Zurgălăii cadiului! 
poveste de pe Tigru şi Eufrat 


A fost odată ca niciodată un bărbat tare cumsecade, care se însură cu o femeie de 
o rară frumuseţe. Unii dintre cunoscuţi îl invidiau pentru norocul ce-a dat peste el 
de-a avea aşa giuvaier de nevastă, pe când alţii se bucurau sincer pentru el şi-i 
doreau din toată inima să aibă parte de bunăstare şi de moştenitori de nădejde. Cu 
toate că omul nostru îşi iubea soţia mai mult decât orice pe lumea asta, pentru 
frumuseţea ei nemaivăzută, pentru supuşenia şi blândeţea cu totul deosebite, el nu-şi 
găsea liniştea nici măcar o clipă, fiind ros de o gelozie ce nu avea niciun temei. Era 
gelos până şi pe vântul care, uneori, înfoia rochia frumoasei sale. începuse să sufere 
cumplit. Tot timpul se gândea doar la faptul că, dacă nu veghează fără încetare 
asupra ei, s-ar putea ca vreunul dintre admiratorii ei - şi, între noi fie vorba, nu erau 
tocmai puţini - să ajungă la ea şi, cu vorbe meşteşugite, s-o convingă să plece în lume 
cu el. 

Neliniştea soţului devenise aşa de mare, încât avea clipe când se gândea că ar fi 
fost mult mai bine dacă nu sar fi însurat cu o femeie atât de frumoasă... 

Cu toate acestea, după cum am spus, neliniştea lui nu avea niciun temei, fiindcă 
nevastă-sa nu-i ieşea niciodată din vorbă, îi îndeplinea bucuroasă orice dorinţă şi nu 
părea că ar fi ceva care ar nemulţumi-o la traiul ei alături de el, ci, dimpotrivă, părea 
chiar foarte fericită, cu toate că nu avea voie să facă niciun pas fără să fie însoţită. 

într-o bună zi, când omul nostru se întoarse acasă, o găsi pe nevastă-sa acoperită 
cu voaluri din cap până-n picioare, şi chiar faţa şi-o acoperise cu o feregea?, de nu i 
se vedeau decât ochii. Văzând-o, rămase împietrit, gândindu-se că i s-a întâmplat 
ceva rău, apoi, revenindu-şi din uimire, o întrebă ce s-a întâmplat: 

— în nabkul-ul“ din faţa casei se adună în fiecare zi zeci de păsărele, care 
privesc pe geam la mine, aşa că, de ruşine, m-am acoperit cu voaluri. 

Cât de fericit fu soţul când auzi un asemenea răspuns! Toate îndoielile şi neliniştile 
care-i întunecaseră viaţa până atunci dispărură brusc. Se simţi fericit, asemenea 
omului scăpat de cine ştie ce povară îngrozitoare. 

— Slavă Atotputernicului, zise, că mi-a dat o soţie atât de frumoasă, de 
vrednică şi, mai ales, atât de credincioasă... 

Pe deplin liniştit în ceea ce priveşte cinstea şi virtutea soţiei sale, prietenul nostru 
se hotărî să-şi îndeplinească o mai veche dorinţă, şi anume să plece în pelerinaj la 
locurile sfinte, ca orice bun musulman. Şi cum tocmai venise vremea pelerinajului, 
prinse a se pregăti de zor, iar când caravana pelerinilor se îndrepta spre Mecca, era 
în frunte, călare pe cămila sa, tocmită în acest scop. După ce au mers cale de o zi, se 
opriră undeva la porţile deşertului ca să se odihnească un pic înainte de a înfrunta 
marele necunoscut. Dar cum stăteau ei aşa în jurul focului, sporovăind ba de una, ba 
de alta, numai ce apare pe un cal înspumat un crainic de-al sultanului, care-i anunţă, 

din porunca acestuia: 

— în apropiere de Mecca au apărut nişte cete de tâlhari, care trec totul 
prin foc şi sabie. Până când vor fi prinşi de armata sultanului, pelerinajul se 
amână, pentru că altfel nimeni nu vă poate garanta viaţa. Cu vrerea Celui de sus, 
poate anul viitor veţi putea merge în pace la Mecca... 

Pelerinii se sfătuiră ce să facă. Şi, după ce întoarseră totul pe toate părţile, se 
hotărâră şi făcură cale-ntoarsă... 

Ajunse omul nostru acasă şi găsi poarta ţintuită în cuie, aşa cum o lăsase, ca să 
nu poată intra nimeni... Deschise, intră, şi... O, Doamne, ce-i fu dat să vadă! 
Virtuoasa lui soţie se desfăta cu iubitul ei. Văzu negru în faţa ochilor şi, 
smulgându-şi sabia de la brâu, o împlântă în inima 
trădătoarei, apoi reteză capul celui ce o ajutase să păcătuiască: 

— Vasăzică îţi era ruşine de păsărelele din copac, că se uitau la tine, însă 
nu ţi-a fost ruşine să aduci bărbaţi străini în casă în lipsa mea, zise el, privind faţa 
încremenită pentru totdeauna a soţiei. 

Când lumea prinse de veste ce s-a întâmplat, fu anunţat cadiul, care îl condamnă la 
închisoare. Număra zilele şi nopţile, lunile şi anii, aşteptând clipa când va vedea din 
nou soarele. într-o bună zi, cadiul oraşului făcu o vizită la închisoare. Trecu din celulă 
în celulă, până ajunse şi la soţul înşelat. Acesta se minună tare mult când văzu că 
şeicult, om venerabil, cu o barbă albă ce-i acoperea tot pieptul şi în mână cu un şirag 
de mătănii, purta la picioare două brățări de care erau agăţaţi nişte zurgălăi, care 
făceau un zgomot asurzitor la fiecare pas, şi-i întrebă pe ceilalţi tovarăşi ai săi despre 
taina ce se ascundea în spatele acestui fapt. 

— Şeicul, ziseră ei, este un om tare bun şi blând, n-ar putea suferi 
gândul că a făcut vreun rău chiar şi unei muşte. Ca atare, şi-a pus aceşti zurgălăi la 
picioare pentru ca fiinţele mici şi necăjite, precum furnicile de pildă, să se poată 
feri din calea lui, ca nu cumva să le strivească... 

La câteva zile de la această întâmplare, îl auzi pe crainicul sultanului dând veste 
prin tot oraşul că vistieria saraiului a fost prădată, amenințând cu grea pedeapsă pe 
hoţ şi cu răsplăţi nenumărate pe cel ce va prinde hoţul sau va da lămurire despre el. 

Omul nostru începu să se agite. Chemă paznicii închisorii şi zise că vrea să-lvadă 

neapărat pe 
sultan. La început îl luară în râs, dar, văzând că o ţine una şi bună, n-avură încotro şi- 
l duseră în faţa sultanului. 

— Luminăţia Ta, zise, eu ştiu cine este hoțul care a jefuit vistieria... 

— Cine eşti, de unde vii şi cum ai aflat? întrebă cu oarecare nedumerire 
sultanul. 

— Asta-i treaba mea... dar să ne întoarcem la furt... Hoţul nu este altul 
decât cadiul cu zurgălăi. El, şi nimeni altul. 

Surprins de un asemenea răspuns, sultanul îl dojeni: 

— Ce tot spui acolo, omule? Adică vrei să insinuezi că şeicul, cadiul 
nostru, a prădat vistieria? Haida de... Cum poţi să învinuieşti un om atât de curat şi 
de nevinovat? 

— Eu nu învinovăţesc pe nimeni fără temei... Da, Luminăţia Ta, el este 
făptaşul! 

Şi prinse a-i povesti sultanului despre soţia sa şi cum l-a înşelat, cu toate că se 
prefăcea că îi este ruşine până şi de păsările cerului. Apoi încheie: 

— Zurgălăii şeicului şi păsările soţiei mele nu sunt decât unul şi acelaşi 
lucru - un mijloc de a înşela aparențele... 

îndoiala începu să se strecoare în inima sultanului: dacă era cadiul nevinovat, 
avea să-i ceară iertare că l-a bănuit, însă dacă era vinovat, era vai şi amar de el. 
Cu aceste gânduri, îl trimise pe mai-marele gărzii să-l cheme pe cadiu la palat. 
Apoi zise: 

— Ascultă, omule... Dacă ai minţit, vei fi omorât pe loc pentru că 
învinovăţeşti oamenii pe nedrept, însă, dacă ai dreptate, o să devii un om bogat, 
iar cadiul îşi va primi pedeapsa... 

Mai-marele gărzii ajunse la casa cadiului, care tocmai îşi făcea rugăciunea. Acesta, 
văzându-l aşa de pătruns de cele sfinte, se retrase de-a-ndăratelea, ca să nu-l 
deranjeze. însă nici nu făcuse doi paşi înapoi, că se ridică şi cadiul de pe covoraşul de 
rugăciune, întrebându-l ce vânt l-a adus la o asemenea oră la el. Mai-marele gărzii îi 
spuse că îl cheamă sultanul cu privire la jefuirea vistieriei. Cadiul, când auzi una ca 
asta, îşi închipui că sultanul a descoperit că el este făptaşul, aşa că se aruncă la 
picioarele lui, implorând să-l omoare pe loc, să nu mai sufere ruşinea în faţa 
întregului divan, deoarece aşa era, într-adevăr, el prădase vistieria. Mai-marele gărzii 
nici nu vru să audă şi îl târî în faţa sultanului, care, înmărmurit, ascultă mărturisirea 
cadiului. Furios, sultanul dădu poruncă să fie purtat prin tot oraşul fără turban, să 
râdă toată lumea de el, apoi să-l omoare şi să-l arunce dincolo de porţile oraşului, la 
groapa de gunoi, ca pe ultimul nemernic. 

în schimb, omului nostru îi dărui bogății nenumărate, îl slobozi din temniţă şi, mai 
mult decât atât, îl făcu sfetnicul său de taină. 

Şi aşa pieri şi acel mişel, înşelător al oamenilor de bună-credinţă. 

„Cine înşală nici toată apa Tigrului nu-l spală.” 


Sora 

într-o bună zi, o scorpie ce trăia în inima pustiului se hotări să-şi părăsească 
bârlogul, mânată de un dor nestăvilit de a întâlni un om. Se uită în dreapta, se uită în 
stânga, însă nu află decât pustiul cel năprasnic, întinzându-se hăt departe, până unde 
privirea ei putea ajunge. Undeva la capătul pustiului, zări un mărăciniş uscat. După o 
clipă de gândire, o porni spre mărăcinişul cu pricina, căci se obişnuise să găsească 
mereu acolo câte un om care aduna vreascuri printre beţele uscate şi ghimpii 
sfâşietori. Cât se mai bucură când zări printre uscături un om care curăța beţele de 
ghimpi ca să le poată apoi căra! 

Culegătorul de vreascuri era un om sărman ce nu avea decât o toporişca şi un 
măgar pe spinarea căruia îngrămădea sarsanaua de găteje pentru a le duce în piaţa 
din Bagdad. Le vindea acolo şi apoi cumpăra cu paralele câştigate ceva ovăz pe care-l 
împărțea cu măgarul său. După ce-i punea măgarului tainul său într-o trăistuţă pe 
care i-o lega de grumaz ca să poată mânca din ea, măcina restul de boabe şi făcea din 
faină turtite pe care le mânca dimpreună cu nevasta şi copiii săi. 

Cum bordeiul său era tare departe de locul cu vreascuri, se învățase să-şi ia cu el 
merinde ca să poată sta acolo toată ziua. Se făcea de amiază, când soarele te bate 
chiar în moale capului iar orice firicel de umbră se face nevăzut, lăsând locul doar 
păişului uscat, când se apropie de el scorpia, bucuroasă nevoie mare, însă cu mâhnire 
în glas: 

— Ziulica bună, fratele meu! Sufleţelul meu de care m-am despărţit! O, 
frăţiorul meu după care mi-a tânjit sufletul atâta! De ce, frate, aşa? Nu întrebi şi tu, 
nu zici şi tu: unde o fi? ce i s-o fi întâmplat? ce-o fi dat peste ea? ce soartă o fi avut? 
De ce aşa, frate? De ce s-o duci tu aşa de rău, iar eu să mă lăfăi în bunătăţi? Vai şi iar 


vai! De ce, frate, de ce? 

Lacrimile începură să-i şiroiască pe obraji în vreme ce-i vorbea cu un glas plin de 
dragoste, cu un tremur de îngrijorare. Vorbele ei îl buimăciră pe de-a-ntregul pe om 
şi nu fu în stare să scoată o vorbă multă vreme. Apoi, amintirile îl copleşiră şi prinse a 
povesti întâmplări de demult. Era adevărat că avea o soră, însă se măritase demult cu 
un bărbat din alt sat şi, de când plecase în satul acestuia, nu mai ştia nimic de ea. 
Sărăcia şi grija pentru hrănirea gurilor înfometate îl făcuseră să o dea uitării. 

îi luă apoi seama şi o întrebă bănuitor: 

— Dar unde ai fost în tot acest răstimp? îi răspunse pe nerăsuflate: 

— Păi, eu sunt sora ta! Am tot rătăcit o vreme, căutându-te şi întrebând 
peste tot de tine. De ce ai ajuns în halul ăsta? Cum? Eu am tot ce-mi trebuie, căci 
Atotputernicul mi-a dat cu vârf şi îndesat. Vino cu mine! Hai, vino! 

îl apucă zdravăn de mână şi-l trase după ea. Culegătorul de vreascuri îşi lăsă 
toporişca şi merindele şi o urmă. Nici nu ştia ce să spună: o fi aievea, o fi visând? 

După ce se tot învârti cu el printre dunele de nisip şi beţele uscate, se apropiară de o 
căsuţă veche, ca de pe altă lume, pe care el o mai văzuse în drumurile sale, însă nu 
ştiuse niciodată a cui ar fi putut fi. Scorpia descuie uşa casei şi după ce-l pofti înăuntru 
îi zise: 

— Aşteme-ţi abaya pe jos! Ascultător, omul îşi întinse abaya pe jos, şi baba i- 
o umplu de îndată cu orez şi pâine, îndemnându-1: 

— Du-te, frate, şi du-le alor tăi să mănânce! Eu voi fi mereu lângă tine. 
Aceasta-i casa mea! Eu sunt sora ta şi tu eşti fratele meu. N-o să mai ai grija traiului 
atâta vreme cât eu sunt alături de tine. 

Bărbatul se întoarse acasă cărând în cârcă orezul şi pâinea pe care i le dăduse 
scorpia. Cum intră în casă, puse în faţa nevestei şi a copiilor povara pe care o cărase şi 
le povesti toată tărăşenia de-a fir-a-păr. 

Neîncrezătoare, nevasta prinse a-l descoase: 

— Păi, unde a fost atâta amar de vreme? După ce povesti şi iarăşi povesti, 
văzu în privirile nevestei şi ale fiicelor sale o dorință arzătoare de a o cunoaşte pe sora 
lui cea duioasă şi cu dare de mână. 

Mâncară pe săturate din bucatele trimise de scorpie, apoi mulţumiră sorții care le-a 
scos în cale această rudă ce-i făcuse să uite pentru prima oară în viaţa lor de sărăcie, 
de foame şi de lipsurile cumplite în care se zbăteau. 

Scorpia era pe zi ce trece mai prietenoasă cu ei, mai ales după ce fuseseră în ospeţie 
în căsuţa ei. Le dăruia din ce în ce mai multe bucate, spunându-şi în sinea ei: 

— O să-i îngraş bine de tot şi apoi o să-i înfulec. 

în acest timp, nevasta culegătorului de vreascuri se temea din ce în ce mai mult de 
această femeie care apăruse din senin în viaţa soţului ei şi schimbase viaţa întregii 
familii. în ciuda darurilor, nu o dorea deloc în apropierea alor săi. în schimb, soţul era 
din ce în ce mai fericit şi, după atâtea daruri şi bucate de tot felul, nici prin cap nu-i 
mai trecea să meargă prin mărăcinişurile pustiului ca să strângă vreascuri de foc. Nici 
măcar de măgarul cândva atât de drag lui nu se mai îngrijea. 

într-o zi, după ce trecuse ceva vreme de când scorpia nu mai venise în ospeţie la aşa- 
zisul ei frate, una dintre fetele culegătorului de vreascuri se hotări să-i facă acesteia o 
vizită ca să o întrebe de sănătate. Ajunse la casa scorpiei, însă când dădu să intre văzu 
că uşa este zăvorâtă. îi trecu prin cap să ciocănească, însă îşi luă seama, căci îndoiala 
mamei sale i se strecurase şi ei în suflet, îşi lipi un ochi de o crăpătură din uşă şi 
aruncă o privire înlăuntrul casei. Ceea ce văzu o făcu să-i îngheţe sângele în vine. Aşa- 
zisa mătuşă era goală puşcă, cu părul despletit, iar din gura ei ieşeau nişte colţi uriaşi. 
în faţa ei era un leş de om din care rupea hălci de carne cu ghearele şi colții săi 
ascuţiţi, îngrozită peste poate, fata se dădu uşor înapoi ca să n-o simtă scorpia şi, 


tremurând ca varga, o luă la goană către casă. Cum ajunse, îi povesti mamei, într-un 
suflet, cele văzute la casa scorpiei. Mama o crezu pe loc, tară prea multe întrebări, căci 
de mult o copleşiseră îndoielile şi gândurile negre cu privire la cumnata ei neaşteptată. 

Năpădiţi de o spaimă de moarte, zăvorâră uşa, apoi ridicară în spatele ei o întăritură 
din lemne pe care le îngrămădiră unele peste altele ca să nu se poată strecura cumva 
cineva în casă. Când veni acasă bărbatul, după ce se convinseră că este chiar el, îi 
dădură drumul înăuntru. îi povestiră ceea ce văzuse fata lui în casa scorpiei. La auzul 
acestor vorbe, bărbatul se înfurie peste măsură şi o învinui pe nevastă-sa că ar fi pus 
totul la cale din gelozie faţă de draga lui soră ce fusese atât de darnică cu ei: 

— Uite ce-i, nevastă! Aceasta este sora mea şi eu nu o alung pentru nimic în 
lume. Altfel să-mi sară ochii din cap! Dacă nu ţi-e pe plac, n-ai decât să-ţi strângi 
catrafusele şi să te duci de la casa mea, cu copii cu tot. Auzi la ea, să fie geloasă în aşa 
hal pe sora mea, încât s-o facă din om neom! 

Femeia îşi strânse cele câteva lucruşoare, hăinuţele copiilor şi câteva oale ciobite, pe 
care le puse laolaltă într-o bocceluţă. îşi chemă copiii, puse bocceluţa pe spatele 
măgarului şi pe aici ţi-e drumul. Se îndepărtă cât putu de repede de casă, cu frica 
cuibărită în sân. Poposi într-un loc sigur, printre ai săi, departe de casa soţului. A doua 
zi, când bărbatul se întoarse acasă, găsi casa pustie, lipsită de viaţă, fără căldura celor 
dragi lui. Rămase pe gânduri, copleşit de dorul de copii, de nevastă, părându-i rău că 
nu i-a ascultat poveţele şi că nu a plecat şi el cu ei. Teama se strecură pe nesimţite în 
sufletul lui. 

în noaptea aceea, scorpia socoti că a sosit vremea să-şi dea arama pe faţă. I-a hrănit 
bine, aşa că acum va culege roadele. 1 se făcuse o poftă nebună să o înfulece pe soţie, 
căci întotdeauna se temuse de ea să nu îi afle taina şi să n-o dea în vileag înainte de 
vreme. Zori cât putu către casa cu pricina, căci foamea nu-i dădea răgaz. Văzu că uşa 
este zăvorâtă pe dinăuntru, aşa că se propti în ea cu toată puterea ca s-o dărâme. 
Bărbatul, auzind zgâlţâielile de la uşă, fu cuprins de frică şi cu inima cât un purice de 
spaimă se vâri iute în cuptor, căci altă ascunzătoare nu găsi. Intră aşadar în cuptorul 
aflat într-un ungher şi-i astupă gura cu lespedea obişnuită. Scorpia intră ca vijelia şi 
prinse să scotocească prin casă. Cum nu află nici ţipenie de om, se puse pe răcnit: 

— Frăţioare, frăţioare! Unde au fugit nevastă-ta şi copiii? Unde, frăţioare? 

Cum nu primi niciun răspuns de nicăieri, răcni iarăşi: 

— Frăţioare, frăţioare! Unde au fugit nevastă-ta şi copiii? Unde, frăţioare? 

Cuvântul „frăţioare” ieşit din gura scorpiei îl înfurie foarte tare, căci îşi dădu seama 
cum a fost tras pe sfoară. îşi iţi capul din cuptor fără să-i pese de primejdie: 

— Aici este fratele tău, piază-rea! 

Scorpia sări degrabă şi îl trase afară din cuptor. Turbată de furie că i-au scăpat copiii 
şi nevasta, îl întrebă: 

— De unde vrei să încep a te mânca, de la urechi sau de la călcâie? 

— De la urechi, zise el, că n-am ascultat-o pe nevastă-mea, căci mare 
dreptate avea, sărăcuţa de 
ea! 

Scorpia îl înghiţi pe loc şi plecă într-ale ei supărată foc că prăpădise atâta mâncare 
pe copii şi pe nevastă, tară să se poate ghiftui cu ei. 


Voinicul şi cei şapte uriaşi 

Şapte uriaşi, fraţi între ei, semănau groaza pe la marginile satelor, după ce îşi 
făcuseră sălaş într- o peşteră mare din apropiere. La puţin timp de când se pripăşiseră 


prin partea locului, tăbărâră pe ciobanii ce-şi păşteau liniştiţi turmele şi îi înfulecară 
cât ai clipi cu turme cu tot. 

Apoi prinseră să aţină calea caravanelor şi călătorilor singuratici, ceea ce făcu să 
crească şi mai mult spaima sătenilor, care nu mai îndrăzneau să iasă nici măcar pe 
uliţă, iar unii dintre ei merseră până acolo încât îşi astupară ferestrele şi uşile 
bordeielor, ca nu cumva să-i dibuiască uriaşii. Nu după mult timp, îşi dădură seama că, 
dacă vor sta înlemniţi în bordeie zi şi noapte, vor muri fără doar şi poate. 

Printre săteni se afla şi un voinic pe nume Chosroe, căruia i se uri cu asemenea trai. 
I se uri atât de tare, încât viaţa şi moartea îi erau totuna, aşa că se hotărî să-i înfrunte 
pe cei şapte uriaşi şi să-i alunge de pe meleagurile sale. Sătenii, în loc să-i dea o mână 
de ajutor, prinseră a-şi bate joc de el pentru nesăbuinţa de a se pune cu uriaşii. 

Aşadar, într-o bună dimineaţă se sculă odată cu primele fire de lumină şi se pregăti 
de drum, punându-şi într-un buzunar un ou, pe care tocmai îl ouase o găină, şi o bucată 
de pâine. leşi pe uşă 
hotărât, în ciuda rugăminţilor nevestei sale şi a lacrimilor pe care aceasta le vărsa. 
Nu dădu nicio atenţie rugăminţilor fierbinţi ale soţiei, ci se mulţumi doar să zică: 

— Deopotrivă îmi este de voi muri de mâna uriaşilor sau de voi muri 
încet-încet, râncezind în bordei. O vorbă din bătrâni spune că fricosul moare de o 
sută de ori, pe când îndrăzneţul moare o singură dată. 

Şi, odată spuse aceste vorbe, se afundă printre vălurile beznei, ce tocmai se 
ridicau, lăsând locul luminii. Şi merse aşa, străbătând munţi, văi şi păduri, având ca 
ţintă sălaşul celor şapte uriaşi. Pe când mergea, se tot gândea la un vicleşug cu care 
să-i dovedească pe duşmanii săi. Fără îndoială, aceştia nu aveau cine ştie ce 
deşteptăciune! 

Cum mergea adâncit în gânduri, se trezi deodată lângă uriaşi. Chiar atunci se ivi o 
geană de lumină care polei lumea toată, iar uriaşii îi apărură limpede, în toată 
grozăvia lor. La rândul lor, uriaşii îl văzură pe voinicul nostru, fiind doar la o 
aruncătură de băț. Se holbau la el cu dispreţ şi cu răutate, iar voinicul luă aminte la 
ceea ce făceau. Aceştia sfărâmau pietre prefăcându-le în firişoare de nisip, doar aşa, 
ca să-şi omoare urâtul. Chosroe îşi dădu seama că este prea târziu să-şi salveze pielea 
fugind, aşa că îşi înfipse bine picioarele în pământ, rămânând neclintit ca o stâncă. Le 
aruncă 
0 privire sfidătoare în care scăpărau scântei, însă care nu izbuti 
decât să-i facă pe uriaşi să izbucnească în hohote de râs, de răsunau văile, şi 
ziseră: 

— Ia uitaţi-l pe omul ăsta prostănac! Cu siguranță şi-a pierdut şi bruma de 
minte! 

— O să-l mănânc! 

— Ba nu! Este al meu! 

— Ba este al cui pune primul mâna pe el... 

Eu sunt mai mare decât voi toți, aşa că propun să-l Împărțim între noi. Eu iau 
trupul, capul este al tău... 

— Mădularele sunt ale mele! 

— Este al celui puternic, căci puterea este stăpâna! Să fie al celui care 
sfarmă cele mai multe pietre în cel mai scurt timp. 

Şi prinseră a se întrece în a preface pietrele în nisip... într-o clipită, o movilă de 
nisip se şi ridica dinaintea lor. Prinseră iarăşi a se ciorovăi: 

— Eu am sfărâmat mai mult decât tine! 

— Ba eu! 

— Toți la un loc nu ați sfărâmat cât mine! V-am întrecut pe toți. 
în acest răstimp, Chosroe le lua seama pe îndelete. Deodată îi veni un gând tare 


şugubăţ, pe care- 

1 întâmpină cu un râs zgomotos, ce-i făcu pe uriaşi să amuţească. Se 
apropiară, roşi de curiozitate, şi făcură roată în jurul voinicului nostru. Chosroe, 
printre hohote de râs, spuse: 

— Ha, ha, ha! Şi eu mă prind în jocul vostru. Cel slab să fie partea celui 
puternic. Aşadar, voi sfărâmaţi pietrele şi le prefaceţi într-un praf gingaş, hm! şi 
pentru atâta lucru vă credeţi mari şi tari. în schimb, eu pot să storc orice piatră până 
curge apă din ea. Poate vreunul dintre voi să facă aşa ceva? Hai, spuneţi! 

Uriaşii, la auzul acestor vorbe, nu ziseră nici pâs, ci îşi aruncară unii altora 
priviri nedumerite, buimace. Chosroe se aplecă atunci, luă o piatră de jos şi le ceru 
părerea: 

— Uitaţi-vă! Este o piatră... Da sau nu? Răspunseră într-un glas: 

— Da, da, este o piatră. 

— Bine! Acum o voi strânge în mână până când va curge din ea apă... 

Cu piatra într-o mână, băgă cealaltă mână pe furiş, fără să-l vadă uriaşii, în 
buzunar şi scoase de acolo oul. îl puse în aceeaşi mână cu piatra şi nici nu apucă bine 
să strângă, că şi începu să-i curgă printre degete gălbenuşul oului. Uriaşii îşi 
închipuiră că într-adevăr din piatră curge apă. Păliră de groază şi înţepeniră, care pe 
unde era, fără să mai poată îngăima o vorbă. într-un târziu, mai-marele lor zise: 

— Tu, omule! Ai dovedit că eşti mai puternic decât toţi uriaşii lumii... 
Cum noi suntem şapte fraţi, am fi deosebit de onoraţi dacă ai primi să ne fii al 
optulea frate. Aşadar, te rugăm să vii şi să trăieşti, ca un frate, alături de noi, în 
peşteră. 

Chosroe se învoi şi porni înaintea lor, ţanţoş, către peşteră. 


Viaţa în peştera uriaşilor curgea după o anume rânduială. Toate treburile erau 
făcute pe rând de fiecare dintre ei. De pildă, o zi, unul aducea apă şi vreascuri pentru 
foc şi aşa mai departe. Chosroe îşi dădu seama de această rânduială din primele zile 
petrecute alături de ei în peşteră. Până acum lui nu i se ceruse nimic de făcut, însă se 
aştepta ca în curând să vină şi rândul său. Şi chiar veni! în a opta zi de la venirea sa 
în peşteră, fu poftit să se ocupe de gospodărie. în primul rând, să aducă apă de la 
râu. Apa era adusă de la râu într-un burduf cât un bivol întreg. Oricare dintre ei îl 
umplea cu apă din râu, îl arunca nepăsător pe umăr şi se întorcea fluierând la 
peşteră. Când veni rândul lui Chosroe, acesta fu peste măsură de tulburat de 
mărimea burdufului gol, darămite plin cu apă! Cu toate acestea, nu lăsă să i se vadă 
neliniştea şi nu se împotrivi deloc când îi făcură semn să aducă apă. Luă burduful 
fără să crâcnească şi se îndreptă cu el către râu, deşi era pe deplin încredinţat că nu 
ar fi putut urni din loc nici a zecea parte din el. Ajuns pe malul râului, turnă un pic de 
apă în burduf, apoi prinse să sufle în el până când îl umplu cu aer. îl legă la gură, îl 
udă bine de tot şi apoi, după ce îl aburcă pe umăr, luă drumul înapoi către peşteră. 
Când ajunse în preajma uriaşilor, se opri şi zise cu glas tare, ca să fie auzit: 

— Nenorocirea mea este că atunci când merg o bucată de drum, mi se 
face o sete... şi încă ce sete! 

Şi fără să mai stea pe gânduri, ridică burduful şi-l duse la gură. îl dezlegă cu dinţii 
şi lăsă aerul să iasă din el, încet, fără să dea ceva de bănuit. Ţinu aşa burduful până 
izbuti să bea cele câteva înghiţituri de apă, lăsând, cu bună ştiinţă, câţiva stropi să i 
se prelingă pe bărbie. Apoi aruncă burduful cât colo. 

Uriaşilor nu le venea să creadă ceea ce tocmai văzuseră. Rămaseră înspăimântați 
de această nouă năzdrăvănie. Iarăşi mai-marele lor prinse a glăsui: 

— Dacă de băut bea aşa, apoi de mâncat... ferit-a Domnul! Dacă i se va 
face foame într-o zi şi n-o să avem ce să-i dăm să mănânce, o să ne înfulece pe noi, 


tară doar şi poate! 

Chosroe se făcu că nu a auzit vorbele uriaşului şi se dezvinovăţi: 

— Aţi văzut singuri... nu este vina mea! Sunt gata să mă duc la râu să mai 
aduc un burduf, însă, din păcate, se va întâmpla acelaşi lucru... tare mi-e teamă că 
veți muri de sete dacă mai continuu aşa. 

Nici nu rosti bine aceste cuvinte, că mai-marele uriaşilor îi şi zise: 

— O, frate! Nu te mai punem niciodată să ne aduci apă de râu. Te 
scutim pentru totdeauna de această corvoadă... 

Şi aşa a trecut cu bine corvoada căratului apei. Chosroe ieşi aşadar şi din 
această încercare biruitor, temut de noii săi tovarăşi. Bucuria nu îi fu însă de lungă 
durată, căci o nouă treabă îl aştepta. îi veni rândul să aducă vreascuri de foc din 
pădure. Un singur uriaş era în stare să care în spinare câteva care de lemne odată. 
Chosroe îşi zise în sinea lui: 

— încă o belea din care trebuie să ies viu şi nevătămat. însă este peste 
putinţa mea de a căra şi a zecea parte din a zecea parte pe care o duce în spate un 
uriaş. 

După multă chibzuinţă, îi veni un gând călăuzitor, aşa că le spuse uriaşilor: 

— Aduceţi-mi toate frânghiile de legat lemne! Uriaşii se întrebară cu 
uimire de ce îi trebuie toate frânghiile. Cu toată nedumerirea lor, se supuseră 
poruncii şi strânseră de prin toate cotloanele o grămadă mare de frânghii care, puse 
cap la cap, s-ar fi întins până hăt, departe. Ceru apoi unui uriaş să ia în spate 
porcoiul de frânghii şi să-l urmeze în pădure. Zis şi făcut! Uriaşul îl urmă ascultător 
până la pădure. Odată ajunşi aici, Chosroe se apucă să înnoade frânghiile cap la cap, 
până făcu din ele una singură, lungă cât o zi de post. Atunci înfăşură unul dintre 
capetele frânghiei în jurul unui trunchi de copac, iar cu celălalt înconjură pădurea 
toată până ajunse la copacul de la care pornise. 

Apoi petrecu acest al doilea capăt pe sub legătura din jurul copacului, făcând astfel 
un laţ în care era prinsă toată pădurea. Uriaşul îl privea tot mai neliniştit: 

— Zău, măi, omule, spune-mi şi mie ce ai de gând să faci. 

Sigur pe el, Chosroe îi răspunse: 

— Vreau să smulg pădurea din rădăcini şi s-o duc la peşteră ca să vă 
scutesc de oboseala din fiecare zi de a căra câteva vreascuri. O smulg dintr-o singură 
smucitură şi gata, am terminat cu ea pentru totdeauna! 

La auzul acestor vorbe năprasnice, uriaşul căzu în genunchi şi, printre sughiţuri de 
plâns, îl rugă fierbinte: 

— Lasă pădurea, căci vara stăm la umbra copacilor, ba chiar şi vânăm fel 
de fel de fiare şi de păsări, ca să nu mai spun că este tare frumoasă. Te rog, nu o 
nimici, te rog! 

într-un sfârşit, Chosroe se învoi şi se întoarse la peşteră, după ce uriaşul îi făgădui 
că va aduce el o sarsana de vreascuri trebuincioase pentru acea zi. 

Seara, uriaşul le povesti fârtaţilor săi tărăşenia din pădure, de-a fir-a-păr. Aceştia îl 
ascultau cu părul măciucă de groază. 

în noaptea aceea nu izbutiră să pună geană pe geană, căci se tot munciră să 
găsească o cale de a scăpa de voinic. Hotărâră să-i dăruiască un sac plin cu aur, să-şi 
ia rămas-bun de la el şi apoi să se facă nevăzuţi, căutându-şi un loc cât mai departe 
de acesta. Când se făcu dimineaţă, se strânseră în jurul lui şi-i ziseră: 

— Frate, noi trăim o viaţă de nomazi, mai tot timpul suntem pe drumuri, 
niciodată nu facem prea mulţi purici într-un loc. N-am vrea să te împovărăm şi pe 
tine cu greutăţile drumului, aşa că ne-am hotărât să-ţi dăm jumătate din aurul nostru 
şi să te întorci la cei de-o seminţie cu tine, la oamenii care sunt asemenea ţie. 
Mezinul nostru o să te ducă unde îţi doreşte inima. 


Chosroe se învoi pe loc. Uriaşii legară sacul în spatele mezinului, iar Chosroe se 
urcă pe cea mai înaltă stâncă şi, de acolo, ţuşti deasupra sacului! De acolo, de pe 
sac, îşi luă rămas-bun de la uriaşi, zicând în sinea lui: 

— Nu vă las până nu vă dezvăţ de a mai face rău oamenilor. 

Uriaşul porni ca din arc pe drumul arătat de Chosroe... 


Ajunseră degrabă la bordeiul lui Chosroe, unde nevasta sa îl întâmpină cu lacrimi 
de fericire. Şi, cum ninsese din belşug în acea zi, nevasta se grăbi să aducă un braţ 
de vreascuri cu care să aprindă focul ca să se încălzească voinicul nostru şi 
însoţitorul său, uriaşul. Ca să aţâţe mai repede focul, prinseră a sufla cu putere 
asupra lui. Cum nu se întâmpla nimic, uriaşul îi dădu la o parte, închise ochii şi suflă 
o dată de zburară lemnele cât colo, iar cei doi soţi fură azvârliţi tocmai pe acoperiş. 
Când deschise ochii, nu mai văzu nici lemne, nici oameni, nimic. Chosroe îl strigă 
atunci de pe acoperiş. Uriaşul, uimit, îl întrebă: 

— Ce faci acolo, frate? 

— Ce să fac, Îi răspunse Chosroe furios, caut cu nevasta mea sabia pe care 
a ascuns-o aici bunicul meu. 

— Şi ce vrei să faci cu ea? 

— Să tai capetele tuturor uriaşilor care fac rău sărmanilor de pe lumea asta. 

Când uriaşul auzi aceste vorbe, o luă la goană, cu câinii satului lătrând furioşi în 
urma sa. De atunci nimeni nu a mai auzit de uriaşii cei răi. 

Chosroe cobori cu nevastă-sa de pe acoperiş şi se puseră pe numărat galbenii... 


Tâlharul cel isteţ şi cei trei prostănaci 
poveste de pe Tigru şi Eufrat 

Cândva, demult, trăiau într-un sat trei prostănaci. într-o bună zi, se hotărâră să 
plece la vânătoare. Cu toate că se afundară în sălbăticia cea nesfârşită şi hălăduiră 
prin toate mărăcinişurile cât fu ziulica de lungă, nu dădură peste nicio gazelă, ba, mai 
mult decât atât, nu găsiră nici măcar o urmă de gazelă. Când fură cuprinşi de 
istoveală, se hotărâră să se întoarcă de unde au venit. Setea nu le dădea deloc pace 
în acel pustiu, gol ca în palmă. Cu gurile uscate de arşiţă, cu picioarele ca de plumb, 
luară drumul către casă. Ca să le treacă timpul mai uşor şi să mai uite de necazul în 
care se aflau, propuseră ca fiecare să povestească o întâmplare prin care trecuse. 
Aşadar, se puse pe povestit primul dintre ei: 

„într-o zi, mă duceam către casă. Era trecut de miezul nopţii, iar frigul pişcă fără 
milă. Mai mult decât atât, o ploaie zdravănă şiroia din ceruri de parcă cineva uitase 
dezlegat la gură un burduf plin cu apă. Ploaia mă udase până la piele, nicio părticică 
din mine nu era uscată. Din pricina frigului, ploaia se preschimbă în zăpadă. Gerul 
deveni năprasnic. Cu greu am ajuns acasă, îngheţat tot, abia mă mai puteam mişca. 
îmi îngheţaseră şi măruntaiele în mine, aşa de ger se făcuse. Am bătut la uşă cu 
putere şi, după un timp, mi-a răspuns nevasta: 

— Cine bate acolo? 

M-am mirat până peste poate de o asemenea întrebare. Cum adică, nu mă ştie pe 
mine, soţul ei? Mam mâniat atât de tare, că nu am catadicsit să-i răspund, ca s-o învăţ 
minte. Toată noaptea am rămas afară bătând la uşă, iar nevastă-mea tot întrebând 
cine este. Şi tot aşa, până se 
de ziuă şi 
nevastă-mea deschise uşa după ce mă văzu pe geam". 

Cei doi prieteni ai săi îi spuseră atunci cu admiraţie: 

— Măi, dar tu eşti încăpățânat rău de tot! 

— Hai să ascultăm şi povestea următorului! Al doilea prostănac începu să 


povestească: „într-o zi ma pocnit o durere de măsea aşa de tare, de mă zvârcoleam 
prin toată casa. Nemaiputând răbda, m- am dus la vraci să-mi scoată măseaua şi să 
scap astfel de durerea cea crâncenă care nu mă slăbea nicio clipită. Aşadar, am intrat 
la el şi m-am plâns de măseaua care mă supăra atât de tare. Omul, după ce m-a 
ascultat cu luare-aminte, m-a aşezat pe un scăunel în faţa lui şi mia spus să deschid 
gura cât pot de mare. Am deschis-o aşa cum mi-a cerut. Prinse a-mi cerceta dinţii, iar 
după ce termină, mă întrebă care-i măseaua cu pricina. Insistă să-i spun cu precizie. 
M-am mirat foarte tare de cererea lui şi m-am întrebat în sinea mea: 

— Cum o fi ajuns ăsta vraci, de vreme ce nu ştie care măsea mă doare? 

M-am încăpățânat aşadar să nu-i spun care este măseaua, ca să văd cumse descurcă. 

El, marele 

vraci! Neprimind niciun răspuns de la mine, acesta se apucă să-mi smulgă dinţii unul 
câte unul. Din când în când se oprea să repete întrebarea, însă, cum mă încăpăţânam 
să nu-i spun măcar un cuvinţel, continua să-mi scoată dinţii. Şi aşa, după cum vedeţi, 
nu mai am niciun dinte în gură. „Niciunul!”. 

Cei doi prieteni rămaseră muţi de admiraţie: 

— Eşti cel mai încăpățânat om pe care l-am cunoscut vreodată! 

— Hai să ascultăm şi povestea ultimului dintre noi... Al treilea 
prostănac îşi începu povestea insistând că a lui este şi mai grozavă decât ale lor, 
iar încăpățânarea lui o depăşeşte cu mult pe a lor... 

„Am intrat în noaptea nunţii în iatacul miresei, aşa cum este obiceiul, şi am găsit-o 
îmbrăcată în rochie de mireasă, cu faţa acoperită de un voal alb, prins pe cap cu o 
coroniţă de trandafiri. Am rămas uimit de frumuseţea ei răpitoare, căreia nu puteam 
să-i rezist cu niciun chip. îmi venea să mă duc peste ea, să-i sărut chipul acela 
luminos, să-i îmbrăţişez trupul fermecător, însă deodată îmi trecu prin cap un gând şi 
mă dădui înapoi câţiva paşi, cuprins de nelinişte... De ce oare stă împopoţonată în 
straiele acelea şi nu le dă jos ca să pot face ceea ce face orice mire în noaptea nunţii? 
M-am înfuriat până peste poate şi, încăpăţânându-mă în furia mea, am lăsat-o de 
izbelişte aşa cum am găsit-o. De atunci au trecut şapte ani, mi-a născut trei copii, însă 
eu până acum nu i-am văzut fata...”. 

Cei doi strigară într-un glas: 

— Doamne, ce bărbat mândru! Blagoslovită să-ți fie stirpea! 

Şi aşa ajunseră ei în apropierea satului lor, când deodată văzură o capră care se 
rătăcise de turmă şi umbla bezmetică de colo-colo. îşi suflecară iute mânecile, se 
năpustiră asupra ei şi o prinseră. Apoi începură să se ciorovăiască asupra caprei, 
fiecare voind-o pentru el. Pe când se certau ei de zor, trecu pe lângă ei un tâlhar isteţ 
care auzi toată tărăşenia. Puse ochii pe capră şi urzi cum s-o fure de la cei trei 
nătărăi. Se apropie de ei şi-i întrebă: 

— Care-i treaba, vitejilor? De ce vă amărâţi atâta? 

îi răspunseră tustrei că se ceartă pentru că nu ştiu a cui trebuie să fie gazela pe 
care tocmai au vânat-o. Tâlharul cel isteţ înţelese degrabă că are în faţa lui nişte 
proşti sadea, de vreme ce nu sunt în stare să deosebească o capră de o gazelă. Aşa că 
încercă să profite de ocazia neaşteptată: 

— Nu se cuvine să vă certați pentru ceva atât de simplu. Puneţi-mă 
judecător între voi şi o să vă fac o judecată dreaptă, tară nicio părtinire. 

— Aşa să fie! Tu vei fi judecătorul nostru, iar noi vom primi tară crâcnire 
orice hotărâre vei lua. 

Tâlharul îşi luă un aer de judecător şi le ceru: 

— Mai întâi de toate, spuneţi-mi cum aţi vânat gazela! 

Unul dintre ei spuse: 

— M-am aruncat asupra ei şi am prins-o de coarne... Al doilea interveni şi el: 


— înainte să o prindă el de coame, am apucat-o eu de urechi şi am strâns- 
o zdravăn, căci dacă nu făceam aşa ar fi fugit şi dusă ar fi fost pentru totdeauna... 

Al treilea mărturisi şi el, mândru de ceea ce făcuse: 

— Am fugit după ea şi, când am ajuns-o, am apucat-o cu nădejde de coadă 
şi aşa am ţinut-o pe loc, căci dacă nu făceam aşa nu mai era acum aici, la picioarele 
noastre. 

Tâlharul îşi duse mâna la frunte, prefăcându-se că se gândeşte la o hotărâre 
dreaptă. După câteva clipe, le ceru să-i dea un cuţit. îi dădură. Puse capra la pământ 
şi o tăie. Smulse apoi coarnele şi i le dădu primului prostănac; după aceea, îi tăie 
urechile şi i le dădu celui de-al doilea şi, în sfârşit, îi tăie coada şi i-o dădu celui de-al 
treilea. Se întoarse apoi către ei şi le zise: 

— Fiecare a primit ceea ce a vânat. Acum duceţi-vă în pace pe la casele 
voastre. 

Şi, acestea fiind zise, puse mâna pe capră şi se făcu nevăzut. 

Cei trei prostănaci îi mulţumiră Domnului că le-a trimis un judecător aşa înţelept şi 
drept care i-a scăpat de povara împărţirii caprei. Prinseră a-l lăuda pe judecător, 
minunându-se că nu le-a trecut şi lor prin cap cum să se descurce într-o atare 
situaţie. Bucuroşi nevoie mare, se duseră pe la casele lor cu partea din vânat, 
fălindu-se dinaintea tuturor cu prada lor şi cum un bărbat deştept foc i-a luminat şi i- 
a ajutat la împărţit. Căci, vorba aceea, prostul nu e prost destul, dacă nu e şi fudul... 


Nu-i nimic pe lângă ce va fi să fie 
poveste de pe Tigru şi Eufrat 


O femeie sărmană îşi luă băiatul şi îl duse la şcoala religioasă. Acolo, învățătorul 
Kaşu îi întâmpină cu multe urări de bun-venit, aşa cum îi era obiceiul. Micul 
Muhammad se apropie de învăţător aşa încât deveni mâna sa dreaptă, în ciuda 
vârstei sale fragede. învățătorul era foarte grijuliu cu fiii bogătaşilor, care, la sfârşitul 
anului şcolar, îl copleşeau cu peşcheşuri de tot felul, într-o bună zi, unul dintre băieţi 
spuse: 

— învăţătorule, mâine să nu gătiţi nimic! învățătorul îl întrebă cu voce 
mieroasă: 

— De ce, fiule? 

— Mi s-a spus să vă înştiinţez că mama o să vă trimită o găină pe orez. 

Când auzi acestea, Muhammad sări iute în picioare şi-i zise învățătorului: 

— învăţătorule, eu ştiu casa lui Sa'dun. Mâine o să mă duc la el acasă, o să 
iau mâncarea şi o s-o duc la dumneavoastră acasă. 


— Bine faci, fiule, Atotputernicul să-ţi dea sănătate! Eşti un băiat de toată 
isprava, cinste cui te-a crescut! 

A doua zi, Muhammad se înfiinţa acasă la Sa'dun şi-i spuse mamei acestuia: 

— M-a trimis învățătorul să-i duc prânzul. Femeia ieşi degrabă cu o tavă 
uriaşă plină cu pilaf, peste care trona o găină umplută, bine rumenită, şi-i spuse: 

— Bagă de seamă cum duci tava, să nu se întâmple vreo nenorocire! 

— Stai fără grijă! îi zise Muhammad şi plecă sprinten, cu tava pe cap. 

Dar, în loc să se ducă la învăţător acasă, Muhammad se duse fără nicio şovăială la 
el acasă, unde mama sa îl întâmpină uimită. Muhammad o linişti pe dată: 

— învățătorul mi-a făcut aceste daruri pentru că sunt cel mai deştept! Mi- 
a dat o găină şi această tavă scumpă! 

La auzul acestor cuvinte, mama lui Muhammad se veseli tare mult şi mancă, 
împreună cu fiul ei cel deştept, găina şi pilaful. După ce se saturară, Muhammad îi 
zise: 

— Du-te la piaţă şi vinde această tavă minunată! 

— Cum s-o vând, fiule? Buna-cuviință cere să o înapoiem stăpânului de 
drept... 

— Nu, o întrerupse Muhammad. Mi-a dat-o în dar, aşa că este a noastră şi, 
cum avem nevoie de bani, hai s-o vindem în piaţă! 

în acest timp, învățătorul se duse acasă şi, sigur pe el, îi zise nevestei: 

— Hai, scoală degrabă şi adu-mi mâncarea! La care nevasta îi răspunse cu 


obidă: 
— Nu mi-ai spus ieri că ți s-a făgăduit o găină? 
— Dar ce, zise învățătorul cu un soi de nelinişte, n-a sosit încă găina? 
— Nici găina, nici cocoşul, nici gâscă şi nici rața, îi răspunse nevasta 
supărată. 


A doua zi, învățătorul, furios de cele întâmplate, îi zise lui Muhammad cu asprime: 

— Unde ai dus găina, Muhammad? Ce ai făcut cu ea? 

— învățătorule, vreţi să vă spun adevărul gol-goluț? 

— S-aud! 

— Ei bine, găina a zburat! 

— Măi, băiete, ia-ţi seama la vorbă. Cum să zboare o găină rumenită în 
cuptor? 

— Păi, învăţătorule, nu ne-aţi învăţat dumneavoastră versetul din Coran în 
care se spune că Atotputernicul „va da viaţă osemintelor după ce au fost făcute 
fărâme”? 

— Da, aşa este, zise învățătorul. Să zicem că găina a zburat, însă orezul unde 
este? 

— Păi, după ce şi-a luat zborul găina, am răsturnat tot orezul în poala 
dişdaşei*, iar tava am lăsat-o acolo, pe jos. Am început să arunc cu boabe de orez ca 
să momesc găina să vină să le ciugulească şi astfel să pun mâna pe ea... Şi, cum 
găina nu voia să se aşeze, am urmărit-o pe tot felul de ulicioare, pe terasele caselor, 
prin grădini, presărând orezul din poală şi îmbiind-o cu glasul, doar-doar va cobori 


din văzduh... însă n-a fost chip s-o înduplec. Când mi s-a terminat orezul 
din 
poală, m-am întors acolo unde lăsasem tava... însă, ce să vezi!, tava dispăruse şi 


ea învățătorul îşi 
pierdu cumpătul şi se repezi asupra băiatului, pocnindu-l atât de tare că-i dădu 
sângele pe nas. Plângând, Muhammad se întoarse la mama sa şi îi spuse că nu 


în Irak, haină lungă, asemănătoare unui anteriu 


mai vrea să se ducă la şcoala religioasă şi că o roagă să-l îndrume să înveţe 
meseria tatălui său, ca să-i calce pe urme. 

— Bietul taică-tău a fost croitor! Aşa că dacă vrei să-l urmezi, trebuie să 
înveţi croitoria. 

A doua zi îl băgă ucenic la un croitor, să înveţe meserie. Acesta îl întrebă pe 
Muhammad: 

— Cum te cheamă, fiule? 

— Măsoară cu palma şi taie, acesta-i numele meu! Şi aşa îşi începu 
Muhammad ucenicia la croitor, în ajunul unei sărbători, meşterul, doborât de 
oboseală, îi zise lui Muhammad: 

— Ascultă, fiule! Eu mă duc până acasă să trag un pui de somn, că sunt 
tare istovit, tu rămâi aici şi dă-le oamenilor hainele, căci în curând vor veni după ele. 
Ai înţeles, fiule? Bine, să ne vedem cu bine, fiule, Măsoară cu palma şi taie! 

Nici nu s-a îndepărtat bine meşterul, că Muhammad puse mâna pe foarfecă şi, 
după ce măsura cu palma, tăia cu nădejde. în scurt timp, din hainele de sărbătoare 
nu rămaseră decât nişte petice amărâte. Nu se opri însă aici. Luă toate stofele din 
atelierul de croitorie şi le ciopârţi până la ultima. Când se întoarse, meşterul rămase 
cu gura căscată: 

— De ce ai făcut aşa ceva, Măsoară cu palma şi taie? 

— Ce am făcut? Am tăiat toate hainele şi stofele aşa cum mi-ai cerut. Nu 
mi-ai zis Măsoară cu palma şi taie? Aşa am făcut şi nimic mai mult. Dacă găseşti 
vreun petic mai mare sau mai mic de o palmă, poţi să mă pedepseşti cum vrei... 

— împielițatule! Eu ţi-am zis Măsoară cu palma şi taie pentru că acesta este 
numele tău! 

— Ce nume?! Ai mai întâlnit până acum pe cineva cu un astfel de nume? 

Meşterul, nemaiavând ce zice, apucă foarfecă şi-l lovi pe Muhammad de-l umplu 
de sânge. Acesta iar se întoarse plângând la mama sa şi, printre sudălmile aruncate 
croitorului, îi zise: 

— Tata n-a fost croitor! Spune-mi care a fost meseria lui! 

— Păi, tatăl tău a fost zarzavagiu... Muhammad se duse atunci la un 
zarzavagiu şi-i zise: 

— Mă iei ucenic la tine? Plata mea va fi doar atât cât pot să mănânc. 

Zarzavagiul se învoi pe loc şi-l întrebă cum îl cheamă. 

— Mă cheamă Amestecă şi aruncă! Cum zarzavagiul îl privea cu 
neîncredere, prinse a-i lămuri înțelesul acestui nume ciudat: 

— Mamei nu-i trăia niciun copil; cum se năşteau, cum mureau. Când m-a 
născut pe mine, de frica deochiului, mi-a pus acest nume ciudat... 

într-o vineri, zarzavagiul se pregătea să meargă la moschee, la slujbă, aşa cum 
făcea de obicei, îl chemă pe Muhammad, ca să-i ţină locul, şi-i spuse: 

— Amestecă şi aruncă, fiule! Eu mă duc la moschee să mă rog. Să nu laşi 
pe nimeni să se apropie de dugheana noastră. Leul meu! Amestecă şi aruncă! 

Nici nu se îndepărtă bine jupanul, că Muhammad se şi repezi şi începu să 
amestece orezul cu lintea şi cu susanul, apoi le aruncă în noroiul drumului. După ce 
termină treabă, se aşeză turceşte în aşteptarea zarzavagiului, care nu întârzie să 
apară. Când văzu nenorocirea, răcni la Muhammad: 

— Ce-ai făcut? De ce le-ai amestecat pe toate şi le-ai aruncat în noroiul 
drumului? 

Nepăsător, ca şi cum n-ar fi făcut nimic rău, Muhammad îi răspunse: 

— Păi, nu mi-ai spus Amestecă şi aruncă? Ei bine, nu am făcut altceva 
decât să amestec mărfurile acestea şi să le arunc în drum. Sigur că ai tot dreptul să 
mă pui la socoteală dacă nu le-am amestecat bine... 

Zarzavagiul se înfurie atât de tare, încât luă o greutate de pe cântar şi o aruncă 
după Muhammad, pe care îl nimeri în picior. Şontâc-şontâc se întoarse Muhammad 
acasă, la mama sa, căreia îi ceru din nou să-i spună care a fost meseria tatălui său: 

— Ştiu că nu a fost nici croitor, nici zarzavagiu! Spune-mi degrabă ce a fost! 

— Ei, bine, a fost olar. Făcea oale din lut... 

— Bună treabă! 

Se duse atunci în mahalaua olarilor din Moşul: şi îi zise unuia dintre ei: 

— Ia-mă ucenic şi nu-ţi cer ca simbrie decât mâncare. Olarul se învoi şi-l 
întrebă care îi este numele, ca să ştie cum să-l strige. Muhammad îi spuse: 

— Numele meu este Trage şi pune la pământ! Şi aşa începu să muncească 
Muhammad la olar. 

într-o bună zi, acesta îi spuse: 

— Fiule, Trage şi pune la pământ! Eu mă duc să mai zidesc un cuptor 
pentru ars oale, tu ai grijă să nu se apropie nimeni de cuptoarele noastre. Să ne 
vedem cu bine, Trage şi pune la pământ! 

Nici nu se îndepărtă bine olarul, că Muhammad apucă un ciomag zdravăn şi prinse 
a lovi cu sete în oalele şi ulcelele din jurul său, ba chiar şi în acelea puse la smălţuit 
în cuptoare, până când prefăcu mândreţe de oale într-o grămadă de cioburi colorate. 

Când se întoarse şi văzu nenorocirea, olarul rămase fără cuvinte. Cum iarna se 
apropia, nu mai putea să pună la uscat alte oale chiar dacă s-ar fi dat peste cap. Cum 
o să-şi mai ţină făgăduielile făcute muşteriilor? Se duse întins la ucenicul său şi-l luă 
la rost: 

— Ce-ai făcut, fiule? 

— Am făcut ce m-ai povăţuit să fac. 

— Ce te-am povățuit? 

— Păi, nu mi-ai zis Trage şi pune la pământ? 

— Măi băiete, păi nu aşa te cheamă? 

— Meştere, odihni-ţi-ar Atotputernicul părinții, ai mai pomenit pe cineva cu 
un aşa nume? 

— Eşti dracul gol! 

Meşterul luă un ciob de pe jos şi-l aruncă în Muhammad. îl lovi aşa de rău că-i dădu 
sângele. 

Muhammad se întoarse degrabă la mama sa, văitându-se: 

— M-ai minţit şi de data aceasta. Tata nu a fost nicidecum olar. Dacă mă 
mai minţi şi acum, o să- mi iau lumea în cap şi n-o să mă mai vezi niciodată. Aşadar, 
ce meserie a avut tata? 

— Vino după mine, copile, şi o să-ți arăt! Muhammad se ţinu după mama 
sa aşa cum îi ceruse. Coborâră într-o ascunzătoare întunecoasă. Aici, mama căută cu 
privirea printre mormanele de lucruri aruncate vraişte şi îi arătă o legăturică: 

— Acestea erau uneltele lui de lucru... un ciomag, o funie, o cazma... Tatăl 
tău a fost tâlhar! 

— Adevărat grăit-ai, măicuţă! Nu puteai să-mi spui aşa de la bun început şi 
nu mai mâneam atâta bătaie, vai şi amar de capul meu?! O să-l urmez aşadar pe tatăl 
meu, şi chiar astă-seară o să-l pomenească lumea din nou. 

Chiar în seara aceea, Muhammad se caţără pe zidul palatului regelui, intră tiptil în 
vistierie, fură de acolo o grămadă de galbeni şi scrise pe uşă: „Nu-i nimic pe lângă ce 
va fi să fie”. 

Se întoarse acasă şi răsturnă galbenii furaţi în odaia mamei sale, căreia îi spuse cu 
năduf: 

— Nu ţi-am spus că ar fi fost mai bine să-mi fi mărturisit din capul locului ce 
meserie avea tata? 

Hai, du-te acum la unchiul şi cere-i balanța ca să cântărim aurul acesta. 

— Dar este foarte târziu. Ce-o să spună mătuşa ta când s-o trezi cu mine la 
poartă? 

Dar, cum Muhammad rămase neînduplecat, se duse totuşi fără tragere de inimă, 
bătu la poartă şi zise ruşinată: 

— Băiatul meu a cumpărat nişte orez şi ar vrea să-l cântărească, să se 
convingă că nu a fost înşelat. 

— Uite, acum îţi aduc balanţa din cămară! zise cumnată-sa cu viclenie. 

îi dădu balanţa, după ce puse un pic de clei pe fundul talerului ca să se lipească 
ceea ce va cântări. Mama lui Muhammad se întoarse acasă cu balanţa şi cântări, 
împreună cu fiul ei, galbenii. 


A doua zi, cu noaptea în cap, îi duse înapoi balanţa cumnatei sale, care rămase ca 
trăsnită. Pe fundul talerului, lipit de cleiul pus din ajun, strălucea un bănuţ de aur de- 
ţi lua ochii. Muhammad, în iureşul bucuriei, nu băgase de seamă bănuţul lipit de 
fundul talerului... 

Pe seară, mătuşa veni în vizită şi, din una în alta, îi zise lui Muhammad: 

— Ştiu că acum tu faci rost de aur. De ce nu-l iei şi pe unchiul tău să-ţi dea o 
mână de ajutor? 

— Aha, acum şi-a adus aminte că-mi este unchi? zise Muhammad cu asprime. 

— Ce-a fost a fost! Este unchiul tău orice ar fi să fie! Ia-l cu tine la muncă, 
căci aşa se cade. 

— Mătuşă dragă, eu sunt hoţ. Primejdia de a fi omorât sau schingiuit mă 
paşte la tot pasul. O astfel de soartă ai vrea pentru unchiul meu? 

Mătuşa amuţi câteva clipe, apoi bombăni: 

— Cum ţi-e ție să-i fie şi lui! între timp, vestea jefuirii vistieriei regale se 
răspândise ca fulgerul în întreg ţinutul. Tot palatul era tulburat de cele întâmplate, 
iar paznicii amenințau că va fi vai şi amar de cel ce îndrăznise să săvârşească o 
asemenea faptă. Muhammad aflase, prin tot felul de tertipuri, că unii curteni îl 
povăţuiseră pe rege să pună să se sape un şanţ adânc în jurul vistieriei şi să-l umple 
cu catran, aşa încât, dacă hoţul mai vine, să cadă în şanţ şi acolo să rămână. 

Muhammad se duse la unchiul său şi-i zise: 

— Unchiule, astăzi mergem la treabă! Luă cu el o desagă mare şi un cuțit 
ascuțit. 

Când bătu de miezul nopții, Muhammad şi unchiul său ajunseră în preajma 
vistieriei. Cum ştia de şanţul cu catran, îi zise unchiului să meargă el în faţă. Acesta 
nu făcu nici doi paşi că se şi afundă până la gât în catran. Speriat, dădu să strige, însă 
Muhammad îl opri: 

— Unchiule, să nu zici nici pâs! O să deschid vistieria şi o să fur tot aurul. 
Rabdă un pic, că o să te scot eu de aici. 

Cum zise vorbele acestea, sări pe umerii unchiului şi deschise vistieria, apoi 
încarcă tot aurul în desaga pe care o avea la el. Scrise apoi pe vistierie: „Nu-i nimic 
pe lângă ce va fi să fie”. 

Apoi sări înapoi, scoase cuțitul şi îi reteză capul unchiului împotmolit în catran. îl 
puse apoi în desagă, peste aur, şi pe-aici ţi-e drumul. Pe drumul de întoarcere, păreri 
de rău începură să-i dea târcoale, însă le alungă gândindu-se că nu avea altă cale. 

Odată ajuns acasă, mătuşa prinse a-l întreba neliniştită: 

— Unde-i unchiul tău? 

îi răspunse cu tristeţe în glas: 

— A murit. Nu am avut putinţa să-l salvez, însă i-am retezat capul ca nu 
cumva străjerii regelui să-şi dea seama cine este şi astfel să se ducă pe pustii tot 
aurul nostru. 

La auzul acestei grozăvii, femeia dădu să țipe, însă Muhammad îi astupă gura, 
zicându-i: 

— Dacă aud măcar o vorbuliţă, nu mai vezi nicio para! 

Mătuşa, buimacă, se gândi ce este mai bine să facă: să jeluiască sau să-şi ia partea 
de aur. Zise: 

— Sunt tare necăjită, căci l-am iubit mult pe unchiul tău. 

La care Muhammad îi răspunse: 

— Dacă l-ai fi iubit, nu l-ai fi jertfit de dragul ambițiilor tale. Plângi cât vrei, 
însă fără să se audă. 

în timpul acesta, la palatul regelui era zarvă mare. Străjerii dăduseră de cu zori peste 
hoţul din 


catran. Toţi răcneau, care mai de care: 

— Hoţul! Hoţul! 

Veni şi regele şi, când văzu grozăvia, hoţul fără cap, fu cât pe ce să cadă din 
picioare. Când îşi mai veni un pic în fire, îi sări în ochi ceea ce scrisese hoţul aşa 
cum făcuse după fiecare jaf: „Nu-i nimic pe lângă ce va fi să fie”. 

Dacă acesta era hoţul, atunci cine îi retezase capul? Ca să limpezească tărăşenia, 
porunci ca trupul hoţului să fie atârnat la capul podului. Şi cine va plânge înseamnă 
că-l cunoaşte! 

Muhammad află şi de data aceasta ce se petrece la palat, aşa că se duse la mătuşa sa 
şi-i spuse: 

— Astăzi o să te saturi de bocit şi jeluit. Toţi locuitorii oraşului trebuiau să 
treacă prin faţa mortului. Atunci Muhammad ce făcu? O luă pe mătuşa lui şi o duse la 
piaţa de măgari, unde îi cumpără un măgar, o desagă şi o grămadă de ouă pe carei le 
dădu în dar. Bucuroasă nevoie mare, femeia puse desaga cu ouă pe samarul 
măgarului şi, apucându-l de căpăstru, porni pe drumul către casă. Când ajunseră la 
capul podului, Muhammad dădu un ghiont desagii cu ouă, care căzu la pământ, iar 
ouăle se făcură praf şi pulbere. Femeia începu să plângă, lovindu-se cu palmele peste 
faţă de atâta necaz. Cum o văzură atât de plină de jale, soldaţii regelui se şi năpustiră 
asupra ei şi o întrebară de ce se jeluieşte. Printre suspine, le spuse arătând ouăle 
sparte: 

— Sunt o biată femeie care nu are de nici unele pe lumea asta. Căpătasem 
şi eu câteva ouă şi s- au dus şi astea... 

înduioşaţi, soldaţii o lăsară să treacă, fără să bănuiască adevărata pricină a mâhnirii 
femeii. 

în noaptea aceea, Muhammad fură trupul unchiului său şi-l îngropa după lege. 

Regele se înfurie şi mai tare când află şi de această ispravă. Curtenii săi îl sfătuiră 
să împrăştie galbeni cât este drumul de lung şi cine s-o apleca să-i adune, acela este 
hoţul. Muhammad află şi de data aceasta care era vicleşugul regelui. îşi făcu degrabă 
nişte încălțări uriaşe şi le frecă talpa cu catran. Apoi prinse a se plimba când în sus, 
când în jos pe uliţa cu galbeni, chiar pe sub nasul străjerilor. Galbenii se prinseră 
unul după altul de catranul de pe talpă. Când nu mai rămase niciun galben în praful 
drumului, tiptil-tiptil, se pierdu pe o străduţă dosnică şi de acolo, acasă. Când străjerii 
băgară de seamă că au dispărut galbenii, era mult prea târziu. leşiţi din minţi, 
alergară la 
rege şi-i spuseră că tot aurul a dispărut tară ca cineva să se aplece ca să-l adune. 

Toţi sfetnicii se adunară şi, după ce-şi bătură capul în fel şi chip, le veni în cap un 
alt şiretlic: să fie adusă o cămilă şi să se pună pe ea o lectică, iar în lectică, fiica 
regelui. Fata îi va cădea cu tronc hoţului, acesta se va năpusti s-o fure şi ei vor pune 
mâna pe el. Regele primi bucuros această povaţă înţeleaptă. Muhammad află şi de 
data aceasta ce se urzeşte la palat, însă hotări s-o răpească pe prinţesă. Zis şi făcut. 
După ce o răpi cu cămilă cu tot, o duse acasă şi o ferecă într-o cameră dinadins 
orânduită, apoi tăie cămila şi se ospăta împreună cu toţi vecinii, cu mama sa şi cu 
prinţesa. Apoi o rugă pe mamă să pună restul de carne în saramură, la păstrare. 

Fata rămase închisă în odaia ei multă vreme, într-o bună zi, Muhammad o întrebă: 

— Cum de te-ai învoit să-mi fii mie momeală? Ţi-ar fi plăcut să mă vezi 
mort în chinuri, schingiuit pe cruce? 

— M-am învoit ca să salvez bunul nume al tatălui meu, căci sultanul 
începuse să-l dispreţuiască: ce fel de rege este dacă nu-i poate veni de hac unui 
tâlhar? Tu eşti un tânăr de nădejde. Predă-te tatălui meu şi eu mă pun chezaşă pentru 
viaţa ta. 

— De cine râzi tu? Eu sunt cel care i-am furat averile şi dacă Îi pic în mână 


mă face harcea- parcea. Tatăl tău se crede un om drept şi cinstit, nu-i aşa? însă oare 

este drept să strângi tot avutul oamenilor şi să-i laşi săraci lipiţi pământului, aşa cum 
face preacinstitul tău tată? Eu nu fur de la tatăl tău, ci nu fac altceva decât să le dau 

oamenilor ceea ce este al lor. 

Fata regelui mai stătu închisă în casa lui Muhammad vreo două luni, timp în care 
regele aproape că-şi ieşise din minţi de dorul ei. într-o bună zi, prinţesa profită de 
nebăgarea de seamă a mamei lui Muhammad şi fugi iute la palat. Când ieşi din curte, 
mânji poarta cu o vopsea vineţie pe care o păstrase pentru acest scop. 

Când se întoarse Muhammad acasă, nu o mai găsi pe fată. leşi iute ca să-i dea de 
urmă şi băgă de seamă dâra vineţie de pe poarta de la intrare, înţelese pe loc 
vicleşugul, aşa că se duse în cămară şi luă toată vopseaua vineţie care era acolo, o 
puse într-o desagă şi porni prin oraş, însemnând orice poartă îi ieşea în cale cu 
vineţiu. în noaptea aceea mânji toate porţile din oraş, ba mai mult chiar, trase o 
dungă de vineţiu şi pe poarta palatului regelui. Şi, ca de obicei, scrise „Nu-i nimic pe 
lângă ce va fi să fie”. Se întoarse apoi acasă şi, de atâta oboseală, adormi buştean. 

în acest timp, fata regelui ajunse la palat, unde fu întâmpinată cu o bucurie fără 
seamăn. Când se mai liniştiră, fata îi spuse regelui că hoţul este un tânăr frumos, 
deştept şi bine-crescut, cum altul ca el nu-i. Apoi îi mai spuse că poate fi găsit uşor, 
căci la plecare i-a mâzgălit poarta casei cu vineţiu. 

Cum auzi aceasta, regele trimise după mai-marele străjerilor şi-i porunci să i-i 
aducă pe dată pe toţi cei ce locuiesc în spatele unei porţi însemnate cu vineţiu. Mai- 
marele străjerilor, dimpreună cu ajutoarele sale, plecă din zori să găsească acea casă 
însemnată cu vineţiu. Deodată, unul dintre străjeri zise mirat: 

— Poarta palatului este însemnată cu vineţiu! Şi poarta vizirului! 

Nu trecu mult până descoperiră că toate porţile din oraş erau mânjite cu vineţiu. 
Mai-marele străjerilor se înfăţişă dinaintea regelui cu capul în pământ, neîndrăznind 
să scoată o vorbă. Regele îl luă la întrebări: 

— Ai prins tâlharul? Schingiuiţi-l! Atunci mai-marele străjerilor zise ruşinat: 

— N-am izbutit să aflăm care-i casa tâlharului, căci este mai deştept decât 
ne-am aşteptat. Ne-a stricat tot vicleşugul, căci a mânjit toate porţile din oraş cu 
vineţiu, chiar şi poarta palatului. 

La auzul acestor vorbe, regele se mânie până peste poate: 

— Unde sunt oştenii? Unde este paza? Chiar dormiţi cu toţii de-a- 
npicioarelea? 

în schimb, fata regelui se bucură tare mult în sinea ei că hoţul a scăpat din mâna 
tatălui său, care nu ar fi avut nicio milă. 

Câţiva sfetnici mai apropiaţi îl povăţuiră atunci pe rege să trimită o bătrână 
vicleană pe la toate casele să ceară cu împrumut o bucată de came de cămilă ţinută 
în saramură. Dacă cineva îi va oferi asemenea came, înseamnă că este hoţul. 

Aşadar, una dintre acele babe care învârt totul pe degete se legă în faţa regelui că o 
să-l prindă în 
urzelile ei în cel mai scurt timp cu putinţă. Baba se găti de drum şi începu a se 
preumbla de la o poartă la alta, cerând o bucată de came sărată, însă neapărat să fie 
de cămilă. într-un târziu ajunse şi la poarta casei lui Muhammad. Cum acesta nu era 
pe acasă, îi zise mamei sale: 

— Nurorii mele i s-a făcut poftă rău de tot de carne de cămilă. Ţi-aş 
rămâne sclavă pentru tot restul vieţii mele dacă ai avea bunăvoința să-mi dai măcar 
şi o bucăţică. 

Mamei lui Muhammad i se făcu milă de biata bătrână şi cobori degrabă în cămară, 
de unde se întoarse cu o bucată de carne. Baba înşfacă pe loc carnea, nevenindu-i să 
creadă că a avut un asemenea noroc. Mulţumind grăbită, dădu să iasă, când se 


ciocni de Muhammad, care se întorcea acasă. Acesta, bănuitor, o întrebă: 

— Ce făceai pe aici, mătuşă? 

— Păi, am luat un pic de came de cămilă pentru nora mea, căreia i s-a 
făcut poftă şi, fiind grea, m-am temut să nu păţească ceva. 

— Of! Cât de zgârcită-i mama! I-am zis de atâtea ori să nu mai fie atât de 
strânsă la mână, însă degeaba! Ce pot să fac?! Hai, mătuşă, să-ți dau mai mult. Ce 
să facem noi cu o cămilă întreagă?... Deh, cămila regelui! 

Şi, apucând-o strâns de mână, o trase după el în casă, în ciuda opintelilor babei de 
a scăpa din strânsoare. Odată ajunşi în casă, Muhammad scoase sabia şi, învârtind-o 
pe deasupra capului babei, o întrebă cine a trimis-o şi în ce scop. Baba, 
înspăimântată, mărturisi tot, de-a fir-a-păr. După ce o judecă, Muhammad puse să fie 
închisă într-o încăpere dosnică. 

După ce trecu ceva vreme fără ca baba să mai dea vreun semn de viaţă, regele 
intră la bănuieli cum că aceasta ar fi încăput pe mâna tâlharului. 

Din nou, înţelepţii regelui veniră cu un sfat, şi anume să o scoată pe prinţesă într- 
un loc deschis, căci, fără îndoială, în răstimpul de două luni cât a fost în mâna 
tâlharului, acesta a fost vrăjit de frumuseţea ei, şi acum mai mult ca sigur suspină de 
dorul ei. Aşadar înălţară un cort în piaţa publică, unde prinţesa putea fi văzută de 
toată lumea. Când tâlharul se va apropia de ea, aceasta le va face un semn 
străjerilor, care îl vor înhăţa. 

Regele se duse la prinţesă s-o convingă să treacă şi prin această încercare, numai 
că prinţesa nici nu vru să audă. în ciuda rugăminţilor fierbinţi ale regelui, refuză cu 
îndârjire să fie iarăşi momeală pentru prinderea tâlharului. Vorbele lui încă îi 
răsunau în urechi: „Dacă aş fi fost un om josnic, ce s- ar fi ales de tine acum?”. însă 
regele nu se lăsă cu una, cu două, ci stărui pe lângă ea: 

— Fata mea, te mulţumeşte să mă vezi făcut de ocară, pe mine, tatăl tău, 
regele? Sultanul m-a ameninţat că o să mă mazilească dacă nu-l prind pe nemernicul 
acesta. 

Fata, într-un sfârşit, se înduplecă să-i întindă capcana lui Muhammad de mila 
tatălui ei. Muhammad, deşi auzise ce pusese la cale regele, încercă să ajungă la fată 
oricât l-ar fi costat acest lucru. Izbuti să treacă de străjeri fără prea multe bătăi de 
cap şi, pătrunzând în cort, îi astupă gura prinţesei cu palma şi îi şopti la ureche: 

— Trădătoareo! De ce ai fugit? Te-ai prefăcut în fața mea că-ți pare rău de 
tot ce s-a întâmplat! Acum am înțeles cât de josnică poţi să fii. Să ştie tatăl tău că, 
dacă vrea să pună mâna pe mine, trebuie să proclame că sunt un viteaz drept şi 
cinstit şi mă voi înfăţişa singur dinaintea sa. 

— Rămâi cu mine şi o să-i dau de ştire! însă Muhammad nu o crezu, aşa că 
îi înfundă o batistă în gură şi o legă de unul din ţăruşii cortului, după care se făcu 
nevăzut, ca de obicei. Când veni seara, străjerii începură să se neliniştească, 
deoarece nu auzeau niciun zgomot venind dinspre cort. Atunci mai-marele străjerilor 
intră în cort şi împietri de groază. Prinţesa, aproape leşinată, era legată de un ţăruş. 
După ce o dezlegă, aceasta îi spuse regelui care sosise şi el acolo în mare grabă: 

— Trebuie să declari că toate aceste fapte care au întors pe dos regatul sunt 
fapte de vitejie. 

Mulțimea rămase cu gura căscată când află că cel ce făcuse toate aceste nemernicii, 
acel tâlhar 
care merita schingiuit pe cruce, acum, după ce regele şi-a dovedit neputinţa de a 
pune mâna pe el, este proclamat erou, ba chiar i se mai dă şi mâna prinţesei. 

După citirea acestui firman, apărură fel de fel de escroci, fiecare dintre ei 
pretinzând sus şi tare că este marele erou. Când era luat la întrebări însă, nu prea 
ştia ce să răspundă, aşa că era alungat în 


văzul mulţimii. într-un sfârşit, îşi făcu apariţia şi Muhammad, aducând cu el toate 
dovezile: aurul, armele, hainele străjerilor, carnea de cămilă, baba cea vicleană. 

Când văzu toate aceste dovezi, pe rege îl cuprinse iarăşi mânia, însă nu-şi mai putu 
lua înapoi cuvântul dat. Aşadar îl iertă pe Muhammad şi i-o dădu pe prinţesă de 
nevastă. Muhammad se însura cu prinţesa şi făcură nuntă mare de se înveseli tot 
regatul. însă nici nu trecu bine luna de miere, că regele îl şi chemă la el pe 
Muhammad: 

— Ginere dragă, sultanul mi-a trimis un răvaş cu vorbe grele, umilitoare. Mă 
ameninţă că, dacă nu pun mâna pe tâlharul care a băgat regatul în sperieţi, o să mă 
mazilească. Aş vrea să te rog să mă răzbuni pentru toate umilinţele îndurate din partea 
marelui sultan. 

— Nimic mai simplu, zise Muhammad vesel. O să-l fac să latre precum un 
câine dinaintea ta. 

Muhammad se duse acasă şi se pregăti de îndată de drum. îşi luă cu el câteva haine, 
ceva bani şi 
plecă la Istanbul. Aici trase la un han dosnic şi se prefăcu că este lustragiu. Încet-încet 
se apropie de oamenii de la curtea sultanului, cărora le câştigă încrederea. Cum le 
lustruia tuturor celor de la curte încălţările fără să le ia vreo para, ajunse să se plimbe 
aproape nestingherit prin curţile sultanului, îndrăgit de toată lumea. Le spusese 
tuturor că îl cheamă Rahil. 

în fiecare dimineaţă, Rahil mergea la măcelărie şi se uita la dobitoacele care urmau 
a fi tăiate, într-o zi văzu un ţap uriaş, cu părul lung şi fin. îşi zise în sinea lui: L-am 
prins! L-am prins! Apoi îl întrebă pe măcelar: 

— Cât costă ţapul? 

— Două lire. 

— Şi cât costă ca să-l jupoi? 

— O liră. 

— Uite ce-ţi propun: îţi dau cinci lire şi pe deasupra toată carnea ţapului, 
dacă izbuteşti să-l jupoi în aşa fel încât să nu strici blana deloc. 

— Sigur că pot să fac asta! 

După ce luă pielea ţapului de la măcelar, se duse la un tăbăcar să i-o argăsească. 
Tăbăcarul argăsi pielea cu multă grijă, de ziceai că ţapul este încă viu. Rahil luă pielea 
de la tăbăcar, o ascunse cu grijă pe sub haine şi o duse în camera lui de la han. A doua 
zi cumpără câteva mii de clopoței mici, mici de tot şi îi duse la han. Apoi se puse pe 
lucru: legă fiecare clopoțel cu câte două fire de păr din blana ţapului. Când termină, 
toată blana ţapului era înţesată de clopoței cum nu s-a mai văzut. Pe urmă cumpără o 
oglindă mare pe care o puse în camera lui. Se îmbrăcă cu pielea de ţap şi, printr-o 
deschizătură abia mijită pe care o lăsase în dreptul ochilor, se privi în oglindă. Ceea ce 
văzu îl îngrozi şi pe el însuşi, deşi ştia despre ce este vorba. îşi scoase apoi pielea de 
tap şi o împături cu grijă. 

între timp, Rahil se împrietenise cu mai-marele străjerilor, care într-o bună zi îl luă 
deoparte şi îi zise: 

— Locuinţa servitorilor este mare şi încăpătoare. De ce nu vii să locuieşti 
aici, într-o odaie? 

Rahil nu lăsă să-i scape un asemenea chilipir şi se mută la palat. într-o noapte 
întunecoasă, de nu 
vedeai la doi paşi, se strecură în iatacul sultanului după ce se îmbrăcase cu blana 
ţapului. Se aşeză la picioarele sultanului şi se scutură aşa încât sunară toţi clopoţeii. 
Sultanul sări ca ars, cu părul măciucă de groază. întrebă tremurând, fără vlagă: 

— Cine eşti? 

— Sunt Azrafil, îngerul morții, şi am venit să-ți iau sufletul. 


— Du-te şi ia-i sufletul lui Rahil, căci nu va plânge nimeni după el. Eu nu m- 
am bucurat încă de viață. 

— I-am luat sufletul lui Rahil înainte să vin la tine. Acum este rândul tău! Te- 
ai bucurat destul şi ai făcut rău cât cuprinde. 

— Nu se poate să mă păsuieşti cât să-mi iau rămas-bun de la nevastă şi 
copii? 

— O să-l înştiinţez pe Domnul şi o să-l rog să te mai lase, însă cu o condiţie... 

— Eu sunt un biet rob dinaintea ta, Maiestate, o, înger al morţii! 

— Treaba nu-i deloc uşoară. Pune să ţi se facă un coşciug, apoi să te 
îmbrace în giulgiu şi să te aşeze cum se cuvine în el. După aceea, să fie dus coşciugul 
în port şi să fie lăsat acolo tară ca cineva să stea la pândă. Dacă faci altcumva, 
Domnul se va supăra! 

— E simplu! 

— Mai este ceva. Trebuie să faci ca toate animalele atunci când vei fi 
înfăţişat dinaintea Domnului, ca să vadă cât de umil eşti. 

— O să fac ca toate animalele. Pot să încerc? 

— Haide, latră ca un câine! 

— Ham, ham... 

— Rage ca un măgar! 

— Iha, iha... 

— Behăie ca o capră! 

— Be, be... 

— Cotcodăceşte ca o găină! 

— Cotcodac, cotcodac... 

— Bine, de-ajuns! Acum mă duc să mijlocesc la Domnul pentru tine! 

Şi, acestea fiind zise, Rahil se strecură afară din iatacul sultanului fără ca cineva 
să-l vadă în acea beznă de nepătruns. Apoi ieşi tiptil din palat şi o ținu într-un suflet 
până în port, fără ca cineva să fie pe urmele sale. Cum ajunse în port, cumpără o 
corabie şi tocmi câțiva marinari de nădejde... 

în acest timp, sultanul se ridică îngrozit din aşternut şi prinse a răcni ca din gură 
de şarpe până se adunară în jurul său soţia, copiii, sfetnicii. Când se mai linişti, le 
spuse: 

— Acum sunt mort. Vreau să mă spălați, să mă puneţi în giulgiu şi să mă 
aşezaţi apoi în coşciug. Luaţi apoi coşciugul şi duceţi-l în port. Lăsaţi-l acolo fără ca 
vreunul din voi să rămână de pază sau să se uite înapoi, căci altfel se înfurie Domnul. 
Să nu-ndrăzniţi să-mi spuneţi că visez sau că am avut un coşmar! Nu, nu, nu! Este 
adevărul gol-goluţ! 

După aceste vorbe, îşi îmbrăţişa nevasta, copiii, sfetnicii apropiaţi. Toţi erau muţi 
de uimire, căci aşa ceva nu se mai pomenise de când lumea şi pământul. Neputând să 
se opună poruncii sultanului, fără tragere de inimă se apucară să îndeplinească cele 
cerute. 

Pe înserate, Rahil, sau Muhammad al nostru, căci el era, se uita de departe spre 
port. La un moment dat, văzu cum se apropie un alai de oameni cu un coşciug de 
preţ pe care l-au pus pe țărm, după care s-au grăbit să dispară. După ce se asigură că 
nu a rămas nimeni care să-l păzească pe sultan, se duse la marinarii săi şi le spuse să 
încarce lada de pe țărm. Ridicară ancora şi merseră pe mare până ajunseră la Beirut. 
Aici cumpără câţiva cai, toţi unul şi unul, şi o trăsură în care puse coşciugul, înhamă 
caii şi dă-i bice! înainte să ajungă în oraşul regelui, îi trimise acestuia vorbă să se 
pregătească. 

Regele ieşi degrabă în întâmpinarea ginerelui său năzdrăvan, împreună cu toţi 
curtenii. După salamalecurile de cuviinţă, regele îl întrebă nerăbdător: 


— Spune-mi! Ai izbutit ceva? Muhammad îi răspunse împăunându-se în faţa 
nevestei: 

— Ţi l-am adus pe sultan în carne şi oase! La auzul acestei trăsnăi, se 
înghesuiră cu mic, cu mare să vadă ce se întâmplă. Muhammad spuse: 

— Să se închidă porţile ca nimeni să nu mai intre şi să nu mai iasă! 

— Aşa să fie, zise şi regele buimac. Unde este sultanul? Spune-mi, nu mă mai 
fierbe atâta! 

— Ai răbdare! La lăsatul serii, o să vezi cât valorează un sultan. 

La lăsarea serii, Muhammad aduse coşciugul şi îl puse în faţa celor adunaţi în 
palat. Apoi îşi scoase hainele în faţa tuturor şi se îmbrăcă cu blana de ţap. Când 
văzură arătarea, toţi cei de faţă se cutremurară, deşi văzuseră cu ochii lor cine era 
înăuntru. Dădu jos capacul coşciugului şi se scutură o dată cu putere de-i asurzi pe 
toţi cu clopoţeii lui. Sultanul întrebă cu glas pierit: 

— Cine eşti? 

— îngerul morţii, îi răspunse Muhammad. Vin de la Domnul pe care l-am 
rugat să te păsuiască, Mărite Sultan! 

— Sunt sclavul tău cel nemernic, stăpâne! 

— Haide, latră ca un câine! 

— Ham, ham... 

— Rage ca un măgar! 

— Iha, iha 

După ce sultanul făcu ca toate dobitoacele, şi ca găina, şi ca pisica, Muhammad îl 
luă de mână şi-i zise: 

— Domnul te-a iertat de data aceasta. Sultanul ieşi atunci din coşciug, 
înveşmântat în giulgiul lui cel alb: 

— Cine sunt aceştia, o, înger al morții? 

— Sunt îngerii milosteniei cereşti! 

Şi, nemaiputându-şi ține râsul, îşi lepădă blana de ţap, arătându-se cu chipul său 
dintotdeauna. Sultanului nu-i venea să creadă: 

— Tu! Tu, Rahil? 

— Eu, Mărite! 

Toţi cei de faţă se prăpădiră de râs. Când mulţimea se mai potoli, regele înainta 
către sultan şi, prefăcându-se foarte umil, îi zise: 

— Acesta este tâlharul din pricina căruia mi-ai trimis vorbe de ocară dacă 

nu-l prind... 

Sultanul, roşu de mânie, răcni: 

— Nu este tâlhar, este chiar diavolul în carne şi oase... 

Apoi, dându-şi seama de starea în care era, zise cu voce domoală, vrând să ascundă 


ruşinea ceo 
păţise: 
— Ba nu! Este un viteaz! Un erou cum altul nu-i. Mi-a plăcut şotia pe 
care a pus-o la 
cale şi, ca 


atare, i-o dau de nevastă pe fiica mea. 

La auzul acestei propuneri, fiica regelui îl fulgeră pe Muhammad cu privirea. 
Acesta, resemnat, zise: 

— Mulţumesc, Maiestate, pentru bunătate, însă eu am o soţie carea 
încercat să-mi pună de două ori ştreangul de gât şi am scăpat ca printr-o minune. A 
treia oară a izbutit. Pe vecie. Aşa că nu-mi mai trebuie încă unul. 

Mulțimea se înveseli şi petrecu zile de-a rândul... 


Yânzătoarea de ouă 


poveste de pe Tigru şi Eufrat 


Odată, demult, tare demult, trăia o bătrână care creştea găini. Avea nu mai mult de 
zece găini şi un cocoş. Le îngrijea, le hrănea, le înconjura cu toată dragostea ei, căci 
nu mai avea nimic altceva în afara lor. Le iubea atât de mult, încât le dăduse câte un 
nume pe care le striga de parcă erau fiicele sale. De altfel, şi găinile o iubeau foarte 
mult. în fiecare zi, bătrâna vindea în piaţă şase ouă, niciodată mai mult, unul îl oprea 
pentru sine ca să-l mănânce, iar restul le dăruia unei văduve cu patru copii ca 
mulţumire că negoţul ei merge bine. 

într-o bună zi cineva bătu la uşa ei. Bătrâna ieşi să vadă cine o caută şi găsi un 
sărman care o rugă să-i dea din bunătăţile ce i le-a dăruit Atotputernicul. 

Bătrâna îi dărui oul pe care-l oprise pentru ea, o lipie şi câteva curmale, iar ea 
mancă în ziua aceea doar curmale şi o bucăţică de lipie. 

A doua zi, povestea se repetă. Un alt sărman veni la uşa ei să-i ceară ceva de 
mâncare. îi dădu oul pe care-l oprise pentru ea, o lipie şi câteva curmale, iar ea 
mancă doar câteva curmale şi un pic de lipie. 

A treia zi se trezi la uşă cu o văduvă sărmană însoţită de patru copilaşi, dintre care 
cel mai mic era încă sugar. Era o zi friguroasă, cu o burniţă măruntă ce-ţi pătrundea 
până la oase. Miloasă, bătrâna îi pofti în bordeiul ei. Ce să le dea însă de mâncare? 
Nu avea decât un ou, câteva lipii şi un pumn de curmale. 

Bătrâna îşi zise în sinea ei: „Ce-aş putea să fac? Un singur ou nu-i de ajuns pentru 
micuţii aceştia”... îşi ridică mâinile către cer şi se rugă: „Doamne, ajută-ne pe noi, 
sărmanii! Dă-ne putinţa de a mânca şi noi pe săturate!”. 

Apoi luă oul şi se duse să-l prăjească în tigaie ca să-l împartă tuturor cu lip iile şi 
curmalele. Oul prinse să se mărească, şi se tot mări până deveni mai mare decât un 
ou de struţ. Bătrâna se miră până peste poate, apoi, venindu-şi în fire, mulţumi Celui 
de sus că i-a ascultat ruga. 

Prăji oul care aproape că dădea pe dinafară din tigaie şi se aşeză apoi la masă 
împreună cu văduva şi cei patru copii ai săi. 

Bătrâna era aşa de fericită că le poate oferi tuturor de mâncare, încât i se lumină 
întregul chip. Se aşezară la masă şi mâncară cu toţii pe săturate, iar văduva îşi alăpta 
copilul cel mic, care până atunci tot scâncise de foame. 

După ce văduva şi copiii ei plecară mulţumiţi, bătrâna mancă ce mai rămăsese lipit 
de tigaie cu un pic de lipie, apoi se rugă să nu mai fie pe această lume oameni care 
mor de foame şi să aibă fiecare cu ce să-şi ducă traiul. 

Bătrâna nu alunga pe nimeni care-i bătea la uşă şi le dădea tuturor din puţinul 
pe care-l avea. într-o bună zi, pe la amiază, îi bătu la uşă un moşneag gârbovit, 
zdrenţuit, sprijinit într-un toiag noduros, cu o găină frumos colorată la subsuoară. 

Bătrâna îi zâmbi larg, după obiceiul ei, şi-l pofti cu blândeţe în casă: 

— Intră! Ce vânt bun te-a adus? Fii bine venit! Cu ce aş putea să-ţi fiu de 
folos? 

Moşneagul intră în bordeiul bătrânei şi, cum era înfometat, aceasta îi oferi, aşa cum 
făcea cu toţi 
musafirii, un ou prăjit, câteva curmale şi o lipie. Cum de curând îşi cumpărase şi o 
capră, îi dădu şi o ulcică de lapte acru. 

După ce mancă pe săturate şi îi mulţumi din suflet milostivei bătrâne, moşneagul 
se ridică şi-i spuse: 

— Pot să las această găină în grija ta pentru o săptămână? Am nişte 
treburi în alt sat şi n-aş vrea s-o port după mine, sărăcuţa. Să ştii că este o găină 
foarte blândă şi ouătoare cum nu s-a mai văzut. 


— Cu dragă inimă o primesc, uncheşule. O să-i dau drumul printre găinile 
mele şi mă voi îngriji de ea mai mult decât mă îngrijesc de ale mele. Fii fără grijă, că 
rămâne pe mâini bune! Când te vei întoarce o s-o găseşti sănătoasă şi voioasă. însă 
de ce nu rămâi oaspete la noi? 

— îți mulţumesc foarte mult pentru bunătatea ta, însă trebuie să plec. Mă 
aşteaptă treburi care nu suferă amânare. 

— Bine, uncheşule! Găina rămâne în grija mea. Să nu uiţi că umila mea 
casă îţi este deschisă mereu. 

Bătrânul mai mulţumi încă o dată şi, şontâc-şontâc, sprijinindu-se în toiagul 
noduros, se îndreptă către zarea îndepărtată, cu desaga în spinare... Merse şi iar 
merse. Pe drum, i se năzări că o vede pe bătrâna cea bună la suflet care-i hrăneşte pe 
toţi sărmanii, pe toţi nevoiaşii, cu toată sărăcia ei. 

Zâmbi şi îşi spuse: „Mare ţi-e grădina, Doamne!”. Şi îşi continuă drumul către zarea 
îndepărtată, acolo unde norii îşi iau rămas-bun de la munţi, ca să plutească apoi pe 
deasupra câmpurilor pe care le udă cu ploaia lor binefăcătoare. Merse, urcând şi 
coborând coline, în timp ce ploaia îi spăla barba aşa cum spală frunzele şi florile 
pustiei. 

Trecu ceva vreme de la plecarea bătrânului. Găina făcea două ouă uriaşe în fiecare 
zi: unul dimineaţa, iar altul pe seară. Bătrâna strângea aceste ouă într-un coş, separat 
de celelalte ouă. 

Femeia era foarte uimită de această găină ouătoare, frumoasă şi blândă, însă cel 
mai mult o mira culoarea ouălor, care era un galben strălucitor cum nu s-a mai 
pomenit niciodată să fie un ou de găină. 

în cea de-a şaptea zi, bătrâna strânsese paisprezece ouă de la găina năzdrăvană. 
Uitându-se la ele, bătrâna se bucura: „Este găinuşa mea cea blagoslovită! în viaţa 
mea n-am văzut şi nici nu am auzit pe cineva povestind despre o asemenea găinuşă”. 

în după-amiaza acelei zile, cineva bătu la uşa bătrânei. Deschise uşa şi îl văzu pe 
moşneagul care-i lăsase găina în grijă. Cât se mai bucură bătrâna! îl primi cu toată 
căldura, poftindu-l degrabă în bordei. După ce acesta luă loc şi-şi mai trase sufletul, 
bătrâna îi puse dinainte o strachină cu două ouă prăjite, câteva curmale, o bucată de 
brânză, o lipie şi o bărdacă de lapte. 

Bătrânul mancă pe săturate, în timp ce bătrâna îi povestea despre găina cea 
frumoasă, atât de ouătoare că o uimise, apoi se ridică, se duse în cămară, de unde se 
întoarse cu coşul cu ouă aurii, şi-i spuse: 

— Uite, în coşul acesta sunt paisprezece ouă de la găina ta. 

Bătrânul zâmbi, pişicher: 

— Eu ţi-am lăsat-o doar şapte zile, aşa că în coş ar trebui să fie şapte ouă, 
cum este firesc. De unde au apărut paisprezece? 

— Uncheşule drag, găina ta face două ouă în fiecare zi, şi nu unul, ca orice 
găină de pe lumea aceasta. Şi mai mult decât atât, ouăle sunt galbene la culoare. 

Moşneagul prinse a râde în hohote, iar faţa i se lumină ca o lună plină: 

— Eşti cinstită şi dreaptă, milostivă cu cei săraci, pe care nu-i laşi 
niciodată să plece de la uşa ta cu mâna goală... 

— Slavă Domnului, uncheşule! Dăm şi noi din ceea ce ne dăruieşte Cel de 
sus. 

— Eşti aşa de bună, că vei primi şi mai mult decât dai. Uite, eu îţi dăruiesc 
găina cea frumoasă şi ouătoare. Te rog s-o primeşti în dar. Şi ţine minte, ouăle ei sunt 
galbene pentru că sunt de aur. De aur din cel mai curat. 

— O primesc, uncheşule! Nu pot să te las cu mâna întinsă. Mâna întinsă 
este la fel deopotrivă dacă dă sau primeşte. 

— Eşti o femeie bună, tară de pată. Meriţi mai mult decât atât. 


— Dar cum de ai ştiut că sunt o femeie bună? 

— De mult am plecat la drum ca să caut grădinile bunătăţii. Şi am mers, şi 
am mers, cu o lumânare într-o mână şi cu o găină în cealaltă. Şi am tot căutat acele 
grădini, însă nu le-am dat de urmă nicăieri. Când m-am apropiat de bordeiul tău, 
lumânarea a început să pâlpâie şi mi-a zis: 

„Aici, în bordeiul acesta, găseşti bunătatea”. Am bătut atunci la uşa ta şi te-am 
aflat aşa cum eşti: bună şi miloasă. 

— Toată sunt de la Cel de Sus, uncheşule. Mi-am dat seama în lunga mea 
viaţă, că doar sunt o femeie bătrână acum, că nimic nu poate fi câştigat prin furt, 
înşelătorie, mârşăvie, în afară de necazuri. Eu în sărăcia mea sunt foarte bogată! 

— Cât eşti de înţeleaptă! Ține găina şi ai grijă să păstrezi taina ouălor de 
aur. 

Moşneagul plecă lăsându-i bătrânei găina cu ouăle de aur ca răsplată pentru 
bunătatea ei 
neţărmurită. 

La scurt timp, bătrâna deveni bogată, foarte bogată, ceea ce îi îngădui să-i ajute 
cu şi mai mult sârg pe săracii care îi cereau ajutorul. Odată cu bogăţia, spori şi 
bunătatea ei, şi nu se îngustă, aşa cum se întâmplă cu bunătatea celor îmbogăţiţi 
peste noapte. 


Găina fermecată 


poveste de pe Tigru şi Eufrat 


Trăia odată, demult, o femeie singură-singurică pe lumea aceasta, într-o bună zi, 
femeia se duse la iarmaroc şi cumpără de acolo o găină de care să aibă grijă şi care 
să-i ţină de urât. 

Din când în când, femeia se ducea la iarmaroc ca să mai cumpere una-alta din cele 
necesare gospodăriei. Cum ieşea femeia pe poarta casei, găina îşi lepăda hăinuţa de 
pene şi se preschimba într-o fată de toată frumuseţea. Fata nu numai că era 
frumoasă, ci era şi foarte harnică. îndată ce ieşea din pielea de găină, se şi apuca de 
dereticat prin casă, de o făcea să strălucească precum cleştarul. După ce termina cu 
trebăluitul, se repezea la pârâul din spatele casei şi se îmbăia, apoi, curată şi frumos 
mirositoare, se întorcea acasă şi intra iar în pielea găinii. Când se întorcea femeia 
acasă, găsea găina stând cuminte la locul ei, însă minune mare! Casa era dereticată 
şi rânduită de-ţi lua ochii. Şi aceasta se întâmpla ori de câte ori femeia lăsa găina 
singură acasă. 

într-o zi, pe când fata se pregătea să intre în apele pârâului, apăru ca din senin 
grădinarul regelui al cărui palat era chiar lângă pârâu. Grădinarul fu uimit peste 
măsură de frumuseţea fetei, însă nu apucă să spună nimic pentru că aceasta şopti 
repede: 

— Şandar-mandar”, de-a-ndăratelea să fii! 

Şi într-adevăr, bietul grădinar se trezi cu capul în locul picioarelor şi cu picioarele 
în locul capului. Fata se îmbăie ca de obicei şi când ajunse acasă pocni din degete şi 
dezlegă vraja care-l făcuse pe grădinar din om neom. Apoi îmbrăcă liniştită pielea de 
găină. 

într-o zi, fiul regelui ieşi la plimbare şi dădu peste grădinar în halul acela, cu capul 
în locul picioarelor şi cu picioarele în locul capului. Mirat până peste poate, prinse a-l 
descoase. Grădinarul îi povesti totul, cu cele mai mici amănunte: 


E SAn , A 
formulă de inceput a unui descântec 


— O fată frumoasă cum alta nu-i vine la pârâu de se îmbăiază. Şi cum mă 
vede, îmi zice: Şandar-mandar, de-a-ndăratelea să fii! Şi de îndată capăt această 
înfăţişare cu care mă vezi acum. Apoi, după ce se face nevăzută, îmi recapăt deodată 
vechea înfăţişare. 

Fiul regelui, când auzi această poveste, hotări să se aşeze la pândă în apropierea 
pârâului, ca să se convingă cu ochii lui de adevărul vorbelor grădinarului. Aşadar se 
aşeză la pândă şi aşteptă, aşteptă... până se ivi, într-un târziu, preafrumoasa fată 
care se grăbi să se răsfeţe în apele de cleştar ale pârâului. Aşteptă neclintit în 
ascunzătoarea lui, până când fata ieşi din apă, apoi tiptil-tiptil merse în urma ei până 
văzu casa în care intră. 

îndrăgostit de mândreţea de fată, se întoarse la casa cu pricina ca să-i ceară mâna. 
Femeia, uluită, îi spuse că nu are nicio fată, ci doar o biată găină care cotcodăceşte 
toată ziua prin casă. Cu chiu, cu vai, fiul regelui se întoarse la palat cu inima frântă 
pentru totdeauna. 

După un timp, iar plecă femeia după cele necesare gospodăriei, iar se preschimbă 
găina în fată, iar se duse la pârâu, iar veni fiul regelui s-o ceară de nevastă... Femeia 
intră la bănuieli. Fiului regelui nu părea deloc că i-ar lipsi vreo doagă. 

Un sâmbure de adevăr trebuia să fie totuşi în toată tărăşenia aceasta. Hotărâtă să 
afle taina, femeia se prefăcu că pleacă la iarmaroc, însă se întoarse tiptil şi se 
ascunse într-un loc pregătit dinainte în aşa fel încât să vadă ce se întâmplă în casă. Şi 
iată minunea minunilor: găina îşi aruncă cât colo straiul de pene pestriţe şi se 
preschimbă cât ai clipi într-o fată de o frumuseţe răpitoare. De îndată, fata puse 
mâna pe mătură, mătură podelele, deretică prin toată casa, apoi plecă zorită la 
pârâu. Cum ieşi din casă, femeia luă pielea de găină şi o aruncă în focul care ardea în 
vatră. Odată cu arderea acesteia, fu distrusă şi vraja care o ţinea pe biata prinţesă, 
căci prinţesă era, captivă în înfăţişarea de găină. 

Când fata se întoarse de la pârâu, nu mai găsi pielea de găină şi rămase cu 
înfăţişarea ei omenească aşa cum fusese cândva. Când tocmai îi mulțumea femeii că 
a scăpat-o de blestem, fiul regelui bătu la uşă, aşa cum făcea în ultimul timp. Când o 
văzu pe frumoasa fată, o rugă pe loc să-i fie nevastă şi să meargă cu el la palat 
pentru totdeauna. Fata se învoi şi tot regatul se veseli la nunta celor doi. 

Trăiră fericiţi ani mulţi, iar femeia cea singură pe lume se trezi cu o mulţime de 
prinţişori care-i luminară zilele bătrâneţii. 


Trădarea 


poveste de pe Tigru şi Eufrat 

în vremurile de demult trăia un pescar care se ducea zilnic la râu, de unde pescuia 
peştele cu care îşi ducea traiul. într-o zi, pescarul îşi aruncă năvodul aşa cum făcea de 
fiecare dată când ajungea la malul râului. Aşteptă un timp, apoi îl trase la mal. Nu mică 
îi fu dezamăgirea când află printre iţele încurcate ale năvodului un singur peştişor 
pricăjit. Acesta prinse a-l ruga fierbinte să-i dea drumul în apă, căci este de fapt o 
sirenă care-i va îndeplini toate poruncile, oricare ar fi acestea. Pescarul, vrăjit de 
această propunere, îi dădu de îndată drumul în apa râului. Peştişorul îi spuse că îi 
îndeplineşte orice dorinţă aşa cum îi promisese, cu condiţia să îi dea îndoit vecinului 
acelaşi lucru. Pescarul se învoi. 

A doua zi, cum sosi la râu, îl întâmpină din valuri peştişorul, care-l întrebă care îi este 
porunca. 

— Să-mi faci o casă mare şi frumoasă în care să trăiesc cu familia mea! 

— Du-te acasă, îi spuse peştişorul, şi o să găseşti în locul colibei tale un palat 
de toată frumuseţea. 

Zorit, făcu cale-ntoarsă să vadă minunea, într-adevăr, în curtea lui se înălța un palat 
de-ţi lua ochii, însă în curtea vecinului se înălţau două palate la fel de minunate. 

în ziua următoare, iar se duse pescarul la râu şi-i ceru peştişorului: 

— Nu am niciun ban. Fă o minune să am şi eu bani! 

— Du-te acasă, îi spuse peştişorul, şi o să găseşti în bătătură o grămadă de 
aur. 

Pescarul se întoarse iute acasă şi, într-adevăr, în bătătură strălucea o grămadă de 
aur. După o clipă de bucurie, se uită în curtea vecinului şi văzu acolo două grămezi de 
aur. Când văzu aceasta, pescarul se înfurie şi, ros de pizmă, se tot întreba cum să facă 
să capete doar el ceva, fără să aibă parte şi vecinul. Cum de a căpătat vecinul două 
palate şi două grămezi de aur, stând cu mâinile în sân, fără să asude deloc? 

Pescarul se tot gândi cum să-i facă rău vecinului norocos. A doua zi, se duse la 

râu şi-i ceru 
peştişorului să-i scoată unul din cei doi rinichi pe care-i avea în trupul său. Peştişorul 
se miră 
de 
această poruncă ciudată, însă trebuia s-o împlinească: 

— După ce vei simţi un mic fior, să ştii că ai rămas doar cu un rinichi! 

într-adevăr, simţi un fior şi unul din rinichi îi dispăru. Când se întoarse acasă, fu 
întâmpinat de bocete. 

— Ce s-a întâmplat? întrebă nevinovat. 

— A murit vecinul. 

Vecinul murise deoarece îi dispăruseră cei doi rinichi. A doua zi, pescarul se duse din 
nou la râu, însă peştişorul nu se mai arătă. Nici atunci, nici altă dată. Nimănui. 
Răutatea omenească îl lecui, pentru totdeauna, de făcut minuni. 


Qabih şi Malih 
poveste de pe Tigru şi Eufrat 


în vremurile de altădată trăia un tânăr falnic, însă foarte sărac. Numele său era 
Malih. în zadar se străduia să găsească ceva de muncă în oraşul său ca să-şi poată ducă 
zilele şi să-i ofere şi mamei sale un sprijin la bătrâneţe. Văzând că nu are nicio putinţă 
de izbândă în oraşul său, o rugă pe mama sa să-i pregătească o bocceluţă cu cele 
necesare unei călătorii, hotărât să-şi încerce norocul în altă parte. Degeaba se rugă 
mama sa de el cu lacrimi în ochi să nu plece de acasă, Malih rămase neînduplecat. 
Văzând că nu-l poate clinti din hotărârea lui, îi făcu câteva pâiniţe stropite cu lacrimile 
sale amare şi i le puse într-o trăistuţă de pânză. Apoi îl îmbrăţişa şi îi ură drum bun, 
rugându-l să n-o dea nicicând uitării. 


poveste de pe Tigru şi Eufrat 
Pe când mergea el aşa prin acele pustietăţi, iată că se întâlneşte cu un alt voinic, 
cam de-o seamă cu el. După schimbul de salamalecuri, acesta îl întrebă: 
— De ce-ai plecat la drum? 


— Am plecat de sărăcie, răspunse Malih. în ținutul meu nu am găsit nimic 
de făcut, aşa că m-am hotărât să plec în lume să-mi încerc norocul. Dar tu? 

— Şi eu aşijderea. Nu vrei să străbatem aceste pustietăți împreună? Ne va fi 
mai uşor... 

— Sigur că da. Şi eu îmi doream un tovarăş de drum. Cum te cheamă? 

— Qabih. Şi pe tine? 

— Malih?. 

Merseră ei ce merseră până se făcu de prânz. Se aşezară şi fiecare îşi dezlegă 
trăistuţa cu mâncare ca să-şi astâmpere foamea. Qabih îi zise atunci lui Malih: 

— Frate, de ce să mănânce fiecare din traista lui, când ar fi mai bine să 
mâncăm împreună, mai întâi mâncarea unuia, apoi, când se termină, să trecem la 
mâncarea celuilalt? 

— Aşa să facem, zise Malih cu inima curată. 

— Hai să Începem cu mâncarea ta! 

— Plăcerea este de partea mea! Pofteşte dară! Mâncară merindele lui 
Malih până la ultima firimitură, apoi se ridicară şi merseră mai departe. Pe la chindie, 
li se făcu o din nou foame de atâta mers prin nisipurile pustiei. Se opriră să se 
odihnească şi să mănânce ceva, din traista lui Qabih de data aceasta, numai că acesta 
nici nu vru să audă să împartă mâncarea cu Malih, ci prinse a se văita că o să moară 
de foame la poalele unei dune, fiindcă n-o să-i ajungă mâncarea. Degeaba îl rugă 
Malih în fel şi chip, nu se lăsă înduplecat, ba mai mult, îl alungă pe Malih şi îi spuse 
să-şi continue singur drumul. 


Malih, mort de foame şi de istovire, merse singurmai departe până dădu de 
firicel de apă cu 
care îşi ostoi setea, şi iar merse ce merse, până când soarele stătea să apună. Atunci 
se opri şi căută 


înjur un loc în care să înnopteze. Şi iată că zări nu departe de locul în care se oprise 
un cuptor părăsit. Se duse imediat la el şi, după ce îl scotoci, ca să se încredinţeze 
că nu sunt cine ştie ce lighioane adăpostite pe acolo, se vâri în el ca să-şi petreacă 
noaptea. Când bezna se înteţi, Malih auzi paşii grei ai unor fiare care dădeau 
târcoale cuptorului. îşi ciuli urechile, tremurând ca varga. 

Fu şi mai îngrozit când auzi glasul unui leu ce mormăia: 

— Simt miros de om! 

Un lup care era şi el prin preajmă zise: 

— Dar cum ar putea un biet om să ajungă până aici? 

— Aşa ceva nu este cu putință, îşi dădu cu părerea şi vulpea care era 

împreună cu ei. 

Leul tăcu, închipuindu-şi că mirosul său l-a înşelat, ceea ce nu se mai întâmplase 
niciodată până atunci. Se aşezară tustrei, leul, lupul şi cu vulpea, lângă cuptorul în 
care era voinicul nostru şi se sfătuiră cum să facă să treacă mai uşor noaptea. 
Hotărâră să povestească ce au auzit peste zi şi astfel să se desfete până îi va lua 
somnul. Primul prinse a povesti leul: 

— Am auzit că în cetatea vecină ar fi un rege care are o fiică nebună căreia 
niciun vraci nu i-a găsit leacul. Regele i-a chemat pe toţi vracii din regat şi le-a spus: 
„Cine îmi lecuieşte fata o primeşte de soţie şi va fi urmaşul meu la tron. Dacă nu, îşi 
pierde capul”. Rând pe rând au tot încercat, însă niciunul nu a izbutit. Cu timpul, la 
porţile palatului s-a înălţat un turn din capetele vracilor nenorocoşi. 

— A, ştiţi care-i leacul? întrebă lupul. Trebuie ca cineva să prindă o pisică 


urat, rau 
frumos, bun 


într-un loc ca acesta, să o taie şi să-i scoată creierul. Cu creierul acesta de pisică, 
dacă o unge pe prinţesă pe întregul trup, o scapă de nebunie. 

Vulpea sări şi ea să povestească ce auzise: 

— Eu am auzit că pe aici pe undeva este un şoarece care are o sută de 
galbeni mai strălucitori decât soarele, pe care-i scoate din gaura sa în fiecare 
dimineaţă şi se joacă cu ei până când soarele pleacă la culcare, apoi îi cară iarăşi, 
unul câte unul, în gaura sa. 

După ce îşi spuse fiecare povestea, se lăsă o tăcere adâncă, apoi Malih auzi 
sforăiturile celor trei. Când dădu prima geană de lumină, cele trei fiare se treziră, 
căscară de le trosniră fălcile şi plecară în treburile lor, după mâncare. 

Malih ieşi din cuptor şi plecă să înfăptuiască ceea ce auzise de la fiare. Ca prin 
minune, zări o pisică la adăpostul unor mărăcini. O prinse fără prea mare bătaie de 
cap. Apoi căută şoarecele cu galbeni şi îl găsi după fulgerele de lumină pe care le 
aruncau galbenii printre dunele de nisip. Dădu de îndată drumul pisicii, care se 
năpusti asupra şoarecelui şi-l înfulecă pe loc. Prinse din nou pisica, adună galbenii 
răspândiţi prin nisip şi plecă, fără să mai stea pe gânduri, către cetatea unde locuia 
prinţesa cea nebună. 

Când ajunse la palat, văzu turnul de capete ce se înălța dinaintea porţilor şi-i 
întrebă pe trecători care-i povestea. Aceştia îi spuseră că fata regelui este lovită de 
nebunie şi că regele a făgăduit celui ce o lecuieşte că i-o va da de soţie şi că va 
moşteni şi tronul regatului. însă cel ce încearcă şi nu izbuteşte îşi pierde capul. De 
aici, tumul de capete din faţa porţilor palatului. Malih nu zise nimic, însă în sinea lui 
se încredința că tot ce auzise de la fiare era adevărat. Rămăsese să se dovedească 
adevărată şi lecuirea cu creierul de pisică. Se duse aşadar în piaţă şi, cu galbenii de 
la şoarece, îşi cumpără straie de vraci şi un cufaraş cu cele trebuincioase unei astfel 
de meserii. Apoi jertfi pisica şi-i luă creierul, pe care-l puse frumos într-o cutiuţă din 
cufăraş. Când toate pregătirile fură încheiate, o luă pe ulițele cetăţii strigând: - Vraci, 
vraci ce lecuieşte nebunia! Locuitorii cetăţii îi făcură pe dată semn să tacă şi prinseră 
a-i şuşoti la ureche să nu mai spună că este vraci, fiindcă o să-şi piardă viaţa, şi îi 
istorisiră povestea prinţesei. însă el nu şi nu, striga şi mai tare şi le ceru chiar să-l 
îndrume către palatul în care se afla prinţesa cea nebună. Mâhniţi pentru tinereţea 
lui care avea să se piardă degeaba, îi arătară drumul către palat. Odată ajuns la 
palat, străjerii îi şoptiră să se întoarcă de unde a venit, însă el nu şi nu! Vizirul îl rugă 
să lase baltă totul şi să plece cât mai departe de palat. însă el nu şi nu! Atunci vizirul 
îl duse în sala tronului, dinaintea regelui, care îi spuse ce se va întâmpla cu el dacă o 
lecuieşte pe fată şi dacă nu. Malih îi răspunse hotărât că o va lecui, fără nicio 
îndoială: 

— Ştiu ce mă aşteaptă dacă nu izbutesc şi mă prind în această încercare. 
Regele puse să fie chemată doica prinţesei, căreia îi porunci să-l ducă pe tânărul 
vraci în iatacurile prinţesei. Ajuns în faţa prinţesei, acesta se prefăcu că o cercetează 
ca să afle pricina bolii. După câteva clipe bune, îi spuse doicii, întinzându-i cutiuţa cu 
creierul de pisică: 

— Ia această pomadă şi du-te cu prinţesa la hammam”. îmbăiaz-o 
bine, apoi unge-o pe tot trupul cu această pomadă care o va lecui de nebunie. 

Zis şi făcut. Doica o duse la hammam, legată în lanţuri, ca să nu facă cine ştie ce 
prostie, şi o îmbăie după datină, apoi o unse cu ciudata pomadă primită de la vraci. în 
câteva clipe, prinţesa se linişti, privirea i se limpezi şi mintea îi reveni. Era iarăşi în 
toate minţile, aşa cum fusese cândva, demult. Ca trezită dintr-un somn greu, se 
minună de ce se află în baie, legată cu lanţui 

Când regele auzi vestea înzdrăvenirii odorului său nepreţuit, nu-şi mai încăpu în 


baie 


piele de bucurie. Porunci pe loc să i se înalțe un palat, chiar în faţa palatului său, lui 
Malih, unde să trăiască cu soţia sa, prinţesa. 

Pe când zidirea palatului era în toi, căci trebuia să fie gata înainte de nuntă, Malih 
văzu printre truditorii care cărau pământ un chip cunoscut. Când se uită mai cu 
luare-aminte îşi dădu seama că nu este altul decât Qabih, cel care-l lăsase de izbelişte 
în cumplitul pustiu. în loc să se supere pe el, Malih îi mulţumi că, datorită purtării lui 
nesăbuite, se bucură astăzi de tot ceea ce are. îl iertă şi îl luă să trăiască alături de el 
la palat... 


Să nu faci bine cui nu merită 


poveste de pe Tigru şi Eufrat 

Un bătrân pe nume Hamdan avea un cal cum nu mai era altul în tot ţinutul de 
frumos, de zvelt şi de iute. Era cel mai iute cal din câţi au fost văzuţi vreodată. 

Bătrânul Hamdan era foarte mândru de calul său şi îl iubea ca pe lumina ochilor. 
Tocmise un grăjdar numai pentru el ca să-l ţesale şi să-i dea de mâncare. Şi calul la 
rândul său îşi respecta stăpânul, căci nu lăsa pe nimeni altcineva să pună şaua pe el. 

Vestea despre calul cel nemaipomenit se răspândi în totul regatul. Oameni avuţi şi 
negustori cu stare se perindară pe la moşneag să-i cumpere calul, oferindu-i bani cu 
nemiluita, însă acesta nici nu voi să audă de aşa ceva. 

Oamenii începură să povestească vrute şi nevrute despre calul cel frumos, zvelt şi 
sprinten ca o zvârlugă, încât oriunde te-ai fi dus nu auzeai decât de el. 

într-o zi, povestea calului minunat ajunse şi la urechile a patru tâlhari care nu 
ăceau altceva decât să jefuiască tot ce întâlneau în cale. Cum auziră, se strânseră la 
marginea pustiului, nu departe de corturile bătrânului, ca să se sfătuiască şi să pună 
la cale furtul calului. 
în timp ce se sfătuiau de zor cum să facă şi să dreagă, iată că se stârni o furtună de 
nisip atât de cruntă, încât acoperi cu totul lumina soarelui, de nu se mai vedea nimic. 
Tâlharii nu aveau nici măcar unde să se adăpostească în acel pustiu. Speriaţi, 
începură să alerge când încoace, când încolo, doar-doar vor găsi o ascunzătoare. 
Colbul înecăcios îi cuprinse din toate părţile, încât nu se mai puteau zări unii pe alţii. 
Deznădăjduiţi, se lăsară în voia sorții, ce le părea pecetluită. 
După vreo două zile de la stârnirea îngrozitoarei furtuni, bătrânul Hamdan ieşi cu 
câţiva bărbaţi destoinici dintre rudele sale ca să vadă ce s-a întâmplat cu dobitoacele 
or lăsate slobode să pască prin deşertul din jurul corturilor. Şi, cum mergeau ei aşa 
prin furtuna şuierătoare, întâlniră patru bărbaţi care păreau că-şi dau ultima suflare, 
cu hainele zdrenţuite, cu gurile pline de ţărână, gemând de foame şi de sete. 

Bătrânul Hamdan îşi chemă degrabă voinicii şi îi rugă să-i care pe acei nefericiţi la 
corturile lor. Zis şi făcut. îi suiră pe cai şi îi duseră la locul lor de popas. Acolo, ca 
oaspeţi ai bătrânului Hamdan, primiră toate îngrijirile: li se aduse apă, li se oblojiră 
rănile, fură îmbrăcaţi în haine noi în locul zdrenţelor care fluturau pe ei şi li se 
întinse masa ca să se ospăteze după placul inimii. 

Trecură câteva zile, timp în care cei patru îşi reveniră în simţiri încetul cu încetul, 
până când fură iarăşi în deplinătatea puterilor. Când se înzdrăveniră de-a binelea, 
bătrânul prinse a-i întreba de ce se aflau în pustie atunci când s-a pornit furtuna. 
Răspunse unul dintre ei care, după robusteţea trupului, părea a fi mai-marele lor: 

— Domnul meu! Noi suntem nişte bieţi negustori a căror caravană a fost 
prădată de o ceată de tâlhari nemiloşi. Ne-au jefuit de toate bunurile pe care le 
aveam şi apoi ne-au lăsat de izbelişte în pustiu tară de nici unele. 

Ceilalţi trei, care stăteau în spatele celui ce vorbea, dădeau din cap, încuviinţând 
fiecare vorbă a acestuia şi arătând o tristeţe sfâşietoare. 


Bătrânul, cu isteţimea sa înnăscută, nu crezu nicio iotă din spusele tâlharului, 
pentru că dăduse peste ei într-un ţinut ce se afla la mare depărtare de căile 
caravanelor, însă nu spuse nimic. După o clipă de gândire, le zise cu blândeţe: 

— Din păcate, noi nu avem putinţa să vă dăm ceea ce ați pierdut odată cu 
caravana furată, Însă vă putem dărui câteva dobitoace ca să vă puteți întrema cât de 
cât. De asemenea, dacă poftiți, puteţi rămâne alături de noi. 

Tâlharii îi mulţumiră pentru bunătatea pe care le-o arătase şi pentru ospitalitatea 
de care se bucurau, apoi ieşiră din cortul bătrânului. Nu după mult timp, se strânseră 
din nou într-un loc ferit de ochii gazdelor, ca acestea să nu le afle taina, şi se sfatuiră 
cum să fure calul acela minunat. Mai- marele lor spuse cu un glas hodorogit: 

— Eu cred că bătrânul Hamdan nu prea ne-a crezut, ci doar s-a prefăcut 
că ne crede, aşa, în bătaie de joc. 

Un altul dintre ei, lung ca o prăjină şi smolit la chip, îi întări bănuiala: 

— Da, aşa este. Am băgat de seamă când m-am uitat în ochii lui că avea 
o sclipire de neîncredere. Un al treilea se băgă în vorbă, tăios: 

— Lăsați asta acum! Trebuie să ducem la îndeplinire ceea ce am hotărât 
înainte să fim dați în vileag. 

Al patrulea îi întări spusele, dând din cap a încuviinţare. 

Mai-marele lor spuse atunci: 

— Da, aveți dreptate. Trebuie să terminăm cât mai degrabă această treabă. 
Ştiu locul unde este priponit calul peste noapte. Am aflat, de asemenea, că bătrânul a 
tocmit un argat care să se ocupe de cal, să-l hrănească şi să-l adape, să-l ţesale şi să-l 
potcovească. Trebuie să ne ferim de el! Cum se lasă întunericul, după ce toţi se duc la 
culcare, ne strecurăm cu multă băgare de seamă până la locul cu pricina. 

în toiul nopţii, după ce toţi se retraseră în corturile lor, cei patru tâlhari porniră la 
treabă. 

Ajunseră la locul unde era priponit calul. Lângă el, argatul dormea ca dus de pe 
această lume. îl pocniră în cap cu tărie, apoi îl legară fedeleş de trunchiul unui 
palmier şi-l lăsară acolo, căzut în nesimţire. Se întoarseră apoi la cal, pe care-l 
dezlegară de ţăruşul de care fusese priponit, şi mai- marele lor dădu să-l înşeueze. 
Nici nu puse bine şaua pe cal, că acesta o şi aruncă cât acolo, iar pe tâlhar îl trânti la 
pământ. Furios, acesta se ridică şi, după ce-l bătu zdravăn pe bietul cal, le porunci 
oamenilor săi să-l tragă uşurel de frâu până se îndepărtează de corturile bătrânului 
Hamdan. 

După vreo două zile de mers, ajunseră în preajma unei peşteri în care se ascundeau 
de obicei. Lihniţi de foame şi istoviţi de atâta amar de drum, priponiră calul şi se 
băgară care pe unde apucă, să se odihnească puţin. Cât fusese drumul de lung, îl tot 
ciomăgiseră pe săracul cal ca să meargă cât mai întins, să nu-i ajungă din urmă oamenii 
lui Hamdan. 

Nici nu închiseră bine ochii, că deodată începură să se târască afară din peşteră 
nişte şerpi uriaşi, plini de venin, care se încolăciră în jurul tâlharilor, în zadar răcneau 
aceştia cât îi ţineau bojocii, căci nu le răspundea decât ecoul în acea pustietate tară 
margini. Degeaba se zbătură, degeaba încercară să se lupte, căci otrava şerpilor punea 
încetul cu încetul stăpânire pe ei. 

Pe când se zbăteau între viaţă şi moarte, în depărtare se ivi un nor de praf ce se 
apropia ca o vijelie. Erau bătrânul Hamdan şi oamenii lui, porniţi pe urmele tâlharilor. 

Când ajunseră în faţa peşterii, toţi tâlharii erau morţi, iar şerpii cei mari se 
pregăteau să-i înghită pe nemestecate. 

Dezlegară calul, care veni bucuros lângă bătrânul Hamdan. Acesta le spuse 
oamenilor săi: 

— Aşa păţesc toţi cei care plătesc binele cu rău! 


Apoi puse şaua pe calul lui cel minunat, iar întreg alaiul se întoarse la corturi, unde 
porni o petrecere ce ţinu câteva zile... 


Yasa 


poveste de pe Tigru şi Eufrat 


Se povesteşte că un bărbat trăia fericit cu soţia sa, pe care o iubea din toată inima şi 
care îl iubea aşijderea. Fericirea lor era ştirbită doar de lipsa unei odrasle, mai ales că 
trecuseră de la nunta lor mai bine de zece ani. într-o bună zi, pe când femeia stătea 
singură în casă, auzi un bărbat care striga în gura mare pe ulițele satului: 

— Prezicător, ghicitor în stele! Femeia îşi acoperi iute capul cu o năframă, 
după cuviinţă, şi ieşi pe dată în întâmpinarea prezicătorului, pe care-l pofti în ogradă. 
După ce îl lăsă să-şi tragă un pic sufletul, îl întrebă dacă o să aibă sau nu copii, căci de 
multă vreme aştepta această binecuvântare. Prezicătorului i se făcu milă de suferinţa ei 
şi, întinzându-i un leac, îi spuse: 

— îți dau acest leac, pe care te sfătuiesc să-l pui într-un pocal şi apoi să torni 
un pic de lapte 
bătut peste el. După aceea, du-te şi pune pocalul sus pe terasă, sub licărul stelelor, şi, 
cum se crapă de ziuă, dă-l pe gât. 

Femeia luă leacul, îl puse în pocal, turnă peste el lapte bătut şi apoi îl puse pe terasa 
casei, sub licărul stelelor, aşa cum o învățase prezicătorul, apoi, obosită de toată 
întâmplarea, adormi. Soţul ei, care era plecat, se întoarse noaptea târziu acasă şi, cum 
nevasta dormea dusă, începu să cotrobăiască prin casă după ceva de-ale gurii, căci era 
mort de foame. Nu găsi nimic în afară de pocalul cu iaurt de pe terasă. Fără să stea pe 
gânduri, îl înşfacă şi îl dădu pe gât dintr-o sorbitură, apoi se culcă liniştit lângă soţia 
lui. 

A doua zi, dis-de-dimineaţă, femeia se sculă şi se repezi pe terasă ca să ia leacul. Nu 
mică îi fu mirarea când găsi pocalul gol. Mânată de o bănuială, îl trezi pe soţ şi-l întrebă 
de pocalul de pe terasă. Nepăsător, acesta îi răspunse: 

— L-am băut eu când m-am întors azi-noapte, căci mi-era foarte foame.. 

— O, ce năpastă! O să rămâi însărcinat şi o să dai naştere unui copil, căci în 
pocal se afla un leac pentru făcut copii. 

Bărbatul se sperie foarte tare la auzul acestei veşti şi prinse a se gândi la soarta 
amarnică ce îl aştepta. Nu după mult timp, piciorul drept prinse a i se umfla. Zi după zi, 
umflătura se făcea din ce în ce mai mare. De ruşine, omul nu mai îndrăzni să treacă 
pragul casei, ci rămase departe de ochii curioşi ai lumii. Soţia lui făcea acum toate 
treburile de negustorie ca să aibă din ce trăi. După vreo nouă luni, când simţi că 
sorocul îi este aproape, bărbatul îi zise soţiei sale: 

— Femeie! Vreau să ies din oraş şi să mă duc undeva unde nu mă vede 
nimeni. Pune-mi ceva de mâncare ca să am de drum şi mă duc. 

înainte să plece, mai luă cu el un cuţit, un chibrit şi o sticlă de petrol. Apoi se urcă în 
şa, pe catârul lui, şi plecă în noapte, ca să nu-l vadă nimeni, nu înainte de a-i spune 
soţiei: 

— Mă voi întoarce peste două zile! 

— Să aduci copilul cu tine ca să-l creştem împreună! 

— O să-l aduc pe lume şi o să mă întorc acasă. Dacă îi este dat să trăiască, 
atunci aşa să fie. 

Şi merse bărbatul ce merse până ajunse într-o vale adâncă, smălțuită cu iarbă verde 


şi presărată cu pomi din fel de fel de soiuri, printre care zburdau gazele şi iepuri în 
ciripitul vesel al păsărelelor. Bărbatul se aşeză lângă un pârâiaş cu apă ca de cleştar, 
iar după ce se odihni puţin strânse un braţ de vreascuri peste care turnă ceva petrol. 
După ce aprinse focul, puse cuțitul în jar până când acesta se făcu roşu. Cu grijă, luă 
cuțitul încins şi, rugându-se să fie mântuit de această năpastă, prinse a cresta pielea 
piciorului, puţin câte puţin, până ieşi la iveală o copilă de o frumuseţe nepământeană, 
cu ochii mari şi albaştri. O înfăşa în scutecul luat de acasă şi o puse lângă pârâiaş, apoi 
încalecă pe catâr şi se întoarse acasă. 

După ce bărbatul părăsi fetiţa pe malul apei, aceasta începu să plângă şi să ţipe cât 
putea ea de tare, până când o turmă de gazele veni să se adape. Una dintre gazele se 
apropie de fetiţă şi o mirosi, apoi începu să o lingă cu drag şi se aşeză în aşa fel încât 
aceasta să poată ajunge la ugerul ei ca să sugă. Fetiţa prinse a suge cu poftă, de parcă 
ugerul gazel ei ar fi fost sânul mamei sale bune. Timpul trecu, iar fetiţa crescu alături 
de gazele, alăptată de gazela cea miloasă. Tot timpul şi-l petrecea alături de gazele. 
Mânca, se juca şi dormea împreună cu ele. 

într-o bună zi, fiul sultanului ieşi la vânătoare împreună cu ceata lui de prieteni. 
Când ajunse în valea cea adâncă, văzu că o fiinţă ciudată aleargă împreună cu 
gazelele. îi întrebă pe însoțitorii săi ce ar putea fi, însă nimeni nu avea vreo idee. 

După vânătoare, se întoarseră la palat şi fiecare plecă într-ale lui, numai fiul 
sultanului nu-şi găsea liniştea. Se tot gândea la acea fiinţă nefirească pe care o zărise 
alături de gazele. După zile de frământări, îi dădu prin gând să se ducă să o prindă. Luă 
seminţe de susan şi curmale fără sâmburi şi le amestecă bine într-o farfurie 
încăpătoare, apoi sări în şa şi se duse la pârâiaşul lângă care văzuse ultima oară turma 
de gazele. Puse farfuria cu acel amestec pe malul apei, apoi se ascunse într-un tufiş şi 
se puse pe aşteptare. 

Nu trecu multă vreme şi apăru turma de gazele, printre care era şi fata. După ce 
băură apă pe săturate, fata zări farfuria şi, cu oarecare teamă, gustă din amestecul 
pregătit de fiul sultanului, apoi, văzând că este bun la gust, mancă totul cu iuţeală. 
Când termină de mâncat, simţi că mâncarea i-a căzut greu şi i se făcu greață. 

Fiul sultanului sări iute în şa şi dădu s-o prindă. Fata fugi câţiva paşi, împleticindu-se 
fiindcă îi era rău. Prinţul o ajunse aşadar din urmă şi o prinse. Nu mică îi fu mirarea 
când se trezi cu o fată de o rară frumuseţe. Mirarea îi fu şi mai mare pentru că nu 
înţelegea cum poate trăi o asemenea frumuseţe într-o turmă de gazele. 

Fiul sultanului o întrebă cum o cheamă, însă fata nu învățase să grăiască precum 
oamenii, ci mugea uşor, aşa cum fac gazelele când sunt speriate. 

Fiul sultanului o urcă pe cal, alături de el, şi se întoarse cu ea la palat. O duse în 
partea palatului în care trăia el şi închise bine poarta, ca nimeni să nu mai intre şi ca 
nu cumva frumoasa fată să fugă. îi aduse haine şi o îmbrăcă. Apoi, zi de zi, îi aducea de 
mâncare şi o învăţa să vorbească, să scrie şi să citească. Fata învăţa repede şi se 
schimba văzând cu ochii, făcându-se tot mai frumoasă, îi puse numele de Yasa!!. Yasa 
rămase la palat până când se făcu numai bună de măritat. 

într-o zi, fiul sultanului o înştiinţa că va veni cu familia şi cu prietenii săi ca să facă 
nunta după cuviinţă: 

— O să te iau de nevastă, căci nu pot să trăiesc departe de tine. 

Fata începu să se pregătească de nuntă: se îmbăie, se înveşmânta în straiele de 
mireasă, îşi puse toate podoabele pe care le primise de la fiul sultanului şi se aşeză la 
fereastră în aşteptarea alaiului, în acele clipe, o femeie neagră tuci se aşeză pe malul 
şanţului care înconjura palatul şi se apucă să spele copilul pe care-l ducea cu ea. Când 
se aplecă, văzu în oglinda apei chipul nespus de frumos al Yasei. Tulburată peste 
măsură, uită de copil şi, sărind în sus de bucurie, zise: 


mirt 


— Doamne! Cât sunt de frumoasă! Şi cu frumuseţea asta, eu îi slugăresc pe 
alţii şi le spăl cop 

Când Yasa văzu copilul lăsat de izbelişte în apă, ţipă la sclavă: 

— Ce vezi în apă este chipul meu, şi nu al tău! Sclava ridică privirea şi o 
văzu pe Yasa la fereastră în toată strălucirea ei. Vrăjită de atâta frumuseţe, prinse să se 
roage de aceasta: 

— Te rog, salvează-mă înainte să vină părinții copilului, căci mă vor omorî 
dacă o să vadă că nu m-am îngrijit de copilul lor. 

Miloasă, Yasa îi aruncă de la fereastră o cosiță pe care sclava se urcă sprintenă până 
în iatacul acesteia. îi privi uimită chipul, îmbrăcămintea, podoabele, apoi o întrebă: 

— Cum te cheamă? 

— Yasa. 

— Ce frumos este inelul acela pe care Îl ai pe deget! Poți să mi-l dai o clipă? 

Yasa îşi scoase inelul şi i-l întinse sclavei, care continuă: 

— Dă-mi şi straiele tale să văd cum îmi vin. Yasa îşi scoase straiele de 
mireasă şi i le dădu sclavei, care nu se opri aici: 

— Dă-mi şi giuvaierurile care te împodobesc! Yasa îşi scoase toate 
giuvaierurile şi i le întinse sclavei, care scoase un ac lung, vrăjit, cu care o făcu pe Yasa 
să dispară fără urmă. Rămasă singură, sclava se îmbrăcă în mireasă şi se puse pe 
aşteptat. Pe la amiază, iată că alaiul de nuntaşi se apropia de palat. în fruntea alaiului, 
pe un cal nemaipomenit, era chiar fiul sultanului. Când ajunseră dinaintea porţilor, fiul 
sultanului îi opri pe nuntaşi cu un semn, apoi cobori de pe cal şi intră singur în palat ca 
să o aducă pe Yasa. O strigă ca de obicei: 

— Yasa! Yasa! 

Neprimind niciun răspuns, urcă pe zid şi intră în iatacul miresei pe fereastră. Văzu o 
femeie întinsă pe patul Yasei şi o întrebă: 

— Cine eşti? 

— Yasa. 

— De ce nu mi-ai răspuns când te-am strigat? 

— Nu te-am auzit. 

— De ce ai chipul smolit? întrebă copleşit de nedumerire. 

— Pe când te aşteptam la fereastră m-a ars soarele. 

— De ce ai părul creţ? 

— Pentru că l-am tot răvăşit cu mâinile de dorul tău! 

— Ai ochii şi buzele umflate! 

— De atâta plâns în aşteptarea ta. Fiul sultanului rămase pe gânduri, 
neştiind ce să facă. Ce-o să le spună alor săi, care îl aşteptau în fața palatului cu 
mândreţea de mireasă despre care le tot povestise? Cum să iasă acum cu pocitania 
asta? După câteva clipe de buimăceală, îi spuse sclavei: 

— Stai aici, că o să mă întorc la tine mai târziu. leşi singur din palat şi le 
spuse tuturor că mireasa a fugit. Porunci de îndată străjerilor săi să plece în căutarea 
ei. O căutară prin grădini, prin case, însă nu dădură de urma ei. 

Deznădăjduit, fiul sultanului se ducea zilnic la femeia cu chip smolit şi o descosea 
ca să afle ce s-a întâmplat. Cum a fost cu putinţă o asemenea schimbare? începu să-şi 
petreacă vremea stând la fereastră şi uitându-se la femeile care treceau încoace şi 
încolo, doar-doar o va descoperi printre ele pe frumoasa lui, Yasa. 

Yasa se preschimbase într-un mirt ce crescu peste noapte la fereastra fiului 
sultanului. Când se trezi tânărul sultan şi deschise fereastra, i se înfăţişă în faţa 
ochilor un mirt de toată frumuseţea, cu frunze de un verde-închis şi flori albe frumos 
mirositoare. Se minună de acest copăcel ce apăruse ca din senin, căci el nu dăduse 
poruncă să i se sădească vreun mirt la fereastră. Pe când privea mirtul neştiind ce să 


creadă, o femeie cu o râşniţă în braţe lovi din greşeală mirtul cu aceasta. De îndată 
mirtul începu a se plânge cu glas omenesc: 


— Cine te mai scutură, o, Yasa, 
Floare a florilor, 

Mama a uitat de mine, 

Tata m-a purtat ca făt, 

Gazelele m-au crescut, 

Sclava m-a aruncat din casă! 


Fiul sultanului, auzind aceste cuvinte, coborî degrabă în uliţă şi se apropie de mirt, 
pe care-l lovi tare cu piciorul. Cum îl lovi, mirtul prinse a se văita, repetând aceleaşi 
cuvinte ca mai înainte. Atunci, furios, fiul sultanului îl chemă la el pe dulgherul 
palatului şi-i porunci să reteze mirtul obraznic din rădăcini. La fiecare lovitură de 
secure a dulgherului, mirtul repeta aceleaşi cuvinte. Ca să nu le mai audă, fiul 
sultanului îşi băgă degetele în urechi, socotind că mirtul îşi bate joc de durerea lui şi 
că vrea cu tot dinadinsul să-i amintească de frumoasa Yasa. 

După ce dulgherul îşi termină treaba, se duse acasă şi se aşeză să mănânce 
împreună cu soţia sa. Pe când mâncau, soţia băgă de seamă că are o aşchie agăţată 
de încălțări şi-l întrebă: 

— De unde s-a agăţat aşchia asta de încălţările tale? 

— Am tăiat astăzi un mirt ce crescuse la gardul fiului sultanului, chiar în 
dreptul ferestrei sale. S- ar putea ca de acolo să fie. 

Soţia dulgherului se ridică, luă aşchia şi o aruncă într-un colţ al casei. 

La căderea nopţii, se culcară ca de obicei; când se sculară dimineaţa, găsiră casa 
curată lună şi mâncarea aburind pe masă. Cei doi rămaseră cu gura căscată şi se tot 
întrebau buimaci cine ar fi putut face toate acestea peste noapte. 

Totul se repetă şi a doua, şi a treia zi... Atunci dulgherul îi spuse soţiei că va sta de 
veghe ca să vadă cine trebăluieşte prin casă toată noaptea. Zis şi făcut. Cum se lăsă 
întunericul, dulgherul se tăie uşor la deget şi presără apoi sare pe rană ca să nu poată 
închide ochii de durere, se ascunse în spatele cuptorului ca să nu-l vadă nimeni şi de 
acolo prinse a veghea asupra casei. Nu după mult timp, dintr-un cotlon al casei se 
ridică din senin o fată care se apucă pe dată de dereticat. Cum termină cu 
dereticatul, se apucă de gătit cu aceeaşi voioşie. Când aduse lângă cuptor coca pe 
care o 
frământase ca să coacă din ea pâiniţele, dulgherul, hat!, o prinse de mână şi o întrebă: 

— Eşti fiinţă omenească sau din altă lume? 

— Sunt ființă omenească! Te rog să nu-mi faci vreun rău! 

Dulgherul o luă atunci de mână şi o duse la soția sa, care încă dormea. Nu mică 
îi fu mirarea când îl văzu pe soțul ei cu acea fată frumoasă de mână chiar la 
căpătâiul ei. După ce auzi cele întâmplate din gura soţului, o întrebă: 

— Cum te cheamă, fata mea? 

— Mă cheamă Yasa! Vă rog mult să nu spuneți nimănui că sunt aici. 

Dulgherul se învoi ca Yasa să locuiască împreună cu ei şi, din ziua aceea, o socotiră 
fiica lor. Se purtau cu ea frumos şi încercau să-i facă viaţa minunată alături de ei. 

într-o bună zi, pe când Yasa ieşise pe terasa casei să întindă rufele la uscat, se 
întâmplă ca fiul sultanului să facă să zboare pe deasupra casei porumbeii crescuţi la 
palat. O zări pe Yasa şi ea îl zări pe el. Inima îi bătea mai-mai să-i sară din piept. 
Cobori iute în casă şi se duse în cotlonul ei, unde se preschimbă pe loc în aşchia de 
mirt. 

Fiul sultanului cobori şi el iute de pe acoperiş, de unde-şi îndemna porumbeii la 


zbor, şi se duse la mama sa, rugând-o: 

— Du-te acum până la casa dulgherului şi adu-mi-o pe fata pe care o au în 
casă! 

— Dar, fiule, dulgherul nu are nicio fiică! De unde să-ţi aduc eu o fată din 
casa lui?! 

— Am văzut-o cu ochii mei cum întindea rufe pe terasa casei. Te rog, 
mamă, du-te după ea şi adu-o! 

într-un sfârşit, femeia se lăsă înduplecată şi plecă în căutarea fetei din casa 
dulgherului. Bătu la uşa dulgherului şi ieşi soţia acestuia. Tare se minună când se 
trezi faţă în faţă cu soţia sultanului, încurcată, nici nu ştiu ce să zică. După câteva 
clipe, bâigui pierdută: 

— La porunca Maiestăţii Tale! 

Soţia sultanului îi spuse că fiul ei văzuse o fată pe terasa casei lor. Făcând pe 
neştiutoarea, soţia dulgherului îi răspunse că nu are nicio fată şi niciun băiat, aşa 
cum ştie toată lumea, şi o pofti să se convingă cu ochii ei: 

— în afară de o aşchie de mirt, n-o să afli nimic altceva în casa aceasta. 

Soţia sultanului se întoarse la palat şi-i povesti fiului tot ce aflase. Luminatde un 
gând, acesta îi 
ceru: 

— întoarce-te iute la casa dulgherului şi adu-mi aşchia de mirt! 

— Dar ce ai de gând să faci cu o amărâtă de aşchie, fie ea şi de mirt? 

Fiul sultanului nu-i dădu nicio lămurire, ci doar stărui să-i fie adusă aşchia. Soţia 
sultanului se duse atunci şi-i aduse aşchia de mirt. 

Când se întoarse dulgherul acasă, soţia îl înştiinţa că a venit soţia sultanului şi că i- 
a dat aşchia de mirt. La auzul acestei veşti, dulgherul începu să se vaite şi să se 
lovească cu pumnii în 

cap de 
amar şi jale. Apoi, când se mai potoli un pic, îi spuse soţiei întreaga poveste: 

— Fata noastră, Yasa, este de fapt aşchia de mirt. Ea m-a rugat în noaptea 
când am descoperit-o să nu spun niciodată nimănui nimic. 

— Şi ce-o să facem acum? întrebă soția, mâhnită. 

— Ce am mai putea face atâta vreme cât Yasa a noastră se află la fiul 
sultanului? 

în acest timp, fiul sultanului luase aşchia de mirt şi o purta cu el peste tot, iar 
noaptea şi-o punea lângă pernă. 

Să ne reîntoarcem la Yasa! Yasa, cum adormea fiul sultanului, lua din nou 
înfăţişarea omenească, îşi pieptăna părul mătăsos, se îmbăia, se parfuma, apoi se 
aşeza pe marginea patului şi îl privea drăgăstos. într-o noapte, fiul sultanului se trezi 
deodată şi rămase buimac când o văzu pe Yasa, în came şi oase, stând liniştită pe 
marginea patului. Se frecă la ochi, crezând că visează, apoi cu sfială, ca să nu o 
sperie, o apucă de mână şi, convingându-se că este chiar iubita lui, o strânse la piept: 

— De ce ai fugit în ziua nunţii? 

— Nu am fugit. O roabă m-a înşelat, mi-a furat straiele şi giuvaierurile şi, 
după ce m-a alungat 
din palat, mi-a luat locul... 

Fiul sultanului o luă pe Yasa şi plecă la palatul lui, pe unde nu mai dăduse de multă 
vreme, petrecându-şi mai tot timpul în palatul părintesc. Se căţărară pe fereastra 
buclucaşă şi intrară în palat. O găsiră pe roaba cea tuciurie dormind dusă în patul 
Yasei. Fiul sultanului o întrebă: 

— Yasa, aceasta este roaba care te-a alungat? 

— Ea este, însă te rog să nu-i faci niciun rău. 


Fiul sultanului o luă pe sus pe roabă şi o aruncă în șanțul cu apă, unde se duse la 
fund ca un bolovan. De atunci, nimeni nu a mai auzit de ea. 

Fiul sultanului îşi înştiinţa părinţii, rudele şi prietenii că şi-a regăsit mireasa şi că 
este gata de nuntă. Nu peste mult timp făcură nuntă mare, la care se veseli toată 
suflarea din ţinut. 

Fiul împăratului îi rugă pe dulgher şi pe soţia acestuia să vină să locuiască alături 
de ei la palat drept mulţumire că avuseseră grijă de Yasa ca de propria lor fiică. 

Şi aşa trăiră cu toţii viaţă lungă şi plină de bucurie, aşa cum vă dorim şi vouă! 


Leul şi culegătorul de vreascuri 


poveste de pe Tigru şi Eufrat 


Cândva, demult, trăia într-o cetate îndepărtată un bărbat care mergea în fiecare zi 
în pădure ca să adune vreascuri. Le strângea într-un snop uriaş pe care-l căra apoi în 
piaţă, unde-l vindea pe un dirham, cu care cumpăra de-ale gurii pentru el, nevastă şi 
copii, cu care locuia într-o dărăpănătură. Nevasta sa, femeie harnică, nu stătea cu 
mâinile în sân, ci lucra ca slujnică în casa sultanului. Şi au dus-o aşa multă vreme, 
fără ca ceva să se schimbe în viaţa lor. 

într-o bună zi, pe când strângea vreascuri de prin desişurile pădurii, iată că îi apare 
în faţă un leu, cu care se mai întâlnise şi în alte daţi şi cu care legase un fel de 
prietenie. Cum îl văzu, leul îi zise: 

— Ai terminat toate vreascurile din pădure şi nu sa ales nimic bun de capul 
tău! Hai cu mine la fântâna noroacelor, să vedem unde ţi-e norocul. 

Bărbatul se învoi pe dată şi plecă împreună cu leul la fântâna noroacelor. Când 
ajunseră acolo, leul întrebă fântâna despre norocul culegătorului de vreascuri. 
Aceasta îi răspunse cu o voce venind din adâncurile sale: 

— Lasă-l să se ducă în treaba lui, fiindcă nu vreau să vorbesc cu el, căci nu 
are niciun dram de noroc. 

Leul, văzând deznădejdea omului, îl îmbărbăta: 

— Fântâna nu vrea să-ţi dea şi ţie noroc pe lumea aceasta, însă eu o să te 
ajut. la această sută de dinari şi deschide-ţi o prăvălie. Poate o să izbuteşti să ai o 
viaţă mai bună! 

Bucuros până peste poate, bărbatul luă suta de dinari şi se întoarse acasă, la ai săi. 
Pentru ca soţia sa să se minuneze şi mai mult de darul pe care l-a primit, ascunse 
banii în târâtele care erau puse într-o baniţă şi se duse degrabă la casa sultanului ca 
să-i dea vestea soţiei. în timpul acesta, omul care cumpăra tărâţe de la el veni ca de 
obicei să le ia. Fata cea mare a culegătorului de vreascuri i le vându pe loc, fără să 
ştie că în ele se află o mulţime de dinari ascunşi. Omul îşi luă târâtele şi plecă într-ale 
lui. 

Când se întoarse culegătorul de vreascuri împreună cu soţia sa acasă, nu mai găsi 
târâtele în care ascunsese banii. Află de la fata lui cea mare ce se întâmplase. 
Văitându-se şi jeluindu-se, prinse să-i povestească iarăşi soţiei întâmplarea din 
pădure, însă aceasta îi reteză vorba: 

— Eşti un mare mincinos. M-ai păcălit ca să las slujba de la casa 
sultanului, asta a fost tot! Ce sută de dinari? De unde să aibă o lighioană o sută de 
dinari ca să ţi-o dea ţie? Haida-de! 

Soţia se întoarse la casa sultanului ca să-şi vadă de treabă, iar omul nostru, necăjit 
de cele întâmplate, îşi luă toporul şi funiile de legat vreascuri şi plecă iarăşi în pădure 
să-şi continue îndeletnicirea de-o viaţă. Nici nu se apucă bine de treabă că apăru leul, 


nespus de mirat că-l găseşte iarăşi în pădure adunând vreascuri. Omul îi povesti de-a 
fir-a-păr întreaga tărăşenie cu dinarii. Leul, 

înduioşat, îl luă din nou la fântâna noroacelor şi îi ceru acesteia să-i dea şi 
prietenului său un pic de noroc. După ce bău îndelung din apă, fântâna îi aruncă un 
fils”, un biet fils, şi-i spuse hohotind: 

— Ia-ți norocul şi du-te! Acesta este norocul tău, nici mai mult, nici mai 
puţin. 

Omul se întoarse în cetate, amărât şi îngândurat, fiindcă nu ştia ce ar fi putut să 
cumpere doar cu un fils. Pe când mergea el aşa prin piaţă, se întâlni cu un vânzător 
de simsimiyya!* care îi dădu o bucată pentru un fils. Luă bucata de simsimiyya şi, pe 
când se pregătea s-o mănânce, căci era lihnit de foame, văzu pe marginea drumului 
doi copii care se certau de zor pe o cărămidă de aur. Se apropie şi-i întrebă care-i 
baiul. îi răspunseră suspinând: 

— Avem o cărămidă de aur şi nu putem s-o împărţim. 

Atunci adunătorul de vreascuri le propuse un târg: 

— Uitaţi, vă dau această simsimiyya în schimbul cărămizii, căci simsimiyya 
o puteţi împărţi fără nicio greutate. 

Copiii luară simsimiyya, pe care o rupseră pe dată în două, şi îi dădură în schimb 
cărămida de aur. Omul luă cărămida şi se întoarse la magherniţa lui. Ca să nu mai 
păţească ce a păţit cu dinarii, îşi puse cărămida sub pernă, ca să nu i-o mai poată lua 
nimeni. Peste noapte, cărămida prinse a străluci atât de tare, încât lumina ei ajunse 
până la palatul sultanului. Trezit din somn de strălucirea ce venea din casa 
culegătorului de lemne, acesta trimise pe dată străjerii să vadă ce este acolo. O fi 
oare vreun bolnav căruia i-au aprins lumină sau o fi altceva? Culegătorul de vreascuri 
le spuse străjerilor că nu au niciun bolnav în casă, că toţi sunt bine sănătoşi şi că nu 
este nicio lumină. De unde până unde li s-a năzărit c-ar fi o lumină în casa lui? 

La auzul răspunsului, sultanul se mânie foarte tare. Se îmbrăcă degrabă şi porni el 
însuşi către dărăpănătura în care locuia culegătorul de vreascuri. Cum ajunse, îl luă 
la rost pe acesta: 

— Cum poți să spui că nu ai nicio lumină în casă, când tot ținutul este 
acum scăldat de lumina ce izvorăşte de aici, de la tine? Uite, de acolo vine, de sub 
pernă! 

Sultanul intră în casă, ridică perna ca să vadă ce este sub ea şi dădu astfel peste 
cărămida de aur. Din clipa aceea, nu-şi mai dori nimic pe lumea aceasta în afara 
cărămizii, aşa că prinse a se târgui cu culegătorul de vreascuri. Acesta Îi spuse, după 
o lungă şi istovitoare tocmeală: 

— Dacă îmi dai comoara ta, îţi dau cărămida. 

Zis şi făcut. Sultanul căzu la învoială, luă cărămida şi se întoarse la palat. Pe drum, 
se gândi însă că nu este bine săi dea tot tezaurul lui culegătorului de vreascuri, căci i 
se va duce buhul în toată lumea că pe-o nimica toată şi-a dat întreaga avere. Dacă se 
află de această poveste, nimeni nu o să-i mai dea nicicând nimic decât la un preţ 
uriaş. îl chemă pe omul nostru la el şi-i spuse ce îi dăduse prin gând, propunându-i ca 
banii să rămână în vistieria palatului, de ochii lumii, iar el să facă negoţ cu ajutorul 
lor. Acesta se învoi şi sultanul îl trimise la Basra!“, împreună cu un prieten de-al său, 
ca să facă negoţ. 


di unitate monetară ce reprezintă a mia parte dintr-un 
inar 


13 turtită tăcută din semințe de susan (simsim) 


í; oraş-port în sudul Irakului 


Cei doi plecară la Basra şi începură să lucreze ca negustori. într-un timp scurt, 
strânseră o avere uriaşă, cu care se întoarseră în cetatea lor, unde o împărţiră 
frăţeşte. Culegătorul de vreascuri îşi ridică un palat de toată frumuseţea în locul 
magherniţei în care îşi dusese zilele până nu demult. La poarta palatului, agăţă o 
placă pe care scrise cu litere de aur: „Negustorul Muhammad Celebi”. Faima i se 
duse dincolo de ţinutul său, printre marii negustori şi oamenii înstăriți, iar sultanul îi 
cerea sfatul pentru orice, fiind de acum favoritul său. 

într-o bună zi, pe când se plimba în curtea palatului său, îşi aminti de leul din 
pădure şi îi spuse soţiei sale: 

— Trebuie neapărat să-l vizitez pe prietenul meu, leul, şi să-l poftesc la un 
ospăț pe cinste în casa mea, căci lui îi datorăm traiul nostru îmbelşugat de astăzi. 

Se duse în pădure, prin locurile în care obişnuia cândva să strângă vreascuri, şi îl 
întâlni pe prietenul său, leul, căruia îi mulţumi şi îl înştiinţa despre tot ceea ce i se 
întâmplase de când fusese 
ultima dată în pădure şi până în acel moment, apoi îl pofti la ospăț în palatul său. Leul îi 
spuse: 

— Vin cu mare plăcere, însă tu trebuie să aduci un lanț gros pe care să mi- 

l pui la gât, ca să nu se sperie lumea de mine când voi trece pe ulițele cetății. 

A doua zi, Muhammad făcu întocmai cum îl povățuise leul. Pregăti apoi un ospăț la 
care-i pofti pe sultan şi pe mai-marii cetății să petreacă în cinstea leului. Muhammad 
îl hrăni cu mâna lui pe prietenul său, leul, cu cele mai alese bucate. 

După ce leul mancă pe săturate, Muhammad se grăbi să aducă un ibric cu apă 
ca să-l spele pe bot. Nevasta lui sări atunci şi-i luă ibricul din mână, apucându-se 
ea însăşi să spele leul. Nici nu apucă bine să-i ude măcar botul, că bombăni 
nemulțumită: 

— Mai puturos decât botul leului nici că se mai află ceva pe lumea aceasta! 

Când auzi aceste vorbe, leul se ridică şi se duse la Muhammad peste măsură de 
furios. Niciuna, nici două, îl rugă să ia o secure şi să-i tragă una în cap. Muhammad 
nici nu vru să audă de aşa ceva, însă leul ameninţă că se va năpusti asupra mulţimii 
şi o va face praf. Speriat, Muhammad îl pocni cu securea în cap aşa cum îi ceruse, 
apoi se grăbi să-l oblojească cât mai bine. îi ceru iertare leului pentru vorbele 
nesăbuite ale nevestei sale, însă acesta îi spuse: 

— O să mă mai vezi peste vreo două săptămâni. După două săptămâni, 
Muhammad merse în pădure, unde îl întâlni pe leu. Acesta îi ceru să-i desfacă faşa cu 
care îi înfaşurase capul şi văzu că rana se vindecase. Leul îi spuse atunci: 

— Vezi, rana făcută de tăişul securii se închide, însă rana făcută de tăişul 
limbii nu se mai închide niciodată. 

— Iertare, leule! Să ştii că m-am despărţit de nevasta mea din ziua când ţi-a 
zis vorbele acelea. 

Când auzi această veste, leul porni degrabă cu Muhammad la palatul sultanului şi îi 
ceru mâna 
fiicei acestuia pentru prietenul său. Sultanul dădu poruncă să se facă un mare ospăț 
în cinstea căsătoriei fiicei sale cu marele negustor Muhammad Celebi. Leul fu poftit 
la ospăț alături de sultan şi curtenii săi. După ce terminară de mâncat, Muhammad îi 
ceru nevestei sale, fiica sultanului, să-i toarne apă ca să-l spele pe leu pe bot. Veselă, 
aceasta îi răspunse: 

— Lasă-mă să-l spăl eu pe bot, căci mulţumită lui m-am măritat cu tine. 

Sultanul se mânie foarte tare când o văzu pe fata lui cum îl spală pe leu pe bot şi-i 
zise lui Muhammad: 

— Dacă nu era cărămida aceea, nu s-ar fi întâmplat toate acestea acum. 

— Cărămida am cumpărat-o cinstit de la doi copii în schimbul unei bucăți 
de simsimiyya, iar tu m-ai păcălit şi mi-ai luat-o... 


Sultanul se mânie şi mai tare pentru că Muhammad dezvăluise această faptă 
nedemnă în faţa întregii curţi. De supărare, muri chiar în acea noapte, iar 
Muhammad, împreună cu nevasta sa, moşteniră întreaga avere a sultanului şi tronul 
său pe deasupra. 

Şi trăiră ani mulţi şi fericiţi împreună cu prietenul lor, leul. 


Peştele care râde 
poveste de pe Tigru şi Eufrat 


S-a întâmplat cândva, demult, ca un şeic pe nume Hasan să pornească în pelerinaj 
la Mecca pentru a îndeplini una dintre obligaţiile credinţei sale. Nu mai avea pe lume 
decât o fiică, pe care o lăsă singură în palat, cerându-le sacagiului, măcelarului şi 
băcanului să-i aducă zilnic cele necesare traiului. 

Fata rămase aşadar singură în ditamai palatul. Neavând pe nimeni care să-i ţină 
cât de cât de urât, ca să-şi alunge plictiseala, începu să cotrobăiască prin toate 
ungherele, doar-doar va găsi ceva care să-i alunge gândurile negre. Şi cum căuta ea 
aşa, dădu într-o zi peste o punguţă cu un praf aidoma fainii, din care se grăbi să 
guste. Văzând că nu are cine ştie ce gust, o lăsă acolo unde dăduse peste ea şi îşi 
continuă scotocirile prin palat. După un timp i se uri şi de căutat, aşa că se 
aşeză în iatacul ei şi-l aşteptă pe tatăl plecat la Mecca. 

Cum se întoarse, tatăl băgă de seamă unele schimbări neliniştitoare la fiica sa. 
Prinse să o întrebe vrute şi nevrute, doar-doar va descoperi taina pe care o ascundea 
fata: 

— A intrat cineva în palat în lipsa mea? 

— Cine să intre şi pe unde să intre, căci doar ai zidit uşa de la intrare, iar 
peste ziduri nici în zbor n-ar putea trece cineva. 

— Spune-mi cum ţi-ai petrecut vremea în lipsa mea. Şi bagă de seamă să nu 
uiţi nici cel mai mic amănunt. 

Fata începu să-şi depene amintirile, înşirând toate nimicurile, iar la un moment dat 
spuse: 

— Am dat peste o punguță cu un fel de faină din care am înghiţit puţin. 

La auzul acestor vorbe, tatăl sări ca ars: 

— Unde ai găsit-o? 

— Pe unul din rafturile acelea căzute în uitare din iatacul mamei mele... 

Tulburat peste poate, tatăl se pocni cu palma peste frunte, zicând: 

— Vai şi amar de noi! Acel praf este vrăjit şi cine gustă din el... 

Nu mai spuse ce se întâmplă, însă, după câteva luni, fata şeicului Hasan dădu 
naştere unui băiat de toată frumusețea, dar nimeni nu se bucură de venirea sa pe lume. 
După ce se gândi cum să iasă basma curată în fața lumii, şeicul se duse la un tâmplar şi 
îl rugă să facă o ladă destul de mare încât să încapă în ea un om şi să o căptuşească 
bine încât să nu pătrundă în ea niciun strop de apă. 

Când lada fu gata, şeicul o aduse la palat. într-o noapte, pe când fiica sa căzuse într- 
un somn greu, o luă şi o puse împreună cu copilaşul în ladă. După ce îi zăvori capacul, o 
târî cu greu până pe malul râului şi apoi îi dădu drumul pe apă. Luată de vârtejuri, lada 
alunecă la vale, făcându-se iute nevăzută, iar şeicul se întoarse liniştit la palat, scăpat 
de ruşinea care îl păştea, de a avea un nepot de la o fiică nemăritată. 

în acest timp, lada se tot ducea pe râu în jos, până când o văzu un pescar care o 
prinse şi o trase cu greu la mal. Auzind scâncete dinăuntru, se grăbi să deschidă 
capacul. Nu mică îi fu mirarea când îi găsi în ladă pe fata şeicului şi pruncul ei. Milos 
din fire, pescarul îi luă pe amândoi la coliba lui ca să-i hrănească şi să le ofere un 


colţişor liniştit să se odihnească. Numai că nevasta pescarului nu se împacă deloc cu 
povestea auzită: 

— Vai de mine şi de mine! Ţi-ai luat a doua nevastă, pe ascuns, fără să-mi 
spui nimic. Auzi la el, cică a găsit-o pe râu! Lume! Lume! De când are râul femei?! 

— Zău aşa, măi femeie! Mă jur pe ce vrei tu că am găsit-o într-o ladă plutind 
pe râu la vale! 

într-un târziu, nevasta păru că se mai îmbunează, însă nu de tot: 

— Tu prinzi în fiecare zi cinci peşti, unul pentru mine, unul pentru tine şi 
câte unul pentru cei trei copii ai noştri... Ce-o să-i dăm să mănânce femeii pe care ai 
adus-o? 

— Atotputernicul are grijă de toate. Dacă ne-a trimis-o să avem grijă de ea, o 
să ne trimită şi cele de cuviință pentru a ieşi la liman. 

Se culcară cu toții, care pe unde apucă, iar a doua zi, dis-de-dimineaţă, pescarul 
plecă la râu, de unde se întoarse cu şapte peşti. Bucuros, îi spuse nevestei sale: - Nu ți- 
am spus că totul are o dezlegare?! Zi de zi, pescarul se întorcea de la râu cu şapte 
peşti, fiecare având parte de un peşte. Trecură aşa câteva luni bune, până într-o zi când 
se stârni o furtună ce întunecă cerul şi răscoli apele până-n străfunduri. Degeaba 
aruncă pescarul undiţa, căci niciun peşte nu se prinse. Către seară, speriat că nu va 
avea ce pune pe masă, se rugă: 

— Doamne, ajută-mă! Dacă nu pentru mine, măcar pentru copiii mei, pentru 
nevastă-mea şi pentru femeia străină şi pruncul ei! Ajută-mă, Doamne! 

Şi aruncă iarăşi undiţa în râu. Peste câteva clipe simţi că ceva s-a agăţat şi prinse să 
tragă firul încet-încet. Când văzu ce peşte uriaş prinsese, nu-şi mai încăpu în piele de 
bucurie. îl aruncă iute pe umăr şi porni vesel spre colibă. Cum intră, le strigă: 

— Peştele acesta ne va ajunge tuturor să ne saturăm! îl trânti apoi pe masă 
şi căută un cuţit ca să- 1 taie. 

Când ridică cuțitul ca să-l spintece, auzi un glas ca din senin: 

— Ce vrei să faci, nesăbuitule?! 

Mirat, se uită în toate părţile să vadă cine vorbeşte, căci glasul auzit îi era cu 
totul necunoscut. Mirarea îi fu şi mai mare când îşi dădu seama că acela care îi 
vorbeşte nu este altul decât copilul găsit în ladă: 

— Unchiule, eu vorbesc! Uită-te la peştele acesta cât este de frumos! Ai 
mai văzut aşa ceva de când eşti pe lumea aceasta? Uită-te la înotătoare şi la solzi! 
Fiecare are o altă culoare! De foame n- ai văzut frumuseţea acestui peşte! Este un 
peşte-minune! Du-l la palatul regelui şi vei fi răsplătit cu vârf şi îndesat! 

Copleşit de cele auzite, pescarul se uită mai cu băgare de seamă la peşte. 
Frumuseţea fără de seamăn a acestuia îl vrăji pe loc. După ce se dezmetici un pic, luă 
peştele, aşa cum îl sfătuise copilul, şi îl duse la palat. Când văzu peştele cel colorat 
precum curcubeul, regele fu peste măsură de încântat. Fără să mai stea pe gânduri, îl 
umplu pe pescar de daruri drept mulţumire pentru acest plocon fără seamăn. Bucuros 
că a scăpat de sărăcie, pescarul se întoarse cu toate darurile la colibă, unde îi 
mulţumi copilului de mii de ori pentru sfatul dat. 

în acest timp, regele îi adună pe toţi curtenii ca să vadă minunea. Iute ca gândul, 
vestea se răspândi în tot regatul şi toţi supușii, cu mic, cu mare, se perindară pe la 
palat să vadă cu ochii lor peştele cel năzdrăvan. După ce tot regatul se bucură de 
priveliştea nemaivăzută, regele îşi aduse aminte de fiica sa, aflată într-un palat 
departe de ochii lumii, aşa cum se cade unei prințese. Regele porunci unui rob să ia 
peştele şi să vină după el la palatul fiicei sale. Când ajunseră la uşă, prinţesa veni 
bucuroasă să deschidă, dar când îl văzu pe rob cu peştele în braţe se sperie şi le 
trânti uşa în nas. Regele încercă atunci să o liniştească: 

— Nu este niciun străin cu noi, fata mea! Pe robul acesta îl ştii, căci l-ai 


mai văzut de mii de ori. El cară îl braţe un peşte nemaipomenit pe care ţi l-am adus 
să-l vezi şi tu şi să te minunezi de frumuseţea lui... 

— Tată, mie mi-e ruşine de peştele acesta. Nu vreau să mă vadă! 

La aceste vorbe, se întâmplă un lucru de o mare ciudăţenie: peştele zâmbi, apoi 
hohoti de râs. Regele nu mai înţelegea nimic. Ce se întâmpla oare? Fiica sa se 
ascundea de peşte, iar peştele râdea cât îl ţineau fălcile! De ce se ascundea fata? De 
ce râdea peştele? Nelămurit, se întoarse la palat. Gândurile însă nu-i dădeau pace. 
într-un târziu îi trecu prin cap că pescarul ar putea să-l lămurească, aşa că porunci să 
fie adus degrabă la palat. Pescarul, tremurând ca varga, se înfăţişă dinaintea regelui, 
neştiind care era pricina chemării sale. Regele îi spuse: 

— Ieri peştele a râs. Vreau să ştiu de ce a râs peştele. Buimac, pescarul îl 
rugă să nu îi ceară lui un răspuns la o astfel de întrebare: 

— Eu sunt un biet pescar... de unde să ştiu eu de ce râd peştii?! 

Regele îi spuse atunci neînduplecat: 

— Te păsuiesc trei zile. Dacă după cele trei zile numi spui de ce râd peştii, 
o să-ţi zboare capul de pe umeri. 

Pescarul se întoarse la coliba sa abia târându-şi picioarele de groaza a ceea ce 

îl aştepta.Cum 
intră în colibă începu să arunce vorbe grele asupra copilului găsit în ladă: 

— Trăsni-te-ar să te trăsnească cu sfaturile tale cu tot! Cine m-a pus să mă 
iau după tine? Uite ce nenorocire mă paşte! 

Copilul, gângurind, îi zise: 

— Unchiule, nu te mai amări atâta! Eu ştiu de ce râd peştii! 

— Dar de unde ştii tu ce m-a întrebat regele pe mine?! 

— Lasă asta! Du-te la rege şi spune-i să-i strângă pe mai-marii regatului, apoi 

ia-mă şi du-mă la 
el. Eu o să-i spun de ce râd peştii! 

La timpul hotărât de rege, pescarul puse copilul într-un coş de paie şi plecă cu el la 
palat. Cum intră în sala tronului, copilul din coşul aflat pe capul pescarului le dădu 
bineţe tuturor după obiceiul locului: 

— Pace vouă! 

După câteva clipe de zăpăceală, cei prezenţi îşi reveniră şi îi răspunseră la bineţe. 
Copilul întrebă atunci, sigur pe el: 

— Maiestate, ai vrea să ştii de ce râd peştii? 

— Nu că aş vrea, ci chiar poruncesc să-mi spui pe loc. 

— Mi-e teamă că vei regreta amarnic! 

— N-o să regret deloc! 

— Aşadar, aceasta este ultima ta hotărâre? însă eu îţi mai spun încă o dată 
că vei regreta amarnic. Ca să-ţi mai dau timp de gândire, o să vă spun un basm: trăia 
odată un rege care iubea foarte mult şoimii. Printre şoimii pe care îi avea era unul care 
îi cucerise inima prin frumuseţea şi isteţimea sa. De dragul lui, regele uitase şi de 
treburile regatului, şi de soţie, şi de tot. într-o zi, aşa cum îi era obiceiul, plecă la 
vânătoare cu şoimul lui cel drag. Încet-încet, pe nesimţite, se îndepărtă de palat, 
afundându-se în inima pustiului. Şi pentru că nu-şi luase apă şi mâncare de ajuns, 
acestea se terminară degrabă. Ars de sete, merse ceva vreme tară ţintă prin acele 
pustietăţi, până ajunse la un munte. Văzu cu bucurie că de pe o stâncă se prelingea 
câte o picătură de apă care cădea apoi în praful deşertului. 

Scoase un pocal din traista pe care o avea şi cu multă grijă şi răbdare începu să 
strângă picăturile de apă ce cădeau rar, una câte una. După o vreme de chin, izbuti să 
umple pocalul. Nerăbdător, îl duse la gură să-şi ostoiască setea, însă nici nu apucă să-şi 
înmoaie buzele că şoimul se năpusti asupra pocalului şi vărsă toată apa. Furios, regele 


alungă şoimul, apoi, înarmându-se cu multă răbdare, întinse din nou pocalul să strângă 
picăturile de apă. Când fu aproape plin, şoimul se năpusti din nou şi îi vărsă toată apa. 
Atunci, înfuriat la culme, regele zise: „Dacă mi-l mai verşi o dată, jur că o să-ţi sucesc 
gâtul, pasăre nemernică ce eşti!”. Şi iarăşi se apucă de strâns apă. Nici nu se umplu 
bine pocalul, că şoimul şi veni precum fulgerul şi i-l vărsă. Prinzându-l, regele îi spuse: 
„Am lăsat de dragul tău regatul, poporul, familia... şi tu aşa mă răsplăteşti?! Vrei să mă 
vezi murind de sete în zăduful ăsta? Ei bine, am jurat că te omor şi chiar asta o să fac!”. 
Şi, orbit de furie, îi suci gâtul bietului şoim şi-i aruncă leşul cât colo, ca să-l înfulece 
fiarele pustiei. După ce-şi trase sufletul, regele zise în sinea sa: „De ce să aştept aici la 
poalele muntelui să-mi vină picătură cu picătură, când ar fi mai bine să mă caţăr pe 
munte şi să iau apă chiar de la izvor?”. Zis şi făcut. Se caţără din stei în stei, până 
ajunse în vârful muntelui, iar acolo îi îngheţă sângele în vine de groaza a ceea ce văzu. 
Tolănit pe culmea muntelui, un balaur uriaş dormea dus, cu botul deschis. De pe colții 
lui uriaşi se scurgea veninul care se prelingea apoi pe stânci, picurând la poalele 
muntelui. Atunci îşi dădu seama regele că şoimul nu făcuse altceva decât să-i salveze 
viaţa, împiedicându-l să bea veninul aducător de moarte. Regrete amarnice îl 
cuprinseră, însă era prea târziu: credinciosul şoim nu se mai putea întoarce din burta 
fiarelor. Acesta fu basmul. Aşadar, mă tem că dacă îţi spun de ce râd peştii vei regreta 
precum acest rege. însă regretele sunt de prisos! 

Regele nostru îi spuse atunci mai hotărât ca oricând: 

— N-o să regret nimic. Spune-mi degrabă de ce râd peştii! 

— Mi-e teamă că o să regreți. O să vă mai spun un basm. Poate tâlcul lui să 
te facă, Maiestate, să nu-ţi mai doreşti să afli de ce râd peştii. lată al doilea basm: trăia 
cândva un rege care prinsese drag de o privighetoare cu glas măiastru ce vrăjea pe 
oricine o asculta. Regele închisese privighetoarea într-o colivie de aur ca nu care 
cumva să fugă. Nu peste mult timp, - privighetoarea începu să slăbească şi să se 
ofilească de dorul de a zburda liberă prin livadă. Văzând-o atât de pricăjită, regele 
deschise colivia ca să plece unde vrea ea, numai să nu moară la el. Privighetoarea ieşi 
din colivie şi, după ce zburdă toată ziua prin livadă, se întoarse seara la colivie, voioasă 
şi sănătoasă. Şi glasul îi era şi mai frumos, şi mai duios. Din ziua aceea, îl însoțea pe 
rege peste tot, stând pe umărul lui şi încântându-l cu trilurile-i fermecătoare, într-o zi, 
privighetorii i se făcu dor de ai săi şi se hotări să le facă o vizită. în ziua aceea, zbură 
roată în jurul regelui, sări din creangă în creangă, încercând astfel să-i spună că ea 
pleacă pentru un timp. Regele nu pricepu însă semnele date de privighetoare, aşa că 
seara, când aceasta nu se mai întoarse la colivie, fu cât se poate de uimit şi de mâhnit. 
Privighetoarea nu se întoarse nici a doua zi, nici a treia zi, nici peste o lună, lăsându-l 
pe rege cu inima frântă. Abia atunci înţelese el că privighetoarea încercase să-i dea de 
ştire că pleacă. De atunci nu mai avu linişte, fie noapte, fie zi, gândul îi era doar la 
scumpa lui privighetoare. Nu mai avu chef de nimic, nici de regat, nici de familie, de 
nimic! Nici măcar de el însuşi nu se mai îngrijea. Vizirii săi, îngrijoraţi de soarta 
regatului, îşi făcură curaj şi-i spuseră: „O, tu, rege al tuturor timpurilor, privighetoarea 
te-a făcut să-ţi neglijezi sănătatea, şi familia, şi prietenii, şi regatul... Nu este decât o 
pasăre! S-a dus şi gata! Poate că a înfulecat-o vreo pisică. Nu-şi are rostul atâta 
mâhnire, Maiestate!”. Regele le spuse atunci încrezător în vorbele sale: „Privighetoarea 
nici nu a fugit şi nici nu a fost mâncată. Se va întoarce!”. Nici nu apucă să zică bine a 
treia oară „se va întoarce” că privighetoarea apăru ca din senin şi i se aşeză pe umăr. 
Bucuros, regele întinse mâna să o mângâie, însă privighetoarea i se aşeză în palmă, 
unde lăsă din cioc o sămânță cum nimeni nu mai văzuse până atunci. Regele înţelese că 
acesta este darul pe care privighetoarea i-l face la întoarcerea sa acasă. După ce suci 
sămânţa pe toate părţile, minunându-se de forma ei neobişnuită şi de culorile-i frumos 
rânduite, îl chemă pe grădinar şi îi porunci să o sădească în cel mai ferit loc din livadă. 


După câteva zile, din sămânță răsări un copăcel care prinse să crească şi să tot crească 
până când deveni un măr cum nimeni nu mai văzuse vreodată. Nu după mult timp rodi 
primul fruct, un măr roşu şi strălucitor. Grădinarul îl culese şi alergă cu el la rege. 
Numai că mărul fusese otrăvit de cu seară de către vizirii care voiau să scape de 
privighetoare şi astfel regele să se îngrijească iarăşi de treburile regatului, înainte ca 
regele să apuce să muşte din măr, îi ziseră: „Stai, Maiestate! Dacă mărul este otrăvit?”. 
Regele se mânie atunci: „Dar e un măr rupt din pom chiar acum!”. 
„Maiestate”, ziseră ei într-un glas, „hai să-i dăm puţin acestui iepuraş! Dacă nu are 
nimic, ne vom bucura alături de tine! Dar dacă moare...”. încrezător, regele rupse o 
bucăţică de măr pe care i-o dădu iepuraşului adus acolo de viziri. Acesta ronţăi de vreo 
două ori şi căzu mort. Când văzu aşa ceva, regele se mânie crunt şi porunci să-i fie 
adusă privighetoarea: „Eu am lăsat totul baltă pentru tine, iar tu vrei să mă otrăveşti?”. 
Şi fără a mai sta pe gânduri îi smulse bietei privighetori capul... Grădinarul, mâhnit de 
această întâmplare, se întoarse în livadă şi se aşeză lângă pom, nevenindu-i să creadă 
că acesta ar avea roade otrăvite. După câteva zile pomul mai rodi un măr. Grădinarul îl 
culese şi muşcă din el, zicând în sinea sa: „Fie ce-o fi! Dacă şi acesta este otrăvit, o să 
crap ca iepuraşul. Dar dacă nu €...”. Luă o mușcătură din măr şi plecă către casă. Când 
dădu să intre în casă, nevasta îi ieşi în întâmpinare cu ocări: „Ce vrei de la mine, 
neruşinatule?”. „Ce neruşinat, femeie, te-ai ţicnit? Sunt eu, Hammudi, soţul tău!” „Câtă 
obrăznicie! Auzi la el! Soţul meu! Măi, băiatule, soţul meu este de vârsta mea, om 
bătrân cu părul alb. Tu ai putea să-mi fii nepot!” Văzând că nu are cu cine se înţelege, 
grădinarul prinse să-i povestească fel de fel de întâmplări, doar de ei doi ştiute. în 
sfârşit, femeia îi dădu drumul în casă. Când se văzu în oglinda atârnată pe perete, 
grădinarul înţelese toată tărăşenia: era iarăşi tânăr. Atunci îşi zise: „Biata privighetoare 
a murit degeaba! Mă duc să-i spun regelui!”. Luă mărul din care muşcase şi se duse la 
palat. După ce trecu cu chiu cu vai de străjerii care nu-l recunoscuseră, ajunse în faţa 
regelui şi îi povesti ce se întâmplase, apoi adăugă: „Privighetoarea a murit nevinovată. 
Cineva cu ură în suflet a otrăvit mărul. Uită-te la mine cum am întinerit după ce am 
muşcat din mărul acesta!”. Regele, vrând să se convingă, hotări: „O să mănânc eu 
însumi mărul!”. Nici nu înghiţi bine prima bucată, că se şi preschimbă într-un tânăr 
zvelt şi plin de viaţă aşa cum fusese cândva, în vremuri uitate. Regele înţelese atunci că 
greşise amarnic omorând privighetoarea, căci alţii erau vinovaţi de otrăvirea mărului. 
Regretele îl copleşiră, însă nu mai era nimic de făcut... Acesta a fost al doilea basm. 
Aşadar, mă tem, 

Maiestate, că vei regreta dacă îţi voi spune de ce râd peştii. 

— Nu-mi pasă de nimic, eu vreau să ştiu de ce râd peştii! 

— Bine, haidem cu toții la palatul fiicei tale, cea care trăieşte în smerenie, 

departe de ochii lumii. 

Se duseră cu toții la palatul prințesei şi intrară în iatacul ei. Copilul spuse: 

— Trageţi covorul de pe podea! 

Traseră covorul şi găsiră sub el un capac pe care îl ridicară. Imediat se treziră în faţa 

unei hrube 
adânci... Copilul spuse: 

— Să coborâm în hrubă! 

Coborâră, şi iată-i într-o sală de vis unde îl aflară pe unul dintre robii regelui, 
îmbrăcat ca un sultan, jucându-se cu patru copilaşi. Regele urlă atunci: 

— Cine sunt aceştia? Ce legătură au cu fata mea cea neprihănită? 

— Robul este ibovnicul fetei tale, iar aceştia sunt copiii lor. De aceea a râs 
peştele când a auzit că fata ta se ruşinează, nevrând să fie văzută nici măcar de un 
peşte, în timp ce ea... 


Pasărea albă 


poveste algeriană 


A fost odată, în vremurile de demult, un rege care avea o fată de o neînchipuită 
frumuseţe. Tatăl ei o ţinea încuiată într-un castel care se afla sus pe vârful unui 
munte. La fiica regelui nu intra nimeni decât doica neagră, care o îngrijise din 
copilărie şi care-i aducea mâncarea la orele de masă. Felurile ce se pregăteau pentru 
prinţesă erau din cele mai alese, carnea fără os, pâinea numai miez, iar migdalele 
gata curățate. 

Odată insă, când intră ia copila regelui, doica lăsă uşa deschisă şi în urma ei 
pătrunse în iatac un băieţandru, din robii negri ai palatului. Se opri mirat în prag, 
apoi îi spuse domniţei: 

— Prințesă, să ceri să ți se pună pe masă carnea cu os cu tot, pâinea cu 
coaja ei şi migdalele necurățate. Nu ştii ce gust are carnea când o mănânci de pe os, 
ce bună e coaja de pâine şi ce bucurie ai când spargi tu însuţi sâmburii de migdale! 
încearcă şi ai să vezi. 

Din ziua aceea domniţa ceru să i se aducă felurile de mâncare aşa cum o învățase 
negrişorul. Odată, voind cu tot dinadinsul să scoată măduva dintr-un os, îl lovi de 
masă de răsună iatacul şi se cutremurară ferestrele ca de un vânt năprasnic. Una din 
ele se deschise şi, curioasă să afle pricina zgomotului de afară, prinţesa scoase capul 
să vadă ce se petrece. Când colo, zarva se făcuse pentru că era zi de târg şi 
negustorii îşi lăudau mărfurile cât îi ţinea gura: 

— Semințele durerii de vânzare! striga un bătrân sub geamul prințesei. 

Copila se minună de aşa boabe şi chemă repede doica rugând-o să-i cumpere şi ei 
din acele semințe. Negresa îi cumpără şapte bobite ca cele de piper şi prințesa le 
puse într-un vas cu pământ. Peste noapte ele încolţiră şi în câteva zile crescură, gata- 
gata să înflorească. 

„O să fie tocmai bine înflorite de serbarea care o dă părintele meu săptămâna 
viitoare, cu prilejul zilei mele de naştere”, îşi spuse fata bucuroasă. 

într-adevăr, în ajunul zilei când se sărbătorea naşterea prinţesei, florile se 
deschiseră şi erau atât de strălucitoare şi minunat colorate, încât ea nu-şi putu 
stăpâni un strigăt de uimire. 

Dar bucuria ei se stinse în aceeaşi zi, căci spre seară se iviră pe terasă, de nu se 
ştie unde, două păsări: una neagră ca noaptea şi una albă, tară o umbră de altă 
culoare în penele sclipitoare. Cele două păsări se aşezară drept pe vasul cu florile 
durerii şi lăsându-se cu toată greutatea pe ele, le striviră şi apoi le ciuguliră petalele. 
Văzând că nu e chip să plece, prinţesa îşi scoase din deget inelul, fiindu-i mai la 
îndemână, şi-l azvârli după cele două păsări. Una din ele îl prinse, apoi zburară 
amândouă şi pieriră tară urme. 

Dar, spre bucuria fetei, a doua zi florile îşi ridicară capetele şi se deschiseră iarăşi. 
însă, ca şi prima oară, fericirea domniţei se risipi repede: cele două păsări se iviră din 
nou şi se năpustiră la minunatele flori. 

Mai supărată de rândul acesta, prinţesa aruncă în ele cu inelele care-i împodobeau 
gleznele, doar, doar le-o goni. Dar păsările prinseră inelele de aur şi se făcură 
nevăzute în văzduhul înalt. 

Dimineaţa, copila îşi găsi florile la fel de frumoase ca înainte, dar în aceeaşi seară 
se trezi iarăşi la geam cu musafirii nepoftiţi. De astă dată ea luă coroana prețioasă, 
bătută cu nestemate şi tară să se gândească la pagubă, o azvârli cu toată puterea în 
pasărea albă. Aceasta prinse giuvaerul şi zbură cu el spre muntele din faţa castelului. 

Şi aşa s-a întâmplat mai multe zile în şir, până când prinţesa rămase fără niciun 
giuvaer şi fără flori, căci ultima oară păsările le smulseră din pământ cu rădăcini cu 


tot şi de atunci duse au fost. 

De durere, prinţesa căzu la pat bolnavă cu fierbinţeală mare, iar doica 
înspăimântată îi chemă pe părinţi la căpătâiul fetei. Slăbită, le şopti, abia auzit: 

— Mamă şi tată, vă rog să adunaţi la un loc toate fetele şi femeile din oraş 
şi să le trimiteţi rând pe rând să stea aici lângă mine şi să-mi povestească necazurile 
lor, ca să văd dacă au existat şi dureri mai mari ca ale mele. 

Regele şi regina chemară pe dată crainicul să vestească în oraş dorinţa domniţei. 

Zile întregi se perindară pe lângă patul ei fete şi femei, care-i povestiră feluritele 
lor necazuri, pe care le aveau din partea soacrelor, a soţilor sau a copiilor. Unele îşi 
plângeau bărbaţii morţi, iar fetele nemăritate, singurătatea. Aşa se scurseră încetul 
cu încetul pe lângă dânsa toate femeile şi nu rămăsese, întru târziu, decât o tânără 
roabă neagră, care se aşeză ultima în faţa celor şapte rânduri de perdeluţe ce 
înconjurau acum patul de suferinţă al domniţei. Pasămite, aceasta nu mai voia să 
audă niciun zgomot din afară, pregătindu-se să-şi dea duhul sub apăsarea nefericirii 
ei. Ajunsă în iatacul domniţei, tânără negresă începu să-i povestească o întâmplare pe 
care o trăise atunci: 

— Zilele trecute m-am dus la râu cu lina s-o spăl. Intrasem în apă când 
văzui venind o cămilă încărcată cu tot felul de crătiți şi oale de bucătărie. Cămila 
înainta în apă şi atunci vasele săriră toate jos, se spălară singure şi se limpeziră în 
undele râului. Pe urmă se urcară din nou în spatele cămilei. 

— Vino mai aproape şi mai trage perdeluţele, ca să te aud mai bine, o rugă 
domniţa, pe care povestea roabei negre o trezise deodată din toropeala dureroasă în 
care lâncezise până atunci. 

— Văzând că vasele sunt gata spălate şi cămila se pregătea de plecare, m- 
am agăţat cu toată puterea de coada ei, să văd unde merge. 

— Şi? Mai trage încă din perdeluţe! îi porunci atunci domniţa care înviase 
de-a binelea. 

— Cămila a luat-o pe cărarea care duce spre muntele din apropiere. Acolo 
s-a oprit şi, spre marea mea uimire, muntele s-a deschis, făcându-i loc să treacă, apoi 
s-a închis la loc. în faţa mea se înălța, domniţă, un castel cu mult mai frumos ca al 
regelui nostru. Vasele au sărit din nou de pe spatele cămilei, care s-a îndreptat spre 
grajduri, iar eu, luându-mă după oalele şi cratiţele ce cunoşteau bine drumul 
bucătăriei, am pătruns în palat. 

— Hai! Spune ce-ai văzut mai departe! 

— înăuntru, urmă roaba, toate vasele, farfuriile, cupele, tăvile şi 
ferecăturile care la alţii sunt de fier sau de aramă erau din aur şi argint. Arome 
îmbietoare se ridicau de pe tipsii încărcate cu bunătăţi. 

— Mai departe, mai departe, zise domnița ai cărei obraji începuseră să se 
rumenească. 

— M-am furişat apoi în grădină şi m-am ascuns după un tufiş, aşteptând să 
văd ce o să se mai întâmple. Dar n-am stat mult. Două păsări, una neagră de tot şi 
una albă ca lumina zilei au venit în zbor şi s-au aşezat o clipă să se odihnească pe 
marginea bazinului de marmoră din mijlocul grădinii, apoi s-au aruncat în apă. De 
ieşit, a ieşit de acolo un tânăr alb, neînchipuit de frumos, îmbrăcat ca un prinţ şi un 
tânăr negru, care după straie trebuie să fi fost însoţitorul primului. Amândoi au intrat 
într-o încăpere alăturată să prânzească. De sus a coborât o măsuţă încărcată cu toate 
bunătăţile. După ce au mâncat şi au băut ceai din ceşti de aur, tânărul deschise un 
dulăpior din care scoase o cutie cu giuvaeruri şi din aceasta un inel: 

— A vrut să ne alunge cu acest inel! Credea că o să fug de ea, şi dacă ar şti 
cât doresc să fie mereu cu mine, cât aş vrea să-mi fie soţie! 

De data aceasta, domniţa trase toate perdeluţele ce-i ascundeau chipul fetei care 


povestea şi-i spuse să se apropie. 

— Nu te opri, mai departe! 

— Pe urmă, domniță, a scos din acelaşi sipet şi alte giuvaeruri, aşa cum ar 
fi inelele de gleznă, spunând: „Şi cu ele a vrut să mă gonească. Dar dacă ar şti că 
fiecare din aceste giuvaeruri îmi reamintesc ceva din ea, frumuseţea gleznelor, 
puritatea braţelor, părul ce-i înconjoară ovalul dulce al feţei”. Dar, ceea ce mi s-a 
părut şi mai ciudat, a fost că toate giuvaerurile plângeau în hohote 
atunci când geniul alb vorbea despre stăpâna lor. 

Pe urmă vasele din bucătărie au ieşit din nou afară, urcându-se în spatele cămilei 
care aştepta în faţa intrării. Eu m-am grăbit să mă prind de coada animalului care m- 
a scos pe poartă aşa cum intrasem. Când am ajuns la râu, lâna pe care o dusesem la 
spălat era tot în locul unde o lăsasem. Am plecat cu ea acasă şi atunci am aflat că 
Măria-ta doreşte să ne vadă. 

— îţi mulţumesc, fata mea. Acum du-te şi mâine să te întorci la mine dis- 
de-dimineaţă. Dar să nu pomeneşti nimănui de păţania pe care mi-ai povestit-o mie. 

A doua zi, prinţesa ceru părinţilor ei haine şi merinde de drum, spunându-le că 
pleacă într-o călătorie. Ei încuviinţară dorinţa ei şi fata porni cu roaba cea neagră pe 
jos, spre râu. Aici găsiră cămila care sosise încărcată cu vasele de bucătărie. Prinţesa 
se încredința că fata nu minţise: toate oalele şi cratiţele acelea erau năzdrăvane: 
săreau de colo-colo de parcă ar fi fost vii. 

Ţinându-se bine de coada cămilei, cele două fete trecură prin crăpătura muntelui 
ce se deschisese la sosirea animalului şi ajunseră tară alte peripeții în grădina unde 
era castelul geniului cel alb. Ca şi prima oară, pasărea albă şi pasărea neagră, sosind 
după câtva timp, se aşezară pe marginea bazinului, apoi se scăldară amândouă şi se 
prefăcură în doi tineri de toată mândreţea: unul alb, celălalt negru. 

Geniul alb începu să-şi jelească iubirea, întocmai cum roaba îi povestise domniţei. 
Privind giuvaerurile prinţesei, geniul alb chema cu durere frumuseţea celei pe care o 
iubea. Aceasta, ascunsă în spatele unor flori, auzea fiecare cuvânt pe care-l rostea 
geniul alb. Dar, spre deosebire de alte daţi, giuvaerurile pe care ea le aruncase în 
păsări nu mai plângeau, ci râdeau acum. Uimit, geniul voi să afle pricina veseliei lor 
şi le întrebă: 

— Ce-i cu hazul ăsta pe voi? De ce râdeți? 

— Râdem pentru că stăpâna noastră e pe aproape. 

La început, tânărul nu pricepu rostul acestor vorbe şi, pierdut în gândurile lui 
triste, îşi urmă jeluirea: 

-= Cât farmec răspândește toată ființa ei! De ce oare nu mă iubeşte şi ea cum 
am îndrăgit-o eu? 

în ascunzătoarea ei, domnița nu se mai putu stăpâni, ieşi de unde era, zbură în 
braţele lui şi, 
plângând laolaltă, ea îi mărturisi: 

— Fii încredinţat că şi ea te iubeşte la fel! 

Atunci tânărul alb ii căzu în genunchi şi îi povesti că este un geniu din Oraşul de 
aramă şi o întrebă dacă vrea să trăiască acolo, în mijlocul lor. 

Copila se învoi şi cu toţii porniră în zbor spre Oraşul de aramă, oraşul geniilor. 
Fiica regelui se însoţi cu geniul alb, iar slujitoarea ei, cu geniul negru. Serbările 
celor două nunţi au durat şapte zile, timp în care cerul şi pământul răsunară de 
cântecul viorilor, al harfelor şi de glasurile unor duhuri care, nevăzute, îi ajută pe 
oameni. 


Fiica oului de struţ 
poveste dimn Botswana 


A fost odată un om sărac, sărac de n-avea după ce bea apă, pe care-l chema 
Mobule. Şi era acest Mobule într-atâta de nevoiaş, încât se hrănea cu rădăcini şi cu 
şoarecii pe care-i prindea pe lângă coliba lui. 
într-o zi însă, îi surâse norocul şi găsi în nisipul cald al pustietăţii în care trăia un 
ou de struţ. Fericit, omul aduse oul acasă şi-l puse bine, cu gândul să-l mănânce într- 
o zi de sărbătoare. 
A doua zi, plecă el ca întotdeauna după hrană. Care nu-i fu mirarea când se 
întoarse acasă şi găsi coliba deretecată, apă în oală şi toate la locul lor! Nu ştiu ce să 
mai creadă şi aşteptă a doua zi să vadă ce se mai întâmplă. Plecă la vânat ca de 
obicei, iar când se întoarse găsi din nou, ca şi în ajun, toate rostuite, ba şi turtite 
proaspete de porumb coapte şi acoperite cu o pânză curată. A treia zi la 
fel. Se uită omul în toate ungherele colibei sale, dar în zadar; nu găsi pe nimeni 
şi nici urmă de fiinţă omenească. Nedumerit, el mâncă şi se culcă. 
în dimineaţa următoare porni, ca de obicei, într-ale sale. Dar, după puţin timp se 
întoarse şi târându-se pe lângă intrarea colibei o înconjură şi se uită din spate, printr- 
o spărtură în peretele de nuiele, să vadă ce se petrece înăuntru. Când colo, ce să 
vezi! în colibă dereteca o fată tânără, de o frumuseţe cum nu mai văzuse sărmanul 
om niciodată. Copila se mişca prin încăperea mică şi întunecoasă ca un duh, cântând 
cu glas dulce tot felul de cântece, în timp ce pregătea mâncarea. 
Mobule nu se trăda cu nimic, aşteptând să vadă încotro se îndreaptă fata. Care nu- 
i fu însă mirarea când văzu că odată treburile terminate, ea se făcu nevăzută, pieri, 
fără urmă într-unui din ungherele colibei! Când intră în casă, el se duse drept în 
colţul unde dispăruse fata. Nu găsi acolo altceva decât oul de struţ. îl luă în mână şi 
voi să-l spargă. Oul se desfăcu atunci în două şi dintr- însul sări copila minunată pe 
care o văzuse în ajun: 
— Nu-mi strica lăcaşul, om bun, se rugă fata, şi te-oi răsplăti şi eu! 
— Cum aş face una ca asta, copilă frumoasă! Dar spune, n-ai vrea mai 
bine să-ți părăseşti 
şi să fii nevasta mea? 
— Şi dacă m-aş învoi, te simţi în stare să ţii totdeauna de aici înainte un 
legământ faţă de mine? 
— Cum de nu, copila mea, spune numai ce trebuie să fac? 
— Să nu-mi spui niciodată, oricât ai fi vreodată de nemulțumit sau de supărat: 
fată a oului de 
struţ! 
— Mă învoiesc, cu dragă inimă, încuviinţă omul şi din ziua aceea ei trăiră 
fericiţi ca soţ şi soţie. 
Viaţa lui nu mai era ca cea dinainte. Bucate gustoase avea întotdeauna, coliba 
strălucea de 
curăţenie, iar pereţii erau acum acoperiţi cu tot soiul de blănuri scumpe. 
într-o seară, femeia îl întrebă pe Mobule: 
— Spune-mi, bărbate, ţie nu ţi-ar plăcea să fii şi tu o căpetenie de 
trib, cu turme multe, să porunceşti unor războinici viteji în lupte? 
— Cum să nu-mi placă aşa ceva, femeie! Dar cum să ajung la asemenea 
noroc? 
— Să vedem, răspunse soţia lui, şi după cină se duse şi mestecă puţin în 
cenuşa fierbinte din vatră. A doua zi de dimineaţă, omului îi păru că visează: auzi în 
faţa colibei zvon de glasuri, clinchet de arme, nechezat de cai. Când ieşi afară îl 


întâmpinară uralele unui număr mare de tineri războinici: 

— Slavă căpeteniei noastre, du-ne la izbândă, Mobule! aşa răsuna cerul 
în jurul omului uluit, care până nu de mult vâna rozătoarele pământului ca să aibă 
cu ce trăi. 

A urmat p vreme frumoasă pentru el. Părea că avea un dar deosebii în mânuirea 
armelor şi pricepere în purtarea luptelor cu triburile care le dădeau de furcă. Veneau 
la el căpeteniile de triburi să ceară pace şi să se asigure că nu vor avea de purtat 
lupte cu el. Şi-i aduceau daruri bogate care-i măreau puterea şi faima. 

într-una din seri, fiind la masă cu mulţi războinici şi oaspeţi, femeia lui Mobule nu 
mai prididea cu mâncărurile şi întârzie să pună bucatele pe masă. în vremea aceasta 
însă Mobule băuse multă utsju-walla!* şi-şi pierduse judecata. Plin de năduf că 
nevasta nu mai venea cu mâncarea, el o strigă de la masă: 

— Hei, ce-i cu bucatele alea, odraslă de ou de struţ?! înspăimântată, tânăra 

femeie îl întrebă: 

— Ce-ai spus, bărbate? 

Atunci, fără să-şi dea seama, Mobule repetă întrebarea. Nevasta însă nu-i spuse 
altceva decât atât: 

— Ai fost nerecunoscător, Mobule, şi ai să te căieşti amarnic! Rosti vorbele 
acestea şi pieri din faţa lui. într-o clipă Mobule căzu pradă unui somn adânc, din care 
nu se trezi decât în zorii zilei următoare. 

Dar ce-i văzură ochii când se deşteptă? Se afla ca odinioară în coliba lui săracă, 
îmbrăcat în zdrenţe şi fără un fir din ale mâncării în toată casa! Şi de atunci aşa i s-au 
scurs zilele, de nu mai ştiu ce să creadă, dacă aievea fusese sau vis ce trăise 
odinioară în zilele de mărire ale vieţii lui. 


Isteţilă 
poveste din Burundi 


Un om sărman, căruia ceilalţi îi spuneau Isteţilă, fiindcă se scotea şi pe el şi pe alţii 
din, toate încurcăturile, se duse să taie într-o zi papură, în vreme ce lucra, numai ce 
văzu un leopard care înşfăcase o oaie şi era gata s-o mănânce. 

— Dă-mi şi mie jumătate, încercă omul să-l înduplece pe leopard. Să ştii că 
n-o să-ţi pară rău. Am să-ţi înapoiez carnea şi poate chiar mai mult decât am primit. 

— Ce fel de carne ai să-mi dai? 

— Din animalul pe care am să-l găsesc mai întii, îi răspunse omul. 

Leopardul se învoi şi-i dete jumătate de oaie, cu care Isteţilă se duse acasă. 

— De unde ai găsit aşa minune de came? se bucură nevasta, căreia nu-i 
venea să-şi creadă ochilor când văzu o asemenea pradă. 

— De unde de neunde, iaca am adus. Femeile, tot proaste, nu ştiu altceva 
decât să te tot descoase. 

— Nu mai vreau să ştiu nimic, făcu ea, să dea domnul să tot aduci 
asemenea hrană şi n-o să te supăr cu întrebări. 

A doua zi omul se duse din nou la papură şi de data aceasta zări, aproape de apă, 
un crocodil cu o pradă tot aşa bogată. Pasămite, prinsese o vită care se pierduse de 
turmă şi se apropiase prea mult de apă, ca să se adape. 

Isteţilă se luă cu binişorul şi pe lângă crocodil: 

— Crocodilule, n-ai vrea să-mi dai şi mie o bucată din prada ta? N-o să fie 
degeaba. O s-o primeşti înapoi de Ia mine, poate şi cu ceva pe deasupra. 


ÎS a Eee ee ea e: 
bâutură asemănătoare cu berea 


— Şi tu, ce animal vrei să-mi dai? făcu crocodilul cam cu îndoială. 

— O să-ți dau un leopard, îi promise Isteţilă. 

— Bine, se învoi crocodilul şi dete omului jumătate din prada sa. Acesta o 
luă, o duse acasă şi o puse în faţa femeii lui. Femeia rămase din nou uimită. 

— De unde ai mai găsit şi astăzi came, omule? 

— Iar întrebi? N-am spus că femeile sunt proaste? Nu ştiu decât să 
întrebe! Ia carnea şi găteşte-o fără să mă mai descoşi. 

— Lasă, bărbate, tu adu mereu asemenea bucate, că eu nu mai întreb nimic. 

în ziua următoare însă, leopardul se abătu pe la coliba lui Isteţilă. Nevasta acestuia 
îl zărise de departe şi de spaimă se băgă sub pat. Isteţilă însă nu se pierdu cu firea şi-l 
întrebă ce vrea. 

— Am venit să-mi iau partea de came făgăduită de tine. 

— N-am prins încă nimic. Fii încredințat, leopardule, că de îndată ce am 
ceva pentru tine te înştiinţez să vii să-ți iei partea, îi asigură omul. 

— Şi ce carne ai de gând să-mi dai? mai întrebă leopardul. 

— Eu cred că va fi de crocodil, îi răspunse omul. Leopardul îl crezu pe 
cuvânt şi se făcu nevăzut în pădure. Mai trecu încă o zi şi tocmai când să pornească 
după vânat, numai ce se trezeşte Isteţilă cu crocodilul la intrarea colibei sale. Femeia 
lui dete un țipăt şi se băgă iar sub pat, dar omul ieşi afară înaintea crocodilului. 

— Crocodilule, încă nu-mi pot ţine făgăduiala, dar acuşi, acuşi, mă plătesc 
de datorie. N-ai frică, te chem eu Ia împărţeală. 

— Bine, făcu crocodilul, dar să nu uiţi că mi-ai făgăduit carne de 

— Aşa o să fie, îi răspunse Isteţilă şi crocodilul fu mulţumit, în ziua aceea 
omul se duse, tăie papirus şi pe urmă o chemă pe nevasta lui să-l ajute să 
împletească o frânghie ţeapănă. După două zile, frânghia se uscă şi Isteţilă chemă 
într-un colţ de pădure pe leopard şi-i dete unul din capetele ei, povăţuindu-l să tragă 
de ea de îndată ce-i va striga. Apoi fugi şi dete celălalt capăt crocodilului, cu aceeaşi 
poruncă. După ce izbuti să-i pună astfel la cale, omul se sui în vârful unui arbore de 
pâine şi strigă de acolo, cât îl ţinea gura: 

— Trage! 

Cele două jivine traseră ce traseră, tot apucând câte o bucată din frânghie, până 
ce se pomeniră unul în faţa celuilalt şi atunci se luară la trântă. Când leopardul izbuti 
să-l pună la pământ pe crocodil, Isteţilă strigă din vârful copacului: 

— Vezi, leopardule, că ţi-am dat crocodil să mănânci? 

însă, până la urmă, crocodilul izbuti să-i facă de petrecanie leopardului. Şi atunci 
omul cobori din vârful copacului şi-i spuse: 

— Eşti mulţumit? Mi-am ţinut fagăduiala? Uite, ca să nu zici că nu te-am 
răsplătit cum se cuvine, îţi dau ţie toată carnea acestui vânat şi eu îmi păstrez doar 
pielea. 

Crocodilul se învoi, iar cu pielea aceea, Isteţilă îşi cumpără o vacă. Vaca avu viței 
şi aşa dobândi omul cu vremea o turmă frumoasă. 


Samandari şi regele 
poveste din Burundi 


într-o zi, Samandari se duse la curte, făcu o plecăciune şi-i spuse regelui: 

— Samandari vă urează bună ziua şi vă cere ceva legume şi o ulcică să le 
fiarbă. 

— De ce numai legume, Samandari? Uite, eu vreau să-ți dau pe lângă 
legume şi un bivol tânăr să-l tai şi să-l găteşti. 


— Nu vreau, o rege, niciun bivol. 

— Atunci să-ți dau un berbece, Samandari? Ţi-e mai pe plac? 

— Nici berbece nu vreau, mărite rege. 

— Şi ce-ai vrea să mănânci de la noi? 

— Ce am spus de la început, o rege: nişte spanac. 

— Ia un coş, Samandari, şi culege cât spanac pofteşti. 

— Mărite rege, te mai rog, porunceşte să mi se dea şi o oală şi un colţ 
unde să mi se îngăduie să- mi fierb spanacul. 

După ce adună tot ce-i era de trebuinţă, Samandari se apucă să-şi prepare 
spanacul, în vreme ce regele sta şi-l privea cum găteşte. Când o puse Ia foc, oala era 
plină până sus. Atunci Samandari spuse: 

— O, rege al Burundiéi, dacă vrei, rogu-te să te mai uiţi la oala mea până 
aduc vreo două lemne. 

— Bine, Samandari, du-te. 

în vremea aceasta spanacul fierbea de zor şi toată lumea ştie cum scade când fierbe. 

Când se întoarse Samandari de la pădure, văzu că fiertura lui era gata. Săltă 
capacul şi strigă nedumerit: 

— O, rege! Unde e spanacul meu? Uite ce a rămas! Numai tu mi l-ai mâncat. 

Uluit şi neînţelegând ce se întâmplase, regele voi să-l liniştească: 

— Nu am mâncat eu spanacul tău, Samandari! Mă crezi? 

— Nu te cred. Tu l-ai mâncat, rege al Burundiéi! Cine altui a stat lângă oală? 

Samandari strigă din ce în ce mai tare pină când regele îl rugă cu cerul şi cu 
pământul să tacă, căci se temea să nu-l audă soţia şi copiii. Dar Samandari nici gând, 
tipa şi mai tare. Atunci regele îi făgădui cinci vaci dacă tace. 

— Lasă-măîn pace, cu vacile tale, strigă Samandari, nu-mi trebuie vacile, 
dă-mi spanacul meu înapoi, ori vrei să mă vezi murind de foame? 

— Taci, Samandari, taci, rogu-te, îl conjura regele şi ţi-oi da cinci cirezi de 
vaci. 

Atunci Samandari tăcu şi-i spuse regelui să strângă întreaga curte ca să primească 
cirezile de vaci în faţa mai marilor sfatului. Neavând de ales, regele se învoi şi-şi 
strânse sfetnicii, iar după ce se adunară toţi, Samandari spuse: 

— Fără îndoială, rege al Burundi6i, că nu mi-ai mâncat spanacul: scade el 
singur când fierbe. Eu însă am vrut să te ponegresc ca să vezi şi tu cum le-a fost celor 
osândiţi în urma unor pâre făcute din ură, celor pe care tu i-ai trimis la moarte fără 
să le cercetezi pricina, în felul acesta sunt sigur că de aici înainte vei face dreptate 
după împlinirea unor rânduieli de judecată dreaptă, vei cere să ţi se aducă mărturii 
cinstite şi nu vei mai pune să se taie capetele unor nevinovaţi. 


Iepurele şi broasca ţestoasă 
poveste cameruneză 


într-o zi, întâlnindu-se cu broasca ţestoasă, iepurele nu se putu împiedica să n-o ia în 
râs: 

— Ce picioare scurte ai, surată! Stau şi mă întreb cum poţi merge de colo 
până colo cu asemenea picioare. 

Broasca ţestoasă însă se făcea că n-aude şi tăcea cu capul băgat sub carapace. 

Dar iepurele avea chef de vorbă şi tăcerea cumetrei îl aţiţa să-şi continue zeflemeaua: 

— De alergat, nici vorbă cred că nu poate fi! Nu-i aşa, cumătră? Oare cum 
poate vieţui o făptură fără să alerge? 

Broasca ţestoasă însă nu-şi ieşea din ale ei. Tăcea şi pace bună. Până când, în 


sfârşit, iepurele plictisit, socotind că broasca nu-i în stare să-i răspundă, se pregăti să 
plece. Şi iată că dintr-o dată ea prinse a grăi şi-i spuse: 

— Ascultă, iepure: ştii ce? Hai să ne luăm ia întrecere! 

— Ce-ai spus? Mai spune o dată! Să ne luăm la... o îngână iepurele uluit. Tu 
cu mine? 

— Ei, cu tine. De ce nu? 

Iepurele simți cum Îl cuprinde furia. Fără îndoială că surata glumea, dar gluma nu 
era tocmai la locul ei. Când băgă însă de seamă că broasca nu glumea, el îi răspunse: 

— Bine, mă învoiesc. Dar pe ce facem întrecerea? 

— Eu pun la bătaie tot ce am; tu însă va trebui să faci Ia fel. 

— Bine, aşa să fie, încuviință iepurele şi se despărțiră. Iepurele plecă 
râzând cu nevasta lui, iar broasca o luă încet spre casă. Aici o întâmpinară puii ei, 
cărora le spuse: 

— Astăzi trebuie să mai plec o dată de acasă, iar voi o să mă însoţiţi. 
Broscuţele se bucurară de vestea aceasta. într-adevăr, după puţin timp porniră cu 
toţii spre pădure. La cea dintâi cotitură de drum, mama îi spuse unuia din pui: 

— Rămâi aici, dar nu uita, mâine, când ai să dai cu ochii de cumătrul iepure, 
să-i spui: 

— Bună ziua, cumetre dragă! 

După ce se încredința că puiul ştia ce avea de spus, broasca ţestoasă pomi mai 
departe şi la răscrucea următoare puse al doilea pui să repete: 

— Bună ziua, cumetre dragă! 

Astfel, la fiecare cotitură sau oprire bătrâna broască lăsă câte unul din pui, până ce 
ajunse la o piatră mare şi albă, unde rămase cel de al şaselea pui, cel mai mic, dar cel 
mai isteţ, care trebuia să-i strige iepurelui de îndată ce-l zărea: 

— Am câştigat! Uite-mă! 

După ce se încredința că puii aveau s-o ajute, broasca o luă înapoi spre vizuina lor 
din pădure, ca să se culce. 

Iepurele, în schimb, se suci şi se răsuci toată noaptea şi nu-şi află somnul, până 
când aproape de ziuă soţia lui îl certă: 

— Nu crezi că eşti caraghios? Când s-a mai pomenit ca o broască țestoasă 
să bată un iepure la alergat? Linişteşte-te, totul o să meargă de minune. 

La ziuă, sosi şi Mustăciosul, prietenul iepurelui, care trebuia să fie martor la 
desfăşurarea întrecerii şi împreună o luară către casa broaştei țestoase care-i aştepta 
în prag. Porniră apoi cu toţii spre locul de unde hotărâseră să înceapă cei doi să 
alerge. 

— Unu, doi, trei, numără prietenul iepurelui şi cei doi o luară la picior, 
iepurele ca o săgeată, broasca, după cum îi era mersul. La prima potecă, ea coti şi se 
îndreptă agale spre casă. 

în vremea aceasta, iepurele alerga de-i pocneau ochii, dar prima oară când se opri 
să-şi tragă sufletul, auzi lângă el: 

— Bună ziua, cumetre dragă! 

Se uită în dreapta şi văzu un cap de broască ţestoasă. O luă din nou la picior, dar 
nu făcu mult şi auzi lângă el: 

— Bună ziua, cumetre dragă! Şi, puțin mai departe: 

— Bună ziua, cumetre dragă! Apoi din nou: 

— Bună ziua, cumetre dragă! 

Iepurele alerga de-i vâjâia capul şi era furios. Nu pricepea cum îl ajunsese şi-l 
întrecuse broasca, îşi făcu vânt, cu toată puterea, până la capăt mai era puţin şi el 
nădăjduia să i-o ia înainte. Fugea cât îl ţineau picioarele, dar când ajunse la 
bolovanul cel alb, care le era ţinta, numai ce auzi în faţă: 


— Am câştigat! lată-mă! 

Sleit de puteri şi deznădăjduit, iepurele căzu la pământ aproape fără suflare. 

Acasă însă broasca îşi primi cu drag puii şi-i lăudă pentru treaba pe care o 
făcuseră, bucurându- se cu toţii că izbutiseră să-l pedepsească printr-un vicleşug pe 
iepurele cel trufaş. 

Nu trecu mult şi iată că veni la ei nevasta urecheatului, plângând şi văitându-se: 

— Zace acasă bolnav şi acum trebuie să plătim rămăşagul! 

— Du-te liniştită acasă, spuse broasca ţestoasă, o să mă mai gândesc ce-i 
de făcut. Mâine o să viu la tine. 

într-adevăr, ziua următoare se duse să-l vadă pe rivalul învins, îi spuse câteva 
cuvinte frumoase şi nu luă decât foarte puţin din ceea ce i se cuvenea. 

— Un lucru însă nu trebuie să uiţi niciodată de aici înainte: că nu e bine 
să-ţi baţi joc de înfăţişarea altora; trebuie să rămânem aşa diferiţi cum suntem şi bine 
că este aşa. 


Hubeane 
poveste din Coasta De Fildeş 


Odată, Hubeane a plecat la câmp s-o ajute pe mama lui la cules de fasole. în toiul 
zilei, căldura s- a făcut atât de mare, încât mama şi fiul s-au tras puţin la umbră să se 
odihnească. întorcându-se la lucru, ce să vezi? Printre cuiburile de fasole, găsiră un 
pui de căprioară adormit. îl prinseră, îl legară, mama îl puse ta fundul coșului şi 
fasolea deasupra. Apoi îşi trimise băiatul acasă şi înainte de a pleca îi spuse: 

— Dacă cineva pe drum te întreabă ce ai în coş, tu să-i răspunzi, „fasole 
culeasă de mama”, cu toate că în sinea ta ştii că ai o căprioară. 

— Ce cari acolo, Hubeane? se găsi într-adevăr să întrebe un vecin, aproape 
de coliba lor. 

— Ce să fie, fasole culeasă de mama, cu toate că în sinea mea ştiu că-i o 
căprioară, răspunse Hubeane liniştit. 

Mama lui îl certă pentru răspunsul lui, dar el nu-şi schimbă felul de a fi nici atunci, 
nici mai târziu. 

Trecură câţiva ani, băiatul se făcuse mărişor, aşa că tatăl său hotărî să-l trimită cu 
oile satului la păscut. Zis şi făcut. Hubeane lua în fiecare zi turma şi pornea cu ea la 
păşune. 

Odată, tot umblând pe coclauri, dete peste o zebră moartă, pe care o lăsă acolo. 
Seara, când îl întrebară oamenii pe unde fusese cu oile, el le răspunse: 

— La stânca albă şi neagră! 

A doua zi, mergând în acelaşi loc, văzu că hienele sfâşiaseră zebra, iar seara, când 
lumea din sat îl întrebă din nou pe unde păscuse oile, el le răspunse tot în doi peri: 

— La stânca hienelor. 

Neînţelegând despre ce vorbea Hubeane, oamenii se luară a doua zi după el, să vadă 
unde duce oile. Când pricepură că pierduseră un vânat bun şi o piele prețioasă, din 
cauza neghiobiei sau a nepăsării ciobanului lor, oamenii îl chemară şi-l învăţară cum 
trebuia să ascundă un animal, în cazul că mai găsea vreunul. îi arătară aşadar cum să-l 
acopere cu crengi şi ce să facă să adune oamenii să- 1 ia de acolo şi să-l aducă în sat. 

în ziua următoare, mergând pe lângă oile lui, ce-i vine lui Hubeane în gând? Ia o 
piatră şi svârr! cu ea după o păsărică, pe care într-adevăr izbuti s-o lovească. O luă apoi 
şi, după ce-o acoperi cu un maldăr de crengi, fugi şi făcu atâta gălăgie, până când 
ridică tot satul în picioare, să vină în pădure să-i vadă isprava. Care nu fu ciuda 
oamenilor când văzură pentru ce-i chemase Hubeane! îl învăţară iarăşi că nu trebuia 


să-i ia de la treburile lor pentru aşa lucru de nimic. Că altădată ar face bine să-şi lege 
un astfel de vânat de cingătoare şi să-l aducă singur acasă. Tânărul făgădui că aşa va 
face. în ziua următoare, găsi prin locurile pe unde îşi purta oile un cerb. Fără a sta pe 
gânduri, Hubeane îşi legă cerbul de brâu şi-l târî astfel până în sat, făcându-i praf şi 
pielea şi carnea prin toate hârtoapele pe unde şerpuia drumul lui. Când văzură paguba, 
oamenii îşi puseră din nou mâinile în cap de necaz, hotărând de data aceasta, ca o 
vreme, Hubeane să plece cu oile însoţit de tatăl lui, ca să aibă cine-l povăţui şi deprinde 
cu ceea ce avea de făcut în viaţă. Ajungând în dreptul unei stânci înalte, Hubeane îi 
spuse tatălui său că în stânca aceea mai spre vârf se găsea fără îndoială apă. Cum apa 
se găsea în puţine locuri în ţinutul acela secetos, tatăl hotări să urce până la jumătatea 
stâncii, să vadă dacă într-adevăr găseşte acolo un izvor. Când ajunsese sus, Hubeane îi 
luă părintelui său frânghia, să nu mai poată cobori. Apoi fugi acasă şi înfulecă bucăţile 
pregătite bătrânului pentru masa de prânz. Pe urmă umplu oalele cu bălegar şi o luă 
înapoi spre locul unde se aflau oile şi-l ajută pe tatăl său să coboare. Acesta îl întrebă 
de ce fugise lăsându-l sus tară ajutor, iar Hubeane îi răspunse că alergase după o oaie 
care se pierduse de celelalte. Tatăl şi fiul se îndreptară apoi spre casă. De departe, 
Hubeane începu să-i dojenească pe oamenii părintelui său că nu se mişcă mai repede. 
El îi certa amarnic, întrebându-i dacă nu ştiu sau dacă au uitat că bucatele lăsate să se 
sleiască se prefac în bălegar. Ceea ce se dovedi adevărat de îndată ce descoperiră 
oalele ce-i fuseseră pregătite tatălui pentru masa de prânz. 

Bănuind că la mijloc fusese tot o mişelie de-a feciorului său, dar mai ales sătul de 
toate poznele lui, bătrânul se învoi să-l lase pe seama unora din căpeteniile satului, care 
erau mai năprasnici. 

într-o zi aceştia hotărâră să sape, pe locul unde stătea băiatul când îşi păştea oile, o 
groapă adâncă şi s-o acopere cu crengi. Dar tocmai în ziua aceea Hubeane se duse cu 
oile în altă parte. 

După câteva zile. la masă îi picurară otravă în fiertura de orez. Dar Hubeane luă 
vasul lui cu mâncare şi-l puse în faţa altuia. 

Sătui de el, căpeteniile tribului chibzuiră mai departe şi hotărâră în cele din urmă să 
tocmească un războinic care să-l ucidă cu o săgeată trasă din vârful unui copac. 

După ce-i arătară arborele la umbra căruia Hubeane se oprea zilnic pe drumul de 
întoarcere, căpeteniile îl povăţuiră pe războinic să caute să desluşească podoaba de 
pene din părul celui urmărit şi s-o ia drept ţintă pentru săgeata lui. în ziua hotărâtă se 
nimeri însă o căldură de se aprindea văzduhul. Pe drumul de întoarcere spre sat, răpus 
de osteneală şi de căldură. Hubeane se opri, îşi scoase coroana de pene de pe cap, o 
agăţă de o ramură a copacului şi se culcă la umbră, lăsând oile să pască singure înjur. 

Când se trezi şi voi s-o pornească mai departe, care nu-i fu mirarea când găsi o 
săgeată otrăvită înfiptă în penele lui!.. Dar dacă mi se înfigea mie în cap?! Hubeane, 
Hubeane te-au părăsit cei ce te- au iubit. Ţi-au rămas doar duşmanii! E timpul să te 
mai plimbi prin lume". 

Zis şi făcut: băiatul o luă cu turma lui cu tot, la drum. Şi-l căutară căpeteniile 
pretutindenea. Ar fi dat acum nu ştiu cât să-l vadă pe tânăr întors. Dar urma i se 
pierduse în pădure ca o umbră care se tot lungeşte până n-o mai vezi. De la o vreme, 
turma se ivi din nou în sat. O oiţă după cealaltă se opriră în drum pe la câte o colibă. 
Dar păstorul rămase plecat, flutură-vânt prin lume, ţinându-se de alte şi alte pozne, 
pe care oamenii au început să le înşire una câte una ca mărgelele pe o aţă. 


Ursitoarele poveste egipteană 


A fost odată un rege care nu avea niciun fiu. Inima lui era întristată din această 


pricină şi el nu înceta să se roage zeilor să-i dăruiască un urmaş. în cele din urmă, 
cerul se îndură şi regelui i se născu un fiu. Când se înfăţişară cele şapte hatore!* să-i 
hotărască soarta, ele spuseră: „Să moară ucis de crocodil, de şarpe sau de câine”. 

Mult s-a întristat regele când a auzit ce sfârşit îi aşteaptă pe fiul lui. 

Se gândi el ce se gândi, apoi puse să i se ridice un palat în vârful unui munte, îi 
dete gărzi să-l păzească şi le porunci să nu-l lase pe prinţ să iasă din palat. Copilul 
creştea văzind cu ochii şi când se făcu mare, ieşind într-o zi pe terasa castelului, văzu 
un câine de vânătoare mergând pe drum în urma unui om. 

— Ce animal e acela care-l însoţeşte pe omul de colo? îl întrebă prinţul pe 
pajul care-i ţinea de urât. 

— E un câine de vânătoare, înălţimea ta. 

— Să mi se aducă unul la fel, ceru prinţul. 

Pajul se duse şi-i spuse regelui dorinţa fiului său. Regele se gândi ce se gândi, apoi 
porunci: 

— Duceţi-i un căţeluş tânăr, pentru ca inima lui să nu se întristeze. 

Aşa se întâmplă că prințul primi un căţel de vânătoare pe care îl crescu şi care nu-l 
mai părăsea niciodată. 

Când se făcu mare şi trupul lui dobândi putere, prinţul îi trimise vorbă printr-un 
sol tatălui său: „De ce să zac aşa ca un trântor? Dacă viaţa mi-a hotărât trei soarte 
triste, eu să nu mai fac nimic? Oricum, soarta îşi va împlini voia, iar eu pe a mea!” 

Auzind cuvintele prinţului, regele îi dădu dreptate, astfel încât din ziua aceea i se 
încuviinţă să înveţe a mânui toate armele, iar când dobândi destul meşteşug în 
fiecare, primi bani şi merinde şi fu însoţit de slujitori până dincolo de hotarele de 
răsărit ale ţării. Câinele lui nu-l părăsea niciodată. 

Ajuns aici, însoțitorii lui îi spuseră: 

— Du-te unde doreşti! 

A străbătut prinţul locurile umblând după vânat, până când ajunse în apropierea 
palatului prinţului de Naharinna. întâmplarea făcea că prinţul nu avusese decât o 
singură fiică pe care o închisese într-un castel cu şaptezeci de ferestre ce se aflau la 
o înălţime de şaptezeci de coţi!” de la pământ. Tatăl ei hotărâse că nu o va da de soţie 
decât celui care va izbuti să ajungă în zbor până la ferestrele ei. 

Când ajunse în apropierea castelului fetei, prinţul egiptean găsi o mulţime de alţi 
prinți, care îşi pierdeau vremea pe sub ferestrele ei doar, doar vor izbuti să ajungă 
să-i câştige inima. 

Când văzură că mai soseşte un străin, ei îl întrebară cine e. Prinţul însă nu voia să- 
şi dea în vileag obârşia şi le spuse: 

— Sunt fiul unuia din acei soldați ce mină carele de luptă în țara Egiptului. 
Mama mea a murit şi tatăl meu şi-a luat o altă nevastă, care m-a urât când s-au 
născut alţi prunci în casa lor. De răul ei am fugit în lume. 

Prinții străini îl luară atunci pe frumosul tânăr, îl duseră cu ei în casa unde 
erau găzduiţi, îl trimiseră să se îmbăieze, îi dădură parfumuri şi uleiuri să se 
ungă şi-l poftiră să rămână cu ei. 

— Ce faceţi aici? îi întrebă prințul egiptean. 

— Ne pierdem vremea încercând să zburăm şi să ne înălţăm până la 
ferestrele fiicei prinţului de Naharinna. Cel ce va ajunge la ea o va dobândi de 
nevastă. 

— Eu mă voi încredința zeilor şi apoi vă voi însoţi la zbor, le răspunse noul 
venit. 

Se trase apoi deoparte şi se uită la ceilalţi. în vremea aceasta prinţesa îşi aruncă 
ochii de sus de la geamuri la cei de jos şi privirile-i rămaseră aţintite la prinţul 
egiptean. 

Zilele veniră şi zilele trecură. După câtva timp, prinţul egiptean se înălţă şi el 
în zbor, atinse geamurile prinţesei, şi ea îl îmbrăţişa din adâncul inimii. 

De îndată vestea cea bună că un tânăr ajunsese la ferestrele fetei fu dusă 
prinţului de Naharinna. Acesta întrebă: 

— Fiul cărui prinț era? 

— Al unui soldat egiptean, care conducea carele de luptă şi care a fugit 
din Egipt din pricina mamei sale vitrege. 

O mânie mare 21 cuprinse atunci pe tatăl prințesei şi el chemă de îndată un sol 
prin care trimise vorbă tânărului: 

— Să plece îndată înapoi! Ce crede străinul acesta că voi da fata după 
un fugar din Egipt? Să plece înapoi. 

Dar prințesa îl întâmpină pe sol şi-i spuse la rândul ei: 

— Jur pe viaţa marelui Ra Harmaki, că nu voi mai mânca, nu voi mai bea 
şi că voi muri dacă va fi izgonit tânărul acesta! 

Solul se duse şi-i spuse regelui ce auzise de la fiica lui, iar acesta hotări să trimită 
pe cineva să-l ucidă pe îndrăzneţul tânăr, în timp ce se afla la ea în casă. Dar fiica 
regelui îi trimise din nou vorbă tatălui ei: 

— Pe viaţa zeului Ra! Dacă va fi ucis, la apusul soarelui voi fi şi cu moartă, 
nu voi mai îndura viaţa o oră, despărțită de el. 

Auzind aceste cuvinte, regele porunci să vină tânărul, pe care îl cuprinse teama 
când se văzu în faţa tronului. Dar regele îl luă, îl îmbrăţişa şi-i spuse că este pentru 
el ca un fiu. Apoi îl puse să-i povestească cine e, iar prinţul egiptean îi spuse tot 
ceea ce le spusese şi celorlalţi. Cu toate acestea, regele îi dădu fata de soţie, o casă, 
supuşi, câmpii întinse, animale şi multe alte lucruri de preţ. 

Zilele au venit, zilele au trecut şi după un timp tânărul îi povesti soţiei sale 
prevestirea ce-i întuneca viaţa: 

— Sunt predestinat să întâmpin trei soarte rele: crocodilul, şarpele şi 
câinele. 

Atunci soția lui se sperie foarte tare şi-i ceru să ucidă câinele. Dar el îi răspunse că 
e câinele pe care-l crescuse de mic şi că nu va face niciodată acest lucru. Atunci soţia 
lui hotărî să nu-l mai lase să iasă nicăieri singur. Dar după un timp, tinerii se gândiră 
să călătorească şi să meargă în Egipt. Cum ajunseră aici, poposiră o vreme într-un 
oraş în apropierea Nilului. Curând însă, un crocodil uriaş ieşi din apele fluviului şi se 
îndreptă spre cetatea în care se afla prinţul. însă cei din jurul tânărului prinseră de 
veste şi închiseră crocodilul punându-l sub paza unui uriaş care nu pleca nicăieri 
decât noaptea, când crocodilul dormea. 

Şi aşa au trecut luni. 

într-o seară, înainte de a se culca, soţia prinţului umplu un vas cu lapte şi-l aşeză 
lângă tânărul ei soţ. Peste noapte, un şarpe ieşi de sub pământ şi se îndreptă spre 
prinţ să-l muşte. Roabele împinseră însă şarpelui vasul cu lapte, acesta bău până se 
satură, apoi se răsuci cu burta în sus şi rămase aşa nemişcat, iar soţia prinţului 
egiptean îl făcu mici bucăţi cu lancea. 

— Vezi, îi spuse ea bărbatului ei. Zeul tău ţi-a dat în mâini una din soartele 
tale. Poate ţi le va da şi pe celelalte. 

Prinţul aduse jertfa zeului, căzu în genunchi în faţa lui şi-i preamări puterea. 

Zilele au venit, zilele au trecut. 

în cele din urmă, prinţul a pornit să se plimbe în împrejurimi. Cum nu ieşea 
niciodată singur, plecă şi de data aceasta însoţit de câine. Acesta începu să alerge în 


faţa lui şi fără să-şi dea seama îl duse pe prinţ din nou în apropiere de Nil. Crocodilul 
ieşi din valuri, dar uriaşul apăru la timp ca să-l apere pe prinţ. Crocodilul insă îi 
spuse: 

— Degeaba încerci să scapi de mine. Să-mi juri acum că ai să-l omori pe 
uriaş şi dacă nu vei face aşa să ştii că ai să-ți vezi moartea cu ochii. 

— De ce să-l omor pe cel care a vegheat asupra mea? întrebă prințul. 

Dar crocodilul îi răspunse: 

— Atunci să ţi se împlinească soarta! Dacă până la apusul soarelui nu-mi 
vei face jurământul, o să-ţi găseşti moartea. 

Câinele însă, care se afla acolo, fugi repede acasă căutând-o pe soţia prinţului. O 
găsi smulgându-şi părul din cap de deznădejde. Fără întârziere o trase, poftind-o 
parcă să-l urmeze. Ea îşi luă atunci lancea cu care ucisese şarpele, urmă câinele şi se 
ascunse în păpuriş aproape de locul unde se afla soţul ei. Acolo nu încetă să roage 
zeii să-l ocrotească. 

Când se făcu seară, crocodilul ieşi din nou din apele Nilului şi-i spuse prinţului: 

— Jură-mi că-l vei ucide pe uriaş, altfel te voi târî în fluviu şi-ţi vei găsi 
moartea. 

— De ce să-l ucid pe cel care a vegheat asupra mea? întrebă din nou prințul. 

Crocodilul îl duse atunci spre locul unde era ascunsă soția lui şi când deschise 
botu-i uriaş ca să-l nimicească, ea străpunse lighioana cu lancea, iar uriaşul se aruncă 
asupra lui şi-i luă zilele. 

— Vezi? Zeul ţi-a dat a doua soartă în mâini şi ţi-o va da şi pe a treia, îi spuse 
prinţesa soţului ei. 

Acesta aduse din nou prinos zeului şi-l slăvi din adâncul inimii. 

Zilele au venit, zilele s-au dus şi iată că au pătruns în ţară duşmani care nu erau 
alţii decât prinții străini ce veniseră s-o peţească pe fiica prinţului de Naharinna şi 
care se întorceau să se răzbune acum pe cel socotit de ei un netrebnic. Primul lucru 
ce făcură a fost să-l gonească de la tron pe bătrânul prinţ Naharinna. Dar nu uitară 
să-l întrebe unde se ascund fiica şi ginerele lui. 

— De unde să ştiu eu? le răspunse bătrânul rege. Vânează prin țară. 

S-au sfătuit atunci cu toții şi apoi s-au împărţit în mănunchiuri mici şi au început să 
bată toate ţinuturile ca să-i găsească pe cei doi soţi, jurându-şi unul altuia că cei ce 
vor da peste ei să-l ucidă pe prinţ şi să facă ce-o vrea cu prinţesa. Cel care-i văzu 
primul a fost uriaşul şi el îi spuse prinţului: 

— Vin asupra ta şapte fii de regi din țările învecinate. Sunt prea mulți. 
Fugi şi ascunde-te. Iar eu mă voi întoarce în ţara fraților mei. 

Atunci cei doi soţi, împreună cu câinele, se ascunseră într-o peşteră. Trecură prin 
faţa lor şase din prinții străini cu soldaţii lor şi se depărtară. însă după ce trecu şi al 
şaptelea, câinele ieşi din peşteră şi începu să-l latre. Atunci, recunoscând lătratul 
câinelui, prinții se întoarseră şi se năpustiră la intrarea în peşteră. Prinţesa se aruncă 
în faţa soţului ei ca să-l apere şi o lance o străpunse. Pe unul din prinții străini câinele 
îl sfâşie cu dinţii, iar pe un altul îl ucise prinţul egiptean cu lancea. Dar toţi ceilalţi se 
repeziră asupra prinţului şi asupra câinelui şi-i culcară la pământ cu lovituri de lance. 
Apoi îi scoaseră din peşteră şi-i lăsară afară. După ce dispăru şi ultimul din prinții 
vecini, prinţul rănit mai deschise o dată ochii, îşi văzu lingă el soţia şi câinele fără 
viaţă, apoi spuse cu un geamăt: 

— în adevăr soarta se împlineşte. De când am fost mic, ursitoarele şi-au 
spus voinţa: să mor datorită câinelui şi iată că s-a împlinit. Câinele m-a dat în mâna 
duşmanilor. Eu sunt gata să mor, căci nu pot îndura viaţa fără aceste două fiinţe, dar 
vă rog, o zei, să-mi daţi un mormânt în lumea aceasta şi răspuns bun în faţa judecății 
veşnice. 

Rugăciunea prinţului fu auzită de cei nouă zei mari. 


— Merită o mare răsplată aceşti doi soţi pentru dragostea ce şi-au purtat-o 
în viaţă, spuse Ra Hamarki. lar mama zeilor întări: 

— în adevăr, merită cea mai mare răsplată aceşti soți pentru dragostea lor 
neţărmurită! 

Atunci se arătară cele şapte hatore: 

— Destinul s-a împlinit. 

Fie ca acum cei doi soți să revină la viață! 

Şi din clipa aceea prințul şi prințesa s-au reîntors printre cei vii. 


Pasărea Holawaka 


poveste etiopiană 


Trăia odată un om pe nume Wak care s-a gândit odată să trimită oamenilor vorbă 
cum să-şi păstreze nemurirea. S-a gândit mult Wak cine să fie crainicul unei ştiri atât 
de însemnate pentru toţi oamenii. Până la urmă, s-a oprit la o pasăre frumoasă, albă, 
care s-a şi numit Holawaka, adică oiţa lui Wak, după strigătul pe care-l scotea şi care 
semăna cu un behăit de oaie. 

— Du-te şi spune-le oamenilor, din partea mea, că atunci când se vor 
simţi bătrâni şi lipsiţi de puteri, să iasă din pielea lor, s-o lase pe cea veche, s-o 
schimbe, şi vor întineri de fiecare dată, vor trăi veşnic. Lor le este hărăzit acest 
dar. Să le spui oamenilor asta din partea mea. 

— Am înţeles, mărite Wak, zise pasărea şi fără să mai aştepte ceva îşi luă 
zborul. 

Din când în când, se mai oprea pe drum, ca să se odihnească şi să mai ciugulească 
câte ceva. 

Cu prilejul unui popas, pasărea văzu de sus, din vârful unui copac, cum un şarpe 
tocmai se ospăta cu o pradă prinsă atunci. Mirosul de came îi făcu mare poftă lacomei 
făpturi, care intră pe dată în vorbă cu şarpele: 

— Nu vrei să-mi dai şi mie să gust din prada ta? 

— De ce să-ți dau? se supără şarpele. M-ai ajutat s-o prind? 

— Nu, dar poate că ţi-aş putea dărui şi eu ceva în schimb, îi răspunse 
pofticioasa pasăre, gata să se năpustească asupra prăzii şarpelui. 

— Binişor, Holawaka, o potoli el. Să aud întâi ce mi-ai putea dărui tu. 

— Uite, te-aş învăţa ce să faci ca să rămâi veşnic tânăr, se învoi pasărea 
făcând pe grozava. 

— Cum asta, voi să afle şarpele, dintr-o dată curios, de unde ştii tu o 
asemenea taină? 

— De la marele Wak, îi scăpă păsării, care nu ştia cum să ajungă mai 
repede la mâncare. El m-a trimis să le vestesc oamenilor cum îşi pot păstra tinerețea 
şi viaţa. 

— Şi cum şi le pot păstra? 

— Schimbându-şi pielea atunci când îmbătrânesc şi le scade puterea. 

Şarpele nu spuse nimic ci-i lăsă păsării întreaga pradă din care abia gustase şi se 
strecură tăcut în pădure. 

Wak însă, care văzuse trădarea neghioabei păsări, o pedepsi ca veşnic să sufere de 
dureri de pântec şi astfel să nu se bucure niciodată de hrană. 

Oamenilor, Holawaka nu ajunsese să le transmită mesajul marelui zeu. De aceea ei 
rămaseră muritori, în vreme ce şarpele îşi schimbă în fiecare an pielea şi trăieşte şi 
nu îmbătrâneşte decât cu greu. 


Oniame 


poveste ghaneză 


Cu multă multă vreme în urmă, Oniame, marele zeu, trăia pe pământ, în mijlocul 
oamenilor care- i puteau cere oricând ajutor. Dar tot atunci vieţuia şi o bătrână, care 
se purta rău cu marele zeu. 

— De ce faci aşa? De ce eşti cicălitoare? De ce mă batjocoreşti? într-o zi o să 
mă ridic în cer şi n-o să mă mai vedeţi, spunea Oniame de fiecare dată. 

Dar baba nu voia să înţeleagă şi zilnic pricinuia necazuri marelui zeu până când într- 
adevăr, marele zeu s-a înălţat în văzduh şi dus a fost de pe pământ. Oamenii s-au 
mâniat foarte tare când au văzut că Oniame i-a părăsit şi s-au năpustit asupra babei. 
înspăimântată, ea şi-a strâns copiii şi nepoţii şi le-a poruncit să adune multe pietre de 
râu, să le pună una peste cealaltă, ca să ajungă la Oniame şi să-l aducă înapoi. Copiii şi 
nepoţii au pus într-adevăr piatră pe piatră, până când nu a mai rămas decât una 
singură de adăugat ca să ajungă la marele zeu. Au căutat pretutindeni, dar n-au mai 
izbutit să găsească nicăieri acea piatră de care aveau neapărat nevoie. S-au dus şi au 
întrebat-o pe bătrână ce să facă. 

— Luaţi una de la mijloc şi puneţi-o în vârf, i-a sfătuit ea. 

Aşa au şi făcut. Dar, în clipa următoare, totul s-a prăbuşit la pământ, ucigând oameni 
şi animale. De atunci, nimeni n-a mai putut ajunge vreodată la Oniame. 


Copilul ananasului 
poveste din Guineea 


Trăia odată o pereche de oameni care îşi doriseră mult un copil şi nu-l dobândiseră. 
în durerea ei, soţia se duse la o femeie bătrână din sat să-i ceară ajutorul. Aceasta îi 
spuse: 

— Ia-o pe drumul care se întinde drept în fața ta şi după ce ai străbătut o 
bună bucată ai să ajungi la o răscruce. Apuc-o spre stânga şi vei da peste o livadă plină 
cu ananaşi. Unul din aceştia îţi va spune: „Culege-mă! Culege-mă!”, dar tu nu culege 
din acesta, ci din cel care-ţi va spune „Nu mă culege, nu mă culege!” la ananasul acasă 
şi ascunde-l în spatele căldării voastre de apă. În trei zile ai să auzi ţipând: „Mamă, 
mamă” şi vei găsi un copil în spatele căldării. a-l şi să fie al vostru. 

Femeia făcu întocmai cum o învățase bătrâna. Trecuseră trei zile când se trezi 
strigată „mamă, mamă!” şi găsi un copilaş de toată frumuseţea în spatele vasului cu 
apă. îl luă în braţe, îl spălă şi-l legănă împreună cu bărbatul ei, până ce copilul crescu şi 
se putea avea nădejde în el. 

într-o bună zi, cei doi soţi plecară la câmp, luând cu dânşii şi o fată care locuia cu ei 
şi-i ajuta în gospodărie. Copilul rămase acasă, aşezat într-o băiţă cu apă şi având ca 
jucărie o ploscă micuță. O vreme el frecă şi lustrui plosca, apoi o aşeză pe o grămadă 
mare de vreascuri ce se afla lângă el. 

Nu trecu mult şi fata, pe care o chema Adene, se întoarse purtând o grămadă de 
vreascuri pe cap. Obosită peste măsură, ea aruncă vreascurile peste vechea grămadă 
de crengi uscate, tară să vadă plosca copilului. Jucăria lui se făcu ţăndări. El văzuse 
însă cele întâmplate şi începu să plângă. Adene se supără şi-i spuse copilului: 

— Ce faci atâta gălăgie pentru nimic? Ce-ai pățit? Oare sunt copiii de ananas 
atât de mofturoşi? 

Copilul se simţi rănit de cuvintele Adenei şi uitându-se după mama şi tatăl lui începu 
să cânte: 


Adene căra un braţ de vreascuri de foc, 

Adene i-a lăsat să cadă pe plosca mea, 

Adene mi-a zis: N-ai decât să mă spui. Dacă vrei, 

Adene mi-a zis că nu sunt un pui de om, 

Adene mi-a spus că sunt un copil de ananas 

Aşa că mă duc în ţara ananaşilor, Adene, oh, Adene, Adene! 


în vremea aceasta, tatăl şi mama copilului plecaseră de la fermă şi se îndreptau spre 
casă. Auzind cântecul, se opriră să-l asculte puţin. Apoi pricepură că ascultă însuşi 
glasul copilului lor, iar tatăl începu să alerge cât îl ţineau picioarele spre locul de unde 
se desluşea cântecul. Pe măsură ce alerga, auzea cântecul din ce în ce mai limpede şi 
izbuti să priceapă cuvintele. Ajungând acasă, întrebă fata ce se întâmplase, iar ea le 
răspunse că nu se întâmplase nimic, că numai atunci copilaşul ieşise în 
faţa porţii. Din cântec tatăl pricepu că Adene îl rănise cu vorbe urâte şi că din 
pricina aceasta fugise de la ei. Cum se uita el în toate părţile, văzu copilul dispărând 
la orizont. Se puse atunci omul pe alergat, mai mai să i se oprească inima. Dar 
copilul ajunsese la grădina de ananaşi. Tatăl mai izbuti doar să-l prindă de păr, dar 
rămase cu un smoc în mână, căci copilul însuşi se făcuse nevăzut în arborele de 
ananas. 

Smocul acela de păr omul şi-l lipi de piept şi lipit a rămas. 

Se spune că de aceea bărbatul are păr pe piept. 


Zimwi 
poveste kenyană 


Era o zi foarte caldă, când un cârd de fete o porniră spre plajă, să adune scoici. 

Una dintre ele găsi o scoică minunată, cu ape albastre şi verzi în sideful strălucitor. 
Temându-se să n-o piardă, fata puse scoica sus pe o stâncă, cu gândul s-o ia înainte 
de a pleca. Dar uită de ea şi nu-şi aduse aminte c-o lăsase pe stâncă decât după ce 
trecuseră de aceasta. în zadar le rugă pe celelalte fete să se întoarcă împreună cu ea 
să-şi ia scoica. Ele nu se învoiră s-o însoţească, dar îi fagăduiră în schimb s-o aştepte. 
Astfel încât fata făcu singură calea întoarsă, cântând încet pe drum. în vremea 
aceasta, pe stâncă se aşezase un zimwi, care-o aştepta şi-i spuse când o zări: 

— Apropie-te, n-aud ce spui! 

Fata mai făcu câţiva paşi, cântând mai departe: 

— Se face târziu! Lasă-mă să-mi iau scoica pe care am uitat-o! Zimwi zmeul ii 
spuse din nou: 

— Apropie-te mai mult, tot n-aud ce spui! 

Copila făcu ceea ce-i ceruse dihania. Dar când ajunse în dreptul ei, zmeul o apucă 
şi-o băgă în toba pe care-o purta totdeauna cu el. Având înfăţişare omenească, zimwi- 
ul străbătea satele şi când se oprea şi bătea toba, fata dinlăuntru începea să cânte. 
Glasul ei dulce fermeca pe toată lumea şi faima toboşarului se întinsese până 
departe: era aşteptat cu nerăbdare în toate satele din ţinutul acela. Azi aşa, mâine 
aşa, până când într-o bună zi ajunseră şi în satul în care trăiau părinţii fetei. Auzindu- 
i glasul, ei îşi recunoscură pe dată copila. Nu spuseră nimic şi dădură toboşarului o 
vadră de băutură şi apoi încă una, până ce adormi buştean. Atunci părinţii fetei, 
desfăcură toba şi scoaseră copila. în locul ei băgară însă un şarpe, viespi şi furnici 
uriaşe, apoi închiseră toba la loc. Pe urmă se duseră şi-l treziră pe zmeu, spunându-i 
să se grăbească să ajungă în satul vecin, unde era aşteptat la o petrecere. Dar toba 
nu mai scotea sunetele dinainte şi zimwi-ul se tot întreba care să fi fost pricina. Până 


când, oprindu-se ceva mai târziu, el o deschise. Şarpele ţâşni afară şi-l muşcă pe 
zmeu, care muri cit ai zice peşte. Din locul unde-şi pierduse viaţa răsăriră mai multe 
vrejuri de dovleac care rodiră mult mai repede decât cei obişnuiţi. 

O ceată de copii ce treceau pe acolo se minună de frumuseţea acelor dovleci: 

— Ce frumoşi sunt! strigară ei. 

Şi unul dintre băieţi adăugă: 

— Eu mă duc să aduc iataganul tatălui meu, să tăiem unul şi să-l coacem. 

Atunci însă unul dintre dovleci „se supără”, se desprinse din vrej şi începu să se 
rostogolească, luându-se după copii. Aceştia alergau cât îi ţineau picioarele, dar nici 
dovleacul nu-i slăbea deloc până ce ajunseră cu toţii la malul unei ape. Copiii se 
rugară de luntraş să-i treacă râul şi ajunşi de partea cealaltă intrară alergând în casa 
unde mai marii satului îşi ţineau sfatul. 

— Ascundeţi-ne, salvaţi-ne de dovleacul ce ne urmăreşte! strigară ei. Un 
zimwi s-a prefăcut într- un dovleac şi acum ne urmăreşte. După ce va trece apa şi va 
ajunge aici, luaţi-l şi azvârliţi-l într-un foc mare! 

Abia terminară copiii ce aveau de spus, că sosea şi dovleacul. Se rostogolea pe 
drum ca vântul, iar când ajunse în faţa căpeteniilor satului, întrebă cu glas omenesc: 

— N-aţi văzut nişte sclavi ai mei care şi-au părăsit casa? 

— Ce fel de sclavi erau aceia? întrebară oamenii. Nu ştim cine ar fi putut fi 
sclav la un asemenea stăpân! 

— Spuneţi minciuni, strigă dovleacul înfuriat. Căci i-ați ascuns înăuntru! Stai 
că vă arăt eu vouă! Zicând acestea, voi să se repeadă la oameni. 

însă ei îl prinseră şi-l aruncară în focul pregătit. Aşa a pierit dihania răufăcătoare, iar 
copiii s-au putut întoarce liniştiţi la părinţii lor. 


Povestea celor patru făcători de minuni 


poveste kenyană 


A fost odată un băiat căruia părinţii i-au dat numele de Musavili. Dar pe cât era de 
bună mama acestui copil cu el, pe atât era băiatul de încăpățânat şi rău, făcând înadins 
pe dos tot ce-l povăţuiau părinţii, într-o bună zi, el îi ceru mamei sale o pălărie. Ea îi 
cumpără o pălărie scumpă, dar tinerelul o luă şi o zvârli cât colo, spunând că e un 
nimic. Scârbită peste măsură, femeia îi spuse să plece de la ea, să se ducă unde vede cu 
ochii. 

Aşa că Musavili luă drumul pădurii în care orbecăi multe zile şi nopţi, pină când, într- 
o zi, ieşind din nou la un drum, văzu la o răscruce un om care ochea, stând în genunchi. 
Băiatul se apropie de el, pentru că era curios să ştie ce ochea omul. Văzându-l, acesta îi 
spuse: 

— Bună ziua, Musavili. Vrei să ştii în ce ţintesc? Elite, sus în vârful muntelui 
Kilimanjaro văd un ţânţar căruia aş vrea să-i retez aripile! Dar dacă vrei, hai cu mine şi 
om călători împreună. 

— Vreau, cum să nu vreau, răspunse Musavili uimit de năzdrăvănia omului şi 
de faptul că-i ştia numele. Merseră ei o bucată de vreme şi iată la o altă răscruce 
văzură un alt om stând într-un singur picior. 

— Vezi tu omul acela? îl întrebă ochitorul pe Musavili. Hai să ne apropiem 
de el, să-i dibuieşti ciudăţenia. Când ajunseră destul de aproape, Musavili îl întrebă: 

— Ia spune-ne şi nouă, omule, dacă vrei, de ce stai într-un picior? 

— Iaca, stau aşa proptit într-un singur picior, pentru că de îndată ce l-aş 
pune jos şi pe celălalt, aş străbate într-o clipă un drum atât de lung, că un om obişnuit 
nu l-ar putea face în ani şi ani de zile. Şi, ca să vă încredinţaţi că vă spun adevărul, 


priviţi puţintel. Zicând acestea, cocostârcul, căci tare semăna cu o pasăre mare de apă, 
cocoţată într-un picior, îl puse în pământ şi pe celălalt, iar în clipa următoare nimeni 
nu-l mai văzu din toţi cei de faţă. Pasămite făcuse un pas şi străbătuse toată calea până 
în satul părinţilor lui Musavili, căruia îi trebuiseră multe luni de zile, ca să ajungă unde 
se afla acum. în clipa următoare însă omul se întoarse din nou şi, înfăţişându-li-se, îi 
spuse tânărului: 

— Drumul nostru e încă lung. Dacă vrei poți să mă urmezi Împreună cu 
prietenul tău. 

Musavili se învoi şi porniră toți trei mai departe. Mai străbătură ei o bucată bună de 

drum şi când 
obosiră, hotărâră să se oprească să mănânce şi să se răcorească lângă o apă. Dar pe 
când stăteau ei aşa, picotind la umbră, Musavili văzu, nu departe, un om ţinându-şi 
nările astupate cu mâna. Curios, tânărul se apropie de el şi-l întrebă de pricina care-l 
îndemna să-şi astupe nasul. 

— Dacă dau drumul nărilor mele, nu mai puteţi sta pe lângă mine, Musavili, 
îi răspunse ciudatul călător. 

— Rogu-te, arată-ne şi nouă ce se întâmplă dacă nu-ți mai astupi nasul. 

Omul se învoi şi lăsă o nară destupată. în clipa aceea, se pomi un vânt atât de 
puternic, încât răsturnă într-o clipă copacii din jur şi pe cei trei călători. 

— Stai, astupă-ți nasul! îi strigară ei. 

Călătorul se supuse, văzduhul se linişti şi atunci el îi întrebă, ca şi ceilalți, dacă nu 
vor să-l ia şi pe el tovarăş de dram, căci nu se putea şti la ce le-ar putea fi de folos. 
Musavili şi prietenii lui se învoiră şi-şi urmară împreună drumul. 

După o vreme, la un alt popas, văzură o altă minunăţie: un om care se îndeletnicea 
cu dezrădăcinarea unor baobabi bătrâni, pe care-i smulgea din pământ ca pe nişte fire 
de iarbă şi-i vâra 
apoi într-o desagă. După ce isprăvi cu toţi copacii cei butucănoşi din jur, omul 
ridică cu aceeaşi uşurinţă un deal şi-l vâri în desaga lui fără fund. 

Celor patru călători nu le venea să-şi creadă ochilor privind minunăţiile pe care le 
înfaptuia. Dar văzându-i aşa uluiţi, smulgătorul de baobabi le spuse: 

— Ce vă minunaţi aşa? Acestea sunt pentru mine nişte beţişoare pe 
care le ridic şi le bag cu uşurinţă în săculeţul meu! Să mă vedeţi voi luptându-mă 
cu nişte munţi adevăraţi! Dar cine ştie, poate că veţi avea şi prilejul acesta, nu se 
ştie la ce voi fi şi eu bun. Dacă vreţi, luaţi-mă cu voi. 

— Vrem, cum să nu, îi răspunse Musavili, socotind că un astfel de tovarăş 
de drum le-ar putea fi de folos. 

Şi mai străbătură ei o ţară şi când intrară în următoarea aflară că regele acelui 
tărâm pusese la cale o întrecere mare pentru a găsi pe cel mai bun călăreț, căruia 
voia să-i dea fata de soţie. 

Peţitorii se şi înfăţişaseră la intrarea în curtea regească, ducându-şi fiecare de 
căpăstru cel mai bun şi iute cal pe care îl avea. Când veni rândul lui Musavili intră şi 
el împreună cu prietenii săi. Slugile regeşti îl întrebară unde îi este calul. Dintre 
tovarăşii lui răspunse atunci cel ce stătea într-un picior: 

— Noi n-avem nevoie de cal. Facem drumul pe jos. 

Mai marelui peste slugile regeşti nu-i veni să-şi creadă urechilor. Dar, gândind că 
omul nu ştie despre ce întrecere e vorba, el le spuse: 

— Fiecare dintre peţitori trebuie să aducă prințesei un burduf cu apă de la 
râul din marginea pădurii. Cel care va sosi primul o va primi de soţie. Călare, pe jos, 
dar să fie primul. 

— Aşa vom face, încuviinţă acela dintre însoțitorii lui Musavili care stătea 
într-un picior. Numai du-ne la coliba pe care ne-aţi hărăzit-o ca să ne odihnim. 


Ajunşi acolo, ei se chibzuiră şi hotărâră ca la întrecere să nu iasă din colibă decât 
alergătorul. Zis şi făcut. 

A doua zi de dimineaţă, peţitorii se înşiruiră într-un singur rând, toţi călare, în 
afară de cel ce sta într-un picior, care n-avea cal. Când se sună de plecare, o rupseră 
toţi la goană dând pinteni armăsarilor. După ce se depărtaseră binişor, făcu şi omul 
fără cal un pas, îi ajunse pe ceilalţi din urmă şi-i şi întrecu. Văzând ce departe au 
rămas în urmă, alergătorul mai făcu un pas, umplu burduful cu apă şi se aşeză la 
umbră, să se odihnească... Acolo însă îl prinse somnul şi adormi buştean. Aşa îl găsi 
prinţesa, împreună cu toată curtea şi cu peţitorii. Niciuna, nici două, ea Si vărsă 
burduful şi-şi văzu de drum. Călăreţii veneau acum din urmă, mulţimea striga 
numele celor mai vajnici care se apropiau de apă. Auzind larma de afară, Musavili 
ieşi şi el din colibă şi se uită în zare. De prietenul lor însă, nici urmă. Atunci chemă 
ochitorul, care scrutând drumul şi văzându-l pe omul lor cum doarme, pe loc apucă 
un arc şi slobozi o săgeată micuță care îl atinse drept în scăfârlie, fără a-i face vreun 
rău. Omul sări în picioare ca ars, văzu lângă el burduful gol şi pe toţi peţitorii mai- 
mai ajunşi la curtea regelui. Dar cine se putea pune cu iuţeala lui? Puse o dată 
piciorul jos în pământ şi ajunse la râu, unde umplu din nou burduful, apoi îl mai puse 
o dată jos şi nimeri drept în faţa prinţesei şi a regelui, înaintea tuturor celorlalţi. 

— N-avem ce face, trebuie să vă dăm fata, spuse regele, cam cu jumătate 
de glas, lui Musavili. Mâine dimineaţă o puteţi lua şi pleca. 

Pasămite, cei cinci străini nu-i erau deloc pe plac şi se gândea să le facă de 
petrecanie peste noapte. Dar soldaţii puşi să le vină de hac până în zori dormeau 
duşi când Musavili îl trezi încetişor pe smulgătorul de baobabi, şi-i spuse: 

— Desluşeşti tu locuinţa stăpânitorului acestor locuri? 

— Chiar dacă n-o recunosc eu bine, fii pe pace, o să mi-o arate ochitorul. 

— Bine. Rugămintea mea este s-o iei şi s-o cufunzi în mare. Smulgătorul 
de baobabi făcu întocmai, iar la ziuă, când se treziră soldaţii, ia locuinţa şi toată 
curtea regească de unde nu-i. Puseră cu toţii mina pe sulițe şi se năpustiră pe urmele 
celor cinci călători. Dar cel ce-şi ţinea nările astupate nu-şi arătase încă puterea: se 
întoarse către soldaţi şi-şi destupă nările. într-o clipă vârtejul 
năprasnic ce se iscă mătură întreaga armată de acolo, şi vântul nu conteni până 
când nu zvârli şi soldaţii în valurile mării, pe urmele regelui. 

Liniştiţi şi fără alte piedici, ce-i cinci prieteni poposiră în ţara lui Musavili, unde 
ajunseră toţi căpetenii ale unor triburi puternice. 


Cum a pătruns moartea în lume 
poveste kenyană 


Era un om odată într-un craal!'? ce stătea ceasuri întregi pe împletitura din faţa 
colibei, cu ochii pierduţi în gol. De cele mai multe ori cugeta la toate durerile prin 
care trecuse. Poate că ceilalţi din satul lor, care se afla chiar unde începea jungla, 
fuseseră şi ei năpăstuiţi. Dar nu ca el. Odată seceta fusese atât de mare, încât îi 
muriseră toate vitele. Apoi îi pieriseră copiii. Şi nu de mult, femeia. Nu era bătrân. 
Ar fi putut să se ducă la un trib, dincolo de râu, să peţească o alta. Dar nu se dusese. 

Stătea seară de seară nemişcat, cu picioarele încrucişate sub el, şi se gândea, până 
ce luna dispărea în desişul pădurii. încerca să-şi aducă aminte de poveştile pe care le 
auzise, copil, în coliba în care se născuse, departe de aici. Le spunea o bunică 
doftoroaie, poate că era chiar străbunică, sau mai bătrână. Căci ea nu ştia nici când 

se născuse şi nici că avea să moară vreodată. De la ea auzise că oamenii erau veşnici, 
că moartea se furişase nu de mult în lume, pe undeva, nu se ştia pe unde, şi că 
trebuia întoarsă de cei ce aveau putere asupra ei. 

Dar cine erau cei ce aveau putere asupra ei? Când te întâlneai cu ea se 
întâmpla cum se întâmplase cu ai lui: îi atinsese uşor, în treacăt. Şi dintr-o dată 
înceta şi foamea, şi plânsul, şi tot. 

Cine oare avea putere asupra ei? Pe vremea bunicii sale, oamenii trăiseră fără 
moarte. 

Se gândea omul să pornească odată în căutarea colibei unde se născuse. Dar nu 
mai ţinea minte drumul. Şi totuşi, într-o bună zi plecă în călătorie, fără să spună cuiva 
încotro. Pasămite hotărâse să meargă în faţa lui Bleniba, marele idol al celor din 
neamul Cavalla, să afle de la el sfat şi ajutor împotriva morţii. Merse el zile şi nopţi, 
străbătând căi neumblate, căci drumul pină la faţa marelui fetiş era greu şi 
primejdios. Nu se încumetaseră pe el decât căpeteniile triburilor însoţiţi de mulţi 
războinici. 

lată însă că după multă trudă ajunse şi omul cel năcăjit la gura văii în care se afla 
peştera sfântă a lui Bleniba. 

Când păşi înăuntru, nu era nici zi, nici seară, şi călătorul rămase înmărmurit de 
chipul în faţa căruia se afla. Nişte raze de soare rătăcite înainte de asfinţit se jucau pe 
un idol uriaş cu mâinile înfipte de o parte şi de alta în pereţii stâncii. Părea că toată 
înfăţişarea aceasta, cu ochi strălucitori de nestemate sprijină întreaga lume şi că în 
mânia ce i se citea pe chip era gata să-l zdrobească pe omul ce tocmai venise să i se 
închine. 

Fusese doar un gând sau nişte vorbe fără grai, ce se înălţară spre marele idol? 

— Bleniba, idol atotputernic, al celor din neamul Cavalla, dă-mi un 
descântec împotriva morţii. Tu singur mi-l poţi da. Indură-te să faci lumea cum a 
fost altă dată. 

Soarele fulgeră în ochii imenşi de smarald şi de diamante şi prin nu ştiu ce 
mişcare înăuntrul stâncii, o piatră se desprinse de sub palma figurii uriaşe, se 
rostogoli şi căzu la picioarele omului îngenuncheat în faţa fetişului. 

— Ia-o şi te du şi astupă cu ea cărarea morţii, păru a auzi cel venit de 
departe, că îi şopteşte cineva pe sub bolțile stâncilor. 

— Cărarea morții, o Bleniba? Dacă aş şti unde se află! încotro s-o apuc? 

— Caut-o, caut-o, caut-o, şuieră curentul din adâncimile peşterii, până 
când totul încetă, soarele se stinse pe chipul fetişului şi noaptea învălui figura 
uriaşului. 

Când se văzu afară, călătorului i se păru că piatra din braţele lui îl trage la pământ 
de grea ce era. Se minună şi el cum de o putuse aduce până acolo şi se întreba cum 
avea s-o care mai departe, cine ştie câtă vreme. Se aşeză şi încercă să se gândească 
la ceea ce avea de făcut. Cărarea morţii! „Nu e nicăieri şi e pretutindeni”, gândi omul 
în sinea lui, cercând să pătrundă rostul pietrei ce-i fusese încredinţată. O întoarse pe 
toate părţile, crezând că va găsi vreun semn pe ea. Piatra insă era albă şi 
strălucitoare, spălată parcă de toate apele lumii. 

— Las că ştiu eu unde ţi-e locul, grăi omul tare. 

— Numai să nu greşeşti, i se păru că aude lângă el.Se întoarse şi 

când colo, o antilopă se tot 
învârtea în jurul lui privindu-l cu ochii ei aurii. 

Omul o recunoscu imediat: 

— Nemla, surioară, de unde vii? 

— Eu? Tu de unde vii, îi întoarse Nemla vorba. Uite, de când ne tot 
învârtim pe aici îmi spuneai şi tu păsul şi ţi—1 spuneam şi eu pe al meu. 


— Ce păs ai tu? 
— Am şi eu, acum însă vreau să te ajut cu piatraaceea de-o porți în brațe. 
Ţi-a dat-o Bleniba şi 
tu nu ştii încotro s-o apuci cu ea. Aşa-i? 

— De unde ştii? întrebă călătorul, dar tot el îşi aduse aminte că Nemla 
antilopa era o mare vrăjitoare şi că avea putere asupra oamenilor şi chiar asupra 
fiarelor. Şi dacă ştii, cam unde ai crede tu că se află cărarea pe care trebuie s-o astup 
cu piatra aceasta? 

— Uite, aici nu prea departe, tot în jurul marelui fetiş se află şi cărarea. 

— Asta nu cred, antilopă Nemla. Ea trebuie să fie undeva sus, pe muntele 
din care pornesc apele şi care ascunde soarele. Eu tot într-acolo pornesc să duc 
piatra. 

— Fă cum crezi, omule, îi răspunse antilopa. Dacă vrei, te pot ajuta după 

puterile mele. 

— îţi mulţumesc, Nemla, spuse el. Poate cărăm amândoi povara aceasta o 

bucată de drum. 

Cât ai clipi din ochi, antilopa sări şi ridică piatra, cât era de grea, doar cu fruntea, 
apoi o rostogoli în valea care se deschidea în faţa lor. 

— Opreşte! strigă omul. Unde mergem? încotro ai îndreptat piatra? 

— Nicăieri. Se va opri imediat... 

Şi Nemla se ridică deodată pe picioarele dinapoi, începu să sforăie aprig pe nări şi 
să arunce priviri scânteietoare în jurul ei. Apoi rosti ceva cu glas omenesc, dar 
călătorul nu pricepu ce, şi în clipa următoare se făcu nevăzută. Atunci el se repezi 
după piatră, dar pricepu de îndată, plin de spaimă, că antilopa îl înşelase: rostise un 
farmec şi înţepenise pentru vecie piatra pe locul unde se oprise. 

Toate încercările lui şi ale altora mulţi care voiră să-i ajute ca să scape lumea de 
moarte au fost zadarnice. 

Cărarea morţii n-a putut fi astupată şi de atunci oamenii au tot murit. 


Fiii soarelui 
poveste kenyană 


Un om din cei ce vânează sau îşi pasc turmele la poalele muntelui Kilimanjaro avea 

patru fii. 

Dar, spre durerea, deznădejdea şi mânia acestui tată nefericit, fiii lui se stinseră 
unul cite unul. Ori boala îi răpusese, ori o săgeată vrăjmaşă, ori o năprasnică 
cutremurare de pământ. Mai pe scurt, omul care fusese un părinte atât de fericit, 
căci avusese atâţia feciori, rămăsese fără niciunul. 

— Oare ce mânie a pus stăpânire pe Iruwa, de mi-a ucis toți fiii? se întreba 
omul cuprins de durere şi de o mai adâncă revoltă. Ce-am făcut de l-am supărat pe 
marele zeu? 

Iruwa, Soarele, marele zeu, fusese necruţător cu Numbe şi acesta hotărî să meargă 
până la marginea pământului, să-l caute şi să tragă o săgeată în el. Zis şi făcut. Se 
duse la fierar şi porunci să-i facă mai multe vârfuri de săgeți cu care-şi umplu tolba, 
apoi îşi luă arcul şi porni la drum. 

Merse omul ce merse, cale lungă spre răsărit, până când ajunse la un deal întins. 
Aici se opri, căci văzu în faţă, pe deal, o poartă mare la care duceau o mulţime de 
drumuri pământene şi de la care plecau nenumărate căi cereşti. 

— Oare aici o fi capătul lumii? se minuna Numbe. 


Şi în timp ce sta aşa nedumerit, chibzuind la ceea ce avea de făcut, pământul răsună 
de un zgomot asurzitor, ca de tropăit de mii de picioare, care-l făcu pe Numbe să cadă 
în ţărână. Dar zgomotul nu încetă, ci parcă se înteţi, iar în sunetul acesta, Numbe auzi 
cum scrâşneşte poarta de pe deal şi văzu o mulţime de bărbaţi frumoşi şi strălucitori ca 
nişte luceferi, ieşind pe poartă şi strigând: 

— Repede, deschideţi porțile să treacă regele! Loc, să iasă şi să nu găsească 
nimic în cale! 

înţelese atunci că zgomotul îl făcuseră acei tineri cu paşii lor. 

De spaimă, Numbe se târi şi se ascunse într-un desiş, aşteptând acolo ceea ce 
avea să se mai întâmple. 

Care nu-i fu mirarea când văzu cum se deschid larg porţile, făcând loc unui tânăr 
într-un nimb de aur, care răspândea în jur o lumină orbitoare. Cel Strălucitor era atât 
de frumos, atât de neînchipuit de frumos, încât Numbe se simţi copleşit şi uită pentru 
ce venise. 

Trecu din nou o armată de tineri şi răsună încă o dată: 

— Loc, să treacă regele! 

Primii însă se opriră şi adulmecând în stânga şi în dreapta strigară: 

— Miroase pe aici a pământean, cine se ascunde primprejur? Căutară ce 
căutară şi găsindu-l pe Numbe îl aduseră în faţa Celui veşnic strălucitor: 

— De unde vii şi pentru ce-ai făcut drumul încoace? îl întrebă el. 

— Numai durerea, doamne, durerea m-a gonit de acasă. Mi-am spus: să mă 
duc să mor şi eu în pădure. 

— Cum rămâne atunci cu săgeata pe care ai vrut s-o tragi în mine? Uite, 
trage-o acum! 

Dar Numbe nu cuteză nici să se mişte. 

— îţi vrei copiii înapoi, aşa-i? 

= Da, doamne, asta e ceea ce vreau! 

Iruwa se întoarse atunci şi-i arătă lui Numbe pe fiii săi, care se aflau cu 
toţii în ceata scânteietoare ce-l însoțea pe marele zeu. 

— Ia-i, eu ţi-i dau înapoi, grăi Cel strălucit. 

Dar când îşi aruncă Numbe privirea la feciorii lui, încremeni de uimire: erau atât de 
frumoşi, atât de puternici şi strălucitori. încât cu greu îi putu recunoaşte. 

— Ei sunt, oare, băieţii mei? 

— Iaţi-i, porunci lruwa. laţi-i, şi pleacă cu ei! Numbe însă căzu atunci cu faţa 
la pământ şi strigă: 

— Nu, doamne, nu mi-i da înapoi, sunt ai tăi şi eu te rog în genunchi să-i 
păstrezi lângă tine. 

— Bine, făcu Iruwa, du-te şi vei primi pe drum tot ce-ţi este de 
trebuinţă, iar acasă ai să dobândeşti alţi feciori. 

Numbe luă drumul înapoi şi-şi găsi calea presărată cu atâta vânat, încât îi ajunse să 
se hrănească şi să adune şi atâţia colţi de fildeş, încât abia ii putu îngropa. Când ajunse 
acasă strânse vecinii şi se duseră cu toţii să aducă fildeşul. Şi astfel, întreg craalul a 
scăpat de sărăcie. lar după ce s-a scurs anul, lui Numbe i se născură alţi şi alți feciori, 
în mijlocul cărora a trăit fericit până la adânci bătrâneţe. 


Maruwa 


poveste kenyană 
Părinţii au trimis-o pe Maruwa, împreună cu surioara ei, să păzească un câmp de 


mazăre, înainte de culesul ei. Căldura era însă foarte mare şi într-una din zile, 
Maruwa o lăsă câteva clipe pe surioara ei singură, şi se duse să-şi potolească setea în 
apa lacului Kiningo, ce se afla în apropiere, în vremea aceasta, se apropiaseră de 
câmpul lor o puzderie de maimuțe lacome, care se şi năpustiseră să înfulece 
mazărea. Surioara Maruwei se temu să gonească maimuţele, care erau mult mai 
mari şi puternice decât ea. Aşa că se piti după un tufiş, iar când se întoarse Maruwa 
găsi tot câmpul mâncat şi pustiit de blestematele jivine! Gândindu-se la ce o aştepta 
acasă, după o asemenea ispravă, care le lăsa coşarul gol şi burţile flămânde, 
Maruwa, niciuna, nici două, fugi şi-şi făcu vânt în lac. Surioara ei se duse plângând 
acasă şi povesti mamei lor cele întâmplate. Sărmana femeie nu aşteptă să termine 
fetiţa vorba şi se năpusti cât putu de repede la malul lacului ca s-o prindă în viaţă pe 
Maruwa. într-adevăr, aceasta încă nu se cufundase în apele cristaline ale iezerului: 
plutea deasupra ca o frunză uşoară purtată de vânt. Mama ei, străpunsă de durere, 
se zbătea amarnic pe mal. Nu ştia să înoate şi nu putea să-şi salveze fata, care 
rămăsese încă la suprafaţă, astfel încât o auzi foarte bine pe mama ei, când aceasta îi 
striga: 


Maruwa, opreşte-te, 
Maruwa, întoarce-te, 
Nu-ţi pese de boabe, 
Altă mazăre pune-vom! 


Dar Maruwa răspunse: 


Eu nu! Eu nu mă-ntorc! 
Maimuţele mazărea au mâncat 
Şi flămânzi ne-au lăsat. 
Lăsat-au grădina pustie. 

Iar eu mă tem să rămân vie! 


în zadar cânta şi striga mama ei, Maruwa nu-i dădu ascultare şi se cufunda încet 
în apele albastre. Dar când ajunse în fundul lacului, spre uimirea ei, găsi aici lume 
multă, care se adăpostea în colibe asemănătoare cu cele pe care le ştia de acasă. 
Fiecare din cei cu care se întâlni voia s-o oprească şi s-o ospăteze cu ce avea mai 
bun. Dar fata nu primi nimic, iar când gazdele o întrebau ce ar dori să mănânce, ea 
se gândi să ceară ceva ce cu greu s-ar fi putut afla acolo, aşa că spuse: 

— Vreau fructul amar şi iarba de leac! 

Aşa a trăit Maruwa multe zile, adăpostindu-se în locuinţa unei bătrâne, pe care o 
etiţă o ajuta la treburile gospodăriei. Copilita babei se ducea aproape în fiecare zi să 
cosească iarbă pentru capre. Văzând aşa, Maruwa se rugă de bătrână s-o lase să se 
ducă şi ea la cosit. Bătrâna se învoi, dar îi spuse că nu era nevoie s-o ajute cu nimic 
pe fetiţă. Plecară, aşadar, amândouă, dar departe de a o asculta pe bătrână, Maruwa 
se apucă ea de cosit şi de adunat iarba, pe care o aduceau apoi acasă. 

Tot aşa făcu ori de câte ori era de adus apă sau vreascuri din pădure. Fetiţa o îndrăgi 
pe Maruwa, şi într-o zi îi spuse: 
— Să nu rămâi aici, Maruwa. Ai să te obişnuieşti cu timpul şi cei de aici o 
să te pună la tot felul de munci grele. Mai bine du-te la bătrână şi spune-i că ţi s-a 
ăcut dor de casă. Dar ai grijă, dacă te întreabă pe ce cale vrei să te întorci, dacă vrei 
prin apă sau prin foc, tu să spui: „Lasă-mă să mă întorc prin apă, măicuţă!” 

Maruwa îi mulţumi fetiţei şi de îndată ce i se ivi prilejul o rugă pe babă s-o trimită 
înapoi. Aşa se şi întâmplă: bătrâna o aruncă în fântâna din ocolul vitelor şi până să se 
dezmeticească, Maruwa se pomeni în lumea pământenilor, vie şi nevătămată, ba mai 


mult, acoperită cu lot felul de lanţuri şi podoabe. Fata porni spre coliba lor şi se 
ascunse în ocolul vitelor. Nu după multă vreme mama ei 

veni să ia ciubărul de lapte. Mare-i fu bucuria când îşi găsi fata acolo. Voi s-o ia 
în braţe, dar Maruwa îi strigă: 

— Nu-mi atinge podoabele, mamă! Femeia se duse atunci fuga la bărbatul ei: 

— Hei, Mbonyo, du-te şi adu-mi ciubărul de lapte! strigă ea. Omul nu prea 
înțelese de ce îl trimite nevasta la o treabă femeiască, dar se duse. Când îşi găsi fata în 
ocolul vitelor, voi s-o strângă la pieptul lui, dar ea nu-l lăsă nici pe el să se atingă de 
podoabele ei. Omul plecă atunci şi aduse fetei, ca semn de bun venit, o oaie mare şi 
grasă. Maruwa ieşi în curtea casei lor şi după ce tatăl ei îi înfăţişă oaia, pe lângă 
părinţi, îi urară bun sosit toţi oamenii din sat. 

Văzând-o însă încărcată cu atâtea lanţuri şi podoabe, pe fata unor vecini o cuprinse o 
pizmă atât de mare încât, după ce ascultă povestea Maruwei, niciuna nici două, se 
duse şi-şi dete drumul în undele lacului Kiningo. Ajunse şi ea în aceleaşi locuri şi la 
aceeaşi bătrână la care fusese şi Maruwa. Dar, în loc s-o ajute pe fetiţa bătrânei, ea 
lenevea cit era ziulica de lungă. în cele din urmă, fetiţa sătulă de asemenea trântoriţă, 
o sfătui ca şi pe Maruwa să se ducă să-i ceară bătrânei învoirea să plece şi să aleagă 
calea apei pentru a ieşi la lumina pământului. Fata cea pizmaşe însă n-o ascultă şi-i 
spuse bătrânei că vrea să iasă de acolo pe calea focului. Bătrâna îi făcu pe voie şi o 
aruncă în foc, iar când ajunse pe pământ, focul intrase şi în trupul ei. Maruwa voi s-o 
întâmpine, dar nu fu chip, căci orice atingea fata aceea se aprindea şi se prefăcea în 
scrum. Alerga nefericita şi se ruga de toate râurile să-i ia flacăra ce o mistuia, dar 
apele nu voiau s-o primească până ce, în sfârşit, ajunse la Namuru, zeul ocrotitor al 
râului Sere, în care fata îşi sfârşi zilele. Se spune că în râul acela i s-a stins jarul şi că 
toţi cei ce ştiu de întâmplarea aceasta se feresc să bea din apele lui. 


Arborele cerului 


poveste kenyană 


Trăia odată, într-un craal, o fată frumoasă şi harnică pe care o chema Chicialundu. 
într-o zi, în timp ce tăia iarbă pentru vitele părinţilor ei, fata, din nebăgare de seamă, 
căzu într-o groapă adâncă pe care n-o văzuse, căci era acoperită cu verdeață. 
Prietenele care o însoţiseră o auziră strigând, mai întâi desluşit, din răsputeri, apoi mai 
slab şi tot mai slab, până când sunetul glasului ei se pierdu în murmurul vântului 
printre ierburi. 

Pasămite, prăbuşindu-se în adâncuri, fata trecuse prin cele trei tărâmuri ale morţii şi 
târziu se oprise în ultimul, cel din care pământenii nu se mai întorc, nici să-i vadă pe 
cei vii. în clipa când fata ajunsese la locul acela, răsărise din groapa care-o înghiţise o 
plantă tânără, pe care mama fetei o stropea mereu cu lacrimi multe. Creştea văzând cu 
ochii şi arunca înjur o umbră răcoroasă, de care se bucurau tinerii păstori, care plecau 
cu vitele la iarbă. 

Din când în când, seara, ori li se părea, ori într-adevăr se auzea un glas dulce de 
fată, când vântul se juca printre crengile arborelui? Aşa cel puţin credea mama copilei, 
care nu contenea să vină zilnic la poalele arborelui. 

— Draga mea, copila mea, şoptea ea şi privea în sus cerul şi i se părea că 
vede departe, dincolo de crengile tremurătoare încărcate cu flori parfumate, nesfârşita 
împărăție a lui Vahun. 

— Oare acolo eşti, frumoasa mea, copila mea, sau jos de tot în negurosul 
tărâm al morţilor? 

Unul dintre păstorii vitelor din craalul lor o ascultă tăcut, în timp ce se odihnea la 


umbra 

arborelui. în fitece zi el afla câte ceva nou despre fata dusă din lumea pământeană. 
După ce pleca mama Chicialundei, tânărul se urca în arbore, pină sus, sus de tot, 
unde începeau norii şi împărăţia lui Vahun, marele zeu. Vântul se juca printre ramuri, 
iar frunzele lucioase şi catifelate îi mângâiau şi-i răcoreau obrajii. 

— Chicialundu, se trezi tânărul şoptind, Chicialundu, unde eşti? 

— Aici, aici, pretutindeni lângă tine, murmura parcă frunzişul arborelui, 
unduindu-şi ramurile în jurul tinărului. Acesta încerca să şi-o amintească pe 
Chicialundu, aşa cum o văzuse în viaţă, când se jucau cu toţii pe malul râului, în 
pădure, la sărbători. Cu cât se gândea mai mult la ea, cu atât fata îi 
apărea mai vie, mai plină de farmec. Şi dacă într-adevăr nu căzuse în tărâmul 
subpământean şi o putea găsi acolo sus în împărăţia lui Vahun? Poate că zburase din 
împărăţia fără întoarcere şi acum era departe. 

într-o bună zi, tânărul păstor începu din nou urcuşul spre vârful arborelui. 
încet, fără să se grăbească, ca un om care ştie că-l aşteaptă un drum lung. Nu 
ajunsese nimeni vreodată în vârf. Dincolo de coroana stufoasă nu ştia nimeni ce 
e. 

Tânărul nu s-a mai întors niciodată şi oamenii au povestit vreme îndelungată că a 
trecut dincolo de împărăţia lui Vahun, dincolo de nori, ca să o găsească pe 
Chicialundu. 


Ntotwatsana 


poveste din Lesotho 


Odată, de mult, Ntotwatsana, fiica unei căpetenii de trib din Basuto, păştea, afară 
la câmp, turma tatălui ei. Aici o văzu, de departe, din vârful unui bananier înalt, un 
matebele, din satul temut al celor jumătate de oameni. Aceştia aveau un braţ, un 
picior, un ochi şi o ureche. Celor care aveau nenorocul să-i întâlnească, li se părea că 
văd un fel de înspăimântătoare făpturi omeneşti, tăiate pe din două. 

Acel matebele, care o zărise pe frumoasa Ntotwatsana, fugi în sat, la căpetenia lor 
şi-i povesti cit era de mândră fiica şefului de trib vecin. 

A doua zi de dimineaţă, în timp ce Ntotwatsana umbla liniştită păscându-şi turma 
de vite, se iscă de nu ştiu unde un vint năprasnic, vârtej care o ridică şi o duse 
departe, până în satul jumătăţilor de oameni. Aici, căpetenia lor o făcu pe dată soţia 
feciorului său, tot jumătate de om, cu un ochi, o mână şi un picior. Ca să fie sigur că 
nu va putea fugi de la el când lipsea de acasă, soţul Ntotwatsanei îngropa o pereche 
de coarne fermecate în coliba lor. într-o noapte, când bărbatul ei se alia la vânătoare, 
tinăra femeie încercă să fugă. Dar coarnele începură să şuiere din răsputeri: 

„U-u-u-u! Iat-o pe Ntotwatsana, cea pe care a ridicat-o un vârtej de pe păşunea 
unde păzea turma tatălui ei, căpetenia din Sekwae!” 

La auzul acestor sunete, matebelii, pornind cu toţii, şontâc, şontâc, într-un picior, o 
ajunseră degrabă din urmă şi-o aduseră înapoi. Vrând-nevrând, sărmana fată rămase 
soţia acelei jivine ce abia dacă semăna a om şi după ce mai trecură anii avu şi două 
fetiţe gemene. Acestea însă semănau cu mama lor, aveau mâini şi picioare ca toţi 
oamenii şi se făceau mai frumoase pe zi ce trecea. 

Odată, mergând să aducă apă de la izvor, cele două gemene întâlniră un războinic 
însoţit de câţiva din oamenii lui. Acesta le întrebă: 

— Ai cui copii sunteți voi? 

— Suntem copiii Slutului-neândurat. 


— Cine e mama voastră? 

— O cheamă Ntotwatsana. 

— Al cui copil e ea? 

— Nu ştim - mama ne-a povestit numai că a fost luată de un vânt furtunos 
de pe pajiştea unde păzea turma tatălui ei. 

Atunci războinicul spuse: 

— Vai! Sunt fiicele surorii mele mai mici. 

Apoi, unii dintre însoțitorii luptătorului scoaseră apă pentru cele două fetițe, alții le 
tăiară fire de trestie şi le curățară frumos, cu cuţitele. Unchiul lor le spuse: 

— Când ajungeţi acasă, spuneţi-i mamei voastre că vă este foame şi cereţi-i 
nişte pâine să mâncaţi. După ce iese, ascundeţi repede mănunchiul acesta de trestii 
sub pielea de căprioară pe care şade ea. 

Cele două fetiţe făcură întocmai cum le învățase unchiul lor. Când cerură mamei de 
mâncare şi până să se întoarcă, ele îi ascunseră trestiile sub pielea pe care se 
odihnea. 

Când Ntotwatsana se aşeză pe ele, trestiile se rupseră. Fetiţele începură să 
plângă. Zadarnic încerca mama lor să le potolească, fagăduindu-le să trimită un băiat 
şi să le taie altele. Ele o ţineau una şi bună că nu se vor linişti decât atunci când 
mama lor le va aduce alt braţ de trestii. Văzând aşa, femeia se duse la izvor şi care 
nu-i fu uimirea şi bucuria când îşi întâlni acolo fratele! Ea îi căzu în braţe şi-i povesti 
plângând cum o păzea de atâţia ani pocitura de jumătate-om, cu ajutorul coamelor 
fermecate. Fratele ei o învăţă atunci ce să facă: 

— Dacă vrei să scapi, pune apă la foc şi când începe să fiarbă, toam-o în coarnele 
vrăjite, astupă- le apoi bine şi mai pune-le şi câte o piatră la gură. Apoi ia-ţi copiii şi 
de îndată ce se înnoptează, vino încoace. 

Femeia făcu întocmai cum o învățase fratele ei, pregăti fetiţele şi din toată 
gospodăria nu luă decât o oiţă neagră. în puterea nopţii, toţi o porniră iute la drum. 

Ştiind că bărbatul ei este plecat şi simțind că a părăsit coliba, coamele fermecate 
voiră să dea, ca de obicei, de veste, dar din pricina apei ce gâlgâia înăuntrul lor, ele 
nu izbutiră decât să scoată nişte sunete răguşite: 

„U-u-u-u!”, care li se păru matebelilor lătratul unor câini somnoroşi. Târziu de tot, 
când apa din coame se mai scurse puţin, ele izbutiră să şuiere şi să trezească tot 
satul jumătăţilor de oameni. Ei porniră cu cea mai mare repeziciune pe urmele 
fugarilor. Aceştia erau însă departe şi luna coborâse mult pe cer, când izbutiră să se 
apropie de ei. Când le auzi zgomotul paşilor, care semăna mai degrabă cu zgomotul 
unor copite de dobitoace, Ntotwatsana şopti ceva oiţei celei negre. Aceasta se opri şi, 
spre uimirea tuturor, începu să joace. Şi juca, săltând şi învârtindu-se şi însoţindu-şi 
mişcările pline de drăgălăşenie cu nişte sunete dulci, nepământeşti. Matebelii 
rămăseseră pironiţi pe loc. Uluiţi şi încântați, ei nu-şi puteau lua privirea ochiului, pe 
care-l aveau în vârful capului, de la făptura aceasta neînchipuită, care se întrecea în 
sărituri şi câte alte mişcări aproape omeneşti. în vremea aceasta, mica ceată de 
fugari câştigase timp şi se îndepărtase binişor de matebeli. Când aceştia se 
dezmeticiră, ia oiţa de unde nu-i. începură din nou să alerge s-o prindă din urmă pe 
Ntotwatsana. Dar fu în zadar. Ea ajunsese, împreună cu fetiţele, cu oiţa şi cu toţi 
ceilalţi, în satul lor. Văzând numărul mare de războinici cu arcuri şi sulițe, care-i 
aşteptau în afara satului, matebelii se dădură bătuţi şi făcură cale întoarsă. 

Ntotwatsana însă se duse înapoi la casa tatălui ei, iar fetiţele se îngrijiră de atunci 
de oiţa cea neagră ca de o surioară a lor şi n-o lăsară să ducă lipsă de nimic. 


Prinţesa-Porumbel 


poveste marocană 


Un rege puternic domnea odată demult peste o întinsă ţară din Magreb. Poporul îl 
iubea pentru că era un rege drept şi bun, care se luptase pentru liniştea şi pacea 
pământului ce-l cârmuia. Dar regele nu era fericit, pentru că în casa lui nu se născuse 
niciun fiu. Oricât s-au străduit vracii, niciuna din soțiile pe care le luase şi de care 
mai apoi se despărţise, din aceeaşi pricină, nu-i dăruise niciun urmaş. Azi aşa, mâine 
aşa, până când într-o zi un neguţător străin strigă pe sub geamurile palatului: 

— Mere fermecate, mere fermecate avem de vânzare! 

Dinlăuntrul palatului îi auziră şi regele şi tânăra lui soţie care, mirată de aşa 
marfa, trimise, înaintea soţului ei, o slugă să-i aducă un măr. După ce primi mărul, 
regina se retrase în iatacurile ei şi-l tăie în două. Mâncă jumătate, iar cealaltă 
jumătate o lăsă pe farfurie. O păuniţă intră în încăpere, atrasă de frumuseţea şi 
parfumul mărului, fură jumătatea de măr şi o duse departe, în scorbura unui copac 
care-şi întindea crengile deasupra fântânii unde veneau slugile împărăteşti să adape 
caii şi celelalte vite ale curţii. Acolo, păuni ţă îşi făcu un cuib încăpător, căptuşit cu 
frunze moi şi nu mai plecă din locurile acelea. 


Vremea trecu şi băiatul căruia între timp regina îi dăduse naştere, crescu mare şi 
frumos de-i era mai mare dragul regelui să se uite la el. învățase să mânuiască toate 
armele şi era meşter în toate ştiinţele. Şi ca să fie toate rânduielile împlinite, părinţii 
lui îi hotărâseră şi soţia, pe fiica uneia din surorile reginei. Prințului nu-i prea dădea 
inima ghes spre fecioara aceea, dar, de gura mamei sale, se învoi în cele din urmă şi 
nunta trebuia să urmeze. 

într-una din zile, iată că slugile regeşti se întoarseră înspăimântate cu animalele de 
la izvor, iar unul dintre grăjdari povesti cu mare supărare că nici caii, nici vitele nu 
mai beau din apa aceea, cu toate că era limpede şi curată ca lacrima. Neştiind ce să 
creadă de o asemenea întâmplare, prinţul însuşi se duse în ziua următoare să vadă 
care era pricina ce oprea animalele în faţa izvorului. Ca şi în ajun, caii sforăiră şi se 
dădură înapoi. Prinţul se aplecă atunci să vadă dacă se poate desluşi ceva în unda 
albastră. Dar rămase multă vreme aşa privind nemişcat apa, iar când se ridică de 
acolo era galben ca turta de ceară, pierdut şi cu privirile rătăcite. La castel ceru să 
fie lăsat singur. Din ziua aceea tânărul căzu la grea boală. Nu mai mânca, nu mai bea, 
nu mai voia să vadă pe nimeni şi se trase în scurt timp de-i simţiră toţi cei din jur 
sfârşitul aproape. 

Pasămite, văzuse prinţul în oglinda apei un chip de fată de o frumuseţe atât de 
nepământeană, atât de neînchipuită pentru mintea unui muritor, încât se îmbolnăvise 
de o dragoste fără leac, căci acel chip era ca un joc de lumini şi de umbre: pieritor ca 
tremurul undelor ce-l oglindeau. De unde oare să ia copila aceea? întrebarea aceasta 
şi-o puneau prinţul şi slujitorii, dar mai ales regele, care- şi vedea feciorul pierind. 

în cele din urmă, cerură sfat unui bătrân pustnic, iar acesta le spuse: 

— Prințul s-a îndrăgostit de o djania,%? care s-a născut din mărul fermecat 
şi a fost crescută de o pasăre fermecată ce-şi are cuibul în copacul ce se întinde 
deasupra izvorului. Până nu-i veţi găsi fata nu se va vindeca. Ceea ce trebuie însă 
neapărat este să dăm de urma neguţătorului care i-a vândut reginei mărul. El singur 
poate aduce zâna printre muritori. 

Zis şi făcut. După ce trimiseră soli în toate părţile, slujitorii regelui izbutiră în cele 
din urmă să-l dibuiască pe neguţătorul vrăjitor. 

La rugămintea regelui, vrăjitorul îşi luă descântecele sale şi se aşeză la poalele 
arborelui în care păuniţă o crescuse pe zână. După prima zi de descântece, copila din 
copac se prefăcu într-un porumbel ce-şi luă zborul alături de păuniţă, spre 
deznădejdea prinţului care o socotea pierdută. Cu toate acestea, ea se întoarse seara 
şi se aşeză în copac. 

Timp de şase zile vrăjitorul îşi urmă descântecele, arzând sub copac felurite ierburi 
şi prafuri pe care le însoțea cu semne şi cuvinte necunoscute. în cea de-a şaptea zi, 
porumbelul cobori din copac şi se prefăcu într-o fată de o frumuseţe cum nu se 
văzuse niciodată în locurile acelea. Umbla mai ales cu nişte paşi ce păreau că nu 
ating pământul, unduindu-şi pe spate părui aproape albastru, ca un crâmpei de mare 
întunecată. 

Bucuria prinţului era fără margini, îşi luă mireasa în braţe şi se duse cu ea în faţa 
regelui. 

— Aceasta va fi soţia mea, mărite rege, dă-ne binecuvântarea. Era însă în 
palat o altă fată, care-i purta prinţului şi zânei o ură neîmpăcată. Aceasta era 
verişoara tânărului fiu al regelui, cea care-i fusese menită să-i fie soţie înainte de a o 
fi întâlnit pe djania din copac. Vârându-se în sufletul reginei, fata izbuti s-o atragă de 
partea ei şi s-o facă s-o duşmănească pe zână. Chibzuiră ele ce chibzuiră cum să 
scape de ea şi, în cele din urmă, îl chemară din nou pe vrăjitor şi fagăduindu-i un 
sipet întreg de aur şi nestemate, cele două femei aflară calea să scape de copila din 


262 zână, fee 


copac. 

— Când se va pregăti de nuntă, după ce s-a spălat pe cap, să o luaţi şi să 
vă faceţi că vreţi să-i uscați părul. Să i-l ridicaţi şi când va sta aplecată în jos să-i 
înfigeţi acul acesta în ceafă. 

Vrăjitorul înmână cu aceste cuvinte verişoarei prinţului un ac subţire de aur. Fata 
făcu întocmai, înainte de nuntă, după ce se îmbăie şi se pregăti să se îmbrace, zâna o 
rugă ea însăşi pe verişoara logodnicului ei să-i usuce părul şi s-o pieptene. Când fu 
culcată cu capul în poala ei, fata cea haină, care-i purta sâmbetele, îi înfipse acul 
adânc în cap. în clipa aceea zâna se prefăcu într-un porumbel, ieşi din încăpere şi 
dispăru pe geam. Când veni prinţul să-şi întâmpine logodnica, ia-o de unde nu-i. 


262 zână, fee 


Tânărul fu cât pe aci să-şi piardă minţile. Căzu din nou la pat. Dar regina îl tot 
mângâia, şi-l mângâia, spunându-i că zânei-porumbel nu i-ar fi plăcut viaţa 
închisă într-un palat. 

Prinţul nu voia însă să ştie de nimic şi porunci să se curețe grădina şi pomii din faţa 
casei, doar, doar s-o întoarce porumbiţa într-unul din copaci. Aşa s-a şi întâmplat. în 
vreme ce lucrau la sădirea pomilor şi a fiorilor, grădinarii auziră pe sus râsete şi 
şoapte: 

— M-am născut dintr-un măr, m-a crescut o păuniţă, m-am logodit cu un 
prinţ şi m-au vrăjit mama şi prima lui logodnică! 

Grădinarii nu întârziară să se ducă să-l caute pe prinţ şi să-i povestească ce auziseră. 

Acesta nu se îndoi nicio clipă că zâna se afla în preajma lui şi chemă din nou vraciul 
din munţi să-l sfătuiască cum s-o aducă înapoi. Acesta porunci să i se dea o râşniţă şi 
nişte boabe de grâu şi trimițând o babă sub copacul de Ia izvor o învăţă ce să facă. 

Baba începu să se vaite în gura mare: 

— Ce tristă e bătrâneţea! Nu mai văd nimic. Nici să torn boabele în râşniţa 
aceasta. Vai, vai! Şi nu-i nimeni aici să mă ajute! 

De sus, porumbiţa îi răspunse: 

— Nu aşa, mătuşico, întoarce morişca, nu vezi că ai turnat boabele pe jos? 

— Nu văd, maică, făcu bătrâna, nu văd deloc! N-ai vrea să mă ajuţi? 

în cele din urmă, porumbiţa cobori din pom, baba puse mina pe ea şi vârând-o într-o 
colivie o duse prinţului care-o încuie pe dată în iatacul său. 

Dar cele două femei, care-i purtau sâmbetele, se furişară în lipsa prinţului, scoaseră 
porumbiţa din cămara lui şi-o aruncară în pivniţa de cărbuni. 

întorcându-se în iatac, prinţul se mânie atât de tare că nu-şi găsise pasărea iubită, 
încât regina fu nevoită să-i mărturisească ruşinată cum că ea o băgase în pivniţa de 
cărbuni, minţind că porumbiţa voise să zboare din nou pe geam. Pe loc prinţul cobori în 
beci şi scoase pasărea la lumină. Dar în ce hal era sărmana! Neagră de praf de 
cărbune! Fiul regelui o luă cu gingăşie, începu s-o spele şi s-o curețe cu mâna lui. 
Atunci dădu peste acul din capul porumbiţei şi i-l trase imediat afară. 

Ce minune se întâmplă atunci!? Zâna se afla din nou în faţa lui, vie, în toată 
strălucirea frumuseţii ei. Ea îi căzu prinţului în braţe şi-i povesti tot ce i se întâmplase, 
toate suferinţele prin care trecuse din pricina pizmei şi răutăţii verişoarei lui. Aceasta 
îşi primi pedeapsa cuvenită, iar regina fu izgonită de ia palat şi-şi termină zilele cerşind 
la margine de drum. 

Prinţul insă trăi ani îndelungaţi şi fericiţi lângă prinţesa lui, cea născută dintr-un 
măr, care-i dărui mulţi copii frumoşi şi plini de noroc. 


Cum s-a răspândit înţelepciunea în lume 
poveste din Namibia 


Trăia odată în Taubi un om bătrân, atât de bătrân, că-şi uitase şi ei numărul anilor. I 
se spunea moş Ananzi şi toţi cei din jur ştiau că adunase întreaga înţelepciune a 
pământului la un loc. 
într-adevăr, bătrânul o strânsese cam pe toată într-o oală de lut, pe care o ţinea mereu 

aproape de 
el. 

Odată, ce-i veni moşneagului în minte, se hotări să ascundă oala lui umplută cu 
înţelepciune să n-o mai găsească nimeni. Se sculă aşadar, a doua zi, dis-de-dimineaţă, 
şi porni să caute o ascunzătoare potrivită. Când să iasă insă din colibă, iată că se trezi 


feciorul lui cel mai mic. 

„Unde s-o fi ducând tăticul, aşa cu noaptea în cap şi fără o fărâmă de mâncare în 
pântec”? se întrebă băiatul pe care-l chema Kweku Tsin. 

Stârnit de curiozitate, el se sculă binişor şi se luă după tată-său. Acesta merse multă 
vreme şi se opri într-un loc, unde creşteau cei mai înalţi bananieri din toată pădurea. 
Se suci, se învârti şi în cele din urmă alese copacul cel mai înalt, ca să facă 
ascunzătoare din el. Voia să urce oala cu înţelepciune în vârful bananierului, gândind 
că nu avea să-i treacă prin minte nimănui s-o caute 
acolo. îşi atârnă aşadar oala de gât cu o sfoară groasă şi începu urcuşul. Bananierul 
însă avea tulpina netedă şi era neînchipuit de greu să te caţeri pe trunchiul lunecos. 
Peste toate, ceea ce îl stânjenea mai tare pe bătrân era tocmai legănatul vasului 
agăţat de gât, care se clătina mereu între pieptul lui şi copac, fie împiedicându-l să 
urce, fie speriindu-l la orice pas, că la cea mai mică neatenţie se face ţăndări. Soarele 
ajunsese drept în mijlocul bolţii cereşti aruncându-şi, cu puterea ce o are la nămiaza, 
razele dogoritoare drept în creştetul bătrânului, care nu ajunsese decât la jumătatea 
copacului. Feciorul lui îl privea uimit de jos şi văzând cum se zbuciumă bătrânul ca 
să nu spargă vasul buclucaş, de la o vreme simţi că nu-l mai rabdă inima. Se suci, se 
răsuci, însă dorinţa de a-şi ajuta acum părintele, pe care în alte daţi îl supărase, fu 
mai tare. 

— Dar bine, tată, îi strigă el, de ce nu-ţi atârni vasul acela în spate, nu 
te-ar stânjeni decât la urcat! 

Bătrânul, se opri, se uită în jos şi îşi văzu băiatul. 

— Ia te uită, spuse el, crede omul că a strâns toată înţelepciunea lumii la 
un loc şi-i arată propriul lui copil că are mai multă minte decât tată-său! 

Zicând acestea, de uimire şi de ciudă, bătrânul îşi dădu drumul şi într-o clipă 
alunecă înapoi pe coaja netedă a bananierului. 

Când ajunse jos, luă vasul şi-l zvârli cât putu de departe. Lovindu-se de un copac, 
se făcu bucăţi, iar de atunci se spune că înţelepciunea s-a răspândit pe întreg 
pământul. 


De ce se fol Qloseșie e broasca ţestoasă 
Impotriva d r'rele 


poveste nigeriană 


Doi copii s-au dus odată la un mare şef de trib pe care îl chema Ogodo. Acesta le-a 
dat să bea cola şi i-a întrebat cum se numesc. Primul din copii i-a răspuns că-l chemă 
Fântână-de-isteţime, iar celălalt, Nătărău-fiul-lui-Prostovan. Şeful de trib l-a întrebat 
pe primul copil de ce se numeşte aşa, iar acesta îi răspunse pentru că ştie să 
răspundă la orice i s-ar fi cerut. Intrebându-l şi pe celălalt copil de ce îl chema aşa, el 
răspunse că oamenii îi dăduseră acest nume pentru că nu ştia nimic. 

Şeful de trib a dăruit apoi o găină grasă Nătărăului şi un cocoş lui Fântână-de- 
isteţime, rugându-i ca fiecare să-i aducă două ouă în ziua următoare. Pe urmă, copiii 
s-au dus acasă. 

Dar, în vreme ce găina Nătărăului făcu a doua zi două ouă, cocoşul lui Fântână-de- 
isteţime nu făcu nimic. 

Fiind de multă vreme bun prieten cu broasca ţestoasă, Fântână-de-isteţime se 
duse la ea să-i ceară sfatul în privinţa cocoșului care, ca orice cocoş, nu făcea ouă. 

— Nimic mai uşor, nu-ți face griji, îi spuse broasca. Lasă-l mâine pe 


Nătărău să se ducă cu cele două ouă şi tu du-te poimâine. lar dacă te întreabă şeful 
tribului de ce ai întârziat, spune-i că ieri ai stat pe lingă tatăl tău, care aştepta să 
nască. 

Fântână-de-isteţime făcu întocmai cum îl învățase broasca, spunându-i şefului de 
trib că-l roagă să-l ierte de întârziere, dar tatăl lui era gata să nască. 

Şeful de trib se uită la el şi-l scuipă între ochi. 

— Nu ţi-e ruşine? Ai văzut vreodată un bărbat să dea naştere la copii? 

— Dar tu ai văzut cocoş făcând ouă? 

Atunci şeful de trib pricepu că într-adevăr copilul e isteţ şi-i spuse: 

— Mâine să vii să-mi dobori copacul din faţa locuinţei mele. Băiatul îi 
răspunse că aşa va face şi îndreptându-se spre casă trecu pe la prietena lui, broasca 
ţestoasă, căreia îi povesti dorinţa şefului de trib: pasămite, copacul pe care ceruse să 
i-l taie era atât de înalt, încât nici nu i se vedea vârful. Broasca ţestoasă linişti 
copilul: 

— Nu te teme. Du-te mâine şi spune-i şefului să ia piatra din pragul casei 
sale şi să ţi-o sfarme până se preface în pulbere. Şi dacă te întreabă de ce-ţi trebuie 
praful spune-i că vrei să ţi-l presari pe piept ca să prinzi putere să poţi dobori 
copacul. 

Copilul făcu aşa cum îl învățase broasca. Ajungând în faţa şefului de trib, el îl rugă 
să-i sfărâme piatra din pragul casei şi s-o prefacă în pulbere, având nevoie de ea ca 
să dobândească puterea de a dobori copacul. 

— Pe cine ai mai văzut tu, băiete, sfărmând pietrele între palme? 

— Dar tu pe cine ai văzut doborând un asemenea copac cu brațele? 

în sinea lui, şeful de trib recunoscu deşteptăciunea copilului, dar nu voi să se dea 
bătut, şi-i spuse din nou: 

— Mâine să vii să bei toată apa din mare. 

Băiatul se duse din nou să ceară sfat de Ia prietena lui broascațestoasă. Povestindu- 
ice mai vrea 
de la el şeful tribului, ea îl învăță ce să facă: 

— Mâine, când te duci acolo, bagă un deget în mare, pe urmă linge-l şi 
spune-i că apa mării nu e destul de sărată şi că tu nu poţi înghiți ceva nesărat. 

Urmând sfatul broaştei, băiatul îi spuse întocmai şefului de trib, iar acesta îl întrebă: 

— Nu ştiai că apa nu-i destul de sărată? 

— Dar tu ştiai pe cineva care să poată bea toată marea? Mirat peste 
măsură de răspunsurile copilului, şeful de trib îi spuse: 

— Aş vrea să mi-l aduci pe cel ce te-a învăţat toate acestea. 
Fântână-de-isteţime îi spuse broaştei țestoase despre dorinţa şefului de trib, iar 
aceasta, gândind că vrea s-o răsplătească în vreun fel oarecare, se învoi să meargă la 

el a doua zi, împreună cu băiatul. 

Şeful de trib îi primi pe oaspeţi cu cola, apoi luă broasca ţestoasă cu binişorul şi-i 
puse pe furiş nişte leacuri năzdrăvane în cutele feţei, spunându-i: 

— Broască ţestoasă, vei fi întotdeauna întrebuințată să iei puterea 
duhurilor rele şi să ne ajuţi să izgonim pe oamenii păcătoşi, care ne tulbură liniştea. 
Te vom folosi în preziceri, iar carapacea ta va ajuta pe cei lipsiţi de simţire şi minte să 
le dobândească şi să devină înţelepţi. Du-te acum şi deseară te vom lua să împlineşti 
fapta aceasta. 

Plecând de acolo, broasca spuse: 

— Duh păzitor al pământului, fa în aşa fel să nu fiu folosită ca pavăză 
împotriva duhurilor rele. 

Prafurile pe care şeful tribului i le pusese în cutele feței, îi răspunseră: 


— Trebuie să fi folosită ca pavăză împotriva duhurilor rele. 

Broasca plecă şi se ascunse într-o gaură sub pământ, dar şeful tribului veni curând 
şi întrebă de ea, iar leacurile îi răspunseră că ea se ascunsese în văgăuna de sub 
pământ. Atunci şeful porunci leacurilor: 

— Aduceţi-o la mine! 

Şi leacurile scoaseră de sub pământ broasca ţestoasă, care fu folosită ca 
pavăză împotriva duhurilor rele din ţara acelui şef de trib. 

De atunci broasca ţestoasă a fost întrebuințată pentru a ajuta pe cei fără minte 
să dobândească ceva din ce le lipsea. Ea ocroteşte de asemenea pe cei din ţara 
Igbo de ierburi vătămătoare, este folosită ca pavăză împotriva duhurilor rele şi 
împotriva celor ce turbură liniştea oamenilor cu faptele lor nesăbuite. 


Adamu şi frumoasa lui soţie 


poveste nigeriană 


Trăia odată, într-un oraş, un om care ducea o viaţă de pustnic. Era atâta de drept şi 
de bun, încât îl iubeau nu numai oamenii, ci şi întreaga fire. Din această pricină, omul 
acesta, pe care-l chema Adamu, izbutise să înţeleagă limba animalelor, a păsărilor, a 
insectelor, a copacilor, ba pricepea chiar ceea ce voiau să spună pietrele cele 
necuvântătoare. 

Cam în aceeaşi vreme se născuse în oraş o fată, cu câţiva ani mai tânără decât 
Adamu, pe care nicio alta n-o întrecea în frumuseţe, gingăşie şi virtute. Cu toate că 
părinţii ei nu erau bogaţi, fata, căreia i se spunea Sonkowa, adică cea dorită de toţi, 
fu cerută în căsătorie de tinerii cei mai înstăriți şi voinici şi, înaintea tuturor, de 
legiuitorul oraşului, care era şi omul cel mai puternic dintre toţi. 

Fata însă îl cunoscuse pe Adamu, a cărui frumuseţe sufletească îi câştigase inima. 
Şi, cu toate că în oraşul acela părinţii aveau putere asupra copiilor siliţi să-i asculte, 
Sonkowa nici nu voi să audă de o altă căsătorie decât cu Adamu cel îndrăgit de ea. în 
zadar o ameninţară şi o pedepsiră părinţii în fel şi chip, fata nu se plecă voinţei lor. 
Ba, mai mult, de la o vreme, văzând că n-o mai scoate la capăt, nu se mai atinse nici 
de mâncare, nici de apă, spunând că moartea îi era mai plăcută decât căsătoria cu 
legiuitorul oraşului, căruia o fagăduiseră părinţii. Aceştia, pricepând că nu au sorţi de 
izbândă cu fata lor, se înţeleseră în ascuns cu legiuitorul să se învoiască la căsătoria 
fetei cu Adamu şi apoi să tocmească pe cineva să-i curme acestuia, în taină, viaţa. 

Auzind vestea cea bună, că i se încuviinţase măritişul cu cel iubit, Sonkowa începu 
să mănânce şi să revină la viaţă. Curând căsătoria celor doi tineri se făcu şi ei ar fi 
trăit fericiţi, dacă Adamu n-ar fi aflat prin puterea duhului său atotpătrunzător că 
legiuitorul aştepta un prilej ca să-l ucidă. Cei doi tineri hotărâră, aşadar, să 
părăsească în mare taină oraşul, care fu cuprins de o mare jale când află această 
veste: plângeau clădirile, copacii şi locuitorii în graiuri numai de Adamu cunoscute. 

Când să iasă din oraş, cei doi tineri întâlniră furnicile unui muşuroi. Regina 
furnicilor îl întrebă pe Adamu: 

— Unde plecați la asemenea ceas al dimineții? 

— Legiuitorul oraşului vrea să-mi ia viața, aşa că mergem în altă parte, să 
trăim în pace. 

— Dacă o să pleci din oraş, vom fi totdeauna îndurerate. Putem să vă însoţim 
şi noi? 

— Eu plec din oraş, le răspunse Adamu, pentru că sunt silit s-o fac, dar 


vom fi bucuroşi dacă vreţi să ne însoţiţi. 

Aşa că plecară cu toţi spre un ţel necunoscut. Dar nu trecu mult şi iată că întâlniră 
în cale Alunecuşul şi Piedicuşul. Amândoi îi cerură lui Adamu învoirea să-i însoţească, 
iar acesta le-o dădu. După câtva timp, iată că întâlniră două păsări moţate, care 
cerură şi ele încuviințarea să li se alăture. Mai străbătură o bucată de drum şi dădură 
peste o broască, apoi peste un şarpe care păreau că-i aşteaptă ca să-i însoţească, 
ceea ce şi făcură. 

După o călătorie lungă, ajunseră, în sfârşit, cu bine, la porţile unui oraş mare şi 
frumos, ce se numea Danisa. Peste acesta domnea un rege a cărui faimă se întinsese 
până departe şi care adusese o bună rânduială în viaţa oamenilor de acolo. Toate ar fi 
fost bune şi lumea ar fi trăit în tihnă, dacă n-ar fi fost şeful gărzilor palatului, cel care 
era ochii şi urechile regelui şi-l înştiinţa despre tot ce se petrece în oraş. Omul 
acesta, ros de o boală care-l umpluse de bube, pocindu-i chipul, pe cit îi era de 
schilod sufletul, era urât de toată lumea, care nu-i spunea altfel decât Bubosul. Şi 
avea Bubosul ciudă mai ales pe oamenii buni, pe cei fericiţi, pe care-i pâra regelui 
pentru tot felul de vini născocite de el, din plăcerea de a face rău. 

Şeful gărzilor stătea toată ziua la porţile oraşului şi afla cine iese şi cine intră, cu 
ce treburi şi cu ce păsuri. Aşa încât fu cel dintâi care-l văzu pe Adamu şi pe soţia lui 
intrând în oraş. După ce-şi reveni din uimirea pe care i-o pricinuise neasemuita 
frumuseţe a Sonkowăi, Bubosul fugi drept la rege şi-i spuse: 

— Mărite doamne, dacă ai două urechi, te rog să-ţi închipui că ţi-a crescut 
şi o a treia, ca să auzi vestea pe care ţi-o aduc. 

— Ce s-a întâmplat? făcu regele curios. 

— Ţi-a intrat în oraş, o rege, cea mai frumoasă femeie care s-a pomenit 
vreodată pe meleagurile acestea. E singura pe care o cred vrednică să-ţi fie regină. 

— Şi cine e minunea aceasta, căpitane? întrebă regele obişnuit cu laudele 
aduse frumoaselor pe care şeful gărzilor voia să le aducă la palat. 

— E nevasta unui om sărman, care a intrat azi în oraşul nostru. 

— Păi bine, omule, dacă e soția cuiva, cum s-o mai fac şi nevasta mea? zâmbi 
regele. 

— Mărite doamne, când ai s-o vezi, ai să dai jumătate din împărăție să fie a 
ta. Şi-apoi, nu cred eu, rege slăvit, că sărăntocul ei nu va fi mulţumit s-o dea Măriei 
tale, dacă-i făgăduieşti ceva în schimb. 

— Căpitane, ştii că mie asemenea lucruri necurate nu-mi sunt pe plac. Dacă 
găseşti o cale să mi- 

0 aduci pe această tânără femeie fără să se facă vâlvă şi fără să se plângă 
bărbatul ei, fa-o şi te voi răsplăti. Ia hotărârile pe care le crezi de cuviinţă. 

Bubosul se suci, se răsuci, dar nevenindu-i la îndemână să intre de-a dreptul în 
vorbă cu Adamu, se gândi că-i mai sănătos să-i trimită o slugă cu o otravă puternică, 
care să-l scoată din calea lui şi din mijlocul celor vii. 

A doua zi, când solul Bubosului care aducea otrava se arătă în casa lui Adamu, 
Alunecuş îi ţinu calea şi-i făcu picioarele s-o ia razna, iar Piedecuş îl făcu de se poticni 
de-a dreptul şi căzu sluga, şi făcu praf vasul în care adusese otrava pregătită pentru 
Adamu. De rândul acesta tânărul scăpă, dar nu pentru multă vreme. 

Mai lăsă Bubosul să treacă câtva timp, apoi trimise un al doilea sol care păţi ca şi 
primul, până când şeful gărzilor regeşti se gândi la altă cale să scape de Adamu. Şi 
anume, el îl învăţă pe rege să- 

1 cheme pe tânărul soţ al Sonkowăi şi să-l pună la o încercare atât de 
grea, încât să n-o poată îndeplini şi ca urmare să fie pedepsit a-şi pierde soţia. 

Regele porunci aşadar să fie adus Adamu în faţa lui şi arătându-i doi saci, unul cu 


grâu şi celălalt cu sorg, ceru să fie amestecate boabele. Apoi îi porunci lui. Adamu să le 
aleagă în următoarele două zile, altfel era osândit să-şi piardă soţia. 

Când sosi acasă şi-i povesti Sonkowăi cele întâmplate, pe amândoi tinerii îi lovi o 
asemenea durere, încât lacrimile li se rostogoliră potop pe obraji şi căzură la pămint 
peste forfota furnicilor. Regina lor se şi înfăţişă lui Adamu întrebându-l care-i e păsul. 
El îi povesti atunci despre încercarea la care îl pusese regele şi după ce-l ascultă, 
furnica îl linişti, făgăduindu-i că-l va scoate din impas. Cât ai clipi, ea chemă toate 
furnicile, le puse la treabă, iar într-o zi şi o noapte griul fu ales de sorg şi Adamu se 
înfăţişă regelui cu cei doi saci aleşi, în mai puţin de două zile. 

A fost mare uimirea regelui văzând o asemenea faptă, dar şi mai mare a 
nemernicului de Bubos. Stătu el ce stătu pe gânduri, apoi se duse din nou la rege şi-l 
învăţă alt şiretlic, cu care să-l prindă pe Adamu. Şi anume îl puse pe rege să-l cheme 
pe Adamu şi în faţa lui să arunce în lacul din mijlocul oraşului un inel preţios pe care 
Adamu trebuia să-l scoată în următoarele trei zile. 

Care nu fu spaima tânărului când auzi ce-l aşteaptă, pentru că toată lumea ştia că 
apa lacului nu numai că era bântuită de o mulţime de crocodili, dar era şi otrăvitoare. 
Deznădejdea stoarse din nou lacrimi amare celor doi soţi. De data aceasta, broasca le 
auzi plânsul şi li se înfăţişă: 

— Lasă, stăpâne, nu te mai amări atâta, îi spuse ea. Uite, eu o să mă afund 
pe dată în lac şi mă voi strădui să-ţi aduc inelul. 

— îţi mulţumim, iubita noastră prietenă, oftară tinerii şi petrecură broasca 
până la malul apei. Aici, ea cobori în adâncuri şi se afundă şi se afundă, mişcându-se cu 
mare grijă printre mulţimea de crocodili şi peşti hrăpăreţi, care la tot pasul erau gata 
s-o înghită. în sfârşit, ajunse la fundul apei, dar, ce să vezi? Pe locul unde socotise că a 
căzut inelul se afla un crocodil mare şi bătrân care fără îndoială că-l înghiţise! 

Broasca făcu atunci ce putu să scoată jivina din fire, ca s-o înghită, să ajungă în 
burta ei şi să ia astfel urma inelului. Şi, într-adevăr, supărat de tot ce-i spusese mica 
broască, crocodilul o înghiţi nemestecată. Ajungând în burta lui, broasca găsi, cum 
bănuise, inelul alături de multe alte lucruri preţioase care încăpuseră între fălcile 
înspăimântătorului animal. îl luă şi se apucă să-l scurme în burtă pe crocodil, ca să-l 
facă acum s-o dea iar afară. într-adevăr, fiorosul animal simţi că-i lucrează ceva în 
pântece şi, când icni o dată, scuipă afară broscuţa, cu inel cu tot. 

Fără să mai aştepte o clipă, ea înotă la suprafaţa apei, unde o aşteptau Adamu şi 
Sonkowa. Care nu le-a fost bucuria văzând-o că aduce inelul! Adamu îl luă şi fără 
întârziere se înfăţişă cu el regelui. Acesta rămase şi mai gânditor decât prima oară, 
văzând ce putere are Adamu, căci în altceva nu putea crede decât numai în forţa 
supranaturală cu care tânărul era fără îndoială înzestrat. 

Aproape că regele ar fi pus capăt încercărilor menite să-l despartă pe Adamu de 
nevastă, dacă Bubosul nu l-ar fi zgândărit mai departe şi nu i-ar fi şoptit o altă 
năzdrăvănie cu ajutorul căreia avea să se descotorosească fără doar şi poate de un 
asemenea primejdios locuitor al oraşului. 

Regele îl puse deci pe Adamu la o nouă încercare şi anume îi ceru să-i aducă într-o 
lună şapte spice de sorg pârguite atunci. 

Când auzi de o asemenea poruncă, sărmanul tânăr încremeni, căci sorgul nu mai 
putea creşte în jumătatea aceea a anului, nici într-o lună şi nici în şase. Anotimpul 
cultivării lui trecuse şi nu avea să revină deci decât după multe luni, iar până atunci 
recolta nouă de sorg nu se mai găsea decât într- 

0 altă țară foarte departe de oraşul lor. Sărmana Sonkowa nu mai ştia ce să 
facă de atâta amărăciune: ea îşi dădea foarte bine seama că era pricina tuturor 
necazurilor lui Adamu şi că avea să fie smulsă de lângă el dacă nu izbutea să ducă la 


bun sfârşit şi această neînchipuită încercare. Plânsul lor ajunse până la cele două 
păsări moţate, care îi însoţiseră când plecaseră de acasă. Ele coborâră pe umerii lor şi 
le făgăduiră să facă tot ce le va sta în puteri ca să aducă cele şapte spice de sorg 
cerute de rege. 

Pe dată ele şi porniră, îndreptându-se mereu spre răsărit. 

Moţatele nu s-au oprit din zbor, zi şi noapte, până ce n-au ajuns într-un loc unde era 
anotimpul ploios şi lumea începuse să semene sorgul. Păsările însă nu s-au oprit nici 
acolo, ci şi-au urmat zborul, şi după alte şapte zile au ajuns într-un ţinut unde sorgul 
era copt şi aştepta să fie cosit. Aici păsările s-au lăsat la malul înflorit al unei ape, au 
băut din undele ei şi pe dată s-au prefăcut în două fecioare de o neînchipuită 
frumuseţe. Nu departe de râu, nişte tineri strângeau recolta de sorg. 

Zărind fetele care începuseră să se depărteze, tinerii fugiră după ele şi le poftiră la 
umbră, să prânzească cu ei. Fetele mâncara, iar după-amiază cei doi ţărani adunară 
câte două mănunchiuri de spice de sorg şi le dăruiră celor două fecioare, spunându-le 
că aveau să vină să le vadă în ţara lor. Fetele le mulţumiră pentru toate gândurile 
bune, apoi porniră singure spre malul râului. Acolo, îngrijindu-se să nu fie văzute de 
cineva, băură din nou apă din lac şi se prefăcură în ceea ce fuseseră: două păsări 
moţate. Fiecare purta pe spate câte un mănunchi, nu cu şapte, ci cu paisprezece fire 
de sorg, cu care Adamu se şi înfăţişă regelui. Bubosul, care se afla în spatele lui, abia 
îşi putea ascunde necazul. Dar se stăpâni. Regele se văzu nevoit să-i mulţumească lui 
Adamu şi să-i mai tăgăduiască pe deasupra şi o răsplată. 

După plecarea lui, să te ţii ce-i fu dat Bubosului să audă! Regelui îi venea să-l facă 
mici bucăţi pentru umilinţele pe care le înghiţise prin biruinţa lui Adamu în toate 
încercările la care acesta fusese supus. 

Bubosul plecă la casa lui în culmea furiei, hotărât să facă orice ca să-l piardă pe 
Adamu. Mai chibzui el ce mai chibzui, apoi ceru ajutorul unei femei de la curte, care 
şterpeli regelui un giuvaer de preţ şi-l dete Bubosului. Pasămite, acesta ştia că furtul 
din comorile palatului se pedepsea cu moartea. Punând aşadar mâna pe un giuvaer al 
regelui, Bubosul îşi duse la împlinire planul mârşav de a arunca vina acestui furt 
asupra lui Adamu. Prin mijlocirea unei slugi credincioase, ei strecură într-o noapte 
giuvaerul regesc în casa lui Adamu. 

Puse pe urmele hoţului gărzile oraşului, care se duseră de-a dreptul la casa 
străinului şi cotrobăindu-i în locuinţă, găsiră ceea ce căutau: dovada vinovăţiei celui 
năpăstuit. Cu o seară înainte însă, şarpele, cel care plecase împreună cu cei doi tineri 
din oraşul lor de baştină, ieşi din ascunzătoarea lui şi le povesti tot ceea ce avea să 
urmeze: regele se va lăsa înduplecat de Bubos să-l condamne pe Adamu la moarte. Dar 
că, în ceasul executării pedepsei, el, şarpele, avea să se strecoare până în faţă la fiul 
cel mare al regelui, să-l muşte. Veninul lui avea să-l facă pe prinţ să leşine şi nimănui 
nu-i va sta în putinţă să-l readucă în simţire. 

— Atunci, încheie şarpele, te vei înfăţişa regelui şi-i vei spune să te lase să-l vindeci 
pe prinţ. Şi- 

1 vei cere pentru aceasta ficatul sau inima Bubosului, pentru a freca 
rana de pe piciorul băiatului. Altfel, muşcătura îi va aduce moartea. 

După aceste cuvinte, şarpele se făcu nevăzut. 

Lucrurile se întâmplară întocmai cum le înfăţişase el lui Adamu. Când se adunară 
mai marii 


oraşului, pregătindu-se să ia parte la osânda lui Adamu, un şarpe uriaş răsări ca din 
pământ şi înainte ca cineva să poată face ceva îl muşcă pe prinţ de picior. Acesta 
căzu pe dată în nesimţire şi oricât se străduiră toţi vracii regelui, nimeni nu-l putu 
ajuta. Atunci ii vorbi şi Adamu regelui: 

— Mărite doamne, dacă vei voi ştiu eu pentru prinț leacul! 

— Ce leac să mai primească de la un osândit! sări Bubosul cu gura.. 

— Ba spune degrabă, dacă ştii vreo cale, şi te voi răsplăti, îi răspunse 
regele în culmea deznădejdii. 

— Uite, rege, ca să-l vindec pe prinț îmi trebuie în chiar clipa aceasta 
inima sau ficatul unui bubos! 

— Numai atât? făcu regele uimit. Căutaţi şi găsiți un bubos, că de nu unde 
vă stau picioarele o să vă stea şi capul! 

îngroziţi, slujitorii regelui se împrăştiară care încotro şi cel dintâi care voise să se 
facă nevăzut a fost şeful gărzilor, înțelegând ce soartă îl aşteaptă dacă nu găseau 
îndată pe bubosul de leac, cerut de Adamu. Dar era prea târziu. înțelegând că viaţa 
feciorului îi e mai scumpă decât cea a slugii sale, oricât de credincioasă i-ar fi fost, 
regele porunci să fie ucis Bubosul iar ficatul şi inima lui să fie date prinţului spre 
vindecare. 

Adamu făcu întocmai cum îl învățase şarpele şi cât ai clipi, tânărul îşi veni în simţiri 
şi se ridică în picioare. Mare fu bucuria regelui văzând aşa minune. El îi făgădui lui 
Adamu multe bogății şi-l rugă să primească slujba de mare sfetnic. Tânărul îi mulţumi, 
făgăduindu-i că-l va ajuta totdeauna cu ştiinţa lui, dar îl rugă să-l lase să trăiască şi de 
aci înainte ca un înţelept, departe de curte, de ambiţii şi de orice glorie deşartă. Regele 
se învoi şi-i dărui lui Adamu o casă frumoasă cu minunate grădini, unde cei doi soţi 
trăiră o viaţă fericită, spre binele întregii ţări şi a tuturor celor necăjiţi, care veneau la 
ei după sfat şi ajutor. 


Primii oameni 


poveste din Madagascar 


Primul om a fost letse. Trăia fericit pe pământ, tară să facă nimic, pentru că avea de 
toate. Ca să nu se plictisească, făcea mici statuete din pământ după chipul lui. Când 
termină cea de-a zecea figurină, zeul cel mare îl văzu şi chemând la sine una din roabe, 
îi spuse: 

— Doresc să te măriţi cu letse. 

— Fie, dar te-ai gândit bine? Poate nu vrea el să mă ia. 

— M-am gândit. Pentru aceasta îţi voi da opt burdufuri, să le ai la tine. Dacă 
vezi că nu vrea cu niciun chip, ai să scoţi din primul Frigul. Atunci o să vină să te caute, 
ca să se încălzească lângă tine. Apoi, dacă ai să vezi că nu rămâne, ai să scoţi din alt 
burduf. Căldura. O să vină să caute răcoarea braţelor tale şi a colibei în care-l vei pofti. 
Dacă nici aşa nu rămâne la tine, ai să scoţi din alt burduf Setea şi ai să-i dai să bea apă 
proaspătă şi sucuri de fructe. Iar dacă încăpăţinarea lui nu se curmă nici acum, vei da 
drumul la Foame din al patrulea burduf şi te vei apuca să găteşti în faţa lui feluri din 
cete mai gustoase. S-ar putea să nu se uite nici la mâncare şi atunci desfacând un alt 
burduf, vei da drumul Muştelor care-l vor înţepa tare şi atunci te va căuta să-i teşi un 
lamba?. Apoi, dacă nu se va apropia nici acum de tine, vei slobozi, din burduful al 
şaselea, Mâncărimea. El nu o va putea indura şi-ţi va cere o alifie cu care va voi să-l 
ungi. S-ar putea să nu vrea nici atunci să te ia de nevastă. Ai să dai drumul atunci 
Plictiselii. Se va sătura de singurătate şi va veni să-i spui poveşti. Iar dacă nu-l 

astâmperi nici aşa, vei slobozi din ultimul burduf, Râsul. îi va place şi va veni la tine să-l 
audă şi să-l imite. Acum du-te şi încearcă. 

Roaba făcu aşa cum îi poruncise marele zeu şi cobori repede din cer. 

Când o văzu pe pământ, letse fugi cât colo. lar când ea dădu drumul Frigului, el îşi 
tăie lemne, 
aprinse focul şi se încălzi singur. Când simţi că-l cuprinde Căldura, ce ieşise din al 
doilea burduf, omul plecă şi căută umbra deasă a pădurii. Nici cu Setea roaba nu 
reuşi să-l apropie. letse crestă scoarţa unui ravenal?* şi bău din apa acestuia. 

Altădată, văzând-o pe roabă gătind tot felul de mâncăruri alese, letse urcă plin de 
dispreţ într-un bananier, îşi culese câteva banane pe care le mâncă şi apoi plecă de 
lângă ea, înfrângând Foamea. 

Lăsând să iasă Muştele din burduful lor. Omul le goni cu mâinile, apoi se puse pe 
fugă şi scăpă de urmărirea lor. Iar când Mâncărimea începu să-i cuprindă spinarea, el 
se frecă de un pom şi tot nu se apropie de femeie. 

în sfârşit, încercă şi Plictiseala să-şi facă rostul: se furişă şi-i cuprinse inima. Dar 
simțind că nu e în apele lui, letse se apucă să taie lemne fără să asculte poveştile 
femeii. Râsul izbucni atunci din ultimul burduf: omul însă îşi astupă urechile şi adormi 
buştean. 

Plină de năduf, roaba se întoarse în cer şi-i povesti zeului că nu izbutise să şi-l 
apropie pe om. Acesta o trimise înapoi la bucătărie şi o chemă pe Ivelo, fiica lui, 
spunându-i că va trebui să se pregătească să coboare pe pământ. Ivelo se învoi şi se 
duse să-şi îmbrace ceea ce avea mai frumos: o rochie croită din şapte văluri în toate 
culorile curcubeului: violet, indigo, albastru, verde, galben, portocaliu şi roşu. Ivelo era 
într-adevăr frumoasă ca cerul, ca soarele, ca stelele şi când o văzu letse o îndrăgi şi voi 
s-o ia de soţie. De atunci el nu mai făcu figurine de lut, ci stătea tot timpul şi-şi privea 
nevasta. De la un timp insă ea se plictisi şi nici statuetele pe care le lucra bărbatul ei 
nu-i mai alungau urâtul. 

într-o bună zi, ea se gândi să-şi ajute soţul şi îi spuse: 

— O să mă urc înapoi la cer şi o să-i cer tatălui meu un burduf de viaţă să torn peste 
statuetele tale. 

Când plecă fiica zeului, pe pământ începu să plouă, iar când se întoarse, se făcu din 
nou soare şi lumină. Ivelo luă burduful adus de ea şi-l răspândi peste statuetele lui 
letse, iar acestea prinseră viaţă. 

Aceştia au fost primii oameni, copiii lui Ivelo şi ai lui letse. 

După multă vreme acesta din urmă a murit. 

Se spune că urarea „ietse”, care se face până astăzi între malgaşi când cineva 
strănută, a rămas din strămoşi, în amintirea primului om. Ivelo însă este nemuritoare. 
Din când în când ea vine pe pământ să-i vadă pe copiii copiilor ei, îmbrăcată în văluri 
strălucitoare, violet, indigo, albastru, verde, galben, portocaliu şi roşu. 


Cel ce caută neobişnuitul 
poveste din Madagascar 


Tânărul Zatuve nu ştia nici el ce anume era ceea ce-şi dorea cu atâta ardoare, dar 
simţea că dacă nu găseşte acel ceva nu va avea niciodată linişte. 

Odată, scos din sărite de dorinţa nesăbuită a fiului său, tată-său îi spuse: 

— N-ai decât să te duci să cauţi mistrețul alb! 

— Dar cum să-i dau de urmă? voi să ştie Zatuve. 

— Se spune că se târăşte cu burta pe pământ şi lasă o dâră. N-ai decât să 
cauţi dâra aceea. Fraţii tăi or să te însoţească. 

— Bine, tată, o să mergem! zise Zatuve bucuros. 

Dar mama celor trei tineri se înspăimântă foarte tare, căci ea ştia ce primejdioasă 
era vânătoarea mistreţului alb. Fugi repede şi smulse trei fire de cânepă, pe care le 
aşeză într-un vas în coliba lor. Cele trei plante aveau darul să înceapă să se legene 
când fiii ei erau în primejdie, înştiinţând-o astfel de soarta lor. Atunci ea ştia că trebuie 
să se roage duhurilor ocrotitoare să le stea în ajutor. 

Zatuve plecă însoţit de cei doi fraţi ai săi şi de şase câini. Au rătăcit ei multă 
vreme fără să întâlnească altceva decât porumbei verzi, papagali, şi bibilici. Obosiţi 
frânţi, cei trei fraţi îşi împletiră hamace din liane, le agăţară în pomi şi se culcară. 
Dimineaţa ei porniră din nou în căutarea mistreţului minunat. Doi o luară într-o 
parte, iar Zatuve în cealaltă. Şi iată că deodată el văzu o dâră care şerpuia pe 
pământ, înconjurată de urmele de copită ale animalului. îşi chemă fraţii şi se luară 
după urma aceea, care-i duse într-o poiană întinsă, unde le fu dat să vadă într-adevăr 
o privelişte nemaipomenită: în mijlocul poienii, mistrețul alb se învârtea în cerc, 
urmat de o turmă întreagă de mistreți negri. 

în clipa următoare însă, mistrețul regesc simţi miros de om, se întoarse şi se 
azvârli asupra fraţilor. Atunci cele trei fire de cânepă din coliba părintească începură 
să se mişte încoace şi încolo, parcă scuturate de un vânt năprasnic. Mama băieţilor, 
înspăimântată, începu să se roage de duhurile ocrotitoare ca să-i apere copiii şi trei 
liane coborâră în faţa lor în clipa în care mistrețul voi să-i sfâşie cu colții uriaşi ce-i 
ieşeau din gură. Zatuve şi fraţii lui se căţărară, cu ajutorul lianelor, într-un arbore 
acaju uriaş, iar jos, mistrețul, furios, se azvârli cu capul în trunchiul copacului. Colţii 
i se înfipseră în lemnul tare şi el nu-i mai putu scoate. Cât ai clipi, Zatuve îi aruncă 
cu putere sulița în burtă şi răpuse animalul. Abia atunci copacul se deschise, făcând 
loc colţilor să iasă din coaja lui. 

Cei trei fraţi legară animalul de nişte prăjini şi se îndreptară spre sat. Dar când să 
iasă din pădure, ce să vezi! Toată turma de mistreți negri venea în urmă să-şi 
conducă stăpânul. Nu fu chip să scape nimeni de ei şi oamenii din sat se luptară 
toată noaptea, până la ziuă, să răpună jivinele. Mai marele satului însă se mânie 
foarte tare pe Zatuve, căci pagubele pricinuite de fiare îi sărăciseră pe toţi într- o 
noapte. Drept pedeapsă, el porunci părinţilor lui Zatuve să aducă trei sute de boi şi 
doi saci cu bani ca despăgubiri oamenilor din sat. Ani de zile au trebuit să trudească 
bieţii oameni împreună cu copiii lor, ca să plătească despăgubirea. Numai Zatuve 
stătea deoparte, pierzându-şi vremea, cufundat în gânduri şi urmărit de aceeaşi 
dorinţă a lui de a găsi ceea ce nu era la îndemâna oricui. 

Scos din fire şi mânios peste poate, tatăl lui Zatuve îi spuse într-o zi, mai mult ca 
să scape de leneş din casa lui: 

— Scoală-te mâine de dimineaţă şi du-te în căutarea zorilor. E singurul 
lucru cu adevărat neobişnuit pe care-l cunosc. 

— Foarte bine, mă duc, spuse Zatuve. Dar încotro s-o iau? 

— Tot înainte, n-ai de mers decât înainte şi oriîncotro te vei îndrepta vei găsi 
zorile. 

Zatuve nu avu răbdare şi plecă de cu noapte, mult înainte de zori, ca să găsească 
ceea ce-i spuse tatăl lui că este cu adevărat neobişnuit. 

Merse el multă vreme prin pădure şi nu văzu nimic. Era gata să creadă că tată-său 
îşi bătuse joc de el şi că-l trimisese în lumea largă, ca să scape de el, când, în cele 
din urmă, ajunse la malul mării, în clipa aceea soarele răsărea din mare, iar 
priveliştea ce i se aşternu în faţă era într-adevăr atât de minunată, încât Zatuve se 
simţi pătruns de o neînchipuită fericire. Ca să se apropie mai mult de acel neobişnuit 
ce i se înfăţişa, el puse piciorul în apă, întâi până la gleznă, apoi până la genunchi, 
apoi până la brâu şi apoi până la gât... 


Şacalul şi hiena 


poveste sud-africană 


Un şacal stătea într-o zi la margine de drum şi aştepta de undeva o pradă cât de 
mică, să-şi astâmpere foamea. în pădure nu prinsese nimic şi nevoia îl scosese în 
calea oamenilor. 

într-adevăr, văzu după câtva timp o căruţă apropiindu-se agale, căci era încărcată 
până sus cu peşte, iar mirosul care se simţea de departe îl făcu pe şacal să-i lase 
gura apă, hămesit cum era. 

„Peşte! Şi cât peşte!” îşi spuse el şi se ascunse iute într-un tufiş, lăsând căruţa să 
treacă. Apoi se luă după ea şi încercă să sară pe grămada de peşti. în zadar. O dată, 
de două ori. Şacalului îi fu peste putinţă să ajungă sus. Atunci fugi iute înainte, se 
întinse în mijlocul drumului şi rămase aşa 
nemişcat, prefacându-se mort. 

Când ajunse în dreptul lui şi dete cu ochii de animalul întins în praful drumului, 
căruţaşul rămase o clipă pe gânduri, îl măsură, îl întoarse cu piciorul, apoi îl luă şi-l 
aruncă în spate, pe grămada de peşti. 

„O să se bucure femeia mea că-i duc o blană aşa frumoasă”, îşi spuse el mulţumit. 

Dar atât îi trebui şacalului. Uşurel, uşurel, se lăsă spre spatele căruţa şi începu să 
arunce peştii jos, câte doi trei, niciodată mai mulţi, ca să nu trezească bănuiala 
căruţaşului. în felul acesta însă izbuti să golească aproape la jumătate povara pe care 
omul o ducea spre casă. în apropierea satului, şacalul se lăsă jos şi o pomi înapoi, 
culegând de pe dram toţi peştii pe care-i semănase în cale. După ce-i făcu grămadă, 
începu să-i care în vizuina lui, iar apoi mâncă din ei până se satură şi tot îi mai 
rămăseseră din belşug pentru zilele următoare. Când termină de rostuit provizia, 
şacalul ieşi şi se duse la apă. în vremea aceasta se apropiase de locuinţa lui hiena, 
atrasă de mirosul peştelui. Când intră şi văzu belşugul şacalului, niciuna, nici două, 
începu să tragă peştii afară. Dar nu ajunse departe, căci şacalul prevăzător, nu zăbovi 
mult la râu şi se întoarse tocmai când hiena era să plece cu peştii lui. 

— Hei, cumătră, aşa uşor crezi că se dobândesc peştii? Ia fa bine şi cară-i de 
unde i-ai luat şi dacă îţi vezi de treabă am să te învăţ şi pe tine cum să ajungi Ia o astfel 
de pradă. 

Neavând încotro, hiena duse peştii la loc, iar şacalul o povăţui să-şi încerce şi ea 
norocul povestindu-i cum făcuse el rost de peşti. Zis şi făcui. A doua zi hiena pândi şi 
ea căruţaşul cu peşti şi se întinse în dram în aşteptarea căruţei care, într-adevăr, nu 
întârzie să vie. Căruţaşul văzu hiena, dar tară să stea pe gânduri îi dete un picior de o 
făcu să se rostogolească cât colo şi-i mai şi arse un bici pe spinare. 

— Piei, spurcăciune, din calea mea! 

Sărmana hienă nu ştiu cum să ajungă mai repede în vizuina ei. A doua zi ea se duse 
dis-de- dimineaţă şi-i povesti şacalului ce se întâmplase. 

— Mă mir, făcu şacalul. S-o fi prins căruțaşul că a fost înşelat. Eu n-aş fi pățit 
aşa ceva. 

— Nu, plânse hiena. Sigur că nu. Pentru că hienele n-au blană de şacal! 
Dacă m-aş fi gândit, nu m-aş fi ales cu aşa cotonogeală! 


Dovleacul fermecat 
poveste sud-africană 


Un bărbat şi nevasta lui aveau o bucată de pământ pe care nu puseseră decât 
dovleci. Aceştia crescuseră de ţi-era mai mare dragul să te uiţi la ei. într-o bună zi 
femeia alese unul mai mare şi mai frumos şi-l duse în colibă să-l gătească. Deodată 


însă, spre mirarea ei, femeia auzi un glas care venea din dovleac şi care o ruga: 

— Lasă-mă să trăiesc! Mă fierbi tu pe mine, te fierb şi eu pe tine! Lasă-mă să 
trăiesc. 

Speriată de moarte, femeia vru să ia dovleacul şi să-l ducă înapoi pe câmp. Dar se 
temea de 
bărbatul ei, care trebuia să vină de la muncă şi căruia nu s-ar fi încumetat să-i 
povestească cele ce i se întâmplaseră, n-ar fi crezut-o şi ar fi ris de ea. începuse aşadar 
să pregătească dovleacul şi ca să nu mai audă glasul care-o striga dinăuntrul lui, fugi 
la izvorul din apropiere, să aducă apă să-l fiarbă cât mai repede cu putinţă. însă, îndată 
ce femeia ieşi din colibă, dovleacul se rostogoli în mijlocul casei şi se prefăcu în 
copilaşul celor doi oameni, care dormea liniştit pe pământ, iar acesta luă înfăţişarea 
rotofeie a dovleacului, semănând întocmai cu cel pe care femeia îl culesese de pe 
câmp. 

Repede, ea se întoarse cu apa şi o puse la fiert. Pe urmă se apucă să-şi ascută cuțitul 
ca să taie dovleacul. Acesta însă îi spunea mereu! 

— Cruţă-mi viața! Mă tai tu pe mine, te tai şi eu pe tine! Lasă-mă să trăiesc! 

Şi tot aşa, în timp ce femeia îl făcea bucățele şi-l arunca în oala cu apă fiartă. Nicio 
clipă nu se opri dovleacul din rugămintea lui. Isprăvindu-şi treaba, ea lăsă toate baltă 
şi fugi pe câmp să povestească bărbatului ei năstruşnica întâmplare. Acesta, deşi nu-i 
prea dete crezare, o urmă totuşi în colibă să vadă ce se petrece înăuntru. Când colo, ce 
să vezi? în locul copilaşului lor, pe jos un dovleac iar de prunc nici urmă. îl căutară 
oamenii, deznădăjduiţi, pretutindeni, fără să dea de el, până ce bărbatul se gândi să 
ridice capacul oalei în care nevasta pusese dovleacul la fiert. Atunci, sări afară din oală 
viu şi nevătămat copilul lor, care le spuse de îndată: 

— lată-mă! Sunt în viaţă! Altădată însă, mamă, să asculţi de cuvintele care ţi se 
spun, chiar dacă ele sunt rostite de un dovleac. 

Bucuroşi din cale-afară că şi-au redobândit băieţaşul, părinţii însoţiţi de copil se 
grăbiră să ducă dovleacul pe câmp şi să-l pună pe locul de unde îl luaseră. 


Povest a viteazului Dulane şi a 
ecidrului sau 


poveste sud-africană 


A fost în vremuri de demult un şef de trib, pe nume Dulane, cinstit de întreg neamul 
său pentru vitejia de care dăduse totdeauna dovadă. 

El se născuse, întocmai ca tatăl, bunicul şi străbunicul său, cu o lună plină pe piept. 
De când se ştiau, cei din seminţia căpeteniei tribului aşa veniseră pe lume: cu o lună 
plină pe piept. 

Când sosi timpul să-şi ia o soţie, Dulane cutreieră craal după craal, dar nu găsi ceea 
ce căuta. Pasămite, trăia chiar în satul vecin fiica unei căpetenii de trib care umbla de 
mult să-l atragă pe viteaz să se mărite cu el. Dar, cu toată dorinţa şi strădaniile ei, nu 
izbutise. 

în cele din urmă viteazul Dulane găsi o fată ai cărei părinţi n-aveau cirezi de vite, dar 
care îi plăcu nespus atât pentru frumuseţea ei, cât mai ales pentru făgăduinţa de a-i 
dărui un prunc vânjos, cu luna plină pe piept, ca a străbunilor săi. Nunta se făcu şi 
după câtva timp tinăra soţie îi spuse bărbatului ei că vor avea un copil. Pe cât s-a 
bucurat viteazul Dulane, pe atât s-a posomorit fiica şefului de trib din satul alăturat, 
alinul această veste. Căci nicio clipă n-o părăsise gândul că într-o bună zi avea să fie 


nevasta viteazului Dulane. Din această pricină se frământa cum să scape de soţia 
acestuia. 

Aflând, aşadar, că tânăra aştepta un copil, nemiloasa alese repede o roabă şi 
trimiţând-o s-o ajute pe nevasta viteazului şef de trib, o povăţui ce să facă atunci când 
avea să se nască pruncul. Drept răsplată, ea îi dărui multe brățări de aur şi de aramă. 

Când sosi ziua mult aşteptată, Dulane era plecat şi roaba cea netrebnică împlini ce-i 
poruncise stăpâna ei: luă copilaşul frumos care purta pe piept luna plină a strămoşilor 
săi şi-l aruncă în cămară după oalele cu smântână, iar în locul lui puse în braţele tinerei 
neveste adormite un căţel mort. 

Trezindu-se, sărmana femeie fu cuprinsă de o spaimă fără seamăn, văzând ce 
năpastă dăduse peste dânsa. Pasămite ea ştia că acela nu era copilaşul ei, dar 
crezuse că fusese vrăjit. 

De ruşine şi de frică ea fugi din craalul bărbatului ei, căutând prin pădure drumul 
ce ducea la unul din fraţii ei. 

în vremea aceasta, copilaşul lui Dulane, care se târa printre oalele cu smântână, dete 
peste un şoarece căruia i se făcu milă de prunc. Şoarecele luă copilaşul în culcuşul lui, 
îi dete de mâncare la rând cu puii săi, apoi îi făcu loc de dormit. Şi băieţaşul rămase Ia 
el. 

în coliba lui Dulane însă domnea jalea: toată lumea, dar mai ales stăpânul casei o 
plângea pe tânăra nevastă, socotind că o sfâşiaseră fiarele junglei. Dar, după puţină 
vreme, fiica acelei căpetenii de trib din vecini, care voise să se mărite cu Dulane, făcu 
ce făcu şi tot învârtindu-se pe lângă coliba lor, izbuti să-l, ducă cu vorba şi în cele din 
urmă el o luă de nevastă, socotind-o pe prima soţie moartă. 

în anul următor, se născu în coliba lor un alt copil, dar acesta n-avea luna plină pe 
piept, ci numai un pătrar de lună. Tot atunci însă care nu fu spaima nevestei lui Dulane 
când dădu într-o bună zi, printre oalele de lapte din cămară, peste copilul cel cu luna 
plină pe piept! înțelegând că pruncul nu pierise, ea se prefăcu repede bolnavă şi începu 
să se vaite şi să ţipe de strânse toată lumea în jurul ei. Veni şi Dulane, iar când îl văzu, 
ea începu să strige şi mai tare: 

— Valeu, valeu, măi bărbate, să ştii că eu sunt vrăjită! Şi de n-ai să dai foc 
cămării în care ţinem vasele cu lapte, acolo unde am aruncat noi întâi cățelul mort al 
primei tale neveste, să ştii că n-am să mă fac bine. 

Bun şi milos din fire, Dulane o crezu şi porunci să se dea foc colibei în care se afla 
cămara cu merinde, chiar a doua zi dis-de-dimineaţă. 

Peste noapte însă şoarecele, care ascultase tot ce se petrecuse în coliba în care 
dormeau oamenii, îi şopti băieţelului: 

— Urmează-mă, o să mergem cu toţii să căutăm un culcuş în ocolul vitelor, 
căci de vom rămâne, focul ne va prăpădi aici. 

Aşa şi făcură. în ocolul vitelor găsiră o gaură în pământ şi se ascunseră acolo. 

A doua zi de dimineaţă, care nu fu bucuria femeii celei rele a lui Dulane, când văzu 
că nu rămăsese din coliba arsă decât o grămăjoară de cenuşă! O vreme ea fu 
bucuroasă şi liniştită. Dar nu după mult timp, intrând în grajdul vitelor, fu cât pe aci 
să cadă jos de spaimă: copilaşul cel minunat cu luna plină pe piept sugea la una 
dintre vaci, care părea să-l cunoască! 

Pricepu atunci că fusese din nou înşelată şi iar începu să ţipe cât o ţinea gura: 

— Vai, vai, cât mă doare, cât sunt de bolnavă! Iar m-a vrăjit afurisitul acela 
de plod, pe care l-am îngropat în ocolul vitelor! 

Auzind-o bărbatul ei, se duse la dânsa şi la rugămintea ei, el îi făgădui să-i facă pe 
plac şi să ardă şi ocolul în care ţineau vitele. 

Dar şoarecele nu dormea. Auzise tot ce se pusese la cale şi peste noapte plecară cu 


toţii, de data aceasta mai departe, pină aproape de râu, unde îşi întinseseră corturile 
nişte negustori veniţi cu mărfuri de departe. Aceştia se bucurară când găsiră în zori 
acea frumuseţe de copil, sănătos şi vesel, şi hotărâră să-l crească în mijlocul lor. 

Trecu o bună bucată de vreme şi iată că, într-o zi, când unul din oamenii lui Dulane 
intră în cort să cumpere nişte piei de la negustorii de pe malul râului, el dădu cu ochii 
şi de copilul cel cu luna plină pe piept. Din prima clipă el recunoscu asemănarea cu 
căpetenia lor şi care nu-i fu uimirea şi bucuria când îl ridică în braţe şi văzu semnul 
strămoşilor lui Dulane pe trupul copilului! 

într-un suflet fugi şi-i povesti stăpânului său cele ce văzuse. Acesta nu mai aşteptă 
nimic şi ducându-se în cortul negustorilor el îşi recunoscu feciorul, îl luă în braţe şi-l 
sărută cu dragoste părintească. în aceeaşi zi el trimise soli să vestească în toată ţara 
că avusese parte de această mare bucurie şi porunci pregătirea unei serbări şi a unui 
ospăț cum nu se mai pomenise. Vestea aceasta minunată ajunse şi la urechile primei 
lui soţii, care pomi la drum spre craalul lui Dulane. Aici ea i se înfăţişă şi-şi îmbrăţişa 
plângând feciorul şi bărbatul, povestind ce-i făcuse femeia cea rea din satul vecin. 
Dar când se duseră s-o caute pe aceasta din urmă, ia-o de unde nu-i: fugise de frica 
pedepsei ce o aştepta. 

De atunci însă Dulane a trăit fericit cu toţi ai săi, iar copiii copiilor săi s-au născut 
întotdeauna cu o lună plină pe piept, semn care i-a deosebit de copiii altor căpetenii 
de trib din ţările vecine. 


Ucombecatsini 


poveste sud-africană 


A fost odată un rege care cârmuia peste un trib puternic. Toată lumea era 
mulţumită de felul cum conducea tribul şi cum împărțea dreptatea la judecăţi. Regele 
însă nu era fericit. încă de tânăr se căsătorise cu fiica unui mare războinic dintr-un 
trib învecinat. Dar soţia lui îi dăruise, în loc de copii, numai ciori. Atunci îşi luase o 
altă soţie, dar şi aceasta îi dărui ciori în loc de copii. în sfârşit, încercă să 
dobândească prunci de la o a treia soţie. Dar ultima dintre nevestele lui nu dădu viaţă 
nici măcar unor ciori, cum făcuseră celelalte două şi rămase de râsul şi batjocura 
craalului. Regele, înciudat de atâta nenoroc, îşi vărsă pe ea toată supărarea şi-i mută 
locuinţa la marginea satului. 

Femeia îşi săpa zilnic grădina, ca să-şi uite amarul şi să nu mai audă râsetele 
celorlalte două neveste, cărora li se părea că tot sunt mai presus decât dânsa, pentru 
că dăduseră viaţă unor ciori, în vreme ce ea nu dăduse viaţă la nimic. 

Grădina reginei era aproape terminată şi iată că într-o zi, când sărmana femeie 
plângea aşezată pe jos, se iviră lângă ea doi porumbei care vorbeau între ei: 

— Vu-ku-tu, spuse unul. 

— De ce-mi spui vu-ku-tu, în loc s-o întrebi pe ea de ce plânge? răspunse 
celălalt porumbel. 

— Plâng, pentru că sunt soția regelui şi n-am fost în stare să-i dăruiesc un 
copil şi nici măcar o cioară, cum au făcut primele lui neveste. Eu n-am fost în stare să 
dau viaţă la nimic. 

— Vu-ku-tu, făcu unul din porumbei către tovarăşul lui. Acesta îi răspunse 
din nou: 

— De ce-mi spui vu-ku-tu, în loc s-o întrebi pe ea ce ne dă dacă o ajutăm să 
aibă copii? 

— V-aş da orice, iubiții mei porumbei. Să vă aduc oare semințe de amabele? 


Din nou primul porumbel spuse: 

— Vu-ku-tu, iar celălalt se supără: 

— De ce spui iarăşi „vu-ku-tu” şi nu-i răspunzi că nu ne plac amabelele? 

— Atunci să vă aduc seminţe de amadumbi? 

— Vu-ku-tu, gunguri din nou primul porumbel, iar tovarășul lui îi spuse 
iarăşi: 

— De ce spui „vu-ku-tu” şi nu-i răspunzi femeii că nouă nu ne plac nici cele 
de amadumbi? 

Atunci regina înşiră toate seminţele pe care le mai avea în casă şi pe care voia să le 
dăruiască 
porumbeilor. Dar din acestea nici unele nu le erau pe plac. în cele din urmă, al doilea 
porumbel îi spuse: 

— Nouă ne plac semințele de ricin. 

— Vu-ku-tu, se învoi şi primul porumbel. 

— De ce, „vu-ku-tu”? Mai bine spune-i să meargă repede în casă şi să ne 
aducă seminţe de ricin. 

Tânăra femeie fugi la coliba ei, scoase dintr-un ungher oala în care ţinea seminţele 
de ricin, le 
turnă într-un coş şi fugi cu ele înapoi în grădină. Aici le luă şi le răspândi pe jos în 
faţa porumbeilor care le ciuguliră cât ai clipi din ochi. 

— Vu-ku-tu, şi nu trimiţi femeia să aducă un corn şi o lamă bine ascuţită? 

Nevasta regelui nu mai aşteptă nicio clipă şi fugi din nou acasă să aducă cele 
cerute. Când se întoarse unul din porumbei făcu iarăşi: 

— Vu-ku-tu! 

— Ce tot spui „vu-ku-tu”? Mai bine învaţă femeia să se întoarcă cu spatele 
la noi să-i luăm sânge. 

— Vu-ku-tu, gunguri iarăşi primul porumbel. 

— De ce spui „vu-ku-tu”? Mai bine crestează degetul femeii şi eu o să țin 
cornul să curgă sângele în el. 

— Vu-ku-tu, făcu din nou primul porumbel. 

— De ce spui „vu-ku-tu”, şi n-o înveţi mai departe să toarne sângele 
închegat într-o oală fie îndată ce ajunge acasă şi să nu descopere oala până ce luna 
nu dispare de două ori de pe cer? 

Femeia ţinu minte tot ce auzise, se duse în casă şi făcu întocmai cum o învăţaseră 
porumbeii. 

După ce luna apăru pe cer pentru a treia oară, ea ridică capacul de pe oală şi care 
nu-i fu bucuria! Găsi înăuntru doi copilaşi de toată frumuseţea, un băiat şi o fată. 
Scoase pruncii iute şi îi puse într- un vas mai mare. Ti acoperi din nou şi nu se mai 
uită înăuntru până ce luna nu reapăru pe cer a patra oară. Atunci descoperi iarăşi 
oala, scoase copilaşii şi-i puse jos pe o rogojină. Ei erau acum mărişori şi voinici, 
râdeau şi se jucau. Biata femeie nu ştia ce să le mai facă şi cum să-i îngrijească mai 
bine. Dar niciodată nu-i hrănea şi nu-i spăla decât pe înserat, când nu mai rămânea 
nimeni pe uliţa satului. Pasămite, se ferea cit putea de oameni şi mai ales de celelalte 
neveste ale regelui, care o batjocoreau şi aşa cât puteau. De multe ori când se 
întorcea de la câmp găsea apa vărsată în toată casa şi cenuşa din vatră răspândită 
pretutindeni. De aceea ea opri copiii să iasă vreodată din casă şi să intre în vorbă cu 
oricine din sat, spunându-le că ciorile aveau să-i ucidă. Anii trecură, cei doi prunci 
crescură, se făcură mari şi frumoşi, dar nume n-aveau. Atunci mama lor se hotări să-i 
spună fetei Ucombecatsini. Băiatul însă se rugă să nu-i dea niciun nume, căci voia să- 
l primească de la tatăl lui, când avea să intre în rândul bărbaţilor. 


Odată, într-o după-amiază, în timp ce mama lor era la săpat, Ucombecatsini îi spuse 
fratelui ei: 

— Iar au vărsat ciorile apa din cofa mamei. Hai să-i aducem alta de la râu. 

— Oare nu ne-a oprit ea să ieşim din casă singuri? Dacă ne vede cineva? 

— Cine să ne vadă? Toată lumea e la săpat şi o să ne întoarcem repede. 

Băiatul se învoi şi cei doi fraţi plecară la râu cu cofa. După ce o umplură, fata îi 
spuse băiatului să i-o pună pe cap. 

De jur împrejur amuţiseră şi păsările şi vântul: firea întreagă părea încremenită în 
faţa frumuseţii celor doi copii ai reginei. Pasămite, băiatul era mult mai deschis la 
culoare decât ceilalţi oameni din craal, iar fata strălucea ca un luceafăr din creştetul 
capului şi până în tălpi. 

Tinerii însă nu ştiau nimic din toate acestea şi voiau să se întoarcăacasă. Tocmai 


atunci se 
îndreptă spre ei un şir lung de oameni, care păreau că vinde departe. în 
dreptul lor străinii se opriră 


şi primul îi ceru fetei: 

— Dă-mi apă să beau, o rugă el. 

Fata îi dădu apă într-o cană. Veni apoi al doilea şi al treilea, făcându-i aceeaşi 
rugăminte şi aşa până la ultimul dintre călători. Ea le dădu la toţi să bea şi după ce-i 
mulţumiră, primul întrebă: 

— Din ce craal eşti, fată frumoasă? 

— Din acela de pe deal. 

— Şi care ţi-e locuinţa? 

— Cea de lângă intrarea mare. 

— Cine e regină acolo? 

— Chiar mama noastră. Dar pentru că n-a avut multă vreme copii, regele i- 

a mutat casa lângă poartă. Dar voi cine sunteţi şi de unde veniți? 

— Noi, îi răspunse străinul, facem parte din tribul Abahwebu şi am plecat 
să căutăm o fată frumoasă şi s-o peţim pentru regele nostru, căruia i-a venit vremea 
să se însoare. El însă e din alt neam decât noi. Rămâi cu bine, fată frumoasă. 

Zicând aceasta, omul o pomi la drum şi după el tot şirul de călători care-l însoțeau. 

Seara, când veni de la muncă, mama îi întrebă pe copii: 

— Cine a adus apa? 

— Noi, răspunseră ei. 

— Oare nu v-am oprit să ieşiţi din casă şi s-o porniţi singuri la drum? Cu cine 
v-aţi întâlnit? 

— Cu nimeni din sat, mamă! Să ştii că eu sunt vinovată, eu m-am rugat de 
fratele meu să iasă cu mine să-mi ajute la apă. Dar oamenii cu care ne-am întâlnit erau 
Abahwebu şi nu ştiau nimic despre noi. 

Trecu ce trecu de la această întâmplare, când iată că într-o zi oamenii din craal se 
treziră cu o cireada de vite cum nu se mai pomenise, la intrarea mare, şi cu peţitori 
din partea unui rege tânăr. 

— Am venit s-o peţim pe fiica regelui vostru, spuseră cei ce aduseseră vitele 
în dar. 

în vremea aceasta sosise şi regele, care le răspunse cu mare durere: 

— Rău îmi pare din suflet, dar eu nu am nicio fată; ba niciun alt copil! 
Nevestele pe care le-am avut nu s-au învrednicit să-mi dăruiască decât ciori! 

— Cum se poate să ne spui una ca asta, mărite rege, doar noi am vorbit cu 
fiica măriei tale! 

— Râdeţi de mine şi de durerea mea, oameni buni, cine nu şi-ar da fata după 


un rege care trimite în dar asemenea vite! Credeţi-mă, n-am alţi copii decât nişte ciori! 

— Mărite rege, spuse atunci unul din tribul Abahwebu, căci aceştia erau 
peţitorii, uite, am să-ţi arăt şi coliba în care fata mi-a spus că locuieşte. Uite, este cea 
de colo, de lângă poartă. 

— Cum să am acolo copil, străine, în coliba aceea stă ultima din nevestele 
mele, cea care nici măcar la o cioară n-a dat viaţă. 

în clipa aceea însă, ieşi din colibă a treia nevastă a regelui, cea mai tânără şi spuse 
cu glas tare: 


— Te înşeli, mărite rege. Uite colo, fiica şi fiul tău! 

Mare larmă se făcu atunci în mulţime, căci din colibă ieşi Ucombecatsini, mai 
strălucitoare ca luceafărul serii, urmată de fratele ei. Bătrânul rege nu mai ştia ce să 
facă de atâta bucurie, dar nici nu mai ştia ce să le spună peţitorilor, ca să nu creadă 
că-i minţise. Se întoarse, aşadar, către soţia lui şi o întrebă: 

— Cum de au luat viaţă şi cum de au crescut aceşti copii ai mei şi de ce n-am 
ştiut de soarta lor? 

— Cum au luat viaţă, mărite rege, este taina mea. Cum am izbutit să-i 
cresc n-are rost să-ţi mai spun acum. De ascuns, e adevărat, i-am ascuns de răul 
celor două neveste ale tale, care ţi-au născut ciori. Ţi-aduci aminte, mărite rege, de 
câte ori am venit şi am plâns în faţa ta, rugându-te să le potoleşti îndrăzneala şi să te 
înduri de mine? Dar n-ai vrut să mă asculţi: ciorile îmi vărsau apa pe jos şi-mi 
umpleau casa de cenuşă. Dar dacă ar fi aliat că am doi copii aşa frumoşi, le-ar fi scos 
ochii cu ghearele şi i-ar fi ucis! De aceea te-am lipsit de aceşti copii, stăpâne. Şi acum 
o să dau eu fata în mâinile peţitorilor ei! 

Zicând acestea, regina o luă pe Ucombecatsini de mână şi o încredința slujitorilor 
care veniseră s-o peţească. 

Băiatul însă rămase lângă mama lui, căreia întreg craalul îi arătă mare cinste, 
slăvind-o pentru vrednicia ei. 


Legenda hienei celei lacome 
poveste sud-africană 


O hienă dobândise odată un os bunicel, cu care fugise la malul apei apropiate, cu 
gândul să se ospăteze acolo cu el în linişte. Când fu însă gata să-şi înceapă prânzul, 
privirea îi căzu pe luciul apei, în care se oglindea luna. Prin nu ştiu ce înşelător 
tremur al undei cristaline, chipul lunii oglindit de apa limpede i se păru hienei 
lacome şi înfometate o bucată de carne. Ea se năpusti asupra ei, lăsând în iarbă osul. 
Dar nu izbuti să ajungă la bucata de carne, pe care o bănuise la fundul apei, că apa 
se tulbură şi ea se întoarse, aşteptând mofluză şi răbdătoare să se limpezească, să 
poată vedea mai bine unde se află ascunsă carnea. într-adevăr, undele se aşezau 
liniştite în matca lor, chipul lunii se vedea din nou clar pe luciul apei şi hiena cea 
lacomă se năpusti iarăşi asupra ei. 

Şi aşa, de multe ori, de foarte multe ori. 

între timp însă, o altă hienă se apropie tiptil de locul acela şi găsind pe jos osul 
disprețuit de surata ei, îl înşfacă şi o luă la sănătoasa cu el cu tot. 

Prima hienă insă nu înceta să sară în apă după închipuita bucată de came. Puțin 
cite puţin, multe alte animale ale pădurii se strânseră în jurul hienei, care nu 
contenea să se afunde în lac, încercând să prindă chipul lunii. De fiecare dată ieşea 
la mal mai hămesită şi mai ponosită. De aceea, se spune, până în zilele noastre: „Eşti 
ca hiena care şi-a disprețuit osul, întinzându-şi botul să apuce luna”. 


Takise 


poveste senegaleză 


O vacă din turma unui peul, venindu-i vremea de fătat, s-a despărţit de celelalte 
animale şi s-a dus într-un lugan’® părăsit, unde a dat naştere unui viţeluş de toată 


265 fermă, teren cultivat, gospodărie 


frumuseţea. După aceea, vaca s- a întors la turmă. în zadar au căutat toţi viţelul, 
acoperit de ierburi şi frunze, el nu a putut fi găsit. A dat peste el mai târziu o bătrână 
care căuta plante mirositoare, ca să-şi prepare cuş-cuş-ul. Bătrâna l- a luat acasă, l-a 
spălat, l-a îngrijit, iar viţeluşul creştea şi se făcea din ce în ce mai frumos, spre 


265 fermă, teren cultivat, gospodărie 


bucuria bătrânei, care nu avea pe nimeni şi-l iubea ca pe un copil. 

Odată, se întâmplă să-l vadă pe Takise, aşa-i spunea bătrâna viţelului, un măcelar ce 
căuta marfa. 

— îţi dau un preţ bun, vinde-mi mie vita aceasta, îi spuse măcelarul bătrânei. 

— Nu e de vânzare, omule, vezi-ţi de drum! Oricât mi-ai da pe vițel, nu-l 
vând. 

Măcelarul, furios, se duse la sultan şi-i spuse: 

— Sarty!' mărit, bătrâna Zeinebu are un vițel atât de gras şi frumos, încât 
numai Măria Ta îl poţi mânca! 

Atunci sultanul trimise degrabă pe mai marele măcelarilor cu şase slugi regeşti să 
aducă animalul. 

Bătrâna le spuse şi lor ceea ce îi spusese prima oară măcelarului. Dar fu în zadar: 
porunca era dată de rege şi nu încăpea tocmeală. Ea începu atunci să se vaite şi-i 
rugă să i-l lase măcar până a doua zi de dimineaţă. 

Dar în ziua următoare, când se apropiară de el, viţelul începu să sufle, să sforăie şi 
să dea cu corniţele, de-i împrăştie pe toţi oamenii regelui, cât ai clipi din ochi. 

— Vorbeşte-i animalului tău, babo, făcu mai marele măcelarilor domneşti, că 
altfel să ştii c-o păţeşti cu sarty-ul. 

Atunci bătrâna se duse la urechea viţelului şi-i spuse: 

— Dragul meu Takise, n-avem ce face, trebuie să ne supunem regelui, lasă-i 
pe oamenii aceştia să te ia. 

Atunci vițelul se supuse şi slugile împărăteşti îl legară şi-l duseră la stăpânul lor. 
Bătrâna îi însoţi, căci nu se îndura să se despartă de vițel. Când fu să-l taie, animalul 
sforăi şi suflă din nou asupra măcelarilor şi nimeni nu mai fu în stare să se apropie de 
el. 

— Dacă nu-ţi potoleşti animalul, să ştii că pun să-ţi taie ţie capul, făcu atunci 
sultanul mânios. 

Cu mare durere, bătrâna îi şopti atunci lui Takise să se lase tăiat dacă vrea să-i scape 
ei viaţa. 

Viţelul o ascultă şi de data aceasta, iar după ce-l tăiară şi-l făcură mici bucăţi, carnea 
fu dusă în 
bucătăria sarty-ului, iar oasele şi grăsimea le primi bătrâna. 

Cu durere în inimă, ea plecă acasă şi aşeză aceste rămăşiţe într-un vas mare de 
pământ, pe care-l puse deoparte, pentru că i-ar fi fost peste putinţă să se atingă 
vreodată de ele. 

Bătrâna îşi reluă vechile obiceiuri: se ducea după plante şi acum zăbovea mai mult în 
afara casei, fiindu-i urât fără Takise. 

Dar care nu-i fu uimirea, că ori de câte ori pleca şi se întorcea mai târziu, găsea 
coliba dereticată şi oalele umplute cu apă! Azi aşa, mâine aşa, până când într-o zi ea se 
hotări să se aşeze la pândă, să vadă ce se petrece la ea când lipseşte de-acasă. într-o zi 
se pregăti să plece, dar ocoli doar coliba şi se opri să se uite printr-o crăpătură ce se 
afla în peretele de nuiele. Şi ce-i fu dat să vadă? Din vasul de pământ în care păstrase 
rămăşiţele viţelului sacrificat, răsăriseră deodată două fete zvelte şi frumoase, care se 
apucară pe dată să deretice casa. Pasămite una se născuse din oasele lui Takise, 
cealaltă din grăsimea lui. Bătrâna intră repede în colibă. Văzând-o, cele două copile 
fugiră să se ascundă în vasul lor de pământ, dar ea nu le lăsă: 

— Rămâneţi cu mine şi nu fugiţi, le rugă ea. Eu sunt singură şi voi o să fiţi 
copilele mele dragi. 

în amintirea viţeluşului, ea u dete fecioarei celei mai mari, care era de o neasemuită 


rege, sei de trib 


frumuseţe, 
numele de Takise, iar celeilalte Aisa. Fetele nu ieşeau din colibă, ca să nu fie văzute de 
cineva. 

Au trăit ele multă vreme fericite şi în linişte, până când într-o zi unui gambari care 
trecea pe acolo i se făcu sete şi intră în colibă cerând apă. Neavând timp să se ascundă 
şi fiind singură, Takise n-avu încotro şi-i dete străinului apă. Dar acesta rămase cu 
ulcica în mână şi uită să bea, încremenit de frumuseţea fetei. Curând după aceea, când 
se întâlni cu regele, el îi spuse: 

— Am văzut, mărite rege, o fată atât de frumoasă, încât nu poate avea alt soţ 
decât un sarty. 

Auzind aceasta, regele îşi trimise degrabă griotul?, însoţit de un slujitor, să 
poftească fata la 
curte. Ea veni împreună cu bătrâna Zei-nebu. Regele îi spuse: 

— Fata ta e neînchipuit de faimoasă şi o s-o iau de soție. 

— Sarty, eu ţi-o dau s-o iei de nevastă, dar să ştii că niciodată ea n-o să 
aibă voie să iasă la soare şi nici să stea pe lângă vreun foc aprins, pentru că s-ar topi 
imediat ca grăsimea. 

— Nu te teme, Zeinebu, fata ta n-o să iasă când soarele va fi sus pe cer şi 
nici n-o să gătească în bucătărie, ca să nu păţească ceva. 

într-adevăr, sarty-ul se ţinu de cuvânt: fata nu ieşea niciodată ziua, iar ia bucătărie 
nu călca. 

Cea care-i purta însă sâmbetele pentru norocul acesta era prima soţie a regelui, 
care se văzuse înlăturată din cauza ei. lată de ce, câteva luni mai târziu, când regele 
plecă într-o călătorie, soţia dinţii o sili pe Takise să prăjească nişte boabe de susan, 
ameninţând-o cu moartea dacă nu se supune. 

Biata fată, singură şi fără prieteni în gospodăria regească, făcu ce i se ceru. însă 
din clipa când se aşeză să păzească boabele de susan care se prăjeau pe foc, începu 
să se topească şi se tot topi până se prefăcu într-un râu, care începu să curgă la vale, 
departe, în afara locuinţei regeşti. 

— M-am dus pe copcă, sunt pierdută! făcu prima soție a regelui. Dacă el o 
să afle că am pus-o să stea lângă plită, mă omoară. 

într-adevăr, nici n-apucă să dea bun sosit şi sarty-u! o strigă pe Takise. Atunci 
soția dintâi se duse şi-i povesti cele întâmplate. 

— Takise, o vreau pe Takise a mea! strigă regele şi începu să alerge spre 
râul ce curgea nu prea departe de locurile acelea. 

Când ajunse la malul lui, urmat de-aproape de prima lui soţie, regele se prefăcu în 
hipopotam şi soţia lui, care nu-l putea părăsi, în caiman. Amândoi intrară în apă şi se 
spune că de atunci hipopotamii şi caimanii n-au mai părăsit niciodată lacurile şi 
unele râuri. 


O piatră acoperită cu muşchi 
poveste dn Sierra Leone 


într-o pădure trăia un păianjen uriaş, care se hrănea pe sine şi pe copiii lui numai 
din prăzi, din ce putea fura şi dobândi prin înşelăciune în stânga şi în dreapta. Era 
una din făpturile cele mai nesuferite celorlalte animale, cu atât mai mult cu cât părea 
întotdeauna blând şi binevoitor. 


-Opoe pard, menestrel, înspecial pe lângă regi şi şefi de 


într-o zi, căutând flămând ceva cu ce să-şi potolească foamea, păianjenul se opri în 
faţa unei pietre mari, îmbrăcată într-un muşchi verde, neobişnuit de frumos şi 
mătăsos. Cum de nu văzuse el niciodată piatra aceasta? se întreba păianjenul. 
Trebuia să se ascundă o grămadă de insecte în muşchiul des ce-o acoperea. 

— Uite, spuse el tare, o piatră acoperită cu muşchi! Şi cum spuse 
cuvintele acestea, păianjenul căzu la pământ ca trăsnit. Nu-şi veni în fire decât seara 
târziu, după asfinţitul soarelui. „Ei, ei, straşnică descoperire am făcut”, gândi el. 
Piatra asta o să prindă pentru mine mai multă pradă decât am izbutit eu să 
dobândesc în toată viaţa. 

Ziua următoare, păianjenul se sculă devreme şi se duse ca din întâmplare la pârâu, 
unde ştia că se adapă capra sălbatecă. într-adevăr, o găsi acolo. 

— Bună dimineaţa, vecină, intră el în vorbă, mieros. Capra nu-i răspunse, 
făcându-se că n-a auzit. 

— Vecino, dacă ai băut apă, n-ai vrea să mergem acum împreună după 
hrană? Eu voi vâna insecte, iar pentru tine ştiu un loc cu o iarbă minunată. 

— Nu, nu merg, răspunse capra morocănoasă. 

— Hai, vecino, numai să vezi la ce păşune grasă şi frumoasă o să te duc. 

în cele din urmă, capra se lăsă înduplecată şi din una în alta ajunseră în fața pietrei 
cu pricina. 

— Ia te uită ce piatră! făcu păianjenul, păzindu-se să isprăvească vorba 
fermecată. 

— Da, se minună capra, ce piatră acoperită cu muşchi! în aceeaşi clipă, ea 
căzu jos fără simţire, păianjenul fugi să-şi cheme liota de copii şi cu toţii uciseră 
capra şi o mâncară. 

în ziua următoare, vicleana insectă îl pofti pe cerb să vâneze împreună cu el. Când 
ajunseră în faţa pietrei, păianjenul lăsă cerbul puţin singur, rugându-l să-l aştepte 
acolo până va găsi niscaiva vietăţi de prins. Pasămite el plecase să-şi cheme copiii, 
nădăjduind ca cerbul singur să rostească cuvintele vrăjite. Aşa se şi întâmplă. Cerbul 
se minună şi el de podoaba frumoasă a pietrei, căzu jos şi soarta lui fu aidoma cu a 
caprei sălbatice. 

în vremea aceasta, Filenbamba, cerbul cel mai bătrân şi mai înţelept al pădurii, 
căutându-l pe cel ce pierise, care era din neamul său, află că plecase într-o zi la 
vânătoare cu păianjenul şi că de atunci nu se mai întorsese. Cu acest prilej mai află, 
întrebând pe unii şi pe alţii, că toţi cei ce vânau cu păianjenul nu se mai întorceau Ia 
casele lor. Văzând aşa, Filenbamba, se aşeză la pândă şi urmărindu-l pe păianjen, 
când acesta o porni de dimineaţă să-şi caute un tovarăş, văzu că în ziua aceea 
izbutise s-o înduplece pe antilopă să-l însoţească. Ajungând în faţa pietrei, păianjenul 
nici nu apucase să se îndepărteze ca să-şi cheme copiii, când sărmana antilopă îl 
chemă înapoi, ca să-i spuie: 

— Ai văzut, vecine, ce piatră acoperită cu muşchi?! Antilopa căzu jos ca şi 
moartă, iar ceea ce nu făcuse piatra, împlini degrabă familia crudă şi lacomă a 
păianjenului. 

„Aha, va să zică, aşa stau lucrurile, se cutremură Filenbamba, îngrozit de cele ce 
văzuse. Stai că- ţi arăt eu ţie!” 

în dimineaţa următoare, cerbul cel vârstnic făcu în aşa fel încât ieşi în calea 
păianjenului. Acesta se bucură în sinea lui şi cu acelaşi glas blajin şi prietenos îl 
invită să caute hrană împreună. 

O porniră de-a dreptul spre piatra minunată şi păianjenul îl rugă pe Filenbamba să 
aştepte puţin în faţa ei. Cerbul insă începu să pască şi se depărta îndeajuns de locul 
acela. 


De ce ai plecat de aici? îl luă păianjenul în primire, plin de ciudă. 

De ce să nu plec? făcu cerbul mirat. 

Uite aşa. N-aveai nimic de văzut aici? 

Ce să văd? 

Uite-te şi tu puţin înjur, vecine, tu n-ai ochi? 

Şi dacă am? Ce vrei să văd? 

Uite colo, piatra aceea! 

Piatra aceea... ce-i cu ea? 

Cum ce-i cu ea? Nu vezi cum e? făcu păianjenul din ce în ce mai scos din 


Cum să fie, o piatră verde! îi răspunse cerbul liniştit. 
Aşa ţi se pare, că-i o piatră verde? Dar nu vezi cu ce-i acoperită? Spune 


şi tu cu ce-i acoperită, să văd, poate că nu ştii! 


fire. 


Şi dacă nu ştiu, de ce nu mă înveţi tu, urmă cerbul ferindu-se să-şi iasă din 


Uite, spune după mine: o piatră acoperită... spune! 

O piatră acoperită... 

Cu ce e acoperită, cerb afurisit? 

Păi, n-ai spus că mă înveţi tu? 

Fie, spune iarăşi după mine: o piatră acoperită... 

O piatră acoperită... 

Cu muşchi! Furia păianjenului îl dusese la pierzanie şi el căzuse în 


propria lui cursă. Rostind cuvintele fermecate, îşi pierdu cunoştinţa şi rămase pe 
pământ, nemişcat. în vremea aceasta, cerbul chemă degrabă toate animalele pădurii, 
care se aflau în apropiere, le arătă ce se întâmplase şi le învăţă să se păzească de 
piatra acoperită cu muşchi. Chibzuiră apoi cu toţii ce să facă cu păianjenul. Cei mai 
mulţi socotiră că trebuie ucis. 

Cerbul însă explică animalelor că era o pedeapsă mai potrivită să-l alunge din 
locurile acelea, ceea ce şi făcură, cu ajutorul vântului care-l purtă pe păianjen până 
departe de tot, dincolo de copacii şi ierburile ocrotitoare ale pădurii, în nisipurile 
fierbinţi ale deşertului. 


Ghicitorul pus la încercare 

vedea în viitor. Oamenii îl iubeau şi veneau de pretutindeni să-i ceară sfatul şi 
ajutorul, rugându-l să le spună la ce să se aştepte. Pentru fiecare avea o vorbă bună 
şi încetul cu încetul faima lui ajunse până la urechile sultanului. Voind să-l încerce şi 
să vadă cât de îndreptăţită era încrederea pe care i-o arătau oamenii, sultanul spuse 
adunării lui de sfetnici: 

— Părerea mea este că omul acesta nu ştie nimic! 

Multe glasuri se împotriviră cuvintelor sultanului, dar el rămase neclintit şi ceru 
să fie căutat omul şi adus în faţa sa, pentru a răspunde unei întrebări pe care voia să 
i-o pună el însuşi. 

— ar de-mi va răspunde cum se cuvine, îl voi cinsti şi încărca cu bogății, 
iar de nu, îl voi scurta de cap, ca să nu mai înşele lumea. 

Oamenii, speriaţi de cuvintele sultanului, îi răspunseră din nou cu smerenie: 

— Doamne, să ştii că prezicătorul e om cu mare înţelepciune. 

— Vom vedea, sfârşi sultanul, atunci când mi-l veţi aduce. 

După câteva zile de căutare, omul fu adus în faţa stăpânului şi acesta îl întâmpină 
cu următoarele cuvinte: 

— Lumea spune că ştii multe lucruri şi că ai pătruns taina de a înțelege ce 
spun mătăniile. Vorbeşte-ne şi nouă despre ceea ce a descoperit înţelepciunea ta. 

Speriat şi temându-se să nu fie la mijloc vreo pâră adusă împotriva lui, ghicitorul 
răspunse, alb la faţă şi cu glas tremurător: 

— Nu ştiu nimic. Măria Ta... 

întâi, sultanul prinse a râde şi adăugă: 

— Lasă vorba asta. Toată lumea aici de faţă s-a bucurat de binefacerile 
înţelepciunii tale. 

Prezicătorul lăsă capul adânc în pământ şi tăcu. Atunci sultanul se mânie şi strigă: 

— Cum adică, tot poporul meu a folosit sfaturile tale, iar în faţa mea taci 
şi nu vrei să-mi răspunzi? 

Temându-se de furia sultanului, unul din sfetnicii lui încercă să-şi domolească 
stăpânul: 

— Doamne, noi ţi-am mai spus: omul acesta e plin de înţelepciune. 
întreabă-l ceva şi el îți va răspunde. 

— Bine. Uite care e întrebarea mea: să-mi spui cum va fi anul care vine 
pentru noi toți. Şi dacă răspunsul tău se va dovedi adevărat, te aşteaptă şi bogăţie 
şi cinstire din partea mea, iară de nu, voi porunci să ţi se taie capul. 

Bietul prezicător se pierdu mai rău cu firea. 

— Ei, care-i răspunsul? voi să afle sultanul. 

— Mărite sultan, am o prevestire de rău pentru mine însumi şi atâta tot. 

Apoi bietul om îşi ieşi din minţi, scoase pumnalul cu care se răni la un deget. 

— A înnebunit, mărite doamne, şoptiră cei din adunare. Luaţi-i cuțitul. 

— Ce-i omule cu tine? zise sultanul. Te-ai pierdut cu firea? 

— Mărite sultan, răspunse atunci ghicitorul, alb de spaimă, m-a părăsit darul 
prezicerii. 

— în şapte zile să-mi dai răspunsul la întrebarea pe care ţi-am pus-o, că de 
nu, unde-ţi stau picioarele acolo îţi va sta şi capul. 

Oamenii din adunare se răspândiră care încotro, numai prezicătorul rămase pe loc 
înspăimântat şi zăpăcit. Se legă atunci cu jurământ să nu mănânce, să nu bea şi să 
nu vorbească până ce nu avea să găsească răspuns la întrebarea sultanului. Se 
hotări să plece în pustiu şi să-şi găsească acolo un loc de reculegere. Seara, la 
asfinţit şi dimineaţa când purpura zorilor vestea venirea zilei, el îşi aşeza covoraşul 


Ghicitorul pus la încercare 

niciun răspuns: mătăniile tăceau. 
în ziua dinaintea celei când trebuia să ducă sultanului răspunsul, prezicătorul 
aproape că-şi 


aştepta sfârşitul şi ar fi dorit să-şi dea duhul, acolo sub copacul unde petrecuse 
ultimele zile. Dar în vreme ce stătea aşa culcat şi se gândea cum să-şi primească 
moartea, numai ce vede ieşind, din umbra trunchiului de copac, un şarpe bătrân, dar 
neobişnuit de mare şi puternic. 

Sub stăpânirea primului imbold al spaimei, omul sări în sus, puse mâna pe suliță şi 
se dete câţiva paşi înapoi. Dar şarpele se încolăci de câteva ori în jurul lui însuşi, 
apoi ridicând capul, întrebă: 

— De ce vrei să fugi? 

— M-ai speriat şi am vrut să mă apăr. 

— N-ai de ce să te sperii, am venit aici ca să-ți vorbesc şi nicidecum să-ți fac 
vreun rău. 

Neştiind ce să creadă, pentru că nu i se întâmplase vreodată să audă un şarpe 
vorbind, 
prezicătorul îşi cuprinse obrazul în palme şi spuse: 

— Ce crezare să-ţi dau? N-am mai văzut un şarpe cu grai omenesc! 

— Uite, vezi astăzi, râse şarpele. 

— N-am nicio încredere în tine, zise omul îndoit. 

— Atunci hai să facem o învoială. 

— Bine, răspunse ghicitorul. 

Şarpele trase atunci cu vârful comos al cozii un cerc în jurul lui, cât țarcul unei 
cămile, şi aşezându-se în mijloc spuse: 

— Jur că n-o să-ţi fac niciun rău dacă nu mă sileşti să-l fac. Apoi ieşi din 
cerc şi în locul lui trecu prezicătorul, care făcu acelaşi jurământ. 

Pe urmă au stat de vorbă spunându-şi multe şi în cele din urmă şarpele îl întrebă pe 
om: 

— Ce vânt te-a adus aici, în ţara mea? 

— Sultanul mi-a cerut să-i prevestesc cum va fi anul viitor. Dar puterea 
mea de prezicere m-a părăsit şi am venit în pustietăţile acestea, unde de zile întregi 
nu fac altceva decât să mă străduiesc în fel şi chip să aflu răspunsul. 

— Şi l-ai aflat? întrebă şarpele. 

— Nu. 

— Ce-mi dai dacă-ți spun eu răspunsul? 

— Tot ce o să-mi ceri. 

— Ce ţi-a făgăduit sultanul dacă afli răspunsul la întrebare? 

— Multe animale. 

— Dacă-ţi spun cum va fi anul viitor, îmi dăruieşti jumătate din ele. 

— Nu jumătate, ci pe toate ți le aduc! 

— N-am nevoie de toate. Păstrează jumătate din ele şi dă-mi cealaltă 
jumătate. 

— Bine. 

— Atunci ascultă şi ține minte ceea ce-i vei spune sultanului: „Pătruns-am 
tainele timpului ce va să vie. A sosit iar vremea faptelor mari. Să ne pregătim să fim 
puternici, să ne pregătim să ne apărăm liniştea. 

Femeia să se cernească cu negru văl, cei buni şi turmele sunt primejduite. 

Oamenii să fie pregătiţi de luptă. Să-şi ascută suliţele ruginite, să-şi înşeueze 
voinicii cai şi să umple burdufurile uscate cu apă, ca să-şi apere liniştea". 

După ce ascultă cu luare-aminte cântecul, prezicătorul îl binecuvântă pe şarpe şi-şi 
luă tălpăşiţa. 

în vremea aceasta era mare zarvă între oamenii din aşezarea lor. Se făceau fel de 
fel de presupuneri: unii spuneau despre el că nu izbutise să afle răspunsul cerut de 


sultan şi că fugise, alţii că rătăcea prin pădure, alţii că-şi dăduse duhul. Ziua a şaptea 
însă nu se încheiase şi tocmai când toate speranţele de a-l mai vedea încetaseră, se 
ivi departe un nor de praf, din mijlocul căruia se desprinse un om alergând şi 
cântând. Avea ochii duşi în fundul capului şi buzele arse de sete. 

în mijlocul adunării uluite, prezicătorul strânse mâna sultanului şi nu se aşeză 
până ce nu recită geraar-ul şarpelui. întreaga mulţime fu cuprinsă de o mare 
tulburare, iar sultanul porunci să se taie în cinstea lui cea mai grasă cămilă din 
ocolul său. Apoi le spuse tuturor: 

— Vine vreme de război. Luaţi suliţele şi le ascuţiţi. Hrăniţi-vă bine caii. Să 
fiţi pregătiţi. Ne vom întâlni cu toţii în zorii fiecărei zile şi toată obştea va fi laolaltă. 

Aşa şi făcură. lar după ce isprăviră cu pregătirile de luptă se întâlniră cu toţii la 
apusul şi Ia răsăritul soarelui. Apoi aleseră iscoade, care scrutau zările de jur 
împrejur. Şi iată că într-o bună zi veni vestea: 

— Suntem atacați! 

Dar fiind pregătiţi, oamenii întregului trib ieşiră în calea vrăjmaşilor şi-i izgoniră. 

Nu trecu mult şi aceeaşi ştire le veni din nou prin iscoade. Dar oamenii se apărară 
ca şi prima oară, izbutind să-i gonească pe duşmani. 

în timpul acela n-a fost trib care să nu fi suferit grele pierderi şi mulţi au pierit. 
Singur tribul sultanului, care cunoscuse oracolul şarpelui, rămase întreg şi biruitor. 
După trecerea unui an, sultanul îl chemă pe prezicător şi-i spuse: 

— Sunt mulţumit de tine: ne-ai spus adevărul. Du-te şi ia-ți din ocolurile 
mele o turmă de cămile, una de oi şi capre, una de vite şi una de cai. Este răsplata 
mea. 

Mult s-a bucurat prezicătorul de asemenea dar regesc, dar bucuria lui era umbrită 
de gândul că trebuia să împartă cu şarpele atâta bogăţie. „Oare, gândea el în sinea 
lui, să dau eu asemenea frumuseţe de animale unei jivine înspăimântătoare? 
Bezmetic aş fi să dăruiesc unui şarpe primejdios aceste animale. Mai bine mă duc să-l 
ucid şi pace bună!” 

Şi fără să mai stea mult pe gânduri, scoase sabia din teacă şi se îndreptă spre locul 
unde şarpele i se ivise prima oară. De rândul acesta el dormea, încolăcit la umbra 
copacului. Prezicătorul ridică sabia, ţintindu-i capul pe care voia să i-l reteze dintr-o 
lovitură. Dar nu ştiu cum şi de ce, în clipa următoare, şarpele nu se mai afla pe locul 
lui, pierzându-se în desişul pădurii, iar sabia i se izbi întâi cu putere de locul unde se 
odihnise capul târâtoarei cu puţin înainte, apoi se înfipse mai sus, în trunchiul 
copacului. 

„Blestemată să-mi fie mâna, îşi spuse prezicătorul. Uite, nu l-am nimerit şi acum o 
să se întoarcă şi o să mă facă bucăţi!” Cuprins de spaimă, începu să alerge spre locul 
unde oamenii lui îi păşteau turmele şi cu toţii o luară la goană şi nu se opriră decât 
acasă. 

O vreme ghicitorul se bucură în linişte de toate bunătăţile vieţii. Până când, într-o 
zi, i se înfăţişă iarăşi un trimis al sultanului. 

— Măria-sa te roagă să vii până la el. 

„Ce-o mai fi vrând?” se întrebă prezicătorul din nou neliniştit. 

— înţeleptule, ai mântuit tribul anul trecut. Avem a-ţi mulţumi. Te rugăm 
însă să nu ne laşi şi să spui acum ce ne mai aşteaptă în anul în care am păşit. 

— Eu, doamne? Dar nu ţi-am mai spus că mi-am pierdut darul?... 

— Ferit-a sfântul, făcu sultanul. Dacă nu erai tu, pieream cu toţii în 
războaie. Du-te, ca rândul trecut, şapte zile în deşert şi când te întorci spune-ne ce-ai 
aflat. Iar răsplata mea va fi aceeaşi. 

Cuprins de spaimă, nefericitul prezicător se suci în fel şi chip, dar nu găsi nicio 


cale să scape de pacostea care dăduse din nou peste el. Văzând că n-are încotro, îşi 
spuse în sinea lui: „O să mă duc din nou la şarpe, o să plâng şi o să-mi cer ruşinat 
iertare. Poate că-l înduioşez să mă mai ajute o dată”. 

Zis şi făcut. Se duse şi găsi şarpele întins pe locul unde-l aflase şi ultima oară. 

— Iartă-mă! făcu prezicătorul cu lacrimi în glas. Am fost 
nerecunoscător față de bunătatea pe care mi-ai arătat-o, ţi-am făcut numai rău, 
dar te rog totuşi să mă ierți şi să mă ajuţi, pentru că am intrat din nou într-un 
greu impas: sultanul vrea să ştie ce ni se va mai întâmpla în anul în care ne aflăm. 

Şarpele râse şi râse cu sâsâitul lui gâjâit. 

— Ascultă, omule! Tu ţi-ai făcut partea. Am scăpat cu viaţă, cu toate că tu 
ai încercat tot ce-ai putut ca să-mi curmi zilele. Dar pentru că ploaia vine şi fiindcă în 
toată omenirea aceasta sunt şi fiinţe mai iertătoare decât altele, am să te ajut. 
Ascultă-mă! Oamenii au fost făcuţi să aducă şi durere pe pământ. Pentru că ei au 
născocit uciderea fraţilor lor şi cuvântul „străpunge-l!” Focul pe care tot voi oamenii 
l-aţi adus pe pământ va distruge mare parte din creaţie, dacă nu luaţi seama. Când 
sunteţi lipsiţi de apărare, vă place prietenia şi ajutorul aproapelui. Dar îl dispreţuiţi de 
îndată ce v-aţi atins țelul. Faptele rele vor distruge lumea când ceea ce grăiţi cu buzele 
nu e spus cu inima. 

Te-am ajutat cât am putut, când ai fost la ananghie. lar când am aşteptat de la tine o 
mulţumire sau o răsplată, am primit în schimb o lovitură a săbiei tale. Zgomotul ei, 
praful ce s-a ridicat, spaima care m-a cuprins, săriturile la care m-ai silit m-au făcut să 
mă lovesc ca un bezmetic. Acestea toate mi-au luat auzul. lar adineaori m-ai scârbit cu 
lacrimile, cu prefăcutele tale păreri de rău, cu josnicia şi rugăminţile tale împieliţate. 
Nu te mai aştepta la încredere din parte-mi: ştiu şi eu la ce mă pot aştepta de la tine. 
Şi iată, iţi spun pe dumnezeul meu şi fără nicio îndoială că te socotesc un răufăcător, 
unul care a asuprit pe orfani şi pe cei slabi şi care va plăti pentru nedreptatea din 
urmă. 

Spune-i sultanului care te-a trimis că va urma o secetă ce va pârjoli tot. 

Ierburile vor pieri, copacii singuratici se vor usca, apele curgătoare se vor opri, 
lacurile vor seca, văile şi câmpiile vor crăpa. 

Cei slabi şi săraci, toate turmele vor muri, n-au să scape decât cămilele şi oile negre, 
iar dintre oameni doar cei isteţi şi vajnici. 

Prezicătorul se învârti de două ori pe loc de bucurie şi-i spuse şarpelui: 

— Şarpe, să ştii că simt răul ce ţi-am făcut, precum şi recunoştinţa ce mă 
leagă de tine. Şi n-am s-o uit, îţi făgăduiesc. 

— Bine. O să vedem. 

Grăbindu-se către aşezarea lor, cât îl ţineau puterile, prezicătorul recită în fața 
adunării noul geraar, care-l aflase de la şarpe. Avu apoi parte de mare cinstire din 
partea poporului şi a sultanului. 

A doua zi, acesta din urmă adună întreg tribul. 

— Ne aşteaptă o secetă nimicitoare. Să puneţi toți deoparte de-ale gurii şi 
să vă pregătiți pentru ceea ce avem de îndurat. 

într-adevăr, în anul acela n-au venit nici ploile de toamnă şi nici cele de primăvară. 
Câmpurile şi pădurile s-au uscat, vitele au pierit şi, împreună cu firea, oamenii din 
celelalte triburi s-au prăpădit. 

Sultanul, al cărui trib scăpă şi de astă dată cu bine, se ţinu de cuvânt şi-i dărui 
prezicătorului tot atâtea turme câte primise în anul celălalt. 

„Oare ai de gând să arunci în gura unui şarpe leneş, ce zace la soare, toate aceste 
animale?” se întrebă în sinea lui prezicătorul, căruia păcatul lăcomiei îi muşcase 
pentru totdeauna inima. „Bezmetic ai fi. Dar ţi-ai dat cuvântul şi ai avut cu şarpele o 


învoială. S-o calci şi de data aceasta? Ba am să fac altfel: nu mă mai duc deloc pe la el! 
u Şi urmând acest gând, prezicătorul îşi mână toate turmele acasă, călcându-şi şi de 
rândul acesta vorba dată. 

Nu se scurse însă multă vreme şi sultanul îl chemă din nou şi-l puse să-i spună ce 
avea să mai urmeze după seceta ce-i bântuise. 

— Să spun ce-o să mai... Cuprins de disperare, prezicătorul sări în sus şi 
căzând la pământ rămase pe loc fără simţire. 

Sultanul însă se apropie de el înfuriat şi ridică gârbaciul să-l lovească. 

— De câte ori am poruncit ceva omului acestuia îl apucă necazul şi mi se 
împotriveşte. 

Cu greu izbutiră cei din jur să-i ia sultanului biciul din mână: 

— Să-i spuneţi acestui cârcotaş când o să se trezească să-mi vină cu 
răspunsul în trei zile, altfel îl scurtez cu un cap! 

Cunoscându-l bine pe sultan şi ştiind că n-are ce nădăjdui de la el, prezicătorul 
îngroşă obrazul şi luă iar drumul spre lăcaşul şarpelui. Acesta râse când îl văzu: 

— Iar ai venit la mine? 

— Iar. 

— Şi ce mai vrei? 

— Astăzi mi s-a pus aceeaşi întrebare ca cele dinainte. Şarpele îi spuse 
atunci: 

— Povesteşte-i sultanului că norii vor acoperi din nou cerul. Fulgere vor 
brăzda bolta. Scurte ploi se vor scutura pretutindeni şi ape se vor scurge din nou în 
văi făcându-le să înverzească, să răsară ierburile pe unde cresc de obicei tufişurile, 
iar pomii să se acopere de frunze. Animalele care 
au scăpat din secetă vor da lapte, femeile se vor împodobi din nou, îmbrăcând 
mătăsurile puse deoparte. Ele vor căra vase şi oale şi vor găti din nou feluri 
gustoase pentru soţii lor, îmbiindu-i mereu cu vorbe calde să se înfrupte de mai 
multe ori. 

Iar dragostea dintre soţi îmbătrânită va întineri din nou. Şi mai spune-i că în 
vremea aceasta de joacă şi zburdălnicie se vor naşte fii binecuvântaţi şi strălucitori 
ca fulgerele. 

Şi mai spune-i că flăcăii vor lua fete după placul lor şi că li se vor face 
onoruri şi li se vor închina serbări şi că oamenii astfel dăruiţi îşi vor întoarce 
iarăşi gândul spre fapte vrednice. 

în grabă, prezicătorul fugi la sultan, unde i se făcu o primire mai bucuroasă ca 
niciodată. Puțin după ce-şi depănă geraar-ul, norii acoperiră cerul şi fulgerele 
începură să brăzdeze întunericul, însoţiţi de strigătele de bucurie ale oamenilor, din 
inimile cărora teama începu să piară. Cu toţii făcură şanţuri în jurul colibelor şi 
duseră la adăpost animalele neputincioase. 

Până Ia ziuă se scutură primul nor de ploaie, apoi urmară patru zile de ploaie 
fără contenire. Animalele dădură lapte, de se umplură toate ciuberele. 

Primindu-şi răsplata de la sultan, prezicătorul îşi spuse: „De trei ori şarpele m-a 
salvat de la pieire şi de două ori am călcat învoiala făcută cu el. Să n-o calc şi de 
rândul acesta şi să-i duc acum toate animalele dobândite”. 

— O, şarpe, îi spuse el, aş vrea să-ţi vorbesc astăzi despre trei lucruri. 
Primul este acesta: de câte ori m-ai ajutat eu ţi-am răspuns cu rău la binele ce mi-ai 
făcut. Astăzi mă înfăţişez ţie plin de remuşcări, şi-ţi aduc toate cele primite azi în 
dar. Ia-le şi iartă-mă. Al doilea lucru pe care îl doresc este să fim prieteni. Iar al 


treilea, este acesta: tu, fratele meu, eşti mai înţelept. Spune-mi ceva despre lume şi 
despre viaţă! 


— înainte de toate, răspunse şarpele, în ceea ce priveşte prietenia, eu nu 
mă împrietenesc cu nimeni; după țelul pentru care viețuiesc eu nu fac rău, dar nici 
nu-l ajut pe om. în ceea ce priveşte remuşcarea ta şi animalele pe care mi le-ai adus, 
eu te-am iertat şi ţi le poţi lua înapoi, dar să ştii că darul ţi-a fost primit. 

în privinţa lumii şi a vieţii, îţi pot spune următoarele: lumea există, dar viaţa fără 
lume, nu. Ceea ce oamenii numesc viaţă nu face decât să urmeze întâmplările lumii. 
Când vremea a fost vreme de război, orice om vedea duşmanul său în tabăra 
cealaltă. Aşa s-a făcut că în vremea războiului care a avut loc nu de mult, ai ridicat 
sabia împotriva mea după ce te ajutasem, spunându-ţi în sinea ta: „O să-i retez 
capul!” Când vremea e vreme de secetă, niciun om nu e darnic cu semenii lui şi 
acela a fost timpul când şi tu ai fugit de mine cu animale cu tot. Când vremea e 
vreme de belşug, nu vei găsi pe nimeni atât de mic la suflet sau plin de duşmănie ca 
în timp de restrişte şi acesta a fost timpul când ai venit la mine cu tot ce-ţi fusese 
dăruit. De fiecare dată ai făcut ceea ce te-au împins împrejurările să faci. 

Acum, în sfârşit, să-ţi spun şi despre mine: să ştii că eu nu sunt un şarpe, ci sunt 
soarta. N-ai să mă mai vezi niciodată de aci înainte. Rămâi cu bine. 


lepurele şi luna 


povste somai eză 


Odată, în vremuri străvechi, luna şi-a ales mesager o insectă şi a trimis-o pe 
pământ să le spună oamenilor, din partea ei, următoarele cuvinte: „Aşa cum mor eu 
şi trăiesc murind, aşa o să muriţi şi voi şi murind o să trăiţi”. Insecta, mai înceată, a 
fost ajunsă din urmă de iepure, care s-a oferit să le transmită el oamenilor solia 
lunii. Zis şi făcut. Numai că iepurele a întors puţin mesajul şi astfel a ieşit că oamenii 
vor muri de-a binelea. 

Luna însă a aflat de minciuna iepurelui, iar când acesta s-a întors acasă ea l-a 
întrebat ce-a făcut. Iepurele a tăcut. Atunci luna l-a lovit cu o scândură şi i-a 


intrecerea dintre cameleon şi şopârla 
poveste tanzaniană 


Când a fost creat omul, marele zeu a chemat mai multe animale să hotărască 
asupra noii sale făpturi. între animalele care erau de față, se aflau cameleonul şi 
şopârla. 

Fiind întrebat ce vrea să se întâmple odată şi odată cu omul, cameleonul 
răspunse cu toată hotărârea: 

— Aş vrea ca toţi oamenii să trăiască şi să nu moară niciodată. Dar când 
veni rândul şopârlei, aceasta spuse fără să pregete: 

— Eu aş vrea ca toţi oamenii să moară. 

Neştiind a cui dorinţă s-o împlinească, marele zeu porunci o întrecere între cele 
două animale şi hotări să se dea câştigătorului un scăunel de fildeş. 

Bietul cameleon se strădui să alerge cât îl ţineau puterile. Dar mlădioasa şopârlă, 
alunecând repede printre ierburi, câştigă cu uşurinţă întrecerea. 

De atunci, se spune că a rămas cameleonul cu mersul lui şchiopătat, trădându-şi 
astfel durerea că nu l-a putut salva pe om de moarte. 


De Se nu mai învie oamenii după 
moarte 


poveste tanzaniană 


Odată, în vremuri de demult, oamenii mureau şi după o vreme reveneau la viaţă. 

Străbunii străbunilor celor din neamul Iraku ştiau că oamenii mor şi învie după 
moarte. 

Odată insă, în vremuri de demult, trăia un bărbat care-şi pierduse soţia. Omul o 
jeli ce-o jeli, dar în cele din urmă îşi luă altă nevastă. Copiii lui însă nu lăsau să 
treacă nicio zi fără să se ducă să plângă pe mormântul mamei lor. Şi, de câte ori se 
duceau, stropeau locul unde se afla îngropată mama lor cu lapte curat, proaspăt 
muls, de la vilele cele mai iubite. 

De aceea crescuseră pe mormânt multe ierburi şi flori de o neînchipuită 
frumuseţe, care erau de acum încolo bucuria şi mângâierea copiilor. Azi aşa, mâine 
aşa, pină când mama lor vitregă, cuprinsă de gelozie, se luă după ei să vadă ce fac la 
mormântul mamei lor. Văzând cum îngrijesc florile şi ierburile, ea se mânie mai tare, 
dar tăcu şi aşteptă să plece. Pe urmă, smulse de pe mormânt cât putu din flori şi 
plante şi aşa făcu de mai multe ori. 

Copiii însă veneau din nou şi puneau alte flori şi le udau cu lapte proaspăt. 

Pe vremurile acelea de demult, cerul era aproape de pământ. într-una din zile, 
femeia cea haină veni din nou să smulgă florile de pe mormântul mamei. Dar când 
începu să le tragă afară, ce să vezi, din rădăcini picura sânge! Sângele se ridică la 
cer, iar cerul se depărta de pământ, se înălţă, se bolti şi rămase aşa cum este astăzi. 

De atunci, din acele vremuri străvechi, oamenii nu mai învie după ce-au murit. 


Loa, La cel bogat şi La cel sărac 
poveste tanzaniană 


Loa, lumina, căldura, era mama tuturor făpturilor omeneşti, pe care le ocrotea, dar 
pe care le şi pedepsea pentru nedreptăţi sau alte fapte rele. La începutul timpurilor 
ea hotărâse să rămână pe cer - să fie soarele, ca de acolo să vegheze asupra fiilor ei. 
Aceştia, când ridicau ochii spre soare, se gândeau la Loa şi-i cereau ajutorul. 

într-o zi, ea cobori pe pământ luând înfăţişarea unei bătrâne sărmane, dezbrăcate 
şi plină de răni. Se duse de-a dreptul la casa unui bogat, pe care Loa îl urmărea de 
multă vreme pentru trufia lui şi 


pentru lipsa de omenie cu care se purta faţă de săraci. 

— Hodi?’®, strigă Loa la intrarea în locuinţa bogatului. Acesta îi răspunse: 

— Intră! Şi după ce schimbară saluturile obişnuite, bătrâna îl rugă pe bogat 
s-o găzduiască În noaptea aceea, căci întunericul o prinsese pe drum. 

— Aşa ceva nu se poate, se stropşi bogatul. Cum o să primim între noi o 
fiinţă atât de murdară? 

Atunci Loa plecă mai departe şi în faţa ogrăzii săracului se opri. 

— Intră, măicuţă, se auzi dinlăuntru. 

— M-a apucai noaptea pe drum şi n-am unde îmi pune capul, spuse bătrâna, 
aţi vrea să mă găzduiţi în seara aceasta? 

— Cu dragă inimă, măicuţă, dar să ştii că nu te putem ospăta cu nimic, căci 
bucate nu avem nici pentru noi, spuse săracul. 

— Să se ducă soţia ta în cămara de bucate din catul de sus şi să aducă de 
acolo porumb. 

— Dar n-avem porumb, măicuţă. 

— Să faceţi aşa cum spun eu, stărui străina şi atunci nevasta săracului urcă 
în catul de sus şi spre nespusa ei uimire găsi o încăpere plină de porumb. Luă cu dânsa 
cit putu, cobori cu el şi-l mărunți în piuliţă. Puse apoi ceaunul şi fierse mămăliga. 

— Dar lângă mămăligă n-avem nimic să-ți mai punem în față, îşi ceru gazda 
iertare. 

— Ba aveţi, răspunse Loa, să mai aducă nevasta ta o a doua oală şi s-o aşeze 
pe foc. 

Când apa începu să clocotească şi femeia se uită în ea, nu-i venea să-şi creadă 
ochilor: oala era plină cu came gustoasă din care se înfruptară cu toţii. în dimineaţa 
următoare, înainte de a-şi vedea de dram, bătrâna îl chemă pe sărac şi-i spuse: 

— Eu sunt Loa, mama voastră a tuturor. Vecinul tău cel bogat m-a alungat 
de la uşa lui. Pentru fapta sa va pierde toate vitele şi va deveni un om sărac. Ţie insă ți 
se va umple ograda de vaci şi de viței. Dar să ţii minte, când vecinul tău nevoiaş va 
veni să-ţi ceară ajutor, să nu faci cum a făcut el cu Loa. Aşa îţi poruncesc. 

Sfârşi de vorbit şi se îndreptă cu paşi grăbiţi spre întunecata împărăție a lui Netlang. 

Din ziua aceea însă, bogatului din craalul acela începură să-i moară vitele, una câte 
una. în zadar chemă toţi vracii din împrejurimi. Niciunul nu cunoştea leacuri de ajuns 
de puternice ca să le stăvilească boala. Şi pe măsură ce vitele se stingeau în ograda 
bogatului, ele păreau să se înmulțească în gospodăria celui ce fusese mai înainte 
săracul satului. 

Până când într-o zi acesta se pomeni cu vecinul lui la poartă. 

— Murim de foame. Ajută-ne şi dă-ne o junincă. Poate că va dobândi cu 
timpul un vițel. 

Săracul de odinioară se codi o clipă în sinea lui. Amintindu-şi însă porunca rostită de 
Loa înainte 
de plecare, el ii dădu vecinului animalul cerut. Şi făcu astfel de multe ori, pentru că 
spre mirarea tuturor vacile dăruite bogatului, pedepsit de Loa, nu se înmulţeau, ci 
se opreau întotdeauna la un singur pui. 


Poveste omului care a întâlnit nişte 
oSA Pal mari decă îi nev SEENT 

268 cuvânt prin care se cere încuviințarea de a intra într-o locuință 


în vremuri de demult, doi soţi vârstnici îşi măritaseră fata care pleca apoi la casa ei. 
Bătrânul muncea mai mult la câmp, căci din toate vitele pe care le avusese nu-i mai 
rămăsese în ogradă decât un vițel pe care-l îngrijea cu mare dragoste. Zilnic când se 
întorcea seara aducea iarbă proaspăt tăiată pentru vițel. 

într-o bună zi, numai iată că vine fata celor doi bătrâni plângând în hohote, căci i se 
prăpădise unul din copii. începu şi mama ei să plângă şi plângeau amândouă fără să se 
poală opri pină ce iată că sosi soţul felii. 


268 cuvânt prin care se cere încuviințarea de a intra într-o locuinţă 


— De ce plângeţi atâta? 

Cele două femei îi spuseră ce se întâmplase. Se necăji şi tânărul de pierderea 
copilului, dar casa lor era binecuvântată cu mulți prunci, aşa că de la o vreme el se 
linişti şi ii spuse soacrei sale: 

— Mamă, să ştii că duhul fetii tale nu se va linişti până ce n-ai să tai şi să 
găteşti vițelul din curte! 

Zis şi făcut. Femeii nu-i trebui muli să se hotărască. Tăie vițelul. îl găti şi cit ai zice 
peşte mama, fata şi ginerele îl şi mâncară. 

Seara, când omul veni de la câmp. Se pregăti să se ducă să hrănească viţelul. 
Femeia lui insă îl opri şi-i puse mâncarea în faţă. 

După ce luă cina, omul iar voi să se ducă în ogradă şi femeia iar îl opri. Atunci 
văzu sub masă un os de vită şi pricepu că femeia lui îi ascunde ceva şi-o întrebă 
apăsat: 

— Ce-i cu vițelul, femeie? 

— L-am tăiat şi l-am gătit pentru că fata noastră era cu simţirile pierdute 
după copilaşul ei. 

— Pregăteşte-mi merinde de drum, îi spuse atunci omul supărat peste 
măsură. Voi umbla prin lume şi dacă am să dau peste oameni mai proşti decât tine o 
să mă întorc şi o să vieţuim mai departe ca până acum. lar de nu, acasă nu mă mai 
întorc. 

Zis şi făcut. Omul se găti de drum şi plecă. Merse el ce merse şi intră într-un craal 
unde se întâlni cu un om pe care-l întrebă: 

— A cui e casa aceea? 

— Este a unui copil mare, îi răspunse omul. 

— Şi în casa aceea le merge bine la toți? 

— Unchiul copilului mare a murit acum trei zile, îi răspunse omul. 

— Mulţumesc, umblă sănătos, îi spuse bătrânul şi când o să vii prin părțile 
noastre, coliba noastră îţi va putea oricând servi ca adăpost. 

Zicând acestea, omul se opri în faţa casei despre care vorbise cu bătrânul şi strigă: 

— Hodi! 

— Intră, îi răspunse un glas de fată dinlăuntru. lar când îl văzu, ea îl întrebă: 

— Cine eşti? 

— Am venit din împărăţia morților, unde m-am întâlnit cu unchiul tău. El 
te roagă să-i trimiţi prin mine o mie de capre şi multe lucruri de îmbrăcăminte. 

— Intră mai întâi să guşti ceva, Îl pofti tânăra. 

Şi după ce-l ospăta pe bătrân, îi dete o mie de capre şi o mulţime depiei şi 

blăni moi şi bune. 

„Dacă or fi toţi ca femeia aceasta..gândi bătrânul în sinea lui şi se chibzui cum să 
nu piardă bogăţia dobândită din neghiobia unei muieri fără minte. 

Merse o bucată de drum, adăposti caprele la un prieten şi plecă mai 

departe purtând numai 
pieile 
luate de la femeie, până ce ajunse la un câmp întins pe care lucra un ţăran cu mare 
hărnicie. 

— Ce faci, tinere? întrebă călătorul care avea gândul lui ascuns. 

— Bine. Pe ziua de azi toate veştile sunt bune şi de aceea muncesc cu râvnă. 

— Da? se miră bătrânul. Dar despre ce a poruncit sultanul tot astăzi ai aflat? 

— Nu, n-am aflat, mărturisi țăranul. Spune-mi, rogu-te, ce-a poruncit? 

— Bine, fie. Uite, când stăteam odată aşa, ca dumneata în câmp, am auzit 
crainicul vestind tare: omului acela care-şi sapă ogorul o să-i tăiem astăzi capul! 


— Ce vorbeşti? făcu țăranul îngrozit. Cum să scap? 

— Uite, te ajut eu, îl linişti bătrânul. Eu îţi dau hainele mele şi tu mi le dai 
pe ale tale. Apoi te caţeri sus în vârful bananierului acela. 

Aşa au şi făcut. 

în vremea aceasta venea pe drum cu o falcă în cer şi una în pământ bărbatul acelei 
femei care-i dăduse bătrânului cele o mie de capre şi pieile de îmbrăcăminte. 

— N-ai văzut un om care-şi păştea pe aici nişte animale ce nu erau ale lui? 

— Ce animale? făcu bătrânul. 

— Ia, nişte capre, vreo mie. 

— N-am văzut. Poate o fi cei ce s-a cățărat colo în bananierul acela. 

Fugi omul cel păgubit la copac şi începu să strige de jos: 

— Dă-te jos, hoţ nemernic! Unde-mi sunt caprele? 

— Ce capre, îngăimă ţăranul speriat. N-am nicio capră de la nimeni. 

— Dar pieile pe care le porți ale cui sunt? Tot ale tale? 

— Nu, mi le-a dat omul ce sapă acolo jos ogorul meu, ca să nu mă 
recunoască trimisul sultanului. 

Păgubaşul caprelor înțelese că fusese înşelat şi fugi repede după bătrânul care 
săpa pe ogor. De acesta însă nici urmă. O ştersese de mult, apoi trecuse pe la 
prietenul lui şi-şi luase caprele şi se îndrepta acum spre casă. 

Când ajunse la coliba lor, îşi chemă femeia şi-i spuse: 

— M-am Întors acasă, căci află că am găsit pe drumul meu oameni cu mult 
mai proşti decât tine. 


Minciuna şi adevărul 

într-o bună zi Minciuna şi Adevărul hotărâră să plece împreuna într-o călătorie. 
înainte de a porni. Minciuna îi spuse Adevărului: 

— Hai să ne înţelegem, cumetre: pe unde ne vom duce, ai să stai tu de 
vorbă cu oamenii. E mult mai bine aşa, căci dacă mă vor recunoaşte nu ne va primi 
nimeni. 

Şi aşa făcură. în prima casă unde au cerut găzduire, bărbatul se întorsese tocmai 
de la munca lui de pe ogoare înfometat cerea de mâncare soţiei. Femeia se suci, se 
învârti şi-i spuse în cele din urmă că nu-i putea da prânzul. Pentru că nu avusese timp 
să termine bucatele. 

— Ce spuneţi dumneavoastră, cinstiți oaspeţi de aşa o femeie, care nu e în 
stare să-şi aştepte bărbatul cu mâncarea? Cine credeţi dumneavoastră că porunceşte 
în casa aceasta? 

Bietul Adevăr nu ştia ce să facă: ar fi tăcut, dar omul, necăjit, aştepta răspuns la 
întrebarea lui şi ca să-şi uşureze inima, dar şi ca să-şi ruşineze femeia. 

în cele din urmă. Adevărul spuse, cu jumătate de gură: 

— Chiar dacă nevasta e stăpâni în casă, tot trebuie să fie cu grijă de bărbat. 

Atât i-a trebuit femeii: s-a făcut loc şi i-a alungat pe cei doi călători, cu ocări. 

Merseră ei ce mai merseră, necăjiţi şi cu pântecele goale, până când foamea i-a 
făcut să se oprească din nou în faţa unei colibe, care li s-a părut mare şi frumoasă. 

Când intrară înăuntru, ce să vezi? o droaie de copii se apucaseră să-şi împartă o 
vacă ce fusese tocmai atunci tăiată. 

— Şi tatii nu-i lăsăm nimic? întrebă băiatul cel mare. 


— Cum să nu, făcu sora mijlocie. Uite, i-am pus deoparte capul şi picioarele. 

Puseră carnea la fript, se adunară pâlc şi în scurt timp liota de copii isprăvi de 
înfulecat toată vaca. 

Tocmai atunci sosi şi tatăl lor de la săpatul ogorului. Găsi puse deoparte pentru el 
capul şi picioarele vacii. 

Plin de năduf, el îi întrebă pe călători: 

— Ce gândiţi voi, oameni buni, cum se petrec lucrurile în casa aceasta? Cine 
porunceşte aici? 

De rândul acesta, revoltat de-a binelea. Adevărul răspunse fără ocol: 

— De bună seama că mari şi tari sunt aici copiii! 

Când auzi omul vorba aceasta, se înfurie nevoie mare şi niciuna nici două îi dete 
afară pe călători. 

Aceştia se pomeniră tot pe drum. Mai înfometați ca înainte. Acum insă Minciuna îi 
spuse Adevărului: 

— De aici înainte, dragă prietene, să ştii că eu am să vorbesc cu oamenii şi 
eu o să văd de treburile noastre, că de pe urma dumitale o să pierim de foame. 

— Bine, se învoi Adevărul, să încercăm şi aşa. 

După o bună bucată de drum se opriră din nou într-un sat şi se aşezară să se 
odihnească? la umbră, lângă fântână. Vântul aducea pină la ei ţipetele de jale de care 
narea cuprins tot satul. 

în cele din urmă. Minciuna întrebă o femeie care venise să ia apă, ce se petrecuse la 
ei. 

— A murit buna noastră stăpână, soția regelui şi plângem cu toţii, iar regele 
nu-şi găseşte alinare. 

— Numai dintr-atât? făcu Minciuna. Du-te degrabă şi spune regelui că eu 
sunt în stare să readuc la viaţă şi oameni care au murit de mai mulţi ani. 

Femeia se duse şi se întoarse cu o oaie grasă pe care regele o trimitea în dar 
călătorilor până ce avea răgazul să-i primească. 

A doua zi, ei primiră din nou în dar un berbece bun şi a treia zi la fel. De rândul 
acesta însă. Minciuna făcu pe supărata. 

— Spuneţi-i regelui să se grăbească să ne cheme în faţa lui, căci noi nu 
avem vreme să-l mai aşteptăm. 

Pe dată călătorii fură poftiți în fața regelui. 

Acesta le spuse durerea lui şi-i întrebă ce ar putea face. 

— Slăvite rege, eu pot să-ți aduc soția înapoi din împărăția morților, dar ce- 
mi dai tu în schimb? 

Regele îi promise o parte din toate avuțiile lui, dar Minciuna nu se învoi până ce 
regele nu-i 
făgădui jumătate din tot ce avea. Atunci Minciuna porunci să i se înalțe o încăpere 
bine închisă de jur împrejur, deasupra locului unde fusese îngropată regina. Când 
această cămară fu gata, luă câteva unelte de zidărie şi se băgă înăuntru. Lipi încă o 
dată toate găurile care rămăseseră neastupate apoi începu să bocăne şi să 
trosnească de li se părea celor de afară că cine ştie ce face. Apoi se auzi cum se 
ceartă, de parcă s-ar fi ciorovăit cu mai mulţi deodată. în cele din urmă Minciuna ieşi 
afară şi-i spuse regelui: 

— Măria-ta, treaba e mai încurcată decât am crezut eu la început, 
încercând s-o aduc la viaţă pe soţia ta, iată că m-am pomenit cu tatăl tău trăgând-o 
de picioare şi ţipând: „De ce vrei s-o duci înapoi pe pământ pe femeia aceasta? Mai 
bine înviază-mă pe mine şi o să-ţi dau o avere mult mai mare, căci bogăţiile mele au 
întrecut cu mult pe ale fiului meu.” Dar nici tatăl tău n-a apucat să termine vorba că 


iată a început să strige şi mai tare bunicul tău, care se lăuda că depăşeşte cu mult în 
bogăţie pe tatăl tău şi că o să-mi dea şi mai mult, dacă o să-l readuc printre cei vii. Şi 
aşa bunicul bunicului tău şi toţi strămoşii tăi! Dar ca să nu-ţi fac ziua amară, atât te 
rog, stăpâne, să-mi spui pe cine vrei să aduc printre cei vii: pe tatăl tău sau pe soţia 
ta?! 

Regele îi răspunse hotărât: 

— Fără doar şi poate, pe soția mea! 

— Bine, stăpâne, dar atunci lucrurile se schimbă. Tatăl tău mi-a promis că 
dacă-l aduc pe el Ia viață şi las pe soția ta sub pământ, îmi dă o avere cu mult mai 
mare decât tine. Eu pierd dacă-ţi îndeplinesc dorinţa. în schimb, dacă îmi dai într- 
adevăr jumătate din toată averea ta o să-l întorc pe bătrân în împărăţia morţilor. 

Toţi sfetnicii tânărului rege, care-l ajutaseră să-l înlăture pe bătrânul tiran ce-i 
chinuise mulţi zeci de ani, săriră cu gura: 

— Lasă-l, slăvite doamne, unde e! 

Regele însuşi, aducându-şi aminte cât îl făcuse bătrânul său tată să sufere, încuviinţă 
oftând: 

— Bine. Fie şi aşa. 

— Cum aşa, doamne? Ca să-l las pe tatăl Măriei Tale unde e trebuie să-mi 
dai pe dată ceea ce mi-ai făgăduit pentru soția ta. 

— Fie! Să rămână amândoi, şi tatăl şi soția mea, unde sunt, iar tu ia-ți ce 
ţi-am dăruit şi duceţi-vă sănătoşi unde vă e drumul. 

Zicând acestea, regele porunci să se dea celor doi călători toate lucrurile scumpe 
şi merindele făgăduite. Şi aşa, cu câţiva măgari încărcaţi, ei o porniră la drum, 
lăsând în urmă păcăliţi pe cei care 


din prostie crezuseră în Minciună. 


Oul de aur 

într-un craal îndepărtat, aproape de pădure, doi soţi aveau o mulţime de păsări, vaci, 
viței şi capre pe care le îngrijeau zi şi noapte, căci animalele erau bunul lor cel mai de 
preţ. Pământul uscat dădea roade puţine, aşa că oamenii trebuiau să hrănească 
păsările şi animalele cu ierburi culese din pădure, cu scoici şi melcişori strânşi din 
vadul unui râu subţirel ce curgea departe de sat. 

Omul ar fi făcut price ca să devină şi el căpetenie în satul lor sau în altul, să aibă 
ajutoare şi arme frumos lucrate, iar femeia să vadă în ogradă de zece ori mai multe 
animale decât aveau. Aceasta era pricina pentru care se lipseau de carnea gustoasă a 
animalelor, hrănindu-se mai mult cu porumb prăjit, cu turte de mei şi cu mierea 
albinelor din scorburi şi nu se îndurau decât rareori să gătească o pasăre din coteţul 
lor. 

Copii nu aveau, aşa că animalele li se înmulţeau pe zi ce trecea. 

— Ce bine ar fi să fim şi noi bogaţi şi puternici ca mai marele nostru, grăia 
omul seara, către femeia lui. 

— Dar nu suntem şi noi bogaţi, omule? Doar nu ne lipsesc acum nici vitele, 
nici păsările şi nici oalele cu miere. Când o să moară căpetenia noastră, oamenii te vor 
alege, fără nicio îndoială, pe tine în locul lui! 

— Crezi aşa, femeie? Dar ce, eu am atâţia războinici ca el? Am sulițe aşa 
frumos lucrate, atâtea arcuri, săgeți, piei şi câte altețe? 

— Nu avem fiindcă am strâns şi am tot strâns şi nu ne-am bucurat de nimic. 
N-am dat nimic şi n- am folosit nimic. Uite, eu m-am săturat de mâncat numai rădăcini, 
boabe şi miere. Mâine, nu mai departe, am să tai o rață din curte s-o fac ciorbă. 

Bărbatul se învoi şi a doua zi dis-de-dimineaţă femeia se duse în ograda păsărilor 
drept la rața căreia ii pusese gând rău. Dar rața tocmai oua şi femeia se duse în casă să 
pregătească între timp mâncarea păsărilor. Când se întoarse şi voi să ia oul, rămase 
încremenită: în paiele cuibarului strălucea un minunat ou de aur! îl luă repede în mână 
crezând că visează: oul mai era cald, dar părea desprins din strălucirea soarelui, era cu 
totul şi cu totul de aur! 

Femeia fugi atunci în ograda vitelor, să-şi strige bărbatul. în casă desfăcu pumnii şi-i 
arătă minunea. Omul, să-şi piardă graiul de uimire şi de bucurie! 

Cei doi soţi puseră oul bine şi din ziua aceea începură să hrănească rața, dându-i în 
cioc seminţele cele mai bune pe care le dobândeau, ba îi dădeau să bea şi lapte 
amestecat cu miere. Raţei îi mergea minunat: se îngrăşase şi se legăna agale prin 
curte, lăsându-se când pe un picior, când pe celălalt, dar ouă nu mai făcu de niciun fel. 

— Ce-o fi având rața noastră minunată? se tot întrebau cei doi soţi 
aşteptând cu nerăbdare ziua următoare, doar-doar s-o mai ivi un ou de aur în cuibar. 
Dar nu se arătă nici de aur, nici de alt fel. Zilele treceau şi ciuda celor doi creştea din 
ce în ce. Socotind rața fermecată, îi vorbiră în fel şi chip, rugând-o să-i mai 
îmbogăţească de câteva ori, în zadar. 

Femeii îi veni atunci în gând că pasărea le face în ciudă, că ascunde în pântecele ei 
minunat ouă preţioase, pe care le păstra poale pentru altcineva. Şi aşa, într-o bună zi, 
femeia şi bărbatul se hotărâră să taie rața, să-i scoată comorile din ea. Zis şi făcut. Dar 
după ce-o jumuliră şi-i deschiseră burta, nu găsiră în mădularele ei decât gălbenuşurile 
unor ouă ca toate celelalte. 


Fetiţa care ştia să facă ploaie 

Trăia odată, într-o ţară bogată în roadele pământului, o fetiţă ai cărei părinţi 
muriseră, lăsând-o în grija soartei. însă pentru că fetiţa era cuminte şi harnică, 
femeilor din sat le era dragă, iar copilul găsise la ele şi adăpost şi hrană. Peste ziuă, 
când oamenii erau plecaţi la muncă, ea se juca cu ceilalţi copii de vârsta ei la 
marginea pădurii. 

într-o vară însă, o secetă grozavă se abătu asupra întregului ţinut. Sate întregi 
tânjeau după un strop de ploaie. Uneltele de lucru săreau înapoi din pământul uscat 
şi tare ca piatra. Dar faina nu se terminase încă, iar copiii se jucau ca întotdeauna 
afară, la marginea pădurii, de-a bucătăria. Fetiţele cărau faina în ulcele mici de lut şi 
ar fi făcut întocmai ca mamele lor, turtite coapte, dacă ar fi avut apa trebuincioasă 
pentru frământat aluatul. Dar apă nu era. Şi nici urmă de nor pe cer. Până şi lacul din 
adâncul pădurii unde se adăpau animalele era pe secate. 

Copiii însă se jucau mai departe de-a brutarii. Puneau ulcelele de pământ pe iarba 
uscată şi aşteptau. 

într-una din zile, când arşiţa era în toi şi copiii simțeau că se ofilesc cum se ofilise 
totul înjur, fetiţa orfană îi întrebă: 

— Oare dacă vă arăt ceva, o să ştiţi să păstraţi taina? 

— Da, răspunseră toți într-un glas. 

— Bine. Atunci să pună fiecare vasul lui aici, în mijloc, unul lingă celălalt. 

Copiii făcură ceea ce le ceruse ea. 

După ce-şi aşezaseră ulcelele, copiii se depărtară puţin şi fetița ridică ochii spre 
bolta cerului. Câţiva nori se iviră de nu ştiu unde. Ea mai privi o dată în sus. Norii se 
înteţiră şi se apropiară într-o învolburare întunecată. Iar când fetița ridică pentru a 
treia oară ochii, picături mari de ploaie căzură în ulcelele de pământ, niciuna mai 
aproape şi nici mai departe, decât numai în vasele mici de pământ. Pină când fu 
destulă apă ca fiecare să-şi poată frământa faina. 

Bucuroşi, copiii făcură turtite, le coapseră, le mâncară şi pe urmă se duse fiecare la 
casa lui. 

A doua zi, când se întâlniră, ceilalţi o rugară pe fetiţa orfană: 

— Te rugăm, mai fă ploaie, să pregătim pâine să ne astâmpărăm foamea. 

— Bine. Dar n-o să spuneți cuiva? 

— N-o să spunem. 

Şi puseră din nou ulcelele la un loc şi fetiţa făcu să se reverse în ele un şuvoi de 
apă bună şi proaspătă, care căzu, ca şi de rândul trecut, numai în văsucele lor. 

A treia zi însă, o fetiţă veni cu două ulcele. Una o ascunse în tufişuri, iar pe a doua 
o puse lângă celelalte. După ce copila orfană aduse ploaia şi copiii începură să-şi 
pregătească aluatul, fetiţa cu pricina goli jumătate din apă în vasul pe care-l avea în 
pădure şi cu ceea ce-i rămăsese şi-a copt turta. 

Seara, când ajunse acasă, luă pe mama ei şi-o duse în pădure să-i arate vasul cu 
apă. Apoi, rugând-o să păstreze taina, îi povesti cum fetiţa orfană izbuteşte să aducă 
ploaia. Femeia se minună de cele auzite, tăcu o zi, tăcu două, apoi nu mai putu răbda 
şi povesti întâmplarea unei vecine, iar aceasta alteia şi alteia, pină când zvonul 
despre copila năzdrăvană ajunse la urechile căpeteniei tribului. Acesta ceru să fie 
adusă fetiţa în faţa sfatului. Aici, el o împodobi cu frumoase giuvaeruri de aur şi o 
rugă să dea oamenilor ploaie, ca să nu piară de sete şi de foame. 

După multe stăruinţe, fetiţa se învoi, dar ii rugă pe toţi cei de faţă să se 
îndepărteze puţin de locul unde se afla ea. Oamenii însă nu o ascultară. 


Ca şi altădată, după ce ridică ochii la cer, norii începură să se siringă pe deasupra 
mulţimii adunate şi în scurt timp fulgere şi trăsnete vestiră apropierea ploii. Cerul se 
întunecase şi lumini verzi brăzdau bolta întunecată, despicând norii în uriaşe fişii 
negre. Se înspăimântară toţi, dar nimeni nu plecă de acolo. Şi, când primul torent de 
ploaie, însoţit de alte fulgere, mai grozave, se prăvăli peste locul acela, fetiţa fu 
Mat jarit se făcu ETE) ă în aaa furtunii. 


agariţa spalatoresel 


poveste tanzaniană 


Trăiau odată în mare prietenie, la malul unei ape, un rechin şi o maimuţă. 
Rechinul, jos, în valurile limpezi şi călduţe, pe lingă țărm, maimuța sus, printre 
ramurile palmierilor. Adesea, ea îi arunca rechinului fructe dulci de Kuju şi 
prietenia lor se desfăşura senin, de nimic tulburată. 

într-o zi, rechinul o pofti pe maimuţă să-i vadă casa. Maimuţa primi cu plăcere, 
sări în spinarea rechinului şi-o porniră la drum străbătând repede valurile. De la o 
vreme, rechinul, care tăcuse până atunci, îi spuse maimuţei, cu părere de rău: 

— Uite, maimuţă dragă, pentru că ne cunoaştem de atâta vreme, eu nu te 
pot minţi şi trebuie să-ţi spun adevărul! Eu nu te duc acum la casa mea, ci la palatul 
sultanului nostru, care suferă de o boală grea. Vracii toţi i-au spus că nu se va face 
bine dacă nu va mânca inima proaspătă a unei maimuțe. 

„Aha, vasăzică din ăştia mi-ai fost”, gândi maimuța şi cu glas tare spuse: 

— Vai, vai! Vezi ce poate face lipsa de încredere a unui prieten! 

— Ce anume? voi să ştie rechinul, 

— Uite, să strice treaba. Pesemne că tu n-ai ştiut că maimuţele din familia 
mea, când pleacă la drum, îşi lasă inima acasă. Dacă-mi spuneai adevărul îmi luam 
inima cu mine. Acum însă hai să ne urmăm drumul şi-om vedea acolo! 

— Dar asta nu se poate! strigă rechinul. Sultanul are nevoie numai de 
inima ta. Hai înapoi acasă, să ţi-o iei! 

Cei doi făcură calea-ntoarsă şi ajungând la ţărmul unde vieţuiseră până atunci, 
maimuța sări degrabă la mal, se urcă în copaci şi se făcu nevăzută. 

Aşteptă rechinul ce aşteptă, apoi, nerăbdător, începu s-o strige pe maimuţă: 

— Hai odată, surată, că ne aşteaptă sultanul! 

— Care sultan? întrebă maimuța de sus. 

— Sultanul cel bolnav, care are nevoie de inima ta! 

— De inima mea? De inima mea am şi eu nevoie, ființă fără simțul 
prieteniei ce eşti! Dacă aş mai cobori o dată la tine aş fi aidoma măgăriței 
spălătoresei. 

— Ce vrei să spui? Ce-i cu măgăriţa aceea? 

— Uite, am să-ţi spun. O spălătoreasă, femeie sărmană, avea o măgăriţă 
cu care se ajuta la cărat, într-o zi, a văzut-o leul, dintr-un tufiş, în timp ce măgăriţa 
bea apă la râu. Leul l-a chemat a doua zi pe iepure şi i-a spus că i-a plăcut o măgăriţă 


plinuţă pe care a văzut-o adăpându-se la râu. 
„Tare bun trebuie să fie la gust animalul acesta bine hrănit destăpân”,socotea leul. 
Ce mai 


calea-valea, mai marele pădurii îi spuse iepurelui pe şleau să facă ce-o şti să-i aducă 
măgăriţa să se ospăteze cu ea. Iepurele îi făgădui să-i îndeplinească dorinţa şi se şi 
duse s-o caute pe măgăriţa care păştea în împrejurimi. 

— Cumătră măgăriţă, uite, am venit cu o veste neaşteptată pentru tine: te 
cere în căsătorie marele nostru stăpân şi împărat, leul! Te-a văzut într-o zi la apă, te- 
a îndrăgit şi, ca să te cunoască mai bine, te pofteşte până la vizuina lui! 

Măgăriţa n-a aşteptat să-i spună iepurele de două ori şi s-a şi dus la locuinţa leului. 


Acesta, când o văzu, se repezi la ea. Apărându-se cât putu cu copitele, măgăriţa 
izbuti să scape din ghearele leului şi s-o ia la sănătoasa. 

Rugându-l leul să mai încerce o dată să-i aducă măgăriţa după câtva timp, iepurele 
se duse din nou pe la ea şi-i spuse cu glas mieros că stăpânul pădurii îl trimisese la 
dânsa, cu lacrimi în ochi, să- şi ceară iertare în numele lui, de primirea pe care i-o 
făcuse, că numai firea lui năbădăioasă îl îndemnase să se poarte aşa necuviincios şi 
că o să fie în viitor fiinţa cea mai blândă faţă de ea dacă se învoieşte să-l ia de bărbat. 


Măgăriţa, proastă, fudulă şi fără niciun simţ, uitase de păţania din vizuina leului, şi 
lăsându-se încântată de linguşelile iepurelui, se învoi şi se duse din nou ia fiorosul 
stăpân al animalelor. 

De rândul acesta însă, leul nu mai lăsă să-i scape prada: cum o zări în vizuină o şi 
înşfacă şi-i făcu de petrecanie. Ei, ce părere ai, dacă aş mai cobori o dată ca să 
mergem la sultanul tău, care vrea să-mi mănânce inima, n-aş fi mai lipsită de minte 
decât măgăriţa spălătoresei? 

Rămâi cu bine, şi altă dată să nu-ţi mai trădezi prietenii, fiinţă fără inimă! 

Zicând acestea, maimuța aruncă o ploaie de sâmburi în capul rechinului şi se făcu 
nevăzută într- unul din bananierii de lângă țărm. 


Peripeţiile lui Baharestan 


poveste tunisiană 


A fost demult un rege foarte bogat şi puternic, care s-a pomenit într-o bună zi, după 
un război foarte lung, cu desăvârşire sărăcit. Izgonit din cetatea peste care domnise, 
regele trebui să fugă însoţit de fiul său, prinţul Baharestan. Au mers ei multă vreme 
prin locuri neumblate, până când bătrânul rege, istovit de lipsuri, de ani şi de oboseală, 
îşi dădu sufletul în mijlocul unei păduri. Fiul său l-a plâns multă vreme, apoi l-a 
îngropat şi şi-a urmat drumul până când a ajuns la malul unui râu, unde l-a apucat 
înserarea şi a rămas să se odihnească. Peste noapte, prinţul se trezi înspăimântat de 
clipocitul unei făpturi prin apă, apoi de un şuierat care-i îngheţă sângele în vine. Cât ai 
clipi, el se ascunse sub nişte tufişuri şi aşteptă acolo nemişcat. Când colo, ce-i fu dat să 
vadă? Un şarpe uriaş, alb, verde şi negru se ivi pe mal, apoi se târi ceva mai departe pe 
uscat, deschise gura şi lăsă să cadă o minunată piatră prețioasă, care strălucea atât de 
tare, încât lumina totul înjur. Păsărele se năpusteau din toate părţile, atrase de 
sclipirea nestematei, ce era aidoma unei stele căzute de pe cer. Ele se roteau în zbor în 
jurul pietrei, apoi ameţite şi orbite de lumină cădeau buluc în gura larg deschisă a 
spurcatei jivine, care înghiţise astfel sute de păsărele fără apărare. 

Prinţul rămase nemişcat sub tufişul lui. 

Spre ziuă, văzu cum fiara sătulă se retrage în apă. 

Prinţul se aşeză la pândă şi în seara următoare, când lucrurile se petrecură la fel: 
şarpele uriaş veni să-şi ia prada, golind pădurile din jur de fermecătorii lor cântăreţi. 

A cincea seară, prinţul se apropie de locul unde jivina ieşea la mal şi, în clipa când 
dădu drumul pietrei preţioase, zvârli în ea un bulgăre umed de humă care, bine ţintit, 
se lipi de ea şi-i stinse lumina. 

Atunci să fi văzul furia scârbavnicei fiare! Fâsâia şi se învârtea turbată, în întuneric, 
doar-doar şi- o găsi comoara strălucitoare. însă tot orbecăind aşa de colo-colo, se lovi 
cu toată puterea de-o stâncă, zdrobindu-şi capul de pietre. în zori, prinţul găsi şarpele 
mort pe nisip. Atunci luă repede piatra şi o porni mai departe cu gândul s-o vândă în 
cel mai apropiat oraş. Dar seara îl apucă tot pe drum şi obosit el se opri să se 
odihnească puţin. Fără să-şi dea seama, ochii i se închiseseră şi adormi buştean. Peste 
noapte nişte djini ieşiră de sub pământ şi atraşi de lumina fermecată a pietrei se 
apropiară tiptil de prinţ şi i-o furară de la piept. 

Care nu fu deznădejdea tânărului a doua zi când nu mai găsi piatra! O căută în toate 
părţile până când, pricepând că i-o luaseră duhurile subpământene, îşi făcu singur 
inimă bună şi plecă mai departe. Nu după mult ajunse într-un codru des şi întunecat. 
Neştiind la ce primejdie se putea aştepta aici, scoase o săgeată şi-şi pregăti arcul, ca să 
fie gata de apărare. Auzi atunci sus într-un copac nişte păsări ţipând sfâşietor. Se uită 
să vadă ce se întâmplă şi văzu un uliu dând târcoale unui cuib de gaiţe. Părinţii 


puişorilor zburau înspăimântați de moarte în jurul cuibului primejduit. Atunci prinţul 
slobozi săgeata pregătită şi ucise răpitoarea ce pusese gând rău puişorilor de gaiţă. 

O bucurie neînchipuită însufleţi cele două gaiţe bătrâne, care zburau acum fericite 
în jurul prinţului, neştiind cum să-şi mai arate recunoştinţa ce i-o purtau: 

— Noi am aflat că tot ţie trebuie să-ţi mulţumească tot neamul păsărilor din pădure că 
au scăpat 

de monstrul apelor care a înghiţit atâtea din suratele şi fraţii noştri! Să ne spui şi 

nouă cine eşti, încotro te duci şi cu ce te-am mai putea ajuta! 

Prinţul le istorisi atunci trista lui poveste şi că încearcă să-şi schimbe soarta 
nemiloasă, departe, pe alte meleaguri decât ţara unde se născuse şi din care fusese 
izgonit. 

— A venit timpul să-ți meargă mai bine! îi spuseră atunci gaițele. Uite ce am 
auzit noi pe bufnița bătrână a pădurii povestind soțului ei: zicea ea că mergând de aici 
mereu spre răsărit întâlneşti o grădină minunată, care apare noaptea şi se face 
nevăzută ziua. Această grădină acoperă o locuinţă subpământeană plină cu comori, dar 
păzită de un cocoş de aur ce ar avea mari puteri. Spunea bufnița că cel ce intră în 
grădina aceea şi nu scoate o vorbă, nu ia nimic, nu se opreşte la nimic din ce vede 
înjur şi izbuteşte să pună mâna pe securea fermecată din grădină, va fi stăpân peste 
bogăţiile din încăperea de sub pământ. Eşti tânăr, eşti viteaz, eşti bun şi eşti chipeş, 
du-te şi-ţi încearcă norocul, iar noi te vom ajuta totdeauna când vei fi la nevoie şi te vei 
gândi la noi! 

Ascultând sfatul păsărilor, prinţul se îndreptă mereu spre răsărit, iar după două zile 
de drum, răpus de oboseală, se culcă şi adormi, însă deodată se trezi şi atunci văzu, 
scăldată în razele lunii, grădina. Era mai încântătoare ca un vis: portocale aurii, 
piersici zemoase, gălbui ca soarele, cireşe şi ananaşi îşi trimiteau în văzduh aromele 
îmbietoare, amestecându-se cu parfumurile florilor de o bogăţie de culori şi de forme 
cum nu şi-ar fi putut prinţul închipui vreodată că există. Călca pe pat de petale 
catifelate de roze şi de violete, iar văzduhul se umpluse deodată de murmur de izvoare 
şi de sunetul lăutelor şi al harfelor. De nu ştiu unde se ivi atunci în calea tui un pilc de 
copile, desprinse parcă din razele tremurătoare ale lunii: subţiri, îmbrăcate în 
mătăsuri viorii şi văluri de aur, întindeau spre el braţe calde şi îmbietoare, cu care 
încercau să-l înlănţuiască: 

— Rămâi cu noi, străin frumos. Suntem toate copilele nopţii, iar cea care-ţi 
va place mai mult a ta va fi, numai rămâi! 

Aşa îi şopteau ele cu glas dulce desprins din taina nopţii. 

însă aducându-şi aminte de povaţa gaiţelor, prinţul îşi făcu drum prin pâlcul de fete 
şi merse mai departe, fără a le răspunde şi fără a se înduioşa de lacrimile lor. Şi tot 
aşa sări peste un râu ce-şi rostogolea năvalnic apele spre el, şi nu se opri nici în faţa 
unui leu înspăimântător, care-i ţinu calea, gata să-l sfâşie. Ceva mai departe simţea 
cum i se încolăcesc în jurul picioarelor şerpi reci şi vâscoşi, la a căror atingere se 
cutremură de groază şi de scârbă. Dar nu ţipă şi nici nu se opri să-i ucidă şi atunci 
şerpii se făcură nevăzuţi, lăsându-i calea deschisă, aşa cum făcuse şi leul. Tot astfel i 
se întâmplă cu o perdea de crengi dese, care i se aşeză în cale, voind parcă să-l 
învăluie şi să-i împiedice paşii. Fără teamă, el se avântă şi-şi croi drum cu braţele prin 
desişul de nepătruns şi iată că acesta se despărţi, ivindu-se la mijloc o cărare prin care 
prinţul izbuti să treacă şi să ajungă în cele din urmă la un chioşc alb, în dreptul căruia 
văzu câteva trepte ce se opreau în faţa unui chepeng închis cu un lacăt greu. O cheie 
se afla în lacăt. Rostind numele lui Alah, prinţul deschise lacătul şi cobori într-un lăcaş 
subpământean ce ascundea bogății la vederea cărora i se tăie răsuflarea: tipsii de aur 
încărcate cu rubine, topaze, diamante erau aşezate lângă amfore pline cu mărgăritare 
şi safire, iar toată revărsarea aceasta de focuri albastre, violete şi purpurii era străjuită 


de o coloană de aur, în vârful căreia se înălța un cocoș de aur cu aripile bătute în 
smaralde. Jos, la piciorul coloanei, se afla o bardă cu tăişul ca un fulger, pe care 
tânărul n-o văzuse de la început. 

Când pătrunse în încăpere, ţipete furioase se ridicau de pretutindeni şi cocoşul 
prinse viaţă, bătu din aripi, scoase un „Cucurigu!” de se cutremură totul înjur şi se 
pregăti să se năpustească asupra prinţului. Acesta zărise însă barda, se repezi la ea şi 
dintr-o lovitură tăie coloana în vârful căreia se afla cocoşul. Acesta căzu şi rămase 
ţeapăn pe pământ. 

Din clipa aceea prinţul era stăpânul încăperii. îşi umplu buzunarele largi ale 
caftanului cu pietre şi mărgăritare şi când socoti că are de ajuns, ieşi la lumină. în 
urma lui chepengul căzu, se închise cu un zgomot de trăsnet. Sus, pe pământ, nici 
urmă de grădină, zâne, copaci încărcaţi cu fructe. Un drum prăfuit se desfăşura în faţa 
lui şi prinţul o pomi pe el mergând multă vreme, până când ajunse în faţa unui munte 
înalt, în vârful căruia se înălța un castel. La unul din geamuri prinţul văzu o fată de o 
neasemuită frumuseţe, plângând şi frângându-şi mâinile. Prinţul încercă să urce spre 
castel, dar nu-i fu cu putinţă: pietrele şi pământul ce se prăvăleau de sus l-ar fi 
îngropat fără doar şi poate de viu. După alte câteva încercări, la fel. Tocmai când se 
gândea că nu putea ajunge sus decât dacă ar fi avut aripi, prinţul auzi în văzduh un 
zgomot mare şi se trezi înconjurat de mii de aripi: tot neamul păsărilor din pădure 
venise să-l ajute! Ridicându-l lin pe aripile lor, zburară cu el până la terasa palatului, 
unde-l lăsară în grija tinerei fete ce-i ieşise în întâmpinare. 

— Fii binecuvântat, străine viteaz şi chipeş! Eu sunt prinţesa Rih Anah, 
închisă aici de un vrăjitor puternic, ce m-a furat de acasă, ca să se răzbune pe tatăl 
meu. Castelul e păzit de cinci sute de djini fioroşi, care vor fi pe dată aici ca să te 
ucidă. Fii pregătit sau fugi! 

— Nici prin gând nu-mi trece, prințesă! îi voi înfrunta şi te voi scăpa de aici. 

Zicând aceasta, prințul scoase barda vrăjită şi se aşeză la intrarea castelului, unde 
începuseră să se ivească djinii. Ei aveau capetele aşa de tari, încât izbutiseră să-şi facă 
un drum doar izbindu-se de zidurile castelului. Dar la intrare, Baharestan cu barda lui 
vrăjită spintecă un djin după celălalt, până când mormanul de leşuri îi înfricoşa pe cei 
rămaşi, care o luară la sănătoasa! 

Atunci păsările ridicară pe cei doi tineri din nou pe aripile lor şi-i duseră până la 
poalele muntelui, unde-i aştepta un armăsar minunat. Baharestan încalecă repede şi o 
luă pe prinţesă în şa. Pasămite, între cei doi tineri se înfiripase o dragoste caldă şi în 
timpul drumului ei îşi ţeseau visuri de viitor. Dar când le era lumea mai dragă, o umbră 
mare se înălţă în faţa lor: 

- O, doamne! Vrăjitorul! strigă prinţesa. Suntem pierduţi! 

— Nicidecum! o încuraja prințul şi cu barda în mână sări jos să-l întâmpine 
pe duşman. 

Acesta, hidos de te înspăimânta numai când îl priveai, călărea un struţ uriaş, cu un 
cioc de fier, 
care se şi repezi la prinţ. Dar Baharestan se apără vitejeşte, încrucişându-şi barda cu 
sabia vrăjitorului. Şi luptară ei zi de vară până-n seară, şi iată că prinţul simţi că încep 
să-l lase puterile. Atunci se gândi la păsările pădurii, iar acestea se şi iviră şi se 
năpustiră în ochii struţului, căutând să-l orbească. în această clipă, Baharestan se mai 
opinti o dată şi-i reteză struţului o aripă. Acesta începu să şchioapete şi vrăjitorul căzu 
din spinarea lui. Atunci, fără a pierde o clipă, Baharestan îi zbură capul. Răpus de 
oboseală, căzu şi el la pământ. Fata de împărat îi udă fruntea până îşi veni în simţiri. 
Dar şi capul vrăjitorului păru să prindă din nou viaţă: deschise gura şi mai rosti un 
blestem împotriva lor. Atunci se ridică din pământ un nor de praf şi un vânt năprasnic 
care-i smulse în sus. în văzduh se luptară să se ţină prinşi unul de celălalt şi să nu se 


prăbuşească. în sfârşit, vintul încetă şi cei doi tineri căzură într-un copac, nu departe 
de oraşul din care fusese izgonit Baharestan cu tatăl său. Intrând în cetate, el află ce 
rău trăieşte poporul sub domnia celui care-l uzurpase pe părintele său. 

Dând în vileag cine era, Baharestan fu primit cu urale de bucurie şi poporul îl înălţă 
iar pe tron, după ce, la rândul lui, uzurpatorul fu gonit. 

Urmă apoi o nuntă minunată, la care prinţul, având toate bogăţiile din grădina 
cocoşului de aur, a poftit pe toţi supuşii ţării şi a întins o masă cât ţinea jumătate din 
împărăţia lui. Şi cu toţii s-au veselit şi s-au bucurat de fericirea prinţului şi a prinţesei. 


Puişorul buclucaş 
poveste din Volta Superioara 


Un pui micuţ, căruia îi murise tatăl, porni în lume să caute un datornic al părintelui 
său. 

Pe drum întâlni o bucată de lemn, care-l lovi şi-l făcu să cadă. După ce se sculă de 
jos, puişorul îi spuse: 

— Vai, bucată de lemn, aici te-ai găsit să stai? 

— Unde te duci? l-a întrebai bucata de lemn. 

— Mă duc să-mi iau înapoi ce mi se cuvine de la un datornic al tatălui meu, 
spuse puişorul. 

— Ai vrea să mergem Împreună? întrebă bucata de lemn. 

— Cum să nu, încuviinţă puişorul. Apoi luă lemnul şi îl băgă în desaga lui şi- 
şi văzu de drum. 

Nu după multă vreme, iată că-i sare o pisică drept în faţă şi începe a miorlăi şi 
a se linge pe mustăţi: 

— Hap, hap, miorlau, am să te pap, am să te pap! 

— Nu, n-ai să pui tu gheara pe mine, îi răspunse puişorul supărat. 

Dar pisica se linişti şi-i spuse ta rândul ei puişorului: 

— Unde te duci? 

— Să-mi redobândesc un drept al tatălui meu. 

— Eu te însoțesc, dacă vrei. 

— Vreau, se învoi puişorul, luă pisica şi o băgă în săculeț. După ce mai 
făcu o bucată de drum, numai ce se întâlneşte cu o hienă, care l-a întrebat şi ea pe 
puişor: 

— încotro, puişorule? 

— Mă duc să cer o datorie ce i se cuvenea tatii! 

— Vrei să mergem împreună? 

— Cum să nu, hieno. Eşti binevenită. 

Şi zicând acestea, puişorul băgă şi hiena în desaga lui şi-şi urmă drumul. 

Nu trecu mult şi iată că se auziră răgetele unui leu în apropiere. 

Când dete cu ochii de puişor, leul îl întrebă, ca şi ceilalţi, unde se duce şi ce gânduri 
mai are. 

— Uite, nevoia mă trimite să cer unui datornic ceea ce i se cuvenea tatii, 
zise puişorul puţin speriat de grozava înfăţişare a leului. 

— Aş merge şi eu cu tine, răspunse leul, privindu-l pe puişor cit putea el mai 
prietenos. 

— Bine, se învoi acesta din urmă, şi-i făcu loc şi leului în desaga lui. 

Drumul se înşira aproape fără sfârşit în faţa lor şi bietul puişor, ostenit, se aşeză la 
o umbră să-şi mai tragă sufletul. De la o vreme, simţi că cineva îl priveşte dintre 
crengile copacilor. Se uită, nu desluşi pe nimeni. Totuşi, simţea că nu e singur. în 


cele din urmă însă, iată că arborii părură a-şi despărţi frunzişul şi din desişul lor 
apăru trompa lungă a unui elefant: 

— Bună ziua, puişorule, încotro ţi-e drumul? 

Cu toate că inima îi era cit purecele, puişorul îşi tinu firea: 

— Uite, trebuie să mă duc să cer de la cineva o datorie ce i se cuvenea 
tatii. Pentru că sunt tare nevoiaş m-am pornit la călătoria asta. 

— Bine ai făcut, dădu elefantul din cap. Uite, merg şi eu cu tine, dacă vrei. 

— Cum să nu, bucuros, îi răspunse puişorul şi băgă şi elefantul peste ceilalți. 

A mai mers el încă o vreme, nădăjduind să nu-l mai apuce o altă zi şi o altă noapte 
pe drum, până când iată că la o răscruce se întâlni puişorul cu un războinic frumos şi 
puternic, înarmat din cap până-n picioare. 

încremenit, puişorul se uita la el şi nu ştia ce să spună, dar războinicul deschise el 
vorba: 

— Ce-i, puişorule, ai pornit în lume? 

— Nu, nevoia m-a trimis să caut un datornic al tatălui meu. 

— Uite, aş vrea să te însoțesc şi eu, îi spuse atunci războinicul. 

— Hai, dar, zise puişorul şi băgă şi războinicul în desaga lui. în ziua aceea, 
spre amiaz, sosiră în oraşul în care se afla datornicul tatălui său. 

Puişorul întrebă în stânga, în dreapta, dar nimeni nu-l desluşi unde ar fi putut găsi 
pe cel ce-l căuta. Pasămite datornicul se înţelesese cu oamenii regelui şi până la 
urmă cu regele însuşi să scape de vechea datorie, astfel că venirea puişorului nu le fu 
câtuşi de puţin pe plac. 

Puişorul însă nu se lăsă deloc. Se pregătea să se ducă în faţa regelui să-şi facă 
dreptate. 

Regele îşi chemă atunci slujitorii şi le spuse: 

— a să ne scăpăm noi de puişorul acesta îndrăzneţ! Spuneţi-i prințesei să 
meargă să-l opărească cu o oală de apă fierbinte. 

Prinţesa pomi atunci spre locul unde se odihnea puişorul. Acesta însă scoase din 
desagă lemnul şi-i spuse: 

— Du-te în marginea drumului şi urmează-ţi menirea. 

Când să se apropie prinţesa de ei, ea nu văzu lemnul, se împiedică de el şi se opări 
cu apa fierbinte pregătită pentru puişor. 

Supărat peste măsură, împăratul trimise o slujnică să-l închidă în coteţul găinilor, 
ca acestea să-l calce în picioare. 

Puişorul scoase atunci pisica din desagă şi-i spuse: 

— Ţi-a venit timpul, pisică, uite, eu îţi dau libertatea. 

Când intră însă în coteţ, pisica ucise toate găinile, apoi alese una mai grasă, o 
mâncă şi pe aci ţi-e drumul. 

Când auzi şi de isprava aceasta, regele chemă un alt slujitor şi-i porunci să ia 
puişorul să-l închidă în grajdul caprelor, cu gândul că animalele îl vor nimici. înainte 
însă de a ajunge acolo, puişorul scoase hiena din desagă şi-i spuse: 

— Uite, hienă, am ajuns la capătul călătoriei noastre! Ia-ți din grajdul în 
care intrăm hrană şi du- te cu bine şi cu sănătate. 

Aşa şi făcură. în grajd, hiena le făcu de petrecanie caprelor, îşi alese pe cea mai 
plinuță din ele, se ospăta şi apoi fugi în pădure. 

Regele nu mai ştia ce să facă cu netrebnicul de pui. în cele din urmă hotărî să-l 
arunce în ocolul vitelor mari, fiind sigur că boii îl vor zdrobi cu siguranţă sub copite. 

Dar înainte de a ajunge acolo, puişorul scoase din desagă leul şi-i vorbi cam aşa: 

— Leule, bun tovarăş ne-ai fost, dar uite a venit ceasul să-ţi iei şi tu 
libertatea. Dar întâi să te ospătezi în locul unde ne vor duce slugile regelui. 

Ajunşi în ocolul vitelor, leul ucise toţi boii, apoi îl alese pe cel mai mare, îşi potoli 
foamea cu el şi cât ai zice peşte se pierdu în desişul junglei. 


Supărat şi îngrijorat din cale-afară, regele adună sfatul, ca să-şi dea toţi cu 
părerea ce să mai facă cu puişorul. 

în cele din urmă, hotărâră că trebuie aruncat intre cămile, acestea fără nicio 
îndoială urmând a-l strivi sub copite. 

Dar înainte de a se duce hotărârea la împlinire, puişorul apucă să scoată elefantul 
din desagă şi să-i spună: 

— A venit şi timpul tău, elefantule. Uite, curând vei putea să te duci înapoi în 
pădure. 

Dar aflându-se în mijlocul cămilelor, elefantul îi făcu loc puişorului, zdrobind toate 
cămilele din jur. Apoi pieri tară urme în întunecimile junglei. 

Văzând că nu-i pot veni puişorului de hac în niciun chip, regele şi cu oamenii lui 
hotărâră să-l sfătuiască pe datornic să dea puişorului ceea ce i se cuvenea, ca să-l 
facă să plece. în taină însă puseră la cale urmărirea puişorului şi uciderea lui de 
îndată ce avea să se depărteze de locurile acelea. Cum află că-şi va primi datoria, 
puişorul se şi pregăti de plecare. 

După ce isprăvi cu bine treaba pentru care venise, luându-şi dreptul, puişorul se 
grăbi pe drumul de întoarcere. Numai că nu apucă să ajungă nici la primul popas, că 
văzu în urma lui un nor de praf. înţelese atunci că era urmărit şi scoase degrabă din 
desagă războinicul: 

— Fă-ţi datoria şi apoi eşti liber să-ţi urmezi cărările tale, îi spuse puişorul. 

Războinicul se porni atunci împotriva pilcului de soldaţi care veneau în goană să 
ucidă puişorul. Se bătu vitejeşte cu ei şi-i răpuse pe toţi, în frunte cu regele. 

în locul acestuia, oamenii l-au făcut pe războinic căpetenia lor. 

Iar puişorul s-a întors cu bine la casa lui. 


CH a luat broasca țestoasă tobele 
albinelor 


oveste congoleză 


într-o zi toate făpturile pădurii s-au apucat să-şi facă tobe pentru joc. Ca şi 
celelalte vieţuitoare, albinele şi le-au făcut pe ale lor. Când animalele terminară de 
lucrat şi se făcu proba tobelor, numai cele ale albinelor dădeau un sunet limpede şi 
prelung. Restul tobelor răsunau înfundat sau nu se auzeau aproape deloc. Animalele 
pădurii se simţiră jignite de isteţimea albinelor şi hotărâră să le ia cu orice preţ 
tobele. 

Primul care pomi la treaba aceasta a fost elefantul: 

— Lăsaţi-mă să mă duc să văd despre ce e vorba şi apoi le iau eu tobele. 

Aşa şi făcu. Dar când încercă să le înşface tobele, albinele se năpustiră asupra lui 
şi-l înţepară, şi- 1 înţepară de nu nimeri elefantul s-o ia la sănătoasa urlând de 
durere. Când ajunse înapoi la animale, el le spuse: 

— Nu vă închipuiţi ce doare înțepătura lor! Nimeni nu va fi în stare să le ia 
vreodată tobele. 

Dar animalele îl goniră furioase, batjocorindu-l cât le ţinea gura: 

— Halal, ăsta e marele domn al pădurii! Te-am trimis gândind că eşti într- 
adevăr regele nostru şi când colo ai dat bir cu fugiţii ca un laş! 

Atunci se oferi să se ducă porcul mistreț. 

— Lăsaţi-mă pe mine să mă duc. Am nişte dinți lungi, care sigur că o să 
mă ajute şi o să vă aduc tobele. 

Dar când ajunse la lăcaşul albinelor şi voi să se apropie de tobe, păţi întocmai ca şi 
elefantul: albinele îl înţepară şi-l înţepară, până când fugi şi porcul mistreţ urlând de 


durere şi nu se mai opri decât în mijlocul pădurii: 

— Vai de pielea mea! Nici nu vă închipuiţi ce doare înțepătura de albină! 
Nimeni n-o să fie în stare să le ia tobele. 

Dar animalele îl goniră şi pe mistreţ cu aceeaşi înverşunare. Rând pe rând, au 
încercat toate animalele puternice şi mândre ale pădurii să le ia albinelor tobele, dar 
n-au izbutit, în cele din urmă, se înfăţişă şi broasca ţestoasă: 

— Lăsaţi-mă să mă duc. O să le viu eu de hac. 

— Ha, ha, ha, râseră celelalte vieţuitoare. Ce să cauţi tu, o făptură atât 

de nevolnică, cu 
picioruşele scurte şi cu mersul tău de melc la lăcaşul albinelor? Cum să izbuteşti tu 
ce n-au fost în 
stare să ducă la bun sfârşit animalele cele mai puternice? 

Broasca ţestoasă porni totuşi şi ajungând la albine le găsi bătând tobele. Pe 
nesimţite ea luă una dintr-un loc, alta din alt loc şi le puse pe umeri. Văzând ce se 
petrece, albinele începură să cânte: 

— O, voi albine cu ace primejdioase, ia priviți, tobele se duc, se duc... 

Atunci albinele se năpustiră asupra broaştei țestoase şi o înțepară cit putură. Dar 
în zadar: ea se retrăsese sub carapacea ei şi le spuse: 

— Tot ce faceţi e fără niciun rost: eu m-am retras în carapacea mea. 
Astfel încât, pe înnoptate broasca ţestoasă ajunse cu bine în pădure, aducând şi 
tobele cu dânsa. Când o văzură celelalte vieţuitoare, se năpustiră şi îi luară tobele pe 

care începură să le bată în fel şi chip. 

— Iată, aşa am fi vrut şi noi să răsune tobele noastre! făcură toate 
animalele bucurându-se de aşa sunete şi începând să joace. Broasca ţestoasă ar fi 
vrut să ia şi ea parte la bucuria şi la jocul lor, dar animalele o împinseră la o parte, cu 
vorbe grosolane: 

— Fiinţă mică şi netrebnică! Vrei să joci în ritmul tobelor noastre cu 
picioruşele tale scurte? Şterge-o de aici! 

Broasca ţestoasă spuse cu amărăciune: 

— Aşa va să zică! Am trăit toți Împreună în acelaşi sălaş. Iar voi cu toții n- 
ați fost în stare să aduceţi tobele albinelor; eu m-am dus şi am reuşit şi acum mă 
goniţi spunându-mi că am picioruşe scurte şi că n-aş putea juca! 

Soarele apusese şi soarele răsărise din nou. Animalele plecaseră toate prin pădure 
şi numai broasca ţestoasă rămăsese acasă. în adăpostul unde se întâlneau de obicei 
animalele, ardea un foc; în locuinţa broaştei țestoase ardea de asemenea un foc. 
Broasca ţestoasă cugeta liniştită cum să-şi scoată pârleala. Pe urmă se duse la 
adăpostul animalelor, tocmi un săculeţ din frunze de bananier, îl umplu cu apă, îl 
atârnă deasupra focului şi plecă acasă. 

De la o vreme începu să plouă. Animalele plecară din pădure şi se întoarseră în 
adăpostul lor, aşezându-se în jurul focului. în vreme ce vorbeau verzi şi uscate, unul 
dintre animale văzu săculeţul agăţat de acoperiş. Animalele voiră să ştie cu orice 
preţ ce se află înăuntrul lui, aşa încât una din ele a luat o suliță şi a străpuns cu ea 
săculeţul; apa dinlăuntru a curs în foc şi l-a stins de tot. 

în felul acesta broasca ţestoasă şi-a scos pârleala. Deci, când o vezi umblând aşa, 
fără grabă, ştii că oricum are un foc ce arde în lăcaşul ei. 

De atunci, de când li s-a întâmplat povestea aceasta, toate celelalte animale n-au 
mai avut niciodată un foc al lor. 


Capra, leul şi şarpele 
poveste congoleză 


Odată, demult de tot, leul se plimba cu capra la marginea unei păduri dese. în 
apropiere se afla un sat cu colibe, mari şi trainice, în care trăiau oameni fericiţi. 

Aşezarea lor era despărțită de pădure doar printr-un gard înalt de nuiele. 

— De unde vii, dragul meu prieten? îl întrebă capra pe leu. 

— Vin de-a dreptul de la o masă pe care am dat-o bunilor mei prieteni: 
leopardul, hiena, lupul, şacalul, pisica sălbatecă, taurul sălbatic şi zebra. Au venit, 
de asemenea, la serbarea mea, ceva mai târziu, girafa, renul şi capra neagră. Mai 
toate animalele au vrut să se afle la ospăț. 

— Ce petrecere frumoasă trebuie să fi fost, prietene! exclamă capra. Şi 
cât sunt eu de singură şi de nebăgată în seamă! Cu toate acestea, n-am de cemă 
plânge: găsesc iarbă bună şi grasă de păscut, apă limpede la izvor şi un locşor la 
umbra copacilor, unde pot aţipi în zilele prea fierbinţi. Eu sunt fericită cu atât. Şi, ca 
să fiu cinstită, nu am de ce cârti, mă mulţumesc cu ce am. 

— Cum? se răsti leul, vrei să spui că nu mă invidiezi pentru puterea şi 
măreția mea? 

— Leule, într-adevăr, să ştii că nu te invidiez. N-am avut până azi prilejul 
să cunosc nici puterea şi nici măreţia ta, aşa că nu prea am ce invidia! 

— Ce vorbeşti? Oare n-ai aflat până acum că sunt cel mai puternic dintre 
animalele pădurii şi că atunci când răsună glasul meu, toate ființele se ascund 
înspăimântate? 

— Nu, nu ştiu nimic despre toate acestea. Oare nu eşti prea încrezut pe 
darurile tale? Oare înfaţişarea-ţi impunătoare, forţa ta de neînvins şi glasul 
înspăimântător nu sunt ele totuşi mai puţin grozave decât toate însuşirile altor 
vieţuitoare mult mai mici şi neînsemnate, de care pădurea se teme mai tare decât de 
tine?! 

— Ce vorbeşti tu, capră! Nu-ţi dai seama ce spui pentru că n-ai cunoscut 
niciodată puterea mea. Tu nu-ți poţi închipui că eu te-aş putea face fărâme dintr-o 
singură lovitură de labă. 

— De asta sunt sigură, răspunse capra. Neînsemnata mea făptură nici nu 
trage prea mult în cumpănă. Dar sunt animale în pădurea aceasta care te întrec în 
putere şi de care ceilalți toți se tem mai mult decât de tine. 

— Ce tot îndrugi, capră? Aş putea oare să ştiu şi eu unul din aceste animale? 

— Ele n-au fost, o leule, la ospăţul tău! 

— Şi cine sunt? întrebă el dispreţuitor. 

— Dacă vrei cu tot dinadinsul să ştii, am să-ți spun: unul e şarpele. 

— Şarpele? Făptura aceea firavă, aproape nevăzută, ce se strecoară prin 
ierburi sau se agaţă de crengi? Aceea să fie mai puternică decât mine? Cred că 
glumeşti, cumătră capră! 

— Ba nu glumesc deloc, leule, şi-ţi spun dinainte că dinţii şarpelui sunt cu 
mult mai primejdioşi decât ai tăi! Nu te-aş sfătui să-i pui la încercare. 

— Dacă mă învoiesc să lupt cu şarpele, pui rămăşag împotriva mea? 
întrebă leul şi mai dispreţuitor. 

— Pun. 

— Şi dacă pierzi? 

— Voi fi pentru totdeauna sclava ta şi te vei putea folosi de mine după 
pofta inimii. Dar ce-mi dai dacă pierzi tu? 

— Spune-mi o dorință. 

-— Bine! Atunci să ştii că vreau să-mi dai 100 de ciorchini de banane. Cel 


mai cuminte ar fi să mi le aduci imediat aici pe câmpul de luptă. 

Leul nu se mai osteni să-i răspundă caprei. 

— Unde m-aş putea întâlni cu puternicul şarpe? 

— Nu-ţi face griji. Du-te numai după bananele mele şi eu o să-l vestesc să 
vină. 

Leul se îndreptă spre pădure, iar capra spre pomul sub care şarpele, făcut colac, 
dormea. 

— Scoală-te! îi porunci ea. Şi acum spune-mi, rogu-te, o să mă ajuţi oare 
să câştig un rămăşag pe care l-am pus, că vei birui pe cel mai puternic dintre 
animalele pădurii? 

- Şi dacă aş vrea să te ajut, ce-ar trebui să fac? sâsâi şarpele, încă 
somnoros şi fără chef. 

— Să te lupţi cu leul, care este primul şi cel mai de neînvins animal al 
pădurii. Dar dacă o să faci ce-ţi spun eu, îl vei răpune. Când vine leul apropie-te de el 
şi prefă-te că vrei să-l vezi mai bine. Bagă de seamă că n-ai alt loc mai potrivit să-ţi 
înfigi colții veninoşi în trupul lui decât sus, deasupra ochilor. Şi asta repede şi dintr-o 
dată. 

— Bine, se învoi şarpele, care între timp se trezise. Dar care va fi răsplata 
mea? 

— Îți voi rămâne prietenă şi slugă credincioasă pentru toată viaţa, ii 
răspunse capra. 

Şarpele se învoi şi o luară spre copacul sub care trebuia să aibă loc lupta. 

în vremea aceasta, iată şi leul urmat îndeaproape de toate animalele pădurii, care 
răsuflau din greu. Strivite de greutatea bananelor pe care le cărau pentru capră. 

— Ei, unde este puternicul tău prieten", nu se încumetă să se arate? 

— îndată, apropie-te, apropie-te, spuse capra. 

Când fu lângă copacul sub care trebuiau să se măsoare, şarpele se lăsă în jos, 
legănându-se până ajunse în dreptul lui, atât de aproape că-l atingea cu răsuflarea. 

— Iartă-mă, mărite leu, sâsâi el încet, ochii mei nu sunt atât de 
pătrunzători ca ai tăi. Uite, trebuie să mă apropii mult ca să te recunosc! 

— Acum mă vezi? râse leul disprețuitor. 

Dar până să audă răspunsul, şarpele se şi aruncase asupra lui, i se încolăcise în 
jurul gâtului şi-şi înfipsese colţul veninos, adânc, în sprinceana leului. 

în clipa următoare, acesta simţi că un foc îi străbate trupul şi puternicul animal 
căzu fulgerat de otrava ucigătoare a şarpelui, fără a mai avea timp să scoată măcar 
un geamăt. Tăcuţi, toţi cei de faţă se retraseră care încotro şi şarpele rămase singur 
cu capra: 

— îţi mulţumesc, spuse ea, şi mă prind să te ascult şi să te slujesc cu 
credinţă, aşa cum ţi-am făgăduit. 

— Bine, sâsâi şarpele, din nou somnoros. Atunci, uite ce treabă îţi dau eu 
să faci: ia-o pe cărarea aceasta în sus. Ai să ieşi din pădure şi, de la un timp, ai să 
vezi că pământul nu mai e acoperit de ierburi şi buruieni, că e negru şi lucrat. Mergi 
mai departe şi vei găsi casele oamenilor. Du-te şi te aciuiază pe lângă ei. Se vor 
purta frumos cu tine. Ai să fii prietena lor. Ai să duci o viaţă liniştită, ferită de 
spaimele şi de hărţuielile la care ai fi osândită în pădure şi cărora tu, mai slabă şi 
lipsită de apărare, n-ai să le poţi face faţă. Nu uita, când ajungi între oameni, 
povesteşte-le ce s-a întâmplat aici şi cum l-am răpus eu pe leu. 

— Aşa am să fac, şi-ţi mulţumesc, prietene. Mai bine aşa decât toată viaţa 
fugărită. Din păcate, tu n-ai să-ţi afli niciodată liniştea: întotdeauna animalele şi 
oamenii se vor teme de puterea ta ascunsă şi te vor uri pentru ea. 

Din ceasul acela, şarpele se întoarse sub pământ, iar capra o luă spre satul 


oamenilor. La marginea unui craal, întâlni o femeie care se înspăimântă de moarte 
când văzu un astfel de animal cu coame ieşindu-i în cale. 

— Nu-ţi fie teamă, ci, mai degrabă, urmează-mă. 

Femeia îşi luă inima în dinţi şi porniră spre pădure, ajungând curând la locul unde 
zăcea leul mort. 

— Ce înseamnă toate acestea? Ce-i cu leul acesta, şi cu tine? voi să ştie 
femeia. 

— Pe leu l-a omorât şarpele, care este una din cele mai puternice fiinţe 
ale pădurii. Dar şi una din cele mai înțelepte. Pe mine m-a convins să trăiesc lângă 
voi, oamenii, deşi nu mi-a ascuns că după ce mă voi îngraşă şi voi fi bună de 
mâncat, o să fiu tăiată. 

Femeia băgă bine în cap ceea ce auzise şi după ce jupui pielea leului, porni spre 
sat, cu capra după ea. De atunci s-a întâmplat după spusele şarpelui: capra a devenit 
prietena omului şi n-a avut a se plânge, ducând-o mult mai bine decât sora ci, 
antilopa, care a rămas veşnic pribeagă şi urmărită de fiarele junglei. 


Columolumo 


poveste congoleză 


Odată, foarte demult, un monstru care trăise în negurile adânci ale apelor fără 
fund s-a luat după unul din puii săi şi tot urmărindu-l a ieşit la suprafaţă. Pentru 
prima oară a văzut soarele, luna şi stelele şi i s-a părut că atunci a dobândit vederea. 
Dar în acelaşi timp s-a simţit atât de năpăstuit că trăise timp de sute de ani în negura 
apelor adânci, încât nu s-a mai întors şi a mers înainte stăpânit de dorinţa de a 
ajunge la soare şi a-l înghiţi. Străbătând valurile, dihania ale cărei puteri nu 
cunoşteau margini s-a pomenit pe uscat şi de la o vreme a întâlnit în cale animale şi 
oameni pe care i-a înghiţit rând pe rând fără să-i pese. Şi-a înghiţit, şi-a înghiţit şi s-a 
umflat monstrul de se întuneca cerul pe unde trecea. lar oamenii şi animalele nu mai 
ştiau unde şi cum să afle scăpare şi încotro s-o apuce ca să iasă din calea fiarei 
nepotolite. Sate şi oraşe înfloritoare pieriră în pântecele uriaş al monstrului, şi aşa, 
jumătate din lume. 

într-un craal bogat, locuit de mulţi războinici, oamenii se hotărâseră să înfrunte 
dihania. 

Pregătiră săgeți otrăvite şi sulițe, fiare înroşite în foc, descântece puternice. întreg 
craalul era gata de luptă. Singură nevasta căpeteniei, o femeie tânără, care aştepta 
un prunc, se gândi ce se gândi, apoi luă cenuşă din vatră, se mânji pe tot trupul cu ea 
şi se ascunse în ocolul vitelor. Apropierea fiarei se cunoştea după negura ce întuneca 
zarea şi după aburul răsuflării sale, ce ridica nori cenuşii în văzduh. Războinicii nici 
nu apucară să-şi încordeze armele împotriva monstrului: într-o clipă el înghiţi tot ce-i 
ieşise înainte şi se opri la ocolul vitelor. Mirosi mogâldeaţa cenuşie din mijlocul curţii 
şi, fiindcă-i simţi izul de fum, crezu că-i piatra pe care oamenii coceau turtiţele de 
grâu. Trecu înainte şi femeia care nu se mişcase din loc parcă aievea prefăcută în 
piatră, de spaimă sau poate fiindcă-i venise timpul, dete viaţă unui fecior voinic, 
căruia ii spuse Columolumo. Căutând hrană pentru ea, ca să aibă cu ce hrăni 
pruncul, femeia văzu că în jur nu mai rămăsese nici ţipenie de om sau de animal. 
Găsi cu chiu cu vai ceva rămăşiţe de ale mâncării prin craalul pustiit şi se întoarse 
degrabă la copilaşul ei, pe care-l lăsase tot în ocolul vitelor. Când colo, ce să vezi? 
Găsi în locul lui un tânăr războinic puternic şi trupeş la înfăţişare, gata înarmat cu o 
suliță. 

— Cine eşti tu? întrebă femeia nespus de mirată. 


— Sunt fiul tău, mamă, îi răspunse voinicul. Dar unde sunt toţi oamenii de 
aici? 

— Dacă eşti fiul meu cu adevărat, află că i-a înghiţit o fiară ieşită din mare, 
care se târăşte de o bucată de vreme pe pământ şi a pustiit jumătate din el. Uite, 
colo, muntele acela, care se vede în fundul văii, aceea e spinarea monstrului. S-a 
oprit acolo, pentru că a ajuns atât de uriaş, încât nu se mai poate mişca. Numai cu 
gura soarbe şi înghite orice vede înjur. 

— Mamă, eu trebuie să plec să ucid fiara aceasta, altfel se întunecă 
şi piere lumea, îi spuse voinicul mamei sale. 

— Cum o să faci tu una ca asta, fiule! S-au unu multe căpetenii cu 
războinicii lor cu tot şi n-au reuşit! Dar tu, că eşti singur! 

— N-ai teamă, mamă. M-am gândit cum o să fac şi ai să vezi c-o voi învinge. 

— Dacă izbuteşti, fiule, toată lumea te va iubi şi te va alege căpetenie. 
Numai să fii cu mare 
băgare de seamă, căci fiara e şireată şi necruțătoare. 

Spre seară, tânărul îşi pregăti o suliță uriaşă şi ascuţind-o multă vreme făcu din ea 
o armă neobişnuit de lungă şi tăioasă, care putea pătrunde în orice. Apoi aşteptă 
până se lăsă întunericul şi o porni către muntele de ia capătul văii, ştiind că 
înălţimea întunecată este chiar monstrul. Dar în loc să treacă prin faţa ei, 
Columolumo ocoli dihania pe jumătate adormită, târându-se prin ierburi şi tufişuri, 
ca să nu-l simtă. Apoi, când ajunse în spatele ei, se năpusti cu toată puterea şi-i 
străpunse trupul dintr-o singură lovitură ţintită cu mare pricepere drept în inimă: 
Sângele începu să gâlgâie în toate părţile, amenințând să-l înece pe tânărul luptător. 
Iute ca fulgerul, el se caţără pe o stâncă de care fiara obişnuia să-şi frece spatele. 
Când cobori de acolo era aproape ziuă şi el văzu că în jurul fiarei luase fiinţă un lac 
roşu, care se mai află acolo până în zilele de astăzi. Hotări să şteargă orice urmă a 
monstrului şi se gândi să se apuce să-l spintece, când auzi deodată înăbuşit: 

— Muu, muu, nu mă omori, nu vâri tăişul pe partea mea, rogu-te, voinice. 

Mirat, Columolumo se opri şi voi să încerce în altă parte. Dar şi aici păţi la fel. 
Auzi foarte desluşit: 

— Vau, vau, vau, ce-ai cu mine? Dacă nu vrei să mă omori, despică monstrul 
puţin mai jos. 

în sfârşit, cu mare greutate, tânărul băgă cuțitul sub burta dihaniei, şi, prin 
deschizătura pe care o făcu în trupul ei, începură să iasă buluc zeci şi zeci de 
animale şi păsări de toate felurile, de-a valma, vite mari şi mici, câini, antilope, 
bufniţe, urmate de oameni. Pământul se lumină, începu să prindă din nou viaţă, 
parcă sculat din somn, iar făpturile ce curgeau în toate părţile îi aduceau laude lui 
Columolumo, care pe dată fu ales căpetenie peste mai multe triburi. 

Numai în craalul unde se născuse şi unde îl aştepta mama lui se iviră puţină vreme 
după aceea nişte pizmuitori, care încercară curând să-i facă de petrecanie voinicului. 
Aceştia nu erau alţii decât războinicii ce se pregătiseră zadarnic să înfrunte fiara, 
când intrase în craalul lor. S-au chibzuit ei ce s-au chibzuit şi, în cele din urmă, au 
pus la cale o serbare mare, cu dansuri în ritmuri de tam-tam. Pasămite tinerii se 
învârteau în jurul unui foc mare, peste care cei mai pricepuţi săreau de parcă ar fi 
avut aripi. Cei ce puseseră la cale moartea lui Columolumo făcură în aşa fel încât, 
atunci când îi venea lui rândul să sară peste foc, mai mulţi să-l împingă în flăcări. 
Care nu le fu însă uimirea când văzură că flăcările se despart, făcându-i loc, ba, mai 
mult, îl văzură înălțându-se sus, deasupra mulţimii şi apoi coborând lin, pe partea 
cealaltă. 

— Are puteri mari, şoptiră între ei pizmuitorii. Are puteri mai mari decât toți 
vracii noştri. 


— Cu atât mai mult trebuie să scăpăm de el, încuviinţară alţii. Găsiră 
aşadar un prilej când ştiau că viteazul merge la iaz să se scalde, îl legară fedeleş, îi 
atârnară şi o greutate de picior şi-l aruncară unde apa era mai adâncă. Dar lucru 
nemaiauzit, bureţii, peştii zburători şi alte făpturi ale apei îl aduseră lin la suprafaţă, 
iar crocodilii îi tăiară legăturile de la mâini şi picioare. 

înfricoşaţi, dar din ce în ce mai înverşunaţi să-l ucidă, duşmanii tinărului viteaz 
hotărâră să-l pândească pe când străbătea o dată, seara, cărarea spre craalul fetei 
pe care o voia de nevastă. Drumul acela şerpuia pe lângă o prăpastie adâncă din care 
nimeni nu ieşise vreodată viu. 

într-adevăr, nu ştiu cum făcu, dar puţin înainte de ziua hotărâtă să-şi aducă soţia 
acasă, Columolumo se îndreptă într-o seară după asfinţit spre coliba ei. în mijlocul 
drumului, duşmanii lui, ascunşi în tufişuri, îl împinseră în hăul negru ce se deschidea 
la picioarele lui. 

Trupul tânărului se rostogoli şi căzu fără însă a atinge adâncimile înfricoşătoarei 
gheene. Nu se ştie când şi cum o pasăre ţâşni din adâncimile cenuşii, o pasăre 
minunată, albă şi strălucitoare, în care bătea inima viteazului. Pasărea aceasta se 
înălţă în sus ca o săgeată şi se tot urcă spre soarele pe care-l mântuise de dihania 
negurilor, pierzându-se în focul lui. 


Onecike 
poveste congoleză 


A fost odată un om care trăia fericit cu soţia şi cu băieţelul lor Dar când acesta împlini 
şapte ani, 


mama lui muri şi nu după multă vreme o urmă şi tatăl. 

Copilul rămase singur, căci părinţii lui nu mai aveau fraţi şi surori şi nici alte rude 
care ar fi putut să-l ia şi să-l crească mai departe. Curând băieţelul începu să cerşească, 
acoperit de zdrenţe, plin de râie şi de răni pe tot trupul. 

— Ce să mă fac? Unde să găsesc pe cineva să mă ocrotească? Aşa se tot 
întreba Onecike, pină când într-o bună zi, tot umblând de colo până colo, găsi un fierar 
care se învoi să-l ia ca ajutor. în schimb, omul îi făgădui să-l ajute şi-l dădu pe mina 
soţiei sale, care-l puse să se spele, îi unse rănile şi-i dădu nişte coji de orez să mănânce. 

Curând însă copilul se apucă şi el de treabă. îl rugă pe fierar să-i facă o undiţă, să se 
ducă cu ea să prindă peşte. Fierarul îi îndeplini rugămintea şi Onecike porni la pescuit. 
La prinz se întoarse acasă cu o găleţică plină de peşti. Femeia fierarului îi găti, dar la 
cină puse în faţa băiatului doar capetele de peşte şi nişte coji de orez. Copilul se 
întrista în inima lui, dar nu spuse nimic. A doua zi, în zori, pomi din nou la pescuit şi se 
întoarse cu mai mulţi peşti ca în ajun. Dar nici de rândul acesta nu primi la masă decât 
capetele peştilor, în timp ce ceilalţi, fierarul, nevasta şi copiii lor mâncară bucăţile 
bune. 

Orfanul se întrista mai tare şi, aruncând a doua zi undiţa, gândea cu amărăciune că 
orice ar fi prins tot nu se alegea cu nimic. Dar când o azvârli a doua oară, trage-o 
înapoi, băiete, dacă mai poţi! Cârligul se prinsese cu putere într-o scoarță de copac 
ascuns în apă. Lui Onecike nu-i rămase altceva de făcut decât să intre în apă să 
desprindă cârligul de unde se agăţase. Aşa şi făcu, gândindu- se cu durere că odată 
undiţa stricată nu se putea întoarce cu mâna goală în casa fierarului. Copilul se temea 
mai ales de nevasta cea rea a acestuia, în jurul lui apa făcea cercuri din ce în ce mai 
largi, poftindu-l parcă să treacă pe sub ele ca sub nesfârşite bolți de smarald. De la un 
timp, băiatul, ajuns în dreptul trunchiului ce-i apucase cârligul, se lăsă în jos şi se 
afundă, coborând spre inima ascunsă a apei, caldă şi limpede până în adâncuri. Când se 
opri, părea că se deschid în faţa lui nişte porţi de cleştar, iar în prag cine-l aştepta? 
Părinţii lui! Amândoi, şi mama şi tatăl îl strânseră în braţe şi-l petrecură într-un sat 
subpământean plin de lume. Aici primi casa lui, în care se aflau haine minunate, care 
mai de care mai frumos şi mai viu împodobite. 

— îmbracă-te, îi surise mama lui. Coliba cu tot ce se vede în ea este ata. De 
un singur lucru să te fereşti însă ca de foc: nu care cumva să intri în cămăruţa din 
fundul casei pe care ţi-o voi arăta acum, că o să fii pierdut. Onecike se învoi şi din ziua 
aceea începu pentru el o viaţă neînchipuită: toată ziua se plimba cu părinţii lui, îşi 
schimba îmbrăcămintea şi lua parte ia ospeţele unui sat condus de o mare căpetenie. 
Trecu multă vreme aşa, până când viermele nemulțumirii îi pătrunse în inimă şi începu 
să-l roadă: 

„Sunt acum bogat, trăiesc lângă părinţii mei. De ce să nu-mi arunc privirea şi în 
cămăruţa locuinţei mele, care stă totdeauna închisă? Ce-o să fie? Nu mi se mai poate 
întâmpla nimic! Tatăl meu e puternic aici, în palatul subpământean! Cine să-mi facă 
ceva?” 

Şi astfel, curiozitatea şi nemulţumirea strecurându-i-se în suflet, Onecike făcu într-o 
bună zi ceea ce părinţii lui îl rugaseră să nu se încumete vreodată să încerce: deschise 
uşa tainicei cămăruţe şi pătrunse înlăuntru. 

Când colo, ce să vezi! Băiatul se trezi din nou, spre neînchipuita lui spaimă, cum 
fusese când umbla după un om lângă care să se aciuiască: flămând, în zdrenţe, acoperit 
de râie şi bube, punându-şi aceeaşi întrebare: „Unde să găsesc pe cineva care să mă 
ocrotească?” Pricepu că trecuse multă vreme de când părăsise casa fierarului şi că toţi 
cei de odinioară trebuie să fi fost ei înşişi oaspeţi ai satului de sub ape. Dar unde oare 
se afla satul acela? Bâjbâi prin jur şi, spre mirarea lui, îşi găsi şi undiţa pe mal şi 
cârligul ei înfipt într-o scoarță de copac. De satul minunat însă nici urmă. 


Onecike se întrebă, pornind cu capul în pământ, pe cărarea ce ducea spre colibele 
oamenilor, dacă avea să-l mai regăsească vreodată. 

Trăia odată într-un sat o fată de o frumuseţe fără seamăn. Dar pe cit era de 
fermecătoare fata, pe atât era de mândră şi plină de ifose. Mulţi peţitori veniseră s-o 
ceară de nevastă, dar niciunul nu-i fusese pe plac. Ba că una, ba că alta, găsea mereu 
pricini să nu se arate mulţumită de niciunul din cei ce se perindaseră la părinţii ei s-o 
peţească. Până când, iată că într-o zi li se înfăţişă un străin venit de departe şi el 
încântător de frumos, dar mai ales foarte puternic. 

„Trebuie să fie un războinic temut”, îşi spuse fata, căreia străinul îi plăcuse din 
clipa când îl văzuse. 

Tânărul ceru fata la părinţi şi le spuse că satul lui era departe de locurile lor, cale 
de câteva zile, dar că avea tot ce trebuia unui cămin şi multe vite în ogradă. Deşi nu 
prea ştiau unde se află satul din care spunea că e tânărul, văzând că fata îl plăcuse, 
părinţii se învoiră şi nunta se făcu. 

A doua zi tânărul le şi spuse că vrea să plece cu nevasta lui şi-i rugă să gătească 
toate pentru drum. 

Atunci li se înfăţişă frăţiorul cel mai mic al tinerei neveste şi-i ceru soră-şi să-l ia 
cu ei. Pasămite, copilul simţise ceva şi nu voia să-şi lase sora singură. Aceasta însă îl 
certă şi-i spuse să rămâie acasă. 

Pregătirile de călătorie fiind terminate, tânăra pereche porni la drum. în urma 
celor doi tineri se strecură şi copilul care nu voise cu niciun preţ să se despartă de 
sora lui mai mare. 

în timpul călătoriei, copilul se hrănea cu ce găsea, fără insă a-şi slăbi sora din ochi! 

De ia o vreme, cumnatul lui, observându-l, voi să-l gonească acasă: îl luă şi cu răul 
şi cu binele, dar nu izbuti. 

Băiatul se prefăcu un timp că se învoieşte să se întoarcă, rămase chiar puţin în 
urmă, până îl pierdură din vedere, apoi se luă din nou după cei doi călători. 

Seara ajunseră în satul tânărului soţ. Avea o colibă încăpătoare şi bună, de 
asemenea, multe grajduri pentru animale. Trădându-li-se, băieţelul dobândi cu chiu şi 
vai încuviințarea să doarmă într-unui din coteţele de păsări. 

Fata intră în colibă, uşa se închise în urma lor, şi, în aceeaşi clipă, fiind seară, 
băieţelul, care nu dormea, văzu cum li se umple curtea de leoparzi. De frică, el se 
băgă în fundul coteţului de găini, crezând că ceea ce vedea nu era aievea. Leoparzii 
însă începură să sforăie, cu grai omenesc: 

— E înăuntru, e înăuntru, s-o mâncăm, s-o mâncăm! Alţii însă le răspunseră: 

— încă nu, încă nu, s-o îngrăşăm, s-o îngrăşăm! 

Băieţelul înţelese atunci că sora lui se măritase cu un vrăjitor, care ziua avea chip 
omenesc, iar noaptea îşi lua adevărata înfăţişare de leopard. 

A doua zi de dimineaţă, satul era plin de oameni ca orice sat: unii mergeau la 
vânat, alţii la pescuit şi unii rămâneau în curte să-şi îngrijească vitele. Fiind singuri, 
băieţelul o chemă pe sora lui şi-i spuse: 

— Să fugim repede de aici. Ne aflăm într-un sat de vrăjitori: acum au 
înfăţişare de oameni, dar noaptea se schimbă în leoparzi. 

Sora lui râse şi-i spuse: 

— Fugi de-aici, frăţioare! Ai visat, de unde ai născocit povestea asta? 

— Nu-i nicio poveste, soră. Uite, ca să mă crezi, iţi leg o aţă de degetul 
mic de la picior şi la noapte, când va fi curtea plină de leoparzi, am să trag de sfoară, 
o să te trezesc şi o să-i vezi şi tu. Dar să faci ce-ţi spun eu: nu care cumva să te 
trădezi că ai văzut ceva. 

Cei doi fraţi făcură întocmai. în toiul nopţii, când leoparzii strigau toţi în curte: 
„S-o mâncăm, s- o îngrăşăm”, băiatul trase de sforicică, îşi trezi sora, şi aceasta ieşi 


încet în curte. Când văzu fiarele care dănţuiau şi sforăiau, pregătindu-se s-o sfâşie, 
tânăra femeie fu gata să leşine. Dar amintindu-şi cuvintele fratelui, ea se strădui să- 
şi ţină firea şi se întoarse încet în colibă. Bâjbâind prin întuneric, simţi şi lingă ea o 
blană de fiară aidoma celor din curte. Femeia îşi înăbuşi cu greu un strigăt, dar 
până la urmă izbuti să se liniştească şi să se prefacă până la ziuă că doarme. 

în zori, bărbatul ei era aşa cum îl ştia ea şi o întrebă: 

— Ce-a fost cu tine azi-noapte, nevastă? N-ai dormit bine? 

— Ba am dormit, îi răspunse ea speriată să nu se trădeze, dar am visat că 
mi s-au îmbolnăvit părinţii şi visul acesta m-a tulburat în somn. 

— N-ai grijă, îi răspunse bărbatul ei. Părinţii îţi sunt sănătoşi şi o să 
mergem curând să-i vedem. Acum mă duc să vânez nişte antilope. Pregăteşte ceaunul 
cu apă, să fierbem carnea pe care o voi aduce. 

Femeia îi făgădui că aşa va face, deşi inima era în ea cât puricele. De îndată ce ieşi 
pe poartă, tânăra se duse în fugă la frăţiorul ei. Acesta îi spuse: 

— Repede du-te în casă şi caută acolo un ciocan şi o piele uscată. Femeia 
îi aduse cele cerule şi pe dată băiatul înjghebă un fel de cutie mare de lemn, peste 
care întinse pielea. Lucra grăbii, căci din depărtare se auzea vuiet de glasuri şi cei 
doi fraţi înţeleseră că se apropiau vrăjitorii. în clipa când băiatul îşi termină treaba, 
amândoi intrară în cutie şi la un semn al năzdrăvanului copil, ea se înălţă în văzduh, 
ridicată de un vânt puternic, care umflase pielea ca o beşică uriaşă. 

încremenită de spaimă, fata văzu de sus cum zeci de leoparzi se apropiau, odată cu 
căderea serii, de ograda lor. 

— Ai priceput, surioară, din ce-ai scăpat? zise băieţelul cel atoateştiutor. 
Ce ţi-am spus eu, acasă? Acum nu te mai necăji, o să ne întoarcem cu bine. 

Aşa a şi fost. După ce plutiră multe ore în văzduh, cei doi fraţi coborâră în curtea 
casei părinteşti, unde tatăl şi mama lor îi întâmpinară cu lacrimi de bucurie în ochi. 
Când află tot satul cele petrecute, războinicii se pregătiră să meargă în satul 
vrăjitorilor, să-i ucidă. Se înarmară până în dinţi şi porniră călăuziţi de băiatul 
năzdrăvan şi de sora lui. Merseră ei, merseră multă vreme. Dar când socotiră că au 
ajuns, nu aflară nimic pe drumul Ion drumul ducea tot în pustiu, iar în jur se 
întindeau tufişurile în care se ascundeau tot soiul de animale. De oameni sau de vreo 
aşezare omenească, nici urmă. Aproape că nu i-ar fi crezut pe cei doi fraţi, dacă n-ar 
fi găsit, nu departe de râu, urmele a nenumărate labe şi gheare de leopard, care se 
pierdeau în apă şi nu se mai regăseau. 

De atunci se spune că s-au răspândit o mulţime de vrăjitori în lume şi tot de atunci 
oamenii n-au încetat să-i urmărească pentru a-i opri să-şi înfăptuiască gândurile rele. 


Caimanul nerecunoscător 


poveste africană 


într-o zi, caimanului îi era foame. îşi chemă copiii şi ieşiră puţin pe uscat să caute 
ceva de mâncare. în timpul acesta, apa se retrase pe nesimţite şi caimanul se trezi, 
departe pe uscat, împreună cu puii săi. 

în timpul acesta, un vânător umbla prin apropiere după pradă. Caimanul îl zări şi se 
rugă de el: 

— Ajută-mă să ajung iarăşi în apă, cu puii mei. 

— Te-aş ajuta, dar eşti un nerecunoscător, îi răspunse vânătorul. 

— Nu sunt. încearcă şi ai să vezi. 

Atunci vânătorul se înduplecă, legă caimanul de pui şi-i luă pe toţi la spinare, 
îndreptându-se cu ei spre apă. 


Când puse piciorul în unda limpede, vânătorul întrebă: 

— Vă dau drumul aici? 

— Mai înaintează puţin, îl rugă caimanul. Vânătorul mai merse puţin şi 
întrebă din nou: 

— Aici e bine? 

— Mai du-ne puţin. 

Vânătorul abia mai putea răsufla, sub povara pe care o ducea în spate. 

— Acum vă las jos. 


— încă puţin de tot, te rugăm. 

Ţărmul era acum destul de departe, când, în sfârşit, caimanul spuse: 

— Aici e bine. Dă-ne drumul. 

Vânătorul zvârli toată povara în apă şi dezlegă puii de caiman. Dar în clipa când 
se văzură liberi şi în apă, caimanul-părinte înşfacă piciorul omului: 

— Ha, te-am prins! Uite, cu tine o să ne potolim acum foamea! 

— Aşa? Asta e mulţumirea că v-am salvat viaţa? Am spus eu că eşti un 
nerecunoscător. Ştiam de ce nu voiam să te ajut. 

— Ce-mi pasă! N-o să lăsăm să ne scape aşa o bucăţică. Pregăteşte-te! 

în clipa aceea trecea pe mal un iepure, care văzând în ce primejdie se afla omul, se 
opri. 

— Vezi ce-am păţit, iepure? Asta, drept mulțumire că am luat caimanul, 
împreună cu puii lui şi i- am cărat pe toți în spinare, ca să-i duc înapoi în apă. Altfel 
mureau pe uscat. Şi acum vor să mă mănânce. 

— Nu cred. 

— Ce nu crezi? făcu omul uimit. 

— Nu cred că i-ai putut căra pe toți în spinare. Spune, caimane, e 
adevărat ce spune omul acesta, că te-a dus în spinare cu toți puii tăi? 

— E adevărat, zise printre dinţi caimanul. 

— Tot nu cred, răspunse iepurele. Uite ce, caimane, ai vrea să vii încă o 
dată pe uscat, să te lege omul din nou împreună cu puii tăi şi apoi să te ducă în apă? 
Numai dacă o să văd cu ochii mei cum a făcut, atunci am să cred. 

— Bine, se învoi caimanul. Uite, merg. 

Şi întorcându-se la mal, se opri cu puii pe locul unde-l găsise vânătorul. Acesta 
făcu întocmai ca prima oară, îi legă zdravăn şi voi să-i ia din nou în spate. Dar 
iepurele sări atunci ca ars, de unde se afla: 

— Ce faci, neghiobule? Vrei să pățeşti ca prima oară? Omoară-l şi mănâncă-l 
tu, cu copiii tăi! 

Şi vânătorul aşa a făcut. 


Ou 


poveste africană 


A fost odată o căpetenie de trib, puternică, care nu avea decât fiice. După mulți 
ani, soția lui se pricopsi cu un ou mare, ca de struţ, pe care tatăl îl luă şi-l puse în 
coliba lor. 

Multă vreme după aceea ei petrecu serbarea cântecului la unul din vecini şi acolo, 
văzând-o pe fiica gazdelor, aceasta ii plăcu într-atât încât o peţi pentru fiul lui: 

— Fata ta îmi place, îi spuse el vecinului său. Mă duc să aduc vitele cu 
care vreau s-o peţesc pentru fiul meu. 

După aceea o luă la ei, îi înălța o colibă şi-o dădu în grija fiicelor sale. 

Trecură alţi ani şi copila nu-şi văzu niciodată soţul: trăia de la un an la altul, în 
tovărăşia fetelor socrilor ei. 

Odată, în vreme ce munceau la câmp, se întâmplă să li se termine sămânţa pe 
care o aruncau în pământ. Atunci căpetenia tribului trimise una din fetele sale să 
aducă boabe de acasă. 

Fata se duse şi, spre uimirea ei, văzu oul care ieşise din ascunzătoarea lui şi se 
învârtea în jurul colibei strigând: 

— Ha, ha, tata mi-a adus o nevastă! Fata luă oul şi-l duse la locul lui. 

A doua zi se întâmplă din nou să li se termine boabele la câmp. 


De rândul acesta, omul trimise din nou pe una din fetele lui după sămânță. Şi 
aceasta găsi oul învârtindu-se în jurul colibei şi spunând: 
— Ha, ha, tata mi-a adus o nevastă! 

Ca şi sora ei, fata luă oul şi-l puse la locul lui. 

A treia zi însă, când se întâmplă din nou să li se termine sămânţa, şi când tatăl 
voi să-şi trimită una din fete acasă, nora sări de la locul ci şi spuse: 

— Nu, astăzi vreau să mă duc eu după boabe. Şi dusă a fost. 

Când ajunse la coliba socrilor ei, oul se învârtea, ca totdeauna, pe afară şi striga cât 
putea: 

— Ha, ha, tata mi-a adus o nevastă! 

Tânăra copilă, auzindu-l, se minună nespus şi-şi zise în sinea ei: „Cum, lucrul 
acesta rotund, cu formă de ou, să fie oare bărbatul meu?” 

Şi fără să spună cuiva ceva, luă oul, îl duse în coliba ei şi apoi plecă la câmp cu 
boabele. 

Seara însă ea îi îndepărtă pe toţi de locuinţa ei. 

— în noaptea asta vreau să dorm singură în coliba mea. Să nu vină nimeni la 
mine. 

Soacra ei voi să ştie: 

— De ce vrei să faci aşa? 

— Fiindcă mă doare capul şi mă tem că zgomotul celorlalte fete o să-mi facă 
rău. 

în toiul nopții însă ea se sculă şi fugi cât o țineau picioarele, la părinții ei. Când 
ajunse acolo, ea îi spuse tatălui ei plângând: 

— Tată, de ce m-ai gonit de la tine? 

— Fata mea, nu te-am gonit, te-am măritat. 

— Cu cine m-ai măritat, tată? Ştii tu cine e bărbatul meu? Un ou de struț! 
Tată, te rog du Înapoi vitele pe care le-ai primit pentru mine, căci eu nu mă mai 
întorc la socrii mei. 

— Ba ai să te întorci, fiica mea. Uite, eu îţi voi da un farmec cu care ai să 
prefaci oul în fiinţă omenească. Când ajungi în coliba ta, fierbe nişte apă şi apoi 
arunc-o peste ou. 

Spunându-i apoi în amănunţime ce avea de făcut, tatăl îşi hotărî fiica să se întoarcă 
acasă. 

în zori, când se văzu în coliba ei, fata făcu întocmai cum o învățase tatăl ei: puse 
oul pe o rogojină, luă apa clocotită şi o turnă peste el, apoi îl unse cu grăsime şi-l 
acoperi cu mai multe pături groase. 

în cele din urmă auzi un glas care spunea încet: 

— Simt că-mi creşte un picior... şi încă unul, acum simţ că-mi creşte un 
braţ... mi-a mai crescut unul... iată că mi-a apărut şi capul, uite-mi nasul, acum mi-a 
apărut un ochi şi încă unul, o ureche... şi cealaltă! Acum am toate părţile corpului. 

în clipa aceea ea auzi cum se sparge cu zgomot coaja de ou şi când se duse să 
ridice cuverturile întinse pe rogojină, i se înfăţişă un tânăr cu trupul frumos, căruia 
nu-i lipsea nimic. Fata aruncă atunci praful primit de la tatăl ei în apă fierbinte, îl 
frecă cu apa aceea pe bărbatul ei din cap până-n călcâie şi îl unse cu grăsime. Apoi 
strânse cojile de ou şi le puse bine. Pe urmă închise tânărul în colibă şi ieşi afară. 

— Te mai doare capul, fata mea? o întrebă soacra. 

— Da, mă doare. 

— Vrei să-ţi dau puţină fiertură să mănânci? 

— Vreau, răspunse ea. 

Luă fiertura de la bătrână şi în timp ce toți ceilalți plecară la câmp, ea mâncă cu 
bărbatul ei, pe urmă fugi din nou la tatăl ei spunându-i: 

— Am făcut tot ce m-ai învăţat, tată, şi oul s-a prefăcut în om. 

— Ai văzut, fata mea? Ai văzut? Acum am să-ți dau haine bărbăteşti. 


Tatăl ei scoase atunci o mantie de blănuri, o cingătoare lată, o pavăză şi o podoabă 

de pene pentru frunte. Afară de aceasta, îi mai dărui un asagai”% şi o pălărie din pai 


împletit. Luând toate lucrurile, fata fugi înapoi şi-i spuse bărbatului ei: 

— Ou, ia şi îmbracă-te. Dar nu cumva să ieşi din colibă pină n-am să-ţi spun 
eu! 

Pe urmă, tânăra femeie se aşeză din nou afară, dar când veni soacra ei se vaită iarăşi: 

— Tot mă mai doare capul. Vreau să mai rămân acasă. Daţi-mi ceva să 
mănânc şi bălegar să 

aprind focul. 
După ce primi tot ce-i trebuia şi ceilalţi plecară la treburile lor, ea intră în 
colibă şi-i spuse tânărului: 
— La noapte ai să te duci şi ai să te aşezi pe locul căpeteniei noastre, 
unde se ţine adunarea oamenilor din trib. 
înainte de a se face ziuă. Ou se duse şi făcu întocmai cum îl învățase nevasta lui. 
Când păstorii ieşiră să mulgă vitele, văzură un străin şezând pe locul căpeteniei lor. 
— Oare cine-i îndrăzneţul acela care stă pe locul căpeteniei noastre? 
Atunci Ou chemă pe unul din păstori: 


— Dă-mi să gust din laptele vitelor tale. Tânărul îi dădu să bea şi Ou îi spuse: 


— Bine. Du din lapte în coliba aceea. 
Tânărul păstor fugi însă la căpetenia tribului şi-i spuse: 


— Un străin s-a aşezat pe locul tău din sfat. Vino să vezi. Ducându-se 


acolo, acesta întrebă: 

— Cine eşti, străine? Şi de ce te-ai aşezat pe locul meu? 

— Nu găzduiți musafirii? Şi nu mă mai cunoşti, tată? Sunt fiul tău, Ou! 

Auzind aceste cuvinte, bucuria căpeteniei a fost fără margini: a chemat de îndată 
pe toți oamenii şi le-a înfăţişat pe fiul său, cel care fusese un ou. Apoi au tăiat vite 
multe şi au făcut 

o petrecere cum 

nu mai fusese înainte. Iar tatăl a întrebat-o pe nora lui: 

— Cum ai făcut, fata mea, de ai izbutit să dai trup omenesc unui ou? 

— Tatăl meu mi-a dat un farmec, răspunse fata. 


— îţi mulţumim, copilă. O să te răsplătim şi o să-ți dăruim vite multe şi tot ce- 


ţi doreşti. 


Mult timp au trăit cu toţii fericiţi. De la o vreme însă. Ou începu să se poarte urât cu 


soţia lui şi 
până la urmă o părăsi şi-şi luă o altă nevastă. Dar fata care-i dăduse înfăţişare 
omenească plângea zi şi noapte. Până când într-o seară îşi aduse aminte de cojile de 
ou pe care le păstrase. Atunci se duse la coliba unde Ou locuia cu noua lui nevastă şi 
ceru puţină apă. Femeia din colibă îi răspunse că nu au apă. Dar bărbatul ei o pofti 
înăuntru şi-i dete un vas plin. 

Prima nevastă folosi acest prilej, îi ascunse cojile de ou sub cap şi plecă. 

Peste noapte. Ou simţi că se petrece cu el ceva de neînchipuit şi strigă: 

— Simt cum îmi piere un picior... acum celălalt, mi s-a chircit o mână, 
acum cealaltă... mi se retrage şi capul... acum spinarea. într-o clipă el se prefăcuse 
din nou în ou, iar nevasta lui de-a doua fugi de lingă el, îngrozită. 

A doua zi în zori, păstorii nu-l găsiră pe tânăr. Mama lui îl strigă în zadar, iar când 
intră la el găsi pe rogojină oul de struţ pe care-l ştia. 

Amândoi părinţii începură să plângă amarnic şi se duseră s-o caute pe nora lor cea 
dinţii, dar n-o găsiră, căci ea plecase la tatăl ei. Atunci luară drumul într-acolo şi-i 
căzură în genunchi, rugând-o să-l ierte pe fiul lor şi să-l readucă din nou în mijlocul 
oamenilor. Ea insă nici nu voi să audă, răspunzându-le că-i făcuse prea mult rău şi că 
nu mai voia să ştie de el. Atunci tatăl ei o povăţui din nou: 

— Lasă, fiica mea. lartă-l de data aceasta. Uite, eu îţi dau un alt farmec 
să-l faci din nou om şi dacă ie va mai supăra sau batjocori vreodată, atunci ai să te 
întorci la mine pentru totdeauna. 

Fiica ascultă şi de rândul acesta de sfatul tatălui ei, luă leacul vrăjit şi făcu 
întocmai ca prima oară, dându-i bărbatului ei înfăţişarea omenească pe care o 
avusese şi prima oară. 

Atunci el o cuprinse în braţe şi-şi ceru iertare, spunându-i: 


— N-am să mai greşesc niciodată faţă de tine! 
së ele Ste doi soţi au trăit SOite: la sfârşitul zilelor lor. 


oale Nu se-po 

A fost undeva o ţară care era ţara orfanilor. Şi locuitorii acestei ţări aveau un rege 
al lor, care nu era un căpcăun ca alţii, ci era un copilaş micuţ, micuţ, până într-un an. 

Cum a ajuns copilaşul, care era un înţelept, rege în ţara orfanilor? 

Cam aşa: 

Tot în vremurile acelea zbura prin poieni şi păduri o pasăre, nu mai mare decât o 
vrăbiuţă, care cânta toată ziua, din răsputeri: „Tiaro-tio!” 

Micuța pasăre nu supăra pe nimeni, nu avea nevoie de nimic, decât să umple 
văzduhul cu trilurile ei: „Tiaro-tio, ndioro-ndioro-ndioro!” 

Dar iată că într-o bună zi un vânător o aude cântând în poiană şi scoate o săgeată să 
tragă în ea. 

Pasărea însă se aşeză pe arc şi-i spuse vânătorului: 

— Dă-mi pace, vânătorule! Ce ai cu mine? Eu nu sunt decât o mică pasăre 
fermecată şi nu fac rău nimănui. Du-te mai sus în pădure, după urmele leilor şi ale 
elefanților, şi ai să găseşti destul vânat. 

— Se poate, răspunse vânătorul, dar uite eu pe tine te vreau şi am să te 
prind. 

— îţi pierzi zadarnic vremea, încearcă şi ai să vezi. însă de aici înainte pe 
mine o să mă cheme Se-Poate Nu-Se-Poate. 

Zicând acestea, pasărea zbură puţin, apoi se aşeză la îndemâna vânătorului care, haţ, 
o şi prinde! 

— Vezi? Acum ce mai spui? 

— Ndioro-ndioro-ndioro, încă nu s-a isprăvit, îi răspunse Se-Poate Nu-Se- 
Poate. 

— Tot mi te mai împotriveşti? Stai că-ţi arăt eu ţie chiar acum! Cu aceste 
cuvinte, vânătorul tăie gâtul pasării. Dar în vreme ce o curăța de fulgi, pasărea tot 
mai urma, aşa cum începuse: 

— Ndioro-ndioro-ndioro, încă nu s-a isprăvit! 

— O să vedem îndată, după ce o să te fiarbă nevasta mea, ce o să mai zici! 

Vânătorul o porni spre casă, însă pe drum întâlni nişte vecini care-l opriră şi-i 
spuseră: 

— Nevasta şi copiii tăi sunt morţi. 

— Vai mie! făcu vânătorul. Cine i-a ucis? 

— Nimeni. Frigurile. Noi i-am îngropat. 

Necăjit, omul se duse în coliba lui pustie, scoase pasărea, o tăie mici bucăţi şi o 
puse în ceaun să fiarbă. Dar în timp ce ceaunul fierbea, se auzea încetişor, înlăuntrul 
lui: 

— Ndioro-ndioro-ndioro! încă nu s-a isprăvit. 

Astfel că, nişte femei care veniseră dimineața să ia foc din vatra vânătorului au 
găsit şi seara ceaunul fierbând şi au auzit de rândul acesta, limpede, un glăscior ce 
venea dinlăuntrul lui. 

— Ndioro-ndioro-ndioro, nu vreau să fierb, nu vreau să fierb, nu s-a isprăvit, 
nu s-a isprăvit! 

înspăimântate, femeile fugiră şi povestiră în tot satul că ceaunul vânătorului e vrăjit. 

Văzând, aşadar, că n-o scoate la capăt, şi temându-se de oameni, omul luă ceaunul cu 
totul, fugi 


cu el în pădure şi acolo dete cu el de pământ pe locui unde prinsese buclucaşa pasăre. 

Când colo, ce să vezi?! Din ceaun ieşi o fiară uriaşă, care îl înghiţi pe vânător cât ai 
clipi. Apoi înghiţi luna de pe cer şi tot pământul se cufundă în întuneric. 

Atunci Fiara-cea-care-răspândeşte-spaima începu să umble şi pe unde trecea 
înghiţea tot: în dreptul pădurii înghiţi pădurea, în dreptul râului înghiţi râul, iar 
coada ei de o sută de coţi scotea zgomotul trăsnetului pe unde trecea. De oprit nu se 
opri, ci înghiţea în drumul ei câmpia, apoi lacul şi ajunse în dreptul satului, unde 
cocoşii se pregăteau să vestească venirea zilei. Atunci înghiţi dintr- o singură 
sorbitură toţi cocoşii. lar după ce înghiţi cocoşii se prefăcu din nou în pasăre şi zbură 
în baobabul bătrân din mijlocul satului. Acolo o văzură oamenii când se treziră în 
zori: ţinea ochii închişi şi ciocul deschis. Apoi zise: „Ndioro!” 

Şi atunci toate turmele oamenilor dădură năvală să iasă din ocoalele lor, să alerge 
care mai de care şi să se arunce în uriaşul cioc al pasării. 

Dar pasărea nu se opri: „Ndioro!” făcu ea din nou. Şi atunci colibele oamenilor 
începură să se cutremure, să se mişte şi, odată cu ele, oalele, burdufurile, 
ceaunele, rogojinile, toate începură să sară, să alerge şi să se azvârle în ciocul 
deschis. 

Pentru a treia oară, pasărea cântă răsunător: „Ndioro!” 

De data aceasta fu rândul oamenilor să sară de la locurile lor. Bărbaţi, femei, 
copii, cu tot ce aveau la îndemână, începură să se învârtă, parcă minaţi de un 
vânt nebun, şi se aruncară apoi în ciocul căscat. 

ar după ce înghiţise tot, pasărea deschise ochii: lumea se sfârşise, totul era 
pustiu. Zărind jos nişte rămăşiţe, pasărea cobori din copac şi mai ciuguli nişte oale 
sparte, o rogojină, un câine bolnav, cărbuni aprinşi dintr-o vatră, fumul ce se mai 
ridica în văzduh şi apoi se făcu tăcere. 

Nimic nu se mai clintea. Pasărea se urcă din nou în baobab, unde rămase 
nemişcată, cu ochii închişi. 
Deodată însă, iată că se desluşi un zgomot mic, mic. 

— Zgomot mic, glas de nimic, 

Strigă să-l ajuţi că nu-i voinic! 

Ti-ti-ti, glas mic! 

Pasărea din baobab deschise un ochi. Văzu un copilaş care scâncea. Fusese uitat. 
Era gol-goluţ şi singur pe lume. Tremura. 

Pasărea sări din pom să-l înghită. Dar o lăcustă uriaşă împinse copilul într-o 
gaură de hârciog. Pasărea înghiţi lăcusta, dar nu putu ajunge până la copil, căci 
ciocul nu-i intra în adăpostul rozătoarei, iar pruncul se dusese tocmai la fund. 
Atunci pasărea se urcă din nou în baobab şi închise numai un ochi. 

Totul încremenise ca mai înainte. 

— Poc, poc, poc! Cine loveşte? Cine ciocăneşte? 

Pasărea deschise şi celălalt ochi. Era tot copilaşul. Avea acum trei luni şi şedea în 
vârful unui furnicar. Furioasă, pasărea cobori iarăşi să-l înghită. Dar o furnică uriaşă 
împinse copilul cu toată puterea înlăuntrul muşuroiului. Pasărea înghiţi furnica şi 
furnicarul, dar nu ajunse la copii. Se urcă apoi din nou în pom, dar nu mai închise 
ochii. 

Nimic nu se mişca. 

— Bum, bum, bang! Sar scântei din fier, cine-l lucrează, cine-l modelează? 
Pasărea se mânie atât de tare, încât se zbârli toată. 

— Cine îndrăzneşte să ciocănească fierul? în plină zi? 

Era tot copilul, ajutat de mii şi mii de viermi, larve, rime, care-i aduceau din 
pământ fier şi cărbune. 

Pasărea sări din pom şi înghiţi întâi larvele, viermii, rimele. Dar erau atât de 


multe! Cu greu izbuti să le vină de hac. Pe urmă se apucă de mormanele de cărbuni, 
de fier şi până la urmă înghiţi toată fierăria. Copilul se ascunsese însă afară, sub o 
grămadă de pământ. 

Pasărea înghiţi pământul cel fieros şi se mişcă din ce în ce mai greu, dar nu se lăsă 
până nu ciuguli tot. Văzând că n-are scăpare, copilul sări într-un sipet strălucitor ce 
orbea pe oricine. Peste el se închise capacul. Pasărea îl înghiţi cu copil cu tot, dar 
ameţise, se îngreunase şi nu se mai putea urca în copac. Adormi pe loc, buştean. 

în burta dihaniei, copilul desfăcu capacul sipetului cu un cuţit şi ieşi afară. De 
jur împrejur era întuneric. Ca să facă lumină, copilul spintecă burta pasării cu 
cuțitul. 

— Fss, şi dinlăuntru ieşiră întâi şi întâi munţii, luna, lacul, pădurile şi apoi 
lucrurile, rogojinile, oalele, tuciurile de fiert. 

Şi tot ce ieşea striga: 

— îţi mulţumim, rege! 

Copilul rămase o clipă pe gânduri. Apoi ieşiră turmele, oile, vitele, câinii, colibele 
şi ducându-se fiecare la locul lui strigă: 

— îţi mulţumim, o, rege! 

După aceea au năvălit afară oamenii. Femei, copii, războinici, păstori, vânători, 
sclavi, toţi vii şi nevătămaţi. Şi văzând toate lucrurile la locul lor, s-au dus tară să 
spună nimic copilului. îl uitaseră pentru a doua oară. 

— Mulţumesc, spuse copilul şi se vâri înapoi în pântecul pasării. Dar nu 
rămase multă vreme acolo. Când ieşi din nou la lumină îl însoțeau roiuri de insecte, 
mii şi mii de albine, viespi, muşte cu aripi sclipitoare, care toate trăiesc din te miri 
ce, sus, în aurul soarelui, şi-i sâcâie pe oameni. lar copilul era regele lor, regele 
orfanilor. Roiurile toate erau supuşii lui, din ţara orfanilor. 

— Se-Poate, Nu-Se-Poate 

Ndioro-ndioro-ndioro! cânta o pasăre care nu-i mai mare decât o vrăbiuță şi zboară 
pe deasupra poienilor după albine, viespi şi multe altele cu aripi sclipitoare, care-i 
sâcâie pe oameni. 

„Tiaro-tio!” 


Scara de săgeți 


poveste din Alaska, Canada 


Era într-una din acele seri când tânărul Eut-le-ten îşi chema prietenii şi pe toţi 
ceilalţi locuitori ai aşezării lor, să ia parte la o seară de veghe, dorită de el, mai 
marele Eut-le-ten cel Iubit. 

Focul se făcea în mijlocul cercului de tineri şi din când în când o fată se ridica şi 
turna peste vreascuri grăsime de peşte. Se terminase tocmai un joc ritual, când Eut- 
le-ten se ridică de la locul său şi se apropie de flăcări; era înalt şi chipeş, o adevărată 
statuie de bronz şi purta pe umeri o haină din piele de şarpe de mare, iar pe cap, 
pălăria cu coroană, ce nu se folosea decât cu prilejuri deosebite. 

— Dragii mei prieteni din copilărie, tineri şi mai vârstnici, iată, v-am 
adunat să vă spun că m-am hotărât să plec să-mi aduc soţie. 

— De unde? Cine va fi ea? voiră să ştie cu toţii. 

— Ei, dragii mei, când o să vă spun, nu ştiu dacă o să vă bucuraţi. Mă duc 
s-o peţesc pe fiica Marelui stăpân al lumii de sus. 

O clipă, toţi rămaseră muţi de uimire şi de spaimă. Apoi unul îngână: 

— Nu te duce, Eut-le-ten, Iubitul nostru! Nimeni din toți cei ce s-au dus 


într-acolo nu s-a mai întors. Ce ne vom face noi tară tine? Cine să ne conducă în timp 
de pace sau în luptă? 

— Prietenii mei dragi, a venit vremea să plec. Eu v-am învăţat multă 
vreme cum să trăiţi şi cum să vă apăraţi. Acum trebuie să mă ajutaţi să izbutesc ceea 
ce mi-am pus în gând. Eu am văzut-o pe fiica Marelui stăpân în vis şi mi-e dragă din 
copilărie. Dorul de ea mă mistuie şi n-o să-mi aflu pacea până n-o s-o găsesc. Ceea ce 
vă rog este ca în zori fiecare din voi să vină la ţărmul mării cu săgeți multe şi atunci o 
să vă spun ce avem de făcut. 

Adunarea se destramă şi tinerii plecară trişti la casele lor. A doua zi însă ei se aflau 
cu toţii la locul de lângă țărm, unde-i aştepta Eut-le-ten, mai marele lor. El trase 
prima săgeată, iar după el, ceilalţi trăgeau câte o săgeată care se înfigea drept în 
vârful celei dinainte şi aşa mereu până când din miile de săgeți se făcu o scară ce se 
sfârşea undeva sus, în depărtările cereşti. 

— Bine, spuse atunci tânărul Eut-le-ten. lată drumul meu. Vă mulţumesc şi 
vă las cu bine. De voi izbândi, mă veţi vedea uneori din nou, iar de nu, să nu vă pară 
rău. Aşa mi-a fost voinţa. Zicând acestea, el începu să urce şi să urce pe drumul 
săgeţilor, până când nimeni din cei de jos nu-l mai zări. Şi mai merse el ce mai merse, 
până când ajunse la acoperişul lumii, care se deschise şi-i făcu loc să treacă. Ajuns în 
lumea de sus, care era un ţinut de o neînchipuită frumuseţe, Eut-le-ten mai făcu vreo 
câţiva paşi şi zări în faţa lui două bătrâne care-şi pregăteau masa; peşte sărat şi 
fructe uscate. Din felul cum se mişcau, tânărul pricepu că cele două bătrâne erau 
oarbe. Când isprăviră şi vrură să se aşeze la masă, Eut-le-ten le luă blidul cu 
mâncare, fără ca ele să-şi fi dat seama cine fusese cel care-l luase. 

— Mi-ai furat mâncarea! ţipă atunci una din bătrâne. 

— Mincinoaso, tu mi-ai luat-o, dă-mi-o imediat înapoi! răspunse cealaltă. 

— Ba tu să mi-o dai, netrebnico! 

Şi din una în alta, bătrânele gata să se ia de păr. Atunci tânărul le vorbi, punându-le 
mâncarea la loc. 

— Liniştiţi-vă. Eu v-am ascuns mâncarea, iacăt-o! Uimite, bătrinele ridicară 
spre el ochii lor fără viaţă. 

— Am vrut doar să ştiu cine sunteţi şi cum e lumea de aici, căci eu, 
măicuţelor, sunt un muritor din lumea de jos. 

— Un muritor din lumea de jos? Şi ce cauţi aici, străine? 

— O caut şi o vreau de soţie pe fiica Marelui stăpân. 

— Oh, se jeliră ele, ce îndrăzneală! Nimeni, din toți cei care s-au încumetat la 
încercarea aceasta, n-a rămas în viaţă. 

— Om vedea. Deocamdată veniţi lângă mine, să încerc să vă dau vederea. 

Cele două bătrâne se apropiară şi Eut-le-ten scoase un ac subţire din sân şi cu el 
sparse ceața groasă ce le acoperea lumina ochilor. Din clipa aceea ele şi-au dobândit 
văzul. Nespusă a fost bucuria lor, căci acum puteau să privească pentru prima oară 
lumea din jur. 

— Străine, îţi mulţumim din adâncul sufletului pentru binele pe care ni l-ai 
făcut. Şi dacă totuşi stărui în hotărârea ta de a dobândi pe fiica Marelui stăpân, uite, cu 
ceea ce ne stă în putere noi te ajutăm. 

Atunci una din bătrâne scoase un talisman pe care i-l înmână tânărului, învăţându-l 
să-l stringă cu putere în mână când va fi în primejdie, în timp ce a doua bătrină îi 
dărui un ciocan, singurul cu care puteau fi zdrobiţi ţăpuşii de piatră ce înconjurau 
încăperea frumoasei fiice a Marelui stăpân. 

Mulţumindu-le celor două bătrâne pentru ajutorul lor, Eut-le-ten o pomi înainte, căci 
zărise în depărtare locuinţa Marelui stăpân. Dar îi tăie drumul un lac întins, acoperit cu 
mătasea broaştei şi din care se ridica o duhoare de putreziciune şi de moarte. 


Simţindu-se deodată în primejdie, tânărul se prefăcu într-o picătură de apă, cât ai clipi. 
Era tocmai timpul, căci din mijlocul lacului în care fierbeau valurile, se ridicase un duh 
rău, cu o înfăţişare de broască uriaşă, care era gata să-l înghită. 

După ce învinsese primejdia aceasta, Eut-le-ten se îndreptă spre intrarea locuinţei lui 
Nas-na- şup, Marele stăpân. Dar păzitorul casei era un cod uriaş, mai mare decât o 
balenă şi cu dinţi de rechin. Când era căscată, gura lui nu părea ceea ce era, iar 
trecătorul care voia să intre în casa stăpânului se trezea deodată zdrobit între fălcile 
dihaniei. însă cu puterea şi limpezimea minţii sale flăcăul îl dibui pe paznic şi se 
strecură printre dinţii lui, tot prefăcut într-o picătură de apă. 

La intrare, îl întâmpină Marele stăpân Nas-na-şup. 

— Slavă ţie, Nas-na-şup, Stăpân al lumii de sus, i se închină tânărul. 

— Ce cauţi aici, muritorule? îl întrebă Marele stăpân, plin de dispreț. 

— Ceea ce doresc cel mai mult pe lumea aceasta este dragostea fiicei tale. 
Iată ce caut aici. 

— Numai atât? Şi stăpânul râse batjocoritor. Dacă ai trecut peste piedicile 
intrării în locuinţa mea prin puterea farmecelor tale sau prin şiretlicuri, ai să vezi că de 
încercările la care te voi supune n-ai să scapi. Eşti un nechibzuit. 

— Nechibzuit sau nu. Asta vom vedea, Nas-na-şup. Pu-ne-mă la încercare. 
Atunci Stăpânul porunci slujitorilor să aducă vreascuri şi aşezându-le unele peste 
altele le dete foc. Flăcările se ridicară deodată la o înălţime neobişnuită, ca şi cum ar fi 

fost nişte torţe uriaşe. în jurul lor căldura era ucigătoare. 

— Ei, tânăr muritor, te poftesc să păşeşti în rugul acesta, îi spuse Stăpânul, 
zâmbind răutăcios. 

Acum, fără îndoială că Eut-le-ten nu mai putea să străbată dogoarea din faţă prefăcut 
într-un 
strop de apă. Dar nu se dete bătut. Strânse cu putere talismanul bătrânei în palmă, 
sări în flăcări şi, spre uimirea, ba chiar necazul Stăpânului, ieşi pe partea cealaltă a 
peretelui de foc, viu şi nevătămat. 

— Bine, mormăi Nas-na-şup. Dar înainte de a trece la îndeplinirea dorinței 
tale, am o treabă gospodărească şi aş vrea să mă ajuţi. 

Tânărul bănui că trebuie să fie iarăşi vorba de un şiretlic şi stăpânindu-şi supărarea, 
se învoi. 


Atunci Stăpânul cel mare ieşi şi începu să urce înălţimea din faţa locuinţei sale şi-i 
spuse lui Eut- le-ten să strângă trunchiurile de copaci din calea lor şi să le aşeze în 
grămezi, pe care sclavii urmau să le ducă în locuinţă. 

Tânărul făcu ceea ce i se ceruse. Dar în timp ce stringea de zor lemnele de pe drum, 
auzi cum porneşte de sus ca vântul un trunchi uriaş care l-ar fi ucis fără doar şi poate, 
dacă el nu s-ar fi prefăcut iarăşi într-un strop de apă. 

Văzând că înfruntase toate încercările sale, Marele stăpân îi spuse: 

— Ai izbutit, om muritor. Du-te în încăperea de alături şi întinde-te să te odihneşti. 

înțelegând însă că era iarăşi vorba de un şiretlic, Eut-le-ten smulse aşternutul alb de 
pe ascuţişurile de piatră, care l-ar fi sfâşiat dacă se întindea acolo, şi începu să 
zdrobească ţepile acelea ca nişte vârfuri de cuţit, cu ciocanul dăruit de una din cele 
două bătrâne. Ştia că acum e în apropierea celei pe care o dorea din toată inima şi 
după ce-şi termină treaba trase perdeaua care despărţea încăperea de o alta, alăturată. 

Când îşi văzu iubita din vis, lui Eut-le-ten nu-i veni să-şi creadă ochilor: era cu mult 
mai gingaşă şi mai frumoasă decât şi-o închipuise. Apoi cei doi s-au căsătorit şi au trăit 
de atunci în ţara de pe înălțimile lumii. 

Dar şi astăzi încă, atunci când vântul aduce aproape de țărm crestele valurilor şi 
trece printre ramurile de ienuperi, locuitorii acelui ţinut din care a plecat Eut-le-ten 
privesc în sus spre cărarea de săgeți pe care prietenul lor cel iubit a urcat către 
tărâmul norilor şi ştiu că e undeva pe aproape şi-i veghează. 


Cum a ajuns scan-nah la zâna pădurilor 


poveste de pe Coasta nordică a Pacificului, Canada 


Un viteaz şi puternic şef de trib avusese, în vremuri vechi, unsprezece feciori. Din 
aceştia, zece, toţi voinici şi buni luptători, au pornit într-o lungă călătorie, pe apă şi pe 
uscat, dar nu s-au mai întors niciodată. Nu rămăsese acasă decât frăţiorul lor mai mic, 
un copil lovit de boală, cu picioarele moi, firav şi strâmb, care nici nu se putea mişca 
dintr-un loc în altul. Curând după plecarea fraţilor săi, părinţii micuţului infirm au 
pierit într-o furtună şi băiatul a rămas doar în grija bunicii sale, bătrâna Na-Nee. 

Sărmana s-a străduit din răsputeri să-şi pună nepotul pe picioare, căci era singura 
fiinţă care-i rămăsese din toţi cei dragi. A chemat şamanul?” tribului, i-a dat fierturi, l-a 
frecat cu alifii de tot felul, dar copilul a rămas cu picioarele lipsite de viaţă şi bunica 
trebuia să-l ridice şi să-l târască de colo-colo. 

Vremea a trecut şi când băiatul a împlinit optsprezece ani, într-o dimineaţă, 
devreme, el i-a spus bătrânei Na-Nee, dus pe gânduri: 

— Bunico, mie mi s-a arătat aevea un duh prietenos, care m-a învăţat ce să 
fac ca să-mi regăsesc fraţii. Aşa că te rog să mă ajuţi din toate puterile, să ajung jos, 
lângă țărm, la canoele cu care părinţii şi fraţii mei plecau la pescuit. 

— Ce vorbeşti tu, copile? zise bunica mirată. Dar ce-o să poți face tu, aşa 
slab cum eşti şi fără putinţa de a umbla? 

— Să încercăm, bunicuţe zise Scan-Nah, te rog mult. Bătrâna se lăsă 
înduplecată, cu toate că ceea ce-i cerea băiatul era pentru ea o încercare neînchipuit 
de grea: trebuia să-l ia în cârcă sau să-l târască de la aşezarea lor, până jos, lângă 
țărm. Văzând însă că băjatul nu se lasă de gândul ce pusese stăpânire pe el, bătrâna îşi 
luă inima în dinţi şi ajutată şi de Scan-Nah, care-şi încorda puterile cât putea, 
sprijinindu-se în mâini, o porniră spre țărm. Biata bătrâna aproape să-şi dea duhul 
până când ajunse cu povara lângă mal. Aici însă ce să vezi? Cele trei canoe ale 
neamului lor erau 


270 vraci, vrăjitor 


pline cu apă şi cine ştie de când stăteau aşa. 

— Bunico, ajută-mă să mă aşez în barca din mijloc. Cu ea pescuia tatăl meu. 

încordându-şi ultimele puteri, Scan-Nah izbuti să se rostogolească în acea canoe pe 
care o ştia a 
tatălui său. O clipă apa îl acoperi şi bunicii îi fu teamă să nu se fi înecat, ştiind că nu se 
putea ridica în picioare. Dar care nu-i fu uimirea când văzu, sub ochii ei, cum băiatul 
începe să crească, cum i se lăţeşte pieptul şi cum muşchii prind să-i acopere braţele şi 
picioarele. în câteva clipe, în locul neputinciosului copilandru care se târa mai mult în 
coate, se ivi un tânăr puternic, frumos clădit, vânjos şi ars parcă de soare, care pe dată 
se ridică şi începu să golească apa din barcă. 

— Ai văzut, Na-Nee, spuse el, că duhul cel bun m-a învăţat de bine? 

— Cu adevărat, copile, ai avut dreptate. 

— Dar acum, spune-mi, bunico, nu-ți aminteşti încotro au pomit-o frații mei 
când au plecat şi nu s-au mai întors? 

— E mult de-atunci, Scan-Nah, şi parcă mi-aduc aminte ca prin vis că au luat- 
o spre gura râului care se varsă în ocean, mai sus, pe lângă nişte păduri bătrâne. Mai 
multe nu ştiu să-ţi spun. Şi cred că nici şamanul nu ştie. El zice că locurile acelea sunt 
primejdioase şi că oamenii trebuie să se ţină - departe de ele. 

— Ba nicidecum, Na-Nee. Hai să vedem care din bărcile acestea o să mă 
ducă. 

Zicând acestea, tânărul cercetă canoia pe care o golise de apă. Dar când să-i 
întărească fundul, lemnul crăpă şi pereţii vasului se fărâmiţară şi ei în mii de ţăndări. 

Băiatul oftă şi trecu la a doua canoe. Dar şi lemnul acesteia era putred şi se făcu 
bucăţi în palmele lui. Cea de a treia însă era de cedru, lemn tare şi, ciocănită din toate 
părţile de Scan-Nah, rămase întreagă şi bună de pus pe apă. 

— Aceasta este canoia care mă va duce, bunico. Haidem să-mi dai merindele 
şi mâine în zori o pornesc. 

Bunica îi pregăti tânărului o desagă cu peşte afumat şi carne sărată şi după ce-şi 
luară rămas-bun, băiatul pomi a doua zi în zori, cu o pereche de vâsle noi la spinare. 

— Să vii sănătos, băiete, îi şopti Na-Nee, la despărţire, cu lacrimi în glas. Eu 
nu te mai am decât pe tine. 

— N-ai grijă, bunico, o să mă întorc, spuse băiatul şi cât ai clipi din ochi, 
canoia lui se depărta de țărm. O luă în susul apei, până ce ajunse la revărsarea unui râu 
care venea dintr-o pădure adâncă, întunecoasă şi deasă. în care se vedea bine că nu 
pătrunsese vreodată securea. Flăcăul îşi îndreptă barca pe cursul acestui râu şi 
pătrunse în hăţişul unei păduri atât de dese, încât nu trecu mult şi lumina zilei pieri cu 
desăvârşire, totul în juru-i fiind învăluit într-o umbră verde, întunecoasă. îl copleşise o 
linişte aşa de nepătrunsă, încât băiatului i se strânse inima. 

Curind însă se pomeni într-o poieniţă deschisă, presărată cu trunchiuri de copaci 
retezaţi. Nu mai erau în jurul lui decât buturugi cu nenumărate cercuri, trădând urmele 
unor copaci bătrâni, tăiaţi. 

Şi în timp ce stătea aşa, tot chibzuind cine ar fi putut dobori copacii aceia falnici, 
tânărul se trezi în mijlocul unui adevărat torent de animale sălbatice care coborau în 
goana mare de sus din munţi: fiare înspăimântătoare ca: lupi, urşi, pisici sălbatice 
alergau pe lângă iepuri şi căprioare, fără să se oprească şi fără să răsufle. Spaima lor 
arăta că ceva îi speria, ameninţându-i şi fugărindu-i cu o putere oarbă, necruțătoare. 
Bietele animale căutau să ajungă în vale, la gurile râului unde Scan-Nah îşi lăsase 
canoia. Văzând aşa, tânărul începu să coboare şi el în goană şi nu se opri până ce nu 
ajunse în barca lui pe care o îndreptă spre apele oceanului. Era şi timpul: în urma lui se 
auzi un tunet înspăimântător, ceva ce venea ca un vuiet năprasnic, rupând şi distrugând 
tot ce întâlnea în cale. 


Din canoia, cu care se învârtea în jurul gurii riului ce cobora din pădurile bătrine, 
Scan-Nah văzu o uriaşă avalanşă de gheaţă rostogolindu-se din susul albiei râului şi 
prăvălindu-se în jos, până astupă valea prin care trecuse el cu puţin înainte. Apoi se 
făcu linişte. O linişte deplină, adâncă, aşa cum fusese la începuturi. 

Scan-Nah o luă din nou în sus, de-a lungul firului de apă. Acum astupat cu noroi şi 
mulţime de 
crengi rupte. Ajunse în poieniţa cu trunchiuri de copaci, care rămăsese neatinsă. 
Tânărul aprinse un foc între buturugi şi în timp ce privea scânteile ce luminau 
negurile acelor locuri, văzu cum se desprinde din flăcări un luptător înalt şi îmbrăcat 
în armură. 

— Cine eşti tu, făptură nepământeană? 

— Un prizonier al reginei ielelor. Du-te mai sus printre butuci şi, când 
ai să dai peste cel mai mare, acoperit cu muşchi. Ia-l în braţe şi sfarmă-l bucățele. 
Poate că vei reuşi să fii de folos căpeteniei noastre. 

— Aşa voi face, răspunse Scan-Nah şi o pomi în căutarea trunchiului 
găunos. îl găsi repede, îl strânse cu putere şi începu să-l sfarme bucată cu bucată, 
până când nu mai rămase din el decât un miez mărunt. Şi tot ca prima oară, Scan- 
Nah se trezi în faţa unui luptător înalt, voinic, care părea mai bătrân decât primul, 
purtând arme cum aveau luptătorii în vremuri vechi, şi având capul şi ochii acoperiţi 
cu un coif şi un obrăzar de lemn cu două deschizături pentru ochi. 

— îţi mulţumesc, fiule, că mi-ai mai dat prilejul să văd pământul şi să-i 
respir aerul. Eu sunt căpetenia unor războinici altă dată temuţi. Dar în pădurile 
acestea noi am nesocotit o fagăduială pe care am făcut-o reginei ielelor şi ea ne-a 
pedepsit prefacându-ne în butuci. Nădăjduim ca de aici înainte să ne găsim pacea şi 
iertarea. 

— Dar eu? Eu ce să fac, mărită căpetenie? Am pornit să-mi liberez frații de 
regina ielelor care îi ține cu siguranță în robie. Nu mă poţi ajuta? 

— Mult n-am a-ți spune, flăcăule, ci fii cu mare băgare de seamă. Regina 
ielelor îţi va întinde o cursă. E foarte puternică şi foarte şireată. Fii cu ochii în zece: ia 
aminte la orice lucru, cât de mic, ce-ţi va ieşi în cale, şi fă în aşa fel să nu te prinzi în 
cursă, ci să ocoleşti sau să treci cu bine încercarea la care te va supune. Mai multe nu 
ştiu să-ți spun. 

Şi dintr-o dată vedenia se destramă, se pierdu în verdele întunecat al pădurii 
bătrâne de când lumea. 

Tânărul rămase câtva timp pe gânduri, apoi o luă încet printre tulpinile copacilor. 
Nu merse prea mult şi un copac răsturnat îi tăie drumul. Era lung, rădăcina nu i se 
vedea, dar coaja îi era lucioasă şi netedă, fără urmă de muşchi pe dânsa. în timp ce 
privea copacul, Scan-Nah văzu un şoricel cum se căznea să ajungă sus, în vârful 
copacului. Mergea ce mergea, apoi aluneca pe coaja ce părea lustruită şi cădea înapoi 
pe pământ. Biata făptură tremura de oboseală şi nările micuţe îi fremătau de 
osteneală zadarnică. Atunci Scan-Nah îşi aminti cuvintele bătrânului războinic şi cu 
cât privea mai de-aproape şi cu luare-aminte strădaniile deznădăjduite ale şoricelului, 
încercarea lui şi dorinţa de a străbate tulpina spre vârf i se părea mai ciudată. 

„Fără îndoială, îşi spuse Scan-Nah, ceea ce văd în faţa mea e un lucru pe care nu l- 
am mai întâlnit în pădure. Ce să caute şoricelul în copac şi de ce oare tulpina lui nu e 
îmbrăcată în muşchi ca a celorlalţi arbori? Să-l ajut eu, şi-om vedea!” 

Cu acest gând, Scan-Nah luă şoricelul binişor cu două degete şi-l duse până în 
vârful copacului. Şi, spre uimirea tânărului, şoricelul îi mulţumi cu glas subţirel şi 
plăcut ca o muzică. 

— Ştiu că o cauţi pe regina ielelor. Să nu te temi de dânsa. Vei fi bine 
primit. Nu e nimic pe lumea aceasta care să-i placă mai mult decât bunătatea şi 


înţelegerea oamenilor. Mulţi războinici ca tine m-au întâlnit: unii au râs de mine şi 
când înaintam pe tulpina copacului îmi făceau vânt înapoi pe pământ, alţii mă loveau 
cu bețe şi-mi spuneau vorbe urâte. Dintre toţi, tu singur te-ai arătat îndurător şi 
aplecat asupra suferinţei. îi vei putea cere reginei orice vei dori, căci meriţi să fii 
răsplătit. 

— Dar unde o voi putea întâlni pe regina ielelor? întrebă Scan-Nah. 

— Ia-o în sus, pe calea care ţi se va deschide din vârful acestei tulpini de 
copac, până ce vei da de o boltă verde. Intră fără teamă. Te las cu bine! 

Zicând acestea, şoricelul se făcu nevăzut în frunzişul din jur. 

Scan-Nah îi urmă sfatul şi curând se trezi în faţa unui leagăn de liane, care se 
întindea între doi cedri uriaşi. Intrarea era aproape acoperită de o perdea de frunze 
lucitoare, cu parfum de mirodenii şi de flori rare. 

Fără să se sfiască, Scan-Nah dădu la o parte frunzişul şi se pomeni în faţa unei 
făpturi de o neasemuită frumuseţe, care se legăna între flori şi plante agăţătoare. 

— Bine ai venit, Scan-Nah. Apropie-te fără teamă, susură regina ielelor şi 
vorba îi era cântec şi şoaptă de vânt. Te-ai arătat vrednic şi bun. Avalanşa de gheaţă 
din pădure nu te-a speriat. Apoi ai fost bun cu şoricelul. Meriţi răsplata noastră. 

— Eu nu doresc decât să-mi regăsesc frații, mărită regină. Ajută-mă şi-ţi 
voi fi totdeauna credincios ţie şi pădurii. 

— Aşa să fie, Scan-Nah. Fraţii tăi şi-au ispăşit pedeapsa pentru că au 
călcat legile noastre. Acum du-te şi-i vei găsi în barca ta. Rămâi cu bine. 

Zicând acestea, frunzele cele multe şi sclipitoare acoperiră dintr-o dată chipul 
zânei şi Scan-Nah se trezi singur, de parcă nici n-ar fi fost aievea întâlnirea lui cu 
regina pădurilor. 

Se întoarse la țărm, unde, spre bucuria tuturor, cei unsprezece fraţi se regăsiră şi 
se îmbrăţişară, întorcându-se în mijlocul locuitorilor insulei lor, povestea viteazului 
Scan-Nah se întinse până departe şi toţi s-au unit în dorinţa de a-l alege şeful tribului. 
El a fost unul din cei mai înţelepţi şi puternici conducători din câţi avuseseră oamenii 
acelor locuri până atunci. Sub îndrumarea lui, niciodată locuitorii n-au prilejuit 
pădurilor şi făpturilor ei stricăciuni sau fapte nesăbuite. 


Femeia cioplită din lemn 
poveste de pe Coasta Atlanticului, Canada 


Un bătrân şi o bătrână trăiau singuri departe de sat şi de întreg tribul. Ei nu aveau 
decât un băieţel, care vâna pentru ei. Dar care nu era al lor şi pe care bătrâna îl 
găsise într-o zi într-o poieniţă din mijlocul pădurii. S-au scurs de două ori zece 
primăveri, când tânărul hotări să-şi caute o soţie. 

Se apucă să-şi clădească o locuinţă mare, vână mult şi puse carnea la sărat, iar apoi 
porni să caute în satele învecinate, şi căută până departe de locuinţa lor, dar nu găsi 
ceea ce-i dorea inima. Se simţea singur şi atunci ce se gândi? Să-şi făurească el 
însuşi o fată, cioplind-o dintr-o tulpină de tei foarte alb şi lucios. Iar acest chip de 
fecioară îi reuşi de minune. Când isprăvi de lucrat, fata semăna atât de bine cu ceea 
ce visase el, şi era atât de vie, încât prinse glas şi-i spuse: 

— Du-mă în coliba ta, întinde-mă pe un pat din crengi de brad, acoperă-mă 
cu o blană de urs şi lasă-mă singură. Apoi peste trei zile te voi lua de bărbat. Dar în 
timpul acestor trei zile nu care cumva să te uiţi înăuntru, căci astfel n-ai să mă mai 
vezi niciodată. 

De teamă să nu fie ispitit să-şi calce cuvântul, tânărul plecă să se culce în pădure. 


Dar a doua zi de dimineaţă picioarele nu mai voiră să-l asculte şi aproape fără voia lui 
îl purtară spre colibă. El îşi certă cu asprime picioarele, dar ele nu-i dădură pace 
până ce nu se apropie de un loc unde ştia că se află o crăpătură în scoarţa copacilor 
care susțineau coliba. Prin crăpătura aceea se vedea înăuntru şi el nu se putut opri 
să arunce o privire în încăperea unde se afla patul de crengi. O fată cu un chip 
strălucitor şi rotund lucra la o pereche de mocasini. Era atât de frumoasă, încât 
tânărul fugi din nou în pădure, temându-se să n-o piardă. Dar a treia zi când se 
întoarse, văzu urme de paşi în faţa colibei şi pricepu că frumoasa lui plecase. 

— S-a dus, m-a părăsit şi numai eu sunt vinovat. Nu trebuia să-mi ascult 
pârdalnicele de picioare. Ei, acum e acum. Unde s-o găsesc? 

Hotărât s-o găsească, el îşi luă arcul şi o săgeta din lemn roşu de cedru, pe care o 
trase într-acolo unde luna dispare de pe cer. Apoi se apucă să alerge atât de repede, 
încât ajunse să-şi prindă săgeata tocmai când cădea la pământ. O slobozi din nou, şi 
fugi iarăşi după ea, şi aşa de atâtea ori până când se făcu timpul să-şi găsească un 
adăpost, să se odihnească. Atunci zări în apropiere o căsuţă neagră, de care se 
apropie şi intrând înăuntru găsi o bătrână care fierbea porumb. 

— Măicuţă, o întrebă el, iartă-mă de îndrăzneală, dar aş vrea să ştiu dacă 
nu cumva ai văzut-o pe soţia mea trecând. 

— Ba am văzut-o, fiule, dar în seara aceasta n-ai s-o mai ajungi, căci mai ai 
drum de făcut, aşa 
că mai bine odihneşte-te şi mâine ai să pleci mai departe, în zori. 

Tânărul îi mulţumi şi se culcă. A doua zi, când se pregătea de plecare, bătrâna îi 
dădu un os de linx şi-i spuse să-l păstreze, poate avea să-i prindă bine. Tânărul îl luă şi 
porni iarăşi ca înainte, trăgând săgeata roşie în sus şi alergând apoi după ea să o 
prindă. Şi tot aşa, de mai multe ori, până ce ajunse la o altă căsuţă neagră, în care tot o 
pătrină fierbea porumb. Flăcăul o întrebă şi pe aceasta: 

— Măicuţă, nu cumva ai văzut-o trecând pe soţia mea? 

— Ba am văzut-o, fiule, dar nu vei putea-o ajunge din urmă în astă-noapte. 
Eşti obosit, culcă-te şi ai să-ți urmezi drumul în zori. 

Ca şi prima bătrână, aceasta îi dărui la rândul ei un os de linx, care avea să-i 
servească la nevoie. 


Flăcăul o porni din nou, tot urmând drumul pe care i-l arăta săgeata şi oprindu-se 
la o a. Treia 
căsuţă neagră, în care o altă bătrână fierbea porumb, oîntrebă şi pe aceastadacă n-o 
văzuse cumva 


pe soţia lui. Şi bătrâna aceasta îi răspunse: 

— Desigur, fiulev ieri la amiază. Dar e prea târziu să mai mergi astă-seară 
după ea. Mănâncă şi odihneşte-te bine, căci aceasta e ultima casă pe care ai s-o 
întâlneşti înainte de a ajunge la arborele pătrat, al cărui vârf se pierde în lumea de sus. 
Pe acest arbore s-a urcat soţia ta. în arbore sunt săpate trepte, dar tu nu le poţi vedea 
cu ochii tăi de om. Tulpina lui ți se va părea netedă. Tu trebuie să găseşti mijlocul să te 
urci singur. Mâine, înainte de a pleca, o să-ți dau o coadă de veveriţă, să te slujeşti de 
ea la nevoje. 

Merse ce mai merse flăcăul, până ce ajunse la arborele cu pricina, unde văzu că se 
opresc şi urmele paşilor fetii pe care o iubea. Se aşeză la poalele lui, trase luleaua, o 
aprinse şi începu să privească copacul: era neted ca o piatră lustruită. Se gândi ce se 
gândi, apoi scoase din desagă cele două oase de linx şi începu să se urce cu ajutorul 
lor, înfigându-le în scoarţa copacului, când pe una, când pe cealaltă. De la un timp, 
oasele se tociră şi tânărul rămase agăţat de copac, fără să mai vadă nici lumea de jos, 
nici pe cea de sus. Deznădăjduit, el ceru sfat şi ajutor de la duhul strămoşilor săi şi, ca 
în vis, i se păru că aude răspunsul: 


— închide ochii şi păşeşte până la capăt pe treptele pe care nu le vezi. 
Făcu întocmai cum fusese învăţat şi merse cam cât ar putea fuma un om zece pipe. 
Apoi, voind să ştie unde se află, deschise ochii. Această neascultare a sfatului pe care îl 
primise de la duhul său proteguitor îi atrase pedeapsa acestuia: alunecă în jos şi ajunse 

înapoi la locul unde nu se putuse sluji de oasele de linx. Atunci îşi aminti de coada de 
veveriţă, o scoase din sân şi începu să urce din nou cu repeziciunea şi îndemânarea 
animalului căreia îi aparţinea codiţa. în sfârşit, ajunse la lumea de sus, dar fără s-o 
poată atinge. Era până acolo un mare gol, care despărţea cele două lumi. Tânărul îşi 
luă inima în dinţi şi făcându-şi vânt sări departe, întocmai ca o veveriţă, ajungând pe un 
loc sigur, unde se propti bine. Dar aici, se trezi faţă în faţă cu un urs alb, care-l întrebă: 

— Ce cauţi tu într-o lume care nu e a ta? 

— Am venit să-mi caut nevasta cu fața rotundă şi albă ca zăpada, care a 

dispărut. 

— Ea te-a prevenit să n-o priveşti trei zile, altfel n-ai s-o mai vezi! 

— Cu toate acestea, sunt hotărât s-o caut. 

— Cum vrei. Dar ca să rămâi pe acest tărâm va trebui să te supui la o 
încercare: vezi mingea aceasta de foc? Va trebui s-o învârti în goană, în jurul lumii 
noastre. Dar n-ai să alergi singur. Te vei lua la întrecere cu unul din fraţii mei. Dacă 
ajunge cu mingea înaintea ta, te va mânca. 

— Bine, se învoi tânărul, strângând la piept coada veveriţei, între timp, al 
doilea urs luase mingea de foc în gură şi fugise cu ea. Dar nu destul de iute ca tânărul 
să nu-i sară în spate fără ca ursul să-l simtă. 

După ce făcură înconjurul lumii de sus şi erau gata să ajungă la locul de plecare, 
flăcăul îl muşcă pe urs de ureche. De uimire că nu-l simţise în spinare, ursul deschise 
botul şi dădu drumul mingii. Tânărul puse repede mâna pe ea şi ajunse înaintea lui. 

— Bravo, ai câştigat! îi spuse ursul cel mai vârstnic. Şi fiindcă ai izbutit de 
minune, de acum înainte tu vei fi cel care vei alerga cu mingea de foc zilnic în jurul 


te astre. _+ A v 
ele trei încercări 
poveste din S.U.A. - Vestul îndepărtat: Minnesota, Wisconsin, lowa 


Trăia odată, într-un sat indian lowa, o fată de o frumuseţe a cărei faimă se 
răspândise de mult în toate aşezările învecinate. Dar fata, pe cât era de gingaşă şi 
plină de farmec, pe atât era de vicleană şi năzuroasă cu toţi peţitorii care i se 
înfăţişau. Oricât ar fi fost ei de viteji luptători sau vânători iscusiţi, şi oricât de 
chipeşi, ea îi supunea la nişte încercări atât de grele, pentru a se învoi să devină soţia 
unuia dintre ei, încât cei mai mulţi ori îşi pierdeau viaţa în cursul probelor la care îi 
supunea, or; se lăsau păgubaşi. 

S-a întâmplat că un tânăr sărman, care trăia departe de satul în care se afla fata, 
auzind laudele ce se aduceau făpturii ei, hotărî să o peţească. Degeaba încercară toţi 
ai săi să-l oprească, vorbindu-i despre atâţia alţii, mai puternici ca el, care nu 
izbutiseră să învingă încercările la care fuseseră supuşi. Băiatul nu se lăsă înduplecat 
şi, într-o dimineaţă, în zori, o pomi. Merse el o bucată de dram, când numai ce văzu 
un om, dintr-un alt trib, care se tot apleca la pământ să-şi lege nişte pietroaie de 
picioare. Curios, tânărul călător îl întrebă: 

— De ce cauţi să-ţi împiedici mersul cu greutăţile acelea? 

— Uite, am pornit la o vânătoare de bizoni. Şi pentru că eu alerg mai 
repede decât ei, nu izbutesc niciodată să-i ating cu săgețile mele. 


— Ei, omule, lasă acum treaba asta şi hai cu mine, că n-am niciun tovarăş de 
dram. 


Alergătorul se învoi şi o porniră mai departe. La o răscruce, văzură altă ciudăţenie. Un 
om stătea 
între două lacuri şi sorbea când dintr-unul, când din celălalt. 

— Da' ce i-au făcut lacurile acestea, de vrei să le seci, bre omule? îl întrebă 
tânărul. 

— Iaca, nu-mi pot potoli setea. O să-l termin întâi pe ăsta din dreapta şi pe 
urmă trec la celălalt. 

— la mai lasă secatul lacurilor, prietene. Mai bine hai cu noi, că uite am 
pornit în lume, poate om da de bine. 

Părându-i-se călătorii de treabă, omul se ridică şi se tot duse cu ei. Dar n-au mers 
mult şi dădură peste altă minunăţie. Un bărbat înalt şi deşirat stătea şi se uita în sus 
şi nu-şi mai lua ochii de pe cer. Cei trei călători se opriră şi-l întrebară după ce se 
tot uită în. Sus, şi atunci omul le răspunse: 

— Am tras o săgeată spre cer şi aştept să mi se întoarcă. Nu ştiu pe unde s-o 
fi rătăcit. 

— Ia lasă acum săgeata aceea, îl povățui tânărul. Ce folos ai de pe urma 
ei? Mai bine hai cu noi şi-om cutreiera lumea şi eu oi ajunge împreună cu voi unde 
mă mână soarta ce mi-am ales. 

Fără a se lăsa prea mult rugat, ochitorul se luă după ceilalți şi cu toții îşi urmară 
drumul. 

Dar iată că într-un luminiş înconjurat de arbori bătrâni cât lumea, văzură cu uimire 
un om stând jos, cu urechea lipită de pământ. 

— Ce-Lcu tine, omule, voi să ştie tânărul, nepricepând, cu ce se 
îndeletnicea omul. De ce stai aşa cu urechea lipită de pământ? 

— St! făcu acela supărat. Nu vezi ce fac? Ascult cum cresc plantele şi 
copacii. 

— Ei, asta-i bună! se uimiră tovarăşii de drum. Ia uite cu ce-şi pierde un 
om vremea! Mai bine hai cu noi şi om izbuti ceva pe lumea asta cu toţii împreună. 

Şi-l luară cu ei şi pe cel cu urechile fermecate. 

în cele din urmă, după multe zile de mers, au ajuns în satul unde trăia fata cea mult 
peţită. 

Tânărul care o voia de nevastă se înfăţişă bătrânilor satului şi le spuse dorinţa lui. 
Aceştia îi răspunseră că ceea ce voia el nu era lucru uşor, dar văzând că nu se dă 
îndărăt, ei îl puseră în faţa primei încercări - şi anume să le înlăture muntele care le 
astupa, o bună bucată din zi, lumina soarelui. 

— Asta n-o să-mi fie cu putinţă, zise tânărul întristat. 

— Ba câtuşi de puţin, prietene, îi luă vorba din gură, alergătorul cel cu 
greutăţile la picioare. Şi când întinse odată un genunchi şi apoi îl mai încorda şi pe 
celălalt, mişcă muntele din loc, care se dădu de-a berbeleacul şi sfărâmându-se în mii 
de bucăţi se răspândi în lumea întreagă. De atunci se spune că s-au născut munţii şi 
dealurile în lume. 

Văzând aşa, locuitorii satului porunciră de li se aduseră oaspeţilor bucate cât să 
încapă în nişte poloboace, nu în burţile unor oameni cât de înfometați. Şi cu 
mâncarea ar fi fost cum ar fi fost, dar ce te faci cu buţile de apă? Ei le cerură 
străinilor să golească tot ceea ce li se pusese în faţă. 

— Luaţi şi săturaţi-vă, le spuse tovarăşul lor cel însetat. Şi apoi o veni şi 
rândul meu. 

Mâncară şi băură cei cinci tovarăşi, dar dacă la bucate se cunoştea că puseseră gura 
la treabă, 
apoi la băutură, de n-ar fi fost însetatul lor, nu pridideau. Dar când îşi puse acesta 
puterea la bătaie, goli toate butoaiele până ai zice peşte. 


Atunci se luară de gânduri şi oamenii cei cârcotaşi ai satului, care nu voiau să-şi 
dea fata decât după un voinic ca niciun altul. Dar tot nu s-au dat bătuţi. Au adus în 
faţa lor o femeie care alerga mai repede ca orice iepure al pădurii. Ei trebuiau să 
pună pe unul dintr-ai lor să se ia la întrecere cu femeia alergătoare a satului. Fără 
doar şi poate că se hotări să se ia la întrecere cu ea cel cu greutăţile la picioare. 

Zis şi făcut. 

Cei doi se luară la întrecere la fugă. Dar pe la jumătatea drumului, femeia 
ajungându-l cu greu pe cel cu care se măsura, îi spuse, oftând: 

— Hai să ne odihnim o clipă. 

Omul se învoi şi cei doi se întinseră pe jos, dar în timp ce femeia rămase trează şi-l 
pândea, alergătorul adormi buştean. Cum văzu aşa, ea o şi tuli la fugă şi fugi, şi fugi, 
până când iat-o aproape de sat. Oamenii o zăriră de departe, dar de tovarăşul ei de 
rămăşag nici urmă. Atunci, omul care asculta plantele crescând puse ureche la 
pământ 

— îl aud: a adormit şi sforăie de duduie pământul. 

Cum spuse vorba aceasta, ochitorul îşi luă arcul, puse o săgeată uşoară, ochi şi-l 
nimeri în vârful nasului pe alergătorul cel adormit. Acesta sări în sus ca ars şi pricepu 
că femeia îl înşelase. Se puse pe fugă şi ţin-te, nene, nu răsuflă, dar gata să ajungă ea 
înaintea lui în sat, când izbuti s-o ia din urmă şi s-o întreacă. 

Văzând că n-au încotro, bătrânii satului se învoiră şi în cele din urmă îi dădură fata 
cea frumoasă de nevastă, care primi şi ea să-i fie soţie şi a fost lângă el bună şi 
iubitoare cât au trăit, ani mulţi fericiţi. 


Casa piticului 


poveste din Mexic - poveste a mayaşilor 


în vremuri de demult, piticul era o fiinţă venerată în triburile maya. Şi în povestirile 
urmaşilor acestor străvechi populaţii, printre care se numără şi mexicanii, piticul stă 
la loc de frunte. Nu degeaba cea mai mare piramidă de la Uxmal, în Mexic, se 
numeşte „casa piticului”. Şi iată de ce: în acele vremuri de demult, o bătrână trăia 
într-o căsuţă care se afla întocmai pe locul cunoscut până azi sub denumirea „casa 
piticului”. Sărmana bătrână era singură şi deznădăjduită că n-avea niciun fiu. Durerea 
ei era atât de mare, încât într-o bună zi i-a venit în minte să ia un ou şi să-l înfăşoare 
cu grijă în zdrenţele din casă. Apoi l-a ascuns într-un colţ al locuinţei, în aşa fel ca să 
fie ferit de orice atingere. Bătrână se scula în fiecare dimineaţă şi, însufleţită de o 
nădejde ascunsă, se ducea să se uite ce face oul. Dar el rămânea mereu aşa cum îl 
pusese la început. Şi totuşi, într-o dimineaţă, care nu-i fu bucuria când descoperi 
coaja oului spartă şi în mijloc un copilaş micuţ, care- i întindea braţele. Aproape 
ieşindu-şi din fire de bucurie, bătrână îl luă în palmă, îl sărută şi-l mângâie spunându- 
i: „Copilaşul meu!” Timp de un an, bătrână îl îngriji cu dragoste şi luare-aminte, încât 
în răstimpul acesta, copilul crescu şi vorbi cu atâta înţelepciune, de parcă ar fi fost un 
om în toată firea. După un an însă încetă să crească, în ciuda străduinţelor mamei 
sale. 

Cu toate acestea, bătrâna nu contenea să se bucure de el. Ba, mai mult, începuse 
să creadă că băiatul avea să devină un mare conducător de trib sau poate chiar un 
rege. 

După ce gândul prinse mai bine rădăcini în mintea ei, ea nu se lăsă până ce nu-l 
convinse pe 
băiat să se ducă la palatul regelui şi să-şi măsoare puterile cu el. Bietul tânăr 
plângea de ţi se rupea inima, căci ceea ce îi cerea mama lui i se părea cu neputinţă. 


Dar bătrâna nu-şi ieşea din ale ei şi atâta îl cicăli pe băiat, până când acesta, mai 
mult ca să scape de gura ei, se duse la palat şii se înfăţişă împăratului poftindu-l să- 
şi măsoare puterile cu el. împăratul îi spuse că prima încercare va fi aceea de a 
ridica o piatră de cincizeci de kilograme. 

Bietul băiat se întoarse acasă plângând şi văitându-se că nu va putea face faţă 
acestei încercări. Atunci mama lui îi răspunse, dându-i curaj şi încredere: 

— Dacă împăratul o să ridice piatra, cu siguranță că o vei ridica şi tu. 

Şi aşa s-a întâmplat. După ce împăratul săltă bolovanul, când veni rândul tânărului, 
acesta o ridică fără nicio greutate. Şi tot astfel s-a întâmplat cu toate încercările. 

Furia regelui nu mai cunoştea margini, văzându-se învins de un biet pitic. Şi, ca să- 
i pună capăt şi să-i facă de petrecanie, el îi ceru să înalțe într-o singură noapte un 
palat măreț, altfel avea să fie osândit la moarte. 

Cu deznădejdea în suflet, băiatul se întoarse acasă şi-i povesti bătrânei ultima 
încercare la care îl supusese regele. 

— Lasă, fiule, îl linişti bătrâna, o s-o facem şi p-asta. Se culcară seara în 
cocioaba lor, dar dimineaţa, ce să vezi?! 

Se treziră într-un palat măreț şi temeinic clădit. 

însă care nu fu uimirea regelui când se trezi în faţa palatului fermecat care era cu 
mult mai strălucitor decât al său! Şi atunci hotări să se purceadă la ultima încercare. 

Trimise după pitic şi-i porunci să culeagă fructul cagoiol, renumit pentru coaja lui 
tare. Cu acest fruct regele şi piticul aveau să se lovească în cap, dovedind cine era 
mai tare. 

Piticul veni cu fructul cum i se poruncise, iar regele îl luă şi-l lovi de câteva ori în 
cap cu el. Apoi veni rândul piticului şi pentru că regele îşi dăduse cuvântul că se va 
supune aceleaşi încercări, piticul îl lovi şi el cu fructul. De la a doua lovitură însă 
capul regelui se făcu ţăndări, în faţa întregii curţi care lua parte la întrecere. Atunci 
toţi cei de faţă începură să-l ridice în slăvi pe piticul care se dovedise atât de vrednic 
în vitejia şi în norocul său, iar bătrâna se făcu nevăzută, fără ca cineva să afle 
vreodată ce soartă a avut şi cum şi-a sfârşit viaţa. 


Cocoşul, vestitor al zorilor 


poveste Braziliană 


Apropiindu-se de căderea nopţii, un călător se opri într-un sat şi ceru găzduire la o 
casă din marginea drumului. Oamenii l-au primit, l-au ospătat şi apoi au început să 
facă pregătiri de plecare: tatăl, mama şi fiii au luat câte un sac şi au pomit-o în goană 
la dram, urmaţi de călător, care voia să afle încotro se grăbesc. Pe dram, străinul îi 
întrebă unde se duc. Ei îi răspunseră: 

— Ne grăbim să aducem ziua, şi fugiră mai departe. Aşa au alergat toată 
noaptea şi, la ivirea zorilor, s-au întors fiecare cu sacul lui bine legat la gură. Ajunşi 
acasă, ei îşi desfăcură sacii, o dată cu apariţia luminii. 

Străinul îi întreabă curios ce aduseseră cu toţii în sacii lor: 

— Am adus ziua, doar v-am spus. 

După ce-şi luă rămas-bun de la ei, călătorul îşi urmă drumul. 

La întoarcere, el se opri tot în ograda lor şi le dărui un cocoş: 

— Pentru că faceți atâta cale pentru a aduce lumina, eu vă las făptura 
aceasta, să vă aducă ea ziua, fără să vă pricinuiască nicio grijă. îi dați drumul să se 
cocoaţe pe undeva. Când va cânta prima oară, ziua va fi încă departe. Când va cânta 
a doua oară, ea va fi mai aproape, iar a treia oară va fi ziuă plină. 


Oamenii i-au mulţumit, dar, în clipa când se văzu liber şi începu să cânte 
„Cucurigu, cururigu. cocoşul îi sperie tare, căci ei nu mai văzuseră asemenea pasăre. 

Călătorul îşi urmă drumul şi se îndepărtase o bună bucată de drum, când 
femeia îl ajunse şi-i strigă din urmă: 

— Ce mănâncă pasărea aceasta? 

Scos din răbdări de prostia acelor oameni, străinul îi răspunse scurt: 

— Mănâncă de toate! 

îngrozită, femeia intră în casă şi-i spuse bărbatului ei: 

— Auzi, omule, mănâncă tot ce-i cade în cale. Mănâncă orice. Până la 
urmă o să ne mănânce şi pe noi! 

Şi cei doi se năpustiră în curte, lovind fiecare cocoşul cu câte un băț, până ce 
biata pasăre îşi dădu duhul, iar acei oameni au cărat mai departe lumina în 
ogradă, aducând-o în saci, de la mari depărtări. 


Maimuţa 
poveste din Anzii Cordilieri, poveste araucană 


în regiunea cu ierburi bogate Itata, trăia odată un indian bine înstărit, care avea 
trei fii. Şi pentru că în tribul acela toţi purtau numele leului, bătrânul, care se numea 
Leul albastru, îşi numi pe primul fiu Nahuelpan (Tigrul-leu) pe cel de al doilea, 
Chilapan (Trei lei) şi pe cel mai mic Maripan (Zece lei). 

Când au ajuns la anii bărbăţiei, cei trei fraţi au hotărât să-şi încerce norocul în 
umea largă, fără însă a-şi părăsi tatăl toţi deodată. Astfel încât a pornit întâi fratele 
cel mare, Nahuelpan. Dar tatăl nu-l lăsă să plece cu mâna goală, ci-i încredința o 
ungă cu argint, ca să se înfăţişeze cum se cuvine printre oameni. Tânărul mulţumi şi 
ăgădui tatălui să se întoarcă la capătul unui an. 

Plecă băiatul şi după ce cutreieră o pădure adâncă, a cărei întunecime îl 
înspăimântă, ajunse în cele din urmă la un han, tixit de oaspeţi, care toţi beau, se 
veseleau şi duceau un trai fără griji. Tânărului îi plăcu locul acela, se ametecă printre 
ceilalţi şi începând să ducă traiul lor, uită de argintul încredinţat şi de casa 
ărintească şi se puse pe trai şi veselie, până când cheltui tot ce avea, vându calul şi 
apoi şaua şi văzându-se într-o zi sărac lipit nu-i rămase altceva decât să-şi aştepte 
ratele. 

într-adevăr, în anul următor se înfăţişă tatălui lor şi cel de al doilea frate, Chilapan, 
cerându-i învoirea să plece în lume. Primi şi el o desagă cu argint de cheltuială şi o 
orni degrabă pe urmele frăţine-său. Străbătu şi el pădurea cu pricina şi nimeri şi el 
a acelaşi han unde îl aştepta Nahuelpan, bine dispus şi gata de petrecere. Nu-i fu 
greu să-şi atragă fratele la viaţa veselă şi uşoară care domnea acolo. Dar, întocmai ca 
şi Tigrul-leu, fratele lui pierdu în scurt timp tot ce adusese şi atunci se învoiră să-l 
aştepte pe mezin. Când ceru şi acesta, în cel de al treilea an, tatălui său să-l lase să 
vadă cum e în lume, bătrânul îi răspunse trist: 

— Du-te, fătul meu, dar fa aşa cum spui, întoarce-te într-un an şi adu-i şi pe 
fraţii tăi. 

Tânărul făgădui să îndeplinească porunca tatălui său. 

Ajungându-şi din urmă fraţii, când aceştia voiră să înceapă iarăşi cu petrecerile 

şi cu jocurile dinainte, el le-o tăie scurt şi-i întrebă ce datorii aveau. Atunci cel mai 
mare îi răspunse: 

— Ce-ţi pasă? înțeleptul mănâncă şi bea cât are. 

Dar Zece lei se mulţumi să facă socoteli, să răscumpere lucrurile înstrăinate de 


raţii lui şi dăruindu-le şi câte un cal frumos porniră cu toţii la drum. Cei doi fraţi mai 
vârstnici nu i se arătară prea recunoscători celui mic, aşa că, ajungând la o răscruce, 
hotărâră să se despartă şi să se întâlnească din nou în acelaşi loc, după un an. 
Nahuelpan străbătu timp de o lună ţinutul unde îl dusese drumul şi în cele din 
urmă găsi un stăpân bun, la care se tocmi să muncească. Bătrânului îi plăcu 
ăiatul şi având o singură fiică i-a dat-o de nevastă, cu o zestre frumoasă. 

Celui de al doilea frate i-a mers întocmai ca şi primului: curând a găsit şi el un stăpân 
un şi o 
nevastă faimoasă, care nici lipsită de bunăstare nu era. Nunta s-a făcut şi atunci 
raţii au pornit la drum cu nevestele lor, să-şi întâlnească fratele cel mic. 

în vremea aceasta însă, lui Maripan nu-i mersese nici pe departe aşa bine ca 
raţilor săi. După ce rătăcise luni de zile prin locuri sterpe şi neumblate şi-şi vânduse 
toate lucrurile, ajunsese ca o umbră, hărtănit şi mort de foame. Poate că şi-ar fi dat 
chiar sufletul, dacă n-ar fi întâlnit chiar atunci un vițel pe care-l tăie, îl fripse şi-l 
mâncă. Dar care nu fu spaima tânărului, când se văzu deodată înconjurat şi prins de 
cei care spuneau că veneau din partea stăpânului şi că aveau poruncă să-l 
edepsească pentru uciderea animalului. Când au fost gata să-i ia viaţa, flăcăul îi 
întrebă: 

— Oare în ţara aceasta nu se poate povesti nimic? Ştiu o grămadă de 
istorii. Urmăritorii lui râseră de dânsul şi-l duseră în faţa scaunului de judecată. 
Acolo, judecătorul îl întrebă cu 

asprime: 

— Ce cauţi tu pe aici şi ce hram porţi tu, băiete? 

— Hramul fericitului, înălțate, căci am plecat în lume să caut fericirea. 

Judecătorul râse şi-i spuse: 

— Ai avut noroc. Eu sunt regele ţării şi mi-am dorit un flăcău ca tine, căci 
am o fiică maimuţă pe care vreau s-o iei de nevastă. 

Auzind aceste cuvinte, tânărul se înspăimântă şi voind să câştige timp, ceru trei 
zile de răgaz să chibzuiască. A doua zi, împăratul îl întrebă: 

— Cum stai cu hramul fericirii, băiete? 

— A încetat, doamne, căci mă aflu în ţară străină şi nu ştiu ce mă paşte. 

— Străină sau nu, ai să iei pe fata mea de nevastă, căci altfel unde-ţi stau 

picioarele îţi vastaşi 
capul. 

Văzând că n-are încotro, cu durere şi ruşine în suflet, flăcăul se supuse şi nunta se 
făcu. între timp însă, vremea trecea şi se apropia ziua când băiatul trebuia să-şi 
întâlnească fraţii. Dar nu cuteză să-i spună nimic soţiei. Doar în somn vorbea şi-şi 
vărsa amarul şi-şi plângea soarta, care-l ţinea departe de ai săi. Văzând aşa, fiica se 
duse la împărat şi-i spuse ce se întâmplă cu soţul ei. Acesta cugetă puţin, apoi hotărî: 

— Bine, fericitul să-şi dobândească ceea ce caută. Poruncă din partea 
mea: să vi se pregătească o caleaşca aurită şi soldaţi frumos gătiţi, care să vă 
însoţească la drum ca pe o fiică de împărat ce te afli şi soţul ei. 

într-adevăr, toate se împliniră cum ceruse împăratul şi în ziua următoare tinerii 
plecară cu mare alai. Dar pe măsură ce se apropiau de locul întâlnirii, Zece lei se 
întuneca la faţă şi cu greu îşi putea ascunde tulburarea. 

Când sosiră la răscrucea unde se despărţiseră, fraţii se aflau acolo în întâmpinarea 
celui mai mic, fiecare aducându-şi nevasta de mână să i-o arate. 

— Dar tu, tu nu te-ai însurat, frăţioare? îl întrebară ei în cele din urmă, 
după ce se cunoscură cu toţii. 

— Ba da, răspunse Maripan, cu durere, nevasta mea a rămas acolo în 
trăsură! 


— Ce vorbeşti? ziseră ceilalţi doi. Ce nevastă? Păi aceea e doar o maimuţă, 
şi-i întoarseră spatele. 

în acelaşi fel îl întâmpină şi bătrânul lor tată, care nu-şi primi nora maimuţă în 
casă şi n-o binecuvântă. Drept locuinţă, le îngădui să stea într-o colibă veche, departe 
de palat. 

Acolo însă maimuța pe care o chema Conchi-Co (pe limba lor „Apa veselă”) îşi 
chemă soldaţii şi, cât ai clipi din ochi, îi orânduiră grajdul, căci altceva nu era, şi 
făcură din el un lăcaş frumos şi plăcut. 

într-o bună zi bătrânul îşi chemă feciorii şi le porunci să-i aducă fiecare câte un 
câine frumos, crescut de nevestele lor. 

Trist, feciorul cel mic se duse la maimuţica lui şi-i povesti ce-i ceruse tatăl. 

— Nu te întrista, răspunse ea. Totul va fi bine. Apoi chemă pe unul din 

soldaţii ei şi-i spuse: 

— Ca vântul şi ca gândul să te duci la tata şi să-i spui să-mi trimită sipetul de 

sub patul meu. 

Soldatul făcu aşa cum i se poruncise şi, în ziua hotărâtă, cei trei fraţi se înfăţişară 

tatălui. Primii 
doi purtau în braţe câte un câine de toată frumuseţea. Cel de al treilea, nimic. 

— Unde e câinele? întrebă bătrânul. Băiatul cel mic scoase atunci sipetul 
de sub haină şi, punând cheia în mâna tatălui, îi răspunse: 

— Deschide! Altceva n-am. 

Dar, când deschise lădiţa, rămaseră cu toţii uluiţi: sări dinlăuntru un căţeluş cu 
lăniţa aurie de o frumuseţe nemaiîntâlnită. El nu se hrănea decât cu lapte de iapă, 
dintr-un castronel de aur. 

Foarte mulţumit, bătrânul primi darul şi-i goni pe ceilalţi doi cu câinii lor. Aceştia 
lecară înciudaţi pe fratele mai mic. 

Dar la câtva timp după aceea, tatăl îi chemă din nou. De data aceasta el le porunci 
să-i aducă fiecare un veşmânt ţesut de soțiile lor. 

— Ei, acum să vedem pe unde scoate cămaşa maimuța, căci oare cum ar 
utea ea ţese un veşmânt cu lăbuţele ei?! râseră cei doi fraţi mai mari, bucurându-se 
de durerea şi ruşinea celui mic. 

Acesta se duse iarăşi şi plânse în poala nevestei sale, povestindu-i ce le cerea tatăl 
or. 

— De ţesut desigur că nu pot ţese, îi răspunse maimuța, nu mă ajută 
degetele. Dar tatăl tău îşi va primi totuşi veşmântul şi din partea noastră. 

Şi tot ca prima oară îşi trimise un sol acasă, care se întoarse cu o lădiţa mai frumoasă 
ca prima. 

Când bătrânul o deschise, aproape că nu-i veni să-şi creadă ochilor: veşmântul pe 
care-l scosese la lumină părea ţesut din fire de aur, cu pietre preţioase presărate din 
loc în loc. Supărat pe ceilalţi doi, tatăl nu păstră decât veşmântul de la nora cea mai 
mică. 

Mergând într-o zi peste ogoarele bătrânului lor tată, cei doi fraţi, care-i puseseră 
gând rău celui mic, găsiră, în sfârşit, un prilej să se răzbune pe el: 

— Curând o să pornim într-o călătorie. Dar înainte am vrea să dăm o 
serbare în cinstea părintelui nostru. O să ne aducem nevestele şi copii. Sigur că o să 
vii şi tu, nu? 

Soţul maimuţei se întoarse iarăşi întristat acasă, dar soţia îi ghici gândurile, înainte 
ca el să-i vorbească. Ea nu se putea mândri cu niciun copil şi ştia că pe calea aceasta 
îl loviseră fraţii. Chemă la ea soldatul cel mai iute şi-i spuse: 

— Mergi şi adu-mi de acasă securea cea veche, ascuțită, clopotul cel vechi 
ruginit şi ligheanul în care mă spălam pe picioare. Dar fugi ca gândul! 


Slujitorul se întoarse cu toate cele cerute, iar în ultima seară, înainte de serbarea 
plănuită, maimuța îi spuse soţului ei: 

— Ştiu cât suferi că ai de nevastă o maimuţă. înainte de răsăritul soarelui 
te rog să mă spânzuri de uşa casei noastre, căci nu te mai pot vedea aşa necăjit. 

Tânărul o rugă atunci cu lacrimi în ochi să renunţe la hotărârea ei, pentru că între 
timp el începuse s-o iubească din ce în ce mai mult şi nu voia cu niciun chip să se 
despartă, socotind că nu poate trăi tară ea. 

Dar maimuța nu voi să audă de nimic, ci-i porunci să facă aşa cum îl învățase. 

— Fă-ţi curaj, te rog, îl îndemna ea. 

Dar el continua să plângă şi să se împotrivească dorinţei ei. Iar când fu silit să i se 
supună, ea îi spuse înainte de a muri: 

— E lung drumul până la ai mei, cei plecați cu mult Înaintea mea. După ce 
n-am să mai fiu, te rog sună de trei ori din clopotul cel ruginit. 

în cele din urmă, tânărul se supuse poruncii ei şi plângând mai departe lacrimi 
grele, el îi dădu ascultare. Apoi sună clopotul de trei ori. O clipă se făcu întuneric în 
mintea lui, de parcă şi-ar fi pierdut toate simţurile. Pe urmă se trezi la geamul înalt al 
unui palat împărătesc, privind în curte. 

Jos se oprise o caleaşca la care erau înhămaţi şase cai negri, cu ţinte de argint şi 
pietre sclipitoare pe hamuri. Din caleaşca coborâră trei fete minunat înveşmântate, 
dintre care cea din mijloc, cea mai frumoasă şi mai minunat îmbrăcată, urcă scările 
urmată de celelalte două, roabele ei. 

Apoi Conchi-Co urcă treptele şi-i spuse tânărului care nu ştia pe ce lume se află: 

— Nu mă cunoşti? Eu sunt maimuța, soţia ta. Atunci tinerii se îmbrăţişară, 
se urcară în trăsură şi porniră spre palatul tatălui. La început acesta nu-i recunoscu, 
într-atât erau de frumoase atât nora cât şi slujitoarele ei. înțelegând apoi că aceea era 
cu adevărat cumnata lor, celelalte două nurori să plesnească de necaz şi alta nu. 
Bătrânul tată n-o lua decât pe Conchi-Co la dans. Iar în timp ce mânca, ea băga într- 
un săculeţ toate oasele fripturilor ce se serveau. Crezând că aşa fac toate femeile de 
seamă, cele două cumnate luară şi ele oasele şi le ascunseră sub braţ. în timp ce 
dansa, Conchi-Co arunca pe jos oscioarele care pe loc se prefăceau în dale de aur. 

Văzând aşa, cumnatele ei se luară după ea. Dar în zadar: în timp ce se învârtea cu 
nora lui cea mică, bătrânul se tot împiedica de oasele aruncate de celelalte două, care 
nu se prefăceau în nimic, ci rămâneau acolo, oase ce încurcau lumea la joc. 

Supărat, bătrânul îşi goni nurorile mari acasă, împreună cu bărbaţii lor. 

Atunci Conchi-Co le porunci şi roabelor ei să facă ce făcea şi ea: să arunce oasele din 
mâncăruri. Şi acestea se prefăceau în mari dale de aur, cu care degrabă fu pardosită 
toată sala. 

Cei doi tineri îl poftiră apoi pe bătrân să se mute în palatul lor, ceea ce el primi cu 
bucurie. Apoi, ei porniră spre împărăţia tatălui ei, unde au fost primiţi cu mare cinste şi 
onoruri. Acum, fiica împăratului fusese izbăvită de vraja care o prefăcuse în maimuţă, şi 
care nu avea să-şi piardă puterea decât atunci când un bărbat ar fi iubit-o şi ar fi 
ascultat-o orbeşte, chiar plângând de durere cum s-a şi întâmplat. 


Cele trei fiice de împărat 


oveste din Anzii Cordilieri, poveste araucană 


A fost odată, demult, un om bogat şi o femeie, soţia lui, o pereche de oameni care nu 
aveau copii. Vremea trecea, soţii se apropiau de anii bătrâneţii şi atunci, într-una din 
zile, omul îi spuse nevestei: 


— Femeie, noi îmbătrânim. Cui o să lăsăm tot ce-am agonisit? Hai să luăm 
un băiat să-l ţinem lângă noi şi să-i lăsăm averea. 

— Bine, răspunse soţia. Dacă într-o zi de marţi o să ne intre în casă un flăcău 
care o să-mi placă, îl luăm. Poate că o să mă ajute să-mi treacă mai folositor timpul, 
pentru că nici noaptea nu mai am somn şi-mi plâng soarta de femeie fără copii. 

Şi ce să vezi?! Marţea următoare, târziu, bătu la poarta lor un tânăr frumos, care 
sosise călare pe un cal negru cu şaua bătută în ţinte de aur, cu frâul şi cu copitele 
aurite. 

— Pofteşte, străine, îl îmbiară cei doi soţi şi bărbatul îl întrebă: la ce te 
pricepi? Ce ştii să faci? 

Flăcăul râse şi răspunse: 

— Ştiu să spun poveşti. Ştiu să istorisesc femeilor câte în lună şi în soare, de 
uită de tot şi de toate. 

— Bine, rămâi aici peste noapte, se învoi stăpânul casei. După ce-l poftiră să 
mănânce şi să se răcorească, tânărul se aşeză într-un colţ al încăperii şi începu să 
povestească, iar vocea lui era dulce, îmbietoare, fermecată ca tot ce istorisea. lar 
vorbele ce-i curgeau din gură păreau o vrajă, o adiere sau un cântec al văzduhului 
nesfârşit. Cei doi soţi ascultau fericiţi şi parcă întineriseră. 

A doua zi de dimineaţă, străinul îşi luă rămas-bun şi plecă. 

Dar iată că după trei zile, femeia care nici nu se mai gândea să aibă copii, dobândi 
un băiat minunat, care după alte trei zile umbla, vorbea şi cutreiera câmpul, luând 
aminte la toate animalele şi dând socoteală seara pentru tot ce văzuse şi pentru tot ce 
trebuia făcut în ziua următoare. 

într-o lună, copilul ajunsese un tânăr frumos şi puternic, cu părul de aur, cum nu era 
niciun altul în tot ţinutul acela. 

Văzând aşa, stăpânul casei îi încredința băiatului supravegherea animalelor şi-i 
spuse că în zilele următoare grăjdarii aveau să aducă în faţa lui toate iepele cu mânjii 
lor şi că trebuia să hotărască ce mânz îşi va alege să fie îmblânzit şi pregătit pentru a fi 
călărit de el. într-adevăr, a doua zi, se perindară prin faţa flăcăului toate iepele cu 
mânji, el le împărţi şi le orândui după cum trebuia, fără însă a-şi putea alege el însuşi 
un mânz. 

— Alegerea e grea, spuse el în cel din urmă. Voi face altfel. Şi scoțându-şi 
poncho-ul, şalul de pe umăr, îl întinse pe jos. Veni atunci şi se aşeză pe el un mânz 
slab de-i numărai coastele şi care abia dacă se putea ţine pe picioare. 

Tânărul îl luă şi-l duse în grajd, iar când tatăl îl întrebă dacă şi-a găsit un cal, el îi 
răspunse: 

— Nu, eu n-am găsit. Dar m-a găsit un mânz pe mine şi l-am luat. Văzând 
în grajd slăbănogul de căluț ales de fiul său, bătrânul îl sfătui să se mai gândească. 
Dar băiatul îi răspunse: 

— Nu, tată. După ce va fi îmblânzit, acesta va fi calul meu. A patra zi 
de când începuse să-l călărească, tânărul se simţi deodată copleşit de somn, 
cobori de pe cal şi adormi la umbra unui arbore chakay. în somn, el auzi un glas 
care-i vorbea: 

— Antukina?!, stăpânul meu! Trezeşte-te, trebuie să mă asculţi. 

Atunci tânărul întrebă nedumerit: 

— Cine-mi vorbeşte oare? Şi glasul îi răspunse: 

— Sunt eu, calul tău. Acum ascultă, bagă bine de seamă ce-ţi spun. Mâine 
va veni să te ia un călăreț, în timpul prânzului. Nu-l urma în ogradă. îţi va aduce un 


deYferdeietăi soarele; aici: 


cal greu, în timp ce el va veni călare pe un măgar. Tu să nu te învoieşti să-l urmezi pe 
calul adus de el. Când te va saluta îi vei răspunde şi când te va pofti să-l însoţeşti să-i 
mulţumeşti şi să-i spui: „Vin cu tine!”, dar tu să nu porneşti decât călare pe mine. 

A doua zi lucrurile s-au întâmplat întocmai cum le prevestise calul, căruia îi 
spuseseră Aripa furtunii. Sub chipul unui stăpân frumos, înveşmântat şi nobil se 
înfăţişă celor doi bătrâni un călăreț, cerându-le tânărul, de nu, li se va întâmpla ceva 
rău. Neavând încotro şi cu lacrimi în ochi, aceştia încuviinţară plecarea băiatului. 

— i-am adus un cal demn de tine să-l călăreşti, fiule, spuse străinul. 

— Eu nu plec decât pe calul meu, care se numeşte Aripa furtunii, îi răspunse 
băiatul. 

Străinul mormăi ceva, nemulţumit, dar neavând ce zice, îl pofti pe flăcău s-o ia 
înainte. 

— Cum oare ar putea să meargă cel mic în fața celui mare? Eu te voi urma. 

Şi mai întunecat, călăreţul care se numea Huekuf o porni într-o goană atât de 
neînchipuită, încât aproape că lui Antukina i-a fost greu să ţină pasul cu el. Curând 
însă calul îi şopti: 

— îndată va veni hotarul țării lui Huekuf. Odată ce-a păşit pe pământul său 
nu se mai poate întoarce, orice ar face. Lasă-l să treacă înainte şi slăbeşte frâul. 

Huekuf cel rău îl pofti din nou pe tânăr s-o ia înainte, dar, ca şi rândul trecut, 
acesta îi răspunse că niciodată nu va păşi într-o altă împărăție înaintea celui mai 
mare, aşa că Huekuf n-avu încotro, trecu de poartă, iar în urma lui calul făcu vânt 
uşii cu copita atât de puternic, încât ea se închise pentru totdeauna. Antukina 
întoarse calul şi-şi luă zborul înapoi. Dar nu se întoarse acasă. Voia să cunoască 
lumea. 

De la o vreme, obosit, se opri să se odihnească în dreptul unui păstor, care nici om 
nu părea, dar nici fiară: era negru ca noaptea şi pielea pe el parcă era de animal. 
Antukina îl întrebă prietenos: 

— Negriciosule, cu ce te îndeletniceşti? Dar făptura din fața lui era mută 
şi nu ştia să-i răspundă decât cu un glas sâsâit: 

— Nochi, adică pe limba lui, „încet”, „liniştit”. Altceva nu ştia să spună. 

Flăcăului însă i se păru, după felul în care-i vorbise, că-şi râde de el. Şi niciuna nici 
alta îi făcu de petrecanie şi luându-i pielea neagră o puse pe el, iar ea i se lipi de 
trup, de parcă ar fi fost a lui. 

în chipul acesta: negru, mut şi prostănac el se înfăţişă la curtea împăratului. Acolo 
îl luă în primire mai marele vătafilor. Băiatul ceru de lucru mai mult prin semne şi 
vătaful îi spuse: 

— Ai să lucrezi grădina şi în fiecare zi să ai grijă să duci celor trei 
rințese, fiicele împăratului, câte o floare: una mare celei mai mari, una mai mică 
celei de a doua şi o alta mică de tot, celei mai tinere. Ai înțeles? 

Tânărul răspunse cu singurul cuvânt pe care-l rostea „Nochi”, şi se duse la treabă. 
A doua zi, când li se înfăţişă aducându-le florile, cele trei prințese gata să leşine de 
spaimă. Pe urmă însă, văzându-l mut şi prostănac, începură să râdă şi să facă glume 
e socoteala lui. Dar îl rugară totuşi pe tatăl lor să poruncească unui alt slujitor să le 
aducă florile. împăratul însă nu se învoi: pasămite se săturase bietul om de mofturile 
fiicelor sale, care din această pricină nu-şi găsiseră încă soţi după dorinţa lor. Aşa că 
negrul urmă mai departe cu treaba ce-i fusese încredinţată. Dar primele două 
rinţese nu-i mai primiră florile, ci doar cea mică. Văzând aşa, flăcăul îl rugă pe calul 
său să-i facă rost de un inel cu literele numelui său încrustate pe el. Acest inel îl 
rinse de floarea prinţesei celei mici şi i-o oferi. Ea se sperie foarte tare când găsi 
inelul, dar nu-l respinse, deşi ştia că din ziua aceea era logodită cu argatul. 

Simţind pesemne ceva, surorile ei mai mari se jeluiră iară împăratului că nu mai 


voiau să-l vadă pe urâtul acesta de grădinar, însă împăratul se burzului şi mai rău: 

— De mâine se vor deschide porțile palatului tuturor celor ce vor voi să vă 
pețească: bogaţi, nobili, meseriaşi, săraci, măscărici sau rândaşi, toți vor avea 
dreptul de a intra pe poartă. Iar voi veţi avea în mână o portocală cu care-l veţi 
atinge pe umăr pe cel ales de voi, oricine ar fi el. Şi acela vă va fi soţ. 

Cum a zis împăratul, aşa s-a făcut. Palatul s-a pregătit să primească peţitorii care 
au început să curgă de îndată ce slujitorii au deschis porţile. Au intrat mai întâi 
prinți, nobili şi bogătaşi. Apoi oameni mai de rând şi chiar simpli slujitori. Când s-a 
înfăţişat un vătaf, fiica cea mare l-a atins cu portocala ei. Cea de a doua a atins un 
rândaş chipeş. lar când în cele din urmă s-a ivit şi negrul cel mut, prinţesa cea mică l- 
a atins pe umăr. 

Dacă împăratului nu-i plăcuseră de fel primele alegeri ale fetelor sale, la cea de a 
treia se înfurie de-a-binelea. Porunci să se facă nuntă primelor două, ca să-şi ţină 
cuvântul, dar pe cea mai mică o trimise, împreună cu alesul ei, în coteţul găinilor. Şi 
acolo au rămas. Fata era îndurerată mai puţin de chipul alesului ei, cu care se 
obişnuise, cât de muţenia lui, din care nu izvora decât un singur cuvânt „nochi”. Iar 
surorile ei râdeau de ea, amintindu-şi cum cea mică se rugase totdeauna de mama 
lună să-i dea un bărbat bun şi înzestrat cu toate darurile firii. Acum ele îşi numeau 
sora şi cumnatul găină şi cocoş. 

S-a întâmplat însă că împăratul a căzut la grea boală, pierzându-şi vederea. 
Şamanul care a fost adus de la mari depărtări la curte, să-l lecuiască pe bolnav, a 
cerut să i se facă rost de o sticlă cu lapte de leoaică şi de o pană din moţul păsării de 
aur. Cum auzi, împăratul îşi chemă ginerii şi le porunci să-i aducă leacurile până a 
doua zi, că de nu, unde le stăteau picioarele acolo avea să le stea şi capul. 

Se sfatuiră cumnaţii între ei, apoi se gândiră să ceară ajutor de la cumnatul lor 
negru, pe care-l simţiseră cu mult mai înţelept decât ei. Şi luându-l cu şosele şi 
momele, îl hotărâră să meargă cu ei. 

Pe drum, când să treacă prin apa unui lac, Aripa furtunii, calul negrului, se 
împotmoli în mâl şi de acolo nu fu chip să-l scoată nimeni. Cumnaţii îi aruncară 
frânghii, dar totul fu în zadar. Atunci l- au ocărit pe negru cât au putut şi au pornit 
mai departe. De îndată ce s-au făcut nevăzuţi, calul a sărit din baltă şi i-a şoptit 
stăpânului său: 

— Colo, în râpa aceea, sub piatra cea mare, e vizuina unei leoaice cu pui. 
Ia sticluţa şi caută să mulgi din laptele ei atât de încet, încât să creadă că e unul din 
pui care suge. Altfel te va sfâşia. 

Apoi, când ne întoarcem ne vom întâlni iarăşi în baltă cu cumnaţii tăi. Arată-le pe 
ascuns sticluţa. Şi dacă-ţi vor cere să le-o dai sau să le-o vinzi, dă-le-o, dar cu o 
condiţie: să se dezbrace amândoi, să mă lase să săr peste ei şi să-mi înfig copita în 
umărul lor. Căci potcoava calului purta săpat în ea numele stăpânului său. 

S-a întâmplat cum spusese calul. Când văzură sticluţa de lapte la cumnatul lor, cei 
doi gineri ai împăratului se învoiră la orice, numai să pună mâna pe ea. Se 
dezbrăcară şi calul înfipse adânc semnul stăpânului său pe umerii lor. 

Ajunşi la curtea împărătească, cei doi cumnaţi se şi înfăţişară socrului lor, după ce- 
l goniseră pe negrul cel mut la coteţul de găini, lângă nevasta lui. 

Dar a doua zi se duseră din nou la el, gudurându-se şi miorlăindu-se în fel şi chip, 
să-l înduplece să meargă cu ei, după pana păsării de aur. Dar lucrurile se petrecuseră 
ca şi în ziua trecută: în mijlocul bălții, calul lui Antukina se propti în noroi şi acolo 
rămase. Cumnaţii plecară mai departe 
după ce-l împroşcaseră amândoi cu vorbe de ocară. însă îndată după aceea calul 
ieşi din apă şi-i spuse negrului: 

— Acum, stăpâne, dă-mi un bici puternic şi eu mă voi înălța cu tine sus, 


aproape de soare, unde voi smulge o pană din moţul păsării de aur. Pe urmă faci ca 
ieri şi nu-i laşi pe cumnaţii tăi până nu-i însemn pe umăr. 

Cu părere de rău, Antukina îşi şfichiui calul, care înălțându-se până la nori smulse 
ca gândul o pană din coroana păsării de aur. 

Şi iarăşi se rugară de el cumnaţii să le-o dea, când îl găsiră cu pana, în mijlocul 
lacului. Da' flăcăul cel mut nu le-o dădu până ce nu-şi trecu armăsarul peste umărul 
lor. 

într-adevăr, cele două leacuri îl vindecară degrabă pe împărat, care nu ştia cum să- 
şi mulţumească ginerii pentru faptele lor. 

De cei doi tineri din curtea păsărilor nu se mai îngrijea nimeni şi fiica cea mică a 
împăratului se întrisa şi se ofilea pe zi ce trecea. 

Atunci Antukina îşi chemă într-o zi calul şi-i porunci să-i ridice, nu prea departe de 
locuinţa împăratului, un palat cu mult mai frumos şi mai bogat, înconjurat cu grădini 
şi cu lacuri limpezi pline de scoici cu perle şi peşti aurii. 

în ziua când palatul a fost gata, Antukina şi-a scos pielea cea neagră, s-a spălat şi 
şi-a răsfirat pe umeri părul care avea strălucirea soarelui. Prințesei nu-i venea să-şi 
creadă ochilor când văzu minunea de tânăr care se afla în faţa ei. El o luă după umăr 
şi-i spuse: 

— Să mergem. Afară ne aşteaptă rădvanul care ne va duce la casa noastră. 

Ajunsă în curtea palatului lor, prințesa căzu cu faţa la pământ şi-i mulțumi lunii 
care-i împlinise dorinţa. Apoi păşiră înlăuntru. 

La câtva timp după aceea, cei doi tineri s-au pregătit să se ducă să-l vadă pe 
împărat. Careta lor era însoţită de o mulţime de curteni călări, iar împăratul, auzind 
de alaiul care sosea, le ieşi în întâmpinare în faţa porţilor. Dar erau aşa de frumoşi şi 
îmbrăcaţi în straie aşa strălucitoare, încât bătrânul crai nu-i mai cunoscu. 

în palat se pregătise un ospăț înfricoşat şi abia atunci la lumina nenumăratelor 
făclii tatăl îşi recunoscu fiica şi ginerele. Nespusă a fost căinţa împăratului că-i 
năpăstuise şi-i umilise într-atâta pe amândoi, dându-le ca adăpost coteţul păsărilor. 
îşi ceru iertare cu lacrimi în ochi, spre ciuda celorlalte fete şi gineri. 

— Să facem o nuntă mare, spuse împăratul în cele din urmă, după cuviința 
unei asemenea perechi. Dar fata cea mică Îi răspunse: 

— Nu, tată. Nuntă nu va fi. Căci soțul meu pe care-l cheamă Antukina este 
coborât din soare şi el ne-a cununat în cotețul în care ne-ai hotărât să stăm. 

Dar când începură mesenii să-şi ia locurile, Antukina se opri şi-i spuse împăratului: 

— Tată, nu te supăra, dar eu nu stau cu slugile la masă. Împăratul rămase 
uimit: în sală nu se afla nicio slugă. Cumnaţii însă o sfecliseră, căci ştiau ei ce ştiau. 
Atunci Antukina le ceru să se dezbrace în faţa tuturor şi să-şi arate umărul. Apoi 
povesti de ce purtau cei doi semnul lui pe trup şi cine dobândise pentru împărat 
leacurile. A doua oară se ruşina împăratul. 

— Fiule, îi spuse el atunci ginerelui său cel mai tânăr, hotărăşte tu asupra 
soartei lor. E dreptul tău. lar Antukina hotări că fostul vătaf al curţii va fi mai mare 
peste porcari, iar al doilea cumnat, mai mare peste tâmplari. Iar când nevestele lor 
începură să ţipe şi să se vaite, el le spuse: 

— Prea mult v-aţi umilit sora. Dar iată că rugându-se lunii a dobândit un 
soţ, în dar de la soare. Iar voi nu veţi fi altceva decât una spălătoreasă la curtea ei şi 
cealaltă mai mare peste ograda găinilor. 

Cei doi tineri îl poftiră apoi pe bătrânul împărat să le vadă lăcaşul. Lui nu-i venea 
să-şi creadă ochilor când văzu grădinile în care creşteau toate florile pământului, 
livezile cu fel de fel de fructe minunate, lacurile cu peşti necunoscuţi prin locurile 
acelea. 

— Eu, care sunt împărat, nu am atâtea minuni şi bogății la curtea mea. Pe 


deasupra, mai sunteţi şi înţelepţi. E drept ca voi să-mi luaţi locul şi să domniţi peste 
ţara aceasta. Şi aşa s-a făcut 

încoronarea celor doi tineri, dar fără nuntă, cum ar fi voit împăratul, căci ei au 
rămas credincioşi părintelui lor, Soarele. 


Bătrânii din baltă şi cei trei fraţi 
poveste din Anzii Cordilieri, poveste araucană 


O văduvă sărmană avea trei fii. O duceau toţi greu, căci sărăcia lor era aşa 
mare, încât li se sfârşiseră toate bucatele. Văzându-şi mama în suferinţă, fiul cel 
mare o întrebă: 

— Ia caută, mamă, vezi nu mai găseşti nişte făină undeva să-mi coci o 
azimă, ca să mă pot duce în pădure să caut vânat, să avem ce mânca? 

Mama făcu precum îi ceruse fiul. Acesta puse pâinuţa în îndoitura hainei sumeasă 
până la brâu şi-o porni spre pădure. Merse multă vreme, dar nu găsi nimic, nici vânat, 
nici mănătărci, nici alte plante ce s-ar fi putut mânca. 

Dar după ce străbătu o bună parte din pădure şi ieşi la un luminiş, se pomeni în 
faţa unei livezi de pomi fructiferi, în care tocmai se copseseră merele sălbatice. Erau 
mari, frumoase şi parfumate. Bucuros, tânărul îşi umplu desaga şi-o porni spre oraş, 
să le vândă. Oraşul era însă departe şi pe drum văzu în apropiere o baltă mai mult 
mocirlă decât apă, în care doi bătrâni, un bărbat şi o femeie se aflau cufundaţi până la 
brâu. 

— Dar ce faceţi acolo în mâzga aceea? voi să ştie tânărul curios. 

— Ne-am cufundat în noroi şi nu mai putem ieşi, se plânse bătrâna. Dar tu 

ce cari în sacul din 
spinare? 

— Bălegar de vacă, le răspunse tânărul. II duc la oraş, să-l vând. 

— Bine, tinere, zise bătrânul. Fie şi bălegar de vacă. Ajuns la târg, tânărul 

se băgă printre 
negustorii de mere şi începu să-şi laude marfa. Şi muşterii n-au lipsit. 

Dar când să desfacă gura sacului, ce să vezi? Era plin cu bălegar de vacă! 

Crezârd că-şi bătuse joc de ei, oamenii luară bălegarul şi-l turnară în capul 
tânărului. Furios, acesta se întoarse acasă murdar, obosit şi oropsit. 

în ziua următoare, porni.la drum şi cel de al doilea frate, cu o fărâmă de mâncare 
în haină. Cutreieră şi el pădurea şi, în cele din urmă, ajunse tot la livada cu meri 
sălbatici. Ca şi fratele său, îşi umplu desaga şi-o porni spre oraş. Pe drum găsi şi el pe 
cei doi bătrâni cufundaţi până la brâu în băltoaca noroioasă. 

— Ce ai în desaga aceea, tinere? îl întrebă bătrânul. 

— Pietre. Le duc la oraş, poate trebuiesc cuiva. 

— Bine, flăcăule, fie şi pietre, îi răspunse bătrânul. 

Ajuns la târg şi strigând că are mere frumoase de vânzare, tânărul se văzu repede 
înconjurat de lume. Desfăcu desaga şi, când s-o răstoarne pe tarabă, din ea începură 
să curgă pietre în toate părţile. 

Furioşi, oamenii îl loviră cu pietre pe cel care le dăduse drept mere. Băiatul abea 
scăpă cu viaţă şi nu nimeri să fugă mai repede acasă. 

în ziua următoare, se hotări şi fratele mai mic să-şi încerce norocul. Trecu prin 
desişurile pădurii, ca şi fraţii lui, şi se trezi în livada cu meri. încarcă desaga şi 
urmându-şi drumul dădu peste cei doi bătrâni băgaţi în mocirlă. Tânărul se opri, puse 
desaga jos şi le ajută bătrânilor să iasă din băltoaca nămoloasă în care se chinuiseră 


atâta vreme. 

— Ce duci în desaga aceea, flăcăule, îl întrebă şi pe el bătrânul. 

— Nişte mere la vânzare, tăicuţule. Dar n-o să le mai duc, vi le las 
dumneavoastră, căci trebuie să fiţi tare înfometați. 

— Nu pe toate, băiatule, îi răspunse bătrânul. Câteva ne vor ajunge. 

— Bine, zise tânărul. Când trec înapoi o să vă aduc şi eu ceva de la târg. 
Zis şi făcut. Ajuns în târg, băiatul vându cu preţ bun toate merele, îi cumpără mamei şi 

fraţilor de 
ale mâncării, iar bătrânilor, o pungă de tutun. 

Luând drumul înapoi, cei doi îl aşteptau la marginea drumului. Mult s-a bucurat 
moşneagul de darul băiatului. L-a îmbrăţişat şi i-a dat la rândul său o nuia fermecată, 
care, spunea el, avea să-i îndeplinească toate dorinţele. Tânărul le mai ajută să-şi 
urmeze drumul o bună bucată de vreme, apoi le făcu un foc şi se duse într-ale sale. 

Ajuns acasă, flăcăul îi dădu mamei merindele şi apoi încercă puterea nuielii 
fermecate. 

Şi, într-adevăr, ea le aduse belşug şi bogăţie. Mama lor nu mai suferea de nicio 
lipsă şi nici fraţii flăcăului cel cu inima bună. 

Dar invidia şi răutatea celorlalţi doi le rodeau inimile, într-o zi, când mezinul lor era 
plecat, fratele mai mare îi porunci nuielei cu glas aspru:. 

— Ia fă bine şi pune-mi un peşte mare în strachină, nuia proastă! 

Dar când se aşeză la masă el găsi strachina plină cu bălegar de vacă. înfuriat la 
culme, tânărul luă nuiaua şi-o aruncă pe jos. 

în altă zi, cel de al doilea frate îi spuse celui mai mare: 

— N-ai ştiut să te porţi. Ai să vezi că eu am să-i dau de hac. 

Şi mângâind uşurel nuieluşa, el îi spuse cu glas mieros: 

— Drăguţă nuieluşă, tare aş vrea o bucată de brânză în strachina mea! 

însă, aşezându-se la masă, în strachina lui nu erau altceva decât pietre. Furioşi, cei 
doi fraţi luară nuiaua, atât de îngijită şi bine păstrată de cel mai mic, şi-o azvârliră, 
undeva în desişul pădurii. 

Când se întoarse mezinul şi-o căută, ia-o de unde nu e! începură s-o caute, el cu 
mama lui, în fiecare ungher al casei. Târziu de tot, li se păru că au atins-o undeva jos 
pe podea. Şi într-adevăr, nuiaua s-a arătat în faţa lor şi înălțându-se a început să se 
ridice încet. Tânărul a prins-o cu mâna, dar ea nu s-a oprit. Atunci a prins-o cu 
amândouă mâinile şi nuiaua tot urca, trăgându-l pe flăcău după ea. Mama s-a agăţat 
de băiat, să-l oprească, dar nuiaua era mai puternică decât ei: nu se oprea din 
plutirea ei spre înălţimi şi pentru că fiul şi mama nu şi-au dat drumul şi s-au ţinut 
strâns de nuia, s-au ridicat din ce în ce mai sus, până au străbătut norii şi ajungând 
departe, în înaltul cerului, cei doi s-au prefăcut în două stele, care poate mai 


Cântecele şi sărbătorile 
poveste din Canada - legendă a eschimoşilor 


Era o dată în vremuri străvechi un bărbat care trăia cu soţia lui la malul mării. 
Acolo îşi avea coliba şi gospodăria. Bărbatul era un vânător iscusit, care vâna 
deopotrivă animalele uscatului şi urmărea focile sau balenele în valuri. 

Cei doi soţi îşi doreau mult un copil şi în cele din urmă mare le-a fost bucuria când 
au dobândit un fecior, care s-a dovedit curând vioi şi priceput în arta vânatului, ca şi 
tatăl său. încă din copilărie urmărea vulpile şi renii, în timp ce tatăl pescuia în mare. 


Dar el nu învățase decât vânătoarea, necunoscând cântecul şi dansul. 

Ajuns la anii tinereţii, băiatul pleca din ce în ce mai departe şi se întorcea cu mult 
vânat. într-o bună zi însă, flăcăul porni pe drumurile sale, dar nu se mai întoarse. 
Durerea părinţilor a fost foarte mare şi vreme îndelungată ei l-au căutat pe toate 
cărările umblate de vânători, dar n-au mai izbutit să-l găsească. 

Trecu ce trecu şi iată că celor doi soţi li se născu un al doilea fiu, care părea chiar 
să-l întreacă pe primul în iscusinţa vânătorii. Părinţii se bucurau, dar încă din frageda 
copilărie îl opriră să se avânte prea departe de casă, pe urmele fiarelor. Cât a fost mai 
mic, băiatul le-a ascultat poveţele, dar mai târziu a pornit şi el departe, pe cărările 
albe, urmărind animalele cu care se hrăneau. Şi el, ca şi fatele său, nu iubea decât 
vânătoarea. Şi odată se întâmplă cu el, cum se întâmplase şi cu primul: nu se mai 
întoarse acasă şi nu i se mai găsi urma. 

Se jeluiră bieţii părinţi, plângându-şi soarta, fără a pricepe ce se întâmplase cu cei 
doi fii ai lor. Dar nu după multă vreme, le veni şi mângâierea naşterii unui al treilea fiu. 
Acesta era mai chibzuit, mai înţelept, însă tot atât de curajos ca şi fraţii lui. încă din 
tinereţe el îşi pusese în gând să dezlege taina pieirii fraţilor săi. Pleca în pădure cu 
băgare de seamă, uneori lăsând urme adânci pe unde trecea. Şi totuşi, într-o bună zi, 
pe când urmărea un ren, el zări, sus, pe deasupra lui, un vultur care-i dădea târcoale. în 
aceeaşi clipă tânărul îşi pregăti săgeata şi arcul, dar vulturul nu-i dete răgaz să tragă: 
cobori lângă el şi scuturându-se de pene se prefăcu într-o fiinţă omenească. 

— Nu te minuna, tinere, îi vorbi el. Să ştii că eu sunt cel care ţi-a ucis fraţii. 
Şi ştii de ce? I-am rugat multă vreme să înveţe să se bucure, să înveţe cântece şi 
dansuri pe care să le răspândească apoi printre semenii voştri. A fost în zadar. Nu s-au 
supus în niciun chip cerinţei mele şi mai ales a mamei mele. Te întreb: tu ai să faci ce-ţi 
cer? 

— Dar ce să fac? Eu nu ştiu ce-s cântecele, n-am auzit niciodată, şi nici 
jocuri, cum le spui, n-am văzut! 

— Te întreb încă o dată, fiu de om, vrei sau nu vrei să înveţi ce este o 
sărbătoare în mijlocul semenilor tăi? Răspunde-mi! 

Văzând aşa, tânărul se hotări deodată şi îi spuse scurt: 

— Vreau. Dar să-mi arăţi ce am de făcut! 

— Bine. Hai să mergem şi o să te înveţe mama mea. Au pomit-o atunci 
amândoi, pe drumuri îndepărtate, prin văi şi pe dealuri, departe, din ce în ce mai 
departe, până când, în sfârşit, au ajuns, într-un asfinţit, pe vârf de munte, unde se afla 
lăcaşul vulturilor. 

— Stai, îi spuse atunci tânărul vultur tovarăşului său. Auzi ceva? 

— Aud ca o bătaie depărtată de ciocan pe o nicovală tare. 

— E inima mamei mele. Aşteaptă. Mă duc s-o vestesc de sosirea ta. 

Vulturul cel tânăr intră atunci în lăcaşul lor şi-i spuse mamei sale, o bățrână slabă, 
ofilită şi tristă: 

— Mamă, uite, am adus cu mine un tânăr care este dornic să-i înveţe pe 
oameni să se bucure. 

Dar nu ştie cum să alăture cuvintele şi nu ştie cum să bată toba şi cum să cânte, ca să 
iasă din toate o veselie pentru cei ce se află de faţă la sărbătoare. Vrei să-l înveţi? 

— Vreau, răspunse bătrâna, care se înseninase la chip, căci trăise totdeauna 
din bucuria altora. Hai să încercăm. 

Şi, cu răbdare, ea se apucă să rânduiască cuvintele, să găsească sunetele potrivite şi 
să-l înveţe pe tânăr să bată toba, ca să strângă oamenii şi să le deschidă pofta de joc. 
Iar după ce socoti că tânărul ştie tot ce trebuie ca să stârnească bucuria în mijlocul 
semenilor săi, vulturul îl luă într-o bună zi pe aripile lui uriaşe, îl purtă prin văzduhuri 
şi-l lăsă tocmai în locul de unde-l luase. Şi de-ar fi vrut, tânărul n-ar mai fi ştiut să 


găsească drumul înapoi, spre lăcaşul fermecat, unde învățase ce este veselia. încet o 
porni spre casă şi care nu fu bucuria părinţilor săi când îl văzură acasă viu şi 
nevătămat. 

Dar, fără să întârzie, tânărul se apucă să facă, împreună cu tatăl său, ceea ce-l 
învățase bătrâna: o casă mare în care trebuiau poftiţi musafirii. După ce-o terminară, 
tatăl şi fiul porniră după vânat, umplură cămările, gătiră mesele şi apoi porniră să 
invite oaspeţii. Veneau de pe toate drumurile, doi câte doi, îmbrăcaţi în blănuri de lup, 
de urs, de ren, de vulpe şi alte animale. Bătrânul tată bătea toba şi sunetul ei semăna 
cu bătăile inimii mamei din lăcaşul vulturilor. După ce gustară felurile de mâncare şi-şi 
potoliră foamea, musafirii începură să joace. Şi jucară, şi jucară până la ziuă. Iar când 
se iviră zorile, fiul şi tatăl văzură că primii lor oaspeţi fuseseră animale ale pădurii 
trimise de mama vulturului, ca să-i încerce. Dar într-atât de mare era puterea bucuriei 
şi a cântecului, încât izbutise să prefacă până şi animalele în oameni. în felul acesta 
vulturii cei fermecaţi au înţeles că tânărul se ţinuse de cuvânt. Şi tot în felul acesta 
neamul eschimoşilor a învăţat să cânte, să joace şi să se bucure, obiceiuri pe care le-au 

a Uz în vremurile de azi, 


um au ajuns oamenii muritori 


poveste din Canada - legendă pikuni 


Odată, demult de tot, ploi mari au venit peste pământ, iar apele au prins să 
acopere lumea. în potopul acela au pierit toţi indienii. N-a mai rămas nimeni şi nimic 
decât Napiwa Bătrânul şi Nanos Bătrâna. Apele stăpâneau încă toată lumea, când 
Napiwa a trimis lutrul să coboare în adâncuri. 

Micuţul animal s-a aruncat în apă, a rămas acolo până ce soarele a apărut şi a 
dispărut, apoi a ieşit la suprafaţă, mort. Bătrânul i-a cercetat lăbuţele, apoi a trimis 
castorul. Acesta a rămas în apă, cât ar apărea şi dispărea de două ori soarele, apoi a 
ieşit şi el la iveală, dar tot fără viaţă. Şi lui i-a desfăcut Napiwa ghearele, dar n-a 
găsit nimic. Fără să aştepte, el a poruncit raţei sălbatice să se scufunde, şi aceasta a 
rămas în apă cât soarele a venit şi a plecat de trei ori. Când a ieşit la suprafaţă era şi 
ea lipsită de viaţă. I-a urmat apoi vidra, care a stat în străfundurile mării ce acoperea 
totul, până ce soarele a asfinţit de patru ori, iar când a reapărut la suprafaţă, Napiwa 
i-a scos din lăbuţă un grăunte de nisip din care a făcut o insulă fără capăt. Bătrânul 
ştia că pământul este nesfârşit, lung şi lat, totuşi a voit să fie sigur că nu se înşeală şi 
atunci a trimis un lup cenuşiu să alerge până la capătul uscatului. Lupul a alergat 
fără să se oprească, dar n-a dat de sfârşitul pământului şi pe drum a murit de 
bătrâneţe. 

Atunci, Napiwa a fost mulţumit şi, împreună cu el, Nanos Bătrâna. însă de la o 
vreme, aceasta din urmă i-a spus lui Napiwa: 

— Ce crezi? prea e pustiu pământul nostru, ce-ar fi să închipuim din nou 
oamenii? 

— N-am nimic împotrivă. Dar cum să-i facem? Eu o să am primul cuvânt, 
iar tu ultimul. Te învoieşti? 

— Mă învoiesc, îi răspunse Nanos. Putem să începem. 

— Eu zic atunci să facem oamenii din lemn, să crească aşa, ca arborii, din 
pământ. 

— Nu, zise Nanos. Eu zic altfel, şi anume că trebuie să fie din carne şi apoi 
să se înmulțească având pui. 

— Bine, îi răspunse Bătrânul. Dar atunci zic eu că trebuie să le facem o 
faţă pătrată, ochii şi gura să-i punem de sus în jos, la rând, iar urechile de fiecare 
parte a nasului. 


— Nu, îi spuse Bătrâna. Vor avea faţa ovală, cu ochii şi gura aşezate 
simetric, iar urechile, de fiecare parte a capului. Altfel cum ar putea să-şi audă 
duşmanii când vin să-i atace? 

— Fie şi ca tine, zise Napiwa. Dar vor avea patru braţe şi patru picioare şi 
câte zece degete la fiecare mână. 

— Ba deloc. Ce să facă omul cu patru braţe? Mai rău îl încurcă la muncă. 
Să-l lăsăm cu două braţe şi două picioare şi la ele cu câte cinci degete. Ajunge. 

— Să fie cum spui, se învoi Napiwa. Dar atunci oamenii să nu se mai 
nevoiască să-şi caute hrana şi să se îmbrace, ci să stea toată ziua cu nevestele şi cu 
copiii lor. 

— Nu e bine aşa, îi răspunse Bătrâna. Dacă vor sta degeaba toată ziulica 
pe lângă femei, îşi vor pierde vremea degeaba, femeile se vor plictisi şi treburile vor 
rămâne baltă. Eu zic cu totul altfel: ziua femeile să strângă vreascuri, să deretice şi 
să facă mineare, să pună peştele şi carnea la sărat. în vremea aceasta, ele se vor 
gândi la bărbaţii lor şi seara îi vor primi cu bucurie. 

— Ai dreptate şi mă învoiesc. Dar ceea ce vreau este ca oamenii să nu 
moară niciodată, ci să trăiască mereu cu soţii lor. 

— Nici cu asta nu-ți dau dreptate, zise Nanos. Dacă vor trăi mereu, se vor 
face prea mulți şi pământul nu-i va mai cuprinde. 

— Ba, nu mă învoiesc. Rămâne cum am zis eu. 

— Câtuşi de puţin, îi răspunse Nanos, ci aşa cum am spus eu. 

— Atunci, uite ce facem: arunc lemnul acesta şi, dacă pluteşte, oamenii 
vor muri patru zile şi apoi vor învia. 

Şi Bătrânul zvârli lemnul care plutea la suprafaţa apei. 

— Cu lemnul tău nu mă învoiesc, îi răspunse Nanos. O să arunc eu o piatră: 
dacă stă la suprafață zic şi eu ca tine: oamenii să trăiască veşnic după cele patru zile 
cât au fost morţi. 

Zicând acestea, Bătrâna luă o piatră şi o aruncă în apă. Piatra se duse imediat la 
fund. 

— Ai văzut? zise ea. 

Dar Bătrânul, deşi nemulțumit, nu mai spuse nimic şi rămase pe a Bătrânei. 

A trecut timpul şi Nanos a dat naştere unei fetiţe pe care o iubea din ce în ce mai 
mult. Dar iată că, ajunsă la vârsta când ar fi putut s-o ajute pe Nanos, copila muri. 

Atunci Bătrâna se duse la Napiwa şi-i spuse: 

— Ce-ar fi să Începem iar tocmeala noastră cu privire la viața oamenilor? 

— Ceea ce s-a hotărât atunci rămâne bun hotărât, răspunse Bătrânul. 

Şi aşa au devenit oamenii muritori. 


Zăpada care arde 


poveste din Canada - legendă a eschimoşilor Iglulik 


Pe vremuri, demult, nu se mai ştie când, o colibă s-a ridicat în văzduh cu oameni cu 
tot şi a început să călătorească spre un alt ținut de vânătoare. Abia când locuitorii 
colibei îi porunciră să se oprească, ea cobori şi rămase pe pământ, nemişcată. Cei 
dinlăuntru nemaiavând la îndemână grăsime de balenă, femeia care avea mâini 
fermecate luă de afară puţină zăpadă proaspătă şi o puse sub feştilă. Iar feştila 
începu să ardă. Tocmai atunci se nimeri să intre la ei un om din satul unde 
poposiseră. El rămase cu ochii ţintă la lumina din opaiţ. 

— Ia te uită! se minună omul. Zăpadă care arde! 


Dar în clipa când rosti aceste cuvinte, lumina se stinse. Femeia se supără de 
nepriceperea străinului şi aprinse iar feştila. 

Acestea s-au întâmplat când casele se ridicau în văzduh cu oameni cu tot şi 
călătoreau după voinţa şi nevoile locuitorilor lor. Tot în vremea aceea, ardea şi 
zăpada proaspăt căzută, aşa după am văzut. 


Străinul 
poveste din Canada - legendă tlingit 


Trăia odată într-un trib un vrăjitor puternic, pe care-l chema Tox şi de teama căruia 
tremura tot tribul. Acesta avea o singură fiică, frumoasă de se sfiau florile în faţa 
chipului ei, când se arăta în pădure. Mulţi tineri o peţiseră şi voiseră s-o ia de soţie, 
dar Tox n-ar fi îngăduit fetii să se mărite decât cu un bărbat ales de el, pe care l-ar fi 
socotit demn de a-l învăţa tainele sale şi destul de puternic pentru a le putea înfăptui. 
Pe fiecare din peţitorii fetii el îl punea la încercare. Pasămite Tox cunoştea o mulţime 
de vrăji: era în stare să închidă ceața în pălăria lui de paie, să se transforme în orice 
animal, de pildă într-un lutru, o vulpe sau un sobol, după nevoie. 

Dar când voia să încerce un viitor ginere, se prefăcea într-un vânat frumos, după 
care tânărul alerga să-l prindă, şi când punea mâna pe dânsul, se şi lipea de animal. 
Acesta îl târaîn negurile pădurii, unde vrăjitorul îi făcea de petrecanie. Sau altă dată 
îl atrăgea pe tânărul peţitor la malul apei şi acolo se prefăcea în vidră şi se dădea la 
fund. Tânărul îl urma, prins de blana lui, dar nu izbutea să înfrunte adâncurile şi 
vrăjitorul se întorcea singur la suprafaţă. 

Oamenii tribului începură să se teamă din ce în ce mai tare de el, iar femeile 
vorbeau în şoaptă, pe lângă sitele unde se afuma somnul, că fiica vrăjitorului n-avea 
să se aşeze niciodată la focul unui bărbat. 

Lui Tox însă nici nu-i păsa. Nu găsise încă omul pe care-l căuta şi avea răbdare. 

într-o bună zi, sosi în satul lor un străin înalt şi frumos, care rămase acolo. 
Vrăjitorul nici nu-l băgă în seamă până când îl văzu o dată aducând în braţe o balenă 
pe care o vânase singur; altă dată un urs alb. Atunci străinul îi atrase luarea-aminte, 
cu atât mai mult cu cât oamenii din sat începuseră să povestească tot felul de 
întâmplări despre noul venit. Ba că putea să se facă nevăzut oricând voia, ba că 
dimineaţa fusese în sat şi că tot atunci alţii îl întâlniseră pe crestele munţilor şi câte şi 
mai câte. Toate acestea îl hotărâseră pe Tox să-l pună pe străin la încercare. 

într-o bună zi îl pândi şi-i ieşi în cale sub înfăţişarea unei vulpi negre, cu blana 
mătăsoasă, de toată frumuseţea. Părea că animalul şchioapătă, aşa că străinul îl 
ajunse repede şi puse mâna pe dânsul. După obicei, vrăjitorul îl târî în pădure având 
grijă să aleagă locurile cele mai înguste printre arbori deşi, prin locuri întunecate. 
Dar, spre uimirea lui, omul nu-i dădea drumul, îl ţinea cu putere de blană şi nu vădea 
niciun semn de oboseală. Tox o luă atunci printre ascuţişurile munţilor, printre 
bolovani colţuroşi, care ar fi sfâşiat orice fiinţă vie, dar omul lui, nimic: nu-i dădea 
drumul. Coborâră apoi din munţi, trecură prin valurile unor ape adânci, intrară într- 
un câmp de mărăcini ţepoşi şi deşi ca peria, peste care Tox, în chip de vulpe, se 
tăvălea cât putea, târându-şi omul după sine. în zadar, străinul era mai tare şi nu-l 
lăsa. 

Istovit, Tox se opri în cele din urmă şi-i spuse: 

— Străine, cum te cheamă? 

— Mi se spune Omul-Puri ce. 

— Oricine ai fi, să ştii că ai câştigat. Te voi învăţa toate tainele mele, îţi voi 


arăta cum să închizi ceața într-o pălărie de paie şi cum să te prefaci într-un lutru, o 
vulpe sau un sobol şi-ţi voi da pe fiica mea în căsătorie. Când voi fi bătrân, îmi vei lua 
locul şi întreg tribul va tremura în faţa puterii tale. Dar acum dă-mi voie să-mi reiau 
înfăţişarea mea adevărată şi să mergem acasă. 

— Mulţumesc, spuse Omul-Purice. Dar să ştii că eu nu vreau să învăţ să 
închid ceața într-o pălărie de paie, nu vreau să ştiu cum să mă prefac într-un lutru, 
într-o vulpe sau într-un sobol şi nici nu vreau s-o iau pe fata ta în căsătorie. Eu nu 
vreau altceva decât pielea ta. 

Şi zicând acestea, străinul îi veni de hac vulpii, o luă pe umăr şi-şi văzu de drum. 


. > A 
Soarele şi pământul 
poveste din Canada - legendă salică, Coasta Pacificului 


Marele bătrân stătea pe prispa casei sale şi privind mereu acelaşi lucru se 
plictisea, pentru că nu vedea nimic deosebit. Atunci luă un boţ din transparenţa care-l 
înconjura, frământă un glob şi-l aruncă în văzduh, unde rămase aşa cum fusese 
azvârlit. Dar globul acesta golaş tot nu-i plăcu Marelui bătrân, şi atunci se apucă să 
făurească nişte fiinţe asemănătoare omului, foarte luminoase, ca să le vadă mai bine. 
El le denumi Soarele, Terra (sau Pământul), Luna şi Stelele. Soarele se căsători cu 
Terra, iar Luna şi Stelele, ca rude apropiate, rămaseră împreună cu ei. 

Dar Terra avea un obicei rău: era cicălitoare şi toată ziua îşi tot bombănea soţul: ba 
că e prea cald, ba că e prea frig, ba că o lasă prea multă vreme singură. Până când, 
într-o bună zi, săturându- se de o viaţă atât de acră, Soarele se hotărî să se înalțe cât 
mai sus, în depărtări, ca să scape de cicăleala nevestei sale. Luna şi stelele, care-l 
iubeau, îl urmară, şi astfel Terra se văzu dintr-o dată singură şi părăsită de toţi. 
Atunci începu să plângă şi plânse zile în şir, până când lacrimile îi ajunseră la 
genunchi. 

Văzând din lăcaşul său căinţa Terrei, Marele bătrân gândi că nu era bine să fie 
lăsată singură. Dacă o părăsise şi Soarele, soţul ei, cine mai avea să-i dăruiască 
nepoți? 

Aşadar, marele bătrân porunci celor patru să se mişte în aşa fel sus, în înălțimi, 
pentru ca Terra să-i vadă mereu. în afară de aceasta, el îi spuse Soarelui că poate să- 
şi vadă de drum toată ziua, dar seara să se întoarcă la soția şi căminul lui. 

încet, încet, Terra se schimbă. Din carnea ei se făcu pământul pe care călcăm, din 
sângele ei, apele şi izvoarele, din oasele ei, dealurile şi munţii, iar din părul ei florile, 
ierburile şi arborii. 

Soarele şi Terra au trăit de atunci fericiţi. Marele bătrân îi spuse într-o zi Terrei: 

— De aici înainte tu vei fi mama tuturor fiinţelor care se târăsc, merg, zboară 
şi înoată. Ele vor trăi prin tine. Tu le vei da să mănânce, căci eşti bogată în hrană. Toate 
fiinţele vor dormi pe genunchii tăi. Soarele îţi va dărui nenumărați prunci, care te vor 
iubi şi care uneori te vor uita. Dar până în cele din urmă, toţi te vor slăvi şi se vor 
întoarce la tine. 


Dansul ierburilor 


poveste din Canada - legendă a indienilor Blackfoot 


în sfatul tribului, şeful Cuţit-lung i-a spus odată tânărului Lup-voinic: 
— Ultima mare vânătoare a fost acum două luni. Cămările de uscat vânatul sunt 


goale şi oamenii noştri sunt înfometați. Doresc carne proaspătă. Când bufniţele şi câinii 
preriilor se vor duce la culcare, tu vei pleca în căutare de bizoni. Şi să nu te întorci fără 
să le fi luat urma, ca să-i putem vâna repede. 

Zis şi făcut. 

Aproape de asfinţit, Lup-voinic porni la drum, străbătând colină după colină, 
coborând apoi în văi şi urcând din nou. 

Era gata să se dea bătut când, în cele din urmă, zări sus, aproape de culmea 
muntelui, o turmă mare de bizoni. îi numără de câteva ori, ochi bine locul unde se 
odihneau, precum şi drumul care ducea până în vârful acela, apoi, răpus de oboseală, 
se întoarse, târându-şi mocasinii prin ierburile înalte. Deodată însă ciuli urechile şi se 
opri. Nu departe se auzeau sunetele unei melodii. Atunci când nu răsuna toba 
vestitoare de luptă, nu era primejdie. Deci Lup-voinic se apropie încetişor şi simţi cum 
îl cuprinde farmecul acelui cântec dulce, unduitor, mai pătrunzător şi atât de diferit de 
toate cele pe care le cântau oamenii tribului. Lup-voinic se opri în apropierea unui lac 
dincolo de care se zărea ca printr-o ceaţă uşoară o mulţime ce se legăna încoace şi 
încolo în ritmul muzicii. Pe măsură ce se apropia de lac, Lup-voinic distingea din ce în 
ce mai bine sunetele melodiei şi zărea mai limpede mulţimea care se mişca în ritmul ei. 

Ajuns într-o fâşie de poiană unde antilopele tunseseră iarba cu botul lor delicat, Lup- 
voinic simţi cum ritmul muzicii îi pătrunde în picioare, îl cuprinde şi-l poartă pe o aripă 
vrăjită. Nici el nu ştiu cum şi când, dar se trezi deodată urmărind paşii celor care se 
mişcau, făcându-i el însuşi, încet, apoi din ce în ce mai repede, învârtindu-se ca într- 
unui din dansurile rituale ale tribului. Lup-voinic se simţea parcă ridicat, purtat când 
uşor, când năvalnic, învăluit de farmecul acelei melodii necunoscute, căreia nu i se 
putea împotrivi. Şi aşa, dansă toată noaptea, iar când se iviră zorile, căzu la pământ şi 
adormi adânc, până când îl treziră razele fierbinţi ale soarelui. 

„Oare unde sunt?' se întrebă el buimăcit şi speriat. Apoi îşi aduse aminte de cele 
întâmplate, se ridică şi începu să caute pe jos urmele mocasinilor care jucaseră toată 
noaptea trecută. Dar nu văzu nimic şi nu auzi decât fâşâitul uşor al vântului în păpuriş 
şi prin ierburile înalte. Şi n-avea oare fâşâitul acela mângâietor sunetul melodiei care-l 
tulburase într-atâta în seara trecută? înțelegând că luase parte la dansul vânturilor ce 
însufleţesc ierburile preriei, Lup-voinic nu se simţi nici necăjit, nici uimit. în sinea lui 
era fericit: şi aşa se întoarse printre ai săi, cu un dans nou, care avea să-i uimească şi 
să-i încânte pe toţi. 


Omul nevăzut 


poveste din Canada - legendă a indienilor micmac 


Odată, e mult de atunci, într-un mic sat pierdut în păduri, o fată străină ceru 
găzduire mai marelui tribului. Ea îi spuse că e însoţită de fratele ei, care avea de la 
geniul său bun darul de a se face nevăzut. Oamenii erau bucuroşi de oaspeţi şi curioşi 
să vadă cum vieţuia străinul cel nevăzut, aşa că au fost bine primiţi. 

De îndată fata şi fratele ei se apucară să-şi dureze o colibă mare şi încăpătoare. Coliba 
fu repede 

terminată, de parcă se înălţase singură. Apoi tânăra dădu de veste în sat că fratele ei 

voia să se însoare şi să ia de soţie pe fata care avea să-l recunoască în orice 

împrejurare. Prima care se înfăţişă, cerând să i se spună cum trebuia să-l recunoască 

pe străin, a fost fiica şefului de trib. 

— Nimic altceva nu va trebui să faci, decât să mergi cu mine, urmând calea 
pe unde se întorc oamenii seara şi să spui cum e desaga în care fratele meu aduce 
vânatul. 


Zis şi făcut. 

La asfinţit, cele două fete se duseră în întâmpinarea vânătorilor. Trecură unul, doi, 
mai mulţi. Apoi apăru o pulpă de elan, care părea că alunecă singură prin văzduh. 

— Ah, uite-mi fratele! Spune, surioară, cum e desaga lui? 

Fata şefului de trib era uluită: nu vedea altceva decât o parte din elan zburând pe 
deasupra drumului. Dar, ca să nu să se dea bătută, minţi: 

— Desaga fratelui tău e verde, surioară. 

— Bine, atunci hai să mergem în colibă, acolo poate o să-ţi fie mai uşor s-o 
desluşeşti. 

Intrară amândoi în colibă, unde fiica şefului de trib primi locul de cinste lângă foc, 
ceea ce văzu 
era însă de neînchipuit: elanul vânat fu trântit jos, cu putere, de o mână nevăzută. Apoi 
o pereche de mocasini uzi zburară prin încăpere şi se aşezară unul lângă celălalt în faţa 
erdelei de blană care ţinea loc de uşă. 

între timp, sora celui nevăzut pregătise mâncarea şi pusese bucatele pe masă. Fiica 
şefului de trib văzu cum pe locul de lângă dânsa bucăţile de carne se ridicau după masă 
a înălţimea unei guri şi apoi dispăreau iute. Fără nicio îndoială, în încăpere se afla un 
al treilea, pe care ea nu-l vedea. De ruşine şi de necaz, ea fugi degrabă şi se ascunse în 
coliba tatălui ei. Curând însă fata se mângâie de înfrângerea suferită: multe din 
ecioarele satului păţiră la fel. 

Străina primea bine pe oricare din tinerele care i se înfăţişau, le conducea pe drumul 
ştiut pe care soseau seara vânătorii, şi le punea aceeaşi întrebare: 

— Cum e desaga fratelui meu? 

Răspunsurile erau unele mai năstruşnice decât altele. Unele spuneau că desaga e din 
iele de şopârlă sau din pânză de păianjen şi câte şi mai câte. 

Dar, în satul acesta, trăia la margine de tot, un bătrân sărman, care avea trei fete. 
Cele două mai mari erau frumoase şi leneşe, dar cea mai mică, urâtă şi foarte harnică. 
Şi chiar urâtă n-ar fi fost ea, dar fiindcă cele mari o băteau şi-o puneau să muncească şi 
entru ele, faţa i se ofilise şi părul i se pârlise de la spuza şi praful din vatră. 

Vâlva ce se iscase în jurul străinului nevăzut le îndemnă şi pe cele două surori să-şi 
încerce norocul. îşi tocmiră îmbrăcăminte din blănuri alese de ren şi-l trimiseră pe 
ietul bătrân să le caute nişte scoici frumoase cu care se împodobiră. Apoi se duseră 
amândouă la coliba străinilor. Gazda le primi prietenos, ca pe toate celelalte. Iar când 
use întrebarea despre desaga nevăzutului ei frate, cea mai mare din fiicele 
moşneagului spuse: 

— Eu cred că desaga este croită din piele de om. Un râs nestăpânit de 
ărbat fu răspunsul, dar ea nu-l putea vedea pe cel care rásese şi-şi puse ruşinată capul 
în pământ. 

— Iar eu cred, răspunse sora ei mai tânără, că desaga e țesută din rădăcini 
de copac. 

Şi ele, ca şi celelalte, văzură ghetele zburând până în fața uşii şi carnea dispărând de 
e masă, fără a-l putea desluşi pe cel ce-o mânca. 

Plecară înciudate, spunându-le celorlalţi oameni că străinii ar trebui alungaţi din sat. 

în noaptea aceea însă, cea mai mică dintre surori avu un vis ciudat, pe care tară 
îndoială i-l trimisese geniul ei cel bun. Şi anume: văzu un tânăr chipeş, cu ochii 
sclipitori, subţire şi înalt, de o neînchipuită frumuseţe, care se apropie de dânsa şi-i 
şopti: 

— Pe tine te vreau de nevastă. Pentru tine am coborât. Să vii să mă cauţi şi 
ai să mă vezi. 

Apoi se pierdu ca o dâră de foc în albastrul întunecat al nopţii. 

A doua zi de dimineaţă, fata cea mică se rugă de surorile ei să-i împrumute şi ei un 


veşmânt, să- şi încerce norocul. Dar ele au bătut-o mai rău ca altădată şi au batjocorit-o 
cum au ştiut mai bine, spunând că ajunge pentru tot neamul lor ruşinea pe care o 
păţiseră ele. 

Dar fata cea mică nu se lăsă. îşi croi o îmbrăcăminte din scoarță de copac şi 
împrumută mocasinii tatălui său, care erau mult prea mari pentru picioruşele ei. 

Când trecu prin sat, oamenii râdeau de ea: părea un peşte îngheţat în încălțări 
omeneşti. 

Dar străina o primi frumos, ca pe toate celelalte fete, şi ducând-o pe 
înserat pe drumul unde 
veneau vânătorii, fata cea sărmană răspunse astfel: 

— Desaga fratelui tău e ca puntea dintre pământ şi cer şi e alcătuită din 
toate culorile care răsar după ploaie. 

— Atunci, surioară, înseamnă că l-ai văzut! zise străina. Hai dar, să mergem 
să pregătim masa. 

Şi trăgând-o după dânsa în colibă, o aşeză pe locul nevestei. Fata cea sărmană începu 
să plângă cu lacrimi grele: 

— Cum să mă îndrăgească oare fratele tău, tocmai pe mine, atât de urâtă şi 
oropsită?! 

— Urâtă? Ia te uită! 

Şi străina o luă pe copilă de mână şi ducând-o afară în faţa colibei îşi muie 
palma în unda fântânii şi i-o trecu peste faţă. 

— Acum priveşte-te în luciul apei, îi spuse ea. 

Şi când se uită şi-şi văzu chipul în fântână, fetii nu-i veni să-şi creadă 

ochilor: de pe faţa ei 
pierise orice semn de urâţenie, iar chipul îi era limpede, strălucitor şi dalb ca al unei 
zâne. 

în vremea aceasta, perdeaua de blană fu dată la o parte, şi elanul răpus căzu 
la pământ, cu zgomot. 

— Ei, surioară, se auzi un glas vesel, aşa-i că am fost descoperit? 

Fata cea sărmană avusese până atunci inima cât purecele: se temea de flăcăul 
nevăzut. Acum însă, când se afla în faţa ei, îi pieri frica: era chiar tânărul din vis. 

El o luă uşor după umăr şi privind-o cu ochii lui albaştri o întrebă: 

— Vrei să fii nevasta mea? 

— Vreau, şopti fata abia auzit. 

— Bine, atunci să pornim spre lumea de sus, de unde am coborât numai 
pentru tine. Părinții mei te aşteaptă. N-o să-ți lipseacă nimic şi ai să fii fericită. Iar tu, 
surioară Ploaie, să ne acoperi plecarea şi să ne urmezi. 

Atunci începu o revărsare de nori, de credeai că se despică cerul. Tânărul deveni 
mai sclipitor şi parcă la un semn al lui porni deodată o bubuitură puternică. Pasămite 
el era Tunetul cel mic, fratele Ploii. Cuprinse fata după umeri şi toți trei se înălțară în 
văzduh, purtaţi de nori. Povestea care şi azi se deapănă seara la focul din vatră spune 
că fata cea sărmană n-a mai fost văzută niciodată în sat şi că ar fi trăit bine şi 
mulţumită în împărăţia norilor. 


O vrajă puternică 
poveste din Canada-Montana, legendă a indienilor Blakfoot 


Cu multă, multă vreme în urmă, pe vremea când încărcăturile noastre erau trase 
de câini, tribul nostru Kainak a făcut pace cu tribul Cree. Şi oamenii liniştiţi mergeau 
unii la ceilalţi, mâncau, beau şi fumau împreună. Odată însă un şef din tribul Cree, 


găzduit de kainaki, zări în aşezarea acestora o femeie tânără, atât de mlădioasă şi 
dulce în priviri şi la vorbă, încât căpetenia Cree o pândi un timp până ce-o găsi 
singură şi vru s-o ia în aşezarea lui, cu toate că avea acasă familie. Femeia se înfurie 
nevoie mare, îl ruşina şi îi spuse să nu le mai calce prin ogradă, pentru că era ea 
însăşi soţia unui temut luptător cunoscut sub numele de Marele Elan. Omul din tribul 
Cree râse şi-i spuse la plecare: 

— Şi totuşi să ştii că am să te răpesc. Nimeni nu-mi poate sta împotrivă, pentru că 
am în cortul meu un farmec atât de puternic, încât toţi oamenii se tem de mine. 

Dar femeia îi întoarse spatele şi oaspetele necuviincios plecă. 

La câtva timp după aceea toate nevestele tribului Kainak se adunară într-o zi şi 
porniră să culeagă afine în pădure. Mare le fu spaima când se treziră cu un bărbat 
Cree în mijlocul lor, care, 
niciuna nici două, se repezi şi-o înşfacă pe soţia Marelui Elan, dispărând cu ea 
pe o cărare a desişurilor. 

S-au dus bietele femei plângând acasă şi au povestit bărbaţilor ce se întâmplase. 
Necazul a fost că tocmai atunci Marele Elan era plecat la vânătoare şi nu s-a întors 
decât a doua zi. 

Când află de la ceilalţi oameni ai tribului cele întâmplate îl apucă o furie oarbă, de 
se înspăimântară toţi şi-o luară la sănătoasa, temându-se să-i stea în preajmă. 

— Adunătură de laşi şi de netrebnici ce sunteţi, aţi lăsat femeia mea în 
seama unui Cree ticălos! Unde vă e curajul şi mândria? Las' că o să-i arăt eu! 

— Linişteşte-te, căutau oamenii să-l potolească pe Marele Elan. Tu nu ştii 
de ce ne temem de omul acela: are în cortul său un farmec atât de puternic, încât 
poate ucide cu el orice duşman, oricât de puternic. 

— Asta s-o vedem, iepuri fricoşi, le răspunse Marele Elan şi, fără să mai 
aştepte alte tocmeli, o porni cât îl ţineau picioarele spre aşezarea Cree şi nu se opri 
decât sub cortul celui ce-i furase nevasta. Aceasta începu să plângă şi să-şi frângă 
mâinile când îl văzu, dar stăpânul locului nu-i dete răgaz. 

— Ce cauţi aici, omule, în cortul meu? Te rog să pleci cât mai degrabă! 

— Nu tară nevasta mea, hoţoman ticălos, care te-ai slujit de lipsa mea de 
acasă ca să mi-o furi! Am venit s-o iau acasă! 

— Asta nu se va întâmpla niciodată, kainakule, îi răspunse răpitorul, 
venind spre el. Şi acum, pleacă! 

Dar Marele Elan rămase pe loc pironindu-l pe duşmanul lui cu privirile, fără un 
cuvânt. 

— i-am spus să pleci, repetă acesta porunca, mai îndârjit. Dar Marele 
Elan rămase mai departe la intrarea cortului, fără să-şi slăbească adversarul din 
priviri. 

— Bine, atunci află, om încăpățânat ce eşti, că am la mine în cort un 
farmec atât de puternic, încât te va ucide în chinuri groaznice. 

— Asta s-o crezi tu. O să vedem cine învinge până la urmă. 

— Bine, să vedem. 

Şi mergând la culcuşul lui, indianul Cree trase de acolo o pungă roşie frumos 
brodată şi împodobită cu desene din mărgele colorate, din care scoase o figurină 
mică, un omuleţ pe care-l aşeză jos pe podea. Apoi îi şopti ceva la ureche şi figurina 
începu să umble şi să se îndrepte spre Marele Elan. Atunci se aplecă şi acesta şi 
scoase din desaga lui un păianjen frumos din piele de căprioară, împodobit şi el cu 
desene şi giuvaeruri. îl puse şi el pe jos, îi şopti ceva şi începu să cânte încet o 
melodie la auzul căreia păianjenul se îndreptă spre omuleţul care ajunsese în mijlocul 
încăperii. 


— Ai să vezi numai ce-o să pățeşti când va ajunge la tine, îi spuse indianul 
Cree, Marelui Elan; când te va muşca ai să cazi mort pe loc. 

Dar Marele Elan zâmbea şi aştepta. în vremea aceasta, păianjenul ajunse în 
dreptul omuleţului şi-i aruncă după gât un fir, de care trase cu nădejde, îndreptându- 
se spre unul din stâl-pii cortului. Firul îi prinsese gâtul figurinei, care nu se putea 
desprinde din strânsoare. Spre groaza lui, răpitorul văzu cum păianjenul se urcă pe 
stâlpul cortului, trăgând omuleţul după sine. 

— Şi acum ai să vezi tu ce-o să păţeşti, râse Marele Elan. Ce mi-ai prezis tu 
mie. Când păianjenul meu îl va ridica până la acoperiş pe omuleţul tău şi-l va gâtui, vei 
muri o dată cu el. 

Indianului Cree nu-i venea să-şi creadă ochilor: păianjenul avansa repede şi cu o 
putere neînchipuită îşi trăgea prizonierul după el. Văzând că nu are cum să scape şi 
că fetişul duşmanului său e mult mai puternic, răpitorul strigă: 

— îndurare! Sunt învins. la-ţi nevasta şi du-te! 

Dar Marele Elan nu se mişca, zâmbind mai departe. 

— Stai, că nu s-a terminat, zise el batjocoritor. 

— Mă supun şi te rog să-mi cruţi viaţa. Uite, îți mai dau pe deasupra haina 
mea de luptă din 
piele de şopârlă, rochii frumoase pentru soţia ta, cochilii şi peşte afumat, numai 
cheamă-ţi fetişul înapoi şi pleacă. 

Văzându-i spaima şi înțelegând că nu-l minţea, Marele Elan, care era un om paşnic 
din fire, se duse şi-i şopti ceva păianjenului. Acesta lăsă atunci firul să se desfăşoare 
şi omuleţul căzu la pământ, fără ca cineva să-i mai dea vreo atenţie. Atunci femeia şi 
sclavii şefului Cree se repeziră şi încărcară toate bunurile făgăduite de stăpânul lor 
Marelui Elan, iar acesta îşi luă nevasta şi duşi au fost. 

Se spune că de atunci nu s-au mai întâmplat răpiri de femei în tot ţinutul acela şi 
că Marele Elan a fost respectat ca un puternic şi viteaz conducător de trib. 


O faptă bună, rău răsplătită 
poveste din S.U.A. 


în vremuri de demult, un şarpe cu clopoței se prinsese sub un bolovan cât toate 
zilele, care se rostogolise peste el, gata să-l strivească. Se zbătea cât putea, ca să iasă 
de acolo, dar nu izbutea, până când văzând o rață sălbatecă în apropiere şi începu s-o 
roage: 

— Surată rață, fa o faptă bună şi împinge puţin pietroiul acesta, să scap cu 
viaţă de aici. 

— Cu plăcere, îi răspunse rața, şi se opinti din răsputeri izbutind să mişte 
piatra, atât cât să-i facă şarpelui loc să se strecoare afară. 

Când se văzu liber, şarpele se întinse, se lungi şi apoi îi spuse raţei: 

— E mult de când am fost aici prizonier. Nici nu-ţi închipui ce foame îmi e! 
Norocul îmi surâde: pe tine o să te mănânc întâi. 

Biata rață, uimită de atâta lipsă de recunoştinţă, nici n-avu timp să-şi ia zborul. Dar 
îi răspunse şarpelui: 

— Nu e drept. Eu am făcut o faptă bună şi ţi-am salvat viaţa, iar tu vrei să mi- 
o iei pe a mea. 

— Ce spui? îi răspunse şarpele. Dar de când ai mai văzut o faptă bună 
răsplătită cum se cuvine? 

— Nu ştii ce spui. Hai să întrebăm un judecător. Şarpele se învoi şi, 


pentru că tocmai atunci trecea pe acolo un măgar, îl opriră, apoi şarpele îi puse 

întrebarea, la care măgarul îi răspunse: 

— Ai dreptate, frate şarpe. Uite la mine, toată viața am cărat, pe vreme 
bună, pe vreme rea, totdeauna am fost la datorie. Şi de câte ori nu m-a lăsat stăpânul 
flămând! Nu mai vorbesc ce rău e acum când am îmbătrânit; în loc să fie mai bun şi 
mai îngăduitor, cu mine, mă lasă să mor de foame. într-adevăr, fapta bună nu se 
răsplăteşte. 

— Vezi? zise şarpele cu clopoței. Ce mai zici? Aşa-i că am avut dreptate? 

— Nu, răspunse rața. O singură părere nu poate fi hotărâtoare. Să mai 
căutăm alt judecător. 

— Bine, se învoi şarpele. 

Mai merseră ei o bucată de drum şi văzură tolănit la umbra unui copac un bou 
bătrân şi slab de-i numărai toate coastele. Cei doi se opriră în dreptul boului, iar 
şarpele îi puse aceeaşi întrebare. 

— Da, aşa e cum spui, frate şarpe. Faptele bune sunt rău răsplătite. Uite, 
eu, de pildă, am muncit, am muncit şi iar am muncit. Toată viața am tras carul cu 
sacaua de apă a stăpânului meu, i-am tras căruța încărcată cu greutăți, de câte ori 
mi-a poruncit m-am supus. Şi iată-mă acum! El mă lasă să mai ciugulesc puțină iarbă, 
pentru că se gândeşte că în curând o să-mi ia pielea şi puţina came pe care o mai 
poate dobândi de la mine o s-o săreze şi o s-o mănânce. Uite răsplata vieţii mele de 
fapte bune. 

— Ei, acum ce mai zici, surată rață? Aşa-i că-i drept să te mănânc? 

— Ba defel, şarpe. Toţi judecătorii aceştia au avut necazurile lor şi de 
aceea gândesc aşa. Dar eu am să mă rog de fratele coiot, care uite, tocmai ne iese în 
cale şi care este recunoscut de toate animalele pentru înţelepciunea lui. Aşează-te 
între noi şi pune-i întrebarea. 

— Fie şi asta, zise şarpele. Vreau să înveţi şi tu ce înseamnă înţelepciunea. 

Coiotul se apropie, şarpele îl opri şi-i povesti de-a fir-a-păr toată pricina lor. 

Coiotul se scarpină după ureche, apoi spuse: 

— înainte de a-mi da părea, vreau să văd cu ochii mei în ce situaţie te 
aflai, cumetre şarpe, când te-a găsit rața. 

Şarpele se învoi bucuros şi porniră cu toţii spre locul unde se afla încă bolovanul 
sub care fusese prins. 

— lată, aceasta e piatra care m-a ţinut prizonier. 

— Nu aşa, cumetre şarpe. Eu vreau să judec în amănunţime ce-a făcut 
cumătră rață, să te scoată de acolo. Dacă nu ţi-e cu supărare, te rog, bagă-te la loc, 
sub bolovan, aşa cum te-a găsit prietena noastră. 

Fără să aştepte, şarpele se strecură sub piatră şi coiotul o prăvăli de-a-binelea peste 
el. 

— Aşa ai fost? întrebă coiotul. 

— întocmai aşa! zise şarpele. 

— Atunci dacă binele este răsplătit cu rău, de data aceasta răul îi va sluji 
cumetrei rațe să-şi scape zilele. Rămâi acolo aşa cum eşti, şarpe nerecunoscător! 
râse coiotul şi-şi văzu de drum. 


Gun a săpat Paul Bunyan trecătoarea 
uget 


poveste din S.U.A. 


La sfârşitul unei veri, Paul Bunyan îşi încheiase vânzările de lemne de brad pe 
care le aducea pe plute de la munte şi era nemulţumit: două plute eşuaseră pe un 
banc de nisip al fluviului Columbia şi, de altfel, tot sezonul nu câştigase cine ştie ce. 
în aceste împrejurări, el a primit cu satisfacţie vizita domnului Rainier? căci ea îi 
promitea ceva. A fost uimit găsindu-l pe domnul Rainier în biroul său, unde-l aştepta 
de mult. Paul nu prea era obişnuit cu vizite de felul acesta. Au stat de vorbă multă 
vreme despre una şi despre alta, despre vremurile bune de demult, până când, în 
cele din urmă, domnul Rainier a început să spună pentru ce venise: 

— Am vrea să mergi cu noi să ne ajuţi să săpăm trecătoarea Puget”. 

La care Paul îi răspunse: 

— Mă ispiteşte o asemenea ispravă. Plutăritul nu m-a pricopsit în sezonul 
ăsta. însă fără îndoială că nu e genul meu de afaceri. 

De asemenea, nu trebuie uitat că domnul Rainier, şi domnul Puget, de la Puget 
Construction Company şi apoi Old Dad Hood şi domnul Eliott? încheiaseră un 
contract să construiască un golf lângă Seattle, pentru ca acest oraş să aibă un port, 
iar cei doi ani, adică termenul pentru realizarea lucrării, erau acum pe sfârşite, fără 
ca aceasta să se fi făcut nici pe jumătate. 

— Nu suntem în stare să săpăm afuristitul acesta de golf, suspina Old Man 
Puget. 

— într-adevăr, nu suntem, era şi Dad Hood de aceaşi părere. 

— Ba eu reuşisem în parte să-i dau de cap cu ajutorul catapultelor şi a 
castorilor mei, se făli M. Eliott. 

Dar bătrânul Puget clătinând neîncrezător din cap sfârşi: 

— Golful nu e nici pe jumătate gata, iar un golf fără trecătoarea Puget în 
spate nu face două parale. Trebuie să ne gândim la altceva. 

Şi parcă ar fi fost la un gând, domnul Rainier interveni încet: 

— M-am întâlnit nu de mult cu Paul Bunyan şi cu boul lui albastru”. 

— Tocmai la el mă gândeam şi eu întări Puget. 

Când asociaţii obținuseră contractul pentru realizarea golfului se gândiseră că 
puteau înălța, cu pământul escavat, un deal cu care aveau de gând să înzestreze 
oraşul Tacoma. Astfel încât propuseseră să se supună Congresului un proiect de lege 
ca să facă acest deal şi să li se plătească separat - adică să nu intre în costul întregii 
lucrări. Bineînţeles că nici nu se punea problema să-i spună lui Paul Bunyan despre 
deal, ci numai unde trebuia să arunce pământul escavat. în această situaţie 
secretarul asociaţiei, domnul Rainier, se dusese să solicite ajutorul lui Paul, care 
răspunse scurt: 

— Cred că treaba aceasta o să mi se potrivească, zise Paul Bunyan. Mâine 
mă duc să arunc o privire asupra lucrării. 

Dar ceea ce a văzut, l-a uimit. 

— Cum, l-a întrebat pe domnul Rainier, nici pluguri şi nici escavatoare n- 
aveți? 

— Nu. Nimic, afară doar de catapultele şi de castorii lui Eliott. Câţiva 
catâri şi un harnaşament. Ba nu, greşesc, mai avem şi o grapă cu şase dinți. 

— Cu toate acestea, am scobit o bună parte din golf cu ajutorul castorilor 
şi a catapultelor mele, se făli domnul Eliott, ca să-l atragă pe Paul. 

— Ce vorbeşti? i-o tăie Old Man Puget. Ia spune cât ai făcut din golf? Nici 
cât să-ți scrii numele pe el! 

Atunci intră în vorbă Paul, cu hotărâre: 

— Am să-i scriu prietenului meu Andrew Carnegie” din Pittsburg, să-mi 
abrice un plug şi un escavator, ca să pot duce treaba la capăt. 

Carnegie a executat comanda, pentru care a avut nevoie de întreaga producţie de 
oţel pe un an, de şase luni de muncă şi apoi de şaisprezece locomotive, ca să 
transporte uriaşele unelte de-a lungul continentului. Dar ele n-au dovedit nici pe 
departe suficientă putere să smulgă sutele de mii de tone de pământ ale țărmului, 
entru ca să poată lua fiinţă golful. 

Paul a stat atunci, a chibzuit şi, ca deobicei, s-a lovit cu palma peste frunte: îi venise 
o idee: 
„Ptiu, la naiba, cum de nu m-am gândit! Acolo sus, în Alaska, doar sunt ghețari cât 
umea! Gheţari care în drumul lor au putut face lacuri, râuri, văi, golfuri, de toată 
rumuseţea. la să mă reped să aduc unul.” 

Zis şi făcut. Paul şi l-a luat pe Babe, boul său albastru şi a pornit-o spre nord. Acolo 
şi-a înhămat năzdrăvanul animal la cel mai mare ghețar din Alaska şi l-a adus la 
Seattle. Pe urmă n-a mai avut mult de făcut: în drumul lui, ghețarul singur a scobit 
golful, fără să mai fi nevoie de vreun escavator. 

într-una din zile, Babe dădu cu ochii de o învăţătoare care purta o umbreluţă roz. 
Babe nu văzuse niciodată o umbrelă roz, se sperie şi voi s-o ia la goană. Paul abia 
izbuti să ţină în frâu animalul, înfigându-şi cu putere pintenii în pământ. Aşa a luat 

naştere canalul Hood. Dar Paul n-a mai făcut drumul înapoi cu boul lui, aşa încât 
canalul n-a fost niciodată terminat cu adevărat. 

Babe devenise ciudat în ultima vreme. Spaima de umbreluţa roz, pe care o purta 
fiica lui Old Dad Hood, învăţătoare în oraş, nu era singurul său capriciu. Poate, se 
gândise Paul, hrana nu-i era pe plac animalului. Fără îndoială că trifoiul bun din 
Dakota şi Wisconsin, finul proaspăt de altă dată nu puteau fi înlocuite cu mugurii de 
brad din nord. în zadar s-a căznit Paul să cultive lucerna pentru Babe: n-a izbutit s-o 
facă să crească în ţinutul acela. O pălea ploaia de sus şi apele din pământ ce 
musteau. Babe devenea din ce în ce mai capricios. în aşa fel, încât nu mai suporta să- 
l vadă pe Paul cultivând stridii pentru guvernator, ca să le aibă proaspete, când îi 
primea pe ceilalţi guvernatori. Babe şi-a arătat limpede punctul de vedere când Paul 
a vrut să unească fluviul Columbia cu golful 
Puget: nu s-a mai mişcat din loc niciun pas. Paul n-a avut ce-i face, dar oricum 
golful era gata, nu perfect rotunjit, dar executat după cerinţele contractului. 
Dealtfel, Paul nici nu mai avea chef să-l dichisească: el primise de la municipalitatea 
din Bellingham” o comandă să le facă şi lor un golf. Paul acceptă oferta, care era 
avantajoasă. Dar când să se apuce de treabă, se lovi de împotrivirea unui ins pe 
nume Baker, care avea exact în locul unde trebuia săpat golful o fâşie de pământ 
concesionat. Ori, bătrânul Baker nici nu voi să audă, nici să vândă, nici să 
înstrăineze în vreun fel concesiunea lui. în zadar au fost toate rugăminţile lui Paul. 
Până ce acesta se satură şi se luă la păruială cu Baker. Când ieşi din spital, Baker 
găsi golful terminat şi Paul îl consolă: 

— Am aruncat tot pământul pe partea cealaltă a oraşului, îţi poţi reface ferma 
acolo şi-i poţi da alt nume. Ca să fii mulţumit. Aşa s-a născut muntele Baker?%. 


Contractul odată terminat, asociaţii Old Man Puget, Eliott Rainier şi Hood s-au 
văzut nevoiţi să meargă să-i plătească lui Paul. Pe drum se gândeau însă că el 
dobândea prea mulţi bani pentru o muncă pe care o făcuse cu atâta uşurinţă. Au 
încercat atunci să-i explice că voiau să-l plătească cu ziua. Paul se propti atunci cu un 
picior de fiecare parte a trecătorii Deception şi în timp ce asociaţii căutau să-l 
convingă să accepte, el arunca câte o lopată de pământ în golf. Cât ai zice peşte făcu 
mai multe grămezi în mijlocul golfului. Când îşi dădură seama că în scurt timp avea 
să astupe golful, asociaţii nu nimeriră mai repede la sacul cu bani pe care-l împărţiră 
frăţeşte cu Paul. Iar când mai voiră să-l înşele şi cu vagonul de tutun promis, 
trimiţându-i o mahorcă proastă, Paul începu din nou să arunce lopeţi de pământ în 
Puget. Pe dată lucrurile se schimbară: cât ai clipi, asociaţii îi trimiseră o încărcătură 
din tutunul cel mai fin. 

însă toate lopeţile de pământ pe care Paul le aruncase în golf se acoperiră în 
curând cu verdeață şi pomi şi s-au numit insulele San Juan, minunate ca înfăţişare, 
fiind totuşi o stavilă în calea vapoarelor care se îndreaptă spre Victoria. 


Chipul care a prins viaţă 


poveste din S.U.A. - legendă din regiunea marilor lacuri 


Se afla odată un tânăr şef de trib, care alegându-şi o soţie tânără din satul lor, 


Card în Washington, aproape de 

rumoasă şi harnică, o iubea din toată inima, iar nevestii. Bărbatul îi era tot atât de 
drag. Cei doi soţi trăiau în linişte şi fericire, până când, într-o bună zi, tânăra femeie 
căzu la pat lovită de o boală grea. Nu era şaman de care să se fi auzit în împrejurimi, 
a care să nu fi trimis şeful tribului, de-a lungul râului, o pirogă, să-l aducă lângă 
atul de suferinţă al bolnavei. 

Dar toate au fost în zadar. După multă vreme de chinuri, tânăra soţie se stinse, 
ăsându-şi bărbatul copleşit de durere. Nu-l mai trăgea nimic spre viaţă şi n-avea 
decât o singură dorinţă: să găsească un meşter cioplitor în lemn care să izbutească 
să redea cu măiestria sa chipul soţiei sale, aşa cum fusese în viaţă. Căută multă 
vreme prin împrejurimi un asemenea meşter, dar niciunul nu i se păru îndeajuns de 
riceput ca să cioplească frumosul chip al moartei, aşa cum ar fi dorit el. în cele din 
urmă, într-una din seri, îl opri un cioplitor din satul lor, care-l cunoştea de mult: 

— Ai umblat prin toate satele învecinate după un om care să-ţi redea chipul soţiei. 
Numai la mine nu te-ai oprit. Cu toate acestea, dintre toţi, eu am văzut-o cel mai 
adesea plimbându-se alături de tine. Ştiind cât ai iubit-o, iată, vreau să încerc să ţi-o 
ăuresc în lemn, s-o ai în faţă măcar şi aşa ca pe un chip neînsufleţit. 

Şeful de trib se învoi, iar meşterul plecă să caute un lemn bun de cedru roşcat, aşa 
cum creşteau prin locurile acelea. 

După ce găsi ceea ce căuta, meşterul se apucă de lucru, dar, cât timp cioplea şi 
dăltuia lemnul, nu dădea voie nimănui să se apropie de coliba lui. Nici chiar şefului de 
trib. 

în cele din urmă, într-o zi, după apusul soarelui, îl chemă pe soţul celei moarte şi-l 
pofti în colibă. 

Tânărul rămase uluit şi, pentru prima oară, după multă vreme, chipul i se lumină şi 
un zâmbet îi trecu pe faţă. 

— Da, cu adevărat, ea este, aşa cum a fost în viaţă! Statueta de lemn era 
înfăţişată şezând pe un scăunaş; şi era atât de bine cioplită, încât semăna aidoma cu 
fiinţa pe care o înfățișa. 

Şeful tribului nu aşteptă nicio clipă, luă chipul de lemn şi-l duse în coliba lui, 
aşezându-l lângă masă. Apoi se întoarse şi-i spuse cioplitorului: 

— Spune-mi, meştere minunat, cât îţi datorez pentru bucuria pe care mi-ai 
ăcut-o? 

— Nimic, sau mai bine ce vrei să-mi dai tu. M-a înduioşat durerea ta şi am 
vrut să ţi-o alin dăruindu-ţi într-un fel chipul drag, ca cel puţin aşa să-l poţi păstra 
aproape. De plată n-am trebuinţă. 

Cu toate acestea, tânărul oştean îl încarcă cu daruri preţioase pe cioplitor şi 
uându-şi rămas-bun de la el îi făgădui prietenia lui pentru totdeauna. 

Din ziua aceea, şeful de trib trăia lângă statuia de lemn, de parcă ar fi fost făptură 
vie. Ba, îi vorbea, mânca lângă dânsa, şi uneori plângea la picioarele ei. Azi aşa, 
mâine aşa, până ce i se păru încetul cu încetul că statuia parcă prinde viaţă, parcă-l 
riveşte, uneori îndurerată de suferinţa lui. Şi aşa, odată i se păru tânărului că aude 
în pieptul de lemn un scârţâit, ca un scâncet. 

Speriat, a doua zi după răsăritul soarelui, el mută statueta ceva mai departe şi 
minune! Sub locul unde fusese aşezată, crescuse din podea un cedru mititel şi firav, 
a fel de roşu ca şi lemnul din care fusese cioplită statuia! 

Noaptea, în vis, chipul de lemn prinse viaţă şi spuse soţului ce trebuia să facă. 

Acesta îngriji micul cedru ca pe un copil. Copăcelul creştea văzând cu ochii. Şeful 
de trib dărâmă coliba şi-i făcu loc să se înalțe şi să se întindă. Dar pe locul unde 
mutase statueta, se ivise între timp un alt copăcel, aidoma primului. 

— Sunt copiii şefului de trib, spuneau oamenii, pătrunşi de gândul că fără 
nicio îndoială, chipul de lemn era fermecat şi avea o viaţă a lui. 


Şi în felul acesta, şeful tribului nu s-a mai simţit singur, căci noaptea vorbea în vis 
cu soţia lui, iar pe insula lor s-au răspândit şi au crescut cedrii roşii, cei mai frumoşi 
şi mai tari din toţi câţi există. 


Fasolea şi porumbul 


poveste din S.U.A. - legendă a indienilor Seneca 


Odată, de mult de tot, locuitorii unui neam care trăia pe lângă malurile unui fluviu 
întins cât o mare, au auzit într-o seară un glas de femeie care venea din aval. Au stat 
uimiţi şi-au ascultat ce spunea cântecul: 

— Cine vrea să mă ia de nevastă, cine vrea? Dacă e cineva să se înfăţişeze 
cât mai curând! 

într-adevăr, era glasul cumetrii Fasolea, subţire şi zveltă, bună de măritat. 

— Eu vreau să te iau de nevastă, se auzi glasul tigrului. 

— Bine, dar aş vrea mai întâi să ştiu cu ce bucate ai să mă hrăneşti, voi să 
afle Fasolea. 

— Am să-ți aduc întotdeauna came proaspătă din belşug, o asigură tigrul. 

— Carne? zise uimită Fasolea. Eu nu mă hrănesc cu un asemenea fel de 
mâncare. Cine vrea să mă ia de nevastă? Cine doreşte, să spună! 

— Eu aş vrea să-mi fii soție, se auzi atunci glasul cerbului. 

— Dar, îi răspunse fasolea, înainte de a mă învoi, aş vrea să-mi spui ce ai 
să-mi dai zilnic la masă? 

— Am să-ți dau felurile cu care mă înfrupt şi eu, spuse cerbul. Uite, muguri 
proaspeţi din pomi, frunze încolţite, coajă tânără de copac. 

— Dar ce să fac eu cu toate acestea? îi răspunse Fasolea. Eu nu mănânc 
astfel de verdeţuri. Şi urmă ca înainte: 

— Cine vrea să mă ia de nevastă, nu e nimeni? Dacă e, să spună şi sunt gata 
să-l ascult. 

— Iaca, eu vreau să ne luăm, răsări şi ursul, din fundul pădurii, îmi placi şi 
o să te îngrijesc cum se cuvine. 

— Dar aş vrea să ştiu, cumetre urs, de mâncat ce-o să mănânc atunci când 
voi fi soţia ta? 

— Am să-ți aduc În fiecare zi grămezi întregi de nuci gustoase. Am scorburi 
pline cu nuci, care ne vor ajunge pe săturate. Iar în altele am miere. 

— Ia te uită, cu ce hrană vrei să mă ţii, ursule! Dar eu nu am mâncat nuci 
sau miere şi nici n-o să mănânc vreodată! Nici cu tine nu mă pot mărita, cumetre urs. 
Cine vrea să mă ia de nevastă, cine? Să spună, să spună! Glasul Fasolii ajunse şi la 
urechile lupului. Şi el ar fi vrut să peţească Fasolea. 

— Cu mine n-ai vrea să te măriţi, frumoasa mea? întrebă lupul mieros. 

— Ba cum să nu vreau, cumetre lup, dar tot aşa, după ce-mi vei spune pe ce 
hrană ai să mă ţii. 

— De asta să nu te temi, cumătră Fasole. Am să-ţi aduc vânat şi came de n- 
ai să poţi prididi să mănânci. 

— Ei, lupule, n-ai nimerit-o nici tu, am mai spus-o şi altuia mai puternic ca 
tine, înainte, eu carne nu mănânc şi mai ales furată, cum ţi-e obiceiul. 

Auzind asemenea vorbe de ocară, lupul tăcu şi se făcu nevăzut. 

— Pare-mi-se că nu mă vrea nimeni de nevastă, urmă Fasolea. Aşa-i sau mă 
înşel? 

— Uite, eu vreau din toată inima să te iau de nevastă, dacă te învoieşti, se 


auzi în cele din urmă glasul porumbului. 

— Porumbule? Tu? Ia spune-mi, cumetre, ce vrei să-mi pui în faţă la masă? 

— Eu am să-ţi dau rodul meu, porumb proaspăt şi dulce, în fiecare zi, dacă 
mă iei de bărbat. 

— Bine, încuviință Fasolea. Aşa a fost să fie de la începutul timpurilor: să fiu 
alături de tine. 

Zicând acestea, Fasolea se îndoi şi, aplecându-se spre tulpina porumbului, îl 
îmbrăţişa, iar el o 
cuprinse şi o ocroti acoperind-o cu frunzele lui lungi şi puternice. 

Şi aşa au trăit de atunci, până în zilele noastre, nedespărţiţi. Oriunde se află un 
lujer de porumb, el se înalţă spre cer îmbrăţişat de soţia lui dragă, Fasolea. 


Mon-Dau-Min 


poveste din S.U.A. - legendă a indienilor Ojibwas, regiunea marilor lacuri 


într-un sat sărac de pe dealuri sterpe, trăia odată demult un indian cu o casă plină 
de copii. Deşi muncea omul din zi până în noapte, mergea la vânat, pescuia, umbla 
după roadele pădurii, abia dacă izbutea să-şi hrănească pruncii. Dar nu-l auzeai să se 
plângă vreodată, nici pe el, nici copiii, ci cu toţii mulţumeau marelui duh al 
văzduhurilor şi pentru puţinul de care aveau parte. Cel mai bine îi semăna tatălui 
feciorul său mai mare, care era ascultător, blând şi visător. Fecioraşul ajunse la 
vârsta când tinerii serbează ceremonia Ke-ig-u-iş-im-o-win, adică vârsta când omul îşi 
alege geniul protector ce avea să-l conducă şi să-l ocrotească de-a lungul întregii sale 
vieţi. în vederea acestei serbări, care pecetluia trecerea de la vârsta copilăriei la cea 
a tinereţii şi a bărbăţiei, tatăl îşi chemă fiul şi-i transmise străvechiul obicei al 
tribului: băiatul trebuia să se retragă în pădure sau pe lângă malul apei, iar acolo să 
petreacă şapte zile în cugetări adânci despre viaţă şi despre felul cum avea să şi-o 
folosească. 

în vremea aceasta, nu-i era îngăduită niciun fel de hrană. 

Băiatul făcu întocmai cum îi poruncise tatăl său. îşi dură o colibă mică în mijlocul 
pădurii şi începu să cerceteze viaţa plantelor şi a vietăţilor din jur, minunându-se de 
toate frumuseţile firii ce-l înconjurau. Spre sfârşitul zilei, în timp ce se pregătea de 
culcare, iată că băiatul se trezi faţă în faţă cu un tânăr înalt şi frumos, care apăruse 
dintr-o dată în mijlocul colibei. Acesta îi spuse, făcându-i semn că nu trebuie să se 
sperie: 

— Marele duh al văzduhurilor te-a văzut şi-ţi cunoaşte dorinţele. El ştie că 
nu vrei să te faci un războinic şi că, dimpotrivă, gândurile îţi sunt paşnice, îndreptate 
spre căutarea fericirii oamenilor. 

Eu am să vin în toate serile ce vor urma şi ne vom lua la luptă. Datoria ta e să mă 
învingi de fiecare dată. 

într-adevăr, şi în ziua aceea, şi în cele următoare, după asfinţitul soarelui, frumosul 
tânăr cobora din înălţimi, intra în coliba flăcăiaşului şi acolo se luau la trântă. însă din 
pricina lipsei de hrană, puterile băiatului scădeau pe zi ce trecea. în prima zi ieşi 
grabnic învingător. în ziua următoare lupta dură mai mult. În a treia zi el trebui să-şi 
adune puterile pentru a nu rămâne învins. Apoi i-a fost din ce în ce mai greu, până 
când, în a şasea zi, toată suflarea din jur, începând cu stelele, cu adierea vântului, cu 
şoaptele plantelor, a trebuit să-i vină în ajutor, să-l întărească şi să-i sprijine voinţa 
pentru a nu se da bătut. Atunci, frumosul străin, coborât din văzduh, îi spuse: 

— Tinere, ai învins. Mâine, după ce ne vom întâlni pentru ultima oară, mă 
vei ucide, îmi vei scoate veşmintele, mă vei acoperi cu ele, apoi vei curăța bine 


pământul din faţa colibei tale şi vei săpa acolo o groapă. Mă vei cobori în groapă, mă 
vei acoperi cu veşmintele şi apoi cu pământ. Pe urmă, timp de multe luni de zile vei 
avea grijă să nu crească nicio buruiană pe locul acela de care te vei îngriji mereu. 
Răsplata o vei primi de la duhul văzduhurilor. De asemenea, să ştii că eu nu voi pieri 
cu desăvârşire, aşa că nu ai de ce să te întristezi. 

A doua zi, tatăl băiatului veni să-l vadă şi timpul de pregătire fiind împlinit, el îi 
aduse un coş cu de-ale mâncării. Dar tânărul îl rugă pe tatăl său să-l mai lase singur 
până după asfinţitul soarelui. Bătrânul se învoi. De îndată ce rămase singur, iată că se 
afla în faţa tânărului frumosul sol a văzduhului. 

Cu ultima lui putere, băiatul îl dobori la pământ şi când îi ridică veşmântul de 
culoarea cerului şi a câmpiilor, sub haina sclipitoare, solul Marelui duh al văzduhului 
era mort. 

Băiatul îl luă, îl înveli în toate ţesăturile preţioase pe care le purtase şi-l îngropa în 
faţa colibei, aşa cum i se poruncise. Se duse apoi la locuinţa părinţilor săi, unde luă în 
grabă puţină hrană şi se întoarse deîndată la coliba lui. Multe luni de zile el nu-şi 
părăsi locuinţa îngrijind locul, şi iată că la sfârşitul verii o tulpină înaltă, cu frunze ca 
nişte săbii, răsărită pe locul unde fusese îngropat străinul, legă într-un înveliş de 
frunze mai multe roade minunate: erau nişte boabe lăptoase şi gustoase, ce se înşirau 
pe un cocean ascuns în acelaşi înveliş moale de mătase aurie, ca părul frumosului sol 
a duhului văzduhurilor. Băiatul mai aşteptă un timp, până când roadele acelei plante 
necunoscute se împliniră, crescând mari şi umplându-se de boabe dese* şi gustoase. 
Apoi se duse la părinţii lui şi luându-i pe toţi cu dânsul merse şi le arătă minunata 
plantă în care era sigur că trăia mai departe prietenul lui din văzduhuri: 

— Tată, mamă, iată darul de neprețuit. De aici înainte noi, indienii din 
aceste locuri, nu vom mai fi nevoiţi să trăim doar din vânat şi pescuit. Vom semăna şi 
vom înmulţi planta aceasta, ale cărei boabe ne vor da hrană din belşug. 

Mult s-au bucurat părinţii tânărului. Au pus rodul cel nou şi l-au copt. Apoi l-au 
mâncat, minunându-se de dulceaţa lui şi au înţeles că dobândiseră o hrană bună şi 
săţioasă, care o putea înlocui pe oricare alta. Aşa a apărut porumbul în satul indian. 


Fiii norului 
poveste din S.U.A. Şi Mexic - legendă pima, California 


Trăia odată, într-o fermă din jurul Marelui Templu de pe Gila, o fată de o rară 
frumuseţe. 
Durerea tuturor tinerilor din aşezarea aceea era că minunata copilă nu-şi alegea pe 
niciunul din cei ce o ceruseră de nevastă. Nu se apropiase de nimeni şi-şi petrecea 
timpul împletind preşuri şi 
privind cerul şi norii care veneau din răsărit. îl plăcea mai ales norul înserării, cel ce 
aducea de cele mai multe ori ploaia. Din înălţimea lui, şi norul înserării îndrăgise fata 
şi hotărâse s-o ia de soţie. 

într-o seară, ea adormi lucrând la un covoraş şi atunci norul se prefăcu într-o 
picătură de ploaie caldă, înmiresmată, şi ajungând la picioarele fetii adormite luă 
înfăţişarea unui tânăr frumos, cu ochii sclipitori şi albaştri, care-i spuse că de aici 
înainte el îi va fi soţ şi ocrotitor. Fata surise şi primi. Azi aşa, mâine aşa, trăiră fericiţi 
în taină, până când într-o bună zi ea avu doi prunci minunaţi, cu priviri sclipitoare, 
ageri şi deosebiți de toţi ceilalţi copii de seama lor. Dar în sat se porni mare gâlceavă, 
căci nimeni nu se dumirea cine fusese alesul fetii şi cine o luase de nevastă. 

Atunci, pentru a domoli vâlva ce se stârnise, ea adună pe toţi cei ce-o ceruseră şi 


făceau acum gălăgie, îi puse să se aşeze în cerc şi le spuse: 

— Uite, oameni buni, să lăsăm copiii să-şi arate singuri tatăl. 

Copiii se învârtiră cu paşi mărunți în cercul din jurul bărbaţilor şi nu se opriră 
nicăieri, întorcându-se la mama lor. De atunci ei au crescut liniştiţi, dar când s-au făcut 
mai mari ei au întrebat-o într-o zi: 

— Mamă, spune-ne şi nouă cine e tatăl nostru. Toţi copiii îşi întâmpină 
părintele seara când vine cu vânatul pe umăr acasă. Noi pe cine să întâmpinăm? 

Atunci mama îi luă de mână, îi duse afară şi, arătându-le norul înserării care tocmai 
se ivise în spatele colinelor verzi, le spuse: 

— Uitaţi-vă colo, în sus: norul acela care ne aduce ploaia e tatăl vostru. 

— Şi noi ne putem duce la el? 

— Desigur că puteţi. Dar aveţi grijă cum mergeţi, feriți-vă de primejdii şi nu 
rămâneţi la fratele tatălui vostru, Vântul, care stă aproape de el. 

A doua zi copiii au pornit la drum. Au mers multă vreme, străbătând văi şi coline, 
urcind apoi piscuri de munţi şi într-adevăr, într-una din zile au ajuns la porţile vântului. 

— Tu eşti tatăl nostru? au întrebat ei Vântul, după ce au intrat în ograda lui. 

— Nu, eu sunt unchiul vostru. Mergeţi mai departe şi veţi întâlni lăcaşul 
Norului de seară, care e tatăl vostru. 

Dar, când au ajuns acolo, mare le-a fost mâhnirea copiilor: tatăl lor îi trimise înapoi 
la fratele lui, Vântul, spunând că acela era tatăl lor. Copiii au făcut de câteva ori 
drumul încoace şi încolo, până când, în cele din urmă, norul hotări să-i încerce să vadă 
dacă într-adevăr aceşti fii ai săi erau vrednici de el şi de puterile ce le fuseseră 
hărăzite. 

Punându-i prin urmare la încercare, unul din tineri aruncă fulgerul cu toată puterea, 
făcând să sară în jur foc şi scântei, iar celălalt slobozi trăsnetul de se cutremurară 
munţii şi văile. 

— într-adevăr, văd că sunteţi fiii mei, înzestrați cu. Aceleaşi puteri ca şi 
mine, zise Norul. încă o încercare şi apoi vom trăi mereu împreună. în casa de alături 
au pierit o mulţime de oameni înecaţi de puhoiul apelor. Ia să văd, puteţi sta în casa 
aceea? 

Cei doi tineri făcură întocmai cum le poruncise tatăl lor. Apele încă nu se scurseseră 
din locurile unde-i trimisese el, dar năvala valurilor n-avea nicio putere asupra lor: 
rămâneau deasupra, vii şi nevătămaţi. 

— Bine, fiţi bineveniţi aici, copiii mei iubiţi, şi petreceţi-vă zilele în lăcaşul 
meu. Când şi când mă veţi ajuta să dăm oamenilor ploaie. 

Şi aşa, cei doi fraţi au trăit multă vreme mulţumiţi lângă tatăl lor. De la un timp însă 
începu să li se facă dor de mama lor cea pământeană şi cerură Norului încuviințarea să 
meargă s-o vadă. Norul se învoi şi apucându-se să le făurească nişte săgeți cum nu se 
mai văzuseră până atunci, el le spuse: 

— Mergeţi. Dar aveţi grijă pe drum să nu vorbiți cu nimeni şi să nu vă 
apropiați de nimeni, altfel vă veți pierde puterile. 

Zis şi făcut. De îndată ce porniră, cei doi tineri se şi pomeniră cu corbul dându-le 
târcoale. Dar amintindu-şi de cuvintele tatălui lor, ei schimbară drumul, izbutind să 
scape de urmărire, în drumul lor însă se mai iviră şi alte animale, care se străduiau să-i 
oprească din drum. Astfel au fost... şoimul şi vulturul. Dându-şi seama că cei doi tineri 
căutau să-i ocolească, vulturul cobori deasupra lor bătând din aripi ca o furtună. 
Văzând spaima lor, el îi luă cu binişorul, încercând să-i convingă că voise doar să-i 
sperie în glumă. Copiii însă nu-i răspunseră şi-şi urmară drumul. în cele din urmă, îi 
ajunse din urmă cumătrul coyot. Cu toate că cei doi tineri au făcut tot ce le-a stat în 
putere ca să nu întâlnească animalul acesta prefăcut şi primejdios, coyotul făcea ce 
făcea şi se tot afla pe drumul lor. Văzându-le, de sus, din înaltul cerului, încurcătura, 


Norul înserării le trimise în ajutor fulgerul şi tunetul pe care cei doi tineri ştiau să-i 
mânuiască, orbind coyotul la fiecare cotitură de drum până îl făcură să-şi ia tălpăşiţa. 
Dar când ajunseră în vârful muntelui, care nu le fu uimirea când se treziră din nou în 
faţa răutăciosului animal. Atunci ei se aşezară unul de o parte a drumului şi celălalt de 
partea cealaltă, făcând loc coyotului să treacă. Iar în clipa aceea, prin propria lor 
putere şi a tatălui lor, ei au fost prefăcuţi în două agave” mari, cele mai mari ce se 
văzuseră vreodată. De aceea, până în zilele noastre, aga vele cresc pe munţi şi sunt 
culese în timp de ploaie, iar în acest răstimp fulgerele şi trăsnetele sar de la un loc la 
altul, întocmai ca atunci când însoțeau pe cei doi copii ai Norului înserării. 


Mudubina» şi nufărul 
poveste mexicană - legendă a indienilor zapoteci 


Mudubina, care în limbajul unor indieni din Mexic înseamnă boboc care plânge, n-a 
fost, ca şi nufărul, întotdeauna o plantă de apă. Amândouă şi mudubina şi nufărul 
creşteau în poieni şi pajişti alături de toate celelalte flori sălbatice. Se legănau în vânt 
şi se bucurau de soare. Până când, într-o bună zi. Nufărul îşi aplecă lujerul ceva mai 
departe şi-o zări pe mudubina. Din clipa aceea n-a mai fost fericit şi se ruga necontenit 
de vântul serii să-i aplece tulpina spre frumoasa care rămânea nepăsătoare, cu petalele 
închise. Căci mudubina era o floare atât de cuminte şi ruşinoasă, că nu şi-ar fi deschis 
etalele decât numai o dată cu căderea nopţii. Se legăna în vârful tulpinei, închisă, 
oboc surd şi încăpățânat, care nici nu auzea şi nici nu vedea suferinţa bietului nufăr, 
care-o îndrăgise peste fire. Zadarnice erau toate implorările lui, să-i arunce măcar o 
rivire. El îi şoptea dulce, în limbajul florilor, cuvinte duioase şi calde, vrând s-o facă să 
înţeleagă cât o iubea şi cât voia să fie pe veci a lui, dar mudubina tăcea, nepăsătoare la 
tot ce-i şoptea vântul din partea nufărului. Acesta n-a contenit cu rugăminţile lui, ce se 
refăceau, pe măsură ce ziua scădea şi se apropia seara, din ce în ce mai triste, mai 
deznădăjduite. Şi, în sfârşit, când la căderea nopţii mudubina se lăsă înduplecată şi 
înflori, era prea târziu: nufărul îşi plecase capul şi-şi dăduse duhul: petalele lui se 
răspândiră de jur împrejur ca o mantie ce-i căzuse de pe trup. Văzând ce durere 

ricinuise nufărului, mudubina începu să plângă şi plânse multă vreme, până când 
lacrimile ei înecară pământul înjur, făcând totul o apă, în care nu mai rămaseră din 
toate florile decât ea şi nufărul. Aşa s-a întâmplat, încât cu vremea nu i-au mai primit 
decât lacurile care le cunoşteau durerea: ziua stă închisă, pe apă, ca o adormită, 
vegheată de strălucitoarea frumuseţe a iubitului ei, nufărul. lar noaptea se deschide, 
umplând apa cu mii de băşicuţe colorate, ce înfrumuseţează şi lacul şi cântecul 
roaştelor, căutând parcă să aducă la viaţă cu orice preţ pe credinciosul ei cavaler, 
îmbrăcat în strălucitoarea sa mantie albă. 


Primii oameni 


poveţe din Guatemala şi Mexic - din epopeea civilizaţiei maya: Popol - Vuh 

într-o zi zămislitorii firii, duhurile pământului şi ale apelor, au chemat la viaţă 

animalele: cerbii, păsările, jaguarii, şerpii, viperele şi păzitorii lianelor. Aceasta, 
pentru că tăcerea şi nemişcarea din arbori şi din liane li s-au părut triste şi împotriva 

plantă ornamentală din America 
lanţă acvatică exotică a cărei floare se deschide 
nog teg 


vieţii. Prin urmare le-au spus cerbilor: 

— Veţi avea lăcaşul în păduri, printre ierburi, în văi, de-a lungul apelor, 
veţi umbla pe patru picioare şi veţi avea pui. 

Aşa le-au spus şi păsărelelor, cărora li s-au dat copacii, să-i locuiască şi să-şi facă 
printre ramurile lor cuiburile. Şi astfel şi-au primit locul toate făpturile pământului. 
Apoi le-au spus fiinţelor vii să le dea nume şi să-i cânte pe ei: Fulgerul, Tunetul, pe 
Tepeu şi pe Gugumaţ, Şarpele cu pene; duhurile văzduhului şi ale pământului, de la 
care primiseră viaţa. Şi aşteptând să audă mulţumiri în toate graiurile de pe pământ, 
aceste duhuri n-au auzit altceva decât orăcăieli, răcnete, lătrături, ţipete, nimic 
altceva decât nişte sunete care nu semănau cu sunetele ce-şi doreau să le audă. 

— Nu sunteți în stare nici să spuneţi ceva frumos părinților voştri! N-aveţi 
grai şi n-aveţi viers, le-au spus zeii. 

încercară atunci animalele să-şi schimbe graiul. Dar nu izbutiră, căci nu se 
potriveau la vorbă şi nu se înțelegeau nici unii pe alţii. N-au izbutit să scoată decât 
aceleaşi sunete fără înţeles. 

Atunci duhurile au spus: 

— Ne luăm cuvântul înapoi. Veţi rămâne mai departe pe locurile unde v- 
am pus să trăiţi, o să viețuiți şi o să vă înmulţiţi, dar o să fiți vânaţi pentru hrană. Şi 
aceasta a fost soarta animalelor lumii. 

— Să ne plămădim făpturile în stare de a ne mulțumi pentru trudă şi de a 
grăi frumos, au hotărât duhurile. 

Aşa au spus şi s-au apucat să făurească omul, luând pentru aceasta pământ şi 
ăcând din el făpturile omeneşti. Dar acestea se fărâmiţau, se muiau, curgeau şi se 
risipeau. Niciuna din noile fiinţe n-a rămas întreagă. 

Atunci zeii au chemat în ajutor şi alte puteri: pe Marele Străbun, pe Marea 
Străbună, pe Marele Tapir, pe Marele Jad, pe Bătrâna Soartă şi Vechea 
Ascunzătoare, cu forţele lor uriaşe. Şi toţi aceştia au hotărât să-şi pună puterile 
aolaltă, să-şi făurească supuşii, încercând din nou. Şi s-au aplecat să-i sculpteze din 
emn. 

ar oamenii aceştia au umblat, s-au înmulţit şi-au vorbit, dar fără înţelepciune. Cu 
timpul, chipurile lor au început să se usuce, mersul să li se împleticească, picioarele 
să li se subţieze, graiul să le piară. N-aveau niciun fel de amintire despre făuritorii 
or, pe care nici nu-i ştiau şi pe care nici nu-i iubeau. 

în vremea aceea nu erau pe cer nici soarele, nici luna, şi totul era învăluit în 
umbră. Atunci Marele Jad, strălucitor, cu ochii de nestemate şi dinţii de perle, a spus: 

— Eu sunt soarele şi luna. Oamenii se vor bucura, vor trăi şi se vor mişca 
în lumina mea şi mă vor proslăvi. 

Dar el nu era nici soarele nici luna, era doar luminos şi strălucitor ca pietrele 
preţioase din care fusese zămislit. Şi lumea a rămas în umbră, iar oamenii au 
continuat să se usuce şi să piară. 

în timpul acela, a venit un mare potop şi a acoperit totul cu apele lui. 

Dar nu numai atât. împotriva acestor oameni de lemn s-au ridicat şi animalele, 
câinii şi păsările. Patru mari păsări le-au scos ochii, le-au fărâmiţat oasele, le-au spart 
capetele şi le-au sfâşiat carnea. Până şi obiectele casnice, oalele şi farfuriile de lut s- 
au ridicat şi au strigat la ei, împreună cu câinii şi păsările: „Ne-aţi chinuit zi şi 
noapte, v-aţi purtat rău cu noi, să pieriţi de îndată!” Iar făpturile acestea omeneşti, 
cele dintâi, nu ştiau unde să mai alerge. Au încercat să intre în caverne, dar acestea 
s-au închis în faţa lor. Au vrut să se urce în copaci, dar aceştia s-au depărtat de ei şi 
astfel au pierit, iar de pe urma lor n-au rămas decât nişte maimuțe în copaci, urmaşii 
lor. 

Şi s-a scurs de atunci mult şi abia la al treisprezecelea soare care a luat fiinţă, 


Făuritorii, Zămislitorii au căutat iarăşi să se întrunească şi să ceară sfat marelui 
Univers în ce fel să creeze omul, care să le fie credincios şi recunoscător. 

Şi atunci au aflat că porumbul alb şi cel galben se află în locul unde se despart apele. 
Şi cele două feluri de porumb au fost măcinate, iar zeiţa Xumucane le-a frământat cu 
nouă feluri de fierturi. Din ele s-au alcătuit braţele, picioarele, trupul oamenilor, al 
primilor patru fraţi. Aceştia umblau, vedeau, se mişcau, priveau cerul şi pământul, 
vorbeau, aveau înţelepciune şi simţăminte. Erau perfecţi. Şi zeii i-au întrebat: 

— Nu e bună făptura voastră? Nu vedeţi cu ochii? Nu pricepeţi? Cuvântul şi 
mişcarea voastre nu sunt minunate? Priviţi în jur, nu sunt munţi în înălţimi, şi văi sub 
cerul înalt? 

Atunci cei proaspăt creaţi au răspuns: 

— într-adevăr, ne-aţi dat orice mişcare şi toate perfecţiunile. Vorbim, 
înţelegem, gândim, umblăm; datorită vouă vedem şi ceea ce se află lângă noi şi ceea ce 
e departe; vedem toate lucrurile mari şi mici din cer şi de pe pământ, datorită vouă 
creatorii noştri, şi vă suntem adânc recunoscători. 

Dar zeii n-au fost mulţumiţi cu răspunsul acesta. Ei şi-au spus: 

— Oare nu se vor semeţi făpturile acestea şi nu vor deveni rivalii noştri? 
Natura lor nu e cea a unor simpli muritori. Ei vor fi întocmai ca nişte zei, egalii noştri, 
iar înţelepciunea lor se va desfăşura şi va cuprinde înţelegerea tuturor lucrurilor. 

Astfel au vorbit între ei Huracan, Tepeu, Gugumaţ şi perechea divină Xpiacoc şi 
Xumucane. Atunci Inima cerului a suflat asupra ochilor primilor oameni un nor, 
acoperindu-i cu un văl, în aşa fel de părea că privesc într-o oglindă acoperită de aburi: 
iar vederea lor a fost întunecată astfel, încât ei n-au văzut ceea ce se afla lângă ei. în 
elul acesta înţelepciunea lor s-a restrâns şi a devenit înţelepciunea muritorilor. 
Cuprinşi de somn, cei patru fraţi au adormit, iar în timpul acesta zeii le-au adus patru 
emei minunate pe care le-au găsit lângă dânşii când s-au trezit. Inima lor s-a umplut de 
ucurie când au văzut soțiile ce le fuseseră dăruite şi în felul acesta omenirea a 
crescut, a propăşit în linişte şi pace. Nu era pe atunci decât o singură limbă pe pământ 
şi primii oameni nu se închinau nici pietrelor, nici lemnului ci Creatorilor, Zămislitorilor 
or, Inimii cerului şi a pământului, rugându-se pentru soarele, care pe atunci nu 
apăruse încă. Neliniştiţi cei patru fraţi au pornit spre Tulan-Zuiva, unde şi-au primit 
zeii, o divinitate pentru fiecare clan. Unul dintre zei le-a dăruit focul, dar zorile tot nu 
se arătau şi oamenii priveau cerul aşteptând clipa când soarele avea să se ivească să 
umineze pământul. 

Cei patru fraţi au călătorit prin multe ţări până au ajuns deznădăjduiţi pe muntele 
zeului Hacaviţ, unde au ars mirodenii aduse din locurile unde răsărise soarele. Acolo au 
aşteptat Luceafărul de ziuă care urca în toată minunăţia lui în zorile care pregătesc 
ivirea soarelui. Şi într-adevăr acesta s-a înălţatei toată suflarea a căzut la pământ, 
închinându-se măreției lui. în vremurile acelea soarele nu era arzător ca în zilele 
noastre, dar el a uscat totuşi, în scurt timp, pământul umed şi l-a făcut potrivit pentru 
viaţa oamenilor. Şi tot soarele a fost cel care a schimbat în stane de piatră primii zei 
monştri ai pământului zeul-leu, tigru şi vipera uriaşă, precum şi pe primii patru zei. 

Dar nu mult după aceea, bucuria celor patru fraţi s-a amestecat cu durerea. Deşi şi- 
au văzut munţii luminaţi de luceferi şi de soare, de lună şi de stele, totuşi ştiau că după 
toate zilele acestea de glorie şi bucurie a triburilor maya Quiche, întemeiate de ei, care 
au ajuns la mare putere, ei trebuiau să le părăsească, să-şi părăsească soțiile şi urmaşii 
şi să se întoarcă la creatorii lor. „Noi ne-am îndeplinit menirea şi trebuie să ne 
întoarcem. Timpul nostru s-a sfârşit”. Şi într-o bună zi, cei patru fraţi au pierit fără 
urme. 


Cumătrul Hicotea şi cumătrul tigru 
poveste cubaneză - din folclorul negrilor 


Pe vremea când pământul era încă tânăr, iar broasca avea păr pe dânsa, totul era 
verde; nu numai ceea ce a rămas şi astăzi verde, iarba, copacii, ci şi pietrele, animalele 
şi oamenii creaţi de Oba-Ogo. 

Adevărat este că în timpurile acelea încă nu se făcuse rânduială în toate: peştii beau 
din cupele florilor, păsările îşi agăţau cuiburile pe crestele valurilor, mările se revărsau 
de atâtea scoici, apele 
de lacrimile crocodililor... Ţintarul îşi înfigea acul în fundul unui munte care, de 
mâncărime, o pornea la vale, iar în ziua aceea elefantul se însura cu furnica... 

Un om făcu o frânghie de lumină şi se urcă la cer. în zadar îi strigă soarele să nu 
se apropie, că se arde. El tot se apropie, dar numai într-atât, încât se înnegri din 
pricina arsurii. Acela a fost primul om negru şi de la el au purces apoi toţi negrii din 
lume. 

în acelaşi timp, un alt om se îndrepta spre lună, călătorind pe un cal-pasăre- 
caiman-nor micuţ. Luna nu are decât un singur ochi rotund, într-un cerc tras cu 
cărbune. Iar în cercul acela se tot învârteşte până azi un iepure, fără să se oprească 
vreodată. Ochiul acela este un izvor de apă curată, prima apă a cerului. lepurele este 
un peşte de gheaţă, iar ploaia locuieşte acolo, în ochiul lunii. 

Aşa a fost cu luna: s-a născut parcă tară viaţă, nici fată, nici băiat, iar de supărare, 
mama ei s-a îmbolnăvit, iar tatăl a tras-o cu apă de iasomie şi i-a spus: 

— Toate se nasc, mor şi înviază. 

Luna cobori de-a berbeleacul pe un munte şi nimeri într-o pădure, unde iepurele 
încerca să scoată o scânteie dintr-o cremene albă. 

Luna îi spuse iepurelui: 

— Du-te fuga şi spune-le oamenilor că aşa cum eu mă nasc, mor şi înviez, 
tot aşa şi ei se nasc, mor şi revin la viaţă. 

Iepurele o luă la fugă, dar pe drum se întâlni cu un sobol, care bea o băutură 
asemănătoare cu berea. Sobolul îl pofti şi pe iepure la o gură de băutură, dar 
neavând obişnuinţa, iepurele se făcu de îndată criţă şi încurcând mesajul lunii, el le 
spuse oamenilor: 

— Luna vă face cunoscut că întocmai cum ea se naşte, moare şi înviază, 
tot astfel o să vă naşteţi şi voi şi o să muriţi şi n-o să mai înviaţi. 

Văzându-l întorcându-se pe două cărări, luna îl luă din scurt pe iepure şi acesta 
bălmăji şi în faţa lunii ceea ce le spusese oamenilor, adăugind că aceştia îl 
ascultaseră întocmai şi începuseră să-şi sape şi gropile. 

Luna se făcu foc, îl luă pe iepure de urechi şi îi spintecă botul cu un băț de bambus: 

— Drept pedeapsă, am să te ţin închis aici la mine, pe veci. Şi-l închise în 
ochiul ei unic, punându-i şi un lacăt. Aşa că degeaba caută iepurele ieşirea, că n-o 
găseşte niciodată. 

Luna e rece: Tot ceea ce e rece e alb. Omul care s-a urcat în lună a albit şi el. 
Acesta a fost primul om alb, tatăl tuturor albilor. Iar când aceştia sunt trişti sunt din 
pricina celor spuse de iepure. 

în vremurile acelea străvechi, Hicotea® i-a propus într-o zi cerbului: 

— Hai să fim fraţi, „Labă de vânt”. 

— Bine, îi răspunse cerbul cu inima deschisă. 

— Să nu ne despărţim niciodată, îşi urmă Hicotea vorba. 

— Bine, se învoi cerbul. 

Şi aşa au mers împreună şi ajungând la marginea unui lac, au pescuit cu ajutorul 
luceafărului de seară. Apoi au căutat-o pe Nikosia, fiica regelui, şi i-au dăruit 
luceafărul din care ea şi-a făcut cercel, deşi nu prea îi plăcea. Cu toate acestea, ea i-a 
primit foarte bine şi le-a dăruit mult aur şi fildeş. Dar era saşie, grasă şi urâtă fata 
regelui, că nimeni nu voia s-o ia de nevastă. Una din roabele ei o sfătui să bea sânge 
de broască ţestoasă, să se vindece de tuse şi să-i treacă ochiul cel saşiu. 

Auzind acestea, noaptea, Hicotea a dat-o pierzării pe fiica regelui. Aruncându-i 
capul în sus acesta s-a întors şi s-a zdrobit, lovindu-se de carapacea aspră a broaştei 
țestoase. Cerbul şi broasca au deschis-o apoi pe Nikosia, care era şi o vrăjitoare 
temută şi în măruntaiele ei au găsit seminţele tuturor legumelor ce se află astăzi pe 
pământ, dar care în vremea aceea nu erau cunoscute, şi astfel au descoperit şi 
boabele de porumb, care de atunci, răspândite, au fost atât de folositoare oamenilor. 
Din cel de al doilea cap al Nikosiei, cel rămas pe trup înainte de a muri, a scăpat apoi 
un nor de fluturi şi l-au înştiinţat pe împărat de cele întâmplate. între timp însă 
cerbul şi cu Hicotea trecuseră marea şi urmăritorii lor nu i-au mai putut prinde. 

Apoi cei doi fugari au cumpărat pământ cu aurul dăruit de Nikosia şi s-au făcut 
fermieri, într-o ţară îndepărtată. Totul ar fi mers de minune, dacă într-o bună zi 
cerbul nu s-ar fi îmbolnăvit. 
Hicotea, apucându-se să-i fiarbă ierburi de leac, a trecut şi în partea de pământ a 
cerbului, rămânând uluit de frumuseţea şi bogăţia acelor locuri pe care tovarăşul său 
semănase şi răsădise copacii şi plantele cele mai rare şi mai parfumate. Stând în 
capul dealului, Hicotea nu se mai sătura de parfumul portocalilor, de dulceaţa 
fructului mango. La picioarele sale se desfăşura întinderea minunată şi neînchipuit 
de bogată a văii Oşu-Kua-Oru-Oruku, unde pădurile de cedrii şi de mahoni se 
continuau cu palmieri de toate felurile, şi apoi cu plante cultivate: porumbul auriu, 
yucca, orezarii în lagune. Fără a mai vorbi de pomii fructiferi: pruni, rodii, gutui, 
grenate, ananaşi. în clipa aceea soarta sărmanului cerb fu pecetluită: „Să fie totul al 
tău nu e acelaşi lucru cu ceea ce ai pe jumătate”, gândi Hicotea şi-l lăsă pe cerb să 
zacă fără să-i mai ducă leacurile de care avea nevoie. 

însă cerbul avea fetişul“? lui care veghea asupra făpturii sale şi îşi redobândi 
sănătatea. 

Crezând că prietenul lui s-a sfârşit, se duse să-l caute şi-l găsi fumându-şi pipa, 
stând liniştit pe o piatră. Hicotea, care nu se aşteptase să-l mai vadă viu, îi căută de 
îndată nod în papură şi, luându-se la harţă cu el, îi propuse o întrecere, şi anume, 
fiecare să taie o parte din pădure. Cel ce va termina primul urma să rămână stăpânul 
întregii întinderi de pământ. Zis şi făcut. Cei doi foşti prieteni de odinioară începură 
fiecare de la un capăt şi terminară amândoi în acelaşi timp. Atunci Hicotea propuse 
ca fiecare să dea foc părţii sale, iar cel ce va izbuti să iasă viu şi nevătămat din 
flăcări, acela să rămână stăpân. Dar, şireata broască ţestoasă, după ce dădu foc unei 
bucăţi de pădure, se băgă într-o gaură sub pământ şi trase o piatră în faţă. Ea nu ieşi 
de acolo decât după ce focul se stinsese, în vremea aceasta, cerbul, de bună credinţă, 
se aruncase în mijlocul vâlvătăii, crezând că va izbuti s- o stăpânească, dar fu 
prefăcut în scrum de puterea focului. Din toată făptura lui nu mai rămăseseră decât 
coamele, din care Hicotea îşi făcu un instrument muzical. Când sufla în el, sunetele 
pe care le scotea erau atât de duioase, atât de calde şi dulci, încât atrăgeau toate 
făpturile pădurii, care se simțeau copleşite de frumuseţea şi durerea acelei muzici 

care trăda bunătatea cerbului înşelat. 

Stăpânul pădurii, cumătrul Tigru, aflând de comoara pe care o avea Hicotea, îşi 
făcu într-o bună zi dram până la locuinţa lui. Şireata broască îl primi cu adânci 
plecăciuni şi rugă pe măria sa să-şi aleagă din ograda sa ce poftea mai bun. Şi, fără a 
aştepta porunca tigrului, începu să-i pregătească o masă bogată şi încă patru păsări 
grase şi un purcel pentrul cei de acasă. Tigrul se arătă foarte mulţumit de primirea 
ce i-o făcuse Hicotea, dar, înainte de a-şi lua rămas-bun, îi spuse că de fapt, venise 
mai puţin pentru masă şi alte daruri, cât pentru a-l ruga să-i împrumute câteva zile 
coarnele-i fermecate. 

— Căci, zise tigrul, avem şi noi o cumetrie şi am vrea să le cântăm 
musafirilor din instrumentul tău minunat. 

— A împrumuta, mărite stăpân, înseamnă a da pentru vecie, dar dacă e 
vorba de domnia ta, nu mai încape tocmeală. Fluierele sunt ale tale. Numai, te rog 
să-mi îngădui să-ţi arăt mai întâi cum trebuie să umbli cu ele. 

Zicând acestea, Hicotea scoase un corn şi începu să sufle în el. Dar în aşa fel, încât 
sunetele îl făcură pe tigru să-şi piardă minţile. Cogeamite stăpân al junglei, 
preaputemicul care poruncea tuturor celorlalte animale, începu să sară nebunește, să 
se tăvălească, să se gudure, să miaune şi să se învârtească asemeni unui motan 
îndrăgostit pe un acoperiş sub lumina lunii. 

Văzând aşa, Hicotea îi trecu tigrului cornul: 


Gr în! gr în! gr în! 

Gr în! gr în! gr în! 

Gr în! gr în! gr în! 

Bongo Monasengo, Sikengo! 

Bongo, Monasengo, Sikengo! 

Sunetele pe care le scotea fluierul fermecat sfârşiră prin a-l preface pe temutul tigru, 
al cărui răcnet înspăimânta pădurea, într-un pisoi caraghios, care nu izbutea să scoată 
din gâtlej decât acelaşi „Miau”, demn de tot disprețul. Şi atunci, profitând de acest 
moment de slăbiciune, Hicotea îi făcu vânt, îl întoarse pe spate cu labele în sus şi vărsă 
este el toată sobiţa în care fierbea smoală; tigrul nu se mai putea mişca năclăit în 
asta de foc care-i arsese blana. Atunci Hicotea îi tăie nouă degete, îi rupse jumătate 
din mustață şi-i smulse un dinte din faţă, apoi după ce-i mai dete o bătaie zdravănă, îi 
ăcu vânt afară din ogradă, însoţindu-l cu vorbe de ocară, care-l înfuriară pe tigru mai 
rău decât durerile pe care le îndurase. Când se întoarse acasă, mai târând după el şi 
cele patru păsări care-şi băteau şi ele joc de domnia sa. îngrijit de soţie şi de fiicele sale 
cu plasturi din pânză de păianjen şi cu ulei proaspăt de scorpion, tigrul îşi reveni încet, 
încet, dar ros cumplit de ruşinea la care fusese supus, se schimbase cu desăvârşire. De 
a întâmplarea aceasta au trecut ani, în timpul cărora tigrul îşi privea necontenit labele 
ără degete şi-şi cocea răzbunarea. Se scursese mult de la plecarea într-o lungă 
călătorie a prietenului său iepurele, care iată se întoarse şi i se înfăţişă într-o bună zi, 

e neaşteptate. 

— Numai steaua mea bună mi te-a trimis, cumetre iepure, strigă tigrul plin 
de bucurie întinzându-i braţele. De ai şti de când te aştept! 
Au petrecut apoi amândoi toată după-amiaza, stând de vorbă între patru ochi, în 
camera tigrului. Acesta îi povesti tot ce se petrecuse, arătându-i labele ciuntite şi 
lângându-se amarnic că ajunsese să i se spună „Ramolitul”, din cauza ticălosului de 
Hicotea. După această întâlnire, iepurele porni în sat cu o tobă şi cu un fluier: 

— Sandemania, sandemania! Eluero, queguere, canga niri-macagna abba. 
Sandemania, Sandemania! 

Iepurele dădea de veste tuturor că avea poruncă din partea regelui să adune toate 


făpturile pădurii şi câmpiei, având ceva foarte însemnat să le spună. Avu însă grijă să 
ocolească locuinţa cumătrul ui Hicotea şi-i trimise vorbă prin cumătră vacă şi prin alţi 
vecini să nu lipsească de la adunare. Peste puţin timp, iepurele trecu înapoi şi-l zări pe 
Hicotea tot în ogradă: 

— N-ai plecat, cumetre? Ai rămas ultimul? Hai mai repede, trebuie să fie 
toate animalele de faţă! 

— Dar, ce-o fi chiar aşa grabă, mormăi vicleanul, am auzit că regele este 
ajutat de tigru. 

— De tigru, ai spus, cumetre Hicotea? Ce, nu ştii? Sunt doi ani de când a 
făcut o infecție la o labă şi cu toată unsoarea de scorpion, n-a putut fi salvat. Ehei, de 
când şi-a dat duhul! 

— Aşa? zise Hicotea uimit. Va să zică a murit sărmanul tigru. Ce păcat! Era o 
ființă impunătoare, un adevărat stăpân al pădurii. Ei, hai să mergem. 

— Cumetre Hicotea, până să te mişti dumneata se termină adunarea. Hai, 
urcă-te aici în coşul meu, că eu într-o clipă am şi ajuns şi-ţi scuteşti şi osteneala 
drumului. 

La drept vorbind, lui Hicotea nu prea îi dădea inima ghes să se urce în coşul 
cumătrului. îl ştia destul de năstruşnic. Dar la urma urmei ce avea să-i facă? Şi pentru 
că timpul trecea, Hicotea se hotări, iepurele lăsă coşul jos şi, după ce se urcă broasca 
ţestoasă, îi puse capacul, o luă la spinare şi fugi! Fugea, măre, iepuraşul, cum ştie el 
când vrea. Lui Hicotea simţea că i se zdruncină toate mădularele şi creierul din cap, 
căci se trezea când lovit într-o parte, când în cealaltă, şi era sigur că nici pe mare, într-o 
furtună, nu i-ar fi putut fi mai rău. Simţind că se sfârşeşte, crăpă puţin capacul şi 
întrebă pierdut: 

— Mai e mult, cumetre? 

— O aruncătură de băț, Hicotea, şi ajungem. Şi iar o iuți iepurele, mai avan 
ca înainte, de i se răsuciră broaştei țestoase şi maţele. 

— Opreşte! strigă Hicotea disperat. Dar iepurele îi răspunse: 

— Dar ţine-te, măi Hicotea, uite, am ajuns! 

într-adevăr ajunseseră. Iepurele ridică repede capacul coşului şi Hicotea se văzu față 
în faţă cu tigrul. Ce să mai facă? Se ghemui în coş, tăcut. 

— Aha, uite, tot te-am prins! Dar moartea e prea uşoară, fiinţă netrebnică. 
întâi o să te facem să- ţi ispăşeşti toate păcatele. Un an ai să stai aici închis în coş, în 
podul casei noastre. Şi după un an o să te păpăm cu garnitură de banane. 

Şi, într-adevăr, a stat Hicotea un an fără apă şi mâncare, în coş, în podul tigrului. 
Ajunsese străveziu, nu mai putea vorbi, nu se mai putea mişca şi începuse să-şi 
dorească moartea. 

Şi iată că se împlini anul. 

în ziua aceea, tigrul pornise la târg, împreună cu iepurele, să cumpere de-ale 
mâncării, căci avea să se lase cu un ospăț mare, iar felul cel mai gustos trebuia să fie 
gătit din rămăşiţele lui Hicotea. Părinţii odată plecaţi, numai ce-i vine unuia dintre 
puii de tigru în gând să urce în pod, să vadă ce face broasca ţestoasă. Ceilalţi pui se 
luară după el şi cu toţi coborâră coşul, îl puseră în mijlocul podului şi-i desfăcură 
capacul. 

Orbit de lumină şi slăbit, Hicotea crezu întâi că-i venise ceasul. Pe urmă însă, 
recunoscând puii, făcu o sforţare peste puteri, se întinse şi le spuse: 

— Voi ştiţi să jucaţi? 

— Ştim, cum să nu ştim, ce, poate vrei să ne înveţi tu, râseră puii. Erau însă 
totuşi curioşi. 

— După atâta post, greu să mai joci, Hicotea, spuse puiul cel mare. 

— Hai să vedem, încercă Hicotea. Scoateţi-mă de aici şi o să vă încredinţaţi. 


Odată liber el făcu mai multe mişcări atât de hazlii, iuți şi puţin obişnuite, încât 
micii tigri se distrară de minune. Dar simțind că-i vine rău, Hicotea le spuse: 

— Dacă aş avea un vas cu apă! Uscatul nu-mi prieşte, aduceți-mi un vas cu 
apă şi o să vedeţi... 

Micii tigri fugiră şi-i aduseră un bazin cu apă în care Hicotea se scufundă cu nesaţ. 

O,sfântă 
apă! 
îl readuse la viaţă, îl întări, îl făcu să răsufle altfel şi, de bucurie, pe deplin înviorat, 
începu undans 
nebun, pe care micuţii tigri îl urmăreau uluiţi. 

— Bravo, Hicotea, mare meşter eşti, zise cel mai vârstnic. 

— Ei, dragii mei, dacă aş fi la un râu! Ce nu v-aş putea arăta... 

— Hai la râu! se repeziră tigrişorii. 

Acolo, Hicotea, după ce se scaldă cu nesaț în unda rece, îşi reveni de tot şi începu 
să se învârtească, să se răsucească, să salte şi să zboare peste undele limpezi, de 
parcă ar fi avut aripi. 

Tigrişorii nu mai puteau de bucurie; săreau şi ei înjur, se tăvăleau şi urlau de 

plăcere. 

— Ehei, copii, dar dacă am fi la malul mării! Atunci să mă vedeţi ce pot! 

— Hai la mare! se învoiră puii cei răsfăţaţi. 

— Nu, gata, zise atunci puiul cel mai vârstnic, cel ce se născuse cu câteva 
minute Înaintea celorlalți. Tata trebuie să sosească din clipă în clipă. Ce, Hicotea, nu 
ştii că astă-seară trebuie să fii mâncat cu garnitură de banane? 

— Ei, vezi, era cât pe aici să uit, puişorilor! Uite, plecăm. Numai o clipă să 
mă lăsaţi să-mi iau rămas-bun de la râu. 

Şi Hicotea cobori din adâncuri de unde scoase o piatră, o tăvăli în noroi vâscos şi 
cu ghearele trase pe deasupra formei acesteia, care semăna aidoma cu carapacea lui, 
liniile şi forma solzilor grunţuroşi pe care-i avea el însuşi pe spate. Păreau nişte 
semne magice, pe care nimeni nu le-a putut descifra vreodată. Apoi urcă repede 
pietroiul acesta sus şi cu lăbuţele îi făcu vânt până la mal. De acolo puii de tigru îl 
luară repede, fără să bage de seamă schimbarea, şi într-o fugă urcară forma 
înnoroită, ce semăna întocmai broaştei, sus în pod, şi-o vârâră în coş. 

Când tigrul se întoarse cu iepurele din târg, puii se jucau cuminţi pe pragul colibei. 

Cu mare alai, coşul cu cel vinovat fu coborât din pod, deschis şi animalul aruncat 
jos. Tigrul nu se putu abţine şi-i arse o labă. Dar îşi rupse unghia în pietroiul tare. 

— Cum poate întări durerea orice făptură vie! îi spuse el iepurelui. Hai să-l 

punem la fiert. 

Iepurele însă, ager la minte, simțind că nu-i lucru curat la mijloc, după ce aruncă 

pietroiul în oala 
ce fierbea pe pirostrii, spuse: 

— Plăcerea mâncării v-o las, mărite stăpâne. Şi oricât de rea şi tare va fi 
Pie gandi Taai ü ur onoarea slăvitului stăpân a fost salvată. 


egenda o 


poveţe din El Salvador 


în vremuri de demult, străbunii Gagaviţ şi Zactecauh au ajuns la Tuia”, dincolo de 
mare, acolo unde au venit pe lume primii oameni. 
Atunci a fost creată piatra de obsidian de frumosul zeu Xil-babai. Şi atunci a fost 

creat omul. 

Când zeii s-au apucat să făurească omul, ei l-au alcătuit din pământ şi au hotărât să 
se hrănească cu frunze şi cu scoarţa copacilor. Şi aşa a fost la început. Dar omul 
acesta nu era înzestrat cu grai, nu putea merge, nu avea nici sânge, nici trup din 
came, după cum povestesc străbunii. Nici chiar zeii nu ştiau ce să insufle omului ca 
să-i dea viaţă. Doar două făpturi care trăiau la Paxil“ ştiau că acolo se află o hrană 
folositoare vieţii omului. Unul era corbul, al doilea coyotul. în trupul coyotului s-au 
găsit boabele de porumb. Tot în vremea aceasta, pasărea Tiuh-tiuh, un şoim mai mic, 
a fost trimis de zei să aducă sânge de elan şi de şarpe. Cu sângele acesta a fost 
frământată făina de porumb şi din ea zeii au făcut omul. Au ieşit din mâinile zeilor 
treisprezece bărbaţi şi paisprezece femei. 

După aceea oamenii au vorbit, au umblat, s-au căsătorit şi au avut mulţi copii. 
Astfel s-au născut oamenii şi au dat la rândul lor viaţă la fii şi la fiice şi tot astfel s-a 
născut piatra de obsidian socotită de oamenii acelor vremuri ca purtătoare a tuturor 
virtuţilor şi dătătoare de puteri. 

Iar când s-au ridicat oamenii, ei se aflau în faţă la Tuia care nu era păzită decât de 
un liliac al nopţii. Şi acolo s-au alcătuit primele şapte triburi şi s-au ales căpeteniile 
lor. 

Aşa au apărut străbunii Gagaviţ şi Zactecauh, iar cuvintele lor au rămas sfinte 
pentm triburile maya, din tată în fiu. 


Cum s-a născut noaptea 


poveste braziliană - valea Amazonului 


Fiica Marelui şarpe se învoise să se mărite cu un tânăr frumos, puternic şi foarte 
gospodar. El avea în ograda lui trei slujitori tineri care-l ajutau la muncile casei, iar el 
îi învăţa în schimb să mânuiască arcul, să pună capcane şi alte îndeletniciri pe care 
un tânăr trebuia să le cunoască înainte de a-şi lua o soţie. 

Venind de la vânătoare, tânărul se trudea în zadar să se odihnească. Nu putea 
adormi, pentm că în vremea aceea noapte nu era, ci mereu ziuă. 

— Nu pot dormi, nevastă, fa ceva să fie noapte. 

— Trimite pe cineva la părintele meu, să aducă noaptea din adâncurile 
apei, numai el ar şti să săvârşească fapta aceasta. 

Tânăml îşi chemă slujitorii credincioşi şi le spuse: 

— Duceţi-vă şi căutaţi-l pe Boiasu, Marele şarpe, acolo la capătul dmmului 
mare şi spuneţi-i să- mi trimită noaptea. 

Supunându-se pomncii stăpânului, cei trei porniră la dmm şi-l găsiră pe Boiasu 
dormind într-un hamac din tmnchiul unui arbore miriti. Dormea adânc, sătul şi 
mulţumit, căci înghiţise un tapir întreg şi băuse mult caixini. 

Tinerii îl treziră cu greu. 

— Cine sunteţi şi ce vreţi? îi întrebă Marele şarpe, somnoros. 

Atunci cei trei îi făcură cunoscută dorinţa fetei sale de a le trimite noaptea, ca să 
poată dormi bărbatul ei. 

— Aşteptaţi puţin, le răspunse Boiasu. 

Şarpele cobori în adâncurile fără fund ale fluviului şi se întoarse de acolo cu un 
sâmbure de tucuma, pe care-l încredința celor trei tineri, spunându-le: 

— Nu care cumva să sparge ţi sâmburele acesta, altfel totul e pierdut. 
Băgaţi bine de seamă ce faceţi şi înmânaţi-l numai fetei mele, care ştie să umble cu 


34 : 
poiga pde, după poemul Popol-vuh, a fost descoperit 


el. 

Tinerii slujitori se grăbiră să pornească la drum, iar şarpele se încolăci şi adormi la 
oc. Dar, după ce străbătură o bună bucată de drum, la un popas, cei trei se opriră 
uimiţi de zgomotele care se auzeau înlăuntrul sâmburelui de tucuma. Părea că vin 
din mijlocul sâmburelui minunat tot felul de sunete şi cântece: de cucuvea, de 
roaşte, de maimuțe şi câte alte vietăţi ale pădurii. La popasul următor, curiozitatea 
învinse credinţa şi ascultarea pe care cei trei slujitori le-o datorau stăpânului lor. 
Făcură ce făcură şi desfăcură bobul ce închidea fructul neobişnuit, gândind că nu 
ărea prea greu să-l astupe la loc. 

Dar, grozăvie! în clipa următoare se făcu întuneric şi o puzderie de lilieci, bufniţe, 
animale canauaru, rapacuia şi alte făpturi ce-şi trăiesc viaţa mai mult noaptea, 
năvăliră care încotro, scoțând ţipete sfâşietoare, orăcăieli, horcăituri, gemete, 
omăieli, şi câte alte sunete care-i umplură de spaimă pe servitori. 

— Au dat drumul nopţii, spuse fiica marelui şarpe, soţului ei. N-au ascultat 
de cuvintele părintelui meu. 

Tânărului i se făcu teamă. 

Barca de pe râu se prefăcu în rață sălbatecă, lopeţile în peşti, frânghia ce-o ţinea 
egată de țărm într-un sucuriju şi totul luă dintr-o dată altă înfăţişare şi pe uscat şi în 
apă. 

Dar tânăra soţie îi spuse bărbatului ei: 

— N-avem altceva de făcut decât să aşteptăm zorile, ca să despărțim ziua de 
noapte. 

Când cei trei slujitori ajunseră în ograda stăpânilor, tânărul lor stăpân îi certă, dar 
soţia lui, care cunoştea şi stăpânea toate tainele şi puterile ascunse ale firii, îi 
prefăcu în maimuțe pentru a-i pedepsi pentru vălmăşagul ce-l pricinuiseră pe 
pământ. 

Apoi aşteptară ziua. Şi iată că într-adevăr, în clipa când se ivi prima geană de 
lumină, tânăra soţie despărţi ziua de noapte, iar păsările zilei începură să cânte, în 
vreme ce ale nopţii păstrau tăcerea. 

Şi iată că aşa s-a ivit pe pământ, prima dintre nopţi. 


Maica apelor 
poveste braziliană 


Un om sărman de tot avea, lângă apă, un petec de pământ pe care îl semăna cu 
fasole. Dar când fasolea se cocea şi era tocmai bună de cules, de la o zi la alta, se 
făcea nevăzută. Omul punea alt rând de seminţe şi când nădăjduia să strângă şi el 
ceva în desagi, ia fasolea de unde nu-i! O dată, de două ori, până când, sătul de 
muncă şi de pagubă, omul se aşeză într-o seară la pândă. Când trecuse de miezul 
nopţii, numai ce vede printre araci o copilă zveltă şi bălaie care-i culegea de zor 
fasolea. Omul tăcu chitic şi, apropiindu-se binişor de frumoasa arătare, o prinse în 
braţe, de nu se mai putu mişca: 

— Aha, va să zică, tu mi-erai hoţul! Nu-mi mai scapi mie acum! 

— Dă-mi drumul, ţipa fata ca din gură de şarpe, şi n-am să-ţi mai iau fasolea! 
Iţi făgăduiesc. 

— Ba deloc, zise omul. Am pus mâna pe tine şi iaca am să te iau de nevastă. 

— Nu! strigă fata mai departe. Dă-mi drumul! 

Că hâr, că mâr, copila se învoi în cele din urmă să-l ia pe stăpânul locului de bărbat 
dacă-i făgăduia un singur lucru: 


— Niciodată să nu te lepezi de locuitorii de sub ape. 

Omul o încredința că o va asculta şi nunta se făcu. îndată după aceea, viaţa 
sărmanului de odinioară se schimbă cu totul: câmpul îi rodi de trei ori mai mult ca 
înainte, orice fel de seminţe ar fi semănat, curtea i se umplu de vite şi de păsări, banii 
începură să tragă la el umplându-i chimirele şi o dată cu banii se trezi cu o armată de 
slugi în juru-i. îşi zidi o casă nouă, hambare şi magazii şi-şi umplu curtea de vietăţi şi 
de acareturi folositoare gospodăriei. Un timp îi merse atât de bine, că nu mai ştia ce 
noroc dăduse peste dânsul. Mai ales că nevasta îi dărui şi o puzderie de copii frumoşi 
şi voinici. 

De la un timp însă ceva se schimbă în felul ei de a fi: începu să se lase pe tânjeală, 
nu-şi mai vedea de gospodărie, copiii umblau flămânzi şi dezbrăcaţi, slugile îşi făceau 
de cap, certându-se de dimineaţă până seara. lar stăpâna casei dormea aproape toată 
ziulica şi când se trezea umbla nepieptănată, într-o rochie murdară şi boţită, de ţi-era 
mai mare sila să te uiţi la ea. Când se afla în curte, toţi săreau cu gura pe bietul om: 

— Tată, ne e foame! ţipau cop: 

— Stăpâne, cine ne porunceşte când să strângem bucatele? Se scutură bobul 
în pământ! 

Iar femeia lui dormea şi nici că-i păsa de toate grijile, aşa încât bietului om îi venea 
să-şi ia 
lumea în cap şi nu se liniştea decât atunci când ieşea pe poartă după treburi. 

Azi aşa, mâine aşa, până când odată, scos din fire, omului îi scăpară din gură vorbe 
ne îngăduite: 

— Decât aşa viață, mai bine mă lepăd de tine şi de toate făpturile apelor! 

De cum rosti aceste cuvinte, femeia lui se trezi, se ridică din culcuşul ei şi începu 
să cânte: un cântec neînțeles. 

Zao, zao, zao, zao... 

Pasămite, femeia abia aştepta să se ivească prilejul să se poată reîntoarce în 
împărăția apelor, de unde venise şi unde era stăpână. Şi tot ceea ce făcuse, purtarea 
ei nepăsătoare în gospodăria bărbatului, nu fuseseră decât prilejuri de a-l scoate din 
fire şi a-l face să-şi calce făgăduiala, iar ea să fie dezlegată de viaţa cu un pământean. 

începu să cânte şi nu se mai opri. Cântând ieşi pe poartă, iar ei îi urmară copiii, 
slugile, apoi, spre groaza sărmanului om, chiar animalele. Oile, boii, caii, găinile, 
curcile se înşirară unele după altele şi ieşiră din curte. lar femeia cânta mai departe: 

Zao, zao, zao, zao... 

— Opreşte-te, femeie! strigă sărmanul om deznădăjduit. Opreşte-te! 

Dar ea nu-şi urma cântecul, mergând în fruntea alaiului. 

Când sfârşiră de plecat fiinţele vii, începură să se mişte lucrurile. Căruţele, 
acareturile din curte, oalele, tigăile toate începură să sară de la locul lor şi să o ia la 
sănătoasa pe drum, în urma femeii care nu mai contenea cântecul: 

Zao, zao, zao, zao... 

— Taci odată şi nu mai cânta, răcnea omul din răsputeri, văzând cum i se 
duc toate ființele dragi şi avuţiile dobândite cu ajutorul nevestei lui. Dar n-o putu opri 
şi întreg alaiul se îndrepta spre râu. Acolo făpturile şi lucrurile intrară în apă în urma 
femeii. Valurile se închiseră deasupra lor, de parcă nimic nu s-ar fi întâmplat. 

Omul se întoarse acasă amărât şi-şi găsi ograda tristă şi goală şi se apucă din nou 
să semene fasole pe locul lui de lângă râu. De atunci însă nimeni nu i-a mai furat-o. în 
nopţile senine însă i se părea că aude în curgerea liniştită a apei cântecul frumoasei 
maici a apelor, care-i fericise şi apoi îi pustiise viaţa, şi inima i se strângea de dorul 
ei, aşteptând-o să apară. 


întemeierea oraşului Cuzco 


poveste peruană - legendă inca 


De mult de tot, toată regiunea aceasta nu era acoperită decât de munţi şi văi 
sterpe, de pământuri nelucrate, de hăţişuri. 

Oamenii erau ascunşi în caverne, în văgăunile munţilor, umblau dezbrăcaţi, se 
hrăneau cu rădăcini şi trăiau aidoma fiarelor din păduri, fără vreo credinţă, fără legi, 
fără sate sau case, fără să 
lucreze pământul: pentru că nu ştiau să lucreze lâna sau bumbacul, ca să-şi 
ţeasă veşminte, îşi acopereau trupurile cu frunze şi scoarță de copac sau 
umblau dezbrăcaţi, mâncând ierburi şi rădăcini, întocmai ca animalele 
sălbatice, fără duh, căci ei nu ştiau că au suflet şi minte. 

Tatăl nostru, Soarele, văzând starea în care se aflau oamenii, hotări să desprindă 
din strălucirea lui două raze, un fiu şi o fiică, şi să-i trimită pe pământ, în mijlocul 
oamenilor, pentru a le da minte, pentru a le da legi după care să se conducă şi să 
trăiască, pentru a-i învăţa să-şi ridice case şi să-şi lucreze pământul, pentru a-i 
îndruma să crească vite şi să se bucure astfel de bunurile pământului, ca oamenii şi 
nu ca animalele. 

Aşa cum a hotărât măritul Soare, aşa s-a tăcut. 

Cele două făpturi ale sale, luând înfăţişarea unui tânăr şi a unei fete, înveşmântaţi 
în aur şi lumină, au coborât pe pământ. 

înainte de a se desprinde din Soare, tatăl lor ceresc a dat tânărului un toiag lung 
şi gros din aur greu şi i-a spus că oriunde se va opri, să încerce să-l înfigă în pământ. 
Iar în locul unde toiagul va pătrunde cu uşurinţă în scoarţa pământească, acolo să 
ştie că va trebui să se oprească şi să facă noua aşezare a oamenilor. Inca, fiul 
Soarelui, a îndeplinit porunca acestuia şi, luând-o de mână pe gingaşa rază, care 
avea să-i fie soţie şi regină, s-a lăsat coborât de părintele puternic, Soarele, în lacul 
Titi- caca. 

înainte de a se despărţi, Soarele le mai spuse: 

— Aşa cum dau eu viaţă pământului, făcând plantele şi semănăturile să 
crească, cum dau lumii lumină, ca oamenii să poată munci, aşa cum îi încălzesc şi le 
dau căldură pentru turme, făcând zilnic un ocol, ca să văd nevoile pământului, tot 
astfel să faceţi şi voi şi să deveniți ocrotitorii acestor oameni, pe care-i veţi scoate 
din întuneric şi neştiinţă. 

Din apele lacului, cei doi au pornit apoi peste câmpuri şi văi, încercând mereu cu 
toiagul locul unde ar fi trebuit să se oprească. Dar nicăieri toiagul nu pătrundea în 
pământ. 

Au mers aşa spre nord, până ce au ajuns la un fel de adăpost în munţi, unde mai 
târziu s-a întemeiat oraşul Pacarec Tampu, adică „Somnul în zori”, pentru că în zorii 
zilei Inca şi tânăra lui soţie au pornit de acolo mai departe. Şi mai târziu locuitorii 
acelui oraş s-au mândrit cu numele lui, fiindcă fusese hotărât de părintele Inca. 

Şi mai mergând ei câtva timp, au ajuns în valea Cuzco, pe atunci pustie. Primul 
popas al celor doi copii ai Soarelui a fost pe muntele Huanacauti, la miazăzi de oraş. 
Aici Inca, înfigând toiagul în pământ, a pătruns atât de adânc, încât a dispărut cu 
desăvârşire. Şi atunci, tânărul a spus soţiei sale: 

— Părintele Soare a hotărât să rămânem aici şi acesta să fie oraşul în care 
să chemăm oamenii şi să-i învăţăm binele. 

Acesta fiind locul în care străbunii noştri s-au oprit, s-a cuvenit să înălţăm aici un 
templu pentru mărirea lor, ceea ce s-a şi întâmplat. 

Atunci însă cei doi tineri au luat-o fiecare în altă parte. Prinţul a urmat calea 


spre miazănoapte, iar prinţesa spre miazăzi. lar în drumul lor ei le-au vorbit 
sălbaticilor, îndemnându-i să se adune şi să asculte poruncile măritului Soare, care 
nu voia decât binele lor şi dorea ca ei să trăiască, nu ca fiarele pădurilor, ci ca 
oamenii, în sate şi oraşe. 

Iar sălbaticii, văzându-i pe cei doi străini atât de frumoşi, strălucitori, înveşmântaţi 
în aur şi acoperiţi de giuvaeruri necunoscute lor până atunci, au crezut că sunt într- 
adevăr copiii Soarelui li s-au închinat şi i-au urmat. 

în valea Cuzco s-a strâns o mulţime de norod. 

Aici prinţul a poruncit unora să se îngrijească de adunarea hranei, iar altora să 
ridice case sub îndrumarea lui. Astfel s-a născut oraşul Cuzco, împărţit în două şi 
anume Cuzco de sus sau Hanan Cuzco, unde locuiau oamenii strânşi de prinţ, şi 
Cuzco de jos sau Hurin Cuzco, unde se aflau toţi cei ce-o urmaseră pe prinţesă. între 
cele două părţi ale oraşului nu s-a făcut niciodată vreo deosebire, ele au fost ca cele 
două braţe ale unui singur trup. Şi aşa a luat fiinţă unul din cele mai vechi oraşe din 
lume şi o civilizaţie străveche, legendară, pierdută în negura unor vremi îndepărtate, 
civilizaţia incaşilor, adică a poporului care s-a socotit ales şi condus de fiii măritului 


Cum s-a născut calea laptelui 


poveste din Bolivia - legendă aztecă 


Doi soţi bătrâni şi fără copii hotărâră într-una din zile să se ducă în pădure şi să 
caute un animal pe care să-l crească. Zis şi făcut, în zori porniră şi străbătură 
aproape toată pădurea de lângă satul lor, fără a găsi ceea ce căutau. 

în cele din urmă au dat cu ochii de o omidă care sta lipită pe o frunză. Au luat-o şi 
au dus-o acasă, unde au aşezat-o pe o farfurie de pământ. Apoi s-au gândit ce să-i dea 
de mâncare. Au pus lângă ea banane şi alte fructe dulci ale pădurii, dar omida nu se 
atingea de nimic. 

Azi aşa, mâine aşa, până ce omul vână într-o zi o pasăre micuță. O luă şi i-o dete 
omizii, care crescuse în ultimul timp de nu mai încăpea pe farfuriuţa de pământ. 
Făcură o altă farfurie, mult mai încăpătoare decât prima, şi aşezaseră omida pe ea. 
Omul puse pasărea alături, dar zadarnic. Atunci omul o curăţă şi când îi scoase 
măruntaiele, aruncă omizii inima şi aceasta o mâncă. 

Din ziua aceea omul vână toate păsările din jur, ca să-şi hrănească vietatea. 
Aceasta crescuse într-atât, încât se târa în faţa casei. însă de la un timp omul 
terminase de vânat animalele şi începuse să caute oameni, din satele învecinate, ca 
să aibă îndeajuns de multe inimi să-şi hrănească jivina care crescuse de avea 
mărimea unui sat întreg, a unui balaur uriaş. 

într-o bună zi trăgând cu săgeata într-o fată, fratele ei văzu din colibă ce se 
petrece, ieşi afară şi sfârşi cu vânătorul de oameni. 

în timpul acesta, femeia lui începuse să se ia de gânduri că nu-i mai venea bărbatul 
acasă. 

— Nyoko, îi spuse ea balaurului, du-te şi-l caută pe tata! 

După o vreme, Nyoko ridică spre cer capul, sprijinindu-se de nori, apoi îşi trase şi 
trupul în văzduh; la amiază cobori din nou şi se duse de-a dreptul unde zăcea omul 
care-l crescuse. Aici el se prefăcu în om şi-l rechemă pe cel ucis la viaţă. Apoi intră 
din nou în pielea lui de balaur şi se tot lungi, şi se tot lungi până izbuti să se aşeze pe 
cer. Oamenii spun că aceea e Calea laptelui şi că noaptea e atât de strălucitoare 
pentru că sclipesc în ea miile de vieţi cu care animalul s-a hrănit pe pământ. 


Legenda păsării cacui 
poveste din Argentina de nord 


La marginea pădurilor fără sfârşit, trăia o femeie tânără cu copilaşul şi cu fratele 
ei. Bărbatul ei plecase odată la pescuit şi nu se mai întorsese. Viaţa celor trei se 
scurgea liniştită, căci fratele tinerei femei se îngrijea de vânat, astfel că hrana le era 
îndestulătoare. Totul ar fi mers bine, dacă femeia n- ar fi avut un cusur de care nu se 
putea dezbăra: era de o asemenea lăcomie, încât abia aştepta sosirea fratelui ei, ca 
să se repeadă să apuce bucatele cele mai bune pe care le aducea. Azi aşa, mâine aşa, 
gospodăria lor fiind mai totdeauna îndestulată prin grija fratelui, lăcomia surorii lui 
nu se cunoştea şi nu le pricinuia nicio supărare. 

S-a întâmplat însă, că într-o bună zi fratele s-a întors acasă hărțuit, sfâşiat de 
mărăcini, mort de oboseală şi fără niciun vânat pe umăr. Femeia se afla în faţa colibei 
şi ronţăia osul unui vânat din ajun. 

Obosit din cale-afară şi flămând, fratele îşi întrebă sora: 

— N-ai ceva de mâncare? Azi nu mi-a surâs norocul şi sunt tare ostenit. 

Atunci femeia, urmând mai departe cu ronţăitul osului, îi răspunse în batjocură, după 
ce termină: 

— Na, ia osul ăsta. Cam atât se cuvine unui netrebnic de vânător ca tine. 
Şi zicând aceste vorbe nesăbuite, aruncă osul fratelui său. Acesta nu spuse nimic şi 
retrăgându-se în colibă se odihni şi se apucă apoi să-şi ascută cuțitul de vânătoare. 
De la o vreme, o luă prin pădure şi întorcându-se după câtva timp îi spuse surorii 
sale, nepăsător, ca şi cum ar fi uitat cele întâmplate mai înainte: 

— Soră, hai repede în pădure. Am găsit în vârful unui copac un roi de 
albine într-o scorbură plină de miere. Albinele sunt afară, hai să mâncăm repede 
mierea. 

Patima lăcomiei se aprinse imediat în inima femeii care se prăpădea după miere. 
Fără să stea pe gânduri, ea sări în picioare: 

într-adevăr, în pădure, în vârful unui arbore foarte înalt se zărea o scorbură 
bogată în miere de albine. 

— Ia-o tu înainte, îi spuse fratele. 

Fără să aştepte să fie rugată, femeia urcă în copac cu uşurinţă şi ajungând la 
faguri, începu să mănânce cu lăcomie mierea dinlăuntru. 

Fratele urcă încet mâncă şi el puţin din miere, dar coborând înaintea ei, tăie cu 
grijă toate crengile copacului pe care s-ar fi putut sprijini sora lui, ca să coboare. 
Copacul rămase neted şi lucios ca sticla. Ajuns jos, tânărul o luă la sănătoasa şi se 
pierdu în pădure. 

într-un târziu, când se săturase de atâta miere, femeia voi să coboare. Se înserase 
şi insectele începuseră s-o ciupească. De departe, se auzea răgetul pumei şi al 
tigrului. Atunci abia văzu ea că rămăsese agăţată în copac, că-i era peste putinţă să 
mai coboare pe coaja alunecoasă a copacului, începu să strige înspăimântată, dar nu- 
i răspunse decât ecoul. 

— De ce n-am şi eu aripi ca păsările, ochi ca ele, să văd noaptea şi un glas 
puternic, să-mi strig copilaşul, se văita sărmana femeie, în inima ei. 

Dar în clipa când mâinile ei erau gata să se desprindă de crengile care-o ţineau, să 
alunece la pământ, duhurile vii ale pădurii, cele ce călăuzesc pe vânător în 
adâncurile neumblate ale pădurilor, jucându-se pe deasupra arborilor ce se pierd în 
depărtările cereşti, i-au auzit tainica şi deznădăjduita rugă. Şi n-au lăsat-o să se 
zdrobească la poalele copacului, ci au dat femeii aripi şi ochi, să vadă noaptea, şi un 
glas trist, care răsună şi azi în pădurile neumblate. E pasărea cacui, care are priviri 


de om şi un vaiet ce înfioară inimile, căci e aidoma unui strigăt dureros de femeie. 


Legenda păsării colibri 
poveste din Anzii Cordilieri - legendă araucană 


Lângă Lafken, iezerul adânc, ce se află lângă marele lac Pai-mun, trăiau două 
surori. Pe una din ele a luat-o de soţie un mare rege inca, ce domnea în apropierea 
muntelui Latran, unde-şi avea palatul construit din pietre strălucitoare ca lumina. 
ncaşul, mare şi temut războinic, o iubea cu toată căldura inimii pe soţia sa, 
Painemilla, adică în limba lor, „Aur albastru”, care era şi foarte frumoasă şi bună la 
suflet. Spre deosebire de aceasta, sora ei, Painefilu, în limba araucană „Şarpe 
albastru”, şi ea frumoasă, avea o fire rea, invidioasă şi perfidă. 

Când sora ei s-a măritat cu frumosul prinţ inca, Painefilu, ascunzându-şi necazul, a 
otărât să-i spulbere fericirea. Painemilla s-a mutat în palatul bărbatului ei şi curând 
aştepta să fie mamă. Şamanii şi înţelepţii tribului îi prevestiseră războinicului viteaz 
că va dobândi doi copii cu părul de aur, un băiat şi o fată, aidoma unor adevăraţi 
strănepoţi ai străbunului lor soarele, ce se aflau. Astfel încât inca a plecat la luptă 
bucuros, lăsându-şi soţia în grija surorii ei, Painefilu, care fusese adusă la palat, să-i 
ţină de urât, în lipsa bărbatului ei. 
Painefilu nu ştia ce să-i mai facă surorii ei, răsfăţând-o în fel şi chip, ca să-şi 
ascundă mai bine gândurile mârşave pe care le urzise. Când a venit ziua naşterii, 
Painemilla născu într-adevăr un băiat şi o fată de o rară frumuseţe, pe care însă sora 
ei îi luă repede şi-i băgă într-o lădiţă ferecată în aur. Apoi însărcina o slujnică să dea 
drumul lădiţei în mijlocul lacului Lafken, acolo unde vârtejuri primejdioase trăgeau 
totul la fund. în locul celor doi copii, ea puse la pieptul surorii ei doi căţei de lapte, 

e care biata Painemilla îi stropi cu şiroaie de lacrimi, căci se temea pe drept cuvânt 
de mânia 
soţului ei când avea să vadă ce copii născuse. Şi într-adevăr, întorcându-se din 

ătălii, incaşul fu întâmpinat de Painefilu, care prefacându-se adânc îndurerată, îi 
ovesti cele întâmplate. 

Şeful tribului inca se mânie atât de tare, încât îşi închise soţia iubită în cuşca 
câinilor, lăsând-o să împartă mâncarea cu ei. 

Din ziua aceea, sora ei, Painefilu, îi luă locul, devenind stăpână în palat şi 
străduindu-se din răsputeri să dobândească dragostea incaşului pe care ea 
usese ochii de mult. 

în timpul acesta, se întâmplă ca lădiţa aurită - atrăgând luarea-aminte a soarelui, 
căruia îi plăcu scânteierea ei şi ştiind ce se afla înlăuntru - să fie ajutată să treacă 
este toate vârte-jurile apei şi să fie apoi pescuită aproape de mal, de un indian 
ătrân, care-o luă şi-o duse acasă. 

Acolo, el se aşeză să prânzească lângă nevasta lui şi începură să mănânce înainte 
de a umbla la lădiţă. Dar care nu le-a fost uimirea când au auzit înlăuntrul cutiei 
aurite o vânzoleală, o scânceală şi nişte zgomote ce semănau a înghiţituri de făpturi 
care sorb ceva. Uimiţi, cei doi bătrâni se grăbiră atunci să deschidă lădiţa şi 
rămaseră amândoi fără grai văzând copiii minunaţi care ieşiră din închisoarea lor şi 
începură să se întindă şi apoi să se înalțe văzând cu ochii. Amândoi aveau un păr 
strălucitor, care-i îmbrăca aidoma unei mantii de aur. Bătrânii indieni le făcură un 
culcuş şi îi îngrijiră ca pe copiii lor. Cei doi crescură mulţumiţi; îi ajutau pe bătrâni la 
pescuit şi la vânătoare, dar nu se hrăneau niciodată cu niciun fel de mâncare. 

în vremea aceasta, Painemilla, mama lor, ajunsese o umbră, abia izbutind să-i 


rămână câte o bucăţică de carne, din mâncarea câinilor cu care era închisă. Haina de 
pe ea era tot o blană de câine hărtănită. 

Dar iată că într-o zi, şeful tribului inca, vânând în pădure, dădu deodată peste 
cei doi copii cu părul de aur, care umblau după fructe sălbatice. 

Cât ai clipi incaşul îşi recunoscu fiul şi fiica despre care îi vorbiseră cu multă 
vreme înainte preoţii soarelui. La rândul lor şi tinerii îl recunoscură şi se opriră 
în faţa lui. 

— Sunteţi copiii mei iubiţi, strigă incaşul vrând să-i cuprindă în 
braţe. Dar ei se feriră şi-i răspunseră: 

— Iar tu eşti şi nu eşti tatăl nostru. De ai fi fost cu adevărat tatăl nostru, n- 
ai fi închis-o pe mama în cuşca câinilor şi n-ai fi lăsat-o aproape să piară acolo! 

Dar incaşul descăleca, îşi aşeză copiii în şa şi porniră fără întârziere la palat. 

Acolo, primul lucru ce-l porunci prinţul fu aducerea mamei copiilor în palat, cu 
mari onoruri. Şeful tribului îşi ceru iertare de la ea şi copiii o îmbrăţişară şi-o 
dezmierdară vreme îndelungată. Dar când incaşul porunci să-i fie înfăţişată făţarnica 
Painefilu, pentru a-şi primi pedeapsa, fiul lui îl opri: 

— Tată, judecata te rog s-o laşi pe seama mea. 

Iar prințul îi încuviinţă dorinţa. 

Vinovata a fost apoi condusă în curtea palatului, în mijlocul tuturor războinicilor şi 
a oamenilor de vază ai tribului. 

Acolo tânărul fiu al incaşului i-a poruncit să îngenuncheze şi ridicând în palmă o 
bucăţică de metal strălucitor spre soare, el se închină măreţului astru. 

în aceeaşi clipă cobori de sus un mănunchi de raze atât de fierbinţi, încât o arseră 
pe femeia vinovată. Cât ai clipi, nu mai rămase din ea decât o mână de cenuşă. Dar în 
grămăjoara aceea de scrum se păstrase o fărâmă din inima ei. Şi, cât ai gândi, 
rămăşiţa aceea se prefăcu într-o pasăre acoperită cu pene minunat colorate. Dar 
avântându-se în văzduh, ea se feri din calea razelor soarelui, căutând umbra deasă a 
pădurilor sau a stâncilor negre şi umede. Până în zilele noastre, păsările colibri se 
agaţă cu miile de pereţii stâncilor întunecoase, zboară speriate, se feresc de lumină 
şi sunt spaima indienilor, care le socotesc o piază rea. Pentru că pasărea colibri nu 
moare niciodată de o moarte bună: în zborul lor nesigur şi temător, ele se lovesc de 
arbori şi de stânci, se strivesc sau mor spânzurate în crengile copacilor umbroşi, 
încurcate în propriile lor pene. Din această cauză, indienii socotesc că ele îşi iau 
viaţa. De aceea ei îşi feresc părul şi-şi îngroapă în pământ firele căzute, ca să nu stea 
în calea păsărilor colibri, temându-se că prin atingerea lor să nu treacă asupră-le, 


güral Ô E SiD păsării, zămislită dintr-o inimă necurată. 


poveste din S.U.A. 


Celebrul Buffalo Bill sau „Billy”, cum i se spunea în tinerețe, unul din personajele 
cele mai iubite şi populare ale istoriei vestului îndepărtat, cunoscut tinerilor de 
pretutindeni din povestiri şi filme cu cow-boy, înainte de a ajunge el însuşi cow-boy şi 
vânător de bizoni - de unde i se trage şi porecla de buffalo - a fost ceea ce se numea un 
pony-rider, adică un curier călare, sau, cum se spunea la noi în timpuri vechi, un 
căpitan de poştă. Reţeaua de comunicaţii rapide, a cărei nevoie se resimțea din ce în ce 
mai mult, pe măsură ce un număr tot mai mare de emigranţi se stabileau în lumea 
nouă, a luat naştere în 1860. Noul sistem de comunicare prin curieri, de o rapiditate 
uluitoare, a luat fiinţă cu mari sacrificii, nu numai băneşti, dar mai ales din partea 
acelor tineri aleşi să străbată continentul, în lung şi în lat, cu repeziciunea unei vedenii 
fulgerătoare. Li se cerea acestor adolescenţi, în afară de o rezistenţă neînchipuită, de 


perfecţiune în stăpânirea unui cal aproape sălbatic, un adevărat eroism. Un curier 
trebuia să se lupte cu intemperiile naturii, cu triburile de indieni, care-i atacau 
necruţător şi în număr mare, cu răufăcătorii şi bandiții, printre care trebuia să- şi 
croiască drum şi să ajungă în oraşul de destinaţie, la termenul stabilit. De la St. Joseph 
la San Francisco, de la Missouri şi până în California, Pony Express-ul, cum se numea 
sistemul de comunicaţie, a reprezentat una din cele mai admirate şi glorioase pagini de 
curaj şi simţ al datoriei din istoria tânărului continent. 

Prin urmare, când şi-a început activitatea de curier al Pony Express-ului, Buffalo 
Bill avea şaisprezece ani. Se spune că a fost în stare să parcurgă, în timpul unei 
curse, treisute douăzeci de mile, fără să coboare nicăieri din şa. 

Billy, intrat în legendă, aîntimpinat primejdiile care au fost aceleaşi pentru top aceşti 
neînfricaţi călăreţi. Mulţi au fost ucişi la datorie. Mulţi din ei au rămas necunoscuţi. 
Spre deosebire de aceştia, din viaţa lui Buffalo Bill se cunosc numeroase întâmplări la 
care tot adăugindu-se noi şi noi amănunte s-a ajuns la crearea eroului legendar. 

Se spune că, într-una din cursele sale, tânărul Billy, fără să-şi dea seama, s-a 
apropiat prea tare de un grup de războinici indieni, strânşi într-o tabără şi pregătiţi de 
atac. într-o clipă, curierul a cântărit situaţia în care se afla şi a înţeles că era prea 
târziu să dea înapoi. Atunci a luat o hotărâre disperată, care mai salvase însă şi alţi 
căpitani de poştă înaintea lui. A dat pinteni calului şi a trecut ca vântul prin mijlocul 
taberei indienilor. Aceştia, uluiţi, au rămas o vreme pe loc, crezând că în urma 
tânărului vine o patrulă de soldaţi de la postul din apropiere. Pe urmă, văzând că au 
fost înşelaţi, au pornit în goană pe urmele curierului. Doi dintre indieni erau gata să-l 
ajungă. Cu aceeaşi agerime şi fără a-şi pierde cumpătul, Billy a înţeles că nu avea 
decât o singură cale de scăpare: să-şi schimbe calul peste măsură de ostenit pe un altul 
odihnit. Atunci, fără a cumpăni, se întoarse în şa şi trase asupra indianului ce se afla în 
spatele lui. Cu aceeaşi repeziciune schimbă şaua şi o lua la goană. Glontele celui de al 
doilea urmăritor îi trecu prin bonetă. Ajuns în dreptul lui, Bill se luă la trântă cu 
indianul şi, izbutind să-l scoată din şa, o pomi în goană tocmai când ceilalţi începuseră 
să se ivească din urmă. Dar având un cal bun şi cunoscuta sa uşurinţă de a-l struni, 
Billy izbuti curând să scape de indieni şi să ajungă la destinaţie la timpul prevăzut, cu 
mesajele încredințate. Marea lui pricepere de-a stăpâni calul, dar mai ales curajul, 
aveau să facă din el, mai târziu, vânătorul celebru de bizoni, eroul vestului pe care toţi 
tinerii vremi ar fi vrut să-l urmeze: Buffalo Bill. 


Nemaipomenitele aventuri ale lui Jim 
ridge 


poveste din S.U.A. 

— Hai, povesteşte Jim! îl rugau adesea cei din Est, pe faimosul eroul al 
munţilor, când îl prindeau în mijlocul lor. 

— Ce să vă mai spun? 

— Mai povesteşte o dată întâmplările tale, când ai ajuns în regiunea 
muntoasă Black Hills. 

Dacă era în toane bune, Jim îşi aprindea pipa şi, în ciuda faptului că avea pentru 
aceşti puştani 
din Est, abia ieşiţi de sub fustele mamei, un anumit dispreţ, el începea totuşi: 

— Odată, am pornit cu un băiat să vânăm în munţi. Nu mai ştiu cine era; 
pare-mi-se că Sublette. Dar nu ştiu cum s-a întâmplat că, de la un timp, el a rămas în 
urmă şi eu singur. Tot urcând cărarea, am văzut în apropiere un elan păscând într-o 
poieniţă. Era un animal minunat, voinic şi mândru. Şi atât de sigur de el, încât, spre 


uimirea mea, a continuat să pască nepăsător, tară a părea să-mi fi simţit apropierea. 
„Cu atât mai bine! mi-am zis eu, dacă nu m-a auzit, hai să mai fac doi paşi”. 

Şi am urcat mai departe, vrând cu orice preţ să nu-mi greşesc ţinta. Vedeam 
animalul, cum vă văd pe voi acum, dar el continua să pască liniştit. Atunci n-am mai 
aşteptat, am ochit, am tras, am aşteptat să se risipească fumul, să văd unde căzuse 
frumoasa mea pradă. Când colo, mă uit şi nu-mi vine a crede: elanul păştea mai 
departe, netulburat. M-am frecat la ochi, mi-am verificat arma, glontele pornise, dar la 
câţiva paşi de mine, animalul era viu şi nevătămat. Ara pus puşca la umăr şi- am ochit a 
doua oară. Acelaşi lucru: animalul rămăsese neatins şi continua să pască. Am mai tras o 
dată şi încă o dată. Fără niciun folos. înnebunit, aproape scos din minţi, m-am repezit 
atunci înainte, vrând să-l lovesc cu patul puştii, dacă era invulnerabil la glonte. în capul 
meu aprins se îngrămădiseră deodată toate amintirile poveştilor despre animale 
fermecate, care nu cad decât lovite de un glonte de argint. Dar ce-am păţit! M-am trezit 
cu capul aproape zdrobit de un perete de sticlă albă ca lumina zilei! Unul mai slab de 
îngeri ar fi căzut jos sau poate şi-ar fi dat duhul de crâncena lovitură suferită. însă 
pesemne că uimirea mea a fost atât de mare, încât n-am mai simţit nici durerea şi nici 
sângele care-mi şiroia pe faţă. M-am şters la ochi cu mâneca hainei şi am privit din nou: 
aveam în faţă o stâncă de cristal curat, prin care se vedea ca prin văzduh: era un munte 
întreg de obsidian, o rocă de cristal, iar elanul pe care-l văzusem se afla într-o poiană la 
cel puţin 25 de mile de locul în care mă aflam. 

M-am aşezat pe un trunchi de copac şi l-am strigat pe Sublette. L-am lăsat să se 
apropie, ca să mă conving dacă vede ce vedeam şi eu. A voit să ochească şi el elanul. 
Dar eu l-am oprit şi i-am spus să meargă încet înainte. Şi abia când s-a lovit de stânca 
cristalină, m-am liniştit. Altfel aş fi plecat de acolo cu gândul că nu mai sunt în minţile 
mele. 

Ne-am învârtit multă vreme în jurul stâncii de cristal, dar era atât de înaltă şi 
dreaptă, fără urmă de cărare sau de săpătură pe unde te-ai fi putut strecura, încât am 
făcut calea-întoarsă fără a înţelege decât târziu că aceasta era una din minunile naturii 
acelor locuri. 

O altă minune, pe care am trăit-o cam tot în regiunea aceea, mi s-a întâmplat altă 
dată, mai târziu. Mergeam călare prin munţi, ca de obicei, după vânat. Şi eram parcă 
tot cu Sublette. Era iarna, în februarie, şi ne îngheţaseră mâinile pe hăţuri şi picioarele, 
în scările hamaşamentului. Şi, deodată, ce să vezi!? în faţa noastră, o pădure cu copaci 
verzi, iarbă şi flori de toate culorile. Iar în copaci cântau păsărele roşii, galbene şi 
albastre. Caii noştri înnebuniseră de fericire văzându-se în poiana cu iarbă verde. Dar 
mie nu ştiu ce mi-a venit, am ochit şi am tras un glonte într-una din păsărele. Pac! 
Pasărea a căzut, capul i s-a desprins de trup, dar a continuat să cânte. M-am aplecat 
înspăimântat şi-am pus mâna pe pasăre: gândiţi-vă, era de piatră! Păsările, iarba, 
copacii, totul încremenit în culori minunate, pietrificate. Sublette venea în urma mea şi 
m-a văzut, năucit, printre copaci. 

A coborât de pe cal şi scoțând cuțitul de vânătoare a început să curețe frunzele de pe 
copacii din jurul lui: cădeau la pământ ca nişte scoici marine şi se făceau praf. 

— Ce-i asta, băiete? am întrebat eu îngrozit. 

— împietrite, bătrâne, împietrite, pietrificate, mi-a răspuns. Nici de ce şi 
nici până unde mergea împietrirea, vraja aceea înfricoşătoare din jurul nostru, nu vă 
puteţi închipui. într-o zi, mergând pe acelaşi drum, aproape că ne-am pierdut în 
pădurea împietrită; era fără sfârşit. Dar în ziua aceea n- am vrut să mergem mai 
departe, de teamă să nu ne prindă seara pe drum. Făcând însă cale-ntoarsă, ne-am 
trezit aproape faţă în faţă cu un grup de indieni, care venea în goana“ mare, gata să 
se năpustească asupra noastră. Ce să facem? între soarta de a fi prinşi de indieni, 
ucişi în chinuri şi scalpaţi sau arşi de vii şi pădurea împietrită am ales-o pe ultima. Ne- 


am întors în pădure, cu indienii după noi. Am gonit cât am putut, dar tară a izbuti să 
realizăm o distanţă serioasă între noi şi urmăritorii noştri. Parcă ne blestemase o 
soartă rea, pentru că în clipa când indienii erau gata să ne ajungă, în faţa noastră s-a 
deschis o prăpastie neagră, tară fund, căreia nu i-am putut măsura adâncimea. Ne 
cuprinsese dăznădejdea, căci ocolişul prăpastiei era lung şi foarte anevoios, caii noştri 
istoviţi şi duşmanul pe urmele noastre. Aproape tară să-mi dau seama, am dat drumul 
hăţului şi am lăsat calul în voia lui. Tot n-avea rost să-l mai chinuiesc. Dar cum să vă 
zugrăvesc uluiala şi spaima mea când mi-am dat seama că bunul meu cal nu se 
opreşte şi nici nu-şi schimbă direcţia, ci o ia drept înainte, păşind sigur şi uşor pe 
deasupra abisului negru! 

Cât ai clipi, trecuse prăpastia, iar în urma mea venea Sublette încremenit pe calul 
lui, tot aşa trecând parcă prin văzduh. Când ne-am văzut amândoi pe partea cealaltă, 
ne-am uitat unul la celălalt şi, după o clipă de tăcere, privind înjur şi văzând că nu se 
întâmplă nimic, că pomii, ierburile, şi păsările sunt aceleaşi, am spus: 

— Ce-a fost asta, măi băiete? 

— Gravitaţie pietrificată, sau mai bine zis dispărută, făcută pulbere şi 
străină nouă oamenilor, cum străină ne este şi pădurea cu frunze din calcar de 
cochilii şi păsările colorate din piatră care cântă în copaci. 

— Ce vorbeşti, măi băiete, aşa ceva nu s-a pomenit! 

— Câte nu s-au pomenit, pe care sau noi nu le ştim, sau nu le ştim explica 
încă, bătrâne! întări Sublette şi, întorcându-se, îmi arătă pilcul de indieni de partea 
cealaltă a prăpastiei: 

— Vezi? Ştiu şi ei ceva, dar se tem de necunoscut, pentru ei trebuie să fie 
ţara marelui lor duh, un tărâm oprit, tabu. Putem vâna liniştiţi, dacă întâlnim ceva 
viu, dar nu cred. 

Am rămas acolo până s-a lăsat amurgul. Indienii plecaseră de mult când ne-am 
înapoiat. în zilele următoare am vrut să revenim la cărarea care urca spre pădurea 
împietrită şi spre prăpastia care o despărţea de codrul viu. Spre uimirea noastră n-am 
mai putut găsi cărarea nici atunci, nici mai târziu. 

într-o altă zi, mucoşii, cum le spunea Jim celor din Est, care nu cunoşteau 
primejdiile drumului prin prerie, care nu întâlniseră turme de bizoni, urşi înalţi cât 
casa şi nici şerpi cu clopoței, deci însetaţii aceştia de aventuri neobişnuite îl poftiră 
pe Jim să ciocnească un păhărel cu ei şi să le povestească despre păţaniile lui cu 
indienii. 

Dar Jim era plictisit. Să săturase la oraş. Se săturase de străzi, hoteluri şi 
restaurante. îi era dor de cal şi de păduri, îi era dor să asculte tropăitul îndepărtat al 
bizonilor şi ţipetele păsărilor de noapte. 

— la mai lăsaţi-mă, măi băieţi! mormăi el. Mai povestii şi voi. 

— Ei, Jim, noi n-am pățit nimic, dacă ne comparăm cu tine... răspunseră 
tinerii. Puțin, cât de puțin, dar povesteşte-ne o întâlnire a ta cu indienii Blackfoot. 

— Hai, fie! zise Jim, dar plictisul tot nu-i trecuse. Şi, după cum v-am mai spus 
şi altă dată. 

Atunci când am înfiinţat aşezarea ce-mi poartă numele „Fort Bridge”, m-am gândit să 
facem comerţ şi schimburi cu indienii, să-i apropiem de noi şi să-i mai îmblânzim. Dar 
până atunci! Prin câte am trecut. 

— Hai, povesteşte, Jim, când te-ai bătut cu ei. 

— Da, era la început de tot. Convoiul nostru străbătuse toată preria. Mulți 
au murit pe drum de oboseală, de boli, de holeră. Dar cei care am ajuns, în sfârşit, în 
California, eram căliţi. Pe drum însă, într-o seară, mi-am luat puşca şi m-am învârtit 
puţin în jurul taberei, să caut un vânat. Fără să- mi dau seama, mă îndepărtasem de 
ceilalţi, când deodată văzui o mişcare în crengile copacilor şi ceva licărind pe sus. Am 


încremenit: era lancea unui indian. Mă urmăriseră de la plecarea mea din tabără. Nu 
mai aveam scăpare: au căzut asupra mea ca un roi de lăcuste, înainte de a putea face 
vreo mişcare. M-au legat fedeleş de un pom. 

— Şi, şi? întrebară cei din Est cu răsuflarea tăiată. 

— Ei, ce şi? M-au ucis! Şi m-au scalpat! Ce mai vreţi? 

Jim îşi aprinse din nou liniştit pipa. O clipă auditorii lui rămăseseră muţi. Apoi 
izbucniră într-un râs general, în hohote. Nu s-a supărat nimeni. Toţi îl ştiau pe Jim: 
era pe atât de viteaz şi ager pe cât era de mucalit când voia să scape de pisălogi, mai 
ales de domnişorii spilcuiţi din Est. 


Bigfoot Wallace şi nucile de hickory» 
poveste din S.U.A. 


Cunoscutul luptător şi învingător în numeroase atacuri ale indienilor împotriva 
aşezărilor de imigranţi din vremea aceea, Bigfoot Wallace a hotărât, într-o bună zi, să 
urmărească un trib de indieni comanşi, care le furaseră aproape toţi caii din tabără. 
Fără să-şi dea seama că pătrunde şi înaintează prea departe în pădure, Bigfoot se 
pomeni deodată singur în apropierea unui grup de indieni, care număra 42 de 
luptători şi care se apropiau foarte repede. Bigfoot îşi făcu într-o clipă socoteala că nu 
se mai putea retrage în tabără. Şi tot aşa de repede se apucă să-şi pregătească 
apărarea. îşi legă câteva curele de piele în jurul încheieturilor de ia mâini şi picioare, 
îşi acoperi capul cu desaga groasă din piele de bizon şi apoi adună în grabă de pe jos 
nucile de hickory, care tocmai se copseseră şi se scuturaseră. Luă cu pumnul fructele 
care aveau o coajă mai tare ca lemnul şi-şi umplu cu ele pantalonii şi cămaşa, arătând 
ca un sac plin, apoi puse arma la umăr şi aşteaptă atacul. Acesta nu întârzie. Indienii 
trăgeau de aproape fără să greşească o singură săgeată. Pe unele Bigfoot le prindea 
din zbor, dar cele mai multe se înfigeau în nucile de hickory şi apoi cădeau jos. 

Călcând pe grămada ce se făcuse în faţa lui, Bigfoot se înălţase cu trei palme de la 
pământ. în cele din urmă însă, nucile de sub încheietura genunchilor şi cele de pe 
lângă subţiori tot mişcându- se încoace şi încolo lovite de săgeți, îl gâdilară atât de 
tare, încât viteazul Bigfoot nu se mai putu stăpâni şi începu să râdă cu hohote. 

Indienii, care-şi terminaseră săgețile, rămăseseră muţi în faţa țintei lor vii, care 
continua să trăiască, să se mişte şi să... râdă! Timp de o clipă ochii li se învârtiră în 
cap, limba le atârna din gură de un cot şi scoțând strigătul lor de luptă, se întoarseră 
în goană şi o luară la sănătoasa, ca un lung şir de albine, îndreptându-se spre Rio 
Grande, ce se afla la şaptezeci de kilometri depărtare. 


Colonelul Crockett şi ursul 


poveste din S.U.A. 


Celebrul colonel Crockett, Davy Crockett, cum este cunoscut de întreaga Americă, 
răpusese, cum ştiu toţi cei ce i-au citit viaţa şi faptele eroice, 105 urşi într-un an, 
ajutându-şi astfel prietenii, vecinii şi pe toţi cei ce-l rugau să le înlesnească obţinerea 
acestui vânat. Căci pe vremea aceea, carnea de urs, bună la gust, era hrana de frunte 
a coloniştilor, care-o păstrau multă vreme sărată, într-o zi frumoasă de primăvară, cu 
cer senin şi soare strălucitor, Davy Crockett îşi luă puşca şi-o porni pe lângă 


“sperie de nuci americane 


bancurile fluviului Tennesee. într-o poieniţă, el se opri să răsufle puţin şi mare-i fu 
uimirea auzind deodată un zgomot ca de tunet. Se uită în sus, cerul era fără umbră de 
nor. „Fir-aş eu să fiu!” gândi Davy, „dacă le-aş povesti băieţilor acasă că am auzit un 
tunet în plină zi de primăvară, ar zice toţi despre mine că am devenit un nătărău care 
minte de-ngheaţă apele, dacă ar îndrăzni, se-nţelege!” 

Mai trecu puţin şi iarăşi se auzi zgomotul acela ciudat pe care Davy nu-l putea 
pricepe nici distinge. Părea că vine dinspre un sicomor*€ bătrân, plin de scorburi, dar 
foarte înalt, ce se afla în apropiere. Crockett o luă într-acolo şi în clipa acea văzu un stol 
nesfârşit de rândunele luându-şi zborul dinlăuntrul copacului. „Aşa, va să zică, gândi 
Davy în sinea lui. Să mai crezi poveştile oamenilor! Unii susţin că păsărelele pleacă 
toamna şi se întorc primăvara, iar alţii că-şi petrec timpul dintre Crăciun şi Anul Nou 
între bancurile de peşti. Şi uite care e adevărul: dorm toată iarna într-un sicomor bătrân 
şi primăvara ies la lumină. Altfel, ce-ar fi căutat în copac?” 

Totuşi, curiozitatea nu-i dădea pace. Şi pentru că tocmai atunci vecinii şi lumea din 
localitatea unde trăia îl aleseseră judecător, Davy, mândru şi conştient de încrederea ce 
i se arătase, crezu de datoria lui să meargă mai departe în cercetarea lui şi să se 
convingă de cele văzute şi, să ştie mai ales dacă micile vieţuitoare nu fuseseră pricina 
vreunei stricăciuni în locurile acelea. Cu acest gând, el scoase cuțitul de vânătoare, tăie 
o tulpină subţire de copac, o sprijini de sicomorul care avea o coajă moale şi nu prea 
netedă şi începu să se urce ca un titirez întâi pe tulpina copacului tânăr, care-i slujea 
drept scară, pentru a ajunge apoi în vârful sicomorului. Acesta însă era găunos şi 
putred pe dinăuntru, aşa că, ajuns sus, te-ai fi putut uita în el. Dar când fu gata să facă 
acest lucru, tulpina pe care se căţărase Davy se rupse sub el şi rămase cu mâinile 
agăţate de o creangă şi cu capul deasupra găurii prin care puteai privi înlăuntru. în 
poziţia aceasta, Crockett îşi pierdu echilibrul şi căzu în copac cu capul înainte. Spre 
uimirea lui, se trezi în ceva moale, în care se tot înfunda: era gunoiul lăsat de stolul 
uriaş de rândunele. Văzând că se tot înfundă în gunoiul acesta molcuţ, Davy întinse 
mâinile în sus să-şi găsească un sprijin, ceva de care să se agate. Tot pipăind înjur, 
dădu peste nişte fire de păr, nici prea aspru şi nici prea mătăsos. Se înfipse cu mâinile 
în peria aceea neaşteptată şi deodată auzi un mormăit înfundat! Mai trase el de păr şi 
mormăitul se înteţi. Atunci Davy puse mâna pe cuţit. Era fără doar şi poate în tovărăşia 
unui urs, care-şi petrecea acolo lunile de iarnă, cufundat în somn. Trezit de Davy, ursul 
nu se mai simţi la largul lui şi începu să se foiască în toate părţile. Lui Crockett îi veni 
atunci gândul salvator cum să poată ieşi din interiorul uriaşului copac din care nu mai 
nădăjduise să se vadă afară. Fără multă tărăgăneală, se prinse cu amândouă mâinile de 
undul dihaniei care mormăia fără să ştie prea bine ce păţise. Dar apucându-se cu 
ambele mâini, Davy nu se simţea sigur: părul de pe fundul ursului îi scăpa când dintr-o 
mână când din alta. Atunci luă o altă hotărâre: apucă în dinţi codiţa bearcă a 
animalului, o strânse bine şi nu-i mai dădu drumul, în felul acesta era sigur: nu-i mai 
utea scăpa. La rândul său, acesta, simțind strânsoarea, şi vrând să scape de ea făcu o 
sforţare şi începu să urce înlăuntrul copacului. Era tocmai ce-şi dorise şi Davy. 

Iar pentru a iuți efortul animalului, îi mai arse câte o înţepătură cu vârful cuţitului de 
vânătoare, în partea lui moale. Bietul urs chelălăia ca un câine dar, împins şi iuţit de la 
und de gâdilatul prea puţin prietenos al cuţitului lui Davy, o pomi disperat, în sus, până 
când izbuti să iasă din copac la suprafaţă. Atunci Davy îi dete drumul şi ajunse la 

ământ cu mult mai repede decât urcase. Simţindu-se eliberat, animalul începu s-o ia la 
goană. „Ce laşitate din partea lui! Nici nu se gândeşte să mă atace!” gândi Crockett. 


ss arpore exotic, de talie igalţă, coroană 

însă din recunoştinţă şi purtare bărbătească pentru binele ce i-l făcuse, nu-l împuşcă, ci 
îl lăsă să fugă. Nu era prea sigur, dar socotea că a mai trăit încă multă vreme după 
aceea, fiindcă îl zărise, din când în când, legănându-se bătrâneşte printre copaci. 
Niciodată însă animalul nu se mai apropiase de el. în schimb, Davy Crockett s-a mai 
ales cu o binefacere de pe urma acestei aventuri. înainte de a cădea în tulpina găunoasă 
a sicomorului îl durea o măsea. Pretindea mai târziu că, după ce-şi înfipsese colții în 
codiţa ursului, durerea îi trecuse pe loc şi nu-i mai revenise niciodată. Zicea el că auzise 
de mult despre feluritele suferinţe ce se vindecau cu grăsime de urs, dar că nu-i crezuse 
pe cei care îi povestiseră despre ele. Acum însă recomanda tuturor celor ce voiau să-l 


Must gü rsp” cu binefăcătoarea grăsime. 


poveste din S.U.A. 


în vremuri de demult, pe când preria şi pământurile neprimitoare de dincolo de 
Mississippi nu erau străbătute decât de călăreții şi de văcarii îndrăzneţi, ce mânau 
nesfârşitele turme spre zările răsăritene ale continentului, unde se cumpărau 
animalele, în timpurile acelea toată vasta întindere sălbatică a acestor ţinuturi 
secetoase era patria neţărmurită a cailor sălbatici, a mustangilor. Astăzi se ştie că 
vechii locuitori ai continentului american cunoşteau calul cu treizeci de mii de ani în 
urmă. Mai apoi rasa s-a stins şi a fost reintrodusă de cuceritorii europeni o dată cu 
descoperirea Americii. De atunci calul s-a înmulţit şi a însufleţit întreaga prerie, 
trăind ca un animal sălbatic, în herghelii conduse de un cal minunat, de poveste, 
mustangul negru sau mai ales cel alb. 

Generaţii întregi de cow-boy, de vânători şi cuceritori ai Vestului sălbatic au visat 
să prindă şi să domesticească un mustang alb. în serile senine cu lună plină, 
minunatul cal putea fi văzut în fruntea tovarăşilor săi, ori singur, sus pe o creastă de 
deal, cu coama argintie în vânt, cu capul nobil ridicat în sus, cu nările fremătând, 
adevărată imagine a libertăţii, a vieţii neîngrădite de legile civilizaţiei umane. S-au 
străduit în timpurile acelea nenumărați viteji ai Vestului să prindă şi să devină 
stăpâni ai acestui giuvaer al preriei. Căci era ca o plăsmuire de vis, ca o vedenie, cu 
neputinţă de atins, oricât ai fi alergat după ea, cum de multe ori alergi, în somn, 
după o urzeală a nopţii ce se destramă în lumina zilei. în bătrâni se povestea că 
odată, unul din cei mai vajnici cow-boy ai Texasului a pus la cale o adevărată bătaie 
cu gonaci pentru a prinde mustangul alb. Se pregătiseră pentru această neobişnuită 
vână-toare o sută de călăreţi, cu cei mai buni cai din întreg ţinutul. Mustangul se 
arătase tocmai atunci, de mai multe ori, în acelaşi loc. Era un an secetos şi lipsa de 
apă gonea animalele spre rarele ochiuri unde se mai păstra câte un fir de apă, dintr- 
un slab izvor subpământean. După câteva zile de căutări, vânătorii zăriră minunatul 
animal, pe coama unui deal, nu departe de sursa de apă. Atunci porni goana, 
ăituiala necruțătoare a celor o sută de călăreţi, pe urmele calului neasemuit. Acesta 
era însă, pe cât de ager, pe atât de uimitor de chibzuit, dovedind o inteligenţă şi o 
orţă ce depăşeau pe a urmăritorilor săi. De câteva sute de ori el făcu un singur 
drum. în sus şi în jos, la întrecere cu cel mai bun din caii vânătorilor. Şi făcând 
aceste drumuri, încoace şi încolo, cu toată mulţimea după el, izbutea de fiecare dată 
să scoată câte un cal din competiţie. Părea însufleţit de o viaţă magică, de o tărie 
ermecată, dovedind puterea mai multor vieţi în a sa unică. înciudaţi, văcarii şi 
vânătorii începuseră să renunţe la urmărire. Singur, cow-boy-ul care pornise 
urmărirea nu se dădea bătut. Continuă să pândească mustangul. însă după ce-şi 
învinsese şi ultimul adversar, el se înălţă deodată şi, dintr-un salt, depăşi toate 
arele şi toate trunchiurile de copaci ce i se puseseră în cale, şi o luă la goană spre 


pădure. Cow-boy-ul îl lăsă şi aşteptă în tăcere, o zi şi încă o zi. Ştia că animalul era 
slăbit de sete şi că avea să caute apa. Aşa s-a şi întâmplat. A treia zi mustangul alb 
reapăru, căutând, cu mare băgare de seamă, ochiul de apă de la marginea preriei. 
Cow-boy-ul era ajutat de alţi doi văcari şi toţi trei aşteptau nemişcaţi în apropiere. în 
cele din urmă, învins de sete, mustangul se apropie şi cow-boy-ul îşi aruncă lasso-ul. 
Fără îndoială că singur n-ar fi izbutit să dea de hac puternicului animal: se zbătea cu 
o forţă care făcu să plesnească sforile. Atunci au intervenit ceilalţi doi şi, în cele din 
urmă, calul a fost îngenuncheat. A fost apoi dus şi închis într-un fel de grajd, 
corralul, un ţarc larg în care avea loc de mişcare, însă din care nu mai putea fugi. 
Odată ajuns acolo, frumosul animal părea a-şi fi acceptat soarta. Stătea aproape 
nemişcat, liniştit, dar nu dădea voie nimănui să se apropie de el. în zadar au fost 
încercările celor mai pricepuţi îmblânzitori de cai, bătrâni şi tineri. Mustangul 
respingea mâna omului care-i întindea hrana cea mai aleasă şi vasul cu apă 
proaspătă. O zi, şi încă o zi, şi încă o zi. A patra zi, în zori, au găsit calul alb mort, în 
colţul pe care nu-l părăsise din clipa când îl închiseseră acolo. Mustangul alb al 
preri- lor n-a acceptat nicicând să fie altceva decât făptura liberă, nesupusă frâului şi 
barierelor ce l-ar fi priponit pe Ungă locuinţa omului. El a rămas - în poveşti, în 
legendă şi în amintiri - ca simbol al libertăţii, al mândriei şi al demnităţii, pe care 
Jătn rul î PB uck pu căxuia s-a ie l-a ül mi şi ka cultivat tele un ideak 


Uuternicul Marihar norvegian 


poveste din insulele de la Green Bay, din Wisconsin şi Michigan 


De fapt, pe marinarul norvegian care a sosit în orăşelul Green Bay, la jumătatea 
secolului XIX, urcând apoi în pădurile adânci din Wisconsin, îl chema Johannes 
Bukken. Era blond şi puternic ca strămoşii lui vikingi şi venise cu o nevastă micuță, 
strălucitor de blondă, cu ochii ca cerul albastru şi sclipitori, pe care o chema Merit. 
Ştiind că John iubeşte marea şi neprevăzutele ei întâmplări. Merit îl urmase pe 
aceste noi tărâmuri, unde-i promisese că o va lua cu el le pescuit şi unde spera să nu 
mai plece multă vreme departe de ea, peste mări şi ţări. Căci cei doi soţi se iubeau. 

Când spuse norvegianului din Green Bay, care-i făgăduise de lucru, cum îl 
cheamă, omul strâmbă din nas şi-i răspunse: 

— Nu merge. Trebuie să-ţi schimbi numele. N-o să ştie nimeni aici să ţi-l 
pronunţe. O să-ţi spui mai simplu John Buck. Aşa am făcut şi eu cu numele meu. Dar 
pe nevastă-ta cum o cheamă? 

— Merit. 

— Nici asta nu-i bine. Spune-i Mary. 

John stătu puţin pe gânduri, apoi răspunse scurt: 

— Nu. în toată Norvegia şi în toată America nu există alt nume mai frumos. 
Rămâne Merit. 

într-una din zile, explorând golful Green Bay cu barca, se dezlănţui o asemenea 
furtună, încât 
valurile îi smulseră lui John vâslele din mâini - iar el nu mai putu conduce decât cu 
cârma. Vântul creştea şi mica lui ambarcaţiune părea că sare din creasta unui val pe 
cealaltă creastă. Lui John i se părea minunat, în ciuda primejdiei prin care trecea. 
Curând, zărind că se apropie de o limbă de pământ, John îşi puse toată priceperea lui 
de vechi marinar în joc, ca să izbutească să înconjoare linia aceea şi să intre în ceea 
ce credea el că trebuie să fie un golf mai adăpostit, altfel ambarcaţiunea lui, azvârlită 
de valuri la țărm, s-ar fi făcut ţăndări. în cele din urmă, vântul se mai linişti şi John se 
trezi în faţa unei mici insule, unde se vedea o luminiţă arzând într-o locuinţă. Ajuns la 
mal, norvegianul a fost întâmpinat cu strigăte de bucurie de un locuitor al acelei 


insule, de altfel singurul, care nu mai primise vizita nimănui de peste un an. 

Era un irlandez tânăr şi vesel, pe care-l chema Dennis Rafertty. El luă de îndată pe 
John de umeri şi, poftindu-l în locuinţă, îi puse în faţă o masă bogată, în timp ce-i 
aştemea de culcare. Gazda era bucuroasă ca un copil de sosirea neaşteptată a 
norvegianului. în timpul nopţii, pe care John o petrecu acolo, irlandezul izbuti să-l 
convingă că, în locul acela, se găsea mai mult peşte decât în orice parte a golfului. Şi 
astfel John se întoarse acasă, îşi luă nevasta şi se porniră să-şi facă o locuinţă nouă 
lângă cea a irlandezului. Apoi se apucară amândoi să mai taie din copacii pădurii 
pentru o grădină mare de legume, în care plantară de toate: cartofi, varză, conopidă, 
mazăre şi altele. Cei doi tineri se împăcau de minune, iar Merit, cea cu ochii ca cerul 
albastru, ţinea gospodăria. Nu le păsa de nimeni şi de nimic şi nu se simțeau singuri. 
De la un timp; soţilor Buck li se născură şi copilaşi, aşa că locul răsuna de râsete şi 
de voie bună. Din când în când, irlandezul îi juca norvegianului câte o festă, dar nici 
acesta nu se lăsa mai prejos. Apoi râdeau ca doi copii. 

într-o iarnă însă ce-i vine lui Dennis în gând? Ia un ziar şi, ştiind că prietenul lui nu 
ştie să citească în engleză, se duce la el şi-i spune: 

— Uite, John, ce scrie aici: toți cei care n-au încă cetățenia americană să 
se prezinte şerifului din Green Bay pentru formalităţi. Neprezentarea aduce după 
sine 30 de zile de închisoare. Asta te priveşte şi pe tine. Ar trebui să te duci. 

Dar cum să te duci? Se aflau în puterea iernii, pe un vânt şi un viscol care 
înspăimântau chiar şi pe un om din nord. Iar alt drum până la Green Bay nu exista, 
decât trecerea peste apa îngheţată a golfului. Dar ce să facă? îşi puse John schiurile 
şi trecu prin furtuna de zăpadă şi de gheaţă străbătând 65 de mile”. Ajungând în 
cele din urmă în faţa şerifului şi încercând să explice ce voia, fu peste putinţă să se 
facă înţeles. 

— Ce vrea omul ăsta? îl întreabă el pe grefier. Cine ştie ce crimă a comis şi a 
venit să se predea. 

în şfărşit, spre norocul lui John, izbutiră să găsească prin vecini o familie de 
norvegieni ce 
cunoşteau bine limba engleză şi-i explică şerifului pentru ce venise omul acela, 
străbătând 65 de mile pe o vreme de nu te îndurai să scoţi un câine afară. 

A urmat un hohot de râs general. Singurul care nu râdea era John. în drum înapoi 
spre casă îşi puse în gând să tacă şi să i-o coacă lui Dennis; dar mai aşteptă până sosi 
prilejul. 

Iar prilejul se ivi într-adevăr, vara, când, pe neaşteptate, sosi bătrâna mamă a lui 
Dennis, să-şi vadă fiul. între altele, ea adusese feciorului său un săculeţ de boabe de 
grâu din ţara lor. Aceste boabe îi prilejui lui Dennis o bucurie ce nu se putea închipui. 

— John, ai să vezi ce grâu e ăsta! Nu mizerabil ca cel ce creşte aici. Îl avem 
de mulți ani în Irlanda. 

Şi se apucă Dennis şi mai croi o poiană lângă locuințele lor, unde semăna grâul. De 
cum răsări şi începu să lege rod, Dennis păzi lanul de grâu auriu, ca ochii din cap. 
Pusese sperietori de ciori în toate colţurile, ba mai împuşca din când în când din ele, 
chiar şi pe alţi hoţi de boabe, întâmplători. Singurii care nu se sinchiseau de 
amenințările lui Dennis erau puii: ciuguleau nestingheriţi boabele de grâu auriu. Şi ai 
lui, şi ai lui John făceau la fel. Pe propriile sale păsări Dennis le ţinea acum închise şi-l 
rugă pe John să facă acelaşi lucru, ceea ce norvegianul făgădui. 

Dar ce să vezi? A doua zi dis-de-dimineaţă puii lui John se înfruptau iar din boabele 
mari şi frumoase. 


dota Ed rige Ea în PRAV datie, 


Cu un răget fioros, Dennis intră de-a dreptul în casa lui John şi-i spuse: 

— Dacă nu-i ţii închişi, să ştii că-i împuşc! 

— îmi pare rău, Dennis, îi răspunse John calm, am uitat să-i spun lui Merit 
să-i ţină închişi. Promit s-o fac de-acum. 

Dar când se lăsă seara şi toată lumea se culcase, John cobori încet şi trase zăvorul 
de la coteţul de păsări al lui Dennis. Doar nu-i făgăduise să se îngrijească şi de-ai lui! 

Când se trezi dimineaţa şi văzu de sus poiana de grâu din nou năpădită de păsări, 
Dennis nu mai aşteaptă, ci luă, aşa cum promisese, puşca şi începu: „Bang, bang, 
bang!” până ce ucise şase păsări iar celelalte fugiră înspăimântate. Apoi luă puii şi 
din curte îi azvârli lui John în faţă: 

— Ia-ţi-i! Ţi-am spus să-i încui... 

John tăcu şi se duse să-şi vadă de treburile lui, pe apă. La cină însă, mama lui 
Dennis îi spuse fiului ei: 

— Dennis, băiatul meu, ţi-ai împuşcat proprii pui! John le-a dat drumul peste 
noapte din coteţ. 

Turbat de furie, Dennis sări de pe loc, hotărât să-i dea prietenului o mamă de bătaie 
să-l țină 
minte. Acesta însă îl pândea la geam. 

Casa lui avea la intrare un chepeng care, ridicat, lăsa loc de coborât în pivniţă. 
John ridică capacul chepengului şi stinse lumina, iar când irlandezul năvăli furios pe 
uşă, bum, căzu în beci, iar John trase capacul la loc şi puse o greutate pe el. Degeaba 
răgea şi încerca Dennis să iasă din strâmtoarea unde se afla. De sus nu venea niciun 
sunet. Doar când se făcu ziuă, John îl întrebă pe Dennis cu o voce dulce: 

— Te-ai liniştit, Dennis? Parcă tot mai bine e în beciul meu decât iarna pe 
gheaţa golfului până la Green Bay. Nu? Promiţi că o să fii cuminte de aici înainte? 

— M-am liniştit, promit! răspunse irlandezul cercând să-şi păstreze calmul. 
Pe urmă însă îl apucă un râs în hohote, amintindu-și de festa pe care i-o jucase iarna 
prietenului său. Abia când l-a auzit râzând, John i-a dat drumul şi prietenia lor a fost 
aceeaşi ca înainte. Ceea ce nu însemna însă că irlandezul nu înscrisese pe răbojul lui 
o datorie de plătit lui John. Cu timpul, cei doi prieteni, chibzuind asupra greutăților 
pe care le aveau au ajuns să priceapă că pescuitul nu le aducea mare lucru. Dacă 
Merit n-ar fi fost atât de harnică şi bună gospodină, greu s-ar fi descurcat. în schimb, 
începuse în regiunea lacurilor o circulaţie vie: transporturi de lemn, de blănuri şi de 
minerale, care necesitau vase de transport. Cei doi prieteni au hotărât atunci să se 
apuce iarăşi de munca lor cea veche, adică să devină din nou marinari. într-o noapte, 
John hotărî să-şi facă singur un vas. Dar când se apucă să taie copaci şi să-i golească 
în interior ca pe nişte pirogi, începând construcţia unui vas de 120 de picioare, 
irlandezul îl întrebă aproape cu necaz: 

— Ce-ai înnebunit, omule? Vrei să faci o arcă a lui Noe? Credeam că te apuci 
să construieşti o barcă mare cu pânze şi când colo tu faci un schooner*?. 

— Asta mă priveşte, Dennis! Îi răspunse norvegianul ferm. Vasul Îl voi 
construi singur şi tu ai să te uiţi la mine. Aşa că dă-mi pace! 

Şi John s-a ţinut de cuvânt. A doborât singur copacii uriaşi, i-a legat între ei şi 
neavând bani pentru cuie de fier, a făcut cuie de lemn. După ce-a isprăvit scheletul 
vasului, a chemat-o pe Merit a lui să-l ajute. Ciopleau lemne subţiri pentru pereţii 
vasului pe care Merit îl ajuta să le lege împreună. Apoi John a tăiat şi a lucrat catargele, 
iar Merit a cusut pânzele şi, când a isprăvit, a lucrat şi un steag alb din rochia ei de 

mireasă, pe care a cusut o stea. Trei ani a durat strădania acestor doi soţi neobosiţi, 
care au transformat cu mâinile şi inima lor tare pădurea din jur într-un vas de o rară 
frumuseţe, care arăta, în ziua când a fost terminat, frumos şi zvelt ca o lebădă albă. 
Fusese ao muncă uriaşă, la care se înhămase un bărbat şi o femeie. în ziua când trebuia 
să-i dea drumul pe apă, John îşi privi adânc nevasta în ochii albaştri ca cerul şi, cu o 
dragoste ne țărm uită şi mai caldă ca niciodată, îi mulţumi şi-o îmbrăţişa. Apoi acceptă 
să-l ia ajutor pe Dennis, ca să ducă noua navă la Green Bay, s-o înscrie, să-i facă 
asigurarea şi să-i picteze numele. Voia s-o numească The Merit Buck ca pe soţia lui. 

Totul s-a făcut după obiceiul şi legile locului, dar când a venit momentul de a înscrie 
numele vasului, John, intimidat de necunoaşterea limbii, nu izbuti să facă jnţeles 
numele vasului de către funcţionarul care-l înregistra. în clipa aceea îi trecu prin minte 
lui Dennis gândul diabolic de a-i plăti lui John o veche datorie. Pe loc, se oferi să scrie 
el, corect, numele vasului. Dar folosindu-se de apropierea dintre cuvinte, el în loc de 
„Merit Buck”, scrise pe hârtie „The married Buck” (Ţapul însurat, sau cum se 
obişnuieşte a se spune la noi, Ţapul logodit) cuvintele Merit şi married pronunţându-se 
aproape identic, dar scriindu-se diferit. 

Agentul oficiului de înscrieri rămase o clipă uluit. Tânărul din faţa lui arăta într- 
adevăr ca o făptură bărbătească în toată puterea, dar de ce să mai scrie pe vascăe 
însurat? La urma urmei, era treaba lui. Omul legii îşi făcu datoria şi John plecă 
mulţumit în oraş să găsească un pictor bun. Când se întoarse după câtva timp în port, o 
mulţime de lume stătea şi căsca gura la vas. îl întâmpină norvegianul cu care lucrase 
când sosise la Green Bay. 

— Ai făcut un lucru bun, John. E primul vas care o să ducă mărfurile pe apele 
marilor lacuri. 

Dar la naiba, ce ţi-a venit să-i dai aşa un nume? 

— Adică ce nume? Numele nevestii mele! 

Jess începu să râdă în hohote. 

— Numele nevestii! Măi omule, tu nu ştii că married buck înseamnă țap care 
şi-a găsit perechea? Ce, aşa greu ţi-a fost să-ți găseşti o nevastă, ca să scrii aşa ceva pe 
vasul ăsta minunat? 

Atunci John simţi cum îl sugrumă mânia. Se întorse la Dennis: 

— Excrocule, ai scris numele greşit!... 

— L-am scris cum se pronunță! făcu Dennis spăşit. 

— Ştii foarte bine că l-ai scris greşit! tună John cu fulgere în priviri. 

— O fi aşa, pesemne că m-am lovit prea tare la cap când am căzut în pivniţa 
aia a ta, John - ți- aduci tu aminte? - şi m-oi fi prostit atunci. 

— O să-i schimbi imediat numele, strigă John. Chiar acum! 

— Eşti nebun, John. Nu-ţi dai seama câţi bani te costă şi câți te vor costa 
schimbarea asigurării? Lasă-l aşa un an şi, când reînnoieşti asigurarea, faci şi 
schimbarea de nume. 

John tăcu, lăsând capul în pământ. Dar vasul lucra bine şi din plin, ducând mărfuri 
peste mărfuri de-a lungul marilor lacuri, în porturi însă lumea arăta cu degetul spre 
numele vasului. 

— Ia uită-te la căpriorul acela frumos şi tânăr. Vrea să se ştie pretutindeni 
că e însurat! Şi urmau râsetele care-i străpungeau inima lui John. Dar aşa a navigat 
un an pe marile lacuri. 

însă o dată, în septembrie, în timp ce aducea o încărcătură de sare de la Cleveland 
la Port Huron s-a iscat o furtună cum nu trăiseră marinarii cei mai încercaţi niciodată 
în locurile acelea. Vântul părea să se încăpăţâneze să azvârle vasul cu orice preţ spre 
ţărmul stâncos de la Detroit. Valurile se izbeau ca nişte tunete de rocile înalte ale 
țărmului. John socotea vasul pierdut, pentru că orice val uriaş din acelea îl putea 


zdrobi de stâncile țărmului. Deodată vasul s-a ridicat până sus în vârful unei creste, 
de părea suspendat în aer. Apoi a coborât luând vasul cu ea şi depunându-l dincoace 
de stânci, în mijlocul unei mlaştini acoperite cu ierburi acvatice, unde a rămas 
înţepenit. John îl privea mut de durere: vasul zăcea deja îngropat în mâl. Până şi 
steagul alb din rochia de mireasă a lui Merit era noroit. Nu era alt viitor pentru 
schoonerul acesta construit cu atâta trudă de mâinile a doi oameni decât înfundarea 
lui înceată, dar sigură, în mocirla din jur, înţesată de şerpi şi ierburi marine, care 
aveau să-l acopere curând. 

Şi stând aşa şi privind cum i se ducea opera, John era mai puţin îndurerat de 
pierderea vasului decât de amintirile care legau schoonerul de viaţa lui, de dragostea 
soţiei. Ea nu se cruţase nicio zi, trei ani de-a rândul, ca să-l ajute să scoată din 
pădurile întunecate cu arbori ca arcadele unor biserici gotice, o operă minunată 
făurită de mâinile lor. în orele acelea deznădăjduite, fiecare lemn din construcţia 
vasului îi amintea devotamentul şi curajul soţiei sale, care-l ajutase să-şi realizeze 
visul. Şi iată visul: o pradă a mocirlei nemiloase care înghite şi acoperă tot. Dar nu. 
Trebuia să existe o cale de scăpare. John începu să cerceteze cu mare luare aminte 
insula de mâl care-i îngropase vasul. Şi-atunci zări cum trece prin fundul noroiului 
vâscos un fir de apă curgătoare. în ziua aceea John a pornit la oraş şi a adus cu el, la 
întoarcere, frânghii şi lopeţi. Apoi, după ce săpă un fel de canal în faţa vasului, 
muncind o lună în fruntea întregului echipaj şi chiar mai mult decât toţi, ei izbutiră să 
împingă vasul pe linia firului de apă care se vărsa în lacul Erie. Nu-l despărţea de lac 
decât o dună de pământ prin care John croi drum schoonerului, într-o altă lună. Vasul 
avansa palmă cu palmă, tras de frânghii. 

Şi într-una din zile, se înfăptui minunea: vasul izbuti să ajungă în marele lac Erie. 

Ziua aceea i se păru lui John cea mai însemnată din viaţa lui. Era sugrumat de 
emoție. Dar n-a pierdut prilejul să-i strige lui Dennis: 

— Am salvat vasul şi i-am salvat şi numele. îl va chema ca pe iubita mea, 
Merit. Anul a trecut, societatea îmi va plăti despăgubiri şi-l va înregistra „Merit 
Buck”. Nimeni nu merită mai mult ca ea cinstirea aceasta. 

în ziua când au ajuns în apele insulei Chember, Merit zări vasul de departe. Luă 
copilul cel mai mic în braţe, iar ceilalţi doi, o fată şi un băiat, alergară să-şi întâmpine 
tatăl, revenit după un an. Cuprinzându-i pe toţi trei, lui John nu-i venea să le mai dea 
drumul. 

De atunci John şi Dennis şi-au jurat să nu-şi mai joace feste. Ani îndelungaţi au 
plutit pe marile lacuri, aşa cum nădăjduise John, numele schoonerului slăvind-o pe 
Merit şi amintind oamenilor ce făcuseră doi oameni care se iubeau şi care 
transformaseră arborii uriaşi ai pădurii într-o corabie minunată. 


RS-RA/SASRISlge a douăsprezecea 


poveste din Illinois şi Missouri 


în vremuri străvechi, se aflau de la Detroit la Vincennes, la vest de Mississipii, pe 
tot drumul spre New Orleans, în statele care azi se cheamă Illinois şi Missouri, o 
mulţime de orăşele supuse regelui Franţei şi în care trăiau imigranţi francezi. Aici 
oamenii ţineau sărbătorile din ţara de 

Odată, într-unui din aceste orăşele, care se numea Cahokia, lumea se pregătea 
pentru revelion. Era obiceiul ca tineri mascaţi să vină înainte de miezul nopţii, la 
uşile oamenilor, să le facă urări şi să fie poftiţi să guste din felurile cele mai alese pe 


care gospodinele le pregăteau cu multă vreme înainte. 

Una din casele cele mai frumoase ale înstăritului gospodar Florian era şi ea în 
sărbătoare. Căci, în afară de bunăstare, tatăl şi mama Florian aveau o fată frumoasă, 
rumoasă foc, pe Louison, tocmai bună de măritat. Bătrânul Florian îşi şi ochise un 
ginere. Era Gwen Malhon, băiat cuminte, aşezat şi strângător, care tare îi plăcea 
tatălui Florian, dar care, din păcate, nu era pe inima fetei. Aceasta cunoscuse într-o 
ună zi un tânăr înalt, îmbrăcat în haină albă, cu beretă roşie şi cu cingătoarea 
negustorilor de piei preţioase. Vesel şi nepăsător, necunoscutul venea de undeva din 
nord şi oamenii spuneau între ei: „Băiatul ăsta e în stare să sucească minţile oricărei 
ete.” Şi aşa era. Frumosul Beaurain îşi putea alege orice fată ar fi voit din Cahokia. 
Lui însă îi plăcuse de la început, fata cuminte, cu ochi migdalaţi a domnului Florian. 
însă domnul Florian nici să audă de aşa ceva. 

Chiar în noaptea aceea de revelion, când Louison se gândea cu tristeţe la 
ermecătorul ei iubit, care de la un timp dispăruse din oraş cu o trupă de actori, chiar 
în noaptea aceea, tatăl ei o sâcâia: 

— Să ai grijă, fată, dacă vine Gwen acum la uşa noastră, să-l primeşti cum 
se cuvine. E un băiat foarte cumsecade, care-ţi va fi un bun bărbat. 

— Nici nu mă gândesc, tată! sări fata cu lacrimile în glas. Şi mama ei 
adăugă: 

— E urât şi fricos ca un pui de găină: dacă sufli pe el zboară cât colo. 

— Voi, amândouă să vă vedeți de treabă, se burzului tata Florian. în casa 
asta eu poruncesc şi ştiu ce trebuie făcut. 

în clipa aceea, voci vesele se auzeau la poartă, tinerii veneau pentru tradiționalul 
guignolee, băutura dulce de cireşe, cu care oaspeţii erau primiţi de anul nou. 

Bătrânul Florian se grăbi să poftească musafirii, bănuind că se afla printre ei şi 
Gwen. într- adevăr, sub una din măşti se ascundea faţa rotundă şi urechile clăpăuge 
ale tânărului Gwen. Acesta nu pierdu prilejul să strângă cu căldură mâna fiicei 
domnului Florian şi să-i şoptească la ureche: 

— Vom dansa peste şase zile la bal, unde-ţi voi aduce ca dar... însă n- 
apucă să-şi termine vorba, căci fata îşi trăsese repede mâna, temându-se ca tânărul 
să nu spună mai mult. Apoi dispăru în bucătărie. 

După ce au fost ospătaţi din belşug cu toate bunătăţile şi au băut tradiționala 
băutură de cireşe, tinerii mascaţi îşi luară rămas-bun, ca să mai colinde şi pe la alte 
case. 

Ziua balului se apropia. Era balul anului şi se dădea în oraş, în sala mare a 
primăriei, cu mare alai, căci era balul celei de a douăsprezecea nopţi, noaptea celor 
trei crai. Cu acest prilej gospodinele oraşului coceau o prăjitură uriaşă, în care se 
băga un inel. Tânărul care găsea inelul îşi putea alege regină orice fată voia: era a 
lui. 

Tot orăşelul era în sărbătoare. Singură fiica soţilor Florian aştepta cu inima 
strânsă balul celei de a douăsprezecea nopţi. Nu ştia unde dispăruse Beaurain, care 
era totdeauna gata s-o ia pe cărările necunoscute ale marilor peripeții. în 
deznădejdea ei, fata căută un indian, care le era credincios, şi-l trimise repede să-l 
caute pe Beaurain şi să-l cheme de îndată. Căci fata se temea că în noaptea balului 
Gwen avea să-i ceară mâna. Indianul plecă, dar ziua balului sosise şi de Beaurain nici 
urmă. 

Aproape plângând, fata se găti şi însoţită de părinţii ei porniră spre sala frumos 
luminată şi împodobită cu ghirlande şi panglici, unde se făcuseră toate pregătirile. 
într-un colţ era aşezată prăjitura uriaşă, care ascundea inelul mult râvnit de tineri. 
Tata Florian era vesel: de la uşă îi întâmpinase Gwen, care nu ştia cum să se poarte 
mai duios cu viitoarea lui soţie, căci în buzunar adusese inelul de logodnă pe care 


voia să i-l dăruiască. 

Dar Louison făcu ce făcu şi o scăpară din ochi. Se ascunse în mulţime, folosindu-se 
de toate coloanele sălii, îmbrăcate în mătăsuri, numai pentru a nu rămâne singură cu 
Gwen. 

Se întâmplă însă atunci un lucru ciudat. Toată lumea aştepta să se deschidă dansul dar, 
spre uimirea tuturor, în sală nu se afla niciun violonist după cântecul căruia să se poată 
dansa. Bărbaţii 

ieşiră afară, căutară un violonist şi, deşi orăşelul avea o mulţime, părea că-i înghiţise 
pământul pe toţi. în sala de bal se strecură nerăbdarea, ba chiar îngrijorarea. De 
unde o vioară şi un violonist? Se apropia miezul nopţii şi atunci, Gwen, cel mai dornic 
să-şi ia fata la dans, ţâşni afară în căutarea artistului mult dorit. Străbătu oraşul 
întunecat, căci luna nu se vedea încă, şi ajunse la malul fluviului. Lângă mal, într-o 
barcă, un pâlc de tineri râdeau şi se veseleau, iar lui Gwen i se păru că aude sunetul 
unei viori. Fără să mai aştepte o clipă, el se duse la mal şi strigă: 

— Domnule, domnule violonist, te rog, te rog în numele dansatorilor celei 
de a douăsprezece nopţi să ai bunătatea să vii să ne cânți. Altfel nu se poate ţine 
serbarea. 

Din mijlocul pilcului vesel de tineri se ridică atunci un ins cu o figură lungă şi care 
purta pe umeri o mantie neagră. 

— Cu mare plăcere vă urmez îndată. Şi o să vă cânt! Ba ce-o să vă mai cânt! 

Cu aceste cuvinte, străinul sări la mal şi apropiindu-se de Gwen acesta încremeni: 
în faţa lui se înălța o siluetă tară sfârşit, slabă, îmbrăcată în negru, cu cizme negre în 
picioare. Dar faţa! Gwen se cutremură. Omul avea un păr ca focul, ce-i stătea pe cap 
ca o coamă, nişte mustăţi lungi, ale căror capete îi ajungeau până la bărbia ascuţită 
şi îndoită în sus. Când îi privi în ochi, bietul Gwen simţi că-i clănţăne dinţii: ochii 
străinului aveau o strălucire atât de ciudată, ironică şi fulgerătoare în acelaşi timp, 
încât de aproape nu-l puteai privi în faţă. Cu inima cât puricele, sărmanul Gwen 
gândi: „Parcă ar fi diavolul”, şi încearcă să se îndepărteze cât mai repede, dar 
străinul îl urma cu paşii lui lungi, tară să-l slăbească. „Acum fie ce-o fi”, îşi spuse 
Gwen, încercând să-şi facă puţin curaj. Când ajunseră la sala balului, străinul intră şi 
toţi cei de faţă încremeniră văzându-l cum arată. Dar străinul înainta încet şi se aşeză 
pe un butoi lângă prăjitura minunată. Cei ce se aflau în jur se retraseră neliniştiţi. 
Nu-şi păstră locul decât Louison. Străinul o privi adânc, apoi se ridică şi, tară să mai 
aştepte ceremonia, tăie o felie din prăjitură şi-l pofti pe străin să mănânce. 

Străinul luă felia şi... minune! în mijlocul ei se afla inelul. 

Şi, tară să mai aştepte nimic, căci lumea începuse să murmure, străinul se apucă 
să cânte. Dar cântec era acela sau ce? Fără să ştie ce se întâmplă, toată sala începu 
să joace: tineri, bătrâni, domnul şi doamna Florian, bunicile care însoțeau nepoatele, 
bunicii care nu mai jucaseră de ani şi ani de zile, nimeni, dar nimeni nu-şi putea 
stăpâni picioarele. Ele se mişcau împotriva voinţei lor, purtându-i într-un ritm cu 
adevărat drăcesc. Gwen juca singur, în mijlocul sălii, căci picioarele îl împiedicau să 
ajungă la Louison, singura care şedea nemişcată lângă violonist. 

„Doamne, de-aş ajunge până la biserică să aduc puţintică apă sfinţită, să stropesc 
sala”, dar picioarele îl purtau mai departe, în ritmul unei muzici turbate, care nu 
dădea nimănui răgaz nici să răsufle. Până şi bătrânul preot al orăşelului simţea cum i 
se mişcă picioarele sub sutana neagră. 

Apoi, timp de o clipă, violonistul se opri: 

— Inelul e al meu şi fata de lângă mine e aleasa şi regina mea, strigă el. 

— Iar eu sunt a lui! îi răspunse Louison. 

în zadar voia Gwen să strige, în zadar voia domnul Florian să se apropie de străin, 
nu puteau: muzica viorii vrăjite îi ducea în altă parte. Lumea era aproape să-şi dea 


duhul şi atunci tinerii care-l însoţiseră pe violonist se răspândiră în sală şi până să se 
dumirească cineva, lumina candelabrelor era stinsă. Se făcu atunci o învălmăşeală de 
nedescris. Oamenii se năpusteau unii peste alţii, se călcau pe picioare, până când 
vreo doi bărbaţi izbutiră să aprindă luminările. Şi atunci ia-l pe violonist de unde nu-i! 
Dispăruse cu Louison şi cu grupul de tineri care-l însoţiseră. Ca un nebun, Gwen o 
apucă pe străzile care străluceau acum în lumina plină a lunii. în drum, văzu o 
pereche de mustăţi false pe jos şi atunci îl fulgeră gândul că diavolul de cântăreţ nu 
era altul decât hoinarul de Beaurain, care-i furase logodnica. La capătul puterilor, 
ajunse la malul apei. Dar grupul de tineri se urcase de mult în barcă şi cântecul lor se 
auzea departe, pe malurile fluviului sub razele lunii. 

Din ziua aceea nu s-a mai ştiut nimic de Louison. Singură doamna Florian făcea din 
când în când o călătorie, ea ştia unde, când soţul îi era plecat după negustoria lui. Şi 
de câte ori se întorcea de unde plecase, doamna Florian era zâmbitoare şi mulţumită. 


Bătrânul Johnny Appleseed» 


poveste din Ohio, Indiana 


La începutul colonizării Vestului, adică în primii ani ai secolului al XIX-lea, o mulţime 
de imigranţi, sosiți pe pământul Americii, porneau din Est cu căruţe mari cu coviltir, aşa 
numite vagoane, treceau munţii Alegani şi ajungeau până la orăşelul din case de lemn, 
care pe vremea aceea era Pittsburgul. Aici se îmbarcau pe şalupe mari, cu care se 
făceau transporturile de-a lungul fluviului Ohio. Şi se aşezau apoi în regiunile aproape 
complet sălbatice: Ohio sau Indiana. Aici ajungeau curând să fie atacați de indienii care- 
şi vedeau pământurile ocupate de feţele palide, cum le spuneau ei europenilor. Cum 
locuinţele ridicate în grabă, din trunchiuri de copaci, erau rare, semănate ici colo, la cel 
mai mic semn de apropiere a războinicilor indieni, noii locuitori îşi luau în grabă familia 
şi ce mai apucau, le încărcau în căruţe şi porneau să se aciuiască pe lângă o aşezare 
întărită cu un număr mai mare de locuitori, unde se simțeau în siguranţă. 

în vremurile acelea grele, de pionierat, s-a ivit în regiunea Ohio un bătrân ciudat, 
înalt, ciolănos, cu o tufă mare de păr negru pe frunte şi bărbos. Era neînchipuit de 
curios îmbrăcat: umbla aproape totdeauna cu picioarele goale, fără să se teamă de 
şerpii veninoşi, care mişunau pe jos în ierburi şi de care toţi se fereau purtând ghete şi 
gleznele legate în piei. Ca îmbrăcăminte nu avea de obicei decât un sac de cafea gol 
tras peste cap, iar în loc de pălărie, un fel de tigaie subţire, în care-şi fierbea şi 
mămăliga. 

— Johnny, îi spunea câte un locuitor, părul tău o să-l atragă până la urmă pe 
vreun indian. Ce scalp frumos ar face din el şi l-ar atârna la uşa cortului. 

Dar Johnny râdea cu toţi dinţii lui laţi şi albi: 

— Inima mea e curată sub cerul acesta şi nimic nu mi se va întâmpla, căci 
întreg văzduhul mă apără. 

Pentru că omul acesta neobişnuit ştia că pe toată întinderea aceea de păduri virgine 
el era singurul american care putea merge unde voia, fără să fie vreodată atacat de un 
indian. Căci toţi ştiau un lucru: Johnny nu voia de la ei nicio palmă de pământ. De fapt, 
Johnny nu voia să aibă nimic al său. Cu tigaia în cap, îmbrăcat într-un sac, cutreiera 
pădurea vorbind la fel de prietenos cu indienii ca şi cu albii sau cântând de răsunau 
codrii: 

Cu desaga în spate, oriunde mă duc. 

Am seminţe în ea şi le semăn pe loc, 

Apoi vine cerul cu soare şi ploaie 

Şi face sămânţa să devină floare! 


într-adevăr, pe Johnny îl chema de fapt John Chapman. Dar nimeni nu-i mai cunoştea 
numele adevărat, căci toată lumea îi spunea Appleseed. 

Porecla i se prefăcuse în nume, căci în desaga lui bătrânul purta totdeauna 
seminţe de măr, pe care le aducea de departe, din Pennsylvania, de la teascurile 
unde se făcea cidrul. Cu ani în urmă plecase şi el din Massachusetts, trecuse Aleganii 
şi ajunsese în Ohio. Aici însă copiii se plângeau mamelor de acreala şi amăreala 
prunelor şi a merelor sălbatice, de lipsa fructelor bune. 

Şi într-o noapte, Johnny zice-se că a avut un vis minunat: i s-a arătat o grădină plină 
de arbori cu mere roşii şi înmiresmate, ce înconjura o cetate de o frumuseţe divină. 
Nişte făpturi ca zânele din poveşti purtate de nori, însă cărora el nu le putea vedea 
chipul, i-au şoptit că aceasta era datoria lui pe pământ: să planteze merii dulci şi 
parfumaţi în sălbaticul Vest. 

— E bine să te bucuri de măr, şi de mere se vor bucura oamenii vestului, 
striga Johnny în gura mare. Când găsea câte o poiană în pădurile neuitate prin care 

trecea, se oprea, cerceta locul şi, dacă 

pământul i se părea negru şi mănos, el îngenunchea şi punea seminţe de măr. Apoi 
înconjura locul cu un găr-duleţ de nuiele, ca să fie apărat de animale sau de neştiutori. 
El ştia că într-o bună zi se vor ivi în acele locuri oameni care-şi vor aşeza locuinţele pe 
lângă livezile sădite de el. Noaptea, Johnny şi-o petrecea fie într-o peşteră, fie într-o 
scorbură de copac. Adesea, capul lui cu coama neagră se putea vedea în tabăra unor 
indieni, unde scotea gloanţe sau schije din trupurile luptătorilor, le spăla rănile şi-i 
ajuta să-şi dobândească sănătatea. Indienii îl respectau, socotindu-l un vraci puternic şi 
chiar în timpurile acelea de grele ciocniri cu albii ei îl lăsau să-şi vadă liniştit de drum. 

Apoi Johnny a socotit că o altă datorie a lui era să-i avertizeze pe albi când afla 
sau presimţea atacul unor indieni asupra locuinţelor pierdute în acele locuri pustii, 
atunci apărea noaptea din desişul pădurii la uşa locuitorilor şi începea să strige cu 
glas tunător: 

— Lumina cerului îmi dă ochi să văd şi urechi să aud! Dar cei din casele de 
lemn înţelegeu noima vorbelor sale, săreau din culcuşuri şi porneau în căruţe spre 
locuri mai fericite. Până să plece, însă, vajnicul paznic al liniştii lor, dispăruse, să 
vestească primejdia la o altă locuinţă: 

— Domnul mi-a poruncit să suflu în trâmbiţă în pustiul acesta, căci focul vine 
în urma mea odată cu cetele cerești. 

Şi oamenii îl înțelegeau, fugeau şi-l binecuvântau pe cel ce veghea asupra vieţii lor. 
în zilele acelea negre, Johnny nu ştia ce e odihna, nu se oprea nicăieri, nu primea 
mâncare până ce nu vestea tuturor celor ameninţaţi primejdia. 

A venit apoi sângeroasa bătălie de la Tippecanoe. Printre gloanţe şi săgeți, 
tomahawkuri“ şi baionete, morţi sau muribunzi, Johnny îşi croia drum, nu pentru a 
lupta, căci el nu ucisese în viaţa lui nicio muscă, ci pentru a scoate răniții de pe câmpul 
de luptă şi a-i trage în spatele liniilor. 

Două gloanţe l-au nimerit atunci pe Johnny în piept. Dar pe locul acela, în dreptul 
inimii, el purta drept talisman Biblia, care l-a ferit de moarte, aşa cum îl ajutase să nu 
deznădăjduiască şi să trăiască în viaţă. El o ştia pe dinafară, dar de câte ori era la 
ananghie, el sau alţii înjur, o deschidea şi căuta în paginile ei sfatul sau gândul 
liniştitor, care-l ajută pe om să treacă peste clipele grele. 

Odată se afla într-un sat de indieni shawnee şi-i făcea un arc mic unui băieţel de 
indian. Când iată că se iveşte un grup de războinici, cu o fetiţă subţirică, care nu 
avea mai mult de patru ani şi care plângea de ţi se rupea inima. 

— Mary! strigă bătrânul Appleseed, căci cunoştea bine copilul. 

Indienii o găsiseră departe de casă şi o luaseră cu ei. Dar, în tot timpul acesta, fetița 
nu încetase să plângă, astfel că bărbaţii veniseră în sat s-o dea pe mâna femeilor. Fetiţa 
tot n-a încetat să plângă noaptea întreagă şi atunci, neştiind ce să mai facă, indienele 
au trimis după Johnny. 

Acesta a venit, a luat fetiţa în braţe şi a început să-i cânte încet, încet o melodie 
despre pomi şi flori, până ce copilul a adormit. De atunci ea a rămas în grija bătrânului. 
Dar întâmplările războiului şi ciocnirile dintre tabere nu luau sfârşit. La capătul zilei, 
indienii aduseră alţi câţiva prizonieri, pe care-i întinseră jos şi-i legară cu braţele şi cu 
picioarele de câte un ţăruş bătut în pământ. Când veni rândul celui din urmă, cel mai 
vesel şi nepăsător dintre toţi, Johnny exclamă: 

— Să mă bată Domnul, uite-l pe Daniel Boone! Nu eşti tu? 

— Sigur că sunt. Şi pe cine văd? Johnny Appleseed în came şi oase, ce 
bucurie pe mine! strigă prizonierul, care era unul din cei mai vajnici oameni ai 
pădurilor din Ohio, cunoscut la mari depărtări pentru cinstea, hărnicia şi priceperea sa. 

Dar când cei doi voiră să se îmbrăţişeze, marele şef indian, Peştele Negru, îl opri pe 
Johnny: 

— Hei, nu ţi-e îngăduit, Johnny, el încă nu e indian! Dar a doua zi dis-de- 
dimineaţă când se trezi, ce-i fu dat lui Johnny să vadă? Daniel se afla îngenuncheat în 
faţa unui indian care-i smulsese fir cu fir tot părul blond de pe cap şi nu-i lăsase decât 
smocul de pe cărarea din mijloc, adică scalpul aşa cum îl purtau indienii. 

— O plăcere să ți se smulgă fiecare fir de păr! striga Daniel. 

După aceea Johnny văzu că omul fu ridicat pe sus şi dus la râu unde femeile îl 
dezbrăcară şi începură să-l frece cu periile, ca să-i scoată din trup tot ce era străin. 
După această ceremonie, el primi o haină splendidă de mătase, o coroană cu pene şii 
se făcu cinstea de a fi adoptat de trib. Pe ceilalţi prizonieri, indienii îi trimiseseră la 
comandamentul englez. 

— De aici înainte, numele tău este Marele Porumbel, îi spuse Peştele 
Negru. De acum eşti de al nostru. Tribul meu ţi-a făcut o mare cinste. 

Şi războinicii îi urară bun venit, trecându-i şi lui marea pipă a frăţiei sau a 

păcii, carefăcea 
înconjurul cercului. în noaptea aceea, în timpul serbării recoltei şi a ceremoniei 
ofrandei către zei din aurul spicelor grele, Johnny îi şopti lui Daniel: 

— Nu fi speriat. Te voi ajuta să scapi, cum a fost şi un alt Daniel, cu 

mulţi ani 


urmă. 

Daniel Boone râse: 

— Nu-ţi face griji, Johnny. Am o familie în Kentucky şi cred că o s-o 
şterg de aici cât pot de repede. 

în ziua următoare, cu blândeţe şi stăruinţă, Johnny izbuti să-i convingă pe indieni 
să-i vândă pe Mary, oferindu-le cei doi dolari pe care-i avea şi apoi plecă de îndată cu 
etiţa. 

Nu s-au oprit nicăieri decât la locuinţa părinţilor ei, care plângeau cerniţi, crezând-o 
ierdută. 

— Mare bucurie vă aduc! tună la uşă vocea de trâmbiţă a lui Johnny şi într- 

o clipă Mary se afla în braţele mamei ei. La câteva luni după aceea, Johnny îl întâlni 
e Daniel Boone. Indienii îl lăsaseră să vâneze singur în pădure şi după ce-l 
supravegheaseră un timp îl lăsaseră liber, iar tânărul luase drumul casei, la cel dintâi 
rilej. 

— I-am spus eu, striga Johnny, că va fi cu el cum a fost cu celălalt Daniel: 
dacă ţi-e dat, scapi şi. Din groapa cu lei! 
Războiul dintre englezi şi indieni se terminase, aşa că Johnny îşi reluă ocupaţia cea 
veche: punea seminţe de măr pretutindeni şi era fericit. Nu era bătrânul nicăieri mai 
ericit decât umblând prin pădure, unde toate animalele îi erau prietene, pentru că 
Johnny nu purtase niciodată o puşcă şi nu omorâse nicio vietate. Veveriţele, cu 
codiţele în vânt, coborau din copaci şi mâncau nuci din mâna lui, iar el stătea de 
vorbă cu ele. Dacă fluiera, sticle ţii veneau şi i se aşezau pe umăr, iar cocoşii de India 
se strângeau în stoluri mari în jurul lui. Până şi pitpalacii cei temători coborau de pe 
dealuri trăgându-şi cozile prin iarbă, până ajungeau la el. Odată, indienii l-au văzut pe 
Johnny aşezat pe un trunchi, stând de vorbă cu O ursoaică mare şi cafenie, care 
sprijinită pe picioarele de dinapoi, cu ursuleţii lângă dânsa, îi asculta cu atenţie 
oveştile, căci el o trimitea să caute nuci bune jos în vale. lepuraşii se ţineau după 
dânsul prin iarbă, împreună cu alţi pui de animale ale pădurii, acoperiţi cu blăniţe 
tărcate. Atunci bătrânul trebuia să strige la ei, ca să se întoarcă la vizuinile lor. 

— Este ca bunul Francisc, fratele mai mic al fiarelor şi al păsărilor, aşa 
spuneau noii ocupanţi ai acelor ţinuturi sălbatice, cu dragoste şi admiraţie. 


Din când în când, ca să câştige câţiva bănuţi, Johnny se oferea să le repare 
gospodarilor oalele şi uneltele casnice stricate. Toţi îl primeau cu bucurie şi cei mai 
veseli erau copiii, căci ştia să le spună poveşti din viaţa animalelor şi să-i înveţe pe 
băieţi cum să-şi facă fluiere din lemn de salcie. 

Dar cele mai dragi îi erau lui Johnny fetiţele. Pesemne că ele îi aminteau copila pe 
care o iubise demult, demult, în tinereţe. Era frumoasa Sarah Crawford, care avea să- 
i fie soţie şi care murise în ziua nunţii lor. O îngropase în rochia de mireasă. Ea fusese 
cea care-i dăruise Biblia pe care o purtase toată viaţa lângă inima lui. între filele ei se 
aflau presate petalele unor flori de măr pe care iubita i le dăruise în zilele acelea 
fericite. Pe urmă, Johnny îşi luase desaga şi-şi împlinea menirea care i se arătase 
atunci într-un vis, să umple vestul sălbatic cu roade dulci şi parfumate de măr. 

Dar când se oprea la o casă şi-şi petrecea timpul cu copiii, nu i se întâmpla 
niciodată să nu găsească pe fundul desagii sale din piele de căprioară câte o bucăţică 
de stambă colorată pe care o dăruia fetiţei gazdelor. Aceasta fugea repede în casă şi- 
şi aducea păpuşa, de obicei un cocean de porumb, care avea pictată o faţă cu ochi, 
nas şi gură şi căreia fetiţa îi cosea repede o rochiţă din peticul colorat primit de la 
Johnny. Seara, întreaga familie se aduna în jurul mesei. Şi Johnny nu începea să 
mănânce până ce nu vedea că toată lumea are farfuria plină. Pe urmă se întindea în 
faţa 
focului şi întrebându-şi gazdele: „Vreţi să auziţi câte ceva din tăriile albastre?” el 
începea să le citească din Biblie. Iar când flăcările din cămin scădeau şi se 
stingeau încet, îşi punea desaga sub cap şi dormea aşa până dimineaţa. 

Când lumea îl întreba pe Johnny cât să-i plătească pentru pomii pe care-i dăruise 
acelor locuri, el răspundea simplu: 

— Oh, daţi-mi o haină sau nişte pantaloni sau orice altceva de care n-aveţi trebuinţă. 

în felul acesta strângea lucrurile cele mai ciudate. Vara umbla îmbrăcat cu sacul 
de cafea. Iarna, cu câte o haină veche militară, sau cu vreo îmbrăcăminte de mătuşă 
ătrână, în care semăna cu o sperietoare de ciori. Iar în privinţa pantalonilor, i se 
întâmpla să apară cu un crac de o culoare şi cu altul de alta. Şi tot aşa cu încălţările, 
când le avea; purta într-un picior o gheată şi în celălalt un mocasin. 

De multe ori lumea îl vedea sosind în sat urmat de câte un lup cenuşiu, pe care-l 
scosese dintr-o capcană sau cu câte o căpriţă sălbatecă, ce-l aştepta să iasă din 
răvălia sau din locuinţa unde intrase. 
Cu timpul însă, mici orăşele începură să se înalțe prin locurile pustii pe care 
Johnny le străbătuse ani şi ani de-a rândul. Acoperişuri de case, şcoli şi biserici 
străluceau acum în pustietăţile de odinioară şi în văzduhul limpede străbătea cornul 
vesel al şefului de poştă, care-şi conducea echipajul spre Vest, oprindu-se la câte un 
han. Atunci Johnny socoti că misiunea i se împlinise pe aceste meleaguri şi că trebuia 
să se mute mai departe, spre locuri încă pustii, unde aşezările albilor erau încă rare. 
Şi mergând mai departe spre vest, Johnny s-a stabilit în Indiana. Străbătând vechile 
drumuri ale indienilor, a ajuns în ţinuturile mlăştinoase, unde coloniştii vânau 
animalele sau le prindeau în capcane, pentru comerţul cu blănuri. Aceştia trăiau pe 
mici insule, sub acoperiş de lemn, în preajma întinderilor de trestii. Urmând cărările 
care duceau spre mlaştinile Kankakee, bătrânul asculta ţipetele sutelor de păsări 
care se chemau prin încrengăturile verdeţurilor din jur, apoi le vedea luându-şi 
zborul ca un nor ce-şi aruncă umbra pe covorul de verdeață ce acoperea mlaştina. lar 
primăvara, Johnny privea, cuprins de feeria acelor clipe, cum coboară lebedele ca un 
nor alb, apoi miile de gâşte şi rațe sălbatice, căzând parcă din cer, să-şi petreacă vara 
în mlaştinile acelea. Veneau la rând minunatul bâtlan albastru şi cocorii, cu 
picioarele lor lungi, care cutreierau mândrii apa şi-şi începeau dansul nupţial. 
Cu nesfârşită bucurie, Johnny privea jocul acestora, apoi pe al gâştelor sălbatice şi 


al rațelor ce-şi făceau cuiburile şi, mai pe urmă, jocul puişorilor care mergeau 
rostogolindu-se şi se căzneau să-şi redobândească culcuşurile plutitoare. 

Seara, când vânătorii se întorceau după o zi grea, bătrânul îşi petrecea o parte din 
noapte la focul lor, ascultându-le poveştile şi plângerea despre greutăţile zilei. Nu 
erau rare prilejurile când Johnny întâlnea bande de hoţi de cai, de falsificatori de bani 
şi de alţi oameni disperaţi, scoşi în afara legii. Bătrânul cunoştea acum atât de bine 
cărările din Big and Little Bogus Islands, încât aflase şi drumul de sub apă ce ducea 
la ascunzătoarea unde hoţii de cai schimbau potcoavele şi semnele animalelor furate. 
Dar el împărtăşea mâncarea lor şi le povestea despre cei doi hoţi crucificaţi dintre 
care unul mărturisindu-şi faptele şi credinţa intrase în lăcaşul divin, iertându-i-se 
păcatele. Găsea bătrânul Johnny o vorbă bună, mângâietoare chiar, şi pentru 
asemenea nefericiţi bătuţi de soartă. 

Până când şi acest ţinut s-a împestriţat cu case vesele, construite din trunchiuri de 
copaci, uneori într-o singură zi, cu ajutorul vecinului din stânga şi a celui din dreapta. 
Iar seara nevasta gazdei întindea o masă mare şi veselă, pentru toţi cei ce munciseră 
de-a lungul zilei. Johnny singur nu se înfrupta din fripturile şi vânatul ospăţului, căci 
nu mânca niciodată carnea animalelor de orice fel. Scotea din desaga lui nuci şi 
mămăligă. Nu erau de asemenea rare serile când Johnny nimerea la câte o clacă de 
îmblătitul griului, căci pe vremea aceea boabele se scuturau cu îmblăciul, treieratul 
nefiind cunoscut. Vesele erau serile când Johnny le cânta fetelor şi băieţilor tineri 
cântecele lui despre florile de măr. 

Bătrânul Johnny nu mai avea nevoie să se ducă să aducă seminţe de măr din 
Pennsylvania. Crescuseră adevărate livezi şi ferme pe unde trecuse, iar cultivatorii 
pământurilor desţelenite veneau 
de la mari depărtări, să ducă acasă pomişorii minunatelor fructe... De umblat a mai 
umblat bătrânul Johnny şi în Illinois, lowa, Michigan şi Missouri. Când l-a ajuns din 
urmă bătrâneţea adâncă, şi-a ridicat o cabană mică la Fort Wayne, în Indiana. De acolo 
a mai făcut o călătorie, să-şi ia rămas-bun de la cei apropiaţi. Apoi s-a dus la locul unde 
se afla îngropată mireasa lui. Acolo a rămas multă vreme. Printre ierburile de pe 
pământ a pus seminţe de măr, care odată răsărite au alcătuit, aşa cum s-a văzut mai 
târziu, cuvintele „Flori de măr”. 

— Cum au fost merii printre ceilalţi pomi ai pădurii, aşa a fost iubita mea printre 
oameni, spunea bătrânul în genunchi la mormântul miresei lui. 

Apoi s-a întors acasă şi a stat o zi în soare, o noapte în ploaie şi încă o dimineaţă sub 
lumina unui curcubeu, până a reparat gardul unei grădini de meri, stricat de o turmă. 
Spre seară însă, vecinii au auzit un strigăt slab de ajutor. S-a repezit toată lumea şi l-au 
găsit pe bătrânul Johnny întins pe pământ, cu glasul aproape stins. L-au dus pe braţe în 
casă şi l-au aşezat cu faţa spre geam. Privirile îi erau strălucitoare ca apusul serii 
afară: ştia că-şi împlinise menirea: transformase pustiul într-o grădină roditoare, unde 
oamenii au simţit că au un cămin, o amintire vie a locurilor frumoase pe care le 
părăsiseră cândva. 

Aşa s-a stins Johnny Appleseed. 

Şi cu timpul oamenii i-au ridicat un monument la Ashland, în Ohio, pe care se află 
gravate cuvintele: 


Johnny Appleseed 
Patronul livezilor americane şi soldat al păcii. 
A trecut prin lume făcând bine. 


Iar noi avem temei să credem că frumoasele mere purpurii şi aromate, pe care le 
mâncăm toamna cu atâta plăcere, poartă, în limba noastră, numele celui ce le-a 
răspândit cu atâta generozitate în lume: merele ionatane. 


Mike Fink şi piraţii de la Cave-în-rock 


poveste din Mississippi, Ohio 


Când au început, în jurul anului 1800, plecările în mare număr a imigranţilor din est 
peste munţii Alegani spre vestul Americii, încă nepopulat de albi, nu exista alt drum 
care să-i ducă pe aceşti sărmani călători, care soseau cu familiile lor călare, pe jos sau 
în căruţe cu coviltir până la Pittsburg, decât pe calea apei, adică pe fluviile Ohio şi 
Mississippi. Pe ambele aceste ape se perindau un mare număr de ambarcaţiuni, de la 
luntrii sau şlepuri mari cât o corabie, la plute din trunchiuri de copac, puse în mişcare 
cu lopeţi felurite. De multe ori, o asemenea plută purta o gospodărie întreagă, în care 
viaţa îşi urma cursul, întocmai ca la fermă, soţia gătea, spăla rufe, soţul dirija pluta, 
copiii se jucau, vaca rumega, iar păsările piguleau ce găseau. 

Călătoriile acestea durau săptămâni de-a rândul, iar marinarii care serveau 
ambarcaţiunile întâmpinau cele mai mari greutăţi la întoarcere, când erau siliţi să 
tragă luntrile în susul apei şi împotriva curentului. Din cauza aceasta şi din altele, care 
se vor vedea, nu-şi alegeau meseria de luntraş decât voinicii, nişte adevăraţi uriaşi, 
care au devenit cu timpul, legendari. Fără îndoială că regele luntraşilor de pe Ohio şi 
Mississippi a fost celebrul Mike Fink. Cunoştea fiecare palmă a fluviului pe care-l 
străbătea, ferindu-şi cu măiestrie corabia de curenţi neprevăzuţi, de bancuri de nisip 
ce dispăreau şi apăreau în altă parte, de trunchiuri de copaci bătrâni, care oricând îi 
puteau sfărâma corabia. 

— Sunt răgetul fluviului sărat! Sunt puţintel mai tare decât o sută de tauri care se 
bat, aşa îl puteau auzi zbierând oamenii din micile aşezări de pe malurile fluviului 
pe unde trecea. Şi toţi 
ieşeau afară să-i vadă trecând pe punte ca fulgerul silueta uriaşă, în cămaşa roşie ca 
sângele, peste care purta o haină albastră, iar pe cap o beretă de sobol. 

— Dacă n-aş fi eu şi mâna mea de oameni, şi câţiva alţi luntraşi trăsnet, cum 
ar mai putea trece vreun bărbat, femeie, copil sau purceluş, sortit să devină şuncă, zic, 
cum ar ajunge aici, în Ohio? Hai, spuneţi! 

Mike n-avea nevoie nici de corn, nici de trompetă, ca să se facă auzit de pe maluri: 
„Ce-mi trebuie corn, pot să fac şoricel din orice trompetist, doar strigând o dată la el, 
aşa că-mi fac treaba singur!” 

Şi şi-o făcea. Nu se simţea la largul lui decât pe punte. Odată, fiind chemat la o 
judecătorie, el îşi încarcă luntrea pe o căruţă uriaşă, trasă de şase perechi de boi, îşi 
aşeză oamenii cu vâslele la locurile lor şi, străbătând cele cinci mile până în orăşelul 
apropiat, îşi făcu acolo intrarea trecând prin mijlocul“ unei mulţimi ca frunza şi ca 
iarba, ce căsca uluită gura la el. în picioare, ca stânca de la Gibraltar, cu o prăjină cât 
un copac în mână, îi făcu pe toţi să înţeleagă că nu era bine să te pui cu el. 

Mike era un ochitor fără seamăn şi se lăuda: 

— Cu acest Bang-all (Sfarmă-tot) al meu pot să ochesc o ceaşcă pe capul 
unui om la o distanţă de şaizeci de paşi! 

Dar marea pricepere a lui Mike rămânea lupta corp la corp. Era în stare să se 
tăvălească pe jos cu cel mai puternic bărbat din tot ţinutul. Şi oricât ar fi fost de tare 
adversarul lui, la sfârşitul luptei pana roşie a victoriosului flutura tot pe bereta lui 
Mike. 

într-o noapte îşi tăcu intrarea într-o cârciumioară din localitatea Natchez-Under-the- 
Hill ce se afla pe o mică limbă de pământ şi unde marinarilor le plăcea să se distreze, 
să joace cărţi, să cânte şi uneori să se lupte, spre marea neplăcere a marilor plantatori, 
ce nu-şi găseau loc aici. De cum intră în zgomotul infernal care-l întâmpină, Mike sări 
pe o masă, dând din mâinile sale lungi şi puternice ca aripile unui vultur şi bătând de 
trei ori din călcâie: 


— Huu-uu-di-dudle-du! strigă el. Eu sunt un vultur urlător! 

Sunt o pisică sălbatecă - gheare lungi! Pot să întrec, să bat şi să ochesc orice om de 
pe amândouă malurile apei. Jumătate din mine este cal sălbatec şi jumătate aligator. 
Dacă e cineva care zice că nu-i adevărat, să vină în faţă aici! 

într-o clipă, marinarii care se hârjoneau în circiumă făcură linişte deplină. 

— Aveţi în faţă omul care n-a fost doborât în viaţa lui, urlă Mike din adâncul 
plămânilor. Hai, n- are niciunul chef de luptă? 

Până când, în cele din urmă, se auzi din fund, o voce calmă: 

— Oare nu te lauzi prea mult, Mike? Mi se pare mie sau am auzit greşit 
păţania ta cu Peter Cartwright, reverendul metodist care te-a luat de fundul 
pantalonilor şi te-a ţinut cu capul sub apă până nu i-ai promis că ai să spui în fiecare 
seară Tatăl Nostru? 

— Zi asta încă o dată şi pregăteşte-ţi pumnii, ţipă Mike. Dar omul n-avea 
chef să se lase cotonogit. 

— Las-o moale, Mike. Ştiu că eşti o pisică sălbatecă, că ai sărit în spatele 
unui elan canadian şi că nu le-ai dat drumul coamelor nici când a sărit cu tine în 
Mississippi. Ştiu toate astea, dar n-am chef să mă bat cu o asemenea făptură sălbatecă. 

Decepţionat, Mike trecu la locul lui, dar nu înainte de a repeta întrebarea: 

— Vrea cineva să se lupte? N-are nimeni tăria să-şi încerce puterile cu unul 
care n-a fost bătut în viața lui? 

însă într-un colţ al cârciumii, stătea un oaspete care semăna mai degrabă cu un urs 
tepos şi pe capul căruia coada sobolului din care era făcută căciula se învârtea în toate 
părţile, la orice mişcare a omului. încet, acesta începu să zâmbească, dar zâmbetul lui, 
prefacându-se într-un râs zgomotos, semăna mai degrabă cu rânjetul unei hiene. 

— Hei, Mike, ştii ce? la mai coboară tu de pe cal. O fi adevărat că n-ai fost 
vreodată doborât de un bărbat, totuşi, dă-mi voie să le povestesc oamenilor buni aici de 
faţă o istorioară! 


Ei, asta-i bună, Davy Crockett! strigă Mike. Şi eu care te credeam în 
munţii tăi, ucigând urşi sau fulgerând sobolii cu dinţii tăi cei strălucitori! 

Asta şi făceam mai acum două ore. Găsisem şi o ursoaică mare, în 
fundul unei scorburi adânci, când iată că mă pomenesc cu o păsărică şoptindu-mi la 
ureche cum că prietenul meu Mike Fink ar fi aici. Am lăsat baltă ursoaica, să mai 
trăiască două trei zile, m-am urcat în spinarea unui. Curcan sălbatic şi m-am oprit 
colea, ştiind că puişorii ăştia, din sală, vor avea nevoie de o istorioară, care să le mai 
toarne puţin foc în vine. 

Ei, dacă ştii o poveste, dă-i drumul odată şi eu primul o să-ţi fiu 
recunoscător, dacă mai pui un pic de piper pe coada mieluşeilor ăstora! 

Ei bine, prieteni, adevărul este că Mike Fink n-a fost niciodată bătut 
de un bărbat, ci de o femeie! 

De o femeie! urlă toată mulţimea din sală, înnebunită de o 

asemenea veste. Povesteşte-ne, Davy! 

Asta nu-i drept şi nici adevărat, strigă Mike. Ce mă luaţi aşa, pe partea 
slăbiciunii inimii mele pentru strălucirea unor ochi frumoşi?! 

Povestea nu-i tocmai aşa, Mike, zise Davy, mângâindu-şi celebra puşcă 
Killdevil, cunoscută de toată lumea. E vorba de ciocnirea pe care ai avut-o cu soţia 
mea - Sally Ann Thunder, Ann Whirlwind?” Crockett! 

Oh, strigă Mike, într-adevăr, Sally Ann Thunder, Ann Whirlwind 
Crockett este genul de femeie care poate să danseze pe spinarea a sute de pisici 
sălbatice! 


Aşa e, răspunse Davy. Nu există nimic pe lumea aceasta s-o sperie pe 
nevastă-mea: poartă în cap un cuib de viespi bordisit cu cozi de lup, iar haina ei e din 
blană de urs. Dar nu ştiu ce i-a venit într-o zi lui Mike şi numai ce-l aud: „Davy, fac 
pariu pe o sută de pisici sălbatice c-o să izbutesc s-o sperii pe doamna Crockett de o 
să-i clănţăne dinţii în gură”. Ei, continuă, Davy, zic, nu ştiu ce-i venise, că mai 
încercase şi altă dată s-o sperie pe Sally Ann şi ar fi trebuit să-şi aducă aminte că n-o 
mişcase din liniştea ei nici cât ar fi atins-o un fulg. Dar, nu, el era plin de entuziasm. 
în clipa aceea se tăcuse o linişte în sală de se auzeau muştele bâzâind pe geam şi 
toţi ochii erau aţintiţi asupra povestitorului: 
Şi aşa se duce Mike al meu într-o seară şi găseşte pe malul apei o piele 
de aligator întreagă, spălată de ploile primăverii. la Mike pielea şi se bagă în ea cu 
cap cu tot, umflând-o cu trupul lui, de părea animalul întreg şi viu ca orice aligator. 


Şi o ia încet, încet printre ier 
se plimbă de obicei seara. Şi, 
însuşi şi era gata să iasă din 

drumul de parcă n-ar fi văzut 
s-a îndreptat spre ea, ca şi cu: 
Thunder - care devine totdea 
când se apropie cineva prea t: 


uri şi tufişuri, spre locul unde ştia că doamna Crockett 
când o vede, dă un urlet atât de fioros, de s-a speriat el 
iele. Doamna Crockett însă habar n-avea: îşi urma 
nimic. Atunci Mike a căscat botul uriaş al aligatorului, 
m ar fi vrut s-o atace. Atât i-a trebuit lui Sally Ann 

una furioasă de e în stare să ridice apele din Mississippi 
are de ea. A fulgerat aligatorul cu privirea şi a băgat 


mina în sacoşa ei. Dar animalul nu s-a astâmpărat: se tot învârtea ameninţător, 
urlând, în jurul ei. Şi atunci, să te ţii, nene! Ea a scos din poşetă o scobitoare şi când 
i-a retezat animalului capul, l-a trimis în sus, la cel puţin cincizeci de paşi deasupra 
lor. Abia atunci însă l-a descoperit Sally Ann pe Mike. Ce să vă mai spun ce-a urmat: 
şi-a suflecat frumos mânecile şi i-a tras o mamă de bătaie bietului Mike, de a leşinat 
în pielea lui de aligator. Când a izbutit să iasă de acolo era mai mult mort decât viu, 
numai vânătăi. Şi puteai să juri că fusese înghiţit şi mestecat de un aligator adevărat. 
Când Davy sfârşi de vorbit, izbucni în cârciumă un asemenea hohot de râs, încât 
gata să zboare acoperişul. La catul de sus al hanului, cultivatorii ce-şi petreceau 
noaptea acolo au sărit din somn, gândind că-i atacaseră indienii. Cel mai tare dintre 

toţi se auzea râsul lui Mike. 

— Ei, dragii mei, zise el când izbuti să se liniştească, să ştiţi de la mine că 
e o onoare să fii bătut de nevasta marelui Davy Crockett. Davy e cel mai puternic 
dintre toţi oamenii pădurilor şi mai puternic decât toate fiarele. Când s-a născut, 
mama lui l-a dus afară şi l-a aşezat într-o stâncă 

întocmai cum ai planta un fir de tutun şi l-a stropit zilnic cu lapte de bivol sălbatec. Apoi 
l-a uns cu ulei de şarpe cu clopoței. A crescut astfel hrănit de stâncă, cu laptele celor 
mai sălbatice bivoliţe. Nu putea avea o altfel de soţie decât cea pe care o are: tunet şi 
vânt furtunos. Aşa că nu e nicio ruşine să fi încasat o chelfaneală zdravănă din 
gheruţele doamnei Crockett. Am luptat eu însumi o dată cu Davy Crockett - şi Mike 
începu să cânte plin de elan. 


Am luptat o zi şi-o noapte, apoi ne-am oprit, 
Eu eram vânăt - iar el cotonogit. 
Uitându-mă în jur văzut-am că n-am cap, 
Mi-l înghiţise el, iar eu la fel lui, faţa. 

Apoi ne-am învoit să ne lăsăm viaţa; 

Eram prea cel mai cel, şi pentru mine - el! 


Iar acum, după ce v-a povestit Davy cum m-a potcovit o femeie, tot nu se înfăţişează 
nimeni să se lupte cu mine? 

Tăcere. în cele din urmă, din fundul sălii, un tânăr îngână timid: 

— Ne pare rău, Mike, dar nu te putem servi, ne trebuiesc ciolanele noastre 
încă. 

Atunci Davy se sculă şi, luându-şi rămas-bun de la toţi, adăugă: 

— Cred că trebuie să-mi caut curcanul, să mă ducă înapoi la treburile mele, 
aproape sigur că astă-seară nu-i rost de bătaie aici. 

Şi aşa s-au despărţit râzând şi strigând plini de voie bună, căci toţi îi iubeau pe Davy 
şi pe Mike Fink. 

Când însă era vorba despre bandiții care se ascundeau într-o mică localitate de pe 
mal, Cave-în- Rock, Mike spunea: 

— Cum n-am eu norocul să dau peste şobolanii ăia, care se ascund la Cave- 
în-Rock şi ne fură încărcăturile de pe şlepuri şi ne ucid oamenii! Prima oară când o să- 
mi vină în cale, nu rămâne unul netrimis de mâna mea în Valea plângerii, asta s-o ştiţi! 
Bandiţii îşi aleseseră bine hruba: era ascunsă între stâncile de pe lângă Ohio şi în 
calea încărcăturilor preţioase de cereale, faină, carne afumată şi blănuri, care porneau 
din Vestul Mijlociu spre New Orleans şi de acolo mai departe, pe corăbii mari, prin 
golful Mexic, peste ocean, în ţări îndepărtate. Folosind tot felul de şiretlicuri ca să 
ademenească marinarii şi să-i ucidă ei preluau apoi încărcătura şi-o vindeau la New 
Orleans. Trecea mult până ce fermierii din nord aflau că li se furaseră mărfurile. 
într-una din zile, ambarcaţiunea lui Mike plutea lin pe Ohio şi doar un singur om se 
afla la vâsla cârmace a vasului, în timp ce toţi ceilalţi jucau în ritmul unei mici viori, 
acompaniate de vocea lui Mike. 

La Shawnetown au încărcat sare şi au luat la bord pe un tânăr anume Hiram, cu soţia 
lui, Molly. Billy, cel mai puternic din luntraşii lui Mike, îi şopti acestuia: 

— Uită-te la papă-lapte ăsta, Mike. Leşină la cea dintâi primejdie, dar nu-şi ia 
ochii de la soţia 
lui. 

— Are şi dreptate, Billy: nu vezi ce faţă, ca o petală de floare, şi ce ochi, în 
care străluceşte soarele?... 

Vasul şi-a urmat drumul în cântecul marinarilor, până când Billy a început să 
pregătească cina: a copt cartofi pe cărbunii aprinşi, într-o cutie de gunoi, a prăjit carne 
sărată şi a fiert o oală mare de cafea. Apoi toţi s-au aşezat să mănânce. 

— O să oprim corabia lângă stâncile de la Illinois, când se face noapte, şi pe 
urmă o să ne luăm cărţile de joc, a spus şeful echipajului. Atunci se ivi lângă Mike 
tânărul Hiram, care-i şopti cu vocea sugrumată: 

— Căpitane Fink, nu credeţi că ne oprim prea aproape de Cave-în-Rock şi că 


ne vor ataca piraţii? 

— Lasă-i să vină, dacă îndrăznesc, urlă Mike, râzând cu hohote. Noi, 
cei de pe corabia asta, suntem în stare să-i înghiţim de vii, întregi sau prăjiţi! 

Zis şi făcut. Coborâră într-o cabină şi aşezându-se în jurul unui butoi, împărţiră 
cărţile, veseli ca nişte nuntaşi. Dar jocul nu începuse, când Hiram năvăli înăuntru 
strigând îngrozit: 

= Bandiţii! Bandiţii! 

Mike răsturnă butoiul, trase pistoalele de pe perete şi ridică o rangă de oţel de 
pe jos, pregătind apărarea. 

în întunericul punţii se ghiceau figurile piraţilor, zece sau doisprezece la număr. 
Apoi începu o bătaie de se umplu văzduhul de tunetul puştilor, de răcnete şi 
pocnituri. Nu se auzea decât gura lui Mike, din când în când: 

— Hup-di-dudle-du! Jos cu tine! De fiecare dată când arunca un pirat în 
mare, învârtea ranga în jurul lor ca o sfârlează. Fiecare marinar îşi luase câte un 
pirat în primire, iar cei rămaşi o rupseră la fugă. Deodată însă se auzi în beznă un 
strigăt cutremurător: 

— Molly! Mi-au răpit-o pe Molly! Şi, fără să mai aştepte, tânărul se azvârli 
în apă, înotând după barca ce se depărta. 

— E nebun de a binelea, spuse Bill, scurt. Ce-o să facă puişorul singur cu 
toată haita asta? 

— Pe viața mea, Bill, eu o scot pe fetița aceea cu ochi de flori însorite din 
gheara hienelor. 

Băieți, hai după mine şi tară zgomot, să nu le cădem în mână! 

Lăsând trei marinari să păzească vasul, Mike o porni prin tufişuri, urmat de 
ceilalţi, tiptil, tiptil, ferindu-se să facă cel mai mic zgomot. 

în cele din urmă, au ajuns la gura peşterii: înăuntru arme şi prăzi de tot felul 
erau răspândite pe jos de-a valma, dar de bandiți, nici urmă! 

Se gândea Mike: „Unde or fi oare?” temându-se să nu fie atacați din spate şi 
făcându-şi fel de fel de planuri, până când auziră cu toţii un strigăt slab de ajutor, 
care venea de sus, de deasupra peşterii unde se afla o casă de locuit pe care piraţii o 
foloseau de multe ori, sub o firmă de han, pentru a atrage marinarii şi a-i ucide. 

— Sunt sus, şopti Mike, habar n-au că sunt urmăriţi, înconjurăm casa şi-i 
luăm prin surprindere, încet de tot. 

Uşor, ca nişte pisici, marinarii urcară stânca şi ajungând lângă geamul casei 
auziră ce se vorbeşte înăuntru: căpitanul bandei, un uriaş cu spate de taur, striga: 

— Trebuie să ne întoarcem să golim corabia! Am aflat de la prizonieri că 
nu sunt mulți pe vas. Haideţi, năpristan! 

Când ajunse la uşă, nimeri drept în puşca lui Mike, care ochi bine, dar glontele se 
lovi de cuțitul banditului şi ricoşa. Căpetenia scăpă, dar ceilalţi, nu. De prizonieri, 
însă nici urmă! Năvălind cu toţi afară, văzură cum arde alături grajdul gospodăriei. 

— Acolo i-au închis şi au dat foc clădirii, strigă Mike şi în clipa aceea 
îl văzură pe Hiram alergând ca un nebun spre țărm: 

— Molly, căpitanul a scăpat şi mi-a luat-o pe Molly cu el! într-adevăr, 
uriaşul pirat ajunsese la țărm şi sărise într-o barcă ţinând în braţe o făptură care se 
zbătea şi pe care n-o puteau desluşi, dar care scotea slabe ţipete de ajutor. Barca 
sg mişca uşor sub razele lunii. 

— Daţi-mi o puşcă, strigă Mike. 

— Uite-o, îi răspunse Bill calm, dându-i arma. 

Mike se opri, încarcă şi, timp de câteva secunde, tinu nemişcat puşca la umăr 
înainte de a trage. Puțin, foarte puţin ar fi lipsit ca barca să nu-şi ia vânt şi să 
pornească în larg, iar fata să fie pentru totdeauna pierdută. în clipa aceea însă 


glontele pomi „crac!” şi-şi atinse ţinta. Piratul căzu cu mâna pe inimă peste 
marginea bărcii, gata s-o răstoarne. 

Dar tot echipajul lui Mike se afla deja în fluviu şi împreună cu Hiram o aduseră la 
țărm. 

— Ei, vezi c-am scăpat-o pe fata cu flori de aur în priviri, zise Mike, lovind- 
o uşor peste faţă, ca s-o facă să-şi revină. Ei, vedeţi, vitejilor, cum se ţine Mike Fink 
de cuvânt? Ce v-am spus? l-am 
trimis, sau nu, în Valea plângerii? Am scăpat toate vasele de şobolanii ăştia! De- 
acum, oamenii cinstiţi au calea liberă să se oprească în Cave-în-Rock, să se 
odihnească. 

Şi dând drumul unui cântec de biruinţă din adâncul plămânilor, Mike şi oamenii lui 
se întoarseră pe corabie cu Hiram şi cu Molly în mijlocul lor. 


Jesse James“! şi văduva cea sărmană 


poveste din Missouri 


Frank James povestea într-una din zile o întâmplare pe care o trăise Jesse în 
timpul unei călătorii în nordul fluviului Missouri. 

El şi cu băieţii lui avuseseră nişte zile grele, şi înfometați au părăsit drumul mare, 
în căutare de hrană, pe la vreuna din fermele apropiate, căci într-un han sau vreo 
altă ospătărie nu cutezau să intre. Tot umblând încoace şi încolo, nimeriră în cele din 
urmă la ferma unei femei sărace, care-şi conducea singură gospodăria, îngrijea de 
vite şi lucra grădina. Intrară şi-i cerură să le facă demâncare. Femeia se codi, dar 
Jesse îi arătă portofelul şi-o asigură că-i vor plăti tot ce le pune pe masă. Dar femeia, 
tot fâstâcită, în cele din urmă le spuse că nu de plată se temea, ci că n-avea mare 
lucru să le pregătească. Băieţii însă se aşezară peste tot, îşi aprinseră ţigări şi pipe 
şi-o liniştiră, spunându-i că se mulţumeau cu ceea ce avea în casă. 

Dar în timp ce le pregătea cafea şi ouă prăjite, Jesse, care-o observa, văzu cum îşi 
şterge pe furiş, cu şorţul, lacrimile ce i se rostogoleau pe obraji. 

— Ştii, îi spuse Frank prietenului său, Jesse a avut întotdeauna o inimă 
simţitoare. Era în stare să se lupte singur cu o patrulă întreagă şi să-i împuşte pe toți 
fără să clipească, dar nu putea îndura să vadă o femeie plângând. Aşa şi atunci. S-a 
dus lângă gazda lor şi a întrebat-o ce necazuri are. Sărmana femeie a încercat să 
zâmbească, dar tot printre lacrimi, i-a şoptit că era mulţumită: casa ei nu mai fusese 
aşa gălăgioasă şi plină de oaspeţi. Şi astfel, din vorbă în vorbă, Jesse află că femeia, 
încă tânără, dar ofilită înainte de vreme, avea patru copii care învățau la oraş şi că ea 
singură nu putuse face faţă cheltuielilor de a-i întreţine. Ipotecase ferma şi tocmai 
ziua aceea era cea hotărâtă în care să-şi plătească datoria către cămătarul la care se 
îndatorase. lar ea, sărmana, n-avea în casă o leţcaie. N-o aştepta altceva, decât 
pierderea casei şi a fermei, căci avea de plătit o sumă de paisprezece sute de dolari. 


4l personaje reale, Alexander Franklin James (1843-1915) 
şi Jesse Woodson James (1847-1882) erau fraţi. Prin 
atacurile lor la drumul mare, urmate de acte de 
generozitate faţa de cei săraci, ei au intrat în mitologia 
vestului sălbatec, în categoria „lotrilor iubiţi" - 
asemănători haiducilor de la noi 


— Ah, va să zică, te temi că va trebui să pierzi casa? întrebă Jesse, asta am 
înţeles. 

— întocmai, domnul meu, întocmai! Omul vine azi după-amiază să-şi 
încaseze datoria şi mă va goni de aici împreună cu copiii mei, căci n-are suflet. 

— Hm, doamnă, poate n-o să fie tocmai aşa. Şi vocea lui Jesse tremura de 
o furie stăpânită, iar ochii îi aruncau scântei. 

Femeia rămase puţin descumpănită, dar nu spuse nimic şi servi oaspeţilor masa. 
După ce-şi băură cafelele, Jesse scoase din buzunar portofelul şi-i spuse gazdei: 

— Poftim banii, paisprezece sute de dolari. Mie nu-i nevoie să-mi dai nicio 
chitanţă. Dar nu uita să-i ceri cămătarului una că i-ai plătit datoria. 

— Dar, domnul meu, zise femeia cu răsuflarea tăiată, eu nu pot primi, nu 
voi fi niciodată în stare să-ţi înapoiez suma aceasta! 

— Nici nu-i nevoie, e un dar al nostru, nu-i aşa, băieţi? Ceilalţi încuviinţară 
veseli şi Jesse le făcu un semn ştiut de ei. 

— Şi cum arată cămătarul, ne-ai putea spune? Cu ce vine până aici de la 
oraş? 


— Are o şaretă cu un cal, pe care o conduce singur. Şi vine totdeauna după 
masa de prânz. Dar cum să vă mulţumesc, pentru atâta bunătate! Ne-aţi salvat viaţa, 
mie şi copiilor mei! Sunteţi binefăcătorii noştri şi n-o să vă uităm niciodată. 

— Omenia cu care ne-aţi primit a fost răsplătită. 

Jesse îi numără femeii banii, îi mai lăsă şi o sumă de cheltuială şi cu toții o porniră 
apoi la drum. Dar, după puţin, se opriră, pe şosea, în spatele unor copaci, de unde 
uteau observa în linişte drumul. într-adevăr, nu trecu mult şi văzură trăsurica trasă 
de un cal, mânată de omul descris de gazda lor, apropiindu-se. Toţi tăcură mâlc şi-l 
ăsară să treacă. El nu zăbovi mult în casa văduvei. Când ieşi, fluiera vesel, mulţumit 
din cale-afară că pe negândite îşi obținuse banii pe care-i socotea pierduţi. Oricum, 
erma tot avea s-o dobândească mai târziu, când nefericita femeie avea să se 
îndatoreze cu siguranţă din nou. 

Ce-a urmat este lesne de închipuit. A fost oare greu lui Jesse să-şi ia banii înapoi? 
Nu, nicidecum. Niciodată n-a obţinut ceva mai uşor: de cum s-a văzut înconjurat de 
ăieţi, cămătarul a scos frumos cele paisprezece sute de dolari şi le-a restituit 
roprietarului. Femeia însă n-a aflat niciodată sfârşitul acestei întâmplări în care s-a 
ăcut dreptate celui asuprit. 


Saga“ despre Pecos Bill 
poveste din S.U.A. 


Legenda spune că celebrul cow-boy Pecos Bill era fiul unei femei îndrăzneţe, 
venită în Lumea nouă, care scosese din luptă patruzeci şi cinci de indieni cu o coadă 
de mătură. Mama lui îl înţărcase la vârsta de trei zile, iar tovarăşii lui dejoacă în 
copilărie fuseseră urşii şi pisicile sălbatice din Texas. Când îi crescuseră dinţii, 
familia îi ascuţise cu ajutorul unui cuţitaş. în călătoria spre un meleag unde aveau de 
gând să se stabilească, familia lui Bill îl pierduse din căruţă la trecerea râului Pecos. 
Dar pentru că mai avea şaptesprezece fraţi, lipsa lui nu fusese observată decât după 
o lună, astfel încât micul Bill a fost crescut de coioţi?* şi se socotea el însuşi aidoma 
lor. Urla ca lupii şi prindea mici animale cu care se hrănea. 

Odată, umblând prin desişuri, s-a întâlnit cu un cow-boy în căutare de cai 
sălbateci, mustangi. A rămas uimit, apoi a început să urle ca lupii. 

— De ce urli ca un coyot? l-a întrebat cow-boy-ul. 

— Dar cum să nu urlu, dacă sunt eu însumi un lup? 

— Ce vorbeşti, măi ţâcă, râse cow-boy-ul! Dacă eşti lup unde ţi-e coada? 

— Uite, adevărat, n-am observat că-mi lipseşte, se miră Bill. 

— Vezi? Hai cu mine între oameni şi ai să vezi că eşti şi tu ca ei. 

Astfel a ajuns Bill la oraş, unde se obişnui repede cu toate relele şi belelele de aici 
devenind curând unul din cei mai temuţi cow-boy şi luptători din toată împrejurimea. 

Nu se ştie câţi au fost cei cu care a luptat; un lucru însă a rămas cunoscut din 
povestea vieţii lui: n-a ucis nicio femeie, niciun copil şi nici vreun sărman. în schimb, 
întreg Texas-ul a fost curăţat de hoţii şi de haimanalele care atacau cirezile şi 
caravanele, iar pe bizonii din regiune i-a stârpit până la ultimul. După ce isprăvi 
aceste trebuşoare, Bill îşi luă desaga la spinare şi o porni spre alte zări, căci prin 
locurile acelea nu mai avea ce face şi începuse să se plictisească. Merse ce merse, 
însă de la un timp, calul său îşi rupse un picior, aşa că Bill fu nevoit să-şi ia şaua la 
spinare şi s-o pornească pe jos. După ce străbătu câteva sute de mile, întâlni un 
bătrin vânător şi-l întrebă dacă nu ştie prin părţile acelea vreo mână de oameni de 


“povestire, în literatura scandinavă 


295 lup american 


nădejde, cărora să nu le fie teamă de nimic. 

— Mai mergi preţ de câteva ore prin pădure, îi răspunse bătrânul, care-şi 
aranja capcanele, şi ai să găseşti ce cauţi. Sunt pe aici nişte băieţi cărora nu le e 
frică. 


295 lup american 


Bill îi mulţumi şi pomi pe drumul arătat de bătrân. Merse o bucată de vreme şi la o 
cotitură se trezi faţă în faţă cu un uriaş şarpe cu clopoței, ce se legăna la înălţimea lui 
şi care niciuna, nici două, voi să-şi dovedească puterea. Dar Bill i-o luă înainte şi muşcă 
el mai întâi şarpele, apoi se apucă să se răfuiască de-a binelea cu dihania. După scurtă 
vreme, şarpele se dete bătut şi Bill îl apucă de coadă şi-l aruncă pe umărul drept, căci 
pe cel stâng încă-şi mai căra şaua. Merse iar o bucată de dram şi numai ce se trezi 
deodată cu un leu uriaş, care sărise tocmai de pe vârful unui deal în ceafa lui Bill. 
Acesta săltă din umăr, zvârli şaua jos şi apoi se apucă să chelfănească leul. Săreau perii 
leului în toate părţile, de se întunecase văzduhul de atâta blană scărmănată, până când, 
în sfârşit, leul ceru îndurare: 

— Ce naiba, Bill, zise el spăşit, nu ştii de glumă? 

— Fie, îi răspunse Bill, şezi în genunchi, să-ți pun şaua în spinare. 

Şi după ce înşeuă leul şi-i puse şi căpăstrul, se azvârli în coama animalului şi tule-o, 
nene, chiuind şi urlând de se cutremurau văile. Şi din când în când mai şfichiuia fundul 
leului cu şarpele agăţat după umăr, în chip de bici. 

Şi tot aşa hăulind şi fugărind leul, ajunse Bill la văcarii de ispravă despre care îi 
povestise bătrânul cel cu capcanele. Când îl auziră de departe răcnind - mai dihai decât 
răgetul fiarelor - şi-l mai zăriră printre copaci călare pe leu şi învârtind şarpele prin 
văzduh, văcarii, care-şi fumau liniştiţi lulele lângă foc, aşteptând să le fiarbă ceaunul cu 
mazăre şi să li se frigă berbecele alături, rămaseră năuci, cu ochii cât cepele, holbaţi la 
arătarea ce se ivise în mijlocul lor. 

Bill descăleca, băgă mână în ceaun, mâncă mazăre până se satură, apoi bău o cană 
mare de cafea şi fiindcă nimeni nu îndrăznea să scoată o vorbuliţă, după ce-şi potoli 
foamea şi setea, întrebă: 

Cine naiba comandă aici? 

La care îi răspunse un vlăjgan de opt picioare înălţime cu şase pistoale şi opt cuțite la 
brâu: 

— Eu am fost şeful. Acum eşti tu. 

Multe peripeții a cunoscut lumea de pe urma acestei trupe condusă de Bill. în 
fruntea lor, el a străbătut Noul Mexic şi a trecut apoi în Arizona. Se spune că aici şi-a 
găsit celebrul armăsar denumit „Văduvitorul de femei”, adică cel ce le omoară soţii şi 
pe care nu-l putea încăleca nimeni în. Afară de Bill. De altfel, toţi cei ce au trăit pe 
vremea lui, spun că el putea încăleca orice cal. Ultima lui cavalcadă a fost pe marele 
ciclon din Oklahoma. Bill s-a urcat în vârful ciclonului şi cu toate furiile lui nu s-a lăsat 
azvârlit jos de tornadă, în niciun chip. Se ţinea tare şi oricâte salturi şi vâjâituri în 
văzduh făcea ciclonul, Bill rămânea neclintit, ba mai dădea furtunii şi câte un pinten. 
Văzând că nu-i vine de hac, deasupra Californiei ciclonul s-a prefăcut în ploaie şi se 
are că astfel a scăpat de Bill, care a ajuns pe pământ făcând în locul unde nimerise o 
groapă de 250 de picioare adâncime, denumită de atunci „Valea morţii”. 

Dintre toate fetele pe care în tinereţe Bill le ceruse în căsătorie, o îndrăgise cu 
adevărat pe una singură: micuța şi rotofeia Sue - Foot-Sue, care şi ea fusese o 
călăreaţă neobişnuită: izbutea să încalece un peşte-pisică în Rio Grande, unde acest 
eşte depăşeşte mărimea şi puterea unei balene. Cu toate că Sue fusese aleasa inimii 
ui Bill, căsătoria nu s-a făcut niciodată, datorită unui accident nemaipomenit. Sue 
încercase să încalece armăsarul lui Bill, acesta însă o azvârlise atât de sus, încât fata 
usese gata să ajungă pe lună, însă fiind îmbrăcată în rochie de mireasă, cum se purta 
e vremea aceea, o crinolină largă pusă pe cercuri de oţel, când ajunse pe pământ, 
cercurile, ca nişte arcuri de oţel, o azvârliseră cu putere înapoi şi biata Sue ajunse 
iarăşi în nori. Şi aşa, sus, jos, sus, jos, timp de trei zile, până când sărmana copilă se 
răpădise de oboseală şi de nemâncare. Bill însă n-a putut-o uita niciodată, deşi multe 
ete frumoase s-au străduit să-i ia locul în inima lui. 


Sfârşitul lui Bill nu-l cunoaşte nimeni prea bine. Unii povestesc că se întrecuse cu 
gluma la o petrecere şi că-şi găsise sfârşitul scoțând vin dintr-un butoi fără fund. Alţii 
însă pretind că odată se întâlnise cu un orăşean din Boston, unul din acei sclifosiţi pe 
care cei din vest îi denumeau „picioare fine”, luându-i totdeauna în râs. Omul, deghizat 
în cow-boy, îl oprise pe bătrânul Bill şi-i pusese tot felul de întrebări despre viaţa 
văcarilor din vest. Pe Bill însă îl distrase atât de tare străinul, încât îl apucă un râs 
nebun. Şi râse, şi râse până când îşi dădu duhul. 

Ivan - fecior-de-ţăran şi balaurul 


poveste rusă 


Au fost odată într-o oarecare împărăție, un moş şi-o babă, care aveau trei feciori. 
Pe cel mai mic îl chema Ivanuşka. Trăiau la un loc - nu leneveau, cu tragere de inimă 
munceau, ogorul îl arau şi grâul îl semănau. 

într-o bună zi, se răspândi prin împărăție vestea că balaurul cel năprasnic se 
pregăteşte să le cotropească pământurile, pe oameni să-i căsăpească, iar satele, 
oraşele să le pârjolească. Moşul şi baba căzură pe gânduri, se mâhniră grozav. 
Feciorii cei mari îi îmbărbătau: 

— Nu vă întristaţi, tăicuţă şi măicuţă, că pornim noi să-l înfruntăm pe 
balaur, să luptăm cu el pe viaţă şi pe moarte. Şi ca să nu vă fie urât să staţi singuri, 
îl lăsăm cu voi pe Ivanuşka, el e încă prea tânăr pentru luptă. 

— Ba nu, a zis Ivanuşka, nu mă-nvoiesc să rămân acasă, să vă aştept pe 
voi, merg şi eu să lupt cu balaurul! 

Moşul şi baba nu s-au împotrivit, n-au încercat să-l convingă pe Ivanuşka să-şi 
schimbe gândul, ci i-au pregătit de plecare pe câteşi trei feciorii. Şi-au încins fraţii la 
brâu paloşele de oţel şi-au luat traistele cu merinde, au încălecat pe cai buni şi— la 
drum. 

Au mers ei ce-au mers până au ajuns într-un sat. Când şi-au aruncat ochii jur- 
împrejur - nici ţipenie; totul pârjolit, dărâmat, doar o mică izbă rămăsese neatinsă. 

Cei trei fraţi au intrat în izbă. Acolo, o babă bătrână zăcea pe cuptor şi gemea. 

— Bună ziua, bunico! au zis frații. 

— Bună ziua, voinicilor. încotro ați pornit-o? 

— Păi, am pornit-o, bunico, spre râul Coacăzului, lângă podul Călinului. Ne 
ducem să luptăm cu balaurul, să nu-l lăsăm să ne cotropească moşia. 

— Ehei, voinicilor, straşnică treabă aţi pus la cale! Că ticălosul ăst de 
balaur a pustiit totul, pe oameni i-a prădat şi la moarte năprasnică i-a trimis. Acuma a 
ajuns şi pe meleagurile noastre, ne-am rămas cu zile numai eu singură - se vede că 
nu-i sunt de trebuinţă, să se ospăteze cu mine... 

Cei trei fraţi au rămas peste noapte la bătrână, iar a doua zi în zori s-au sculat şi au 
pornit iarăşi la drum. 

Au mers până au ajuns chiar pe malul râului Coacăzului, lângă podul Călinului. Pe 
malul apei erau răspândite tot paloşe şi arcuri sfărâmate, laolaltă cu oase omeneşti. 

Au găsit fraţii o izbă părăsită şi au hotărât să rămână peste noapte în ea. 

— Ei, fraţii mei, a zis Ivan, acuma, că am ajuns în ţinuturi străine şi 
îndepărtate, trebuie să fim numai ochi şi urechi la toate. Să stea de pază pe rând, câte 
unul dintre noi în fiece noapte, ca să nu poată trece balaurul peste podul Călinului. 

în prima noapte s-a dus să stea de pază ce! mai mare dintre fraţi. A dat o raită pe 
malul apei, a scormonit cu privirea dincolo, peste râul Coacăzului - pretutindeni 
linişte, pe nimeni n-a văzut, nimic n-a auzit. S-a cuibărit fratele cel mare sub o tufa 
de răchită, a adormit buştean şi s-a pus pe sforăit. 

Ivan însă stă culcat în izbă şi nu poate adormi, nu poate nici aţipi măcar, îndată ce 
a trecut de miezul nopţii îşi ia paloşul de oţel şi porneşte spre râul Coacăzului. Când 


colo, ce să vadă? Frate- său cel mare doarme sub tufă şi sforăie pe întrecute. 

Ivan îl lasă în pace să doarmă, iar el se ascunde sub podul Călinului şi începe să 
păzească trecerea peste pod. 

Deodată apele râului începură a clocoti şi vulturii de prin stejari porniră să ţipe - 
căci se apropia un balaur cu şase capete. Lighioana se năpusti pe podul Călinului, dar 
când ajunse la jumătatea acestuia, calul i se poticni, corbul negru de pe umăr tresări, 
iar câinele negru care venea în urma lor îşi zbârli blana. 

Atunci balaurul cu şase capete zise: 

— De ce te poticneşti, calule? Iar tu, corbule negru, de ce tresari? Şi de ce te 
zbârleşti tu, câine negru? Oare aţi prins de veste că Ivan - fecior-de-ţăran se află pe- 
aproape? Păi, eu socot că nici nu s-a născut până acum şi chiar de s-ar fi născut - încă 
nu-i bun de luptă: cu o mână l-aş înşfăca şi cu cealaltă l-aş răpune! 

Dar Ivan - fecior-de-ţăran ieşi de sub pod şi zise: 

— Ia, nu te mai lăuda, balaur spurcat! Câtă vreme nu dobori şoimul cel 
mândru, nu te pripi să-l jumuleşti. Şi dacă nu-l cunoşti pe voinicul cel viteaz, nu-l mai 
batjocori. Haide, mai bine să ne măsurăm puterile şi care din doi va birui, acela să se 
laude! 

S-au apropiat, şi-au luat avânt şi s-au izbit cu atâta putere, că pământul dimprejur a 
gemut. 

Balaurul n-a avut noroc: dintr-o singură lovitură Ivan - fecior-de-ţăran i-a retezat trei 
capete. 

— Opreşte-te, Ivan - fecior-de-țăran! îi strigă balaurul. Lasă-mă să mă 
odihnesc puţin. 

— Vrei odihnă! Tu, balaure, ai trei capete pe când eu doar unul. Las' că ne- 
om odihni mai târziu când vei avea un singur cap şi tu. 

Din nou s-au apropiat şi din nou s-au izbit. 

Ivan - fecior-de-ţăran i-a retezat balaurului şi celelalte trei capete. I-a 
despicat trupul şi făcându-l bucățele l-a aruncat în râul Coacăzului, iar cele 
şase capete le-a aşezat sub podul Călinului. După aceea s-a întors în izbă şi s-a 
culcat să se odihnească. 

Dis-de-dimineaţă a venit şi fratele cel mare. Ivan l-a întrebat: 

— Ei, cum a fost, ai văzut ceva? 

— Nu, fraților, n-a trecut pe lângă mine nici măcar o muscă. 

Auzindu-I, Ivan nu i-a zis nicio vorbuliţă. 

în noaptea următoare plecă să stea de pază fratele mijlociu. Se plimbă o vreme, se 
uită în toate părţile şi se linişti. Se furişă în nişte tufe şi adormi. 

Ivan nu se încrezu nici în el. Cum trecu de miezul nopţii se îmbrăcă, îşi luă sabia cea 
ascuţită şi porni spre râul Coacăzului. Se ascunse sub podul Călinului şi se puse la 
pândă. 

Deodată apele râului începură a clocoti, vulturii de prin stejari se puseră pe țipăt - 
căci se apropia un balaur cu nouă capete. De cum păşi pe podul Călinului- calul 
balaurului se poticni, corbul negru de pe umăr tresări, iar câinele negru, care venea în 
urma lor, îşi zbârli blana. Balaurul lovi cu biciul - calul peste coaste, corbul peste pene 
şi câinele peste urechi: 

— De ce te poticneşti, calule? Şi de ce tu, corbule negru, tresari? Iar tu, 
câine negru, de ce te zbârleşti? Oare aţi prins de veste că Ivan - fecior-de- ţăran se află 
pe-aproape? Eu socot că nici nu s-a născut şi chiar de s-ar fi născut - încă nu-i bun de 
luptă: l-aş răpune doar cu un deget de-al meu. 

Dar Ivan - fecior-de-ţăran ieşi de sub podul Călinului şi zise: 

— Bagă de seamă, balaur spurcat, nu te mai lăuda şi treci la treabă! Vedem 
noi la urmă, cine pe cine va birui! 


Şi numai ce îşi avântă Ivan paloşul de oţel, o dată şi încă o dată, că reteză şase 
dintre capetele balaurului. Balaurul izbi şi el de îl împlântă pe Ivan până la genunchi în 
pământul jilav. Iar Ivan luă un pumn de nisip şi-l azvârli în ochii bulbucaţi ai balaurului. 
Şi în vreme ce balaurul îşi freca şi îşi curăța ochii, Ivan i-a retezat şi celelalte capete. 
După aceea i-a spintecat trupul şi făcându-l bucățele l-a aruncat în râul Coacăzului, iar 
cele nouă capete le-a aşezat sub podul Călinului. El însă s-a întors în izbă, s-a culcat şi 
a adormit ca şi cum nimic nu se întâmplase. 

Dimineaţa a venit şi fratele cel mijlociu. 

— Ei, cum a fost, l-a întrebat Ivan, ai văzut ceva în timpul nopţii? 

— Nu, n-am văzut nimic, n-a trecut pe lângă mine nici măcar o muscă, n-a 
ţiuit nici măcar un ţânţar. 

— Ei, dacă-i aşa cum spuneţi, haideţi cu mine, scumpii mei fraţi, să vă arăt 
eu şi ţânţarul şi musca! 

Ivan şi-a dus fraţii sub podul Călinului şi le-a arătat capetele de balauri. 

— Ia uitaţi-vă, zise el, ce fel de muşte şi de țânțari zboară pe-aici. Iar voi, 
frăţiorilor, mai bine rămâneaţi acasă, pe cuptor, decât să porniţi la luptă! 

Pe fraţi îi cuprinse ruşinea. 

— Somnul, ziseră ei, ne-a doborât... 

în cea de-a treia noapte s-a pregătit să meargă şi să stea de pază chiar Ivan. 

— Plec, le-a zis el, la o luptă înspăimântătoare, iar voi, frățiorii mei, să 
staţi treji şi cu urechea la pândă toată noaptea: de îndată ce mă veţi auzi fluierând, 
lăsaţi-mi slobod calul, iar voi veniţi cât mai repede în ajutorul meu. 

Ajunge Ivan - fecior-de-ţăran la râul Coacăzului, se ascunde sub podul Călinului şi 
aşteaptă. 

îndată ce trecu de miezul nopţii, pământul cel jilav pomi să se clatine, apele râului 
începură a clocoti, vânturile năvalnice a vui, iar vulturii de prin stejari se puseră pe 
țipăt... Se apropia un balaur cu douăsprezece capete. Toate cele douăsprezece capete 
şuierau, toate cele douăsprezece capete scoteau flăcări fierbinţi pe nări. Calul 
balaurului avea douăsprezece aripi, părul de pe trupul calului era de aramă, iar 
coada şi coama îi erau de fier. Cum a păşit balaurul pe podul Călinului - calul de sub 
el se poticni, corbul negru de pe umăr tresări, iar câinele negru ce venea în urmă îşi 
zbârli blana. Balaurul lovi cu biciul - calul peste coaste, corbul peste pene, câinele 
peste urechi. 

— De ce te poticneşti, calule? Şi de ce tu, corbule negru, tresari? Iar tu, 
câine negru, de ce te zbârleşti? Oare aţi prins de veste că Ivan - fecior-de- ţăran se 
află pe-aproape? Eu socot că nici nu s-a născut şi chiar de s-ar fi născut - încă nu-i 
bun de luptă: o dată doar să suflu - şi pulberea o să se aleagă de el! 

Atunci Ivan - fecior-de-ţăran iese de sub podul Călinului şi zice: 

— Ehei, balaure, prea devreme-ncepi a te lăuda, vezi să nu dai de belea! 

— Aha, va să zică aici erai, Ivan - fecior-de-ţăran! De ce-ai venit? 

— Păi, am venit să-ţi văd puterea vrăjmaşă şi să mă măsor cu ea! 

— îndrăzneşti să te măsori cu mine? Tu, o sărmană muscă! 

Drept răspuns Ivan - fecior-de-ţăran i-a zis balaurului: 

— N-am venit la tine să-ți spun poveşti, şi nici să le ascuh pe-ale tale. Am 
venit să ne luptăm pe viață şi pe moarte, să-i scap pe oamenii cei buni de tine, 
blestematule! 

Ivan îşi avântă sabia ascuțită şi-i reteză balaurului trei dintre capete. Balaurul 
prinse din zbor capetele retezate, îşi trecu peste ele degetul său de foc, le lipi de 
gâtlej ele lor şi - pe dată, capetele se prinseră la loc, de parcă nici nu fuseseră 
retezate. 

Lui Ivan îi venea tare greu: balaurul cu şuierăturile îl asurzea, cu flăcările îl ardea 


şi-l frigea, cu scânteile îl orbea, şi pe deasupra îl mai şi împlântă până la genunchi în 
pământul jilav. 

Apoi îi strigă în bătaie de joc: 

— Vrei poate să te mai odihneşti puțin, Ivan - fecior-de-ţăran? 

— Vorbeşti de odihnă? Odihnă pe la noi Înseamnă - loveşte, retează bine, 
nu-ți plânge singur de milă, zise Ivan. 

Apoi el fluieră cu putere şi îşi aruncă mănuşa dreaptă în mica izbă în care se aflau 
fraţii săi. Mănuşa sparse sticla din geamul izbei, însă frații dormeau duşi, nu auzeau 
nimic... 

Ivan îşi adună puterile, se mai avântă o dată, mai tare ca înainte, şi-i reteză 
balaurului şase capete. Balaurul le prinse din zbor, şi pe acestea, îşi trecu peste ele 
degetul său de foc, le lipi de gâtlejuri şi iarăşi toate capetele erau la locul lor. Apoi se 
năpusti asupra lui Ivan şi-l împlântă până la brâu în pământul jilav. 

„Proastă treabă, “ îşi zise Ivan. îşi scoase mănuşa stângă şi o aruncă spre mica 
izbă. Mănuşa găuri acoperişul, însă fraţii dormeau mai departe, nu auzeau nimic. 

Şi iar îşi luă avânt, pentru a treia oară, Ivan - fecior-de-ţăran şi-i reteză balaurului 
nouă capete. Balaurul le prinse din zbor, îşi trecu degetul de foc peste ele, le apropie 
de gâtlejuri, iar capetele se lipiră la loc şi de astă dată. Tot atunci, balaurul se 
năpusti la Ivan şi-l împlântă în pământ până la umeri... 

Ivan şi-a luat căciula şi a aruncat-o în mica izbă. Din pricina loviturii izba s-a 
cutremurat până în temelii, iar bârnele ei mai-mai să se risipească în toate părţile. 
Abia atunci s-au trezit fraţii şi au auzit calul lui Ivan nechezând din răsputeri şi 
zbătându-se să scape din lanţ. 

A Fraţii au deschis grajdul, i-au dat drumul calului, iar ei au pornit alergând în 
urma lui, ca să-i vină în ajutor lui Ivan. 

Calul lui Ivan se năpusti în galop şi începu să izbească balaurul cu copitele, să-l 
muşte cu dinţii. Balaurul prinse să şuiere, să sâsâie, să învăluie calul cu puzderie de 
scântei... în vremea asta, Ivan - fecior-de-ţăran izbuti să iasă din pământ, ba făcu ce 
făcu de-i tăie balaurului degetul de foc şi după aceea se apucă să-i reteze capetele. I 
le reteză pe toate până la ultimul, îi spintecă trupul şi făcându-l bucățele, îl aruncă în 
râul Coacăzului. 

Tocmai atunci ajunseră la locul luptei şi fraţii săi. 

Halal să vă fie, somnoroşilor! le-a zis Ivan. Din pricina somnului vostru era să 
plătesc eu cu capul. 

Fraţii săi l-au adus în mica izbă, l-au spălat, l-au hrănit, i-au potolit setea şi l-au 
culcat să se odihnească. 

în zorii zilei Ivan s-a sculat şi a început să se îmbrace, să se încalţe. 

— De ce te scoli cu noaptea-n cap? i-au zis frații. Ar trebui să te odihneşti 
temeinic după lupta crâncenă de ieri. 

— Ba nu, le-a răspuns Ivan, nu-mi arde de odihnă, mă duc la râul 
Coacăzului să-mi caut cingătoarea pe care-am pierdut-o acolo. 

— Ia te uită, ce-ţi mai dă prin minte, au zis fraţii. Lasă că trecem prin oraş 
şi-ţi cumperi una nouă. 

— Ba nu, eu de cingătoarea mea am nevoie! 

Şi pomi Ivan către râul Coacăzului, dar nu se apucă să-şi caute cingătoarea, ci 
trecu pe podul Călinului pe celălalt mal şi se furişă pe nesimţite până la palatele de 
piatră ale balaurilor. 

S-a apropiat de un gemuleţ deschis şi a tras cu urechea: oare nu se pune la cale 
ceva rău împotriva lui? 

Când s-a uitat înăuntru, ce să vadă? în palate şedeau cele trei neveste ale 
balaurilor, împreună cu mama lor, zmeoaica cea bătrână. 


Şi cum şedeau acolo, puneau lucrurile la cale. 

Prima dintre ele zise: 

— Las-că mă răzbun eu pe Ivan - fecior-de-ţăran pentm bărbatul meu! O 
să i-o iau înainte şi, pe drumul ce-l are de străbătut, ca să se întoarcă acasă împreună 
cu fraţii lui, o să stârnesc o arşiţă grozavă, iar eu o să mă prefac în fântână. Când se 
vor repezi câteşi trei să-şi potolească setea - morţi or să se prăbuşească de la prima 
înghiţitură de apă. 

— Bine te-ai gândit să faci, încuviinţă zmeoaica cea bătrână. 

A doua zise: 

Eu o să mă prefac într-un măr încărcat de roade. De vor vrea să mă- nânce câte un 
măr - pe dată vor fi sfâşiaţi în mii de fărâme! 

— Şi tu te-ai gândit bine, a lăudat-o zmeoaica cea bătrână. 

— Eu una, zise cea de-a treia, o să aduc peste ei un val de picoteală şi de 
somn, apoi o să le-o iau înainte, o să mă prefac într-un covor moale cu perne de 
mătasă. Cum vor încerca fraţii să se culce, să se odihnească, pe dată îi va pârjoli 
focul! 

-= Şi tu te-ai gândit bine! rosti zmeoaica. Ei, şi dacă nu veţi putea voi să le 
veniți de hac, mâine pornesc şi eu să-i ajung din urmă şi să-i înghit pe toți trei! 

Ivan - fecior-de-ţăran a stat să asculte până la capăt vorbele lor şi s-a întors la fraţii 
săi. 

— Ei, cum e, Ivanuşka, ţi-ai găsit cingătoarea? l-au întrebat fraţii. 

— Găsit. 

— Nu merita să-ți pierzi vremea pentm atâta lucm! 

— Ba merita, fraților. 

Şi îndată după asta, tustrei frații se pregătiră în mare grabă şi porniră la drum. 

Au mers şi-au mers, străbătând câmpuri şi lunci întinse. Era zi fierbinte, uscată şi 
lor le era grozav de sete, abia se mai ţineau pe picioare. Tocmai atunci, când s-au 
uitat mai bine, au văzut o fântână, iar în ea, plutind deasupra pe apă un căuş mic de 
argint. Fraţii i-au zis lui Ivan: 

— Hai, frăţioare, să facem un popas, să ne îndestulăm cu apă rece şi să 
adăpăm caii. 

— Cine ştie ce apă e în fântână aceea, le-a răspuns Ivan. Poate să fie 
necurată şi otrăvitoare. 

Şi descălecând, începu să izbească fântână cu sabia, tăind şi împungând. lar fântână 
porni să 
geamă şi izbucni în hohote de plâns. Tot atunci se lăsă o ceaţă groasă, dogoarea îşi 
scăzu puterea şi pe fraţi încetă să-i mai chinuiască setea. 

— Acuma aţi văzut şi voi, fraţilor, ce fel de apă era în fântână asta! zise Ivan. 

— Văzut, cum să nu fi văzut, frăţioare! 

Şi au pornit mai departe la drum. 

Să fi mers mult, să fi mers puţin, cine mai ştie? Doar că văzură deodată un măr. 
Mărul era încărcat cu mere mari şi rumene. 

Fraţii descălecară şi abia aşteptau să rupă din merele acelea, dar Ivan - fecior-de- 
ţăran a alergat înaintea lor şi lovind cu sabia a început să reteze tulpina mărului chiar 
de la rădăcină. Şi mărul porni să geamă şi să ţipe... 

— Acuma aţi văzut şi voi, fraţilor, ce fel de măr era acesta! Nu erau bune la 
gust merele din el. 

Şi iar au încălecat tustrei fraţii şi au pornit mai departe. 

Şi-au mers, şi-au tot mers până i-a cuprins osteneala. Şi ce să vadă? Nu departe, în 
câmpie era întins un covor înflorat şi moale, iar pe covor se aflau perne umplute cu 
puf. 


— Ar fi bine să ne întindem pe covorul ăsta, să ne odihnim şi să aţipim şi 
noi vreun ceas, au zis fraţii. 

— Ba nicidecum fraților, n-o să ne fie prea moale de ne culcăm pe acest 
covor, le-a răspuns Ivan. 

Frații s-au supărat pe el: 

— Şi de ce, mă rog, ne tot povățuieşti: asta nu se poate, cealaltă nu-i voie! 
Că doar avem şi noi cap să judecăm şi singuri! 

Ivan nu le răspunse nicio vorbuliţă, doar îşi desprinse cingătoarea de la brâu şi o 
azvârli pe covor. Cingătoarea fu cuprinsă de flăcări şi arse toată, nu rămase nici urmă 
din ea. 

— Iată, aşa s-ar fi întâmplat şi cu voi! zise Ivan. 

Apoi se apropie de covor şi prinse să spintece cu sabia şi covorul şi pernele 
făcându-le pe toate fărâme. După ce le spintecă şi le sfâşie aruncă zdrenţele în toate 
părţile şi zise: 

— Degeaba, fraţii mei, m-aţi mustrat! Căci doară şi fântână, şi mărul, şi 
covorul nu erau altceva decât nevestele balaurilor. Au vrut să ne ucidă, dar nu le-a 
mers: au murit ele - nu noi! 

Fraţii şi-au recunoscut greşeala şi au plecat mai departe. 

Să fi mers mult, să fi mers puţin, cine mai ştie? Doar că deodată cerul se întunecă, 
vântul începu să vâjâie, iar pământul să vuiască: în urma lor venea în zbor zmeoaica 
cea bătrână. Şi-a căscat botul - o falcă-n cer şi alta în pământ-— vrând să-l înghită pe 
Ivan şi pe fraţii lui. Dar nici voinicii nu erau proşti, aruncară în botul zmeoaicei 
traistele lor cu merinde de drum şi cu sare. Zmeoaica s-a bucurat - gândea că-l 
înşfacase pe Ivan - fecior-de-ţăran şi pe fraţii lui. Aşa că s-a oprit ca să-i mestece în 
voie. îndată ce află însă despre ce-i vorba, scuipă traistele cât colo şi se năpusti din 
nou pe urmele fraţilor. Mai avea puţin şi-i ajungea din urmă... 

Văzând că nu mai poate scăpa de primejdie, Ivan îşi îmboldi calul să alerge din 
toate puterile, iar fraţii se ţineau strâns după el. Aşa au alergat, au alergat, au 
galopat, au tot galopat. Când, ce să vadă? în faţa lor se înălța o potcovărie, iar în 
potcovărie stăteau şi lucrau doisprezece meşteri potcovari. 

— Potcovarilor, hei, potcovarilor, le-a strigat Ivan, îngăduiţi-ne să intrăm în 
potcovăria voastră! 

Potcovarii le-au îngăduit să intre, apoi au încuiat în urma lor potcovăria, pecetluind-o 
cu 
douăsprezece uşi de fier şi ferecând-o cu douăsprezece lacăte. 

Zmeoaica a venit în zbor până la potcovărie şi a prins a urla: 

— Potcovarilor, hei, potcovarilor, îndată să mi-i daţi pe Ivan - fecior- de-ţăran 
şi pe fraţii lui! 

Iar potcovarii i-au răspuns: 

— Deschide cu limba cele douăsprezece uşi de fier şi ia-ţi-i singură! 

Şi s-a pornit zmeoaica să lingă uşile de fier ca să le desferece. A lins şi-a tot lins, a 
lins şi-a tot lins până a subţiat unsprezece uşi. Mai avea o uşă, una singură mai 
rămăsese ferecată. 

Grozav ostenise zmeoaica, aşa că se aşeză să se mai odihnească. 

Pe dată Ivan - fecior-de-ţăran se năpusti afară din potcovărie, înşfăcă zmeoaica şi o 
izbi din toate puterile de pietre. Hârca se sfărâmă prefacându-se într-o pulbere 
măruntă, iar vântul risipi în toate părţile pulberea aceea. De atunci înainte toţi 
balaurii şi toate zmeoaicele au fost stârpite de prin partea locului şi oamenii au 
început să trăiască fără să se mai teamă de astfel de lighioane. 

Iar Ivan - fecior-de-ţăran împreună cu fraţii lui se întoarseră acasă, la mama şi la 
tatăl lor. Şi prinseră să trăiască şi să muncească la fel ca mai înainte: să are ogorul, 


să semene grâuşorul. 


Nikita tăbăcarul 
poveste rusă 


Pe malul Niprului cel cu ape argintii, pe nişte mândre coline, se înălța străvechiul 
Kiev - oraşul cel mai frumos şi cel mai bogat dintre toate oraşele ruseşti. 

Veacuri de-a rândul au trăit în acest oraş oameni ruşi. Cu toţii lucrau, ogorul îl 
arau, pânza o ţeseau, la sărbători în hore jucau şi bragă pregăteau. Iar fetele, 
kievlencele, când începeau să împletească, după datină, coroniţe din flori de câmp şi 
apoi, împodobindu-se cu aceste coroniţe, porneau cântând, în zi de primăvară, spre 
Niprul cel cu ape argintii, cine le vedea nu ştia la care să se uite mai întâi: cu toţii, de 
a mic la mare, rămâneau înmărmuriţi de atâta frumuseţe. Cât despre flăcăii kievleni, 
viteji şi chipeşi, li se dusese vestea până hăt-departe: nu-i puteau înfricoşa nici 
vrăjmaşii cei răi, nici fiarele sălbatice, nici şerpi sau alte târâtoare. în lumea întreagă 
nu se aflau săgeți mai iuți şi săbii mai ascuţite ca ale lor. 

Trai tihnit, întemeiat, de nimic întunecat duceau kievlenii. Şi totuşi, nenorocirea 
rinse a pluti deasupra lor aidoma unui nor întunecat. 

Un balaur înspăimântător îşi făcu urâtul obicei de a zbura pe deasupra oraşului. 
Avea balaurul acela trupul acoperit cu solzi verzi, coada i se încolăcea în toate părţile, 
iar din gâtlej îi creşteau trei capete alăturate în loc de unul. Din ochii lui ţâşneau 
flăcări, gurile aruncau jeratic, iar labele aveau gheare de fier. De cum începea a se 
roti deasupra oraşului, aripile lui negre acopereau tot cerul şi lumina zilei pierea tară 
urmă. Zburând, lighioana şuiera: 

— O să distrug oraşul Kiev de pe Nipru. Pe toți oamenii lui o să-i ard, o să-i 
ârjolesc, o să-i prefac în pulbere. Dacă vreți să mai rămâneţi în viaţă, daţi-vă 
osteneala să mă întâmpinați şi să mă ospătaţi cum se cuvine. în fiecare lună o să vin 
a voi. O să mă las din zbor pe colina din apropiere şi o să mă ospătez cu o frumoasă 
copilă a voastră. 

Kievlenii se întristară şi vărsară lacrimi amare. îi durea sufletul să-şi jertfească 
copilele pentru ospăţul balaurului. Dar îşi ziceau că dacă se împotrivesc, balaurul va 
trece Kievul prin foc şi flăcări, îl va preface în scrum şi odată cu el, şi pe toţi locuitorii 
oraşului. 

Şi-atunci, oamenii începură să scoată în fiecare lună afară din oraş şi să ducă sus, 
pe colină, câte o copilă. Acolo, după ce o legau cu lanţuri de tulpina unui stejar 
bătrân, o lăsau singură şi plecau. 

Iar noaptea, balaurul cobora în zbor şi o mânca. 

în felul acesta le-a mâncat, pe rând, pe toate copilele kievlene. Doar fiica ţarului mai 
rămăsese. 

întregul palat răsuna de țipăt şi plânsete. Au gătit-o pe frumoasa fiică a ţarului în 
vestminte de aur, de mătăsuri scumpe şi de brocarturi şi au dus-o lângă bătrânul 
stejar. 

După ce-au ajuns acolo au legat-o cu lanţuri, s-au închinat în faţa ei până la 
pământ, şi-apoi plângând în hohote, s-au înapoiat în oraş. Doar un porumbel alb, care- 
i era tare drag copilei, mai rămase cu ea: acesta n-a vrut nici în ruptul capului să-şi ia 
zborul din stejar. 

Fiica de ţar aştepta lângă tulpina stejarului. O cuprinse spaima - pe deasupra colinei 
vântul vuia, iar undeva pe aproape o bufniţă huhuia. Inima copilei mai că nu mai bătea. 
Deodată auzi un foşnet de aripi. 


— Ah, se vede că aceasta-i moartea, şi fiica țarului începu să plângă. lar 
balaurul, căci el se lăsase din zbor lângă bătrânul stejar, privea vrăjit la copilă şi nu-şi 
putea lua ochii de la ea. 

— Nu te teme, frumoaso, şuieră el, pe tine n-o să te mănânc. Prea eşti 
frumoasă. Pe tine te iau şi te duc în peştera mea. Acolo tu o să trăieşti ca stăpână, iar 
eu am să mă desfat privindu-te. 

Şi zicând acestea o aşeză pe fată pe aripile sale şi îşi luă zborul. Numai că 
porumbelul porni să lopăteze şi el în urma lui. 

Balaurul cu fiica ţarului ajunseră într-un codru de nepătruns şi el o duse pe fată în 
bârlogul lui aflat în inima celui mai mare desiş. Apoi adună din pădure o mulţime de 
buşteni pe care-i îngrămădi la intrarea peşterii, astupând-o. 

— Iată, zise el, aici vei locui de acum înainte. 

După care, balaurul a lăsat-o în bârlog pe fiica ţarului, iar el şi-a luat zborul în 
căutarea altor prăzi. N-a băgat de seamă că porumbelul cel alb intrase şi el în vizuină şi 
se pitise într-un ungher ascuns. 

De cum plecă balaurul, porumbelul veni îndată lângă stăpână-sa. Guruia şi i se uita 
drept în ochi. 

Aşa începu fiica ţarului să trăiască în bârlogul balaurului. Cât era ziua de lungă 
stătea singură şi doar porumbelul îi ţinea de urât; iar seara venea balaurul în zbor, 
aducându-şi de-ale mâncării, apoi se lungea în culcuşul său, aflat într-un colţ întunecos 
al bârlogului şi se desfăta privind-o pe frumoasa copilă cu toţi ochii lui de foc. într-una 
din zile, după ce balaurul îşi luase zborul, fiica ţarului îi zise porumbelului. 

— Să te duci în zbor până acasă, în oraşul meu drag, ca să le duci tatei şi 
mamei o scrisoare. Să afle şi ei veşti despre mine. Cine ştie, poate or născoci ceva ca 
să-mi vină în ajutor. 
Fiica ţarului se aşeză şi scrise scrisoarea pe care o legă bine sub aripa 
porumbelului. Porumbelul se furişă printre trunchiurile de copaci grămădite la intrare, 
ieşi în pădure, şi de-acolo îşi luă zborul spre Kiev. 

Să fi zburat mult, să fi zburat puţin, cine mai ştie? - dar de ajuns, a ajuns chiar sub 
una dintre ferestrele palatului. Ţarul şi țarina mai să-şi piardă capul de bucurie, aflând 
că fiica lor trăieşte. Au hrănit porumbelul, l-au mângâiat şi după aceea, adunându-şi toţi 
sfetnicii în jurul lor i-au întrebat: 

— Chibzuiţi bine, ce-am putea face s-o scăpăm pe copila noastră de la 
balaur? 
ar sfetnicii le-au răspuns aşa: 

— Va trebui să-i trimiteţi scrisoare prin care să-i cereţi să afle de la balaur, 
de cine se teme el mai mult şi mai mult pe lumea asta. E cu neputinţă să nu fie ceva în 
lume care să-l poată duce la pieire. 

Țarul şi țarina întocmiră scrisoarea şi o legară sub aripa porumbelului, iar acesta 
îşi luă zborul înapoi în pădure. Fata de ţar citi scrisoarea părinţilor săi şi începu să 
aştepte cu nerăbdare venirea serii. 

Seara balaurul veni în zbor, ca de obicei. Dădu la o parte bârnele de la intrare, se 
strecură târâş în bârlog şi se culcă să se odihnească. Iar copila ţarului zise: 

— Ah, balaurul meu drag, ştiu cât eşti de puternic, şi mai ştiu cum tremură 
de frică oricine în faţa ta. Dar spune-mi, e oare adevărat, că nu este cineva pe lumea 
asta mai puternic decât tine şi că, aşa fiind, nu-ţi este frică de nimeni? 

Cum stătea culcat pe-o coastă, balaurul îşi încolăci coada şi zise râzând batjocoritor: 

— Mă rog, fie, o să-ţi spun adevărul: se află la Kiev un voinic. II cheamă 
Nikita. Trăieşte în Mahalaua Tăbăcarilor, argăseşte pieile, le tăbăceşte, de aceea e 
poreclit Nikita Tăbăcarul. Nimeni nu-şi poate măsura puterea cu el. Acesta e singurul 
om din lume mai puternic decât mine. De el, şi numai de el mi-e frică. 


După ce spuse asta, balaurul se încolăci bine de tot şi prinse a sforăi. Iar fata ţarului 
se aşeză şi, cu mare băgare de seamă, le scrise părinţilor săi scrisoarea cerută: 
„Balaurului îi este frică numai şi numai de Nikita-Tăbăca- rul. Pe el să-l trimiteţi să mă 
scape de aici.“ 

Apoi legă scrisoarea sub aripa porumbelului, iar porumbelul pomi în zbor spre Kiev. 
Ajunsă la palat, scrisoarea fiicei ţarului fu citită degrabă. Şi îndată ţarul trimise slujitori 
în Mahalaua Tăbăcarilor. 

— Găsiţi-l pe Nikita Tăbăcarul. Spuneţi-i că-l cheamă ţarul. 

Şi au venit slujitorii la Nikita. Iar Nikita, un bărbat uriaş, cu umeri vânjoşi, puternici 
şi o barbă stufoasă ca o mătură îşi vedea de tăbăcitul pieilor. 

— Haide, Nikita, vino cu noi la palat, te cheamă ţarul, i-au zis slujitorii. 

— Ba nu mă duc nicăieri. N-am vreme, le-a răspuns Nikita. Şi aruncân- du-şi 
pe umăr douăsprezece piei de bou dintr-o dată, se duse cu ele la râu. Slujitorii ţarului 
alergau abia ţinându-se după el: 

— Haide, Nikituşka, vino cu noi! 

— V-am spus doar, nu mă duc nicăieri. N-am vreme. 

Auzind asta, ce erau să mai facă slujitorii? S-au întors la palat şi i-au povestit ţarului 
cele întâmplate. Atunci s-a dus în Mahalaua Tăbăcarilor însuşi ţarul. 

— Nikituşka, dragul meu! Ajută-mă! Numai tu poți să-l răpui pe balaur! 
Salvează-mi copila. 

însă Nikita i-a răspuns: 

— Cum să mă încumet, luminate ţar, la o treabă ca asta?! Nu mă simt în 
stare să dobor un balaur. 

Şi oricât l-a rugat ţarul, oricât a încercat el să-l convingă - Nikita nu s-a lăsat 
înduplecat. Aşa că 
s-a întors la palat şi ţarul, tară niciun rezultat. A stat toată noaptea şi a tot chibzuit, 
împreună cu sfetnicii săi: cum să facă să-l înduplece pe Nikita. Şi a hotărât aşa: a 
adunat cinci mii de copile orfane de i le-a trimis lui Nikita. Orfanele au venit în 
Mahalaua Tăbăcarilor la casa lui Nikita, s-au aşezat în genunchi în faţa lui şi au prins 
a plânge: 

— Nene Nikita, fie-ţi milă de noi! De-o să mai treacă un an-doi, o să creştem, 
iar balaurul o să se repeadă să ne mănânce, una câte una, pe toate. Te rugăm, du-te la 
răufăcător şi smulge-i capetele spurcate. 

Lui Nikita i se făcu milă de bietele orfane. 

— Bine, fie, nu mai plângeţi. O să mă duc să-ncerc să-l răpun. 

Şi a început Nikita Tăbăcarul să se gătească de luptă. A luat trei sute de puduri de 
fuioare de cânepă, le-a înmuiat bine în smoală şi s-a înfăşurat în ele din cap până-n 
picioare - soiul acesta de platoşă cu care se înveşmântase el n-avea cum să fie nici 
găurită cu sabia, nici sfâşiată cu colții de balaur. Apoi porni spre pădure. 

Ajunse la bârlogul balaurului tocmai când acesta se întorsese acasă. 

— Hei, balaure, ia fă-te încoace - că a venit Nikita Tăbăcarul. Vreau să-mi 
măsor puterea cu tine. 

Simţi balaurul că nu are cum scăpa de belea. Şi începu să-şi ascută dinţii. Numai că 
Nikita n-a mai stat să aştepte: când a izbit odată în buştenii de la intrare, se umplu 
toată pădurea de vuiet. Buştenii se împrăştiară şi balaurul se târî afară din bârlog. 

Lighioana porni să şuiere din toate cele trei guri ale sale şi să azvârle asupra lui 
Nikita fum gros şi flăcări arzătoare. Dar voinicul nostru nu se sperie, ci începu să-i dea 
de cheltuială cu ghioaga sa: ba îl îmboldea din partea dreaptă, ba din cea stângă, ba îl 
pocnea peste unul din capete, ba îl lovea peste coadă; iar balaurul şuiera din răsputeri 
de furie şi de durere, şi se încredinţă că nu-l poate birui nicidecum pe voinic. încercă 
să-i frângă trupul în două cu dinţii, dar dinţii lui de balaur se împotmoliră atât de rău în 


smoală că n-a mai fost chip să-i scoată din ea. Atunci balaurul se prăvăli la pământ. 

— Eh, Nikita, Nikita, grozav de puternic mai eşti! Mult mai puternic decât 
mine. Dar rogu-te, nu mă omori, hai, mai bine să cădem la învoială cu vorbă bună, că 
loc este destul în lumea asta pentru amândoi. Uite, eu zic să împărţim pământul în 
două. Tu ai să trăieşti într-una din aceste jumătăţi, iar eu în cealaltă. Şi de stingherit n- 
o să ne stingherim unul pe celălalt. 

— în regulă, zise Nikita, hai să-ncepem treaba. Dar bagă de seamă, o să 
trebuiască să săpam între noi un hotar cât se poate de adânc. 

Zicând asta, luă un plug de lemn, greu de trei sute de puduri şi-l înhămă pe balaur la 
plug. 

— Ei, haide, înseamnă hotarul. 

Şi pomi balaurul să opintească la plug. îl trase de la Kiev până la Marea Caspică 
şi-apoi din nou către Kiev şi iar înapoi. Gâfâia balaurul, se istovise cu totul, dar 
Nikita îl îmboldea întruna strigând: 

— Haide, trage, trage, că altfel hotarul n-o să se vadă bine. 

Şi balaurul, de voie, de nevoie, săpă un hotar adânc-adânc. 

— în regulă, pământul l-am împărţit, zise Nikita. Acuma, haide, să 
împărţim şi marea, că altfel eşti în stare să zici că am intrat să plutim pe marea ta. 

Şi-atunci balaurul începu să târască plugul în mare - credea că şi apa poate fi 
despărțită cu o brazdă. Dar marea... de, e adâncă, nu-i poţi da de fund. Balaurul a 
înghiţit la apă, până ce s-a înecat. Nikita l-a pocnit cu ghioaga, ca să nu-şi vină 
cumva în fire şi l-a scos pe mal. 

— Nu vreau, zise el, să spurc marea albastră şi curată cu trupul tău. 

Apoi aprinse un foc straşnic, arse rămăşiţele pe jeratic, iar vânturile năvalnice 
luară cenuşa şi-o răspândiră în toate cele patru zări, pentru ca să nu rămână nici 
urmă de balaur. 

Şi pomi Nikita înapoi spre Kiev. Poporul îi ieşi de departe în cale - cu toţii se 
bucurau, jucau şi cântau cântece de veselie. Ţarul şi țarina, ţinând-o de mână pe 
copila lor, veniră să-l întâmpine pe Nikita şi să-i aducă daruri nepreţuite - aur, 
blănuri, veşminte din brocart, perle mari şi lucitoare. Dar Nikita nu voi să ia nimic 
din toate astea. 

— Ce să fac cu bogățiile voastre? zise el. Că doară nu pentru a fi răsplătit 
m-am luptat cu balaurul, ci pentru că mi-a fost milă de oameni. Pentru mine, munca 
este mai de preţ decât toate darurile voastre. Lăsaţi-mă să mă-ntorc iarăşi în 
Mahalaua Tăbăcarilor. 

Şi s-a întors Nikita la el acasă, în mahalaua lui, Mahalaua Tăbăcarilor. Şi de-atunci 
tot acolo trăieşte, pieile le argăseşte şi-n Niprul cel de argint le umezeşte. 

Faima lui Nikita însă a ajuns până hăt, departe. Iar poporul a întocmit povestea 
aceasta despre el - să le fie tuturor oamenilor de treabă temei de adâncă chibzuinţă. 


Calul nazdravan 


poveste rusă 


Afost odată ca niciodată. A fost odată un moş care avea trei feciori: celui mai mic 
dintre ei, îi spuneau toţi Ivanuşka-prostănacui. 

Şi moşul acela a semănat într-un an nişte grâu. Grâul a crescut tare frumos, numai 
că se înnădise cineva care-l strivea şi-l călca în picioare. 

Atunci moşul le-a zis feciorilor: 

— Dragii mei feciori! Să staţi de pază cu rândul fiecare dintre voi, noapte 


de noapte, ca să păziţi şi să mi-l prindeţi pe hoţ! 

Veni noaptea cea dintâi. 

Cel mai mare dintre feciori se duse să păzească grâul, dar i se făcu somn. Şi- 
atunci se furişă în şura cu fân şi dormi până dimineaţa. 

Când se întoarse acasă, a doua zi în zori, zise: 

— N-am închis ochii toată noaptea, am păzit grâul! Am înghețat bocnă, 
dar n-am văzut niciun hoț! 

în cea de a doua noapte se duse feciorul cel mijlociu şi dormi până dimineaţa în şura 
cu fân. 

în cea de-a treia noapte veni rândul lui Ivanuşka-prostănacui să se ducă la păzit. 

EI îşi puse în sân o plăcintă, luă o funie şi plecă. îndată ce ajunse în câmp se aşeză 
pe un pietroi. Şedea - nu dormea, din plăcintă molfăia şi aştepta hoţul. 

Chiar la miezul nopţii se năpusti pe ogorul cu grâu un cal; părul calului - un fir de 
aur şi altul de-argint. Calul alerga - pământul cutremura, din urechi nouri de fum 
scotea, din nări - pălălaie de flăcări ţâşnea. 

Şi calul acesta începu să mănânce grâul. Drept e, că mai mult îl călca în picioare 
decât îl mânca. 

Ivanuşka se apropie tiptil de cal şi dintr-o mişcare dibace îi aruncă funia pe după gât. 

Se smuci calul din toate puterile, dar degeaba! 

în vremea asta Ivanuşka i se săltă uşurel în spinare şi se prinse zdravăn de coamă. 

Calul începu să alerge nebuneşte peste câmpuri. Alergă şi tot alergă dar nu izbuti 
să-l trântească pe călăreț! 

Atunci încercă să-l înduplece cu binişorul pe Ivanuşka: 

— Dă-mi drumul, Ivanuşka, lasă-mă slobod! Că eu, drept răsplată, 
făgăduiesc să-ţi fac un mare bine. 

— Fie, zise Ivanuşka, de dat, îţi dau eu drumul, dar după aceea cum o să te 
mai găsesc? 

— Păi, să ieşi în câmpia mare, liberă din zare-n zare, să fluieri de trei ori 
voiniceşte şi să strigi desluşit, vitejeşte: „Calule-năzdrăvanule, roibule-viteazule, te- 
aşterne în faţă-mi degrabă, ca frunza căzută în iarbă!“ - şi eu voi fi acolo. 

Ivanuşka îi dădu drumul calului, după ce, mai întâi, îl puse să tăgăduiască cum că 
niciodată nu va mai mânca şi nici nu va mai călca în picioare grâul. 

în zorii zilei veni şi Ivanuşka acasă. 

— Ei, ce-ai văzut pe unde-ai fost? îl întrebară fraţii lui. 

— Păi, am prins un cal, le răspunse Ivanuşka, părul calului - un fir de aur şi 
altul de-argint. 

— Şi unde-i calul acela? 

— Păi, mi-a făgăduit că nu mai intră în grâu, şi-atunci i-am dat drumul. 

Fraţii nu-i dădură crezare lui Ivanuşka şi râseră de el pe săturate. 

Numai că, chiar din noaptea aceea, nimeni nu se mai atinse de grâul lor... 

Nu mult după întâmplarea aceasta, ţarul trimise soli în toate oraşele, în toate 
târgurile, în toate satele să facă ştiută tuturor această chemare: 

— Să se-adune boierii şi curtenii, negustorii şi ţăranii de rând, ca să se 
înfăţişeze Preafrumoasei Elena, fiică a ţarului! Ţarevna Elena se va afla într-un turn 
înalt, în dreptul ferestruicii acestuia. Cel ce va izbuti să se salte călare, pe calul său, 
până la odrasla ţarului şi va lua inelul de aur din degetul acesteia, aceluia îi va fi 
soţie! 

Şi iată că în ziua arătată încep şi fraţii mai mari să se pregătească de plecare la 
palatul ţarului - nu pentru a încerca să se salte până la fereastra turnului, ci doar să-i 
privească pe ceilalţi avântându- se. lar Ivanuşka prostănacul prinse să se roage de ei: 

— Scumpii mei frățiori, rogu-vă, dați-mi şi mie un căluț cât de mic, să merg 


şi eu s-o văd pe Preafrumoasa Ţarevnă. 

— Cum să te duci tu, prostănacule? Vrei să aibă lumea de cine râde? Mai 
bine şezi colea pe vatră şi joacă-te în cenuşă! 

Cei doi fraţi plecară, iar Ivanuşka le zise soțiilor acestora: 

— Daţi-mi un paneraş, să fac şi eu măcar o treabă: să mă duc în pădure să 
culeg ciuperci! 

Luă paneraşul şi se duse, chipurile, să culeagă ciuperci. 

leşi Ivanuşka în câmpia mare, liberă din zare-n zare, şi aruncând paneraşul sub o 
tufa, fluieră de trei ori voiniceşte, şi strigă desluşit, vitejeşte: 

— Calule-năzdrăvanule, roibule-viteazule, te-aşteme în faţă-mi degrabă, ca 
frunza căzută în iarbă! 

Calul alerga, pământul cutremura, din urechi nouri de fum scotea, din nări— 
pălălaie de flăcări ţâşnea. 

Veni într-o goană şi rămase încremenit în faţa feciorului: 

— Care ţi-e porunca, Ivanuşka? 

— Vreau să merg s-o văd pe fiica țarului, pe Preafrumoasa Elena! a răspuns 
Ivanuşka. 

— Prea bine, strecoară-te în urechea mea dreaptă şi ieşi prin cea stângă! 

S-a strecurat Ivanuşka în urechea dreaptă, a ieşit prin urechea stângă a calului şi s- 
a prefăcut într- un voinic falnic şi chipeş, cum n-ai putea nici cu gândul să gândeşti, 
nici în vis să-nchipuieşti, nici în poveşti să-l găseşti, nici cu pana să-l zugrăveşti! 

A încălecat Calul-năzdrăvan şi a pornit la galop drept spre oraş. 

Pe drum îşi ajunse din urmă fraţii, trecu în goană pe lângă ei şi le-o luă înainte, 
acoperindu-i cu nori de praf. 

Ţinând-o tot într-un galop, Ivanuşka ajunse în piaţa oraşului, chiar lângă palatul 
ţarului. Şi ce să vadă - se adunase acolo lume, câtă frunză şi iarbă, iar în turnul cel 
înalt, la fereastră, şedea Ţarevna - Preafrumoasa Elena. Inelul din degetul ei 
strălucea de-ţi lua ochii - era nepreţuit. lar Ţarevna - frumoasă ca o zână. 

Cu toţii o priveau, dar să se salte până la ea nu se-ncumeta niciunul: n-aveau chef 
să-şi frângă gâtul! 

Şi-atunci Ivanuşka îmboldi cu călcâieie Calul-năzdrăvan... 

Calul fornăi, necheză, se săltă - şi ajunse sus, doar trei bârne mai erau până la 
fereastra Ţarevnei. 

Mare fu mirarea celor de faţă, dar Ivanuşka întoarse calul şi se făcu nevăzut. 

Oamenii strigau într-un glas: 

— Cine era? Cine era? 

însă pe Ivanuşka parcă-l înghiţise pământul. Văzuseră cu toţii de unde venise, dar 
n-a văzut nimeni încotro plecase. 

Acuma, după ce gonise din răsputeri, Ivanuşka ajunse în câmpia mare, cobori de pe 
cal, i se strecură în urechea stângă, ieşi prin urechea dreaptă şi se prefăcu din nou în 
Ivanuşka-prostănacul. 

I-a dat drumul Calului-năzdrăvan, a cules din pădure un paneraş plin cu ciuperci 
otrăvitoare şi le-a dus acasă. 

— Ia uitaţi-vă ce ciuperci bune am adus! 

Soţiile fraţilor l-au luat la rost pe Ivan: 

— Astea-s ciuperci bune, prostănacule? Să le mănânci tu singur! 

Ivanuşka a zâmbit, s-a suit pe vatră şi s-a aşezat acolo. 

îndată ce s-au întors acasă, frații au pornit să le povestească soțiilor ce văzuseră în 
oraş: 

— Dac-aţi fi fost acolo, dragele noastre să fi văzut ce mândrețe de voinic i 
s-a înfăţişat ţarului! De când suntem pe lume n-am auzit de unul ca el. Şi când s-a 


săltat odată cu calul, a ajuns sus, doar trei bârne mai erau până la fereastra Ţarevnei. 

Ivanuşka, cum stătea culcat pe vatră şi zâmbea, zise: 

— Scumpii mei frățiori, oare nu eram eu voinicul acela? 

— Cum era să fii tu, prostănacule! Şezi acolo, pe vatră şi prinde muşte! 

A doua zi fraţii mai mari au plecat din nou la oraş, iar Ivanuşka a luat paneraşul şi 
s-a dus după ciuperci. 

leşi în câmpia mare, liberă din zare-n zare şi aruncând paneraşul, fluieră de trei ori 
voiniceşte şi strigă desluşit, vitejeşte: 

— Calule-năzdrăvanule, roibule-viteazule, te-aşteme în faţă-mi degrabă, ca 
frunza căzută în iarbă! 

Calul alerga, pământul cutremura, din urechi nouri de fum scotea, din nări - 
pălălaie de flăcări ţâşnea. 

Veni într-o goană şi rămase încremenit în faţa lui Ivanuşka. 

Ivanuşka se strecură în urechea dreaptă, ieşi prin urechea stângă a Ca- lului- 
năzdrăvan şi se prefăcu în Voinicul-voinicilor. încălecă şi goni la palat. 

în piaţă ce să vadă? se adunase şi mai multă lume decât prima dată. Cu toţii se 
minunau şi se desfătau privind-o pe Ţarevna, dar să se salte până la ea nu-i trecea 
nici unuia prin minte, că doar cine ar fi avut chef să-şi frângă gâtul?! 

Şi-atunci Ivanuşka îşi îmboldi calul cu călcâiele. Calul-năzdrăvan necheză şi ajunse 
sus, doar două bârne mai erau până la fereastra Ţarevnei. 

Ivanuşka îşi întoarse Calul-năzdrăvan şi pe dată dispăru. Văzuseră cu toţii de unde 
venise, dar n- a văzut nimeni încotro plecase. Iar Ivanuşka se şi afla în câmpia mare. 

I-a dat drumul Calului-năzdrăvan, iar el s-a dus acasă. S-a suit pe vatră, s-a aşezat 
acolo şi a început să-şi aştepte fraţii. 

Când s-au întors acasă fraţii au povestit: 

— Dragele noastre, iar a venit mândrețea aceea de voinic! Doar două 
bârne mai avea până la fereastra Țarevnei! 

Iar Ivanuşka iar zice către ei: 

— Scumpii mei frățiori, oare nu eram eu voinicul acela? 

— Stai cuminte, prostănacule, şi nu te băga în vorbă! 

A treia zi fraţii se pregăteau să plece iar, când Ivanuşka le-a zis: 

— Daţi-mi măcar un căluţ mai prost: să merg şi eu cu voi! 

— Stai acasă, prostănacule! Numai tu lipseşti acolo! 

Ziseră asta şi plecară. 

Ivanuşka ieşi în câmpia mare, liberă din zare-n zare, fluieră de trei ori voiniceşte şi 
strigă desluşit, vitejeşte: 

— Calule-năzdrăvanule, roibule-viteazule, te-aşteme în faţă-mi degrabă, ca 
frunza căzută în iarbă! 

Calul alerga, pământul cutremura, din urechi nouri de fum scotea, din nări pălălaie 
de flăcări ţâşnea. Veni într-o goană şi rămase încremenit în faţa lui Ivanuşka. 
Ivanuşka se strecură în urechea dreaptă şi ieşi prin urechea stângă a calului. Se 
prefăcu în Voinicul-voinicilor şi goni la palatul ţarului. 

Se năpusti în galop până lângă turnul cel înalt, dădu bice calului... Calul-năzdrăvan 
necheză mai tare decât înainte, izbi pământul cu copitele, se săltă - şi ajunse Ia 
fereastră! 

Ivanuşka sărută buzele roşii ca sângele ale Ţarevnei, îi scoase din deget inelul de 
preţ şi dispăru în goana mare. 

Pe loc începură cu toţii să strige, să ţipe şi să dea din mâini: 

— Prindeţi-l! Puneţi mâna pe el! 

Dar pe Ivanuşka parcă-l înghiţise pământul. Doar cât l-au zărit şi dus a fost! 

Iar el i-a dat drumul calului şi a venit acasă. Avea o mână legată cu o cârpă. 


— Dar ce-ai păţit, mă rog? l-au întrebat cumnatele lui. 

— Păi, căutam ciuperci şi m-am înțepat într-un ciot. 

Şi se urcă pe vatră. 

Când s-au întors fraţii, au început să povestească ce şi cum a fost: 

— Dragele noastre, de data asta voinicul acela, când s-a săltat odată, a 
ajuns până la Ţarevnă, a sărutat-o pe buze şi i-a scos inelul din deget! 

Ivanuşka, ghemuit pe după horn cum era, o ţinea una şi bună: 

— Scumpii mei frățiori, oare nu eram eu voinicul acela? 

— Stai cuminte, prostănacule, nu mai trăncăni degeaba! 

Chiar, atunci lui Ivanuşka îi trecu prin minte să se mai uite o dată la inelul cel scump 
al Ţarevnei. 

Abia apucă să-şi scoată cârpa, că toată izba fu năpădită de lumină! 

— Astâmpără-te, prostănacule, nu te mai juca cu focul! au strigat fraţii lui. 
Ce, vrei să dai foc izbei?! Cred că e timpul să te-alungăm de acasă! 

Ivanuşka n-a zis nimic, doar şi-a înfăşurat mâna cu inelul din nou în cârpă. 

Peste trei zile ţarul trimise o nouă chemare cum că trebuie să se adune, de la mic 
la mare, tot poporul împărăției la palat, la un ospăț şi că nimeni să nu cuteze a 
rămâne acasă. Cine va nesocoti ospăţul ţarului - o să i se reteze capul! N-au mai avut 
încotro cei doi fraţi, au trebuit să-l ia la ospăț şi pe Ivanuşka-prostănacui. 

Veniră, se aşezară la mesele din lemn de stejar acoperite cu feţe înflorate, stătură să 
mănânce - să bea şi să vorbească de una, de alta. 
ar Ivanuşka s-a furişat pe cuptor şi stătea acolo într-un colţişor. 
Preafrumoasa Elena trecea pe rând de la un musafir la altul şi-i îmbia pe toţi cu vin 
şi mied, iar în vremea asta îl cerceta cu privirea pe fiecare - nu cumva are pe deget 
inelul ei cel scump? 
Numai că nu-şi văzu inelul la nimeni. 

Tot trecând aşa de la unul la altul ajunse şi la ultimul oaspete - la Ivanuşka. El 
şedea ghemuit după sobă, avea pe el o hăinuţă ponosită şi nişte opinci găurite, iar o 
mână şi-o ţinea legată cu o cârpă. 
Privindu-l, fraţii îşi ziceau: „Ia te uită, Ţarevna îl cinsteşte cu vin pe Ivaşka al nostru!“ 
ar Ţarevna, după ce îi întinse lui Ivanuşka paharul, îl întrebă: 
— Spune-mi, voinicule, de ce ţi-e mâna legată? 
— Am fost la pădure să culeg ciuperci şi m-am înţepat într-un ciot. 
— Ia desfa legătura, să văd şi eu, ce ai? 
vanuşka îşi scoase cârpa şi pe degetul lui începu să strălucească şi să scânteieze 
inelul Ţarevnei! 
"Țarevna se bucură nespus, îl luă de mână pe Ivanuşka, îl duse în faţa tatălui său şi 
zise: 
— Uite, tată, mi-am găsit mirele! 
L-au îmbăiat, l-au pieptănat, l-au îmbrăcat pe Ivanuşka, care de-acum înainte nu 
mai era Ivanuşka-prostănacul ci Voinicul-voinicilor, aşa că nici nu-l mai puteai 
recunoaşte! 
Dar cine mai stătea să le lămurească, să le tălmăcească pe toate? Un lucru e ştiut 
însă, că odată cu ospăţul plin de veselie, porniră să sărbătorească şi nunta! 
La ospăţul acela şi eu am petrecut, vin şi mied am tot băut, pe mustăţi mi se 
prelingea, dar în gură nu-mi nimerea. 


Prinţesa Roasca-Broasca 


poveste rusă 


A fost odată ca niciodată. A fost odată, într-o anume împărăție, un împărat care 
avea trei feciori. Pe cel mai mic dintre ei îl chema Ivan-Ţarevici. într-o zi, împăratul și- 
a chemat feciorii şi le-a zis: 

Dragii mei copii! Acum aţi crescut mari cu toţii, e timpul să vă gândiţi la însurătoare! 

— Păi, tăicuţule, la cine să ne ducem noi în petit? 

— Uite cum faceţi: luaţi câte o săgeată, puneţi-o în arcul bine întins şi 
sloboziţi-o fiecare în altă parte. Şi unde îi va cădea săgeata, acolo să meargă fiecare 
dintre voi în peţit. 

„Cei trei fraţi ieşiră în curtea mare a palatului, apoi fiecare din ei îşi întinse arcul şi 
trase. 

Săgeata trasă de fratele mai mare a căzut într-o curte boierească, chiar în faţa 
iatacului fetei boierului şi copila o ridică. 

Săgeata trasă de fratele mijlociu zbură până la curtea unui negustor şi căzu într-un 
frumos pridvor. Şi cum în pridvorul acela stătea fata negustorului, ridică ea săgeata. 

Săgeata trasă de Ivan-Ţarevici căzu într-o baltă mocirloasă şi o ridică Roasca- 
Broasca... 

Fraţii mai mari, de cum plecară să-şi caute săgețile, le găsiră numaidecât: unul —în 
iatacul boieresc, celălalt— în curtea negustorului. Ivan-Ţarevici însă, multă vreme nu 
izbuti să-şi găsească săgeata. Două zile încheiate cutreieră el pădurile şi munţii, iar în 
cea de-a treia nimeri într-o baltă mlăştinoasă. Când colo, ce să vadă? Roasca-Broasca 
şedea pe un bolovan ţinând săgeata lui. Când Ivan-Ţarevici vru s-o ia la fugă şi să se 
lase păgubaş de chilipirul peste care dăduse, Roasca- Broasca îi zise: 

— Oac-oac, Ivan-Ţarevici! Vino de-ţi primeşte săgeata, iar pe mine ia-mă de 
nevastă. 

Mâhnit, Ivan-Ţarevici, îi răspunse: 

— Cum să te iau de nevastă? O să-şi bată joc toată lumea de mine! 

— Ia-mă de nevastă, Ivan-Ţarevici, şi n-o să-ți pară rău! 

Ivan-Ţarevici a chibzuit, a chibzuit, apoi a luat-o pe Roasca-Broasca, a învelit-o într-o 
batistă şi a 
adus-o la palat. 

Când au venit fraţii mai mari, au prins a povesti unde nimerise săgeata fiecăruia 
dintre ei. 

Şi-a povestit şi Ivan-Ţarevici păţania. Fraţii au început să râdă de el, dar tatăl i-a zis: 

— Ia-o pe Roasca-Broasca, altminteri - n-ai încotro! 

Şi iată că s-au sărbătorit trei nunți dintr-o dată şi s-au însurat feciorii împăratului: 
cel mare - cu tânăra boieroaică, cel mijlociu - cu fata negustorului, iar Ivan-Ţarevici 
- cu Roasca-Broasca. 

A doua zi după nuntă, împăratul şi-a chemat feciorii şi le-a zis: 

— Ei, scumpii mei feciori, iată-vă însuraţi pe toţi trei. Acum aş dori să aflu: 
ştiu soțiile voastre să coacă pâine? De aceea până mâine să-mi coacă fiecare din ele 
câte o pâine mare, rotundă, albă şi bine crescută. 

S-au închinat feciorii în faţa părintelui lor şi au plecat. 

Dar Ivan-Ţarevici s-a întors în palatele sale tare posomorit: de gânduri împovărat, 
cu capul mai jos de umeri plecat. 

— Oac-oac, Ivan-Ţarevici, i-a zis Roasca-Broasca, de ce te-ai întristat aşa? 
Ţi-a spus vreo vorbă de mustrare tatăl tău? 

Cum să nu fiu trist! i-a răspuns Ivan-Ţarevici. Tăicuţul meu a poruncit ca până 
mâine la gustarea de dimineaţă, tu să coci singură o pâine mare, rotundă, albă şi 
bine crescută... 

— Nu fi supărat, Ivan-Ţarevici! Mai bine culcă-te, dormi şi te odihneşte: 
noaptea e un sfetnic bun! 


îndată ce s-a culcat Ivan-Ţarevici, Roasca-Broasca îşi lepădă pielea de broască şi 
se prefăcu într- o mândreţe de copilă, Preaînţeleapta Vasilisa - atât de frumoasă cum 
n-ai putea nici în poveste s-o găseşti, nici cu pana s-o zugrăveşti! 

A luat un ciur des şi nişte site mai mărunte de a cernut faina de grâu, a frământat 
un aluat alb şi a copt o pâine moale şi pufoasă, ba a mai şi împodobit-o cu felurite 
desene ciudate: pe margini - oraşe şi palate, grădini şi turnuri, deasupra - păsări 
zburând, dedesubt - fiare sălbatice alergând. 

Dimineaţa Roasca-Broasca îl trezi pe Ivan-Ţarevici: 

— E timpul, Ivan-Ţarevici, scoală-te să duci pâinea! 

Când Ivan-Ţarevici a văzut pâinea - tare s-a mai minunat: nu văzuse niciodată 
până atunci o pâine ca aceea! 

A aşezat pâinea pe o tavă de aur şi i-a dus-o tatălui său. 

Au venit şi fraţii mai mari, au adus şi ei pâinile lor, doar că la ele nu prea aveai ce 
vedea: pâinea fiicei boierului era cam arsă, iar a fetei negustorului ieşise crudă şi 
prăvălită pe-o coastă. 

împăratul primi mai întâi pâinea feciorului celui mare şi când o văzu porunci să fie 
dată dulăilor din curte. 

Apoi primi pâinea feciorului mijlociu şi zise: 

— O pâine ca asta poți mânca numai dacă mori de foame! 

Veni şi rândul lui Ivan-Ţarevici. Primind pâinea adusă de el, împăratul zise: 

— O pâine ca asta trebuie mâncată numai la zile de mare sărbătoare! 

Şi pe dată le dădu feciorilor o nouă poruncă: 

Aş dori să aflu cum ştiu soțiile voastre să țeasă. Luaţi deci mătasă, fir de aur, de 
argint şi puneţi- le să-mi țeasă cu mâinile lor până mâine, fiecare, câte un covor! 

S-au întors feciorii mai mari la soțiile lor şi le-au vestit porunca împăratului. Soţiile 
au chemat pe mame, pe dădace sau doar pe nişte slujnice frumoase - să le dea o 
mână de ajutor la țesutul covoarelor. Şi numaidecât mamele, dădacele, fetele 
slujnice s-au adunat cu toatele şi s-au pus la treabă - cu fir de aur şi de argint să 
ţeasă, cu fir de mătasă - să coasă... 

Ivan-Ţarevici însă s-a întors acasă tare posomorit, de gânduri împovărat cu capul 
mai jos de umeri plecat. 

— Oac-oac, Ivan-Ţarevici i-a zis Roasca-Broasca, de ce eşti aşa de trist? Ţi- 
a spus vreo vorbă de dojană tatăl tău? 

— Cum să nu fiu trist? i a răspuns Ivan-Ţarevici. Tăicuţul meu a poruncit sa-i 
teşi în noaptea asta un covor înflorat! 

Nu fi supărat, Ivan-Ţarevici! Mai bine culcă-te şi dormi: noaptea e un sfetnic bun! 

îndată ce s-a culcat Ivan-Ţarevici, Roasca-Broasca îşi lepădă pielea de broască, se 
prefăcu iar în mândreţea de copilă Preaînţeleapta Vasilisa şi începu să ţeasă covorul. 
De-mpungea cu acu-odată - răsărea floarea- nflorată, a doua oară de-mpungea - cel 
mai iscusit model se-arăta, când impunse-a treia oară— păsări sprintene zburară... 
Nici nu se arătaseră zorile şi covorul fu gata. 

Când s-a trezit Ivan-Ţarevici şi când a văzut covorul, vai! ce s-a mai minunat, era 
atât de frumos cum n-ai putea nici cu gândul să gândeşti, nici în vis să-nchipuieşti, ci, 
poate, doar în poveste să povesteşti! 

Şi iată că s-au înfăţişat împăratului tustrei fraţii, ca să-i aducă fiecare covorul 
ţesut. împăratul a luat întâi covorul fiului mai mare şi după ce-l privi, rosti: 

— Ăsta doar la poartă să fie aşternut! 

Primi covorul adus de fiul mijlociu, îl privi şi zise: 

— Covorul acesta să fie numai acoperământ pentru cai când plouă! 

Primi covorul de la Ivan-Ţarevici, îl privi şi zise: 

— Iar acest covor să fie aşternut la cele mai mari sărbători în iatacul meu! 


A pe dată, împăratul dădu o nouă poruncă: tustrei feciorii să poftească, împreună cu 
soțiile lor, la ospăţul ce are să-l dea la palat: dorea împăratul să vadă care dintre ele 
dansează cel mai bine. 

Ş! au plecat cei trei fraţi fiecare acasă la el. Ivan-Ţarevici mergea tare mâhnit 
zicându-şi în sinea lui: „Cum o s-o duc eu pe Roasca-Broasca mea la ospăţul 
împăratului?” Când a ajuns, Roasca- Broasca l-a întrebat: 

— Ce, iar eşti trist, Ivan-Ţarevici? Iar eşti de gânduri împovărat, cu 
capul mai jos de umeri plecat? 

A- Cum să nu mă întristez? i-a zis Ivan-Ţarevici. A poruncit tăicuţul ca mâine, să 
te duc la ospăţul ce are să-l dea la palat... 

— Nu mai fi îndurerat! Culcă-te şi dormi: noaptea e un sfetnic bun! 

A doua zi, când era vremea să plece la ospăț, Roasca-Broasca i-a zis: 

— Ivan-Ţarevici, du-te singur la ospățul împăratului că eu o să vin în 
urma ta. Când o să auzi zarvă şi tunete să nu te sperii, ci să spui: „Aceasta, de 
bună seamă, e broscuţa mea care vine în cutioara ei!“ 

Şi Ivan-Ţarevici s-a dus singur la ospăţul împăratului. 

Fraţii mai mari însă au venit la palat împreună cu soțiile, dichisite şi gătite 
amândouă, nevoie mare. Cum au venit au şi început să-l ia în râs pe Ivan-Ţa- 
revici: 

— Păi, cum aşa, frate, ai venit singur, fără soţie? Trebuia s-o fi adus măcar 
învelită în batistă, ca să ascultăm şi noi cum orăcăie. 

Deodată se auziră tunete şi o zarvă nemaipomenită - de se zgudui, se cutremură 
până-n temelii palatul. Toţi oaspeţii s-au speriat, au sărit de pe la locurile lor, s-au 
zăpăcit, de nu mai ştiau ce să facă. Iar Ivan-Ţarevici a zis: 

— Nu vă fie teamă, dragi oaspeţi! Aceasta, de bună seamă, e broscuţa mea 
care vine în cutioara 
ei! 

Au dat buzna cu toţii la ferestre şi ce să vadă? Servitori iuți de picior aleargă, 
călăreţi vajnici gonesc, iar în urma lor zboară o caleaşcă de aur, cu o pereche de 
cai murgi înhămaţi la ea. 

Caleaşca a tras în faţa pridvorului, dar din ea n-a coborât o broască ci însuşi 
Preaînţeleapta Vasilisa, frumoasă, că la soare te puteai uita dar la dânsa - ba. Toţi 
oaspeţii se minunau, o priveau fermecaţi şi rămaseră muţi de uimire... 

Preaînţeleapta Vasilisa l-a luat de mână pe Ivan-Ţarevici şi s-au aşezat amândoi 
la mesele din lemn de stejar acoperite cu feţe înflorate... 

Şi s-au pus oaspeţii să mănânce, să bea, să se veselească. 

Preaînţeleapta Vasilisa bea, dar potirul nu-l golea, şi resturile în mâneca stângă 
le-arunca. lar după ce a mâneai friptură de lebădă - aruncă oasele în mâneca 
dreaptă. 

Soţiile fraţilor mai mari văzură lucrul acesta şi, fuguţa şi ele: ce nu puteau să bea - şi 
una şi alta în mânecă-şi turna, din mâncare ce le rămânea - şi una şi alta în cealaltă 
mânecă arunca. Dar de le- ai fi întrebat de ce fac asta - n-ar fi ştiut a spune. 

îndată ce s-au ridicat oaspeţii de pe la mese, a început să cânte muzica şi s-a pornit 
dansul. Preaînţeleapta Vasilisa s-a dus şi ea să danseze cu Ivan-Ţarevici. Când îşi 
flutură odată mâneca stângă - se ivi pe negândite un lac, iar când îşi flutură mâneca 
dreaptă - lebede albe prinseră a pluti pe lac. Atât împăratul cât şi oaspeţii mult se mai 
minunară. Dar de cum termină ea să danseze totul se făcu nevăzut: şi lacul şi lebedele 
cele albe... 

S-au dus să danseze şi soțiile fraţilor mai mari. Numai că ele când şi-au fluturat 
inâneca stângă - i-au stropit pe toţi musafirii, iar când şi-au fluturat-o pe cea dreaptă - 
i-au împroşcat cu oase şi resturi, ba mai-mai să-i scoată un ochi însuşi împăratului. 


Supărat, împăratul a poruncit să fie alungate amândouă din odăile sale. 

Când ospăţul se apropia de sfârşit, Ivan-Ţarevici găsi o clipă liberă şi trase o fugă 
ână acasă. Căută pielea de broască şi o puse pe foc. 

La întoarcerea acasă, Preaînţeleapta Vasilisa - îndată băgă de seamă că pielea ei de 
roască nu-i nicăieri. S-a repezit s-o caute. A căutat-o cât a căutat-o, şi cum de găsit n-a 
găsit-o, i-a zis lui Ivan- Ţarevici: 

— Ah, Ivan Ţarevici, cum de-ai făcut una ca asta?! De ce mi-ai pus pe foc 
ielea de broască? Dacă ai mai fi avut răbdare încă trei zile, aş fi fost pe veci a ta. 
Acuma însă, rămâi cu bine, să mă cauţi peste nouă mări şi nouă ţări, la capătul 
ământului, în ţara-nsorită a lui Koşcei cel fără de moarte. De-abia după ce-ai să rupi 
trei perechi de cizme de fier, şi-ai să mănânci trei pâini de fier - ai să mă găseşti tu pe 
mine... 

Spuse asta, se prefăcu într-o lebădă albă şi îşi luă zborul pe fereastră. 

Ivan-Ţarevici rămase nemângâiat şi grozav de îndurerat. Dar se pregăti de drum: îşi 
uă arcul şi săgețile, încălţă cizme de fier, îşi puse într-o desagă trei pâini de fier şi 

orni să-şi caute soţia, pe Preaînţeleapta Vasilisa. 

Dacă a mers mult ori puţin, dacă a ajuns departe ori aproape, cine să ştie? - repede 
doar povestea se povesteşte, mai anevoie fapta se săvârşeşte - atâta ştim că după o 
vreme a rupt două perechi de cizme de fier şi a mâncat două pâini de fier. Şi cum 
mergea el aşa, a întâlnit într-o zi un bătrânel împovărat de ani. 

— Bună ziua, bunule, i-a zis Ivan-Ţarevici. 

— Bună ziua, voinicule! Ce cauţi şi-ncotro mergi? 

Iar Ivan-Ţarevici i-a povestit bătrânelului oful său. 

— Eh, Ivan-Ţarevici, i-a zis bătrânelul, de ce ai puspe foc pieleade broască? 

Doar nu tu o 
îmbrăcasei cu ea şi de aceea nu se cădea să i-o scoți tu!  Preaînţeleapta Vasilisa 
s-a născut mai 
şireată şi mai înţeleaptă decât tatăl ei, Koşcei cel fără de moarte, de aceea s-a mâniat 
pe ea şi i-a poruncit să se prefacă vreme de trei ani în broască. Dar ce-ţi tot zic eu, că 
doar cu vorba nu înlături nenorocirea. Uite, ţine ghemul acesta şi încotro s-o rostogoli 
el, într-acolo să te îndrepţi şi tu. 

Ivan-Ţarevici i-a mulţumit bătrânelului şi a pornit în urma ghemului primit. 

Ghemul se rostogolea peste munţi cu piscuri înalte, peste păduri întunecate, se 
rostogolea peste pajişti verzi şi mănoase, prin bălți urâte, mlăştinoase, se rostogolea 
peste locuri pustii, uricioase, iar Ivan-Ţarevici mergea şi tot mergea în urma lui, 
nicăieri nu se oprea, nicăieri nu se-aşeza. A mers el şi-a tot mers, până a rupt cea de-a 
treia pereche de cizme de fier, până a mâncat şi a treia pâine de fier şi a ajuns la un 
codru des, de nepătruns. Chiar atunci se întâlni cu un urs. 

„N-ar fi rău să omor ursul ăsta! îşi zise Ivan-Ţarevici. Că n-am niciun fel de merinde.” 

Tocmai îşi potrivi săgeata şi ochi, când îl auzi pe urs vorbindu-i în grai omenesc: 

— Nu mă omori, Ivan-Ţarevici! Că o să-ţi fiu şi eu cândva de folos. 

Şi Ivan-Ţarevici nu s-a atins de urs. I s-a făcut milă de el, aşa că şi-a văzut de drum. 

Cum mergea el aşa printr-o câmpie întinsă, ce să vadă? Chiar deasupra capului său 
zbura un răţoi de toată frumuseţea. Ivan-Ţarevici îşi întinse arcul gata să sloboadă o 
săgeată ascuţită asupra răţoiului, când acesta îi vorbi în grai omenesc: 

— Nu mă omori, Ivan-Ţarevici! că o să-ţi fiu şi eu cândva de folos. 

Iar lui Ivan-Ţarevici i s-a făcut milă de răţoi şi nu s-a atins de el, ci, aşa flămând 
cum era, şi-a văzut mai departe de drum. 

Deodată îi ieşi în cale alergând un iepure urecheat. 

„O să omor iepurele, îşi zise Ţarevici, că nu mai pot de foame. 

Ochi, întinse arcul, dar iepurele îi vorbi cu grai omenesc: 


— Nu-mi lua viaţa, Ivan-Ţarevici! Că o să vină vremea când o să-ţi fiu şi eu de 
folos. 

Şi de iepure i se făcu milă lui Ivan-Ţarevici, aşa că-şi văzu de drum mai departe. 
După o vreme ajunse la marea cea albastră şi, ce să vadă? chiar pe țărm, culcat pe 
nisipul galben, un peşte, o ştiucă mai mult moartă decât vie. 

Ivan-Ţarevici îşi zise: 

— De data asta n-am ce face, o să mănânc ştiuca! Mi-e tare foame şi nu mai 
pot răbda! 

— Ah, Ivan-Ţarevici, rosti ştiuca, fie-ţi milă de mine şi nu mă mânca, mai 
bine aruncă-măîn marea cea albastră! 

Lui Ivan-Ţarevici i se făcu milă de știucă şi-o aruncă în mare, apoi pomi mai 
departe de-a lungul țărmului, în urma ghemului său. 

Să fi mers mult, să fi mers puţin, cine mai ştie? doar că la o vreme, tot 
rostogolindu-se ghemul ajunse într-o pădure, chiar în faţa unei colibe rotitoare pe 
picior de găină. Ivan-Ţarevici rosti: 

— Colibă, colibioară, opreşte-te cu faţa la mine, pădurea la spate-ți ră- 

mână! 

Coliba, ascultând de vorba lui, se întoarse cu spatele către pădure şi cu fața spre 

el. Ivan-Ţarevici 
intră în colibă şi ce să vadă? pe vatră stătea culcată Baba-Cloanţa-Cotoroanţa. 
Văzându-l pe Ţarevici, l-a întrebat: 

— De ce ai venit la mine, mândrule voinic? De bună voie, sau de nevoie? 

— Ah, Babă-Cloanţă-Cotoroanţă, mai bine mi-ai da întâi să mănânc şi să 
beau şi mi-ai pregăti baia cu aburi, şi-abia după aceea m-ai lua la întrebat. 

— Că bine spui, i-a răspuns Baba-Cloanţa. 

Apoi i-a dat lui Ivan-Ţarevici să mănânce şi să bea şi i-a pregătit baia cu aburi, iar 
Ivan-Ţarevici i-a povestit că o caută pe soţia sa, Preaînţeleapta Vasilisa. 

— Ştiu, ştiu! zise Baba-Cloanţa. Ea este acuma la ticălosul acela de Koşcei 

cel fără de moarte. 

Va fi tare greu să ajungi la ea, căci cu Koşcei n-o prea poţi scoate la capăt:pe el nici 
săgeata, nici 
sabia nu-l poate răpune. Da aceea nu se teme de nimeni. 

— Dar moartea lui, unde se află? 

— Moartea lui stă într-un vârf de ac şi acul acela se află-ntr-un ou; oul - se 
află în rață; rața e în iepure; iepurele e într-un sipet ferecat şi sipetul - în vârful unui 
stejar bătrân. Iar stejarul acela creşte într-un codru de nepătruns. 

Apoi Baba-Cloanţa i-a spus lui Ivan-Ţarevici cum ar putea să răzbească până la 
stejarul cu pricina. Aşa că Ivan-Ţarevici i-a mulţumit şi a pornit la drum. 

I-a trebuit mult până să răzbească prin codri de nepătruns şi să străbată bălți 
mlăştinoase, dar până la urmă a ajuns la stejarul lui Koşcei. Stejarul acela îşi proptise 
vârful printre nouri, rădăcinile îi erau răspândite în pământ pe o sută de verste jur- 
împrejur, iar crengile lui acopereau strălucirea soarelui. Şi tocmai în vârful stejarului 
- se afla sipetul ferecat. Ivan-Ţarevici se tot uita la stejar şi nu ştia cum să facă să ia 
sipetul... 

„Eh, gândi el, pe unde-o fi oare ursul? El m-ar putea ajuta!“ 

Abia îşi termină gândul că ursul se şi înfăţişă: alergă într-un suflet şi smulse 
stejarul din pământ cu rădăcină cu tot. Din vârful lui căzu sipetul care se sfărâmă în 
bucățele. 

Din sipet ieşi iepurele care o luă la goană. 

„Pe unde-o fi iepurele jneu? gândi Țarevici. Negreşit că doar el l-ar putea ajunge 
din urmă pe iepurele ăstălalt...“ 


Abia îşi termină gândul că iepurele se şi înfăţişă: îl ajunse din urmă pe celălalt iepure 
şi-l sfâşie 


în două. 

Atunci, din iepurele sfâşiat îşi luă zborul o rață, care se ridică sus-sus în 
înaltul cerului. „Pe unde-o fi răţoiul meu?“ gândi Ţarevici. lar răţoiul se şi 
repezise în zbor după rață şi o lovea cu ciocul în cap. Rața scăpă oul şi oul căzu 
în marea albastră... 
van-Ţarevici se întristă; stătea pe ţărmul mării şi gândea: 
„Pe unde-o fi ştiuca mea? Ea ar găsi oul pe fundul mării!” 
Când colo, văzu un peşte, o ştiucă - ce se apropia de țărm înotând şi având în dinţi un 
ou: 
— Ţine, Ivan-Ţarevici! 
van-Ţarevici se bucură, sparse oul, scoase acul şi-i rupse vârful. îndată ce-l 
rupse - pieri Koşcei cel fără de moarte, prefacându-se într-o pulbere din cea mai 
măruntă. 
van-Ţarevici se duse la palatele lui Koşcei. Preaînţeleapta Vasilisa îi ieşi în 
întâmpinare şi îi zise: 
— Ei, Ivan-Ţarevici, acum, că ai fost în stare să mă cauţi şi să mă 
găseşti, voi fi pe veci a ta! Ivan-Ţarevici alese cel mai bun armăsar din grajdul 
ui Koşcei şi încăle- când împreună cu 
Preaînţeleapta Vasilisa, se întoarse în împărăţia sa. 

Acolo au trăit amândoi în prietenie, dragoste şi bună înţelegere. 


Du-te acolo-nu ştiu unde 


poveste rusă 


A fost odată ca niciodată. A fost odată, într-o anume ţară un ţar necăsătorit. Şi 
avea acel ţar în slujba sa un arcaş pe nume Andrei, într-o zi s-a dus Andrei-arcaşul la 
vânătoare. A umblat prin pădure o zi întreagă dar n-a avut noroc, n-a întâfnit nicio 
sălbăticiune. Era către seară; omul se întorcea acasă cuprins de tristeţe. Tocmai 
atunci văzu o turturea stând într-un copac. 

„Haide, îşi zise el, s-o dobor măcar pe asta“. 

Trase şi o răni - turtureaua se prăbuşi din copac pe pământul jilav. Andrei o ridică 
- vroia să-i sucească gâtul şi s-o bage în tolbă. 

însă turtureaua îi vorbi cu grai omenesc: 

— Nu-mi lua viaţa, Andrei-arcaşule, nu-mi reteza capul! Ia-mă aşa vie cum 
sunt, du-mă acasă şi aşează-mă la fereastră. Dar ai grijă, îndată ce vezi că mă prinde 
somnul - bate-mă fără întârziere, loveşte-ină din toată puterea cu mâna dreaptă - şi o 
să dobândeşti o mare fericire. 

Andrei-arcaşul se minună: ce-o mai fi şi asta? Când te uiţi la ea - vezi că-i pasăre 
cu adevărat, dar vorbeşte cu glas omenesc. A dus turtureaua acasă, a pus-o la 
fereastră, iar el prinse a aştepta. 

Nu trecu mult şi turtureaua îşi băgă căpşorul sub aripă şi începu să picotească. 
Andrei îşi aduse aminte de ce îi poruncise pasărea şi o lovi din toată puterea cu mâna 
dreaptă. Turtureaua căzu jos, şi se prefăcu în Maria- Ţarevna, o mândreţe de fată și- 
atât de frumoasă cum n-ai putea nici cu gândul să gândeşti, nici în vis să-nchipuieşti, 
doar în poveste să zugrăveşti. 

Şi Maria-Ţarevna i-a zis arcaşului: 

— De vreme ce-ai ştiut să mă iei, trebuie să ştii să mă şi păstrezi - cu un 
mic ospăț şi-o nuntă tară zarvă. Şi-o să rămân să-ţi fiu soţie veselă şi cinstită. 

Aşa s-au înţeles. 

Şi s-a însurat Andrei-arcaşul cu Maria-Ţarevna şi trăia cu tânăra lui nevastă— 


în două. 
veselindu-se. Dar nici de slujbă nu uita: în fiecare zi se scula cu noap- tea-n cap, 
pleca la pădure, aduna vânat fel de fel şi-l ducea la cuhnia ţarului. 

Dar n-au trăit multă vreme aşa. Maria-Ţarevna i-a zis: 

— Trăieşti în sărăcie, Andrei! 

— Da, vezi şi tu că aşa este. 


— Fă rost de vreo sută de ruble, cumpără cu banii ăştia mătasă de toate 
felurile şi lasă, că îndrept eu lucrurile. 

Andrei a ascultat-o, s-a dus pe la prietenii lui şi a împrumutat de la unul o rublă, de 
la altul două, iar cu banii adunaţi a cumpărat mătasă de toate felurile şi i-a adus-o 
nevestei. Maria-Ţarevna i-a zis: 

— Culcă-te şi dormi, noaptea e un sfetnic bun. 

Andrei s-a culcat iar Maria-Ţarevna s-a pornit să ţeasă. A ţesut toată noaptea şi a 
făcut un covor ce n-avea seamăn pe lume: era înfăţişată acolo toată împărăţia, cu 
oraşe şi copaci, cu păduri şi ogoare, cu păsări în cer, cu fiare sălbatice în munţi, cu 
peşti în mări, iar împrejurul tuturor acestora se rotea luna şi soarele... 

A doua zi dimineaţă Maria-Ţarevna i-a dat bărbatului covorul: 

— Du-te cu el la târg şi vinde-l negustorilor, dar bagă de seamă, preţ pe el 
tu să nu cei, ci cât ți- or da cu-atâta să te mulţumeşti. 

Andrei luă covorul, îl desfăşură şi porni cu el printre tarabele din târg. 

Un negustor alergă într-un suflet la el: 

— Ascultă om bun, cât ceri pe covor? 

— Tu eşti negustor, tu fă-i şi prețul. 

Negustorul s-a gândit, s-a tot gândit şi n-a putut găsi un preţ pentru covor. 

Veni în fugă ait negustor şi după el mai veniră alţii. S-a adunat o gloată neînchipuit 
de mare de negustori, care priveau covorul, se minunau, dar nu-i puteau găsi preţul. 

Tocmai atunci trecea prin dreptul tarabelor un sfetnic al ţarului, care dori să afle 
ce pune la cale negustorimea. Cobori din caieaşcă şi, după ce izbuti, cu mare greu, 
să-şi facă loc cu coatele prin marea mulţime, zise către cei adunaţi: 

— Bună ziua, negustorilor, oaspeți de peste mări şi țări! Despre ce e vorba? 

— Păi, uite aşa şi aşa, nu putem găsi preț pentru covorul ăsta. 

Sfetnicul ţarului se uită la covor şi mult se minună şi el: 

— Ei, arcaşule, ia spune, spune adevărul adevărat: de unde ai căpătat 
covorul ăsta atât de frumos? 

— Păi, uite, aşa şi aşa, soția mea l-a făurit. 

— Şi cât vrei să-ţi dau pe el? 

= Păi, nu ştiu nici eu. Soția mi-a poruncit să nu mă tocmesc: cât îmi vor 
da, cu atâta să mă mulţumesc. 

— Ei, uite, arcaşule, ține zece mii. 

Andrei a luat banii, a dat covorul şi s-a dus acasă. Iar sfetnicul ţarului s-a dus la ţar 
şi i-a arătat covorul. 

Țarul şi-a aruncat privirea asupra covorului şi văzând acolo, ca în palmă, întreaga 
sa împărăție, rămase uimit: 

— Cere-mi ce doreşti, dar să ştii că eu covorul ăsta nu ţi-l mai dau! 

Şi pe dată ţarul scoase douăzeci de mii de ruble şi i le dădu cu mâna lui sfetnicului. 
Sfetnicul luă banii şi îşi zise: „Nu-i nimic, îmi comand eu alt covor şi mai frumos”. 

A urcat din nou în caieaşcă şi a plecat în mare grabă în mahalaua cu pricina. A 
găsit mica izbă în care trăia Andrei-arcaşul şi a bătut în uşă. Maria- Ţarevna i-a 
deschis. Sfetnicul ţarului păşi cu un picior peste prag, iar pe celălalt nu-l mai trase 
înăuntru, nu mai scoase o vorbă şi uită pentru ce anume venise acolo: în faţa lui se 
afla o frumuseţe de femeie că nu şi-ar fi luat ochii de la ea o sută de ani şi ar fi rămas 
aşa privind-o. 

Maria-Ţarevna a aşteptat cât a aşteptat o vorbă de la el şi după un răstimp, l-a 
prins frumuşel de umeri pe sfetnicul ţarului, I-a răsucit cu spatele şi a închis uşa. lar 
acesta, desmeticindu-se cu greu porni în silă spre casă. Şi din ziua aceea nici de 
mâncat nu mai mânca, nici de băut nu mai bea, ci mereu în faţa ochilor pe soţia 
arcaşului o vedea. 

Ţarul băgă de seamă şi începu să-l descoase ca să afle ce mâhnire îl apasă? 


Şi sfetnicul îi destăinui ţarului: 

— Ah, am văzut-o pe soţia arcaşului şi de-atunci numai la ea mi-e gândul! 

Nu scap de vraja ei nici cu mâncarea, nici cu băutura, nici cu buruieni de leac. 

Auzind asta, îi veni poftă şi ţarului s-o vadă pe soţia arcaşului. îmbrăcă nişte 
veşminte simple, plecă în mahalaua cu pricina, găsi mica izbă în care locuia Andrei- 
arcaşul şi bătu Ia uşă. Maria- Ţarevna îi deschise. Ţarul păşi cu un picior peste prag - 
iar pe celălalt nu mai putu să-l tragă înăuntru, îi pierise graiul: se afla în faţa lui o 
frumuseţe tară seamăn. 

Maria-Ţarevna a aşteptat cât a aşteptat o vorbă de la el şi după un răstimp l-a prins 
frumuşel de umeri pe ţar, l-a răsucit cu spatele şi a închis uşa. 

Țarul îşi simţi inima copleşită de dragoste. 

„Adică de ce, îşi zise el, să tot rămân neînsurat, să n-am şi eu o soţie? Ce-ar fi să mă- 
nsor cu frumoasa asta? Ei îi este hărăzit să fie soţie de ţar - nu de arcaş.“ 

întors la palat ţarul puse la cale un plan necurat - s-o ia de la bărbatul său pe soţia 
acestuia. îşi chemă sfetnicul şi-i zise: 

— Ticluieşte ceva ca să-l pierdem pe Andrei-arcaşul. Vreau să mă însor cu 
soţia lui. De ticluieşti ceva - răsplată vei primi oraşe, sate şi grămezi de aur, iar de nu 
vei ticlui nimic - îţi voi reteza capul. 

Sfetnicul ţarului se mâhni amarnic şi plecă de la palat cu nasul în jos. Nu putea 
născoci cu niciun chip ceva care să-l piardă pe arcaş. Şi de necaz se abătu pe la 
cârciumă să se cinstească cu băuturică. 

Deodată se apropie în fugă de el un beţivan îmbrăcat într-un caftan zdrenţuit, ce-şi 
făcea veacul în cârciumă, şi zise: 

— Şi de ce, mă rog, s-a întristat sfetnicul ţarului, de ce şi-a lăsat nasul în jos? 

— Piei de-aici, beţivane! 

— Decât să mă goneşti, mai bine m-ai cinsti cu un păhărel de vinişor, că 
poate îţi dau şi eu vreun sfat. 

Sfetnicul l-a cinstit cu un păhărel de vinişor şi i-a povestit necazul său. 

Beţivanul i-a zis: 

— Să-l pierzi pe Andrei-arcaşul nu-i mare lucru că el e un prost, numai că 
vezi, nevastă-sa e şireată nevoie mare. Ei, dar lasă că născocim noi una aşa de bună că 
n-o să izbutească nici ea să-i dea de capăt. întoarce-te la ţar şi spu- ne-i să-l trimită pe 
Andrei-arcaşul în cealaltă lume ca să afle cum o mai duce acolo tătâne-su, ţarul cel 
răposat. Dacă Andrei se duce acolo, de întors - nu se mai întoarce. 

Sfetnicul ţarului i-a mulţumit beţivanului şi fuguţa la ţar: 

— lacă, aşa şi aşa îl putem pierde pe arcaş. 

Şi-i spuse unde trebuie să-l trimită şi pentru ce. Ţarul se bucură şi porunci să fie 
chemat Andrei- arcaşul. 

— Ei, Andrei, de vreme ce m-ai slujit mereu cu cinste şi cu credinţă, mai 
îndeplineşte-mi o însărcinare: du-te în cealaltă lume şi află cum o mai duce tăicuţul 
meu. De nu, capul ţi-l voi reteza - chiar cu săbioara mea. 

De cum s-a întors acasă, Andrei s-a aşezat pe laviţă şi şi-a lăsat capul în piept. Maria- 
Ţarevna l-a întrebat: 

— De ce eşti trist? Ți s-a întâmplat vreo nenorocire? 

Andrei i-a povestit ce fel de însărcinare i-a dat țarul. Iar Maria-Ţarevna i-a zis: 

— Ai şi găsit de ce să te mâhneşti! Asta nu-i însărcinare, e un fleac de 
poruncă, adevărata însărcinare va veni de-abia pe urmă. Culcă-te şi dormi, noaptea e 
un sfetnic bun. 

în zorii zilei, cum s-a sculat Andrei, Maria-Ţarevna i-a dat un sac cu pesmeţi şi un inel 
de aur: 

— Du-te la ţar şi-i cere să ţi-l dea ca tovarăş de drum pe sfetnicul său, că 
altfel, să zici, nimeni n- o să te creadă că ai fost în cealaltă lume. Şi îndată ce vei ieşi 


împreună cu tovarăşul tău la drum, aruncă în faţa ta inelul şi el o să te ducă unde 
trebuie. 

Andrei primi sacul cu pesmeţi şi inelul, îşi luă rămas bun de la soţie şi se duse la 
ţar să ceară un tovarăş de drum. 

Țarul n-a mai avut încotro, a trebuit să se învoiască şi-i porunci sfetnicului să meargă 
cu Andrei. 

Şi iată-i pe amândoi ieşind la drum. Andrei aruncă inelul - acesta prinde a se 
rostogoli, arcaşul se ţine pe urma lui prin câmpuri deschise, peste bălți şi covoare de 
muşchi întinse, peste râuri şi lacuri, iar după el se târăşte cu greu sfetnicul ţarului. 

De câte ori oboseau, mâncau nişte pesmeţi şi din nou - la drum. 

Dacă au mers departe sau aproape, dacă au mers repede sau încet, dacă au mers 
puţin sau mult, cine mai ştie? doar că într-o vreme au ajuns într-o pădure deasă, de 
nepătruns, au coborât într-o râpă adâncă şi abia aici s-a oprit inelul. 

Andrei şi sfetnicul ţarului s-au aşezat să mai mănânce nişte pesmeţi. Când colo, ce să 
vadă? 

Chiar pe alături trecu ţarul, bătrân şi împovărat de ani, înjugat la un car, pe care doi 
draci puseseră o încărcătură uriaşă de lemne, şi-acum îl mânau cu bâtele, unul din 
dreapta, celălalt din stângă. 

Andrei zise: 

— Ia uită-te, nu cumva e răposatul țar, părintele țarului nostru? 

— Ai dreptate, el este cel ce cară singur încărcătura de lemne. 

Şi pe dată Andrei se răsti la draci: 

— Ei, domnilor draci! Lăsaţi-l slobod pe răposatul acesta pentru scurtă 
vreme măcar, că trebuie să-l întreb câte ceva. 

Dracii i-au răspuns: 

— Crezi că o să ne pierdem vremea aşteptându-te? Ce, vrei să cărăm noi 
singuri lemnele? 

— Păi, luați-l în locul bătrânului, pe omul meu, care-i odihnit. 

Şi-atunci, dracii i-au dejugat pe bătrânul ţar, l-au înjugat în locul lui pe sfetnicul 
ţarului şi dă-i şi croieşte-l cu bâtele, mânându-1; acesta se cocoşa sub povară dar de 
cărat - căra. 

Andrei prinse să-l întrebe pe bătrânul ţar cum o duce cu traiul. 

— Ah, Andrei-arcaşule, i-a răspuns ţarul, amarnic trai duc eu în cealaltă 
lume! Du fiului meu închinăciune din partea mea şi spune-i că-i poruncesc cu 
străşnicie să nu-i nedreptăţească pe oameni, că atunci - tot astfel va pătimi şi el. 

Abia terminară de vorbit, că dracii se şi întorceau cu carul gol. Andrei şi-a luat 
rămas bun de la bătrânul ţar, dracii i l-au dat înapoi pe sfetnicul ţarului şi au pornit 
amândoi pe drumul de întoarcere. 

îndată ce-au ajuns în împărăţia lor s-au înfăţişat la palat. Cum a dat cu ochii de 
arcaş, ţarul s-a năpustit cu mare mânie asupra lui: 

— Cum ai cutezat să te întorci? 

Andrei-arcaşul i-a răspuns: 

— Păi, aşa şi aşa, am fost în cealaltă lume la răposatul părinte al înălţimii 
voastre. Amarnic trai duce ei acolo, vă trimite închinăciuni şi vă porunceşte cu 
străşnicie să nu nedreptăţiţi oamenii. 

Şi, mă rog, prin ce dovedeşti tu că ai fost în cealaltă lume şi ai vorbit cu părintele 
meu? 

— Păi, dovada e, că pe spinarea sfetnicului vostru se mai văd încă urmele 
lăsate de bâtele dracilor care-l mânau. 

La asta ţarul n-a mai avut încotro, i-a dat crezare şi l-a lăsat pe Andrei să se ducă 
acasă. Ţarul însă i-a zis din nou sfetnicului: 

— Născoceşte ceva ca să-l pierdem pe arcaş, că de nu, capul ţi-l voi reteza 


- chiar cu săbioara mea. 

Sfetnicul ţarului plecă, lăsându-şi nasul şi mai jos. Intră la cârciumă, se aşeză la 
masă, ceru vin. Se apropie în fugă de el beţivanul, ce-şi făcea veacul în cârciumă: 

De ce s-a întristat sfetnicul ţarului? Cinsteşte-mă cu un păhărel că poate îţi dau şi eu 
vreun sfat. 

Sfetnicul l-a cinstit cu un păhărel de vinişor şi i-a povestit necazul său. Beţivanul i-a 
zis: 

— Du-te înapoi şi spune-i țarului să-i dea poruncă arcaşului să 
îndeplinească uite care însărcinare, ce nu-i greu numai de-ndeplinit dar greu e şi de 
născocit: să-l trimită peste nouă mări şi nouă ţări, la capătul pământului, ca să i-l 
aducă pe Motanul-Cotoşmanul... 

Sfetnicul dădu fuga la palat şi-i povesti ţarului ce anume însărcinare să-i dea 
arcaşului pentru ca acesta să nu se mai întoarcă niciodată. Ţarul trimise după 
Andrei: 

— Ei, Andrei, de vreme ce mi-ai îndeplinit o însărcinare, mai îndeplineşte 
una: du-te la capătul pământului şi adu-mi-l pe Motanul-Cotoşmanul. De nu, capul ţi-l 
voi reteza - chiar cu săbioara mea. 

S-a dus acasă Andrei cu capul plecat, mai jos de umeri căzut şi i-a povestit soţiei ce 
fel de însărcinare i-a poruncit ţarul. 

— Ai şi găsit de ce să te mâhneşti! i-a zis Maria-Ţarevna. Asta nu-i 
însărcinare, e un fleac de poruncă, adevărata însărcinare va veni de-abia pe urmă. 
Culcă-te şi dormi, noaptea e un sfetnic bun. 

Andrei s-a culcat, iar Maria-Ţarevna s-a dus la fierărie şi a poruncit fierarilor să-i 
meşterească trei coifuri de fier, un cleşte de fier şi trei nuiele: una de fier, alta de 
aramă, a treia de cositor. 

în zorii zilei Maria-Ţarevna l-a trezit pe Andrei: 

— Ține, ai aici trei coifuri, un cleşte şi trei nuiele. Du-te peste nouă mări şi 
nouă ţări, la capătul pământului. Când o să mai ai de făcut doar trei verste până la 
capăt o să vezi că te năpădeşte un somn puternic: Motanul-Cotoşmanul va îndrepta 
asupra ta un val de picoteală. Nu cumva să adormi, împinge înainte o mână - şi după 
ea pe cealaltă, târăşte-ţi un picior - şi după el pe celălalt, ba, la nevoie, fă-te ghem şi 
dă-le de-a rostogolul. Că dacă adormi - te ucide Motanul- Cotoşmanul. 

Şi, Maria-Ţarevna după ce l-a învăţat ce şi cum să facă, l-a lăsat să pornească la 
drum. 

Repede doar povestea se povesteşte, mai anevoie fapta se săvârşeşte; dar iată-l pe 
Andrei-arcaşul ajuns la capătul pământului. Când mai avea de făcut doar trei verste 
până acolo, simţi că-l năpădeşte somnul. Atunci Andrei îşi trase pe cap cele trei 
coifuri de fier, îşi împinse înainte o mână - şi după ea, pe cealaltă, îşi târi un picior - 
şi după el pe celălalt, ba, la nevoie se făcu ghem şi se dădu de-a rostogolul, dar din 
mers nu se opri. 

Cu chiu cu vai izbuti să-şi învingă picoteala şi se pomeni lângă un stâlp înalt. 

Motanul-Cotoşmanul îl văzu pe Andrei, mieună, miorlăi şi ţuşti! din vârful 
stâlpului, drept în capul arcaşului! îi sfărâmă unul din coifuri, îl sfărâmă pe al doilea, 
şi se apucă de al treilea. Atunci Andrei-arcaşul îl înşfăcă pe motan cu cleştele, îl 
trânti la pământ şi dă-i şi dezmiardă-l cu nuielele. întâi îl bătu cu nuiaua de fier, după 
ce rupse nuiaua de fier, începu să-l croiască cu cea de aramă, când o rupse şi pe 
aceasta prinse a-l lovi cu cea de cositor. 

Nuiaua de cositor se-ndoia dar nu se rupea, pe şira spinării se-ncolăcea. Andrei 
lovea iar Motanul-Cotoşmanul se porni să-i spună poveşti despre popi, despre 
diaconi, despre fete de popă, doar, doar l-o prinde somnul. Andrei nu asculta ce-i 
spune, ci îşi vedea de treabă cu nuiaua şi nu-l slăbea deloc. 

Motanul ajunse Ia capătul puterilor; dacă a văzut că nu-l poate duce cu vorba pe 


Andrei, începu să-l roage fierbinte: 

— Lasă-mă om bun! Că o să fac tot ce-mi ceri. 

— Vrei să spui că o să mergi cu mine? 

— Merg oriunde ţi-e voia. 

Andrei pomi pe drumul de întoarcere târând motanul după el. Ajuns în împărăţia 
sa, a venit la palat cu motanul şi i-a zis ţarului: 

— Aşa şi aşa, am îndeplinit însărcinarea, ți l-am adus pe Motanul- 
Cotoşmanul. 

“Ţarul tare s-a mai mirat şi a zis: 

— Haide, Motan-Cotoşman, arată ce poţi şi cât eşti de năzdrăvan. Motanul 
începu îndată să-şi ascută ghearele, să le pregătească pentm ţar, vroia să-i sfâşie 
pieptul alb şi să-i smulgă inima vie din el. 

Țarul s-a speriat: 

— Arcaşule-Andrei, fă bunătate şi domoleşte-l pe Cotoşman! 

Andrei domoli motanul şi-l încuie într-o cuşcă, iar el se duse acasă la Maria-Ţarevna. 
Trăiau, de nimic nu le păsa, tare mult se mai iubeau. Ţarul însă îşi simţea inima şi mai 
copleşită de dragoste. Şi iar îl chemă pe sfetnic: 

— Fă ce vrei, dar născoceşte ceva ca să-l pierzi pe Andrei-arcaşul, că de nu, 
capul ţi-l voi reteza - chiar cu săbioara mea. 

Sfetnicul ţarului se duse de-a dreptul la cârciumă şi-l găsi pe beţivanul cu caftanul 
zdrenţuit ce-şi făcea veacul acolo şi-l rugă să-l scoată din încurcătură şi să-i dea un sfat. 
Beţivanul bău păhărelul de vin şi îşi şterse mustăţile. 

— Du-te tară întârziere la ţar, i-a zis el, şi spune-i să-l trimită pe Andrei- 
arcaşul acolo - nu ştiu unde, ca să aducă aia - nu ştiu ce. însărcinarea asta Andrei n-o s- 
o îndeplinească în vecii vecilor, aşa că n-o să vină înapoi niciodată. 

Sfetnicul a dat fuga la ţar şi i-a raportat totul. Ţarul a trimis după Andrei: 

— De vreme ce mi-ai îndeplinit două însărcinări, mai îndeplineşte-o şi pe a 
treia: du-te-acolo - nu ştiu unde, adu-mi aia - nu ştiu ce. De îmi îndeplineşti 
însărcinarea - te răsplătesc împărăteşte, iar de nu, capul ţi-l voi reteza - chiar cu 
săbioara mea. 

Andrei veni acasă, se aşeză pe laviţă şi izbucni în plâns, iar Maria-Ţarevna îl întrebă: 

— De ce eşti trist, dragul meu? Iar ţi s-a întâmplat vreo nenorocire? 

— Eh, zise el, din pricina frumuseţii tale toate năpastele se ţin de capul meu! 
Mi-a poruncit țarul să mă duc acolo - nu ştiu unde, ca să aduc aia - nu ştiu ce. 

— Ei, asta zic şi eu însărcinare! Dar nu-i nimic, culcă-te şi dormi, noaptea e 
un sfetnic bun. 

Maria-Ţarevna a aşteptat până la căderea nopţii, a deschis cartea fermecată, a citit, 
iar a citit, 
apoi a azvârlit cartea cât colo şi s-a luat cu mâinile de cap: despre taina ţarului nu se 
pomenea nimic în carte. Maria-Ţarevna ieşi în pridvor, îşi scoase batista şi o flutură. 
îndată veniră în zbor fel de fel de păsări, alergară fel de fel de fiare. 

Maria-Ţarevna le-a întrebat: 

— Fiare ale pădurii, păsări ale cerului, voi care goniţi peste tot şi voi, care 
zburaţi pretutindeni, n-aţi auzit oare cum se poate ajunge acolo - nu ştiu unde, şi aduce 
aia - nu ştiu ce? 

Fiarele şi păsările i-au răspuns: 

— Nu, Maria-Ţarevna, n-am auzit despre asta. 

Maria-Ţarevna a fluturat din nou batista - fiarele şi păsările s-au făcut nevăzute, ca şi 
cum nici n-ar fi fost. îşi flutură încă o dată batista şi apărură doi uriaşi: 

— Care ţi-e dorinţa? Ce trebuie să facem? 

— Credincioşii mei servitori, duceţi-măîn mijlocul Mării-Okean. 

Uriaşii au luat-o pe Maria-Ţarevna, au dus-o la Marea-Okean şi, chiar în mijlocul 
acesteia, în cel mai mare adânc, s-au proţăpit amândoi - stăteau acolo neclintiţi ca doi 


stâlpi, iar pe ea o ţineau pe braţe. Maria- Ţarevna îşi flutură batista şi toate târâtoarele 
şi toţi peştii mării veniră înot către ea. 

— Voi, târâtoare şi peşti ai mării, voi înotaţi pretutindeni, vă târâţi pe toate 
insulele: n-aţi auzit oare cum se poate ajunge acolo - nu ştiu unde, şi aduce aia— nu 
ştiu ce? 

— Nu, Maria-Ţarevna, n-am auzit despre asta. 

S-a întristat Maria-Ţarevna şi a poruncit să fie dusă înapoi acasă. Uriaşii au luat-o şi 
au adus-o în curtea lui Andrei, lăsând-o în faţa pridvorului. 

în zorii zilei Maria-Ţarevna l-a pregătit de drum pe Andrei şi i-a dat un ghem de aţă şi 
un ştergar cusut cu flori. 

— „Să arunci ghemul în faţa ta şi încotro se va rostogoli - într-acolo să te 
îndrepţi şi tu. Dar, bagă de seamă, oriunde vei ajunge, când te vei spăla, nu cumva să te 
ştergi cu alt ştergar, ci numai şi numai cu ştergarul meu. 

Andrei îşi luă rămas bun de la Maria-Ţarevna, făcu câte o plecăciune către cele patru 
zări şi trecu dincolo de zidul aşezării. Aruncă ghemul în faţa sa, ghemul începu să se 
rostogolească şi se tot duse. Iar Andrei pomi în urma ghemului. 

Repede doar povestea se povesteşte, fapta mai anevoie se săvârşeşte. Andrei 
cutreieră multe împărăţii şi multe pământuri. Ghemul se rostogolea, firul de aţă din 
el se deşira: ajunse mic, mic de tot, doar cât un cap de găină; iar la o vreme ajunse 
atât de mititel că abia-l mai puteai desluşi pe drum... Când ajunse Andrei în preajma 
unei păduri, ce să vadă? O colibă rotitoare pe picior de găină. 

Colibă, colibă, te-ntoarce cu faţa la mine, pădurea la spate-ţi rămână! 

Coliba s-a întors, Andrei intră înăuntru şi văzu o bătrână căruntă şezând pe laviţă 
şi torcând un fuior. 

— Ptiu, ptiu! de când sunt n-am pomenit - de-auzit n-am auzit, nici de 
văzut n-am văzut - suflare rusească, dar azi, uite, însăşi suflarea rusească a venit 
singură aici. Ah, ce-o să te mai frig eu în cuptor, o să te mănânc şi-apoi o să mă dau 
de-a rostogolul pe oasele tale. 

Andrei îi răspunse bătrânei: 

— Se poate una ca asta, Babă-Cloanță, păi cum aşa, bătrânico? Vrei să 
mănânci un om venit de la drum? Omul venit de la drum e numai oase şi praf; mai 
întâi pregăteşte-mi baia, să mă spăl, să stau la abur, şi-abia după aceea o să mă 
mănânci. 

Baba Cloanţa pregăti baia. Andrei stătu la abur, se spălă, scoase ştergarul soției şi 
începu să se şteargă eu el. 

Baba Cloanţa l-a întrebat: 

— De unde ai ştergarul ăsta? E cusut cu flori de fata mea. 

— Fata ta îmi e soție, ea mi-a dat ştergarul. 

— Ah, iubite ginere, ia zi, cu ce vrei să te ospătez? 

Şi spunând asta, Baba Cloanţa pregăti cina, aducând felurite mâncă- ruri, vinuri şi 
alte băuturi. Andrei nu se lăsă rugat - se puse la masă şi dă-i şi-nfulecă. Baba Cloanţa 
se aşeză alături; el mânca şi ea îl tot întreba cum s-a însurat cu Maria-Ţarevna şi 
dacă trăiesc bine amândoi. Andrei îi povesti de-a fir a păr: cum s-a însurat şi cum 
ţarul l-a trimis acolo - nu ştiu unde, să aducă aia - nu ştiu ce. 

— Ce bine-ar fi, bunico, dacă mi-ai da o mână de ajutor! 

— Ah, ginere scump, bucuros te-aş ajuta dar despre această minune a 
minunilor nici n-am auzit. Doar o broască bătrână ştie; ea trăieşte de trei sute de ani 
într-o mlaştină... Ei, dar nu-i nimic, tu culcă-te şi dormi, noaptea e un sfetnic bun. 

Andrei s-a culcat iar Baba Cloanţa a luat două tâmuri, a pornit în zbor până la 
mlaştina cu pricina şi acolo a început să strige: 

— Bunică broască-săltăreaţă, mai trăieşti? 

— Trăiesc. Trăiesc. 


— Ia ieşi puţin din baltă! 

Broasca cea bătrână ieşi din baltă; Baba Cloanţa o întrebă: 

— Nu cumva ştii unde e - nu ştiu ce? 

— Ştiu, cum de nu. 

— Atunci, fă bunătate şi spune-mi! Ginerele meu a primit uite ce 
însărcinare: să se ducă acolo - nu ştiu unde, să aducă aia - nu ştiu ce. 

Broasca i-a răspuns: 

— L-aş întovărăşi eu până acolo, dar tare-s bătrână şi n-o să pot sări aşa 
departe. Dacă ginerele tău se prinde să mă ducă, în lapte proaspăt muls, până la râul 
de foc, am să-i spun. 

Baba-Cloanţa luă broasca-săltăreaţă şi porni să zboare înapoi, mulse lapte 
proaspăt într-o ulcică, puse broasca în lapte şi în zorii zilei îl trezi pe Andrei: 

— Ei, dragă ginere, îmbracă-te, ia ulcica cu lapte proaspăt muls, în care se 
află broasca şi încalecă pe calul meu; el are să te ducă până la râul de foc. Acolo lasă 
calul, scoate broasca din ulcică şi ea o să-ţi spună ce ai de făcut. 

Andrei se îmbrăcă, luă ulcica, încălecă pe calul Babei-Cloanţe. Că a mers mult, că 
a mers puţin, cine mai ştie? Atâta doar că, zburând ca vântul, calul l-a dus până la 
râul de foc. Peste râul acesta 
nici fiara nu putea sări, nici pasărea nu putea zbura. 

Andrei descălecă; broasca îi zise: 

— Scoate-mă din ulcică, vrednicule voinic, acum trebuie să trecem pe malul 
celălalt. 

Andrei scoase broasca din ulcică şi o lăsă jos. 

— Ei, şi-acuma, vrednicule voinic, suie-te în spinarea mea. 

— Nici gând, bunicuţo! Ia te uită ce mică eşti, dacă te strivesc? 

— Nu te teme, n-ai să mă striveşti. Suie-te şi ţine-te bine. 

Andrei îi dădu ascultare şi se aşeză pe spinarea broaştei-săltăreţe. Aceasta prinse 
a se umfla. Se umflă şi se tot umflă până se făcu mare - ca o căpiţă de fân. 

— Te ţii bine? 

— Mă ţin, bunicuţo. 

Şi iar prinse broasca a se umfla, se umflă de se făcu şi mai mare - ca un stog de fân. 

— Te ţii bine? 

— Mă ţin, bunicuţo. 

Şi ea se umflă iar, se umflă până se făcu mai înaltă chiar decât pădurea întunecată 
şi când se săltă o dată - se şi pomeni dincolo de râul de foc, îl trecu pe Andrei pe 
celălalt mal, după care se făcu mică din nou. 

— Şi-acuma, du-te, vrednicule voinic, pe cărarea asta şi-ai să vezi un palat 
care nu-i palat, o colibă care nu-i colibă, o şură care nu-i şură; tu să intri înăuntru şi 
să piteşti în dosul sobei. Acolo ai să găseşti aia - nu ştiu ce. 

Andrei pomi înainte pe cărare şi ce să vadă? O dărăpănătură de colibă, care numai 
colibă nu era, ferestre n-avea, nici înjur ceardac şi nici gard de harac. Intră înăuntru 
şi se ascunse în dosul sobei. 

Şi iată că după ce stătu puţin acolo, auzi prin pădure nişte bocănituri, nişte 
bubuituri, iar în colibă intră un bătrânel mic de tot, cu barba de-un cot, care răcni: 

— Hei, cumetre Naum, vreau să mănânc acum! 

Abia termină de răcnit, că deodată se ivi, ca din pământ, o masă gata aşternută, pe 
masă un butoi de bere, un bou întreg Ia frigare, iar în colţul mesei un cuţit ascuţit, 
mare. Bătrânelul mic de tot, cu barba de un cot, se-aşeză lângă frigare, luă cuţitu- 
ascuţit şi mare, şi prinse carnea s-o taie, în mujdei s-o moaie, şi-n vreme ce o-nfuleca, 
o tot lăuda. 

Curăţă carnea boului oscior cu oscior şi goli până la fund butoiul cu bere. 

— Hei, cumetre Naum, strânge resturile! 


Şi, pe dată, masa se făcu nevăzută, parcă nici n-ar fi fost - nici tu oase, nici tu 
butoi... Andrei aşteptă să plece bătrânelul cel mic de tot, ieşi de după sobă, îşi luă 
inima în dinţi şi zise rugător: 

— Cumetre Naum, dă-mi şi mie ceva de mâncare... 

Abia termină de spus, că deodată se ivi, ca din pământ, o masă încărcată cu fel de 
fel de gustări, de dulciuri şi mâncări, de mieduri şi vinuri. 

Andrei se aşeză la masă dar tot atunci rosti: 

— Cumetre Naum, şezi frate, cu mine şi haide, să-mi ţii de urât, să mâncăm 
împreună. 

Iar un glas fără chip îi răspunse: 

— Mulţumesc, om bun! Că uite, de atâta amar de ani de când slujesc aici, 
eu n-am văzut nici măcar o coajă arsă de pâine, iar tu mă pofteşti la masă. 

Andrei se uita şi se tot minuna: de văzut, pe nimenea nu vedea, dar mâncarea de 
pe masă parc-o mătura cineva, vinurile şi miedurile se turnau singure în pahar— iar 
paharul o ţinea întruna: gâl-gâl şi gâl-gâl... 

Andrei se rugă: 

— Cumetre Naum, hai, arată-te! 

— Ba nu, pe mine nimeni nu mă poate vedea, eu sunt aia - nu ştiu ce. 

— Cumetre Naum, vrei să fii slujitorul meu? 

— Păi, de ce să nu vreau? Că tu, după câte văd, eşti om bun. 

Şi iată că au terminat de mâncat amândoi. Atunci Andrei i-a zis: 

— Ei, deretică pe-aici şi hai să mergem. 

Andrei ieşi din mica izbă şi se uită împrejur: 

— Cumetre Naum, eşti aici? 

— Aici. Nu te teme, nu rămân eu în urmă. 

Şi Andrei ajunse la râul de foc; acolo îl aştepta broasca. 

— Ei, vrednicule voinic, ai găsit aia - nu ştiu ce? 

— Găsit, bunicuţo, cum să nu. 

— Suie-te în spinarea mea. 

Andrei i se aşeză pe spinare; broasca începu iar să se umfle; se umflă, apoi sări şi-l 
trecu înapoi peste râul de foc. 

Aici el îi mulţumi broaştei-săltăreţe şi porni la drum spre împărăţia sa. 

Mergea ce mergea şi, deodată, îşi întorcea capul: 

— Cumetre Naum, eşti aici? 

— Aici. Nu te teme, nu rămân eu în urmă. 

Andrei a mers şi-a tot mers, drum lung - după o vreme, picioarele-i sprintene se 
pironiră în loc şi mâinile albe i se lăsară în jos. 

— Of, zise el, sunt sleit de puteri! 

Iar cumătrul Naum către el: 

— Şi de ce nu mi-ai spus până acum? Te-aş fi dus pe dată acolo unde vrei să 
ajungi. 

Andrei se simţi ridicat de un vârtej puternic şi purtat înainte - undeva jos, sub el, se 
perindau în goană munţi şi păduri, sate şi oraşe. Când începu să plutească deasupra 
mării adânci - îl năpădi frica. 

— Cumetre Naum, aş vrea şi eu să-mi trag puțin sufletul! 

Vântul se domoli îndată şi Andrei începu să coboare pe faţa apei. Când, ce să vadă? 
Pe locul unde adineauri vuiau doar valuri albastre, răsărise o mică insulă, iar pe insulă 
se înălţase un palat cu acoperişul de aur şi cu o grădină minunată împrejur... Cumătrul 
Naum îi zise lui Andrei: 

— Odihneşte-te, mănâncă, bea şi trage cu coada ochiului înspre mare. Şi-ai 
să vezi atunci că pe apele ei or să vină plutind trei corăbii negustoreşti. Tu cheamă-i pe 
negustori aici, ospătează-i, cinsteşte-i cum se cuvine - că ei au asupra lor trei lucruri 


neobişnuite. Tu să le făgăduieşti că mă dai pe mine în schimbul acestor lucruri ciudate, 
- nu te teme, că mă întorc eu iarăşi la tine. 

Dacă a trecut multă vreme, dacă a trecut puţină, cine mai ştie? doar că, deodată, s- 
au ivit trei corăbii plutind dinspre apus. Stăpânii corăbiilor au văzut insula, palatul cu 
acoperişul de aur şi grădina minunată din jurul lui. 

— Ce minunăție mai e şi asta? au zis ei. Am navigat de-atâtea ori pe aicidar 

n-am văzut nimic 
afară de marea albastră. Hai să ne oprim! 

Cele trei corăbii au aruncat ancorele, cei trei stăpâni ai corăbiilor au urcat într-o 
barcă mică şi sprintenă şi au pornit spre insulă. Iar Andrei- arcaşul i-a întâmpinat voios: 

— Poftiţi, dragi oaspeţi, poftiţi. 

Stăpânii corăbiilor mergeau şi se tot minunau: acoperişul palatului ardea ca jarul, 
prin copaci cântau păsările, pe aleile grădinii se zbenguiau fiare ciudate. 

— Ia spune om bun, cine a înălţat aici această fermecătoare minunăţie? 

— Cumătrul Naum, slujitorul meu, a făcut totul într-o singură noapte. 

Andrei i-a condus pe musafiri înăuntru, în palat. 

— Haide, cumetre Naum, pregăteşte-ne să bem, şi să ne ospătăm! 

Şi, ca din pământ răsări o masă gata aşternută, pe masă - vinuri şi mâncăruri 

dupăpofta inimii. 
Stăpânii corăbiilor nu mai încetau să se minuneze: 

— Haide, om bun, au zis ei, să facem un schimb: tu ni-l dai pe slujitorul tău, 
cumătrul Naum, iar noi îţi dăm în locul lui oricare dintre lucrurile năstruşnice pe care 
le avem asupra noastră. 

— Păi, să facem, de ce să nu facem schimbul? Dar, ia să vedem, ce lucruri 

năstruşnice aveţi voi? 

Unul din negustori scoase din sân o măciucă. Cum îi spui „Haide, măciucă, rupe-i 

coastele 
omului ăstuia!” măciuca începe singură să-l burduşească pe cel cu pricina, de-i poate 
rupe coastele oricui, oricât de voinic ar fi. 

Al doilea negustor scoase de sub poala hainei un topor şi cum îl întoarse cu 
muchea în sus - toporul începu singur să meşterească - poc-poc, şi-ndată ieşi o 
corabie; şi iar poc-poc şi mai ieşi o corabie. Cu pânze, cu tunuri, cu marinari voinici. 
Corăbiile pluteau, tunurile trăgeau, vitejii marinari aşteptau ordinul de luptă. 

întoarse toporul cu muchea în jos - şi pe dată, totul se făcu nevăzut ca şi cum nici nu 
fusese. 

Al treilea negustor scoase din buzunar un fluier, cum începu să cânte din el— se ivi 
o întreagă armată: şi cavalerie, şi infanterie, cu puşti, cu tunuri. Armata înainta, 
muzica răsuna, steagurile fluturau, călăreţii galopau, întrebau care-i ordinul. 

Negustorul întoarse fluierul şi suflă în celălalt capăt al lui - pe dată toate se făcură 
nevăzute, dispărură fără urmă. 

Andrei-arcaşul zise: 

— Sunt bune lucrurile voastre năstruşnice, însă ceea ce am eu e mult mai 
de preţ. Dacă vreţi să facem schimb - îmi daţi pentru Naum, slujitorul meu, toate cele 
trei lucruri năstruşnice. 

— Nu socoti că-i prea mult? 

— Cum doriţi, dar altfel eu nu fac schimbul. 

Negustorii s-au gândit şi şi-au zis: „Ce nevoie mai avem noi de măciucă, topor sau de 
fluier? 

Mai bine să facem schimbul, căci de vreme ce cumătrul Naum va fi cu noi, n-o să mai 
avem nicio grijă - zi-noapte o să fim sătui şi ameţiţi de băutură.” 

Şi stăpânii corăbiilor, dându-i lui Andrei-arcaşul măciuca, toporul şi fluierul strigară: 

— Ei, cumetre Naum, vino aici că te luăm cu noi! O să ne slujeşti cu credință 


şi dreptate? 

O voce fără chip le răspunse: 

— Păi, de ce să nu vă slujesc? Mie mi-e tot una la cine trăiesc. 

Negustorii s-au întors pe corăbiile lor şi pune-te pe chefuit - beau, mâncau şi, în 
răstimpuri, răcneau: 

— Cumetre Naum, haide mişcă, adu una, adu alta! 

Au băut peste măsură, s-au îmbătat turtă cu toţii şi s-au prăvălit pe podea. 

Iar arcaşul rămas singur în tumul palatului fu cuprins de tristeţe. „Eh, îşi zise el, pe 
unde-o mai fi oare Naum, credinciosul meu slujitor?” 

— Aici sunt. Care-i porunca? 

Andrei se bucură. 

— Cumetre Naum, oare n-ar fi timpul s-o pornesc şi eu spre ţinuturile de 
baştină, la tânăra-mi soţie? Haide, du-mă acasă. 

Din nou se iscă un vârtej care-l ridică pe Andrei şi-l purtă în împărăţia sa, în 
ţinuturile sale de baştină. 

ar negustorii, când s-au trezit, au vrut să se dreagă după beţie: 

— Hei, cumetre Naum, pregăteşte-ne să bem, să mâncăm, haide, fuguţa, 
mişcă! 

Dar oricât l-au chemat, oricât l-au strigat a fost în zadar. Ba, când s-au uitat, ce să 
vadă? insula dispăruse: în locul ei vuiau doar valuri albastre. 

O vreme stăpânii corăbiilor au fost tare necăjiţi: „Eh, ne-a tras pe sfoară omul 
acela rău!“ dar cum nu mai aveau ce face, au ridicat pânzele şi au pornit să plutească 
încotro aveau treburi. 

ar Andrei-arcaşul plutea în zbor spre meleagurile de baştină; s-a oprit în dreptul 
căsuţei sale, însă când s-a uitat mai bine, ce să vadă? în locul căsuţei— doar un hom 
afumat. 

Cu capul plecat, căzut între umeri, el ieşi din oraş şi se duse pe ţărmul mării 
albastre, într-un loc pustiu, se aşeză şi rămase acolo. 

Deodată, nu se ştie de unde, apăru în zbor o turturea sinilie, se prăbuşi la pământ 
şi se prefăcu în tânăra-i soţie - Maria-Ţarevna. 

Şi-au dat bineţe, s-au îmbrăţişat, şi-apoi au început, şi unul şi celălalt, cu 
întrebările şi cu istorisirea păţaniilor fiecăruia. 

Maria-Ţarevna povesti: 

— Din ziua în care tu ai plecat de acasă, m-am prefăcut în turturea sinilie 
şi de atunci zbor fără răgaz prin păduri şi prin dumbrăvi. De trei ori a trimis ţarul 
după mine, şi, oamenii lui, dacă nu m- au găsit, au dat foc căsuţei. 

Andrei zise: 

— Cumetre Naum, oare nu s-ar putea construi aici, în locul ăsta 
ustiu de pe ţărmul mării albastre, un palat? 

— De ce să nu se poată? îndată dorința ta se va împlini. 

Nici n-au băgat bine de seamă, că palatul fu gata, şi încă deosebit de măreț, mai 
rumos chiar decât palatul ţarului: avea de jur împrejur o grădină înverzită, prin 
copaci păsări cântătoare, iar pe aleile din grădină fiare ciudate se zbenguiau. 
Andrei-arcaşul şi Maria-Ţarevna au urcat în palat, s-au aşezat la fereastră, au 
început să vorbească şi să se desfate privindu-se. Trăiau, nu ştiau ce-i amarul şi 
ăsară zilele să se scurgă una după alta - una, două, trei. 

în timpul acesta, ţarul se duse la vânătoare, undeva pe ţărmul mării albastre şi ce 
să vadă? Pe un loc, înainte vreme pustiu, acum se înălța un palat. 

— Cine-o fi nesăbuitul căruia i s-a năzărit să-şi construiască palat pe 
ământurile mele fără să- mi ceară încuviințarea? 

Trimişii țarului au plecat în goana mare, au cercetat din fir-a-păr totul, şi la 
întoarcere i-au raportat ţarului că palatul acela e înălţat de Andrei-arcaşul şi că 


vieţuieşte acolo el cu tânăra-i soţie Maria- Ţarevna. 

Ţarul s-a mâniat şi mai năprasnic şi a trimis iar oameni să cerceteze şi să afle, dacă 
Andrei a fost acolo - nu ştiu unde, şi a adus aia - nu ştiu ce. 

Trimişii iar au plecat în goana mare, au cercetat din fir-a-păr şi au raportat: 

— Andrei-arcaşul a fost acolo - nu ştiu unde, şi a adus aia - nu ştiu ce. 

Ţarul clocotea de mânie, porunci să fie adunată toată oastea, să meargă pe 
coasta mării, să dărâme din temelii palatul de acolo, iar Andrei-arcaşul şi Maria- 
Țarevna să piară de moarte cumplită. 

Andrei, văzând că împotriva lui se îndreaptă o oaste puternică, puse repede mâna 
e topor şi-l întoarse cu muchea în sus. 

'Toporul doar cât făcu poc-poc —şi îndată porni să plutească pe mare o c. Orabie, 
iar când mai făcu încă odată poc-poc - porni să plutească şi a doua corabie. Aşa 
ocăni toporul de o sută de ori şi pe marea albastră porniră să plutească o sută de 
corăbii. 

Andrei scoase fluierul - începu să cânte din el şi tot atunci se ivi armata: şi 
cavalerie, şi infanterie, cu tunuri şi cu steaguri. 

Comandanții goneau în galop, aşteptau ordinul: şi Andrei ordonă - să înceapă 
upta. Muzica porni să cânte, tobele să bată şi regimentele porniră. Infanteria se 
năpusti asupra soldaţilor ţarului, cavaleria prinse a goni în galop şi a aduna pe 
rizonieri. lar tunurile de pe toate cele o sută de corăbii trimiteau ghiulele asupra 
capitalei. 

Văzând că armata sa dă bir cu fugiţii, ţarul se năpusti singur asupra ostaşilor, 
vrând să le oprească fuga. 

Şi-atunci, Andrei scoase măciuca: 

— Haide, măciucă, rupe-i coastele ţarului ăstuia! 

Măciuca se dădu de-a dura, ţopăi, îşi luă avânt proptindu-se când într-un capăt 
când în celălalt şi se rostogoli în câmpia mare; îl ajunse din urmă pe ţar, îl izbi drept 
în frunte şi-l dobori la pământ. 

Tot atunci se sfârşi şi lupta. Oamenii dădură buzna afară din oraş şi începură 
să-l roage pe Andrei-arcaşul să ia asupra sa conducerea întregii împărăţii. 

Andrei nu se împotrivi. Trânti un ospăț de se duse vestea în toată lumea şi, 
împreună cu Maria- Ţarevna, a condus acea împărăție până la adânci bătrâneţe. 
Ivan-Ţarevici şi lupul cenuşiu 


poveste rusă 


A fost odată ca niciodată. A fost odată un împărat, Berindei-împărat, care avea 
trei feciori; pe mezin îl chema Ivan. 

Şi împăratul acesta avea o livadă minunată; în livadă creştea un măr cu mere de aur.. 

De la o vreme, în livada împăratului, cineva se furişa - mere de aur fura. 
împăratului îi părea tare rău de livada sa. El îşi trimise acolo toţi păzitorii. Dar niciun 
fel de păzitori n-au fost în stare să prindă hoţul. 

împăratul se întristă şi nu mai vroi nici să mănânce, nici să bea. Feciorii începură 
să-l îmbărbăteze: 

— Tăicuţule scump, nu mai fi trist! Las' că ne ducem noi să păzim grădina. 

Cel mai mare dintre feciori zise: 

— Azi o să fie rândul meu, mă duc eu să păzesc grădina şi să prind hoțul. 

Şi feciorul cel mare plecă. Dar oricât umblă el toată seara, nu prinse pe nimeni şi, 
cuibărindu-se în iarba moale - adormi. 

Dimineaţa, împăratul l-a întrebat: 

— Ia zi, ai vreo veste bună pentru mine, ai văzut hoțul? 

— Nu, dragă tăicuțule, n-am dormit toată noaptea. Un ochi n-am închis, 
dar de văzut n-am văzut pe nimeni. 


în noaptea următoare s-a dus să facă de pază feciorul mijlociu, care dormi şi el 
până către ziuă, iar a doua zi dimineaţa spuse că n-a văzut hoţul. 

Veni rândul mezinului, să facă de pază. Şi s-a dus lIvan-Ţarevici să păzească 
grădina tatălui său. îi era teamă până şi să se aşeze o clipă, darmite încă să se culce. 
De îndată ce-l năpădea somnul, se spăla repede cu rouă de pe iarbă şi somnul pierea 
de pe pleoapele lui. 

Trecuse de miezul nopţii când deodată i se năzări că în grădină e lumină. Mai 
multă, din ce în ce mai multă lumină. Dintr-un capăt în altul - grădina era scăldată în 
lumină ca ziua. Şi-atunci văzu cum pe mărul cu pricina se lasă din zbor Pasărea-de- 
foc şi începe să lovească merele cu ciocul. 

Ivan-Ţarevici se furişă încetişor până la măr şi înhăţă pasărea de coadă. Pasărea- 
de-foc zvâcni şi îşi luă zborul, iar el rămase cu o pană din coada ei în mână. 

A doua zi dimineaţa Ivan-Ţarevici s-a înfăţişat tatălui său. 

— Ei, ce vrei să-mi spui, dragul meu Ivan, poate ai prins tu hoţul? 

— Tăicuţule dragă, de prins nu l-am prins, dar am dat de urma celui care 
ne pradă grădina. Uite, ţi-am adus o amintire de la hoață. Iar hoaţa, tăicuțule, e 
Pasărea-de-foc. 

împăratul luă pana păsării şi din ziua aceea începu să bea şi să mănânce şi nu mai 
fu trist. Dar iată că după o bună bucată de vreme toate gândurile lui începură să se 
îndrepte către Pasărea-de-foc. 

îşi chemă feciorii şi le zise: 

— Dragii mei copii, ar fi bine să încălecaţi nişte cai buni, să plecați în 
lumea largă, să cunoaşteţi şi alte locuri, căci cine ştie? poate veţi da pe undeva de 
urma Păsării-de-foc. 

Feciorii au făcut plecăciune în faţa părintelui lor, au încălecat cai buni şi au pornit 
la drum: feciorul cel mare într-o direcţie, cel mijlociu în altă direcţie, iar Ivan- 
Ţarevici în a treia direcţie. 

Dacă Ivan-Ţarevici a mers mult, ori dacă a mers puţin, cine mai ştie? 

Era o zi caldă de vară. Ostenit, Ivan-Ţarevici descălecă, îşi împiedecă bine calul, 
iar el se cufundă într-un somn adânc. 

Dacă a trecut multă sau puţină vreme cine ar putea spune? Doar că atunci când 
Ivan-Ţarevici s-a trezit, calul... ia-l de unde nu-i. Aşa că s-a dus să-l caute; a umblat şi- 
a tot umblat, dar de găsit nu i- a găsit decât oasele. 

Şi s-a întristat Ivan-Ţarevici: cum să bată atâta cale fără cal? 

„Ei, n-am încotro, şi-a zis el, un lucru început trebuie dus până la capăt“. 

Şi, a pornit pe jos. A mers, a mers, până a obosit de moarte. Atunci s-a lăsat pe iarba 
moale şi şedea acolo supărat nevoie mare. Deodată ieşi ca din pământ un lup cenuşiu, 
şi alergă în calea lui: 

— De ce eşti atât de supărat, Ivan-Ţarevici, şi de ce şezi aici cu capul plecat? 

— Cum să nu fiu mâhnit, lupule cenușiu? Am rămas fără calul meu cel bun. 

— Ivan-Ţarevici, eu ţi-am mâncat calul... Mi-e milă de tine! Dar spune-mi, de 
ce ai plecat pe meleaguri îndepărtate şi încotro te îndrepţi? 

— Păi, m-a trimis tătuca să colind prin lumea largă şi să găsesc Pasărea- de- 
foc. 

— Phiii, cu calul tău, bun cum zici că era, nici În trei ani n-ai fi ajuns la 
Pasărea-de-foc. Şi-apoi nimeni în afară de mine nu ştie unde trăieşte ea. Dar, fie, de 
vreme ce tot ţi-am mâncat calul - o să te slujesc cu supunere şi credinţă. Urcă-te în 
spatele meu şi ţine-te zdravăn. 

Ivan-Ţarevici l-a încălecat şi lupul cenuşiu o luă la goană - prin păduri albastre pe 
nesimţite trecea, iar coada cărare peste lacuri o aşternea. Dacă au mers mult ori 
puţin, cine mai ştie? Atâta doar că tot gonind, au ajuns la o cetate cu ziduri înalte. 
Lupul cenuşiu zise: 


— Ascultă, Ivan-Ţarevici, ce spun şi ține minte. Sari zidul, nu te teme: e o 
oră potrivită, toți paznicii dorm. O să vezi în turnul cetății o ferăstruică, pe pervazul 
acesteia e o colivie de aur, iar în colivie se află Pasărea-de-foc. Tu ia pasărea, ascunde-o 
în sân, dar fii cu băgare de seamă, nu cumva să te atingi de colivie! 

Ivan-Ţarevici sări zidul, văzu turnul cu ferăstruică pe pervazul căreia era colivia de 
aur, iar în colivie - Pasărea-de-foc. Luă pasărea, o ascunse în sân, dar nu-şi putea lua 
ochii de la colivie. Inima îi bătea să se spargă de tulburare: „Vai, ce colivie, e de aur, e 
nepreţuită! Cum s-o las aici?!“ 

Şi uită ce-i poruncise lupul. Dar îndată ce atinse colivia, porni prin toată cetatea o 
zarvă nemaipomenită: trâmbiţele răsunau, tobele băteau, paznicii se treziră, îl înhăţară 
pe Ivan-Ţarevici şi- 1 duseră la ţarul Afiron. 

Țarul Afiron îl întrebă mânios: 

— Al cui eşti, şi de unde vii? 

— Sunt Ivan-Ţarevici, feciorul lui Berindei-împărat. 

— Vai de mine, ce ruşine! Fiu de ţar şi umbli după furat. 

— Asta-i bună, dar când pasărea dumitale zbura şi livada noastră o 
distrugea? 

— Trebuia să vii la mine, să mă rogi din tot sufletul şi ţi-aş fi dat pasărea, din 
respect pentru tată- tău, Berindei-împărat. Acuma însă am să răspândesc prin toate 
oraşele faima proastă despre voi... Dar, mă rog, dacă-mi îndeplineşti însărcinarea ce ți- 
o voi da - te iert. Uite, în cutare împărăție, ţarul Kusman are un cal cu coama de aur. 
Adu-mi aici calul şi-atunci îţi dau şi eu Pasărea-de-foc, cu colivie cu tot. 

Ivan-Ţarevici s-a întristat şi s-a întors la lupul cenuşiu. Iar lupul făcu către el: 

— Doar ţi-am spus să nu clinteşti din loc colivia! De ce nu mi-ai ascultat 
porunca? 

— Iertare, lup cenușiu, iertare. 

— Halal iertare... Fie, haide, încalecă-mă. Ai intrat în horă, trebuie să joci. 

Şi iar o luă la goană lupul cenuşiu ducându-l pe Ivan-Ţarevici. Dacă au mers mult ori 
puţin, cine mai ştie? Doar că au ajuns în goana mare până la cetatea în care se afla 
calul cu coama de aur. 

— Sari zidul, Ivan-Ţarevici; paznicii dorm, du-te la grajd, ia calul, dar fii cu 
băgare de seamă, nu cumva să te atingi de căpăstrul lui! 

Ivan-Ţarevici sări gardul cetăţii, acolo toţi paznicii dormeau, intră în grajd, prinse 
calul cu coama de aur, dar râvni la căpăstru - era împodobit cu aur şi pietre preţioase; 
un căpăstru din acesta era tocmai bun să-ţi plimbi calul cu el. 

Ivan-Ţarevici atinse uşurel căpăstrul şi se porni o zarvă nemaipomenită prin toată 
cetatea: trâmbiţele răsunară, tobele bătură, paznicii se treziră, îl înşfacară pe Ivan- 
Ţarevici şi-l duseră la ţarul Kusman. 

— Al cui eşti şi de unde vii? 

— Sunt Ivan-Ţarevici. 

— Ia te uită, cum ţi-a trecut prin minte o prostie ca asta, să furi un cal? Un 
ţăran de rând nu s-ar fi învoit s-o facă. Mă rog, fie, o să te iert, Ivan- Ţarevici, dar 
numai dacă-mi îndeplineşti sarcina ce ţi-oi da. Ţarul Dalmat are o fată— 

Preafrumoasa Elena. Răpeşte-o, adă-mi-o aici şi eu o să-ţi dau calul cu coama de aur 
împreună cu căpăstrul lui. 

Şi se duse Ivan-Ţarevici, de astă dată şi mai mâhnit, la lupul cenuşiu. 

Doar ţi-am spus, Ivan-Ţarevici, nu cumva să atingi căpăstrul! Şi n-ai vrut să-mi asculţi 
porunca. 

— Iertare, lup cenuşiu, iertare. 

— Halal iertare... Bine, fie, urcă în spatele meu. 

Şi iar o luă la goană lupul cenuşiu, ducându-l pe Ivan-Ţarevici. Au ajuns în goana 
mare la ţarul Dalmat. În grădina cetăţii sale se plimba Preafrumoasa Elena, cu 


slujnicele sale, cu dădacele după ea. Lupul cenuşiu zise: 

A data asta nu te mai las pe tine. Mă duc eu însumi. Iar tu porneşte-o înapoi pe 
drumul pe care am venit, că îndată te ajuns şi eu din urmă. 

Ivan-Ţarevici porni înapoi pe drumul pe care veniseră, iar lupul cenuşiu sări zidul 
şi ţuşti! în grădină. Se ascunse într-un tufiş şi când se uită Preafrumoasa Elena 
tocmai ieşise afară cu slujnicele şi dădacele ei la plimbare. Se plimbară ele cât se 
plimbară, dar îndată ce se despărţi de slujnice şi dădace, lupul cenuşiu o înhăţă pe 
Preafrumoasa Elena, o urcă în spate şi o luă la sănătoasa. 

Ivan-Ţai evici mergea, cum i s-a spus, pe drumul pe care veniseră, când, 
deodată, îl ajunse din urmă lupul cenuşiu, iar în spatele acestuia se afla 
Preafrumoasa Elena. Ivan-Ţarevici s-a bucurat, dar lupul i-a zis: 

— Urcă iute în spatele meu, nu cumva să fi pus poteră pe urmele noastre. 

Şi o luă la goană lupul cenuşiu, împreună cu Ivan-Ţarevici şi Preafrumoasa Elena, 
înapoi de drumul pe care veniseră - prin păduri albastre pe nesimţite trecea, iar 
coada - cărare peste râuri şi lacuri o aştemea. Dacă au mers mult ori puţin, cine mai 
ştie? Atâta doar că, tot gonind, au ajuns la ţarul Kusman. Lupul cenuşiu întrebă: 

— De ce taci, Ivan-Ţarevici, de ce eşti mâhnit? 

— Păi, cum să nu fiu mâhnit, lupule cenuşiu? Cum o să mă despart eu de 
mândreţea asta de copilă? Cum s-o dau pe Preafrumoasa Elena în schimbul unui cal? 

Lupul cenuşiu i-a răspuns: 

N-o să te despart eu de frumoasa asta, pe ea o ascundem undeva, eu mă prefac în 
Preafrumoasa Elena şi tu mă duci ţarului. 

Zis şi făcut: pe Preafrumoasa Elena o ascunseră într-o mică izbă dinpădure, iar lupul 


cenuşiu se 
dădu o dată peste cap şi se prefăcu într-o copilă aidoma Preafrumoasei Elena. Ivan- 
Țarevici îl luă 


şi-l duse ţarului Kusman. Ţarul se bucură şi-i zise cu recunoştinţă: 

— Iţi mulţumesc, Ivan-Ţarevici, că mi-ai adus-o ca soție. Primeşte din 
partea mea calul cu coamă de aur, împreună cu căpăstrul lui. 

Ivan-Ţarevici încălecă pe calul primit şi plecă după Preafrumoasa Elena. O luă, o 
urcă pe cal şi porniră amândoi la drum. 

între timp, ţarul Kusman făcu nunta, benchetui ziua-ntreagă până-n seară, dar 
îndată ce veni vremea să meargă la culcare, când o duse pe Preafrumoasa Elena în 
iatac şi se culcă în pat alături de ea, ce să vadă? un bot de lup în locul tinerei soţii! De 
spaimă ţarul căzu din pat iar lupul o luă la sănătoasa. Când îl ajunse din urmă pe 
Ivan-Ţarevici lupul cenuşiu îl întrebă: 

— Spune, Ivan-Ţarevici, de ce mai eşti atât de îngândurat? 

— Păi, cum să nu cad pe gânduri? îmi pare nespus de rău să mă despart de 
o comoară ca asta - calul cu coama de aur - şi să iau în schimb Pasărea-de-foc. 

— Lasă, nu te întrista, născocesc eu ceva să te ajut. 

Şi iată-i ajunşi la ţarul Afiron. Lupul zise: 

— Tu ascunde calul şi pe Preafrumoasa Elena, iar eu mă prefac într-un cal 
cu coamă de aur pe care să i-l duci ţarului Afron. 

Acestea fiind zise, o duseră în pădure pe Preafrumoasa Elena, împreună cu calul cu 
coama de 
aur. Lupul cenuşiu se dădu peste cap şi se prefăcu într-un cal cu coama de aur. Ivan- 
Ţarevici luă calul şi i-l duse ţarului Afron. Ţarul se bucură şi-i dădu în schimb 
Pasărea-de-foc şi colivia de aur a acesteia. 

Ivan-Ţarevici se întoarse pe jos în pădure, o urcă pe Preafrumoasa Elena pe calul 
cu coamă de aur, luă colivia de aur cu Pasărea-de-foc şi porni la drum spre 
meleagurile de baştină. 

Țarul Afron porunci să-i fie adus calul primit în dar, însă tocmai când se pregătea 


să-l încalece, ce să vadă? Calul se prefăcu în lup cenuşiu. De spaimă, ţarul se prăbuşi 
la pământ, iar lupul cenuşiu o luă la sănătoasa şi, în curând, îl ajunse din urmă pe 
Ivan-Ţarevici. 

— Şi-acum, rămâi cu bine, Ivan-Ţarevici, făcu el, că eu nu pot merge mai 
departe. 

van-Ţarevici cobori de pe cal şi, făcând trei plecăciuni până la pământii mulţumi 
lupului 

cenuşiu. Dar acesta zise: 

— Lasă, că doar nu ne despărţim pentru totdeauna, o să mai ai nevoie de 
mine. 

van-Ţarevici gândi: „Pentru ce să mai am nevoie de tine? Că doar toate dorinţele îmi 
sunt 

îndeplinite”. încălecă pe calul cu coama de aur şi o porni mai departe împreună cu 
Preafrumoasa Elena şi cu Pasărea-de- foc. 

Când ajunse pe meleagurile sale îi trecu prin minte să prânzească. Luase cu el 
puţină pâine. Aşa că, mâncară, apă de izvor băură şi se culcară să se odihnească. 

îndată că Ivan-Ţarevici adormi, dădură peste el ceilalţi doi fraţi. Colindaseră alte 
pământuri căutând Pasărea-de-foc şi-acum se-ntorceau acasă cu mâinile goale. 

De cum l-au văzut, şi-au dat seama că Ivan-Ţarevici dobândise totul. Şi pe dată 
căzură la învoială: 

— Haide, să-l ucidem, şi-atunci prada va fi a noastră. 

Hotărârea fiind luată, ei îl uciseră pe Ivan-Ţarevici. Apoi încălecară pe calul cu 
coama de aur, luară Pasărea-de-foc, o aşezară pe cal pe Preafrumoasa Elena şi 
ameninţând-o îi ziseră: 

— Bagă de seamă, să nu sufli o vorbă acasă! 

Ivan-Ţarevici zăcea mort, deasupra lui prinseră să se rotească corbii. Deodată, pe 
neaşteptate, ajunse acolo în goana mare lupul cenuşiu; el înhăţă dintr-o mişcare un 
corb şi un pui de corb. 

— Tu, corbule, ia-ți zborul după apă vie şi apă moartă. îndată ce-mi aduci 
apă vie şi apă moartă, îţi dau înapoi puiul. 

Corbul n-avu încotro, îşi luă zborul iar lupul rămase să-l ţină prizonier pe puiul de 
corb. Dacă a zburat mult sau puţin corbul, cine mai ştie? atâta doar că el aduse apă 
vie şi apă moartă. Lupul cenuşiu stropi cu apă moartă rănile lui Ivan-Ţarevici, rănile 
se vindecară; îl stropi cu apă vie - Ivan- Ţarevici învie. 

— Vai, am dormit buştean! 

— Ai dormit buştean n-am ce zice, făcu lupul cenuşiu. Dacă nu eram eu, nu 
te-ai mai fi trezit în vecii vecilor. Fraţii tăi, cei de-un sânge cu tine, te-au ucis şi au 
pus stăpânire pe bunurile tale. Haide, încalecă-mă repede. 

îndată s-au aşternut la drum, gonind din răsputeri pe urmele celor doi fraţi pe care 
i-au ajuns. Cum au dat de ei, lupul cenuşiu i-a sfâşiat făcându-i bucățele, pe care le-a 
împrăştiat pe toată câmpia. 

Ivan-Ţarevici făcu o plecăciune adâncă în faţa lupului cenușiu şi-şi luă rămas bun 
de la el pentru totdeauna. 

Şi se întoarse Ivan-Ţarevici acasă, călare pe calul cu coama de aur, îi aduse tatălui 
său Pasărea- de-foc, iar ca soţie pentru sine - pe Preafrumoasa Elena. 

Berindei-împărat se bucură văzându-l şi începu să-l întrebe pe fecior de una— de 
alta. Iar Ivan- Ţarevici se porni pe povestit: cum îl ajutase lupul cenuşiu să 
dobândească toate bunurile, cum l-au ucis cei doi fraţi pe când dormea şi cum lupul 
cenuşiu, la rândul lui, îi sfăşiase pe amândoi. 

Berindei-împărat se necăji puţin dar în scurtă vreme tristeţea i se risipi. lar Ivan- 
Țarevici se căsători cu Preafrumoasa Elena cu care începu să trăiască, să vieţuiască - 
necazuri să nu cunoască. 


A fost odată ca niciodată. Au Matiusa cenu şiul oarecare dintr-o anume 
împărăție, un moş şi o babă, care tpăeăsne-Hăsipc drept şi netezit, de drumul mare - 
ocolit. Şi aveau ei un fecior, pe nume Matiuşa. 

Şi flăcăul acesta creştea într-o zi cât alţii într-un an, se ridica de ziceai că-i aluat 
pus la dospit, dar mai ales, zi de zi, se făcea tot mai înţelept. 

Când împlini cincisprezece ani, băiatul începu să se roage de tatăl şi de mama sa: 

— Lăsaţi-mă să plec în lume! Să-mi caut şi eu norocul. 

Părinţii s-au mâhnit, s-au necăjit, dar n-au avut încotro - i-au copt merinde pentru 
drum, şi-au luat rămas bun şi Matiuşa porni să cutreiere lumea. 

Dacă a mers mult ori puţin, dacă a mers aproape ori departe, cine mai ştie? Doar că, 
într-o zi, a ajuns într-o pădure sălbatică, întunecată. 

Aici îl lovi o mare nenorocire: se dezlănţuise o ploaie grozavă, cu grindină. Matiuşa 
se urcă în cel mai mare stejar ca să se adăpostească de furtună, dar acolo sus, pe 
creangă, se afla un cuib. în cuib ţipau nişte puişori. Le era frig, grindina îi izbea, ploaia 
îi uda. Lui Matiuşa i se făcu milă de puişori: îşi scoase caftanul, acoperi cuibul şi tot 
acolo se adăposti şi el. Apoi hrăni puii cu merindele lui de drum. 

Dacă a trecut mult timp ori puţin, cine mai ştie? Doar că, pe nesimţite, furtuna şi 
vremea rea s-au potolit şi a ieşit soarele. însă deodată, totul înjur se întunecă din nou. 
Se stârni un zgomot puternic. O pasăre uriaşă - pasărea Magai se năpusti din zbor 
asupra cuibului şi începu să-l izbească, să-l lovească cu ciocul pe Matiuşa. Dar puişorii 
dădură şi ei grai: 

— Nu-l atinge, mamă, pe omul acesta! El ne-a acoperit cu caftanul lui, ne-a 
hrănit, ne-a scăpat de la moarte. 

— De vreme ce aşa stau lucrurile, vrednicule voinic, rosti pasărea Magai, 
rogu-te să mă ierți, eu te luasem drept un răufăcător. Iar pentru că mi-ai hrănit puii şi i- 
ai ocrotit de urgia furtunii o să te răsplătesc cum se cuvine. Jos, lângă stejar, vei afla un 
urcior acoperit; să bei din urciorul acela trei guri, nu mai mult, şi-apoi să vezi ce va fi. 

Matiuşa cobori din stejar, dezgropă urciorul din pământ şi bău din el trei guri, nu 
mai mult. Pasărea Magai îl întrebă: 

— Ei, ce ai de spus, simți vreo schimbare? 

— Mă simt atât de puternic, că dacă ar fi să proptesc într-o groapă un 
stâlp, avântat până în înaltul cerului şi-apoi, opintindu-mă, să trag de el, aş putea 
răsturna pământul întreg, cât e el de mare. 

— Ei, şi-acuma, haide, mergi sănătos, dar ține minte: nu te lăuda degeaba 
cu puterea ta, nu te lăsa pe tânjală în nicio muncă, iar dacă te va lovi vreo 
nenorocire, să cauţi urciorul cu băutura tămăduitoare în acelaşi loc! 

Şi din nou se lăsă întunericul de jur împrejur: pasărea îşi desfăcu aripile, s-a 
înălţat deasupra pădurii şi a zburat. 

Matiuşa ieşi din pădure şi, la puţină vreme după aceea, apăru în calea lui un mare 
oraş. Cum trecu de barieră, îi tăie drumul cămăraşul ţarului: 

— Hei, tu, sărăntocule! Dă-te la o parte! 

Matiuşa se dădu la o parte, iar cămăraşul ţarului opri calul şi-i spuse: 

— Ce-i, voinicule, la ce muncă râvneşti, ori de muncă te fereşti? Dacă însă 
cauţi ceva de lucru, vino cu mine, că te bag în slujbă - să cari apă pentru curtea ţarului. 

Aşa ajunse Matiuşa sacagiu la curtea ţarului. Din zori de zi şi până seara târziu căra 
întruna apă, dar de dormit n-avea unde: totul până la ultimul locşor era ocupat de 
slujitorii curţii. Până la urmă 


se aciui şi el pentru noapte în curtea din dos, acolo unde se aruncau gunoaiele şi se 
descărca cenuşa de la sobele palatului. De aceea îl şi porecliseră cei de la curte: 
Matiuşa Cenuşiul. 

Țarul nu era căsătorit, îşi tot căuta, dar nu-şi găsea, soţie: una nu-i plăcea, alta era 
urâtă - aşa că rămăsese neînsurat. 

Tocmai atunci ajunsese la urechile ţarului un zvon, cum că peste nouă mări şi nouă 
ţări, departe, la capătul pământului, ţarul Vahramei are o fiică, vitează şi-atât de 
frumoasă că n-are seamăn pe lume. Porniseră mulţi spre împărăţia lui Vahramei în 
peţit, şi prinți şi feciori de regi, dar înapoi nu se întorsese încă niciunul: cu toţii 
pieriseră în luptă crâncenă. 

De cum află ţarul nostru zvonul despre ţarevna din îndepărtata împărăție, îşi zise: 
„Dacă trimit soli care s-o peţească pe ţarevna aceea, toţi țarii şi toţi regii or să mă 
pizmuiască. Se va duce vestea până hăt-departe, pe toate meleagurile, prin toate 
oraşele, că împărăteasă mai frumoasă decât a mea nu se află nicăieri pe lume.“ Şi, în 
mare grabă, porunci să fie gata de plecare o corabie. Şi chemându-i pe toţi prinții şi 
pe toţi boierii, îi întrebă: 

— Se află printre voi careva doritor să meargă peste nouă mări şi nouă 
țări, tocmai la capătul pământului, ca s-o peţească pentru mine pe viteaza Nastasia 
Vahrameevna? 

Cei de față însă tăceau, vorba ceea: cel mare se ascunde după cel mijlociu, 
mijlociul după cel mic, iar celui mic - ce să-i mai ceri? 

A doua zi, chemându-i pe feciorii boierilor şi ai negustorilor de vază, țarul întrebă din 
nou: 

— Care dintre voi se învoieşte să meargă peste nouă mări şi nouă ţări, 
tocmai la capătul pământului, ca s-o peţească pentru mine pe vitează Nastasia 
Vahrameevna? 

Şi din nou: cel mare se ascunse după cel mijlociu, mijlociul după cel mic, iar celui 
mic - ce să-i mai ceri? 

A treia zi fură chemaţi la curtea palatului toţi meşteşugarii şi negustorii de rând. 
Iar ţarul, ieşi în pridvorul frumos împodobit şi întrebă: 

— Care dintre voi, fiilor, vrea să meargă peste nouă mări şi nouă ţări, 
tocmai la capătul pământului, ca s-o peţească pentru mine pe viteaza Nastasia 
Vahrameevna? 

De astă dată se găsiră câţiva doritori să meargă în ţinuturi îndepărtate, deşi, ce-i 
drept, cam puţini. Tocmai atunci trecea pe acolo Matiuşa-sacagiul. Ţarul îl strigă: 

— Hei, Matiuşa, Cenuşiule, vino şi tu cu noi departe, peste mare, ca s-o 
peţim pentru mine pe viteaza Nastasia Vahrameevna! 

Matiuşa răspunse: 

— Nu-ţi stă în putere, înălţimea ta, să retezi un pom ca acela, ai grijă, nu 
cumva să te căieşti mai târziu! 

Țarul se mânie: 

— Să nu mă înveţi tu pe mine ce să fac! Treaba ta de slugă e să-mi 
îndeplineşti poruncile. 

Matiuşa Cenuşiul nu mai spuse nimic şi se sui pe corabie. 

Curând după aceea veniră şi ceilalţi, iar vasul ridică ancora. 

Şi au plutit aşa o zi şi încă o zi. S-a întâmplat să fie o vreme senină şi caldă. Ţarul, 
vesel şi mulţumit, ieşi pe punte: 

— Ah, ce fericire! Cal să am - aş tot goni; arc să am - aş tot ochi; paloş de- 
aş avea - năpraznic m-aş lupta; o frumoasă copilă de-ar fi - din sărut nu m-aş opri! 

Matiuşa Cenuşiul, însă îi zise: 

— înălţimea ta, arc o să fie - dar n-o să tragi cu el, că ţi-e mâna molâie; şi 
paloş s-o afla - dar n-o să lupţi cu el măria ta; şi-un cal puternic va fi - dar nu măria 


ta îl vei călări; şi-o fată frumoasă se va ivi - dar pe altul îl va îndrăgi. 

Auzind vorbele acestea, ţarul se mânie şi mai tare ca înainte. Porunci ca Matiuşa- 
Cenuşiul să fie legat de catarg, cu mâinile şi picioarele ferecate în lanţuri. 

— Iar mai târziu, când ne-om întoarce acasă, după nuntă, voi porunci să i 
se reteze capul, hotări ţarul. 

Se mai scursese încă şase săptămâni şi corabia ajunse pe ţărmul împărăției lui 
Vahramei. O lăsară în adăpostul portului şi a doua zi, ţarul se înfăţişă la palatul lui 
Vahramei. 

— înălţimea voastră, sunt ţarul cutarei glorioase împărății şi am venit aici 
cu gânduri bune: vreau s-o peţesc pe Nastasia Vahrameevna. 

— Mă bucur, rosti țarul Vahramei. Cam de multişor n-au mai venit pe la 
noi flăcăi de însurat şi Nastasia Vahrameevna a noastră le duce dorul. Dar, ia seama, 
vorba dată - datorie curată. Fata mea e puternică, e vitează şi neînfricată; ca să 
dovedeşti că eşti mai viteaz şi mai puternic decât ea, trebuie să te supui la trei 
încercări şi, după aceea, ia-ţi-o sănătos pe ţarevnă şi pune-i pirostriile, iar de nu - să 
nu te superi: cu sabia mea - capul îţi voi reteza. Mergi acum şi te odihneşte, iar 
mâine, în zorii zilei, să fii aici împreună cu oştenii tăi. Atunci o să te supun la prima 
încercare. Am în grădină un stejar, care creşte acolo de trei sute de ani; o să-ţi dau 
un paloş straşnic - cântăreşte o sută de puduri. Dacă izbuteşti, dintr-o singură 
lovitură, să retezi stejarul, cu paloşul acesta al meu, o să-ţi facem cinstea să-ţi zicem 
- mire. 

Şi s-a întors pe corabie ţarul-mire, posomorât nevoie mare, de parcă-i tot ningea şi- 
i ploua. Oştenii săi îl întrebară: 

— Din ce pricină țarul şi stăpânul nostru e mâhnit, de gânduri negre 
năpădit? 

— Păi cum să nu fiu trist, măi copii? Mi s-a poruncit ca mâine sa retez, 
dintr-o singură lovitură, cu un paloş de o sută de puduri, cel mai mare stejar din 
lume. Eh, se vede că degeaba am făcut noi atâta cale, că doar mi-aş fi găsit eu, vezi 
bine, şi mai pe aproape o soţie, la fel de bună ca asta de aici. Aşa că va trebui să 
ridicăm ancora şi s-o luăm din loc chiar acum, în puterea nopţii. 

— Ba nu, zise Matiuşa Cenuşiul, nu se cade să plecăm, pe furiş, noaptea, 
ca să ne facem de ruşine. Eu am spus-o încă de când eram în largul mării: „Paloş s-o 
afla - dar n-o să lupţi cu el măria ta“. Şi chiar aşa s-a întâmplat. Dar, mă rog, n-avem 
încotro, o să vedem mâine ce şi cum, că noaptea e un sfetnic bun. Acuma, înălţimea 
ta, culcă-te şi te odihneşte, iar mâine, când ne vom duce la ţarul Vahramei, să spui 
aşa: „Cu o jucărie de copil ca paloşul ăsta, n-au decât să se desfete vreuna din slugile 
mele, că eu, la ce bun să-mi pierd vremea? 

— Ehei, Matiuşa Cenuşiule, dacă mă scoţi din încurcătura asta, n-am să 
uit în vecii vecilor binele pe care mi l-ai făcut!... Hei, strajă, dă-l jos de pe catarg pe 
Matiuşa Cenuşiul, scoate-i lanţurile şi adu-i un pahar de votcă. 

Apoi, păşind ţanţoş, zise: 

— Frumoasă-i împărăţia asta, iar lui Vahramei, chiar dacă nu-mi este pe 
potrivă, aş putea, totuşi, să-i zic socru. 

A doua zi, peţitorii veniră la ţarul Vahramei, unde se şi adunase tot poporul, iar 
Nastasia Vahrameevna stătea în pridvor. De cum o văzu, Matiuşa Cenuşiul se 
însenină şi se înveseli de parcă îl încălzise soarele verii. 

Fură conduşi la stejarul cel inare, iar în urma lor, trei uriaşi aduceau paloşul. 
Ţarul-mire îşi aruncă ochii asupra paloşului şi râse batjocoritor: 

— Cu paloşuri de-acestea, la noi se distrează doar copiii mici! N-are decât 
să se desfete cu el vreunul dintre slujitorii mei, dacă are chef să zburde, că mie nu-mi 
şade bine să mă apuc de o treabă ca asta. 

Tocmai atunci apăru Matiuşa Cenuşiul şi ridicând paloşul cu o singură mână, zise: 


— Mda, nu-i făcută pentru o mână de ţar jucărioara asta. 

Şi când îşi luă avânt o dată, sfărâmă stejarul în mii de surcele, iar din paloş nu 
rămase întreg decât mânerul. 

Țarevna, care-l privea pe Matiuşa Cenugşiul, se îmbujoră ca macul. 

Cât despre ţarul-mire, el prinse un curaj grozav. 

— Dacă n-aş fi venit aici cu gândul că o să ne înrudim, socoteam o 
batjocură adusă mie paloşul acesta de copil. 

Văd, văd, zise ţarul Vahramei, într-adevăr, cu prima încercare aţi scos-o bine la 
capăt. Mâine o să vedem dacă mirele se pricepe să tragă cu arcul. Am un arc în 
greutate de trei sute de puduri, cu săgeți de câte cinci puduri fiecare. Cu arcul 
acesta trebuie să se tragă în aşa fel încât să fie doborât unul din turnurile vechiului 
castel aflat în împărăţia cumnatului meu, Berindei. Eu o să-mi trimit acolo solii încă 
de azi, astfel că mâine către seară ei or să se întoarcă şi-or să ne spună cât de bun 
ţintaş eşti. 

Ţarul-mire amuţi şi se întristă. Când se întoarse pe corabie, nu mai era deloc în apele 
lui. 

— Pe cinstea mea, dacă aş cunoaşte drumul spre casă şi dacă aş şti să 
conduc vasul, un ceas n-aş mai rămâne aici! Haide! ridicaţi ancora, gata, nu mai avem 
ce căuta prin partea locului. împărăţia asta-i destul de posomorită, vedeţi şi voi, cât 
despre mireasă, nu prea ai la ce râvni. Aşa că, s-o luăm din loc şi cât mai repede. 

— Ba nu, înălţimea voastră, zise Matiuşa Cenuşiul, fuga pe furiş nu ne face 
cinste, dimpotrivă, ne dezonorează. 

— Păi, ce altceva poți face? N-ai auzit ce încercare a pus la cale țarul 
Vahramei? Naiba să-l ia cu tot cu arcul şi cu mireasa lui! 

— Adu-ţi aminte ce ţi-am spus, măria ta: „Arc o să fie - dar n-o să tragi cu el, 
că ţi-e mâna molâie“. Şi chiar aşa s-a şi întâmpiat. Nu trebuia să te întinzi mai mult 
decât îţi este plapoma. Dar, de vreme ce nu m-ai ascultat - acuma n-ai încotro... Din 
pricina arcului însă, să nu te întristezi. Mâine, cum ajungem acolo, măria ta să spui: 
„Credeam că aveţi un arc pe potriva unui viteaz şi când văd unul numai bun să se joace 
muierile cu el. Poate doar careva dintre slujitorii mei, dacă nu i s-o face silă peste 
măsură, să-l încerce, că mie, zău, nu-mi face nicio cinste.“ 

— Ah, Matveiuşka Cenuşiule, oare ai fi în stare să-i vii de hac arcului 
aceluia? 

— De, o să mă descurc eu cumva. 

Şi ţarul se înveseli pe dată. 

— Să se aducă, fără întârziere, tuturor oştenilor câte-un pahar de vin, iar lui 
Matiuşa Cenuşiul o să-i tom două potire. 

Dădu vinul pe gât şi de bucurie se îmbătă. 

— Ah, ce zici? ai văzut ce frumoasă e mireasa? Pe toate le-ntrece: şi înaltă, şi 
bine făcută, şi supusă. Să vezi, după ce mă însor, o împărăteasă mai frumoasă decât a 
mea, decât Nastasia Vahrameevna a mea, nu va avea nimeni în toată lumea. Iar ţie, 
Matiuşa Cenuşiule, o să-ţi dăruiesc oraşul întreg împreună cu toate împrejurimile lui. 

Matiuşa Cenuşiul asculta surâzând vorbele spuse la beţie. 

A doua zi dimineaţa porniră din nou cu toţii la palatul lui Vahramei. Palatul— ticsit de 
lume. 

în pridvorul frumos împodobit şedeau Vahramei şi Nastasia Vahrameevna, iar mai 
jos, pe trepte - prinții şi boierii de mare rang. 

Nouă uriaşi duceau arcul, iar trei fete voinice aduceau tolba cu săgeți. 

Țarul Vahramei îi întâmpină pe peţitori: 

— Ei, ginerică ce ne-ai fost ursit, treci la treabă. 

Mirele privi arcul şi zise: 

— Se poate să vă bateți joc de mine în halul ăsta? Ieri mi-ați adus un paloş 


tocmai bun pentru copii, iar azi fleacul ăsta de arc, mai potrivit să se joace muierile cu 
el, decât să tragă un viteaz ca mine. N-are decât să vină să tragă cu el vreunul dintre 
slujitorii mei, cel mai bicisnic dintre toţi, că mie unul mi se face greață numai când mă 
uit la el. Vino, uite, de pildă, tu, Matiuşa Cenuşiule, şi distrează puţin lumea asta. 

Matiuşa Cenuşiul întinse coarda arcului, ochi şi slobozi săgeata. 

Coarda zbâmâi, săgeata bubui, de ziceai că tună, şi se făcu nevăzută în depărtare. 

— Luaţi fleacul ăsta de arc din faţa noastră şi aruncaţi-l cât colo: o distracție 
ca asta nu-i pentru ţarul nostru. 

Şi Matiuşa azvârli arcul pe pardoseala de piatră, dar cu atâta putere, că arcul se 
prefăcu în fărâme ce se risipiră în toate părţile. 

Nastasia Vahrameevna îşi plesni palmele şi scoase un oftat de uimire. 

Lumea începu să strige: 

— Aşa pețitori de ispravă mai zicem şi noi! Niciodată n-au venit aici unii ca 
ei. 

Iar țarul-mire, de colo-colo se plimba, barba şi-o tot netezea şi la toți se răstea: 

— Ia te uită ce minune, ia te uită ce năzdrăvănie era arcul acela de copil! Eh, 
împărăţia voastră într-adevăr e plină de voioşie, doar că-i tare micuță, iar oamenii, 
chiar dacă par a fi buni şi prietenoși, sunt cam lipsiţi de vlagă faţă de oamenii de pe la 
noi. 

Tocmai atunci ţarul Vahramei îi pofti pe peţitori în palat: 

— Poftiţi, poftiţi, dragi peţitori, intraţi în iatac să gustaţi din bucatele 
noastre, că până una alta, acuşi ne vom pomeni că s-au întors solii mei din împărăţia lui 
Berindei. 

Şi chiar aşa, nici nu isprăviră bine masa că solii se şi întoarseră în goana mare de la 
Berindei: 

— Săgeata a nimerit taman în vechiul castel, şi a dărâmat tot acoperişul 
acestuia, dar, niciunul dintre oameni n-a avut de suferit. 

Țarul Vahramei zise: 

— Ei, acum văd şi eu că cei care-o peţesc pe Nastasia Vahrameevna îi sunt 
pe potrivă: nu numai că ştiu să mânuiască vitejeşte paloşul, dar şi la tras cu arcul sunt 
iscusiţi. Vă mulţumesc, acum suntem toţi cu inima împăcată - şi mireasa, şi eu, şi 
întreg oraşul. Un lucru vă rugăm, dragi oaspeţi, să nu ne judecaţi pentru bucatele cu 
care v-am ospătat, că n-a fost acesta ospăţul de nuntă, ci doar un pui de ospăț - 
celălalt, ospăţul de nuntă, o să-l facem altă dată, la vremea cuvenită. Astăzi însă, 
mergeţi de vă odihniţi, pentru că mâine, tu, ginerică, ce ne-ai fost ursit, vei purcede să 
săvârşeşti ultima dintre încercări. Am un cai. îl ţin închis în grajd, după douăsprezece 
uşi încuiat, cu douăsprezece lacăte ferecat. Şi calului acestuia încă nu i s-a găsit călăreț 
pe potrivă. Oricine a încercat să-l încalece şi-a găsit moartea. Ei bine, anume calul 
acesta trebuie dresat, ca să aibă mirele ce încăleca atunci când se va duce la cununie. 

De cum auzi vorbele lui Vahramei, ţarul-mire deveni tăcut şi începu în grabă să-şi ia 
rămas bun: 

— Mulţumim, înălţimea voastră, pentru ospătare, iar acum trebuie să ne 
grăbim ca să ajungem pe corabie înainte de a se lăsa întunericul. 

— Odihneşte-te, odihneşte-te sănătos, prinde puteri - pentru că mâine ai de 
îmblânzit ditamai diavolul, zise țarul Vahramei. 

Oaspeţii coborâră în cuprinsul portului, dar îndată ce barca lor se desprinse de mal, 
ţarul-mire le vorbi astfel: 

— Grăbiţi-vă, copii, vâsliți mai cu inimă. Că trebuie să ajungem cât mai 
degrabă pe corabie, şi- apoi, chiar în noaptea asta să plecăm de-aici. Ehei, Vahramei 
ăsta are gură de miere - inimă de fiere: în fiecare zi o nouă nenorocire. Poftim! acum i 
s-a năzărit să-i dresez calul acela turbat! 

Dar Matiuşa Cenuşiul zise: 


— Mai ţii minte, înălţimea ta, când ţi-am spus: „Şi-un cal puternic va fi - dar 
nu măria ta îl vei călări”? Şi de data asta se întâmplă aşa cum am zis eu. Dară nu-i 
nevoie din cauza asta s-o luăm la sănătoasa. Mâine, să zici doar atât: „Ia încalecă, 
Matiuşa Cenuşiule, încearcă dacă e în stare calul să ţină în şa un viteaz adevărat!” Că 
pe urmă, o să-l poţi încăleca tară grijă şi măria ta. 

— Dar dacă fiara asta de cal are să te ucidă? Înseamnă că nici eu n-o să scap 
de moarte. 

— Nu te teme de nimic, las' că îmblânzesc eu calul. 

— Vai, Matiuşa Cenuşiule, n-am să uit o sută de ani binele ce mi-l faci! 
înainte erai doar sacagiu, acum doresc să fii mare nobil al Împărăției. O să-ți dăruiesc 
trei oraşe împreună cu toate moşiile lor şi trei hanuri mari cu toate acareturile ce țin de 
ele. Şi zicând asta începu să facă pe grozavul, plim- bându-se cu paşi mărunți pe punte 
şi strigând: 

Hei, dar de ce tac dragii mei ostaşi? Poruncesc să li se aducă fiecăruia câte trei 
potire de vin. 

Ţarul bău un potir, mai bău unul şi porni să se fălească: 

— Mulţi flăcăi de însurat au venit la Vahramei până acuma, dar niciunul n-a 
fost cinstit cu atâtea onoruri ca mine. Că doar e lucru ştiut: cine-i viteaz şi cutezător - 
izbândeşte întotdeauna. Nu degeaba Nastasia Vahrameevna mă privea tot timpul şi nu- 
şi mai lua ochii de la mine. Cât despre ţarul Vahramei - ăsta ar fi bucuros să-şi dea 
toată împărăţia numai ca eu, ferit-a sfântul, să nu cumva să mă răzgândesc. 

Dar se-mbătă criţă şi se prăvăli cât era de lung, adormind pe loc. 

Matiuşa Cenuşiul însă, de dimineaţă se sculă, faţa albă că-şi spălă şi pe ţar îl 
deşteptă: 

— Scoală, înălțimea ta, e timpul să mergem să dresăm calul. 

Şi plecară degrabă la curtea țarului. 

în pridvorul frumos împodobit şedeau ţarul Vahramei şi Nastasia Vahrameevna, iar 
mai jos, pe trepte - prinții din alaiul crăiesc şi cei mai apropiaţi dintre boieri. 

— Poftiţi, dragi oaspeţi, poftiți, că noi am pregătit totul. Acuşi vor aduce şi 
calul! 

Calul îl aduceau douăzeci şi patru de uriaşi, care-l ţineau nu de căpăstru ci cu 
douăzeci de odgoane groase. Uriaşii erau la capătul puterilor. 

Ţarul -mire măsură cu privirea calul şi strigă: 

— Hei, tu, Matiuşa Cenuşiule, ia vezi, poate călări pe calul ăsta un viteaz 
adevărat? 

Matiuşa Cenuşiul izbuti cu mare iscusinţă să încalece calul. De-abia apucară 
uriaşii să fugă care- ncotro, când calul, avântându-se sus de tot, deasupra turnurilor 
palatului, îl purtă pe viteazul călăreț afară, dincolo de zidurile cetăţii. 

El goni calul până pe ţărmul mării, îl împotmoli în nisipurile mişcătoare, şi prinse 
a-l croi fără răgaz, cu lanţul peste crupa rotundă, dar atât de tare îl croia că-i sfâşia 
carnea până la os. îl croi şi-l tot croi astfel până când calul se prăbuşi în genunchi. 

Uf, îmbuibat afurisit, sac de nutreţ ce eşti, ai să mai faci pe nărăvaşul? 

Calul se rugă: 

— Oh, vrednicule voinic, nu mă mai bate, nu mă schilodi! Că de-acum n- 
am să-ți mai ies din cuvânt. 

Matiuşa Cenuşiul, pornind calul înapoi, zise: 

— Acuma ne întoarcem în curtea palatului, eu o să-ţi pun şaua, dar îndată 
ce ţarul-mire o să încalece, tu să te afunzi în pământ până Ia chişiţe şi, când te va lovi 
cu biciul, tu să cazi în genunchi. Să cazi de parcă ţi s-ar fi încărcat o povară de trei 
sute de puduri. Bagă de seamă, dacă îţi faci de cap, te ucid şi te azvârl corbilor să te 
sfâşie. 

— Am să fac întocmai cum mi-ai poruncit. 


Când se întoarse Matiuşa Cenuşiul în curtea palatului, ţarul-mire îl întrebă: 
— Ei, poate duce calul ăsta un viteaz adevărat? 

— De, pe mine m-a putut duce, dar pe măria ta nu ştiu, vom vedea. 
— în regulă, haide, înşeuaţi-l degrabă, să-l încerc eu singur. 


Au înşeuat calul, însă îndată ce ţarul-mire sări în şa, calul se afundă în pământ până 


la chişiţe. 

— Chiar dacă nu-i prea grozav, văd că mă poate ține. 

îl lovi uşurel cu biciul şi calul căzu în genunchi. Țarul Vahramei cu Nastasia 
Vahrameevna, precum prinții şi boierii se minunară: 

— Până azi, încă n-am văzut pe nimeni să aibă atâta putere! 

TȚarul-mire, descălecând, făcu: 

— Nu, nu, Matiuşa Cenuşiule, adevărații viteji nu călăresc mortăciuni - cu 
mârţoage din astea poţi să cari doar apă cu sacaua. Luaţi-l, să nu-l mai văd în faţa 
ochilor, că de nu, îl azvârl pe câmp, să se-nfrupte ciorile şi corbii din carnea lui. 

Ţarul Vahramei porunci să fie scos de acolo calul şi începu să-şi ia rămas bun. Dar 
ţarul-mire zise: 

— Ei, şi-acum, înălţimea voastră, de vreme ce noi am trecut cu bine 
prin toate încercările, e timpul să aprindem luminarea de nuntă ca să încheiem 
toată treaba. 

— Cuvântul meu rămâne neclintit, răspunse țarul Vahramei. 

Şi-i porunci fiicei sale să se gătească de nuntă. 

în cuhniile împărăteşti nici vorbă să se pună berea la dospit sau vinul la limpezit - 
căci ţarul Vahramei avea din belşug de toate. 

Aşa că se apucară cu multă voie bună să rânduiască nunta. 

îl cununară pe ţar cu Nastasia Vahrameevna şi porniră ospăţul şi veselia. 

Nastasia Vahrameevna şedea la masa de nuntă şi îşi zicea: „Ce-ar fi să mai pun 
odată la încercare puterea bărbatului meu?“ 

Şi strânse uşurel mâna ţarului-mire, dar numai cu jumătate din puterea sa. Ţarul 
nu se putu stăpâni: simţi cum i se urcă sângele în obraji şi pe dată îşi dădu ochii 
peste cap. lar mireasa gândi: „Aha, va să zică asta îţi era puterea, viteazule! Cât de 
dibaci ai izbutit să mă peţeşti pe mine, o copilă, printr-o înşelăciune, ba, pe deasupra, 
l-ai înşelat şi pe tăicuţul meu.“ 

Dar nu se dădu de gol, ci îi turnă în pahar şi îl îmbie: 

— Ospătează-te, ţarul şi stăpânul meu, soţul meu iubit. 

Iar în gând: „Aşteaptă tu, bărbăţele, că nu-ţi iert eu cu una cu două înşelăciunea 
asta.“ 

O fi trecut o zi, or fi trecut două, cât s-au tot veselit şi s-au ospătat şi iată că țarul- 
mire se gândi să-şi ia rămas bun: 

— Mulţumesc, dragă socrule, pentru primire şi pentru aleasă ospitalitate. 
A venit timpul să plecăm la casa noastră. 

Au încărcat toată zestrea, şi-au luat rămas bun şi vasul a ieşit în larg. 

Dacă a mers corabia multă sau puţină vreme, cine mai ştie? Doar că într-o zi, 
ieşind ţarul pe punte, îl văzu pe Matiuşa Cenuşiul dormind - se cufundase într-un 
somn sănătos şi adânc, ca un viteaz ostenit ce era. Deodată, ţarul îşi aminti ce-i 
spusese cândva Matiuşa: „Paloş s-o afla - dar n- o să lupţi cu el măria ta; şi arc o să 
fie - dar n-o să tragi cu el, că ţi-e mâna molâie; şi-un cal puternic va fi - dar nu măria 
ta îl vei călări; şi-o fată frumoasă se va ivi - dar pe altul îl va îndrăgi“, şi, amintindu-şi 
aceste vorbe, se mânie grozav. „Unde s-a mai văzut ca o slugă să vorbească astfel cu 
ţarul său?“ 

Şi fără de veste mintea-i fu năpădită de un gând ticălos. înşfacă paloşul şi-i reteză 
servitorului adormit picioarele de la genunchi în jos, şi-apoi îl îmbrânci în mare. 

Matiuşa Cenuşiul abia avu vreme să-şi apuce cu mâna picioarele retezate, dar îşi 


puse în gând să ajungă, oricât de greu i-ar veni, până la țărm. Aşa că se lăsă să 
plutească... şi tot pluti şi pluti pe apă - dacă pluti multă sau puţină vreme, cine mai 
ştie? Doar că, într-un târziu, simţi că e la capătul puterilor. Tocmai atunci îl săltă un 
val şi-l aruncă pe țărm. După ce se odihni puţin îşi aminti de pasărea Magai: „Că doar 
n-o să zac aici o sută de ani. Chiar de-ar fi să mă dau de-a rostogolul şi tot o să ajung 
până la locul unde se află îngropat urciorul cu băutura tămăduitoare”. 

Când, deodată, ce să vadă? Un om care venea dinspre țărm împiedicându- se la tot 
pasul şi se ducea direct spre mare. 

Matiuşa Cenuşiul îl strigă: 

— Unde te duci? Nu vezi că intri în apă? 

— Păi tocmai asta e, că mi-s ochii în întuneric şi nu văd drumul. 

— Bine, atunci ține-te după glasul meu. 

— Dar cine eşti tu şi ce faci aici? 

— Eu stau culcat - nu pot merge, pentru că am picioarele retezate din 
genunchi. 

Orbul veni mai aproape şi zise: 

— De vreme ce eşti văzător, urcă în desaga mea. Eu am să te duc, iartu o 
să-mi spui pe unde să merg. 

Şi zicând asta, orbul îl aşeză pe Matiuşa Cenuşiul în desaga sa. 

— Am auzit de la nişte bătrâni cum că s-ar afla pe aici pe undeva apă vie. 
Ce bine-ar fi dacă şi noi doi am da de ea! Tu ţi-ai vindeca picioarele, iar eu mi-aş 
umezi ochii cu ea şi aş vedea lumina zilei din nou. 

— Eu ştiu unde se află băutura tămăduitoare. Dacă o să mă duci în cârcă, o 
să-ţi arăt drumul şi 
ţie. 

Şi iată că au mers aşa şi-au tot mers. Că, de! Repede doar povestea se povesteşte, 
mai anevoie fapta se săvârşeşte, dar orbul şi ologul mergeau şi tot mergeau înainte. 
Când osteneau, se opreau să se odihnească, mâncau poame şi ciuperci - ba uneori se 
procopseau şi cu câte o sălbăticiune - şi din nou - la drum. 

Merseră ei aşa prin câmpii deschise şi prin păduri întunecoase, trecură prin 
mlaştini şi stufărişuri până ajunseră în acea pădure în care Matiuşa Cenuşiul îi 
ocrotise de urgia furtunii pe puii din cuib. S-au apropiat de stejarul cu pricina, iar 
orbul şi-a dat jos de pe umeri desaga. Matiuşa Cenuşiul se rostogoli până la trunchiul 
copacului şi, cât ai clipi, dezgropă urciorul de aramă. Umezi cu licoarea tămăduitoare 
ochii fratelui său de cruce şi - orbul îşi recăpătă vederea. De bucurie, acesta râdea şi 
plângea totodată, spunându-i: 

— Om bun, îţi mulţumesc! O sută de ani am să ţin minte binele ce mi l-ai 
făcut. 

— Ei, şi-acum, ajută-mă să-mi prind şi eu picioarele la loc. 

Aşezară picioarele lui Matiuşa, le potriviră cum se cuvine şi-apoi le stropiră cu apă 
vie şi picioarele se făcură ca mai înainte. 

— Ei, aşa va să zică, fiecare din noi a dobândit ceea ce îi trebuia, rosti 
Matiuşa Cenuşiul. Acuma, haide să mergem să aflăm ce mai e nou prin împărăţia 
noastră. Că ţarul de aici, pentru că l-am slujit cu credinţă, m-a răsplătit cu dărnicie: 
mi-a retezat picioarele de Ia genunchi pe când dormeam şi m- a azvârlit în mare. 
Trebuie numaidecât să-l văd şi să-i plătesc cu vârf şi îndesat pentru tot binele ce mi l- 
a făcut. 

Apoi, fiecare din ei sorbi câte o gură din băutura tămăduitoare - şi toată oboseala 
se duse de parcă le-o luase cineva cu mâna, iar puterea li se făcu de două ori mai 
mare ca înainte. 

leşiră din pădure şi, nu mult după aceea se ivi în faţa lor şi oraşul. în preajma 
oraşului, pe păşunile împărăției, păştea o cireadă mare de vaci. Când se apropiară, 


Matiuşa Cenuşiul recunoscu în văcarul cirezii pe fostul său ţar. îl întrebă: 

— A cui să fie Împărăția asta? 

Văcarul izbucni în plâns: 

— Vai mie, vai mie, oameni buni, voi nu-mi cunoaşteţi amarul! împărăția 
aceasta a fost a mea, iar eu eram ţarul său mai-nainte vreme, acuma însă, vedeţi şi 
voi, pasc vacile. Am domnit mulţi ani de zile necăsătorit, dar după aceea, ducându- 
mă departe, la capătul pământului, peste nouă mări şi nouă ţări, în împărăţia lui 
Vahramei, am peţit-o pe fiica acestuia, pe viteaza şi neînfricata Nastasia 
Vahrameevna. Aceasta, de cum a aflat că nu sunt înzestrat cu putere de viteaz, mi-a 
poruncit să pasc vacile iar ea a trecut în locul meu la cârma împărăției. în fiecare zi, 
îndată ce aduc vacile acasă, mă ceartă, mă umileşte cu tot soiul de vorbe şi mă lasă 
să rabd de foame. 

— îți mai aminteşti ce-ţi spuneam: „Şi-o fată frumoasă se va ivi - dar pe 
altul va îndrăgi”? Se vede că şi de data asta s-a întâmplat aşa cum am spus eu. 

Atunci ţarul-văcar îl recunoscu pe Matiuşa Cenuşiul şi izbucni în hohote de plâns 
mai puternice ca înainte: 

— Oh, Matveiuşka Cenuşiule, ajută-mă să-mi recapăt împărăția! Drept 
răsplată o să te fac ministru, iar fratelui tău de cruce o să-i dăruiesc titlul de prinţ şi 
o ţărişoară. 

— Ia te uită, ce blând eşti şi ce darnic în făgăduieli când te afli la 
ananghie, se vede că ai uitat cum m-ai răsplătit pentru felul în care te-am slujit, nu-i 
aşa? Ar trebui să te ucid, dar nu vreau să-mi mânjesc mâinile. Cară-te din împărăţia 
asta, să nu te mai văd în vecii vecilor. Bagă de seamă, dacă- mi mai ieşi vreodată în 
cale, singur vei fi vinovatul. 

Auzind asemenea vorbe ţarul-văcar se sperie de moarte şi o luă la sănătoasa. 

Doar cât l-au zărit şi s-a şi făcut nevăzut acel ţar. 

Iar Matiuşa Cenuşiul împreună cu fratele său de cruce intrară în oraş şi se rugară 
de o bătrânică, ce trăia în curtea din dos a palatului, să le îngăduie să rămână acolo 
peste noapte. 

Tot uitându-se la Matiuşa Cenuşiul, bătrâna zise: 

— Mi se pare că te-am mai văzut undeva, vrednicule voinic! Nu cumva eşti 
sacagiul care ducea apă la curtea țarului? 

Iar Matiuşa Cenuşiul recunoscu: 

— Ei sunt, bunicuţo. 

— Vai de mine, puiule dragă, te-ai întors viu şi nevătămat, va să zică. Pe aici 
se zvonise că ai murit, chipurile. Acuma este un sacagiu nou aici - o cană de apă nu 
vrea să dea nimănui, nu-i ca tine, care le dădeai şi săracilor şi schilozilor câtă apă 
vroiau. De aceea toţi te pomenesc şi te jelesc. 

Şi bătrânică noastră se apucă de treabă. Le dădu vrednicilor voinici să mănânce şi să 
bea şi le pregăti baia. Oaspeţii se spălară de praful drumului, se îmbăiară şi se 
cufundară în somn adânc să se odihnească. Iar bătrânică se duse la curtea 
împărătească şi le dădu de ştire tuturor: 

— S-a întors în oraş Matiuşa Cenuşiul. 

Vestea ajunse şi la odăile domneşti. împărăteasa îi porunci unei ţigăncu- şe cu faţa 
smolită şi ochi de cărbune: 

— Cheaină-l aici de îndată pe Matiuşa Cenuşiul. 

Şi Matiuşa Cenuşiul se înfăţişă la chemarea împărătesei. Când l-a văzut Nastasia 
Vahrameevna a coborât fuga-fuguţa din pridvorul înalt, a venit alergând şi l-a prins de 
mâinile-i albe pe voinic: 

— Nu mi-a fost hărăzit cel ce paşte vacile, ci mi-e hărăzit cel ce a ştiut să mă 
peţească. Credeam că nu mai eşti printre cei vii. Nesuferitul de ţar povestea că, 
chipurile, te-ai îmbătat criţă când erai pe vas şi ai căzut în mare. Ce te-am mai plâns, ce 


te-am mai jelit, iar pe nesuferitul de ţar l-am trimis să pască vacile. 

Şi-atunci Matiuşa Cenuşiul îi spuse adevărul-adevărat: cum i-a retezat ţarul 
picioarele pe când el dormea, cum l-a aruncat în apă, iar după aceea, cum el şi fratele 
lui de cruce au dobândit apa vie. 

— Cât despre văcar, să nu mai vorbim. Acum s-a dus, parcă l-a înghițit 
pământul şi niciodată, de azi înainte, n-o să mai îndrăznească să dea ochii cu mine. 

Țarina l-a adus pe Matiuşa Cenuşiul în iatac şi a rânduit o masă cu fel de fel de 
băuturi şi mâncăruri. Şi-l totîmbia pe musafir: 

-— Mănâncă, mănâncă, drag şi scump prieten! 

Matiuşa Cenuşiul, după ce bău şi mâncă, începu să-şi ia rămas bun: 

— Acum trebuie să plec, mă duc să-mi văd părinții. 

Nastasia Vahrameevna porunci să i se pregătească o caleaşcă. 

— Mergi sănătos, dar să-i aduci cât mai degrabă aici pe tatăl şi pe mama ta, 
ca să trăiască și ei alături de noi. 

Şi Matiuşa Cenuşiul îi aduse pe părinții săi, şi îndată după aceea au făcut nunta şi un 
ospăț de pomină. 

Matiuşa Cenuşiul trecu la cârma împărăției, iar pe fratele său de cruce îl investi 
ministru. Şi au început cu toţii să trăiască, să vieţuiască, averi să agonisească, necazul 
să-l ocolească. 


Ca prin minune 
poveste rusă 


A fost odată ca niciodată. A fost odată un moşneag. Şi moşneagul acela avea trei 
feciori: doi erau ageri Ia minte, al treilea - un prostănac, Emelea. 

Ceilalţi doi fraţi munceau din răsputeri, iar Emelea stătea toată ziua tolănit pe cuptor 
şi nu vroia să audă de nimic. 

într-o zi când amândoi fraţii plecaseră la târg, femeile, cumnatele lui, prinseră a-l 
ruga: 

— Du-te, Emelea şi adă apă. 

Iar el de pe cuptor: 

— N-am chef... 

— Du-te Emelea, că dacă se întorc fraţii de la târg n-or să-ţi aducă 
bomboane. 

— Bine, mă duc. 

Cobori de pe cuptor, se încălţă, se îmbrăcă, luă găleţile şi toporul şi se duse la râu. 

Făcu o copcă în gheaţă, umplu găleţile cu apă, le puse mai la o parte, iar el începu să 
se uite în copcă. Deodată văzu acolo o ştiucă. Cu multă iscusinţă izbuti să prindă 
peştele cu mâna. 

— Ce mai uha bună şi dulce o să iasă! 

Când deodată ştiucaii vorbi cu glas omenesc: 

— Dă-mi drumul în apă, Emelea, că-ţi voi fi şi eu de folos. 

Pe Emelea îl pufni râsul: 

— Şi, mă rog, cum ai putea tu să-mi fii de folos?... Nu, mai bine te duc 
acasă şi le spun cumnatelor să pună apa la fiert. O să iasă o uha dulce şi bună. 

Dar ştiuca îl rugă şi mai fierbinte: 

— Emelea, Emelea, dă-mi drumul în apă şi voi face pentru tine tot ce-mi vei 
porunci. 

— Fie, dar mai întâi dovedeşte-mi că nu mă păcăleşti şi-atunci îţi dau 
drumul. 

Şi ştiuca îl întrebă: 


— Emelea, spune ce-ţi doreşti tu acuma? 

— Păi, aş vrea ca gălețile să se ducă singure acasă, fără să se verse apa din 
ele. 

Ştiuca îi zise: 

— Să ţii minte cuvintele pe care o să ţi le spun şi ori de câte ori o să 
doreşti ceva, să spui doar atât: 

Ca prin minune, 

lată ce vreau anume... 

Şi Emelea zise: 

— Ca prin minune, 

Iată ce vreau anume - găleților, duceți-vă singure acasă... 

Abia termină de spus vorbele astea, că găleţile şi porniră să urce dealul. Emelea îi 
dădu drumul ştiucii, şi se duse şi el în urma găleţilor. 

Oamenii, văzând cum merg singure găleţile prin sat, nu mai puteau de uimire, iar 
Emelea în vremea asta mergea în urma lor şi zâmbea pe sub mustață... Găleţile 
intrară singure în izbă şi tot singure se puseră pe laviţă, iar Emelea se urcă pe 
cuptor. 

Dacă a trecut mult sau a trecut puţin timp, cine mai ştie? Doar că, la o vreme, 

cumnatele i-au zis: Emelea, ce tot stai tolănit? Mai bine te-ai duce să spargi nişte 

lemne. 

— N-am chef... 

— Dacă n-o să spargi lemne, când se vor întoarce frații de la târg, n-or să-ți 

aducă bomboane. Emelea tare n-ar fi avut chef să coboare de pe cuptor. Dar îşi 

aminti de ştiucă şi zise încetişor: 

— Ca prin minune, 
ată ce vreau anume - hei, toporule, du-te de sparge lemne, iar voi lemnelor, în 
izbă singure să intrați şi-n sobă să vă aşezaţi. 

Toporul ţâşni de sub laviţă, se năpusti în ogradă şi una-două se apucă de spartul 
lemnelor, iar lemnele singure în casă intrară şi-n sobă se băgară. 

Dacă a trecut mult sau puţin timp, cine mai ştie? Doar că într-o zi cumnatele îi 
spuseră din nou: 

— Emelea, iar nu mai avem lemne deloc. Du-te Ia pădure degrabă şi taie 
lemne: 

ar el de pe cuptor: 

— Da' voi ce păziți? 

— Cum, ce păzim?.. Parcă asta-i treabă pentru noi, să ne ducem după lemne 
în pădure? 

— Mă rog, eu n-am chef... 

— Bine, să ştii că n-ai să capeţi niciun dar. 

Şi Emelea nu mai avu încotro - cobori de pe cuptor, se încălţă şi se îmbrăcă. Luă o 
funie şi toporul, ieşi în ogradă şi se sui în sanie: 

— Hei, femeilor, deschideţi poarta! 

Cumnatele îi ziseră: 

— Ce faci, tontule, te-ai suit în sanie şi n-ai înhămat calul? 

— N-am nevoie de cal. 

Cumnatele au deschis poarta, iar Emelea zise încetişor: 

— Ca prin minune, lată ce vreau anume - du-mă, sanie, în pădure... 

Sania ieşi singură pe poartă, dar atât de repede că n-ai fi ajuns-o din urmă nici cu 
calul. 

Dar, ca să ajungi în pădure trebuia să treci prin oraş, aşa că Emelea trânti la 
pământ şi călcă o grămadă de oameni. Mulțimea striga: „Puneţi mâna pe el! 
Prindeţi-l!“ Iar el, dă-i înainte şi mână sania. Şi, ajuns în pădure, rosti: 


— Ca prin minune, 

Iată ce vreau anume: 

toporule, taie lemne cât mai uscate, iar voi lemnelor, singure în sanie vă- ncărcaţi, 
şi cu funia vă legaţi... 

Toporul începu să taie copaci uscați şi să spargă lemne, iar lemnele singure în 
sanie se-ncărcau şi cu funia se legau. După aceea, Emelea îi porunci toporului să-i 
cioplească o măciucă, dar una zdravănă, încât cu mare greu să poată fi ridicată de la 
pământ. Şi se sui în sanie: 


— Ca prin minune, 
Iată ce vreau anume — 
să mergi, sanie, acasă... 


Şi sania pomi în goana mare spre casă. Şi iar trecu Emelea prin oraşul acela în 
care nu de mult trântise la pământ şi betegise o grămadă de oameni, aşa că acum 
mulţimea îl aştepta să se întoarcă. L-au înhăţat pe Emelea, l-au tras jos şi au început 
să-l certe şi să-l bată. 


— Ca prin minune, 
Iată ce vreau anume — 
haide, măciucă, rupe coastele oamenilor ăstora. 


Măciuca se avântă şi dă-i, şi burduşeşte-i pe toți. Oamenii o luară la goană 
care-ncotro, iar Emelea ajunse acasă şi se sui pe cuptor. 
Să fi trecut mult timp, să fi trecut puţin, cine mai ştie? Doar că într-o zi auzind 
ţarul despre năzbâtiile lui Emelea, trimise după el un ofiţer: să-l găsească şi să-l 
aducă fără întârziere la palat. 
Şi iată că ajunse ofiţerul în satul cu pricina, intră în izba ştiută în care trăia Emelea, 
şi-l întrebă: 
— Tu eşti Emelea-prostănacul? 
ar el de pe cuptor: 
— Dar tu ce vrei? 
— îmbracă-te repede, trebuie să te duc la țar. 
— N-am chef... 
Ofiţerul se supără şi-i trase o palmă. 
ar Emelea zise încetişor: 
— Ca prin minune, 
ată ce vreau anume - măciucă, rupe-i coastele omului ăstuia... 
Măciuca se avântă şi dă-i şi burduşeşte-l pe ofiţer, că de-abia a scăpat cu fuga, bietul 
om. 
Țarul rămase uimit că ofiţerul lui nu fusese în stare s-o scoată la capăt cu Emelea 
şi-l trimise, de astă dată, pe cel mai de seamă dregător al său, pe mai-marele 
dregătorilor. 
— Să mi-l aduci aici, la palat, pe Emelea-prostănacul, că de nu - îţi retez 
capul. 
Mai-marele dregătorilor cumpără cu toptanul stafide, prune uscate, turtă dulce, 
ajunse în satul cu 
pricina, intră în izba ştiută şi prinse a le întreba pe cele două cumnate, ce-i place 
lui Emelea mai mult şi mai mult. 
— Lui Emelea al nostru îi place să-l rogi cu blândeţe când îl pui la vreo 
treabă şi să-i făgăduieşti un caftan frumos, şi-atunci face tot ceea ce l-ai rugat. 
Mai-marele dregătorilor îi dădu lui Emelea stafidele, prunele uscate, turta dulce şi-i 
zise: 


— Emelea, de ce te tolăneşti pe cuptor? Haide mai bine sa mergem la ţar. 
— Păi, mie mi-e cald şi aici... 

— Emelea, acolo, la țar se mănâncă şi se bea bine - haide, te rog, cu mine. 
— Păi, n-am chef... 

— Emelea, țarul are să-ți dăruiască un caftan frumos, căciulă şi cizme. 
Emelea chibzui cât chibzui şi zise: 

— Ei, fie, mergi tu înainte, că vin şi eu în urma ta. 

Dregătorul plecă iar Emelea, după ce mai stătu o vreme culcat, zise în cele din urmă: 
— Ca prin minune, 

ată ce vreau anume — 

hai, cuptorule, ia-o din loc şi du-mă la ţar... 

Şi deodată izba pârâi din toate colţurile şi din toate încheieturile, acoperişul se 
clătină, un perete se prăbuşi, iar cuptorul o porni singur pe drum - pe cărare, 
ducându-se de-a dreptul la ţar. 

Țarul îl văzu pe fereastră şi zise cu uimire: 

— Ce minune o mai fi şi asta? 

Mai-marele dregătorilor îi răspunse: 

— Păi e Emelea, care vine la măria ta, cu cuptorul lui cu tot. 

Țarul ieşi în pridvor. 

— Să ştii, Emelea, că sunt multe plângeri împotriva ta! Ai betegit foarte 
mulți oameni... 

— Dar, mă rog, ei de ce se băgau sub tălpile săniei? 

Chiar atunci se uita pe fereastră fiica țarului, Maria-Ţarevna, care-l văzu pe 
Emelea. Emelea o văzu şi el pe copilă şi zise încetişor: 

— Ca prin minune, 

Iată ce vreau anume: 

fie ca fata țarului pe mine să mă îndrăgească! 

Şi mai zise: 

— Du-mă acasă, cuptorule... 

Cuptorul se întoarse şi o pomi spre casă, intră în izbă şi se aşeză pe locul în care 
stătuse mai- nainte. lar Emelea rămase mai departe tolănit pe cuptor. 

La curtea ţarului însă răsunau strigăte şi curgeau lacrimi. Maria-Ţarevna îi ducea 
dorul lui Emelea, nu mai putea trăi tară el şi-l ruga întruna pe tatăl său s-o lase să 
mărite cu Emelea. Ţarul se întristă peste măsură, se îmbolnăvi de supărare şi zise 
din nou către mai-marele dregătorilor: 

— Du-te degrabă şi adu-mi-l aici pe Emelea, viu sau mort, că de nu, îţi retez 
capul. 

Şi din nou cumpără mai-marele dregătorilor o m. Ilțime de vinuri dulci şi felurite 
bunătăți şi plecă în satul cu pricina, intră în izba ştiută şi începu să-l ospăteze pe 
Emelea. 

Emelea mâncă, bău, se îmbătă şi se culcă să doarmă. Iar dregătorul îl urcă în 
trăsură şi i-l duse ţarului. 

Țarul porunci de îndată să fie rostogolit până acolo un butoi cu cercuri de fier. în 
butoiul acesta îi aşezară pe Emelea şi pe Maria-Ţarevna, după care unseră butoiul cu 
catran şi-l azvârliră în mare. 

Să fi trecut mult sau puţin timp, cine mai ştie? Doar că în cele din urmă, Emelea 
se trezi şi ce săţvadă? întuneric şi strimt peste măsură: 

— Unde mă aflu, mă rog? 

Iar un glas îi răspunse: 

— Mi-e urât şi mi-e tare greu, Emeleuşka! Am fost ferecaţi într-un butoi 
uns cu catran şi azvârliţi în apele albastre ale mării. 

— Dar tu cine eşti? 


— Sunt Maria-Ţarevna. 
Atunci Emelea zise: 


— Ca prin minune, 
Iată ce vreau anume — 


vânturi puternice, rostogoliţi butoiul pe țărm uscat, pe nisip galben... 


Şi vânturile puternice începură să bată. Marea se zbuciumă şi aruncă butoiul pe țărm 
uscat, pe nisip galben. Emelea şi Maria-Ţarevna ieşiră din butoi. 

Emeleuşka, dar unde vom locui noi? Haide, construieşte şi tu măcar o izbă cât de 
mică. 

— Păi, n-am chef... 

Dar ea îl rugă şi mai tare şi-atunci el rosti: 


— Ca prin minune, 

Iată ce vreau anume - palat de piatră cu acoperiş de aur, înalță-te... 

De-abia spuse vorbele acestea că îndată se înălță un palat cu ziduri de piatră şi 
acoperişul de aur. în jurul palatului - o grădină înverzită: pretutindeni - flori înfloreau, 
păsări cântau. Maria- Ţarevna şi Emelea intrară în palat şi se aşezară la fereastră. 

— Emeleuşka, oare n-ai putea tu să te faci un bărbat frumuşel? Fără să mai 
stea pe gânduri, Emelea zise: 


— Ca prin minune, 

Iată ce vreau anume — 

să mă fac vrednic voinicel, frumos şi tras ca prin inel... 

Şi se făcu Emelea atât de frumos, cum nu poţi nici în poveste să povesteşti, nici cu 
pana să zugrăveşti. 

Cam pe vremea aceea ţarul plecă la vânătoare şi când colo, ce să vadă? Pe un loc 
înainte vreme pustiu, acuma se înălța un palat. 

— Cine-o fi nesăbuitul care, fără să-mi ceară încuviințarea, şi-a construit 
palatul pe pământurile mele? 

Şi trimise îndată oameni să vadă şi să afle „cine sunt cei din palat?“ 

Trimişii ţarului alergară în goana mare, ajunseră sub geamul castelului şi întrebară. 

lar Emelea le răspunse: 

— Poftiţi-i pe ţar la mine în ospeţie şi am să-i dau răspunsul eu însumi. Şi 
ţarul veni în ospeţie. Emelea îl întâmpină, îl conduce în palat, şi-l aşează la masă. 
începu ospăţul. Ţarul mânca, bea şi nu se mai sătura admirând tot ce-l înconjura. 

— Dar rogu-te, spune-mi, făcu el, cine eşti tu, vrednicule voinic? 

— îţi mai aduci aminte de Emelea-prostănacul, care venise la palat cu 
cuptorul lui cu tot, iar măria ta ai poruncit să fie şi el şi fiica ta ferecaţi într-un butoi uns 
cu smoală şi azvârliţi în mare? Ei bine, eu sunt Emelea. Dacă vreau pot să-ţi distrug, să- 
ţi ard până-n temelii toată împărăţia din capăt în capăt. 

Ţarul se sperie grozav şi începu să-l roage de iertare: 

însoară-te cu fiica mea, Emeleuşka, ia-mi şi împărăţia, dar nu mă pierde! 

Şi s-a făcut îndată un ospăț cum nu s-a mai pomenit. Emelea s-a căsătorit cu Maria- 
Ţarevna şi a trecut la cârma împărăției. 

Aici povestea s-a terminat, să trăiască cine m-a ascultat. 


Mica-Fărămica 
poveste rusă 


Sunt pe lumea asta oameni buni, sunt alţii - răi, dar mai sunt şi unii care n-au nicio 
ruşine faţă de semenii lor. 


Ei bine, tocmai peste oameni de felul acesta a dat şi Mica- Fărămica. Rămânând 
orfană de ambii părinţi, a fost luată de aceşti oameni care au crescut-o, iar după 
aceea, grozav o mai chinuiau, cu munca o istoveau: de ţesut - ea ţesea, de tors - ea 
torcea, de dereticat, ea deretica şi tot ea, pentru orişicare lucru răspundea. 

Stăpână-sa avea trei fete. Pe cea mai mare o chema - Un-Ochi, pe cea mijlocie - 
Doi-Ochi, iar pe cea mezină - Trei-Ochi. 

Cele trei fete nu făceau altceva decât să stea la poartă şi să caşte gura pe stradă, 
iar Mica- Fărămica făcea toată treaba în locul lor: hainele lor le cârpea, pentru ele 
torcea şi ţesea, şi în schimb, o vorbă bună nu auzea. 

Câteodată Mica-Fărămica ieşea la câmp, o îmbrăţişa pe vaca ei cea bălţată şi 
culcându-şi capul pe grumazul acesteia, îi povestea cum se săturase ea de toate, 
până şi de viaţă. 

— Măicuţă-văcuţă! Pe mine mă ceartă şi mă bate acasă, pâine nu capăt, şi 
nici să plâng nu mă lasă. Mi-au poruncit ca până mâine să torc cinci puduri de 
furioare, să le ţes, să le-nălbesc, în val să le rânduiesc. 

ar vaca îi răspundea: 

— Fată frumoasă, strecoară-te într-o ureche de-a mea şi ieşi prin cealaltă - 
şi totul are să se facă. 

Şi aşa se şi întâmplă. Mica-Fărămica se strecura în urechea vacii, ieşea prin 
cealaltă şi în vremea asta totul era gata: şi ţesut şi înălbit şi în val rânduit. 

Fata lua pânza şi i-o ducea acasă stăpânei. Aceasta o cerceta, mai gemea, mai 
gâfâia, şi-n ladă o ascundea, şi mai mult de lucru îi dădea. 

Şi Mica-Fărămica iar venea! a văcuţa ei, o îmbrăţişa, o mângâia, în ureche i se 
strecura, prin cealaltă ureche ieşea, lucrul terminat îl lua şi stăpânei i-l ducea. 

într-o zi, stăpâna o chemă pe Un-Ochi, prima din fetele ei, şi-i zise: 

— Fata mea cea cuminte, fata mea cea frumoasă, urmăreşte, stai şi 
pândeşte, să afli cine-o ajută pe orfană: îi ţese, îi toarce, şi valul i-l rânduieşte. 

Şi s-a dus Un-Ochi la pădure cu Mica-Fărămica, ba s-a dus cu ea şi la câmp, dar 
a uitat ce-i poruncise maică-sa: s-a întins în iarbă şi s-a prăjit la soare. Iar Mica- 
Fărămica îi cânta întruna: 


— Adormi un ochi, adormi! 

Şi până la urmă ochiul fetei adormi. Câtă vreme Un-Ochi a dormit, văcuţa a ţesut, 
a înălbit şi-n val a rânduit toată pânza. 

Aşa că stăpâna tot n-a aflat nimic şi-atunci a trimis-o pe fata mijlocie - pe Doi-Ochi. 

— Fata mea cea cuminte, fata mea cea frumoasă, urmăreşte, stai şi 
pândeşte şi află cine-o ajută pe orfană. 

Doi-Ochi s-a dus cu Mica-Fărămica, dar a uitat ce-i poruncise maică-sa: şi ea la 
soare s-a prăjit şi-n iarbă s-a tolănit. lar Mica-Fărămica îi cânta întruna: 

— Adormi un ochi, adormi şi celălalt! 

Şi Doi-Ochi închise pleoapele. Văcuţa a ţesut, a înălbit şi-n val pânza a rânduit, iar 
Doi-Ochi abia s-a trezit. 

Stăpâna se mânie şi o trimise a treia zi pe mezină - pe Trei-Ochi, iar orfanei îi dădu 
şi mai mult de lucru. 

Trei-Ochi ţopăi cât ţopăi, la soare se prăji şi-n iarbă se tolăni. 

Iar Mica-Fărămica îi tot îngâna: 

— Adormi un ochi, adormi şi celălalt! 

Dar de al treilea ochi - uită. 

Doi din ochi adormiră, dar al treilea treaz a stat, totul înjur a observat: cum s-a 
strecurat Mica- Fărămica în urechea văcuţei, cum a ieşit prin cealaltă şi cum a luat 
apoi valurile de pânză gata pregătite. 

Trei-Ochi se întoarse acasă şi-i povesti totul maică-şi. 

Bătrâna se bucură grozav când auzi, iar a doua zi îi spuse bărbatului ei: 


-= Să tai numaidecât vaca bălțată! 

Moşneagul ba că una, ba că alta. 

— Dar ce ai, babo, nu eşti în toate mințile? Că doar vaca e tânără, e bună de 
lapte! 

— Nu-mi pasă, s-o tai şi gata! 

Şi bătrânul n-avu încotro. începu să-şi ascută cuțitul. De cum află despre asta, 
Mica-Fărămica dădu fuga în câmp, îmbrăţişă vaca tărcată şi-i spuse: 

— Măicuţă-văcuţă, vor să te ucidă! 

Iar vaca îi răspunse: 

— Ţine minte, fată frumoasă, ce-ţi spun: tu să nu mănânci din carnea mea, 
oasele să mi le-aduni în batistă şi-n grădină să le-ngropi, iar de mine să nu uiţi 
niciodată: în fiecare dimineaţă să torni apă peste oasele mele. 

Bătrânul tăie vaca. Mica-Fărămica făcu totul aşa cum îi poruncise bălţata: a stat 
nemâncată, n-a pus în gură nicio bucăţică din carnea ei, oasele i le-a îngropat în 
grădină şi le-a udat în fiecare dimineaţă. 

După un timp crescu din ele un măr, dar ce mai măr - mere zemoase în el atârnau, 
frunze de aur foşneau, ramuri de-argint se legănau. Aşa că, cine trecea pe acolo se 
oprea, iar cine venea mai aproape - se minuna. 

Dacă a trecut mult sau puţin timp, cine mai ştie? Doar că într-o zi cele trei fete se 
plimbau prin grădină. 

Tocmai atunci trecea pe acolo un bărbat călare - un om voinic, bogat, tânăr şi cu 
părul în inele. Cum văzu merele zemoase din pom încercă să înduplece fetele: 

— Fetelor, frumoaselor, care din voi o să-mi dea un măr, pe aceea o iau de 
nevastă. 

Toate cele trei surori se năpustiră, care mai de care, la copac. 

Dar merele, ce până atunci atârnaseră jos de tot, de le puteai atinge cu mâna, se 
ridicară deodată sus-sus, deasupra capului. 

Fetele să le scuture cu nuiaua au vrut - dar ochii de frunze li s-au umplut; când de 
pe crengi să le rupă doreau, cosița în ramuri uscate şi-o încurcau. Aşa că, oricât se 
luptară, oricât se zbuciumară, de cules mere - n-au cules, doar cu zgârieturi s-au 
ales. 

însă când Mica-Fărămica s-a apropiat, toate crengile s-au aplecat, merele-n palmă i 
s-au culcat. Ea îl ospătă cu mere pe voinicul acela iar el o luă de nevastă. Şi de atunci 
începu fata în belşug să trăiască, necazul să nu-l mai cunoască. 


Pajura de lemn 


poveste rusă 


A fost odată ca niciodată. A fost odată, într-o anume ţară, într-o anume împărăție, 
un împărat. Şi avea acel împărat slujitori fără număr. Dar nu slujitori de rând, ci 
meşteri de toate felurile: şi tâmplari, şi olari, şi croitori. Pentru că împăratului îi 
plăcea să poarte cele mai frumoase şi mai bine cusute haine, astfel ca nimeni să nu-l 
poată întrece, şi-i mai plăcea ca oalele de la curtea sa să fie cât mai frumos 
împodobite, iar palatul său să fie înfrumusețat cu cele mai măiestrite sculpturi în 
lemn. 

La palatul împăratului se aflau meşteri câtă frunză şi iarbă. 

în fiecare dimineaţă aceştia se adunau cu toţii în faţa uşii şi aşteptau să iasă 
împăratul, ca să le spună fiecăruia ce anume are de făcut în ziua aceea. 

într-una din zile se întâmplă să se întâlnească la uşa împăratului un meşter aurar 
cu un tâmplar. De cum s-au întâlnit au şi început să se certe: 

Care dintre ei îşi cunoaşte mai bine meseria şi a cui muncă este mai grea? 


Meşterul aurar i-a zis: 

— Meseria ta e mai puţin însemnată decât a mea, tu stai aplecat deasupra 
lemnului şi sculptezi doar obiecte din lemn. Pe când munca mea e cu totul altceva: tot 
ce fac eu este numai şi numai din aur curat, ţi-e mai mare dragul să vezi ce lucruri ies 
din mâna mea. 

Dar tâmplarul i-a răspuns: 

— Nu-i mare scofală să meştereşti un obiect scump, de vreme ce aurul, 
prin el însăşi, este la mare preț. Dar ia fă, dintr-o simplă bucată de lemn, un obiect 
care să-i uimească pe toţi cei din jur. Dacă izbuteşti o să te socot şi eu un meşter 
adevărat. 

S-au certat ei cât s-au certat, ba, erau gata să se şi încaiere, când tocmai atunci 
intră împăratul. Auzind sfada celor doi, el surâse şi le porunci: 

— Fiecare din voi va face câte un obiect cu totul neobişnuit: unul - din aur, 
celălalt - din lemn. Când o să le văd, eu o să hotărăsc cine dintre voi e meşter mai 
iscusit. 

împăratului nu i te puteai împotrivi, dacă țineai la viață. Astfel că cei doi meşteri 
plecară din palat ducându-se fiecare la casa lui; şi unul şi celălalt nu se gândea decât 
cum să facă şi să dreagă, ca să-l întreacă în meşteşug pe tovarăşul său. împăratul le 
dăduse un răgaz de o săptămână. 

Peste o săptămână, amândoi meşterii au venit la palat, s-au aşezat la rând alături 
de ceilalţi şi au aşteptat să intre împăratul. Fiecare din ei ţinea în mână o legătură. 
împăratul intră şi zise: 

— Ei, ia să vedem, voinicilor, ce a meşterit fiecare din voi. Şi zâmbi pe sub 
mustață. Dăduse poruncă să fie chemaţi în sala cea mare atât împărăteasa, cât şi 
țareviciul, fiul său. Ca să vadă şi ei meşteşugul vostru. 

împăratul şi împărăteasa se aşezară pe o bancă iar fiul rămase în picioare. Primul 
se înfăţişă meşterul aurar. 

— Porunceşte, măria ta, să se aducă un cazan mare cu apă.. 

A fost adus un cazan mare şi umplut cu apă. 

Meşterul îşi desfăcu bocceaua, scoase din ea o rață de aur şi-i dădu drumul în apă. 
Rața începu să înoate, de ziceai că-i vie: îşi întorcea capul în toate părţile, măcăia, şi- 
şi curăța penele cu ciocul. 

împăratul rămase cu gura căscată, iar împărăteasa strigă: 

— Nu încape nicio îndoială că rața e vie, nu e făcută din aur! Se vede că a 
învelit în aur o rață vie! 

Meşterul se supără: 

— Cum să fie vie? Dacă-mi porunciţi o desfac în părțile din care e făcută şi 
pe urmă o prind din nou în şuruburi. 

Scoase rața din cazan, îi desprinse mai întâi aripile, apoi capul şi, la sfârşit, o 
desfăcu în bucăţile din care era alcătuită. Aşeză toate părțile pe masă şi începu după 
aceea să le înşurubeze la loc. O întocmi cum a fost, şi îi dădu drumul pe apă. Şi rața 
începu să plutească, ba chiar mai bine decât prima dată. Toţi curtenii începură să 
bată din palme: 

— Ăsta meşter adevărat, nimic de zis! A făcut un lucru minunat! Niciodată 
până acum n-am văzut aşa ceva! 

împăratul se întoarse către tâmplar: 

— Ei, acuma arată-ne şi tu ce-ai meşterit. 

Tâmplarul făcu o închinăciune: 

— înălţimea ta, porunceşte să fie deschisă ferestruica de la odaia asta. 
Ferestruica fu deschisă. Tâmplarul îşi desfăcu bocceaua şi scoase din ea o pajură 
de lemn. Şi era atât de bine făcută pajura cu pricina, că n-o puteai deosebi de una vie. 

Iar tâmplarul zise: 


— Rața de aur poate înota numai pe apă, pe când pajura mea se poate înălța 
până Ia nori. 

Şi tâmplarul încălecă pajura şi răsuci un arc. Pajura se înălţă într-o clipă, îşi luă 
zborul din sala cea mare a palatului şi începu să plutească afară, prin văzduh. Toţi cei 
de faţă dădură buzna la fereastră: se uitau cu gura căscată cum tâmplarul dădea ocol, 
când dintr-o parte când din alta, zburând deasupra curţii palatului. De răsucea arcul 
spre stânga pajura pornea să coboare spre pământ, de îl răsucea spre dreapta - se 
înălța din nou. împăratul privea pe fereastră şi nu-şi putea 
lua ochii de la pajură - de uimit ce era, coroana îi alunecă până pe ceafa. Toţi 
cei din jur rămăseseră fără suflare. Nu mai văzuse nimeni până atunci atâta 
măiestrie. 

După ce se roti o vreme prin aer, tâmplarul intră din nou în sala cea mare. Puse 
pajura într-un ungher şi veni lingă împărat. 

— Spune, mărite împărate, eşti mulţumit de meşteşugul meu? 

— Nu găsesc cuvinte să-ți spun cât de mulțumit sunt, a răspuns împăratul. 
Cum ai putut avea atâta dibăcie? Şi cum ţi-a dat prin minte să meştereşti un 
asemenea arc? 

Tâmplarul se pregătea să răspundă la întrebările împăratului dar tocmai atunci 
împărăteasa începu să se vaite şi să ţipe: 

— încotro? încotro? Ah, prindeţi-l, opriţi-l! 

Auzind-o, toţi cei de faţă s-au întors şi ce să vadă? în timp ce împăratul îi punea 
întrebări tâmplarului, tânărul ţarevici încălecase pajura, răsucise arcul şi, ieşind pe 
fereastră, zburase în curte. 

— Vino înapoi! Unde pleci? Ai să te prăbuşeşti! strigau în urma lui împăratul 
şi Împărăteasa. 

Țareviciul însă îşi flutură mâna şi zbură peste zidul de argint ce împrejmuia palatul. 
Apoi răsuci 
arcul spre dreapta - şi pajura se înălţă dincolo de nori şi se pierdu din vedere. 

împărăteasa leşină, iar împăratul se năpusti la tâmplar: 

— Se vede căîntr-adins ai născocit maşinăria asta, zise el, ca să-l pierzi pe 
singurul nostru fecior. Hei, străjerii Lua-ţi-l şi aruncaţi-l în temniţă. lar dacă peste două 
săptămâni țareviciul nu se întoarce, tâmplarul să fie spânzurat. 

Străjerii îl înşfacară pe tâmplar şi-l aruncară în hrubele întunecate ale temniţei. în 
vremea asta țareviciul zbura cu pajura de lemn departe, tot mai departe. 

Şi era grozav de mulţumit țareviciul. Cât vedeai cu ochii zare liberă şi largă de jur 
împrejur. Vântul îi şuiera pe la urechi, zulufii i se învolburau, undeva dedesubt. 
Alergau de colo-colo norii, iar el se simţea aidoma unei păsări cu aripile întinse. Putea 
porni în orice parte a cerului, după dorinţă. 

Spre seară ajunse într-o împărăție necunoscută şi cobori la marginea unui oraş. 
Când, ce să vadă? Chiar acolo se afla o izbă mică, mică de tot. 

Ţareviciul bătu la uşă. leşi în prag o bătrânică. 

— îngăduie-mi, bunico, să rămân aici peste noapte. Nu sunt de prin partea 
locului, nu cunosc pe nimeni şi n-am la cine să trag. 

— Cum să nu-ţi îngădui, fiule? Intră, că loc este destul. Doar trăiesc singură 
aici. 

Ţareviciul demontă pajura, înodă bocceaua la loc şi intră în izba bătrânei. 

Bătrâna îi puse îndată să mănânce de cină, iar țareviciul începu s-o întrebe: cum se 
numeşte oraşul, cine locuieşte în el şi ce lucruri neobişnuite se află în acel oraş. Şi iată 
ce răspuns i-a dat bătrâna: 

— Este în împărăţia noastră, fiule, un lucru foarte ciudat. Chiar în inima 
oraşului se înalţă palatul împărătesc, iar lângă palat se află un turn înalt-înalt. Tumul e 
ferecat cu treizeci de lacăte, iar poarta lui o păzesc treizeci de paznici. Nimeni nu e 


lăsat să intre în acel turn. Se zice că în el ar trăi fata împăratului. Că îndată ce s-a 
născut, a fost zăvorită în tum împreună cu doica ei, pentru ca nimeni să n-o poată 
vedea vreodată. împăratul şi împărăteasa se tem ca nu cumva copila să se 
îndrăgostească de cineva, şi astfel, să fie nevoiţi s-o lase să plece pe meleaguri străine. 
Pentru că ar fi tare îndureraţi dacă s-ar despărţi de ea: e singura lor odraslă. Şi aşa se 
face că fata trăieşte în turnul acela ca într-o temniţă. 

— Dar spune-mi, oare o fi frumoasă ţarevna asta? întrebă țareviciul. 

— Nu ştiu, fiule, eu n-am văzut-o, dar oamenii povestesc cum că frumoasă 
ca ea, nu se mai află alta pe lume. 

Şi țareviciul îşi puse în gând să se furişeze până în tumul ferecat. Se culcă, dar în loc 
să doarmă, chibzui îndelung cum ar putea face s-o vadă pe ţarevnă. 

A doua zi, îndată ce se lăsă întunericul, încălecă pajura sa de lemn, se înălţă până 
deasupra norilor şi zbură înspre turn, spre acea parte a lui! unde ştia că se află o 
ferestruică. 

Ajunse acolo şi bătu în geam. 

"Țarevna rămase tare mirată. în faţa ei se afla un voinic nespus de frumos. 

— Spune-mi cine eşti, vrednicule voinic? întrebă ea. 

— Deschide fereastra şi o să-ţi spun îndată cine sunt. 

Copila deschise fereastra şi pajura de lemn intră zburând în odaie. Ţareviciul 
cobori, îi dădu bineţe şi-i povesti copilei cine era şi cum ajunsese acolo.. 

Şi rămaseră aşa, privindu-se fermecaţi, fără să-şi poată lua ochii unul de la celălalt. 

Țareviciul o întrebă dacă s-ar învoi să-l ia de bărbat. 

— Eu n-am nimic împotrivă, zise ţarevna, dar mă tem că tăicuţul şi măicuţa 
mea n-or să mă lase. 

Dădaca cea rea însă, care era pusă s-o păzească pe ţarevnă, simţi că se punea ceva la 
cale. Alergă 
într-un suflet la palat şi dădu totul în vileag, că aşa şi aşa, venise cineva în zbor 
la ţarevnă, iar voinicul cu pricina se ascunde în casa unei bătrâne. 

Veniră tot atunci străjile, îl înşfăcară pe ţarevici şi îl târâră la palat. Acolo, pe tron 
- împăratul şedea, mânios era, cu toiagu-i de lemn în podele izbea. 

Cum ai cutezat, aşa şi pe dincolo, tu, un tâlhar de drumul mare, să nesocoteşti 
poruncă mea împărătească şi să intri în turn? Am să poruncesc să fii spânzurat chiar 
mâine! 

îl duseră pe ţarevici la temniţă, îl lăsară singur acolo şi-l zăvoriră cu nişte lacăte 
zdravene. 

în zorii zilei îi mânară în piaţă pe toţi orăşenii. Fuseseră înştiinţaţi că va fi 
spânzurat nelegiuitul voinic - ce se furişase în turnul ţarevnei. 

Şi iată că sosi călăul, fu înălţată spânzurătoarea şi veniră, ca să fie de faţă la 
execuţie, însuşi împăratul cu împărăteasa. 

îl aduseră în piaţă şi pe ţarevici. Acesta se întoarse către împărat şi rosti: 

— înălțimea ta, îngăduie să-mi spun ultima dorință. 

Țarul se încruntă, dar n-avu încotro, nu-l putu refuza. 

— Fie, vorbeşte. 

— Dă poruncă unui sol, să tragă o fugă până la casa bătrânei la care am 
stat şi să-mi aducă o legătură ce-am lăsat acolo. 

împăratul nu se putu împotrivi şi trimise un sol. Legătura cerută a fost adusă. 

între timp, țareviciul fusese condus lângă spânzurătoare şi urcat pe o mică 
scară. Chiar atunci solul îi înmână bocceaua. Ţareviciul o desfăcu, se săltă pe 
pajura de lemn şi ia-l de unde nu-i. Se înălţă deasupra spânzurătorii, deasupra 
împăratului, deasupra întregii mulţimi. 

împăratul se văicărea: 

— Puneţi mâna pe el! Ţineţi-l! Are să scape! 


Iar țareviciul îşi îndreptă pajura spre turn, zbură până în dreptul ferestrei 
cunoscute, o prinse într- o îmbrăţişare pe ţarevnă şi o aşeză în faţa lui, pe pajura de 
lemn. 

— Ei, făcu el, de-acum nu trebuie să ne mai temem, nici eu, nici tu, de nicio 
poteră. 

Şi pajura îi purtă, în goana mare, până în împărăţia țareviciului. 

Acolo, bietul tâmplar zăcea în hrubele temniţei, dar nu-şi lua ochii de la cer: oare 
nu cumva s-o întoarce țareviciul? Nu de alta, dar mâine, se împlinesc două săptămâni 
şi dacă feciorul împăratului nu se întoarce, el, tâmplarul, o să stea atârnat cu funia 
de gât. 

Când, deodată, ce să vadă? Sus, în văzduh, zbura pajura lui de lemn, dar îl purta 
nu numai pe ţarevici ci şi o preafrumoasă copilă. 

Pajura se lăsă din zbor, în mijlocul curţii palatului împărătesc. Ţareviciul îşi ajută 
mireasa să coboare şi porni cu ea spre tatăl şi mama sa. Le povesti pe unde a 
colindat timp de două săptămâni. Aceştia, cuprinşi de bucurie, îl iertară pentru 
durerea ce le-o pricinuise, iar pe tâmplarii eliberară din temniţă. 

împăratul făcu un ospăț de pomină. lar nunta au sărbătorit-o cu toţii trei luni 
încheiate. 


Morozko-Gerul 


poveste rusă 


A fost odată ca niciodată. A fost odată un moş şi-o babă. Moşul avea o fată, baba 
avea şi ea o fată. Pe fata ei, baba o alinta, o dezmierda, iar pe fata moşului o ura, 
toată treaba pe seama ei o lăsa, din nimica o certa, o dojenea şi nici cu mâncarea n-o 
prea înghesuia. Fata nu se dădea în lături de la nicio muncă, făcea toată treaba cum i 
se poruncea, mai bine nici că se putea. Oamenii când o vedeau cu lauda nu mai 
conteneau. Pe câtă vreme despre fata babei numai aşa spuneau: 

— Ia uitaţi-vă la ea, de ţesut - nu ţese, de tors nu toarce. Ia uitaţi-vă la ea, 
trândava-leneşa! 

Din pricina asta baba se făcea şi mai rea, şi mai arţăgoasă. Iar fetei moşului îi făcea 
zile fripte. Şi 
se gândea întruna cum ar face s-o piardă. 

într-o zi moşul plecă în oraş după târguieli. Baba cea rea, împreună cu fiică-sa, 
puseră lucrurile la cale: 

— Ei, acuma, îi facem noi de petrecanie, duşmancei ăşteia! 

Baba o chemă pe fată şi-i porunci: 

— Haide, du-te la pădure după vreascuri! 

— Dar mai avem destule vreascuri acasă, i-a zis fata. 

Baba cea rea se răsti, bătu din picior, apoi, Împreună cu fiică-sa, se năpustiră la ea 
şi o alungară afară din izbă. 

Când a văzut fata că n-are încotro, a plecat la pădure. Şi era un ger de crăpau 
pietrele, şi-un vânt rece ca gheaţa bătea, şi-un viscol hain viscolea... 

Baba şi fata ei se purtau de colo-colo prin izba încălzită şi îşi tot spuneau: 

— Acuma, Chiar că nu se mai întoarce nesuferita aceea!Are să 

degere în pădure! 

în vremea asta, fata ajunse la pădure, se opri sub un bradrămuros şi 

prinse ase uita împrejur, 
neştiind încotro s-o apuce şi ce să facă... 

Deodată se auziră zgomote şi trosnituri: Morozko-Gerul alerga prin brădiş, 
Morozko-Gerul gonea prin mestecăniş, dintr-un copac în altul se sălta, scârţâia şi 
ronţăia. Cobori din bradul rămuros şi. Zise: 

— Bună ziua, fată frumoasă! Cum de-ai nimerit la mine în pădure pe gerul 

ăsta? 

Fata îi povesti, fără să ascundă nimic, cum că nu venise în pădure de bună voie. 

Morozko-Gerul o ascultă şi-i zise: 

— Ba nu, fată frumoasă, nu după vreascuri te-au trimis ele aici. Dar, de 
vreme ce ai venit în pădurea mea, vreau să văd şi eu cât de harnică eşti! 

îi dădu un fuior, un fus şi-i porunci: 

— Să torci din fuiorul ăsta fir de bumbac, din el să ţeşi pânză şi din pânză să- 

mi coşi o cămaşă! 

Cum spuse asta, Morozko-Gerul plecă. Fata nu mai stătu la gânduri ci se apucă fără 

întârziere de 
treabă. 

Când simţea că îi îngheaţă degetele - sufla puţin asupra lor, le încălzea, şi la lucru. 
Munci aşa, fără să-şi dezdoaie spinarea, toată noaptea. La un singur lucru se gândea: 
cum să facă, cum să dreagă ca să coasă o cămaşă cât mai frumoasă. 

Dimineaţa iar se auziră zgomote şi trosnituri în preajma bradului: era Morozko- 
Gerul. îndată ce văzu cămaşa, o lăudă: 

— Ei, fată frumoasă, tare meşteşugit mi-ai lucrat cămaşa! 

Şi Morozko-Gerul scoase o ladă mare, ferecată, i-o puse fetei dinainte şi zise: 

— După muncă şi răsplată! 

Pe urmă, îmbrăcă fata într-un cojocel călduros, îi legă pe cap o basma înflorată şi o 
scoase la drum: 


poveste rusă 


— Mergi sănătoasă, fată frumoasă! S-or găsi pe aici nişte oameni buni 
care să te ajute să ajungi acasă. 

Spuse asta şi se făcu nevăzut, parcă nici n-ar fi fost. 

în vremea asta moşul se întorsese acasă. 


— Unde îmi e fata? întrebă el. 

— Păi, s-a dus la pădure după vreascuri încă de ieri şi uite că nici acuma nu 
s-a întors... 

Pe moş îl cuprinse îngrijorarea, aşa că nici nu dezhămă calul, ci pomi în grabă spre 
pădure. 

Când, ce să vadă? Chiar în marginea drumului stătea fata lui, veselă şi gătită. 

Moşul urcă fata în sanie, încărcă lada cu darurile lui Morozko-Gerul tot acolo şi pomi 
spre casă. 

ar baba cea rea şi fiică-sa la masă şedeau, plăcinte-nfulecau şi aşa vorbeau: 

— Ehei, vie nu se mai întoarce ea acasă! Doar oasele o să i le aducă mogul! 
Dar căţeluşa, lătrând de după sobă zise: 

— Ham, ham, ham! Fata moşului cu daruri scumpe o să vie! Dar pe fata 
babei n-o vrea nimeni de soție! 

Baba îi dădu căţeluşei plăcintă, ba o şi bătu cu vătraiul. 

— Taci, netrebnico! Mai bine zi aşa: „Fata babei dragă - nunta o s-o facă, a 
moşului fată - moartă o să zacă!“ 

Dar căţeluşa o ţinea una şi bună: 

— Fata moşului - cu daruri scumpe-o să vie! Dar pe fata babei - n-o vrea 
nimeni de soție! 

Şi iată că poarta scârțâi, uşa se deschise şi în izbă intră - rumenă şi gătită— fata 
moşului, iar în urma ei oamenii aduseră o ladă mare, împodobită de jur împrejur cu 
flori de gheaţă. 

Baba, împreună cu fiică-sa, se năpustiră asupra lăzii, începură să scoată de acolo, 
să cerceteze, pe laviţele din jur să aşeze, toate hainele, gătelile şi nu mai conteneau 
cu întrebările: 

— Cine ţi-a dat daruri atât de minunate? 

Baba, îndată ce află cum o răsplătise Morozko-Gerul pe fata moşului, porni să 
alerge dintr-un capăt în celălalt al izbei, o îmbrăcă şi o înfofoli pe fiică-sa, ca să nu-i 
fie cumva frig, îi vâri în mână o legătură cu plăcinte şi-i porunci moşului s-o ducă în 
pădure şi pe ea: 

— Fata mea o să capete două lăzi din astea! 

A dus-o moşul în pădure pe fata babei şi a lăsat-o sub bradul rămuros. Fata stătea, 
de jur împrejur privea, de frig se zgribulea, vorbe de ocară striga: 

— De ce nu mai vine odată Morozko ăla? Pe unde, aşa şi pe dincolo, o fi 
hoinărind? 

Dar, chiar atunci se auziră zgomote şi trosnituri: Morozko-Gerul alerga prin brădiş, 
Morozko- Gerul gonea prin mestecămş, dintr-un copac în altul se sălta, scârţâia şi 
ronţăia. Cobori din bradul rămuros şi zise: 

— De ce ai venit la mine, fată frumoasă? 

— Oare, chiar nu ştii şi singur? Am venit să-mi dai daruri scumpe! 

Morozko-Gerul zâmbi şi zise: 

— Bine, dar mai întâi, ca să văd cât de harnică eşti - vreau nişte mănuşi să- 
mi împleteşti! 

I-a dat andrele, un ghem de lână şi a plecat. Fata babei aruncă andrelele în zăpadă şi 
izbi cu 
piciorul în ghemul de lână: 

— Ia te uită ce-a născocit moşneagul! Unde s-a mai văzut, unde s-a mai 
pomenit, să stea cineva pe un ger ca ăsta şi să împletească? Şi aşa îţi degeră 
degetele! 

Dimineaţa se auziră trosnete şi pârâituri - şi veni Morozko-Gerul. 

— Ei, fată frumoasă, ia să vedem, cum ai scos-o la capăt cu ceea ce ţi-am 
cerut să-mi meştereşti? 


Fata babei se năpusti la el: 

— Ce meşterit ţi se năzare, bătrân netot ce eşti! Ce, eşti chior, nu vezi? M- 
a pătruns frigul până la os aşteptându-te aici, abia mai răsuflu!... 

— Ei, după muncă - va fi şi răsplata! zise Morozko-Gerul. 

îşi scutură o dată barba şi când se porni o furtună şi-un viscol - acoperi toate 
cărările şi toate drumurile. lar Morozko se făcu nevăzut, de parcă nici n-a fost. 

Fata babei o porni încet, tară drum, fără cărare şi nimeri într-o râpă. Acolo, cât ai 
clipi, o acoperi zăpada... 

Când de-abia se crăpa de ziuă, baba începu să-l zgâlţâie pe moş, îl trezi şi-i porunci 
să se ducă în pădure să-i aducă fata. în vremea asta ea se apucă să coacă plăcinte. 
Căţeluşa însă, stătea sub laviţă şi lătra: 

— Ham, ham, ham! Fata moşului nunta o s-o facă, iară fata babei - moartă o 
să zacă! 

Baba îi dădu căţeluşei plăcinte, şi o bătu straşnic cu vătraiul: 

— Taci, netrebnico! îndoapă-te cu plăcinte şi nu mai vorbi aşa! Mai bine zi: 
„Fata babei - cu daruri scumpe o să sosească, fata moşului - mire n-o să-şi mai 
găsească!“ 

Căţeluşa însă mâncă plăcinta şi iar o inu pe-a ei: 

— Ham, ham, ham! Fata moşului - nunta o s-o facă, iară fata babei - moartă 
o să zacă! 

Baba se nelinişti: 

„Vai de mine, dacă,. într-adevăr, păţeşte ceva rău fata mea? Dacă în drumul spre 
casă se vor pierde darurile acelea scumpe? Ia, să dau eu o fugă în urma moşului! ” 

îşi puse şuba şi o luă la goană spre pădure. Iar viscolul urla şi mai grozav, zăpada 
o-nvârtejea şi mai tare. Drumul era troienit, nu se mai vedea... 

Baba cea rea se rătăci şi zăpada o troieni. 

Moşul o căută şi o tot căută prin pădure pe fata babei, dar n-o găsi. Când s-a întors 
acasă - nici pe babă n-a mai găsit-o. Şi-atunci i-a adunat pe vecini. Şi împreună cu ei 
au început să le caute: şi pe babă şi pe fiica ei. Au căutat şi-au tot căutat, toate 
troienile le-au răscolit dar de găsit nu le-au mai găsit. 

Şi de atunci a început moşul să vieţuiască numai cu fata lui. De cum a venit 
primăvara însă, pe fată a peţit-o un voinic fierar-meşter făurar. 

Au făcut o nuntă plină de veselie şi au trăit cu toţii în dragoste şi bună înţelegere. 
Tot aşa mai trăiesc ei şi acuma. 


Poveste despre merele tinereţii şi apa vie 
poveste rusă 


A fost odată ca niciodată. A fost odată, într-o oarecare ţară, într-o oarecare 
împărăție, un împărat care avea trei feciori: pe cel mai mare îl chema Fedor, pe cel 
mijlociu - Vasili, iar pe mezin - Ivan. împăratul era bătrân, foarte bătrân şi îşi 
pierduse vederea - a orbit, dar auzise că undeva departe, la capătul pământului, 
peste nouă mări şi nouă ţări, se află o grădină în care cresc merele tinereţii şi o 
fântână cu apă vie. Dacă bătrânul ar mânca un singur măr din acelea— ar întineri, iar 
dacă şi-ar spăla cu apă vie ochii săi orbi, ar vedea din nou. 

împăratul făcu un ospăț cum nu s-a mai pomenit, chemă la ospăț pe toţi prinții şi 
boierii şi le zise: 

— Oare se găseşte printre voi, copiii mei, unul ales între aleşi, îndrăzneţ 
între îndrăzneţi, care ar vrea să se ducă peste nouă mări şi nouă ţări, departe, la 
capătul pământului ca să-mi aducă merele tinereţii şi, într-un urcior cu douăsprezece 
guri, apă vie? Aceluia i-aş lăsa moştenire jumătate din împărăție. 


Dar cei de faţă tăceau, vorba ceea: cel mare se ascunde după cel mijlociu, mijlociul 
după cel mic, iar celui mic - ce să-i mai ceri? 

Atunci ieşi în faţă Ţareviciul Fedor şi zise: 

— Nu ne rabdă inima să înstrăinăm împărăţia. O să plec la drum eu însumi 
ca să aduc părintelui şi împăratului meu merele tinereţii şi, într-un urcior cu 
douăsprezece guri, apă vie. 

Şi Ţareviciul Fedor se duse la grajdurile împărăției, îşi alese un cal neîncălecat, îi 
puse un căpăstru-necăpăstruit, luă un bici - nebiciuit, potrivi douăsprezece chingi - 
neînchingate, şi încă una pe deasupra - nu de dragul frumuseţii ci al trăiniciei... Şi 
pomi Ţareviciul Fedor la drum. De văzut - toţi l-au văzut când a-ncălecat, dar niciunul 
n-a văzut încotro s-a îndreptat... 

Dacă a mers aproape, ori a mers departe, dacă a mers în jos, ori a mers în sus, 
cine ştie? Atâta ştim doar că a mers zi de vară până-n seară, a mers până ziua se 
sfârşi şi soarele asfinţi. Şi-aşa a ajuns Ia o răscruce, din care se despărţeau trei 
drumuri. în dreptul răscrucii se afla o lespede de piatră, pe care stătea scris: 

„Spre dreapta de porneşti - scapi tu, dar calul ţi-l prăpădeşti. Spre stânga de 
porneşti - scapă calul, dar tu te prăpădeşti. înainte de porneşti - te-aşteaptă 
însurătoarea”. 

După ce chibzui puţin, Ţareviciul Fedor hotărî: „Hai s-o pornesc într- acolo unde 
mă aşteaptă însurătoarea”. 

Şi coti pe drumul pe care îl aştepta însurătoarea. A mers şi a tot mers, până a 
ajuns în faţa unui turn cu acoperişul de aur. Deodată, văzu aler- gând în calea lui o 
preafrumoasă copilă, care îi zise: 

— Fecior de împărat, lasă-mă să te scot din şa, vino cu mine să te ospătezi 
cu bucate şi să dormi pe săturate. 

— Nu pot, copilă dragă, de bucate n-am trebuinţă, iar cu somnul - n-o să- 
mi scurtez drumul. Trebuie să merg mai departe. 

— Fecior de Împărat, nu te grăbi să pleci, grăbeşte-te mai bine să faci ceea 
ce-ţi doreşte inima. 

Şi preafrumoasa copilă îl scoase din şa şi îl duse în turn. I-a dat să bea, l-a ospătat şi- 
apoi în pat 
l-a aşezat. Dar de-abia apucă Ţareviciul Fedor să se întindă la perete, că acea 
copilă răsturnă iute patul, şi el se prăbuşi jos în pivniţă, unde era o groapă 
adâncă... 

Dacă a trecut multă sau puţină vreme, cine să ştie? Doar că într-o zi împăratul iar 
făcu un ospăț, îi chemă pe prinți şi pe boieri şi le zise: 

— Copii, care îndrăzneţ între îndrăzneţi, vrea să-mi aducă merele tinereţii 
şi, într-un urcior cu douăsprezece guri, apă vie? Aceluia i-aş lăsa moştenire jumătate 
din împărăție. 

Şi din nou: cel mare se ascunse după cel mijlociu, mijlociul după cel mic, iar celui 
mic - ce să-i mai ceri? Şi-atunci ieşi în faţă Ţareviciul Vasili: 

— Tăicuţule drag, nu mă rabdă inima să las împărăţia pe mâini străine. O 
să plec la drum eu însumi, o să aduc lucrurile cerute şi o să ţi le ofer cu mâna mea. 

Şi Ţareviciul Vasili se duse la grajdurile împărăției, alese un cal neîncălecat, îi 
puse un căpăstru- necăpăstruit, luă un bici-nebiciuit, potrivi douăsprezece chingi- 
neânchingite şi încă una pe deasupra. 

Şi pomi la dram Ţareviciul Vasili. De văzut - toţi l-au văzut când a-ncălecat, dar 
niciunul n-a văzut încotro s-a îndreptat... Şi iată că ajunse la răscrucea unde se afla 
lespedea de piatră şi citi: 

„Spre dreapta de porneşti - scapi tu, dar calul ţi-l prăpădeşti. Spre stânga de 
porneşti - scapă calul, dar tu te prăpădeşti. înainte de porneşti - te-aşteaptă 
însurătoarea”. 

Țareviciul Vasili chibzui cât chibzui şi o luă înainte, pe drumul pe care-l aştepta 


însurătoarea. Ajunse la turnul cu acoperişul de aur. în calea lui alergă preafrumoasa 
copilă şi-l pofti să se ospăteze cu bucate şi să doarmă pe săturate. 

— Fecior de Împărat, nu te grăbi să pleci, grăbeşte-te mai bine să faci ceea 
ce Îți doreşte inima... 

Şi ea l-a scos din şa şi l-a dus în turn. I-a dat să bea, l-a ospătat, şi-apoi în pat l-a 
aşezat. 

Dar de-abia apucă Ţareviciul Vasili să se întindă la perete, că fata, răsturnă din 
nou patul şi el se prăbuşi în pivniţă. De-acolo, de jos, cineva întrebă: 

— Cine cade din cer? 

— Eu, Ţareviciul Vasili. Dar cine e prizonier? 

— Eu, Ţareviciul Fedor. 

— Măi frate, da' ştiu că am păţit-o! 

Dacă a trecut multă sau puţină vreme, cine ştie? Doar că împăratul făcu ospăț 
pentm a treia oară şi-i chemă pe prinți şi pe boieri. 
— Care îndrăzneţ între îndrăzneţi vrea să-mi aducă merele tinereţii şi, 
într-un urcior cu douăsprezece guri, apă vie? Aceluia i-aş lăsa moştenire jumătate din 
împărăție. 
Şi din nou cel mare se ascunse după cel mijlociu, mijlociul după cel mic, iar celui 
mic - ce să-i mai ceri? 
Şi - atunci ieşi în faţă Ivan-Ţarevici şi zise: 
— Tăicuţule drag, revarsă binecuvântarea ta asupra mea, din creştetul 
capului meu înfierbântat, până la tălpile sprintenelor mele picioare, ca să ajung 
departe, la capătul pământului, să aflu, pentru tine merele tinereţii şi apa vie şi să-i 
mai aflu şi pe frăţiorii mei. 
Şi împăratul îi dădu binecuvântarea sa. Iar Ivan-Ţarevici se duse la grajdurile 
împărăției ca să-şi aleagă un cal după chibzuinţă şi dorinţa sa. însă, de cum se uita la 
vreun cal - calul începea să tremure, iar de punea mâna pe vreunul - calul se 
răbuşea la pământ. 
Aşa că nu putu Ivan Ţarevici să-şi aleagă un cal după chibzuinţă şi dorinţă. leşi 
îngândurat, cu capul mai jos de umeri plecat. Deodată îi ieşi în cale o slujnică 
ătrână de la curte: 
— Bună ziua, Ivan-Ţarevici! De ce eşti supărat şi-ntristat, dragul meu copil? 
— Cum să nu mă întristez, bunicuţo, dacă nu pot găsi un cal după chibzuinţă 
şi dorinţă? 
— Ehei, de mult ar fi trebuit să mă întrebi pe mine. Calul cel bun stă în 
ivniţă legat, cu lanţuri grele ferecat. Numai dacă izbuteşti să-l iei - o să ai cal după 
chibzuinţă şi dorinţă. 
Ivan-Ţarevici se duse la pivniţă, izbi cu piciorul uşa de fier şi uşa pivniţei se 
încovoie. Atunci el îşi luă avânt şi sări lingă calul cel bun, iar calul îşi puse picioarele 
din faţă pe umerii săi. Ivan- Ţarevici nu se clinti din loc. Şi-atunci, calul rupse 
anţurile de fier, sări afară din pivniţă şi-l scoase şi pe Ivan-Ţarevici de acolo. Ivan- 
Țarevici îi puse un căpăstru necăpăstruit, îl înşeuă cu o şa neînşeuată, potrivi 
douăsprezece chingi neînchingate şi încă una pe deasupra— nu de dragul frumuseţii 
ci de dragul faimei lui de voinic. 

Şi pomi Ivan-Ţarevici la dram. De văzut - toţi l-au văzut când a-ncăle- cat, dar 
niciunul n-a văzut încotro s-a îndreptat... Când ajunse la răspântie - stătu Ivan- 
Ţarevici să chibzuiască: 

„Spre dreapta de porneşti - calul ţi-l prăpădeşti.“ Şi-atunci, unde să mă mai duc 
fără cal? „înainte de porneşti - te aşteaptă însurătoarea”; că doar n-am pornit la 
dram pentru asta. „Spre stânga de porneşti scapă calul”; ăsta-i cel mai bun dram 
pentru mine. 

Şi coti pe drumul pe care calul scăpa, iar el se prăpădea. Dacă a mers mult sau 


puţin, dacă a mers în jos sau a mers în sus, dacă a mers peste pajişti înverzite, ori pe 
piscuri pietruite, cine să ştie? 

Atâta ştim, că a mers zi de vară până-n seară, a mers până ziua se sfârşi şi soarele 
asfinţi, şi-atunci dădu peste o colibă. 

Coliba pe-un picior de găină stătea şi-o ferestruică avea. 

— Colibă, colibă, te-opreşte cu faţa la mine, pădurea la spate-ţi rămână! 
Că eu, înăuntru voi intra, şi-afară iar m-oi strecura. 

Coliba se opri cu spatele la pădure şi cu faţa la Ivan-Ţarevici. El intră înăuntru; 
acolo şedea Baba-Cloanţa cea bătrână. Fuior de mătasă torcea, dar firul peste umăr l- 
azvârlea. 

— Ptiu, ptiu! făcu ea, de când sunt n-am pomenit, de auzit n-am auzit, nici 
de văzut n-am văzut suflare rusească, dar azi, uite, chiar suflarea rusească, şi încă 
singură, a venit aici. 

Ivan-Ţarevici zise la rândul lui: 

— Ehei, Babă-Cloanţă-Cotoroanţă, păsării slobode te pripeşti - penele să-i 
jumuleşti, şi pe voinicul străin îl ponegreşti... Mai bine făceai, dacă te grăbeai 
voinicului ostenit, de la drum venit, de mâncat şi de băut îi dădeai şi să doarmă-i 
aştemeai. Eu m-aş fi culcat, tu la căpătâi te-ai fi aşezat, tu m-ai fi-ntrebat, eu 
răspunsuri ţi-aş fi dat - de unde-s şi-al cui sunt. 

Şi Baba-Cloanţa făcu totul cum se cuvine: lui Ivan-Ţarevici să mănânce - să bea îi 
dădu şi patul i-l aşternu. Apoi se aşeză la căpătâiul lui şi prinse a-l întreba: 

— Al cui eştiv voinic vrednic şi-ostenit, călător din drum ivit, şi de unde 
vii? Din ce împărăție eşti? Şi-al cui fecior, cine sunt tatăl şi mama ta? 

— Păi, eu sunt, bunico, din cutare ţară, din cutare împărăție, mă cheamă 
Ivan-Ţarevici, şi-s fecior de împărat. Vreau să merg departe, la capătul pământului, 
peste nouă mări şi nouă ţări, ca să aduc apă vie şi merele tinereţii. 

— Ei, dragă tinere, până acolo ai de mers tare mult: apa vie şi merele 
tinereţii se află în stăpânirea unei copile cutezătoare şi neînfricate pe numele ei Ochi- 
Albaştri, iar copila aceasta îmi e nepoată de sânge. Nu ştiu, zău, dacă vei dobândi de 
la ea bunurile pe care le cauţi... 

— Păi, bunico, te-aş ruga să potriveşti pe umerii mei puternici, capul tău 
ca să mă înzestrezi cu înţelepciune şi chibzuinţă. 

— Ehei, mulţi voinici pe-aici au venit, dar puţini cu respect mi-au vorbit. la 
calul meu, copile, că e mai sprinten ca al tău, el are să te ducă la sora mea mijlocie şi 
ea o să te înveţe ce ai de făcut. 

Dimineaţa, Ivan-Ţarevici în zori se sculă, faţa albă şi-o spălă; îi mulţumi Babei- 
Cloanţa că-l adăpostise peste noapte şi, încălecând pe calul ei, plecă. 

Deodată îi spuse calului: 

— Stai! Mi-am pierdut o mănuşă. 

Iar calul i-a răspuns: 

— în vreme ce tu mi-ai vorbit, două sute de verste-am gonit... 

Să fi ajuns Ivan-Ţarevici aproape, să fi ajuns departe, cine ştie? Ştim doar că ziua-n 
noapte se sfârşea, când zări în depărtare o colibă rotitoare, pe-un picior de găină şi c- 
un geam mic pentru lumină. 

— Colibă, colibă, te-opreşte cu faţa la mine, pădurea - la spate-ţi rămânăi 
Că eu, înăuntru voi intra, şi-afară iar m-oi strecura. 

Coliba se opri cu spatele la pădure şi cu faţa la el. 

Deodată, se auzi nechezatul unui cal, iar calul pe care se afla Ivan-Ţa- revici îi dădu 
răspuns. 

Caii crescuseră în aceeaşi herghelie. 

Auzind nechezatul lor, Baba-Cloanţa - încă şi mai bătrână decât cealaltă— zise: 

— Se vede treaba că mi-a venit în ospeție surioară-mea. 


Şi ieşi în pridvor. 

— Ptiu, ptiu, de când sunt n-ain pomenit, de-auzit n-am auzit, nici de văzut 
n-am văzut suflare rusească, dar azi, uite, chiar suflarea rusească a venit singură aici. 

— Ah, Babă-Cloanță-Cotoroanță,  primeşte-ţi oaspetele cinstindu-i 
veşmântul şi preţuieşte-l după cum i-e chibzuinţă. Mai bine mi-ai griji calul, iar mie, 
voinic ostenit, de la drum venit, să mănânc şi să beau mi-ai da, să mă culc mi-ai 
aşeza... 

Şi Baba-Cloanţa făcu totul cum se cuvine: calul i-l griji, iar lui Ivan- Ţarevici să 
mănânce şi să bea îi dădu, patul i-l aşternu, şi-apoi să-ntrebe începu: cine-i, de unde-i, 
şi-ncotro se-ndreaptă. 

— Păi eu sunt, bunico, din cutare ţară, din cutare împărăție, mă 
cheamă Ivan-Ţarevici şi sunt fecior de împărat. Mă duc să iau apa vie şi merele 
tinereţii de la cutezătoare şi neînfricata copilă Ochi-Albaştri... 

— Ehei, dragul meu băieţaş, nu ştiu dacă vei dobândi bunurile pe care le 
cauţi. Ai nevoie de înţelepciune, de multă înţelepciune ca să poţi răzbi până la 
neînfricata Ochi-Albaştri! 

— Păi, bunico, te-aş ruga să potriveşti pe umerii mei puternici capul 
dumitale, ca să mă înzestrezi cu înţelepciune şi chibzuinţă. 

— Ehei, mulţi voinici pe la mine-au venit, dar puţini cu respect mi-au 
vorbit. la calul meu, băiete, şi du-te la sora mea mai mare. Ea are să te înveţe mai 
bine decât mine ce ai de făcut. 

Şi iată că Ivan-Ţarevici, înnoptă la bătrâna aceasta, iar dimineaţa în zori se sculă, 
faţa albă şi-o spălă. îi mulţumi Babei-Cloanţa că-l adăpostise peste noapte şi, 
încălecând pe calul ei, plecă. Iar calul acesta se dovedi încă şi mai sprinten decât 
celălalt. 

Deodată Ivan-Ţarevici îi spuse: 

— Stai, mi-am pierdut o mănuşă! 

Iar calul îi răspunse: 

— În vreme ce tu mi-ai vorbit, trei sute de verste-am gonit... 

Ei, dar fapta anevoie se săvârşeşte, repede doar povestea se povesteşte. Şi merse 
Ivan-Ţarevici zi de vară până-n seară, merse până ziua se sfârşi şi soarele asfinți. 
Chiar atunci dădu peste o colibă; coliba, pe-un picior de găină stătea şi-o ferăstruică 
avea. 

— Colibă, colibă, te-opreşte cu faţa la mine, pădurea la spate-ţi rămână! 
Nu stau aici o sută de ani să trăiesc, doar o noapte rămân, să mă odihnesc. 

Deodată necheză un cal, iar calul pe care era Ivan-Ţarevici necheză şi el. leşi în 
pridvor Baba- Cloanţa - şi mai bătrână decât cealaltă. Se uită, calul soră-şi îl 
cunoscu, dar pe călăreţul străin, pe preafrumosul voinic - nu... 

Atunci Ivan-Ţarevici o rugă, cu plecăciune aleasă, să-l lase pentru-o noapte la 
dânsa în casă. lar baba n-avu încotro! Că doar popasul de noapte nu-l poartă nimeni 
cu sine, popas de noapte i se cuvâne oricui: şi călăreţului, şi pedestrului, şi săracului 
şi bogatului. 

Baba-Cloanţa făcu totul după trebuinţă: calul îl griji, pe Ivan-Ţarevici cu bucate şi 
băutură-l omeni, şi-apoi să-ntrebe se pomi: al cui e, de unde-i şi-ncotro se-ndreaptă. 

— Păi, bunico, eu sunt din cutare ţară, din cutare împărăție, Ivan-Ţarevici 
mă cheamă şi sunt fecior de împărat. Am fost la sora dumitale cea mai mică, ea m-a 
trimis la cea mijlocie, care şi ea m- a îndrumat la dumneata. Te rog să potriveşti pe 
umerii mei puternici, capul tău, ca să mă înzestrezi cu înţelepciune şi chibzuinţă, şi 
astfel să aflu cum pot căpăta apa vie şi merele tinereţii de la viteaza copilă Ochi- 
Albaştri. 

— Bine, fie, o să te ajut, Ivan-Ţarevici. Ochi-Albaştri, copila aceea 
puternică, vitează şi cutezătoare - e nepoata mea. împărăţia ei e împrejmuită cu un 


zid înalt de trei stânjeni şi gros de unul, iar la poartă stau de strajă treizeci de uriaşi. 
Ei n-au să te lase nici să te apropii de poartă. De aceea trebuie să te duci acolo la 
miezul nopţii, călare pe calul meu cel bun. Când ajungi în dreptul zidului, plesneşte 
calul peste coaste cu biciul nebiciuit. Şi calul o să sară peste zid. Tu să priponeşti 
calul şi să te duci în grădină. Acolo ai să vezi mărul cu merele tinereţii iar sub măr - 
o fântână. Să rupi trei mere - nu mai multe. Şi să iei din fântână apă vie într-un 
urcior cu douăsprezece guri. Ochi-Albaştri, nepoată-mea, la ceasul acela doarme, iar 
tu, nu cumva să te furişezi în turnul ei, ci să încaleci calul şi să-l plesneşti peste 
coastele rotate. Şi calul o să te treacă dincolo de zid. 

Ivan-Ţarevici n-a mai rămas peste noapte la bătrână, ci a încălecat pe calul ei cel 
bun şi, în puterea nopţii a pornit la drum. Calul gonea, peste mlaştini, peste bălți 
sărea, râuri şi lacuri cu coada mătura. 

Dacă a mers aproape, ori a mers departe, dacă a mers în jos, ori a mers în sus, 
cine ştie? Doar că la miezul nopţii Ivan-Ţarevici ajunse la zidul cel înalt, în faţa porţii 
străjile dormeau - toţi cei treizeci de uriaşi. El struni calul cel bun şi-l plesni cu biciul 
nebiciuit. Calul se mânie şi sări peste zid. Ivan-Ţarevici descălecă, intră în grădină şi 
ce să vadă? Un măr cu frunze de argint, cu mere de aur, iar sub măr o fântână. Ivan- 
Țarevici rupse trei mere, nu mai multe şi umplu cu apă vie din fântână urciorul cu 
douăsprezece guri. Dar grozav îşi mai dorea s-o vadă cu ochii lui pe copila puternică, 
vitează şi cutezătoare, adică pe Ochi-Albaştri. 

Şi-atunci, Ivan-Ţarevici intră în turn şi ce să vadă? De o parte, dormeau şase copile 
voinice, neînfricate, puternice, de cealaltă parte altele şase, iar la mijloc, stăpâna - 
Ochi-Albaştri, fără grijă dormea, cu vuiet de cascadă răsufla. 

Ivan-Ţarevici nu se mai putu stăpâni: se aplecă, o sărută şi ieşi... încălecă pe calul 
cel bun, dar calul îi zise cu grai omenesc: 

— Eh, Ivan-Ţarevici, de sfatul primit n-ai ascultat. Şi-n turn la Ochi- 
Albaştri-ai intrat! Acum eu n-am să mai pot sări peste zid. 

Ivan-Ţarevici biciui calul cu biciul nebiciuit. 

— Uf, îmbuibat afurisit, sac de nutreţ ce eşti, ce, vrei pe-aici să adormim, 
capul să ni-l prăpădim?... 

Calul se mânie mai tare ca înainte şi sări peste zid, dar atinse cu o potcoavă corzile 

Copila Ochi-Albaştri se trezi şi descoperi furtişagul: 

— Sculaţi-vă toţi şi toate, prădaţi am fost de bunuri însemnate. 

Porunci să i se pună şaua pe calul cel semeţ şi, împreună cu douăsprezece copile 
voinice, neînfricate şi puternice, porni potera pe urma lui Ivan-Ţare.- viei. 

Gonea Ivan-Ţarevici din toată puterea calului, dar şi neînfricata Ochi- Albaştri 
gonea în urma lui. Când ajunse la Baba-Cloanţa cea mai mare, un cal înşeuat, gata 
pregătit de drum îl aştepta. El se 
avântă din mers de pe calul lui de-a dreptul pe celălalt şi goni mai departe... Ivan- 
Țarevici pe poartă ieşi, neînfricata Ochi-Albaştri în poartă se ivi şi o întrebă pe Baba- 
Cloanţa: 

— Bunico, n-a rătăcit pe-aici, vreo fiară? 

— Nu, fetițo. 

— Nici n-a trecut pe-aici, vreun voinic? 

— Nu, fetiţo. Dar tu, stai şi bea nişte lăptişor că eşti ostenită de drum lung. 

— De băut aş bea, dar până mulgi vaca, nu te pot aştepta. 

— Se poate, fetiţo? Până să prinzi tu de veste - am şi isprăvit... 

Şi s-a dus Baba-Cloanţa să mulgă vaca, de muls o mulgea, dar de grăbit nu se grăbea. 
Neînfricata copilă Ochi-Albaştri bău laptele şi iar pomi să gonească după Ivan-Ţarevici. 

Cum ajunse la Baba-Cloanţa cea mijlocie, Ivan-Ţarevici schimbă calul şi iar goni mai 
departe. El pe poartă ieşi - neînfricata Ochi-Albaştri, în poartă se ivi: 


— Bunico, n-a rătăcit pe-aici, vreo fiară, nici n-a trecut vreun vrednic voinic? 

— Nu, fetiţo. Dar tu stai şi mănâncă nişte blinii că eşti ostenită de drum lung. 

— Ehei, trece mult timp până să le faci dumneata. 

— Se poate, fetiţo? Până să prinzi tu de veste - am şi isprăvit... 

Şi Baba-Cloanţa se apucă de blinii, de făcut le făcea - dar de grăbit nu se grăbea. 
Neînfricata Ochi-Albaştri mâncă şi iar porni să gonească după Ivan-Ţarevici. 

Iar el ajunse la Baba-Cloanţa-mezina, descălecă, tot atunci încălecă pe calul său de 
viteaz şi iar porni mai departe. El pe poartă ieşi - neînfricata Ochi- Albaştri în poartă se 
ivi şi o întrebă pe Baba-Cloanţa, dacă n-a trecut vreun vrednic voinic. 

— Nu, fetiţo. Dar tu, bine-ar fi să te-mbăiezi, că eşti ostenită de drum lung. 

— Ehei, până se înfierbântă apa, trece mult timp. 

— Se poate, fetiţo? Până să prinzi tu de veste - am şi isprăvit... 

Şi Baba-Cloanţa pregăti baia şi celelalte, după trebuinţă. Neînfricata copilă 
Ochi-Albaştri se îmbăie, stătu să se odihnească şi iar o luă la goană. Calul ei de pe- 
un munte, pe altul se-avânta, peste lacuri şi râuri sărea. Şi-aşa începu să se 
apropie de Ivan-Ţarevici. 

El văzu potera pusă pe urmele lui: douăsprezece viteze copile şi a treisprezecea - 
neînfricata Ochi-Albaştri - chitind cu toatele să-l ajungă, trupuşorul să-i străpungă. 
Când calul lui începu să se domolească neînfricata copilă Ochi-Albaştri se năpusti 
asupră-i strigând: 

— Tâlhare, fără îngăduinţa mea apă din puț ai sorbit, puțul n-ai acoperit! 

Iar el îi strigă la rândul lui: 

— Atunci, hai să ne depărtăm la trei sărituri de cal şi-apoi să ne măsurăm 
puterile. 

Şi pe dată, Ivan-Ţarevici şi neînfricata copilă Ochi-Albaştri la trei sărituri de cal s-au 
depărtat, buzduganele şi-au luat, lăncii lungi, frumos chitite, săbii bine ascuţite. Şi de 
trei ori au luptat, buzdugane-au fărâmat, săbii, lănci au vătămat, dar să-l doboare de pe 
cal, unul pe celălalt, n-au apucat. 

Şi-atunci, n-au mai vrut de pe cai să se izbească, ci au descălecat, şi-au trecut la 
trântă voinicească. 

S-au luptat şi s-au tot luptat, zi de vară până-n seară, de când ziua se ivi— până 
soarele-asfinţi. Dar Ivan-Ţarevici, sprinten picior îşi scrânti, la pământ se prăbuşi. 
Neînfricata copilă Ochi-Albaştri, pieptul alb cu un genunchi i-l strivi, scoase-un mic 
pumnal de oţel, şi să-l împlânte în acest alb piept voi. Când, deodată, Ivan-Ţarevici îi 
vorbi: 

— Nu mă ucide, neînfricată copilă, vitează Ochi-Albaştri, mai bine de mâini 
dalbe m-apucă, de la pământ mă ridică, buze dulci tu îmi sărută. 

Şi-atunci, neînfricata copilă Ochi-Albaştri de pe pământ pe Ţarevici îl ridică, buzele 
lui dulci i le sărută. După aceea îşi întinseră cortul chiar acolo, pe pajiştile cele verzi, în 
câmpia mare, liberă din zare-n zare. Aici, trei zile şi trei nopţi la rând au stat tot 
vorbind şi râzând. Prin logodnă s-au legat, inele au schimbat. 

Apoi, neînfricata copilă Ochi-Albaştri i-a spus: 

— Eu o să plec acasă, du-te şi tu la casa ta, dar, bagă de seamă, nu care 
cumva să te abaţi din drum... lar peste trei ani să mă aştepţi acolo, în împărăţia ta. 

încălecară amândoi şi se despărţiră... Dacă a trecut multă, ori puţină vreme, cine 
mai ştie? Că de! fapta anevoie se săvârşeşte, repede doar povestea se izvodeşte. Şi 
iată ca ajunse Ivan-Ţarevici la răscrucea cu cele trei drumuri şi cu lespedea de piatră 
şi îşi zise: 

„Halal să-mi fie! Eu mă duc acasă iar despre fraţii mei nu mai ştiu nimic“. 

Şi, nesocotind ce-i spusese Ochi-Albaştri se abătu din drumul de până atunci, 
luând-o pe acela, pe care te-aşteaptă însurătoarea... Ajunse la turnul cu acoperişul de 
aur. Deodată, calul pe care mergea Ivan-Ţarevici necheză, iar caii fraţilor lui îi 


răspunseră. Căci caii crescuseră în aceeaşi herghelie... 

Ivan-Ţarevici urcă în pridvor, bătu în uşă cu inelul şi turlele palatului se clătinară 
iar cercevelele acestuia se strâmbară. 

în calea lui alergă o preafrumoasă copilă: 

— Ah, Ivan-Ţarevici, te-aştept de-atâta timp! Vino cu mine, să te ospătezi 
cu bucate şi să dormi pe săturate. 

îl duse în turn şi începu să-l ospăteze. Ivan-Ţarevici însă, de mâncat nu prea mânca 
- mai mult sub masă-arunca, nici de băut nu prea bea - mai mult sub masă turna. 
Apoi preafrumoasa copilă l- a dus în iatac: 

— Culcă-te, Ivan-Ţarevici, şi dormi pe săturate. 

Dar Ivan-Ţarevici o-mbrânci în pat pe ea, iute patul răsturnă şi copila în pivniţă se 
prăbuşi, în groapa cea adâncă. 

Ivan-Ţarevici se aplecă deasupra gropii şi strigă: 

— E cineva viu acolo? 

Şi din groapă i se răspunse: 

— Da! Ţareviciul Fedor şi Țareviciul Vasili. 

El îi scoase din groapă pe cei doi frați ai săi, care aveau fețele negre, ca pământul 
ce începuse să- i acopere. Ivan-Ţarevici îi spălă cu apă vie şi frații se făcură ca mai 
înainte. 

încălecară toţi trei şi porniră la drum... Dacă au mers departe ori aproape, cine să 
ştie? Doar că au ajuns la răscrucea cu pricina. Ivan-Ţarevici le zise fraţilor săi: 

— Aveţi voi grijă de calul meu, că eu mă culc să mă odihnesc puţin. 

Se culcă pe iarba mătăsoasă şi se cufundă într-un somn adânc, de viteaz adevărat. 
Atunci Ţareviciul Fedor îi zise Ţareviciului Vasili: 

— Dacă ne-ntoarcem acasă tară apa vie şi merele tinereții - n-o să prea 
avem parte de cinste, iar tata o să ne trimită să paştem gâştele... 

Țareviciul Vasili îi răspunse: 

— Hai să-l aruncăm în prăpastie pe Ivan-Ţarevici, iar darurile dobândite 
de dânsul noi să le luăm şi cu mâna noastră tatei să le dăm. 

Aşa că, i-au scos din sân merele tinereţii şi urciorul cu apă vie, iar pe el l-au ridicat 
şi-n prăpastie l-au aruncat. A căzut Ivan-Ţarevici trei zile şi trei nopţi până acolo. Şi 
s-a oprit tocmai pe ţărmul unei mări, iar după ce s-a dezmeticit, ce să vadă? Cât 
cuprindeai cu ochii, de jur împrejur, doar apă şi cer, iar sub un stejar bătrân, chiar pe 
țărm, ţipau, în bătaia vântului puternic şi rece, nişte puişori. 

Ivan-Ţarevici şi-a scos caftanul şi a acoperit cu el puii, iar el s-a adăpostit sub stejar. 

Vremea s-a îndreptat şi iată că veni o pasăre mare, pasărea Nagai. Ea se lăsă din 
zbor, chiar sub stejar, şi îşi întrebă puii: 

— Scumpii mei copilaşi, cum de-ați scăpat cu viață din furtuna şi urgia de 
mai-nainte? 

— Sst, vorbeşte mai încet, mamă, ne-a salvat un rus, el ne-a acoperit cu 
caftanul lui. 

Iar pasărea Nagai îl întrebă pe Ivan-Ţarevici: 

— Cum ai nimerit aici, om bun? 

— Frații mei de sânge m-au aruncat în prăpastie, ca să-mi ia merele tinereții 
şi apa vie. 

— Mi-ai scăpat de la moarte copiii, acum poţi să-mi ceri orice doreşti: aur, 
argint, pietre scumpe. 

— Pasăre Nagai, de nimic n-am nevoie: nici de aur, nici de argint, nicide 

pietre scumpe. Dar, 
spune-mi cum aş putea ajunge pe locurile unde m-am născut eu? 
Pasărea Nagai i-a răspuns: 
— Adu-mi două cazane de câte douăzeci de puduri fiecare, cu carne. 


Şi, Ivan-Ţarevici a vânat, acolo, pe ţărmul mării, gâşte şi lebede, le-a pus îndouă 
cazane, a 
potrivit un cazan pe umărul drept al păsării Nagai, iar celălalt - pe umărul stâng, şi- 
apoi s-a aşezat şi el între ele. îndată ce a început să-i dea de mâncare, pasărea Nagai 
s-a ridicat sus de tot, în înaltul cerului şi a prins a zbura. 

Ea zbura iar el o hrănea, o hrănea mereu... Dacă au zburat departe ori au zburat 
aproape, cine mai ştie? Doar că, la o vreme, Ivan-Ţarevici a terminat carnea din cele 
două cazane. Pasărea Nagai însă întoarse din nou capul spre dânsul. El scoase 
cuțitul, îşi tăie o bucată din pulpa piciorului său şi i-o dădu păsării Nagai. Ea zbură 
cât zbură şi iar întoarse capul. Ivan-Ţarevici mai tăie şi din piciorul celălalt o bucată 
dându-i-o păsării. Şi iată că mai aveau doar foarte puţin până să ajungă. Pasărea 
Nagai însă iar întoarse capul. Şi-atunci, el îşi tăie carnea de pe piept şi i-o dădu 
păsării. 

Chiar atunci pasărea Nagai ajunse cu Ivan-Ţarevici pe meleagurile unde se născuse 
acesta. 

— M-ai hrănit foarte bine tot drumul, dar o bucată mai dulce decât ultima 
n-am mâncat de când sunt. 
van-Ţarevici îi arătă rănile. Pasărea Nagai icni o dată şi dădu afară toate cele trei 
bucăţi de la urmă: 

— Pune-le la loc. 

De îndată ce Ivan-Ţarevici le puse la loc - bucăţile de carne se prinseră de os ca mai- 
nainte. 

— Şi-acum, Ivan-Ţarevici, haide, dă-te jos că eu trebuie să zbor înapoi, spre 
casă. 

Pasărea Nagai s-a ridicat sus de tot, în înaltul cerului, iar Ivan-Ţarevici şi-a văzut 

de drum prin meleagurile unde se născuse el. 

Ajungând în capitală şi-a dat seama că Ţareviciul Fedor şi Ţareviciul Vasili i-au 

adus părintelui lor apa vie şi merele tinereţii, căci împăratul se vindecase: îşi 
redobândise sănătatea dinainte, puterea şi agerimea ochilor. 

van-Ţarevici nu s-a dus la tatăl şi la mama sa, ci a adunat în jurul lui pe toţi 

beţivanii ce-şi fac veacul prin cârciumi, pe toţi sărăntocii şi neisprăviţii şi dă-i, şi ține- 

te de chefuri prin cârciumi. 

Cam tot pe-atunci, departe, la capătul pământului, peste nouă mări şi nouă ţări, 
puternica şi neînfricata Ochi-Albaştri dădu naştere la doi feciori. Şi creşteau cei doi 
feciori văzând cu ochii. Ehei, dar repede doar povestea se povesteşte, mai anevoie 
fapta se săvârşeşte - aşa că au trecut exact trei ani. Ochi-Albaştri şi-a luat feciorii, şi- 
a strâns oaste şi a pornit să-l caute pe Ivan- Ţarevici. 

De cum ajunse în împărăţia lui, chiar acolo, pe pajiştile cele verzi, în câm- pia 
mare, liberă din zare-n zare îşi întinse cortul din pânză albă. Şi, pe tot drumul, de la 
cortul ei înainte, aşternu numai postavuri frumos colorate. După aceea, trimise un sol 
de-al ei la oraş, care să-i spună împăratului aceste vorbe: 

împărate, dă-mi-l pe Ţarevici. Că de nu - toată-mpărăţia îţi voi cotropi, tot 
pământul ţării ţi-l voi pârjoli, iară tu-mpărate, al meu rob vei fi. 

împăratul s-a speriat şi l-a trimis la ea pe feciorul său cel mai mare - pe 
Ţareviciul Fedor. Şi prinse a înainta Ţareviciul Fedor pe postavurile frumos 
colorate înspre cortul din pânză albă. Cei doi băieţi alergară strigând: 

— Măicuţă, măicuţă, n-o fi acesta tăicuţul nostru? 

— Nu, copilaşii mei, el este unchiul vostru. 

— Şi ce porunceşti să facem cu el? 

— Voi, copilaşii mei, primiţi-l cum se cuvine. 

Şi pe dată cei doi fecioraşi au pus mâna pe nişte nuiele şi au început să-l 
plesnească pe Ţareviciul Fedor pe undeva mai în jos de şale. Atâta l-au bătut că 
Țareviciul abia a scăpat cu fuga. 


Iar Ochi-Albaştri îşi trimise din nou solul la împărat: 

— Dă-mi-l pe Ţarevici... 

împăratul s-a speriat şi mai tare şi l-a trimis la ea pe feciorul mijlociu - pe 
Țareviciul Vasili. Prinse şi el a înainta înspre cort. Cei doi băieţi alergară 
strigând: 

— Măicuţă, măicuţă, n-o fi ăsta tăicuţul nostru? 

— Nu, copilaşii mei, el este unchiul vostru. Primiţi-l cum se cuvine. 

Cei doi fecioraşi dă-i şi scarmănă-l şi pe el cu nuielile. Atâta l-au bătut că şi 
Țareviciul Vasili abia a scăpat cu fuga. 

Iar Ochi-Albaştri îşi trimise pentru a treia oară solul la împărat: 

— îndată cu toții să pornească, pe cel de-al treilea fecior, pe Ivan- 
Țarevici, să-l găsească. De nu- 1 vor găsi, toată-mpărăţia îţi voi cotropi, tot pământul 
ţării ţi-l voi pârjoli. 

împăratul s-a speriat foarte tare, a trimis după Ţareviciul Fedor şi după Ţareviciul 
Vasili şi le-a poruncit să-l găsească pe Ivan-Ţarevici, fratele lor. Cei doi fraţi i s-au 
aruncat la picioare şi şi-au recunoscut fapta: cum au luat de la Ivan-Ţarevici, care 
dormea, apa vie şi merele tinereţii, iar pe dânsul l-au aruncat în prăpastie. 

Când auzi împăratul una ca asta, izbucni în hohote de plâns. Tocmai atunci Ivan- 
Țarevici se ducea el însuşi la Ochi-Albaştri, iar în urma lui veneau toţi beţivanii ce-şi 
fac veacul prin cârciumi. Ei călcară în picioare şi sfâşiară postavurile aşternute 
azvârlindu-le în toate părţile. 

Ivan-Ţarevici prinse a înainta înspre cortul din pânză albă. Cei doi băieţi alergară 
strigând: 

— Măicuţă, măicuţă vine la noi un beţiv, împreună cu toţi beţivanii de prin 
cârciumi! 

Dar Ochi-Albaştri le spuse: 

— Luaţi-l de mâinile-i dalbe şi aduceţi-l în cort. Acesta e tăicuţul vostru cel 
un. El a suferit trei ani de zile fără a fi vinovat. 

îndată, copiii l-au prins de mâinile-i dalbe şi l-au dus în cort. Ochi- Albaştri l-a 
ospătat, l-a pieptănat, veşmintele i le-a schimbat şi să doarmă l-a culcat. lar pe 
eţivanii cu care venise, i-a cinstit cu câte un păhărel şi fiecare din ei s-a dus la casa 
ui. 

A doua zi Ochi-Albaştri şi Ivan-Ţarevici s-au dus la palat. Aici s-a făcut un ospăț de 
omină, un ospăț pe cinste - ospăţul de nuntă. Ţareviciul Fedor şi Ţareviciul Vasili n- 
au prea avut parte de cinste, împăratul i-a alungat de la curte - să doarmă pe unde-or 

utea - o noapte ici-colea, două nopți- aiurea, şi-a treia-nicăierea. 

Dar Ivan-Ţarevici n-a rămas acolo ci, împreună cu Ochi-Albaştri, în împărăţia ei de 
aştină au plecat. 

Şi-aşa povestea s-a terminat. 


Şapte şi meoni - frăţiori, şapte muncitori 
poveste rusă 


A fost odată ca niciodată. Au fost odată şapte fraţi, şapte Simeoni- frăţiori, şapte 
muncitori. 

într-o zi, au ieşit câteşişapte pe ogor, la arat, la semănat. Tocmai la vremea aceea, 
trecea pe acolo împăratul însoţit de sfetnici şi, aruncând el o privire asupra câmpului 
şi văzându-i pe cei şapte muncitori, se minună: 


— Ce-o mai fi şi asta? zise. Pe un singur ogor, şapte plugari de aceeaşi 
înălţime şi semănând leit. Să aflaţi de îndată cine sunt muncitorii aceştia. 

Slujitorii împărăteşti au dat fuga şi i-au adus în faţa împăratului pe cei şapte 
Simeoni-frăţiori, şapte muncitori. 

— Ei, şi-acum, făcu împăratul, să-mi spuneţi: cine sunteţi şi ce ştiţi să faceţi? 

Iar voinicii i-au răspuns: 

— Suntem şapte fraţi, şapte Simeoni-frăţiori, şapte muncitori; Arăm 
ogorul părintesc, ogorul strămoşesc şi pe deasupra fiecare din noi cunoaşte o 
meserie. 

— Ei, întrebă împăratul, cine şi ce meserie cunoaşte? 

Cel mai mare zise: 

— Eu pot să făuresc din fier - un stâlp înalt până în cer. 

Cel de-al doilea zise: 

— Eu pot să mă urc pe stâlpul acela, departe, în jur să privesc şi tot ce se- 
ntâmplă să urmăresc. 

— Eu, zise cel de-al treilea, sunt Simeon-corăbierul. Cioc-poc - corabie 
meşteresc, peste mări pornesc, ba şi sub apă plutesc. 

— Eu, zise al patrulea, sunt Simeon-arcaşul. Cu arcul dobor - musca din 
zbor. 

— Eu, al cincilea zise, sunt Simeon-astrologul. Stelele ştiu număra şi nu-mi 
scapă niciuna. 

— Eu, al şaselea zise, sunt Simeon-plugarul. într-o singură zi, de arat-am 
arat, de semănat-am semănat şi griul l-am adunat. 

— Dar tu cine eşti? îl întrebă împăratul pe cel mai mic dintre Simeoni. 

— Eu, mărite împărat şi părinte, cânt şi joc, din fluier Îi zic cu foc. 

Atunci, unul dintre sfetnici sări cu gura: „Oh, mărite împărat şi părinte! 

De muncitori avem nevoie. Dar pe ăsta, ce ştie doar cânta şi juca, porunceşte a-l 
alunga. Că el de pomană pâinea ne-o va mânca, cvasul ni-l va bea“. 

— Că bine zici, încuviință împăratul. 

Dar cel mai mic dintre Simeoni făcu o plecăciune în faţa împăratului şi îi zise: 

— îngăduie, mărite împărat şi părinte, să-mi arăt meşteşugul: să cânt, să 
joc, din fluier să-i zic cu foc. 

— Bine, fie, zise împăratul, cântă-ne ceva, înainte de-a pleca, şi-apoi, 
şterge-o din împărăţia mea. 

Şi, pe dată, cel mai mic dintre Simeoni luă un fluier din coajă de mesteacăn şi 
începu să-i zică un cântec rusesc, un cântec de joc. Şi toată mulţimea să joace porni, 
sprintene picioare în horă îşi roti! Juca şi împăratul, jucau şi boierii, jucau şi străjile. 
Până şi caii se-avântară la joc. în grajduri, vacile băteau tactul pe loc. Cocoşii, găinile 
jucau laolaltă, cu foc. 

Dar cel mai tare şi mai tare dintre toţi juca sfetnicul împărătesc. Curgea sudoarea 
de pe el şiroaie şi barba i se-nvolbura şi lacrimi faţa că-i uda. 

Şi-atunci împăratul se răsti: 

— Isprăveşte cu cântatul! Nu mai pot să joc, n-am putere deloc. 

Iar cel mai mic dintre Simeoni zise: 

— Odihniţi-vă, oameni buni, numai tu, sfetnicule, pentru limba-ţi ascuțită 
şi privirea-ţi otrăvită, stai şi mai joacă oleacă. 

Şi aşa, toţi ceilalţi se liniştiră - doar sfetnicul cu pricina juca mai departe. Şi atât a 
tot jucat, până când jos a picat. Stătea pe pământ culcat, ca peştele pe uscat. Abia 
atunci cel mai mic dintre Simeoni îşi puse fluierul deoparte. 

— Ăsta, zise el, îmi e meşteşugul. 

împăratul râse, însă sfetnicul cel rău jură să se răzbune. Dar împăratul porunci pe 
loc: 


— Ei, cel mai mare dintre Simeoni, arată-ți şi tu meşteşugul. 

Cel mai mare dintre Simeoni luă un ciocan de cinsprezece puduri şi- ndată făuri 
din fier un stâlp înalt până la cer. 

Cel de-al doilea Simeon în vârful stâlpului se sui şi prinse înjur a privi. 

împăratul îi strigă de jos: 

— Haide, spune, ce vezi? 

Iar al doilea Simeon răspunse: 

— Văd pe mare corăbii plutind, văd pe ogoare griul unduind. 

— Şi mai ce? 

— Văd, pe Marea-Okean, pe insula Buian, într-un palat de aur, pe 
Preafrumoasa Elena - la fereastră şezând, covor de mătasă ţesând. 

— Şi cum ți se pare? mai întrebă Împăratul. 

— E-atât de frumoasă, cum n-ai putea nici în poveste să povesteşti şi nici 
cu pana să zugrăveşti, în cosiţa ei străluce luna, iar fiecare fir de păr-e- mpodobit cu 
un mărgăritar. 

Şi-atunci împăratul hotări s-o ia de soţie pe Preafrumoasa Elena. Şi începu să-şi 
pregătească peţitorii să meargă la ea. Dar sfetnicul cel rău îl tot sfătuia: 

— Mărite împărat şi părinte, trimite-i după Preafrumoasa Elena pe cei 
şapte Simeoni, de vreme ce sunt meşteri atât de iscusiţi. Iar de n-or aduce-o pe 
preafrumoasa Ţarevnă, porunceşte, măria ta, pe toţi să-i tortureze - capetele să le 
reteze. 

— Bine, fie, o să-i trimit! zise împăratul. 

Şi le porunci celor şapte Simeoni să i-o aducă pe Preafrumoasa Elena. 

— Că de nu, capul vi-l voi reteza, chiar cu mâna mea! le mai spuse el. 

Şi ce erau să facă? Simeon-corăbierul luă un topor ascuţit şi cioc-poc! 

Meşteri o corabie, cu cele de trebuință o înzestră, scripeți, funii şi pânze îi atârnă, 
şi-apoi să plutească pe apă o lăsă. Fură încărcate pe corabie bunuri, mărfuri fel de 
fel, însă şi daruri de mare preţ. împăratul îi porunci sfetnicului celui rău pe fraţi să-i 
însoţească şi pas cu pas să-i urmărească. Sfetnicul se făcu alb ca varul la obraz, dar 
n-avu încotro. Când sapi groapa altuia - te trezeşti singur în ea. 

Şi iată-i urcați pe corabie - pânzele se umflară, valurile se-nvolburară - şi vasul 
porni spre Marea-Okean, spre insula Buian. 

Dacă au mers mult, ori puţin, cine mai ştie? Ştim doar că au ajuns în împărăţia 
străină pe care o căutau. 

Veniră la Preafrumoasa Elena, îi aduseră darurile de mare preţ şi începură s-o 
peţească pentru împărat. 

Preafrumoasa Elena darurile le luă şi-ndelung le cercetă. Iar sfetnicul cel rău îi tot 
şoptea la ureche: 

— Nu te duce, Preafrumoasă Elena: împăratul e bătrân şi urât! în 
împărăţia lui urlă lupii şi, la tot pasul, te-ntâlneşti cu urşii. 

Preafrumoasa Elena s-a mâniat - pe peţitori i-a alungat. 

— Şi-acum, frăţiorilor, zise cel mai mic dintre Simeoni, voi pe corabie 
urcați, pânzele le ridicați, de drum lung vă pregătiţi şi de pâine vă-ngrijiți, că eu 
trebuie să fac ce-oi face şi s-o aduc pe Ţarevnă. 

Pe dată, Simeon-plugarul, într-un singur ceas nisipul de pe țărm îl ară, secară 
semăna, recolta o adună şi coapse pâine să le ajungă pentru tot drumul. Când 
corabia era gata de plecare începură să-l aştepte pe cel mai mic dintre Simeoni. 

în vremea asta, cel mai mic dintre simeoni se duse la palat. Acolo, Preafrumoasa 
Elena la fereastră şedea, covor de mătasă ţesea. Cel mai mic dintre Simeoni se aşeză 
pe o bancă, chiar sub fereastră şi-ncepu astfel să vorbească: 

— E frumos aici la voi, pe Marea-Okean, pe insula Buian, dar în Rusia- 
mumă e de o sută de ori mai bine! Acolo verzi sunt pajiştile, ablastre- râurile. La noi 


câmpiile-s nesfârşite, în zăvoaie - mesteceni albesc, iar în lunci flori albastre- 
nfloresc. La noi zori cu zori se-ntâlnesc, iar luna din cer - stelele priveghează. La noi 
roua e dulce ca mierea, parfumată, iar râurile ca argintul lucesc. Când dimineaţa 
iese-n lunca verde vreun păstor şi când din fluier prinde a cânta cu dor, chiar de nu 
vrei să-l însoţeşti - în urma lui porneşti... 

Şi, tot atunci, cel mai mic dintre Simeoni prinse şi el să cânte din fluierul său. 
Preafrumoasa Elena iese pe pragul de aur. Simeon cântă înainte, merge prin grădină 
şi Preafrumoasa Elena după el se ţine. Simeon din grădină iese - şi ea din grădină 
iese. Simeon o ia prin luncă - o ia şi dânsa prin luncă. Simeon pe țărm cu nisip 
ajunge - şi ea pe țărm cu nisip ajunge. Simeon pe corabie s-a suit— şi ea pe corabie a 
venit. 

Fraţii la repezeală podeţul l-au ridicat, corabia-au înturnat şi pe marea albastră au 
plecat. 

Simeon încetă să mai cânte din fluier. Şi-abia atunci Preafrumoasa Elena se 
dezmetici şi înjur privi: cât vedea cu ochii - doar Marea-Okean şi foarte departe— 
insula Buian. Preafrumoasa Elena se prăbuşi pe podeaua de pin, sui în ceruri— 
steluţă albastră - şi-ntre multe alte stele, se pierdu. Dar Si- meon-astrologul, în goana 
mare alergă, stelele de pe boltă le numără şi- găsi steaua cea nouă. îndată, veni 
alergând Simeon-arcaşul, el steaua ţinti, săgeată de aur slobozi. Şi steaua se 
rostogoli, pe podeaua de pin căzu şi în Preafrumoasa Elena se prefăcu. 
ar cel mai mic dintre Simeoni i-a spus: 

— Să nu fugi de noi, Ţarevnă, că oriunde te-ai ascunde noi te vom afla. Dar 
dacă ţi-e tare greu să vii cu noi, o să te ducem înapoi, n-o să ne pese că împăratul 
capetele are să ne reteze. 

Preafrumoasei Elena i se făcu milă de cel mai mic dintre Simeoni: 

— N-am să îngădui, Simeon-cântărețule, să ți se reteze capul din pricina 
mea. Mai bine mă duc la bătrânul împărat. 

Şi iată că au plutit o zi, şi-au mai plutit încă o zi. Cel mai mic dintre Simeoni - un 
pas nu se depărta de ea, iar Preafrumoasa Elena ochii de la el nu-şi putea lua. 

ar sfetnicul cel rău pândeşte şi-o faptă cumplită ticluieşte. 

Şi iată-i, sunt aproape de casă, se şi vede ţărmul. Sfetnicul cel rău îi chemă pe 
punte pe toţi fraţii şi le dădu o oală cu vin dulce: 

— Să bem, fraților, pentru meleagurile noastre dragi! 

Frații, îndată ce băură vinul cel dulce, se culcară pe punte, care pe unde apucă şi 
se cufundară într-un somn adânc, foarte adânc. Acum nu-i mai putea trezi nici tunet, 
nici furtună, nici lacrimă de mumă. Vinul acela fusese amestecat cu ierburi 
adormitoare. 

Numai Preafrumoasa Elena şi cel mai mic dintre Simeoni nu gustaseră din vin. 

Şi iată-i ajunşi pe meleagurile de baştină. Fraţii mai mari dormeau somn adânc şi- 
ndelungat. Cel mai mic dintre Simeoni o gătea şi o pregătea pe Preafrumoasa Elena, 
să meargă la împărat. Plâng amândoi, în hohote jelesc, să se despartă— nu doresc. 
Dar n-au încotro! Cuvântul nedat - e bun de-mbărbă- tat, dar cuvântul dat - trebuie 
respectat. 

în vremea asta sfetnicul cel rău dădu fuga la împărat şi-i căzu la picioare: 

— Mărite împărat şi părinte, cel mai mic dintre Simeoni ţi-a pus gând rău, 
vrea să te omoare, s-o ia el pe Ţarevnă. Porunceşte să fie pus la cazne. 

De cum s-au înfăţişat împăratului, acesta a primit-o cu toate onorurile pe Ţarevnă 
şi a condus-o în palat, iar pe Simeon - poruncă să-l bage la temniţă a dat. 

Cel mai mic dintre Simeoni striga cât îl ţinea gura: 

— Frățiorii mei, frățiorilor, hei, cei şase Simeoni, ajutați-l pe cel mai mic 
dintre ei! 

Dar frații dormeau somn adânc, foarte adânc. 


Cel mai mic dintre Simeoni în temniţă fu aruncat, cu lanţuri grele de fier legat. 

Dis-de-dimineaţă, în zorii zilei, pe cel mai mic dintre Simeoni îl duseră la 
cumplitele cazne. Ţarevna plângea, lacrimi cât mărgăritarul vărsa. Sfetnicul cel rău 
surâdea. 

Cel mai mic dintre Simeoni zise: 

— împărate nemilostiv, îndeplineşte-mi, după cum e datina cea veche, 
ultima dorinţă dinaintea morţii: îngăduie-mi să mai cânt pentru ultima oară din fluier. 

Sfetnicul cel rău o ţinea tot într-un strigăt: 

— Nu-l lăsa, mărite împărat şi părinte, nu-l lăsa! 

Dar împăratul zise: 

— Nu pot nesocoti datina strămoşească. Haide, cântă, Simeoane, dar mai 
repejor, că, de când aşteaptă călăii or fi ostenit, paloşele ascuţite li s-or fi tocit. 

Şi unde a început să cânte din fluierul său cel mai mic dintre Simeoni! Peste munţi 
şi vâlcele fluieru-i se-auzea. 

Şi fraţii cei mari l-au auzit, din somn s-au trezit, s-au dezmeticit, şi-au zis: 

— Se vede că cel mai mic dintre noi a dat de belea! 

Şi au venit tot într-o fugă cu toții, ia palatul împărătesc. De-abia puseră mâna 
călăii pe paloşele lor ascuțite, vrând să-i reteze capul lui Simeon, că, pe neaşteptate 
veniră fraţii lui cei mai mari. 

Ei, pe bătrânul împărat, cu puterea lor cumplită l-au împresurat: 

— Eliberează-I de îndată pe mezinul nostru şi dă-i-o şi pe Preafrumoasa 
Elena! 

împăratul s-a speriat şi a zis: 

— Luaţi-vă, frăţiorilor, mezinul şi, drept adaos, luaţi-o şi pe Ţarevnă că, 
oricum, mie nu-mi este pe plac. Luaţi-o de-aici cât mai degrabă. 

Ehei, şi s-a făcut un ospăț de pomină. De băut - s-a băut, de mâncat - s-a mâncat, 
dar şi de cântat - s-a cântat. 

în tr-un târziu, cel mai mic dintre simeoni şi-a luat fluierul şi i-a zis una de joc. 

Juca şi împăratul, juca şi Ţarevna, jucau şi boierii, jucau şi jupâniţele. 

Până şi caii se-avântară la joc. în grajduri, vacile bateau tactul pe loc. Cocoşii, 
găinile jucau laolaltă, cu foc. 

Dar cel mai tare şi mai tare dintre toţi juca sfetnicul împărătesc. Şi-atât de mult a 
tot jucat, că a căzut şi duhul şi-a dat. 

După ce-au jucat la nuntă, fiecare din ei s-a apucat de lucru: Simeon- plugarul, 
grâul semăna; Simeon-corăbierul, pe mare plutea; Simeon-astrolo- gul, stelele 
număra; Simeon-arcaşul, Rusia o apăra... Că în Rusia, este destul de lucru pentru toţi. 

Iar cel mai mic dintre Simeoni, cântece cânta, din fluier zicea, inimiie-nve- selea, 
pe toţi să lucreze îi ajuta. 


Baba-Cloanţa 
poveste rusă 


A fost odată ca niciodată. Au fost odată un bărbat şi o nevastă care aveau o fiică. 
Femeia s-a îmbolnăvit şi a murit. Bărbatul a jelit-o cât a jelit-o şi după aceea s-a 
însurat cu alta. 

Baba era rea, n-o putea suferi pe fetiţă - o bătea, o certa, zi şi noapte se gândea 
cum să scape de ea, cum s-o piardă. 

Şi iată că, într-o zi, când taică-său plecase pe undeva, maştera i-a zis fetiţei: 

— Du-te la sora mea, mătuşă-ta, şi cere-i să-ţi dea un ac cu aţă, să-ţi cos o 
cămaşă. 

Mătuşa asta era Baba-Cloanţa-Cotoroanţa. Fetiţa n-a îndrăznit să se împotrivească 


şi s-a dus, dar mai întâi, a trecut pe la mătuşă-sa cea bună. 

— Bună ziua, mătuşică! 

— Bună ziua, draga mea! De ce-ai venit? 

— M-a trimis maştera la sora ei, să cer un ac cu aţă că vrea să-mi coasă o 
cămaşă. 

— Bine-ai făcut, nepoată, că ai trecut întâi pe la mine, i-a zis mătuşa. Ține, 
ai aici o cordeluță, untdelemn, pâinică şi-o bucată de came. Când mesteacănul o să te 
plesnească peste ochi - tu să-l legi cu cordeluţa; când poarta o să se trântească şi o 
să scârţâie, ca să te împiedice să intri - tu să-i torni pe la balamale untdelemn; când 
câinii s-or năpusti să te sfâşie - tu să le arunci pâinica; iar când motanul s-o repezi să- 
ţi scoată ochii - tu să-i dai carnea. 

Fetiţa i-a mulţumit mătuşii şi a plecat. 

A mers ea cât a mers şi a ajuns în pădure. Acolo, în pădure, împrejmuită cu un gard 
înalt de nuiele, era o colibă - pe picioare de găină aşezată, în coarne de berbec 
rezemată - iar în colibă stătea Baba-Cloanţa-Cotoroan- ţa şi ţesea pânză. 

— Bună ziua, mătuşică! zise fetiţa. 

— Bună ziua, nepoată! i-a zis Baba-Cloanţa. Ce te-aduce la mine? 

— M-a trimis maştera să-ţi cer un ac cu aţă, să-mi coase cămaşă. 

— Bine, nepoţică, o să-ţi dau şi ac şi aţă, dar până atunci, şezi colea şi 
lucrează. 

Şi fetiţa s-a aşezat la fereastră şi a început să ţeasă. 

Iar Baba-Cloanţa a ieşit din colibă şi i-a spus slujnicei: 

— Eu îndată mă duc să mă culc, iar tu dă fuga, fă focul la baie şi spal-o pe 
nepoată-mea. Dar bagă de seamă, s-o speli bine de tot, că după ce mă scol, am s-o 
mănânc! 

Auzind vorbele astea, fetiţa nu mai ştia de-i moartă sau vie. Şi, îndată ce se 
depărtă Baba- Cloanţa, începu s-o roage pe slujnică: 

— Femeie bună! Bagă în sobă lemne cât mai puține, şi toarnă peste ele 
apă, mai bine, iar apa s-o aduci cu ciurul! 

Şi îi dărui slujnicei o batistă. 

Slujnica făcu focul la baie, iar Baba-Cloanţa se trezi, se apropie de ferăstruică şi 
întrebă: 

— Ţeşi, nepoţică dragă, ţeşi? 

— es, mătuşico dragă, ţes. 

Baba-Cloanţa din nou s-a culcat, iar fetiţa, dându-i came motanului, l-a-ntrebat: 

— Motănaş-drăgălaş, învaţă-mă cum să fug de aici. 

Şi motanul i-a zis: 

— Vezi că pe masă se află un ştergar şi un pieptene, ia-le şi fugi cât mai 
repede, că de nu - te mănâncă Baba-Cloanţa! Când s-o porni ea să gonească pe urma 
ta - tu lipeşte-ţi urechea de pământ. Cum auzi că a ajuns aproape, aruncă pieptenele 
- şi-ndată o să crească o pădure deasă. Până să răzbească ea prin pădure, tu ai să fii 
departe. Când o s-o auzi iar pe urmăritoare, aruncă ştergarul şi-ndată o să prindă a 
curge un râu lat şi adânc. 

— îţi mulţumesc, motănaş drăgălaş, i-a zis fetiţa. 

După ce i-a mulţumit motanului, a luat ştergarul şi pieptenele şi a rupt-o la fugă. 

S-au năpustit câinii la ea, au vrut s-o muşte, s-o sfâşie - ea le-a dat pâine. Şi câinii 
au lăsat-o să treacă. 

Poarta a scârţâit, vrând să se trântească - fetiţa i-a uns balamalele cu untdelemn. 
Şi poarta a lăsat-o să treacă. 

Mesteacănul începu să foşnească, vrând s-o plesnească peste ochi - fetiţa îl legă cu 
cordeluţa. 

Şi mesteacănul o lăsă şi el să treacă. Fetiţa ieşi repede de acolo şi începu să 


alerge cât o ţineau picioarele. Alerga, nu se mai uita înapoi. 

în vremea asta, motanul se aşeză la fereastră şi se apucă de ţesut. De ţesut— nu 
prea ţesea, mai mult aţa încurca! 

Baba-Cloanţa se trezi şi întrebă: 

— Ţeşi, nepoţică dragă, ţeşi? 

— Ţes, mătuşă dragă, ţes. 

Atunci Baba se năpusti în colibă şi ce să vadă? Fetiţa nu era nicăieri, iar la război 
şedea motanul. 

Baba-Cloanţa începu să-l bată şi să-l ocărască pe motan: 

— Uf, netrebnic bătrân ce eşti! Ah, nemernicule! De ce-ai lăsat-o pe fată 
să plece? De ce nu i-ai scos ochii? De ce nu i-ai zgâriat faţa?... 

Dar motanul i-a răspuns: 

— Te slujesc de-atâţia ani şi o dată nu mi-ai aruncat măcar un os golaş, pe 
câtă vreme ea - mi-a dat carne macră! 

Baba-Cloanţa ieşi afară din colibă şi se năpusti la câini: 

— Şi voi, de ce n-aţi muşcat-o, de ce n-aţi sfâşiat-o pe fată? 

— Noi te slujim de-atâția ani şi o dată nu ne-ai aruncat o coajă arsă de 
pâine, pe câtă vreme ea - ne-a dat miez pufos! 

Baba-Cloanţa dădu fuga la poartă: 

— De ce n-ai scârţâit, de ce nu te-ai trântit? De ce ai lăsat-o pe fată să iasă 
din ogradă?... 

Poarta i-a zis: 

— Te slujesc de-atâția ani şi o dată nu mi-ai pus măcar nițică apă la 
balamale, pe câtă vreme ea nu s-a zgârcit şi mi le-a uns cu untdelemn! 

Baba-Cloanţa se rățoi la mesteacăn: 

— De ce n-ai plesnit-o pe fată peste ochi? 

Dar mesteacănul i-a răspuns: 

— Te slujesc de-atâția ani şi nu m-ai legat măcar cu o aţă, pe câtă 
vreme ea mi-a dăruit o cordeluță! 

Atunci Baba-Cloanţa începu s-o ocărască pe slujnică: 

— De ce, aşa şi pe dincolo, nu m-ai trezit, nu m-ai chemat? De ce ai lăsat-o să 
plece?... 

Iar slujnica i-a zis: 

— Te slujesc de-atâţia ani şi niciodată n-am auzit o vorbă bună de la tine, 
pe câtă vreme ea mi-a dăruit o batistă, a vorbit frumos şi blând cu mine! 

Baba-Cloanţa a strigat cât a strigat, a făcut gălăgie cât a făcut, apoi s-a suit într-o 
piuă şi s-a năpustit pe urmele fetiţei. Cu pisălogul mâna, cu mătura urma-şi ştergea... 
Iar fetiţa a fugit şi-a tot fugit, şi-apoi s-a oprit, urechea de pământ şi-a lipit şi iată, ce- 
a auzit: pământul se sălta, se cutremura, Baba- Cloanţa gonea şi era tare aproape de 
ea... 
Fetiţa scoase pieptenele şi-l azvârli peste umărul drept. Şi pe dată, crescu o pădure 
deasă şi-naltă: rădăcinile copacilor la trei stânjeni sub pământ creşteau, vârfurile lor 
înalte - norii îi propteau. 
Baba-Cloanţa veni în goană şi prinse să roadă, să doboare pădurea. Ea rodea şi 
dobora, dar fetiţa mai departe alerga. 


Dacă a trecut multă sau puţină vreme, cine mai ştie? Doar că fetiţa, iar 
urechea de pământ şi-a 
lipit şi iată, ce-a auzit: pământul se sălta, se cutremura, Baba-Cloanţa gonea şi era 
tare aproape de 
ea. 


Fetiţa luă ştergarul şi îl azvârli peste umărul drept. Şi, în aceeaşi clipă se revărsă 
un râu mare, nespus de mare, adânc, nespus de adânc! 


Baba-Cloanţa făcu un salt, până la râu şi de ciudă scrâşni din dinţi: nu putea să-l 

treacă. 

Se întoarse acasă, îşi adună toţi taurii pe care-i avea şi iar goni până la râu: 

— Beţi, taurii mei dragi! Sorbiți toată apa din râu până Ia fund! 

Prinseră taurii să bea, să bea, dar apa din râu nu scădea. 

Baba-Cloanţa se supără, pe malul râului se culcă şi începu şi ea să soarbă din apă. 
A sorbit, a sorbit, a sorbit, a sorbit, şi-atâta a tot sorbit, până când a plesnit. 

Iar în vremea asta, fetiţa nu se oprea, tot într-o fugă o ţinea. 

Seara, când s-a întors taică-său acasă, o întrebă pe nevastă: 

— Unde e fata mea? 

Iar baba îi răspunde: 

— S-a dus la mătuşă-sa să-i ceară un ac şi aţă şi văd că nu s-a mai întors. 

Tatăl se îngrijoră şi voi să se ducă să-şi caute fata, dar tocmai atuncea veni, tot 
într-o goană, şi fiică-sa: de cât alergase, se-năbuşea, răsuflarea abia-şi trăgea. 

— Unde-ai fost, fata mea? a întrebat-o tatăl. 

— Ah, tăicuţule! i-a răspuns fetiţa. M-a trimis maştera la soră-sa; dar sora 
asta a ei e Baba- Cloanţa-Cotoroanţa. Ea a vrut să mă mănânce. Cu chiu cu vai am 
scăpat de ea! 

Când află toate astea taică-său, grozav se supără, pe baba cea rea din casă o 
alungă, azvârli după ea cu o mătură murdară. Şi, de-atunci înainte începură să 
vieţuiască în îndestulare şi bună înţelegere numai el cu fiică-sa. 

Aici, şi-aşa, povestea s-a sfârşit şi ea. 


Cele trei împărăţii: de aramă, de argint şl de aur 
poveste rusă 


A fost odată ca niciodată. A fost odată, într-o oarecare ţară, într-o oarecare 
împărăție, un împărat, împăratul avea o nevastă, Nastasia - Cosiţă-de-aur, şi trei 
feciori: Peotr-Ţarevici, Vasili-Ţarevici şi Ivan- Ţarevici. într-una din zile, împărăteasa 
ieşi, împreună cu toate slujnicele şi dădacele ei, să se 


plimbe prin grădină. Deodată se năpusti asupra ei Vârtej, o înhăţă şi o duse nu 

se ştie unde. împăratul se mâhni, se necăji, dar de ştiut nu putu şti, ce să facă, 

cum să dreagă, s-o găsească. 

Dar iată că ţarevicii crescuseră şi el le zise: 

— Scumpii mei copii, care dintre voi vrea să plece s-o caute pe măicuţa lui? 
Şi-atunci, cei doi feciori mai mari s-au pregătit de drum şi au plecat. A trecut un 

an şi nu s-au întors, a mai trecut şi-al doilea şi ei tot nu s-au întors; începea cel de-al 
treilea an... 

van-Ţarevici, veni să-l roage pe tătâne-su: 

— Lasă-mă pe mine, să mă duc s-o caut pe măicuţa şi să aflu ce s-a întâm- 
plat cu frații mei mai mari. 

— Nu, i-a zis împăratul, doar tu mi-ai mai rămas, nu mă poți lăsa singur, 
acum, la bătrânețe. 

Dar Ivan-Ţarevici i-a răspuns: 

— Eu o să plec orişicum; şi dacă mă laşi - plec, şi dacă nu mă laşi - tot plec. 
Şi, ce era să facă împăratul? 

L-a lăsat să plece. 

Şi Ivan-Ţarevici puse şaua pe calul lui cel bun, şi porni la drum. 

Şi merse, şi merse... Că de! Repede doar povestea se povesteşte, mai anevoie fapta 
se săvârşeşte. 

Şi mergând aşa, ajunse în faţa unui munte de sticlă. Muntele, tare înalt era, piscu-i 
avântat - în cer se proptea. La poalele muntelui erau aşezate două corturi: unul al lui 
Peotr-Ţarevici, celălait al lui Vasili-Ţarevici. 

— Bună ziua, Ivanuşka! încotro ai pomi t-0? 

— Pe măicuţa s-o găsesc şi pe voi să vă-ntâlnesc... 

— Ehei, Ivan-Ţarevici, noi am dat de mult de urma măicuţei, doar că pe 
urmele acelea nu se poate ţine picior de om. Haide, du-te şi încearcă şi tu să urci 
muntele ăsta, că nouă ne-au secat puterile. De trei ani stăm aici la poalele lui, dar 
să-l urcăm - ne e peste putinţă. 

— Bine, frăţiorilor, am să încerc. 

Şi Ivan-Ţarevici porni să urce pe muntele de sticlă. Un pas în sus se târa— zece, 
de-a rostogolul, în jos venea. Şi tot aşa, urcă o zi şi mai urcă o zi. Avea mâinile numai 
tăieturi iar picioarele însângerate. în cea de a treia zi însă ajunse până în vârf. 

De acolo de sus, le strigă fraţilor săi: 

— Eu mă duc s-o găsesc pe măicuţa, iar voi aici să staţi, să mă aşteptaţi, 
trei ani şi trei luni în cap, iar de n-o fi s-ajung la soroc - să plecaţi, să nu mă mai 
aşteptaţi... Că nici măcar corbul n-o să-mi aducă oasele până aici! 

Ivan-Ţarevici s-a odihnit puţin şi a pornit mai departe. 

A mers şi a tot mers, a mers şi iar a mers. Când, ce să vadă? în faţa lui se înălța un 
palat de aramă. La poarta palatului - nişte balauri straşnici se aflau, ferecaţi în 
lanţuri de-aramă erau, flăcări pe nări aruncau. Mai ia o parte era o fântână şi, legat 
de fântână - un lanţ, de aramă, la capătul căruia se afla agăţat un căuş - tot de 
aramă. Balaurii după apă tânjeau, de lanţuri tot întindeau, dar lanţurile, prea scurte, 
nu-i lăsau. 

Ivan-Ţarevici luă căuşul, îl umplu cu apă foarte rece şi adăpă balaurii. 

Aceştia s-au liniştit şi s-au culcat. Iar el a intrat în palatul de aramă. în întâmpi- 
narea lui ieşi însăşi prinţesa palatului de aramă. 

— Cine eşti tu, viteaz tară pereche? 

— Sunt Ivan-Ţarevici. 

— Şi cum ai ajuns aici, Ivan-Ţarevici? Asta ţi-a fost voia, ori nevoia te-a adus? 
Ta Şi dă idu% CautPG ăia. WSA împărăteasa Nastasia. Vârtej a târât-o cu sila 

A ştii cumva unde sea 


— Eu una nu ştiu. Dar nu departe de-aici trăieşte sora mea cea mijlocie şi s- 
ar putea să-ţi spună 
ea. 


Şi îi dădu o mică bilă de aramă. 


— Să dai de-a dura bila asta, îi zise, şi ea o să-ţi arate drumul până la sora 
mea. Dar, îndată ce-o să-l răpui pe Vârtej, ţine seama, nu cumva să mă uiţi pe mine, 
sărmana. 

— N-o să te uit, zise Ivan-Ţarevici. 

Apoi, aruncă bila de aramă. Bila se rostogoli, iar Țareviciul după ea porni. 

Şi ajunse în împărăţia de argint. La poartă nişte balauri straşnici se aflau, ferecaţi 
în lanţuri de argint erau. Şi se mai afla o fântână cu un căuş de argint! Ivan-Ţarevici 
umplu căuşul cu apă şi adăpă balaurii. Aceştia s-au culcat şi l-au lăsat să treacă. în 
întâmpinarea lui alergă însăşi prinţesa palatului de argint. 

— în curând or să se împlinească trei ani, zise prinţesa, de când mă ţine 
prizonieră aici puternicul Vârtej. Eu, de când sunt n-am pomenit, de-auzit n-am auzit, 
nici de văzut n-am văzut suflare rusească, dar azi, uite, însăşi suflarea rusească, şi 
încă singură, a venit la mine. Ia, spune, cine eşti tu, viteaz fără pereche? 

— Sunt Ivan-Ţarevici. 

Şi cum ai ajuns aici, Ivan-Ţarevici? Asta ţi-a fost voia, ori nevoia te-a adus? 

— Asta mi-a fost voia, o caut pe măicuţa mea cea bună. S-a dus să se 
plimbe în grădina înverzită, dar s-a lăsat din zbor puternicul Vârtej, a luat-o şi a dus-o 
ca vântul şi ca gândul. Nu ştii oare, unde-o pot găsi? 

— Nu, eu nu ştiu. Dar nu departe de-aici trăieşte, în împărăţia de aur, sora 
mea cea mare - Preafrumoasa Elena. S-ar putea să-ţi spună ea. Ţine bila asta de 
argint. Dă-o de-a dura şi mergi după ea. Dar, îndată ce-o să-l ucizi pe Vârtej, ţine 
seama, nu cumva să mă uiţi pe mine, sărmana. 

Ivan-Ţarevici dădu de-a dura bila de argint şi pomi în urma ei. 

Dacă a mers mult ori puţin, cine mai ştie? Doar că dintr-o dată, ce să vadă? Un 
palat de aur în faţa lui se-nălţa şi ca soarele, ca focul ardea. La poartă balauri 
straşnici mişunau, ferecaţi în lanţuri de aur erau. Flăcări pe nări aruncau. Mai la o 
parte se afla o fântână şi un căuş de aur, prins într-un lanţ de aur. 

Ivan-Ţarevici umplu căuşul cu apă şi adăpă balaurii. Ei se culcară, se liniştiră. 
Ivan-Ţarevici intră în palat; veni să-l întâmpine însăşi Preafrumoasa Elena, o 
prinţesă a cărei frumuseţe nu se poate spune în cuvinte. 

— Cine eşti tu, viteaz fără pereche? 

— Sunt Ivan-Ţarevici. O caut pe măicuţa mea, împărăteasa Nastasia. Nu 
ştii oare, unde o pot găsi? 

— Ba ştiu, cum să nu ştiu? Trăieşte aici, pe aproape. Ţine bila asta de aur. 
Dă-o de-a dura pe drum - ea are să te ducă unde trebuie. Dar, țareviciule, îndată ce-l 
birui pe Vârtej, ţine seama, nu cumva să mă uiţi pe mine, sărmana. 

— Bine, făcu el, n-am să te uit, prinţesă frumoasă. 

Ivan-Ţarevici rostogoli bila şi porni în urma ei. Merse ce merse şi ajunse în faţa 
unui palat atât de minunat, cum nici în poveste nu-l poţi povesti, nici cu pana nu-l 
poţi zugrăvi - strălucind tot de podoaba mărgăritarelor albe, mari şi lucioase şi 
scânteind de focul nestins al pietrelor scumpe. în faţa porţii şuierau şi sâsâiau nişte 
balauri cu câte şase capete fiecare. Răsuflarea fierbinte şi ochii lor de jar te frigeau, 
te pârjoleau. 

Țarevici i-a adăpat. Balaurii s-au domolit şi l-au lăsat să intre în palat. El trecu 
printr-o mulţime de odăi mari şi frumoase. în cea mai îndepărtată dintre acestea o 
află pe măicuţa sa. Şedea pe un tron înalt, purta veşminte împărăteşti frumos 
împodobite, iar pe cap o coroană de pietre preţioase. Când îl recunoscu pe oaspete, 
scoase un strigăt: 

— Ivanuşka, dragul meu fecior! Cum ai nimerit aici?! 

— Am venit după tine, măicuţa mea. 

— Ei, fiule, tare greu o să-ți mai vină. Vârtej e grozav de puternic. Dar fii 
fără grijă, am să te ajut eu să-ți sporeşti şi tu puterea. 


Şi pe loc ridică podeaua de scândură şi-l duse în pivniţă. Acolo se aflau două putini 
cu apă - una în partea dreaptă, cealaltă în stânga. 

Şi împărăteasa Nastasia îi zise: 

— Ivanuşka, bea nişte apă din putina aflată în dreapta ta. 

Ivan-Ţarevici bău. 

— Ei, ce simţi? Ţi-a mai sporit puterea? 

— Mi-a sporit, măicuţă. Acum simt că aş putea, cu o singură mână, să 
răstorn tot palatul ăsta! 

— Hai, mai bea puțină apă. 

TȚareviciul mai bău. 

— Câtă putere simți că ai acum, fiule? 

— Acum de-aş vrea, întreg pământul l-aş răsturna. 

— Aşa, fiule, acuma ai destulă putere. Haide, mută putinile astea de la 
locul lor. Pe cea care se află în dreapta, du-o pe partea stingă, iar pe cealaltă, din 
stânga, mut-o în partea dreaptă. 

Ivan-Ţarevici mută putinile aşa cum i se spusese. 

După aceea, împărăteasa Nastasia i-a zis: 

— într-una din putini se află apa puterii, iar în cealaltă - apa slăbiciunii. 
Vârtej, de câte ori luptă, bea numai din apa puterii, de aceea nu poate fi învins 
niciodată. 

Şi s-au întors în palat. 

— Curând Vârtej o să se lase din zbor, îi spuse împărăteasa Nastasia, tu 
să te agăţi cu putere de ghioaga lui. Şi, ai grijă, nu cumva să-i dai drumul. Când 
Vârtej o să se avânte sus, în cer - tu să rămâi cu el; când o să-nceapă să te poarte pe 
deasupra mărilor, peste piscurile munţilor înalţi şi să se rotească pe deasupra 
prăpăstiilor adinei, tu ţine-te din toate puterile, nu care cumva să-ţi descleştezi 
pumnii. lar când Vârtej va osteni, şi o să vrea să bea din apa puterii, să vezi, că are 
să se năpustească la putina aflată în partea dreaptă, dar tu, bagă de seamă, să bei 
numai din cealaltă putină - cea din stânga... 

De-abia termină de spus vorbele astea, că întreg palatul se întunecă, şi tot ce era 
înjur se cutremură. Vârtej se lăsă din zbor de-a dreptul în iatac. Ivan-Ţarevici se 
năpusti la el şi se agăţă strâns de ghioaga lui. 

— Cine eşti tu? Şi cum de ai ajuns până aici? răcni Vârtej. Ei, lasă că te 
mănânc eu! 

— Ehei, mai rămâne de văzut! Poate mă mănânci, poate că nu mă mănânci. 

Vârtej se năpusti pe fereastră şi zbârr! în înaltul cerului. Şi ce l-a mai purtat şi iar 
l-a purtat pe Ivan-Ţarevici... Şi peste munţi, şi pe deasupra mărilor, şi pe deasupra 
prăpăstiilor adânci. Dar Ivan- Ţarevici nici gând să-şi desprindă mâinile de pe 
ghioaga lui. Cutreieră Vârtej în zbor lumea întreagă. Se istovise grozav, şi se simţea 
sleit de puteri. Cobori şi - drept în pivniţă. Alergă la putina din dreapta şi dă-i, şi bea 
apă. Ivan-Ţarevici se repezi şi el, dar în stânga şi prinse să bea apă din cealaltă 
putină. 

Vârtej bea - dar cu fiecare înghiţitură puterea-i slăbea. Ivan-Ţarevici bea - şi cu 
fiecare picătură puterea şi-o sporea. Şi se făcu puternic cât un uriaş. îşi trase spada 
la repezeală şi dintr-o izbitură - reteză capul lui Vârtej. 

în spatele lui nişte glasuri se auziră strigând: 

— Mai izbeşte-l odată! Mai izbeşte-l odată! Altfel - învie! 

— Nu, a răspuns Ţareviciul, braţul unui viteaz adevărat nu izbeşte de 
două ori, isprăveşte totul dintr-o singură lovitură. 

Apoi Ivan-Ţarevici alergă la împărăteasa Nastasia. 

— Să mergem, măicuță. E timpul. La poalele muntelui ne aşteaptă frații 
mei. Şi-apoi, în drumul nostru, mai avem să le luăm cu noi pe cele trei prințese. 


Şi iată-i porniţi la drum. Au trecut s-o ia pe Preafrumoasa Elena. Ea rostogoli un 
ouşor de aur şi ascunse toată împărăţia de aur în acel ouşor. 

— îţi mulţumesc, Ivan-Ţarevici, că m-ai scăpat de Vârtej cel rău, zise ea. 
Ţine ouşorul ăsta şi fii alesul meu, dacă asta îţi e pe voie. 

Ivan-Ţarevici luă ouşorul de aur, iar pe prinţesă o sărută pe buzele ei roşii ca 
purpura. 

Pe urmă au trecut s-o ia pe prinţesa împărăției de argint şi de asemeni, pe cealaltă 
prinţesă, a împărăției de aramă. Au mai luat cu ei nişte pânză nou ţesută şi s-au 
îndreptat spre locul de unde trebuiau să coboare muntele. Ivan-Ţarevici o cobori pe 
fâşia de pânză întâi pe împărăteasa Nastasia, apoi pe Preafrumoasa Elena şi pe cele 
două surori ale ei. 

Fraţii stăteau jos şi aşteptau. Când au văzut-o pe mama lor - s-au bucurat. Când 
au văzut-o pe Preafrumoasa Elena - au încremenit de uimire. lar când le-au văzut 
pe cele două surori ale ei, i-a năpădit pizma. 

— Ehei, zise Vasili-Ţarevici, ia te uită la Ivanuşka al nostru, tânăr şi necopt 
încă, dar se-nghesuie să le-o ia înainte fraţilor mai mari. Haide, să le luăm noi pe 
mama şi pe prințese, să le ducem câteşipatru la tăicuţa şi să-i zicem aşa: cu braţele 
noastre viteze le-am dobândit. Cât despre Ivanuşka să-l lăsăm acolo, n-are decât să 
se mai plimbe puţin de unul singur pe creasta muntelui. 

Că bine zici, făcu Peotr-Ţarevici, ai dreptate. Cu Preafrumoasa Elena o să mă-nsor 
eu, tu o iei pe prinţesa împărăției de argint, iar pe prinţesa Împărăției de aramă o s-o 
mărităm cu vreun general. 

Tocmai atunci se pregătea să coboare şi Ivan-Ţarevici; dar de-abia începu el să 
lege pânza de-o buturugă, când fraţii mai mari traseră în jos cu putere şi-i smulseră 
pânza din mâini. Cum avea să mai poată cobori Ivan-Ţarevici de pe munte? 

Aşa că a rămas Ivan-Ţarevici singur, acolo sus, pe creasta muntelui. A izbucnit în 
plâns şi-apoi a pornit înapoi. A umblat cât a umblat, dar pretutindeni— nici ţipenie. 
Se plictisea de moarte! Şi, fie că de necaz, fie că din plictiseală, prinse să se joace cu 
ghioaga lui Vârtej. 

Nici n-apucă bine să-şi arunce ghioaga dintr-o mână în cealaltă şi, ca din pământ, 
ţâşniră Şchiopul şi Cocoşatul. 

— Care ţi-e porunca, Ivan-Ţarevici? De trei ori ne dai poruncă - trei porunci 
îţi împlinim. 

Ivan-Ţarevici zise: 

— Mi-e foame, Şchiopule şi Cocoşatuie! 

Şi, ca din pământ se ivi o masă gata aşternută, iar pe masă, aşezate cele mai bune 
mâncăruri. 

Ivan-Ţarevici după ce mâncă, iar aruncă ghioaga dintr-o mână în alta. 

— Vreau să mă odihnesc! mai zise el. 

Nici n-apucă să spună asta până la capăt şi lângă el se şi afla un pat din lemn de 
stejar, cu saltea de puf şi plapomă de mătasă. Ivan- Ţarevici dormi pe săturate şi-apoi 
mai aruncă o dată ghioaga dintr-o mână în alta. Iar ţâşniră Şchiopul şi Cocoşatul. 

— Poruncă, Ivan-Ţarevici. 

— Vreau să ajung în împărăția şi pe meleagurile mele. 

Abia spuse şi, în aceeaşi clipă, Ivan-Ţarevici se şi pomeni în împărăţia şi pe 
meleagurile sale. Se trezi chiar în mijlocul pieţii, unde e bazarul. Rămase acolo şi 
începu să-şi rotească privirea în jur. Deodată văzu, mergând prin bazar şi venind de-a 
dreptul la dânsul, un pantofar - mergea, cântece cânta, cu picioarele tactul îl bătea - 
ăsta zic şi eu om de viaţă! gândi. 

Şi Ţareviciul îl întrebă: 

— Unde te duci, omule dragă? 

— Păi, vreau să vând nişte pantofi. Că doar sunt pantofar de meserie. 


— Nu mă iei la tine, să-ţi fiu calfă? 

— Păi, cum aşa? Ce, te pricepi să faci pantofi? 

— Ma pricep la toate. Pot nu numai să fac pantofi dar chiar şi rochii să cos. 

Când au ajuns acasă, pantofarul i-a spus: 

— Ține, ai aici cea mai bună marfă. Apucă-te şi fă nişte pantofi, să văd şi eu 
cât de iscusit eşti. 

— Ehei, şi mai zici că asta-i marfă?! Astea-s gunoaie, să ştii! 

Noaptea, după ce toţi ceilalţi s-au culcat, Ivan-Ţarevici luă ouşorul de aur şi-l 
rostogoli de-a lungul drumului. Şi deodată, în faţa lui se ridică un palat cu totul şi cu 
totul de aur. Ivan-Ţarevici intră în iatac, scoase dintr-un sipet nişte pantofi cusuţi cu 
fir de aur, apoi iar rostogoli de-a lungul drumului ouşorul, ascunse în ouşor palatul de 
aur, aşeză pantofii pe masă şi se culcă, în zorii zilei stăpânul văzu pantofii şi nu mai 
putu de uimire. 

— Pantofi din ăştia numai la palat pot fi purtaţi! 

Tocmai atunci, la palat se pregăteau trei nunţi: Peotr-Ţarevici se însura cu 
Preafrumoasa Elena, Vasili-Ţarevici cu prinţesa împărăției de argint, iar prinţesa 
împărăției de aramă se mărita şi ea cu un general. 

Şi pantofarul duse pantofii la palat. îndată ce-i văzu, Preafrumoasa Elena înţelese 
totul. 

„Se vede că Ivan-Ţarevici, alesul meu, e viu şi nevătămat şi umblă nestingherit prin 
împărăție”. 

— Să-mi facă pantofarul ăsta până mâine, fără să-mi ia măsură, rochia de 
nuntă, care va trebui, negreşit, cusută cu fir de aur, cu nestemate de toate culorile 
înviorată, şi cu frumoase mărgăritare presărată. Altfel nu mă mărit cu Peotr-Ţarevici. 

Şi împăratul îl chemă fără zăbavă pe pantofar: 

Aşa şi aşa, îi zise, mâine să-i aduci prinţesei Preafrumoasa Elena o rochie de aur, 
că de nu - spânzurătoarea te paşte! 

Pantofarul s-a dus acasă supărat, cu capu-i cărunt mai jos de umeri plecat. 

— Uite ce-am pățit din pricina ta! îi zise el lui Ivan-Ţarevici. 

— Nu-i nimic, făcu Ivan-Ţarevici, culcă-te şi dormi! Noaptea e un sfetnic bun. 

Noaptea, Ivan-Ţarevici aduse din împărăţia de aur rochia de nuntă şi o aşeză pe 
masa 
pantofarului. 

Când pantofarul s-a sculat de dimineaţă, ce să vadă? Pe masă se afla o rochie 
minunată, care, ca jarul ardea, toată odaia o lumina. Meşterul în grabă a luat-o, a 
alergat la palat şi Preafrumoasei Elena i-a dat-o. 

Preafrumoasa Elena l-a răsplătit cu dărnicie şi i-a poruncit din nou: 

— Bagă de seamă, mâine în zori, trebuie să se afle, la şapte verste 
depărtare de-aici, pe ţărmul mării, o împărăție de aur, cu un palat de aur, o împărăție 
în care să crească cei mai neobişnuiţi copaci, iar păsări cântătoare, să mă 
proslăvească cu mii de glasuri - pe mine. Dacă n-o să le faci toate acestea, am să 
poruncesc să mori în cumplite cazne. 

Pantofarul a ajuns acasă mai mult mort decât viu. 

— Uite, ce-am păţit din pricina pantofilor tăi! i-a zis el lui Ivan-Ţarevici. 

— Nu-i nimic, a zis Ivan-Ţarevici, culcă-te şi dormi. Noaptea e un sfetnic bun. 

După ce au adormit toţi ceilalți, Ivan-Ţarevici s-a dus la şapte verste depărtare, pe 
ţărmul mării. Ajuns acolo, a rostogolit ouşorul de aur. Şi, în faţa lui răsări o împărăție 
de aur, cu un palat de aur în mijloc; de la palatul acela se întindea, de-a lungul a 
şapte verste, un pod, iar de jur împrejur creşteau cei mai neobişnuiţi copaci şi păsări 
cântătoare ciripeau în mii de glasuri. 

Ivan-Ţarevici urcă pe pod şi începu să bată în parapetul acestuia nişte cuişoare. 

Cum văzu palatul, Preafrumoasa Elena alergă la împărat: 


— Priveşte, împărate, ce s-a întâmplat! 

împăratul se uită şi scoase un strigăt de uimire. 

Iar Preafrumoasa Elena îi zise: 

— Porunceşte, tăicuţule, să înhame caii la caleaşca de aur, ca să plec 
la palatul de aur, să mă mărit cu Peotr-Ţarevici. 

Şi iată că au pornit pe podul de aur. 

De-a lungul podului se înşirau stâlpi mici, frumos şlefuiţi, prinşi în nişte inele 
de aur. lar pe fiecare stâlp se afla câte un porumbel cu porumbiţa lui - 
porumbeii stăteau, unul celuilalt se- nchinau şi îşi spuneau: 

— Mai ţii minte, porumbiţa mea, cine te-a salvat? 

— Ţin minte, porumbelule, Ivan-Ţarevici m-a salvat. 

Iar lângă parapet Ivan-Ţarevici stătea, mici ţinte de aur bătea. 

Şi Preafrumoasa Elena strigă cu glas puternic: 

— Oameni buni! Opriţi îndată caii ăştia sprinteni. Nu m-a salvat cel ce 
lângă mine se află, ci m-a salvat cel ce lângă parapet se află! 

Şi spunând asta, ea îl luă de mână pe Ivan-Ţarevici, îl aşeză alături şi îl duse în 
palatul de aur unde s-a şi făcut nunta. După ce s-au întors, i-au povestit 
împăratului tot adevărul. 

împăratul a vrut să-i pună la cazne pe cei doi fii mai mari, dar Ivan-Ţare- viei, de 
bucurie, îl rugă să-i ierte. 

Aşa că o măritară pe prinţesa împărăției de argint cu Peotr-Ţarevici, iar pe cea a 
împărăției de aramă cu Vasili-Ţarevici. 

Şi au făcut un ospăț de pomină. 

Cu asta şi povestea s-a sfârşit. 


Corabia zburătoare 


poveste rusă 


A fost odată ca niciodată. Au fost odată un moş şi o babă. Ei aveau trei feciori— 
celor doi mai mari le mersese vestea că erau tare ageri la minte, în vreme ce 
mezinului nimeni nu-i spunea altfel decât prostănacul. Pe feciorii mai mari baba îi 
iubea, îi îmbrăca în veşminte curate, îi hrănea cu mâncăruri gustoase. Mezinul însă, 
umbla într-o cămaşă găurită şi îşi potolea foamea cu câte o coajă arsă de pâine. 

— Lui, prostănacului, îi e totuna, pe el nu-l duce mintea, el tot nu pricepe 
nimic! 

Şi iată că, într-o bună zi, ajunse şi până în acel sat un zvon: cine îi va dura 
împăratului o corabie, în stare nu numai să plutească pe mări, ci să şi zboare printre 
nori, aceluia împăratul îi va da de soţie pe fiica sa. 

Fraţii cei mai mari hotărâră să-şi încerce şi ei norocul. 

— Tăicuţule şi măicuţă, îngăduiţi-ne şi nouă să mergem! Cine ştie? Poate 
că unul din noi va ajunge ginere împărătesc! 

Bătrâna le pregăti feciorilor săi mai mari toate cele de trebuinţă pentru drum: le 
coapse plăcinte din făină albă, puse la fiert şi la fript câteva găini Şi gâşte. 

— Mergeţi cu bine, dragii mei feciori! 

Şi au plecat cei doi fraţi în pădure şi s-au apucat să doboare şi să reteze cu 
fierăstrăul copacii. Au doborât şi au tăiat o mulţime de copaci. Dar ce să facă mai 
departe cu ei - n-au mai ştiut. Au început să se certe, să-şi arunce unul altuia vorbe 
de ocară ba, puţin a lipsit să nu se ia şi de păr. 

Tocmai atunci se apropie de ei un bătrâne! şi îi întrebă: 

— Da' ce s-a întâmplat, voinicilor, de ce toată cearta şi vorbele astea de 
ocară? Dacă-mi spuneţi, s-ar putea să vă dau vreun sfat, care să vă fie de folos. 


Fraţii nici n-au stat să asculte ce le spunea bătrânelul, s-au năpustit asupra lui 
amândoi, l-au batjocorit cu vorbe urâte şi l-au alungat de-acolo. 

Şi bătrânelul a plecat. 

S-au mai certat ei o vreme, apoi au mâncat toate merindele pregătite de bătrână şi 
s-au întors acasă cu mâinile goale... 

îndată ce au venit ei, mezinul începu să-i roage pe părinţi: 

— Acuma lăsaţi-mă să mă duc şi eu! 

Maică-sa şi taică-său au încercat să-l facă să-şi schimbe gândul, să-l împiedice să 
plece: 

— Unde vrei să te duci, prostule? Or să te sfâşie lupii pe drum! 

Dar prostănacul o ţinea una şi bună: 

— Şi dacă mă lăsaţi - mă duc, şi dacă nu mă lăsaţi, eu tot mă duc! 

Văzând maică-sa şi taică-său că n-o mai pot scoate la capăt cu dânsul, i-au dat o 
coajă de pâine neagră şi uscată pentru drum şi l-au alungat de acasă. 

Prostănacul a luat cu el toporul şi s-a dus la pădure. A umblat cât a umblat prin 
pădure până a găsit un pin înalt: vârful pinului acestuia atingea norii, iar ca să fie 
cuprins în braţe ar fi fost nevoie de trei oameni, nu mai puţini. 

A tăiat pinul şi s-a apucat să-l curețe de crengi, de cioturi. Tocmai atunci se apropie 
şi bătrânelul. 

— Bună ziua, copile! i-a spus el. 

— Bună ziua, bunicule! 

— Dar ce faci tu aici, copile, pentru ce ai tăiat un copac atât de mare? 

— Păi, uite, bunicule, Împăratul a făgăduit că i-o dă de nevastă pe fiica lui 
aceluia care i-ar putea dura o corabie zburătoare, aşa că eu m-am apucat să fac o astfel 
de corabie. 

— Oare o să fii tu în stare să meştereşti asemenea corabie? Asta-i o treabă 
tare anevoioasă şi, vezi tu, se prea poate să n-o scoţi la capăt până la urmă. 

— Anevoioasă, neanevoioasă, dar de încercat - trebuie încercat: poate o scot 
la capăt! Uite, îmi prinde foarte bine şi asta, că ai trecut pe-aici: oamenii bătrâni ştiu 
multe, sunt umblaţi prin lume şi pricepuţi. Poate că ai să-mi dai vreun sfat. 

Bătrânelul zise: 

— Ei, dacă vrei să-ţi dau un sfat, atunci ascultă ce-ţi spun: ia-ţi toporul şi 
ciopleşte pe laturi pinul ăsta: uite-aşa! 

Şi îi arătă cum să cioplească. 

Prostănacul făcu întocmai cum îl învăţă bătrânelul. Cioplea şi se minuna: toporul în 
mâna lui parcă singur mergea şi mergea. 

— Acum, spuse bătrânelul, potriveşte-i capetele, faţuieşte puțin pinul şi într- 
o parte şi în cealaltă: uite-aşa şi uite-aşa! 

Prostănacul nu lăsa să-i scape nicio vorbă din cele spuse de bătrânel: cum îi spunea, 
aşa şi făcea. 

După ce termină de lucrat, bătrânelul l-a lăudat şi i-a zis: 

— Ei, acuma, n-ar fi rău să ne odihnim puţin şi să îmbucăm ceva. 

— He-he, bunicule, zise prostănacul, pentru mine, nu zic, s-o găsi ceva 
mâncare: uite, am coaja asta de pâine uscată. Dar pe tine, cu ce să te ospătez? Mă tem 
că n-ai să prea poţi roade merindea mea. 

— Stai puțin, copile, făcu bătrânelul, ia dă încoace coaja aceea a ta! 

Şi prostănacul îi dădu coaja de pâine. Bătrânelul o luă în mână, o cercetă, o pipăi şi- 
apoi zise: 

— Ei, dar să ştii că nu-i chiar aşa de uscată coaja asta a ta! 

Şi i-o înapoie băiatului. 

Prostănacul o luă şi nu-şi crezu ochilor: coaja aceea uscată se prefăcuse într-o pâine 
mare şi rotundă, pufoasă şi albă. 


După ce au mâncat, bătrânul zise din nou: 

— Ei, şi-acum, haide să-i potrivim pânzele! 

Şi scoase din sân o bucată de pânză. 

Bătrânelul îi arătă, prostănacul îşi dădu toată osteneala, făcu totul cu temei şi iată că 
pânzele erau gata, ba şi potrivite la locul lor. 

— Acuma poţi să urci pe corabia ta, i-a mai zis bătrânelul, şi să-ţi iei zborul 
în oricare parte doreşti. Dar ţine minte porunca ce ţi-o dau: pe oricine vei întâlni în cale 
- să-l iei cu tine pe corabie! 

Cu asta s-au şi despărţit. Bătrânelul a plecat în drumul său, iar prostănacul a urcat 
pe corabia zburătoare şi i-a întins pânzele. 

Pânzele se umflară, corabia îşi luă zborul, se ridică în înaltul cerului şi porni să 
zboare mai repede ca vulturii. Zbura - un pic mai jos de norii ce-n iureş goneau, şi-un 
pic mai sus de codrii ce neclintiţi stăteau... 

Zbură şi tot zbură prostănacul, când deodată, ce văzu? Un om se culcase în mijlocul 
drumului şi stătea cu urechea lipită de pământul jilav. Cobori corabia şi zise: 

— Noroc, unchiule! 

— Noroc, voinicule! 

— Da' ce faci aici? 

— Ascult ce se petrece în celălalt capăt al pământului. 

— Şi ce zici că se petrece acolo, unchiule? 

— Ehei, acolo ciripesc şi se-ntrec în cântări păsări cu glasuri minunate, 
care de care mai cristaline! 

— Ia te uită, ce auz ascuţit ai! Urcă pe corabia mea, să zburăm împreună. 

Auzilă nu se împotrivi, urcă pe corabie şi porniră în zbor mai departe. 

Au zburat şi-au tot zburat şi deodată, ce să vadă? Un om care mergea pe drum dar 
păşea numai cu unul din picioare —'celălalt şi-l legase de ureche. 

— Noroc, unchiule! 

— Noroc, voinicule! 

— Da' de ce mergi țopăind într-un picior? 

— Păi, dacă mi-aş dezlega şi celălalt picior, din trei paşi aş ajunge Ia capătul 
pământului! 

— Ia te uită, ce iute de picior eşti! Urcă pe corabia noastră. 

Repedele Pământului nu se împotrivi, se căţără pe corabie şi porniră în zbor mai 
departe câteşitrei. 

Dacă au zburat mult ori au zburat puţin, cine mai ştie? Doar că deodată, ce să 
vadă? Un om stătea nemişcat cu puşca la ochi. Dar în ce, sau în cine ţintea, nimeni n- 
ar fi putut spune. 

— Noroc, unchiule! Dar ia zi, pe cine ocheşti că primprejur nu se zăreşte nici 
fiară, nici pasăre. 

— Vai de mine, ce oameni! Păi, ce, o să mă apuc eu să ochesc de-aproape 
ceva? Ehei, eu ochesc găinuşa de munte aflată într-un copac la vreo mie de verste de- 
aici. Numai o vânătoare ca asta e vrednică de mine. 

— Urcă aici cu noi, să zburăm împreună! 

Ochilă a urcat şi au zburat cu toţii mai departe. 

Au zburat şi iar au zburat şi, deodată, ce-au văzut? Pe drum mergea un om care 
căra în spinare un sac uriaş îndesat cu pâine. 

— Noroc, unchiule! încotro ai pomit-o? 

— Mă duc să-mi agonisesc pâine pentru prânz. 

— Păi, cum aşa? Câtă pâine îţi mai trebuie? Că doar ai un sac întreg! 

— Ei aşi! Pâinea asta nu-mi ajunge decât pentru o singură îmbucătură. Ca 
să mănânc pe săturate, mie îmi trebuie de o sută de ori pe-atâta! 

— Aha! Va să zică din ăştia-mi eşti! Haide, urcă cu noi pe corabie, să 


zburăm împreună. Flămânzilă a urcat pe corabie şi au zburat mai departe. 

Peste codri zburau, peste câmpuri zburau, peste râuri zburau, peste cătune şi sate 
zburau. 

Şi deodată ce-au văzut? Un om umblând pe malul unui lac mare şi dând din cap cu 
nemulţumire. 

— Noroc, unchiule! Cauţi ceva pe-aici? 

— Mi-e tare sete şi de aceea îmi caut un loc unde să beau nişte apă. 

— Păi uite, ai aici un lac întreg. Să tot bei sănătos! 

Ehei, păi toată apa asta nu-mi ajunge să beau decât o înghiţitură mi-i-i-că, mică de 

tot. Prostănacul s-a mirat, s-au mirat şi tovarăşii lui şi i-au zis: 

— Ei, lasă, nu fii necăjit, că s-o găsi pe undeva apă şi pentru tine. Urcă-te 
cu noi pe corabie, să zburăm mai departe, ca să găsim atâta apă câtă îţi trebuie. 

Setilă urcă pe corabie şi plecară mai departe. 

Cât să fi zburat aşa, cine ştie? Doar că deodată, au văzut un om care se ducea la 
pădure, cărând în spinare o sarcină de vreascuri. 

Noroc, unchiule! Ia, spune-ne şi nouă: de ce te duci cu vreascurile astea în pădure? 

— Ei, dar astea nu-s vreascuri obişnuite. Dacă le împrăştii - numaidecât îţi 
răsare în faţa ochilor o oştire întreagă. 

— Urcă, unchiule, cu noi! 

Şi omul sui pe corabie. 

Şi au zburat mai departe. 

Au zburat ce-au zburat şi ce să vadă? Un bătrân care căra un sac cu paie. 

— Noroc, bine te-am găsit, bătrânel de griji albit! Da' încotro cari paiele 
astea? 

— Le duc în sat. 

— De ce? Nu-s destule paie-n sat? 

— Ba-s destule dar nu-s din astea. 

— Şi, mă rog, astea cum sunt? 

— Păi, sunt aşa, că dacă le-aş împrăştia în miezul verii, pe zăduf, s-ar 
lăsa frigul pe dată: ar începe să ningă şi ar da gerul. 

— Dacă e aşa precum zici, ai dreptate: paie din astea nu găseşti în sat. Urcă- 
te cu noi! 

Gerilă urcă pe corabie, cu sacul lui cu tot şi astfel porniră să zboare mai departe. 

Au zburat şi-au tot zburat până au ajuns la curtea împăratului. 

Tocmai atunci împăratul era la masă. Cum văzu corabia zburătoare îşi şi trimise 
slujitorii. 

— Haide, mergeţi degrabă să aflați: cine a venit în zbor pe corabia 
aceea, ce țarevici sau alte odrasle de neam mare? 

Servitorii au dat fuga la corabie şi ce să vadă? Pe corabie nu erau decât nişte țărani 
de rând. 

Slujitorii împărăteşti nici nu s-au mai ostenit să întrebe cine-s şi de unde au venit în 
zbor. 

S-au întors şi i-au povestit împăratului: 

— Aşa şi aşa! Pe corabie nu se află niciun ţarevici şi nici vreo altă 
odraslă de mare neam, ci oameni de jos - țărani de rând. Ce poruncește măria ta 
să facem cu ei? 

„Dacă o să mărităm fata cu un ţăran de rând, ne facem de ruşine - chibzuii 
împăratul. Trebuie să scăpăm, negreşit, de miri de soiul acestora”. 

Şi îi întrebă pe curtenii săi - prinți şi boieri: 

— Ce-i de făcut, cum să ieşim din încurcătură? 

Aceştia l-au sfătuit aşa: 

— Trebuie să-i punem mirelui fel de fel de întrebări grele, la care să nu 


poată afla răspuns. Şi- atunci îl lăsăm cu buza umflată! 

împăratul se înveseli auzind sfatul şi trimise tot atunci servitori care să-i vestească 
prostănacului această poruncă: 

— Mirele să ne aducă neîntârziat, cât ne mai aflăm încă aici, la masă cu 
împăratul, apă vie şi apă moartă! 

Prostănacul se întristă: 

— Acum, ce mă fac? Că eu nici într-un an, sau poate nici în toată viaţa mea 
n-o să găsesc apa asta. 

— Se poate una ca asta? a zis Repedele Pământului. Lasă c-o scot eu la 
capăt în locul tău cât ai zice peşte. 

Şi-a slobozit piciorul care-i era legat de ureche şi a pornit în mare goană peste 
nouă mări şi nouă ţări, departe, la capătul pământului. 

A luat în două urcioare apă vie şi apă moartă şi... ce şi-a zis: „N-ar fi rău să mai 
stau puţin pe- aici, că vreme am destulă ca să mă pot întoarce fără să întârzii!“ 

Se aşeză la umbra deasă a unui stejar rămuros şi aţipi... 

Şi, iată că masa de la palat se apropie de sfârşit dar Repedele Pământului nu se 
arată. 

Cei de pe corabia zburătoare se întristară grozav, nu ştiau ce să facă să iasă din 
încurcătură. 

însă Auzilă îşi lipi urechea de pământul jilav, ascultă şi zise: 

— Ia te uită ce mai somnoros, ce leneş e şi ăsta! Doarme la umbră, sforăie 
de se cutremură pământul şi nici nu-i pasă! 

— Dacă-i aşa, n-avea grijă că-l trezesc eu îndată! zise Ochilă. 

îşi înhăţă puşca, ochi şi nimeri drept în stejarul sub care dormea Repedele 
Pământului. 

Peste capul celui adormit se scutură o ploaie de ghinde. Acestea îl treziră. 

— Vai de mine şi de mine, doar n-oi fi aţipit! 

Sări ca ars şi în aceeaşi clipă aduse urcioarele cu apă: 

— Le-am adus, luaţi-le! 

împăratul se ridică de la masă, se uită la urcioare şi zise: 

— De unde să ştiu dacă apa asta e bună sau ba? 

îndată un cocoş fu prins şi descăpățânat, după care îi stropiră capul cu apă 
moartă. într-o clipă capul se prinse din nou la locul său. 

Iar când l-au stropit cu apă vie - cocoşul a sărit în picioare, a bătut din aripi şi a 
strigat din răsputeri „cucurigu!” 

împăratul să moară de necaz, nu alta. 

— Adevărat, îi zise el prostănacului, însărcinarea ce ţi-am dat-o ai îndeplinit- 
o. Acuma însă o să- ţi mai dau una! De vreme ce eşti atât de dibaci, va trebui să 
mănânci la o singură masă, împreună cu peţitorii tăi, doisprezece tauri fripţi şi atâtea 
pâini câte încap în patruzeci de cuptoare! 

Prostănacul se întristă şi zise către tovarăşii săi: 

— Ce mă fac, că eu nici până deseară nu sunt în stare să mănânc o pâine 
întreagă! 

— Dar de mine ai uitat? sări Flămânzilă. Las'că mă descurc eu şicu taurii şi 
cu pâinile. Că şi aşa, 
socot că masa o să fie neîndestulătoare! 

Şi-atunci prostănacul îi trimise vorbă împăratului: 

— Să se aducă aici taurii şi pâinile. Că noi o să înfulecăm totul. 

Şi îndată fură aduşi cei doisprezece tauri la frigare şi atâtea pâinicâte încăpuseră să 

se coacă în 

patruzeci de cuptoare. 

Iar Flămânzilă s-a pus pe înghiţit, şi dă-i şi înfulecă toţi taurii rând pe rând. lar 


pâinile... şi le tot 
arunca în gură, una după alta, până a golit toate carele. 

— Să-mi mai aducă mâncare! răcnea Flămânzilă. Ce, numai atâta au avut 
pregătit? Că mie de- abia acum mi s-a făcut foame cu adevărat! 

Dar împăratul nu mai avea nici tauri şi nici pâini. 

— Acum, zise el, vă dau altă poruncă: să beţi dintr-o dată berea din 
patruzeci de butoaie, fiecare de câte patruzeci de vedre. 

— Păi, eu nicio vadră nu-s în stare să beau, le zise prostănacul ortacilor săi. 

— Şi, mă rog, ce mare scofală e? făcu Setilă. Eu mă prind să le beau toată 
berea şi socot, că încă, o să fie prea puţin! 

îndată au fost rostogolite în faţa lor cele patruzeci de butoaie. 

Şi s-au apucat să umple cu bere vedrele una după alta şi să i le pună luiSetilă 
dinainte. Iar el, o 
dată sorbea şi vadra o golea. 

— Şi, mă rog, de ce îmi tot picuraţi câte o vadră? se repezi Setilă. Că aşa, o 
să ne irosim degeaba toată ziua! 

Şi, zicând asta, săltă un butoi şi-l goli până la fund dintr-o răsuflare. Mai săltă şi al 
doilea butoi şi îl goli şi pe acesta. Şi tot aşa goli toate cele patruzeci de butoaie. 

— Şi, oare, întrebă el, chiar nu se mai află pe aici nişte bere? Cum aşa? Că 
nici n-am apucat să beau pe săturate! Doar o duşcă am tras, atât! 

Când a văzut împăratul că nu poate cu niciun chip să-i vină de hac 
prostănacului, hotări să-l piardă folosind şiretenia. 

— Fie; a zis el, o să dau de nevastă Pe fata mea, n-ai decât să te pregăteşti 
de însurătoare! Dar înainte de nuntă, du-te la baie, spală-te, curăţă-te şi stai binişor 
Ia abur. 

Şi porunci să se pregătească baia. 

Iar baia era făcută din fier de sus până jos. 

Trei zile şi trei nopţi a tot ars focul la baie încingând-o până la roşu. Răspândea o 
căldură şi o arşiţă că nici la cinci stânjeni nu era chip să te apropii de ea. 

— Cum să mă spăl eu în baia asta? a zis prostănacul. O să ard de viu. 

— Nu te întrista, i-a răspuns Gerilă. Lasă, că merg şi eu cu tine! 

Şi dădu o fugă să-l întrebe pe împărat: 

— îmi îngădui să merg şi eu în baie cu mirele? Vreau să împrăştii pe 
podea nişte paie, ca nu cumva să-şi murdărească tălpile! 

împăratul n-avea de ce să se împotrivească. I-a îngăduit: „Ce mare lucru era dacă 
ardeau doi, în loc de unul?!“ 

Şi iată că au fost duşi în baie şi încuiaţi acolo amândoi: şi prostănacul şi Gerilă. 

Gerilă împrăştie paiele şi, pe dată, în baie se făcu un frig straşnic, atât de frig că 
pereţii s-au acoperit cu promoroacă, iar apa din cazan a îngheţat tun. 

După o vreme slujitorii au deschis uşa. Şi nu le-a venit să-şi creadă ochilor: cei doi, 
prostănacul şi bătrânelul, erau vii şi nevătămaţi. 

— Halal să vă fie, a zis prostănacul, baia asta a voastră nu-i bună să te 
speli în ea, poate doar să te dai cu săniuţa! 

Slujitorii au alergat la împărat. Şi l-au înştiinţat: aşa şi aşa, adică. împăratul nu-şi 
mai găsea locul frământându-se ce-ar putea face să scape de prostănac. 

S-a gândit ei, s-a tot gândit şi-apoi i-a poruncit prostănacului: 

— Mâine în zori să scoţi în faţa palatului meu un regiment de ostaşi. Dacă 
faci asta - ţi-o dau de nevastă pe fiică-mea. lar de nu - te dau afară, te gonesc de- 
aici! 

în sinea lui însă îşi zicea: „De unde are să scoată un ţăran de rând o oştire 
întreagă? Asta chiar că n-are cum s-o facă. Şi-atunci o să-l dăm în brânci afară de- 
aici!“ 


Auzind porunca, prostănacul le zise ortacilor săi: 

— Fraţilor, mi-aţi ajutat de-atâtea ori să scap de belea... Acuma însă nu 
ştiu ce-am mai putea face? 

— Ia te uită la el, ai şi găsit de ce să te întristezi! i-a zis bătrânelul cu 
vreascurile. Păi, eu ţi-aş putea alinia aici nu unul - ci şapte regimente cu generalii lor 
cu tot! Mergi la împărat şi spune-i că o să aibă oştirea pe care ţi-a cerut-o! 

Şi s-a dus prostănacul la împărat. 

— O să-ți îndeplinesc şi porunca asta, i-a zis el, dar o fac pentru ultima 

oară. Dacă nici de data asta n-o să te ţii de cuvânt, să nu învinuieşti pe nimeni altul, 
că singur eşti de vină! 
Dimineaţa, în zorii zilei, bătrânul cu vreascurile îl chemă pe prostănac şi ieşi cu 
dânsul pe pajişte. împrăştie vreascurile şi o oaste uriaşă răsări ca din pământ: şi 
pedeştri, şi călări, şi tunari cu tunurile lor. Gorniştii prinseră să sune din goarnă, 
toboşarii să bată tobele, generalii să dea ordine, caii să izbească pământul cu 
copitele... 
Prostănacul porni în fata oştirii şi o duse la palatul împărătesc. 
în faţa palatului se opri şi porunci să sune goarnele mai tare, iar tobele şi ele, să bată 
mai tare. 
împăratul auzi zarva, scoase capul pe fereastră şi de frică se făcu mai alb ca varul. 
Porunci comandanților lui să-şi adune toate oştile lor şi să pornească război 
împotriva prostănacului. 
Comandanții au adunat oastea împărătească şi au purces să tragă asupra 
prostănacului din puşti şi din tunuri. Dar soldaţii prostănacului înaintau, oastea 
împăratului o striveau, în picioare ca pe-o iarbă o călcau. Comandanții se 
înspăimântară şi o luară la sănătoasa făcând cale-ntoarsă, iar după dânşii se luă 
întreaga oştire. 

împăratul ieşi afară din palat, începu să se târască în genunchi în faţa 
prostănacului, să-l roage cu cerul şi cu pământul să-i primească darurile scumpe şi 
odată cu ele să o ia de nevastă pe fata lui. 

Prostănacul însă îi zise împăratului: 

— Acuma nu mai ai niciun drept să ne porunceşti! Că doar avem şi noi un 
cap pe umeri! 

îl alungă pe împărat şi-i porunci să nu se mai arate niciodată în acea împărăție. lar 
el o luă de nevastă pe fata împăratului. 

Țarevna e fată tânără şi bună. Ea n-are nicio vină! 

Şi astfel începu el în acea împărăție să trăiască, lucruri bune să săvârşească. 


Poveste despre preaînţeleapta Vasilisa 


poveste rusă 

A fost odată ca niciodată. Au fost odată un şoarece şi o vrabie care erau 
prieteni nedespărţiţi. Prietenia lor ţinu treizeci de ani în cap: orice găsea unul din 
ei, îi făcea parte dreaptă şi celuilalt. 

Odată însă, s-a întâmplat ca vrabia să găsească un bob de mac. 

„Pe ăsta - cum să-l împărţi? şi-a zis ea. Dai o dată cu ciocul şi ia-l de unde nu-i“. 

Şi mâncă singură bobul de mac. 

Când auzi şoarecele una ca asta n-a mai vrut să ştie de prietenia lui cu vrabia. 

— Haide, răcni el, haide, vrabie hoaţă, să ne luptăm pe viaţă şi pe 
moarte! Tu, adună laolaltă toate păsările, iar eu am să adun toate fiarele. 

Nu trecu nici măcar o zi întreagă, că în poiană se adună o oaste numeroasă de 
fiare. De bună seamă, se adună şi oastea păsărească. Se pomi o luptă straşnică în 


care căzură multe jertfe atât de o parte cât şi de cealaltă. 

Mult mai puternic, bineînţeles, era neamul fiarelor! Cum o atingea pe vreo pasăre 
cu gheara, aceea, până să se dumerească îşi şi dădea duhul! Dar nici păsările nu se 
lăsau prinse prea uşor, atacau de sus, de la înălţime. De câte ori vreo fiară era gata- 
gata să lovească sau să strivească o pasăre, ea zbârr! îşi lua zborul. Nu-ţi rămânea 
decât să te uiţi după ea - şi-atât! 

Ei, în lupta aceea fu rănit şi un vultur. Când încercă să se înalțe în zbor, simţi că 
nu-l mai ţin puterile. Atâta mai apucă: să se zburătăcească într-un pin înalt. Urcă şi se 
aşeză pe o creangă. 

Lupta se sfârşise. Animalele se răspândiră prin vizuinele şi sălaşurile lor. Păsările 
îşi luară şi ele zborul către cuiburi. Numai vulturul stătea sus în pin, jumulit şi plin de 
răni şi se gândea cum ar putea să-şi recapete puterea de odinioară. Tocmai atunci se 
întâmplă să treacă pe acolo un vânător. 

Colindase ziua întreagă prin pădure, dar de vânat nu vânase nimic. 

„Ce rău îmi pare, îşi zise, se vede că astăzi trebuie să mă duc acasă cu tolba goală“. 

Şi când colo, ce să vadă? Sus în copac - un vultur. Vânătorul se apropie şi îşi 
îndreptă puşca asupra lui. 

„Orice s-ar spune, e şi ăsta un vânat“, îşi zise el. 

Dar nu apucă bine să ţintească şi vulturul îi vorbi în grai omenesc: 

— Nu mă ucide, om bun! Că dacă îmi iei viaţa, n-o să ai mare folos de pe 
urma mea. Mai bine ia-mă cu tine, viu cum sunt, şi hrăneşte-mă trei ani, trei luni şi 
trei zile. Iară eu, îndată ce-o să prind puteri, de cum o să-mi crească din nou aripile, o 
să te răsplătesc cum se cuvine. 

„Ce răsplată să aştept eu de la un vultur?” gândi vânătorul şi din nou ţinti asupra 
păsării. 

Iar vulturul îl mai rugă o dată: 

— Nu mă ucide, om bun! Că Ia vremea potrivită o să-ţi fiu şi eu de folos. 

Vânătorul nu-i dădu nici de astă dată crezare şi ridică pentru a treia oară arma să 
ţintească. 

însă vulturul îl rugă pentru a treia oară: 

— Nu mă ucide, viteazule, ci ia-mă la tine, îngrijeşte-mă şi vindecă-mă! Că 
doar nu ţi-am făcut niciun rău, şi pentru binele ce mi-l faci o să te răsplătesc şi eu tot 
cu un bine. 

Vânătorului i s-a făcut milă de vultur şi l-a luat acasă la el. 

— Ei, om bun, i-a zis vulturul pe drum, ai colindat ziua-ntreagă prin 
pădure, dar de vânat n-ai vânat nimic. la-ţi cuțitul tău cel ascuţit şi du-te în poiană. 
Acolo ne-am luptat noi păsările cu fel de fel de fiare şi am răpus multe dintre ele. Aşa 
că o să ai parte de o pradă bună.. 

Vânătorul se duse în poiană şi ce să vadă? Fiare ucise câtă frunză şi iarbă. Jderi şi 
vulpi fără număr. 

îşi ascuţi cuțitul pe o piatră, spintecă şi scoase pieile de pe animale, apoi cobori în 
oraş şi le vându pe un preţ bun. Cu banii luaţi cumpără grâu de rezervă şi umplu 
până sus trei hambare - atât cât să-i ajungă pentru trei ani. 

Trecu un an - se goli primul hambar. Vulturul porunci vânătorului să-l ducă în locul 
unde creşte pinul înalt. 

Vânătorul înşeuă calul şi duse vulturul în acel loc. 

Vulturul se avântă sus, deasupra norilor, apoi îşi dădu drumul de acolo şi izbi din 
zbor cu pieptul un copac - iar copacul se despică în două. 

— Ei, vânătorule, i-a zis vulturul, încă nu mi-am recăpătat puterea 
dinainte. Mai trebuie să mă hrăneşti un an. 

Zi după zi, noapte după noapte - timpul trecea. Aşa trecu al doilea an şi se goli şi 
al doilea hambar. Şi iar vânătorul aduse vulturul în pădure, pe locul unde se afla 


pinul cel înalt. Vulturul se avântă sus, pe deasupra norilor întunecaţi, îşi luă avânt de 
acolo din înalt şi izbi din zbor cu pieptul un copac. lar copacul se despică în patru. 

— Se vede că va trebui să mă mai hrăneşti un an, viteazule. încă nu mi-am 
recăpătat puterea dinainte. 

Şi iată că s-au scurs trei ani, trei luni şi trei zile în cap. 

— Du-mă din nou în locul unde se află pinul cel înalt. 

Vânătorul i-a dat ascultare şi a dus vulturul iarăşi lângă pinul cel înalt. 

Vulturul se avântă şi mai sus ca înainte, cobori ca un vârtej năpraznicdin înaltul 

cerului şi izbi în 
cel mai înalt copac - pe care-l despică de sus până jos prefacându-l în micifărâme. 
De jur 
împrejur, întreaga pădure se cutremură. 

— îţi mulţumesc, vrednicule voinic! Acuma mi-am recăpătat puterea 
dinainte. Lasă-ţi calul şi urcă pe aripile mele. Vreau să te duc în ţinutul meu de 
baştină şi să te răsplătesc pentru tot binele ce mi-ai făcut. 

Şi vânătorul urcă pe aripile vulturului. Vulturul îşi luă zborul, pornind către marea 
albastră şi se înălţă sus, sus de tot. 

— Uită-te, i-a zis el, priveşte marea albastră şi spune-mi cum ţi se pare, cât 

de mare e? 

— Cât o roată de car, i-a răspuns vânătorul. 

Vulturul scutură din aripi şi-i făcu vânt vânătorului în jos. îl lăsă să simtă teama în 
faţa morţii şi- apoi îl prinse din zbor, înainte ca el să atingă faţa apei. 

îl prinse şi se ridică împreună cu el şi mai sus ca înainte. 

— Mai uită-te o dată, priveşte marea albastră şi spune-mi cum ți se pare 

acuma, cât de mare e? 

— Cât un ou de găină, i-a răspuns vânătorul. 

Vulturul scutură din aripi şi iar îi făcu vânt vânătorului în jos. Când acesta era gata 
să atingă faţa apei îl prinse din zbor şi se ridică sus, încă şi mai sus ca înainte: 

— Haide, mai uită-te o dată la marea albastră şi spune-mi: cât de mare e? 

— Cât un bob de mac. 

Şi vulturul scutură pentru a treia oară din aripi şi-i făcu vânt vânătorului, tocmai 
de acolo, din tăriile cerului, dar şi de astă dată îl prinse din zbor înainte ca el să 
atingă faţa apei, îl aşeză pe aripi şi-l întrebă: 

— Ce spui, viteazule, ai aflat cum e teama în fața morții? 

— Am aflat, zise vânătorul. Mă şi gândeam că mi-a venit sorocul. 

— Tot aşa mă gândeam şi eu când îţi îndreptai arma spre mine. Ei, şi- 
acuma, gata, am isprăvit cu plata răului. Să trecem la răsplata binelui. 

Şi porniră în zbor către țărm. Au zburat şi-au tot zburat. Dacă au ajuns departe ori 
aproape, cine mai ştie? Doar că au văzut deodată, chiar în mijlocul câmpului, un stâlp 
de aramă care ardea ca jarul. 

Vulturul cobori. 

— Şi-acum, haide, vânătorule, zise el, citeşte ce scrie pe stâlpul acesta. 

Şi vânătorul citi: „Dincolo de stâlpul acesta se întinde oraşul de aramă— măsurând 
douăzeci şi cinci de verste în lung şi tot pe atâta în lat“. 

— Du-te în oraşul de aramă, zise vulturul. Acolo trăieşte sora mea cea mai 
mare. Salut-o respectuos din partea mea şi cere-i cutia de aramă cu cheiţe- le de 
aramă. Dar, vezi, altceva nu lua - nici aur, nici argint, nici pietre scumpe. 

Vânătorul se duse în oraşul de aramă, ia prinţesa Arămiţa, stăpâna oraşului, sora 

vulturaşului. 

— Bună ziua, prea înaltă stăpână! Frăţiorul dumitale îţi trimite salutări. 

— Şi, mă rog, de unde îl cunoşti tu pe frățiorul meu? 

— Păi, uite, aşa şi aşa... Era bolnav, era rănit, iar eu l-am îngrijit şi l-am 


hrănit trei ani, trei luni şi trei zile, în cap. 

— îţi mulţumesc, om bun. Uite, ai aici aur, argint, pietre prețioase! Ia cât îți 
pofteşte inima. 

Vânătorul nu- luă nimic dar o rugă pe prințesă să-i dea cutia de aramă cu cheițele de 
aramă. 

— Nici vorbă, drăguțule! Vezi că cizma care vrei s-o-ncalți nu-ți e pe măsură! 
Prețul cutiei mele e prea mare. 

— O fi prea mare prețul ei, dar eu de altceva n-am trebuință. 

Vânătorul îi făcu o plecăciune, ieşi pe poarta oraşului de aramă şi-i povesti totul, din 
fir-a-păr, vulturului. 

Vulturul se mânie, îl săltă pe vânător în spate şi zbură mai departe. Zbura sus, în 
înaltul cerului, bătând zgomotos din aripi. 

— Viteazule, ia, uită-te, ce se întâmplă în spatele nostru şi în faţa noastră? 
Vânătorul se uită, apoi zise: 

— în spatele nostru e un pojar, în fața noastră au înflorit florile. 

— în spate arde oraşul de aramă, iar florile înfloresc în cel de argint. Şi 
vulturul cobori în mijlocul unui câmp, lângă un stâlp de argint. îi porunci 
vânătorului să citească inscripţia. Vânătorul citi: „Dincolo de stâlpul acesta, se întinde 
oraşul de argint - măsurând cincizeci de verste în lung şi în lat“. 

— Aici trăieşte sora mea cea mijlocie, zise vulturul. Cere-i cutia de argint cu 
cheiţele de argint. 

Ajuns în oraş, vânătorul se duse de-a dreptul la prinţesă, la stăpâna oraşului— sora 
vulturaşului. 
îi povesti şi ei cum a trăit la el trei ani, trei luni, trei zile-n cap, frăţiorul ei, bolnav, 
rănit, pe care el l-a îngrijit, i-a dat să mă- nânce şi să bea până i-au revenit puterile. Şi, 
drept răsplată pentru toate acestea, îi ceru cutia de argint cu cheiţele de argint. 

— Nici vorbă! zise prințesa, te lăcomeşti la o bucată prea mare, şi mai ştii? 
Să nu te-neci cu ea. Uite, ia cât vrei de aici: aur, argint, pietre scumpe, dar cutia mea 
are cu totul alt preț. 

Vânătorul părăsi oraşul de argint şi-i povesti totul, din fir-a-păr, vulturului. Vulturul 

se mânie, îl 
săltă pe vânător pe aripile sale mari şi zbură cu el de acolo. 

Acum zbura, din nou, în înaltul cerului: 

— Ia vezi, viteazule, ce se întâmplă în spatele nostru şi în faţa noastră? 

— în spatele nostru e un pojar, în fața noastră au înflorit florile. 

— în spate arde oraşul de argint, iar florile înfloresc în cel de aur. Vulturul 
cobori în mijlocul unui câmp, lângă un stâlp de aur. îi porunci vânătorului să citească 
inscripţia. 

Vânătorul citi: „Dincolo de stâlpul acesta se întinde oraşul de aur - măsurând o sută 
de verste în lung şi tot pe atâta în lat“. 

— Du-te acolo, zise vulturul. în oraşul acesta trăieşte sora mea cea mai mică. 
Cere-i cutia de aur cu cheițele de aur. 

Vânătorul se duse de-a dreptul la prințesă, la stăpâna oraşului - sora vulturaşului. îi 
povesti tot ce ştia şi îi ceru cutia de aur cu cheiţele de aur. Prinţesa îl ascultă, chibzui 
o vreme, apoi clătină din cap. 

— Mi-e tare dragă cutia mea, zise, dar fratele îmi este şi mai drag. Şi se 
duse şi-i aduse vânătorului cutia de aur cu cheiţele de aur. Vânătorul luă darul acela 
nepreţuit, făcu o plecăciune în faţa prinţesei şi ieşi pe poarta oraşului. 

Când vulturul îşi văzu prietenul că nu vine cu mâna goală, îi zise: 

— Şi-acum, frăţioare, du-te Ia casa ta, dar bagă de seamă, nu cumva să 
descui cutia înainte de a ajunge în curtea casei tale. 

Şi zicând asta, îşi luă zborul. 


Iar vânătorul o porni spre casă. Dacă a mers mult, dacă a mers puţin, cine mai ştie? 
Doar că peste un timp a ajuns la marea cea albastră. Şi a vrut să se mai odihnească. Pe 
ţărmul mării s-a aşezat, de nisip galben înconjurat, iar cutia a pus-o alături. S-a uitat şi 
s-a tot uitat la ea şi, până la urmă, n-a mai avut răbdare şi a descuiat-o. Nu isprăvise de 
răsucit cheiţele că în faţa lui, răsări ca din pământ 
un palat de aur, minunat împodobit de sus şi până jos. S-au înfăţişat o mulţime de 
servitori: „Ce porunciţi? Care vă e dorinţa?” 

Vânătorul bău, mâncă până când se sătură, şi-apoi să doarmă se culcă. 

Şi iată că veni dimineaţa. Vânătorul trebuia să pornească mai departe. Dar ţi-ai 
găsit! Cum să poată băga el palatul acela înapoi în cutie, aşa cum fusese înainte? Se 
gândi şi se tot gândi, dar degeaba, nimic în minte nu-i veni. Şedea acolo pe mal, 
necăjit nevoie mare. Când ce să vadă? Pe neaşteptate răsări din apă un om: barba - la 
brâu i-ajungea, părul călcâiele-i bătea. Se opri la faţa apei şi zise: 

— De ce eşti necăjit, viteazule? 

— Cum să nu fiu necăjit, a răspuns vânătorul, de vreme ce nu mă duce 
capul ca-n cutioara mea să ghemuiesc, acest palat împărătesc? 

— S-ar putea să te ajut eu să scapi de necaz, şi-n cutioara ta să ghemuiesc 
acest palat împărătesc, dar numai dacă o să cădem la învoială: adică să-mi dai în 
schimb ceea ce ai acasă fără să ştii că ai. 

Vânătorul a stat o vreme şi a cugetat: „Ce aş putea avea eu acasă fără să ştiu? Ba 
cred că ştiu totul despre toate cele de acasă“. 

Şi pe loc căzu la învoială. 

— Haide, zise el, fa bunătate şi ajută-mi ca-n cutia mea să ghemuiesc acest 
palat împărătesc, iar eu o să-ţi dau ceea ce am acasă tară să ştiu că am. 

De-abia termină să rostească vorbele acestea şi palatul - ia-l de unde nu-i. Parcă 
nici n-ar fi fost. Pe ţărmul mării stătea doar vânătorul, singur-singurel şi alături se 
afla cutia de aur cu cheiţele ei de aur. 

El luă cutia şi porni la drum.. 

Dacă a mers departe ori a mers aproape, cine mai ştie? Ştim doar că a ajuns în 
ţinutul său de baştină. îndată ce intră în izbă, soţia îl întâmpină ţinând în braţe 
copilaşul ce se născuse în lipsa lui. 

„lată, va să zică, asta aveam acasă tară să ştiu că am”, îşi zise vânătorul. Şi îl 
copleşi mâhnirea şi tristeţea. 

— Lumina ochilor mei, i-a spus soția, spune, de ce verşi lacrimi amare? 

— De bucurie plâng, răspunse el. 

I-a fost teamă să-i spună adevărul şi anume: că mai devreme sau mai târziu vor fi 
siliţi să-şi dea feciorul nu se ştie cui. 

După aceea vânătorul ieşi în curte, deschise cutia de aur şi pe dată răsări în faţa lui 
un palat măreț, cu multă iscusinţă împodobit. S-au înfăţişat o mulţime de servitori. Au 
înflorit grădini, în care străluceau lacuri minunate. în pomi păsărelele cântau, în 
acuri peştişori se zbenguiau. 

Se puseră cei trei, vânătorul, soţia şi feciorul, pe trai bun şi pe agonisii averi. 

Aşa au trecut vreo zece ani, ba chiar mai mult. 

Creştea feciorul vânătorului ca aluatul pus la dospit - creştea văzând cu ochii. Şi se 
ăcu mare: ager la minte, frumos la chip, mă rog, o mândreţe de flăcău. 

într-o bună zi, taică-său s-a dus să se plimbe prin grădină. S-a plimbat cât s-a 
limbat şi deodată s-a trezit chiar pe malul râului. 

Tocmai atunci răsări din apă omul de odinioară: barba - la brâu i-ajun- gea, părul - 
călcâiele-i bătea. Se opri la faţa apei şi zise: 

— Pe cât de pripit eşti când fagăduieşti ceva, tot atât de pripit eşti să-ți uiţi 
agăduiala. Haide, aminteşte-ţi ce-mi datorezi. 

Vânătorul s-a întors acasă mai întunecat la chip decât norul negru de furtună şi i-a 


spus soţiei: 

— Oricât am vrea să-l ținem pe lângă noi pe Ivanuşka, nu se poate, trebuie 
să-l dăm. Nu mai putem amâna. 

Şi îşi luă feciorul, îl scoase departe, afară din sat, şi îl lăsă singur acolo. 

Ivanuşka s-a uitat în toate părţile, a văzut o cărare şi a pornit înainte pe ea— poate 
l-o duce undeva. Şi cărarea l-a dus într-un codru de nepătruns, înjur pustiu, nicio 
suflare omenească. Doar o colibă era, pe-un picior de găină se-nălţa, singură- 
singurică stătea, un cerdac şi-o fereastră mică 
avea. 

Era o colibă rotitoare. 

— Colibă, colibă, zise Ivan, te-ntoarce cu fața la mine, pădurea la spate să-ți 
rămână! 

Coliba i-a dat ascultare, s-a întors aşa cum i-a cerut - cu faţa la el şi cu spatele la 
pădure. 

Ivanuşka urcă în cerdacul înalt şi deschise o uşă scârţâitoare. 

Şi ce să vadă? în colibă şedea chiar Baba-Cloanţa-Cotoroanţa. Baba într-o piuă 
şedea şi cojoc de iepure purta. Văzându-l pe Ivanuşka zise: 

— Bună ziua, viteazule. De unde vii şi-ncotro te-ndrepţi? La ce muncă 
râvneşti, ori de muncă te fereşti? 

— Eh, bunico! Mai întâi, dă-mi să beau, pune-mi în faţă mâncarea, şi- apoi 
vină cu-ntrebarea. 

Şi baba îi dădu să mănânce şi să bea, iar Ivanuşka îi povesti totul din fir-a-păr, far-a 
tăinui ceva. 

— Cam prostiți merg treburile, viteazule, zise Baba-Cloanța. Taică- tău te-a 
dat împăratului apelor. Iar împăratul apelor s-a mâniat grozav că nu te-ai dus la el 
atâta timp. Noroc că, în drumul tău, ai trecut şi pe la mine, altfel cred că nici nu te 
mai aflai printre cei vii. Dar, mă rog, fie, ascultă ce o să te povăţuiesc eu. Mergi mai 
departe, pe aceeaşi cărare, care te-a adus la mine, prin codri, prin văgăuni, peste 
munţi semeţi. La urmă de tot o să ajungi în faţa a două porţi. în dreapta o poartă, în 
stânga - tot o poartă. Tu să nu intri pe poarta cu zăvor ferecată, ci pe cea cu lacăt 
încuiată. Să baţi de trei ori şi poarta are să se deschidă singură. Dincolo de poartă o 
să dai de o grădină cu sulfină, în grădină-i lacul verde ca smaraldul, în lac 
douăsprezece copile, douăsprezece surori se scaldă. S-au prefăcut în rațe cenușii, 
înoată şi se bălăcesc, iar rochiile lor se află pe mal. Unsprezece dintre ele sunt la un 
loc, cea de a douăsprezecea - pusă mai la o parte, singură. Tu să iei rochiţa asta şi să 
te ascunzi. 

Mai târziu, când surioarele or să iasă din apă, au să se îmbrace şi au să plece. 
Unsprezece au să plece, dar a douăsprezecea are să se pună pe plâns căutându-şi 
veşmântul. N-o să-l găsească şi o să spună: „Răspunde! Cine mi-a luat rochia - aceluia 
fiică preasupusă o să-i fiu!“ Tu să taci. Ea o să spună din nou: „Cine mi-a luat rochia - 
aceluia surioară duioasă o să-i fiu!“ Tu să taci şi de astă dată. Şi-atunci ea o să spună: 
„Cine mi-a luat rochia - aceluia soţie credincioasă o să-i fiu!“ îndată ce vei auzi 
vorbele astea răspunde şi dă-i rochia. lar ce are să se întâmple mai departe nu-ţi spun 
eu. Singur o să afli şi o să-mi povesteşti... 

Ivan făcu o plecăciune în faţa Babei-Cloanţa, îşi luă rămas bun şi pomi pe cărare. 
Dacă a mers mult ori a mers puţin, dacă a mers pe timp frumos ori urât, cine mai 
ştie? Doar că într-un târziu a ajuns la cele două porţi. Poarta cu pricina s-a deschis în 
faţa lui şi a văzut acea grădină cu sulfină, în grădină, lacul ca smaraldul, iar în lac 
rațele cenuşii scăldându-se. Totul era aievea cum i se spusese! 

Ivanuşka s-a strecurat pe furiş şi a luat rochiţa ce se afla mai la o parte. A luat-o şi 
s-a ascuns după un copac. 

Rațele au ieşit din apă, s-au prefăcut în copile - una mai frumoasă decât alta. Iar 


cea mai mică, a douăsprezecea era mai frumoasă, mai minunată decât toate celelalte. 
Unsprezece surori s-au îmbrăcat şi au plecat de acolo. Cea mai mică însă a rămas pe 
mal, îşi căuta rochia şi piângea că n-o poate găsi. Şi dintr-o dată zice: 

— Spune-mi, răspunde-mi, cine mi-ai luat rochia! Fiică preasupusă o să-ți fiu! 

Ivan nu răspunse. 

— Surioară duioasă o să-ţi fiu! 

Ivan tăcu. 

— Soţie credincioasă o să-ţi fiu! 

Şi-atunci ieşi Ivan de după copac: 

— Ia-ți rochia, preafrumoasă copilă! 

Ea îşi luă rochia şi îi dădu lui Ivanuşka inelul de logodnă - un inel de aur. 

— Şi-acum, spune-mi, viteazule, care îţi e numele şi încotro te îndrepţi? 

— Părinții îmi spuneau Ivan, iar eu mă duc la Împăratul mărilor - la stăpânul 
apelor. 

— Aha, va să zică ăsta eşti tu! Dar de ce ai întârziat atât de mult? Tăicuţul 
meu şi-al apei împărat - cumplit s-a mâniat că ai întârziat. Ei, haide, mergi acum pe 
drumul acesta, care o să te ducă în împărăţia de sub ape. Acolo o să mă găseşti şi pe 
mine. Că doar nu-s alta decât însăşi Preaînţeleapta Vasilisa fiică a împăratului şi a 
stăpânului împărăției de sub ape. 

Şi tot atunci se prefăcu în rață şi îşi luă zborul de lângă Ivan. lar Ivan se duse în 
împărăţia de sub ape. 

Ajunse acolo şi îşi roti privirea de jur împrejur: lumina din acea împărăție era ca 
cea de pe la noi, erau şi-acolo câmpii şi pajişti precum şi dumbrăvi înverzite, soarele 
şi-acolo încălzea iar luna strălucea. 

Fu chemat să se înfăţişeze împăratului mărilor. Şi împăratul mărilor se răsti la el: 
— De ce ai zăbovit atât de mult? Nu pentru vina ta, ci pentru a părintelui 
tău vinovăţie, iată mărunta însărcinare ce o vei avea de adus la îndeplinire: am un loc 
uitat, de treizeci de verste în lung şi în lat, tot numai şanţuri, râpi şi pietroaie 
ascuţite. Până mâine să fie locul acela neted ca-n palmă, să fie semănat cu secară, iar 
holda să crească peste noapte atât de înaltă şi deasă cât să se poată piti cioara în ea. 
Dacă faci asta, răsplata e a ta, de nu, capul îţi voi reteza! 

vanuşka se necăji, ieşi de la împărat tare supărat, cu capul mai jos de umeri plecat. 
Preaînţeleapta Vasilisa îl văzu din turnul ei înalt şi-l întrebă: 

— Ivanuşka, de ce eşti necăjit? 

Şi Ivan i-a răspuns: 

— Cum să nu fiu necăjit?! Tăicuţul tău mi-a poruncit ca într-o singură 
noapte să netezesc ca-n palmă şanţuri, râpi, pietroaie colțuroase de pe locul uitat, să 
semăn secară, iar acea secară să crească până dimineață atât, cât să se poată piti 
cioara în ea. 

Ei, lasă că asta încă nu-i o mare nenorocire. Nenorocirea adevărată va veni de-abia 
pe urmă! Acuma, culcă-te şi dormi. Noaptea e un sfetnic bun. 

Ivan a ascultat-o şi s-a culcat. lar Preaînţeleapta Vasilisa ieşi în pridvor şi strigă cu 
glas răsunător: 

— Hei! voi slujitori slujnice credincioase! Neteziţi şanţuri şi râpi adânci, 
sfărâmaţi pietroaie- ascuţite şi stânci, semănaţi câmpul cu secară de soi, aleasă şi 
vegheaţi ca, până mâine holda să crească frumoasă! 

Ivanuşka s-a trezit în zori şi ce să vadă? Totul era gata. Nici urmă de râpi adânci, 
de pietroaie şi stânci. Locul era netezit ca-n palmă, iar pe el crescuse deasă secara, 
şi-atât de-naltă că-n ea s-ar fi putut lesne piti o cioară. 

S-a dus la împăratul mărilor să-l înştiinţeze despre toate. 

— Ei, pentru asta ai toată mulţumirea mea, i-a zis împăratul mărilor. Ai 
dus cu iscusinţă la îndeplinire însărcinarea ce ţi-am dat. Iat-o acum şi pe a doua: am 
trei sute de stoguri, fiecare cu câte trei sute de căpiţe, tot grâu cu bobul mare şi 


curat, bob cu bob numărat. Până mâine să treieri tot grâul ăsta. Dar bagă de seamă 
să nu dărâmi stogurile şi să nu răvăşeşti căpiţele. Dacă-ţi îndeplineşti sarcina - 
răsplata va fi a ta, de nu, capul îţi voi reteza! 

vanuşka s-a necăjit şi mai tare ca înainte, mergea prin curte împovărat, cu capul 
mai jos de umeri plecat. 

— Ivanuşka, de ce te-ai întristat? l-a întrebat Preafrumoasa Vasilisa. 

van i-a povestit despre noua lui nenorocire. 

Ei, lasă că asta încă nu-i o mare nenorocire, nenorocirea adevărată va veni abia pe 
urmă. Acuma, culcă-te şi dormi. Noaptea e un sfetnic bun. 

van se culcă. Preaînţeleapta Vasilisa însă ieşi în pridvor şi strigă cu glas răsunător: 
— Hei, voi furnici târâtoare! Porniţi încoace toate câte sunteţi sub soare - 
târâţi-vă aici degrabă şi vă puneţi pe treabă: din stogurile tatei grâul adunaţi - un 
grăunte nu lăsaţi, alegeţi rând pe rând, bob cu bob, pân-la ultimul stog. 
Dis-de-dimineaţă împăratul mărilor îl chemă la el pe Ivan: 

— împlinit-ai însărcinarea ce ţi-am dat, tinere? 

— împlinit, mărite împărat şi stăpân. 

— Să mergem, să vedem. 

S-au dus pe arie: toate stogurile erau neatinse. S-au dus la jitnițe. 

Hambarele pline până sus cu grâu. 

— Ei, dragul meu, îţi mulţumesc, a zis împăratul mărilor. Mi-ai îndeplinit şi 
a doua însărcinare. Iat-o acum şi pe a treia, care va fi şi ultima: durează-mi în noaptea 
asta o biserică, din ceară curată, mâine-n zori să fie terminată. Dacă faci asta - alege 
pe oricare din fiicele mele şi du-te tu însuţi în acea biserică să te cununi cu ea. Dacă 
faci biserica, fata ce-o alegi va fi a ta, de nu, capul îţi voi reteza! 

Şi din nou Ivan e mâhnit, merge prin curtea palatului cu faţa scăldată în lacrimi. 

— De ce eşti mâhnit, Ivanuşka? l-a întrebat Preaînţeleapta Vasilisa. 

— Cum să nu fiu mâhnit! Tăicuţul tău mi-a poruncit ca în noaptea asta să-i 
durez o biserică din ceară curată. 

— Ei, lasă că asta încă nu-i o mare nenorocire, nenorocirea adevărată va 
veni abia pe urmă. Acuma, culcă-te şi dormi. Noaptea e un sfetnic bun. 

Ivan a ascultat-o şi s-a culcat, iar Preaînţeleapta Vasilisa ieşi în pridvor şi strigă cu 
glas răsunător: 

— Hei, voi, harnice albine, veniţi repede la mine! Porniţi în zbor, 
neîntrecute lucrătoare, toate câte sunteţi sub soare! Ridicaţi-mi din ceară curată, 
biserică mândră şi-naltă, care-n zori să fie terminată, să merg la amiază să mă cunun 
în ea. 

Dis-de-dimineaţă împăratul mărilor se sculă, se uită pe fereastră şi văzu: biserică- 
nălţată - din ceară curată, frumoasă, strălucitoare, mângâiată de soare. 

— Ei, viteazule, îţi mulţumesc! Oricât de iscusiţi slujitori am avut, niciunul 
nu mi-a plăcut aşa ca tine. Eu am douăsprezece fiice, alege-o pe oricare dintre ele. 
Dacă izbuteşti s-o alegi de trei ori la rând pe aceeaşi copilă, ea îţi va fi soţie 
credincioasă. Dacă nu, capul ţi-l voi reteza! 

„Ei, asta nu mai e o treabă anevoioasă,” îşi zise Ivanuşka. Şi venind de la împărat, 
surâdea. 

Preaînţeleapta Vasilisa l-a văzut, l-a întrebat despre toate şi-apoi a zis: 

— Eh, Ivanuşka, tare prost mai eşti! Nu-i deloc uşor să faci ce ți s-a cerut. 
Tăicuţul o să ne prefacă în mânze şi o să te pună să-ţi alegi logodnica. Tu, să bagi de 
seamă: pe frâul meu va fi o steluţă mai întunecată, fără luciu. După aceea o să ne 
prefacă în porumbiţe. Surorile mele or să ciugulească gingaş boabele de hrişcă, iar 
eu o să-mi ridic din când în când o aripioară. Pentru a treia oară o să ne prefacă în 
copile, toate semănând leit la statură şi frumuseţe, la glas, la păr şi mândreţe. Eu, 
dinadins o să-mi flutur batista. După asta o să mă recunoşti. 


în adevăr, aşa cum îi spusese ea, împăratul mărilor aduse douăsprezece mânze, 
semănând leit şi le înşiră una lângă alta, în faţa lui. 

— Alege-o pe oricare! 

Ivan s-a uitat cu băgare de seamă şi a văzut: la un frâu o steluţă era întunecată, 
fără luciu. Apucă acel frâu şi zise: 

— Asta mi-e logodnica! 

— Mde, ai luat una urâtă! Puteai alege mai bine. 

— Nu-i nimic, pentru mine e bună şi asta. 

— Acuma haide, mai alege o dată. 

Şi împăratul lăsă să-şi ia zborul douăsprezece porumbiţe - semănând leit la pene - 
şi le presără nişte hrişcă. 

Ivan a băgat de seamă că una din porumbiţe îşi tot ridică o aripioară şi o apucă de 
aripă: 

— Asta mi-e logodnica! 

— Mde, te-ai lăcomit la o bucată prea mare - vezi că în curând o să te îneci 
cu ea. Hai, alege şi a treia oară! 

Şi împăratul aduse douăsprezece copile, toate semănând leit la statură şi 
frumuseţe, la glas, la păr şi mândreţe. 

l-ar fi fost peste putinţă s-o recunoască, dar ea fu singura care îşi flutură batista. 
Ivan o prinse de mână: 

— Asta mi-e logodnica! 

— Ehei, frăţioare, făcu împăratul mărilor, oi fi eu viclean, dar tu m-ai 
întrecut în viclenie - şi i- o dădu de soţie pe Preaînţeleapta Vasilisa. 

Să fi trecut multă vreme, să fi trecut puţină? Doar că într-o bună zi, lui Ivan i se 
făcu dor de părinţii lui şi voi să plece în sfânta Rusie. 

— De ce te-ai întristat, dragul meu soţ? l-a întrebat Preaînţeleapta Vasilisa. 

— Ah, scumpă soţie, i-am visat pe tatăl meu şi pe mama mea, casa 
părintească, grădina noastră frumoasă, şi prin grădină alergau nişte copilaşi. Se vede 
că erau dragii mei frați şi surori, pe care eu nici nu i-am văzut aievea până acum. 

Preaînţeleapta Vasilisa îşi lăsă capul în jos: 

— Ei, de-abia acum a venit adevărata nenorocire! Dacă plecăm de-aici, or 
să pună o poteră straşnică pe urmele noastre. O să se mânie grozav împăratul 
mărilor şi o să ne piardă printr-o moarte cumplită. Dar, n-avem încotro, trebuie să 
găsim un şiretlic ca să izbutim. 

Şi ea meşteri trei păpuşi, le aşeză prin ungherele iatacului, iar uşa o încuie bine de 
tot. Şi, împreună cu Ivanuşka, porniră înspre sfânta Rusie. 

A doua zi dis-de-dimineaţă, veniră trimişii împăratului mărilor, să-i scoale pe tineri 
şi să-i cheme la palat. 

Ei bătură la uşă: 

— Treziți-vă, sculați-vă! Vă cheamă părintele vostru. 

— E prea devreme, n-am dormit destul, a răspuns una din păpuşi. 

A mai trecut un ceas, au trecut două şi iar bătu la uşă trimisul împăratului: 

— Nu e vremea să dormiţi, vremea e să vă treziţi! 

— Mai aşteptaţi puţin. Că numaidecât o să ne sculăm şi-o să ne-mbrăcăm, 
răspunse a doua păpuşă. 

Mai veniră trimişii şi pentru a treia oară, zicând că împăratul mărilor e supărat, 
mâhnit, că atât de mult au trândăvit. 

— Venim îndată, zise a treia păpuşă. 

Trimişii au aşteptat, au aşteptat şi-apoi dă-i, şi bate iar în uşă. 

Niciun semn, niciun răspuns. 

Au spart uşa şi, ce să vadă? latacul gol doar păpuşile răspândite prin unghere. 

îl înştiinţară pe împăratul mărilor despre cele aflate. El se mânie şi trimise spre 


toate colţurile împărăției o poteră puternică. 

Dar Preaînţeleapta Vasilisa şi Ivanuşka se aflau departe-departe. Goneau pe cai 
sprinteni, fără popasuri, fără odihnă. 

— Ia, vezi, dragul meu soț, lipeşte-ţi urechea de pământul jilav şi- ascultă: 
nu cumva a pus Împăratul mărilor potera pe urma noastră? 

Ivan sări din mers de pe cal, îşi lipi urechea de pământ şi zise: 

— Aud glas de om şi tropot de cal. 

— Gonesc pe urmele noastre! spuse Preaînțeleapta Vasilisa şi prefăcu 
amândoi caii într-o pajişte verde, pe Ivan într-un bătrân păstor, iar ea luă înfăţişarea 
unei oiţe cu blana creaţă. 

Şi îi ajunse potera: 

— Hei, moşule, nu cumva au trecut pe-aproape un vrednic voinic şi o fată 
frumoasă? 

— Nu, oameni buni, răspunse bătrânul. De patruzeci de ani păstoresc prin 
locurile acestea dar n- am văzut pasăre zburând prin apropiere şi nici fiară hoinărind 
pe aproape. 

Şi potera făcu cale-ntoarsă: 

— Mărite împărat şi stăpân, n-am întâlnit pe nimeni în calea noastră. Am 
văzut doar un păstor care păştea o oiţă. 

împăratul mărilor s-a mâniat şi a strigat cât îl ţinea gura: 

— Eh, voi, nepricepuţilor! Goniţi pe urmele lor. Aduceţi-mi oița, că 
păstorul o să vină el singur după ea. 

Şi iar a pornit să gonească potera împăratului. Dar nici Ivan cu Preaînţeleapta 
Vasilisa nu stăteau să zăbovească - ci îşi îndemnau mereu Pârâiaşul începu să 
plângă, să susure: 

— Soţul meu iubit, trebuie să ne despărţim! Tu de-te acasă, dar fii cu 
băgare de seamă, nu cumva să îngădui cuiva să te sărute, în afară de tatăl şi de 
mama ta. Căci dacă te va săruta altcineva, o să mă uiţi. 

Ivan veni acasă, dar nu se arăta prea bucuros că venise. Se sărută numai cu tatăl 
şi cu mama sa şi afară de ei cu nimeni: nici cu fratele, nici cu sora, nici cu naşul, nici 
cu naşa. Printre ei trăia, dar pe niciunul nici măcar nu-i privea. 

Aşa trecu un an, şi încă unul, iar cel de-al treilea an se apropia de sfârşit. 

Odată, Ivan s-a culcat şi a uitat să încuie uşa. Sora lui mai mică a intrat în odaie, a 
văzut că doarme, s-a aplecat şi l-a sărutat. 

Când s-a trezit - Ivan nu mai ţinea minte nimic. Uitase totul. O uită şi pe 
Preaînţeleapta Vasilisa ca şi cum niciodată nu s-ar fi gândit la ea. 

Peste o lună pe Ivan îl peţiră şi începură pregătirile de nuntă. 

Şi iată că, atunci când s-au apucat să coacă plăcintele, o fată care s-a dus după 
apă, de îndată ce s-a aplecat deasupra pârâului să umple găleata - a înmărmurit. De 
jos, de sub unda apei o privea - ochi în ochi - o preafrumoasă copilă. 

Fata veni acasă într-o fugă şi povesti tuturor celor întâlniți în cale ce minune se 
întâmplase. S-au dus cu toţii la pârâu, dar n-au găsit pe nimeni acolo. lar pârâiaşul 
pieri fără urmă - nimeni nu ştia în ce chip, intrase sub pământ, ori secase. 

Cum au ajuns acasă însă, ce să vadă? în pragul casei se afla o preafrumoasă copilă. 

— Am venit, zise ea, să vă ajut. O să mă apuc să coc plăcintele pentru nuntă. 

A frământat un aluat tare, a făcut din el doi porumbei şi i-a pus în cuptor: 

— Ia ghiceşte, gazdă dragă, ce o să se întâmple cu porumbeii aceştia? 

— Păi, o să-i mâncăm, şi gata. Ce altceva poate să se întâmple? 

— Nu, n-ai ghicit. 

Copila deschise uşița cuptorului şi dinăuntru îşi luară zborul un porumbel şi o 
porumbiţă. Se aşezară pe pervazul ferestrei şi începură a gunguri: 

— Oare-ai uitat cum eram oiță iar tu păstor? 


— Am uitat, am uitat. 

— Oare-ai uitat cum eu eram un mic paraclis iar tu popă? 

— Am uitat, am uitat. 

— Oare-ai uitat cum eu eram pârâiaș iar tu peştişor? 

— Am uitat, am uitat. 

— Scurtă aducere aminte ai, porumbelule! M-ai uitat şi tu pe mine aşa 
cum a uitat-o Ivanuşka pe Preaînţeleapta Vasilisa. 

Auzind cuvintele acestea Ivanuşka îşi aduse pe dată aminte totul. Prinse mâinile 
albe ale Preaînţeleptei Vasilisa în mâinile sale şi rosti către tatăl şi mama sa: 

— Aceasta este credincioasa mea soţie. Nu am nevoie de altă soţie. 

— Ei, de vreme ce ai o soție, vă dorim dragoste şi bună înțelegere! Iar pe 
cealaltă logodnică au copleşit-o cu daruri şi au lăsat-o să plece acasă la ea. 

Şi de atunci Ivanuşka şi Preaînţeleapta Vasilisa în pace trăiră, de toate agonisiră şi 
necazul îl ocoliră. 

Ținuturile nordice sunt vaste întinderi de pământuri acoperite cu zăpezi şi bântuite 
de vânturi şi geruri cumplite, învăluite în întunericul lungii nopţi polare. 

Din cele mai vechi timpuri, aici au trăit multe popoare, cele mai cunoscute fiind 
neamurile chukci, evenk, ments, yakut, nganassan etc. Acestea şi-au păstrat tradiţiile 
şi frumoasele lor poveşti şi basme care au fost transmise pe cale orală, din generaţie 
în generaţie. 

Ediţia de faţă selectează câteva dintre cele mai autentice nestemate spirituale 
ale popoarelor nordice, care traduse şi repovestite, sperăm că şi-au păstrat 
farmecul şi prospeţimea. 


Fiica soarelui 
poveste de sub Steaua Polară 


într-o bună zi un om, călătorind într-o sanie trasă de o căprioară bălţată, văzu alt om 
ce stătea pe o colină. Acesta din urmă nu avea nimic pe cap, dar se părea că nu-i era 
frig. 

— încotro te duci? întreabă bărbatul de pe colină când sania ajunse mai 
aproape de el. 

— S-o aduc pe Fiica Soarelui care e foarte năzuroasă şi greu de mulțumit. 
Țarul vrea să mă însor cu ea şi de aceea m-a trimis s-o aduc. Dar tu cine eşti? De ce stai 
acolo fără pălărie? 

— Numele meu este Vede-Tot şi, eu văd şi aud tot. 

— Atunci vino cu mine, s-ar putea să am nevoie de ajutorul tău. Vede-Tot 
se urcă în sanie şi cei doi îşi continuară drumul. După câtva timp ajunseră la altă 
colină pe care sătea un om cu un arc în mână şi două săgeți. 

— Tu cine eşti? întrebară ei. 

— Mă cheamă Arcaşul şi sunt atât de bun la tras cu arcul, încât pot ţinti 
oricând şi orice îmi trece pe dinaintea ochilor. 

— Atunci, hai cu noi! Mergem după Fiica Soarelui, o fată foarte năzuroasă şi 
greu de mulţumit, şi s-ar putea să avem nevoie de tine. 

Arcaşul li se alătură şi cei trei merseră mai departe împreună. După câtva timp, 
ajunseră pe un câmp la marginea căruia stătea un om ce se tot clătina, ba într-o parte, 
ba în alta. 

— Cine eşti tu? întrebară ei când ajunseră mai aproape. 

— Mai încet! zise omul în şoaptă. Acolo pe câmp se găseşte o căprioară cu 
un pui - o vedeţi? Ei, eu mă numesc lute-şi-Sprinţar şi încerc s-o prind pe căprioară de 
picior. Aş fi făcut-o mai demult dacă nu mi-ar fi legat ţarul piedică din frânghie la 


picioare ca să nu fiu prea iute. 

— Prinde căprioara şi atunci vom şti că ai spus adevărul! ziseră cei trei. Iute- 
şi-Sprinţar întinse mâna şi, înainte ca frumoasa căprioară să poată fugi, o prinse de 
picior. 

— Chiar că eşti rapid! spuseră cei trei din săniuță. De ce nu vii cu noi? 
Mergem după Fiica Soarelui, o fată năzuroasă şi greu de mulţumit, şi s-ar putea să 
avem nevoie de ajutorul tău. 

— N-am nimic împotrivă! 

Aşa că acum erau patru În săniuță, mergând împreună. în drumul lor ajunseră la doi 
munţi cu vârfurile acoperite de zăpadă. între cei doi munţi stătea un om cu zăpadă pe 
vârful nasului. 

— Cine eşti tu? întrebară ei. De ce ai zăpadă pe nas? 

— Mă numesc Forţă-şi-Putere şi, după cum spune şi numele ce-l port, sunt 
foarte, foarte puternic. Ajunge să ating munţii ăştia cu vârful nasului şi de îndată se vor 
prăbuşi. 

— Chiar poţi face asta? Haide, arată-ne cum o faci. 

Forţă-şi-Putere întoarse capul spre dreapta şi, de cum atinse un munte cu vârful 
nasului, acesta se prăbuşi de nu mai rămase nimic din el, se făcu praf şi pulbere. 

— Vino şi tu cu noi, ziseră bărbații din sanie. Mergem după Fiica Soarelui 
care-i o fată năzuroasă şi greu de mulțumit şi poate ne vei fi de folos. 

— N-am nimic împotrivă! 

Aşa că acum erau cinci în sanie, călătorind împreună şi, după un timp, ajunseră la un 
câmp înzăpezit, în mijlocul căruia stătea un om cu buzele întinse către o groapă 
rotundă. 

— Cine eşti tu? întrebară ei. 

— Mă numesc Gât-cel-Lung şi aş putea bea toată apa din groapa asta dintr-o 
sorbitură. Aş putea s-o înghit cu tot peştele din ea. 

— Chiar poți? Atunci, fa-o să te vedem! 

Gât-cel-Lung îşi puse buzele pe marginea gropii şi sorbi apa odată cu peştii ce înotau 
în ea. 

îl luară cu ei şi pe Gât-cel-Lung. Aşa că acum erau şase în săniuţă şi mergând mai 
departe ajunseră la o stâncă înaltă pe care stătea un om fără pălărie şi nins pe 
creştetul capului. 

— Măi să fie, asta-i într-adevăr ceva tare ciudat! ziseră cei din sanie. Cine 
eşti tu şi de ce ai zăpadă pe cap? 

— Mă numesc Face-Viscol şi nu trebuie altceva decât să-mi scutur capul ca 
numaidecât să se producă viscol şi să se adune zăpada. 

Producătorul de viscole scutură capul şi pe dată vântul începu să bată răscolind 
zăpada şi adunând-o grămezi. 

— Opreşte-te, opreşte-te pentru că altfel ne omori, strigară cei şase. Face- 
Viscol nu mai dădu din cap şi viscolul încetă. 

— De ce nu vii cu noi? ziseră cei şase. Mergem după Fiica Soarelui care-i o 
fată năzuroasă şi greu de mulţumit şi poate ne vei fi de folos. 

— N-am nimic împotrivă! 

Acum erau şapte de toţi mergând împreună şi, după câtva timp, ajunseră la o casă 
de sticlă. O înconjurară, dar toate uşile erau încuiate şi nu putură intra. 

— Asta trebuie să fie casa Fiicei Soarelui, ziseră ei. Haide, Vede-Tot, 
spune-ne cine-i înăuntru. Vede-Tot se uită pe deasupra casei. 

— Văd o fată înăuntru, zise el. 

— Vino, Arcaşule, trage în uşă! strigară ei. Arcaşul trase două săgeți în uşă 
şi, ce să vezi! - lacătul se rupse în două şi uşa se deschise. Cei şapte intrară şi se 
treziră într-o cameră de cristal, poleită cu aur. în mijlocul ei văzură o fată neasemuit 


de frumoasă, îmbrăcată într-o rochie strălucitoare şi cu o coroniţă bătută în pietre 
scumpe. 

— Cine sunteţi, de unde veniţi şi încotro mergeţi oameni buni? întrebă ea. 

— Mergem după Fiica Soarelui şi-ţi vom fi recunoscători dacă ai vrea să ne 
spui unde o putem găsi. Se zice că e foarte năzuroasă şi greu de mulțumit. 

— Ştiu unde se află şi vă voi duce eu la ea, zise fata. Numai să mâncaţi mai 
întâi. 

leşi din acasă, dar curând se întoarse cu un braţ de buşteni de aramă. îi lăsă jos şi 
ieşi din nou întorcându-se cu un braţ de conuri de aramă. Făcu focul în vatră şi se 
făcu un fum atât de dens încât nu se mai văzu nimic în încăpere. Cât despre fată, ia-o 
de unde nu-i, de parcă nici nu fusese vreodată. Doar din depărtare, i se auzi vocea 
batjocoritoare. 

— Vai de voi, nenorociţilor! strigă ea. Şi când te gândeşti că voiaţi s-o 
prindeţi pe Fiica Soarelui. 

Flăcările erau din ce în ce mai puternice şi li se aprinseră hainele. 

— Trage, Arcaşule, trage! strigară ei. 

Arcaşul trase câteva săgeți, dar cu acestea focul se înteţi. 

— Potoleşte focul, Iute-şi-Sprințar! 

ute-şi-Sprinţar flutură mâna întinsă, dar fumul deveni şi mai gros şi flăcările mai 
puternice. 

— Fă nişte troiene, Face-Viscol! 

Face-Visol îşi umflă obrajii şi suflă cu putere. Pe dată se porni o furtună puternică 
care mai împrăştie din fum. 

— Stinge focul, Gât-Lung! 

Gât-Lung scuipă toată apa pe care o ţinea în gâtlej şi ce să vezi! - focul se stinse. 
Dar uşa se închise şi ei nu mai putură ieşi din casă! 

Arcaşul trase două săgeți, dar vârfurile acestora se îndoiră. Atunci Forţă-şi-Putere 
îşi frecă nasul de perete, casa se cutremură şi se prăbuşi, iar ei se treziră eliberaţi. 

— Spune-ne unde este Fiica Soarelui, Vede-Tot! strigară prietenii lui. 

— E foarte departe şi râde de noi! zise Vede-Tot! 

— Adu-o aici lute-şi-Sprinţar! lute-şi-Sprinţar o luă la fugă de nu-l mai 
văzură. 

— Unde-i lute-şi-Săprinţar, Vede-Tot? 

— E împreună cu Fiica Soarelui şi ar fi prins-o dacă nu i-ar fi împiedicate 
picioarele. 

— Eliberează-i-le, Arcaşule! 

Arcaşul trase o săgeată în sforile care-i ţineau picioarele lui lute-şi-Sprinţar şi le 
rupse, 

— Ce s-a întâmplat cu lute-şi-Sprinţar, Vede-Tot? 

— Nimic, dar n-a reuşit s-o prindă pe Fiica Soarelui, ea este mult mai iute 
decât el şi a traversat lacul. 

Primul om ştia acum că numai Gât-Lung îl putea ajuta. Puse şaua pe unul 
dintre cerbi, o şa aurită, şi i-l dădu lui Gât-Lung care merse la lac şi sorbi toată 
apa. După toate acestea, lute-şi- Sprinţar o prinse pe Fiica Soarelui, o aduse la 
ceilalţi şi porniră cu toţi înapoi spre casă. 

Ajunseră la casa lui Face-Viscol şi primul om zise: 

— Mulţumesc pentru ajutor, Face-Viscol. Rămâi aici şi fii stăpânul zăpezilor. 

Face-Viscol rămase acolo şi ceilalţi merseră mai departe şi se opriră numai la casa lui 
Gât-Lung. 

— Mulţumesc că m-ai ajutat, Gât-Lung. Rămâi în locurile acestea, te fac 
stăpânul apelor şi vei putea prinde cât peşte vei dori pentru tot neamul tău. 

Gât-Lung rămase acolo, iar ceilalţi merseră mai departe şi se opriră numai când 


ajunseră la casa lui Forţă-şi-Putere. 

— Mulţumesc că m-ai ajutat, Forţă-şi-Putere, zise primul om. Rămâi şi fii 
stăpânul munţilor. Animalele ce sălăşluiesc pe aici îţi vor fi de ajutor, va trebui să te 
foloseşti de ele spre binele nostru, al tuturor. 

Forţă-şi-Putere rămase acolo şi ceilalţi porniră mai departe şi nu se mai opriră 
până ajunseră la casa lui lute-şi-Sprinţar. 

— Mulţumesc pentru ajutor, lute-şi-Sprinţar, zise primul om. Rămâi aici, fii 
stăpânul caprelor şi- i hrăneşte pe oameni cu carne. 

Iute-şi-Sprinţar rămase acolo şi ceilalţi o porniră mai departe şi nu se opriră decât 
la casa Arcaşului. 

— îţi mulţumesc că m-ai ajutat, Arcaşule. Rămâni aici, fii stăpânul 
terenurilor de vânătoare şi învaţă-i pe vânători să ţintească bine. 

Arcaşul rămase acolo şi ceilalţi merseră mai departe şi nu se opriră până nu 
ajunseră la casa lui Vede-Tot. 

— îţi mulţumesc şi ție că m-ai ajutat, Vede-Tot, zise primul om. Stai aici, fii 
stăpânul câmpurilor şi lasă urmaşilor tăi ochiul tău cel ager şi auzul tău ascuțit. 

Vede-Tot rămase acolo şi primul om împreună cu Fiica Soarelui merseră mai 
departe. Ajunseră în ţinuturile sale şi se stabiliră acolo, şi de atunci soarele 
străluceşte şi razele lui dau viaţa întregului pământ. 


Vulturul cel recunoscător 


poveste de sub Steaua Polară 


Trăiau odată o şoricioaică şi o păsărică ce se hotărâră să stea împreună peste 
iarnă. Săpară o mică gaură care să le fie adăpost şi magazie şi, imediat ce terminară, 
se puseră să care în ea una câte una toate grăunţele pe care le găsiră. Când groapa 
se umplu, rămânând doar atâta loc cât să se înghesuie ele două, luară hotărârea să 
nu se atingă de mâncare până la iarnă. 

— Vom veni aici, odată cu căderea primei zăpezi, îi zise şoricioaică 
păsării. Păsărică zbură şi şoricioaica o luă la fugă după ea, dar foarte curând cea 
din urmă începu să-şi sape o altă gaură şi, când fu gata, duse în ea toate grăunţele 
şi firimiturile de pâine pe care ea şi păsărică le adunaseră împreună. Apoi se vâri 
în gaură şi începu să înfulece din hrană. 

— Dacă voi fi numai eu la atâta mâncare, nu voi duce lipsă de nimic, 
pentru că am destul pentru toată iarna, îşi zise. 

Căzu prima zăpadă şi păsărică zbură spre adăpostul pe care ea şi şoricioaică îl 
pregătiseră. Vârându-se în el, văzu că era golit de toată hrana. Era atât de mâhnită că 
izbucni în plâns, dar îşi şterse repede lacrimile şi zbură spre ferma unei familii de 
ruşi. Aici se găsea nişte grâu stocat în curte şi ea ciuguli pe săturate şi apoi zbură şi 
se aşeză pe un gard. Cu timpul, şoricioaică trebui să iasă din adăpost şi păsărică, 
amintindu-şi cum fusese tratată de către aceasta, ţâşni spre ea şi-i scoase un ochi. 

Chioară şi simțindu-se nedreptăţită, şoricioaică făcu o plângere şi se prezentă cu 
cazul în faţa curţii. 

Audierea, la care participară toate animalele şi toate păsările, s-a ţinut într- 
un luminiş şi, bineînţeles, au fost convocate pasărea şi şoricioaică. 

Vulturul era şeful păsărilor, iar leul, şeful animalelor. Acum stăteau faţă în faţă, 
vulturul vorbind în apărarea păsării şi leul luând apărarea şoricioaicei. Ei ajunseră să se 
certe aprins şi leul se înfurie tare de tot, îl bătu pe vultur şi-l lăsă fără pene. Păsărelele 
se speriară zburând care încotro, animalele o luară la fugă şi nu mai rămăsese nimeni 
în luminiş, în afară de vultur care nu putea zbura din cauza rănilor. 

Ei, şi acum, în satul de la marginea pădurii, trăiau un bărbat şi soţia lui. Femeia era 


cam năbădăioasă şi-l certa mereu pe bărbat. într-una din zilele, după ce-l zăpăci cu 
limba ei ascuţită, îl trimise la vânătoare în pădure. Plecând, bărbatul, după o bucată de 
drum, ajunse în luminişul în care se ţinuse judecata. Văzând vulturul fără pene, îşi 
încarcă arma, ţinti, dar dădu greş şi vulturul auzind zgomot, se întoarse. 

— Nu mă omori, om bun, pentru că s-ar putea să-ţi fiu de folos, zise el.Mai 

bine du-mă acasă şi 
dă-mi de mâncare până când o să-mi crească din nou penele. 

Bărbatul lăsă jos arma şi, luând vulturul în braţe, îl duse acasă. Femeia îl întâmpină 
cu o serie de vorbe de ocară. 

— De ce ai adus vulturul ăsta? strigă ea. La ce bun? Ne va mânca grânele 
care nici nouă nu ne ajung. 

Şi o ţinu aşa tot timpul, dar bărbatul nu o băgă în seamă şi vulturul rămase la ei un 

an întreg. în 
timpul ăsta penele îi crescură şi, când mai trecu încă un an, îi zise omului. 

— Lasă-mă liber să văd dacă pot zbura. Şi nu-ţi face griji. Dacă totul va fi 
bine, mă voi întoarce la tine. 

Omul îl eliberă şi vulturul se înalţă spre cer, dar când îl văzu, nevasta se înfurie 
rău de tot şi începu cearta. 

— De ce l-ai lăsat să plece? Era un vultur bun! strigă ea. Vulturul se întoarse 

în aceeaşi seară. 

— Ţine-mă la tine şi îngrijeşte-mă încă un an şi după aceea totul va fi cum nu 
se poate mai bine, îi zise el omului nostru. 

Acesta îl luă din nou în casă şi vulturul frăi împreună cu ei făcând muncile cele mai 
grele fără să cârtească. 

Trecură aşa trei ani şi, la sfârşitul celui de-al treilea, vulturul îi zise omului: 

— M-am vindecat în sfârşit, sunt sănătos tun, atât la trup cât şi la suflet. 
Lasă-mă liber. Aş vrea să zbor în luminişul în care m-ai găsit. Trebuie să iei nişte 
pesmeţi şi să vii şi tu în luminiş. 

Omul îl eliberă pe vultur, urmărindu-l cum se îndepărtează în zbor, iar apoi umplu o 
desagă cu pesmeţi şi porni la drum după cum fuse sfătuit. Ajunse la luminiş destul de 
repede când, ce să vezi? - vulturul era acolo şi îl aştepta. Se îndreptă spre el şi acesta îi 
spuse: 

— Suie-te la mine în spinare şi vom zbura departe, departe. Omul se sui şi 

vulturul îşi luă zborul. 

Dacă a trecut timp mult sau puţin nu se ştie, dar, în cele din urmă, vulturul cobori 

într-un alt 
luminiş şi-i spuse omului: 

— Du-te în oraş şi aşteaptă la uşa bisericii. La terminarea slujbei, vei vedea o 
femeie frumoasă ieşind din biserică. Ea este sora mea cea mare şi te va întreba de 
mine. 

Omul o porni spre oraş, ajunse la biserică, se aşeză în faţa uşii şi aşteptă. 

Oamenii ieşeau rând pe rând din biserică şi printre ei apăru o femeie neasemuit 
de frumoasă, îmbrăcată într-o rochie ţesută în fir de aur. Părea foarte tristă şi se 
apropia când de unul, când de altul dintre cei ce aşteptau la uşă şi-i întreba despre 
fratele său. 

— Sunt trei ani de când fratele meu a plecat de acasă şi nu s-a mai întors, 
zicea ea. N-aţi auzit nimic de el? 

Nimeni nu-i răspunse, deoarece nu ştiau nimic despre el, dar femeia nu se lăsă şi 
repetă întrebarea a doua şi a treia oară. Omul era sigur acum că femeia era sora 
vulturului, 

— Eu l-am văzut pe fratele dumitale şi ştiu unde este, zise el. 

— Adu-l aici! îl rugă femeia. Te voi răsplăti cum se cuvine. Numai să-mi spui 


ce ţi-ai dori. 

— Aş vrea să-mi dai caseta de pe pervazul ferestrei, zise omul, pentru că 
asta-i spusese vulturul să ceară. 

Dar femeia zise că nu renunță la casetă şi omul trebui să se întoarcă şi să-i 
povestească vulturului toată tărăşenia. 

Vulturul îi spuse să se suie pe spinarea lui şi îşi luară zborul. Când se lăsă seara, 
ajunseră la al treilea luminiş. 

îşi petrecură noaptea acolo, iar dimineaţa vulturul îi zise omului: 

— Du-te la aceeaşi biserică şi aşteapt-o pe aceeaşi femeie. O vei 
recunoaşte când o vei auzi zicând, după cum îi e obiceiul: 

„N-aţi auzit veste, poveste despre fratele meu, vulturul?” 

Omul se duse din nou la biserică şi aşteptă la uşa bisericii. După câteva timp, 
oamenii începură să iasă unul câte unul din biserică şi chiar aceeaşi femeie îşi făcu 
apariţia printre ceilalţi întrebând ici-colea despre fratele ei, vulturul. Bărbatul nu zise 
nimic, până când aceasta nu întrebă a treia oară, şi atunci i se adresă: 

— Eu am veşti despre vultur şi îl pot aduce chiar acum dacă vrei. îl întrebă 
ce doreşte în schimb. 

— Nimic altceva decât caseta ce stă pe pervazul ferestrei. 

— Nu l-am văzut pe fratele meu de trei ani, dar la casetă nu pot renunța, zise 
femeia. 

Omul nostru se întoarse din nou la vultur, îi spuse toată tărăşenia şi vulturul, 
luându-l în spate, îşi luă zborul. 

Dacă drumul lor a fost lung sau nu, nimeni nu poate şti, dar în cele din urmă au 
ajuns la un al patrulea luminiş. 

îşi petrecură noaptea acolo şi, în dimineaţa următoare, omul o pomi din nou spre 
biserică. Aşteptă la uşă şi, în cele din urmă, o văzu iar pe cea pe care dorea s-o 
întâlnească şi care tocmai îi întreba pe cei din jur despre fratele ei, vulturul. 

— L-am văzut eu pe fratele dumitale şi îl pot aduce aici, dacă vrei, zise 
omul când ea întrebă a treia oară. 

— Ce-mi ceri în schimb? zise femeia. 

— Nimic altceva decât caseta ce se află pe pervazul ferestrei tale, răspunse 
omul. 

— Foarte bine. Adu-l pe fratele meu şi vei avea caseta. 

Omul se duse din nou la vultur şi-i spuse întâmplarea, vulturul îl luă în spinare şi 
zbură. în cele din urmă, omul privi în jos, spre pământ şi văzu o aşezare. De-abia 
atinseră pământul că vulturul dispăru tară urmă. Degeaba îl căută omul nostru că nu- 
l mai găsi şi, văzând o casă în apropiere, deschise uşa şi intră. Erau acolo mai mulţi 
oameni care îl întâmpinară cu căldură, îl ajutară să se spele şi să-şi schimbe hainele, 
îl serviră cu cele mai gustoase bucate şi cu cele mai bune vinuri. Omul nostru mâncă 
pe saturare şi bău până-l apucă ameţeala şi n-ar fi putut spune pentru nimic în lume 
cât timp stătuse acolo, încercă să afle abia când fu întrebat de un bărbat arătos, 
îmbrăcat în haine scumpe, care intră în odaie. 

— Ştii de cârid stai aici cu noi? îl întrebă bărbatul. 

— De trei zile?! zise celălalt. 

— Ei bine, greşeşti! Stai aici de trei ani şi nu de trei zile. Şi el adăugă: Nu 
mă mai cunoşti? Eu sunt vulturul care te-a adus aici. Spune-mi, prietene, vrei sa te 
întorci acasă la tine acum? 

— Sigur că vreau! zise omul. 

Vulturul, căci aşa o să-l numim de aici înainte, ieşi din încăpere, dar reveni cât se 
poate de repede aducând caseta ce fusese a sorei sale. 

— Ei, şi acum, ce-ai zice să-ţi dau ţie caseta asta? întrebă el. 

— Ce să fac cu ea? 


— Nu fi prost! Caseta aceasta nu este o casetă obişnuită, ci una fermecată. 
Haide, hai să ieşim şi atunci ai să vezi. 

Cum ieşiră, Vulturul deschise caseta şi, ce să vezi! - aceasta dispăru ca şi cum nici 
nu fusese şi în locul ei, se înălţă în jurul lor o casă. Vulturul bătu în peretele casei şi 
îndată apărură două fete. 

— Ce doriţi? întrebară ele. 

— Ceva de mâncare, zise Vulturul. 

Fetele aduseră înăuntru o masă aşternută cu toate şi, după ce bărbaţii mâncară, o 
scoaseră din încăpere. 

Vulturul bătu din nou în perete şi pe dată apărură alte două fete. 

— Ce doriți? întrebară ele. 

— Un pat bun în care să dormim, zise Vulturul. Fetele aduseră patul şi o 
plapumă frumoasă, cei doi bărbaţi se culcară şi adormiră, iar dimineaţa când se 
sculară, fetele luară şi duseră totul afară. 

— îți place caseta mea? întrebă Vulturul. 

— Foarte mult, răspunse omul. 

— Ei bine, atunci strânge casa şi pune-o înapoi în ea. Şi îi arătă omului cum 
se face treaba asta. 

Omul strânse casa, şi o băgă în casetă şi apoi o pomi spre casă. Şi merse şi tot merse, 
şi când se 
însera deschise caseta, le puse pe fete să aştearnă masa, mâncă şi se culcă. Se găsea 
din nou pe dram dimineaţa următoare, dar pe la prânz i se făcu foame şi sete şi se 
gândi că ar fi fost bun un ceai. Deschise caseta, mâncă şi bău pe săturate, dar când 
veni timpul să stringa casa şi s-o pună în casetă, descoperi că uitase cum s-o dacă. 
Asta îl întrista foarte tare, aşa că se aşeză lângă uşă, gândindu-se cum să o scoată la 
capăt. Cum stătea aşa, un moş, care se-ntâmplase să treacă pe acolo, veni spre el. 

— De ce eşti atât de trist, om bun? întrebă el. 

— Am uitat cum să strâng casa asta şi cum s-o pun în casetă, răspunse omul. 

— Cu ce mă vei răsplăti pentm binele pe care ţi-l voi face? 

— Ce ai dori? 

— Ceea ce o să-ți arate soția ta mai întâi de toate când vei ajunge acasă. 

— Foarte bine, acceptă omul, zicându-şi: Ciudată dorință! Ce ar putea să- 
mi arate soția mea care să fie atât de minunat?! 

Bătrânul strânse casa, o puse în casetă şi plecă, iar omul îşi continuă drumul. 
Ajunse curând acasă şi fu întâmpinat de nevasta lui care avea alături un fecioraş 
chipeş. 

— Vai, dar ăsta trebuie să fie fiul meu, născut în timp ce eu eram plecat de 
acasă! îşi zise omul. Ce prost am fost! Moşul ştia prea bine ce anume îmi cere şi acum 
va trebui să renunţ la propriul meu fiu. 

Aduse caseta, o deschidea şi intrară toţi trei - el, soţia şi fiul - în casă. Băură şi 
mâncară şi apoi se culcară, iar omul îi povesti femeii păţania cu moşul. 

— Va trebui să-i dăm bătrânului ceea ce i-am promis, pe feciorul nostru 
chipeş. 

Dimineaţa se sculară şi ce văzură! - lângă uşă stătea un câine roşcovan. Acesta nu 
spuse nimic, dar omul ştiu, fără să i se spună, că acesta venise să-i ia fiul. 

— Trebuie să mergi unde te va conduce câinele ăsta, fiule, zise el. 

Fecioraşul făcu ceea ce i se spusese şi plecă cu câinele. Mergând aşa, cale lungă, 
feciorul crescu şi deveni ditamai flăcăul, când ajunseră la sfârşitul călătoriei. 

într-o bună zi, câinele dispăru şi flăcăul rămase singur. De-abia mijiră zorii când el 
văzu un lac mare în care se îmbăiau trei dalbe copiliţie, două dintre ele ţinându-se 
aproape una de alta, iar cea de-a treia mai la o parte. 

Se apropie şi văzu trei rochii pe țărm, dintre care una era întinsă mai departe de 


celelalte două. 

O luă pe aceasta din urmă şi o ascunse chiar la timp, deoarece fetele tocmai ieşeau 
din apă. Două dintre ele se îmbrăcară, dar a treia nu-şi găsi rochia şi izbucni în plâns. 

— Cine mi-a furat rochia? întrebă ea. Dă-mi-o înapoi, oricine ai fi, căci s-ar 
putea să ai nevoie de mine într-o zi. 

Flăcăul îi dădu rochia şi fata se îmbrăcă şi zise: 

— Vino să ne vizitezi, feciorule. Locuim departe de aici, dar, când vei ajunge 
în satul nostru, vei şti pe dată care e casa noastră, deoarece e situată într-un loc 
singuratic, departe de celelalte. 

Flăcăul stătu pe țărm toată ziua şi toată noaptea şi, spre dimineaţă, apăru câinele cel 
roşcat care-l purtă mai departe. Merse în urma câinelui toată noaptea, dar la prima 
rază de soare acesta dispăru la fel ca şi înainte. 

Ajunse la nişte case şi când se apropie de ele, văzu că una era la o oarecare distanţă 
de celelalte. Asta era casa spre care se îndreptă şi intră fără să bată la uşă. 

O fată frumoasă îl aştepta acolo şi, după ce îi dădu să bea şi să mănânce, îl trimise la 
bunicul ei care locuia într-o casă învecinată. Flăcăul ajunse la casa acestuia, dar se miră 
peste măsură când văzu în faţa ei doisprezece pari înfipţi în pământ, unsprezece având 
în vârf capetele a unsprezece bărbaţi. 

— înseamnă că în cel de-al doisprezecelea par va sta înfipt capul meu, îşi zise 
feciorul. 

Intră în casă, unde îl aştepta un bătrân. 

— De ce ţi-a luat atâta timp drumul până aici? întrebă bătrânul. Va trebui să 
îndeplineşti o sarcină. Să-mi construieşti o casă şi să mi-o termini până mâine 
dimineaţă. 

Feciorul se simţi mâhnit şi se întoarse la fată. 

— Nu voi fi în stare niciodată să înalţ o casă într-o singură noapte! zise el. 
Dar fata zâmbi. 

— Nu fi trist, căci te voi ajuta, grăi ea. Du-te la culcare şi mâine dimineaţă 
casa va fi gata. 

Flăcăul prinse curaj şi şe duse la culcare şi dimineaţa, când se sculă, casa era gata 

făcută! Flăcăul 

merse degrabă la bătrân. Acesta fu foarte surprins şi nu-i veni să-şi creadă ochilor. 

— Bunule fecioraş! zise el. Ai mai avea o treabă de făcut. Aş vrea să-mi 

îmblânzeşti un cal de care nu s-a mai apropiat picior de om de şapte ani. 

— Asta nu-i prea greu de făcut! se gândi feciorul. M-am ocupat de cai toată 

viaţa. Se înapoie la fată şi-i spuse totul despre sarcina pe care trebuia să o 

îndeplinească. 

— Nici vorbă că-i o treabă uşoară, zise fata. Să ştii că armăsarul acela nu e 

un cal oarecare, ci e chiar bătrânul prefăcut în cal. Nu trebuie să te temi, eu te voi 

ajuta. Du-te numaidecât în pădure şi adu-mi nişte scoarță de copac. 

Flăcăul făcu întocmai şi, când se întoarse aducând şi scoarţa, fata făcu din ea o şa şi 

un bici. Pe acestea i le dădu flăcăului care le luă şi pomi spre casa moşneagului. 

ntră în curte şi văzu calul alergând şi ridicându-se pe picioarele dinapoi. Calul 

încercă să-l lovească, cu copita, dar flăcăul îl lovi cu biciul atât de puternic încât acesta 

se răsturnă pe oparte, la 

picioarele lui. încercă să se ridice rapid, dar flăcăul se dovedi mult mai iute şi-i sări 
înspinare. Calul 

alergă prin curte cu viteză atât de mare de ziceai că zboară prin aer, dar flăcăului îi 

era prea dragă viaţa şi se ţinu atât de bine, încât acesta nu-l putu arunca jos din şa. 

Flăcăul pocni din bici la urechile calului asurzindu-l şi făcându-l să încetinească 

galopul. Se opri numai când calul căzu la pământ mai mult mort decât viu. îl lăsă 

zăcând acolo şi se duse la fată. 


— I-am venit de hac calului, zise el. E cât se poate de blând acum. 

îşi petrecu noaptea în casa fetei şi dimineaţa se duse să-i spună moşneagului că a 
făcut ceea ce îi ceruse. Ajunse la casa acestuia şi-l găsi stând după sobă şi moţăind. 

— Am făcut ceea ce mi-ai cerut, îi spuse flăcăul. 

— Dar numai fiindcă te-a ajutat nepoata mea. Am hotărât să vă căsătoriți. 
Veniţi amândoi la baie, mâine, şi vom mai discuta despre asta. 

Flăcăul era bucuros la culme şi se duse să-i ducă fetei vestea. 

— Bunicul tău vrea să ne căsătorim, zise el. 

— Aşa ţi-a spus ție, dar nu are de gând să facă aşa, răspunse fata. Bunicul 
este un vrăjitor rău şi vrea să ne distrugă. 

Sosi dimineaţa şi ei merseră la clădirea în care se afla baia, dar nici nu apucară 
bine să intre că moşul aruncă petrol peste ea şi-i dădu foc. 

Flăcări se înălţară deasupra clădirii şi căldura era atât de toropitoare încât fata 
căzu la pământ şi se prefăcu într-un ac, iar flăcăul se prefăcu într-un fir de aţă. leşiră 
prin gaura cheii şi, redevenind fiecare ce fusese, o luară la sănătoasa. Plecară spre 
casa părinţilor flăcăului şi avură drum lung de străbătut, dar, în cele din urmă, fata se 
aplecă şi îşi lipi urechea de pământ. Auzea ţipete şi strigăte de oameni şi-şi dădu 
seama că vrăjitorul îşi trimisese slugile după ei. 

Strigătele se tot apropiau şi fata se transformă într-o biserică mai mică, iar flăcăul 
într-o biserică mai mare. Clopotele bisericilor începură să bată pe când cei trei 
servitori ai moşneagului, toţi trei înarmaţi, sosiră călări. 

— Ai văzut un bărbat şi o femeie trecând pe aici, moşule? îl întrebară ei pe 
omul ce stătea în faţa uneia dintre biserici. 

— Da, am văzut, răspunse bătrânul, dar tare demult, pe vremea când se 
construia biserica. lar acum pietrele ei sunt deja acoperite cu muşchi, după cum vezi. 
Luaţi nişte muşchi şi arătaţi-l stăpânului vostru dacă nu vă crede. 

Cei trei bărbaţi luară muşchiul şi se întoarseră la moşneag. 

De îndată ce ei se îndepărtară, fata şi flăcăul îşi luară înfăţişarea dinainte şi îşi 
continuară drumul. Servitorii moşneagului ajunseră la casa acestuia şi-i arătară 
muşchiul. 

— Ce proşti mai sunteţi! strigă moşneagul. Cei pe care-i urmăreaţi erau 
prefăcuţi în două biserici, una mică şi cealaltă mai mare şi ar fi trebuit să vă daţi 
seama şi să-i prindeţi numaidecât. Grăbiţi-vă şi daţi-le de urmă! 

Şi servitorii plecară, dar când ajunseră la locul în care văzuseră bisericile, ia-le de 
unde nu-s. 

Fata şi flăcăul erau deja departe şi, după câtva timp, fata aplecă, din nou, urechea 
la pământ. Auzind strigătele ce se apropiau, se prefăcu într-o turmă de mioare şi 
flăcăul se prefăcu în oier. 

Curând după aceasta apărură şi cei trei servitori călare. 

— N-ai văzut trecând pe aici o fată şi un flăcău, oierule? întrebară ei. 

— Ba, am văzut, zise oierul, dar tare demult. Aveam pe atunci numai o oaie 
şi acum am o turmă de peste o sută. N-o să-i ajungeţi niciodată din urmă pe cei doi, 
mai bine întoarceţi-vă la stăpânul vostru. Tăiaţi nişte lână de pe trupul unei oi şi 
arătaţi-o stăpânului vostru, dacă nu vă crede. 

Servitorii se întoarseră şi, imediat ce dispărură, fata îşi luă înfăţişarea dinainte, 
flăcăul, la fel, şi apoi îşi continuară drumul. 

Servitorii se întoarseră la moşneag, îi povestiră toată tărăşenia şi îi arătară lâna 
tăiată de pe spinarea oii, dar moşneagul se înfurie şi-i ocări cu asprime: 

— Proştilor! strigă el. Ar fi trebuit să vedeţi că ei erau chiar cei pe care îi 
căutaţi. Am să pornesc eu după ei! 

Fata şi flăcăul erau demult departe şi fugiră, tot fugiră până când fata se aplecă şi 
lipi urechea de pământ. 


— Am dat de belea, zise ea, a pornit chiar moşul după noi. Nu putem face 
nimic decât să ne prefacem fiecare în altceva. Tu vei fi un lac mare şi eu un peşte. 

Flăcăul deveni lac şi fata se făcu un biban sprinţar, dar moşneagul ştiu că erau ei. 
Ajunse la lac cât ai bate din palme, se opri şi zise: 

— Aici erați! O să vă prind curând, n-aveţi grijă! 

Se dezbracă şi se prefăcu într-o ştiucă, sări în lac şi pomi după biban. Dar bibanul 
s-a întors cu coada ascuţită spre ea şi oricât a încercat ştiuca nu l-a putut înghiţi. 

Ştiuca era deja istovită. 

— întoarce-te spre mine, bibanule! zise ea. 

— Dar ştiu că eşti şireată, ştiuco! i-o întoarse bibanul. De ce nu încerci să mă 
prinzi de coadă. 

Ştiuca nu-i răspunse. Sări afară pe mal şi se prefăcu în moşneag, iar bibanul se 
preschimbă în 
rață. 

— Sunt vrăjitor şi am să vă vin de hac, le zise moşul. Tu, lacule, vei 
rămâne pe veci lac, iar tu, rață, vei rămâne aşa cum eşti. 

— Şi eu pot face vrăji, i-o întoarse rața. Te voi preface într-o știucă şi pe 
veci vei rămâne ştiucă pe malul acestui lac. 

Moşneagul se sperie. 

— Aşteaptă! strigă el. Nu vreau să fiu ştiucă, aşa cum nici tu nu vrei să fii 
rață. Este mult mai bine tu să fii fată, flăcăul să fie flăcău, iar eu să rămân ceea ce 
sunt, un moşneag. 

Voi veţi merge în drumul vostru, iar eu într-al meu. 

Şi plecă fără să mai spună nimic. Rața se preschimbă în fată, lacul în flăcău şi o 
porniră din nou la drum. Ajunseră la casa în care locuiau tatăl şi mama flăcăului. 
Atunci fata se opri şi zise: 

— Eu rămân şi te aştept aici, intră în casă singur. Salută-i pe toți cu 
căldură, dar nu care cumva să-l iei pe copilul fratelui tău în braţe şi să-l săruți, căci 
dacă o vei face, mă vei pierde. 

Flăcăul intră, îi salută pe toţi călduros şi fu la rândul lui salutat cu multă bucurie. 
Mama sa era acum bunică şi îşi aduse nepoţelul, copilul celuilalt fiu al ei, ca să-l 
sărute. Flăcăul nu voi la început, dar ea îl rugă şi atunci flăcăul luă pruncul în braţe 
şi-l sărută. Şi ce să vezi! - pe dată uită cu totul de fata ce-l aştepta afară. 

Dacă s-a scurs un timp mai scurt sau mai lung, n-avem de unde şti, dar părinţii 
flăcăului îi găsiră mireasă şi stabiliră data nunţii. Cât despre fata care venise cu el, 
îşi găsi adăpost la o bătrânică din sat. 

Părinţii miresei o rugară chiar pe bătrânică la care stătea fata să le facă o pâine 
entru nuntă. Şi când pâinea fu gata, o puseră pe masă, în faţa mirelui şi a miresei. 
Flăcăul tăie o felie şi să vezi şi să nu crezi! Din pâine zburară două păsărele. Tăie 
încă o felie, tânăra mireasă se sperie şi atunci flăcăul îi dădu pâinea mamei sale şi-i 
spuse s-o arunce. 

Mama flăcăului făcu numaidecât ce i se ceruse şi în aceiaşi clipă apăru o altă 
ată, pe care nu o cunoşteau. Venea înspre ei pe cărare, purta nişte zdrenţe, era 
murdară pe faţă şi însoţită de un cârd de păsărele care zburau în jurul ei. 

— O să vă arăt ca nu s-a mai văzut, le zise fata. Apoi rupse o bucată de 
âine, o aşeză pe o scândură, puse scândura pe pământ, desenă un lac şi apoi modelă 
o ştiucă, un biban şi o rață, pe care le aruncă în lac. Tot timpul acesta păsărele care 
veniseră cu fata se învârteau în jurul lacului, ciugulind din pâine şi repetând într-una: 

— M-a uitat, m-a uitat... 

Văzându-le, flăcăul îşi aminti de toate câte i se întâmplaseră, de frumoasa fată care 
îl salvase de bătrânul vrăjitor. Ştiu numaidecât că fata dinaintea lui nu era alta decât 
cea pe care o iubise cândva. O îmbrăţişa şi zise în faţa tuturor: 

— Asta-i fata care mi-a salvat viaţa şi cu ea vreau să mă însor. Se 


căsătoriră chiar atunci şi trăiră mulţi ani fericiţi. 
Fata şi omul lună 


poveste de sub Steaua Polară 


Trăia odată printre cei din neamul Chukchi un om care avea un singur copil, o 
fiică. Fata îi era un ajutor de preţ tatălui său. Ea îşi petrecea fiecare vară departe de 
tabăra de corturi, având grijă de turma de căprioare a tatălui său, iar în timpul iernii 
pleca cu turma mai departe. Se întorcea la corturi doar când şi când, după hrană. 

într-o noapte, pe când venea spre tabără, cerbul care trăgea sania ei îşi ridică 
capul şi privi spre cer. 

— Priveşte, priveşte! strigă el. 

Fata privi în sus şi-l văzu pe Omul Lună coborând din cer într-o sanie trasă de doi 
reni. 

— Unde merge şi pe cine caută? întrebă fata. 

— Vine încoace după tine, îi răspunse cerbul. Fata se sperie foarte tare. 

— Ce să mă fac? Mă poate lua cu el! strigă ea. 

Fără să spună vreo vorbă, cerbul începu să dea la o parte zăpada cu coarnele. Nu 
se opri până ce nu săpă o groapă destul de adâncă. 

— Haide, intră în groapa asta, repede! zise el. 

Fata intră în groapă şi cerbul aruncă cu copitele zăpadă peste ea. Trupul fetei 
dispăru pe dată şi în locul în care se găsea apăru o movilită de zăpadă. 

Omul Lună cobori din înaltul cerului, opri sania trasă de cei doi reni şi cobori. Se 
plimbă primprejur, căutând-o pe fată dar n-o găsi nicăieri. Se duse până aproape de 
movilită, dar nu-i trecu prin minte că fata era acolo. 

— E cât se poate de ciudat! zise Omul Lună. Unde s-o fi dus? N-o găsesc. 
Mai bine plec acum şi voi cobori din nou mai târziu. Sigur o voi găsi atunci şi o voi lua 
cu mine. 

Zicându-şi acestea, el se urcă în sanie şi renii îl purtară spre cer. Imediat ce se 
depărta, cerbul scormoni zăpada şi fata ieşi din groapă. 

— Hai să mergem la tabără repede! zise ea. Altfel, Omul Lună mă va vedea 
şi va coborî din nou după mine. Nu ştiu unde să mă mai ascund. 

Se urcă în săniuță şi cerbul o duse repede ca fulgerul. Ajunseră la tabără şi fata 
alergă în cortul de piei al tatălui său. Dat tatăl său era plecat şi nu era nimeni care să 
o poată ajuta. 

Cerbul îi zise: 

— Trebuie să te ascunzi, deoarece Omul Lună ne urmăreşte. 

— Unde să mă ascund? întrebă fata. 

— Te voi preschimba în ceva - poate, într-o stâncă, zise cerbul. 

— Nu, nu e bine, tot mă va găsi. 

— într-un ciocan. 

— Nici asta. 

— Un stâlp. 

— Nu. 

— într-o piele de animal agățată deasupra uşii. 

— Nu. 

— Atunci, în ce? Am găsit, te voi transforma într-o lampă. 

— Bine. 

— Hai, apleacă-te. 

Fata se apleacă, cerbul izbi pământul cu copita şi, ce să vezi?! Fata se preschimbă 
într-o lampă care ardea atât de tare, încât lumina tot cortul. 

între, timp, Omul Lună o căutase pe fată printre căprioarele ei şi acum se îndrepta 


furios la culme spre tabără. 

îşi legă renii ce-i trăgeau sania de un ţăruş, intră în cort şi se puse pe căutat. 
Căută peste tot, dar nici urmă de fată. Căută şi printre grinzile ce susțineau 
acoperişul colibei, cercetă cu atenţie fiecare unealtă, fiecare fir de păr de pe piei, 
fiecare fir de praf de pe jos, fiecare beţişor de sub pat, dar fata era de negăsit. 

Lampa, nici măcar n-o zări, din cauză că, deşi strălucea cu putere, Omul Lună era 
şi mai strălucitor. 

— Ciudat, îşi zise le. Unde ar putea fi? Va trebui să mă întorc în cer tară 
ea. leşi, şi începu să-şi dezlege renii. Se urcă în sanie, dar pe când să pornească fata 
apăru de după pieile ce atârnau la uşă şi, aplecându-se în afară, hohoti vesel. 

— lată-mă! lată-mă! îi strigă ea Omului Lună. Omul Lună îşi lăsă renii, se 
năpusti în colibă, dar fata se prefăcuse din nou în lampă. începu s-o caute peste tot, 
cercetă fiecare băț, fiecare frunză, fiecare fir de păr de pe blănuri şi fiecare fir de 
praf, dar s-o găsească pe fată nici vorbă. 

— Ciudată poveste! Unde putea fi? Se părea că va trebuie să se întoarcă 
fără ea. Dar nici nu ieşise bine din colibă şi se apucă să-şi dezlege renii că fata apăru 
din nou, de după pieile de la uşă: 

— lată-mă! lată-mă! strigă ea, râzâd. 

Omul Lună se năpusti în colibă şi se puse din nou pe căutat. Căută şi căută, 
scotocind şi răstumând totul cu susul în jos, dar pe fată n-o găsi. 

Era deja ameţit de atâta căutat şi atât de istovit încât de-abia îşi mişca picioarele şi 
mâinile. 

Acum, fetei nu îi mai era frică de el. Se prefăcu din nou fată, ieşi din colibă, îl trânti 
pe Omul Lună pe spate şi-i legă mâinile şi picioarele cu o funie. 

— Vai, vai! gemu Omul Lună. Ştiu că vrei să mă omori! Omoară-mă! O merit, 
am greşit că am vrut să te duc cu mine. Dar înainte să mor, acoperă-mă cu piei şi lasă- 
mă să mă încălzesc, mi-e tare firg. 

Fata îl privi mirată. 

— ie - frig? zise ea. Tu, care nu ai nevoie de adăpost, care nu ai nici cort? 
Dar cum? Tu aparţii înaltului cerului şi acolo trebuie să stai. Ce nevoie ai tu de pieile 
mele? 

Atunci Omul Lună începu să se roage de fată şi, iată, ce-i spuse: 

— Tocmai pentru că n-am niciun cămin, cum zici, şi sunt pedepsit să rămân 
astfel toată viaţa, lasă-mă în libertate ca să colind pe cer. Voi fi cel pe care oamenii îl 
vor privi, ceva care le va aduce bucurie. Lasă-mă liber şi eu voi servi drept far 
oamenilor deasupra tundrei! Lasă-mă liber şi eu voi măsura anul pentru poporul tău! 
Mai întâi voi fi Luna Bătrânului Taur, apoi Luna Naşterii Viţeilor, apoi Luna Apelor, apoi 
cea a Frunzelor, apoi Luna Căldurii, apoi Luna Năpârlirii Coarnelor de Cerb, apoi Luna 
împreunării Căprioarelor Sălbatice, apoi Luna Primei lerni şi apoi Luna Zilelor Scurte. 

— Dar dacă te las să devii din nou puternic şi mâinile şi picioarele îţi vor fi 
tari, nu vei mai cobori din înaltul cerului încercând să mă duci cu tine? întrebă fata. 

— Nu, niciodată! strigă Omul Lună. Voi încerca să uit drumul care duce la 
coliba ta. Eşti mult prea isteaţă. Nu voi mai cobori de pe cer, voi sta acolo şi voi lumina 
cerul şi pământul. 

Fata îl eliberă pe Omul Lună, acesta se înălţă la cer şi îşi revărsă lumina pe pământ. 


Tigrul şi omul 
poveste de sub Steaua Polară 


Era odată un Tigru care trăise în pădure atât de mult, încât se credea mai puternic 
decât orice şi oricine pe lume. Colinda prin ţară şi băga spaima în toţi. 


într-una din zile, după ce îşi ucisese prada şi mâncase pe săturate, Tigrul se aşeză 
sub un copac să se odihnească. Deoadată, auzi că îl strigă cineva. Se uită în sus şi 
acolo, stând pe o creangă, o văzu pe pasărea Kua. 

— Te crezi mai puternic decât toţi, Tigrule, nu-i aşa? Dar... să ştii că greşeşti. 
Sunt unii cu mult, mult mai puternici decât tine. 

Tigrul sări în picioare. 

— Mai puternici decât mine? mârâi el. Nu se poate! Haide, dă-i drumul, 
spune-mi cine sunt aceştia. 

— Oamenii, da, ei sunt! Zise Kua şi zbură. 

Tigrul, care nu văzuse oameni niciodată, dorea din tot sufletul să întâlnescă măcar 
unul. Porni în căutarea oamenilor, şi merse, şi merse, până întâlni un Lup. 

— Tu eşti om? întrebă Tigrul. 

— Nu, nici vorbă, zise Lupul. Dar de ce întrebi? 

— Vreau să ştiu cum arată oamenii, de asta. 

— Ei, dar ştii că eşti prost! Oamenii sunt mai puternici decât tine şi o să te 
omoare, zise Lupul. 

Tigrul izbucni în râs, auzind acestea. Merse mai departe, şi merse, şi merse, până când 
întâlni un 
Elan. 

— Tu eşti om? întrebă Tigrul. 

— Nu, nici vorbă, răspunse Elanul. Ce te face să crezi că aş fi? 

— Vreau să aflu cum arată un om, asta-i tot. 

— Dar e o prostie să vrei să întâlneşti oamenii. Ei sunt mai puternici decât 
tine şi te-ar omori, zise Elanul. 

Tigrul râse de ceea ce-i spuse Elanul. Merse şi tot merse şi se întâlni cu un Cerb. 

— Eşti om? întreabă Tigrul. 

— Nu, nu sunt! răspunse Cerbul. Dar de ce întrebi? 

— Vreau să ştiu cum arată oamenii? 

— Dar asta e o prostie. Oamenii sunt mai puternici decât tine şi ar putea 
să te omoare, zise Cerbul. 

Tigrul nu îl crezu nici pe Cerb, la fel cum nu le dădu crezare nici Lupului şi 
Elanului, şi merse mai departe. Merse şi merse, până când înaintea lui se ivi o 
creatură care stătea pe două picioare şi tăia un copac; o fiinţă cum nu mai văzuse 
înainte. Ei, dar Tigrul nu ştia că era un „om” şi stătea foarte liniştit şi îl privea de 
departe, să-şi facă curaj înainte de a-i vorbi. 

Omul se întoarse şi-l văzu. 

— Ce doreşti? întreabă el. 

— Vreau să văd cum arată un om, îi răspunse Tigrul. 

— Dar e o prostie din partea ta! zise Omul. Nu ştii că oamenii sunt mai 
puternici decât tine şi că e periculos să le aţii calea? 

Dar Tigrul nu-l crezu, aşa că Omul zise: 

— O, foarte bine! Hai să te leg de copacul ăsta şi să-ți îndeplinesc dorința. 
Tigrul acceptă şi Omul îl legă de un copac şi, aducându-și puşca, trase un glonte şi-i 
reteză urechea. Tigrul urlă de durere. 

— Lasă-mă să plec! strigă el. Acum ştiu că eşti om şi că eşti mai puternic 
decât mine. Omul tăie funia care-l ţinea pe Tigru legat de copac. 

— Pleacă în pădure, zise el, şi ţine-te departe de oameni! 

De atunci nu numai tigrii, ci şi celelalte animale se feresc de oameni. 


Kotura, stăpânul vânturilor 


poveste de sub Steaua Polară 


Demult, tare demult, într-o tabără de nomazi, trăia un bătrân împreună cu cele trei 
fiice ale sale, cea mai mică dintre ele fiind şi cea mai bună şi cea mai deşteaptă. 

Bătrânul era tare sărac. Avea o colibă părăginită şi plină de găuri şi haine mai 
deloc. Când gerul era aspru, bătrânul şi fetele se cuibăreau lângă foc încercând să 
se încălzească. Noaptea, înainte de culcare, stingeau focul şi dârdâiau de frig până 
dimineaţa. 

Odată, în plină iarnă, se bătu o furtună năprasnică asupra tundrei. Vântul bătu o 
zi, bătu şi ziua următoare, bătu şi în cea de-a treia zi, de se cutremurau colibele 
stând gata să cadă. Oamenii nu îndrăzneau să-şi scoată nasul afară şi stăteau 
înăuntru flămânzi şi înfriguraţi. La fel şi bătrânul cu cele trei fiice ale sale. Stăteau în 
colibă ascultând şuierul vântului, dar, în cele din urmă, bătrânul zise: 

— Nu vom putea stăvili niciodată viscolul ăsta. S-a abătut asupra noastră 
din porunca lui Kotura, Stăpânul Vulturilor. S-a înfuriat şi aşteaptă să-i trimitem o 
fată bună de soţie. Tu, Fata mea cea Mare, va trebui să mergi la Kotura, altfel 
neamul nostru va pieri. Trebuie să mergi şi să-l rogi să oprescă vijelia. 

— Cum să merg la el? întrebă fata. Nu cunosc drumul. 

— îţi voi da o săniuță. Aşeaz-o cu partea dinainte înspre vânt, împinge-o şi 

porneşte după ea. Vântul îţi va desface legăturile hainei, dar nu te opri să le legi. 
Zăpada îţi va intra în cizmuliţe, dar tu nu te opri s-o scoţi. Nu te opri până ce nu 
ajungi la un munte înalt. Pe el te vei urca şi când vei ajunge în vârf, abia atunci vei 
putea să-ţi scoţi zăpada din cizme şi să-ţi prinzi legăturile hainei. 
După câtva timp o păsărică va zbura spre tine şi ţi se va aşeza pe umăr. N-o alunga, 
fii bună cu ea şi înveleşte-o cu grijă. Apoi urcă în săniuţă şi coboară pe panta cealaltă 
a muntelui. Săniuţa te va duce până la uşa colibei lui Kotura. Intră în colibă, dar nu 
te atinge de nimic, aşează-te numai şi aşteaptă. Când va veni Kotura fa tot ceea ce îţi 
va cere el. 

Fata cea Mare se înfofoli în blănuri, aşeză săniuţa cu faţa spre vânt şi o împinse 
înainte. 

Merse în urma ei o bucată de drum, dar legăturile hainei i se desfacură, zăpada îi 
intră în cizme şi i se făcu foarte, foarte frig. Ea nu făcu ceea ce o rugă tatăl său, ci se 
opri şi începu să-şi strângă legăturile la haină şi să-şi scuture zăpada din cizmuliţe. 
Apoi merse înainte cu faţa spre vânt. Merse mult timp până ajunse la muntele cel 
înalt. Nici nu ajunse în vârful acestuia când o păsărică zbură spre ea şi era gata, gata 
să se aşeze pe umărul ei. Dar Fata cea Mare dădu din mâini încercând s-o alunge şi 
păsărică se roti deasupra ei de câteva ori şi apoi zbură în depărtare. Fata cea Mare 
se urcă în săniuţă, cobori pe panta cealaltă a muntelui şi ajunse la o colibă mare. 

Fata intră; se uită în jur şi primul lucru pe care-l zări fu o bucată mare de friptură. 
Făcu un foc, se încălzi şi apoi începu să-şi rupă bucăţi din friptura de vânat. Rupse o 
bucată şi o mâncă, apoi altă bucată şi o mâncă şi pe aceea, şi aşa, mâncă pe săturate 
până când auzi că cineva se îndreaptă spre colibă. Pieile de la uşă fură ridicate şi un 
uriaş tânăr îşi făcu apariţia. Acesta era însuşi Kotura. O privi pe Fata cea Mare şi-i 
spuse: 

— De unde vii, femeie, şi ce vrei de la mine? 

— Tata m-a trimis la tine, zise Fata cea Mare. 

— Dar pentru ce? 

— Ca să mă iei de soție. 

— Am fost la vânătoare şi am adus nişte came. Dar, ce stai! Găteşte-mi-o! îi 
zise Kotura. 

Fata cea Mare făcu ceea ce Kotura îi poruncise şi când carnea fu gata, acesta îi 


spuse să o scoată din oală şi să o taie în două. 

— Tu şi cu mine vom mânca jumătate din came, zise el, cealaltă jumătate o 
vei pune pe o farfurie de lemn şi o vei duce la coliba învecinată. Tu să nu intri în 
colibă, să aştepţi afară. Va ieşi o bătrânică. Dă-i carnea şi aşteaptă până îţi va aduce 
înapoi farfuria goală. 

Fata cea Mare luă carnea şi plecă. Vântul vuia şi zăpada cădea şi era întuneric 
beznă. Cum să se poată orienta cineva pe o furtună ca asta! Fata cea Mare merse ce 
merse, se opri, se gândi puţin şi aruncă bucata de carne în zăpadă. Apoi veni înapoi 
la Kotura cu farfuria goală. 

Kotura îi aruncă o privire şi îi zise: 

— Ai dus carnea vecinilor noştri? întrebă el. 

— Da, am dus-o, răspunse Fata cea Mare. 

— Arată-mi farfuria, vreau să văd ce ţi-au dat în schimb. 

Fata cea Mare îi arătă farfuria goală şi Kotura nu zise nimic. îşi mâncă porţia de 
came şi se culcă. 

Dimineaţa el se sculă, aduse în colibă nişte piei de căprioară netăbăcite şi-i spuse 
fetei: 

— în timp ce eu voi fi la vânătoare, tu croieşte aceste piei şi fă-mi o haină 
nouă, cizme noi şi mănuşi noi. Mă voi îmbrăca şi mă voi încălţa cu ele când mă voi 
întoarce şi atunci voi vedea cât eşti de pricepută. 

Şi cu aceste cuvinte, Kotura plecă la vânătoare în tundră. Fata cea Mare se apucă 
de treabă. Deodată, pieile agăţate la uşă fură date la o parte şi intră o bătrână cu 
părul încărunţit. 

— Mi-a intrat praf în ochi, copila mea, zise ea. Vezi dacă mi-l poți scoate. 

— Nu am timp de pierdut cu tine, răspunse Fata cea Mare. Sunt ocupată. 
Bătrânica nu-i mai zise nimic, îi întoarse spatele şi ieşi din colibă. Fata cea Mare 
rămăsese singură. Desfăcu pieile, le tăbăci în grabă şi începu să le croiască cu un 
cuţit, dând zor să termine până la venirea serii. Dar se grăbi atât de tare, încât nu 
reuşi să le facă frumoase. Nu avuse ac de cusut potrivit şi doar o singură zi pentru 
atâta treabă nu-i fu de ajuns. Pe-nserat, se întoarse şi Kotura de la vânătoare. 

— Gata hainele? întrebă el. 

— Da, răspunse Fata cea Mare. 

Kotura luă hainele, le pipăi şi pieile i se părură aspre, atât de rău fuseseră ele 
tăbăcite. Observă că hainele erau rău croite, cusute de mântuială şi mult prea mici 
pentru el. 

Văzând aceasta, el se mânie şi o alungă pe Fata cea Mare din colibă. O prinse şi o 
aruncă departe, departe şi ea căzu într-un morman de zăpadă unde zăcu până îngheţă 
şi muri. 

Şuieratul vântului deveni mai aspru ca oricând. 

Bătrânul stătea în colibă, ascultând vântul şi furtuna dezlănţuită din zori până-n 
seară şi zise: 

— Fata cea Mare n-a ţinut seamă de vorbele mele, n-a făcut ceea ce am 
sfătuit-o. De aceea vântul nu conteneşte din şuierat. Kotura este foarte mânios. Trebuie 
să mergi tu la el, îi zise bătrânul, Fetei Mijlocii. 

Bătrânul făcu o săniuţă, îi spuse Fetei Mijlocii tot ceea ce-i spusese Fetei celei Mari 
şi o trimise la Kotura. lar el rămase în colibă împreună cu Fata cea Mică, aşteptând să 
se oprească viscolul. 

Fata Mijlocie îşi aşeză săniuţa cu faţa spre vânt şi, împingând-o, porni în urma ei. 
Legăturile hainelor i se desfăcură, zăpada îi intră în cizmuliţe. I se făcuse frig, şi, uitând 
de făgăduiala dată tatălui său, îşi scutură zăpada din cizmuliţe şi-şi strânse încheieturile 
hainelor mai curând decât i se spusese. 

Ajunse la munte şi îl urcă, dar, văzând păsărică, flutură mâinile şi o alungă. Apoi urcă 


în săniuţă şi cobori panta muntelui ajungând în faţa colibei lui Kotura. 

Intră în colibă, făcu focul, se satură de friptură şi se aşeză să-l aştepte pe Kotura. 

Kotura se întoarse de la vânătoare, o văzu pe Fata Mijlocie şi o întrebă: 

— De ce ai venit la mine? 

— Tata m-a trimis, îi răspunse Fata Mijlocie. 

— Şi ce doreşte? 

— Să mă ia de nevastă! 

— Atunci de ce mai stai? Mi-e foame, mişcă-te şi găteşte-mi nişte carne. 
Carnea fu gata cât se poate de repede şi Kotura îi porunci Fetei Mijlocii să o scoată din 
oală şi să o taie în două părţi. 

— Tu şi cu mine vom mânca jumătate din came, zise Kotura. Cât despre 
cealaltă jumătate, pune- o într-un vas de lemn şi du-o la coliba învecinată. Tu să nu intri 
în colibă, să stai deoparte şi să aştepţi să ţi se aducă vasul afară. 

Fata Mijlocie luă carnea şi ieşi. Vântul şuiera, zăpada se-nvolbura şi era greu s-o 
scoată la capăt cu ceea ce avea de făcut. Aşa că, nedorind să meargă mai departe, 
aruncă bucata de carne în zăpadă, stătu acolo o vreme şi apoi se întoarse la Kotura. 

— Le-ai dat friptura vecinilor? întrebă Kotura. 

— Da, le-am dat-o, răspunse Fata Mijlocie. 

— Ai venit înapoi prea repede. Arată-mi vasul, să văd ce ți-au dat în schimb. 
Fata Mijlocie făcu ceea ce i se spusese şi Kotura se uită în vas, dar nu zise nimic şi se 
duse la culcare. Dimineaţa, el aduse înăuntru nişte piei netăbăcite şi-i spuse Fetei 
Mijlocii, la fel cum îi spusese şi celeilalte, să-i facă nişte haine până spre seară. 

— Apucă-te de treabă, zise el. Deseară voi vedea cât de bine ştii să coşi. Cu 
aceste vorbe, Kotura plecă la vânat şi Fata Mijlocie se apucă de treabă. 

Se grăbea nevoie mare, deoarece avea multe de făcut până seara. Deodată, bătrâna 
cu părul alb intră în colibă. 

— Mi-a intrat un firicel de praf în ochi, copila mea, zise ea. Scoate-mi-l, te 
rog. Singură nu pot. 

— Sunt prea ocupată ca să mai pierd vremea cu tine! îi răspunse Fata 
Mijlocie. Pleacă şi lasă-mă să lucrez. 

Bătrâna se uită la ea şi plecă fără un cuvânt. Era noapte când Kotura se întoarse 
acasă. 

— Gata-mi sunt hainele? întrebă el. 

— Da, sunt gata, răspunse Fata Mijlocie. 

— Atunci, hai să le încerc. 

Kotura se îmbrăcă cu hainele şi văzu că sunt rău croite, mult prea mici pentru el 
şi cu cusături strâmbe. Kotura se înfurie, o aruncă pe Fata Mijlocie unde o aruncase 
şi pe sora ei şi aceasta, la îndul ei, îngheţă şi muri. 

Bătrânul stătea mai departe în colibă cu fiica cea mai mică şi aştepta în zadar să 
se oprească furtuna. Vântul era mai aspru ca oricând şi coliba era gata să se 
năruiască în orice moment. 

— Fetele mele nu mi-au ascultat vorbele, zise bătrânul. Ba, mai mult, l-au 
înfuriat şi mai tare pe Kotura. Tu eşti singura care mi-ai mai rămas şi cu toate acestea 
o să te trimit la Kotura în speranţa că te va lua de soţie. Dacă n-o să fac astfel, poporul 
nostru va pieri de foame. Pregăteşte-te de plecare, fata mea. 

Şi îi spuse unde să meargă şi ce să facă. 

Fata cea Mică ieşi din colibă, îşi aşeză săniuţa cu faţa spre vânt şi o împinse înainte. 
Vântul şuiera încercând s-o ia pe Fata cea Mică de pe picioare, zăpada îi intra în ochi, 
aşa încât aproape că nu mai vedea nimic. 

Dar Fata cea Mică înfruntă viscolul, neuitând niciun cuvânt din făgăduiala dată 
tatălui său şi făcând tot ceea ce îi spusese el. Legăturile hainei i se desfăcură, dar ea 
nu se opri să le lege. Zăpada îi pătrunse în cizme, dar ea nu se opri să şi-o scuture. Era 


foarte frig şi vântul era tăios, dar ea nu se opri, mergea, tot mergea. Numai după ce 
ajunse la munte şi îl urcă, hotări să se oprească. îşi scutură zăpada din cizme şi-şi 
strânse haina pe lângă trup. Apoi o păsărică zbură spre ea şi i se aşeză pe umăr. Dar 
Fata cea Mică n-o alungă. Dimpotrivă, o mângâie şi-o încălzi cu mâinile şi, când 
păsărică zbură, se urcă în săniuţă şi cobori panta muntelui până la coliba lui Kotura. 

Intră în colibă şi aşteptă. Deodată, pieile de la uşă se dădură la o parte şi apăru 
tânărul uriaş. 

Când o văzu pe Fata cea Mică, zise râzând: 

— De ce ai venit la mine? 

— Tata m-a trimis, îi răspunse Fata cea Mică. 

— Şi de ce te-a trimis? 

— Ca să te rog să opreşti furtuna, pentru că dacă n-o faci, poporul nostru va 
pieri. 

— Atunci de ce stai? De ce nu faci focul să-mi găteşti nişte carne? zise 
Kotura. Mi-e foame şi la fel trebuie să-ți fie şi ție, deoarece văd că n-ai mâncat nimic de 
când ai venit. 

Fata cea Mică găti repede carnea, o scoase din oală şi i-o dădu lui Kotura şi Kotura 
mâncă din ea şi apoi îi spuse să ia jumătate din carne şi s-o ducă la coliba învecinată. 

Fata cea Mică luă vasul cu came şi ieşi. Vântul şuiera cu putere răscolind zăpada şi 
făcând-o rotocoale. Unde trebuia să meargă? Unde era coliba pe care trebuia s-o 
găsescă la porunca lui Kotura? Stătu acolo câtva timp, gândindu-se ce să facă, şi apoi 
merse mai departe prin zăpadă la întâmplare. 

Deodată, în faţa ei apăru micuța pasăre care venise la ea pe munte, zburând când 
încolo, când încoace. Fata cea Mică se hotări s-o urmeze. Pe unde o luă păsărică pe 
acolo mergea şi fata noastră. Merseră tot înainte şi în cele din urmă fata zări o luminiţă 
ce scânteia nu prea departe, înaintea lor. Fata cea Mică se bucură nespus şi se duse 
înspre ea crezând că acolo era coliba. Dar când se apropie, descoperi că ceea ce părea 
a fi o colibă era numai o movilită din care se înălța un firicel de fum. Fata dădu ocol 
movilitei, o răscoli cu piciorul şi deodată acolo, într-o parte a movilitei, văzu o uşă. 
Aceasta se deschise în faţa ei şi apăru o bătrână cu părul alb. 

— Cine eşti şi de ce-ai venit la mine? întrebă ea. 

— Ți-am adus nişte came, bunicuţo, răspunse Fata cea Mică. Kotura m-a 
trimis cu ea. 

— Kotura, zici? Foarte bine, atunci, hai s-o mănânc! Tu aşteaptă afară. Fata 
cea Mică stătu lângă movilită şi aşteptă. Aşteptă multă vreme. în cele din urmă, uşa se 
deschise din nou şi bătrânica ieşi şi-i dădu vasul. 

Era ceva în el, dar fata nu încercă să afle ce anume. îi duse vasul lui Kotura. 

— De ce ai stat atât de mult? întrebă Kotura. Ai găsit coliba? 

— Da, am găsit-o. 

— Le-ai dat carnea? 

— Le-am dat-o. 

— Arată-mi vasul, vreau să văd ce este în el. 

Kotura se uită şi văzu că în vas erau câteva cuțite şi, mai erau, ace de oţel, 
râzători şi meliţe de tăbăcit piei. Kotura râse tare. 

— Ţi-a dat lucruri foarte bune şi care-ţi vor fi cât se poate de folositoare, zise 
el. 

Veni dimineaţa şi Kotura se sculă. Aduse câteva piei de căprioară în colibă şi-i 
porunci Fetei celei Mici să-i facă o haină nouă, cizme şi mănuşi până seara. 

— Dacă le vei face frumoase, îi zise el, te voi lua de soţie. 

Kotura plecă şi Fata cea Mică se apucă de treabă. Cadoul bătrânei se dovedi foarte 
folositor. Fata cea Mică avea tot ceea ce-i trebuia pentru a face hainele. Nu era 
sigură că va reuşi totul într-o 


singură zi, dar nu mai pierdu vremea şi se strădui să facă cât puteade mult. Deodată, 
pieilede la uşă 

se ridicară şi apăru o bătrână cu părul cărunt. Fata cea Mică o recunoscu de 

îndată: era bătrâna căreia ea îi dusese carnea. 

— Ajută-mă, fata mea. Am un fir de praf în ochi. Te rog, scoate-mi-l, deoarece 

singură nu pot. 

Fata cea Mică n-o refuză. îşi lăsă lucrul de o parte şi îi scoase bătrânei praful din 

ochi. 

— Ce bine! zise bătrâna. Nu mă mai doare ochiul. Acum, uită-te în urechea 

mea dreaptă. 

Fata cea Mică se uită în urechea bătrânei şi se minună. 

— Ce vezi acolo? întrebă bătrâna. 

— Văd o fată în urechea ta, răspunse Fata cea Mică. 

— De ce n-o strigi? Te va ajuta să-i faci lui Kotura hainele. 

Fata cea Mică fu nespus de bucuroasă şi o strigă pe fată. La chemarea ei, nu una, 

ci patru fete săriră din urechea bătrânei şi toate patru se puseră pe treabă. Tăbăciră 

pieile, le periară, le croiră şi, la urmă, le cusură. Hainele fură curând gata şi 

pătrânica le ascunse pe fete înapoi în urechea ei şi plecă. 

Era deja seară când Kotura se întoarse. 

— Ai făcut tot ceea ce ţi-am spus? întrebă el. 

— Da, am făcut, îi răspunse Fata cea Mică. 

— Să văd hainele cele noi, vreau să le încerc. 

Fata cea Mică îi dădu hainele, Kotura le luă şi-şi trecu mâna peste ele: pieile erau 
moi şi plăcute la pipăit. Se îmbrăcă cu hainele şi văzu că acestea nu-i erau nici prea 
mici, nici prea mari, îi veneau ca turnate. Kotura zâmbi. 

— îmi placi, Fată Mică, şi mama, şi cele patru surori ale mele te plac şi ele, 
zise el. Eşti harnică şi curajoasă. Ai biruit o furtună năprasnică pentru ca poporul tău 
să nu piară. Rămâi cu mine în coliba mea, vreau să-mi fii soţie. 

Şi de-abia rosti aceste vorbe că furtuna din tundră se şi linişti. Oamenii nu mai 
dârdâiau de frig, nu se mai ascundeau de vânt. leşiră toţi din colibe la lumina zilei. 


Fata din ferigă 
poveste de sub Steaua Polară 


în vremuri de demult trăia o băbuţă care era tare singură pe lume. Singurele fiinţe 
ce trăiau pe lângă iurta ei erau cinci vaci. într-o bună dimineaţă, băbuţa se sculă şi 
ieşi pe câmp. Aici, ea găsi o ferigă mare cu cinci mlădiţe. O smulse cu grijă din 
pământ ca să nu-i rupă rădăcina sau mlădiţele şi o duse în iurtă, unde o aşează pe o 
pernă. Apoi plecă şi se apucă de muls vacile. 

Cum stătea şi mulgea, deodată auzi clinchete de clopoței venind dinspre iurtă. 
Sări, vărsând laptele în graba mare, şi alergă în iurtă. Se uită primprejur, dar toate 
erau aşa cum le lăsase: feriga era la locul ei, pe pernă, o ferigă ca oricare alta. 
Bătrânica ieşi din nou, se aşeză la locul ei şi se apucă de muls când, deodată, auzi din 
nou clinchete de clopoței. Sări şi alergă din nou în iurtă vărsând laptele în grabă şi, 
să vezi, ce-i fu dat să găsească în mijlocul patului? - o fată neasemuit 
de faimoasă. Ochii-i străluceau ca două nestemate şi avea sprâncenele negre ca 
două zibeline. Feriga se preschimbase într-o preafrumoasă fată. 

Băbuţa era nespus de fericită. 

— Rămâi cu mine, să-mi fii fiică, îi spuse ea fetei. 

Şi astfel, cele două femei ajunseră să-şi ducă traiul împreună în iurtă. 

într-o bună zi, un tânăr vânător pe nume Kharzit-Bergen ieşi la vânătoare, în taiga. 


El zări o veveriţă cenuşie şi trase o săgeată şi apoi încă multe altele, până la apusul 
soarelui, dar nu reuşi să ţintească veverița nici măcar o dată. 

Veveriţa se caţără într-un molid, din acesta sări într-un mesteacăn şi, ajungând 
lângă iurta bătrânei, se opri într-un pin. 

Kharzit-Bergen se îndreptă în fugă spre pin şi trase încă o săgeată, dar veverița 
ţâşni din locul în care era şi săgeata căzu pe hornul de pe acoperişul iurtei. 

— Vreau săgeata, babo, dă-mi-o înapoi! strigă Kharzit-Bergen, dar băbuţa 
nu-i răspunsese. Kharzit-Bergen, înfuriat peste măsură, intră în iurtă. 

înaintea lui stătea o fată frumoasă, atât de frumoasă încât prințului i se tăie 
răsuflarea. leşi în fugă fără să rostească vreo vorbă, încalecă pe cal şi plecă în galop 
spre casă. 

— O, iubiții mei părinţi, le spuse mamei şi tatălui său, băbuţa, stăpâna 
celor cinci vaci, are în iurtă o fată neasemuit de frumoasă. Trimiteţi peţitori la ea, 
deoarece vreau să fie soţia mea. 

Tatăl lui Kharzit-Bergen trimise de îndată nouă bărbaţi călare pe nouă cai după fată. 

Peţitorii ajunseră la casa bătrânei, o văzură pe fată şi frumuseţea ei neasemuită îi 
lăsă muţi de uimire. Stăteau şi o priveau în tăcere, iar când îşi veniră în simţiri 
plecară cu toţii în afară de unul, cel mai bătrân şi mai respectat dintre toţi. 

— Băbuţo, zise el, vrei să i-o dai pe fată lui Kharzit-Bergen de soţie? 

— I-o dau, răspunse băbuţa. 

Apoi o întrebară pe fată dacă dorea să devină soţia tânărului vânător şi aceasta le 
răspunse că dorea. 

— Va trebui să-mi plătiți o răscumpărare foarte mare pentru mireasă, le 
spuse băbuţa. îmi veţi da atâtea vaci şi atâția cai, câți poate cuprinde păşunea mea. 
Curând, caii şi vacile fură mânate spre păşunea bătrânei şi erau atât de multe, 

încât nici nu mai puteau fi numărate. 

O îmbrăcară apoi pe fată în haine noi şi frumoase şi, aducând un cal, îi puseră Mu 
de argint, îl înşeuară cu o şa de argint şi-i agăţară de-o parte un bici de argint, 
Kharzit-Bergen îşi luă mireasa de mână, o ridică în şa şi o purtă călare spre casă. 

Mergeau de o bună bucată de vreme, când Kharzit-Bergen văzu o vulpe. La 
vederea ei, tânărul nu se putu stăpâni şi-i spuse miresei sale. 

— Eu trebuie să prind vulpea asta, dar o să mă-ntorc curând. Mergi 
înainte pe drumul ăsta până ajungi la o răspântie. înspre răsărit atârnă o piele de 
zibelină, iar înspre apus o piele de urs. Să n-o iei pe drumul spre apus. Mergi pe 
drumul pe care se găseşte pielea de zibelină. 

Şi, cu aceste cuvinte, se îndepărtă în galop. 

Fata merse singură mai departe şi la timpul cuvenit ajunse la o răspântie. Nici nu 
ajunse bine acolo că şi uită ceea ce-i spusese Kharzit-Bergen şi o luă pe drumul pe 
care se găsea pielea de urs. Curând, ajunse la o iurtă mare, de fier şi, de îndată ce 
sosi, îşi făcu apariţia cea de-a opta fiică a diavolului. Aceasta avea un singur picior 
încovoiat, un singur braţ la fel de încovoiat ca şi piciorul, un ochi hidos aflat drept în 
frunte şi o limbă lungă şi neagră care atârna până pe piept. 

Fiica diavolului o apucă pe fată, o trase jos de pe cal, îi jupui pielea de pe faţă şi 
îşi acoperi faţa cu ea. Apoi îi luă hainele cele frumoase şi se îmbrăcă cu ele, pe fată, 
aruncând-o peste iurtă. După toate acestea, ea încalecă pe calul bălţat şi o luă spre 
răsărit. 

Kharzit-Bergen o ajunse din urmă tocmai când aceasta se apropia de iurta tatălui 
său. Dar nu observă şi nu bănui nimic. 

Toate neamurile lui Kharzit-Bergen se strânseseră să o întâmpine pe 
mireasă. Nouă feciori chipeşi şi opt fete frumoase ieşiseră la poartă ca să-i 
ureze bun venit. Fetele discutau între ele, zicându-şi: 

— De îndată ce mireasa va rosti o vorbă, din gură îi vor sări cele mai 


frumoase mărgăritare şi se vor rostogoli pe pământ. 

Ele aduseseră aţă ca să înşire mărgăritarele. Feciorii discutau şi ei unii cu alţii, 
zicându-şi: 

— De cum va sosi, mireasa va fi urmată de zibeline negre la fiecare pas. 
Stăteau cu arcurile şi săgețile gata pregătite, ca să țintească zibelinele. Dar când 
mireasa începu să vorbească, din gură îi săriră broaşte urâte şi de cum înainta, 
hermeline râioase îi împiedicară paşii. 

Toţi cei ce veniseră să o întâmpine pe mireasă rămaseră muţi de uimire şi 
fură cuprinşi de tristeţe. 

Cu toate acestea, ei întinseră un covor de iarbă verde, atât de lung încât 
ajungea până la iurta mirelui, care îşi luă mireasa de mână şi o conduse înăuntru. 

Mireasa intră şi, cu trei tufe de larice, făcu focul în vatră. 

După toate acestea, făcură nunta, la care toţi mâncară, băură şi se veseliră. Nimeni 
nu bănuia că fata nu era mireasa cea adevărată. 

Curând după aceasta, băbuţa ieşi pe câmp cu vitele la păscut. Privind înjur, ea 
observă că o nouă ferigă cu cinci tulpiniţe crescuse chiar pe locul celei dintâi; aceasta 
era mai dreaptă şi mai mlădioasă decât prima. 

Băbuţa smulse feriga cu rădăcină cu tot, o duse în iurtă şi o aşeză pe pernă. Apoi, 
se întoarse pe câmp şi se apucă de muls. Deodată, auzi clinchete de clopoței în iurtă. 
Intră degrabă şi pe cine credeţi că văzu acolo? - pe nimeni alta, decât pe fata ei, care 
era şi mai frumoasă ca înainte. 

— Cum se face că eşti aici, de ce fe-ai întors? întrebă mirată, bătrânica. 

— Pe când Kharzit-Bergen şi cu mine mergeam călare spre iurta lui, îi 
răspunse fata, el mi-a spus că vrea să urmărească o vulpe. Eu trebuia s-o apuc pe 
drumul pe care era agățată o piele de zibelină şi să nu cumva s-o iau pe drumul pe 
care atârna o piele de urs. Dar uitând de sfatul său, am luat-o pe drumul greşit şi 
curând am ajuns la o iurtă de fier. Cea de-a opta fiică a diavolului m-a prins, mi-a 
jupuit pielea de pe faţă şi şi-a întins-o pe faţa ei. Apoi mi-a scos hainele cele frumoase 
şi după ce s-a îmbrăcat cu ele, m-a aruncat peste acoperişul iurtei de fier. Apoi, a 
încălecat pe calul meu şi s-a tot dus. Pe mine m-au găsit nişte câini de pripas şi m-au 
târât în câmp până spre iurta ta, unde am reînviat sub formă de ferigă. Of, mamă, 
oare îl voi mai revedea vreodată pe Kharzit- Bergen? 

Băbuţa îi ascultă povestea şi, încercând s-o liniştească, îi spuse: 

— Nu fi supărată, o să-l revezi, zise ea. Dar între timp, stai cu mine ca şi 
înainte; vei fi fiica mea. 

Şi aşa, fata din ferigă se instala din nou în iurta bătrânei. Curând, calul cel bălţat află 
că fata 
înviase şi îi spuse tatălui lui Kharzit-Bergen: 

— Află, stăpâne, că fiul tău, Kharzit-Bergen, şi-a părăsit mireasa în timp ce 
veneau încoace şi ea a trebuit să pornească singură la drum. Când a ajuns la locul în 
care drumul se desparte, din greşeală, a luat-o pe drumul pe care atârna pielea de 
urs şi a ajuns la o iurtă de fier. Cea de a opta fiică a diavolului s-a năpustit asupra ei, 

i-a smuls pielea de pe faţă şi şi-a întins-o pe faţa ei, s-a îmbrăcat cu hainele ei 
frumoase şi apoi a aruncat-o după iurtă. Acum fata diavolului stă în iurta ta şi îţi este 
noră. Cit despre fata cea frumoasă, adevărata mea stăpână, ea a reînviat. Trebuie să 
o aduci aici şi să i-o dai fiului tău de soţie, altfel vei avea numai necazuri. Fiica 
diavolului îţi va nimici vatra şi iurta, îţi va face viaţa nenorocită şi vă va distruge pe 
toţi. 

Bătrânul năvăli în iurtă. 

— De unde ţi-ai adus soţia, fiule? îl întreabă el pe Kharzit-Bergen. Cine este 
ea? 

— Este fiica bătrânei, stăpâna celor cinci văcuțe, îi răspunse Kharzit-Bergen. 


Zise tatăl, apoi: 

— Mi s-a plâns calul bălţat. Zicea că ţi-ai lăsat singură mireasa în drum 
spre casă şi că, ajungând la răspântie, a luat-o pe drumul ce duce la iurta de fier. Cea 
de-a opta fiică a diavolului ne-a înşelat pe toţi găsindu-şi adăpost aici printr-un 
vicleşug. Du-te din nou la băbuţă şi roag-o pe mireasa cea 
adevărată să se întoarcă la noi. Cât despre fata diavolului, pe ea s-o legi de coada 
unui cal sălbatic şi să-l goneşti pe câmp. Să i se împrăştie ciolanele. Dacă nu vei face 
astfel, vom pieri cu toţii. 

Fata diavolului îl auzi şi se făcu neagră de frică şi mânie. Kharzit-Bergen, de cum 
auzi spusele tatălui său, se făcu roşu de supărare. O prinse pe fata diavolului, o 
trase afară de picioare şi o legă de coada unui cal sălbatic. 

Calul porni în galop în largul câmpului, târând-o pe fata cea urâtă şi rea, 
preschimbându-i trupul într-o grămadă de viermi şi şerpi. Pe aceştia, Kharzit-Bergen 
şi tatăl său îi adunară şi le dădură foc. 

Isprăvind toate acestea, Kharzit-Bergen porni călare spre iurta babei. Sări de pe 
cal în dreptul uşii. De cum îl văzu, băbuţa îi ieşi în cale în mare grabă. Era cât se 
poate de fericită, atât cât poate fi cineva când îl regăseşte pe cel pe care-l crezuse 
pierdut, ori mort. Ea întinse un tăpşan de iarbă verde atât de lung încât ajungea până 
la iurtă, tăie cea mai grasă vacă şi cel mai bun cal şi se apucă să pregătească nunta. 

Cât despre fata din ferigă, aceasta îl privi pe Kharzit-Bergen şi se porni pe plâns. 

— De ce ai venit? Îl întrebă ea. Ai lăsat-o pe cea de-a opta fiică a diavolului 
să-mi verse sângele, să-mi sfâşie pielea şi să-mi arunce trupul la câini. Cum poţi să 
mai stai înaintea mea? Sunt multe fete pe lumea asta, mai multe chiar decât ştiucile, 
şi multe femei, mai multe decât păsările. Du-te şi caută-ţi soţie printre ele. Eu nu mă 
voi mărita cu tine! 

— Nu te-am dat celei de-a opta fiice a diavolului, zise Kharzit-Bergen, şi 
nici nu te-am aruncat câinilor. Când am pomit-o după vulpe prin taiga, ţi-am arătat 
drumul pe care să-l urmezi. Nu te-am trimis să-ți afli moartea. 

Băbuţa îşi ştergea lacrimile din ochiul drept, apoi pe cele din ochiul stâng, se 
aşeză între fată şi Kharzit-Bergen şi zise: 

— Cum se face că tu, cea care ai murit şi apoi ai reînviat, şi tu, cel care 
ai dispărut şi apoi ai revenit, cum se face că nu vă bucuraţi? Trebuie să vă iubiţi ca 
şi înainte şi să trăiţi în prietenie şi pace. Ascultaţi-mi vorbele şi faceţi cum vă 
spun. 

Fata plecă încet capul. 

— Foarte bine, voi face cum spui tu, vreau să uit şi să iert, zise ea. 

Auzind acestea, Kherzit- Bergen sări în picioare şi începu să danseze şi să facă 
tumbe, îmbrăţisând-o şi sărutând-o pe fată. 

Apoi înşeuară calul bălţat cu o şa de argint, îl acoperiră cu un valtrap tot de argint 
şi atârnară un bici de argint într-o parte a şeii. Pe fată o îmbrăcară în cele mai 
frumoase ţesături şi apoi, ea şi Kharzit-Bergen, o porniră la dram. 

Merseră dram lung. Ştiau că e iarnă după zăpada care cădea, ştiau că e vară 
după ploile care-i udau, ştiau că e toamnă după ceața care se lăsa deasupra văilor. 
Au mers şi au tot mers şi nu s-au oprit decât atunci când au ajuns la iurta lui 
Kharzit-Bergen. 

Toate rudeniile lui Kharzit-Bergen, cei nouă fraţi, cu toţii în păr, au venit să 
întâmpine mireasa şi au aşternut pe jos un covor de iarbă, de la stâlpul porţii până la 
iurtă. 

— Mireasa va sosi curând, ziseră, şi la fiecare pas pe care-l va face vor 
apărea zibeline negre în urma ei. 

Cu acestea în gând, începură să-şi facă arcuri şi săgeți şi munciră atât de mult, 
încât pielea de pe mâini li se jupui. 


Cele opt surori ale lui Kharzit-Bergen se apucară de tors şi munciră atât de mult, 
încât pielea de pe degete li se jupui. 

— Mireasa va sosi curând, va vorbi cu glasul ei argintiu şi pietrele 
preţioase se vor rostogoli la pământ, spuseră ele. 

Apoi Kharzit-Bergen sosi împreună cu mireasa şi două dintre surori priponiră caii 
la poartă. O luară în braţe pe mireasă şi o lăsară jos pe tăpşanul de iarbă moale. Fata 
vorbi şi numaidecât îi săriră din gură pietre preţioase şi fetele se puseră pe cules şi le 
înşirară pe sfoară. Cum porni spre iurtă, după paşii ei săriră zibeline negre şi tinerii 
îşi pregătiră arcurile şi săgețile să le ţintească. 

Mireasa ajunse la iurtă şi folosind trei tufe de lărice, făcu focul în vatră. 

Se porni o nuntă veselă, la care au fost poftiţi ţărani din toate satele vecine. 
Printre ei erau cântăreţi şi erau dansatori, povestitori, luptători şi clovni. 

Trei zile nunta ţinu, apoi se sfârşi, iar invitaţii plecară pe la casele lor, unii pe jos, 
alţii călare. 

Kharzit-Bergen şi soţia sa şi-au întemeiat un cămin trainic, ducând o viaţă lungă şi 
fericită. Şi se spune că nepoţii lor mai trăiesc şi astăzi. 


Orfanul 
poveste de sub Steaua Polară 


într-un sătuc aflat undeva departe, pe un țărm de mare trăia odată un vânător. Şi 
era atât de bogat, încât pusese stăpânire pe tot ce exista înjur. Cortul său, aşezat 
înaintea celorlalte, era cel mai mare dintre toate şi, spre deosebire de acestea, era 
nou. Canoia sa era mare şi făcută din piei, harpoanele şi suliţele lui aveau vârful de 
oţel. Sătenilor le era frică de vânător pentru că acesta îi obliga să vâneze pentru el, 
dându-le o parte foarte mică din vânatul pe care-l aduceau. Cu toate acestea, bărcile 
lor erau atât de mici şi harpoanele lor atât de slabe încât, dacă l-ar fi refuzat, ar fi 
murit de foame. 

Iarna, vânătorul cel bogat şi ajutoarele sale ieşeau la vânătoare de foci şi urşi 
polari, iar vara porneau pe mare în căutare de morse, sau colindau dealurile în 
căutare de cerbi şi capre de munte. 

într-una din zile, în satul lor sosi un băiat orfan. Nimeni nu ştia cine era şi de unde 
venise. Trăia în aer liber, având o movilită de zăpadă drept pat, hrănindu-se cu bucăţi 
de carne pe care sătenii o aruncau câinilor. în nopţile foarte friguroase, ca să nu 
îngheţe, se vâra între câini şi dormea alături de ei. 

Una peste alta, ducea o viaţă de câine şi nu avea pe nimeni care să-l adăpostească 
sub acoperişul lor. 

într-o zi, orfanul stătea privind cu admiraţie spre cortul vânătorului când fata 
acestuia, o frumuseţe de fată, ieşi cu de mâncare la câini. Orfanul fugi la ea şi fata îi 
dădu şi lui să mănânce. 

Fata vânătorului intră, din nou, în cort şi-i spuse tatălui său: 

— Am fost afară chiar acum, ca să dau de mâncare la câini şi era şi un 
băiat cu ei. Hai să-l luăm înăuntru să stea cu noi. 

Tatăl se gândi la ce-i spusese fata. 

— Foarte bine, zise el. Du-te şi cheamă-l. 

Fata ieşi şi când băiatul se apropie îl rugă să intre în cortul lor. Băiatul rămase însă 
nemişcat. 

— De ce aş face-o? zise el. Nu ştiu ce doreşti de la mine. 

Fata îl luă de mână, îl duse înăuntru şi-i dădu mâncare şi băutură. Băiatul stătea 
acum în cortul lor, dar, plictisindu-se după câtva timp, îi spuse fetei: 

— Vreau să plec, am obosit de atâta stat! 


Vânătorul cel bogat auzi vorbele orfanului, dar nu înţelese ce dorea. Aflând despre 
ce era vorba, îi zise fetei: 

— Ia nişte haine vechi dintr-ale mele şi transformă-le după mărimea lui. Nu 
poate ieşi dezbrăcat. 
Fata făcu întocmai şi când orfanul se îmbrăcă, vânătorul îi spuse să nu mai lenevească, 
ci să se 
pună pe treabă. 

Băiatul nu aşteptă să-i spună de două ori. Pleca în fiecare zi şi muncea de zor, 
ajutând când unui vecin, când altuia, la treburile gospodăreşti. Cu timpul, deveni un 
muncitor bun şi se însura cu fata vânătorului. 

— Vreau şi eu să merg la vânătoare cu ceilalți, îi spuse el soției sale. 
întreabă-l pe tatăl tău dacă pot face asta. 

Fata îl întrebă şi vânătorul îi răspunse: 

— Lasă-l pe bărbatul tău să vâneze dacă asta doreşte, dar să nu meargă 
niciodată singur. Trebuie să vâneze totdeauna împreună cu mine şi cu harponul meu 
cel vechi. 

Orfanul fu de acord şi începu să vâneze regulat, împreună cu socrul său. 

într-o zi, se găseau pe mare când orfanul zări o focă în apă. Se ascunse în spatele 
socrului său şi, neobservat de acesta, stătu acolo aşteptând ca foca să apară din nou. 
Dar, în loc să apară cea pe care o văzuse prima dată, apăru una mai mare, pe care 
orfanul o ucise şi o aduse acasă. Auzindu-se strigată, nevasta ieşi din cort şi 
împreună traseră trupul focii înăuntru. 

Din ziua aceea orfanul vână de unul singur şi ucise multe foci iama şi mulţi cerbi şi 
căprioare vara. Devenise foarte puternic şi alerga foarte repede. 

într-una din zile, pe când se întorcea de la vânătoare, îi spuse nevestei sale: 

— Am ucis o capră mare, sus pe deal, şi am lăsat-o acolo. Du-te şi spune-le 
vecinilor să vină mâine să mă ajute s-o aduc acasă. 

Femeia făcu întocmai şi, la ivirea zorilor, sătenii se adunară la cortul vânătorului. 
Orfanul li se alătură şi se îndreptară spre deal împreună. Dar mare le-a fost 
surpriza când, ajungând pe locul la care-i condusese, găsiră nu una, ci mai multe 
capre şi aflară că el le vânase pe toate. Au făcut mai multe drumuri ca să ducă 
toate caprele acasă, şi când treaba fu terminată, orfanul împărţi carnea şi pieile în 
mod egal între toţi cei care-l ajutaseră, lăsându-şi şi lui o parte la fel de mare. 

De atunci, ori de câte ori se întorcea de la vânătoare, orfanul îi ruga pe ceilalţi să-l 
ajute să aducă animalele vânate acasă şi împărțea cu ei frăţeşte carnea şi pieile, aşa 
cum făcuse prima oară. 

Faptul acesta nu-i era pe plac socrului său şi într-o bună zi, când orfanul nu 
plecase la vânătoare, ci rămăsese în cort, zăbovi şi el pe acasă, ocupându-se de 
gospodărie. După câtva timp încetă lucrul şi se îmbrăcă. îşi suflecă mânecile, îşi 
ridică pantalonii şi îi legă sub genunchi cu nişte curele de piele, ca şi cum ar fi vrut 
să participe la o cursă. Apoi luă arcul şi trase o săgeată, ţintindu-l pe băiat. Acesta se 
aplecă, săgeata se izbi de perete, iar socrul său lăsă jos arcul. Orfanul, care nu putea 
înţelge de ce îl atacase, crezu totuşi că a fost o întâmplare ce nu se va mai repeta. 

Dar lucrul acesta nu se adeveri, căci pe măsură ce zilele treceau, socrul său îl ura 
din ce în ce mai tare. Odată, când orfanul se găsea la vânătoare, el le porunci 
oamenilor săi să sape o groapă lângă cort şi s-o umple cu oase ascuţite în care 
orfanul, neştiind nimic, să cadă şi să moară. 

Seara, văzându-l pe băiat că se întoarce din pădure unde fusese la vânat, vecinii îi 
strigară să aibă grijă, dar el era prea departe ca să-i poată auzi. Merse mai departe şi 
căzu direct în groapă, dar norocul fu de partea lui şi reuşi să iasă din ea viu şi 
nevătămat. Intră în cort. De faţă cu soţia sa, socrul nu-i făcu niciun rău. Nici măcar 
nu se apropie de el. 


Totuşi, imediat ce tânărul plecă din nou la vânătoare, el le porunci oamenilor săi 
să sape o altă groapă lângă cort, una şi mai adâncă decât prima. 

Spre seară, când orfanul se întorcea în sat, cu trupurile a două capre de munte în 
spate, îi auzi pe săteni strigându-l. Se opri brusc, chiar la marginea gropii şi rămase 
nevătămat, dar nu se mai îndoia de acum că socrul său voia să-l omoare. Intră în cort 
şi lăsând caprele în grija soţiei sale, se întoarse pe ţărmul mării, se urcă în barcă şi 
ieşi în larg. 

Vaâsli într-una două zile şi se opri doar când nu mai putu să rămână treaz. Dormi un 
somn lung şi apoi pomi din nou. 

La amiază, ajunse la un țărm ciudat. Cobori din barcă şi începu să adune lemne 
plutitoare aruncate de mare şi se apucă să-şi construiască o colibă. Munci toată 
noaptea şi coliba pe care o acoperi cu pământ fu gata ziua următoare. Istovit peste 
măsură, se întinse înăuntru şi adormi. 

Când se trezi, auzi nişte sunete ciudate venind dinspre țărm şi, ieşind afară, zări 
nişte umbre întunecate pe zăpadă. 

Nu-i trebui mult timp să-şi dea seama că acestea erau foci, aşa că ucise câteva, le 
jupui şi agăţă carnea la uscat. 

Vână foci şi alte animale marine, de atunci, zi de zi. 

într-o bună zi, aflându-se pe țărm, zări două bărci pe mare şi când acestea se 
apropiară, văzu că în fiecare se găsea câte un om. 

Se întoarse la colibă, dar ieşi din nou tocmai la timp ca să-i vadă pe cei doi 
coborând pe țărm şi să-i audă spunând că îl vor lua cu ei pe cel pe care-l vor găsi 
acolo. 

Orfanul se întoarse repede în colibă şi când oamenii se apropiară îl chemă înăuntru. 

— Cine eşti, un om sau vreun duh rău? întrebară ei. 

— Sunt om şi nu trebuie să vă temeţi de mine, zise el. Credeam că sunt 
singur prin locurile acestea, nu ştiam că mai trăiesc şi alţii pe aici. 

— Suntem mulţi, spuseră cei doi. Poţi veni cu noi dacă vrei. 

Cele spuse îi plăcură orfanului şi plecară toţi trei spre țărm şi urcară în corăbiile lor. 

Orfanul era foarte puternic şi barca lui mergea mai repede decât a celorlalţi doi. 

— De ce vâsliţi atât de încet? le strigă el. 

— Pentru că nu putem merge mai repede, îi răspunseră ei, zâmbind. După 
câtva timp, văzură pământ şi cei doi îi spuseră orfanului că acolo locuiau ei. 

— Vâsleşte înainte! spuseră ei. Şi când vei ajunge în sat, aşteaptă-ne în cea 
mai mare casă pe care o vei vedea. 

Orfanul vâsli mai departe şi curând ajunse pe țărm. Acolo aştepta un grup de oameni 
şi când el sări din barcă, îl întrebară dacă nu cumva văzuse doi oameni cu bărcile pe 
mare. 

— I-am văzut, vin şi ei numaidecât, zise orfanul. 

El merse până la cea mai mare casă pe care o văzu şi aşteptă acolo, iar cei doi veniră 
şi ei curând. 

De la ei află că toţi locuitorii satului îşi ziceau Urşi Polari şi trăiau din vânătoarea de 
foci. îl rugară să rămână cu ei, şi el fu de acord şi nu mai plecă din satul lor. Se îmbrăcă 
în blănurile albe, ca toţi ceilalţi, şi merse la vânătoare de foci cu ei. 

Printre ei se afla şi un bărbat numit Marele Urs. El era înalt şi puternic, dai atât de 
crud şi de rău, încât toţi se temeau de el. 

într-o zi, Marele Urs îl chemă pe băiat acasă la el şi când acesta veni, îi zise: 

— Vino şi mâine şi vom vedea care din noi este mai puternic. 

Orfanul nostru fu de acord, se întoarse acasă şi acolo îl găsi pe unul dintre bătrânii 
satului, aşteptându-l. 

— Ce vrea Marele Urs de la tine? întrebă bătrânul 

Orfanul îi povesti totul de-a fir-a-păr şi atunci bătrânul Îi zise: 


— Marele Urs vrea să te omoare, aşa cum face cu toţi străinii şi dacă nu vrei 
să mori, urmează- mi sfatul. Când vei merge la el mâine, Marele Urs va face două găuri 
în gheaţă şi-ţi va cere să vă scufundată amândoi pe fundul mării şi să aduceţi la 
suprafață o piatră. Dacă vei aduce o piatră mai mare şi vei dovedi astfel că eşti mai 
puternic decât el, Marele Urs va lega capul unei morse în vârful unui ţăruş şi va 
încerca să te străpungă cu el. Va trebui să fii mai iute, i să te fereşti, să-i apuci ţăruşul 
şi să-l ataci. Marele Urs a ucis mulţi oameni şi dacă tu îl vei ucide, toţi vor fi bucuroşi. 
Te vei însura cu văduva lui şi vei duce o viaţă fericită. îmbracă-te cu hainele mele 
înainte de a pleca pentru că sunt haine vrăjite şi te vor apăra. 

Veni dimineaţa şi orfanul se îmbrăcă cu hainele bătrânului şi o porni spre casa 
Marelui Urs. 

— Mă voi scufunda în mare şi voi aduce o piatră, iar tu vei face la fel, zise 
Marele Urs. 

Se scufundă şi reveni cu o piatră mare şi, aruncând-o deasupra gheții, ieşi la 
suprafaţă. 

Veni rândul orfanului să se scufunde, şi piatra pe care o aduse fu mai mare decât cea 
a Marelui Urs. 

Acesta din urmă se înfurie şi le porunci oamenilor săi să lege capul unei morse de un 
băț şi, când termină, îi propuse orfanului să se lupte cu el. 

— Dacă nu-mi vei smulge băţul, vei muri! zise el. 

Orfanul se ridică cât era de înalt, se aşeză în faţa Marelui Urs. Acesta, ridicând 
ţăruşul cu capul de morsă în vârf se repezi spre el, încercând să-i străpungă pieptul cu 
colții. Dar orfanul apucă strâns ţăruşul de colţi şi Marele Urs nu mai putu face nimic. 

— Acum e rândul tău să-mi ţii piept şi eu să te atac! strigă orfanul. Să vedem 
dacă mă vei putea opri aşa cum te-am oprit eu. 

Marele Urs stătu în faţa lui. Orfanul, ridicând parul cu capul de morsă îl lovi, colții îi 
stărpunseră pieptul şi acesta căzu mort. 

Apoi el merse la casa Marelui Urs şi se însura cu văduva lui. Trăiră fericiţi 
împreună cu cei patru copii ai lor, doi fii şi două fiice. Orfanul mergea la vânătoare la 
fel ca înainte, aducea acasă multă came şi multe piei şi era întotdeauna gata să-şi 
ajute vecinii. Devenise cunoscut şi în împrejurimi pentru bunătatea sa şi încă şi astăzi 
se mai povesteşte pe seama lui şi a tribului Urşilor Polari. 


Rilă-Păsărilă 
poveste de sub Steaua Polară 


într-o bună zi, Rilă-Păsărilă, ca un păsăroi tânăr şi chipeş ce era, stătea în vârful 
unui mesteacăn, privind-o pe Rica-Şoricica în timp ce aceasta se tot plimba prin faţa 
căsuţei sale. Rica-Şoricica era tânără şi drăgălaşă şi avea ţinte şi mărgele împletite 
într-o coadă atât de grea, încât o făcea să stea cu capul ţeapăn. 

Rilă-Păsărilă zbură acasă în cuibul său şi începu să-şi frece mâinile şi să-şi legene 
capul cu tristeţe. 

— Ce s-a întâmplat, fiule, te simţi rău? îl întrebă mama sa, bătrâna Doamnă 
Pasăre. 

Şi zise Rilă-Păsărilă: 

— Am văzut-o pe Rica-Şoricica şi vreau să mă însor cu ea. E atât de 
drăguță, încât nu mai pot trăi fără ea. 

— Dar cum să te însori cu o şoricioaică! zise Doamna Pasăre. Şoarecii 
trăiesc în găuri săpate în pământ şi iernează prin părţile acestea. Dar dacă tu vei 
vrea să rămâi aici peste iarnă, îţi va îngheţa coada la uşă, deoarece uşa de la căsuţa 
şoarecilor este întotdeauna acoperită cu zăpadă. 


Dar Rilă-Păsărilă nici n-o asculta pe mama sa, ţinând-o pe a lui, una şi bună: 

— Vreau să mă însor cu Rica-Şoricica, vreau să mă însor cu Rica-Şoricica! 
O spunea atât de tare şi de des, încât aproape că o asurzi pe mama sa şi, seara, când 
Domnul Păsăroi, tatăl lui Rilă- Păsărilă, se întoarse acasă de la vânat, aceasta îi 
spuse: 

— Trebuie să-l însurăm pe fiul nostru, măi bărbate. Domnul Păsăroi se gândi, 
apoi întrebă: 

— Dar cu cine să-l însurăm? 

— Cu Rica-Şoricica. A văzut-o astăzi şi nu mai vrea pe altcineva să-i fie 
mireasă. 

— Am văzut-o şi eu pe Rica-Şoricica, zise Domnul Păsăroi. E tare drăguță, 
ce-i drept. Dar cum ar putea fiul nostru să se însoare cu ea? 

îşi sprijiniră capetele unul de celălalt şi se gândiră, se gândiră cum să facă să-l 
însoare pe băiat cu aleasa inimii lui. 

— Am să merg, în petit, zise Doamna Pasăre. Şi plecă în zbor spre căsuţa 
viitoarei mirese, Rica- Şoricica. Ajunse destul de repede şi intră. 

Doamna Şoricioaică, mama fetei, o văzu de îndată, dar nu-şi putu crede ochilor! 
— Ce te aduce pe la noi? o întrebă ea pe Doamna Pasăre. N-ai mai fost 
niciodată pe aici. 

Doamna Pasăre zise: 

— Am venit să-ţi vorbesc despre fiica ta, Rica-Şoricica. E acasă, nu-i aşa? 
Doamna Şoricioaică nu-i răspunse imediat. 

— Da, e acasă, zise ea în cele din urmă. Ştiu acum pentru ce ai venit şi nu 
am decât atât de spus: de îndată ce va trece vara şi va veni toamna, voi veţi zbura 
departe peste mări şi ţări, în ţinuturi mai calde. Fiica mea nu poate zbura şi atunci 
cum o veţi duce cu voi? 

— Nu există decât o singură cale, zise Doamna Pasăre. Va trebui să-l 
lăsăm pe fiul nostru aici peste iarnă. 

Doamna Şoricioaică se simți mai bine. 

— Asta-i cu totul altceva, zise ea. Dacă fiul vostru rămâne aici, n-am nimic 
împotrivă ca fiica mea Rica-Şoricica să-l ia de bărbat. 

Şi astfel, lucrurile fiind bine puse la cale, Doamna Pasăre zbură acasă. Domnul 
Păsăroi o aştepta în prag. 

— Ei, nevastă, cum stau lucrurile? întrebă el. Şi zise Doamna Pasăre: 

— Trebuie să ne lăsăm feciorul cu Rica-Şoricica şi familia ei peste iarnă. 
Altfel nu o vor lăsa pe fiica lor să se mărite cu Rilă-Păsărilă. 

Domnul Păsăroi aprobă întristat. 

— Aşa să fie, zise el. 

Trecu câtva timp şi Rilă-Păsărilă se însura cu Rica-Şoricica. Făcură nuntă mare şi 
la ea participară toate păsările şi toţi şoarecii. 

Se apropia toamna, cerul era din ce în ce mai întunecat şi Domnul Păsăroi şi soţia 
sa începură pregătirile de plecare spre ţinuturile calde de dincolo de mare. 

— Mama ta şi cu mine vom pleca în curând şi tu vei rămâne fără noi peste 
iarnă, fiule drag, îi zise Domnul Păsăroi lui Rilă-Păsărilă. Dar tu să nu-ți faci griji, căci 
vom reveni de îndată ce se vor topi zăpezile. 

Şi zicând acestea îşi luară zborul împreună cu celelalte păsări într-un cârd mare. 

Acum, că mama şi tatăl său plecaseră, nu mai era nimic de făcut, aşa Kilă-Păsărilă 
se cuibări în gaura şoarecilor petrecând acolo, în întuneric, două luni îndelungate. 
Afară şuiera viscolul şi sufla un vânt aspru şi era foarte, foarte frig. 

-— E tare frig şi întuneric la voi în adăpost, îi zise el drăgălaşei Rica- 
Şoricica, Nu mai pot suporta. Deschide uşa să iasă fumul. Vreau să văd lumina zilei. 
Rica-Şoricica făcu ceea ce fusese rugată, dar Rilă-Păsărilă ieşi în uşă, coada i se 

lipi de gheaţă şi fraţii Ricăi-Şoricica se năpustiră asupra lui şi-i mâncară! 


După câtva timp veni primăvara şi zăpada începu să se topească. Domnul Şoarece 
ieşi afară şi, stând în uşă, privi mai întâi spre cer şi apoi spre pământ. Şi cum stătea 
aşa, îl văzu zburând spre el, dinspre colină, pe Domnul Păsăroi. 

— Salutare, Domnule Şoarece! zise Domnul Păsăroi. Unde-i fiul meu? El de 
ce n-a ieşit? 

Domnul Şoarece oftă adânc. 

— Fiul tău a murit, zise Domnul Şoarece. I-a îngheţat coada la uşă. 

— Vai de mine! Bietul meu băiat! strigă Domnul Păsăroi. Dar dacă a murit 
precum spui, unde îi este mormântul? Domnul Şoarece, care la asta nu mai avu ce 
zise, tăcu chitic. 

— Aşa, refuzi să-mi dai un răspuns! strigă Domnul Păsăroi din nou. 
înseamnă că de azi înainte suntem duşmani şi dacă-i aşa, mă duc să-mi strâng oastea 
şi vei vedea cât de rău pot fi eu, cel care am fost socotit întotdeauna atât de bun. 

Şi plecă, iar Domnul Şoarece îşi zise: 

— Nu-mi place treaba asta. Trebuie să-mi pregătesc şi eu o oaste. Şi plecă 
să facă ceea ce tocmai hotărâse. 

După câtva timp ieşi şi Doamna Şoricioaică şi, stând în uşă, se uită împrejur. Se 
uită spre sud şi văzu ceva întunecat apropiindu-se. 

— Trebuie să fie un nor de furtună, îşi zise ea. Vine furtuna. 

Se uită din nou şi abia acum văzu că nu era un nor de furtună, ci oastea Domnului 
Păsăroi, cu Domnul Păsăroi însuşi, în frunte. 

Doamna Şoricioaică privi spre nord şi dintr-acolo veneau înspre ea nenumărați 
şoareci şi alte vietăţi mărunte, avându-l în frunte pe soţul ei drag. 

Ostile ajunseră una în faţa celeilalte şi se încleştară. Se luptară, se tot luptară, dar 
nicio tabără nu o putu birui pe cealaltă. Atunci Domnul Păsăroi îl prinse în gheare pe 
Domnul Şoarece şi-l duse departe, departe. Cele două tabere încetară lupta şi de 
atunci nu s-au mai războit niciodată. 


Ekva-Pyris 


poveste de sub Steaua Polară 

A fost odată un băiat cu numele de Ekva-Pyris, care trăia împreună cu bunica sa, 
ocupându-se cu prinderea animalelor sălbatice în capcane. Dar, deşi instala regulat 
capcane, foarte rar reuşea să prindă câte ceva şi asta îl dezamăgi atât de tare, încât 
într-o zi îi spuse bunicii sale: 

— De ce nu semănăm nişte grâu, bunico? 

— Apucă-te de treabă! îi răspunse bunica. 

Ekva-Pyris semăna grâul şi, după câtva timp, când veni să-l vadă, observă spre 
bucuria lui că acesta răsărise. Se întoarse acasă şi-i spuse bunicii. 

— Grâul meu a răsărit, bunicuţo, aşa că ne putem aştepta la o recoltă bună. 
Dar, după câtva timp, când se duse din nou să-l privească, Ekva-Pyris descoperi că 
fusese mâncat de cineva. Aleargă acasă şi-i spuse bunicii toată tărăşenia. 

— Cineva ne-a mâncat tot grâul, bunico! strigă el. 

Deoarece se părea că nu mai era nimic de făcut, se întoarse la câmp şi instala o cursă 
chiar acolo. 

După un timp se duse să vadă dacă s-a prins ceva şi ce să vezi! - un cocor zăcea prins 
în cursă. 

— Cocorul ăsta mi-a mâncat tot grâul, zise Ekva-Pyris. Trebuie să-l ucid. 
Ridică bâta ca să-şi pună planul în aplicare, dar cocorul îl opri, grăind astfel: 

— Nu mă omori, Ekva-Pyris! Nu câştigi nimic dacă o s-o faci. Dar dacă mă 


vei cruța, te voi face bogat şi fericit. 

— Dar unde te voi mai găsi? întrebă Ekva-Pyris. Vei zbura de îndată ce îţi voi 
da drumul. 

— Voi lăsa o urmă ca să poți veni după mine, răspunse cocorul. Ekva-Pyris îl 
eliberă pe cocor şi se întoarse la bunica sa. 

— S-a prins un cocor în cursă, dar l-am lăsat să plece, îi zise el. 

— De ce l-ai lăsat? îl întrebă bunica. 

— Mi-a promis că mă va face bogat şi fericit, îi răspunse Ekva-Pyris. 

Şi plecă în căutarea cocorului. Merse şi tot merse şi după un timp ajunse la o casă 
mare. Aruncă o privire înăuntru şi văzu un bărbat şi o femeie. Bărbatul stătea culcat pe 
nişte piei şi femeia era aşezată lângă el. Gazdele îi dădură să bea băutură de-a lor şi să 
mănânce grăsime de focă şi, după ce bău şi mâncă pe săturate, bărbatul se ridică în 
picioare. 

— Tu eşti Ekva-Pyris, nu-i aşa? întrebă el. 

— Da, eu sunt, răspunse Ekva-Pyris. 

Bărbatul se îndreptă spre colțul în care era o grămadă de blănuri. Alese dintre ele o 
blăniţă de veveriță şi i-o dădu lui Ekva-Pyris. 

— Du-te acasă acum, Ekva-Pyris, zise el. Nu mai am nimic pentru tine. Dă-i 
cadoul meu bunicii tale să-l păstreze cu grijă. 

Ekva-Pyris făcu tot ceea ce-i spuse omul. Merse acasă şi-i dădu bunicii sale blana de 
veveriță şi, deoarece se făcuse noapte, se culcară. 

Dimineaţa când se trezi, Ekva-Pyris se întinse şi dădu cu mâinile şi picioarele de ceva 
cald şi pufos. 

Ekva-Pyris se ridică, se uită împrejur şi ce văzu?! Nu era niciun cui în pereţii casei, 
de care să nu atârne vreo blană de vulpe, sau de zibelină. 

leşi din casă şi în curte văzu nişte lucrători care-i clădeau o casă nouăşi un 

hambar. Peste tot se 
găseau saci cu grâne şi faină, gata pregătiţi să umple hambarul. 

Trecu o zi şi apoi încă una şi cel mai bătrân om din oraş care era şi celmaiputernic 

bărbat din 
partea locului, veni să-l vadă pe Ekva-Pyris. 

— Ajută-mă, te rog, şi dă-mi nişte faină! îl rugă el pe Ekva-Pyris. Acesta îi 
dădu faina, bărtânul plecă şi îşi făcu pâine, dar când o mâncă pe toată, veni din nou 
înapoi. 

— Vinde-mi blana de veveriţă, Ekva-Pyris! se rugă el. 

— Ți-o vând dacă-mi dai un preţ bun pe ea, îi răspunse Ekva-Pyris. 

— îţi dau, fii fără grijă! răspunse bătrânul. Făcură târgul şi blana de veveriță 
îşi schimbă stăpânul. 

Ziua era pe sfârşite şi Ekva-Pyris şi bunica sa se culcară. Se treziră de dimineaţă, 
Ekva-Pyris se întinse şi braţele îi erau reci ca şi picioarele. Se uită şi, ce-i fu dat să 
vadă! - toate blănurile care-i ţinuseră cald, ia-le de unde nu-s. 

leşi şi văzu că şi casa cea nouă dispăruse, la fel şi lucrătorii. 

Nu mai era nimic de făcut, aşa că Ekva-Pyris merse să-l caute pe bărbatul care-i 
dăduse blana de veveriţă. 

— Cum, te-ai întors atât de repede? exclamă acesta. Ţi-am dat în dar o 
blană frumoasă de veveriţă. Oare ce-ai făcut cu ea? 

— Am vândut-o, îi răspunse Ekva-Pyris. 

Bărbatul se îndreptă spre colţul în care îşi ţinea blănurile şi, alegând o blană de 
hermelină, i-o dădu lui Ekva-Pyris. 

Ekva-Pyris se duse acasă, se culcă şi adormi repede. Când se trezi era 

dimineaţă, se întinse şi dădu cu mâinile şi picioarele de ceva moale şi cald. Se ridică, 
se uită înjur şi văzu că nu exista niciun cui de care să nu atârne blănuri. Păşi afară şi 


ce-i fu dat să vadă? 

— Lucrătorii erau iarăşi acolo, clădindu-i casa nouă şi hambarul. îi urmări 
câteva timp şi când îşi ridică privirea îl văzu pe bătrânul oraşului venind spre el. 

Acesta veni direct la Ekva-Pyris şi-i ceru nişte faină şi după ce Ekva-Pyris i-o dădu, 
plecă acasă. Dar o mâncă pe toată chiar în ziua aceea şi a doua zi veni din nou la Ekva- 
Pyris. 

— Vinde-mi blana de hermelină, Ekva-Pyris! se rugă el. 

Ekva-Pyris îi vându blana şi când veni noaptea, se culcă. Când se culcă a doua zi, se 
întinse şi-şi simţi braţele şi picioarele reci. 

Se sculă şi privi împrejur şi fu cât se poate de dezamăgit când văzu că toate 
blănurile dispăruseră. Pereţii erau golaşi şi casa arăta mai murdară şi mai părăginită 
ca niciodată. Când ieşi, văzu că şi casa cea nouă dispăruse cu lucrători cu tot. 

Ce era de făcut? Ekva-Pyris se duse din nou la omul care îi dăduse blănurile de 
veveriţă şi de hermelină. 

— Ce te aduce aici? - întrebă acesta. 

— I-am dat tot ce am avut celui mai vârstnic om din oraş şi acum sunt 
tot atât de sărac ca înainte, îi răspunse Ekva-Pyris. 

Asta îl înfurie pe stăpânul casei care, după cum aţi ghicit, era cocorul, sub chip de 
om, şi-i spuse lui Ekva-Pyris. 

— Te-am făcut bogat şi fericit, dar n-ai fost în stare să păstrezi ceea ce 
ţi-am dat. N-am ce-ţi face, aşa că du-te la casa ta. 

Ekva-Pyris era gata să plece când fu oprit de prietenul cocorului care se- 
ntâmplă să fie prin preajmă şi care auzise totul. 

— Stai, nu pleca! zise el. 

Şi mergând în colţul camerei în care-şi păstra blănurile, îi aduse Ekva-Pyris o gheară 
de căpcăun. 

— Ia gheara asta şi pleacă! zise el. Când vei ajunge acasă, du-te la bătrânul 
oraşului şi roagă-l să- ţi dea nişte făină. Când te va întreba unde să ţi-o pună, arată-i 
gheara. El va zice că gheara este mult prea mică şi-ţi va oferi un sac de făină, dar tu 
să-i spui că puţinul care va încăpea în ghiară îţi va fi mai mult decât îndestulător. Să 
urmăreşti cu grijă, ca indiferent câtă făină va turna în gheară, aceasta să fie plină 
numai pe jumătate. Când bătrânul va observa că i se goleşte hambarul, se va speria 
atât de tare, încât te va ruga să-i dai înapoi făina. Tu să rămâi surd la rugăminţile lui şi 
să fii de acord să i-o dai numai în schimbul blănurilor de veveriţă şi de hermină, pe 
care le are de la tine. De îndată ce ţi le va da, toarnă toată făina înapoi în hambar, ia 
blănurile şi du-te acasă. 

Ekva-Pyris îl ascultă cu atenţie şi se hotări să facă întocmai. O porni spre casa 
bătrânului şi, de cum îl văzură, servitorii îl chemară pe bătrân. 

— Ce te aduce pe la mine? îl întrebă aceasta. 

— Aş avea nevoie de nişte făină, zise Ekva-Pyris. 

— Bine, îți dau, zise bătrânul. Ai adus ceva în care să ţi-o torn? Ekva-Pyris 
îi zise că adusese şi când ajunseră la hambarul în care se păstra faina, el scoase 
gheara de căpitan. 

— Vrei să spui că nu-ți trebuie decât atâta faină câtă încape în gheara 
asta? îl întrebă bătrânul. Dar nu-ţi va ajunge nici să hrăneşti un şoarece. Hai mai 
bine să-ți dau un sac. 

— Nu, umple-mi numai gheara şi-mi va fi destul, zise Ekva-Pyris. Bătrânul 
se puse pe turnat, dar oricât turna, gheara tot nu se umplea. 

Hambarul se golea văzând cu ochii şi bătrânul era din ce în ce mai speriat. 

— în ritmul ăsta mi se va goli întreg hambarul şi voi rămâne tară hrană, 
zise el. Ia-ţi blănurile de veveriţă şi de hermină, Ekva-Pyris, şi dă-mi faina înapoi! 

Ekva-Pyris turnă înapoi făina în hambar şi bătrânul îi aduse blănurile şi i le dădu. 


Ekva-Pyris se întoarse acasă la bunică-sa şi, deoarece era vremea de culcare, se 
culcă şi de îndată adormi. 

Când se trezi era deja dimineaţă. Ekva-Pyris se întinse şi dădu cu braţele şi 
picioarele de ceva moale şi cald. Se ridică, se uită prin casă şi, ce credeţi că văzu?! 

— Nu era niciun cui în pereţi de care să nu atârne zibeline şi alte blănuri 
scumpe. leşind afară găsi casa cea nouă şi hambarul. Hambarul fu degrabă gata şi 
când Ekva-Pyris intră în el, văzu că era plin de grâne, de faină şi de alte bunuri. 

Şi din ziua aceea, Ekva-Pyris fu bogat şi fericit şi trăi mulţi ani fără să fie 
ameninţat de frigul zilelor de iarnă. 


Şapte fraţi şi-o surioară 
poveste de sub Steaua Polară 


Trăiau cândva într-un sătuc îndepărtat, şapte fraţi împreună cu surioara lor. într- 
una din zile se jucau cu toţii pe tăpşanul din faţa colibei. înfipseseră în pământ nişte 
ţăruşi şi acum îi loveau cu bâtele ca să-i doboare. O veveriţă veni fugind spre ei şi-i 
rugă să o lase şi pe ea să se joace. Băieţii acceptară şi jocul continuă până când unul 
dintre ei, din nebăgare de seamă, o lovi pe veveriţă peste lăbuţă. Aceasta se supără, 
refuză să se mai joace, ameninţându-i că va veni să se răzbune în ziua următoare. 

Fraţii se speriară şi începură a-şi face planuri cum anume să se ascundă de 
veveriţă. La început nu reuşită să găsească un loc potrivit, dar în cele din urmă, 
fratele mai mare descoperi că singurul loc unde ar putea scăpa era în înaltul cerului. 
Ceilalţi fraţi fură cu toţii de acord, în afară de cel mic, care le zise: 

— Dar voi o uitaţi pe surioara noastră. Ei îi va fi peste putinţă să urce atât de sus 
şi dacă o lăsăm în pădure, veveriţele ar putea-o descoperi şi ar ucide-o de îndată. 

Se gândiră la cele spuse şi hotărâră să sape o groapă în pământ, taman sub vatră 
şi s-o aşeze pe fată în ea. Aşa şi făcură, şi apoi o acoperiră cu un săculeţ de piele 
umplut cu sânge de căprioară şi aruncară pământ peste ea, lăsând doar o mică 
deschizătură pe unde să poată respira. După aceea se apucară să tragă pe rând 
săgeți în văzduh. Săgeata primului frate străbătu şuierând norii până în înaltul 
cerului şi se opri acolo, săgeata celui de-al doilea frate se înfipse în capătul săgeţii 
primului, săgeata fratelui al treilea se înfipse în capătul săgeţii celui de-al doilea şi 
rămase acolo şi aşa mai departe până când toţi cei şapte îşi aruncară săgețile 
formând un ţăruş atât de lung, încât unea cerul cu pământul. Se căţărară pe acest 
ţăruş, rând pe rând, spre înaltul cerului. Cel mai mic dintre fraţi care era şi ultimul, 
scotea fiecare săgeată din urma lui, pe măsură ce urca. 

în ziua următoare o ceată de veveriţe, înarmate cu bețe ascuţite, au venit să-i 
caute pe cei şapte fraţi. Negăsindu-i, se apucară să întrebe lucrurile din casă ce ştiau 
despre aceştia. Cratiţele şi lingurile nu răspunseră nimic, dar o pereche de cizmuliţe 
vechi, îmblănite, care fuseseră ale fetei, le spuseseră unde plecaseră fraţii şi unde se 
ascundea sora lor. 

Veveriţele scormoniră în pământul de sub vatră cu ţepuşele, străpungând 
săculeţul umplut cu sânge de căprioară, şi, văzând sângele pe vârful ţepuşelor fură 
convinse că o uciseseră pe fată. Sparseră toate vasele din colibă şi porniră spre 
casele lor în pădure. 

Surioara ieşi din ascunzătoare, rupse bucăţi, bucățele cizmuliţele, iar apoi căzu pe 
gânduri. Nu ştiu cum se va descurca, ce va face, singură pe lume cum era. Fiindu-i 
teamă că veveriţele s-ar fi putut întoarce, ea se hotărî să meargă în lumea largă, şi 
după câtva timp ajunse la o colibă în care locuia o broască. Văzând-o pe fată, broasca 
se prefăcu binevoitoare şi blândă la început, dar apoi se năpusti la fată îi luă toate 
hainele frumoase şi se îmbrăcă cu ele. 


Tocmai atunci câinele broaştei se puse pe lătrat, şi broasca îi zise fetei: 
— Doi flăcăi sunt în trecere pe aici şi când vor vedea ce straie frumoase am, 
pe tine te vor da 
afară, iar pe mine, unul din ei, mă va lua de nevastă. 

Zicând acestea ea ieşi din colibă să-i întâmpine pe flăcăi, şi fata, care era goală 
uşcă, luă un băț şi îl rupse în două. Se vâri într-una din cele două jumătăţi ale 
ăţului şi cu cealaltă se acoperi. Nici nu apucă bine să facă astfel, că cei doi şi intrară 
în casă. Flăcăul mai vârstnic se aşeză lângă broască, iar cel tânăr lângă băţul în care 
se găsea fata. Fratele cel mare se puse la taclale cu broasca, dar fratele cel tânăr îşi 
scoase cuțitul, şi, neavând altceva de făcut, se apucă să cioplească băţul. Văzând că 
din băț ţâşneşte sânge, el aruncă cuțitul cât colo şi fugi afară înspăimântat. Fratele 
ui, văzând că rămase singur, îl aşteaptă ce-l aşteaptă, apoi plecă din colibă împreună 
cu broasca. 

După câtva timp, fratele cel mic îşi aminti de cuţit şi se gândi să meargă după el. 
Când ajunse la colibă se uită înăuntru. Dar rămase mut de uimire când văzu acolo o 
ată frumoasă, goală goluţă ca în ziua în care s-a născut! Nemaifiindu-i frică, el 
deschise uşa şi o prinse pe fată înainte ca aceasta să se ascundă din nou în băț. Şi 
când ea îi povesti despre fraţii săi şi despre broasca ce îifurase 
straiele, el o înfăşură cu ce avu la îndemână şi o duse acasă la tatăl său. 

Fratele cel mare şi broasca ajunseră deja acolo şi acum, tatăl le puse pe cele două 
mirese să povestească despre familiile lor. 

Broasca, ce era tot atât de proastă pe cât era de răzbunătoare, începu să se laude şi 
e zise: 

— Daţi-mi o găleată şi o să vi-i arăt pe fraţii mei. 

îi dădură o găleată şi ea se duse la râu şi o umplu cu apă în care se bălăceau 
câţiva broscoi. Se întoarse cu aceştia în colibă. Tatăl aruncă o privire şi o alungă 
e broască şi apoi îi ceru fetei să-i aducă pe fraţii ei. Fata se duse în pădure, se 
aşeză sub un salcâm şi se puse pe strigat. 

Enduri, duhul văzduhului, o auzi şi le spuse fraţilor săi despre ea. Fraţii fură cât se 
oate de bucuroşi. Coborâră de îndată din cer, aducându-i fetei 

fiecare câte o rochie şi multe alte lucruri frumoase. Fata se îmbracă cu rochia pe 
care i-o aduse fratele mai mic, deoarece aceasta îi plăcu cel mai mult, şi apoi îi duse 
e cei şapte fraţi la bătrân. 

Cum îi văzu, bătrânul întinse o pânză de mătase la intrare, pe care ei să păşească, 
îi primi cu căldură şi îi servi cu cele mai alese mâncăruri şi băuturi. Cei şapte fraţi îi 
spuseră că trăiau pe tărâmul duhului Enduri, în văzduh, şi-l rugară să fie bun cu sora 
or şi, după ce petrecură trei zile la casa bătrânului, plecară. Cât despre fată, aceasta 
se mărită cu fiul cel mic şi cei doi trăiră ani mulţi şi fericiţi. 


Cum au ajuns pasările să migreze spre nord 


poveste de sub Steaua Polară 


Se povesteşte că demult, tare demult, păsările care acum zboară spre nord în 
lunile de vară, îşi petreceau tot timpul anului în sud. într-o bună zi, simțind că arşiţa 
este din ce în ce mai sufocantă, ele se strânseră la sfat. 

— Am dus întotdeauna lipsă de hrană şi de aer proaspăt vara, ouăle ni se 
strică pe căldură asta, şi ca urmare, avem mai puțini puişori, ziseră ele. Trebuie să 
descoperim alte ţinuturi în care să ne petrecem lunile calde de vară. Să trimitem pe 
cineva dintre noi să caute un loc potrivit. 

Căzură de acord că cel mai potrivit era cocorul. Acesta, deşi era cam fudul, putea 
să le ducă la îndeplinire planul, fiind tare descurcăreţ. Era vestit ca zburător şi, cu 


picioarele sale lungi, putea merge şi pe jos tară să obosească în răstimp de trei ani 
trebuia să zboare înspre vest, est şi înspre nord şi să afle care era locul cel mai 
potrivit în care păsările să se poată stabili. 

Şi pomi domnul Cocor în zbor dar, nici nu plecă el bine, că soţia lui. Doamna Barza 
îl invită la ea pe domnul Nagâţ. Cu penajul lui verde, lucitor, acesta era cel mai arătos 
dintre toate păsările. Era de felul lui sprinten şi vesel şi ştia să se poarte cu 
doamnele. Aşa că nu trebuie să ne mire faptul că doamna în cauză îl plăcu şi îi 
aprecie, în mare măsură, toate atenţiile. Nagâţul se mută deci la doamna Barză şi se 
înțelegeau tare bine împreună. 

Trecură aşa trei ani şi, într-o noapte întunecoasă, domnul Cocor se întoarse din 
călătorie. Zbură direct la cuibul său şi era cât pe ce să-l vadă pe domnul Nagâţ 
părăsind cuibul. Acesta din urmă, zărându-l pe domnul Cocor, se furişă afară şi se 
ascunse sub cuib. 

Şi-i zise domnul Cocor, doamnei Berze: 

— Am cutreierat prin multe locuri şi am descoperit că cele mai bune 
dintre toate sunt cele din nord. Acolo, clima este plăcută şi răcoroasă şi se găseşte 
hrană din belşug. Sunt locuri cât se poate de potrivite pentru creşterea puilor. Dar 
nu cumva să crezi că sunt prost. Mâine la adunare, o să le spun celorlalte păsări că 
în nord nu sunt locuri bune de trăit. Asta le va descuraja de tot şi 

apoi, neavând pe nimeni care să ne stânjenească, vom zbura doar noi spre nord şi 
vom duce un trai uşor şi confortabil. 

Domnul Nagâţ, care auzise totul, nu mai putu răbda şi îşi luă zborul. 

— Mac - mac! izbucni el. 

— Parc-am auzit o voce şi un fâlfâit aici sub cuib, îi zise domnul Cocor, 
doamnei Berze. 

— Da de unde, vorbeşti prostii, dragă! zise doamna Barză. Ţi s-o fi părut. 
Să ştii că de când ai plecat nu am avut nicio noapte liniştită. Auzisem mereu că 
cineva fluieră, cântă, râde sau geme în preajma mea. 

— Aşa o fi, zise domnul Cocor. 

Ei, dar în apropiere locuia şi Rățuşca, prietena domnului Nagâţ, o ființă mititică şi 
guralivă şi acesta se duse s-o viziteze. 

— Ai auzit că s-a întors domnul Cocor? o întrebă el. 

— Şi ce-i cu asta? zise doamna Răţuşcă. 

— Vrea să ne ducă de nas pe toţi, asta-i. 

— Da de unde, nu se poate! strigă doamna Răţuşcă. Fii sigur că un domn 
atât de respectabil ca domnul Cocor n-ar face aşa ceva. 

— Asta s-o crezi tu! i-o întoarse domnul Nagâţ. Şi ca să te conving, am să-ţi 
mai spun ceva. Eram în apropiere când l-am auzit zicându-i soţiei sale, doamna Barză, 
că cele mai bune locuri se găsesc în nord, dar că va păstra secretul pentru el şi 
familia sa, pe care o va duce acolo. 

— Tâlharul! strigă doamna Răţuşcă. Stai să vezi numai, amară pâine va 
mânca el de azi înainte. Va regreta că şi-a bătut joc de picioarele mele scurte, în faţa 
prietenilor mei. 

Convocară de îndată o adunare, şi le poftiră pe toate păsările, atât pe cele mari, cât 
şi pe cele mici. Domnul Cocor luă primul cuvântul şi le înşiră câte în lună şi-n stele 
despre cele văzute şi întâlnite în călătorie. 

— Am cutreierat pământul spre est şi spre vest zise el, şi am aflat că pe 
acolo este le fel ca pe aici: arşiţa e la fel de mare, nu e prea mult loc şi hrana e 
puţină. Dar în nord este şi mai rău. Acolo e frig tot timpul anului. Dar ceea ce este 
într-adevăr neplăcut este faptul că în nord trăiesc păsări uriaşe cu ciocurile şi 
ghearele ascuţite ca nişte coase. Sunt înfometate ca lupii, şi, cei ce ajung în nord, nu 
mai pot trage speranţă să se întoarcă vii. 


— Dar tu cum ai reuşit să te întorci? întrebă doamna Răţuşcă şi, 
întorcându-se cu faţa către adunare, zise: 

— Să nu credeţi ce ne spune domnul Cocor, prieteni. Soţiei lui i-a spus cu 
totul altceva. Pe noi ne duce de nas, vrea să se bucure numai el de belşugul din 
ţinuturile nordice. 

— Cum îndrăzneşti să mă ponegreşti înaintea unei adunări onorabile ca 
cea de aici?! strigă domnul Cocor, şi înainte ca celelalte păsări să-l poată opri, se 
năpăstui asupra doamnei Răţuşcă. O zgârâie cu ghearele, o lovi cu ciocul, şi-i suci 
iicioarele, şi ar fi omorât-o dacă celelalte păsări n-ar fi tras-o deoparte. 

— Ruşine, domnule Cocor! strigară păsările. S-o baţi în halul ăsta pe 
iata doamnă Răţuşcă, mamă de familie! Vai, dar bine că a scăpat cu viață. 

Mai discutară ce mai discutară şi căzură de acord că, dacă domnul Cocoi i-ar fi 
minţit, n-ar fi fost atât de furios pe doamna Răţuşcă, numai pentru că le-a povestit 
ceea ce aflase; ea a demonstrat prin asta cât este de cinstită. Şi întrucât acesta o 
ăsase invalidă era cât se poate de clar că el avea obligaţia să o îngrijească şi să o 
hrănească. Asta i-ar fi fost şi învăţătură de minte. Să ştie altă dată că nu avea voie să- 
şi facă dreptate cu pumnii. 

Dar acum se ivise o altă problemă: trebuia să meargă altcineva în nord, în locul 
domnului Cocor. Au dezbătut şi treaba asta, şi alegerea s-a făcut în favoarea 
domnului Vultur, care era cel mai rapid zburător şi avea privirea cea mai 
ătrunzătoare dintre toţi. 

Cum se termină adunarea, domnul Vultur o şi porni spre nord. Stătu acolo vreo 
douăsprezece luni şi se întoarse în primăvara anului următor. 

Văzându-l, păsările se adunară din nou şi el le povesti că în nord totul era frumos şi 
că acolo ar fi cel mai nimerit loc pentru creşterea puilor. Era răcoare, hrană se găsea 
din abundență şi nici vorbă să existe păsările răpitoare de care le vorbise domnul 
Cocor. 

Fără să mai piardă timpul, păsările începură pregătirile pentru călătoria lor spre 
nord şi erau gata să plece când doamna Răţuşcă, schiloadă şi cu aripa ruptă, apăru 
înaintea lor. 

— Ascultaţi-mă, prieteni, am şi eu a vă spune ceva, zise ea. Anul trecut mi 
s-a întâmplat ceea ce ați văzut cu toții. Aţi fost martori că afurisitul de Cocor m-a 
bătut numai pentru că v-am spus adevărul. M-a schilodit şi nu ştiu ce o să mă fac 
acum că plecaţi cu toţii şi mă lăsaţi singură aici. Ajutaţi-mă, vă rog! 

— Doamna Răţuşcă are dreptate, ziseră păsările. N-o putem lăsa aici 
singură, în scurt timp s-ar prăpădi! Şi întrucât toată vina o poartă Cocorul, ori de 
câte ori vom călători spre nord va trebui s-o ducă în spinare. 

Şi de atunci, de fiecare dată când păsările zburau înspre țările nordice, domnul 
Cocor trebuia s-o poarte pe doamna Răţuşcă în spinare, atât la dus, cât şi la 
întoarcere. 


Mihalţul şi prinţesa 
poveste de sub Steaua Polară 


A fost odată un moş şi-o babă. Ei nu aveau copii. Moşul construia curse pentru 
animale şi prindea peşte, pentru a-şi asigura traiul. într-una din zile, mergând spre 
cetatea regelui, văzu un Mihalţ, adică un peşte de râu cu capul mare şi turtit, 
acoperit cu solzi verzi. Peştele stătea întins pe ţărmul stâncos. Când să-l omoare, 
acesta-i spuse: 

— Cruţă-mă moşule, şi-ţi voi fi de ajutor de astăzi înainte, întocmai 

ca un fiu. Moşul băgă 


Mihalţul într-un sac, îl duse acasă şi-i spuse neveste-sii: 
— Nu avem copii, nevastă, dar Mihalţul acesta ne va fi ca un fiu. 
Şi trăi Mihalţul cu moşul şi cu baba şi aceştia îl îngrijiră şi îl hrăniră până când 
se făcu mare, şi-i 
zise moşului: 

— Du-te şi-l vezi pe rege şi spune-i că vreau să mă însor cu fiica lui. 

— Regele nu-şi va da fata după unul de teapa noastră, fiule, zise moşul. Au 
peţit-o regi, prinți şi negustori, dar pe toţi i-a refuzat. 

— Aşa o fi, dar, cu toate astea, va trebui să mergi, zise Mihalţul. Moşul se 
duse la casa regelui, unde fu poftit înăuntru. 

— Ce dorești? întrebă regele. 

— Fiul meu, Mihalţul, m-a trimis s-o cer de nevastă pe fiica ta, Prințesa, îi 
răspunse moşul. 

— Chiar aşa? Mulţi regi, prinți şi negustori i-au cerut mâna, dar pe toți i-am 
alungat. 

Fiica regelui, care stătea după un paravan, grăi astfel: 

— E adevărat ce spui, tată, dar de ce nu-l pui la încercare cum ţi-e 
obiceiul? Dacă-ţi va îndeplini dorinţa, mă voi mărita cu el; dacă nu, îl vei ucide. 

Regele lăsă bărbia în piept şi căzu pe gânduri. 

— Iată ce are de făcut, îi zise el, moşului. Să ridice o casă nouă chiar aici, 
lângă palat. Fiica mea nu poate sta în casa ta cea veche. S-o facă însă într-o singură 
noapte. Dacă nu, acolo o să vă stea capetele, unde vă stau acum picioarele, atât ţie, 
cât şi feciorului tău. 

Bătrânul plecă amărât nevoie mare. 

— De ce eşti supărat, tăicuţule? întrebă Mihalţul. 

— Cum să nu fiu! zise moşul. Regele nu ţi-o dă pe fata lui de soţie, decât 
dacă-i vom construi o casă într-o singură noapte. Iar dacă nu vom reuşi, ne va tăia 
capetele. 

— Ei, nu fi supărat! Culcă-te liniştit, ce-o fi, o fi. 

Cum adormiră moşul şi baba, Mihalţul se furişă afară, se dădu peste cap şi se făcu 
un fecior chipeş cum nu s-a mai văzut. Apoi flutură o baghetă de fier şi o aruncă cu 
vârful în pământ, şi pe dată apărură în acel loc, treizeci de oşteni gata înarmaţi. 

— Ce doreşti stăpâne? întrebară ei. 

— Construi-ţi o casă lângă casa regelui, dar vedeţi, să fie la fel de 
frumoasă ca şi a lui, zise Mihalţul. 

— Aşa va fi! răspunseră în cor cei treizeci de bărbaţi, şi plecară, făcând să 
se cutremure pământul sub picioarele lor. 

Feciorul se întoarse în casă, se prefăcu iarăşi în peşte şi se culcă. A doua zi dis-de- 
dimineaţă, îl trezi pe tatăl-său şi-i zise: 

— Du-te de îndată la casa regelui, că o să ai ce vedea. 

Moşul se aşternu la drum şi, când ajunse la casa regelui, nu-i veni să-şi creadă 
ochilor, văzând lângă aceasta o casă mai bogată şi mai arătoasă. Iar regele, care 
tocmai se uita pe fereastră, o văzu şi el. 

„Fiul moşului nu-i un om de rând, dacă a reuşit să facă o asemenea casă” gândi el. 

La rându-i, moşul se duse la rege şi-i zise: 

— Fiul meu, Mihalţul, vrea să ştie ce ai de zis. 

— Ei bine, spuse regele, fiica mea nu se poate mărita în biserica cea veche, 
aşa că va trebui să construiască una nouă, cu trei poduri lângă ea: unul care să ducă 
de la casa veche la cea nouă, al doilea, de la biserica veche la cea nouă şi cel de-al 
treilea, pe care să-l folosească mirii şi invitaţii după nuntă, între biserica cea nouă şi 
casa lor cea nouă. Şi dacă n-o să facă toată lucrarea în răstimp de o noapte, vă voi 
tăia la amândoi, capetele. 


Şi plecă moşul, întristat, plângând amarnic, şi abia ţinându-se pe picioare, de 
speriat ce era. Cum ajunse acasă, fiul său îl întâmpină în uşă. 

— De ce plângi, tăicuță? întrebă el. 

— Cum să nu plâng?! răspunse moşul. Regele ne cere să construim o 
biserică cu trei poduri lângă ea. Şi dacă nu vom reuşi, ne va tăia capetele. 

— Du-te la culcare şi dormi liniştit, îi zise Mihalţul. Şi mâine dimineaţă să fii 
pregătit de drum. 

Moşul se culcă, iar Mihalţul se furişă afară pe uşă, se dădu peste cap şi se prefăcu un 
fecior 
chipeş. îşi învârti bagheta de fier, o aruncă şi o înfipse cu vârful în pământ, şi în acel 
loc apărură treizeci de oameni înarmaţi. 

— Ce doreşti stăpâne? întrebară ei. 

— Construiţi-mi o biserică la fel de bună ca cea a regelui şicu trei poduri 

de piatră lângă ea. 

— Aşa vom face! ziseră cei treizeci de oşteni şi plecară. 

De îndată ce sunetul marşului celor treizeci de oşteni se stinse, feciorul intră în 

casă,se dădu 
peste cap, se prefăcu ceea ce fusese înainte şi apoi se culcă. A doua zi dis-de-dimineaţă, 
el se trezi şi-i zise tatălui său: 

— Du-te degrabă la rege, tăicuță, că o să ai ce vedea. 

Moşul o porni la drum. Ajunse la casa regelui destul de devreme şi - ce credeţi 
că văzu? Trei poduri de piatră şi o biserică ce se înălța lângă cea a regelui, şi care 
era cu mult mai bogată şi mai frumoasă. 

Tocmai atunci regele, uitându-se pe fereastră, văzu şi el minunăţia. 

„Feciorul moşului nu e un om de rând, dacă a reuşit să facă ceea ce a făcut” îşi zise 
el. 

Moşul merse spre casa regelui şi era atât de vesel, încât i se părea că pământul de 
sub picioare e moale ca un covor. 

— M-a trimis feciorul meu, Mihalţul. Vrea să ştie ce mai ai de spus, zise 
moşul. 

— Mai am încă o dorinţă: să-mi aducă o sanie şi trei cai. Dacă îmi va 
îndeplini şi această dorinţă, o va avea pe fiica mea de soţie, chiar dacă vor râde toţi 
de ea, din pricina asta. Dar dacă nu o face, o să vă tai capetele la amândoi! 

Şi plecă moşul, căinându-se amarnic şi de abia ţinându-se pe picioare, de speriat 
ce era. Feciorul îl întâmpină în uşă: 

— De ce plângi, tăicuţă? 

— Cum să nu plâng! Regele nu ţi-o va da pe fiica lui de soție, decât dacă- 

i aduci o sanie şi trei cai. Iar dacă n-o vei face, ne va tăia la amândoi capetele. 

— Dormi, tăicuță, şi te odihneşte, îi zise Mihalţul, şi mâine dimineaţă să fii 
gata de drum, că o să ai ce vedea. 

Moşul se culcă, şi Mihalţul se furişă afară din casă, se dădu peste cap şi se 
prefăcu un fecior chipeş. învârti bagheta şi o înfipse cu vârful în pământ şi 
deîndată apărură treizeci de oşteni. 

— Ce doreşti stăpâne? îl întrebară ei. 

— Aduceţi-mi o sanie şi trei cai! le porunci Mihalţul. 

— Pe dată, stăpâne! strigară cei treizeci de oşteni. Şi plecară în goană, iar 
feciorul se dădu peste cap şi se prefăcu ceea ce fusese înainte, se duse la culcare şi a 
doua zi dimineață îl trezi pe tatăl său şi-i zise: 

— Mergi la casa regelui, că o să ai ce vedea. 

Moşul porni la drum şi când ajunse la casa regelui văzu o sanie şi trei cai în faţa 
uşii. Se urcă în sanie şi se prefăcu că repară ceva la ea, când regele, care tocmai se 
uita pe fereastră, îl văzu. 


— Mihalţul nu-i un om de rând, dacă a făcut tot ceea ce i-am cerut! zise el. 

— Feciorul meu ţi-a îndeplinit dorinţele, spuse moşul, aşa că trebuie 
să i-o dai pe fiica ta de soţie. 

— Aşa voi face, ce-am promis e bun promis, zise regele. Adu-l pe fiul tău, 
aici! Moşul fu nespus de fericit şi merse acasă tot într-o fugă. 

— Ei, tată, o voi avea de soţie pe fiica regelui, sau nu? întrebă Mihalţul. 

— Da! şi am venit să te iau şi să te duc la cununie, zise moşul, şi-l băgă pe 
Mihalţ într-un săculeţ, pornind cu el spre casa regelui. Auzind de nuntă, oamenii ce 
treceau pe lângă el, îl priveau şi-i ziceau râzând: 

— Regele trebuie să fie nebun dacă-şi dă fata după un peşte. 

Dar moşul nu se oprea şi nu le dădea nicio atenţie celor ce îşi băteau joc de el. 
Ajunse la casa regelui, scoase Mihalţul din săculeţ şi îl aşeză pe un scaun. 

Nunta începu şi ţinu o săptămână încheiată, şi ori de câte ori trecea sticla cu vin 
pe la moş, acesta îi turna câte puţin şi Mihalţului. Dar cum toate au un sfârşit, aşa se 
puse capăt şi nunţii, şi mirii rămaseră singuri. 

Trei ani trăi Mihalţul în casa cea nouă, laolaltă cu soţia sa şi ziua era peşte, iar 
noaptea, bărbat, într-o zi, Prinţesa se trezi dis-de-dimineaţă şi făcu focul. Se aşeză 
lângă sobă, dusă pe gânduri şi întristată: 

„Toţi au râs de mine în aceşti trei ani. Cred că ar trebui să ard pielea soţului meu 
şi poate astfel, nu se va mai preface în peşte”. 

Zis şi făcu. Aruncă pielea în sobă şi o arse, dar când se întoarse în dormitor, soţul 
ei nu mai era de găsit. Se aşeză la fereastră, întristată, şi zări o păsărică ce-i zise aşa: 

— Ai ars pielea soțului tău cu trei zile mai repede, pentru că la capătulcelor 

trei zile, soțul tău s- 
ar fi transformat în om pentru totdeauna. 

După ce îl jeli o săptămână întreagă, întrebându-se într-una: „unde, vai, unde-l voi 
putea găsi pe soţul meu?” Prinţesa plecă în căutarea lui. Ajunse la marginea unui 
oraş şi o bătrânică ce stătea la fereastra casei sale, o văzu pe când trecea. 

— Unde mergi, Prințeso? o întrebă ea. 

— Am ars pielea soțului meu şi am pornit în căutarea lui, răspunse Prințesa. 

Şi-i zise bătrânică: 

— Nu vei ajunge niciodată la el aşa cum eşti îmbrăcată. Pregăteşte-ți 
trei perechi de cizme de fier, trei pălării de fier şi trei pâini de fier şi abia atunci 
porneşte la drum. 

Prinţesa se întoarse acasă şi le porunci slujitorilor să-i facă tot ce o sfătuisebătrâna. 

Când totul fu 
gata, o porni din nou la drum. Trecu prin cetate şi pe la casa bătrânei şi aceasta o 
hrăni şi o adăposti peste noapte. A doua zi dimineaţa, pe când se pregătea de 
plecare, bătrânica Îi zise: 

— Mergi tot înainte până vei ajunge la o gură de peşteră. Acolo încalţă-te 
cu o pereche de cizme de fier, pune-ţi pe cap o pălărie de fier, muşcă din una dintre 
cele trei pâini de fier şi apoi coboară în peşteră. Vei întâlni mulţi oameni: unii vor 
plânge, alţii vor striga şi alţii vor cânta. Te vor ruga, pe rând, să stai cu ei, dar ţine 
minte: dacă nu ieşi din peşteră la timp, acolo vei rămâne pentru totdeauna. Când cele 
trei perechi de cizme vor fi roase de atâta purtat, pălăriile vor fi rupte şi pâinile de 
fier mâncate, vei ajunge la ieşire. Sora mea te va aştepta afară şi-ţi va arăta drumul 
mai departe. 

Plecă Prinţesa şi, dacă a trecut timp mult sau mai puţin, nu putem şti, dar drumul 
pe care mergea se sfârşi brusc şi în faţa ei apăru o deschidere în pământ. îşi puse una 
dintre cele trei pălării şi prima dintre cele trei perechi de cizme, şi muşcând din 
prima pâine de fier, cobori. Se trezi într-un tunel lung. Pe amândouă laturile se 
găseau oameni: unii ţipau, alţii care plângeau şi alţii care cântau. O strigau cu toţii, 


rugându-o să rămână cu ei, dar ea mergea înainte Iară contenire. Pe jos se aflau cuie 
ascuţite care i-ar fi rănit picioarele dacă nu avea cizmele, din tavan atârnau colţi de 
fier care ar fi zgâriat-o dacă n-ar fi avut pălăriile. Mâncă prima pâine de fier şi apoi pe 
cea de-a doua, o începu şi pe cea de-a treia, dar tunelul părea că nu se mai sfârşeşte, 
vocile care o strigau erau din ce în ce mai puternice. Dar nu se lăsă pradă disperării, 
îşi continuă drumul şi în cele din urmă, zări un firicel de lumină cât un vârf de ac. Cu 
greu se târi într-acolo. leşi din peşteră, dar era aşa de sfârşită că abia după o 
săptămână se simţi în putere să-şi continue drumul. Mergând mai departe, zări o 
casă, se îndreptă în grabă spre ea şi se trezi faţă în faţă cu o băbuţă, care era sora 
celei din oraş. 

— Vai, Prinţeso! zise ea. Dar încotro te duci? 

— Am ars pielea soțului meu şi-acum am venit până aici să-l caut, zise 
Prinţesa. Nu-mi pasă dacă mor, chiar dacă nu-l găsesc, pentru că l-am iubit foarte 
mult! 

— Soţul tău, Mihalţul, zise băbuţa, a trecut pe aici acum zece ani. S-a 
căsătorit cu o altă fată, cu fiica Regelui Focului. Rămâi cu mine o vreme şi mai târziu 
îţi voi arăta unde să-l găseşti. 

Prinţesa o ascultă, iar după o săptămână băbuţa îi dădu un pieptene şi-i zise: 

— A venit vremea să porneşti din nou în căutarea soţului tău. Casa în care 
locuieşte el se află lângă un deluşor. Să te aşezi pe deluşor şi să te piepteni cu 
pieptenul pe care ţi l-am dat. Vor veni trei femei, toate semănând între ele şi fiind 
îmbrăcată la fel. Cea din mijloc este noua lui soţie. Ea te va ruga să-i vinzi pieptenul, 
iar tu să-i răspunzi că eşti de acord numai dacă te va lăsa să petreci o noapte cu soţul 
ei, Mihalţul. 

Prinţesa făcu întocmai. Intră în grădină, se aşeză pe deluşor şi începu să se 
pieptene. Apoi veniră cele trei femei semănând leit între ele şi fiind îmbrăcată la fel. 
Cea din mijloc zise: 

— N-am văzut niciodată un pieptene atât de frumos! Vindemi-l mie, te rog! 

— Nu pot, numai dacă-mi oferi ceva în schimb. 

— Dar ce anume? întrebă femeia. 

— Lasă-mă să petrec o noapte în odaia soțului tău. 

— N-am nimic împotrivă. Dă-mi numaidecât pieptenul! 

— Ți-l voi da imediat ce vom fi acolo. 

— Atunci, vino să mergem! 

Când ajunseră, noua soție a Mihalţului îi spuse să aştepte la uşă, intrând numai ea. 
După scurt timp se întoarse, poftindu-o pe Prinţesă înăuntru. Prinţesa se îndreptă 
spre patul în care dormea Mihalţul, dar, deşi îl strigă disperată, nu reuşi să-l 
trezească. Se făcu dimineaţă, o cheie se răsuci în broască şi cea de-a doua soţie a 
Mihalţului, intră în cameră. 

— Ţi-ai petrecut noaptea aici, acum pleacă! îi zise ea, Prințesei. 

Şi se întoarse Prințesa la casa băbuţei, mai tristă ca oricând. Trecu o săptămână 
încheiată, dar nu reuşi să-şi alunge tristeţea; la sfârşitul săptămânii, băbuţa îi dădu 
un inel şi-i zise: 

— Pune-ţi pe deget inelul şi du-te de te aşează din nou pe deluşor. După 

câtva timp vor veni trei 
femei şi iarăşi cea din mijloc te va ruga să-i vinzi ei, inelul. Spune-i că i-l vinzi 

şi pune-iaceeaşi 


condiţie. 

Plecă Prinţesa şi ajunse la marginea grădinii şi acolo se aşeză pe deluşor. Apoi 
sosiră cele trei femei şi cea din mijloc o rugă să-i vândă inelul. 

— Ți-l vând dacă mă laşi să petrec o noapte în odaia soțului tău. 

— Foarte bine! zise femeia. Dă-mi acum inelul. 


— O să ţi-l dau când ajungem acolo! 

— Atunci, vino să mergem! 

Când ajunseră în fața odăii, intră ea singură mai întâi şi abia pe urmă o lăsă pe 

Prințesă. 

Prințesa se apropie de patul în care Mihalţul dormea dus, deoarece cea de-a 

doua soţie îi dăduse o „licoare fermecată care te-adoarme pe dată”. Şi cu toate 
încercările ei, nu reuşi să-l trezească până dimineaţă, când sosi noua soţie a 
Mihalţului. 

— i-ai petrecut aici noaptea, cum ne-am înţeles, acum trebuie să pleci, zise 

ea. 

Aşa că Prinţesa se întoarse la casa băbuţei, peste măsură de supărată şi-i povesti 
cele întâmplate. Şi-i zise atunci băbuţa: 

— Trebuie să încerci încă dată. Uite, ai aici o basma, şi una mai frumoasă 
ca asta nici c-ai să mai găseşti. Dar, bagă de seamă, asta-i ultima oară că te mai pot 
ajuta. Ştii ce ai de făcui. Dacă nici de data asta nu vei reuşi, n-ai să-ţi mai vezi 
bărbatul niciodată. 

Şi Prinţesa plecă. Ajunse la deluşorul din capătul grădinii, îşi aranja basmaua pa 
cap şi se puse pe aşteptat. După câtva timp sosiră cele trei femei, şi cea din mijloc îi 
zise: 

— N-am văzut niciodată o basma atât de frumoasă! Vinde-mi-o mie! 

— E o basma fermecată şi nu o pot vinde numai dacă mă vei lăsa să petrec 
o noapte în camera soţului tău. 

— Foarte bine, te las. Dă-mi basmaua! 

— îţi voi da-o imediat ce vom ajunge acolo. 

— Atunci, vino să mergem! 

Şi din nou cea de-a doua soţie îl adormi pe Mihalţ, încât Prințesa nu-l putu trezi. 
Când se făcu ziuă, ea se întrista atât de tare, încât izbucni în pâns. Tocmai atunci 
cheia să răsuci în broască, uşa se 
dădu în lături, şi intră val vârtej cea de-a doua soţie. 

— Ai stat destul. Acum pleacă, îi zise ea. Dar înainte ca să termine de 
rostit aceste cuvinte, o lacrimă căzu din ochii Prințesei pe obrazul Mihalţului, şi-l 
trezi. 

— Plouă, zise el, deschizând ochii. O picătură mi-a căzut pe obraz. Se 

uită înjur, şi văzând-o pe 
Prinţesă, zise: 

— Aşteaptă, femeie, tu cea de-a doua soţie, nu fi atât de grăbită! Femeia 
aceasta este prima mea soţie şi e cea adevărată. 

Cea de-a doua soţie rămase mută de supărare şi Mihalţul, întorcându-se spre 

Prinţesă, îi zise: 

— Bine ai venit Prințesă! Mă bucur nespus! Apoi Mihalţul îi pofti la el pe 
vecinii cei mai bătrâni şi după ce îi servi cu bucate alese şi vin, le zise: 

— Spuneţi, oameni buni! Spuneţi-mi care dintre aceste două femei merită 
să rămână cu mine. Una dintre ele şi-a riscat viaţa ca să mă găsească, pe când 
cealaltă era gata să mă vândă pentru nişte 
fleacuri ce i se ofereau: un pieptene, un inel, sau o basma. 

— Soția ta adevărată este cea care şi-a riscat viața pentru tine, şi pe ea 
trebuie să o primeşti în casa ta, ziseră bătrânii. 

Şi se ospătară multă vreme, iar apoi Mihalţul, zise: 

— E timpul să plecăm, Prințesă! închide ochii! 

Prințesa închise ochii, şi o boare de vânt îi trecu peste față. 

— Deschide ochii, Prinţesă! zise el! 

Prinţesa deschise ochii, şi - ce minunăţie! Se trezi într-o casă frumoasă, în care 


stătea pe o canapea împreună cu soţul ei. Casa era înconjurată de o grădină plină de 
flori şi dincolo de zidurile grădinii se întindea oraşul. 

Mihalţul îi zise: 

Prinţeso, a trebuit să suferi atât de mult din cauză că ai cerut să mi se dea de 
îndeplinit trei sarcini foarte grele, înainte de a te mărita cu mine. 

îi poftiră apoi în casa lor şi pe părinţi şi petrecură multe zile. Mihalţul deveni rege 
şi trăi împreună cu Prinţesa în bucurie şi fericire. 


Hanul Solombo 
poveste mongolă 


Demult, tare demult, trăia un han pe care îl chema Solombo. Era hanul foarte 
bogat, dar copii nu se învrednicise să aibă. O slugă de-a lui, săracă lipită, avea în 
schimb iurta“* plină de plozi; cel mai mic dintre ei, un băieţel voinic, cu ciuful des, 
abia împlinise trei ani. 

Odată veni la Solombo un înţelept, un lama de vază, care îi spuse: 

— Băiatul cu ciuf din ailul“* vecin îţi va risipi într-o zi toată agoniseala. 

Hanul se sperie şi cugetă în sinea lui: „Nu va fi bine deloc dacă fiul unui coate- 
goale va ajunge să mă moştenească. Trebuie să împiedic aceasta, cu orice preț“. 

Şi, într-o bună zi, hanul intră în iurta slugii sale şi-i spuse: 

— Dă-mi mie băiatul, ca să-l trimit la învăţătură. 

Mama băiatului nu voi să-l dea, dar taică-său nu putu să se împotrivească 
stăpânului şi i-l dădu. Hanul le făcu în schimb multe daruri, apoi luă copilul şi plecă. 

După câteva zile, hanul duse băiatul în stepă şi îl îngropă în zăpadă. 

Tocmai atunci, umbla prin stepă o ciavganţ - o bătrână pribeagă - care strângea 
argal“. Auzind plânset de copil, se uită înjur, dar nu văzu nimic. Atunci porni spre 
locul de unde se auzeau scâncetele. Deodată, chiar de sub picioarele ei, răsună un 
geamăt jalnic. Se aplecă bătrâna şi privi cu luare aminte, dar în afară de zăpadă nu se 
vedea nimic. 

— Ce-o mai fi şi asta? se minună femeia. N-or fi umblând niscaiva duhuri 
rele prin preajmă? Şi vru s-o ia la fugă, dar tocmai atunci auzi limpede un glas de 
copil venind de sub zăpadă. Fără să mai stea pe gânduri, puse mâna pe lopata cu care 
strângea argal şi se apucă să dea zăpada la o parte. Dedesubt, într-o groapă săpată 
de curând, găsi un băieţel de vreo trei ani, pe jumătate îngheţat, cu un moţ de păr 
negru şi des. îl ridică de acolo cu grijă, îl strânse la piept şi, acoperindu-l cu poalele, îl 
duse în iurta ei. După ce îl îngriji câtva timp, îl dădu unei familii fără copii. 

Băieţandrul crescu, ajunse flăcău puternic şi voinic şi se însură cu o fată frumoasă şi 

deşteaptă. 

Când vestea că flăcăul cu ciuful des e viu şi sănătos ajunse la curte, hanul 
Solombo îşi pierdu iar liniştea. Zi şi noapte se gândea cum să facă să-l piardă pe 
voinic. în cele din urmă porunci ca acesta să fie adus înaintea lui. 

— Du-te la tartorul tărâmului întunecat şi adu-mi de acolo un suflet, îi spuse 
hanul. 

Tânărul se întoarse acasă şi-i povesti nevestei sale ce i-a poruncit hanul. După ce se 
sfatuiră, 

mică aşezare, avînd una sau mai multe iurte 


bălegar uscat, folosit drept combustibil 


nevasta îi zise: 

N-ai ce face, trebuie să te duci. Eu am să-ţi pregătesc pentru drum un sac cu ochi, un 
sac cu vine şi un sac cu sare. în drum ai să întâlneşti un corb, şi când o să vrea să-ţi 
scoată un ochi - fiindcă vii din ţara cu oameni văzători - tu să-i dăruieşti sacul cu ochi. 
Apoi ai să întâlneşti o zgripţuroaică, şi aceea o să vrea să-ţi tragă vinele - fiindcă vii din 
ţara cu oameni vânoşi - iar atunci tu să-i dai sacul cu vine. Şi, în sfârşit, o să-ţi iasă în 
cale o cămilă uriaşă, care umblă după carne de om, fiindcă e sărată, dar tu să-i dai 
sacul cu sare. După asta, poţi să te crezi ca şi scăpat de toate necazurile. 

Tânărul îşi aruncă sacii pe umăr şi porni la drum. Deodată în calea lui apăru o femeie 
cu două coame în frunte. 

— încotro ai pornit-o, voinice? 

— La tartorul tărâmului întunecat. 

— Vai, ce bine! întreabă-l, te rog, de ce am fost blestemată să port toată 
viața coamele astea? 

Tânărul făgădui că va întreba şi merse mai departe. 

Când, ce văzu? O mulţime de oameni construiau un templu. Cum se apropie de ei, 
cum îl şi întrebară: 

— încotro, voinice? 

— Spre tartorul tărâmului întunecat. 

— Atunci, fii bun şi află de la el de ce templul pe care îl construim noi se 
dărâmă mereu. 

Tânărul făgădui să le îndeplinească rugămintea şi porni mai departe. 

Când, mai încolo, dădu de o lotcă în care şedea un pescar. 

— încotro ţii drumul, voinice? întrebă pescarul. 

— La tartorul tărâmului întunecat. 

— Rogu-te, află şi pentru mine de ce de atâtea zile nu mă mai pot ridica în 
picioare. 

— Bine, se învoi tânărul şi o apucă iar pe drumul său, care-l duse până la doi 
munţi. Unul era din aur curat, iar al doilea din argint. 

„Mare minune“, gândi el, dar nu se opri şi trecu mai departe. Deodată apăru în zbor 
un corb negru care-i croncăni: 

— Noroc, voinic-viteaz. Ce faci? După cât se vede, ai sosit din țara celor 
văzători. la să-ţi scot eu ochii. 

Dar tânărul îi dădu pe loc sacul cu ochi, apoi plecă mai departe şi merse, şi merse, 
până ce îi ieşi în cale o zgripţuroaică bătrână. 

— Vii din ţara celor vânoşi, şuieră ea. Ia stai, să-ţi trag vinele din tine. 

Dar voinicul îi dădu sacul cu vine şi atunci zgripţuroaică se potoli. 

Când să-şi continue drumul, văzu venind spre el, în goană mare, o cămilă uriaşă, care 
strigă: 

— A, iată un om din ţara celor care mănâncă sărat! Chiar acum o să mă 
înfrupt din carnea ta cea gustoasă şi sărată. 

Dar voinicul răsturnă pe loc sarea din sac; dihania se aruncă asupra ei, iar viteazul 
trecu în linişte mai departe. 

Merse el, merse şi, în sfârşit, ajunse pe tărâmul întunecat. Stăpânul nu era acasă. 
Când ciocăni, din cort ieşi nevasta tartorului. 

Spre mirarea voinicului, aceasta, de cum îl văzu, îl recunoscu ca fiind fratele ei. 
Pasămite, demult de tot, de pe când tânărul nostru era încă prunc în faşă, pasărea 
măiastră, hangarid, o răpise de pe păşunea pe care păştea oile hanului Solombo şi i-o 
dăduse de soţie tartorului. 

— Cum ai ajuns aici? îl întrebă femeia, după ce-şi veni în fire de bucurie că 
şi-a văzut frăţiorul. Om viu şi nevătămat n-a pătruns la noi până acum. 

După ce-a ascultat povestea lui, de-a fir-a-păr, îi zise: 


— Am să te ascund în cort şi voi încerca să aflu singură tot ce vrei să ştii. 
Altă cale mai bună nu 
văd. 

Femeia săpă o groapă adâncă sub vatră, îl ascunse acolo pe frate-său, acoperi 
groapa cu un scut de lemn, iar peste scut presără pământ. Apoi aduse cenuşă, 
cărbuni şi aprinse focul. 

Seara, tartorul veni acasă, călare pe un cal negru. Mult timp, însă, calul nu voi să 
se apropie de cort - tot fornăia şi se ridica în două picioare. Tartorul îl potoli cu mare 
caznă, dar, de cum intră în cort, întrebă: 

— Ce s-a întâmplat? Calul meu parcă a turbat - se vede treaba că a simţit 
el ceva. Adu-mi repede oasele galbene de ghicit. 

înainte de a-i da oasele, nevastă-sa sări de trei ori peste un câine mare şi trecu de 
trei ori pe sub pântecele lui. 

Tartorul luă oasele, le înşiră în fața lui, iar ele-i spuseră că sub cenuşă, sub 
pământ, sub o scândură, stă pitit un om cu faţa de aramă. 

Căută el prin toată casa, dar nu găsi nimic şi se mânie. 

— Oasele astea mint fără nicio ruşine, nu-s bune de nimic, zise el şi le 
azvârli afară. Apoi cină şi se pregăti de culcare. Atunci, nevastă-sa îi puse prima 
întrebare: 

Când m-a răpit pasărea hangarid şi m-a adus la tine, am văzut pe pământ o femeie 
cu două coame în frunte. De ce i-or fi crescut coamele alea? 

— Odată, un om sărac i-a cerut lapte pentru copii şi ea n-a vrut să-i dea. 
De aceea i-au crescut coamele. 

Apoi nevastă-sa îi puse cea de-a doua întrebare: 

— Am mai văzut apoi nişte oameni care nu puteau cu niciun chip să 
construiască un templu: numai ce-l clădeau până la acoperiş, se şi dărâma. De ce 
oare? 

— Mai înainte oamenii ăştia se țineau numai de jafuri şi nimiceau totul în 
calea lor. Acum sunt pedepsiţi. Orice-ar face, nimic n-o să le reuşească, răspunse 
tartorul. 

Şi nevastă-sa îi puse cea de-a treia întrebare: 

— Am văzut apoi un pescar pironit în lotca lui. Pentru ce-o fi oare pedepsit? 

— Pentru că prindea peşte şi alte vieţuitoare ale apei şi trăia de pe urma 
lor. Când o să înţeleagă că nu e voie să-i prindă şi să-i vândă“, se va putea desprinde 
de lotcă. 

— în drumul meu, continuă să întrebe femeia, am dat apoi de doi munţi - unul de 
aur curat, iar celălalt de argint. Ce crezi, oamenii ar putea lua nişte aur şi nişte 
argint de acolo? 

— Câte puțin, da, dar numai dacă au de gând să-l folosească pentru fapte 
bune, care să nu aducă vătămare nimănui. Altfel nu se poate. 

Dis-de-dimineaţă, tartorul plecă iar să dea o raită prin lume. Nevastă-sa îi dădu 
fratelui ei să mănânce, să bea, îi povesti tot ce auzise, îşi luă rămas bun de la el şi-i 
dărui la plecare un suflet din împărăţia tartorului. 

în drum spre casă, voinicul se opri, în dreptul munţilor cu pricina şi luă cu sine 
atâta aur şi argint cât putea duce calul. 

După ce le dădu tuturor celor care-l aşteptau răspunsurile dorite, se întoarse în 
ailul de baştină şi îi spuse, plin de bucurie, nevestei: 

— Numai mulţumită sacilor tăi m-am întors viu şi nevătămat şi am 
îndeplinit cu bine porunca hanului. De aceea, drept mulţumire, ţi-am adus mult aur şi 
argint. 

în ziua următoare, se duse la hanul Solombo, îi dădu cele cerute şi-i spuse: 


religia budistă interzice prinderea peştelui 


— M-am văzut cu tartorul tărâmului întunecat - e un om tar blând şi 
cumsecade. Chiar şi cu un nevoiaş ca mine s-a purtat prieteneşte şi cu respect. Iar la 
despărţire mi-a dăruit o grămada de aur şi argint. 

Hanul cel nesăţios începu să-l pizmuiască pe sărac. 

„Dacă un prăpădit ca el, fiul unui sărăntoc, a adus atâta aur şi argint, atunci eu, 
hanul, care mi-s os domnesc, o să capăt atâta aur că o să ajung cel mai bogat om din 
lume“, cugetă el şi hotări să se ducă la tartorul tărâmului întunecat. 

Plin de nerăbdare, hanul Solombo o porni cu avânt la drum, dar, neştiind dinainte ce 
primejdii îl pândeau în cale, ca să se ferească, pieri de o moarte năprasnică: corbul îi 
scoase ochii, zgripţuroaică trase vinele din el, iar cămila îl mâncă. 

După ce pieri, pe tronul lui se urcă voinicul cu ciuful des, iar oamenii din hanatul 
acela trăiră de atunci în fericire şi pace. 


Cei doi badarcini 
poveste mongolă 


în vremurile de demult, trăiau doi badarcini - doi oameni fără căpătâi. Unul dintre ei 
era bun la inimă şi gospodarii îl dăruiau din belşug, iar celălalt era rău şi nimeni nu-i 
dădea nimic. 

„Asta numai fiindcă mergem tot timpul împreună”, gândi badarcinul cel rău şi cugetă 
în sinea lui că trebuie să scape de stânjenitorul său tovarăş. 

Odată, într-una din drumeţiile lor, badarcinii dădură peste un cuib de vultur uriaş, în 
care erau trei ouă. Dintr-un ou ieşi un pui de ogar, din altul o curea, iar din cel de-al 
treilea un pui de vultur. 

Badarcinul cel rău îl îndemnă pe cel bun să se suie în cuib, ca să ia cureaua şi puiul 
de ogar. Acesta se sui în cuib, dar nu mai putu să iasă din el: pasămite, cuibul era 
foarte adânc. Badarcinul cel rău o porni mai departe, iar pe tovarăşul său îl lăsă să 
moară de foame. Acesta zăcu multă vreme în cuib, până ce puterile îl părăsiră aproape 
cu totul. Dar iată că pe neaşteptate îi sosi scăparea: veni vulturiţa şi-i aduse puiului ei 
un popândău gras. Cum plecă vulturiţa, badarcinul luă popândăul de la puiul de vultur 
şi-l mâncă. Apoi prinse cureaua de marginea cuibului, se caţără cu ajutorul ei până sus, 
ieşi de acolo şi o pomi din nou la dram. 

Merse el ce merse şi ajunse la un munte pe care se afla un templu părăsit de oameni. 
Podeaua templului era plină de murdărie lăsată de animale şi de păsări. Era târziu şi 
badarcinul se pregăti de culcare. 

Abia se băgă el sub masa mare de rugăciune şi se lungi să doarmă, că din toate 
părţile începură să se adune fiare de tot soiul. 

Badarcinul se piti mai bine şi ascultă ce-şi vorbeau fiarele între ele. 

— Tu ce-ai mâncat azi? Îl întrebă tigrul pe lup. 

— Un vițel. L-am înhățat la adăpătoare, la marginea oraşului. Turmele 
hanului trec mereu pe acolo, că altă apă mai pe aproape nu au. 

— Dar tu ce-ai vânat? îl întrebă tigrul pe corb. 

— Nimic! croncăni corbul supărat. Dar am auzit că s a îmbolnăvit prințesa. 
Mâine se vor face slujbe pentru însănătoşirea ei şi se vor aduce jertfe. Măcar atunci o 
să mănânc şi eu pe săturate! 

— Dar tu, vulpe, cu ce te-ai desfătat? o întrebă tigrul pe vulpe. 

— Cu nişte măruntaie prea gustoase! se lăudă vulpea. Fiarele începură apoi 
să flecărească despre fiica hanului. Lupul ar fi vrut să ştie dacă poate fi vindecată, iar 
tigrul se porni să-l lămurească ce trebuie să se facă pentru lecuirea ei. 

— în urechea dreaptă a prințesei a intrat o pereche de păianjeni care a făcut 
pui. Acum sânt şaisprezece cu toţii. Dacă păianjenii au să fie ademeniţi să iasă din 


urechea prinţesei, atunci ea se va înzdrăveni. Pentru asta ar trebui să se pună la 
clocotit o căldare cu apă, să se încălzească urechea dreaptă a prinţesei la abur şi să se 
bată într-o tobă, strigând: „Păianjenilor, ieşiţi afară!” Şi ei vor ieşi. 

— Dar nu ştii cum s-ar putea aduce apa mai aproape de târlele hanului? 
întrebă corbul. 

Nimic mai simplu, răspunse tigrul. Chiar în apropierea lor se află un izvor astupat cu 
pietre. 

Dacă s-ar găsi un voinic care să dea pietrele la o parte, apa ar trece drept prin oraş. 

— Şi unde e oraşul în care trăieşte acest han? 

— Spre soare-apune. 

Sosi dimineaţa şi templul se goli. Badarcinul se duse la hanul cu pricina, iar acesta 

începu să se 
jeluiască de boala fiicei sale şi să-l întrebe dacă nu ştie vreun leac. 

— Ştiu, cum să nu ştiu, răspunse badarcinul. Porunceşte să mi se ridice o 
iurtă, să fie adus un vas cu apă, iar deasupra lui să se atârne o tobă, şi-ţi voi lecui 
fata. 

Hanul îndeplini pe dată toate dorinţele badarcinului. într-o iurtă nouă făcură focul 
şi fierseră apă într-un vas. Când apa începu să clocotească, badarcinul îi porunci 
fiicei hanului să-şi încălzească urechea dreaptă deasupra aburilor, iar el lovi în tobă 
şi strigă: 

— Ei, păianjenilor! A sosit vara. N-auziţi cum tună? leşiţi din vizuina voastră. 

Şi - minunea minunilor! toţi cei şaisprezece păianjeni ieşiră unul după altul din 
urechea prinţesei, căzură în apa clocotită şi se opăriră! 

Din ziua aceea, prinţesa începu să se însănătoşească repede, iar hanul se purta faţă 

de badarcin cu 
mare respect. îi dărui o iurtă şi îl lăsă să trăiască la curtea sa. 

Odată, hanul îl chemă pe badarcin la el şi-i spuse: 

— Ajută-mă cu un sfat. Adăpătoarea e tare departe de noi şi pe drumulcătre 

ea lupii ne sfâşie 
multe vite. Nu s-ar putea găsi apă pe undeva mai pe-aproape? 

Badarcinul îl sfătui pe han să curețe izvorul despre care auzise vorbindu-se în 
templu. Slugile hanului dădură la o parte grămada de pietre uriaşe care-l astupau şi 
apa, într-un torent zgomotos, o luă drept spre oraş. 

încredinţându-se a doua oară de înţelepciunea badarcinului, hanul îşi înconjură 
oaspetele cu şi mai multe onoruri, iar când acesta se pregăti să plece în ţinuturile 
sale de baştină, îi dărui o iurtă albă, cu toate cele trebuincioase, şi multe slugi. 

Şi badarcinul cel bun o pomi către casă. Merse el, merse şi deodată zări înaintea 
lui, într-un nor de praf, o făptură ciudată. 

Apropiindu-se mai mult, îl recunoscu pe vechiul lui tovarăş, badarcinul cel rău. 

Slab şi zdrenţăros, abia îşi mai târa picioarele. Badarcinul cel bun îl opri, îi dădu să 
mănânce şi să bea şi-i povesti tot ce i se întâmplase între timp. 

Badarcinul cel rău se umplu de invidie când auzi şi o rupse la fugă spre templul de 
pe munte. Noaptea se ascunse în el, aşteaptă sosirea fiarelor şi se puse să le asculte. 

Lupul îi spuse tigrului: 

— Sunt grozav de flămând. Spune-mi, unde aş putea găsi ceva de mâncare? 

— Caută primprejur şi ai să găseşti, îi răspunse tigrul. Lupul se apucă să 
caute, dădu peste badarcinul cel rău şi-l sfâşie în bucăţi. 

Iar badarcinul cel bun trăi de atunci în linişte şi fericire. 


Slujbaşii nătăfleţi ai hanului cel înfumurat 
poveste mongolă 


în vremurile străvechi trăia odată un flăcău îndrăzneţ şi deştept, pe nume Enhel. 
De mulţi ani slujea la un han ca grăjdar, dar niciodată nu putuse să-şi vadă stăpânul 
la faţă. Şi iată că într-o bună zi se ivi un astfel de prilej. Enhel veni la vraciul hanului, 
ca să-şi scoată o măsea bolnavă, şi se opri lângă porţile palatului. 

— Ce cauţi aici? strigă la el străjerul. Şterge-o, că acuşi trebuie să iasă 

hanul. 

— Ştiu, răspunse flăcăul, dar hanul însuşi mi-a poruncit să-l aştept aici ca 
să ieşim împreună la plimbare. 

îndată au apărut opt slugi care purtau o lectică cu un moşneag pipernicit în ea. 
Când alaiul trecu pe lângă Enhel, acesta nu se putu abţine şi spuse: 

— Eu mă aşteptam să văd un bărbat în putere, călare pe cal, şi când colo 
câţiva oameni cară în spate o stâlpitură care seamănă cu o babă slăbănoagă şi 
hodorogită. 

Hanul auzi cuvintele flăcăului şi începu să-l ocărască. 

— Pleacă de aici, sac de oase putregăite! 

— Oare trupul meu plin de vigoare îi pare hanului un sac de oase 
putregăite? râse Enhel. Oasele mele îs albe, pe când ale hanului s-or fi înnegrit de 
mult ce-şi chinuieşte supuşii. 

Hanul se înfurie peste măsură şi vru să-l lovească pe îndrăzneţ, dar nu-şi socoti 
bine mişcările şi căzu jos din lectică. De durere nu mai putu să bleştească niciun 
cuvânt, iar flăcăul râse mai tare. 

— După câte văd, trupul sfințit al luminăţiei voastre nici nu simte durerea. 
Eu, după o asemenea căzătură, nu mi-aş fi venit ni fire cu una, cu două! 

Hanul se făcu ca şi cum nu l-ar fi durut nimic şi spuse: 

— Nu meriţi să-ţi arăt ce nemaipomenit de puternic sânt. Oşteni, puneţi 
mâna pe el! Şi le porunci slugilor să-l care cu lectica mai departe. 

Doi slujbaşi se apropiarăîn fugă de Enhel şi începură să-l certe: 

— Ce ţi-a venit, nenorocitule, să vorbeşti în felul ăsta cu hanul? O să te 
pună acum la cazne cumplite! 

Enhel îşi luă un aer speriat şi spuse: 

— Oameni buni, faceţi cu mine ce vreţi, un lucru doar vă rog: nu-mi daţi 
nimic de mâncare. Vraciul hanului mi-a spus aşa: „Din cauza mâncării, burta o să ţi se 
umfle şi o să mori în groaznice chinuri”. 

— Păi cum poţi trăi fără hrană? întrebă unul din slujbaşi. 

— Am o măsea fermecată care mă hrăneşte. 

— Aha, asta era! se bucurară slujbaşii. Atunci, o să ne desfătăm, mai întâi 
privind cum îţi pocneşte burdihanul, iar apoi o să-ţi scoatem măseaua cea fermecată. 

Enhel se prefăcu că-l podideşte plânsul. 

— Lacrimile tot n-au să-ţi folosească la nimic, aşa că pune-te de mănâncă! 
strigară slujbaşii şi aşezară în faţa lui Enhel un blid mare cu carne grasă de berbec. 

Enhel se prefăcu că mestecă fără nicio plăcere şi mâncă pe săturate. 

— Ei, cum e? îl iscodiră slujbaşii. 

— Simt că-mi plesneşte burta! se jelui el. 

— Şi care-i măseaua fermecată? 

Enhel le arătă măseaua bolnavă, iar aceştia i-o scoaseră imediat. 

— Acum, prostule, pregăteşte-te, că ţi-a sunat ceasul cel de pe urmă. 

— Nu eu sânt prostul, ci voi, răspunse Enhel. M-aţi hrănit, şi apoi mi-aţi 
scos tocmai măseaua care mă durea. Ce-mi mai lipseşte? lar moartea să mai aştepte, 
că abia am împlinit douăzeci de ani; voi ar trebui să socotiți câte zile mai aveţi de 


trăit! 
Zicând acestea, Enhel sări în spinarea unui cal şi pe-aci îi fu drumul. 


Bandi vânătorul 
poveste mongolă 


în vremurile de odinioară trăia un vânător sărac, pe nume Bandi. Odată Bandi luă 
urma a şapte tigri; pe şase dintre ei îi ucise, dar pe al şaptelea nu-l nimeri şi acesta 
scăpă cu viaţă. 

Trecură mai multe zile şi iată că Bandi începu să se pregătească să plece la oaste. 
îşi luă rămas bun de la neamuri, îşi sărută nevasta şi copiii şi, împreună cu alţii de o 
seamă cu el, o pomi la drum. 

în fruntea recruţilor era un om mai vârstnic, cam de vreo patruzeci de ani. Spre 
seară se opriră pentru popas. în zori băgară de seamă că din peştera vecină a ieşit un 
tigru care s-a ascuns în munţi, în ziua următoare, tigrul apăru din nou: abia se 
deşteptară flăcăii, că umbra binecunoscută a fiarei şi fulgeră prin apropierea lor. 
Căpetenia îi întrebă: 

— Care dintre voi a încercat să vâneze acest tigru şi nu l-a nimerit? Toţi 
tăceau. 

Atunci căpetenia le porunci ostaşilor să-şi pună căciulile una lângă alta, iar ei se 
ascunseră prin preajmă. 

Abia se pitiră toţi după o movilă că se şi ivi tigrul. Din două salturi ajunse lângă 
grămada de 


căciuli, o înhaţă pe cea, a lui Bandi şi o făcu bucăţi. 

— Deci tu ai lăsat tigrul în viață! se repezi căpetenia la Banii. 

— Da, răspunse cu tristețe vânătorul. 

— Noi nu vrem să pierim cu toții din cauza ta. Rămâi aici, ucide tigrul şi 
abia după aceea să ne ajungi din urmă! Şi căpetenia o porni mai departe, cu 
detaşamentul după el. 

Lui Bandi nu-i rămase altceva de făcut decât să se aşeze la pândă şi să-şi aştepte 
duşmanul. 

Tigrul veni seara, ca de obicei. Bandi văzu cu groază că fiara se furişează drept 
spre el. în ultima clipă, când tigrul se aruncă asupra lui, Bandi apăsă pe trăgaci şi, în 
acelaşi timp, îşi pierdu cunoştinţa. 

îşi veni în fire abia spre dimineaţă şi, dintr-o dată, simţi o greutate apăsându-i 
picioarele. Ridicându-se cu mare trudă, Bandi dădu cu ochii de tigrul mort. 
Eliberându-şi picioarele de sub leşul fiarei, o luă la goană pe urmele tovarăşilor săi, 
dar nu izbuti să-i mai ajungă. 

Atunci se sui în vârful unui deal şi privi roată, jur împrejur. La poalele dealului 
ardea un foc, iar în ceaunul de deasupra lui fierbea ceva. Bandi cobori din vârful 
dealului, merse pină la focul acela, mâncă fiertura toată şi se culcă apoi în scobitura 
unei stinci. Deodată, lângă ceaunul gol se ivi ca din pământ un om burduhănos. La 
brâu îi atârna un cuţit lung. 

— Cine mi-a mâncat mâncarea? răcni el cu glas fioros. Bandi, de frică, 
înhaţă puşca şi, fără să ochească, trase. Burduhănosul căzu, dar în aceeaşi clipă se 
ridică din nou în picioare. 

— Cine a tras? Să iasă la vedere, că de nu, îl nimicesc! Urlă el. 

După ce-şi reîncărcă puşca, Bandi ieşi de după stinci şi-şi ceru iertare, spunând că 
a tras de spaimă. 

— Nu-i nimic, spuse stăpânul ceaunului. Eu sânt hanul acestor locuri şi te 
iert, deşi m-ai rănit de moarte. Palatul meu e la miazănoapte de aici. Ia această cheie, 
intră în casa mea şi stăpâneşte-o sănătos! Şi, spunând aceste vorbe, hanul îşi dădu 
duhul. 

Vânătorul porni în direcţia arătată. După câtăva vreme văzu într-adevăr un palat 
mare, în jurul căruia păşteau o mulţime de vite, şi intră în el. 

în timpul nopţii, Bandi auzi o uşă scârţâind. Părea că cineva încearcă să deschidă 
uşa iatacului. Zărind în întuneric un ochi roşietic, Bandi sări în sus de spaimă şi, 
smulgând puşca din cui trase un foc. Luminiţa roşie dispăru, iar el adormi din nou, 
liniştit. 

Dimineaţa, Bandi se uită pe geam şi văzu în faţa casei un elefant, iar alături de el 
leşul unei dihănii îngrozitoare. 

De atunci Bandi şi elefantul se împrieteniră şi trăiră împreună. Se dovedi că se 
născuseră pe aceleaşi meleaguri. Curând, pe cei doi prieteni îi apucă dorul de casă, 
aşa că o porniră spre ţara lor de baştină. 

între timp, cei din familia lui Bandi, încredinţaţi că el pierise sfâşiat de tigru, îl 
plângeau fără încetare. 

Când Bandi, viu şi nevătămat, apăru în aii călare pe un elefant, bucuria lor nu mai 
avu margini. Dar revederea fu de scurtă durată - sorocul serviciului militar încă nu 
trecuse - şi Bandi fu din nou chemat la oaste. îl lăsă acasă pe elefant, iar acesta avu 
grijă ca familia lui Bandi să nu ducă lipsă de nimic. 

întorcându-se de la oaste, Bandi trăi mulţi ani fericiţi, împreună cu ai săi şi cu 
credinciosul elefant. 


Povestea mânzului fermecat 


poveste mongolă 


Demult, tare demult, trăia pe lume un moş cu baba lui, care aveau o fiică de o 
frumuseţe nemaivăzută. Şi mai aveau şi vite nenumărate, cită frunză şi iarbă, într-una 
din hergheliile lor păştea o iapă care încă nu avusese mânji, iar pe păşunea lor 
creştea un copac ce nu înflorise şi nu dăduse 
încă rod niciodată. 

Odată, într-o seară, bătrânul se întoarse de la păşune şi le spuse nevestei şi fiicei 
sale: 

— Iată că iapa noastră cea stearpă a fătat un mânz alb, de trei ori mai lung 
decât maică-sa. Iar pomul cel tară rod a înflorit şi curând o să facă poame. 

— Pot să mă duc să văd şi eu? întrebă fata. 

— Acum e prea târziu, aşteaptă până mâine, răspunse taică-său, dar fata îl 
bătu la cap până când se învoi s-o lase. Alergă la iapa cea stearpă şi-i văzu mânzul cel 
alb, de trei ori mai lung decât ea. Fata îl privi cit îl privi, apoi gustă câteva poame dulci 
şi zemoase din pomul neroditor şi dădu să plece, când, deodată mânzul îi spuse cu grai 
omenesc: 

— Apropie-te, frumoaso! La noapte o să vină să te fure un mangas*%. N-ar fi 
mai bine să fugi din aceste locuri? 

— Şi ce să fac? îl întrebă cu glas întristat fata. 

— încalecă-mă şi o să plecăm împreună. Numai că trebuie să iei cu tine un 
pieptene şi o cute. 

Pata se duse acasă, luă un pieptene şi o cute, iar după aceea porniră la drum lung. 
Merseră ei ce 
merseră şi calul îi zise: 

— Aruncă pieptenele în urma ta şi spune: „Prefă-te, înapoia şi nu în faţa mea, 
într-o mare de foc”. Dar ia seama ca nu care cumva să încurci vorbele. 

Fata însă încurcă vorbele şi spuse: 

— Prefă-te, în faţa şi nu înapoia mea, într-o mare de foc. Calul văzu în fața lui 
marea de flăcări şi-i spuse: 

— Fiică a unor oameni de treabă, unde ţi-a fost capul? O să încerc să sar 
peste mare, dar ţine-te voiniceşte în şa. 

Calul sări peste mare, iar fata, din fericire, se ţinu bine şi nu căzu. Mai merseră ei o 
vreme, apoi calul spuse: 

— Acuma, aruncă cutea în spate şi spune aşa: „Prefă-te înapoia şi nu în faţa 
mea într-un uragan turbat, cu vârtejuri de ploaie”. 

De astă dată, fata nu mai greşi şi spuse vorbele aşa cum trebuia. După un timp, calul 
vorbi din nou şi-i zise: 

— Hanul şi hani ţa acestor locuri îl cercetează pe fiecare nou venit, 
nădăjduind ca vor găsi o soţie potrivită pentru fiul lor. îndată haniţa va trimite o 
servitoare ca să vadă cine a intrat în împărăţia ei, un flăcău ori o fată: dacă-i fecior, 
atunci, pe unde a trecut, iarba va rămâne călcată, iar dacă-i fată, nu. 

într-adevăr, curând sosi o slujnicuţă, care începu să flecărească vrute şi nevrute cu 
fata culcată în iarbă. Când fata se sculă de jos, câteva fire de iarbă rămaseră sulcate. 
„S-a prostit de tot haniţa noastră”, gândi în sinea ei slujnica şi se întoarse nu prea 
lămurită la curte. Dar calul îi spuse fetei: 

— Haniţa n-o să se încreadă în spusele slujnicei şi o să te cheme la un ceai la 
care trebuie să te duci neapărat. Curând o să ajungi soaţa fiului de han. Dar, dacă ţii la 
fericirea ta, nu uita că, niciodată, nu va trebui să mă baţi cu biciul. De asemenea, nici 
chiar pe han să nu-l laşi să mă încalece sau să mă împiedice cu lanţul. 

A doua zi, odată cu răsăritul soarelui, sosi slujnica haniţei, care o pofti pe fată la 


curte. Fiul hanului o îndrăgi de cum o văzu. în aceeaşi zi au orânduit ospăţul de nuntă, 
iar tinerii au trăit apoi în linişte şi fericire. După un timp, însă, fiul hanului a trebuit să 
plece pentru trei ani de zile pe nişte tărâmuri îndepărtate. 

în ăst timp, soţia lui urma să devină mamă. Pe când se pregătea de drum, soţul îi 
spuse că tare i- ar plăcea să plece călare pe calul ei. 

— Ia-l, se învoi soţia, dar ai grijă să nu-l împiedici cu lanțul. 

— Şi cum o să-l las în câmp neîmpiedicat? se miră bărbatul ei. Aşa că trebui 
să-i dea şi piedicile de fier, iar el încalecă şi plecă. După câteva luni, soţia îi născu un 
băieţel frumos. Hanul cel bătrân hotărî să-şi bucure fiul şi trimise la el un sol cu o 
scrisoare în care îl vestea de naşterea pruncului. Zi 
şi noapte goni solul călare. în împărăţia mangasului trebui să schimbe calul, dar 
prăpădi scrisoarea şi o pomi la drum mai departe, fără ea. Mangasul găsi scrisoarea 
şi hotări ca peste noapte să meargă şi s-o fure pe frumoasa noră a hanului. 

Era în amurg. Nora hanului şedea acasă, când, deodată, auzi un nechezat de cal. 

— Te pomeneşti că mi s-a întors calul, se bucură ea. Sări din pat, îşi 
aruncă pe umeri un şal şi alergă în uliţă. Şi ce să vadă, chiar calul ei era! 

— Ai uitat de cele ce ţi-am spus şi i-ai dat bărbatului tău piedicile de fier. 
Iată că s-a şi întâmplat o nenorocire. îmbracă-te repede şi ia-ţi băiatul cu tine. La 
noapte o să vină mangasul să te fure. Grăbeşte-te! 

Tânăra mamă se pregăti într-o clipită de plecare, îşi luă fiul în braţe şi încalecă. 
Credinciosul ei cal porni în galop. Merseră ei aşa multă vreme, până când calul se 
istovi de tot şi atunci se opriră în mijlocul unei stepe pârjolite de soare. 

— Eu am să mor curând, spuse calul, dar tu, după moartea mea, să spui 
aşa: „Fie ca picioarele calului meu să se prefacă în patru plopi înalţi, unul de aur, 
unul de argint, unul de mărgăritar şi altul de coral, iar trupul lui într-o mare întinsă 
de cristal”. 

— Nu muri, începu să plângă femeia cea frumoasă. Cui mă laşi; aşa, 
singură, cu un copilaş în braţe? 

— în coama mea sânt patru fire de păr de aur. Rupe unul din ele cu dinții, 
iar eu, după un timp, o să înviez. 

Frumoasa rupse atunci cu dinții unul din firele de păr de aur din coama calului şi 
acesta, pe dată, îşi dădu duhul. 

Tânăra femeie plânse, se amări, dar nu mai era nimic de făcut, aşa că spuse: 

— Fie ca picioarele calului meu să se prefacă în patru plopi: unul de aur, 
altul de argint, unul de mărgăritar şi altul de coral, iar trupul lui într-o mare de 
cristal. 

Nici n-apucă ea bine să rostească aceste vorbe, că se şi trezi pe un ostrov mititel în 
mijlocul mării. Se uită roată în jurul ei şi văzu cei patru plopi. Abia se caţără femeia, 
cu copilul în braţe, în plopul de aur, că şi sosi în goana mare mangasul şi începu să 
roadă copacul. Când plopul de aur fu gata să se prăbuşească, femeia cu fiul ei 
trecură în plopul de argint. 

— Degeaba, că tot n-ai să scapi de mine, urlă mangasul şi începu să roadă 
din plopul de argint. Când plopul de argint se prăvăli la pământ, mama cu copilul se 
caţără repede în cel de coral. 

— Acum, chiar că am să te prind, se înfurie de-a binelea mangasul şi se 
apucă să roadă copacul următor. 

Apoi veni şi rândul plopului de mărgăritar. 

— Ei, de astă dată s-a zis cu tine, strigă mangasul şi îşi înfipse colții în 
ultimul plop. 

Plopul începu să trosnească şi să pârâie, când, deodată, unde nu apărură de undeva 
doi câini 
uriaşi şi îl sfâşiară pe loc pe mangas. în acest timp, mama cu băieţelul trecu marea. 


Şi iată ce-i văzură ochii: departe, departe, pe coasta muntelui, se zărea venind un 
om călare pe un cal alb. 

„Cine să fie oare?”, se gândi frumoasa. 

Spre dimineaţă, călăreţul se apropiase mult de tot. Câinii se aruncară lătrând în 
calea lui, dar se potoliră îndată şi începură să dea din coadă. Când se uită mai bine la 
el, tânăra femeie îşi dădu seama că era chiar soţul ei cel iubit! Şi începură să-şi 
povestească unul altuia prin câte au trecut, până ce s-au găsi! 

— Dacă ăsta e calul meu, din coama lui trebuie să lipsească un fir de păr 
de aur, spuse nevasta şi se uită să vadă dacă aşa este - şi chiar aşa era! Iar soții se 
întoarseră acasă şi trăiră de atunci în fericire şi belşug. 


Demult, tare demult, trăia pe lunNer&ceaisteată avea un singur fiu. A 
îmbătrânit hanul şi a venit vremea să-i dea tronul fiului său. Dar moştenitorul lui era 
tare tont. Nu numai că nu putea să ROMESIE MOR , dar nici măcar bineţe nu era în 
stare să deie oamenilor, când trecea printr-un aii. Atunci hanul îşi chemă sfetnicii şi 
le spuse: 

— Eu sânt bătrân, puterea împărătească a ajuns o povară pentru mine, iar 
fiului meu nu-i pot încredința treburile țării. Gândiţi-vă cui am putea să-i dăm tronul. 
Sfetnicii s-au adunat la sfat, au chibzuit bine şi au hotărât astfel: omul nu-şi taie 

picioarele fiindcă-i asudă, iar un fiu nu poate fi dezmoştenit fiindcă e prost. 

— înălțate han, fie ca fiul tău să-ți urmeze la tron, dar mai întâi însoară-l. 
Alege-i o soție înțeleaptă, ca să poată descurca ea treburile împărăției, spuseră 
sfetnicii. Pentru aceasta, poruncește, mărite han, să se zugrăvească mai anapoda 
toate vietățile lumii, toate semnele alfabetului, toate ierburile şi toți copacii apoi 
soarele cu luna şi stelele cerului. Iar înfăţişările astfel desenate să fie puse la 
răscrucea mare de drumuri, în calea călătorilor, iar toţi supuşii tăi, care trec prin faţa 
lor, să li se închine. Un om cu adevărat înţelept va vedea îndată greşelile zugrăvelilor 
acestora şi nu se va închina în faţa lor. 

Hanul încuviinţă hotărârea sfetnicilor, îi adună pe cei mai buni pictori, zugravi şi 
gravori ai săi, le porunci să meşterească o zugrăveală minunată pe care să fie scrisă o 
bineştiută cugetare budistă, apoi o puse la răscrucea de drumuri. Alăturea porunci să 
fie ridicat un suburgan”, iar înlăuntrul lui băgă doi grămătici 

cu merinde pentru trei zile, care trebuiau să scrie fiece vorbă rostită de cei ce 
veneau să se închine în faţa zugrăvelii aceleia. în toată împărăţia s-a dat citire 
următoarei porunci a hanului: 

„Pentru toţi dreptcredincioşii, la răscrucea mare a fost pusă o rugăciune. 
Poruncesc ca toţi, fără osebire, timp de trei zile, să se înfăţişeze la locul cu pricina, ca 
să se închine. Cel care nu se va supune poruncii noastre va fi aspru pedepsit”. 

Toţi supuşii hanului se perindară, ca să se roage, timp de trei zile. Şi n-a fost om 
care să rostească o vorbă măcar peste cele cinci cuvinte obişnuite ale rugăciunii. 

Dar iată că tocmai când grămăticii se pregăteau să dea în scris socoteală hanului 
de treaba care le fusese încredinţată, pe drumul dinspre miazănoapte mai apăru un 
om. Ei mai adăstară cu scrisul şi hotărâră să aştepte să treacă şi acesta. Omul era un 
bătrân de vreo optzeci de ani, care trăgea de funie un bou fără coarne. Boul căra în 
spate o iurtă veche şi hărtănită, iar în urma lui păşea o fată de şaptesprezece ani. 

Văzând în calea sa tabla cu rugăciunea, bătrânul îi spuse fetei: 

— Hai să deshămăm boul şi să ne închinăm. Fata, după ce citi rugăciunea, 
grăi: 

— Nu, tată, n-are niciun rost să ne rugăm, să trecem mai departe. Bătrânul 
se supără: 

— Eu nu mai am mult de trăit şi vreau să mă curăţ de păcate înainte de 
moarte, de ce nu-mi dai pace? 

Fata însă îi răspunse: 

— Nu face să ne certăm din lucruri proaste 

Şi să ne rugăm zugrăvelilor aste. 

Frumoase-s toate, dară neiscusit pictate! 

Luna e lunguiață, nu rotundă, 

Făcută e de-o mână cam bolândă. 

Şi, tată, mintea pictorilor pi neroadă 

Că zugrăviră porcii fără coadă. 

Şi l-au uitat pe iepure dintre jivine, 

Iar semnul „huvm”, din rugăciune, nu e. 


piramidă funerară, mormânt în formă de piramidă 


Bătrânul se învoi, că în faţa unei asemenea zugrăveli nu se cade să se roage şi o 
porniră mai departe. 

Grămăticii scriseră tot ce-a spus fata şi-i arătară apoi hanului. Hanul rămase foarte 
tulburat de răspunsul fetei şi întrebă unde se află ea acum. 

— Tatăl ei şi-a aşezat iurta pe malul râului de miazăzi. Hanul dori să o 
vadă şi porunci săi fie adus calul. Slugile îi spuseră că fata e plecată pe câmp să 
strângă argal. Hanul se duse atunci la bătrân. După ce se dădu cu el în vorbă de una, 
de alta, la plecare îi spuse: 

— Ei, moşule, mâine dimineaţă, când o să vin iară, să faci bine sa mulgi 
boul şi din laptele lui să-mi pregăteşti nişte tarac*%?. Dacă n-ai să faci cele ce ţi-am 
spus, te ucid. 

Moşul se sperie de o astfel de vorbă şi începu să se tânguiască. Veni fata şi-l 
întrebă de ce se tânguieşte, iar după ce tatăl ei îi istorisi toate câte fuseră, ea îi grăi: 

— Nu te speria din atâta lucru, tată. Un om nu poate fi ucis cu una, cu 
două. N-o să te omoare el pentru un lucru de nimic ca ăsta. 

Dis-de-dimineaţă, fata îi pregăti tatălui ei ceaiul, curăţă gunoiul din partea de 
miazănoapte a iurtei, primeni aşternutul, îl aşeză pe taică-său pe saltea, iar la 
intrarea în iurtă bătu doi pari între care întinse o sfoară. Când veni hanul după tarac, 
fata îi ieşi în întâmpinare şi-i spuse că nu-l poate pofti în iurtă fiindcă tatăl ei e tocmai 
pe cale să nască. 

— Unde s-a mai pomenit, oare, ca un bărbat să nască? întrebă hanul, dar fata 
îi răspunse: 


— Păi, nu voi, înălţimea voastră, 
Gândit-aţi, spre mirarea noastră, 

C-aş fi în stare eu să fac, 

Din laptele de bou, tarac? 

Dacă ăsta-i lucru adevărat 

De ce n-ar naşte şi-un bărbat? 


Hanul n-a mai avut ce-i răspunde şi, înghiţindu-şi vorba, se întoarse acasă. Când 
fata plecă iară după argal, hanul veni din nou pe capul moşului şi-i grăi astfel: 

— Acum, moşule, să-mi împleteşti din cenuşă o piedică pentru cal. Mâine 
dimineaţă, când oi veni, vreau să-mi împiedic calul cu ea. Dacă nu faci ce-ţi spun, o 
să-ţi tai capul. 

Bătrânul începu din nou să se văicărească. Fata aduse argalul, îl întrebă de ce se 
jeluieşte, şi aflând care-i necazul, îi spuse: 

— Nu te mai necăji, tată, din toate nimicurile. 

Se sculă de dimineaţă, îi pregăti ceaiul, apoi împleti dintr-o mână de fân o piedică 
de cal. îndată ce hanul ieşi din casă, fata dădu foc finului pe care-l împletise şi căpătă 
în felul ăsta o piedică de cenuşă. Când i-o arătă hanului, acesta se întoarse acasă, 
tăcând mâlc, iar fata plecă din nou în treaba ei, după argal. 

Şi iată că hanul veni iară la bătrân: 

— Moşule, când oi veni mâine la tine, fiica ta să nu se afle nici pe uliţă, nici 
în iurtă, că, dacă dau de ea pe uliţă sau în iurtă, te las fără de zile. 

Bătrânul iarăşi se sperie. Sosi fata, află ce-a mai zis hanul şi-i spuse moşului cu 
cea. Mai mare linişte: 

— Nu-i nimica, lasă-l să vină. 

Se sculă dis-de-dimineaţă, se uită în susul uliţei şi iată că hanul se şi îndrepta spre 
ei, cu toţi sfetnicii după el. Văzându-i, moşul se înspăimântă de-a binelea... 

— Fata mea, acu' ce ne facem? 
30Siuiegi în Întâmpinarea hanului. Când colo, fata dispăruse. O căută bătrânul, o căută, 

de ea nicăieri. O căută hanul împreună cu sfetnicii, o căută, dar n-o găsi. în 
cele din urmă, plictisindu-se de atâta căutat, hanul spuse: 

— în iurtă nu e, pe uliţă nu e, urme pe pământ nu-s, în văzduh, aşijderea, 
nu e. Bine, fato, ieşi de unde te-ai ascuns! 

Iar fata şezuse în ăst timp între perete şi învelitoarea de pâslă a iurtei. Când ieşi 
din ascunzătoare, hanul o lăudă pentru isteţimea ei şi se întoarse în palatele sale. 

Fata plecă apoi din nou după argal, şi nanul veni iarăşi pe capul batonului. 

— Să pui şaua pe cal şi să vii la mine când s-o îngâna ziua cu noaptea, 
între ziua de azi şi ziua cea de mâine. Numai să nu-mi vii pe drum. Dacă faci în alt fel, 
o să-ţi zboare capul de pe umeri. 

— Acum chiar că nu mai am nicio scăpare. O să mă ajute, oare, şi de astă 
dată, fata mea? se necăji moşul. 

Când se întoarse fata cu argalul, îl întrebă ce-a mai păţit. Moşul îi povesti totul. 

— Dumneata, tată, du-te şi prinde, din oricare herghelie pe care o întâlneşti 
în drum, o iapă. 

Bătrânul îi ascultă sfatul şi aduse din herghelia hanului o iapă albă. Cum se lăsă 
seara, fata puse 
şaua pe ea. 

— Acu' pomeşte-o spre palatul hanului. Când oi ajunge la el, spune-i aşa: 
„La noi soarele apune, la luminaţia-voastră e deja noapte, iar la răsărit mijeşte 
lumina”. Când te-o întreba pe ce drum ai venit, spune-i că pe iarba dintre două 
drumuri. 

Moşul o porni către palatul hanului. Când ajunse, acesta îl întrebă, iar el îi 
răspunse în totul aşa cum îi poruncise fiică-sa. Hanul porunci sfetnicilor să-l înhaţe pe 
bătrân. 

— Ia zi, moşule, singur ai născocit toate astea „ori te-a învăţat cineva? 

— Nu eu le-am născocit, înălțate han, ci fata mea, răspunse bătrânul. 

— Trebuie atunci ca fata ta să se mărite cu fiul meu. Du-te acasă şi ad-o 
încoace. 

Se bucură bătrânul - mare noroc căzuse pe capul fiică-şi! - şi se grăbi cât putu 
spre iurta lui cea veche şi ponosită. 

Dar fata nu vru să meargă la curtea hanului, nici în ruptul capului. 

— Tată, du-te înapoi la han şi spune-i că nimeni pe lumea asta n-are 

dreptul să nesocotească legea şi obiceiurile noastre, grăi ea plină de supărare. 
Bătrânul se întoarse la han şi-i spuse tot ce-i zisese fata. 

— Fiica ta are dreptate, moşule. Mirele e acela care trebuie să meargă 
după mireasă, şi nu mireasa după mire. Eu sânt de vină şi fiul hanului, împreună cu 
tot alaiul, o porni către fată. 
în felul ăsta, bătrânul îşi dădu fata hanului, iar el rămase să-şi ducă traiul mai 
departe, de unul singur. 
Fiul cel prost al hanului dobândi o nevastă înţeleaptă, iar hanul şi haniţa, o noră 
care îi trezea dimineaţa, îi ospăta cu mâncăruri gustoase, iar seara le aşternea să se 
culce. 

„Trăind cu o femeie atât de ageră, poate că s-o mai dezgheţa şi el la minte”, 
gândea hanul. Şi ca să vadă dacă într-adevăr aşa merg lucrurile, după ce mai trecu o 
vreme, plecă împreună cu fiul său la vânătoare. 

— Ia-o, fiule, înaintea mea, dar în aşa chip ca să salte coada calului. Acesta 
sări din şa şi începu a-i răsuci calului coada. Tatăl său îl ocări, îl bătu şi plecară mai 
departe. Apoi hanul ucise o fiară, tăie din ea câteva bucăţi de carne şi-i porunci fiului 
său să aprindă focul, să pregătească un vas de lemn şi să frigă carnea. Băiatul făcu 
focul, dobori un copac mare, tăie o bucată din trunchi şi începu s-o cioplească. 

— Ce faci acolo? întrebă taică-său. 


— Un vas de lemn, răspunse fiul. 

Hanul se supără şi-l bătu iar pe prostănac. Plecară apoi mai departe şi din nou 
uciseră o fiară. Hanul tăie o bucată de carne şi-l rugă pe fiul său să facă focul, să frigă 
carnea şi să-i pregătească un aşternut negru. 

Băiatul aprinse focul, fripse carnea pe o frigare de fier şi, negăsind altceva negru 
de aşternut, smulse pâslă de pe şa şi o întinse pe jos. Taică-său îl bătu din nou, când 
văzu una ca asta. 

întorcându-se acasă, tânărul se plânse nevestei că l-a bătut taică-său. 

— A avut dreptate, îi răspunse ea. Trebuie să cugetăm bine la ce ţi-a zis. Şi 
după ce se gândi, îi spuse bărbatului ei ce greşeli făcuse. Curând, hanul şi fiul său o 
orniră din nou la vânătoare. Când leşiră în câmp, tatăl îi spuse fiului: 

— Ia-o înaintea mea, dar în aşa chip ca să salte coada calului. 

Băiatul îşi aduse aminte de ce-i spusese nevasta-sa şi o pomi înaintea tatălui său în 
trap mărunt. Când omorâră o fiară, hanul îi porunci fiului său să aprindă focul şi să 
regătească un vas de lemn. 

Băiatul făcu focul, ciopli o frigare de lemn şi fripse carnea. Taică-său mâncă, apoi o 
orni mai departe şi mai ucise o fiară. 

— Tu, fiule, aprinde focul, pune carnea în frigare, iar după ce s-a fript, 
regăteşte-mi aşternut negru. 

Băiatul făcu focul, fripse carnea, iar când pământul se înnegri sub foc, dădu cenuşa 
a o parte ca să se poată şedea în locul acela. Taică-său mâncă, se aşeză pe pământul 
cald şi spuse: 

— Mai înainte fiul meu nu ştia. Lucrurile astea, dar acum le ştie. Nevasta 
te-a învăţat sau tu, cu mintea ta, le-ai judecat? 

— Cu mintea mea am judecat, tată. Dacă am ajuns han, m-am mai deşteptat 

şi eu. 

Taică-său nu-l crezu şi-i spuse: 

— Bine, fiule, eu rămân să mai vânez câte ceva, iar tu întoarce-te acasă, 
dar ai grijă ca nu care cumva să te rătăceşti în dram. 

Hanul îl povățui încotro s-o ia, dar fiul său se abătu din dram, trecu de casă şi se 
rătăci. Se sperie fiul hanului, când, deodată, văzu în faţa lui un cal. Luându-se după 
el, ajunse la o herghelie de cai, înnopta la herghelegiu, iar dimineaţa îi porunci 
acestuia să-l călăuzească până la curte. Văzându-l viu şi nevătămat, nevastă-sa se 
bucură: 

— Ei, acum soţul meu se poate socoti cu adevărat han. Hanul cel bătrân se 
rătăci şi el în timpul nopţii, trecu hotarul unei împărăţii străine şi fu luat rob. Oricât a 
încercat el să se dezvinovăţească, nimeni nu l-a crezut că n-a venit cu gânduri rele. 
Trei ani zăcu într-o iurtă murdară, mai mult mort decât viu. Şi iată că hanul acelei 
ţări hotărî să-i ia viaţa. Iar robul ceru îngăduinţa ca înainte de moarte să trimită o 
scrisoare alor săi. Hanul se învoi, dar îi puse următoarea condiţie: 

— De vei scrie de bine în scrisoare, o trimitem, de nu - să n-aştepţi nicio 
îndurare - te ucidem de îndată. 

Şi îi dădură robului o hârtie, iar acesta scrise: 


Eu tuturor cu plecăciune mă închin Şi vă vestesc că, pe meleag străin, 

Bine trăiesc şi toate-mi merg din plin. 

Cândva, mă voi întoarce iar acasă? 

Doar gându-acesta singur mă apasă Să dormi sub baldachin albastru-i minunat Pe 
aşternuturi de mătăsuri şi smarald, în perini roşii stau mereu, noapte şi zi, 
Laptele-l beau din cupe sinilii. 

Şi-ntr-un palat cu caturi opt, lucru măreț, 

Opt slugi mă ţin mereu la mare preţ. 


Trăiesc aci nu ca un oaspete, ci ca stăpân, 

Şi pân'la moarte aici voi să rămân. 

De vreţi norocul meu să-l împărţiţi, 

Să strângeţi turmele şi-ncoace să veniţi, în faţă să minaţi vite comute Şi-n urmă să 
se-nşire necomute. 

Luaţi cu voi comori - v-or prinde bine-n cale - Luaţi chiar tot. 
are: 

Cu maica lui era-n palatul nost', 

Un mânz bolnav şi răpciugos. 

Puteţi acolo să-l lăsaţi, pe loc, 

Căci cinste nu ne face-un cal olog. 

Doi pomi de santal, mari, rotaţi, 

Sclipesc în soare auriţi. 

Unul pe locu-i să-l lăsaţi Cu celălalt aici veniţi. 

Apoi, în fundul marelui palat, 

Sus, pe perete, în al meu iatac, 

E-un foarfece-aurit ce prinde bine, 

Fără de el, să nu veniţi la mine. 


Să uit era, îmi 


Prizonierul scrise scrisoarea şi o dădu cârmuitorului acelei ţări. Acesta citi 
scrisoarea şi spuse: 

— Hei, ca pe ochii din cap păziţi-l pe han! 

Gonaci cu scrisoarea trimiteţi la duşman, 

Hârtia asta, cu vorbele-i meşteşugite, 

Aur ne-aduce, argint şi mândre uite. 

Noi caravanele întâi să le vedem, 

Şi-apoi pe hanul cel bătrân cu săbii îl tăiem! 


Şi trimise hanul cel hain doi gonaci să ducă scrisoarea, să aducă răspunsul şi să ia 
cu ei toată averea şi toate vitele acestui prins de seamă. 

Gonacii dădură scrisoarea fiului cel tont al hanului, iar acesta se bucură grozav, 
arătă scrisoarea mamei sale şi dregătorilor şi, de îndată, hotări astfel: 

— Pregăti ți-vă de drum lung... Despărţiţi vitele comute de cele necornute. 
Adunați toate hergheliile, numai iapa cea bălţată şi mânzul ei cel răpănos să rămână 
pe loc. Luaţi cu voi unul din cei doi copaci de santal, iar pe celălalt lăsaţi-l. în noua 
împărăție vom trăi mult mai bine. 

Slugile hanului începură să alerge zorite de colo-colo, iar tânăra soţie, care nu 
citise scrisoarea socrului său, o întrebă pe soacră-sa: 

— Unde se pregătesc să plece? Şi de ce au împărțit turmele în două? 

— Păi, am primit o scrisoare de la socru-tău. Tu n-ai citit-o? se miră soacra. 

Au început ele să caute scrisoarea, dar ia-o de unde nu-i, parcă o înghiţise 
pământul. în cele din urmă, copiii au dat de ea într-o grămadă de gunoi. Nora cea 
isteaţă citi scrisoarea şi le răstălmăci tuturor înţelesul ei adevărat. lată ce scria, de 
fapt, hanul: 


Cumplit necaz mă împresoară, 

Şi-i rog pe-ai mei în ajutor să-mi sară. 

Aflaţi deci: rob căzut-am în străină ţară, 

Şi mult mă tem, în orice ceas, că mă omoară. 

Iar soarta mea e tare nemiloasă, 

M-oi mai întoarce, oare, viu acasă? 

Mănânc şi stau sub cer descoperit, în târnă dorm, de moarte-s istovit. 


Cu opt pereţi e iurta, în care-s slugi - opt toate — 
Să ies, cu ei aice, în stepă nu se poate. 
Departe nu e clipa când simt că m-oi sfârşi, 
în pământ străin oasele-mi vor putrezi. 

Dară de vreţi să mă scăpaţi de moarte, 
Atunci degrabă să veniţi cu oaste: 

Cei înarmaţi, în frunte; cei fără arme-n spate! 
Gonaciul ce scrisoarea v-o aduce Să-l 
folosiţi, la mine vă va duce. 

Dar dacă-s doi, atunci, neapărat, 

Pe unul să-l ucideţi de îndat'. 

ar doamna mea şi fiul - vă-ncurcă amândoi! 
De-aceea nu-i nevoie ca să-i luaţi cu voi. 

Ca nora mea deşteaptă în ţară altul nu-i, 

în toate cereţi sfatu-i - eu doar atât vă 

spui — 

Şi tâlcuri înțelepte la toate va găsi, 

De-aceea, tară vorbă, conduşi de ea veţi fi! 


Adună nora oastea, pe cei înarmaţi îi rândui în faţă, iar celor tară de arme le 
porunci să păşească în urmă. Pe unul din gonaci îl uciseră, iar pe celălalt îl păstrară 
ca să le arate drumul. Pe la miez de noapte, năvăliră pe pământurile hanului vecin şi, 
dimineaţa, la răsăritul soarelui, îl eliberară pe hanul-socru. Iară pe hanul vecin, cel 
crud şi hain, îl luară în robie. 


Iată cum fata unui om sărman A-nvins oştirea unui han duşman. 
Țara şi-a dus-o spre izbândă, 

Socrul scăpat-a astfel de osândă, 

Şi-ncrederea în inimi s-a înstăpânit, 

Că-nţelepciunea e un dar nepreţuit. 


Povestea lui Banga 
poveste mongolă 

în vremurile de demult, trăia împreuna cu mama lui un flăcău sărac, pe nume 
Banga. Şi flăcăul ăsta nu avea nimic în afară de un topor. Cu el tăia lemne şi le 
vindea prin sate. Odată, Banga îs luă toporul, intră în pădure şi lovi un copac. 
Deodată, de undeva, se auzi clinchetul unui clopoțel. Banga se luă după el şi iată că 
văzu înaintea sa un lama, un înţelept sihastru, care stătea pe o stâncă. 

— în sfârşit, ai sosit, fiule, spuse lama. Peste câteva zile o să vină mare viitură. Tu 
fa-ţi o plută, aşeaz-o pe maică-ta pe ea şi pluteşte aşa până o să întâlneşti o bătrână, 
un şarpe şi nişte şoareci. Şarpele şi şoarecii ia-i cu tine, dar pe bătrână, nici în ruptul 
capului. 

După trei zile şi trei nopţi, într-adevăr, se pomi o mare viitură. Banga ascultă de 
sfatul lamei, îşi întocmi o plută şi se aşeză pe ea împreună cu maică-sa. La un 
moment dat, de plută se apropie un şarpe şi îl rugă să-l scape. Flăcăul îl ajută să se 
caţăre pe plută. După aceea se apropiară înot şi şoarecii. Băiatul îi scăpă din necaz şi 
pe ei. Apoi auzi cum îl cheamă în ajutor femeia. Şi i se făcu milă de ea - era doar la 
fel de bătrână ca şi propria-i mamă! - aşa că o luă cu sine pe plută. Curând apa se 
retrase şi toţi cei pe care flăcăul îi scăpase de la pieire se împrăştiară care încotro. 

într-un timp, flăcăul mergea prin pădure cu o povară grea pe umeri. Dintr-o dată, 
dinspre miazănoapte, se stârni un vânt puternic şi, ca şi cum ar fi fost o fiinţă vie, îi 
smulse povara din mâini, iar mai apoi şi toporul. Când se potoli vântul, flăcăul îşi 


văzu toporul aruncat pe jos, plin de sânge, iar în jurul lui numai urme însângerate. 
Culese toporul de pe jos, se luă după urme şi ajunse la o peşteră. Intră el în peşteră 
şi văzu că aceasta mai are o ieşire. Trecu de partea cealaltă a stâncii şi, deodată, în 
faţa ochilor lui se deschise o vale largă, iar în depărtare zări multe, nenumărate 

iurte. 

Intră într-una din ele şi văzu înăuntru doi oameni cu capete de aramă şi picioare de 
antilopă. Amândoi se holbară aşa de urât la Banga, că acestuia îi pieri graiul de frică şi 
plin de spaimă, se repezi afară, în uliţă. Acolo dădu cu ochii de două case mari de 
piatră, cu lacăte uriaşe de fier la uşi. Dintr-una din ele se auzea plânsul cuiva. Flăcăul 
sfărâmă lacătul cu toporul intră în casă şi văzu o mare mulţime de oameni înghesuiți 
acolo. 

— Unde am nimerit, oare? întrebă el. 

— în țara mangaşilor, îi răspunseră oamenii. Ne-au adus aici ca să ne sugă 
sângele. 

— Şi unde sunt acum mangaşii? 

— De obicei umblă prin iurte, după pradă. Astăzi însă căpetenia lor şi-a rupt 
un picior şi a rămas în casă, să se vindece. Mangaşii se strâng îndeobşte la un semnal - 
când se bate în talgerele de bronz din casa de colo. 

Banga ieşi în uliţă. Talgerele de bronz tocmai începeau să dăngăne. Tot felul de 
dihănii fioroase, la fel cu acelea pe care le văzuse mai înainte, se îndreptau către casa 
vecină. 

— V-aţi strâns cu toţii? întrebă flăcăul, după ce toate dihăniile intrară 
înăuntru. 

— Toţi, în afară de căpetenie. 

— De ce? 

— Fiindcă este bolnav. 

Băiatul alergă repede în uliţă, propti bine uşa pe dinafară înconjură casa din toate 
părțile cu lemne şi-i dădu foc. Apoi îi eliberă pe toți oamenii închişi în cealaltă casă şi, 
împreună cu ei se îndreptă spre căpetenia mangaşilor. Acesta, vrând să fugă încercă să 
se scoale din pat, dar căzu neputincios la loc. Flăcăul îl ucise cu toporul, luă cu sine 
multe pietre scumpe şi podoabe şi se întoarse acasă. lată însă că de unde, de neunde 
apăru baba pe care o scăpase el de la înec; pasămite asta era chiar mama mangaşilor 
pe care-i omorâse Banga. Ea se duse la han şi-l pâri pe Banga spunând că a furat pietre 
preţioase din vistierie. Hanul porunci ca flăcăul să fie aruncat în temniţă. 

Şi Banga ar fi murit acolo de foame, dacă nu i-ar fi sărit în ajutor şoarecii pe care-i 
scăpase de la înec. Aceştia îi aduseră tot timpul de mâncare. lar şarpele se furişă în 
încăperile hanului şi-l strânse, şi-l strânse, aproape să-l sugrume. Dimineaţa, hanul îl 
chemă la el pe lama care locuia pe stânca cea înaltă şi-l rugă să-l lămurească de ce-a 
încercat şarpele să-l sugrume. 

— Pentru că ai aruncat în temniţă un om nevinovat, îi răspunse lama. Dă-i 
drumul băiatului şi şarpele o să te lase în pace. 

„Cu siguranţă că flăcăul şi-a dat demult sufletul“, gândi hanul şi o luă la fugă spre 
temniţă. 

Când, ce să vezi, Banga era viu şi sănătos, ba se şi îngrăşase puţin. Hanul se bucură, 
îl eliberă pe flăcău, îi dădu înapoi pietrele preţioase pe care i le luase, ba îi mai dărui şi 
altele pe deasupra. 

Şarpele îl lăsă pe han în pace, iar Banga se întoarse acasă şi trăi mai departe cu 
maică-sa, în fericire şi îmbelşugare. 


Moşul şi tigrul 


poveste mongolă 


în vremurile străvechi trăiau pe lume un moş şi o babă, care aveau câteva vaci şi 
câteva oi. Şi iată că un lup se nărăvi la averea lor şi începu să care în fiecare zi ba o 
oaie, ba o vacă. Odată, când moşul plecă la pădure după lemne, îi ieşi în cale un tigru 
care-i zise: 

— Hai să ne măsurăm puterile, să vedem care-i mai puternic. Când auzi o 

treabă ca asta, moşul 
se sperie. „O să mă mănânce tigrul”, gândi el, dar cu voce tare spuse: 

— Hai, dar nu îndată. 

— Dar când şi unde? 

— Mâine, în acelaşi loc, răspunse moşul. Şi se duse acasă. 

— Ce mă fac acum? o întrebă moşul pe babă. Aceasta se gândi, se gândi, 

apoi îi spuse moşului: 

— Du-te din nou în pădure. Taie un copac, dar numai atât cât să nu se 

prăvale. 

Bătrânul aşa făcu. 

A doua zi de dimineaţă, tigrul se şi afla la locul ştiut şi-l aştepta pe moş. Acesta îi 
spuse: 

— Eu zic să ne întrecem mai întâi la doborâtul copacilor. Eu o să dobor un 
copac mare, iar tu altul. 

Şi moşul numai ce atinse copacul tăiat cu umărul, că acesta se şi prăbuşi la pământ. 

— Ei, ce zici, poţi şi tu să faci ca mine? îl întrebă moşul pe tigru, care se 
aruncă asupra unui copac, dar de doborât nu reuşi să-l doboare. 

Tigrul se încredința că moşul e într-adevăr foarte puternic, aşa că-i spuse: 

— Ai învins. Dar întrecerea noastră nu s-a terminat. Hai să ne mai 
măsurăm şi mâine puterile. Se zice că e puternic acela care poate să stoarcă apă 
dintr-o piatră. 

Moşul se duse acasă şi-şi întrebă baba. 

— Acu', ce mă fac? 

Baba se gândi, se gândi, apoi îi întinse bărbatului ei o bucată de caş proaspăt. 

— Ia-l şi bagă-l în adâncitura unei pietre. Moşul aşa şi făcu. 

în dimineaţa următoare, tigrul se şi afla la locul ştiut. Moşul strânse piatra în 
umn şi-i spuse tigrului: 

— Priveşte cum o storc, tigrule. 

Acesta strânse şi el o piatră, o strânse, dar degeaba, că nimic nu ieşea din ea. 
Atunci îl apucă spaima. 

„Puternic mai e moşul ăsta”, gândi tigrul şi-l chemă la el în ospeţie. Tremurând de 
rică, moşneagul se învoi. Tigrul îl cinsti cu ceai şi cu fel de fel de mâncăruri, iar mai 
apoi îi zise: - Acum, hai să ne culcăm. 

Moşul se făcu că l-a furat somnul, când iată ce-i văzură ochii: tigrul luă o sabie, o 
ascuţi şi ieşi din iurtă. Săracul moşneag înţelese că tigrul i-a pus gând rău şi că vrea 
să-i taie capul, aşa că înhaţă o piuă mare de aramă şi şi-o îndesă pe cap. Tigrul se 
urişă până în dreptul moşului, lovi în piuă o dată, de două ori, iara treia oară sabia 
îi zbură din mâini în mii de bucățele. Tigrul se sperie şi o luă la fugă, apoi, băgându- 
se de frică într-un colţ, aţipi, Atunci, moşul se ridică şi puse binişor piua la locul ei. 

Dis-de-dimineaţă, scărpinându-se în cap, îi spuse tigrului: 

— Pare-mi-se că în timpul somnului cineva m-a lovit uşor la cap. 

— Eu sânt cel care a vrut ieri să te taie şi să te mănânce, dar n-am fost în 
stare, recunoscu tigrul, fiindcă, într-adevăr, eşti de neînvins. Acum haide să facem 
ceai; tu du-te de adă nişte apă. 

Moşul abia putu să ridice vasul de apă mare cât un butoi şi cu multă greutate îl 
târi până la fântână. 

„Dacă gol abia l-am cărat până aici, apoi plin n-o să-l pot nici măcar ridica de jos. 


Cum să ies din încurcătură?” se întrebă moşul, când, îi veni o idee: desenă cu băţul 
un cerc în jurul fântânii, apoi începu să sape pământul de jur împrejur, cu sârg. 

în timpul ăsta, tigrul se săturase să-l aştepte pe moş în iurtă. 

— Ce tot faci acolo? mârâi el. 

— La ce să mai cari apa picătură cu picătură, mai bine scot toată fântâna 
şi ţi-o aduc mai aproape. Mi-e aşa de sete, că sânt gata să beau singur toată apa din 
ea. 

Tigrul se sperie că rămâne fără apă, aşa că umplu vasul şi-l cără singur în iurtă. 
Moşul începu apoi să se pregătească de plecare. Tigrul făcu rost de o bucată mare 
de aur şi o dărui oaspetelui său. 

— Mulţumesc, tigrule, dar fii aşa de bun şi du acest dar până la mine acasă, 
zise moşul. 

Aşa că tigrul trebui să meargă cu el. Când ajunseră acasă, bătrâna se bucură grozav, 
apoi se 
apucă iute de trebăluit prin iurtă. 

lar moşul îi spuse cu voce tare, ca să audă şi tigrul care tocmai făcea cale întoarsă: 

— Du-te fuga după tigrul ăla şi pune mâna pe el. Scoate-i mațele, umple-le cu 
carne şi fierbe-le. 

Tigrul auzi aceste cuvinte şi o rupse la fugă de ziceai că-l frig tălpile. în calea lui 
dădu de lup. 

— încotro te grăbeşti aşa? îl întrebă el pe tigru. 

— Vai de zilele mele, se jelui el, pe aici locuieşte un bătrân cumplit. El şi 
baba lui şi-au pus în gând să mă mănânce. 

— Nu te teme, tigrule. Eu în fiecare zi dau iama prin vitele lor şi n-am pățit 
nimic până acum. Ia hai înapoi cu mine. 

— Nu merg, spuse tigrul, mi-e frică. 

— Dacă ţi-e chiar atât de frică, atunci hai să ne legăm capetele unul de 
celălalt şi să mergem unul lângă altul. 

Şi aşa au făcut. Când văzu moşul fiarele, spuse: 

— Lupule, tu demult îmi erai dator cu un tigru. Mi-ai adus, în sfârşit, 
datoria? Când auzi una ca asta, tigrul o luă la goană, târându-l după el şi pe lup. De 
atunci fiarele n-au mai călcat niciodată nici prin ailul acela, nici prin apropierea lui. 

Astfel au scăpat moşul şi baba de duşmanii lor şi au trăit mai departe în pace şi 
fericire. 


Jivaa-viteazul 
poveste mongolă 


Demult, tare demult, trăia pe lume un han care avea o slujnică. Şapte ani a umblat 
ea însărcinată, iar în al optulea a născut un băiat voinic şi sănătos, căruia i-a dat 
numele de Jivaa-ţagaan. Vremea trecea şi băiatul creştea repede. După numai şapte 
ani de zile, ajunse un voinic adevărat şi foarte curând avu prilejul să dovedească 
oamenilor cât era de puternic. într-o zi, la curtea hanului se iscă o mare zarvă: 
pasămite, turbase elefantul hanului şi, smulgându-se din lanţ, pornise să zdrobească 
totul înjur. Slugile hanului fugiră speriate care încotro, numai Jivaa îşi suflecă 
mânecile, îşi sumese poalele şi ieşi în întâmpinarea animalului care sărea înnebunit 
încoace şi încolo. Voinicul îl cuprinse cu amândouă mâinile, îl ridică de la pământ şi 
apoi îl trânti cu atâta putere că acesta muri pe loc. 

Văzând că a rămas fără elefantul său preaiubit, hanul se înfurie şi porunci ca Jivaa 
să fie alungat la marginile împărăției, acolo unde mai fuseseră alungaţi şi alţi doi 
tineri. Unul dintre aceştia avea darul de a înghiţi tot ce-i cădea sub ochi şi tocmai de 


aceea nu mai era pe placul hanului, care se temea că flăcăul o să-i înghită toată 
împărăţia. Al doilea fugea iute ca vântul şi era gonaciul curţii, dar şi pe acesta se 
supărase hanul dintr-o pricină oarecare. Şi aşa îi adună necazul pe cei trei voinici, într- 
o zi întâlniră în calea lor un băieţandru. După ce îşi dădură bineţe, flăcăii îl întrebară 
încotro a apucat-o şi de ce. 

— Vreau să-l întâlnesc pe viteazul Jivaa şi să mă împrietenesc cu el. 

— Eu sunt cel pe care îl cauţi, spuse Jivaa şi-l întrebă apoi pe băieţandru la 
ce se pricepe el mai bine. 

— Eu văd mai departe decât toți ceilalţi oameni, răspunse băiatul. 

Din clipa aceea rămaseră împreună, aşa că acum erau patru. 

într-o bună zi ajunseră la ţărmul unei mări. 

Flăcăul care putea să înghită orice bău toată marea şi prietenii trecură pe malul 
celălalt. Acolo se şi aşezară în fiecare dimineaţă trei din ei plecau să vâneze, iar al 
patrulea rămânea pe mal şi pregătea mâncarea. Odată, pe când la mâncare era de 
rând înghite-tot, din mare apăru fără veste un ciclop. Strigă: „Ce ţi-e mai dragă, viaţa 
sau mâncarea?“ Apoi înfulecă toate bucatele şi se făcu nevăzut. 

Ciclopul le mâncă mâncarea şi a doua zi, când era de rând Vede-departe, şi-n cea de- 
a treia zi când sosise rândul lui lute-ca-vântul. în toate aceste trei zile Jivaa nu pusese 
nimic în gură. în sfârşit, îi veni şi lui rândul să gătească. Când bucatele fură gata, din 
apă apăru nămetenia şi începu să urle: 

— Ce ţi-e mai dragă, moartea sau viaţa? Dacă vrei să te las în viaţă, nu mi te 
pune împotrivă şi dă-mi mâncarea. 

Jivaa se înfurie, îl snopi bine în bătaie pe uriaş, apoi îl azvârli în mare. Seara, cei 
patru prieteni 


mâncară pe săturate şi se culcară, în dimineaţa următoare îl zăriră pe uriaş pe 

celălalt mal. Abia se mişca, iar patru zâne îl ţineau de subţiori. Prietenii îl omorâră pe 

ciclop, iar pe zâne le luară cu ei. 

De atunci încolo, femeile aveau grija casei, iar prietenii plecau la vânătoare de cu ziuă. 

Odată, Jivaa meşteri o plută din lemn de santal şi i-o dărui dragei lui, neasemuitei 
Oiuun. Pluta plăcu foarte mult zânelor, care se plimbau toată ziua cu ea pe mare. Dar 
iată că Oiuun scăpă în mare un papuc pe care-l găsi un duh rău, sluga unui han viclean. 
Duhul rău îi arătă hanului ce găsise şi acesta îi porunci să i-o aducă la curte pe stăpâna 
papucului. Ca să-i poată îndeplini porunca, duhul ceru să-i fie construită o plută cu totul 
şi cu totul de aur. Când pluta fu gata, duhul cel rău pomi cu ea pe mare, ca să se 
întâlnească cu cele patru zâne. O zi întreagă se plimbă împreună cu ele, iar seara îi 
spuse frumoasei Oiuun: 

— Mâine dimineață, înainte de plecarea lui Jivaa, trebuie să pui mâna pe 
sufletul lui pe care şi-l ține ascuns într-o lăcriţă de aur. Spune-i că ziua te plictiseşti fără 
el şi că vrei să ai cu tine măcar lăcriţa în care îşi ţine sufletul. Iar peste zi ne vom întâlni 
iar. 

Oiuun făcu aşa cum îi spusese duhul. Jivaa îşi scoase din degetul cel mare o lăcriţă 
de aur şi i-o dădu frumoasei Oiuun. Fata ţinu lăcriţa o zi întreagă, până ce duhul i-o luă 
şi o aruncă în mare. 

Apoi o trecu pe Oiuun pe pluta lui şi o duse cu el. Seara se întoarseră toţi acasă, în 
afară de Jivaa. Dar Vede-departe îi arătă lui lute-ca-vântul încotro s-o apuce ca să-l 
găsească pe Jivaa şi acesta o porni în goana mare. lar Jivaa zăcea la pământ, mai mult 
mort decât viu. Prietenii încercară să-l clintească din loc, dar nu izbutiră, aşa că se 
întoarseră acasă aşa cum plecaseră. înghite-tot se puse atunci de bău toată marea, iar 
Vede-departe găsi pe fundul ei lăcriţa de aur. Prietenii o puseră la locul ei, în degetul 
cel mare al lui Jivaa, şi acesta îşi veni imediat în fire. 

— Că mult am mai dormit! spuse el şi se întinse. 

Puterile îi reveniră în scurtă vreme, aşa că cei patru prieteni începură să cugete cum 
să facă să o răpească pe neasemuita Oiuun. 

înghite-tot zise c-ar fi bine să bea mai întâi toată marea ca să poată trece toţi pe 
malul celălalt; apoi să pătrundă la curtea hanului îmbrăcaţi în haine de călugări, s-o 
fure pe zână, iar după ce se întorc acasă să umple marea la loc, ca să nu-i mai poată 
urmări nimeni. Şi chiar aşa şi făcură. 

Ajungând la palatul hanului cel viclean, cei trei aşa-zişi călugări se opriră, dar Vede- 
departe le spuse că Oiuun e acasă. Atunci prietenii pătrunseră în iatacurile femeilor. 
Frumoasa şedea tristă, alături de han. Văzându-i pe călugări, hanul porunci slugilor: 

— Tumaţi-le vin în străchinile câinilor. 

Deodată frumoasa izbucni în râs. Hanul se miră: 

— De o lună întreagă eşti la mine şi nici măcar o singură dată n-ai zâmbit. 
Te-au înveselit oare aşa de tare aceşti călugări? 

— Nu ei m-au făcut să râd, ci tu! Unor învăţăcei ai lui Hutuhta*% le dai să 
bea vin, şi încă din ce? Din străchinile câinilor! răspunse frumoasa, râzând în hohote. 

Mâniat, hanul sări în sus şi vru s-o pedepsească pe îndrăzneață, când, deodată, unul 
dintre călugări înhaţă un cuţit şi-i tăie capul. Acesta era Jivaa-viteazul. O luă în braţe pe 
Oiuun şi ieşi în goană din curţile palatului. Slugile hanului se aruncară în urmărirea lor, 
dar, când ajunseră pe fundul mării, înghite-tot umplu la loc marea până la margini, şi 
toţi urmăritorii se înecară. Isprăvind cu hanul cel hain, cei patru prieteni trăiră mai 
departe liniştiţi şi fericiţi împreună cu nevestele lor. 


303 filozof şi preot budist 


Povestea slujbaşului cel bun şi a celor şase slujbaşi haini 
poveste mongolă 


în vremurile de demult era un han care avea şapte slujbaşi. Şase dintre ei erau 
vicleni şi răi, iar al şaptelea era încrezător şi bun. Cei şase îi asupreau pe săraci, iar cel 
de al şaptelea le sărea în ajutor. 


303 filozof şi preot budist 


De aceea oamenii se purtau faţă de el cu mare respect şi-l cinsteau în tot felul. 
Slujbaşii cei răi îl păgubeau cât puteau pe cel bun şi într-o bună zi hotărâră să-l 
piardă. 

îl ponegriră cât putură în faţa hanului şi când acesta îi crezu, toţi într-un glas îi 
ziseră: 

— Cutezăm a-ți spune, luminăția ta, că în locurile ce se cheamă Argol 
viețuieşte un mare înțelept. Dacă vei reuşi să-l pofteşti la curte, o, mărite han, vei afla 
soarta întregii tale dinastii şi a Împărăției tale. Porunceşte să fie trimisă acolo 
nevrednica ta slugă, despre care tocmai ţi-am vorbit. Şi dacă n-o să fie în stare să-l 
aducă pe înţelept, să fie pus la cazne pentru nesupunere. 

Şi hanul îşi plecă urechea la vorbele acestor zavistnici. Slujbaşul cel bun fu chemat 
la curte şi i se spuse care era porunca hanului: „îţi poruncim să pleci în Argol după 
înțeleptul acelor locuri şi să- 1 aduci la curtea noastră. lar dacă o să vii fără el, îţi vom 
tăia capul”. 

Slujbaşul cel bun plecă de la curte, îngândurat foarte. Ce să facă? Dacă pleca în ţara 
aceea îndepărtată, însemna în cel mai bun caz să piardă mulţi ani, iar în cel mai rău 
caz să piară pe drum. Dacă nu pleca, nu scăpa de securea călăului: hanul era aspru şi 
crud. Cum o dădea, tot rău ieşea; şi aşa, şi altminteri, viaţa tot în primejdie îi era. „Mai 
bine să mor cu cinste”, hotări el în cele din urmă şi o pomi la drum. 

Merse el, merse şi în cale îi apăru hangarid, pasărea măiastră. 

— încotro ai pornit-o? întrebă ea. 

— în Argol, după porunca hanului, ca să-l poftesc pe înțeleptul locurilor 
acelora la curte. Fii bună şi spune-mi cum pot ajunge acolo mai repede? 

— în felul ăsta n-ai să ajungi niciodată: Argolul e departe de aici şi mulţi 
duşmani te aşteaptă în cale, îi răspunse pasărea măiastră. Tu însă nu te întrista, suie-te 
în spinarea mea şi eu o să te duc repede până acolo. 

Slujbaşul se bucură, sări în spinarea păsării şi ea îşi luă zborul. 

Deodată, sub ei, se arătă un cort cu podoabe roşii pe poale. 

— A cui e locuinţa asta? întrebă slujbaşul cel cumsecade. 

— A luşilort* roşii. Acum o să ne lăsăm în jos; tu leagă-mă bine cu frâul şi 
împiedică-mi picioarele, apoi intră cu îndrăzneală în cort. 

Şi coborâră. Slujbaşul legă pasărea hangarid, iar el se îndreptă spre împăratul 
luşilor. Acesta îl întâmpină cu bunăvoință şi-l întrebă: 

— încotro ai pornit-o, tu, cel care ai pus şaua pe pasărea măiastră? 

— în Argol, după marele înțelept. 

— Când vei face cale întoarsă, să treacă şi pe la noi, spuse Împăratul luşilor 
şi-i dărui un veşmânt roşu de mătase. 

Slujbaşul făgădui că aşa va face, apoi încalecă pe hangarid şi zbură mai departe. 
Când se uită. în jos, văzu din nou un cort, dar de astă dată cu podoabe albe pe poale. 

— Dar aici cine locuieşte? o întrebă el pe pasărea măiastră. 

— împăratul luşilor albi. Acum o să ne oprim, tu împiedică-mă bine, leagă- 
mă straşnic şi intră singur la Împărat. 

Aşa şi făcură. împăratul luşilor albi ieşi în întâmpinarea oaspetelui şi-l întrebă: 

— încotro zbori, tu, cel care ai pus şaua pe pasărea măiastră: 

— Zbor spre Argol, ca să-l poftesc pe înțelept la curtea hanului. 

— Fii bun şi treci pe la noi la întoarcere, îl rugă împăratul şi-i dărui un 
veşmânt alb de mătase. 

Slujbaşul se învoi şi zbura mai departe. Când se uită iar în jos, văzu din nou un cort 
mare, dar de 
astă dată cu podoabe negre pe poale. 

— A cui e casa asta? întrebă el. 


Hocuitori ai împărăției subpământene 


— A împăratului luşilor negri. Şi aici poți pătrunde, îi răspunse pasărea 
angarid şi cobori alături de cortul cel mare. 

Aici slujbaşul cel bun primi în dar un veşmânt de aur şi, făgăduind gazdei să treacă 
e la el la întoarcere, zbură mai departe. Zburară ei, zburară până ce zăriră jos, pe 
ământ, o iurtă. 

— A cui e iurta aceasta? întrebă slujbaşul cel de treabă. 

— A marelui înţelept, răspunse pasărea hangarid şi se lăsă din zbor drept în 
aţa intrării. 

Slujbaşul cel bun intră înăuntru, se închină înaintea înţeleptului şi-i spuse pentru ce 
venise. 

înțeleptul se învoi să meargă cu el la curtea hanului. Suiră amândoi pe spinarea 

ăsării hangarid şi o porniră în zbor înapoi. în drum trecură întâi pe la împăratul 
uşilor negri. Acesta stătu de vorbă cu înțeleptul şi, când fu la despărţire, îi spuse 
slujbaşului cel bun: 

— Ia această lăcriță neagră, o să-ți prindă bine odată. Pasărea măiastră 
trecu în zbor şi pe ta împăratul luşilor albi. Acesta stătu, de asemenea, de vorbă cu 
înțeleptul şi îi dărui apoi slujbaşului tot o lăcriţă, dar deruloare albă. în sfârşit, se 
opriră ca să se odihnească şi la împăratul luşilor roşii, împăratul zăbovi mult de 
vorbă cu înțeleptul, apoi îl chemă pe slujbaş şi-i înmână o lăcriţă roşie, spunându-i: 
— Asta îţi va împlini orice dorinţă vei avea. 
Sosi şi ziua când slujbaşul cel bun ajunse la curte, iar înțeleptul se întâlni cu hanul. 
Slujbaşii cei haini, când îl văzură că se întoarce viu şi nevătămat, ba încă şi călare 
o pasare măiastră, păliră de invidie şi începură iar să-i şoptească hanului: 

— Stăpâne, porunceşte-i slugii tale să construiască în trei zile o casă de 
tuci. Iar dacă n-o să fie în stare s-o facă, ucide-l. 
Şi din nou hanul ascultă sfaturile acestor vicleni şi-l chemă la el pe slujbaşul cel de 
treabă: 

— Am nevoie de o casă din tuci. Iți dau pentru asta un răgaz de trei zile. 
De n-o construieşti, vei plăti cu capul. 

Slujbaşul cel cumsecade se întrista auzind porunca hanului. „Nefericit om mai 
sânt! Mă pun la tot felul de încercări, care de care mai grele, şi pentru toate trebuie 
să plătesc cu capul”. 

Mult timp se jelui amărâtul de el, când, deodată, îşi aminti de darurile primite de 
la împărații luşilor. 

între timp, slujbaşii cei haini se bucurau dinainte de izbânda lor. „în sfârşit, o să 
putem scăpa de nesuferitul ăsta, se veseleau ei, la gândul nenorocirii acestuia; din 
tuci niciun cuţit bun nu poţi face, darmite o casă”. 

în timpul ăsta, slujbaşul cel bun scoase lăcriţă neagră, darul împăratului luşilor 
negri, şi la miezul nopţii se duse cu ea la locul unde i se poruncise să înalțe casa cu 
pricina. 

— Doresc să apară aici o casă de tuci cu trei caturi, spuse slujbaşul cel de 
treabă deschizând lăcriță. 

Şi - mare minune! - lăcriță se prefăcu pe dată într-o frumoasă casă cu trei caturi. 

A doua zi slujbaşul cel bun îl anunţă cu supuşenie pe han: 

— Porunca înălțimii voastre a fost îndeplinită, casa e gata. Cei şase 
zavistnici se mirară cum de putuse slujbaşul cel bun să construiască un palat de tuci 
numai într-o singură noapte? Şi nu conteniră să se ţină de pâre şi uneltiri. 

— Porunceşte slugii tale ca, sub pedeapsa cu moartea, să facă rost până 
mâine dimineaţă de şapte saci plini cu aur, îl sfătuiră ei pe han, şi acesta se învoi 
bucuros. 

Slujbaşii îl chemară repede pe slujbaşul cel cumsecade şi dădură citire poruncii 
hanului, care suna astfel: „Mâine dimineaţă să aduci în palat şapte saci cu aur. De 


pe 


nu, unde-ţi stau picioarele, îţi va sta capul”. 

La miezul nopţii slujbaşul cel de treabă scoase lăcriţă albă, darul împăratului 
luşilor albi, şi, ridicându-i capacul, spuse: 

— Doresc să apară şapte saci cu aur! 

Nu apucă bine slujbaşul cel bun să închidă gura, că lăcriță dispăru fără urmă, iar 
alături apărură ca din pământ şapte saci mari, plini până sus cu aur curat. 

Dimineaţa, slujbaşul cel cumsecade se duse la han şi-l anunţa cu smerenie că 
porunca i-a fost îndeplinită: sacii cu aur se aflau în palat. Cum auzi aceste vorbe, 
hanul, urmat de cei şase curteni zavistnici, alergă acolo unde se aflau sacii şi 
fiecare înhaţă câte unul. 

Slujbaşul cel bun se înfurie. 

„Deci, de asta storceau ei porunci hanului? Nu pentru binele ţării, ci pentru foloasele 
lor!” gândi el mâniat şi o pomi spre casă. 

între timp, hanul şi cei şase zavistnici îşi chinuiau minţile, gândind ce să-i mai ceara 
slujbaşului cel de treabă. Dar, cit se suciră şi cit se învârtiră, nu găsiră nimic mai 
acătării. 

Atunci hotărâră să-l silească să aducă la palat nişte lucruri din cale afară de rare şi 
deosebite. Din nou porunci hanul să fie chemat slujbaşul la el, şi de faţă cu cei şase rău- 
sfătuitori, îi porunci: 

— Mâine să-mi aduci şapte din cele mai minunate lucruri din lume. De nu, 
să-ţi iei rămas bun de la viaţa. 

— Dar să fie numai dintre cele mai rare, îi ţinură isonul slujbaşii cei 
zavistnici, care-i înconjurau tronul. 

Slujbaşul cel de treabă se mânie peste poate şi hotări să-l nimicească şi pe han, şi pe 
sfătuitorii 
ui. 

în dimineaţa următoare, slujbaşul cel bun sosi la curte şi ceru să fie primit de han şi 
de demnitarii lui. Slugile îl lăsară să intre în sala tronului. Aici el scoase din sin lăcriţa 
roşie, darul împăratului luşilor roşii, care era învelită într-o basma curată. Desfacând 
basmaua, slujbaşul cel bun spuse: 

— Iată un lucru deosebit. înăuntrul lui sânt şapte minunăţii. Deschideţi-o, vă 
rog, şi uitaţi-vă Singuri. lar apoi, abia auzit, adăugă: „Pedepseşte-i!” 

Hanul cel lacom înhaţă lăcriţa, iar cei şase zavistnici, arzând de curiozitate, se 
îngrămădiră în jurul tronului. Abia ridică hanul capacul lăcriţei, că şi sclipiră şapte 
ulgere, iar hanul şi cei şase slujbaşi haini căzură morţi pe loc. 

După ce scăpă astfel de hanul cel nesăţios şi lacom şi de sfetnicii lui cei răi, slujbaşul 
cel bun trăi mai departe, liniştit fericit. 


Moşul cel leneş şi baba cea harnică 
poveste mongolă 


Erau odată un moş şi o babă. Baba era tare harnică, iar moşul era leneş şi lacom la 
mâncare. Curând, din toată turma de capre pe care o aveau nu le mai rămaseră decât 
patru. Peste patru zile moşul le termină de mâncat şi pe acestea. Acum nu mai aveau 
decât o singură vacă. Odată, însă, în timp ce baba era plecată după apă, moşneagul tăie 
vaca, o fripse şi o mâncă. Bătrâna se supără. 

— Mai bine mor decât să mai stau cu unul ca tine, spuse ea. Apoi luă ugerul 
vacii şi plecă în munţi. Acolo atârnă ugerul - de colțul unei stânci şi începu să-l mulgă. 
Şi cu asta îşi ţinea zilele. 

într-o bună zi, baba îşi aminti de moşul ei, i se făcu milă de el şi hotărî să-i ducă nişte 
brânză uscată şi o bucată de unt. Se apropie de iurtă, se uită înăuntru şi ce văzu? 


Moşul ei şedea într-un colţ şi mânca cenuşă. Ea îi aruncă brânza şi untul şi fugi pe 
furiş. Aşa că moşul nu ştiu cine-i adusese de mâncare. De atunci baba îl hrăni mereu. 
într-o zi, însă, moşul îşi puse în gând să vadă cine-i aduce de-ale gurii; o descoperi pe 
babă şi o urmări până văzu cum mulgea ugerul agăţat de colţul stâncii. 

în ziua următoare, în vreme ce baba se dusese după apă, moşul puse mina pe uger, îl 
fripse şi-l mâncă. Când se întoarse baba şi văzu ce-a făcut moşul, se supără şi spuse: 

— Mai bine mor decât să mai stau cu unul ca tine. 

Şi din nou baba îşi luă lumea-n cap şi plecă de răul moşului. Merse ea, merse şi iată 
că văzu pe o stâncă o antilopă care tocmai fătase un pui. Baba se furişă până la ea şi se 
apucă s-o mulgă. Dar moşul era pe urmele babei şi în curând o ajunse. Când sosi 
vremea să mulgă iar antilopa baba îi porunci cu as - prime moşului să nu facă niciun 
zgomot. în zadar, însă, pentru că, tocmai când începu să mulgă antilopa, moşul întrebă 
cu voce tare: 

— Babo, unde-ai pus pâslă cu care să apuc căzănelul? Antilopa se sperie, sări 
într-o parte şi pe- aici îi fu drumul. Baba se supără, o porni mai departe, dar moşul, 
după ea. 

Merse baba, merse şi ce văzu deodată? în faţa ei se înălța o iurtă mare, albă. 
înăuntru nu părea a fi nimeni, dar mâncare şi băutură erau din belşug. Baba se miră şi 
se puse să-l aştepte pe stăpânul iurtei. Se lăsă noaptea, baba începu să moţăie, când, 
deodată, în iurtă năvăliră nişte fiare sălbatice. 

— Ce miroase aşa ciudat? îl întrebară vulpea şi lupul pe urs, dar pe loc 
dădură cu ochii de oaspetele nepoftit. 

— Fie-vă milă de mine că sânt o femeie sărmană şi necăjită, începu să 
plângă baba. Dacă vreţi, eu am să vă fac de mâncare şi n-am să vă fiu povară. 

Fiarele se învoiră şi nu-i făcură niciun rău. 

Dimineaţa, nici nu plecară ele bine că moşul se şi înfiinţa. 

— a-ţi de mâncare cât poţi şi pleacă până nu te văd fiarele şi nu te sfâşie, 
îi spuse baba. Mâine însă poţi veni din nou. 

Dar moşul cel leneş se îngreuie de atâta mâncare şi nu mai avu deloc chef să plece 
din iurta caldă în noaptea întunecoasă şi sece. Baba îl ascunse bine şi-i porunci să 
tacă din gură. 

— Dacă află fiarele că eşti aici, de amândoi o să fie rău, îi spuse ea 
moşului. Noaptea, fiarele veniră acasă, începură să mănânce, dar moşul de colo: 

— Babo, hei, babo, mi-e frig. 

Când văzură una ca asta, fiarele se supărară, traseră pe moş afară din 
ascunzătoare şi îl mâncară. Vrură s-o mănânce şi pe babă, dar se răzgândiră: 

— S-o lăsăm să ne gătească bucate şi de-acum înainte! 


Ih-Alim şi Baga-Alim 
poveste mongolă 


în vremuri demult apuse trăiau două prietene. în fiecare dimineaţă ele se spălau în 
acelaşi pârâu. Odată, una din ele scoase din pârâu un măr care plutea pe firul apei. 
Cele două prietene îl împărţiră între ele, îl mâncară şi dintr-o dată amândouă 
rămaseră grele. După câtăva vreme, în aceeaşi zi şi în aceeaşi clipa, atât una cât şi 
cealaltă născură doi băieţi într-atâta de asemănători unul cu altul, că nici chiar 
mamele lor nu-i puteau deosebi. 

Vremea trecea şi copiii creşteau. Curând începură să alerge prin pădure după 
poame. Pe cel care aducea multe poame îl numiră Ih-alim, adică „Multe poame“, iar 
celui care aducea puţine îi ziseră Baga-alim, adică „Puţine poame“. Dar care dintre ei 
era fiul celeilalte, mamele nu ştiau şi nici nu încercau să afle. Trăiau împreună în 


bună pace, deşi erau foarte sărace. 

Dar iată că se întâmplă o nenorocire şi una din prietene muri. Cealaltă, de una 
singură, abia mai prididea cu treburile prin casă. Băieţii trebuiră să se apuce de 
vânătoare, ca să aibă ce mânca şi ei, şi mama lor. 

Odată, pe când băieţii erau plecaţi de acasă, veni în casa lor şulam - duhul cel râu. 

— Care este fiul tău, Ih-alim sau Baga-alim? o întrebă el pe femeie. 

— Nu ştiu, răspunse ea. 

— Hai să te învăţ eu cum să afli care e cu adevărat fiul tău, îi propuse 
şulamul. 

La început femeia nici nu vru să audă de una ca asta, dar după câteva zile de 
stăruinţe şi ameninţări, se înduplecă să-i asculte sfatul. 

— Ia un ac mare şi, când se vor întoarce băieţii, prefă-te că te-a apucat 
eşinul, îi spuse şulamul. Iar când te vor lua de jos ca să te aşeze pe pat, înţeapă-l cu 
acul pe acela care o să te ţină de umeri. Dacă pe locul înţepăturii o să-i apară o 
aluniţă, înseamnă că el e fiul tău. 

Femeia îl ascultă pe şulam şi făcu întocmai precum o învățase el: luă un ac şi, cu 
uţin înainte de sosirea copiilor, se întinse pe jos, în uşa iurtei. Văzând-o că zace în 
nesimţire, fiii o luară de jos şi o aşezară pe pat. îndată ea îl şi înţepă pe cel care o 
ţinea de umeri. Apoi se făcu că-şi vine în fire, deschise ochii şi văzu că la căpătâiul ei 
se afla Baga-alim, iar pe mâna lui se răsfăţa o aluniţă mare. începând din clipa aceea, 
emeia îi dădu fiului ei bun, Baga-alim, bucăţile cele mai gustoase, iar orfanului Ih- 
alim numai ce rămânea de la masă. 

Odată, pe când se afla la vânătoare şi strângea săgețile, Baga-alim zări nişte 
măruntaie aruncate 

rin preajmă. îi povesti fratelui său ce văzuse şi nu-şi crezu urechilor când 

acesta îi răspunse jeluindu-se: 

— Cu siguranță că aceea e mâncarea pregătită pentru mine. La fel de 
mare-i fu mirarea când maică-sa îi dădu acasă o mâncare gustoasă, iar lui Ih-alim îi 
use în faţă tocmai acele măruntaie pe care le văzuse el mai înainte. Baga-alim se 
mânie, aruncă farfuria cu resturile acelea şi-i dădu fratelui său propria lui mâncare, 
iar el mâncă tot ce-şi gătise maică-sa pentru ea. 

în dimineaţa următoare, când fraţii o porniră din nou la vânătoare, Ih-alim spuse: 

— Mult mi-e jale să părăsesc locurile de baştină, dar n-am ce face, mai 
ine plec de bună voie decât să aştept până ce o să fiu izgonit. 

— Dacă e să pleci, mai bine să plecăm împreună, glăsui Baga-alim. 

Dar Ih-alim îi răspunse: 

— N-ar avea niciun rost. 

Şi se îndepărtă în galop. Se apropie în goană de ţărmul marii, unde păştea o turmă 
uriaşă, şi-l întreba pe păstor: 

— A cui turmă paşti? 

— A hanului. 

— Şi unde locuieşte hanul tău? 

— Pe celălalt mal al mării. 

— Şi cum treci dincolo ditai turma? 

— Pe fundul mării. Ajunge numai să spui: „Mare, dă-te în lături“, că ea se 
şi fereşte într-o parte din calea ta. 

— Şi ce faci când ajungi cu turma acasă? 

— O parte din vite le leg la iesle, iar pe celelalte le împiedic. 

— Şi apoi? 

— Mănânc husam“, beau hiaram* şi apoi mă pun pe dormit. Ih-alim se 
îmbrăcă cu zdrențele păstorului şi trecu turma pe ţărmul dimpotrivă. Mână turma la 

locul ei, legă o parte din vite, pe celelalte le împiedică şi, făcându-i-se foame, intră în 
palat. Acolo fu cât pe ce să nimerească drept în iatacurile hanului, când dădu de o 
afurisită de slujnică. 

— Ce-i cu tine, prăpăditule, n-ai mai mâncat husam şi n-ai mai băut 
hiaram, de dai buzna? îl ocărî ea. 

— Am mers pe câmp şi mirosea aşa tare a ceapă, că mi-a venit amețeală. 
Fii bună şi spune-mi, rogu-te, unde găsesc husam şi hiaram? spuse Ih-alim. 

— Du-te la bucătărie, bombăni slujnica. 
h-alim se duse acolo şi rămase lângă uşă, în aşteptare. 

— Ce-ai păţit, nesăţiosule? strigară la el slugile. De ce n-ai mâncat husam 
şi n-ai băut hiaram până acum? 

Din nou trebui să mintă. 

— Am fost pe câmp şi mirosea aşa de tare a ceapă, că m-a apucat 
ameţeala. Daţi-mi mai repede husam şi hiaram. 

Slugile îi dădură husam şi hiaram, iar el mâncă pe săturate, bău şi apoi plecă să-şi 
caute un locşor de dormit. 

Hanul acela avea şapte fiice. Şase dintre ele erau măritate, iar cea mai mică nu. Şi 
s-a întâmplat că aşa-zisul păstor i-a plăcut foarte mult fetei celei mici şi hanul trebui 
să-şi calce pe inimă şi să încuviinţeze căsătoria lor. 

Drept zestre le dădu o iurtă veche, galbenă, şi câteva ţoluri prăpădite. 

ar în herghelia hanului era o iapă bălţată. în fiecare an făta câte un mânz pe care 
de fiecare dată i-l răpea hangarid, pasărea măiastră. Acum se apropia iarăşi sorocul 
ca iapa să fete. Şi cei şase gineri ai hanului hotărâră să pândească pasărea-hangarid 
şi s-o omoare. Aflând lucrul acesta, soţia 

păstorului se duse la han şi-i spuse: 

— Bărbatul meu vrea şi el să pândească pasărea-hangarid. 

— Bine, se învoi hanul şi-i dărui păstorului un mânz sur, de un an, care se 
târa veşnic pe la coada hergheliei. 

Ih-alim o porni în galop pe păşune, iar când se lăsă seara, se culcă. Cei şase gineri 
ai hanului se aşezară roată în jurul hergheliei. Toată noaptea nu lipiră geană de 
geană, iar spre dimineaţă căzură cu toţii într-un somn adânc. Ih-alim se trezi pe la 
revărsatul zorilor şi văzu că iapa cea bălţată fătase un mânz pag. Deodată, de unde- 
de neunde, apăru în zbor hangarid, pasărea măiastră, înhăţă mânzul şi pe dată se 
făcu nevăzută. Săgeţile trase de Ih-alim în urma ei smulseră câteva pene din aripile 
păsării şi retezară vârful cozii mânzului cel pag. Ih-alim îşi strânse prada şi o duse 
acasă soţiei sale. 

Când se treziră ginerii, văzură că iapa fătase mânzul, dar că acesta dispăruse. 
Adunară penele care mai rămăseseră, merseră la han şi-l minţiră, spunându-i că s-au 
luptat cu pasărea, dar că le-a scăpat. 

Hanul ar fi dorit să-i trimită în urmărirea ei, dar fiica cea mică îl înduplecă pe tatăl 
său să-i încredinţeze păstorului această sarcină. 

Ih-alim puse şaua pe mânzul cel sur şi o porni la drum. Curând, bietului animal i se 
sleiră puterile de tot şi se opri. 

— Aşteaptă-mă aici, spuse Ih-alim, dându-se jos din şa, mai departe o să 
merg singur. 

Dar iată că mânzul cel istovit se prefăcu deodată într-un buiestraş de mai mare 
dragul, gata 
înşeuat, cu un arc şi o tolbă cu săgeți atârnate de oblânc. Acum puteau merge împreună 
mai departe. 

Când ajunse la izvoarele râului unde auzise el că hangarid îşi adăpa caii furați, Ih- 
alim hotări să se ascundă. Nu după multă vreme, pasărea măiastră îşi mână 


i Iapte fiert, îndoit cu apă 


herghelia la adăpat; dar caii săriră afară din apă, nechezară şi se ridicară în doua 
picioare. 

„Ce-o fi în apa?“ gândi pasărea-hangarid, aplecându-se deasupra în aceeaşi clipă, 
Ih-alim se prăvăli în spatele ei, o legă şi o aruncă peste şa. 

— Cruţă-mă, voinice, îl rugă pasărea şi o să te slujesc cu dreptate şi credință. 
h-alim dezlegă pasărea, dar nu-i dădu drumul, ci o luă s-o ducă hanului, împreună 
cu herghelia furată. Deodată zări printre ceilalţi cai un mânz de un an, cu coada 
retezată. 

— Ăsta e chiar mânzul a cărui coadă am retezat-o eu cu săgeata, se 
bucură Ih-alim şi o porni cu iuţeală mai departe. 

Dar, deodată, calul cel frumos îi grăi cu glas omenesc: 

— Când o să trecem pe lângă tabăra cumnaţilor tăi, aceştia au să te 
poftească în cort. După ce intri, ai grijă să nu te aşezi pe aşternutul rotund şi 
verde, iar dacă-ţi dau ceai dintr-un urcior, să nu bei. 

După un timp, în depărtare se arătă, într-adevăr, ailul celor şase cumnaţi. Aceştia 
ieşiră în întâmpinarea rubedeniei lor şi-l poftiră în iurtă. 

— Aşează-te, îi spuseră ei păstorului şi îi arătară un aşternut rotund şi verde. 
Dar păstorul continuă să stea în picioare. Atunci aduseră ceaiul. 

— Bea, îi spuseră cumnaţii. 

Dar Ih-alim refuză cu politeţe. Atunci ei îi turnară pe gât cu de-a sila câteva 
picături, din care el ameţi atât de tare, încât căzu drept pe aşternutul verde şi în 
aceeaşi clipă se trezi pe fundul unei gropi foarte adânci. După ce o astupară cu un 
pietroi mare, ginerii hanului tăbărâră asupra păsării- hangarid. 

— în lături cu voi, spuse pasărea cu glas ameninţător, că de nu, dau o dată 
din aripi şi vă arunc drept în înaltul cerului. 

Speriaţi, ginerii hanului lăsară pasărea măiastră în pace şi se apropiară de 
buiestraşul cel minunat de frumos. 

— Daţi-mi pace, le spuse calul ameninţător, că de nu, o să stârnesc un praf 
atât de des, că o să vă înăbuşiţi cu toţii. 

Părăsind pasărea şi buiestraşul, ginerii mânară către curtea hanului restul cailor. 

Iar credincioşii prieteni ai lui Ih-alim, pasărea-hangarid şi buiestraşul, se apucară 
să dea la o parte bolovanul uriaş, prăvălit pe gura gropii. Doi-trei ani trudiră ei până 
izbutiră să urnească pietroiul din loc. Atunci calul cel credincios se lăsă în jos cu 
ajutorul frâului şi-l scoase pe Ih-alim la suprafaţă. 

între timp, cei şase gineri merseră la han şi începură să se laude că au omorât 
pasărea-hangarid şi au adus înapoi toţi caii furaţi. Hanul se bucură, îi răsplăti pe 
mincinoşi şi hotări să dea în cinstea lor o mare petrecere. 

Dar iată că ieşi în faţă fiica lui cea mai mică şi-i spuse: 

— Această petrecere trebuie făcută în cinstea bărbatului meu, Ih-alim. 
Dacă nu crezi, priveşte: de unde am eu penele păsării hangarid şi firele de păr din 
coada mânzului cel pag, pe care l-au adus ginerii tăi cu herghelia? Cel pe care îl 
crezi păstor, este de fapt un voinic viteaz pe nume Ih-alim. Porunceşte să fie căutat, 
tată. 

— Bine, să aşteptăm zece zile, iar slugile mele să-l caute, îi răspunse hanul. 

Trecură zece zile şi Ih-alim încă nu se arătase. 

— Bine, mai aşteptăm încă douăzeci de zile, spuse hanul. 

Dar trecu şi acest soroc, iar Ih-alim dus rămase, nu se mai auzea nimic de el. Toţi 
îl uitară, numai fata cea mică a hanului nu-şi pierduse nădejdea de a-şi revedea 
bărbatul. 

într-o bună zi se porni un vânt puternic, iar dinspre miazănoapte apăru un nor des 
de praf. Hanul o chemă pe fata cea mai mică şi o întrebă: 

— De unde s-or fi stârnit praful şi vântul ăsta? 


— Din ce s-a stârnit vântul, nu ştiu, dar praful e de la copitele calului 
bărbatului meu. 

Dintr-o dată, o umbră uriaşă acoperi soarele. Pasărea-hangarid veni în zbor deasupra 
curților 
hanului şi cobori lângă iurta cea galbenă şi jerpelită. După un timp, lângă iurtă opri 
un voinic, călare pe un cal nemaivăzut de frumos. 

Hanul îşi dădu seama că fata lui grăise adevărul şi făcu o petrecere mare în 
cinstea întoarcerii lui Ih-alim. Cât despre cei şase gineri ai săi, hanul porunci să fie 
legaţi de cozile a şase cai nărăvaşi şi aceştia să fie goniţi în toate cele patru vânturi. 

Astfel pieriră ginerii cei răi, iar voinicul cel viteaz, Ih-alim, ajunse han şi-şi duse 
traiul mai departe, în pace şi fericire. 


Taurul şi cei şapte lupi 
poveste mongolă 


Un gospodar avea un taur. în fiecare toamnă, taurul nostru o pornea la păşunat. 
Acolo se odihnea bine, punea zdravăn grăsime pe el şi, de cum cădea prima zăpadă, 
se întorcea iar acasă. Gospodarul îl îndrăgise foarte mult şi-i răbda toate toanele. 

Odată ninse şi se făcu tare frig. 

„Cu siguranţă că taurul meu s-a şi întors”, gândi gospodarul şi aruncă o privire 
afară, dar taurul nu se vedea nicăieri. 

„în fiecare an făcea cale întoarsă odată cu prima zăpadă, acum ce-o fi cu el? se 
miră stăpânul. Parcă mai ieri-seară fusese zărit pe muntele dinspre miazănoapte. 
lan să mă duc să văd dacă n-a păţit ceva”. 

Gospodarul îşi luă puşca şi porni în căutarea taurului. în drum privea ager în toate 
părţile şi citea urmele de pe zăpada proaspăt căzută - cum fac toţi mongolii când ies 
din casă. Urmele duceau din munte spre apus şi, de cum le văzu, gospodarul îşi dădu 
seama că taurul era urmărit de lupi. Ele îl duseră pe crescătorul de vite până la târla 
lui de iarnă. Aici se afla un şopron gol, în care se adăposteau oile mai prăpădite. 
Urmele se opreau brusc în dreptul şopronului, iar uşa era înţepenită. Gospodarul se 
miră, se caţără pe acoperişul şopronului, făcu o gaură în el şi privi înăuntru. Lângă 
peretele din stânga stătea taurul, proptit bine în uşa care se deschidea înăuntru şi 
privea fioros în 
dreapta lui. Iar acolo şedeau şapte lupi, rânjindu-şi colții cu un aer abătut: 
pasămite, taurul îi prinsese în capcană. 

Gospodarul sări repede de pe acoperiş şi înţepeni bine pe afară uşa şopronului. 
Apoi se caţără din nou pe acoperiş şi îi împuşcă pe toţi lupii, unul după altul. După 
aceea scoase taurul din şopron, jupui cei şapte lupi, le agăţă pieile de şaua calului şi 
se întoarse acasă. De atunci stăpânul taurului trăi liniştit. 


Cum iepurele a scăpat-o de la moarte pe oaie 


poveste mongolă 


O oaie s-a rătăcit prin stepă de turma ei şi s-a întâlnit cu lupul. 

— Acum te mănânc, spuse lupul. Deodată, însă, de undeva apăru un iepure. 

— Noroc, cinstite lup! Noroc, cinstită oaie! ce mai faceți? 

— Eu am rămas în urma turmei şi tocmai voiam să mă duc acasă, dar lupul 
cică vrea să mă mănânce, răspunse oaia. 

— O, cinstite lup, aş putea şi eu să gust o bucăţică din carnea ei? îl rugă 
iepurele pe lup şi, când lupul se învoi, spuse: 


Aşteaptă-mă numai puţin, nu mânca oaia, că eu mai am nişte treburi prin aii”!. 

Şi iepurele plecă în goană. Se întoarse repede înapoi, atârnă de un copac un petic 
pestriţ de hârtie şi-i dădu citire cu glas tare: 

— Dalai-lama anunță că se pregăteşte să-şi coasă o plapumă din blana a 
şaptezeci de lupi. 

Lupul se sperie: 

„Te pomeneşti că dalai-lama vrea să-şi coasă plapuma şi din blana mea”, gândi el 
şi o luă la sănătoasa. lar oaia se întoarse acasă. 

în felul ăsta, iepurele îl păcăli pe lup şi scăpă oaia de la moarte, ba încă avu parte 
şi de laudele fârtaţilor lui. 


Aravgar-Her, calul cel iute 
poveste mongolă 


în vremurile străvechi, pe pământurile cneazului Aghi-Uizen, trăia un crescător de 
vite pe nume Gombo. Dar, deşi era tare sărac, nu cerea de pomană. Muncea zile în 
şir şi cu mare trudă izbutea să o scoată la capăt. Avea o singură fiică preaiubită şi 
răsfăţată, dar deşteaptă, frumoasă şi harnică. Toţi cei din jur nu ştiau cum s-o mai 
laude. Fiica lui Gombo îi plăcu nespus de mult bogătaşului Balbar. Acesta veni în 
ailul* lor sărac, deşi mai înainte nu avea de-a face cu nevoiaşii, şi o peţi pentru fiul 
său. După câteva zile trimise preţul de răscumpărare cuvenit. La nuntă, Balbar pofti 
mulţi oaspeţi şi făcu o petrecere straşnică. Seara, mama mirelui şi mama miresei se 
culcară în iurta tinerilor căsătoriţi, ca să cerceteze dimineaţa dacă tânăra nevastă se 
pricepe să fiarbă ceaiul. 

Nora cea isteaţă a bogătaşului Balbar se sculă devreme, înainte de răsăritul 
soarelui, îşi puse toate podoabele, aşa cum cerea obiceiul, şi ieşi din iurtă. 

„Bravo, fata mea, te-ai sculat în zori”, se bucură mama fetei, iar soacra gândi cu 
ciudă: „Ce-o fi apucat-o de s-a sculat cu noaptea-n cap?” 

Amândouă femeile îşi dădură cu părerea că tânăra nevastă s-a dus să dea la o 
parte răsuflătoarea de fum, dar vremea trecea şi ia tot nu se întorcea. 

mică aşezare, având una sau mai multe iurte 


— Unde a dispărut? începură să zică cele două mame şi hotărâră să iasă şi să 
se uite după ea. 

Ieşiră din iurtă şi, când se uitară, tânăra nevastă se afla pe malul drept al râului, 
unde se oprise 
pentru o noapte o caravană, şi vorbea ceva cu caravangiii. Apoi îşi scoase 
încălţările, îşi ridică poalele îmbrăcăminţii, trecu apa rece a râului prin vad, îşi 
potrivi podoabele la loc şi se întoarse în iurtă. Aprinse iute focul, fierse un ceai 
gustos şi le pofti cu plecăciune pe mamă şi pe soacră să-l bea. După aceea îşi trezi 
soţul şi-i spuse: 

— Ştiu că n-o să faci întotdeauna ce-ţi spun eu, dar dorinţa asta trebuie să 
mi-o îndeplineşti negreşit. Du-te chiar acum la caravangiii de pe malul drept al râului 
şi cumpără de la ei mânzul cel negru de un an. 

Soţul îşi iubea aşa de tare soţia, că nu putu să nu-i facă pe plac şi se îndreptă spre 
malul drept al râului. Acolo văzu un mânz deşelat, negru şi zbârlit. Nu avea nicio 
înfăţişare ca lumea şi nicio culoare mai acătării. 

— Vreau să cumpăr acest mânz, le spuse bogătaşul caravangiilor. 

— Ce vrei să faci cu el? se mirară ei. 

— Am un copil cu toane, căruia-i place să se joace cu animalele, răspunse cu 
trufie bogătaşul. 

Atunci caravangiii ridicară pe loc prețul: 

— Dacă vrei să-l cumperi, dă în schimbul lui două iepe. 

— Bine, dau, se învoi bogătaşul, dar mai întâi trebuie să mă sfătuiesc cu ai 
casei: să-i spun mamei şi să încerc s-o înduplec pe nevastă-mea. 

Acasă îi spuse nevestei sale că nu va cumpăra mânzul fiindcă cer prea mult pe el. 

Nevastă-sa se supără şi începu să plângă. 

— N-o să sărăceşti dacă dai două iepe pentru el! 

Bogătaşul se duse atunci să ceară sfat părinților. Dar aceştia se supărară grozav 
pe mireasa cea prețioasă. 

— Ce fata! spuneau ei. Nici n-a intrat bine în casa noastră şi vorbeşte de 
cumpărături! 

Atunci nevasta cea tânără o rugă pe maică-sa să cumpere mânzul şi aceasta îi 
îndeplini 
rugămintea. După trei zile veni şi tatăl ei s-o vadă şi, în aceeaşi zi, părinţii se 
pregătiră de plecare acasă, hotărând să ia cu ei şi mânzul. Atunci tânăra nevastă 
începu din nou să-l roage pe soţul ei: 

— Gândeşte-te numai cum o să mergi la nadam Să te lupti nu ştii, să 
tragi cu arcul nu ştii, iar cal de alergări n-ai. Nu te zgârci la două iepe şi cumpără 
mânzul acela de la părinţii mei. Din el va ieşi un cal minunat. 

De astă dată soţul ascultă de nevastă-sa şi hotări să cumpere mânzul. Aflând 
aceasta, părinţii lui se supărară mai rău ca prima oară şi se repeziră la fiul lor cu 
ocări: 

— Prostule ce eşti, nătăfleţule! îţi laşi nevasta să ţi se suie în cap! 

— Nevastă-mea zice că din el o să iasă un cal bun pentru alergări, o ținea pe- 
a lui fiul. 

— Iute ca vițelul unui iac! Urât animal, numai cinste n-o să-ți facă! îl luau 
în râs taică-su şi maică-sa. 

Dar fiul nu-i ascultă, le dădu socrilor două iepe şi mână mânzul în herghelia sa. 
Mânzul rămânea mereu în coada hergheliei ca un câine, şi foarte curând nimeni nu-i 
mai dădu nicio atenţie. 

Trecură iama şi primăvara şi veni vara. Se apropia ziua nadamului. Oamenii 
începuseră să-şi prindă caii mai repezi. 
310întrecere cfai să proponim şi mânzul nostru, îi spuse fiica lui Gombo soţului ei. 

Acesta prinse mânzul şi-l priponi. Mânzul nu se schimbase nicicum. Avea aceeaşi 
blană lăţoasă şi zbârlită. 

— Luaţi de aici animalul acesta îngrozitor! Ne face de râs! începură să ţipe 
părinţii. 

— Sub un strai modest se poate ascunde o inimă vitează, iar dintr-un mânz 
nearătos poate ieşi un cal bun, le răspundea fata socrilor ei. 

Plin de mânie, socrul dezlegă mânzul şi-l goni, dar mânzul se întoarse şi, zile în şir, 
stătu lângă pripon. Când începu pregătirea cailor pentru alergări, niciunul din copii 
nu vru să-l încalece. 


310 întrecere cu cai 


Vremea trecea. Veni sărbătoarea. Tinerii însurăţei plecară şi ei cu murgul lor. 
Alergările începură. Sosi şi rândul cailor de doi ani. Fiica lui Gombo îi dărui unei fete 
sărmane dintr-un aii cunoscut inelul din deget şi o trimise să ia parte la alergări, călare 
pe mânzul ei cel lăţos. Iar ea, împreună cu soţul ei, o pomi spre locul unde se încheiau 
alergările. Acolo se şi strânsese o mulţime de câteva mii de oameni. 

— Se apropie, se apropie! începu să freamăte mulțimea. 

Micii călăreți goneau scoțând ţipete ascuţite, biciuindu-şi caii şi ridicând nori 
albi de colb. Mânzul cel zbârlit era al şaselea în rând, dar curând începu să 
lărgească pasul. Către sfârşitul alergărilor, ajunse în rând cu cel care era în 
fruntea tuturor cailor şi apoi îl întrecu. 

Tinerii însurăţei îşi îmboldiră caii şi, plini de bucurie, o porniră în galop în urma lui. 

în jur, numai despre mânzul cel lăţos, care galopase în dreapta, se vorbea. 
învingătorul fu condus spre cort, apoi îl stropiră cu cumâs*! şi-i ridicară frâul sus. Când 
începură să-i frece pielea udă de sudoare, blana neagră şi zbârlită căzu de la sine şi 
mânzul se prefăcu într-un murg minunat de frumos, cu pielea strălucitoare. 1 se dădu 
un premiu mare. 

— Bun cal, îl lăudară bătrânii pe învingător şi îi puseră numele de Aravgar- 
her, adică Frâul-de- aur. De atunci, Aravgar-her câştigă primul loc la fiecare nadam şi 
toţi o lăudau pe tânăra nevastă, care îl cumpărase. lar bogătaşul Balbar, care până 
atunci o umilea în tot felul, îi dădu în grijă de aici încolo numai ei alegerea cailor de 
alergări, şi astfel herghelia lui se umplu cu cai iuți. însă niciunul dintre ei nu-l putea 
întrece pe Aravgar-her. El păstră primul loc la nadamale a şapte ţinuturi, mai bine de 
douăzeci de ani. 

Anii treceau, murgul îmbătrânea şi puterile îi scădeau. Dar când Balbar şi fiul lui 
prindeau caii cei iuți şi-i legau, Aravgar-her venea şi el, din obişnuinţă, la pripon. în 
timpul pregătirilor el galopa în urma cailor, deşi nimeni nu-l mai încăleca. 

Odată, pe când duceau caii la obişnuitul nadam, Aravgar-her o luă, poticnindu-se, 
după ei. 

— Murgul nostru s-a prostit de tot, spuse stăpânul şi-l izgoni. 

Calul gemu puternic şi din ochi îi curseră lacrimi. Apoi o luă iar şonticăind în urma 
stăpânului. 

— Ia-l cu noi, de ce să-l jignim? îl apăra nevasta gospodarului. 

Soţul îi făcu pe plac, trase căpăstrul pe capul lui Aravgar-her şi îl luă cu el la nadam. 
Când începură alergările cailor bătrâni, Aravgar-her galopa ca şi mai înainte în fruntea 
tuturor. Dar, deodată, unul din caii lui Balbar se sili să-l ajungă din dreapta şi galopă 
un timp în rând cu el. în cele din urmă izbuti totuşi să-l întreacă pe Aravgar-her. 
Aravgar-her necheză puternic, îl apucă pe potrivnic cu dinţii de coadă şi în aceeaşi 
clipă se prăbuşi cu zgomot la pământ. Oamenii alergară strigând către el. Nevasta 
bogătaşului Balbar se aruncă plângând de gâtul calului ei. Murgul gemu încet şi se 
stinse. 

La dorinţa tuturor celor de faţă, premiul fu dat pentru ultima oară lui Aravgar-her şi 
înmânat stăpânei lui. 

Pe Aravgar-her îl îngropară în Stepa Galbenă, unde învinsese el prima oară la 
nadam. lar Stepa Galbenă s-a numit de atunci Aravgar-her. Şi multă, multă vreme, în 
popor s-a tot istorisit această întâmplare care a devenit apoi legendă-legenda despre 
Stepa Galbenă care şi-a schimbat denumirea în stepa Aravgar-her. 

Flăcăul cel înţelept 
poveste mongolă 


Demult de tot, în vremurile străvechi, trăia un om cu nevasta lui şi aveau un singur 
fecior, într-un rând, băiatul dispăru fără veste. Multă vreme îl căutară părinţii 
nemângâiaţi, dar nici urmă de el pe nicăieri. Trecură trei ani încheiaţi şi iată că fiul lor 
se întoarse. Nu sânt cuvinte care să descrie bucuria celor doi părinţi. 

— Unde ai fost în aceşti trei ani de zile, ce-ai văzut, ce-ai învăţat? îl întrebară 
ei. 

— în multe locuri am fost şi multe am văzut. Am învăţat trei ştiinţe. în 
primul an, am deprins cititul şi scrisul. în al doilea, muzica, iar în al treilea am 
învăţat să joc şah, le răspunse băiatul. 

De-atunci încolo trăiră iar în pace şi mulţumire. 

Odată, trecură prin preajmă nişte caravangii, care se opriră pentru popas nu 
departe de ailul lor. Băiatul află că din caravană face parte un mare cneaz. El dădu 
bineţe cneazului şi-l întrebă încotro binevoieşte să meargă. 

— Merg la un han care stăpâneşte o împărăție îndepărtată. Dar tu ce cauţi la 
noi? 

— Iaca, am venit şi eu să mai vând câte ceva, răspunse băiatul. 

— Şi ce ai de vânzare? 

— Pe mine însumi. 

— Cât crezi că faci? 

— Un sac cu galbeni. 

„Netrebnicul ăsta de băiat îşi bate joc de mine. Şi-a închipuit, pesemne, că n-am 
atâţia galbeni, gândi cneazul, dar lasă că-l învăţ eu minte!” Dădu imediat un sac cu 
galbeni părinţilor băiatului, iar pe el îl băgă într-un sac de piele şi legă de pletele lui un 
Tăvaş în care era scrisă o poruncă. Apoi cusu sacul la gură şi chemă doi slujitori, 
poruncindu-le să-l ducă pe băiat la moşia lui. 

Slujitorii o porniră înapoi cu sacul. Pe drum, băiatul cântă aşa de duios, că slugilor li 
se făcu milă de el şi-l scoaseră din sac. 

Merseră ei, merseră aşa, în trei, şi se opriră să se odihnească lângă un râu năpădit 
de stuf. Băiatul smulse un fir de trestie, făcu din el un fluier şi începu să cânte 
măiestru. Slujitorii ascultară ce ascultară şi adormiră. Atunci băiatul desfăcu 
scrisoarea şi o citi. în ea se spunea: „Aruncaţi-l în temniţă şi păziţi-l bine până ce vin 
eu”. Băiatul aruncă această scrisoare şi scrise alta: „Duceţi-l în iurta noastră, hrăniţi-l 
bine, daţi-i deplină libertate şi aveţi grijă de el”. Apoi pecetlui scrisoarea şi şi- o prinse 
de plete. în scurtă vreme, slugile se treziră din somn şi, tustrei, o porniră iar mai 
departe. Când mai rămase puţin până la iurta cneazului, slujitorii îl băgară din nou pe 
băiat în sac şi îl duseră la mai-marele lor. 

Acesta îl scoase pe băiat din sac, desfăcu scrisoarea şi citi: „Duceţi-l în iurta noastră, 
hrăniţi-l bine, daţi-i deplină libertate şi aveţi grijă de el”. 

— Dacă-i aşa, atunci de ce l-au mai adus în sac? se minună mai-marele. Sau 
e vorba cumva de vreun om de mare vază, pe care nu trebuie să-l vadă nişte oameni de 
rând? 

Arătă scrisoarea soției cneazului şi-l lăsă pe băiat la el în iurtă, Băiatul mânca şi bea 
cit îi poftea inima şi făcea tot ce voia. 

După scurt timp, observă că pe dealul dinspre miazănoapte nu cuteza nimeni să urce 
şi-l întrebă pe un om: 

— De ce nu e niciodată nimeni pe dealul acela? 

— Dincolo de acest deal trăieşte un han foarte crud. E mare meşter în jocul 
de şah şi-l pune să joace cu el pe oricare nimereşti la curtea lui. Pe cel pe care îl bate 
la şah, îl omoară, îi răspunse omul. 


„Nu degeaba am învăţat un an de zile să joc şah! gândi băiatul. Ia să încerc să joc o 
dată cu el. 

Tot n-am ce face aici!” 

Şi băiatul o porni spre dealul de la miazănoapte. Nici nu ajuns bine că străjile îl şi 
înhăţară şi-l duseră în faţa hanului. 

— Ce cauţi pe acest deal? îl întrebă hanul cel crud. 

— Nu sânt de pe aici şi nu cunosc legile acestor locuri. Mă plimbam, aşa, 
într-o doară, dar straja înălţimii voastre a pus mâna pe mine şi m-a adus aici. 

— Dacă-i aşa, hai să jucăm şah. Dar să ştii că, de pierzi, rămâi fără cap pe 
umeri, spuse hanul. 

— Dar nu ştiu să joc şah! 

— Şi ce-mi pasă mie dacă ştii au ba! Şi hanul începu să aşeze figurile. 

— Dacă e să jucăm, atunci să jucăm, dar mai întâi să facem o învoială. 

— întâi să câştigi şi apoi să vedem noi ce facem. 

— Nu, aşa nu merge, o ţinea băiatul pe-a lui. Mai bine să cădem la învoială 
de la început. 

— Şi ce vrei? se supără hanul. 

— înălţimea voastră a spus că, dacă pierd cu, rămân fără cap. înseamnă că 
şi înălţimea voastră, dacă pierde, trebuie să rămână fără cap. în şah puterea 
domnească n-are ce căuta, întâi scriem învoiala pe hârtie, apoi punem două săbii 
alături şi, după asta, putem începe jocul. 

„Pe mine nu m-au putut bate meşteri renumiţi, n-o să mă învingă acum un ţângău!” 
gândi hanul şi, cu voce tare, spuse: 

— Bine, fie cum zici. 
îl chemă pe grămătic şi-i porunci să scrie următoarele: „Care din noi doi va câştiga, 
acela va tăia capul învinsului”. Apoi puse alături de tabla de şah două săbii şi jocul 
începu. Primul joc nu-l câştigă nimeni. Hanul o cam sfecli. Se vedea limpede că nu 
era deloc în apele sale. Al doilea joc fu câştigat de băiat. Acesta înhaţă sabia şi tăie pe 
loc capul hanului. Slujitorii şi poporul acelei ţări nici nu ştiau cum să-i mai 
mulţumească băiatului că i-a scăpat de pacoste: hanul, doară, în fiecare zi juca şah cu 
câte cineva şi apoi tăia capul învinsului. 
în acest timp, cneazul care îl cumpărase pe băiat se întoarse din călătoria lui 
îndepărtată. După cum se vede, nu fusese într-o călătorie, ci mai mult fugise de 
groaza vecinului său. De aceea, nu numai că nu-l pedepsi pe băiat, ci, dimpotrivă, îl 
răsplăti, dăruindu-i vite şi multe alte bogății. 

Mulţumit şi el, băiatul se întoarse acasă şi, împreună cu tatăl ri cu mama sa, se 
puse pe trai bun şi îmbelşugat. 


Stăpânul şi argatul 
poveste mongolă 


Demult de tot trăiau pe lume doi fraţi, amândoi foarte săraci. Se nimeri ca fratele 
mai mic să argăţească la un bogătan, într-o zi, acesta îi spuse: 

— Dacă-mi lucrezi pină la primăvară, când va cânta cucul, şi nu te superi 
niciodată, îţi dau o mie de tugrici®. 

Şi cu asta se învoiră. în ziua următoare, dimineaţa devreme, stăpânul îl 
chemă pe argat şi îi porunci să lucreze la câmp până seara târziu. Când argatul 
se întoarse de la câmp, după apusul soarelui, stăpânul îl trimise înapoi. 

— Pe o noapte cu lună atât de strălucitoare e şi păcat să te odihneşti, îi 


> monedă mongolă 


spuse el flăcăului. Dar acesta, după o zi întreagă de muncă, era foarte obosit, aşa că, 
ajungând pe câmp, îl prinse somnul. 

Dimineaţa, stăpânul se duse la câmp, îl văzu pe argat dormind şi-l izgoni. Şi fiindcă 
nu-şi făcuse treaba după învoială, ba mai se şi supărase, acesta îi rămase dator 
stăpânului cu o mie de tugrici. Atunci veni la stăpân fratele mai mare, tot ca să 
argăţească. Şi din nou stăpânul îi puse o condiţie: cine se supără, plăteşte două mii 
de tugrici. 

în dimineaţa următoare, stăpânul îl chemă pe argat la treabă. Dar până să se 
scoale argatul din pat şi până să se îmbrace, soarele era la asfinţit. 

— Acuşi se lasă seara, grăbeşte-te, îi strigă stăpânul. 

— Te-ai supărat cumva? îl întrebă argatul. 

— Eu, nu, vorbeam numai aşa, răspunse stăpânul. 

Ziua trecu tară ca argatul să mişte un deget. Seara, stăpânul îi porunci argatului să 
taie o oaie. 

— Pe care? întrebă argatul. 

— Care s-o nimeri. 

Şi argatul se porni să taie toate oile, câte îi nimeriră sub mină. Aflând de una ca asta, 
pe stăpân îl apucară năbădăile. 

— De ce ai tăiat aşa multe oi? întrebă el. 

— Văd că te-ai supărat, stăpâne. 

— Nu, întreb şi eu doar aşa. 

— Păi, mi-ai zis aşa: „Taie pe care s-o nimeri”. Şi eu le-am tăiat pe toate 

care s-au nimerit. Stăpânul tare ar fi vrut să-l alunge pe argat, dar îl încurca 

afurisita de învoială. Se gândi el, se 
suci şi în cele din urmă îi veni o idee. îşi trimise nevasta în pădure şi-i porunci să 
cucăie. Iar el, împreună cu argatul, o pomi spre pădure la vânătoare. Cum auzi pe 
nevastă-sa strigând: „cu-cu, cu- cu!” spuse: 

— I-auzi, cântă cucul. 

— Ce minunăţie de cuc, să cânte iarna, se miră argatul. Şi ţinti să tragă în 
el. Stăpânul se sperie şi-i mărturisi tot şiretlicul. Acum trebuia să-i dea el argatului 
două mii de tugrici. Argatul îi înapoie stăpânului o mie de tugrici, datoria fratelui său 
mai mic, iar cealaltă mie o aduse acasă. Şi trăiră fraţii apoi în pace şi fericire. 


Povestea bătrânul Dalantai 


poveste mongolă 


Bătrânul Dalantai avea şaptezeci de vaci şi un taur cu un singur corn. Odată, pe 
când Dalantai îşi adăpa vitele, se apropie de el un mangas negru, cu zece capete, şi-l 
întrebă: 

— Moşule, hei, moşule, spune-mi, îţi iubeşti vacile şi taurul? Dar la 
pântecele tău cu şaptezeci de straturi de grăsime ţii? 

— Eu îmi iubesc foarte mult vitele, răspunse Dalantai, cât despre burtă nu- 
mi trebuie, îţi dau voie să mi-o mănânci. Numai că poate fi tăiată doar cu cuțitul lui 
Duntai. 

Mangasul merse la Duntai şi-i spuse: 

— Duntai, hei, Duntai, dă-mi cuțitul tău. 

— Ți-l dau, dar, ca să taie, trebuie ascuţit cu piatra lui Bantai. 

Mangasul se îndreptă spre Bantai. 

— Bantai, hei, Bantai, dă-mi piatra ta de ascuţit. 

— Da, dar piatra mea nu poate fi cărată decât cu teleaga lui Hantai, spuse 
Bantai. 


Merse mangasul la Hantai, după teleagă. 

— La teleaga mea nu poate fi înhămat decât armăsarul lui Dantai, răspunse 
Hantai. 

Mangasul începu să-l roage pe Dantai ca să-i dea armăsarul, dar acesta Îi zise: 

— Armăsarul meu nu poate fi prins decât cu urga” lungă şi albă a lui Untai. 

Mangasul ceru urga cea albă de la stăpânul ei, dar acesta ii spuse că urga se afla 
tocmai pe 
celălalt țărm al mării. 

— Şi cum se poate ajunge la ea? întrebă mangasul. 

— Leagă-ţi un bolovan de gât şi treci marea, răspunse Untai. 

Mangasul făcu întocmai cum îl sfătuise Untai şi se înecă în mare. 

Stăpânii cuţitului, pietrei, telegii şi armăsarului erau chiar fraţii lui Dalantai. Aşa 
au scăpat ei de duşman. 


Puiul de cămilă cel orfan 
poveste mongolă 


în vremurile de demult, trăiau odată un cneaz şi un bogătan. Bogătanul se gândi să se 
înrudească 


cu cneazul şi hotări să-i dăruiască o sută de cămile albe. Adună el nouăzeci şi nouă de 
cămile albe, dar nu-i ajungea una ca să facă suta. Atunci se gândi să-i dea cneazului o 
cămilă albă care tocmai făcuse un pui, iar puiul ei îl păstră pentru sine. Puiul începu să 
tânjească după maică-sa şi zi şi noapte vărsa lacrimi amare. Bogătanul porunci să se 
arunce un braţ de flori într-o iurtă cu cinci pereţi şi să fie închis acolo puiul. Dar acesta 
plânse atâta, că iurta se nărui. Puiul de cămilă începu să strige cu glas subţirel şi, 
zgârâindu-şi blăniţa gingaşă de colții pietrelor, alergă peste piscuri şi văi, peste 
dealuri, câmpii şi pustiuri ca să-şi caute mama. Aksaldai, păstorul hanului, înhăţă o 
urgă” de fier, lungă de vreo zece coţi, cu laţul din piele de panteră, împodobită cu 
izvoade, sări pe calul lui cel şarg, care era chiar capul hergheliei celei mari, alergă 
după puiul de cămilă şi-l prinse. 

— Ah, am să-ți dau pielea răpănoasă la câini şi carnea am să ţi-o mănânc 
friptă! Răcni păstorul şi îl arse cu urga, din toate puterile, pe puiul de cămilă. 

Păstorul îl aduse pe pui înapoi şi-l legă de gâtul unei cămile mari şi nărăvaşe. Puiul 
de cămilă alerga zi şi noapte în jurul priponului şi vărsa lacrimi amare. 

— De ce tot boceşti şi nu mănânci nimic? îl întrebă cămila. 

— Ca să se înrudească cu cneazul, stăpânul meu a hotărât să-i dăruiască o 
sută de cămile albe. Şi fiindcă nu-i ieşea la socoteală o cămilă albă, a luat-o pe maică- 
mea. Eu am început să ţip şi, julindu- mi coastele, am alergat după ea peste piscuri şi 
văi, peste dealuri, câmpii şi pustiuri. Când, deodată, păstorul Aksaldai a sărit pe calul 
lui cel şarg, a apucat urga lui de fier lungă de vreo zece coţi, cu laţul din piele de 
panteră, şi m-a prins. Ajurat pe drum că-mi jupoaie pielea şi-o aruncă la câini şi că mă 
mănâncă fript. lar când m-a adus înapoi, m-a legat de gâtul tău. Iată de ce bocesc. 

— Mănâncă, bea şi dormi liniştit, spuse cămila. înainte de revărsatul zorilor 
o să tai sfoara cu o piatră şi o să-ţi recapeţi astfel libertatea. 

Puiul de cămilă amuţi, iar cămila, dimineaţă devreme, înhăţă sfoara cu dinţii, o 
frecă de o piatră până se rupse şi slobozi puiul de cămilă. Aceasta începu să strige cu 
glas subţirel şi o luă la goană, julindu-şi blăniţa, peste munţi şi văi, peste dealuri, 

câmpii şi pustiuri. Dar bătrânul păstor Aksakdai îl aduse din nou acasă şi-l legă de 
astă dată de gâtul unei cămile mici. Puiul de cămilă începu iar să bocească şi cămila 
cea mică îl întrebă de ce plânge. Puiul îi povesti totul şi cămila cea mică făcu la fel ca 
şi cea mare, iar la despărţire îi spuse: 

— îţi urez să dai de urma copitelor de aur ale mamei tale dragi şi să ajungi 
să sugi iar laptele ei minunat. 

Puiul de cămilă începu să strige cu glas subțirel şi o luă la fugă peste munţi şi văi, 
peste dealuri, câmpii şi pustiuri. Şi din nou se luă Aksaldai după el. Dar când să-l 
ajungă din urmă, calul lui Aksaldai grăi deodată: 

Mulţi orfani am văzut pe lume, dar unul aşa de amărât ca puiul ăsta de cămilă încă 
n-am întâlnit. Rostind aceste vorbe, căzu jos şi muri. 

Iar puiul de cămilă fugi mai departe şi întâlni o lupoaică cu doi pui. 

— De ce boceşti? îl întrebă lupoaica. Acuşi te mănânc! 

Puiul de cămilă îi povesti cum fusese despărţit de maică-sa, iar la urmă îi spuse: 

— Ei, acuma mănâncă-mă. Priveşte-mi gâtul lung şi frumos, picioarele 
zvelte, cocoaşa rotundă şi coastele subţirele-toate sunt ale tale, dacă vrei. 

— Mulţi orfani am văzut pe lume, dar unul aşa amărât ca tine încă n-am 
întâlnit, spuse lupoaica hămesită de foame şi mâncă alt pui, dar de puiul de cămilă nu 
se atinse. 

Iar aceasta începu să strige cu glăsicioru-i subţire şi o luă la fugă mai departe peste 
piscuri şi văi, peste măguri, câmpii şi pustiuri. în calea lui dădu de o tigroaică cu doi 
tigrişori.. Tigroaica îi puse aceeaşi întrebare ca şi lupoaica, iar puiul de cămilă îi 
povesti şi ei totul. Tigroaicei i se făcu tare milă de el şi mâncă alt pui, dar de orfan nu 
se atinse. Puiul de cămilă începu să ţipe cu glas subţirel şi o luă la fugă mai departe 
peste munţi şi văi, peste dealuri, câmpii şi pustiuri, când, deodată, îi răsări în cale o 
pădure întunecată şi deasă, de nu putea nici s-o ocolească, dar nici să treacă prin ea. 
Puiul de cămilă începu să se jelească şi mai tare şi să alerge încoace şi încolo, până ce 
dădu de o 
cărare şi izbuti să treacă prin pădure. Merse el, merse şi întâlni în drumul lui o mare 
învolburată pe care n-avea nici cum s-o treacă, dar nici s-o ocolească. Din nou începu 
să se vaite, să alerge pe mal dintr-o parte în alta, când se ivi o broască ţestoasă, 
mare cât o iurtă cu patru pereţi, care-i spuse plină de supărare: 

— Ce tot alergi pe aici şi nu laşi lumea să-şi vadă de treburi? 

Puiul de cămilă îi spuse că a fost despărţit de maică-sa, dar broasca ţestoasă nu se 
înduioşă deloc şi hotărî să-l mănânce. Atunci puiul de cămilă îi povesti toate prin câte 
trecuse. 

— Mulţi orfani am văzut, dar unul aşa amărât ca tine încă n-am întâlnit. 

Şi broaştei țestoase i se făcu tare milă de puiul de cămilă şi-l ajută să treacă marea. 
Puiul începu să strige cu glăsicioru-i subţire şi alergă mai departe peste munţi şi 
peste văi, peste măguri, câmpii şi pustiuri, iar după trei ani auzi, în sfârşit, glasul 
mamei sale. Cămila auzi şi ea glasul puiului şi-l chemă la dânsa. Stăpânul ei o 
închisese într-o casă de fier cu trei caturi şi o înconjurase cu trei mii de ostaşi. Dar 
cămila sfărâmă pereţii casei de fier, împrăştie oastea de trei mii de ostaşi şi fugi să se 
întâlnească cu puiul ei. Puiul de cămilă umbla acum pe urmele copitelor de aur ale 
mamei sale şi sugea pe săturate din laptele ei cel gustos. 

— Să ştii că va veni stăpânul meu şi mă va ucide, spuse cămila. Fugi, fiule, 
pe vârful muntelui de la miazăzi. Acolo va veni o cămilă roşcată şi bearcă, iar tu vei 
suge de la ea. 

Dar cum voi putea eu să plec de lângă scumpa mea mamă, după ce am mers pe 
urmele copitelor ei de aur şi am supt din laptele ei cel dulce? răspunse cu tristeţe 
puiul de cămilă. 

Atunci cămila împroşcă cu lapte din ţâţele din faţă picioarele dinainte ale puiului ei 


şi cu laptele de la ţâţele din spate, picioarele dinapoi şi îl goni spre creştetul 
muntelui. 

După un timp sosiră soldaţii şi o uciseră. 

Puiul de cămilă se sperie şi fugi pe vârful muntelui de la miazăzi. De pe alte 
meleaguri, de la o depărtare de trei ani de mers, sosi o cămilă roşcată şi bearcă, cu 
glasul asemănător cu al mamei lui. Puiul de cămilă se apropie de ea şi se îndestulă 
sugându-i laptele. 

Şi au trăit multă vreme în pace şi linişte pe lângă casa unui stăpân bun. 


Băiatul cel isteţ 


poveste mongolă 


Povestea s-a întâmplat tare demult. Un om avea trei feciori, dar muri de tânăr şi 
băieţii rămaseră orfani. Nu aveau deloc ce mânca şi nu ştiau nici cum şi unde să 
meargă ca să-şi agonisească pâinea. 

— Am să mă duc la unchiul mangas şi am să-i cer ceva de mâncare, spuse 
fratele cel mare şi ieşi din iurtă. 

Băiatul se duse la mangas şi-i spuse: 

— Nene mangasule, cum aş putea să fac să devin fiul tău? 

Mangasul începu să râdă şi-i zise: 

— Dacă ai putere, atunci sfarmă cu o lovitură de picior pragul de tuci al 
uşii mele, apoi scoate uşa din țâțâni şi arunc-o pe acoperişul iurtei. Dacă izbuteşti să 
faci toate astea, o să te socotesc fiul meu. 

Băiatul se bucură. Cu o lovitură de picior zdrobi pragul de tuci, dintr-o singură 
mişcare scoase uşa din ţâţâni şi o aruncă pe iurtă, apoi intră înăuntru şi întrebă: 

— Tată, hei, tată, eu unde dorm? 

— Aşteme-ţi patul şi culcă-te, răspunse mangasul. 

Băiatul puse în pat, pe furiş, o bucată mare de pâslă veche, îngălbenită de fum, iar 
el se culcă în alt loc. 

în timpul nopţii, mangasul se apropie de pat şi înghiţi bucata de pâslă veche, 
crezând că e băiatul. Dimineaţa băiatul se duse la el. Mangasul se miră tare mult în 
sinea lui, dar nu zise nimic. 

Seara, băiatul îl întrebă din nou: 

— Tată, unde mă culc în noaptea asta? 

— Culcă-te colo, lângă ladă, spuse mangasul. 

Băiatul îşi aşternu să doarmă lângă ladă, iar alături de el puse piciorul dinapoi al 
unui vițel de un an. Când se lăsă noaptea, băiatul se strecură pe furiş în alt loc. 

Nici nu se crăpă bine de ziuă, că mangasul se şi apropie de ladă şi în locul băiatului 
înghiţi piciorul de vițel. 

Dimineaţa, băiatul veni iar în faţa mangasului, viu şi nevătămat. 

— De unde ai apărut? se miră mangasul. 

— Tocmai am ieşit din burta ta. N-ai băgat de seamă? întrebă băiatul. 

Când mangasul ieşi din iurtă, băiatul săpă lângă prag o groapă adâncă, o acoperi 
cu o piele de cămilă şi presără pământ pe deasupra ei. lar deasupra usciorului uşii 
legă o piatră mare cit un berbec. 

Seara, când se întoarse mangasul acasă, băiatul îi spuse: 

— Astăzi am să mă culc afară, chiar lângă uşă. 

în toiul nopţii mangasul se trezi şi cugetă în sinea lui: „Acum e timpul să-l mănânc 
pe băieţandrul ăsta”. 

Alergă afară, dar în uşă alunecă şi căzu în groapă. Atunci băiatul aruncă peste el 
pietroiul cel mare, pe care-l legase mai înainte deasupra uşii, şi-i sparse capul. Astfel 


îl învinse băiatul pe mangasul cel rău şi trăi mai departe fericit. 


Cum un boulean şi un ied au pus pe fugă nişte lupi 
poveste mongolă 


Cu multă, multă vreme în urmă, a căzut odată, într-o iarnă, o zăpadă mare. 
Oamenii îşi părăsiră locuinţele de iarnă şi se mutară, cu tot calabalâcul, în alte locuri. 
într-unul din ocolurile de vite zăpada acoperise un ied şi un boulean. Amândoi erau 
atât de vlăguiţi din cauza lipsei de hrană, că nu putură să se scoale ca s-o pornească 
a drum şi rămaseră în vechiul ocol. 
După un timp sosi primăvara şi se făcu cald. Iedul şi bouleanul ieşiră cum putură 
de sub zăpadă şi o porniră în căutarea turmei. 
în drum văzură o piele de lup sur şi o luară cu ei. Şi iată că, tot mergând aşa, au 
dat în calea lor de o iurtă albă. După ce au lăsat pielea de lup la uşă, iedul şi 
ouleanul intrară în iurtă şi ce văzură? Nici mai mult nici mai puţin de şapte lupi mari 
care benchetuiau de zor. Mai-marele haitei, care stătea în partea stingă a vetrei, îl 
întrebă pe boulean. 
— Cine eşti tu? 
— Eu sânt Guze-iht, căpetenia oştii lui Hurmast-han cel hrăpăreț, răspunse 
ouleanul. 
— Iar tu cine eşti? îl întrebă lupul pe ied. 
— Eu sânt Senghe-bator cel cu coamele ca nişte cuie răspunse iedul. Lupii se 
mirară. 
— Cu ce treburi pe la noi şi încotro mergeţi, cinstiţi oaspeţi? întrebă mai- 
marele haitei. 
— Stăpânul nostru, Hurmast-han, ne-a poruncit să-i coasem o şubă din 
pieile a şaptezeci de lupi, spuse iedul. Noroc că în drumul nostru am dat de un pârlit 
de lup pe care l-am lăsat pe loc far'de blană. Iar acum, din fericire, v-am întâlnit pe 
voi. 
— Eu am puţină treabă pe-afară, zise mai-marele haitei de lupi şi ieşi din 
iurtă. 
Când dădu cu ochii, lângă uşă, de blana de lup cu pricina, o luă binişor la sănătoasa. 
Văzând că mai-marele lor nu se mai întoarce, lupii ceilalţi începură şi ei să iasă din 
iurtă, unul 
după altul. Odată cu ultimul lup ieşi şi iedul. îndată lupul îşi luă picioarele la 
spinare rupând-o la fugă, de ziceai că zboară, nu alta. 
Iedul se prefăcu că se ia după el, dar lupul gonea cit îl ţineau picioarele. în felul 
ăsta scăpară iedul şi bouleanul de lupi şi izbutiră să ajungă în cele din urmă la 
stăpânul lor. 


Se spune că acesta i-a întâmpinat cu multă dragoste. 
Răsplata bunătăţii 
poveste mongolă 


Cu mulţi ani în urmă, trăia pe lume o bătrână. Toată viaţa şi-o petrecuse muncind 
pe la bogaţi. Şi iată că veni o foamete mare, vitele se jigăriră şi araţii*!* hotărâră să 
se mute în alte locuri. Femeia, singură şi bolnavă, nu putu să pornească la drum lung, 
aşa că rămase pe loc, fără prea multe merinde şi argal pentru foc. 

Dar iată că o lovi o nouă nenorocire: îi înţepeniră picioarele, de abia se mai mişca. 
în scurtă vreme, în sacul de merinde nu-i mai rămăsese decât o mină de crupe, iar 
lângă vatră - o grămăjoară mică de argal. Bătrâna slăbise tare mult şi nu mai avea 
putere deloc. 

într-o bună zi, în iurta ei intră o fată: 

— Sânt moartă de frig, bunico, fa puţin foc ca să mă încălzesc şi eu, o rugă 
ea. 

— Păi şi eu sânt îngheţată de frig. Iată, mi-au înțepenit picioarele şi nu mai 
pot să plec după argal. Dar lasă că pentru un foc ajunge argalul care mi-a mai rămas. 
îndată o să aprind focul şi o să te încălzeşti. 

Curând focul începu să pâlpâie în vatră. 

— De unde vii şi unde sânt părinţii tăi? întrebă bătrâna. 

— Sunt orfană de amândoi părinţii. Vifornița m-a prins în plină stepă. Am 
fugit eu cit am fugit, dar era să mor de atâta ger. Dacă n-aş fi dat de iurta matale, aş 
fi îngheţat de tot. îţi mulţumesc că ai făcut focul ca să mă încălzesc. lar acum, 
bunicuţo, ai pe-aci ceva de mâncare, că sânt tare flămândă? 

— Vezi lada aceea veche? Deschide-o şi scoate din ea sacul de merinde. Au 
mai rămas în el câteva crupe. 

Fata scoase sacul, vărsă crupele din el şi aruncă sacul înapoi în ladă. 

— Şi ăsta e bun la ceva, că e din piele, spuse bătrâna. Am să-l fierb mai 
târziu, când n-o să mai am nimic de mâncare. 

Orfana fierse păsatul, apoi îl mâncă. 

După aceea, ieşi afară, aduse o poală plină de pietre şi le răsturnă jos, lângă vatră. 

— Bunico, foc o să ai mereu până la primăvară, când sosesc primele 
caravane, spuse fata şi dispăru. 

Nu mult după aceea, de la pietrele acelea se aprinse focul şi în iurtă se făcu foarte 
cald. Bătrâna flămânzi şi chibzui în sinea ei: 

— Fiindcă nu mai sânt crupe, ia să fierb eu sacul în care le ţineam. Aduse 
zăpadă de afară şi o puse în vasul de pe foc. 

Apoi deschise lada şi, când colo, în sacul de merinde erau tot atâtea crupe câte 
luase orfana ca să-şi fiarbă păsatul. Bătrâna se bucură, turnă crupele în vasul cu apă 
şi puse sacul la loc în ladă. 

Dimineaţa, când deschise lada, sacul era iar plin. 

De atunci bătrâna trăi fără griji şi necazuri; în vatra ei pâlpâia mereu focul cel 
nestins, iar în sac crupele nu se terminau niciodată 


Motanul şi câinele 


poveste mongolă 


Demult, foarte demult, trăiau pe lume un moş şi o babă, care aveau un fiu. Fiul 
crescu şi se însură, dar, deşi munceau toţi patru, câştigul abia le ajungea de azi pe 
fineesBătnâtniiaveamărei 


bani de aur pe care-i păzeau ca pe ochii din cap. într-o bună zi, scoaseră banii de 
unde-i aveau şi îi dădură nurorii lor. 

— Păstrează-i. Au să-ți prindă bine la nevoie. 

Nora luă darul şi-l ascunse într-un loc de nădejde. 

După un timp, bătrânii muriră. Fiul şi nora îi înmormântară şi rămaseră să-şi 
ducă traiul mai departe, în doi. Acum, însă, câştigul abia le ajungea de mâncare, 
iar lucrurile pe care voiau să le vândă nu le lua nimeni. Şi iată că nevasta scoase 
un ban de aur şi-i spuse bărbatului: 

— Ia banul ăsta. Cumpără cu el îmbrăcăminte şi ceva de mâncare. 

în drum spre târg, el văzu nişte copii care chinuiau un motan, îi petrecuseră un laţ 
din păr de cal peste cap şi tocmai se pregăteau să-l omoare. 

Omului i se strânse inima de mila motanului. 

— Băieți, hei, băieţi, nu omorâţi motanul, spuse el. Vă dau pe el un ban de 
aur. 

Copiii se bucurară, îi dădură motanul şi, înhăţând banul de aur, o şterseră. 

Bărbatul aduse motanul acasă, iar nevasta îl întrebă: 

— Ce-ai cumpărat de la târg? 

— Nimic n-am cumpărat. Am văzut cum nişte copii se pregăteau să-l 
omoare pe motanul ăsta şi mi s-a făcut milă de el. Atunci l-am răscumpărat cu banul 
pe care mi l-ai dat tu. 

Nevasta ascultă spusele bărbatului şi nu-i căută ceartă. 

Seara, gospodina împărțea cina săracă în trei părţi şi mâncau toţi trei. 

Trecură câteva zile şi femeia trebui să scoată al doilea ban. 

— Ia banul ăsta, îi spuse ea bărbatului ei, şi du-te de cumpără ceva pe el. 

Omul o porni după cumpărături, iar nevastă-sa plecă în pădure cu motanul. Acolo 
adunară găteje pentru foc, căutară rădăcini bune de mâncat, pentru cină, iar seara o 
porniră spre casă. Nu mult după aceea, se întoarse şi bărbatul ei cu un câine în braţe. 

— Ce-ai cumpărat? întrebă nevasta. 

— Când am ajuns aproape de târg, un țăran schingiuia un câine. Când am 
văzut câinele ăsta, m-a apucat o milă grozavă! Aşa că i-am dat omului acela banul pe 
care-l aveam şi am răscumpărat câinele, spuse bărbatul. 

Femeia nici de astă dată nu-şi certă bărbatul. împărţi cina sărmană în patru părţi şi 
mâncară toţi patru. 

Din ziua următoare începură să muncească şi mai mult, dar mâncarea tot nu le 
ajungea. Puțin după aceea, gospodina căzu la pat, greu bolnavă. 

Gospodarul, motanul şi câinele nici nu ştiau ce să mai facă. Banii pe care-i 
câştigaseră se terminaseră, iar ultimul ban de aur pe care-l mai aveau din darul 
bătrânilor fusese cheltui demult. Atunci motanul şi câinele începură să ţină sfat 
între ei. 

— Stăpânul nostru e la grea ananghie, chibzuiră ei, iar noi nu mişcăm 
măcar un deget ca să-l ajutăm. 

Şi hotărâră să facă rost de piatra nestemată care îndeplineşte orice dorință. 

Merseră la stăpânul lor şi-i împărtăşiră hotărârea luată. 

— în vreun fel o scoatem noi la capăt, le spuse stăpânul. Şi-apoi, sunteți 
amândoi atât de mici şi neajutoraţi, că oricine vă poate omori. Piatra nestemată nu e 
pentru oameni sărmani ca noi. Chiar şi numai să ajungi până la ea e foarte 
primejdios. Mai bine rămâneţi acasă, dragii mei. Şi închizând uşa cu zăvorul, se culcă. 

Pe la miezul nopţii, câinele se trezi, îl sculă şi pe motan şi-i zise: 

— Norocul e de partea celor îndrăzneţi. Să mergem, motanule. Dacă am 
hotărât să aducem piatra nestemată, atunci să pornim în căutarea ei. 

Motanul sări în picioare, trase zăvorul şi cei doi o porniră la drum lung. 

Dimineaţa, când soţii se treziră, nu mai găsiră nici motanul, nici câinele. Amândoi 
se întristară. Stăpâna începu să-l ocărască pe bărbatul său: 


— Tu ştiai că vor să plece, aşa că trebuia să te ţii după ei. La piatra aceea 
nestemată pot ajunge doar hanii şi cnejii, nu oameni săraci ca mine şi ca tine. 

în timpul ăsta, câinele şi motanul mergeau, mergeau, fără să bage de seamă cât de 
tare s-au depărtat de casă. Deodată, în calea lor apăru un munte de foc şi nu era chip 
nici să-l treacă de-a dreptul, dar nici să-l ocolească. 

— Nu ştii, prietene, cum am putea trece muntele de foc? îl întrebă motanul 
pe câine. 

— O să încerc să născocesc ceva, răspunse câinele. Tu du-te de te 
odihneşte şi vânează; ai însă grijă să te întorci la mine taman în cea de-a douăzeci şi 
una zi de acum încolo, nicio zi mai devreme. 

Motanul plecă, iar câinele rămase singur. 

în cea de-a douăzeci şi una zi, la amiază, motanul se întoarse şi văzu că ochii 
câinelui erau roşii de câte lacrimi vărsase, dar muntele ardea parcă şi mai tare. 

Ar fi vrut să-l întrebe pe câine dacă nu ştie cam ce-ar trebui făcut ca să poată trece 
muntele, când, deodată, văzu spre miază-noapte doi nori mici, negri, asemănători cu 
două lacrimi. Norul începură să crească. într-o clipă, şi cer şi pământ fură acoperiţi 
de un nor negru, iar asupra muntelui de foc începu să plouă cu găleata. 

Ploaia trecu repede, iar focul de pe munte se stinse. 

Motanul şi câinele o porniră mai departe şi dădură de un munte înalt şi stâncos, pe 
care nu puteau nici să-l treacă, dar nici să-l ocolească. 

— Motanule, ia gândeşte-te tu cam cum am putea face să trecem acest 
munte, zise câinele. 

— Bine, răspunse motanul. Tu odihneşte-te, du-te la vânătoare şi întoarce-te 
aici după şapte zile. 

Câinele plecă la vânătoare, iar motanul, rămas singur, începu să-şi micşoreze trupul 
şi să crească 
în forţă. Când se întoarse câinele după şapte zile, văzu că motanul ajunsese foarte 
mic, cât o ceaşcă aproape. 

— Apucă-mă bine de după gât şi închide ochii, spuse motanul şi sări în sus. 
Cât ai clipi, amândoi ajunseră pe vârful muntelui. 

O luară împreună mai departe şi ajunseră la o mare uriaşă pe care n-aveau nici 
cum s-o treacă, dar nici cum s-o ocolească. Atunci, motanul cel iute de picior găsi 
nişte bălegar de cal. Prietenii îl aruncară în mare şi acesta nu se duse la fund. 
Câinele aduse nişte bălegar de vacă şi-l lăsă de asemenea pe apă. Acesta, la fel, pluti. 
Cei doi prieteni se suiră pe bălegarul acela şi o porniră pe mare. 

Şi multă vreme plutiră ei aşa, până ce, în sfârşit, ajunseră pe malul celălalt. 

De la malul mării, drumul o lua în jos, spre împărăţia subpământeană. 

Motanul şi câinele intrară în împărăţia subpământeană, ajunseră la un oraş, dar, 
oricât căutară de jur împrejurul lui, nu-i găsiră porţile. Când iată că văzură un 
şoarece care prinsese o păsărică şi tocmai se pregătea s-o mănânce. Prietenii 
alergară să scape pasărea. Motanul prinse şoarecele, iar câinele încercă să readucă 
păsărică în simţiri. Aceasta îşi reveni şi zise: 

— Vă mulţumesc că m-aţi salvat. Dacă veţi avea vreodată nevoie de 
ajutorul meu, daţi-mi de ştire. 

Motanul voi să mănânce şoarecele, dar acesta se rugă să-l cruţe: 

— Acasă mi-au rămas numai bătrânii şi copiii. Dacă mă vei mânca, ai mei vor 
muri de foame. 

— Dacă ne vei spune unde se găseşte împăratul vostru şi ne vei arăta unde 
ține ascunsă piatra nestemată, atunci n-am să te mai mănânc, zise motanul. 

— împăratul nostru ţine piatra nestemată în gură. Nici în timpul somnului 
n-o dă jos. Dar nu e prea greu să pui mâna pe ea şi eu cred că aş putea să fac treaba 
asta. Numai că nu ştiu cum să ajung în palat. Când împăratul doarme, odihna lui e 
vegheată de patru demnitari cu făclii aprinse în mâini, iar la uşi stau strajnici. Să 


intri în palat e cu neputinţă. 

Pasărea ascultă ce zise şoarecele şi ciripi: 

— Ba eu pot. 

Motanul şi câinele se bucurară, apoi se sfatuiră toţi patru şi hotărâră să aştepte 
lăsarea nopţii. 

în timpul nopţii, şoarecele săpă o gaură pe sub gard, trecu dincolo şi deschise 
poarta. Pasărea 
zbură în palat şi stinse făcliile cu aripioarele. Şoarecele ascunse tot ce ar fi putut servi 
la aprinderea focului. Când motanul şi câinele ajunseră în încăperile împăratului, acolo 
se iscase un tărăboi întreg. 

— De ce-ai stins făcliile? 

— Nu-i adevărat, tu le-ai stins! se dondăneau demnitarii între ei 

în vreme ce ei se ocărau, motanul şi câinele săriră în patul împăratului şi 
pe la nas o fiere de oaie. 

— Ptiu, ce scârboşenie! spuse împăratul şi scuipă piatra nestemată. 

Câinele o înhăţă pe loc şi împreună cu motanul fugi afară. Păsărică şi şoarecele îi 
conduseră apoi până la ţărmul mării. 

Când se urcară pe pluta lor, motanul spuse: 

— Noi am dobândit piatra nestemată împreună, dar eu n-am dus-o nici măcar 
odată. Nu e drept. 

— Prietene, tu nu poţi ține piatra cu labele, spuse câinele. Mă tem că ai s-o 
pierzi, de aceea nu ți- o dau. Dacă doreşti foarte mult s-o duci şi tu, ţine-o sub limbă, 
dar ai grijă să nu deschizi gura în acest timp. 

Şi câinele îi dădu motanului piatra. 

— Bine, spuse motanul, am să fac precum zici. 

Deodată motanul văzu în apă un peşte şi tare avu poftă să-l prindă. Dar îşi aduse 
aminte la timp că are în gură piatra nestemată şi nici nu se mişcă. De nenumărate ori 
trecură peştii prin apropierea lor, dar motanul se abţinu de fiecare dată să nu sară la 
ei. După câteva zile, era mort de foame şi când trecu pe lângă el un peştişor auriu, nu 
se mai putu înfrâna, sări în apă, deschise gura ca să prindă peştele şi scăpă piatra 
nestemată. 

Motanul şi câinele ajunseră la mal tânguindu-se şi bocindu-se. Multă vreme şezură 
acolo, flămânzi şi obosiţi, neştiind ce să facă. în acest timp, nişte pescari traseră din 
mare un peşte uriaş, îl curăţară de măruntaie, iar carnea o luară cu ei. 

Motanul şi câinele se aruncară înfometați asupra măruntaielor. Motanul începu să 
tragă de maţe. Câinele se apropie de el ca să-l ajute. Sfâşiară maţele şi în ele găsiră 
tocmai piatra nestemată pe care motanul o scăpase în apa marii. 

Motanul şi câinele se bucurară nespus şi o luară la fugă spre casă. Ca să nu mai 
piardă piatra nestemată, câinele hotări să-şi facă o crestătură pe tâmplă şi să coasă 
piatra acolo. Intrară într-o iurtă şi cerură un cuţitaş, un ac şi aţă. Dar copiii îi prinseră, 
îi puseră într-un coşuleţ şi începură să se joace cu ei. Părinţii văzură cum îi chinuie 
copiii şi-i dojeniră: 

— De ce chinuiţi bietele animale? Daţi-le drumul, spuse tatăl. 

— Sunt tare ciudate animalele astea; vor să le dăm un cuţitaş, un ac şi aţă, 
spuseră copiii. 

— Vedeţi ce deştepte sunt? Nu se poate să nu le îndeplinim rugămintea. Dați- 
le un cuţitaş, un ac şi aţă, zise tatăl lor. 

Câinele îşi făcu pe tâmplă o tăietură, cusu piatra acolo, mulţumi stăpânilor iurtei şi, 
împreună cu motanul, o pomi spre casă. 

în acest timp, stăpânul şi stăpâna motanului şi câinelui erau necăjiţi că nu-şi găsiseră 
prietenii dragi, iar mâncare nu mai aveau deloc. 

Şedeau aşa amărâţi, amândoi, când, deodată, în iurtă năvăliră câinele şi motanul şi le 
dădură piatra nestemată. 


-i trecură 


Aceasta îndeplini toate dorinţele celor doi soţi, care trăiră de atunci în bogăţie şi 
fericire. lar stăpânul se încredinţă că piatra fermecată poate sta şi în iurta unui sărman 
arat. 


Preţul legii 
poveste mongolă 


Cu mulţi ani în urmă, într-unul din colţurile întinsei Mongolii, trăia un muzicant orb. 
Trei sute 
şaizeci şi cinci zile pe an rătăcea prin ailuri*, mergea din iurtă în iurtă, le cânta 
oamenilor cu hura* şi din gură şi le istorisea vechi isprăvi de vitejie. 

Muzicantul orb îşi purta cu multă grijă hainele şi fiecare mungu® de prisos îl 
punea deoparte pentru zile negre, de boală, când nu putea umbla prin ailuri. Banii şi- 
i strângea într-o pungă, pe care o ţinea ascunsă în sân şi de care nu se despărţea 
niciodată. 

Odată, pe când muzicantul îşi cânta cântecele în faţa unei mari mulţimi de oameni, 
se apropie de el un necunoscut, îmbrăcat foarte fercheş. Făcându-şi loc cu coatele 
prin mulţime, el ajunse în faţă, se aşeză pe vine înaintea muzicantului şi începu să-l 
privească stăruitor cu ochii lui mari şi negri. 

Noul venit era îmbrăcat cu cămaşă de mătase şi purta o curma“! verde, plisată, pe 
deasupra. în picioare avea încălțări bune de piele. Căciula de mătase neagră era 
lăsată pe o ureche. 

După ce muzicantul sfârşi de cântat şi oamenii se risipiră pe la casele lor, 
necunoscutul se uită hoţeşte înjur, apoi îşi strecură o mână în sânul muzicantului. 
Muzicantul orb tresări speriat, îl prinse pe hoţ de mână şi începu să strige: 

— Oameni buni! Săriţi că mă jefuieşte ziua în amiaza mare! 

Nici nu apucă jefuitorul să-şi tragă mâna din sânul muzicantului, că se şi strânseră 
oamenii şi-l înhăţară. 

— Aşa bine îmbrăcat şi uite pe cine şi-a găsit să fure, vorbeau aceştia, 
indignaţi. Pe un muzicant orb. Ruşine să-ţi fie! 

Dar noul venit nici nu se gândea să lase punga cu banii muzicantului din mână, ci, 
dimpotrivă, începu să strige tare: 

— Gândiţi-vă numai, de unde să aibă atâţia bani un orb prăpădit? El a vrut 
să-mi fure mie banii, nu eu lui! 

Poporul se indigna şi mai tare. 

— Şarlatanule, pungaşule, îndrăzneşti să-l mai şi ponegreşti pe bietul 
muzicant! țipară oamenii şi-l târâră în faţa cneazului. 

Cneazul ascultă ce-i spuseră martorii, îl pofti pe muzicant să stea jos şi începu să-l 
cerceteze pe hoţ. 

— în genunchi, hoţ nenorocit! Ai cutezat să jefuieşti ziua în amiaza mare 
un biet muzicant orb! Cum ai îndrăznit să faci una ca asta? strigă cneazul la el. 

— Cneazule, răspunse tâlharul, eu sunt dintr-o familie nobilă. Tatăl meu 
este un om de vază. De ce m-aş fi apucat de o treabă atât de murdară? Crezi că aş fi 
în stare să jefuiesc un muzicant sărman şi să stric bunul renume al tatălui meu? 


mică aşezare, având una sau mai multe iurte 

Cneazul se supără şi mai tare şi spuse: 

— N-o fi mare lucru de capul unui tată care a crescut un fiu atât de rău! 

— Dealtfel, înălțimea ta cunoaşte foarte bine numele tatălui meu. 

— Va trebui să vă tragem la răspundere şi pe tine, şi pe netrebnicul tău 
părinte. Spune, care este numele lui! începu să strige cneazul. 

Hoţul îl privi pe cneaz, îi făcu abia simţit cu ochiul şi spuse: 

— Faţa tatălui meu este brăzdată, spinarea încovoiată, iar numele lui este 

„Bătrânul argint”. Cneazul căzu pe gânduri. Tăcu mult timp, apoi zâmbi şi spuse: 

— Mâine va trebui să ne ocupăm de treaba asta încurcată. 

Şi cneazul porunci ca orbul şi hoțul să fie închişi osebit. 

Noaptea, hoţul veni în faţa cneazului şi-i dădu un pumn de monede de argint, cu 

efigie. 
Dimineaţă, cneazul porunci să fie aduşi amândoi în faţalui. De astă 
dată îşi revărsă 
muzicantului orb. 

— Hoţ mizerabil, cum ai îndrăznit să încâlci legea? Spune, ce te-a făcut să-l 
ponegreşti pe acest om cinstit şi respectat de toţi? 

Muzicantul orb nu-i răspunse nimic. Şedea în acelaşi loc, săpa de zor cu mâinile 
pământul din faţa lui şi din când în când îşi punea urechea pe locul unde scormonise. 

„Ce tot face acolo diavolul ăsta orb?” se miră cneazul şi întrebă cu voce tare: 

— Ei, hoţule, ce-i cu tine, ţi-ai pierdut minţile? 

— Cneazule, răspunse muzicantul orb, nu mai departe ca ieri s-a auzit aici 
glasul legii. Astăzi, aceeaşi lege a fost ocolită pentru un pumn de monede. Numai că 
eu n-am bani. De aceea şi sap pământul, poate dau aici de niscaiva arginţi, ca să 
răscumpăr adevărul de la înălţimea ta. 

Cneazului nu-i plăcură deloc vorbele astea şi-l alungă din faţa lui pe muzicantul orb. 


Povestea celor doi fraţi 


poveste mongolă 
Odată, demult, trăiau pe lume un moş şi o babă, care 


aveau doi fii. 

într-un rând, cei doi fii plecară la vânătoare. Multă vreme rătăciră ei prin stepă, dar 
nu reuşiră să vâneze decât un singur iepure, îl mâncară şi o porniră fără chef mai 
departe. 

Când, deodată, văzură în mijlocul stepei o iurtă albă ca zăpada, în jurul căreia 
păşteau nenumărate turme de oi albe. 

Cei doi fraţi flămânziseră straşnic între timp. Aşa că fratele mai mare îi spuse celui 

mai mic: 

— Du-te până la turmele alea şi adu un berbec. 

Fratele mai mic alergă până la una din turme, prinse un berbec zdravăn, îl ridică la 
subsuoară şi dădu să se întoarcă la fratele său. Deodată, unde nu apăru în faţa lui un 
om îmbrăcat în haine din piei de oaie şi-i spuse: 

— De ce iei din oile altora? 

Trei zile şi trei nopţi se luptară ei şi nu izbutiră nicicum să se învingă unul pe 

celălalt. 

Fratele cel mai mare se apropie de ei şi-l întrebă pe omul îmbrăcat în piele de oaie: 

— De ce-mi chinuieşti fratele? Amândoi am flămânzit şi atunci eu l-am 
trimis după berbec. Cum poţi fi atât de avar cu nişte oameni sfârşiţi de foame? 


Omul îmbrăcat în piei de oaie cugetă cât cugetă şi apoi zise: 
— Bine, vă dau berbecul. Luaţi-l, mâncaţi-l, dar mâine să veniţi din nou la 
mine. Nudeparte de 
aici locuiesc şapte căpcăuni care au încercat odată să mă mănânce. Va trebui să vă 
răfuiţi cu ei. 

A doua zi fraţii veniră din nou în locul acela, iar omul le dădu din nou câte un 
berbec. Fraţii fierseră carnea şi o mâncară, supseră măduva din oase, iar omul le zise: 

— Acum pomiţi-o spre căpcăuni, omorâţi-i şi omorâţi-o şi pe bătrâna cea rea, 

mama lor. 

El tăie încă un berbec şi-l dădu celor doi fraţi în desagă, apoi îi conduse o bucată de 

drum. 

Şi iată că cei doi fraţi ajunseră la casa de piatră a căpcăunilor. Se ascunseră după un 

colţ şi 
văzură o bătrână care stătea lângă vatră şi fierbea came într-un cazan. 

După o vreme se întoarseră acasă cei şapte căpcăuni şi o întrebară pe babă: 

— Gata mâncarea? 

— Gata, răspunse pentru ea fratele cel mare. 

Când dădură cu ochii de cei doi frați, căpcăunii se bucurară grozav că nişte oameni 
au venit singuri la ei. Pe loc, unul din ei ascuți un cuțit mare şi zise: 

— Hai să-l mâncăm mai întâi pe cel mai tânăr. 

Căpcăunii îl înhăţară pe fratele mai mic, îi răsuciră mâinile la spate şi-l legară cu 
trei rânduri de sfori. La fel făcură şi cu fratele cel mare. Apoi, unul din căpcăuni 
spuse: 

— Haideţi să-l aşezăm pe cel mai tânăr în teleagă şi să-l ducem până la foc, 

să-l frigem. Căpcăunii îl luară pe fratele mai mic şi-l puseră în teleagă, apoi îl 

duseră până la foc. Dar când 
vrură să-l arunce pe cărbunii încinşi, voinicul rupse sforile, înhăţă doi căpcăuni şi-i 
lovi aşa de tare cu capetele de teleagă, că în aceeaşi clipită îşi şi dădură sufletul. în 
acelaşi fel se răfui şi cu ceilalţi 
căpcăuni. Apoi se întoarse spre casă. Fratele mai mare îşi rupsese sforile şi tocmai 
o întreba pe babă: 

— Unde-i ascuns aurul şi argintul? 

— De unde să ştiu eu? răspunse baba. 

Atunci frații o înhăţară pe babă, o băgară cu capul într-un cazan şi o întrebară din 
nou: 

— Unde-i aurul şi argintul căpcăunilor? 

Şi baba n-avu încotro şi le spuse adevărul. 

— Aurul nostru e îngropat pe povârnişul de miazăzi al Munţilor de la 
Apus, iar argintul, pe povârnişul de miazăzi al Munţilor de la Răsărit. 

Cei doi fraţi o omorâră pe babă, eliberară din robie zece mii de oameni pe care 
căpcăunii îi ţineau întemnițați, le dădură cai şi cămile pentru drum şi o porniră spre 
casă, luând cu ei atâta aur şi argint cât puteau duce. în cale se opriră şi la omul cel 
îmbrăcat în piei de oaie, care le dăduse de mâncare. Acesta tăie un berbec în semn de 
mulţumire şi îi omeni din nou, cum se cuvenea după izbândă. Apoi, cei doi fraţi se 
întoarseră acasă şi văzură că părinţii lor zăceau fără puteri de atâta foame. Atunci îşi 
durară o casă nouă începură să-şi îngrijească părinţii şi, când aceştia se înzdrăveniră 
plecară în pădure după lemne: 

în pădure dădură de un leu şi un tigru, care le spuseră: 

— A ajuns până la noi vestea că sunteţi cei mai puternici din lume şi iată că 
am venit la voi după ajutor. Ne-am luptat cu un mangas cu cincisprezece capete şi n-am 
putut în niciun chip să-l învingem. Ajutaţi-ne să nimicim jivina. 

Cei doi fraţi se învoiră. Cel mare se sui călare pe leu, cel mic pe tigru şi o porniră 
spre mangas. După un timp văzură pe un munte o dihanie uriaşă, care cu trupul ei le 


lua toată lumina. Fraţii se gândiră mult timp cum să facă s-o înfrângă în sfârşit, fratelui 
mai mare îi veni o idee. 

— Hai să-l invităm să benchetuiască cu noi, spuse el. 

Cei doi fraţi făcură rost de mult vin, apoi îl trimiseră pe tigru după mangas. 

Tigrul aduse dihania care cu trupul ei le lua toată lumina, şi începură ospăţul. Cei doi 
fraţi, leul şi cu tigrul se făceau că beau vin, dar de fapt beau numai apă. După ce 
mangasul se îmbăta şi se prăvăli la pământ, fraţii îi făcură vânt de pe munte în jos. 

Astfel pieri mangasul. 

Leul şi tigrul le dăruiră voinicilor mult aur şi argint. Cei doi fraţi cărară toate 
bogăţiile acasă şi de atunci au dus un trai paşnic şi îndestulat. 


Altan-Gu şi Mungun-Gu 
poveste mongolă 


în vremurile de demult trăiau odată un pui de tigru şi un pui de bivol. într-o bună zi 
se întâlniră şi intrară în vorbă. 

— Hai să locuim împreună, spuse bivolaşul tigrişorului. 

— Hai, răspunse acesta. 

Şi începură să trăiască în pace şi înțelegere. 

Odată, tigrişorul găsi pe drum un clopoțel. îl aduse acasă şi-i spuse prietenului său: 

— O să-ți atârn de gât acest clopoțel. Dacă încearcă cineva să te sperie, sună 
şi eu voi veni într-o clipă în ajutorul tău. 

Tigrişorul tocmai vâna la poalele muntelui, când auzi deodată sunetul clopoţelului. 
Se duse la bivolaş, dar acesta păştea iarbă, liniştit. 

— Ce s-a întâmplat? întrebă puiul de tigru. 

— Mi s-a aşezat o muscă pe frunte. Atunci m-am speriat şi te-am chemat, 
spuse bivolaşul. 

Puiul de tigru se linişti şi o pomi din nou la vânătoare. De astă dată plecă destul de 

departe, când 
iată că vântul aduse iarăşi până la el zvon de clopoțel. 

Tigrişorul se sperie, fugi către prietenul său, dar acesta şedea lungit la 
umbra unui copac şi rumega ca şi cum nimic nu s-ar fi întâmplat. 

— Ce s-a întâmplat? Cine te-a speriat? 

— Nimeni îmi era foarte cald şi am clătinat din cap. 

Puiul de tigru plecă iar la vânătoare, dar foarte curând auzi iarăşi sunetul 
clopoţelului. Gândi însă că prietenul său se apără de muşte şi nu se mai duse la el. 

Dar când se întoarse seara acasă, puiul de bivol nu mai era: nişte vânători îl 
omorâseră, îl mâncaseră, iar pielea o luaseră cu ei. Puiul de tigru găsi în iarba verde 
numai oasele prietenului său. Din clipa aceea tigrişorul începu să tânjească; nu-şi 
putea ierta cu niciun chip faptul că nu alergase în ajutorul prietenului său, atunci 
când îl chemase clopoţelul. 

De atâta jale, puiul de tigru încetă să mai vâneze şi tot timpul zăcu, gândindu-se 
îndurerat la prietenul său. Nu mânca, nu bea şi după câteva zile ajunse ca vai de el. 

„Uite că şi sfârşitul meu se apropie”, gândi tigrişorul. Culese oasele prietenului 
său, făcu din ele o grămăjoară, se culcă lângă ele şi în aceeaşi seară îşi dădu şi el 
sufletul. 

După moartea puiului de tigru, în locurile acelea, în timpul furtunilor puternice, 
se putea auzi cum şopteşte cineva: „Prietenii credincioşi nu se despart nici după 
moarte”. Ecoul ducea această şoaptă până departe înjur şi murea undeva în munţi. 
De atunci trecură multe luni de zile. 

într-o bună zi, un păstor, care păştea oile hanului prin aceste locuri, văzu din 
întâmplare oasele puiului de tigru şi ale bivolaşului. Le strânse şi le îngropă în 


pământ. După un timp, pe locul acela, unde fuseseră îngropate oasele celor doi 
prieteni, crescură doi arbori zvelţi. 

în fiecare dimineaţă, de cum răzbeau razele soarelui în vale, din crengile acestor 
arbori ieşeau doi băieţi şi începeau să se joace prin luncă. De cum se ascundea 
soarele pe după coama muntelui, băieţii se îndreptau spre cei doi copaci şi dispăreau 
în crengile lor uriaşe. 

Sosi toamna. Păstorul care păştea oile hanului văzu cum ieşeau cei doi băieţi din 
ramurile copacilor, cum se jucau prin luncă şi cum piereau iar, seara, în copacii 
aceia. 

Când se întoarse acasă, povesti nevestei şi tatălui său tot ce văzuse. lar nevastă- 
sa istorisi totul vecinelor. Vecinele - fiilor, iar fiii - demnitarilor. în felul ăsta, 
zvonul ajunse până la urechile hanului. Acesta porunci unuia din demnitari să 
pună mâna pe cei doi băieţi. Demnitarul luă cu el mulţi soldaţi, încercui bine cei 
doi copaci şi se puse să aştepte ivirea zorilor. Abia atinseră razele soarelui valea, 
că din coroana stufoasă a unui arbore ieşi un băiat. Soldaţii îl şi înhăţară. 

— Aşteptaţi o clipă, acuşi îl prindem şi pe celălalt, le spuse demnitarul 
soldaţilor. 

Cel de-al doilea băiat nu ştia că prietenul lui dăduse de necaz: şi ieşi din ramurile 
copacului. Soldaţii îl înhăţară şi pe el. 

Apoi îi legară pe amândoi şi-i aduseră în faţa hanului. 

— Pentru apărarea împărăției mele am nevoie de mulți soldați, spuse 
hanul. Aceşti băieți fără căpătâi tot n-au unde merge. Mai bine să-mi slujească 
mie. Din ei vor ieşi nişte oşteni buni. Până una-alta, vor paşte nenumăratele turme 
ale tatălui meu. 

Şi băieţii începură să pască turmele hanului. Pe unul din băieţi îl numiră Altan-gu, 
iar pe celălalt Mungun-gu. 

Zece ani păscură băieţii turmele hanului şi în acest timp ajunseră doi tineri înalţi, 
puternici şi laţi în umeri. Erau buni călăreţi, le plăcea să tragă cu arcul şi să se bată 
cu săbiile. Tinerii erau foarte uniţi. Mâncau din acelaşi vas, locuiau în aceeaşi iurtă, 
dormeau sub aceeaşi pătură şi nicio zi nu puteau trăi departe unul de celălalt. 

într-o zi veni la ei solul hanului şi le spuse: 

— Altan-gu, hanul a poruncit să pleci chiar azi la oaste. Urmează-mă! 

Altan-gu îşi îmbrățişă cu putere prietenul, îl sărută, sări pe cal şi o porni în urma 
solului. Trecură apoi multe luni de zile şi Mungun-gu începu să tânjească foarte tare 
după Altan-gu. într-o bună zi, veni şi la Mungun-gu un demnitar bătrân care-i spuse: 

— Hanul nostru, deie-i cerul o mie de ani viaţă, a poruncit să te duci în 
ţara de unde răsare soarele, la hanul din Palatul Negru, şi să-i aduci pe cea de-a 
zecea fiică a acestuia. Hanul nostru a 
hotărât să se însoare cu această fată. Uite, să ai de drum! Şi demnitarul îi dădu trei 
săculeţi cu bani şi apoi adăugă: Dacă n-o să îndeplineşti porunca hanului, te 
aşteaptă nişte cazne cumplite. 

— Şi cum o voi recunoaşte pe cea de-a zecea fiică a hanului din Palatul 
Negru? întrebă Mungun- 


gu. 
— Toate fiicele hanului din Palatul Negru au pletele negre. Dar în cosița 
celei de-a zecea fiice sclipesc întotdeauna trei fire de păr de aur. Fete cu un astfel 
de păr nu se mai află nicăieri în lume. 
Mungun-gu îşi înşeuă calul şi o porni spre hanul din Palatul Negru. 
Multe zile şi multe nopţi galopă el, până când întâlni în cale un păstor bătrân. 
— încotro ţi-i drumul, moşule? întrebă Mungun-gu. 
— Păşteam turmele de oi ale asprului meu stăpân şi iată că am pierdut o 
oaie. O tot caut şi n-o găsesc deloc. 
Stăpânul a spus că o să mă omoare dacă nu dau de ea. 


— Nu fii mâhnit, moşule, spuse Mungun-gu. Uite, îţi dau banii ăştia. 
Cumpără cu ei o oaie. 

Şi Mungun-gu îi dădu moşului un săculeţ cu bani. 

— Mulţumesc, voinice. Uite, ia biciul ăsta. Poate, odată, o să-ţi folosească, 
spuse moşul şi îi dădu un bici. 

Mungun-gu luă biciul de la moş, şi-l înfipse în brâu şi pomi mai departe. 

După un timp îi ieşi în cale un alt unchiaş. 

— încotro ţi-i drumul, moşule? îl întrebă Mungun-gu. 

— La băiatul meu mă duc. Calul mi-a ostenit, iar eu nu pot să ajung la iurta 
lui, fiindcă nu mai am niciun dram de putere, spuse moşul. 

— Nu fii mâhnit, moşule. Am să te ajut eu. Ia aceşti bani. Cu ei îţi vei putea 
cumpăra nu numai un cal, ci o întreagă herghelie, spuse Mungun-gu şi-i dădu moşului 
cel de-al doilea săculeţ cu bani. 

Moşul se ploconi în faţa flăcăului şi luă banii. 

— îţi mulţumesc, voinice. la această bucată de carne de berbec cu tine. în 
dram poate o să-ţi folosească, spuse bătrânul şi-i dădu lui Mungun-gu o bucată de 
came. 

Mungun-gu băgă carnea în desagă şi o porni mai departe. 

în timpul serii întâlni în stepa întinsă un al treilea moşneag. Acesta şedea în faţa 
unui foc şi-l privea cu tristeţe. 

— Moşule, de ce stai singur în stepă şi de ce eşti aşa de amărât? întrebă 
flăcăul. Pentru ce nu-ţi odihneşti oasele acasă, la tine? 

— Sunt un om sărac. N-am iurtă. De aceea şi stau în stepă lângă foc, 
aşteptându-mi moartea, răspunse bătrânul. 

— Fie ca vântul să-ți risipească vorbele, îi spuse flăcăul. Ia banii ăştia. 
Cumpără-ţi cu ei o iurtă mare şi frumoasă. 

Şi Mungun-gu îi dădu bătrânului ultimul săculeţ cu bani. 

Moşul sări în picioare, se ploconi în faţa lui şi luă din foc un tăciune. 

— Ia acest tăciune, fiul meu. Cândva, poate, o să-ţi folosească. 

Mungun-gu luă tăciunele, îl băgă în sân şi o pomi mai departe. 

Multe zile merse el, fără să se dea jos de pe cal, şi, în sfârşit, zări în depărtare Palatul 
Negru. 

Mungun-gu aşteptă până când se lăsă noaptea şi, la adăpostul întunericului, o luă 
spre palat. 

în întâmpinarea lui sări lătrând un câine mare, negru. 

Mungun-gu îi aruncă bucata de carne de berbec pe care i-o dăduse cel de-al doilea 
moş. Câinele înhăţă carnea şi încetă să mai latre. Mungun-gu intră în palat şi de 
îndată o găsi pe prinţesa Oiuun, cu cele trei fire de aur în părul ei. 

— Am poruncă să te duc la bătrânul şi crudul nostru han, care vrea să te ia 
de nevastă, îi spuse 


el. 

— Dar eu nu vreau să ajung hangiţa bătrânului şi crudului vostru han, ci 
să-mi leg soarta de a ta, răspunse prinţesa Oiuun. Hai să fugim mai repede de aici. 
Dacă se trezeşte tatăl meu cu toţi slujitorii lui, o să ne pedepsească pe amândoi. 

Prinţesa Oiuun şi Mungun-gu ieşiră încetişor din palat şi merseră în pădure, unde se 
afla calul lui cel iute de picior. Flăcăul o sui pe prinţesă pe cal în faţa lui şi o porni în 
goană. 

Galopară ei aşa o noapte şi o zi întreagă şi abia în ziua următoare, spre seară, făcură 
popas. 

Amândoi adormiră somn greu, dar, când se treziră dimineaţa, văzură că sunt 
înconjurați de soldaţii hanului din Palatul Negru. 

Mungun-gu îşi dădu jos arcul de pe umăr şi începu să se lupte cu ei. Soldaţii erau în 
număr foarte mare, dar nu izbutiră să-l înfrângă pe flăcău. Atunci încercară să se 


apropie de el mergând târâş. 

Mungun-gu se dădu jos de pe cal, scoase sabia şi începu să taie la duşmani. Douăzeci 
de soldaţi erau la pământ, răpuşi de sabia lui. Când începu lupta cu cel de-al douăzeci 
şi unulea soldat, i se rupse sabia. Atunci Mungun-gu îşi smulse de la brâu biciul pe care 
i-l dăduse bătrânul păstor şi începu să-i croiască pe duşmani cu el. Soldaţii cădeau la 
pământ, unul după altul, ca seceraţi. 

Abia atunci înţelese Mungun-gu că biciul lui e un bici fermecat şi nu unul obişnuit. îl 
puse la loc în brâu, încălecă pe cal şi împreună cu prinţesa Oiuun galopă mai departe. 
Se opriră pentru noapte, ca să se odihnească, adormiră tun, dar dimineaţa se treziră iar 
că sunt înconjurați de o nouă oştire trimisă de hanul din Palatul Negru, pe urma 
fugarilor. 

Mungun-gu îşi luă arcul şi, când să tragă, văzu că nu mai are nicio săgeată. Vru să 
scoată sabia, dar îşi aminti că o rupsese în luptă. Vru să pună mâna pe biciul fermecat, 
dar descoperi cu groază că l-a pierdut. 

— După câte se arată, totul s-a sfârşit, spuse Mungun-gu prințesei Oiuun. Nu 
moartea mă înspăimântă, ci despărțirea de tine. 

Atunci îşi aminti de tăciunele aprins pe care i-l dăruise moşneagul cel fără de casă şi 
aruncă tăciunele pe pământ. Din el se ridică o flacără uriaşă care împânzi cu fum toată 
stepa, iar soldaţii, goniţi de pârjol, se risipiră care încotro. în cele din urmă pârjolul se 
stinse. Mungun-gu se ridică de la pământ, îşi băgă tăciunele la loc în sân şi se duse să- 
şi caute biciul. După câtva timp îl găsi, îl înfipse în brâu şi o porni cu prinţesa spre 
soare-apune. 

Merseră ei aşa mult timp, când, deodată, văzură pe o colină o iurtă albă, fără 
obişnuitele sfori cu care se întăreşte de obicei asta. în iurtă nu era nimeni. Mungun-gu 
şi Oiuun se aşezară în ea şi începură să ducă un trai fericit. 

în fiecare zi, Mungun-gu pleca la vânătoare, iar Oiuun rămânea în iurtă, ţinea focul 
aprins în vatră şi gătea mâncarea. 

— Dă-mi unul din firele de aur din părul tău. Vreau să-l port mereu în sân. 

Oiuun îşi smulse din cosiţă un fir de aur şi i-l dădu. 

Mungun-gu se bucură grozav de un asemenea dar şi plecă din nou la vânătoare. 
Vână vreme de două zile, iar în a treia, încărcat cu o pradă bogată, o porni spre casă. în 
drum, Mungun-gu cobori de pe cal şi se aşeză să se odihnească pe o piatră de lângă 
drum. Pe flăcău îl apucă dorul de iubita lui. Scoase din sân firul de păr de aur şi începu 
să se desfete privindu-l. Dintr-odată însă se stârni un vânt puternic care-i smulse părul 
de aur din mâini. 

Mungun-gu se întristă, începu să plângă, dar îşi aminti că Oiuun mai are două fire 
asemănătoare şi se linişti că draga lui o să-i mai dăruiască unul. 

între timp, vântul aruncă firul de aur în grădina hanului care-l trimisese pe Mungun- 
gu după prinţesă. Hanul dădu cu ochii de el, se supără foc şi-şi chemă sfetnicul. 

Aflând despre ce-i vorba, sfetnicul se sperie aşa de tare, că începură să-i tremure 
genunchii. Se înfăţişă înaintea hanului mai mult mort decât viu. 

Hanul îi arătă părul de aur şi-i strigă: 

— Mungun-gu a răpit-o pe fata care trebuie să devină nevasta mea. Dacă n-o 
găseşti chiar în primăvara asta pe Oiuun şi dacă nu mi-o aduci, am să te izgonesc în 
locuri neumblate de picior de om. 

Sfetnicul luă o sută de soldaţi cu el şi o porni în căutarea frumoasei Oiuun. Cei o sută 
de soldaţi răscoliră o sută de locuri, dar nu izbutiră să dea de urma frumoasei. 

Se apropia sfârşitul ultimei luni a primăverii. Sfetnicul mergea abătut prin stepă, cu 
capul în jos, 
când, deodată, îl văzu pe Mungun-gu care stătea pe o piatră privind cu desfătare 
firele de aur din pletele lui Oiuun şi mângâindu-şi iubita. Sfetnicul hotărî să-i prindă 
pe amândoi prin vicleşug şi le porunci soldaţilor să se ascundă în iarba înaltă. Iar el 
se făcu că e un cerşetor bolnav şi neputincios şi se îndreptă spre Mungun-gu. 


— O sută de ani să trăieşti, voinicule prea-viteaz! Mă dor picioarele şi nu 
mai pot să merg mai departe. la-mă, te rog, în iurta ta ca să mă odihnesc puţin, spuse 
el şi căzu în genunchi în faţa lui Mungun-gu. 

— Sunt bucuros că un om căzut în nenorocire îşi găseşte alinare şi adăpost 
în iurta mea. Urmează-mă! spuse Mungun-gu şi-l conduse pe oaspete în casă. 

Cei o sută de soldaţi păşiră neauzit pe urmele lui şi, de îndată ce acesta intră în 
iurtă, îl şi înconjurară. 

Mungun-gu tăie cu sabia mulţi duşmani. Sfetnicul îşi dădu seama că n-o să-l poată 
prinde viu pe Mungun-gu, aşa că le strigă soldaţilor: 

— Trageţi în el! Oricum, hanul o să-l supună la mari cazne, aşa că n-are 
importanţă unde moare. 

Oiuun nu voia ca Mungun-gu să piară de mâinile duşmanilor, îi smulse sabia şi o 
aruncă în foc. 
îndată ce oţelul săbiei se muie sub para focului, Mungun-gu căzu în nesimţire la 
pământ. 

— Pe tine am să te duc stăpânului meu. Vrea să se însoare cu tine, ii spuse 
sfetnicul frumoasei Oiuun şi porunci soldaților s-o urce pe un cal. 

în ziua în care fata fu dusă hanului, se întoarse şi Altan-gu de la oaste. Acesta se 
întristă foarte tare când află că prietenul lui credincios a dispărut fără urmă şi pomi 
îndată în căutarea lui. 

Multe zile bătu Altan-gu toate drumurile, pe mulţi îi întrebă dacă nu ştiu unde se 
află Mungun- gu, dar nimeni nu putu să-i spună nimic. 

— Dacă prietenul meu a murit, nici eu nu mai am de ce să trăiesc, spuse 
plângând Altan-gu. Dădu drumul frâului şi-şi acoperi faţa cu mâinile. între timp, calul 
o luă în altă parte, dar Altan-gu nici nu atinse frâul. Nu-i mai păsa încotro merge. 
Trecu destul de multă vreme, după care calul se opri şi începu să-şi scuture coama. 

Altan-gu deschise ochii şi văzu că în faţa lui se înalţă o iurtă singuratică. 

„S-ar putea să găsesc aici pe cineva care-l cunoaşte pe prietenul meu”, gândi 
Altan-gu şi, grăbind pasul, intră în iurtă. 

înăuntru zăcea pe jos, nemişcat, Mungun-gu. Văzându-l, Altan-gu izbucni în plâns. 
Dar îşi şterse repede lacrimile şi, când se uită mai cu luare-aminte, văzu pe vatră 
sabia prietenului său. 

— Jur să-l găsesc pe ucigaş şi să-l omor cu această sabie, spuse Altan-gu. 
Trase apoi sabia din foc şi se apucă s-o îndrepte. 

în aceeaşi clipă, Mungun-gu deschise ochii şi se ridică în picioare. 

— Prietene, ajută-mă s-o scap pe Oiuun. Au răpit-o slugile hanului, spuse el. 

— Bine. Sau o scăpăm, sau murim amândoi, spuse Altan-gu. 

Se urcară pe cai şi după câteva zile şi nopți ajunseră la curtea hanului. 

Dar nu era chiar atât de uşor să pătrunzi la han: palatul lui era înconjurat de un 
şanţ adânc, plin cu apă. lar peste şanţul ăsta nu putea sări niciun cal. 

Timp de trei zile, Altan-gu şi Mungun-gu construiră o corabie, dar când se 
pregătiră să o lase pe apă, de la fund se ivi un peşte uriaş care o înghiţi. 

Altan-gu şi Mungun-gu traseră cu arcul în peşte, dar săgețile săriră în lături de 
parcă s-ar fi izbit de o stâncă. Peştele deschise botul şi era cât pe ce să-i înghită şi pe 
cei doi voinici, cu cai cu tot. 

Dar Altan-gu nu se pierdu cu firea. Trase o săgeată în vârful muntelui din 
apropiere, îl reteză şi-l aruncă în gura căscată a peştelui. 

Prietenii se bucurară că peştele nu mai putea să le facă vreo stricăciune şi se 
apucară să construiască o nouă corabie. 

Dar când fură gata să se urce în ea, peştele lovi apa cu coada şi stârni nişte valuri 
atât de uriaşe, că nici vorbă nu mai putea fi să treacă șanțul! Atunci, Mungun-gu îşi 
aminti de tăciunele dăruit de moşneagul fără casă şi îl scoase din sân. Tăciunele era 
atât de fierbinte, că flăcăul nici nu-l putu ţine 


în mână şi-l scăpă în apă. Apa începu să spumege, să clocotească, iar peştele cel uriaş 
fierse de viu. 

Atunci cei doi voinici se suiră în corabie şi trecură cu bine pe ţărmul celălalt. La 
miezul nopţii se strecurară până la palat şi vrură să intre în el, dar uşa era păzită de 
un mangas negru cu nouă capete. 

Altan-gu scoase sabia şi-i tăie un cap. 

Mungun-gu, şi el, scoase sabia şi-i tăie al doilea cap. 

Mangasului îi mai rămăseseră şapte capete, iar din cele tăiate ţâşneau flăcări. Un 
fum negru năpădi totul în jur. Abia de mai puteau răsufla. 

Caii voinicilor se speriară şi picioarele începură să le tremure. 

Deşi le era greu să lupte pe un întuneric beznă şi în fum, Altan-gu şi Mungun-gu se 
repeziră din nou asupra mangasului şi îi mai tăiară câte un cap. Acum îi mai 
rămăseseră mangasului cinci capete. De urletele cumplite ale dihaniei se cutremurau 
şi cerul, şi pământul. Dar voinicii nu se speriară; îşi îndemnară caii cu biciuştile şi, 
pornind din nou asupra mangasului, îi tăiară iarăşi două capete. Mangasul mai avea 
acum trei capete. Mungun-gu mai voi să-i mai taie un cap, dar îşi rupse sabia. 

— Nu-i nimic, am să mă răfuiesc eu singur cu dihania, tu du-te în palat după Oiuun 
a ta, spuse Altan-gu şi se năpusti din nou asupra mangasului. Când să-i taie ultimul 
cap, mangasul făcu ce făcu şi-l înhăţă pe voinic. 

Mungun-gu se gândea îngrijorat cum să-şi salveze prietenul. 

Deodată îşi aminti de biciul pe care-l purta la brâu şi-i trase dihaniei o lovitură de-i 
rostogoli la pământ şi ultimul cap. 

Şi astfel Mungun-gu salvă viaţa prietenului său. Amândoi l-au învins pe 
înfricoşătorul mangas cel cu nouă capete, apoi au scos-o din robie pe frumoasa Oiuun 
şi tustrei s-au întors acasă. 

De atunci toţi trei au trăit fericiţi, uitaţi de griji şi de necazuri. 


Preţuirea bătrânilor 
poveste mongolă 


în vremurile de demult trăia pe lume un han tare trufaş. Cândva hanul acesta 
avusese foarte mulţi supuşi. însă o dată cu scurgerea zilelor, numărul oamenilor se 
împuţina din ce în ce mai mult. Aceasta din pricină că după legea dată de el, toţi 
bătrânii, care nu mai puteau ţine în loc un vițel de un an, erau supuşi morţii. 

Un băieţandru din această împărăție îşi puse în gând să izbăvească de la moarte pe 
bătrânul său tată. Săpă o groapă adâncă, îl aşeză acolo şi-i aducea în fiecare zi, în 
taină, de ale gurii. 

Când slujitorii împăratului veniră să-l ia, tânărul le spuse, cu lacrimi în ochi, că 
părintele său a murit cu câteva luni în urmă. Slujitorii îi dădură crezare şi plecară 
mai departe. 

într-o zi băiatul, trecând prin apropierea palatului hanului, zări o grămadă de 
oameni. Mulțimea privea cu interes un trunchi de copac, cu ambele capete la fel de 
groase. Trunchiul fusese trimis din partea hanului vecin, cu ameninţarea de război 
dacă nu i se va răspunde grabnic, care dintre capetele trunchiului este dinspre 
rădăcină şi care dinspre coroană. Sorocul se apropia. Mâhnit peste măsură, hanul 
dădu de ştire că va dărui un sac de aur aceluia care va dezlega ghicitoarea. Auzind 
toate acestea, băiatul se duse la tatăl său şi-i ceru sfatul. 

— E o taină foarte uşoară, spuse bătrânul. Dacă trunchiul va fi lăsat pe o apă 
repede, el va pluti cu partea de sus, coroana, înainte. 

A doua zi, dis-de-dimineaţă, tânărul se înfiinţă la han şi-i spuse cum se poate 
afla care este coroana şi care este rădăcina trunchiului. Hanul, în mare zor, 
trimise un sol la hanul vecin cu răspunsul, iar pe băiat îl răsplăti după 


făgăduinţă. 

După o bucată de vreme, hanul vecin îi trimise din nou, spre dezlegare, de data 
aceasta o făptură ciudată, mare cât un bou, cu mai mulţi colţi şi cu douăsprezece 
picioare. Trebuia să primească răspuns unde trăiesc asemenea fiinţe şi cum pot fi 
omorâte. larăşi se adunară la palatul hanului mii de supuşi, dar nimeni n-a fost în 
stare să-i dea de capăt. Atunci hanul porunci unui slujitor să păzească namila toată 
noaptea. Dar dimineaţa, spre uimirea tuturor, nu găsiră nici urmă de oase din paznic. 
Vremea trecea şi nemaivăzuta arătanie mâncase sute de oameni. Veni şi rândul 
băiatului s-o păzească. îndurerat adânc, el se duse iarăşi la tatăl său. 

— Nu te întrista, fiul meu, îi spuse bătrânul. Această făptură, în realitate, 
este un purice supraîngrăşat. Când o vei străjui să nu dormi, ci să fii tot timpul cu 
băgare de seamă; dacă ciudăţenia o să vrea să se năpustească asupra ta, să-ţi freci 
picioarele unul de altul; cel mai mult îi e frică de acest lucru. 

Feciorul făcu întocmai precum îl sfătuise bătrânul şi scăpă cu viaţă. A doua zi 
dimineaţa slujitorii hanului deschizând uşa, spre marea lor mirare văzură pe tânăr 
întreg şi nevătămat; alergară îndată la han şi-i povestiră totul. Hanul porunci să-i fie 
înfăţişat băiatul şi aflând că ciudata făptură nu-i altceva decât un purice îngrăşat 
peste măsură, trimise răspuns hanului vecin, iar tânărului îi spuse: 

— Tu ai salvat împărăţia mea. Cere de la mine orice-ai vrea şi eu îţi voi 
îndeplini dorinţa. 

— E o mare cinste să ascult asemenea cuvinte, îi răspunse băieţandrul, 
dar trebuie să vă mărturisesc că acesta nu este meritul meu. Şi căzu în genunchi. 
Tainele au fost dezlegate de tatăl meu. Nu-mi doresc niciun fel de bogăţie, aş vrea 
numai un singur lucru: să desfiinţezi legea după care bătrânii sunt sortiţi morţii. 

Hanul ascultă dorinţa tânărului şi porunci îndată slujitorilor să adune cu tobele 
mici triburile mici, iar cu tobele mari seminţiile mari. Şi când se adună tot norodul, 
atunci chiar hanul în persoană aduse la cunoştinţa supuşilor săi schimbarea vechii 
legi şi introducerea alteia noi. După legea cea nouă se poruncise cu străşnicie ca 
oamenii bătrâni să fie respectaţi şi cinstiţi. 

Tot atunci, hanul renunţă la tronul său în favoarea tânărului iscusit, iar bătrânul 
înţelept deveni mâna dreaptă a fiului său. De atunci poporul acelei împărăţii trăieşte 
în linişte şi în fericire. 


Cea mai mare bogăţie 
poveste mongolă 


Se povesteşte că odată pe drumurile unor pustiuri se întâlniră doi călători, un 
tânăr şi un bătrân înţelepţit de povara anilor. Se prinseră în vorbă. Tânărul începu să 
se jeluie de viaţa grea ce o duce: 

— Prea cinstite drumeţ, nu sunt fericit deloc! Venerabilii mei părinți nu 
mi-au lăsat niciun fel de moştenire. Ce minunat este să fii bogat! Ce nenorocire însă 
că, în lumea asta, eu sunt omul cel mai sărac şi mai nefericit! 

— Ei, nu te mai tângui atâta, fiule! răspunse bătrânul. Nu trebuie să fii 
atât de trist şi atât de pierdut! 

— Cum să nu fiu îndurerat şi nefericit când nu am niciun fel de avere? 

— încetează, fiule, rosti bătrânul călător. Ai atâtea bogății în mâinile tale şi 
când colo te plângi de sărăcie! 

Tânărul tresări şi-l privi mirat: 

— Ce fel de bogății? Eu ştiu că n-am nimic! 

Atunci drumeţul cel înţelepţit de mulţimea anilor îi grăi: 

— Te-ai gândit vreodată cât preţuiesc ochii tăi? Cedează-mi numai un 


singur ochi şi am să-ţi dau în schimbul lui tot ce doreşti de la mine. 

— Cum?! Să-mi vând un ochi? se sperie tânărul. Nu, cinstite călător, n-am 
să-mi dau ochiul meu nici pentru cea mai mare comoară din lume. 

— Bine, urmă bătrânul. Atunci cedează-mi o mână, pentru care am să-ţi 
dau aur şi argint atât cât îţi pofteşte inima. 

— Pentru aur şi argint să-mi dau o mână? se înspăimântă tânărul drumeţ. 
Nu, pentru nimic în lume n-am să fac aşa ceva! Pentru niciun fel de aur! 

— Vezi dar, fiul meu, ce bogății ai? cuvântă bătrânul tovarăş de drum. Şi, 
dacă este aşa, atunci de 
ce plângi? Crede-mă că cea mai mare bogăţie este însuşi omul! Dacă omul este 
sănătos, dacă are mintea luminată, atunci el are şi putere să-şi agonisească singur 
orice bogăţie din lume. 


Kendzo biruitorul 


poveste japoneză 


Un pescar sărac, pe nume Kendzo Sinobu, trăia în vremurile de demult pe malul 
unei mări. Drept singură avere avea o colibă aproape dărâmată, o barcă prăpădită şi 
o undiţă de bambus. Odată, într- o zi cu vânt rece, ciocăni cineva la uşa colibei lui 
Kendzo. Kendzo deschise uşa şi zări în prag un bătrân slăbănog. 

— Ingăduie-mi să mân peste noapte la tine, l-a rugat drumeţul. Mulţi ri“? 
am străbătut fără odihnă şi, iacă, te rog acu' să-mi dai adăpost şi să-mi potoleşti 
foamea. 

Kendzo a rămas descumpănit. 

— Cinstite învăţător“? sunt tare sărac şi tot ce-ţi pot pune înainte e un singur 
peştişor. 

Şi Kendzo a arătat spre vatră, unde un peşte micuţ fierbea într-un ceaun. 

— Păi bine, peştişorul ăsta îl fierbi pentru tine, a zis drumețul. 

Şi atunci, pentru întâia oară de când se ştia, Kendzo a spus un neadevăr: 

— Tocmai am mâncat şi sunt sătul, a prins a-i îndruga oaspetelui. Nu-mi 
dispreţui masa sărăcăcioasă şi nu te gândi, rogu-te, la mine. 

După ce a cinat drumeţul, l-a culcat Kendzo pe rogojina lui, iar el s-a întins, 
flămând, pe pământul gol. Peste noapte, îl deşteptară gemetele drumeţului. 

— Ce-ai păţit, învăţătorule? Nu cumva eşti bolnav? s-a neliniştit Kendzo. 

— Mi-e frig, mi-e tare frig! Dacă n-aprinzi focul pe dată, mor! 

„Ce să fac? şi-a zis Kendzo. Vreascuri nu mi-au mai rămas de fel. Oare să nu fiu în 
stare să-l scap pe omul ăsta cinstit şi să-l las să moară din pricina mea?” 

Şi, apucând toporul, Kendzo a pornit degrabă către mal, acolo unde i se afla prăpădita 
de barcă. 
A dat pescarul cu toporul şi barca s-a prefăcut curând într-un morman de ţăndări. 
Intorcându-se acasă, a aprins Kendzo focul în hibachi®*. 

Atunci s-a încălzit în coliba, s-a ridicat drumeţul de pe rogojină şi-a grăit: 

— Mulţumescu-ţi, acu' sunt din nou sănătos. Ian spune, care ţie dorința cea 
mai fierbinte? 

Fără a sta pe gânduri, Kendzo i-a răspuns: 

— Doresc ca toți japonezii să fie înţelepţi, sănătoşi şi cinstiţi, doresc să-i 

văd dobândind bunuri, vitejie, cunoştinţe şi voie bună. 

Auzindu-i vorbele, a mai spus drumeţul: 

— Toate binefacerile astea sunt păstrate într-o lădiță, pe vârful Muntelui 
de Aur. Şi le păzeşte balaurul albastru. Mulţi viteji au încercat să urce pe Muntele de 
Aur, dar greu e drumul într-acolo. Mii de primejdii-l pândesc pe cel ce tinde să 
cucerească binefacerile astea! 

— Nu mi-e teamă de nimic, a răspuns Kendzo. Spune-mi numai unde se află 
Muntele de Aur. 

I-a grăit drumețul: 

— Porneşte către miazăzi, dar ține minte: doar cel ce-şi iubeşte poporul 
mai mult decât se iubeşte pe sine, şi nu dă înapoi nici în faţa morţii, doar acela poate 
ajunge la Muntele de Aur! 

Şi grăind aşa, şi-a luat oaspetele rămas bun de la Kendzo şi s-a îndreptat către 
ieşire. Pe prag s-a întors şi-a mai spus: 

— Ne vom mai vedea noi. Rămâi cu bine! 

Dis-de-dimineaţă Kendzo a plecat la drum. Preţ de douăzeci de zile a tot mers către 
miazăzi, 
după cum îl învățase drumeţul. într-a douăzeci şi una zi se afla pe malul unui râu 
lat. Valurile se spărgeau cu zgomot de pietrele de pe mal. 

S-a întrebat Kendzo cum să treacă pe celălalt mal. Atunci a văzut în apropiere o 
casă şi s-a îndreptat către casa aceea. Acolo l-a întrebat pe gospodar: 

— Cinstite domn, unde pot face rost de-o barcă, să pot trece pe celălalt mal? 

— Ce face? a prins a da din mâini gospodarul. Nimeni pe lume n-a izbutit 
să treacă râul ăsta. Vine atât de năvalnic, are asemenea anafoare®, încât cine a 
încercat să treacă dincolo, s-a prăpădit. 

— Dar trebuie să ajung negreşit pe celălalt mal, i-a răspuns Kendzo. 

— Niciun muritor n-a izbutit să treacă râul asta, a vorbit din nou gospodarul. 

— Să am o bucată de mătase, îndată aş trece dincolo, a zis Kendzo. 

— O bucată de mătase îţi dau eu, a spus gospodarul, numai că nu pricep cum 
ai să treci cu ea. 

Căpătând mătasea, Kendzo s-a şi apucat să meşterească dintr-însa un zmeu uriaş. 
Când a isprăvit 
zmeul, i-a grăit astfel gospodarului: 

— Leagă-mă, rogu-te, de zmeu şi suie-l în văzduh, îndată ce vântul mă va 
purta pe celălalt mal, voi tăia funia şi voi cobori pe pământ. 

Gospodarul a prins a-l sfătui pe viteaz: 

— Ai să cazi şi-ai să te prăpădeşti. Rămâi mai bine în casa mea şi ţi-o voi 
da pe singura şi frumoasa mea fiică de soţie. Dacă voi muri, îmi veţi stăpâni 
pământurile şi pădurile. 

Dar o singură dorinţă ardea în inima lui Kendzo, aceea de a-şi ferici poporul. De 
aceea a spus: 

— O zicătoare japoneză glăsuieşte că „cine vrea să ia piatra fermecată, 
trebuie să lupte cu balaurul”. Cine şi-a pus în gând să-şi fericească poporul, nu 
trebuie să se teamă că-şi poate pierde viaţa. 

— Facă-se voia ta, a spus gospodarul şi s-a pus pe treabă. 

L-a legat gospodarul şi zmeul s-a ridicat până pe sub nori. Dus de vânt, a zburat 
grabnic peste râul lat şi mânios. Apoi vântul a prins a se domoli şi Kendzo a coborât 
pe pământ. Când tălpile i-au atins glia, a grăit cu bucurie: 

— Repede, la drum, să nu pierd nicio clipă! 

Dar numai ce-a făcut câțiva paşi, că de după nişte tufe i-a tăiat calea un tigru. în 
aceeaşi clipă Kendzo a auzit din spate un şuierat straşnic. întorcându-se, a văzut că 
un şarpe boa se târa către el. Scăpare nu mai avea: în faţă, tigrul - în spate, şarpele 

boa. Amândoi voiau să-l mănânce pe bietul Kendzo şi niciunul nu voia să-i lase 
celuilalt prada. 

Un vuiet năprasnic s-a auzit atunci fără veste şi un vultur uriaş a căzut, ca o piatră, 
din cer. L-a prins în gheare pe Kendzo şi atât de sus l-a ridicat în văzduh, încât 
Kendzo n-a mai văzut pământul. Dar de priceput a priceput îndată că vulturu-l duce 
în cuibul lui, ca să-l sfâşie acolo. 

Dacă vulturul a prins a cobori, a văzut Kendzo sub el oceanul zbuciumat şi stâncile 
de la țărm. Câteva bătăi din aripi numai, şi vulturul avea să ajungă la cuib. Dar 
vulturul băgă de seamă că o maimuţă i se furişase în cuib şi era cât pe ce să-i 
mănânce puişorii. Scoţând un sunet asurzitor, lăsă omul din gheare şi se năpusti 
asupra maimuţei. 

Kendzo a zburat în jos, a căzut în ocean şi valurile uriaşe l-au dus departe, în larg. 

„Să fie oare cu putinţă să pier, tară a-i aduce poporului meu fericirea?” s-a întrebat 
cu mare amărăciune Kendzo. 

Şi-n clipa aceea a zărit lângă el o balenă. Adunându-şi puterile, a înotat către 
balenă şi i s-a urcat în spinare. Curând balena s-a plictisit de-a tot sta locului şi, 
iscând valuri uriaşe, a pornit la drum. 

Istovit, Kendzo s-a lungit pe spinarea balenei şi, fără a prinde de veste, a adormit. 
Dacă s-a deşteptat însă, a văzut că ţărmul era aproape. N-a mai stat mult pe gânduri, 
s-a aruncat în apă şi-a început să înoate. 

Şi numai ce-a dat de ţărmul nisipos, că-ndată, răpus de oboseală şi de foame, s-a 
prăbuşit fără simţire. A rămas bietul Kendzo la pământ până ce l-a zărit un băieţaş 
care păzea pe țărm un taur. Băieţaşul l-a văzut şi-a prins a-i face semne cu 
evantaiul. Kendzo şi-a deschis ochii, dar nu s-a putut 
ridica în picioare. 

Atunci băiatul l-a ajutat să se suie pe taur şi-a mânat taurul într-o pădure de 
bambuşi din apropiere. îţi pădure se înălța o casă încăpătoare. Gospodarul a ieşit şi l-a 
întrebat pe băieţaş: 

— Pe cine ai adus acolo? 

— O, tată, omul ăsta era lungit fără simţire pe ţărmul oceanului şi nu l-am 
putut lăsa fără ajutor. 

Atunci tatăl l-a lăudat, apoi l-a ajutat pe Kendzo să intre în casă, l-a ospătat şi l-a 
poftit să se 
culce. 

Multă vreme a dormit Kendzo, iar când s-a deşteptat, gospodarul a intrai în încăpere 
şi l-a întrebat: 

— Spune, preacinstite, încotro ți i drumul? 

— Spre vârful Muntelui lui de Aur, să dobândesc pentru popor înțelepciune, 
sănătate, avere, ştiinţă, vitejie şi voie bună! 

— Am auzit de muntele acesta, spus tatăl băieţaşului. Dacă ţii la viaţă, nu te 
duce! Nimeni nu s-a mai întors viu de acolo. Rămâi în casa mea şi trăieşte aici cât 
pofteşti 

— Nu, i-a răspuns cu hotărâre Kendzo. Nu cerca să mă îndupleci. Cât 
trăiesc, nimic nu mă poate face să mă opresc la jumătatea drumului! 

Şi Kendzo s-a îndreptat din nou către miazăzi. 

A străbătut un ţinut lipsit de oameni, a trecut înot lacuri mari, a lăsat în urmă păduri 
de veacuri şi-a văzut înainte deşerturi fără margini. Vreme de trei zile a mers prin 
deşertul fierbinte, răbdând de foame şi de sete; a patra zi a zărit în depărtare vârful 
Muntelui de Aur. 

Nespus de bucuros, a prins a alerga către munte şi pe la amiază se şi afla la poalele 
lui. Fără a se opri nicio clipă, Kendzo a început să suie către vârf. Şi tare puţin a suit, 
când, iacă, a auzit un glas ca de tunet: 

— Niciun pas mai departe! Sau te vei trezi sfâşiat în bucăţi! 


Dar pe Kendzo nu era lesne să-l înspăimânţi. A apucat sabia şi a pornit înainte. Când, 
deodată, nişte câini cumpliţi l-au strâns din toate părţile. Stăteau în jurul lui cu boturile 
căscate şi ochii le străluceau turbat, iar glasul s-a auzit din nou: 

— întoarce-te cu spatele către câini, pleacă şi nu se vor atinge de tine! Dar 
dacă vei face un pas, te vor hărtăni deîndată! 

A izbit Kendzo cu sabia în câinele cel mai apropiat, şi câinele degrabă a fugit, 
vârându-şi coada între picioare. Ceilalţi dulăi au schelălăit şi-au clănțănit din dinți. Din 
nou a izbit Kendzo cu sabia în câinele cel mai apropiat şi câinele a şters-o, cu coada 
între picioare. 

A priceput atunci Kendzo că dulăii nu-s primejdioşi decât pentru cel ce, întâmpinând 
o ameninţare, nu merge înainte, ci dă îndărăt. Şi, pricepând, a pornit năvalnic înainte. 
Atunci dulăii au prins a schelălăi jalnic şi s-au făcut nevăzuţi. 

Dar cu asta nu s-a sfârşit încercarea vitejiei lui Kendzo. Nici n-a apucat să facă doi- 
trei paşi, când a zărit o fată frumoasă. Fata i-a alergat în întâmpinare, şi-a desfăcut 
braţele şi a strigat: 

— Scapă-mă! Scapă-mă! 

— Cine-a îndrăznit să te supere? a întrebat Kendzo. 

— Fug de balaurul albastru! Scapă-mă! 

— Nu te teme, că te apăr! a zis cu glas tare Kendzo şi şi-a înălțat sabia. 

— Află că pe balaurul albastru nu-l răpune niciun fel de sabie. Dar se află pe 

aici pe-aproape o 
peşteră, în care au locuit până nu de mult nişte zei. în peştera asta balaurul 
albastru nu intră nicicând. 

— Aşa? Hai degrabă într-acolo! s-a bucurat Kendzo. 

A luat-o fata înainte, cu Kendzo pe urmele ei. Dacă a intrat în peşteră, de mirare, 
multă vreme 
nu 

şi-a putut veni în fire. în mijlocul peşterei se afla o dzen“ încărcată cu tot felul de 
bunătăţi şi urcioare cu vin. 

— Zeii cei buni s-au gândit la noi! a strigat bucuroasă fata. Priveşte ce 

bunătăţi şi ce vinuri alese 
ne-au lăsat! 

Şi, aşezându-se Kendzo pe-o rogojină albă ca zăpada, fata începu să-i slujească. îi 
turna vin când dintr-un urcior, când dintr-altul. Niciodată nu mai băuse Kendzo un 
vin atât de bun. 

Kendzo adormi curând. Dar când se deşteptă, numai că nu muri de groază: fata 
nu mai era în peşteră, iar el se afla ferecat cu lanţuri groase de peretele peşterii. 

A priceput atunci că vicleanul balaur albastru luase chip de fată, îl atrăsese în 
peşteră şi-l ferecase-n lanţuri, pe când dormea. 

Aşa a rămas bietul Kendzo în peşteră, aşteptând ivirea cumplitului balaur. Dar 
balaurul nu se ivi. 

Şi au trecut multe zile de când Kendzo se trezise ferecat de peretele peşterii. îl 
chinuia foamea şi setea; cu fiece zi îi scădeau puterile. Şi, iacă, atunci când credea că 
avea să moară acolo, în peşteră, a suflat deodată un vânt puternic, pereţii s-au 
cutremurat şi balaurul albastru s-a ivit înaintea pescarului. Era un balaur cumplit. 

Un cap mare de cal, cu urechi de taur, se răsucea pe un gât de şarpe. Burta şi 
spinarea balaurului erau acoperite cu solzi albaştri. 

— Dacă te-ntorci acasă, nu-ţi voi face niciun rău, a grăit răguşit balaurul. 
Dar dacă nu te învoieşti, te las să mori de foame. 

— Cât trăiesc nu mă lepăd de visul de a-mi ferici poporul, a răspuns Kendzo. 

Balaurul şi-a căscat botul şi peştera s-a umplut de un fum rău mirositor. Din nou a 
suflat vântul şi din nou s-au cutremurat pereţii peşterii. Dar când s-a împrăştiat 

fumul, balaurul nu mai era în peşteră. Se făcuse nevăzut. Iar zece duhuri rele au 
intrat atunci de-a valma. Fiecare dintre ele s-a apropiat de Kendzo şi i-a spus: 

— Dacă te-nvoieşti să te întorci acasă, îţi dăm cât aur vei putea lua cu tine. 

Şi fiecăruia i-a răspuns Kendzo: 

— Mai bine mor decât să mă întorc în patrie fără lădiţa cu binefacerile 
pentru oameni! 

Atunci duhurile au apucat cu toatele ghioage de fier şi-au prins a izbi în Kendzo. 
După fiecare 
izbitură, întrebau: 

— Pleci de aici? 

Şi el răspundea de fiece dată: 

— Nu! 

Nu i-au putut face nimic duhurile şi s-au grăbit să plece către ocrotitorul lor. 

Urlând sălbatic, balaurul albastru a pătruns în peşteră. A rupt lanţurile cu care 
Kendzo era ferecat de peretele peşterii, l-a târât către o mare cădere de apă şi l-a 
zvârlit în prăpastia vuitoare. Dar, numai ce-a atins şuvoaiele apei, că balaurul l-a scos 
pe Kendzo afară şi i-a spus: 

— întoarce-te acasă şi-ţi dau câte mărgăritare poţi duce! Eşti mulţumit? 

— Nu! a strigat Kendzo. Nu! 

— Ei, atunci ţi-a sunat sfârşitul! a mârâit turbat balaurul. 

L-a legat pe Kendzo de un brad înalt şi deasupra capului i-a prins cu o sută de funii 
o stânca uriaşă. Făcând toate astea, balaurul a grăit: 

— Stânca asta stă într-o sută de funii. Cum trece o clipă, tai şi eu câte o 
funie. Dacă peste o sută de clipe nu te mărturiseşti înfrânt, stânca are să-ţi sfarme 
ţeasta! 

Şi, grăind aşa, a tăiat cea dintâi funie. 

S-au scurs nouăzeci şi nouă de clipe. Stânca se ţinea acu' într-o singură funie. 

— Te-ntreb pentru cea din urmă oară: pleci de aici, sau ba! a răcnit balaurul. 

— Ba, a răspuns din nou Kendzo. Ba! 

— Mori, deci! a strigat cu mânie balaurul, şi şi-a făcut vânt să taie cea din 
urmă funie care mai ținea stânca. 

în clipa aceea a răsunat un glas năprasnic: 

— Stai! 

Şi-a înălțat Kendzo privirile şi l-a văzut alături de balaur pe drumețul care-i 
povestise despre Muntele de Aur şi despre lădiţa cuprinzând binefacerile pentru 
omenire. Drumeţul purta veşminte roşii de mătase şi ţinea în dreapta o vărguţă de 
aur. 

Balaurul cel ticălos nici nu s-a întors măcar către drumeţ. A izbit cu sabia, a retezat 
cea din urmă 
funie de care spânzura stânca uriaşă. Dar drumeţul, care era un fermecător 
atotputernic, a atins cu vărguţa de aur stânca şi stânca a căzut la picioarele lui 
Kendzo, legat de trunchiul bradului. 

— Am să te sfâşii! a răcnit balaurul şi, zvârlind flăcări cumplite, le-a 
îndreptat către drumeţ. 

Dar, cât ai clipi, acesta s-a prefăcut într-un uriaş puternic. Văzând una ca asta, 
balaurul s-a 
prefăcut într-un leu. Atunci uriaşul şi-a luat din nou chipul omenesc şi, de după un 
nor, a slobozit săgeți ascuţite asupra leului. 

Urlând de durere, leul a făcut o săritură şi-a pierit. 

— Ai biruit balaurul albastru! a strigat Kendzo, legat de trunchi. 

Dar fermecătorul nu s-a grăbit să se bucure. A scos o oglindă, a pus-o pe pământ şi-n 
oglindă se vedea tot ce se petrecea dincolo de nori. Kendzo a văzut pe cer balaurul, 
ţintind cu o săgeată otrăvită către fermecător. Din nou şi-a ridicat fermecătorul vărguţa 


de aur către cer şi balaurul s-a prăbuşit la pământ. Dar, cum a atins pământul, cum s-a 
prefăcut într-un lup şi-a luat-o la fugă. într-o clipă fermecătorul şi-a luat înfăţişarea unui 
tigru şi-a prins a goni pe urmele lupului. Atunci lupul s- a prefăcut într-un uliu, iar 
fermecătorul într-un vultur puternic. în clipa însă când vulturul a ajuns uliul, adunându- 
şi aripile, uliul a căzut în iarbă, s-a prefăcut într-o cârtiţă şi s-a vârât adânc în pământ. 
Tot atunci vulturul s-a prefăcut într-un mistreţ şi-a început a râma muşuroiul cârtiţei. A 
ieşit cârtiţa de sub pământ, s-a prefăcut într-o piatră şi s-a rostogolit de pe munte. Şi-a 
luat atunci drumeţul adevăratul chip, a izbit piatra cu vărguţa de aur şi piatra s-a făcut 
fărâme. Dar fărâmele s- au înălţat în văzduh şi s-au prefăcut într-un roi de muşte 
veninoase. Drumeţul a apucat un pumn de nisip, l-a zvârlit în văzduh şi-n văzduh se 
iviră sumedenie de vrăbii. S-au luat vrăbiile după muşte, au prins a le înghiţi şi din toate 
muştele n a mai rămas decât una. Kendzo a zărit-o sus, în cer. încă o clipă şi musca a 
pierit pe după nori. Dar drumeţul a suflat către nori şi cerul s-a acoperit cu o pânză de 
păianjen. în pânza asta s-a încurcat musca. Kendzo a văzut-o cum se zbătea în pânza de 
păianjen. Dar din ce se zbătea, dintr-atât se încurca mai tare. A aruncat fermecătorul cu 
vărguţa de aur în muscă şi musca s-a prefăcut în balaur, şi-a rupt pânza de păianjen. 
Dar căzând la pământ de la o asemenea înălţime, balaurul s-a rănit de moarte. 

Atunci drumeţul l-a dezlegat pe Kendzo şi a grăit: 

— Nu ţi-ai cruțat viaţa pentru a-ţi ferici poporul; de aceea ţi-am venit într- 
ajutor. Nu te-ai înspăimântat de moarte, nu te-ai lepădat de visele tale şi duhurile rele 
nu te-au putut ucide. Du-te până-n vârful Muntelui de Aur, de aici înainte drumul ţi-e 
deschis. 

S-a bucurat Kendzo şi, uitând de oboseală, s-a dus până-n vârful muntelui. Acolo 
îndată a dat cu ochii de lădiţa mult râvnită, a luat-o şi a prins să coboare. Zi şi noapte a 
mers Kendzo către casă. Se grăbea să ajungă în Japonia, ca să le împartă tuturor 
binefacerile. Păşind pe pământ părintesc a deschis capacul lădiţei şi înţelepciunea, 
Sănătatea, Averea, Vitejia, Ştiinţa şi Voia Bună şi au luat zborul dintr-însa. 

Cică binefacerile astea mai trăiesc pe pământ şi-n zilele noastre, da nu le poate 
dobândi decât cel ce nu se gândeşte niciodată la el însuşi, ci se îngrijeşte numai de 
bunăstarea şi fericirea poporului său. 


Balaurul cu opt capete 


poveste japoneză 


E mult, foarte mult de atunci. 

Pe vremea aceea era stăpân peste tot Cerul şi Pământul un zeu foarte puternic. Şi 
când fu aproape de moarte, zeul acesta împărţi moştenirea lumii întregi între cei doi 
băieţi şi o fată pe care îi avea. Fetei, pe care o chema Amaterasu, îi dădu Soarele; 
băiatului mai mare, numit Susanoo, îi dărui Marea, iar celui mai mic, Luna, fiindcă era 
de pe atunci o fire liniştită; chipul lui blând se poate vedea şi azi când e lună plină. 

Amaterasu fu fericită cu alegerea părintelui ei. îşi luă numaidecât împărăţia în 
primire, bucuroasă că poate face atâta bine oamenilor, animalelor şi plantelor, cu 
căldura şi lumina Soarelui. 

Din toţi trei, Susanoo nu fu de loc mulţumit cu moştenirea primită şi se arătă foarte 
supărat cu Marea, partea ce-i venise lui. 

— Dar ce? Eu să stau într-un loc umed şi rece, în timp ce soră-mea se răsfaţă 
în căldură? 

De necaz, se repezi pe Cer, dădu buzna în odaia frumoasă dinăuntru Soarelui, unde 
surioara lui învăţa pe fetiţe să ţeasă pânză în fire de aur şi de argint, se năpusti pe 
gherghefuri şi pe război, le strică şi le rupse firele, băgând groaza în bietele fete. 

Amaterasu, înspăimântată, o rupse la fugă afară şi se ascunse într-o peşteră din 


creierul munţilor. 

Şi cum se închise în peşteră, cum se cufundă toată lumea în întuneric beznă, că 
doar ea era Zeița Soarelui şi putea să facă lumină ori întuneric după bunul ei plac. Ba, 
oamenii spuneau că lumina Soarelui izvorăşte din ochii ei strălucitori. 

Atunci ceilalţi Zei rămaşi în întuneric au fost tulburaţi şi deznădăjduiţi. Ce să facă 
ei, să aducă iarăşi lumina pe lume? S-au chibzuit în tot felul şi iată ce au hotărât: 

Şi-au amintit că Amaterasu era din fire curioasă - că de! doar era femeie- şi au pus 
pe o altă zeiţă să danseze în faţa peşterii unde se ascunsese Amaterasu; iar în jurul 
dănţuitoarei, ceilalţi Zei au început să cânte şi să râdă, ba au mai pus şi pe cocoşi să 
le dea ajutor. 

Când a auzit atâta zgomot, Amaterasu, curioasă, a crăpat niţel intrarea peşterii, ca 
să vadă ce e. Zeii, care atâta aşteptau, i-au pus în faţă o oglindă şi i-au strigat: 

— Uită-te aici, la această nouă zeiţă, mai frumoasă decât tine! 

Amaterasu, care vedea pentru prima oară o oglindă, nu şi-a închipuit că ceea ce 
privea ea acolo nu era decât chipul ei răsfrânt în oglindă. Şi, din ce în ce mai 
curioasă să vadă cum dansează noua zeiţă, a ieşit afară. 

Atunci, un zeu voinic, care se aţinea la gura peşterii cu un bolovan cât toate zilele, 
a astupat repede intrarea, încât zeiţa, rămânând afară, n-a avut altceva de făcut decât 
să se întoarcă în odaia sa din Soare. 

Iar pe fratele ei zeii l-au pedepsit, de teamă să nu mai facă vreo poznă, dându-l 
afară din lumea zeilor. 

Bietul Susanoo, izgonit din Cer, a fost silit să se coboare pe pământ. 

Aci, pe când se plimba pe marginea unei ape mari, zări pe un om bătrân şi o femeie 
bătrână, ţipând şi plângând şi îmbrăţişând pe fata lor. 

— Ce e? Ce vă bociţi? întrebă Susanoo. 

— Uite, spuse moşul, am avut opt fete; da', vedeţi dumneavoastră, lângă 
coliba unde locuim e o baltă şi-n baltă şade un balaur grozav de mare. 

— Un balaur cu opt capete, zise baba. 

— Şi în fiecare an o dată, balaurul iese de acolo şi ne mănâncă câte un 
copil. Acu' am mai rămas doar cu fata asta şi azi e ziua când balaurul trebuie să iasă 
s-o înghită şi pe ea. 

Şi bieţii oameni se puseră iar pe plâns. 

— Nu vă fie frică, le spuse Susanoo. Eu pot să vă scap fata. Uite ce să 
faceți: luaţi opt hârdaie mari, umpleţi-le cu rachiu tare, puneţi-le unul lângă altul, 
într-un loc, şi plecaţi de acolo. 

Oamenii aşa făcură. Şi abia isprăviră treaba, că şi zăriră dihania apropiindu-se. Era 
aşa de lungă, că de abia îşi târa corpul pe opt dealuri şi opt văi. 

Acu' balaurul avea el opt capete, dar avea şi opt nasuri, aşa că pe fiecare nas îl 
gâdilă mirosul tare de rachiu. Băgă câte un cap în câte un hârdău şi bău, şi bău, până 
ce se îmbătă mort, de i se bălăbăneau balaurului cele opt capete somnoroase, ameţite 
de băutură. 

Când adormi bine, Susanoo, care atâta aştepta, se repezi cu sabia sa şi îi tăie pe 
rând toate opt capete, iar pe urmă îi sfârtecă şi corpul în bucăţi. 

Dar când să-i taie coada, ce să vezi, lucru de mirare! Sabia i se frânse în două. Şi 
pentru că balaurul murise, de nu mai era nicio primejdie, se apropie mai bine să 
caute în coada balaurului şi dădu de o sabie cum nu se poate mai frumoasă, 
împodobită cu pietre scumpe. 

Când văzură moşneagul şi baba dihania răpusă şi singura lor fiică ce le mai 
rămăsese, vie şi 
nevătămată, nu mai putură de fericire. Cu ei veni şi fata să-i mulţumească, şi cum 
era chipeşă şi mândră, Susanoo o îndrăgi şi se însură cu ea. Dar cu fata se purtă 
foarte blând, nu cum făcuse cu soru-sa. 

Şi locuiră fericiţi la un loc cu părinţii fetei. lar când, după mulţi ani, muri moşul şi 


baba, şi, mult mai târziu muri Susanoo cu nevastă-sa, sabia cu pietre preţioase 
rămase moştenire copiilor lor, şi pe urmă nepoților şi strănepoţilor, şi tot aşa din tată 
în fiu, până ce ajunse în mâinile Mikadoului“, care o păstrează bine, ca pe cea mai 
scumpă comoară, în româneşte de Ioan Timuş 


Unchiaşul Făcător De Minuni 
poveste japoneză 


De mult, tare de mult, trăia odată un om bătrân, el şi cu nevasta sa. Şi oamenii 
aceştia îndrăgiseră un biet câine, pe care îl hrăneau cu peşte şi cu tot ce aveau ei mai 
bun în bucătărie. 

Ăst câine, venise cine ştie de unde rătăcit, obosit şi însetat. Nimerise mai înainte la 
nişte vecini răi la inimă, care îl bătură şi îl alungară. Când auzi cum scheaună de 
durere, moşul ieşi afară şi îl chemă cu duhul blândeţii, până ce câinele intră în sfială. 

— Tot suntem noi singurei, zise el babei, să-l oprim la noi. Unde mănâncă 
două guri, poate să trăiască şi el. 

într-o zi, pe când bătrânii gospodăreau pe afară în grădină, câinele veni după ei şi 
începu să se gudure şi să se joace în jurul lor. Deodată îl văzură că se opreşte scurt şi 
că începe să latre tare, dând din coadă cu putere: 

— Uau! Uau! Uau! 

Bătrânii socotiră că a mirosit el ceva bun de mâncare, ascuns în pământ şi aduseră 
o sapă ca să scormonească. Când colo, ce să vezi? Locul era plin cu monede de aur şi 
de argint şi cu tot felul de lucruri preţioase, îngropate acolo. 

Moşul şi baba cărară împreună comoara în casă, şi după ce făcură pomană 
săracilor, îşi cumpărară câmpuri de orez şi de grâu şi ajunseră oameni avuţi. 

Acuma, într-o casă vecină, vieţuiau un om şi o femeie, amândoi lacomi şi zgârciţi. 
Aceştia, când auziră de întâmplarea fericită, veniră la bătrâni să-i roage să lase 
câinele să stea la ei puţin timp, zicând că tare le era drag şi lor. Moşnegii se învoiră 
bucuroşi. 

Cum sosiră cu el acasă, vecinii pregătiră mâncare bună pentru câine şi îi spuseră: 

— Dacă ai binevoi, domnule câine, ţi-am fi foarte îndatoraţi să ne arăţi şi 
nouă un loc unde să fie îngropate parale multe. 

Câinele însă, care până atunci nu primise de la vecini decât lovituri şi bruftuială, 
nici nu se atinse de bunătăţile ce i le puseră dinainte. 

Atunci oamenii răi, înfuriaţi, îl legară cu o funie de gât şi-l traseră afară, în 
grădină, târându-l de colo până colo. Dar toate fură în zadar. Oriîncotro îl duceau, nu 
ieşea niciun lătrat din gâtlejul său; pentru ei, câinele n-avea niciun „uau-uau”. 

în cele din urmă, animalul se opri într-un loc şi începu să miroasă. Vecinii, crezând 
că e locul cu norocul, se repeziră şi săpară, dar nu găsiră decât murdării şi stârvuri, 
care răspândeau o duhoare de trebuiră să-şi astupe nasul. 

Furioşi că fuseseră amăgiţi în aşteptările lor, oamenii răi loviră cu sapa pe bietul 
câine, până ce îl uciseră. 

Când văzu unchiaşul cel bun că a trecut atâta vreme şi câinele tot nu s-a întors 
acasă, se duse la vecin să-l întrebe. Iar omul rău îi răspunse că-l omorâse şi că-l 
îngropase la rădăcina unui pin. 

Bietul bătrân, cu inima grea de durere, se duse la locul unde fusese îngropat câinele 
său iubit, cu 
o strachină plină cu mâncare bună, arse tămâie şi presără flori pe mormânt, 
vărsând şiroaie de lacrimi. 
Noaptea, pe când bătrânul dormea, i se arătă câinele său drag care îi mulţumi pentru 

tot ce făcuse pentru el şi îi spuse: 

— Pune să taie pinul sub care sunt eu îngropat şi fa din el o piuliță. Când te 
vei folosi de ea, să te gândeşti la mine. 

Cum se trezi, unchiaşul făcu întocmai cum îi spusese câinele: tăie pinul şi îşi făuri din 
lemn o piuliţă pentru grâne. Dar când puse orezul în ea, ce să vezi? Fiecare bob se făcu 
o piatră prețioasă, iar în tot, o bogată comoară. 

Când vecinii cei plini de pizmă auziră şi de minunăţia asta, cerură bătrânilor să le 
împrumute şi lor piuliţa fermecată. Dar nici nu apucară să piseze în ea orezul, că totul 
se prefăcu în gunoi. Cuprinşi de furie, oamenii pizmaşi sparseră piuliţa şi îi deteră foc. 

Bătrânul nici nu bănuia ce soartă avusese preţioasa sa piuliţă; numai că nu se 
dumirea de ce vecinii nu o mai înapoiau. 

într-o noapte, câinele se arătă din nou şi povesti ce ispravă răutăcioasă îi mai 
făcuseră vecinii săi. îi spuse că dacă va strânge cenuşa piuliţei arse şi o va presăra pe 
pomii uscați de secetă, arborii vor învia şi vor înflori dintr-o dată. 

Bătrânul se miră foarte de răutatea celor doi oameni şi nu-şi putu închipui cum 
poate fi cineva atâta de negru la inimă, încât să se răzbune până şi pe un lucru 
neînsufleţit. 

Cum se făcu ziuă, moşneagul alergă plângând la casa vecinilor săi şi îi rugă să-i dea 
înapoi cel puţin cenuşa comorii lui. Aceştia, socotind că nu mai are ce să facă cu dânsa, 
i-o înapoiară. Bătrânul mulţumi şi se întoarse repede acasă. 

Aici primul gând îi fu să încerce puterea cenuşii asupra unui cireş uscat din fundul 
grădinii sale. Cum atinse pomul, cum se acoperiră crengile de muguri, pe care îi vedeai 
cu ochii cum se deschid şi înfloresc. 

Uimit de această minune, moşul puse cenuşa într-un coşuleţ şi plecă să cutreiere 
ţara, dând de ştire pretutindeni că el avea puterea să aducă iarăşi la viaţă copacii 
uscați. 

Şi îl rugau să le învieze grădinile cu pomi roditori din sămânță rară. Şi pretutindeni, 
cum vântura puțină cenuşă din piulița arsă, cum prindeau viață arborii. 

Vestea ajunse la urechile unui prinţ, care auzind de moşneagul făcător de minuni, 
socoti faptul drept un lucru foarte ciudat. El trimise după unchiaş, iar acesta cum i se 
înfăţişă, smerit, prinţul îi spuse: 

— Am o livadă întreagă de pomi cu fructe rare, dăruiţi de împărat, dar 
uscați cu toții de seceta cumplită de astă-vară. Arată-ţi puterea şi te voi răsplăti cum 
se cuvine. 

Moşul răspândi o parte din cenuşă asupra crengilor moarte şi deodată întreaga 
livadă se îmbrăcă în haina de sărbătoare a mugurilor înfloriţi. Prinţul îl dărui cu bogate 
mătăsuri, cu haine scumpe şi alte multe daruri, încât moşul plecă acasă încărcat şi plin 
de bucurie. 

Dar vecinii cei răi, cum auziră de această nouă veste care fericea pe moşneag, se 
repeziră la locul unde arseră ei piuliţa, adunară toată cenuşa ce mai rămăsese, o 
puseră într-un coş cu care omul cel rău pomi în grabă în oraşul apropiat. Aici dădu zvon 
că e omul care poate să redea viaţa copacilor uscați şi să-i facă să înflorească. 

Nici nu avu mult de aşteptat, că un prinţ îl şi chemă la castel şi îi porunci să învie 
pomii din grădina sa. Prinţul însuşi veni cu el ca să vadă cu ochii minunea. Dar când se 
urcă omul cel rău în copac şi presără cenuşa peste crengile uscate, niciun mugur, nicio 
floare nu se iviră. Ba încă, toată cenuşa zbură în ochii şi în gura prinţului, orbindu-l şi 
înăbuşindu-l. 

Când oamenii de la curte văzură cum i-a păcălit omul cel rău, se repeziră la el, îl 
înhăţară şi-l bătură, de era cât pe-aci să-l şi ucidă. Ca vai de el, se târî până acasă, unde 
mai să moară de necaz şi de ruşine, că-l mai vedea şi nevasta în halul ăsta. 

Bunul unchiaş, cu baba sa, aflând de belelele în care căzuseră vecinii, trimiseră după 
ei şi după ce le spuseră că lăcomia şi cruzimea sunt pierzania omului, dovadă toate cele 
ce au păţit, le dădură 


şi lor o parte din bogăţiile adunate cu atâta stăruitor noroc. 

Iar vecinii, recunoscând acum, după atâtea întâmplate, că, într-adevăr, aşa e, se 
îndreptară şi mulţumiră binefăcătorilor lor. De atunci, duseră şi ei viaţă bună, 
liniştită, nu ca înainte. 


Păţania iepurelui alb 
poveste japoneză 


Trăia odată, de demult, în insula Oki, foarte departe de aici, un iepure alb. Insula 
asta era cât se poate de frumoasă, cu tot felul de flori şi fructe şi mai ales cu mai 
multe neamuri de foi de salată şi lăptuci, pe care iepurele nostru le mânca cu o poftă, 
de ţi-era mai mare dragul să-i vezi dinţişorii rozând la cotorul frunzelor, în timp ce 
ochii îi fugeau, cu teamă, lăturalnic. 

Dar, cine e mulţumit cu ce are? Voia şi el să mai schimbe locul, că i se urâse numai 
pe insulă. De aceea dorea să ajungă la țărm, dar n-avea cum; că marea era adâncă, 
iar el nu ştia să înoate. Zile şi nopţi se tot chibzuia el în fel şi chip, dar în zadar, că 
nimic nu găsea. 

într-una din zile, un crocodil trecu prin apropierea insulei. Iepurele alb, muncit 
de gândul său, era să se-ndepărteze, că n-avea chef de vorbă, când deodată îi 
trăsni prin cap un gând năstruşnic. Se-ntoarse repede spre crocodil şi-i strigă: 

— Hei, ia ascultă! Veţi fi voi crocodilii mai mari, dar tot neamul nostru 
iepuresc e mai numeros! 

Namila se opri din înot, se apropie de țărm, deschise o gură cât o şură şi zise: 

— i se pare, pentru că nu ştii câți suntem în fundul apei! 

— Aşa, zise iepurele, atunci hai să ne numărăm! 

— Hai, dar cum să facem? 

Iar iepurele, şiret, îi spuse: 

— lată cum: voi crocodilii să vă aşezaţi în şir de aci până la țărm, într-o 
singură linie, plutind pe mare; eu o să merg repede pe spatele vostru şi o să vă număr 
în fugă. 

— Bine, zise crocodilul şi plecă să spună celorlalți. 

Atunci tovarăşii lui se înşirară aşa cum fusese vorba, iar drăcosul de iepure trecu 
pe spinarea lor, cât e marea de mare, până la țărm. Când fu însă aproape de mal, nu-l 
mai răbdă inima şi le strigă, plin de bucurie: 

— Asta am vrut: să ajung la mal. Sâc, proştilor, că v-am păcălit! 

Cum sfârşi de vorbit, cel din urmă crocodil, care era mai aproape, se înfurie şi 
repezindu-se după el, îi sfâşie pielea şi-l jupui de tot, de rămase bietul iepure numai 
cu carnea pe el, roşie, plină de sânge. 

Tocmai atunci trecură pe acolo optzeci de zei, toţi fraţi, care se duceau să ceară de 
nevastă pe prinţesa Yakami; că se dusese vestea peste nouă mări şi nouă ţări, despre 
frumuseţea şi despre sufletul ei ales. Şi când văzură pe nenorocitul de iepure că ţipă 
şi se vaită de durere, îl întrebară: 

— Da' ce e cu tine? 

El le răspunse, văitându-se: 

— lacă, vrusei să trec pe țărm pe spinarea crocodililor, şi ca să stea, le 
spusei că vreau să-i număr. Dar ei de necaz că i-am păcălit, uite ce-mi făcură. 

Zeii, ca să-şi bată joc de el, îi spuseră: 

— Du-te de te scaldă în apa sărată a mării şi pe urmă întinde-te să te usuci la 
vânt, că-ți trece! 

Iepurele dădu fuga de se băgă în mare, dar îl cuprinse deodată o usturime din pricina 
sării din 


apă, de credea că o să înnebunească. Aşa că, repede se întinse la vânt, astfel cum îl 
povăţuiseră zeii. Atunci i se zbârci carnea de nu mai putea de durere. 

în urma zeilor mergeau servitorii lor, care le purtau bagajele; iar cel din urmă 
dintre ei, îl întrebă şi el, ce-a păţit. Iepurele îi povesti totul de la început. lar 
servitorului, care era şi el un fel de zeu, i se făcu milă de el şi îi zise: 

— Uite ce să faci: mai întâi du-te iute de te spală cu apă dulce de izvor; pe 
urmă adună polen de papură şi dă-ți cu el pe tot corpul şi aşa o să-ți treacă! 

Iepurele alb se codi la-nceput, crezând că iar e vreo păcăleală; dar fiindcă nu mai 
putea de usturime, iar chipul blând al servitorului îi insufla încredere, dădu fuga la 
izvor şi îşi alină durerile cu apă rece ca gheaţa. Apoi, adună în grabă polen de pe 
florile de papură, se tăvăli în el aşa ca să-i acopere toată carnea, şi - ce să vezi? 
Numaidecât începu să-i crească toată blana la loc, aşa cum fusese înainte. 

Acuma, iepurele acesta era un iepure fermecat; după ce s-a făcut bine, îi spuse aşa 
binefăcătorului său: 

— îţi mulţumesc din toată inima pentru binele pe care mi l-ai făcut. Pe cei 
optzeci de răi, care şi- au bătut joc de mine, îi blestem să nu li se împlinească ceea ce 
şi-au pus în gând. Numai tu vei izbândi. 

— Bine, iepure alb, zise el râzând, dar măririle lor se duc să ceară de 
nevastă pe frumoasa prințesă Yakami. Cum o să se mărite prințesa cu un servitor! 

— Uite aşa bine. îi blestem să n-ajungă niciunul să ia de nevastă pe 
prințesă. Tu, măcar că eşti numai un servitor, tu o să te însori cu ea. 

Servitorul clătină din cap cu neîncredere, apucă bagajele şi goni cu ele după zei. 

Când ajunseră la castel, unul după altul, cei optzeci de zei se înfăţişară minunatei 
prințese, punându-i la picioare nestemate strălucitoare şi jurându-i dragoste până la 
moarte. 

Era unul mai frumos decât celălalt, îmbrăcaţi numai în aur şi mătăsuri scumpe. 
Dar prinţesa nici pe unul nu-l plăcu. Privirile ei cercetătoare se opriră asupra 
binefecătorului iepurelui alb. 

— Dar acesta, prea mărită domniţă, nu este decât un servitor, ziseră 
nedumeriţi zeii. 

— Pe el îl vreau de soţ, răspunse prinţesa, zâmbind cu blândeţe. 

Şi făcură nuntă fără pereche, de se duse pomina, iar în capul mesei fără sfârşit, 
cine credeţi că sta, rozând cu poftă o lăptucă mare cât el? Chiar iepurele alb. Că 
avuseseră grijă să-l poftească la praznic, iar el nu putuse să nu primească o cinste 
atât de deosebită. 


Povestea celor doi fraţi 


poveste japoneză 


Odinioară, trăiau într-o împărăție îndepărtată doi fraţi de viţă domnească. Celui 
mare îi plăcea grozav să pescuiască şi, ori că avea noroc, ori că era el dăruit cu vreo 
deosebită putere, nu ştiu, dar prindea cu uşurinţă tot felul de peşti, şi mai mari şi 
mai mărunţei. Era destul să arunce undiţa în apă, că se şi agăța vreunul. 

Cel mai mic se da în vânt după vânătoare. Bucuria sa cea mai mare era să 
gonească pe coline, prin păduri, peste tot, unde dobora lesne păsări şi tot felul de 
animale. 

Dar pesemne că omului i se urăşte cu o ocupaţie şi râvneşte curând la alta. într-o 
bună zi, fratele cel mic îi spuse celuilalt: 

— Hai să schimbăm: tu să vânezi în locul meu, iar eu o să încerc să 
pescuiesc. Dă-mi undiţa ta. 

Fratele cel mai mare, la început nu vru să se învoiască. Se obişnuise cu plăcerea lui şi 


îi venea 
greu să o părăsească. Dar atâta stărui celălalt, încât, în cele din urmă, zise: 

— Bine, fie. Hai să schimbăm. 

Cel cu vânătoarea îşi încercă norocul cu undiţa, dar, ca un făcut, nu prinse niciun 
peşte, ba mai pierdu şi cârligul undiţei în mare. 

Când auzi de asta, pescarul îi spuse: 

— Una este vânătoarea, alta e pescuitul. Fiecare cu ce a apucat şi cu ce s- 

a obişnuit. Să ne întoarcem la ocupaţia noastră de la început. 

Iar fratele cel mic îi răspunse: 

— Dar n-am prins niciun peşte cu cârligul tău. Nici nu ştiu unde o fi prin 
fundul mării. 

Celălalt stărui: 

— Să mi-l dai neapărat, că trebuie să plec. 

Atunci vânătorul îşi frânse sabia sa în bucățele, fauri din ele cinci sute de cârlige 
pentru undiţă şi le dete fratelui său, rugându-l să le primească. Dar acesta nici nu vru 
să audă. 

Din nou se puse pe muncă trudnică şi bătu cu ciocanul o mie de cârlige de prins 
peşte. Dar fratele pescar nu primi nici de data asta, zicând: 

— Mie să-mi dai cârligul de la undiţa mea, nu altul. 

întristat foarte, vânătorul se aşeză la marginea mării şi plânse amar. Când îl văzu în 
starea asta, Bătrânul-înţelept-al-Mării se apropie de el şi îi zise: 

— Ia spune-mi mie de ce eşti amărât? 

Iar el îi povesti de la început cum îi pierduse cârligul de la undiţă şi cum celălalt 
frate nu voia în ruptul capului altul în loc. 

Atunci Bătrânul-înţelept-al-Mării dură o barcă şi îl pofti în ea, iar el, împingând barca 
pe mare, îi spuse: 

— Uite ce minunată vreme! Du-te şi te plimbă. Lasă-te în voia vântului şi o să 
întâlneşti un palat zidit numai din scoici de mare. Şi când o să ajungi la poarta 
palatului, o să dai de un arbore de coacăze negre crescut deasupra puţului de lângă 
poartă. Dacă te sui în acest pom, până sus în vârf, atunci fiica Regelui Mării va veni să 
te vadă şi-ţi va spune ce trebuie să faci. 

El făcu precum îi spuse Bătrânul-înţelept. Lăsă barca să lunece în voia ei şi dădu în 
scurtă vreme de palatul minunat. Cum sosi, cum se sui în arbore şi aşteptă. 

De la o vreme, veniră cu găleți de aur la fântână, sclavele Domniței Mărgăritar, fiica 
Regelui Mării. Când se aplecară să scoată apa, văzură o rază luminoasă frângându-se în 
luciul apei şi când ridicară ochii în sus, ca să înţeleagă de unde vine lumina, dădură cu 
ochii de un tânăr frumos, în vârful pomului. 

Acesta ceru femeilor să-i dea şi lui puţină apă. Ele îi întinseră o cupă de aur, plină. 
Dar el, fără să guste măcar apa, luă piatra prețioasă care-i atârna la gât, o puse între 
buze şi o lăsă să cadă în cupa de aur. Piatra se lipi de fundul cupei aşa de tare, încât ele 
încercară în zadar să o dezlipească. Aşa că fură nevoite să o ducă stăpânei aşa cum era. 

Când domniţa văzu piatra prețioasă, întrebă pe sclavele sale: 

— E cineva la poartă? 

Iar ele răspunseră: 

— Da, este în pomul de lângă puț un tânăr foarte frumos, mai frumos şi mai 
mândru chiar decât regele nostru. Ne-a cerut apă, şi noi i-am dat. Dar el, tară să bea, a 
dat drumul în cupă acestei pietre preţioase. 

Domnița Mărgăritar socotind întâmplarea prea ciudată, se duse ea însăşi acolo şi fu 
încântată de frumuseţea tânărului. Dar înainte de a putea fi bine văzută de el, dispăru 
şi se duse la tatăl său să-i spună: 

— Tată, în coacăzul de lângă fântână este un bărbat deosebit de chipeş. 

Atunci Regele Mării ieşi el însuşi la poartă. Când îl zări în vârful arborelui, el ştiu 
îndată cine este. De aceea îl rugă să coboare şi să intre în palat, ba îl pofti chiar pe 


tronul său făcut din piele de focă şi covoare groase de mătase. 

Regele Mării dădu un mare ospăț în cinstea musafirului, la care luă parte şi Domnița 
Mărgăritar. Şi fură cu toţii aşa de buni şi binevoitori cu el, iar acesta îndrăgi pe 
domniţă aşa de tare, încât se însură cu dânsa şi hotărî să locuiască acolo mai departe, 
vieţuind împreună trei ani de zile. 

într-o noapte, când trecură aceşti trei ani, fratele vânător îşi aduse aminte de casa 
sa, de ceea ce i se întâmplase, de fratele pescar şi din pricina asta suspină adânc. 

Domnița Mărgăritar fu mişcată şi spuse părintelui ei: 

— Tată! Vreme de trei ani am fost amândoi atâta de fericiţi. Bărbatul meu nu 
a avut prilej să fie niciodată supărat şi nu l-am văzut până acum mâhnit. Dar azi-noapte, 
întâia oară i-am auzit suspinul. Ce poate să însemne asta? 

Regele Mării rugă pe ginerele său să-i mărturisească lui pricina întristării şi cauza 
pentru care 
venise la palatul său. Acesta îi povesti ceea ce i se întâmplase cu acel cârlig de undiţă 
pierdut şi cum se supărase fratele său. 

Regele Mării chemă îndată toţi peştii mării, mari şi mici, şi le vorbi aşa: 

— Este vreunul dintre voi care să fi luat cârligul de undiţă pierdut de 
ginerele meu? 

Iar ei răspunseră: 

— Peştele Tai se plânge că de la un timp îl doare în gât şi nu poate mânca 
cum trebuie. Poate că el l-o fi înghiţit. 

îndată trimiseră după el să-l cheme, îl cercetară cu îngrijire şi, într-adevăr, găsiră 
în gâtul său cârligul. îl scoaseră cu binişorul, îl spălară bine şi i-l deteră fratelui mai 
mic. 

Acesta mulţumi din toată inima şi spuse regelui că trebuie să se întoarcă acasă ca 
să-l înapoieze fratelui său. 

La plecare, Regele Mării îi mai dărui două pietre preţioase. Una avea puterea să 
facă să se retragă marea; cealaltă dimpotrivă, să o umfle. Apoi îi spuse: 

— Acuma, întorcându-te acasă, vei da cârligul de undiţă fratelui tău. Şi ai 
grijă să-ţi sădeşti orezul în vale, dacă fratele tău îl cultivă pe deal; iar dacă îl sădeşte 
el în vale, tu să-l cultivi pe deal. Şi dacă iarăşi va fi rău cu tine, atunci eu o să mişc 
apele în aşa fel, încât să-ţi folosească numai ţie, iar lui să-i fie lipsă. 

Atunci ginerele său îl întrebă: 

— Dar dacă se va înfuria aşa de tare din cauza asta, încât va voi să mă 
omoare? 

Regele Mării îi răspunse: 

— Dacă fratele tău va voi să te ucidă, atunci tu să scoţi piatra prețioasă 
care face să umfle marea şi aşa, el va fi înghiţit de ea. 

— Dar dacă îi va părea rău şi va cere iertare? mai întrebă el. 

— Dacă se căieşte, zise Regele Mării, atunci tu să scoţi cealaltă piatră 
prețioasă, care face ca apele să se coboare îndată şi valurile îl vor lăsa viu şi 
nevătămat. 

După asta, Regele Mării chemă pe toţi crocodilii şi le zise: 

— Ginerele meu vrea să se întoarcă acasă. Care dintre voi poate să-l ducă 
repede pe spinarea lui? 

Un crocodil lung cât toate zilele ieşi în faţa regelui şi zise că poate să-l ducă, ba şi să 
se întoarcă 
înapoi, într-o singură zi. 

— Du-te, îi zise Regele Mării, şi ai grijă de dânsul să nu i se întâmple nimic. 

Fratele mai mic se aşeză pe spinarea crocodilului, îşi luă rămas bun şi plecă. 
Crocodilul îl duse într-adevăr într-o singură zi, precum spusese. La despărţire, el 
scoase pumnalul de la brâu şi îl puse pe gâtul crocodilului, în semn că a sosit cu bine, 
iar acesta se depărtă în grabă să dea de veste Regelui Mării. 


Cum ajunse acasă, se duse vesel la fratele său şi îi dădu cârligul. Apoi făcu aşa cum 
îl povăţuise socrul său, Regele Mării. 
De atunci, ca un făcut, fratelui pescar îi mergeau toate treburile rău. în furia sa, 
socoti că nu poate fi altă pricina decât fratele său, şi voi să-l omoare. Acesta însă îşi 

aminti de sfaturile Regelui Mării, scoase repede piatra prețioasă de la gât şi îndată 
marea se umflă ca mânată de o furtună năprasnică, gata să înece pe fratele pescar. 
Când văzu primejdia, acesta înţelese îndată puterea deosebită pe care o avea 
fratele mai mic, se grăbi să-i spună că-i pare rău de ceea ce a făcut şi îi ceru iertare. 
Atunci fratele vânător scoase repede cealaltă piatră prețioasă, care făcu îndată ca 
marea să se retragă, gonind valurile înapoi. 
După această întâmplare, fratele mai mare înțelegând că nu e de glumă, dădu 
ascultare celui mai mic, făgăduindu-i să-i fie credincios şi să-l ajute oriunde va fi 
nevoie. 
Şi de atunci, la curtea împăratului se joacă un dans care închipuie luptele fratelui 
cel mare cu valurile, când era să se înece. 


Izvorul tinereţii 


poveste japoneză 
într-o pădure îndepărtată, la margine de sat, trăia odată, de mult, tare de mult, un om şi 
lufemeia 

Drept adăpost nu aveau decât o colibă sărăcăcioasă, făcută din crengi de arbori 
lipite cu lut. Drept mâncare, rădăcini de copac, buruieni şi câte un vânat care le mai 
cădea şi lor în cale. 

Totuşi oamenii erau mulţumiţi cu ce aveau şi nu râvneau la altceva. Erau sănătoşi, 
erau voioşi, munceau cu drag şi nu le mai trebuia nimic. 

El, ca pădurar, era mai toată ziua plecat după munca lui, iar femeia sa rămânea la 
colibă să deretice, să facă mâncare şi să mai cârpească vreo cămaşă. 

Şi uite aşa, pe nesimţite, trecu multă vreme şi amândoi încărcară mereu o mulţime 
de ani în spinarea lor, până ce trebuia să se încovoaie bine ca să-i poată purta în cârcă 
pe toţi. 

Cu toată bătrâneţea, moşneagul îşi lua în fiecare dimineaţă securea, spunea babei „la 
revedere” şi o pornea cu pas domol să mai robotească prin pădure. 

Baba rămânea acasă cu gospodăritul, tot vrednică şi veselă ca altădată. 

într-o zi, cum forfotea moşneagul prin pădure, iată că zări un animal ciudat, aşa ca o 
căpriţă albă. Animalul sări de două ori, pe urmă se opri, întoarse capul spre unchiaş şi îl 
privi ca şi când l-ar fi chemat. 

Bătrânul pădurar se luă după ea, dar când fu la doi paşi, căpriţa năzdrăvană sări iar 
mai departe, oprindu-se şi privind înapoi. lar se apropie pădurarul şi din nou se depărtă 
cu două sărituri, animalul. 

Tot urmărind pe căpriţă, moşneagul intră adânc în inima pădurii, până când îi pierdu 
urma. Ajunse aşa într-un loc unde îşi aducea bine aminte că încă nu-i mai călcase 
piciorul. 

Obosit cum era, căută un izvor ca să-şi potolească setea, gândindu-se la calea lungă 
de întors acasă. Trecuse de nămiază şi de bună seamă că baba trebuia să fie tare 
îngrijată de întârzierea lui. 

Cum căuta aşa, iată că dădu de un izvor pe care nu-l mai văzuse până atunci. Şi 
vedeţi, lucru de mirare, apa era limpede cum e cristalul, dar bătând niţel în albastru. 
Şi era izvorul aşa de frumos şi apa părea aşa de bună şi răcoritoare, că bătrânul 
pădurar se plecă, luă apă în pumni şi sorbi cu nesaţ. 

Cum bău, se văzu în oglinda apei deodată schimbat: părul lin, din alb ca ninsoarea se 
făcuse negru ca pana de corb; faţa lui, de unde era brăzdată de zbârcituri, devenise 
netedă; şi de unde era slăbit de abia mergea adus din spate, acu' se simţi voinic, forţa îi 
veni în muşchi, stătu drept, în putere, ca la douăzeci de ani. Pasămite, tară să ştie, 
moşneagul băuse din izvorul tinereţii şi de aia întinerise aşa de tare. 

Mai întâi pădurarul se sperie, crezându-se fermecat de duhurile rele ale pădurii. 

în cele din urmă însă înţelese că înadins venise căpriţa albă, ca să-i arate locul cu 
izvorul tinereţii. Atunci pădurarul o luă vesel spre casă, gândindu-se la ce-o să zică baba 
când l-o vedea aşa, tânăr şi voinic. Şi de unde la dus îi trebuise atâta vreme, acuma, 
mânat de picioare sprintene şi tinere, ajunse numaidecât acasă. 

Cum îl zări baba crezu că e un străin şi-l întrebă: 

— Nu cumva văzuşi dumneata pe moşul meu prin pădure? Că a plecat de azi- 
dimineaţă şi uite, cine ştie ce i s-o fi întâmplat, că nu s-a mai întors. 

Pădurarul îi răspunse râzând: 

— Da' ce nu mă mai cunoşti, babo? Eu sunt! Moşul tău! Vezi cum am 
întinerit? 

Baba rămase cu gura căscată. Vocea i-o recunoştea, dar chipul ba. Neîncrezătoare, 
mai zise: 

— Ce vorbeşti, străinule? Cum o să fii tu bărbatul meu? 

La care pădurarul se grăbi să o asigure! 

— Păi nu sunt eu moşul tău? Nu m-ai petrecut tu, ca-n fiecare zi, azi- 


Izvorul tinereţii 


dimineaţă, când am plecat la treapă?Poveste Japoneza 
i îi descrise cu de-amănuntul cum petrecuse ziua în ajun acasă, până ce baba se 
d d tul t bab: 


înlăiedinţă că 


într-adevăr el era. Apoi pădurarul îi povesti cum îi apăruse căpriţa, cum ea îi arătase 
calea la izvorul tinereţii, cum băuse şi cum întinerise. 

Atunci îi veni poftă babei să se facă tânără şi ea, şi îi spuse: 

— Rămâi de păzeşte tu coliba, că mă duc şi eu la izvor să întineresc un pic. 

Pădurarul se miră că nu-i venise lui întâi gândul să o îndemne. De aceea se grăbi 
să o trimeată, asigurând-o că va păzi el căsuţa cât o lipsi. 

Baba plecă numaidecât, folosind pentru drum îndreptările bărbatului ei, iar 
pădurarul, rămas singur, căzu pe gânduri. 

întâi îi veni să râdă gândindu-se cum i-ar fi stat, el tânăr şi sprinten, iar nevastă-sa 
o bătrână stafidită şi gârbovă. 

Apoi pe buze îi înflori un zâmbet de fericire, închipuindu-şi cum se va întoarce de 
la izvorul fermecat, o tânără mândră şi voinică. Ce viaţă veselă şi uşoară o să ducă de 
aici înainte ei doi, tineri în plină putere! 

Şi cum sta el aşa, se mai luă cu treaba, cu una, cu alta şi nici nu băgă de seamă 
cum trecu vremea. Când soarele fu aproape de asfinţit, el se miră că baba întârzie cu 
întorsul, că doară de când plecase, avea timp să se ducă şi să vie de două ori. 

îngrijorat, ieşi în drum de mai multe ori, făcu mâna streaşină la ochi şi privi cu 
luare-aminte. Baba nu se zărea de fel. 

Mai aşteptă el ce mai aşteptă şi văzând că nu mai vine, se gândi că doamne 
fereşte! să nu i se fi întâmplat ceva rău babei. închise casa şi o luă repede într-acolo. 

Sosi gâfâind la izvor, dar baba nu se vedea. Se uită prin împrejurimi, dar femeia 
nu era nicăieri. Deznădăjduit, tocmai voia să se întoarcă acasă, când deodată auzi 
un scâncet de copil ce venea de lângă ierburile mari de lângă izvor. 

Se îndreptă repede într-acolo, dădu bălăriile cu îngrijire la o parte şi văzu un 
copilaş mic, mic de tot, o fetiţă care nu ştia să vorbească, aşa era de mică. Pădurarul 
nu se putu dumeri cine să fi părăsit un asemenea prunc în inima pădurii. Şi cum 
privea copilul, văzu că acesta da din mâini făcându-i semne cu deznădejde. 

Abia acum băgă de seamă pădurarul că fetiţa e în rochia babei, care îi venea mult 
prea mare. 

Deodată înţelese totul: copilaşul nu era altcineva decât femeia lui! Pasămite baba 
nu se mulţumise cu câteva sorbituri. Voind să se facă mai tânără decât bărbatul ei, 
băuse, pesemne, cu lăcomie, prea mult, aşa de mult, încât apa izvorului o făcuse copil 
de ţâţă. 

Bietul pădurar se scărpină în ceafa, a pagubă. lată peste ce năpastă căzuse tocmai 
acum când nădăjduise să înceapă o viaţă nouă fără necazurile bătrâneţii. în cele din 
urmă, nefericitul pădurar se aplecă, o luă în braţe, o puse în spinare, aşa cum fac 
părinţii japonezi ca să poarte pe copiii lor şi se îndreptă încet spre casă, trist şi 
îngrijorat la gândul că, de aici înainte, o să trebuie să crească, să îngrijească şi să fie 
tatăl aceleia care-i fusese nevastă. 


Take-Trai 


poveste japoneză 


într-un sat trăia un om foarte distrat. Toţi îi spuneau: Take-Trai. 

De cu seară, Take-Trai spuse soţiei: 

— Pregăteşte-mi hainele de sărbătoare. Mâine în zori plec la oraş, la 
iarmaroc. 

— Vei avea tot ce-ţi trebuie, numai să nu uiţi un cadou pentru mine. 

în zori Take-Trai era în picioare. 

— Nevastă, nevastă, unde mi-i pălăria? întrebă el cotrobăind prin casă. 

— Este în cuierul din tindă, răspunse nevasta sa cu voce somnoroasă. 

în tindă atârnau alături în cuier pălăria şi coşul de paie. Take-Trai puse pe cap 


coşul de paie. în piciorul drept încălţă un pantof de paie, iar în cel stâng un sabot de 
lemn. 

„Cine trebuie să plece, n-are timp de aşteptat”, îşi spuse el strângându-şi brâul. 
Dar după o clipă se gândi: „Să iau cuțitul cu mine. Câte pericole paşte pe om la 
drum!” îndată strigă: 

— Hei, nevastă! Mi-ai pregătit cuțitul pentru drum? 

— Da, l-am pregătit, este în cui în bucătărie. 

Take-Trai se duse în bucătărie. Cuţitul atârna de un cui în perete, iar alături se afla 
o umbrelă. Take-Trai luă umbrela, o înfipse la brâu şi porni repede spre oraş, la 
iarmaroc. 

Abia ajunse în satul vecin şi fu înconjurat de o mulţime de oameni. 

— Uitaţi-vă ce om ciudat, în loc de pălărie şi-a pus coşul pe cap! 

„Curios, cine-i zăpăcitul care poartă un coş în loc de pălărie?” se gândea Take-Trai, 
uitându-se în stânga şi în dreapta. 

De-abia dincolo de sat, când vru să se mai răcorească puţin, vru să-şi scoată pălăria 
şi dădu de coş. De mânie îl aruncă în şanţ. 

Dar în drum spre oraş, Take-Trai mai trecu printr-un sat. Abia intră, când deodată 
auzi râsete împrejur: 

— Uitaţi-vă, uitaţi-vă, ce om ciudat, un picior încălţat cu paie, celălalt cu 
lemne. 

Take-Trai se uită la picioarele sale. Amuţi de mirare, îşi aruncă repede papucul de 
paie şi sabotul de lemn şi porni mai departe. 

Mergea şi se uita cum oamenii strângeau orezul de pe câmp. Saluta secerătorii, iar 
aceştia răspundeau politicos: 

— Pe o căldură ca asta mergi fără pălărie. Ai putea cel puțin să-ți aperi capul 
cu umbrela. 

— Dacă aş avea umbrelă, n-aş aştepta sfatul vostru. 

— Dar ce ai la brâu? 

— Cum ce am? Un cuţit! 

— Om bun, aceasta-i umbrelă, nu cuţit. 

Take-Trai se înfurie. „Nevastă-mea mi-a făcut asta. Am să-i arăt eu. Mă întorc îndată 
acasă.” 

Când ajunse în satul său, intră în prima casă din marginea satului. 

— Eşti o leneşă, o neglijentă, necinstită, începu el să strige încă din prag. 
Din cauza ta a trebuit să mă întorc din drum, să renunţ la iarmaroc. 

— Nu cumva ai greşit casa, vecine? întrebă gospodina. 

Take-Trai se ruşină foarte mult. leşi din casă şi alergă la prăvălie, ca să cumpere 
un mic dar şi să se scuze pentru neplăcerea făcută. 

— Cer scuze. Că am strigat atât de tare, începu el din prag, când se 
întoarse de la prăvălie. V-am adus în dar un pachet de ceai. 

— Nu-mi aduc aminte să fi strigat la mine. Şi apoi, prin ce minune te-ai 
întors atât de repede de la oraş? 

Take-Trai de-abia acum îşi dădu seama că intrase în propria sa casă. 

Dar de data asta se bucură foarte mult. 

— N-am găsit nimic interesant la iarmaroc. Ţi-am cumpărat un pachet de 
ceai şi m-am întors. Prepară un ceai proaspăt, bun, să-l bem împreună. 

De-ar fi ştiut nevastă-sa ce-a păţit el!... 


Piuliţa fermecată 
poveste japoneză 


într-un mic sat japonez, de pe malul mării, trăiau odată doi fraţi. Fratele mai mare 


era harnic, iar cel mic, leneş. într-o zi fratele mai mare se duse la pădure să taie 
lemne. Munci fără odihnă până la amiază. Când soarele ajunse drept în creştetul 
capului, un bătrân se opri în faţa sa. Avea în mână o piuliţă de piatră, în care se 
macină orezul. 
— Aceasta este o piuliţă fermecată. Tu eşti om bun şi harnic, piuliţa îţi va da tot ceea ce 
vei dori. 

Mestecă în ea cu pistilul şi spune-ţi dorinţa. Te rog s-o iei cu tine acasă, spuse 
bătrânul către băiat. 

îi lăsă darul şi înainte ca băiatul să poată privi piuliţa, bătrânul era de-acum departe; 
nici nu avu timp să-i mulţumească. Dar se bucură foarte mult şi fericit luă piuliţa şi 
alergă acasă. 

— Piuliţă, te rog, dă-mi orez! Avem nevoie de orez! se rugă el frumos şi 
învârti cu pistilul în piuliţă, până când se auzi sunând. 

Deodată din piuliţă începu să curgă orez, o grămadă întreagă de orez. într-o clipă 
toate ungherele din casa săracului se umplură cu orez. 

— îţi mulţumesc, piuliță! mulţumi modest şi cu dragoste fratele mai mare. 

Şi, deoarece avea prea mult orez, se duse în sat şi-l dărui oamenilor. 

— îţi mulţumim, îţi mulţumim mult! Ne-ai ajutat să nu ne moară copiii de 
foame! îi spuneau sătenii. 

Numai fratele său leneş nu era mulţumit. „Eh, dacă aş avea eu o piuliţă ca aceasta, 
aş şti să o folosesc altfel!” mormăia el. 

într-o zi, când fratele mai mare se duse la pădure să taie lemne, fratele cel mic luă 
piuliţa şi plecă din sat cu ea. Dar când să treacă de ultima casă, se gândi: „Ce-ar fi să 
fug, să am piuliţa numai pentru mine şi să nu mi-o fure nimeni?” 

în cele din urmă se hotărî să plece pe mare. Luă o barcă cu vâsle, puse în ea piuliţa şi 
încercă să vâslească spre largul mării. Se îndepărtă repede de mal şi barca se legăna 
pe valurile puternice. Leneşului i se păru că se află destul de departe de mal, pentru ca 
nimeni din sat să nu-l poată găsi. 
Se opri, nu mai vâsli şi începu să se gândească ce ar putea să ceară piuliţei. „Am găsit! 
Cel mai mult îmi plac covrigii dulci de orez! Aş dori foarte mult asemenea covrigi!” 
Mestecă tare cu pistilul în piuliţă, aşa cum văzuse la fratele său şi porunci: 

— Să-mi dai covrigi! Să-mi dai mulți covrigi dulci de orez! 

Abia termină vorba, când începu să iasă din piuliță o mulțime de covrigi albi şi buni. 

— Ce bunătate! Numai covrigi dulci! Şi toți sunt numai ai mei! se entuziasmă 
leneşul. 

Apoi se repezi la ei şi-i mâncă pe toţi. 

Dar covrigii erau dulci şi au fost atât de mulţi, încât deodată îi veni pofta să mănânce 
şi ceva sărat, ca să scape de gustul dulce. 

Din nou învârti cu pistilul în piuliţă şi spuse: 

— Să-mi dai îndată sare! Vreau sare! Toarnă-mi sare! 

Deodată începu să curgă din piuliță sare albă. Curgea mereu. Leneşul luă sarea în 
mână şi strigă: 

— Destul! Destul! Ajunge! 

Dar sarea curgea fără încetare, se umplu barca, se cufundă împreună cu leneşul, dar 
el se ţinea de barcă şi continua să strige: 

— Destulă sare! Destulă sare! 

Din piuliţă însă sarea curgea mereu şi continuă să curgă şi acum. De aceea marea 
este sărată. 

unealtă casnică (de lemn, metal sau piatră), cu o măciucă 
la un capăt sau la amândouă, cu care se pisează ceva în 
piuliță 


Pescarul şi fiica regelui mării 
poveste japoneză 


Marea era blândă şi îmbietoare, o risipă de apă şi Soare. De pe treptele de văluri 
sosite dinspre orizont, ziua cobora pe nisipul țărmului, aurind bărcile pescarilor din 
Miţunoe. Rotindu-se deasupra lor, pescăruşii păreau că le cheamă spre largul plin de 
comori al apelor, acei peşti cu solzi sclipitori. Deodată se auzi lipăitul unor sandale de 
lemn. Un flăcău chipeş şi voinic se îndreptă spre una din bărcile de pe mal. Pe faţa-i 
arsă de soare, sprâncenele-i negre se arcuiau deasupra unor ochi care fermecaseră 
privirile tuturor fetelor din satul de pescari, Yura. 

Bătrânii nu-şi aminteau să fi trăit pe aceste meleaguri un flăcău atât de frumos şi 
un, pescar atât de curajos, petrecând zile întregi singur, în mijlocul apelor fără 
sfârşit. Părinţii lui Uraşima Taro - acesta era numele flăcăului - îl certau adesea 
când zăbovea prea mult în larg, temându-se să nu rămână fără singurul lor fecior. 
Chimonoul îi ajungea dincolo de genunchi şi un şorţ de paie îi ţinea loc de brâu, 
apărându-l de plumbii plasei pe care el o rotea, mai înainte de a o azvârli în valuri. în 
jurul frunţii îi strălucea o fâşie de pânză albă. într-o mână ţinea uneltele de pescuit, 
iar în cealaltă o traistă cu hrana pentru câteva zile. Cu mâinile pe vâsle, Uraşima 
Taro se îndrepta către orizontul ce- 1 îmbia tot mai departe, spre o soartă pe care n- 
a mai avut-o niciunul dintre pescarii întinsului arhipelag nipon... 

Privind meleagurile natale, de care se îndepărta încet, flăcăul simţi o ciudată 
strângere de inimă. Zărea colinele domoale cu orezăriile înşiruite la poale. Simţea 
aievea răcoarea râului în care se scăldase de atâtea ori în copilărie, când casele 
satului îi păreau mult mai mari decât acum. Aproape de țărm se înălța vechea 
pagodă®, în sărăcăcioasa casă părintească, ai lui încă mai dormeau, visând că el se 
întorcea din larg cu barca plină de scrumbii... 

Trecuseră trei zile fără ca Uraşima Taro să pescuiască ceva, deşi se avântase mai 
departe ca oricând. Trei nopţi dormise în barca legănată de valuri şi visurile sale îi 
prevesteau mult noroc. Vâslea neobosit şi arunca plasa cât mai departe de barcă. 
Deodată simţi că prinsese un peşte mare. Trase nerăbdător plasa împovărată, dar, 
spre dezamăgirea lui, în ea nu se afla decât o broască ţestoasă. Pentru prima dată i 
se întâmpla să prindă aşa ceva. Un alt pescar s-ar fi bucurat de-o asemenea pradă. 
Nu însă şi Uraşima Taro, care ştia că broaştele țestoase sunt deosebit de dragi 
Dragonului, regele mării, care îşi avea palatul pe o insulă minunată, unde nu călcase 
picior de om până atunci. El mai ştia de la bătrânii pescari ca broaştele țestoase 
trăiau zece mii de ani. 

— Nu te teme, te voi trimite înapoi la regele mării! spuse Uraşima 
Taro, aşezând broasca pe fundul bărcii. 

O mângâie apoi pe creştet, căci ochii ei aveau o licărire aproape omenească. 
Carapacea broaştei părea făcută din aur şi nestemate. 

— Până una-alta, te-oi mai păstra în barcă, să-mi ţii de urât. Nu m-aş 
îndura să curm tocmai eu miile de ani pe care le mai ai de trăit! 

Apoi Uraşima Taro se întinse pe fundul bărcii, grijuliu să nu aducă vreun necaz 
musafirei sale şi începu a privi nesăţios cerul albastru, brăzdat de fâşii de nori 
alburii, ca nişte horbote plutitoare. Zâmbind, flăcăul îşi reaminti povestea despre 
Dragonul mării... 

Departe, în mijlocul oceanului, se află trei insule unde domneşte o vară veşnică. 
Furtunile nu le- au bântuit niciodată. Pomii care creşteau pe malurile lor dădeau rod 
întruna, tară a se usca. Cocorii îşi făceau cuiburile în crengile pinilor veşnic verzi. 
Cei ce trăiau pe aceste insule îşi păstrau neştirbită tinereţea, sorbind din licoarea, 

unui izvor care ţâşnea dintr-o stâncă-de matostat”. Pe cea mai mare dintre insule se 
afla lăcaşul regelui mării, făcut numai din cleştar şi mărgean. Potecile parcului care 
înconjurau palatul erau presărate cu perle, şi în iazuri se zbenguiau cei mai frumoşi 
peşti. lar oamenii muritori nu au ce căuta între atâtea minunăţii... 

Furat, de toropeala amiezii, Uraşima Taro adormi buştean. Nici el nu mai ştia câtă 
vreme îl tot legănase barca, plutind la voia, întâmplării. într-un târziu se trezi 
simțind cum o mână gingaşă îi mângâia fruntea. Deschise ochii şi rămase 
înmărmurit de ceea ce îi fu dat să vadă. Deasupra lui se aplecase o fată de o 
frumuseţe nemaivăzută, îmbrăcată în straie de purpură şi împodobită cu coliere de 
diamante. Părul ei negru, revărsat peste umeri, îi ajungea până la tălpile care 
pluteau pe valuri, alături de barcă. Broască ţestoasă - nicăieri! 

Uraşima Taro se frecă la ochi, aşteptând să dispară făptura de vis din faţa sa, dar 
necunoscuta nu conteni să-i zâmbească, ba îi şi vorbi cu un glas în care auzeai toată 
muzica valurilor: 

— Uraşima Taro, trezeşte-te! Eu sunt Otohime, fiica regelui mării. Cât timp ai 
dormit, am stat de veghe la căpătâiul tău. Bunătatea de care ai dat dovadă când m-ai 
pescuit va fi răsplătită de tatăl meu, la Palatul căruia vreau să ajungem mai înainte 
de apusul soarelui. 

Se aşeză în barca lui Uraşima Taro, care îi făcu loc, fără să poată îngăima ceva de 
uluit ce era, şi puse mâna pe o vâslă. Flăcăul îi urmă exemplul, neîntorcându-şi 
privirea de la obrazul ei. Ce-i drept, Otohime îl măsura şi ea cu coada ochiului, cu 
toate că, în timp ce-i veghease somnul, chipul flăcăului i se întipărise adânc în suflet. 
Amândoi vâsleau cot la cot. Nu se auzea decât zgomotul vâslelor şi zvâcnirea inimilor 
lor tinere... 

într-un târziu. Otohime puse palmele pe ochii pescarului şi acesta simţi că barca sa 
prinsese aripi, zburând pe deasupra valurilor asemenea pescăruşilor. Când mezina 
regelui mării îşi ridică frumoasele ei mâini de pe obrajii rumeni ai lui Uraşima Taro, 
barca, lui se apropie liniştită de Ryugu, palatul stăpânului mărilor făurit din cleştar. 
Cu pervazurile ferestrelor din mărgean, cu uşile de aur şi ivărele de fildeş împodobit 
cu pietre preţioase şi cu acoperişul din solizi de argint. Flăcăul abia îndrăzni să pună 
piciorul pe scoicile cu care era pardosită cărarea ce ducea spre intrarea palatului, de 
teamă să nu strivească perlele care ţineau loc de pietriş. O sută de slugi şi o sută de 
slujnice ieşiră în întâmpinarea tinerilor, primindu-i ca pe nişte miri. 

Otohime îl călăuzi pe Uraşima Taro până la tatăl ei, al cărui tron se înălța pe o 
uriaşă carapace de broască ţestoasă. Kai-riujin, Dragonul mărilor, le făcu o primire 
regească; cei doi tineri se aşezară de-a stânga şi de-a dreapta tronului. Otohime 
mărturisi iubirea pe care i-o purta lui Uraşima Taro şi acesta o ceru de soţie. Regele 
se învoi bucuros, şi de îndată începu ospăţul de nuntă, care ţinu şapte zile în şir. 

încăperea tinerilor căsătoriţi, unde Uraşima Taro urma să trăiască alături de fiica 
Dragonului mării, fără a îmbătrâni niciodată, dădea spre o grădină, adevărată minune 
a minunilor! 

în partea de răsărit a ei se deschideau florile gingaşe ale unor pomi şi dintre 
frunzele lor de smarald răsunau întruna trilurile privighetorilor. Spre miazăzi domnea 
în schimb o vară veşnică şi din iarba mătăsoasă se înălța ţârâitul greierilor. Spre 
apus auzeai foşnetul molcom al frunzelor purpurii de arțar şi crizantemele înfloreau 
una după alta. în sfârşit, spre miazănoapte te întâmpina iarna cu pomii ninşi şi cu 
velinţele de gheată ale râurilor. Era singurul loc de pe insulă unde te puteai întâlni în 
aceeaşi zi cu toate cele patru anotimpuri ale pământenilor. 

Viaţa fericită pe care o ducea alături de soţia lui, dragostea care i-o purta îl făcură 
pe Uraşima Taro să uite cu desăvârşire ceea ce fusese el mai înainte. Zilele erau la 
fel de frumoase şi se asemănau între ele ca două picături de apă, aşa că nici nu băgă 
de seamă când treceau. Nu-şi mai amintea de meleagurile natale, de furtuni, de plasa 


piatră semipreţioasă de culoare verde 


lui şi nici de bătrânii săi părinţi. 

Trecură câţiva ani. Câţi - nici Uraşima Taro nu putea să spună. într-o zi, colindând 
minunatul palat ale cărui încăperi, una mai frumoasă decât alta, nu se mai terminau, 
pescarul descoperi într-un colţ o barcă cu unelte de pescuit: uitându-se lung, îşi, 
aminti că acestea îi aparținuseră cândva. Cuprins de un dor de ducă, el se urcă pe 
spinarea unor peşti cu solzi de aur, care îl duseră în tainiţele de nepătruns ale 
oceanului. începând să se plimbe tot mai des prin grădina celor patru anotimpuri, 
într-o bună zi căzu pe gânduri, întrebându-se ce vor fi făcând părinţii lui. Poate că îl 
socotesc pierdut pentru totdeauna. Cât de mult s-ar bucura ei dacă ar afla că fiul lor 
trăieşte şi că este ginerele Dragonului mării! Ce ar fi dacă s-ar repezi să-i vadă? 

Din ziua aceea, Uraşima Taro nu mai, avu linişte. Văzându-l tot mai abătut, 
Otohime îi întrebă ce se petrece cu el. Şi când auzi că va trebui să se despartă de 
iubitul ei, chiar şi numai pentru câteva zile, ochii ei lăcrimară întâiaşi dată. Se temea 
că n-o să-l mai revadă. Dar Uraşima Taro îi spuse că va zăbovi foarte puţin timp în 
casa părinţilor lui. Atunci Otohime se învoi să-l lase să plece. 

A doua zi, Uraşima Taro îşi unse barca şi înlătură de pe vâsle pânzele de păianjen. 
La plecare, Otohime îi dădu o lădiţă de abanos încrustată cu diamante şi legate cu o 
sfoară de mătase trainică, spunându-i: 


„Capacu-acesta dacă-l vei sălta, 


Tu n-ai s-o mai revezi pe soaţa ta”. 


Uraşima Taro făgădui că nu va deschide cu niciun, preţ lădiţa şi o strânse drăgăstos 
la piept pe Otohime. Apoi sări în barcă şi începu să vâslească spre meleagurile sale 
natale. Când se întoarse să mai vadă încă o dată insula, nu mai desluşi decât dunga 
fumurie a zării 

După şapte zile încheiate, Uraşima Taro începu să zărească, în sfârşit, ţărmul pe 
care îl părăsise în urmă cu câţiva ani. Locurile păreau aceleaşi, dar casele nu erau mai 
mari şi parcă aveau altă înfăţişare. Orezăriile îşi schimbaseră aşezarea, iar vechiul 
templu de pe malul mării se mutase pe un deal. Pe locul unde se afla casa părintească, 
creştea acum o pădurice de pini. Nespus de străini îi părură şi oamenii care îşi 
schimbaseră până şi îmbrăcămintea. Chiar şi bărcile pescarilor erau altfel decât a lui! 

Trecătorii se uitau cu nedumerire la el şi Uraşima Taro nu întâlni pe niciunul dintre 
cunoscuţii lui. După ce se dumiri că se află într-adevăr în locul de unde plecase 
odinioară în larg, se apropie de un bătrân care trecea proptindu-se într-un toiag, de 
părea c-ar fi avut o sută de ani, şi-l întrebă: 

— Nu ştii, moşule, unde sunt părinţii lui Uraşima Taro? 

— îţi arde, de şagă, flăcăule, sau nu eşti de prin partea locului, răspunse 
moşneagul mormăind în barbă. Când eram copil am auzit de la străbunicul meu, care 
aflase şi el de la cei mai bătrâni oameni din anii copilăriei mele, cum că un pescar cu 
numele de Uraşima Taro a plecat odată în larg şi nu s-a mai întors. Avea o barcă la fel 
cu a dumitale. Părinţii lui au murit de vreo patru sute de ani. O piatră cu numele lui 
Uraşima Taro se află în străvechiul cimitir al satului, părăsit de două sute de ani. Dacă 
nu mă crezi, du-te singur s-o vezi. Ţi-o fi povestit cineva păţania pescarului fără să-ţi 
spună însă că de la plecarea lui au domnit asupra acestor insule mai mult de treizeci de 
împărați! 

Moşneagul îşi căută de drum, în timp ce flăcăul rămase țintuit locului. Aşadar, cei 
patru ani petrecuţi în palatul Dragonului mării însemnau patru veacuri aici, printre 
pământeni? Şi totuşi, el se simţea la fel de tânăr ca şi în ziuă plecării. Se îndreptă 
abătut spre cimitirul părăsit al satului. Citind anii săpaţi pe pietrele de mormânt 
înţelese că moşneagul nu-l minţise. 

Descoperi într-un târziu şi groapa părinţilor săi. 

Citi, cu mintea năucă, pe o piatră veche de sute de ani, propriul său nume. Care să 
fie taina tinereţii sale veşnice? Nu cumva lădiţa dăruită de Otohime i-ar putea aduce 
desluşirea ciudatei sale păţanii? Dezlegă nodul sforii de mătase şi ridică nerăbdător 
capacul lădiţei. Din ea se ridică un nouraş alburiu, care se înălţă de îndată, 
îndreptându-se spre Ryugu, palatul Dragonului mării. Abia acum îşi aminti el de 
cuvintele soţiei sale şi trânti repede capacul... înţelese că nu avea s-o mai revadă 
niciodată şi începu să-i strige deznădăjduit numele: 


„O-to-hi-me! O-to-hi-me!” 
Briza mării îi aducea ca pe un murmur îndepărtat chemarea ei deznădăjduită: 


„U-ra-şi-ma Ta-ro! U-ra-şi-ma Ta-ro!” 

Dintr-o dată simţi că puterile îi slăbesc şi că părul îi încărunţeşte: îmbătrânea într-o 
clipă cât alţii într-un an. Se întorsese, aşadar, ca să moară lângă piatra pe care părinţii 
lui îi săpaseră numele acum patru veacuri? Poate că mai rămăsese pe fundul lădiţei 
ceva din aburul tinereţii sale neştirbite de altădată? Trase capacul şi sorbi ultimul 
firişor din norul alburiu care zburase spre insula iubirii şi a fericirii veşnice. Braţele 
sale se acoperiră atunci cu pene, căpătând înfăţişarea unor aripi. Oamenii care s-au 
apropiat de piatra de mormânt a lui Uraşima Taro n-au mai dat de trupul străinului 
care poposise în sat căutându-şi părinţii. Au văzut însă un cocor ridicându-se deasupra 
cimitirului părăsit al satului. Pasărea scoase un țipăt jalnic şi zbură spre răsărit. 

De atunci, cocorul a fost zărit de pescari colindând pe stâncile pustii împreună cu o 


broască ţestoasă. Cocorul este o pasăre care trăieşte o mie de ani, iar broasca ţestoasă 
este soţia lui. Aşa spun omoara cea mai de preţ 


poveste japoneză 


oamenii din împrejurimi. 


Comoara cea mai de preţ 


poveste japoneză 


Un prinţ oarecare avea obiceiul să strângă tot felul de comori şi lucruri vechi şi 
ciudate, pe care le păstra cu sfinţenie în castelul său. 

Dar ce nu avea el! Şi cornul leului bărbos, şi buricul peştelui, evantaiul şi chiar şi 
cingătoarea zeului tunetului, Caminarisam! 

Prinţul se mândrea foarte mult cu obiectele sale rare. Dar cel mai de preţ lucru la 
care ţinea cu deosebire era un cocoş de aur. Cu toate că era făcut în întregime din 
aur, semăna întrutotul cu un cocoş adevărat. în fiecare zi, de cum începeau să 
mijească zorile, el cânta de trei ori; „Cu-cu-ri-gu!” 

Cea mai mare plăcere pentru prinţ era atunci când, din vreme în vreme, îşi scotea din 
cuierele zăvorâte comorile sale şi le admira ceasuri întregi. Desfătarea nu-l obosea 
niciodată şi nici nu cunoştea margini atunci când el îşi privea comorile care îi erau cele 
mai dragi. 

Prinţul avea opt slujitori. Fiecare dintre ei, aşa cum se cuvine slujitorilor de prinți, 
aveau de asemenea obiectele lor de preţ, cu care se mândreau. 

într-o zi, prinţul îşi chemă slujitorii şi le spuse: 

— Iată despre ce este vorba: mâine seară ofer o privelişte a comorilor celor 
mai de preț. Să veniţi cu toții la castel, cu raritățile pe care le aveţi şi voi. Cel a cărui 
comoară va fi mai frumoasă şi mai de preţ va primi din partea mea o răsplată bogată. 

Slujitorii se bucurară. 

„Parada comorilor”! Era un lucru foarte interesant şi fiecare spera: 

— Răsplata o voi primi eu! 

— Ba nu, eu! 

Astfel, certându-se, curtenii se împrăştiară pe la casele lor. 

Veni şi seara celei de a doua zi. Prinţul îşi scoase cocoşul de aur şi aştepta să se 
înfăţişeze şi slujitorii săi cu obiectele lor de preţ. 

în curând apăru primul slujitor. El îşi aduse „Ochiul balaurului”. 

Al doilea slujitor sosi cu un craniu mic. 

— Iată craniul unui vițel, spuse el satisfăcut. 

Al treilea slujitor sosi cu felinarul unei vrăjitoare. Al patrulea cu stomacul unui 
bursuc. Al cincilea, cu cizme de vrabie. Al şaselea, cu aripile şi picioarele unui porumbel 
sfârlează. Al şaptelea, cu o ureche făcută să audă surzii. 

Unul după altul se adunară cu ciudăţeniile lor, şapte slujitori, şi aşteptară pe cel de al 
optulea, dar acesta, nu se ştie de ce, întârzia. 

— Unde o fi? Ce s-a întâmplat cu el? 

— Pesemne n-are ce arăta! 

— Se vede că din pricina asta n-a venit! Păcat... 

în timp ce cei şapte slujitori vorbeau astfel, apăru şi cel de-al optulea. Se aplecă cu 
mult respect în faţa prinţului. 

— Am întârziat, luminăţia voastră, nu am nicio scuză pentru acest lucru. 

— Ai să te scuzi mai târziu. Acum arată mai repede ce comoară ai adus? 

— Da, da... numai că eu n-am nicio comoară care s-ar putea numi într-adevăr 
de preţ. Nu am ştiut ce să aduc în astă seară şi atunci am luat cu mine o comoară dintre 
cele mai obişnuite. 

— O! O comoară obişnuită? Asta ce o mai fi? Arat-o îndată! 

— Am lăsat-o în faţa porţii castelului. 

— Cum aşa, fugi repede după ea! 

— Da, luminăţia voastră. Numaidecât! 


Cel de-al optulea slujitor plecă şi îndată se întoarse cu comoara lui. Erau patru 
băieţi cuminţi şi patru fetiţe drăgălaşe. Copiii se aşezară perechi-perechi şi se 
înclinară respectuos în faţa celor prezenţi. 

Deodată marea sală se lumină de strălucirea obrajilor însufleţiţi ai copiilor. Iar 
cocoşul de aur al prinţului cât şi curiozităţile slujitorilor săi păliră în faţa acestei 
comori. 

— M-da... spuse prinţul oftând, într-adevăr este o comoară foarte frumoasă. Sunt 
nişte copii minunaţi! Dar de ce o comoară obişnuită, câtă vreme alături de ea, 
rarităţile şi obiectele noastre de preţ arată aproape ca nişte gunoaie? Te invidiez 
pentru că ai cea mai de preţ comoară din Japonia: copiii. Ai învins. Răsplata ţi se 
cuvine ţie. Te felicit! Te felicit. 

Auzind ceilalţi slujitori cuvintele prinţului se ruşinară, plecându-şi capetele jos şi 
multă vreme le ţinură astfel într-o tăcere desăvârşită. 


Prinţesa lunii 
poveste japoneză 


A fost odată un bătrân tăietor de bambus. 

într-o bună zi, în timp ce îşi vedea de treabă, găsi o tulpină de bambus care 
strălucea ca soarele aproape de rădăcină. Minunându-se foarte, omul nostru se trase 
mai aproape de tulpină dădu cu ochii de o fetiţă cum nu se poate mai drăguță, înaltă 
numai de-o şchioapă şi aşezată în scobitura tulpinii de bambus de unde ţâşnea 
lumina. 

întrucât moşneagul şi baba lui n-aveau copii, se gândi de îndată să ducă fetiţa 
acasă. Zis şi făcut, în căminul lor o crescură ca pe o adevărată fiică. După aceea, 
adeseori se întâmplă bătrânului să găsească galbeni de aur în tulpinile unora dintre 
bambuşii pe care-i reteza, aşa că nu trecu multă vreme şi ajunse destul de înstărit. 

Se scurseră vreo trei luni, în timpul cărora fetiţa creştea văzând cu ochii. 
Ajunse nu numai o femeie în toată firea, dar şi de o frumuseţe neasemuită. Era o 
asemenea încântare pentru cei doi bătrâni, încât numai uitându-se la ea şi uitau 
de toate necazurile şi suferinţele de care avuseseră parte în viaţă. Aşadar, o 
numiră pe fiica lor Prinţesa Kaguya, adică Prinţesa Lunii. 

Frumuseţea aproape nefirească, nemaivăzută pe pământ, a Prințesei Kaguya făcu 
să i se ducă foarte curând vestea pe tot cuprinsul ţării. Drept care, o sumedenie de 
flăcăi chipeşi şi voinici veniră rând pe rând s-o peţească. Numai că ea nu vru să dea 
ochii cu niciunul dintre ei şi-i trimetea pe toţi de unde veniseră. Totuşi, neînfricaţi şi 
hotărâți să nu-şi piardă nădejdea din pricina purtării ei, cinci peţitori se întoarseră 
mereu la ea, zi de zi, măcar că ea nu le îngăduia niciodată s-o vadă. Erau cu toţii 
bărbaţi de neam mare, printre ei aflându-se şi un prinţ, băiatul împăratului. 

Bătrânul ţinea foarte mult să aleagă un mire dintre cei cinci, aşa că-i vorbi despre 
aceasta Prințesei Kaguya. Departe însă de a fi încântată, ea dădu fiecăruia dintre cei 
cinci peţitori o treabă cum nu se poate mai grea, zicând că-l va lua de bărbat doar pe 
cel ce va fi în stare să îndeplinească aşa cum se cuvine porunca încredinţată. 

Ceea ce li se cerea peţitorilor era să-i aducă fiecare câte un dar preţios şi rar, 
adică un castronaş de piatră, o pânză care nu ia foc niciodată, ţesută din blana 
Şobolanului de foc despre care se spunea că trăieşte în China, nestematele care 
strălucesc în cinci culori pe capul balaurului Ryu şi un ghioc făcut de rândunică. 

Mistuiţi de dorinţa fierbinte de a obţine mâna Prințesei Kaguya, unii dintre cei 
cinci bărbaţi de neam îşi jertfiră rangul sau averea pentru a ajunge să capete darurile 
cerute, iar unul dintre ei îşi pierdu chiar viaţa. Dar niciunul dintre cei cinci peţitori 
nu izbândi în căutările lui, lucru care nici nu trebuie să ne mire, întrucât toate 


darurile dorite de Prinţesa Kaguya nu se puteau afla pe lumea asta. 

într-un târziu, ajunseră şi la urechile împăratului vorbe despre frumuseţea fără 
seamăn a Prințesei Kaguya, care nu voia să se mărite cu nimeni. Şi împăratul se 
hotări s-o ia de soţie, aşa că-i spuse bătrânului s-o facă să se supună. Fireşte că 
moşneagul se bucură tare mult, dar Prinţesa Kaguya nu 
consimţi nici de data asta. Ba chiar zise că-şi va pune capăt zilelor, dacă va fi silită 
să se mărite. Numai că împotrivirea ei straşnică avu darul de a aprinde şi mai tare 
călcâiele împăratului. 

într-o bună zi, când plecă la vânătoare, împăratul trecu pe la casa moşneagului şi 
încercă s-o ducă în palatul lui pe Prinţesa Kaguya. Dintr-odată ea se făcu nevăzută. 
Dându-şi seama că nu are de-a face cu o femeie obişnuită, împăratul îşi mută gândul 
de la ea şi se întoarse în palatul lui. 

Trecură trei ani de la această întâmplare şi Prinţesa Kaguya se făcu tot mai 
frumoasă şi mai atrăgătoare. Dar în primăvara următoare, începu deodată să cadă tot 
mai des pe gânduri, din pricini necunoscute, în nopţile cu lună, iar pe chipul ei frumos 
se aşternu o umbră de tristeţe. Uneori, în timp ce privea la Lună, obrajii i se brăzdau 
de lacrimi. Pe măsură ce trecea timpul, tristeţea şi mâhnirea o copleşeau tot mai 
mult. 

într-o bună zi, nemaiputând îndura s-o vadă în starea aceasta, moşneagul îi spuse 
Prințesei Kaguya: 

— Ce te necăjeşte, fetița mea, când vezi Luna? 

— Ei, bine, răspunse fata cu lacrimi în ochi, demult am vrut să-ţi spun, dar 
până acum am tot şovăit. 

Moşneagul rămase mirat. Şi atunci Prințesei Kaguya începu să-i spună următoarea 
poveste: 

— Ca să-ţi destăinui adevărul adevărat, eu mă trag din Lună. Am săvârşit 
un păcat şi drept pedeapsă am fost trimisă să petrec o vreme aici pe Pământ. Acum, 
că păcatul mi-a fost iertat, o să vină o solie din Lună, în noaptea luminoasă de la 
mijlocul lui Gustar*%, ca să mă ducă înapoi acolo. Aşadar, va trebui să-mi iau rămas 
bun de la voi şi de la toţi ceilalţi, care au fost atât de buni cu mine în toţi anii aceştia. 
lată de ce mă întristez şi-mi dau lacrimile. 

Uimit la auzul unei asemenea poveşti, moşneagul zise: 

— Cum pot să te las tocmai pe tine, pe care te-am scos dintr-un bambus şi 
te-am crescut până astăzi, să fii smulsă din preajma noastră şi dusă pe tărâmul 
Lunii?! 

Trist şi mâniat, el se grăbi să-i spună şi împăratului. 

Hotărât să împiedice ducerea Prințesei Kaguya pe tărâmul Lunii, împăratul porunci 
comandantului gărzii imperiale să apere casa moşneagului în noaptea de 15 august 
cu două mii de ostaşi puşi sub ordinele sale. 

Peste tot, în curte, în grădină, pe acoperişuri, erau o sumedenie de ostaşi cu arcuri 
şi săgeți, gata să doboare orice fiinţă care s-ar vedea mişcându-se pe cerul nopţii. Ba, 
mai mult, în ungherul cel mai neumblat al casei clădiră o încăpere tainică, anume 
făcută pentru a o putea păzi cu străşnicie pe prinţesa Kaguya. 

în toiul nopţii, împrejurimile casei fură deodată scăldate de o lumină puternică, de 
parcă ar fi fost ziua în amiaza mare. Apoi, dintr-un colţ al cerului, cobori pe nori o 
ceată de fiinţe îmbrăcate în straie ciudate, cum nu se mai văzuseră niciodată pe 
lumea asta. Ostaşii încercară să tragă cu arcurile, dar, nu se ştie din ce pricină, îşi 
pierduseră cu toţii puterea de luptă. 

în timp ce trupele rămaseră încremenite, niciunul dintre arcaşi nemaiputând să 
slopRade te săgeată, solia de pe Lună trecu senină prin grădină, de parcă ar fi fost 
ţara nimănui. Intră în casă, o scoase pe Prinţesa Kaguya din tainiţă şi o urcă într-o 
caleaşcă zburătoare. 

Odată aflată acolo, ea îşi dezbrăcă rochia pe care o purta şi-şi puse un veşmânt 


adus de solia cerească. Prinţesa Kaguya, care plângea îndurerată la despărţirea de 
cei dragi, se prefăcu îndată într- o doamnă împietrită, din împărăţia Lunii, - frumoasă 
dar fără pic de simţire. lar caleaşca păzită de ceata cerească se înălţă încet către 
Lună lăsând în urmă pe cei două mii de ostaşi, nemişcaţi ca nişte stane de piatră, şi 
pe moşneag, şi pe babă vărsând lacrimi fierbinţi. 


Lupta dintre maimuţă şi rac 


poveste japoneză 


329 luna august 


A fost odată ca niciodată un rac şi o maimuţă. Când s-au întâlnit pe un drum de 
ţară, racul ducea în spinare un bob de orez, iar maimuța un sâmbure de curmal. 
Maimuţa era lihnită de foame şi tare ar mai fi vrut să mănânce bobul de orez al 
racului. 

— Dragă racule, zise maimuța, ce-ar fi dacă ai schimba bobul tău de orez 
pe sâmburele meu de curmal? 

Fireşte, racul nici nu vru să audă de o propunere atât de neroadă şi-şi văzu 
de drum. Dar maimuța cea şmecheră şi linguşitoare se ţinea scai de el: 

— Nu-ţi dai seamă că după ce mănânci bobul de orez rămâi sărac lipit 
pământului? Pe când dacă vei sădi sâmburele de curmal, el va încolţi curând şi va 
deveni un copac mare şi roditor. Iar din fructele lui te vei putea hrăni timp 
îndelungat, după gustul inimii. Hai să facem schimbul! 

în cele din urmă, maimuța cea guralivă reuşi să-l convingă pe rac să schimbe 
bobul de orez cu sâmburele de curmal. Maimuţa mâncă imediat bobul de orez, în 
timp ce racul duse sâmburele de curmal acasă şi îl sădi într-un colţ al grădinii sale. 

De atunci, se ducea în fiecare zi în grădină şi săpa şi uda cu grijă locul unde 
sădise sâmburele. Odată zise: 

— Dacă nu încolţeşti să ştii c-am să te tai cu sapa! 

De teamă, sâmburele de curmal încolţi numaidecât. Atunci racul veni la el cu o 
foarfecă şi-i spuse: 

— Dacă nu creşti repede, am să te tai cu foarfeca! 

Fiindu-i din nou teamă, sâmburele de curmal crescu repede, până ajunse un 
copac înalt şi frumos. De data aceasta, racul veni cu o secure şi-i spuse: 

— Dacă nu rodeşti, te dobor la pământ cât ai clipi din ochi! 

Speriat de-a binelea, curmalul rodi peste noapte şi iată-l în sfârşit un curmal plin de 
fructe. 

în curând a venit toamna. Curmalele s-au copt şi au devenit de un roşu îmbietor. 
Maimuţa a intrat în ograda racului ca la ea acasă, s-a urcat în pom, s-a aşezat pe cea 
mai încărcată ramură şi a început să se înfrupte din delicioasele curmale. Observând- 

o, racul s-a apropiat şi i-a spus: 

— Eu nu mă pot urca în pom. Rogu-te, rupe o curmală coaptă şi arunc-o jos. 

— Bine, răspunse maimuța. 

Rupse o curmală verde şi o azvârli racului. Acesta muşcă din curmală, dar era 
îngrozitor de acră. 

— Dă-mi una mai dulce, o imploră el pe maimuță. 

Dar maimuța rupse din nou o curmală verde şi aruncă cu ea drept în spinarea 
racului. Rănit, sărmanul rac a trebuit să zacă mult timp la pat. 

Racul avea mai mulți copii, mici şi drăgălaşi. Dar din cauză că tatăl lor era țintuit la 
pat, ei plângeau amarnic în fiecare zi. Impresionată de suferința răcuşorilor, o viespe 
le promise că-i ajută să-şi răzbune tatăl. Zbură imediat prin împrejurimi şi răspândi 
vestea. O castană, un ac de cusut şi o piuliţă se oferiră imediat să-i ajute. 

într-o bună zi, răcuşorii şi prietenii lor porniră spre casa maimuţei. Din fericire, n- 

o găsiră acasă. Aşa că porniră imediat să pună în aplicare planul răzbunării. Castana 
se ascunse în vatră, răcuşorii în căldarea cu apă din bucătărie, viespea în oala cu 
fasole bătută, acul în aşternut, iar piuliţa se urcă pe acoperiş, chiar deasupra intrării, 
aşteptând întoarcerea maimuţei. 

Pe seară, maimuța veni acasă zgribulită de frig. 

— Văleu, ce frig e, se plânse ea, înghesuindu-se cât mai aproape de focul din 
vatră. 

Castana, bine încinsă, țâşni atunci din foc, izbind-o pe maimuţă drept în spinare. De 
usturime, 
maimuța alergă la căldarea cu apă din bucătărie. Dar când vru să-şi răcorească 
arsura cu apă rece, răcuşorii îşi înfipseră cleştişorii în mâna maimuţei. înnebunită 


de durere, maimuța îşi aminti că pasta de fasole alină durerile provocate de arsuri. 
Fugi la oala cu fasole, ridică capacul şi viespea bâzzz, bâz! se năpusti asupra ei, 
înţepând-o de mama focului. Ca să scape de acul neîndurător al viespii, se gândi să 
se ascundă în aşternut. Aici altă surpriză - acul de cusut care abia o aştepta! 

— Vai de mine! se văicări maimuța. în propria-mi casă şi nu pot găsi un 
locşor unde să-mi oblojesc durerile! 

Plângând, o zbughi spre ieşire. Piuliţa, care până atunci stătuse liniştită, 
bucurându-se de isprăvile prietenilor ei, făcu un salt şi poooc! în capul maimuţei. 

Maimuţa se ridică cu greu de jos şi, abia vorbind de durere, spuse: 

— Iertaţi-mă, iertaţi-mă! N-am să mai fiu rea niciodată. 

Şi astfel, spre marea bucurie a răcuşorilor şi a prietenilor lor, maimuța îşi ceru 
scuze, promițând să fie bună şi să se poarte frumos. 


Issun-Boshi 


poveste japoneză 


Cu foarte mulţi ani în urmă, undeva în Japonia, trăiau fericiţi doi bătrâni. Atâta 
doar că nu aveau copii. într-o zi s-au dus la un altar şi s-au rugat cu lacrimi în ochi: 

— O, doamne, îndură-te de noi şi ne binecuvântează cu un copil, chiar de-ar 
fi cât un degeţel! 

Curând după aceea, femeia aduse pe lume un prunc de toată frumuseţea. Atâta doar că 
băieţelul 

era tare mic, mai mic chiar decât degetul unui om. Dar şi aşa, cei doi soţi l-au 

crescut cu drag şi ţineau la el ca la ochii din cap. Cu fiecare zi copilul devenea tot 

mai înţelept şi mai bun. Numai că rămânea tot mic de stat. Toţi oamenii din 

împrejurimi l-au îndrăgit şi-i spuneau Issun-boshi, învăţăcelul. 

într-o bună zi, Issun-boshi se hotări să plece la Kyoto, capitala imperială, cu 
speranţa să obţină acolo o slujbă înaltă. Drept care spuse părinţilor lui: 

— Tată şi mamă, mă bate gândul să plec în cetatea de scaun, să văd şi să 
învăţ cât mai mult, pentru a putea ajunge şi eu cineva. Aş putea să vă părăsesc pentru 
o vreme? 

Deşi îngrijoraţi de soarta copilului, părinţii îi dădură cu dragă inimă încuviințarea, 
întrucât aveau mare încredere în înţelepciunea fiului lor. Dintr-un ac de cusut îi 
făcură o sabie micuţă-micuţă şi i-o puseră într-o teacă meşterită dintr-un pai, prinsă 
de cingătoare. îi mai dădură un castronaş şi un beţişor pentru mâncat orez. 

Issun-boshi porni de îndată la drum. Prin apropiere curgea un râu ce ducea chiar în 
cetatea de scaun. Transformând castronaşul în barcă şi beţişorul în vâslă, el călători 
zile întregi pe apă până ajunse la oraşul cel mare. începu să se plimbe de colo până 
colo, până se pomeni în faţa unui palat mare şi frumos, în care locuia unul din cei mai 
puternici dregători. Issun-boshi se opri în faţa porţii şi strigă: 

— Oameni buni! Hei, oameni buni! 

Un slujitor veni în grabă, privi jur-împrejur şi, cum nu văzu pe nimeni, se pregătea 
să se întoarcă, când vocea răsună din nou: 

— Oameni buni! Hei, oameni buni! 

Glasul părea să vină dintr-o pereche de saboţi înalţi, aflaţi chiar în fața porţii. 
Servitorul îl ridică cu grijă şi mare-i fu mirarea când îl zări pe Issun-boshi. 

— Mă numesc Issun-boshi şi am venit în cetatea de scaun să învăţ. 
îngăduiţi-mi să intru în alaiul marelui dregător, se rugă el. 

întrucât acest pitic atât de mic şi de ciudat îi stârni mirarea, slujitorul îl luă 
frumuşel cu două degete şi-l duse în faţa dregătorului. Când fu aşezat în palma 
acestuia, Issun-boshi făcu o plecăciune tare frumoasă. Acest lucru plăcu atât de mult 
dregătorului şi oamenilor lui, încât se hotărî să-l ia pe pitic în slujba sa şi-i încuviinţă 


să locuiască la palat. 

Cu toate că era atât de mic, Issun-boshi era foarte înţelept şi reuşea să 
îndeplinească cu mare iscusinţă poruncile primite. Devenea, cu fiecare zi, tot mai 
atrăgător. în curând câştigă inimile tuturor celor din palatul dregătorului. Dar, mai 
ales, inima fetei acestuia, care îl îndrăgise atât de mult, încât nu se mai despărţea de 
el în ruptul capului. 

într-o zi, fiica dregătorului se duse la Kiyomizu, însoţită de Issun-boshi, spre a se 
ruga la templul zeiţei îndurării. Când se întorceau acasă, doi zmei ieşiţi la drumul 
mare săriră înaintea lor, cu gândul s-o răpească pe fată. Issun-boshi, până atunci 
ascuns într-una din mânecile fetei, sări jos ca fulgerul, îşi scoase sabia făcută dintr-un 
ac şi strigă la zmei: 

— Hei! Ştiţi voi cu cine aveți de-a face? Cu Issun-boshi, paznicul fiicei 
dregătorului! 

Asta nu-l împiedică pe unul dintre zmei să-l înghită cât ai clipi din ochi. Dar Issun- 
boshi era atât de mic, încât se mişca în voie în pântecul zmeului. îşi scoase acul ce-i 
slujea drept sabie şi începu să împungă în dreapta şi-n stânga în burta zmeului. 
înnebunit de durere, zmeul îşi eliberă numaidecât prizonierul. Cum îl văzu din nou 
afară, celălalt zmeu se năpusti asupra lui, hotărât să-l strivească dintr-o singură 
ovitură. Numai că Issun-boshi sări cu îndemânare pe sprânceana zmeului şi-i înfipse 
sabia în ochi. Orbit, înnebunit de durere, cu lacrimi şiroindu-i pe obraji, zmeul o luă 
a sănătoasa, urmat de tovarăşul său. 

Când se pregătea s-o ducă acasă pe fata dregătorului, care rămăsese plângând la 
marginea drumului, Issun-boshi găsi un ciocănel de lemn, uitat de zmei. Era comoara 
cea mai de preţ a acestora, numită „Uchide-no-kozuchi”, adică ciocanul norocului. 
Dacă vroiai să obţii ceva de la el, orice, n-aveai decât să-l învârti. Aşa de mare fusese 
spaima zmeilor când au luat-o la sănătoasa, încât îşi uitaseră până şi comoara lor 
ermecată. Issun-boshi luă ciocanul şi-l arătă fetei. 

— Dragă Issun-boshi, zise ea, acesta este ciocanul norocului şi cu ajutorul 
ui poţi obţine tot ce doreşti: bani, orez sau orice altceva! 

— N-am nevoie nici de bani, nici de orez. Tot ce vreau e să cresc mare! 

Fata învârti atunci ciocanul prin aer şi porunci: 

— Ciocan fermecat, ajută-l pe Issun-boshi să crească mare! 

Ca prin farmec, Issun-boshi începu să se înalțe şi să se înalțe, până deveni un tânăr 
samurai fără seamăn de chipeş. Nu mult timp după aceea, Issun-boshi, acum un 
viteaz în toată puterea cuvântului, o luă pe fata dregătorului de soţie. Tinerii 
însurăţei plecară la casa părintească şi trăiră fericiţi împreună cu părinţii băiatului. 


Hainul 


poveste japoneză 


A fost odată, demult de tot, un om tare hain la suflet. Avea pământuri întinse, case 
şi alte atâtea bogății, dar sufletul lui era negru ca păcura. Cu toţi supuşii lui era 
neîndurător şi nimeni nu-l iubea. 

1 se dusese vestea de sufletul său rău, rău, până în împărăţia diavolului. Şi, din 
curiozitate, un drăcuşor se furişă, într-o bună zi, în casa acelui om rău, vrând să se 
convingă dacă aşa. Era sau ba. 

A stat la pândă drăcuşorul şi, când îl văzu că iese din casă şi se pregăteşte să plece 
cu caleaşca în satul vecin, o zbughi iute înaintea lui, ca să-i iasă în cale. Luând chip 
şi asemănare de om, după câţiva zeci de metri, iată că-l rugă diavolul cel şiret: 

— Te rog să mă iei şi pe mine în caleaşca dumitale! 

Dar hainul îl recunoscu după corniţe, deşi îi erau ascunse de un păr negru, stufos. 

Nuluase 


niciodată suflet de om în trăsura lui, dar pe un diavol s-a temut să-l respingă. 

— Poftim de te urcă, îi răspunse şi-i dădu o mână să urce. 

După câtva timp se întâlniră cu o mamă care-şi bătea băiatul, fiindcă nu-i 
dăduse ascultare şi, supărată cum era, iat-o spunând cât o ţinea gura: 

— Să te ia dracu', năzdrăvane, căci numai supărări îmi faci! 

De cum o auzi ce spune, despotul hain îi şopti diavolului: 

— Mi se pare că mama aceea ţi-a dăruit pe propriul ei fiu, de ce nu te 
grăbeşti să i-l iei? 

— A spus-o în glumă! Nici nu mă gândesc! îi răspunse diavolul. 

Mai departe, iată un bătrân cu o mârţoagă: 

— Fir-ai al dracului de cal jigărit! Abia te mai târăşti! înjură amărât bătrânul. 

— Nici pe calul ăsta nu-l iei? Nu l-ai auzit pe bătrân c-ar fi bucuros să 
scape de el? îl stârni din nou omul hain. 

— Nu-i adevărat. Ştiu eu cât ține de mult la calul lui, dar l-a supărat acum, 
ar fi însă mai necăjit dacă ar rămâne fără el. 

Mai departe iată o femeie că se opreşte în faţa trăsurii şi strigă: 

— Lua-te-ar dracu' de om hain! Din cauza ta nu mai avem de nici unele! 
Zgârcenia şi răutatea ta ne-au distrus! 

Omul cel rău amuţi. Dar diavolul se uită crunt la el şi se răsti: 

— De-astă dată nu mă-nşel, sunt sigur că această femeie a fost sinceră în 
ce-a spus şi n-a glumit deloc. 

Fără a-i da răgaz de dezvinovăţire, din ce auzise şi ce văzuse, diavolul a fost sigur 
că îi fusese dăruit cu adevărat şi că face bine să-l ducă la el în iad, ca să-l 
răsplătească. 


Gombei-Păsărarul 
poveste japoneză 


în nordul îndepărtat al Japoniei, în satul Inaghi din insula Hokaido, trăia un ţăran 
pe nume Gombei. Nu avea nici tată, nici mamă, nici copii. Trăia de unul singur la 
marginea satului, într-o cocioabă, îndeletnicindu-se cu vânatul rațelor sălbatice. 

în fiecare zi, Gombei se trezea până-n zori, mergea la un lac mare ce se afla nu 
departe de sat, aşeza laţuri de salcie şi multă vreme pândea rațele lângă apă. într- 

o zi izbutea să prindă când trei, când două rațe, dar se-ntâmpla ca în laţ să nu cadă 
decât o rață, iar uneori niciuna. 

Odată, într-o primăvară timpurie, Gombei a venit acasă, trei zile în şir, numai cu 
câte o rață. în cea de-a treia seară, însă, întorcându-se de la vânătoare, începu să 
chibzuiască: 

„în fiecare zi pun trei laţuri, veghez lângă lac din zori şi până în noapte, dar prind o 
singură rață pe zi. Mâine, din nou va trebui să mă scol cu noaptea în cap, apoi toată 
ziua voi îngheţa pe mal. Ce- ar fi să pun pe lac o sută de laţuri? Aş prinde dintr-un foc 
atâtea rațe, încât aş putea să stau o lună întreagă acasă şi să mă-ncălzesc la sobă”. 

în dimineaţa următoare, Gombei n-a mai plecat de acasă şi a-nceput să împletească 
laţuri noi, din nuiele de salcie. A împletit el o sută de laţuri, le-a aşezat pe lac şi abia 
târziu de tot s-a dus să se culce. Toată noaptea n-a visat decât un lucru: că veneau în 
zbor o mulţime de rațe şi toate se aşezau în laţurile lui. Gombei se trezi în puterea 
nopţii, se îmbrăcă repede şi alergă spre lac. Dar pe lac nu era nicio rață. Laţurile 
arătau aşa cum le lăsase seara. Toate erau legate cu o funie, iar capătul funiei era 
înfăşurat de un copac. Gombei îşi cercetă din nou laţurile şi se aşeză la pândă, lângă 
un copac. Treptat se lumină de ziuă. Deodată începură să vină în zbor o mulţime de 
rațe. Se-nvârtiră în stoluri deasupra lacului, apoi o rață, după ea a doua, a treia, a 
patra se aşezară pe apă. Şi de-abia se aşeza rața pe apă, că şi nimerea în laţul lui 


Gombei. Curând, în fiecare laţ era câte o rață. Numai un singur laţ era gol, iar 
deasupra lacului zbura ultima rață. Atunci Gombei dezlegă capătul funiei de pe copac 
şi începu s-o înfăşoare uşor pe mână. îi părea rău să scoată laţurile atâta vreme cât 
mai rămăsese unul gol. 

„O singură rață de-aş mai prinde, aş face suta. Atunci aş strânge laţurile. Mai 
repede, mai repede!” îşi şoptea Gombei. 

în curând se lumină de-a binelea şi răsări soarele. De după crestele munţilor, 
razele luminoase ale soarelui cădeau pe lac, iar apa strălucea. Pe apă, rațele se 
agitară, bătură din aripi şi toate cele nouăzeci şi nouă, cu laţurile la picioare, se 
ridicară deasupra lacului. Gombei trase cu putere de funie, dar rațele erau mai 
puternice decât el: doar erau nouăzeci şi nouă! 

Acum nu Gombei trăgea de funie, ci funia îl trăgea pe el. Şi iată că se desprinde 
de pământ şi se ridică în aer. Cu cât zburau rațele mai sus, cu atât se ridica şi 
Gombei. El atârna de capătul funiei şi se ţinea tare de ea cu ambele mâini. Lacul 
rămăsese departe. Gombei îşi mijea ochii, dar îi era frică 
să privească în jos. Rațele zburau tot mai sus, tot mai departe, trecând pe 
deasupra lacului, pe deasupra satului, pe deasupra copacilor, pe deasupra 
pădurii, se înălţau deasupra munţilor. 

Deodată, funia de care atârna Gombei se rupse. Rațele zburară mai departe, iar 
Gombei rămase atârnat în aer. Inima îi îngheţă de frică. Ar fi putut să cadă, dar nu 
se întâmplă nimic. Gombei se miră şi, cu teamă, deschise ochii. Ce se întâmplase? 
Văzu că zboară prin aer. îl luase vântul. Un vânt puternic îl purta pe Gombei 
deasupra pământului, deasupra pădurilor, deasupra munţilor, deasupra văilor, 
deasupra mării, departe-departe spre sud. A zburat o zi, a mai zburat una şi încă 
una. în cea de a treia zi, vântul se mai potoli şi Gombei, încet-încet, se apropie de 
pământ. Se uită în jos şi văzu sub el acoperişuri de case şi împrejur numai câmp. Pe 
câmp, ţăranii semănau orez. Gombei se lăsă în jos, în mijlocul câmpiei. Ţăranii 
părăsiseră lucrul şi alergară din toate părţile. Gombei îşi mişcă picioarele şi mâinile 
- din pricina zborului prea lung, el nu-şi simţea nici mâinile, nici picioarele - apoi, 
politicos, dădu bineţe ţăranilor şi-i întrebă: 

— Ce sat e ăsta? Unde am nimerit? 

— Acesta este satul Akano, îi răspunseră țăranii. 

— Niciodată n-am auzit de un asemenea sat. Voi sunteți japonezi? 

— Da, suntem japonezi. Pesemne că tu eşti de departe dacă nu cunoşti satul 


— Eu sunt din insula Hokaido, din nordul Japoniei. 

— Satul Akano este pe insula Kiusiu, în punctul cel mai de sud al Japoniei. 
Cum ai nimerit la noi? Şi de ce ai coborât din cer? 

Atunci Gombei le povesti ţăranilor cum i-au ridicat rațele în aer şi apoi cum l-a 
purtat, trei zile, vântul. 

— Acum n-o să mai ajungi acasă, grăiră țăranii, ascultând povestea lui 
Gombei. Pentru asta, trebuie să treci multe strâmtori şi mări şi să străbați pe jos 
întreaga Japonie de la sud la nord. Mai bine rămâi aici, ne ajuţi la muncă, iar noi te 
vom hrăni. 

Gombei se gândi puțin şi se învoi. 

— în insula mea n-am pe nimeni. De ce nu aş rămâne la voi? 

Astfel a rămas Gombei pe insula Kiusiu, în satul Akano. îi ajuta pe ţărani la muncă, 
semăna cu ei orezul, smulgea buruienile. Timpul trecea repede, a trecut primăvara, 
a trecut şi vara. Orezul crescuse mare şi era copt, numai bun de secerat. 

într-o zi, ţăranii plecară cu secerile pe umăr şi începură să secere. Gombei se 
apucă şi el cu râvnă de treabă, când, deodată, dădu peste un spic tare gros şi înalt. 
Gombei îl aplecă la pământ şi tocmai când vroia să-l taie cu secera, spicul se 
îndreptă şi-l lovi pe Gombei cu atâta putere, că-l aruncă în aer. Dar Gombei nu căzu 


pe pământ, căci din nou îl înşfacă vântul şi-l ridică deasupra câmpului. 

Gombei nu se mai miră. înţelesese dintr-o dată despre ce este vorba. 

— Fireşte, ăsta este acelaşi vânt care m-a adus în Kiusiu. Acum vântul se 
întoarce şi o să mă duc acasă. 

De data aceasta se aşeză în văzduh bine, ca să nu-i mai amorţească mâinile şi 
picioarele. Vântul îl purtă pe Gombei deasupra pământului: deasupra pădurilor, 
deasupra munţilor, deasupra văilor, deasupra mărilor întinse, departe-departe, spre 
miazănoapte. O zi întreagă zbură Gombei prin aer, dar spre seară vântul se mai 
linişti şi Gombei se lăsă încet-încet pe pământ. 

„Astăzi am zburat numai o zi, iar data trecută trei zile. înseamnă că nu am ajuns 
în Hokaido”, îşi zise Gombei. într-adevăr, locul era necunoscut. Cât vedeai cu ochii, 
numai şes pustiu, nici tu casă de oameni, nici copaci, nici tufişuri. Lui Gombei i se 
făcu teamă. începu să se întunece şi din toate părţile se adunau nori întunecoşi. 
Curând avea să plouă. 

„Unde o să mă adăpostesc?” se gândi Gombei. Şi pomi degrabă mai departe. 
Sperase să ajungă la vreun adăpost. 

Deodată se împiedică de-o uriaşă ciupercă albă. 

„lată ce ciuperci nemaipomenite cresc în această ţară!” îşi zise Gombei. Dar, 
aplecându-se, văzu că nu era nicidecum ciupercă, ci o pălărie largă ţărănească, 
împletită din paie de orez. 

„Grozav! se bucură Gombei. Cu o asemenea pălărie n-o să mă ude ploaia.” 

Ridică pălăria şi vru să şi-o pună pe cap, dar pălăria era prea mică. O trase mult 
timp de marginile largi şi, în sfârşit, cu greu izbuti să şi-o pună pe cap. Şi ca să nu-i 
scape, o legă sub bărbie cu şireturile şi porni mai departe. 

Nu făcu nicio sută de paşi, că începu să picure. Cerul se acoperise pe de-a-ntregul 
cu nori. Vântul încercă să-i smulgă pălăria de pe cap, dar Gombei o înţepenise, iar 
şireturile erau bine legate. Până la urmă, însă, vântul o ridică în văzduh şi o dată cu 
ea şi pe Gombei. îl ridică aşa de sus, că bietul om nu mai văzu sub el pământul: nici 
pădurile, nici munţii, nici marea, ci doar norii de sub picioare. Pentru prima dată în 
viaţă, Gombei vedea norii atât de aproape. Unii erau cârlionţaţi, alţii erau netezi, unii 
erau groşi şi pufoşi, iar alţii turtiţi şi subţiri. A zburat el aşa pe deasupra norilor o zi, 
apoi alta. în cea de-a treia zi, vântul se potoli şi Gombei începu să se apropie de 
pământ. 

„Acum unde voi nimeri?” se întrebă Gombei. 

Privi în jos şi văzu că se apropia de un sat mare. în mijlocul satului se afla o 
pagodă înaltă, cu cinci caturi. Nici n-apucă s-o privească, aşa cum ar fi vrut, că se 
trezi pe catul cel mai de sus şi se prinse cu mâinile de vârful pagodei. Să stea aşa 
de sus era mai înfricoşător decât să zboare. 

Gombei se uită în jos, încercând să vadă dacă nu sunt trepte, dar nu se afla nicio 
scară. Atunci Gombei începu să strige cât îl ţinea gura. 

— Ajutor! Ajutor! 

La strigătul lui alergară oamenii din toate casele. Tot satul se adună la pagodă. La 
început nimeni nu-şi dădea seama de unde se auzea chemarea. Deodată un băieţel 
strigă: 

— Pe pagodă e un om! 

Oamenii se îngrămădiră în jurul pagodei, ridicându-şi capetele. De jos, Gombei 
părea atât de mic, că de-abia putea fi zărit. Dar el privi în jos şi strigă: 

— Ajutor! Ajutor! 

Deodată, ameţind, Gombei se clătină, îşi desprinse mâinile de pe vârful pagodei şi 
căzu peste ţăranii care se adunaseră jos. Ţăranii se îngroziră, porniră iute în toate 
părţile, se izbiră unii de alţii cap în cap, de văzură stele verzi. De la aceste stele s-a 
aprins totul înjur. Au ars şi ţăranii şi pagoda şi Gombei. 

Chiar şi povestea noastră a ars. 


Ficatul maimuţei 
poveste japoneză 


în adâncurile mării, se afla un palat nemaivăzut: acela al dragonului. Dragonul era 
cel mai puternic dintre vieţuitoarele mării: avea o coadă inelată şi înfricoşătoare, iar 
pe gură arunca flăcări. Toţi se temeau de el: şi rechinii şi peştii şi meduzele. 

lată însă că se întâmplă o mare nenorocire: fiica dragonului mării s-a îmbolnăvit. A 
strâns dragonul la palatul său pe cei mai buni vraci şi tămăduitori. Au doftoricit-o ei 
pe fata dragonului cum s-au priceput mai bine - i-au dat fel de fel de leacuri, dar 
nimic n-o ajuta. Fata slăbea văzând cu ochii şi se-nvineţea. 

Atunci dragonul îşi chemă supuşii şi-i întrebă: 

— Ce să fac? 

— Sa! răspunseră peştii înclinându-şi capetele într-o parte. 

Când în Japonia cineva spune „Sa”, asta vrea să însemne că acela n-are nimic de zis. 

Dragonul o chemă pe caracatiţă. Caracatiţa înotă îndelung în jurul bolnavei şi grăi: 

— îi trebuie ficat de maimuţă vie. 

Dragonul se mânie: 

— Ca să faci rost de ficatul ăsta, trebuie mai întâi să găseşti o maimuţă vie! 
Dar, de unde s-o iei aici, în fundul mării? 

— Nu te mânia, spuse caracatiţa, care, fiind tare bătrână, le ştia pe toate. 
Departe, la miazăzi, se află Insula Maimuţelor. Porunceşte să meargă cineva acolo şi 
să-ţi aducă o maimuţă vie. 

Pentru o asemenea treabă nu trimiţi pe oricine. Chibzuiră pe cine să trimeată. 

— Vom trimite rechinul. El are colții mari, zise dragonul. 

Caracatiţa îşi agită toate cele opt picioare. 

— Nu! Nu! Cum poţi să trimiţi rechinul? O să înghită maimuța cu ficat cu tot. 

— Ei atunci vom trimite peştele-fierăstrău. El este ager. 

— Nu! grăi din nou caracatiţa. Pe drum, peştele-fierăstrău o să reteze 
maimuța în două. 

— Atunci pe cine să trimitem? 

— Ascultă! spuse caracatița (ea era bătrână şi le ştia pe toate). Să meargă 
meduza. Ştim cu toţii că maimuța trăieşte pe uscat. Ca să o poţi prinde, trebuie să 
ieşi din apă. Ori asta o poate face numai meduza. Ea se laudă că are patru picioare şi 
pentru meduză e un fleac să umble pe pământ. Să aducă maimuța. 

— Ai auzit, meduzo? întrebă dragonul. 

— Am auzit, răspunse meduza. Numai că până acum niciodată n-am mai 
prins maimuțe. De fapt, cum arată o maimuță? 

— Maimuta are fața roşie, şezutul roşu şi o coadă scurtă. îi place să se 
caţere prin copaci şi să mănânce castane. 

— A-a! exclamă meduza. 

Voia să pornească la drum, dar căzu pe gânduri şi întrebă din nou: 

— Da' cum se prind maimuţele? 

— Fireşte, n-o să înhaţi maimuța cu forţa. Tu eşti mică, iar ea e mare. 
Trebuie s-o păcăleşti! 

— A-a! făcu încă o dată meduza, şi dădu să plece, dar se opri iar şi întrebă: 
Dar cum s-o car în spinare, dacă eu sunt mică şi ea e mare? O să-mi fie greu. 

— Ce să-i faci? Trebuie să suporţi! 

— A-a! spuse a treia oară meduza, apoi ieşi la suprafața mării şi o porni pe 
valuri departe- departe, spre miazăzi. 

Pe drum, meduza se gândea tot timpul. Se gândea cum s-o păcălească pe maimuță 
şi drumul i se părea mai scurt. Aşa a plutit trei zile în şir. 

în sfârşit, departe-departe, înainte, pe apa albăstrie apăru un punct negru. 

„lată şi Insula Maimuţelor”, îşi zise meduza, înotă mai departe, se scutură şi păşi pe 


uscat. Numaidecât zări un copac, iar în copac un şezut roşu şi o coadă scurtă. „Asta e o 
maimuţă vie!” 

— Bună ziua, maimuţo! grăi meduza. Ce vreme frumoasă! 

— Bună ziua, dar nu ştiu cum te cheamă! Vremea-i frumoasă, este 
adevărat, dar tu cine eşti şi de unde ai apărut? 

— Eu sunt meduza şi trăiesc pe fundul mării. Am avut chef să mă încălzesc 
la soare şi am ieşit să mă plimb. întâmplător am înotat până aici şi am ieşit la mal. 
Vezi bine, eu am patru picioare. Mi-e totuna, să înot în apă sau să merg pe pământ. 
Grozavă e insuliţa voastră! 

— E cea mai bună insulă din lume, zise maimuța. Priveşte ce copaci înalţi, 
câţi nuci şi câţi castani avem de jur-împrejur. Cred că niciodată n-ai văzut un loc atât 
de minunat! 

— Ei, cum să-ți spun! grăi meduza. Ţi-am lăudat insula pentru că sunt 
politicoasă. Trebuie să- nțelegi însă că eu am văzut pe lume şi locuri mai neasemuite. 
Vezi bine, eu trăiesc în adâncul mării! 

— E cu putință?! se miră maimuța şi se mută cu o creangă mai jos: de aici 
o auzea mai bine. Şi acolo se poate trăi? 

— Cum, tu nu ştii? Nu ai auzit de palatul dragonului mării? Eu locuiesc chiar 
lângă palat. 

— De auzit, am auzit, dar n-am avut prilejul să-l văd, recunoscu maimuța. 
Poate doar în poză! 

— Ehei, meleagurile noastre sunt mult mai frumoase decât e zugrăvit în 
poze, o întrerupse meduza. Nici nu-ți închipui ce minunat e acolo! 

— Ce poate fi aşa de grozav? mai întrebă maimuța. 

Meduza ar fi vrut să spună că acolo apa e foarte sărată şi că sunt multe alge şi 
moluşte, ceea ce ei îi plăcea tare mult. îşi aminti însă la timp că trebuia s-o păcălească 
pe maimuţă şi îi zise: 

— Acolo sunt copaci înalţi, de două ori mai înalţi decât la voi. 

— Castane verzi? 

— Câte vrei! La noi, castanele cresc în toți copacii. Nu numai în castani, 
chiar şi în pini. 

— O! se miră maimuța. 

Cobori din copac şi se apropie de apă. 

— Tare mult aş dori să vin pe la voi! 

Meduza se bucură, fireşte, dar, prefacându-se, îi spuse cu indiferență: 

— Dacă vrei atât de mult să vii la noi, pot să-ţi arăt drumul. 

— Dar eu nu ştiu să merg pe apă. 

— Nu ştii? Păcat! Fiindcă doreşti atât de tare, fie, am să te duc eu în spinare! 

— Ei, nu se poate. O să-ți fie greu. 

— Nu-ţi fie teamă, mă descurc eu. 

— Mulţumesc pentru bunăvoință! Hai să mergem! 

Meduza se aruncă în apă, iar curioasa maimuță păşi cu grijă pe spinarea largă, se 
aşeză pe vine şi cu mâinile ei lungi se agăţă de coastele meduzei. 

— Mai încet, spuse ea. Mă tem c-o să cad în apă, spinarea şi coastele tale 
sunt atât de lunecoase! 

— Nu-i nimic, ține-te mai bine! 

Meduza plutea iute-iute. Treaba era făcută: o maimuță vie se afla pe spinarea ei. 
Acum nici n- avea la ce să se mai gândească. Ba chiar începu să se plictisească. Era 
tare limbută şi nu-i plăcea să tacă, mai ales când avea cu cine să vorbească. 

— Spune-mi, te rog, întrebă nitam-nisam, tu ai ficat? 

Maimuta făcu ochii mari. 

— De ce întrebi? 

— O, e foarte important! 


— Ce este aşa de important? 

— Nu pot să-ți spun. 

Maimuta se sperie. înțelese numaidecât că se pusese ceva la cale împotriva ei. 

— Te rog, spune-mi despre ce e vorba. S-ar putea ca ficatul meu să nu fie ăla 
care-ţi trebuie ţie. 

Acum se sperie de-a binelea meduza. Uitase de sfaturile pe care le primise acasă şi îi 
destăinui 
maimuţei tot adevărul. 

— Fata dragonului mării are nevoie de ficatul tău. S-a îmbolnăvit şi 
nimic n-o poate salva. Şi, uite, pe mine m-au trimis după tine. Când o să ajungem 
acasă, or să-ți ia ficatul, fata dragonului o să-l mănânce şi o să se înzdrăvenească. 

Maimuţa tremura îngrozită de frică. Era cât pe-aci să sară de pe spinarea meduzei, 
însă de jur- împrejur era numai apă. Ce să facă? S-o roage pe meduză s-o ducă 
înapoi? Da' meduza n-o s-o asculte. Maimuţa se gândi puţin şi spuse cu glasul cel mai 
liniştit: 

— Fireşte. îţi voi da cu plăcere ficatul meu. Eu am mai mulţi. Crezi că o să- 
mi pară rău pentru câţiva din ei, când ştiu cine are nevoie? Tocmai fata dragonului 
mării! Nu sunt eu maimuța care să regrete atâta lucru! Dar de ce nu mi-ai spus de la 
început despre ce este vorba? Că, uite, mi-am lăsat toţi ficaţii acasă. 

— Cum i-ai lăsat? 

— Iaca aşa, i-am lăsat! Dimineaţă i-am spălat şi i-am atârnat în copac să se 
usuce. Ficatul trebuie spălat o dată pe săptămână, altfel se murdăreşte. 

„Vai, ce păcat! îşi zise meduza. Bine, cel puţin, că am întrebat la timp.” 

— Hei! Ce să fac eu cu tine fără ficat? grăi ea către maimuță. 

— E adevărat, răspunse maimuța. Hai să ne întoarcem pe insulă să-l luăm. 

— Vorbeşti adevărat? Atârnă în copac? 

— O să vezi! Am un ficat foarte bun şi gras. 

— Atunci să-l iei pe cel mai gras. Bine? 

— Fără îndoială. Numai că du-mă mai iute la țărm. 

Meduza se întoarse înotând înapoi spre insulă, îndată ce atinse malul, maimuța sări 
pe pământ şi din două salturi ajunse la copac şi se prinse de întâia creangă cu mâinile 
şi picioarele. 

— Hei, de ce zăboveşti atât? strigă meduza. Grăbeşte-te! Şi aşa am pierdut 
destul timp. 

Maimuţa însă se căţărase chiar în vârful copacului şi de acolo arătă meduzei limba. 

— Neobrăzato! se mânie meduza. Coboară neîntârziat! 

— Nici nu mă gândesc! Mulţumesc pentru plimbare. N-o să mai merg cu tine 
niciodată. 

— Dar ficatul? Cum să mă întorc tară el? începu meduza să plângă. 

— Nu-mi pasă cum te vei întoarce. Eu, însă, nu vreau să rămân tară ficat. Tu 
chiar crezi că ficaţii mei atârnă în copac? Nu, n-am decât unul singur, aici înăuntru, 
unde îi este locul. 

— Aşadar m-ai păcălit! se supără meduza. E necinstit! O să mă plâng 
dragonului mării. 

— Eu nu mă tem de dragonul tău. Dacă totuşi doreşti atât de mult ficatul 
meu, cațără-te până la mine în copac. Doar ai patru picioare. 

Meduza însă nu ştia să se urce în copaci. 

— Ascultă, spuse ea maimuţei, dar cu palatul dragonului mării cum rămâne? 
Doar aveai de gând să-l vezi. Şi castanele din pini? 

— N-am nevoie de castanele tale din pini. îmi plac numai castanele din 
castani, Îi răspunse maimuța. 

Şi uite aşa, meduza cea nătângă fu nevoită să se întoarcă acasă cu mâinile goale. 
Porni pe valuri departe-departe, spre miazănoapte. Drumul i se păru iarăşi uşor, fiindcă 


tot timpul se gândea. Acum se gândea de ce maimuța nu mai vrea să vadă împărăţia de 
sub ape. Acasă, o aşteptau dragonul cu supuşii lui, de trei zile. 

— Unde-i maimuța? strigară peştii de cum o văzură pe meduză. 

— în copac, răspunse cu tristețe meduza. La început am păcălit-o, dar apoi 
m-a păcălit ea pe mine. I-am povestit că la noi în pini cresc castane. Acest lucru i-a 
plăcut maimuţei. S-a urcat pe spinarea mea şi am pornit-o încoace. Pe drum, însă, 
maimuța şi-a amintit că şi-a uitat ficatul acasă şi a fost nevoie să ne-ntoarcem pe insulă. 
La drept vorbind însă, maimuța m-a înşelat: ficatul îl avea la ea. N-a mai vrut să vină în 
împărăţia noastră de sub apă. Credea că, pesemne, castanele care cresc în pini nu-s 
dulci. 

Dragonul mării ascultă ce ascultă, apoi izbi din coadă şi zbieră: 

— Loviţi-o tară milă! S-o bateţi cât puteţi de tare, până o să-i iasă toate 
oasele! 

Şi au bătut meduza, au bătut-o neîncetat, până i-au scos toate oasele. 

De atunci a rămas meduza fără oase. 

Ea se leagănă pe valurile înspumate ale mării ca un ghemotoc moale şi alunecos. 

Ce să facă prostul cu oasele? 


Evantaiul lui Tengu 


poveste japoneză 


Era o zi caldă de primăvară. Heisaku pomi în munţi să cosească fânul. Soarele ardea 
plăcut şi leneşului Heisaku îi veni chef să se odihnească şi să-şi încălzească spinarea. 
Se aşeză pe o buturugă, începu să privească cerul albastru şi să asculte ciripitul 
vrăbiilor. Ascultă el ce ascultă şi uită cu totul de treabă. 

Când se sătură de atâta şedere, scoase din buzunar zarurile şi începu să se joace. 
Zarurile cădeau pe o lespede de piatră mare şi netedă, care se afla lângă buturugă. 
Heisaku spunea întruna: 


Zaruri, zaruri! 

Aşezaţi-vă, zaruri, 

Albe zaruri! 

Deodată, din spate, dintr-un pin înalt, se auzi o voce subţirică: 

— Heisaku, ce faci aici? 

Heisaku se sperie. Se uită înapoi şi, pe-o creangă de pin, văzu pe dracul cel năsos, 
Tengu, pe adevăratul Tengu, aşa cum apărea el în desene: cu nasul lung, mai lung 
decât capul, ţinând în mână un evantai. 

Heisaku căzu în genunchi, începu să tremure şi să plângă. 

— Fie-ţi milă, Tengu, nu mă omori! 

— Nu-ţi fie teamă, îi spune Tengu cu blândeţe. N-am de gând să te ucid. 
Vreau să ştiu numai ce arunci tu acolo şi de ce bolboroseşti asemenea vorbe? Ce ai în 
mână? 

— Astea? Sunt zaruri. Uite, vezi, aşa cum s-au potrivit acum, fac un punct; 
aşa, fac două, dar pot să se nimerească şi trei, şi patru, şi chiar şase. La zaruri se pot 
câştiga mulţi bani. 

Tengu nu înţelegea nimic, dar îşi zise totuşi că povestea cu zarurile este o treabă 
amuzantă. Ar fi vrut să aibă şi el aşa ceva. 

— Heisaku, dă-mi mie zarurile tale. 

Dar Heisaku nu se învoi. 

— Cum să-ţi dau zarurile? E ca şi cum ţi-aş da capul. Nu pot să fac asta! 

Năsosul Tengu dori atunci şi mai mult să obţină zarurile. 

— Doar nu ţi le-am cerut de pomană! în schimbul lor îţi voi da ceva care-ţi 


va plăcea foarte mult, îi spuse el cât se poate de mieros. 

— Ce-mi dai? 

— lată ce! 

Şi Tengu îi arătă evantaiul pe care-l ţinea în mână. 

— Numai atât? Ce să fac cu un evantai vechi şi ferfeniţit? 

— Cum? Tu nu ştii ce putere are evantaiul lui Tengu? îţi explic îndată. 
Dacă ciocăneşti în partea cu desene a evantaiului şi vei spune de trei ori: „Nasule, 
lungeşte-te! Nasule, lungeşte-te! Nasule, lungeşte-te!”, atunci vârful nasului tău, sau 
al cui vei dori tu, o să se lungească. Dacă vrei ca nasul să crească şi mai mult, 
ciocăneşti mai tare. Dacă doreşti ca nasul să crească mai încet, baţi mai încet. Când 
vrei ca nasul să se scurteze, poţi s-o faci şi pe asta; trebuie doar să ciocăneşti în faţa 
cealaltă a evantaiului şi să spui de trei ori: „Nasule, scurtează-te! Nasule, scurtează- 
te! Nasule, scurtează-te!” Şi nasul se va micşora. Vezi ce lucru minunat e evantaiul lui 
Tengu? la spune, crezi sau nu? Altfel, numaidecât fac să-ţi crească nasul tău borcănat 
până dincolo de cap. 

Heisaku se sperie şi îşi acoperi nasul cu mâna. 

— Te cred, te cred! Cruţă-mă! Cum aş putea trăi cu un nas aşa de lung? 

— Atunci, hai să facem schimbul! Poftim evantaiul meu, iar tu îmi dai 
zarurile. 

— Bine, răspunse Heisaku. 

Era tare bucuros, dar se prefăcea că ascultă numai de frică. 

Heisaku îi dădu lui Tengu zarurile sale vechi, crăpate, primind în schimb evantaiul 
cel fermecat, apoi, mulţumit, plecă spre casă. 

Heisaku cel leneş mergea încet pe drum şi îşi zicea: „Pe cine aş putea încerca 
puterea fermecată a acestui evantai?” 

Deodată, el zări un cortegiu solemn: patru servitori purtau o frumuseţe de fată într- 
o lectică de bambus, sub un baldachin de mătase, iar în faţă, în spate, la dreapta şi la 
stânga mergea mulţime de slujitori. 

Această frumoasă fată era fiica celui mai bogat prinţ din regiune. 

„la să încerc să-i lungesc niţel nasul! O să fie amuzant!” îşi zise Heisaku. 

Se strecură pe furiş în gloata servitorilor, ajunse chiar lângă palanchin, bătu uşurel 
pe faţa deschisă a evantaiului şi şopti de trei ori: 

— Nasule, lungeşte-te! Nasule, lungeşte-te! Nasule, lungeşte-te! 

Şi iată că nasul frumoasei fete se îndoi uşor, apoi începu să se lungească o dată, de 
două ori, de 
trei ori cât era înainte. Peste două-trei zile se zvoni peste tot că fiica prinţului s-a 
îmbolnăvit de o boală neobişnuită: i-a crescut în sus vârful nasului şi acum seamănă 
cu Tengu. Nici leacurile doctorilor, nici rugăciunile călugărilor, nici descântecele 
vrăjitoarelor - nimic n-o putea ajuta. Sărmana prinţesă s-a închis în palatul său, şi-a 
acoperit faţa cu un voal şi plânge întruna. Părinţii ei nu ştiu ce să mai facă de 
durere. 

în sfârşit, în faţa porţii apăru un mare anunţ: 


Cine o să tămăduiască prinţesa de boala sa nemaiauzită, acela o va lua de nevastă. 


Când Heisaku văzu anunţul, dădu fuga acasă, îşi luă evantaiul fermecat şi se 
îndreptă degrabă spre palat. 

— Eu pot s-o vindec pe prințesă! spuse Heisaku, îndată ce-i dădură drumul în 
palat. 

Slugile îl conduseră imediat în iatacul prințesei. Heisaku se înclină adânc în fața 
ei, ciocăni cu degetul în cealaltă față a evantaiului şi şopti de trei ori: 

— Nasule, scurtează-te! Nasule, scurtează-te! Nasule, scurtează-te! 

Numaidecât nasul începu să se micşoreze o dată, de două ori, apoi de trei ori şi nasul 
preafrumoasei deveni tot aşa de frumos precum fusese înainte. Iar prinţesa deveni 


mai frumoasă ca înainte. 

Acum nu mai era nimic de făcut, trebuia să se mărite cu Heisaku. 

Astfel, cu ajutorul evantaiului cel fermecat al lui Tengu, leneşul Heisaku deveni 
omul cel mai bogat din sat. Putea să mănânce ţipari prăjiţi cu orez alb, cât îi poftea 
inima, zile în şir putea zăbovi în pat, se putea plimba prin munţi şi - mai ales - nu 
trebuia să facă nimic. Uite aşa trăia el. într-o zi se ghiftuia până nu mai putea, în altă 
zi dormea tot timpul, în cea de a treia zi haihui şi apoi o lua de la capăt. Curând însă 
se sătură să nu facă nimic, era prea plictisitor. 

într-o zi, Heisaku stătea lungit în grădină şi căsca plictisit. Şi ca să se amuze într- 
un fel, scoase evantaiul de la cingătoare, se uită la el şi îşi zise: „Oare nasul meu cât 
s-ar putea lungi?” Şi dintr-o dată se înveseli, bătu în evantai şi rosti de trei ori: 

— Nasule, lungeşte-te! Nasule, lungeşte-te! Nasule, lungeşte-te! 

Numaidecât nasul lui Heisaku se îndreptă în sus şi începu să crească. A crescut de 
trei ori mai mare. Heisaku mai bătu o dată. Nasul se lungi de şase ori, apoi se făcu 
mai înalt decât casa, mai înalt chiar decât un copac. Crescuse atât de înalt, că chiar 
Heisaku nu mai putea să-şi vadă vârful nasului. 

Heisaku era voios mare. începu să lovească în evantai cu toată puterea. Nasul se 
tot lungi, ajunse mai sus de nori, până la cer, şi-l străpunse. 

Sus, sus se ivi în acest timp Tunetul, care văzu că ceva subţire, roşu şi ascuţit, 
străpunge cerul şi se caţără tot mai sus. Tunetul se miră. „Seamănă cu un morcov. 
N-am văzut niciodată morcovi care să crească în cer, ba şi cu vârful în sus!” Apoi 
trase cu putere de morcov. 

— Au! strigă Heisaku de jos, de pe pământ. 

Deşi vârful nasului ajunsese departe, era vârful propriului său nas şi pe sărmanul 
Heisaku începu să-l doară. întoarse totuşi repede evantaiul, ciocăni în faţa opusă, 
strigând: 

— Nasule, scurtează-te! Nasule, scurtează-te! Nasule, scurtează-te! 

Şi, într-adevăr, dintr-o dată nasul începu să se micşoreze: o dată, de două ori, de 
trei ori. Numai că Tunetul era mai puternic decât Heisaku. Nasul se micşoră treptat, 
dar vârful îi rămăsese ca şi până atunci în cer. Şi fiindcă vârful nasului nu putea să se 
întoarcă din cer pe pământ, Heisaku fu nevoit să se ridice până acolo. Mai întâi trebui 
să se desprindă cu totul de pământ. Cu cât scădea nasul, cu atât Heisaku se înălța 
mai sus. Se ridică mai sus decât casa, mai sus decât copacul cel mai înalt din grădină, 
mai sus de nori şi, în sfârşit, ajunse până la cer. Dar gaura pe care o făcuse cu nasul 
era atât de mică, încât Heisaku nu putea să treacă prin ea. Şi astfel a rămas sus pe 
cer, suspendat de vârful propriului său nas. 

Mai atârnă acolo şi astăzi. 

Cele două broaşte 


poveste japoneză 


Demult, tare demult, pe când oraşul Kyoto mai era capitala Japoniei, trăia în acest 
oraş o broască. Ea nu locuia cine ştie unde, ci lângă un templu, într-o fântână mică din 
curte. Se simţea bine acolo: fundul fântânii era moale, lipicios şi umed. 

Dar iată că a venit vara cea călduroasă. Era atât de cald, încât totul înjur secase: 
bălțile, vâlcelele, pâraiele. Fundul fântânii se întărise şi crăpase. Nici nu-ţi venea să 
crezi că e vorba de o fântână. 

„Trebuie să mă mut! îşi zise sărmana broască. Dar unde? Pe aici totul s-a uscat. la să 
mă duc în oraşul Osaka. Se spune că Osaka se află la mare, iar eu n-am văzut niciodată 
marea. Mă duc să văd cum arată!” 

Broasca ieşi din fântână şi o luă încet spre oraşul Osaka. 

în oraşul Osaka trăia o altă broască. Ea huzurea într-un heleşteu mare şi rotund. îşi 
vâra capul în nămolul moale sau înota în apa tulbure printre algele unduitoare, iar în 
zilele însorite se încălzea pe o piatră caldă şi netedă. 


Dar arşiţa ajunse şi la Osaka. Şi aici secară vâlcelele, pâraiele şi heleşteiele. Secă şi 
heleşteul rotund, unde trăia broasca. Fundul heleşteului se albise de-a binelea. Broasca 
trăise toată viaţa în heleşteu şi deodată s-a trezit pe uscat: nici tu apă, nici tu nămol, ci 
doar praf uscat. 

„în Osaka e secetă mare - îşi zise broasca. Trebuie să mă mut altundeva. Mă voi duce 
în oraşul Kyoto. Se spune că-i capitala Japoniei. Cu prilejul ăsta o să văd palatele şi 
templele capitalei.” Şi broasca o porni ţopăind fără grabă spre Kyoto. 

S-a-ntâmplat ca amândouă broaştele să pornească la drum în aceeaşi zi, la aceeaşi 
oră, dis-de- dimineaţă. Una ţopăia de la Kyoto la Osaka, cealaltă de la Osaka la Kyoto. 

Broaştele ţopăiau tară grabă: făceau un salt, apoi mai stăteau, încă o săritură şi 
iar stăteau. Fiindcă plecaseră la drum în acelaşi timp şi fiecare sărea nici mai 
repede nici mai încet decât cealaltă, ar fi trebuit să se întâlnească la jumătatea 
drumului. 

La jumătatea dramului dintre Osaka şi Kyoto se afla însă muntele Tenedzan. Când 
ajunseră la acel munte, broaştele se odihniră puţin şi începură să se caţere încetişor pe 
coastă în sus. Urcau, desigur, tare încet, pentru că nu erau obişnuite să umble prin 
munţi. 

Gâfâind şi umflându-se, se căţărau tot mai sus şi mai sus. încă nu se vedeau una pe 
alta, fiindcă între ele se afla muntele. în sfârşit, broaştele ajunseră în vârf. Aci ele se 
ciocniră cap în cap. 

— Ia te uită! spuse broasca din Kyoto. 

— Ia te uită! spuse broasca din Osaka. 

— Eu sunt broasca din Kyoto şi merg la Osaka. Dar tu? întrebă broasca 


din Kyoto. 
— Eu sunt broasca din Osaka şi mă duc la Kyoto: La noi, 
la Osaka e secetă mare! 


— La Osaka e secetă? La Osaka, secetă? se alarmă broasca din Kyoto. Ca la 
Kyoto? Ca la Kyoto? 

— Oare şi la Kyoto e arşiţă? 

— Desigur! Desigur! La noi, la Kyoto, au secat nu numai bălțile, dar şi 
fântânile. 

— înseamnă că n-are rost să mergem mai departe, rosti cu tristețe broasca 
din Osaka. Dacă şi la voi e secetă ca şi la noi, mai bine să pierim acasă. 

Broaştele tăcură, căzând pe gânduri. E păcat, totuşi, să te întorci la jumătatea 
drumului. Se gândiră ele ce se gândiră şi hotărâră să se verifice una pe alta. Câte nu 
vorbesc trecătorii! 

— Iată, la ce mă gândesc, zise broasca din Kyoto. Dacă tot am ajuns pe acest 
munte, o să mă uit de aici spre oraşul Osaka. De pe munte pesemne că se vede cu 
siguranță marea. 

— Bine te-ai gândit! spuse broasca din Osaka. O să mă uit şi eu de pe piscul 
muntelui. Doar de aici se pot vedea palatele şi templele oraşului Kyoto. 

Amândouă broaştele se ridicară pe lăbuţele dinapoi, îşi lungiră cât putură trupurile 
lor de broască, deschiseră ochii larg şi începură să privească în depărtare. Priviră ce 
priviră şi deodată broasca din Kyoto se lungi la pământ şi spuse cu durere: 

— Ce-i asta? Nimic nou, nimic interesant! Exact ca la Kyoto. Toţi spun: 
„Marea, marea!” Dar eu nu văd nicio mare la Osaka. 

Şi broasca din Osaka era supărată: 

— Ce-i asta? Ce fel de capitală mai e şi asta? E exact ca Osaka noastră. 
Credeam c-o să văd palatele şi templele capitalei. Dar de fapt acolo nu-i nimic 
interesant, totul e ca la noi. Ei, dacă-i aşa, trebuie să mă întorc la Osaka! mai zise 
broasca din Osaka. Dacă o să plouă, o să fie şi acasă umezeală. 

Broaştele îşi luară rămas bun, fiecare se întoarse dincotro venise şi începură să 
coboare de pe munte. 


După mai multe sărituri se şi pierdură din ochi una pe alta, pentru că între ele se 
ridica piscul ascuţit al muntelui. 

Aşa s-a terminat totul: broasca din Kyoto s-a întors la Kyoto, iar cea din Osaka - la 
Osaka. Şi până la sfârşitul vieţii s-au gândit că Osaka şi Kyoto seamănă ca două picături 
de apă. Dar nu-i adevărat. Cele două oraşe nu seamănă deloc. Atunci ce s-a întâmplat? 

Broasca din Kyoto n-a văzut deloc Osaka, ci Kyoto, oraşul natal, iar broasca din 
Osaka n-a văzut Kyoto, ci Osaka. Fiindcă ochii broaştelor sunt pe creştetul capului. lată 
de ce, când s-au înălţat pe lăbuţele dinapoi şi au ridicat capul, ochii lor priveau în 
spate. Deci nu se uitau înainte, ci înapoi: fiecare broască se uita acolo de unde venise. 
Numai că ele nu ştiau acest lucru. 

Broasca din Osaka s-a-ntors în heleşteul ei şi plină de supărare le-a spus puilor săi: 

— Osaka şi Kyoto înseamnă de fapt acelaşi lucru. De aici şi zicala: „Puii de 
broască tot broaşte sunt”. 

Iar broasca din Kyoto, întorcându-se acasă, la vechiul ei lac, s-a aruncat în fântână şi 
le-a spus suratelor: 

— Nu există nicio mare! 

De unde şi zicala: „Broasca din fântână nu cunoaşte marea”. 


Nara-Nashi 


poveste japoneză 


Trei fraţi, rămaşi de mici fără tată, trăiau împreună cu mama lor. într-o zi, buna lor 
mamă căzu grav bolnavă. Deşi aduseseră la căpătâiul bolnavei pe cei mai buni şi mai 
scumpi doctori, sănătatea ei se şubrezea cu fiecare clipă. Zilele bătrânei mame păreau 
numărate. 

într-o zi, cei trei feciori se apropiară de patul muribundei şi-o întrebară dacă are vreo 
dorinţă. 

— Aş vrea să mănânc Nara-nashi, le răspunse bolnava. 

Cei trei fraţi auziseră povestindu-se despre Nara-nashi o delicateţe de pere de Nara, 
care creşteau tocmai în creierul munţilor. Numai că erau aşa de straşnic păzite de un 
monstru, încât nimeni dintre cei ce se aventuraseră în căutarea acestor pere nu 
scăpase cu viaţă. Cu toate acestea, cei trei băieţi, dornici să îndeplinească ultima 
dorinţă a mamei lor, se hotărâră să se facă luntre şi punte şi să-i aducă Nara-nashi. 

Aşa se face că Taro, cel mai mare dintre fraţi, luă primul coşul în spinare şi porni să- 
şi încerce norocul. Merse el, merse pe o cărăruie de munte şi urcă şi tot urcă până 
ajunse la o stâncă uriaşă. Lângă ea se odihnea o bătrână uitată de moarte. 

— încotro ai pornit, tinere? îl întrebă bătrâna. 

— Mă duc să culeg Nara-nashi, răspunse Taro, dar nu ştiu unde să le caut. 

Femeia se ridică în capul oaselor şi apropiindu-se de flăcău zise: 

— Să ştii că un demon fioros trăieşte în inima munţilor. Te va răpune 
cu siguranţă dacă te încumeţi să-l înfrunţi. Ai face mai bine să te întorci acasă. 

— Imposibil! Trebuie să ajung acolo negreşit. Te rog, arată-mi drumul! se 
rugă Taro. 

— Bine, răspunse bătrâna. Ascultă cu mare băgare de seamă ce-am să-ți 
spun. Puțin mai încolo ai să dai de o răscruce de drumuri străjuită de bambuşi tineri. 
Să apuci pe drumul spre care sunt îndreptate de vânt frunzele bambusului. 

Taro mulţumi bătrânei şi continuă să urce pe cărăruia care ducea spre creierul 
munţilor. întocmai cum îi spusese bătrânica, cărăruia se răsfiră în curând în trei, 
începutul fiecărui drum fiind străjuit de câte un bambus tânăr. Unul dintre ei avea 
frunzele răsucite spre o potecă ce părea cea mai abruptă, cea mai strâmtă şi mai 
întortocheată dintre toate trei. 

Taro îşi aminti ce-i spusese bătrâna, dar în sinea lui îşi zise: 


„Indiferent ce potecă aleg, rezultatul va fi cu siguranţă acelaşi. S-o apuc atunci pe 
drumul cel mai uşor!” 

Alese drumul cel mai larg şi mai bine nivelat şi o porni la mers. N-apucă să facă doi 
paşi că o cioară zbură pe deasupra capului lui zicând: 

— Ai face mai bine dacă n-ai alege acest drum, flăcăule! 

Taro n-o luă în seamă şi-şi continuă drumul. întâlni curând un pom încărcat cu 
tigve, care îl avertiză: 

— Ai să te căieşti amarnic, dacă-ţi continui drumul pe-aici. 

Ignorând şi acest avertisment, Taro îşi văzu mai departe de drum. Ajunse curând la 
un lac cu apă liniştită, dincolo de care se vedeau pomi încărcaţi cu Nara-nashi. 
Fericit, Taro se aruncă în apă şi începu să înoate spre fructele de pe țărm. De îndată 
ce trupul său atinse argintiul lacului, apele liniştite de până atunci începură să 
clocotească şi să mugească înfricoşător, iar monstrul, care nu era altul decât paznicul 
lacului, răsări din ape şi-l înghiţi dintr-o răsuflare. 

După zile şi zile de nerăbdătoare aşteptare a lui Taro, cei doi fraţi se sfatuiră şi 
hotărâră ca fratele mijlociu, Jiro, să-şi încerce şi el norocul. 

Jiro porni imediat la drum, dar întocmai ca Taro, nesocotind sfatul bătrânei de la 
stâncă, fu înghiţit şi el de monstrul lacului. 

în sfârşit, veni rândul mezinului Saburo să pornească spre munţi. întâlni, de- 
asemenea, bătrâna femeie şi-i spuse că cei doi fraţi ai săi mai mari, plecaţi să aducă 
Nara-nashi, nu s-au mai întors acasă. 

— Pentru că nu mi-au ascultat povaţa, răspunse bătrâna. Dacă vrei să 
reuşeşti, urmează-mi sfatul, fătul meu. 

Spunând acestea, îi dădu o sabie. 

Când ajunse la răscruce, Saburo o porni pe cărarea cea mai prăpăstioasă şi mai 
strâmtă, spre care erau îndreptate frunzele bambusului, aşa cum îl sfătuise bătrâna. 
Cum mergea el aşa, o cioară zbură pe deasupra capului şi-l îndemnă să nu-şi piardă 
timpul prin ascunzişurile muntelui. 

Ajunse curând la un pârâiaş, în apele căruia văzu o floare de Nara-nashi. Cu 
inima bătându-i de emoție o porni în susul apei şi găsi în cele din urmă o plantație 
de Nara-nashi, înconjurată de apele liniştite ale unui lac. 

Când Saburo începu să alerge spre pomii de Nara-nashi, vântul îi şopti la ureche: 

— Dacă te urci în pom dinspre nord, umbra ţi se va răsfrânge în apă şi vei 
fi înghiţit pe dată de monstrul lacului. Dacă vrei să scapi teafăr, caţără-te în pom din 
partea sudică. 

Saburo se urcă în pom aşa cum fusese sfătuit şi culese o mulţime de Nara-nashi. 
Dar la coborâre, din nebăgare de seamă, se aşeză pe o creangă crescută viguros spre 
nord. Pentru câteva clipe, umbra i se proiectă pe luciul apei. Monstrul apăru din 
valuri şi porni să-l înghită întocmai ca şi pe fraţii lui mai mari, Taro şi Jiro. Dar 
Saburo scoase din teacă sabia primită de la bătrână şi-o înfipse în 
monstru. O lovitură atât de dibace, încât monstrul se prăvăli ca lovit de fulger. După o 
scurtă agonie, monstruoasa creatură îşi dete duhul. O voce îi şopti atunci lui Saburo să 
despice burta monstrului mort. Oare ce credeţi c-a găsit Saburo în pântecele dihaniei? 
Pe fraţii lui mai mari, Taro şi Jiro. 

După ce şi-a salvat fraţii, Saburo şi-a umplut coşul cu Nara-nashi şi s-a întors 
degrabă acasă. La scurt timp după ce bătrâna lui mamă a mâncat din fructele aduse, s- 
a însănătoşit tun. Şi a trăit apoi ani mulţi şi fericiţi împreună cu cei trei feciori ai săi. 


Urashima Taro 
poveste japoneză 


A fost odată, demult de tot, un tânăr pescar pe care-l chema Urashima Taro. Deşi 


muncea din greu, din zori şi până-n noapte, abia reuşea să-şi ducă traiul de azi pe 
mâine împreună cu bătrâna sa mamă. 

într-o toamnă, vânturile reci de nord începură să bată tot mai puternic, de la o zi la 
alta, iar marea deveni atât de furioasă încât nici cei mai curajoşi oameni nu se 
încumetau să iasă la pescuit. Urashima era tare nefericit. Ar fi fost în stare să-şi dea 
viaţa numai să nu-şi vadă mama răbdând de foame. 

într-o bună zi vânturile violente de nord încetară pe neaşteptate, iar marea deveni 
parcă şi mai blândă ca înainte. în culmea bucuriei, Urashima o porni în larg cu noaptea- 
n cap. Dar ca un făcut, peştii dispăreau în larg de-ndată ce tânărul arunca undiţele şi 
plasele, astfel că de la răsăritul soarelui şi până la amiază nu reuşi să prindă decât un 
singur peştişor. Aproape de asfinţit, simţi o smucitură puternică, gata-gata să-i smulgă 
undiţa din mină. Era convins că prinsese un peşte foarte mare. Bucuria lui Urashima 
era fără margini şi manevră undiţa cu atâta dibăcie încât în numai câteva clipe prada 
ajunse la suprafaţa apei. Dar nu era un peşte, ci o broască ţestoasă uriaşă! 

Desfăcu cârligul dezamăgit şi aruncă broasca în mare. Cine ar fi cumpărat o broască 
ţestoasă, şi încă una atât de mare? 

La căderea nopţii, trase barca pe mal şi o porni spre casă, pe un drum colbuit şi 
întunecos, cu un singur peştişor în traistă. 

A doua zi, vânturile de nord se porniră din nou, parcă şi mai aprige ca înainte. Marea 
clocotea ca un cazan. Nici vorbă să mai poată pescui. Urashima mergea deznădăjduit 
de-a lungul țărmului, urmărind cu privirea rătăcită apele învolburate ale mării. 

Deodată, uriaşa ţestoasă pe care tânărul pescar o aruncase din undiţă, cu o zi 
înainte, îşi înălţă capul printre valuri, spunându-i: 

— Urashima! îl strigă ea, îţi mulţumesc din suflet că m-ai salvat ieri. în 
semn de recunoştinţă, te duc la Palatul Dragonului, dacă vrei. Aş fi tare fericită să te 
răsplătesc pentru binele ce mi-ai făcut. Te rog, urcă în spinarea mea. 

Deşi puternic atras de invitaţia broaştei țestoase, Urashima ezita, gândindu-se la 
mama lui. 

— Nu fi îngrijorat, îl îmbărbătă broasca, ghicindu-i parcă gândurile, n-o să 
lipsim decât două sau trei zile. 

Urashima îşi învinse nehotărârea şi urcă vioi pe carapacea uriaşei broaşte țestoase. 
Cu Urashima în cârcă, broasca porni în adâncurile mării. Merseră ei ce merseră, printr- 
o zonă mohorâtă şi tulbure, până ajunseră la poarta strălucitorului Palat al Dragonului. 
De îndată, prinţesa palatului, întovărăşită de domnişoare de onoare frumos îmbrăcate 
şi de o mulţime de peşti, ieşiră în întâmpinarea lui Urashima în sunetele unei muzici 
fermecătoare. 

Odată intrat în palat, Urashima fu cinstit cu cele mai înalte onoruri. Banchetele se 
ţinură lanţ, iar bucatele servite de încântătoarele domnişoare de onoare erau atât de 
gustoase, încât nu se mai sătura mâncând. Minunate erau şi dansurile peştilor şi 
muzica divină ce părea să vină din măruntaiele 
mării. Urashima era fascinat şi nu-i mai venea să plece. Cele trei zile trecură repede 
şi Urashima îşi amâna mereu plecarea până ce, iată, se împliniră trei ani de la 
sosirea lui în Palatul Dragonului. 

Se hotări, în sfârşit, să plece. Când îşi anunţă hotărârea, prinţesa îi înmână o 
casetă triplă, Tamatebako, spunându-i: 

— Umblă sănătos, Urashima, iar această casetă să n-o deschizi decât la mare 
necaz. 

Cu frumoasa casetă sub braţ, tânărul pescar încălecă pe carapacea broaştei şi o pomi 
spre casă. 

Când ajunse în satul natal constată cu surprindere că munţii şi râurile nu mai 
arătau ca altădată, iar locul arborilor semeţi pe care-i ştia pe dealuri fusese luat de 
pomi tineri. Nu-i venea să-şi creadă ochilor ce schimbări uriaşe se petrecuseră în 
acest răstimp cât lipsise. 


întâlni curând un bătrân, pe care nu-l cunoştea, lucrând într-o fermă. 

— Spune-mi, te rog, unchieşule, îl cunoşti cumva pe Urashima Taro? întrebă 
Urashima. 

— Am auzit de un om cu numele de Urashima Taro, răspunse bătrânul. 
Eram copil când bunicul povestea că pe vremea tinereţii lui, Urashima ar fi plecat la 
Palatul Dragonului, dar nu s-a mai întors. 

De prisos să mai spunem că mama lui Urashima murise de mult. lar când a ajuns 
acolo unde se născuse, urmele casei dispăruseră ca şterse cu buretele. Doar grădina 
se mai cunoştea, dar o năpădiseră buruienile. 

Oamenii şi locurile copilăriei lui se schimbaseră atât de mult încât Urashima nu 
ştia ce să mai facă şi încotro s-o apuce. îşi aminti atunci de caseta primită de la 
prinţesă şi se hotări s-o deschidă, în prima cutie găsi o pană de cocor. Când ridică 
capacul celei de-a doua cutii, un fum alb îl înconjură ca o adiere parfumată. Odată cu 
risipirea fumului, Urashima se preschimbă într-un bătrân cu plete dalbe, uitat de ani. 

în cea de-a treia cutie găsi o oglindă. Privind în ea, fu surprins să descopere chipul 
unui om atât de bătrân. înainte să înţeleagă ce s-a întâmplat, fulgul de cocor fu ridicat 
în văzduh de o pală de vânt. Când vântul slăbi, fulgul căzu pe spatele încovoiat al lui 
Urashima, care se preschimbă într-un cocor. Astfel, în timp ce Urashima- cocorul îşi 
luă zborul spre înaltul cerului, uriaşa broască ţestoasă apăru din valurile mării şi privi 
spre cocorul ce dispărea în zarea albastră. 

Bătrânii spun că broasca ţestoasă nu era alta decât prinţesa Palatului Dragonului, 
fiica Zeului mării. 


Oyasute-Yama 


poveste japoneză 


A fost odată un fecior din cale-afară de iubitor şi de devotat tatălui său, pe care îl 
chema Oyasute-Yama. în acele timpuri, se spune că ar fi existat o lege care obliga 
copiii să ducă în munţi bătrânii ce nu mai puteau munci. 

Tatăl feciorului cu pricina ajunsese atât de bătrân încât nu mai putea munci. Sosise 
timpul abandonării lui şi feciorul îl luă în cârcă şi pomi cu el spre inima munţilor. în 
timp ce-şi ducea părintele în spinare, bătrânul tată, care-şi iubea şi el copilul din tot 
sufletul, rupea crengi de copaci şi le arunca, ba ici, ba colo, ca nu cumva dragul său 
fiu să rătăcească drumul la întoarcere. 

Ajunşi în creierul muntelui, fiul strânse un maldăr de frunze uscate şi-şi aşeză tatăl în 
vârful lor. 

— Şi acum, dragul meu tată, trebuie să ne despărţim! 

Bătrânul tată rupse o ramură dintr-un copac şi arătând-o fiului iubit, zise: 

— Copile drag, ca să nu te rătăceşti, am presărat ramuri ca aceasta pe 
unde am trecut. Ele îţi vor arăta drumul până acasă. Şi acum rămâi cu bine, fiu iubit! 

Emoţionat până la lacrimi de dragostea tatălui său, fiul nu se îndură să-şi 
abandoneze părintele. îl luă din nou în spinare şi se întoarse cu el acasă. 

Dacă fapta aceasta ar fi ajuns la urechile seniorului, atât tatăl, cât şi fiul ar fi fost 
aspru pedepsiţi. Dar fiul săpă o groapă în fundul curţii, şi-şi ascunse tatăl acolo. în 
fiecare zi ducea mâncare tatălui 
său în tainiţă, iar atunci când făcea rost de bucate mai alese, nu se atingea de ele 
până ce nu-i ducea mai întâi părintelui său. 

într-o zi, seniorul dădu poruncă în ţară să i se facă o frânghie din cenuşă. Supuşii 
săi se străduiră zile şi nopţi să facă frânghia comandată, dar în zadar. Cererea 
seniorului ajungând şi la urechile bătrânului, acesta îi spuse fiului: 

— încolăceşte o frânghie pe un fund de lemn şi dă-i foc. 

Fiul ascultă povaţa tatălui şi obţinu, într-adevăr, o funie de cenuşă. Se prezentă cu 


ea în faţa seniorului şi fu răsplătit pentru iscusinţa sa. 

La scurt timp după aceea, seniorul îl chemă din nou pe tânăr şi-i dădu un ţăruş 
din lemn. Astfel tăiat încât nu se putea bănui care e capul şi care e coada, şi-i ceru 
să-i arate unde e vârful şi unde e rădăcina. Fiul luă ţăruşul acasă şi ceru părerea 
bătrânului tată. 

— Pune ţăruşul în apă, îl sfătui bătrânul. Capătul care va încerca să iasă 
din apă, va fi vârful, iar cel ce se va afunda în apă, va fi rădăcina. 

Fiul făcu întocmai cum îl învăţă bătrânul său tată şi anunţă rezultatul înaltului senior. 
Impresionat de felul deosebit de inteligent de rezolvare a acestei dificile probleme, 
seniorul îl răsplăti şi mai darnic pe tânăr. 

Dar seniorul veni curând cu o a treia problemă şi mai dificilă decât celelalte două. 
El porunci tânărului să construiască o tobă care să scoată sunete fără a fi lovită. 

Băiatul îşi consultă din nou tatăl. 

— Nimic mai uşor, fătul meu, zise bătrânul. Du-te şi cumpără o piele 
potrivit de mare. Apoi mergi la munte şi fa rost de un stup. 

Fiul procedă întocmai cum îl învăţă tatăl său, iar bătrânul croi din piele o tobă şi în 
interiorul ei instală roiul de albine. 

— Iată toba, fiule. înfăţişează-te cu ea în faţa înălţimii sale. 

Feciorul luă imediat drumul seniorului. lar când acesta atinse toba, albinele din 
interior, tulburate tară veste, începură să zumzăie de vibra membrana tobei ca lovită 
de sute de ciocane. Nu exista nicio îndoială: toba cânta de la sine. 

Lăudându-l pe băiat pentru soluţiile înțelepte date celor trei dificile întrebări ale 
lui, seniorul îl întrebă cum de a reuşit să se descurce atât de bine. 

— Fiind prea tânăr şi având puţină experiență - răspunse flăcăul - n-am 
reuşit să rezolv niciuna dintre probleme. Soluţiile le-am aflat de la tatăl meu, om 
bătrân, cu experienţă bogată... 

Şi pentru că spusese destule, tânărul s-a hotărât să fie cinstit până la capăt: 

— Nu m-am încumetat să-mi abandonez părintele în munţi, luminăţia-ta. L- 

am ascuns în 

fundul 
grădinii... 

Impresionat de povestea fiului iubitor, seniorul zise: 

— N-aş fi bănuit că bătrânii sunt atât de înţelepţi şi de folositori. De acum 
încolo, nimeni să nu- şi mai arunce părinţii în munţi. 

De atunci se spune că vârstnicii au trăit împreună cu fiii lor până la adânci bătrâneţi. 


Momotaro 
poveste japoneză 


Se povesteşte că ar fi trăit odată un moş şi o babă. în fiecare zi, moşul se ducea în 
munţisă 

adune 
vreascuri, iar baba, la râu, să spele rufe. 

într-o zi, pe când femeia spăla rufele ca de obicei, văzu o pară uriaşă plutind pe 
apele molcome ale râului. Femeia prinse para, dar abia-abia reuşi s-o scoată din râu. 
O apucă cu ambele mâini şi se chinui straşnic până s-o aducă acasă. La scurt timp 
după ce moşul ei se întoarse de ia munte, baba luă un cuţit de bucătărie cu gândul să 
taie para şi s-o servească la cină. Deodată para se despică singură în două şi un 
copilaş sări afară chiuind. Moşul şi baba rămaseră ţintuiţi locului de uimire. 
Când îşi reveniră, se bucurară tare mult, pentru că deşi nu aveau copii, iubeau la 
nebunie pruncii. Botezară copilul Momotaro, pentru că se născuse dintr-o pară. îl 
iubeau ca pe ochii din cap şi nu ştiau ce să mai facă să-l crească mare şi sănătos. 


Momotaro creştea într-o zi cât alţi copii în şapte şi cu fiecare castron de orez 
mâncat se făcea mai mare şi mai mare. Ajunse curând un flăcău voinic, cu o forţă 
inegalabilă prin împrejurimi. 

într-o zi, Momotaro se înfăţişă dinaintea celor doi bătrâni şi le căzu în genunchi: 

— Vreau să merg la Onigashima să răpun demonii care terorizează 
poporul. Daţi-mi binecuvântarea voastră, rogu-vă! 

Cererea lui Momotaro l-a surprins şi i-a înspăimântat pe bătrâni aşa de tare că 
minute lungi au rămas fără grai. Dar flăcăul era hotărât să plece şi atât a insistat cu 
ruga lui până ce bătrânii au fost de acord. Momotaro şi-a aruncat pe umăr traista cu 
merinde pregătită de bătrâna lui mamă şi a plecat fericit. La marginea satului i-a 
tăiat calea un câine. 

— Te cunosc. Eşti Momotaro. încotro ai pornit, tinere? întrebă câinele. 

— Mă duc la Onigashima să răpun demonii, răspunse flăcăul. 

— Şi ce-ai în traistă? întrebă animalul. 

— Cele mai bune găluşte de mei din Japonia, răspunse mândru Momotaro. 

Câinele l-a rugat atunci să-i dea şi lui să guste. Momotaro a fost de acord, cu 
condiţia să-l însoţească în lunga şi greaua lui călătorie. Nu peste mult timp, cei doi 
tovarăşi au întâlnit un fazan, care s-a alăturat bucuros expediției, în schimbul unei 
găluşte de mei. Următorul membru al echipei a fost un măgar, gata şi el să-l ajute pe 
Momotaro pentru o găluşcă. 

Iată-l acum pe Momotaro îndreptându-se spre Onigashima însoţit de un câine, un 
fazan şi un măgar. 

Când au ajuns la insulă, o poartă uriaşă, ferecată pe dinăuntru, le bara drumul. 
Dar fazanul s-a înălţat în văzduh, a sărit peste poartă şi i-a tras zăvoarele. Momotaro 
şi prietenii săi au intrat atunci în cetate, surprinzând demonii în toiul petrecerii. 

— Hei, demoni! strigă flăcăul. Eu sunt Momotaro şi am venit sa vă 
pedepsesc pentru fărădelegile voastre! 

La acest semnal, câinele, fazanul şi măgarul au tăbărât pe demonii beţi. Momotaro 
şi prietenii săi, animalele, aveau fiecare puterea a o mie de oameni la un loc, 
deoarece mâncaseră cele mai bune găluşti de mei din Japonia. Fazanul lovea demonii 
peste faţă cu ciocul şi ghearele, măgarul le căra la copite, pe unde nimerea, iar 
câinele îi muşca de picioare. înnebuniţi de durere, demonii nu ştiau ce să-şi apere 
mai întâi. Şi, spre a-şi găsi scăparea, s-au predat unul câte unul. Mai-marele 
demonilor a îngenuncheat în faţa lui Momotaro şi tremurând de frică l-a rugat cu 
lacrimi în ochi: 

— Te implor, cruța-mi viața! Şi-ţi promit că niciodată nu voi mai supăra o 
ființă omenească. Pe deasupra îţi dau şi toate comorile adunate aici. 

Momotaro a poruncit să fie adunate toate comorile de la palat, furate de la oameni. 
Le-a încărcat apoi într-o căruţă şi s-a întors triumfător acasă. împreună cu prietenii 
săi câinele, fazanul şi măgarul. 


Yulpea-ceainic 
poveste japoneză 


A fost odată, tare demult, un bătrân şi o bătrânică. Erau atât de săraci că n-aveau 
după ce bea apă. Moşul se ducea în fiecare zi la pădure, să ia lemne de foc pe care le 
vindea apoi la oraş, spre a- şi câştiga pâinea ce de toate zilele. 

într-o zi, în timp ce se îndrepta spre cărările dificile ale munţilor, văzu trei copii 
schingiuind o vulpe pe care nu se ştie cum o prinseseră. Făcându-i-se milă, zise 
copiilor: 

— E mare păcat să chinuiţi un biet animal! Nu vreţi să mi-l vindeţi mie? 


Copiii se învoiră şi când avură în palmă câteva monede îi dădură bucuroşi vulpea şi 
o zbughiră peste câmp. 

Bătrânul dezlegă frânghia care aproape sugrumase gâtul vulpii şi zise: 

— Ce nenorocire! Altă dată să nu te mai aventurezi pe ulițele satului, la 
lumina zilei, dacă vrei să n-o păţi la fel! Şi acum, şterge-o la vizuina ta! 

Eliberat, animalul o zbughi în pădure. 

Trecură zile, săptămâni, luni. Bătrânul aproape că uitase de vulpe. Sfârşitul anului 
era aproape şi moşul urca din nou cărările muntelui pentru a aduna lemne ca de 
obicei, cugetând cum să facă rost de bani pentru Anul Nou. Deodată o vulpe ieşi din 
pădure şi îi spuse: 

— Dragă bătrânelule, eu sunt vulpea pe care bunătatea ta a salvat-o de la 
moarte nu demult. Te văd foarte îngrijorat. Ţi s-a întâmplat ceva? 

— Gândeam că anul e pe sfârşite şi aş avea atâtea de cumpărat de Anul Nou, 
zise bătrânul. 

— Nu-ţi face griji, zise vulpea. Mă voi transforma într-un ceainic, pe care 
te rog să-l duci la templul din sat şi să-l vinzi preotului pentru trei ryo. 

Bătrânul rămase pe gânduri, neştiind dacă e bine să facă o asemenea faptă. La 
insistentele animalului, acceptă în cele din urmă. 

Atunci, vulpea se dădu peste cap şi cât ai clipi din ochi se prefăcu într-un frumos 
ceainic din bronz. Bătrânul ascunse ceainicul sub cămaşă şi pomi spre templu. 

— Am un lucru rar pe care aş vrea să ţi-l vând, părinte. Un ceainic din 
bronz. Vrei să-l cumperi? zise moşneagul. 

Preotul luă ceainicul. îl examină cu grijă, îl ciocăni cu arătătorul. Suna profund şi 
melodios, impresionându-l pe preot. Hotărât să obţină ceainicul, zise bătrânului: 

— Cât vrei pe el? 

— Trei ryo, răspunse acesta. 

Socotind prețul nu prea ridicat, preotul plăti suma cerută, convins c-a făcut o 
afacere bună. La rândul său, bătrânul se grăbi spre casă. Fericit să-i poată arăta 
babei lui trei ryo. 

Ei bine, sunteţi probabil curioşi să aflați ce s-a întâmplat cu ceainicul. De îndată ce 
a intrat în posesia frumosului ceainic, preotul a fost nerăbdător să vadă cât de bun 
ceai e în stare să facă şi dădu poruncă unei slugi să-l spele bine. Sluga, un băiat cam 
sărac cu duhul, luă ceainicul în bucătărie, puse nisip în el şi începu să-l frece cu o 
perie. Deodată, ceainicul strigă la băiat: 

— Oh, oh! Neisprăvitule, spală-mă mai cu grijă. Mi se sfâşie inima de durere! 

Speriat, băiatul fugi la preot. 

— Părinte, părinte, ceainicul vorbeşte! Mi-a zis să-l spăl cu grijă că-l doare! 

Preotul răspunse calm: 

— Fii pe pace, băiete. Ţi s-a părut probabil, pentru că ceainicul e într- 
adevăr foarte frumos şi scoate nişte sunete minunate, de parcă ar vorbi un om. 
Termină spălatul şi pune apă la fiert. 

Băiatul puse apă în ceainic, îl aşeză pe plită şi aprinse focul. 

— Vai, mă arde, mă arde, neisprăvitule! Lasă focul mai mic că mă ucizi, se 
auzi din nou vocea ceainicului. 

Speriat de-a binelea, băiatul fugi la preot. 

— Nu m-am înşelat, părinte! zise el. Ceainicul vorbeşte. A zis „Mă arde, 
mă arde, fa focul mai mic”. 

încă neîncrezător, preotul, dornic să bea ceai, socotea că apa este gata fiartă. 
Spuse băiatului să oprească focul şi să-i aducă ceainicul. 

— Imediat, sfinţia-ta, zise băiatul şi dădu fuga în bucătărie. 

Spre marea lui mirare văzu ceainicul alergând pe patru picioare, cu coada stufoasă 
ridicată în sus. Căzu jos de uimire şi strigă: 

— Părinte, părinte, ce întâmplare nemaipomenită! 


Preotul se repezi în bucătărie. în locul ceainicului văzu o vulpe fugind cât o ţineau 
picioarele. 

Cu toată înţelepciunea sa, preotul s-a speriat în toată puterea cuvântului, uitând şi 
de pagubă şi de tot. Iar vulpea, chelălăind şi agitându-şi coada stufoasă, fugea 
mâncând pământul spre vizuina ei din munţi. 


Vrabia cu limba tăiată 


poveste japoneză 


Un bătrân s-a dus odată la munte, a atârnat traista cu merinde de o ramură de 
copac şi s-a apucat de treabă. Venind ora mesei, bătrânul desfăcu traista şi ce să 
vezi? Era goală. Fiertura de orez dispăruse şi în locul ei o vrabie lenevea cu guşa 
plină, la adăpost de frig şi vânt. Cu ce ochi gingaşi îl privi vrabia! Uitând de foame, 
bătrânul legă traista la gură, iar seara aduse vrabia acasă şi de atunci începu s-o 
îngrijească cu dragoste părintească. 

Câteva zile mai târziu, moşul plecă din nou la munte, lăsând acasă pe babă 
împreună cu vrăbiuţa. Bătrâna pregăti amidon pentru apretatul rufelor şi-l lăsă pe 
verandă, apoi plecă cu rufele să le spele la râu. 

Vrăbiuţa gustă din apret şi-i plăcu. Mai ciuguli o dată, încă o dată. I se părea din 
ce în ce mai bun şi tot ciugulind şi iar ciugulind, constată îngrozită că mâncase tot 
apretul. 

— Vai, mie, ce-am făcut! se văicări ea, dar era prea târziu. 

După ce termină de spălat, femeia se întoarse acasă şi se opri direct pe verandă. 
Dar ia apretul de unde nu-i! Castronul era gol-goluţ, de parcă-l spălase cineva. 

„Măi să fie! Cine să-l fi luat?” se întrebă femeia nedumerită. Privi în stânga, privi 
în dreapta prin verandă până ce ochi-i căzură pe vrăbiuţă. Stătea spăşită într-un colţ, 
cu capul uşor plecat, ca şi când şi-ar fi cerut iertare. Femeia luă vrabia în mână şi 
privind-o cu atenţie descoperi apret în jurul ciocului. îi căscă ciocul şi din nou urme 
de apret şi pe limbă. 

— Tu eşti hoaţa, deci! zise femeia. 

Furia ei crescu brusc, mai ales că zile întregi se străduise să-i facă toate poftele, 
să nu-i lipsească nimic. Oarbă de mânie, luă e foarfecă şi tăie limba bietei vrăbiuţe. 

înnebunită de durere, vrabia zbură din mâna bătrânei încotro văzu cu ochii. 

Moşul veni şi el curând acasă. 

— Spune, draga mea, ce face păsărică? îşi întrebă el soția de cum trecu 
pragul. 

Baba povesti toate cele întâmplate, iar moşul se întristă foarte tare. 

— Mare păcat! zise el în cele din urmă. Am să mă duc după ea. 

Şi moşul o pomi spre munţi. 

— Unde este casa vrăbiuţei? Unde locuieşte vrăbiuța cu limba tăiată? 
întreba el în stânga şi-n dreapta. 

Şi tot repetând ca un cântec întrebarea, ajunse în munţi. întâlni un om care păştea 
vaca şi-l întrebă dacă nu cumva ştie unde e casa vrăbiuţei. întâlni mai apoi un om 
păscând caii şi-i puse aceeaşi întrebare. Dar nimeni nu ştia unde locuieşte sărmana 
păsărică. 

Auzi, într-un târziu, că vrăbiuţa îşi are cuibul într-un crâng de bambus. Pătrunse în 
crâng cu inima plină de speranţă. Ajunse la casa vrăbiuţei şi o găsi în războiul de 
ţesut. 


— îmi pare aşa de rău c-ai rămas fără limbă! o întâmpină bătrânul. 

— Bine-ai venit, moşneagule drag! îi spuse vrabia şi toți membrii din 
familia ei îi ieşiră în întâmpinare. 

îl omeniră cu o masă somptuoasă, şi-l distrară cu dansuri şi cântece păsăreşti. La 
căderea nopţii bătrânul zise: 

— Trebuie să plec. Femeia mea o fi îngrijorată. 

— Ce păcat că trebuie să pleci, spuseră vrăbiuțele. Primeşte de la noi în 
dar, moşule, unul dintre aceste cadouri, la alegere, mai ziseră la despărţire. 

Şi aşezară în faţa bătrânului două cufere, unul mai mare şi unul mai mic. 

— Sunt bătrân, ştiţi bine, se plânse moşneagul. Aşa că, dacă nu vă e cu 
supărare, am să aleg cufărul acesta mic. 

Zicând acestea, ridică lada pe umeri şi o pomi pe drumul întoarcerii. Când ajunse 
acasă. îi spuse soţiei: 

— Am întâlnit vrăbiuţa şi m-am ales cu un dar. Având de ales între un 
cufăr mare şi unul mic, l- am preferat pe ăsta mititel. 

Şi zicând acestea, deschise lădiţa. Ei bine, oameni buni, ce credeţi că era înăuntru? 
Numai monede de aur, lingouri de aur şi argint şi câte şi mai câte alte bijuterii de 
preţ! 

Surpriza de început a femeii se transformă curând într-o furie lacomă: 

— Dacă aş fi fost eu în locul tău, aş fi luat cufărul cel mare, zise ea cu reproş. 

Ziua următoare plecă la munte să-i facă o vizită vrăbiuţei, după ce află din fir-a-păr 
locul unde îşi avea culcuşul. 

— Unde e casa vrăbiuţei? Unde e casa vrăbiuţei? 

Tot repetând întrebarea, deşi ştia bine răspunsul, ajunse în crângul de bambus. 

— Draga mea, vrăbiuţă! lată, am venit şi eu să te văd, zise baba mieroasă 
de cum ajunse la casa vrăbiuţei. 

— Bine ai venit, bătrânico! îi ură vrăbiuţa. 

Familia vrăbiuţei o primi cu o masă îmbelşugată, cu dansuri şi muzică, întocmai 
cum făcuseră şi cu moşul ei. Când veni vremea plecării, îi aduseră şi ei dinainte două 
cufere, unul mare şi unul mic, şi-i spuseră să aleagă după pofta inimii. 

— Dacă e aşa, zise baba, am să-l aleg pe cel mai mare. 

Cu ajutorul vrăbiuţelor, săltă cufărul pe umeri şi o pomi la vale. Pe drumul de 
întoarcere o rodea cumplit întrebarea: ce anume o fi în cufăr de e aşa greu. în cele 
din urmă învinse curiozitatea. Se opri în dram. Lăsă cufărul jos şi deschise capacul. 
înăuntru numai şerpi încolăciţi, balauri şi fantome! Trânti capacul peste arătările gata 
s-o înghită şi, înfricoşată de moarte, o rupse la fugă spre casă cât o ţineau picioarele. 


Lăstarul de salcie 


poveste japoneză 


Un gospodar găsise undeva un lăstar de salcie şi-l sădi în grădina sa. Era o salcie 
dintr-o specie rară. îngrijea lăstarul, îl uda în fiecare zi, dar iată că într-o zi trebui să 
plece de-acasă timp de-o săptămână. îşi chemă sluga şi-i spuse: 

— Priveşte cu atenţie acest lăstar; să-l uzi în fiecare zi, şi, ce-i mai 
important, să ai grijă ca nu cumva copiii vecinilor să-l smulgă, şi să-l calce în picioare. 

— Bine, răspunse sluga. Poți să pleci liniştit, stăpâne. 

Omul, într-adevăr, plecă. Peste o săptămână el se întoarse şi intră în grădină. 
Lăstarul era, la locul lui, dar se veştejise. 

— Cu siguranță că nu l-ai udat! spuse stăpânul supărat. 

— L-am udat, aşa cum mi-aţi poruncit, răspunse sluga. Dimineaţa am ieşit 
pe balcon şi până seara târziu m-am uitat la el. Dar când s-a întunecat, l-am smuls din 


pământ, şi l-am adus în casă şi l-am închis în ladă... 


Imprudenţa 


poveste japoneză 


Era odată un om căruia i s-a năzărit că el ar putea cânta uşor la flaut. El plecă la 
prăvălie să-şi cumpere flautul dorit. în prăvălie, privi mult timp, încercă ba un flaut, 
ba altul, suflă în fiecare, le pipăi şi pe dinafară şi pe dinăuntru. Apoi într-un flaut îşi 
băgă degetul aşa de adânc, că nu mai putu să şi-l scoată. Trase el ce trase, dar 
degetul tot nu ieşi. Trase din nou, cu toată puterea, dar degetul se înţepeni şi mai 
tare. Pentru că omul se zbătea, degetul nu se mişca nici înainte, nici înapoi. Ca să-l 
scoată îi mai rămăsese o singură soluţie: să spargă flautul. Dar flautul nu era al lui, 
trebuia mai întâi să-l cumpere. 

— Vă rog iertați-mă, cât costă flautul? întrebă el pe vânzător. 

„Acest om nechibzuit şi-a prins atât de adânc degetul în flautul meu şi nu va putea 
în niciun fel să-şi salveze degetul. înseamnă că pot să-i cer oricât”, gândi iute 
vânzătorul. 

Pretinse preţul a trei flauturi. Cumpărătorul, fără să se mai târguiască, plăti flautul, 
alergă acasă, ca să-l sfarme cu ciocanul şi să-şi elibereze degetul, căci nu putea duce 
flautul în mână, ori în buzunar, fiind grozav de bine împlântat în deget. încercă să-şi 
mişte degetul în toate părţile, căci îl durea. Deodată, de după un gard înalt de 
bambus, se auziră sunetele melodioase ale unui flaut. Ar fi vrut să ştie cine cântă aşa 
de frumos. în gard, el găsi, în sfârşit, un loc unde beţele de bambus se puteau da la o 
parte şi pe unde reuşi să privească cu un ochi, prin crăpătură. Dar crăpătura era aşa 
de strâmtă că el nu putea vedea nimic. Desfăcu şi mai mult beţele de bambus şi reuşi 
să-şi introducă încet capul prin gard. Dar, în aceeaşi clipă, minunata muzică se stinse, 
iar pe balconul casei se lăsă o perdea. 

„Ce păcat! abia am băgat capul şi acum n-am ce vedea”. 

Omul îşi aminti din nou că-l doare degetul şi îşi trase capul înapoi. Dar capul se 
prinse şi el strâns în crăpătură. Beţele de bambus, pe care el le îndepărtase cu 
fruntea, se strânseră din nou şi-i prinseră gâtul ca într-o zgardă. El împinse aşa de 
tare cu capul, încât gardul trosni. Auzind zgomotul, stăpânii casei veniră în goană la 
locul cu pricina Când ei văzură un cap ieşind printre beţele de bambus ale gardului 
strigară: 

— Ce-i cu tine, omule? Cine te-a băgat aici? 

— lertaţi-mă, vă rog, cât costă gardul acesta? Aş vrea să-l iau cu mine. 

Nefericitul om se gândi la multele boroboaţe făcute din pricina... unui flaut 
nemeritat. 


Stăpâna cea lacomă 
poveste japoneză 


într-un han de ţară intră un negustor ambulant. Pe umeri avea un mare balot cu 
mărfuri. Stăpâna hotelului era o femeie tare lacomă. Cum văzu balotul se şi gândi să 
pună mâna pe el. îl chemă pe negustor într-o cameră, apoi alergă la bărbatul ei să se 
sfătuiască, cum să fure balotul negustorului. 

— Asta-i foarte uşor, îi spuse bărbatul. Trebuie să culegi iarba dracului, 
apoi o fierbi şi o amesteci în mâncare. Omul îşi va pierde memoria, dacă o va mânca. 
El va uita balotul la noi. 

Zis şi făcut. Femeia merse în grădină, culese un braţ plin cu iarbă, pe care o fierse 
şi zeama o amestecă în toată mâncarea, chiar şi în orez. Apoi îl invită pe negustor la 
cină. Acesta mâncă şi nu observă nimic. Doar capul parcă i se învârtea. Apoi i se făcu 
somn. Se îndreptă spre camera lui şi adormi imediat. Dis-de-dimineaţă se trezi cu o 
cumplită durere de cap, se îmbrăcă şi îşi văzu de drum. 

Stăpâna aşteptă până plecă negustorul, apoi imediat se repezi în camera lui să-i 
ia balotul. Dar camera era goală. Stăpâna cotrobăi peste tot, dar balotul, nefiind un 
ac, s-ar fi putut observa uşor. Degeaba căută ea, că nu reuşi să găsească nimic. 


poveste japoneză 


Disperată, fugi la bărbatul ei. 
— Ei, ce grozăvie am făcut cu iarba aia? Degeaba am fiert-o. Negustorul a 
plecat şi n-a lăsat nimic. 


— Nu se poate! Cine gustă dintr-o asemenea iarbă, neapărat uită ceva. 
Mai caută, poate că, totuşi, a uitat ceva. 

Femeia se întoarse în camera în care înnoptase negustorul, din nou răscoli 
totul, din nou cotrobăi, dar nu îi găsi nimic. în sfârşit, se opri în mijlocul camerei 
şi disperată aruncă o ultimă privire prin toate părţile. Deodată, se bătu cu palma 
peste frunte şi urlă de se cutremură casa: 

— A uitat! A uitat! 

Bărbatul, auzind urletul, întrebă: 

— Ei, ce s-a întâmplat? Ce-a uitat? 

— A uitat să plătească! 

Țăranul cel cumsecade 


poveste japoneză 


Un ţăran înşeuă calul şi plecă la oraş după târguieli, în oraş el cumpără 
douăsprezece putinele cu soia. 

— Mai mult de opt putinele nu va putea duce calul tău - îi spuse 
negustorul. Lasă patru din ele aici. Te vei întoarce mâine după ele. 

— Calul meu este bătrân, răspunse țăranul. Chiar şi opt putinele sunt 
multe pentru el. Voi aşeza pe cal numai şase, iar pe celelalte le voi lua eu în spinare. 

Zis şi făcut: şase putinele le urcă pe cal, iar pe celelalte şase le luă în spinare. Apoi 
urcă pe cal şi plecă. Calul făcu un pas-doi şi se poticni. Picioarele i se îndoiră şi se 
lăsă la pământ. 

— Animal nerecunoscător! strigă țăranul. Alții pun pe caii lor mai mult de 
opt putinele, iar eu te cruț; şase putinele le port eu în spinare ca să-ți fie ție uşor. De 
ce eşti atât de încăpățânat? 


Un nume lung 


poveste japoneză 


Care era numele adevărat al lui Numaiceon nimeni nu ştia. Cert este, că atunci 
când se născu pruncul, mama începu să-i născocească numele. Cineva îi spusese că 
oamenii care au nume lungi trăiesc mult. Şi iată, ea începu să născocească un nume 
lung, cât mai lung. Inventă un nume de două ori mai lung decât al tatălui copilului, 
dar imediat i se păru că e prea puţin. îl născoci de şapte ori mai lung, dar tot nu era 
de-ajuns. Trebuia să se mai gândească. Se gândi ziua şi noaptea, şi din nou ziua şi 
noaptea, şi încă o zi şi-o noapte, până îşi istovi puterile. în sfârşit, compuse un nume 
aşa de lung, cum nu se mai pomenise niciodată pe lume. 

Atunci ea se opri bucuroasă şi spuse rudelor: Fie ca băiatul meu să se numească 
„Ceon”, dar abia rosti acest nume că biata femeie muri. Nimeni nu aflase care era 
numele cel lung născocit de mamă pentru fiul ei. 

— Ei, spuseră rudele. Ea a reuşit să spună numai „Ceon”. Fie, aşadar, ca 
băiatul să se cheme Numaiceon. 

în curând, tatăl lui Numaiceon se însură a doua oară. A doua nevastă născu tot un 
băiat. Mama vitregă a lui Numaiceon era o femeie puternică şi sănătoasă. Cu toate că 
şi ea se gândi trei zile în şir cum să-i născocească fiului ei un nume şi mai lung - nu 
obosi de loc, iar în a patra zi rosti tot numele găsit, până la capăt. Numai că ea nu 
muri, ci rămase în viaţă. lar numele era, într-adevăr, lung, foarte lung. 

Iată-1: Oniuda - Koniuda - Mappiranoniuda - Heiraniuda - Seitakanoniuda - 
Harimanobetta - Heitako - Heitako - Heikanako - Hemetakamato - Iceooghirika - 
Ceoceoraghirika - Ciooni - Ciooni - Ciobikumi - Ciotarobituni - Naganabiţumi - 
Anaiana - Konaiama - Amoosu - Komoasu - Moosu, moosu - Moosigo - lasikiandoni - 


Temmoku - Temmoku - Mokuna, Mokuna - Mokugzoba - Tiavancioosuna - Hihidzo- 
Eisko... 

Cei doi băieţi crescuseră împreună şi deseori se certau între ei. Fratele mai mic îl 
necăjea adesea pe cel mare, zicându-i: 

— Ah, tu, Numaiceon! Ceon-Ceon! Numai-numai! Numaiceon! 

Numaiceon se supără şi el şi-l necăjea pe fratele cel mic: 

— Ah, tu, Oniuda - Koniuda - Hiranida - Seitakanoniuda - Harimanobetto... 

Dar, aici limba i se-mpletici, iar când începu din nou să rostească numele fratelui 
mai mic, acesta era deja departe. Numele era prea lung, şi din pricina asta, fratele 
cel mic era fericit. Ca să-l strigi, trebuia să dispui de mult timp liber. De aceea, când 
trebuia trimis la cineva, undeva, şi pentru ceva, îl chemau pe Numaiceon. 

— Numaiceon, adu apă! Numaiceon, adu cărbuni! 

Şi Numaiceon aducea apă şi cărbuni; făcea tot ce i se poruncea, în schimb fratele 
cel mic făcea numai ce-i trecea prin cap. Chiar şi când cel mic era vinovat, tatăl îl 
certa întotdeauna pe cel mare: 

— Numaiceon, vino aici! Ai s-o încasezi! 

Iar fratele cel mic scăpa de pedeapsă. Mama se gândea: 

„Ce bine că i-am dat fiului meu un nume atât de lung”. 

Odată, fratele mai mare se juca cu tovarăşii săi de joacă în curte şi căzu într-un 
puț. Tovarăşii lui începură să strige: 

— Numaiceon a căzut în puț! Numaiceon a căzut în puț! 

Imediat au alergat oamenii, au aruncat o frânghie şi l-au scos pe Numaiceon din puț. 

Mama vitregă se gândi: 

„E-adevărat când se spune că cei cu nume scurte sunt nefericiţi. lată, Numaiceon a 
căzut în puț”. 

Dar peste două zile, copiii se jucară din nou în curte, lângă puț. Fratele mai mic 
sări pe acoperişul puţului şi strigă: 

— Numaiceon a căzut în puț pentru că are un nume scurt. Numele 
meu lung, în schimb, îmi aduce fericirea! Eu n-o să cad niciodată în puț. Dar 
alunecă şi se trezi în puț. Tovarăşii dejoacă alergară să anunţe părinţii copilului şi 
începură să strige: 

— Grăbiţi-vă! Grăbiţi-vă! Al dumneavoastră Oniuda - Koniuda - 
Mappuraniuda - Seitakanoniuda - Harrimanobenkei - (Nu, nu Benkei) - 
Harrimanobetto, - Heitako - Heitako - Heihanako - Koketaotito - Heketamatito - 
Henetatoketo... 

Atunci ei se încurcară şi o luară de la început: 

— Grăbiţi-vă! Grăbiţi-vă! Al dumneavoastră Oniuda-Koniuda... 

Aici, din nou, se încurcară şi din nou o luară de la capăt, mai îndârii! 

— Grăbiţi-vu! Grăbiţi-vă! Al dumneavoastră Oniuda - Koniuda... 

Dar un băiat strigă: 

— Nu e bine! Nu e bine! Am uitat partea din mijloc! 

Şi iarăşi o luară de la început: 

— Al dumneavoastră... 

Deodată tăcură, se odihniră puţin. Şi începură din nou: Iceogirika - Ceoceoragirika 
- Ceooni - Ceooni - Ciobikuni - Ciotarobiţuni - Naganobiţuni - Anioma - Konainma - 
Amoosu - Komoosu - Moosu, moosu - Moosigo - Temmaku - Temmaku - Mokuna, 
mokuna - Mokudzaba - Tiavanceosuna - Hidizo-Eisko a căzut în puț! 

Auzind strigătul lor, părinţii luară iute o funie şi se-ndreptară spre puț: băiatul lor, 
cu numele cel lung, cât pe ce să nu-l mai găsească viu! 


Predicatorul şi sluga 
poveste japoneză 


într-un templu din satul Titosa slujea un predicator zgârcit şi lacom. El niciodată 
nu-i dădea slugii dulciuri, ci le mânca singur, dar, trebuie spus, că slugii îi plăceau 
tare mult dulciurile. 

Odată, predicatorul primi din partea sătenilor miere proaspătă şi aromată. 
Predicatorul puse mierea iute într-un borcan, iar borcanul îl aşeză într-un loc ascuns, în 
altar. Şi fireşte că slugii nu-i dădu nici măcar să guste. 

într-o zi, predicatorul trebui să plece de-acasă şi fu nevoit să lipsească o zi întreagă. 
La plecare, îi spuse slugii: 

— Fii atent, aici în altar am un borcan cu o otravă cumplită. Ea seamănă la 
gust cu mierea. Dacă guşti din această otravă vei muri. 

Abia plecă predicatorul că sluga desfăcu borcanul şi mâncă toată mierea. lar când în 
borcan nu mai rămăsese nimic, se sperie şi începu să se gândească, cum să-l 
păcălească pe predicator. Se gândi în fel şi chip. Luă ceaşca preferată a predicatorului, 
o sparse, presără cioburile prin cameră, se acoperi cu pătura şi începu să aştepte. 
Predicatorul se întoarse seara târziu. în cameră era întuneric. Predicatorul strigă 
supărat: 

— Ei, slugă, unde eşti? De ce n-ai aprins felinarul? 

Dar sluga gemea sub pătură: 

— Iartă-mă, tată predicatorule! Mor. Sfârşitul mi-e pe-aproape. Citeşte-mi 
repede rugăciunea! 

Speriat, predicatorul întrebă: 

— Ce-i cu tine? Ce ţi s-a întâmplat? 

— Mă simt vinovat în faţa ta, tată predicatorule. Azi, stăteam pe duşumea şi 
spălam ceaşca ta preferată, dar deodată a sărit motanul şi m-a lovit peste mână. Eu am 
scăpat ceaşca, iar ea s-a spart. Acum nu mi-a mai rămas decât să mor. Am luat din altar 
otrava şi am golit borcanul. Ah! simt cum otrava s-a revărsat prin mine, Ah? mi-e tare 
rău! Citeşte-mi te rog rugăciunea, spuse sluga, gemând tot mai tare. 

Predicatorul înţelesese că sluga l-a înşelat, dar nu-i putea spune nimic. Şi aşa rămase 
el fără miere şi păcălit. 


Predicatorul lipsi din nou de-acasă. Sluga aţipise lângă uşă. Deodată se auzi o bătaie 
în uşă. 

Sluga deschise şi văzu pe bătrânica din vecini cu o legăturică în mână. 

— Azi e sărbătoare. Dă-i asta părintelui predicator, spuse vecina şi-i întinse 
slugii legăturica. 

Abia plecă bătrâna că sluga se şi repezi să ducă legăturica la nas; de-acolo venea un 
miros cald şi 
ademenitor. „Dacă-i voi da legăturica lacomului predicator eu nu voi şti ce-i înăuntru 
- se gândi sluga. Mai bine mă uit acum.” 

Sluga desfăcu legăturica. într-o năframă era un coşuleţ cu lipii calde. Cu precauţie, 
scoase o lipie şi mâncă, apoi mai scoase una şi o mâncă şi pe aceea, apoi pe-a treia şi 
treptat mâncă toate lipide. Când nu mai rămăsese niciuna, sluga îşi puse mâinile în cap: 

„M-am nenorocit! Ce să mă mai fac?” 

Se gândi, ce se gândi, apoi înfăşură coşuleţul în năframă şi fugi cu el în templu. 
Legăturica o puse la picioarele statuii zeului Amida, iar firimiturile de la lipii le duse la 
buzele zeului. Apoi se întoarse acasă, se aşeză la locul lui, ca şi când nu s-ar fi 
întâmplat nimic. îl aşteptă pe predicator, întorcându-se, predicatorul îşi întrebă sluga: 

— A venit cineva aici în lipsa mea? 

— Da. A trecut vecina. Fiind sărbătoare, ţi-a adus ceva într-o legăturică. 

— Unde este legăturica? 


— Am dus-o în templu şi am pus-o la picioarele lui Amida. 

— Ai procedat foarte bine! 

Predicatorul s-a îndreptat spre templu şi, într-adevăr, la picioarele lui Amida a găsit 
legăturica. Gândindu-se puțin, desfăcu legăturica şi văzu că era goală, iar pe fundul ei 
mai erau nişte firimituri. 

— Tu ai mâncat totul, strigă supărat predicatorul. 

Sluga veni în fugă, privi coşul gol şi se prefăcu tare mirat. 

— Ei, drăcie, n-aş fi crezut niciodată! spuse el şi arătă spre statuia zeului. 
Priviţi, părinte, Amida a crezut că această legăturică i-a fost adusă lui şi a mâncat-o! 
Vedeţi, i-au rămas firimiturile pe buze! 

— Drac împieliţat, tu mi-ai mâncat lipiile! 

Predicatorul, înfuriat la culme, lovi statuia cu toiagul în cap. Statuia începu să 
sune: „E-el, e-e- el!” Predicatorului i se păru că statuia spune: „EI”, „el”. Furios, se 
răsti din nou către slugă: 

— Auzi, Amida spune „el”, „el”. înseamnă că tu ai mâncat lipiile. Ce ai de 
spus? 

Sluga dădu din umeri: 

— Amida va recunoaşte. Trebuie să-l speriaţi. Permiteţi-mi să-l fac să 
vorbească. 

Sluga alergă şi luă ceainicul cu apă fiartă, începu să toarne apa pe capul zeului şi 
începu să-l certe: 

— Am spus adevărul? Lipiile au fost aici sau n-au fost? 

De aproape se auzi apa gâlgâind: „Ost, ost, ost” - căci ea se scurgea tocmai de pe 
capul statuii pe duşumea. 

— Ei, v-aţi convins? întrebă sluga. Iată-l, a recunoscut: „A fost, a fost, a fost!” 

Predicatorul dădu din cap, oftând, şi se duse la culcare flămând. 


Odată, în timpul unei ploi torențiale, predicatorul plecă de-acasă, iar sluga rămase 
singur. în uşă bătu un ţăran. Ploaia îl surprinsese pe drum şi el era ud leoarcă 
Țăranul îl rugă să-i împrumute umbrela, căci avea drum lung de făcut. Sluga îi dădu 
umbrela cea nouă a predicatorului, abia cumpărată din oraş. Țăranul luă umbrela 
mulţumi şi plecă. Seara, predicatorul se întoarse acasă şi, ca întotdeauna, întrebă 
dacă nu l-a căutat cineva în timpul în care a lipsit de acasă. 

— A fost un țăran care m-a rugat să-i dau umbrela. 

— Şi i-ai dat-o? 

— Desigur. 

— De ce i-ai dat-o? se supără zgârcitul. Nu trebuia să i-o dai! 

— Cum era să nu i-o dau, dacă ploua cu găleata? 

— Trebuia să-i spui că umbrela e stricată. Mai trebuia să-i spui că am ținut- 
o prea mult la soare, pielea a crăpat şi am aruncat-o în cămară. 

— Altă dată voi şti ce să spun, răspunse sluga. 

Peste câteva zile veni un alt ţăran. Predicatorul era în templu, iar sluga, pe-afară. 
Țăranul se adresă direct slugii: 

— Astăzi vremea este bună. Trebuie să trec peste munţi la fiica mea şi calul 
meu şchioapătă. 

Oare îmi va da predicatorul calul său? 

— Nu, răspunse sluga. Nu ţi-l va da. El spune că acesta a stat prea mult la 
soare, pielea a crăpat şi l-am aruncat în cămară. 

Predicatorul, aflându-se în templu, auzi toată discuţia. Şi abia plecă ţăranul că şi 
alergă în curte şi începu să-şi certe sluga: 

— Spui numai prostii. Calul nu-i umbrelă! Trebuia să spui că ieri calul a 
mâncat măselariță, a sărit toată ziua ca un turbat, şi-a rupt picioarele şi acum zace în 
grajd. 


— Prea bine, răspunse sluga. Pe viitor voi şti ce să spun. 

Peste câteva zile, în sat muri un om bogat. Rudele răposatului veniră să-l cheme pe 
predicator, întâlniră sluga în curte şi îi spuseră: 

— Avem acasă un mort. N-ar putea oare să vină predicatorul, să facă slujba 
de înmormântare? 

— Nu poate, răspunse sluga. Ieri, predicatorul a mâncat măselariță, a sărit 
toată ziua ca un turbat, şi-a rupt picioarele şi acum zace în grajd. 

— Nouă nu ne trebuie un asemenea predicator - spuseră rudele mortului şi 
făcură calea întoarsă, nu înainte de a-l ocări pe acesta în gura mare, ca să afle toată 
lumea că la un astfel de om nu merită să baţi drumul. 


Uraganul şi butoaiele 

La marginea oraşului trăia un dogar. El n-avea de lucru şi, fireşte, n-avea nici bani. 
lama se anunţa aspră. în fiecare PoNâște japonză ernic. Căsuţa bietului dogar 
scârţâia şi se clătina. Chiar şi copacii cei mai viguroşi se aplecau până la pământ. 

într-o dimineaţă dogarul privi pe fereastră şi-i spuse nevestei: 

— Priveşte ce uragan! în sfârşit, ne vom îmbogăţi. 

— Cum o să ne îmbogăţim noi de pe urma uraganului? Nu pricep, zise 
nevasta. 

— Ei, dar proaste mai sunteți voi femeile! Niciodată nu dați ascultare 
bărbaţilor şi uite-aşa vă scapă fericirea din mână. 

— Ce fericire poate să aducă un uragan? 

Dogarul tuşi şi spuse: 

— Când suflă vântul cu putere, se ridică praful. Acesta se aşază în ochii 
oamenilor. Fireşte că ochii se-nroşesc şi lăcrimează. Şi de-aici... fericirea noastră. 

— Ei, şi dacă ochii oamenilor lăcrimează, ce-are a face asta cu fericirea 
noastră? 

— Cât eşti de nepricepută! Oamenii se vor îmbolnăvi. Mulţi vor orbi. Şi ce 
pot face orbii? Lor nu le rămâne altceva de făcut decât să bată drumurile, să joace, 
să cânte şi să ceară milostenie. Dar la ce vor cânta? Se-nţelege că la tamburină. lată 
fericirea noastră. 

— Ei, şi dacă vor cânta la tamburină, ne vom pricopsi? 

— Ce neroadă! Doar tamburina se acoperă cu piele de pisică. E nevoie de 
tamburină, e nevoie şi de pisici. Acestea trebuie omorâte. 

— Ei, şi dacă mor pisicile, cum vom fi noi fericiți? 

— Dacă nu vor mai fi pisici, în toate cămările vor da buzna şoarecii. Aceştia 
vor roade toate putinile şi butoaiele. înseamnă că oamenii vor avea nevoie de butoaie 
şi doage noi. Şi, bineînţeles, că eu voi avea foarte mult de lucru. Şi astfel ne vom 
îmbogăţi şi vom fi fericiţi... 


Mincinosul 


poveste japoneză 


în oraşul Osaka trăia un mare mincinos. El minţea tot timpul şi toţi ştiau aceasta. 
Odată plecă pe munte. La întoarcere îi spuse vecinei: 

— Ce şarpe uriaş am văzut! Gros ca o putină şi lung cât toată strada. 

Vecina strânse doar din umeri. 

— Măi omule, doar ştii şi tu că un şarpe nu poate fi aşa de lung cât toată 
strada. 

— Şarpele era, într-adevăr, foarte lung, dar nu chiar cât strada, ci numai cât 
o ulicioară. 

— Cine-a mai văzut un şarpe lung cât o ulicioară? 

— Ei, nu chiar cât o ulicioară, ci cât pinul acesta. 

— Cât acest pin, nu se poate! 

— Ei, acum Îți spun adevărul. Şarpele era cât podețul de peste râu. 

— Nici aşa nu poate fi! 

— Atunci Îți voi spune adevărul-adevărat: şarpele era lung şi lat cât o putină. 

— Cum vine asta? Şarpele era gros ca o putină şi lat tot ca o putină? 
Atunci, cu siguranţă, că nu era şarpe, ci o putină... 


Dragonul albastru şi dragonul galben 


Se spune că, la aniversarea urcării sale pe tron, un împărat şi-a dorit să aibă cel 
mai frumos paravan din câte fuseseră vreodată; aşa că porunci să vină la palat pictori 


poveste japoneză 


vestiți din întreaga ţară. 

Se perindară mulţi prin faţa împăratului, însă lui nu-i plăcu nimic din ce îi arătară 
ei. Atunci trimise după cel mai renumit pictor, care locuia departe, într-o peşteră 
departe de oraş, şi îi împărtăşi dorinţa sa: pe paravanul din sala tronului să-i fie 
desenaţi doi dragoni, unul albastru şi unul galben, care să înfăţişeze puterea şi 
trăinicia imperiului. 

Artistul răspunse că el va picta cei doi dragoni pe mătase neagră, dar o mătase 
fină, ţesută mai cu osteneală decât tot ce se pomenise până atunci în imperiu. 

— Până va fi gata mătasea mă voi întoarce în peştera mea şi voi avea timp 
să mă pregătesc îndelung să pictez dragonii. 

La porunca împăratului lucrul începu de îndată; dură mult timp, căci mătasea o 
făceau numai din firul anumitor viermi de mătase, hrăniţi cu frunze de dud proaspete. 
în ciuda tuturor precauţiilor luate, puţini viermi au putut fi salvaţi, iar firele obţinute - 
prea puţine pentru mătasea necesară. A fost nevoie apoi de ţesători neîntrecuţi 
pentru mătasea unor fire atât de fine... 

în sfârşit, mătasea pentru paravan a fost isprăvită. împăratului i-a plăcut atât de 
mult încât porunci să i se facă iute o ramă de fildeş. A doua zi trimise un slujitor la 
peşteră să-l anunţe pe artist că totul este pregătit şi că poate veni neîntârziat să 
picteze dragonii. Dar pictorul spuse slujitorului împărătesc că n-a terminat pregătirea 
lucrării şi-l roagă pe împărat să mai aibă răbdare. Acesta aşteptase destul de mult să 
fie ţesută mătasea şi era nemulţumit de-atâta întârziere, dar înţelese că artistul vrea 
să realizeze ceva cu totul deosebit şi se învoi cu amânarea cerută. De fiecare dată 
când trecea pe lângă paravan abia se stăpânea să nu se înfurie, până într-o zi, când 
trimise din nou un slujitor la pictor să-i reamintească de promisiunea făcută. Meşterul 
răspunse că dacă ar ceda rugăminţii împăratului imediat, nu va fi în stare să picteze 
nişte dragoni demni de cel mai frumos paravan văzut vreodată. Trebuia - spunea el - 
să-şi continue schiţele începute; şi-i ceru un nou răgaz... 

împăratul, în ciuda nerăbdării sale, fu silit să aştepte iar. 

Timpul trecea, iar pictorul nu dădea niciun fel de ştire că ar fi terminat lucrul 
schițelor. De fiecare dată când se uita la paravan împăratul simţea cum sporeşte în el 
nemulţumirea, iar într-o zi, la capătul răbdării fiind, trimise un slujitor cu poruncă să-l 
aducă pe pictor, fie de bună voie, fie cu forţa, la curte. 

Pictorul veni la palat şi îi spuse împăratului: 

— Cred că acum pot picta dragonii. 

Ceru să i se aducă vopsea galbenă, vopsea albastră, două pensule lungi şi se 
apropie de paravanul pe care strălucea mătasea cea fină. Dintr-o singură mişcare 
pictorul trase o linie subţire galbenă; şi tot aşa - dintr-o singură trăsătură - făcu o 
alta albastră. Aşeză apoi pensulele alături şi anunţă că a terminat opera. 

De îndată ce îi fu dată ştirea împăratului, acesta, fericit să ştie că cel mai frumos 
paravan văzut vreodată va împodobi sala tronului, se grăbi să vină să admire lucrarea 
celebrului pictor. Când ajunse însă la paravan, nu putu să-şi creadă ochilor: două 
dungi străbăteau de-a latul mătasea cea mai fină. Socoti că pictorul vroise să-şi bată 
joc de el. Artistul îi arătă că cele două linii erau rodul unor căutări îndelungi, timp de 
ani de-a rândul. împăratul îşi ieşi din fire de supărare văzând că cineva îndrăzneşte 
să-şi bată joc de el şi-i stricase mătasea ţesută cu atâta grijă; porunci imediat ca 
pictorul să fie aruncat în închisoare. 

Astfel fu răsplătită truda artistului retras în peşteră. 

La căderea nopţii împăratul se culcă, dar nu fu chip să adoarmă. 

în umbra iatacului, cele două dungi, una albastră şi alta galbenă - făcute de 
pictor pe paravan - îi treceau prin faţa ochilor dintr-o parte în alta şi-i păreau că se 
mişcă şi se măresc treptat. Spre mirarea împăratului liniile prindeau apoi chip de 
dragoni adevăraţi, care se luptau cu înverşunare. 


Erau doi dragoni agili şi puternici, de parcă ar fi fost vii: scoteau răgete şi toată 
vigoarea lor era concentrată în cele două fâşii de culoare, pe care pictorul le făcuse 
pe mătasea fină. După ce veghe toată noaptea admirând dragonii de pe paravan, 
împăratul hotări să descopere taina artistului ce săvârşise o asemenea operă. în zori 
porunci să se înşeueze calul şi, însoţit de gardă, pomi către peştera unde pictorul 
pregătise atâta vreme lucrarea, înainte de a desena dragonii pe paravan. Când 
ajunseră în sfârşit la peşteră, aprinseră torţele şi la lumină lor împăratul văzu doi 
dragoni desenaţi pe pereţii peşterii: unul - albastru, celălalt - galben. Erau înfăţişaţi 
cu foarte multă meticulozitate: se distingeau pe ei solzii, ghearele, dinţii, nările din 
care ieşeau, flăcări. Sub desen era scrisă o dată: cea a zilei când împăratul îi ceruse 
pictorului să se apuce de lucru, să facă cel mai frumos paravan din câte s-ar fi văzut 
vreodată. Alături era un alt desen, tot cu doi dragoni - unul albastru şi celălalt 
galben; apoi o a treia pictură, apoi a patra, a cincea şi a şasea şi încă multe altele. 
Pereţii peşterii erau acoperiţi de desene reprezentând pe cei doi dragoni. Fiecare 
scenă avea însemnată data: zi după zi, lună după lună. La lumina torţelor împăratul 
simţea munca încrâncenată a artistului: schiţele urmau altor schiţe, imaginile urmau 
altor imagini; apoi, după un lung şir de dragoni, meşterul trăsese pe peretele peşterii 
două dungi, una albastră şi una galbenă. în ele era cuprinsă toată forţa dragonilor 
fără număr, pe care pictorul îi desenase de-a lungul timpului. împăratul recunoscu cu 
uşurinţă dragonii de pe paravanul de mătase, unul albastru şi celălalt galben. 

A dat ordin să se pună şeile pe cai, căci vroia de îndată să-i redea pictorului 
libertatea, să-l cinstească cum se cuvine şi să-i mulţumească. 

Ajuns la palat, împăratul a poruncit ca paravanul împodobit cu cei doi dragoni să 
fie adus în sala tronului, căci era într-adevăr paravanul cel mai frumos din câte s-au 
văzut. 


Spiriduşii cu nasuri lungi 
poveste japoneză 


în pădurile bătrâne şi întunecoase din munţii înalţi ai Japoniei trăiau odată doi 
spiriduşi cu nasuri lungi. Se deosebeau între ei doar prin culoarea nasului: unul avea 
nasul albastru, iar celălalt, roşu. Amândoi erau foarte mândri şi tare se mai făleau cu 
nasurile lor, pentru că puteau să şi le lungească atât cât voiau, ajungând cu vârfurile 
lor dincolo de munţi, în cealaltă parte a ţării. Se certau mereu, pretinzând fiecare că 
nasul lui este cel mai frumos şi mai lung. 

într-o zi, în timp ce se odihnea pe vârful unui munte, spiriduşul cu nasul albastru 
simţi un miros foarte plăcut venind de undeva de departe, tocmai din câmpia de 
dincolo de munţi. „Miroase aşa de frumos! Ce-o fi?” îşi zise el. 

Ademenit de miros, începu îndată să-şi lungească nasul din ce în ce mai mult, în 
căutarea aromei. Şi nasul se lungi, se lungi, trecu peste şapte munţi, cobori în câmpie 
şi, în sfârşit, se opri la castelul unui prinţ. 

Chiar în acel moment, prinţesa Floare Albă, fiica prinţului, dădea o petrecere la 
castel. Se aflau la ea, în vizită, multe prințese şi Floare Albă dorea să le arate rochiile 
şi materialele ei de chimonouri neasemuit de frumoase. Deschise garderoba de preţ 
şi, împreună cu prietenele, scoaseră din ea materialele minunate, printre care fusese 
pusă răşină de brad, cea care îi mirosea atât de frumos spiriduşului. Tocmai când 
prinţesa voia să agaţe ţesăturile pe ceva ca să la poată admira mai bine cu prietenele 
ei, văzu pe terasă o prăjină albastră, care nu era nimic altceva decât nasul 
spiriduşului din vârful muntelui.. 

— Ce-ar fi să agăţăm materialele pe prăjina aceea albastră de pe terasă? zise 
prinţesa. Aşa le putem vedea mai bine. 

în clipa următoare, chemă cameristele şi le porunci să înşire cele mai frumoase 


mătăsuri pe prăjina albastră, fără să bănuiască nicio clipă că era un nas de 
spiriduş. 

Cum stătea spiriduşul pe vârful muntelui şi se delecta cu mirosul de răşină, 
simţi că îl gâdilă ceva pe vârful nasului. încercă să reziste, dar nu putu şi începu 
să-şi scurteze nasul. Prinţesele 
rămaseră uluite văzând cum materialele frumoase de rochii zburau prin aer. Curând, 
toate mătăsurile ajunseră sub privirile încântate ale spiriduşului. Acesta le luă, le duse 
acasă şi-l invită pe celălalt spiriduş, cel cu nasul roşu, care trăia pe muntele vecin, să 
vină să le vadă. 

— Priveşte ce nas minunat am! Doar ce l-am lungit peste şapte munţi, şi mi- 
a adus toate aceste mătăsuri frumoase, tocmai din câmpie. Şi asta numai după mirosul 
foarte plăcut ce venea de acolo, îţi dai seama deci că nasul meu e cel mai grozav! 

Văzând mătăsurile acelea minunate, spiriduşul cu nasul roşu se învineţi de gelozie şi 
invidie, şi-i spuse: 

— Am să-ţi dovedesc că nasul meu e şi mai grozav decât al tău. Aşteaptă şi ai 
să vezi! 

Spiriduşul cu nasul roşu plecă acasă supărat şi imediat se urcă pe vârful muntelui, 
adulmecând 
aerul din depărtări. Trecură mai multe zile şi nu simţi niciun miros plăcut. Stătu acolo 
zile în şir, dar în zadar. îşi pierdu răbdarea şi-şi zise: „Nu mai aştept! Am să-mi întind 
nasul peste cei şapte munţi, tocmai în câmpie. Nu se poate să nu găsesc ceva bun cu 
care să dau gata nasul albastru al rivalului meu”. 

Aşa gândi şi începu să-şi lungească nasul. Traversă cu el şapte munţi şi se opri, în 
cele din urmă, la acelaşi castel al prinţului din câmpie. Chiar în momentul acela, fiul 
prinţului se juca vesel cu prietenii lui în grădină. Cum văzu nasul roşu, strigă: 

— Priviţi prăjina aceea roşie pe care a pus-o cineva acolo. Hai să ne legănăm 
de ea! 

— Grozavă idee! ziseră ceilalţi, îndreptându-se buluc într-acolo. 

Luară nişte frânghii groase şi le legară de prăjina roşie, adică de nasul spiriduşului; 
îşi făcură astfel câteva scrâncioburi şi începură să se legene în ele. Şi ce s-au mai 
jucat! într-un scrânciob s-au urcat mai mulţi băieţi care se avântară cu el cât putură de 
sus. Alţii se urcară chiar pe prăjina roşie, adică pe nas, săriră pe ea şi de pe ea jos, iar 
unul dintre băieţi începu să-şi încrusteze numele cu un briceag chiar pe nasul cel roşu! 

Spiriduşul simţea dureri îngrozitoare şi voia să-şi aducă nasul înapoi, dar nu mai 
putea nici măcar să-l mişte din loc, aşa de greu se făcuse din cauza cetei de copii care-l 
călăreau şi se ţineau de el. 

Când simţi însă tăieturile briceagului, spiriduşul se opinti cât putu, scutură nasul, 
aruncând droaia de băieţi de pe el, şi-l scutură cât fu în stare de repede. 

La vederea celor întâmplate, spiriduşul cu nasul albastru, care urmărea de câteva 
zile să vadă de ce e în stare potrivnicul lui cu nasul roşu, izbucni în hohote de râs. 

Lăcrimând de durere, spiriduşul cu nasul roşu spuse: 

— Aşa îmi trebuie! Am fost gelos şi invidios pe tine. Nu merit altceva! De 
acum nu-mi voi mai trimite niciodată nasul în câmpiile îndepărtate de dincolo de munţi, 
numai din ambiția de a face, cu orice preț, pe grozavul. 


Zâna şi pământeanul 
poveste japoneză 


într-un sat din Japonia trăia odată un tânăr voinic şi chipeş, cum nu se mai văzuse 
până atunci prin părţile locului. Era cel mai harnic dintre tinerii satului. La lucratul 
pământului sau la tăiatul lemnelor în pădure era neîntrecut. Pe ce punea mâna, făcea 
repede şi bine. 


într-o zi, înainte de revărsatul zorilor, plecă la munte împreună cu alţi săteni pentru 
a dobori copacii şi a-i stivui în grămezi. Harnic cum era, termină treaba mai repede 
decât de obicei şi se duse la râu să facă baie. Hotări să meargă cât mai în susul râului, 
acolo unde nu mai fusese niciodată. Merse cât merse şi dădu de un lac mare, unde 
numai puţini oameni ai satului ajunseseră doar din întâmplare. Se apropie de mal şi fu 
surprins să vadă mai multe fete scăldându-se în lac. Fiecare dintre ele era de o 
frumuseţe deosebită, aşa cum tânărul nu mai văzuse niciodată. încântat că le 
vede, se ascunse după un copac gros de pe malul lacului. Privi cu atenţie înjur şi 
descoperi mai multe rochii argintii şi uşoare ca pana, agăţate de crengile 
copacilor 

Luă una din acele rochii şi se ascunse cu ea undeva, ceva mai departe de mal, 
aşteptând ca fetele să iasă din lac. 

Curând ele ieşiră din apă, îşi puseră rochiile şi dispărură tară urmă. Una, însă, 
negăsind-o pe a ei, se aşeză la rădăcina unui brad înalt, după un tufiş, şi începu să 
plângă. Tânărul, care urmărise totul de la distanţă, văzu cum frumoasa fată se îneacă 
în lacrimi. Veni la ea şi o întrebă: 

— Ce s-a întâmplat? De ce plângi? 

— Eu sunt o zână, îi spuse ea, continuând să plângă. în timp ce făceam 
baie, mi-a dispărut rochia. Fără ea nu mă mai pot întoarce la surorile mele, sus, 
deasupra norilor, în împărăţia zânelor! îi explică fata printre sughiţuri. 

— Ce păcat! zise atunci tânărul, cu glas compătimitor. Dacă nu te mai poți 
întoarce la ele, acolo sus, deasupra norilor, atunci mărită-te cu mine! Te învoieşti? 

Fata, la început, îl refuză. El însă insistă cu blândeţe şi, în cele din urmă, o 
convinse să îl ia de bărbat. O duse acasă şi făcură o nuntă la care veni tot satul. 
Timpul trecu repede. Trăiră în înţelegere şi zâna născu un băieţel frumos ca ea şi ca 
tatăl lui. Când împlini trei ani, mama încercă, într-o după-amiază, ca de obicei, să-l 
culce. îl urcă pe salteaua de pe tatami (rogojină), se întinse lângă el şi începu să-i 
spună o poveste cu zâne şi Feţi-Frumoşi. Cum stătea ea cu ochii pironiţi pe pereţi, 
văzu un pachet de hârtie ascuns între grinzile de lemn ale tavanului. Curioasă să vadă 
ce e în el, se ridică de pe saltea, luă pachetul, îl deschise, şi găsi rochia pe care o 
pierduse cu ani în urmă, când făcuse baie în lac. îşi dădu seama imediat că soţul ei 
era cel care-i luase rochia şi-o ascunsese. O cuprinse îndată un sentiment de mânie 
împotriva lui şi, de cum văzu rochia din nou în mâinile ei, căzu într-o adâncă 
nostalgie. 1 se întâmplă ceea ce nu i se întâmplase niciodată de când se măritase cu 
pământeanul; îşi reaminti de locurile de deasupra norilor, unde se născuse şi 
copilărise. întrucât soţul ei era plecat de acasă, îşi puse rochia de zână şi se pregăti 
să plece deasupra norilor, împreună cu copilul. Dar chiar atunci soţul ei se întoarse 
acasă. 

— Unde pleci? o întrebă el, nebănuind ce se întâmplase în lipsa lui. 

— Deşi te iubesc, răspunse ea, trebuie să mă duc acolo, de unde am venit, 
pentru că mi-am găsit rochia. Dacă îmi vei simţi lipsa, te rog să-ţi faci o sută de 
sandale de papură, să le încalţi pe rând şi să vii, cu ajutorul lor, sus, la mine. 

După ce-i spuse toate astea, se urcă pe un nor, cu copilul în braţe şi dispăru fără 
urmă în văzduh. Rămas singur, copleşit de durerea despărțirii, soţul se apucă să facă, 
zi şi noapte, sandale de papură. Dar să faci o sută de sandale, nu era lucru uşor. Avea 
nevoie de mult timp. Când ajunse la nouăzeci şi nouă, îşi pierdu răbdarea. Chiar în 
acel moment se cobori un nor întunecat să-l ducă sus, la zâne. Se urcă bucuros pe el, 
şi începu să se ridice. Când ajunse aproape de cer, norul îl opri la o mică distanţă de 
intrarea în împărăţia zânelor, deoarece soţul nu mai avusese răbdare să facă şi ultima 
pereche de sandale pentru a completa cifra de o sută, aşa cum îl sfătuise soţia. Zâna, 
soţia lui, văzându-l aşa de aproape de ea, îl privi surprinsă, i se făcu milă de el, îi 
întinse o prăjină şi-l trase sus. 

Cu toate că reuşi să ajungă în acest fel în cer, părinţii zânei nu-l plăcură şi-l puseră 


la încercări multe şi grele. într-o zi îi cerură să care apă cu un coş de nuiele. Zâna îl 
ajută, punându-i în coş o hârtie muiată în ulei şi aşa putu să aducă apă. în altă zi îi 
cerură să semene seminţe de mei pe câmp. Dar când se întoarse acasă, îi cerură să 
adune toate seminţele şi să le aducă înapoi. Zâna îl ajută din nou. Trimise pe ogoare 
mulţi porumbei, care strânseră seminţele şi aşa el putu să le aducă înapoi, până la 
ultimul bob. 

Aşteptând ultima încercare la care urma să fie pus, omul făcu o greşeală de 
neiertat. într-o zi călduroasă, chinuit de sete, tăie un pepene. în cer însă era interzisă 
tăierea pepenilor, întrucât exista pericolul formării unui torent de apă care putea 
provoca inundaţii. încălcând această regulă, cum tăie pepenele, şuvoaie de apă 
inundară cerul. Fiind pământean, fu luat de ape şi dus departe de soţia lui. 


Aceste inundaţii formară Fluviul Ceresc sau Calea Lactee, pe care o puteţi vedea 
pe cer în serile senine de toamnă. Se spune că tânărul cel harnic, soţul zânei, a 
devenit steaua Altair, iar ea s-a transformat în steaua Vega. Şi acum cele două stele 
plâng una de dorul celeilalte, separate de Calea Lactee. 


Căpcăunul şi cocoşul 
poveste japoneză 


Demult, în insula cea mare** a Japoniei, exista un munte atât de înalt, încât părea 
că atinge cerul, în vârful lui, unde se putea ajunge foarte greu, din cauza prăpăstiilor 
foarte adânci şi a pereţilor foarte abrupți ai stâncilor, locuia un căpcăun fioros şi 
puternic. El avea pielea albastră, un corn mare în frunte şi făcea tot timpul numai rele 
celor din jur. 

La poalele muntelui se aflau câteva aşezări în care trăiau oameni; ei cultivau 
pământul şi creşteau animale. 

într-o dimineaţă, gospodarii dintr-o astfel de aşezare ieşiră, ca de obicei, la câmp să 
lucreze şi găsiră toate zarzavaturile din grădini rupte şi culcate la pământ. Era clar 
că, peste noapte, cineva le smulsese şi le călcase în picioare de nu mai rămăsese 
nimic bun din ele. Uimiţi şi supăraţi, oamenii priviră mai atent răzoarele şi găsiră 
urmele paşilor căpcăunului. Deci el era cel care le distrusese grădinile de zarzavaturi, 
ceea ce-i înfurie şi mai mult. Se săturaseră cu toţii de faptele lui urâte. Cu cât priveau 
zarzavaturile, făcute una cu pământul, cu atât mai tare se mâniau pe căpcăun şi le 
creştea ura împotriva acestuia. Supăraţi din cale-afară, îşi îndreptară privirile spre 
vârful muntelui şi strigară: 

— Oooo!... Căpcăun mârşav, ce eşti! De ce nu încetezi, o dată pentru 
totdeauna, cu faptele tale nesăbuite? Până când crezi tu, spurcăciune, că o să mai 
răbdăm fărădelegile tale? 

Căpcăunul însă îi privi satisfăcut din vârful muntelui şi le răspunse, în batjocură, cu 
o voce care înfioră văzduhul: 

— Nu vă voi lăsa în pace decât atunci când îmi veţi da câte un om pentru 
cina mea zilnică. 

Altfel, râse el de se zguduiră munţii, am să vă „vizitez” din ce în ce mai des. 

Auzind ce le cerea căpcăunul cel crud, gospodarii se făcură negri de mânie, îşi 
agitară uneltele către munte şi unul dintre ei strigă cât putu el de tare: 

— Cine te crezi tu, dihanie spurcată, să mănânci în fiecare zi câte un om? 
Cum îndrăzneşti să ne ameninţi cu atâta obrăznicie? 

— Sunt cel mai mare căpcăun dintre toți căpcăunii din lumea asta! 
răspunse el. Asta să ştiţi că sunt! Nu există ceva ce n-aş putea face, dacă vreau! Ha, 
ha, ha! 

Vocea căpcăunului răsună puternic printre munţi, făcând chiar şi copacii să se 
zbuciume. 

— Ei bine, strigă un alt țăran, ia să vedem, eşti tu aşa de grozav pe cât te 
lauzi? Pentru a dovedi că poți orice, construiește, într-o singură noapte, o scară de 
piatră cu o mie de trepte, de aici, din câmpie, până sus la tine, în vârful muntelui. 
Dacă poţi face asta, înseamnă că, într-adevăr, eşti în stare de orice, iar noi va trebui 
să-ţi îndeplinim toate dorinţele. 

— O voi face chiar în noaptea asta! strigă căpcăunul, plin de îngâmfare. 
Dacă nu voi termina cele o mie de trepte înainte de primul cântat al cocoșului, vă 
P@Mitneğuplec de aici şi nu vă mai necăjesc niciodată. 

Vicleanul căpcăun se gândise deja la un şiretlic. Imediat ce se întunecă, se strecură 
în gospodăriile ţăranilor şi puse câte o glugă mică de paie pe capul fiecărui cocoş, 
pentru ca aceştia să nu mai poată vedea când răsare soarele şi să cânte ca de obicei. 


Când îmbrobodi cu paie ultimul cocoş, îşi zise: „Acum pot să construiesc liniştit cele o 
mie de trepte”. 
Şi începu să lucreze din greu şi cu sârg. 

Urcă şi cobori muntele, cărând piatră, de nenumărate ori. Munci mult şi, când 
soarele începu să se ivească la răsărit, avea deja nouă sute nouăzeci şi nouă de trepte, 
gata construite. 

Căpcăunul zâmbi în sinea lui, gândindu-se că niciun cocoş nu va putea cânta şi el va 
avea destul timp să coboare să ia piatră pentru a face şi ultima treaptă. 

Pe munte însă mai locuia o zână bună, care privise totul şi văzuse cum neobrăzatul 
căpcăun îi înşela pe ţărani, acoperind cu glugi de paie capetele cocoşilor ca ei să nu ştie 
când răsare soarele şi să cânte. Aşa că, în timp ce căpcăunul cobora în câmpie să ia 
piatră pentru ultima treaptă, zâna cea bună se duse repede în sat şi luă o glugă de pe 
capul unui cocoş. Acesta văzu soarele ridicându-se şi... 

— Cucuriguuuu!... Cucuriguuuu!... 

El îi trezi pe ceilalţi cocoşi, care şi începură cu toţi să cânte. Căpcăunul fu surprins şi 
speriat când auzi cântatul cocoşilor. Oamenii care se treziseră de mult şi urmăreau 
acum să vadă ce face căpcăunul, duşmanul lor de moarte, îl văzură cărând piatră 
tocmai când cântau cocoşii. 

— Am pierdut! îşi zise căpcăunul supărat. Şi nu mai aveam decât o piatră de 
pus. Acum, am pierdut şi gata! Trebuie să-mi ţin cuvântul. N-am reuşit să termin, cu 
toate şiretlicurile mele. Aşadar, chiar şi eu trebuie să-mi ţin cuvântul dat. 

Aşa că îşi mângâie cu tristeţe cornul din frunte şi plecă departe de locul acela, în 
inima munţilor. 

Nimeni nu l-a mai văzut niciodată pe căpcăunul cel groaznic. Ţăranii au trăit la 
poalele muntelui fericiţi că, prin înţelepciunea lor, îl făcuseră pe căpcăun să 
construiască acea scară mare, apoi îl izgoniseră şi scăpaseră de el pentru totdeauna. Ei 
au terminat, în scurt timp, scara părăsită de căpcăun şi, foarte des, urcau pe ea, mai 
ales în serile de vară, pentru a se bucura de aerul curat şi de priveliştea minunată ce li 
se înfăţişa din vârful muntelui. 


Scobitorile buclucaşe 


poveste japoneză 


A fost odată o prinţesă care avea un obicei foarte prost. Se scula noaptea din somn şi- 
şi curăța dinţii cu scobitori. A-ţi curăța dinţii cu scobitori nu este un lucru rău, numai că 
prinţesa, după ce şi-i curăța, în loc să arunce scobitorile unde trebuia, le înfigea între 
paiele rogojinii care acoperea podeaua camerei sale şi pe care se afla salteaua unde 
dormea. Nu era deloc sănătos şi, tot făcând aşa în fiecare seară, găurile din rogojină au 
fost curând umplute cu scobitori folosite. 

într-o noapte, mica prinţesă fu trezită de zgomotele unei lupte aprige. Auzi voci de 
luptători şi sunete de săbii. Speriată, se ridică şi aprinse lampa de lângă salteaua pe 
care dormea. Se uită mai bine şi fu aşa mirată de ce văzu, că nu-i veni să creadă ochilor. 
Chiar lângă plapuma ei erau mulţi luptători mititei. Unii se duelau cu săbiile, alţii 
cântau şi cu toţii făceau un zgomot teribil. Prinţesa se gândi că visează şi se ciupi de 
faţă şi de mâini să se convingă că nu doarme. Descoperi că într- adevăr nu dormea. Era 
trează, iar micuţii luptători se aflau încă acolo şi făceau un mare tărăboi. Din cauza 
gălăgiei lor nu putu să doarmă toată noaptea şi, când reuşi să aţipească, se trezi 
speriată de liniştea care se lăsă dintr-o dată. înţelese atunci că micii luptători plecaseră. 

A doua zi, prinţesa se simţea obosită şi înfricoşată. îi era însă ruşine să-i spună tatălui 
ei ce se întâmplase, de teamă că n-ar fi crezut-o. Se întâmplă acelaşi lucru şi în nopţile 
următoare. Micuţii luptători făceau un tărăboi aşa de mare, că prinţesa nu putea să 
doarmă aproape deloc, noapte de noapte şi, de la o zi la alta, devenea tot mai palidă. 
Curând o ajunse o oboseală mare şi se îmbolnăvi rău de tot. 

Tatăl său o întrebă ce i se întâmplase şi, până la urmă, află totul. N-o crezu şi de 


aceea se hotări să se convingă cu propriii săi ochi. Când se lăsă noaptea, îi spuse 
prinţesei să se culce în camera lui şi el se duse să vegheze în camera ei. Rămase treaz 
toată noaptea şi pândi apariţia micilor luptători. Dar aceştia nu veniră. Aşteptând, 
observă multe scobitori pe rogojină. Se uită cu atenţie la ele şi, în sfârşit, descoperi ce 
se întâmplase. 

în ziua următoare chemă pe prinţesă şi-i arătă una din aceste scobitori. Laturile ei 
erau crestate şi tăiate. Semnele erau aşa de micuţe, încât prinţesa abia putea să le 
vadă. îl întrebă pe tatăl ei ce-ar putea însemna aceste semne. Tatăl îi spuse că micii 
samurai veneau în camera ei deoarece lăsase scobitorile pe jos, pe rogojină. Ei nu 
aveau săbii, dar şi le doreau foarte mult. O scobitoare era cea mai bună sabie pentru 
un micuţ luptător. Acesta era şi motivul pentru care ei veneau, noapte de noapte, şi 
se luptau în dormitorul ei. 

— Noaptea trecută, îi spuse tatăl, n-au mai venit, pentru că eram eu acolo 
cu o sabie adevărată şi le-a fost frică. 

Spunând aceasta, se uită încruntat la fiica lui şi o întrebă: 

— De ce sunt aşa de multe scobitori folosite în camera ta? 

Prințesei îi fu tare ruşine să recunoască în faţa tatălui că are un obicei aşa de 
prost, dar, în cele din urmă, mărturisi că ea folosise scobitorile şi le înfipsese între 
firele rogojinii, pentru că îi era prea lene să se scoale şi să le arunce acolo unde 
trebuie. 

îi mai spuse că-i pare rău de ceea ce a făcut şi-i promise că nu va mai fi niciodată 
aşa leneşă. Culese apoi toate scobitorile şi le aruncă afară. 

în noaptea aceea micuţii samurai nu mai veniră, pentru că nu mai existau 
scobitorile pentru a se lupta cu ele. Şi n-au mai venit niciodată. 

După această întâmplare neplăcută, prinţesa se făcu foarte ordonată şi tatăl ei fu 
foarte mulţumit de ea. N-a uitat însă niciodată pe micii luptători şi, chiar dacă 
prinţesa mai folosea scobitori, fiţi siguri că avea cea mai mare grijă să le arunce la 
locul lor. 


Pinul lipicios 
poveste japoneză 


Trăia odată, cu mulţi, mulţi ani în urmă, un om pe cât de sărac, pe atât de bun la 
suflet. Cu toate că era tăietor de lemne, el nu rupea niciodată ramurile verzi ale 
copacilor pentru a face focul cu ele. Aduna numai vreascuri uscate, căzute la pământ, 
tocmai pentru că ştia ce s-ar fi putut întâmpla dacă ar fi rupt o creangă verde. Seva, 
adică sângele copacului, ar fi picurat fără întrerupere până ce bietul copac ar fi 
murit. Pentru că nu voia să facă niciun rău copacilor, care pentru el erau ca şi vii, ca 
oamenii, nu le rupea crengile niciodată şi pentru nimic în lume. 

într-o zi, în timp ce căuta vreascuri uscate pe sub un copac înalt, tăietorul de 
lemne auzi o voce suspinând. 

— Lipicioasă, lipicioasă este seva mea, pentru că ramurile mele sunt frânte... 

Tăietorul de lemne se uită cu atenție la copac. Era un pin şi-şi dădu seama că 
cineva Îi frânsese trei ramuri, iar seva lui curgea, cum curg lacrimile din ochii unui 
copil ce plânge îndurerat. Cu îndemânare, omul le îndreptă, spunând: 

— Oooo, gingaşe rămurele! Vă voi înfăşură îndată, şi seva se va opri. 

Rupse o bucată din haina de pe el şi bandajă rămurelele pinului. Nici nu termină 
bine de înfăşurat şi, din copac, începură să cadă bani de aur şi de argint. Şi căzură 
atât de mulţi că aproape îl acoperiră pe tăietorul de lemne, uluit de tot ce se 
întâmplă. Când se dezmetici, se uită la copac şi-i zâmbi în semn de mulţumire, după 
care luă banii şi-i duse acasă. Abia aici îşi dădu seama că era o sumă foarte mare şi 


că devenise dintr-o dată foarte bogat datorită pinului, despre care toată lumea, în 
Japonia, ştie că este simbolul prosperității. Cum se gândea el la toate astea, privind 
grămada de bani de aur, cineva apăru la fereastră. Se uită mai atent şi desluşi figura 
unui tăietor de lemne, care nu era nici mai arătos decât el şi nici mai bun la suflet. 
Era cel care frânsese ramurile pinului. Când văzu banii, întrebă: 

— Unde ai găsit atâţia bani? Sunt foarte frumoşi şi strălucitori! 

Tăietorul de lemne cel bun ridică banii în sus, în aşa fel ca omul de la fereastră să-i 
vadă mai bine. Erau în formă ovală, cum se făceau pe atunci banii în Japonia, şi 
umpluse cu ei cinci coşuri. îi 
spuse apoi omului care se uita zăpăcit prin fereastră: 

— I-am luat din pinul acela înalt. Din cel de colo! arătă el spre copac. 

— Hm! se miră tăietorul de lemne ce! rău şi alergă îndată spre pinul cel 
bătrân. 

Cum ajunse, pinul îi spuse: 

— Lipicioasă, lipicioasă este seva mea! Atinge-mă şi vei avea un şuvoi din ea! 

— Oooo! E tocmai ce voiam eu, spuse omul cel rău, un torent de aur şi 
argint. 

Se ridică pe vârful picioarelor şi rupse o creangă. Deodată, în loc de aur şi argint, 
pinul dezlănţui un şuvoi de sevă lipicioasă, care-l acoperi din creştet până-n tălpi. îi 
curse seva pe cap, pe mâini, pe picioare şi, cum era aşa de lipicioasă, omul cel rău nu 
se mai putu mişca. Strigă cât putu după ajutor, dar nu-l auzi nimeni. Rămase aşa 
împietrit în răşina pinului patru zile, câte una pentru fiecare rămurică pe care o 
frânsese. După aceea seva se înmuie şi omul cel rău cu greu se mai putu târî până 
acasă. 

De-atunci el n-a mai rupt niciodată crengi dintr-un copac verde. 


Unde-i capătul lumii? 
poveste japoneză 


Se zice că odată, demult, păsării karebinga”! i s-a năzărit să zboare până la 
capătul lumii ridicat în văzduh de pe insula ei de baştină, Tanegaşima, şi s-a avântat 
în zbor iute ca săgeata peste marea cea mare. 

A zburat karebinga şapte zile şi şapte nopţi în şir, iar în cea de-a opta zi a văzut 
un arbore înalt, cu o singură creangă. Arborele părea că crească chiar din 
adâncurile mării. A coborât karebinga pe creanga aceea, s-a odihnit, apoi a pornit 
iarăşi la drum. 

A zburat ea alte şapte zile şi şapte nopţi peste întinsurile mării şi nu mică i-a fost 
mirarea văzând alt copac, aidoma cu cel dintâi. Tocmai poposise pe creangă, 
strângându-şi aripile ostenite, când din adâncurile mării se auzi un glas: 

— Hei, cine s-a cocoţat acolo? 

Aripile păsării fremătară de spaimă: 

— Sunt eu, pasărea karebinga. Dar tu cine eşti? 

— He-he-he-he! Eu sunt homarul cel mare. 

.„„ Crezuse, sărmana vietate, că s-a aşezat pe o creangă, şi când colo stătea pe 
mustaţa unui homar uriaş. O trecură fiorii. 

— Ho-ho-ho-ho! râse homarul, asta-i marea cea mare, aici e casa mea. Dar tu 
încotro ai pornit? 

— Vreau să ajung la capătul lumii. 

La aceste cuvinte homarul îşi arcui spinarea şi izbucni într-un râs nestăvilit: 

— He-he-he! Hi-hi-hi! Ho-ho-ho! Mai bine lasă-te păgubaşă, nesăbuito! Ţi- 
au trebuit şapte zile şi şapte nopţi ca să zbori de pe o mustață a mea pe cealaltă. Şi 
tocmai tu vrei să ajungi la capătul lumii? Ha-ha-ha-ha! 


PI 


pasărea măiastră 


Pasărea karebinga rămase cu ciocul căscat de uimire! Apoi, umilită şi întristată”, 
părăsi gândul de-a mai ajunge la capătul lumii şi porni înapoi spre insula 
Tanegaşima. 

Homarul însă, după ce o speriase atât de straşnic, se bucură, zicându-şi în sine: Eu 
şi numai eu sunt vrednic să ajung până la capătul lumii”. 

Şi pomi fără zăbavă la dram. Sărea cu mare hărnicie şi fiecare săritură îl apropia 
de ţintă cu o mie de ri”?. Merse el astfel şapte zile şi şapte nopţi. în ziua a opta se 
simţea grozav de ostenit. Dar iată că, spre norocul lui, zări în mijlocul mării gura unei 
peşteri uriaşe. Intră homarul în peşteră, se odihni bine, apoi purcese iarăşi la dram, 
voiniceşte: la fiecare săritură lăsa în urmă o mie de ri. 

După alte şapte zile şi şapte nopţi, dădu peste altă peşteră, asemănătoare cu cea dintâi. 
Bucuros, se 

vâri înăuntru şi, trudit cum era, pe nesimţite îl fură somnul. Deodată se auzi de 
undeva un glas gros care-l făcu să tresară de spaimă: 

— Cine-oi mai fi şi tu, netrebnicule? Cum ai cutezat să intri în nara mea 
dreaptă? Răspunde, dacă nu vrei să te ucid! 

Homarul răspunse cu mustăţile dârdâind: 

— Sunt homarul cel mare. Dar tu cine zici că eşti? 

— O-ho-ho-ho! Eu sunt calcanul. Dar încotro ai pornit-o! 

— Vreau să ajung la capătul lumii. 

Peştera vie se zgudui ca de cutremur: 

— Ha-ha-ha-ha! Ce gând nesăbuit! Vezi bine că ți-au trebuit şapte zile şi 
şapte nopţi să înoţi de la nara mea stângă la cea dreaptă. Ascultă-mi sfatul, 
prichindelule, şi fă calea întoarsă. 

Homarul bolborosi ceva neînțeles şi, suflând nori de spumă, porni cu mare grabă 
îndărăt. 

După ce homarul se mistui în depărtări, calcanul se gândi: „Sunt cea mai mare şi 
mai puternică făptură. Pentru mine totul e cu putinţă. Cine-i mai vrednic ca mine să 
ajungă la capătul lumii?” 

Şi pomi la dram fără să mai piardă vremea. înotă fără răgaz şapte zile şi şapte 
nopţi. în ziua a opta îi apăru sub el fundul mării şi se ivi din ape un țărm alb de nisip 
moale şi întins ca-n palmă. Se odihni calcanul acolo, apoi se avântă iarăşi la dram. 
După ce înotă alte şapte zile şi şapte nopţi, dădu de un alt țărm, la fel cu celălalt. 
Istovit, calcanul se întinse pe ţărmul moale şi albicios şi aţipi numaidecât. Deodată 
răsună un glas atât de puternic, încât marea se învolbură ca de furtună: 

— Hei, tu, nepoftitule, cum ai îndrăznit să te sui pe spinarea mea? 

Calcanul începu să tremure şi strigă înspăimântat: 

— Eu sunt calcanul. Dar tu cine eşti? 

— Eu sunt caracatiţa. Ce vânt te-aduce pe-aici? întrebă caracatița pe un 
ton batjocoritor, şi deodată îl învălui pe calcan într-un nor negru. 

— Am pornit spre capătul lumii. 

— Ha-ha-ha-ha, ce nerozie? Cum a putut să-ți treacă prin minte una ca 
asta? Pluteşti de şapte zile şi şapte nopţi într-una şi tot n-ai trecut de spinarea mea. 
Mai bine părăseşte gândul ăsta prostesc, până nu e prea târziu. 

Calcanul de mare nu răspunse nimic. Se întoarse cu coada spre caracatiţă şi pomi 
înapo i, spre casă. 


Ochii şerpoaicei 


poveste japoneză 


unitate de măsură japoneză; este egală cu 3,924 metri 


Zice-se că trăia în vechime un tăietor de lemne pe nume Nihaci. 

Odată, coborând el de pe munte, cum tocmai trecea printr-o poiană, zări ceva 
negru încolăcit în jurul unui copac şi care se mişca de parcă era o vietate. 

Nihaci nu era fricos din fire, dar simţi că îl trec fiorii. Se opri şi, uitându-se mai 
bine, rămase încremenit. O femeie necunoscută era legată de tulpina copacului cu o 
funie neagră. Tăietorul de lemne se apropie cu băgare de seamă, dar îl cuprinse şi 
mai tare spaima: nu cu o frânghie era legată femeia de trunchi, ci chiar cu cosiţele ei 
lungi şi negre ca pana corbului. Ţinea ochii închişi, de parcă şi-ar fi pierdut simţirea. 
Nihaci se înduioşă, învingându-şi sfiala şi teama, desfăcu nodurile părului. Femeia 
căzu la pământ, dar după ce răsuflă adânc îşi deschise ochii. Era tânără şi nespus de 
frumoasă... 

— Ce ţi s-a întâmplat? Cine te-a năpăstuit atât de rău? o întrebă Nihaci. 

Râuri de lacrimi porniră să curgă din ochii femeii. Şi zadarnic o descusu tăietorul 
de lemne cu blândeţe, căci ea nu scotea o vorbă, ci doar suspina întruna, cu fruntea 
plecată. 

Flăcăul zăbovi cât zăbovi lângă dânsa, iar în cele din urmă, plin de nedumerire, voi 
să-şi caute de drum. 

Deodată, femeia se ridică şi strigă după el: 

— Opreşte-te! Aşteaptă puţin! 

Nihaci întoarse capul, iar femeia continuă cu glas rugător: 

— Nu mă lăsa singură în codru! îngăduie să vin cu tine... 

Nihaci nu izbutise să afle cine era femeia aceea, nici de unde se ivise, dar cum ai 
putea oare să părăseşti o ființă în restrişte? O luă cu sine şi-i dădu adăpost în bordei. 

Trăi femeia în coliba tăietorului de lemne o săptămână, două, dar niciodată nu aduse 
vorba despre ce i s-a întâmplat. Şi apoi, Nihaci nici n-o mai iscodea: înţelesese şi el că 
la mijloc trebuie să fie o taină. 

După o vreme însă, flăcăul îşi luă inima-n dinţi şi-i zise: 

— Ce-ar fi să te măriţi cu mine? îţi voi purta de grijă întreaga viață, cu 
dragoste şi credință. 

— îţi sunt recunoscătoare că ţi-ai oprit privirea asupra unei biete făpturi ca 
mine, răspunse străina. Primesc să fiu soţia ta, dar mai întâi fagăduieşte-mi că nu mă 
vei întreba nimic. 

— Ce-a fost a fost, răspunse Nihaci. Pentru mine nu are nicio însemnătate. 
Nu te voi ispiti nicicând cu întrebări fără rost. 

Nihaci o luă de nevastă şi duseră un trai fericit. După un răstimp, tânără soţie îl vesti 
că sub inimă are un prunc. lar când îi veni sorocul să nască, îi spuse bărbatului: 

— Ridică în jurul casei o îngrăditură înaltă. Dar vezi să nu care cumva să te 
uiţi înăuntru când voi ieşi eu în cale cu copilul în braţe. 

Nihaci făcu întocmai: împrejmui coliba cu un gard înalt şi rămase afară să aştepte, 
după se poruncise. Aşteptă el o zi, două, trei, dar iată că începu să-l cuprindă 
îngrijorarea. Nu-şi afla locul şi pace. „O fi născut cu bine? se întreba. O mai fi trăind 
oare sărmana mea nevastă? Dar pruncul?” 

Până la urmă nu-l mai rabdă inima, sfredeli în gard o găurică şi se uită... Dar abia 
aruncă o privire, că i se tăiară picioarele de frică şi simţi că e gata, gata să leşine. în 
colibă era o şerpoaică uriaşă, care înfaşurase în inelele ei un prunc. Printr-o sforţare 
dincolo de puterile lui Nihaci îşi veni în fire şi se îndepărtă buimac. Rătăci astfel multă 
vreme în neştire, căinând... 

— înseamnă că nevastă-mea nu e femeie, ci şerpoaică. Dar dacă m-am 
însurat cu ea, nu mai am ce face. Pesemne că aşa mi-a fost scris... Vai mie! De ce n-am 
ascultat-o? De ce am privit, ca să-mi pierd liniştea pentru totdeauna? 

Peste şapte zile, nevasta, cu ochii scăldaţi în lacrimi, ieşi din casă purtând în braţe 
un fecior de toată frumuseţea. 

— Doar te rugasem, vai, cât te rugasem, să nu te uiţi! Neascultarea ta ne-a 


adus nenorocirea şi, iată, va trebui să-ţi dezvălui taina... Află că zeul munţilor s-a 
mâniat atât aprig pe mine, încât m-a blestemat să mă schimb într-un şarpe uricios. îmi 
era totuşi îngăduit să iau când şi când chip omenesc. lar dacă aş fi întâlnit un prieten 
credincios, care să mă îndrăgească şi care niciodată nu ți- ar fi încălcat cuvântul dat, aş 
fi rămas pururea cu înfăţişare omenească. Dar tu n-ai ştiut să-ţi ţii promisiunea. De- 
acum sunt osândită să rămân şerpoaică, pentru totdeauna. Rămâi cu bine, Nihaci! Eu 
voi trebui să viețuiesc pe fundul lacului acela de munte. Ai grijă de copilul nostru, 
veghează-l şi ocroteşte-l! 

Nihaci văzu cu uimire şi groază cum femeia se schimbă până la jumătate în şarpe: în 
loc picioare îi crescuse o coadă solzoasă şi încolăcită. Omul luă copilul în braţe şi 
îngână: 

— Mă părăseşti, fie... Dar cum o să cresc eu singur un copil de țâță? Cu ce-o 
să-l hrănesc? 

— De câte ori va începe să plângă, dă-i asta. O să-i înlocuiască laptele meu. 

Spunând aceasta, femeia îşi scoase ochiul stâng şi-l puse în palma bărbatului, apoi se 
fa 
nevăzută. în locul ei rămase şerpoaica. Şi cu singuru-i ochi, şerpoaica se uită lung 
la mâhnitul Nihaci, ca spre a-şi lua rămas bun şi, încet, porni să se târască înspre 
lacul de munte. 

Tăietorul de lemne îşi boteză fiul Botaro şi îl îngriji cum se pricepu şi el mai bine. 
Când începea pruncul să plângă, îi ducea la gură ochiul fostei sale neveste. Se vede 
treaba că ochiul acela păstra în el întreaga căldură şi duioşie a sânului de mamă, căci 
copilul îndată se liniştea fericit. Dar iată că 
ochiul începu să scadă, se făcu tot mai mic, iar în cele din urmă se topi cu totul. 

Micul Botaro începu să plângă amarnic. 

Taică-său căuta şi îi dădea ba una, ba alta zadarnic. Zbuciumul acesta îl istovi cu 
totul pe Nihaci. îşi legă copilul în spate şi porni să caute lacul de munte. Rătăci multă 
vreme prin păduri şi stâncării, până când, deodată, înaintea lui, într-o vale întunecată, 
zări apa albastră a lacului. Se apropie de țărm şi strigă: 

— Unde eşti oare, mamă a micului Botaro? Răspunde, arată-te! Am venit cu 
feciorul tău! 
Apa se învolbură şi din adâncuri se ivi un şarpe uriaş, cu un singur ochi. Nihaci grăi: 

— Copilul nostru e flămând şi nu mai conteneşte cu plânsul. De când ai 
plecat, s-a hrănit numai cu ochiul tău. Dar ochiul a secătuit, şi mi-e teamă să nu piară 
de foame. îndură-te de el, dă-i şi ochiul celălalt. 

— Bine, am să i-l dau şi pe celălalt, răspunse cu mare tristeţe şerpoaica. 
Dar voi rămân oarbă şi n-am să mai pot deosebi zorile de asfinţit. De aceea, rogu-te, 
pune un clopot a ici, pe malul lacului, şi sună-l în fiecare dimineaţă şi în fiecare seară. 
Astfel o să ştiu că s-a ivit o nouă zi, ori că a coborât întunericul. 

îşi scoase de sub pleoapă ochiul drept şi i-l dete lui Botaro, care scâncea întruna. Ap 
oi spuse: 

— Ai grijă de copilul nostru, bărbate. Tare mi-e greu să mă despart de voi, 
dar n-am încotro, mă apasă blestemul necruţător. Voi purta însă de grijă şi mai 
departe odorului nostru. 

Atunci, din orbitele goale i se prelinseră două lacrimi de sânge, apoi trupul ei uriaş 
pieri în străfunduri. Copilul duse lacom la gură ochiul mamei, liniştindu-se ca prin 
minune. 

Nihaci ceru de la templul vecin un clopot mare, îl atârnă de o creangă lângă lacul 
din munţi şi începu să-l sune în fiecare dimineaţă şi în fiecare seară. 

în felul acesta, şerpoaica ştia că a răsărit soarele, ori că s-a lăsat iarăşi noaptea pe 
pământ. 

Când isprăvi şi cel de-al doilea ochi, Botaro crescuse mare de-acum, era atât de 
zdravăn şi de puternic, încât toţi se minunau. 


Odată, pe când împlinise zece ani şi se juca voios cu copiii din sat, în mintea lui 
încolţi un gând stăruitor, care nu-i mai dădu pace: „Fiecare dintre băieţii aceştia are o 
mamă. E de ce nu am?” 

începu să-l descoase pe Nihaci, care, înduplecându-se în cele din urmă, îi povesti 
totul. 

Băiatul îşi spuse în sine cu hotărâre: „Chiar dacă mama mea e o şerpoaică fioroasă, 
tot vreau să o văd, fiindcă ea este cea care mi-a dat viaţă”. 

A doua zi în zori, Botaro ieşi tiptil din casă şi porni către lacul de munte. 

Se opri la țărm şi strigă din răsputeri: 

— Mamă, mamă, arată-te! Sunt eu, Botaro, fiul tău! 

Apa se învolbură şi din adâncuri se arătă marea şerpoaică oarbă. Mai întâi, 
băiatul se sperie şi dădu să o ia la fugă. Dar deodată îşi aminti că, din dragoste 
pentru el, maică-sa şi-a jertfit lumina ochilor. Se întoarse grabnic şi, luând 
şerpoaica de gât, începu să plângă şi să şoptească: 

— Mamă, măicuţa mea scumpă... 

Lacrimile copilului se prelinseră peste orbitele goale ale şerpoaicei şi în aceeaşi 
clipă ea îşi recapătă vederea, schimbându-se deodată în femeia care fusese odinioară. 

— Botaro, Botaro, n-ai şovăit, nu ţi-a fost frică să vii singur în adâncul 
codrului şi să mă strângi la piept! Nu te-ai temut de înfăţişarea mea hâdă... lată, 
blestemul zeului munţilor şi-a pierdut puterea asupră-mi şi mi-am redobândit pentru 
totdeauna chipul omenesc. 

Cu aceste vorbe, mama îşi îmbrăţişă strâns feciorul şi porniră veseli spre casă. Din 
ziua aceea trăiră tustrei fericiţi şi rămaseră împreună toată viaţa. 


Povestea gândacilor aurii 


poveste japoneză 


Demult, demult de tot, trăia la poalele muntelui Hikozan un om sărman, pe nume 
Tokubei. Toată 


viaţa muncise Tokubei plin de hărnicie, dar iată că acum spre bătrâneţe îl dobori o 
boală nemiloasă. Din ziua aceea sărăcia se cuibărise şi mai amarnic în coliba lui. O 
singură întrebare îşi punea în fiecare zi:. „Muri-voi oare astăzi, de foame, sau am să 
mă mai chinuiesc aşa până mâine?” Omul era văduv. De pe urma răposatei neveste îi 
rămăseseră doi copii: un băiat şi o fată. într-o zi îi chemă la căpătâiul său şi le spuse 
cu lacrimi în ochi: 

— Dragii mei, iertați-mă că nu mai sunt în stare să vă agonisesc hrana 
zilnică. Vedeţi şi cum zac aici, sleit de puteri... 

— Nu-ţi mai face inimă rea, iubite tată, îi răspunse fiul, pe nume Ghenkici. 
Nu te mai gândi la noi. Singurul lucru care ne mâhneşte e că nu-ţi putem cumpăra 
leacuri, să te tămăduim mai degrabă. Am răbda bucuroşi orice, numai să te vedem 
iarăşi sănătos. Apoi adaogă după câteva clipe de gândire: Chiar astăzi am să mă duc 
la unchiul Gonza şi o să-l rog să ne împrumute nişte bani. Cu banii aceştia tu te vei 
face bine, iar surioara Yuki nu va mai scânci de foame. 

— Vai, fiule, zise omul cu tristeţe, ai uitat oare că acest Gonza e un zgârcit 
tară pereche? Mi-e frate într-adevăr, dar are un suflet de câine. Când biată maică-ta 
era pe moarte, Gonza n-a vrut măcar să vină s-o vadă. lar acum, deşi ştie bine că sunt 
bolnav pe patul morţii, nici nu s sinchiseşte. Nu, nu bani vei căpăta de la el, ci doar 
cuvinte de ocară. Pentru un bănuţ de aramă, Gonza ar fi gata să se spânzure. 

— Dar nici aşa nu putem sta, aşteptând moartea! 

— Ce alta putem face, bietul meu copil? 

— Las' pe mine, tată. 

Şi zicând acestea, Ghenkici ieşi grăbit din casă. Afară ploua cu găleata. Nici el nu 


ştia prea bine încotro s-o apuce. în faţa tatălui se arătase încrezător şi hotărât, dar 
acum îşi simţea inima plină de nelinişte. Pe nesimţite, paşii îl purtară până-n pragul 
casei lui Gonza. Poate că, tot unchiul se va milostivi de noi, îşi zise. Doar n-o fi având 
inima atât de împietrită.” însă toate se întâmplară după cum prevăzuse tatăl. 

Posomorâtul Gonza nici nu voi să-l asculte până la capăt: 

— Şi de ce-ai venit tocmai la mine? Nu am bani pentru calici ca voi. Hai, 
şterge-o! 

— Unchiule, pentru datoria aceasta îţi voi munci zi şi noapte, cât socoteşti 
dumneata. Nu înţelegi că tata e pe moarte? 

— Unii mor, alții trăiesc. Eu nu pot schimba ursita. Hai, pleacă mai repede 
din casa mea. Ah, netrebnicule, ia te uită cum mi-ai murdărit tatami™-ul cu încălţările 
tale! Afară! 

Sărmanul Ghenkici ieşi eu capul plecat. Cu ochii aburiţi de ceața durerii şi 
deznădejdi i, rătăci multă vreme în neştire. Se dezmetici în mijlocul unei păduri. 
Nu-şi dădea seama unde me se află. 
De pe crengile brazilor şi criptomerilor”+ cădeau picături grele, ca şi cum întreaga fire 
ar fi plâns de mila lui. Deodată auzi un glas blajin care-l striga: 

— Opreşte-te, Ghenkici! încotro? 

— Cine mă strigă? întrebă surprins băiatul. 

în mijlocul cărării se ivi ca din pământ un bătrân înalt, cu barba căruntă. în mână 
avea gheta”* de lemn, prăpădite şi murdare. 

— De ce plângi? îl iscodi moşneagul. 

— Fiindcă am mare nevoie de bani şi nu găsesc nicăieri. 

— Şi ce vrei să faci cu banii? 

— Să cumpăr leacuri şi câțiva pumni de orez. 

— Pentru tine ai nevoie de toate acestea sau pentru altcineva? 

— Dacă mi-ar fi trebuit mie, n-ai fi văzut vreo lacrimă în ochii mei, moşule. 
Dar tata e bolnav şi lipsit de puteri, iar surioara mea rabdă de foame. 

— Dacă-i aşa, atunci primeşte în dar încălţările acestea, zise bătrânul, 
întinzându-i sandalele de lemn. 

— Ce să fac cu ele? întrebă copilul dezamăgit. 

— Sandalele îți vor aduce banii de care ai nevoie. încalță-le numai şi vei 
vedea. La fiecare pas o să vezi cum răsar galbenii de sub tălpile lor. însă fii cu luare- 
aminte: dacă vreodată te vei lăsa ispitit de lăcomie şi vei râvni aurul numai pentru tine, 
ți se va întâmpla o mare nenorocire. Să nu uiţi asta! Iar acum grăbeşte-te să ajungi la 
tatăl tău şi la sora ta! 

Zicând acestea, unchiaşul se făcu nevăzut. „Te pomeneşti că mi s-a năzărit”, îşi 
spuse Ghenkici uitându-se buimac pe cărare. Dar sandalele din mâna lui mărturiseau 
că bătrânul nu fusese o nălucire. 

Porni spre casă plin de nerăbdare, iar de îndată ce intră în colibă îşi puse sandalele 
în picioare făcând câţiva paşi. Sub tălpile lui banii de aur luceau ca nişte stele... 

Cu banii aceştia, Ghenkici cumpără leacuri şi mâncare din belşug. Tatăl se tămădui 
în curând iar surioara Yuki nu mai plânse niciodată de foame. Trăiau tustrei fericiţi, cu 


casele japoneze (inclusiv unele apartamente din marile 
blocuri) sunt pardosite cu o rogojină (groasă de circa 7 
cm), confecţionată din paie de orez; această rogojină se 
numeşte tatami. Pe tatami, direct, se aşază saltele 
obişnuite pe care dorm japonezii 


arbore peren, din familia coniferelor, originar din 
extremul-orient 


13 sandale cu talpa de lemn 


înţeleaptă cumpătare. 

Vestea despre încălţările vrăjite se răspândi însă iute în tot ţinutul. Unul după altul 
oamenii veneau la uşa lui Ghenkici să-i ceară împrumut sandalele de lemn. Şi tuturor 
băiatul le punea aceeaşi întrebare: 

— Ai nevoie de banii aceştia pentru tine însuţi sau pentru altcineva? 

Numai după ce se încredința că omul nu e lacom de avuţie şi că vrea doar să aline 
suferinţa altora, îi dădea încălţările jinduite. 

Dar într-o zi iată că auziră în prag un glas mieros: 

— Acasă eşti, frăţioare? Sunt eu, Gonza, am venit să văd cum o mai duci. O, 
dragul meu nepot, ce mare şi voinic te-ai făcut! După cum văd, tare bine vă mai merge. 
Iar eu, ca prostul, îmi făceam griji din cauza voastră. Cum te simţi, iubite frate? 
Zdravăn, în putere?... Păzeşte-ţi sănătatea, că-i mai de preţ ca aurul. 

Tokubei îl privi lung: 

— Ce vânt te-aduce pe la noi, frate Gonza? 

— Păi cum, nu era firesc să mă îngrijoreze soarta, fratelui meu bolnav? 

Gonza vorbea cu Tokubei, dar nici nu-se uita la dânsul; privirile lui lacome rămâneau 
nedezlipite de sandalele fermecate. Tokubei clătină din cap cu amărăciune: 

— înțeleg eu prea bine de ce-ai venit. Nu grija față de mine te-a îndemnat 
să-mi păşeşti pragul, ci ispitirea aurului. Hain suflet mai ai! Vezi-ți de drum, Gonza. 

— He, he, he, râse zgârcitul, tu uiţi pesemne, iubite frate, că sandalele nici 
nu sunt ale tale, ci ale fiului tău Ghenkici. Ţie nu ţi-am cerut nimic. Apoi, întorcându-se 
către băiat: Bunul, dragul meu Ghenkici, orice s-ar spune, eu sunt singurul tău unchi, 
împrumută-mi sandalele numai pentru o singură noapte. 

— Pentru o singură noapte, unchiule? Eu ţi le-aş da bucuros, dar... 

— Lasă, Ghenkici. Nu-l mai întreba nimic, dă-i sandalele, porunci Tokubei. 

Nici nu sfârşise bine vorba tatăl băiatului, că Gonza înşfacă sandalele de pe 
tokonoma' şi o luă la fugă spre casă de-i sfârâiau călcâiele. Ghenkici rămase câtăva 
vreme pe gânduri, apoi zise: 

— Mă tem să nu i se întâmple ceva rău unchiului Gonza. Doar ştii şi tu, tată, 
ce-a spus moşneagul din pădure: „Asupra celui ce va încălţa sandalele mânat de 
lăcomie, se va abate o mare nenorocire”. Alerg după el! 

Ghenkici porni în goană către casa lui Gonza. Păşi plin de nelinişte pragul şi, ce să-i 
văzură ochii? în mijlocul odăii se înălța o movilă de galbeni, pretutindeni erau risipiţi 
galbeni, iar printre ei mişuna cu iuţeală un gândac, un gândăcel mic de tot, sclipitor ca 
aurul. Era tot ce mai rămăsese din 


6 în casele japoneze, o firidă în perete, un fel de altar al 
familiei, în care era plasată imaginea lui Buda, împreună cu 
un aranjament floral, o pictură şi tămâie zindă. înaintea 
tokonomei erau invocaţi zeii. Tot aici se păstrează şi 
obiectele de preţ 


lacomul Gonza. 
De atunci s-au ivit pe lume gândacii 
aurii. 


Fecioraşul-melc 


poveste japoneză 


Trăia odată un bogătaş în cămările căruia se adunaseră avuţii fără seamăn. Jur 
împrejurul lui lanurile de orez se întindeau până departe, la poalele munţilor. Bogătaşul 
putea să-şi îngăduie tot ce- i poftea inima. 

Pe moşia lui trăia un ţăran mai sărac decât un cerşetor. Din hornul colibei lui 
aproape niciodată nu se vedea ieşind fumul. Din zori până seara ţăranul lucra împreună 
cu nevasta lui ogorul stăpânului, dar tot nu izbutea să scape de sărăcie. 

Dar ceea ce îl întrista mai mult era că, deşi trecuseră amândoi de jumătatea vieţii, nu 
avuseseră parte de copii. Se întorcea ţăranul cu nevasta lui în bordeiul pustiu şi oftau 
amândoi: 

— Ehei, dacă ni s-ar naşte un copil, fie cât de mic, măcar cât o broscuţă, 
măcar cât un melc, cât un melcuşor... 

într-o zi, nevasta ţăranului se duse să plivească buruienile din câmpul de orez. Cum 
stătea ea astfel cu picioarele în apă, plivind buruienile, se rugă din adâncul sufletului: 

— Rogu-te, zeu al apelor de pe lanurile de orez, dăruieşte-mi un copil, măcar 
cât melcuşorul ăla de colo... 

Deodată simţi o durere puternică în pântece. Parcă ar fi înjunghiat-o cineva cu 
cuțitul. Răbdă ea cât rabdă, însă durerea se făcea tot mai amarnică. Se întoarse acasă. 

Țăranul se sperie, încercă toate leacurile pe care cunoştea el, dar nu ajutară la 
nimic. Ar fi chemat un vraci, dar n-aveau nicio leţcaie în casă. Ce era să facă? Omul îşi 
pierdu capul. Din fericire, se nimerise să aibă drept vecină o moaşă. Moaşa veni, văzu 
bolnava şi a zis: 

— Păi nu vezi că e gata să nască? 

Cei doi se bucurară nespus. Aprinseră iute focul în faţa tokonomei şi începură să-l 
roage pe zeul apelor ca odrasla lor să vină cu bine pe lume. în scurt timp, soţia născu 
fecioraşul dorit: un melcuşor cât unghia... 

Țăranul se întristă mai întâi, dar apoi îşi zise: 

— Copilul a venit pe lume în urma rugăminților noastre către zeul apelor. 
Mare, mic, e fecioraşul nostru drag! 

Umplură cu apă o ceaşcă, puseră melcul înăuntru şi aşezară ceaşca pe tokonoma. 

Trecură astfel douăzeci de ani. 

Fecioraşul-melc nu crescuse deloc şi nu rostise măcar o vorbă. Dar de mâncat, 
mânca la fel de mult ca un om în toată firea. 

într-o zi, ţăranul trebuia să-i ducă stăpânului dijma cuvenită. Puse, aşadar, sacii grei 
orez pe spinarea cailor şi oftă cu amărăciune: 

— Ce-i drept, zeul apelor ne-a ascultat rugăciunea şi ne-a trimis fecioraşul 
râvnit. O, cât ne-am mai bucurat! Numai că fecioraşul ăsta e un biet melc. Ce folos 
avem de la un asemenea copil? Toată viaţa am muncit din greu, fără să-mi cruţ puterile, 
iar acum, la bătrâneţe, sunt nevoit să agonisesc tot de unul singur hrana familiei... 

Deodată, de undeva se auzi un glas: 

— Nu te întrista, tăicuţă, astăzi mă voi duce eu în locul tău la stăpân cu sacii 
de orez. 

Țăranul se uită împrejur, dar nu văzu pe nimeni, întrebă mirat şi speriat: 

— Cine vorbeşte cu mine? 

— Eu sunt, tăicuță! M-ai hrănit atâta vreme şi iaca, a venit sorocul să-ți mai 
port şi e grijă, să ies şi eu în lume. Astăzi voi duce eu în locul tău dijma stăpânului. 

— Prea bine. Dar cum ai să mâi tu caii, fiule? 


— Nu te îngriji de asta, tăicuţă. Tu aşează-mă sus, pe sacii cu orez, şi ai să 
vezi. Calu-n frunte va merge ascultător, după îndemnul meu, iar pe urmele lui vor 
merge şi ceilalţi doi răspunse fecioraşul- melc. 

Tare se mai minună bătrânul! Vreme de douăzeci de ani fiul lui nu scosese nicio 
vorbă, iar acum grăia limpede şi răspicat, ba, colac peste pupăză, voia să se ducă 
singur cu dijma la stăpân. 

„Hm, îşi zise ţăranul în sine. Cel care-mi vorbeşte e doar feciorul meu, trimis de zeul 
apelor. 

Dacă m-aş împotrivi, aş săvârşi un păcat.” 

încarcă el sacii cu orez pe samarele celor trei cai, apoi luă ceaşca de pe tokonoma, 
în care trăia fecioraşul-melc. Şi o aşeză cu grijă pe spinarea unuia dintre cai, între 
sacii cu orez. 

Fecioraşul strigă: 

— Rămas bun, tată şi mamă! 

Apoi începu să mâne caii cu străşnicie, de parcă toată viaţa lui numai asta făcuse: 

— Hii! Hii! Haide, căluților, zoriți la drum! 

Caii porniră ageri la drum, iar fecioraşul-melc îi îndemna întruna, cât îl ţinea gura. 
Țăranul se despărţi de fecior cu inima strânsă şi neliniştită. Rămase multă vreme în 
poartă, uitându-se urma lui. 

Fecioraşul-melc îşi vedea liniştit de drum. De cum ajungea la câte-un pod sau la 
câte-un stăvilar, striga din răsputeri, de parcă ar fi fost un surugiu de poştă: 

— Hii! H 

Apoi începu să cânte vesel vechiul cântec al surugiilor. Glasul îi era limpede şi înalt. 

Caii mergeau în pas cu cântecul, sunându-şi clopoţeii. 

Drumeţii care-i ieşeau în cale şi ţăranii care se nimeriseră să lucreze pe câmp se 
minuna grozav auzind un glas atât de frumos şi de limpede, dar fără să vadă pe 
nimeni. „Ăştia sunt caii moşului, îşi ziceau. Mârţoagele astea nu-şi au pereche de 
prăpădite ce sunt. Dar cine le mână oare, cine cântă atât de frumos? Multe minuni 
mai sunt pe lume!” 

Tatăl se uită după fecioraş până nu-l mai văzu, apoi fugi în casă. Se închină la 
tokonoma cu nevasta, rugându-se fierbinte: 

— Ascultă-ne, zeu al apelor de pe câmpurile de orez! Până astăzi nici n- 
am ştiut ce fecior minunat ne-ai trimis şi nu l-am prețuit cum se cuvenea. Ne 
rugăm din toată inima să-l ocroteşti în drumurile lui. 

Iar fecioraşul-melc îşi vedea de drum, mânând caii cu hărnicie. 

în curând ajunse la poarta bogătaşului. Slugile îi ieşiră înainte, deschizând poarta. 
Dar o deschiseră, mai să nu-şi creadă ochilor: gloabele stăteau cu samarele în 
spinare, dar pe lângă ele nu se afla nimeni. Deodată, din spinarea unui cal răsună un 
glas de parcă ar fi vorbit chiar sacul cu orez: 

— Hei, slujitorilor! Am adus dijma cuvenită stăpânului. Ajutaţi-mă să dau jos 
sacii de pe cai. 

— Dar cine vorbeşte acolo? Că noi nu vedem pe nimeni! 

Se uitară ei cu luare-aminte şi între saci zăriră un melcuşor. Acesta le grăi cu glas o 
menesc: 

— După cum vedeţi, nu-s prea voinic şi nu pot să dau sacii jos. Faceţi 
voi treaba asta. lar pe mine puneţi-mă uşurel pe cerdac. Dar băgaţi de seamă să nu 
mă scăpaţi ori să nu mă striviţi! 

Slugile se speriară şi-l strigară pe bogătaş: 

— Stăpâne, ieşi degrabă să vezi minunea! Un melcuşor care vorbeşte cu 
glas omenesc! Ţi-a adus dijma... 

La strigătele lor ieşi însuşi boierul. Se încredinţă îndată că nu minţeau. După el, 
ieşiră şi alţii, minunându-se care mai de care. 

La porunca melcuşorului, slugile dădură sacii jos de pe cai, îi hrăniră, îi adăpară, 


apoi puseră orezul în hambar. Pe melc îl poftiră în casă cu mare cinste şi-i puseră 
dinainte felurite bucate, pe o măsuţă”. Fecioraşul-melc se urcă îndată pe marginea 
măsuţei. Nimeni nu-l vedea cum mânca. Beţişoarele”* rămaseră nemişcate toată 
vremea, dar castroanele se goliră cât ai clipi. Se uitară: niciun bob de orez! Strachina 
cu ciorbă era şi ea goală. Dispăruse şi peştele! 

în cele din urmă, fecioraşul-melc spuse: 

— Mulţumesc din inimă, cinstite gazde, pentru bucatele gustoase. 

Acum, tare-aş mai bea un ceai! 

Bogătaşul auzise el mai de mult că ţăranul şi nevasta lui au un fecioraş-melc, 
dăruit de zeul apelor. Dar oamenii spuneau că de când a venit pe lume, melcuşorul n- 
a scos o vorbă şi nu-i bun de nicio treabă: zace în ceaşca lui cu apă de pe tokonoma. 
Dar se vede că nu er a tocmai aşa. lată, fecioraşul-melc venise la ei în ospeţie, grăia 
cu glas omenesc, ba încă se pricepea să şi lucreze. 

„în casa mea ar trebui să fie locul unei asemenea comori! gândi bogătaşul. Cum aş 
face să-l aduc aici la mine, pentru totdeauna?” 

Apoi spuse cu voce blândă, mieroasă: 

— Preacinstite melc, familiile noastre se cunosc de mult şi au fost prietene 
totdeauna. Eu cred că n-ar strica să devenim neamuri. Am două fete. La-o de nevastă 
pe c ea care-ţi va plăcea mai mult! 

Auzind aceasta, fecioraşul-melc întrebă plin de bucurie: 

— Vorbeşti serios, stăpâne, sau vrei doar să glumeşti cu mine? 

— Vorbesc serios. Dacă vrei, chiar şi-acum ţi-o dau de soţie pe una dintre 
fiicele mele, îşi întări bogătaşul vorbele. 

în vremea aceasta, tatăl şi mama melcuşorului nu-şi mai aflau locul de atâta 
îngrijorare. 

— Mult mai întârzie fecioraşul nostru! Nu i s-o fi întâmplat oare ceva rău? 
N-o fi păţit ce pe drum? 

Deodată, la poartă se auziră clopoţeii cailor. 

Fecioraşul-melc se întorsese acasă vesel nevoie-mare. Pe una dintre mârţoage 
călărea el, iar pe celelalte două le mâna cu voioşie. Mama aşternu masa cu grabă 
mare. în timpul cinei, fecioraşul începu să le povestească: 

— Stăpânul îmi dă de nevastă pe una dintre fetele lui... 

Părinții strigară: 

— Una ca asta nu-i cu putință! 

Dar pe urmă chibzuiră că feciorul lor nu-i un fitecine. E un flăcău năzdrăvan! Cu 
un astfel de fecior totul se poate. 

— Prea bine, spuseră, o să trimitem o pețitoare la casa stăpânului. Atunci 
vom afla dacă a vorbit serios. 

O trimiseră ca peţitoare chiar pe mătuşa fecioraşului-melc. Bogătaşul era hotărât 
să-şi ţină promisiunea. Le chemă la el pe amândouă fetele şi le întrebă: 

— Care dintre voi vrea să-l ia de bărbat pe fecioraşul-melc? 

Cea mai mare bătu furioasă din picior: 

Š japonezii servesc toate felurile de mâncare cu două 
beţişoare, numite haşi - hashi (inclusiv supa: ei sorb 
partea lichidă, iar bucăţile de came sau de zarzavat le 
„pescuiesc” cu aceste beţişoare); servirea mesei cu aceste 
beţigaşe presupune o anumită dexteritate, uşor de obţinut 
cu timpul 


— Nu cumva mă crezi smintită? Sunt oare cea mai prăpădită fată din 
lume, să iau de bărbat o lighioană scârboasă? O jivină de apă? Să ştiu de bine că mor 
şi nu-l iau! 

Cea mică glăsui însă blajină şi voioasă: 

— Nu te întrista, tăicuță. Dacă ai apucat să făgăduieşti că-i vei da melcului 
drept soață una dintre noi, primesc să fiu eu aceea. 

Şi aşa rămase. Peţitoarea se întoarse la ţăran cu vestea cea bună. 

Curând, slugile aduseră averea nurorii, încărcată pe şapte cai. Pe şapte tărgi 
aduseră o mulţime de sipete şi lucruri de prin casă. Cum în sărmanul bordei nu era 
loc pentru atâtea bogății, tatăl fetei trebui să zidească o cămară unde puseră zestrea. 

în casa ţăranului nu se aflau decât pereţii goi. Nu avură nici măcar pe cine să 
cheme la nuntă. Pe mireasă o întâmpinară socrul cu soacra şi mătuşa peţitoare. lar 
drept oaspeţi veni doar o vecină bătrână. 

Părinţii se încredinţară că au dobândit o noră frumoasă şi iubitoare. 

Mult se mai bucurară de norocul care dăduse peste fecioraşul melc. Nora începu 
să-i slujească pe bătrâni ca o fiică devotată. 

Dădea ajutor şi în gospodărie şi la câmp, astfel că de-atunci încolo bătrânii 
începură s-o ducă mai bine. 

După obicei, la scurtă vreme după nuntă, tânăra nevastă trebui să meargă în 
ospeţie la templu. Aleseră pentru asta cea de-a opta zi a lunii iepurelui”, când se 
sărbătorea ziua lui Buda vindecătorul, ocrotitorul acelui sat. Florile de vişin abia se 
iviseră pe ram, când ia la că sosi şi ziua hotărâtă. 

Dorind să se bucure din plin de sărbătoare, tânăra nevastă se scoase din ladă cel 
mai de preţ chimonou% - şi se făcu atât de frumoasă, încât nicio zână nu s putea 
asemui cu ea. Sfârşind găteala, îi spuse bărbatului-melc: 

— Vino şi tu cu mine, căci vreau să împărţim toate bucuriile! 

— Bine, o să vin. Astăzi e o zi frumoasă. Toată iama am stat pe-acasă, aşa 
încât o să-mi plăcere să mai văd lumea, să mă mai dezmorţesc oleacă. 

Tânăra nevastă vâri grijulie melcul după obit!-ul ei de sărbătoare şi porni la dram. 
Tot m ea aşa, vorbea întruna cu bărbatul, iar cei cu care se întâlnea pe dram se uitau 
lung la ea: 

— O fată atât de frumoasă şi ia te uită cum mai vorbeşte şi mai râde 
singură! Pesemne că şi-a pierdut minţile, sărmana. 

Tânăra ajunse la porţile sfinte ale templului lui Buda vindecătorul. Atunci melcul îi 
spuse: 

— Dincolo de aceste porți nu-mi este îngăduit să trec. Tu intră în templu, 
iar eu te voi aştepta aici, la marginea lanului de orez. 

— Fie cum spui, însă fii cu luare-aminte să nu te înhaţe vreun corb. Eu mă 
voi întoarce repede, spuse tânăra soţie şi porni să urce dealul către pagodă. 

Se închină ea acolo, apoi se grăbi să se întoarcă. Dar când colo, ia-l pe bărbăţelul- 
melc de nu-i! Speriată, tânăra nevastă începu să-l caute încolo şi-ncoace, dar nu-l află 
nicăieri. 

„Nu l-a înşfăcat vreun corb flămând? Nu cumva i-o fi spart căsuţa cu ciocul lui 


a patra lună din an - corespunde aproximativ lunii mai 


80 denumire generică pentru îmbrăcăminte (în limba 
japoneză: kiru= a îmbrăca; ono = lucru). Această 
imbrăcăminte tradițională japoneză - costum naţional - 
este purtată atât la ţară, bineînţeles, cât şi la oraş 

una din piesele de bază ale îmbrăcămintei japoneze un 
fel de cingătoare care se înfăşoară în jurul mijlocului, 
peste chimono 


puternic? se- ntrebă ea neliniştită. Sau poate că a căzut în apa câmpului cu orez... 
Acolo sunt melci câtă frunză şi iarbă! Cum o să-l mai găsesc oare?” 

Intră în apă până la genunchi şi începu să scoată unul după altul melcii care 
mişunau pe-acolo şi privea cu băgare de seamă, dar niciunul dintre ei nu era 
bărbăţelul cel drag. Arunca unul şi scotea altul. Căuta întruna, cântând cu mâhnire: 


„Melc, melc, melcuşor, 

Bărbăţelul meu iubit, 

Mi te caut fără spor, 

Spune-mi unde ai pierit? 

Poate corbul cel flămând Te-a găsit, te-a înşfăcat Şi cu pliscul scociorând, 
Casa mică ţi-a crăpat. 


Faţa îi era stropită de noroi, mânecile şi poalele chimonoului i se udaseră de tot, 
dar ea căuta întruna prin apă. 

Curând se lăsă noaptea. Oamenii se întorceau pe la casele lor. Se uitau cu tristeţe 
la tânăra femeie, căinând-o din adâncul inimii: 

— Mare nenorocire! O făptură atât de frumoasă şi cu minţile rătăcite... 

Soţia căută multă vreme, dar zadarnic. „Acum se gândi ea, totul s-a sfârşit! Dragul 
meu melcuşor nu mai e în viaţă. Ce-mi rămâne de făcut? Am să mă arunc în bulboana 
cea mai adâncă şi o să mă omor.” în timp ce se pregătea să se arunce în apă, cineva îi 
strigă: 

— Opreşte-te! Ce vrei să faci? 

Se uită soţia şi văzu înaintea ei un flăcău frumos, cu o pălărie largă, trasă pe ochi. 
La buze avea un fluier. Tânăra îi povesti tot ce i se întâmplase. 

— Vreau să-mi pun capăt zilelor, spuse ea plângând. La ce bun să mai 
trăiesc, dacă l-am pierdut pe scumpul meu soţior melcuşor? 

— Dacă-i aşa, răspunse tânărul, n-ai de ce să fii întristată. Eu sunt cel pe 
care-l cauţi! 

Mai întâi, soţia nu voi să-i dea crezare. 

— Nu-i de mirare că nu mă recunoşti, spuse flăcăul. Zeul apelor din lanul 
de orez m-a dăruit părinților mei în chip de melc. Astăzi însă, datorită credinței şi 
iubirii tale, am devenit ființă omenească. 

Tinerii porniră spre casă. Bărbatul îşi sorbea din ochi nevasta. Iar ei îi mersese la 
inimă flăcăul cel frumos! 

Bătrânii se bucurară nespus. Niciun basm, nicio poveste din vechime nu pomenea 
despre vreo fericire atât de mare... 

Fecioraşul-melc le arătă totdeauna părinților o grijă iubitoare şi o cinstire aleasă, 
iar e mătuşa pețitoare o dădu de nevastă unui văduv dintr-o familie înstărită. N-o uită 
nici pe vecina bătrână, care fusese poftită la nuntă. Pe toți îi dărui cu câte ceva, 
tuturor le împărţi câte cava. 


Casa privighetorilor 
poveste japoneză 


Demult, demult, de tot, trăia lângă o pădure un tăietor de lemne tare sărac. în 
fiecare zi colinda pădurea şi dobora copaci, agonisindu-şi traiul cu trudă. 

Odată, veni la sălaşul lui din codru o fată necunoscută. Avea faţa albă şi se ferea de 
soare cu o umbrelă mare. Tăietorul de lemne se uită la ea cu răsuflarea oprită. „Cum 
de se află pe lume asemenea frumuseţe? îşi zise. Ehei, dacă una ca asta s-ar învoi să- 
mi fie nevastă...” 

— îngăduie să mă odihnesc în coliba ta, îl rugă fata. 

— Cât îţi pofteşte inima! Intră... 


începură să grăiască amândoi. Fata îl întrebă: 

— N-ai vrea să mă iei de nevastă? îmi place înfăţişarea ta. Am o casă mare 
şi frumoasă, hai la mine. 

— Bine-ar fi... Eu sunt mezinul familiei şi nu moştenesc nimic de la tata. Iar 
pământ avem o fâşie cât fruntea de pisică. 

— Atunci nu mai sta pe gânduri, vino cu mine. Nu va trebui să mai ai grijă de 
nimic. 

Tăietorul îşi luă cu sine tot avutul - securea şi fierăstrăul - şi porni în urma fetei pe 
cărarea 
care se pierdea în adâncul pădurii. 

Merseră ei cât merseră, dar de la o vreme pe tăietorul de lemne îl cuprinse 
osteneala: 

— Ei, fată frumoasă, mai e mult până la casa ta? 

— Ce să-i faci, nu stau prea aproape. Casa mea se afla după muntele care 
se zăreşte în spatele munţilor aceia. 

Tăietorul nu mai zise nimic şi porni mai departe, după fată. 

Trecură de-un munte, de al doilea, de al treilea şi ajunseră la un lac albastru. Chiar 
pe malul lacului era o casă frumoasă, cu acoperişul înalt şi țuguiat. 

— Iată, am sosit, spuse fata. Intră şi fii binevenit, stăpâne. 

Tăietorul de lemne păşi pragul, uitându-se în toate părțile. Odăile casei erau 
încăpătoare şi 
împodobite, dar înăuntru niciun suflet de om. Cu toate acestea, ceainicul fierbea pe foc 
zornăindu-şi capacul, iar în baie se afla gata pregătită cada de lemn cu apă fierbinte. 
Se scaldă el, iar când sfârşi, ce să vezi, măsuţa cu bucate se şi ivi dinaintea lui! 
Niciodată nu mâncase tăietorul de lemne un orez atât de alb, niciodată nu băuse un vin 
atât de gustos. 

Se însură cu fata şi trăi cu ea fericit şi fără grijă. Nimic nu-i lipsea, n-avea decât să 
zică, că toate îi veneau de-a gata. După un timp, li se născu un fecioraş frumos. într-o 
bună zi nevasta îi spuse: 

— De mult nu mi-am mai văzut părinţii. Vreau să mă duc la ei în ospeţie, să 
le arăt pe nepot şi să le bucur inima. Tu rămâi să păzeşti casa. lată aici douăsprezece 
chei, de la douăsprezece cămări. Pe unsprezece poţi să le deschizi şi să intri în ele, dar 
nu cumva s-o descui pe cea de-a douăsprezecea! 

Nu-i dădea întâia dată porunca aceasta. De câte ori plecase -undeva de-acasă, îl 
oprise cu străşnicie să pătrundă în cea de-a douăsprezecea cămară, în sfârşit, îl 
îmbrăţişă de rămas bun, îşi luă copilul în spate şi plecă peste munţi. 

Greu îi mai trecea vremea tăietorului de lemne, în singurătate... leşi în curte şi 
începu descuie o cămară după alta. Cea dintâi era plină până sus cu orez din soiul cel 
mai bun. într-a doua se aflau butii pline cu miso%?. într-a treia, o grămadă de zahăr, 
într-a patra, se înălța un munte de bumbac alb. A cincea era plină cu sare. într-a şasea, 
chiar din prag, te izbeau valurile mării, iar prin apă foiau o mulţime de peşti. „Ia te 
uită, nici prin cap nu mi-ar fi trecut că aici, în inima munţilor, trăiesc peşti de mare!” 
se minună tăietorul. 

Ei, dar multe bunătăţi se mai aflau şi în celelalte cămări! Şi astfel, tot mirându-se şi 
săturându-se să privească, omul ajunse la cea de-a douăsprezecea cămară. îşi aduse 
îndată aminte porunca aspră a soţiei. Dar în cele din urmă cugetă: „Doar nu e nimeni 
acasă, să mă vadă”. Şi începu să caute cheia celei de-a douăsprezecea cămări. Una se 
dovedea prea mare, alta prea mică... în cele din urmă, lacătul se deschise. Tăietorul 
crăpă uşa cu sfială. Privi înăuntru dar nu văzu nimic, cămara era goală. 

„Ce-o mai fi şi asta? îşi zise. De ce era nevoie să stea încuiată uşa unei cămări 
pustii?” Dar când se uită mai bine, văzu că încăperea era despărțită în două. Drept la 

mijloc se afla un perete, care avea o ferestruică mică, bine oblonită. „Fie ce-o fi, am să 
mă uit!” îşi făcu el curaj. Deschise ocheţul, iar când privi, ce-i fu dat să vadă? 

în fundul cămării se întindea o livadă de pruni înfloriţi. Afară era toamnă târzie, iar 
acolo poposise primăvara. Copăceii arătau întocmai ca nişte nouri rozalii. De pe o 
creangă pe alta zburau o mulţime de privighetori, scoțând triluri măiestre. 

Tăietorul de lemne asculta fermecat... Dar deodată, privighetorile amuţiră. Apoi, ca 
şi când s-ar fi speriat de ceva, se ridicară în zbor şi întreg stolul pieri. Iar prunii se 
ofiliră pe dată, scuturându-şi florile. în cămară pătrunsese frigul toamnei. Iarba 
îngălbeni, pomii uscați începură să foşnească trist... 

Tăietorul de lemne se sperie şi fugind afară, zăvori iute uşa cămării. Ridică ochii şi o 
văzu pe tânăra-i soţie, care venea pe cărare plângând amarnic. 

— Ce-ai făcut, nesăbuitule? se tângui ea. O, cât te-am rugat să nu deschizi 
cămara aceea! Dar acum totul s-a sfârşit. Află că eu nu sunt făptură omenească, ci 
privighetoare. într-o primăvară am cântat pe ramura copacului de lângă sălaşul tău şi 
mi-ai căzut drag... Dacă nu deschideai această uşă, ai fi trăit alături de mine în veac, 
fără a cunoaşte truda, nici bătrâneţea sau boala. Dar tu n-ai vrut să-mi asculţi povaţa. 
Va trebui să ne despărţim pentru totdeauna, căci în cămara aceea venea ades zeul 
munţilor, să asculte glasul privighetorilor, iar tu l-ai mâniat straşnic. Rămâi cu bine! 

Cât ai clipi, soţia se prefăcu într-o privighetoare, îşi puse copilul călare pe săgeata 
cozii şi, piuind jalnic, se mistui în depărtări. 

Tăietorul de lemne se trezi parcă dintr-un somn adânc. Stătea chiar lângă 
bordeiul lui, iar în mâini ţinea fierăstrăul şi securea. 


Căciula „urechi-agere” 


Se zice că într-un sat trăia un BRVEStRIaRABEZĂI el odată prin pădure, găsi o căciulă 
roşcată roasă nevoie-mare, moşul îşi zise: „O fi ea găurită, dar până acuma n-am avut 
nici măcar una ca asta. O să-mi prindă bine pe asemenea vreme friguroasă.” 

Şi zicând acestea, unchiaşul îşi îndesă căciula pe cap. Şi să vezi minunăţie! Până 
atunci n-auzi în preajmă decât ciripitul şi strigătul păsărilor, iar acum, deodată, 
întreaga pădure se umpluse de glasuri şi sporovăieli. într-un loc, mama îşi striga copiii. 
Dincolo, bărbatul se certa cu nevasta. Undeva, tatăl îşi dojenea fiul, iar din altă parte se 
auzeau şoapte gingaşe de iubire... 

De frică, moşul făcu un pas înapoi. O creangă îi dădu căciula jos de pe cap şi deodată 
glasurile amuţiră. Nu se mai auzea decât foşnetul frunzelor şi ciripitul neînțeles al 
zburătoarelor. 

Moşul ridică de jos căciula, şi-o puse iarăşi pe cap şi din nou auzi vorbele şi şoaptele. 
Venea de sus, de pe ramuri, şi de jos, de prin tufişuri. îşi scoase căciula: vorbele se 
prefăcură iarăşi în ciripit şi foşnet. O puse pe cap: auzi iarăşi, limpede, vorbăria din jur. 

„Vasăzică, asta-i povestea! se dumiri moşneagul, înseamnă că n-am găsit un lucru 
obişnuit ci o adevărată comoară, o căciulă «Urechi-agere!» Cine o pune pe cap înţelege 
graiul tuturor vietăţilor: păsări, fiare, ba chiar şi ierburi şi copaci. Auzisem eu şi înainte 
despre căciula a năzdrăvană, dar nu credeam că se află pe lume aşa ceva!” 

Moşul merse mai departe prin pădure, dar prinzându-l oboseala se aşeză să se 
odihnească la umbra unui copac şi aţipi, îl trezi curând croncănitul ciorilor. 

— Pesemne că m-a luat somnul! tresări bătrânul, înălţă capul şi ce să vadă? 
Un corb veni, se lăsă pe-o creangă a copacului sub care şedea el. După el în câteva 
clipe, din cealaltă parte sosi alt corb şi poposi alături de cel dintâi. Moşul îşi puse 
repede căciula lui roasă şi începu să asculte. Deasupra lui, corbii vorbeau cu glas 
ciudat, răguşit. 

— De mult nu ne-am mai întâlnit noi, frate, spuse unul. Tu pe unde mi-ai 
umblat? 

— Vin de pe țărmul mării. Pe-acolo a pierit tot peştele, aproape că nu mai 
aveam ce mânca. De aceea am zburat încoace, răspunse celălalt. Dar tu, pe unde ai 
hălăduit? 

— Eu vin tocmai din Atami. La drept vorbind, nici pe-acolo nu-i grozav de 
bine. Peste tot, jale şi sărăcie. Mai bine spune-mi tu, ce se mai aude nou prin lume? 

— Noutăţi prea mari nu sunt. Dar am să-ți povestesc ceva care s-a întâmplat 
pe ţărmul mării. 

Cu vreo şase ani în urmă, un bogătaş îşi clădea un hambar. Când a început să-i pună 
acoperişul 
tocmai atunci se căţărase pe-acolo un şarpe, pe care, din nebăgare de seamă, l-au 
țintuit în cui l-au acoperit cu şindrilă. Şarpele a zăcut acolo şi zace şi astăzi, pe 
jumătate mort, trecând prin chinuri cumplite. în toţi anii aceştia tovarăşa lui 
credincioasă i-a adus de mâncare în fiece zi. Mare, nenorocire pe bietele făpturi! în 
fiinţa lor au strâns an de an tot mai multă ură împotriva oamenilor. Duşmănia 
neîmblânzită a şerpoaicei, suferinţa şi chinurile târâtoarelor au îmbolnăvit-o pe fiica 
bogătaşuluit?. 

Dacă nimănui nu-i va trece prin cap să scoată şindrila şi să slobozească şarpele, fata 
va muri curând şi va muri şi sărmanul şarpe. De multe ori am zburat peste acoperişul 
casei şi-am croncănit asta din toate puterile, dar degeaba. Nimeni nu m-a înţeles! 

Celălalt corb îi răspunse: 

— Ai dreptate, oamenii pricep tare greu. Oricât ai croncăni, lor nu le intră 
nimic În cap. 

conform credinței populare japoneze, gândurile rele pot 
scăpa de forța unei vrăji, pricinuind ofensatorului o boală 
gravă, chiar fără ştirea sau dorinţa ofensatului 


Mai vorbiră ei o vreme, apoi zburară care încotro. Auzind toate acestea, moşneagul 
se gândi: „Ce bine că mi-am pus pe cap căciula fermecată! Trebuie să pornesc cât mai 
repede spre casa bogătaşului, să-i izbăvesc fata. Dar înainte de asta am să mă îmbrac 
cât mai ciudat, să creadă că nu sunt om obişnuit.” 

Moşul găsi într-o grămadă de gunoaie un stup vechi, de nuiele, aruncat acolo. îl 
înveli cu o hârtie strălucitoare, apoi şi-l îndesă pe cap. Purtând tichia aceasta ciudată, 
ajunse la casa bogătaşului şi începu să strige: 

— A sosit ghicitorul! A sosit cel mai mare ghicitor! 

Bogătaşul şedea mâhnit şi cufundat în gânduri. Auzind strigătele, îl chemă pe 
unchiaş: 

— Hei, vraciule, nu mai sta la poartă! Vino degrabă înăuntru şi ghiceşte-ne. 

Moşu intră şi întrebă: 

— Despre ce vrei să-ți ghicesc? 

— Fiica mea boleşte de mulţi ani, iar acum e pe cale să-şi dea sfârşitul. 
Ghiceşte din ce i se trage şi cum aş putea s-o tămăduiesc? 

— Duceţi-mă la bolnavă, zise moşul. 

Se aşeză la căpătâiul fetei şi începu să bolborosească vorbe -neânţelese: „Plici, 
pleosc, târâtoare, pleosc. Prin munţi se târăşte şerpeşte, Pe douăzeci de ri se 
lungeşte... Plici, pleosc, târâtoare, pleosc!” bolborosi el astfel, apoi rosti: 

— Cu şase ani în urmă aţi clădit un hambar nou şi aţi țintuit în cuie fără să 
ştiţi, un şarpe. De la el vi se trage toată nenorocirea. 

— Adevăr grăieşti, ghicitorule! strigă bogătaşul cu uimire. Tocmai cu şase 
ani în urmă am clădit hambarul acela. Pesemne-că atunci s-au întâmplat toate... 
Trebuie să slobozim şarpele cât mai iute! 

Chemară de grabă un dulgher care locuia prin vecini şi-i porunciră să dea şindrila 
jos. Iar sub şindrilă găsiră şarpele: uscăţiv şi albit cu totul, de parcă-şi lepădase solzii. 

— Iată pricina bolii! spuse unchiaşul. 

Puseră şarpele într-un coş, cu multă băgare de seamă, îl coborâră de pe acoperiş, îl 
duse la albia unui pârâu şi începură să-i dea apă şi mâncare. lar când se înzdrăveni, îi 
dădură drumul să plece. 

Pe de altă parte, copila se tămăduia văzând cu ochii, iar în scurtă vreme fu la fel de 
sănătoasă şi vioaie ca mai înainte. Nespus de fericit, bogătaşul îi dărui bătrânului o 
pungă cu trei de rio“. 

Moşul se întoarse acasă, îşi cumpără haine noi, iar după un timp începu să 
călătorească prin ţară. Pe când poposise la umbra unui copac rămuros, chiar la 
marginea drumului, văzu venind în zbor doi corbi. Unul venea dinspre apus, celălalt 
dinspre răsărit. Se aşezară ei pe-o creangă şi începură să grăiască: 

— Tare e plicticos să trăieşti mereu într-unul şi acelaşi oraş. Prea puține 
noutăţi auzi, zise primul corb. Trebuie să mai zbori şi prin alte ţinuturi. 

— Adevărat, răspunse al doilea corb. Dar iată că în oraşul unde viețuiesc eu 
s-a întâmplat demult ceva nemaipomenit. Un bogătaş s-a îmbolnăvit rău, iar acum trage 
să moară. Şi din ce cauză crezi că pătimeşte? Cu vreo şase ani în urmă, s-a apucat să 
clădească un adaus la casă, o anexa pentru oaspeţi. Ca să curețe locul pentru ele, a dat 
poruncă să fie tăiat un arbore bătrân de camfor care creştea acolo. Ciotul copacului a 
rămas sub streaşină şi apa de ploaie de pe acoperiş se scurge pe el. Rădăcinile lui nu s- 
au uscat şi cât mai au viaţă în ele dau întruna lăstari noi. Pe măsură ce ele cresc, 
stăpânul le taie. Sărmanul arbore nici de trăit nu trăieşte, nici de urât nu moare. îi trec 
prin minte tot felul de gânduri negre, iar din pricina acestor gânduri pe stăpân l-a lovit 
o boală grea. în fiecare noapte din pădurile munţilor coboară mulţime de copaci să-şi 
vadă prietenul nefericit, Arborele de camfor li se plânge plin de amărăciune, dar ei nu-l 

pòt ajuta ou nimic. Mai bine TSi lăsat să crească în voie sau să-l fi scos cu totul din 
rădăcini, să se usuce odată şi să nu se mai chinuiască atât. 

Auzind povestea corbului, moşneagul porni către ţinutul depărtat unde se afla casa 


bogătaşului bolnav. De cum sosi, începu să strige la poartă: 

— A venit ghicitorul! Ghicitorul! 

Oamenii din casă dădură fuga: 

— Vino înăuntru, ghicitorule. Te pofteşte stăpânul. 

Unchiaşul intră, minunându-se de odăile atât de frumoase, cum nu mai văzuse 
vreodată. După ce 

se sătura de privit, întrebă: 

— Ce vreți să vă ghicesc? 

— Stăpânul acestei case boleşte de multă vreme. Am chemat o mulțime de 
vraci şi descântători, dar toate străduințele lor s-au arătat fără folos. 

— Alungă-ți neliniştea, le spuse bătrânul cu glas solemn. Eu am să 
descopăr pricina bolii şi-l voi tămădui într-o clipă. Pentru mine e un lucru nespus de 
uşor. 

Moşul începu apoi să bolborosească descântecul lui: „Plici, pleosc, târâtoare, 
pleosc! Prin munţi se târăşte şerpeşte zeci de ri se lungeşte... Plici, pleosc, târâtoare, 
pleosc!” 

Apoi spuse: 

— Cu şase ani în urmă aţi zidit aici nişte acareturi frumoase, drept adaus la 
casă. 

— O, înţeleptule, de unde ştii ce-am făcut noi acum şase ani? îl întrebară 
miraţi cei ai casei. 

— Darul meu de ghicitor mi-a dezvăluit aceasta. Lăsaţi-mă să înnoptez în 
odăile acelea, iar mâine veți afla pricina bolii stăpânului vostru, care se va tămădui 
pe dată. 

îl duseră pe bătrân în odăile cele frumoase. Vraciul le porunci apoi: 

— Nu care cumva să intrați la mine până nu vă chem! 

Se făcu noapte, dar moşul nici gând să se culce, îşi puse cuşma pe cap şi începu să 
asculte. Pe la miezul nopţii ceva foşni sub fereastră şi deodată se auzi un glas: 

— Hei, copacule de camfor, răspunde! Cum îţi mai merge cu sănătatea? 

Drept răspuns, se auzi o voce stinsă şi tânguitoare, iscată ca de sub pământ: 

— Cine vorbeşte acolo? Nu cumva e criptomerul din Muntele 
criptomerilor? îţi mulţumesc, prietene, că vii la mine în fiecare noapte, să mă 
cercetezi. Află că un singur gând mă chinuie: cum să fac să mor mai repede. însă 
moartea nu vrea să vină şi suferinţele mele nu mai iau capăt. 

Criptomerul căută să-şi liniştească prietenul: 

— Ce vorbe-s astea? Alungă întristarea şi vino-ţi în fire. 

Vorbiră ei astfel o vreme, apoi se despărţiră. Dar nu trecu niciun ceas şi iar se auzi 
un foşnet sub fereastră, iar glasul cuiva întrebă: 

— Hei, copacule de camfor, cum îţi mai merge? 

— Cine grăieşte cu mine? Nu cumva eşti tu, pinul din Muntele pinilor? 

— Da, eu sunt. 

— Ai venit atât de departe... îți mulţumesc, prietene. 

— Lasă mulţumirile. Am plecat să mă mai dezmorţesc oleacă şi iată, m-am 
abătut şi pe la tine: nu mai fi supărat, în curând va veni primăvara şi te vei tămădui, 
sunt încredinţat de asta. Nu pierde nădejdea. 

Din nou se auziră foşnete. Pinul se îndepărtase. Moşul, datorită căciulii sale 
năzdrăvane auzise toate acestea şi se gândea bucuros: „Ei, de s-ar face ziuă mai 
repede!” 

De cum sosi dimineaţa, bătrânul se duse la bolnav. Se aşeză la căpătâiul lui şi 
începu să descântecul: 

„Plici, pleosc, târâtoare, pleosc!... 

După aceea povesti ce auzise peste noapte. 

— Nenorocirea altuia, iată pricina bolii tale, îi spuse bogătaşului. Căci nu 
numai arborele de camfor suferă amarnic, ci toți arborii de pe munții din preajmă 
sunt mâhniţi pentru soarta prietenului lor. Trebuie să dezgropăm cât mai repede 
rădăcina arborelui de camfor. Numai atunci bolnavul se va tămădui. 

Scoaseră grabnic din pământ ciotul copacului, îl puseră în grădină cu grijă, ca să 
nu-i fie rău, îl udară şi îl împodobiră ca pe un adevărat zeu. Stăpânul se înzdrăveni pe 
dată. Boala fugi tot atât de uşor cum cade frunza uscată din copac. 


Neamurile bogătaşului nu mai ştiau cum să-i mulţumească bătrânului. 

Acesta primi din nou în dar o pungă cu trei sute de rio şi se întoarse acasă. 

De-atunci, moşneagul încetă să se mai prefacă ghicitor, îşi cumpără o livadă 
frumoasă în care drept recunoştinţă faţă de el, se strămutară cei mai frumoşi arbori 
din ţinut. înfloreau în toate zilele 
cu flori nemaivăzute. Şi toate jivinele şi păsările din pădure se împrieteniră cu 
unchiaşul, fiindcă acesta le înţelegea şi le iubea. 


Taro cel de foc 


poveste japoneză 


Demult, demult de tot, trăia o fată care se numea O-Kiku. Odată, pe când trecea ea 
pe câmpul din spatele casei, văzu în pământ o groapă mare, adâncă şi întunecoasă. 
Se miră nespus căci până atunci nu mai văzuse groapa aceea. De unde să se fi ivit 
oare? O-Kiku se aplecă deasupra gropii şi privi în adâncuri. Dar acolo era beznă şi nu 
se zărea nimic. Mânată de curiozitate, fata cobori în groapă şi nimeri în împărăţia 
subpământeană. 

Merse O-Kiku, străbătu cale lungă, iar pe marginea drumului văzu crescând flori 
minunate, cum nu se aflau pe pământ. Merse ea cât mai merse, şi deodată văzu 
ridicându-se înaintea ei nişte porţi negre. Bătu în poartă: cioc, cioc, cioc şi îi ieşi în 
întâmpinare un flăcău frumos cu chipul palid şi străveziu. Parcă n-avea nicio picătură 
de sânge în obraji. Flăcăul o pofti să şează. 

— Mă numesc Taro cel de Foc, îi spuse el. Iar aceasta este Împărăția 
Focului. Tatăl meu a fost stăpânul acestei împărăţii, dar el a murit şi din clipa aceea 
duhurile care sălăşluiesc aici nu-mi mai dau pace. îndur chinuri cumplite, fără 
seamăn, şi nu ştiu dacă voi scăpa vreodată de ele... 

Fetei i se făcu milă de Taro cel de Foc şi rămase cu el. A doua zi dimineaţa, tânărul 
se pregăti de plecare şi-i porunci: 

— Nu cumva să-ţi treacă prin minte să te uiţi încotro mă duc. Aşteaptă-mă 
în odaia aceasta şi nu ieşi nicăieri de-aici. 

Dădu în lături fusuma*“*, apoi o trase după el şi se pierdu în odăile casei. 

Din camerele cele mai depărtate începu deodată să străbată un zgomot năprasnic, 
asemănător cu un răcnet de fiare. O-Kiku nu se mai putu împotrivi ispitei şi privi pe 
furiş. Dar ce-i fu dat să vadă? O ceată de duhuri înfricoşătoare îl dezbrăcaseră pe 
tânăr până la piele, şi cu o vergea de fier şi-l atârnaseră deasupra unei vetre uriaşe. 
Tânărul se închircea întruna deasupra flăcărilor, iar când văzu că nu mai are într- 
însul aproape nicio picătură de viaţă, căpetenia porunci: 

— Pentru astăzi, ajunge! 

Fata mai-mai să-şi piardă minţile de groază, împinse fusuma la loc şi fugi în odaia 
ei. A doua zi dimineaţa, Taro îi spuse: 

— Din nou voi fi nevoit să-mi petrec ziua în odăile depărtate ale casei. Mi-e 
teamă că te plictiseşti aici, în singurătate. Plimbă-te, aşadar, prin grădină, vei avea ce 
să vezi acolo! lată, ţine aceste treisprezece chei de la treisprezece cămări. 
Douăsprezece poţi să le deschizi, dar în cea de-a treisprezecea nu cumva să intri. 
Răposatul meu tată ne-a oprit cu străşnicie s-o deschidem. Eu însumi n-am pătruns 
niciodată acolo. Ai grijă, să nu-mi încâlci porunca. 

Spunând acestea, Taro cel de Foc îi dădu fetei legătura cu chei negre şi pomi din 
nou spre odăile îndepărtate. 


: psrote care desparte odăile în casele japonezilor. Este 
făcut din rame de lemn cu nervuri, lipite cu hârtie pe 
ambele părţi 


O-Kiku ieşi în grădină cu sufletul îndurerat. Acolo se rânduiau una lângă alta 
treisprezece cămări de piatră. Fata dori să vadă ce se ascunde în ele. Descuie cu 
cheia cea dintâi cămară. De cum văzu ce se afla acolo, uită de toate grijile. în cămara 
aceea tocmai se sărbătorea Anul nou%. O mulţime de omuleţi cât degetul, îmbrăcaţi 
în haine de sărbătoare, împodobeau cu panglici brazii de Anul nou, iar puzderie de 
fetiţe mărunţele, în chimonouri strălucitoare, îşi aruncau una alteia mingi cu 
pene. Era o veselie şi o larmă nemaipomenită. 
în ce-a de-a doua cămară era februarie. Prunii înfloreau răspândind o mireasmă 
ameţitoare. Băieţaşi de-o şchioapă înălţau în vânt zmeie de hârtie. 

Dar ce credeţi că se afla în cea de-a treia?! Acolo tocmai întâmpinau sărbătoarea 
înfloririi piersicilor*. Fetiţe, cât degetarul, frumos îmbrăcate şi pline de veselie, îşi 
legănau în aer păpuşile cât un bob de mazăre. 

în cea de-a patra cămară, lumina soarele de aprilie. Pitici cu bărbi cărunte, 
ţinându-şi nepoţeii de mână, îi duceau solemn către templu, unde se sărbătorea ziua 
naşterii lui Buda”. 

Dar într-a cincea? O-Kiku abia aştepta să vadă ce e acolo. Era un mai însorit şi 
călduros. Sub cerul albastru se legănau o mulţime de peşti pestriţis, iar o puzderie 
de prichindei, cântând cu voioşie, aşterneau pe case irişi înfloriţi. în odăile 
împodobite sărbătoreşte se vedeau sol daţi-jucărie, cât unghia de mari. 

în cea de-a şasea cămară, soarele lumina şi mai aprins. La malul unui râu limpede, 
fete pitice spălau rufele cu mare hărnicie, iar dincolo de râu se întindeau câmpurile 
de orez. Ţărani şi ţărănci atât de mici, încât i-ai fi putut lua în căuşul palmei, cântau 
cântece voioşi, printre rândurile şi tulpiniţele fragede de orez. 

O-Kiku descuie uşa celei de-a şaptea cămări şi văzu un cer limpede, înstelat. 

Era seara venirii celor două stele%. Copii piticilor legau de frunzele bambusului 


-~ Anul nou era o dată de tranziţie (sfârşitul lui ianuarie - 
începutul lui februarie), fiind considerat drept prima zi a 
primăverii. în această zi, în faţa caselor se pun ramuri de 
pin şi tulpini de bambus, - simboluri ale longevităţii şi 
duratei - se organizează jocuri 


y 6 Sărbătoarea înfloririi piersicilor are loc la 3 martie. Este 
în acelaşi timp sărbătoarea fetelor ina Matur. în 
această zi fetele îşi fac vizite reciproce. Pe răftuleţe anume 
amenajate se expun păpuşile (hina), reprezentând 
dregători şi dame de curte, lupttori şi orchestre de 
muzicanți etc 

ziua de naştere a lui Buda se sărbătoreşte la 8 aprilie 


8814 5 mai, în Japonia, ește sărbătoarea băieţilor. Lângă 
casele în care sunt băieţi mici atârnă în vârful unor prăjini 
crapi de hârtie. Crapul, înotând contra curentului, este 
considerat simbol al dârzeniei. Acoperişurile caselor, în 
scopuri magice, sunt presărate cu irişi înfloriţi şi pelin 
negm, casa mare este deçorată cu steaguri, de care sunt 
prinse figurine reprezentând luptători 


39 Seara întâlnirii celor două stele (Tanabata) - are loc la 7 
iulie. Conform unei legende vechi, numai în această seară, 
o șingură dată pe an, se întâlnesc pe cele două maluri ale 
„râului celest” (Calea Lactee), cele două stele îndrăgostite 
una de alta: Torcătoarea (Vega) şi Ciobanul (Altair). 


fâşii subţiri de hârtie colorată, purtând inscripţia „Râul celest”, şi multe alte 
podoabe. 

Săturându-se de privit, O-Kiku, deschise şi cea de-a opta cămară. Acolo era 
noaptea lunii pline de toamnă”. Prichindeii priveau cu încântare luna luminoasă, iar 
în faţa lor, pe măsuţe, se aflau tot felul de bunătăţi, grămezi de mere şi de pere, nu 
mai mari decât fragii de pădure. Luna, semănând cu o tavă rotundă, aurită, se uita 
ţintă din cer la pâiniţele de orez. 

O-Kiku îşi aruncă ochii în cămara a noua. Acolo totul era roşu şi auriu. Sprijinindu- 
se în toiege, piticii se plimbau agale prin munţi. Ba se ridicau pe povârnişuri, ba 
coborau în văile adânci, bucurându-se de frumuseţea arţarilor poleiţi de toamnă. 

Veni rândul celei de-a zecea cămări. Acolo era octombrie. Căţăraţi în pomi, piticii 
scuturau din răsputeri crengile şi o grindină de castane coapte cădeau pe jos. Era o 
plăcere să priveşti cum le culeg în coşuri odraslele piticilor. 

O-Kiku descuie cămara a unsprezecea. O întâmpină un vânt rece. întreg pământul 
era acoperit cu dantela gingaşă a celei dintâi brume. Sub streşini atârnau legături de 
ridichi şi hurma”! uscate. Ţărani mititei treierau orezul, bucuroşi de recolta bogată. 

în cămara a douăsprezecea era împărăţia zăpezii: Oriunde te uitai nu vedeai decât 
nămeţi. Plini de veselie, copiii se jucau cu bulgări şi făceau oameni de zăpadă. 

Şi iată cea din urmă cămară... Fata îşi aminti că Taro cel de Foc o oprise cu 
străşnicie să deschidă uşa a treisprezecea. Strângea în mâini, şovăind, cheia neagră... 
îi era oprit să intre, dar ce ar mai fi râvnit să încalce porunca. Să deschidă sau ba? Se 
apropia pas cu pas de uşă, parcă ar fi atras-o o putere nevăzută. 

în cele din urmă, fata vâri cheia în broască şi voi s-o răsucească. Broasca ruginise, 
dar după ce se strădui o vreme izbuti s-o descuie. Cămara aceasta nu semăna cu 
celelalte. Nu se aflau înăuntru nici pitici, nici privelişti minunate. Uitându-se cu luare- 
aminte, văzu aşezat într-o firidă un sipet lăcuit în negru. Curioasă, se apropie şi săltă 
capacul. în sipet erau două globuri roşii, ca de sticlă, dar moi la pipăit. Ce să fi fost 
oare? 

Nedumerită, O-Kiku luă sipetul sub braţ şi ieşi iute din cămară. Soarele se ridicase 
sus pe cer. Fetei i se făcu sete. Prin grădină curgea un pârâiaş. O-Kiku se aplecă 
deasupra lui şi bău o gură de apă. în apa limpede, ca într-o oglindă de cleştar, se 
răsfrângeau copacii de pe mal, iar într-unul din ei văzu mişcând ceva lung şi pestriţ... 
înălţă capul şi băgă de seamă că un şarpe mare se încolăcise uitându-se la ea cu ochi 
strălucitori. 

Pierzându-şi cumpătul, O-Kiku sări peste pârâu şi o luă la fugă. în clipa aceea 
sipetul se închise şi unul dintre globuri se rostogoli în râu. Fugind înfricoşată, fata 
nici nu luă aminte la ce s-a întâmplat. 

Intră în casă, unde o întâmpină Taro cel de Foc. Fata îi povesti câte minunăţii 
văzuse în douăsprezece cămări, dar despre cea de-a treisprezece nu-i pomeni nimic. 

Tânărul o asculta şi zâmbea. Deodată se stârni un tropot şi o gălăgie 
înspăimântătoare. Din casă se revărsă o ceată întreagă de duhuri. O-Kiku începu să 


Coţofenele întind atunci un pod peste „Râul celest”, 
pentru a veni în ajutorai îndrăgostiţilor. La sărbătoarea 
Tanabata, copiii pictează pe fâşii de hârtie colorată , 
inscripţii şi versuri pẹ tema sărbătorii. Tuşul cu care sçriu 
îl dizolvă în roua dimineţii. Fâşiile cu inscripţii se leagă de 
ramuri de bambus, iar în a patra zi aceste ramuri se 
aruncă în râu 


39 noaptea lunii pline de toamnă se serbează în luna august; 
în Japonia este foarte popular obiceiul privirii lunii 


* curmale 


tremure, însă demonii i se închinându-i: 

— Datorită ție am regăsit unul dintre ochii căpeteniei noastre. Şarpele ne-a 
povestit totul. Căpetenia a poruncit să vă înfățişați amândoi înaintea lui. 

Demonii îi călăuziră pe Taro şi pe fată la marea lor căpetenie. în fruntea acestuia 
strălucea un singur ochi, luminând ca un foc roşu. în locul celui de-al doilea ochi nu 
era decât o scobitură neagră. 

— îţi datorez mulţumire şi recunoştinţă, grăi căpetenia, aplecându-şi 
coarnele în faţă. Cu zeci de ani în urmă, între mine şi răposatul părinte al lui Taro s-a 
iscat o gâlceavă amarnică. Părintele lui Taro mi-a răpit atunci amândoi ochii. Multă 
vreme am umblat orb, bâjbâind ca vai de lume. Drept răzbunare, îl chinuiam pe Taro 
fără milă. Dar astăzi am avut o bucurie negrăit: mi-am redobândit unul dintre ochi. 
Dă-mi-l înapoi şi pe celălalt, în schimbul lui, vă voi dă i tot ce vreţi. 

Taro cel de Foc asculta şi nu pricepea nimic. O întrebă nedumerit pe fată: 

— Oare nu mi-ai ascuns nimic? 

— Ba, drept să-ţi spun, am încălcat porunca ta şi am descuiat, cea de-a 
treisprezecea cămară. în ea am găsit un sipet negru cu două globuri roşii. Nu ştiam 
că sunt chiar ochii căpeteniei duhurilor. Am luat sipetul cu mine, dar văzând şarpele, 
acolo lângă pârâu, m-am înspăimântat şi un glob mi-a căzut în apă. 

Căpetenia duhurilor nu mai putea de bucurie: 

— Iată-l! Acesta este celălalt ochi al meu! Dă-mi-l înapoi, rogu-te! 

Fata îi dădu căpeteniei cel de-al doilea glob roşu, iar mai-marele duhurilor şi-l 
potrivi îndată în scobitura neagră de sub frunte. Ochii lui scânteiau acum ca două 
focuri purpurii. Plin de mărinimie, el îi răsplăti pe O-Kiku şi pe Taro cel de Foc cu 
daruri bogate. 

Tânărul se însură cu fata şi trăiră mulţumiţi, căci puteau să privească în fiecare zi 
toate cămările. 

Vă doresc fericire! Vă doresc fericire! 


Soţia vulpe 


poveste japoneză 

Trăia în vremurile de demult un mikado” care stăpânea întinse domenii de 
vânătoare, bogate în fel de fel de animale şi păsări. Odată, keraii% mikadoului puseră 
la cale pentru el o vânătoare de vulpi. 

Pe când vânau ei, din tufişuri ieşi deodată o vulpe albă, care se piti chiar la 
picioarele unui kerai, pe nume lasunari, şi începu să-l roage cu glas tremurător: 

— Fii milostiv, Iasunari! Cruţă-mă măcar până în ziua când voi da viață puilor 
mei. 

lasunari o eliberă pe vulpea cea albă, îi dădu drumul să plece. Nu după multă vreme, 
mikadoul 
află de isprava asta şi-l alungă pe vinovat într-un ţinut îndepărtat şi pustiu. 

Iasunari avea o soţie tânără care se numea Kuzunoha”. Kuzunoha nu voi să-şi 
urmeze soţul în pribegie şi rămase în capitală, unde traiul era mult mai uşor şi mai 
plăcut. lasunari însă, care o iubea ca pe lumina ochilor, tânji atât de mult după ea, 
încât până la urmă se îmbolnăvi. Cele zece slugi credincioase, care nu-l părăsiseră la 


„ „Porţile (înalte ale) Palatului Imperial” - titlu echivalent 
cu împăratul Japoniei 

în Japonia medievală, slujitor sau vasal, membm al 
escortei unui demnitar 


34 frunză de iederă 


necaz, îl îngrijeau cu toată dragostea, dar fără să-l poată ajuta cu nimic. 

lasunari se topea ca o făclie de ceară. Era limpede că nu mai avea multe zile de 
trăit, îi dădură de ştire soţiei, dar aceasta tot nu veni. 

Aflând despre nenorocirea lui lasunari, vulpea albă luă înfăţişarea Frunzei de 
lederă şi merse grabnic către casa, bolnavului. Dar când să păşească înăuntru, 
încremeni în prag, căci talismanul de pe uşă îi oprea calea. începu să se roage de 
slujitori: 

— Scoateţi de-acolo talismanul acela! 

Abia după ce i se îndeplini rugămintea vulpea albă putu să intre în casă. 

lasunari se bucură nespus că tânăra-i soţie s-a înduplecat să vină la el. Şi din acea 
prinse să se însănătoşească văzând cu ochii. 

După un an, vulpea albă născu un fiu pe care-l numiră Doşimaru. 

Trecuse destulă vreme de când lasunari fusese alungat din cetatea împărătească. 
Şi iată că în cele din urmă mikadoul se învoi să-i dăruiască mult aşteptata iertare. 
Abia atunci, aflând vestea, adevărata Kuzunoha plecă în grabă să-şi vadă bărbatul. 
Nu mică îi fu mirarea când găsi în casă una, care semăna cu ea ca două picături de 
apă. Ba încă, cealaltă nevastă îi născuse lui lasunari un fiu... 

Văzându-le pe amândouă alături, nimeni, nici chiar lasunari însuşi nu putu să-şi 
dea seama care dintre ele e cea adevărată. lasunari le porunci atunci să-şi numere 
anii. Amândouă femeile îşi socotiră vârsta şi astfel ieşi la iveală că vulpea Kuzunoha a 
împlinit o mie trei ani, iar adevărata Kuzunoha abia treizeci şi trei. 

Vulpea albă fu nevoită să plece. Scrise cu lacrimi fierbinţi scrisoarea de rămas bun: 


„Acela care mă iubeşte cu adevărat, 
Acela va veni la mine, 

în depărtata pădure 

Şinoda.” 


Doşimaru o iubea din tot sufletul pe vulpea albă, fiindcă ea îi dăduse viaţă, ea era 
mama lui adevărată. Astfel încât, nu după multă vreme, Doşimaru porni către 
pădurea Şinoda. Vulpea îi ieşi în cale plină de bucurie: 

— Bine-ai venit, fiule! 

îl îmbrăţişă cu dragoste, iar la plecare îi dărui un băț de bambus, povăţuindu-l să 
nu se despartă niciodată de el. 

Primind iertarea mikadoului, lasunari împreună cu ai săi se întoarse în capitală şi 
începu să trăiască la fel ca înainte. 

Odată, ducându-se să se închine la templul lui Sumiyoshi*, zeul mării, lasunari îl 
luă cu el şi pe feciorul său. Doşimaru primi în dar de la tatăl lui o sută de moni%, să-i 
aibă de cheltuială, şi ispitit de feluritele minunăţii pe care le vedea, se pierdu de 
Iasunari, rătăcindu-se în mulţime. 

Hoinări el cât hoinări, iar după o vreme se pomeni pe ţărmul mării. Deodată, văzu 
un băiat care prinsese o broască ţestoasă şi o chinuia plin de răutate. Lui Doşimaru i 
se făcu milă de biata vietate şi dându-i băiatului cei o sută de moni, îl înduplecă să 
slobozească broasca. 

Dar în puţină vreme, broasca ţestoasă, care nu înotase prea departe, fu adusă 
iarăşi la mal de talazuri. Băiatul cel uricios o prinse iarăşi şi începu s-o schingiuiască 
şi mai amarnic. Doşimaru însă nu mai avea niciun ban ca s-o răscumpere, începu să-l 

zeul Sumiyoshi este considerat stăpânul valurilor. El 
ește protectorul navigatorilor. Templul lui se afla pe 
ţărmul Sumiosi, unde astăzi, pe locul unui sătuc de 
pescari, se află oraşul Osaka 

roage pe băiat: 

— Dă-i drumul ţestoasei. Dacă te învoieşti, o să schimb hainele mele cu ale 
tale. 

Doşimaru era fiu de curtean, iar băiatul acela era odrasla unui pescar sărac. 
Doşimaru avea haine scumpe, iar feciorul pescarului purta nişte zdrenţe prăpădite. 
Acesta din urmă se învoi bucuros şi, după ce schimbară veşmintele, îi dădu lui 
Doşimaru broasca ţestoasă duse vietatea la țărm, o mână către larg şi-i strigă la 
despărţire: 

— Pluteşte, ţestoaso, depărtează-te cât mai iute şi nu te mai lăsa prinsă! 

Ţestoasa se cufundă în apă şi pieri. 

Doşimaru rătăci pe țărm multă vreme. Totul în jur îi era necunoscut. Unde să-şi caute 
părintele? 

Deodată, plin de uimire, văzu plutind către el o luntre frumoasă. Din luntre ieşi 
însuşi stăpânul dragonilor” care îi spuse: 

— Am venit să te poftesc în ospeţie la mine. Tu n-ai scăpat de la moarte o 
broască ţestoasă oarecare, ci pe însăşi fiica mea prea-iubită, prinţesa Otohime. 

Doşimaru se sui în luntre şi pluti către împărăţia de sub valuri a stăpânitorului 
dragonilor. Frumoasa Otohime îl întâmpină plină de bucurie pe mântuitorul ei. în 
cinstea lui Doşimaru puseră a cale petreceri minunate, la care luau parte toate 
vietăţile mării. Astfel, se scurse ca pe nesimţite treizeci de zile, apoi cincizeci de zile 
trecură ca un ceas... De la o vreme, Doşimaru începu să simtă un fior neliniştit, 
gândindu-se la părinţii săi. 1 se făcuse dor să se întoarcă pe pământ şi îi împărtăşi 
această dorinţă puternicului stăpânitor din adâncuri. Acela îl lăsă să plece, iar la 
despărţire îi făcu trei daruri. Cel dintâi dar era perla fluxului. Când o ridicai sus, 
deasupra capului, marea năvălea pe uscat, înecând totul cu talazurile ei. Iar când o 
coborai, marea se întorcea liniştită în matca ei. Al doilea dar era perla saţiului. Când 
o puneai pe limbă, erai sătul cincisprezece zile în şir, ca şi cum ai fi mâncat din 
belşug în fiecare zi, iar în afară de asta avea puterea să vindece orice boală. Al treilea 
dar era perla „Urechi-agere”. Când o duceai la ureche, pe dată pricepeai graiul 
tuturor păsărilor şi animalelor, în afară de perlele vrăjite, stăpânitorul dragonilor îi 
dărui băiatului un rând de haine aurite, călăuzindu-l apoi cu barca până la ţărmul 
unde se afla templul lui Sumiyoshi. 

Doşimaru ajunse pe pământ şi privi înjur. Când pogorâse în adâncul mării, pe 
câmpuri lanurile începuseră să înverzească şi orezul abia încolţise, iar acum, lanurile 
de spice coapte se legănau sub adiere... 

Doşimaru era încă un copil. Nu ştia nici ce să facă, nici încotro s-o apuce. Cum 
stătea el aşa, deodată se apropie în zbor o lebădă albă. Doşimaru duse repede la 
ureche perla năzdrăvană şi auzi glasul lebedei, prelung: 

— Doşimaru, grăbeşte-te către casă! Mama ta vitregă s-a sfârşit de tristeţe, 
iar tatăl tău e bolnav. 

Doşimaru se umplu de mâhnire. Lebăda strigă iarăşi: 

— Tu, pesemne că nici nu cunoşti drumul. Vino în urma mea, eu voi zbura 
încet, călăuzindu-te. 

Doşimaru merse în urma lebedei şi în curând ajunse la casa părintească. Pasărea 
albă grăise adevărul. Kuzunoha, mama lui vitregă, murise de tristeţe. Iasunari zăcea 
bolnav, abia mai răsuflând. 

Doşimaru îl atinse pe tatăl său cu perla vrăjită şi lasunari se făcu pe dată sănătos. 


conform legendelor vechi japoneze, Stăpânul 
dragonilor este zeul mărilor, stăpânul stihiei apelor. 
Trăieşte pe fundul oceanului într-un palat superb, . 
împreună cu frumoasa lui fiică Otohime, şi se arată 
oamenilor luând înfăţişarea unui bătrân majestuos 


într-o zi, Doşimaru văzu un porumbel care se aşezase pe cerdacul casei şi gângurea 
tară încetare. Băiatul duse grabnic perla la ureche şi desluşi ce spunea zburătoarea: 

— Doşimaru, Doşimaru, du-te repede în cetatea împărătească! Dacă nu te 
duci, rău îţi va fi fiindcă vei pierde fericirea! 

Băiatul îi ceru îngăduinţă tatălui său şi pomi înspre capitală. Nu luase niciun fel de 
mâncare fiindcă avea cu el perla saţiului: era de ajuns s-o pună pe limbă şi 
cincisprezece zile în şir nu-i mai trebuia mâncare. 

Ajunse în preajma capitalei pe la mijlocul zilei, istovit din pricina soarelui arzător, 
şi se culcă pe marginea drumului, la umbra unui copac. Deodată, veniră în zbor doi 
corbi. Unul dinspre apus, celălalt dinspre răsărit. Se aşezară pe copacul cu pricina şi 
începură să grăiască între ei: 

— De pe ce meleaguri vii, prietene? întrebă corbul din răsărit. 

— Eu vin din Kumano%, răspunse corbul din apus. Pe la noi, anul acesta a 
fost secetă mare, lumea suferă de foame. Dar pe la voi cum este? 

— La noi în capitală toate ar fi bune, răspunse corbul din răsărit. Numai că 
oamenii sunt nişte făpturi cumplite. Vraciul Doman i-a făcut Împăratului o vrajă rea. A 
îngropat sub colțul dinspre nord-vest al palatului” un şarpe care varsă trei veninuri 
ucigătoare. Oamenii nu ştiu nimic despre asta. Nici nu le trece prin cap de ce s-a 
îmbolnăvit împăratul atât de rău. Au chemat fel de fel, de lecuitori, dar niciunul n-a 
putut să-l tămăduiască pe Împărat, fiindcă preaslăvitul nu se va face bine până când 
nu vor dezgropa şarpele. 

„lată o veste însemnată!” se gândi Doşimaru şi o porni grăbit spre capitală. Acolo 
poposi în casa unui prieten al tatălui său pe nume Ţunemoto. A doua zi dimineaţa, 
Doşimaru începu să colinde prin oraş, cu băţul de bambus în mâni. Mergea şi striga 
din răsputeri: 

— Este demn de milă cel care nu ştie de ce l-a ajuns năpasta! 

Tocmai atunci treceau pe stradă slujitorii vraciului Doman. Auzind cuvintele lui 
Doşimaru, îşi ziseră: „Pesemne că nu degeaba rosteşte băiatul acesta asemenea 
cuvinte cu tâlc!” Şi niciuna, nici două, se repeziră asupra ui Doşimaru, să pună mâna 
pe el. Acesta însă îi cotonogi zdravăn cu băţul lui de bambus, încât fură nevoiţi s-o ia 
la fugă cât îi ţineau picioarele. 

Ţunemoto auzi întâmplarea şi a rămas uimit de puterea băiatului. Doşimaru îi spuse 
însă: 

— Asta nu-i nimic. Eu pot chiar să-l tămăduiesc pe împăratul nostru. 

Ţunemoto îi dădu crezare şi înfaţişându-se la împărat, îl vesti că în capitală a venit 
un vraci, care se leagă să-l tămăduiască de boala lui. 

Vrăjitorul Doman, care tocmai se afla în odaia bolnavului, strigă mânios: 

— Eu şi numai eu am să-l lecuiesc pe împărat! Mie mi-a fost încredințată 
treaba asta şi o să-mi părăsesc îndatorirea din pricina laudelor prosteşti ale unui 
băieţandru de pe uliţi! 

Ţunemoto îşi ieşi din fire: 

— Dacă-i aşa, spuse el, atunci să punem la cale o întrecere între Doman şi 
Doşimaru. Fiecare să- şi arate iscusinţa. Cine se va dovedi mai tare, acela o să-l 


LC Le CERE E RR Ă g A 
localitate în prefectura Wakaiama, unde sẹ află vestite 
temple şintoiste. în ele se vând amulete de hârtie pe care | 
sunt reprezentaţi corbi. Unii cercetători japonezi consideră 
că denumirea zeului cinstit în aceste temple - Goojin - se 
trage de la zeul scandinav Odin, pe umerii căruia stăteau 

doi corbi care făceau profeţii 

orientarea nord-vestică era considerată nefericită, fiindcă, zice-se, este deschisă invaziei forţelor 
demonice 


îngrijească pe împărat. 

Zis şi făcut. Mikadoul dori şi el să fie de faţă la întrecerea dintre cei doi vraci, îl 
chemară pe Doşimaru şi îl aşezară faţă în faţă cu vrăjitorul Doman. 

Mai întâi, Doşimaru luă o hârtie şi o puse într-un vas de flori. Apoi o atinse cu băţul 
de bambus şi deodată hârtia se schimbă într-un pomuleţ. Ramurile lui se acoperiră cu 
flori roşii şi îndată palatul se umplu de miresme. 

Doşimaru luă apoi altă fâşie de hârtie, o tăie în bucăţi mărunte, le atinse cu băţul de 
bambus şi se 
schimbară în privighetori. Privighetorile zburară pe crengile copăcelului şi începură 
să cânte. în cele din urmă, Doşimaru bătu de trei ori din palme şi totul pieri. 

înțelegând că se află în faţa unui potrivnic de soi, Doman căzu pe gânduri. Luă 
două pagini hârtie şi făcu din ele un şarpe. Şarpele se târi înspre Doşimaru, gata- 
gata să-l muşte. Dar băiatul nu se clinti. Se uită doar o dată la şarpe şi acesta pieri 
fără urme. 

„într-adevăr, chiar dacă-i aşa de mic, e un mare vrăjitor” îşi zise Doman. Pe 
nebăgate de seamă puse într-o lădiţă douăsprezece lămâi şi portocale, apoi îl întrebă 
pe băiat: 

— Ghiceşte ce-am pus în lădiţă? Şi câte anume? 

Doşimaru, care nu era în stare să ghicească, înclină încetişor băţul de bambus, iar 
acesta îi şopti la rândul lui ceva. 

— Doisprezece şoareci! răspunse Doşimaru, după povaţa bastonaşului său de 
bambus. 

Plin de bucurie că l-a învins pe băiat, vrăjitorul deschise lădiţa şi când colo, ce să 
vezi: în toate cutiuţele începură să sară şoareci mărunți. Erau tocmai doisprezece... 

Pricepând că a fost biruit, Doman o luă la fugă. Doşimaru însă ridică deasupra 
capului perla fluxului şi în aceeaşi clipă un val înalt sosi năprasnic de pe întinsul 
mării, acoperindu-l cu totul pe Doman. Astfel îşi găsi sfârşitul vrăjitorul cel rău. 

Doşimaru cobori perla jos de tot: 

— Valule, retrage-te, retrage-te! 

Valul se trase înapoi, ascultător. Băiatul spuse apoi: 

— Maria ta, porunceşte să se sape sub colțul dinspre nord-vest al 
palatului. Acolo vrăjitorul a îngropat un şarpe care varsă neîncetat trei veninuri 
ucigătoare. Acesta e pricina bolii tale. 

Slujitorii împărăteşti alergară să îndeplinească porunca. Şi, într-adevăr, aflară 
acolo, şarpele cel veninos. De cum îl striviră, împăratul se vindecă. 

Doşimaru primi o răsplată bogată şi se întoarse la casa tatălui său, sprijinit în băţul 
de bambus. 


Ulciorul fermecat 


poveste japoneză 


Cândva, pe insula Miako, trăia un tânăr pescar, pe nume Masaria. Să tot fi avut 
vreo douăzeci de ani, nu mai mult. 

Odată, într-o seară cu lună plină, se duse la ţărmul mării să prindă peşte. Deodată, 
undiţa i se îndoi, gata-gata să se rupă. 

— Aha, se vede că am prins unul zdravăn! 

Masaria îşi încorda puterile şi trase din apă un peşte uriaş. De la cap la coadă 
măsura până la trei shaku!%. Plin de bucurie, voi să-l scoată din cârlig, dar deodată 
nu-şi mai simţi mâinile, ca şi cum i se făcuseră de lemn sau i le retezase cineva. 
îndată căzu la pământ, pierzându-şi cunoştinţa. 


i unitate de măsură japoneză, egală cu 30,30 cm 


Când îşi veni în fire, ia peştele de unde nu-i. în faţa lui se ivise însă o fată 
nemaipomenit de frumoasă. 

— M-a apucat noaptea pe drum, spuse ea cu glas limpede şi curat ca un 
clopoțel de argint, îngăduie să petrec o noapte în bordeiul tău. 

— Dar eu trăiesc într-un sălaş strâmt şi sărăcăcios, nici n-ai să te poţi odihni 
ca lumea. 

— Totuna mi-e, răspunse fata. Vreau doar să mă adăpostesc de ploaie şi 
de frigul nopții. Găzduieşte-mă o noapte, rogu-te. 

Masaria o călăuzi pe fată la coliba lui, iar inima i se zbătea puternic în piept, căci 
în viața lui nu mai văzuse asemenea frumusețe. 

Petrecură Împreună noaptea, iar a doua zi dimineața, când pescarul deschise 
ochii, frumoasa pierise ca luată de vânt. 

Mult timp nu putu s-o uite tânărul pescar. în fiecare seară se ducea la malul mării, 
dar ea nu se mai arătă. 

într-o dimineaţă, Masaria aruncase năvodul în apă şi aştepta liniştit peştele. 
Deodată, ce să vezi! Pe valuri se clătina o bărcuţă cioplită dintr-un trunchi de copac, 
iar în ea se aflau doi băieţandri kappa. Aveau trupul acoperit cu solzi, iar ochii 
bulbucaţi, ca la peştii cei mari. 

— Tată! Bine te-am găsit, tăicuțule drag! strigară ei, apropiindu-se. 

Grozav se mai miră Masaria: 

— De ce-mi ziceți astfel? Ce fel de tată vă sunt eu? Doar voi sunteți kappa, 
fiii apelor! 

— De ce te lepezi de noi? Oare acum doi, trei ani, n-ai cunoscut-o pe 
măicuţa noastră? îl întrebară ei cu o îndrăzneală nefirească vârstei lor. De pe urma 
acelei nopţi am venit noi pe lume. Suntem fraţi gemeni. 

— Dacă-i aşa, atunci sunteţi cu adevărat copiii mei. Dar unde se află mama 
voastră? 

— Pe fundul mării, în palatul stăpânitorului dragonilor. 

— Aşa să fie oare? 

— Crede-ne, tată. Ea ne-a trimis după tine. 

Auzind una ca asta, Masaria nu mai stătu pe gânduri. îşi îmbrăţişă copiii şi se 
cufundă cu ei în valuri. Cât ai clipi, ajunseră dinaintea porților palatului de sub ape. 

— Mamă, mamă, l-am adus pe tata! strigară băieții. 

Porțile de coral roşu ale palatului se deschiseră vuind. 

în sunetele unei muzici line, înconjurată de o ceată de slujitoare frumoase şi 
înveşmântată în straie strălucitoare, îi ieşi în cale însăşi prinţesa Otohime, fiica 
stăpânitorului dragonilor 

— Bine-ai venit! îi spuse. Te aştept demult... 

Otohime luă mâna lui Masaria iar mâna ei asemănătoare cu un peşte alb şi îl 

călăuzi prin palat. Toate cămările erau pline cu podoabe de coral roşu, negru, alb 

şi azuriu. 

Prin pereţii de cleştar străveziu se vedeau plutind peşti pestriţi; nemaivăzute 
vietăţi de apă priveau la ei. 

— De mult voiam să mă întâlnesc cu tine, spuse Otohime. Din iubirea 


fiinţă fantastică, duh al apei în mitologia niponă. 
Conform credinţei populare, este scund, acoperit cu solzi, 
are ochii bulbucaţi, iar între degete membrane. Pe cap are, 
o coroniţă de păr, iar la mijlocul acesteia o gropiţă umplută 
cu apă, Dacă apa se evapora când el se află pe uscat, | 
kappa îşi pierde forţa. în vechime, înecurile oamenilor şi 
animale or erau atribuite capriciilor rele ale acestor duhuri 
ale apei 


noastră s-au născut doi fii. Rămâi cu noi în palatul acesta. Vom trăi nedespărţiţi 
pentru totdeauna. 

Masaria privea înjur fermecat şi nu putea să scoată o vorbă. Otohime îl duse în sala 
de ospeţe, unde se afla pregătită o masă îmbelşugată, cu bucate de soi. Slujitorii-peşti 
turnau vin în cupe. 

Samisene!%, kotouri!%, flaute şi tobe începură să cânte cu foc. Mesenii se apucară 
să dănţui plini de voioşie. Aici vedeai bălăbănindu-se un crab, dincolo o caracatiţă se 
schimonosea în fel şi chip. Masaria se minuna şi râdea cu lacrimi. 

Trecură astfel cinci zile. Dar veşnica sărbătoare începu să nu-l mai bucure pe 
tânărul pescar. 1 se făcuse deodată dor de pământ, de oameni... Copiii băgară de 
seamă că tatăl lor are chipul posomorât, că umblă mereu abătut şi-l întrebară: 

— Nu te simţi bine la noi, tată? Ni se pare nouă că ai vrea să te întorci pe 
pământ... 

Massaria rămase uimit: 

— Nu degeaba se spune despre copii că au darul ghicitului! Greu îmi este 
aici, pe fundul mării... Ajutaţi-mă să mă întorc în lumea mea. 

— Dar mama ce-are să zică? 

— O voi ruga eu însumi să-mi îngăduie să plec. 

— Da, e mai bine să-i spui tot ce ai pe inimă. Dar fii cu luare-aminte: la 
despărţire, ea va voi să- ţi dăruiască ceva, drept amintire. Tu să nu-i ceri alt lucru 
decât micul ulceior albastru. Aceasta e comoara cea mai de preţ din palat, îi 
destăinui unul dintre băieţi, călăuzindu-l apoi la Otohime. 

— Am aflat totul de la copiii noştri, spuse Otohime. Aşadar vrei cu orice 
chip să te întorci pe pământ? 

— N-am încotro. Mă obişnuisem să trudesc în fiecare zi. Stând aşa, de 
pomană şi fără grijă am început să mă simt stingher, mă roade tristeţea. Eu sunt 
făptură pământeană şi trebuie să mă întorc. 

— Dacă-i aşa, atunci ce să mai lungim vorba. Du-te sănătos. Dar la plecare 
vreau să-ți dăruiesc ceva. Alege orice îţi va plăcea din tot ce vezi în jurul tău. 

— Bine, atunci dă-mi acest mic ulcior siniliu. 

Otohime se încruntă, dar apoi zâmbi: 

— Acest ulcior e o comoară neprețuită. Dar pentru tine, dragul meu 
Masaria, fac orice jertfa, numi pare rău de nimic. Al tău să fie ulciorul şi să-ți 
amintească de mine totdeauna. 

Şi zicând acestea, îi dădu ulciorul albastru. 

Tânărul pescar îşi luă rămas bun de la soţie, îşi îmbrăţişă feciorii şi într-o clipă se 
pomeni la Miako. Pomi către satul lui, dar când ajunse acolo, ce să vadă! Cât de mult 
se schimbase totul... Părea o aşezare străină. Dacă n-ar fi fost munţii şi râul, n-ar mai 
fi recunosc nici măcar locurile. Masaria îşi căută coliba, dar nu mai rămăsese nici 
urmă din ea. Acolo unde fusese casa lui, creşteau acum lanuri înalte. 

Mai să nu-şi creadă ochilor tânărul pescar. Oare nu cumva totul fusese un vis? 
Deodată văzu venind pe dram un bătrân încărunţit şi gârbov, care mergea sprijinit 
într-un toiag. îl întrebă: 


instrument de tipul ghitarei, având un gât lung şi trei 

coarde. Corpul instrumentului era căptușit cu piele de 
şarpe 

un instrument muzical vechi, pe care se cânta prin 
ciupirea sțrunelor. Fetele din lumea aristocratică erau 
obligate să înveţe a cânta la koto. Corzile (de cele mai 
multe ori treisprezece la număr) erau fixate pe un 
rezonator lung 


— Eu sunt pescar de pe-aici şi mă numesc Masaria. Am petrecut cinci zile 
în palatul stăpânitorului dragonilor şi iată, acum, la întoarcere, nu-mi mai recunosc 
satul. Cum de s-a schimbat totul atât de mult? 

— Masaria, spui? într-adevăr, a fost un pescar cu numele ăsta printre noi. 
Numai că au trecut cincizeci de ani de când a plecat pe mare şi nu s-a mai întors. Dar 
tu nu cumva eşti vreo stafie? Piei, arătare! 

Şi bătrânul ridică toiagul apărându-se de Masaria. 

„Ciudată întâmplare!” îşi spuse Masaria şi porni poticnindu-se, cu paşi nesiguri, 
către acea baltă de la marginea satului. Dar aplecându-se peste luciul apei nu mai 
văzu chipul unui tânăr de douăzeci de ani... Din oglinda bălții îl privea un moşneag 
încărunţit, plin de riduri, aidoma cu cel pe care-l întâlnise. 

— Vai mie, ce nenorocit sunt! Doar cinci zile am petrecut în palatul 
stăpânitorului dragonilor, dar pe pământ, în acest timp, s-au scurs cincizeci de ani! 
Mi-am irosit tinerețea... 

Deznădăjduit şi furios, Masaria zgâlțâi micul ulcior azuriu. Ceva plescăi înăuntru. 
Scoase capacul şi din ulcior se răspândi un miros puternic de vin vechi. 

— Aha, trebuie să fie un vin de soi, tare şi înmiresmat. De necaz am să-l beau 
pe tot! 

Duse ulciorul la buze, răstumându-l cu fundul în sus şi sorbi băutura pe nerăsuflate. 

Vinul i se strecură în trup ca o undă fierbinte, îşi pipăi obrazul cu mâinile: faţa îi 
deveni iarăşi netedă, ca odinioară. 

Masaria se privi în oglinda bălții şi tresări de bucurie: 

— Am din nou douăzeci de ani! Vasăzică, iată de ce mi-au spus copiii că 
acest ulcior e o comoară neprețuită... Păcat însă că am băut totul dintr-o dată. 

Clătină ulciorul, dar înăuntru vinul gâlgâia din nou. 

— Ia te uită, minune după minune! înseamnă că poţi să bei din el cât 
pofteşti, vinul acesta nu seacă niciodată, ca apa dintr-un izvor. 

Mai să-şi piardă firea de atâta fericire. „înseamnă că le voi fi oamenilor de mare 
ajutor zise. Vinul o să ajungă pentru toţi.” 

începu să cutreiere insula şi pretutindeni le povestea oamenilor păţaniile sale. 
Bătrânii sorbeau din vinul acela şi întinereau pe dată. Bolnavii gustau din el şi se 
lecuiau. Vestea acestor minuni se 
răspândi repede în toate insulele din preajmă. Oamenii veneau fără încetare la casa lui 
Masaria, care singur, care sprijinit, care purtat pe sus. 

Dar adevărată e zicala care spune: între bucurie şi tristeţe e un perete subţire de tot. 

Odată, la Masaria veniseră de trei ori mai mulţi oameni ca de obicei. După o vreme el 
se culcă să doarmă, căci era frânt de osteneală. Dar abia aţipise, că în poartă răsunară 
bătăi puternice, de parcă ce-i de-afară voiau s-o facă ţăndări: 

— Hei, Masaria, deschide! Dintr-o insulă depărtată am adus cu barca un om 
bolnav. Abia mai răsuflă. Dă-i să bea din vinul tău tămăduitor. Hai, deschide poarta mai 
repede, că moare! Dacă nu deschizi de bună voie, să ştii c-o spargem! 

Masaria se sculă din pat frecându-se la ochi: 

— Ce-i gălăgia asta?! Auzi obrăznicie! Eu îi dau să bea oricui îmi cere din 
vinul vrăjit adus de la palatul stăpânitorului dragonilor şi nu cer nicio plată pentru asta. 
Iar voi, în loc să-mi fiţi recunoscători, daţi năvală în casa mea la miezul nopţii şi nu mă 
lăsaţi să dorm! Frumos mă mai răsplătiți pentru bunătatea mea! Cu ce m-am ales eu în 
afară de osteneală şi necazuri? Din cauza acestui ulcior blestemat n-am linişte nici ziua 
nici noaptea. Lua-l-ar naiba! 

De cum rosti aceste vorbe, ulciorul se sparse în două. Cioburile se prefăcură în două 
lebede albe şi porniră în zbor către mare. Ţipând ca ieşit din minţi, Masaria se repezi 
după ele să le prindă. însă lebedele care străluceau în lumina lunii pieriră fălfăind din 
aripile lor albe. 

în aceeaşi clipă Masaria se schimbă iarăşi într-un moşneag gârbovit. Şi toţi oamenii 


cărora el le dăruise tinereţea deveniră din nou bătrâni. Bolnavii tămăduiţi cu vinul din 
ulcior muriră pe dată. 

lată ce s-a întâmplat în vremurile de odinioară. 
Cenuşarul 


poveste japoneză 


Demult, demult de tot, trăia în ţinutul Omura un bărbat cu nevasta lui. După câţiva 
ani de căsnicie li se născu un fecior pe care-l numiră Mamicigane. Dar nici nu împlinise 
băiatul trei ani, când maică-sa muri. Tatăl fu cuprins de tristeţe, dar după o vreme 
durerea i se risipi şi îşi aduse în casă o nouă soţie. Mama vitregă nu-l îndrăgea defel pe 
băiat, însă fata îşi ascundea cu grijă adevăratele simţăminte. 

Când Mamicigane împlini nouă ani, tatăl plecă pentru trei luni la Edo 
porni în călătorie îi spuse nevestei: 

— Cât lipsesc eu, poţi să nu faci nicio treabă. Un singur lucru să nu uiţi însă: 
să-l piepteni pe Mamicigane în fiecare zi. 

Mama vitregă îşi petrecu bărbatul până la corabie, apoi se întoarse acasă şi îi porunci 
băiatului: 

— Du-te în pădure şi taie lemne! 

Mamicigane plecă şi se întoarse cu o grămadă mare de lemne. 

— Acum apucă-te şi mătură curtea! îi porunci mama vitregă. 

Şi aşa merseră lucrurile mereu. Nici măcar o singură dată mama vitregă nu puse 
pieptenele în părul băiatului. Mamicigane muncea din greu în gospodărie, neîngrijit, 
neprimenit şi în curând se făcu atât de murdar şi cu părul năclăit, încât parcă ar fi fost 
un cerşetor de pe uliţi. 

După trei luni, din Edo veni o scrisoare în care tatăl îşi vestea apropiata sosire. A 
doua zi de dimineaţă, Mamicigane îi spuse mamei vitrege: 

— Măicuţă, eu voi merge pe ţărmul mării, să-l întâmpin pe tata. 

— Bine, du-te înainte. Eu am să mă pieptăn şi am să mă gătesc, apoi vin în 
urma ta. Mai e destulă vreme. 

Mama vitregă îl trimise înainte pe băiat, apoi îşi crestă faţa cu un brici ascuţit, se 
culcă şi îşi trase plapuma peste cap. 

Tatăl se dădu jos de pe corabie şi rămase uimit văzând cât de murdar şi de 
nepieptănat este Mamicigane. 

— Ce-i cu tine? Parcă nici n-ai fi copilul meu! 

— Mama nu m-a spălat şi nu m-a pieptănat niciodată, răspunse băietul. 

— Dar unde-i maică-ta? 

— A spus că va veni în urma mea, după ce se găteşte şi se piaptănă. 

Tatăl şi fiul o aşteptară multă vreme pe țărm. în cele din urmă, văzând că nu mai 
soseşte casă. Tatăl se miră văzând că tânăra-i soţie zace în pat: 

— Ce s-a întâmplat? Nu cumva eşti bolnavă? 

Mama vitregă se ridică puţin şi dădu plapuma la o parte. Tatăl strigă îngrozit. Faţa 
femeii era ciopârţită şi plină de sânge. 

— Iată ce mi-a făcut fiul tău! De când ai plecat cu corabia m-a asuprit şi m- 
a certat în fiecare zi. Mereu îmi striga: „Mamă vitregă, rea şi vicleană!” Iar astăzi s-a 
repezit, mine şi m-a tăiat cu briciul. Mi-e şi ruşine, să-mi mai arăt faţa înaintea 
oamenilor, de aceea n-am venit să te întâmpin. 

Tatăl se mânie grozav şi nu mai stătu să asculte dezvinovăţirile băiatului. 

— Pleacă din casa mea, fiu nevrednic! îi strigă. Nu vreau să te mai văd în 
ochi! 

îl îmbrăcă pe fecior în hainele scumpe pe care i le adusese în dar din Edo, îl sui în 

spinarea celui mai bun cal şi-l alungă de acasă. 

Mamicigane plecă fără să ştie nici el încotro. Merse el ce merse şi deodată văzu 
înainte un râu lung de o mie de ri şi lat de un ri. Cercetă la deal, cercetă la vale, dar 
nu se afla nicăieri niciun vad. 

— Hei, bidiviu al lui Mamicigane. Ia-o în zbor peste râu! 

Băiatul lovi calul cu biciuşca şi calul zbură ca o pasăre pe malul celălalt. Porni 
Mamicigane mai departe. Merse el ce merse până când deodată i se ivi în cale 
muntele Ibora, cu creştetul încununat de cețuri albe. Cercetă el, dar nu putea să 
treacă nici prin dreapta piscului, nici prin stânga lui. 

— Hei, bidiviu al lui Mamicigane. Zboară peste munte! 

Lovi calul cu biciuşca, dar acesta sforăi şi dădu din cap. îl lovi a doua oară, iar calul 
se avântă ca o pasăre peste munte. 

Mamicigane merse mai departe şi întâlni în cale un bătrân cu plete albe. 

— Moşule, nu ştii pe aici pe cineva care are nevoie de un argat? întrebă 
băiatul. 

— Bogătaşul din casa aceea de pe muntele din apus avea treizeci şi 
cinci de argaţi, răspunse moşul. Astăzi se împlinesc şapte zile de când s-a prăpădit 
unul din ei. Acolo s-o găsi pentru tine ceva de lucru. Numai că tare eşti îmbrăcat 
frumos pentru o biată slugă... 

— Atunci hai să schimbăm veşmintele între noi. 

— Cum aşa, feciorule? Cine a mai auzit să schimbi o îmbrăcăminte atât de 
bogată pe nişte zdrenţe ca vai de lume! Mai bine ţine bundiţa asta veche. Ţi-o dau pe 
degeaba. 

— Moşule, aş fi făcut schimbul ăsta fără nicio părere de rău. Dar dacă tu 
vrei să-mi dai măcar dă-mi şi lădiţa ta. O să-mi ascund în ea hainele cele bune. 

Moşul se învoi. Băiatul îmbrăcă zdreanţa de bundiţă, iar hainele cele mândre 
precum şi şaua frumoasă, le ascunse în lădiţă. Lăsă calul să pască în voie într-un desiş 
de bambuşi, iar el se duse la bogătaşul de pe muntele din apus şi-l rugă: 

— Primiţi-mă şi pe mine slugă. 

Bogătaşul îl primi şi Mamicigane începu să muncească în gospodăria acestuia. La 
început îi deteră să cosească fân pentru vite. După o vreme, Mamicigane îi spuse 
stăpânului: 

— Treaba asta nu-i pentru mine. Mi-au ostenit braţele de tot. Mai bine 
puneţi-mă să mătur curtea. 

Stăpânul îl trimise să măture curtea. Dar în curând, argatul se înfăţişă iar: 

— Nici treaba asta nu-mi este pe plac. Uitați-vă ce bătături am făcut la 
mâini! Mai bine dați-mi şapte oameni drept ajutor, iar eu o să meşteresc nişte 
cuptoare în care veţi putea pune mâncarea pentru toţi ai casei deodată. Nu ca acum: 
unii mănâncă, iar alţii aşteaptă flămânzi de li se lungesc urechile. 

— Fie, n-ai decât să încerci, flăcăule. 

îi dădură ajutoarele cerute şi băiatul se apucă de treabă. Unii cerneau nisipul, alţii 
zideau pietrele, unii cărau căldări cu apă, alţii tocau paiele şi alţii frământau lutul. în 
scurtă vreme ridică şapte cuptoare bune, în care puteau să fiarbă orez în şapte 
cazane, săturându-i deodată pe toţi casei. 

Până atunci, mâncarea de dimineaţă se nimerea să fie gata abia spre amiază. Cea 
de prânz era gata doar în amurg, iar cina o sfârşeau abia pe la miezul nopţii. Acum 
însă, chiar la ivirea zorilor, orezul era gata pentru toată lumea. Nu se ridica bine 
soarele pe cer, că mâncarea de prânz era gata. Abia prindea să se întunece, şi cina 
aburea în cazane. Oamenii erau totdeauna sătui şi mulţumiţi. 

Iar de atunci, Mamicigane nu mai făcea altceva decât să pună lemne pe foc. 
Oamenii îl porecliseră Cenuşarul, fiindcă era mereu plin de cenuşă şi funingine. 

Bogătaşul se bucura: 

— Ehei, bun fochist am mai găsit! îl lăuda el. Rămâi la mine cât îţi va fi voia, 


flăcăule. 

Trecu astfel destulă vreme, într-o zi, bogătaşul spuse: 

— Mâine, la templu, va fi o sărbătoare plină de strălucire şi se vor da 
reprezentaţii!%. Ne vom duce cu toţii să privim. Tu pregăteşte-ne mâncare pentru 
drum. 

A doua zi, abia se luminase că Mamicigane sfârşise de fiert orezul. Stăpânul îl chemă 
şi-i spuse: 

— Vino şi tu cu noi, Cenuşarule. 

— Astăzi se împlinesc trei ani de la moartea mamei mele, răspunse flăcăul. 
Nu pot merge într-un loc unde oamenii se veselesc. 

— Prea bine. Atunci rămâi să păzeşti casa. 

Stăpânul, cu neamurile lui şi cu toți slujitorii, porniră spre templu. Se adunaseră 
acolo o mulţime de curioşi, câtă frunză şi iarbă, însuşi prințul cârmuitor al acelor 
ţinuturi veni să se bucure şi el de privelişte. Oaspeţii mai de vază se suiseră cu toţii 
pe o podişcă de lemn, cu acoperiş înalt, de mătase. 

Mamicigane se spălă bine până se făcu alb, îşi scoase din lădiţă hainele cele 
frumoase, se încălţă, apoi îşi chemă calul din câmpia cu bambuşi. Calul sosi îndată la 
porunca stăpânului. Mamicigane îl înşeuă, se urcă în spinarea lui, apoi strigă: 

— Hei, bidiviu al lui Mamicigane, porneşte degrabă în zbor! 

Lovi calul cu biciuşca, iar acesta zbură ca o pasăre şi se opri chiar lângă podişcă 
de lemn, în partea dinspre miază-noapte a acesteia. Toţi privitorii strigară într-un 
glas: 

— Uitaţi-vă, uitaţi-vă! Un zeu luminos a coborât la noi din văzduh, închinaţi- 
vă înainte-i! 

Se ridicară cu toţii de la locurile lor şi împreunându-şi mâinile ca pentru rugăciune 
se închinară înaintea Cenuşarului. Stăpânul lui Mamicigane se închină şi el ca toată 
lumea, dar fiica bogătaşului, care avea ochi ageri, îşi spuse în sine: 

„Păi ăsta e chiar Cenuşarul nostru! îl cunosc fiindcă are un semn negru pe urechea 
stângă.” 

Fata râse cu şiretenie, dar îşi plecă şi ea capul înaintea Cenuşarului. 

După o vreme Cenuşarul se întoarse grabnic acasă, îşi lăsă calul să pască în 
desişul de bambus, puse hainele cele bune în lădiţă, apoi îmbrăcă iute zdrenţele lui 
de totdeauna. Făcu focul în cele şapte cuptoare şi se culcă pe un morman de cenuşă, 
punându-şi sub căpătâi o legătură de vreascuri. 

Nu târzie vreme stăpânul se întoarse împreună cu ceilalţi. 

— Cenuşarule, hei, Cenuşarule, deschide poarta! 

Cenuşarul deschise poarta, iar stăpânul îi zise: 

— Păcat că n-ai mers cu noi. Astăzi a coborât acolo din văzduh un zeu 
luminos, de-o frumuseţe nemaivăzută şi toți s-au închinat înaintea lui. 

— Rău îmi pare. Dacă-aş fi ştiut că se întâmplă asemenea minune aş fi mers 
şi eu cu voi. 

— Poimâine o să mergem din nou la templu. Scoală-te mai devreme şi 
pregăteşte-ne mâncare pentru drum, îi porunci iarăşi stăpânul. 

în ziua hotărâtă, Cenuşarul se sculă în zori, fierse orez mai mult ca de obicei, îi 

aer liber, sub un acoperământ special amenajai, sau într-o 

hrăni pe toţi şi le dădu să aibă şi pentru drum. 

Stăpânul îl îmbie din nou: 

— Vino şi tu cu noi, Cenuşarule. 

— Nu pot. Astăzi se împlineşte un an de la moartea bunicului meu. Nu pot 
merge acolo unde se veselesc oamenii. Voi rămâne să păzesc casa. 

Cenuşarul îi petrecu pe toți, se spălă în grabă, se îmbrăcă frumos şi când să pună 
şaua pe calul lui fata intră în curte, prefacându-se că şi-a uitat sandalele acasă. 

Nemaiavând încotro. Cenuşarul îi spuse: 

— Urcă şi tu cu mine pe cal. 

Fata se sui pe cal în spatele lui Mamicigane. Calul săltă în zbor şi se opri chiar 
lângă podişcă, în partea de răsărit a acesteia. Atunci, Cenuşarul lovi din nou calul cu 
biciul şi strigă: 

— Hei, bidiviu al lui Mamicigane, avântă-te în zbor! Calul se înălţă uşor ca 
o pasăre, peste acoperiş şi se opri lângă podişcă, în partea ei dinspre apus. Toţi 
privitorii strigară: 

— Uitați-vă! Din văzduh a coborât o pereche zeiască! 

Şi se închinară plini de respect înaintea Cenuşarului şi a fetei. 

Iar Cenuşarul cu fata bogătaşului se întoarseră degrabă acasă. Flăcăul dădu 
drumul calului în desişul de bambus, îşi lepădă hainele cele scumpe, aţâţă focul în 
cuptoare şi se tolăni în cenuşă, să se odihnească. Iar fata se ascunse în cea mai 
depărtată odaie a casei, prefăcându-se bolnavă. 

Peste puţină vreme se auziră strigăte: 

— Hei, Cenuşarule, deschide poarta! 

Flăcăul deschise poarta. Stăpânul grăi: 

— Mare păcat că n-ai mers nici astăzi cu noi! Ai fi avut ce vedea. O 
pereche de zei strălucitori a coborât din văzduh şi ne-am închinat înaintea lor. 

— într-adevăr, rău îmi pare că am rămas acasă, răspunse Cenuşarul. 

Bogătaşul începu să-şi caute fata prin toate odăile. îşi găsi fata zăcând în pat, 
bolnavă. Se iscă zarvă mare. Voiră să trimită îndată după vraci, dar fata le spuse: 

— N-am nevoie de niciun vraci. Chemaţi-o mai bine pe preoteasa-miko!%. 

Chemară trei preotese miko şi le porunciră să ghicească ce are fata. Se gândiră ele 
o vreme apoi spuseră: 

— Pe fiica voastră a răpus-o o boală grea, care nu se va tămădui atât de 
curând. 

Dar fata le spuse: 

— N-aţi fost în stare să ghiciţi adevărul. Chemaţi altă preoteasă, pe aceea 
care s-a arătat nu demult pe meleagurile noastre. 

O chemară şi pe aceea. Preoteasa se uită la fată, apoi rosti: 

— Asta nu-i boală trupească, ci de dragoste. Fetei i-a căzut drag unul 
dintre argații voştri. Puneţi- i în mână o cupă cu vin şi lăsaţi-o să i-o dea aceluia pe 
care-l va alege. 

Bogătaşul o ascultă, îi dădu fetei o cupă cu vin şi le porunci tuturor slugilor să 
treacă pe dinaintea ei. Trecură astfel treizeci, şi patru de slujitori, dar nici unuia 
dintre ei, fata nu-i întinse cupa. 

— Nu mai e nicio slugă prin casă? 

întrebă bogătaşul. 

— Păi, au trecut toate. Numai Cenuşarul cel zdrențăros a rămas lângă 
cuptoarele lui. 

— Dacă te gândeşti, şi el e om, ca şi voi. Spuneţi-i să treacă şi el. Dar mai 
întâi, să se primenească. 

Stăpânul îi trimise Cenuşarului o haină veche. 

Cenuşarul se scaldă cu apă fierbinte, se şterse cu haina căpătată în dar şi o aruncă 
în cocina porcilor. 

Auzind aceasta, stăpânul îi trimise o haină nouă-nouţă. Dar Cenuşarul se şterse şi 
cu asta aruncând-o ca pe-o otreapă, în spatele grajdului. Atunci, stăpânul îi trimise un 
veşmânt de sărbătoare, cusut cu fir, dar Cenuşarul îşi şterse picioarele cu el şi-l 
aruncă la gunoi. 

Apoi scoase din lădiţă hainele lui cele mândre, se îmbrăcă în ele şi se avântă pe 
spinarea calului. 

De cum îl văzu bogătaşul pe tânărul cel frumos şi strălucitor, îl luă de mână, 
călăuzindu-l în odaia de oaspeţi. Boala fetei pieri ca luată cu mâna. Ea îi întinse 
bucuroasă cupa cu vin alesului ei. 

— Fata mea are ochi mai ageri decât mine, zâmbi bogătaşul. Primeşte, rogu- 
te să-mi fii ginere. 

Făcură nunta. Trei zile încheiate ţinu petrecerea, iar într-a patra Mamicigane îi spuse 
socrului 
său: 

— îngăduie-mi să lipsesc trei zile. Vreau să-mi văd tatăl. 

Dar socrul îi răspunse: 

— Nu, pentru trei zile nu mă-nvoiesc. îți ajunge o singură zi, de dimineaţa 
până seara. 

Mamicigane îşi luă rămas bun de la tânăra-i soție, care-l întrebă: 

— Ce cale ţi-ai ales? Vei merge pe ţărmul mării sau de-a dreptul peste munți? 

— Pe ţărmul mării mi-ar trebui trei zile ca să mă duc şi să mă-ntorc. Tatăl 
tău însă nu mi-a îngăduit să lipsesc decât o singură zi. Aşa încât o voi lua de-a dreptul 
peste munţi. 

— Dacă vei merge peste munţi, spuse soția, fii cu luare-aminte. Pe coama 
calului şi pe oblânc vor cădea o mulţime de dude. Oricât te-ar chinui setea pe drum, 
tu să nu te atingi de ele. Numai una dacă vei gusta, nu ne vom mai revedea nicicând 
în această viaţă. 

Mamicigane o luă de-a dreptul peste munţi, iar pe oblânc îi căzură o mulţime de 
dude. Tare erau coapte şi mustoase! Flăcăul îşi aduse aminte de sfatul soţiei sale şi o 
vreme se tinu tare. Era însă o arşiţă cumplită. Către amiază i se făcuse atât de sete, 
încât i se umflase limba. Mamicigane nu mai putu să rabde şi mâncă o dudă. 

Deodată răsuflarea i se opri şi trupul i se prăbuşi pe grumazul calului. Simţind că 
stăpânul lui e mort, calul începu să sforăie şi zbură ca o pasăre peste munţi. Zburând 
către creastă îşi îndoi picioarele din faţă. 

Coborând povârnişul îşi îndoi picioarele. Şi astfel îşi aduse stăpânul la porţile casei 
unde se născuse. Ajuns acolo, necheză de trei ori, cu adâncă jale. Tatăl lui 
Mamicigane auzi şi ieşi afară: 

— Dar acesta e calul fiului meu! De ce oare nu aud glasul lui Mamicigane? 
Du-te de vezi ce se întâmplă! o trimise el pe soţie. 

Soţia deschise poarta, în aceeaşi clipă calul se repezi la ea, sugrumând-o cu dinţii. 
în poartă se arătă tatăl lui Mamicigane. 

— Oo, câtă jale! Sărmanul meu fecior! Ai plecat teafăr de la mine şi iată, te 
întorci acum fără viaţă... 

Puse trupul lui Mamicigane într-o butie cu vin şi-l acoperi cu capacul. 

în acest timp, soţia lui Mamicigane se frământa plină de îngrijorare: 

— Dacă aş şti unde a plecat soţul meu, aş pomi pe urmele lui. lată, a trecut 
o zi, au trecut două, trei şi el tot nu s-a întors. Nu cumva mi-a încălcat povaţa şi a 
mâncat din dudele ucigătoare? 

Soţia luă cu sine trei măsuri de apă vie şi porni iute ca vântul peste munţi. 
Străbătu ea mai repede decât bidiviul cel năzdrăvan al lui Mamicigane şi iată că 
ajunse la porţile unei case străine. 


— Nu-i aici casa lui Mamicigane? întrebă ea. 

— Ba da, aici este, numai că Mamicigane nu se mai află pe lumea asta, îi 
răspunse cu mâhnire tatăl flăcăului. 

— Arătaţi-mi-l, vreau să-l văd chiar aşa, mort, se rugă soţia. 

— Nu pot să-mi arăt feciorul unei femei străine. 

— Dar eu nu-i sunt străină! îmi este bărbat şi abia patru zile au trecut de 
când a plecat de-acasă şi nu s-a mai întors. 

— Dacă-i aşa, iartă-mă. 

Tatăl scoase trupul lui Mamicigane din butea cu vin şi i-l arătă nurorii. 

Mamicigane arăta de parcă ar fi fost viu, doar că nu răsufla. Soţia îi spălă trupul cu 
apă curată, de izvor, apoi îl stropi cu apă vie. 

Mamicigane deschise ochii şi întrebă: 

— Am dormit oare somnul de dimineaţă? Sau cel de seară? 

— Nu, n-ai dormit nici somnul de dimineaţă, nici cel de seară, îi răspunse 
tânăra soţie. Ai dormit somnul morţii, fiindcă nu m-ai ascultat şi ai mâncat din dudele 
ucigătoare. Dar iată, eu te-am stropit cu apă vie şi ţi-am întors suflarea în trup. Să 
mergem acum. 

Tatăl lui Mamicigane se împotrivi: 

— Acesta e singurul meu fiu. Nu-l voi mai lăsa să plece de lângă mine. 

— Bine, atunci vom rămâne cu tine, tată, spuse tânăra soție. 

Dar Mamicigane nu voi să primească: 

— Un fecior nu poate să aibă doi taţi în acelaşi timp. la-ţi un copil de 
suflet, iar eu voi rămâne pentru totdeauna în casa socrului meu şi a nevestei care 
mi-a scăpat viaţa. 

Tinerii soţi îşi luară rămas bun de la tatăl lui Mamicigane şi făcură calea întoarsă. 
Se spune că ei şi acum trăiesc în fericire şi înţelegere deplină. 


Acul viu, acul mort şi carul zburător 
poveste japoneză 


Trăia cândva un bogătaş, în casa căruia se păstra o datină veche. Şi anume, în 
cea dintâi zi a noului an, slugile se aşezau lângă cămin, în odaia boierească, iar 
stăpânul le servea cu mâinile, dându-le să mănânce şi tumându-le de băut. 

Odată, pe când slugile sărbătoreau astfel noul an, cu mare veselie, bogătaşul le 
umplu cupele cu vin şi spuse: 

— Se ştie că somnul din cea dintâi noapte a anului este plin de 
prevestiri!%. Căutaţi fiecare să ţineţi bine minte ce veți visa, ca să-mi puteți povesti 
mâine. Pentru fiecare vis vă voi dărui câte-un bănuţ de argint. 

A doua zi dimineaţa, stăpânul întrebă: 


în credinţa populară japoneză visul din prima noapte a 
Anului nou se consideră profetie. Sub cap se pune o 
ilustrată reprezentând o takarabune, corabie pe care 
călătoresc şapte zei ai fericirii, iar uneori şi baku (un fel de 
tapir), animale fantastice, care, conform aceleiaşi credinţe, 
înghit visurile rele. Dacă totuşi, cineva visa un vis rău, 
ilustrata era aruncată în râu. Visurile bune nu erau , 
povestite - de teamă că, odată destăinuite, nu sẹ vor mai 
împlini. Interpretarea visurilor era foarte la modă, existau 
specialişti în visuri şi ghicitori speciali. Se practica chiar 
vânzarea visurilor; norocul, în acest caz, se zice că trecea 
la persoana care cumpăra visul 


— Ei, care dintre voi a visat mai frumos? Haide, povestiți-mi, pe rând. 

Slujitorul cel mai bătrân, care stătea la locul de cinste, mormăi: 

— Să mă ierți, stăpâne, dar am dormit până dimineaţa ca mort. N-am visat 
nimic. 

Următorul se codi şi el, aşijderea: 

— Eu, aseară, abia închisesem ochii, iar când i-am deschis se şi făcuse 
ziuă. Nici nu ştiu când a trecut noaptea. 

Şi tot aşa, unul după altul, slujitorii îl încredinţară pe bogătaş că n-au visat nimic. 
Cel mai tânăr dintre ei, un băieţandru de vreo 15-16 ani, mărturisi: 

— Eu am avut un vis tare minunat. 

— Nu mai spune! Uite, ia-ţi bănuţul de argint şi povesteşte-mi-l cât mai 
repede. 

— Nu, răspunse slujitorul. E un vis fericit şi mi-e teamă că dacă-l spun nu se 
mai împlineşte. 

— îţi dau doi bănuţi de argint! 

Slujitorul clătină din cap, în semn că nu se învoieşte. 

— îţi dau trei bănuţi! 

— Nici pentru trei nu-l vând. 

— Tii, dar greu mai cazi la învoială! Haide, ia patru. 

înfierbântat, bogătaşul creştea mereu preţul, dar slujitorul nici gând să primească. 
Până urmă, stăpânul ajunse să-l îmbie cu douăzeci de galbeni de aur, dar nici atunci 
tânărul nu se învoi. 

Mânios din cale-afară, stăpânul îl puse pe flăcău într-o bărcuţă tară pânze şi tară 
vâsle. îngădui totuşi să ia cu el nişte plăcinte de orez, ca să nu moară de foame prea 
curând, şi să trăiască mai mult. 

Bărcuţa pluti multă vreme, pradă vânturilor şi valurilor, până ce ajunse la o 
insulă de pământ: cobori pe uscat şi băgă de seamă că insula e sălbatică şi 
nelocuită. Doar nişte maimuțe ici şi colo. De cum îl văzură, maimuţele începură să 
chiţcăie: 

— Un om! Ia uitaţi-vă, un om! înşfacaţi-l mai repede! Să înfigem colții în el, 
să vede tare! 

întreaga ceată de maimuțe se năpusti asupra tânărului, care speriat, începu să 
arunce în ele cu 
plăcinte de orez. Maimuţele începură să adune lacome plăcintele, iar el sări 
iute în barcă şi o împinse în larg. 

Mânată de vânturi şi talazuri, barca pluti din nou câtăva vreme, până ce ajunse la 
ţărmul altei insule. N-apucă bine flăcăul să calce pe pământ, că din pădure ţâşni 
urlând o haită de arătări. Pasămite erau nişte draci, de felurite soiuri: roşii, albaştri, 
negri... 

— Un om! Ia uitaţi-vă, un om! Demult nu ne-a mai picat o asemenea 
bucăţică gustoasă! răcniră demonii. Puneţi mâna pe el! 

Ce să facă bietul flăcău? Cum să scape de la pieire? începu să arunce în ei cu 
plăcinte orez, însă dracii nici nu se uitară la plăcinte, îl înşfacară zdravăn cu 
ghearele, gata să-l omoare. Mai-marele lor, tartorul, strigă: 

— Puţintică răbdare, fraţilor! De mâncat avem timp să-l mâncăm. Să-l 
întrebăm mai întâi. Hei, stârpitură cu chip de om, ai nimerit aici din voia ta, sau, aşa, 
din întâmplare? 

— Nu, n-am venit din voia mea, valurile m-au adus. Stăpânul meu m-a pus 
într-o barcă tară pânze şi tară vâsle, fiindcă n-am vrut să-i povestesc visul pe care l- 
am avut în noaptea anului nou. 

— Şi ce zici c-ai visat? Spune-ne şi nouă, mai repede! 

— Ehe, dar vicleni mai sunteți! N-am vrut să-i povestesc visul stăpânului 
meu pentru douăzeci de galbeni, şi să vi-l spun vouă pe degeaba? Nu vi-l spun chiar 


dacă mă tăiaţi în două! 

Diavolii roşii, albaştri şi negri începură să se sfătuiască între ei. Se ciorovăiră ei iar 
apoi spuseră: 

— Hai să facem un târg. Tu ne povesteşti visul tău, iar noi îți dăm în schimb 
carul nostru vrăjit. 

Dădură fuga în adâncul pădurii şi aduseră de-acolo o minunăţie de car. 

— îl vezi? Ăsta-i un car fermecat. Dacă-l loveşti o dată cu vărguţa asta de 
fier, zboară o mie de ri, iar dacă-l loveşti de două ori, străbate zece mii de ri. 

Flăcăul se uită la car şi se prefăcu şovăielnic: 

— De, ştiu eu dacă nu cumva mă păcălesc... 

Din nou se sfătuiră dracii, cu multă înfocare, şi de data asta aduseră două ace lungi: 

— Uită-te, bine, omule! Acesta e un ac al morţii. Dacă înţepi cu el un 
voinic, oricât de zdravăn, acela va muri pe dată. Iar ăsta e un ac al vieţii. E de-ajuns 
să înţepi cu el un bolnav, că se face sănătos cât ai clipi. Aceste două ace sunt o 
comoară fără preţ, căci ele dau moartea. 

— Aşa să fie oare? Atunci, pentru car şi pentru acele astea, mă învoiesc să 
vă povestesc visul meu de Anul nou. Tii, ce straşnic vis am mai avut! Dar mai întâi 
vreau să încerc carul vostru, să văd dacă este într-adevăr vrăjit. 

Flăcăul luă cele două ace, se sui în car şi-l lovi o dată cu vărguţa de fier. 

Carul se înălţă şi porni în zbor. înțelegând că au fost traşi pe sfoară, diavolii 
începură să strige ca apucaţii, însă carul dispăru într-o clipită în văzduh. De necaz, 
dracii plânseră cu lacrimi mari cât pietrele de moară. 

Carul zbură peste mare, peste munţi, şi se opri undeva, în mijlocul unor lanuri 
întinse de orez. Tânărul îl lovi iarăşi cu vărguţa, de două ori. Carul se înălţă până 
la nori şi opri într-un sat mare. 

Prin mijlocul satului curgea un râu. Pe amândouă malurile stăteau, una în faţa 
celeilalte, două 
case mândre, cu acoperişuri de ţiglă, iar lângă una dintre ele se afla o mică 
ceainărie. Flăcăul intră în ceainărie, să se ospăteze. Deodată auzi răzbătând dintr- 
una din case vaiete cu plânsete şi tânguiri. 

— Ce s-a întâmplat acolo? o întrebă pe stăpâna ceainăriei. Ce nenorocire a 
dat peste ei? 

— O, nu mă mai întreba, răspunse ea cu tristeţe. Vecinului meu cel bogat îi 
moare singura fată. 

O, şi cât e de frumoasă, sărmana! Tatăl şi mama aproape şi-au ieşit din minţi de 
durere. Câţi vraci şi tămăduitori n-au chemat, dar niciunul n-a putut s-o ajute 
— Tare mi-e milă de bieţii oameni! Du-te, femeie, şi spune-le că în ţinutul 

vostru a sosit un vraci care lecuieşte toate bolile. Eu le voi însănătoşi fata. 

Tatăl şi mama se bucurară nespus auzind vestea, îl duseră repede pe flăcău la 
patul bolnavei, care zăcea abia răsuflând. Băiatul o înţepă cu acul viu şi parcă-i luă 
boala cu mâna. Fata se făcu sănătoasă şi voioasă. 

Bucuria luă locul durerii. Flăcăul voi să plece, dar părinţii fetei nu-l lăsară. 

— Tu eşti mântuitorul nostru! Nu poți pleca astfel! 

Nu ştiau cum să-şi arate mai bine recunoştinţa. Dădură ospeţe bogate, cu muzică 
şi danturi. Până la urmă, Îl rugară să se însoare cu fiica lor. 

Flăcăul o îndrăgise pe frumoasa fată şi primi s-o ia de soţie. 

Stăpânii casei de pe partea cealaltă a râului aveau şi ei o fată. După o vreme, se 
întâmplă că şi aceasta căzu bolnavă. Ba încă atât de rău, încât părinţii pierduseră 
orice nădejde. Plângeau. 

Flăcăului i se făcu milă. Veni în casa lor şi, cu ajutorul acului vieţii, vindecă pe dată 
copila. 

Aceasta sări sprintenă şi veselă din pat, de parcă n-ar fi fost bolnavă niciodată! 

Tatăl şi mama fetei nu ştiau cum să-l răsplătească mai darnic pe lecuitor. Dădură şi 


ei ospeţe bogate şi fel de fel de serbări. Nici n-ar mai fi vrut să-l lase pe flăcău să 
plece din casa lor. Până la urmă, înduplecat de stăruinţele lor, acesta primi să se 
însoare şi cu cealaltă fată. 

După o vreme, tânărul căzu pe gânduri: în care din cele două case să se 
statornicească şi să-şi ducă viaţa? 

Neamurile nevestei dintâi şi neamurile celeilalte se sfătuiră şi hotărâră să dureze 
peste râu un pod de aur. Astfel, flăcăul începu să trăiască o jumătate de lună într-o 
casă şi jumătate în cealaltă. 

Curând, faima lui de lecuitor se răspândi în toată Japonia. Mulţi oameni a tămăduit 
el, cu acul vieţii. Acul morţii n-a avut niciodată prilejul să-l folosească, fiindcă 
nimeni nu-i purta duşmănie. 

.„„ Odată, tocmai trecea podul de aur, de pe un mal pe celălalt. La stânga lui păşea 
frumoasa nevastă dintâi, iar la dreapta cea de-a doua, la fel de frumoasă. Sub 
picioarele lor strălucea nisipul auriu. 

Şi deodată îşi aminti că toate acestea le văzuse cândva aidoma, în visul lui din 
noaptea anului nou. 


Cum a răsplătit cocorul binele făcut 


poveste japoneză 


Trăiau cândva, la poalele unui munte, un moşneag cu baba lui. Amândoi aveau 
inima bună, milostivă. 

Odată, într-o seară de iarnă cu nămeţi mari, moşul se duse în pădure, după lemne: 

—Tu, nevastă, rămâi aici de păzeşte casa şi aşteaptă-mă cu cina. 

Taie bătrânul o grămadă măricică de lemne, o luă în spinare şi începu să coboare 
muntele. Iată auzi în apropiere un țipăt jalnic. Se uită el şi văzu un cocor căzut în 
capcană. Se zbătea pasărea şi se tânguia de parcă ar fi cerut ajutor. 

— O, sărmană vietate! Ai puţină răbdare, te ajut îndată... 

Unchiaşul slobozi pasărea din laţ. Cocorul întinse aripile şi porni în zbor. Zbura şi 
tipa de bucurie. 

Se lăsase întunericul şi bătrânul tocmai se aşezaseră să cineze, când cineva bătu la 
uşă. 

— Cine-o fi la ceasul acesta? 

Moşul crăpă uşa şi ce să vadă? în prag stătea o fată frumoasă, cu fulgi de zăpadă în 
plete. 

— M-am rătăcit prin munţi, spuse ea. Viscoleşte amarnic şi potecile nu se 
mai văd. 

— Hai înăuntru, o pofti moşul. Rămâi la noi, suntem bucuroşi de oaspeţi. 

— Afară e un ger cumplit, se vede că ai înghețat de tot. Vino de te încălzeşte 
la foc, spuse baba. 

Fata intră în bordei şi se aşeză lângă vatră. După o vreme spuse: 

— Uite că m-am şi încălzit. Bunicuţo, nu vrei să te frec pe spinare şi pe 
mâini, să-ţi iasă oboseala din mădulare? 

— îţi mulţumesc, fata mea. Eşti tare bună. Cum te cheamă? 

— Pe mine mă cheamă O-Ţuru. 

— O-Ţuru... Asta înseamnă fata-cocor! Frumos nume, se bucură bătrâna. 

Purtarea plăcută şi blajină a fetei le merse la inimă bătrânilor. Le părea tare rău să 
se despartă de ea. A doua zi în zori, O-Ţuru se pregătea să plece mai departe, dar 
bătrânii o rugară: 

— Noi suntem singuri, n-avem copii. Rămâi la noi pentru totdeauna. 

— Rămân bucuroasă, căci şi eu sunt singură pe lume, răspunse fata. Iar 


drept răsplată a milei voastre, o să ţes pentru voi o pânză frumoasă. Un singur lucru vă 
rog: nu cumva să vă uitaţi în odaia unde am să lucrez eu. 

Fata se apucă de treabă. Din odaia vecină se auzea mereu ţăcănitul războiului: kiri- 
kara, ton-ton- ton... 

A treia zi, O-Ţuru le înfăţişă bătrânilor un sul de țesătură nemaivăzut de subţire şi 
frumoasă. 

— Ce minunăţie! strigă bătrâna pipăind țesătura. Nu-ţi vine să-ţi mai iei ochii 
de la ea! 

însă moşul se uită la fată şi se nelinişti: 

— Mi se pare mie, O-Ţuru, că ai cam slăbit. Uite cum ți s-au supt obrajii... 

Tocmai atunci se întâmplă să treacă pe-acolo neguţătorul Gonta, care umbla prin sate 
şi cumpăra pânză ţesută în casă: 

— Ei, mătuşico, n-ai ceva pânză de vânzare? 

— Ba ai venit chiar la timp, neguțătorule, răspunse bătrâna. Ia priveşte! A 
țesut-o fata noastră, O- Țuru. 

Şi desfăcu în fața lui Gonta, cât era de lungă, trâmba de țesătură moale şi mătăsoasă. 

— O, ce minunăţie, ce mândrețe! Fata ta e mare meşteră! 

Gonta băgă mâna în pungă şi scoase cu mărinimie o grămăjoară de bani, punându-i 
pe masă. 

— Galbeni! Zece galbeni! strigă uimită bătrâna. Pentru prima oară în viața 
lor vedeau aur. O, cât de puternic strălucea la soare! Şi cât era de galben, mai galben 
decât florile de rapiță! 

— îți mulţumim, fată-cocor, îţi mulţumim din toată inima, spuseră. De-acum 
vom trăi şi noi omeneşte. 

Veni primăvara. Soarele începu să încălzească. 

Zăpezile se topiră. în fiecare zi copii în sat se adunau la casa bătrânilor. 

— Surioară-cocor, vino cu noi! De-a ce o să ne jucăm? 

— Astăzi, spunea fata, vom colinda pe poteci de munte, prin Împărăția 
zânelor înălțimilor. 

Doi dintre copii ridicau brațele, închipuind nişte punți, iar fata-cocor cânta cu glas 
limpede şi 
răsunător: 

„Mergem voioşi prin împărăţia zânelor, călcând o cărare şerpuită. 

Copiii treceau într-un şir vesel pe sub punţile acelea închipuite, strigând către 
bătrâni: 

— Bunicule, bunico, veniţi şi voi să ne jucăm! 

— Ha-ha-ha! Nu ne mai trageţi aşa de mâini! 

Tare le mai plăcea copiilor să se joace cu fata-cocor! Dar iată că într-o zi se arătă 
iarăşi neguţătorul Gonta: 

— Bună ziua, unchiaşule! Nu cumva mai aveţi vreo bucată de pânză ca 
aceea? Vindeţi-mi-o mie, vă plătesc oricât. 

— Nu! Şi nici să nu ne mai ceri. Fata noastră, O-Ţuru, n-are voie să ţeasă. 
Lucrul o istoveşte. 

Dar Gonta puse cu de-a sila o pungă de galbeni în palma moşneagului: 

— Ţine! Altădată am să-ţi plătesc şi mai mult. Dar dacă nu te 
învoieşti, o să-ţi pară rău că niciodată nu mai iau pânză de la baba ta, aşa să 
ştii! îl ameninţă Gonta la plecare. 

— Mare năpastă! Ce-o să ne facem acum? începură să se căineze moşul şi 
baba. 

O-Ţuru auzi de dincolo văicăreala lor: 

— Bunicule, bunico, nu vă mai frământaţi atâta, nu fiţi îngrijoraţi. O 
să ţes altă bucată va fi pentru ultima oară. Atâta vă cer: să nu vă uitaţi în odaia 
unde voi lucra eu. 


Fata merse în odaia alăturată şi în curând se auziră de-acolo bătăile războiului: 
kiri-kon-ton-ton! kiri-kara, ton-ton-ton! 

O zi, două, trei, răsună întruna ţăcănitul războiului. 

— O-Ţuru, ajunge, sfârşeşte odată! strigau bătrânii plini de îngrijorare, 
temându-se să nu cauzeze vreun rău. 

Când, iaca, se auzi şi glasul lui Gonta: 

— Ei, cum merge, e gata pânză? Vreau s-o văd! 

— Nu putem încă să ţi-o arătăm. O-Ţuru nu ne dă voie să intrăm la ea. 

— Ce născocire mai e şi asta? Las' că intru eu tară să-i cer voie! 

Gonta deschise larg uşa şi îngână speriat: 

— O, dar acolo e un cocor... un co-co-cor... 

într-adevăr, la războiul de țesut se afla un cocor, cu aripile desfăcute, îşi smulgea 
cu ciocul cele mai fine firicele de puf de pe trup şi teşea pânză cu ele: kiri-kara, ton- 
ton-ton... kiri-kara, ton-ton- ton... 

A doua zi dimineaţa, copiii veniră s-o cheme pe O-Ţuru: 

— O-Ţuru, vino cu noi! A nins din belşug, ia te uită... Vino să ne jucăm cu 
bulgări de zăpadă! 

Dar în odaia de lucru totul era tăcut şi liniştit. 

Bătrânii se speriară. Deschiseră uşa, să vadă ce se întâmplă: înăuntru, 
nimeni. întinsă era o frumuseţe de pânză, cu înflorituri măiestre, iar pe jos 
văzură împrăştiate o mulţime de pene de cocor. 

Către seară, copiii începură să facă larmă în curte: 

— Bunicule, bunico, veniţi mai repede! 

Bătrânii dădură fuga, şi ce să vadă? Pe cer se rotea un cocor. Era acelaşi cocor de 
odinioară. Ţipa jalnic, învârtindu-se deasupra casei. Zbura cu greutate, aproape toate 
penele îi erau smulse. 

— O-Ţuru, fata noastră dragă! o strigară bătrânii, cu ochii scăldaţi în lacrimi. 

înţeleseră că acesta era cocorul căruia, moşneagul îi mântuise viaţa cândva şi care 
se 
preschimbase apoi în fată. Dar iată că nu ştiuseră s-o păstreze şi s-o ocrotească până la 
capăt... 

— O-Ţuru, întoarce-te la noi! o chemară îndureraţi. 

Dar totul fu în zadar. Cocorul ţipă adâncă jale, ca şi cum şi-ar fi luat rămas bun 
pentru totdeauna. 

Şi pieri în zarea întunecată. 


învârte-te, bob de mazăre! 
poveste japoneză 


Trăiau odată un moş cu baba lui. într-o dimineaţă, cei doi bătrâni se apucară să 
deretice casa. Baba mătura odaia, iar moşul bucătăria. Tot măturând el aşa, moşul 
găsi într-un ungher un bob de mazăre şi tare se mai bucură: 


„Babo, uite ce-am găsit, 

Bob de mazăre-aurit! 

Pe câmp dacă-l vom sădi, 

Boabe multe-om dobândi; 

în piuă le-om macină 

Şi făină vom mânca.” 

Se sfătuiră ei cum să facă şi să dreagă, dar bobul de mazăre lunecă printre 
degetele unchiului, căzu pe podeaua de lut şi prinse să se rostogolească. Se rostogoli, 
se rostogoli şi nimeri într-o bortă de şoarece. 


— Prinde-l, nu-l lăsa! striga moşul supărat. Ia te uită ce nenorocire! Numai 
ce-am găsit şi noi un bob de mazăre, rotunjor şi dulce, iar el, afurisitul, s-a dus 
învârtindu-se... Babo, dă-mi toporul! 

Scos din sărite, moşneagul făcea o gălăgie nemaipomenită, înşfăcă toporul, lărgi 
cât putu borta de şoarece, apoi cobori fără zăbavă în vizuina aceea. Merse el ce 
merse, până se pomeni în adâncul pământului. Porni mai departe, cântând cât îl ţinea 
gura: 


Bob de mazăre-aurit, 
Unde te-ai rostogolit? 
Prin ce loc oi fi ajuns, 
Unde mi te-oi fi ascuns?” 


Deodată, văzu la marginea drumului un Gigio-sama!% de piatră. 

— Gigio-sama, nu cumva ai văzut bobul meu de mazăre? întrebă unchiaşul. 

— De văzut, l-am văzut, eu, însă uite care-i păcatul... L-am ridicat de jos, l- 
am fiert şi l-am mâncat, răspunse Gigio-sama. 

— Ha-ha-ha! Vasăzică, aşa s-a întâmplat! Atunci ce să mai vorbim... L-ai 
mâncat, să-ţi fie de bine. Eu mă întorc acasă. 

Moşul dădu să pornească spre casă, lăsându-se păgubaş. Lui Gigio i se făcu milă de 
el: 

— Stai niţel, moşule. Nu te las să pleci cu mâna goală. 

— Şi ce-ai putea tu să-mi dai? 

— Un sfat bun: mergi înainte pe drumul ăsta, până dai de nişte sioogi!0 
roşii. Acolo era o gospodărie de şoareci. Şoarecii tocmai se pregătesc de nuntă, 
pisează orezul în piuliţe. Tu dă-le o mână de ajutor. Apoi pleacă mai departe, până dai 
de nişte sioogi negre. Acolo e bârlogul dracilor. O să-i găseşti jucând arşice. Cântă de 
trei ori ca un cocoş, iar dracii o vor lua la fugă, şi toţi banii lor îţi vor rămâne ţie. 

Moşul îi mulţumi pentru sfat şi porni la drum. Merse înainte până ce văzu nişte sioogi 
roşii. 

— Acasă-s gospodarii? strigă unchiaşul. 

Şoricioaica-mireasă, îmbrăcată în rochie de nuntă ieşi şi întrebă: 

— Ce vânt te-aduce pe la noi, moşule? 

— Am auzit că faceţi nuntă şi am venit să vă dau o mână de ajutor la pisatul 
orezului. 

— Păi ai picat tocmai bine, avem mare nevoie de ajutor. Hai înăuntru, 
moşule! 

în casă, totul era rânduit cum nu se poate mai frumos. în cea dintâi odaie se aflau 
sobiţe de bronz, iar pe nişte măsuţe roşii, o mulţime de castronaşe roşii, lăcuite. 
Odaia a doua aceea era plină cu halate de mătase. Erau atât de multe halate, că nici 
nu le puteai număra. în ce a de-a treia încăpere se aflau puzderie de şoareci care 
pisau orez în piuliţe de aur curat, cântând de zor: 


Pisălogul saltă, bate, 
Măcinăm pe săturate! 
Dar când miaună pisica, 
Pe toţi ne alungă frica... 

Macină de zor, mireasă; 
Fără preget şi voioasă, 

Că ai mire ca un soare 

Şi-i stăpân peste cele toate.” 


Moşul luă o piuliţă şi începu să piseze. îşi făcea treaba cu spor şi cu îndemânare. 
Şoarecii fură încântați şi-i dăruiră două halate de mătase roşie. 

Unchiaşul luă darurile, le mulţumi şoarecilor şi porni mai departe, către 
adâncurile subpământene. Merse ce merse, până dădu de nişte sioogi negre. De 
după ele răsuna un ciocnetul arşicelor şi se auzea zdrăngănit de strune. Pasămite, 
dracii jucau arşice şi se veseleau. Moşul se ascunse în podul grajdului, ca să nu-l 
zărească tartorii. Când se făcu noapte târzie, luă vânturătoarea şi începu să bocăne 
şi să troncăne, făcând o larmă asurzitoare. Apoi strigă din răsputeri, aidoma 
cocoşului: 

— Cucuriguuu! 

Dracii înlemniră: 

— Fraţilor, nu mai e mult până la ziuă! Ăsta a fost primul cântat al cocoşilor. 

Moşul mai aşteptă puţin, apoi începu din nou să hodorogească vânturătoarea şi să 
cânte cu foc: 

— Valeu, iacă-tă şi-al doilea cântat! se speriară dracii. 

Moşul nu mai zăbovi mult şi porni iar tărăboiul, strigând din răsputeri cucurigu. 
Dracii o sfecliră de-a binelea: 

— Auziţi, au cântat cocoşii a treia oară! Ne-am luat cu jocul şi am întârziat 
prea mult. Să fugim! 

Lăsară banii şi se puseră pe goană, care încotro. lar moşul cobori tiptil din pod, luă 
banii şi porni 
îndărăt spre casă. 

Tare bucuroşi erau moşul şi baba! Lepădară de pe ei veşmintele cele vechi şi 
prăpădite şi luară halatele de mătase. Apoi se apucară să numere grămada de bănet. 

Aurul şi argintul clinchetau atât de tare, că se auzea până departe. Mânată de 
curiozitate, o babă de prin vecini bătu la uşă şi spuse: 

— Acasă sunteţi? Am venit să vă cer niscai tăciuni, să-mi aţâţ focul. 

Se uită din prag şi rămase înmărmurită: 

— Să vezi şi să nu crezi! De unde atâta bogăţie strânserăţi? 

Moşul îi povesti tot, cum a fost: 

— Uite-aşa şi-aşa... Ne-am pricopsit cu o mulțime de bani şi cu halatele 
astea roşii. Vino să te minunezi şi tu. 

— Simt cum mă cuprinde pizma, spuse vecina. Mare noroc pe voi! Dau 
fuga acasă să-l trimit şi pe moşul meu în gaura de şoarece. 

Alergă acasă cât o ţineau picioarele şi se apucă să măture prin odaie. Bărbatului îi 
porunci să caute în bucătărie. Dar cu toată străduinţa lui, acesta nu găsi niciun bob 
de mazăre. 

— Babo, spuse omul în cele din urmă, adu un bob de mazăre din sac. 

Bătrâna aduse bobul şi unchiaşul îl aruncă în borta de şoarece, îşi croi apoi drum 
cu toporul şi nimeri sub pământ. Merse el ce merse şi, întocmai cum i se povestise, îl 
întâlni la marginea drumului pe Gigio-sama de piatră. Moşul îl întrebă: 

— N-ai văzut cumva bobul meu de mazăre? S-a rostogolit pe-aici. 

— De văzut l-am văzut eu, dar m-au împins păcatele să-l iau de jos şi să-l 
mănânc. 

— Nemernicule! se oțărî la el moşul cel lacom. Cum ai îndrăznit să înfuleci 
un bob de mazăre străin?! Auzi colo, bunătate de bob! Cum o să răscumperi acuma 
paguba care mi-ai făcut-o? Să-mi dai repede în schimb un maldăr de halate de 
mătase şi un poloboc de bani! 


Gigio-sama se posomori, dar îi dete şi lui povaţa cunoscută. Moşul cel lacom porni 
mai departe cântând: 


„Bob de mazăre-ndrăcit, 
Unde te-ai rostogolit? 
Hoţule, să-mi dai în loc 
Halate multe şi-un poloboc!” 


Curând ajunse la sioogile cele roşii. Din casă se auzea întru-una: Poc-poc-poc!”. 
Şoarecii pisau grăunţe în piuliţele de aur, cântând cât îi ţinea gura: 


Pisălogul saltă, bate, 
Măcinăm pe săturate! 
Dar când miaună pisica, 
Pe toţi ne alungă frica... 


Moşneagul cel lacom intră în casa şoarecilor şi văzu acolo comori nemaiîntâlnite. 
Peste tot atârnau halate de mătase roşie, pe măsuţe roşii se aflau mulţime de 
castronaşe roşii, lăcuite, grămezi de bani zăceau prin colţuri. Moşului i se aprinseră 
ochii de poftă. „Cum aş face să pun mâna pe toate aceste avuţii? se întrebă el. Ia stai, 
păi e foarte simplu! N-am decât să miaun ca pisica!”. 

Şi începu să miaune din răsputeri: 

— Mi aaauu! Mi ori aaau! 

Deodată se stinseră toate luminile din casa şoarecilor. Se făcu un întuneric de-ţi 
vârai degetele în ochi. Pieriseră ca prin minune şi casa şi şoarecii. Moşneagul dibuia 
cu mâinile înjur, ca orbii. îşi urmă drumul aşa, pe pipăite, şi după ce merse un timp, 
în calea lui luci o luminiţă şi văzu sioogile cele negre. Dincolo de ele zornăiau 
arşicele. 

Moşul se uită printr-o gaură şi-i văzu pe draci jucând de mama focului, cu grămada 
de bani între ei. „înseamnă că arătarea aia de piatră nu m-a minţit”, îşi zise lacomul 
unchiaş. Şi pe furişă să nu-l simtă încornoraţii şi se sui în pod, cocoţându-se pe-o 
grindă. 

Se făcu miezul nopţii. „Cred că a sosit clipa!” gândi moşul. Luă vânturătoarea şi 
începu s-o agite. Apoi strigă tare de tot: 

— Hei, împieliţaţilor, a cântat cocoşul întâia oară! 

Dracii rămaseră încremeniţi: 

— Ce-o mai fi şi asta? 

„Merge bine treaba!” îşi zise unchiaşul, mulţumit. Şi strigă iarăşi, cât putu de tare: 

— Al doilea cântat al cocoşilor! 

Dracii se holbară nedumeriţi, unii la alţii: 

— Aţi auzit? Iar strigă cineva! 

Moşul o luase razna de tot. „Trebuie să-i sperii zdravăn, ca s-o ia la sănătoasa” se 
gândi el. Şi răcni asurzitor: 

— Hei, voi de-acolo! A cântat cocoşul a treia oară! 

— Al cui o fi glasul ăsta? se mirară dracii. 

— Păi şi noaptea trecută ne-a păcălit cineva, făcând pe cocoşul, şi ne-a luat 
toți bănişorii! 

— Se vede că nu i-au ajuns dacă a venit iar... 

— Puneţi mâna pe el! Ciomăgiţi-l! 

Moşul cel lacom se sperie şi lunecă de pe grinda podului, gata să cadă în mijlocul 
dracilor. Dar se agăţă cu nasul de un cui şi rămase spânzurat, dând din picioare. Cu 
toate că era agăţat, ori de frică, îl apucă râsul: Ha-ha-ha! Ile-he-he!”. Tartorii se 
înfuriară şi mai tare: 

— Moşneag blestemat, stai că-ţi arătăm noi ţie! 


— Tu ne-ai furat banii, hoţomanule! 

Şi năpustindu-se asupra lui cu bâtele, îl chelfăniră tare de tot, până-l umplură de 
sânge. Moşneagul scăpă cu mare greutate din ghearele lor şi porni plângând şi 
văicărindu-se către borta de şoarece, să iasă la lumină. 

Baba, care se uita în gaură, se bucură nespus: 

— Bărbăţelul meu se întoarce în halat roşu şi cântă vesel nevoie-mare! Nu mai 
vreau să port zdrenţe! 

Zicând acestea, lepădă hainele cele vechi şi le aruncă în foc. 

Aşa se încheie povestea. 

Vă doresc fericire! Vă doresc fericire! 


Zmeura de sub zăpadă 
poveste japoneză 


Cândva într-un sat o femeie care avea două fete: cea mai mare, O-Cio, nu era copila 
ei bună, dar cea mai mică, O-Hana, era carne din carnea ei. 

Mama vitregă o îmbrăca pe O-Cio în zdrenţe, iar pe fiica ei bună numai în rochii 
scumpe. 

Pe propria-i copilă r, mângâia şi o răsfăţa, dar pe cealaltă o bătea şi o punea la 
muncile cel mai grele. O-Tio căra apă, spăla rufe, gătea... Dar nimic nu era pe placul 
maşterei, care o ura de moarte pe O-Cio, gândindu-se întruna cum ar fac-e să scape 
de ea. 

într-o zi friguroasă de iarnă, mama vitregă şi O-Hana se încălzeau la vatră. O-Hana, 
care se moleşise de atâta căldură, spuse deodată: 

— Vai ce cald mi s-a făcut! Tare aş vrea să mănânc ceva rece şi bun. 

— Nu vrei puțină zăpadă? 

— Zăpada n-are niciun gust, iar eu vreau ceva rece şi gustos. 

O-Hana căzu pe gânduri şi deodată bătu din palme: 

— Zmeură! Vreau zmeură! Zmeură coaptă, dulce şi răcoroasă. 

O-Hana era tare încăpăţânată. Dacă-şi punea ceva în minte, nu se lăsa nicicum 
până nu-l avea. începu să se văicărească: 

— Vreau zmeură! Daţi-mi zmeură! 

Văzând că nu-i chip s-o împace altfel, maică-sa strigă: 

— O-Cio! O-Cio, vino repede încoace! 

O-Cio, care tocmai spăla rufe în curtea din dos, alergă la chemarea mamei, 
ştergându-şi mâinile din fugă: 

— Pleacă îndată în munţi şi culege coşul ăsta plin cu zmeură! îi porunci 
mama vitregă. Dacă nu umpli bine coşul, nu cumva să mi te-arăţi acasă! 

— Dar creşte oare zmeură acum, în miezul iernii? întrebă sfioasă O-Cio. 

— Creşte, nu creşte, tu să ţii minte: dacă te întorci cu mâinile goale, nu-ţi 
mai dau drumul în casă. 

Mama vitregă o îmbrânci pe O-Cio afară şi încuie uşa în urma ei. 

Fata îşi puse sandalele de paie în picioarele goale, dar încotro să apuce niciea nu 

ştia. Iarna în 
munţi nu creşte zmeură. Dar nici cu mama vitregă nu te poţi pune. 

Stătu ea ce stătu pe gânduri, dar până la urmă luă coşul şi o porni spre munţi. Era 

linişte.Ningea 


cu fulgi mari. Copacii păreau şi mai înalţi, sub căciulile lor de zăpadă. 

O-Cio căuta într-una zmeură pe sub zăpada rece şi se gândea: „Pare-se că mamei 
mele vitrege i s-a urât să mă vadă trăind pe lume, de aceea m-a trimis aici, ca să pier. 
Poate că e mai bine să îngheţ aici, sub zăpadă. Poate că atunci mă voi întâlni cu 


măicuţa mea adevărată şi voi îndeplini dorinţele.” 

Pe fată o podidi plânsul. 

Rătăci astfel multă vreme, în neştire, fără să-şi mai aleagă drumul. Urca 
povârnişurile împleticindu-se şi cobora la vale cufundându-se în troiene. După o 
vreme, răpusă oboseală şi de frig, se poticni şi căzu. în scurtă vreme zăpada o 
acoperi, înălţând deasupra moviliţă albă. 

Deodată, auzi ca prin vis cum o strigă cineva. 

O-Cio deschise ochii şi zări chipul unui moşneag cu barbă albă, aplecat asupra ei. 

— Spune-mi, O-Cio, ce-ai căutat aici pe frigul ăsta? 

— Mama mi-a poruncit să adun zmeură coaptă, răspunse fata abia mişcându- 
şi buzele înghețate. Dacă nu găsesc, nu mă mai pot întoarce acasă. 

— Dar ea nu ştie oare că iarna nu creşte zmeură? Bine, adaogă moşneagul, 
nu mai fi tristă. Ridică-te şi vino cu mine. 

O-Cio se ridică anevoie de jos. Deodată simţi că i s-a făcut cald, iar oboseala îi pieri 
ca prin farmec. 

Unchiaşul păşea voiniceşte prin zăpadă, iar O-Cio alerga în urma lui. Deodată 
minune! înaintea ei se întindea o cărare de nea, bine bătătorită, la capătul căreia văzu o 
serie de tufe de zmeură. 

— Iată, acolo e zmeură coaptă câtă vrei, spuse moşul. Culege cât pofteşti, 
apoi du-te acasă. 

Tufele acelea din luminiş erau încărcate cu boabe roşii de zmeură. Moşul se făcuse 
nevăzut. 

„Vai! Se minună O-Cio. Se vede treaba că a fost zeul ocrotitor al acestui munte, dacă 
mi-a venit 
în ajutor.” 

Apoi îşi împreună mâinile ca pentru rugăciune şi se înclină adânc. Umplu repede 
coşul cu zmeură şi alergă spre casă. 

— Unde-ai găsit atâta zmeură? se miră mama vitregă, care pesemne trăgea 
nădejde că n-o va mai vedea niciodată. 

Bucuroasă, O-Hana se aşeză lângă vatră şi începu să mănânce repede, boabă cu 
boabă, alintată: 

— Vai ce gustoasă e! Ce înmiresmată e! Se topeşte în gură, nu alta! 

— Ia dă-mi şi mie vreo câteva! 

Mama vitregă gustă şi plescăi din limbă. Lui O-Cio nu-i dădură nici măcar o boabă. 
Dar fetei nu- i trecu prin minte să se supere. Nu prea era ea obişnuită cu bunătăţile. 
Curând o cuprinse osteneala. Se aşeză lângă vatră şi aţipi. 

Deodată, mama vitregă se îndreptă spre ea şi, bătând tare din picior, îi strigă: 

— O-Cio! O-Cio! Scoală-te! 

Zgâlțâind-o de umeri, îi spuse apoi: 

— O-Hana nu mai vrea zmeură roşie. Vrea zmeură liliachie! Pleacă degrabă 
în munţi şi adună un coş de zmeură liliachie. 

O-Cio se sperie: 

— Dar afară e noapte, iar zmeură liliachie nici nu se află pe lume. Rogu-te, 
nu mă alunga! 

— Ce tot îndrugi acolo? Eşti datoare să faci orice pentru sora ta mai mică. 
Cum ai găsit zmeură roşie, o să găseşti şi liliachie. Dar nu cumva să te întorci cu 
mâinile goale că-i vai de tine! 

O îmbrânci tară milă pe fată şi încuie uşa în urma ei. 

O-Cio porni către munţi. Făcea un pas, se oprea, mai făcea unul, apoi iar se oprea şi 
plângea cu amar. Totul era alb înjur, în munţi căzuse zăpadă multă. I se părea că 
visează. Nu cumva tot în vis culesese coşul acela cu zmeură? 

Se lăsă întunericul. Undeva se auzeau lupii urlând. Tremurând din tot trupul, O-Cio s 
e lipi de un copac. 


Deodată auzi o chemare înceată şi ca din pământ se ivi înaintea ei bătrânul cu barbă 
albă. 

— Spune, O-Cio, mamei tale i-a plăcut zmeura? întrebă el cu blândeţe. 

O-Cio se uită la el şi izbucnind în plâns, şopti printre suspine: 

— De astă dată mama vitregă mi-a poruncit să-i aduc zmeură liliachie... 

Moşneagul se împurpură de furie. Ochii îi străluciră: 

— Mi-a fost milă de tine, şi de aceea te-am ajutat să culegi zmeură roşie. Dar 
femeia asta e mai rea şi mai nesocotită decât credeam eu. Fie, am s-o învăţ minte! Vino 
după mine... 

Moşul porni înainte cu paşi repezi. Cobori iute ca vântul povârnişul unei văi adânci, 
iar fata fugea, abia ţinându-se pe urmele lui. 

— Priveşte, O-Cio! Iată zmeura liliachie! 

O-Cio se uită şi mai să nu-şi creadă ochilor. Zăpada din jur ardea cu flăcări violete. 
Pretutindeni se vedeau boabe mari şi strălucitoare de zmeură liliachie. O-Cio, culese cu 
teamă câteva boabe. Nici pe fundul coşului boabele nu-şi pierdeau lumina lor liliachie. 

O-Cio umplu coşul şi fugi cât o ţineau picioarele spre casă. Munţii se dădură la o 
parte să-i facă loc. într-o clipă rămaseră departe, în urmă, şi O-Cio se pomeni în 
pragul casei. Privind coşul cu zmeură ca pe ceva înspăimântător, strigă cât putu de 
tare: 

— Mamă, deschide! Am găsit zmeură liliachie! 

— Ia te uită! Zmeură liliachie! se miră mama vitregă nevenindu-i să creadă. 

Pasămite. Crezuse că pe O-Cio au mâncat-o lupii şi când colo nu numai că ea se 
întorsese vie şi nevătămată, dar adusese şi un coş cu zmeură: zmeură liliachie, cum 
nu se mai află pe lume! 

Deschise uşa, lăsând-o pe fată să intre. 

O-Hana se apucă să înfulece la zmeură: 

— Vai ce bună e, ce gustoasă e! Gustă şi tu măicuţă... Cred că nici zeii nu 
mănâncă asemenea fructe dulci şi înmiresmate. 

îşi umplură amândouă gura. Cuprinsă de teamă, O-Cio încercă să le oprească pe 
soră şi pe mamă: 

— Măicuţă, surioară, prea sunt frumoase fructele astea, prea luminează 
ciudat... Mi-e teamă că nu e lucru curat, nu mai mâncaţi din ele! 

Dar O-Hana strigă la ea: 

— Tu, una, cred că te-ai săturat mâncând dintr-astea, acolo, în pădure. Dar 
pesemne că nu ţi-a ajuns, şi-ai vrea să le mănânci şi pe-ale noastre! Ba mai puneţi 
pofta-n cui! 

Luându-se după O-Hana, mama vitregă o alungă pe fată din odaie şi nu-i dădu să 
guste nici ar o boabă. 

Dar n-apucară mama vitregă şi O-Hana să sfârşească de mâncat zmeura, că 
începură deodată să devină liliachii, tot mai liliachii, iar către ziuă muriră amândouă. 

Când îi veni vremea, O-Cio se mărită şi avu doi copii. Multă zmeură roşie, coaptă, 
culegea copiii de prin munţi, însă pe timp de iarnă nimeni n-a mai găsit zmeură 
coaptă sub zăpadă. 


De ce e marea sărată 


poveste japoneză 


Demult de tot, în depărtata vechime, trăiau pe lume doi fraţi. Cel mare era bogat, 
iar cel mic era sărac. O dată,. într-un ajun de An nou, fratele cel sărac se duse la cel 
bogat, să-i ceară cu împrumut o măsură de orez. 

Fratele cel bogat nu voi să-i dea nimic, ba îl mai luă şi la ocări, alungându-l de la 


uşa lui. Ce să facă fratele cel mic? Porni înapoi către casă, abătut şi cu mâinile goale. 
Deodată pe cărarea de munte pe care mergea, întâlni un bătrân cu pletele albe ca 
zăpada. 

— încotro? îl întrebă unchiaşul. 

— Iată, azi e ajunul Anului nou şi eu n-am în casă măcar un pumn de orez 
ca să-l dăruiesc zeilor aducători de noroc. Degeaba m-am dus la fratele meu cel 
bogat, că n-a vrut să-mi dea nimic. Mă întorc cu mâinile goale. 

— Dacă-i aşa cum spui, am să te ajut eu. Ia această mangină!! şi du-te în 
pădure. Este pe-acolo, pe undeva, o peşteră, în peştera aceea trăiesc nişte pitici. Ei îţi 
vor cere să guste din mangin şi îţi vor făgădui pentru ea munţi de aur. Dar tu să nu 
primeşti. Spune-le că nu vrei la în schimb decât râşniţa lor. 

Zicând acestea, bătrânul îi dădu fratelui cel sărac o piroşcă-mangin şi se făcu 
nevăzut. 

Fratele cel sărac se duse în pădure şi dădu de peştera cu pricina, în jurul ei 
forfoteau o mulţime de omuleţi mici de tot. „Ce-or fi făcând acolo?” se întrebă mirat. 
Uitându-se mai bine, văzu o ceată întreaga de pitici care, opintindu-se şi poticnindu- 
se, cărau cu mare trudă un lujer subţire de stuf. 

— Staţi niţel, staţi că vă ajut eu! spuse fratele cel sărac. 

Luă firul de stuf şi-l duse în peşteră. Deodată, chiar la picioarele lui, răsună un glas 
subţirel ca un bâzâit de ţânţar: 

— Săriţi! Ajutor! A omorât pe cineva! 

Când se uită mai bine, ce să vadă? într-adevăr, fusese cât pe-aci să strivească una 
din acele făpturi mărunțele. Piticul se zbătea între tocul şi talpa sandalei, strigând şi 
cerând ajutor. Se aplecă şi scoase piticul cu băgare de seamă, ținându-l cu două 
degete. 

— Ehei, se minună omulețul, da' puternic mai eşti, uriaşule! Cât de greu 
sunt eu, m-ai ridicat ca pe-un fulg! 

în clipa aceea piticul văzu piroşca din mâna fratelui cel sărac şi începu să se roage 
aţâţat de poftă: 

— Dă-ne nouă această plăcinţică! Cere-ne tot ce doreşti în schimbul ei. 
Numai dă-ne-o! 

Pe dată, piticii începură să care aur din peşteră. Grăunte cu grăunte, adunară în 
curând o grămadă întreagă. Dar fratele cel sărac îşi aduse aminte de ce-l învățase 
moşneagul şi nu voi să primească. 

— Nu vreau aur, mie să-mi daţi râşniţa voastră. 

Piticii mai stârniră o vreme, dar văzând chip să-i schimbe gândul, îl călăuziră în 
peşteră. Acolo, într-un ungher, se afla o râşniţa cu pricina. 

— Râşniţa asta, îi spuseră, e comoara noastră cea mai de preţ. Rău ne 
pare că rămânem tară ea. Piroşca ta ne place grozav. la-o şi stăpâneşte-o sănătos. 
Dacă învârti piatra spre dreapta, îţi dă ce-ţi pofteşte inima. Dacă o învârti spre 
stânga, pe dată încetează măcinişul. Vezi, nu uita să-ntorci spre stânga, altfel nu se 
mai opreşte în veac. 

Fratele cel sărac duse râşniţa acasă. Nevasta, care se săturase de atâta aşteptare, 
îi ieşi nerăbdătoare în cale: 

— Ei, ai adus măcar o mână de orez? 

— Nu mai întreba nimic, răspunse el, şi aşterne degrabă un țol, jos pe tatami. 

Soţia întinse repede un țol pe tatami. Fratele cel sărac puse râşniţa jos şi învârtind 
spre dreapta, spuse: 

— Râşniţă, dă-ne nouă orez! Râşniţă, dă-ne nouă orez! 

Cât ai clipi începură să curgă pe boabe albe şi mari. 

— Râşniţă, dă-ne nouă peşte! Râşniţă dă-ne nouă peşte! 


shi . piroşti din aluat dulce cu umplutură de bob gătite în 


Pe ţol începură să cadă peşti săraţi, mari şi frumoşi. 

Alte multe bucate gustoase le macină râşniţa! Abia după ce nu mai pofti nimic, 
fratele cel sărac învârti piatra spre stânga şi râşniţa se opri. Se aşezară bucuroşi la 
masă. Apoi îi spuse nevestii: 

— Destul ne-am chinuit în bordeiul ăsta amărât. A venit vremea să trăim şi 
noi ca oamenii. 

Apoi îi porunci râşniţei: 

— Râşniţă, râşniţă, fă şi pentru noi o casă nouă şi frumoasă, cu cămări 
largi şi cu grajd să stea legaţi la iesle şaptezeci şi patru de cai. După aceea pregăteşte 
cât mai multe plăcinte cu orez şi niscai vin bun. 

Atunci, fratele cel mic pofti la ospăț pe toţi vecinii şi toate neamurile. Mult se mai 
mirară oamenii: 

„Ultimul sărăntoc din sat a ajuns să ne cheme pe toţi la ospăț!” 

Fireşte, fusese poftit şi fratele cel bogat. Acesta veni, se uită şi mai, mai să nu-şi 
creadă ochilor: „Păi, doar aseară frate-meu a venit să-mi ceară o măsură de orez, iar 
acuma se scaldă în belşug. 

Cum poate cineva să se îmbogăţească astfel într-o singură noapte? Chiar de-ar fi 
să crap, îşi mai zise el, şi tot aflu eu până la urmă ce s-a petrecut.” 

Fratele cel mare chefuia vârtos, împreună cu ceilalţi, dar privea cu luare-aminte în 
toate părţile. Oaspeţii începură să se pregătească de plecare. Fratele cel mic ţinea 
morţiş să rămână de bun rămas. 

Se strecură pe nesimţite în cealaltă odaie, unde se afla râşniţa, şi învârti spre 
dreapta, spunând: 

— Râşniţă, râşniţă, macină tu dulciuri pentru toţi musafirii mei! 

Fratele cel mare văzuse totul printr-o crăpătură... „Ehei, îşi zise. Acuma ştiu eu de 
unde agoniseşte prăpăditul ăsta atâta bogăţie!” 

Gazdele îşi petrecură oaspeţii, apoi se culcară. în casă domnea liniştea. Fratele cel 
mare se furişă tiptil înăuntru, vâri râşniţa într-un sac şi după ce mai luă o plăcintă şi 
felurite dulciuri. Merse astfel până la malul mării unde, din întâmplare, se afla 
priponită o barcă. Aruncă râşniţa în barcă şi vâsli către larg. 

„Am să mă duc pe-o insulă depărtată, îşi făcu el socoteala, iar acolo voi pune 
râşniţa să macine numai şi numai pentru mine. Aşa voi ajunge cel mai bogat om din 
lume.” 

Barca pluti multă vreme pe mare. Se făcuse ceasul prânzului. Fratele cel mare îşi 
aduse aminte că are în sac o mulţime de dulciuri şi o singură plăcintă. Se uită la 
merindele lui şi pofti cu străşnicie ceva sărat. 

„Am să-i cer râşniţei, mai întâi şi mai întâi, sare pentru, plăcintă.” întoarse piatra 
spre dreapta şi porunci: 

— Hei, râşniţă, macină-mi niţică sare! 

Din râşniţă începu să curgă un şuvoi de sare albă. Cât ai clipi, fundul bărcii se 
acoperi cu sare. Stratul creştea şi fratele cel mare se afunda în el. Voi să oprească 
râşniţa, dar aceasta măcina de zor: căci uitându-se prin crăpătură, nu luase aminte 
că trebuie să întoarcă piatra spre stânga, pentru ca unealta vrăjită să-şi contenească 
lucrul. 

— Hei, râşniţă, opreşte, ajunge! Opreşte-te, blestemato! strigă el 
deznădăjduit. 

Sarea îi ajunsese la genunchi. Barca se cufunda tot mai adânc în apă, iar râşniţa 
măcina harnică, întruna. Bâldâbâc, barca se scufundă şi fratele cel mare pieri înecat. 

Râşniţa zace şi azi pe fundul mării şi varsă sare din ea neîncetat. Va măcina astfel 
sfârşitul veacurilor. lată de ce apa mării e atât de sărată. 


Hei, crabule Koso-Koso! 


poveste japoneză 


Demult de tot, într-o vreme uitată, trăia un moş cu baba lui. Odată, se duse 
moşneagul în pădure să adune vreascuri. Pe la jumătatea zilei i se făcu foame şi se 
aşeză pe malul unui râu să îmbuce oleacă. Apa era limpede şi străvezie. Aplecându-se 
să bea, văzu că pe fundul râului era o vietate. 

— Ia te uită, îşi zise, păi ăsta e un crab! De unde s-or fi pripăşit crabi pe- 
aicea? 

Unchiaşul aruncă în apă câteva boabe de orez. Crabul se repezi să le prindă şi le 
ciuguli toate, 
până la una. Moşul se uita şi râdea mulţumit. De-atunci, ori de câte ori venea în 
pădure nu uita să-şi ospăteze crabul cu câte ceva. Pasămite bătrânul îndrăgise mica 
făptură. 

„Ce-ar fi să-l iau cu mine, acasă? se gândi el într-o zi. Aşa o să fim mereu împreună.” 

Zis şi făcut, îl duse acasă şi-i spuse nevesti-şi: 

— Babo, ia te uită ce crab am adus! 

— E frumos, într-adevăr, răspunse bătrâna. Trebuie să aibă carnea tare 
gustoasă. O să-l spăl iar pe urmă îl fierbem şi îl mâncăm. 

— Ia mai tacă-ți gura, babo! se sperie moşul. Tu nici nu ştii ce mult l-am 
îndrăgit pe prichindelul ăsta. 

Unchiaşul pândi grijuliu să nu-l vadă baba şi ascunse crabul în fântână. De câte ori 
se întorcea din pădure, îl striga voios: 

— Crabule, hei, crabule Koso-Koso! Vino degrabă, sunt eu, moşneagul, iată- 
mă-s! 

De cum auzea glasul moşneagului, crabul se ridica de pe fundul fântânii, pocnind 
vesel din cleşti, iar bătrânul îl ospăta cu ceva de soi, povăţuindu-l: 

— Crabule, prietene, tare mi-eşti drag... De aceea fii cu luare-aminte la ce- 
ţi spun. Dacă te va striga baba mea, nu care cumva să te arăţi. E lacomă nevoie-mare 
şi atâta aşteaptă, să te înhaţe şi să 
te mănânce. Numai atunci să ieşi la iveală, când vei auzi: „Crabule, hei, crabule 
Koso-Koso, ăsta-s eu, moşneagul, iată-mă-s!” 

Şi avea dreptate să se teamă, căci baba se întreba mereu unde o fi ascuns 
moşul crabul acela gustos şi-l căuta pretutindeni, înciudată că nu-l găseşte. 

într-o zi, moşul se întoarse acasă şi se duse ca de obicei la fântână, să-şi spele 
picioarele. Bătrâna băgă de seamă că unchiaşul dă din gură ca şi cum ar fi vorbit 
singur. „Ce-o mai fi” se gândi ea. Se apropie tiptil şi trase cu urechea. Moşul tocmai 
îi striga crabului: 

— Crabule, hei, crabule Koso-Koso, sunt eu, uncheaşul, iată-rnă-s! 

— Vasăzică uite unde l-a ascuns! bombăni baba furioasă. Ei, lasă, că 
pleacă el mâine la pădure şi o să mă ospătez împărăteşte. 

A doua zi, n-apucă moşul să se depărteze bine, că baba dădu fuga la fântână, 
strigând cu prefăcut: 

— Crabule, hei, crabule Koso-Koso, sunt eu, moşneagul, iată-mă-s! 

Auzind vorbele cunoscute, crabul ieşi îndată deasupra. Baba se bucură văzând cât 
de mare şi de gras se făcuse. îi înşfacă la iuţeală şi-l aruncă drept în oala cu apă 
clocotită. Fierse până se făcu roşu ca focul. Bătrâna se ospătă cu lăcomie din carnea- 
i fragedă, iar cojile le aruncă în hârdăul în care se strângea apa murdară. 

Când se întoarse moşul din pădure, îşi chemă prietenul, ca totdeauna: 

— Crabule, hei, crabule Koso-Koso, sunt eu, unchiaşul, ieşi mai degrabă! 

însă crabul nici gând să se arate. „Ce-o fi cu el? se întreabă moşul, plin de 
îngrijorare. Nu cumva o fi fugit?” 

îl strigă, îl căută peste tot, dar nu-l află nicăieri. Cum şedea el astfel, întristat şi 


pierit, pe creanga unui copac din apropiere se lăsă din zbor o păsărică şi prinse să 
ciripească: 

— Prea târziu te-ai întors din pădure, bunicule! Carnea crabului e în burta 
babei, iar cojile caută- le în ciubărul cu zoaie. Cirip-cirip! 

„Multe minuni se mai întâmplă pe lume!” gândi moşul. Se uită el în hârdău, şi 
într-adevăr găsi cleştii crabului. Plin de mâhnire, cu ochii înlăcrimaţi, le adună şi le 
îngropă în colţul cel depărtat al grădinii. Deasupra răsădi o tufa de azalee. 

Deşteptându-se în zori, primul gând al moşneagului fu să stropească răsadul, ca 
nu cumva să se usuce. Merse el în grădină, şi când colo, ce să vadă! Tufa de azalee 
era încărcată cu flori care ardeau şi străluceau ca un soare. Tare se mai bucură 
moşul: 

— Babo, hei, babo, vino repede să vezi! Mi-ai mâncat crabul, nu ţi-a fost 
milă de el, dar eu i-am îngropat cojiţele şi am sădit deasupra un pomişor de azalee. 
Ia te uită ce mai flori de aur a făcut! Trebuie să-l udăm şi să-l îngrijim. 

Dar nici n-apucă moşul să plece iarăşi la pădure, că baba dădu fuga la pomişor: 

— Vezi tu acuş, blestematule! O să-ţi smulg toate florile şi o să le arunc în 
vânt! 

Dar când se uită mai bine, florile azaleei nu mai erau de aur, ci nişte biete flori 
obişnuite. 

— Vasăzică, îţi baţi joc de mine, vreasc nenorocit! strigă ea mânioasă. O 
să te rup din rădăcină şi-o să te ard! 

Rupse tufa de azalee şi-o aruncă în foc. 

Când se întoarse moşul din pădure, alergă nerăbdător să-şi vadă florile de aur. Dar 
ia pomul de unde nu-i! întrebă mirat şi neliniştit: 

— Babo, hei, babo, unde a pierit azaleea mea? 

— Păi da, altă treabă n-aveai decât să răsădeşti în grădina mea asemenea 
blestemăţie! spuse ea cu arţag. Mai, mai să mă scoată din minţi. Nu creşteau pe ea 
flori de aur, ci flori obişnuite. Am smuls-o din rădăcină şi am pus-o pe foc. 

Ce era să facă moşul? întrebă încet, printre lacrimi: 

— Spune-mi măcar, unde-ai aruncat cenuşa? 

— Nicăieri. E acolo, în vatră. 

Moşul adună cu grijă cenuşa din sobă. Se simţea mai mângâiat gândindu-se că tot 
a mai rămas ceva din crabul lui iubit. Apoi se duse pe câmp să împrăştie cenuşa. 
Tocmai atunci se stârni o adiere de vânt, iar cenuşa, prefacându-se într-un nor, se 
aşternu lin pe crengile pomilor. 

Şi, minune! Pe ramuri începură să înflorească flori de aur. Străluceau la soare de-ţi 
luau ochi 

în clipa aceea se arătă din nou păsărică năzdrăvană: 

— Moşule, moşule, ciripi ea, nu mai împrăştia cenuşa pe câmp! Presar-o 
mai bine pe marginea drumului. 

Moşul o ascultă, şi deodată crengile copacilor de pe amândouă părţile drumului se 
împodobiră cu flori de aur, care străluceau orbitor în lumină. 

Tocmai atunci se nimeri să treacă pe-acolo prinţul cu suita lui. Văzând florile de 
aur, opri calul şi privi fermecat. 

— Niciodată, spuse el, nu mi-a fost dat să văd asemenea frumuseţe! 

Moşneagul se întoarse acasă încărcat de daruri. Văzând una ca asta, baba se aprinse 
de lăcomie: 

— Las' pe mine, spuse ea, eu o să fac treabă şi mai bună. O să capăt mai 
multe daruri decât tine. 

Umplu o căldare cu cenuşă şi se aşeză pe marginea drumului, aşteptând să treacă 
prinţul. 

Şi iată că se arătă alaiul cel mândru şi lung. Când însuşi prinţul ajunse în dreptul 
ei, începu să împrăştie cenuşa în vânt. Dar nici pomeneală să se ivească flori de aur 


pe crengile pomilor. Cenuşa îi intră prinţului în ochi, în nas, în gură, murdărindu-i 
straiele de sus până jos. 

Atât de tare se înspăimântă baba de mânia prinţului, că se făcu mică, mică de tot. 
Se gheboşă, se ghemui, se micşoră, iar în cele din urmă se schimbă într-un crab 
prizărit, care fugi să se ascundă în nisipul de pe malul râului. 

De atunci zice-se că sunt crabii atât de sperioşi şi se ascund cu atâta grabă în 
nisipuri. 


De ce n-are caracatiţa oase 


poveste 
japoneză Toate acestea s-au întâmplat în 


vremuri demult uitate. 


Soţia împăratului dragonilor zămislise un prunc în scutece şi mereu poftea câte 
ceva neobişnuit. Dorinţele ei nu se mai isprăveau: azi râvnea una, mâine alta... 

Zi de zi împăratul dragonilor îşi trimitea supuşii în cele patru vânturi, poruncindu- 
le să-i aducă nevesti-şi tot ce-i pofteşte inima. Sărmanii peşti se istoviseră de-atâta 
alergătură, caracatiţa de-abia se mai ţinea pe picioare. 

într-o bună zi, soţia împăratului mărilor spuse: 

— Vreau ficat de maimuţă. Dacă nu-mi veţi aduce, să ştiţi că altceva nu pun 
în gură. 

Amuţiră cu toţii. Se ştie că în mare nu trăiesc maimuțe. Pe uscat sunt o mulţime de 

maimuțe nu-i 
vorbă, dar cum să ajungi până la ele? 

împăratul chemă sfatul cel mare. în castelul de sub ape se strânseră o mulţime de 
peşti mari şi mici. Statură ei, chibzuiră, se frământară, dar nu le venea nimic în 
minte. Când, iată, se ivi, înotând agale, broasca ţestoasă cea greoaie. 

— Ehei, zise broasca, văd eu că fără mine nu faceţi nicio scofală. Eu 
plutesc pe ape, dar umblu tot atât de lesne şi pe pământ. Mă strecor pe unde nu 
gândeşti cu gândul. Aşa încât, trimiteţi-mă pe mine, o să vă aduc eu o maimuţă. 

Peştii se învoiră bucuroşi: 

— Mergi sănătoasă! îți dorim să izbândeşti cât mai grabnic în treaba asta 
grea. 

Ţestoasa porni să împlinească porunca împăratului. De cum ajunse la mal, văzu o 
maimuţă care se legăna pe creanga unui brad. 

— Bună ziua, doamnă maimuţă, spuse ţestoasa. Ce zi minunată e azi! E o 
adevărată plăcere să-ţi încălzeşti spinarea la soare. Dar, ia spune-mi, o întrebă ea 
netam-nesam, ai avut vreodată prilejul să intri într-un castel? în castelul împăratului 
dragonilor, de pildă. Află că eu chiar de-acolo vin... 

— Nu, răspunse maimuța, n-am avut acest prilej. De auzit am auzit 
multe despre castelul împăratului dragonilor, dar de văzut, ce-i drept, nu l-am 
văzut cu ochii mei. 

— Oho, păi atunci înseamnă că degeaba mai trăieşti pe lume! întregul an, 
în castelul stăpânului mărilor domneşte primăvara. Şi ce bucate de soi se mănâncă 
acolo! în viaţa ta nu te-ai înfruptat din asemenea bunătăţi. Nu vrei să mergi cu mine 
să-ți arăt castelul acela neasemuit! Suie-te pe spinarea mea şi te duc cât ai bate din 


palme. 

Spinarea ţestoasei era lată şi plutea ca o barcă. Maimuţa se aşeză pe ea, 
bucuroasă să se legene pe valuri. 

în scurtă vreme ajunseră la castelul împăratului dragonilor. Ţestoasa nu minţi se 
defel: în castel domnea o primăvară veşnică, şi era atât de frumos, încât îţi lua 
graiul. Zidurile de din argint, aur şi mărgăritare, străluceau orbitor. 

— Binevoieşte să aştepţi oleacă, doamnă maimuţă, spune ţestoasa. 

Eu dau o fugă până la împăratul dragonilor, să-l vestesc că i-a sosit un oaspete 
de seamă. 

Dădu maimuța jos din spinare chiar în faţa porţilor, şi alergă să dea de ştire 
împăratului. De strajă la porţi se nimerise să fie tocmai caracatiţa. Se vede că i se 
cam urâse stând de caraulă şi cum avea sămânță de vorbă, începu s-o căineze pe 
maimuţă: 

— Sărmană maimuţă, bag de seamă că eşti tare veselă, pesemne că 
nici nu ştii ce te-aşteaptă. împărăteasa noastră a poftit să guste din ficatul tău. 
Milă mi-e de tine. Dar soarta ţi-e pecetluită, fiindcă de-aici, de pe fundul mării, nu 
mai ai cum să fugi. 

Auzind aceasta, maimuța înlemni de spaimă. Dar se prefăcu nepăsătoare şi rămase 
să aşteptare mai departe, ca şi cum nu s-ar fi întâmplat nimic. Curând, se întoarse 
testoasa: 

— Doamnă maimuţă, împăratul nostru e bucuros să te primească. 
Vino cu mine să-ți arăt castelul. O să ai ce vedea, e plin cu tot felul de 
minunăţii. 

— Vai de mine şi de mine, ţestoaso! Aproape că mi-e ruşine să-ţi spun... 

Sunt atât de zăpăcită, încât mereu uit câte ceva. Acum, de pildă, mi-am spălat ficatul 
şi l-am agăţat pe ramura unui brad, să se usuce. Am uitat cu totul de el şi sunt tare 
îngrijorată: dacă vine ploaia şi-l udă? Dacă mi-l ciugulesc ciorile? Du-mă degrabă 
înapoi! 

Ţestoasa fierbea de ciudă, dar se feri să se dea în vileag, fiindcă n-avea ce face cu 
o maimuţă fără ficat. De aceea spuse: 

— într-adevăr, ar fi o mare-nenorocire! Urcă-te repede pe spinarea mea. 

Ţestoasa înotă din răsputeri până la țărm. Când ajunseră aici, grăi către maimuță: 

— Du-te de-ți ia ficatul şi să ne întoarcem fără zăbavă la castel. Vom ajunge 
tocmai bine a cină. 

Maimuţa se cațără cu sprinteneală pe creanga cea mai înaltă a bradului, îşi frecă 
lăbuţele şi 
începu să râdă în hohote: 

— Bun rămas pentru totdeauna, ţestoaso! Eşti cea mai neroadă făptură de 
pe lume. Se vede că ai uitat vechea zicătoare: „Copacii nu cresc în mare şi nici ficatul 
în copaci”. Haide, ia-ți tălpăşița! 

Ţestoasa, care nu putea să se cațere prin pomi, înțelese că totul e pierdut. Se 
întoarse amărâtă şi umilită la stăpânitorul mărilor. 

Auzind tărăşenia, cei de la castel începură să se întrebe: 

— De unde să fi aflat maimuța o paşte? Cine să-i fi destăinuit adevărul? Să 
ştiţi că nimeni altul decât caracatiţa, doar era atunci de strajă la porţi! 

O înşfacară pe nesocotita de caracatiţă şi-o luară la bătaie. Atât de tare o 
chelfaniră, de-i topiră toate oasele. 

Limba care flecăreşte n-are oase. Caracatiţa de asemenea. 


Broasca din Kyoto şi broasca din Osaka 


S-a întâmplat odată să fie o vară neobişnuit de fierbinte. Soarele dogorea de 


dimineaţa până seara, iar ploaie nu dădea niciun strop. Seceta pârjolea totul. Se uscă 
până şi fântâna, cea veche din Kyoto, în adâncul căreia trăia o broască. 

Se gândi ea broasca, se tot gândi ce să facă: până la urmă hotări să se mute într-un 
loc mai prielnic. 

„Am auzit că Osaka e un oraş vesel şi însufleţit, îşi zise ea. Acolo marea e la doi paşi. 
Grozav aş vrea să văd şi eu marea!” 

Şi broasca din Kyoto o porni la drum către Osaka. 

Dar vezi că şi în Osaka domnea o secetă la fel de cumplită. Secase până şi balta cu 
lotuşi în care trăia o broască singuratecă. Zile în şir, sărmana broască privea cerul tară 
urmă de nor, iar în cele din urmă îşi zise înciudată: 

„Nici vorbă să mai rămân aici, în Osaka. Ce-ar fi să mă duc la Kyoto! E doar capitala 
Japoniei!!!, acolo trăieşte însuşi Fiul Cerului. De bună seamă, o să am ce vedea pe- 
acolo!” 

Şi broasca din Osaka porni fără zăbavă înspre Kyoto. între Kyoto şi Osaka sunt pe 
puţin zece ri. 

Amândouă broaştele, ca şi cum s-ar fi vorbit, o porniseră la drum dis-de-dimineaţă, 
aproape în aceeaşi clipă: una de la Kyoto către Osaka, cealaltă din Osaka înspre Kyoto. 
Săltau pe drum cu mare vrednicie... 

Multă vreme ţopăiră broaştele astfel, iar către amiază nu mai puteau de oboseală şi 
de foame. Razele fierbinţi le frigeau spatele şi abia îşi mai târau lăbuţele. în sfârşit, cu 
chiu, cu vai ajunseră în munţi, iar aici, într-un defileu, se întâlniră. 

E de spus că muntele Tennozan se află chiar la jumătate calea între Osaka şi Kyoto. 

Broaştele îşi dădură bineţe una alteia şi făcură cunoştinţă. Broasca din Kyoto începu 
să-i spună celei din Osaka despre minunăţiile din capitală. Cea din Osaka, la rândul ei, 
îi istorisi o mulţime de lucruri despre frumosul ei oraş. Broasca din Kyoto se întristă 
nespus aflând că nici în Osaka n-a plouat demult. Broasca din Osaka fu de asemenea 
mâhnită auzind că şi în capitală bântuie seceta. Hotărâră însă amândouă să se 
încredinţeze cu ochii lor dacă este într-adevăr aşa. 

— Ia să mă-uit eu de-aici, din vârful muntelui, către Kyoto, spuse cea din 
Osaka. 

— Iar eu o să privesc înspre Osaka, răspunse cealaltă. Doresc atât de mult să 
văd marea! 

Şi amândouă broaştele se ridicară pe lăbuţele dindărăt, holbându-se curioase cu 
ochii lor căscaţi. Broasca din Kyoto se străduia să vadă cât mai bine Osaka, cea din 
Osaka nu mai putea de nerăbdare să vadă capitala. 

Deodată, broasca din Kyoto strigă supărată: 

— Ia te uită! Acest prea lăudat oraş Osaka seamănă ca două picături de apă 
cu Kyoto. Să crezi în pălăvrăgelile unora: „Acolo e marea, acolo e marea!” Păi marea 
nici nu se zăreşte! 

Broasca din Osaka strigă şi ea dezamăgită: 

— Câte mai născocesc unii! îmi tot împuiau urechile: „Ehei, Kyoto, ehei, 
capitala!” Iar eu îmi închipuiam că pe-acolo sunt grădini minunate şi case 
nemaivăzute... Nici pomeneală de aşa ceva. Kyoto nu e decât un al doilea Osaka. Dacă 
oraşul Kyoto seamănă atât de mult cu Osaka, păi nici nu merită să-l mai vezi 

— Dacă Osaka seamănă leit cu Kyoto, la ce bun atâta osteneală? 

Amândouă broaştele hotărâră că n-are niciun rost să-şi mai urmeze calea. Mult mai 
înţelept ca broasca din Kyoto să se întoarcă în fântâna ei, iar cea din Osaka să 
pornească aşijderi cât locul de baştină, îşi luară rămas bun şi porniră ţopăind, fiecare 
pe drumul ei. 

Atâta doar, că broasca din Kyoto nu văzuse Osaka, ci chiar oraşul ei, din care abia 
plecase. Iar cea din Osaka, tot aşa, nu văzuse capitala, ci chiar aşezarea ei natală. 


Kyoto a fost capitala Japoniei între anii 794 şi 1868 


Se ştie că la broaşte ochii sunt împlântaţi cam către spate. Ridicându-se pe lăbuţele 
dinapoi, e de la sine înţeles că nu priviseră înainte, ci în urmă. 


întorcându-se acasă, în fântâna ei, broasca din Kyoto începu să le povestească 
suratelor: 

— Nu există niciun fel de mare pe lume! Toate nu sunt decât scorneli. 

Iar broasca din Osaka, după ce se întoarse în balta cu lotuşi, îşi văzu de-ale ei 
şi adeseori le spunea micilor broscuţe: 

— Nu vă luați după minciuni. Kyoto e aidoma cu Osaka al nostru. O fi el 
capitala Japoniei, dar degeaba i-a mers faima. Nu e decât un orăşel prăfuit. 


Saburo - strachină spartă 
poveste japoneză 


Trăiau odată trei frați: cel mai mare se numea Taro, mijlociul Giro, iar cel mai mic 
Saburo. într-o zi, ce se gândiră ei: 

— Fraţilor, ce-ar fi să învăţăm şi noi un meşteşug oarecare? Numai astfel 
bătrânul nostru îşi va afla liniştea şi când va muri va fi împăcat cu soarta. 

Zis şi făcut. 

Lăsară casa părintească şi porniră în lume să-şi aleagă un meşteşug după puteri: 
fără preget şi după trei ani ajunseră meşteri iscusiţi. 

Cel dintâi se întoarse acasă Taro, feciorul cel mare: 

— Bun găsit, tăicuţă! Poţi să te bucuri, căci am ajuns meşter cu faimă, fac 
cele mai mândre căciuli din Japonia, cuşme fără pereche, care vin bine oricui, pe 
orice vreme. Dacă un slujbaş sau un oştean îmi porunceşte să-i fac o căciulă, nici n- 
apucă bine să mântuie vorba, că e gata. Sunt tare mulţumiţi şi mă laudă nespus când 
îşi pun pe cap căciula făcută de mine. 

— Prea bine, răspunse tatăl. Dacă-i aşa, fă o căciulă pentru prințul 
nostru. Să fie cât mai frumoasă şi să i se potrivească pe scăfârlie. Demult se 
plânge el că n-are o căciulă ca lumea. 

Taro urmă povaţa tatălui şi lucră o căciulă pentru prinţ. Grozav se mai bucură 
înălţimea sa. 
— Frumoasă căciulă! Şi-mi vine tocmai pe măsură! Poruncesc ca de azi 

înainte, în ţinutul nostru, toate căciulile să le facă numai Taro. 

Din ziua aceea treburile lui Taro începură să meargă ca pe roate, iar tatăl era 
mândru şi mulţumit nevoie-mare. 

Lui Giro, cel de-al doilea fecior, îi plăcuse tare mult, încă din copilărie, să tragă cu 
arcul. Vreme de trei ani el deprinse toate şiretlicurile acestei îndeletniciri, învățând 
de la cei mai dibaci trăgători. Vestea despre vrednicia lui ajunse până la urechea 
prinţului; iată că acesta îl chemă la sine, poruncindu-i să doboare cu săgeata o pară 
dintr-un copac ce se afla la o depărtare de o sută de keni!!?. 

Giro se învoi bucuros să-i arate prinţului marea lui iscusinţă. Trase şi dobori 
para. Dar să vezi minunăţie! Săgeata zbură înapoi şi căzu drept la picioarele lui. 
Cu numai trei săgeți dobori toate perele din copacul acela înţesat de fructe. 
Prinţul îi lăudă straşnic agerimea şi îi încredinţă pe toţi oştenii lui, să-i înveţe 
meşteşugul de arcaşi. 

Cât despre Saburo, feciorul cel mic, acesta învățase meşteşugul de a se furişa 
pretutindeni nevăzut şi nesimţit. Auzind despre asta, bătrânul tată încruntă 
sprâncenele, rugându-l pe cel mic să nu destăinuie nimănui năzdrăvanul său 
meşteşug. 

— Tată, răspunse Saburo mâhnit, îndemânarea mea nu are nimic de-a face 
cu dibăcia hoţilor, este ceva cu totul deosebit. Dar mai bine să-ţi povestesc ce mi s-a 
întâmplat... Mergeam o dată singur pe câmp, neştiind prea bine încotro să apuc. 
Deodată zăresc în depărtare o arătare ciudată. Semăna cu o strachină răsturnată cu 
fundul în sus, căreia îi lipsea un ciob dintr-o margine: pasămite pe-acolo era intrarea. 
Mă apropii eu binişor, mă uit prin spărtura aceea, şi ce să văd? înăuntru erau 


măsură japoneză pentru lungime, egală cu 1,818 m 


grămădite una peste alta teancuri întregi, sumedenie de străchini de lemn. Iar în 
mijlocul colibei 
stătea o băbuţă prăpădită. Cată spre mine cu mirare şi mă întreabă: 

— De unde vii, străine? 

— lacă, aşa şi aşa, îi răspund eu, am plecat în lume să învăţ un meşteşug. 

— Atunci Înseamnă că ai nimerit tocmai unde trebuia. Am rămas în slujba 
bătrânei, dar nici în anul dintâi, nici în cel de-al doilea nu m-a învățat nimic. Când s- 
au împlinit trei ani, m-am rugat de babă să-mi îngăduie să plec. Ea nu s-a împotrivit, 
ci doar mi-a zis: 

— M-ai slujit cu osârdie, fiule, aş vrea să-ţi dau ceva drept mulţumire. Dar 
vezi şi tu că la mine în casă nu sunt decât străchini. Alege-ţi una dintre ele, care-ţi va 
plăcea. 

Vorbele ei mi s-au părut pline de batjocură: 

— Vasăzică, aşa, i-am răspuns, asta ţi-e toată răsplata, o amărâtă de 
strachină! Dacă e din inimă, păi atunci e bună şi asta... 

De cătrănit ce eram am înşfăcat o strachină spartă, un hârb care nu făcea nici două 
parale. Mergeam pe câmp şi mă gândeam cu necaz: „Rău am mai brodit-o! Am trudit 
trei ani încheiaţi şi n- am căpătat în schimb decât un blid hârbuit. 

Am aruncat vasul cât colo şi am dat să plec mai departe. Deodată strachina a 
început să cuvânteze cu glas omenesc: 

— Rău faci, Saburo, că te lepezi de noroc. Află că eu stăpânesc ştiinţa de a 
mă furişa pretutindeni nevăzută şi nesimţită. Anume ţi-am fost dată în dar, ca să te 
învăţ acest meşteşug. Chiar eu am să te urmez peste tot. 

Şi zicând acestea, strachina începu să ţopăie pe urmele mele, căci îi crescuseră cât 
ai clipi nişte picioare mărunţele. întâi m-am speriat de moarte, dar pe urmă mi-am zis 
că n-am de ce mă teme, doar strachina aceea e norocul meu. Ei, şi-am mers eu cu 
strachina împreună cale lungă, peste munţi şi văi, până am ajuns acasă. Pe drum însă, 
strachina spartă îmi arătă meşteşugul de a mă strecura pretutindeni nevăzut şi 
nesimţit. Acuma sunt meşter neîntrecut în treaba asta! 

Tatăl se înverşună însă în nemulţumirea lui, cugetând că asemenea meşteşug e bun 
numai pe el. Nu voia ca lumea să afle despre iscusinţa fiului său şi hotărî să păstreze 
totul în taină. 

Iar ca orice taină de pe lume, se dădu repede în vileag. Vestea despre năstruşnica 
meserie a lui Saburo se răspândi în tot ţinutul, ajungând într-o bună zi până la 
urechile prinţului. 

Acesta îl chemă pe Saburo şi îi spuse: 

— Pe meleagurile noastre trăieşte un bogătaş lacom şi zgârcit. îl voi vesti 
dinainte că e cineva care se încumetă să-i fure toată avuţia. Iar tu pune-ți dibăcia la 
lucru... 

Saburo răspunse mândru: 

— Nu pentru a fura şi a tâlhări am învățat eu să mă furişez. Deprinderea 
mea îşi poate arăta meritele în război, dacă ne vor ataca vrăjmaşii. Nu vreau să-mi fac 
de râs meşteşugul. 

Dar prinţul se încăpăţână: 

— Puțin îmi pasă, spune ce vrei, însă eu doresc să-ți pun măiestria la 
încercare. Şi apoi omul acela nevolnic o tot face pe grozavul. O să-mi păzesc averea 
cu cea mai mare străşnicie, zice, dar dacă Saburo va izbuti să mi-o fure, a lui să 
rămână, n-o să mă plâng împotrivă-i. Sunt încredinţat însă că n-o să fie în stare. Aşa 
încât, n-ai de ce te teme. Numai fii cu luare-aminte să nu dai greş. 

Oricât se împotrivi flăcăul, până la urmă trebui să se supună poruncii prinţului. în 
noaptea sorocită, la casa bogătaşului era mare vânzoleală, stăteau toţi cu ochii în 
patru, aşteptând să apară Saburo. De teamă, scoseseră lăzile cu bani din cămara lor 
şi le căraseră în odăile de locuit. însuşi bogătaşul făcea de strajă lângă ele. Slujitorii 
primiră poruncă: 

— De cum veţi auzi că strig „Hoţul!”, aprindeţi tară zăbavă felinarele şi veniţi 
de-a fuga! 


Li se împărţiră tuturor beţişoare pentru aprins focul. în grajd, de asemenea, totul era 
pregătit. 

Slugile aşteptau lângă caii înşeuaţi, gata să pornească în goană pe urmele hoţului. 

Peste noapte tocmai se pornise o ploaie zdravănă, când iacătă-l şi pe Saburo. 

Venea fără să se ascundă, ţinând în mână o umbrelă mare. Bogătaşul se miră, dar se 
şi bucură: 

— Ia priviţi! strigă el. Neîntrecutul meşter în arta de a se furişa vine de-a 
dreptul, ba încă şi cu umbrela deschisă! Iată, s-a oprit la intrare. îşi închipuie oare că 
va fura lăzile cu bani chiar aşa, în văzul tuturor?! Ha-ha-ha. Hi-hi-hi! 

Bogătaşul asculta cum loveşte ploaia în umbrela lui Saburo şi se prăpădea de râs. 
Dar în scurt timp, Saburo-Strachină Spartă îşi sprijini umbrela deschisă la intrare şi se 
strecură neauzit în casă, prin obloanele deschise. Şi pe când slugile râdeau înveselite, 
ţinându-i isonul stăpânului, el înlocui beţigaşele de aprins focul cu nişte fluiere, iar în 
locul cremenii puse câteva tamburine. Aruncă în ceaşca de ceai a bogătaşului o 
buruiană adormitoare, apoi aşteptă să vad e întâmplă. 

După câtva timp, sorbind din ceai, bogătaşul simţi că i se face capul greu şi ochii i se 
păienjeniră. Strigă deznădăjduit, cu ultimele puteri: 

— Asta-i isprava lui Saburo.! Aici e mâna lui Saburo! Aprindeţi felinarele şi 

dați fuga după el! Slujitorii începură să scapere de zor, încercând să aprindă 

feştilele. Se stârni o gălăgie 
nemaipomenită. „Fiu-fiu-fiu!” ţiuiau fluierele - „Zorn-zorn-zorn!” zornăiau tamburinele. 

Bogătaşul se înfurie grozav şi bolborosi pe jumătate adormit: 

— Vă încurcaţi ca nerozii, vai şi-amar! 

în larma care se iscase, slujitorilor li se păru că aud: 

— Urcaţi lăzile pe samar. 

Şi niciuna, nici două, începură să care lăzile cu bani şi să le urce pe spinarea cailor. 

Iar Saburo-Strachină Spartă, văzând aceasta, şopti mulţumit: 

— Iată, acuma toate-s cum trebuie. 

Şi tiptil, nesimţit de nimeni, duse caii cu lăzi cu tot până la palatul principelui. 

Dar după întâmplarea aceasta, Saburo n-a mai rămas în slujba prinţului. S-a pribegit 
în lume, căutând un loc unde iscusinţa lui de a se furişa nevăzut şi nesimţit să poată 
aduce un folos adevărat. 


Cumplita dihanie Plici-Plici 
poveste japoneză 


Trăiau odinioară într-un bordei ca vai de lume, vechi şi povârnit, un moş cu baba lui. 
Erau săraci lipiţi pământului. Singura lor avuţie era un căluţ, dar şi acestuia îi pusese 
gând un hoţ nărăvit de prin împrejurimi. 

într-o seară, hoţul tocmai se pitulase în ogradă şi aştepta să adoarmă stăpânii... Era o 
vreme de toamnă, păcătoasă. Ploua cu găleata, iar acoperişul bordeiului se găurise de 
tot. într-un ungher picura apa molcom, plici-plici, într-altul curgea de-a binelea. 
Bătrânii îşi tot mutau aşternuturile dintr-un colţ, în celălalt, fără să-şi afle scăpare iar 
ploaia răzbea peste tot. 

— Of, cumplită dihanie mai e Plici-Plici acesta, se văicări baba. Mai 
rea decât tigrul, mai nesăţioasă decât lupul. 

— Aşa e, răspunse unchiaşul nu e pe lume fiară mai fioroasă că ea. Nicăieri 
nu-ți găseşti locul de răul ei. 

Sub fereastră se aciuise un lup flămând, care îşi făcuse socoteala să-i mănânce pe 
stăpâni îndată ce vor stinge opaițul şi vor ațipi. Auzind însă vorbele bătrânilor, blana i 
se zbârli de frică. 

— Credeam că pe meleagurile astea nu hălăduieşte o fiară mai puternică 
decât mine, îşi zise. Dar uite că s-a că s-a pripăşit necruţătorul Plici-Plici... Cel mai bine 
ar fi s-o iau la sănătoasa cât mai am timp! 


Lupul făcu o săritură şi o rupse la fugă mâncând pământul. Hoţul de cai, care pândea 
afară, îşi zise mirat: „Ia te uită, căluţul a scăpat din ştreang! Ho, piruu!” Şi luând-o la 
fugă după lup, îi sări acestuia drept în spinare. Lupul, mai-mai să-şi iasă din minţi. 
„Sunt pierdut!... Am scăpat eu din capcanele vânătorilor. Dar uite că m-a înşfăcat Plici- 
Plici...” Fugea în salturi mari, deznădăjduite, iar hoţul, care se înfipsese bine în 
spinarea lui, bombănea furios: „Nu mai pricep nimic! Cal bătrân, şi uită-te la el cum 
fuge... Nici cel mai focos armăsar nu l-ar întrece!” 

Şi cum fugea lupul aşa, cu hoţul în spinare, iată că începu să se lumineze de ziuă. O 
maimuţă ce moţăia într-un copac îi văzu şi strigă uimită: 

— Mare năzdrăvănie! Un om călare pe-un lup! Să mori de râs, nu alta! 

Chiar în clipa aceea hoțul de cai băgă şi el de seamă pe cine călăreşte... 
înspăimântat de bidiviu, căzu rostogolindu-se într-o capcană de lupi. „Bine măcar că 
nu mi-am frânt gâtul”, cugetă el, dezmeticindu-se pe fundul gropii şi tot frământându- 
şi mințile cum să iasă de-acolo. 

Maimuta strigă după lupul care fugea încă buimac: 

— Hei, lupule, tare mă mai mir de tine! Cum i-ai îngăduit omului acela să te 
călărească? 

— Care om? Ce tot vorbeşti? Pe mine m-a înşfăcat înfricoşătorul Plici-Plici! 
Abia am izbutit să scap de el. 

— Iar eu îţi spun că te-a călărit un om, am văzut cu ochii mei. Te-a călărit 
ca pe cel din urmă dobitoc. Hi-hi-hi! Ai puţină răbdare, o să-ţi dovedesc îndată. 
Călărețul mi se pare că e în groapa de colo. 

Pe vremea aceea, maimuţele aveau toate coada lungă. Cumătră noastră îşi vâri 
coada în groapă plimbându-şi-o de colo-colo. 

„Aha, cineva mi-a aruncat o funie! Da' ştii că se brodeşte bine? Ia să încerc eu să 
ies afară”, îşi zise hoţul de cai agăţându-se vârtos de coada maimuţei. 

Maimuţa scoase un urlet de durere şi de spaimă: 

— Valeu, lupule, lupule! Acolo jos este într-adevăr fioroasa dihanie Plici- 
Plici! M-a apucat de coadă! 

Auzind aceasta, lupul îşi luă tălpăşiţa cât putu mai repede. 

— Stai, nu fugi! se tânguia nenorocita. Ajută-mă, nu mă lăsa în primejdie! 

Maimuţa se opintea din răsputeri să scape, de atâta încordare faţa i se înroşise ca o 
pălălaie. Deodată, trosc, coada i se rupse chiar de lângă rădăcină. 

Se zice că de-atunci au maimuţele botul roşu şi coada scurtă. 


Un nume lung 
poveste japoneză 


Trăiau cândva pe lume un bărbat cu femeia lui. într-o una zi li se născu un fecior. 
Tânăra mamă se bucură nespus şi se gândi pe dată să-i găsească pruncului un nume 
frumos feciorului ca şi viaţa să-i fie frumoasă, asemenea numelui. 

Cugetă ea trei zile şi trei nopţi la rând, se frământă, îşi scormoni mintea, dar între 
timp o boală nemiloasă îi curmă firul vieţii şi, dându-şi duhul, abia mai izbuti să 
şoptească: 

— O, în sfârşit l-am aflat! Numiţi-l Cioon... 

Dar nu mai putu să-şi termine vorba şi copilul rămase cu numele rostit doar pe 
jumătate. Plin de mâhnire, dar nevoit să împlinească dorinţa răposatei, tatăl îl numi 
pe băiat Numai Cioon. 

Nu peste multă vreme, tatăl lui Cioon se însură din nou. Nevasta de-a doua aduse 
şi ea pe lume un fiu. 

Cineva îşi şoptise mamei, în mare taină, că dacă îi va da copilului un nume scurt, 
atunci viaţa lui va fi scurtă. Iar dimpotrivă, cu cât va fi numele mai lung, cu-atât viaţa 
îi va fi mai lungă şi mai fericită. Se hotărî, aşadar, să-i găsească băiatului un nume 


lung, lung de tot ca să trăiască mult şi să aibă parte de noroc. Se gândi ea, se tot 
gândi, şi după multă bătaie de cap, iată ce nume nemaivăzut născoci: Bonza-Cel- 
Mare, Bonza-Cel-Mic, Bonza-Peste-Toţi-Bonzii-Bonza, Bonza-Cel-Dolofan, Bonza-Care- 
Se-Scaldă-n-Bani, Bonza-Prostuţul, Bonza-Nu-Ştiu-Cum-Să-i-Mai-Zic, Bonza- Bogatul- 
Răsbogatul-Mai-Bogat-Ca-Toţi, Ceaşca-Şi-Ceainicul, Viteazul-Năzdrăvan, Muntele-de- 
Argint, Să-Se-Numească-într-unfel, Să-Se-Numească-Oricum-Şi-Aşa-Şi-Pe-Dineolo-Şi- 
Tot-Aşa-Şi- 

Plu-Pe-Munte, Acoperiş-Pe-Templu, Brad-Pe-Acoperiş, Lună-Deasupra-Bradului, Hei- 
Hei-Creşti- Mai-Repede, Eisuke!” 

Decum crescură mai mărişori cei doi fraţi, începură să se certe între ei. Plin de 
răutate prâslea îl necăjea întruna pe fratele cel mare, făcându-i fel de fel de şotii. 
Apoi se depărta grabnic şi începea să-l aţâţe, batjocorindu-l pentru numele lui ce 
scurt: 

— Cioon-Cioon, Numai Cioon! Cioon-Cioon, Numai Cioon! 

leşindu-şi din fire, Cioon încerca la rândul său să-l ia în râs pentru numele lui 
nemaipomenit de lung şi începea să strige pe nerăsuflate: 

— Bonza-Cel-Mare, Bonza-Cel-Mic, Bonza-Peste-Toţi-Bonzii-Bonza, Bonza- 
Cel-Grăsuţ, Bonza-Cel-Care-Se-Spală... Ba nu, nu, aşa! Bonza-Care-Bonzăie... Ptiu, fir- 
ai afurisit cu numele tău! 

1 se împleticea limba şi i se suia sângele la cap de supărare, astfel încât niciodată 
nu izbutea să-i spună numele până la capăt. lar între timp, frăţiorul îşi lua 
tălpăşiţa...! 

De câte ori tatăl avea nevoie de vreun ajutor, îl striga, fireşte, pe băiatul cel mare, 
fiindcă numele acestuia era mai uşor de rostit: 

— Cioon, fa aia! Cioon, fă ailaltă! 

Toată treaba o făcea numai Cioon. Pentru poznele lui copilăreşti, bietul 
Cioon îşi primea numaidecât pedeapsa: 

— Hei, Cioon ia vino încoace să te urechez! Na, să mai faci şi altădată, 
blestematule! 

Când fratele cel mic făcea vreo boroboaţă, tatăl începea să-l strige ca să-i dea 
chelfăneala 
cuvenită: 

— Bonza-Cel-Mare, Bonza-Cel-Mic, Bonza-Peste-Toţi-Bonzii-Bonza, 
Bonza-Cel-Umflat, Bonza-Care-Face-Baie... Na c-am încurcat-o! 

Obosit şi mânios, omul ofta şi dădea din mâini a lehamite, lăsându-se păgubaş. 

lar maică-sa nu mai putea de bucurie: „Ce bine că i-am găsit fiului meu un nume atât 
de lung!” 

Odată, din nebăgare de seamă, jucându-se prin curte cu ceilalţi copii, Numai- 
Cioon căzu în fântână. 

Copiii începură să strige speriaţi: 

— Săriţi, Cioon. A căzut în fântână! Ajutor, Numai-Cioon a căzut în fântână! 

Dădură fuga, unii cu scara, alţii cu frânghia, şi-l scoaseră pe Cioon din fântână. 

lar mama vitregă se gândea: „Aşadar, nu m-a minţit cine mi-a spus că un copil cu 
nume scurt n- are zile multe. L-au scos din fântână mai mult mort decât viu. Gata- 
gata să se prăpădească.” 

Peste câteva zile, copiii se jucau iarăşi prin curte, în jurul fântânii. Eisuke-Nume 
lung începu să se laude: 

— Ascultaţi ce vă spun, Cioon a căzut în fântână fiindcă are un nume prea 
scurt. Eu însă joc cât vreau şi cum vreau, n-o să pățesc nimic, fiindcă am un nume 
lung şi sunt tare norocos. 

Nu sfârşi bine vorba, că se aplecă peste ghizduri şi întinzându-se după ciutură, 
pâldâbâc ca un bolovan. înspăimântați, copiii dădură buzna în casă, după ajutor. 
începură să strige pe: 

— De data asta Bonza-Cel-Mare, Bonza-Cel-Mic, Bonza-Peste-Toţi-Bonzii- 
Bonza, Bonza-Cel- Rotofei, Bonza-Prostălăul... Ba nu, nu-i aşa! Bonza-Nu-Ştiu-Cum-îl- 
Mai-Cheamă, Bonza-întoarce- Banii-Cu-Lopata... Aşa o fi oare? Bogătaşul-Bogătaşilor- 


Putred-De 

Bogat... Adică nu... Cel-Mai-Răsbogat-Dintre... Na. C-am uitat! Vai, ce nenorocire! 

Se încurcaseră de-a binelea. Se uitau unii la alţii, îndemnându-se buimaci: 

— Cum e mai departe? Parcă Lingura-Şi-Strachina... Ba nu, Perna-Şi- 
Plapoma... Binişor! Staţi s-o luăm de la început... Piuliţa-Şi-Pisălogul? Aduceţi-vă 
odată aminte, ce naiba! Aha! Ceaşca-Şi- Ceainicul. lar pe urmă? Căpetenia-Vitejilor... 
Ba nu. Năzdrăvanul-Cel-Mare-Care-Bea-Ceai... Nici pomeneală... Bea-Vinul -Ca-Apa... 
Parcă aşa era... Dar mai era ceva cu un munte... Aha!... Uncheaşul-Cu-Păr-Argintiu- 
De-Sub-Munte... Ba parcă nu... Moşneagul-Strălucitor-Ca-Muntele- De-Gros, Să-Se- 
Cheme-Aşa-Şi-Altminteri-Cine-Ştie-Cum-Ba-Aşa-Ba-Altfel... Uf, greu mai e de 
ţinut minte... Stă-Casa-Pe-Deal, Paie-Vechi-Pe-Acoperiş, Pe-Paie-Motanul-Pândeşte- 
Şoarecele, Şoarecele-Ti-pa-Tipa... Aoleu, ni s-a încâlcit limba... Hei, veniţi repede, 
Eisuke a căzut în fântână! Dădură fuga cu toţii să-l scoată, dar era prea târziu: 

— Eisuke-Nume lung pierise înecat. 


Ştergarul negru 
poveste japoneză 


Toate acestea s-au întâmplat demult - demult. 

Zice-se că într-o seară, un pelerin cerşetor bătu la porţile unei case mari, cerând 
adăpost pentru noapte. Stăpânul casei era chiar starostele satului, cel mai bogat... din 
partea locului. Căci, ştiut este, pisica şi starostele înşfacă tot ce le cade în gheare. 

La ceasul acela, stăpâna casei tocmai se afla la războiul de ţesut. Ea îl alungă pe 
sărmanul pelerin cu vorbe aspre: 

— Pleacă de-aici, hoinarule, cerşetor neruşinat! 

Omul nu spuse nimic şi plecă liniştit mai departe. 

La marginea satului se afla un bordei prizărit şi gârbovit, învelit cu trestie. Pelerinul 
bătu la uşă. încet, încet, abia târându-şi picioarele, locuitorii bordeiului, un moş cu baba 
lui, ieşiră în prag, glăsuind cu mâhnire: 

— Să nu ne judeci greşit. Rău ne pare că te lăsăm să pleci cu mâna goală, 
dar vezi şi tu suntem de săraci. N-avem în casă niciun bob de orez şi nici măcar o 
zdreanţă de prisos, cu care să te miluim... 

— Nu vă faceți griji, nu vreau nimica, răspunse pribeagul. Atâta vă cer: să 
mă găzduiţi o noapte. O să mă culc pe tatami-ul gol şi-mi voi sprijini capul de marginea 
vetrei. 

— Dacă-i aşa, atunci intră, rogu-te, îl îmbiară gazdele, îl poftiră pe străin în 
bordeiul strâmt şi sărăcăcios. 

După ce se odihni puţin, pelerinul îi spuse babei: 

— Iartă-mă că te necăjesc, dar fii bună de umple cu apă ceaunul acela mare 
şi agață-l deasupra focului. 

Bătrâna îl ascultă. Când apa dădu în clocot, oaspetele scoase din tolba lui de călător 
câteva boabe de orez şi le dădu drumul în ceaun, unul câte unul. Şi ce să vezi! Ceaunul 
se umplu până a buză cu orez fiert, alb ca zăpada dimineţii, moale şi înflorit. 

— Ia te uită ce minunăţie! se bucurară bătrânii. 

Se cam sfiau ei, căci nu prea e obiceiul ca musafirii să-şi ospăteze gazdele, dar până 
la urmă se lăsară înduplecaţi de rugăminţile pelerinului şi înfulecară pe săturate. Nici 
nu mai îşi aducea aminte de când nu mai mâncaseră ei un orez atât de bun... 

De cum sfârşiră cina, uşa se deschise şi în prag se arătă grăbită şi voioasă O-Kono. 
Fiica O-Kono era o fată harnică şi cu suflet bun, dar era tare negricioasă şi urâtă. Avea 
chipul atât de brăzdat de zbârcituri, încât oricât te-ai fi uitat, nu găseai un locşor neted. 

O-Kono se tocmise slujitoare la casa starostelui, iar stăpânii îi îngăduiau uneori să le 
ducă bătrânilor, drept hrană, ceea ce izbutea să râcâie de pe fundul oalelor şi blidelor. 
Şi astă dată le adusese o strachină plină cu orez pământiu şi ars, dar moşul şi baba 
zâmbiră cu milă. 


— O-Kono, fata noastră dragă, astăzi suntem sătui: musafirul nostru ne-a 
ospătat împărăteşte. 

Auzind aceasta, O-Kono se îmbujoră de ruşine, neştiind cum să-i mai mulţumească 
pelerinului. 

Bătrânul şi bătrâna începură să se căineze: 

— O, ce durere, ce nenorocire! Avem o fată bună şi cuminte, dar uită-te şi tu 
ce urâtă e... La sărăcia noastră, asta ne mai lipsea. Unde să-i găsim un mire? Şi tare am 
fi vrut s-o căpătuim, fiindcă e destul de mare. 

— Nu vă întristaţi pentru atâta lucru, le răspunse pelerinul. O să vă ajut eu. 

Şi scoțând din mânecă un ştergar negru ca noaptea, i-l întinse fetei: 

— E alt tău, ţi-l dăruiesc. Diseară, după ce faci baie, să-ți ştergi faţa cu el. 

O-Kono se întoarse la stăpâni şi se apucă să încălzească apa pentru baie!!5. Cel 
dintâi se îmbăie starostele, iar după el, unul câte unul, toţi ai casei. Slujitoarea, ca 
totdeauna, se îmbăie cea din urmă. Luă apoi ştergarul negru şi, plină de şovăială, îşi 
şterse încetişor obrajii. Şi minune! pielea ei aspră şi zbârcită se făcu moale şi gingaşă 
ca mătasea, îşi şterse apoi gâtul şi-i deveni neted şi frumos. 

Fata se sperie. leşi tulburată din baie şi dădu fuga la oglindă. Se uită şi luă seama 
că toate zbârciturile îi pieriseră, iar chipul ei strălucea de-o plăcută albeaţă. O-Kono 
devenise o fată frumoasă cum puţine se aflau pe lume... 

Văzând minunea, soţia starostelui începu s-o descoasă pe slujitoare cum şi ce fel. 

O-Kono îi povesti totul, tară să-i ascundă nimic. Arzând de nerăbdare să încerce 
puterea ştergarului soţia starostelui i-l ceru împrumut, făgăduind că se va şterge cu 
el o singură dată. 

A doua seară, soţia starostelui se duse la baie cea din urmă, cum nu mai făcuse ea 
niciodată. Se scaldă, apoi începu să-şi frece vârtos faţa cu ştergarul negru. Faţa i se 
făcu gingaşă. Apoi îşi şterse mâinile. Mâinile îi deveniră albe şi moi ca nişte 
plăcintele proaspete. 

Stăpâna se bucură nespus, frecându-se cu ştergarul din cap până-n picioare. Cu 
mare greutate se hotări să iasă din baie. 

„Gata. Ajunge! îşi zise. Am obosit tot ştergându-mă, dar în schimb am devenit de 
nerecunoscut. Sunt fără pereche de frumoasă.” 

Dar pesemne că nu-i era dat să se bucure prea mult. Picioarele ei strălucitor de 
albe şi spatele ei alb ca zăpada se lipiseră de scăldătoare ca şi cum ar fi fost 
încleiate. Cât se zbătu soţia starostelui, cât se zbuciumă, degeaba: nu se putea clinti 
şi pace. începu să strige după ajutor cât o ţinea gura. 

O-Keno veni în fugă şi, apucând-o pe stăpână de mâini, încercă s-o tragă afară din 
baie, fără să reuşească. Ce era de făcut? 

Stăpâna o rugă în cele din urmă: 

— Du-te repede după pelerinul acela care ţi-a dat ştergarul negru. Adu-l 
încoace să mă dezlege de farmecele lui. 

O-Kono fugi cât o ţineau picioarele până la bordeiul bătrânilor. Pelerinul se afla tot 
acolo, căci gazdele îl înduplecaseră să mai rămână la ei o zi, două. Fata îl aduse în 
grabă la stăpânii ei. 

Când îl văzu, soţia starostelui înlemni. Vrăjitorul nu era altul decât cerşetorul pe 
care a îl alungase în ajun cu atâta asprime. 

Pribeagul surâse în barbă, apoi spuse: 


în satele japoneze, conform unui obicei străvechi, în 
fiecare seară oamenii se îmbăiază într-un vas de lemn plin 


cu apă încălzită. De obicei apa se încălzeşte o șingură dată 

entru familie, începând cu bărbaţii şi continuând cu 
emeile, în ordine descrescândă; fiecare, intră în baie, 
pentru scurt timp şi,apoi se spală cu săpun alături de baie, 
unde nu reintră decât după ce e curat, şi pentru a se 
reîncălzi 


— Fie, te voi slobozi, dar mai întâi dă poruncă să se facă un praznic mare, 
la care să fie poftite toate neamurile voastre, şi cele apropiate şi cele mai îndepărtate. 

în scurtă vreme, rudele starostelui se adunară în odaia de oaspeţi şi începură să 
cheful. 

După ce se încredinţă că au venit toţi, pelerinul se apropie fără grabă de 
scăldătoare. Soţia starostelui îl aştepta plângând şi oftând. Scoase din mânecă un 
beţişor verde de bambus care strălucea şi lumina ca o rază de soare. Mişcă apoi 
beţişorul, rostind un descântec. în aceea clipă, femeia se dezlipi de scăldătoare. 

Bucuroasă nevoie-mare, se îmbrăcă în grabă şi se duse la oaspeţi. 

Se încinse o petrecere tare veselă, musafirii trăgeau la măsea, cântau şi făceau 
larmă. De pelerin uitaseră cu totul, nici nu se gândiseră măcar să-i mulţumească. 
Deodată, vrăjitorul apăru ca din pământ în mijlocul odăii de oaspeţi, strigând cu glas 
puternic: 

— Schimbaţi-vă în maimuțe! Schimbaţi-vă în maimuțe! 

Lovi de trei ori podeaua cu vărguţa lui de bambus şi pe dată toţi cei de faţă se 
prefăcură în maimuțe păroase, cu botul roşu. Pocitaniile începură să chiţcăie şi să 
ţopăie prin casă. Vraciul cu beţişorul de bambus şi le porunci: 

— Duceţi-vă în munţi! 

De cum rosti aceste vorbe, maimuţele, în frunte cu conducătorul, lor, fostul 
staroste, o luară la goană spre munţii depărtaţi şi pieriră ca nişte vedenii. 

în marea casă a starostelui se lăsă tăcerea. înfricoşată, O-Kono se ascunse într-un 
ungher al bucătăriei, temându-se până să şi răsufle. 

Pelerinul o chemă la el cu blândeţe şi-i spuse să aducă acolo, în casă, pe unchiaş şi 
pe babă. Fata alergă într-un suflet şi-i aduse de mână pe tatăl şi mama sa. 

Luându-şi rămas bun, vrăjitorul le spuse: 

— Cui i-a crescut păr pe inimă, acela e mai bine să se facă maimuță. De- 
acum Înainte voi veți trăi în această casă. Fiți fără grijă, starostele nu se va mai 
întoarce. 

Şi deodată pieri ca luat de vârtej. 

O-Kono îşi găsi curând un mire pe potriva ei şi trăiră laolaltă cu părinţii, în pace, 
belşug. 


Morişca năzdrăvană 


poveste japoneză 


Trăia odinioară într-un sat un flăcău pe nume Ginşiro. Oamenii îl porecliseră 
„Mâncător de ridichi”, fiindcă era atât de sărac, încât se hrănea numai cu ridichi. 

O dată, prietenii lui Ginşiro se înţeleseră să-l căpătuiască pe sărmanul flăcău, 
făcându-i rost de o nevastă avută. Pentru asta puseră la cale un şiretlic. 

într-o dimineaţă, trecură în şir lung, cu coşuri goale în mâini, pe dinaintea casei 
unui bogătaş. Văzând atâţia oameni, bogătaşul se miră nespus: 

— încotro vă duceţi cu coşurile acelea? 

Flăcăii răspunseră într-un glas: 

— Mergem să culegem pere sălbatice pentru Mâncătorul de ridichi 
Ginşiro, mergem să culegem pere! 

Altădată trecură buluc prin faţa casei bogătaşului, purtând cu toţii sapele pe umăr. 
Bogătaşul le ieşi din nou în cale, cercetându-i unde se duc şi de ce. Iar flăcăii 
răspunseră: 

— Ne-a tocmit Mâncătorul de ridichi Ginşiro, să-i săpăm ţarinile, mergem să- 
i săpăm ţarinile! 

Tare se mai minună bogătaşul: „Mâncătorul de ridichi Ginşiro? N-am auzit de numele 
ăsta dar se 
vede treaba că nu-i chiar cel de pe urmă calic din ţinutul nostru, dacă atâţia 
oameni muncesc pe ogorul lui şi culeg pere pentru el. Hm, n-ar fi rău deloc ca 


acest Ginşiro s-o peţească pe fiică- mea...”. 

Şi iată că nu târzie vreme, la bogătaş se înfăţişă un peţitor din partea lui Ginşiro. 
Bogătaşul era grozav de mândru că Mâncătorul de ridichi îi cere fata de nevastă şi se 
învoi bucuros. îşi trimise fata într-un palanchin!!* frumos la casa mirelui, iar drept 
zestre îi dădu o mulţime de suluri de mătase şi felurite scumpeturi. 

Mireasa cobori din palanchin şi se uită în toate părţile să vadă casa cea bogată a 
Mâncătorului de ridichi. 

Ginşiro însă trăia într-un bordei sărăcăcios, învelit cu paie. înăuntru, ce-i drept, 
totul lucea de curăţenie. Pe jos erau aşternute două covoraşe, nu lipseau paravanele 
şi nici vasele de tot felul. Erau chiar şi un căzănel şi un ceainic cu ceştile lui. 

Făcură nunta după rânduială. A doua zi dimineaţa însă, prietenii veniră să-şi ia 
înapoi cele împrumutate mirelui. Luară totul, şi căzănelul, şi ceainicul, şi covoraşele, 
astfel încât coliba rămase goală. 

Rău se mai amări tânăra soţie, dar lui Ginşiro nici că-i păsa. în dimineaţa 
următoare, încercă să încropească ceva de mâncare, dar în casă nu era nici măcar un 
bob de orez. Mâncătorul de ridichi ridică din umeri: „Mie nu-mi trebuie orez, nu sunt 
deprins cu aşa ceva.” 

Fierse ca de obicei o oală cu ridichi şi mâncă pe săturate, însă nevasta nici nu voi 
să se atingă de asemenea bucate. Ce să facă, biata? Puse deoparte trei suluri de 
mătase colorată, din cele ce-i fuseseră date drept zestre, şi-i spuse bărbatului: 

— Pe astea o să le vinzi, ca să cumperi nişte orez din târg. 

Ginşiro luă unul dintre suluri şi pomi cu el la târg, să-l vândă. Pe dram însă, un 
târgoveţ făcu ce făcu şi-i luă sulul pe degeaba. Ginşiro se întoarse acasă cu mâna 
goală. A doua zi se întâmplă la fel. A treia zi însă, izbuti totuşi să vândă mătasea şi 
tocmai voia să cumpere orez, când văzu nişte copii care chinuiau un şoim. 

— Daţi-i drumul sărmanei vietăţi, se rugă Ginşiro cuprins de milă. 

— Ce tot vorbeşti? Şoimul e al nostru, noi l-am prins: şi facem ce vrem cu el. 

— Dacă nu vreţi să-i daţi drumul, atunci vinde-ţi-mi-l mie. 

Le dădu copiilor toţi banii care-i avea, fără să se mai tocmească, şi luă şoimul. Apoi, 
Ginşiro dădu drumul păsării să se înalțe în văzduh şi strigă plin de bucurie: 


„Zboară, şoimule, zboară! 
Cale bună, cale bună! 
Hikutaku, 

Sakutaku, 

Pi-i-roro!” 


Şoimul, se avântă, făcu un rotocol în văzduh, apoi se lăsă să cadă ca o piatră într- 
un lan orz. Acolo, în lan, se ascunsese un kappa. Şoimul îl înşfacă în gheare şi-l aduse 
plocon lui Ginşiro. Kappa începu să se roage: 

— Sloboade-mă, flăcăule, lasă-mă să plec! îţi voi da în schimb o răsplată cum 
nici nu visezi! 

Ginşiro îi dădu drumul, iar kappa îşi ţinu făgăduiala, dându-i în schimb o comoară 
nepreţuită: o 
morişcă fermecată şi un săculeţ din țesătură scumpă. Era de-ajuns să învârteşti 
morişca, şi din ea curgea tot ce-şi doreşte inima. însă Ginşiro, nepriceput cum era, 
se gândi: „Sacul o să-mi fie de folos în gospodărie, o să ţin ridichi în el. Cât despre 
morişcă asta, nu-i bună de nimic.” Şi o lepădă în iarbă. 

Acasă, nevestei i se lungiseră urechile de foame aşteptând: Oare nu se mai arată 
Ginşiro odată cu orezul acela?” Când îl văzu că se întoarce iarăşi cu mâinile goale, de 
ciudă i se făcu negru înaintea ochilor. 

Ginşiro îi povesti totul: 


jilt sau pat cu baldahin, purtat de oameni (sau de i 
elefanţi, cămile) şi folosit ca mijloc de locomoţie pentru cei 
bogaţi; lectică; litieră 


— Kappa mi-a dăruit un sac şi o morişcă. Sacul uite-l aici. Morişca însă am 
aruncat-o. La ce ne- ar fi slujit? O jucărie care nu face nici doi bani. 

Dar nevasta lui Ginşiro, care era femeie isteaţă, pricepu îndată cum stau lucrurile: 

— Sacul ăsta e o comoară neprețuită, dar fără morişcă n-are nicio putere. 

Dă fuga şi caut-o acolo unde ai aruncat-o. 

Ginşiro pomi grăbit după morişca năzdrăvană. 

Căută el ce căută prin iarbă, şi până la urmă găsi morişca şi i-o dete nevestei care 
spuse nerăbdătoare: 

— Bordeiaş, bordeiaş, schimbă-te în casă bogată! 

Nici nu sfârşi ea bine vorba, că bordeiul povârnit se prefăcu într-o casă 
mândră, înaltă, cu acoperiş de ţiglă. în vârful acoperişului era un căluţ cioplit 
cu meşteşug. Abia atunci înţelese Ginşiro ce comoară le-a încăput pe mâini. 

— într-adevăr. E o morişcă tare darnică, spuse el. Ia să-i încerc şi eu puterea. 

Nevasta îi dădu morişca şi-l învăţă ce să facă: 

— învârteşte-o uite aşa, şi cere-i ce pofteşti. 

Ginşiro luă morişca şi o învârti cât putu de tare, strigând: 

— Trage-i o ploaie zdravănă! Să toarne cu găleata! 

Deodată, din sac ieşi un nor negru din care ţâşniră fulgere. Apoi se porni o 
ploaie cu spume, care-i udă ciuciulete pe Ginşiro şi pe nevastă-sa. 

Nevasta luă morişca din mâna bărbatului, o învârti iarăşi şi spuse: 

— Să crească lanuri de orez! Lanuri întinse şi mănoase! Cât mai multe lanuri 
de orez! 

într-o clipită, din sac ieşiră lanurile de orez, ca nişte covoare, şi se desfaşurară peste 
lunci, 
înverzind zările. 

Nevasta mâncătorului de ridichi răsuci din nou morişcă. Din sac ieşiră o mulţime 
de cămări cu tot felul de bunătăţi. Astfel că cei doi începură să trăiască în belşug. 

Nu peste mult timp, Ginşiro trimise după socrii săi, poftindu-i la petrecere în casa 
cea nouă. Bogătaşul veni cu nevasta şi rămaseră muţi de mirare. Ce acareturi 
minunate, ce de mai avuţii! Fură ospătaţi cu mâncăruri atât de alese, cum nu mai 
mâncaseră ei niciodată. Când se sfârşi prânzul, Ginşiro aruncă şi masa şi vasele cele 
scumpe şi lăcuite. Acestea plutiră la vale, pe firul apei, iar în locul lor se iviră altele 
noi. Cu mult mai frumoase. 

A doua zi dimineaţa, socrul şi soacra începură să se pregătească de drum. Fata le 
spuse: 

— Afară e încă întuneric. Mi-e teamă să nu vă împiedicaţi. Staţi, că acuşi vă 
luminez calea. 

Şi fără să mai stea mult pe gânduri, dădu foc casei. Vâlvătaia se înălţă puternică şi 
arse multă 
vreme ca o torţă uriaşă, luminând drumul bătrânilor, până ce aceştia ajunseră acasă. 

în urma lui Ginşiro, pe locul rămăşiţelor înnegrite se înălţă o casă nouă, şi mai 
frumoasă decât cea arsă. 

Bogătaşul hotărî la rându-i să-i poftească în ospeţie pe fiică-sa cu bărbatul ei. Făcu 
o petrecere mare şi chemă lume multă. Musafirii mâncară, băură, se veseliră, iar la 
sfârşit, gazda aruncă în apă cănile şi ceştile goale. Acestea plutiră o vreme în jos pe 
undele repezi, apoi nu se mai văzură. 

A doua zi în zori, tinerii se pregăteau de plecare. Hotărât să nu rămână mai prejos 
decât gineri - său, bogătaşul îşi dădu şi el foc casei. Casa se aprinse ca un rug şi arse 
până-n temelii de nu mai rămase decât cenuşa şi scrumul. Pomenindu-se săraci şi 
tară adăpost, socrul şi soacra se mutară într- un biet bordei acoperit cu paie. 

Lui Ginşiro i se făcu însă milă de cei doi bătrâni. învârti morişca năzdrăvană şi 
înălţă o casă frumoasă. 

Trei comori 


poveste japoneză 


Trăia odată un ţăran care avea trei feciori. Cel mai mare avea o fire blândă, era 
atât de sfios şi de potolit, încât toţi ai casei îl socoteau un prostănac. 

într-o zi, bătrânul tată îi chemă la sine pe feciori şi le spuse: 

Sunt tare împovărat de ani şi a sosit vremea să-mi numesc moştenitorul. 
Voi toţi îmi sunteţi la fel de dragi şi n-aş vrea să nedreptăţesc pe niciunul. Mergeţi, 
aşadar, să vă căutaţi norocul pe meleaguri depărtate. Fiecăruia îi voi da o pungă cu 
bani, ca să poată face negoţ, iar acela dintre voi care peste trei ani, la întoarcere, va 
umple cămara cu marfa cea mai de preţ, dovedindu-şi astfel iscusinţa şi vrednicia, 
acela să rămână moştenitorul meu. 

Tatăl le dete banii făgăduiţi şi feciorii purceseră la drum spre cele patru zări. Abia 
plecaţi, fraţii cei mici prinseră a râde de cel mare, şoptindu-şi unul altuia: 

Halal neguţător! Oare cu ce marfa de soi se va întoarce nerodul acasă? 

La cea dintâi răspântie se despărţiră, pornind care încotro. Cei mici apucară către 
nişte ţări vestite, iar cel mare cutreieră multă vreme cărările, tară nicio ţintă. Merse 
el ce merse şi odată îi ieşi în cale un râu lat şi adânc. Voi să treacă dincolo, dar nici 
urmă de pod: pesemne îl luaseră apele. 

Pe celălalt mal înverzeau lunci bogate şi păduri stufoase, dar toate acestea nu 
aduceau niciun folos, atâta vreme cât nimeni nu putea să treacă apa cea mare. 
„Trebuie să dreg podul, îşi spuse fratele cel mare, pentru ca pământurile cele 
mănoase de dincolo să nu se irosească de pomană. Măcar să le fac şi eu oamenilor un 
bine.” 

Se apucă el să dreagă podul şi munci tară răgaz trei ani încheiaţi, cheltuind toţi 
banii care-i dăduse tatăl său. înțelegând că va trebui să se întoarcă acasă cu mâinile 
goale, oftă plin de durere. „Vai, cum mă vor mai batjocori fraţii mei!” Dar ce era să 
facă? Se înnoptase şi se culcă să doarmă pentru ultima dată, acolo, pe malul râului. 
în vis i se arătă un unchiaş cu barba colilie, care-i grăi astfel: 

I-ai slujit pe oameni cu toată râvna, iar la tine însuţi nu te-ai gândit o 
clipă. Munca ta va rămâne recunoscută şi plătită. Dar nu fi mâhnit. lată. îţi dăruiesc 


această undiţă. Mâine arunc-o de trei ori în apă. întâia oară vei 
Dar să fii cu luare-aminte, căci nu pungă obişnuită: de câte ori o 
bani de aur cu nemiluita. A doua oară vei scoate un ulcior vrăjit: 


escui o pungă goală. 
scuturi, curg din ea 
de câte ori îl apleci, 


curge din el un şuvoi nesfârşit de vin dulce şi înmiresmat. A treia oară vei prinde în 
cârlig o mătură de nuiele. E simplă la vedere, dar are o putere minunată, căci e 
făcută din ramurile copacului care creşte în lună!!5. De câte ori loveşti cu ea un om 
bătrân, acesta întinereşte pe loc. Dar ţine minte: nu cumva să dai mai mult de două, 
trei lovituri, fiindcă se poate întâmpla o nenorocire.” 
Dimineaţa, fratele cel mare se deşteptă îngândurat. Ce vis neobişnuit am avut! îşi 
zise. O vedenie ciudată... Se uită în preajmă şi deodată se frecă la ochi: lângă el se 
afla undiţa despre care îi pomenise moşneagul. Aşadar, nu fusese numai un vis 
amăgitor... 
Merse grabnic pe pod şi aruncă undiţa în râu. O putere nevăzută smuci struna, ca 
atunci când muşcă peştele din momeală. 
Scoase iute cârligul din apă: în cârlig era agăţată punga făgăduită, o răsturnă, şi 
minune! Din ea curse o ploaie de bani de aur. Aruncă undiţa a doua oară şi scoase 
ulciorul, îi duse la gură, îl înclină, şi din el curse un vin nemaipomenit de gustos, în 
viaţa lui nu mai băuse asemenea licoare! N-apucă să arunce bine undiţa a treia oară, 
că mătura de nuiele se şi ivi din valuri. 
Adună el cele trei lucruşoare într-o boccea, puse legătura pe băț şi porni, vesel spre 

lună creşte un copac, iar sub el un iepure năzdrăvan toacă 
într-o piuliţă leacuri fermecate. întrucât la fiecare patru 
săptămâni luna se înnoieşte, copacului i se atribuie 
puterea de a reîntineri pe oameni 


casă. 

La răspântia ştiută se întâlni cu fraţii mai mici. împlinindu-se sorocul, fiecare se 
întorcea cu câte trei care pline de mărfuri. 

De cum îl văzură, începură să-l ia în tărbacă: 

— Ia uitați-vă la prostănacul nostru de frate! în trei ani doar atâta a fost în 
stare să agonisească: o boccea prăpădită. Ştiam noi că n-o să facă nicio ispravă! A 
risipit degeaba banii tatălui nostru... 

Fratele cel mare tăcea şi zâmbea pe ascuns. Cei doi o luară înainte cu carele lor, 
iar el, haida, haida, agale şi fără spor, abia li se ţinea pe urme. 

Bătrânul îşi întâmpină feciorii plin de bucurie, pregătind pentru fiecare câte-o 
cămară, cum fusese învoiala. 

Neamurile curioase, precum şi o mulţime de săteni, se adunară la iuţeală, să vadă 
cu ce-şi vor umple cămările feciorii, întorşi de la drum. 

Deschiseră uşa primei cămări: era plină până sus cu orez din soiul cel mai bun. 

— Bun lucru, băiete, îl lăudă tatăl pe fiul mijlociu. Orezul înseamnă belşug şi 
hrană pe pământ. 

Cea de-a doua cămară era plină până-n bagdadie cu suluri de mătase lucitoare. 

— De ispravă flăcău! îi zise bătrânul, cu mare mulţumire feciorului cel mic. 
Ai adunat avere, nu glumă. 

De cea de-a treia cămară, tatăl nici nu voi măcar să se apropie, fiindcă îl văzuse pe 
fiul cel mare întorcându-se cu mâinile goale. Tocmai o pornise îndărăt spre casă, când 
se auzi strigat din urmă: 

— Tată, opreşte-te! în cămara mea nu vrei să te uiţi? 

— La ce bun? i-o întoarse tatăl, supărat. Ca să mă fac de râs înaintea 
oaspeţilor? Ştiu e că n-ai adus din călătoria ta decât o biată legăturică. 

— Tată, nu mă umili, stărui flăcăul. Oare nu sunt şi eu feciorul tău, la fel ca 
ceilalţi? 

Ce era să mai facă bătrânul părinte? Fără nicio tragere de inimă deschise uşa 
cămării! Dinăuntru se revărsară galbenii de aur ca dintr-o butie spartă. Străluceau 
atât de tare, încât îşi duseră cu toţii mâinile la ochi, ca să nu-i orbească. 

Amuţiseră de uimire. Văzându-i că nu mai sunt în stare să scoată un cuvinţel, 
feciorul cel mare le spuse: 

— Să ia fiecare câte un pumn de aur. Haide, luaţi, nu vă sfiiţi, căci ne va 
rămâne şi nou unul. lar după aceea vă poftesc pe toţi la ospăț. 

Musafirii se puseră pe chef. 

Fratele cel mare le turna tuturor din ulciorul cu vin înmiresmat şi se încinse o 
veselie tară pereche. 

— Toate-s bune, păcat de un lucru! se tângui deodată tatăl, pe când 
petrecerea era în toi. Tare mă mai apasă bătrâneţea... Ehei, să mai am eu 
sprinteneala de altădată, ce-aş mai juca de bucurie! 

— Tată, dacă-mi îngădui, te voi ajuta eu să-ți redobândeşti picioarele tale 
zdravene, din tinereţe, zise surâzând fiul cel mare. 

Şi-l lovi de două ori pe spate cu mătura. 

— Cum îndrăzneşti, copil neobrăzat! se mâniară oaspeţii. 

Dar ce le fu dat să vadă! Sub ochii lor, bătrânul tată, din cărunt şi gârbov cum era, 
se schimbă pe dată într-un bărbat falnic, în plină putere, cu părul negru şi statura 
dreaptă. Nu-i dădeai mai mult de treizeci de ani. Ţâşni în picioare de la locul lui şi 
începu să joace de mama focului... Plini de nerăbdare, moşii şi babele care erau pe- 
acolo se înghesuiră în jurul flăcăului, rugându-l să fie şi ei bătuţi pe spate cu mătura 
de nuiele. Până şi bătrâna bunică a flăcăului, posmăgită, arăta acum ca o femeie în 
floarea vârstei. îi mulţumi nepotului cu vorbe mieroase, dar în sinea ei bombănea 
ursuză: 

— Te pomeneşti că i-a fost milă de mătură, să nu se tocească. Altfel de 
ce nu s-a îndurat să mă facă şi mai tânără decât sunt acuma, să arăt şi eu, colea, 
măcar de vreo douăzeci de ani dacă nu de şaptesprezece... 

începură cu toţii să ţopăie. Numai bunica nu dansa: cine ştie în ce cotlon se mistuise! 


De la o vreme băgară de seamă că lipseşte şi se apucară s-o caute. Când colo, ce să 
le vadă ochilor! Pe podeaua camerei învecinate zăcea veşmântul bătrânei, iar în 
mijlocul acelei grămezi de boarfe se zbătea un prunc de ţâţă, orăcăind din răsputeri. 
Din mătură nu mai rămăseseră decât aşchii. 

Nu mai puteau să dreagă nimic. Nepoţii se apucară să-şi dădăcească bunica, iar de 
la mătură îşi luară rămas bun. lată de ce, în ziua de azi, bătrânii nu, mai întineresc. 


Frumoasa din tablou 
poveste japoneză 


Trăia pe vremuri într-un sat un om nu prea isteţ la minte, pe nume Gombei. 
împlinise el treizeci de ani, trecuse de patruzeci, dar tot neînsurat rămăsese, fiindcă 
toate fetele râdeau de nerozia lui. Dar, iată că într-o seară, în bordeiul lui cel povâmit 
se arătă o frumoasă necunoscută, care-i spuse cu glas rugător: 

— Fii milostiv, adăposteşte-mă sub acoperişul tău; măcar o noapte. 

Gombei rămase năuc, dar îi dădu bucuros găzduire. 

Se aşezară ei să cineze, iar după ce mâncară, fata spuse iarăşi: 

— Văd că trăieşti singur. Şi eu sunt singură pe lume; ia-mă de nevastă. 

Gombei amuţi de fericire. 

Din clipa aceea o îndrăgi atât de mult pe tânăra-i soaţă, că nicio treabă nu-i mai 
ieşea fără ea. Se apuca să împletească sandale de paie, fără să-şi ia o clipă ochii de la 
nevastă. împletea de zor şi nici nu băga de seamă că sandalele au ieşit lungi cât o 
covată, încât nimeni n-ar fi putut să le încalţe, începea să meşterească o pelerină de 
paie, dar tot cu ochii la femeie, ieşea o pelerină ca pentru un uriaş, încât nimeni n-ar 
fi putut s-o îmbrace. 

Dacă se ducea Gombei să lucreze la câmp, nici acolo n-avea spor. Dădea cu sapa o 
dată, de două ori, şi i se făcea dor de nevastă. Săpa o brazdă şi dădea fuga acasă: 

— Nevastă, unde eşti? 

O privea pe săturate şi alerga iarăşi la ogor. 

Văzu ea frumoasa că nu prea îi merg treburile lui Gombei. Se duse, aşadar, la oraş 
şi porunci unui pictor să-i facă portretul. 

— Ia te uită cum îmi seamănă, îi spuse ea bărbatului, arătându-i tabloul. 
Agaţă-l acolo, de ramura unui copac şi uită-te la el cât îţi pofteşte inima. 

De-atunci, Gombei nu mai dădea fuga pe-acasă în orice clipă. Se uita la portret, iar 
chipul soţiei îi zâmbea de parcă ar fi fost viu. Privea el cât privea şi iar se apuca de 
săpat. Lucra astfel până seara. 

Dar iată ca o dată se stârni un vânt-puternic care smulse portretul de pe creanga 
lui şi-l săltă până-n nori. Plângând de ciudă, Gombei se întoarse acasă şi-i povesti 
soţiei nenorocirea. Femeia căută să-l liniştească: 

— Nu te mai necăji! îi voi cere pictorului să-mi facă alt portret, şi mai frumos 
decât cel dintâi. 

. Portretul se roti, prin văzduh multă vreme, ca o frunză uscată, iar în cele din urmă 
căzu pe 
pământ, chiar în livada prinţului. Văzând frumoasa din tablou, prinţul se aprinse 
dragoste şi râvni cu orice preţ s-o ia de nevastă: 

— Dacă am înaintea ochilor un asemenea portret, înseamnă că undeva, pe 
lume, trăieşte şi frumoasa zugrăvită aici! 

Şi le porunci kerailor săi: 

— Căutaţi-o fără zăbavă, pretutindeni, şi aduceţi-o aici, cu sau fără voia ei! 

Keraii prinţului începură s-o caute prin satele învecinate şi tuturor celor întâlniți în 
cale le arătau portretul: 

— N-aţi văzut-o cumva pe femeia aceasta? 

într-un sat li se răspundea: 

— N-am văzut-o. 

în altul: 


— N-o cunoaştem. 

în sfârşit, ajunseră şi pe meleagurile unde trăia Gombei. 

Ţăranii văzură portretul şi îl recunoscu pe dată: 

= Aaa! Păi asta-i nevasta lui Gombei-dono!!€! Da, chiar ea e! 

Keraii merseră la coliba lui Gombei şi, văzând că frumoasa lui nevastă e aidoma cu 
cea din tablou, spuseră: 

— Din porunca prințului, trebuie s-o ducem la castel pe această femeie! 

Omul începu să se tânguie: 

— Fie-vă milă! Nu mă loviți atât de crunt! 

Dar ei nici nu-l ascultară. 

O scoaseră pe femeie din casă cu de-a sila. Gombei bocea nemângâiat, 
lacrimile-i curgeau şiroaie. Tânăra soție plângea de asemenea. Dar pe când 
ieşea din bordei izbuti să-i şoptească bărbatului: 

— Nu-ţi pierde nădejdea! De cum o sosi ajunul Anului nou, vino aşa, către 
seară, la palatul prinţului, şi prefa-te că vinzi ramuri de brad. Voi găsi eu un prilej să 
te pot vedea. 

Gombei rămase iarăşi singur şi începu să numere zilele. Greu mai trecea vremea... 
Dar iată că sosi şi mult aşteptatul ajun de An nou. 

Gombei luă în spinare atâtea crengi de brad cât putea să ducă şi porni spre palat. 
începu să se plimbe pe dinaintea porţilor, strigând cât putea din gură: 

— Cetină de Anul nou! Cetină de Anul nou! 

De când fusese adusă la castel, nevasta lui Gombei stătea întruna posomorâtă şi 
tristă. Degeaba căutase prințul s-o înveselească, în fel şi chip. Zadarnic se străduiau 
măscăricii, muzicanţii şi dănţuitorii. Dar de cum auzi glasul lui Gombei, chipul 
frumoasei se lumină de un zâmbet fericit. 

Grozav se minună şi se bucură prinţul: 

— Ei, dacă neguţătorii de brazi te încântă aşa de mult, o să vând eu însumi 
brazi, ca să-ţi fiu pe plac. 

Prinţul ieşi numaidecât pe poartă şi îmbrăcă zdrenţele amărâte ale lui Gombei, iar 
acesta puse pe el straiele strălucite ale măriei-sale. întâmplarea făcuse ca Gombei să 
semene la chip cu prinţul, de parcă i-ar fi fost frate geamăn. 

Prinţul o pomi în jurul castelului, strigând din răsputeri: 

— Cetină de Anul nou! Cetină de Anul nou! 

în acest timp, frumoasa le porunci şi slujitorilor: 

— Daţi-i drumul înăuntru stăpânului vostru. Apoi încuiaţi bine poarta. Să 
nu mai lăsați pe nimeni să intre! 

Gombei intră pe poarta castelului, iar soția alergă în întâmpinarea lui. Se îmbrăţişară 
de fericire. 

Prințul umblă cât umblă, strigă el ce strigă, apoi se plictisi. Se întoarse şi voi să 
intre în castel, dar porţile erau ferecate bine. începu să bată şi să răcnească: 

— Hei, nătărăilor, aţi orbit şi aţi surzit de tot? Prinţul vostru aşteaptă la 
poartă! leşiţi odată! 

Dar străjerii îi răspunseră: 

— Pleacă de-aici, cerşetor netrebnic! Pleacă până nu-ți tăiem capul! 
Măria-sa prințul e acolo unde trebuie să fie, în castelul lui. 

în zadar se rugă prințul, în zadar căută să-i înduplece. Nimeni nu-idădu crezare. Şi 

nuputu intra 


în castel. Fu nevoit să rătăcească toată viaţa pe drumuri. 
Gombei rămase la castel cu frumoasa lui soţie şi trăiră în fericire şi înțelegere, până 
la bătrâneţe. 


ter) en de reverență (în limbajul ţăranilor): domnule, 


onorabile 


Darul fecioarei lacului 


poveste japoneză 


Demult, demult de tot, pe când oraşul Tono de astăzi, era abia un sat, trăia prin 
locurile acelea un ţăran pe nume Magoshiro. Lui Magoshiro îi plăcea să muncească, 
trudea mereu fără preget, dar nu izbutea să alunge sărăcia amară. Pe deasupra mai 
avea şi o soţie cicălitoare şi rea de gură. Doar nu degeaba se spune: „O nevastă rea e 
totuna cu o sută de ani de secetă”. Toată ziua, apriga femeie îl bombănea şi-l certa pe 
Magoshiro. Din pricina ei, sărmanului om aproape că-i venea să-şi puie capăt zilelor. 

O singură bucurie avea Magoshiro: să cosească iarba de pe coasta muntelui 
Monomi. Pornea cel dintâi la lucru, iar la mijitul zorilor ajungea să cosească atâta 
iarbă câtă altul n-ar fi putut s-o dovedească nici până seara. Apoi se odihnea şi el 
câteva clipe. Punea coasa aşa jos şi privea cu încântare cum se ridică soarele 
deasupra muntelui. Pentru el nu era o clipă mai fericită decât asta... 

Odată, Magoshiro tocmai cosea iarba de pe malul unui lac de munte. Deodată 
auzi cum îl strigă cineva: 

— Magoshiro-dono! 

Se uită el înjur, dar nu văzu pe nimeni. „Pesemne că mi s-a părut”, îşi zise şi se 
apucă nou să cosească. 

Dar după puțină vreme se auzi iarăşi strigat: 

— Magoshiro-dono, Magoshiro-dono! 

îşi îndreptă spinarea şi se uită cu luare-aminte în partea de unde auzise 
chemarea. Ce minune o mai fi şi asta? Ştia că nu se află pe acolo nici țipenie de om, 
dar iată că pe malul lacului se ivise ca din pământ o fată. 

Nici în vis nu mai văzuse Magoshiro asemenea frumuseţe! 

Fata îi zâmbi cu bunătate, făcându-i semn să se apropie. Magoshiro simţi că 
picioarele îl duc singure către lac. „Sunt pierdut! îşi zise. Mă vor înghiţi adâncurile 
lacului!” Tot mai tare îl cotropea spaima, dar nu se putea împotrivi acelei puteri 
tainice. înainta pas cu pas către ţărmul lacului, ca şi cum l-ar fi tras cineva de 
cingătoare şi se opri în faţa fetei. Aceasta făcu o plecăciune înaintea lui şi grăi: 

— Magoshiro dono, îţi voi face o mare rugăminte. Am auzit că peste 
puţin timp oamenii din satul tău vor merge să se închine la templele Ise". Ai de 
gând să te duci şi tu? 

Auzind aceasta, Magoshiro îşi mai veni în fire: 

— Ce să caut acolo, eu, un biet om sărac? De unde să iau atâţia bani pentru 
drum? răspunse el. 

— De asta să n-ai grijă, vei avea bani destui. Făgăduieşte-mi numai că îmi vei 
îndeplini dorința. 

Şi fata urmă, plecându-şi fruntea: 

— îţi voi mărturisi tot adevărul... Eu mă număr prin fecioarele apelor şi 
trăiesc în adâncul acestui lac. Sunt însă tare mâhnită şi însingurată. Din fragedă 
pruncie am fost despărțită de sora mea cea mare pe care o iubeam nespus. Ea 
trăieşte acum în lacul Ko, departe de aici, lângă oraşul Osaka. N-am primit de mult 
veşti de la ea şi sunt tare îngrijorată. Aş vrea ca tu, Magoshiro, să-i înmânezi o 
scrisoare de la mine, când te vei duce să te închini la templele Ise. 

Bunul Magoshiro ar fi fost gata să-i îndeplinească rugămintea fetei, fără să-i 
ceară nici el de răsplată. 


„templele din Isẹ (insula Honshu, judeţul Mie) sunt cele 
mai vechi şi venerabile temple din ţară. Ele aparţin 5 
cultului şanțoist, vechea religie a Japoniei, care se bazează 
pe respectul faţă de forţele naturii şi cultul strămoşilor. în 
prime e zile ale anului aceste temple sunt vizitate de . 

amilia imperială, de miniştri şi demnitari, apoi de alţi 
oameni; se consideră de bun augur vizitarea la începutul 
fiecămi an a acestor temple 


— Fie, am să duc scrisoarea. Dar m-o lăsa oare nevasta? E o femeie 
cu care nu prea te poți înțelege. 

— Cere-i cu stăruință să te lase. îmi pun toată nădejdea în bunătatea ta. 

Fata scoase din sân scrisoarea şi o pungă: 

— Iată, îţi dau această pungă fermecată. în ea sunt tocmai o sută de moni. 
Poţi să-i cheltui pe toți, în afară de ultimul bănuţ, iar în ziua următoare punga va fi 
iarăşi, plină. Te va sluji cu credință până la întoarcerea ta acasă. Nu uita însă: cel din 
urmă bănuț n-ai voie să-l cheltui. 

După aceea, fecioara apelor îl învăţă cum să găsească lacul Ko şi ce semn 
trebuie să facă va ajunge pe mal. 

— Mergi cu bine, Magoshiro! Drum bun! Fereşte-te însă să povesteşti 
cuiva ce-ai văzut şi ce ai auzit aici! 

Zicând acestea, fecioara lacului pieri din ochii lui, de parcă nici n-ar fi fost 
vreodată. Valuri mici unduiau pe faţa apei în care se oglindeau norii albi ai dimineţii. 
Magoshiro se frecă la ochi, ca şi cum s-ar fi trezit dintr-un vis. în jurul lui era pustiu, 
numai două ciori croncăneau tare, zburând prin văzduh. Dar în mâini, Magoshiro 
ţinea scrisoarea şi punga. Aşadar, nu fusese un vis... 

Stătu el ce stătu, dar până la urmă trebui să se apuce iarăşi de lucru: nevasta 
n-avea să-l întâmpine cu vorbe bune dacă nu va termina mai repede treaba. Şi 
Magoshiro luă coasa grăbit. 

Nu după multă vreme, oamenii din satul lui se adunară, într-o ceată mare, pornind 
să se închine la templele Ise. Magoshiro voi să li se alăture, dar nevasta se împotrivi 
mânioasă. 

Magoshiro căută s-o înduplece în fel şi chip, dar totul părea în zadar. Cu chiu, cu 
vai, nevasta se învoi să-l lase, dar fără să-i dea niciun ban de cheltuială. 

— Nu-ţi voi da nici măcar un bănuț de aramă! O să pieri de foame pe drum! 

Se înțelege, Magoshiro nu suflă nicio vorbă despre punga fermecată, dăruită de 
fecioara lacului... 

Pe drum, omul nostru nu duse lipsă de bani. Cheltuia tot ce avea în pungă, în afară 
de ultimul bănuţ, iar dimineaţa punga era la fel de plină ca în ajun. Dar Magoshiro nu 
se gândea numai la el. 

Pe mulți dintre călători îi ajută la nevoie, hrănindu-i pe cei flămânzi. 

Poposi împreună cu oamenii din satul lui la templele Ise. Petrecu împreună cu ei şi 
în oraşul Osaka, apoi, luându-și rămas bun de la fârtaţii de drum pomi de unul singur 
către lacul Ko. 

Lacul acesta se află la miază-noapte de Osaka, chiar la poalele muntelui Nagano. 
Din vechime se povestea că pe-acolo bântuie duhurile rele şi de aceea oamenii din 
partea locului se temeau să se apropie de lac. Dar Magoshiro merse curajos până la 
țărm şi bătu puternic din palme, de trei ori, după cum îl povăţuise fecioara apelor. 

Deodată, în adâncul lacului străluci ceva, apoi către țărm înaintă o undă aurie care 
se schimbă în stropi luminoşi şi în faţa lui Magoshiro se ivi o fată de-o frumuseţe fără 
seamăn. Fata apăru şi pe obraji îi curseră lacrimi de bucurie: 

— O, cât sunt de fericită! Datorită ţie, Magoshiro, am primit mult 
aşteptatele veşti de la sora mea mai mică, de care sunt despărțită de-atâta vreme... 
Te învoieşti oare să-i duci scrisoarea mea de răspuns? Ţi-am fi amândouă nespus de 
recunoscătoare. 

Magoshiro dădu din cap în semn că primeşte. 

— Atunci aşteaptă puţin, spuse fata şi pieri în valuri. 

Când se arătă iar, în urma ei, din locul lacului se ridică un nor alb care alerga spre 
mal. Deodată, se auzi un plescăit puternic şi norul acela se prefăcu într-un cal alb ca 
zăpada. 

Fata îi dădu lui Magoshiro scrisoarea de răspuns: 

— Du-o, rogu-te, surorii mele mai mici. Din pricina noastră, iată, ai rămas 
mult în urma oamenilor din satul tău. Cu calul acesta însă îi vei ajunge repede. Ai 
grijă însă, nu cumva să deschizi ochii până ce calul nu se va opri din zbor. 

Magoshiro încalecă, înşfăcă zdravăn coama calului şi închise ochii. Calul necheză 


puternic de câteva ori şi deodată se avântă ca o pasăre prin văzduh. Magoshiro 
simţea că bidiviul îl poartă aproape de nori, dar nu vedea nimic, numai vântul îi 
şuiera pe la urechi. 

în cele din urmă, copitele sunară lovind pământul şi calul se opri încremenind pe 
loc. Magoshiro deschise ochii şi văzu că se află în pragul unei trecători de munte, 
chiar în faţa unei ceainării. 

Auzind zgomot, oamenii din ceainărie ieşiră afară. Şi, când colo, ce să vezi? Erau 
chiar tovarăşii de drum ai lui Magoshiro! Peste măsură de miraţi, începură să-l 
întrebe: 

— Cum de ne-ai ajuns atât de repede? De unde vii? Parcă ai coborât din 
văzduh... 

Stăpânul ceainăriei se miră şi el: 

— într-adevăr, e lucru tare ciudat! în partea aceea dinspre care vii, sunt 
doar munţi cu neputinţă de trecut. Nu-i niciun drum pe-acolo. Cum de-ai putut să 
străbaţi pe unde n-a călcat picior de om? 

Buimăcit, Magoshiro bolborosi ceva din care oamenii nu înţeleseră nimic. 

Chiar a doua zi după ce se întoarse în satul lui, Magoshiro se grăbi să ajungă la 
ţărmul lacului de pe muntele Monomi. Bătu de trei ori din palme şi iată că pe lac se 
stârniră valuri, străluci o spumă de aur şi pe mal se arătă fata cea frumoasă. 

Mulţumindu-i cuviincios fecioarei lacului, Magoshiro îi dădu scrisoarea de la sora 
ei. Fecioara apelor se bucură adânc şi drept răsplată îi dărui o mică râşniţă de piatră, 
spunând: 

— în fiecare zi vei pune în râşniţă asta un bob de orez. Trebuie s-o 
învârteşti o singură dată: bobul se va preface în aur. însă ia aminte: să nu torni 
niciodată mai multe boabe în râşniţă şi nu cumva s-o învârti de două ori în 
aceeaşi zi! 

Magoshiro aşeză râşniţă fermecată pe tokonoma - micul altar din coliba lui. în 
fiecare zi, râşniţa îi dăruia un grăunte de aur. Cu vremea, Magoshiro începu să se 
îmbogăţească. Dar nevasta cea călitoare tot nu era mulţumită. Şi, ştiut este, omul 
nemulţumit e ca o căldare găurită... 

— Mare scofală, un singur grăunte! Când o să învețe proasta asta de 
râşniță să macine mai multe deodată? 

într-o zi, pe când Magoshiro lipsea de acasă, soția turnă în râşniţă o strachină plină 
cu orez şi începu să învârte mânerul cu mare hărnicie. Ca prin minune râşniţa se 
săltă de pe altar şi porni singură pe uşă afară! Degeaba alergă femeia după ea... 
Râşniţa sări repede de pe o colină şi, deodată, pleosc, se cufundă în lac, pierind 
pentru totdeauna. 


Paiul cu noroc 
poveste japoneză 


Se zice că trăia demult, tare demult, un flăcău sărman. Ce nu încercase el ca să 
scape de sărăcie! Dar în zadar, toate îi mergeau anapoda. într-o bună zi se hotări să 
meargă la templul zeiţei Kannon!'!'5, aflat în localitatea Hasioo, din provincia Yamato. 
Zis şi făcut. Ajuns acolo, începu să se roage cu mare osârdie: 


118 `; Aia EEE ; 
Kannon este zeița milei. Ea Îi ajută pe oameni, 


întruchipându-se în treizeci şi trei de chipuri. Există multe 
povestiri despre faptul că zeița Kannon, prin intermediul 
visurilor prevestitoare, trimite fericire celor ce se roagă în 
templul ei. Această fericire însă se plăteşte uneori cu un 
preț foarte mare 


— Ajută-mă, preamilostivă zeiţă, îndură-te de mine! Oferă-mi şi mie o fărâmă 
de noroc! 

Se rugă astfel de dimineaţa până seara, iar nopţile şi le petrecea tot acolo, în 
templu. Dar zeiţa nu-i dădea niciun semn de bunăvoință şi nici nu i se arătă, vreodată 
în vis, cum făgăduise. Flăcăul însă nu se dădu bătut. Zăbovi acolo până i se sfârşiră 
merindele şi nu mai avu nimic în pungă. Băgând de seamă că stă toată vremea 
flămând, călugării îşi ziseră îngrijoraţi: „Dacă-l mai văd ochii noştri, oamenii vor 
gândi rău despre noi şi ne vor defăima templul”. Astfel încât fură nevoiţi să împartă 
hrana cu el. 

Trecură astfel multe zile. 

într-o noapte, aşa, cam spre dimineaţă, flăcăul avu în sfârşit visul după care 
jinduise. Din faţa altarului păşi spre el însăşi zeiţa Kannon, care-i grăi: 

— Mult o să mă mai sâcâi cu stăruinţele tale, cap de fier ce eşti?! Grozav 
mai semănaţi oamenii unul cu altul! Fiecare ar vrea să dobândească fericirea de-a 
gata. Fără să facă nimic pentru a o merita. lar suferinţa ta ţi-a fost dată pentru 
păcatele săvârşite într-o altă viaţă! Departe îţi sunt rugăminţile. Află însă că pe mine 
tot ai izbutit să mă înduioşezi. Măcar un grăunte am şi eu dreptul să-ţi dăruiesc. 

Dacă-l vei irosi prosteşte, va fi numai din vina ta. Ascultă, aşadar, cu luare-aminte: 
Cel dintâi lucru pe care vei pune mâna în zori, la ieşirea din templu, acela o să fie 
norocul tău. Altul nu vei mai căpăta în veac. 

Flăcăul se deşteptă buimac. Dezmeticindu-se, el simţi că nu mai are putere să 
aştepte, că trebuie să înşface neîntârziat norocul mult râvnit. Fugi afară din templu, 
dar de grăbit ce era se împiedică de pietrele pragului şi căzu cât era de lung, cu faţa 
şi cu mâinile în praf. Ridicându-se de jos, mare-i fu mirarea văzând că ţine strâns în 
mână un fir de pai. „lată, aşadar, bunătate de om...” îşi zise cu amărăciune. Dar 
încăpățânat şi dârz cum era de felul lui, se hotărî să nu amâne. Chibzui el o vreme, 
apoi în cele din urmă o porni spre Kyoto. Era o zi caldă, de vară. De unde, de neunde, 
se ivi în zbor un bondar uriaş care-i dădea târcoale. Cu înverşunare, ca să-şi mai 
alunge mâhnirea şi urâtul, flăcăul prinse bondarul şi-l legă cu o aţă de paiul lui. 
Bâzâia şi se rotea de mama focului, iar flăcăul mergea vesel, cu paiul în mână. 

Deodată, pe drum se arată o trăsuri că frumoasă, trasă de un bivol împodobit cu 
hamuri scumpe, în jurul căreia călăreau câţiva slujitori. în trăsură se afla o femeie 
bogată care, împreună cu copilul 
ei nevârstnic, mergea să se închine zeilor. Copilul se cam plictisise şi privea abătut 
prin despicătura perdelelor, văzând bondarul care se zbuciuma legat de pai, începu 
să strige: 

— Vreau jucăria! Daţi-mi jucăria aceea! 

Unul dintre slujitori se apropie îndată de flăcău: 

— Tânărului nostru stăpân i-a plăcut bâzâitoarea aceea a ta. Nu vreau 
să i-o dai să se joace cu ea? 

— Paiul acesta nu-i un pai oarecare, răspunse flăcăul, mi l-a dăruit 
însăşi zeița Kannon. Nu se cade să dezamăgesc un copil, aşa că luaţi-l. 

Femeia, care auzise totul, spuse atunci: 

— îţi mulţumesc, flăcăule. Cum să te răsplătesc oare? Poate că ţi s-a 
uscat gâtlejul de căldură, ţine fructele acestea. 

înveli în hârtie albă trei portocale şi i le dădu. 

„Pentru început nu-i rău, se gândi flăcăul. lată că n-a trecut mult şi paiul s-a 
schimbat în trei portocale.” 

Porni mai departe. Soarele se înălța tot mai sus, biciuind pământul cu razele-i de 
foc. Deodată, ce să vadă? La marginea drumului stătea culcată o tânără femeie, în 
jurul căreia roiau zăpăcite câteva slugi, văicărindu-se întruna: 

— Nenorocire! Stăpânei i s-a făcut rău de sete! Moare de sete! Hei, 
drumeţule, strigară după flăcău, nu ştii pe-aici, pe-aproape vreo fântână? 

— Cum nu, ştiu o fântână, ba chiar şi-un pârâiaş, dar până acolo-i cale 
lungă. Mai bine daţi doamnei voastre aceste trei portocale, să-şi răcorească buzele. 
Poate-şi mai vine în fire. 


Slugile stoarseră portocalele şi-i dădură să bea celei însetate. Venindu-şi în simţire, 
fata zise: 

— îţi mulţumesc din inimă, flăcăule: Dacă nu erai tu, poate c-aş fi pierit de 
sete aici, în mijlocul drumului. lată, primeşte din parte-mi o mică răsplată. Nu-i un 
dar de preţ, dar altceva nu am la mine. 

Scoase dintr-o boccea trei suluri de pânză şi i le dădu flăcăului. Acesta le vâri sub 
cingătoare şi porni mai departe plin de voie bună. Merse el ce merse, şi tocmai când 
începea să se întunece, iată că văzu venind spre el un samurai călare pe-un armăsar 
focos, urmat de slujitorul său, care sălta în şaua unui căluţ de rând. „N-aş fi crezut că 
există pe lume cai atât de falnici”, îşi spuse încântat flăcăul. 

Dar chiar în clipa când samuraiul ajunse în dreptul lui, armăsarul cel falnic se 
prăvăli ca lovit de trăsnet. Nespus de îndurerat, samuraiul încalecă pe calul 
slujitorului, poruncindu-i acestuia să rămână lângă animalul căzut, până-şi va da 
sufletul. Stăpânul pieri în timp ce slujitorul se aşeză la căpătâiul calului şi prinse a se 
boci cu glas tare: 

— Vai, ce năpastă! Sărmanul, gingaşul armăsar n-a fost în stare să 
îndure osteneala unui drum atât de lung... Apoi cugetă tot cu glas tare: Măcar de- 
aş găsi pe cineva să-i vând pielea, fie şi pe nimica toată... 

Flăcăul se apropie numaidecât: 

— Vinde-mi-o mie. îţi dau în schimb un sul de pânză bună, trainică. Nu-i 
mare lucru, dar tot se cheamă că te-ai ales cu ceva. 

Slujitorul luă pânza şi dădu fuga să-l ajungă din urmă pe stăpân. Flăcăul nu mai 
putea de bucurie. „lată că nici n-a trecut bine ziua, şi paiul s-a prefăcut într-un 
armăsar de soi. Acum cred cu adevărat în norocul meu. Nu se poate ca armăsarul să 
nu-şi vină în fire până la urmă.” 

într-adevăr, într-o vreme calul zvâcni şi deschise ochii înceţoşaţi. Flăcăul îl stropi 
cu apă, îl luă binişor de frâu şi izbuti să-l pună pe picioare. „Hm, îşi zise, cei ce mă 
vor vedea cu asemenea bidiviu de preţ, s-ar putea să creadă că l-am furat.” Duse calul 
într-o poiană, îl legă de-un copac, apoi se repezi până-n satul cel mai apropiat şi 
vându cele două suluri de pânză care-i mai rămăseseră. Cu banii căpătaţi cumpără 
ovăz, fân, precum şi o şa dintre cele mai ieftine. Timp de trei zile îngriji armăsarul 
cum se pricepu mai bine, până ce acesta se înzdrăveni de-ajuns. 

Apoi încalecă şi pomi în galop, la adăpostul umbrelor nopţii, în dimineaţa 
următoare ajunse la marginea oraşului. în ograda unei case văzu forfotă mare. 
Oamenii legau boccele, cărau lucruri, se strigau între ei, vânzolindu-se de colo-colo. 
Flăcăul înţelese că stăpânul casei, împreună cu familia lui, se pregăteau de dram 
lung. Opri calul la poartă: 

— Ascultă, om bun, nu-ţi face trebuinţă un căluţ ca ăsta? 

Gospodarul ieşi în prag: 

— O, ce mândreţe de cal! Bucuros l-aş lua, dar mi-s banii numărați. Dacă 
te învoieşti în schimb cu ogorul meu de orez. lar pe deasupra poţi să locuieşti în casa 
mea până mă voi întoarce eu de la dram, fiindcă tot rămâne pustie. Iar de-o fi cumva 
să mă prăpădesc pe dram, stăpâneşte pentru totdeauna. 

Târgul se încheie repede. în aceeaşi zi stăpânul pomi împreună cu toţi ai săi către 
ţinuturile de la Soare-Răsare. Trecu un an, trecu al doilea, al treilea... Omul nu se mai 
întoarse din călătorie. Şi casa şi ogorul rămaseră în stăpânirea flăcăului. De-atunci, el 
duse un trai îmbelşugat, muncind pământul cu sârguinţă şi pricepere. lar mai târziu, 
când îmbătrânise, le spuse nepoților săi: 

— Celui încrezător şi tare îi ajunge şi-un pai ca să dobândească fericirea. 


Ţara oamenilor cu un singur ochi 


poveste japoneză 


Se povesteşte că odată, demult, trăia un om grozav de leneş, care pe deasupra 
se mai credea şi grozav de isteţ. Cum se apuca de-o treabă, cum o lăsa baltă: fie că 


i se părea prea grea, fie că i se părea câştigul prea mic. 

Azi aşa, mâine tot aşa, până când auzi el că undeva, în mijlocul mării, se află o 
insulă cu oameni cu un singur ochi în frunte. 

„Ehei, îşi zise isteţul nostru, tare bine ar fi să prind eu o asemenea dihanie cu un 
singur ochi. Aş vârâ-o într-o cuşcă şi aş arăta-o lumii întregi. Dar fireşte, nu pe 
degeaba. Oricine ar da bucuros un bănuţ de aramă, să vadă o astfel de minunăţie. 
Da, da, aş câştiga o mulţime de bani.” 

Zis şi făcut, împrumută o barcă de la un vecin şi pomi în largul mării, să caute ţara 
oamenilor cu un singur ochi. 

Călători el multă vreme, lopătând din greu, înfruntând valurile şi furtunile, până 
ce, tocmai când era să-şi piardă nădejdea, ajunse la ţărmul unei insule înverzite. Din 
desişul pădurii îi apăru în cale o namilă cu un singur ochi în frunte. 

Isteţul nu mai putea de bucurie. „Mai întâi, îşi făcu el socoteala, o să 
ademenesc matahala în barca mea. Apoi, mâna pe vâsle, şi pe-aci ţi-e drumul. 
Curând am să fiu cel mai bogat om de pe lume.” 

însă chiar atunci, arătarea, care-l privea ţintă cu singuru-i ochi, începu să strige cât îl 
ţinea gura: 

— Fraţilor, veniţi repede încoace! Veniţi să vedeţi ce n-aţi mai văzut! Marea ne-a 
adus un oaspete ciudat: o făptură cu doi ochi... 

La strigătul lui, pe țărm se arătară o mulţime de oameni cu un singur ochi. Fără 
să mai stea mult pe gânduri, puseră mâna pe musafirul nepoftit şi, după ce se 
minunară o vreme de înfăţişarea lui, îl băgară într-o cuşcă de bambus. 

îl purtară astfel prin toată ţara, arătându-l oricui, dar, fireşte, nu pe degeaba. Şi 
fiecare plătea bucuros un bănuţ de argint, ca să-l vadă pe omul cu doi ochi. 


Castelul împăratului furnicilor 


poveste 
japoneză Aceasta e o întâmplare veche, veche de 


tot. 

A fost odată un om care-şi câştiga traiul vânzând peşte cu coşurile. într-o zi, 
întorcând acasă, îl apucă ploaia pe drum. Ploua cu găleata. Şi cum mergea astfel prin 
ploaie, văzu deodată că pârâiaşele de apă erau gata-gata să înece o furnică. Sărmana 
vietate se prinsese cu picioarele de un ac de pin, însă apele o împresurau şi primejdia 
era tot mai mare. 

— Nu te teme, gâză mică, îndată îţi vin în ajutor! zise vânzătorul de peşte, 
şi întinzând spre gânganie capătul cobiliţei, o scoase la liman. 

A doua zi, omul nostru trecea pe acelaşi drum. Deodată, înaintea lui se ivi ca din 
pământ o făptură fără seamăn de înaltă şi spătoasă, un fel de uriaş, care-i grăi: 

— Ieri ai scăpat viața unei furnici. Pentru asta ți se cuvine o răsplată. Vino cu 
mine. 

— Dar unde trebuie să merg? 

— Nu întreba nimic. Te voi călăuzi eu. 

Şi uriaşul o luă înainte. Merse el ce merse, apoi se opri şi-i arătă omului o găurică 
ce abia se zărea în pământ: 

— Intră acolo. 

— Unde, în găurica aia cât vârful de ac? se minună omul. Cum crezi c-o să 
încap acolo? 

— N-avea grijă. Tu nu trebuie decât să închizi ochii. 

Vânzătorul de peşte închise ochii. îi deschise, după o clipă, şi i se păru că a nimerit 
chiar în grădinile raiului. în jurul lui în erau flori din toate cele patru anotimpuri, flori 
roşii, albe, galbene, albăstrii... Pluteau miresme îmbătătoare şi fluturi nemaivăzut de 


frumoşi zburdau în lumină. Iar în depărtare, în pânza străvezie şi tremurătoare a 
văzduhului primăvăratec, strălucea un castel mândru. 

— Al cui o fi oare castelul acela? întrebă omul, înmărmurit de uimire. 

— E castelul împăratului furnicilor, răspunse uriaşul. Te voi duce îndată 
acolo. 

Nu sfârşi bine vorba, că se şi pomeniră în castel. 

împăratul furnicilor îl primi cu dragoste pe vânzătorul de peşte. 

Oaspetelui i se puse că dinainte bucate de soi, iar fetele-fumici îl înveseliră cu 
danturile lor. 

La plecare, împăratul îi dărui un minunat veşmânt de mătase, spunându-i: 

— Primeşte acest dar, drept mulţumire că ai scăpat viaţa unui curtean al 
meu. E de-ajuns să scuturi puţin mâneca veşmântului, ca să ai tot ce-ţi pofteşte 
inima. Dar ia aminte: să nu-l arăţi niciodată, nimănui, altfel îşi pierde puterea vrăjită. 

Din ziua aceea omul nu mai fu nevoit să vândă peşte prin târg. Era de-ajuns să 
mişte mâneca veşmântului fermecat şi să dorească ceva, că voia i se împlinea pe 
dată. Toate îi veneau ca la poruncă: şi bani, şi haine scumpe, şi mâncăruri alese. 

îşi clădi o casă mare şi frumoasă şi începu să ducă un trai îmbelşugat. 

într-o zi însă, pe când omul nostru era plecat, nevastă-sa se apucă să deretice prin 
cămară şi dădu peste o lădiţă pitită într-un ungher. „Ce-o mai fi şi asta?” se miră 
femeia. Deschise lădiţa şi găsi un prea-frumos veşmânt de mătase. Ghimpele geloziei 
îi străpunse pe dată inima. 

„Fără îndoială, îşi zise, stricatul de bărbatu-meu îmbracă acest veşmânt numai 
când se duce la deocheate, ca să petreacă acolo cu femeile, de aceea îl ascunde de 
mine. Ei lasă că-i arăt eu lui! îl învăţ eu minte să mai umble după mândre!” 

Şi, niciuna, nici două, aruncă în foc minunatul veşmânt. Flacăra însă izbucni 
deodată şi se prelinse pe podea ca o rogojină arzătoare. Cât ai clipi, întreaga 
gospodărie căzu pradă focului şi arse până la temelii. Totul fu mistuit de flăcări: şi 
casa cea nouă, şi acareturile, şi hainele... 

Când se întoarse omul, în loc de casă găsi un morman de cenuşă. Lângă rămăşiţele 
fumegând cea de zor: 

— Mare nenorocire ţi-am adus eu ție, bărbate! Nici nu ştiu cum s-a 
întâmplat! Până să mă dezmeticesc, se aprinsese toată casa... 

— Şi zici că a ars chiar tot, tot? Poate că măcar lădiţa aceea ai izbutit s-o 
scoţi din casă. Lădiţă pe care o ţineam în cămară... 

— Lădiţă a ars cea dintâi, răspunse femeia. 


Omul oftă cu amărăciune: 
— Atunci totul e pierdut. Cum poţi să scuturi mâneca unui veşmânt pe care nu-l ai? 


Pânza albită sub clar de lună 


poveste japoneză 


Se povesteşte că odată, demult, starostele unui sat avea o fiică pe care hotărâse s-o 
dea de soaţă fiului unui bogătaş din satul vecin. Doar la un lucru nu se gândise 
starostele: dacă şi fetei îi va fi pe plac mirele ales... 

Se făcu nunta. Ginerele se mută în casa socrului, dar în curând băgară de seamă cu 
toţii nevasta nu-şi cinsteşte bărbatul nici măcar c-o privire. 

Şi iată că într-o bună zi fata starostelui se duse la o bătrână vrăjitoare care-şi 
avea sălaş la marginea satului: 

— Tare mă mai mustră cugetul şi greu îmi vine să mă dau în vileag, 
mătuşico, dar m-au măritat cu unul pe care nu-l iubesc. Mi s-a făcut lehamite de 
bărbatu-meu. Atât mi-e de silă, încât nici nu vreau să-l mai văd în ochi. Rogu-te, ajută- 
mă să pun capăt amărăciunii. 

Vrăjitoarea îşi scutură pletele cărunte, îşi îngustă pleoapele şi începu să 
bolborosească vorbe repezi şi neînţelese. Pironindu-şi apoi ochii arzători asupra 
tinerei femei, îi porunci: 


— Ţese o fâşie de pânză într-o noapte cu lună. Albeşte-o tot într-o noapte cu 
lună, coase-o într-o noapte cu lună, brodeaz-o într-o noapte cu lună şi îmbracă-l pe 
bărbat cu ea, dar tot într-o noapte cu lună plină. 

Femeia făcu întocmai. Țesu pânza într-o noapte cu lună, o albi sub razele lunii şi o 
cusu tot aşa într-o noapte cu lună plină. Era frumos veşmântul, alb, alb şi străveziu ca 
gingaşa lumină a lunii. 

Şi iată că veni din nou o noapte cu lună. Tânăra soţie acoperi uşor umerii bărbatului 
cu a țesătura. Omul ieşi în pridvor, privind luna într-o tăcere mâhnită. Apoi, deodată, se 
topi ca un bumb de argint. Luna apuse. Se iviră şi zorile, dar bărbatul nu se mai 
întoarse. 

Cu toate că omul acela îi fusese atât de nesuferit, femeia se simţi tulburată fără voia 
ei şi dete iarăşi fuga la vrăjitoare. Aceasta îi spuse: 

— Dacă vrei să-l revezi, rabdă până se va arăta din nou luna plină, iar la 
ceasul cel mai adânc al nopţii du-te la răspântia a şase drumuri. Stai acolo şi aşteaptă. 

Stătu nevasta, după cum i se poruncise, în răspântia celor şase drumuri. Când se 
făcu cerul cel mai adânc al nopţii, se ivi deodată din depărtare, învăluită în razele lunii, 
o umbră care parcă plutea prin văzduh, fără să atingă pământul... 

Tânăra soţie simţi un fior îngheţat cuprinzându-i inima: era chiar bărbatul ei, 
înveşmântat aşa de pânza albită sub văpăile lunii. Bărbatul se apropie de ea, privind-o 
cu tristeţe... Apoi şopti încet, cu glas tânguitor: 


„în ceas nenorocit am îmbrăcat 
Veşmântul dalb, ţesut din fir de lună 
Şi osândit sunt să-nsoţesc pe veci 
Crăiasa nopţii-n drumurile ei...” 


Vedenia albă lunecă lin pe lângă ea şi se pierdu pentru totdeauna în întunericul 
nopţii. 


Scheletul care dansează 


poveste japoneză 

Trăiau cândva doi prieteni nedespărţiţi. Unul se numea Kami-Şicibei, iar celălalt 
Şimo-Şicibei. Odată, cei doi porniră împreună către ţinuturi îndepărtate să-şi caute 
norocul. Şimo-Şicibei munci cu sârguinţă, agonisind bani frumoşi. în schimb, Kami- 
Şicibei nimeri într-o ceată de petrecăreţi, pierzându-şi vremea fără folos. 

Trecură astfel trei ani. Şimo-Şicibei, care se pregătea de întoarcere acasă, îşi pofti 
prietenul să meargă cu el. Dar acesta îi răspunse: 

— Bucuros aş merge însă, vezi, n-am niciun veşmânt ca lumea pentru 
drum. Mi s-au prăpădit toate hainele. 

Şimo-Şicibei îşi zise în sine: „împreună am plecat, împreună trebuie să ne 
întoarcem. Nu-mi voi lăsa prietenul să sfârşească singur printre străini.” 

Şi îi dărui lui Kami un rând de haine noi, ba îi mai dădu şi ceva bani pe deasupra. 

Porniră amândoi către casă. Dar la un popas de munte, prin nişte locuri pustii, 
Kami îşi ucise prietenul, îi luă toţi banii şi se întoarse singur în sat. Celor care-l 
întrebau, le povestea cu mâhnire: 

— îndată ce am ajuns în ţinuturile acelea străine, Şimo s-a schimbat atât 
de mult, încât nu-l mai recunoşteai. S-a dedat cu totul petrecerilor. în toţi aceşti ani, 
n-a fost în stare să adune măcar banii trebuincioşi pentru călătoria de întoarcere. De 
aceea nici n-a mai vrut să vină cu mine. 

însă rodul jafului nu i-a fost de niciun folos lui Kami. A căzut în patima jocului de 
arşice şi curând a pierdut toţi banii furaţi, până la ultima leţcaie. Aşa încât s-a văzut 
nevoit să plece în căutarea norocului. 

Kami pomi pe acelaşi dram pe care-l străbătuse odinioară. Ajuns în munţi, la locul 
acela de popas unde-şi omorâse prietenul, i se păru că aude glasul cuiva: 

— Şicibei! Kami-Şicibei! 


Kami se uită în jur, dar nu văzu pe nimeni. „Cine mă strigă oare?” se întrebă el 
nedumerit. Pesemne că mi s-a năzărit”, îşi zise şi porni mai departe. Dar iată că din 
nou auzi chemare aceea: 

— Şicibei! Kami-Şicibei! 

„Ciudate lucruri se mai petrec pe-aici!” îşi zise el ciulind mai bine urechea. Glasul 
părea că vine din păduricea de bambuşi care creştea chiar lângă dram. Kami se uită 
cu luare-aminte şi printre tulpinile crângului văzu albind un schelet al cărui craniu, cu 
dinţii dezveliţi, părea că rânjeşte. 

Numaidecât, ţeasta aceea golaşă începu să grăiască: 

— Bun venit, prietene drag! Demult nu ne-am mai văzut noi doi... Nu te 
speria, sunt acelaşi Şimo pe care l-ai ucis acum trei ani, luându-i banii agonisiți cu 
trudă şi sudoare. Zi de zi te aştept de-atunci, plin de nerăbdare. Şi iată că astăzi 
dorinţa mi s-a împlinit. Nici nu ştii ce bucuros sunt! 

înspăimântat, Kami-Şicibei voi s-o ia la fugă, dar scheletul îl apucă strâns cu mâna-i 
osoasă de poalele veşmântului: 

— Hei, unde te duci? încotro ai pornit-o? 

— Mi-am pierdut toată averea şi plec iarăşi către ţinuturi depărtate, să 
adun ceva parale. Dă-mi drumul, sunt grăbit! 

— Vasăzică, asta era! spuse Şimo. Pe când trăiam, şi mie mi se întâmpla să 
rămân fără bani: te voi lăsa fără ajutor la necaz. Uite ce m-am gândit: eu voi dansa, 
iar oamenii se vor îmbulzi să mă vadă, plătindu-ţi pentru asta. Vei câştiga o mulţime 
de bani. Ce zici, primeşti? Pune-mă într-o ladă şi ia-mă cu tine. Eu nu beau, nu 
mănânc, nu va trebui să cheltuieşti nimic hrana sau cu îmbrăcămintea mea. Unde mai 
găseşti asemenea tovarăş nepreţuit? Sau poate te îndoieşti de măiestria mea de 
dansator... Ia priveşte colea! 

Şi pe dată scheletul se ridică de jos şi începu să ţopăie, sunându-şi oasele. Mâinile 
şi îi zvâcneau cu repeziciune, sărea plin de iscusinţă şi făcea tumbe. 

— Ei, ce zici, Şicibei? Dacă vreau, pot să dansez şi mai straşnic. Ție nu-ţi 
rămâne decât să baţi din palme. Vom câştiga bani frumoşi împreună. Merită să-ţi dai 
şi sufletul pentru asemenea trebuşoară! 

Şi astfel, scheletul izbuti să-l convingă pe fostul său prieten. „într-adevăr, s-ar 
putea să mă îmbogăţesc din asta”, îşi zise 

Kami, primind învoiala. 

De-atunci, Kami începu să arate pretutindeni dansul scheletului. Oamenii veneau 
cu duiumul, plăteau şi se minunau. Vestea despre scheletul dansator se împrăştie 
până departe, prin oraşe şi sate, până când, în cele din urmă, ajunse şi la urechile 
prinţului stăpânitor. 

Kami-Şicibei fu poftit la palatul prinţului. Acesta stătea în jilţul său din marea sală 
de primire, aşteptând reprezentaţia. Kami scoase scheletul din ladă şi-i porunci: 

— Dansează! 

Dar acesta nu se mişcă. 

Chipul lui Kami-Şicibei aci roşea, aci pălea. Bătu din palme, cântă, dar totul 
rămase în zadar. Până la urmă, înfuriat peste măsură, începu să lovească scheletul 
cu un bici. în clipa aceea scheletul se ridică în picioare, se apropie de prinţ şi 
îngenunche în faţa lui: 

— Milostive principe, grăi Şimo, eu am dansat atâta vreme numai şi numai 
ca să pot ajunge în faţa măriei-tale. Află că acest om m-a ucis mişeleşte la un popas 
din munţi, ca să mă fure. 

Prinţul rămase uluit. 

— Multe minuni se mai petrec pe lume! spuse el. Legaţi-l îndată pe ucigaş şi 
faceţi cercetări. 

Străjerii îl legară fără zăbavă pe Kami. Acesta îşi recunoscu vina şi fu răstignit. 

lată ce s-a întâmplat în vremurile de odinioară. 


Castelul reginei pisicilor 
poveste japoneză 


Muntele de foc Aso are câteva piscuri înalte. Unul dintre ele se cheamă Nekodake 
- Muntele Pisicilor. 

Odinioară, pe coasta acestui munte se zice că trăia regina pisicilor. în fiecare an, 
în noaptea de ajun a sărbătorii Seţubun!!%, veneau la ea să-i ureze viaţă lungă toate 
pisicile mai de seamă de prin satele învecinate. în vremea aceea, tot muntele răsuna 
de mieunatul pisicilor. Unii se lăudau chiar că au văzut alaiuri întregi de pisici... 

Odată se întâmplă să treacă pe una dintre cărările muntelui un drumeţ întârziat. 
începuse să însereze. Oricât de mult s-ar fi grăbit el, dar până la capătul călătoriei 
mai avea o bună bucată de drum. înjur se întindeau doar locuri pustii şi nu se auzea 
decât foşnetul mărăcinilor uscați. 

Călătorul nu mai avea putere nici să se întoarcă de unde plecase, nici să-şi urmeze 
drumul, atât era de trudit. Pa deasupra începuse să-l chinuie şi foamea. Se aşeză pe 
cărare, la adăpostul unei tufe înalte de colilie, şi începu să-şi frece picioarele 
amorţite de umblet. 

— O, dac-aş găsi pe-aici, pe undeva, un adăpost pentru noapte! oftă 
drumețul. 

Soarele se ascunse după creasta munţilor şi deodată se lăsă noaptea. Undeva, 
deasupra lui. Auzi glasuri omeneşti. 

„înseamnă că pe-aici, pe-aproape, se află un sălaş”, gândi omul. 

Se ridică anevoie în picioare şi începu să se târască înspre locul de unde veneau 
glasuri. Curând ajunse la nişte porţi înalte, în spatele cărora se ridica o mândreţe de 
casă. 

— Cine-ar fi crezut că în mijlocul acestei pustietăți se află un palat atât de 
frumos! se miră el. Poate că stăpânii de-aici s-or îndura să mă găzduiască pe timpul 
nopţii... 

Şi călătorul păşi curajos pe poartă. La intrarea casei începu să-i strige pe stăpâni. 
Se arătă o femeie, care după cum era îmbrăcată părea o slujitoare. 

— Am rătăcit drumul şi afară s-a lăsat noaptea, îngădui ţi-mi să rămân aici 
până-n zori. 

— Poftiţi, rogu-vă, răspunse femeia, cu glas subţire şi mlădios. Intraţi în 
casă. 

îl duse înăuntru şi îl lăsă singur. Călătorul îşi întinse picioarele trudite, să se 
odihnească dar foamea începu să-l chinuie tot mai aprig. Stătu el ce stătu, apoi începu 
din nou să-i strige pe stăpâni, îndată se arătă o altă femeie, care se înclină adânc în faţa 
lui, arcuindu-şi spinarea. 

— Iertat să-mi fie, dar de azi dimineaţă n-am mai mâncat nimic. Mi se face 
negru înaintea ochilor de foame. Nu s-ar găsi pe-aici prin casă ceva de mâncare şi 
pentru mine? 

— Fiți fără grijă. Vă vom aduce îndată bucatele. Dar poate că până atunci ați 
pofti să vă arăt baia gata pregătită, îi spuse cu bunătate femeia... 

îl duse apoi până la încăperea unde se afla scăldătoarea şi plecă. Nespus de 
mulţumit, drumeţul tocmai se pregătea să se îmbăieze. Deodată, în odaie intră o altă 
femeie, trecută de prima tinereţe. Privi drept în ochii lui şi înlemni de uimire. Apoi, 
uitându-se cu teamă în jur, spuse: 

— Pesemne că nu-ţi mai aminteşti de mine, însă eu te-am recunoscut îndată. 


sărbătoare naţională japoneză care celebrează sosirea 
primăverii după vechiul calendar lunar. Astăzi se 
sărbătoreşte pe 3 februarie. în această zi, pentru a alunga 
forţe necurate, se presară în rase boabe de grâu, di 
îngânându-se: „Necuraţilor (ieşiţi) afară din casă, fericirea 
să intre-n casă”. în poartă, pentru acelaşi scop, se pun 
ramuri de ilex de care se atârnă capete de peştişori 


Spune-mi, cum ai ajuns aici? 

Călătorului i se păru tare ciudată întâmplarea. Femeia aceea necunoscută vorbea cu 
el de parcă i- ar fi fost o veche prietenă. începu să-i istorisească păţania lui, cum s-a 
rătăcit prin munţi şi cum a ajuns la casa aceea. Femeia şopti neliniştită: 

— Vouă, oamenilor, nu vă este îngăduit să umblaţi pe aici. Pentru voi, 
meleagurile acestea sunt tare primejdioase. Pleacă de aici cât poţi de repede, fără să te 
mei uiţi înapoi, altfel eşti pierdut! 

— Dar ce rău mi se poate întâmpla? se miră omul. 

Femeia răspunse cu şovăială: 

— Nu vreau să-ți spun nicio vorbă rea despre casa aceasta. Numai atât te 
povățuiesc, fugi fără să mai zăboveşti o clipă, îndepărtează-te de acest loc! adăugă ea, 
cu glas atât de scăzut încât nu se putea să nu-i dai crezare: 

— Ce să-i faci, dacă-i aşa, o să, te ascult. Voi pleca îndată. Dar înainte de 
asta nu s-ar putea măcar să îmbuc ceva? Sunt mort de foame. Şi n-ar fi rău nici să mă 
dezmorţesc oleacă e... spuse călătorul. 

Dar femeia păru şi mai neliniştită: 

— N-ar fi trebuit să-ţi destăinui nimic, dar acum cinci ani, când încă mai 
trăiam la stăpânii mei, tu te-ai arătat foarte bun cu mine. Adeseori, seara, ieşeam pe 
sub gard şi hoinăream pe drum, iar tu mă luai în braţe, mă mângâiai şi mă scărpinai 
după urechi. Eu n-am avut parte de mângâieri. Află că eu sunt pisica tărcată a vecinilor 
tăi. Iar aici este castelul reginei noastre. Dacă vei rămâne să mănânci şi să te îmbăiezi 
aici, îţi va creşte păr pe trup şi tu vei deveni motan. Acum înţelegi de ce te-am sfătuit să 
pleci? 

Drumeţul se înspăimântă cumplit, îi mulţumi femeii din toată inima şi, ieşind pe 
poartă, fugi cât îl ţineau picioarele. Se pare însă că cei din casă simţiseră asta. Trei 
fetişcane, cu căuşuri cu apă, porniră în goană după el. 

Drumeţul alerga cu ultimele-i puteri, poticnindu-se şi căzând. Ajuns la marginea unei 
râpe, se uită înapoi. Se îngrozi văzând că fetişcanele acelea erau gata să-l ajungă. De 
frică îşi dădu drumul pe povârniş. în clipa aceea una dintre fete aruncă peste el, de sus, 
toată-apa din căuş. 

Dar călătorul era acum departe. Abia câteva picături de apă îl atinseră. Una îl stropi 
pe gât, chiar sub ureche, iar două-trei, pe pulpele goale. 

în sfârşit, călătorul ajunse în oraş, iar de-acolo se întoarse cu bine acasă. Prima lui 
grijă fu să-i întrebe pe vecini unde mai e pisica lor tărcată. 

— A plecat într-o zi şi nu s-a mai întors, îi răspunseră aceştia. 

Făcură socoteala câtă vreme a trecut de-atunci şi ieşi că s-au scurs tocmai cinci ani. 

Curând, omul băgă de seamă că au început să-i crească smocuri de păr pisicesc pe 
gât, şi pe picioare, acolo unde-l ajunseseră picăturile de apă. Adeseori el spunea: 

— Dacă mai zăboveam niţel, aş fi ajuns fără îndoială în suita reginei pisicilor. 


Trăia odinioară, lângă golful Şimoura, un pescar bătrân cu nevasta lui. De la o 
vreme, pe unchiaş îl încolţiră durerile de oase şi căzu la pat. II îngriji bătrâna mult 
Rap cum se cade dar el nici Sisma bral aleea caile spuse: 

Tare mi-e silă de mâncare, nici nu-mi vine să mă uit la ea. Dar niscai 
carne de caracatiţă tot aş mârRAveȘie lapoReză rii şi poate că aş mai prinde puteri. 

Vremea era ploioasă. Baba luă o umbrelă mare şi se duse la malul mării. Se uită ea 
prin crăpăturile stâncilor, printre pietre, pe unde se ascund caracatiţele de obicei, 
dar nu văzu nimic. Se aşeză pe o stâncă înaltă, închise ochii şi se rugă fierbinte: 

— O! zei prea milostivi, ajutați-mă să prind o caracatiță, ca să-l pot tămădui 
pe moşul meu. 

Când deschise ochii, ce să vadă! Chiar lângă picioarele ei se ivise brațul unei 
caracatițe uriaşe. 

Plină de bucurie, bătrâna tăie brațul cu un cuţit, îl duse acasă şi-l ospătă pentru 
prima dată de când zăcea bolnav. Bătrânul pescar înghiţi cu poftă şi parcă, parcă se 
simţea mai bine. 

A doua zi, bătrâna se duse iarăşi la scorbura aceea dintre stânci, şi din nou 
caracatiţa scoase la iveală un braţ uriaş. Tăie femeia şi braţul acesta, hrănindu-şi 
bărbatul pe săturate. 

A treia zi se petrecu la fel, a patra tot aşa... Moşului i se făcuse lehamite de carnea 
de caracatiţă, nici că voia să mai audă de ea. Dar vezi că pe babă o prinsese lăcomia 
căci începu să care la târg hălci mari şi cărnoase de caracatiţă, numărând de fiecare 
dată câte i-au mai rămas de tăiat. în sfârşit, caracatiţei îi mai rămase un singur braţ, 
cel de pe urmă, dar şi pe acela se puteau lua bani! 

A opta zi, dis de dimineaţă, baba se duse grăbită la țărm. Se aplecă peste scorbura 
dintre stânci şi privi în apă... în clipa aceea, în jurul gâtului i se încolăci ca un laţ 
nemilos un braţ al caracatiţei. Şi caracatiţa o târî pe bătrâna cea lacomă în valurile 
marii. 

Bătrânul pescar o aşteptă multă vreme, apoi fu cuprins de nelinişte. Merse el cum 
putu, cu picioarele-i bolnave, până la țărm şi iscodi în toate părţile. Dar baba nu se 
zărea nicăieri. în cele din urmă se târî până la stânci şi privi în adânc... 

Bătrâna şedea pe fundul mării, ţinând deasupra capului umbrela deschisă. Unchiaşul 
strigă: 

— Babo, hei, babo, ce faci acolo?! 

Neprimind niciun răspuns, se aruncă după ea în valuri şi se înecă. 

Se zice că şi astăzi, primăvara, în timpul refluxului, dacă te uiţi bine în acel loc 
dintre stânci, poţi vedea pe fundul apei umbrela nevestei pescarului. 


Corabia fantomă 


poveste japoneză 


Toate acestea s-au întâmplat în anii Horeki!%. 

Zice-se că odată, de la ţărmul insulei Maţumae!?! se desprinse o corabie cu pânze. 
Pe puntea ei se aflau şapte oameni, în frunte cu cârmaciul Magosuke. Se întorceau cu 
toţii, acasă, la Niigata. 

A treia zi, în zare începu să se legene insula Sado, iar în stânga ei corăbierii văzură 
țărmurile natale. Când, deodată, se iscă pe neaşteptate furtuna. Marea începu să 

fiarbă cu vârtejuri mari. Se părea că dintr-o clipă într-alta micul vas cu pânze va fi 
răsturnat şi zdrobit. Marinarii începură să aa repede pânzele. însă marea 


clocotea tot mai înverşunată. ddliinau l alfaracatiţei 


— Aruncaţi încărcătura peste bord! Tăiaţi catargele! 
poveste japoneză 


Dar în clipa aceea se năpusti asupra lor un val înalt până la cer. Talazul se prăvăli 
tunând peste corabie. Cârma se despică în două, iar corpul corăbiei fu prefăcută în 
ţăndări. Marinarii fură târâţi în adânc, slujind drept hrană peştilor. Dintre ei, 
Magosuke, izbuti să se agate de o scândură. 

Marea îl purtă departe pe Magosuke, care se agăţase de-o biată rămăşiţă. Vântul şi 
ploaia îl orbeau. Când în când, ridicat pe creasta unui val, privea deznădăjduit în 
depărtare, doar, doar va zări vreo pânză de corabie. 

Ziua se apropia de sfârşit, începu să se întunece. Talazurile veneau unul după altul, 
ca o turmă de balene uriaşe, îl săltau pe coamele lor, apoi iarăşi îl prăvăleau în adânc. 
Magosuke putea să ghicească încotro îl duce puhoiul, în ce parte se află ţărmul 
mântuitor şi încotro plutea. Se lăsă noaptea şi nicio corabie nu-i ieşise în cale. 

Abătut şi sleit de puteri, Magosuke ba îl implora pe zeul Kompira!” să-i izbăvească 
viaţa, ba îi făcea făgăduieli zeului Hahika!'%. încleştat de scândura lui şubredă, se înălța 
pe coamele ameţitor de înalte ale valurilor, apoi iar se prăbuşea în genunile 
întunecoase. De fiecare dată i se părea că i-a sosit sfârşitul, dar un talaz şi mai puternic 
îl smulgea din hăuri, ridicându-l deasupra. 

Când Magosuke îşi pierduse aproape orice speranţă, auzi deodată o voce puternică: 

— Tăiaţi catargele! Aruncaţi încărcătura peste bord! Ţineţi bine cârma! 

Chiar înspre el, din bezna nopţii venea o corabie. 

Adunându-şi ultimele puteri, Magosuke strigă: 

— Salvaţi-mă, mă înec! 

Deodată, corabia se sfărâmă aproape cu totul. Vreo zece oameni din echipaj se 
agăţau de resturile ei, urlând cu disperare. 

Oamenii aceştia nu semănau cu cei vii. Erau scheletici, cu feţele vinete, iar trupurile 
lor se desprindeau ca nişte umbre tulburi din mijlocul acelei întunecimi de iad, în care 
se părea că ochiul nu poate străbate. Corabia însăşi părea o plăsmuire de negură, dar 
care nu se contopea cu ea. 

Ţipătul se stinse pe buzele lui Magosuke. Corabia trecu prin dreapta lui, 
îndepărtându-se cu repeziciune. Deodată răsună tânguirea înfiorătoare a mai multor 
glasuri: 

— „A-a-a-a-a-a-a!” 

în clipa următoare corabia fu complet prefăcută în ţăndări, iar oamenii agăţaţi de ea 
se topiră parcă. Strigătele conteniră. Numai valurile mugeau îngrozitor.. 

„A fost o corabie fantomă!” îşi zise Magosuke, aducându-şi aminte toate poveştile 
înfricoşătoare pe care le auzise despre ea. Era bucuros că a rămas din nou singur pe 
întinsurile mării. 

Deodată, strigătele răsunară din nou: 

— Tăiaţi catargele! încărcătura peste bord! Ţineţi bine cârma! Vai, pierim! 

Şi corabia fantomă se ivi iarăşi din ceaţă, cu oamenii care se agăţau de ea, cerând 
ajutor iar un val puternic o izbi, nimicind-o cu totul. Din nou izbucni tânguirea aceea 
dureroasă, atât de cumplită, încât se părea că nimeni n-o poate auzi de două ori fără să- 
şi piardă minţile. 

Vedenia pieri. Doar valurile mai vuiau, ameninţător. 

Dar nu apucă Magosuke să-şi tragă sufletul, că vântul aduse iarăşi până la el strigătul 
groaznic: 

— Tăiaţi catargele! Marfa peste bord! Ţineţi cârma! 

Şi totul se petrecu aidoma ca întâia oară: porunci, rugăminţi, chemări, blesteme; 
ultimul vaier al celor ce piereau... 

Oare când se vor sfârşi toate acestea? se întreba Magosuke cu inima strânsă. îşi 
simţea cugetul gata să i se despartă de trup, dar nu-şi descleşta mâinile de pe scândura 
lui, ţinându-se mereu deasupra apei. 

în sfârşit, iată că începu să albească de ziuă. O dată cu cele dintâi raze, corabia 

fantomă dispăru pentru totdeauna. Vântul şi ploaia se mai domoliră, valurile aşijderea. 
Trei zile rătăci Magosuke pe întinderea mării, mai mult mort decât viu. Era sfârşit de 
oboseală şi de foame. Privirea i se împăienjenea, mâinile îi amorţiseră. La ce mai putea 
nădăjdui? 

Viaţa începuse să-l părăsească. Deodată, văzu ceva strălucind pe apa mării. 
Deasupra valurilor se legăna o legătură de paie. Magosuke o apucă şi scotocind în ea 
găsi o punguţă de pânză în care erau două şiraguri de ardei roşii, uscați. Magosuke 
mâncă cei zece ardei şi simţi că-şi mai vine în fire. 

Nu după multă vreme, îl zări o corabie cu pânze care trecea pe-acolo. Marinarii îl 
scoaseră din valuri şi-l aduseră cu bine în golful Niigata, la ţărmul natal. 


Tăria dragostei de mamă 


poveste japoneză 


Trăiau cândva, la marginea unui târguşor, un moşneag cu baba lui. Cei doi îşi 
duceau zilele vânzând caramele moi, care prin partea locului se numesc ame. 

Odată, într-o seară târzie şi mohorâtă de iarnă, la uşa dughenii lor bătu o tânără 
femeie pe care n- o cunoşteau. Fără să treacă pragul, femeia întinse cu sfială un 
bănuţ de trei parale: 

— Daţi-mi, rogu-vă, câteva caramele. 

— îndată. Dar până vă împachetăm marfa, intraţi să vă încălziţi puțin. 

— Nu, nu, mai bine aştept aici. 

Şi luându-şi punguliţa cu dulciuri, necunoscuta pieri în întuneric. 

în seara următoare veni din nou. Tare se mai minunau cei doi bătrâni, întrebându-se: 

— Cine să fie străina aceasta şi de ce vine totdeauna atât de târziu? N-o fi 
găsind oare un ceas mai potrivit? 

în cea de-a treia seară, femeia veni iarăşi. Dar în seara a patra, după ce străina 
plecă ducându-şi pacheţelul, mare fu uimirea bătrânei când, în loc de bănuț, găsi în 
palmă o frunză uscată. 

— Ia te uită ce mai hoață! bombăni negustoreasa. Ia-te după ea, 
moşnege, nu cred să fi ajuns prea departe. Ehei, dacă aveam eu vederea mai 
bună, nu m-ar fi păcălit atât de lesne... 

— Priveşte, pe prag sunt urme de lut roşu, se miră unchiaşul aprinzând 
felinarul. De unde-o fi venit femeia asta? Doar pe-aici, prin împrejurimi, pământul e 
nisipos... 

Şi bătrânul porni s-o caute pe străină. Se uita cu luare-aminte în jos, dar pe 
zăpadă nu vedea nicio urmă de picior omenesc. Numai fărâmele de lut roşu 
însemnau calea urmată de femeie. 

„în partea asta nici nu sunt case, se gândi moşul. Să fi intrat în cimitir? Dar acolo 
nu sunt decât morminte...” 

Făcându-şi curaj, păşi pe potecile tăcutului lăcaş şi deodată auzi un plânset de copil. 
„Mi s-a părut, îşi zise. lată, acum nu se mai aude nimic. O fi fost vântul care şuieră prin 

crengi.” 

Dar scâncetul pruncului se auzi din nou, tânguitor şi înfundat, ca şi cum ar fi venit 
din adâncul pământului. Se apropie de locul cu pricina. Nu, nu i se păruse, cineva 
plângea sub moviliţa de lut a unui mormânt săpat de curând. 

„Mare minune! tresări unchiaşul. la să mă duc să-l scol pe preotul templului din 
vecinătate. Taina aceasta trebuie dezvăluită. Nu cumva aici a fost îngropată o fiinţă 
vie?” 

îl deşteptă pe preot şi merseră împreună în cimitir. 

— Uite, parcă ăsta-i mormântul. 

— Aici a fost înmormântată acum câteva zile o tânără femeie care tocmai 
trebuia să nască, spuse preotul. O boală nemiloasă a doborât-o cu puțin timp înainte 
de a da viață pruncului. Dar poate că ți s-o fi părut, moşule. 


Chiar atunci însă, de sub pământ se auzi iarăşi plânsul înăbuşit al copilului. 

Se apucară grabnic să sape şi în curând dădură peste sicriul răposatei. Scoaseră 
capacul şi ce să vadă? în coşciug zăcea o tânără femeie cufundată în somnul veşnic, 
strângând la piept un prunc iar copilul ţinea în gură o caramea ame... 

— lată, aşadar, cu ce-l hrănea sărmana. De-abia acum înţeleg totul, spuse 
bătrânul mişcat mai dragostea de mamă poate săvârşi asemenea minuni, căci nimic 
nu-i mai puternic pe lume ca acest simţământ. Femeia mi-a dat mai întâi bănuţii 
care-i fuseseră puşi în sicriu, după care când n-a mai 
avut cu ce să cumpere dulciuri, mi-a lăsat o frunză uscată... Biata de ea, şi-a 
ocrotit pruncul şi dincolo de moarte. 

Bătrânul şi preotul vărsară lacrimi îndurerate deasupra mormântului deschis. 
Apoi desfăcu braţele încleştate ale femeii, scoaseră pruncul din muta ei îmbrăţişare 
şi-l duseră în templu. 

Băiatul crescu în templu şi rămase acolo toată viaţa, îngrijind cu devotament 
mormântul mamei sale, care-l iubise atât de mult. 


Cinci tani de pământ 
poveste japoneză 


Trăia pe vremuri în satul Oku din comuna Okazaki un om foarte bogat, care 
stăpânea nenumărate lanuri de orez. Unul dintre aceste lanuri era grozav de întins, 
măsurând mai bine de cinci tani!*, din care pricină i se spunea „țarina cea mare”. 

în fiecare an, prin luna mai, când venea vremea răsăditului, bogătaşul tocmea la 
lucru o mulţime de oameni. Dacă pălmaşii izbuteau să sfârşească toată treaba într-o 
singură zi, stăpânul era mândru şi mulţumit de hărnicia lor. Drept e că nu totdeauna 
se nimerea să se întâmple astfel. 

Dar după un vechi obicei al neamului său, ţinea cu orice chip, ca pe țarina „cea 
mare” plantatul orezului să înceapă în zori şi să se isprăvească în aceeaşi zi, înainte 
de asfinţit. 

într-o primăvară, printre ceilalţi pălmaşi, bărbaţi şi femei, se tocmi la lucru şi o 
fetică, nespus de, frumoasă la chip. în scurt timp, ea se arătă atât de harnică şi de 
pricepută la munca ogorului, încât nimeni nu putea s-o întreacă. Tot uitându-se la ea, 
bogătaşul îşi zise: „E bine că o asemenea fată, frumoasă şi vrednică, ar fi numai bună 
de soţie pentru fiul său. îşi chemă dar, neamurile, să se sfătuiască. Mai întâi, acestea 
se împotriviră cu îndârjire: 

— Cum e oare cu putință ca feciorul unui om avut să ia de nevastă o 
sărăntoacă, o biată muncitoare cu ziua? 

După multe vorbe şi certuri, ajunseră însă la o înțelegere, şi anume, s-o pună pe 
fată la încercare: dacă va izbuti de una singură să răsădească orezul pe „țarina cea 
mare” numai într-o zi şi să termine treaba înainte de apusul soarelui, înseamnă că 
prin această ispravă şi-a câştigat cinstea de a intra în casa lor, ca soţie legiuită. 

Hotărâră ziua încercării şi-i spuseră sărmanei copile ce noroc nevisat o aşteaptă dacă 
va reuşi. 

Ameţită de bucurie, fata nici nu mai avu răbdare să aştepte răsăritul soarelui. Cea 
dintâi geană de lumină o află pe câmp, gata să se apuce de lucru. 

împlânta răsadurile cu atâta iuţeală şi îndemânare, încât ai fi zis că-n urma ei se 
ţese în cine ştie ce vrajă, un covor verde care acoperea câmpul. 

în luna mai zilele nu mai sunt chiar atât de scurte, dar ca să răsădeşti numai cu 
două braţe, într-o singură zi, un ogor de cinci tani, părea ceva dincolo de puterile” 
omeneşti! Curând sosi şi amiaza, dar fata nu se opri să se odihnească, să guste din 
merinde ori să bea un strop de apă, fiindcă timpul o zorea cumplit. Buzele ei 
rămâneau mute, nu îngânară nicio clipă străvechiul cântec al celor ce sădesc orezul. 

Mereu încovoiată, fără să înalțe măcar planta cu repeziciune firele verzi în pământ, 
căci timpul o zorea amarnic. „Mai repede, mai repede!” îşi spunea fără contenire în 
gând. 

Pe câmp se adunase o mulţime de lume. Se minunau cu toţii de hărnicia şi de 
iscusinţa ei, îmbărbătând-o cu glas tare:. 

— Dă-i zor, dă-i zor, nu mai e mult! 

Soarele se apropia tot mai grabnic de asfinţit. Umbre viorii se aşternură pe şesuri. 

Roata de foc atinse muchea dealului din zare, gata să se rostogolească de cealaltă 
parte. Fetei îi mai rămăsese de răsădit un singur rând. Cuprinsă de deznădejde, îşi 
împreună mâinile şi zise în şoaptă: 

— Opreşte-te, măreţule, bunule Soare! Zăboveşte numai câteva clipe! 

Ca şi cum i-ar fi auzit rugămintea, soarele se întoarse deodată din cale, înălţându- 
se deasupra dealului. Şi fata începu din nou să împlânte răsadurile, cu şi mai mare 
grabă ca înainte încât nici nu- i mai puteai urmări mişcările iuți ale mâinilor. Abia 
după ce sădi cel din urmă fir soarele se ascunse după creastă cu repeziciunea unei 
săbii în cădere. 

Oamenii înmărmuriseră în faţa acestei minuni. Când îşi veniră în fire, văzură cu 
spaimă că fata era pe pământ, moartă. O ucisese munca peste puteri. 

Din ziua aceea peste capul bogătaşului se abătură fel de fel de nenorociri şi în 
curând ajunse la sapă de lemn. 

Demult nu mai are nimeni în sat un ogor atât de mare, dar locului aceluia i se 
spune până astăzi cinci tani de pământ. 


Cum a căzut întâia zăpadă 


poveste japoneză 
Se spune că în vremurile de demult ţara Aizu” 
iernii. Tot anul era cald şi înverzeau câmpurile. 

O dată, veni acolo dinspre miazănoapte un călugăr pribeag. într-o mână ţinea un 
toiag, iar în cealaltă o umbrelă mare. Cum era ostenit de drum, intră în ceainărie să 
se odihnească. înăuntru era plin de lume. Sătenii petreceau acolo ceasuri întregi, 
sfatuindu-se întruna, fără să ajungă a nicio încheiere. Pe feţele tuturor se citea 
îngrijorarea. 

Călugărul înţelese că la mijloc e ceva însemnat şi voi să-i ajute pe oameni. 

— Vă văd neliniştiţi şi posomorâţi, le spuse. Ce nenorocire vi s-a întâmplat? 

Iar sătenii răspunseră: 

— Am primit înştiinţare scrisă că mâine va trece pe-aici însuşi 
preaputernicul stăpân, obul acestor ţinuturi. înştiinţarea cuprinde o poruncă aspră: 
„Totul trebuie să fie curat ca lacrima, astfel ca stăpânul să nu vadă vreun fir de praf 
nici în sat, nici pe drumul satului. Nicio necurăţenie nu trebuie să-i supere ochiul 
slăvit.” Or, noi ştim că oamenii din celelalte sate, oricât s-au străduit, n-au izbutit să 
împlinească porunca. Din această pricină pe unii i-au tăiat cu sabia, pe alţii i-au 
aruncat în temniţă, iar altora le-au mărit dajdia de două ori. Peste tot numai plânsete 
şi vaiete. De aceea suntem atât de îngrijoraţi. lată, vremea trece şi nu ştim ce să 
născocim spre a fi pe placul înălţimii sale... 

— Ia te uită ce întâmplare! se minună călugărul, de parcă i-ar fi zburat o 
pasăre de sub picioare. Lăsaţi pe mine, că ştiu eu cum să vă scap de năpastă. Mai 
întâi, mâine vremea va trebui să fie straşnic de friguroasă. Stăpânul cel năzuros se va 
ghemui în fundul caleştii şi nici nasul nu-l va scoate afară. lar dacă totuşi se va uita, 
am eu leac şi pentru asta. Ştiţi voi oare ce este zăpada? E ca o pânză nesfârşită, 
nespus de rece, albă şi frumoasă. Zăpada va acoperi tot satul şi va troieni câmpiile şi 
munţii. Oricât de afurisit e stăpânul vostru, nu va avea de ce să se lege. Fiţi pe pace, 
nu vi se va întâmpla nimic rău. 


nu cunoştea zăpada şi nici gerurile 


regiune situată în partea de apus a prefecturii Fukuşima 


Vorbea cu atâta încredere şi bunătate, că ţăranii se liniştiră pe dată, bucurându-se 
din plin. Se împrăştiară pe la casele lor, întrebându-se curioşi: „Ce-o fi aceea zăpadă? 
Cu ce-o fi semănând?” 

A doua zi, sătenii se deşteptară mai devreme ca de obicei. Dar cum ieşiră din 
aşternut, îi învălui un frig straşnic, cum nu mai fusese vreodată. Era atât de frig, că 
li se încreţea pielea şi le clănţănea dinţii. Când ieşiră din casă amuţiră de uimire. 

Oare aceasta să fie a aceea despre care vorbise călugărul ieri, la ceainărie? 

Şi câmpiile, şi munţii, şi satul, şi casele, şi drumurile, totul era alb, alb... Iar din 
văzduh cădeau mereu fulgi albi. 

Toţi locuitorii satului, tineri şi bătrâni, ieşiră în uliţă, uitând de gerul aspru. 
începură şi să alerge de colo-colo, lărmuind cu mare veselie. Țopăiau şi prindeau 
fulgii în palmă, minunându-se de ei. 

între timp, veni ştirea că stăpânul nu va mai trece pe-acolo în ziua aceea. Plini de 
veselie, oamenii alergară la casa starostelui, unde trăsese peste noapte călugărul 
pribeag. Dar acesta pierise fără urmă. 

Se uitară: patul era gol. îl căutară pretutindeni, dar nici vorbă să-l găsească. 

Unii spun că însuşi călugărul a fost întâia zăpadă... De atunci, cei din Aizu s-au 
obişnuit cu zăpada şi au îndrăgit-o. Ba chiar au scos şi o zicală: Nămeţi mari, 
înseamnă recoltă bogată. 


Racul-de-mare şi corbul 


poveste 
japoneză întâmplarea aceasta s-a petrecut 


demult, demult de tot. 

Era odată un călugăr cerşetor care umbla din sat în sat. Tot umblând el aşa, intră 
într-o ceainărie. Ceru dango?! şi o ceaşcă de ceai. Mâncă, bău, apoi glăsui către 
stăpâna ceainăriei: 

— Jupâneasă, n-ai vrea ca în loc de plată să-ți desenez un tablou? 

„Ce fel de tablou poate să-mi deseneze un amărât ca ăsta?” se gândi femeia. 

Dar călugărul îşi scoase din picior o sanda de paie, o înmuie în tuş, apoi spuse: 

— Vezi, e mult mai interesant să pictezi aşa decât cu pensula. 

Apoi desenă pe jusuma!? un Corb mare. 

Călugărul cerşetor plecă mai departe. Pe coasta unui deal se afla altă ceainărie. 
Pribeagul se odihni acolo, bău ceai, apoi spuse: 

— Jupâneasă, n-ai vrea să-ți desenez ceva? 

Scoase după aceea sandaua din celălalt picior, o înmuie în tuş şi desenă pe jusuma 
un rac de- mare. Racul parcă era viu, nu alta: mişca întruna din coadă şi din cleşti. O 
mulţime de lume venea în ceainărie să vadă racul de mare. Banii curgeau gârlă în 
punga femeii. 

Timpul trecu. întorcându-se din pribegia lui, călugărul cerşetor poposi în ceainăria 
unde desenase racul de mare. Stăpâna prăvăliei începu să-i mulţumească: 

— îţi sunt recunoscătoare, mi-ai desenat un rac minunat! Numai că e tare 
negricios... N-ai vrea să mi-l faci roşu? Roşu aprins, dacă se poate. 

— Nimic mai uşor, răspunse călugărul, şi vopsi racul în culoarea roşie. 

„la te uită ce bine! gândi mulţumită femeia. De-acum voi câştiga şi mai mulţi bani.” 
însă racul cel roşu era mort. Nu mai mişca nici din coadă, nici din cleşti şi nimeni nu 
mai veni să-l vadă şi să se minuneze. 

Călugărul cerşetor se întoarse apoi în ceainăria unde desenase corbul. Stăpâna îl 


7 un fel de găluşti care se servesc de obicei între mese 
grindă de lemn 


întâmpină: 
— Mi-ai mâzgălit bunătate de jusuma cu corbul tău şi mi-ai stricat-o de tot. 
Şterge numaidecât tabloul! 
— Asta e cât se poate de simplu, zâmbi călugărul. Nu-ţi place corbul? îl voi 
alunga în dată. Scoase din sân un evantai, îl deschise şi-l flutură de câteva ori prin 
aer. Deodată se auzi „Crau, 
erau, erau!”. Corbul învie, îşi întinse aripile şi zbură. 
Jupâneasa amuţi de mirare, iar călugărul cerşetor plecă liniştit mai departe. 


Sculptorul şi şopârlă 


poveste japoneză 

Trăia odată un sculptor plin de gingăşie şi îndemânare, însă nimeni nu auzise de el şi 
nici nu voia să-i cumpere statuetele cioplite cu meşteşug. Sărăcia îl împovăra tot mai 
tare. 

într-o zi, pe când şedea în grădină mâhnit şi îngândurat, sculptorul văzu o şopârlă 
jucând în alb. Solzii ei străluceau la soare ca argintul şi coada i se răsucea mlădioasă ca 
un arc. Privi multă vreme, ca vrăjit, mica şi încântătoarea vietate. în cele din urmă se 
hotări s-o sculpteze. Luă un cocoloş de lut, modelă cu migală tiparul şi-l turnă în argint. 

Da, se pare că e într-adevăr un lucru frumos, îşi spuse şi încredinţă şopârla de argint 
plină de podoabe, spre vânzare. 

Nici măcar o zi nu rămase statueta în prăvălia neguţătorului. 

Cumpărătorii începură curând să dea năvală; fiecare râvnea să aibă o şopârlă de 
argint şi nu mai prididea cu lucrul. Faima statuetei se răspândise pretutindeni, cu toţii 
o socoteau o minunată operă de artă. Sculptorul deveni cunoscut şi prețuit; norocul îi 
zâmbise, ducea acum un trai îmbelşugat. Oricâte şopârle de argint ar fi turnat, niciuna 
nu rămânea nevândută. 

Se petrecea însă un lucru de mirare. De câte ori artistul ieşea în grădină, vara sau 
iama, şopârla i se arăta în acelaşi loc, pe aceeaşi piatră albă, jucându-se la fel de 
graţioasă şi-n toiul arşiţei ca şi pe frigul aspru, când totul înjur era acoperit de zăpadă. 

îşi frământa mintea tară să priceapă. Deodată înţelese tulburat că şopârla argintie i 
se arătase lui, că pentru ochii celorlalţi oameni ea rămâne mereu nevăzută. îl cotropi o 
nelinişte adâncă. 

Liniştea se prefăcu în groază dinaintea acestei plăsmuiri nefireşti, în cele din urmă, 
făcându-şi curaj luă o piatră şi omori şopârla. 

Numai că din clipa aceea sculpturile lui îşi pierdură cu totul frumuseţea, farmecul 
acela negrăit. Păreau şterse şi lipsite de viaţă acum, şi nu mai atrăgeau privirile 
nimănui. Oamenii nu mai voiau să cumpere şopârlele lui de argint, în scurtă vreme 
sculptorul fu uitat de toţi şi se pomeni la fel ca odinioară, sărac şi nefericit. 


Tânguirea păpuşilor 
poveste japoneză 


Cu mulţi ani în urmă, prin aşezările de munte venea un păpuşar din insula Awagi!?8, 
pe nume Masaiemon. îi mersese faima pretutindeni, şi pe bună dreptate, fiindcă îşi 
stăpânea arta cu multă măiestrie. 

în fiecare an, primăvara, Masaiemon pornea să dea reprezentații, apoi se întorcea pe 
insula Awagi şi rămânea acolo până în primăvara următoare. Păpuşile, ca să nu le mai 
care cu el le lăsa la câte-un ţăran din partea locului ori la stăpânul unei săli de teatru. 
Stăteau încuiate într-o ladă luni în şir. 

Dar iată că păpuşile nu mai putură să rabde această umilinţă, începură să se 
tânguie... 


Ri PE Pyp Amagi mai există şi în prezent un străvechi 


— E adevărat, spunea cea mai bună dintre ele, cea care juca rolurile de 
samurai, s-ar părea că nu suntem decât nişte biete păpuşi fără simţire... Dar suntem 
îmbrăcate în straie şi suntem serioase pe scenă ca să înfăţişăm oameni. Avem, aşadar, 
o înaltă chemare. Şi când colo, iată păpuşile la acel teatru sunt mari, cam două treimi 
din înălţimea omului. Cele mai bune dintre ele sunt foarte complicat construite, pot 
mişca degetele, sprâncenele, deschid gura. Sunt purtate pe bețe. 

Păpuşarii le mânuiesc în văzul publicului, dar numai maestrul principal apare cu faţa 
descoperită, ceilalţi poartă capişoane negre, cu despicături în dreptul ochilor. Suntem 
dispreţuite şi aruncate de-a valma într-un cufăr, ca nişte cârpe vechi şi de prisos. O, 
câtă cruzime, câtă lipsă de recunoştinţă! 

Până şi păpuşile de rând, care aveau roluri neînsemnate, îşi arătau zgomotos 
supărarea: 

— Asta nu-i viaţă! Nu ne mai mişcă nimeni pe beţişoare, mâinile şi picioarele 
ne atârnă. Dacă mai merge mult aşa, vom muri de tristeţe... 

Apoi scoteau de pe fundul lăzii tobele şi gongurile, făcând o gălăgie nemaipomenită: 

— Bum-barabum! Tam-tam-tam! 

Câte-un trecător întârziat se oprea să tragă cu urechea: „Ce-o fi cu tămbălăul ăsta?” 

La-început, locuitorii satului nu se mirau cine ştie ce, închipuindu-şi că stăpânul 
şopronului unde se afla lada cu păpuşi e un om petrecăreţ şi primeşte mereu oaspeţi. 
Dar în cele din urmă intrară la bănuieli. 

într-o seară, un trecător, pesemne mai curios decât alţii, intră în şopron să arunce 
o privire. Nu se vedea pe-acolo, suflet de om. Dar dintr-un ungher se auzea o 
sporovăială îndrăcită, ca şi cum ar fi cuvântat un samurai dregător: 

— Odinioară, nu numai păpuşile, dar chiar şi oamenii, trecând pe lângă 
mine, se înclinau cu respect. Dar acum, se vede că pe lume domnesc numai 
grosolănia şi lipsa de cuviinţă. 

„Mare minunăţie! Ce caută aici un samurai?” îşi zise trecătorul şi privi cu mai 
multă luare- aminte. Când colo, băgă de seamă că glasul venea din lada cea mare... 

Omul dete fuga la stăpânul şopronului şi-i povesti totul. Stăpânul veni în grabă, 
împreună cu toţi ai casei. Şi ce le fu dat să audă? în şopron se învălmăşeau o mulţime 
de glasuri, răsunau şi ropoteau tobe. Tot zgomotul acesta venea din lada pe care o 
lăsase în păstrare Masaiemon, din insula Awagi, dar nu putură deschide lada fiindcă 
nu aveau cheie. 

Trimiseră grabnic pe cineva în insula Awagi, după Masaiemon. Acesta veni, 
descuie lada şi se uită în ea: păpuşile stăteau nemişcate, cuminţi, de parcă nu s-ar fi 
întâmplat nimic. 

Tocmai atunci se nimerise să poposească în satul cu pricina un renumit povestitor 
de giooruri!? din Edo, pe nume Takemoto Ghidaiuu!*. Zvonul despre neobişnuita 
întâmplare ajunse până la el şi dori să vadă păpuşile cu ochii lui. Se uită în ladă şi 
clădină din cap. 

— La fel s-a întâmplat odată şi la noi, în Edo, spuse Takemoto. Tot aşa, 
aruncaseră păpuşile grămadă, la nimereală, şi le lăsaseră să zacă acolo ca pe nişte 
vechituri... 


aici denumirea unui gen dramatic: piese drame-balade 
pentru teatral de păpuşi. Cele mai bune piese giooruri 


ridicau la un înalt nivel genul dramatic. Multe dintre ele au 
intrat în fondul de aur al teatrului japonez 


10 Takemoto Ghidaiuu SIE actor - juca la teatral 
de Păpuşi Takemotodza din Osaka, cu un succes atât 


de pare, încât denumirea „ghidaiuu” a devenit poreclă 

pentru actorii de acest gen. Ghidaiuu citeşte textul întregii 
iese într-o manieră declamativă specială, şi care se 
ransformă într-un recitativ muzical 


— Şi ce-i de făcu dară. 

— Vedeţi, acestea sunt păpuşi-actori. Dacă nu le mai foloseşti un timp, 
trebuie să le pui la păstrare cu grijă şi cu respect, astfel încât să nu le umileşti. 

Vorbea de parcă ar fi auzit cu urechile lui tânguirea păpuşilor... 

— Din cauza aceasta, la noi, în Edo, există un obicei bun, adăugă 
Takemoto. Dimineaţa şi seara, păpuşile sunt scoase din cufăr şi duse la plimbare cu 
mare alai. Şi apoi, oricum, după reprezentaţie, ele trebuie aşezate cu grijă şi 
gingăşie, altfel se simt ofensate, la fel ca oamenii. Orice actor ar înţelege asta. 

De atunci, Masaiemon din insula Awagi inu totdeauna seama de acest sfat preţios. 

Păpuşile, lui nu s-au mai plâns nicicând de soarta lor. 


Bursucul amator de stihuri 
poveste japoneză 


în vechime, sub veranda casei Izumia, din oraşul Komaţu!*, trăia un bursuc. 

Stăpânul acelei case era un mare iubitor de hokku'%?. Adeseori în nopţile clare de 
toamnă, trăgea la o parte sioogiile odăii sale de lucru, care dădea spre livadă. 
Stăpânul citea cu glas tare stihurile îndrăgite, sorbea din cupa cu vin şi contempla 
luna plină. lar bursucul se pitea jos, sub verandă, şi asculta, asculta cu nesaţ. 

Odată, stăpânul primi din Edo, de la prietenul său, poetul Siuka!5, o poezie nouă: 


„O, luminoase orhidee, 

Cât de solemn aţi înflorit 

în pacea sfântă a grădinii.” 

Transcrise cu slovă îngrijită aceste versuri pe o tanzaku!*! şi le citi de câteva ori cu 
voce tare, însă chiar atunci fu poftit în ospeţie şi, plecând în grabă, uită hârtia cu 
stihuri pe masă. De cum stăpânul plecă, bursucul se furişă în odaie, luă tanzaku şi 
fugi cu ea în livadă. Ascunse preţioasa poezie sub crengile unui brad şi începu să 
privească luna plină. Deodată, umflându-şi burta grasă, începu să şi-o bată cu labele, 
ca pe-o tobă, cuprins de fericire. Bătea atât de tare, încât zgomotul se auzea până 
departe, înjur... 

A doua zi dimineaţă, stăpânul se pomeni că i-a dispărut hârtia cu stihuri. Răscoli 
casa şi livada, dar n-o găsi nicăieri. Se făcu foc de ciudă şi întrebă mânios: 

— Cine a furat tanzaku de pe masa mea? Haide, mărturisiţi! 

Toți ai casei răspunseră într-un glas: 

— N-am văzut niciun fel de tanzaku, nu ştim nimic! 

Stăpânul avea un fecior care se cam ţinea de şotii. 

— Tu eşti hoţul şi nimeni altul! îi strigă tatăl, cuprins de bănuială. Nu 
îndrăzni să te scuzi, pungaşule! Scoate imediat tanzaku, dacă nu vrei să te învăţ eu 

oraşul Komaţu se află în vechea provincie Kaga E 
(actualmente o parte din prefectura Isikawa). în această 


provincie au trăit mulţi poeţi cu renume, ca de exemplu 
poetesa Ciioo 


132 Hokku, cunoscut mai bine, sub numele de haiku, un 
gen de poezie lirică, foarte popular. E format din trei 
versuri şi are ca temă principală natura 


133 poetul Siuka (mort în 1774) a fost la vremea sa un 
renumit scriitor de haiku 


134 fâşie îngustă de hârtie, colorată, pe care se scria poezii 


minte... 

Ca să-şi dovedească cinstea înaintea tatălui său, băiatul se hotări să urmărească el 
însuşi hoţul. Seara se ascundea după un stâlp al verandei şi stătea la pândă, însă 
hoţul nu voia să se arate. Trecură astfel câteva zile. 

Dar într-o seară, ce să vadă! Din odaia de lucru se strecură afară o umbră neagră 
şi o luă la fugă prin livadă. Băiatul privi de după stâlp. Mare minunăţie! Bursucul se 
depărta zorit, cu tanzaku în dinţi. lată, aşadar, cine era hoţul de stihuri! 

Bursucul puse fâşia de hârtie la rădăcina bradului şi începu să mormăie ceva pe 
sub nas, cum ar fi desluşit nişte semne încâlcite. Apoi începu să-şi umfle pântecele şi 
să-l bată cu laba ca pe-o tobă. Deodată, ca la poruncă, începură să ţârâie toţi greierii 
şi toate lăcustele din grădina întreagă, ce mai! 

Băiatul îşi chemă repede tatăl. Acesta veni şi se încredinţă că bursucul nu furase la 
întâmplare o hârtie de pe masă, ci anume o tanzaku aşternută cu stihuri. 

— înseamnă că până şi un bursuc e în stare să îndrăgească stihurile, spuse 
tatăl. Cine a mai auzit una ca asta! 

Şi-i lăsă hârtia cu stihuri bursucului iubitor de poezie. 


Podul care şopteşte 


poveste japoneză 


Trăia cândva în satul Azuma!* o fată de vreo 13 ani, pe nume Orasu. Era frumoasă 
ca o floare de vişin abia îmbobocită. Flăcăii de prin împrejurimi îşi pierdeau minţile 
numai uitându-se la ea. 

Dar iată că în nopţile cu lună începu să dea târcoale pe lângă casa ei un tânăr 
necunoscut. La început, Orasu se înroşea toată când îl privea, dar apoi, pe nesimţite, 
dragostea se cuibări în inima ei. într-o noapte îşi vorbiră pentru prima oară. 

— Cine eşti tu? Îl întrebă Orasu. De ce vii în fiecare noapte lângă casa mea? 

— Vin de departe, dinspre miazănoapte, răspunse flăcăul. Mi-a fost de 
ajuns să te zăresc o singură dată şi de atunci chipul tău mi se iveşte mereu înaintea 
ochilor, ca şi cum mi l-ar fi săpat cineva în suflet cu fierul roşu. 

Dar, lucru tare ciudat, străinul venea numai noaptea şi nu-şi rostise niciodată 
numele. 

Orasu ar fi vrut să afle cine este, şi iată ce-i dădu prin minte: prinse pe furiş de 
viralele flăcăului un ac cu aţă lungă, lungă de tot. A doua zi dimineaţa, firul de aţă o 
călăuzi până la rădăcina unui criptomer uriaş. Acul era înfipt în coaja copacului. 

Fata privea înmărmurită şi nu-i venea să-şi creadă ochilor. Aşadar, flăcăul cel 
frumos nu era altceva decât duhul bătrânului Criptomer... 

întorcându-se acasă, cu ochii în lacrimi, Orasu le povesti părinţilor nenorocirea ei. 
Oamenii din sat, aflând minunea, se înspăimântară grozav şi hotărâră să taie 
străvechiul arbore. 

Se strânseră câteva sute de inşi şi se apucară să taie criptomerul. Dar în fiecare 
noapte aşchiile şi crengile tăiate peste zi se întorceau la locul lor, lipindu-se la loc de 
trunchi. Niciun semn de tăiş nu se mai cunoştea pe tulpina criptomerului. 

Trecură astfel multe zile. Toţi copacii din pădure erau mâhniţi de năpasta ce se 
abătuse asupra puternicului lor stăpânitor. într-o noapte veniră la el să-l vadă şi să se 
sfătuiască. Chiar şi un copăcel pipernicit de pelinariţă de la marginea codrului veni. 
Dar măreţul criptomer îi spuse cu trufie: 

— Tu nu eşti arbore, eşti doar un copăcel amărât. N-ai ce căuta printre noi. 

Jignit şi mânios, copăcelul le destăinui oamenilor: 


satul Azuma se află în prefectura Fukuşima, în partea 
de nord-est a insulei Honşiu. Şi azi s-a păstrat în acest sat 
locul unde a fost criptomerul uriaş, şi se cânta un cântec 
despre el. „Podul şoptitor” s-a păstrat până la mijlocul 
secolului al XIX, când a fost înlocuit cu un dig de pământ 


— Dacă vreţi să-l răpuneţi, aruncaţi în foc tot ce tăiaţi peste zi din trunchiul 
criptomerului. 

Zile întregi ciopliră sătenii trunchiul bătrânului copac, arzând cu grijă ramurile 
tăiate, surcelele. 
în adâncimea tulpinii băteau mereu pene mari de fier. Numai astfel izbutiră să doboare 
criptomerul. 
Hotărâră apoi ca din trunchiul lui să facă un pod pe drumul care ducea la castelul 
Fukuşima. Dar oricât se străduiră, nici vorbă să clintească din loc arborele cel greu. 
O chemară atunci în ajutor pe Orasu. Fata veni la criptomer şi, plecându-şi faţa către 
el, îi şopti ceva, încetişor. Deodată, tulpina copacului tresări, ca şi cum ar fi răspuns 
acelor şoapte, apoi se urni supusă din loc. 
Oamenii durară din trunchiul criptomerului un pod minunat. Dar tuturor le era 
frică să treacă peste el, fiindcă în tăcerea nopţii, din trunchiul acela vrăjit se ridica un 
murmur nedesluşit, tânguitor şi întristat. 
La porunca stăpânului castelului, o aduseră iarăşi pe Orasu, înveşmântată în 
rochie de seară. Fata păşi pe pod cu ochii înlăcrimaţi. Se opri apoi, lipindu-şi obrazul 
de lemnul Criptomerului. Şi deodată răsuflarea i se curmă, frumoasa Orasu se prăvăli 
moartă pe pod. 

De atunci oamenii îi spun podul care şopteşte. 


Clopotul încins 
poveste japoneză 


Trăia odinioară în ţara Kii! un om bogat. într-o zi veni la el un tânăr călugăr şi-i 
spuse: 


— Bună ziua, domnule. Sunt eu, Ancin, nu mă mai cunoaşteţi? Am 
părăsit demult aceste meleaguri, dar n-am uitat bunătatea dumneavoastră. 

= Ia te uită ce voinic şi frumos te-ai făcut! Fiica mea, Kioo-hime!”, se va 
bucura nespus. Pe unde-ți mai duci zilele acum? îl întrebă cu blândeţe bogătaşul. 

— Trăiesc în templul Mangangi, nu departe de oraşul Sirakawa!%. 

Bogătaşul o chemă îndată pe fiica sa, Kioo-hime. Fata îl sărută bucuroasă pe Ancin, 
căci jucaseră ades împreună în zilele copilăriei lor. 

Când se lăsă întunericul, ea îl chemă pe Ancin afară din casă: 

— Ancin-sama!* sunt eu, Kioo-hime! Vino la mine în livadă, măcar pentru o 
clipă... 

Noaptea era senină. Pe cer se arătase luna plină. 

— Adu-ţi aminte, dragule, spuse fata, adu-ți aminte cum ne-am jurat credință 
unul altuia, pe când eram copii încă. Eu n-am uitat niciodată jurământul acela. Ia-mă cu 
tine... începu ea să-l roage. 

— Nu mă mai ruga, e în zadar, răspunse Ancin. Acolo, în ținuturile depărtate, 
mă aşteaptă iubita mea. 

La aceste cuvinte, fata începu, să plângă amarnic. Kioo-hime nu putea să renunțe 
atât de uşor la dragostea ei. înțelegând aceasta, Ancin născoci un şiretlic: 

— Bine, atunci aşteaptă-mă. Trebuie să mai fac o scurtă călătorie, iar la 
întoarcere te voi lua cu mine. 


ţara Kii este denumirea unei străvechi regiuni din 
partea de răsărit a insulei Honşiu (azi face parte din 
prefecturile Wakayaina şi Mie) 


134 prințesă, fetiţă mică şi drăgălaşă 


3 oraşul Sirakawa se află în prefectura Fukusima. Şi 


astăzi se vede aici mormântul lui Ancin 

apelativ pentru domnule, excelență, maestre 


A doua zi, Ancin plecă la drum cu atâta grabă, de parcă inima lui presimţise ceva 
rău. Nici nu-i trecea prin minte să se mai întoarcă. 

Kioo-hime, neştiind nimic despre hotărârea lui, îl aşteptă nerăbdătoare, zile în şir. 
Odată întrebă un călugăr, care tocmai trecea pe-acolo, dacă nu cumva ştie unde se află 
Ancin. 

— L-am întâlnit nu departe de capitală, răspunse călugărul. 

Kioo-hime pomi fără zăbavă pe urmele lui. Curând, fata ajunse la malul unui râu lat şi 
adânc, dar cu toate rugăminţile şi implorările ei, podarul nu voi s-o treacă dincolo. 

Pesemne aşa îi poruncise Ancin. 

— întoarce-te la tine acasă, îi spuse podarul. Iubitul tău n-are nevoie de tine. 
Demult şi-a găsit altă femeie. 

Neputând să îndure cruda jignire, Kioo-hime se aruncă în apă. Dar acolo, pe fundul 
râului, se prefăcu într-un şarpe înfiorător şi, ieşind la iveală, porni cu iuţeală pe urmele 
iubitul necredincios. Ancin o văzu de departe şi înlemni de groază. El alergă să-şi caute 
scăpare la călugării din templul Dogioogi!1%, care-l ascunseră sub un clopot mare. Ancin 
se ghemui acolo ţinându-şi răsuflarea. 

Şarpele uriaş se târi în templu, pironindu-şi ochii arzători asupra clopotului. Apoi se 
încolăci în jurul lui şi-l lovi de câteva ori cu coada. Clopotul sună tânguitor, iar din ochii 
şarpelui curseră lacrimi de sânge. 

în sfârşit, şarpele plecă. Clopotul, după cum băgară de seamă cu toţii, era încins. 
Când se mai răci, îl ridicară de la pământ şi priviră: sub el nu era decât o grămăjoară 
de cenuşă, atât rămăsese din tânărul Ancin. 


Ultimul cântec 


poveste japoneză 


Toate acestea s-au întâmplat demult. 

Pe una dintre insulele Maţuşima!"! trăia într-un templu un băiat pe nume Miacio. 
Era liniştit şi gânditor. După înfăţişare şi purtări, semăna mai mult a fată. Niciodată 
nu-l ademeneau jocurile vesele ale celor de-o seamă cu el. Cel mai mult pe lume îi 
plăcea lui Miacio să compună versuri. 

Nu o singură dată trimisese el în capitală frumoasele lui tanka'%?, iar cei mai 
renumiţi poeţi de la curtea împăratului rămăseseră încântați de ele. Şi erau, într- 
adevăr, nişte versuri pe care le simţeai izvorâte dintr-o mână gingaşă. 

Miacio nutrea un vis fierbinte, care nu-l părăsea niciodată: „O! Dac-aş putea să 
ajung în Capitală. Acolo aş învăţa cu adevărat arta poetică!” 

însă preotul templului nu se învoia în niciun chip să-l lase pe băiat să plece într-o 
călătorie atât de lungă: 

— Să înveţi a scrie stihuri frumoase este într-adevăr un lucru de laudă, dar 
tu eşti încă prea crud. Călătoria aceasta e peste puterile tale. Nu-ţi voi îngădui să 
pleci. Aşteaptă până când vei mai creşte. 

Dar Miacio nu mai avu răbdare să aştepte şi într-o bună zi fugi din templu. Trecu 
peste apele mării cu o luntre pescărească. înaintea lui se întindeau câmpiile fără 
sfârşit şi se ridicau munţii înalţi. însă nici chiar de pe cel mai înalt munte nu se putea 

templul budist Dogioogi se află în prefectura 
Wakayama; pa ari este renumit pentru 
legenda clopotului încins 


Linsulele Maţuşima (peste 260 la număr) sunt considerate 
una dintre cele mai frumoase regiuni ale Japoniei. Pe aceste 
insule se află multe temple 


142 SI IES EA SEERNE 
i oezie lirică de 5 versuri, în total treizeci şi una de 
silabe 


zări capitala. Cu toate acestea băiatul nu şovăi, nu se sperie şi hotări să meargă mai 
departe, zi şi noapte. 
în curând trecu de marea aşezare Şiagama, lăsă în urma lui zidurile trufaşe ale 
castelului Tagagioo... într-o seară, târziu, ajunse în câmpia Miiaghino!%. Ori încotro îşi 
întorcea privirea nu vedea decât ierburile albastre, legănându-se sub clarul de lună. 
Şi, îndată, băiatul compuse începutul unei tanka. Lin şi firesc, parcă de la sine, se 
zămisliră primele trei versuri: 


„E-un singur luceafăr pe bolta senină Dar în cleştarul de rouă se-anină Mii de 
luceferi cu dulce lumină. 


Multă vreme se gândi apoi Miacio cum să sfârşească tanka. Se uita îndelung la cer, 
se uita la câmpie, dar în zadar. în mintea lui nu se mai năştea niciun gând frumos. 
Părea că harul poeziei l-a părăsit pentru totdeauna. 

Băiatul se întristă adânc. Credinţa că va deveni poet începu să se clatine, iar în cele 
din urmă oboseala şi mâhnirea îl doborâră. Căzu la pământ şi muri. Dar, stingându-se, 
el şopti cântecului său neterminat: „E-un singur luceafăr pe bolta senină...” 

— Sărmanul băiat, ce nenorocire! Ia te uită cum s-a sfârşit... îl căinară 
ţăranii din satul apropiat, aflându-i trupul. 

îl îngropară chiar acolo, la marginea drumului şi clădiră deasupra o colibă mică. 

De-atunci însă, în fiecare noapte, umbra băiatului începu să colinde neliniştită prin 
câmpie. Cu voce îndurerată, stinsă, ca foşnetul stufului uscat, umbra şoptea întruna: 


E-un singur luceafăr pe bolta senină, 
Dar în cleştarul de rouă se-anină Mii de luceferi cu dulce lumină...” 
— Vai mie! O, ce ruşine, o, ce-nenorocire! se tânguia umbra, pierind apoi în 
întuneric. 
Vestea despre această întâmplare ajunse până la urmă şi la preotul templului. El veni 
repede, 
redeschise mormântul băiatului şi plânse deasupra lui cu lacrimi fierbinţi: 
— O, băiatul meu, de ce n-ai vrut să mă asculţi? Dar fie, te dezleg de păcat. Tihna 
şi pacea să coboare asupra ta. Cântecul tău nu va rămâne neterminat. 
Şi preotul rosti cu glas tare ultimele două stihuri: 


„Sufletu-mi scalzi ca o apă-argintie, 

O, Miiaghino, blajină câmpie!” 

După aceasta, umbra băiatului n-a mai rătăcit noaptea prin câmpie. Ultimul lui 
cântec fusese dus până la capăt... Aşa spune o veche legendă. 


Bâtrâna ţesătoare 


poveste japoneză 


lată ce se povesteşte în oraşul Sendai: 

în casa unui meşter care făcea umbrele, în firida camerei de oaspeţi, se afla 
statueta de argilă a unei bătrâne ţesătoare. Era atât de bine modelată, încât părea 
vie. 

O dată, ucenicul meşterului tocmai trecea firele prin tijele unei umbrele. Nu prea 
avea spor la treabă. Ghemul de aţă se încâlcise rău şi oricât se chinuia el, nu mai 
găsea lungimea firului. 

— Bătrână țesătoare, bătrână ţesătoare! strigă băiatul deznădăjduit. Ajută- 
mă să-l descâlcesc! 


câmpia Miiaghino se află pe ţărmul mării, la răsărit de 
oraşul Sendai. în vechime, era renumită prin frumuseţea 
ierburilor sale, toamna 


Niciuna, nici două, bătrână cobori din firidă şi spuse: 

— Cum să nu ajut eu un băiat atât de cuminte! Las' pe mine, fiule, că fac 
trebuşoara cât ai clipi. 

Şi descâlci pe dată tot ghemul. 

Dar iată ce se întâmplă într-o seară: 

în prăvălie tocmai intrase un hoţ. Avea faţa acoperită până sub ochi cu un ştergar. 
Făcuse boccea, adunând în ea cele mai bune umbrele. Ai casei sforăiau liniştiţi, fără 
să simtă nimic. 

— Bună treabă am făcut! îşi zise hoţul. Am să vând umbrelele într-un sat 
depărtat. 

Bucuros că-i mersese totul atât de bine, voi să-şi salte legătura în spinare, dar nici 
n-o putu clinti de pe podea, atât de grea se făcuse. 

— Ce drăcovenie o mai fi şi asta? se miră hoţul. 

îşi adună puterile şi încercă a doua oară. Legătura însă nici gând să se urnească. 
întâi auzi primul cântat al cocoşilor, apoi al doilea. 

— Ia te uită ce năpastă! Trebuie să-mi iau tălpăşiţa... 

Hoţul lăsă bocceaua şi fugi cât de repede. Atunci se auzi un râs înfundat. Din 
legătură sări voioasă bătrânica de lut şi se înapoie la locul ei în firidă. 

Dar iată ce s-a întâmplat altă dată: 

Fetiţa cea mică a stăpânului se dusese la nişte prietene să se joace de-a v-aţi 
ascunselea. începuse să se întunece. Cei ai casei băgară de seamă abia atunci ca 
fetiţa lipseşte. Se iscă zarvă: 

— Unde-o fi zăbovind? Să nu i se fi întâmplat vreo nenorocire! 

Deodată o văzură pe copilă, care venea zburdând către casă. 

— Unde-ai fost până acum? Şi de ce ai plecat singură? 

— Dar n-am fost singură deloc. Am fost cu bunicuţa. 

— Ce tot vorbeşti? Cu care bunicuţă? 

— Cu a noastră, cu bătrână ţesătoare. M-a ţinut de mână tot drumul. 

Deteră fuga să se uite pe poliţa din firidă. Bătrânica se trăsese în ungherul cel mai 
departe, cu o înfăţişare spăsită. 

Faima bătrânei ţesătoare se răspândi curând în tot oraşul! 

O dată, un vecin veni în ospeţie la meşterul de umbrele şi, tot sorbind din ceai, spuse: 

— Voi aveţi o bătrânică... La noi însă, pe policioara din firidă, stă din 
vremuri străvechi moşneguţ de lut, cu înfăţişare tare simpatică. 

în aceeaşi zi, bătrâna ţesătoare dispăru. O căutară pretutindeni şi până la urmă o 
găsiră în casa vecinilor, alături de bătrânel. De câte ori o aduceau înapoi acasă, ea 
fugea iarăşi. 

Nemaiavând încotro, o lăsară acolo. 

Până în ziua de azi, în oraşul Sendai, stau alături două figurine de lut: bătrâna 
ţesătoare şi moşul blajin, cu barba căruntă. 


Luna pe ram 
poveste japoneză 


La marginea oraşului Miaci, în apropiere de templul ASOGIN-GIA, se întinde Lunca 
bătrânului zeu. Acolo, în luncă, chiar lângă drum, se înalţă un arbore falnic enoki. 

Se zice că, odinioară, prin acele locuri, venea în toiul nopţii un bursuc năzdrăvan 
care nu le dădea pace oamenilor. Se pricepea de minune să ia orice înfăţişare, dar se 
făcuse vestit mai ales prin meşteşugul lui de a întruchipa luna plină. 

Se căţăra bursucul în arborele enoki, întindea o labă, şi laba se schimba pe loc într- 
o ramură stufoasă. Dar asta nu era nimic: la capătul ramului strălucea însăşi crăiasa 
nopţii! Toţi care treceau pe-acolo îşi ziceau plini de uimire: „Vai, ce frumuseţe 
nemaivăzută!” Iar bursucul se umfla în pene de mândrie. 

în nopţile întunecate şi ploioase, amăgitoarea lună strălucea şi mai vârtos, iar 


mirarea băieţilor era cu atât mai mare. 

într-o astfel de noapte, când de pe cerul acoperit de nori nu străbătea nicio rază, 
bursucul se hotări, după obicei, să uimească lumea. Văzând ramura stufoasă, la 
capătul căreia luna sclipea ca argintul, cel dintâi drumeţ care se nimeri să treacă pe- 
acolo şopti cuprins de vrajă: 

— O, cât de frumoasă e luna în Lunca bătrânului zeu! 

Deodată, printr-o spărtură a norilor se ivi luna cea adevărată. 

— Mare năzdrăvănie! strigă omul. Acum sunt două Luni... Nu cumva am 
început să am vedenii? 

în aceeaşi clipă, bursucul băgă şi el de seamă cum stau lucrurile. Luna cea 
închipuită se ascunse la repezeală după trunchiul copacului. 

— Ia te uită. Una dintre ele a dispărut! se minună iarăşi omul. Şi tocmai cea 
mai frumoasă... 

Bursucul, care nu-şi mai încăpea în piele de mândrie, făcu iarăşi luna să răsară de 
după copac. 

— Ba una, ba două... Să vezi şi să nu crezi! Trebuie să fie ceva necurat la 
mijloc, murmură călătorul. Pe-aici nu e bine să umbli singur la asemenea ceas târziu. 

Şi o luă la fugă înspăimântat. 

Dar iată ce se întâmplă altă dată: 

Pândi bursucul o noapte tot atât de întunecoasă, se caţără în copac şi întinse laba- 
creangă la capătul căreia spânzura luna cu strălucirea ei mincinoasă. Apoi aşteptă să 
treacă cineva. lată că se arătă un drumeţ. Văzând luna din copac, acesta îşi şopti 
printre dinţi: 

— Ehei, domnule bursuc, oi fi dumneata un mare păcălici, dar cu mine n- 
are să-ţi meargă. Eu însumi o să te trag pe sfoară. 

Călătorul se vede că era un om umblat şi auzise nu numai o dată despre isprăvile 
bursucului. 

Bursucul îşi dădea toată osteneala. Luna lui strălucea ademenitoare, în fel şi chip, 
la capătul ramurii arcuite. Omul privi şi spuse îngândurat şi cu glas mai tare să-l audă 
bursucul: 

— Hm, şi totuşi e ceva nefiresc aici. în clipa aceasta luna ar trebui să se afle 
puţin mai jos. 

Bursucul, care trăgea cu urechea, se grăbi să mute luna ceva mai jos. 

— Iar nu-i cum trebuie, spuse omul, acum s-a lăsat mult prea jos. De ce 
oare? Grozav aş vrea să ştiu... 

Ca la poruncă, luna ţâşni în sus. 

— Mare minunăţie! Acum a luat-o într-o parte. Adineauri parcă se afla ceva 
mai la dreapta. 

Bursucul se zăpăcise de tot. Luna zvâcni spre dreapta. 

— Nemaipomenit! Acum s-a scurtat ramura. Doar îmi amintesc bine că 
ieşea mai mult într-o parte. 

Bursucul îşi pierdu capul de-a binelea. Voi să întindă laba-crenguță cât mai 
departe, dar alunecă şi căzu din copac. Ruşinat, cu coada între picioare, o luă la 
fugă înspre luncă, iar călătorul îşi văzu de drum, râzând cu poftă. 


Intimplările lui luriwaka:+ 


poveste japoneză 


Toate acestea s-au petrecut în vremuri depărtate, cu vreo mie de ani în urmă. 

Ministrul de stânga", Srgioo, cârmuitorul suprem al celor Nouă provincii'%, avea 
un fiu pe nume luriwaka. Din fragedă copilărie, băiatul arătase o deosebită 
destoinicie a minţii şi o vitejie fără seamăn, iar în meşteşugul tragerii cu arcul nu-l 
întrecea nimeni. Ce nu se auzise, în cele Nouă provincii, despre faptele lui luriwaka! 
Flăcăul se dovedise norocos în toate: tânăra lui soţie, Kasuga- hime, era blândă, 
iubitoare şi frumoasă. 

Dar iată că în ţara vecină, Siraghi!“ izbucni răzmeriţa. Pârjolul se întinse până la 
hotarul celor Nouă provincii. Primind poruncă din Capitală, luriwaka trebui să plece 
peste mare, în fruntea unei oştiri puternice, în ţara Siraghi. Fu nevoit să se despartă 
pentru lungă vreme de iubita lui soţie. 

— Rămâi cu bine, Kasuga-hime, îi spus el la plecare. Fii sănătoasă şi 
aşteaptă-mă. Mă voi negreşit la tine. 

— Mergi cu bine, dragul meu luriwaka, îi răspunse soția. Ai grijă de 
tine în această lungă şi primejdioasa călătorie. Eu te voi aştepta oricât, 
rămânându-ţi credincioasă. 

Trecură astfel trei ani. După lupte grele, dar victorioase, când se statornici pacea 
în ţara Siraghi, luriwaka îşi îmbarcă oastea pe corăbii şi pomi înapoi, spre țărmurile 
Japoniei. 

Străbătând marea, luriwaka dori să le dea oştenilor săi un răgaz de odihnă şi 
petrecere. Aruncară ancora la malul unei insule mici şi coborâră cu toţii pe uscat. 
Seara încinseră un chef straşnic, spre a sărbători întoarcerea. luriwaka nu mai luase 
demult în gură o picătură de vin. în lipsă de obişnuinţă, se ameţi rău şi se cufundă 
într-un somn adânc. 

Iuriwaka avea oşteni credincioşi. Dar printre aceştia se aflau doi fraţi, Karanaka şi 
Motomasa, care îl urau într-ascuns pe conducătorul lor şi tare ar fi râvnit să-şi 
însuşească meritul izbânzii. Cei doi puseră la cale o mârşăvie fără seamăn. 
Amăgindu-i cu fel de fel de vorbe de ocară pe ceilalţi luptători, plecară cu corăbiile, 
lăsându-l pe luriwaka singur pe insula pustie. Ajunşi în Japonia, cei doi fraţi spuseră 
tuturor: 

— Căpetenia noastră, luriwaka, a fost ucis în luptă. 

Cei doi se bucurară de toate onorurile biruinţei. Drept răsplată li se dădu rangul 
de conducători militari. La scurtă vreme, Karanaka şi Motomasa deveniră atât de 

în Japonia antică circulau poveşti despre uriaşul, 
puternicul arcaş luriwaka. Până a zi s-au păstrat urmele 


paşilor lui gigantici şi stâncile găurite de săgețile lui. După 

ărere unor cercetători japonezi numele lui luriwaka 

adică tânărul luri reprezintă denumirea schimbată, |. 
derivată din numele latin Ulise, în greacă Odiseu, a cărui 
legendă, conform acestei ipoteze curioase, a pătruns în 
Japonia antică şi s-a amestecat cu legendele locale. Şoimul 
apare în această legendă fiindcă denumirea păsării în 
japoneză (taica) se apropie ca sonoritate de Ítaca (insula 
unde domnea Odiseu) 

- în Japonia antică, funcția cea mai importantă după 

primul-ministru 

regiune situată pe malul apusean al Japoniei 
147 


Siraghi era unul din vechile regate ale Coreei 


puternici şi temuti, încât ajunseră să cârmuiască toate cele Nouă provincii. 

Kasuga-hime era împovărată de durere. 

Aducându-şi aminte de vorbele de rămas bun ale lui luriwaka, o podideau 
lacrimi amare; plângea fără contenire, zile şi nopţi la rând, 

Dar iată că într-o zi veni la ea un trimis al lui Karanaka, încercând s-o înduplece să- 
l ia de bărbat pe stăpânul său. Pentru Kasuga-hime asta era mai rău decât moartea. 
Nici nu stătu să-l asculte pe trimis: 

— Eu am fost şi rămân soţia lui luriwaka. Nu mă voi căsători cu altul. 

însă Karanaka nu voi să-i dea pace. îi trimise de mai multe ori peţitori, iar până la 
urmă îndărătnicia femeii îl supără atât de tare, încât o aruncă în temniţă pe Kasuga- 
hime. 

Ameţit cum era, luriwaka dormi adânc toată noaptea, iar dimineaţa se pomeni 
părăsit. 

Marea era pustie, nu se vedea nicio pânză de corabie. Insula era nelocuită; în afară 
de luriwaka nu se mai afla pe-acolo nicio fiinţă omenească. îi rămăseseră însă 
puternicul şi credinciosul său şoim. Şoimul acesta, pe nume Fugimaru, îşi însoţise 
stăpânul pretutindeni şi nu-l lăsă nici acum, în restrişte. 

— Fugimaru, tu eşti singurul prieten pe care-l mai am. Eu, vestitul arcaş 
luriwaka, am fost trădat şi mi-am pierdut orice nădejde de a mai scăpa de-aici. Se 
pare că va trebui să sfârşesc în singurătate, pe această insulă uitată. 

Ca şi cum ar fi înţeles vorbele stăpânului său, şoimul se înălţă în văzduh şi începu 
să zboare asupra capului lui luriwaka, vrând parcă să-l încurajeze. 

Din fericire, pe insulă creşteau pomi roditori, iar peşte şi vânat se găseau, din 
belşug. luriwaka îşi dobândea hrana destul de lesne, căci săgețile lui nimereau tară 
greş. 

Kasuga-hime, soţia lui, lâncezea în temniţa întunecoasă. Adeseori îşi spunea: 

„Măcar de ar ninge mai curând! Nu mai am decât o dorinţă, să pun mâinile pe 
piept şi să mor. Dar îndată renunţă la gândul acesta neprielnic: „Nu, e prea devreme 
ca să mă pierd cu firea. Poate că luriwaka e încă viu!” 

Odată, Kasuga-hime auzi la fereastra temniţei fâlfâitul unor aripi de pasăre. 
Uitându-se printre gratii, văzu cum din cer cobora rotindu-se un şoim minunat. 

— Nu cumva acesta e şoimul bărbatului meu? Ba da, e chiar el, 

Fugimaru... înseamnă că luriwaka trăieşte! 

Kasuga-hime începu să mângâie şoimul, iar inima i se zbătea în piept, fremătând. 
Ea scrise câteva stihuri! pe un petec de hârtie, pe care-l legă apoi de piciorul 
păsării. 

— Zboară, Fugimaru, zboară grabnic şi du această mică veste stăpânului tău! 

Iuriwaka citi răvaşul soției sale şi se schimbă la față. Aşadar, nici pe ea n-o 
cruțaseră! Voi să-i scrie un răspuns, tot în stihuri, dar nu avea cu ce. îşi crestă 
degetul şi scrise mica poezie cu sânge, pe o fâşie de veşmânt. Şoimul zbură din nou 
la Kasuga-hime, cu solia stăpânului său. 

Kasuga-hime citi rândurile scrise cu sânge şi lacrimile începură să-i curgă pe obraji. 

Luă pensula şi călimara cu tuş, le înveli într-o năframă şi le legă pe piciorul 
şoimului. Pasărea zbură anevoie şi pomi în zbor şovăielnic. însă greutatea de la picior 
era mult prea mare şi după câtăva vreme se prăvăli în mare. 

Trecură zile lungi... Valurile aduseră la ţărmul insulei trupul credinciosului 
Fugimaru. luriwaka îl luă, plin de mâhnire, şi-l îngropă în vârful muntelui. Acum 
rămăsese singur de tot. 

în fiecare zi, luriwaka urca sus pe munte şi privea în depărtări cu luare-aminte, 
doar o zări vreo pânză de corabie. Odată, văzu într-adevăr venind către insulă o 
barcă de pescari. Nu cumva visez? îşi zise luriwaka, plini de tulburare. 

— Hei, pescarilor! strigă el cât putu de tare. Luaţi-mă în barca voastră! 

Mă numesc luriwaka şi sunt de loc din țara Bungo! 
Dar ce se întâmpla oare? Fără îndoială, pescarii îl văzuseră şi-l auziseră, dar în loc 


japonezii obişnuiesc să-şi trimită scrisori în versuri 


să se îndrepte el, barca făcu calea întoarsă, îndepărtându-se repede. 

— Hei, barcagiilor! Eu sunt luriwaka, cel adevărat! Opriţi! Luaţi-mă cu 
voi! Sunt om viu. Nu strigoi! 

Dar în zadar strigă luriwaka. Barba îi crescuse până sub ochi, părul îi atârna pe 
spate în viţe lungi, hainele i se făcuseră ferfeniţă. Nu era de mirare că pescarii îl 
luaseră drept o stafie. luriwaka înţelese asta şi izbucni într-un râs amar. 

Astfel petrecu el pe insulă doi ani lungi ca două veacuri. Dar până la urmă o 
corabie se apropie de insulă, îl luă şi-l duse pe ţărmul natal. 

Se nimerise să fie o zi de sărbătoare şi cu prilejul acesta cârmuirea pusese la cale o 
mare întrecere între arcași. 

— Ia să vedem cine va izbuti să tragă cu acest arc! Dacă se află printre voi 
un asemenea voinic, să vină să încerce! 

... Astfel striga Karanaka, aţâţându-i zgomotos pe cei de faţă şi arătând un arc 
uriaş, de era încredinţat că nimeni nu va răspunde chemării sale. Dar din mulţime ieşi 
deodată, cu pas măsurat, tânărul luriwaka. Nimeni nu-l recunoscu, într-atât de mult 
se schimbase. 

— Fie, străine, încearcă-ţi norocul, râse Karanaka. Ne vom distra de minune! 

Iuriwaka încordă arcul cu uşurinţă şi puse în el o săgeată lungă, lungă. Săgeata 
zbârnâi în 
văzduh, într-un zbor atât de iute încât ochiul n-o putea urmări, şi se înfipse drept în 
mijlocul țintei. După ea o trase pe-a doua. Pe-a treia... O săgeată se înfigea în 
cealaltă. 

— Arcaşul ăsta nu poate fi decât luriwaka! 

— Uitaţi-vă, e chiar luriwaka! 

— S-a întors Iuriwaka! 

Oamenii strigau plini de uimire şi bucurie. înțeleseră şi cei doi frați trădători că 
înaintea lor se află însuşi Iuriwaka. Dar era prea târziu. Cea de-a patra săgeată îi 
străpunse pieptul lui Karanaka. 

Motomasa încercă să scape, dând bir cu fugiţii, dar a cincea săgeată îl ajunse din 
urmă şi-l ucise pe loc. 

Astfel căzură răpuşi de mâna lui luriwaka cei doi trădători. Apoi luriwaka pomi 
către temniţa unde zăcea soţia lui, Kasuga-hime. Porţile se deschiseră şi ea îi ieşi 
fericită în cale. 

De-atunci în cele Nouă provincii se statorniciră liniştea şi buna rânduială. 


Cântărețul cu urechile smulse 


poveste japoneză 


întâmplările acestea!“ s-au petrecut demult, demult de tot cu veacuri în urmă. 


Pe vremea aceea, în templul Amida!'% din satul Aka-magaseki!”! se făceau rugăciuni 


sursa acestei legende o constituie episodul din epopeea 
japoneză „Cuvântând despre Taira”. Cântecele despre 
dispariţia neamului Taira erau foarte iubite în Japonia 
evului mediu. Le cântau pelegrinii orbi, acompaniindu-se la 
citere cu patru strune 


139 Amida zeitate budistă, al cărei cult era foarte răspândit 
în Japonia. Conform religiei budiste, această zeitate 
deschide uşile raiului pentru cei ce cred în ea, De aceea se 
considera că pentru a fi salvat, era suficient să-i pronunţi 
numele 


d azi, pe locul acestei localităţi se află orasul imonoseki 
Aici, lângă țărmul Dannoura, avut loc în anul 1895 o luptă 


pentru odihna tuturor morţilor din neamul Taira. Preotul acelui templu asculta cu 
multă plăcere cântecele unui cerşetor orb pe nume Hoici. Pribeagul Hoici umbla prin 
satele învecinate şi, ciupind cu dibăcie strunele citerei, cânta despre prăbuşirea şi 
pieirea neamului Taira, despre marile bătălii din trecut. 

Milostivindu-se de Hoici, preotul îl adăposti în templu şi-l luă sub ocrotirea lui. 

Odată, într-o seară de vară, preotul fu chemat în casa unor enoriaşi, să slujească un 
parastas, şi plecând, îşi luă învăţăceii cu sine. Orbul rămase singur în templu. 

Era o căldură înăbuşitoare şi Hoici n-avea chef de somn. Stând pe verandă aştepta 
răbdător întoarcerea preotului. Deodată simţi o adiere de vânt răcoros şi dinspre poartă 

se auziră paşi grei. 
Omul ciuli urechile: părea să fie un militar, căci armura îi zornăia în ritmul paşilor. 
Militarul se opri înaintea lui Hoici şi zise: 

— Mă aflu în slujba unui înalt dregător. Stăpânul meu, care tocmai a sosit 
la Akamagase ki. A auzit despre măiestria ta şi doreşte să-ți asculte cântecele. Vino 
cu mine fără zăbavă. 

Simţindu-se atras ca de-o tainică putere, căreia nu i se putea împotrivi, orbul îşi 
luă citera, iar oşteanul îl apucă de mână, călăuzindu-l într-o direcţie necunoscută. 

Merseră astfel nu prea mult, fără să ştie încotro, apoi urcară treptele unei scări 
atât de drepte, încât parcă duceau spre un palat. Hoici se miră, fiindcă ştia prea bine 
că prin împrejurimi nu se află niciun palat. Curând păşiră într-o mare încăpere, plină 
cu oameni de vază. Hoici deduse aceasta după foşnetul mătăsos al rochiilor femeieşti 
şi după vorbele alese ale oaspeţilor. 

— înălţimea sa binevoieşte a dori ca tu să cânţi povestea bătăliei 
Dannoura. Haide, începe, răsună o voce uscată şi poruncitoare. 

în felul acesta nu putea să vorbească decât o doamnă nobilă. Grăbindu-se să-i dea 
ascultare, după câteva acorduri de citera, Hoici începu să cânte despre bătălia de 
odinioară, care se încheiase printr- o cumplită înfrângere a familiei Taira. în încăpere 
se lăsase o linişte adâncă, nu se auzea nicio mişcare, niciun sunet. 

Cântărețul ajunse la acea parte a povestirii în care împărăteasa Nii se aruncă în 
valuri împreună cu nepotul său, tânărul împărat Antoku: 


„O, jale-adâncă! 

Ne sfârşită jale! 

O, vânt hain, cum spulberi dintr-o dată 
Abia îmbobocită, floarea de april... 

Vai, crâncenă durere! 

Vai, soartă neîndurătoare! 

Priviţi 

Cum piere-n marea-nvolburată 
Strălucitor ca iasomia, mândrul chip...” 


La aceste cuvinte, în jurul lui Hoici izbucniră deodată gemete sălbatice şi un plâns 
atât de deznădăjduit, că îţi îngheţa sufletul. Cântărețul tăcuse de mult, dar tânguirile 
încă mai se auzeau. 

La plecare, Hoici fu copleşit cu laude: 

— Stăpânul nostru e foarte mulţumit de felul cum ai cântat. Şase nopţi la 
rând vom mai trimite după tine. Să vii negreşit, dar să nu spui nimănui un cuvânt 
despre asta! îi porunci orbului aceeaşi voce aspră de femeie. 

Hoici făgădui să tacă. 

în noaptea următoare oşteanul veni din nou şi, luându-l de mână, îl călăuzi în 
acelaşi loc unde mai fusese. Iarăşi începu Hoici să cânte stihurile despre pieirea 
neamului Taira. Şi iarăşi se porniră, mai răscolitoare, plânsul şi tânguirile. „Vai nouă! 
Nenorocire, nenorocire!” strigau curtenii în zăngănitul armelor, plini de nelinişte. Se 
mai întâmplase şi altă dată ca oamenii să plângă ascultându-l pe cântăreţ, dar 


navală răsunătoare 


asemenea suspine şi vaiete grozave nu-i mai fusese dat să udă. 

Cu puţin înainte de ivirea zorilor, slujitorul îl conduse înapoi la templu. 

Preotul însă băgase de seamă că în noapte aceea Hoici plecase undeva, tară a 
spune nimănui nimic. 

— Ascultă, Hoici, îl întrebă el cu blândeţe, pe unde ai umblat atât de târziu 
azi-noapte? 

Dar Hoici, care nu-şi uitase fagăduiala, rămase mut. 

Preotul se îngrijoră şi puse învăţăceii să-l urmărească pe orb. în noaptea 
următoare, când se furişă afară din templu, unul dintre învăţăcei se luă după el. 

Era o noapte adâncă şi întunecoasă. Hoici mergea cu paşi repezi, atât de drept şi 
de sigur de parcă l-ar fi purtat cineva de mână. învăţăcelul îl pierdu curând din ochi 
şi voi să se întoarcă dar 
iată, auzi dinspre cimitir sunetele puternice ale citerei. 

„Aici nu-i lucru curat”, îşi spuse învăţăcelul, apropiindu-se prevăzător de locul cu 
pricina. 

Şi ce-i fu dat să vadă? Hoici sătea în faţa mausoleului Taira şi, ciupind strunele 
citerei, cânta despre bătălia de la Dannoura, iar în jurul lui pluteau nişte flăcărui 
albastre. 

Speriat, învăţăcelul îl înşfacă pe cântăreţ şi, luându-l cu sila de-acolo, îi povesti pre 
văzuse. Abia atunci, nemaiavând încotro, Hoici îşi dezvălui taina. 

— Grozavă întâmplare! strigă preotul. Sărmane Hoici, ai intrat sub 
puterea morților. Dacă un om viu a vorbit fie şi o singură dată cu morții, aceştia îl 
socotesc de-al lor şi nu se ai îndură să-i dea pace. Noapte de noapte, ei vor deveni tot 
mai înverşunaţi, iar în cele din urmă te vor nimici. Vai ție, Hoici! Totuşi voi încerca să 
te scap, prin puterea minunată a sutrei care alungă demonii şi strigoii. 

Cu ajutorul învăţăcelului, îl dezbrăcă până la piele şi, luând o pensulă, îi zugrăvi pe 
el versetele sfinte ale sutrei. 

— Când vor veni la noapte să te ia, ai grijă să nu scoţi o vorbă. Stai 
nemişcat. Dacă te vei mişca sau dacă vei scoate un singur cuvânt, te vor lua cu de-a 
sila şi atunci eşti pierdut, îi spuse preotul. 

Hoici rămase din nou singur. Se făcuse noapte neagră. Orbul stătea ca totdeauna 
pe verandă. Deodată se auziră paşii cunoscuţi ai oşteanului. 

— Hoici! strigă acesta oprindu-se în fața orbului. 

însă orbul tăcea tară să se clintească. 

— Hoici! strigă din nou trimisul, cu ceva mai multă asprime. 

Apoi, neprimind niciun răspuns, strigă a treia oară, cuprins de furie: 

— Hoici! 

Dar cântărețul parcă se schimbase într-o stană de piatră. Cu paşi grei, oşteanul 
urcă pe pesemne pentru a-l târî de-acolo cu forța, dar deodată gemu: 

— Ooooo... Şi trăgându-se înapoi, bolborosi: Cine eşti tu care stai aici, 
acoperit peste tot cu inscripţii sfinte? Nu mă pot apropia de tine... Mi-e groază! 

Nu pot să te ating. Şterge-ţi cât mai repede semnele acelea! 

Apoi se făcu linişte. Hoici simţi aţintită asupră-i o privire de gheaţă. 

— Aha! strigă îndată oşteanul. Urechile! Urechile ți-au rămas neapărate! 
Aşadar tot te voi sili să vii cu mine. 

Şi înşfacându-l pe orb de urechi, încercă să-l târască după el. Hoici simți o durere 
înfiorătoare; strânse din dinţi ca să nu-i scape vreun geamăt şi nu se clinti din loc. 
Oşteanul mai trase o dată, din toate puterile şi rămase cu urechile orbului în mâini. 
Sângele începu să curgă năvalnic dar Hoici nu se mişcă, nu scoase niciun sunet. 

— Am să-i arăt aceste urechi stăpânului meu, drept dovadă că am fost aici, 
mormăi trimisul. 

Paşii lui se depărtară şi se pierdură în noapte, iar Hoici căzu leşinat. 

Când preotul se întoarse, se dojeni amar că a uitat să facă semnele sacre şi pe 
urechile orbului. Din pricina uşurinţei lui, Hoici fusese la un pas de pieire. 

Vestea despre această întâmplare se răspândi repede pretutindeni. Toţi vorbeau 
acum de spre cântăreţul cu urechile smulse. 


Oamenii se adunau bucuroşi să-l asculte. Şi în curând, cântăreţul necunoscut de 
până atunci deveni vestit în toată Japonia. 


Ghiveciul cu crizanteme albe 


poveste japoneză 


Demult, în vremuri uitate, trăia un prinţ bogat şi atotputernic. Prinţul avea o soţie 
gingaşă, plină de însuşiri alese, pe care însă o dădu cu totul uitării, din clipa când, 
robit de farmecele altei femei, şi-o aduse în palat, ca ibovnică. Zile şi nopţi de-a 
rândul prinţul nu mai ieşea din odăile iubitei, desfatându-se fără griji, în vreme ce 
soţia părăsită îşi înăbuşea durerea. Singura alinare a bietei 
femei era o citeră!*? străveche, la care cânta de dimineaţa până seara. 

Dar iată că, într-o zi, pizmaşa ibovnică trimise un slujitor la soţia prinţului, să-i dea 
iteră. Fără împotrivire, mută şi întristată, soţia se despărţi de citera-i dragă. îi 
rămăsese un instrument umil!'*, dar cu sunet dulce, tânguios. începu din nou să 
cânte. Cânta atât de frumos, cu atâta patimă şi mâhnire, cu atâta înfocare şi duioşie, 
încât ar fi tulburat inima cea mai aspră. 

Ajungându-i la urechi zvonul depărtat al strunelor, ibovnica fu iarăşi cuprinsă de 
ciudă şi trimise un slujitor să ceară şamisenul. Femeia îşi stăpâni durerea şi dădu 
şamisenul fără un cuvânt. 

în singurătatea ei îi mai rămăsese totuşi o mângâiere tainică: un ghiveci cu 
crizanteme albe ca zăpezile dintâi. Din zori până seara privea luminoasele flori, 
martore tăcute ale tristeţii ei, şi lacrimile i se rostogoleau pe obraji ca mărgăritarele. 

Dar după puţină vreme se înfăţişă din nou trimisul ibovnicei: 

— Stăpâna mea doreşte să aibă ghiveciul cu crizanteme albe. 

— Prea bine. Iată florile. Dar mai aşteaptă puțin... 

Şi luând condeiul scrise aceste stihuri: 


M-am despărțit de citeră mea dragă; 
Ți-am dat şamisenul: e al tău. 

Iubitul ți l-am dat fără să murmur... 
De-o crizantemă cum să-mi pară rău?” 


Citind stihurile pline de durere şi noblețe, ibovnica fu adânc tulburată şi înțelese 
toată josnicia purtării ei. Cuprinsă de ruşine, plecă pe furiş din palat şi dispăru 
pentru totdeauna. lar inima prinţului se întoarse din nou la adevărata şi credincioasa 
lui iubire. 


Preotul, doctorul şi dansatorul pe sârmă 


poveste japoneză 


E o întâmplare veche de tot. 
Zice-se că odată, la praznicul zeiţei Kannon, în satul Maţuio, un dansator pe sârmă 
îşi arăta măiestria dinaintea unei mulţimi de gură-cască. Deodată, cine ştie din ce 


instrument muzical compus dintr-o cutie de rezonanţă 
cu coarde de metal, puse în vibraţie prin ciupirea cu o 
lamă de os sau de metal 

-~ instrument muzical cu trei strane, cu rezonator rotund, 
şi gât lung. Se cântă la acest instrument cu ajutorul unei 
ene, A apărat în Japonia mult mai târziu decât koto şi a 
ost foarte răspândit în oraşe. Gheişele, de obicei, se 
acompaniază la şamisen 


pricină, dansatorul lunecă de pe sârmă şi, din căzătură, muri. 

Cam tot pe-atunci se prăpădise de răceală şi doctorul din partea locului. 

Odată cu el porni către lumea cealaltă şi un preot care se înecase cu o plăcintă de 
orez, la praznicul dat în cinstea zeului protector al vetrelor din bucătărie. 

Tustrei se înfăţişară la judeţ înaintea stăpânitorului iadului, înfricoşătorul prinţ 
Emma!*!. Cuvântă dansatorul: 

— Atotmilostivule stăpân al nostru Emma, în lumea pământească am fost 
un acrobat fără pereche de iscusit şi le-am adus oamenilor numai bucurii. Trimite-mă, 
aşadar, în grădinile paradisului, acolo e locul meu. 

— Minţi cu neruşinare! în toată viața ta n-ai arătat vreo scamatorie mai 
nouă. Ai lucrat după tipicul vechi, şi încă fără nicio îndemânare. Ai luat banii 
oamenilor de pomană. Mergi în iad! 

Al doilea grăi doctorul: 

— Stăpâne al nostru, Emma, cât am trăit pe pământ, am făcut mult bine. 
Eu lecuiam oamenii de boli. Nu se afla medic mai priceput decât mine. Trimite-mă 
deci în raiul cel luminos. 

— Minţi de îngheaţă apele, vraci nenorocit! tună prințul Emma. Tu n-ai 
fost în stare măcar să recunoşti ca lumea vreo boală, darmite s-o tămăduieşti. 
Dădeai leacuri fără niciun folos. Hei, câţi bani ai luat tu pe degeaba şi câţi oameni 
ai trimis pe lumea cealaltă... Mergi în iadul cel necruţător! 

Veni şi rândul preotului: 

— Preaputernice prinţ Emma, eu, în viața mea pământească, grăiam cu 
zeii, înduplecând prin rugăciuni şi jertfe. Ascultându-mă, zeii îşi revărsau mila lor 
asupra oamenilor. Nu se află merit mai mare ca al meu. Cu adevărat eu trebuie să 
merg în rai! 

— Vai ţie! Tu eşti cel mai rău dintre nemernicit şi mincinoşii ăştia! strigă 
prinţul furios. Toată viaţa i-ai înşelat pe oameni, învăţându-i la fel de fel de prostii. I-ai 
deprins să se închine la talismane şi să rostească descântece neroade. Chipurile ca să 
alunge zeii cei răi, care seamănă bolile. Ai luat banii oamenilor pe nedrept. Cară-te în 
iad! 

Ce să facă, sărmanii? Porniră tustrei către iad. Poruncile prinţului ajunseseră 
înainte lor la locul de caznă. Dracii îi duseră dinaintea unui cazan mare, plin cu apă 
clocotită. 

Un diavol fioros răcni la ei: 

— Haide, intraţi mai repede în cazan! Trebuie să pun capacul şi să vă dau în 
fiert. 

Doctorul şi dansatorul pe sârmă o sfecliră: 

— Gata, ne-a sosit pieirea! Cum scăpăm noi din beleaua asta? 

însă preotul le spuse liniştit: 

— Nu vă pierdeţi cumpătul. Lăsaţi pe mine, ştiu eu un mijloc bun împotriva 
focului şi gerului din iad. 

Şi începu să bolborosească un descântec. După care intrară toţi trei în cazan şi, 
minune, începuse să se răcească. 

— O, ce plăcut e! strigară. Apa e numai bună de scăldat. Ei, tu, bot de 
drac, mai pune lemne pe foc! 

Se înveseliseră grozav şi se zbenguiau în apa călduţă. Dracilor mai să le vină rău de 
ciudă. 

— Ajungă-vă, păcătoşilor! Cât o să vă mai desfătați voi în cazanul ăsta? Staţi 
că înteţim focul! 

începură să pună lemne pe foc. Cărară buturugi cu braţul şi cu spinarea, grămezi 
întregi. Era tot 
ce se putea arde pe-acolo, prin iad, dar cazanul nu voia să fiarbă. 

Alergară să-l înştiinţeze pe prinţul Emma. 

— Ei, bine, se înfurie stăpânul infernului, scoateţi-i din cazan şi trimiteţi-i pe 


ISA SA 
judecător suprem, stăpân al tenebrelor 


muntele săbiilor! 

Dracii îi mânară aşa, goi-goluţi, către muntele cel înalt. Muntele acesta, de la poale 
până în vârf, 
era împănat cu săbii ascuţite, ale căror lame străluceau ca nişte flăcări roşii 
crâncene, greu de îndurat... 

— De-aicea chiar că nu se mai află scăpare! se văicăriră îngroziţi preotul şi 
doctorul. 

— Ba da, se află, le răspunse dansatorul pe sârmă. Lăsați pe mine, că vă scot 
eu la liman. 

îl aburcă pe preot pe umărul drept, pe cel stâng îl sui pe doctor şi începu să cânte 
voios: 


„Isanosî, hei! 

Sus, pe umăr, hopa, 
Se cocoață popa! 
Doctorul, şi el, 
Şade copăcel... 
Isanosî, hei! 
Acrobatul zboară, 
Povara-i uşoară!” 


începu apoi să sară cu sprinteneală peste săbii: Hop-ţop! Hop-ţop! de parcă ar fi 
fost o joacă de copil. Ajunseră la iuţeală până în vârf. Acolo se opriră tustrei şi 
începură să privească minunându- se: 

— Ia uitaţi-vă ce frumos e în partea aia! 

— Ba nu. Mai bine priviți într-acolo... 

— O, ce privelişte încântătoare! 

Diavolii scrâşniră din dinţi de supărare şi deteră fuga la prinţul Emma să se jeluiască. 

— Dacă-i pe-aşa, las' c-o să-mi cunoască ei Îndată puterea nemernicii! 
spuse prințul. Aduceţi-i la mine. Mă răfuiesc cu ei cât ai clipi. 

Dracii îi înşfacară pe preot, pe medic şi pe dansator, ducându-i cu de-a sila 
înaintea cruntului stăpânitor. 

— V-aţi pus de gând să ne luaţi în batjocură, secăturilor? O să vă 
înghit pe toți, chiar! urlă prințul, deschizându-şi botul uriaş şi înspăimântător 
ca o gură de vulcan. 

Niciuna nici două, doctorul, zdup, în gura căscată, mai ager ca o broască. Până să-l 
înşface dinții cei ascuţiţi, el şi ajunsese în burta tartorului. 

„Se pare că pe-ăsta l-am înghiţit întreg” îşi zise prințul, deschizând gura a doua oară. 

Ceea, dansatorul, ţuşti, în gâtlejul lui. Fălcile lui Emma clănţăniră iarăşi în gol. 

„la te uită am înghiţit nemestecat!” 

Dar îndată ce deschise din nou botul, popa luneca printre colții lui ca o zvârlugă. 

Cei trei se întâlniră în burta prinţului. 

— Acuma suntem pierduţi de-a binelea, spuseră cu tristeţe preotul şi 
dansatorul. 

— Voi m-aţi scăpat de două ori, acum e rândul meu, le răspunse doctorul. 

Nu vă pierdeţi cu firea, vă scot eu din impas. 

Dintr-o cutiuţă scoase cu două degete oleacă de praf şi începu să-l presare în toate 
părţile. Măruntaiele prinţului prinseră să se zvârcolească şi se stârniră vârtejuri ca 
de furtună. Vâj zbură dansatorul. Viuuu! ieşi zburând din pântece şi preotul. Te 
pomeneşti că rămân singur pe-aici se sperie doctorul şi deşertă din cutie tot praful. 
Prinţul începu să urle îngrozitor. Vijelia din burta lui se dezlănţui mai amarnică şi 
doctorul zbură afară mai uşor ca un fulg. 

— Alungaţi-i mai repede de-aici! răcni prințul Emma către diavoli. Să 
plece înapoi, pe pământ! Tu, dansatorule, du-te să te legeni din nou pe sârma ta. Tu, 
preotule, înapoiază-te la templul tău, să îndrugi rugăciuni. Iar tu, vraciule, chinuie-ți 
mai departe bolnavii, că pe mine m-aţi chinuit destul... 

Şi astfel, preotul, doctorul şi dansatorul pe sârmă se întoarseră nevătămaţi pe 
pământ. 


Nemajpomenita călătorie a lui Torayan- 
ura-Cască 


poveste japoneză 


Trăia cândva, la marginea oraşului Osaka, în mahalaua Temma, un flăcău pe nume 
Torayan. Vegheat cu străşnicie de maică-sa, Torayan pregătea domburi+!€ de ţipari, 
pe care le vindea în târg, trecătorilor înfometați. Asta era îndeletnicirea lui şi altceva 
nu ştia să facă. Grozav se mai temea flăcăul de cicălitoarea lui mamă! Dar bătrâna 
avea dreptate să-l ţină din scurt, fiindcă era un gură- cască tară pereche şi de câte ori 
îl lăsa de capul lui făcea numai boroboaţe. 

O dată Torayan cumpără din piaţă un ţipar mare şi gras. II puse pe tocător şi voi 
să-l taie cu satârul. Dar năuc cum era din născare, nu ţinu destul de zdravăn peştele, 
care tot zbătându-se, îi lunecă din mâini şi zvâc! la şanţul cu apă. De-acolo înotând cu 
iuţeală, nimerj Într-unul mai mar di n adânc. Şanţul çel mare sg pierdea yndeva în 
d bnmânea red tIpari prâjiţi, cu 

ci 


— Stai, diavole, unde fugi! 21 -te, îti par 


orez 


Torayan o luă la fugă după tipar, cu mâinile întinse, doar-doar l-o înşfăca. Dar, ţi-ai 
găsit să-l prindă! Tot gonind el aşa, bezmetic, ajunse pe un ogor semănat cu ridichi. 
Stăpânul ridichilor strigă supărat: 

— Hei, băiete, ce tot alergi prin grădina mea?! 

— Tu nu vezi? Alerg să prind tiparul ăsta afurisit, care mi-a scăpat. Dar după 
cum bag de seamă, nu mai pun eu mâna pe el. Vai de sufletul meu! Cum o să mă întorc 
acasă cu mâna goală? Mă omoară mama. Vai mie, nenorocitul! Mai bine nu mă mai 
năşteam pe lume. Nu, nu mă mai întorc acasă în ruptul capului. Dar încotro s-o apuc 
oare? Vai şi iar vai! 

— Ia nu te mai văicări atâta! îl dojeni țăranul. Lacrimile n-ajută la nimic. 
Dacă ţi-e e frică să te- ntorci acasă, bagă-te slugă la mine. Până una-alta, o să mă ajuţi 
să strâng ridichile. 

Bucuros nevoie-mare, Torayan se şi apucă de treabă. Dar ca un făcut, se nimeri să 
dea peste o ridiche uriaşă, atât de bine înfiptă în pământ, încât n-o putea scoate cu 
niciun chip. Torayan îşi încordă braţele, se sprijini bine în călcâie, apoi începu să 
mormăie: 

— Un-doi-trei! Hop şi hei! Hop şi hup! Trage-zdup! 

Trăgând din răsputeri, izbuti să smulgă ridichea uriaşă, care ieşind din pământ 
răbufni atât de tare, încât îl aruncă pe Torayan tocmai în slava cerului. Se roti el ce se 
roti prin văzduh ca un titirez şi, deodată, buf! căzu chiar în mijlocul curţii unui dogar de 
pe Strada Dogarilor. 

Dogarul înlemni de spaimă: 

— De unde-ai mai răsărit şi tu? Mi se pare mie sau ai picat din cer? 

— M-am căznit să scot din pământ o ridiche cât toate zilele, dar de cum am 
smuls-o, m-a aruncat tocmai, aici, la voi, desluşi Torayan cu lacrimi în ochi, frecându-şi 
fundul lovit. Acuma, chiar că nu mai am unde mă duce. N-ai vrea să mă primeşti ucenic 
la tine? 

— Vasăzică, aşa stau lucrurile, zise dogarul îngândurat. Da' ştii că s-a brodit 
bine? Aveam mare nevoie de un ajutor. Uite, tu o să faci cercuri de bambus şi o să le 
baţi pe butoaie. 

Flăcăul se şi apucă să arcuiască bambusul şi să-l bată pe doagele putinii. Dar, cum nu 
se pricepea defel, iar pe deasupra mai era şi gură-cască, cercul mlădios de bambus i se 
destinse în mâini cu atâta putere, încât Torayan se pomeni zburând în văzduh ca o 
săgeată scăpată din arc! Şi, buf! căzu la pământ chiar în curtea unui meşter de umbrele 
de pe Strada Umbrelarilor. 

— Valeu, nu mai pot de durere! răcni Torayan, frecându-şi de zor dosul 
învineţit a doua oară. 

— Hei, unde te năpusteşti aşa, cu ciocanul ăla în mână? îl luă la rost 
meşterul. Ce vânt te-a adus în ograda mea? 

— Am fost ucenic la un dogar, îl lămuri flăcăul. Băteam cercurile pe butoaie. 
Un afurisit de cerc s-a dezdoit şi m-a pălit aşa de tare că m-a aruncat tocmai în tăria 
cerului. Acuma chiar că mi-e ruşine să mă întorc la stăpân. N-ai vrea să mă iei în slujbă 
la tine? 

— Păi să te iau, ce să fac. Uite, întinde şi tu mătasea pe spiţele umbrelei să 
văd de ce eşti în stare. 

Torayan se apucă de lucru plin de râvnă şi migală, întinse mătasea pe o umbrelă 
mare, o deschise, o încercă, apoi merse să i-o arate stăpânului. Dar vezi că tocmai 
atunci se iscă din senin un vârtej grozav. Gură-cască nu mai avu timp să închidă 
umbrela, nici s-o lepede din mână. 

Vântul îl răsuci şi-l purtă ca pe-o păpădie, sus, sus de tot, printre nori, în împărăţia 
văzduhului. 

Tot plutind astfel prin cer, Torayan se pomeni dinaintea unei case. în prag se arătă o 
femeie cu înfăţişare ciudată, ai cărei ochi străluceau atât de tare, încât flăcăul nu putu 
să-i privească. 

— Cum ai nimerit aicea, om pământean? se minună femeia. 

— Dar unde mă aflu oare? întrebă Torayan cu sfială. 


= Aceasta e casa Tunătorilor'*, iar eu sunt sora-lor, Fulgerița de foc. 

Flăcăului i se înmuiară picioarele de spaimă. Abia izbuti să îngâne: 

— N-am venit de voia mea. Umbrela m-a adus... N-am încotro să mai 
plec. îndură-te de mine, dă-mi adăpost. 

Tocmai atunci sosiră şi Tunătorii, nişte făpturi uriaşe, care băteau în darabane de 
răsunau tot cerul. Torayan le povesti nenorocirea lui. 

— Nu-i nimica, spuseră uriaşii, vei rămâne la noi şi ne vei da o mână de 
ajutor. N-ai mare lucru de făcut: de câte ori începem noi să batem din tobe, 
Bububum! Bububum! tu trebuie să stropeşti pământul cu apă din ulciorul ăsta. 

— Prea bine, mă voi strădui să vă fiu de folos. 

Torayan îşi începu slujba cu mare sârguinţă; uriaşii băteau în tobe mai, mai să-l 
asurzească, iar el turna la apă din ulcior. De câte ori se uita în jos, spre pământ, îl 
apuca o veselie nemaipomenită: 

— Ia te uită, ia te uită ce mai forfotă! Să mori de râs, nu alta! 

Torayan turna de zor, fără să se zgârcească, iar pe pământ se stârnea zarvă, 
oamenii mişunau de colo-colo ca furnicile, adunau rufele de pe frânghie, deschideau 
umbrelele, se adăposteau pe unde puteau. 

Dar până la urmă gură-cască îşi dădu în petec. 

Tot holbându-se la vesela privelişte, lunecă şi veni zburând cu picioarele-n sus prin 
văzduh. Căzu chiar în mijlocul golfului Osaka şi se duse la fund ca un bolovan. 

Venindu-şi în fire, văzu acolo, pe fundul apei, un castel minunat, strălucind în toate 
culorile curcubeului. înţelese pe dată că nu poate fi altceva decât castelul 
stăpânitorului dragonilor. 

într-adevăr, însăşi Otohime, frumoasa fiică a împăratului mărilor, îi ieşi în cale lui 
Torayan. Luându-l de mână, îl călăuzi înăuntru. Flăcăului i se puseră dinainte felurite 
bunătăţi, apoi prinţesa sprinţară şi făpturile mării începură să dănţuiască spre a-l 
înveseli pe oaspete. 

.„. Torayan se obişnui repede cu viaţa aceasta lipsită de griji. Dar într-o zi, 
frumoasa Otohime îi spuse: 

— Fii cu luare-aminte, străine: dacă vei vedea coborând de sus vreo 
îmbucătură gustoasă, orice ar fi ea, nu te lăcomi şi nu te lăsa ispitit s-o mănânci, 
fiindcă te paşte o mare nenorocire. 

Dar gură-cască uită curând povaţa fetei. leşind el odată să se plimbe prin grădina 
palatului văzu cum de undeva, de sus, coboară o bucată de came. Era atât de fragedă 
şi de îmbietoare şi se legăna cu atâta stăruinţă pe la nasul lui, încât Torayan, cu toate 
că era sătul, nu se mai stăpâni şi haţ! o prinse cu gura, voind s-o înghită. în aceeaşi 
clipă dădu un țipăt grozav: 

— Ajutor! Mă înțeapă! Mă doare cumplit! 

Fireşte, bucata cea gustoasă nu era altceva decât momeala înfiptă într-un cârlig 
pescăresc. Nemilosul cârlig îi străpunse buza lui Torayan şi flăcăul simţi că e tras cu 
putere în sus. 

Cum scoase capul din valuri, pescarii din barcă începură să strige aţâţaţi: 

— Priviţi, priviți, un monstru! Am prins în cârlig un monstru al mărilor! 

— Ce monstru?! Vi s-a năzărit! - răspunse Torayan plângând de durere. 
Aveţi orbul găinilor, nu vedeţi că sunt om ca şi voi? Fie-vă milă, scoateți-mi cârligul 
ăsta blestemat! 

— într-adevăr, pare a fi om ca toţi oamenii, se minunară pescarii. Ia te uită 

- sunt nişte diavoli cu înfăţişare înspăimântătoare, 
îmbrăcaţi în piei de tigru. Ei bat în tobele imense din cer, 
iar în acest timp, se aude tunetul. Uneori tunătorul cade pe 
pământ şi nu se mai poate întoarce în cer, decât dacă-l pui 
într-o mică luntre de lemn 


ce drăcovenie, am pescuit un om! 

îl traseră în barcă, scoţându-i cârligul. Se uitau cu toţii la el, plini de nedumerire: 

— De unde te-ai mai ivit şi tu, frățioare? Din ce neam eşti? Şi pe unde-ți duci 
zilele? 

— Sunt chiar de-aici, din Osaka, şi locuiesc în mahalaua Temma. 

— Asta-i bună! râseră pescarii. Arunci undiţa şi prinzi un flăcău din 
Temma... Ca să vezi pe unde mai umblă ai noştri!! 

îl săltară pe umeri cu mare alai şi-l duseră acasă la maică-sa cea aprigă, să-l 
dojenească cum se cuvenea. 


Visul triunghiular 


poveste japoneză 

Toate acestea s-au întâmplat demult. 

într-un oraş trăiau doi prieteni buni, Teppeiroku şi Hacikorobei. O dată, în seara de 
Anul Nou, se înţeleseseră între ei să-şi povestească unul altuia cel dintâi vis pe care-l 
vor avea. Stând ei la un păhărel de vin, pe Hacikorobei îl cuprinse pe nesimţite 
toropeala şi aţipi. 

Prin somn, începu să râdă: „He-he-he! Hi-hi-hi”. 

Teppeiroku se grăbi să-şi trezească prietenul: 

— Dragul meu, văd că ai şi visat primul vis din noaptea Anului nou, şi încă 
unul frumos de tot, după cât se pare. Hai, povesteşte-l mai degrabă! 

— Prostii! Ce-i drept, am moțăit un pic, dar de dormit n-am dormit nicio 
clipă. 

— Nu minţi! Ai dormit de-ia binelea şi ai râs prin somn de parcă te gâdila 
cineva, înseamnă c-ai avut un vis. Spune mai repede ce ai visat, abia aştept să aud. 

— Nu ştiu dacă am râs ori ba, dar de visat n-am visat nimic. Nu ştiu ce tot 
vrei de la mine! 

— Nu mai tăgădui, ai visat! Ai prins firul unui vis, acuma desfaşoară.-l... 

începură să strige amândoi: „Ai visat!”; „Ba n-am visat!”. Şi niciuna, nici două, se 
luară la ceartă, fiindcă se ştie, unde e vorbă multă e şi ceartă. Ai făgăduit că vei 
povesti. lar după ceartă, ajunseră şi la judecată. 

Teppeiroku îl trase cu de-a sila pe Hacikorobei înaintea judecătorului. Acesta îi 
porunci cu asprime: 

— Mărturiseşte că ai tăinuit visul de Anul nou! 

Dar Hacikorobei o ţinea întruna: 

— Nu pot să povestesc un vis pe care nu l-am visat. 

Judecătorul se mânie şi porunci să-l lege pe Hacikorobei de vârful unui brad, pe 
muntele Goten. Vântul rece îl legăna de colo-colo. 

Peste noapte veni în zbor un Tengu rotindu-se şi dând din aripi prin văzduh, ca o 
pasăre mare. Se lăsă pe o creangă şi întrebă: 

— Hei, cine-i acolo? Răspunde! 

— Sunt eu, Hacikorobei. 

— Dar ce cauţi aici noaptea, în vârful copacului? 

— Uite-aşa şi-aşa, judecătorul m-a silit să recunosc că am visat un vis pe 
care nu l-am visat şi a poruncit să fiu legat de bradul ăsta. 

— Sărmanul de tine... Stai să te dezleg. 

— îţi mulţumesc din toată inima, domnule Tengu. Dar te rog să-mi spui 
ceva: cum faci dumneata de zbori prin văzduh? Trebuie să fie o treabă tare 
anevoioasă. 

— Ba dimpotrivă, nu-i cine ştie ce. Toți cei care stăpânesc comoara Tengu 
pot zbura astfel. 

— I-auzi! Dar ce fel de comoară e asta? 

— Uite colea, vezi acest băț? Pare un lucru de rând, dar are puteri vrăjite. 


personaj vestit pentru lăudăroşenia 


Când vrei să te înalţi în văzduh, trebuie să-l fluturi şi să zici: „Şiteareakociancian! 
Şiteareakoc!” „Iar când vrei să cobori, mişti iarăşi băţul şi spui: Ogiuzuinogiui! 
ogiuzuinogiui!” Asta tot. Şi să-ţi mai spun ceva. Tu te juri că n-ai visat nimic, dar eu 
ştiu că ai visat, şi încă mut! Nu vrei să cădem la învoială? Tu îmi dai mie visul tău 
prevestitor, iar eu îţi dau în schimb băţul fermecat. 

— într-adevăr, băţul ăsta e o minune a minunilor. Fie; să facem schimbul. 
Dar mai întâi vreau să mă încredinţez cu ochii mei ce putere are. 

— încearcă tu însuţi, spuse Tengu, dându-i băţul fermecat. 

Hacikorobei strigă: „Şiteareakociancian! Şiteareakociancian!” Mişcă băţul şi se 
pomeni zburând lin prin văzduh. Tare-i mai plăcu! Zbura, zbura, întruna, dar nici 
gând să coboare. Tengu aşteptă cât aşteptă, apoi începu să răcnească din răsputeri: 

— Ajunge, Kacikorobei! Dă-mi înapoi comoara! Nu-mi mai trebuie visul 
tău, numai dă-mi înapoi bățul vrăjit! 

Dar Hacikorobei zbura tot mai departe, tot mai departe... Ce era să mai facă bietul 
Tengu? 

Hacikorobei ar fi rămas mult şi bine în văzduh, dar i se făcu foame. Spuse: 
„Ogiuzuino giui! ogiuzuinogiui!” Flutură băţul şi se pomeni pe pământ, în oraşul 
Numata. Se uită Haciko împrejur, întrebându-se unde-ar putea să mănânce ceva. Nu 
prea departe zări o casă cu o firmă triunghiulară pe care scria: „Birtul Trei Colţuri”. 

Ia te uită! 

Ciudată firmă... Ce-o fi vrând să însemne asta! se întrebă Hacikorobei. la să 
intru... Tăiţeii au tocmai forma asta, în trei colţuri. Pesemne că aici se mănâncă 
numai tăiţei ” 

La uşă şi strigă tare: 

— Hei, cine-i stăpân aici? Nu s-ar putea mânca o strachină de tăiței? 

La bătăile lui ieşi un om cu buză de iepure: 

— Poftiți, rogu-vă în casă. Pe-aici... Luaţi-o pe scări în sus. 

Hacikorobei urcă şi se trezi într-o odaie triunghiulară. Birtaşul îl întrebă: 

— Nu doriţi să vă spălaţi mai întâi? 

Hacikorobei intră în baie. Acolo se afla o putină în trei colţuri, cu apă fierbinte. Se 
îmbăie cumsecade, apoi spuse: 

— Ei, acuma aduceţi tăiţeii. Să fie cât mai mulţi! 

îi puseră dinainte o măsuţă, dar ce să vezi, măsuţa avea şi ea tot trei colţuri. „Ei, 
se miră el - aicea toate sunt triunghiulare”, îşi zise Hacikorobei cu uimire. 

începu să înfulece tăiţeii. Deodată, ca din pământ, ţâşni o broască triunghiulară: 
„Plici!...” Ţopăi de câteva ori pe masă, apoi se făcu nevăzută. Când sfârşi de mâncat, 
Buză de iepure aduse socoteala. Dar cum Hacikorobei se nimerea să nu aibă la el 
niciun ban zise: 

— Nu merită, să-ți dau nicio para pe tăițeii ăştia prin care a țopăit 
broasca. Nu-mi pune nimic de plată, aşa să ştii. 

— Ce-ţi trece prin minte?! răcni Buză de iepure. Nu cumva ai vrea să 
mănânci pe de pomană? Scoate banii mai repede! 

Hacikorobei încasă un pumn zdravăn şi se rostogoli pe scări, lovindu-se cu capul 
de un stâlp în trei muchii. Pe frunte îi apăru un cucui triunghiular cât toate zilele. 
De durere, Hacikorobei începu să ţipe şi deschise ochii... Ce fericire! Totul nu 
fusese decât un vis. 

Iar prietenul îl întrebă nerăbdător: 

— Ei, ce-ai visat în noaptea de Anul nou? 


Zăpăcitul 
poveste japoneză 


Trăia cândva un om atât de zăpăcit şi de încurcă-lume cum nu se mai pomenise. 


Odată se hotărî omul nostru să plece la templul zeului Inari!*, a cărui sărbătoare 
tocmai se prăznuia a doua zi, şi-i spuse nevestii: 

— Femeie, mâine plec la templul zeului Inari. Pregăteşte-mi de cu seară 
nişte plăcințele Moci*"®, pentru drum. Am de mers cale lungă. 

Dimineața se sculă devreme, înainte de răsăritul soarelui. Femeia încă dormea. 

— Nevastă, hei, nevastă! Unde-ai pus plăcinţelele? 

— Vezi acolo, la fereastră, răspunse femeia somnoroasă. 


zeu protector al agriculturii şi sericiculturii, întrucât 
este o zeitate a câmpurilor, cultul său a început să se | 
identifice cu acela al vulpii de câmpie. Se sărbătoreşte în 
aprilie 


198 un fel de plăcinţele. Orezul fiert în apă este pisat în 
piuliţă până se obţine o pastă omogenă, din care se fac 
plăcinte de diferite forme: rotunde, în semilună etc 


Omului i se păru că aude: „Acolo, lângă glastră.” Căută prin locul unde ştia că-i 
glastra şi dădu peste o ulcică rotundă în care nevasta îşi ţinea sulimanurile. Năuc 
cum era, crezu că a găsit merindele căutate: 

— Nevastă, hei, nevastă, unde-i basmaua, să leg plăcinta. 

— Vezi şi tu pe raft, mormăi femeia. 

„Dar zăpăcitul înţelese pe pat”. Dibui el pe pat, şi găsi cingătoarea cea lată de 
dedesubt a femeii, încredinţat că a dat peste basma, înveli ulcica în pânza cu pricina 
şi şi-o atârnă la brâu. Iar în loc de cuţit înşfacă la iuţeală melesteul de lemn. 

— Nevastă, hei, nevastă! strigă iarăşi. Unde mi-ai pus pălăria de paie? 

— Caut-o în bucătărie. 

Căută el prin bucătărie şi dând peste un coş vechi, de paie, şi-l îndesă pe cap. 
începu să se încalţe!**. Trase un ciorap pe piciorul drept, iar pe stângul uită să-l mai 
încalţe; potrivi sandaua pe piciorul stâng, dar cu gândurile aiurea uită s-o mai pună şi 
pe cea dreaptă. 

Gătit în felul acesta, porni la drum cu mare zor. începu să se lumineze de ziuă. 
Tocmai trecea printr-un sat. Oamenii arătau cu degetul spre el şi râdeau înveseliţi: 

— Ia uitaţi-vă ce mai trăsnit! Şi-a pus coşul pe cap, să-i ţină umbră! Unde-o 
fi găsit o pălărie nemaivăzută? 

„Despre cine o fi vorbind?” se gândi zăpăcitul cu mirare. Se uită el în urmă: nimeni. 

„Te pomeneşti că oi fi chiar eu...” îşi scoase pălăria şi ce să vadă? Nu era pălărie, ci 
un coş: îl aruncă în iarbă plin de necaz şi porni mai departe. 

Merse el cât merse şi iarăşi ajunse într-un sat. Oamenii râdeau cu şi mai mare poftă: 

— Ia priviţi cum s-a încălţat năzdrăvanul acesta! Nu cumva o fi beat? 

Se uită drumeţul nostru la picioare şi rămase împietrit. 

După ce ieşi din sat, se descălţă bombănind, aruncă sandaua şi ciorapul cât colo şi 
plecă mai departe desculţ. 

Dar când ajunse în satul următor, oamenii iarăşi îl arătau cu degetul, râzând să se 
prăpădească. 

— Ia uitați-vă la el! Păzea că vă înjunghie! Măi, ce om năstruşnic! Ce i-o fi 
venit istețul să ia facălețul la brâu, în loc de cuțit? 

Se uită călătorul şi chipul i se lungi de mirare: la brâu purta cogeamite melesteul de 
lemn. 

Supărat foc îl azvârli departe, pe câmp, şi se depărtă cu mare grabă. 

Şi iată că ajunse zăpăcitul nostru la porţile templului, unde se vindeau amulete. 
Avea la el o sută de moni. 

Chibzuise de acasă să dea trei moni pentru un talisman, iar cu restul banilor să 
bea, să mănânce şi să petreacă. Dar din pripă şi zăpăceală se încurcă iarăşi. Opri trei 
moni pentru sine, iar celorlalţi le dădu drumul în cutia în care preoţii strângeau bani 
de la credincioşi. Ce era să mai facă? Să-i ceară înapoi îi era ruşine, iar trei moni nu-i 
ajungeau nici e departe să chefuiască. Flămând şi amărât, se duse după un dâmb, în 
spatele templului, unde nu era nimeni. Desfăcu legătura cu mâncare, dar când colo, 
în ulcică nici urmă de plăcinte. Cuprins de furie, o aruncă devale: oala nimeri într-un 
bolovan şi se prefăcu în ţăndări. 

Voi să împăturească basmaua şi ş-o pună în sân, dar... asta ce-o mai fi? Pe 
dinaintea ochilor îi fluturară nişte şnururi lungi. Se uită mai bine şi băgă de seamă că 
nu-i basma, ci chiar cingătoarea de dedesubt a femeii. O lepădă iute tresărind de 
parcă l-ar fi fript. Se ridică să plece şi de-abia atunci luă aminte că şi-a îmbrăcat 
halatul pe dos. Fugi ruşinat, cât mai departe de mulţime, ca să nu- 1 vadă cineva şi să 
facă haz pe seama lui. 

Nu-i mai era aminte de petrecere. Oamenii se îndreptau spre templu, unde tocmai 
începea praznicul, dar el o pomi de unul singur înapoi spre casă. Şi parcă dinadins 
foamea începu să-l chinuie din ce în ce mai aprig. 


loc EN ERA EER Ai ie pânză, RD cu un 


Tocmai trecea pe lângă o prăvălie dinaintea căreia se afla o piatră albă, rotundă, 
semăna cu o pâinişoară: era semn că acolo se vând lipii de orez. 

— Cât costă o lipie? 

— Trei moni, răspunse neguțătorul. 

„înseamnă că-mi ajunge să cumpăr una, se gândi gură-cască. Mi-au rămas chiar trei 
moni.” 

Dădu banii, înşfacă piatra rotundă şi pe-aci ție drumul. Vânzătorul, uluit, începu să 
strige: 

— Stai, omule! N-ai luat lipia, ai luat o piatră! Stai niţel să-ţi dau lipia 
adevărată! 

Dar ţi-ai găsit! încredinţat că i se mai cer bani, zăpăcitul o luă la fugă de-i 
sfârâia călcâiele strigând către neguţător: 

— Ți-am lăsat trei moni! Asta-i prețul! Dă-mi pace! 

Vânzătorul încercă să-l ajungă, dar în cele din urmă se lăsă păgubaş. Ostenit, fugarul 
se opri într- un târziu şi muşcă lacom din lipie! Pipăindu-şi îndurerat dintele rupt, omul 
se uită lung la piatra albă pe care o luase drept lipie. O aruncă în râu şi porni oftând 
spre casă. Ostenit, înciudat şi înfometat, mormăia: „Numai nevasta e vinovată de toate. 
N-a avut grijă să mă pregătească de drum cum se cuvine. Numai să ajung acasă şi-o 
învăţ eu minte.” 

Zis şi făcut. Abia păşi pragul că începu să strige mânios: 

— Nemernico! M-ai făcut de râsul lumii! 

— De ce mă ocărăşti, vecine? Cu ce te-am făcut eu de râs? 

Zăpăcitul căscă ochii cât cepele. Fireşte, nimerise în casa de-alături, iar femeia din 
fața lui nu era nevastă-sa, ci nevasta vecinului. leşi în goană şi nu se mai opri până la 
prăvălie, cumpără pe datorie nişte ceai, ca să-şi împace vecina. Se întoarse la ea şi-i 
întinde pacheţelele cu sfială: 

— Primeşte acest dar şi iartă-mă că am fost necuviincios. 

Dar ea de colo: 

— Ia te uită! Aşa curând te-ai întors? 

înainte vreme nu se ura asteptându-te. 

Zăpăcitul simţi că-i fuge pământul de sub picioare. Năuceala îl făcuse de astă dată să 
nimerească în propria-i locuinţă. Ridică din-umeri stingherit: 

— Nu era nimic pe-acolo care să merite a fi văzut de aceea m-am înapoiat 
aşa repede. Şi-apoi mult mai bine se petrece acasă decât la praznic. Uite, ţi-am adus şi 
un mic dar. Pune ceaiul la fiert. 


Bătrânul care îndrăgea cimiliturile 
poveste japoneză 


Trăia odată, într-un sat, un bătrân căruia tare-i mai plăceau vorbele de duh şi mai 
ales cimiliturile. 

într-o seară, pe lângă casa lui trecu un călător întârziat. Era flămând rău şi de 
oboseală nu mai simţea picioarele. Văzând căsuţa unchiaşului se gândi: „la să cer eu 
adăpost pentru noapte poate că m-or primi”. 

Bătu, aşadar, la uşă: 

— Acasă-s gazdele? Deschideţi, rogu-vă! 

Moşul scoase capul pe uşă: 

— Pe cine cauţi? 

— Sunt un biet călător; m-a apucat noaptea pe drum şi sunt tare trudit. Dați- 
mi adăpost. 

— Fie, îți dau adăpost, dar numai dacă te învoieşti să-mi spui o ghicitoare. 

— Ghicitoare? întrebă omul, mirat. 

— Ei, da, o cimilitură. Dar una frumoasă şi cât mai greu de ghicit. Dacă nu 
eşti în stare, n-ai ce căuta la mine, râse bătrânul. 

Drumeţul nu ştia nicio ghicitoare. Dar ce era să facă? I se umflaseră picioarele şi i se 


împăienjeneau ochii de foame. 

— Bine, moşule, o să-ţi spun o ghicitoare, fireşte că îţi spun. Dar mai întâi 
lasă-mă să-mi trag sufletul oleacă. Nu mai pot de oboseală, spuse omul, aşezându-se 
pe prag şi frecându-şi picioarele amorţite. 

Moşului i se făcu milă de el: 

— Fie şi aşa. Haide, intră. 

Călătorul intră, dar nici n-apucă bine să răsufle, că unchiaşul începu să-l întrebe: 

— Ei, ţi-a venit în minte vreo cimilitură? 

— încă nu. Când eşti flămând rău, nu-ţi mai trece nimic prin cap. Nici ţinere 
de minte nu ai. 

— Ei, nevastă, pregăteşte cina pentru oaspete! strigă bătrânul, întorcându-se 
spre bucătărie. 

Baba aduse o măsuță şi puse pe ea castronaşele pline. 

— Haide, mănâncă, să mai prinzi puteri, îl îmbie moşul. 

înfometat, drumeţul se năpusti asupra mâncării şi goli într-o clipă castronaşele. 
Dar unchiaşul nu-l slăbea defel: 

— Ei, acuma ţi-ai adus aminte vreo ghicitoare? 

Văzându-se încolţit, oaspetele plecă privirea, ruşinat, şi deodată văzu că pe drum, 
hainele i se hărtăniseră atât de rău, că i se zărea trupul gol prin ele. Oftă plin de 
obidă: 

— Cam descusute... 

— Cum ai spus? sări moşneagul. Cam descusute? Aha! Cam des cu sute... 
înţeleg! Te vaiţi că umbli cam des la bănişori. Aveai de gând să-mi plăteşti găzduirea? 
Doar ţi-am spus că primesc oaspeţi cu plată. îmi ajunge dacă-mi spui o vorbă de duh. 
Asta a fost iscusită, nu zic ba, dar, gândeşte-te la una şi mai şi. 

Cu gândul la necazurile lui, omul luă foarfeca de pe masă şi o clănţăni de câteva 
ori întrebându- se de unde ar putea să taie un petec, să-şi cârpească veşmintele. 
Moşul sări ca ars: 

— Cum ai zis? „Ţac-ţac-ţac”? Aha, înţeleg! îţi clănţăne dinţii de frig. 
Nevastă, pune pe foc, să se încălzească musafirul nostru! 

— Vă mulţumesc din inimă, spuse călătorul, apropiindu-se de vatră. Afară 
bate un vânt îngrozitor care m-a pătruns până la oase. De-aia mă întreb: ei, sărmane, 
dacă nu te primeau oamenii ăştia cumsecade, ce te făceai? 

— Am înţeles! răcni moşul. Făceai... „Adică fa ceai!”. Nevastă, adu repede 
ceaiul! Dacă eşti meşter la cimilituri? 

„Ia te uită cum s-a brodit!” se minună omul. 

Gazdele îi pregătiră culcuşul pentru noapte şi oaspetele adormi. 

A doua zi se sculă înainte de a se lumina de ziuă. Gândindu-se că bătrânul va 
începe îndată să-l piseze cu ghicitorile lui, se îngrozi şi îşi spuse: „Trebuie să-mi iau 
tălpăşiţa fără zăbavă!” leşi pe uşă şi o luă la sănătoasa. 

Dar din nenorocire, moşul se deştepta şi el devreme. 

— Hei, călătorule, încotro? strigă el în urma celui ce fugea. Stai niţel, stai 
să-mi mai spui o cimilitură! 

Auzind această, drumeţul o luă la goană şi mai speriat, şi poticnindu-se, scăpă din 
mână cleştele pe care-l cumpărase de la târg. îl luă repede de jos şi o tuli mai 
departe. 

„De ce mi-o fi arătat cleştele acela?” se tot gândea bătrânul. „Ce să însemne asta 
oare?” 

„Ai, stai că am înţeles! Pare-se că a vrut să-mi spună: «Unchiaş nerod, te-ai agăţat 
de mine cu ghicitorile tale întocmai ca un cleşte şi nu mă slăbeşti deloc»” 

Moşul se ruşină grozav şi de atunci încolo nu le mai ceru niciodată oaspeţilor să-i 
spună cimilituri şi vorbe de duh. 


Samurai pe negândite 


poveste japoneză 

Trăia cândva, demult de tot, un ţăran pe nume Hacibei. Pe când umbla el o dată 
prin pădure, după vreascuri, Hacibei văzu zăcând la marginea cărării un samurai cu 
trupul acoperit de răni. Făcându-i-se milă de bietul om, Hacibei îl luă în cârcă şi-l 
duse acasă, încercând să-l salveze. Dar îngrijirile se dovediră de prisos. 

Simţind că i se apropie sfârşitul, samuraiul îi spuse lui Hacibei: 

— îţi dăruiesc veşmintele mele, precum şi spada aceasta. M-a slujit cu 
credinţă ani în şir; de- acum încolo ea va fi tăria ta. 

Şi astfel, pe negândite, Hacibei al nostru se pomeni samurai. Se îmbrăcă el, se 
înarmă şi porni la drum. 

Chiar în primul oraş în care intră, Hacibei dădu peste un samurai arţăgos care, 
niciuna, nici două, îl chemă să se lupte cu el. Lui Hacibei i se făcu inima cât un 
purice. Bucuros ar fi dat bir cu fugiţii, dar îi era ruşine, fiindcă în jurul lor se şi 
îngrămădiseră o mulţime de curioşi. Cu mâna tremurând, căci nu mai făcuse treaba 
asta în viaţa lui, trase sabia din teacă şi începu să izbească la nimereală în stânga şi- 
n dreapta. 

Şi cum rotea astfel, orbeşte, spada cea tăioasă, deodată, hârşti! reteză capul unui 
gură cască din mulţime. Curioşii se risipiră cât ai clipi, iar îndârjitul potrivnic, 
cuprins şi el de spaimă, o luă la goană de-i sfârâiau călcâiele. 

Hacibei rămase o vreme ca năuc. Când se dezmetici, înaintea lui se aflau câţiva 
oameni care-l îmbiau să primească în dar un armăsar minunat. Pasămite, de multă 
vreme, în oraşul acela îşi făcea de cap o ceată de tâlhari. Căpetenia tâlharilor avea 
obicei să se amestece deseori prin mulţime, îmbrăcat astfel încât să nu-l cunoască 
nimeni. Şi tocmai pe dânsul se nimerise să-l lase rece norocosul Hacibei cu lovitura 
aceea de sabie! lată de ce, locuitorii oraşului, bucuroşi că au scăpat de năpastă, îl 
cinsteau cu asemenea dar ales pe mântuitorul lor. 

Hacibei încalecă şi porni mai departe. Dar nu trecu mult şi se întâlni cu alt 
samurai care venea spre el în goana calului. 

— Hei, străine, opreşte-te! Vino să ne luptăm pe viață şi pe moarte! strigă 
înfierbântat samuraiul. 

Hacibei nu stătu mult pe gânduri. întoarse bidiviul şi o luă la sănătoasa. îmboldea 
calul e cât 
putea, încercând să se depărteze de vrăjmaş, dar samuraiul nu-l slăbea deloc, 
gonea ca vântul pe urmele lui: 

— Opreşte-te, laşule! Fricos nenorocit ce eşti! încotro fugi?! 

Hacibei se lăsă pe gâtul calului, cu sufletul îngheţat de spaimă. Trecând printr-un 
loc prăpăstios, calul făcu o săritură, iar Hacibei se pomeni că zboară cu picioarele-n 
sus. De teamă să nu se rostogolească în hău, se agăţă zdravăn de o tufa care creştea 
pe-acolo. 

Când îşi veni în fire, văzu cu mirare că ţinea în mâini coada unui fazan uriaş care 
se zbătea speriat. Se vede treaba că Hacibei căzuse chiar peste cuibul fazanilor şi se 
agăţase nu de un smoc de iarbă, cum credea el, ci tocmai de coada păsăroiului. 

Vrăjmaşul lui Hacibei văzu şi el întâmplarea şi grozav se mai minună. 

— Sunt învins! strigă el către Hacibei. Mă plec înaintea vitejiei şi iscusinței 
tale! 

Apoi adăugă: „învoieşte-te să intri în slujba prinţului nostru, care caută 
pretutindeni asemenea luptători ageri.” 

Auzind că dintr-o singură săritură Hacibei prinsese de coadă un fazan cât toate 
zilele, prinţul îl primi bucuros în rândul oştenilor săi. 

Nu târzie vreme se zvoni că prin pădurile vecine s-a arătat un căpcăun fioros care 
sfârtecă oamenii. întreg ţinutul era îngrozit de isprăvile lui. 

Prinţul îl chemă îndată la sine pe Hacibei, poruncindu-i să-i vină de hac 
nesăţiosului căpcăun. Hacibei încercă să scape printr-un şiretlic: 

— înălţimea ta, de ce să-mi mânjesc cu mâinile pentru atâta lucru? Mai 


bine aştept până apare un potrivnic pe măsura mea. Trimite un oştean mai tinerel să 
se lupte cu căpcăunul acela, ca să se acopere şi el de faimă. 

Dar cum niciun oştean, nu se încumeta la asemenea faptă, Hacibei înţelese că nu 
mai are încotro. „Pesemne că trebuie să-mi iau rămas bun de la viaţă”, oftă el. Apoi, 
luându-şi cu el un săculeţ cu orez prăjit şi măcinat, hrană care-i plăcea nespus de 
mult, plecă în pădure să-l caute pe căpcăun. 

Ziua trecu în linişte. Se lăsară umbrele nopţii. Hacibei se aşeză la rădăcina unui 
copac ca să mănânce. Deodată, din adâncul pădurii ieşi, o arătare nemaivăzută, cu 
capul cât baniţa şi lat de-un cot. Lui Hacibei i se făcu negru înaintea ochilor de 
spaimă şi căzu la pământ fără simţire. 

Căpcăunul nici nu-l luă în seamă. Se repezi la traista cu merinde şi începu să 
înfulece felii de orez prăjit, cărând-o în gâtlej cu pumnul. 

Când Hacibei îşi veni în fire, căpcăunul se zvârcolea pe jos, gemând şi văicărindu- 
se cumplit. Se vede că din lăcomie şi din neobişnuinţă se înecase cu făina de orez! 

Fără să mai piardă vreme, Hacibei scoase sabia şi-l străpunse. 

Prinţul îl răsplăti cu dărnicie şi-l făcu îndată căpetenie peste întreaga oştire. De- 
atunci Hacibei nu mai avu nevoie să pună mâna pe sabie. De câte ori se ivea vreo 
primejdie, poruncea altora să se ducă. Şi toţi, cu mic cu mare, îi lăudau 
nemaipomenita vitejie şi iscusinţă. 

Vă doresc fericire, vă doresc fericire! 


ISI răvile lui Hikoici Cum j-a vândut 
oici prinţului o umbrela vie 


poveste japoneză 


Trăia cândva un om tare hâtru şi bun de şotii, pe nume Hikoici. 
O dată, Hikoici deschisese în oraşul lashiro o prăvălie de umbrele. Sus, de tavanul 
prăvăliei, spânzurase o umbrelă pestriță, cât toate zilele, şi-i încredința pe toţi că 
umbrela cu pricina e vie. 
Abia începe să picure, zicea el, că umbrela se deschide singură, iar după ce trece 
ploaia, se închide tot aşa. 
Cei care treceau pe lângă dugheana lui Hikoici ridicau ochii şi se uitau la umbrela 
vie, şoptind între ei: 
— într-adevăr, ciudat lucru! Ieri, abia se înnorase a ploaie, că umbrela s-a şi 
deschis. 
— Iar astăzi, fiindcă e timp frumos, s-a închis singură... 
Azi aşa, mâine aşa, zvonul de spre umbrela vie a lui Hikoici ajunse până la urechile 
prinţului. Grozav se minună înălţimea sa: 
— O umbrelă vie? N-am mai auzit una ca asta! Şi le porunci slujitorilor: 
Mergeţi să vedeţi dacă este într-adevăr aşa. 
Slugile se duseră la Iashiro şi începură să întrebe, chipurile într-o doară, despre 
nemaiauzita umbrelă. 
Toţi orăşenii spuneau acelaşi lucru: 
— Păi da, Hikoici are o umbrelă vie. Mai vie nici că se poate. Singură se 
deschide, singură se închide. Doar am văzut cu ochii noştri. 
Trimişii se înapoiară înştiinţându-l pe prinț că n-a fost doar o pălăvrăgeală: 
lucrurile fiind clare prințul porunci unui slujitor: 
— Du-te şi cumpără umbrela vie. Vreau să intru în stăpânirea acestei 
minunăţii. 
Slujitorul dădu fuga la dugheana lui Hikoici şi-i spuse ce doreşte prinţul. Dar 
Hikoici nici gând să se învoiască: 
— Umbrela aceasta e un talisman care se păstrează de multă vreme în 
familia mea, ca o comoară nepreţuită. Au venit la mine sute de oameni rugându-mă 
să le-o vând, dar eu nici n-am vrut să aud. Nu pot să mă despart de ea. 


Se vede că aşa-s făcuţi oamenii: cu cât dobândesc mai greu un lucru, cu atât 
râvnesc mai tare la el. Prinţul trimise din nou slujitorul la Hikoici, rugându-l să 
hotărască el însuşi un preţ, oricât de mare, pentru umbrela vie. 

Tocmai asta aştepta şi Hikoici: 

— Nu m-aş fi despărţit nici mort de asemenea comoară, fiindcă nu se mai 
află pe lume alta ca ea. însă dorinţa prinţului e lege pentru mine. Luaţi-o, aşadar! 

Şi hotări un preţ uriaş. 

Slujitorul se întoarse mândru cu umbrela vrăjită. Toţi cei de la castel, cu prinţul în 
frunte, sporovăiau: 

— Gândiţi-vă: o umbrelă vie! Ghiceşte totdeauna schimbările vremii. O, de- 
ar veni ploaia mai repede! 

în sfârşit, veni şi ploaia mult aşteptată. leşiră grabnic în curte să privească minunea. 

Sfetnicii lui, oştenii, doamnele de la castel, cu toţii erau dornici să vadă cum 
se va deschide umbrela singură. Căzuseră cei dintâi stropi, apoi începu să plouă 
tot mai tare, dar umbrela nici pomeneală să se deschidă. Prinţul aşteptă mult şi 
bine, apoi fu cuprins de furie, începu să zbiere: 

— Slujitori netrebnici şi nerozi! Cum de v-aţi lăsat păcăliţi? Voi nu vedeţi 
că asta nu o umbrelă vie? 

înspăimântate, slugile se jurară că toţi oamenii din oraş au văzut cu ochii lor 
umbrela vie a lui Hikoici. Da, neguţătorul avusese în prăvălia lui o umbrelă vie, 
întocmai ca aceasta. De unde să ştie ei ce s-a întâmplat? 

— Aduceţi-l îndată pe Hikoici! porunci prințul. 

în vremea aceasta, luând bănişorii înălțimii sale, Hikoici trăia în belşug şi bucurie, 
chiar bătându- şi joc de prostia prinţului. Fiindcă isteţul de Hikoici pusese totul la 
cale cu mută dibăcie: De cum vedea nori pe cer, se furişa la catul de deasupra şi 
deschidea umbrela pe nesimţite, îndată ce se însenina, se strecura iarăşi sus, 
închizând-o tot aşa, pe nebăgat în seamă. Asta fusese toată minunea. 

De cum îl văzu pe slujitorul prinţului, înţelese că îl aşteaptă judecata şi pedeapsa 
aspră şi porni spre castel fără teamă, încrezător în iscusinţa lui. 

Zărindu-l, prinţul izbucni mânios: 

— Aha, iată-te, mincinosule! Ne-ai îmbrobodit pe toţi cu umbrela ta vie... 
M-ai făcut să dau pe ea o mulţime de bani. înşelător neruşinat! Vezi bine că afară 
plouă cu găleata dar nici vorbă să se deschidă... 

Hikoici se prefăcu îngândurat: 

— Stau şi mă minunez... Ce-o fi păţit oare umbrela? N-a mai făcut 
niciodată una ca asta. Şi doar le-am spus slujitorilor să aibă grijă de ea, că e un vechi 
talisman, o comoară nepreţuită. Ia arătaţi- mi-o! 

Luă umbrela şi începu să se uite la ea cu luare-aminte, din toate părţile. Deodată 
se porni să strige: 

— O, ce nenorocire! O, ce cruzime! Umbrela a murit de foame! Aţi lăsat-o 
nemâncată! Şi era atât de voinică, atât de vioaie! Se vede că nimeni nu i-a dat măcar 
o îmbucătură: se ştie că orice fiinţă vie trebuie hrănită, nu v-aţi gândit la asta? Eu, un 
biet om sărac, tot îi dădeam în fiecare zi peştişori fripţi şi câte-o duşcă de vin. Dar 
aici, la castel, nimeni nu s-a îngrijit de ea. Vai, sărmana, ce chinuri trebuie să fi 
îndurat! Am pierdut un prieten vechi şi nepreţuit... 

Şi Hikoici începu să plângă în hohote. 

Cei de la castel nu mai ziseră nici pâs, se uitau unii la alţii în tăcere. 


Cum a devenit Hikoici nevăzut 
poveste japoneză 
O dată Hikoici auzise că Tengu din pădure stăpâneşte două comori de preţ: o 


pălărie care ce te face nevăzut şi o pelerină care, de asemenea, te face nevăzut. 
Hotări să pună mâna pe ele, Hikoici luă cu sine un ciur vechi şi se duse în munţi. 


Tengu, care se cocoţase într-un brad înalt, îl văzu şi cobori pe pământ. Dar Hikoici 
se făcu că nici nu-l lua în seamă. Privea în depărtare prin sită şi striga: 

— Ohoho! în satul de lângă castelul Maţuiama s-au aprins nişte case. 
Ohoho, cum se mai întinde pârjolul! Ia te uită ce mai pălălăi! 

Tengu se apropie de el şi-l întrebă: 

— Oare de pe muntele ăsta se poate vedea satul de la poalele castelului? 

— Ba bine că nu! răspunse Hikoici Se vede ca-n palmă. Prin sita asta se 
poate zări orice tufiş, la mii de ri depărtare. 

— Ei taci! spuse Tengu, mirat. Atunci hai să facem schimb. Tu îmi dai mie 
sita fermecată, iar eu Îți dau pălăria şi pelerina care te fac nevăzut. 

Hikoici păru că se codeşte mai întâi, dar în cele din urmă se învoi. îşi puse 
pălăria şi pelerina care făceau nevăzut pe oricine şi deodată pieri din vedere. lar 
Tengu începu să se uite prin sită în depărtare. O sucea, o învârtea în fel şi chip, se 
holba, clipea din ochi, dar degeaba! 

Nu numai în depărtare, dar nici măcar la doi paşi nu zărea nimic. Sărmanul Tengu 
înţelese că a fost tras pe sfoară, dar era prea târziu. 

Cum să-l mai prindă pe înşelător după ce s-a făcut nevăzut? 

Hikoici cobori de pe munte şi se duse în satul vecin, la bazar. Acolo se înghesuia o 
mulţime de lume. Hikoici îl apucă de nas pe un flăcău. Acesta începu să ţipe: 

— Hei, cine mă trage de nas? 

Atunci, Hikoici îl apucă de nas pe vecinul lui. 

Flăcăii se luară la ceartă. Răcneau unul la altul, gata să se încaiere. Hikoici se 
strecură mai departe prin mulţime, ciupindu-l de nas ba pe unul ba pe altul. în 
curând toţi oamenii din bazar se luară la ceartă şi se încinse o păruială în lege. 
Năstruşnicul Hikoici se tăvălea de râs: 

— Hehehe, ce mai privelişte! Grozavă şotie am făcut! 

Râse până nu mai putu, apoi intră într-un birt. Alese o bucată bună de peşte şi o 
înfulecă, stropind-o cu vin din belşug, fără să plătească nimic, apoi se întoarse acasă 
ca şi cum nu s-ar fi întâmplat nimic şi ascunse pălăria şi mantaua în horn. 

Ca un făcut, nevasta tocmai atunci se apucă să deretice prin casă. începu să 
măture funinginea din horn şi găsi acolo o pelerină veche, de pai, şi o pălărie 
prăpădită, de papură. Fără să stea pe gânduri le bagă în vatră şi le arse. 

Când se uită Hikoici în horn, ia pălăria şi pelerina de unde nu-s! „Se vede treaba 
că neroada de nevastă-mea le-a pus pe foc” îşi zise şi dete fuga să adune cenuşa din 
vatră. Se unse Hikoici din cap până-n picioare cu cenuşa aceea şi deveni iarăşi 
nevăzut. Se duse la birt, înşfacă un clondir mare cu vin şi începu să bea din el. Vinul 
îi spălă cenuşa de pe buze şi deodată ieşi la iveală o gură căscată. Cei din birt se 
speriară: 

— Păzea, un vârcolac! Ia uitaţi-vă, numai gura i se vede! Prindeţi-l, puneţi 
mâna pe el! 

Şi se aruncară cu toţii asupra lui Hikoici. Acesta dădu bir cu fugiţii luând-o la 
goană cât îl ţineau picioarele. Tot fugind aşa, începu să asude şi buricul îi ieşi la 
iveală. Oamenii săriră: 

— Acuma i se vede buricul! Puneţi mâna pe vârcolac! Nu-l lăsaţi să scape! 
Snopiţi-l! 

Văzând mulţimea aceea întărâtată, Hikoici fugea tot mai repede, şi trupul i se 
acoperea sudoare, 
întâi i se arătară mâinile, picioarele, apoi spatele... în clipa aceea ajunse la râu şi se 
cufundă în apă cu capul în jos. 

Când ieşi din apă, oamenii rămaseră cu gura căscată: 

— Păi ăsta-i Hikoici al nostru! A fost încă o ispravă de-a lui... 


Cum a prins Hikoici cu undiţa un kappa 


poveste japoneză 


Odată, Hikoici şedea cu undiţa în mână, pe malul râului Taneama. Tocmai atunci se 
nimeri să treacă pe-acolo prinţul, care-i strigă de departe: 

— Hei, pescarule, ce prinzi acolo? 

Hikoici întoarse capul: 

— Ia te uită! Mă tot miram cine mă strigă şi, când colo, chiar luminăţia 
voastră! 

— Ei, da, chiar eu sunt. Ce zici că pescuieşti acolo? 

Hikoici voi mai întâi să răspundă cinstit, că încearcă să prindă un peşte, dar se 
răzgândi şi spuse: 

— Mă străduiesc să prind un kappa. Stau de azi-dimineață cu undiţa în 
mână, dar nu vrea şi pace... 

— Ce vorbeşti? Un kappa?! ia dă-mi mie undiţa, se înfierbântă prințul. 

Năzdrăvanul de Hikoici voise doar să glumească, dar iată că înălţimea sa luase 
treaba în serios. Nimeni, niciodată nu izbutise să prindă vreun kappa în cârlig, dar 
cum să-i spui prinţului una ca asta? 

Hikoici se scarpină în cap: 

— Degeaba, că tot nu muşcă. N-am la mine momeală bună. Kappa se 
prinde numai cu came de balenă, spuse, încercând să iasă basma curată. 

Iar în sine gândea: „Carne de balenă nu se găseşte atât de uşor. înălţimea sa se va 
lăsa.” Iar prinţul spuse liniştit: 

— Păi asta nu-i nicio greutate. La mine la castel am carne de balenă câtă 
vrei. Tu spune numai câtă îţi trebuie. 

= Vreo două kamme!“, răspunse la întâmplare Hikoici, buimac şi 
deznădăjduit. Adu-mi diseară două kamme de came de balenă. Pe întuneric kappa 
trage mai bine la nadă. 

— Bine, o să-ţi aduc. 

Şi cu asta se despărţiră. 

Seara, prinţul aduse ciozvârta făgăduită. Lui Hikoici îi trecuse teama. Se aşezară 
împreună mal. în jur era întuneric beznă. Hikoici se prefăcu că vrea să pună momeală 
în cârlig şi-i zise: 

— Taie o bucăţică de carne, aşa cam de vreo 50 de momme!“!. 

Luă bucăţica de came de la prinţ, o vâri pe furiș în ţeava găurită a bambusului şi 
aruncă cârligul gol, în apă. Stăteau aşa, alături, fără să scoată o vorbă. Vremea 
trecea, dar pluta undiţei nu dădea semn să tremure. Pierzându-şi răbdarea, prinţul 
bombăni: 

—Nu vrea să muşte, afurisitul! 

Hikoici se prefăcu supărat: 

— înălţimea ta, nu trebuia să vorbeşti aşa de tare. Kappa tocmai muşcase 
şi mă pregăteam cu undiţa, dar l-ai speriat. Ia uite, a fugit cu momeala... 

Şi-i arătă prinţului cârligul gol. Prinţul îi dădu altă bucată de carne pentru nadă. 
Hiko ascunse şi pe-aceasta în ţeava bambusului şi aruncă din nou undiţa. Stătură ei 
ce statură, dar prinţul începu iar să se plictisească: 

— Ei, muşcă sau nu muşcă? 

— Na, că iar l-ai speriat! Se poate să vorbeşti atât de tare? îl certă Hikoici 
pe prinţ. Aşa nu-l mai prindem niciodată! 

Ruşinat, prinţul îi dădu altă bucăţică de carne şi Hikoici aruncă din nou undiţa 
goală în apă. Deodată, prinţul nu se mai putu stăpâni: 

— Ce naiba nu mai muşcă o dată?! 

— Ptiu, iar l-ai alungat! se vaită Hikoici. 

Şi tot aşa, până când, bucată cu bucată, isprăviră toată carnea. Hikoici spuse, necăjit: 

— Dacă înălţimea ta vorbeşti întruna, nu vom putea prinde niciun fel de 
kappa. Asta-i o treabă care se face în tăcere. 

Prinţul oftă: 

— Se vede că am mâncărici pe limbă. Nu-i nimica; mâine vei veni singur să-l 
prinzi pe kappa. 

Hikoici era încântat că prințul îi va aduce altă halcă de carne, dar se prefăcu mâhnit: 

— Da, se pare că va trebui să pescuiesc singur. Păcat! 

în seara următoare, luna plină strălucea pe cer. Hikoici veni în acelaşi loc, pe 
malul râului. Voia să prindă un peşte, nici nu-i păsa de kappa. Deodată, undiţa 
parcă-i fu smulsă din mână şi deasupra apei se arătă un kappa care-i grăi astfel: 

— Hikoici, hai să ne luptăm! Să vedem care-i mai tare! 

Hikoici amuţise de mirare, dar se învoi fără să mai stea pe gânduri. Se luară la 
trântă. Vicleanul de Hikoici îl lovi pe kappa peste urechi. După cum se ştie, aceste, 
făpturi au chiar în creştet o gaură plină cu apă, iar în apa aceea stă toată puterea lor. 
De pe urma loviturii apa ţâşni afară şi kappa îşi pierdu vlaga pe dată. 

Hikoici îl legă zdravăn cu o funie, dar când colo, ce să vadă? Un alt kappa tocmai 
ieşea din râu. Şi cu acesta se întâmplă la fel. Până dimineaţa, Hikoici prinse vreo 
cinci şi-i duse castel. 

— Iertare, înălţimea ta, îi spuse el prinţului, dar n-am prins decât 
plevuşcă asta. N-a prea mers pescuitul. Ehei, dacă n-ai fi strigat atunci „De ce nu 
mai muşcă o dată?”, prada ar fi fost mult mai mare. 

Plin de uimire, prinţul îl lăudă: 

— Pe tine, Hikoici, nu te întrece nimeni în lume. Eşti un mare meşter într-ale 
pescuitului. 

Şi într-adevăr, Hikoici pescui de la prinţ o mulţime de galbeni. 


Cum s-a întrecut Hikoici cu vulpea 
poveste japoneză 


Lângă oraşul lashiro se află muntele Dragonului. Pe muntele acesta trăia 
odinioară vulpea O- San'?, vestită pretutindeni pentru meşteşugul ei de a lua orice 
înfăţişare. 

O dată, Hikoici se întâlni cu vulpea la o răspântie. Cum se cunoşteau de multă 
vreme, începură să strige: 

— Ia te uită, cumătră vulpe! 

— Ia te uită, Hikoici! Ce întâmplare! 

Şi din vorbă-n vorbă, Hikoici îi spuse vulpii: 

— Ştii ce? Hai să ne întrecem, să vedem care din noi doi e mai iscusit. Te lauzi că 
poţi lua orice înfăţişare doreşti dar să ştii că nici eu mă las mai prejos la treaba asta. 

— Ce vorbeşti? N-am ştiut că şi tu ai asemenea haruri, se miră O-San. Dacă-i 
aşa, arată ce poţi. 

— Fie, voi începe eu, se învoi Hikoici. Du-te mâine în Poiana Sălciilor, 
caţără-te într-un copac înalt şi priveşte cu luare-aminte. Vei vedea un alai princiar. 
Alaiul acela voi fi eu însumi. Eu voi fi şi prinţul şi suita lui... 

Zicând acestea, Hikoici îşi luă rămas bun şi plecă în drumul lui. 

A doua zi, vulpea se cocoţă în pin. Se uita în depărtare, cu gâtul întins, zicându-şi 
în gând: „Hikoici ăsta e un lăudăros. Eu în locul lui nu m-aş fi apucat de ceva cu 
neputinţă de înfăptuit, a-ha, ce-o să mai râd de el!” 

Deodată, în zare luciră nişte suliţi. Pe drum se arătară mai întâi vestitorii alaiului. 
Trecură apoi, într-o tăcere solemnă, oştenii de rând, în sandalele lor de paie. în 
sfârşit, se ivi patul palanchin al prinţului. înaintea şi în urma palanchinului păşeau 
samuraii în haine scumpe, cu câte două săbii la brâu, una mare şi alta mică. 

Vulpii nu-i venea să-şi creadă ochilor. Cuprinsă de admiraţie, începu deodată să 
strige: 

— Bravo, Hikoici. Bravo! Eşti un meşter neîntrecut! O, ce frumos, ce 

minunat! 

Alaiul se opri. Curtenii ridicară privirea uimiţi, şi ce să vadă! Sus, în vârful pinului, 
stătea o vulpe cu labele ridicate şi scotea strigăte de bucurie. 

— Făptură obraznică, ce te-a apucat? răcniră samuraii furioşi, şi 

înconjurară-pe dată copacul. Vulpea amuţise de spaimă, lipindu-se de trunchiul 

pinului. Oştenii de jos o amenințau plini de 
mânie: 

— Jivină ticăloasă! Vulpe neruşinată! Ai oprit în loc alaiul prințului. Stai 

că te învăţăm minte! Samuraii dădură vulpea jos din copac cu vârful sulițelor şi 

începură s-o ciomăgească. Ei vezi 
bine, erau samurai adevăraţi! Şiretul de Hikoici, care ştiuse dinainte când va trece 
pe-acolo alaiul prinţului, îşi bătuse joc de sărmana vulpe... 

Vulpea fugi acasă bătută măr. Hikoici, ascuns pe-aproape, văzuse totul, îi venea să 
râdă dar îi era şi milă de biata O-San. Nu-şi închipuise c-o s-o păţească atât de rău. Se 
hotări şi se duse la vizuina ei cu o plăcintă dulce, întrebând de-afară: 

— Hei, aicea stă vulpea O-San? 

Un pui de vulpe ieşi din bârlog: 

— Mama zace bolnavă. 

— Şi cum se mai simte? 

— Rău de tot, geme întruna. Se vede că au vătămat-o cum nu se mai poate, 
răspunse îndurerat puiul de vulpe. 

— Aşa, vasăzică... Mare păcat! Uite, du-i plăcinta asta! 

Puiul luă bucuros plăcinta şi i-o duse mamei sale: 

— Hikoici-san a venit la tine să te întrebe de sănătate şi ţi-a adus plăcinta 
asta. 

Văzând plăcinta, vulpea începu să tremure din tot corpul: 

— Aruncă repede spurcăciunea aia! Hikoici e cel mai mare meşter în 
păcăleli. Cine ştie dacă n-o fi pus înăuntru vreun ghemotoc de bălegar! 

Şi nu voi să-l creadă în ruptul capului. 


Buda de lemn şi Buda de aur 


poveste japoneză 


Trăia odată un om sărac, slugă la un bogătaş. Bogătaşul avea un Buda frumos, de aur 
curat. 

Mereu se gândea sărmanul slujitor: „Ehei, dacă aş avea eu un asemenea Buda! Poate 
că el mi-ar hărăzi o soartă mai bună. Doar stăpânul spune totdeauna că nimic nu e mai 
puternic în lume decât aurul.” 

Dar cum era sărac lipit pământului, nădejdile lui rămâneau deşarte. 

Odată, slujitorul se duse în pădure să taie lemne pentru stăpân. Acolo văzu o 
buturugă ca semăna aidoma cu statuia unui Buda. O luă bucuros şi o duse în odăiţa lui. 
De trei ori pe zi îi punea dinainte măsuţa cu mâncare: 

— Mănâncă, buturugă mică, mănâncă, zeuşorule, iar eu o să-ţi povestesc ce 
viaţă amară duc. 

Aşa făcu slujitorul ani în şir. Toţi cei din casă râdeau de el, iar stăpânul mai tare 
decât ei. 

Slujitorul era harnic şi cinstit. Bogătaşul îşi frământa mintea cum să-l silească să-i 

lucreze toată 
viaţa pe degeaba. Până la urmă născoci el ceva. II chemă la sine pe slujitor şi-i spuse: 

— Hai să punem la cale un sumo între zeuleţul tău şi Buda al meu cel de aur. 
Dacă buturuga ta va fi învinsă, îmi vei sluji toată viaţa tară nicio plată. Dacă însă Buda 
al meu se va lăsa biruit, o să-ţi dau toată averea mea. 

Bogătaşul adună toţi slujitorii şi toate slujitoarele, jurându-se solemn în faţa lor că-şi 
ţine fagăduiala. 


Bietul slujitor se întoarse tare abătut în coliba lui şi îi spuse buturugii: 

— Vai, zeuşorule, ce năpastă a căzut pe noi! Auzi ce i-a trecut prin 
cap stăpânului... îţi poruncește să-l învingi în luptă pe Buda al lui cel de aur, 
iar dacă nu, va trebui să-l slujesc pe degeaba toată viața. Mai bine te iau în 
spate şi fug de-aici. 

Dar zeuşorul de lemn îi răspunse: 

— Nu te pierde cu firea. Fii liniştit, că vom ieşi noi la liman. Du-mă tară 
teamă înaintea stăpânului. Voi încerca să-l înving pe Buda de aur. 

Stăpânul îl zorea pe slujitor să înceapă mai repede sumo. Nemaiavând ce face, 
slujitorul îl cară pe Buda de lemn în încăperea hotărâtă pentru luptă. Stăpânul îl 
aduse şi el pe Buda de aur. 

Se adunaseră o mulţime de slugi. Stăpânul le grăi astfel micilor zeități: 

— M-am jurat că dacă tu, Buda al meu de aur, vei ieşi biruitor, acest 
slujitor îmi va munci fără plată întreaga viaţă. lar dacă vei învinge tu, zeuleţule de 
lemn, stăpânul tău va avea toată averea mea. Ţineţi minte amândoi! 

Şi zicând acestea, făcu semn cu evantaiul că lupta poate să înceapă. 

Şi, minune! Amândoi Buda se ridicară în picioare, se depărtară unul de altul, apoi 
încet, legănându-se, începură. Se socoteşte învingător cel ce-şi doboară adversarul la 
pământ sau îl împinge de pe saltea din interiorul unui cerc. Toţi luptătorii sumo sunt 
de categorie grea şi foarte solizi. 

Intrară în luptă. Se încleştară puternic, căutând să se doboare. Ba unul îşi dovedea 
tăria împotrivă, ba celălalt. Lupta ţinea de două ceasuri încheiate. Privitorii strigau 
care mai de care: 

— Ara! Ara!'® Ia priviţi cum mai luptă! Cine oare va învinge? 

Slugile începură să-l încurajeze pe Buda cel de lemn: 

— Ţin-te bine, buturugă! Nu te da bătut! Nu-l lăsa pe zeul stăpânului să te 
doboare! 

Ochii stăpânului erau holbaţi şi însângeraţi, iar glasul îi răguşise de atâta strigăt: 

— Nu te lăsa, Buda de aur! Buda de aur, pune-l jos! 

Buda de aur era lac de sudoare, începu să se mişte tot mai greoi, iar în cele din 
urmă se clătină sleit de puteri. Stăpânul, de asemenea asuda din belşug. Se făcuse 
roşu la faţă, striga tot mai întărâtat: 

— Buda de aur, nu te da bătut! încordează-ţi puterile! Oare nu ţi s-a adus 
destulă cinstire în casa mea? Nu ne-am închinat cu toţii la tine? E cu putinţă să te laşi 
biruit de-o biată buturugă, de-un ciot prăpădit? Fricosule! Slăbănogule! Amărâtule! 

înfuriat, Stăpânul începu să-l batjocorească pe Buda cel de aur, aruncându-i tot 
felul de vorbe de ocară. Dar cu cât îl certa mai rău, cu atât îşi pierdea puterile zeul 
de aur. Până la urmă izbucni în plâns şi căzu cu zgomot la podea. 

Slugile nu mai puteau de bucurie, luându-l în râs pe zeuleţul de aur. îi cerură 
stăpânului să-şi ţină fagăduiala. Nemaiavând încotro, bogătaşul trebui să plece din 
casă, luându-l cu sine şi pe Buda al lui de aur. Toată averea rămase slujitorului. 
Acesta le răsplăti cu mărinimie pe celelalte slugi şi în casa aceea unde înainte 
curgeau numai lacrimi, domni de atunci voioşia. 

Bogătaşul începu să pribegească prin lume. în curând nu-i mai rămase în pungă 
nici măcar o monedă de aramă. Odată, pe când înnoptase în câmp, flămând şi trudit, 
începu să-l dojenească amar pe Buda de aur: 

— O, zeuleţule de aur. Cum de te-ai lăsat înfrânt de o simplă buturugă? 
Din pricina slăbiciunii tale am fost alungat în chip ruşinos din gospodăria mea, 
unde stăpâneşte acum un slugoi păcătos. Degeaba mi-am pus eu nădejdea în tine, 
degeaba te-am turnat din aurul cel mai curat... 

Dar Buda de aur răspunse: 

— Pe nedrept mă învinuieşti. Asupra ta însuţi ar trebui să îndrepţi ocara. 
Adu-ţi aminte mă hrăneai... numai de două ori pe an, la praznicele cele mari. Pe când 
slujitorul împărțea zilnic, tot ce avea, cu buturuga lui. Astfel lemnul a devenit mai 

puternic decât aurul. O singură mângâiere mi-a rămas: să te pot izbi straşnic în 
spate, la fiecare pas. în felul ăsta afli şi tu cât de greu e aurul. 

Şi bogătaşul fu nevoit să facă pe cerşetorul până la sfârşitul zilelor, rătăcind pe 
drumul lui cu Buda de aur în spate. 


Preotul şi învăţăcelul (I) 
poveste japoneză 


Odată, preotul unui mic templu dintr-un sat de munte plecă după treburi, lăsând 
templul în grija tânărului său învățăcel. Nu după multă vreme începu să plouă cu 
găleata. Un enoriaş veni în fugă, rugându-l pe învățăcel: 

— Dacă nu vă e cu supărare, împrumutaţi-mi umbrela voastră. M-a apucat 
ploaia pe drum. 

Fără multă vorbă, învăţăcelul îi dădu omului bunătatea de umbrelă, pe care preotul n-o 
folosise 
niciodată. 

A doua zi, preotul fu chemat să citească o rugăciune la căpătâiul unui răposat. Ca 
un făcut, cerul se întunecase iarăşi şi ploaia stătea gata să înceapă. Preotul se uită la 
cer şi zise: 

— Băiete, dă-mi umbrela mea cea nouă. 

învăţăcelul mărturisi că a împrumutat-o unui enoriaş. 

— Mare prostie ai făcut! îl certă preotul. Altă dată născoceşte şi tu ceva; 
de pildă, să spui că ai pus-o la soare să se usuce, că a venit un vârtej care i-a rupt 
tijele făcând-o ferfeniţă, iar acum nu mai e bună de nimic şi zace într-un ungher 
prăfuit al podului. 

Zicând acestea, preotul îşi puse deasupra glugii o pălărie mare, împletită, îşi 
luă pe umăr mantaua veche şi porni la drum bombănind supărat. 

După câteva zile, învăţăcelul rămase iarăşi singur, să păzească templul. Şi iată 
că veni un om care-i spuse: 

— Ce zi însorită e azi! Am plecat să-i fac o vizită fiicei mele, pe care n-am 
mai văzut-o demult. Dar din păcate locuieşte tare departe şi am de bătut cale lungă. 
Milostiveşte-te şi împrumută-mi calul vostru. 

învăţăcelul îşi aduse aminte de povaţa preotului şi îi răspunse: 

— Nu te supăra, prietene, însă deunăzi am lăsat căluțul nostru să pască 
la soare şi deodată s-a stârnit un vârtej care i-a rupt coastele şi i-a făcut pielea 
ferfeniţă. Acum nu mai e bun de nimic şi zace într-un ungher uitat al podului. 

Săteanul făcu ochii mari: 

— Ia te uită ce întâmplare ciudată! îngână el şi plecă dând din cap buimăcit. 

Aflând întâmplarea, preotul îl certă pe învățăcel cu şi mai mare asprime: 

— Ce ţi-a venit să îndrugi asemenea prostii? Cum se poate asemui calul cu 
umbrela? Trebuia să spui că acum câteva zile căluţul nostru a mâncat mătrăgună şi a 
turbat. Azvârle rău din picioare, încât şi le-a rupt, ba încă şi-a frânt şi şira spinării, iar 
acum zace în grajd şi nu se mai poate ridica. 

Mai trecură trei zile. Preotul tocmai stătea în pat şi se odihnea, când veni sluga 
unui bogătaş, care-i spuse învăţăcelului: 

— Stăpânul meu Îl roagă pe preot să poftească până la noi acasă, spre a sluji 
la un praznic. 

învățăcelul răspunse: 

— Acum câteva zile preotul a mâncat mătrăgună şi a turbat de tot. Atâta s- 
a zbătut şi a dat din picioare, până şi le-a rupt, ba încă şi-a fărâmat şi şira spinării. 
Acum zace în grajd şi nu se poate ridica. 

Preotul auzi şi rămase mut de uimire. Sări din pat ca ars şi începu să-l 
plesnească pe învățăcel peste cap: 

— Altădată să nu mai asemui un preot cu o mârțoagă, făcându-l de râs 


înaintea enoriaşilor. 


Preotul şi învăţăcelul (II) 


Odată, preotul unui templu plecă să slujească la un parastas, lăsând sfântul 
lăcaş în seama învăţăcelului. Rămas sin ur asssta mormăi o rugăciune, două, 
până când îl cuprinse toropeala. DeoabiVeste dan vis glasul cuiva la uşa 
templului: „Se poate intra?” învăţăcelul ieşi afară frecându-se la ochi, şi văzu o 
băbuţă de prin vecini care adusese o legătură cu de-ale gurii. 

— Dă-i, te rog, preotului pomana asta, spuse bătrânica. 

învățăcelul luă legătura din care ridicau aburi calzi şi îmbietori. Mirosea atât de 
plăcut, încât îşi zise: 

— Pesemne că baba a adus niscai dango'% proaspete. Dacă i le păstrez 
preotului, acesta, lacom cum e, le va înfuleca pe toate, fără să-mi dea măcar o 
bucăţică să gust. Ia să văd ce-i de făcut... 

Dezlegă bocceaua în care găsi un coşuleţ plin cu dango abia scoase din 
cuptor, învăţăcelul începu să mănânce atât de zorit că-i trosneau fălcile şi nici 
nu băgă de seamă când sfârşi toate plăcintele. Abia atunci se înspăimântă: „S-a 
zis cu mine! Ce-o să-i spun preotului?” 

Căzu pe gânduri, cugetând cum să scape de belea. în cele din urmă, iată ce-i trecu 
prin cap: luă coşuleţul în care fuseseră dango şi-l aşeză în faţa altarului zeului 
Amida, iar firimiturile de la dango le duse la buzele zeului. Apoi se întoarse acasă, se 
aşeză la locul lui, ca şi când nu s-ar fi întâmplat nimic. îl aşteptă pe predicator. 
întorcându-se, predicatorul îşi întrebă sluga: 

— A venit cineva aici în lipsa mea? 

— Da. A trecut vecina. Fiind sărbătoare, ţi-a adus cevaîntr-o legăturică. 

— Unde este legăturica? 

— Am dus-o în templu şi am pus-o la picioarele lui Amida. 

— Ai procedat foarte bine! 

Predicatorul s-a îndreptat spre templu şi, într-adevăr, la picioarele lui Amida a 
găsit legăturica. Gândindu-se puţin, desfăcu legăturica şi văzu că era goală, iar pe 
fundul ei mai erau nişte firimituri. 

— Tu ai mâncat totul, strigă supărat predicatorul. 

Sluga veni în fugă, privi coşul gol şi se prefăcu tare mirat. 

— Ei, drăcie, n-aş fi crezut niciodată! spuse el şi arătă spre statuia zeului. 
Priviţi, părinte, Amida a crezut că această legăturică i-a fost adusă lui şi a mâncat-o! 
Vedeţi, i-au rămas firimiturile pe buze! 

— Drac împieliţat, tu mi-ai mâncat lipiile! 

Predicatorul, înfuriat la culme, lovi statuia cu toiagul în cap. Statuia începu să 
sune: „E-el, e-e- el!” Predicatorului i se păru că statuia spune: „EI”, „el”. Furios, se 
răsti din nou către slugă: 

— Auzi, Amida spune „el”, „el”. înseamnă că tu ai mâncat dango. Ce ai de 
spus? 

Sluga dădu din umeri: 

— Amida va recunoaşte. Trebuie să-l speriaţi. Permiteţi-mi să-l fac să 
vorbească. 

Sluga alergă şi luă ceainicul cu apă fiartă, începu să toarne apa pe capul zeului şi 
începu să-l certe: 

— Am spus adevărul? Dango au fost aici sau n-au fost? 

De aproape se auzi apa gâlgâind: „Ost, ost, ost” - căci ea se scurgea tocmai de pe 
capul statuii pe duşumea. 

— Ei, v-aţi convins? întrebă sluga. lată-l, a recunoscut: „A fost, a fost, a 
fost!” 

Predicatorul dădu din cap, oftând, şi se duse la culcare flămând. 

Capul de schimb 


poveste japoneză 

Odată, în vechime, un prinţ bogat plecase la vânătoare cu şoimi. Slugile îl purtau 
în palanchin pe potecile dealurilor, iar în urmă venea un alai măreț. Deodată, un 
erete care zbura pe deasupra se găinăţă tară ruşine pe acoperişul palanchinului. 

— înlocuiți palanchinul prințului! tună poruncitor căpetenia kerailor. 

— înlocuiți palanchinul prințului! Aduceţi un palanchin de schimb! 
strigară ceilalți slujitori, din om în om. 

îl mutară pe prinţ în palanchinul cel nou şi porniră mai departe. 

Numai că iarăşi se ivi în văzduh un erete. Prințul tocmai scosese mâna afară din 
palanchin şi găinațul căzu de astă dată pe mâneca aurită a hainei. 

— Schimbaţi numaidecât haina prințului! porunci mai-marele kerailor. 

— Schimbaţi haina înălţimii sale! Aduceţi altă haină! îşi strigară slugile una 
alteia de grabă. 

îl îmbrăcară pe prinţ cu o haină nouă şi porniră mai departe. 

După un timp, prinţul scoase din întâmplare piciorul afară din palanchin. Şi ca un 
făcut, alt erete care zbura pe-acolo îşi scăpă găinaţul chiar pe sandaua prinţului. 

— Schimbaţi îndată sandalele măriei sale! răcni conducătorul alaiului. 

— ... Sandale de schimb! Aduceţi sandale de schimb! lărmui ceata 
slujitorilor. 

îi schimbară prinţului încălţămintea şi porniră iarăşi la drum. 

Tot mergând aşa, prinţului i se năzări să vadă cum e vremea. Scoase capul afară 
din palanchin şi întoarsei ochii spre cer. 

în clipa aceea, afurisitul de erete se găinăţă chiar pe fruntea slăvitului dregător. 

— Schimbaţi-i capul înălțimii sale! Aduceţi un cap de schimb! strigară 
slujitorii care mai de care. 

Aduseră capul de schimb al prinţului, aşezat cu grijă într-un coş, şi-l înlocuiră la 
repezeală pe cel mânjit de găinaţ. 

Iar alaiul porni din nou la drum, tacticos şi solemn. 


Samuraiul cel mândru 
poveste japoneză 


S-a întâmplat odată ca un samurai pornit la drum lung să poposească peste 
noapte în bordeiul unui ţăran. Țăranul i-a pregătit aşternutul şi l-a întrebat: 

-— Doreşte înălţimea voastră să se învelească astă-seară cu ceva mai 
călduros? 

Samuraiul îl privi mândru şi dispreţuitor: 

— Pesemne că voi, ţăranii, v-aţi deprins să vă răsfăţaţi la căldură, ca nişte 
nevolnici. Vechi ostaş, mi s-a întâmplat adesea să dorm sub cerul liber, pe orice 
vreme. Tocmai eu să mă tem de răcoarea nopţii? 

Spre dimineaţă dădu bruma şi se lăsă un frig straşnic. Samuraiul se trezi dârdâind 
şi clănţănind din dinţi. Rabdă el cât rabdă, se zgribuli, se încovrigă, dar până la 
urmă îl deşteptă pe gospodar. 

— Ascultă, omule, nu cumva ai şoareci în casă? 

— Ba am, înălţimea voastră, am destui. 

— Dar spune-mi, voi, ţăranii, aveţi grijă să spălaţi lăbuţele şoarecilor, seara, 
înainte de culcare? 


poveste japoneză 


Omul se scarpină în cap, uluit: 

— Nici pomeneală, înălțimea voastră. Drept să spun, n-am auzit în viața 
mea despre un asemenea obicei. 

— Aşa, care va să zică. Atunci fă bine şi acopere-mă mai repede cu ce ai 
la îndemână, ca să numi murdărească şoarecii veşmintele de mătase. 


Cel mai mare mincinos 


poveste japoneză 


Trăiau odinioară, în oraşele Edo, Osaka şi Kyoto, trei mincinoşi vestiți. De 
cum se adunau tustrei, se şi apucau să mintă, care mai de care. Unul spunea: 

— Nu demult, am rupt cerul de pământ, apoi mi-am astupat o nară cu 
cerul şi cealaltă cu pământul. Dar degeaba, că nările tot goale mi-au rămas. 
Auziţi-le numai cum şuieră... 

— Asta nu-i nimic, spunea al doilea. Deunăzi mă jucam, săltând cerul şi 
pământul cu bobârnace. Deodată am strănutat din răsputeri şi gata, au pierit tară 
urmă, şi cerul, şi pământul. 

Al treilea nu se lăsă mai prejos: 

— Odată soarele pârjolea tară milă. Tot gândindu-mă ce e de făcut, mi-am 
pus pe cap întreaga lume, ca pe-o pălărie. Şi cu toate că umbra nu era prea mare, de 
bine, de rău, am răbdat iarşi. 

Născoceau vrute şi nevrute. Dar cu toate că se certau ades, încă nu hotărâseră 
care dintre ei e cel mai mare mincinos. 

într-o zi, mincinosul din Kyoto, împreună cu cel din Edo, se duseră în ospeţie la 
mincinosul din Osaka. Feciorul cel mic al gazdei le ieşi în întâmpinare: 

— Tata nu-i acasă. 

— Dar unde s-a dus? 

— Păi zicea că uraganul a povârnit atât de rău muntele Fugi, că abia se 
mai ține,gata-gata să 
cadă. S-a dus să-l sprijine cu două beţişoare de chibrit. 

— Dar maică-ta unde e? 

— Mama spune că întreg pământul Indiei s-a rupt în bucăţi. A luat cu ea 
trei ace de cusut şi s-a dus să-l cârpească. 

Amândoi mincinoşii amuţiră. Voiră mai întâi să dea bir cu fugiţii, fără să se mai 
uite în urmă. După câţiva paşi se întoarseră plini de ciudă: 

— a ascultă, măi băiete! Zilele trecute vijelia a luat de la noi o piuă 

mare de piatră. Nu cumva a 
adus-o până la casa voastră? 

— S-ar putea, răspunse copilul. Ia uitați-vă, nu cumva piua voastră s-a 
încurcat în pânza aia de păianjen de sub fereastră? 

Muşcându-şi buzele, amândoi mincinoşii făcură calea-ntoarsă. 

între timp, tatăl se înapoie acasă. 

— Au fost pe la noi unchiul din Edo şi cel din Kyoto, îi spuse băiatul. 

— Ce vorbeşti? Şi? 

— M-au întrebat: „Unde e tatăl tău?” Iar eu le-am spus că muntele Fugi 
abia se mai ţine, fiindcă l-a clătinat uraganul din temelie şi tu te-ai dus să-l sprijini cu 
două beţişoare de chibrit. Apoi m-au întrebat: „Dar maică-ta unde e?” Iar eu le-am 
spus că pământul Indiei s-a rupt în bucăţi şi mama s-a dus cu trei ace să-l cârpească. 
Au dat să plece, dar s-au întors şi m-au întrebat dacă nu cumva furtuna a adus la noi 
piua lor de piatră. Iar eu le-am spus: „Uitaţi-vă, poate că piua voastră s-a prins în 
pânza de păianjen de colo”. După asta au plecat cu coada între picioare. 

Auzind acestea, tatăl se simţi cuprins de spaimă: 

— Eşti abia un copil şi minți cu atâta neruşinare! N-am nevoie de un 
asemenea fiu În casa mea. Te voi duce undeva, departe. 

Puse băiatul într-un sac gol de cărbuni, îl legă bine la gură, îl luă în spinare şi plecă. 

Merse el ce merse, până dădu în cale de-o crâşmă. Cum îi cam plăcea să bea, 
atârnă sacul de creanga unui copac şi intră să tragă o duşcă. 

Micul mincinos găsise o gaură în sac şi se tot uita prin ea. Uitându-se el aşa, văzu 
un moşneag gârbovit, care abia se târa pe drum. Niciuna, nici două, începu să 


poveste japoneză 


bolborosească un fel de descântec: 
— Moşule, fa-te tânăr! Moşule, fă-te tânăr! 
Unchiaşul se apropie şi întrebă: 
— Hei, care eşti şi ce faci acolo, în sac? 


— Păi ăsta-i un sac fermecat. E de-ajuns să intri în el şi să rosteşti 
descântecul: „Moşule fă-te tânăr, moşule, fă-te tânăr!” că te şi pomeneşti întinerit. 
Uite, azi-dimineaţă nu eram decât un prăpădit, dar am stat câtva timp în sac şi am 
întinerit. Mi-e teamă însă că am spus de prea multe ori descântecul, fiindcă am ajuns 
aproape un copilandru. 

De mirare, moşul făcu ochii mari: 

— Ia te uită ce sac năzdrăvan! Păi vreau şi eu să întineresc. Lasă-mă şi pe 
mine să intru! 

— Te las, fireşte că te las, însă nu pe degeaba. 

— Uite, îţi dau aceste plăcintuţe mangiu!*. Sunt tare bune. 

Băiatul luă plăcinţelele, îl băgă pe moşneag în locul lui, în sac, şi o tuli spre casă. 

După o vreme, tatăl ieşi din cârciumă vesel nevoie-mare. Dezlegă sacul, se uită în 
el şi rămase împietrit: înăuntru, în locul băiatului, era un moş necunoscut, care striga 
cât putea: 

— Moşule, fa-te tânăr! Moşule, fă-te tânăr! 

îl luă la zor pe unchiaş, dar aflând despre ce e vorba, mai să-şi piardă minţile de 
supărare: 

— Auzi, nemernicul! Păi ăsta-i fiul meu cel mic, un mincinos cum nu s-a 
mai pomenit. V-a minţit fără ruşine. lertaţi-l, rogu-vă, fiţi mărinimos! 

Tatăl se întoarse acasă plin de furie. Fecioru-său ajunse cu mult înainte, şedea şi 
înfuleca la mangiu. Bătrânul mincinos îl înşfacă pe mincinosul cel mic de guler şi-l 
vâri din nou în sacul de cărbuni: 

— Las' că de data asta nu-mi mai scapi tu... 

Porni cu el pe alt drum. Dar vezi că şi pe-acolo se aflau crâşme destule. Se stăpâni 
el cât se stăpâni, dar năravul fu mai tare. Agăţă sacul de-o creangă şi intră să bea. 

Băiatul se uită prin găurică şi văzu venind pe drum o băbuţă cam chioară, care-şi 
pipăia toiagul. O lăsă să se apropie, apoi începu să îndruge alt descântec: 

— Ochilor, recăpătaţi-vă vederea! Ochilor, luminaţi-vă! 

Mirându-se grozav, bătrâna întrebă: 

— Ce faci acolo, fiule? 

— Cum ce fac? Stau în sacul vrăjit şi spun descântecul: „Ochilor, luminaţi- 
vă! Ochilor, luminaţi- vă!” De azi-dimineaţă rostesc descântecul şi iată, vederea mi s-a 
limpezit. Şi când te gândeşti că eram orb de-a binelea, nu zăream nimic... 

— O, ce sac minunat! Eu, băiete, nu văd aproape deloc. Nu s-ar putea să 
mă laşi şi pe mine înăuntru, măcar o clipă? 

— Ba, te las, cum nu, dar ce-mi dai drept răsplată? 

— Uite, am la mine nişte hurma!€?. Ţi-o dau pe toată. 

îi dădu băiatului un coş întreg de hurma, iar el ascunse baba în sac şi o luă la fugă 
spre casă, cât îl ţineau picioarele. 

Nu trecu mult şi tatăl ieşi vesel din cârciumă. Se uită el în sac, şi ce să vadă? O 
băbuţă tăcută clipea din ochi, bolborosind întruna: 

— Ochilor, luminaţi-vă! Ochilor, luminaţi-vă! 

O slobozi pe bătrână din sac, neştiind cum să-i mai ceară iertare: 

— Asta a fost o şotie de-a fiului meu. Un nemernic şi un mincinos înrăit. 
Iertaţi-l, rogu-vă! 

Tatăl se întoarse acasă. 

Băiatul se ghiftuise cu hurma şi sforăia tolănit pe rogojină, cu mâinile şi picioarele 

desfăcute. 
Ce să mai scoţi dintr-unul ca ăsta? 
„De atunci, cumătrul din Edo, cel din Osaka şi cel din Kyoto nu s-au mai sfădit care 
ST cel mai mere mincinos. 


eneş 
poveste japoneză 


Era o zi călduroasă, de vară. Leneşul din satul de la răsărit pornise agale, încă 
de cu zi, înspre satul de la apus. Oamenii îi legaseră la brâu o traistă cu merinde, 
ca nu cumva să se sfârşească de foame pe drum. 

Leneşul din satul de la apus se târa şi el, tot din faptul dimineţii, către satul de la 
răsărit. Pe cap, oamenii îi puseseră o pălărie de paie, ca să-l apere de dogoare, iar ca 
nu cumva s-o piardă, i-o legaseră sub bărbie, cu o sforicică. 

Umblară ei astfel o bucată de vreme, când iată că ajunseră la jumătatea drumului. 
Soarele, vestind amiaza, se ridicase sus, în înaltul cerului, şi pârjolea tară milă. 

Pe leneşul din satul de la răsărit îl răzbi deodată foamea. O foame atât de 
cumplită, încât simţi că i se face negru înaintea ochilor. Ehei, însă vezi că pentru a-ţi 
potoli pântecele trebuie să desfaci legătura cu merinde, să scoţi de-acolo lipia, ba 
încă s-o mai duci şi la gură... Cuprins de mâhnire, căzu pe gânduri. „încâlcită treabă, 
îşi zise, tare încâlcită. Decât să mă risc mai bine rabd.” 

Oftă, şi când ridică privirea, ce să vadă? Prin mijlocul drumului se târa înspre e 
un om cu o pălărie de paie pe cap. Abia, abia îşi mişca picioarele, iar gura o ţinea 
larg deschisă, ca şi cum ar fi aşteptat să-i pice într-însa ceva din văzduh. 

„Tii, se gândi iar leneşul, da' leneş trebuie să mai fie fârtatul ăsta... Altfel n-ar 
umbla el aşa, cu gura căscată...” 

— Ascultă, prietene, îi zise trecătorului, după câte înţeleg, eşti tare flămând. 
Flămând şi norocos! 

— Norocos, de ce? se miră celălalt. 

— Fiindcă m-ai întâlnit pe mine. Am să te hrănesc eu pe săturate. Numai 
fii bun, rogu-te, şi dezleagă trăistuţa asta de la brâul meu. Scoate pâinea de-acolo, 
rupe-o în două, jumătăţi! Una bagă mi-o în gură, iar jumătatea cealaltă mănânc-o 
sănătos. 

Dar leneşul din satul de la apus, fiindcă el era omul cu pălăria de paie, cugetă 
câteva clipe, apoi răspunse: 

— Eşti prea mărinimos şi nu vreau să rămâi nemâncat din pricina mea. O 
mână de ajutor tot o să-ți cer însă. îndură-te şi leagă-mi mai strâns sforicică asta sub 
bărbie. Nodul de la pălărie s-a slăbit şi stă gata-gata să-mi alunece de pe cap. De-aia 
sunt nevoit să umblu toată vremea cu gura căscată. Şi tare mă mai dor fălcile... 


Cum a plecat nevasta de acasă 


poveste japoneză 


O vecină mai îndrăzneață îi făcea ochi dulci unui bărbat însurat, căutând să-l 
prindă în mreje, începu să calce mai des pragul vecinei. „Nevastă-mea nici nu poate 
sta alături de dânsa, îşi spunea omul. E atât de pocită şi de soioasă, încât nici nu-ţi 
vine să te uiţi la ea.” 

Nevasta omului era însă o femeie tare harnică. Muncea din zori şi până noaptea 
târziu, nepieptănată, nesulemenită, îmbrăcată în straie vechi şi ponosite. Nu se uita 


niciodată în oglindă că treburile nu-i dădeau răgaz. 

într-o bună zi, bărbatul îi spuse: 

— Mi s-a făcut silă de tine. De azi înainte nu vreau să te mai văd. Pleacă din casa 
mea. 

Ce era să facă sărmana femeie? începu să se pregătească de plecare, îşi strânse 
lucruşoarele într- o boccea, îşi puse rochia ei cea bună, pe care n-o mai îmbrăcase 
demult, se pieptănă cu grijă, îţi încondeie ochii şi buzele, astfel încât acum arăta 
mult mai frumoasă decât vecina cea sprinţară. 

Bărbatul se uită lung la ea, cuprins de uimire. 

Când fu gata de drum, femeia îşi luă rămas bun după datină, făcându-i bărbatului o 
plecăciune: 

— Rămâi sănătos, îți mulțumesc din toată inima că mi-ai purtat de grijă 
atâta timp. Iartă-mă dacă te-am supărat cu ceva. 

Se îndreptă sfioasă spre uşa bucătăriei, dar bărbatul îi tăie calea: 

— Ce, ţi-ai pierdut mințile? Să nu cutezi să treci prin bucătăria mea! Ia-o prin 
altă parte. 

Nevasta dădu să iasă prin odaia de oaspeţi. 

— Unde te bagi? sări omul. Nu eşti oaspete, să intri acolo. Ce, ai uitat 
rânduiala? 

Voi nevasta să treacă prin odaia de dormit. 

— Prin odaia mea de dormit nu-ţi dau voie, o împiedică iarăşi bărbatul. 

Femeia se opri în loc, nedumerită: 

— Pe-aici nu se poate, pe-acolo nu e voie... Atunci învață-mă tu pe unde să 
ies. 

— Dacă nu ştii pe unde să ieşi, atunci fa bine şi rămâi acasă, nepriceputa. 

De-atunci bărbatul n-a mai tânjit după frumuseţea vecinei. 


Culmea zgârceniei 


poveste japoneză 


Trăia odată pe lume un zgârie-brânză fără pereche. Una-două, numai ce-l auzeai: 
„Fiecare lucruşor trebuie păstrat cu grijă. Chibzuinţă e temelia gospodăriei.” 

Mânat de curiozitate, un prieten se duse într-o seară să vadă cum îşi chiverniseşte 
zgârcitul averea. în casă era întuneric beznă, puteai să-ţi bagi degetele-n ochi. 
„Pesemne că face economie la ulei dacă stă cu opaițul stins”, se gândi oaspetele. 
Intră în casă pe bâjbâite şi după ce se mai obişnui cu întunericul, mare îi fu mirarea 
văzându-şi prietenul aşezat în pielea goală pe rogojină!'%, în mijlocul camerei. 

— De ce stai, aşa, dezbrăcat? îl întrebă plin de uimire. 

— Păi de ce să-mi tocesc îmbrăcămintea de pomană prin casă? 

— Aşa o fi. Nu zic ba. Numai că afară e toamnă târzie şi poți să te alegi cu o 
răceală. 


Po în casa japoneză este acoperită cu rogojini 
(tatami) pe care se aşază oamenii. De aceea, la intrarea în 


casă, oamenii se descalță 


— Ei aş! Mie nu mi-e frig defel. Dimpotrivă, mă trec sudorile. 

— Cum asta?! 

— Ia priveşte acolo, zise zgârcitul arătând spre tavan. 

Omul se uită şi văzu cu mirare un bolovan cât toate zilele spânzurat de o sfoară 
subţire, care se legăna chiar deasupra locului în care şedea prietenul său. 

— Toată vremea mă gândesc: Aoleu, acuma cade! Acuma se prăvăleşte şi- 
mi sparge capul! Iar de frică mă trec căldurile, îl lămuri zgârcitul. 

„Grozav le mai ticluieşte”, se minună musafirul în sinea lui, uitându-se cu spaimă 
la pietroiul spânzurat de tavan. Iar în vremea aceasta gazda îi povestea pe îndelete 
cum în casa lui lucrurile ţin o veşnicie, datorită înţelepciunii cu care le păstrează. în 
cele din urmă oaspetele îşi luă rămas bun şi voi să plece, dar pe întuneric nu izbutea 
defel să-şi găsească sandalele pe care le lăsase la intrare. 

— Fii bun şi luminează-mi puțin, se rugă el. Nu-mi găsesc sandalele. 

Zgârcitul veni din bucătărie cu un retevei în mână şi-i dădu prietenului o lovitură 
zdravănă. 

— Aoleu! Ce ţi-a venit? Văd stele verzi de durere! răcni bietul om. 

— Atunci dă-i zor şi caută-ţi încălţămintea la lumina lor. Nu demult, într-o 
noapte întunecată eu însumi mi-am dat un pumn între ochi, atât de vârtos, încât mi s- 
a luminat drumul ca ziua. Am ajuns acasă zburând. 

Auzind una ca asta, omul se lipsi de sandale şi plecă în mare grabă, aşa desculţ cum 
era. 

Iată că veni şi Anul nou. 

„O să-i fac una zgârcitului să mă pomenească, se gândi prietenul. Să vezi ce-o să mai 
râd!” 

Dimineaţa sărbătorii se duse la el să-i facă îndătinatele urări şi să-i aducă un dar. 

— îţi doresc viaţă lungă, sănătate şi fericire. Vreau să-ţi fac o mare bucurie, 
prietene, de bine ce m-am hotărât să trăiesc după înţeleaptă ta pildă. Şi în primul rând 
m-am gândit: de ce să dau bani pe daruri scumpe? De ce să fac atâta risipă? Uite, ţi-am 
adus paiul ăsta lung, să-ţi faci din el o lulea. 

A doua zi dimineaţa, zgârcitul îi întoarse vizita prietenului. După urările obişnuite, 
scoase din sân acelaşi pai. Atâta doar că paiul era acum pe jumătate mai scurt. 

— Nimic nu-i mai de preţ ca sănătatea. De aceea ţi-am adus în dar un leac 
minunat. Toată lumea ştie că paiul fiert tămăduieşte durerile de picioare. 

Zgârcitul îi întinse paiul şi plecă, iar prietenul rămase cu gura căscată fără să mai 
scoată o vorbă. 


Gum gau schimbat plăcintele în 
roaşte 


poveste japoneză 


Trăiau cândva, la marginea unui sat, o soacră cu nora ei. 

Odată, la o sărbătoare, se nimeri să aibă la masă plăcinte botomoci!%. Mâncară 
fiecare pe săturate, dar în blid tot mai rămaseră câteva. Grijulie, bătrâna puse 
plăcintele la păstrare într-o lădiţă şi se duse să se culce. Dar, ca un făcut, somnul nu 


i plăcinte făcute din orez acoperite cu pastă de mazăre 


voia să i se lipească de gene. Gândul îi zbura tot la plăcintele din lădiţă. „Dimineaţa, îşi 
zise soacra cuprinsă de lăcomie plăcintele sunt şi mai gustoase decât seara. Mare păcat 
ar fi ca netrebnica de noră-mea să se înfrupte singură din asemenea bunătăţi! ” 

Tot răsucindu-se astfel în aşternut, îi veni un gând plin de viclenie. Merse lângă 
lădiţă ridică capacul şi şopti: 

— Hei, plăcințelelor, fiţi cu luare-aminte. Dacă nesătula de noru-mea va vrea 
să vă mănânc peste noapte, voi să vă prefaceți pe dată în broaște, înțelesu-m-ați? 

Şi după ce întări porunca aceasta cu sumedenie de afurisenii şi de vrăji, piti lădiţa în 
dosul dulapului, se sui iarăşi în pat şi adormi liniştită, fără să ştie că, din culcuşul ei, 
nora trăsese tot timpul cu urechea. Cu mult înainte de a se lumina de ziuă, tânăra se 
sculă tiptil, înfulecă toate plăcintele, se repezi până în orezărie, prinse ea broaşte câte 
plăcinte fuseseră în blid, le dădu drumul în lădiţă şi închise repede capacul. 

în cele din urmă se trezi şi bătrâna. Aşteptă o vreme, cu prefăcută nepăsare, până ce 
noră-sa plecă la câmp. De cum se închise uşa în urma ei, soacra se repezi la lădiţă, 
deschise capacul, şi deodată... Ţuşti! ţuşti! broaştele începură să sară prin casă, 
împrăştiindu-se care încotro. 

— Plăcințelelor. Dragele mele ce-i cu voi? prinse bătrâna să se văicărească. 
V-aţi pierdut mintea, ori nu-mi mai cunoaşteţi chipul? Asta sunt eu. Nu nevrednica de 
noru-mea. Staţi, staţi binişor, nu mai săriţi aşa, ca nebunele, că se scutură umplutura şi 
e mai mare păcatul. Opriţi-vă când vă poruncesc! 

însă broaştele nici gând s-o asculte. Ţopăiau pretutindeni, căutând parcă s-o 
scoată din minţi. Bătrâna cea lacomă alergă multă vreme după ele, fără să 


Bg să prindă vreuna. Poate că şi astăzi. 
a-l aşa, ba nu-i aşa... 
poveste japoneză 


Trăia într-un sal un om pe care-l chema Saigio. 

Odată, Saigio plecase să se plimbe cu prietenii săi pe dealurile din vecinătate. 
Toropit de căldura amiezii de vară, un iepure îşi făcuse culcuş în iarba mătăsoasă şi 
tocmai aţipise. 

— Ia uitați-vă. Un iepure mort în iarbă, strigă unul dintre prieteni. 

Saigio se grăbi să-şi ducă mâna la nas cu mare scârbă: 

— Da, da, de mult îmi aducea mie vântul miros de stârv. 

Auzind glas de om, iepurele, ţuşti, sări din culcuş şi-o luă la sănătoasa. 

— Ei drăcie, dormea buştean iepurele nostru, râse alt prieten. 

— Da. Da, îi ţinu hangul Saigio cu însufleţire. Dormea fără grijă. Eu 
demult văzusem cum mişcă urechile prin somn. 

Aşa s-a născut zicala despre cel care-i cântă-n strună ba unuia, -ba altuia: Leit 
Saigio din poveste: iepurele ba e mort, ba e viu! 


Paiul din plapumă 
poveste japoneză 


Se povesteşte că trăia cândva un om foarte sărac, atât de sărac, încât nu avea nici 
măcar un aşternut ca lumea pe care să se culce. Tare se mai ruşina omul de sărăcia 
lui şi căuta s-o ascundă de ochii lumii... De aceea îi dădu poruncă aspră fiului său 
nevârstnic: 

— Vezi, nu care cumva să scapi vreodată vorba că dorm pe paie şi că mă 


învelesc tot cu paie. Când e cineva de faţă, totdeauna sacului cu paie să-i zici 
plapumă. 

O dată, în casa săracului tocmai se aflau nişte oaspeţi. Copilul, niciuna, nici două, 
începu să-l tragă de mânecă pe taică-său: 

— Tată, hei, tată! Vezi că ţi-a rămas în păr un fir de pai din plapuma noastră! 


Cearta 


poveste japoneză 


Zice-se că odată trei oameni călătoreau către o aşezare îndepărtată. Tot mergând 
ei astfel sporovăind ba de una, ba de alta, unul dintre ei oftă şi zise: 

— Ehei, ce bine ar fi să găsim noi acuma pe drum o pungă cu treizeci de 
galbeni... I-am împărţi frățeşte şi ce ni s-ar cuveni fiecăruia câte zece galbeni. 

— Nu cred c-ar fi o împărţeală dreaptă, se împotrivi altul. Firesc este ca 
acela care i-a văzut primul să-şi oprească pentru sine măcar jumătate. 

— Ba nicidecum, se amestecă cel de-al treilea. Suntem tovarăşi de drum şi 
norocul e al tuturora, deopotrivă. 

— Nu te supăra, dar chiar şi la vânătorile de reni este o asemenea lege 
nescrisă. Dacă sunt mai mulți arcaşi şi vânatul e unul singur, celui care a lovit primul 
cu săgeata i se cuvin capul şi blana animalului. Aşa şi cu punga: cel care a zărit-o 
întâi trebuie să-şi ia partea leului. 

Şi astfel, aruncându-şi unul altuia vorbe repezi şi mânioase, drumeţii începură să se 
sfădească. 

Tocmai atunci trecea pe-acolo un neguţător de ulei. Auzind cearta, omul lăsă vasul 
cu ulei la marginea drumului şi se apropie să asculte. Dumirindu-se despre ce e 
vorba, le grăi împăciuitor: 

— Fraţilor, eu am colindat lumea şi am adunat multă înţelepciune. lată, 
am să fac eu împărţeala în locul vostru. Dar mai întâi puneţi banii aici, pe năframa 
asta. 

Drumeţii însă nici gând să-l asculte. Se sfădeau mai departe, înfierbântaţi, ba încă, 
după sfadă se luară şi la bătaie. Ciomegele fluturau în vânt, altoind straşnic unde 
nimereau. Neguţătorul, care se vârâse între ei, se alese şi el cu câteva lovituri 
zdravene. 

în focul încăierării, vasul cu ulei se răsturnă în şanţ. 

— Staţi, opriți-vă! strigă neguțătorul deznădăjduit. Daţi încoace cei treizeci 
de galbeni că ați vărsat uleiul în drum şi marfa mea tocmai atâta face. 

— Care treizeci de galbeni? se mirară drumeții domolindu-se ca prin farmec. 

— Cei pe care i-ați găsit, strigă omul scos din fire. 

— Vezi-ţi de treabă, noi n-am găsit nicio para, îi răspunseră cei trei 
nepăsători. 

Şi îşi căutară de drum, fără să-i mai arunce vreo privire. 

De atunci, bietul neguţător s-ajurat să nu se mai amestece niciodată în cearta altora. 


să n-audă porumbeii 
poveste japoneză 


Odată, trecând pe lângă râu, un ţăran zări pe celălalt mal un bătrân pe care-l 


cunoştea... Moşneagul semăna ceva pe ogor, bolborosind cuvinte neînţelese. 

Țăranul îi strigă peste apă: 

— Hei, unchiule, ce semeni acolo? 

Bătrânul îşi îndreptă spinarea, şovăi câteva clipe, apoi zise: 

— Vino mai aproape, dacă vrei să-ți spun. 

"Țăranul se minună: ce taină să fie la mijloc? Mânat de curiozitate, trecu râul prin 
vad şi se apropie de unchiaş. Acesta îi făcu semn să se aplece şi îi şopti la ureche: 

— Anul acesta m-am gândit să-mi însămânţez ogorul cu mazăre. 

— Atâta tot? Şi de ce nu mi-ai spus de la început, când te-am strigat de pe 
celălalt mal? 

— Mă crezi oare atât de prost? clipi moşneagul cu şiretenie. Dacă mă 
auzeau porumbeii, până diseară mi-ar fi ciugulit toată mazărea. 


Chiar dacă zboară, tot pari sunt! 
poveste japoneză 


Odată, doi prieteni se preumblau pe malul mării. Şi mergând ei aşa, văzură în 
depărtare, pe nisipul țărmului, nişte pete negre. 

Unul dintre ei zise: 

— Uite nişte pari vechi, înnegriţi de ape. 

Celălalt râse batjocoritor. Şi aşa, din senin, începură să se certe. Unul striga: 

— Ce pari visezi? E un stol de corbi. 

— Sunt pari, sunt pari! 

Iar celălalt: 

— Sunt corbi, sunt corbi! 

— Ce tot dai zor cu corbii tăi? Pesemne că ai chiorât de-a binelea. Sunt 
pari toată ziua, nu vezi că nu mişcă niciunul? 

— Dacă pe asta te bizui, am să-ţi arăt eu acuma! 

Şi aruncă o piatră înspre punctişoarele negre. Corbii - fiindcă erau într-adevăr 
corbi - începură să croncăne, fâlfâiră din aripi şi se înălţară speriaţi în văzduh. 

— Ei, ce mai ai de zis? făcu mândru cel care dăduse cu piatra. S-au dus parii 
tăi, au zburat, gata! 

— Şi ce mi-ai dovedit cu asta? se îndârji celălalt. Chiar dacă zboară, tot pari 
sunt! 

De atunci, pe seama omului încăpățânat se spune adesea: „Cu ăsta n-o scoţi 
la capăt. Orice dovezi i-ai aduce, el o ține pe-a lui: «chiar dacă zboară, tot pari 
sunt!»” 


Gura lumii 


poveste japoneză 


Odată, o bătrână se duse în ospeţie la nişte cunoscuți din satul vecin. Gazdele 
aveau o copilă ajunsă la vârsta măritişului. Şedea fata pe rogojină şi plângea de ți 
se rupea inima. 

— De ce plângi, fata mea? o întrebă bătrâna. Ai păţit vreun necaz? 

— Of, mătuşico, se tângui copila, tare mai sunt rele de gură vecinele 
astea. Spun că aş fi neagră la chip ca fundul ceaunului. 


— Nu te potrivi, fata babei. Vai, ce de răutăți mai scornesc oamenii! Cum 
să fii tu negricioasă, când sulimanul stă de-un deget pe faţa ta! 

— Tot ele spun că am un picior mai scurt cu o palmă... 

— Piciorul ăsta, zici? Vorbe mincinoase, fată dragă. Păi ăsta e mai lung cu 
două palme decât celălalt. 


Frumoasa din oglindă 


poveste japoneză 


Cândva, în vremurile vechi, s-a stârnit un război înverşunat între două neamuri 
vestite: 

Minamoto şi Taira. Neamul Minamoto, mai puternic şi mai numeros, şi-a nimicit 
duşmanii. Prea puţini dintre luptătorii Taira au izbutit atunci să scape cu zile. 
Temându-se pentru viaţa lor, şi-au luat nevestele şi copiii şi s-au ascuns în munţii 
sălbatici ai nordului, şi trăiră acolo timp îndelungat, neştiuţi de nimeni. 

Când dihonia s-a stins şi s-a uitat, iar urmaşii lor au putut să coboare tară 
primejdie printre oameni, multe lucruri care le păreau altora simple şi fireşti erau 
pentru ei cu toiul necunoscute. Din care pricină unii dintre bieţii Taira s-au pomenit 
amestecați în întâmplări ciudate şi hazlii. 

Astfel se zice că odată, un tânăr din neamul Taira, care coborâse pentru prima 
oară din munţi, nimeri în oraşul cetate Kumamoto. Trecând el pe dinaintea unei 
dughene în care se vindeau oglinzi, se uită în vitrină şi, mare îi fu mirarea când văzu 
acolo portretul tatălui să răposat. Chipul semăna uimitor de bine, dar se pare că 
fusese pictat cu mult înainte, pe vremea când tatăl său era tânăr şi chipeş. 

„O, ce minunăţie, îşi zise tânărul plin de încântare. lată că după atâta timp revăd 
iarăşi chipul părintelui meu drag!”... 

Şi bucuros nevoie-mare. Intră în dugheană, cumpără portretul şi-l duse acasă cu 
mare grijă învelit într-o pânză. 

Acasă, ascunse portretul în dulap. De câte ori avea răgaz, privea cu dragoste şi cu 
duioşie portretul din care, la rândul său, chipul tatălui îi zâmbea, de parcă ar fi fost 
viu. 

Numai că, în scurtă vreme, nevastă-sa băgă de seamă că bărbatul umblă cam des 
la dulap: ce face, deschide uşiţa şi se uită îndelung, surâzător şi plin de mulţumire. 
Biruită de curiozitate deschise şi ea uşiţa şi... ce să vadă? O femeie tânără şi 
frumoasă o cerceta fără sfială. Se cutremură toată şi izbucni în hohote de plâns. 

Speriată de bocetele ei, soacra veni într-un suflet: 

— Ce ai, fetiţa mea? Ce s-a întâmplat? 

— Mămucă, mămucă. Nu mă mai iubeşte bărbatu-meu, s-a săturat de 
mine... Şi-a adus ibovnică de la târg şi-a ascuns-o chiar aici, în casa noastră. 

— Pesemne că ţi-ai pierdut minţile! Unde-a ascuns-o? Arată-mi şi mie. 

— Acolo, în dulap, uită-te şi dumneata. 

Soacra se uită şi dădu din cap: 

— Pentru asta te necăjeşti tu? Nu-ţi mai face sânge rău, fiica mea. Nu vezi ce 
bătrână şi pocită e? Fii încredinţată că n-o să te părăsească pentru o cotoroanţă ca 
asta. 

Tocmai atunci intră în casă o călugăriţă, cunoştinţă de-a familiei. Aflând toată 
tărăşenia şi voi s-o vadă şi ea pe străina din dulap. 

— Liniştiţi-vă, nu mai plângeți degeaba, spuse ea, după ce privi cu luare- 
aminte. într-adevăr, i se citeşte pe chip că a fost o ticăloasă şi o desfrânată tară 
pereche, dar acum s-a dus şi şi-a pus vălul călugăriei. Aşa că nu mai fiţi îngrijorate. 


Soarele şi ciocirlia 


poveste japoneză 


Era o zi caldă şi luminoasă, de primăvară. Ciocârlia coborâse pe câmp, între ierburi, 
să odihnească. Deodată, chiar lângă dânsa, cârtiţa scoase capul din muşuroiul ei, 
grăindu-i: 

— Draga mea ciocârlie, n-ai vrea să-mi îndeplineşti o rugăminte? 

— Cum nu, bucuroasă, numai să-mi stea în puteri, răspunse ciocârlia. 

— Uite ce e, odinioară i-am împrumutat soarelui nişte bani. A trecut cam 
multişor de atunci, însă el se vede c-a uitat să mi-i înapoieze. Se întâmplă să am mare 
nevoie acum. Tu să zbori sus de tot. Treci pe la soare şi roagă-l să-mi întoarcă datoria. 

Biata ciocârlie crezu numaidecât minciuna viclenei vietăţi şi, luându-și avânt, se 
înălţă la lumina soarelui, unde începu să ciripească: 

— Datorria! Datorria! Soarre, întoarrce datorria! 

Soarele se aprinse de mânie ca o vâlvătaie. Până şi norii din jur se făcuseră roşii ca 
jarul. 

— Defaimătoareo! Să-mi spui îndată când şi de la cine am împrumutat eu 
bani! mugi el atât de năprasnic, încât ciocârlia căzu ameţită la pământ. 

Dar după câteva clipe, venindu-şi în fire, nedomolita pasăre se înălţă iarăşi în văzduh: 

— Datorria! Datorria! Soarre, întoarrce datorria! 

— Ei, lasă că te-nvăţ eu minte! strigă soarele cu ochii scânteind de furie. 

Speriată, ciocârlia se lăsă la pământ, pentru ca îndată să se înalțe din nou, plină de 
îndrăzneală. 

... Şi-aşa se întâmplă mereu de atunci. De teamă să n-o ajungă mânia arzătoare a 
soarelui, cârtiţa nu mai iese la lumină din tainiţa ei. Ciocârlia însă n-a aflat adevărul 
nici până astăzi. în zilele senine, de primăvară, ea se înalţă sus de tot, în văzduh, 
ciripind neobosită: 

— Datorria! Datorria! Soarre, întoarrce datorria! 


Bufnița vopsitoare 


poveste japoneză 


Tare se mânie muşteriul a doua zi, văzându-şi frumuseţea de strai, mai negru ca 
tuşul, mai negru decât cărbunele! 

Aşa se face că şi-n ziua de azi, de câte ori vede o bufniţă, corbul se aruncă turbat 
asupra ei. însă bufnița, prevăzătoare, rămâne pitulată în scorbura ei, de dimineaţa până 
seara, şi se arată decât după ce aţipeşte corbul. 

Se zice că odinioară corbul avea penele albe ca zăpada. Numai că de la o vreme biata 
pasăre se plictisi de veşmântu-i nepătat şi începu să le pizmuiască pe celelalte 
zburătoare pentru straiele lor împodobite cu fel de fel de culori. De aceea, într-o bună 
zi se duse la bufniţă. Trebuie să ştiţi că pe- atunci bufnița era cea mai dibace 
vopsitoare: ea zugrăvea vesmintele păsărilor în toate culorile curcubeului şi o făcea cu 
atâta meşteşug, încât muşterii dădeau năvală. 

— Croitorul mi-a făcut haine albe. Vopseşte-mi-le tu în cea mai 
frumoasă culoare, se rugă corbul. 

— U-hu, u-hu, prea bine, se învoi bufnița. Spune-mi numai ce culoare îţi 
alegi. Eu cred că o haină albastră, ca a bâtlanului, ţi-ar veni de minune. Ori poate vrei 
una înflorată, ca a şoimului, sau pestriță, ca a ghionoaiei... 


— Nu, nu. Alege, rogu-te, pentru mine o culoare neobişnuită, nemaivăzută 
până azi, căci nu vreau să semăn cu nicio altă pasăre din lume. 

Corbul îşi scoase repede îmbrăcămintea-i albă, lăsând-o în grija bufniței şi zbură 
goala de speranţă. 

Bufnița rămase multă vreme pe gânduri, întrebându-se care ar putea să fie 
culoarea aceea nemaivăzută, în cele din urmă muie haina corbului în oala cu vopsea 
neagră. 


Cum s-a dus miriapodul după doctor 


poveste japoneză 


Se povesteşte că o dată, demult, greierii se adunaseră la un mare ospăț. în toiul 
petrecerii însă, unul dintre meseni, care pesemne se lăcomise la bucate, începu să se 
văicărească, amarnic: 

— Valeu, mă doare! Valeu, nu mai pot! Valeu, pântecele! 

Se stârni zarvă mare. Văzând că nu-i de glumit cu boala oaspetelui, greierii 
hotărâră să trimită îndată după doctor. Dar nu se înțelegeau de fel cine anume să 
plece. începură să se certe: 

— Să-l trimitem pe cutare! 

— Ba nu, să meargă cutare! 

Greierele cel mai bătrân şi mai înțelept dintre toți îi sfătui atunci: 

— Eu zic să-l trimitem pe miriapod. Are o mulțime de picioare şi o să alerge 
ca vântul. 

Se duseră îndată la miriapod, rugându-l să dea fuga după doctor, iar ei rămaseră 
lângă bolnav făcându-i curaj: 

— Mai rabdă şi tu niţel, acuşi vine doctorul. 

Dar vremea trecea, bolnavul se tânguia, iar doctorul ia-l de unde nu-i! Greierii se 
repeziră iarăşi la miriapod, să afle dacă nu cumva s-a întors. Când, colo, ce să vadă? 
Miriapodul, lac de năduşeală, stătea pe pragul casei, iar dinaintea lui o grămăjoară 
de sandale. 

îl întrebară nerăbdători: 

— Ce-i cu doctorul de zăboveşte atâta? 

Iar miriapodul le răspunse: 

— Voi nu vedeţi că mă zoresc cât pot? Numai să sfârşesc de încălţat toate 
picioarele cu afurisitele astea de sandale şi îndată alerg după doctor. 

Abia atunci se dumiriră greierii că binevoitorul lor vecin nici nu se urnise încă de- 
acasă. 


Povestea frumoasei Hacikazuki 


poveste japoneză 


Se zice că într-o vreme nu prea îndepărtată, trăia în judeţul Katano, din provincia 
Kawac un bogătaş pe nume Sanetaka. Avea rangul de Bitciu-no kami, adică de 
cârmuitor al ținutului Bitciu şi stăpânea avuţii nenumărate, într-un cuvânt, nu ducea 
lipsă de nimic. 

Sanetaka era un om cu simţire aleasă, iubea muzica şi poezia. Când înfloreau 
vişinii, poposea sub crengile ninse şi se întrista la gândul că în curând trecătoarele 
petale se vor scutura. Alcătuia stihuri şi se desfăta cu priveliştea cerului înalt şi 


străveziu, de primăvară. 

îi plăcea să citească împreună cu soţia sa culegerile de poezii Kokinsiu!%, 
Maniooşiu!'%, povestea Ise monogatari!”0, ca şi alte istorisiri frumoase din acea vreme. 
Privind laolaltă luna plină, oftau presimţind că zorile vor destrăma în curând aceasta 
frumuseţe. Nimic nu le umbrea inimile. Trăiau în deplină înţelegere, nedespărţiţi ca o 
pereche de raţe-mandarin. 

Un singur lucru le lipsea celor doi soţi, spre a fi pe deplin fericiţi: căsnicia lor nu 
fusese binecuvântată cu copii. Purtau zi şi noapte în suflet mâhnirea tăcută a 
singurătăţii, până când, în cele din urmă, se săvârşi şi această minune: soţia lui 
Sanetaka aduse pe lume o copilă. Vorbele nu sunt în stare să zugrăvească fericirea 
celor doi. îşi îngrijeau odrasla şi o dezmierdau sorbind-o din ochi ca pe o floare. 
Dimineaţa şi seara se închinau cu smerenie zeiţei Kannon, mulţumindu-i fierbinte, iar 
adeseori făceau pelerinaje la Hase!”!, rugându-se pentru fericirea fiicei lor. 

Astfel se scurgeau lunile şi anii, în deplină seninătate. Dar când Himeghimi!”? împlini 
treisprezece ani, iată că mama fetei fu doborâtă de o boală necruțătoare. Simţind că i 
se apropie sfârşitul, ea o chemă pe copilă lângă sine şi mângâindu-i părul strălucitor şi 
gingaş ca frunza, oftă cu adâncă jale: 

— O, soartă nemilostivă! N-am apucat să te văd şi eu măcar la optsprezece 
ani, n-am izbutit să-ţi aflu un soţ, să te ştiu la casa ta... Atunci poate că aş fi murit cu 
inima împăcată: n-a fost să fie astfel... 

La aceste cuvinte, lacrimile începură să-i curgă şiroaie. Himeghimi se porni şi ea pe 
plâns. Deodată, adunându-şi ultimele puteri, mama scoase de la căpătâi o cutiuţă de 
lemn scump şi o aşeză pe creştetul fetei. Apoi îi înfipse în păr un pieptene greu de tot, 
iar în cele din urmă acoperi capul copilei cu uriaş potir-haci!”* şi un voal până la umeri. 


172 


Kokinsiu sau Kokin-wukaşiu - renumitei antologie de 
oezie, realizată în anul 905, de Kino Ţuraiuki şi Osiijoei 
omiţune. în general conţine poezii de cinci versuri = o 

Tanka. Importanța acestei antologi pentru poezia japonezā 
este enorma; Oamenii culți cunoşteau această antologie pe 
e ros 


163 cea mai veche antologie de poezie japoneză, întocmită 
la mijlocul şe colului al VUI-lea, încheiată se pare în anul 
794, incluzând şi aşa-numitele cântece lungi (nagciuta) 


5 povestea Ise monogatari a fost creată, se presupune, în 
a două, jumătate a secolului al IX-lea sau la Începutul 
secolului al X-lea, Autorul ei se consideră a fi renumitul poet 
Ariwara-no Narihira. Povestirea se compune dintr-o serie de 
schițe scurte despre peripeţiile amoroase ale unui curtean. 
Schițele conţin obligatoriu şi versuri fanka 


171 Ja Hase se afla renumitul templu budist închinat zeiței 
Kannon 


172 titlu, çe se dădea unei fete sau tinere femei aparținând 
nobilimii, În vechea Japonie 


173 N E îi 
potir de piatră, lemn sau metal, cu fundul plat - în cazul 
de faţă, de lemn. Călugării budişti îl folosesc pentru a 


Vocea ei stinsă murmura stihuri ciudate: 


Nu sunt decât un fir de iarbă, firav, 
Dar cred în ajutorul tău divin, Zeiţă Kannon! 


De-aceea împlinesc în clipa morţii Tot ce mi-ai poruncit cândva. 


Cu aceste cuvinte, sărmana femeie trecu pragul veşniciei. Zdrobit de durere, tatăl 
începu să lăcrimeze şi să se tânguie: 

— O, cum ai putut s-o părăseşti pe dulcea noastră copilă? în ce lume tainică 
te-ai ascuns? 

Dar acestea sunt rânduielile firii... Oricât de tristă ar fi fost despărțirea de ființa 
iubită, răposata a trebuit să fie dată pradă flăcărilor rugului funerar. Minunatele ei 
trăsături s-au prefăcut în cenuşă, vântul hain a risipit în cele patru zări frumuseţea ei 
strălucitoare... 

După câtva timp, văzând potirul de pe capul fetei, tatăl se apropie de Himeghimi şi 
încercă să i-l scoată, dar se strădui în zadar. Potirul parcă fusese țintuit acolo de o 
vrajă. 

— Vai ție, copilă fără noroc, se tângui sărmanul părinte, n-a fost de-ajuns că 
ţi-ai pierdut mama... Ursita vrăjmaşă te-a năpăstuit, sluțindu-te pentru tot restul vieții. 
O, ce jale, o ce amărăciune! 

Dar şi mai adânc suferea copila rămasă orfană. Toată vremea se ruga pentru 
odihna sufletului răposatei. Chipul ei drag dăinuia mereu înaintea ochilor lui 
Himeghimi. 

Toamna, când prunul care creşte dinaintea casei îşi scutură frunzele, când vişinii 
îşi pierd podoaba, inima se umple de tristeţe. Dar dincolo de această mâhnire licăre 
nădejdea că va veni o nouă primăvară şi că florile se vor deschide iarăşi. însă vai, 
chipurile făpturilor scumpe care ne-au părăsit, pierdute sunt pentru totdeauna, ele nu 
ni se mai arată limpezi nici măcar în vis. Şi nu vine niciodată o zi sau un amurg, nu se 
află în lume un loc, o răspântie în care cineva să se întâlnească fie şi pentru o singură 
clipă, cu cei plecaţi pe drumul fără întoarcere. Gândurile se rotesc iute ca o morişcă 
ce se învârteşte în gol, dar omului nu-i este dat nicicând să oprească mersul 
destinului. 

Iată că după un răstimp neamurile şi prietenii tatălui şi ai lui Himeghimi se 
strânserăm jurul acestuia şi începură să-l povăţuiască stăruitor, desluşindu-i că nu se 
cade ca un bărbat, chiar dacă a rămas văduv, să vieţuiască singur până la sfârşitul 
zilelor sale. 

— La ce bun să te tânguieşti astfel, fără contenire, punându-ţi sub cap 
mâneca udă de lacrimi, spuneau ei. Oricât ți-ar fi fost de dragă cea care s-a dus, e 
timpul ca inima să-şi lecuiască durerea. 

Sanetaka le răspunse că, fireşte, aşa e rânduit, morții cu morții, viii cu viii, că jalea 
bărbatului rămas singur e într-adevăr prea mare şi greu de îndurat şi că, într-un 
cuvânt, le va urma sfatul plin de înţelepciune. Se bucurară cu toţii de această 
hotărâre şi începură să-i caute o soaţă potrivită. Curând, Sanetaka se însură pentru a 
doua oară. 

Cât de schimbătoare e lumea şi cât de nestatornică e inima omului, asemenea 
florilor de vişin... Când veni toamna şi arțarul îşi lepădă frunzele roşii, singura 
făptură din toată casa care mai păstra inima cernită era sărmana Himeghimi. 

Când soţia cea nouă a lui Sanetaka văzu înfăţişarea neplăcută a fetei, bombăni: 

— N-aş fi crezut că există pe lume asemenea făpturi pocite şi respingătoare! 


colecta milosteniile 


Din acea clipă ea începu să nutrească pentru fata vitregă o ură de moarte. lar când 
la sorocul ei născu o fetiţă, nici că mai voi s-o vadă în ochi pe Hacikazuki!”* ori să 
audă de ea. începu s-o ponegrească în fel şi chip înfăţişând-o tatălui în culorile cele 
mai negre cu putinţă. Ce era să facă? Răbda şi tăcea. Uneori se ducea la mormântul 
mamei sale şi îşi spunea păsurile, plângând cu lacrimi amare: 

— Lumea aceasta e atât de plină de durere, buna mea măicuţă! Am rămas 
orfană şi vărs râu de lacrimi, dar vai, de ce nu pot a mă îneca în adâncul acestor 
râuri... Viaţa a ajuns pentru mine o povară. Tuturor le sunt nesuferită, nimeni nu mă 
poate iubi din pricina acestei înfăţişări hidoase pe care mi-a hărăzit-o soarta. Mama 
vitregă mă urăşte. Când tu m-ai părăsit, mi-a trecut o clipă prin minte că mai bine ar 
fi să te urmez pe celălalt tărâm. Dar m-am gândit la suferinţa nesfârşită a tatălui meu 
şi mi s-a făcut milă de el. Dar acum i s-a născut altă fiică şi în curând n-o se mai 
gândească la mine. Dacă mama vitregă mă duşmăneşte, înseamnă că nici tata, cel din 
urmă reazem al vieţii mele, nu va suferi prea mult dacă voi pieri. Fie să renaştem 
amândouă într-o floare de lotus!%. Numai acolo şi atunci sufletul meu îşi va afla 
liniştea. 

Astfel se tânguia copila, în vreme ce lacrimile îi brăzdau obrajii. Dar nu era nicio 
făptură în lume care să se aplece cu duioşie asupră-i, să-i înţeleagă durerea şi să i-o 
alinte. 

Aflând toate acestea, maştera se grăbi s-o pârască tatălui: 

— Nevrednica-ţi odraslă, Hacikazuki, se duce la mormântul răposatei ca să 
te blesteme pe tine, tatăl ei, pe mine şi pe copilul nostru. O, ce ticăloşie! 

Asemenea învinuire crudă şi nedreaptă aruncă mama vitregă asupra bietei orfane 
lipsite de apărare. lar inima bărbatului se ştie cât e de şovăielnică şi lesne crezătoare. 
Fără să verifice spusele soţiei, tatăl o chemă la sine pe fată şi-i spuse plin de mânie: 

— Ai un suflet negru şi josnic. Tuturor le-a fost milă de nenorocirea ta, iar 
drept răsplată tu arunci blesteme înfiorătoare asupra unor fiinţe nevinovate. Cu ce ți- 
au greşit mama ta de-a doua şi 
mica ta surioară? Eşti plină de răutate. N-am nevoie de asemenea făptură veninoasă în 
casa mea. 

Voi porunci să fii alungată, să te duci încotro te vor purta paşii! 

La aceste vorbe, mama vitregă îşi întoarse faţa ca să nu i se vadă bucuria. Apoi 
smulse veşmintele de pe Hacikazuki, o puse să îmbrace o rochie de pânză grosolană 
şi porunci slugilor s-o ducă până la o răscruce de drumuri, în câmp, şi s-o lase acolo, 
în voia soartei. 

— O, cum se poate zămisli în lume atâta cruzime? se tânguia fata, neştiind 
încotro să pornească. 

I se părea că trăieşte un vis rău şi că beznele o împresoară de pretutindeni. Vărsând 
lacrimi de 
jale şi de neputinţă, începu să murmure: 


La neagra răscruce de drum, în câmpul străin şi pustiu, 
Singură, singură stau... 

Şi nimeni amarul nu-mi ştie, 

Nicăieri nu zăresc un liman... 


ati ar egaa de potir pe cap”; denumire peiorativă, în 

în cele din urmă porni încotro vedea cu ochii, fără să mai aleagă drumul. Merse ce 
merse, până ce ajunse la malul unui râu lat şi adânc. 

„Decât să rătăcesc astfel la nesfârşit, fără ţintă, se gândi Hacikazuki, mai bine mă 
arunc şi mă voi întâlni iarăşi cu buna mea măicuţă”. Privi în apele repezi ale râului şi 
inima ei tânără tremură. „Cu câtă putere biciuiesc ţărmul talazurile! îşi spuse 
înfiorată. Cât de mânioase fierb apele-n valuri... Cum oare să cutez?” 

Dar chipul surâzător al mamei îi învie în minte şi, simțindu-se îmbărbătată se 
hotări să părăsească fără zăbavă lumea aceasta. Dar înainte de a se arunca în 
valurile înspumate spuse următoarele stihuri: 


„Deasupra mohorâtului talaz O ramură de salcie se-apleacă: 

Lăstar  plăpând, abia 

înmugurit Frângă-se dar 

al vieţii mele fir, în zori, 

asemeni fragedului 

ram...” 

Se aruncă în râu plină de curaj, dar pesemne că soarta nu voia să piară astfel. 
Potirul de lemn îi ţinu capul deasupra apei, nelăsând-o să se înece. Fata pluti astfel 
multă vreme, purtată de firul apei, până când o zăriră nişte pescari. 

— Ia uitaţi-vă! strigară aceştia uimiţi. Pe râu pluteşte o cupă mare, de 
lemn. Prindeţi-o! N-o lăsaţi să se ducă! 

Apucară cu nădejde potirul, îl traseră la mal, dar când îl scoaseră din apă 
înmărmuriră de mirare. 

— Ce vrăjitoare o mai fi şi asta?! Pare făptură omenească, dar în loc de cap 
are un potir! Să ştiţi că nu-i lucru curat. 

Pescarii lăsară fata pe țărm şi fugiră cuprinşi de groază. Peste câtva timp 
Hacikazuki îşi veni în fire şi, ridicându-se de la pământ, şopti cu tristeţe: 


„O, cât de bine ar fi fost Să mă înghită valul pe vecie, 
Ca pe un fruct desprins din ram... 

De ce să scap cu zile mi-a fost dat, 

Din hăul negru, rotitor?” 


Privi în jur: totul era pustiu, nu se vedea nici ţipenie de om, şi nu-i trecea prin 
minte încotro să-şi îndrepte paşii. Până la urmă porni aşa, la întâmplare şi ajunse 
după un timp într-un loc unde 

stăpânea un bărbat. Acela se tulburase adânc de frumuseţea neasemuită a mâinilor 
şi picioarelor ei. De aceea o chemă: 

— Ascultă, Hacikazuki, nu-i nimeni în preajmă, n-ai de cine să te ruşinezi. 
Vino şi spală-mă pe spinare. 

Fata se simţi mai umilită ca totdeauna. Dar cum să se împotrivească poruncii 
stăpânului? Călcându-şi pe inimă, intră în baie. 

Uitându-se la ea, Ongioşi gândi minunându-se: 

„Se spune că provincia Kawaci, deşi nu e prea mare, numără o mulţime de femei 
frumoase. Dar la niciuna dintre cele pe care le-am cunoscut n-am întâlnit farmecul şi 
gingăşia acestei copile. Când am fost odată în minunata noastră capitală, am văzut 
cum înfloresc livezile de vişini lângă templul Ninagi. Se perindau pe-acolo 
nenumărați nobili, oşteni, slujitori şi ţărani din satele învecinate. Dinaintea porţilor 
templului era un bazar prin care, de asemenea, furnicau oamenii, dar nicăieri, în 
toată această mulţime n-am văzut vreo fată care să se poată măsura cu Hacikazuki. 


Simt că m-a prins pentru totdeauna în mrejele ei.” 

Şi Ongioşi grăi astfel: 

— Hacikazuki, află că mi-eşti dragă. Dăruieşte-mi inima ta. lubirea noastră 
va dăinui mai mult ca viaţa broaştelor țestoase din Golful Pinilor, despre care se zice 
că sunt nemuritoare. Vom fi nedespărţiţi până la sfârşitul vremurilor, ca 
privighetoarea şi prunul din livadă. 

Dar fata tăcea. Ongioşi grăi din nou: 

— Eu nu sunt ca râul Taţuta!”6, să ştii. Trainic ca veşnicia e brocatul iubirii 
mele. Simţămintele mele nu se vor stinge niciodată, chiar dacă buzele tale vor spune 
nu. Asprimea ta mă întristează, dar nădejdea îmi şopteşte: Asprimea stâncilor e 
leagănul măreţilor pini, se ştie. Poate că mâna altuia a deşteptat înaintea mea din 
amorţire strunele uitatei citere. Dacă se află pe lume un asemenea norocos, eu voi 
muri chinuit de durerea dragostei neîmpărtăşite, dar n-am să-ţi aduc nicio învinuire. 
Răspunde-mi, rogu-te! 

După cum un cal tânăr, trăit în lărgimea câmpiei, chiar supunându-se 
stăpânului iubit, stă să păşească în unda râului lui Imose!” tot astfel şovăia 
Hacikazuki în calea ei. Bănuiala că şi-ar fi dăruit altuia dragostea îi îmbujoră 
obrajii. 

— Strunele inimii mele sunt sparte şi nimeni n-a încercat să le deştepte 
iarăşi sunetul, răspunse ea într-un târziu. Mi-e sufletul cernit de durere şi mă 
copleşesc părerile de rău că nu mi-am urmat măicuţa în lumea cea veşnică. Trăiesc 
fără niciun rost şi fără nicio nădejde în lumea asta vrăjmaşă. O, de-aş fi putut măcar 
să îmbrac veşmântul negru, de călugăriţă! 

„Oare vrea să-mi spulbere orice nădejde?” se gândi saişioo neliniştit, şi căută să fie 
mai gingaş, mai stăruitor ca înainte: 

= într-adevăr, aşa este. Viața noastră se află în puterea multor karme 
de aceea e plină de vitregii. Poate că nenorocirea ne e dată drept pedeapsă pentru 
păcatele săvârşite de noi vieţile trecute, dar noi uităm asta şi cârtim împotriva zeilor 
şi a lui Buda!”*. Pesemne că şi tu într-o altă viaţă, ai rupt ramura unui copac tânăr din 
marginea drumului, ori, cine ştie, ai despărţit doi îndrăgostiţi, întunecându-le viaţa. 
Poate că de aceea suferi acum. Ai rămas orfană la vârstă fragedă. Perna ta e veşnic 
umezită de lacrimi. lar eu, iată, n-am împlinit douăzeci de ani, dar am fost lipsit de 
dragoste până azi. îmi puneam căpătâiul unde mă cuprindea somnul şi trăiam într-o 
tristă singurătate. Şi cred că s-a întâmplat astfel pentru că soarta era legată tainic de 
a ta. Aici este urzeala puternicei karme, ascultă ce-ţi spun! Tu ai rătăcit mult prin 


176 


178 si 


ŞI 


râu proslăvit în poezia japoneză. Se află în apropierea 
capitalei antice a Japoniei - Nara. Pe malurile Tațutei 
cresc arțari şi de aceea toamna, apele râului seamănă cu 
un brocat în roşu 

râul desfătărilor iubirii 
93 conform religiei budiste, destinul omului este , , 
predeterminat de faptele lui bune şi rele, făcute atât în 
viața actuală, cât şi în existențele anterioare. Astfel, carma 
e legea răsplatei şi a răzbunării 


173 imensul Panteon al zeităților Japoneze cuprinde şi 
vechii zei japonezi şi zeitățile budiste. Credincioşii 
invocau, adesea, atât pe unii cât şi pe ceilalţi 


ume, dar până la urmă ai venit aici, spre 

a pune capăt aşteptării mele. 

întâlneşti multe femei frumoase în viaţă, dar dacă printre ele nu se află cea hărăzită 
ţie, nu-ţi farmecă ochiul. Tu, şi nu-alta, eşti cea ursită mie, fiindcă altfel nu te-aş fi 
îndrăgi de mult, de cum te-am văzut. Din clipa în care ţi-ai părăsit casa părintească 
ână ne-am întâlnit aici, totul s-a săvârşit după voia destinului. Şi totul ne făgăduieşte o 
mare fericire în cer. 

Niciodată nu se va destrăma iubirea noastră. Mai curând va pieri insula cea 
depărtată, din mijlocul oceanului, care slujeşte balenelor drept adăpost, sau câmpia 
sălbatică unde se ascunde tigrul, sau prăpastia din fundul mării, adâncă de o mie de 
hirot; mai degrabă se vor preface în fum cele cinci căi ale universului, pe care 
rătăceşte veşnic tot ce există, cele şase lumi, cele patru naşteri!%!... Mai curând se vor 
răvăli piscurile stâncoase peste râul Imose! Da, vom rămâne nedespărţiţi până la 
însuşi ţărmul Nirvanei! 

Astfel îşi rosti acel tânăr tainicul legământ. 

Auzind aceste cuvinte, Hacikazuki înmărmuri, dar rămase nehotărâtă ca o barcă ce 
nu se poate urni din mijlocul vârtejului, oricât de vârtos ar trage vâslaşii la rame. Dar 
înflăcărarea flăcăului dezvăluia o iubire atât de puternică, încât cumpăna inimii începu 
să încline pe nesimţite spre el. 

„Vai, se gândi ea. Ce se va întâmpla oare cu mine dacă îi voi dărui inima mea, 
noaptea aceasta, supunându-mă ispitei ca bambusul înclinat de vânt? Chiar dacă mi-ar 
face tot atâtea jurăminte de credinţă câte noduri are tulpina de bambus, cine ştie dacă 
nodul care ne leagă destinele se va dovedi destul de trainic... N-ar fi mai bine să plec 
cât mai grabnic de-aici şi să mă duc încotro mă vor purta paşii, înainte ca cineva să 
descopere taina ascunsă în străfundul inimii mele? 

Ochii fetei se umplură de lacrimi. Lui saisioo i se făcu milă de ea: 

— O, Hacikazuki, pentru ce te chinuieşti atâta? Fii încredinţată că oricât 
timp va trece, oricât de mult ne vom obişnui unul cu celălalt, eu te voi iubi mereu ca în 
prima zi. Aşteaptă-mă după ce se întunecă, voi veni negreşit. 

Dar chiar în timpul zilei Ongioşi veni de câteva ori în bordeiul fetei şi lăsă acolo o 
pernă de lemn tare ca legătura ce uneşte inimile credincioase, precum şi flautul său 
îndrăgit. 

— Linişteşte-te, Îi spuse, nu mai vărsa atâtea lacrimi. Fie ca sunetele 
flautului să-ți mângâie inima. 

Fata se frământa însă fără contenire. 


unitate de măsură egală cu 1,82 metri 


Ta budismul, ca unul din sistemele vechii filosofii indiene, a 
elaborat o cosmogonie mistică complicată în cadrul căruia 
se interferau lumea reală, infernul şi raiul. Pe treapta 
inferioară a existenţei, conform acestei învățături, se află 
demonii. Tot ce există în această lume se naşte din uter (ca 
oamenii), din ou (ca păsările), din apă (ca broaştele) şi prin 
metamorfoză (ca fluturii).) Acestea sunt cele patru naşteri. 
Sufletul poate merge pe cinci căi; calea celestă, calea vietii 
pământeşti a omului, căderea în iad, încarnarea în animale 
sau demoni. Există şase lumi: pământul, apa, focul, aerul şi 
încă două substanțe ideale, închipuite, cum sunt legile ce 
guvernează lumea şi cunoaşterea acestora 


Inima omului se schimbă adesea de câteva ori chiar în cursul aceleiaşi nopţi, la fel ca 
matca râului Asuka. îşi spunea ea: „O, dacă înfăţişarea mea ar fi fost la fel cu a 
celorlalţi oameni, atunci l- aş fi putut iubi fără să-i cer credinţă veşnică. O, de ce mai 
trăiesc pe lume? Cât, de ruşinată şi tulburată sunt că acel om minunat şi-a oprit ochii 
asupra mea!...” 

Privind-o, Ongioşi se gândea cuprins de uimire: 

„Cu ce-aş putea oare să te asemăn, frumoasă Hacikazuki? Cu mireasma gingaşă a 
florilor piersicului de munte sau ale prunului sălbatec? Cu luna plină, ivită prin 
spărtura norilor? Eşti asemenea lujerului plăpând de salcie, legănat de vântul 
primăverii. Eşti o garoafă din grădină, cu creştetul plecat sub povara boabelor de 
rouă... Când stânjenită îţi cobori pleoapele, cât de minunată e faţa ta! Nici chiar 
vestitele frumuseți de odinioară, lan Gui-fei sau doamna Li!'%, n-ar fi putut să se 
măsoare cu farmecul tău!” 

Şi se mai gândi încă: 

„O, dacă ţi-ai scoate potirul acela de pe cap, dacă nu te-ai mai împotrivi să-ţi arăţi 
strălucitorul chip! Atunci el ar lumina ca luna în noaptea a cincisprezecea. 

Când tânărul ieşi din colibă, inima îi era atât de zbuciumată, încât nici crengile 
înflorite ale prunului, la care privea cu atâta drag în drum spre casă, nu izbutiră să-l 
mângâie. „Când mi te vei dărui oare deplin, frumoasă Hacikazuki?” îşi spunea tară 
încetare. Şi aşteptând cu nerăbdare întunericul nopţii, se ruga cerului ca micul pin 
care abia se ivise pe malul lui Lunşiiooşi, să aibă o viaţă tot atât de lungă ca a pinilor 
milenari. 

Iar Hacikazuki, ameţită de bucurie şi de teamă, rămăsese cu perna şi cu flautul în 
mâini neştiind unde să le pună. 

Veni noaptea iubirii şi zbură ca un vis... 

Cerul începu să se albească spre răsărit şi cocoşul trâmbiţă deschizând poarta 
zorilor. Dar lumina dimineţii încă nu se ivise cu totul când se auzi cunoscuta poruncă: 

— Hacikazuki, înfierbântă apa! Repede, dă-i zor! 

— Acuşi, acuşi se încălzeşte! 

Frângând şi aruncând în foc vreascurile ce fumegau, fata oftă: 

— O, de-aş putea să mă topesc şi eu, asemeni fumului, în zările înalte... 
Auzind-o, unul dintre slujitori se gândi: „Faţa acestei Hacikazuki nu se vede, dar 
glasul şi zâmbetul ei sunt atât de calde, mâinile şi picioarele ei sunt atât de frumos 
dăltuite... Ce-ar fi să-mi încerc norocul?” 

îşi aruncă ochii sub potir, însă pe chipul fetei plutea o umbră atât de deasă, încât 
nu putu să zărească decât gura şi bărbia, iar mai sus nu se ghicea nimic. Fata îl 
îndepărtă cu hotărâre, iar el plecă, temându-se să nu se facă de râs. 

Nesfârşită părea ziua de primăvară, dar în cele din urmă se stinse pâlpâind 
ostenită. Purpura asfinţitului fu acoperită de întuneric şi se pomi adierea de seară, 
trecătoare ca dragostea din inimile nestatornice. 

înveşmântat mai frumos ca totdeauna, Ongioşi se apropie încet de uşa de trestie a 
colibei în care dormea Hacikazuki. Fata, care nu ştia nimic, se gândea cu amărăciune: 
„A făgăduit că va veni îndată ce se va lăsa noaptea. Dar iată că s-a înnoptat demult. 


Ian Gui-jei - favorită a unuia din împărații chinezi, 
renumită prin frumuseţea ei. Doamna Li - o frumoasă | 
femeie din antichitatea chineză, care era vestită şi datorită 
îndemânării cu care ştia să deseneze. Ea a făcut un renumit 
tablou; care reprezintă umbre de bambus într-o noapte cu 
ună 


Câinii din sat latră drumeţii întârziaţi. Nu, el nu va mai veni...” 
Şi privind cu tristeţe flautul şi perna, alcătui acest cântec: 


„Ştiu, astăzi nu vei mai veni, 

Mi-a spus-o perna-n şoaptă, tânguios: 
Mai simţitor e lemnul decât tine... 
Iar flautul tânjeşte fără glas 

După căldura buzelor iubite.” 


Ongioşi, care ajunsese chiar lângă uşă, răspunse pe dată: 


„Chiar de vor trece mii de veacuri, 
Simţirea mea va arde pururi vie 

Şi va luci a dragostei văpaie... 
N-auzi cum cântă flautul de bambus? 
E-un dulce murmur, fiecare sunet.” 


Şi tânărul jură să nu se mai despartă niciodată de ea, tot aşa cum două păsări cu 
câte o aripă zboară laolaltă!* tot aşa cum doi arbori cresc îngemănaţi dintr-o singură 
tulpină. 

Dar nu poţi ascunde multă vreme de ochii oamenilor taina iubirii, după cum nu 
poţi ascunde o floare minunată din grădină. în casă se găsiră destui pizmăreţi care, 
aflând despre dragostea celor doi, se grăbiră s-o osândească aspru pe fată: 

„Stăpânul nostru cel tânăr se duce noaptea la Hacikazuki, pe furiş. Ca să vezi pe 
cine şi pus ochii! Dar vina nu e a lui, ci a ei. Orice femeie, fie de neam mare, fie de 
rând, îşi găseşte câte un ibovnic, fiindcă aşa e rânduiala firii, dar sunt îngrădiri care 
nu trebuie încălcate. Dacă stăpânului tânăr şi buimac i-a căzut cu tronc una de teapa 
ei, nemernica de kazuki trebuia să-l îndepărteze cu străşnicie. Când colo, i-a căzut în 
braţe!” 

Uneori, în casa lui lamakaghe veneau o droaie de musafiri şi biata Hacikazuki era 
nevoită să-şi aştepte iubitul până noaptea târziu. în acele ceasuri lungi şi pustii, ea 
privi cu mâhnire luna, murmurând: 


„O, nesfârşită aşteptare! 
Privirea-mi tristă rătăceşte 

în depărtări, prin noaptea înstelată 
Iubirea mea, lacrime de rouă 
Sclipesc sub razele de lună”. 


însă dragostea lui Ongioşi pentru ea era din ce în ce mai aprinsă, 
simţămintele lui rămâneau statornice. Nimic şi nimeni nu l-ar fi putut sili să se 
despartă de ea. 

Slugile continuau să pălăvrăgească: 

— Tânărul saişioo n-are niciun strop de ruşine şi de sfială. O, ce purtare 
nevrednică! 

Gura oamenilor e mai iute şi mai slobodă ca o morişcă, mai ales când e vorba 

conform unei legende vechi chinezeşti, există, păsări 


cu un singur ochi şi o singură aripă. Ele zboară numai în 
perechi matrimoniale 


despre lucruri care nu-i privesc. în cele din urmă, trăncănelile ajunseră şi la urechile 
soţiei lui la makaghe. „Vorbe fără temei”, îşi zise ea, dar ca să fie pe deplin 
încredinţată, o cercetă şi pe doica băiatului. 

Bătrâna doică plecă fruntea: 

— Acesta e adevărul adevărat, stăpână. 

Părinţii rămaseră atât de uluiţi, încât nu mai erau în stare să scoată un cuvânt. 
în cele din urmă spuseră: 

— Descoase-l tu pe îndelete, doică. Vezi ce şi cum. Deschide-i ochii, fa-l 
să înţeleagă că nu se cade să-i mai calce piciorul prin sălaşul acelei Hacikazuki. 

Doica se duse la băiat şi începu vorba cu mare dibăcie: 

— Tinere stăpân, ştiu prea bine că flecărelile slugilor n-au nicio sămânță 
de adevăr. Totuşi mama ta s-a arătat îngrijorată auzind că Îi cam dai târcoale fetei 
care încălzeşte apa pentru baie. Mi-a spus în taină că dacă lucrurile stau într-adevăr 
aşa, Hacikazuki trebuie alungată grabnic din casă, mai înainte ca stăpânul 
lamakaghe să afle ceva. 

Tânărul saişioo răspunse fără să se tulbure: 

— Demult aşteptam eu să aud una ca asta. Dar nu ştii oare că dacă două 
fiinţe se odihnesc la umbra aceluiaşi arbore şi îşi potolesc setea la acelaşi izvor, 
aceasta nu este doar rodul întâmplării? 

O străveche înţelepciune ne învaţă că la mijloc este rânduiala ursitei. Haci a devenit 
soţia mea. Şi nu este îngăduit să curmi legăturile căsniciei, chiar dacă eşti nevoit s-o 
lipseşti de moştenirea părintească, ori să te cufunzi în adâncul mării, la o mie de 
stânjeni. 

Cel care se leapădă de iubirea şi încrederea părintească îndură toate chinurile 
iadului, dar e sunt gata să rabd orice, numai şi numai ca să rămân alături de aleasa 
inimii mele. 

Chiar dacă tatăl meu, cuprins de mânie, mă va ucide, voi înfrunta moartea fără să 
clipesc. Nu, nicio ameninţare nu mă va face s-o părăsesc pe Hacikazuki. Chiar dacă 
voi fi alungat din casă împreună ea, nu voi plânge, deşi vom fi nevoiţi să ne ducem 
viaţa undeva în deşert sau în inima munţilor. 

De nimic nu-mi pasă atâta vreme cât iubita e lângă mine. 

Şi plin de hotărâre, Ongioşi îşi părăsi îndată încăperile bogate, îndreptându-se către 
căsuţa unde stăteau îngrămădite legături de vreascuri. 

Până atunci se ferise să-şi dea iubirea în vileag în toiul zilei. Dar acum nu-i mai 
păsa. începu să- şi petreacă zile întregi, fără sfială, în colibă. 

Fraţii mai mari se supărară foc, spunându-i că nu mai vor să trăiască sub acelaşi 
acoperiş cu el, dar Ongioşi, nici nu-i luă în seamă. Mama i se jelui doicii: 

— Să ştii, Renzei, că această Hacikazuki nu-i om ca toţi oamenii, ci o 
vrăjitoare. Mi-e teamă că-l va pierde pe fiul meu. Ce să fac oare ca să-l scap din 
ghearele ei? 

— înainte, răspunse doica, tânărul stăpân avea o fire tare sfielnică. Se 
tulbura şi roşea dintr-un lucru de nimica. Dar acum e plin de îndrăzneală şi 
încăpățânare. Nu vrea să dea ascultare nimănui. lată însă la ce m-am gândit eu. 
Pune la cale o petrecere şi pofteşte-le pe cele patru nurori, pentru ca neamurile şi 
oaspeţii să hotărască anume care dintre ele e mai frumoasă. Vei vedea că 
Hacikazuki, auzind aceasta, va fugi cuprinsă de ruşine. lar cu vremea, tânărul saişioo 
o va uita. 

Stăpânei îi plăcu sfatul. în casă nu se mai vorbea decât despre apropiata alegere a 
celei mai frumoase nurori. Plin de amărăciune, Ongioşi se duse la coliba iubitei şi-i 
spuse lăcrimând: 


— lată câte născoceşte răutatea... Ca să te silească să pleci, au hotărât ca 
nurorile să-şi arate frumuseţea între ele. 

Hacikazuki începu la rândul ei să suspine: 

— Din pricina mea înduri chinul, mustrarea şi neliniştea. Am să plec încotro 

voi vedea cu ochii. 

— Să nu faci asta! strigă Ongioşi îndurerat. Fără tine nu voi putea viețui 
nici măcar un ceas. Mai bine să fugim împreună. 

Hacikazuki plângea cu mare zbucium, neştiind ce să răspundă. Dar vremea trecea 
şi iată că în ajunul zilei hotărâte pentru întrecerea nurorilor, Ongioşi şi Hacikazuki 
plănuiră să plece pe furiş. Târziu, noaptea, începură să se pregătească de drum. La 
ivirea zorilor îşi legară şiretele sandalelor şi ieşiră în prag. Tare greu îi venea 
tânărului să părăsească pentru totdeauna casa părintească. 

Lacrimile îi înceţoşau ochii. îi va mai fi dat oare să-şi mai vadă vreodată tatăl şi 
mama? în faţă i se aşternea drumul către necunoscutele depărtări... 

Dar hotărârea lui rămase neclintită.. 

— Fie! spuse deodată. A venit vremea să las în urmă tot ce mi-a fost drag 

cândva, înțelegându-i frământarea, Hacikazuki îl rugă: 

— Lasă-mă să plec singură, iubite. Dacă ursita vrea cu adevărat, ne vom 

revedea în curând. 

— Nu rosti vorbe atât de crude! Sunt gata să merg cu tine chiar până la 
capătul lumii... Cu ce pot oare să asemăn iubirea nesfârşită ce ţi-o port? Ulciorul 
inimii mi-l umple clocotind... Ea e izvorul binecuvântat ce din lăuntrul stâncilor 
ţâşneşte. 

Drept răspuns, Hacikazuki îi şopti: 


„Aşa se pare că ni-i dat: în necuprinsul marilor câmpiei, 
Eu fir de-iarbă, prea plăpând, să fiu, 

ar tu un strop de rouă, trecător, 

Şi neştiuţi, deodată pierim”. 


Tânărul îngână oftând, la rândul său: 


„Pe marginea tremurătoarei frunze Se clatină suav un bob de rouă; 
Vai, bucuria lor ce scurtă e! 
Tot astfel farmecul iubirii noastre Sortit e să nu dăinuie prea mult. 


Ongioşi zăbovea în pragul casei, podidit de plâns, trudindu-se să-şi învingă şovăiala 

şi durerea. 

Dar nu puteau să mai zăbovească. Razele dimineţii luară curând locul întunericului. 
„La drum, să pornim degrabă!” spuse tânărul. Dar în clipa în care cei doi 
îndrăgostiţi făcură primul drumul fără întoarcere, potirul de pe capul fetei căzu la 
pământ, prefacându-se în ţăndări. 

împietrit de uimire, Ongioşi nu-şi putea lua ochii de la chipul iubitei. Nici luna din 
a cincisprezecea noapte, ivită fără veste dintre nori, n-ar fi putut să umbrească 
frumuseţea lui Hacikazuki. Cu nimic nu putea fi asemuită gingăşia trăsăturilor ei şi 
strălucirea părului mătăsos care se desfăcuse şi-i ajungea până la călcâie. 

Ameţit de bucurie, tânărul privi apoi la potirul spart şi văzu printre sfărâmăturile 
lui o lădiţă mică. O deschise şi ce de minunăţii se revărsară din ea! Trei globuri de 
aur, câteva mici, tot de aur, o cupă de argint pentru vin, o ramură de portocal, 
făurită din aur roşu, cu trei fructe pe ea, o ramură de păr sălbatec, încărcată de 
fructe, turnată din argint curat, douăsprezece rochii de brocat, împodobite cu 


nestemate, şalvari de mătase vopsiți în toate culorile curcubeului... Nici c-ar fi putut 
cineva să socotească preţul acelor comori nemaivăzute! 

Văzându-le, Hacikazuki îşi spuse: „Pesemne că acesta e darul zeiţei Kannon, din 
templul Hase! Căci ea a fost ocrotitoarea şi binefăcătoarea răposatei mele mame.” 

O năpădiră laolaltă bucuria şi tristeţea. 

Lacrimile îi ţâşniră din ochi. Ongioşi o privi: 

— O, ce fericire nevisată! Acum nu mai suntem nevoiţi să plecăm în lume. 

Intrară în colibă şi începură să se pregătească pentru întrecerea nurorilor. 

Se luminase de-a binelea şi în casă era forfotă mare, ca-n preajma unei sărbători. 
Slugile vorbeau între ele cu răutate: 

— Se vede treaba că sperietoarea aceea cu potirul pe cap se pregăteşte să 
vină şi ea la petrecere. Cum de nu i-o fi ruşine? N-a avut măcar atâta minte să-şi ia 
tălpăşiţa la vreme. 

între timp cele trei nurori mai mari se gătiseră cum se pricepuseră mai bine. Cea 
mai în vârstă, care n-avea cu mult peste douăzeci de ani, se înveşmântase astfel încât 
găteala să amintească frumuseţea galeşă a toamnei. Pe rochia albă îi sclipeau 
nenumărate podoabe colorate. Poalele şalvarilor lungi, roşii, se târau pe pământ în 
urma ei. în părul ei negru ca abanosul luminau piepteni de fildeş. în urma ei slugile 
duceau daruri bogate pentru socru şi soacră, rânduite frumos pe capacul deschis al 
unei lădiţe: zece trâmbe de mătase chinezească, înflorată, şi zece rânduri de straie 
de sărbătoare. 

Soţia celui de-al doilea fiu avea douăzeci de ani. Frumuseţea veşmintelor ei şi 
boiul ei mândru păreau fără cusur. Pieptenii din părul ei erau ceva mai puţin înalţi 
decât la nora cea vârstnică. Purta o haină de mătase subţire ca pânza de păianjen, 
peste care îmbrăcase alta, cusută cu fir de aur şi argint. Poalele şalvarilor de 
culoarea sângerie a frunzelor de prun şi tiviţi cu mărgăritare se târau în urma ei, pe 
podea. în jurul făpturii ei plutea o aromă abia simțită. Adusese şi ea daruri: 
treisprezece mantii de sărbătoare, minunat brodate. 

Soţia celui de-al treilea fiu era, tară îndoială cea mai frumoasă dintre ele. Avea 
numai optsprezece ani. Purta piepteni mai scunzi decât ai celorlalte, dar frumuseţea 
ei era atât de strălucitoare, încât ar fi putut s-o pizmuiască chiar luna sau florile de 
vişin. Purta o haină subţire, de culoarea purpurei, iar pe deasupra ei o alta, de 
mătase chinezească, gingaş zugrăvită. Aducea şi ea în dar treisprezece suluri de 
mătase colorată. 

Toate trei nurorile laolaltă alcătuiau o privelişte încântătoare, ca un buchet de flori 
nemaivăzute. 

Pentru Hacikazuki fusese aşternută pe jos o rogojina găurită, în colţul cel mai 
îndepărtat şi mai întunecos al odăii. 

Slujnicele şuşoteau între ele: 

— Ce jalnic va arăta Hacikazuki alături de ele! Ce ochi o să facă văzându- 
le atât de frumoase... O să râdem straşnic! 

Şi se foiau asemenea păsărilor care-şi ciugulesc penele pe streaşină casei. Cele 
trei nurori nu-şi aflau nici ele astâmpăr, aşteptând-o pe Hacikazuki care întârzia. 

Tatăl socru oftă cu obidă: 

— lată că n-a plecat nicăieri şi în curând se va acoperi de ruşine. Mi-e şi milă 
de ea, spuse el. De ce s-a mai pus la cale această întrecere? Mai bine ar fi trăit acolo, în 
coliba ei, tară să se mai arate în ochii cuiva. 

Trimiseră de mai multe ori slugile să vadă de ce zăboveşte. Ongioşi dădu răspuns 
că vor veni îndată. Cei de faţă începură să murmure, schimbând între ei zâmbete şi 
priviri cu înţeles. 


Şi iată că Hacikazuki intră... 

Cu ce putea fi oare asemuită frumuseţea ei? Poate numai cu luna care, după cea 
icărit o vreme prin perdeaua de ceţuri, iese la iveală în toată strălucirea. Chipul ei 
împrăştia un farmec tulburător, mersul ei era liniştit şi măreț. Tot astfel, la începutul 
primăverii, frunzele fragede de salcie, umede de rouă, scânteiază orbitor în bătaia 
soarelui de dimineaţă. Avea sprâncenele uşor încondeiate, ca şi cum le-ar fi atins în 
treacăt o boare de fum. Zulufii părului îi tremurau la tâmple, ca aripioarele unui greier 
de toamnă. Păşea grațios, parcă plutind, într-o dulce legănare. Ar fi făcut să pălească, 
primăvara, strălucirea florilor de vişin, toamna ar fi întunecat lumina lunii pline. 

Avea numai cincisprezece sau şaisprezece ani. Purta o rochie de culoarea florilor de 
ceai, peste care îmbrăcase alte veşminte, trandafirii şi violete, de brocat chinezesc, 
rodat cu măiestrie. Poalele şalvarilor purpurii unduiau în urma ei prin toată 
încăperea. Podoabe scumpe şi delicate fremătau în părul ei ca aripile unui pescăruş. 

Tuturor li se părea că dinaintea lor a pogorât din văzduh o făptură nepământească. 
Făcuseră ochii mari şi li se oprise răsuflarea. Şi pe bună dreptate, căci numai la asta 
nu se aşteptau. Şi inima lui Ongioşi se umplu de bucurie şi de mândrie. 

Făcând o plecăciune cuviincioasă dinaintea părinţilor soţului ei, Hacikazuki se 
îndreptă spre rogojina găurită, pregătită pentru ea. Socrul ei, slăvitul ciugioo, strigă 
grăbit: 

— Nu, asta nu se cade! O asemenea frumuseţe, aidoma unei zâne, să fie 
aşezată în ungherul cel mai umil? N-am să îngădui! 

Şi, plin de admiraţie, o pofti să se aşeze pe locul cel mai de cinste, în stânga stăpânei 
casei. 

Hacikazuki îi adusese tatălui socru daruri bogate: cupe de aur pe tăvi de argint, o 
ramură de portocal cu trei fructe de aur, zece rioo de aur. Pe un mare piedestal 
sclipeau o grămadă de ţesături scumpe: mătase chinezească, zugrăvită cu flori şi 
ăsări, zece rânduri de veşminte sărbătoreşti, zece suluri de brocat greu, cincisprezece 
suluri de borangic subţire, înfăşurat pe beţişoare sculptate. Mamei soacre îi dădu 
globurile de aur, ramura de păr sălbatec, cu totul şi cu totul de argint, înfăţişată pe o 
tavă de aur curat, precum şi o sută de trâmbe de mătase colorată. 

Oaspeţii nu mai ştiau încotro să se uite şi de ce să se minuneze mai întâi: de 
rumuseţe fetei, de gătelile ei nemaivăzute, sau de bogatele daruri. 

Fraţii mai mari se grozăviseră până atunci nespus cu soțiile lor. Dar pe lângă 
Hacikazuki ele arătau acum ca nişte zeități neînsemnate dinaintea măreţului 
Buda. 

— Priviţi, priviţi cât e de strălucitoare! strigau ei fără să-şi poată dezlipi 
ochii de Hacikazuki. Luminează totul înjur cu frumuseţea ei! 

— Nici preafrumoasa lan Gui-fei sau doamna Li n-ar putea să-i umbrească 
armecul! Cel ce-ar petrece în preajma ei fie şi o singură noapte, ar avea de ce să-şi 
amintească toată viaţa, şopteau alţii plini de invidie. 

Iar măritul ciugioo gândea: „Nu mă mai mir acum că fiul meu s-a îndrăgostit 
nebuneşte de asemenea făptură...” 

între timp slugile aduseră cupe cu vin înmiresmat. Li se dădu nurorilor să bea 
e rând, după datină, de la cea mai mare până la cea mai mică. Apoi fură îmbiaţi şi 
ceilalţi oaspeţi. 

în Japonia partea stângă este cea mai de cinste. 

Cele trei nurori mai mari începură să se sfătuiască în şoaptă: 

— în frumuseţe niciuna dintre noi n-o poate întrece. Dar am putea să ne 
măsurăm altfel: să vedem care dintre noi cântă cu mai multă măiestrie la citeră. Cel 


mai bine ar fi să alegem o citeră japoneză!*, la care nu ştiu să cânte decât fetele de 
neam. 

Stingherit că şi-a ales o soţie de teapa cea mai umilă, Ongioşi poate că o va învăţa 
cu timpul să cânte la citeră, dar azi biruinţa va fi a noastră. Să-i dăm drumul! 

Soţia fratelui cel mai mare începu să cânte la citeră-biwa, soţia celui de-al 
doilea la fluier, şi însuşi tatăl socru se apucă să bată toba. Pe nora cea mai mică o 
rugară cu stăruinţă să cânte la o citeră japoneză. 

— E pentru întâia oară în viață când ascult o asemenea muzică 
răscolitoare, răspunse Haci. Cum să mai îndrăznesc a cânta eu însămi? 

Privind-o, Ongioşi se gândea: „A sosit timpul să le arăţi acestor oameni că eşti o 
făptură frumoasă şi nobilă. Curaj, iubita mea, îndrăzneşte!” 

Iar Hacikazuki îşi spunea în sine: „Vor să mă facă să cânt numai ca să aibă de cine 
râde; eu ştiu că odinioară, buna mea măicuţă m-a deprins ani în şir, în fiecare 
dimineaţă şi în fiecare zi măiestria cântecului.” 

— Fie, dacă stăruiţi am să încerc, spuse ea în cele din urmă, şi luând 
citera cântă unul dintre acele cântece duioase. 

Amărâte de biruinţa ei, nurorile mai mari începură din nou să se sfătuiască între ele: 
— Haideţi să punem la cale altă întrecere: care dintre noi va alcătui cea 
mai frumoasă poezie şi o va aşterne pe hârtie cu slova cea mai meşteşugită. Poate că 
domnul Saişioo o va învăţa cândva pe cenuşăreasa lui arta aceasta atât de grea. Dar 
până una alta nu va fi în stare să facă vreun stih ca lumea. S-o vedeți cum va lăsa 

nasul jos! 

— Ascultă, Himeghimi, îi spuseră ele, după înflorirea vişinilor înfloresc 
glicinele; primăvara şi vara sunt surori. Podoabele toamnei sunt crizantemele... Din 
şiragul acestor gânduri caută şi înseilează câteva stihuri. 

— La grea încercare mă puneţi, răspunse Himeghimi. Eu sunt o biată 
slujitoare la baie. Nu mă pricep decât să învârtesc roata care scoate apă din 
fântână, asta-i toată măiestria mea. Nu pot defel să născocesc stihuri. Arătaţi-mi voi 
mai întâi cum se face, iar pe urmă mă voi strădui şi eu. 

Dar nurorile mai mari nu se lăsară înduplecate: 

— Nu, Himeghimi, astăzi tu eşti oaspetele cel mai de seamă, aşadar, ţie ţi se 
cade să începi. 

Himeghimi se învoi şi după ce se gândi puţin alcătui această mişcătoare tanka: 


„Vişinu-nfloreşte primăvara, 

Vara ne îmbată portocalul, 

Iar în toamnă crizantemele surâd. 
Florile la fel se-apleacă toate, 
Sub povara bobului de rouă. 


Apoi, luând condeiul, spuse: 

— Voi încerca să scriu aceste stihuri cu pana tremurată, după vechiul 
meşteşug Tofu!®, 

Şirurile scrise de ea Îi uimiră pe toți. 

— Oare nu este însăşi Tamamo!* cea care stă în fața noastră? şoptiră 
oaspeţii înfioraţi. Poate fi om ca toţi oamenii. 

îndată după aceea fură aduse alt rând de cupe pline. Cu cea dintâi cupă, tatăl 
socru o îmbie pe nora cea mică. 

— Gustă, rogu-te, spuse el, apoi adaose: Am o moşie de două mii trei sute 
de cioo!%. O mie de cioo o dăruiesc lui Himeghimi şi încă o mie fiului meu cel mai 
mic, Saişioo-no kami. Restul de trei sute de cioo o voi împărţi în părţi egale între cei 
trei feciori mai mari, fiecăruia câte o sută. lar dacă 
vreunuia dintre ei i se va părea prea puţin, pe acela nu-l mai recunosc drept fiu. 

în adâncul inimii lor, cei trei fraţi mai mari socotiră împărţeala nedreaptă, dar n- 
avură încotro, trebuind să se supună. Din clipa aceea Saişioo-no kami fu cinstit de 
către toţi ca adevăratul urmaş şi stăpân. 

Himeghimi se mută în bogatele încăperi ale tânărului Saişioo şi i se dădură 
douăzeci şi patru de slujitoare în frunte cu doica Rezei. 

Odată, Ongioşi îi spuse cu blândeţe: 

— Nu, nu pot să cred cu niciun chip că eşti odrasla unor oameni de rând. 
Destăinuieşte-mi numele tău adevărat. 

Tulburată, Himeghimi tăgădui, apoi schimbă vorba, fiindcă inima ei iertătoare o 

împiedica să dea în vileag răutatea mamei vitrege. 
Trecură anii, Himeghimi născu feciori frumoşi şi zdraveni. Era nespus de fericită, 
dar nu uita niciodată s-o pomenească pe răposata ei măicuţă în rugăciuni. Câteodată 
o încerca dorul de tatăl ei, ar fi vrut să fie laolaltă, să se bucure şi el de nepoți. 
Dar iată ce se întâmplase între timp la casa părinţilor. Noua stăpână se dovedise 
atât de rea,încât 
toate slugile lui Sanetaka plecaseră care încotro. încet, încet, datorită risipei şi 
nechibzuinţei, sărăcia se încuibase în casă. Mama vitregă şi fiica ei, pentru care nu 
se găsi un mire, începură să se urască una pe alta şi să se certe necontenit. 
„Ce mai caut oare în această casă a deznădejdii? Nimicnu mă mai leagă de 
ea”, îşispuse într-o 
zi Sanetaka, hotărând să părăsească acele întristate locuri şi să meargă pentru 
închinăciuni la locurile sfinte. 

Amintindu-şi vremurile de odinioară, îşi jelea soţia moartă şi îi părea rău că nu are 
lângă sine pe fiica lui iubită. împovărat de asemenea gânduri, ajunse el la templul 
Hase şi începu să se roage. 

Cândva, din mila zeiţei Kannon, fusese dăruit cu o copilă gingaşă. Dar soţia i se 
săvârşi din viaţă şi fata, prin cine ştie ce vrajă, dobândise o înfăţişare hâdă. Pe lângă 
asta, mama vitregă se apucă s-o duşmănească şi s-o ponegrească. 

„De câtă cruzime e în stare o femeie care-şi zice mamă, fără să fie! Sanetaka se 
căia amarnic că a dat crezare clevetirilor soţiei sale de-a doua, alungându-şi din casă 
singurul copil. Hacikazuki e o făptură plăpândă, îşi spunea el, şi i-a fost sortit doar 
foamea şi cu frigul. Vai de ea, nefericita! Pe ce meleaguri străine îşi va fi ducând 
zilele, ce lipsuri şi suferinţe i-o fi dat să îndure. 

Chinuit de grijă şi de remuşcările târzii Sanetaka începu să se roage: 


femeie din antichitate, de o frumuseţe legendară, care 
a dat pierzării, prin farmecele sale, împărați ai Chinei şi 
Jpponiei. Se spune că ea a devenit vulpea cu nouă cozi. 
cisă, vulpea s-a transformat într-o stâncă din care se 
scurgea venin 

— Preamilostivă zeiţă Kannon, dacă fiica mea Hacikazuki mai este încă în 
viaţă, fă astfel să o revăd măcar o singură dată! 

întâmplarea potrivi astfel lucrurile, încât tânărul Saişioo, care prin bunăvoința 
mikadoului fusese numit cârmuitor peste provinciile Yamato, Kawati şi Iga, se duse 
cam tot atunci, împreună cu întreaga sa familie, să mulţumească zeiţei Kannon. 

Copiii zburdau fericiţi în largul lor, frumos înveşmântaţi şi împodobiţi cu cununiţe de 
flori. 

în acest timp, tatăl tinerei stăpâne se ruga fierbinte dinaintea statuii zeiţei Kannon. 
Oamenii din suita lui Saişioo îl alungară cu asprime: 

— Hei, tu, pelerin zdrențăros, i-ați tălpăşița, pleacă mai repede din templu! 

Bătrânul se dădu respectuos la o parte şi uitându-se la acei copii frumoşi ochii i se 
umplură de lacrimi. Cineva îl întrebă cu mirare: 

— Spune, pelerinule, cine eşti şi de ce plângi cu atât de mare amărăciune? 

Bătrânul îşi spuse numele, apoi istorisi pe îndelete toate nenorocirile prin care 

trecuse. 

— Copiii aceştia, fie-mi îngăduit s-o spun, încheie el, seamănă uimitor de 
bine cu fiica mea pe care am pierdut-o. De aceea m-a podidit plânsul. 

Himeghimi, care auzise spovedania bătrânului, dădu poruncă: 

— Aduceţi-l la mine pe acest pelerin! 

îl duseră pe Sanetaka în pridvorul templului, înaintea tinerei stăpâne. Himeghimi îl 
cercetă cu ochi înrouraţi. Bătrânul slăbise înfiorător, pe chipul lui îşi puseseră 
pecetea durerii. Dar ea nu şovăi 
nicio clipă să recunoască în acest sărman cerşetor pe tatăl ei adevărat. îi spuse cu 
duioşie: 

— Tată, priveşte-mă cu luare-aminte, sunt eu, Hacikazuki, fiica ta iubită! 

Saişioo îi auzi cuvintele şi tresări: 

— Aşadar, nu m-am înşelat spunând că nu te poţi trage dintr-un neam de 
rând! Eşti fiica fostului cârmuitor din Katano, provincia Kawati? 

El înzestră pe unul dintre feciorii săi şi pe tatăl lui Himeghimi cu pământuri întinse 
în provincia Kawati, pentru ca bătrânul să trăiască în belşug şi fericire, alături de 
nepotul său. 

Se statornici însă în provincia Iga, îngrijindu-se cu înţelepciune de bunăstarea 
urmaşilor săi. 

Aşa spune o legendă veche. 


Taro leneşul 


poveste japoneză 


în satul Ataraşinogo din judeţul Ţukama, unul dintre cele zece judeţe ale provinciei 
Şinano, care se află la cel mai depărtat hotar al regiunii Tosando, trăia cândva un om 
ciudat, pe nume Monogusa Taro Higiikasu. Monogusa Taro nu înseamnă altceva 
decât Taro Leneşul. Porecla era îndreptăţită, căci într-adevăr pe meleagurile acelea 
nu se mai pomenise un leneş atât de înrăit. 

Dar la ceva tot era bun Taro Leneşul: se pricepea ca nimeni altul să înalțe cu 
închipuirea case minunate. 

„în jurul casei, îşi zicea Taro, aş ridica o îngrăditură de pământ cu patru laturi şi eu 
aş săpa lacuri şi în partea de răsărit, şi în cea de apus, şi în cea de miazănoapte, şi în 
sud ca să se vadă de pretutindeni. în mijlocul lor aş face nişte ostroave pe care le-aş 
sădi cu pini şi criptomeri, iar lacurile le-aş uni între ele prin punți arcuite. I-aş pune 


pe cioplitorii în lemn să împodobească frumos parapetele. Acareturile le-aş face lungi 
de doisprezece keni, iar trecerile acoperite de nouă keni... 

Aş clădi chioşcuri pentru pescuit sau doar aşa, pentru odihnă, aş sădi livezi de 

pruni şi de paulovnii!%, iar fiecare livadă aş înconjura-o cu un gard viu, de bambus. 
Aş semăna peste tot flori de cele mai rare soiuri. 

Casa cea Mare aş vrea să fie lată de doisprezece keni şi aş acoperi-o cu coajă de 
chiparos, iar tavanul l-aş căptuşi cu brocat scump. Căpriorii acoperişului şi cei de la 
streaşină i-aş întări cu podoabe de argint suflat cu aur. 

Perdelele aş porunci să fie cusute cu mărgăritare şi nestemate... Toate clădirile, 
până la cel mai neînsemnat grajd, ar fi cum nu se poate mai măreţe şi mai 
încăpătoare. Da, o asemenea casă aş vrea eu să înalţ...” 

însă nici pomeneală de un asemenea palat mândru: Bietul Taro nu fusese în stare 
măcar să-şi înjghebe o locuinţă cât de cât omenească. înfipsese în pământ patru 
prăjini de bambus pe care întinse o rogojină găurită, în chip de acoperiş. Sălaşul 
acesta prăpădit nu-l apăra pe Taro de biciuirea ploii, nici de dogoarea soarelui. Pielea 
de pe mâini şi de pe picioare îi crăpase şi se cojise, coatele i se acoperiseră de 
murdărie ca de muşchi, păduchii şi purecii îl pişcau fără milă. 

E greu să scapi de calicie. Ca să faci negoţ, ai nevoie de bani. Ca să te-apuci de-un 
meşteşug oarecare, trebuie mai întâi să-l înveţi. Aşa încât nu-i rămăsese altceva decât 
să locuiesc pe pământ. Zăcea Taro câte patru, cinci zile în şir, fără să se clintească de 
jos, fără să facă o figură. Din când în când câte cineva îşi mai făcea pomană cu el. 

Astfel, odată, un om milostiv îi dădu nişte turtiţe de orez, rămase de la o nuntă: 

— Ia de colea, sărace. Tare flămând trebuie să mai fii...? 

Rareori îi pica asemenea pleaşcă. Taro înfulecă la repezeală patru turtite, dar pe-a 
cincea o puse, deoparte, zicându-şi: „Dacă o păstrez, măcar ştiu că nu voi pieri de 
foame atât curând. Dacă o mănânc, pierd orice nădejde”. 

Se uita lung şi cu duioşie la turtiţă lui, gândindu-se ca un om chibzuit: „Da, da, am 
s-o păstrez până ce mi se va dărui alta”. Când aţipea, o băga în sân, să nu i-o fure 
cineva. O scotea de-acolo, o mirosea, o lingea, iar uneori şi-o punea pe cap, ca o 
podoabă. Dar tot punându-şi-o el pe cap, turtiţa îi căzu şi până s-apuce s-o prindă, se 
rostogoli tocmai în mijlocul drumului. Taro se uită după ea cu o privire tristă, 
întrebându-se: „Să mă scol oare şi să mă duc s-o iau? Vai, grozav mi-e de lene. Lasă, 
odată tot trebuie să treacă cineva pe-aici. O să-l rog pe omul acela să mi-o aducă.” 

Prevăzător, îşi luă lângă sine un băț lung de bambus ca să alunge câinii pribegi. 
Aşteaptă el trei zile încheiate, dar ca un făcut, nimeni nu se arătă pe drum. în cele 
din urmă tot se ivi cineva, dar nu un drumeţ oarecare, ci însuşi bogatul stăpân al 
moşiilor din partea locului, nobilul Ataraşino Nobuioori, care avea rangul de dregător 
al departamentului de stânga al pazei porţilor de la curte. Ataraşino plecase la 
vânătoare cu şoimi şi luase cu sine, pe lângă oştenii de pază, nu mai puţin de o 
jumătate de sută de hăitaşi. Văzându-l pe măritul dregător, Taro săltă alene capul 
spre el: 

— Hei, ascultă, om bun! Vezi că acolo, în mijlocul drumului, e o turtită de 
orez. Ridic-o, rogu-te, şi adu-mi-o. 

Dar nimeni nu-i luă în seamă vorbele. „Măi, ce puturoşenie! îşi zise Taro 
supărat. Cum de e în stare ăsta să cârmuiască pământuri atât de întinse, dacă i se 
pare greu să se dea jos de pe cal şi să ridice o biată turtită?! Şi eu care credeam că 
sunt cel mai mare leneş din lume...” Apoi începu să strige plin de obidă: 

— Vai, vai, om fără milă şi fără ruşine! 

Stăpânul moşiei era o fire aprigă. Aprins de mânie întoarse numaidecât calul: 


zisa arbore decorativ originar din extremul-orient 


— Ce tot bombăneşti acolo, nătărăule? Nu cumva tu vei fi fiind Taro 
Leneşul, cel vestit pretutindeni? 

— Fireşte că eu sunt. Parcă mai e vreunul să-mi semene? 

— Ia spune, cum de izbuteşti tu să faci umbră pământului? 

— Iac-aşa. Când oamenii mă miluiesc cu ceva, atunci mănânc pe săturate. 
Când nu, zac aicea flămând câte patru, cinci zile. Dar mi s-a întâmplat să rabd şi zece 
în cap. 

— Vai de tine, Taro. Uite, o să mă străduiesc să te ajut. Doar nu degeaba 
se spune că dacă doi oameni s-au întâlnit undeva şi au băut din acelaşi pârâu, la 
umbra aceleiaşi sălcii, că nu-i un lucru întâmplător, înseamnă că drumurile lor le-au 
împletit puternicele karme, într-altă viaţă. Lumea e mare, şi dacă s-a nimerit să dau 
tocmai de tine, se vede că aşa a fost hotărât înainte. Dar ia spune, de ce nu vrei să 
munceşti? Lucrează şi tu pământul, ca toţi ceilalţi. 

— N-am pământ. 

— O să-ți dau eu o frumusețe de ogor. 

— Nu-mi place să dau cu sapa. Ştii că sunt leneş. 

— Atunci, poftim, apucă-te de negustorie. 

— Păi n-am nicio para. 

— Nu-i nimic, îţi dau eu banii trebuitori. 

— Mare scofală. Tot nu mă pricep să vând şi să cumpăr. Negustoria e o 
treabă grea, care nu se învaţă lesne. 

— Cum de se nasc oare pe lume asemenea făpturi? strigă moşierul scos din 
sărite. Rămâi sănătos, Taro, văd eu că nu-i nicio nădejde cu tine. 

Ajuns la conac, Ataraşino luă condeiul şi călimara, apoi scrise o poruncă straşnică, 
e care slujitorii o făcură cunoscută pretutindeni: 


„De astăzi înainte, prin grija şi străduinţa tuturor, lui Taro Leneşul i se vor da de 
două ori pe zi câte trei măsuri de orez şi o cană cu vin. Cel ce va cuteza să-mi încalce 
orunca va fi alungat de pe pământurile mele.” 


Prea adevărată e zicala: „Porunca stăpânului, voia nebunului”. De silă, de milă, 
ieţii oameni s- au pomenit datori să-l hrănească de-atunci încolo pe Taro Leneşul din 
agoniseala lor. 

Astfel au trecut doi ani. în al treilea an, primăvara, guvernatorul acelei provincii, 
dainagon!% Arisue, din neamul Nigioo, a dat înştiinţare că din satul Ataraşinogo 
trebuie trimis în capitală, la Kyoto, un slujitor pe termen lung. 

Ţăranii s-au strâns îndată să se sfătuiască. Una ca asta nu mai pomeniseră. Nu 
înțelegeau despre ce fel de slujitor e vorba şi habar n-aveau pe cine să trimită. Se 
văicăreau cu toţii de năpasta ce le căzuse pe cap, când unul spuse într-o doară: 

— Ce-ar fi să-l trimitem pe Taro Leneşul? 

— Taci c-ai nimerit-o! săriră ceilalţi cu gura. Vino-ţi în fire, omule. Taro nu s- 
a învrednicit să se ridice să-şi adune turta din drum. Cum o să se ducă până la Kyoto? 

Dar un alt sătean zise îngândurat: 

— La urma urmei, dacă-l trimitem pe milogul acela e numai spre binele lui. 
Poate se căpătuieşte şi el pe-acolo. Haideţi să vorbim cu el, poate se va lăsa înduplecat. 

Se adunară cei mai bătrâni şi mai înţelepţi oameni din sat şi merseră la sălaşul lui 
Taro. 

— Prietene, zise căpetenia, trebuie să ne dai o mână de ajutor. Avem de 
descurcat o treabă foarte însemnată. 


rang insemnat la curte, în vechea Japonie 


— Dar ce s-a întâmplat? întrebă Taro. 

— Ni s-a cerut să trimitem la Kyoto un slujitor pe termen lung. 

— Lung! se minună Taro. Pesemne unul înalt de câțiva hiro. Hm, cam greu 
de găsit un asemenea uriaş. 

— Da de unde, nici vorbă de uriaş. Trebuie să alegem dintre sătenii 
noştri un om de nădejde, care să meargă în capitală pentru mai multă vreme. Asta 
înseamnă „slujitor pe termen lung”. Fii înțelegător, Taro. Noi te-am hrănit trei ani 
încheiaţi, acum e rândul tău să slujeşti pentru noi. 

— He-he-he, râse Taro, nu din bunătatea inimii voastre m-aţi hrănit, ci din 
orunca stăpânului. Nu mă duc la Kyoto. 

Atunci, un ţăran mai vârstnic şi mai şiret întoarse vorba altfel: 

— Află, prietene, că mai întâi şi mai întâi ne-am gândit la fericirea ta. Prea 
ine ştii câtă dragoste se leagă bărbatul de nevastă, care la rândul ei îi dăruieşte inima 
entru totdeauna. Plăcut e oare traiul tău, de unul singur, în acest sălaş întristat? Oare 
nu vrei să-ţi găseşti o soţie după pofta inimii? Se spune că bărbatul se bucură cu 
adevărat în viaţă numai de trei ori: când sărbătoreşte ritualul ghempuku!%, când îşi 
aduce în casă tânăra soţie şi când este promovat în slujbă. Dar şi mai adâncă e bucuria 
ui când porneşte pe un drum la capătul căruia îl aşteaptă norocul. Să ştii că locuitorii 
din Kyoto sunt mult mai simţitori şi mai gingaşi în iubire decât noi nişte bieţi plugari. 
Femei frumoase se unesc din dragoste cu bărbaţi fără niciun rang, ascultând numai de 
imboldul inimii, îndrăgostiţii se socotesc unul pe altul drept soţ şi soţie, aşa e obiceiul 
e-acolo. Cine ştie, poate că îţi vei afla şi tu o prietenă, o iubită frumoasă plină de 
armec, căreia să-i dăruieşti inima. 

Vorbele bătrânului merseseră drept la ţintă. 

— Asta ar fi grozav de bine! zise Taro. Trimiteţi-mă cât mai repede la Kyoto! 

Plini de bucurie, țăranii puseră mână de la mână, adunară nişte bani şi-l pregătiră de 
drum. 

Taro Leneşul porni pe calea ce străbate Munţii de Răsărit, prin Yamashina, înspre 
Kyoto. De astă dată nu-i mai dădea mâna să lenevească. Mergea întins, de dimineață 
până seara, iar peste noapte dormea pe la câte-un han. în cea de-a şaptea zi intră în 
Kyoto şi nu se opri decât la poarta măreţului palat al dainagonului: 

— Sunt slujitorul pe termen lung din provincia Şinano şi m-am înfăţişat la 
porunca stăpânului. 

Slugile începură să râdă de el, arătându-l cu degetul: 

— Ia uitați-vă ce chip tuciuriu are! Vai, cât e de murdar şi de zdrențăros, o 
adevărată sperietoare! 

Auzind toate acestea, dainagonul clătină din cap dojenitor. 

— De ce râdeți? Nu e vina lui că are o înfăţişare atât de neplăcută. Eu 
am nevoie de un om cinstit, atâta tot. 


prim WAR R hi ARR RA E Ri RARS OTU 


Tot căscând gura pe ici, pe colo, Taro se încredința că oraşul Kyoto e cu adevărat 
strălucitor şi nu seamănă întru nimic cu ţinutul său de baştină. Muntele de Răsărit, 
Muntele de Apus, palatul împărătesc, tot felul de temple şi pagode care de care mai 
minunate te îmbiau să le priveşti. Aici n- avea cum să ți se urască, n-aveai cum să 
leneveşti, fiindcă mereu îţi fermeca ochiul câte-o privelişte nouă. 

Aşa se face că, plăcându-i tare mult, în loc de trei luni, rămase în slujbă şapte luni 
încheiate. Niciun slujitor nu-l întrecea în hărnicie. în cele din urmă, veni totuşi 
vremea să se întoarcă pe meleagurile lui. Merse abătut la casa unde închiriase şi el 
un colţişor şi începu să cugete cu glas tare: „Când mă pregăteam să pornesc încoace, 
spre capitală, sătenii mi-au făgăduit marea cu sarea, spunându-mi că voi afla negreşit 
aici o soţie după pofta inimii, dar iată că tot singur trebuie să fac calea întoarsă... Vai, 
cât de întristată mi-e inima! Ce-ar fi să-mi caut totuşi o prietenă?” 

Zis şi făcut. Se înfăţişă plin de cuviinţă la stăpânul casei: 

— A sosit vremea să mă întorc în satul meu, dar nu mă îndur să plec aşa, 
de unul singur. N-aţi binevoi dumneavoastră să-mi găsiți o soție? 

Omul începu să râdă: 

— Dar cine crezi că va primi să ia de bărbat pe unul ca tine? 

Se înfăţişau cerându-i binecuvântarea. Răutatea şi josnicia îl mâhneau şi-l înfuriau 
peste măsură. Dacă descoperea pe chipul cuiva pecetea senină şi înţeleaptă a 
bunătăţii, amărăciunea i se topea ca prin farmec. 

lată ce tainic e plămădită făptura omenească! Până şi-n inima unui leneş se pot 
ascunde asemenea rare însuşiri. 

Toate acestea s-au întâmplat demult, în vremea domniei împăratului Mondoku!*!. 

Iar cel ce va citi această poveste în fiecare zi, istorisind-o şi altora, fie el 
binecuvântat cu toată fericirea şi cu toate bogăţiile pământului. Zeii coboare asupră-i 
raza bucuriei veşnice. 


Vulpea albă 


poveste japoneză 


A fost odată, cu mult timp în urmă, un împărat, căruia i-a plăcut vânătoarea. 
înjur avea mulţi curteni destoinici, buni ţintaşi. Dintre toţi însă, cel mai iscusit era 
Iasunari, care îi era deosebit de devotat. 

într-una din zile, împăratul i-a chemat pe toţi şi le-a grăit: 

— Bucuraţi-vă! Pregătiţi-vă arcurile şi suliţele, pentru că mâine vom porni 
iarăşi la vânătoare prin codri străvechi! 

Astfel, le-a spus că de această dată nu vrea să vâneze nici cerbi, nici mistreți, ci o 
pradă mult mai de preţ. Puternicul împărat vroia blana vulpii albe. 

— Vulpea albă? l-a întrebat uimit lasunari. Nimeni nu se poate lăuda că s-a 
putut apropia de ea. 

A fost văzută doar ca un fulger de argint. Se spune că era vrăjită. 

— Vrăjita sau nu, i-a răspuns Împăratul, de această dată nu ne poate scăpa, 
pentru că ştiu unde îi este bârlogul. Magoshiro a aflat că ea sălăşluieşte în pădurea 
de pini dinspre miază-noapte. Vom împresura pădurea şi vom cerceta, fără să ne 
scape nici cel mai mic loc. 

— Aşa vom face! au strigat curtenii. 


împăratul Mondoku a trăit între anii 850-858 


— Pe tine mă bazez cel mai mult, Iasunari, a adăugat Împăratul. Tu eşti 
arcaşul meu cel mai ager. 

— Am înţeles, măria-ta, i-a răspuns acesta, aplecându-se cu respect. 

După ce au mers mult, vânătorii au ajuns la pădure, au înconjurat-o şi au început 
să hăituiască vulpea. 

lasunari stătea nemişcat, pândind atent în desişuri, când deodată a ţâşnit în 
apropierea lui o nălucă strălucitoare ca zăpada. 

— ată vulpea albă! a şoptit el. Vino! Vino mai aproape duh al 
sălbăticiunilor! Tu îmi vei aduce cununa celui mai iscusit vânător şi o bucurie 
nemăsurată împăratului! 

— Opreşte-te, Iasunari! a strigat vulpea, văzând că se pregăteşte să tragă cu 
arcul în ea. 

— Deci ştii să grăieşti! a spus el uimit. Aşadar, cei ce spuneau că eşti vrăjită, 
nu au minţit. 

— Da, lasunari, sunt vrăjită, i-a răspuns ea tristă. Dar acum vraja nu are 
putere să îmi apere viaţa, pentru că este lună plină. Sunt în mâinile tale. Niciun alt 
vânător nu m-ar fi prins, dar ştiu că de săgeată ta nu voi putea scăpa. 

— Da, aşa este! Nu am dat greş până astăzi, deci nici tu nu Îmi vei scăpa! i-a 
spus el hotărât. 
— îndură-te, Iasunari! a strigat vulpea albă. Cruţă-mi viața, căci nu am 

făcut nimănui vreun rău. Lasă-mă să plec, te rog. 

— Dar ce vor spune ceilalți? a întrebat el. 

— Nimeni nu va şti, Iasunari! Şi gândeşte-te... mândria ta de 

ţintaş este maiimportantă decât o 


faptă bună? 

După ce s-a gândit puţin, vânătorul a rostit: 

— Bine. Mergi în pace, vulpe albă. Nu pot ucideo făptură ce 

mă roagă s-o cruţ. 

Vulpea albă i-a spus că îi va rămâne recunoscătoare pe vecie şi l-a încredinţat că va 
fi răsplătit înmiit pentru fapta lui bună. 

Dar lasunari şi vulpea nu ştiau că unul din vânători i-a văzut. 

Acesta s-a dus imediat la împărat, de cum au ajuns la curte şi i-a spus că a văzut cu 
ochii lui cum vulpea era doar la câţiva paşi de Iasunari, care nu a făcut nicio mişcare. 
împăratul s-a înfuriate foarte tare. I-a cerut să se apere, să spună că acel curtean 
minte, dar Iasunari a refuzat. El a rostit adevărul, spunându-i că s-a lăsat înduplecat 

de rugămintea vulpii, care l-a implorat să o cruţe. 

— N-ai ştiut tu, oare, că trebuie să asculţi numai de voinţa mea? L-a 
întrebat împăratul furios peste măsură. 

— Am ştiut, măria-ta, i-a răspuns onestul servitor. Doar că uneori glasul 
inimii este mai puternic decât porunca stăpânului. 

împăratul a început să strige scos din fire: 

— Ştiai cât de mult tânjesc eu după blana acestei jivine şi ai lăsat-o să 
scape! lată cu cine mă mândream eu! Dacă altcineva îmi făcea aşa ceva, i-aş fi retezat 
capul imediat! Dar cu tine voi fi îndurător. Te voi surghiuni în cel mai îndepărtat şi 
pustiu colţ al împărăției şi unde vei sta până la sfârşitul zilelor tale, ca să te căieşti 
pentru nesupunerea ta. 

Ajuns acasă, cu sufletul zbuciumat, i-a povestit soţiei lui, Frunză de lederă, ce s-a 
întâmplat. Era îndurerat pentru ea, că avea s-o poarte în surghiun alături de el, deşi îi 
spunea că nu se simţea vinovat cu nimic. Avea inima curată. 

Frunză de lederă i-a zis că mânia împăratului nu va ţine mult şi că va trece ca o 
furtună. Dar el i- a răspuns că nu se va întâmpla aşa. 

Auzind hotărârea din glasul lui, ea a înţeles că era nevoită să meargă în acel loc şi 
unde avea un trai plin de suferinţe. 

După ce s-a gândit puţin, l-a convins pe lasunari să plece înainte, promiţându-i că îl 


va urma îndată ce va orândui treburile gospodăriei. 

Iasunari a plecat singur şi a trăit greu în acel ţinut îndepărtat şi sălbatic. Dar cel 
mai greu l-a apăsat dorul de iubita lui soţie, care nici după mult timp nu a venit, aşa 
cum i-a promis. Neîncetat, el scruta zările, aşteptând-o, iar zilele şi nopţile treceau ca 
o apă tulbure. 

Singur şi îndurerat, până la urmă, el s-a îmbolnăvit. 

Dar într-un amurg, a apărut dintre arborii pădurii o nălucă albă. 

— Cum ai ajuns în aceste îndepărtări, vulpe albă? A întrebat-o Iasunari. 

— Pentru mine nu este greu să ajung aici sau oriunde în alt loc, oricât este 

de îndepărtat, i-a spus 
ea. 

Apoi l-a întrebat dacă îi poartă pică pentru situaţia în care a ajuns din cauza ei. 

— Tu nu ai nicio vină, vulpe albă, i-a răspuns el. Niciodată nu voi regreta 
fapta mea de atunci! 

— Ai un suflet nobil, a rostit ea. Eşti bun şi înțelept, Iasunari. Deşi eu văd 
că suferi mult. Pentru ce? 

Atunci Iasunari i-a spus ce durere îi mistuie sufletul. îi era nespus de dor de 
minunata lui soţie, Frunză de lederă. 

— Fără ea viața îmi este plină de chin şi pustie, a rostit el. 

Când a văzut durerea mare, vulpea albă i-a spus că va încerca să îl ajute, aşa cum 
şi el a ajutat-o odinioară. 

Şi apoi a plecat. 

S-a ţinut de cuvânt. Şi-a luat înfăţişarea unui negustor bătrân şi s-a dus la casa 
Frunzei de lederă, unde a găsit-o înconjurată de bagaje, pregătindu-se să plece. 

— Bine te-am găsit, luminată stăpâna a acestei case! a rostit vulpea albă, 
odată intrată. Fie-ţi inima ca rândunica şi ochiul limpede că izvorul. 

— Bine-ai venit, negustorule, i-a răspuns Frunză de Iederă cu glas rece. 
Nu-mi văd capul de treburi, aşa că nu am nevoie de marfa ta. 

— Nu am venit să-ți vând din podoabele mele, i-a replicat „negustorul”. Ci 
să-ți spun că în lungile mele peregrinări prin împărăție, am întâlnit un om minunat, 
care se cheamă lasunari şi care a fost slujitor la curtea împăratului. 

Frunză de lederă s-a minunat tare, auzind acestea. 

Dar când vulpea i-a spus că el încă o aşteaptă şi că este pe moarte de dorul ei, femeia 
i-a spus: 

— Nici nu am de gând să-mi risipesc tinereţea şi frumuseţea trăind acolo în 
lipsuri, lângă el. 

Plec la rudele mele, unde voi avea o viaţă îmbelşugată! 

— Nu-l iubeşti de fel pe Iasunari? a întrebat-o vulpea albă. Nu te înduioşează 
soarta lui? 

— Ba da, cândva l-a iubit. Dar pentru că a fost un neghiob, care nu s-a 
îndurat să omoare o sălbăticiune pentru care ar fi fost răsplătit cu mult aur, acum 

firul iubirii s-a rupt. Singur a dat cu piciorul norocului, singur să-şi ispăşească 
pedeapsa! 

Bătrânul negustor şi-a aplecat fruntea cu tristeţe şi a ieşit din aceea casă. 

ar nefericitul lasunari a continuat să trăiască zile chinuite de dor şi singurătate. 

într-una din zile, lasunari, care era foarte slăbit, datorită suferinţei din inima lui, s- 
a trezit dimineaţa şi a rostit: 

— Oh, începe o nouă zi, în care soarele va străluci din nou. Dar pentru 
mine lumina lui este ca o lumânare palidă şi rece ca o lespede. Inima mea plânge de 
tristeţe... Unde eşti, frumoasa mea Frunza de lederă? 


Dar deodată sărmanul om a tresărit, văzând că dinspre pădure se apropia o femeie. 

— Nu! A strigat el. Eşti o nălucă! 

Nu-i venea să creadă că cea pe care o vede, este iubita lui soție, după atâta timp 
de aşteptare, când deja îşi pierduse speranţa de a o mai revedea. 

— Sunt eu, Frunza ta de Iederă, i s-a adresat năluca. 

— Oh, dar glasul acesta nu este al tău... a spus el mişcat. 

— Eşti prea oboist, Iasunari şi nu-mi recunoşti vocea, i-a spus frumoasă 
femeie. Am venit de departe ca să-ţi alin dorul şi să pun capăt singurătăţii tale. Mă 
vei ierta pentru îndelungata mea întârziere? 

— Nu am ce să-ţi iert, Frunza mea de iederă! a exclamat el plin de fericire. 
Eşti aici şi nimeni de-acum înainte nu ne va mai despărţi! 

Ani în şir au trăit împreună, în pace şi bucurie... 

Frunza de lederă i-a adus pe lume un fiu, pe care l-au numit Dosimaru. El a crescut 
înconjurat de dragostea lor părintească şi a ajuns un flăcău voinic şi chipeş. 

în serile reci şi ploioase, lasunari a început să-i povestească despre viaţa lui, cum a 
trăit înconjurat de bogăţie, până când a cruțat viaţa acelei vulpi ca neaua. 

— Şi uite-aşa, fiul meu, am ajuns să fiu osândit aici şi să te cresc în acest 
oc departe de lume, în sărăcie. 

— Iubite părinte, nu te necăji pentru asta, i-a răspuns Dosimaru. Sunt 
ericit aici şi mult mai mult preţuiesc un cuget curat. 

Fiul şi-a întrebat tatăl dacă a mai văzut minunata vulpe albă. 

— Nu am mai văzut-o, a răspuns el, oftând. Se uită repede un bine făcut, 
recum vezi. 

Atunci soţia lui a intrat în vorbă şi i-a spus să nu se grăbească să judece. Poate că 
vulpea nu a 
avut cum să-l ajute mai mult. 

— Ai dreptate, Frunza mea de Iederă, a spus atunci lasunari. Acestea sunt 
ucruri vechi. Singurul lucru ce m-a ajutat să depăşesc toate necazurile soartei, ai fost 
tu, care m-ai urmat cu atâta iubire! 

Frunza de lederă i-a răspuns: 

— Am făcut numai ceea ce eram datoare să fac. 

A trecut ceva timp, în care ei au continuat să fie fericiţi. Pânăîntr-o zi, când, 
lasunari era plecat, mama l-a luat deoparte pe Dosimaru şi i-a spus: 

— Fiul meu iubit, lasă-mă să-ți privesc chipul, să îl păstrez în memoria mea. 

— Ce vrei să spui, mama? a întrebat-o el surprins. 

— Te rog să mă asculți cu atenție. Eu sunt vulpea albă, nu Frunză de Iederă. 

— înseamnă că nu eşti mama mea? a spus mirat feciorul. 

— Ba da, eu te-am adus pe lume. Pentru că Frunza de Iederă nu a vrut să-l 
urmeze pe tatăl tău, am luat înfăţişarea ei, ştiind că altfel el va muri de mâhnire. Dar 
acum nu mai pot să rămân cu voi. Eu sunt blestemată de un duh rău, care mă ține sub 
vraja lui. Trebuie să mă supun lui. Aşa că sunt nevoită să plec. 

Fiul nu a găsit cuvinte să rostească nimic, de uimit ce era. 

— Tatăl tău nu va mai suferi atât de mult ca înainte, pentru că acum te are 
pe tine. 

— Dar la mine nu te gândeşti? a exclamat Dosimaru. Tristeţea îmi va apăsa 
sufletul. 

— Nu pot să mai rămân, copilul meu iubit. Nu ştiu unde voi sălăşlui, de- 
acum înainte. Dar uite, îţi dăruiesc această perlă fermecată. Dacă ţi se va face dor 
de mine, pune-o la ureche şi vei înţelege limba tuturor vieţuitoarelor. Aşa mă vei 
găsi mai uşor. 


asunari a suferit profund, atunci când a aflat adevărul. Dorul de femeia care a stat 
lângă el atât timp i-a cuprins inima. Dar şi mai mult suferea de dorul ei Dosimaru, 
care într-un din zile, nemaiputând rezista durerii din inima lui, a plecat în căutarea 
mamei sale. 

După ce a mers şi a mers, a ajuns la malul mării, unde a văzut un pescar ce 
tocmai prinsese o broască ţestoasă, pe care se pregătea să o pună în coşul lui de 
papură. Dosimaru a observat ochii înecaţi ai broaştei şi a dus perla la ureche. 
Astfel, el a auzit: 

— Fie-ţi milă de mine, Dosimaru şi ajută-mă să mă reîntorc în valurile mării! 
Flăcăul i-a spus pescarului să se îndure de biata vietate. 

— Dar eu din asta trăiesc, i-a răspuns el. O voi duce la piață. 

— Cât crezi că vei lua pe ea? l-a întrebat Dosimaru. 

— Cel puțin vreo zece moni. 

Tânărul s-a căutat prin buzunare şi şi-a scos ultimii lui bani. 

— Uite, asta este toată averea mea, pe care ţi-o dau bucuros. 

Astfel că i-a dat drumul țestoasei în apele mării. 

— îţi mulţumesc din suflet, mărinimosule om! A spus ea. Să ştii că eu nu 
sunt o ţestoasă oarecare, ci sunt Otohime - fiica dragonului mării. Cu ce te pot ajuta 
pentru că mi-ai salvat viaţa? 

— Nu îmi trebuie nimic, a spus el. 

— Dar eu nu te pot lăsa să pleci, fără să nu te răsplătesc pentru gestul tău. 
Uite, ține aceasta perlă frumoasă. Atunci când vei ridica brațul şi vei striga: „înalță-te 
valule!” - apa se va ridica. Iar când vei lăsa mâna în jos spunând: „Coboară, valule!” - 
apa se va retrage înapoi. 

Şi Dosimaru a pornit mai departe. Mai târziu, el a întâlnit la marginea unei mlaştini 
un vânător, ce tocmai prinsese un cocor mare şi frumos. 

A pus perla la ureche şi a auzit cum acesta strigă: 

— îndură-te de mine, preabunule Dosimaru! Scapă-mă din primejdie! 

Atunci tânărul i-a spus vânătorului: 

— Omule, fii milos cu pasărea aceasta! Eu văd că tu ai inimă bună. Las-o 
să fie liberă şiş a zboare în înaltul cerului. 

— Nu pot să o las să zboare, pentru că o voi vinde şi din banii luaţi pe ea 
o să trăiesc câteva zile puțin mai bine. Eu sunt un om sărac. 

Dosimaru i-a spus că nu mai are bani, dar i-a oferit haine călduroase de pe el în 
schimbul zdrențelor pe care vânătorul le purta, astfel că acesta să elibereze pasărea. 

Au făcut schimbul şi după ce vânătorul a plecat mulţumit, cocorul i-a spus: 

— îţi mulţumesc mărinimosule Dosimaru! Cum să te răsplătesc pentru 
bunătatea ta? Eu sunt prinţul zburătoarelor de pe acest meleag, aşa că te rog să-mi 
spui dorinţa ta. 

— Binele nu-l faci pentru răsplata, ci pentru împăcarea sufletului, i-a răspuns 
flăcăul. 

— Nu ştii cumva unde este vulpea albă? l-a întrebat Dosimaru pe cocor. 

— Nu ştiu, îmi pare rău. Dar pentru că te văd foarte trist, te voi ajuta să 
îţi fie mai bine. Fata împăratului este grav bolnavă şi nimeni până acum nu i-a găsit 
leacul. Vraciul Odoman de la curte se preface că are grijă de ea, dar chiar ela 
îmbolnăvit-o, îngropând în colţul dinspre miazănoapte al palatului un şarpe veninos, 
rostind o vrajă cumplită. 

— Cum?! a exclamat uimit tânărul. 

— Numai dacă şarpele cel veninos va fi dezgropat, fata se va vindeca. 

Mergi şi fa tu aceasta şi vei fi răsplătit fără margini de împărat. 


— Bine, mă voi duce, a spus Dosimaru. Dar nu pentru răsplata 
împăratului mă duc, ci pentru acea fată gingaşa şi nevinovată, care suferă. Rămâi cu 
bine, cocorule! 

Dosimaru s-a apropiat de porţile palatului şi le-a spus străjerilor că este un lecuitor 
vestit. Aceştia s-au uitat cam lung la hainele lui zdrenţuite, dar pentru că flăcăul tot 
insista, au dat din umeri şi l-au dus în faţa împăratului. 

— Am auzit că te lauzi că o poți tămădui pe fiica mea, a spus el posomorât 
şi neîncrezător. Nici vraciul Odoman nu a reuşit s-o vindece. Te încumeţi tu, un 
flăcăiandru? Ai grijă să nu îmi trezeşti speranţe deşarte! 

Atunci a intervenit în vorbă vraciul cel rău, care i-a cerut împăratului să-l lase să 
încerce. Dacă se va dovedi mai bun decât el, deşi nu crede, zicea el, atunci se va 
apleca cu respect în faţa tânărului. 

— Hai, flăcăule! A exclamat plin de el. Arată-ţi măiestria! 

Apoi l-a mai întrebat pe tânăr unde îi este traistă cu leacuri. 

Dosimaru i-a răspuns: 

— Nu am nevoie de leacuri. 

Vraciul Odoman a sărit imediat: 

— La ce descântec te-ai gândit atunci? l-a întrebat vraciul. 

— Nu, la niciun descântec nu m-am gândit. Vreau doar să dezgrop şarpele 
din colțul dinspre miazănoapte al palatului, căci datorită lui, fiica Mariei-Sale este 
bolnavă. 

— Şarpele veninos? Ce şarpe? a început să strige vraciul înnebunit. Vorbeşti 
aiurea! 

— Ai răbdare, Odoman, i-a spus liniştit împăratul. Chiar tu m-ai sfătuit să- 

l las să încerce să-mi vindece fiica. 

Spunând acestea, a bătut din palme, chemând slujitorii şi poruncindu-le să se 
ducă şi să dezgroape şarpele, dacă îl vor afla în locul spus de tânăr. 

Vraciul disperat a strigat şi mai tare: 

— Înălţimea-Ta, nu da crezare acestui om ce scoate vorbe deşarte! 

Atunci Dosimaru i-a răspuns: 

— Tu însuţi ai îngropat acel şarpe, de aceea eşti împotriva mea! Până aici ţi-a 
fost cu vrăjile tale 


întunecate! 

— Aşa crezi tu?! A urlat scos din minți Odoman cel rău. Viermilor 
neputincioşi! Oriunde voi fi, ura mea vă va atinge! 

Vraciul cel rău s-a strecurat printre toţi şi a fugit afară din palat. 

— Ah! a exclamat împăratul. A scăpat blestematul! Iată că a ajuns pe 
malul mării, unde sigur are pregătită o luntre, ca să poată fugi! 

— Staţi liniştit, înălțimea-Voastră, a spus Dosimaru. 

Apoi a strigat, rădicând mâna: 

— Ridică-te, valul e! 

Toți de la curte au privit cum marea s-a înălţat şi l-a înghiţit pe vraci. Imediat, 
flăcăul a lăsat mana în jos, strigând: 

— Coboară, valule! 

Şi apa l-a purtat departe de oameni pe acel om făcător de rău. 

— Cum să te răsplătesc, tinere? l-a întrebat împăratul bucuros. 

— Mulţumesc, Măria-Ta. Eu ştiu că omul este creat pentru a face bine, de 
câte ori are ocazia, fără a se gândi la vreo răsplată. Adevărata răsplata este cea din 
suflet. 

— Eşti înțelept, tinere, a spus Împăratul. Spune-mi... cine eşti? De unde vii? 

Atunci, flăcăul a spus tare şi clar: 

— Mă numesc Dosimaru şi sunt fiul lui lasunari. 

— Iasunari?! A exclamat nespus de uimit împăratul. Trăieşte? 

— Da, măria-Ta. Trăieşte singuratic, acolo unde l-ați surghiunit. 

Atunci împăratul a spus că de multe ori l-a mustrat conştiinţa pentru nedreptatea 
pe care a făcut- o atunci. Dar a fost prea mândru ca să-l cheme înapoi, a recunoscut 
el. 

— însă astăzi voi îndrepta totul! a rostit el hotărât. îl voi aduce înapoi şi îl 
voi ruga să mă ierte pentru suferinţele pe care i le-am pricinuit. Veţi trăi amândoi 
fără nicio grijă, de-acum înainte! 

— Măria-ta, cu siguranţă că tatăl meu se va bucura nespus de mult, dar 
nu pot să rămân. Trebuie să-mi caut mama, cea care mi-a dat viaţa - vulpea albă. 

— Vulpea albă? a întrebat împăratul. 

— Da, ea este mama mea, cea care a stat ani la rând lângă tatăl meu acolo, 
în surghiun. 

Atunci s-a auzit o voce cunoscută, care a rostit: 

— Nu trebuie să mă cauţi, fiul meu. Sunt lângă tine. Odată cu dispariţia 
lui Odoman, care m-a ținut sub vraja lui, mi-am redobândit pentru totdeauna 
înfăţişarea omenească. Şi toate acestea datorită inimii tale curajoase şi bune, dragul 
meu Dosimaru. 

Iasunari a fost readus la palat şi răsplătit cu cele mai înalte ranguri. Dosimaru a 
fost cunoscut toată viaţa ca cel mai drept şi onest om. Astfel au trăit la palat toţi trei, 
într-o deplină fericire, până la sfârşitul zilelor. 


Kintaro 


poveste japoneză 


A fost odată ca niciodată, a fost odată un băiat japonez pe care îl chema Kintaro+%%. 
El trăia împreună cu familia sa pe muntele Ashigara. Tatăl băiatului era un samurai, 
un războinic ce luptă alături de stăpânul său împotriva unui clan duşman. într-una 
din bătălii, asupra familiei, o mare nenorocire s-a abătut. Deşi a luptat pe viaţă şi pe 

moarte, samuraiul a fost ucis, iaHăsitoravărete dantemplua sa. 

Ca să nu fie găsiţi de duşmani, s-au ascuns într-o peşteră şi se hrăneau cu ceea ce 
le oferea muntele: fructe gustoapowtspejaiponăzie păsări sălbatice... Dar hrana 
aceasta era prea puţină, ca ei 
să poată mânca pe săturate. Astfel, doamnă, ca orice mamă iubitoare, i-a cedat 
fiului jumătate din porţia sa, mâncând din ce în ce mai puţin. Cu timpul, din cauza 
condiţiilor aspre şi grele în care trăiau, femeia şi-a pierdut frumuseţea, iar hainele 
ei elegante odinioară s-au uzat de atâta purtat. Dorinţa ei fierbinte era ca el să 
ajungă un samurai la fel de neînfricat ca şi tatăl său. 

Pe zi ce trecea, băiatul creştea văzând cu ochii. Astfel, a ajuns un flăcău frumos, 
înalt, puternic şi cu ochii ageri şi pătrunzători. Părul negru precum abanosul era 
împletit într-o coadă groasă pe care o purta prinsă pe creştetul capului. Tovarăşii 
dejoacă, din vremea copilăriei, au fost doar animalele din pădure. Zilnic, băiatul 
făcea antrenamente de „sumo”!* cu prietenii săi. Cu timpul a ajuns aşa de puternic, 
încât şi-a încercat forţele în lupta cu un urs uriaş, pe care l-a doborât. După această 
victorie, el a simţit că este pregătit să plece singur în lume. 

De la prietenii săi necuvântători, Kintaro a învăţat foarte multe lucruri. Maimuţa l- 
a învăţat cum să se caţere într-un copac, iar cerbul i-a fost antrenor de „arte 
marţiale”!%. 

Un alt prieten, un crap uriaş, l-a purtat pe spatele său până au ajuns la poala unei 
stânci, unde se afla o cascadă uriaşă. 

Când ploua, Kintaro se retrăgea într-o peşteră. în acest timp, hrănea şobolanii, 
veveriţele, bursucii, vulpile, iepurii, urşii, maimuţele ş.a. La rândul lor, şi animalele îl 
iubeau pe el. în timpul acesta, mama lui se ruga la Dumnezeu ca fiul să ajungă un 
samurai curajos. Aşa s-au scurs mulţi ani... 

într-o zi, Kintaro a plecat într-o expediţie către muntele vecin. El s-a înarmat cu o 
sabie şi a călărit pe spatele unui urs. Pe drum era însoţit de un întreg alai: un iepure, 
un şobolan, o maimuţă, un raton, o veveriţă, un cerb şi un mistreţ. După ce au 
parcurs un drum lung, în calea lor s-a ivit o piedică, şi anume un râu de munte cu 
ape repezi pe care nu-l puteau traversa. Ursul s-a oferit să doboare un copac pe care 
să-l folosească drept punte de trecere... dar n-a izbândit. Copacul era adânc înfipt în 
pământ. Mistreţul a încercat şi el să-l doboare, dar n-a reuşit decât să scuture câteva 
frunze din bătrânul arbore. Văzând că cei doi n-au avut succes, Kintaro şi-a proptit 
braţele puternice în trunchiul copacului pe care l-a împins până ce acesta a cedat şi a 
căzut între cele stânci. în clipa aceea, o explozie de bucurie a izbucnit din inimile 
tuturor... Deodată, s-a auzit o voce: 

— Ce băiat puternic eşti! Nedumerit, băiatul a privit în direcția de unde 
venea vocea. Şi, nu mică i-a fost surpriza, când a zărit un samurai grav şi impunător. 
Acesta era renumitul şi temutul „MINAMOTO-NO-YORIMITSU”. Războinicul l-a 

întrebat pe băiat dacă vrea să-i fie adept şi să ajungă samurai. 

— Pot fi samurai?! a întrebat el uimit. 

— Da, poți deveni un samurai renumit! Sunt sigur că vei ajunge unul dintre 


este considerat de către mulţi ca fiind sportul național 
al Japoniei, având multe elemente rituale care îşi au 
originea în religia shinto. Cu toate că are o vechime de 
peste 2000 de ani, a devenit sport profesionist abia în 
prima parte a perioadei Edo (1603-1868) 

urmaşii mei. Fantoma de la templu 

— Bunăvoinţa dumneavoastră mă onorează, stăpâne! 

Bucuros şi cu speranţa în suflgipiăisterjapariazărs la mama sa, căreia i-a spus: 

— Voi fi unul dintre cei mai curajoşi samurai, voi fi la fel ca tatăl meu! 

La auzul acestor vorbe, lacrimi de bucurie s-au prelins pe chipul mamei 

Nu după mult timp, el şi-a luat rămas bun de la mamă şi de la prietenii săi, cărora le- 
a spus: 

— Vă mulțumesc pentru prietenia voastră! Nu vă voi uita niciodată! 

Mamei i-a spus cât de mult o iubeşte şi i-a promis că, într-o zi, se va întoarce, 
negreşit, la ea. 

Câţiva ani mai târziu, el a devenit un neînfricat samurai, numit SAKATA-NO 
KINTOKI-IN. La vârsta bărbăţiei era unul din cei patru renumiţi şi loiali urmaşi ai lui 
MINAMOTO-NO- YORIMITSU. 

Am încălecat pe-o şa, şi v-am spus povestea aşa. Povestea adevărată a unui erou 
legendar al Japoniei din perioada Heian. 


Fantoma de la templu 
A fost odată ca niciodată, într-un sat din îndepărtata Japonie, un magazin de 
dulciuri. Toţi copiii care veneau Rapesie-iab9nE7Aonau un cântecel nostim: 


„O bomboană, 
Două bomboane, 
Trei bomboane...” 


într-o zi, o tânără femeie însărcinată, cu mersul agale, cu faţa tristă şi palidă, a 
trecut pe lângă magazin. în miez de noapte, la acelaşi magazin, s-au auzit câteva 
bătăi în uşă. Şeful magazinului a deschis uşa, iar în prag era frumoasă femeie 
însărcinată cu faţa palidă. Ea a întins o monedă de 100 yeni şi l-a rugat pe vânzător 
să-i vândă o bomboană. El a luat moneda şi i-a dat o bomboană. A doua noapte, 
femeia a venit din nou să cumpere o bomboană. Faţa ei era şi mai palidă decât 
noaptea trecută. 

Vânzătorul i-a dat bomboană şi i-a spus: 

— De acum încolo, te rog să vii ziua şi nu noaptea. 

Ea şi-a cerut scuze rugându-l să-i vândă totuşi o bomboană. Glasul îi era disperat, 
corpul slăbit, ochii stinşi... Sleită de puteri, a treia noapte a venit iarăşi cu faţa de o 
paloare şi mai accentuată. 

Negustorul a întrebat-o: 

— De unde vii? Eşti străină de acest sat? 

— Sunt venită aici doar de câteva zile, i-a răspuns femeia. Dar în timp ce-i 
răspundea, nu i se vedea faţa, aceasta fiindu-i acoperită de părul lung, răsfirat şi 
bogat. 

Femeia a continuat să vină şi în nopţile următoare. în a şaptea noapte, plângând şi 
cu glasul stins i-a spus vânzătorului: 

— Acum n-am bani, dar am nevoie de o bomboană. 

Când omul a refuzat-o, femeia şi-a desfăcut kimonoul, iar el surprins, i-a oferit de 
îndată bomboana cerută. Tânăra i-a mulţumit pentru bunătate. Curios, vânzătorul s-a 
hotărât s-o urmărească; de la magazine, ea a apucat pe drumul ce ducea la templul 
de la poalele muntelui. După ce a trecut de poartă, a luat-o pe lângă templu, 
îndreptându-se spre grădina acestuia, apoi a dispărut... în grădină se auzea glasul 
stins al unui bebeluş ce plângea. Omul a alergat la preotul templului şi a povestit 
ceea ce a văzut şi auzit. Apoi, împreună cu preotul a ieşit mergând pe urma femeii. 
Spre marea lor nedumerire şi mirare au găsit în cale o mânecă de la kimonoul ei. 
Preotul a spus: 

— îmi amintesc de acest kimono. Acum o săptămână, o tânără doamnă m-a 
vizitat şi mi-a zis că se simte rău cerându-mi îngăduinţa de a înnopta aici, pentru că 
nu avea bani să meargă la hotel. I- am permis ca în acea noapte să doarmă la templu. 
în seara aceea, ea mi-a spus că merge la părinţii ei pentru a naşte copilul şi mi-a 
arătat nişte hăinuţe frumoase de bebeluş. Din păcate, a doua zi am găsit-o moartă. 

Neştiind cine este şi de unde vine, i-am făcut slujba de înmormântare şi am 
îngropat-o în grădină cu hăinuţele copilului şi 6 monede a câte 100 de yeni. Surprins, 
omul l-a întrebat pe preot: 

— 6 monede spuneți? Cu vocea tremurândă, omul l-a rugat pe preot să 
deschidă mormântul. 

A doua zi, s-a făcut deshumarea şi, în timp ce preotul spunea o rugăciune, au 
deschis sicriul din care s-a auzit un plânset. 

— Dumnezeule! au exclamat cei doi. 

în sicriu au găsit un bebeluş, îmbrăcat în hăinuţe frumoase, în braţele mamei moarte. 


Fantoma de la templu 

— Ea este cea care a venit să cumpere bomboane de la mine, zise 
negustorul. poveste japoneză 

— Văd că a pierdut o mânecă la kimono, adăugă preotul. în acel moment, 
bebeluşul a început a plânge. 

— Trăieşte! Strigară deodată cei doi. 

Preotul a luat copilul din sicriu şi a zis: 

— Mama lui îi dădea în fiecare zi câte o bomboană în loc de lapte. Am să-l 
iau să crească în acest templu. 

Vestea despre această întâmplare neobişnuită s-a răspândit în toată Japonia, iar 
magazinul de dulciuri a devenit faimos şi tot mai mulţi oameni îi treceau pragul. 


„O bomboană, 
Două bomboane, 
Trei bomboane...” 


Au trecut anii, copilul a crescut, a devenit un băiat frumos şi deştept care a studiat 
mult şi a ajuns un renumit preot budist în Kyoto, vechea capitală a Japoniei. 


Ceainicul magic 


poveste japoneză 


Odinioară, pe muntele sfânt Haku, numit şi „muntele alb” (datorită zăpezilor 
veşnice), trăia un călugăr bătrân, vestit pentru credinţa şi harul de a vindeca oamenii 
şi, deopotrivă, animalele. 

în tinereţe, călugărul a avut o viaţă zbuciumată, fiind samurai la curtea unui 
Shogun. în timpul unei bătălii, a fost grav rănit şi numai priceperea şi îngrijirea 
călugărilor, de la templul din vârful muntelui, i-au salvat viaţa. După însănătoşire, el 
a hotărât să devină călugăr şi, din acea zi n-a mai părăsit templul. Zilnic, după 
rugăciune, îi plăcea să cutreiere muntele de care se îndrăgostise. Aerul curat, cedrii 
falnici, potecile căptuşite cu flori, animăluţele şi ierburile de leac îl făceau fericit. La 
anumite date calendaristice, dar şi în funcţie de fazele lunii, aduna ierburile 
tămăduitoare care nu mai aveau secrete pentru el. Alteori, culegea ciuperci pe care 
le înşira pe funii din bambus, apoi le punea la uscat. Dintre ele, unele erau folosite la 
bucătărie pentru hrană, iar altele erau pisate şi întrebuințate ca leacuri. Câţiva tineri 
călugări îşi făceau ucenicia pe lângă bătrân. Tot ei îl ajutau la pregătirea plantelor de 
leac, pe care le depozitau într-un loc special. 

într-o zi, la vreme de seară, a poposit la templu, un negustor cu suita lui care a 
cerut adăpost pentru o noapte. A doua zi, drept răsplată, acesta i-a oferit în dar un 
ceainic, un obiect de preţ, lucrat cu fineţe şi migală de meşteri iscusiţi. Ceainicul 
reprezenta un tanuki!*. Şi, cum călugărul aprecia „arta ceaiului”!% şi ceaiul în sine, 
căruia îi spunea „preţioasa rouă lichidă”, a primit darul cu mare bucurie. 

în ziua următoare, după rugăciune, călugărul s-a retras în chilia sa, unde i-a invitat 
şi pe ucenici, în cameră se afla o masă joasă din lemn, pe care erau aşezate frunzele 
pentru ceai, cupele, inclusiv ceainicul. Un vas metalic era încastrat în tăblia mesei. 
Călugărul a turnat jar în vas, l-a acoperit cu un grătar, iar deasupra a aşezat 


~ câinele japonez enot (Nyctereutes procyonoides : 
vivemnus), de asemenea, cunoscut sub numele de tanuki n 
japoneză, este o subspecie din Asia a câinelui enot 

cha-no-yu 

ceainicul. Nici n-a apucat bine a se încălzi apa, că dinspre ceainic s- au auzit ţipete... 
Călugărul şi ucenicii au rămas îpovestejanoneză ce vedeau şi auzeau: 
— Ajutor! Ajutor! Omule, ia-mă de pe foc! 
Bătrânul s-a repezit, a apucat toarta ceainicului şi l-a dat deoparte. în chiar clipa 
aceea, sub ochii măriţi de spaimă ai celor prezenţi, ceainicul a prins viaţă şi un tanuki 
poznaş a început să alerge prin 


cameră. Când a văzut ceea ce se întâmplă, călugărul a considerat că ceainicul este 
blestemat şi l-a dăruit unui om sărac. 

Odată ajuns acasă, Yuta, că aşa îl chema pe om, a aşezat ceainicul pe plită ca să-şi 
facă un ceai. 

Şi... ce credeţi? La fel ca şi la templu, s-a produs aceeaşi transformare. Tanuki a 
prins viaţă şi a început a ţopăi. Bietul om era să leşine, dar şi-a revenit când l-a auzit 
vorbind: 

— Yuta, eşti un om cumsecade şi eu o să te ajut să devii bogat, dar trebuie 
să-mi promiţi că nu mă vei mai pune niciodată la foc. Promiţi? 

— Promit, nu te pot refuza. 

— îţi mulţumesc, omule bun! Mai am încă o dorinţă. 

— Spune, am să ţi-o îndeplinesc. 

— în fiecare noapte, va trebui să mă hrăneşti cu prăjiturele gustoase din 
orez. 

— Cu dragă inimă. 

De atunci, Yuta mergea în piață, unde tanuki dădea spectacole. El cânta, dansa, 
făcea tumbe şi sărituri spre amuzamentul celor de față. Oamenii erau bucuroși, 
răsplătindu-l cu dărnicie. 

La câteva luni de la întâmplare, într-o noapte, Yuta i-a spus prietenului său: 

— Tanuki, am câştigat destui bani, încât să-mi ajungă până la sfârşitul 
zilelor mele. E rândul meu să te ajut. Vrei să te reîntorci la templu? 

— Mi-aş dori foarte mult, dar numai dacă nu voi mai fi pus pe foc. 

— îţi făgăduiesc a nu te lăsa acolo, decât în cazul în care te vor feri de foc 
şi-ţi vor oferi prăjiturelele preferate. 

în ziua următoare, Yuta a aşezat ceainicul într-un sipet din lemn de trandafir, 
căptuşit cu mătase, şi a plecat pe munte. La templu a fost întâmpinat cu multă 
căldură de bătrânul călugăr. Acesta i-a oferit un ceai, şi în timp ce savurau „licoarea 
magică”, omul i-a împărtăşit secretul ceainicului şi felul cum tanuki l-a ajutat să se 
îmbogăţească. A mai spus că înapoiază ceainicul pentru care mulţumeşte. După cum 
făgăduise, a cerut că acestuia să i se ofere prăjituri din orez şi să fie ferit de foc. Ela 
mai adăugat că ceainicul este unul magic şi nu unul blestemat. Auzind toate acestea, 
omul sfânt a spus oftând: 

— Tanuki, îmi pare foarte rău că te-am pus pe foc şi am spus că eşti 
blestemat. Dacă aş fi ştiut că eşti un ceainic special, n-aş fi făcut-o. Te rog, iartă-mă! 

Ceainicul fermecat, tanuki, a fost aşezat în altar, pentru a se odihni. Alături, i-au 
pus prăjiturile de orez, preferate. Chiar şi azi, cine ajunge la templul de pe vârful 
muntelui alb, îl mai găseşte încă acolo... 


Caisul înflorit 
poveste japoneză 


Plecasem din Japonia cu părinţii mei pentru o scurtă vacanţă în România, la bunica 
mea. 

Era o zi de primăvară, o dimineaţă în care cei câţiva pomişori din faţa casei erau 
poleiţi de razele blânde ale soarelui. Alexia, verişoara mea, se plimba pe lângă 
copăcei, admirându-le coroanele încărcate de muguri: Cu câteva zile în urmă înflorise 
bătrânul migdal de la fereastra Elenei, mătuşa mea. 

Ne-am trezit cu el învăluit într-o diademă de ninsoare, de credeai că un pictor se 
jucase cu crenguţele lui, colorându-le. Când Alexia a pipăit dantela petalelor, şi-a dat 


seama că sunt flori. Din casă am auzit-o strigând: 

— Bunico, bunico, a înflorit migdalul! Dar bunica era ocupată cu scrisul, 
aşa că m-am grăbit eu s-o întâmpin. 

Alexia mi-a făcut semn cu mâna şi m-a chemat la ea. M-am grăbit să aflu ce vrea să- 
mi spună. 

Cu obrajii roşii de emoţii şi ochii-nrouraţi, ea mi-a spus: 

— Dimi, vezi copăcelul acesta? Plânge! 

— Cum plânge, am întrebat-o mirat. 

— Da, plânge. îmi spune că a înflorit pentru prima oară... 

— Ce copac este acesta? 

— Este un cais! Azi-noapte şi-a împodobit coroana cu flori alb-roze Acum 
plânge, speriat că nu ştie ce e cu el. 

— Plânge şi în clipa aceasta? O întreb eu, din ce în ce mai surprins. 
Verişoara mă linişteşte... 

— Dimi, eu l-am mângâiat şi l-am încurajat spunându-i că-i foarte frumos, 
iar ceea ce i s-a întâmplat este ceva firesc. Să fie mândru de el! L-am liniştit şi i-am 
povestit că acelaşi lucru se întâmplă şi cu noi, copiii. Când creştem mai mari, avem 
mici responsabilităţi, mergem la grădiniţă, apoi la şcoală şi facultate. Copăcelul m-a 
ascultat în linişte, apoi respirând, m-a întrebat neliniştit: 

— Dar cu florile ce să fac? 

— De florile tale va avea grijă Natura, mama ta. Tu eşti un copil al ei. Aşa 
că suntem fraţi, dar şi prieteni. Când voi fi liberă, ne vom juca împreună, promit. Eu 
am să veghez asupra ta, să nu te atace nimeni... îţi voi pune un sprijin să nu te 
îndoaie vântul nebun şi îţi voi turna apă la rădăcină în timpul verilor secetoase. 

— Ah, ce fericit sunt! 

I-am privit în tăcere pe cei doi prieteni, Alexia şi caisul, gândind că fiecare dintre 
noi, poate avea unul sau mai mulţi prieteni printre copăcei, copii ai naturii. Mi-am 
amintit cu acest prilej, de cei doi cireşi japonezi, din parcul din faţa şcolii, pe care îi 
lăsasem înfloriţi. Şcoala mi i-a dat în îngrijire şi o fac cu drag. Sensei!%, ne spusese şi 
el să nu rupem, în joacă, florile sau rămurelele copacilor, pentru că şi pe ei îi doare. 
Ei simt ca şi noi, în plus, ne dăruiesc cele mai gustoase fructe. 

Realizând ce gest frumos a făcut Alexia, am privit-o cu alţi ochi, întrebându-mă de 
unde ştie ea atâtea lucruri? E doar o fetiţă! 

Bunica tocmai se apropia de noi şi mă sfredelea cu privirea, parcă citindu-mi 
gândurile. Am roşit şi am lăsat privirea în jos, iar bunica ne-a luat de mână şi ne-a 
întrebat: 

— Despre ce vorbiţi voi? 

— A înflorit caisul, bunico, am răspuns noi într-un glas... 

Genemait! 


poveste japoneză 


Au fost odată un bărbat şi o femeie în vârstă, foarte harnici, dar fără copii. Era pe 
vremea vitejilor samurai din timpul Shogunului Yeasu Tokugawa din îndepărtata Ţară a 
Soarelui Răsare. 

Cei doi şi-au dorit toată viaţa lor un băiat care să le fie sprijin la bătrâneţe, 
dar Cerul nu i-a învrednicit cu această bucurie. 

într-o dimineaţă, un pelerin, care poposise la ei peste noapte, i-a sfătuit să meargă 
la altarul Tagata din Komaki, la nord de Nagoya. El le-a spus: 


aici cu sensul de „profesorul nostru” 


461 „bob 
de orez” 


— După ce veţi depune ofrandele, să vă rugaţi trei zile, dimineaţa şi seara, 
cerându-i lui Dumnezeu să vă binecuvânteze cu un fiu. Este un ritual care trebuie 
îndeplinit, dar, cu siguranţă, veţi fi răsplătiți. 

— Va fi o bucurie să ne rugăm. Vă mulțumim pentru sfatul înțelept! 

După ce s-au rugat trei zile şi trei nopți, aşa cum fuseseră îndrumați de pelerin, un 
călugăr de la altar le-a dat un bob de orez, spunându-le: 

— Dacă inima vă este bună şi cugetul curat, Cerul vă va îndeplini dorința. 
Când veţi ajunge acasă, aşezaţi bobul de orez într-o coajă de fistic (este asemănătoare 
cu o luntre mică) în care să puneţi rouă de pe crizantema regală. Aveţi grijă, ca timp 
de 9 zile, luna să se oglindească în roua din luntre şi să învăluie bobul în razele-i 
argintii. Zis şi făcut! Cei doi au luat preţiosul bob, ce era 


461 „bob 
de orez” 


înfăşurat într-o cămaşă (coajă) şi l-au aşezat, cu delicateţe, într-o punguţă galbenă 
dintr-o mătase fină. De ce galbenă? Pentru că aurie este şi crizantema regală. 

Când au ajuns acasă, era noapte deja. După ce au mâncat, au făcut planul pentru a 
doua zi, apoi s-au culcat. în zori, s-au trezit, s-au spălat pe ochi şi, pe nemâncate, au 
pornit să culeagă rouă în coajă de fistic. Nici nu apucase soarele a se înălța, că ei 
deja adunaseră rouă. Şi, cu grijă să nu verse vreo picătură din preţiosul lichid, s-au 
întors acasă mulţumiţi. Bărbatul a aşezat „luntrea” (coajă de fistic) într-un loc sigur, 
unde ziua bobul de orez era încălzit de razele soarelui, iar noaptea, răcorit de cele 
ale lunii. 

Timpul a trecut şi, într-o dimineaţă, bărbatul şi femeia au constatat că bobul de orez 
dispăruse. 

Pe oglinda de rouă pluteau două mici luntriţe care de fapt fuseseră „cămaşa” 
bobului de orez. Sau coaja, cum îi spunem noi. Femeia a început a plânge şi atunci 
s-a auzit o voce subţire, dar fermă: 

— Mamă, de ce plângi? 

Ea a făcut ochii mari şi a întrebat: 

— Cine eşti?! Cine îmi spune mamă?! 

— Sunt eu, fiul vostru! 

Bătrâna l-a chemat pe bărbat şi amândoi au privit cu mare atenţie în coajă de 
fistic. Ascuns pe fundul uneia dintre luntriţe, se afla un băiat mic, mic, mai mic decât 
bobul de orez primit de la călugăr. 

— De ce vă mirați? M-aţi chemat şi eu am venit. Mi-e foame! Vreau 
prăjituri, nectar, „kombu”!” şi sushi!%! 

Auzind ce doreşte băiatul, părinţii au rămas încremeniţi. în cele din urmă, femeia 
s-a gândit că mierea este prelucrată în stup, din nectarul adunat de albine. Ea i-a 
spus bărbatului său: 

— Mierea ar fi potrivită pentru hrană. Alge uscate şi peşte crud avem, dar 
cum să i le oferim? 

Are o guriţă atât de mică! Şi mânuţele îi sunt mici! 

După ce s-au sfătuit îndelung, au hotărât să-i ofere o picătură de miere, două 
firimituri de prăjitură, o fâşie de alge şi una de peşte... 

— Mai este o problemă, zice bărbatul. 

— Care, întreabă femeia? 

— Beţişoarele... 

— Hmm, ai dreptate! 

în faţa casei înflorise un arbust care, pe lângă florile delicate, avea şi spini. Era un 
arbust căruia, la noi i se spune merişor. Bărbatul a luat doi spini, le-a tăiat vârfuleţe 
şi cotoraşele, apoi le-a lustruit cu migală. Astfel, au ieşit două beţişoare uşoare şi 
utile. Voi ştiţi că japonezii, în loc de linguriţe şi furculiţe, folosesc beţişoarele pentru 
a mânca? E un obicei păstrat din moşi-strămoşi. 

într-o zi, o albină s-a oprit din zbor şi s-a aşezat alături de luntrea băiatului, zicând: 

— Ce băiat frumos! Se pare că e şi voinic, dar îi lipseşte o sabie. Şi, cum 
sora ei mai mică pierise sub talpa unui copil neatent, a vrut să-i facă o bucurie 
acestui băiat micuţ şi drăgălaş. După ce l-a admirat un timp, i-a spus: 

— Uite, îți dăruiesc un ac de albină pe care să-l foloseşti ca sabie. Ia-l, îți 
va prinde bine când vei creşte! 


alge foarte hrănitoare pentru copii 


138 peşte crud, bogat în vitamine şi minerale 


= Arigatou'®™, nobilă doamnă! 


Din acea zi, Genmai a început a se antrena. Uneori îşi flutură sabia în dreapta şi în 
stânga, de parcă s-ar fi luptat cu un duşman nevăzut. Alteori, transforma beţişoarele 
în vâsle şi plutea în luntriţă, făcând multe ture ca să-i crească muşchii şi să devină 
vânjos. 

în ziua în care s-a simţit puternic, le-a spus părinţilor că pleacă la Kyoto. Bărbatul 
şi femeia s-au privit surprinşi unul pe celălalt, au ridicat din umeri şi, în cele din 
urmă, au spus: 

— Mergi cu Dumnezeu! 

La oraş, băiatul a fost angajat de un nobil că gardă de corp pentru prinţesă, fiica 
sa. Când l-a văzut această cât de mic este, s-a îndoit de aptitudinile lui de luptător. 
Cu timpul însă, cunoscându-l mai bine, au devenit prieteni. 

într-o zi, pe când prinţesa se întorcea de la templu, i-a apărut în faţă un demon 
mare şi verde căruia i se spune „oni”2%. în clipa aceea, Prinţesa s-a crezut pierdută. 
Dar Genmai, dintr-o săritură, a aterizat în gura fioroasă a demonului şi i-a înfipt sabia 
în limbă. înnebunit de durere, demonul a luat-o la fugă. După cum ştiţi, sabia era de 
fapt acul unei albine, purtător de venin. Şi uite aşa, viteazul Genmai a salvat-o pe 
prinţesă din primejdia în care se afla. 

Din acea zi, înainte de culcare, Prinţesa se rugă ca salvatorul ei să se transforme 
într-un voinic mai înalt decât ea. Timpul a trecut şi iată că, mare îi fu uimirea şi 
bucuria când, în locul lui Genmai%!, într-o zi, a întâmpinat-o un samurai, înalt şi 
chipeş, care i-a spus: 

— Sunt aici, stăpână! 

Cred că vă imaginaţi ce a urmat: o nuntă ca în poveşti, la care, pe lângă 
numeroasele familii de nobili, au participat şi bătrânii lui părinţi. 

Prinţesa şi alesul ei au fost fericiţi şi mai trăiesc şi azi. Rouă de crizanteme pe care 
au băut-o în loc de apă, a fost elixirul ce le-a adus tinereţea fără bătrâneţe... 


Omul care a înflorit pomii 
poveste japoneză 


Odată ca niciodată, într-un îndepărtat sat din Japonia, trăia un bătrân şi cinstit 
bărbat, pe nume Kamatase, alături de iubitoarea lui soţie. într-o zi, în vreme, ce săpa 
pe bucata lui de ogor, un căţeluş înfricoşat sa apropiat de el, schelălăind cât îl ţineau 
puterile. Acest căţel fusese bătut cu cruzime de Yatake, un om lacom, ale cărui 
pământuri se învecinau cu peticul sau de ogor. 

„Vai, bietul de tine,” a exclamat bătrânul, după care l-a oblojit şi l-a luat acasă, 
dându-i numele de Shiro’. 

Moşneagul şi nevasta lui au ajuns cu vremea să îl iubească nespus de mult pe 
Shiro, iar cățelul, la rândul său, s-a ataşat de cei doi soţi, ajutându-i, pe cât putea, la 
treburile lor zilnice. Shiro a mâncat şi a tot mâncat din bunătăţile date de stăpânii săi 

căpcăun cu gheare, coame, păr lung şi încâlcit 
„bob de orez” 
în limbă japoneză, shiro înseamnă „alb” 


până când a devenit un mare şi puternic dulău. 

Odată, Shiro la călăuzit pe bătrânul Kamatase până la un munte din apropiere. 
Atunci când au ajuns în vârful acestuia, câinele a pornit să latre, „Ham-ham, sapă 
aici! Ham-ham, sapă aici!” 

Stăpânul său i-a dat ascultare şi, spre marea sa uimire, a dat peste o mulţime de 
monede din aur ascunse cine ştie de când în pământ. 

Auzind ce se întâmplase, Yatake, lacomul vecin i-a spus moşului, „împrumută-mi şi 
mie pentru o zi câinele tău.” 

Kamatase, având inima bună, s-a învoit, aşa ca vecinul, împreună cu soţia sa, au 
dus cu forţa, trăgându-l de lesă, câinele până la muntele cu pricina. „Unde este 
aurul?” a strigat apoi Yatake. 

Cu spaimă în suflet, Shiro a început să scâncească. „Aha, deci aici este,” a zis 
hulpavul bărbat, şi, fără a mai sta pe gânduri, s-a pornit să sape în acel loc. în loc 
de monede de aur, ela găsit însă numai gunoi. 

„îndrăzneşti să îţi baţi joc de mine,” s-a răstit el cuprins de furie, şi, fără a mai 
pregeta, a omorât nevinovatul câine. 

Atunci când stăpânii lui au aflat despre această faptă, l-au jelit pe Shiro, şi l-au 
îngropat lângă casa lor. Imediat, din mormântul lui Shiro s-a înălţat un vlăstar, 
care chiar a doua zi a devenit un impunător copac. 

„Lui Shiro îi plăceau prăjiturile din orez fiert,” şi-a adus aminte Kamatase. „Haide 
să facem o mâncare de orez şi să o ducem la mormântul său.” A tăiat copacul răsărit 
peste mormântul câinelui şi a cioplit din el un mojar. Apoi, a început să gătească 
împreună cu soţia sa orezul. în clipa în care l-a pus în mojar, aceasta s-a preschimbat 
în nenumărați bani de aur. 

Auzind ce s-a petrecut, vecinul său a dat buzna peste el şi i-a cerut, „Dă-mi mojarul 
tău!” După aceea, a făcut, cu nevastă-sa alături, nişte prăjituri din orez, însă când a 
turnat orezul în mojar, acesta s-a transformat, sub ochii lor, într-un nămol negru. „Ce 
naiba s-a întâmplat?” a urlat Yatake. Furios peste poate, a tăiat cu toporul mojarul, 
făcându-l bucăţi. După aceea, a aruncat rămăşiţele de lemn în soba şi le-a ars. 
Bătrânul şi bunul său vecin sa întristat, dar a adunat cenuşa rămasă din mojarul sau, 
a puso într-o cutie, şi a aduso la casa lui. 

„Să împrăştiem aceasta cenuşă peste ogorul nostru, astfel încât să crească 
frumoase ridichile care îi plăceau atât de mult lui Shiro,” a zis Kamatase. Atunci când 
a făcut acest lucru, sa iscat, pe neaşteptate, un vânt puternic, care a purtat cenuşa 
până la un pom sterp din apropiere, făcându-l să capete pe ramuri, dintr-o dată, nişte 
minunate flori de cireş. Omului nu ia venit să-şi creadă ochilor, dar a luat restul de 
cenuşă şi a aruncato peste toţi pomii săi neroditori, făcându-i de îndată să înflorească 
cu nişte neasemuit de frumoase flori de cireş. Vestea despre acest miracol a ajuns la 
urechile locuitorilor din preajmă, şi chiar până la acelea ale regelui de pe acele 
meleaguri. 

Kamatase a fost adus în faţa regelui, cu tot cu cutia lui de cenuşă. La porunca 
suveranului, omul a împrăştiat cenuşa peste pomii din preajmă, făcându-i pe toţi să 
nască minunate flori de cireş. 

„Nemaipomenit!” a exclamat regele, cu sufletul plin de mulţumire. „Bravo! 

Eşti cel mai meşteşugit înfloritor al pomilor din toată Japonia, şi meriţi o 
răsplată pe măsură!” 

Nevrând să rămână mai prejos, Yatake a adunat din soba sa cenuşa care îi mai 
rămăsese şi a alergat până la curtea suveranului, strigând: „Aşteptaţi puţin! Veţi 
vedea cu toţii ca eu sunt cel mai mare înfloritor de pomi din toată Japonia!” 

A azvârlit cenuşa către copaci, însă aceasta a ajuns în ochii şi nasul regelui, fiind 


cât pe ce să îl sufoce. 

„Neobrăzatule!” a strigat, mânios, suveranul, şi, fără a mai sta la tocmeală, la 
aruncat în temniţă pe lacomul şi nesăbuitul om. 
Cei 47 de ronini 


poveste japoneză 


La începutul secolului al XVIII-lea trăia un daimyo? numit Asano Takumi no Kami, 
Lordul castelului din Ako, în provincia Harima. întâmplarea a făcut ca un ambasador 
imperial de la Curtea Mikado să fie trimis către shogunul din Yedo. Lui Takumi no 
Kami şi unui alt nobil numit Kamei Sama le-au fost încredințate primirea şi găzduirea 
ambasadorului; un înalt oficial, Kira Kotsuke no Suke, a fost numit să îi înveţe 
ceremoniile care se potriveau unei asemenea ocazii. Cei doi nobili au fost obligaţi 
deci să se ducă în fiecare zi la castel ca să asculte instrucţiunile lui Kotsuke no Suke. 
Dar acest Kotsuke no Suke era un om avar şi astfel a hotărât că darurile celor doi 
daymio primite de el conform obiceiurilor erau fără valoare şi batjocoritoare. Astfel, a 
prins ura împotriva lor, şi nu s-a străduit să îi înveţe prea multe, ci dimpotrivă, râdea 
de ei cu orice ocazie. Takumi no Kami, dominat de simţul datoriei, suporta insultele 
cu multă răbdare, dar Kamei Sama, care nu putea să îşi 
controleze atât de bine temperamentul, era foarte iritat şi hotărât să îl ucidă pe 
Kotsuke no Suke pentru umilirea de care a avut parte. 

într-o noapte, când treburile sale la castel se încheiaseră, Kamei Sama s-a întors la 
alatul său şi şi-a chemat consilierii la o conferinţă secretă, zicându-le: „Kotsuke no 
Suke ne-a insultat pe mine şi pe Takumi no Kami în timpul instrucției noastre de 
rimire a ambasadorului imperial. Aceasta este împotriva oricărei decente, şi mă 
gândeam că aş putea să îl ucid pe loc; dar apoi am cugetat că dacă aş fi făcut o 
asemenea faptă cu toţi funcţionarii din castel de fată, nu numai că viaţa mea s-ar fi 
terminat, dar familia şi vasalii mei ar fi fost ruinaţi. Aşa că am renunţat la plan. însă 
aptul că exista o asemenea epava de om este o tristeţe pentru oameni, deci mâine când 
mă voi duce din nou la Curte îl voi omori: hotărârea mea este neclintită şi nu voi 
accepta niciun fel de discursuri.” 
Dar unul dintre consilierii lui Kamei Sama era un om foarte înţelept şi când stăpânul 
său a spus că nu accepta niciun fel de discurs, el a spus:” Cuvintele dumneavoastră sunt 
ege; servitorul dumneavoastră va face toate pregătirile; şi mâine, când Domnia voastră 
se va duce la Curte, dacă acest Kotsuke no Suke va fi iarăşi insolent, îşi merită 
moartea”. Şi stăpânul său a fost mulţumit de acest discurs şi a aşteptat cu nerăbdare să 
vină zorii pentru a se reîntoarce la curte şi a-şi ucide duşmanul. 

Dar consilierul s-a dus acasă fiind foarte preocupat şi gândindu-se nerăbdător la 
ce spusese prinţul său. 

în timp ce se gândea la aceasta, şi-a dat seama că oricum Kotsuke no Suke avea o 
reputaţie foarte proastă şi era posibil să accepte o mâţă. Şi era mai bine să plătească 
orice sumă, indiferent cât de mare ar fi fost, doar ca stăpânul său şi casa lui să nu fie 
ruinate. Aşa că a adunat toţi banii de care dispunea, şi dându-i servitorilor săi să îi care, 
a călărit până la palatul lui Kotsuke no Suke şi a spus secretarilor săi: „Stăpânul meu, 
care se va ocupa de primirea solului imperial, datorează multe mulţumiri Lordului 
Kotsuke no Suke, care s-a străduit atât de mult să îl înveţe ceremoniile deosebite care 
trebuiesc organizate pentru ambasador. Acesta este doar un cadou modest care a fost 
trimis de către el prin mine, dar spera că Domnia sa îl va accepta. Stăpânul meu spera 
ca a câştigat favoarea Lordului”. Şi, cu aceste cuvinte, el a oferit 1000 de uncii de 
argint lui Kotsuke no Suke, şi 100 de uncii pentru a fi împărţite între secretarii lui. 

Când secretarii au văzut banii ochii le-au sclipit de plăcere şi au fost foarte 
îndatoritori în mulţumirile lor; implorându-l pe consilier să aştepte puţin, s-au dus să 
spună stăpânului lor de cadoul regesc care venise cu mesajul respectuos al lui Kamei 
Sama. Kotsuke no Suke fiind foarte încântat, l-a invitat pe consilier într-o cameră 
interioară şi, după ce i-a mulţumit, a promis că îl va instrui pe 

Kamei Sama cât de bine va putea. Astfel consilierul, văzând încântarea coruptului, s- 
a bucurat de faptul că planul lui a avut succes. Dar Kamei Sama, neştiind cum 
consilierul său îi cumpărase duşmanul, încă gândea la planul său de răzbunare şi în 
următoarea dimineaţă în zori s-a dus la Curte într-o procesiune solemnă. 

Când Kotsuke no Suke s-a întâlnit cu el, comportamentul său se schimbase complet şi 
nimic nu îi putea întrece politeţea: „Aţi venit devreme în această dimineaţă la Curte, 
Lordul meu Kamei. Nu pot decât să vă admir zelul. Am onoarea să vă prezint câteva 
reguli de eticheta astăzi. Vă implor să îmi iertaţi purtarea anterioară, care poate să va fi 
părut foarte nepoliticoasă; dar am de obicei o dispoziţie schimbătoare, aşa că vă implor 
să mă iertaţi.” în timp ce continua să se umilească, inima lui Kamei Sama a devenit din 
ce în ce mai înduioşată, până când a renunţat la intenţia de a-l ucide. Astfel, datorită 
isteţimii consilierului sau au fost Kamei Sama şi toată casa să salvaţi de la ruină. 

Imediat după aceasta, Takumi no Kami, care nu trimisese niciun cadou, a ajuns la 
castel, iar Kotsuke no Suke l-a batjocorit şi mai tare decât înainte, provocându-l ironic şi 
cu insulte subtile, dar Takumi no Kami a hotărât să ignore toate acestea, şi a îndeplinit 
răbdător ordinele lui Kotsuke no Suke. 

Această purtare, în loc să producă o ameliorare în comportamentul lui Kotsuke no 
Suke, l-a făcut să îl dispreţuiască şi mai mult până când a spus impertinent: „Uite, 
lordul meu Takumi, se pare că fundă de la ciorapul meu s-a dezlegat; mi-o legi, te 
rog?” 

Takumi no Kami, deşi arzând de mânie în fața afrontului, s-a gândit însă că este 
datoria lui să asculte ordinele, şi a legat funda şosetei. Apoi Kotsuke no Suke, 
întorcându-se cu spatele către el, a exclamat: 

„Vai, dar ce neîndemânatic eşti! Nu poţi nici măcar să faci o fundă ca lumea! Toată 
lumea poate vedea că eşti un ţăran şi că nu ştii nimic despre manierele Yedo.” 

Şi cu un ras obraznic a plecat într-o cameră interioară. 

Dar răbdarea lui Takumi no Kami ajunsese la sfârşit; această insultă era mai mult 
decât putea suporta. 

„Opreşte-te o clipă, lordul meu.” a strigat el. 

„Da, ce doreşti?” a răspuns Kotsuke no Suke. Dar, în timp ce se întorcea, Takumi 
no Kami şi-a scos sabia din teacă şi a încercat să îl decapiteze; însă Kotsuke no Suke, 
fiind protejat de coiful de Curte, a fost doar zgâriat şi a reuşit să fugă; dar Takumi no 
Kami, urmărindu-l, a încercat să îl mai înjunghie o dată şi, ratându-şi ţinta, şi-a înfipt 
sabia într-un stâlp. în acel moment un ofiţer pe nume Kajikawa Yosobei l-a imobilizat 


pe nobilul furios şi a oferit timp lui Kotsuke no Suke să scape. 

Takumi no Kami a fost arestat şi dezarmat, apoi închis într-un apartament din palat 
pentru a fi judecat. 

Un consiliu a fost ţinut şi prizonierul a fost dat spre paza unui daymio numit 
Tamura Ukiyo no Daibu, care l-a ţinut sub strictă observaţie chiar acasă la el, spre 
marea tristeţe a soţiei şi secretarilor lui; şi când deliberările juriului s-au încheiat s-a 
decis ca, dat fiind faptul că a atacat un om în incinta palatului, Takumi no Kami 
trebuie să îşi facă harakiri24. S-a mai decis că bunurile sale să fie confiscate, iar 
familia sa ruinată. Aşa era legea. Şi astfel Takumi no Kami şi-a făcut harakiri, castelul 
său din Ako i-a fost confiscat, iar slujitorii săi au devenit ronini, unii dintre ei s-au 
angajat la alţi daymio, iar alţii au devenit negustori. 

Printre aceşti slujitori era şi consilierul său principal, Oishi Kuranosuke, care, cu 
alţi 46 de slujitori loiali, a format o ligă ce avea să răzbune moartea stăpânului lor 
omorându-l pe Kotsuke no 

Suke. Acest Oishi Kuranosuke nu era în castelul Ako în momentul tragediei care nu 
ar fi avut loc dacă ar fi fost alături de prinţul sau; pentru ca, fiind un om înţelept, nu 
ar fi pierdut ocazia să îl îmbuneze pe Kotsuke no Suke trimiţându-i daruri; consilierul 
care l-a servit pe Takumi no Kami la Yedo era un pămpălău care şi-a neglijat datoria 
şi astfel a cauzat moartea stăpânului său şi a dus la ruină casei sale. 

Şi astfel Oishi Kuranosuke şi cei 46 de ronini au început să făurească planul de 
răzbunare împotriva lui Kotsuke no Suke; dar Kotsuke no Suke era atât de bine păzit 
de un grup de luptători oferiţi de către daymio-ul Uyesugi Sama, a cărui faţă era 
soţia lui, încât cei 47 şi-au dat seama că singurul mod în care şi-ar fi putut atinge 
scopul era să îl facă pe duşman să îşi lase jos garda. 

Astfel, ei s-au separat şi s-au deghizat, unii în tâmplari, alţii în meşteşugari, iar alţii 
în negustori; conducătorul lor, Kuranosuke, s-a dus la Kyoto şi a construit o casă în 
cartierul numit Yamashina, după care a început să frecventeze locuri cu reputaţie 
proastă, şi a cedat beţiei şi destrăbălării, ca şi cum gândul nu îi stătea deloc la 
răzbunare. 

Kotsuke no Suke, între timp, suspectând ca foştii vasali ai lui Takumi no Kami vor 
vrea să îl ucidă, a trimis spioni la Kyoto pentru a monitoriza tot ceea ce făcea 
Kuranosuke. 

Acesta însă, hotărât să instituie duşmanului o falsă stare de siguranţă, a continuat 
să ducă o viaţa lipsită de griji, înconjurat de prostituate şi beţivi. 

într-o zi, când se întorcea acasă beat, a căzut în stradă şi a adormit, şi a fost de 
râsul tuturor trecătorilor. S-a întâmplat ca un bărbat pe nume Satsuma să îl vadă şi 
să spună: 

„Nu este acesta Oishi Kuranosuke, care a fost consilierul lui Asano Takumi no Kami, 
şi care, neavând îndrăzneala să îşi răzbune stăpânul, s-a abandonat femeilor şi vinului? 
Uitaţi-vă cum zace beat în mijlocul străzii! Bestie lipsită de loialitate! Prostule! Nu 
meriţi denumirea de samurai!” Spunând acestea, s-a aplecat peste Kuranosuke şi l-a 
scuipat; Kotsuke no Suke, auzind acestea de la spionii săi, s-a simţit foarte uşurat şi în 
siguranţă. 

într-o zi soţia lui Kuranosuke, care era foarte deprimată văzând viaţa pe care o duce 
soţul ei, s-a dus la el şi i-a spus: „Lordul meu, mi-ai spus la început ca destrăbălarea ta 
este doar un şiretlic ca să îl faci pe duşmanul tău să lase garda jos. Dar aceasta a mers 


„seppuku (harachiri) desemnează un mod de sinucidere 
prin spintecarea pântecelui cu pumnalul sau cu sabia, 
practicat mai ales de samuraii japonezi 


prea departe. Te rog şi te implor să îţi moderezi comportamentul.” 

„Nu mă mai deranja”, a răspuns Kuranosuke, „nu vreau să îţi ascult pisălogeala. 
Dacă modul meu de viaţa te nemulţumeşte, voi divorța de tine, şi vei putea să faci orice 
doreşti; iar eu îmi voi cumpăra o fată tânără şi frumoasa de la una dintre casele 
publice, şi mă voi însura cu ea doar de plăcere. Mi-e greață să tot văd o femeie bătrână 
ca tine în casa, aşa că poţi să pleci - cu cât mai repede, cu atât mai bine.” 

Spunând acestea, soţia sa, îngrozită, a cerut iertare şi mila. 

„O, lordul meu, te rog retrage-ţi acele cuvinte grele! Ţi-am fost loiala timp de 20 de 
ani, ţi-am făcut trei copii; în timp de boala şi de tristeţe ţi-am fost alături; nu poţi să 
fii atât de crud şi să mă arunci în strada acum. Ai milă!” 

„încetează plânsetul. M-am hotărât, iar tu trebuie să pleci; şi cum copiii mă încurcă, 
i-ai şi pe ei cu tine.” 

Când a auzit aceste vorbe, în disperarea care a cuprins-o, l-a căutat pe cel mai mare 
fiu al ei, 

Oishi Chikara, şi l-a implorat să cea iertare în numele ei, şi să se roage ca ea să fie 
reacceptată. Dar nimic nu l-ar fi clintit pe Kuranosuke din scopul său, aşa ca soţia saa 
fost alungată cu cei doi copii mai mici. Dar Oishi Chikara a rămas alături de tatăl său. 

Spionii au comunicat aceasta imediat lui Kotsuke no Suke. Când acesta a auzit cum 
Kuranosuke după ce şi-a alungat nevasta şi-a luat o concubină, a început să se întrebe 
dacă are vreun motiv de îngrijorare. Aşa că, treptat, a început să îi ţină pe posibilii 
duşmani mai puţin sub control, şi a trimis înapoi jumătate din garda ce îi fusese trimisă 
de către socrul sau, Uyesugi Sama. Nici prin minte nu îi trecea cum cade în capcana 
întinsă de Kuranosuke, care, în zelul sau, a renunţat chiar şi la nevasta şi copiii săi. Un 
om admirabil şi de-a dreptul loial! 

Astfel Kuranosuke a continuat să îşi inducă duşmanul în eroare; iar asociaţii săi s-au 
dus cu toţii la Yedo şi, folosindu-se de poziţiile lor, au reuşit să obţină acces la casa lui 
Kotsuke no Suke, s-au familiarizat cu clădirea şi cu aranjamentul diferitelor camere şi 
au evaluat caracterele servitorilor lui Kotsuke; au identificat oamenii loiali, dar şi laşii. 
Astfel, Kuranosuke primea rapoarte regulate despre duşmanul său. Când în sfârşit a 
devenit evident că Kotsuke no Suke lăsase jos garda, Kuranosuke s-a bucurat că ziua 
răzbunării venise şi a fugit în secret din Kyoto, evitând vigilenta spionilor puşi pe 
urmele sale. Apoi, cei 47 de oameni, definitivându-şi planul, au aşteptat momentul 
potrivit cu multă răbdare. 

Era deja mijlocul iernii, iar frigul era înţepător. într-o noapte, în timp ce ningea 
abundent, când toată lumea dormea, roninii au hotărât ca aceasta este şansa lor. Aşa 
că şi-au împărţit bandă în două, şi au dat fiecărui om câte un post. Una dintre bande, 
condusă de Oishi Kuranosuke, trebuia să atace poarta din faţa, iar cealaltă, condusă de 
fiul său, Oishi Chikara, trebuia să atace spatele casei lui Kotsuke no Suke; dar cum 
Chikara avea doar 16 ani, Yoshida Chiuzayemon a fost numit gardianul sau. Mai mult, 
s-a hotărât ca bătaia unei tobe la ordinul lui Kuranosuke să fie semnalul pentru atacul 
simultan; dacă cineva îl ucidea pe Kotsuke no Suke şi îi tăia capul, trebuia să fluiere ca 
semnal pentru camarazii săi, care trebuiau să se grăbească către locul faptei şi să 
identifice capul, apoi să îl ducă la templul Sengakuji, şi să îl ofere mormântului lordului 
lor mort. Apoi trebuiau să raporteze fapta lor Guvernului şi să îşi aştepte sentinţa la 
moarte. Roninii au jurat că vor face exact cum au plănuit. Operaţiunea a început la 
miezul nopţii, şi cei 47 de camarazi, terminând pregătirile pentru 
atac, au cinat pentru ultima dată împreună, pentru ca în zori ştiau că vor 
muri. Apoi Oishi Kuranosuke s-a adresat luptătorilor, spunând: 

„în noaptea aceasta vom ataca duşmanul în palatul său; slujitorii săi în mod sigur 
vor opune rezistenţă, şi vom fi obligaţi să îi omorâm. Dar să omori bătrâni, femei şi 


copii este un lucru condamnabil; de aceea, vă rog să vă abţineţi să omorâţi vreo 
persoană fără apărare.” Camarazii săi au fost foarte încântați de acest discurs, şi au 
rămas în aşteptarea miezului nopţii. 

Când ora a venit, roninii s-au pus în mişcare. Vântul bătea foarte tare, iar zăpada le 
biciuia faţa; dar lor puţin le pasa de vânt sau zăpadă în timp ce se grăbeau, doritori 
de răzbunare. în sfârşit au ajuns la casa lui Kotsuke no Suke, şi s-au împărţit în două 
grupuri; Chikara, cu 23 de oameni, s-a dus la poarta din spate. Patru oameni, cu 
ajutorul unor scări de frânghie au intrat în curtea interioară; au observat că toţi cei 
din casa dorm, aşa că au intrat în casa portarului unde dormea garda, şi, înainte ca 
aceştia să îşi dea seama ce li se întâmpla, roninii i-au legat. Gărzile înfricoşate au 
cerut îndurare, iar roninii au acceptat cu o singură condiţie: să li se dea cheile de la 
poartă. Dar gărzile temătoare au spus că acele chei se afla în casa unuia dintre 
ofiţeri, şi că ei nu puteau să le obţină. Apoi roninii şi-au pierdut răbdarea şi cu un 
ciocan au spart lacătul porţii. în acelaşi timp Chikara şi grupul său au spart lacătul de 
la poarta din spate. 

Apoi Osihi Kuranosuke a trimis un mesager la casele din jur cu următorul mesaj: 
„Noi, roninii care am fost în serviciul lui Asano Takumi no Kami, vom intra în această 
noapte în palatul lui Kotsuke no Suke, pentru a ne răzbuna stăpânul. Cum nu suntem 
tâlhari de noapte şi nici criminali, nimeni nu va fi rănit în casele din jur. Vă rugăm să 
vă vedeţi de rutina obişnuită.” Şi cum Kotsuke no Suke era urât de vecinii săi, aceştia 
nu şi-au unit forţele pentru a-l ajuta. S-a mai luat o măsură de precauţie: ca să nu 
fugă vreunul dintre cei din casa pentru a chema relaţiile familiei în ajutor, 
Kuranosuke a pus 10 dintre oamenii săi înarmaţi cu arcuri să păzească curtea de pe 
acoperiş. Terminând astfel pregătirile premergătoare, Kuranosuke a bătut tobă şi a 
dat semnalul pentru atac. 

Zece dintre slujitorii lui Kotsuke no Suke, auzind zgomot, s-au trezit; şi, 
pregătindu-se de luptă, s-au dus în prima cameră pentru a îşi apăra stăpânul. în acest 
moment roninii, care reuşiseră să deschidă uşa de la prima cameră, au intrat peste 
slujitori. Cele două grupuri s-au luptat, iar în mijlocul acestei lupte, Chikara, 
conducându-şi oamenii prin grădină, a intrat în spatele casei; Kotsuke no Suke, 
îngrozit, s-a refugiat împreună cu soţia lui şi celelalte servitoare într-un dulap de pe o 
verandă, în timp ce restul slujitorilor săi, care dormeau în baracă de lângă casă, erau 
gata să se sacrifice pentru el. Dar roninii care intraseră pe uşa din faţa şi care se 
luptau cu cei 10 slujitori, au reuşit să câştige lupta fără să îşi diminueze numărul; 
apoi, au înaintat către spatele casei unde li s-a alăturat grupul lui Chikara. 

între timp restul oamenilor lui Kotsuke no Suke se treziseră, şi bătălia se desfăşura 
peste tot; Kuranosuke, stând pe un taburet, dădea ordine şi organiza roninii. Curând, 
locuitorii casei au înţeles că nu pot face faţa duşmanului, aşa că au încercat să trimită 
pe cineva către Uyesugi Sama, socrul lordului lor, implorându-l să vină să îi salveze 
cu toate forţele armate de care dispune. Dar mesagerii au fost omorâţi de arcaşii pe 
care Kuranosuke îi pusese pe acoperiş. Şi astfel, neavând ajutor, au continuat să lupte 
cu disperare. Apoi Kuranosuke a strigat: „Kotsuke no Suke este duşmanul nostru; să 
se ducă cineva înăuntru şi să îl aducă în faţa mea, mort sau viu!”. 

Acum, în faţa camerelor private a lui lui Kpotsuke no Suke stăteau trei slujitori 
curajoşi, cu săbiile scoase. Primul era Kobayashi Hehachi, al doilea era Waku 
Handaiyu, iar al treilea era Shimidzu Ikkaku; toţi erau oameni buni şi loiali, dar şi 
luptători desăvârşiţi. Pentru un timp au ţinut toţi roninii departe, şi la un moment dat 
chiar i-au forţat să se retragă puţin. Când Oishi Kuranosuke a văzut această, a strâns 
din dinţi furios şi a strigat oamenilor săi: „Ce? Nu aţi jurat toţi să vă sacrificați viaţa 
pentru a vă răzbuna lordul? Acum sunteţi alungaţi de trei oameni? Laşilor, nici nu 


meritaţi să vă vorbesc! Să mori luptând pentru a apăra onoarea stăpânului tău este 
cea mai nobilă ambiţie a unui slujitor!”. Apoi întorcându-se către fiul sau Chikara a 
spus: „Hai băiete! Provoacă acei oameni şi, dacă sunt prea puternici pentru tine, 
atunci mori!”. 

Ambiţionat de aceste cuvinte, Chikara a înhăţat o lance şi a început lupta cu Waku 
Handaiyu, dar nu a putut să îşi menţină poziţia, şi, retrăgându-se treptat, a fost scos în 
grădină, şi alunecând, a căzut în lac. Dar în timp ce Handaiyu sa pregătea să îl omoare, 
Chikara i-a tăiat piciorul şi apoi a ieşit din apă, omorându-şi duşmanul. între timp 
Kobayashi Hehachi şi Shimidzu Ikkaku au fost omorâţi de alţi ronini, precum şi toţi 
slujitorii lui Kotsuke no Suke. Chikara, văzând aceasta, s-a dus cu sabia însângerată în 
ultima cameră să îl caute pe Kotsuke no Suke, dar l-a găsit doar pe fiul acestuia, un 
lord tânăr pe nume Kira Sahioye, care l-a atacat, dar a fost repede rănit, retrăgându-se. 
Pentru ca toţi oamenii lui Kotsuke no Suke fuseseră omorâţi, lupta s-a sfârşit; dar încă 
nu îl găsiseră pe Kotsuke no Suke. 

Apoi Kuranosuke şi-a împărţit oamenii în mai multe grupuri şi au căutat toată casa, 
dar în zadar; erau doar femei şi copii plângând împreună. Cei 47 de oameni au început 
să regrete faptele săvârşite, şi că după atât chin au permis duşmanului să le scape. A 
fost un moment în care, în disperarea lor, s-au pus de acord să se sinucidă împreună pe 
loc, dar nu înainte de a mai face un efort. Şi astfel Kuranosuke s-a dus în dormitorul lui 
Kotsuke no Suke, şi atingând aştemuturile cu mâinile, a exclamat: „Tocmai am pipăit 
aştemuturile, şi sunt calde, înseamnă că duşmanul nostru nu este prea departe. Sigur 
este ascuns undeva în casă.” Foarte încântați de acestea, roninii şi-au reînceput 
căutarea. în partea ridicată a acestei camere, lângă „locul de onoare”, era atârnat un 
tablou. Au dat jos acest tablou şi au văzut că era o mare gaură în perete. Astfel, unul 
dintre ronini, numit Yazama Jiutaro, a intrat în gaură şi a descoperit că la capătul ei 
era o curte mică, în care era un mic depozit de cărbune şi lemn de foc. Uitându-se la 
depozit, a observat ceva alb, şi împungând acel ceva cu sulița, doi oameni au sărit pe el 
încercând să îl omoare, dar el a reuşit să îi respingă până când un camarad a venit şi l- 
a ajutat. Jiutaro a intrat în depozit şi a înţepat peste tot cu sulița sa. Din nou văzând 
ceva alb, a împuns cu sulița, şi un strigăt de durere i-a dezvăluit că împunsese un 
bărbat; Jiutaro l-a înşfăcat de guler şi l-a târât afară din depozit. Apoi ceilalţi ronini au 
venit şi au examinat prizonierul, şi au observat că este un nobil, că are cam 60 de ani, 
că era îmbrăcat într-o cămaşă de dormit albă de satin, care era pătată de sânge. Cei 
doi oameni erau convinşi că acesta era Kotsuke no Suke şi l-au întrebat care e numele 
său, dar el nu a răspuns; ei au fluierat însă sfârşitul luptei, şi toţi roninii au venit. Oishi 
Kuranosuke a adus o lanternă şi a examinat trăsăturile bătrânului, concluzionând că 
este Kotsuke no Suke; dacă se doreau şi alte dovezi, se putea vedea o cicatrice pe 
frunte de la rana stăpânului lor, Asano Takumi no Kami. Oishi Kuranosuke s-a adresat 
deci bătrânului foarte respectuos: 

„Lordul meu, noi suntem slujitorii lui Asano Takumi no Kami. Anul trecut 
dumneavoastră şi stăpânul nostru v-aţi certat în palat, iar stăpânul nostru a fost 
condamnat la harakiri, iar familia sa ruinată. Am venit în această noapte ca să îl 
răzbunăm, pentru că este datoria unor oameni loiali. Vă rog să luaţi în seama dreptatea 
scopului nostru. Şi acum, lordul meu, vă rog să vă faceţi harakiri. Eu voi avea onoarea 
să vă fiu secund, şi când, cu toată umilinţa, voi fi primit capul dumneavoastră, este 
intenţia mea să îl ofer mormântului lui Asano Takumi no Kami.” 

Astfel, din respect pentru funcţia sa înalta, roninii l-au tratat pe Kotsuke no Suke cu 
cel mai mare respect, şi i-au oferit de mai multe ori harakiri. Dar el se târa mut şi 
tremurând. în sfârşit, Kuranosuke, văzând ca rugăminţile lor sunt în zadar, i-a tăiat 
capul cu aceeaşi sabie cu care Asana Takumi no Kami se sinucisese. Apoi cei 47 de 


camarazi, foarte bucuroşi că îşi îndepliniseră misiunea, au pus capul într-o găleată şi s- 
au pregătit de plecare; dar înainte de a părăsi casă au stins toate focurile şi luminile, 
ca să nu izbucnească vreun foc şi să sufere vecinii. 

Când se îndreptau spre Takanawa, o suburbie în care este templul Sengakuji, au 
venit zorii; oamenii au ieşit din case pentru a-i vedea pe cei 47 oameni care, cu hainele 
şi armele însângerate, erau foarte înfricoşători; şi toată lumea i-a lăudat pentru 
loialitatea şi curajul lor. Dar se aşteptau ca în orice moment să apară socrul lui Kotsuke 
no Suke, să îi atace şi să le ia capul. însă au ajuns în Takanawa în siguranţă, pentru ca 
Matsudaira Aki no Kami, unul dintre cei 18 daymio înalţi ai Japoniei, al cărui elev 
fusese Asano Takumi no Kami, a fost foarte încântat când a auzit de isprava 
de noaptea trecută, şi s-a pregătit să ajute roninii dacă erau atacați. Şi astfel socrul 
lui Kotsuke no Suke nu a îndrăznit să îi tragă la răspundere. 

La şapte dimineaţa au ajuns peste drum de palatul lui Matsudaira Mutsu no Kami, 
prinţul din Sendai. 

Prinţul, auzind aceasta, a trimis după unul dintre consilierii lui şi i-a spus: „Slujitorii 
lui Takumi no Kami au omorât duşmanul lordului lor şi trec pe lângă noi; nu pot să îi 
admir suficient pentru devotarea lor; aşa că, cum probabil sunt obosiţi şi înfometați 
după muncă de azi-noapte, invita-i la mine, oferă-le mâncare şi vin”. 

Şi astfel consilierul s-a dus la Oishi Kuranosuke şi a spus: „Sunt consilierul Prințului 
din Sendai, şi stăpânul meu mi-a spus să vă implor să veniţi în casa noastră pentru a vă 
oferi din săracele noastre mâncăruri şi vinuri, care nu sunt demne de curajul 
dumneavoastră. Acesta este mesajul de la lordul meu.” 

„Vă mulţumesc”, a răspuns Kuranosuke. „Este foarte frumos din partea lordului să 
se preocupe de noi. îi accept delicateţea cu multă recunoştinţa.” 

Aşa că cei 47 ronini au intrat în palat şi li s-a oferit un mare festin, şi toţi slujitorii 
Prințului din Sendai au venit ca să îi cinstească. 

Apoi Kuranosuke s-a dus către consilier şi a spus: „Suntem într-adevăr îndatoraţi 
dumneavoastră pentru ospitalitate; dar trebuie să ne grăbim spre Sengakuji.” Şi, 
mulţumind de multe ori gazdei lor, au părăsit palatul Prințului din Sendai şi au ajuns la 
Sengakuji, unde s-au întâlnit cu stareţul mănăstirii, care i-a întâmpinat la poarta din 
faţa şi i-a condus la mormântul lui Takumi no Kami. 

Şi când au ajuns la mormântul lordului lor, au scos capul lui Kotsuke, l-au spălat 
într-o fântână din apropiere, şi l-au depus în faţa mormântului. Când au făcut aceasta, 
i-au rugat pe preoţii de la templu să vină să recite rugăciuni în timp ce ei ardeau 
esențe: mai întâi Oishi Kuranosuke, apoi fiul sau Oishi Chikara, şi apoi toţi ceilalţi 45 
de ronini. Apoi Kuranosuke a dat toţi banii pe care îi avea stareţului, spunând: 

„Când noi toţi cei 47 ne vom fi făcut harakiri, te rog să ne înmormântezi decent. Mă 
bazez pe onoarea dumneavoastră. Ştiu că nu e mult ce vă oferim; dar vă rog să fie 
cheltuiţi toţi aceşti bani pe rugăciuni pentru sufletele noastre.” 

Starețul, minunându-se de curajul uimitor al oamenilor, cu ochii în lacrimi s-ajurat 
să le îndeplinească dorinţa. Aşa că cei 47 de ronini, cu inima împăcată, au aşteptat 
răbdători să primească ordine de la Guvern. 

în sfârşit au fost chemaţi de Curtea Supremă, unde guvernatorii din Yedo se 
adunaseră pentru a li se da următoarea sentinţa: „Pentru ca, nerespectând demnitatea 
oraşului, neavând frica de Guvernământ, v-aţi grupat pentru a omori duşmanul, intrând 
violent în casa lui Kotsuke no Suke în timpul nopţii şi l-aţi omorât, sentinţa Curţii este, 
având în vedere totuşi purtarea demnă, că aveţi dreptul să vă faceţi harakiri.” Când a 
fost citită sentinţa, cei 47 de samurai erau împărţiţi în 4 grupuri şi daţi spre păzire 
către 4 daymio; şerifi au fost trimişi la palatele acelor daymio pentru a vedea cum 
roninii îşi fac harakiri. Dar, cum de la început se împăcaseră cu ideea ca acesta va fi 


sfârşitul, au murit cu demnitate; cadavrele lor au fost transportate la Sengakuji şi 
înmormântate în faţa mormântului stăpânului lor, Asano Takumi no Kami. Când faima 
lor a depăşit graniţele tării, mulţi oameni le-au vizitat mormintele şi s-au rugat pentru 
ei. 

Printre cei care au venit să se roage era şi Satsuma, care, prosternându-se în faţa 
mormântului lui 

Kuranosuke, a spus: „Când te-am văzut zăcând pe strada beat în Yamashina, Kyoto, 
nu ştiam că tu plănuiai să îţi răzbuni lordul şi, considerându-te fără onoare, te-am 
înjurat şi scuipat. Acum am venit să îţi cer iertare şi să îmi ofer umilinţa pentru insulta 
aduse.” Spunând acestea, şi-a scos sabia şi şi-a făcut harakiri. Marele preot, făcându-i- 
se milă de el, l-a înmormântat alături de ronini. 

Acesta este sfârşitul poveştii celor 47 de ronini. 


Dragostea lui Gompachi şi a lui Komurasaki 


poveste japoneză 


Acum 230 de ani trăia sub stăpânirea unui daimyo din provincia Inaba un tânăr 
numit Shirai Gompachi care, când abia împlinise 16 ani, îşi câştigase deja o reputaţie 
pentru frumuseţea şi curajul sau, şi pentru iscusinţa în mânuirea armelor. într-o zi, 
unul dintre câinii lui s-a luptat cu un câine aparţinând unuia dintre membrii clanului 
sau şi cei doi stăpâni, fiind tineri pasionali, discutând contradictoriu despre al cui 
câine câştigase bătălia au început să se certe şi au ajuns la lovituri. Gompachi şi-a 
omorât adversarul şi, ca şi consecinţă, a fost obligat să îşi părăsească ţara, 
refugiindu-se în Yedo. 

Aşa ca Gompachi şi-a început călătoriile. 

într-o noapte, obosit şi cu durere de picioare, a intrat în ceea ce părea a fi un han 
la marginea drumului, a comandat ceva răcoritor şi s-a dus la culcare, neştiind de 
pericolul care îl ameninţă: hanul era de fapt locul de adunare al unei găşti de tâlhari, 
în cursa cărora căzuse fără nici măcar să suspecteze aceasta. Geanta lui Gompachi nu 
era prea valoroasă, dar sabia şi teaca valorau cam 300 de uncii de argint şi pe 
acestea tâlharii - care erau zece - puseseră ochii. Ei hotărâseră să îl omoare pe 
proprietar pentru a le obţine, dar el, fără a bănui nimic, a continuat să doarmă 
simțind o falsă siguranţa. 

în mijlocul nopţii a fost speriat din somnul sau adânc de auzul deschiderii uşii de la 
dormitorul său şi, trezindu-se cu mult efort, a văzut o tânără foarte frumoasă, de 15 
ani, făcându-i semne să nu facă zgomot. Fata a venit la capul patului său şoptindu-i: 

„Domnule, stăpânul acestei case este şeful unei găşti de tâlhari care a plănuit să te 
omoare în această noapte pentru a îţi lua hainele şi sabia. Eu sunt fata unui negustor 
bogat din Mikawa: anul trecut tâlharii au venit la casa noastră şi au furat comoara 
tatălui meu şi pe mine. Te rog, domnule, ia-mă cu tine şi hai să fugim din acest loc 
îngrozitor.” 

Plângea în timp ce vorbea şi la început Gompachi era prea speriat pentru a-i 
răspunde, dar fiind un tânăr foarte curajos şi descurcăreţ, şi-a revenit imediat din 
şoc şi a hotărât că trebuie să omoare hoţii şi să o scoată pe această fată din mâinile 
lor. Aşa că a răspuns: 

„Pentru că spui tu, îi voi omori pe aceşti hoţi şi te voi salva chiar în această noapte; 
dar tu, când voi începe să mă lupt, vei fugi afară din casa pentru a nu fi cumva rănită 
accidental şi vei rămâne ascunsă până când mă voi alătura ţie.” 

După ce au făcut această înţelegere faţă a plecat pe drumul său. Dar el a stat 
treaz, ţinându-şi respiraţia şi aşteptând şi, când hoţii s-au furişat fără zgomot în 
cameră, unde credeau că victima lor doarme adânc, a înjunghiat primul om care a 
intrat, acesta căzându-i mort la picioare. Ceilalţi nouă, văzând aceasta, au intrat cu 
săbiile trase, dar Gompachi, luptând cu disperare, a reuşit să îi învingă până la urmă, 
omorându-i. După ce a scăpat de duşmani în acest mod, a ieşit afară şi a strigat fata 
care a venit lângă el alergând, alegând să îl însoţească către Mikawa, unde locuia 
tatăl sau. Când au ajuns în Mikawa, el a condus fecioara până la casa tatălui ei şi i-a 
povestit cum el fiind prins de hoţi a primit ajutorul feţei sale care l-a salvat de la 
moarte din mila sa cea mare. Şi cum el, pentru a îşi plăti serviciul, a salvat-o de la 
sclavie şi a adus-o înapoi acasă. Când bătrânii şi-au văzut fata revenită acasă au fost 
copleşiţi de bucurie şi au plâns de fericire. în recunoştinţa lor l-au rugat pe Gompachi 
să rămână alături de ei, pregătindu-i festine şi oferindu-i distracţii cu cea mai mare 
ospitalitate. Dar fiica lor, care se îndrăgostise de el pentru frumuseţea şi onoarea lui, 
îşi petrecea zilele gândindu-se la el şi numai la el. Tânărul însă, în ciuda bunăvoinţei 
negustorului, care dorea să îl adopte ca pe fiul sau încercând din răsputeri să îl 
convingă să accepte aceasta, voia să ajungă la Yedo şi să se angajeze ca ofiţer la casa 
unui lord; aşa ca el a refuzat darurile tatălui şi discursurile blânde ale fiicei şi s-a 
pregătit de călătorie. Bătrânul negustor, văzând ca Gompachi nu putea fi convins să 


poveste japoneză 


îşi schimbe telurile, i-a dat un cadou de despărţire constând în 200 de uncii de argint 
şi cu mult regret şi-a luat la revedere. 
Dar fecioara jelea, stătea plângând din toată inima pentru că dragostea sa plecase. 


El, gândindu- se mai mult la ambiţie decât la dragoste, a venit la ea şi a consolat-o şi 
i-a spus: „încetează să mai 


plângi, draga mea, şi nu mai jeli, pentru că mă voi întoarce în curând la tine. Tu, 
între timp, să îmi fii loială şi fidelă, îngrijindu-ţi părinţii cu pioşenie.” 

Aşa că ea şi-a şters lacrimile şi a zâmbit din nou când l-a auzit promiţându-i că se 
va întoarce rapid la ea. Şi Gompachi a plecat în drumul său, în curând ajungând 
lângă Yedo. 

Dar pericolele pe care avea să le înfrunte nu se terminaseră: într-o noapte târzie, 
ajungând la locul numit Suzugamori, în vecinătatea lui Yedo, s-a întâlnit cu şase 
tâlhari care l-au atacat, vrând să îl omoare şi să îi fure toate posesiile. Netulburat, şi- 
a scos sabia şi a omorât pe doi dintre ei; dar, fiind foarte obosit după lunga sa 
călătorie, ceilalţi patru aproape sigur că îl învingeau dacă nu îl salva un negustor 
care se întâmpla să treacă pe acolo şi, văzându-l în pericol, a venit să îl ajute. 

S-a dovedit că acest negustor blând, care l-a ajutat tară să clipească pe Gompachi, 
era de fapt Chobei din Bandzuin, şeful Otokodate sau Societatea Prietenoasă a 
negustorilor din Yedo - un om faimos în analele oraşului ale cărui viaţa şi aventuri 
sunt recitate pana în această zi, făcând subiectul unei alte poveşti. 

Când tâlharii au dispărut, Gompachi, întorcându-se către salvatorul sau, a spus: 

„Nu ştiu cine sunteţi, domnule, dar trebuie să vă mulţumesc pentru că m-aţi salvat 
dintr-un mare pericol.” 

Şi în timp ce continua să îşi exprime recunoştinţa, Chobei i-a răspuns: 

„Nu sunt decât un modest negustor, un om umil şi, dacă tâlharii au fugit, a fost 
mai mult norocul dumneavoastră decât meritul meu. Dar nu pot decât să vă admir 
pentru cum aţi luptat. Aţi dat dovadă de un curaj şi o pricepere mult peste vârsta 
dumneavoastră, domnule.” 

„într-adevăr”, a răspuns tânărul zâmbind încântat la auzirea laudei, „sunt încă 
tânăr şi neexperimentat şi îmi este chiar ruşine de stilul meu neîndemânatic de a 
mânui sabia.” 

„Şi pot să vă întreb domnule, sunteţi legat de vreun stăpân?” 

„Sunt doar un ronin şi nu am un ţel bine stabilit.” 

„Aceasta este o slujbă proastă” a spus Chobei, fiindu-i milă de tânăr. „însă, dacă 
îmi scuzaţi îndrăzneala de a vă face o asemenea ofertă, fiind doar un negustor, până 
când vă veţi găsi un loc de muncă, vă pun sărăcăcioasa mea casă la dispoziţie.” 

Gompachi a acceptat oferta noului său prieten de încredere cu multe mulţumiri; 
aşa ca Chobei l-a condus la casa sa, unde l-a cazat şi l-a distrat cu multă ospitalitate 
pentru câteva luni. Şi acum Gompachi, neavând nicio grijă pe lume, a căzut în patima 
viciilor, ducând o viaţa fără scop, gândindu-se la nimic altceva decât la satisfacerea 
mofturilor şi dorințelor sale; a început să frecventeze Yoshiwara, un cartier al 
oraşului destinat caselor de ceai şi altor case de plăceri, unde frumuseţea sa atletică 
a atras multă atenţie şi l-au făcut un favorit între toate frumoasele cartierului. 

Cam tot atunci, bărbaţii au început să laude farmecele lui Komurasaki, sau 
„Micuța mov”, o tânără care venise de curând la Yoshiwara şi care îşi depăşea 
rivalele în frumuseţe şi complimente. Gompachi, ca şi restul lumii, a auzit atât de 
multe despre faima ei încât a hotărât să se ducă la casa care o ţinea, 

„Cele trei coaste ale marii”, şi să evalueze singur dacă ea îşi merita laudele. Deci a 
pornit către fata într-o zi şi, ajungând la „Cele trei coaste ale marii”, a cerut să o 
vadă pe Komurasaki. A fost îndrumat către camera în care aceasta stătea, înaintând 
către ea; dar când ochii li s-au întâlnit, amândoi au scos un țipăt de uimire pentru ca 
aceasta Komurasaki, faimoasa frumuseţe a Yoshiwarei, s-a dovedit a fi fata pe care 
Gompachi o salvase cu câteva luni în urmă din ascunzătoarea hoţilor şi pe care o 
redase părinţilor săi din Mikawa. O lăsase în prosperitate şi cu influenţa, cel mai 
drag copil al unui tată bogat, când schimbaseră jurăminte de dragoste şi de fidelitate; 
şi acum se întâlneau într-o ceainărie comună în Yedo. Ce schimbare! Ce contrast! 


Cum se schimbaseră bogăţiile în rugină şi jurămintele în minciuni! 

„Ce este asta?” a strigat Gompachi când şi-a revenit din şoc. „Cum de te găsesc 
aici urmând această profesie necurată, în Yoshiwara? Te rog explică-mi aceasta, 
pentru ca în mod sigur există un mister pe care nu îl înţeleg.” 

Dar Komurasaki - care în mod neaşteptat îşi reîntâlnise iubitul după care tânjise şi 
era împărţită între ruşine şi bucurie - a răspuns, plângând: 

„într-adevăr! Povestea mea este una tristă şi prea lungă. După ce ne-ai părăsit 
anul trecut, calamităţile şi ghinionul au căzut peste casa noastră; şi când părinţii mei 
au devenit săraci, am ajuns la capătul răbdării neştiind cum să îi susţin: aşa că mi-am 
vândut nenorocitul acesta de corp stăpânului acestei case şi am trimis nişte bani 
mamei şi tatălui meu; dar, în ciuda acestora, problemele s-au înmulţit asupra lor şi 
acum, în sfârşit, au murit în mizerie şi jale. Şi uite aşa trăieşte în această lume largă 
o nefericită ca mine! Dar acum că te-am întâlnit din nou - tu care eşti atât de 
puternic - mă poţi ajuta pe mine care sunt atât de slabă. M-ai salvat o dată, te implor, 
nu mă abandona acum!”. Şi în timp ce îşi spunea povestea demnă de mila lacrimile 
şiroiau din ochii ei. 

„Aceasta este într-adevăr o poveste tristă.” a spus Gompachi, foarte afectat de 
istorisire. „Trebuie să fi fost foarte mult ghinion în familia ta care cu atât de puţin 
timp în urmă era atât de înfloritoare. 

însă nu mai jeli pentru că nu te voi renega. Este adevărat că sunt prea sărac 
pentru a te răscumpăra din sclavie, dar în orice caz mă voi strădui să nu mai fi 
chinuită. lubeşte-mă deci şi pune-ţi toată încrederea în mine.” Când l-a auzit vorbind 
atât de tandru s-a simţit consolată şi nu a mai jelit, deschizându-şi întreaga inimă lui, 
uitându-şi necazurile din trecut în marea bucurie de a îl fi întâlnit din nou. 

Când a venit timpul ca el să plece, a îmbrăţişat-o cu mult drag şi s-a întors la casa 
lui Chobei; dar nu putea să şi-o alunge pe Komurasaki din minte şi se gândea numai 
la ea, aşa că s-a obişnuit într- un final să se ducă zilnic la Yoshinawara să o vadă şi, 
dacă vreo întâmplare îl împiedica să o viziteze, ea, lipsindu-i iubitul, devenea 
nerăbdătoare şi îi scria pentru a îl întreba de ce absentează. Continuându-şi modul 
de viaţa, banii lui Gompachi au început să se termine şi, fiind un ronin fără un stăpân 
constant, nu avea nicio metodă de a îşi reînnoi fondurile. Fiindu-i ruşine să apară 
tară un ban la „Cele trei coaste ale marii”, un spirit rău s-a dezvoltat înlăuntrul său şi 
a omorât un om, furându-i banii şi cheltuindu-i la Yoshinawara. 


O lecţie de dragoste 
poveste japoneză 


Pentru a-şi renova casa, un japonez a făcut o spărtură într-un perete. Casele 
japoneze au în mod normal un spaţiu gol între pereţii din lemn. Cu surprindere a 
constatat că acolo se afla o şopârlă blocată din cauza unui cui bătut din afară, într- 
unul din picioarele sale. I-a fost milă când a văzut această, dar în acelaşi timp a fost 
şi curios, dându-şi seama că cuiul a fost bătut cu câţiva ani în urmă, când a fost 
construită casa. 

Ce se întâmplase...!?! 

Şopârla a supravieţuit în această poziţie atât de mult timp! într-un perete 
despărțitor închis de mai mulţi ani, tară a se mişca. Pare imposibil de crezut. Atunci, 
se întreba, cum de aceasta şopârlă supravieţuise atât de mult, tară să se mişte, odată 
ce piciorul său a fost ţintuit!? 

Şi-a oprit munca pentru a observa şopârlă, pentru a vedea ce face şi cum se 
hrăneşte. Ceva mai târziu, neştiind de unde, a apărut o alta şopârlă, cu o insectă în 


gură. 

Ah! Asta l-a uimit şi l-a atins profund. Şopârla prinsă în cui, a fost hrănită ani de 
zile de către alta şopârla... 

Imaginaţi-vă! A făcut acest lucru continuu, pentru o atât de lunga perioadă de 
timp, fără a renunţa la speranţă pentru partenerul său. 

Gândiţi-vă. Aţi face asta pentru cineva? Pentru partenerul vostru, pentru părinţii, 
fraţii sau prietenii voştri? Imaginaţi-vă că o creatură mică poate face ceea ce o 
creatură binecuvântata cu o minte strălucită, poate face cu greutate... 

Cu avansul tehnologic din aceasta era a comunicaţiilor, accesul nostru la 
informaţie devine tot mai rapid. Dar distanţa dintre fiinţele umane se reduce oare la 
fel de mult...? 

De aceea nu-i abandonaţi niciodată pe cei dragi, Nu le spuneţi că sunteţi ocupați 
atunci când au nevoie de voi... Este posibil să aveţi întreaga lume la picioarele voastre, 
Dar voi aţi putea fi întreaga lor Lume pentru ei... 


în căutarea crizantemei de aur 


poveste japoneză 
Era odată, demuuuult, într-o ţară îndepărtată un prinţ foarte bogat, pe nume 
Mohitoma. Nu ducea 
lipsă de absolut nimic! Avea tot tot ce şi-ar fi dorit orice om din lume. Lângă el, 


trăia şi servitorul 
său credincios, Torito, care îi era totodată şi prietenul cel mai apropiat. 

Prinţul era vestit în tot ţinutul pentru sufletul său bun şi pentru că era nespus de 
viteaz. Dar cu toate bogăţiile lui şi viaţa lipsită de griji, Mohitoma nu-şi găsea fericirea 
nicicum. Se învârtea zi de zi, cu sufletul tot mai neliniştit. Astfel, cu timpul, el a ajuns 
să nu se mai poată bucura de nimic. 

într-o dimineaţă, după ce s-a trezit, l-a chemat la el pe Torito şi i-a spus: 

— Am visat azi noapte balaurul de dincolo de munți. El mi-a spus că dacă 
vreau să fiu fericit, va trebui să pornesc în căutarea Crizantemei de Aur. Drumul până 
la ea este plin de primejdii neprevăzute. lar atunci când o voi afla, să o duc unei fete de 
general, care trăieşte departe, departe... tocmai în celălalt capăt al ţării. Oamenii îi 
spun Floare de Piersic şi este de-o frumuseţe neasemuită. 

— Să mergem, stăpâne! a exclamat imediat credinciosul lui servitor şi 

prieten. 

— Vrei să vii cu mine? l-a întrebat prințul. 

— Da! strigat cu hotărâre Torito. 

— Dar ştii că vom întâlni multe primejdii până acolo? 

— Chiar dacă aş şti că voi muri, tot voi veni fără să stau pe gânduri! 

Astfel prințul, împreună cu prietenul său credincios au pornit la drum în dimineața 

următoare. 

Spre seară, au ajuns într-o pădure şi se gândeau unde vor dormi. Dar chiar în 
momentul în care începeau să-şi facă griji de umbrele nopţii ce se lăsă, în faţa lor a 
apărut un templu părăsite, în ruine. Cei doi s-au bucurat! Au găsit repede un loc unde 
să se aciuiască şi să se poată odihni în urma lungului drum parcurs în ziua ce tocmai se 
încheia. 

Dimineaţa, credinciosul servitor s-a trezit înainte de ivirea zorilor şi s-a gândit să 
pornească prin pădure, să caute fructe, atât pentru el, cât şi pentru stăpânul său. Erau 
amândoi înfometați. 

Tot mergând şi căutând fructe, el nu a observat însă că s-a îndepărtat cam mult de 


ruinele templului. Şi-a dat seama de această abia când cerul s-a întunecat, iar el a vrut 
să se întoarcă cât mai repede la adăpostul ruinelor. 

Pentru că foarte repede cerul s-a acoperit de nori negri, care au adus cu ei tunete şi 
primii stropi de ploaie, Torito a căutat un adăpost mai apropiat. Astfel, în fugă lui, el s-a 
trezit în faţa unei porţi imense, ce se afla într-un zid atât de înalt încât nu i se vedea 
capătul ce se pierdea în cer, dincolo de norii întunecaţi. A alergat repede înspre uriaşa 
poartă, dar a încremenit! Poarta era păzită de nişte balauri înfricoşători! Dar balaurii 
dormeau adânc. 

Torito, împins de furtuna ce devenea tot mai puternică, a decis să se strecoare pe 
lângă ei şi să intre pe poartă. Şi a reuşit să treacă neobservat de acei balauri 
îngrozitori! Dar... când a păşit dincolo de poartă imensă... s-a trezit într-o încăpere 
nesfârşită, în care erau absolut toate vietăţile de pe pământ! Torito a descoperit acolo 
animale şi păsări, ce stăteau laolaltă perechi-perechi: vulturi, elefanţi, lupi, rinoceri, lei, 
şerpi, cocoşi, maimuțe, câini, girafe, urşi, cai şi multe alte vieţuitoare. 

La început s-a speriat foarte tare! Dar, după o vreme, el a observat că nici animalele 
fioroase şi nici cele care erau mai puţin înfricoşătoare nu se aruncau spre el şi nu se 
urnesc din loc. Stăteau nemişcate. Astfel că Torito a respirat uşurat şi s-a mai liniştit. 

Pentru că era obosit din cauza nopţii nedormite între ruine, dar şi a drumului prin 
pădure, el a căscat lung. Spre surprinderea lui, a observat că toate animalele au căscat 
împreună cu el! De această dată, tânărul servitor s-a speriat foarte, foarte tare şi a scos 
un strigăt, din pricina fricii ce îl 
cuprinse. Atunci... animalele şi păsările au început şi ele să strige, fiecare în 
limba sa, făcând o hărmălaie de nedescris! 

Torito nu am mai suportat acea mare gălăgie şi şi-a pus mâinile la urechi, strigând: 

— Ajunge! Ajunge! 

Spre surprinderea lui, deodată s-a făcut linişte. Vietăţile au încetat să mai 
strige. Din nou a respirat uşurat şi a căutat cu privirea în continuare. 

Ochii lui au descoperit o altă sală, spre care s-a îndreptat degrabă, sperând să 
găsească ceva de mâncare. îi era foame, pentru că furtuna îl gonise tocmai în timp ce 
căuta fructe de pădure. Dar... deznădăjduit, a găsit în acea încăpere doar o masă, pe 
care se afla o coală mare de hârtie cu ceva scris pe ea. 

Cu paşi şovăitori, Torito s-a apropiat şi a citit rândurile aşternute pe ea: „Cine va 
avea curajul să salveze de vraja toate vieţuitoarele din cealaltă sală, va face o faptă 
bună şi va fi binecuvântat cu mult noroc în viaţa” - a citit el. 

Fără să stea pe gânduri, a spus repede: 

— Voi face această faptă bună! Vreau să eliberez de vrajă acele viețuitoare 
sărmane! Dar norocul doresc să aparțină stăpânului meu, nu mie. 

Imediat ce a terminat de rostit aceste cuvinte, s-a trezit înconjurat de toate 
animalele şi păsările din sala învecinată şi care săreau în jurul lui de bucurie, 
strigând: 

— Ne-ai scăpat, milostivule om! Ne-ai scăpat de vrajă! Nu vom uita 
niciodată ce-ai făcut pentru noi! 

în toată acea bucurie, de picioarele lui s-a apropiat un căţeluş mic şi alb, pufos şi 
cu ochii negri, strălucitori. 

— la-mă, te rog, cu tine! l-a rugat acesta. Vreau să fiu căţeluşul tău. 

Torito a acceptat şi astfel, împreună cu noul său prieten, s-a înapoiat la ruinele 
templului din pădure. Când a ajuns, el i-a povestit stăpânului său toate peripeţiile 
prin care trecuse. 

După un timp, cei doi au pornit din nou la drum. Căţelul cel pufos a luat-o înaintea 
lor, de parcă vroia să le arate drumul. Şi aşa... au ajuns la un palat, unde au fost 
primiţi cu tot fastul din lume! Stăpânul acelui loc i-a rugat să rămână cu el cel puţin 


un an de zile, pentru că se plictisea foarte, foarte tare. 
Bineînţeles că cei doi au fost serviţi cu cele mai gustoase mâncăruri şi cele mai alese 
vinuri. Micuţul căţel nu a fost nici el uitat. A primit o porţie uriaşă de hrană, care ar fi 
săturat trei dulăi! 

Torito era foarte fericit! Astfel că el i-a spus lui Mohitoma: 

— Este minunat acest loc! Ar fi grozav să rămânem aici cel puțin câteva 
săptămâni şi să ne bucurăm de găzduirea ce ni se oferă. 

— Nu, nu! I-a răspuns prințul. Mâine dimineață vom porni din nou la drum. 
Acest palat este un loc al ispitelor şi văd bine că tu nu li te poţi împotrivi la fel de uşor 
ca primejdiilor de-afară. 

Servitorul n-a mai spus nimic, astfel că a doua zi dimineaţă au pornit din nou la 
drum, împreună cu micul căţel, care era foarte fericit şi mergea în faţa lor. După ce 
au mers mai mult timp, au dat peste un tărâm pustiu, unde nu există nicio casă, 
niciun arbore, nici măcar un fir de iarbă, Dar ei nu s-au speriat şi au continuat să 
urmeze cățelul. 

în faţa lor, la un moment dat a apărut un bătrân ce tremura din tot trupul. Era dus 
de spate, îmbrăcat în haine zdrenţăroase şi avea barbă albă, lungă până la pământ. 

— Ce mă bucur că mai văd şi eu suflare de om! Le-a spus moşneagul de cum 
i-a văzut. 

— Dar ce faci aici, moşule, prin aceste ţinuturi atât de aprige? L-a întrebat 
Mohitoma. 

— Păi fiule, când am călcat pe-aici aveam doar douăzeci de ani şi eram pe- 
atunci un tânăr frumos şi voinic. Nimeni nu mai călcase până atunci acest pământ 
uitat de timp. 

— Dar de ce ai venit până aici? l-a întrebat şi Torito. 

— în căutarea Crizantemei de Aur, i-a răspuns moşneagul. Blestemată să fie! 

Cei doi, prinţ şi servitor, s-au privit. Apoi Mohitoma a rostit: 

— Şi noi am venit în căutarea Crizantemei de Aur. 

— Fugiţi! Fugiţi cât vă ţin picioarele! A strigat bătrânul zdrenţăros. Altfel 
veţi ajunge ca mine şi tot nu veţi găsi nimic! 

Dar ei nu l-au ascultat. Călăuziţi de cățelul alb şi pufos, au pornit mai departe prin 
pustiu. Aşa că... au mers tot înainte şi au dat peste ţinuturi şi mai aprige. Timp de 
câteva zile au umblat, sfâşiaţi de foame şi de sete, pentru că niciunde în jurul lor nu 
exista nimic altceva decât pământ sterp. 

După ce-au mai mers un timp, deodată Mohitoma a strigat: 

— Crizantema de Aur! Uite-o, e acolo, în fundul prăpastiei! 

Şi fără să mai stea pe gânduri, a început să coboare, fără să se teamă că s-ar putea 
prăbuşi în hău şi să moară zdrobit de stânci. La fel de curajoşi, Torito şi cățelul l-au 
urmat imediat. 

Când au ajuns cu bine în fundul prăpastiei, au văzut de-aproape minunată 
Crizantema de Aur. Dar... s-au oprit speriaţi, atunci când au dat cu ochii de vietăţile 
înspăimântătoare ce păzeau frumoasă floare. Acolo erau lei şi tigri fioroşi, şerpi 
veninoşi şi urşi cu colţi uriaşi. 

însă... când aceştia i-au zărit pe Torito şi cățelul alb, s-au dat la o parte şi i-au permis 
lui Mohitoma să rupă Crizantema de Aur. în acel moment, toate suferinţele lor au luat 
sfârşit! 

Pornind pe drum mai departe, au întâlnit în cale ţinuturi îmbelşugate, pline cu de-ale 
gurii şi apă. Astfel ei au ajuns cu bine la casa frumoasei Floare de Piersică, iar prinţul a 
cerut-o de soţie, după ce i-a dăruit Crizantema de Aur. Fata a acceptat şi... au trăit 
fericiţi până la sfârşitul zilelor lor. 


Omul care nu voia să moară 
poveste japoneză 


Acum mulţi, foarte mulţi ani trăia un om pe nume Sentaro. Deşi numele lui însemna 
„Milionarul”, el nu era chiar aşa de bogat, dar nici sărac nu era. Moştenise o mică 
avere de la tatăl său şi anume din aceasta îşi asigura existenţa. Până la cei treizeci şi 
doi de ani împliniţi vieţuise liber, fără griji şi fără a munci. Dar, într-o zi, ca din senin, 
se abătu asupra lui gândul că ar putea să moară sau să se îmbolnăvească şi toată 
bucuria vieţii pierise pentru el. 

— Şi de ce omul nu ar putea să trăiască cel puţin cinci sau şase sute de ani 
fără să se îmbolnăvească? se întreba el în sinea sa. De ce oare veacul omului e atât de 
scurt?... 

Se mai întreba dacă ar putea să-şi prelungească viaţa atât cât ar vrea, dacă ar trăi cu 
mai multă chibzuinţă. 

Cunoştea poveştile unor Împărați din timpurile străvechi, care trăiseră şi până la o 
mie de ani. Printre aceştia fusese şi frumoasa Prinţesă Yamato. Ea, precum se spunea, 
trăise vreo cinci sute de ani. Dar, după această prinţesă, nu se mai ştia să fi trăit cineva 
o viaţă atât de lungă. 

Auzise de mai multe ori şi povestea împăratului Shin-no-Shiko, unul dintre cei mai 
înzestrați şi puternici conducători în istoria Chinei. Palatele cele mai mari şi Marele Zid 
Chinezesc au fost construite de el. Era dintre acei care ar fi putut avea tot ce şi-ar fi 
dorit din lume. Dar, cu tot norocul ce mereu îl însoțea, toată bogăţia şi splendoarea 
caselor în care locuia, înţelepciunea consilierilor şi gloria împărăției sale, el nu era pe 
deplin fericit, pentru că ştia - într-o zi va muri şi toate astea vor rămâne fără el. 

Shin-no-Shiko mereu se gândea la moarte: noaptea când se ducea la culcare, 
dimineaţa când se trezea şi toată ziua împrejur. Nicicum nu putea scăpa de povara 
acestui gând. O, cât de fericit ar fi fost, dacă ar fi găsit Elixirul Vieţii! 

Aşadar, într-o zi, împăratul şi-a adunat curtenii şi i-a întrebat dacă îi pot găsi Elixirul 
Vieţii, despre care citise şi auzise deseori. 

Jofuku, unul dintre curtenii mai bătrâni, i-a spus că departe, peste mări, este o ţară 
numită Horaizan şi acolo îşi duc viaţa nişte eremiţil care cunosc secretul Elixirului 
Vieţii. Oricine bea din acea licoare trăieşte veşnic. 

Şi atunci, Shin-no-Shiko i-a poruncit lui Jofuku să meargă în ţara Horaizan, să-i 
găsească pe acei sihastri şi să-i aducă o sticluţă cu elixirul magic. L-a urcat în cea 
mai bună joncă?* a sa, pe care a încărcat-o cu nenumărate bijuterii şi pietre scumpe, 
pentru a fi aduse în dar eremiţilor. 

Jofuku a navigat spre tărâmul Horaizan şi niciodată nu s-a mai întors înapoi la 
împăratul care atât de mult îl aştepta. Din acele timpuri, se spune că fabulosul 
Horaizan ar fi Muntele Fuji, unde locuiesc sihastrii care cunosc secretul Elixirului 
Vieţii şi-l venerează pe Jofuku ca pe un spirit protector al lor. 

Amintindu-şi toate acestea, Sentaro se hotărî să-i caute pe eremiţi şi devenind unul 
dintre ei spera să obţină licoarea dătătoare de viaţă veşnică. Casa şi tot ce mai avea 
pe lângă aceasta le lăsă în grija rudelor şi porni în căutare. 

îşi mai aminti că, fiind copil, auzise că acei eremiţi nu locuiau doar pe Muntele 
Fuji, ci că ajunseseră să se stabilească aproape pe toate culmile cele mai înalte. 

Aşadar, el porni la drum şi străbătu toate regiunile muntoase. Urcă pe vârfurile 
cele mai înalte, dar nu găsi niciun sihastru. 


mică ambarcaţiune rudimentară din lemn, cu mai 
multe catarge şi cu pânze, folosită la transportarea 
mărfurilor şi la pescuit 


în sfârşit, tot rătăcind de mai multe zile printr-o regiune necunoscută, întâlni un 
vânător. 

— Ai putea dumneata să-mi spui cam pe unde trăiesc eremiţii care au 
Elixirul Vieții? îl întrebă Sentaro. 

— Nu... Eu nu am auzit de aşa ceva niciodată, îi răspunse vânătorul. Dar, 
în schimb, îţi pot spune că prin părţile astea bântuie un hoţ de mare faimă. Se zice că 
ar fi capul unei bande de vreo două sute de tâlhari. 

Ciudatul răspuns al vânătorului cumplit îl supără pe Sentaro. El a înţeles că nu are 
niciun rost să mai piardă timpul căutându-i de unul singur pe acei eremiţi. Se hotărî 
să meargă chiar atunci la altarul lui Jofuku, spiritul lor protector. 

Şi, ajuns la altar, s-a rugat şapte zile, cerându-i lui Jofuku să-i descopere calea spre 
eremiţii care au ceea ce el caută atât de mult. 

Pe la miezul celei de a şaptea nopţi, pe când Sentaro se ruga în templu, uşa 
altarului se deschise şi într-o rază de lumină, ca printr-o minune, apăru însuşi Jofuku. 
El l-a chemat pe Sentaro mai aproape şi, cu o voce venită parcă din înaltul munţilor, 
i-a zis: 

— Dorinţa ta este una egoistă şi nu poate fi satisfăcută cu uşurinţă. Tu 
crezi că ai putea să devii eremit?%* pentru a găsi Elixirul Vieţii. Dar ştii tu oare cât de 
grea este viaţa unui sihastru? Ştii că el n-are voie să mănânce decât fructe, 
pomuşoare şi coajă de pin? Sihastrul trebuie să se îndepărteze de lume pentru ca 
inima lui să devină curată ca aurul şi liberă de orice dorinţă pământească. 
Respectând cu stricteţe aceste reguli, el încetează a mai simţi foamea, frigul sau 
căldura, iar corpul lui devine atât de uşor încât poate fi dus de un cocor sau un peşte, 
sau poate merge pe apă fără a-şi uda picioarele. 

Ţie, Sentaro, îţi place viaţa frumoasă şi comodă. Dar nu-ţi place să munceşti. Tu nu 
poţi suporta nici căldura mare şi nici frigul. Niciodată nu vei putea să umbli desculţ 
sau, pe timp de iarnă, să ai pe tine doar o haină subţire. Nu cred că ai avea răbdarea 
şi puterea de a trăi viaţa unui eremit. 

Totuşi, ca răspuns la rugăciunile tale, am să-ţi ofer ceva. Vei merge în Ţara Vieţii 
Veşnice, unde nu există moarte. 

Spunându-i toate astea, Jofuku îi dădu lui Sentaro un mic cocor din hârtie, care 
urma să-l ducă în ţara promisă. Sentaro se miră mult. Şi atunci văzu cum, sub ochii 
lui, cocorul crescu atât de mare, încât să-l poată duce pe spatele său. Pasărea îşi 
întinse aripile, se înălţă sus în cer şi zbură de-asupra munţilor, spre mare. 

La început Sentaro era foarte speriat. Dar treptat se obişnui cu iuţeala zborului. 
Au tot zburat şi zburat mii de kilometri. Cocorul nu se opri nici pentru o clipă să se 
odihnească sau să mănânce, 
pentru că, fireşte, o pasăre de hârtie nu avea nevoie de mâncare. însă, lucru straniu, 
nici lui Sentaro nu-i era foame. 

După câteva zile de zbor au ajuns la o insulă. Cocorul se îndreptă mai spre 
centrul insulei şi coborî. 

Imediat ce Sentaro se dădu jos, pasărea îşi strânse aripile, se făcu mică de tot şi 
se ascunse în buzunarul stăpânului său. 

Sentaro se uita înjur cu mirare, curios să vadă cum este Ţara Vieţii Veşnice. Făcu 
mai întâi înconjurul insulei, apoi străbătu şi un oraş care se părea că ocupă cam toată 
insula. Lucrurile erau ciudate şi diferite de cele pe care le cunoştea de acasă. Atât 
ţara, cât şi oamenii de acolo păreau a fi destul de avuţi. 

Sentaro hotări să rămână şi să locuiască pentru început la un han. Proprietarul 


_ persoană care duce o viaţă singuratică, retrasă; 
sihastru, pustnic 


hanului părea a fi un om bun. Când Sentaro îi spuse că ar vrea să locuiască acolo, el îi 
promise să-l ducă la guvernatorul oraşului şi să-l ajute cu tot ce este necesar. îi oferi 
chiar şi o casă şi Sentaro deveni locuitor permanent al Ţării Vieţii Veşnice. 

Chiar de la început descoperi că niciun trăitor de pe insulă nu cunoscuse vreodată 
ca cineva să moară sau să se îmbolnăvească în ţara lor. Cândva, demult, preoţi veniţi 
din India şi China le povestiseră băştinaşilor că ar exista undeva un frumos tărâm 
numit Paradis, unde fericirea şi pacea umplu inimile oamenilor, dar pentru a ajunge 
acolo trebuie să treci neapărat prin moarte. De aceea, spre deosebire de Sentaro, 
locuitorii Ţării Vieţii Veşnice, atât cei bogaţi cât şi cei mai săraci, în loc să fie 
înspăimântați de moarte, visau la ea zi şi noapte. Erau cu toţii obosiţi de viaţă prea 
lungă şi doreau să ajungă în minunatul loc numit Paradis, despre care le povestiseră 
acei preoţi cu secole în urmă. 

Pentru Sentaro lucrurile acestea păreau de-a-ndoaselea. El venise în Ţara Vieţii 
Veşnice pentru a scăpa de moarte, însă găsi pe insulă oameni care, fiind sortiţi a nu 
muri vreodată, considerau totuşi moartea o binecuvântare. 

Ceea ce el credea până atunci a fi dăunător, acei oameni luau drept bun de 
mâncat, iar ceea ce el obişnuia să mănânce, ei respingeau. Când se întâmpla să vină 
negustori din alte ţări, oamenii de pe acea insulă năvăleau nerăbdători să cumpere 
diferite otrăvuri, pe care le înghiţeau lacom, sperând ca moartea să vină şi să-i ducă 
în Paradis. 

Dar dacă acele otrăvuri în alte părţi duceau la moarte sigură, aici, în acest loc 
neobişnuit, nu aveau niciun efect. Ba din contra, oamenii, care le înghiţeau în 
speranţa să moară, descopereau în scurt timp că se simțeau chiar mai bine. 

în zadar încercau ei să-şi imagineze cum ar fi moartea. Cei mai înstăriți şi-ar fi dat 
toţi banii şi toate bunurile pe care le aveau doar pentru a-şi scurta viaţa cu cel puţin 
două sau trei sute de ani. Să trăiască veşnic, fără nicio schimbare, era un adevărat 
chin pentru ei. 

în farmaciile de pe insulă se găsea un medicament foarte solicitat, pentru că 
provoca, peste câteva sute de ani, o uşoară încărunţire a părului şi dureri 
nesemnificative de burtă. 

Sentaro rămase uluit când văzu că peştele scorpie-de-mare, care este foarte 
otrăvitor, acolo se servea în restaurante printre cele mai delicioase bucate, iar 
vânzătorii vindeau în stradă sosuri făcute din cantaride?”. Niciodată însă nu văzu pe 
cineva să se îmbolnăvească după ce a mâncat acele bucate ucigătoare. 

Sentaro era sigur că niciodată nu va obosi de viaţă şi considera o prostie să-ţi 
doreşti moartea. El era poate unicul om fericit de pe acea insulă. îşi dorea să trăiască 
mii de ani şi să se bucure de viaţă. 

Timpul trecea repede, ca o săgeată în zbor, pentru că era mereu ocupat cu treburi, 
de dimineaţă până seara târziu. Dar lucrurile nu mai mergeau la fel de bine ca la 
început. Suferise mai multe pierderi în afaceri. lar de câteva ori ajunsese şi până la 
ceartă cu vecinii săi. După trei sute de ani începu şi el să obosească de viaţă şi-i era 
dor să-şi revadă propria ţară şi vechea sa casă. îşi dădea bine seama că, oricât de 
mult ar trăi în această parte a lumii, viaţa lui va fi întotdeauna la fel. 

în dorinţa de a părăsi Ţara Vieţii Veşnice, Sentaro îşi aminti de Jofuku, acel care 
cândva l-a ajutat să scape de moarte. Şi începu să se roage sfântului să-l ducă înapoi, 
în ţara sa. 

Nici nu-şi încheie bine rugăciunea, că din buzunarul său sări cocorul de hârtie. 
Sentaro era nespus de mirat să vadă că după atâţia ani cocorul era acelaşi. Ca şi acum 
mulţi ani, sub ochii lui, pasărea crescu şi crescu, până se făcu destul de mare pentru a- 
1 duce în spate pe Sentaro. Cocorul îşi desfăcu aripile şi îşi luă zborul peste mare, 


insectă verde-aurie numită şi gândac-de-frasin 


îndreptându-se spre Japonia - ţara lui Sentaro. 

Stranie mai este uneori şi firea omului. Nici nu se desprinseră bine de pământ, că lui 
Sentaro deja îi părea rău de ceea ce lăsa în urmă. în zadar încercă să oprească 
pasărea. Ea îşi continuă zborul mii de kilometri deasupra oceanului. 

Dar, deodată, pe neprins de veste, începu o furtună şi minunatul cocor de hârtie se 
umezi, se boţi şi căzu în mare. Odată cu pasărea se prăbuşi în apă şi Sentaro. îngrozit 
la gândul că ar putea să se înece, el strigă rugându-l pe Jofuku să-l salveze. Privi înjur, 
dar nu era nicio corabie. în timp ce se zbătea să se ţină deasupra apei văzu un rechin 
plutind spre el. Acesta se apropie şi îşi deschise gura imensă, gata-gata să-l înghită. 
Sentaro, înţepenit de frică şi simțind că i-a venit sfârşitul, ţipă, rugându-l pe Jofuku să-i 
dea scăpare. 

Şi atunci... Sentaro se trezi de la propriul țipăt şi înţelese că adormise în faţa 
altarului în timpul lungii sale rugăciuni. îşi dădu seama că toate acele aventuri 
extraordinare şi înspăimântătoare le trăise doar în vis. 

Deodată, o lumină strălucitoare se îndreptă spre el. în lumină apăru un înger cu o 
carte în mână. El îi spuse lui Sentaro: 

— Am fost trimis de Jofuku. El, ca răspuns la rugăciunea ta, ţi-a arătat în vis cum 
este Ţara Vieţii Veşnice. Până şi acolo, în vis, tu ai obosit de viaţă şi l-ai rugat să te 
readucă în ţara ta natală, unde, precum ştii, există moarte. Tot în vis, Jofuku, pentru a 
te pune la încercare, te-a lăsat să cazi în mare şi apoi a trimis un rechin să te înghită. 
Şi, iarăşi, tu nu-ţi doreai să mori şi ai cerut ajutor. 

Degeaba vrei să devii eremit sau să găseşti Elixirul Vieţii. Aceste lucruri nu sunt 
pentru cineva ca tine. Tu nu poţi îndura o astfel de viaţă. Cel mai bine pentru tine ar fi 
să te întorci la casa părintească, să munceşti şi să-ţi trăieşti viaţa în continuare. Să-ţi 
cinsteşti mereu strămoşii şi să pregăteşti un viitor pentru copiii tăi. Anume aşa vei trăi 
până la adânci bătrâneţe. Renunţă la dorinţa de a scăpa de moarte, pentru că niciun 
om pe pământ nu poate trăi veşnic. 

în această carte, pe care ţi-o dau acum, vei găsi multe învățături. Dacă le vei urma, 
vei merge pe calea cea bună. 

Şi îngerul dispăru. Sentaro, omul care nu vroia să moară, rămase să înveţe lecţia. 
Luă cartea şi se întoarse la casa părintească, renunțând la toate dorinţele sale fără rost 
şi străduindu-se să ducă o viaţă aşezată şi cu folos. învăţăturile din acea carte, pe care 
i-o dădu îngerul, l-au ajutat să urmeze calea cea bună şi să devină chiar fericit. 


Pânza măiastră de cocor 
poveste japoneză 


A fost odată, într-o biată colibă, la margine de sat, o bătrână cu fiul ei, Musai. Atâta 
sprijin avea şi ea, pe Musai, care trudea de la soare-răsare până la soare-apune, pe 
ogorul său. Toată ziulica bălăcea prin noroi, punând orez în pământul acoperit cu apă 
multă, aşa cum îi trebuie orezului să încolţească. 

Şi cum lucra el aşa în lanul mlăştinos, deodată căzu din văzduh un cocor în 
apropierea sa. 

Musai era deprins cu cocorii, fiindcă în împărăţia Mikadoului, asemenea păsări 
înalte în picioare se plimbă nestingherite în brazdele arate. Cine ar cuteza să facă rău 
acestei fiinţe cu pene albe, pe care toţi o numesc „Preacinstitul domn cocor”? 

De aceea, acestei păsări îi place tovărăşia omului. Şi păşeşte cu atâta delicateţe şi 
graţie prin apă, încât se şi zice de o gingaşe fetiţă, blândă în purtare, că este asemenea 
„păsării ce se ridică din apă fără să o tulbure”. 

Când zări pasărea căzută, Musai grăbi cât putu de repede prin glodul țarinei. Zvârli 


cazmaua jos şi privind în iarbă, văzu o săgeată înfiptă în spinarea cocorului; picuri roşii 
de sânge pătau penele albe ca zăpada. 

Cocorul nu se sperie deloc de el. Dimpotrivă, plecă gâtul în jos, ca şi când s-ar fi 
supus de mai înainte la orice avea de gând să facă tânărul ţăran. 

Binişor şi cu grijă, Musai scoase săgeata şi ajută păsării să se ridice, dând în lături 
buruienile ca să aibă loc să-şi desfăşoare aripile. De câteva ori se zbătu cocorul, 
încercând să zboare; apoi întinse bine aripile şi pornu fâlfâind de la pământ, rotindu-se 
în jurul făcătorului său de bine, ca pentru a-i mulţumi; după care o luă drept spre 
munte, fără să se mai întoarcă. 

Musai privi pasărea cum se face tot mai mică, până dispăru în azurul cerului; pe 
urmă se întoarse la muncă, gândindu-se la vremea când se vor coace spicele de orez. 
Mai trebuia să trudească multe zile până să culeagă rodul muncii, hrana sa şi a 
bătrânei, că alta n-avea. 

Singura sa mulţumire era seara când, obosit de ceasuri lungi de muncă în lanul 
cufundat în noroi, putea să facă acasă o baie fierbinte. De asta avea întotdeauna grijă 
mamă-sa, şi de baie şi de chimonoul proaspăt călcat, cu care-l primenea. După cină, 
Musai petrecea seara cu vecinii. 

Şi aşa la fel, fiecare zi se adăuga celeilalte, una după alta, până în apropierea 
toamnei. 

într-o seară, când se întorcea acasă până a nu scăpăta soarele de tot - ce să vadă? 
Lângă mamă- sa sta o fată foarte frumoasă care îi ură bun sosit, cu o graţie de domniţă. 

Bietul băiat era ca vai de el, după o zi grea de muncă, desculţ, plin de noroi, cu 
legătura la cap în loc de pălărie, cum obişnuiesc japonezii la treabă. De aceea nici nu se 
gândi să-i răspundă, ci, scoţându-şi legătura de pe frunte şi răsuflând adânc, se înclină 
în faţa mamă-şi şi o întrebă: 

— Cine este preacinstita domnişoară şi cum de a ajuns în amărâta noastră 
colibă? 

— Uite, răspunse mamă-sa, acum te-ai făcut bărbat în toată firea, dar nu ai şi 
tu o nevastă. Toată lumea ştie că eşti un băiat harnic, cuviincios, cuminte şi ascultător 
mamei tale. Aşa că nobila domnişoară ţi-ar fi cu dragă inimă soţie. Eu, fără învoirea ta, 
nu-i pot da un răspuns. Tu ce zici? 

Tânărul ţăran gândi adânc: 

— Gingaşă făptură şi poate de nobilă viţă. Dar dacă m-aş învoi, cum o să 
poată ea să îndure sărăcia cu care suntem noi deprinşi? O să fie ea răbdătoare când 
o să suferim de foame? Sau va zăbovi aici numai o clipă şi va pleca apoi, lăsând 
durere şi întristare în urmă-i? 

De aceea nu dete niciun răspuns. 

Dar cum zilele fugeau şi el vedea cât de bună e fata cu mama sa, totdeauna cu 
bunăvoință şi răbdare şi uitându-se pe sine, temerile i se spulberară ca norii în vânt. Şi 
aşa, se căsătoriră, tânărul şi cu gingaşa fată. 

Toamna târziu, însă, la vremea când spicele ar fi trebuit să fie pline de bob, nu 
putură scoate nimic din paiele seci. Atâta trudă irosită în zadar. Şi biruri grele de plătit, 
şi-n casă, merinde de fel, şi foametea pândindu-i rânjind. Către iarnă se găsiră cu toţii 
în cea mai grozavă lipsă. 

Atunci soţia îşi arătă puterea sufletului ei, îmbărbătându-şi tovarăşul: 

— Nu fi îngrijat. Eu ştiu să țes pânză, cum nu s-a mai văzut pe aici. Trebuie 
numai să-mi faci o cămăruţă doar pentru mine, căci, pentru ca să o pot ţese, e nevoie să 
fiu singură şi în tăcere netulburată. 

Bătrâna se învoi, dar pe Musai îl trăgea inima doar pe jumătate. Totuşi se puse cu 
sârg la lucru. Cu stâlpi, stinghioare, stuh şi rogojini pe jos, cu pereţi drepţi, întăriţi cu 
lut, şi cu ferestre din hârtie, zăbrelite, aşa cum se fac în Japonia, el dură cămăruţa. 


Acolo, singurică, zi de zi, departe de toţi, blânda nevastă migălea nevăzută. 

Mama şi soţul aşteptară cu răbdare, până când, după o săptămână, femeia fu iarăşi 
printre ei. în mâini purta o trâmbă de albă pânză strălucitoare, tot atât de netedă şi 
curată ca zăpada abia căzută. 

Ici- acolo, câte o varga purpurie în țesătură, făcea să pară şi mai albă, neatinsa 
albeaţă a pânzei, pe care se îmbinau roşul ca sângele şi albul ca zăpada. 

— Cum o să-i zicem? întrebă soţul înmărmurit. 

— Nu are nume, nici asemănare pe lume nu are, zise minunata ţesătoare. 

— Dar trebuie să aibă un nume. Mă gândesc să o duc Marelui stăpân 
Daimyo; şi el n-o s-o primească, dacă nu ştie ce nume are. 

— Atunci, zise nevasta, o să-i zicem „Haina albă a cocorului”. 

Musai o duse în grabă stăpânului la castel, care, când o văzu atât de minunată, 

o trimise în dar împărătesei la Kyoto. Acolo, la palat, cu toţii rămaseră încremeniţi, 
iar împărăteasa porunci ca ţăranul să fie bine răsplătit. 

Purtând o mie de arginţi în sacul său, tânărul ţăran zorea către casă pentru a 
vărsa banii lucitori la picioarele mamei sale, mulţumind nevestei care-i adusese 
avuţie. Făcură praznic, şi săptămâni îndelungate ei trăiră în tihnă din banii agonisiţi 
pe pânza măiastră. 

într-un târziu însă, se văzură din nou în pragul nevoii. Atunci Musai îşi întrebă 
nevasta dacă nu s-ar învoi să mai ţeasă o dată o minunată „Haină albă a cocorului”. 
Ea primi bucuroasă, vestindu-i iarăşi că trebuie să o lase singură şi să nu caute s-o 
vadă, până nu va ieşi ea din cămăruţa cu pânza. 

însă, blestemata curiozitate îl rodea pe Musai. Ca un hoţ, el se furişă la fereastra 
zăbrelită şi punând limba pe un ochi de hârtie îl umezi ca să nu facă zgomot şi băgă 
degetul făcând o gaură, de care îşi lipi ochiul, să se uite înăuntru. 

Dar, ce minune îi fu dat să vadă? La războiul de ţesut nu era nicio femeie, ci numai 
un cocor alb, cocorul pe care-l văzuse el în lanul de orez şi din a cărui spinare 
scosese săgeata vânătorului. 

Aplecată pe vârtelniţa de tors, pasărea îşi smulgea puful mărunt de pe pieptul ei, îl 
răsucea şi-l depăna făcând din el firul cel mai subţire ce a fost văzut vreodată de 
oameni. 

Din când în când, storcea din inima ei picuri roşii de sânge, cu care vopsea vărgile, 
şi aşa mergea țesutul veşmântului, care era mai pe sfârşite. 

Musai, încremenit, privi fără să se mişte, când, deodată, chemându-l mamă-sa, el 
strigă fără voie, răspunzându-i: 

— Da, viu numaidecât! 

Atunci corul tresări speriat şi văzu gaura din fereastra de hârtie. Zvârlind jos 
pânza năvădită, scoase un strigăt ascuţit şi pomi mânios către uşă, luându-şi zborul 
afară, spre cer. 

Ca o pată albă pe colinele albastre, se mai văzu o clipă şi apoi pieri în văzduh. 

Mult timp Musai rămase4 cu privirea pe cer, aşteptând în zadar întoarcerea păsării. 

De-acu', fiul şi mama din nou se văzură faţă-n faţă cu sărăcia şi singurătatea, iar 
flăcăul se apucă iarăşi să se bălăcească, desculţ, în lanul de orez. 

Şi în fiecare primăvară, pe vremea când găsise pasărea căzută în ogorul său. 
Musai privea stârnitor cerul, doar-doar s-o ivi cumva cocorul său drag. 


Cele 10 căni de vin 


poveste japoneză 


Undeva, într-un sat sărac din îndepărtata Japonie, trăiau mai mulţi oameni în 


vârstă, iar viaţa lor se împărțea între muncă la câmp şi discuţiile pe care le purtau 
când vremea era prea rece pentru a munci. 

Aşa că zece bătrâni singuri din sat s-au decis să sărbătorească împreună seara 
Anului Nou, cu o cană de vin cald în mână, ca să se bucure de poveşti şi de vorbe de 
duh. 

Dar cum niciunul dintre ei nu avea suficient vin pentru a le da tuturor de băut, ei 
au vorbit şi au fost toţi de acord să aducă fiecare câte un ulcior de vin, iar apoi să 
pună vinul laolaltă într-un vas mare, ca să-l încălzească şi să-l bea toată seară 
împreună. 

Zis şi făcut. S-au despărţit şi, mergând fiecare spre casa lui, pentru a aduce vinul, 
fiecare bătrân s-a gândit: 

„Vinul meu este mult prea bun ca să-l amestec cu vinul lor! Nimeni nu va şti dacă 
eu nu voi turna în castronul comun vinul meu atât de bun. Nu se va observa nimic şi 
oricum vinul celorlalţi va fi destul de bun. Va fi bine aşa. Voi duce în schimb o cană de 
apă.” 

Şi s-au reîntâlnit bătrânii, în ajunul Anului Nou. Fiecare a adus cu el câte un 
ulcior, au turnat conţinutul ulcioarelor, cu mare ceremonie, într-un vas mare, pus 
pe foc, pentru a-l încălzi. S-au pregătit pentru poveşti şi s-au strâns în jurul 
vasului, privindu-se pe furiş. 

Când conţinutul vasului s-a încălzit, s-au aşezat pentru a-şi depăna poveştile, 
fiecare cu câte o cană cu apă fierbinte în mână. 


Povestea unei pisici şi a artei sale 
poveste japoneză 


A fost o dată ca niciodată un maestru de scrimă numit Shoken. în casa să mai 
locuia, pasămite, un imens şobolan care tare îşi mai făcea de cap. 1 se plimba pe sub 
nas chiar şi-n plină zi. între-o zi, ce se gândi maestrul! Să-şi închidă pisica în camera 
unde vieţuia şobolanul, da' de aceasta va prinde obrăznicătura şi-i va da de capăt! 

însă se întâmpla că şobolanul sări pe botul motanului şi-l muşcă atât de tare, încât 
acesta abia se salvă, scoțând mieunături sfâşietoare. Stăpânul, cât ce văzu acestea, 
dădu repede fugă să găsească alte pisici din vecini, motani vajnici de li se dusese 
vestea, şi îi aduse şi pe aceştia în camera cu pricina. Şobolanul era acolo, la post, 
ghemuit într-un colţ al camerei şi, cum se apropia un motan, cum se repezea la el, îl 
muşca şi-l obliga să fugă cu coada între picioare. Părea atât de grozav, încât nici-un 
viteaz din neamul pisicesc nu se mai încumeta să-l atace. Stăpânul se făcu atunci foc 
şi pâra şi, de mânios ce era, hotăra să se pună el-însuşi la pândă. însă, cât era el de 
trecut prin ale războaielor şi cât era de priceput în meşteşugul armelor, tot răzbi să 
prindă şoarecele care era tare viclean şi iute şi îi scăpa de sub fiecare lovitură. în 
iureşul vânătorii, maestrul fandă şi sparse cele două uşi SHOK şi KARAK AMIS. 

Dar şoarecele sării în aer rapid precum strălucirea unei săgeți în zbor şi evită toate 
capcanele, iar la sfârşit îi sări drept în faţa şi-l muşcă. Şiroind de sudoare, maestrul 
se dusese umilit la servitorul său şi îi spuse: „Am auzit că peste şapte ţări şi şapte 
mări se află motanul cel mai curajos din lume. Du-te de-l caută şi să mi-l aduci aici 
cum îi ştii”. Servitorul plecă peste şapte ţări şi şapte mări, căută în stânga şi în 
dreapta, făcu ce făcu şi duse la bun sfârşit porunca. 

Motanul cel vestit se afla acum în faţa maestrului. Nu părea a se deosebi de 
ceilalţi la înfăţişare, nu părea nici mai aprig la minte, nici deosebit de iute. Maestrul 
de scrimă nu-şi făcea mari speranţe privindu-l. 

Cu toate acestea, deschise binişor uşa în lături şi-l lasă să treacă. Motanul păşi 


liniştit, încet ca şi cum nimic deosebit nu l-ar fi aşteptat. Dar, în aceeaşi clipă, în 
partea cealaltă a camerei şobolanul tresări de spaimă, apoi se ghemui şi rămase 
nemişcat. Motanul se apropie tot mai mult, cu pas lent, apucă liniştit şobolanul în 
gură şi-l duse maestrului. 

Seara, pisicile înfrânte de şobolan făcură sfat în casa lui Shoken. Oferiră cu respect 
locul de onoare bătrânului motan care repurtase încă o victorie în viaţa sa, 
îngenuncheară umile în faţa lui şi îi spuseră: 

— Noi trecem drept motani viteji şi buni vânători. Ne-am antrenat, ne-am ascuţit 
ghearele pentru a prinde orice fel de şoarece, şobolan sau chiar nevăstuici şi vipere. 
Nu am putut gândi niciodată că poate să existe un şobolan atât de puternic. 

Prin ce artă, maestre, l-aţi putut învinge atât de uşor? Nu învăluiţi în mister 
metoda dumneavoastră, ci spuneţi-ne şi nouă secretul. 

Bătrânul motan începu a râde, şi râse şi râse, iar la urmă le vorbi astfel: 

— Voi, tineri motani, sunteţi, de bună seamă, foarte puternici. Dar aţi rătăcit 
pe o cale greşită. 
lată de ce sunteţi înfrânți de câte ori găsiţi ceva neaşteptat. Dar, rogu-vă, povestiţi- 
mi şi mie cum v- aţi antrenat Măriile Voastre. 

O pisică neagră ieşi în faţa şi începu: 

— Eu sunt născută într-o familie vestită în vânătoare de şobolani. Am 
hotărât, deci, să urmez această cale. Pot sări ziduri înalte de doi metri. Pot să mă 
strecor în găuri atât de mici, încât numai un şobolan ar mai reuşi să între. încă din 
copilărie m-am antrenat la toate acrobaţiile. Chiar şi pe jumătate adormit şi încă 
ameţit de somn, când văd un şobolan tropăind pe grinda-hop, l-am prins. Dar 
şobolanul de astăzi era ceva ce n-am mai văzut, era prea puternic. Am suferit cea mai 
groaznică înfrângere din viaţa mea. Mi-e ruşine! 

Bătrânul spuse: 

— Ceea ce ai exersat tu în timpul antrenamentelor era doar tehnica 
(SHOSA - doar talentul fizic). Spiritul tău era ocupat cu întrebarea: „Cum să 
înving?”. Aşa eşti prins de dorinţa de a ajunge repede la capăt. Când cei bătrâni 
predau „tehnica”, o făceau doar pentru a arăta un aspect al căii (MICHISUJI). 
Tehnica lor era simplă, dar cuprindea cel mai mare Adevăr. Lumea de azi nu se mai 
preocupă decât de tehnică. S-a descoperit că aceasta corespunde formulei: DACĂ 
FACI AŞA ŞI AŞA, AJUNGI AŞA ŞI AŞA. Şi ce rezulta? Numai abilitate. Sacrificând 
calea tradiţională în favoarea inteligenţei şi spiritului de competiţie, ajungem să 
epuizăm tehnica. Nu se poate trece mai departe. Aşa se întâmplă întotdeauna când 
ne servim numai de intelect. Inteligentă este, într-adevăr o funcţie a spiritului, dar, 
dacă nu se sprijină pe Cale şi nu doreşte decât a şti să execute, ea devine începutul 
greşelii, devine un rău. Reîntoarce-te în tine însuţi şi găseşte calea cea dreaptă. 

Se ridică mai apoi un motan tigrat şi-şi începu povestea: 

— Arta cavaleriei depinde numai şi numai de spirit, asta este credinţa mea. 
în consecinţă am exersat pentru a avea această putere (KI NO WONERU) 
dintotdeauna. Cred că spiritul meu e „dur ca oţelul”, liber şi încărcat de spiritul „KI”, 
ce umple cerul şi pământul (MENCIUS). Dacă văd duşmanul, acest spirit puternic îl 
învăluie şi de dinainte victoria este mea. înaintez după cum îmi dictează situaţia în 
acel moment. Mă reglez pe „tonul” adversarului, îl hipnotizez şi-l dirijez unde vreau, 
la stânga sau la dreapta, îi prevăd toate tertipurile. Eu nu mă ocup de tehnica 
propriu-zisă. Ea vine de la sine. Un şobolan care fuge pe grindă, numai ce-l privesc 
fix şi deja îmi pică în gheare. 

Dar acest şobolan misterios a apărut far' a prinde formă şi s-a dus fără a lasă 
urme. Ce înseamnă asta? Nu ştiu. 
Bătrânul îi răspunse: 
— Tu te-ai căznit să obţii efectul produs de marea forţă care umple cerul şi 


pământul. Dar nu ai câştigat decât o energie a minţii şi nu ceea ce se câştigă din 
bine, din ceea ce merită numele de bun. Simplul fapt de a avea conştiinţa forţei cu 
care tu ai vrea să câştigi lucrează împotriva victoriei tale. Eul tău e în joc. Dacă cel al 
adversarului e mai puternic, ce se întâmplă? Dacă vrei să-ţi învingi adversarul prin 
superioritatea forţei tale, el ţi-o va opune pe a lui. îţi imaginezi că numai tu eşti mare 
şi tare şi ceilalţi sunt neajutoraţi? Cum ar trebui să ne comportăm când există ceva 
imposibil de învins, care are cea mai puternică voinţă din lume, superioară celei pe 
care o deţii dominantă? Iată întrebarea! Ceea ce simţi în tine ca „liber”, „dur ca 
oţelul” şi „umplând cerul şi pământul” nu este marea forţa (KI NO SHO), ci doar 
reflecţia ei în tine. Asta înseamnă că e propriul tău spirit. Doar umbra marelui spirit. 
Fără îndoială că trece drept marea, vasta energie. în realitate este cu totul altceva. 
Spiritul de care vorbeşte Mencius este puternic pentru că este în permanenţă 
luminat de o mare luciditate. Spiritul tău nu obţine forţa decât în anumite condiţii. 
Forţa ta şi cea despre care vorbeşte Mencius au origine diferită. Ele sunt tot atât de 
distincte precum cursul etern al unui fluviu (ca Yangtze Kiang, de exemplu) şi 
creşterea subită a apelor sale peste noapte. Care este, deci, spiritul pe care trebuie 
să-l păstrăm atunci când ne găsim în faţa unui lucru de neînvins cu vreo forţă 
spirituală întâmplătoare (KI SEI)? Iată întrebarea! Un proverb zice: „UN ŞOBOLAN 
ÎN PERICOL DE MOARTE SARE CHIAR ŞI ASUPRA PISICII”. 

Dacă duşmanul e în pericol de moarte, nu mai depinde de nimic. îşi uită viaţa, 
nefericirile, se uită pe sine e liber de orice victorie sau înfrângere. Nu mai are deloc 
intenţia să-şi asigure în viitor existenţa. De aceea voinţa sa e de fier. Cum să triumfi 
asupra lui cu o forţă spirituală pe care ţi-ai atribuit-o singur? 

Atunci o bătrână pisica gri înaintă şi grăi: 

— Da, într-adevăr aveţi dreptate. Forţa minţii, oricât de tare ar fi, are ea 
însăşi o formă (KATASHI). Ceea ce are o formă, cât de mică, se poate prinde. lată de ce 
eu mi-am exersat de mult timp sufletul (KOKORO: forţa inimii). Eu nu posed forţa care 
domină adversarul (SEI - ca motanul dinainte). Eu nici nu mă lupt (cum făcea prima 
pisică). Eu mă împac cu adversarul meu, devin una cu el şi nu-i opun niciun fel de 
rezistenţă. Dacă e mult mai tare ca mine, cedez pur şi simplu şi fac, pe scurt ceea ce 
doreşte. Arta mea constă în „a prinde pietrele din zbor cu un voal care flutură”. Un 
şobolan care vrea să mă atace, oricât de puternic ar fi, nu găseşte nimic asupra căruia 
să se arunce, nimic în ce să-şi înfigă ghearele. Dar şobolanul de azi nu a intrat în jocul 
meu şi gata. Venea şi plecă, insesizabil, ca şi Dumnezeu. încă aşa ceva n-am mai văzut. 

Motanul cel bătrân atunci spuse: 

— Ceea ce numeşti tu împăcare nu vine din Fiinţa şi nici din marea Natură. 
Este o împăcare artificială. în mod conştient vrei să scapi astfel de agresivitatea 
inamicului fiindcă, chiar fugitiv, tu te gândeşti la ea, iar el îşi dă seama. Dacă în această 
stare de spirit te prefaci a fi „conciliant”, nu faci decât să semeni dezordine în spiritul 
tău întors spre atac. Precizia intercepţiei şi acţiunii tale are de suferit. Tot ceea ce faci 
cu intenţie reduce vibrația primitivă ce acţionează în secret, vibrația marii Naturi, şi 
împiedica cursul spontan al mişcării. De unde să mai vină atunci vreo acţiune 
miraculoasă? Când nu te mai gândeşti la nimic, când nici nu vrei şi nici nu faci nimic, ci 
te abandonezi, tu şi mişcarea ta, la vibrația Fiinţei (SZIZEN NO KA), doar atunci vei 
ajunge să nu ai formă. Nimic nu mai poate sta împotriva ta ca „contra-forma” şi atunci 
nu mai există niciun duşman care să-ţi reziste. 

Să nu credeţi că antrenamentele voastre au fost inutile. Totul şi fiecare lucru poate fi 
un aspect al căii. 

Tehnica şi calea pot fi unul şi acelaşi lucru. Atunci marele spirit, „Atotputernicul”, 
este deja prezent, se manifestăm acţiunile corpului. Forţa marelui spirit (KI) serveşte 
creatură umană (ISHI). Cel care are libertatea Kl-ului poate face faţă la orice, 


corespunzând libertăţii infinite. Dacă spiritul tău e unificat, chiar dacă nu angajezi vreo 
forţă în luptă, el nu se sparge nici lovindu-se de piatră, nici lovindu-se de aur. Există o 
singură condiţie: nu trebuie să fie nici cea mai mică urmă a conştiinţei eului propriu, 
aceasta nu trebuie să între în joc, astfel totul se strică. Dacă ne gândim un singur 
moment la acest eu, totul devine artificial. Aceasta nu mai provine din Fiinţa, din 
vibrația primordială a corpului primit de Cale (do-tai). Atunci adversarul nu va mai fi 
supus voinţei tale. îţi va rezista şi el. Ce metodă sau ce artă trebuie atunci folosită? 
Când eşti într-o anumită stare, dezlegat de orice rațiune (MUSHIN), când acţionezi 
neacţionând, tară intenţie şi tară artificiu, în acord cu marea natură, doar atunci eşti pe 
calea cea bună. Uită, deci, orice intenţie, exersează-te în absenţa intenţiei şi lasă 
lucrurile să se facă prin Fiinţă. Această cale este fără sfârşit, nesecată. 

Bătrânul motan mai adaugă ceva uimitor: 

— Să nu credeți cumva că v-am spus ceva foarte înțelept. Cu mult timp în 
urmă trăia în satul vecin - şi mai trăieşte şi astăzi, dacă n-o fi murit - un bătrân motan. 
Dormea toată ziua. Nu se vedea nimic la el care să aducă a putere spirituală. Zăcea 
acolo ca un buştean. Nimeni nu-l văzuse vreodată prinzând un şobolan. Dar nici nu se 
văzuse vreodată vreunul în locul în care trăia el sau prin împrejurimi. Şi, în orice loc s- 
ar fi dus, nu mai era picior de şobolan. într-o bună zi i-am făcut o vizită şi l-am întrebat 
cum era posibil aşa ceva. N-am primit niciun răspuns. l-am pus de trei ori aceeaşi 
întrebare... iar el păstra aceeaşi tăcere. Şi nu era că n-ar fi vrut să răspundă; părea că 
nu ştie ce să spună. Atunci am înţeles: cel care ştie nu vorbeşte, cel care vorbeşte nu 
ştie. Acea pisică uitase totul: pe el însuşi, lucrurile dimprejur. Devenise un „nimic”. 
Atinsese stadiul cel mai înalt al lipsei 
de intenţie. Putem spune că a găsit calea divină a cavalerilor: a învinge tară să 
omori. Eu sunt încă mult în urma lui. 

Shoken auzi totul ca prin vis. Se apropie, se înclină în faţa bătrânului motan şi spuse: 

— Iată că a trecut mult timp de când exersez arta scrimei, însă nu am 
ajuns la sfârşitul căutărilor mele. Am auzit părerea domniei tale şi cred că am înţeles 
adevăratul sens al drumului meu. Totuşi, vă implor, mai spuneţi-mi ceva din secretul 
dumneavoastră. 

Atunci motanul cel bătrân zise: 

— Cum aş putea s-o fac? Nu sunt decât un animal şi şobolanul este hrana 
mea. Cum aş putea să ştiu ceva despre lumea oamenilor? Eu ştiu doar atât: sensul 
artei scrimei nu este doar de a învinge un adversar. Este o artă prin care, într-un 
moment anume, se atinge marea lumină, lumina principiului morţii şi al vieţii 
(SEISHIWO AK IRAK I NI SURU). în timpul practicii tehnice, un adevărat cavaler ar 
trebui să se întreţină în exerciţiul spiritual al acestei lumini. Pentru aceasta trebuie, 
înainte de toate, să aprofundeze studiul principiului fiinţării atât a morţii cât şi a 
vieţii, al ordinii morţii (SHI NO RI). Va ajunge la marea lumină spirituală numai acela 
liber de orice l-ar putea întoarce din Drum (KEN KYOKU - departe de centru), mai 
ales de orice gând definitoriu. Dacă fiinţa este lăsată fără piedici, dincolo de orice eu 
şi de orice lucru, ea poate, când ar avea o importanţă, să se manifeste în toată 
libertatea. Dar dacă inima dumneavoastră se ataşează, fie şi o clipă, la orice-ar fi, 
Fiinţă e prizonieră. Facem din ea ceva stabil în sine. lar dacă ea a devenit ceva stabil, 
există şi un ego stabil în sine şi există şi ceva care i se opune. Atunci doi stau unul în 
faţa celuilalt şi luptă pentru a supravieţui. Dacă este aşa, minunatele funcţii ale 
Fiinţei, capabile de a face faţă oricărei schimbări, sunt frânate. Capcana morţii se 
închide, se pierde lumina specifică a Fiinţei. Cum ar fi posibil, într-o asemenea 
dispoziţie, să întâlneşti un adversar, păstrând o atitudine dreaptă şi privind victoria şi 
înfrângerea în faţa? Chiar victoria ar deveni o simplă întâmplare, fără raportare la 
adevărata artă a scrimei. 


A fi liber de toate nu înseamnă totuşi un Vid. Fiinţa în sine nu are natură proprie. E 
dincolo de orice formă, cu atât mai puţin ar acumula ceva în sine însăşi. Dacă o 
reţine ceva, orice-ar fi, fie şi pentru o clipă, marea forţă rămâne prinsă şi echilibrul 
energiilor care curg în mod natural de la începuturi este pierdut. Dacă Fiinţa e 
reţinută, cât de puţin, energia sa nu mai elibera, energia sa nu se mai răspândeşte 
fără obstacole în toată plenitudinea. Când echilibrul care se naşte din Fiinţă e 
pierdut, fie într-o direcţie, fie în alta, forţa să fie inundă, fie stă să sece. Dacă inundă 
se naşte prea multă energie şi nu se mai poate opri. Dacă e insuficientă, acţiunea 
spiritului devine slabă. La momentul oportun nu mai este în măsură să domine 
acţiunea. 

Ceea ce numesc eu a fi eliberat de lucruri nu este nimic mai mult decât aceasta: să 
nu acumulezi nimic, să nu te sprijini pe nimic. Atunci nu va mai exista nici subiect, 
nici obiect. Nici „eul”, nici „contra-eul”. Dacă se întâmplă ceva, se face faţa 
întâmplării inconştient şi nu va rămâne nicio urmă. în „EK I” (Cartea Schimbărilor) 
stă scris: „Fără gânduri, fără acţiune, fără mişcare, cu totul şi cu totul liniştit”. Este 
singurul fel de manifestare în Fiinţă şi în legile tuturor lucrurilor a interiorului în cea 
mai deplină inconştienţă şi, la sfârşit „de a deveni una cu cerul şi pământul”. Cel care 
va face şi va înţelege astfel arta scrimei este aproape de adevărul căii. 


Ceaşca de ceai 


poveste japoneză 


Nan-în, un maestru japonez din epoca Meiji, a fost vizitat de un profesor 
universitar care a venit să îl interogheze despre Zen. 

Nan-în l-a servit cu ceai. A început să toarne în ceaşca musafirului şi a continuat să 
toarne. Profesorul privea uimit cum ceaiul dă pe dinafară până nu s-a mai putut 
abţine şi a zis. „Dar e plină ceaşca. Nu mai intră nimic!” 

„Ca şi ceaşca aceasta”, a zis Nan-în, „tu eşti plin de opinii şi speculaţii. Cum să-ţi arăt 
eu ce e 


Zen înainte să-ţi goleşti ceaşca?” 


Doi călugări se întorceau seara la mănăstire. Plouase şi erau bălți peste tot pe 
marginea drumului, într-un loc o tânăRQMAdiânu putea trece din cauza apei. Cel 
mai în vârstă dintre călugări a luat- o în spate şi a trecut-o drumul, apoi şi-a continuat 
drumul la mănăstire. poveste japoneză 

Seara, călugărul mai tânăr a venit la el şi i-a spus: „Noi, fiind călugări, nu putem 
atinge o femeie.” 

Iar călugărul bătrân i-a răspuns: „Aşa este frate.” 

Atunci călugărul cel tânăr întrebă iar: „Dar atunci cum de ai luat în spate acea 
femeie?” 

Călugărul bătrân zâmbi şi îi spune: „Eu am lăsat-o la marginea drumului, dar tu 
încă o cari cu tine.” 


Aflarea unui adevăr 
poveste japoneză 


într-o zi un mare demon călătorea prin satele Indiei cu ucenicii săi. într-un loc a 
văzut un om în meditaţie a cărui faţă s-a iluminat dintr-o dată. Omul tocmai 
descoperise ceva pe pământ în faţa lui. Un ucenic întreabă ce era acolo, iar demonul 
răspunse: „Un adevăr.” 

„Şi nu te deranjează când cineva descoperă un adevăr?” „Nu”, răspunse demonul 
cel mare. „Imediat după ce-l descoperă, de obicei îl transformă în credinţă.” 


Cealaltă parte 
poveste japoneză 


într-o zi un tânăr călugăr budist aflat în călătorie ajunge pe marginea unui râu 
mare. Uitându-se la obstacolul cel mare din faţa sa, s-a tot gândit cum să facă să-l 
depăşească. Tocmai când era gata să renunţe la călătoria sa, a văzut pe partea 
cealaltă a râului un mare învăţător. Tânărul călugăr atunci strigă la învăţător: „O, tu, 
înţeleptule, poţi să-mi spui cum să ajung pe partea cealaltă a râului?” 

învățătorul se gândeşte câteva momente şi strigă înapoi: „Fiul meu, dar te afli deja 
pe cealaltă parte.” 


Probabil 


poveste japoneză 


Era odată un fermier bătrân care îşi muncea pământul de mulţi ani. într-o zi i-a 
fugit calul. Când au auzit vestea, vecinii au venit la el. „Ce ghinion!”, au zis ei. 

„Probabil”, a răspuns fermierul. 

în dimineaţa următoare, calul s-a întors, împreună cu alţi trei cai sălbatici. „Ce 
minunat!”, au exclamat vecinii. 

„Probabil”, a răspuns bătrânul. 

în ziua următoare, fiul său a încercat să călărească unul dintre caii sălbatici care l-a 
aruncat pe 


jos şi astfel şi-a rupt piciorul. „Ce nenoroc!”, au zis vecinii iar. 

„Probabil”, a răspuns fermierul. 

Apoi în sat au venit autorităţile militare pentru a-l recruta pe fiul fermierului. 
întrucât acesta avea piciorul rupt, l-au lăsat la vatră. „Ce noroc!” au zis vecinii. 

„Probabil”, a răspuns fermierul. 


Atârnând în prăpastie 
poveste japoneză 


într-o zi, mergând prin sălbăticie, un om a întâlnit un tigru fioros. Omul a luat-o la 
fugă, dar a ajuns la marginea unei prăpăstii. în disperare, omul a început să coboare 
pe o viţă şi a rămas atârnat peste o râpă. 

Cum stătea atârnat acolo, au apărut doi şoricei dintr-o gaură şi au început să 
roadă la viţa de care era prins. 

Dintr-o dată, omul a observat pe viţă o căpşună sălbatică. A rupt-o şi a dus-o în 
gură. Era incredibil de delicioasă! 


Bine şi rău 
poveste japoneză 


Când Bankei ţinea seminariile sale de meditaţie, se adunau ucenici din toate 
părţile Japoniei pentru a participa. în timpul unei astfel de adunări, un ucenic a fost 
prins furând. Incidentul i-a fost adus la cunoştinţă lui Bankei, solicitându-i-se ca 
vinovatul să fie dat afară. Bankei a ignorat cazul. 

Mai târziu, acelaşi ucenic a fost prins iar furând şi Bankei iar a ignorat cazul. Asta 
i-a înfuriat pe mulţi ucenici, care au formulat o cerere că hoţul să fie dat afară, altfel 
vor pleca ei. 

Când Bankei a citit cererea, i-a chemat pe toţi înaintea lui. „Voi toţi sunteţi fraţi 
înţelepţi”, le-a spus. „Voi ştiţi ce e bine şi ce e rău. Deci puteţi pleca şi altundeva să 
studiaţi dacă vreţi, dar acest sărman frate nici nu ştie să diferenţieze binele de rău. 
Cine îl va învăţa dacă eu îl dau afară? îl voi ţine aici chiar dacă veţi pleca cu toţii.” 

Faţa fratelui care furase s-a umplut de lacrimi. întreaga dorinţă de a fura îi 
dispăruse. 

Floarea cea mai frumoasă 

Se spune că un împărat al Japoniei îşi anunţase intenţia de a vizita o faimoasă 
grădină. La data fixată, grădinarul îl aştepta la poartă şi cu o adâncă reverență a 
spus: 

— I-ar face plăcere maiestății sale, să meargă mai întâi în grădină? Ceaiul 
se va servi după aceea. 

Au intrat în grădină, dar pământul fusese arăt şi nivelat. Nu se vedea nici măcar un 
fir de iarbă. 

împăratul n-a spus nimic şi a fost poftit în casă. Pe măsuţa de ceai, se afla un vas 
cu o singură orhidee, de o frumusețe fără seamăn. 

Gazda a spus: 

— Am păstrat floarea cea mai frumoasă, celelalte flori nu puteau sta lângă 
ea... nu meritau să fie văzute de împărat. 


Călătoria 
poveste tibetană 


Doi călugări plecaseră în călătorie. De trei zile nu întâlniseră decât o femeie bătrână 
în pragul 
colibei sale. Ea le-a oferit puţin orez prăjit, amestecat cu ceai şi unt rânced. Această 
tsampa modestă le fusese oferită cu o zi înainte. Acum le era foame şi frig. Deodată, 
a început să plouă. Cel mai tânăr dintre călugări se proteja cum putea mai bine cu o 
parte a veşmântului său lung. Cel mai în vârstă mergea mai departe în tăcere. La 
căderea nopţii, la orizont nu se vedea niciun adăpost, nici templu, nici sihăstrie, nici 
cea mai umilă colibă. Poteca pe care mergeau se pierdea departe în munţi. Tânărul 
novice nu mai rezistă. El nu cunoştea ţinta acelei călătorii interminabile. „Templul 
zen nu poate să fie departe, îşi zicea el. Mi se pare că ne apropiem de Kamakura. Dar 
oare aceasta este destinaţia noastră?” 

încălcând cerința strictă de a păstra tăcerea, a îndrăznit să-l întrebe pe călugărul 
în vârstă, care mergea cu un pas egal: 

— Maestre, unde mergem? 

— Am ajuns, a răspuns maestrul. 

— Vrei să spui că popasul e aproape? a insistat tânărul călugăr. 

— Aici, acum. Am ajuns. 

Novicele, înspăimântat, s-a uitat la potecă plină de pietre care se pierdea în ceaţă. 
în depărtare, piscurile munţilor dispăreau deja în noapte. îi era frică, frig şi foame. 
Şi, brusc, într-o străfulgerare, a înţeles. Şi-a amintit de cuvintele care îi fuseseră 
repetate deseori la mănăstire: 

„Zenul este un drum care duce... în fiecare pas făcut pe acest drum se află 
eternitatea. în prezent se cuibăresc viaţa, oază, infinitul.” 

Trăiesc prezentul, trecutul a zburat, viitorul este un vis; doar prezentul este. 


Miriapodul 
poveste japoneză 


Un miriapod trecea pe o cărare, cu cele 100 de picioare ale sale mişcându-se într-o 
sincroni citate perfectă. O broască râioasă l-a privit minunându-se: „Cum reuşeşti să 
îţi coordonezi atât de bine picioarele? Pe care dintre ele îl mişti primul?” 

Miriapodul s-a oprit să se gândească şi de atunci nu mai ştie cum să meargă. 

Povestea clopoţeilor de vânt 

Se povesteşte că odată, demult, trăia retras în munţii din China un maestru. 

Era vesel tot timpul, le zâmbea tuturor celor care îi ieşeau în cale. Unul dintre 
elevii lui, curios fiind să afle cum de maestrul este tot timpul fericit, l-a întrebat într-o 
zi: 

— Maestre, de unde acest zâmbet continuu pe chipul tău? 

— De la clopoțeii de vânt, răspunse maestrul. 

— Cum aşa? 

— De fiecare dată când suna clopoţeii de argint de la poarta mea, mă 
cuprinde o bucurie fără margini! 

înseamnă că vine cineva... Şi sosirea cuiva, fie şi doar a vântului, mă umple de 
fiecare dată de fericire... 

Gândind că ar avea în ei ceva magic, într-o noapte elevul hotărî să fure clopoţeii. îi 
duse în casa lui, îi aşeza la poartă şi aştepta că miracolul să se producă. Dar nu simţi 
nimic când aceştia sunară... Ba mai mult, după o săptămână sunetul clopoţeilor 


începu să îl enerveze din cale afară! 

Când totul deveni insuportabil, cuprins de remuşcări, se duse înapoi la maestrul 
său să-i înapoieze clopoţeii. îşi ceru de nenumărate ori iertare, şi când fu sigur că 
maestrul l-a iertat, îi puse întrebarea care îl frământa: 

— De ce la mine nu se întâmpla nimic atunci când suna clopoţeii? De ce nu 
apare bucuria pe care o văd la tine? 

— Dragul meu, îi răspunse maestrul, unde ai aşezat tu clopoțeii? 

= La poarta casei mele, maestre! 


— Ei, vezi? Trebuia să-i aşezi la poarta sufletului tău. 


învăţătura 
poveste japoneză 


Un maestru a plecat cu ucenicul său în junglă. Chiar dacă era în vârstă, îşi făcea 
drum cu agilitate, în timp ce discipolul tot aluneca şi cădea de multe ori. Tânărul se 
ridica şi mormăia mânios de fiecare dată dar continua să-şi urmeze maestrul. După o 
bună bucată de drum, au ajuns într-un loc sacru. Fără să se oprească o clipă, 
maestrul s-a întors pe drumul pe care veniseră. 

„Nu m-ai învăţat nimic astăzi,” spuse novicele, după ce căzuse a mia oară. 

„Te-am învăţat un lucru, dar nu ai reuşit să-l înţelegi,” spuse vraciul. „încerc să te 
învăţ cum să înfrunţi greşelile în viaţă.” 

„Şi cum ar trebui să le înfrunt?” 

„în acelaşi fel în care ar fi trebuit să înfrunţi fiecare căzătură,” răspunde vraciul. 
„în loc să blestemi locul unde ai căzut, trebuia să încerci să înţelegi ce te-a făcut să 
aluneci înainte.” 


Cunoaşterea 


poveste japoneză 


Discipolii meditau asupra unui dicton al lui Lao Tze: „Cei care cunosc, nu spun. Cei 
care spun, nu cunosc.” 

Când maestrul a intrat, ei l-au întrebat ce semnificaţie au aceste cuvinte. 

Maestrul i-a întrebat: „Care dintre voi cunoaşte parfumul trandafirilor?” 

Toţi au ridicat mâna. 

Apoi le-a spus: „Exprimaţi-l în cuvinte!” 

Toţi au rămas tăcuţi. 


Spiritualitate 
poveste japoneză 


— Spune-mi un singur efect practic, concret, al spiritualităţii, i s-a adresat 
scepticul, gata de o dispută filosofică. 

— Iată unul, i-a răspuns Maestrul. Când cineva te insultă, îţi poţi ridica 
spiritul la o înălţime la care insultă nu mai poate ajunge. 

Poate că da... 

Calul cel iute al unui ţăran a fugit de acasă. Vecinii lui au exclamat: „O, ce ghinion!” 

„Poate că da, poate că nu!”, a spus ţăranul. 

O săptămână mai târziu, calul s-a întors acasă, aducândcu el alţizece cai 

sălbatici.,„ Ce noroc!”, 

au exclamat vecinii. 

„Poate că da, poate că nu!”, a spus ţăranul. 

Pe când îmblânzea caii, fiul ţăranului a fost lovit la un genunchi şia rămas 

schilod. „Ce ghinion 
îngrozitor!”, au exclamat vecinii. 

„Poate că da, poate că nu!”, a spus țăranul. 

O săptămână mai târziu, trimişii domnitorului au venit să recruteze oameni pentru 
armata acestuia. Din cauza genunchiului rănit, fiul ţăranului a fost scutit de armată. 
Vecinii, ai căror fii au fost luaţi cu arcanul, au exclamat: „Ce norocos eşti!” 


„Poate că da, poate că nu!”, a spus ţăranul. 


Maestrul Hakuin era admirat de Maestrul s i. fata vieţii sale. Alături locuia o 


fată frumoasă, fiica unor negustori ponete ca un trăsnet picat din 
senin, părinții descoperiră că fiica lor era însărcinată. Deşi fața nu voia să spună 
cine-i tatăl, până la urmă mărturisi că era Hakuin. Atunci, părinţii furioşi, se duseră 
la maestru. „Aaa, da?” a fost singurul lui răspuns. Când s-a născut copilul, i l-au adus 
lui Hakuin, care l-a îngrijit, fără să-i pese că-şi pierduse reputaţia. După un an, tânăra 
mamă nu mai rezistă şi spuse adevărul. Tatăl copilului era un tânăr care lucra în 
târgul de peşte... După ce părinţii se împăcaseră cu ginerele, tinerii părinţi se duseră 
la Hakuin să-şi ceară iertare şi să-şi ia copilul înapoi. Hakuin nu le reproşă nimic, ci 
spuse doar atât: „Aaa, da?” 


Biblia 
poveste japoneză 


Un student îl întrebă pe Gasan?%8: „Ai citit Biblia creştinilor?” 

„Nu. Citeşte-mi tu din ea”. 

Studentul deschise Biblia şi citi din Evanghelia lui Matei: 

„De ce te îngrijeşti de haine? Priveşte crinii câmpului: nu lucrează, nu ţes, dar nici 
Solomon nu a fost îmbrăcat atât de frumos...” 

„Cel ce a spus asemenea lucruri, preciză Gasan, pare un om ce a atins iluminarea!” 

Studentul citi în continuare: „Cere şi ţi se va da, caută şi vei găsi, bate şi ţi se va 
deschide. 

Gasan comentă: 

„Foarte frumos! Cel care a spus asta, e un Buddha!” 

Mustrarea maestrului 

Maestrul Zen Sengai avea mai mulţi discipoli. Unul dintre aceştia pleca în fiecare 
noapte din templu, pe ascuns, şi mergea în oraş, unde se întâlnea cu femei. 

într-o seară, maestrul Sengai a descoperit, în timp ce inspecta chiliile, lipsa 
discipolului. A văzut lângă perete şi scaunul înalt folosit de acesta pentru a escalada 
zidul. Sengai a dat scaunul la o parte şi s-a aşezat în locul acestuia. 

Când discipolul s-a întors, spre dimineaţă, neştiind că fusese descoperit, a pus 
picioarele pe capul maestrului şi a sărit înapoi în chilie. Ajuns înăuntru, l-a văzut pe 
maestru şi, îngrozit, a înţeles ce făcuse. 

Sengai l-a privit liniştit şi i-a spus: „Dimineaţa devreme e foarte frig afară. Ai grijă 
să nu răceşti”. 

De atunci, discipolul nu s-a mai furişat niciodată afară din chilie. 


Fără să clipeşti 
poveste japoneză 


în timpul războaielor interne din Japonia medievală, armata unui nobil puternic a 
ocupat fără probleme un sat inamic. Toţi locuitorii au venit să i se închine 
cuceritorului, cu o singură excepţie: maestrul Zen care locuia în satul respectiv. 

Curios, comandantul armatei cuceritoare a mers la maestru, care a refuzat şi de 
această dată să i se închine, primindu-l ca pe orice alt vizitator. 

Comandantul, nervos, şi-a scos sabia şi, fluturând-o prin faţa maestrului, a răcnit: 

„Poate că da, poate că nu!”, a spus ţăranul. 

— Dar tu, i-a răspuns maestrul Zen, nu îţi dai seama că te afli în faţa unui 
om care poate fi tăiat cu sabia tară ca măcar să clipească? 


Hoţul şi înțeleptul Zen 


poveste japoneză 


Maestrul Zen Ryokan trăia în singurătate, într-o grotă aflată la poalele unui munte. 

Un hoţ a venit într-o noapte cu gândul să îl jefuiască dar, odată intrat în grotă, şi-a 
dat seama că 

Ryokan nu avea nimic. în întreaga peşteră, nu era măcar un singur lucru pe care să îl 
poată fura! 

Ryokan l-a surprins şi, văzându-i dezamăgirea, i-a spus: Probabil ai bătut drum 
lung până aici, în pustietăţile astea. Nu te pot lăsa să pleci cu mâinile goale. îţi 
dăruiesc hainele mele! 

Şi, dezbrăcându-se, i-a oferit omului veştmintele sale. în timp ce hoţul pleca, 
prea uimit ca să mai poată spune ceva, Ryokan se gândea, privind lună: Sărmanul 
om! Mi-ar plăcea să îi fi putut dărui ceva mai mult, cum ar fi luna asta frumoasă 
de pe cer. 

Statueta lui Buddha şi egoismul 

Un călugăr budist, aflat în căutarea iluminării, a construit o statuie a lui Buddha, 
pe care apoi a acoperit-o cu aur. Mulţumit de produsul muncii sale, a purtat-o cu 
sine oriunde a mers, toată viaţa sa. 

La un moment dat, călugărul a ajuns într-un templu în care fiecare călugăr avea 
câte o statuie aurită a lui Buddha, extrem de asemănătoare cu propria lui statuie. 

Atunci când a vrut să îi aducă lui Buddha o ofrandă, călugărului nu i-a plăcut ideea 
că fumul frumos mirositor va ajunge şi la celelalte statuete. Dorea să fie clar că 
ofranda e doar pentru Buddha al său. 

Atunci, a făcut un fel de tub, prin care a captat fumul şi l-a orientat numai spre 
nările propriei statuete. 

A reuşit - niciun fir de fum nu a ajuns la ceilalţi Buddha din templu. Dar, când a 
îndepărtat tubul, a văzut că statueta lui avea nasul negru de la fum. Oricât de mult a 
încercat, nu a mai putut să şteargă vreodată acea murdărie, urmă a propriului 
egoism. 

Maestrul Bankei Yotaku şi hoţul 

Călugărul zen Bankei Ytaku obişnuia să strângă în jurul său discipoli din 
diferite părţi ale Japoniei, veniţi să mediteze împreună. 

într-una din aceste ocazii, unul dintre tineri a fost prins furând. Fapta i-a fost 
raportată îndată lui 

Bankei, cu recomandarea că hoţul să fie alungat. Bankei nu a reacţionat în niciun 
fel, preferând să ignore întâmplarea. 

Mai târziu, elevul a fost prins furând pentru a doua oară, dar maestrului nu a 
părut să-i pese nici de această dată. Nemulţumiţi, ceilalţi discipoli i-au adresat o 
petiție, prin care îi cereau să îl alunge pe hoţ, pentru că altfel aveau să plece ei. 

Bankei i-a chemat pe toţi la el - inclusiv pe hoţ - şi le-a spus: 

— Voi sunteţi cu toţii înţelepţi. Poate că nici nu aveţi nevoie de un maestru, din 
moment ce ştiţi să distingeţi binele de rău şi nu comiteri niciodată vreo faptă greşită. 
în schimb, acest tânăr sărac nu ştie nici măcar lucrurile elementare. Faptul că e aici 
arată însă că vrea să înveţe. De aceea, nu îl voi alunga niciodată pe un om ce are 


„Poate că da, poate că nu!”, a spus ţăranul. 


nevoie cu adevărat de mine, ci pre Mâ€ş try Lsi fata a. 

Impresionaţi de înţelepciunea maese ja poneha an dat dreptate. Iar hoțul a 
început să plângă, cuprins de remuşcări, şi de atunci nu a mai comis niciodată vreun 
furt. 


Uciderea în buddhism şi uciderea buddhismului 

Maestrul zen Gasan îşi instruia adepţii în felul următor: 

„Cei care condamnă crima şi care doresc să protejeze toate fiinţele vii au mare 
dreptate. E bine să ai grijă chiar şi de animale şi de insecte. 

Dar ce putem spune despre acele persoane care ucid timpul, ce putem să spunem 
despre cei care omoară bunăstarea, despre cei care masacrează economia? Nu 
trebuie să îi trecem cu vederea nici pe aceştia. 

Mai mult, ce facem cu cei care ţin predici tară să fie iluminaţi? Ei ucid chiar 
buddhismul.” 


Fiul samuraiului şi tunelul 


poveste japoneză 


Zenkai, fiul unui samurai de provincie, a mers la Tokyo să îşi desăvârşească 
educaţia, dar acolo s-a îndrăgostit de soţia unui funcţionar imperial şi a uitat de 
îndatoririle sale. Cei doi au fost descoperiţi, funcţionarul a vrut să-l ucidă pe Zenkai şi 
acesta, apărându-se a comis o crimă. 

Pentru a nu fi arestat, a fugit din oraş, iar soţia funcţionarului l-a însoţit. Neavând 
din ce să trăiască, au început să fure, folosind atât viclenia femeii, cât şi talentele de 
spadasin ale lui Zenkai. 

Cei doi au format un cuplu de hoţi plin de succes, însă în cele din urmă Zenkai s- 

a săturat de această viaţă şi i-a propus femeii să se aşeze la casa lor. Cum ea a 
refuzat, Zenkai a preferat să o părăsească şi a început să ducă o viaţă pioasă. 

Meditând la tot ceea ce făcuse până atunci, la crimă comisă şi la furturile 
săvârşite, şi-a spus că trebuie să îşi răscumpere cumva greşelile. 

Cum în zona în care trăia exista un drum de munte periculos, cu stânci alunecoase, 
prăpăstii şi avalanşe, drum pe care mulţi oameni îşi pierdeau viaţa, Zenkai s-a gândit 
că cel mai bine ar fi să sape un tunel prin munte. 

Zis şi făcut. S-a apucat să sape tunelul de unul singur, iar munca sa a durat treizeci 
de ani. Ziua cerşea mâncare şi se odihnea, iar în fiecare noapte săpa. 

Cu doi ani înainte să termine de săpat tunelul, la Zenkai a venit un spadasin. 
Acesta era fiul funcţionarului ucis de Zenkai în tinereţe, dornic să îşi răzbune tatăl. 
Zenkai i-a spus că îşi recunoaşte greşeala şi că nu are de gând să se lupte, ci îl va lăsa 
pe tânăr să îi taie capul, cu o singură condiţie: să îi permită ca, mai întâi, să termine 
de săpat tunelul. 

Spadasinul a fost de acord şi a rămas acolo, urmărindu-l pe Zenkai cum munceşte 
zi după zi şi noapte după noapte. După câteva luni de stat degeaba, a început şi el să 
muncească alături de Zenkai, deoarece altfel se plictisea de moarte. 

Când tunelul a fost terminat, toţi locuitorii din zonă au început să îl folosească şi să 
îi binecuvânteze pe cei care îl construiseră. Zecile de vieţi omeneşti irosite în fiecare 
an în accidente de drum erau acum salvate. 

Atunci, Zenkai a venit la spadasin şi i-a spus: 

— Poţi să mă ucizi, munca mea e împlinită. 

— Nu îmi pot ucide maestrul, a răspuns tânărul, îmbrățişându-l pe ucigaşul 
tatălui său. 

Iluminatul, după moarte 

împăratul Japoniei îl întrebă într-o zi pe maestrul Zen Gudo: 

— Ce i se întâmplă unui om iluminat după moarte? 

— De unde să ştiu eu? răspunse Gudo. 

— Pentru că eşti un maestru, replică împăratul. 


— Da, zise Gudo, dar nu unul mort. 

Un oarecare domn, elev al maestrului Bankei, era tânăr şi înnebunit după artele 
marţiale, într-o zi el s-a decis să-i încerce maestrului „prezenţa de spirit” atacându-l 
pe neaşteptate cu o lance în timp ce acesta medita. 

Maestrul Zen a respins calm atacul, folosindu-şi mătăniile. Apoi i-a spus tânărului: 

„Tehnica ta este încă imatură; ţi-ai deplasat mintea mai întâi.” 

Inutilitatea suferinţei şi a necredinţei 

Odată maestrul Zen Bankei a spus unor oameni: 

„Când m-am simţit prima oară inspirat să caut iluminarea, din cauză că nu am 
beneficiat de îndrumarea unui maestru eliberat, am practicat tot felul de austerităţi, 
neglijându-mi trupul. 

Câteodată am renunţat la contactul cu alţi oameni şi am trăit în izolare. Altădată 
mi-am făcut o cuşcă din hârtie şi am stat în interiorul ei, sau am coborât paravanele 
la ferestre şi am stat într-o cameră întunecoasă, în poziţia lotus, fără să-mi întind 
picioarele timp îndelungat, până când coapsele mi s-au umplut de răni şi de puroi 
care mi-au lăsat cicatrici permanente. 

Apoi, cum auzeam de existenţa unui îndrumător care trăia undeva prin vreo 
provincie, cum mă duceam la el să-l întâlnesc. Câţiva ani după aceasta, puţine mai 
erau locurile din Japonia unde eu să nu fi fost. 

Toate acestea s-au datorat faptului că nu întâlnisem un îndrumător iluminat. Când 
mintea mi s-a deschis într-o bună zi, am realizat deodată cât de nefolositor a fost să 
îndur trudă şi suferinţa, şi astfel am cunoscut pacea în sfârşit. 

Acum vă spun aceste lucruri pentru ca voi să cunoaşteţi împlinirea în viaţa 
prezentă, fără a vă supune la suferinţe fără rost, dar voi nu aveţi destulă credinţă. 
Aceasta deoarece nu sunteţi cu adevărat serioşi.” 

Vorbind şi ascultând Gettan obişnuia să spună: 

„Când ai o gură care vorbeşte, nu ai urechi care să audă. 

Când ai urechi care aud, nu ai o gură care să vorbească. 

Gândiţi-vă cu grijă la aceasta.” 


Zen şi lumea 


poveste japoneză 


Când maestrului Zen Gisan i-a fost conferit titlul de onoare în anul 1866, de către 
însuşi împăratul Japoniei, el a răspuns cu aceste versuri: 

„Ce este rău, să nu faci; 

Ce este bine, înfăptuieşte: astfel susul şi josul vor fi în armonie, binele şi răul nu se 
vor lupta între ele.” 

Hoţul care a devenit discipol 

într-o seară, pe când Shichiri Kojun recita sutre, a intrat în odaie un hoţ cu o sabie 
ascuţită şi i-a cerut bani, că altfel îi ia viaţa. 

Shichiri i-a spus: 

— Nu mă întrerupe. Găseşti bani în sertarul de acolo. 

Apoi şi-a reluat recitarea. 

Puțin după aceea s-a oprit şi a spus: 

— Nu-i lua pe toți. Îmi trebuie ca să plătesc mâine impozitul. 

Intrusul a luat cea mai mare parte a banilor şi a pornit spre uşă. 

— Mulţumeşte când primeşti un dar, a adăugat Shichiri. 

Bărbatul i-a mulţumit şi a plecat. 

După câteva zile omul a fost prins şi a mărturisit, printre altele, jefuirea lui 


Shichiri. Când Shichiri a fost chemat ca martor, a zis: 

— Omul ăsta nu-i hoţ, cel puţin în ceea ce mă priveşte. Eu i-am dat banii şi 
mi-a mulţumit pentru 
ei. 

După ce a ieşit din închisoare bărbatul s-a dus la Shichiri şi-a devenit discipolul lui. 

Nu departe de starea de Buddha 

Un student de la o universitate, aflat în vizită la Gasan, l-a întrebat: 

— Aţi citit vreodată Biblia creştină? 

— Nu, citeşte-mi-o, a zis Gasan. 

Studentul a deschis Biblia şi a citit din Matei: 

„lar de îmbrăcăminte de ce vă îngrijiţi? Luaţi seama la crinii câmpului cum cresc: 
nu se ostenesc, nici nu torc. Şi vă spun vouă că nici Solomon, în toată mărirea lui, nu 
s-a îmbrăcat ca unul dintre aceştia... Nu vă îngrijiţi de ziua de mâine, căci ziua de 
mâine se va îngriji de ale sale.” 

Gasan a spus: 

— Oricine este cel care a rostit aceste cuvinte îl consider iluminat. 

Studentul a citit mai departe: 

„Cereţi şi vi se va da; căutaţi şi veţi afla; bateţi şi vi se va deschide. 

Căci oricine cere ia, cel care caută află şi celui care bate i se va deschide.” 

Gasan a remarcat: 

— E minunat. Oricine e cel care a zis asta nu e departe de starea de Buddha. 

Totul este cel mai bun 

Pe când mergea prin piață, Banzan”* a auzit discuţia dintre un măcelar şi muşteriul 
lui. 

— Dă-mi cea mai bună bucată de carne pe care o ai, a zis muşteriul. 

— Totul în prăvălia mea este cel mai bun, a răspuns măcelarul. Nu veți 
putea afla aici nicio bucată de came care să nu fie cea mai bună. 

La aceste vorbe Banzan a dobândit iluminarea. 

Centimetru timp, metru nestemată 

Un nobil i-a cerut lui Takuan, un învățător de Zen, să-i sugereze cum să-şi petreacă 
timpul. Zilele i se păreau foarte lungi pe când îşi îndeplinea slujba şi şedea ţeapăn, 
primind omagiile celorlalţi. Takuan a scris opt hieroglife chinezeşti şi i le-a înmânat: 


„Ziua cea de azi nu va mai fi vreodată. 
Preţul clipei este cât o nestemată.” 


Călugărul şi şcolarul 
poveste chineză 


Un călugăr învăţa copiii la şcoală. Cel mai mult îi plăcea însă să mănânce şi să 
doarmă. Şi înainte de a se îndrepta către şcoală, se îndopa de fiece dată în asemenea 
hal, încât de-abia se mai putea mişca. 

Dacă intra în şcoală, călugărul se lăsa curând furat de somn şi dormea până ce 
bătăile clopotului vesteau sfârşitul lecţiei. 

Şi se afla printre şcolarii acelei şcoli un fecior de ţăran sărac. II chema Li. într-un 

rând, Li i-a spus călugărului: 
— Venerabile şi preacinstite dascăl! Cutez să vă întreb pentru ce dormiţi la toate 
lecţiile? 


— Prietene, i-a răspuns tară pic de sfială călugărul. Vezi, ți se pare că 
dorm. De fapt, în clipele astea mă întâlnesc cu Buda şi-i ascult cuvintele înțelepte. 

Şi, s-a întâmplat că, veghindu-şi toată noaptea părintele bolnav şi venind de 
dimineaţă la şcoală, Li a adormit în timpul lecţiei. Atât de vârtos a dormit, încât n-a 
auzit nici bătăile clopotului, care-l treziră pe călugăr. 

Văzând călugărul că Li dormea, şi-a ieşit din pepeni. 

L-a apucat pe băiat de ureche şi-a strigat: 

— Tii, măi ou de broască ţestoasă! Cum ai îndrăznit să-mi dormi la lecţie? 

— Domnule învăţător, a zis Li. Vi se pare doar că am dormit. De fapt, am 
fost la Buda şi i-am ascultat cuvintele înțelepte. 

— Şi ce ţi-a spus atotputernicul Buda? 

— Atotputernicul Buda a spus: „în viaţa mea nu l-am văzut pe dascălul tău!” 


înşelătorul pedepsit 
poveste chineză 


Toate astea s-au petrecut de mult, şi de-atunci multe s-au uitat. Dar, iacă, cei din 
oraşul Iunian îşi amintesc încă şi azi de povestea asta. Străbunicii le-au povestit-o 
urmaşilor, bunicii - părinţilor, părinţii - copiilor, iar noi v-o povestim vouă. 

Cică a venit odată în oraşul lunian un zaraf care şi-a deschis o casă de schimb. I- 
au mers bine treburile. Zi de zi se-mbogăţea şi se îngrăşa. Şi nu-i de mirare că toţi 
cei care ieşeau din banca lui plecau înşelaţi: pe unu-l fura la cântar, altuia nu-i 
înapoia zălogul. 

Lângă zaraf locuia un hamal. Şi-a pus în minte hamalul să-l dezveţe pe zaraf de 
înşelătorii. Mult s-a gândit cum să-l pedepsească, dar până la urmă a aflat. 

Ascultaţi numai: 

Stătea într-un rând zaraful în banca lui şi-şi socotea câştigul. Auzi deodată 
clopoţelul sunând la uşă şi un om intră. Se plecă în faţa zarafului, scoase din 
buzunar o legăturică şi o desfăcu. Zaraful văzu în mâna celui ce intrase o bucată de 
aur. 

— Cât vrei pe ea? întrebă necinstitul. 

îi sclipeau ochii şi nu-şi putea desprinde privirile hulpave de pe bucata de aur. 

= Nu vreau prea mult, răspunse omul, doar o sută de iuani“”?. 

A luat zaraful bucata de aur şi-a zvârlit-o pe cântar. 

— Toată bucata n-are decât cincizeci de uncii, ia cincizeci de iuani! 

— Domnul se înşeală, spuse hamalul. Bucata are şaizeci de uncii şi vreau 
pentru toată bucata o sută de iuani. 

— Măi, mişelule! a răcnit zaraful. Ai furat bucata asta de aur! Are numai 
cincizeci de uncii. Ia cincizeci de iuani sau şterge-o, că de nu chem paznicii! 

— Nu-i bucata mea de aur, a grăit hamalul. Un prieten bolnav m-a rugat s- 
o vând. Să scrie domnul pe-o hârtie că bucata atârnă cincizeci de uncii, şi-atunci o las 
la cincizeci de iuani. 
47Bumonesi disitiimaaraful şi i-a dat hamalului hârtia. îndată ce uşa s-a închis în urma 
hamalului, şi- a mângâiat zaraful obrajii şi-a prins a chicoti. Şi cum să nu râdă de 
sărăntocul cel prost şi fricos! Vezi că bucata cântărea şaizeci de uncii şi făcea cu 
mult mai mult. 

Judecând aşa, a scos înşelătorul din sertar un cuţit, pentru a zgâria bucata şi a se 
desfăta de strălucirea aurului. Şi-a pus ochelarii şi şi-a dus aurul la ochi. 

Şi deodată au început a-i tremura mâinile, obrajii i s-au învineţit, iar ochelarii i-au 


sărit de pe nas şi s-au făcut ţăndări. Dar zaraful vedea acu' şi fără ochelari că nu 
cumpărase decât un metal lipsit de preţ. 

Tii, ce s-a mai supărat înşelătorul! Vezi, de mult se ştie că mincinoşii 
când cineva îi păcăleşte la rândul lor. 

A dat fuga zaraful şi l-a ajuns din urmă pe hamal. L-a apucat de guler şi-a prins a-i 
cere banii îndărăt. Dar săracul l-a îmbrâncit şi, fără a se sinchisi de el, a intrat în 
fanza lui. Zadarnic se zbătea ca un turbat zaraful la uşa fanzei, zadarnic suduia, 
blestema, ocăra şi ameninţa, hamalul nici că-i răspundea. 

Atunci a alergat neguţătorul cât a putut de repede la un judecător prieten şi i-a 
povestit cum îl păcălise hamalul. 

în dimineaţa următoare săracul se şi afla înaintea judecătorului mânios. 

Judecătorul ţinea bucata de aur fals în mână. 

— Cum ai îndrăznit să-nşeli un om cinstit? l-a întrebat cu mare mânie 
judecătorul. Ţi s-a urât, pesemne, să-ţi porţi capul pe umeri? Hai? 

— Preaînţelepte domn, a răspuns hamalul, bucata asta nu-i a mea. Eu i-am 
vândut zarafului o bucată de aur, dar dumneavoastră ţineţi în mână o bucată de 
aramă. 

— Ah, câine fără neam! a răcnit judecătorul. O sută de lovituri te 
aşteaptă dacă nu dovedeşti adevărul spuselor tale! 

Şi făcu semn să se aducă beţele de bambus. 

— O, stăpâne preadrept, a spus hamalul, nimic mai lesne! Porunceşte să se 
cântărească bucata de aramă şi te vei încredința că zaraful minte, în vreme ce eu 
sunt un om cinstit. 

A pus judecătorul bucata de aramă pe cântar. 

— Şaizeci de uncii, a grăit el, privind greutățile. 

— Iar bucata mea a tras doar cincizeci de uncii. Aşa a scris cu mâna lui şi 


zaraful, aici, pe hârtie. 
Oare nu-i limpede, preamilostive domn, că neguțătorul ţi-a arătat o cu totul altăbucată 
şi nu pe cea 


cumpărată de la mine? 

A fost nevoit judecătorul să-l lase pe hamal să plece acasă. în curând s-a mutat din 
Iunian şi zaraful, pentru că toți oamenii râdeau întâlnindu-l, iar copiii alergau după el 
arătându-l cu degetul şi strigând: 

— înşelătorul pedepsit! înşelătorul pedepsit! 


Răspunsul potrivit 
poveste chineză 


Un țăran şi-a întâlnit odată moşierul şi nu s-a plecat în faţa lui. 

— De ce nu te apleci? Ce, ai uitat că sunt moşier? a strigat acesta. 

— N-am uitat, a răspuns țăranul. Numai că nu pricep de ce trebuie să mă 
plec eu cel dintâi... 

— Păi pentru că ai mai puţine fire de păr în cap şi bucăţi de argint în ladă! 
Iar săracul se cuvine să se plece înaintea bogatului. 

— Dar ce legătură am eu cu bogăția dumitale? l-a întrebat din nou țăranul. 

— Cum, ce legătură? s-a mâniat moşierul. Dacă vreau, îţi dau jumătate din 
averea mea şi te fac fericit! Iată de ce se cuvine să te pleci cel dintâi. 

— Păi, dacă oi avea aproape atâta avere cât ai şi dumneata, de ce să mă mai 
plec eu cel dintâi? 

— Bine, a strigat moşierul, dar dacă-ţi voi da toata averea te vei pleca cel 


dintâi? 

— Dacă mi-i da toată averea, vei ajunge cerşetor şi eu bogat. Şi numai ce- 
ai spus că săracul se cuvine să se plece înaintea bogatului. lată deci că, întâlnindu-te 
cu mine, tot dumneata va trebui să te pleci cel dintâi. 


Au hoinărit odată într-o pădure lupul şi vulpea şi-au ajuns în cele din urmă la 
o casă. Multă vreme s-au tot întrebat cine să locuiască acolo. Apoi au zărit prin 
sat o maimuţă şi au iscodit-o: 

— Ia spune, maimuţă, cine stă în casa asta atât de frumoasă? 

— Iepurele, a răspuns maimuța. Tocmai s-a dus în grădină după niscai 
morcovi. 

Au pătruns fiarele în casa iepurelui şi i-au îngăduit maimuţei să intre cu ele. 

— Noi o să pornim la vânătoare, iar tu să ai grijă de casă, a zis lupul către 
maimuță. 

S-a întors iepurele acasă şi numai ce-a dat să deschidă uşa, că-ndată a auzit glas de 
fiară: 

— Mi-e cam foame, spunea lupul. 

— Nu-i nimic, scheună vulpea. îndată se arată iepurele şi-l mâncăm! 

Auzind una ca asta, oricare iepure ar fi murit de frică, dar iepurele nostru era 
deştept şi viteaz. A pitit sub prag morcovul pe care-l adusese, a deschis larg uşa şi-a 
intrat în casă. 

Lupul a văzut iepurele şi, de lăcomie, a şi prins a clănţăni din dinţi. Iepurele însă s- 
a plecat înaintea tuturor şi-a spus: 

— Acu', bine-ar fi să mâncăm... 

— N-ar fi rău, a zis lupul, căruia-i sticleau ochii şi care stătea gata-gata să 
se năpustească asupra iepurelui. 

— Dacă binevoiţi, vă voi hrăni azi pe săturate, le-a zis iepurele. 

— Dar ce-ai să ne dai? a întrebat lupul, scrâşnind din dinţi. Nu cumva 
morcovi? 

— Ce face-e-e? a început a râde iepurele. Ştiu foarte bine că lupii nici să n- 
audă de morcovi. Ascultaţi! Pe la amiază se va întoarce pe cărarea din pădure un 
preacinstit lama+%. Călugărul ăsta i-a citit rugăciuni chiar împăratului şi-a primit în 
dar un sac cu fel de fel de lucruri şi un altul cu de-ale gurii. Rămâne doar să-i luăm 
sacul cu merinde şi vom mânca pe cinstite! 

— Iepure prost, s-a mâniat lupul, oare-i vom putea lua omului sacul? 

— Am să fac în aşa fel ca lama însuşi să-şi zvârle sacul la pământ. Numai 
să nu căscaţi gura. înşfăcaţi prada-ndată şi veniţi cu ea aici! 

Au plecat iepurele, lupul, vulpea şi maimuța spre cărarea din pădure, s-au ascuns 
prin tufişuri şi- au aşteptat să se ivească lama. Dar lupul se uita cu un ochi la cărare 
şi cu celălalt la iepure, şi era limpede că tare-ar fi poftit să guste nişte came de 
iepure. Lama se ivi deodată pe cărare. Ţinea câte- un ditai sacul în fiece mână. Atunci 
iepurele a ieşit din tufiş şi-a prins a se-nvârti pe lângă el. 

Lama a început să alerge după iepure. Iar iepurele fugea de colo-colo, mai-mai să-i 
sară-n braţe. Dar mâinile lui lama erau stânjenite de sacii cei grei. 

N-a mai răbdat lama, a dat cu sacii de pământ, şi-a zvârlit de pe el halatul şi-aşa, 
uşurat, a prins a fugi după iepure. 

A sărit iepurele într-o parte - lama după el; a tulit-o iepurele într-o poiană— lama 
după el. S-a împiedicat lama de-o buturugă şi s-a prăvălit în iarbă. 

Dar iepurele văzuse că fiarele apucaseră sacii şi halatul şi-o luaseră spre casă. 
Când s-a ridicat lama în picioare, din iepure nu rămăsese nici urmă. 

A gonit iepurele către casă şi-a ajuns taman când vulpea dezlega la gură cel dintâi 
sac. în sac se aflau nişte cizme uriaşe, o pereche de pantaloni noi, un şirag de mătănii 
şi o tobă. 

— Eh, sacul ăsta nu face parale, a zis lupul. Hai să vedem ce-i într-al doilea. 

Dar iepurele a grăit: 


— Sacul cu merinde n-are s-o ia din loc. lacă ce trebuie să facem acu“: tu, 
lupule, încalţă cizmele şi du-te la o turmă de oi. Oile te-or vedea cu cizme şi-or crede 
că le-a sosit păstorul. Dar tu vei mâna toată turma în pădure şi-atunci, pentru tine, 
tot anul va fi numai sărbătoare. 

— Dar eu ce să fac? a întrebat maimuța. 

— Tu, maimuţă, trage pe tine pantalonii şi du-te până la livada cea mai 
apropiată. Toţi au să te ia drept om şi-ai să poţi culege câte caise, piersici şi pere vei 
pofti. Atunci va fi şi pentru tine tot anul praznic. 

— Ce vorbe-s astea? a strigat vulpea. Toți să se ghiftuiască un an de 
zile şi eu să rămân tot timpul flămândă? 

— N-ai să fii tu nedreptăţită, a zis iepurele. Pune-ți halatul, ia mătăniile şi 
toba şi pleacă-n satul vecin. Când vei intra în sat, bate din tobă. Dacă se va aduna 
poporul, auzind larma, apucă mătăniile şi mormăie pe nas ceva nedesluşit. Toţi te vor 
crede un sfânt lama şi vor începe a-ţi dărui găinuşe, rațe şi puişori. Atunci te vei 
putea înfrupta şi tu un an de zile. 

— Ce iepure înțelept! a strigat lupul. Şi ce bine că n-am apucat să-l mâncăm! 

— Minunat iepure! i-a ținut hangul şi maimuța. Cât de bine le-a gândit pe 
toate! 

— Pentru întâia oară întâlnesc un iepure atât de viclean! s-a învoit şi vulpea. 

Şi-au făcut toți trei precum îi învățase iepurele. 

Iar mai departe, iacă ce s-a mai petrecut: 

Şi-a pus lupul cizmele şi-a intrat în turmă. Simţind miros de lup, câinii au prins a 
lătra mânioşi. Aluat-o lupul la fugă, câinii după el. Fuge lupul şi se-mpiedică— 
cizmele-l încurcă. lar câinii se apropie, se tot apropie, gata-gata să se năpustească 
asupră-i. A văzut lupul în cele din urmă că trebuie să lepede cizmele. Ceea ce l-a şi 
făcut să scape. Cu blana hărtănită, dar cu viaţa întreagă. 

în vremea asta maimuța şi-a tras pantalonii, s-a strecurat în livadă şi s-a căţărat 
într-un păr. Fără a se grăbi, culegea pară după pară şi le azvârlea la pământ. 

Deodată aude pe-aproape nişte glasuri de copii: 

— O maimuţă-n pom! O maimuţă-n pom! strigă un copil. 

— Prindeţi-o! strigă altul. Prindeţi-o! 

înspăimântată, a dat maimuța să coboare din pom, dar tare-o încurcau pantalonii, 
agăţându-se de cioturi. Dacă s-a văzut într-un târziu pe pământ, copiii se şi aflau 
nespus, nespus de-aproape. Unul a izbit-o cu un retevei, altul a zvârlit în ea cu pietre, 
iar al treilea se pregătea tocmai să arunce un laţ de funie, ca s-o prindă. 

A tulit-o maimuța spre pădure. Dar n-a putut fugi destul de repede, pantalonii se 
agăţau de crengi şi tufe, şi-a căzut biata la pământ. Iar băieţii n-o slăbeau, goneau pe 
urmele ei. 

Bătută, mai mult moartă de frică, maimuța abia-abia a scăpat să nu fie prinsă. 

Şi iacă ce s-a petrecut, în aceeaşi vreme, cu vulpea: 

Şi-a îmbrăcat ea halatul, a apucat mătăniile, a luat toba şi s-a îndreptat către satul 
vecin. Acolo s- a oprit în mijlocul uliţei şi s-a pus să bată toba. 

Auzind larma, au prins oamenii a se aduna fuguţa. Iar vulpea prefira mătăniile şi 
bodogănea pe sub nas. 

Dând cu ochii de vulpe, au început oamenii să strige: 

— Ţineţi hoața! Apucaţi roşcata! 

A luat-o vulpea la sănătoasa, dar cum să fugi în halat?! Se încurca halatul printre 
picioare, o stânjenea la fugă. Mătăniile i se agăţau de toate tufele. A fost nevoită 
vulpea să lepede halatul şi să zvârle mătăniile, ca să-şi scape blana. 

Şi uite că nu departe de casa iepurelui, s-au întâlnit din nou lupul, vulpea şi 


maimuța. Şi-au povestit unul altuia păţaniile şi au priceput că dinadins le născocise 
iepurele pe toate, ca să-i piardă. 

— Trebuia să-l fi mâncat pe loc! a mârâit lupul. Acu', mă răfuiesc eu cu el! 

Grăind aşa, a pornit-o către casa iepurelui, cu vulpea şi maimuța după el. 

Au intrat cu de la sine putere şi-au dat peste iepure, care stătea lungit pe jos şi 
gemea: 

— Of, ce fericiți sunteți că n-aţi gustat nimic din sacul lui lama! Lama ăsta-i 
un vrăjitor hain. 

Cine se atinge de merindele sau de lucrurile lui, păţeşte neapărat o nenorocire. 
lacă, o piersică am mâncat doar, şi-acu' mă prăpădesc. Rămâneţi cu bine! 

Zicând aşa, a închis iepurele ochii şi din nou a gemut sfâşietor. L-au crezut fiarele. 
Ziua întreagă l-au blestemat pe lama, iar seara s-au culcat flămânde. 

în zori se deşteaptă fiarele, privesc, ia iepurele de unde nu-i! Şi nici sacul cu 
merinde nu mai era acolo. 

Au pornit fiarele în cercetare, au umblat cât au umblat şi deodată văd că iepurele 
stă în vârful unui munte şi împleteşte un coş mare. 

— Ehei, mincinosule, acu' nu ne mai scapi! a strigat lupul. 

Se uită iepurele la cele trei fiare şi le vorbeşte: 

— Mă luaţi drept un alt iepure, bag seama. Că eu vă văd pentru întâiaşi dată. 

— Nu după tine a alergat lama ieri? 

— Ce? Cum? De-o săptămână n-am coborât de pe munte. Tot împletesc 
într-una la coşuri. Pesemne că v-a minţit iepurele care-a fugit devale, nu de mult, cu 
un sac în spinare. 

— El e, el e! s-au bucurat fiarele. 

— Anevoie veţi mai putea pune mâna pe el! a zis iepurele. Mincinosul ăsta 
fuge, de te miri. Numai că, fireşte, eu ştiu cum să-l prindem! 

— Ajută-ne, fii bun, au prins a-l ruga vulpea, lupul şi maimuța. 

— Fie, dacă vreți voi, vă ajut. Iepurele vostru aleargă devale, pe potecă. 
Vârâţi-vă în coş şi eu am să vă cobor cu o funie. Atunci veţi ajunge în vale mult mai 
repede decât iepurele. Dar vă spun dinainte că azi a nins în vale şi-i tare rece! 

— Nu ne temem noi de ger! a strigat lupul. Hai, coboară-ne degrabă! 

S-au vârât lupul, vulpea şi maimuța în coş. Iepurele i-a acoperit cu capacul, a legat 
bine coşul cu o funie şi l-a împins în vale. 

Zboară coşul în jos, se izbeşte de stânci, de copaci,de pietre.Urlă de durere 

lupul, strigă 
maimuța, chelălăie vulpea, dar coşul se rostogoleşte repede, tot mai repede. 
Serostogoleşte până-n 
valea înzăpezită şi se opreşte acolo. 

Au vrut fiarele să iasă, dar nici asta nu se putea: coşul era legat zdravăn. S-au 
zbătut ce s-au zbătut, până la urmă lupul a făcut o gaură şi tustrei au ieşit la lumină. 
Au prins fiarele a-l căuta pe mincinos şi n-au alergat prea mult, că au şi văzut un 
iepure stând pe gheaţă şi încălzindu-se la un foc. 

— Ăsta ne-a aruncat din vârful muntelui! a răcnit vulpea. 

— Sigur că-i el! a clămpănit maimuța. 

— S-a zis cu el! a mârâit lupul. 

S-au repezit fiarele la iepure; dar el s-a ridicat în două labe şi-a cuvântat: 

— Bună ziua, cinstiţi domni. Nicicând nu mi-a fost dat să primesc 
asemenea cinstiţi oaspeţi în valea noastră! 

— Lasă, lasă, a strigat lupul, acu' nu ne mai minţi tu! Oare n-ai locuit 
împreună cu noi? Oare n-ai furat sacul lui lama? Oare nu tu ne-ai zvârlit cu coşul din 


vârful muntelui? 

— Ah, acu' pricep! a grăit iepurele. V-a păcălit un iepure care seamănă cu 
mine. Vă pot spune că nu de mult a coborât din munte un iepure şi s-a ascuns, uite, 
cam prin dreptul stâncii de acolo. 

— Haideţi la stâncă! a strigat maimuța. 

— Tăcere! i-a strigat iepurele. Dacă ne aude glasurile mincinosul odată îşi 
ia tălpăşiţa. Dar în zori de zi va veni să se încălzească la foc. Staţi aici liniştiţi şi nu vă 
mişcaţi. Un singur fâsâit nelalocul lui să audă şi-i prea de-ajuns ca iepurele ăsta să 
piară pentru totdeauna din locurile noastre. 

S-au aşezat fiarele în jurul focului şi-au aşteptat în tăcere ivirea zorilor. 

Iepurele zvârlea uscături pe foc şi flăcările s-au înălţat atât de puternice, încât 
gheaţa pe care şedeau fiarele a prins a se topi. Şi măcar că lupului, maimuţei şi vulpii 
le era tare neplăcut să stea în apă rece, nu s-au clintit. Se temeau că duşmanul ar 
putea auzi fâsâitul şi s-ar face nevăzut. 

Curând, focul a început a arde mai potolit, s-a micşorat, s-a tot micşorat, aşa că 
maimuța a prins a dârdâi. 

Atunci iepurele a spus: 

- Mă duc după uscături, dar voi staţi liniştiţi şi nu vă mişcaţi. 

Şi, grăind aşa, iepurele a luat-o din loc. 

A trecut un ceas, au trecut două, trei, dar iepurele nu se mai întorcea. în sfârşit, 
când s-a făcut zi de-a binelea, vulpea a priceput că lângă foc stătuse chiar iepurele 
care-i minţise în toată vremea. 

— Oare să ne scape din nou? a urlat lupul cu ură. Pe el, să-l facem bucăţi! 

Dar când au vrut să se năpustească, fiarele au văzut că li se prinseseră cozile în 
gheață. 

— Şi dacă iepurele s-a dus după vânători?! a strigat vulpea. Aşa-i! Parcă şi 
aud glas de om şi lătrat de câini! 

De spaimă, fiarele s-au smucit atât de tare, că tustrele rămaseră fără cozi. Au fugit 
de-a lungul văii şi, când să ajungă în pădure, şi-au văzut din nou aprigul duşman. 
Iepurele şedea pe ghizdurile unei fântâni şi privea cu luare-aminte în apă. 

— Ei, acu' ţi-a sunat ceasul! a strigat lupul, apropiindu-se. 

— Acu' nu ne mai duci cu vorba! a chelălăit vulpea. 

— Ţineţi-l! a clămpănit maimuța. 

— De ce mă certați? s-a mirat iepurele. Oare nu ştiţi că l-am prins pe 
mincinosul care v-a mințit? L-am fugărit, l-am vârât în fântâna asta părăsită şi acu' îl 
păzesc să nu fugă. 

S-a uitat lupul în fântână, a văzut acolo chipul iepurelui care şedea pe ghizduri, şi-a 
răcnit bucuros: 

— Aşa-i, e-acolo! Acu' i-a sunat ceasul! 

Iar iepurele, şezând pe ghizduri, a grăit: 

— Lupule, singur nu-l poţi prinde. E tare şiret. Toţi trebuie să vă năpustiţi 
asupra lui. Cum voi spune „trei”, năpustiţi-vă asupra mincinosului! 

Şi, ridicându-şi lăbuţa, iepurele a strigat cât a putut: „Un, doi, trei!” 

La „trei” lupul, vulpea şi maimuța s-au aruncat cu capul înainte în fântâna adâncă 
şi, de bună seamă, s-au înecat. 

Iar, ca şi cum nimic nu s-ar fi petrecut, iepurele s-a îndreptat către casă, cu gândul 
să mănânce morcovul pe care-l pitise sub prag. 


Marele zid chinezesc 
poveste chineză 


Tare de mult în China, pe vremea dinastiei Cin, trăia o femeie care avea zece 
băieți, fiecare înzestrat cu o însuşire deosebită. Primul avea urechi foarte bune, 
auzind de la mari depărtări cea mai uşoară adiere a vântului; al doilea avea ochii atât 
de pătrunzători, încât putea să vadă la o mie de kilometri; al treilea era foarte 
puternic; al patrulea avea capul de oţel, al cincilea, trupul tare ca fierul, al şaselea, 
picioare foarte lungi; al şaptelea, un cap uriaş; al optulea, labele picioarelor foarte 
mari; al nouălea, gura imensă, iar al zecelea avea ochii cât roata carului. 

într-o zi, toţi zece fraţi au purces la munca ogorului. Cel mai mare, auzind 
plânsete, i-a spus celui de al doilea frate să se uite şi să vadă ce se întâmplă. El şi-a 
aruncat privirea şi a grăit: 

— Doamne, oamenii ce construiesc marele zid chinezesc plâng de foame şi 
de oboseală. 

Al treilea frate, care era foarte puternic, s-a hotărât să meargă el să trudească în 
locul lor, iar al şaselea frate, cel cu picioare lungi, s-a îndemnat să-l ducă până la zid. 
Ei au ajuns dimineaţa, iar pe la chindie au şi terminat lucrul. 

Oamenii le-au mulţumit şi s-au bucurat că se pot întoarce acasă. Dar bucuria lor a 
fost scurtă, împăratul a hotărât că un om aşa de zdravăn este ameninţător pentru un 
tron şi nu e bine să fie lăsat în viaţă. De aceea a dat ordin să fie omorât. 

Al doilea frate, cel cu ochii ageri, a văzut ce vrea să săvârşească împăratul, şi în 
ziua execuţiei l- a înlocuit pe condamnat cu fratele cel cu cap de oţel. Călăul a 
mânuit zeci de paloşe, dar nu a reuşit să-l omoare. Atunci împăratul a hotărât să fie 
omorât în bătaie. Cel de al patrulea frate auzind acestea a început să plângă în 
hohote. Fratele cel mare iar a auzit că plânge cineva. Şi când al doilea frate s-a uitat, 
a spus: „E de rău, împăratul vrea să-l omoare pe fratele nostru în bătaie”. 

Repede cel cu trupul de fier a hotărât să-l înlocuiască. A răbdat uşor bătăile, deşi 
zeci de bâte au fost încercate pe el. 

Văzând aceasta, împăratul a hotărât ca să fie înecat în mare. Şi al cincilea frate a 
început să plângă amarnic. Dar fratele cel mare i-a auzit plânsetul şi cel de al doilea 
frate s-a uitat, şi le-a spus: 

— împăratul vrea să-l arunce în mare pe fratele nostru! 

Atunci al şaselea frate, cel cu picioarele foarte lungi, s-a dus în locul fratelui său, 
şi fiind aruncat în mare, apa de-abia îi ajungea până la genunchi. Stând în mijlocul 
mării a început să pescuiască. 

Şi n-a trecut mult, că prinsese atâta peşte de n-avea unde să-l mai pună. De aceea 
a chemat cel de-al şaptelea frate, care era pe mal împreună cu ceilalţi fraţi şi se uita 
la el. Acesta şi-a scos pălăria de pe cap, şi în ea au încăput zeci de kilograme de 
peşte. 

Apoi amândoi au dus peştele acasă, dar aici nu era nicio surcică pentru foc. Al 
optulea frate a spus: 

— Alaltăieri, când eram pe munte la tăiat lemne, mi-a intrat un spin în 
picior. la să-l scoatem şi să vedem dacă nu putem face focul cu el. Şi ajutat de 
ceilalţi, a scos din talpă un salcâm. 

Al treilea frate, fiind foarte puternic, a tăiat copacul, al nouălea a făcut focul, şi 
după ce peştele a fost prăjit, al nouălea frate a spus: 

— Eu am făcut focul şi am voie să gust primul. 

Dar cu gura lui cât o şură a înghiţit tot peştele şi nici măcar nu i-a simţit gustul. 
Supărat, al zecelea frate a început să suspine, şi apoi să plângă de-a binelea. 


Lacrimile lui s-au adunat râuri- râuri, apoi în fluvii, care s-au revărsat şi au potopit 
pământul până la marele zid, care sta gata terminat, iar împăratul şi slujitorii săi, 
care îl sărbătoreau, au fost înghiţiţi de ape. 

Apoi ei au fost mâncaţi de peşti uriaşi, iar apa având putere peste fire, a mutat 
zidul, şi de atunci el se află dincolo de mare. 


Şase fraţi 


poveste chineză 


Ceea ce vă voi povesti s-a întâmplat demult, demult. Cândva trăia o fată harnică, 
de n-avea pereche. 

Cât ar fulgera de trei ori, prăjea boabele de soia. într-o singură dimineaţă topea 
inul, îl răsucea, iar din el ţesea un sac atât de fin, ca mătasea. în aceeaşi dimineaţă, 
mai pregătea şi mâncarea şi o ducea oamenilor la câmp. Faima ei de fată harnică se 
răspândise până departe. 

Peţitoarele veneau neîncetat s-o peţească; de atâta du-te-vino se tocise pragul 
casei. Fata nu se învoia cu niciuna din ele. Fireşte, unei fete atât de harnice îi 
trebuia un soţ deopotrivă. Dar unde să-l găsească? 

într-o zi, veni un flăcău şi o ceru în căsătorie. El îi spuse că într-o singură 
dimineaţă poate planta orez pe zece mu?!0. Fata, de cum îl auzi, se şi hotărî să-l pună 
la încercare. 

A doua zi, când se lumină de ziuă, flăcăul ieşi la câmp. Sădi orezul atât de repede 
în apă, încât în jurul lui se făceau numai valuri. Nici nu se uscase roua de pe frunze 
şi de pe iarbă, că el şi terminase de plantat cei zece mu cu lăstari de orez şi era gata 
de plecare. Dar, când întoarse capul, văzu că în locul în care îşi pusese pălăria de 
paie uitase să sădească. 

Fata atunci îşi zise: „E harnic, nimic de zis, dar încă nu mă învoiesc să-l iau de 
bărbat.” 

Flăcăul a plecat supărat. 

A doua zi a venit altul. Şi acesta a spus că poate planta zece mu de orez într-o 
singură dimineaţă. 

Fata a zis: 

— Bine! încearcă, să văd şi eu şi să mă încredinţez. 

Flăcăul a lucrat foarte repede. După ce a terminat de plantat, a ieşit din apă, şi chiar 
atunci a văzut un lăstar pe suprafaţa apei, pe care-l uitase. 

Fata i-a arătat lăstarul şi nu s-a învoit nici cu el. 

După aceasta, nimeni n-a mai îndrăznit s-o ceară de nevastă. 

Cât era să mai aştepte fata singură în casă? S-a îmbrăcat în haine bărbăteşti şi a 
pornit în căutarea unui soţ după vrerea ei, colindând peste tot. într-o zi, când era 
aproape de vârful unui munte, pe o stâncă de câteva sute de metri, a văzut venind spre 
ea unul din flăcăii pe care nu-i vrusese de bărbat. Urând-o atât de mult, el a vrut să 
folosească prilejul ca să se răzbune: 

— Ce bine îmi pare că mi-ai căzut în mână! Am să-ți arăt eu ce pot! 

Şi lupta începu. Se luptară cu dârzenie până când fata, sleită de puteri, se prăvăli 
din înălţimea stâncii. 

La poalele stâncii se afla un sat, şi în sat era o fierărie. în fierărie lucra un tânăr 
fierar, care tocmai făcea o seceră. înălţându-şi capul, văzu cum de pe stânca înaltă de 


cincisprezece mu sunt egali cu un hectar 


câteva sute de metri cade un om. „Dacă-l las să cadă, praful se alege de el. Cu mâinile 
nu pot să-l prind. Dacă aş avea un coş...” 

Fulgerător, fierarul a isprăvit secera, a fugit în muntele Tingan şi a tăiat un braţ de 
crengi, a împletit un coş mare, şi a luat-o la goană spre stâncă. Tocmai când fiinţa care 
cădea era gata să atingă pământul, el a ridicat coşul şi a prins-o. Fata a căzut în coş şi 
a leşinat. După puţin timp, şi-a revenit. 

Nu ştia cum de a rămas în viaţă. Când a deschis ochii, l-a văzut pe tânărul fierar, 
care i-a povestit din fir-a-păr ce s-a întâmplat cu ea. După ce l-a ascultat, ea, la rândul 
ei, i-a povestit câte a avut de pătimit. 

Atunci fata i-a mărturisit: 

— Tu eşti omul pe care-l caut! 

Şi pe el îl frământa gândul că nu poate găsi o soţie pe potrivă. Aşa că s-au bucurat 
amândoi foarte mult, şi s-au căsătorit şi au trăit fericiţi laolaltă. 

împreună munceau cât zece, nu se temeau de greutăţi şi lucrul le mergea din ce în 
ce mai bine. 

Nu după mult timp, au avut un băiat şi bucuria lor a fost nemărginită. Au dat 
copilului numele Lao Da, care înseamnă primul fiu. 

De la câţiva anişori, Lao Da se descurca de minune şi ştia de toate. 

Părinţii s-au sfătuit şi au hotărât că numele care i s-ar potrivi cel mai bine ar fi: Sai 
Pan-sien - „Mai înţelept decât un sfânt”. 

Al doilea fiu pe care l-au avut a fost parcă şi mai isteţ decât primul. 

într-o zi, când s-au întors de la câmp, părinţii au văzut că lacătul de la hambar era 
descuiat, şi s- au mirat. Mama l-a chemat pe fiul mai mare, l-a bătut şi l-a întrebat: 

— Cine a deschis lacătul? 

El a răspuns: 

— Nu l-am deschis eu; frăţiorul meu l-a deschis. 

Mama n-a crezut, a închis lacătul şi l-a chemat pe al doilea fiu. Cum a venit al doilea 
fiu, a atins lacătul şi îndată s-a auzit un zgomot, iar lacătul s-a deschis. Părinţii, văzând 
năzdrăvănia, l-au numit lao Si-tun - „Cel care poate să deschidă orice uşă”. 

Şi au avut şase băieţi. Fiecare era înzestrat cu un dar, şi fiecare se deosebea de 
ceilalţi. Părinţii le- au dat numele, ţinând seama de darul fiecăruia. Al treilea fiu se 
numea Kan Bu-tsive - „Cel care nu poate fi tăiat de sabie”. Al patrulea, Tan Bu-pa - 
„Cel care nu se teme de căldură” - Gerilă. Al cincilea, Ien Bu-si - „Cel care nu se teme 
de apă”. Al şaselea, Ia Bu-bien - „Cel care se strecoară pretutindeni”. 

Timpul a trecut repede, şi cei şase fraţi au crescut mari. Familia se înstărise, şi 
averea ei creştea văzând cu ochii, şi toţi munceau ca nişte furnici. 

Atunci, în ţinutul lor a venit un nou jude. Acesta era fiul unui cărturar, ştia carte şi 
mânuia bine arcul. Părea deschis, sever şi cinstit, dar în sufletul lui era hrăpăreţ şi 
hain. Cum şi-a luat slujba în primire, a chemat la el pe toţi slujitorii şi pe toţi 
gospodarii mai cuprinşi. Tatăl celor şase fraţi, care acum trecea printre oamenii 
înstăriți, fusese şi el chemat. Dar, cum bătrânul fierar nu a arătat stăpânului prea 
multă umilinţă şi supunere, acesta, înfuriindu-se, a dat imediat ordin să fie arestat. 

Fiul cel mare, înțeleptul, când a aflat, şi-a dat seama că judele voia bani ca să-i dea 
drumul. De aceea, şi-a chemat fraţii, să se sfătuiască cu toţii cum ar putea să-şi scape 
tatăl. 

S-au dus la casa judelui cu banii. Judele a găsit suma prea mică şi, în faţa copiilor, 
i-a tras bătrânului o bătaie. 

Cei şase fraţi, întorcându-se acasă, s-au sfătuit din nou şi au văzut că acum n-au 
altă scăpare decât să recurgă la priceperea lor, pentru a-şi salva tatăl. 

în seara aceleiaşi zile, înțeleptul s-a gândit: «Peste puţin timp, paznicii se vor duce 


să bea vin; este un moment prielnic ca al doilea frate, „Cel care deschide toate uşile”, 
şi cel mai mic, „Cel care se strecoară pretutindeni”, să-l elibereze pe tata.» 

Cel mic l-a dus în spate pe celălalt frate, şi au pătruns îndată în închisoare. Atunci, 
într-adevăr, nu se afla niciun paznic. „Cel care deschide toate uşile”, cum a pus mâna 
pe lacătul mare de la poarta închisorii, l-a şi deschis. „Cel care se strecoară 
pretutindeni” şi-a luat tatăl şi fratele în spinare, şi au fugit acasă. 

De abia au intrat pe uşă şi au auzit copitele cailor. Paznicii au venit în goană, l-au 
luat pe bătrânul fierar şi l-au legat, ca să-l ducă iar în închisoare. Judele a hotărât ca, 
pentru vina de a fi fugit din închisoare, să i se taie capul a doua zi. 

în seara aceleiaşi zile, înțeleptul a prevăzut ce se va întâmpla cu tatăl său şi a 
trimis pe „Cel care strecoară pretutindeni”, pe „Cel care deschide toate uşile” şi pe 
„Cel care nu poate fi tăiat de sabie” la închisoare. „Cel care deschide toate uşile” a 
deschis lacătul, „Cel care se strecoară pretutindeni” a luat în cârcă pe tatăl său şi pe 
fratele „Care deschide toate uşile”, iar „Cel care nu poate fi tăiat de sabie” a rămas în 
închisoare în locul tatălui. A doua zi trebuia aibă loc execuţia. De cum l-au scos din 
închisoare, soldaţii au observat că nu este bătrânul fierar, ci unul din fiii săi. Judele s- 
a înfuriat, a dat ordin să fie ucis fiul şi apoi tatăl. 

După puţin timp, călăul s-a plâns că acestui om, după ce i se taie capul, îi creşte altul 
la loc. 

Atunci judele s-a dus la locul pedepsei şi s-a convins de adevărul celor spuse de 
călău, s-a speriat, şi a poruncit să-l ducă înapoi la închisoare. Apoi a hotărât să-l ardă 
de viu. 

A spus oamenilor să facă un cuptor mare şi să pună multe lemne pe foc. înțeleptul 
a ştiut, şi îndată l-a înlocuit cu „Gerilă”. Şi, astfel, în cuptorul încins a fost aruncat 
Gerilă, ca să nu mai rămână din el nici oasele. După ce a ars un timp, au deschis 
cuptorul. Mare le-a fost mirarea când au văzut pe o parte a cuptorului scris: S IU E - 
zăpadă, în altă parte: PIN - gheaţă, iar flăcăul stătea înăuntru şi clănţănea de frig. 

Văzând aşa minunăţie, judele a făcut feţe-feţe, dar nu s-a lăsat. S-a gândit să-l 
înece. înțeleptul a ştiut şi l-a trimis în loc pe „Cel care nu se teme de apă”. 

Credea judele că de astă dată flăcăul nu va mai scăpa cu viaţă. 

A dat ordin oamenilor să-l lege burduf şi să-l azvârle în apă, însă apa râului îi 
ajungea numai până la glezne, iar el se plimba prin valuri. 

Supărat, stăpânul a poruncit să fie aruncat unde-i apa mai adâncă. Dar, oricât era 
de mare adâncimea, flăcăul nu era acoperit de apă. Când a văzut asta, înverşunatul s- 
a făcut foc şi pară; a ordonat imediat ca toată familia bătrânului fierar să fie adusă, să 
fie legată la un loc şi apoi să se prăvale o stâncă, care să-i îngroape de vii pe toţi. însă 
„Cel care se strecoară pretutindeni” a ridicat stânca mare cât casa, şi toţi şapte au 
rămas în viaţă. întreaga familie s-a întors acasă după ce „Cel care se strecoară 
pretutindeni” a împins stânca dincolo de oraş. 

Judele, care făcuse tot ce putuse, numai să-i omoare, şi ei nu muriseră, crăpa de 
ciudă şi învia. Ştia că nu-i va putea învinge, dar nici nu voia să se dea bătut. Ridicând 
capul, văzu o stâncă mare care astupase drumul şi, nemaifiind înjur niciunul din 
familia bătrânului fierar, îşi zise: „Dacă nu se mai zăresc, înseamnă că au murit”, şi s- 
a întors pe furiş acasă. 


Tabloul cel din mătase ţesut 
poveste chineză 


Demult, la poalele Muntelui Mare, se afla o câmpie. Pe câmpie erau aşezate câteva 
colibe. într-o colibă locuia mătuşa Tan Bu, căreia îi murise soţul şi rămăsese cu trei 


copii. Copilul cel mai mare se numea Lă Mo. Cel mijlociu se numea Lă Dui-ă. Mezinul 
se numea Lă Nă. Tan Bu era foarte îndemânatecă la ţesut mătasea. Florile şi 
animalele ţesute de ea din mătase parcă erau vii. 

Oamenii cumpărau ţesăturile ei pentru haine, pentru feţe de plapumă şi pentru 
cuverturi. Toată familia trăia din ceea ce câştiga ea. 

într-o zi, Tan Bu a luat câteva suluri din mătasea pe care o ţesuse şi s-a dus să le 
vândă în bazar, într-una din prăvăliile bazarului, a văzut o pictură înfăţişând un 
peisaj de la ţară. O casă mare, o grădină frumoasă cu flori, o câmpie largă şi o livadă, 
o grădină de zarzavaturi şi un bazin cu peşti. 

Se mai vedeau o mulţime de păsări şi multe vite. 

Tan Bu nu se mai sătura uitându-se, şi sufletul i se umplea de bucurie. Banii luaţi 
pe mătase erau pentru orez. Dar atât de mult i-a plăcut peisajul, încât a cumpărat 
mai puţin orez şi a plătit şi tabloul. 

Pe drum spre casă, s-a oprit de câteva ori, a desfăcut tabloul, l-a privit şi şi-a zis în 
sinea ei: „Ce bine ar fi dacă aş putea trăi şi eu într-un sat ca acesta!” 

Când a ajuns acasă, a dat tabloul fiilor ei, ca să-l vadă, şi fiii s-au bucurat. Tan Bu i- 
a spus băiatului cel mare: 

— Lă Mo, ar fi bine dacă noi am putea să locui într-un astfel de sat! 

Lă Mo a strâmbat din buze şi a zis: 

— Astea sunt basme, mamă! 

Atunci Tan Bu zise fiului mijlociu: 

— Lă Dui-ă, ar fi bine să locuim într-un asemenea sat! 

A strâmbat şi el din buze şi a zis: 

— Asta nu se poate, mamă. 

Tan Bu, încreţindu-şi sprâncenile, i-a spus mezinului: 

— Lă Nă, dacă nu voi reuşi să trăiesc într-un asemenea sat, mai bine să mor! 

Zicând acestea a oftat adânc. 

Lă Nă s-a gândit ce s-a gândit şi, căutând s-o împace, i-a zis: 

— Mămico, tu țeşi foarte bine mătasea; lucrurile țesute de tine parcă-s vii. 
Cel mai bine ar fi să lucrezi din mătase acest tablou şi, punându-l în cui, să-l priveşti 
mereu şi să crezi că trăieşti chiar în aceste locuri frumoase. 

Tan Bu a stat puţin pe gânduri, apoi a încuviinţat: 

— Tu ai dreptate. Aşa am să fac, altfel voi muri de supărare. 

A cumpărat fire de mătase colorată, a potrivit războiul şi a început să țeasă tabloul. 

A ţesut o zi, a ţesut două, a ţesut o lună, a ţesut nouă. Lă Mo şi Lă Dui-ă erau 
foarte nemulţumiţi de ceea ce făcea mama lor şi, într-o zi, trăgând-o de mână, i-au 
zis: 

— Mamă, tu ţeşi numai la tabloul acesta şi pe noi ne-ai uitat. lar noi 
căpătăm orez numai dacă tăiem lemne, pentru care trudim din greu şi suntem tare 
obosiţi. 

Lă Nă a zis fraţilor săi mai mari: 

— Lăsaţi-o pe mama să ţeasă satul acela frumos; dacă mama nu-l va ţese, 
va muri de supărare. Dacă voi socotiți că sunteţi prea obosiţi pentru că tăiaţi lemne, 
atunci am să mă duc eu singur să tai! 

De atunci, Lă Nă tăia lemne din zori până-n noapte, ca să întreţină familia. Tan Bu 
ţesea şi ziua şi noaptea. Seara lucra la lumina răşinii de brad. Răşina făcea prea mult 
fum, şi ochii ei se înroşiră, însă Tan Bu nu voia să lase lucrul. După un an de zile, 
lacrimile lui Tan Bu picurau pe mătase şi, pe unde cădeau, lacrimile izvorau pe 
mătase pârâiaşe limpezi şi bazine rotunde cu peştişori. După doi ani, începu să 
picure sânge pe mătase din ochii lui Tan Bu. Şi unde cădeau picăturile de sânge 


răsărea un soare aprins şi flori vii. Abia după trei ani a reuşit să termine de ţesut 
tabloul. Era mai mult decât minunat. în tablou se vedea o casă mare acoperită cu 
ţiglă albastră, cu ziduri verzi, cu stâlpii roşii şi cu poarta galbenă. 

în faţa porţii era o grădină mare cu flori, iar în grădină un bazin cu peşti de aur care 
înotau. 

în stânga casei era o livadă cu pomi roditori încărcaţi cu fructe roşii şi galbene. 
Printre pomi zburau tot felul de păsări. în dreapta casei era grădina de zarzavat, 
plină de verdeţuri şi de pepeni galbeni. în spatele casei era o pajişte, şi pe pajişte 
erau grajdul, staulul şi coteţul. Vacile şi oile păşteau iarba, păsările ciuguleau tot 
felul de gângănii. 

Nu prea departe de casă, la poalele muntelui, se întindea un câmp mare cu porumb, 
orez şi grâu. 

Apa limpede a râului trecea prin faţa satului; soarele privea de pe cer. 

— Ce frumos e tabloul acesta din mătase ţesut! au zis cei trei copii admirând 
tabloul. 

Tan Bu şi-a dezdoit spinarea, şi-a şters ochii înroşiţi, şi-a râs în hohote de bucurie. 

Deodată s-a stârnit un vânt de la apus, s-a auzit un vâjâit şi tabloul a fost smuls de 
vânt din casă şi dus pe cer spre răsărit. Tan Bu l-a urmărit în grabă, a întins mâinile 
spre cer şi-a strigat ţinând capul în sus: 

— Vai! 

Şi, într-o clipă, tabloul a dispărut. Tan Bu a căzut în faţa uşii. Cei trei fraţi au dus-o 
în casă, au culcat-o în pat, i-au dat să bea o cană cu ceai, iar ea şi-a revenit cu greu. 
Când s-a trezit i-a spus fiului cel mare: 

— Să te duci spre răsărit şi să-mi aduci înapoi tabloul cel din mătase ţesut; el 
e viaţa mea! 

Lă Mo s-a învoit, s-a încălţat cu pantofii de paie şi a pornit spre răsărit. A mers o 
lună şi a ajuns la Cheia Muntelui Mare. La gura Cheii era o casă de piatră; în dreapta 
casei era un cal mare de piatră. Calul de piatră ţinea gura deschisă, ca şi cum ar fi 
vrut să mănânce căpşuni. în faţa casei stătea o bătrânică cu părul alb. Cum l-a văzut 
pe Lă Mo trecând prin faţa casei l-a întrebat: 

— Copilule, unde te duci? 

Lă Mo i-a răspuns: 

— Mă duc după tabloul cel din mătase ţesut, care a fost lucrat de mama 
mea în trei ani, şi pe care vântul l-a luat şi l-a dus spre răsărit. 

Bătrânica l-a lămurit: 

— Tabloul cel din mătase ţesut a fost râvnit de mai multe zeițe care se află 
la răsărit de Muntele Soarelui. Ele au văzut că mama ta a ţesut atât de frumos 
tabloul şi l-au luat ca model să ţeasă şi ele unul. Nu-i uşor ca să ajungi la ele. în 
primul rând trebuie să-ţi scoţi doi dinţi şi să-i pui în gura calului meu de piatră. 
Atunci calul de piatră se va mişca; va putea mânca căpşuni. După ce va căpşuni, tu 
vei putea să-l încaleci, şi tot el te va duce la Muntele Soarelui. Pe drum, veţi trece 
peste Muntele de Foc; calul de piatră trece prin foc; tu va trebui să scrâşneşti din 
dinţi, să rabzi de durere şi să nu ţipi. Dacă vei scoate un țipăt, atunci vei fi ars de viu. 
După ce vei trece Muntele de Foc, vei ajunge la mare. Pe mare vântul şi valurile sunt 
foarte puternice, şi ele vor izbi în tine cu bucăţi de ghețari; tu va trebui să strângi 
tare din dinţi, fără să tremuri. Dacă ai să tremuri o dată, valul te va arunca în fundul 
mării. După ce vei trece marea, şi-i ajunge la Muntele Soarelui, vei cere zeiţelor să-ţi 
înapoieze tabloul cel din mătase ţesut. 

Lă Mo şi-a pipăit dinţii, s-a gândit că ar putea fi ars de viu, că ar putea muri înecat, 
şi s-a făcut alb ca varul. Bătrânica s-a uitat la faţa lui schimbată şi, râzând, a spus: 


— Copilule, dacă nu eşti în stare să înduri greutăţi, nu trebuie să te mai 
duci! îţi dăruiesc o cutie cu aur; întoarce-te acasă şi trăieşte-ţi din plin viaţa. 

Bătrânica a luat din casa de piatră o cutie de fier plină cu aur şi i-a dat-o lui Lă Mo. 
Lă Mo a primit cutiuţa şi s-a întors. Pe drum mergea, şi se gândea: 

— Am această cutiuţă, viaţa mea va fi îndestulată; la ce să mă mai întorc 
acasă şi să împart cu ei tot ce am? 

în grabă, s-a hotărât să păstreze totul pentru el, să nu se întoarcă acasă şi să plece la 
oraş. 

Tan Bu a stat bolnavă în pat şi a aşteptat două luni, şi, dacă nu l-a văzut pe Lă Mo 
întorcându-se acasă, atunci i-a spus celui de al doilea fiu: 

— Lă Dui-ă, du-te după tabloul cel din mătase ţesut, căci acel tablou este 
viaţa mea! 

Lă Dui-ă s-a învoit, şi-a încălţat pantofii de paie şi a pornit-o spre răsărit. După ce 
a mers o lună, a ajuns la Cheia Muntelui Mare şi a văzut-o pe bătrânică stând în faţa 
casei de piatră. Bătrânica l-a sfătuit şi pe el ca pe frate-său. 

Lă Dui-ă şi-a pipăit dinţii, s-a gândit că ar putea fi ars de viu, că s-ar putea îneca în 
mare, şi s-a făcut alb ca varul. 

Bătrânica i-a dat şi lui o cutie de fier plină cu aur. 

El a luat cutiuţa şi a făcut la fel ca fratele cel mare, nemaivrând să se 
întoarcă acasă şi îndreptându-se spre oraş. 

Tan Bu, bolnavă în pat, a aşteptat iar două luni şi a slăbit ca un ţâr. în fiecare zi, 
privea uşa şi plângea. Ochii i s-au înroşit de plâns; a plâns atât de mult, până n-a mai 
putut să vadă nimic. 

într-o zi, Lă Nă i-a spus mamei: 

— Mamă! Nu cred să se mai întoarcă frații mei. Li s-o fi întâmplat ceva rău 
pe drum. Eu am să plec, şi neapărat voi aduce tabloul cel din mătase ţesut. 

Tan Bu s-a gândit şi a zis: 

— Lă Nă, ai grijă de sănătatea ta. Vecinii vor avea grijă de mine. 

Lă Nă a încălţat pantofii de paie, şi, cu paşi mari, s-a îndreptat spre răsărit. După 
două săptămâni, a ajuns la Cheia Muntelui Mare. Acolo s-a întâlnit cu bătrânica, cea 
care stătea în faţa casei de piatră. Bătrânica i-a dat aceeaşi povaţă ca şi fraţilor ei. 

— Copilule, frații tăi mai mari au luat câte o cutie cu aur şi au plecat. Ia şi tu 
o cutiuță şi pleacă. 

Lă Nă, cu mâna la inimă, a spus: 

— Nu, eu trebuie să iau înapoi tabloul cel din mătase ţesut. 

Apoi şi-a scos doi dinţi şi i-a pus în gura calului mare de piatră. Calul mare de 
piatră s-a mişcat, a deschis gura şi a mâncat căpşuni. Lă Nă, cum l-a văzut că a 
mâncat zece căpşuni, a încălecat şi s-a prins de coama lui. Calul a ridicat capul, a 
nechezat lung şi a luat-o la goană spre răsărit. După ce a gonit trei zile şi trei nopţi, a 
ajuns la Muntele de Foc. Flăcările i-au învăluit şi dogorea ca jarul. 

Lă Nă s-a făcut una cu calul; scrâşnea din dinţi şi răbda. Abia după o jumătate de 
zi, au trecut Muntele de Foc şi au intrat în mare. Valurile mării şi bucăţile mari de 
gheaţă izbeau cu furie, şi Lă Nă suferea şi de frig şi de durere. Iarăşi s-a făcut una cu 
calul, a scrâşnit din dinţi şi a răbdat. După o jumătate de zi, au ajuns pe celălalt mal, 
unde era Muntele Soarelui. în vârful Muntelui Soarelui, era un palat mare, care 
strălucea ca aurul, şi dinăuntru se auzeau cântecele şi râsetele fetelor. 

Lă Nă a strâns din călcâie, calul de piatră s-a ridicat în cele patru picioare şi a 
zburat, şi într-o clipă au ajuns în faţa palatului. 

Lă Nă a coborât de pe cal, s-a îndreptat spre poartă şi a văzut multe zeițe 
frumoase stând în cerc şi ţesând cu fire de mătase. 


Tabloul ţesut pe mătase de mama lui era în mijloc şi toate ţeseau după el. Cum l- 
au văzut pe Lă Nă intrând pe neaşteptate, s-au speriat toate. Lă Nă le-a spus pentru 
ce a venit. O zeiţă a zis: 

— Bine, noi astăzi vom termina de ţesut. Mâine dimineaţă ţi-l vom da. Te 
rugăm să aştepţi aici o noapte. 

Lă Nă s-a învoit. Zeița i-a dat să mănânce multe fructe cereşti, foarte bune la gust. 
Lă Nă era obosit şi a adormit stând pe scaun. S-a înnoptat; zeițele au agăţat în 
mijlocul sălii o perlă, care lumina noaptea, şi sala era plină de lumină. Ele chiar şi 
noaptea ţeseau... O zeiţă îmbrăcată în roşu, foarte îndemânatică, a terminat prima de 
ţesut. A luat tabloul ţesut de ea şi cel ţesut de Tan Bu şi le- a comparat. Şi a văzut că 
Tan Bu a ţesut mult mai bine. Soarele ardea, bazinul cu peşti era limpede, 
florile erau proaspete şi vitele erau vii. Zeița îmbrăcată în roşu şi-a zis: „Ce bine ar fi 
dacă şi eu aş fi în acest tablou!” 

Văzând că celelalte n-au terminat încă de ţesut, a luat fire de mătase şi şi-a ţesut 
portretul pe tabloul lui Tan Bu. în portret, fata sta lângă bazin şi se uita la flori. Lă Nă 
s-a trezit la miezul nopţii şi a văzut că toate zeițele s-au culcat. La lumina perlei, tabloul 
ţesut de mama lui era pe masă, şi el se gândi: „Ce-am să fac mâine, dacă ele nu-mi vor 
da tabloul? Mama e de mult bolnavă şi nu mai pot zăbovi. Cel mai bine ar fi să iau 
tabloul şi să plec cu el chiar în noaptea asta.” Lă Nă s-a sculat, a luat tabloul mamei, l-a 
împăturit, şi l-a pus în buzunarul hainei, la piept. A ieşit pe poartă, a încălecat pe cal, a 
strâns din călcâie şi calul de piatră a luat-o la goană sub lumina lunii. 

Lă Nă a scrâşnit din dinţi, s-a făcut una cu calul, a trecut marea nemărginită, a 
trecut peste Muntele de Foc şi îndată a ajuns la Cheia Muntelui Mare. 

Bătrânica sta în picioare în faţa casei şi râdea în hohote, zicându-i: 

— Copilule, descalecă! 

Lă Nă a descălecat. Bătrânica a scos dinţii din gura calului şi pe îndelete i-a pus în 
gura lui Lă Nă. Calul de piatră stătea acum în picioare lângă căpşuni, nemişcat. 

Bătrânica a luat din casa de piatră o pereche de pantofi din antilopă, pe care i-a dat 
lui Lă Nă, şi i-a zis: 

— Copilule, încalță pantofii de antilopă şi întoarce-te repede! Mama e pe 
moarte! 

Lă Nă a încălţat pantofii de antilopă, a plecat, şi într-o clipă a ajuns acasă. Şi şi-a 
văzut mama bolnavă în pat, slabă ca o stafie, răsuflând rar, gata, gata să moară. A mers 
în faţa patului şi a strigat- o: 

— Mamă! 

Din buzunarul de la piept a scos tabloul cel din mătase ţesut şi l-a desfăcut în faţa ei. 

Tabloul strălucea de-ţi lua ochii, şi atunci ochii mamei s-au înseninat. S-a sculat 
deodată din pat şi, râzând, privea tabloul pe care-l ţesuse cu mâna ei trei ani de zile şi 
zise: 

— Copilule, e întuneric, să mergem afară la soare şi să-l mai privim! 

Mama şi fiul au ieşit afară şi au întins tabloul pe pajişte. Deodată s-a stârnit un vânt 
parfumat şi, cât ai clipi, tabloul se mări, întinzându-se pe câţiva kilometri de câmpie, şi 
prinse viaţă. 

Coliba lui Tan Bu nu se mai zărea; se vedea doar un palat care strălucea ca aurul, 
înconjurat de un parc, de o livadă, de o grădină de legume, de un câmp şi de vite, aşa 
cum fuseseră ţesute în tablou. 

Tan Bu şi Lă Nă tocmai şedeau în faţa palatului. Deodată, Tan Bu a văzut lângă 
bazinul de peşte din parc o fată îmbrăcată în roşu, care privea florile. 

Tan Bu s-a dus în grabă s-o întrebe cine e. Fata i-a spus că-i zeiţă şi, fiindcă şi-a ţesut 
portretul pe tablou, a fost adusă acolo. 


Tan Bu a invitat-o pe zeiţă în palat, ca să locuiască împreună. 

Lă Nă s-a căsătorit cu ea, şi au dus o viaţă fericită. 

Tan Bu a mai chemat şi oamenii săraci din apropiere, care avuseseră grijă de ea 
când a fost bolnavă, să locuiască în acel sat de basm. 

într-o zi, doi cerşetori au trecut pe lângă sat. Cerşetorii erau Lă Mo şi Lă Dui-ă. 

Ei au primit aur de la bătrânică şi au fugit să trăiască la oraş, ca să se distreze, să 
mănânce bine şi să bea bine. 

Nu după mult timp, au cheltuit banii şi au ajuns iar cerşetori. 

Când ei au ajuns în acest sat minunat, au văzut pe mama lor şi pe Lă Nă cu soţia 
cântând de bucurie în parc. 

Ei şi-au adus aminte de trecut, le-a fost ruşine să intre, şi au fugit. 


Cele două curcubeie 


poveste chineză 

Ju-Mo era un tiran foarte crud, care cu ostaşii săi jefuia pretutindeni oamenii după 
bunu-i plac; îi omora în bătăi fără ca cineva să îndrăznească să ridice glasul 
împotrivă-i. 

Trăia pe atunci un tânăr pe nume Dou Găgă-judo, un flăcău frumos, bun, cinstit, 
harnic şi cumpătat. Tânăra sa soţie era frumoasă ca o floare de ceai, înţelegătoare, 
deşteaptă, gospodină şi ştia să brodeze minunat. Trăiau fericiţi în bună înţelegere. 
Judo avea o soră mai mică tot foarte frumoasă. Neamurile, prietenii şi vecinii îi 
lăudau adesea pe toţi trei. 

Dou Găgă-judo, ca toţi ceilalţi ostaşi, îl slujea pe Ju-Mo, iar în războaie era nevoit 
să-l însoţească pretutindeni. 

Soţia sa, lucrând trei zile în şir, i-a ţesut un chimir cum nu s-a mai văzut, şi cu 
inima plină de dragoste i l-a dăruit, spunându-i: 

— Când ai să-l întâlneşti pe Ju-Mo, ascunde chimirul; când îţi vei întâlni 
prietenii să-l laşi la vedere. 

El s-a învoit: 

— Aşa voi face! 

într-o dimineaţă, Dou Găgă-judo făcea curăţenie în camera lui Ju-Mo, şi un colţ din 
chimir i s-a văzut de sub haină, luminând dintr-o dată jumătate din cameră. Ju-Mo, 
nedumerit, l-a întrebat: 

— Ce ai acolo? Ia să vedem! 

Tânărul, neavând încotro, a fost nevoit să i-l arate. 

Ju-Mo, de cum a văzut chimirul, a holbat ochii, a dat din cap, l-a mirosit şi după 
mult timp a spus: 

— Dacă l-a lucrat soţia ta, atunci vreau să fie soţia mea; dacă l-a lucrat 
mama ta, atunci să devină mama mea. 

Dou Găgă-judo a vrut să-l facă să creadă că e lucrat de sora lui, dar şiretul de Ju-Mo 
i-a zis: 

— Adu-ţi soţia şi sora; văzându-le mâinile, voi afla cine e meştera. 

Dou Găgă-judo, cu inima grea, s-a dus acasă. Acolo a povestit ceea ce i s-a întâmplat. 

Sora i-a spus: 

— Am să mă duc şi am să iau totul asupra mea. 

A doua zi, s-a spălat, s-a pieptănat frumos, s-a îmbrăcat cu ce a avut mai bun şi s-a 
gătit cu bijuterii. Cumnata sa, cu mâinile nespălate, aşa cum pregătise mâncarea, 
negătită, a venit şi ea în faţa lui Ju-Mo. 


De după un paravan, printr-o ferăstruică, ele şi-au întins mâinile pentru ca Ju-Mo 
să ghicească cine a lucrat chimirul. Ju-Mo şi-a dat seama îndată. Le-a dat drumul să 
plece, dar în sinea lui se gândea ce şi cum să facă. 

La miezul nopţii, un sol i-a transmis lui Dou Găgă-judo ordinul lui Ju-Mo: „în 
această noapte, Dou Găgă-judo să-şi pregătească îndată calul, căci armata lui Ju-Mo 
are să pornească la luptă.” 

Dou Găgă-judo, văzând ce nenorocire a căzut pe capul lui şi, neavând nicio 
scăpare, şi-a întrebat soţia: 

— Mai avem încă merindele şi băutura de acum trei ani? 

Ea i-a răspuns: 

— Nu mai avem. 

El a întrebat-o iar: 

— Mai avem perele şi nucile de acum trei ani? 

Ea era cu gândul la nenorocirea care se abătuse asupra soţului ei, care tot n-ar fi 
putut mânca nimic, chiar dacă i-ar fi adus câte ceva din merindele cerute. De aceea a 
răspuns: 

— Nu avem! 

A doua zi, dis-de-dimineaţă, tânărul îşi întrebă soţia: 

— Pe ce cal să încalec? 

Atunci, înțelegând durerea soţului, i-a spus adevărul: 

— Cel mai frumos e cel tărcat: alb cu pete negre; cel mai voinic e cel 
cafeniu; şi cel mai bun de călărit e cel negru. 

Dou Găgă-judo a pus şaua pe calul negru, a luat sulița şi îndată şi-a luat rămas bun. 

Inimasoţiei 
sale era ca sfârtecată de un cuţit. Dorea să mai stea puţin de vorbă cu el: 

— Aşteaptă puţin, mai avem merindele, băutura, perele şi nucile de acum 
trei ani. Ţi le aduc să mănânci, şi pe urmă poţi pleca. 

Dar el nu putea înghiţi nicio îmbucătură. 

Dou Găgă-judo a încălecat calul negru şi a plecat. Cu cât mergea mai departe, cu 

atât nu se 

mai 
zărea. Soţia lui privi tot timpul după el, până nu se mai zări, şi izbucni în plâns. 

De fapt, nici nu era vorba de război. Ju-Mo, în fruntea oastei, a mers aproape o 
poştă, când a ajuns lângă o prăpastie şi acolo a oprit calul, dând ordin oamenilor! 

— Omorâţi-l îndată! 

Multe săbii strălucitoare începură să se agite. Viteaz, chipeş, iubit de toţi, Dou 
Găgă-judo s-a luptat din toate puterile, dar n-a răzbit. Nevinovatului i s-a tăiat capul. 
înainte de a muri au văzut însă cum şi-a rupt o bucată din cămaşa albă, pe carea 
scris cu sângele lui o scrisoare şi a pus-o sub şa. Iar calul negru a luat-o la goană 
spre casă. Ju-Mo a lăsat câţiva oameni să-i păzească trupul, iar cu ceilalţi s-a întors. 
Soţia lui Dou Găgă-judo era adânc îndurerată. Stătea tot timpul pe câmp şi privea 
pierdută către munţii, văile şi norii spre care-i plecase soţul. Calul negru se înapoie 
singur în amurg. Stătea în faţa ei şi nu făcea nicio mişcare. Ea îi vorbi cu nerăbdare: 

— Dacă mi-ai adus o veste bună, să nechezi de trei ori; dacă mi-ai adus 
o veste proastă, să te învârteşti de trei ori. 

Abia a terminat de vorbit şi calul negru s-a învârtit de trei ori. De îndată ce s-a 
scuturat, de sub şa a căzut o bucată de pânză albă, însângerată. Ridicând-o cu 
amândouă mâinile, ea şi-a dat seama că este scrisoarea de despărţire scrisă cu sânge 
de Dou Găgă-judo, pentru ea. Plângând, s-a prăbuşit la pământ şi şi-a venit în fire 
când sosi cumnata ei. S-a ridicat, n-a mai plâns, i-a lăsat cumnatei în grijă 


gospodăria, iar ea s-a dus să vadă ce s-a întâmplat. S-a oprit pe marginea drumului 
întrebând pe cei din armata lui Ju-Mo, care tocmai se întorceau: 

— L-ați văzut pe Dou? 

Toți răspundeau: 

— Nu l-am văzut! 

La asfințit, când Ju-Mo s-a întors cu ultimii oameni, ea l-a întrebat pe unul din ei: 

— L-ai văzut cumva pe Dou, soţul meu? 

Ostaşul i-a zis: 

— Tot omul ştie să țină sabia, numai el nu; o ținea cu vârful aiurea. 

Calul s-a speriat şi a sărit, atunci sabia i-a străpuns gâtul şi a murit. 

în nemărginita ei durere, văduva şi-a dat jos basmaua şi s-a îndreptat spre creanga 
unui copac, să se spânzure. Ju-Mo i-a dezlegat însă repede basmaua, sfatuind-o: 

— Dacă vei veni să-l slujeşti pe Ju-Mo, nu vei avea grijă cu ce să te 
îmbraci, ce să mănânci şi nu vei mai fi tristă. 

Ea i-a spus: 

— Tu eşti Împărat, eu sunt o fată din popor; fetele din popor nu se căsătoresc 

cu un Împărat. 

Apropiindu-se de ea, Ju-Mo îi spuse cu înfrigurare: 

— Dacă eşti frumoasă, harnică şi îndemânatică, nu ţiu seama că nu eşti de 

viţă nobilă. 

Abia acum a înţeles ea adevărul; a înţeles cine i-a ucis soţul. 

Atunci i-a venit un gând şi, pe ocolite, îi răspunse: 

— Dacă-i aşa, eu nu îndrăznesc să mă împotrivesc şi totuşi îţi cer trei 
dovezi, ca să te slujesc din toată inima; dacă nu mi le dai, mă spânzur în faţa ta. 

Ju-Mo îi răspunse în grabă: 

— Da, orice ai să-mi ceri, am să-ţi dau. 

— Prima dovadă, zise ea: Pentru a-i face soţului meu parastas, îmi trebuiesc 
atâţia berbeci ca să acopăr cu ei o parte a muntelui, atâţia ţapi, cât să acopăr cealaltă 
parte a muntelui, şi atâţia boi, ca să acopăr încă o parte a muntelui. 

Ju-Mo a încuviinţat: 

— Da, şi acum spune mai departe. 

— A doua dovadă: îmi trebuie mătăsuri colorate pentru 99 de costume, 99 de 
perechi de pantofi, 99 de baticuri; îmi trebuie aur şi argint pentru 99 de brățări, 99 de 
inele şi 99 perechi de cercei; şi 99 coşuri împletite din sălcii cu sare în ele. 

Ju-Mo a primit şi a întrebat-o ce mai doreşte încă. 

— A treia dovadă: în a o suta zi de la parastas, la asfinţit, îmi vor trebui 99 de 
legături cu surcele, ca să-i ard cadavrul, şi va trebui să mă duc eu însămi; în viaţă mi-a 
fost soţ, trebuie să-l văd ultima dată. 

Ju-Mo i-a răspuns: 

— Bine, bine, cum doreşti tu aşa om face! 

Ju-Mo, bucuros foarte, a trimis un om să îndeplinească cele cerute şi a ales douăzeci 
şi patru de fete ca să o slujească. I s-au dat rochii şi sare, după cum ceruse. Ea a 
înmuiat rochiile în apa cu sare şi apoi le-a pus la uscat. Au trecut o sută de zile. Şi-a pus 
rochiile cele noi, bijuteriile, iar cele de prisos le-a aşezat într-o ladă. A poruncit 
slujitoarelor să ridice lada şi să o urmeze la locul unde va arde cadavrul. Ju-Mo era deja 
acolo şi el, iar călugărul făcea slujba de parastas. Au fost tăiaţi atâţia boi şi atâţia 
berbeci şi ţapi, încât au acoperit cele trei părţi ale muntelui. Pe câmp au strâns grămezi 
de surcele. Călugărul a făcut semn şi câţiva bătrâni au luat cadavrul lui Dou Găgă-judo 
şi l-au aşezat pe grămada de surcele. Focul s-a aprins dintr-odată, flacăra a ajuns până 
la cer, şi surcelele sâsâiau. Când călugărul s-a apropiat de foc, a văzut că Dou Găgă- 


judo nu ia foc. Niciun fir de păr de pe el nu se aprindea. 

Ju-Mo s-a speriat tare; i-a cerut călugărului să facă repede rugăciuni, să cheme pe 
zeul focului, dar toate au fost în zadar. Ju-Mo a întrebat atunci degrabă pe soţia lui Dou 
Găgă-judo: 

— De ce nu arde? 

— Focul o doreşte pe soția dumitale, îi răspunse aceasta. 

Ju-Mo a ordonat să-i dea foc soţiei sale. Focul a mistuit-o numaidecât pe soţia lui Ju- 
Mo. însă trupul lui Dou Găgă-judo, ca şi mai înainte, tot nu se aprindea. Ju-Mo a cerut 
din nou călugărului să se roage zeului focului, dar iarăşi a fost în zadar. Neavând 
încotro a întrebat iar pe soţia lui Dou Găgă-judo ce să facă. 

Ea i-a răspuns: 

— îl doreşte pe fiul dumneavoastră. 

Ju-Mo a primit: 

— îl dau! 

Şi focul l-a mistuit şi pe fiul lui Ju-Mo. 

Trupul lui Dou Găgă-judo tot nu se aprindea. Ju-Mo a întrebat-o încă o dată pe soția 
mortului ce e de făcut. 

Ea zise: 

— Inima lui o doreşte pe mama dumneavoastră. 

Ju-Mo şi-a trimis mama în foc. Bătrâna lui mamă fu cuprinsă de vâlvătăi. 

Astfel, întreaga familie a hainului Ju-Mo arse de vie; totuşi, cadavrul lui Dou Găgă- 
judo rămase neatins de foc. Ju-Mo a întrebat-o iar pe văduvă de ce s-a întâmplat aşa şi i- 
a cerut să-i spună fără ocolişuri adevărul. Atunci ea s-a apropiat de foc, a aruncat un 
smoc de păr în flăcări şi s-a rugat singură. 

îndată trupul lui Dou Găgă-judo a început să ardă. Ju-Mo, văzând aceasta s-a bucurat 
foarte mult. Apoi a scos bijuteriile din ladă şi le-a aruncat mulţimii. 

Când slujitoarele se înghesuiau să le culeagă, văduva s-a aruncat în flăcări. 

Ju-Mo a strigat în grabă: 

— Salvaţi-o! Salvaţi-o! 

Slujitoarele au fugit într-un suflet, trăgând-o din răsputeri, dar o prindeau numai 
de câte un colţ al bluzei sau al fustei, şi de aceea nu reuşeau s-o salveze. Hainele 
îmbibate cu sare putreziseră şi atunci când erau trase se rupeau. 

Ju-Mo, mânios, holba ochii şi tuna: 

— Omorâţi slujitoarele! 

Oamenii nici n-au apucat să le omoare, că au rămas înmărmuriţi când au văzut pe 
Dou şi pe soţia sa arzând îmbrăţişaţi şi mistuindu-se într-o clipă. 

Din flăcări au ieşit doi pomi cu crengile şi frunzele verzi împletite, legănându-se în 
bătaia vântului şi crescând tot mai falnici. Ju-Mo s-a mâniat şi mai tare poruncind 
oamenilor să-i taie cu toporul. Când i-a tăiat, pomii, în loc să se prăvălească, s-au 
înălţat, transformându-se într-o pereche de cocori care zburau laolaltă. 

Deodată, cerul s-a întunecat şi a început furtuna. Ju-Mo, tare mânios, şi-a scos 
arcul şi a tras în cocori, omorându-i. S-a auzit un geamăt îndelung, încât s-a 
cutremurat pământul, şi cerul într-o clipă a început să tune şi să fulgere, iscându-se 
un uragan. 

Ceaţa era atât de mare, încât totul se întunecase. La lumina fulgerului, oamenii l- 
au văzut pe Ju- Mo prăbuşindu-se fulgerat la pământ. 

După ce a stat vântul şi a încetat ploaia, cerul s-a înseninat la apus, şi a ieşit 
soarele. La răsărit, cei doi soţi s-au transformat în două curcubeie strălucitoare. 


Melodia păsării Phenix 
poveste chineză 


în zilele din urmă ale vieţii sale, prinţul Mu De-tsin a avut o fată. Curând după 
venirea ei pe lume, i-a murit soţia. 

La naşterea copilei, i s-a dăruit prinţului o piatră în mijlocul căreia se afla o 
minunată nestemată, un mare jad de culoare verde lucitoare. Când, după vechiul 
obicei, din primele zile i s-a înfăţişat pruncului o tăblie cu nenumărate lucruri, ca să 
apuce vreunul, fata luă juvaerul, de unde fu botezată cu numele de Liang Yu, adică 
jucăria de jad. 

Liang Yu creştea de minune, frumoasă trupeşte şi bogată cu mintea, de nu credeai 
că mai era pe lume o alta asemenea ei. Pe neînvăţate sufla ea în naiul cel greu şi 
născocea mereu alte melodii. Prinţul atunci puse a se fauri un nai din nestemate de 
jad. Cântecul prinţesei semăna acum cu cântecul păsărilor. Prinţul mai puse să se 
clădească un castel înalt şi încăpător, unde prinţesa să-şi poată desfăta nestingherită 
tinereţea cu muzica ei, iar dinaintea castelului să se ridice un turn înalt, de unde 
prinţesa să poată asculta mai bine cântecul păsărilor. Castelul a fost numit după 
regele păsărilor, castelul Phenix. 

Liang Yu crescu, şi tatăl ei dori s-o mărite, căutându-i soţul cel mai bun. Prinţesa l- 
a rugat să aibă răbdare, că ea s-ajurat să-l aleagă numai pe acela care ştie cânta 
măiestrit din nai. Pentru asta s-a dus prinţul în căutarea unui cântăreţ din nai, dar n-a 
găsit pe niciunul. 

într-o seară, Liang Yu trase perdeaua, păşi în pridvor şi rugă pe slujitoarea ei să 
aprindă căţuia. Noaptea era plină de mireazmă, cerul curat şi fără nori, luna plină 
semăna cu oglinda, lumina-i se vedea argintie peste parcul înflorit şi strălumina până 
la fund lacul cu peştişori de aur. Liang Yu şi-a luat naiul şi, răzimându-se de 
balustrada de bambus, răspândea din nai sunete fermecătoare. 

Melodia era aşa de înălţătoare, de parcă trebuia să răzbată cerul. Adierea vântului 
întorcea sunetele, şi atunci ea simţea ca şi cum auzea din departe o a doua melodie; 
ba aproape, ba departe, ca şi când cineva îi însoțea cântarea. Liang Yu încetă de a 
mai cânta, şi ascultă încordată, dar şi a doua melodie amuţise, vibrând încă în ea 
depărtatul cântec. Liang Yu fu cuprinsă de un dor ca după ceva pierdut. Cufundată în 
sine, stătu mult timp proptită de balustradă. Luna asfinţise şi sfeşnicul se stinsese. 

Pe nevrute, Liang Yu merse la culcare, punându-şi naiul drept căpătâi. Şi visă. Poarta 
cerului se deschidea departe, şi ziua apărea în cinci culori. Un tânăr cu faţa luminoasă, 
cu o îmbrăcăminte şi o pălărie din pene de cocor, călărea în jos spre pământ pe o 
pasăre Phenix. La tumul Phenix se opri, şi scoase din brâul său un flaut de piatră 
prețioasă roşie. Apoi răsună un cântec aşa de minunat, încât pestriţul Phenix îşi întinse 
aripile şi cântă şi dănţui după flaut. Plin de ritm şi armonie era jocul. Melodia înfiora 
adâncul sufletului, şi cerul se deschidea celei care asculta. 

Visătoare, Liang Yu întrebă: 

— Cum se cheamă melodia? 

Tânărul îi răspunse: 

— Este cântecul muntelui Tai Hua. 

— Vrei să mă înveţi şi pe mine? 

Tânărul zise: 

— Prin frumuseţea cântecului sunt legat de-acum de tine. în miez de toamnă 
ne vom revedea. 

Apoi păşi spre dânsa şi o luă de mână. Uimită de bucurie, Liang Yu se trezi, dar 
gândurile ei încă 


mai stăruiau în visul ce-l povesti şi tatălui ei. 

Prinţul s-a sfătuit cu sfetnicul Mong Ming, şi după aceea a trimis să-l caute pe flăcău. 
în apropierea muntelui Tai Hua află, de la o bătrână din sat, că de câteva luni un tânăr 
ciudat locuieşte într-o colibă aşezată pe o creastă de stea lucie, că el şade singur şi 
arareori coboară ca să aducă vin de orez, şi în fiecare seară doineşte din flautul al cărui 
sunet se aude de foarte departe, şi este aşa de minunat, că poţi uita orice trudă şi grijă. 
Nimeni nu ştie de unde vine şi nimeni nu poate să-l întrebe despre asta, încheie 
bătrâna. 

Mong Ming se călători spre steaua ţuguiată a muntelui. Aici găsi pe necunoscut 
aidoma cum îl descrisese prinţesa. Ceva nepământean, nu părea să fie din lumea asta. 
Marele sfetnic se înclină adânc în faţa lui şi-l întrebă de nume. 

— Numele meu e Flaut, dar al tău? Ce te aduce în singurătatea mea? 

— Eu sunt sfetnicul ţării. Fiica prințului doreşte un însoțitor pentru naiul din 
care ea cântă măiestrit; prințul mă trimite să te caut, fiindcă el a auzit de arta ta. 

— Cântecul meu e foarte modest; cunosc numai câteva melodii şi nu cutez 
să mă supun poruncii, răspunse tânărul. 

— Vino cu mine la domnul meu, se rugă sfetnicul, va judeca el însuşi. 

La tumul Phenix, prințul primi pe flautist, care i se aruncă dinainte şi-i zise: 

— Eu sunt crescut sălbatic în munte, străin obiceiurilor voastre; aveţi milă şi 
iertaţi-mi neştiinţa. 

Prinţul privi nobila înfăţişare şi apoi îl pofti să se aşeze lângă dânsul. 

- Aud că a ta cântare e o frumuseţe. Poţi cânta şi din nai. 

Tânărul îi mărturisi că nu ştie. 

Atunci prinţul îi răspunse dezamăgit: 

— Eu nu caut un flautist. 

Şi întors către sfetnicul său, zise: 

— Duceţi pe tânăr înapoi; nu e cântărețul dorit de fiica mea. 

în vremea asta se ivi însoţitoarea prinţesei. 

— Doamne, stăpâna vă roagă să daţi voie tânărului să-şi arate arta sa, 
întrucât meşteşugul flautului e acelaşi cu al naiului. 

Prinţul încuviinţă fiicei sale această rugăminte, şi tânărul luă în mână flautul, a cărui 
licoare roşie răsfrântă în ochii oamenilor îi făceau şi mai sticlitori. 

La întâia parte a melodiei Tai Hua, adia o lină şi domoală boare înspre oameni. 

La a doua parte, din cele patru laturi ale cerului coborau nouri colorați, şi oamenii 
vedeau la sunetele muzicii minunate culori, iar la a treia parte, cocori dansau în aer un 
danţ ritmic, păuni se aşezau câte doi, mii de pasări înviorau rămurişul, şi cântecul lor 
era o necontenită armonie. 

Atras de magia sunetelor, prinţul tăcu multă vreme, apoi zise: 

— Lămureşte-mi deosebirea dintre nai şi flaut; de unde vin amândouă? De ce 
melodia ta are putere asupra pasărilor? 

Tânărul începu: 

— Nu Wa, cea care a descoperit naiul, după munca ei grea se odihnea cu 
muzica. Naiul, după cum ştiţi, e ca şi fluierul. Flautul însă a fost născocit de 
domnitorul Fu Hi. Naiul are forma aripilor pasării Phenix. Flautul uneşte tonurile 
naiului într-o singură țeava, însă le acordă aşa deplin, că păsările cred că-l aud pe 
Phenix, regele lor. în nenumărate stoluri, ele vin încoace, spre a-l preamări pe regele 
lor şi a-i cânta cele mai frumoase cântece. Dacă tonurile flautului îl farmecă pe regele 
păsărilor, dar pe celelalte păsări cum nu le-ar putea ademeni? 

Vocea tânărului suna clară ca apa izvorului; fericit îl asculta prinţul, apoi vorbi şi el: 

— Eu am o fată care iubeşte mai presus de toate armonia tonurilor, şi 


adaose cu modestie: Ea cântă puţin şi din nai, şi nu-i voi putea da un soţ pe care 
nu-l farmecă sunetele. Doresc să fii soţul fiicei mele, Liang Yu. 

Tânărul se înclină adânc şi, cu o înfăţişare demnă, răspunse: 

— Eu sunt crescut sălbatic în munți, cum aş putea să-mi ridic ochii spre 
fiica celui mai mare om al țării? 

— Fiica mea jură că nu-şi va alege alt bărbat, decât pe acela care poate 
stăpâni naiul. Flautul tău face mai multe minuni decât naiul; el pătrunde în adâncul 
cerului şi pământului, şi mişcă toate fiinţele. Suntem în miezul toamnei şi visul fiicei 
mele merge azi spre împlinire. 

Străinului i s-a pregătit apoi ceremonia băii de nuntă. L-au îmbrăcat în veşminte 
scumpe şi l-au condus în castelul Phenix al prinţesei. 

A doua zi tânărul a fost numit dregător al curţii; totuşi această cinstire nu-l schimbă. 

Curând prinţesa învăţă melodia pasării Phenix de la dânsul. 

După o jumătate de an, într-o noapte cu lună plină, când Liang Yu şi Siau Schi 
cântau cântecele lor dumnezeiesc de frumoase, se făcu un mare vuiet în văzduh şi un 
Phenix vioriu se lăsă în jos pe stânga turnului, apoi pe dreapta se roti în sus un balaur 
roşu. Prinţesa nu pricepu nimic din toate astea. 

— Eu nu sunt din lumea aceasta, zise Siau Schi. Am venit pe pământul 
vostru să alung minciuna şi neorânduiala. S-au scurs peste o sută de ani de când sunt 
spiritul muntelui Tai Hua. Curat şi înălţător e cugetul tău, şi dragă ţi-e muzica, de 
aceea m-am călăuzit spre tine. Acum s-a dus pentru noi timpul trăit pe pământ. 
Phenix şi balaurul aşteaptă să ne îndrume spre țărmurile cele luminate ale cerului. 

Liang Yu voi să-şi ia rămas bun de la tatăl ei. Siau Schi zise numai: 

— Cine vrea să vină cu mine nu trebuie să-şi poarte gândul la nimic 
pământesc. 

Apoi Liang Yu încalecă pe Phenix şi Siau Schi pe balaur, şi aşa zburară ei din 
turnul Phenix prin norii împestriţi către depărtarea nemărginitului. Minunat se auzea 
în noaptea aceea cum cânta Phenix pe muntele Tai Hua. 

în zori, însoţitoarea prinţesei se grăbi să meargă la prinţ spre a-i anunţa taina 
acestei nopţi. Amuţit de durere, o înţelese prinţul. 

De atunci sta zilnic în turnul Phenix, întru amintirea copiilor săi. Aci auzi într-o 
bună seară melodia pasării Phenix. Fericit ascultă sunetele ei, care îl chemau parcă 
din alte tărâmuri. 


în căutarea soarelui 


poveste chineză 


A fost odată o ţară unde soarele uita să răsară. Această împărăție a nopţii veşnice 
se întindea tocmai la marginea lumii, de care era despărțită prin nişte munţi foarte 
înalţi. Dacă stăpânul zilei ar fi ştiut că şi în umbra piscurilor uriaşe trăiesc oameni, de 
bună seamă că n-ar fi pregetat să treacă şi dincolo, măcar c-ar fi trebuit să se mai 
ostenească oleacă. 

Din această pricină fiarele şi hoţii se înmulţiră văzând cu ochii, fiindcă nu era lesne 
să-i prinzi şi să-i pedepseşti. Ajunşi la capătul răbdării, oamenii năpăstuiţi au hotărât 
să trimită o solie până la 
soare, rugându-l să se ivească şi peste meleagurile lor bântuite de frig, beznă şi 
fărădelegi. 

— Trimiteţi-mă pe mine! spuse un om cu părul încărunțit. Chiar dacă nu mai 
sunt bun de muncă, pasul meu a rămas la fel de sprinten ca în anii tinereţii! 


— Cinstea aceasta mi se cuvine mie! zise un bărbat în floarea vârstei. Sunt 
mult mai iute de picior şi voi ajunge mai repede la soare! 

Se înfăţişă atunci un băieţandru, care grăi astfel: 

— Nu vă fie cu supărare, dar drumul până la soare e atâta de lung încât 
numai eu pot ajunge până la el, şi asta abia când voi fi un moşneag sprijinit în toiag. 

Mulțimea dădu dreptate copilului, lăudându-l pentru vorbele lui pline de tâlc: lui să i 
se încredinţeze înalta solie! 

în cele din urmă se arătă o femeie tânără şi frumoasă, care se împotrivi hotărârii lor. 

— Drumul până la soare durează o sută de ani şi băieţandrul va muri fără să 
se apropie prea mult de ţintă. Casa mea a fost jefuită de tâlhari, iar fiarele mi-au sfâşiat 
deunăzi bărbatul. Dar eu aştept un copil: el va fi răzbunătorul unui tată pe care nu l-a 
văzut niciodată. Când mă voi stinge, istovită de drum şi de foame, fiul meu va ridica 
toiagul scăpat de mine pentru totdeauna şi nu-l va slobozi până ce nu va izbuti să-şi 
îndeplinească solia! 

Cel mai bătrân om de pe meleagurile acelea îmbrăţişă pe viitoarea mamă a orfanului 
tuturora, o sărută pe frunte şi îi dărui toiagul de o vârstă cu veacul trăit de el: 

— Du-te, Maleh, şi nu mai zăbovi! Dar spune fiului tău că atunci când va 
ajunge la soare, fiind la fel de bătrân ca şi mine, să aprindă un foc mare pe cele mai 
înalte creste, ca să ne dea mai repede de veste! 

Mii de ochi o urmăriră cum îşi îndrepta spre răsărit pasul ei grăbit... Maleh se caţără 
pe povârnişul munţilor prăpăstioşi. Merse într-una până ce simţi că se apropie ceasul 
când urma să aducă pe lume un copil. Şi fiul ei se născu, aşadar, într-o peşteră. Mama 
îşi înveli odorul în scutece de nor. îl scăldăîn pâraiele reci, ca să-l călească de timpuriu. 
Apoi Maleh porni fericită mai departe: nu mai era singură... 

Apele îşi stăvileau vijelia când trecea Maleh cu pruncul la sân. Arborii îşi 
preschimbau trunchiurile în punți, ca să-i treacă mai repede peste prăpăstii. Caprele 
sălbatice îi îmbiau cu ugerele lor pline. 

Anii treceau şi fiul lui Maleh ajunse flăcău, doborând lesne orice fiară. Apoi un 
bărbat sprijinind o făptură gârbovită, pe mama sa. 

Maleh a mers cincizeci de ani încheiaţi până să ajungă la lună. Acolo i-a săpat fiul ei 
mormântul. Singur a pornit mai departe spre ţintă. Zadarnic l-a cerut crăiasa lunii de 
bărbat. Pragul zilei se întrezărea în depărtare. Mulţimile din ţara fără soare cercetau 
de aproape un veac zarea întunecată. Pe crestele pustii nu se înălța nicio vâlvătaie. Toţi 
îşi spuneau: 

— Poate că Maleh s-a prăpădit pe drum. Fiul ei, dacă a apucat să se mai 
nască, a şi uitat țara lui de baştină, de care nu-l lega nicio amintire! 

Cei care o văzuseră pe frumoasa Maleh plecând, muriseră de mult. Numele ei 
intrase în legendă... 

Dar cum se împliniră o sută de ani de când solia lor pornise spre soare, pe creasta 
cea mai înaltă se aprinse o pălălaie roşie. Şi pentru prima oară îi îmbrăţişă lumina zilei. 
Fiarele au fost vânate şi hoţii zvârliţi în temniţă. 

Din creierul munţilor cobori un străin proptit într-un toiag. Se aşeză istovit şi le 
spuse apoi: 

— Sunt fiul lui Maleh! Am venit să trăiesc printre voi! 


Penelul fermecat 
poveste chineză 


A fost odată un băiat tare sărman, pe nume Ma Liang. îi plăcea nespus de mult să 


deseneze şi visa să ajungă un pictor mare. Părinţii lui muriseră lăsându-l sărac lipit 
pământului. Orfanul trăia adunând crengi uscate şi ierburi tămăduitoare. Era atâta de 
calic, încât nu-şi putea cumpăra un penel cât de mic. 

într-o zi, trecând prin faţa unei şcoli, văzu un profesor de desen pictând. Mişcările 
penelului îl vrăjiră atât de mult, că el spuse fără voia lui: 

— Vreau să-nvăţ şi eu să pictez. împrumută-mi şi mie un penel! 

Dar profesorul îl măsură de sus până jos şi îi spuse dispreţuitor: 

— Un zdrențăros ca tine vrea să ajungă pictor?! Cată-ţi de drum, haimana, 
penelul nu-i de nasul tău! 

Şi profesorul îl alungă din curtea şcolii. 

Dar Ma Liang nu se dădu bătut. îşi zise: „Care va să zică aşa stau lucrurile! Păi 
atunci să vedem dacă un copil sărman şi orfan ca mine nu poate să ajungă un pictor 
renumit!” 

Din ziua aceea el se puse pe treabă, muncind cu îndârjire. Când aduna nuiele în 
pădure, cu ajutorul unei crenguţe întruchipa în ţărână păsările care zburau deasupra 
capului său. Când tăia buruieni de leac pe malul râului, îşi muia degetul în apă şi 
zugrăvea pe bolovani chipul peştilor care se zbenguiau în prundiş. Pereţii peşterii, care 
îi slujeau de locuinţă, erau acoperiţi de felurite desene. 

Anii treceau, Ma Liang creştea, muncind cu aceeaşi râvnă. 

Deveni un pictor neîntrecut, deşi nu avea încă niciun penel. Frânt de atâta alergătură 
şi trudit de zelul cu care zugrăvise până noaptea târziu un tablou pe o scoarță de copac, 
Ma Liang adormi buştean. Deodată i se arătă un bătrân cu o barbă colilie, purtând 
straie împodobite cu cele mai frumoase picturi. Moşneagul îi întinse un penel şi-i zise: 

— Eu sunt oblăduitorul pictorilor! îți dăruiesc acest penel fermecat, pe care 
îl meriţi cu prisosință, datorită muncii tale neobosite. Foloseşte-l cum se cuvine! 

Ma Liang privi încântat darul: era un penel de aur, frumos încrustat şi uşor de 
mânuit. Nici nu apucă să mulţumească, şi bătrânul se şi făcuse nevăzut. Când se 
deşteptă, simţi că strânge în palmă un penel aievea cu cel din vis. 

Desenă o pasăre. Pasărea îşi desfăcu aripile şi îşi luă zborul. Apoi întruchipă un 

peşte.Peştele 


îşi 
mişcă neastâmpărat coada şi sări în râul din faţa peşterii. 

Ma Liang era nespus de fericit. Cu penelul său minunat se apucă să deseneze toate 
lucrurile după care tânjeau săracii satului. Pe unul îl înzestră cu un car, pe al doilea cu 
o cazma, pe al treilea cu o şa, fiecăruia după pofta inimii lui... 

Vestea despre pictorul vrăjitor ajunse şi la urechile bogătaşului din vecinătate. 
Trimise două slugi, care să-l aducă cu de-a sila la el acasă. Acolo trebuia să deseneze 
tot ce-i va porunci noul lui stăpân. 

Dar Ma Liang auzise de lăcomia acestuia şi nu aduse la îndeplinire ordinele care i se 
dădură: nu desenă nici măcar un bob de orez! Boierul se supără şi-l închise într-un 
grajd până se va răzgândi. Nimenea nu avea voie să-i aducă mâncare şi lemne pentru 
foc. 

Peste trei zile ninsoarea aşternuse un covor de zăpadă în ogradabogatului, 

care  îşizise: „De 
bună seamă că Ma Liang a murit de foame şi de frig!” 

Când se apropie de grajd, văzu o lumină roşietică printr-o crăpătură a uşii. O boare 
plăcută îi gâdilă nasul. îşi aruncă ochii înlăuntrul grajdului şi-l văzu pe Ma Liang 
ronţăind nişte plăcinte bine prăjite. Stătea lângă o sobă în care duduia un foc puternic. 
într-un colţ se vedea un pat împodobit cu covoare de preţ. 

Boierul pricepu că toate acestea fuseseră dobândite cu ajutorul penelului fermecat şi 
se mânie crâncen. Chemă repede slugile poruncindu-le să-i aducă penelul lui Ma Laing 


şi să-l omoare neîntârziat pe pictorul vrăjitor. 

Zece bărbaţi voinici dădură buzna în grajd. Dar Ma Liang o ştersese la vreme: scara 
pe care se căţărase pe acoperiş mai stătea sprijinită de perete. Când boierul vru să 
atingă prima treaptă, scara dispăru. 

Toate slugile, în frunte cu stăpânul lor, plecară în căutarea fugarului. Acesta zugrăvi 

cu penelul 
său un armăsar şi apoi sări în şaua lui. 

Urmăritorii se apropiau tot mai mult. Galopul cailor răsuna din ce în ce mai 
ameninţător. Atunci Ma Liang desenă un arc şi trimise o săgeată în pieptul 
duşmanului său de moarte: bogătaşul se prăvăli de pe cal şi fugarul dădu pinteni 
armăsarului, făcându-se nevăzut. 

Ma Liang galopă zile şi nopţi în şir, până ce ajunse într-un orăşel destul de 
îndepărtat de satul său natal. Putea să deseneze galbeni şi să ajungă cel mai mare 
bogătaş din lume. Dar el se hotări să trăiască de pe urma muncii lui, ca şi ceilalţi 
oameni, vânzând tablourile pietate de el. De teamă să nu fie recunoscut, el nu 
îngăduia chipurilor din desene să capete viaţă. Pentru asta era de-ajuns să le lase 
neisprăvite: tară un ochi, tară o aripă sau tară un picior. Oamenii se înghesuiau să 
cumpere picturile sale, care erau deosebit de frumoase. 

Faima lui Ma Liang creştea într-una. 

într-o zi el zugrăvi un cocor tară un ochi. Din nebăgare de seamă, o pată de 
cerneală căzu peste desen tocmai în locul ochiului. Pasărea învie, îşi desfăcu aripile 
şi zbură pe fereastră. Vestea se răspândi ca fulgerul şi ajunse până la împăratul 
Chinei. 

Ma Liang se trezi într-o zi cu nişte oameni în straie de catifea, care îl poftiră 
neîntârziat la palat. 

Dar pictorul nu dorea în ruptul capului să slujească împăratului despre care auzise 
atâtea lucruri urâte. De aceea, când măria sa îi porunci să zugrăvească un dragon, el 
mâzgăli o broască râioasă. Când fu îmbiat să întruchipeze o pasăre fenix, el înfăţişă o 
găină jumulită. 

Broasca şi găina începură să se preumble prin sala tronului, murdărind covoarele 
scumpe, împăratul se mânie şi ceru să i se smulgă lui Ma Liang penelul, iar 
buclucaşul artist să fie zăvorât într-un turn. Porunca-i fu îndeplinită fără zăbavă. 

Craiul se apucă atunci să deseneze singur. Făcu un galben, apoi al doilea. 
Nerăbdător, începu să zugrăvească fişicuri cât mai înalte. Dar, în loc să aibă parte de 
aur, se pomeni cu stive de pietricele care se surpară, cât pe ce să-l îngroape de viu. 

împăratul nu se astâmpără. Se porni să deseneze cărămizi, bineînţeles tot de aur. 
Mâzgăli câteva, dar i se părură prea mici. Se apucă să zugrăvească un stâlp înalt de 
câţiva metri. Nefiind un pictor prea dibaci, când isprăvi desenul, craiul se trezi cu un 
şarpe uriaş, gata-gata să-l înghită cu coroană cu tot. 

Nu mai mergea aşa! Pictorul vrăjitor fu slobozit din turn. Se văzu ospătat şi 
îmbrăcat ca un prinţ, împăratul îi înfăţişă pe propria lui fiică şi îi făgădui mâna ei. 

Deşi nu era încântat de logodnica lui, de o rară urâţenie, Ma Liang se prefăcu 
bucuros şi ascultător. 

împăratul îşi zise: „Dacă îl pun să-mi deseneze un munte, te pomeneşti că o să-mi 
înfăţişeze un leu sau un tigru. Hai să-i cer altceva”. Şi porunci lui Ma Liang să-i 
zugrăvească marea. Pictorul făcu câteva linii cu penelul şi în faţa împăratului se ivi o 
mare limpede şi nemişcată ca o oglindă. 

— De ce nu sunt şi peşti în apă? întrebă împăratul. 

Cât ai zice peşte, dorinţa împărătească se îndeplini! 

— Acum vreau o corabie, să mă plimb împreună cu toată suita mea pe 


întinderea nesfârşită a mării! 

Ma Liang zugrăvi o corabie de toată frumuseţea. împăratul luă cu el pe fiica lui. 
Toată liota miniştrilor îşi însoțea suveranul în minunata călătorie. 

Dar, întrucât corabia nu se clintea din loc, monarhul ceru şi puţin vânt. Pânzele 
începură să se umfle, mânând prora spre larg. 

— Un vânt mai puternic, să plutim mai repede! porunci Împăratul. 

Ma Liang îndeplini porunca cu atâta zel, că dezlănțui o adevărată furtună. Corabia 
se legăna pe valuri ca o coajă de ou. 

— Prea mult vânt! îmi scutură coroana! striga craiul disperat şi miniştrii îi 
ţineau isonul. 

Dar Ma Liang era surd. Zugrăvi nori negri, fulgere cumplite şi valuri cât casa. 
Veşmintele 
scumpe ale împăratului şi demnitarilor săi erau ude şi pline de sare. Un munte 
de apă se prăvăli asupra corăbiei, care se scufundă, înecându-i pe toţi. 

Vestea despre isprava nemaipomenită a pictorului vrăjitor şi a penelului său 
fermecat se răspândi în toată lumea. însă nimenea nu ştie ce s-a mai petrecut cu Ma 
Liang după moartea împăratului. 

Se spune că până la adânci bătrâneţi a trăit printre ţărani săraci şi copii sărmani, 
înzestrându-i pe toţi cu ceea ce le lipsea pentru a duce o viaţă cinstită şi îndestulată. 


O călătorie ciudată 
poveste chineză 


Ting-Ting avea opt ani şi de doi ani mergea la şcoală. Era o fetiţă mică, drăguță, dar 
foarte fricoasă. 

Trei lucruri o speriau. în primul rând, greutăţile pe care le putea întâmpina. Dacă 
se-mpiedica, rămânea întinsă la pământ, plângând, în loc să se ridice imediat. îi era 
frică de fantome. Pe Mână Neagră, de exemplu, nimeni nu l-a văzut pe Mână Neagră, 
dar Ting-Ting se temea grozav de el. 

Şi, în sfârşit, ea se speria de lucruri neînchipuit de obişnuite, lucruri pe care le vedea 
aproape în fiecare zi, chiar de câinii de pe stradă. într-o dimineaţă a pornit mai 
devreme la şcoală şi când a ajuns la colţul străzii a văzut un câine care o privea. îndată 
a fost convinsă că o muşcă şi a început să se prelingă pe lângă zid, sperând ca astfel să 
abată atenţia animalului. Când câinele o observă strecurându-se pe furiş, prinse 
întărâtat să latre. Asta o îngrozi pe Ting-Ting, care o luă la fugă de-i scăpărau călcâiele. 
Fireşte, câinele se luă după ea. 

Din fericire pentru Ting-Ting, se apropie un lăptar, care goni câinele. Dar fetiţa era 
atât de speriată, încât nu mai voia să meargă la şcoală, pentru că ar fi trebuit să treacă 
iar prin faţa câinelui. Când s-a întors acasă, tatăl şi mama ei erau plecaţi la lucru. Ea se 
aşeză sub o salcie din pădure şi-şi vorbi plină de tristeţe: „Tata ar spune că sunt laşă. 
De ce sunt întotdeauna laşă?” Cum stătea gânditoare, văzu o furnică căţărându-se pe 
trunchiul copacului şi oprindu-se clipă de clipă. 

„Mă întreb de ce se opreşte mereu? Poate că este fricoasă ca mine.” 

Deodată se întâmplă un lucru ciudat. Auzi clar pe furnică şoptind: 

— Ce spuneţi? Puteţi să vorbiţi puţin mai tare? Vă rog! 

Ea se aplecă şi auzi furnica strigând din toate puterile: 


— Eu sunt mica Sprânceană Roşie. Te întreb de ce nu eşti la şcoală? 

— Mi-e frică de câini, răspunse Ting-Ting. Toată lumea îmi repetă că sunt o 
fricoasă. Puteţi să- mi spuneţi de ce sunt aşa? 

— Nu, zise Sprânceană Roşie, eu nu sunt în stare, dar, dacă vrei, îl voi 
întreba pe stăpânul nostru, „Ştie-Tot”, el poate să-ţi spună. 

— Ah! Cât voi fi de mulțumită! se însenină Ting-Ting. Hai să mergem 
imediat! 

Sprânceană Roşie scoase o pălărie mică din buzunarul său şi o întinse lui Ting-Ting. 

— Trebuie să-ți pui această pălărie, spuse ea. 

— Dar cum voi putea pune o pălărie atât de mică? se miră Ting-Ting. 

Fără a se nelinişti de acest lucru, Sprânceană Roşie îi potrivi pălăria pe cap. Atunci 
se întâmplă un lucru ciudat. Ting-Ting simţi că devine din ce în ce mai mică, până 
ajunse cât Sprânceană Roşie, în sfârşit, era potrivită pentru pălărie. 

Pe măsură ce ea se micşora, fiecare lucru devenea mai mare; iarba la fel de înaltă ca 
porumbul, pârâiaşele largi ca râurile, un mic muşuroi de pământ, falnic ca un munte. 
Luând-o pe Ting-Ting de mână, Sprânceană Roşie se grăbi să se întoarcă la muşuroi, 
pentru a cere o vacanţă de la regele furnicilor. Mulţi străjeri de statură puternică 
stăteau la intrarea în muşuroi. Ei întrebară ce vânt o aduce pe Ting-Ting în aceste 
locuri. în urma explicaţiilor date de Sprânceană Roşie, o lăsară pe vizitatoare să intre. 
Ting-Ting era un pic neliniştită, se temea să nu fie întuneric în muşuroi. Dar, spre 
marea ei surpriză, înăuntru era lumină ca ziua. Trecură pe multe străzi măturate lună 
şi cu lăzi pe margine. Aruncând o privire, Ting-Ting văzu furnicile muncind de zor; le 
zări pe cele care cărau grăunţe. Fiecare muncea cântând. Când le veni rândul, 
Sprânceană Roşie apucă o jumătate de bob de soia şi-l luă în spate. Ting-Ting voia să 
ducă un bob de porumb, dar şovăia să care o asemenea povară. 

Sprânceană Roşie o ajută imediat să-l aburce pe spate, astfel încât, după patru-cinci 
drumuri, ea deveni foarte pricepută. Deşi se simţea obosită, nu se mai temea să poarte 
încărcătura grea. Când au terminat, Sprânceană Roşie o duse pe Ting-Ting la rege, 
pentru a obţine vacanţa şi a afla unde-l pot găsi pe Domnul Ştie-Tot. Regele îi spuse că 
Domnul Ştie-Tot adormise într-o cochilie de melc, în faţa furnicarului nr 9. 

„Să mergem, până la urmă îl vom găsi!” 

Ting-Ting o urmă prin numeroasele străduţe întortocheate, şi-n cele din urmă 
ajunseră în faţa furnicarului nr 9. Acolo, într-o pădure de ierburi înalte, se găsea 
cochilia cenuşie a melcului. Fără să aştepte, se apropie de cochilie şi strigă: 

— Vă rog, Domnule Ştie-Tot, v-aş putea pune o întrebare? 

Ceva se mişcă înlăuntrul cochiliei. 

— Cine-i acolo? strigă o voce. 

— Eu sunt, Ting-Ting, aş vrea să vă întreb cum aş putea să fiu mai curajoasă. 

— Habar n-am, eu însumi sunt un fricos. De fapt, nu ştiu nimic, răspunse 
vocea şi un cap de melc se ivi. 

Nu era o cochilie goală, ci un melc viu. Ting-Ting era atât de descumpănită, încât sta 
gata-gata să plângă. 

— Nu te obosi să-l faci să vorbească pe acest prostănac bătrân, spuse 
Sprânceană Roşie. 

— Pe cinstea mea, aprobă încet bătrânul, de fapt nici eu nu ştiu prea bine. 

-— Dar dumneavoastră nu sunteţi Domnul Ştie-Tot? întrebă Sprânceană 
Roşie. 

— O, nu, răspunse bătrânul râzând, Ştie-Tot e fratele meu mai tânăr. Ştie- 
Foarte-Puţin e fratele meu mai vârstnic, eu sunt acela care ştiu un pic din toate. 

— îmi pare rău, exclamă Ting-Ting. Puteţi să ne spuneţi unde este fratele 


dumneavoastră mai tânăr? 

— Nu prea ştiu bine, spuse bătrânul înclinând capul, ați face mai bine dacă 
ați întreba cocoşul. 

Ting-Ting se apropie de cocoş şi salută. Cocoşul, privind departe, nu dădu atenție 
nici lui Ting- 

Ting, nici lui Sprânceană Roşie, chiar după ce l-au întrebat de mai multe ori în şir. în 
cele din urmă Sprânceană Roşie s-a supărat şi i-a strigat: 

— Eşti surd, băiete? De ce nu-mi răspunzi, când te întreb de Domnul Ştie- 
Tot? 

Cocoşul îşi întoarse capul şi privi pe Sprânceană Roşie. 

— Eşti obraznică, draga mea. Dacă aş fi vrut să răspund, oricum, nu ţi-aş fi 
răspuns ţie cu niciun chip. 

Se întoarse către Ting-Ting şi îi vorbi: 

— Tu eşti foarte politicoasă. Ştie-Tot se află pe acest munte. 

Ting-Ting mulţumi cocoşului şi se apropie cu Sprânceană Roşie de poalele muntelui. 
De unde erau ele le-ar fi trebuit mult şi bine ca să ajungă în vârf. Au început să se 
gândească ce să facă. Puțin mai departe văzură un bondar dormind dus pe o frunză. 
Sprânceană Roşie şopti câteva cuvinte lui Ting-Ting şi ele se apropiară tiptil de bondar. 
Sprânceană Roşie apucă fulgerător un picior al bondarului. în acelaşi timp, Ting-Ting 
se agăţă de aripile sale. Trezit brusc, într-o tresărire, bondarul se înălţă, ridicându-se în 
aer ca un elicopter. Când Ting-Ting privi spre pământ, fu cuprinsă de spaimă, însă 
gândul de a găsi pe omul care ştie tot îi dădu curaj. Când atinseră vârful muntelui, 
Ting-Ting şi Sprânceană Roşie săriră jos de pe bondar. Privind în jurul lor, se văzură 
înconjurate de stânci uriaşe, unde nu era nici ţipenie. 

— Unde eşti, Domnule Ştie-Tot? strigară ele. 

Singurul răspuns fu ecoul propriilor voci. Ting-Ting plângea dezamăgită. Unei 
păpădii, care creştea în apropiere, i se făcu milă şi zise: 

— Ştiu unde se află domnia sa. Am să vă conduc acolo de îndată ce vom avea 
un vânt bun. 

Cum se stârni vântul, îi spuse lui Sprânceană Roşie şi lui Ting-Ting să i se alăture. 
Zburară, 
vântul ducându-le cu mare viteză. Ting-Ting, în loc să se sperie, râdea bucuroasă. 
Când vântul slăbi puţin, aterizară uşor pe pământ. Cum au ajuns pe pământ văzură 
un bătrân cu barba lungă, albă. Bătrânul începu să râdă şi le luă de mână. Vocea sa 
era asemenea unei muzici şi mişcările ca ale unui dansator. Ting-Ting şi Sprânceană 
Roşie dansară cu el. 

— Foarte bine, acum să-l căutăm pe Domnul Ştie-Tot, zise Ting-Ting şi 
păşi înaintea Sprâncenei Roşii. 

Dintr-o dată descoperi o altă cochilie de melc, ascunsă în spatele unei pietre. 
Dinăuntru venea un zgomot sforăitor. De data aceasta Ting-Ting a fost mai prudentă, 
şi aruncând o ochire în cochilie, văzu un bătrân cu barba albă dormind dus. Trebuie 
să fie Domnul Ştie-Tot. 

— Stăpâne, stăpâne, te rog trezeşte-te, strigă Ting-Ting. 

Bătrânul se sculă, se aşeză pe patul său, căscând: 

— Ei bine, fetiţo, de ce m-ai sculat? 

Ting-Ting îl privi politicoasă şi-i spuse: 

— Prea sunt fricoasă, aş vrea să fiu curajoasă. 

— De fapt nici nu m-am gândit că eşti o fricoasă, îi spuse bătrânul. Fără 
îndoială, comparată cu un tigru, s-ar părea că nu prea ai curaj, însă eşti mai vitează 
decât un crab; în fine, față de alţi copii nu eşti deloc plângăreață, spuse bătrânul, 


frecându-şi mâinile cu un aer grav. 

— Vai, toată lumea zice că sunt fricoasă. De ce ar spune-o dacă nu este 
adevărat? întrebă Ting- Ting. 

— Mi-e teamă că nu voi putea răspunde, o încredință bătrânul. 

— Ar fi trebuit să răspundeţi, strigară Ting-Ting şi Sprânceană Roşie. Nu 
sunteţi dumneavoastră Domnul Ştie-Tot? 

— Vai, nu, cel care ştie tot e fratele meu, eu ştiu foarte puţin. Noi 
semănăm şi suntem confundați foarte uşor. 

— Nu ştiţi unde se află fratele dumneavoastră? întrebă Sprânceană Roşie. 

— întrebaţi plopul, spuse bătrânul, rădăcinile lui sunt aşa de lungi, încât el 
e foarte bine informat. 

Ting-Ting şi Sprânceană Roşie i-au spus bătrânului la revedere. Au găsit imediat 
plopul, dar acesta era aproape surd, încât Sprânceană Roşie a fost nevoită să se 
caţere până la urechea lui, ca să-i vorbească. 

— Aţi putea să ne spuneţi unde se găseşte Domnul Ştie-Tot? întrebă 
Sprânceană Roşie. 

Plopul se gândi un moment înainte de a răspunde. 

— A, da, rădăcinile mele îmi spun că el se găseşte de cealaltă parte a 
fluviului. 

Ting-Ting şi Sprânceană Roşie mulțumiră bătrânului plop şi fugiră către fluviu. 
Distanţa era 
mare până la celălalt mal şi nu se vedea nici măcar o barcă. Se aşezară pe malul 
fluviului şi se întrebară cum să-l străbată. în timp ce Ting-Ting suspina, râul 
murmura un cântec. Ascultând cântecul, au cules o frunză şi s-au apropiat cu ea de 
fluviu. Abia au răsuflat şi vântul a împins frunza spre apă. Atunci libelula le-a dus cu 
frunza pe celălalt mal şi apoi şi-a luat zborul. Ting-Ting îşi scutura părul ud, când 
auzi o voce care-i spunea: 

— Cine mă stropeşte? 

Privind în jurul ei, văzu stând pe o frunză un bătrân cu barba albă. Ting-Ting se 
sculă imediat şi salută. 

— O, iată-te, stăpâne! Fratele dumneavoastră mi-a spus că nu sunt 
fricoasă, însă totdeauna mi-e frică. Puteţi să-mi spuneţi de ce sunt aşa? 

Bătrânul privi pe Ting-Ting şi spuse: 

— Şi de ce ţi-e mereu frică? 

— Fiindcă nu am destul curaj, dar ceea ce se numeşte exact curaj ce este? 
întrebă Ting-Ting. 

— Veniţi cu mine! cântă bătrânul. Fii binevenită, curajoasă Ting-Ting. Eu 
sunt cel care ştie tot. De un an de zile vă aşteptam. 

— Nu, nu, spuse ea, eu mă numesc Ting-Ting, dar sunt o fricoasă. Toată 
lumea ştie. De ce mă numiţi curajoasă? 

— în această ciudată călătorie tu ai fost ca o şcolăriţă, cântă Domnul Ştie- 
Tot. De la toți prietenii tăi ai învăţat mult. Pericolele pe care le-ai întâmpinat cu curaj 
au schimbat pe fricoasa Ting-Ting în curajoasa Ting-Ting. 

în timp ce bătrânul cânta, Sprânceană Roşie luă cu vioiciune pălăria lui Ting-Ting. 
Imediat Ting- Ting reveni la statura ei firească. Se regăsi lângă salcâm. Bătrânul 
dispăruse, dar furnica se căţăra mai departe pe trunchiul copacului. După această 
călătorie ciudată, Ting-Ting nu se mai temu de nimic, orice i s-ar fi întâmplat. 


Zoreaua nestemată 


poveste chineză 


Ploaia de vară trecuse repede. Prin aer fâlfâia brâul de mătase al unei zâne; un 
curcubeu ce încingea bolta. Zoreaua se urcă pe gard, îşi înălţă capul, salutând 
curcubeul, şi zâmbi fericită. Zâna cobori din curcubeu, lunecând prin aer şi întrebă: 

— Câte culori sunt în curcubeu? Poţi să le numeri şi să mi le spui? 

— Curcubeul are şapte culori: roşu, portocaliu, galben, verde, albastru, 
indigo şi violet, răspunse zoreaua. 

— Aşa este, ai răspuns bine, zise zâna, pentru asta îţi voi dărui şapte 
nestemate, poartă-le şi vei fi strălucitoare ca un curcubeu. 

„Lucruri atât de preţioase trebuie dăruite celor mai buni prieteni”, se gândi zoreaua. 

Uitându-se în jur, văzu că pe cărare trecea Cocoșul Cenuşiu. Zoreaua îi dădu prima 
nestemată roşie - un rubin. Cocoșul îl luă şi de îndată, penele lui se făcură roşii, 
creasta şi guşa la fel. Şi aşa Cocoşul Cenuşiu s-a prefăcut într-un cocoş roşu de toată 
frumuseţea. 

Pe lac trecea Gâscă Albă. Zoreaua îi dădu a doua nestemată, portocalie, şi deasupra 
ciocului gâştii apăru o dungă portocalie, iar picioarele ei se făcură arămii. Acum Gâscă 
Albă era grozav de frumoasă. 

Rața Pestriţă veni legănându-se şi primi a treia nestemată, galbenă - un 
topaz. Ciocul şi picioarele ei se făcură de un galben strălucitor. 

A patra nestemată, verde - un smarald, zoreaua i-o dărui surorii ei mai mari, Salcia. 
însă Salcia se înclină grațios şi şopti: 

— îţi mulţumesc, dar frunzele mele sunt şi aşa foarte frumoase, nu am 
nevoie de smarald. 

Cu a cincea nestemată, o minunată piatră albastră, zoreaua se duse la bunicul ei, 
Bătrânul Pin. 

Dar bunicul îşi scutură crengile şi spuse: 

— Mulţumesc, dar frunzele mele sunt întotdeauna alburii, nu am nevoie de 
nestemata albastră. 

Zoreaua aduse cea de a şasea piatră, de culoare indigo, micuţului ei frăţior, 
Brotăcelul. 

Brotăcelul orăcăi: 

— Oac, oac, mulţumesc, dar frumoasa mea culoare verde îmi este mai pe 
potrivă, ea mă ascunde atunci când prind musculiţe prin pajiştile verzi. Păstrează-ţi 
nestemata. 

„Atunci cine are nevoie de aceste comori?” se întrebă zoreaua. 

Privi la munţii posomorâţi şi dezgoliţi. Privi apa tulbure şi înspumată. Privi în sus la 
cer. Cerul era mohorât, ceţos, încărcat de praf şi de nisip. 

Zoreaua aruncă nestemata albastră înspre munte. Crestele îndepărtate, posomorâte 
şi dezgolite se acoperiră deodată de o uşoară ceaţă albăstruie. 

Aruncă smaraldul în şuvoiul de apă tulbure şi apa se făcu verde. 

Nestemata indigo o aruncă spre cer şi într-o clipă cerul se făcu albastru, un 
albastru puternic şi strălucitor, albastrul indigoului. 

Munţi albaştri în zări, ape de un verde limpede, cer indigo - ce privelişte 

încântătoare! 

Zoreaua se simţi tare fericită. 

Gâscă Albă şi Rața Pestriţă pluteau pe râu. Cocoşul Roşu se umfla în pene, cântând. 

Dar mai rămăsese o nestemată - cea violetă, un ametist, oare cărui prieten să-l 
dăruiască? Trecu o răpăială de ploaie şi curcubeul se ivi iarăşi pe cer. Zâna cobori 


din arcul luminos şi îi spuse zorelei: 
— Păstrează ametistul pentru tine. 
Cocoşul Roşu, Gâscă Albă şi Rața Pestriţă strigară şi ei: 
„Ametistul trebuie să rămână al zorelei”. 
De atunci zoreaua are petale violete şi e frumoasă ca o nestemată. 


Maimuţele şi lăcustele 


poveste chineză 


La început toate animalele vorbeau. Lăcustele locuiau la câmpie şi maimuţele au 
venit să le ceară locul, zicându-le: 

— Voi sunteţi mici, trebuie să locuiţi în munţi, noi suntem mari, trebuie să 

locuim la câmpie. Lăcustele ziseră atunci: 

-— Strămoşii noştri au locuit la câmpie, de aceea şi noi locuim la câmpie, nu 

ne mutăm în munţi. 

— Bine! ziseră maimuţele, nu ne daţi ascultare. Să ne batem, şi cine este 
mai puternic va locui în câmpie. 

Neavând încotro, lăcustele încuviinţară: 

— Bine! Dacă vreți să ne batem, veniți mâine după-masă. 

A doua zi, cum se lumină de ziuă, maimuțele, fiecare cu câte o bâtă, au coborât din 
munţi. Când au ajuns la câmpie au strigat: 

— Lăcustelor, unde sunteţi? Veniţi repede! 

Lăcustele au răspuns: 

— E prea multă rouă, nu ne batem, să aşteptăm să iasă soarele. 

în curând a ieşit soarele şi de îndată ce roua de pe corpul lăcustelor s-a uscat, 
lăcustele au chemat maimuţele. Maimuţele au umplut câmpia şi au strigat: 

— Hai să ne batem! 

Lăcustele le-au răspuns: 

— Bine! 

Lăcustele le-au sărit maimuţelor pe vârful nasului. O maimuţă a spus prietenei sale: 

— Dragă, pe vârful nasului tău stă o lăcustă; te rog să nu te mişti, aşteaptă 

să o omor. 

A ridicat bâta şi a lovit nasul prietenei, iar lăcusta a sărit repede. Maimuţa care 
primise lovitura a murit pe loc. Lăcustele săreau de colo-colo, iar maimuţele, în 
urmărirea lor, loveau în toate părţile şi se omorau unele pe altele. Nicio lăcustă nu a 
fost rănită. Până la urmă a rămas numai o maimuţă. Lăcustele au întrebat-o: 

— Unde vrei să locuieşti, în munţi sau la câmpie? La urma urmelor, cine 

este mai puternic? Maimuţa a răspuns cu amărăciune: 

— Mi-e teamă de voi, nu vreau să mai cobor din munţi. 

Lăcustele au întrebat-o iar: 

— Vrei să locuieşti în munţi sau la câmpie? 

Atunci maimuța le zise răspicat: 

— Am pierdut, nu voi locui niciodată la câmpie. 

Cum s-a tras cu arcul în lună 


poveste chineză 


Odinioară, cu multă vreme în urmă, pe cer era numai soare, nici lună, nici stele. 
Când se însera, pretutindeni era un întuneric de-l tăiai cu cuțitul. Deodată, într-o 


seară, a apărut pe cer luna, care ardea ca jăratecul, de o formă ciudată, cu multe 
colţuri, nici pătrată, nici rotundă, aducând cu o stâncă rostogolită din munţi în timpul 
unui uragan. Razele ei erau fierbinţi ca suliţele înroşite în foc. 

Grânele s-au uscat, oamenii s-au moleşit din cauza căldurii. Toată noaptea oamenii 
se foiau de căldură şi nu puteau să doarmă. 

— Nu ne trebuie o lună atât de fierbinte. Suntem aproape pieriţi din pricina 
razelor pe care le împrăştie, se văitau necontenit oamenii şi năduşeala curgea pe ei în 
râuri. 

La poalele Muntelui de Piatră locuia o tânără pereche. Soţul, Ia La, era un foarte bun 
arcaş, care vâna mai ales în munţi. Soţia sa, Ni A, ţesea frumos mătasea acasă. Ni A, 
văzând că luna e atât de ucigătoare, zise soţului ei: 

— Eşti un arcaş bun, trage în lună să ne salvezi pe toţi! 

Ia La, bătându-se în piept, a luat arcul şi săgețile şi s-a căţărat pe vârful Muntelui de 
Piatră. Scrâşnind din dinţi, a prins curaj, a potrivit săgeata, a întins arcul şi a tras în 
lună. Dar săgeata n-a ajuns până la lună. Atras cu o sută de săgeți şi niciuna n-a ajuns 
până acolo. Când a terminat săgețile, a ridicat ochii spre cer, privind luna arzătoare şi 
apoi a privit la poalele munţilor lanurile uscate, oamenii gălbejiţi şi a oftat adânc. 

Deodată s-a deschis în spatele lui o stâncă şi s-a ivit un moşneag cu barba albă, care 
i-a spus: 

— în Muntele din Sud este un tigru uriaş, iar în Muntele din Nord este un 
cerb mare. Dacă vrei să devii puternic, trebuie să mănânci carne de tigru şi de cerb. 
Din coada tigrului să-ţi faci arc, din vinele tigrului, corzi, din coamele cerbului, săgeți, 
şi atunci vei izbuti să faci orice vei vrea cu luna. 

După ce a zis acestea, moşneagul s-a strecurat în stâncă, care s-a închis îndată în 
urma lui. 

Ia La a înţeles cuvintele moşneagului, s-a întors acasă şi s-a sfătuit cu soţia sa cum 
să pună mâna pe tigru şi pe cerb. 

— Eşti un bun arcaş şi poţi să vânezi tigrul şi cerbul şi să-i aduci acasă. 

Soţul i-a răspuns cu mâhnire: 

= Am tras cândva în tigrul uriaş din Muntele din Sud şi în cerbul din 
Muntele din Nord, însă pielea lor este groasă şi tare, iar săgeata n-o poate străpunge. 
Ar putea fi prinşi cu plasa, dar unde să găseşti o plasă atât de mare şi de rezistentă? 

Ni A s-a gândit ce s-a gândit şi trecând mâna prin părul ei lung, a zis: 

— Din părul meu am să împletesc o plasă. 

Şi îndată şi-a smuls părul. Atunci s-a întâmplat ceva ciudat - părul a crescut iar 
frumos ca mătasea de borangic. 

Amândoi fără răgaz, zi şi noapte, au împletit plasa. Au împletit treizeci de zile o plasă 
mare, care se putea strânge. Cu plasa s-au dus la Muntele din Sud şi au aruncat-o în 
faţa vizuinii tigrului. Când tigrul a vrut să iasă din vizuină, după hrană, a fost prins în 
plasă. Fiara se zbătea şi răgea atât de tare, de se cutremurau munţii şi văile. 

Cu sulițe de fier au înţepat ochii tigrului, cu toporul i-au spart capul şi l-au adus 
acasă. 

Au pornit apoi spre Muntele din Nord, la vizuina cerbului şi l-au prins în acelaşi chip. 

Ia La, după ce a mâncat carne de tigru şi de cerb, a devenit mai puternic. Din coada 
tigrului şi-a făcut arc, din coamele cerbului săgeți şi apoi s-a suit pe vârful muntelui. 

A potrivit săgeata, a întins arcul, a ochit şi a tras în lună cu toată puterea. 

Imediat din lună au ieşit flăcări. Flăcările s-au răspândit pe tot cerul şi s-au 
transformat în stele. 

Săgeata din coarne de cerb, care atinsese luna, a venit înapoi în mâinile sale. la 
La a pus-o din nou în arc, a întins arcul şi a mai tras o dată. A tras de o sută de ori 


şi toate colţurile lunii au căzut, umplând cerul cu stele. 

Luna a devenit rotundă ca o roată şi se rostogolea pe cer, dar razele ei împrăştiau 
tot aceeaşi căldură pe pământ. Grânele erau tot atât de pârjolite şi oamenii tot atât 
de gălbejiţi şi vlăguiţi. Ia La s-a întors mânios acasă cu arcul, zicând soţiei: 

— Ni A, ce facem, razele lunii sunt tot atât de fierbinţi, trebuie să găsim ceva 
ca să le domolim. 

Ni A tocmai ţesea un tablou vesel. în tablou era o casă frumoasă şi în faţa uşii un 
arbore de 
camfor, pe pajişte o turmă de oi şi mulţi iepuri albi. La umbra arborelui de camfor, 
ţesuse chipul ei şi se pregătea să ţeasă şi chipul bărbatului ei. 

Când auzi că el are nevoie de ceva cu care să acopere luna, a spus: 

— Ia acest tablou, înfăşoară în pânza lui săgeata din coarnele cerbului şi 
trage în cer, ca să acoperi luna. 

a La a înfăşurat îndată săgeata, s-a cățărat din nou pe munte, a tras în lună şi a 
acoperit-o. Acum razele lunii nu mai erau atât de fierbinţi, căldura ei era slabă şi 
blândă. 

Oamenii de la câmpie râdeau de bucurie. 

a La de pe vârful muntelui privea luna râzând. Deodată a văzut că tot ce era în 
tabloul nevestei sale, Ni A, arborele de camfor, oile şi iepurii, toţi prinseseră viaţă. 

Ni A din lună a făcut cu mâna şi atunci Ni A din poarta casei a plutit încet spre cer, 
a intrat în lună şi cele două Ni A au devenit una. 

a La a văzut din vârful muntelui pe Ni A zburând spre lună, s-a neliniştit atât de 
tare, de i s-au înmuiat picioarele şi a trebuit să se aşeze pe o piatră. A ridicat ochii 
spre lună şi a strigat cu voce tare: 

— Ni A, de ce n-ai ţesut pe tablou şi chipul meu? Ni A, coboară! Ni A, 
coboară! 

Ni A din lună era atât de necăjită, că nu mai ştia ce să facă. Şi-a împletit părul într- 
o coadă, iar când luna a ajuns deasupra vârfului de munte Ni A şi-a plecat capul şi şi- 
a lăsat cosiţa în jos pe vârful muntelui. Ia La s-a prins de coadă şi s-a căţărat în lună. 
De bucurie, soţii şi-au strâns mâinile. 

De atunci Ni A stă la umbra arborelui de camfor, ţesând pe mătase. Ia La pe pajişte 
păzeşte oile şi iepurii. Viaţa le este foarte fericită. Dacă nu credeţi, priviţi la lună şi 
veţi zări chipurile lor. 


Bâta răzbunării 
poveste chineză 


Demult, într-o localitate din inima Mongoliei, era un flăcău priceput, care se numea 
1 Hă Hu Chu. în timp ce oamenii trăgeau o brazdă, el trăgea zece brazde, în timp ce 
oamenii duceau în spinare un sac cu cereale, el ducea zece saci, trecând drept un om 
bun la toate. Dar I Hă Hu Chu trăia în sărăcie şi mizerie dintotdeauna, nu avea un 
pantalon ca lumea, niciodată nu putea să se sature la o masă, iar zilele nefericite ca 
norii din iunie puneau tot timpul stăpânire pe el. 

într-o zi, când I Hă Hu Chu era la poalele muntelui, arând pentru boier, o pasăre de 
un galben auriu a zburat drept în faţa plugului său, ciripindu-i: 

— Harnicule, priceputule I Hă Hu Chu, ţi-am adus Pomul Fericirii, pe care 
să-l pui în faţa ferestrei tale. Când va înmuguri şi va înflori, să-l scuturi de trei ori, 
spunând că vrei aur şi atunci o să ai aur. 

Pasărea aurie a pus un brad verde pe plug şi a zburat. I Hă Hu Chu a sădit pomul 


în faţa ferestrei, în fiecare zi, după ce termina lucrul, plivea buruienile, îl stropea, şi 
brăduţul a înmugurit şi a înflorit foarte repede. Atunci flăcăul s-a bucurat mult şi a 
scuturat de trei ori Pomul Fericirii, zicând: 

— Vreau aur! 

îndată pe pământ a căzut aur. Vesel, a adunat aurul şi l-a pus bine. N-a trecut 
mult şi boierul a aflat şi şi-a trimis oamenii să-i ia cu sila Pomul Fericirii. 

Boierul a plantat Pomul în faţa ferestrei sale şi l-a înconjurat cu un zid de aur. 

Nu după mult timp, Pomul a înmugurit şi a înflorit. Atunci, boierul îmbuibat a 
scuturat detrei 
ori 
Pomul Fericirii, zbierând: 

— Vreau aur! 

Din pom au căzut multe broaşte râioase, unele s-au îndreptat spre casă, iar altele 
l-au împresurat, urcându-se pe el. 

Boierul, speriat, a început să strige: 

— Veniţi încoace, doborâţi acest pom veninos, deschideţi zidul de aur! 

Argaţii au doborât Pomul şi au desfăcut zidul de aur. 

De când boierul îi luase Pomul Fericirii, I Hă Hu Chu ducea dorul păsării aurii 

şi al 
Pomului 
Fericirii. 

într-o zi, când I Hă Hu Chu căra boierului grânele acasă, pasărea aurie veni 
purtând un coşuleţ în cioc şi ciripi: 

— Harnicule, priceputule I Hă Hu Chu, ţi-am adus Coşul Fericirii. Du-te cu 
el acasă, trebuie să spui doar că vrei făină albă şi în coş va fi făină. 

Pasărea aurie a aşezat Coşul Fericirii pe spinarea calului din spate de la căruţă şi a 

zburat. 

După ce I Hă Hu Chu s-a întors cu Coşul Fericirii, a făcut curat lună în casă şi a zis: 

— Vreau făină albă! 

într-adevăr, coşul s-a umplut cu făină albă. N-a trecut mult şi boierul a aflat şi şi-a 
trimis oamenii să-i ia cu sila Coşul Fericirii. 

Boierul a avut Coşul Fericirii, pe care l-a încuiat în camera de la răsărit, pe care a 
poleit-o toată în aur şi apoi, lungindu-se în pat, a strigat: 

— Vreau făină albă! 

Deodată s-au auzit nişte zgomote înfiorătoare în camera de la răsărit. Boierul s-a 
bucurat foarte mult şi în grabă s-a dus să vadă. Spre marea lui uimire, toată camera 
era plină de broaşte râioase. Speriat, şi-a strigat argaţii: 

— Veniţi şi luaţi imediat coşul de aici, aruncaţi-l în magazie şi scoateţi aurul 

de pe pereţi! 

Argaţii au îndeplinit poruncile degrabă. 

După ce boierul îi luase şi Coşul Fericirii, I Hă Hu Chu ducea dorul păsării aurii, al 
Pomului Fericirii şi al Coşului Fericirii. 

într-o zi, pe când I Hă Hu Chu purta coşul cu îngrăşăminte pentru boier, pasărea 
aurie s-a aşezat pe calul din spate al căruţii, ciripind: 

— Harnicule, priceputule I Hă Hu Chu, am să-ţi dăruiesc Bâta Răzbunării. 
Când îi vei spune „loveşte”, va lovi. 

Pasărea aurie a aşezat Bâta Răzbunării pe spatele calului şi şi-a luat zborul. 

1 Hă Hu Chu a intrat în casa boierului cu Bâta Răzbunării. S-a aşezat în faţa 
boierului îmbuibat, cu capul cât o baniţă, şi l-a întrebat: 

— îmi dai Pomul Fericirii şi Coşul Fericirii înapoi? Dacă nu, ai să vezi ce n-ai 


văzut! 

Boierul, auzind vorbele lui 1 Hă Hu Chu, s-a făcut foc de mânie şi a zis: 

— Nesocotitule, aşa vorbeşti tu cu stăpânul tău? Piei din faţa mea, dacă 
nu, am să chem oamenii să te stâlcească în bătaie! 

Mânios, s-a sculat şi a întins mâna, vrând să-l lovească pe I Hă Hu Chu. însă I Hă 
Hu Chu a fost mai ager, s-a ferit, şi a tras din mânecă Bâta Răzbunării, strigând: 

— Loveşte! Loveşte! Loveşte! 

Bâta a început să burduşească scăfârlia boierului, răpăind cum răpăie picăturile 
de ploaie. Boierul, mânios, urlă: 

— Veniţi în grabă şi arestaţi-l pe I Hă Hu Chu! 

Toată familia boierului s-a bulucit în preajmă-i. Bâta Răzbunării nu se oprea deloc, 
lovea în ai lui toţi, şi nimeni din cei loviți nu îndrăznea să facă un pas înainte. 

în cele din urmă, boierul căzu mort în bătaie. Harnicul, priceputul I Hă Hu Chu a 
dus Pomul Fericirii şi Coşul Fericirii acasă şi de atunci trăieşte fericit. 


Cocorii 
poveste chineză 


Primăvara cocorii zboară în şir sau în formă de „V”, de la miazăzi către 
miazănoapte. Toamna, cocorii formează un şir drept sau în formă de „V”, zburând 
dinspre miazănoapte către miazăzi. în fiecare an sunt în căutarea unui loc pentru 
iernat. Este ciudat cât pot zbura de ordonat în cârduri. Dacă privim viaţa lor mai 
îndeaproape, vedem că nu e chiar atât de ciudat. 

La început cocorii nu zburau în cârduri. Toată ziua se împrăştiau după hrană, 
noaptea frânţi de oboseală dormeau pe malul râului, în tufişuri, în stufăriş. în fiecare 
noapte un cocor stătea de pază. Cocorii bătrâni ştiu bine că ziua se avântă cât mai 
sus, că au privirea ageră şi nu pot fi ochiţi de vânători. Noaptea însă sunt cu toţii 
frânţi de oboseală şi dorm duşi, iar vânătorii folosesc acest prilej ca să-i împuşte. 

Cocorii sunt păţiţi, de aceea întotdeauna unul dintre ei stă de pază. Am să 
istorisesc povestea unui cârd de cocori dintr-o familie. Cocorul bătrân era cel care îi 
conducea, zburând din zori până seara şi dormind noaptea pe malul râului, în 
tufişuri. Bătrânul, înainte de a se duce la culcare, trimitea un cocor de pază. Era 
neliniştit şi dădea întruna sfaturi străjerului acestuia: 

— Azi e rândul tău să faci de pază până în zori; să nu cumva să aţipeşti, să 
ai auzul ascuţit, privirea pătrunzătoare; dacă auzi paşi, dacă vezi flăcări, să dai 
repede din aripi şi să ţipi, ca să ne trezim toţi şi să zburăm cât mai repede. 

Cocorul de pază a zis nerăbdător: 

— Bunicule, să n-ai nicio grijă. Du-te şi te culcă! Ştiu ce am de făcut. 

— Ştiu că ştii, dar eşti tânăr şi până acum n-ai păţit-o, trebuie să fii atent. 

— Am să fiu atent! Ce mai trebuie să fac? Tot timpul acelaşi lucru! Cine nu 
ştie? Sunt vorbe de prisos. 

Bătrânul n-a mai zis nimic, s-a dus la culcare lângă întreaga familie. Era la 
sfârşitul toamnei şi începutul iernii. Noaptea nu numai că era rece, dar era şi 
înnorată, bătea tare vântul şi începuse să ningă. 

Cocorul de pază străjuise o jumătate de noapte, era obosit, somnoros, îngheţat. 
Văzând că întreaga familie doarme dusă, se gândea cu invidie: „Ce ghinion am, ce 
vreme rea, tocmai când mi- a venit mie rândul”. Uitându-se la cer şi-a zis: „în curând 
se va lumina de ziuă, iar vremea este atât de rea. Vor veni oare vânătorii? Am păzit 
atâtea nopţi şi nu s-a întâmplat nimic. Cum o să se întâmple tocmai acum? Am păzit 


mai mult de jumătate de noapte. Ce bine ar fi să trag un pui de somn. Dacă nu dorm 
acum, când am să mai dorm?” 

Zis şi făcut. Cocorul de pază s-a frământat în fel şi chip, dar pica de somn şi a lăsat 
totul baltă şi s-a culcat în tufiş. 

în acelaşi timp vânătorii gândeau: „Cocorul de pază este foarte somnoros în zori. 
Când vremea este rea, cocorii nu dau prea multă atenţie pazei.” 

Vânătorii s-au folosit de acest prilej şi şi-au luat puştile. Orice lucru cere o 
chibzuială. Au venit la malul râului, s-au uitat în dreapta şi în stânga şi imediat au 
observat cârdul de cocori. Au fixat puştile într-un loc mai înalt şi au ochit. A scăpat 
cu viaţă numai un singur cocor. Era chiar cocorul bătrân, care şi când dormea se 
gândea la familie, de aceea dormea ca un iepure. Cum a auzit zgomotul, s-a trezit, 
dar n-a avut timp să-i trezească pe ceilalţi, că împuşcăturile se înteţeau. Neavând 
încotro, a zburat îndurerat. 

Cocorul bătrân a povestit nenorocirea tuturor cocorilor, cum din neatenţia 
cocorului de pază a pierit întreaga familie. 

De când au aflat această întâmplare, cocorii nu numai că întăresc paza în timpul 
nopţii, dar au aflat şi mijlocul de a zbura în şir drept sau în formă de V. 

Linia dreaptă în care zboară înseamnă unu în limba chineză. 

„V” înseamnă om. 

Un singur cocor zboară în formă de linie întotdeauna. Mai mulţi cocori zboară în 
formă de „V”, ca să se păzească de primejdii. 


Povestea casei 


poveste chineză 


Toate acestea s-au întâmplat demult, demult şi nici chiar străbunii noştri n-ar mai şti 
de ele. 

Atunci pretutindeni erau numai munţi şi dealuri după dealuri. Oamenii locuiau în 
peşteri şi aveau ca prieteni păsări şi animale. 

într-o zi, oamenii, păsările şi animalele au pornit împreună după hrană şi tot au 
mers până au dat de o câmpie. 

Deodată vremea s-a schimbat, s-a pornit furtuna şi a început să cadă o grindină 
cât pumnul. Negăsind niciun adăpost, toţi s-au ales cu capul spart şi cu oasele rupte. 
Oamenii erau răniţi, păsările cu penele jumulite, iar animalele cu blănurile 
crâmpoţite. Dintre toţi care au stat în câmpie în timpul furtunii, numai un flăcău, un 
dragon şi un tigru au scăpat teferi, pentru că s-au vârât într-o peşteră. Peştera s-a 
umplut repede cu apă şi n-au mai găsit nici ei un loc ca să se ferească. Flăcăul, 
dragonul şi tigrul s-au sfătuit ce s-au sfătuit şi s-au hotărât să-şi dureze singuri un 
adăpost, unde să se ascundă când vremuieşte - o casă. Tigrul a adus fân, dragonul a 
adus buşteni, flăcăul a făcut un cuţit din piatră, o frânghie din cânepă; toţi într-un 
gând şi o inimă au clădit o colibă trainică, bucurându-se că vor locui în ea. 

N-a trecut mult şi dragonul s-a gândit că ar fi bine să rămână numai el în colibă. 
Tigrul avea aceleaşi gânduri, dar niciunul nu ştia cum să-i dea afară pe ceilalţi doi, de 
aceea adesea se certau pentru fleacuri şi fiecare se simţea prost. 

într-o zi au luat o hotărâre - cel care va fi în stare să-i scoată pe ceilalţi doi afară 
din casă, fără să facă uz de forţă, va rămâne stăpân. Tigrul a fugit afară primul, 
zicând: 

— Am să urlu, am să dau din coadă, am să stârnesc vântul şi o să vedeţi dacă 
n-o să vă speriaţi! 


Cum a terminat de vorbit, a strigat din toate puterile, iar ecoul a răsunat atât de tare în 
munţi şi în 

văi, încât te asurzea. în clipa în care a dat din coadă, pietrele şi nisipurile s-au 
clintit, iar vârfurile munţilor se clătinau atât de tare, de credeai că se vor prăbuşi. 
Omul şi dragonul, de spaimă, s-au ghemuit într-un colţ al casei; nu îndrăzneau să 
facă nicio mişcare, darmite să mai iasă afară. Tigrul, văzând că nu-i poate scoate din 
cuib, s-a întors în casă. 

Al doilea care a arătat ce poate a fost dragonul. A fugit afară şi a strigat cât a putut 
de tare: 

— Voi aduce fulgerul, ploaia cu găleata şi tunetele, şi am să văd dacă vă 
speriaţi sau nu! 

Acestea fiind zise, a chemat norii plumburii şi într-o clipă s-a revărsat o ploaie cu 
găleata, cu 
fulgere şi trăsnete peste văi şi munţi, care lua totul din cale. Omul şi tigrul s-au 
ascuns în casă, răsuflarea li s-a tăiat de spaimă şi niciunul nu îndrăznea să iasă 
afară. 

Dragonul, când a văzut că nu-i poate clinti, s-a întors în casă. Tigrul şi dragonul nu 
mai pridideau lăudându-şi puterile şi priceperea. 

Ultimul la rând a fost flăcăul. A fugit în spatele casei şi a vorbit molcom: 

— N-am să strig, n-am să dau din coadă, n-am să stârnesc vântul şi 
furtuna, nu voi aduce fulgerul şi trăsnetul, mă voi folosi doar de puţin jar. 

După cum vorbi a şi luat puţin jar şi a aprins coliba. Dragonul şi tigrul în mare 
grabă au ieşit afară din casă. Tigrul a fugit în codri, iar dragonul s-a ascuns în fundul 
mării. Flăcăul îndată a stins 


focul şi a reclădit coliba. 

De atunci oamenii locuiesc în 

case. 

Odată, în satul San Dziao trăia un unchiaş cu barbă albă. El n-avea soţie şi nici 
copii, locuia singur cuc într-o colibă şi-şi agonisea traiul împletind papuci din paie de 
orez. Bunicul lui luase parte Wachiaşu aGui tebasttecaraBaăde aramă. 
Când avea timp liber, unchiaşul, acompaniindu-se la tobă, cânta cântece şi apoi 
începea să povestească. CâniBeufiste. 9 frumoase, povestirile erau foarte 
atrăgătoare şi toată lumea dorea să le audă. Cum se auzea toba, copiii, tinerii şi 
vârstnicii se strângeau roată în jurul unchiaşului, ca să-i asculte poveştile. Toţi din 
sat îl porecliseră „Unchiaşul cu tobă de aramă”. 

La intrarea în satul San Dziao era un pârâu. Deşi nu prea mare, totuşi apa 
curgea vijelios şi oamenii îl treceau greu. O dată cu sosirea primăverii, apele s- 
au revărsat şi drumul spre sat sta închis. 

într-o zi, unchiaşul cu toba de aramă se plimba pe malul pârâului şi văzu o femeie 
cu un copil trecând pârâul. Deodată, femeia, alunecându-i piciorul, căzu cu copilul în 
apă. Copilul se ţinea de gâtul mamei şi plângea. Zadarnic se luptau cu apa, căci un 
val mare îi dete la fund. Moşul sări în grabă în apă, ca să-i scape, dar apa fiind foarte 
repede şi adâncă, n-a putut să-i găsească. Ud leoarcă, unchiaşul ieşi la mal şi se 
adresă furios pârâului: 

— Pârâule, eşti un mare ticălos! Voi construi un pod şi toţi vor trece peste tine! 

Unchiaşul se gândi: „Bătrân, sleit de puteri, fără bani, cum aş putea să construiesc 
un pod?” 

Târându-şi picioarele, s-a întors acasă, şi-a schimbat hainele ude, s-a aşezat pe 
marginea patului, gândindu-se în fel şi chip cum să facă să construiască podul. 

La miezul nopţii i-a venit un gând: „Toată lumea ascultă cu plăcere când bat toba 
şi când povestesc. Oare n-aş putea aşa să câştig bani şi să construiesc podul?” 
Unchiaşul chiar în noaptea aceea a făcut câteva cutii de lemn, care n-aveau decât o 
deschizătură, pentru bani. A doua zi de dimineaţă a luat toba de aramă şi cutiile de 
lemn şi le-a aşezat la rădăcina unui copac de scorţişoară, de lângă locuinţa sa. Ela 
zis sătenilor: „Dacă voi vreţi să mai auziţi poveşti, vă rog să bateţi din tobă; cum voi 
auzi toba, am să ies din casă şi am să vă povestesc. însă cei care vor să mă asculte 
trebuie să arunce câţiva bani de aramă în cutie. Eu am să pun banii deoparte, pentru 
podul de piatră pe care am să-l construiesc peste pârâul din gura satului”. Apoi a 
început să cânte. 

Sătenii ascultau cu plăcere povestirile şi cântecele unchiaşului, şi doreau din inimă 
un pod de piatră peste pârâu. Aveau încredere în bătrân şi de aceea toţi se învoiră. 

Oamenii din sat şi din satele învecinate lucrau ziua la câmp, iar unchiaşul cu tobă 
de aramă împletea papuci. De cum se însera însă, toba se auzea: „Bum, bum, bum!” 

Unchiaşul ieşea din casă, se aşeza pe banca de piatră de lângă pom, îşi trecea 
mâna prin barbă, îşi rotea privirea asupra celor din jurul lui, copii, tineri, vârstnici, 
tuşea o dată, bătea din tobă, cânta două cântece şi pe urmă începea să povestească. 
Unchiaşul a povestit multe poveşti frumoase. El a povestit povestea lui lană, care a 
semănat un dovleac şi urcându-se pe vrejurile dovleacului a ajuns la vârful muntelui 
Napo şi a omorât tigrul cu aripi. A spus povestea fluviului Tonia, despre o fată care, 
fiind bună la suflet, a făcut din răşină de brad şi din nămol nişte copii, care, cum vin 
inundaţiile, duc în spate mamele. A spus povestea unui tablou ţesut din mătase, 
despre o mamă care a ţesut un tablou frumos pe mătase şi care tablou s-a pierdut, iar 
cel mai mic dintre fiii ei s-a dus la zeițele de pe Muntele Soarelui, de unde l-a luat 
înapoi. Fiul ei s-a căsătorit cu o zeiţă şi s-au aşezat într-un sat frumos. El povesti 
despre băiatul Lan şi fata Hun Gu. Jun Lan a găsit un tablou cu flori şi s-a căsătorit 
cu Hun Gu. 

Ah! Unchiaşul a spus zeci şi sute de poveşti minunate. 


Oamenii erau numai ochi şi urechi, iar copiii stăteau cu gura căscată. Un cârd de 
coţofene încremeniseră în copacul de scorţişoară, nemişcate, ascultând cu capul 
plecat, până când le-au amorţit picioarele. Vântul s-a oprit sub frunzele copacului de 
scorţişoară, atent, nemişcat. Stelele de pe cer ascultau clipind, dorind să coboare. 
Zeiţele din lună trăgeau cu urechea la poarta palatului, zâmbind şi ele şi voind să 
coboare. 

în fiecare seară toba bătea fără încetare, unchiaşul povestea fără încetare şi toţi 
veneau să-l asculte de aproape şi de departe. Zece ani a povestit şi o sută de lăzi a 
umplut cu bani de aramă. Atunci unchiaşul chemă lucrători să-i făurească podul, iar 
el zi şi noapte lucra alături de ei. 

Părul şi barba albă se îmbâcsiseră şi se încâlciseră de praf şi de năduf. 

O rudă de-a unchiaşului a trecut pe lângă pârâu şi văzându-l atât de obosit i-a zis: 

— Unchiaşule, ai împlinit optzeci de ani. Cât ai să mai trăieşti? Pentru ce te 
prăpădeşti cu firea? 

Bătrânul, trecându-şi mâna prin barbă, ridică capul, privi apa care curgea vijelios şi 
zâmbind a 
grăit: 

— Pentru ce muncesc? Pentru urmaşi, de bună seamă, şi nu sunt obosit 
deloc, sunt în puteri şi pentru ei fac totul. Un om care trăieşte numai pentru el n-are 
pentru ce trăi. 

Rubedenia primind răspunsul s-a înroşit şi a plecat. 

Pentru dig şi pentru pod trebuia ciment. Pentru ciment trebuia amestecat nisipul 
cu varul. însă în acest pârâu nu erau decât pietre cât oul de gâscă, nici fir de nisip 
mărunt, şi-n apropiere niciun munte din care să scoată piatră de var. Ce să facă? 
Unchiaşul şi lucrătorii erau foarte necăjiţi. 

într-o zi veniră coţofenele de peste mări şi ţări, fiecare purtând în cioc fire de nisip 
pe care le presărară pe malul pârâului. Ele se duceau şi veneau şi în scurt timp au 
ridicat un munte de nisip. 

într-o seară stelele de pe cer şi-au scuturat praful alb de pe ele, care s-a aşternut 
pe malul pârâului şi cât ai clipi din ochi s-a înălţat un munte de var. Acum aveau 
cimentul, trebuia construit podul. Era o arşiţă nemaipomenită. Lucrătorii şi 
unchiaşul, uzi leoarcă, de-abiaişi mai trăgeau sufletul de oboseală. Deodată a început 
să bată vântul, oamenii s-au răcorit şi au început să lucreze cu puteri înzecite. Podul 
era aproape gata, dar lipsea piatra din mijloc, care făcea legătura între cele două 
părţi ale podului. 

Au încercat multe pietre şi niciuna nu se potrivea, iar podul rămânea neterminat. 
Lucrătorii, mâhniţi, îşi lăsau bărbile în piept. 

Unchiaşul era atât de neliniştit, încât îi sălta barba. 

într-o seară, când luna se mişca pe cer, zeițele din lună au văzut că podului îi lipsea 
piatra de legătură şi atunci au aruncat în grabă piatra cea mare de jad, care a căzut 
drept în mijlocul podului şi se potrivea de minune. 

Unchiaşul cu tobă de aramă stătea la capătul podului, privea oamenii care treceau 
încoace şi încolo şi, mângâindu-şi barba, râdea în hohote de fericire. 

S-a întâmplat însă o nenorocire. Când să sfârşească podul, unchiaşul a fost lovit de 
o piatră la picior. Atunci era atât de încălzit cu treaba, încât n-a prea luat în seamă. 
După terminarea podului, piciorul unchiaşului se umflă şi, cu tot ajutorul dat, curând 
căzu la pat. Zăcea şi nu mai putea să povestească. 

Acum, sub copacul de scorţişoară nu se mai auzea toba şi nici povestirile unchiaşului. 

Coţofenele zburau în jurul copacului de scorţişoară, iar vântul sufla prin frunze 
oftând uşor. Stelele de pe cer sclipeau la fel ca ochii înlăcrimaţi. Zeiţele de pe lună 


aveau faţa plânsă. 

în seara zilei de 15 august - sărbătoarea lunii - un grup de coţofene au intrat în 
casa unchiaşului şi l-au luat cu tobă cu tot în lună. 

Vântul a dus copacul de scorţişoară din faţa casei unchiaşului tocmai în lună. 
Unchiaşul, ajuns la palatul lunii, unde înghiţi leacurile pisate de iepuri, bău apă vie de 
izvor, adusă de zeițe, şi rana de la picior i se vindecă repede. 

în lună, unchiaşul plin de viaţă şi de voie bună stătea la rădăcina copacului de 
scorţişoară, bătea iar toba şi spunea poveşti frumoase. 

O mulţime de zeițe îl înconjurau şi ascultau încremenite. 

Un lup flămând, umblând prin pădure după pradă, şi nebăgând de seamă, a păşit în 
gol, căzând în capcana pregătită de vânători. 

S-a tot sucit în capcană, dar n-avea cum să iasă şi atunci a început să strige din 
răsputeri: 

— Ajutor! Ajutor! 

S-a întâmplat tocmai să treacă o capră pe acolo şi lupul plângând a rugat-o: 

— Scapă-mă, capră blândă, dacă mor aici nu este nimic, dar îmi vor muri 

de foame copiii acasă. Capra răspunse: 

— Nu se poate, dacă te ajut ai să mă mănânci. 

Atunci lupul i-a spus: 

— îţi jur că dacă mă slobozeşti n-am să mă ating de tine. 

Capra s-a înduplecat la rugăminţile îndelungate ale lupului, a găsit o frânghie, a 
înfăşurat un capăt de coamele ei, pe celălalt l-a aruncat în capcană, spunând lupului 
să se ţie de frânghie, şi l-a scos afară. 

Când s-a văzut liber, lupul s-a gândit de îndată să pună gheara pe capră, să 
mănânce şi el pe săturate, aşa că i-a spus: 

— Dragă capră, m-ai ajutat, dar acum mor de foame, te rog ajută-mă până la 
capăt. 

Capra i-a răspuns: 

— Ai jurat că n-ai să-mi faci niciun rău. 

Lupul a zis: 

— Firea mea îmi cere să mănânc carne. Cum aş putea să te iert? 

Când capra nu mai credea că va mai scăpa din ghearele şi colții lupului, a văzut un 
iepure şi a strigat: 

— Iepure înțelept, te rog judecă această pricină. 

epurele, auzind povestea lupului şi a caprei, a zis: 

— Amândoi aveţi dreptate, însă nu cred ce mi-aţi povestit. Vă rog să îmi 
înfăţişaţi faptele pe care mi le-aţi povestit aşa cum au fost. Când voi vedea cu ochii 
mei, voi putea judeca. 

Lupul a sărit iar în capcană, a strigat după ajutor şi s-a rugat de capră. 

Atunci iepurele i-a spus: 

— Nerecunoscătorule, ai uitat binele, aşteaptă frânghia vânătorului. 
Capra a plecat bucuroasă cu iepurele. 


Răzbunarea iepurelui 


poveste chineză 


Odinioară iepurele şi leul trăiau laolaltă. Cu toate că erau vecini, leul era foarte 
îngâmfat şi tot timpul se lăuda că este puternic, dispreţuia pe iepure, îl ocăra adesea 
şi îl speria. Iepurele nu-l mai putea înghiţi şi atunci s-a gândit să se răzbune, zicându- 
i: 


— Am întâlnit undeva un animal la fel ca tine, care mi-a spus: „Dacă este 
vreun animal mai curajos ca mine, cheamă-l să vină să ne luăm la întrecere, şi dacă 
nu îndrăzneşte, atunci să mi se supună şi să mă slujească”. 

Aceste vorbe ar fi supărat pe oricine. Leul l-a întrebat pe iepure: 

— Nu i-ai vorbit despre mine? 

Iepurele i-a răspuns: 


— Dacă nu-i pomeneam despre tine era mai bine. Mi-a vorbit de sus, a 
spus multe vorbe urâte şi printre altele că nu te-ar lua nici ca slujitor. 

Leul s-a înfuriat şi-a întrebat în grabă: 

— Unde-l găsesc? 

Iepurele l-a dus pe leu dincolo de munte, apoi i-a arătat o fântână adâncă şi i-a zis: 

— Acolo este. 

Leul a mers la fântână, s-a uitat mânios înăuntru şi deodată a văzut că duşmanul 
seamănă leit cu el, are ochii holbaţi de furie. Leul a urlat o dată şi duşmanul a urlat 
asemenea. Leului, de mânie, i s- a ridicat părul măciucă şi duşmanului la fel. Leul îşi 
rânjea colții, cu labele îl ameninţa pe duşman, iar celălalt îl maimuţărea. 

Nemaiputându-şi stăpâni mânia, leul s-a săltat o dată şi a sărit cu toată puterea în 
fântână. 

Şi astfel îngâmfatul a căzut în fântână şi s-a înecat. 


Tigru care caută un maestru 


poveste chineză 


Demult, demult, într-un munte uriaş, se afla ascuns un tigru mare şi atât de greoi, 
încât nu putea face nicio mişcare. Cu toate că era foarte puternic nu găsea nimic de 
hrană. 

într-o zi, când a ieşit din vizuina sa după demâncare, s-a întâlnit cu un pisoi, 
care venea din muntele vecin. Văzând că pisoiul se mişcă atât de uşor, se gândi: 

„Ce bine ar fi dacă m-aş putea urca pe munţi cum se urcă pisoiul.” Şi l-a rugat pe 
acesta: 

— Maestre pisoi, vrei să mă înveţi să urc munţii şi să trec prăpăstiile? 

Pisoiul ştia de mult că tigrul este rău şi se gândea că şi-ar pune viaţa în primejdie, 
învăţându-l. Dând din cap a spus: 

— Bine! Dar mă tem că atunci când vei şti acest lucru te vei schimba. 

Tigrul i-a făcut multe temenele, rugându-l încă o dată pe pisoi: 

— Maestre pisoi, dacă vei încuviinţa, am să-ţi fiu întotdeauna 
recunoscător. De azi înainte, dacă te necăjeşte cineva, am să te apăr cu preţul vieţii 
mele. 

Pisoiul, păcălit de tigru, a înclinat capul şi a zis înduplecat: 

— Bine, dacă mă asiguri că după ce te voi învăţa n-ai să-mi răsplăteşti binele 
cu răul, te ajut. 

Tigrul, bucuros, a dat din coadă, a îngenuncheat şi a zis: 

— într-o zi am să ştiu să urc munţii, să trec peste prăpăstii,să vânezşi atunci 

n-am să uit 
maestrului. Dacă eu am să greşesc faţă de maestru câtuşi de puţin, să 
cad în prăpastie şi să mă fac 


praf! 

De atunci tigrul l-a recunoscut pe pisoi ca maestru. 

Uitând de oboseală, pisoiul îşi învăţa ucenicul din zori şi până-n noapte. N-a 
trecut mult şi ucenicul a învăţat aproape tot, nu a învăţat doar un singur lucru. 

Dar Tigrul era foarte mulţumit, crezând că ştia totul. într-o zi, când a venit din 
nou să ia lecţii de la pisoi, privi fix la corpul durduliu al acestuia, lăsându-i gura apă. 
Pisoiul a ghicit gândul tigrului, dar a mai vrut să-l încerce încă o dată şi a zis: 

— Te-am învăţat tot ce ştiu, acum poţi să pleci. 


Tigrul, auzind că pisoiul l-a învăţat tot, s-a bucurat tare şi s-a gândit în ascuns: 
„Pisoiule, de data asta nu-mi scapi!” 
Dar se temea că n-a auzit bine şi l-a întrebat încă o dată: 
— Maestre pisoi, este adevărat că m-aţi învăţat tot ce ştiţi? 
Pisoiul i-a răspuns: 
— Da, te-am învăţat tot! 
Tigrul a găsit un şiretlic, a clipit din ochi şi a zis: 
— Maestre pisoi, ia uită-te ce este în pom! 
Pisoiul abia a întors capul şi tigrul şi-a arătat colții, a ridicat ghearele şi a sărit. S-a 
auzit un zgomot: pisoiul se căţărase în pom. 
Pisoiul, cu ochii holbaţi, i-a zis: 
— Bine, dacă asta este recunoştinţa ta, şi jurământul tău. Noroc că nu te- 
am învăţat să te sui în pom; dacă te-aş fi învăţat şi acest lucru, mă tem că de mult aş 
fi fost gustarea ta. 
Tigrul, neavând încotro, a făcut mai multe sărituri ca să ajungă în pom, dar n-a 
reuşit; a mai încercat cu colții să străpungă trunchiul gros al pomului, dar tot n-a 
izbutit. 
Pisoiul sărea din pom în pom. Câteodată se aşeza pe crengi şi-şi mângâia mustaţa, 
privind la tigru. 

Tigrul, stând jos şi turbând de mânie, nu ştia ce să mai facă. A văzut cum de sub 
ochii lui pisoiul a dispărut în munţi, de nu i se mai vedea nici urma. 
Toate gândurile rele ale tigrului s-au spulberat atunci şi dintr-o săritură a ajuns în 
inima munţilor. 


Trei fraţi 
poveste chineză 


într-o casă stăteau trei fraţi. în faţa casei creştea un copac de santal, înalt de 
treizeci de metri, gata-gata să se prăbuşească. Trunchiul copacului era găunos. 
înăuntrul lui mişunau furnici albe. Rădăcina copacului arsese până la jumătate şi 
se îngălbenise. 

Fratele cel mare a trecut pe lângă copac şi după ce i-a aruncat o privire a zis: 
„Acest copac mare în curând se va prăbuşi, va distruge casa noastră şi ne va omori! 
Las' că fraţii mei vor face cum e bine”. 

Şi a plecat. 

Cel mijlociu a trecut pe lângă copac şi, după ce i-a aruncat o privire, a zis: „Acest 
copac în curând se va prăbuşi, va distruge casa noastră şi ne va omori! Las' că fratele 
cel mare şi cel mic vor şti ce să facă!” 

Şi a plecat şi el. 

Mezinul, trecând pe lângă copac ca şi ceilalţi, şi-a zis în sinea lui: „Las' că fraţii 
mei mai mari vor face ce vor crede de cuviinţă!” 

Şi şi-a văzut de drum. 

Zilele se scurgeau una după alta. într-o seară friguroasă se stârni furtuna, se auzi 
un trosnet şi copacul se prăbuşi. Casa se făcu ţăndări. 

Cei trei fraţi, tremurând din toate mădularele, scăpară cu viaţă, dar cu hainele ude 
leoarcă, cu feţele pământii, cu casa distrusă, uitându-se unul la altul. înţeleseră 
acum, dar era prea târziu... 


Praful de aur 


poveste chineză 


Au fost odată doi fraţi. Fratele mai mare era căsătorit, iar fratele mai mic era încă 
holtei. După ce le-au murit părinţii, fratele mai mare a devenit capul familiei. Fratele 
mai mic, care era foarte harnic, locuia, mânca şi lucra în casa fratelui mai mare. 
Fratele mai mare era zgârcit, ţinea socoteală altora şi astfel s-a îmbogăţit, a făcut 
avere, încât grânele din hambarul său nu se mai terminau şi avea tot ce-şi dorea. 

Se purta rău cu fratele mai mic, întotdeauna îi arăta că e nedorit la el în casă, îi 
spunea vorbe urâte, îl privea încruntat şi-l gonea. 

Fratele mai mic, nemaiputând răbda, a plecat de acasă. N-avea nimic altceva la el 
decât un cuţit 
şi o frânghie. în fiecare zi se ducea în munte după surcele, pe care le vindea ca să aibă 
din ce trăi. 
De fiecare dată, când se înapoia din munte cu surcele, trecea pe lângă o stâncă, pe 
care punea sarcina cu lemne şi se aşeza ca să se odihnească puţin. 

într-o zi, de-abia şezu, că stânca începu să vorbească: 

— Of, flăcăiaşule, de ce pui întotdeauna pe mine povara de surcele, care mă 
apasă? 

Fratele mai mic i-a istorisit viaţa lui, zicând: 

— N-am încotro, doar trăiesc din vânzarea surcelelor. 

Atunci stânca i-a spus: 

— Dacă este aşa, ia un pumn de praf de aur din gura mea. Hai, ia! 

Fratele mai mic, bucuros, a luat un pumn de praf de aur, s-a întors acasă, şi-a 
cumpărat unelte, a cumpărat o vacă şi un rând de haine bune. 

Fratele mai mare nu mai putea de invidie şi l-a întrebat pe fratele mai mic: 

— De unde ai luat aţâţi bani? Cum de te-ai îmbogăţit dintr-o dată? 

Fratele mai mic i-a povestit fratelui mai mare din fir-a-păr cum a căpătat praful de 
aur şi cum a cumpărat lucrurile. Fratele mai mare, după ce l-a ascultat, s-a întors 
acasă în grabă, a găsit un cuţit şi o frânghie şi a plecat la munte după surcele. Cu o 
legătură cu surcele a mers zilnic pe drumul care mersese fratele său mai mic, a pus 
legătura cu surcele pe stâncă şi s-a aşezat să se odihnească. 

Stânca i-a strigat cu mânie: 

— Acum câteva zile ai luat un pumn de praf de aur, trebuie să-ți fie de 
ajuns, de ce vii să mai strângi surcele? 

— Nu eu am venit după surcele acum câteva zile, dar sunt la fel ca el. 
Fratele meu mai mare nu se poartă bine cu mine, zise omul, care ştia ce spusese 
fratele său mai mic. N-am nicio avere şi trăiesc din vânzarea surcelelor. 

— Dacă este aşa, ia şi tu un pumn de praf de aur. 

Fratele mai mare, bucuros, a întins amândouă mâinile să ia aur, dar stânca i-a 
prins mâinile şi nu putea în niciun fel să le scoată. Oricât s-a zbătut, a fost în zadar. 
Neputând să se întoarcă acasă, soția şi copilul îi aduceau în fiecare zi demâncare. 

Au trecut multe zile, toate bucatele de acasă îi fuseseră aduse lui şi soţia nu mai 
ştia ce să facă. într-o zi a venit cu mâinile goale, iar el a început s-o ocărască: 

— Ce femeie fără suflet eşti! De ce nu mi-ai adus demâncare? Unde sunt 
bucatele noastre? 

Soția, neavând încotro, i-a zis: 

— Nu mai avem niciun bob, le-ai mâncat pe toate. Dar dacă ţi-e foame rău, 
să te alăptez. 

Atunci el a întins capul ca să sugă. 

Văzându-l în ce hal a ajuns, stânca nu s-a mai putut stăpâni şi a izbucnit în hohote de 
râs: 

— Ha! Ha! Ha! 


Râzând, a deschis gura şi astfel omul a folosit acest prilej ca să-şi scoată mâinile din 
încleştare. 
lată, ce fel de oameni mai există şi pe lumea asta. 


Pasărea fericirii 


poveste chineză 


Demult, în Tibet, într-un ţinut sterp, sărac, care n-avea nici pământ roditor, nici 
râuri, nici căldură, nici flori, nici copaci, nici iarbă, oamenii nu mâncau niciodată pe 
săturate, nu aveau haine călduroase şi nimeni nu ştia cum arată fericirea. Dar ei 
credeau că în lume există fericire. 

Bătrânii spuneau că fericirea este o pasăre frumoasă, care trăieşte departe la 
răsărit, în Muntele de Zăpadă. Unde zbura Pasărea Fericirii, acolo era fericirea. în 
fiecare an porneau oamenii să caute Pasărea Fericirii şi niciunul din câţi au plecat nu 
s-a mai întors. 

Se spunea că erau trei zmei bătrâni, cu barba lungă, care păzeau Pasărea Fericirii 
şi care numai suflând în barbă puteau să ia viaţa unui om. 

în acest an l-au trimis oamenii pe Uang Tia, un copil isteţ, să caute Pasărea Fericirii. 
înainte de 
plecare, fetele i-au dat rachiu de secară, iar mamele, după un obicei din Tibet, i-au 

aruncat pe cap 
ovăz, urându-i drum bun. 

Uang Tia a mers multe zile în şir, departe, departe spre răsărit. Deodată s-a ivit un 
zmeu bătrân, cu barba neagră, care cu un glas de cioară a strigat: 

— Cine a venit aici? Cine îndrăzneşte şi ce caută aici? 

— Mă numesc Uang Tia, caut Pasărea Fericirii, a răspuns Uang Tia. 

Bătrânul zmeu a râs în hohote: 

— Eşti cât oul de găină şi îndrăzneşti să vii la mine! Dacă vrei să găseşti 
Pasărea Fericirii, mai întâi să o omori pe mama lui lo San. Dacă n-ai să faci aşa, am 
să te pedepsesc. N-am să omor cu mâinile mele un om atât de mic ca tine, am să te 
las să mergi treizeci şi trei de poşte pe drum prăpăstios şi ai să te prăpădeşțti. 

Uang Tia a zis: 

— îmi iubesc mama şi nu pot să omor pe mama altuia, fă ce doreşti. 

Zmeul bătrân, plin de mânie, a suflat o dată în barbă şi într-o clipă drumul neted s- 

a transformat într-un drum prăpăstios, iar fiecare piatră era ascuţită ca un cuţit. 

Uang Tia a mers prima poştă, şi pietrele i-au rupt tălpile pantofilor. A mers a 
doua poştă, şi pietrele i-au rănit picioarele. A mers a treia poştă, şi pietrele i-au 
rănit mâinile. 

„Cât de greu îmi e să mai merg! Oare să mă întorc acasă? Nu pot, oamenii din sat 
aşteaptă să le aduc fericirea”, se gândea Uang Tia. 

S-a lăsat jos şi a început să meargă de-a buşilea. Şi-a rupt hainele, coatele, 
genunchii. Când şi-a terminat drumul, s-a întâlnit cu un zmeu bătrân, cu barba 
bălaie, care vorbea cum vâjâie vântul. 

— Dacă vrei să găseşti Pasărea Fericirii, mai întâi trebuie să-l otrăveşti pe 
moşul Lan; dacă nu vrei, am să te las să mori de foame. 

Uang Tia s-a uitat la zmeul bătrân şi a zis: 

— Frumos mai vorbeşti! îmi iubesc bunicul şi nu pot să omor pe bunicul 

altuia. 

Zmeul bătrân a suflat plin de mânie în barbă şi traista lui Uang Tia a zburat în cer. 
Munţii verzi, apele limpezi s-au prefăcut în faţa ochilor săi într-un pustiu nemărginit, 


unde nu se putea găsi nimic demâncare. 

Când a terminat prima poştă, îi chiorăiau maţele. Când a terminat a doua poştă, 
era ameţit de foame şi vedea negru în faţa ochilor. A mers şi a treia poştă, dar 
foamea îl sfâşia şi mai cumplit. 

Cine a suferit de foame poate să înţeleagă. Uang Tia a băut multă apă rece pe 
malul râului şi a mers înainte până a făcut treizeci şi trei de poşte, dar a rămas 
numai piele şi os. 

Un zmeu bătrân, cu barba albă, l-a oprit şi i-a vorbit tunător: 

— Cine nu se teme de moarte şi a venit până aici? 

Uang Tia i-a răspuns: 

— Mă numesc Uang Tia, caut Pasărea Fericirii. 

— Dacă vrei Pasărea Fericirii, să-mi aduci în dar ochii lui Pai Ma. Dacă 
îndrăzneşti să spui nu, am să-ţi scot ochii numaidecât, a spus bătrânul zmeu. 

Uang Tia, cu capul plecat, s-a gândit puţin şi a zis: 

— Te bucuri de răul altuia. N-am să scot ochii fetelor frumoase. N-am să 
scot nici ochii lui Pai Ma. 

Bătrânul zmeu a suflat într-o clipă în barbă. Lui Uang Tia i-au pierit ochii şi a 
rămas orb, dar se gândea că este ultima încercare şi că trebuia să meargă înainte, 
acolo unde răsare soarele, la Pasărea Fericirii. 

Uang Tia a făcut treizeci şi trei de poşte pipăind pământul cu palmele. S-a 
căţărat pe vârful Muntelui de Zăpadă şi a auzit Pasărea Fericirii vorbindu-i: 

— Dragă copile, pe mine mă cauţi? 

Uang Tia, bucuros şi trist, a răspuns: 

— Da, am venit să te caut. Oamenii de la noi se gândesc tot timpul la tine. 

Hai să mergem! 

Pasărea Fericirii l-a mângâiat uşor cu aripile şi a cântat pentru el. Uang Tia avea 
acum ochii mai strălucitori ca înainte. Rănile i se vindecaseră şi muşchii erau mai 
tari. Pasărea Fericirii l-a poftit pe Uang să mănânce came uscată şi prăjitură cu 
frişcă. 

Uang Tia s-a întors în sat stând pe spatele Păsării Fericirii şi a poposit pe vârful 
muntelui. 

Pasărea Fericirii l-a întrebat: 

— Şi acum ce doreşti? Ce doresc ai tăi? 

Uang Tia i-a răspuns: 

— Noi vrem căldură şi fericire, păduri şi flori, câmpii şi râuri. 

Atunci Pasărea Fericirii a strigat de trei ori de pe vârful muntelui. Prima dată a 
strigat: 

— Soare auriu, ieşi din nori, vântule cald, suflă din cer! 

A doua oară a strigat: 

— în munţi şi la poalele munţilor să crească codri după codri, toate 
florile de la munte să înflorească, toate păsările să cânte! 

A treia oară a strigat: 

— Să apară râuri albastre şi câmpii verzi, iepurii albi de bucurie să zburde 
pe iarba verde! 

De atunci, oamenii din acel ţinut nu mai duc o viaţă chinuită, nu mai ştiu ce 
înseamnă sărăcia şi nevoile. 


Corabia prețioasă 


poveste chineză 


Uang Siao n-avea tată şi trăia cu mama sa într-o colibă, lucra la câmp şi strângea 
surcele ca să trăiască. 

Când Uang Siao se ducea la munte după lemne, trebuia să treacă o punte de lemn 
foarte îngustă. Apa de sub punte era adâncă şi curgea ca un vârtej. 

într-o zi, Uang Siao pornise la munte cu o cobiliţă şi cu o frânghie. Când a ajuns la 
râu, a văzut cum un moşneag, care trecea puntea, a alunecat şi a căzut în apă. Uang 
Siao în grabă a pus cobiliţa jos şi frânghia, a sărit în apă şi l-a scos afară. Bătrânul 
tremura tot şi nu mai putea merge. Uang Siao l-a întrebat unde locuieşte şi l-a dus în 
cârcă acasă. Bătrânul a scos de sub pat o cutiuţă de lemn, a tras capacul, i-a arătat 
înăuntru o corăbioară de hârtie şi i-a spus: 

— Tu eşti flăcău curajos şi inimos, acesta este darul pe care ţi-l fac în semn 
de recunoştinţă pentru că m-ai salvat. în iunie va fi o revărsare mare de ape; satul şi 
câmpurile vor fi acoperite de valuri. Atunci tu să pui corăbioara pe apă şi să-i spui: 
„Măreşte-te, măreşte-te repede şi să pluteşti încotro bate vântul!” Ea va scăpa 
întreaga familie de la nenorocire. Când apa va scădea, să rosteşti: „Scade apa, se 
vede pământul, micşorează-te repede!” şi ea va fi ca şi mai înainte o corabie de 
hârtie. 

Bătrânul i-a dăruit cutia de lemn lui Uang Siao şi l-a mai sfătuit: 

— Orice animal vei întâlni în cale, să-i dai ajutor, numai oameni să nu salvezi. 

Uang Siao, cu capul plecat, a luat cutiuţa, a privit-o cu luare-aminte şi ar fi vrut să 
mai spună ceva, dar când a ridicat capul, bătrânul parcă se mistuise. Se afla singur, 
în picioare, la capătul punţii; în sinea sa era uimit şi a văzut că ţine în mână o cutie 
vopsită cu lac strălucitor. A rămas o clipă nemişcat, şi-a dat seama că este târziu şi s- 
a întors cu cobiliţa acasă. 

I-a povestit mamei ce s-a întâmplat, iar mama i-a spus: 

— Aceasta e o corabie prețioasă, pune-o bine, într-o zi îţi va fi de folos. 

Uang Siao a pus-o într-o firidă din perete. 

într-o seară de iunie nori negri au acoperit cerul, tunete neîntrerupte, fulgere şi o 
ploaie cu stropi cât boabele de soia a căzut. A plouat în şir câteva zile şi câteva 
nopţi. 

Vai, câtă apă!! în faţa porţii lui Uang era o mare de apă. Se vedea că în curând 
va pătrunde în casă. 

Ploaia nu înceta şi apa înainta mereu. Mama şi fiul erau atât de speriaţi, încât 
se învârteau locului. 

Deodată Uang Siao şi-a amintit de corabia prețioasă şi a scos-o din firidă. A desfăcut 
cutia, a pus corăbioara pe apă şi a zis: „Măreşte-te, măreşte-te repede şi să pluteşti 
încotro bate vântul!” Când a terminat de vorbit, corăbioara s-a mărit, catargul s-a 
ridicat şi pânza s-a întins. 

Cabina corăbiei era mai mare decât casa lui Uang Siao. Băiatul a strâns în grabă 
toate lucrurile înăuntru. Mama şi fiul s-au urcat în corabie. Apa creştea mereu. Ploaia 
nu se mai oprea. în curând casa lui Uang a fost acoperită de ape. Corabia înainta pe 
aripa vântului, mama stătea în cabină, iar Uang din când în când scotea capul să vadă 
potopul. 

Corabia îşi urma drumul. Un şarpe mare se zbătea în apă. Uang Siao l-a salvat în 
grabă şi l-a luat în corabie. Şarpele a dat din cap către Uang Siao, în semn de 
mulţumire. Corabia plutea mai departe. 

Deodată Uang a văzut multe furnici strânse la un loc, rostogolindu-se în apă, 
gata-gata să fie luate într-o clipă de val. Uang Siao le-a salvat şi le-a urcat în 
corabie. Furnica cea mai mare l-a privit pe Uang cu recunoştinţă. 

Corabia îşi croia cale mereu. Au dat peste un stup de albine cu aripile ude de ploaie 
şi care nu mai puteau să ţină piept. Uang le-a salvat şi pe ele şi le-a luat în corabie. 


Matca a ieşit din stup şi s-a înclinat cu recunoştinţă în faţa lui Uang Siao. 

Corabia înainta şi nu departe s-a ridicat dintr-o dată un val şi sub val se vedea un om 
zbătându- se, sleit de puteri. Parcă se auzea strigătul: „Ajutor!” Uang Siao, nesocotind 
vorbele bătrânului, a cârmuit corabia într-acolo şi l-a salvat. Când l-a văzut mai bine, şi- 
a dat seama că este chiar fiul boierului Giang San, din satul învecinat. S-au făcut fraţi 
de cruce. Giang San era fratele mai mare, iar Uang, fratele mai mic. Când ploaia s-a 
oprit, norii se împrăştiaseră şi a ieşit soarele, Uang Siao a oprit corabia la poalele 
muntelui, a dat drumul şarpelui, albinelor şi furnicilor, ca să-şi caute singure hrana. 
Uang Siao şi Giang San se duceau zilnic după surcele la munte şi găteau pe corabie. 
După câteva zile apa a scăzut, pământul se ivea pretutindeni şi corabia cobora de cum 
scădeau apele. S-a oprit la poalele muntelui şi nu mai era nevoie de ea. Uang Siao s-a 
sfătuit cu Giang San cum să se pregătească cât mai bine ca să se întoarcă acasă. Au 
adunat lucrurile din corabie şi au făcut două legături. 

Giang San a întrebat: 

— Ce se va întâmpla cu corabia noastră? 

Uang Siao i-a răspuns: 

— Aceasta este o corabie năzdrăvană, poate să fie mare sau mică. 

S-a dus în fața bărcii şi a rostit: „Apa scade, pământul se vede, micşorează-te 
repede!” 

Numaidecât corabia a început să se micşoreze; s-a făcut iar corăbioara de hârtie. 
Uang Siao a luat-o şi a pus-o în cutiuța de lemn. 

Mama împreună cu fiii s-au întors în sat, dar casa le fusese luată de ape. Uang Siao 
şi Giang San s-au urcat la munte, au doborât câţiva bușteni, au tăiat iarbă de munte şi 
au clădit o colibă, gândindu-se să aibă un cuib unde să se adăpostească. N-aveau ce să 
mănânce, trebuind să se mulțumească cu ceea ce găseau în munți - coaja copacilor, 
rădăcinile ierburilor. Mama cu fiii se sfătuiau ce să facă. 

Giang San a întrebat: 

— Nu putem dărui corabia împăratului? Curtea ne va da bani, 
îmbrăcăminte, vom avea ce mânca, ce îmbrăca, unde să locuim şi nu ne vom mai 
chinui. 

Toţi trei s-au gândit că n-au altă ieşire şi s-au hotărât să facă aşa. Atunci Uang Siao a 
zis: 

— Mâine am să pornesc la drum. 

Giang San i-a spus: 

— Tu eşti tânăr, nu eşti umblat prin lume, mai bine să mă duc eu. 

Mama l-a rugat pe Giang San: 

— Când vei ajunge acolo, orice vei face, să ne scrii, ca să nu fim prea 
îngrijoraţi. 

Giang San i-a promis: 

— Desigur, cum am să vă uit? 

Uang Siao împreună cu mama au strâns toate bucatele din casă şi le-au dat lui Giang 
San pentru drum, iar Uang Siao i-a spus secretul corăbioarei. Giang San a ajuns în 
capitală şi-a dăruit împăratului corabia prețioasă. împăratul s-a bucurat foarte mult, l-a 
făcut pe Giang mare demnitar şi i-a dat de nevastă cea mai frumoasă fată de la curte. I- 
a construit un castel, i-a dăruit mult aur, argint, bani şi mătăsuri. Atunci Giang a uitat 
cu desăvârşire pe Uang Siao şi pe mama lui, care trăiau într-o mizerie cruntă. Se temea 
doar să nu vină Uang după el, căci dacă împăratul ar fi aflat că corabia prețioasă era a 
lui Uang Siao s-ar fi terminat cu slujba lui la palat. 

După plecarea lui Giang San, Uang Siao şi mama lui abia îşi mai duceau zilele şi 
trăiau cu speranţa că vor primi o veste de la Giang. Au trecut trei luni de zile şi n-au 
primit nicio veste; nu mai aveau din ce trăi. Uang se sfătui cu mama sa: 


— Mă duc în capitală, în căutarea fratelui meu; dacă rămân acasă tot nu pot 
înfăptui nimic. 

Mama nu avea ce să facă şi l-a lăsat să plece. 

Uang, cerşind demâncare, îndurând multe chinuri pe drum, a ajuns până la urmă în 
capitală. 

„într-o aşezare aşa de mare, unde să-l caut?” se frământa el. 

A ajuns la uşa unui han. Hangiul, văzând că este un flăcău puternic, s-a gândit că ar 
fi bine să-l ia ca ajutor şi l-a întrebat: 

— Eşti atât de tânăr, de ce nu munceşti? Cum de ai ajuns să cerşeşti? 

— Sunt de la țară, nu cunosc pe nimeni aici. Ce să fac? a răspuns Uang. 

Hangiul, văzând că Uang este foarte sincer, l-a întrebat mai departe: 

— Pentru ce ai venit în capitală? 

— Am venit să-l caut pe fratele meu mai mare, a răspuns Uang. 

— Cine este fratele tău mai mare? Ce face în capitală? l-a cercetat hangiul. 

— A venit acum trei luni în capitală, ca să-i dăruiască împăratului o corabie 
prețioasă, şi se numeşte Giang San. 

— O, fratele tău este demnitarul Giang. De câte ori se duce la curte trece pe 
la această răscruce. Să înnoptezi aici şi mâine dimineață o să-l vezi. 

— Bine, a spus Uang, bucuros să înnopteze în han. 

A doua zi de dimineață, într-o litieră mare, verde, de brocard, înconjurată de soldați 
cu săbii strălucitoare şi având în față cete de oameni, care ţineau în mâini steaguri de 
toate culorile, fluturându-le, bătând din tobe şi sunând din goarne, stătea mândru 
Giang San. Hangiul l-a vestit pe Uang, iar Uang a ieşit în stradă şi a văzut că într- 
adevăr în litieră se afla Giang San. Nemaiputându- şi stăpâni bucuria, a strigat în 
grabă: 

— Frate! Frate! 

Giang a scos atunci capul din litieră şi l-a văzut pe Uang. în sinea sa îl ura: „lată că a 
venit sărăntocul!” 

A dat imediat ordin oamenilor: 

— De unde a răsărit sălbaticul ăsta? Ce îndrăzneală, să iasă în calea mea! 
Loviţi-l! 

Unii au ridicat bâtele, alţii biciul şi toţi s-au înghesuit să-l bată. L-au bătut până i-a 
crăpat pielea şi a leşinat. A rămas zăcând jos, fără suflare. 

Oamenii l-au vestit pe Giang că a murit, el a crezut într-adevăr, şi teama i-a dispărut 
din inimă. A poruncit oamenilor să-l ridice şi să-l arunce într-un loc pustiu în afara 
oraşului. 

Uang s-a trezit încet, a deschis ochii, a văzut că în jurul lui nu era nimeni decât un 
şarpe mare, care avea în gură iarba vindecătoare şi-l mângâia pe Uang cu iarba pe tot 
corpul. 

După puţin timp, s-a însănătoşit şi se simţea mai puternic ca înainte. Şarpele i-a 
vorbit: 

— Eşti omul cel bun, care m-ai salvat, am aflat că eşti în nenorocire, de 
aceea am venit să te ajut. 

„Câinosul de Giang San, cât se deosebeşte de acest şarpe”, s-a gândit Uang şi fără să 
vrea i-au 
dat lacrimile. 

— Omul meu bun, nu fi trist, rănile ţi s-au vindecat; aceasta este o iarbă 
care poate alina orice boală, trebuie doar să te freci cu ea şi ai să te faci bine. 

Cum a terminat de vorbit, şarpele i-a dat iarba minunată şi a dispărut ca vântul. 
Uang Siao a strâns iarba, să salveze cu ea alţi oameni. într-o zi, fiica cea mai iubită a 
împăratului, s-a îmbolnăvit de o boală grea. Nu putea ridica mâinile, nu putea mişca 


picioarele şi abia mai putea să respire. 

Cu toate că a chemat doctori din toate colţurile ţării, niciunul nu i-a aflat leacul. 

împăratul a dat ordin să se pună peste tot înscrisuri galbene: „Cel care o va 
vindeca pe prinţesă va fi soţul ei; va avea rangul de mare demnitar; şi cel mai bun 
cal de călărit. Dacă va dori aur, va primi aur; dacă va dori argint, va primi argint”. 

Uang Siao a intrat în oraş. în faţa porţii oraşului a văzut oameni care se 
înghesuiau să citească porunca împărătească. Uang s-a dus şi el, şi, după ce a citit, a 
desprins înscrisul. Soldatul, care sta de pază, l-a luat pe Uang şi l-a condus la palat. 
împăratul l-a întrebat: 

— Poți vindeca pe prințesă? 

Uang a răspuns: 

— Da, o pot vindeca. 

împăratul a poruncit să i se dea lui Uang demâncare şi băutură. Fetele din casă l- 
au condus pe Uang să o vadă pe prințesă. Uang a scos iarba vindecătoare şi a atins-o 
cu ea de la cap până la picioare. Mâinile şi picioarele prințesei au început să se 
învioreze şi s-a ridicat în capul oaselor ca mai înainte de a fi fost bolnavă. Prinţesa, 
cu ochii înlăcrimaţi de bucurie, i-a mulţumit salvatorului ei, Uang Siao, şi l-a 
întrebat: 

— Cine te-a trimis pe tine? 

Uang i-a povestit ce se întâmplase şi prințesa l-a iscodit iar: 

— Ce scria acolo? 

— Celui care te va vindeca i se va îndeplini orice dorință. 

— Şi ce gânduri ai? l-a întrebat prințesa. 

— Vreau să te iau de nevastă. 

Prințesa a scos din deget un inel şi i l-a dat lui Uang ca amintire. împăratul, pentru 
a-şi îndeplini fagăduiala, a pregătit totul pentru nuntă. Când a aflat Giang San, s-a 
făcut foc şi pară, negru la față de invidie şi teamă. Se gândea: „Toată lumea a spus 
că acest flăcău a murit în bătăi. Cum a înviat? Dacă va ajunge soțul prințesei, ce se 
va întâmpla cu mine?” 

Şi-a stors creierii cum să facă să-l ucidă pe Uang. A încruntat din sprâncene şi a 
ticluit un plan. A poruncit slujitorilor să-i pregătească litiera, a luat multe bucăţi de 
aur şi s-a dus la paznicul care era cel mai apropiat om de încredere de la curte. I-a 
dăruit aurul şi acela l-a primit foarte bucuros. 

Giang San i-a spus paznicului: 

— Uang, de fapt, este un flăcău sărac, care taie surcele. Cum se poate 
mărita prinţesa cu un asemenea om? 

Paznicul a înţeles gândul lui Giang San şi i-a spus: 

— Aşa a fost hotărât în înscrisul galben şi nu se poate face altfel. 

Giang l-a învăţat atunci: 

— Amestecă 20 kg de susan cu 20 kg de tărâţe. Spune-i împăratului să-i 
dea un răgaz de jumătate de zi, ca să aleagă susanul de tărâţe; dacă nu-l va alege, 
atunci să fie pedepsit. 

Paznicul a primit aurul de la Giang şi s-a hotărât să-l ajute. A doua zi l-a sfătuit în 
taină pe împărat şi împăratul l-a ascultat. 

A poruncit să pregătească susan şi tărâţe şi i le-a dat lui Uang să aleagă susanul de 
tărâţe. 

Uang se gândea: „Cum pot să aleg într-un timp aşa de scurt? Asta înseamnă că mi 
s-au scurtat zilele”. 

Nu-i venea de loc să se apuce de treabă şi aştepta cu ochii închişi pedeapsa. 
Deodată, o furnică mare s-a urcat pe umărul lui Uang şi i-a şoptit: 

— Omule bun, care ne-ai salvat, nu te mai necăji! 


Repede s-au adunat multe furnici, care au intrat în tărâţe şi fiecare a ieşit cu câte un 
bob de susan în gură, pe care l-a pus în grămadă. N-a trecut mult şi tot susanul a fost 
ales bob curat, luminat, împăratul a venit chiar el să se încredinţeze şi n-a mai avut 
nimic de spus. 

Giang San, când a aflat, furios, a plecat în mare grabă cu multe daruri la paznic şi l-a 
învăţat altceva: Să ia 54 de litiere cu flori asemănătoare, şi pe 53 de fete să le îmbrace 
şi să le împodobească la fel ca pe prinţesă, să le pună în cele 53 de litiere şi prinţesa să 
fie printre ele, iar Uang să aleagă. Dacă nu va alege litiera în care stă prinţesa, atunci 
va fi pedepsit. 

Paznicul a primit cererea lui Giang San şi împăratul i-a dat iar ascultare. Au fost 
pregătite şi litierele şi fetele. împăratul i-a poruncit lui Uang să aleagă. Uang se gândea 
că acum nu va mai avea scăpare. Când o albină mare i-a zburat la ureche şi i-a şoptit: 

— Omule bun, care ne-ai salvat, nu te necăji. Să alegi litiera care este 
înconjurată de albine, în ea se află prinţesa. 

Cele 54 de litiere cu flori erau pregătite. Uang stătea locului şi prin faţa sa trecură 
cele 53 de litiere. Dar abia în ultima era prinţesa înconjurată de albine. Uang a pus 
mâna pe litieră, litiera s-a oprit şi prinţesa a apărut. împăratul de data asta nu mai avea 
ce spune. Uang şi prinţesa s-au căsătorit. 

Atunci Uang i-a povestit prinţesei nerecunoştinţa lui Giang, cum Giang a venit să-i 
dăruiască împăratului corabia prețioasă. Prinţesa a cerut împăratului să-i răzbune 
soţul. împăratul a încuviinţat şi l-a întrebat pe paznicul cel mai apropiat: 

— Ştiai că corabia prețioasă, dăruită de Giang San, era a lui Uang? 

Paznicul s-a speriat că împăratul ar şti toate dedesubturile şi i-a povestit împăratului 
de-a fir a păr cum a vrut Giang să-l piardă pe Uang. Atunci împăratul s-a mâniat şi mai 
tare şi a poruncit călăului să-l ucidă pe Giang. 

împăratul l-a făcut mare demnitar pe Uang, dar Uang n-a primit. L-a întrebat ce 
doreşte şi a răspuns că nu doreşte nimic decât să se întoarcă acasă, să lucreze la câmp 
şi s-o îngrijească pe mama sa. 

împăratul a trimis oameni în satul lui Uang, ca să-i facă o casă. Uang a cerut în loc 
de litieră o căruţă trasă de catâri. în ea a urcat-o pe soţie, iar el însuşi era vizitiu şi s-au 
îndreptat spre satul lui natal. 

Bătrâna, de îndată ce a văzut chipul atât de frumos al nurorii - că dintr-o sută nu 
putea să aleagă una ca ea - s-a bucurat tare. 

De atunci Uang sapă pământul, iar soţia sa cea frumoasă şi cinstită a devenit 
ajutorul său şi duc împreună o viaţă fericită. 


Cântecul de dragoste 


poveste chineză 


Frumoase sunt cântecele de dragoste ale populaţiei miao... Cine însă a dat viaţă 
cântecelor acestora de dragoste? 

Cu mulţi ani în urmă trăia într-un sat o văduvă bătrână şi săracă. Nu avea niciun 
sprijin în afară de feciorul ei, care se numea Sian Vin. Din acest băiat bătrâna dorea să 
facă om. Aceasta era grija ei de căpetenie. De mic îl crescuse văduva cu chin, nu 
rareori cu lacrimi şi cu străduinţe până la sânge. Dar nu în zadar. Sian Vin se făcuse un 
flăcău voinic şi cinstit. Nu era zi în care tânărul să nu se ducă în munţi după rogoz, pe 
care apoi îl dădea altor oameni, în schimbul unei bucăţi de hrană sau a unui pumn de 
orez cu care îşi hrănea mama. 

Şi, în drumeţiile sale pe potecile munţilor şi prin văile adânci şi prăpăstioase, iar 


uneori acoperite cu arbori gârboviţi sau cu lăstari, Sian Vin auzea neîncetat sunetele 
naturii: ciripitul păsărilor, vuietul vântului, murmurul izvoarelor sau urletul fiarelor 
sălbatice. Oricine înţelege că nu toate aceste sunete îi mângâiau urechea; că unele 
erau plăcute şi alintătoare, iar altele înspăimântătoare. 

Sian Vin a aţintit urechea cu mare luare-aminte la cântecele frumoase ale naturii, 
ocolindu-le pe cele urâte. Dar nu numai că le asculta, încerca să le înveţe, să le 
rostească întocmai. Nu era uşor defel, dar nici nu a fost fără putinţă. 

Curând a început să cânte şi el precum vieţuitoarele, vânturile şi apele munţilor. 
De atunci cântecele îl însoțeau ca nişte prieteni nedespărţiţi în căutarea rogozului 
pentru foc. Şi din zi în zi, Sian Vin cânta tot mai frumos, tot mai puternic şi tot mai 
mult. 

De la o vreme, oamenii din jur auziră cântecele flăcăului şi le auziră cu bucurie, 
clipe în şir. Se întâmplă ca aceleaşi cântece mişcătoare în frumuseţe să-şi taie drum 
şi spre inima unei fete de boier. Dar tristă era soarta fetei; ea asculta cântecele din 
camera ei unde fusese închisă cu lacăte peste lacăte. între pereţii odăii, biata fată se 
chinuia cosând tot timpul, ţesând şi brodând. Când auzea de departe şi stins 
cântecele atât de frumoase, viaţa ei i se părea chinuitoare fără de margini şi 
înăbuşitoare. Ca o pasăre în colivie se zbătea sărmana fată. lar cântecele ca vulturul 
cel sprinten, pătrundeau zidurile şi uşile, şi ajungeau la fata care cosea, ţesea şi 
broda. 

Şi fata le dădea voie să intre în casă ca să se mângâie cu ele. Uneori melodiile, 
curate ca apa râului răcoros, îi aduceau jale; alteori, aprinse ca jăratecul, îi 
aprindeau inima. lar acolo, în inimă, ardea şi dragostea fetei pentru cel care le cânta. 
Cine era acela însă? se întreba fata de după zidurile şi uşile grele. Nu putea să-l vadă 
la chip pe Sian Vin... 

Şi într-o zi, cântecele se auziră mai aproape ca niciodată. Oare visa fata? Oare 
pentru ce le dorea atât de mult? Nu era un vis, cântecele erau aproape, aproape... 
Chiar în curtea tatălui ei, de acolo veneau. Boierul îl chemase pe Sian Vin să-i cânte. 
Şi flăcăul sosise pe prispa casei. 

Auzindu-i cântecul atât de frumos, fata ieşi într-o încăpere de unde putea să 
privească spre prispă. Dorea cu orice chip să-l vadă. Dar, în clipa când fata apăru, 
tocmai atunci boierul asculta cu înmărmurire cântecul flăcăului Sian Vin, atunci şi 
chiar atunci, melodia se frânse; tânărul amuţi ca de o minune. Faţa îi ardea ca focul, 
ochii i se aprindeau de emoție. O văzuse pe fată... O văzuse pe fata care stătea 
încuiată şi glasul său se frânse ca şi al unei păsări măiestre, care presimte primejdia. 
Se uitară şi se uitară unul la altul şi nu mai conteneau. Parcă aveau să-şi spună o 
poveste fără sfârşit. O poveste frumoasă şi caldă ca privirea lor, ca soarele şi ca luna, 
şi dulce ca şopotul pârâiaşelor. 

Când boierul văzu de ce se oprise Sian Vin din cântec, pricepu că în ochii tinerilor 
se ţese o taină şi îndată o trimise pe fată în odaia ei, iar pe băiat îl alungă din casă. 
Astfel, abia se văzură, că se şi despărţiră pentru totdeauna. 

De atunci înainte, săraca fată împletea şi cosea în sigurătatea camerei ei, alegea 
cusături cu lacrimi, iar băiatul colinda munţii, colinda şi se însoțea numai de 
cântecele de jale, cânta cu alean dragostea lui. Zilele se scurgeau şi tinerii nu s-au 
mai văzut la chip. De aceea flăcăul o rugă pe mama lui să meargă la boier şi să-i 
mărturisească dorul lui pentru fata închisă în odaie. Mama ştia bine că ceea ce o 
rugase fiul ei era ca şi când ar fi trimis-o să scoată apă din piatră seacă; dar în 
dragostea ei de mamă, şi mai ales când îl văzu pe Sian Vin că slăbeşte de la o zi la 
alta, îşi luă inima în dinţi şi se duse la boier. Auzindu-i jalea, boierul fără suflet a 
scos-o în brânci pe poartă pe biata bătrână. întoarsă acasă, mama povesti feciorului 
cele întâmplate, cu ochii şiroind de lacrimi, rugându-l să nu se mai gândească la fata 


boierului... 

Şi, cum Sian Vin îşi iubea mama ca pe ceva sfânt, nu a ieşit din vorba ei, a încetat 
să mai cânte cântecele lui de dragoste. Dar inima care nu cântă începe să se umple 
de amarul tăcerii. Şi se umplu cât se umplu, până ce Sian se îmbolnăvi şi, de atâta 
amar şi tristeţe, pieri. Cu câteva clipe înainte de a se stinge, îi spuse mamei lui dragi: 
„Eu voi muri, măicuţă, dar inima mea va trăi mereu, ea nu va muri niciodată. După ce 
eu voi închide ochii, ia inima mea şi să o porţi prin lume... S-o duci şi s-o tot duci prin 
lume..Atâta apucă să zică Sian Vin, că viaţa i se curmă ca firul de aţă care plesneşte. 

Când se hotări să-l îngroape, mama auzi cântecul atât de cunoscut, care 
răsuna din inima flăcăului. Acum mama îşi dete seama că inima lui Sian nu 
murise, că ea nu va muri, că va cânta mereu cum spusese fiul ei înainte de a se 
stinge. 

începu să umble din sat în sat cu inima vie a fiului, inima ce înălța cântece de 
dragoste, care îşi făceau loc pretutindeni. Cânta inima mai ales un cântec de iubire al 
lui Sian Vin pentru fata încuiată 
în odaie. Cine asculta acest cântec nu putea să-şi oprească lacrimile, atât de sfâşietor şi 
de frumos era. Şi trecură anii, nu unul, nici trei, zece ani se scurseră de când bătrâna 
colinda satele, cu inima lui Sian Vin. Dar, când mama ştia a cui este inima care 
înduioşa atâtea alte inimi, şi mereu ştia a cui este, lacrimile o podideau tot mai cu 
durere şi tot mai cu amar. Câte lacrimi însă poate să plângă fără să-şi veştejească 
vederea? De atâta plâns, bătrâna a orbit într-o zi... 

Dar chiar fără să vadă drumul, mergea pe el tot mai departe, ducând cântecele de 
dragoste în lume. Şi oamenii din ţinutul acela, care se numesc miao, auzeau şi se 
minunau. Numai fata închisă în odaia ei, departe, nu a mai putut auzi frumoasele 
cântece... Şi, ca şi flăcăul, fără aceste cântece, biata şi nenorocita fată trecuse şi ea de 
mult, cu inima frântă de durere, pe celălalt tărâm... 

.„„ Pe pământ rămăseseră numai cântecele lor de dragoste, ca să le cânte alţi tineri şi 
să fie fericiţi... Şi cântecele acelea s-au răspândit şi se răspândesc pretutindeni şi 
astăzi. 


Avandi isteţul 


poveste chineză 


Nu e hop să nu ÎI treacă... 

Era un împărat priceput la minte, care ştia să născocească fel şi fel de întrebări pe 
care să le pună celor din jurul său. îi făcea mare plăcere când oamenii nu ştiau să-i 
răspundă, când se încurcau în întrebările lui, ca firele în războiul de ţesut. într-o zi, de 
asemenea bucurie, împăratul chemă la palat nu mai puţin de douăsprezece mii cititori 
în stele şi cunoscători într-ale pământului, cei mai cu scaun la cap oameni, pe care îi 
întrebă unde se află centrul pământului. Să-i spună învățații întocmai unde este 
mijlocul pământului. După ce puse întrebarea, care îi lovise pe cărturari cu măciuca în 
moalele capului, împăratul începu să se prăpădească de râs. Şi, pentru a arăta cât este 
el de priceput, adăugă: dacă nu se vor găsi inşi care să-i spună cu precizie ceea cea 
cerut, unde le stau picioarele acolo le va sta şi capul; dimpotrivă, aceia care vor da 
răspunsul bun se vor pricopsi cu aur şi cu aur. Auzind cuvintele stăpânului lor, învățații 
se făcură vineţi la faţă şi frica le cutreieră corpul, pentru că niciunul nu putea şti unde 
se află mijlocul pământului. Ei începură să clatine din cap a mare deznădejde şi a frică. 

Vestea se duse şi dincolo de zidurile împărăției şi o prinse în ureche şi Avandi, 
drumeţul cunoscut prin isteţimile lui, călătorul cu măgarul, când ţinându-l de frâu, 


când pe spinarea lui. Avandi se gândi la bieţii cărturari ameninţaţi cu pieirea, şi se 
repezi cu măgarul la curtea împăratului. Acesta, când îl văzu, îl şi luă în zeflemea: 

— Măi, tu, Avandi, socoteşti că ai minte mai multă decât a învăţaţilor 
acestora? Vrei să spui că ştii tu unde este centrul pământului? 

— Da, vreau să spun că ştiu... răspunse înţepat Avandi. Centrul se află chiar 
pe bucăţica de pământ pe care o calcă acum piciorul stâng al măgarului meu... 

— Ascultă, Avandi, se răţoi împăratul, vrei să-ţi baţi joc de mine? Crezi 

că mă înţepi cu 
flecărelile? 

— Cu flecărelile ai zis, cinstite Împărat? Când eu am vorbit serios? Rogu-vă 
pe luminăția voastră să măsurați pământul şi să vedeți că jumătatea lui va fi chiar aici, 
unde am zis, sub copita stângă a măgarului meu. De nu va fi astfel, sunt în mâna măriei 
tale. 

„Cu unul ca ăsta mi-am găsit naşul, mormăi ca pentru sine în barbă împăratul. Asta-i 
bună, auzi la el, să măsor eu pământul. De unde să încep şi cât timp să-mi ia treaba 
asta costisitoare? Nu, o fi el isteţ, dar nici eu nu mă las mai prejos”, zise în sine 
împăratul. 

— Da... da... Î . cu asta vom vedea... Te rog însă să-mi răspunzi, 

Avandi: câte stele 


sunt pe cer? 

— Câte stele? se miră Avandi ca de un lucru prea uşor de ştiut. Nimic mai 
simplu, luminate împărate: nici prea multe, nici prea puţine. Fiindcă domnia-voastră 
doriți, am să vă spun: atâtea stele sunt pe cer câte fire de păr în barba pe care o 
purtați... 

— Cum? Ce? Ce-ai spus? Iar flecăreşti, Avandi? 

— Nu mă credeţi? Ce vă rămâne de făcut ca să vedeţi că aşa e? Tot eu vă 
spun: suiţi-vă pe cer şi numărați stelele. Dacă s-o dovedi că nu am spus adevărul, 
pedeapsa cea mai mare să mi-o daţi... 

Din nou, împăratul era la mare încurcătură: cum să se suie în cer? Cu ce şi în cât 
timp? Şi acolo ce va fi? Cum să stea agăţat şi să numere puzderia de stele? Hotărât 
lucru că Avandi acesta picase la palat ca musca în lapte. Va trebui să-l înfunde cu 
ceva; altfel, ce vor spune învățații, ce se va întâmpla cu priceperea lui? Continuă, 
deci: 

— Uite ce este, Avandi, dacă ai pomenit de barba mea, fie... Spune-mi însă: 
câte fire are în ea? Repede, repede... 

— Câte fire? Priviţi... 

Şi Avandi ridică cu o mână coada măgarului său, iar cu cealaltă arătă spre barba 
împăratului, zicând iarăşi: 

— în barba domniei voastre sunt tot atâtea fire câte în coada acestui măgar. 

împăratul bătu cu pumnii în masă şi ţipă: 

— Batjocura a întrecut marginile; nu-ți îngădui să mai spui prostii pe 
seama mea. Gogomănii şi minciuni 

Calm şi liniştit, cu glasul sigur, Avandi începu: 

— Preacinstite împărate, eu nu spun minciuni. Ce este mai simplu decât să 
vă apucaţi să numărați firele, unul câte unul, până la ultimul, şi să vă convingeți că 
vorbele mele nu sunt gogomănii... Dacă am greşit, să mă condamnați, dacă am ghicit, 
să mă pricopsiți cu aur, după cum aţi spus înainte... 

Siguranţa cu care vorbise Avandi, şi mai ales isteţimea cu care îi răspunsese la 
toate întrebările, îl făcu pe împărat să creadă că drumeţul cu măgarul îl biruise, căci 
nu avea de gând să se ducă la coada măgarului şi să-i numere firele, unul câte unul. 
înghiţi în sec şi fu nevoit să-i dea lui Avandi aur şi aur. Şi, pe lângă Avandi, scăpară şi 


învățații... 


Voi muri cu numai două zile înainte de moartea dumneavoastră 
poveste chineză 


Odată, Avandi se luase la harță cu un mandarin şi i-a spus în glumă: „Veţi muri 
mâine”. Din întâmplare, spre faima lui Avandi, mandarinul a doua zi, în timp ce 
călărea ca un nebun pe un cal trupeş, a căzut, şi-a frânt oasele şi a murit. 

La câteva zile, Împăratul a aflat cum că proorocirea lui Avandi s-a adeverit. De 
aceea, Îl chemă să-l pedepsească pe Avandi care, socotea Împăratul, făcuse să piară 
un mandarin de seamă. Gura lui Avandi fuse păcătoasă, pentru asta murise călărețul, 
aşa gândea împăratul. Nu trebuia iertat un astfel de om, şi-a mai zis. Trimise deci 
oştire în căutarea lui Avandi, care aşa cum îi era felul nu stătea mult timp în acelaşi 
loc, umbla de colo-colo. Când îl găsiră, soldaţii îl legară cu juvăţul şi-l aduseră la 
palat. Fu întrebat: 

— Ştii că mandarinul a murit? Ştii că din vina ta, Avandi? Ştii că tu eşti 
vinovatul? 

-= Dacă dumneavoastră socotiți că eu sunt vinovat de moartea 
mandarinului, atunci să mă pedepsiţi după plac, răspunse Avandi. 

— Bine, ţipă împăratul, ştiu eu cum să te pedepsesc, acum răspunde-mi: 
dacă ai ştiut care este ziua în care trebuia să moară mandarinul, trebuie să ştii 
neapărat care este şi ziua în care vei muri tu... ? De nu îmi vei răspunde, chiar azi 
va fi moartea ta... 

— Am zis eu că nu voi răspunde? De ce vă grăbiţi să ştiţi acest lucru, 
cinstite împărate? Dacă totuşi mi l-aţi cerut, nu pot să nu vi-l spun, ca un răspuns 
umil... 

— Ci spune odată... se oţări din nou împăratul. 

— Eu voi muri cu numai două zile înainte de moartea dumneavoastră... Da, 
cum am spus, numai cu două zile. Asta-i... 

împăratul se cutremură în sinea-i şi căzu pe gânduri adânci. îşi dete seama 
repede că gândurile erau cât se poate de simple: dacă îl ucidea în acea zi, peste alte 
două zile avea să moară. Şi cum să se despartă el de viaţă, de viaţa de împărat, atât 
de îmbelşugată, cu atâtea plăceri, cu atâţia supuşi? Mai bine să-l lase liber pe 
păcătosul acesta de Avandi, să trăiască mulţi ani, dacă ar putea chiar să-l 
ocrotească, pentru că moartea lui va aduce şi moartea sa... 

De aceea împăratul îi dete drumul lui Avandi, scoţându-l din juvăţ. 

— Eşti liber... şi să trăieşti ani mulţi şi fericiţi... 


Lupul care nu mănâncă oi 
poveste chineză 


Un cioban bătrân s-a întâlnit cu vestitul Avandi, pe care l-a întrebat: 

— Spune-mi, te rog, Avandi, eu pasc oile de mulţi ani, dar n-am întâlnit 
până acum lup care să nu mănânce oi; o fi existând un asemenea lup? 

— Desigur, desigur, răspunse imediat Avandi, există. 

— Cum, Avandi? Glumeşti? Ce lup este acela care nu mănâncă oi? Ce lup e 
acela? Spune-mi... 

— îţi spun eu: lupul mort. El nu mănâncă oi. 


Cine are burta spartă? 
poveste chineză 


Un bogătaş voia să se distreze pe seama lui Avandi. Astfel, într-o zi, bogătaşul 
cumpără mulţi pepeni şi-l chemă acasă la el pe Avandi. în acelaşi timp, chemă la 
acest ospăț mai mulţi vecini. Tăie pepenii, unii cu miez roşu, alţii cu miez galben, şi 
dulce ca mierea şi îi tot poftea pe vecini să mănânce. Vecinii nu se codeau, mâncau 
vârtos şi lăsau pe masă coji peste coji. Bogătaşul asta aştepta, cât mai multe coji, pe 
care le lua pe furiş şi le aşeza în faţa lui Avandi. La sfârşit, gazda zise către meseni: 

— Priviţi, oameni buni... Iată câtă grămadă de coji de pepene se află în 
faţa lui Avandi... Ce mult a mâncat, spuneţi dumneavoastră, nu are el burta 
spartă? Unde o fi băgat atâţia pepeni? 

— Ha, ha, ha, ha, ha, ha, nu mai conteneau vecinii. 

Când se opriră din râs, veni rândul lui Avandi: 

— Ha, ha, ha, ha, ha, ha... mai tare râdea Avandi decât râseseră toţi 
împreună, spre mirarea tuturor. 

După ce se sătură de râs, vorbi: 

-= Priviţi, oameni buni... Priviţi în faţa cinstitei noastre gazde... Ce vedeţi? 
Nimic... Când eu mâneam, am strecurat pe furiş cojile de la feliile mele de pepene. 
Unde sunt acum, spuneţi-mi? Gazda le-a mâncat pe toate... Cine are burta spartă? 
Priviţi, oameni buni; nu e nici măcar o coajă de pepene în faţa lui, una măcar... Cine 
are burta spartă? Ha, ha, ha... 


Mali şi fiul ei caută soarele 
poveste chineză 


Iată, ne trezim în fiecare dimineaţă, înjur e lumină, şi cine nu ştie că lumina se 
datoreşte soarelui? Chiar dacă nu îl vedem în fiecare zi, razele lui străpung norii 
groşi care-l acoperă şi ajung până la noi pe pământ. Şi cine nu ştie că fără lumina şi 
căldura lui pe pământ nu poate trăi nimic, nici oameni, nici animale, nici plante sau 
păsări? Dar nu ştiţi că nu întotdeauna a fost aşa. 

Demult, tare demult, erau meleaguri de care soarele nu ştia, şi acolo domnea mereu 
noaptea. 

Ziua şi noaptea erau fără lumină, fără căldură, numai întuneric şi frig. Dar şi mai rău 
era că peste tot 

trăiau animale mari şi rele, care mâncau oameni, iar ei nu se puteau apăra, fiind 
întuneric şi nevăzând. 

Atunci, toţi oamenii s-au strâns la un loc şi au hotărât să aleagă dintre ei o solie care 
să meargă la soare. Era însă tare greu de ales; fiecare voia să fie el trimisul şi, cum nu 
se puteau hotărî, un bătrân de peste 60 de ani le-a spus: 

— Mă voi duce eu! Sunt bătrân, nu mai pot munci mult; în schimb, pot să 
merg. Acest lucru cred că-l voi putea îndeplini. 

— Nu, eu mă duc, se auzi o voce hotărâtă. Sunt voinic, sănătos, pot merge 
iute, 80 km pe zi, şi voi ajunge repede. 

Cel care vorbise era un bărbat vânjos, cu umeri laţi şi puternici. Dar nici ceilalţi nu 
se lăsau mai prejos, bărbaţi tineri sau bătrâni, femei, copii, toţi îşi arătau calităţile şi 
voiau să meargă la soare, şi toţi promiteau că vor ajunge repede şi se vor întoarce 
repede. 

Deodată, în mulţime s-a auzit vocea hotărâtă a unui băieţel cam de zece ani. 


— Nu, nu se poate! Bunici, unchi, mătuşi, fraţi şi surori, nu puteţi să 
mergeţi, fiindcă soarele este foarte departe, şi-ar trebui 40-50 ani, poate, sau mai mult, 
chiar 90. Eu sunt copil, nu sunt împovărat de ani, şi trebuie să ajung. 

De-abia a terminat băieţelul de vorbit, şi înjur s-au auzit voci: 

— Are dreptate copilaşul. 

— Este voinic, spunea altul. 

— E mai bine să meargă el. 

— E şi tare isteţ. 


— Aşteptaţi puţin, aşteptaţi puţin, spuse atunci o femeie tânără, de 
douăzeci de ani, care se numea Mali. 

Ea a ridicat o mână, arătând că vrea să vorbească. 

Toţi au tăcut. Şi iată ce le-a spus Mali: 

— Băieţelul a vorbit înțelept. Soarele este foarte departe. După părerea mea, 
nici în 80 de ani nu străbatem calea până la soare, şi, atunci când omul îmbătrâneşte, îi 
este greu să meargă mult şi repede. De aceea, cred că trebuie să merg eu. Sunt 
sănătoasă, voinică, şi nu îmi este frică de munţii înalţi şi abrupți, nici de şerpii 
otrăvitori şi nici de fiarele sălbatice. Iar mai mult decât asta, aştept un copil; dacă nu 
voi reuşi, va continua el drumul meu. 

Toată lumea a încurajat-o cu bucurie şi încredere, şi au rugat-o ca, atunci când va 
ajunge la soare, să-i vestească printr-un foc mare aprins pe cer, pe care-l va vedea 
toată lumea. 

După aceea, Mali a pornit la drum. Mergea spre răsărit. După opt luni, ea a născut 
un băiat voinic şi sănătos. Şi-a mers, a mers mult, fără întrerupere. Au trecut şaptezeci 
de ani, şi Mali simţea că merge din ce în ce mai greu; picioarele aproape că nu le mai 
putea mişca. Atunci a poposit la o familie de ţărani şi a rugat pe fiul său să meargă mai 
departe. 

în cei şaptezeci de ani cât au mers, Mali şi fiul ei au trecut mii de munţi, sute de ape, 
au întâlnit prăpădenie de şerpi, şi fiare îngrozitoare. Au întâlnit în cale atâtea piedici, 
au suferit mult, şi de multe ori viaţa le-a fost în primejdie. Dar au trecut ei peste toate, 
pentru că pretutindeni, unde îi întâlneau, oamenii îi ajutau. Le schimbau încălţările 
rupte de atâta mers, şi hainele zdrenţuite, sfâşiate de stânci şi copaci. îi hrăneau, le 
arătau drumul, îi treceau cu barca peste ape; şi ei doreau tot mai mult să ajungă 
repede, să-i ajute pe cei de acasă. De aceea, din zi în zi, necazurile, în loc să-i 
slăbească, îi făceau şi mai puternici. 

Erau aşteptaţi cu încredere, iar oamenii le arătau prietenie şi le dădeau ajutor. 

Cei de acasă, după plecarea lui Mali, priveau mereu spre răsărit. 

Dar, iată, au trecut zece ani, douăzeci, treizeci, patruzeci, şaptezeci de ani, iar pe cer 
nu apărea nicio veste, nicio rază de foc. Totul era ca înainte: beznă, frig peste tot, fiare 
sălbatice care mâncau şi înfricoşau oamenii. 

încet, încet, oamenii au început să creadă că Mali a murit, că nu mai are cine să 
ajungă la soare, şi speranţa lor scădea din zi în zi. 

Mâine se vor împlini o sută de ani de când a plecat Mali, dar cine mai crede că va 
vedea soarele? 

Cu câteva clipe înainte de a se împlini anul o sută, oamenii au văzut în răsărit o 
lumină roşie, care cuprindea o jumătate de cer. 

Peste tot se auzeau oameni spunând: 

— Mali a ajuns, şi iată că ne dă vestea promisă. 

După aceea, a răsărit soarele. Mii şi sute de mii de raze porneau spre pământ. 
Munţii şi văile parcă erau oglinzi, cuprindeau şi reflectau razele, iar animalele 
fioroase, sălbatice, care îngrozeau oamenii de mii de ani, erau silite să fugă, să 
dispară. 


De atunci, oamenii, pentru a-şi exprima recunoştinţa faţă de Mali şi fiul ei, 
dimineaţa, când primele raze de foc înroşesc cerul la răsărit, îşi amintesc că Mali îi 
vesteşte mereu, şi atunci se scoală, pornesc să muncească cu hărnicie şi voioşie, 
până când, obosiţi şi ei şi soarele, după ziua de trudă, se întorc acasă, pentru a se 
odihni, ca a doua zi să vadă iar semnul, să muncească mai cu spor. 


Tabloul fermecat 


poveste chineză 


Demult, la poalele munţilor, locuia o femeie săracă împreună cu copilul ei. Ea era 
tare îndemânatică la ţesut mătasea. Ţesea foarte frumos tablouri de mătase. Florile, 
animalele, toate parcă erau vii. Dar, într-o zi, copilul a găsit un desen colorat, 
înfăţişând o casă mare, cu o grădină cu flori, o câmpie verde, o livadă, o grădină de 
zarzavat şi un bazin cu peşti. Femeia se uita la desen şi, cu cât se uita mai mult, era 
cuprinsă de dorinţa de a avea şi ea o casă la fel. Dar era foarte săracă, încât de-abia 
reuşea să se hrănească pe ea şi copilul ei cu banii pe care-i câştiga din vânzarea 
tablourilor. Atunci, a hotărât să ţeasă un tablou după desen. 

Şi aşa, zi de zi, lună după lună, ea a început să ţeasă tabloul. Ţesea şi ziua şi noaptea. 

Seara lucra la lumina răşinii de brad, care făcea mult fum, şi de aceea ochii ei s-au 
înroşit şi au început să o doară. După un an, lacrimile picurau din ochii ei pe mătase, 
şi unde cădeau izvorau pârâiaşe limpezi, bazine rotunde cu peştişori aurii! După doi 
ani, a început să-i picure sânge pe mătase, şi acolo unde cădeau picăturile de sânge 
răsărea soare aprins şi flori vii. 

Abia după trei ani a terminat de ţesut, şi tabloul era nespus de frumos. 

Casa era acoperită cu ţiglă albastră, zidurile verzi, stâlpii roşii, poarta galbenă. în 
faţa casei era o grădină mare cu flori, iar în grădină un bazin cu peşti de aur care 
înotau. în stânga casei era o livadă cu pomi roditori încărcaţi cu fructe roşii şi 
galbene. Printre pomi zburau tot felul de păsări. în dreapta casei era o grădină plină 
de verdeţuri şi pepeni galbeni. 

în spatele casei se aştemea o pajişte unde erau grajdul, staulul şi coteţul. Vacile şi 
oile păşteau iarba; păsările ciuguleau tot felul de gângănii. 

Nu prea departe de casă, la poalele muntelui, se întindea un câmp mare cu 
porumb, orez şi grâu, iar apa limpede şi zglobie a unui râu trecea pe lângă casă; 
soarele era şi el pe cer, şi privea. 

Deodată, însă, s-a stârnit un vânt puternic. Tabloul a fost smuls din casă şi purtat 
în cer spre răsărit; într-o clipă a dispărut. Femeia s-a prăbuşit în faţa uşii. Fiul ei a 
culcat-o în pat. Dar ea se îmbolnăvea din zi în zi mai rău, şi plângea. 

Atunci, fiul ei i-a spus: 

— Mă duc să-ţi aduc tabloul de mătase! 

Apoi şi-a încălţat pantofii de paie, şi a plecat spre răsărit. 

După două săptămâni, a ajuns la Cheia Muntelui Mare. Era acolo o casă de piatră, 
iar în dreapta casei, pe o pajişte cu căpşuni, un cal mare, tot de piatră, care ţinea 
gura deschisă, de parcă ar fi vrut să mănânce căpşuni. în faţa casei stătea o bătrână 
cu părul alb, care l-a întrebat: 

— Copile, unde te duci? 

Băiatul i-a spus: 

— Mă duc să-i aduc mamei tabloul la care a țesut trei ani şi pe care vântul 
l-a luat şi l-a dus spre răsărit. 

Atunci bătrâna l-a lămurit: 


— Tabloul l-au luat zânele de pe Muntele Soarelui, ca model, să ţeasă şi 
ele unul la fel. Nu-i uşor să ajungi la ele. în primul rând, trebuie să-ţi scoţi doi dinţi, 
să-i pui în gura calului de piatră; atunci el va învia, va putea mânca căpşuni, şi după 
aceea îl vei încăleca. Cu el vei trece peste Muntele de Foc. Tu va trebui să scrâşneşti 
din dinţi, să rabzi durerea şi să nu ţipi. Dacă vei ţipa, vei fi ars. După aceea vei 
ajunge la mare, unde valurile sunt foarte puternice; ele vor izbi în tine cu bucăţi mari 
de gheaţă; tu însă va trebui să strângi din dinţi, să nu tremuri. Dacă nu, valurile te 
vor arunca în fundul mării. Abia după aceea vei ajunge la Muntele Soarelui, şi vei 
cere zânelor să-ţi înapoieze tabloul. 

Băiatul a ascultat-o, s-a gândit la mama lui bolnavă, şi i-a spus: 

— Eu trebuie să iau înapoi tabloul. 

Şi-a scos doi dinţi; i-a pus în gura calului de piatră. Calul s-a mişcat, a mâncat 
căpşuni, apoi băiatul l-a încălecat, şi s-a prins de coama lui. Calul a nechezat lung şi a 
luat-o la goană spre răsărit. 

După trei zile şi trei nopţi de goană, au ajuns la Muntele de Foc. 

Flăcările i-au învăluit, şi peste tot dogorea ca jarul. Dar băiatul scrâşnea dindinţi şi 

răbda. După 
o jumătate de zi, au trecut, dar îi aştepta marea. 

îi loveau valuri mari şi bucăţi de gheaţă, dar băiatul scrâşnea din dinţi şi 

răbda. După altă jumătate de zi, au ajuns la poalele Muntelui Soarelui, iar în 
vârful lui se vedea castelul zeilor. 

Calul s-a înălţat, şi într-o clipă au fost în faţa castelului. 

Băiatul a coborât de pe cal, a intrat în castel, unde a văzut multe zâne frumoase 
stând în cerc şi 
ţesând după tabloul mamei lui, care era aşezat la mijloc. 

Când l-au văzut, zânele s-au speriat. 

Băiatul le-a spus însă pentru ce a venit. 

O zână i-a spus: 

— Noi vom termina azi de ţesut. Mâine dimineaţă ţi-l vom da. Te rugăm să 

aştepţi o noapte aici. 

Băiatul s-a învoit şi, cum era foarte obosit, a adormit. 

Noaptea, zânele au agăţat în mijlocul sălii o perlă; sala s-a umplut de lumină, şi ele 
continuau să ţeasă. 

Dar iată că o zână mai îndemânatică, îmbrăcată în roşu, a terminat prima de 
ţesut. A comparat tabloul ei cu cel ţesut de mama băiatului, şi a văzut că tabloul 
acela era mai frumos decât cel ţesut de ea. 

Atunci, ce şi-a zis? „Ce bine ar fi dacă aş fi şi eu în acest tablou!” 

Cum celelalte zâne ţeseau, a luat fire de mătase şi şi-a ţesut portretul pe tablou. 

Dimineaţa, când s-a trezit băiatul, a luat tabloul, l-a pus la piept sub haină, a 
încălecat iarăşi calul, şi au luat-o la goană. 

Au trecut iar peste marea nemărginită, peste Muntele de Foc, şi au ajuns la Cheia 
Muntelui Mare. 

Când l-a văzut, bătrâna i-a spus: 

— Copilule, descălecă! 

Apoi, a scos dinţii din gura calului, i-a pus înapoi în gura băiatului, i-a dat o 
pereche de pantofi de antilopă şi i-a spus iar: 

— Te du repede acasă! Mama ta e pe moarte! 

Băiatul a încălţat pantofii şi, într-o clipă, a ajuns acasă. 

A mers în faţa patului mamei şi a strigat-o: 

— Mamă! apoi a scos tabloul de la piept. 

Cum l-a văzut, ochii mamei s-au luminat. S-a sculat din pat şi i-a zis: 


— Băiatul meu, e întuneric aici; să mergem afară, la soare, să-l privim! 

Au ieşit afară, mama şi fiul, şi au întins tabloul pe pajişte. 

Deodată, s-a stârnit un vânt parfumat, şi într-o clipă tabloul se mări, întinzându-se 
kilometri de câmpie, şi prinse viaţă. 

Coliba nu mai era; se vedea un palat, grădina, livada, toate aşa cum fuseseră 
tesute în tablou. Dar, deodată, băiatul şi mama au văzut lângă bazinul cu peşti o fată 
îmbrăcată în roşu, care privea florile. 

Au întrebat-o cine este. 

Fata le-a spus că e zână, şi, fiindcă şi-a ţesut portretul pe tablou, a fost adusă acolo. 

Mama băiatului a invitat-o pe fată în palat, să locuiască cu ei. 

Mai târziu, zâna s-a căsătorit cu băiatul, şi toţi trei au dus acolo o viaţă fericită. 


Bivolul isteţ 
poveste chineză 


Un ţăran trăgea de funie bivolul, mergând să-şi are pământul cu plugul. Dar ogorul 
lui era plin de apă, de noroi, încât îi ajungea bivolului până la burtă, şi bietul animal 
înota sleit. 

A trecut o jumătate de zi, şi au reuşit să lucreze abia o palmă de pământ. Atunci 
ţăranul, supărat şi furios, cu sudoarea şiroind pe faţă şi pe tot corpul, a ridicat bâta 
să lovească bivolul, şi mânios îl ocăra: 

— Neputincios ce eşti, îți trebuie jumătate de zi ca să ridici o copită. N-ai 
văzut ce repede aleargă, şi ce puternic este, tigrul? De ce nu iei exemplul lui? 

Atât de mult l-a ocărât şi lovit pe bietul bivol, încât acesta nu a mai putut să tacă şi i- 
a răspuns: 

— Câtă putere are un tigru? Eu sunt mult mai capabil decât el! 

Țăranul nu l-a luat în seamă, şi a continuat să-l ocărască. 

Bivolul, supărat, a zis: 

— Nu înţeleg de ce mă dispreţuieşti, şi de ce te porți astfel cu mine? Hai 
să mergem la tigru, şi să mă întrec cu el. 

A doua zi, dis-de-dimineaţă, ţăranul s-a dus cu bivolul la peştera tigrului. Simţind 
miros de bivol, tigrul a ieşit dintr-un salt afară, rânjindu-şi fioros colții, dorind să facă 
o masă copioasă din bietul bivol. Dar bivolul, liniştit, îşi mişca coarnele mari, 
puternice şi îndoite ca o seceră, spunându-i: 

— Tigrule, tigrule, am venit să te anunţ că vom lupta pe viață şi pe 
moarte, şi să ştii că dinţii tăi sunt prea tociţi ca să se înfigă în pielea mea groasă. Du- 
te să-ţi ascuţi trei zile dinţii, şi eu mă voi duce să-mi ascut coarnele trei zile, şi apoi 
ne vom lupta. 

Tigrul a scos un răcnet puternic şi s-a întors în peşteră. Şi, timp de trei zile, şi-a 
ascuţit dinţii, care ajunseseră să taie ca nişte cuțite. Dar bivolul doar o zi şi-a ascuţit 
coarnele, iar două zile a adunat paie şi fân, cu care şi-a învelit trupul în câteva 
straturi. Apoi s-a dus la ogorul stăpânului, s-a rostogolit în noroi, şi s-a făcut negru şi 
lucios, că nu se mai deosebeau paiele cu care se învelise. 

A venit ziua de luptă şi întâlnirea cu tigrul la locul stabilit. Văzând atâta noroi pe 
bivol, tigrul l-a întrebat: 

— Unde ai căzut, de te-ai murdărit în aşa hal? 

Bivolul i-a răspuns: 

— în toiul verii, cine suportă căldurile astea mari? în fiecare zi mă duc să 
fac baie în mlaştină. Aşa e obiceiul meu, şi toată lumea ştie. 


Tigrul a holbat ochii, l-a cercetat câteva clipe şi nu i s-a părut nimic suspect, doar 
că bivolul arăta mai gras decât acum câteva zile. îşi spunea bucuros în sinea lui: 

„Ce bine, eu voi fi mai iute, îl voi învinge, şi voi avea o masă bogată.” 

— Tigrule, tigrule, porcii şi oile poți să le mănânci, dar mie nu poţi să-mi 
atingi niciun fir de păr! zise bivolul, ca să-l provoace. 

Dar tigrul îi răspunse încrezut: 

— Şi acum trei zile, cu dinţii tociţi, şi tot puteam să te mănânc, dar acum, 
când am dinţii mai ascuţiţi, crezi că nu pot? 

— Bine, zici că eşti puternic, spuse bivolul; întâi eu stau jos, şi îţi dau voie 
să mă muşti de trei ori. Dacă, însă, nu mă vei omori, atunci am eu dreptul să te 
împung de trei ori cu coamele. 

Tigrul a răcnit şi a încuviinţat. Dintr-un salt, cu gura larg deschisă, s-a repezit să-l 
sfâşie pe bivol; încercă să muşte de trei ori. Cu fiecare muşcătură, bivolul parcă se 
făcea mai mic. Pierdea din putere, şi tigrul credea că bivolul a murit. 

Dar, cum tigrul n-a muşcat din carnea bivolului, ci doar din paiele şi noroiul de 
deasupra, nu l-a rănit de loc. După cele trei muşcături, bivolul a sărit în picioare şi, 
din răsputeri, l-a rănit pe tigru în burtă; a doua lovitură i-a frânt şira spinării, iar a 
treia i-a adus moartea. 

Toate fură văzute de stăpân, şi în sinea lui acesta lăuda curajul şi înţelepciunea 
bivolului. De atunci, ţăranul l-a prețuit şi iubit; nu-l mai certa, şi nu-i mai spunea 
animal neputincios. Deşi bivolul nu este atât de iute ca cerbul sau calul, el este foarte 
folositor oamenilor, iar ei, la rândul lor, îl preţuiesc. 


Aupan şi San-lu 
poveste chineză 


A fost odată o fată, Aupan, şi un băiat, San-lu, care trăiau într-o regiune muntoasă, 
fiecare în căsuţa lui din bambus. Aupan era zveltă şi gingaşă ca floarea de bambus, 
iar San-lu era foarte harnic, asemeni ciocănitoarei. 

într-o primăvară caldă, s-au îndrăgostit unul de altul, dar tatăl lui Aupan nu era 
deloc mulţumit de dragostea fetei. Când San-lu a hotărât să o ia de nevastă pe Aupan, 
şi a trimis peţitori la tatăl fetei, acesta s-a împotrivit, nevrând ca fata lui să se mărite 
cu un flăcău sărac lipit pământului. 

Atunci San-lu s-a dus şi a rugat pe un bătrân, din tribul său, să-l înduplece pe tatăl 
lui Aupan. Bătrânul i-a grăit acestuia: 

— Dă-i fata de nevastă lui San-lu, că e băiat bun. 

Dar tatăl s-a împotrivit, spunând: 

— Cine vrea să-şi dea fata unui orfan? 

Băiatul, văzând că totul e în zadar, şi nu mai are nicio speranţă, într-o zi, pe 
ascuns, s-a spânzurat. 

Când a auzit Aupan că San-lu a murit, a fugit la cabana acestuia şi s-a omorât şi ea. 
Tatăl fetei, când a aflat vestea, a socotit acest lucru smintit şi a hotărât să-i îngroape 
pe unul pe muntele de răsărit, pe celălalt pe muntele din apus. N-a trecut mult, şi din 
amândouă mormintele a crescut câte un buchet de bambus. 

Bambusul de la soare-răsare creştea spre cel dinspre soare-apune, şi invers, şi, cu 
timpul, încetul cu încetul, s-au întâlnit. Când a văzut tatăl fetei acest lucru, a luat un 
topor şi a tăiat bambusul de pe mormântul lui Aupan; a alergat, şi a tăiat şi bambusul 
de pe mormântul lui San-lu. Apoi, a dat foc şi a ars bambusul. 

Din flăcări au zburat două scântei mici spre cer, şi s-au aprins două stele lucitoare. 
De atunci, oamenii numesc pe una din stele Aupan şi alta San-lu, iar tinerii care se 


iubesc se plimbă şi cântă privind cele două stele. 


Cele douăsprezece luni 


poveste chineză 


Odată, în vremurile de demult, când mai umblau câinii cu covrigi în coadă şi 
greierii cu joben şi frac, o tânără şi bună fată se duse la grădină să culeagă ceva 
zarzavaturi pentru ea şi mama ei 
săracă. Şi pe când se apleca ea să smulgă o căpăţână de varză, iată că o făptură de o 
frumuseţe rară, de ai fi zis că-i o zână, îi apăru înaintea ochilor şi o întrebă: 

— Ce lună îţi e mai dragă, fata mea? 

— Dar cine eşti tu, şi de ce mă întrebi? 

— Tu n-ai de unde să mă cunoşti, dar eu aş vrea să ştiu ce gândeşti tu despre 
toate lunile. 

Supusă, copila îi răspunse cuviincioasă şi plină de vioiciune: 

— Mi-e dragă luna ianuarie, ninge atât de frumos! La fel şi februarie... în 
martie şi în aprilie înfloresc pomii... în mai e totul o grădină... în vară câmpurile sunt 
aurii... 

Şi-ar fi mai lăudat mult copila, lunile toate, dar făptura aceea cu chip de zână n-a mai 
lăsat-o să continue, ci mângâind-o, îi ceru coşul în care începuse să-şi adune legumele. 
l-l umplu cu galbeni şi voi să dispară, dar fata mai apucă s-o întrebe cine era: 

— Cine eşti tu, frumoasă ca o zână? 

— Sunt una din cele douăsprezece luni ale anului! Mi-a plăcut răspunsul tău 
măgulitor pentru noi toate şi am ţinut să te răsplătesc pentru sufletul tău curat şi 
frumos, îi răspunse cea mai frumoasă dintre luni. 

într-o suflare, fata se întoarse la mama ei săracă şi răstumând coşul în faţa ei, 
dinăuntrul lui nu mai încetau să se rostogolească galbeni de aur. 

De-a doua zi, firul vieţii lor începu să se depene altfel şi fata îşi cumpără din târg 
rochii frumoase pentru ea şi pentru mama ei, iar caleaşca cu care venise acasă era 
încărcată cu toate bunătăţile din lume. 

Vecina ei cea rea şi invidioasă, căci erau şi pe vremea aceea vecine rele şi invidioase, 
s-a şi grăbit să le facă o vizită şi să le descoasă cum şi în ce chip reuşiseră ele să se 
îmbogăţească peste noapte. 

Şi fata cea cinstită nu a şovăit în a-i povesti din fir a păr toate câte se petrecuseră. 

A doua zi dis-de-dimineaţă, cu un coş cât toate zilele, vecina se afla la grădină în 
locul unde-i istorisise fata că-i apăruse zâna cea bună, cea mai frumoasă dintre lunile 
anului. Şi într-adevăr, iată apărând o fiinţă, aidoma descrierii făcute de copilă. 

De cum o văzu, diafana făptură se grăbi să-i pună aceeaşi întrebare: 

— Ce lună îţi e mai dragă, fata mea? 

Dar vecina invidioasă şi îndrăcită, căreia nimeni şi nimic nu-i intra în voie, uitând de 
istorisirea şi povaţa fetei, îi răspunse iute, iute, după cum îi era felul, adică veşnic 
nemulțumită, cu gândul de a primi cât mai repede răsplata: 

— în ianuarie şi în februarie e un ger de-mi clănțăne dinţii, în martie şi în 
aprilie începe să plouă de nu mai conteneşte până ce îţi intră ploaia în oase, iar în 
lunile de vară te coci de nu mai poţi şi zăduful îţi taie răsuflarea... 

Şi tot aşa ar fi vrut să îndruge, dacă nu i-ar fi stăvilit furia luna cea mai frumoasă a 
anului, dar căreia i se întunecase acum chipul de câte rele auzise despre surorile ei. 

— Bine, fata mea, îi răspunse zâna, zdrobită de durere, dă-mi coşul tău să-ţi 
răsplătesc bunătatea. 

Fata stătea cu coşul ei mare cât toate zilele, întins, convinsă că nici nu-l va putea 


duce de atâţia 
galbeni cu cât îl va umple zâna. 

Zâna i-l dădu înapoi plin şi dispăru. 

Ajunse într-un suflet acasă, rânjind de bucurie că o va întrece în bogăţie pe vecina ei, 
care se dusese la grădină cu coşul ei mic, pe când ea avusese grijă să-l ia pe cel mai 
mare din câte se aflau pe acolo. Şi când să-l răstoarne?... numai vipere, pe unde te 
învârteai, vipere veninoase... asemănătoare sufletului ei invidios şi rău. 

Fugi de teamă, dar şi de ruşine de vecinele ei, fugi atât de departe, încât să nu afle 
nimeni ce i se întâmplase şi cum îi fusese răsplătită invidia şi răutatea. 


Cel mai frumos bărbat 


poveste chineză 

Domnul Zhou din ţinutul Tzii era un om înalt de stat, întotdeauna spilcuit şi chipeş 
nevoie mare. 

Ca orice om bogat, domnul Zhou avea mai multe consoarte, adică era căsătorit cu 
mai multe femei deodată. 

Prima dintre ele îi fusese hărăzită, cum era pe atunci obiceiul, de voinţa părinţilor. 
Ea era doamna de lume care îl însoțea în societate, era stăpâna casei şi a întregii 
averi şi numai ea purta titlul de doamnă şi soţie. Celelalte se numeau, mai simplu, 
neveste, şi erau considerate slujitoare nu numai ale domnului Zhou, ci şi ale „soţiei”, 
de care trebuia să asculte orbeşte. Dacă se întâmpla să aibă aceeaşi reşedinţă cu 
soţia, era vai şi-amar de bietele neveste. 

De vreme ce nu se luaseră din dragoste, şi aşa cum se întâmpla de cele mai 
multe ori, domnul Zhou şi soţia sa nu erau legaţi prin niciun fel de sentimente. 
înţelegerea lor era mai mult de ochii lumii. 

într-o dimineaţă, după ce se pregăti, îşi puse haine de sărbătoare şi pălăria şi se 
opri o clipă în faţa oglinzii, admirându-se satisfăcut. întoarse capul şi o întrebă pe 
soţia sa: 

— Spune-mi, ce părere ai: dintre mine şi domnul Sin, cel din nordul 
oraşului, cine e mai frumos? M-aş putea oare măsura cu el? 

Soţiu îi răspunse: 

— Fără îndoială că dumneavoastră sunteţi mult mai frumos. Domnul Siu 
nici măcar nu s-ar putea măsura cu dumneavoastră. 

Trebuie să spunem că acest domn Siu, care avea reşedinţa în partea de nord a 
oraşului, era vestit în tot ţinutul ca cel mai chipeş şi mai arătos bărbat. 

Dar domnului Zhou nu-i venea să dea crezare spuselor soţiei. Se duse s-o întrebe şi 
pe nevasta sa favorită. 

— Vai de mine, îi răspunse aceasta, ce-ţi trece prin cap? Cum s-ar putea 
compara oare domnul Siu cu un bărbat atât de frumos ca dumneata? 

într-o dimineaţă, domnul Zhou primi un musafir care avea de rezolvat afaceri cu el. 
Din vorbă în vorbă gazda îi adresă şi musafirului întrebarea pe care o pusese soţiei şi 
nevestei favorite. 

Musafirul îi răspunse: 

— Dumneavoastră îl întreceri, desigur, cu mult pe domnul Siu. 

A doua zi se întâmplă ca însăşi domnul Siu să vină să-l vadă pe domnul Zhou. 
Acesta îl măsură cu atenţie pe musafir, compară fiecare amănunt şi îşi dădu seama 
că, dimpotrivă, domnul Siu e cu mult mai frumos. Nici nu se putea compara cu el. Se 
mai privi încă o dată în oglindă şi îşi întări şi mai mult această părere: era foarte 
departe de frumuseţea domnului Siu. 


Domnul Zhou fu atât de necăjit, încât nici nu mai putu dormi în noaptea aceea. Se 
gândi mult şi, spre dimineaţă, înţelese. „Soţia îmi spune că eu sunt cel mai frumos 
doar ca să se laude pe sine, să se fălească. Nevasta îmi spune acelaşi lucru ca să mă 
măgulească şi să-mi păstreze dragostea. lar musafirul îmi spune că sunt cel mai 
frumos, doar pentru că are nevoie de mine.” 


Gluma proastă 


poveste chineză 


Erau odată doi voinici, buni prieteni, dar care se vedeau rar. Pentru că unul locuia 
în vestul oraşului, iar celălalt în est. 

într-o zi se întâlniră din întâmplare pe stradă. Nu se mai văzuseră tare de mult. 
Bucuroşi, s-au invitat reciproc la un pahar, să cinstească întâlnirea. 

Intrară într-un birt şi după două-trei pahare, unul dintre ei zise: 

— Ia să cerem o listă, să vedem ce au de mâncare. Aş mânca ceva came. 

— Păi, tu eşti din came, eu sunt din came, glumi celălalt. De ce să mai dăm 
banii. Hai să mâncăm din noi. Eu din tine şi tu din mine. 

Acuma, trebuie să vă spunem că voinicii sunt oameni cu totul deosebiți. Vorba şi 
fapta sunt la ei totuna şi nu se tem de nimic. Nici de duşman, nici de suferinţă. 

Primul înţelese că tovarăşul său a glumit. Dar, el trebuia să ia vorba în serios. 
Altfel, celălalt ar fi putut crede că se teme de durere. 

Aşa că scoaseră amândoi săbiile, fiecare tăie din celălalt o bucată şi începură să 
mănânce. Se veseleau în continuare, beau pahar după pahar, vorbeau tare şi mai 
tăiau o bucată, înfulecând-o. Pe feţele lor, nici urmă de durere, de suferinţă. 
Comandau mereu băutură, în timp ce sângele din ei se scurgea, şiroaie, sub masă. 

Curioşii se adunară şi priveau cu gura căscată la acest spectacol îngrozitor: doi 
oameni veselindu-se cu băutura şi mâncând came din propriile lor trupuri. 

Dar cei doi voinici n-apucară să mai bea prea mult. Căzură amândoi sub masă şi-şi 
dădură sufletul, nu ca doi voinici ce erau, ci ca doi proşti care nu ştiau să 
deosebească o glumă proastă de un lucru serios. 


Prostul lacom 


poveste chineză 


Era odată un om atât de lacom şi apucător, încât nu putea vedea la cineva un 
lucru, fără a încerca să-l fure, să-l facă al lui. 

într-o zi, văzu că într-un templu nou se instalează un clopot mare şi frumos. Puse 
gând să-l fure, să-l ducă la el acasă. 

Dar clopotul era greu. Avea câteva sute de kilograme. Cum să-l ia, cum să-l ducă? 

Trebuie să spunem că pe vremea aceea arama era un metal foarte preţios, 
aproape ca şi argintul. Aşa că omul cel lacom, văzând că nu poate lua clopotul întreg, 
se gândi să-l spargă în bucăţi. „Şi- aşa o să mă pricopsesc” - îşi zise. 

Luă cu el un ciocan mare şi porni, noaptea, spre templu. 

Dar, pe drum, se gândi: „clopotul sună foarte tare când îi loveşti. Cum să fac? 
Dacă mă aude cineva?” 

Mergând şi gândindu-se, găsi soluţia. îşi astupă urechile cu ceară, să nu audă 
sunetul. 

Deci, lacomul era şi prost. Credea că, dacă nu aude el, nu aud nici alţii. 


Leac pentru nemurire 


poveste chineză 


Se spune că un împărat de demult, care ca toţi împărații trăia în belşug şi fericire, 
era chinuit de gândul morţii. Cum să pleci din viaţa asta atât de frumoasă, gândea 
înălţimea sa, când nu ştii ce te- aşteaptă dincolo? 

Oare nu s-ar putea găsi un leac, ceva care să mă facă nemuritor? 

Hotări să caute un asemenea leac. Toata împărăţia primi poruncă straşnică să 
cerceteze, iar pentru cel ce va găsi se făgăduia răsplată împărătească. 

într-o bună zi veni la palat un om şi spuse că el a găsit leacul căutat. Avea, într-o 
cutiuţă de argint, un cocoloş de elixir. Susţinea că e un leac sfinţit, preparat cu sute 
de ani în urmă. Cine îl înghite, rămâne veşnic tânăr şi, bineînţeles, nu mai moare 
niciodată, nici de moarte bună şi nici de sabie sau de altceva. El venise din 
depărtare, mersese ani întregi, dorind să-i dăruiască împăratului acest elixir. Ceru să 
se înfăţişeze înălţimii sale. 

împăratul porunci să-i fie adus străinul. 

La ultima poartă a palatului, acesta fu oprit de un ofiţer din garda imperială. 

— E adevărat că elixirul adus de tine se poate mânca şi că te face nemuritor? întrebă 
ofiţerul. 

— Acesta e adevărul, răspunse omul. Altfel, cum crezi că aş avea 
curajul să mă înfăţişez împăratului? 

Atunci, ofiţerul se repezi la străin, îi smulse cutia din mână şi înghiţi elixirul. 

Dus înaintea împăratului, ofiţerul susţinea că el nu are nicio vină. 

— înălţimea ta, eu l-am întrebat pe acest om dacă leacul adus de el se 
poate mânca şi el mi-a răspuns că da. Aşa că el e vinovat, şi nu eu. De altfel, dacă el 
n-a minţit şi leacul te face într-adevăr nemuritor, nu mă poţi omorî. Am devenit 
nemuritor, şi cum numai zeii trăiesc veşnic, eu sunt acum un zeu. 

Iar dacă medicamentul adus de acest om nu-i decât o înşelătorie, cum vei putea, în 
bunătatea şi înţelepciunea măriei tale, să iei viaţa unui ofiţer de-al tău pentru un 
lucru de nimic? 

împăratul fu nevoit să recunoască: ofiţerul avea dreptate. Aşa că, porunci ca omul 
să plece în treaba lui iar ofiţerul să-şi vadă mai departe de slujbă. 

Acuma, dacă omul acela a fi spus adevărul, probabil că ofiţerul mai trăieşte şi azi. 
Dacă-l întâlniți cumva, o să vă convingeţi că povestea aceasta e adevărată. 

Cine mi-a spus-o mie a auzit-o chiar din gura ofițerului cu pricina. 


Metamorfoza 


poveste chineză 


Trăiau cândva, demult, doi fraţi care se înțelegeau minunat. Ţineau unul la altul ca 
umbra la omul ei. Ce mai încolo-încoace, se pare că de-atunci a rămas vorba că „se 
au ca fraţii”. 

Dar, nenorocirea vine când ţi-e lumea mai dragă. Aşa păţiră şi fraţii despre care vă 
povestim. 

într-o bună zi, adică, de fapt, într-o zi rea, pentru că lucrurile rele nu se petrec 
în zile bune, frăţiorul cel mic se îmbolnăvi de o boală ciudată. Parcă îl apucase 
strechea. Se închise în casă, încuie uşile şi ferestrele, trase perdelele şi nu mai 
voi să dea ochii cu nimeni. 

Degeaba veni fratele mai mare să-i aducă mâncare. Nu deschidea uşa. încercă să-l 


ademenească, aducându-i ceai fierbinte, dar uşa tot ferecată rămase. 

îngrijorat, fratele mai mare se duse după medic. Acesta veni, dar nu fu chip să vadă 
bolnavul. 

Şi aşa, fratele bolnav stătu închis în casă timp de şapte zile şi şapte nopţi, fără să 
mănânce sau să bea ceva. Nimeni nu ştia ce se petrece cu el, ce-l doare şi de ce 
suferă. 

Dar, la sfârşitul celor şapte zile, bolnavul se transformase în tigru. 

A opta zi, fratele cel mare auzi mişcare în cameră. 1 se păru foarte ciudat. Parcă ar 
fi fost înăuntru un tigru. 

Cu teamă, dar şi din curiozitate, îngrijorat de soarta iubitului său frate mai mic 
ce stătea închis acolo de-atâtea zile, fratele cel mare se apropie tiptil de uşă şi 
desfăcu zăvorul încet, cu meşteşug. Băgă capul, să vadă ce se petrece. 

Dar celălalt, transformat acum într-un tigru fioros, se repezi cu gura căscată şi-l 
mâncă pe dată, cât ai zice peşte. 

Aşa e când se transformă omul. Nu i se schimbă numai pielea. Nu capătă numai 
colţi şi gheare de animal. Dar i se transformă şi inima. 

Şi, după cum, când era om ca toţi oamenii, nu ştia ce înseamnă să fii tigru, tot aşa 
acum, când devenise tigru, uitase cu totul că la început fusese om. 

Şi îşi mâncă propriul său frate. 


Prima impresie 


poveste chineză 

Pesemne ca zicala „peştele cel mare înghite pe cel mic” nu se potriveşte şi la şerpi, 
de vreme ce într-o baltă trăiau în bună înţelegere doi şerpi de apă, unul uriaş şi unul 
mic, mic de-o şchioapă. 

Acum, cică era o vară foarte secetoasă. Apa din baltă scădea în fiecare zi şi cei doi 
şerpi începură să facă planuri de mutare. Ştiau ei că nu departe de balta lor curge un 
râu. Acolo voiau să se mute. 

Ei, dar uşor de zis şi greu de făcut. Mai ales că între baltă şi râu trece drumul 
mare. Toată ziua e circulaţie: oameni, care, turme. Ba unii umblă chiar şi noaptea. Şi, 
se ştie, oamenii când văd un şarpe, tăbărăsc pe el cu măciucile. 

Cum să facă ei, cum să facă, apa scădea mereu de la o zi la alta şi mutarea se 
amâna mereu „pentru mâine”, căci drumul era mereu aglomerat. 

Pământul începuse să crape de secetă şi şarpele cel mare nu mai putea rămâne în 
baltă. Spuse celuilalt: 

— Dacă mai stăm aici o să murim de sete. Aşa, dacă încercăm să trecem 
drumul, tot avem o şansă de scăpare. Poate nu ne vede nimeni. 

Şarpele cel mic rămase pe gânduri. 

— Da, trebuie să ne mutăm neapărat, zise el. Dar vreau să ajungem la râu, 
nu să ne lăsăm pielea în mijlocul drumului. Uite cum vom face: fiecare ia în gură 
coada celuilalt, şi ne facem ca o roată. Ne îndreptăm spre drum rostogolindu-ne, pe 
unde-i mulţimea mai mare. Oamenii se vor speria, căci aşa ceva n-au mai văzut 
niciodată. Vor crede că suntem cine ştie ce spirite sau zei. Cred că aşa vom reuşi să 
trecem nevătămaţi. 

Făcură întocmai. 

Trecătorii, nu numai că nu i-au atacat cu ciomegele, dar s-au oprit şi s-au închinat, 
şoptind unul altuia că roata aceea care se rostogoleşte pe drum e un duh bun şi că 
aduce ploaie. 

Mai târziu, pe locul prin care au trecut cei doi şerpi, oamenii au înălţat chiar altare 


de rugăciune, în care trecătorii aprind şi azi tămâie. 

Ca să vedeţi ce mult contează prima impresie. Doar nimeni nu văzuse acel „duh 
bun” decât vreme de câteva clipe, în timp ce se rostogolea cu repeziciune de-a 
curmezişul drumului. 

Dacă l-ar fi observat cineva mai cu atenţie şi ar fi văzut că sunt doi şerpi, desigur 
că nu s-ar mai fi păcălit nimeni. 

Vedeţi? Tocmai pe asta mizase şi şarpele cel mic: pe spaimă, pe surpriză, adică pe 
prima impresie. Şi reuşise cum nu se poate mai bine. 


Maimuţele şi castanele 


poveste chineză 


Era odată un om căruia îi plăceau foarte mult maimuţele. Avea pe lângă casă o 
ceată întreagă. Ştia să le dreseze, le vorbea ca şi unor oameni şi maimuţele îl 
înțelegeau. Cele mai bătrâne înțelegeau aproape tot ce le spunea. 

Se ştie că mâncarea preferată a maimuţelor sunt castanele. 

într-o zi, veni omul nostru, se aşeză între maimuţele sale şi le povesti că de-acum 
înainte vor avea castane multe-multe. 

— Aşa că fiecare maimuță va primi dimineața câte trei castane, iar seara 
câte patru. 

Maimuţele înțeleseră, dar li se păru că vor avea parte de prea puţine castane. Numai 
câte trei în 
fiecare dimineaţă? 

începură toate să ţipe şi să facă o zarvă de nu se mai auzea nici în cer, nici pe 
pământ. 

Ca să le potolească, dresorul se gândi să le inverseze porţiile: cea de dimineaţă să 
le-o dea seara, iar cea de seară, dimineaţa. 

— Linişte! Faceţi linişte! strigă el. Dacă vi se pare puţin, vă dau dimineaţa 
patru castane la fiecare, iar seara trei. Acum, cred că sunteţi mulţumite, nu-i aşa? 


De data aceasta maimuţelor li se păru că au într-adevăr mai multe. 
Doar erau patru în fiecare dimineaţă. 


între cincizeci şi o sută de paşi 
poveste chineză 


într-o bătălie, soldaţii unui detaşament atacau cu multă vitejie pe duşman. 

Dar între aceşti ostaşi curajoşi şi viteji erau şi doi fricoşi. Unul îşi pierdu boneta şi 
centironul, celălalt îşi rătăci sabia şi puşca. Alergau amândoi înapoi, cât îi ţineau 
picioarele. Primul alergase deja vreo sută de paşi, iar al doilea cam jumătate pe- 
atâta, adică cincizeci de paşi, când se opriră. Cel care alergase doar cincizeci de 
paşi strigă către celălalt: 

— Ruşine să-ţi fie, laşule! Fugi din faţa duşmanului! 

Se şi găsise cine să-i facă celuilalt asemenea mustrare. Tocmai el, care fugise la fel 
de ruşinos. Doar că rămăsese cu cincizeci de paşi mai în urmă. 

Parcă fuga nu-i tot fugă. 


Şiretenia câinelui 


poveste chineză 


A fost odată un câinie atât de inteligent, încât înţelegea până şi vorbele omului. 
Pentru stăpânul lui câinele acesta era - lesne de înţeles - cea mai nepreţuită 
comoară. 

Dar câinele nu înţelegea numai vorbele oamenilor, ci le ghicea chiar şi intenţiile. 
Dar, ca orice fiinţă, câinele avea şi un cusur. Era tare pretenţios când era vorba de 
găsirea unui loc potrivit pentru ceea ce câinii obişnuiesc să facă la un gard sau la un 
pom. 
Până la urmă, cel mai mult îi plăcu lui chiar fântâna din faţa reşedinţei 
stăpânului. Era atât de încântat, încât ori de câte ori trecea pe lângă fântână, nu 
lăsa să-i scape ocazia. Bineînţeles, avea grijă să nu-l vadă nimeni. 

într-o zi însă îl văzu un vecin. Acesta chibzui şi hotări că trebuie neapărat să-i 
spună stăpânului nelegiuirea pe care o săvârşise câinele. 

Dar câinele i-a înţeles numaidecât intenţia şi nu l-a lăsat să intre în curte. Cum se 
apropia vecinul de poartă, cum îl muşca. 

ar, vecinul, trebuie să spunem, era, din firea lui, foarte fricos, că cel mai tare se 
temea de câini. 

Aşa că, după vreo trei-patru încercări, văzând că nu poate intra, renunţă şi se 
întoarse acasă. 

ar stăpânul, necunoscând niciodată această batjocură, a continuat să-l iubească 
din toată inima pe înțeleptul său câine, - câte zile a avut acesta. 


Mamă de vânzare 


poveste chineză 


Era o vreme când, în China, oamenii se puteau vinde. Bărbaţii se vindeau ca slugi, 
fetele se vindeau ca soţii sau ca doici, mă rog, fiecare om de vânzare era dat după 
priceperea şi meseria lui. 

La începutul acestui fel de negoţ ruşinos, se vindeau doar fete ca slujnice, ca 
neveste sau ca ţiitoare. Apoi începură să se vândă şi femeile mai în vârstă. Şi dacă la 
început oamenii cumpărau oameni doar când aveau nevoie, după un timp au apărut şi 
negustorii de oameni: cei care cumpărau ca să vândă din nou, mai scump. Unii au 
câştigat din asemenea negoţ averi mari. 

într-un orăşel, trăia un om tare sărac. Ce n-avea el mai nimic pe lingă casă, dar 
de la un timp îi mergea aşa de rău, că vându tot ce văzu cu ochii. Rămăsese, în casa 
goală-goluţă, doar bătrâna lui mamă, care-şi târa bătrâneţile de azi pe mâine. 

Omului nostru îi veni ideea s-o vândă. Dădu ştire şi căută cumpărător. 

Nu după mult timp, veni un amator, o văzu pe bătrâna femeie şi se înţelese cu fiul 
ei s-o cumpere ca slujitoare. Fiul era foarte satisfăcut. Pe o slujitoare se căpătau bani 
mai mulţi. 

Lumea însă era foarte mirată de asemenea vânzare, pentru că nu se mai pomenise 
până atunci ca cineva să-şi vândă un părinte. La poarta vânzătorului se adună o mare 
mulţime. Mama, care urma să fie vândută, plângea şi-şi blestema fiul nerecunoscător. 
Dar în cele din urmă biata femeie n-avu ce face. Trebui să plece cu stăpânul ei. 

leşiseră deja pe poartă şi se îndepărtau, când fiul alergă şi-i ajunse din urmă. Căzu 
în genunchi în faţa cumpărătorului, implorându-l cu lacrimi în ochi: 

— Te rog să ai grijă de mama! E foarte bătrână şi nu poate face cine ştie 
ce treabă. Să fii bun cu ea şi să-i dai mâncare mai consistentă. Şi să o fereşti de 


oboseală.. 
Nenorocitul. După ce-o vânduse, acum îi ducea grija! 


Pasărea Phenix 


poveste chineză 


Un vânător colindă o zi întreagă şi nu reuşi să vâneze decât un fazan. Se 
întoarse în oraş cu fazanul în tolbă. 

— Ce ai, omule, în tolbă? întrebă un trecător. Ce pasăre e aia? 

Văzând că trecătorul nu recunoaşte un fazan, vânătorul îl păcăli. 

— Cum, nu cunoşti? E o pasăre-Phenix. 

— Ei, nu mai spune, se miră trecătorul. De mult auzisem eu de 
existenţa acestei păsări miraculoase. Dar, de văzut, nu văzusem niciodată. la să 
văd şi eu cum arată! Aş îndrăzni să vă întreb dacă nu cumva o vindeti. 

— Dacă ai buzunarele pline, poate să stăm de vorbă, răspunse vânzătorul. 

Trecătorul scoase zece leani argint şi-i întinse vânătorului, rugându-l să-i dea în 
schimb pasărea. 

Văzând atâta bănet, vânătorul începu să se codească. Nu-i venea să creadă, 
gândindu-se că celălalt glumeşte: cum să dea zece leani pe-o pasăre rănită? 

— Parcă nu prea aş vinde-o, zise el. 

Dar trecătorul insistă. Mai adăugă încă zece leani şi-i luă pasărea, lăsându-l pe 
negustor cu gura căscată şi cu banii în mână. 

E locul să spunem că omul nostru, cumpărătorul, avea de mulţi ani un gând tainic, 
un vis al său. Ştiind că pasărea-Phenix aduce fericirea deplină, voia să-i dea în dar 
împăratului o asemenea pasăre. 

Chiar în aceeaşi zi, începu să s-o pregătească pentru a merge la împărat. 

Pusese fazanul într-o cuşcă şi nu se mai uită la el. 

A doua zi de dimineaţă, găsi pasărea moartă. II cuprinse o mare jale. Nu-i părea 
rău după banii aruncaţi. Nici nu se gândea la asta. Dar regreta foarte mult că n-a 
apucat să-i ducă pasărea-Phenix împăratului. De supărare se îmbolnăvi şi căzu la 
pat. 

Vestea se împrăştie ca vântul. în scurt timp, toată ţara află că acel om avusese o 
pasăre-Phenix, că voise s-o dăruiască împăratului. 

Află şi împăratul şi fu foarte impresionat. 


Scoica şi barza 


poveste chineză 

O scoică uriaşă se lăfăia pe malul râului, într-o amiază senină de vară. 

O mângâiau razele calde ale soarelui şi o dezmierda unda răcoroasă ce spăla clin 
când în când ţărmul nisipos. 

Păşind din întâmplare pe-acolo cu picioarele sale lungi, un cocostârc n-avu ce face 
şi-şi băgă în scoică ciocul său cât toate zilele. 

Valvele se închiseră brusc, imobilizând ca într-o menghină pliscul cocostârcului. 

— Până la urmă tot scap, zise barza către scoică. Vezi că azi n-are de gând 
să plouă. Mâine de asemenea va fi cald şi secetă. Aşa că poimâine te vei usca şi vei 
muri, ca o netrebnică, ce eşti. 

— Până să mă usuc eu, nu ştiu dacă n-ai să te înăbuşi tu, cu limba ta 
ascuţită şi cu picioroangele tale cele lungi cu tot. Am să te ţin aşa toată ziua şi n-am 


să-ţi dau drumul nici mâine... 
Disputa ţinu aşa o bună bucată de vreme. Niciunul dintre cei doi nu se lăsa. 
Norocul unui bătrân pescar, care tocmai trecea pe-acolo. Le-a prins pe-amândouă 
de vii şi fără niciun efort. 


Un tratament eficace 
poveste chineză 


Trăia demult-demult un medic foarte renumit. Vindeca orice boală. însuşi 
împăratul, care suferea de o boală gravă, fusese tămăduit de bătrânul doctor. Fiul 
împăratului fusese şi el tratat, şi tot de o boală socotită aproape de nevindecat. 

Bineînţeles, faima doctorului crescu şi mai mult. 

Un om bogat, pe nume Zhan, se îmbolnăvi într-o bună zi şi căzu la pat. Avea toată 
spinarea numai buboaie. 

Trimise după medicul cel vestit şi acesta veni de îndată. 

Trebuie să spunem că în vechea Chină, a-ţi arăta altuia trupul era considerat o 
necuviinţă atât de mare, încât nici bolnavul nu-şi lepăda vreodată veşmintele în faţa 
doctorului. Mai ales când avea de tratat o femeie, medicul nu-i putea vedea decât 
mâna, sau chiar numai locul unde se ia pulsul. 

Restul era îmbrăcat, învelit şi acoperit cu grij ă. 

Lesne de înţeles că tratamentul se făcea mai mult pe ghicite, medicul trebuia să 
aibă calităţi extraordinare, să înţeleagă după puls, temperatură şi după ritmul 
respirației, ce are de făcut. 

— M-ai chemat să te vindec, îi spuse doctorul cel vestit domnului Zhan. Nu 
te temi de durere? 

— Doctore, mă dau cu totul pe mâinile dumitale. Fă tot ce crezi. Consideră 
că nu mă tratezi pe mine, ci că-ţi oblojeşti propria-ţi spinare. Să faci cu spinarea mea 
exact ceea ce-ai face cu-a dumitale. 

Având o asemenea învoială, doctorul îl consultă şi îl trată cu multă atenţie şi grijă, 
după ştiinţa sa, şi în scurt timp domnul Zhan se vindecă deplin. 

Altfel, dacă ar fi procedat ca toată lumea pe vremea aceea, cine ştie cât ar fi 
suferit, sau dacă ar fi scăpat vreodată. 


în orchestra imperială 
poveste chineză 


între vechile instrumente de cântat chinezeşti se află unul, asemănător flautului, 
numit liu. 

Un împărat iubea foarte mult acest instrument. îi plăcea nespus de mult sunetul 
lui cristalin. Dar nu voia să-l audă solo, ci numai într-o orchestră formată din sute de 
asemenea instrumente, care să facă să răsune tot palatul. Atunci era el foarte 
mulţumit. 

Mulţi oameni care habar n-aveau să cânte din liu se strecuraseră, prin relaţii şi 
intervenţii, în orchestra împăratului. Ţineau instrumentul în mână şi mişcau din 
degete, făcându-se doar a cânta, dar nescoţând niciun sunet. 

Un nobil, pe nume Kuo, care habar n-avea nici el să cânte din liu, se duse la palat, se 
prezentă împăratului şi fu primit în orchestră. 

Bineînţeles, pentru această muncă primea mulţi arginţi pe lună. 


După moartea împăratului, se urcă pe tron fiul acestuia. Şi lui îi plăceau 
instrumentele, şi el iubea muzica. Dar îi plăceau mai mult instrumentele solo, nu cele 
în grup. 

Aşa că domnul Kuo, la fel cu toţi cei ce făceau parte din orchestră, dar nu ştiau să 
cânte, dispăru fără ca măcar să-şi ia ziua bună. 


Un ajutor dat la timp 
poveste chineză 


într-o primăvara, domnul Tuan avu asemenea ghinioane în negoţ, merse din rău în 
mai rău, încât îşi risipi toată averea. Se văzu peste noapte sărac de n-avea ce pune-n 
oală. 

Gândindu-se în fel şi chip cum să facă, pe unde să scoată cămaşa i se păru că 
întrezăreşte undeva o rază de speranţă. 

Căută un om de încredere şi-l trimise la un prieten vechi, mic dregător, să împrumute 
nişte orez. 

Prietenul, care aflase între timp tot ce i se întâmplase domnului Tuan, răspunse 
trimisului: 

— îl ajut eu mare plăcere, desigur. Să nu-şi iacă niciun fel de griji. Spune-i 
doar să aştepte puţin, până mai spre toamnă. După ce-mi strâng recolta, după ce-mi 
încasez arenda de la toţi ţăranii, am să-i trimit negreşit trei sute de arginti. 

întorcându-se de la dregător cu mâinile goale, trimisul povesti domnului Tuan 
spusele vechiului său prieten. 

Din întâmplare, cei doi se întâlniră chiar a doua zi. 

Cu mânie abia reţinută, domnul Tuan îi povesti prietenului. 

— Cum veneam adineaori pe drum, cineva mă striga din spate. Mă uitam 
înapoi şi nu vedeam pe nimeni. Până la urmă, observai un crap, zbătându-se între viață 
şi moarte, în şanţul săpat pe mijlocul drumului de roţile căruţelor. 

— Ce-i cu tine aici? l-am întrebat. 

— M-au adus apele tocmai din marea de est şi am ajuns până aici. Dar apele 
s-au retras şi uite că am rămas pe uscat. Fii bun şi salvează-mă. Adu-mi un ulcior sau o 
găleată de apă şi varsă peste mine. Poate o mai duc câteva zile, până vin nişte ploi mai 
mari. 

— Vai, se poate să te las aşa, zise domnul Tuan crapului. Te ajut 
numaidecât. Ai puţină răbdare, până mă duc la stăpânul ținutului de est, să vorbesc să- 
mi dea voie să trec prin ţinutul lui, până la marea de est. Dacă-mi dă voie, îţi aduc 
neapărat apă şi te salvez. 

Ei bine, povesti domnul Tuan, mai departe, ce crezi? în loc să-mi mulţumească, 
crapul s-a supărat foc şi mi-a strigat: 

— Eu te-am rugat să-mi aduci puțină apă să-mi astâmperi setea. Dacă-i 
vorba să aştept atâta, poate oasele să mi le stropeşti, cu apa adusă tocmai din marea 
de est. 


Nurorile din oglinzi 


poveste chineză 


Era odată o câmpie aşa de întinsă, încât un cal bun nu putea să-i dea ocol nici în 
zece zile. Acolo, pământul era nesfârşit, iar cerul de necuprins. Şi dacă te uitai în cele 
patru zări, nu vedeai decât linia cenuşie a orizontului. Numai în partea de sud-vest abia 


se zăreau contururile străvezii ale unor 

munţi. în această câmpie se găseau numeroase sate mari şi mici. într-un sătuleţ de 
aici, trăia o bătrână bună şi inimoasă, care avea doi feciori frumoşi şi deştepţi. 
Bătrâna dorea din tot sufletul să- şi vadă feciorii la casele lor. Şi să-şi crească nepoţii. 
Feciorii însă nu înțelegeau dorinţa mamei. Şi a trimis bătrâna peţitori în cele patru 
zări, care au umblat până şi-au făcut praf încălţările, dar nu au găsit nurori potrivite 
pentru feciori. De aceea, bătrâna mamă era tot mai mâhnită. într-o noapte, neputând 
să doarmă, a coborât din kang?!! şi a ieşit în curte. Era miezul nopţii. Bătrâna şi-a 
îndreptat faţa spre cerul plin de stele şi oftând adânc a zis: „Cine ştie la ce fel de 
nurori se gândesc feciorii mei?” 

Deşi bătrâna a rostit aceste cuvinte cu voce slabă, noaptea fiind nespus de liniştită, 
ea a crezut că a fost auzita până şi de stele. Deodată, a văzut cu teamă cum se ridică 
plutind dinspre sud-vest o lumină aibă puternică, care, pe măsură ce se apropia, 
devenea din ce în ce mai rotundă, mai mare, ajungând cam cât luna de pe cer, carea 
coborât în curtea ei. Bătrâna a fost orbită o clipă, dar imediat şi-a deschis ochii şi a 
văzut cum în cercul alb şi luminos stătea un bătrân cu barba albă, cu un sceptru cu 
capăt de dragon în mână. Bătrânul avea trupul mai luminos chiar decât cercul şi faţa 
strălucitoare şi blândă. Barba lungă şi albă s-a mişcat şi o voce a spus: 

— i-am adus nurori la feciori! 

Bătrâna, întristată, a spus: 

— Bătrâne, mă tem că te-ai obosit în zadar. Niciun fel de nurori nu pot 
mişca inimile feciorilor mei! Dar unde-s nurorile? Unde sunt peţitorii? 

Bătrânul a izbucnit în râs şi jucându-şi barba a zis: 

— Nu-i nevoie de peţitoroare să lege firul roşu?!? şi nici de caretă 
împodobită. lată am aici două oglinzi ro tunde, colorate, şi să nu-ţi închipui eă-i o 
păcăleală; nu rorile tale se află cu adevărat în aceste oglinzi. În fiecare un, la trei ale 
lunii martie, la miezul nopţii, dacă vei în- "drepta oglinzile spre sud-vest, oglinzile îţi 
vor arăta dru mul- care duce la nurori. 

Zicând acestea, bătrânul scoase de la piept doua oglinzi mici, rotunde. Apoi, ca un 
soare care răsare, cercul luminos s-a înălţat în văzduh şi a început să plutească spre 
sud-vest, asemănându-se cu o cometă cate piere încet de pe boltă. 

Bătrlna s-a întors în casă, şi-a sculat feciorii şi le-a dat câte o oglindă. Băiatul cel 
mare, uitându- se în oglindă, a văzut o fecioară îmbrăcată în roşu, care i-a zâmbit şi 
apoi şi-a plecat privirea spre o floare de bujor roşu, pe care o ţinea în mină. Feciorul 
cel mare, uitând pentru o clipă că fata ce-o vedea nu era decât în oglindă, <a spus: 

— Mamă, înainte de a pleca capul, mi-a zâmbit, nu pot să nu răspund 
sentimentelor ei. Mamă! Dă-mi voie să mă însor cu ea! 

La vorbele băiatului, bătrâna înlemni. 

La rândul său, cel de al doilea fiu, uitându-se în oglinda lui, a văzut o fecioară 
îmbrăcată în haine verzi, care f-a privit cu blândoţe şi apoi şi-a plecat privirea spre o 
floare de bujor verde, pe care o ţinea în mână. Şi el a uitat pentru o clipă că fata pe 
care o vede nu este decât în oglindă şi a spus: 

— Mamă, fata aceasta avea în privire ceva numai pentru mine, încât m-a 
mişcat. Mamă, dă-mi voie să mă însor cu ea! 

Plângând şi râzând de bucurie, bătrâna le-a spus: 

— Fiii mei, nu vă prostiţi, ceea ce aţi văzut nu erau decât nişte umbre în 
oglinzi. Cum o să va însuraţi cu ele? 


212 


ZDA h nezese gopştruit din cărămidă şi lut, care se 


încă AGEA pe 
rogu ZPR aopulară după care mirii erau legaţi de firul 


Auzind cuvintele maieă-şi, feciorul cel mare şi-a piept capul cu tristeţe, iar feciorul 
cel mic şi-a încruntat Iprfncenele cu mâhnire. 

Au trecut câteva zile şi feciorii continuau să fie trişti M îngânduraţi, încât biata 
mamă a fost nevoită să le des-Ifiliui iască spusele bătrânului. 

La trei ale lunii martie, bătrâna le-a spus: 

— Fiii mei, orice ar fi, nu pot să vă las să plecaţi inilndoi. Cine ştie ce 
primejdie vă paşte. 

Feciorul cel mare a spus: 

— Frățioare, lasă-mă pe mine să plec primul! 

Iar bătrâna a adăugat: 

— Fratele tău. E mai mare docil tine, trebuie să-l laşi.!.. I plece primul! 

La miezul nopţii, feciorul cel mare a ieşit în curie şi îndreptând oglinda spre sud- 
vest s-a uitat în ea. Deodată, în oglindă i s-a arătat o rază albă, care ducea până la 
Biunţii din sud-vest, ce nu mai apăreau ca nişte contururi, ci ca nişte stânci ciudate, 
acoperite cu păduri dese, cu vârfuri de fier. Şi văzând cu ochii această rază albă s-a. 
Transformat într-Un drum luminos. Băiatul cel mare şi-a luat rămas bun de la bătrâna 
şi de la frăţior şi a pornit De drumul ce i s-a arătat în oglindă. 

Pe înserate, feciorul cel mare a ajuns la capătul drumului, la poalele munţilor. 
Ocolind poalele munţilor, a văzut o peşteră luminoasă'ân care şedea bătrânul îneon- 
uirat de lumină, Amintindu-şi ele vorbele mamei-, a recunoscut în acesta pe bătrânul 
care-i dăruise oglinzile. înaintând, a întrebat cu respect: 

— Bunicule, am ajuns la capătul drumului. încotro trebuie să ma îndrept 
spre a găsi fata din oglindă? 

— Bătrânul l-a lăudat, zicându-i: 

— Bravo, flăcăule, în sfârşit, ai venit! Fata pe care ai văzut-o locuieşte pe 
marele munte din partea de apus a acestor munţi şi pentru a ajunge la casa ei trebuie 
să treci mai întii muntele tigrilor şi prăpastia monştrilor apei. Fecioara din oglindă 
este în stăpânirea zgripţuroai-cei, care a transformat-o într-un bujor roşu şi a sădit-o 
în grădina clin spăl ele muntelui. Pentru ca ea să se transforme în om, trebuie să 
pătrunzi în grădină şi să îndrepţi oglinda asupra ei. Şi acum, după ce ştii toate astea, 
ră-mâne la voia. Ta dacă te duci sau nu;;; 

După ce s-a gândit, feciorul a spus: 

— Bătrâne, dacă am ajuns până aici, nu mai pot să dau înapoi. 

— Dacă ai curaj să te duci, eu te voi ajuta. îţi voi da un bici şi un franjure 
de mătase şi te voi învăţa cum să foloseşti aceste obiecte, dar să nu care cumva să 
uiţi ca atunci când le foloseşti să şovăi vreun pic, l-a sfătuit bătrânul. 

Apoi a luat biciul şi franjurele şi le-a pus în. Mină băiatului, dându-i poveţe cum să 
le folosească şi numai după aceea i-a arătat drumul. 

Pornind pe drumul arătat, după multe zile, băiatul a ajuns în apropierea vârfului 
muntelui, de unde, privind drept înainte, a văzut cum din faţa muntelui alătura? 
format din stânci ciudate şi acoperit cu păduri dese, se înalţă o ceaţă neagră. După 
un scurt popas, s-a îndreptat către acest munte. Şi de ce mergea, de aceea era mai 
greu de mers; obstacolele deveneau din ce în ce mai mari. Clnd era mai obosit şi cu 
trupul lac de sudoare, din vârful muntelui s-au repezit doi tigri vărgaţi. Şi cât ai clipi 
din ochi, tigrii au ajuns în faţa lui, deschizându-şi gurile să-l înghită. Atunci băiatul a 
scos în mare grabă biciul dăruit de bătrân şi mişcându-l deasupra tigrilor, a spus: 

— Tigrilor care păziţi muntele, ascultați! Am venit aici să caut pe cineva 
care-mi este drag. Lăsaţi-mi calea liberă! 

După ce a spus aceasta, tigrii şi-au închis fălcile, şi-au plecat capul şi au rupt-o la 
fugă.. 

Ajungând şi mai sus pe creasta muntelui, băiatul a văzut prăpastia monştrilor apei. 


Nicio piatră, nici un' copac, ci numai o apă cât un ocean. Cobormd pe coasta 
muntelui, a ajuns la marginea apei. A scos franjurele de mătase şi apucând capătul l- 
a aruncat în apă, zicând: 

— Monştri ai apelor, faceli-mi o punte să trec să găsesc pe fata pe care am 
îndrăgit-o! 

Cum a terminat de spus, din mijlocul apei s-au ridicat nişte monştri, cu coada de 
peşte şi corp de om, cu cap de om şi corp de broască ţestoasă, care apucând capătul 
firului l-au fixat pe celălalt mal al apei. Firul subţire s-a transformat într-o punte 
îngustă şi rezistentă. Mişcându-şi biciul, băiatul a pornit să treacă puntea, dar cand 
era aproape de jumătate s-a. Uitat. în jos şi a văzut cum din apa verde îl priveau cu 
ochii roşii, holbaţi, monştrii. Ar fi fost mai bine dacă nu se uita, căci văzând aceasta 
şi-a pierdut cumpătul şi a început să se teamă dacă nu. E în pericol să cadă în apă de 
pe o punte atât deîngustă. Şi a şovăit!! Şi în această clipă picioarele au început să-i 
tremure, capul să“ se învârtească. Iar puntea - a devenit subţire, cât un fir de aţă, şi 
băiatul, a căzut în i apă afundmdit-se în adâncuri împreună, cu monștrii. A trecut un 
an. Văzând bătrâna că nu i se mai întoarce feciorul cel mare, era îngrijorată. A venit 
din nou trei ale lunii martie şi cel de al doilea fecior i-a spus: 

— Mamă, anul trecut, în această zi, a plecat fratele meu. Acum mi-a venit 
şi mie riadul să plec în căutarea fetei din oglindă. 

Bălrâna, speriată, a răspuns: 

— Fiule, fiule, a trecut un an şi fratele, tău nu s-a 'mai- întors, cum de mai 
îndrăzneşti să spui. Că pleci? Bă iatul a adăugat: 

— Mamă, fii fără grijă, eu mă voi întoarce neapărat. Bătrâna ar fi vrut să 
ştie ce s-a întâmplat cu feciorul cel mare şi-i spuse feciorului cel mic: 

— Du-te, dar ai grijă de tine şi să te întorci acasă ehiar dacă nu găseşti 
fata. Să afli şi ce s-a întâmplat cu (ratele tău. 

La miezul nopţii băiatul a ieşit în curte! şi îndreptând. Oglinda spre sud-vest s-a 
uitat în. Ea. Deodată, în oglindă i s-a arătat o rază albă, care s-a transformat într-un 
drum aninos, ce ducea la munţii din sud-vest. Feciorul cel mic şi-a luat rămas bun de 
la mamă şi a plecat pe drumul arătat în oglindă. 

Când s-a crăpat de ziuă, băiatul a ajuns la poalele muntelui, unde l-a întâlnit pe 
bătrânul înconjurat de lumină. Acesta i-a dat şi lui un bici şi un iran jure de mătase, l- 
a povăţuit şi pe el cum îl povăţuise pe frate-său, apoi a adăugat: 

— Anul trecut, pe timpul acesta, a venit fratele tău, dar a căzut în 
prăpastia monştrilor apei. Hotărăşte-te tu singur dacă vrei să-ţi continui calea! 

Auzind că fratele lui a căzut în prăpastie, cel de al doilea fecior a început să plângă şi 
a spus: 

— Orice s-ar întâmpla, îmi voi continua drumul. Bătrânul i-a arătat şi lui 
drumul care ducea la fata din oglindă. 

Mişcându-şi biciul, băiatul a trecut muntele tigrilor şi a ajuns la prăpastia 
monştrilor apei. A scos franjurele, a tras capătul firului şi l-a aruncat în apă, spunând: 

— Monştri ai apelor, am venit să caut fata din oglindă, faceți-mi degrabă o 
punte! 

Nu apucă bine să termine şi din apa agitată apărură monştri cu corp de om şi 
coadă de peşte, cu cap de om şi corp de broască ţestoasă, cu care prinseră firul de 
capăt şi—1 fixară de celălalt mal, transformându-l într-o punte îngustă şi rezistentă. 
Băiatul pomi pe punte pocnind din bici. Deşi din apă se auzeau tot felul de zgomote 
ciudate, el nu a privit în jos şi a mers mai departe pe punte, sigur de sine. Şi aşa a 
trecut munte după murite, până ce a văzut o casă înconjurată de copaci bătrâni, 
înainte de a ajunge acolo, a simţit un miros, plăcut. Băiatul, ur~ mând sfatul 
Bătrânulur, se îndreptă direct spre grădina din spate. Peste zidurile gradinei îşi 


întindeau ramurile tot felul da crengi înflorite, dar el nu le-a luat în seamă. A plesnit 
din bici şi acesta s-a transformat într-o scară de frânghie, pe care a urcat pătrunzând 
în grădină, apoi frânghia «devenit din nou bici. 

în mijlocul grădinii a găsit bujorul roşu şi bujorul verde, aşa cum îi spusese 
bătrânul, înfloriţi şi plini de parfum. Băiatul a îndreptat oglinda spre bujorul cel 
verde şi a spus: 

— Fata-n verde! 

Şi deodată bujorul verde s-a transformat în fata pe care o văzuse în oglindă. 
Bucuros, băiatul i-a spus: 

— Fată-n verde, pentru tine am venit până aici, vrei să mă urmezi? 

Fata l-a măsurat din cap pân-la picioare, chipul i s-a luminat de bucurie, dar, 
întorcându-se spre bujorul roşu, faţa i s-a întunecat, lacrimile au început să şiroiască 
ca nişte perle şi ea a zis: 

— Cum m-aş îndura s-o părăsesc pe sora mea în roşu! Chiar dacă noi vom 
scăpa din mâinile zgripţuroai-cei, eu voi rămâne pentru totdeauna mâhnită. La auzul 
acestor cuvinte, bujorul roşu a început să-şi scuture petalele una câte una, ca nişte 
lacrimi care cad. 

Băiatul, întristat, a înţeles că bujorul cel roşu e fata după care plecase fratele său. 
Dar cum s-o transforme fu om, dacă nu avea oglinda fratelui său? Fata-n verde ii spus 
deodată: 

— Să mergem în casă, deoarece e timpul să se în toarcă zgripțuroaica! 

Cum au intrat în casă, zgripțuroaica a şi ajuns în IJUrtea din față. Uitându-se printr-o 
crăpătură, băiatul a văzut că zgripţuroaica era îmbrăcată şi împodobită, dar. Ivea faţa 
şi mâinile acoperite de păr. Aceasta s-a oprit în curte şi a început să ocărască: 

— Nemernico! Cine te-a transformat clin nou în om? Cine ţi-a îngăduit să 
ascunzi străini în casă? Şi lovind «"u picioarele în uşă şi-a prins poalele şi a început să 
le Bgite sţârmriji un vânt puternic, care a cuprins toată încăperea. Dar oricât se înteţea 
vântul, fata fiind sub puterea oglinzii n-a mai putut fi transformată în floare. Văzând 
aceasta, zgripţui-oaica s-a prefăcut că e bucuroasă şi a spus: 

— Tu eşti un copil bun, Fată-n verde, şi băiatul acesta îmi place. îţi dau 
binecuvântarea să te măriţi cu el. 

Băiatul şi Fata-n verde nu au răspuns. Atunci zgripţuroaica, clipind, a adăugat: 

— Ştii că avem cirezi de cămile şi cai, vaci şi oi şi mine teamă că în noaptea 
asta vom fi pi-ădaţi. Să meargă flăcăul cu mine să mă ajute, iar mâine veţi pleca împre 
ună. Zicând aceasta, zgripţuroaica a plecat. 

Amărâtă, Fata-n verde a spus: 

— Zgripțuroaica vrea să te piardă. Nu are niciun fel de cirezi. S-a dus să 
cheme animalele, sălbatice. Băiatul a liniştit-o, - spunându-i: 

— Nu te teme, am biciul şi nimeni nu va putea să se apropie de mine. 

Zgripțuroaica a dus băiatul pe un munte golaş şi s-a făcut nevăzută. Se lăsase 
noaptea. Tot muntele era acoperit cu ciulini şi nu se vedea nici urmă de cămile sau cai, 
vaci sau oi. După puţin timp, în întunericul care-l înconjura, au început să licărească 
nenumărați ochi de fosfor. Veniseră fiarele, dar niciuna nu cuteza să se apropie de 
băiat. Băiatul a căutat un loc mai neted şi s-a culcat, dormind până a doua zi dimineaţa. 

Zgripţuroaica văzând că băiatul e teafăr, s-a prefăcut că plânge, zicând: 

— Eu nu mai pot de dragul fetei acesteia şi după ce va pleca am să mor de 
dorul ei. Nu mă pot despărți de ea, merg şi eu cu voi. 

Auzind-o, Fata-n verde a ghicit că pe drum zgripțuroaica va căuta să-i piardă şi, cu 
multă înțelepciune, a spus: 

— Bine, bine, dar la vârsta ta ai să te oboseşti de moarte mergând alături de 
noi, tinerii. Tu ai puterea să te măreşti sau să te micşorezi. De data asta, prefă-te mai 


mică şi te vom vâri în vaza aceasta de aramă, pe care vom purta-o în spate şi astfel, nu 
te vei obosi, ba, dim potrivă, în vază vei putea chiar să şi dormi, dacă vrei. 

Zgripţuroaica, care nu se gân djea decât cum să ie vină de hac celor doi, se prefăcu 
mică eât un şoarece şi intră în vază, fără să stea prea mult pe gânduri. Atunci tinerii 
astupară în grabă gura vazei şi o porniră la drum. 

Ajungând la prăpastia monştrilor apei, aruncară vaza în apele verzui. Apoi, Fata-n 
verde se aşeză pe malul apei şi începu să plângă. 

— Zgripțuroaică afurisită! Ne-ai chinuit în fel şi chip pe mine şi pe sora mea 
şi ne-ai transformat apoi în flori.. Surioară, cum să te părăsesc? Când ne vom revedea 
oare? Şi plânse Fata-n verde, plânse, iar lacrimile-i şiro- iau ca nişte şuvoaie, iar din 
copaci cădeau picuri ca de rouă. 

Băiatul începu să se gândească la fratele său şi-l apucă plânsul şi pe el. Şi deodată, 
apa începu să strălucească şi ceața cea neagră deveni albă, împrăştiindu-se încet, încet 
în cele patru zări. Atunci bătrânul înţelept cobori din văzduh în cercul său luminos. Şi 
apucând sceptrul cu cap de dragon arătă spre apă, zicând: 

— Monştri ai apelor, scoateți-mi degrabă la mal pe feciorul cel mare! 

Nici nu apucă să termine de spus, că monștrii cu coadă de peşte şi corp de om, cu 
cap de om şi cu corp de broască ţestoasă îl ridicară deasupra pe primul fecior. Bătrânul 
făcu un semn asupra lui şi acesta clipi din ochi şi zise: 

—Am visat oare? Băiatul cel mic, văzându-şi fratele, îl îmbrăţişa cu căldură. 

Bătrânul se ridică în văzduh şi se făcu nevăzut. 

Plecară cu toţii în grădină şi feciorul cel mare îndreptă oglinda asupra bujoral. Ui 
roşu şi acesta se prefăcu într-o fecioară îmbrăcată în roşu, aşa cum o văzuse în 
oglindă. Fata-n roşu îl privi pe primul fecior şi-i zâmbi. 

După multe peripeții, amândoi feciorii ajunseră acasă, cu nurorile şi împreună cu 
mama lor petrecură zile multe şi fericite. 


Piatra lunii 
poveste chineză 


Pe vârful Zeița de Jad sunt sute de temple. 
De la poalele Pietrei Lunii izvorăşte Râul Raţelor. 


Aceste cuvinte zugrăvesc una din cele mai minunate privelişti de pe muntele Ţin. 
Povestea spune că vârful Zeița de Jad, care s-ar afla pe muntele Ţin, este neasemuit 
de înalt şi pe el sunt o mulţime de temple. Nu departe de acest munte, se află un 
râuleţ cu apa limpede ca cristalul. E Râul Raţelor, care izvorăşte de la poalele Pietrei 
Lunii. Se zice că Piatra Lunii străluceşte şi ziua, dar mai ales noaptea e neîntrecută. 
în fiecare seară din ea iese o lună mai rotundă şi mai strălucitoare decât luna de pe 
cer. Cel mai puternic luceşte Piatra Lunii în zilele de 1 şi 15 ale fiecărei luni şi razele 
ei căzând asupra Râului Raţelor, acesta pare de cristal. Atunci, în mijlocul lunii se 
vede umbra unei fecioare, iar pe apele cristaline ale râului înoată o pereche de rațe 
de aur. Dar nimeni nu a văzut limpede cum arată fecioara şi rațele de aur. 

Povestea spune că demult, tare demult, într-unul din templele de pe munte trăia 
un călugăr care zi şi noapte nu avea altă treabă decât să petreacă. La bătrâneţe, 
călugărul s-a gândit să-şi caute un urmaş care să-i îngrijească de casă şi să-i facă 
mâncare. într-o zi, trecând prin satul de la poalele muntelui a văzut un copil de vreo 
zece ani care, în ciuda hainelor zdrenţuite, era tare arătos. Făcându-şi planul, 
călugărul s-a dus la părinţii copilului şi le-a spus: 

— Voi sunteţi săraci şi e păcat de copilul ăsta aşa frumos şi deştept. Dacă 


vreţi să trăiască ani mulţi, fericiţi, trimiteţi-l la templu. 

Părinţii au plâns ce au plâns, dar până la urmă şi-au trimis copilul la templu. 

La templu, copilul a fost ras în cap şi i s-a dat o haină preoțească, încât arăta ca un 
călugăraş în toată regula. Deşi niciodată nu avea voie să intre în biblioteca templului, 
micul călugăraş învățase o mulţime de lucruri. Ştiind că are pe cineva acasă, 
călugărul pleca şi mai des la petreceri. 

Micul călugăraş şi-a petrecut în templu câţiva ani. De câte ori mergea la pârâul din 
pădure să aducă apă, florile parcă se înviorau, iarba de pe malul râului parcă se 
făcea şi mai fragedă; iar apa cristalină a râului oglindea frumuseţea băiatului. Atunci, 
nu se ştie din ce motive, băiatul ofta. într-o zi, după ce şi-a umplut găleţile cu apă şi 
tocmai voia să plece, a simţit aşa, ca şi când cineva l-ar trage de la spate şi n-a mai 
putut să înainteze. A privit în jur, dar n-a văzut nimic. A pornit din nou, dar după doi 
paşi s-a oprit. Nici de data aceasta nu a văzut nimic. Se înfuriase, când, a auzit un 
râset şi din spatele unui brad a ieşit o fecioară de vreo şaisprezece ani. Avea părul 
negru în care erau împletite flori de munte, iar pe faţa-i rotundă străluceau doi ochi 
de o bunătate nespusă. 

Până să spună băiatul un cuvânt, fata a şi ridicat una din găleți, zicând: 

— Tu eşti singur, iar eu mor de plictiseală. Hai să ne distrăm puțin. 

De mult nu mai schimbase băiatul nicio vorbă cu nimeni în singurătatea muntelui 
şi, deşi se temea puţin, a căzut bucuros la învoială. 

Fata era pricepută la vorbă şi la glumă. Cunoştea numele tuturor ierburilor de leac 
şi tuturor florilor de pe munte. Cu puteri nebănuite a rostogolit o stâncă care, 
prăvălindu-se în prăpastie, a bubuit ca un tunet. A apucat o creangă plină de flori şi 
florile s-au scuturat ca o ploaie de nea peste ei. Şi ei râdeau, întruna. Niciodată nu 
fusese băiatul aşa de vesel de când venise pe munte. După ce s-au despărţit şi 
călugăraşul s-a înapoiat la templu, s-a simţit, aşa, deodată, nespus de fericit. 

A doua zi, cum a plecat de acasă călugărul cel bătrân, băiatul şi-a luat găleţile şi s- 
a grăbit spre râu. Fata îl aştepta de mult pe malul apei. Şi au început din nou să 
zburde. Ajungând într-o poieniţă, fata a spus: 

— Vreau să te învăţ să cânţi. 

Şi a început să cânte îmbiindu-l şi pe băiat. Fata cânta un viers, băiatul cânta după 
ea şi au cântat aşa până ce băiatul a învăţat să cânte. Acum alergau împreună prin 
poieniţă cântând. Aşa a mai trecut o zi plină de veselie. De atunci, cum pleca 
călugărul, băiatul apuca găleţile şi o zbughea în pădure, unde se întâlnea cu fata şi se 
zbenguiau ziua întreagă. 

într-o zi, ca de obicei, călugărul a plecat la treburile lui. Pe drum şi-a amintit că-şi 
uitase pocalul de vin şi s-a întors. Ajungând pe creasta unui munte învecinat, a auzit 
două voci cântând de te fermecau. Călugărul s-a întrebat mirat cine poate să cânte 
atât de frumos în munţii aceia sălbatici! Cu cât se apropia de casă cu atât cântul 
răsuna mai clar, până ce şi-a dat seama că viersul vine din împrejurimile templului. A 
grăbit pasul şi ajungând în poieniţă i-a văzut pe cei doi care cântau şi se veseleau. 
Atunci, s-a furişat în pădure şi apropiindu-se tiptil de tineri le-a ieşit deodată în faţă 
strigând: 

— Nu vă mişcaţi! Cum de îndrăzneşti tu, fată, să-mi ispiteşti discipolul? 

Călugăraşul a încremenit, iar fata a zbughit-o în pădure. Călugărul s-a repezit pe 
urmele ei. Undeva în adâncimea pădurii i s-a părut că vede fusta roşie a fetei, 
apropiindu-se însă, a văzut că era un bujor sălbatic, iar de fată nici urmă. 

întorcându-se la templu a început să-l bată şi să-l blesteme pe călugăraş, 
iscodindu-l ce-i cu fata. Băiatul s-a rugat să-l ierte, jurindu-se că nu ştie nici de unde 
venise, nici cum o cheamă. Atunci călugărul a promis că-l iartă cu o condiţie: ca a 
doua zi să înfigă un ac, în care era vârât capătul unui franjure, în fusta fetei. 


Călugăraşul a luat franjurele şi acul, dar în sinea lui îşi făcuse planul să-l 
păcălească pe călugăr care, după cum se vedea treaba, nu avea gânduri bune cu fata. 

A doua zi, nu plecase bine călugărul, că fata a venit şi veselă a spus: 

— Hai să zburdăm! Ce să faci în casă când afară e primăvară şi au înflorit 
toate florile?! 

înfricoşat, băiatul i-a spus: 

— Surioară, să nu mai vii aici! Călugărul mi-a dat un ac şi un franjure, 
vrea să te găsească şi să- ţi facă rău. 

Zicând acestea, vocea-i tremura gândindu-se cât de tristă va fi viaţa lui dacă ea nu va 
mai veni. 

Fata i-a smuls franjurele şi acul din mână şi apucând capătul franjurelui i-a spus 
băiatului: 

— Nu mai fi trist, vino cu mine! 

Au ieşit amândoi pe poartă şi fata ţinea de capătul franjurelui. Speriat, băiatul i-a 
spus tremurând: 

— Aruncă firul, altfel călugărul va fi pe urmele noastre! 

Izbucnind în râs, fata i-a răspuns: 

— Nu te teme, vino cu mine! 

Au străbătut aşa pădurea, au trecut peste câţiva munți şi au ajuns la Râul Raţelor 
cu apa cristalină, unde ea a aruncat franjurele. Apoi a bătut din palme şi din apa 
râului a ieşit o pereche de rațe de aur. Una din ele ţinea în cioc o rămurică verde, de 
care atârna un fruct roşu. Călugăraşul a simțit un miros puternic de mere, de parcă 
se afla într-o livadă. Rața s-a apropiat de mal şi a lăsat crenguţa cu măr cu tot şi apoi 
a coborât în fundul râului. 

Fata a luat crenguţa şi rupând fructul l-a îmbiat pe băiat: 

— Mănâncă-l tot! 

Ascultând de vorbele fetei, băiatul a mâncat fructul şi s-a minunat de dulceaţa şi 
parfumul lui. 

Tot corpul şi l-a simţit mai uşor şi toată supărarea şi tristeţea au dispărut ca prin 
farmec. 

în timpul ăsta, bătrânul se odihnea pe o piatră de la marginea drumului. S-a ridicat 
şi a plecat spre casă gândindu-se: 

— De data asta prind fata în mod sigur. Poate că e chiar o zână? 

Dac-o prind, o să mă îmbogăţesc. 

N-a mai mers pe potecuță şi a tăiat-o direct printre stânci şi prin pădure. Ajungând 
acasă nu l-a găsit pe băiat şi s-a făcut foc gândindu-se că acesta l-a păcălit plecând cu 
fata. Uitându-se în jos, a văzut capătul franjurelui şi s-a înveselit pe loc. A plecat pe 
urma firului ce se deşirase din franjure şi a străbătut astfel pădurea, a trecut peste 
munţi şi deodată a auzit râsete. 

înainte de a-l vedea, fata ştia că bătrânul e pe urmele lor şi se apropie. Atunci l-a 
apucat de mână pe băiat şi amândoi s-au ascuns în spatele unei stânci. Călugărul a 
mers după fir până la Râul Raţelor. Dar aci nici urmă de tineri. Obosit şi furios, 
călugărul tocmai se pregătea să-i caute prin împrejurimi când, fata a bătut din palme 
şi din undele lacului au apărut cele două rațe de aur. Cea de-a doua rață ţinea în cioc 
o crenguţă verde de care atârna un fruct verde. Văzând călugărul rața de aur, nu l-a 
mai interesat nimic. Rața înota pe lângă mal în apropierea călugărului. Acesta s-a 
repezit s-o prindă, dar rața s-a făcut nevăzută iar pe mal a rămas crenguţa cu fructul 
verde. Călugărul a simţit un miros aromat de fructe. Gândindu-se că acesta e un fruct 
vrăjit, l-a mâncat. După câţiva paşi şi-a simţit trupul mai uşor. în spatele stâncii, fata 
i-a şoptit băiatului: 

— leşi şi ia-o la fugă! Călugărul te va urmări, dar să nu te temi. Să fugi 


mereu spre apus, până vei da cu ochii de mine. 

Şi s-a făcut nevăzută. 

Cum a ieşit de după stâncă băiatul, călugărul a luat-o la goană după el înjurându-l: 

— Nemernicule, te ajung eu, dacă nu ţi-oi rupe picioarele! 

Şi aşa a fugit călugărul după băiat munte după munte. Băiatul se căţăra pe creste 
de parcă ar fi avut aripi. Călugărul, care-şi simţea trupul uşor, era mereu în urma lui, 
gata să-l ajungă. Şi aşa au ajuns ei la o punte foarte îngustă. Speriat, băiatul s-a 
oprit, dar de partea cealaltă îi făcea semne fata. Atunci, băiatul s-a gândit: 

— Mai bine să alunec şi să mor decât să cad viu în mâinile călugărului. 

Şi când a vrut să sară pe punte, a simţit că zboară pe deasupra ei, întocmai ca o 
rândunică. 

Văzând călugărul că urmaşul lui sare peste punte, a sărit şi el. Dar la jumătate, 
puntea s-a rupt cu el, deoarece mâncase fructul vrăjit necopt. A căzut în prăpastie şi 
a murit. 

în aceeaşi zi, tinerii, jumătate mergând, jumătate zburând au părăsit muntele Ţin. 
în seara aceea Piatra Lunii n-a mai strălucit şi din ea n-a mai ieşit luna. Fata cu care 
se împrietenise călugăraşul era zâna din Piatra Lunii. Şi de atunci nu s-au mai văzut 
nici rațele de aur. 


Omul de piatră 
poveste chineză 


Pe muntele Ţin erau o mulţime de stânci pe care nu se găsea nicio fărâmă de 
pământ şi nu creştea niciun fir de iarbă, încât din depărtare străluceau de-ţi luau 
ochii. Dar să nu credeţi că acestea erau pietre sterpe. în ele se aflau nenumărate 
comori. Dacă nu mă credeţi, ascultați povestea „Omului de Piatră” 

Cu mulţi ani înainte, de prin părţile de miazăzi a venit aci un bătrân cam de vreo 
şaizeci de ani. Unii au văzut cum acesta, cu târnăcopul în spinare, s-a căţărat pe 
stânci, a dat ocol muntelui Ţin câteva zile, apoi şi-a luat târnăcopul şi a plecat. El n-a 
rămas să locuiască în satul de lângă muntele in şi a trecut mai departe către un 
cătun la vreo optzeci de li depărtare. La marginea acestui cătun se afla o căsuţă 
neîmprejmuită cu zid. Prin fereastră se vedea lumina aprinsă. Bătrânul a bătut la uşă 
şi a intrat. în casă trăia un flăcău de vreo optsprezece ani, pe nume Li Peng, care-i 
spuse bătrânului că-i singur pe lume, având doar un prieten, pe Pao Iou, care 
locuieşte în partea de răsărit a râului. 

Bucuros că şi-a găsit un tovarăş l-a poftit pe bătrân să rămână în casa lui. Şi se 
purta cu el ca şi când i-ar fi fost părinte, iar bătrânul nu-l socotea mai prejos decât pe 
fiul lui. Li Peng o ducea destul 
de greu, aşa că bătrânul a scos banii din chimir şi i-a dat băiatului să cumpere orez şi 
carne. Azi aşa, mâine aşa, până ce bătrânul şi-a cheltuit toţi banii. 

într-o bună zi, i-a spus lui Li Peng: 

— Băiete, azi e vreme frumoasă şi aş vrea să mă plimb puţin. Tu rămâi 
acasă şi fii cu ochii în patru! 

Bătrânul şi-a luat târnăcopul şi a plecat întorcându-se abia a doua zi seara, cu 
chimirul plin de bani. Zâmbind i-a spus flăcăului: 

— Băiete, avem din nou din ce trăi. 

După puţin timp, bătrânul s-a îmbolnăvit. Simţind că i se apropie sfârşitul, l-a 
chemat pe Li Peng şi i-a spus: 

— Copile, mă doare capul de-mi plesneşte şi văd negru înaintea ochilor. 


Simt că mi se apropie sfârşitul. Să ştii că nu am pe nimeni pe lume, aşa că după ce voi 
muri să mă îngropi aici. Şi să mai ştii că pe muntele Ţin, în stâncile strălucitoare, se 
găseşte... 

Zicând acestea, bătrânul a simţit că i se strânge gâtul şi nu a mai putut continua. A 
mai arătat numai cu degetul spre chimir, s-a uitat afară şi a murit. 

îndurerat, Li Peng l-a îngropat pe bătrân. Apoi, gândindu-se la spusele acestuia 
înainte de moarte, şi-a căutat prietenul şi i-a povestit tot. Auzind despre ce e vorba, 
Pao Iou a sărit în sus de bucurie, zicându-i lui Li Peng: 

— înseamnă că bătrânul a vrut să-ți spună că în stâncile luminoase se află 
bani mulți. Să mergem degrabă să-i căutăm! 

Li Peng de asemenea se gândea: „Nu ştiu ce se ascunde în aceste stânci, dar se pare 
că bătrânul a vrut să mă duc până acolo”. 

A doua zi, dis-de-dimineaţă, amândoi prietenii au plecat pe muntele Ţin. Drumul era 
foarte anevoios, aşa că de abia pe seară au ajuns la locul cu pricina. La lumina lunii, ei 
au privit cu atenţie, dar li s-a părut că toate stâncile sclipeau la fel. Atunci unde să 
caute mai întâi? în care stâncă să fie ascuns argintul? Şi-au adunat puterile şi s-au 
căţărat pe prima stâncă. Dar aceasta era o stâncă ca toate stâncile. La amândoi le-a 
scăpat un oftat. S-au urcat, cu mare greutate, şi pe stânca următoare, dar tot n-au 
găsit nimic. Atunci s-au apucat să le cerceteze pe toate la rând. Noaptea, cântecul 
cucuvaei şi urletul lupului făceau munţii şi mai fioroşi. Cei doi au căutat până s-a 
luminat, dar n-au găsit nimic. 

La lumina zilei, s-au mai căţărat pe câteva stânci, dar tot n-au găsit nimic. A căzut 
iarăşi noaptea. Norii au acoperit faţa lunii şi s-a stârnit un vânt de credeai că răstoarnă 
muntele. Brazii fremătau şi foşnetul lor răsuna în văi. înfuriat, Pao Iou bodogănea 
mereu: „Cine ştie ce mincinos o fi fost boşorogul ăla mort. Ne-a trimis aici cu 
minciunile lui”. Li Peng a încercat să-l liniştească: 

— Bătrânul nu avea de ce să ne păcălească. înseamnă că nu ştim noi să 
căutăm. 

îmbufnat, Pao Iou i-a răspuns: 

— Dacă nu te-ai săturat, rămâi aci şi caută mai departe. Eu unul, mă lipsesc 
şi plec. 

Şi s-a dus. 

Văzând că Pao Iou pleacă cu adevărat, Li Peng s-a simţit tare mâhnit. Se tot mira de 
ce pentru o vorbă, acesta s-a supărat şi a plecat. Li Peng a rămas peste noapte pe 
munte, iar a doua zi, la lumina zilei, s-a căţărat pe o stâncă din dreapta lui. Stând el 
aşa, a simţit că pietrele de la picioare se mişcă şi în stâncă a apărut o crăpătură. 
Uitându-se cu băgare de seamă a văzut că stă pe capacul unei fântâni şi s-a mirat cum 
de se poate găsi o fântână în creierul muntelui. A dat încet la o parte capacul şi 
uitându-se în jos a văzut înăuntru o lumină. A coborât în fântână, unde a găsit un 
omuleţ de piatră, de vreo 2 ci?!* înălţime. L-a privit cu atenţie şi a văzut că avea gură, 
nas, ochi, mâini şi picioare ca orice om. Tot întorcându-l pe o parte şi pe alta, şi tot 
uitându-se la el, l-a îndrăgit nespus. A scos Omul de Piatră din fântână, şi a început din 
nou să caute comoara. Dar n-a găsit nici măcar urmă de argint. 

Văzând aşa, a luat Omul de Piatră în spate şi a coborât de pe munte. Omuleţul era 
tare greu de cărat şi după o bucată de drum l-a lăsat jos să se odihnească. Cu aşa 
greutate în spate mergea destul de încet şi mereu trebuia să se oprească spre a se 
odihni. A mers aşa toată ziua până s-a înnoptat, când, tocmai bine, a ajuns într-un 
sat. în faţa unei case stătea un bătrân. Li Peng l-a întrebat: 

— Tăicuţule, sunt un trecător. Ai putea să-mi dai găzduire în noaptea asta? 

La care bătrânul a răspuns: 

— Eu chiar că am o cameră liberă, însă cum se întunecă se umple de 
zgomote, încât nimeni nu poate să stea în ea. Mai bine caută în altă parte. 

Li Peng nu fusese niciodată fricos, aşa că a spus: 

— Tăicuţă, pentru un trecător, un colţ de casă, oricum ar fi ea, care să-l 
apere de vânt, e de ajuns. Unde să mai caut altă casă liniştită? Nu mi-e frică. Du-mă 
acolo! 

Bătrânul l-a trecut printr-o curte, unde crescuse iarbă până la brâu şi a intrat într- 
o casă cu trei încăperi. într-una din ele se aflau o băncuţă şi un pat de lac negru pe 
care era întinsă o rogojină. Totul era acoperit cu praf, aşa că se cunoştea că nu mai 
fusese locuită de mult. După ce i-a mai spus câteva cuvinte, bătrânul a plecat. 

Rămânând singur, Li Peng a ridicat rogojina s-o scuture şi din ea a ieşit atâta praf 
că a întunecat toată încăperea. Peste tot era linişte şi se auzea foarte desluşit 
foşnetul ierbii din curte. Li Peng a simţit că inima îi bate mai repede. A închis uşa, a 
tras zăvorul şi a proptit Omul de Piatră în ea. 

Apoi, liniştit, s-a culcat. 

La miezul nopţii, l-a trezit o rafală de vânt. A deschis ochii şi a văzut că vântul 
stinsese lampa de pe masă. Apoi, vântul s-a întețit şi uşa a început să se zgâlţâie. Li 
Peng se bucura că i-a dat prin gând să înţepenească uşa cu Omul de Piatră, altfel, ar 
fi deschis-o vântul. N-a apucat să se ridice din pat, că a auzit cum Omul de Piatră 
spunea: 

— Ei, tu, spirit al peştelui, nu mai împinge degeaba! înăuntru sunt eu, 
Omul de Piatră, care-o propteşte! 

Apoi s-a auzit vocea peştelui de afară: 

— Omule de Piatră, lasă-mă să intru! 

La care Omul de Piatră a răspuns: 

— Doar n-o să le las să intri să faci iarăşi o faptă rea. 

Atunci, spiritul peştelui, supărat, a început să strige: 

— Crezi că eu nu ştiu ce putere ai? E destul să te lovească cineva peste 
burtă şi începi să scuipi arginţi; ori să te atingă peste umăr că tu începi să-ți mişti 
mâinile şi unde ţi se arată să loveşti acolo loveşti. Cu atâta te lauzi şi tu. 

înfuriat, Omul de Piatră a spus: 

— Şi eu ştiu în ce stă puterea ta. Nu eşti în stare decât să scuipi apă şi să 
stârneşti vântul cum se întunecă, şi cu asta vrei să mă sperii? 

N-a apucat să spună totul, că peştele ţipând şi mai tare l-a întrerupt: 

— Prăpăditule, ce te amesteci tu unde nu trebuie? 

Omul de piatră a adăugat: 

— Ştiu că n-ai vrea să spun, dar tot am să spun. Tu trăieşti în iazul din 
spatele casei fecioarei Uang Ciun-ţie din satul Uang Ția. Boala de care suferă aceasta 
poate fi vindecată numai cu ficatul tău. 

Ascultând spusele Omului de Piatră, spiritul peştelui a început să-l ocărască şi mai 
tare, iar Omul de Piatră să ţipe şi mai tare. 

Li Peng a ţinut bine minte şi ce-a spus unul şi ce-a spus celălalt. Deodată s-a auzit 
cântecul cocoşului şi Omul de Piatră a amuţit. Iarba din curte a foşnit din nou şi 
iarăşi s-a stârnit vântul. 

După ce a trecut vântul, afară nu s-a mai auzit niciun zgomot. 

Se revărsau zorile. în cameră s-a făcut lumină şi Li Peng a văzut cum Omul de 
Piatră stătea proptit în uşă aşa cum îl pusese el de cu seară. Era mirat cum de în 
timpul nopţii Omul de Piatră putuse să vorbească. A coborât din pat şi s-a apropiat de 
el lovindu-l încet peste burtă. Omul de 
Piatră a deschis gura şi a lepădat un argint alb ca marmura; l-a mai lovit încă o dată şi 


a mai lepădat unul. Acum a înţeles Li Peng că ceea ce a vrut să spună bătrânul înainte 
de moarte s-a împlinit. 

Afară se făcuse ziuă. Stăpânul casei împreună cu câţiva vecini au venit înfricoşaţi 
să vadă dacă băiatul mai trăieşte. Auzind zgomot la uşă, Li Peng a dat la o parte Omul 
de Piatră şi le-a deschis. Atunci, toţi au rămas cu ochii holbaţi de mirare. Cei 
dinaintea lui, care rămăseseră peste noapte în casa aceea, nu mai fuseseră găsiţi vii. 
Cum de acesta trăieşte? Ştiind că ei nu au auzit discuţia din noaptea trecută, i-a 
întrebat: 

— Aveţi în apropiere un sat Uang Ţia? 

Iar aceştia au răspuns: 

— Avem, se află la vreo douăzeci li depărtare. 

Li Peng a întrebat cum se poate ajunge acolo şi cu gândul că trebuie s-o vindece pe 
acea fecioară bolnavă şi-a luat Omul de Piatră în spate şi a plecat chiar în aceeaşi zi. 

A ajuns în satul Uang ia şi întrebând pe unul şi pe altul a dat de casa lui Uang 
Ciun-ţie. A strigat de afară, dar neprimind niciun răspuns, a deschis uşa şi a intrat. 
Tatăl fetei i-a ieşit în întâmpinare şi cu răsuflarea tăiată l-a sfătuit: 

— Călătorule, dacă vrei apă, caută în altă parte, dacă vrei hrană, fa la fel. în 
casa noastră cineva stă să moară şi nu avem inima să tratăm musafiri. 

Li Peng i-a răspuns: 

— Tăicuţă, nu am venit nici să beau, nici să mănânc, ci să vindec bolnava din 
casa voastră. 

Bătrânul l-a iscodit pe Li Peng, apoi a spus: 

— Proverbul spune că bolnavul trebuie să se caute. 

Şi deşi vedea că acesta nu este nici doctor, nici vraci, l-a îndemnat: 

— Dacă zici că poţi s-o vindeci, intră degrabă s-o vezi. Dar să ştii că au 
trecut pe aici mulți doctori şi a luat nu ştiu câte leacuri, dar boala n-a lăsat-o. 

Fără să intre la fată, Li Peng a iscodit: 

— în spatele casei voastre se află cumva un iaz? 

Bătrânul a răspuns: 

— Se află! 

în grabă, Li Peng a spus: 

— în acest iaz se află un peşte uriaş. Fata ta poate fi vindecată numai cu 
ficatul de la acest peşte. Du-te şi adună vreo douăzeci de flăcăi puternici. 

Bătrânul a găsit flăcăii şi împreună au mers la marginea iazului. Apa din iaz era 
neagră ca păcura. 

— Apa din iazul acesta n-a fost secată de mulți ani! 

înarmaţi cu găleți, Li Peng şi cei douăzeci de flăcăi au muncit toată dimineața să sece 
iazul. 

Către prânz, nu mai rămăsese decât puțină apă, încât se vedea spinarea peştelui care 
avea mai bine de trei metri. Peştele a mişcat coada, a ridicat capul şi a scuipat o gură 
de apă şi iazul s-a umplut la loc. Flăcăii s-au apucat din nou de treabă şi până la apusul 
soarelui au golit iarăşi apa din iaz. Dar peştele a scuipat a doua oară şi iazul s-a umplut 
iarăşi de apă. Şi aşa au păţit de trei ori. A patra oară, apa n-a mai crescut. Li Peng a 
coborât în iaz să prindă peştele care a început să se roage: 

— Li Peng, ai milă de mine şi salvează-mi viața şi-ţi făgăduiesc că de azi 
încolo n-am să mai fac niciun rău nimănui. Pe fată poți s-o vindeci şi cu doi solzi de pe 
spinarea mea. 

Lui Li Peng i s-a muiat inima şi a scos doi solzi de pe spinarea peştelui, lăsându-i 
viaţa. După puţin timp, apa din iaz a crescut la loc. 

Uang Ciun-ţie a mâncat cei doi solzi şi boala i-a pierit ca şi când i-ar fi luat-o cu 
mâna. Bucuroşi, părinţii au sfatuit-o pe fată: 


— Du-te şi-i mulţumeşte acestui om care te-a vindecat! 

Fata a ieşit din cameră mergând încet spre Li Peng, când, ridicând capul, i-a întâlnit 
privirea şi s- a înroşit toată. Apoi, şi-a plecat capul gândindu-se: „înainte, când părinţii 
îmi spuneau să cinstesc 

un musafir îmi era aşa de neplăcut, iar acum, nu numai că nu mă simt stingherită, 
dar sunt chiar bucuroasă”. 

Li Peng, la rândul lui, a rămas cu ochii pironiţi la ea, zicându-şi: „E mai frumoasă 
decât o zână”. După ce au schimbat câteva cuvinte, părinţii i-au spus fetei să intre în 
casă. 

Li Peng şi-a luat Omul de Piatră în spate şi s-a întors acasă. După câteva zile, a venit 
şi Pao Iou încărcat cu băutură şi mâncare. 

— Frate, de când nu te-am văzut mă apucase dorul de tine, a spus acesta 
intrând pe uşă. 

Li Peng s-a bucurat şi nu i-a amintit nimic de întâmplarea de pe muntele Ţin, apoi i-a 
spus: 

— De ce ai adus atâtea lucruri? Mai bine rămâi cu mine şi vei putea mânca 
tot ce vei dori şi te vei îmbrăca cum vei dori. 

Şi vorbind aşa, au intrat în casă. 

Pao Iou a rămas în casa lui Li Peng mai bine de două săptămâni şi în acest timp a 
văzut cum capătă acesta argintul de la Omul de Piatră. Au mai trecut câteva zile şi într- 
o dimineaţă Li Peng s-a trezit şi tară Pao Iou şi fără Omul de Piatră. El se purtase cum 
nu se poate mai bine cu Pao Iou şi acesta îl jefuise. Tocmai când era mai supărat a 
auzit nişte paşi afară. Uitându-se, nu era altcineva decât tatăl fetei. I-a ieşit în 
întâmpinare, poftindu-l să şadă, întrebându-l dacă-i este sete şi dacă a mâncat. Dar 
bătrânului nu-i era gândul la mâncare şi băutură şi oftând a zis: 

— îţi sunt recunoscător că mi-ai vindecat fata, dar acum te rog să-mi 
fagăduieşti un lucru. 

Văzând cât e de îngrijorat bătrânul, Li Peng a răspuns pe loc: 

— Spune-mi ce doreşti şi dacă-mi stă-n puteri îți voi îndeplini dorința. 

Dacă a văzut că băiatul făgăduieşte, bătrânul a spus: 

— N-am decât fata pe care o ştii şi aş face totul pentru ea. După ce te-a 
văzut pe tine, am primit pețitori de la răsărit şi de la apus, dar ea parcă n-ar vedea şi n- 
ar auzi. A întrebat-o maică-sa şi i-a spus că nu se mărită cu nimeni. Văd că şi tu eşti 
singur, aşa că poţi să te muţi la noi, să trăim împreună. 

Cuvintele bătrânului l-au bucurat aşa de tare pe Li Peng, că nu mai voia nici chiar o 
sută de oameni de piatră. încă de când o văzuse pe fată îşi pierduse liniştea şi se 
gândea mereu la ea. 

Li Peng s-a mutat la Ciun Ţie acasă, au îndeplinit ritualul şi s-au căsătorit. Se iubeau 
nespus şi viaţa lor era mai dulce decât mierea. O clipă n-ar fi stat despărțiți şi din 
cauza asta Li Peng nici nu prea ieşea la câmp. 

într-o zi, Ciun ie i-a spus: 

— Mi-am brodat portretul, să-l porți cu tine şi să nu-mi simţi lipsa. 

Şi i-a dăruit portretul ei brodat cu mătase în cinci culori. Portretul semăna cu fata ca 
două picături de apă şi Li Peng l-a luat cu el şi a plecat la câmp. Când se odihnea, lua 
portretul şi se uita la el, aşa că nu se simţea deloc obosit ori singur. Dovlecii care-i 
semăna el creşteau mari de să-i tai cu fierăstrăul, ceaiul pe care-l planta el creştea cât 
un copac. într-o zi, pe înserat, Li Peng terminase treaba şi se pregătea să plece acasă 
când a luat portretul să se uite la el. Atunci, deodată, s-a stârnit un vânt care i-a smuls 
portretul din mână şi l-a ridicat în văzduh ducându-l departe. Li Peng a fugit după el o 
bună bucată, dar, deodată, l-a pierdut din ochi. Se întunecase şi nu mai avea nicio 
nădejde să-l găsească, aşa că s-a întors acasă. N-avea inimă să mănânce şi i-a spus lui 


Ciun Ție întâmplarea cu portretul. Aceasta nu s-a plâns de el, dar a spus: 

— Mi-e teamă să nu iasă vreun bucluc din cauza acestui portret. 

Vântul fusese stârnit de peştele cel mare care, deşi nu mai făcea niciun rău nimănui, 
era supărat foc pe Li Peng. Văzând portretul la Li Peng a pus la cale un plan. A stârnit 
vântul care a luat portretul şi l-a dus în vârtej până la uşa noului dregător care era Pao 
Iou. Acesta, după ce furase Omul de Piatră îl pusese să scuipe cât mai mulţi arginţi cu 
care cumpărase funcţia de mare dregător. Omul care găsise portretul, l-a dăruit lui Pao 
Iou şi acesta, la lumina lămpii, a început să-l cerceteze zicându-şi: 

— Am tot ce-mi trebuie: bani de la Omul de Piatră, putere câtă vreau, numai 
un lucru îmi lipseşte. Dintre neveste, niciuna nu e ca fata din portret. Aş fi cel mai 
fericit dacă aş găsi fata din portret şi m-aş însura cu ea. 

A doua zi, a tocmit un ghicitor, care să-i caute fata. în ziua aceea Li Peng şi bătrânul 
se duseseră la câmp şi acasă nu rămăsese decât Ciun Ţie şi mamă-sa. Auzind bătăi în 
poartă, bătrâna i-a spus tetei: 

— Ciun Ție, a venit domnul ghicitor. îl poftesc înăuntru să ghicească unde ți- 
a dus vântul portretul. 

Ciun Ție era îngrijorată de pierderea portretului şi a căzut repede la învoială cu 
maică-sa. L-au poftit înăuntru şi acesta a întrebat-o pe Ciun Ţie ziua naşterii şi ziua în 
care a brodat portretul şi făcându-se că se gândeşte, după un timp a început să râdă şi 
a sărit în picioare: 

— Am găsit! Duceţi-vă în grabă şi căutaţi pe malul râului Giuan. Dacă se 
întunecă nu-l mai găsiţi. 

Fata şi mama n-au mai aşteptat să se întoarcă bărbaţii de la câmp şi au plecat 
însoţite de ghicitor. Ele fugeau către râu şi ghicitorul pe urmele lor. Ajunseseră pe 
malul apei, când, ghicitorul a bătut din palme şi de pe pânza apei s-a desprins o barcă 
din care au sărit doi oameni care au împins-o pe Ciun ie în ea, apoi s-a urcat şi 
ghicitorul. Mama fetei a rămas pe malul apei plângând, până când barca nu s-a mai 
văzut. 

Când a aflat Li Peng că Ciun ie a fost răpită, parcă i s-ar fi stârnit o furtună în cap şi 
inima i-ar fi luat foc. Şi într-o singură noapte a slăbit de nu-l mai recunoşteai, încât a 
doua zi văzându-l soacra şi socrul s-au speriat de moarte. 

— Li Peng, ai slăbit de eşti de nerecunoscut! i-au spus ei. 

Auzind aceasta, Li Peng s-a întristat şi mai mult. El se gândea: „Unde şi-o fi petrecut 
Ciun Ţie noaptea asta?” 

N-a mai putut să stea şi a plecat s-o caute. 

A plecat pe cursul apei şi după ce a trecut un pod, a ajuns în oraşul unde Pao Iou era 
mare dregător. Zidurile cenuşii ale oraşului se ridicau în faţa ochilor lui. Li Peng îşi 
zicea: „Poate că dacă intru în oraş, aflu ceva de Ciun ie”. Şi a intrat. A întrebat 
paznicii de la poarta oraşului, dar aceştia nu l-au băgat în seamă. I-a întrebat pe 
negustori, dar nici aceştia nu i-au răspuns. Atunci şi-a zis: „Nu aflu nimic dacă întreb 
aşa”. S-a întors acasă şi a luat un dovleac mare de-l tăiai cu fierăstrăul şi a plecat la 
oraş. S-a prefăcut că e negustor şi a început să-şi strige marfa. Veneau să vadă aşa 
minunăţie tot felul de oameni, şi pe unde trecea, peste tot era înconjurat de lume care 
se îmbulzea şi făcea gălăgie. Ajungând la poarta dregătorului, oamenii de aci au rămas 
miraţi de mărimea dovleacului. Ciun ie, care era în curte, a auzit şi ea şi a ştiut că a 
venit Li Peng. Atunci, l-a chemat pe Pao Iou şi i-a spus: 

— M-ai răpit, dar nu-mi poţi răpi inima. 

S-o îmbuneze, Pao Iou a adus în faţa ei Omul de Piatră. Dar Ciun Ţie i-a spus: 

— Cu argint ai putut să-ţi cumperi rangul, dar nu şi inima mea. 

Auzind că afară cineva strigă dovleac de tăiat cu fierăstrăul, mai îmbunată, i-a spus 
lui Pao Iou: 


— Vreau să mănânc o felie de dovleac. Cheamă-l pe negustor înăuntru, că 
vreau să aleg singură. 

De când fusese adusă aici nu mâncase nimic, aşa că, plin de bucurie, Pao Iou auzind 
că vrea să 
mănânce a crezut că s-a îmbunat şi a dat ordin să fie adus negustorul. Văzând cât a 
slăbit Li Peng, Ciun Ţie a început să lăcrimeze; Li Peng l-a recunoscut pe Pao Iou şi a 
văzut şi Omul de Piatră. Pao Iou nu şi-a mai recunoscut prietenul. Li Peng s-a apropiat 
de Omul de Piatră şi arătând spre Pao Iou i-a atins umărul, iar acesta a început să-l 
lovească pe Pao Iou şi l-a bătut până l-a omorât. 

Li Peng a luat-o pe Ciun Ţie şi Omul de Piatră şi au plecat. Nimeni nu a avut curajul 
să-i urmărească, pentru că se temeau de Omul de Piatră. Unde-i arăta Li Peng acolo 
lovea şi dobora totul, chiar şi zidurile. Au ieşit din oraş, au trecut podul şi s-au întors 
acasă în linişte. în aceeaşi zi, au plecat să caute un loc unde să nu fie nici dregători, 
nici împărați. 


Bujorul de munte 


poveste chineză 


Ce floare înfloreşte în luna februarie, când suflă vântul pe muntele Ţin? 
Bujorul de munte înfloreşte pe muntele Ţin în luna februarie, în bătaia vântului. 


Acestea sunt versuri cântate adesea de păstorii de pe muntele Ţin. Bujorul de 
munte are o poveste foarte veche. De mult, tare de mult, la poalele muntelui Ţin se 
afla un sătuleţ în care trăiau trei copii. în luna februarie, când zăpada încă nu se 
topise pe munte, când vântul de miazănoapte mai sufla cu putere, iar iarba de abia 
începuse să încolţească, cei trei copii au urcat pe munte şi căţărându-se de pe o 
creastă pe alta, au ajuns pe culmea cea mai înaltă, unde au întâlnit o fecioară 
frumoasă ca o zână. Fata era înconjurată de un cerc roşu strălucitor, aşa cum poartă 
zânele. într-o mână ţinea un evantai din frunză de banan, iar în cealaltă o floare cu 
petalele ca focul. 

Cei trei copii s-au bucurat când au văzut zâna şi cel mai mare a spus: 

— Zână surioară, dă-mi mie floarea roşie şi o voi duce cumnatei mele, 
care-mi va face o pereche de papuci trainici cum nu s-a mai văzut. 

Cel de al doilea copil, a spus: 

— Zână surioară, dă-mi mie floarea roşie şi o voi duce cumnatei mele, 
care-mi va face o pereche de papuci uşori ca fulgul. 

Cel de al treilea copil a spus: 

-= Zână surioară, dă-mi mie floarea roşie şi o voi duce cumnatei mele care- 
mi va face o pereche de papuci cu flori pe margine. 

Zâna le-a răspuns pe îndelete tuturor: 

— Care dintre voi Îmi va povesti o întâmplare din care să se vadă cât de 
isteață este cumnata lui, acela va primi floarea. 

Cel mai mare dintre copii s-a repezit: 

— Cumnata mea e cea mai isteață. Dacă nu mă crezi, îţi voi povesti o 
întâmplare de-a ei. 

La fel a spus şi cel de al doilea şi cel de al treilea copil. 

Dacă vreţi să ştiţi care dintre cele trei cumnate trebuie să poarte floarea roşie 
ascultați cu băgare de seamă întâmplările de mai jos. 


I 


A început băiatul cel mare: 

— într-o zi, fratele meu s-a dus pe munte să cosească iarbă şi a întâlnit doi 
învăţăcei, care vorbeau şi gesticulau cu aprindere: unul era îmbrăcat cu o mantie de 
brocart verde, iar celălalt cu o mantie de brocart roşu. Fratele meu era curios să ştie 
ce discută ei aşa de înfierbântaţi. S-a oprit şi a auzit cum cel cu mantie verde zicea: 

— Am, acasă, frăţioare, bani să-i întorci cu lopata, şi orez de-mi putrezeşte 
în hambare. Cu toate astea sunt foc de supărat. Şi să vezi de ce: împărătesei i s-a 
urât să tot poarte haine de mătase şi i-a trecut prin gând să-şi facă o rochie din 
aripioare de muscă. împăratul a dat ordin să i se aducă o asemenea rochie şi a căzut 
beleaua pe capul meu. Spune şi tu, ce să mă fac? 

Cel cu mantia roşie i-a răspuns râzând: 

— Asta e uşor pentru că totuşi muştele au aripioare. Ce să mă fac eu, că 
mi-a poruncit împăratul să-i fac o pufoaică vătuită cu cincizeci de kilograme de puf 
de broască. Da' zi şi tu, are broasca puf? Am acasă lăzi cu aur şi argint, dar nu-mi 
sunt de niciun folos. 

Frate-meu auzind cum cei doi se întrec cu minciunile a izbucnit în râs. Cei doi 
învăţăcei, auzindu-l, s-au supărat foc şi au început să-l înjure: 

— Sărăntocule, nu meriţi să asculţi ce discutăm noi. 

Dar nici frate-meu nu s-a lăsat mai prejos, şi-a pus mâinile în şold şi a zis: 


poveste chineză 


Pe cine înjuraţi voi? 


Cei doi învăţăcei au răspuns într-un glas: 

— Pe tine, amărâtule de cosaş! 

Frate-meu a izbucnit: 

— Aşa, amărât cum mă credeţi, dar să ştiţi că am o cămilă de aur pe 
care o hrănesc cu iarbă proaspătă. 

Auzindu-l, cei doi învăţăcei s-au mirat şi au început să-l măgulească. Frate-meu s-a 
îmbunat de îndată şi a izbucnit în râs. învăţăceii nu l-au lăsat până nu le-a făgăduit 
să-i ducă să le arate cămila de aur. Frate-meu n-a avut încotro, i-a luat cu el şi pe 
drum se tot gândea c-a scăpat nişte vorbe nesăbuite la supărare şi acuma ce se va 
face, că acasă nu avea niciun măgar. De unde să aibă el o cămilă de aur? Din fericire, 
la jumătatea drumului au întâlnit-o pe cumnată-mea care urca muntele după rădăcini 
de leac, şi aceasta, mirată, a întrebat: 

— Unde duci oamenii aceştia? 

Luând-o înaintea lui frate-meu, învăţăceii au răspuns: 

— Ne ducem la voi acasă să vedem cămila de aur! 

Uitându-se la frate-meu, cumnată-mea a înţeles, apoi, râzând, a spus: 

— Ce păcat, bunica lui tocmai a încălecat pe cămilă şi a plecat să facă o 
vizită în satul vecin. 

învăţăceii n-au mai zis nimic şi au plecat. 

Zâna a ascultat până la sfârşit şi l-a lăudat: 

— într-adevăr, cumnată-ta e o femeie deşteaptă. 

Dar n-a apucat să termine bine, că cel de al doilea copil a început să povestească: 


II 


Fratelui meu îi place foarte mult să planteze pomi şi aşa că a sădit o adevărată 

livadă în faţa casei: pruni, peri care fac pere galbene ca aurul, meri, viţă de 
vie. în fiecare an,fructele leagă 
rod de 
se îndoaie crengile. într-o zi, frate-meu a cules struguri şi s-adus la târg 
să-i  vândă.După ce i-a 

vândut, l-a întâlnit pe Uang Mincinosul, care i-a spus: 

— Te prinzi cu mine? 

— Ce punem la bătaie? a întrebat frate-meu. 

Uang Mincinosul i-a răspuns: 

— Tu livada, iar eu cele şaizeci de pogoane de pământ roditor. Dacă pierzi, 
îmi dai livada; dacă câştigi, îţi dau pământul. 

— Nu mă prind, a spus frate-meu. 

Râzând, Uang Mincinosul l-a stârnit: 

— înseamnă că n-ai curaj. 

Auzind, frate-meu s-a aprins: 

— Mă prind numai în necazul tău. 

— Pe ce ne prindem: pe putere sau pe iscusință? 

— Nici pe putere, nici pe iscusință. Uite cum facem: eu am să spun o 
întâmplare şi dacă te îndoieşti, ai pierdut. Şi tu la fel. 

Frate-meu s-a gândit că n-o să se îndoiască de nimic din ce va spune Uang 
Mincinosul şi aşa s-a prins cu el. Uang Mincinosul a început: 

— Ieri seară a bătut vântul aşa de tare că a mutat moara de piatră dintr-un 
capăt la celălalt al satului. 

Văzând că frate-meu nu spune nimic, Uang Mincinosul a continuat să înşire verzi 
şi uscate, dar frate-meu parcă uitase de prinsoare. Vorbind de una, de alta, Uang 
Mincinosul a adus din nou vorba de vânt. 


— Azi-noapte a bătut din nou vântul. Şi a bătut aşa de tare, că a dus 
fântâna din răsăritul satului în apusul satului. 

— Vorbeşti prostii! Oare poate să mişte vântul fântâna? a răspuns frate- 
meu şi de abia după aceea şi-a amintit de prinsoare. 

Uang Mincinosul l-a bătut pe umeri şi a zis: 

— Băiete, ai pierdut, după masă vin să-mi dai livada. 

Frate-meu s-a întors acasă cu coşul gol şi cum a intrat în casă, cum a căzut pe 
gânduri. Cumnată- mea l-a chemat la masă, dar el n-a venit. Dintr-o privire cumnată- 
mea şi-a dat seama că s-a întâmplat ceva cu el şi a zis: 

— Soții nu trebuie să-şi ascundă nimic unul altuia. Tu de ce te ascunzi de 
mine? 

Frate-meu a oftat, apoi i-a povestit în amănunţime cum a făcut prinsoare cu Uang 
Mincinosul, 
cum a pierdut şi cum după-masă va veni acesta să-i ia livada. 

Cumnată-mea a început să râdă şi i-a zis: 

— Şi pentru atâta lucru eşti supărat şi nu mănânci? Ia şi mănâncă şi te 
odihneşte, iar când vine Uang Mincinosul lasă-l pe mâna mea. 

Frate-meu a mâncat şi s-a dus să se culce, dar gândul îi era numai la Uang 
Mincinosul. Cumnată- mea s-a aşezat la poartă cu lucrul în mână. După puţin timp a 
venit Uang Mincinosul. Cum a intrat pe strada noastră l-a strigat pe frate-meu. Atunci 
cumnată-mea a intrat în curte, a încuiat poarta şi din curte i-a spus: 

— N-ai cum să-l găseşti, fiindcă după ce a venit acasă s-a lovit de o muscă şi 
a murit. 

Uang Mincinosul s-a înfuriat şi a spus: 

— Deschide îndată poarta să văd dacă e adevărat. Nu cred că o muscă 

poate omorî un om. Auzindu-l frate-meu, a sărit de pe kang şi a spus: 

— Ai pierdut, Uang Mincinosul. Nu trebuia să te îndoieşti de cele auzite şi tu 
te-ai îndoit. 

Uang Mincinosul s-a roşit până în vârful urechilor de necaz că s-a lăsat păcălit de o 
femeie şi de 
teamă că frate-meu îi va cere cele şaizeci de pogoane a şters-o în grabă. 

Auzind întâmplarea zâna l-a lăudat: 

— Cumnata ta într-adevăr e o femeie deşteaptă... 

Dar n-a apucat să termine ce avea de spus, că al treilea băiat a început să 
povestească. 


III 


— Eu am o cumnată şi o soră. într-o primăvară, cumnată-mea şi soră-mea, 
care stăteau la poartă şi croşetau, au auzit dintr-o dată, aşa, din văzduh, pe cineva 
zicând: 

— Floare frumoasă de la poartă! Floare frumoasă de la poartă! 

Cumnată-mea s-a uitat în sus şi a văzut un vultur, care s-a rotit de câteva ori în 
văzduh, apoi a zburat către munţi. După puţin timp, vulturul s-a înapoiat şi a spus din 
nou: 

— Cumnată harnică, de vrei sau nu vrei, eu trebuie să mă însor cu fecioara 
din casa voastră. 

Apoi a aruncat un fir roşu şi un inel de aur şi a zburat. 

Soră-mea s-a speriat şi a început să plângă, iar cumnată-mea a înţeles că acesta 
era un zgripţuroi. Cumnată-mea s-a gândit ce s-a gândit, apoi a căutat un petec de 
pânză şi a făcut din el o punguţă, lăsându-i în fund o mică gaură, pe care a umplut-o 


cu boabe de grâu. Apoi i-a dat-o soră-mi s-o poarte cu ea, zicându-i: 

— Surioară, în seara asta va veni să te pețească zgripțuroiul. Dacă te va 
pofti să te aşezi în caretă, tu să spui că ameţeşti, dacă te va pofti în călească, să spui 
că te zdruncină. Să nu cumva să uiţi ce ți- am spus! 

Seara, a venit în curtea noastră o caretă împodobită, din care a coborât un tânăr 
învăţat cu faţa albă, îmbrăcat cu o mantie roşie. 

Amintindu-şi de sfatul cumnată-mi, soră-mea, înecându-se de plâns, a spus: 

— îmi vine ameţeală în caretă. 

Auzind-o zgripţuroiul, căci el era, a bătut din palme şi îndată a apărut o caleaşca 
împodobită. 

Soră-mea, plângând şi mai tare a spus: 

— Caleaşca mă zdruncină. 

Atunci zgripțuroiul a spus: 

— O să te duc în spate. 

Şi deodată, în cap i-au crescut coarne, pe corp păr, iar ochii au început să-i 
strălucească ca nişte lampioane. A luat-o în spate pe soră-mea şi ca o furtună a plecat 
cu ea. Şi pe unde a trecut el nu a rămas nicio urmă în afara boabelor care căzuseră 
una câte una din săculeț. 

A bătut vântul de la răsărit şi de la apus şi boabele s-au împrăştiat şi s-au 
amestecat. Roua le-a muiat şi ploaia le-a udat şi boabele au încolţit şi au început să 
crească. Cumnată-mea s-a luat după brazda de grâu şi trecând peste văi şi dealuri a 
ajuns în faţa unui zid de piatră din care se făcea o peşteră care era astupată la gură 
de un bolovan. 

Cumnată-mea a zis cu voce tare: 

— Mergând pe drumul verde, am venit până în inima muntelui să-mi caut 
cumnata. 

N-a terminat bine, că din peşteră a auzit vocea soră-mi: 

— A venit cumnată-mea! Dă la o parte bolovanul din gura peşterii! 

După puţin timp, bolovanul s-a mişcat şi în faţa ei a apărut zgripțuroiul. Făcându-şi 
curaj, cumnată-mea a intrat în peşteră. Văzând-o pe cumnată-mea, soră-mea a 
început să plângă. Cumnată-mea a cercetat cu privirea peştera şi a dat cu ochii de un 
borcan mare cu miere. Atunci şi-a făcut, pe loc, un plan, şi i-a zis soră-mi: 

— Surioară, de ce plângi? Văd că nu-ţi lipseşte nimic: orez ai, făină ai, 
borcanul ăsta e plin cu miere. 

Zgripţuroiul, plin de sine, a început să râdă: 

— Aşa e! N-are de ce să-i pară rău că s-a măritat cu mine. 

Cumnată-mea i-a luat vorba din gură: 

— Am auzit că ai puteri foarte mari. Nu vrei să-mi arăţi şi mie ce poţi? 

Zgripţuroiul s-a umflat şi mai mult în pene şi pe loc s-a învoit. S-a mişcat o dată şi 
s-a prefăcut într-un tigru fioros. Tigrul şi-a mişcat capul şi s-a prefăcut într-un leu 
ameninţător. Cât ai clipi din ochi, leul s-a prefăcut într-un şarpe gros cât un butoi; 
avea capul în peşteră şi coada, lungă de vreo treizeci de metri îi ieşea afară. Văzând 
aceasta, cumnată-mea a spus: 

— Cumnate, văd că poţi să te prefaci numai în animale mari. N-ai putea să 
te prefaci într-o muscă care să intre în borcan să mănânce miere? 

Nici n-a terminat bine de spus, că şarpele s-a prefăcut într-o muscă verde care, 
bâzâind, a intrat în borcanul cu miere. Cumnată-mea s-a repezit şi a pus capacul la 
borcan. Musca a început să se zbată în miere, dar n-a mai putut ieşi. 

Cumnată-mea a spus: 

— Zgripţuroiule, zgripţuroiule, asta e pedeapsa ce ţi-am pregătit-o. 

Apoi a luat-o pe soră-mea de mână şi s-au întors acasă. Auzind şi ultima poveste, 


zâna s-a bucurat şi a spus: 

— Pe muntele Ţin sunt multe femei deştepte. E luna februarie şi trebuie să 
înflorească florile. 

Apoi şi-a mişcat evantaiul şi tot muntele s-a înroşit de atâtea flori care străluceau de- 
ţi luau ochii. 
Cei trei copii s-au minunat văzând atâtea flori şi pe crengile uscate, şi-n crăpăturile 
stâncilor, şi-n pădurea de brazi, peste tot erau numai flori roşii şi proaspete. Şi-a 
cules fiecare câte un buchet şi au plecat bucuroşi acasă. 

începând de atunci, în fiecare an, în luna februarie, când zăpada încă nu s-a topit, 
copacii încă n- au înmugurit, pe muntele Ţin florile înfloresc colorând cu roşeaţa lor 
stâncile şi apa din izvoare. Localnicii au numit aceste flori „bujori de munte”. 


Călugărul pedepsit 


poveste chineză 

Unui călugăr i-a plăcut odată nevasta unui ţăran. Şi iată că venind primăvara, 
ţăranul s-a dus să pună răsaduri pe câmp şi călugărul s-a apropiat de el. A păstrat un 
timp tăcere, cum se spune: „băgând mâinile în mâneci şi privind dintr-o parte”, iar 
apoi a spus: 

— Fiule, cum poţi trei, chiar patru luni la rând să-ţi faci bătături, lucrând 
la câmp? Este foarte greu. Cât de uşoară este viaţa călugărilor, care citesc din cartea 
de rugăciuni, trag clopotul şi umblă unde vor. Bine mai trăim noi în mănăstiri mari, 
înalte, nu ca muritorii de rând, noi suntem mai aproape de cer şi mai departe de 
pământ. 

Țăranul l-a ascultat pe călugăr şi s-a gândit: „într-adevăr, au o viaţă bună” şi s-a 
hotărât să se facă şi el călugăr. 

Cum s-a întors acasă, i-a povestit soţiei despre hotărârea sa, care, când a auzit că 
i-a venit soţului ideea să se călugărească a început să-l certe. 

— Bătrân prost ce eşti! Dacă ai să te faci călugăr vei avea de suferit. Va 
trebui să stai zile întregi închis în chilie. Vei putea sta într-un loc fără să ai treabă? 
Ai văzut cum mănâncă călugării plăcintele, dar n-ai văzut cum îi tund. Scoate-ţi din 
cap prostia asta. 

„Nevasta are dreptate” s-a gândit ţăranul şi i-a trecut pofta de călugărie. A doua 
zi s-a dus din nou la câmp. Spre amiază, nevasta a luat de ale mâncării: o ceaşcă 
de supă de orez, găluşte şi s-a dus la bărbatul ei la câmp. S-au aşezat pe hat şi au 
început să mănânce. 

Călugărul când a văzut cum stă ţăranul cu nevasta nu mai putea de ciudă. O dorea 
din ce în ce mai mult pe nevasta ţăranului. A trecut pe lângă ei o dată, de două ori, 
iar femeia nici n-a întors capul spre el. Țăranul însă a observat cum se uita călugărul 
la frumoasa lui soţie şi îndată şi-a dat seama ce gânduri are. A hotărât să-i dea o 
lecţie bună. 

Au terminat prânzul. Nevasta a pus ceştile şi beţişoarele în coş şi s-a dus acasă. 
Iar călugărul, cum s-a depărtat femeia, s-a apropiat de ţăran. 

— Ieri ţi-am povestit despre viața călugărilor, ce ai hotărât? 

— Eu sunt gata, dar nevasta nu mă lasă. Dacă m-aş face negustor n-ar 
avea nimic Împotrivă, a răspuns țăranul. 

— Sigur, apucă-te de negustorie, a prins din zbor ideea călugărul. 

— Dar n-am bani. 

— Am să-ţi împrumut eu bani fără dobândă. Vei câştiga şi-mi vei da 
datoria înapoi. Dacă vrei să te faci negustor, cel mai bun lucru este să deschizi o 


prăvălie cu mărunţişuri. Este o afacere bună, numai du-te mai repede după marfă. 

— Eşti gata să-mi împrumuţi bani, s-a bucurat ţăranul. îţi mulţumesc mult. 
Dar când vei putea să mi-i împrumuţi? 

Călugărul s-a gândit că dorinţa lui cea mare se poate împlini în curând şi a hotărât 
să se grăbească. 

— Treaba văd că este grabnică. Nu poate fi amânată. Chiar acum mă 
duc după bani şi ți-i voi aduce. 

Țăranul a mai sădit câteva tufe şi s-a dus repede spre casă. Nici n-au terminat 
bine masa şi a şi intrat călugărul, care i-a dat două sute de iuani de argint. Țăranul l- 
a invitat să intre şi i-a spus soţiei să pregătească ceaiul. Soţia şi-a dat seama de 
gândurile călugărului şi a vrut să-şi ajute bărbatul. 

Se uita şăgalnic la călugăr, iar lui i se topea inima de bucurie. 

— Am vorbit cu nevasta, i-a spus țăranul. Ea n-are nimic împotrivă. Mâine 
dis-de-dimineaţă plec la drum şi peste o lună mă voi întoarce şi-ţi voi înapoia toată 
suma cu mii de mulţumiri. 

— Nu este nevoie de mulțumiri. Ce, între prieteni este nevoie de asemenea 
ceremonii? 

Curând călugărul şi-a luat rămas bun şi a plecat. Nevasta i-a ajutat bărbatului să-şi 
strângă 
lucrurile şi abia s-a luminat de ziuă şi țăranul a plecat de acasă. în aceeaşi seară, 
călugărul, lăsând la o parte toate treburile, s-a dus la nevasta ţăranului. Stăteau şi 
vorbeau veseli. Călugărul aştepta momentul potrivit ca să înceapă să vorbească 
despre sentimentele sale. Dar când i se părea că ar putea, femeia devenea atât de 
serioasă, încât după cum se spune: „i se muiau oasele şi-i slăbeau muşchii” şi 
cuvintele i se opreau în gât. Apoi femeia l-a luat pe călugăr de mână şi l-a dus sus. în 
sfârşit, un prilej bun, gândea călugărul, gata s-o îmbrăţişeze, dar deodată s-a auzit 
cineva bătând la poartă. Călugărul tremura de frică şi a priceput că este ţăranul. 
Femeia i-a poruncit să se ascundă repede în lada goală pentru orez. în lada de orez 
în ultimul timp stătuseră nişte crengi ţepoase. 

Spinii au înţepat trupul gras al călugărului, dar el nu îndrăznea să scoată un sunet. 

Femeia între timp a coborât, a deschis poarta şi împreună cu soţul ei s-a urcat 
în camera cu pricina. 

— Barca cu care mergeam s-a scufundat, de aceea am fost nevoit să mă 
întorc, iar pe drum m-au atacat hoţii şi mi-au luat cei două sute de iuani, pe care mi i- 
a împrumutat călugărul. Ce ghinion! Mai bine voi lucra ca şi mai înainte la câmp. 
Numai ce să mă fac cu datoria? A! Ştii ce m-am gândit? Am să-i dau această ladă cu 
orez. 

Şi soţii au dormit liniştiţi. Numai atunci şi-a dat seama călugărul ce au pus ei la 
cale. Toată noaptea s-a chinuit în ladă, iar dimineaţa ţăranul a chemat doi novici de la 
mănăstire şi i-a rugat să ia lada ca plată pentru datoria pe care o aveau de dat 
călugărului. 

Novicii au trecut un băț prin inelul de pe capacul lăzii, au ridicat-o şi îndoindu-se 
sub greutatea ei au dus-o la mănăstire. Lada se clătina pe băț. Numai atunci când 
novicii s-au apropiat de mănăstire au auzit pe cineva strigând înăuntru: 

— Nu împingeţi! Mă doare. Of, of, of. Deschideţi mai repede! 

Novicii au ridicat în grabă capacul şi nu mică le-a fost mirarea când au văzut în 
ladă pe călugăr, plin de vânătăi şi ciuruit de spini. 


Prefectul judeţului a desenat un tigru 


poveste chineză 


Trăia odată un prefect căruia îi plăcea foarte mult să deseneze tigri, numai că el 
desena foarte prost şi în loc de tigri ieşeau nişte pisici, care nici pe departe nu 
aduceau a tigri. 

Odată a desenat un asemenea tigru şi l-a chemat pe curierul său ca să se uite şi să- 
l] laude, iar apoi să răspândească ştirea despre talentele sale în tot judeţul. 

Cum a venit, prefectul şi-a scos tabloul şi l-a întrebat: 

— Kai, ce este asta după părerea ta? 

Curierul a privit şi s-a gândit că animalul negru aduce foarte mult cu o pisică şi i-a 
spus: 

— Aceasta este o pisică, înălţimea ta! 

Prefectul s-a înfuriat: 

— La naiba! N-ai ochi să vezi? Pe tigrul desenat de superiorul tău îl iei 
drept o pisică? Obrăznicia ta nu are margini. Şi întorcându-se a strigat: 

— Slujitori, luaţi-l pe acest nemernic şi dați-i patruzeci de lovituri! 

Şi săracul om a fost snopit în bătăi. 

Prefectul a chemat alt curier şi a început să-l întrebe şi pe el. Curierul a văzut 
tigrul desenat cu tuş negru, care semăna grozav cu un motan negru, dar n-a îndrăznit 
să spună ceva. Ştia doar că prietenul lui a avut le suferit că l-a numit pe acest tigru 
pisoi. Stătea şi tăcea gândindu-se cum să iasă din încurcătură. 

— Spune ce-i asta? a întrebat prefectul. 

— Stăpâne, nu am curaj să spun, a răspuns curierul. 

— Dar de cine te temi tu? 

— Mă tem de stăpân. 

— Atunci eu, de cine mă tem eu? a întrebat prefectul supărat. 

— Stăpânul se teme de alți stăpâni. 

— Iar ei de cine se tem? 

— Ei se tem de cer. 

— Iar cerul de cine se teme? 

— Cerul se teme numai de nori. 

— Iar norii de cine se tem? 

— Norii se tem de vânt. 

— Iar vântul? 

— Vântul se teme de pereţi. 

— Iar pereţii de cine se tem? 

— Pereţii se tem de şoareci. 

— Iar şoarecii de cine se tem? 

— Şoarecii nu se tem de nimeni decât de cel din tabloul desenat de 
dumneavoastră, a spus curierul luându-şi inima în dinţi. 

Prefectul s-a holbat la el, dar n-a mai putut să scoată o vorbă. 


Femeia cea frumoasă 


poveste chineză 


După nuntă, Giang nu se mai ducea să lucreze la câmp. Stătea acasă zile întregi 
pentru că o iubea pe tânără şi frumoasa lui soţie. Şi cu cât o privea mai mult, cu atât 
mai puţin ar fi vrut să se despartă de ea. 


Giang s-a lepădat cu totul de muncă şi a uitat de toţi din pricina soţiei sale. Aşa a 
trecut jumătate de an, un an... La sfârşitul celui de-al doilea an, tot ce aparţinea soţiei: 
mese, scaune, albituri - totul a fost amanetat sau vândut şi în casă nu mai avea niciun 
ban. 

Soţia lui Giang era într-adevăr frumoasă, dar apăsată de gânduri triste: „Din ziua 
nunţii noastre soţul meu niciodată n-a ieşit din casă. Ziua şi noaptea stă pe loc din 
pricina mea, nu lucrează, doar mănâncă. Curând nu vom mai putea trăi aşa”. 

Şi ea a început să-şi dojenească soţul: 

— Cum poți să stai zile întregi cu mâinile încrucişate, când toți oamenii 
lucrează? 

Giang s-a uitat la faţa ei fină, gingaşă, şi s-a gândit neliniştit: 

— Dacă aş pleca, ea n-o să mai fie numai a casei. 

Şi fiind robul ei, a rămas iar acasă, preferând să mănânce mâncarea cea mai rea, 
însă să fie sigur că nimic nu i se va întâmpla soţiei. 

într-o zi, Giang a înţeles că dacă nici a doua zi nu se va duce la lucru să-şi câştige 
pâinea, va muri de foame. 

Dis-de-dimineaţă, Giang şi-a luat rămas bun de la soţia sa şi s-a dus în satul învecinat 
să caute de lucru. Pe drum s-a întâlnit cu un bărbat chipeş de vreo cincizeci de ani. 

— Cum, te duci în satul apropiat? l-a întrebat el pe Giang. 

— Merg singur şi putem merge împreună, a răspuns Giang. 

Pe drum, Giang i-a povestit necunoscutului istoria sa. 

— Sunt aşa de nefericit, am fost nevoit, să-mi las acasă soţia - a început el— 
trebuie să lucrez pentru că murim de foame. 

— Cel mai simplu ar fi să-ţi ţii soţia în sticlă. 

— Cum aşa? 

— O, aceasta este foarte simplu. Am să-ţi dau eu sticla. înainte de a ieşi din 
casă este de ajuns să te uiţi la soţie şi să sufli în sticluţă, iar ea se va oglindi în ea. 
Niciodată nu va trebui să te desparţi de ea. Uite, ia-o! 

A luat Giang sticluţa, până la jumătatea drumului s-a tot uitat la ea, cum a ajuns în 
sat a ascuns-o, a repetat tot ce i-a spus bărbatul acela şi fredonând s-a întors acasă. 

A doua zi s-a hotărât să încerce. Când soţia stătea în faţa oglinzii şi se pieptăna, 
Giang s-a uitat cu atenţie la ea şi a suflat în sticlă. 

Soţia a văzut în oglindă că soţul ei face ceva şi a vrut să-l întrebe ce, dar n-a 
reuşit nici să deschidă gura, căci şi-a pierdut cunoştinţa şi când s-a trezit era 
deja în sticluţă. 

Acum, Giang putea fi pe deplin liniştit - soţia lui era ascunsă de privirile curioşilor. 

Seara, răsturna sticluţa şi frumoasa lui soţie stătea din nou în faţa lui. 

într-o zi şi-a lăsat soţia în casă. Trebuia să se ducă să facă baie, şi, după ce şi-a 
luat săpunul şi prosopul, a plecat în grabă. 

Conducându-şi soţul, soţia a fugit la râu să-i spele hainele. S-a apucat să spele 
haina soţului şi deodată a dat peste un obiect lunguieţ. 

— Ei, dar asta-i chiar sticluţa! a spus de îndată ce a scos-o. în fiecare 
dimineaţă, soţul meu mă ascunde în ea. El nu se desparte niciodată de sticlă, oare de 
ce azi a lăsat-o acasă? 

De pe malul opus al râului, în vremea aceasta, se uita la femeie un tânăr frumos şi 
ea s-a uitat la el şi de ruşine şi-a lăsat capul în jos. 

Singură nu şi-a dat seama că a suflat. Tânărul imediat a întrat în sticluţă. 

A doua zi, Giang, înainte de a pleca la câmp ca de obicei, a suflat în sticluţă şi soţia 
sa a intrat iar în ea. Pe drum şi-a amintit de acel necunoscut chipeş, care i-a dat 
sticluţa ce cu atâta siguranţă îi păzeşte soţia de privirile străinilor. 

Când a sosit acasă a răsturnat sticluţa şi a înlemnit. în faţa lui stătea soţia şi lângă 


ea un tânăr frumos. 

— într-adevăr este uimitor! doar sticluța a fost bine închisă. Cum de a 
pătruns acolo acest tânăr? în orice caz, şi-a dat seama că nu este uşor să păzeşti o 
soţie tânără şi frumoasă. 


Mireasa de lut 


poveste chineză 


O femeie săracă, pe care o chema Sin-în nu avea niciun copil şi îşi dorea foarte 
mult o fată. Măritând fata, ar fi căpătat bani mulţi şi ar fi trăit fără griji. 

Dar Sin-în a născut un fiu şi a hotărât să ascundă acest lucru oamenilor. Când 
băiatul era mic trăia la mama lui; ea îl îmbrăca ca pe o fetiţă şi toţi credeau că Sin-în 
are o fată. Iar când copilul a crescut, Sin-în l-a trimis într-un sat depărtat la bunica. 
Astfel nimeni n-a aflat taina ei. între timp, în satul vecin, un bogătaş a auzit că Sin-în 
a născut o fată şi s-a gândit să o peţească pentru unicul său fiu. 

— Nu-i nimic că fata este săracă şi mult mai mare decât fiul meu, se 
gândea bogătaşul, în schimb vom avea o lucrătoare pe gratis în casă şi apoi la o adică 
o vom putea alunga. 

A primit Sin-în pentru mireasă mulţi bani de argint şi multe haine, încât nu le mai 
ştia numărul. Au hotărât părinţii şi ziua cununiei. în ziua hotărâtă, Sin-în l-a adus pe 
fiul ei acasă, l-a îmbrăcat ca pe o mireasă şi i-a spus: 

— Astăzi te vor duce în casa mirelui, nu te teme de nimic şi fa aşa cum îţi voi 
spune. 

Apoi i-a spus fiului planul său. Deodată s-au auzit tobele şi flautele. A apărut o 
litieră frumoasă dusă de patru culi. Din tot satul au venit oameni la casa lui Sin-în, să 
vadă când iese mireasa. S-a adunat o mare mulţime de oameni, consătenii vorbeau 
veseli şi priveau litiera bogată. 

Dar iată că din casă a ieşit Sin-în, ducând de mână mireasa îmbrăcată în rochie 
roşie: părul miresei era legat într-un coc şi prins cu ace de aur. Nici unuia dintre 
vecini nu-i putea trece prin cap că mireasa nu-i fată, ci un tânăr de toată frumuseţea. 

Fiul lui Sin-în se aşeză în litieră şi culii porniră prin sat; mai tare se auzeau tobele 
şi mai tare cântau flautele. Culii mergeau foarte repede şi în curând satul a rămas 
departe în urmă. 

Era o căldură înăbuşitoare, sudoarea curgea şiroaie pe feţele obosite ale 
bărbaţilor. Au mai mers o bucată de drum şi au hotărât să se odihnească. Au pus jos 
litiera, iar ei s-au culcat lângă ea şi în curând au adormit. Iar fiul lui Sin-în numai 
atâta aştepta. Cum a auzit sforăiturile culilor, a coborât încet din litieră şi s-a ascuns 
printre tufe. Şi-a dezbrăcat hainele de nuntă, şi-a desfăcut cocul, s-a 
îmbrăcat cu hainele lui şi a devenit din nou el însuşi. Cine ar fi putut gândi că 
el era chiar „mireasa”! 

Cum s-au trezit culii au descoperit că mireasa a dispărut. O căutară prin toate 
tufele. O strigară până răguşiră, dar mireasa parcă intrase în pământ. S-au speriat 
şi au început să plângă. 

Atunci tânărul s-a apropiat şi i-a întrebat: 

— Ce s-a întâmplat? De ce plângeţi? 

Culii, desigur, nu l-au recunoscut şi au răspuns: 

— Duceam în litieră mireasa, eram frânţi de oboseală şi ne-am aşezat să 
ne odihnim. Când am dormit, mireasa a dispărut şi n-o găsim nicăieri. Ce să facem? 
Fără mireasă nu ne putem întoarce pentru că ne vor băga la închisoare. 


Fiului lui Sin-în i s-a făcut milă de ei şi le-a spus: 

— Voi încerca să vă ajut. Luaţi cât mai mult lut, faceți o păpuşă de 
mărimea unui om şi îmbrăcaţi-o în rochie roşie. Când veți ajunge la casa mirelui, 
spuneţi că mireasa a obosit pe drum şi vrea să se odihnească. Mergeţi cu litiera 
direct în camera miresei şi cum veţi primi banii plecaţi. 

I-au mulţumit culii şi au făcut aşa cum le-a spus. Au făcut din lut o păpuşă 
mare, au învelit-o într-o bucată de material roşu, au aşezat-o în litieră şi au dus-o. 
Iar în casa mirelui totul era gata pentru primirea miresei. Se adunaseră multe 
rude şi mulţi musafiri. 

lată că a apărut litiera împodobită. Au început să bată tobele, să sune flautele, să 
pocnească pocnitorile, s-au aprins focurile de artificii. Litiera s-a apropiat de poartă 
şi toţi musafirii au alergat să vadă mireasa. Dar culii au spus că mireasa a obosit 
foarte tare şi au dus litiera în camera ei. Au pus păpuşa de lut în pat şi cum au primit 
banii au plecat în grabă. A venit seara. Musafirii au plecat, iar mama mirelui s-a dus 
în camera miresei s-o vadă. A deschis uşa şi vede mireasa stând în pat. 

— Ei, tu! a strigat soacra, tot mai dormi. Scoală-te. Tu n-ai venit la noi pentru 
odihnă. 

Păpuşa bineînţeles tăcea. Soacra s-a supărat, a venit în fugă lângă pat, a vrut să 
lovească mireasa, dar a rămas cu gura căscată - în loc de mireasă, o păpuşă. 

A înţeles că a fost păcălită, s-a înfuriat, a luat un ciocan şi a spart păpuşa în bucăţi 
mici. 

Dimineaţa soacra s-a dus la judecător cu plângerea. S-a mirat judecătorul, dar a 
primit un plocon bun şi a promis că o va pedepsi pe Sin-în. 

A doua zi, a chemat-o pe Sin-în şi i-a spus: 

— Cum ai îndrăznit să păcăleşti o doamnă atât de stimată din familia Van? 
De ce ai trimis 
păpuşa în locul miresei? Spune tot adevărul! 

Sin-în s-a prefăcut tristă şi a început să plângă: 

— Ea mă bârfeşte. Tot satul a văzut cum am aşezat-ope fiica mea în litieră, 

n-am auzit de nicio 

păpuşă. Da-ţi-mi fata înapoi! Unde este această păpuşă blestemată, în care au 
transformat-o pe fiica mea? 

— Arată-ne această păpuşă, stimată doamnă Van. Acum va ieşi adevărul la 
iveală. 

Auzind aceasta, mama mirelui a răspuns: 

— Eu am spart păpuşa, iar bucățile le-am aruncat în lac. 

— Atunci n-am ce face - a răspuns judecătorul - va trebui s-o eliberăm pe 
Sin-în din lipsă de probe. 

Mama mirelui a fost nevoită să plece fără să primească nimic, iar Sin-în cu fiul ei 
au început de atunci să ducă o viaţă îmbelşugată şi plină de bucurii. 


Porcul alb 
poveste chineză 


într-un sat trăia odată un om, care nu se ştie cum căpătase un porc alb. Mare i-a 
fost bucuria şi uimirea, deoarece niciun om de pe acele meleaguri nu avea un porc 
alb, toţi aveau doar porci negri. 

Omul socoti că este o adevărată comoară şi poate se va îmbogăţi dintr-o dată. 
Hotări să se ducă cu porcul la împărat, împăratul îl va răsplăti desigur cu bani mulţi. 
Curtea împăratului era departe, departe, iar omul nostru nu avea nici cal, nici căruţă 


şi trebui să pornească pe jos. în faţa lui mergea porcul grohăind, iar în urmă încet, 
încet, neîndrăznind să-l lovească cu biciul, mergea ţăranul. 

Merseră ce merseră până ce ajunseră într-un ţinut, unde oamenii nu văzuseră 
niciodată porci albi. Toţi se mirară şi lăudară minunatul animal. Când auziră că vrea 
să-l dăruiască împăratului laudele nu mai conteniră. Țăranul asculta şi se bucura de 
parcă ar fi şi primit răsplata. 

— Aveţi răbdare - le spunea el - mă voi întoarce şi vă voi aduce de la 
împărat munţi de mâncare şi mări de băutură. Pe toți vă voi invita la masă şi veţi 
vedea atunci ce înseamnă să fii bogat. 

Apoi porni mai departe la drum şi merse până ce dădu de alt ţinut. Când oamenii 
de acolo văzură că mână un porc alb cu gând să-l dăruiască împăratului, se mirară şi 
începură să râdă. 

Cineva spuse: 

— Du-l mai repede acasă! Ce mare lucru e un porc alb? Noi avem cu toţii 
porci albi. 

Altul spuse: 

— Mai bine taie-l aici şi mănâncă.-l, o fi departe până la tine acasă, să nu 
moară pe drum. 

Al treilea spuse: 

— Mai bine vinde-mi-l mie! îţi voi da câţiva bănuţi, căci de la împărat nu 
vei căpăta niciun ban, ba va pune slugile să te şi bată. Crezi că-i mare lucru un porc 
alb? Deschide-ţi bine ochii! 

Țăranul nu crezu o iotă din vorbele lor, socotind că vor să pună mâna pe porcul lui 
prin minciuni, ca apoi să-l vândă împăratului şi le spuse: 

— Ce credeţi că sunt un prost? Să nu cumva să vă treacă prin cap că prin 
minciuni veţi pune mâna pe comoara mea. Mă voi duce singur la împărat şi voi primi 
o mare răsplată. 

Şi iar pomi la drum. Nu vă pot spune cât timp a mers până a dat de curtea 
împăratului. Când auziră străjile că un om a adus în dar împăratului un porc alb 
jigărit şi murdar şi că-l mai laudă că este o adevărată comoară, nu numai că nu-l 
lăsară să intre, dar îl şi ocărâră. Țăranul nu ascultă pe nimeni şi ţinu morţiş să ajungă 
la împărat. 

— Mişcă-te, prostule, mai repede de aici! începură să țipe la el străjerii şi să- 
l bată. 

Dar ţăranul nu se potoli şi se hotări să afle ce culoare au porcii împăratului. Se 
apropie, se uită şi într-adevăr văzu că împăratul are mulţi porci albi. îşi lăsă capul în 
piept şi porni încet spre casă. lar porcul slăbi aşa de mult din cauza drumului lung, 
că nu mai era bun de nimic; şi ţăranul nu mai ajunse acasă cu el, pentru că porcul 
muri pe dram. 


Şoarecele de munte şi şoarecele de oraş 


poveste chineză 


Odată, şoarecele, care locuia în munţi, a ieşit să se plimbe şi a întâlnit pe drum un 
şoarece din oraş. Au intrat în vorbă şi s-au plăcut foarte mult unul pe altul. Din acea 
zi au început să se plimbe adesea împreună şi au devenit prieteni nedespărţiţi. 

într-o bună zi şoarecele de munte i-a spus şoarecelui de oraş: 

— Ascultă, dragă frăţioare, ţie, care locuieşti tot timpul în oraş, desigur ţi s-a făcut 
lehamite de hrana orăşenilor. Nu vrei să guşti nişte bucate proaspete şi fragede? 


Haide la mine, te voi ospăta ca să mă ţii minte! 

Şoarecele de oraş a primit cu bucurie. Şoarecele de munte şi-a dus prietenul în 
vizuina sa, a scos din cămară arahide, cartofi dulci şi fel de fel de boabe din care 
oaspetele a mâncat cu poftă. 

Mulţumit de ospitalitate, l-a invitat din toată inima la el şi pe şoarecele de munte, 
ca să guste slănină, zahăr şi fursecuri. Şoarecele de munte nu mai putea de bucurie, 
deoarece niciodată nu încercase asemenea delicatese. A doua zi, şoarecii s-au 
îndreptat spre oraş. Prietenul de la oraş locuia în pivniţa unei băcănii şi întotdeauna 
avea din belşug tot felul de bunătăţi. 

Vorbind despre una, despre alta, s-au strecurat de sub podea, s-au tăvălit prin 
zahăr, au gustat afumăturile şi au mâncat pe săturate. 

Deodată, şoarecele de munte a zărit într-un colţ un vas mare de lut. 

— Frăţioare, a strigat el şoarecelui de oraş, aici ce mai este? 

— O, aici este un ulei foarte gustos şi gras, dar să nu bei mult din el. Gustă 
dacă doreşti! 

Cu toate că era prea sătul, şoarecele de munte s-a lăcomit şi la ulei. L-a rugat pe 
prietenul său să- 1 ţină strâns cu dinţii de vârful cozii şi a coborât în vas. 

Uleiul era atât de galben şi de limpede, încât se putea vedea fundul vasului. 

Şoarecele de munte stătu atârnat de propria-i coadă ca de o frânghie şi bău cu nesaţ 
din ulei. 

După aceea strigă şoarecelui de oraş: 

— Nu mai pot să beau, trage-mă în sus! 

Trăgându-l de coadă, şoarecele de oraş i-a spus: 

— Haide, frăţioare, de aici. Vreau să te scot teafăr, deoarece nu prea 
departe de noi se plimbă motanul ca şi cum nu ne-ar fi zărit. 

— A, nu-i nimic, nu te teme, îi răspunse şoarecele de munte, îmi place 
foarte mult uleiul, mai vreau să beau. 

A răsuflat şi a coborât din nou în vas, iar şoarecele de oraş stătea pe marginea 
vasului, ţinând între dinţi coada prietenului. 

Deodată, fereastra s-a deschis şi s-a ivit un motan mare şi negru. 

— Ah, frăţioare, ieşi! a strigat şoarecele de oraş şi fireşte a dat drumul cozii 
prietenului său. 

„Pleosc” s-a auzit din vas. Şoarecele de munte căzuse în ulei. A încercat să înoate, 
dar n-a putut, 
întrucât se îngreunase foarte mult, şi aşa s-a înecat. 


Bărbatul cel tont 
poveste chineză 


O femeie avea un bărbat foarte prost. Nu ştia să facă nimic, iar dacă se apuca de 
ceva ieşea tocmai pe dos. 

Odată nevasta l-a trimis la nişte neamuri după războiul de ţesut. La întoarcere, 
bărbatul obosit se aşeză la marginea drumului ca să se odihnească. Stând aşa privi la 
unealta din faţa lui şi îi spuse: „Dacă ai patru picioare, de ce să te mai car eu? Du-te 
singur, poate ai să mă şi întreci!” 

Şi puse războiul de ţesut în mijlocul drumului, plecând singur mai departe. 

Cum a ajuns acasă, nevasta l-a şi întrebat de război. 

— I-am spus să vină singur aici, doar are patru picioare. Va veni cu 
siguranță, răspunse bărbatul. 


— Ce tot spui? Doar un război de țesut nu poate să umble. Picioarele lui 
sunt de lemn. Fugi înapoi şi adu-l! 

Dar se întunecase şi bărbatul se hotări să lase pe a doua zi. în zori, se întoarse să 
ia războiul de ţesut pe care încă nu se uscase roua. 

— Vai, sărmanul, cât de tare s-a grăbit, a obosit, ba chiar a transpirat, 
spuse bărbatul cel tont şi-l luă acasă. 

După câteva zile nevasta îi spuse să ducă la piaţă pânza pe care o ţesuse ea. 

Bărbatul văzu pe drum doi stâlpi. Crezând că sunt oameni strigă: 

— Ei! Nu aveţi nevoie de nişte pânză? 

Stâlpii nu scoaseră o vorbă. 

— Haide, luaţi nişte pânză, stărui bărbatul. 

Se apropie şi puse pânza lângă stâlp. 

— Luaţi-o! Dar banii unde sunt? 

O vacă din împrejurimi mugi: Muu! 

Iar el înţelese: „Nu”. 

— Bine, dacă azi nu aveţi bani am să vin mâine. 

— Cui ai vândut pânza? Îl întrebă nevasta. 

— La doi flăcăi, răspunse bărbatul. Ei stăteau lângă drum şi tăceau, însă 
când i-am întrebat de bani au spus că n-au. 

Nevasta i-a pus mai multe întrebări şi îndată a priceput şi l-a trimis să aducă pânza 
înapoi. 

S-a întors chiar în acel loc, dar sulul de pânză nu era nicăieri. Deodată, zări pe drum 
mai mulţi oameni îmbrăcaţi în haine albe, semn de doliu la chinezi, căci era o 
procesiune de înmormântare. 

Atunci bărbatul s-a gândit că ei sunt hoţii şi începu să-i ocărască. 

— Daţi-mi pânza mea, dacă nu, vă bat. 

Oamenii puseră mâna pe el şi-l snopiră în bătăi. Când a venit acasă şi i s-a plâns 
nevestei, ea îi spuse: 

— Prostule, era o înmormântare. Mai bine i-ai fi ajutat să ducă sicriul. Atunci 
ei ţi-ar fi mulţumit şi nu te-ar fi bătut. 

— Bine, data viitoare voi fi mai deştept, i-a promis bărbatul şi s-a dus să se 
plimbe. 

Merse ce merse şi văzu venind spre el nişte hamali care duceau o litieră împodobită. 

— Ei, voi! strigă el. Aşteptaţi-mă să vă ajut să duceţi sicriul. 

Auzind una ca asta, hamalii îl luară la bătaie. 

Omul se întoarse acasă cu lacrimi în ochi. Când nevasta află de cele întâmplate râse 
cu poftă: 

— N-ai pic de minte! Litiera de nuntă ai luat-o drept sicriu. Trebuia să 
zâmbeşti, să baţi din palme. 

— Bine, altă dată am să ştiu ce să fac, mormăi bărbatul şi se duse la culcare. 

Dimineaţa, cum ieşi pe stradă, văzu că vecinilor le arde casa. Se apropie şi privi. îi 
plăcea să se uite la flăcări şi deodată zâmbi, bătu din palme şi începu să danseze. lar 
oamenii îl luară din nou la bătaie. 

Se întoarse acasă şi începu să se jeluie: 

— Sărmanul şi nenorocitul de mine, toți mă bat, nimănui nu-i pot fi pe plac. 

Nevasta îşi ridică braţele deznădăjduită. 

— Of, că tont mai eşti! Cum poţi să baţi din palme când arde casa cuiva? Mai 
bine ai fi luat o căldare cu apă şi ai fi turnat peste foc. 

Auzind-o bărbatul se hotări să dea neapărat peste un foc şi să-l stingă. 

Plecă prin sat şi ajunse la o fierărie. Acolo văzu cum se înălţau flăcările şi scânteile 
zburând peste tot. 


Luă imediat o căldare cu apă şi o turnă peste foc. Atunci au venit fierarii şi l-au bătut 
atât de tare, că abia a ajuns până acasă. 

— Of— se jelui femeia - oare cum este cu putință să torni apă peste focul din 
fierărie? Dacă ai fi bătut cu barosul pe nicovală, fierarii ți-ar fi mulțumit. 

— Bine. Acum ştiu ce am de făcut, se bucură bărbatul. 

în aceeaşi zi văzu că doi se bat. Se loveau cu bastoanele şi strigau fiecare cât îl ţinea 
gura de tare. 

Bărbatul cel tont se apropie de ei, luă de pe jos bastonul şi începu să lovească în 
toate părţile. 

Cei doi uitară de cearta lor şi se repeziră la el. Abia reuşi să scape teafăr. Atunci 
nevasta îi zise: 

— Prostule, când doi se bat trebuie să-i desparţi. 

în curând bărbatul făcu cum îl învățase nevasta; dar de data asta nu mai era bucuros. 

Erau doi tauri, iar el s-a apucat să-i despartă. Un taur îl ridică în coame şi-l aruncă 
departe. 

Abia spre seară îl găsiră mai mult mort decât viu. 


Templul din nori 


poveste chineză 

în trecătoarea de pe muntele Taişan se află templul Utzimiao. La treizeci-patruzeci 
de paşi de el se poate vedea fundamentul altui templu, dar templul în sine nu se 
vede. Unde este oare templul? 

Se povesteşte că demult, cu mulţi ani în urmă, acest templu s-a ridicat deodată în 
aer şi aşa a rămas agăţat de nori între cer şi pământ. De aceea oamenii l-au numit 
„Templul din nori”. 

Iată cum s-a întâmplat: 

Trăia cândva în templu un călugăr bătrân cu ucenicul său de doisprezece ani. 
Copilul şi-a pierdut de mic părinţii şi rudele l-au dat bătrânului călugăr să-l înveţe. 
Călugărul, ca toţi călugării, nu muncea, ci trăia din ceea ce arenda săracilor, din 
pământul care aparţinea mânăstirii. Lua pentru asta un preţ mare de la ei. Nici nu se 


gândea să-l înveţe pe băiat şi-lobliga sămuncească ziua şi 
noaptea. 
El ba mătura podeaua, ba îi gătea mâncarea, ba strângea patul. N-avea timp nici 


să respire, să nu 
mai vorbim să alerge sau să se joace. îl hrănea prost pe băiat, în schimb de bătăi şi 
ceartă băiatul era sătul până-n gât. 

Călugărul avea mulţi prieteni - toţi ca şi el. în fiecare zi se strângeau şi vorbeau 
despre vreme. Seara, înainte de culcare, bătrânul călugării amintea, de obicei, 
micului său învățăcel: 

— După ce vei mătura curtea, să stropeşti florile. După ce stropeşti florile, 
să sădeşti legumele. După ce vei sădi legumele, să aduci apă... 

Şi aşa, la nesfârşit, şi nu uita niciodată să adauge: 

— Dacă nu vei face tot, călcâiele tale vor primi o porție serioasă de lovituri 
de bambus. 

Spre sfârşitul zilei picioarele băiatului erau ca nişte butuci şi era frânt de 
oboseală. lar perna era deseori noaptea udă de lacrimi. 

Odată sădea legume la câmp. Deodată a auzit pe cineva strigându-l. A ridicat 
capul şi a văzut două fetiţe venind direct spre el. Erau amândouă îmbrăcate la fel, în 
scurte roşii şi pantofi tot roşii, iar pe cap aveau două codițe minunate. Fetiţele erau 


mici şi rotunjoare ca două ridichi. 

— Ce faci aici? l-au întrebat fetiţele pe băiat. 

— Iată, fac şănţuleţe şi sădesc legume, a răspuns el. 

Atunci fetiţele au început să-l ajute pe băiat. Munca mergea strună şi repede au 
sfârşit totul. Fetiţele i-au spus să se joace cu ele un joc vesel. 

S-a întunecat şi a venit timpul ca fetiţele să plece. Ele i-au poruncit băiatului să nu 
povestească nimic bătrânului călugăr despre ele. 

A doua zi, fetiţele au mai adus şi alte fetiţe cu ele, care le semănau ca două 
picături de apă. Şi de data asta l-au ajutat pe băiat. Iar după ce au terminat treaba, 
din nou s-au jucat. Fetiţele au aflat că băiatul nu mănâncă pe săturate şi i-au adus 
diferite bunătăţi. 

A trecut câtva timp şi băiatul şi fetiţele s-au împrietenit tare, dar noile prietene 
niciodată nu l-au invitat la ele. Când le întreba unde locuiesc, fetiţele doar chicoteau: 
„Hi, hi” arătând undeva departe şi spuneau: „Acolo”. 

De când apăruseră aceste prietene, sprâncenele băiatului nu se mai încruntaseră 
de tristeţe, iar faţa lui slabă şi palidă ca ceara se îmbujorase şi se rotunjise. 

Bătrânul călugăr, observând veselia învăţăcelului s-a supărat: 

— De ce eşti aşa vesel în ultimul timp? Care ţi-e bucuria? 

— Eu lucrez mult şi bine şi mănânc bine, iată de ce sunt vesel, a răspuns 
băiatul. 

— Aha! înseamnă că te oblig să munceşti prea puţin? Bine, acum, după ce 
vei termina toată treaba în casă, trebuie să mergi în fiecare zi în pădure şi să aduci 
două legături de vreascuri. 

Dar ce însemna oare pentru băiat să adune două legături de vreascuri? Să fie 
chiar mai multe el tot nu s-ar fi întristat, doar prietenele îl vor ajuta. 

Fetiţele îl încurajau în toate. Cât n-ai fi putut înghiţi o turtă mică, ele reuşeau să 
facă tot ce poruncise călugărul, apoi alergau şi săreau în pădure, rupeau fructe 
sălbatice, flori roşii cu parfum plăcut, îşi spălau în apa de izvor faţa şi mâinile, 
prindeau raci printre pietre, iar când erau obosite de joacă, se aşezau să se 
odihnească şi până la apusul soarelui aveau timp să-şi spună poveşti şi diferite 
istorioare. 

Bătrânul călugăr îi tot dădea băiatului munci multe, una mai grea decât alta şi, 
spre uimirea lui, băiatul făcea totul, tară să spună o vorbă. Atunci în sufletul 
călugărului a încolţit o îndoială. 

într-o seară, a închis templul şi supărat l-a luat pe băiat de ureche şi a început să-i 
pună tot felul de întrebări. Dar băiatul nu i-a spus adevărul. 

Atunci bătrânul a hotărât să facă altfel şi cu o voce mieroasă a început să-i 
vorbească: 

— Dacă Îmi vei spune adevărul, eu mă voi purta cu tine precum cu fiul 
meu. Şi chiar dacă nu-mi vei spune tot, o să aflu despre ce este vorba. 

Băiatul era încă prea mic şi bătrânul călugăr a reuşit în cele din urmă să-l înșele şi 
astfel a povestit totul bătrânului. 

Călugărul s-a încruntat, apoi s-a gândit, şi s-a tot gândit iar sprâncenele i s-au 
întins, ochii i s-au înveselit şi l-a bătut prieteneşte pe umăr. 

— Bine, foarte bine că a dat un asemenea noroc peste tine. Dar de ce 
prietenele tale nu te cheamă niciodată în vizită? Trebuie neapărat să aflăm unde 
trăiesc şi eu te voi ajuta. la o aţă lungă şi leag-o pe neobservate de rochia uneia 
dintre fetiţe. După aţă noi le vom găsi casa. 

A doua zi, din nou au venit fetiţele. Ca întotdeauna la început l-au ajutat pe băiat, 
iar apoi cu toţii s-au jucat. Când a venit timpul ca fetiţele să plece acasă, băiatul a 
legat pe neobservate de haina uneia din ele aţa, iar capătul celălalt l-a agăţat de 


copac şi s-a întors la templu. Dimineaţa, bătrânul călugăr s-a dus că caute după fir 
casa fetelor. Firul ducea departe, departe în pădure şi dispărea sub pământ. Bucuros 
a venit într-un suflet călugărul acasă, i-a poruncit băiatului să ia cazmaua şi l-a dus la 
locul unde a dispărut aţa. 

Când băiatul a săpat o groapă mică, au văzut că aţa este legată de o rădăcină. 
Călugărul a pornit să sape alături şi acolo era tot o rădăcină. Au scos o legătură mare 
de rădăcini. 

Călugărul s-a întors în templu, a pus legătura în dulap, iar patru rădăcini le-a 
aruncat în ceaun, a turnat apă şi a făcut focul. După câtva timp din ceaun a început 
să se înalțe un abur mirositor. 

Atunci bătrânul i-a poruncit băiatului: 

— Ai grijă de foc, numai să nu îndrăzneşti să deschizi capacul. Dacă-l vei 
ridica, păzeşte-ţi oasele. Eu mă voi duce să-mi vizitez puţin prietenii. 

Băiatului îi era dor de prietenele sale, doar nu le văzuse toată ziua. Deodată din 
camera interioară a templului s-a auzit un plânset de copil şi vocea cuiva, parcă 
vorbind din vasul mare de lut, l-a strigat pe nume. 

El a intrat în cameră, s-a uitat în jur şi n-a văzut pe nimeni. Dar vocea iar l-a 
strigat. De data asta băiatul a înţeles că cineva este încuiat în dulap. Fără să stea 
mult pe gânduri a rupt lacătul şi a deschis dulapul. Şi din el una după alta au sărit 
prietenele lui. 

Cea mai mare dintre fetiţe i-a spus cu reproş: 

— Cum de nu-ţi este ruşine? Tu i-ai povestit călugărului cel rău despre noi 
şi ai omorât patru din surorile noastre, dar şi noi nu se ştie dacă vom ajunge acasă. 
Ce să facem acum? 

— Nici eu nu mai pot rămâne aici, a spus cu disperare băiatul. Bătrânul 
călugăr va afla că v-am eliberat şi n-o să-mi fie bine. 

Fetiţei i s-a făcut milă de el. 

— Să lăsăm toate la o parte. Ce a fost a fost. Pe surorile noastre tot nu 
putem să le mai înviem. Trebuie să ne salvăm, înainte de a veni călugărul cel rău. M- 
am gândit ce să facem! 

Şi fetiţa i-a poruncit să ia din ceaun supă şi s-o toarne pe pământ. Băiatul a făcut 
aşa şi podeaua a început să se ridice în sus. 

între timp, bătrânul călugăr a trecut pe la toţi prietenii şi i-a invitat la el. Pe drum 
el povestea călugărilor: 

— Am găsit pe câmp multe rădăcini asemănătoare. Ele fierb acum în ceaun 
şi probabil că s-au trezit la viaţă. Noi vom bea tot ceaunul şi fiertura ne va întineri cu 
mulţi ani. Apoi vom fierbe şi celelalte rădăcini şi... 

Dar călugărul n-a mai apucat să sfârşească, a ridicat capul şi a văzut templul 
legănându-se şi ridicându-se încet, încet în sus. 

— Vai, vai, vai, a strigat călugărul şi s-a repezit spre templu. Bătrânul s-a 
agăţat de o crăpătură şi a rămas agăţat în aer încercând să oprească înălţarea 
templului. 

Povestea tară sfârşit 

Trăia odată un împărat, căruia mai mult decât orice pe lume îi plăcea să asculte 
poveşti. 

împăratul îi pusese pe toţi să-i povestească. Dar nu ştiu cum se făcea, că tocmai 
când se ajungea la ceva interesant, povestea se termina. Aceasta îl supăra pe împărat 
şi poruncea să fie omorât povestitorul. 

împăratul nu voia să asculte poveşti obişnuite şi i-ar fi plăcut o poveste care să nu 
se termine niciodată. 

în fiecare zi trimitea slujbaşii şi soldaţii, să-i aducă oameni care ştiau poveşti. 


Oamenii îşi alegeau poveştile cele mai lungi, dar chiar şi poveştile cele mai 
lungi aveau un sfârşit. Toţi povestitorii împăratului au fost omorâţi şi niciun om 
nu s-a mai întors de la palatul împăratului. 

Odată a fost adus la împărat un tânăr. Tânărul nu se temea deloc şi îi spuse 
împăratului o poveste fără sfârşit. 

— Demult, demult trăia un împărat, atât de bogat, ca nimeni altul. Grâne 
avea atât de multe, încât oamenii nici nu ştiau unde să le pună. Atunci a chemat un 
dulgher şi i-a poruncit să-i construiască un hambar, atât de mare, încât să nu i se 
vadă capătul. Din vremurile cele mai îndepărtate şi până în ziua aceea nu se văzuse 
un hambar mai mare. Grânele lui ajungeau până sus. Dar când i-au construit n-au 
băgat de seamă că rămăsese o spărtură nici mică, nici mare, cât ar încăpea o vrabie. 
Stoluri de vrăbii zburau spre hambar. 

Spărtura era mică, întocmai cât o vrabie. Venea prima vrabie, venea cea de a 
doua, după aceea a treia lua grăunţe şi zbura... apoi a patra, după aceea mai venea 
una şi încă una... 

împăratul care asculta cu atenţie a văzut că aici povestea se repetă şi nemaiavând 
răbdare, l-a întrerupt pe tânăr întrebându-l: 

— Nu-i aşa că vrăbiile au luat toate grăunțele? Ce s-a întâmplat după aceea? 

— Ele nu le-au luat pe toate, nu s-au grăbit, a fost răspunsul. 

împăratul foarte mult dorea să ştie ce s-a întâmplat mai departe şi întrebă iar: 

— De exemplu, dacă toate ar fi fost luate, ce ar fi urmat? 

— Imediat veți şti ce s-a întâmplat după aceea, trebuie să aşteptaţi până 
când toate vor fi îuate, a zis tânărul. 

împăratul ardea de nerăbdare să ştie ce s-a întâmplat după aceea şi i-a dat voie 
tânărului să continue. 

Din zori şi până-n seară tânărul repeta întruna: vrabia a venit, vrabia a zburat, a 
luat grăunţele şi a zburat afară. Şi aşa zile în şir a tot povestit neîncetat, trecând de 
la o vrabie la alta. Nemaiavând răbdare, împăratul l-a întrebat iar: 

— Au terminat repede toate grânele? 

— Nu încă, a răspuns tânărul. 

A trecut o zi, a trecut o noapte, au trecut multe zile şi multe nopţi. Dar vrăbiile tot 
n-au putut termina grânele din hambar. împăratul s-a înfuriat din ce în ce mai tare: 

— De ce până acum n-au mâncat toate grânele? l-a întrebat în cele din urmă 
pe tânăr. 

— Nu puteau aşa de repede, pentru că hambarul era mare, nici nu se ştia 
câte boabe erau. Cine ştie cât timp ar fi trebuit să treacă pentru ca vrăbiile să 
termine toate grânele! 

împăratul n-a mai vrut să asculte mai departe această poveste şi a poruncit să fie 
omorât tânărul. Dar tânărul îi spuse: 

— De fapt v-am spus o poveste fără sfârşit. Sfârşitul ei încă nu se vede. 
Cum puteţi să mă omorâţi? 

împăratul nu putu să-i răspundă nimic şi-l lăsă să plece acasă. 


Duhul scorpionului 


Cu mult timp înainte, când orezpovostăcițâbraape zilnic cu piatra de moară, 
trăia un flăcău tânăr însurăţel. Lângă casa flăcăului locuia vărul său, care avea doi 
copii. 

într-o zi, flăcăul a ajutat-o pe tânăra-i nevastă să ducă orezul la moară, apoi a plecat 
pe deal să taie iarbă. După o bucată de timp, răzbindu-l foamea şi setea, s-a întors. 
Apropiindu-se de moară s-a mirat văzând că măgăruşul mai învârtea roata şi peste tot e 
atâta linişte. Bruma de grăunţe trebuia să fie măcinată de mult, de acum trebuia să fie 
şi masa gata. Când a ajuns mai aproape a văzut cum coşul era tot acolo unde-l 
aruncase, iar grăunţele se făcuseră pulbere. Roata tot se mai învârtea, dar nici umbră 
de nevastă. Să fi zis că a plecat la mamă-sa nu s-ar fi putut să plece tară să-i spună şi 
lui; să fi zis că a fugit, n-avea de ce: de când se luaseră nu se certaseră niciodată. De ce 
se gândea, de aia era mai nedumerit. S-a apucat şi a deshămat măgarul, a strâns făina, 
a plecat acasă, dar nici acasă n-a dat de nevastă. Se mâhnise aşa de tare, că nu mai 
avea poftă nici de mâncare, nici de băutură. A început să întrebe în stânga şi în 
dreapta, dar nimeni nu-i văzuse nevasta. S-a întors iarăşi la moară, a intrat înăuntru, a 
ridicat piatra şi a văzut dedesubt o crăpătură din care a ieşit un scorpion negru parcă 
era dat cu lac, cu un ac mai mare decât un ci. Atunci a înţeles că acel scorpion îi 
ucisese nevasta. în acea clipă scorpionul s-a repezit la el, dar băiatul, sprinten, s-a ferit 
în grabă. A alergat, a luat secera pe care o lăsase lângă moară şi a lovit cu ea în burta 
scorpionului tăindu-i acul. Când să mai lovească o dată, scorpionul s-a prefăcut într-un 
nor negru care s-a ridicat în văzdu 
Din mijlocul norului s-a auzit un glas: 

— Băiete, băiete, peste trei ani să te pregăteşti că-ți voi lua viața. 

înfuriat, băiatul a zvârlit secera după nor, dar norul a început să se rotească spre 
miazănoapte- apus. Uitându-se în jos a văzut în piatra de moară o gaură adâncă şi 
întunecată unde erau îngrămădite lucrurile nevestei lui. 

De atunci, băiatul ducea o viaţă singuratică. Când se întorcea de la muncă nu-l mai 
aştepta masa pusă şi lampa aprinsă, nu mai avea cu cine schimba o vorbă. Ascuţise 
secera ca briciul şi o purta totdeauna cu el. Aşa a trecut mai bine de o jumătate de an, 
până ce, într-o zi, când se întorcea de pe deal a văzut o fecioară care stătea pe o piatră 
la marginea drumului şi vărsa lacrimi amare, bocindu- şi mama şi tata. Băiatul s-a 
apropiat de fată şi a zis: 

— E târziu, de ce stai aici şi plângi? 

Nepotolindu-şi plânsul fata a răspuns: 

— Frăţioare, vezi-ţi de drum, sunt o biată orfană, am rămas şi fără mamă şi 
fără tată şi nu mai am niciun rost să trăiesc. 

Şi a început din nou să plângă. Băiatul şi-a simţit şi el ochii umezi. S-a uitat în 
jur, dar nu se vedea nimeni. Afară se întunecase, lumea în sat dormea. îşi 
frământa mintea ce să facă cu fata. Luându-şi inima în dinţi a spus: 

— Nu mai plânge, hai acasă la mine! 

Fata şi-a şters lacrimile şi a plecat cu băiatul. 

Ajungând acasă, băiatul s-a gândit că dacă va găzdui fata îi vor ieşi tot felul de 
vorbe. S-a dus alături la vărul său să se sfătuiască. Nevasta acestuia nu se culcase încă 
şi tocmai se căznea să croiască nişte boneţele pentru cei doi copii ai săi, dar oricum 
măsura, tot nu ieşeau două boneţele dintr-un petecuţ de material. Băiatul le-a povestit 
cum a găsit fata pe drum şi cum a adus-o acasă. Apoi a zis: 

— Vere, dacă vrei vino la mine să dormim împreună şi trimit fata aici să 
doarmă cu nevasta ta. 

Zis şi făcut. 

Băiatul a luat fata şi a dus-o acasă la vărul său. Copiii adormiseră, dar femeia tot 
se chinuia cu măsuratul. Văzând că băiatul îi zice acesteia verişoară a început şi ea 


Duhul scorpionului 


verişoară-n sus, verişoară-n jos, Pa56VeSt6uoRsieaă de când lumea. 
După ce au plecat cei doi, fata a zis: 


— Verişoară, dacă nu te superi, dă-mi să-ţi fac eu boneţelele! 

A luat foarfeca şi din două tăieturi le-a croit, apoi le-a cusut. A mai brodat pe ele 
câte un Phenix şi un bujor, încât verişoara nu mai putea de bucurie uitându-se la ele. 
în sinea ei se gândea: 

— Fata asta e frumoasă, e harnică, e pricepută, noroc de cine o va lua de 
nevastă. 

A întrebat-o pe fată: 

— Cum ți se pare vărul meu? Dacă ar fi după mine aş zice că vă potriviți. 
Tu nu mai ai pe nimeni pe lume, lui văru-meu i-a murit nevasta. 

Fata a lăsat capul în jos şi a îngăimat: 

— Mi-e teamă că vărul dumitale nu mă vrea! 

Verişoara, bucuroasă că fata nu e împotrivă, a luat-o de mână şi i-a zis: 

— Fii liniştită, vorbesc eu cu el. 

A doua zi, cum s-a luminat, verişoara s-a dus la băiat şi i-a zis: 

— Vere, ţi-am găsit o nevastă cum nu se poate mai bună! 

Bănuind despre ce e vorba, băiatul a spus: 

— Despre ce nevastă vorbeşti? 

Verişoara îi tot dădea înainte cu laudele. Bărbatu-său, fire care nu se aprindea atât 
de uşor, a încruntat sprâncenele şi a zis: 

— Dar nu ştim nici de unde vine, nici ce-i cu ea. Să te însori cu o fată găsită 
pe drum? 

Dar nevastă-sa nu s-a lăsat: 

— Ce nevoie are de toate astea? Se vede cât de colo că e o femeie bună şi 
vărul nostru are nevoie de o nevastă care să-i facă de mâncare şi să-i coase hainele. 
Tu habar nu ai cât de greu e să trăieşti singur. 

Bărbatu-său n-a mai avut ce zice, iar băiatul s-a supus. Băiatul s-a însurat cu fata şi 
o duceau foarte bine. Fata era potolită la vorbă şi tare harnică. Băiatul era mulţumit 
şi toată lumea-i vorbea numai de bine. După vechiul obicei, băiatul îşi ascuţea mereu 
secera şi ziua o purta cu el, iar noaptea dormea cu ea sub pernă. Nu se ştie din ce 
motive, nevasta, cum vedea secera se schimba la faţă. într-o zi, a început să plângă în 
faţa lui bărbatu-său. Acesta, crezând că-şi plânge iarăşi părinţii, s-a apropiat de ea s- 
o mângâie, dar fata l-a îmbrâncit. Băiatul n-a ştiut ce să mai creadă. Fata s-a oprit din 
plâns, şi-a şters lacrimile şi şi-a văzut mai departe de treabă. în aceeaşi seară, înainte 
de culcare, nevasta a zis: 

— Cum să nu fiu supărată, sunt nevasta ta, dar te porţi cu mine ca şi cu o 
străină. 

Băiatul nu se dumirea despre ce e vorba şi a întrebat: 

— De ce crezi treaba asta? 

Oftând, fata a zis: 

— Dacă nu vezi în mine o străină, de ce nu te desparţi de secera asta nici 
ziua nici noaptea? 

Băiatul a răspuns: 

— Port secera spre a mă apăra de duhul scorpionului. 

Izbucnind în râs fata a zis: 

— Dar viteaz mai eşti! Despre ce duh tot vorbeşti? Şi chiar dacă ar fi aşa, 
crezi că se sperie Duhul Scorpionului de secera ta? Vezi-ţi de treabă, bărbate, cu 
nălucirile tale! 

De atunci, băiatul n-a mai purtat cu el secera, iar nevastă-sa n-a mai plâns. Şi au 
trecut câteva luni fericite şi liniştite, într-una din zile, mieroasă, nevasta i-a spus: 

— Bărbate, înainte de moarte, părinţii au mai lăsat unele lucruri. Pe cât 
văd, anul acesta nu ne va fi de ajuns orezul. Mă duc să vând lucrurile alea şi să mai 


cumpărăm măcar un mu?! de pământ. 

A strâns prin casă şi a plecat. 

în ziua aceea, văru-său se dusese să culeagă vreascuri. Tocmai se căţărase într-un 
copac înalt, să taie nişte uscături. Aruncându-şi ochii în jos a văzut femeia cum alerga 
şi apoi s-a strecurat în mare grabă într-o peşteră. Părându-i-se ciudat, vărul a rămas 
cu ochii la peşteră. A aşteptat, a aşteptat, dar femeia n-a mai ieşit. A coborât din 
copac şi tiptil, tiptil, s-a apropiat de peşteră şi, printr-o crăpătură 
s-a uitat înăuntru. S-a speriat aşa de rău de ce-a văzut, că i s-a ridicat părul în cap. 
în peşteră se afla un scorpion uriaş, lângă care era o piele verde ca veninul. De frică 
n-a mai apucat să strângă vreascurile pe care le tăiase, a fugit acasă şi i-a spus lui 
văru-său tot ce a văzut. 

Acesta a luat din nou secera şi a început s-o ascută. A doua zi s-a întors şi nevasta. 
A dat banii bărbatului zicându-i: 

— Ai grijă ce faci cu banii, nu-i cheltui într-o singură zi. Tot ce mai aveam 
acolo am vândut, dar n-am adus decât o parte din bani. Ce-a mai rămas, am să iau la 
anul. 

Apoi s-a apucat zorită de treabă. Văzând toate acestea, băiatul şi-a zis: 

— Uite ce nevastă bună am! De unde până unde să fie ea Duhul 
Scorpionului? 

Şi a pus secera bine. După câtva timp i-a spus lui văru-său: 

— Vere, poate că n-ai văzut bine atunci. 

A mai trecut o bucată de timp. Văru-său îi purta mereu de grijă, dar nevastă-sa nu 
credea nimic: 

— Dacă e, aşa cum spui tu, Duhul Scorpionului, n-ar mai trăi cu el de atâta 
timp. 

Bărbatu-său n-avea chef să se certe cu ea şi doar dădea din cap. După puţin timp şi-a 
adus aminte 
că scorpionul îşi schimbă pielea la un an o dată. 

în anul următor, el a început să se ducă mai des după vreascuri şi de câte ori se 
ducea, dădea târcoale în jurul peşterii, până când, într-o zi, când s-a uitat prin 
crăpătură, iarăşi a dat de scorpionul cel verde şi alături de el o altă piele. A rupt-o la 
fugă spre casă, l-a luat de mână pe văru-său şi l-a dus la peşteră. Se lăsase 
întunericul, tot muntele era scufundat în beznă, doar în peşteră licărea o lumină. S-a 
uitat prin crăpătură şi a văzut cum acea lumină erau ochii scorpionului care luceau ca 
nişte bulgări de foc. Pe burta scorpionului crescuse un alt ac, dar nu atât de mare ca 
cel pe care-l tăiase. A luat un bolovan şi a vrut să-l arunce în scorpion, dar în peşteră 
s-a făcut întuneric şi n-a mai văzut nimic. 

Când s-a întors acasă, nevasta deja venise şi i-a dat iarăşi o legătură de bani, 
veselă şi zâmbitoare, mai mieroasă ca oricând. Văzând acestea băiatul a lăsat iarăşi 
secera. 

Zilele treceau una după alta. Văru-său pândea tot timpul. într-o zi l-a chemat pe 
băiat la el acasă să se sfătuiască. A luat o furcă de fier, au înroşit-o în foc şi văru-său 
l-a trimis să omoare scorpionul. Dar văzându-şi nevasta dormind, băiatului i s-au 
muiat mâinile. Tocmai atunci, aceasta s-a trezit şi dând cu ochii de furca înroşită în 
mâinile bărbatului, a sărit în sus, s-a rostogolit o dată şi s-a prefăcut în scorpion. 
Ochii ca doi bulgări de foc au început să strălucească. Băiatului i-a trecut slăbiciunea 
şi s-a repezit la scorpion, vârând furca în el. Atunci scorpionul a zis: 

— Mai trebuia să-mi schimb pielea o singură dată şi-mi creştea la loc acul 
cel veninos. Mai aveam numai un an şi te omoram. 

Şi şi-a dat duhul. 


a paisprezecea parte dintr-un ha 


Grădina zeiţei de jad 

Grădina zeiţei de jad se află pe coasta Muntelui Peştera Vrăjită. De fapt, Grădina 
zeiţei de Jad nu este decât un deluşor. Bătrânii spun că pe vremuri pe Muntele 
Peşterii Vrăjite erau numai pietre goale: nu creştea nicio rădăcină de copac, niciun fir 
de iarbă. Oamenii care locuiau aci, toţi spărgătorii de pietre, erau săraci lipiţi 
pământului; vântul şi căldura îi pârjoleau, sudoarea le curgea în ochi, buzele li se 
uscau şi crăpau. Visau pomi încărcaţi de fructe, izvoare cristaline, dar visul lor 
rămânea numai vis. într-o zi, nu se ştie când s-a întâmplat, pe creasta muntelui a 
răsărit un piersic. Băteau ploile şi vântul, apele din munte cărau cu ele pietrişul, dar 
micul piersic rămânea bine împlântat şi creştea de-ţi era mai mare dragul. 

Pe atunci s-a oploşit pe munte, un flăcăiaş străin, de acele locuri. Nimeni nu ştia de 
unde venise şi cum îl cheamă. Tot spărgând piatra în bătaia vântului şi-n arşiţa 
soarelui se înnegrise de-i sclipea obrazul. De aceea oamenii îi spuneau Uang cel 
Negru. Era bun la inimă feciorul şi tare arătos şi priceput. Nu era însurat şi nu 
strânsese un ban în viaţa lui. Când se afla cineva la ananghie, Uang cel Negru era 
primul care-i venea în ajutor. Vorbeau toate satele din jur de bunătatea lui. 

De câte ori urca muntele să spargă piatră, Uang cel Negru trecea pe lângă puiul de 
piersic. Pe neaşteptate, într-o noapte, puiul de piersic a crescut de să nu-l recunoşti. 
Şi tot în noaptea aceea i-au dat frunzele şi a înflorit. într-o dimineaţă, trecând pe 
lângă piersic, deşi nu adia nicio boare de vânt şi crengile erau nemişcate, băiatul a 
simţit cum se scutură peste el boabele de rouă de pe frunzele pomului. Seara, a 
trecut din nou pe sub piersic şi atunci florile au început să-l ningă cu petalele lor. Altă 
dată lui Uang cel Negru i s-a părut că piersicul îi zâmbeşte şi i-a fugit toată oboseala. 
De atunci, în fiecare zi, seara, când îşi termina treaba, Uang cel Negru se aşeza sub 
ramurile piersicului. 

într-o zi, trecând pe acolo, a văzut cum piersicile roşii şi mari se copseseră. S-a dus 
la locul lui şi s-a apucat de spart piatră. Mirosul piersicilor îl ameţea cu parfumul lor. 
Era în iunie când soarele pripeşte mai tare şi pietrele se încinseseră ca focul 
pârjolindu-i picioarele desculţe. La amiază toţi ceilalţi flăcăi şi-au găsit câte un loc să 
se răcorească, dar Uang cel Negru a rămas să mai spargă piatră. Deodată s-a simţit 
obosit şi a adormit. Când s-a trezit, în jurulluiera o răcoare 

neobişnuită. 
A deschis ochii şi a văzut că dormea la umbra unui pom. 

Crengile şi frunzele pomului se strânseră una în alta ca o umbrelă deasupră-i. 
Uang cel Negru a sărit deodată în sus, mirându-se de unde a răsărit pomul acolo. L-a 
scuturat el cu putere, dar era bine înfipt în pământ. Uang cel Negru s-a minunat şi 
mai mult ştiind că pe tot muntele nu se afla decât piersicul pe sub care trecuse 
dimineaţa. S-a uitat mult la pom, dar n-a găsit un răspuns la întrebarea ce-l frământa 
şi fără a mai sta pe gânduri, s-a îndreptat către locul unde ştia că e piersicul. Cât ai 
clipi din ochi a ajuns acolo şi a văzut că acesta era la locul lui. Şi, mare minune, pe o 
creangă stătea o fată de toată frumuseţea şi culegea piersici. Uang cel Negru s-a 
mirat şi mai mult văzând aşa mândreţe de fată cum nu văzuse nicăieri pe unde 
umblase. Avea faţa ca o floare de piersic înflorit şi-i zâmbea. Uang cel Negru s-a 
apucat iarăşi de spart piatră. Fata a făcut un semn cu mâna şi din locul unde spărgea 
băiatul piatră a venit în zbor o ramură de piersic şi pomul a dispărut. Fata a lipit- o de 
pom şi crenguţa s-a lipit ca şi când niciodată nu fusese smulsă de acolo. Apoi, a rupt o 
piersică şi i-a aruncat-o băiatului drept în mână. Fata râdea din toată inima. Uang se 
simţea tare încurcat şi nu ştia ce să facă. Apoi ea s-a oprit din râs şi i-a făcut semn s-o 
mănânce. După ce a mâncat-o, băiatul s-a simţit aşa de răcorit, de parcă fusese la 
scăldat. Fata a luat o ramură de piersic şi a scuturat-o şi Uang s-a pomenit, deodată, 
într-un pavilion verde scăldat în lumină. Pe un perete era agăţat un tablou cu o 


piersică mare. Râzând, fata a spus: 
— Eu sunt Zeița de Jad. Ştiu că eşti un băiat bun şi săritor. Dacă ai vreun 
necaz vreodată, să vii 
aici şi să mă cauţi. 

în timp ce vorbea, faţa zeiţei s-a îmbujorat şi mai mult, ochii îi scânteiau şi mai 
tare. Uang cel Negru nu ştia ce să mai zică de bucurie şi mulţumire, când, fata s-a 
făcut nevăzută. Băiatul s-a pomenit iarăşi înconjurat de flăcăii care spărgeau 
piatră. 

Seara s-a întors acasă şi n-a dormit toată noaptea gândindu-se la Zeița de Jad. A 
doua zi, plecând la lucru i se părea că merge mai repede decât ceilalţi. Când s-a 
luminat de ziuă, el ajunsese deja sub piersic. Aci a întâlnit-o din nou pe Zeița de Jad. 
Zâna îl privea râzând, şi, roşindu-se, băiatul a spus: 

— Am venit să te rog să-mi cârpeşti cămaşa! 

Zeița s-a învoit cu toate că ştia că nu venise pentru asta şi i-a spus: 

— Uang băiete, ştiu că n-ai dormit toată noaptea. Culcă-te puțin! 

Văzând cât de bine se poartă zeița cu el, Uang cel Negru se simțea Îl al nouălea 
cer. După puţin timp a adormit. A răsărit soarele şi băieţii trecând la lucru l-au văzut 
dormind sub piersic şi alături de el, cămaşa cârpită. 

De atunci, Uang cel Negru se ducea în fiecare zi sub piersic şi se întâlnea cu 
Zeița de Jad. Azi aşa, mâine aşa, ceilalţi flăcăi au început să facă glume pe seama 
lui: 

— Negrule, s-au terminat de mult piersicile, tu ce mai cauţi? 

Uang cel Negru, care nu minţea niciodată, le-a spus flăcăilor tot adevărul. 

La vreo 20 de li?" de locurile acelea, se afla un orăşel în care trăia un mare 
bogătaş. într-o zi, după ce a mâncat şi a băut pe săturate, bogătaşul a început să-şi 
facă planuri: „Dacă aş avea o grădină în care să sap un lac, să ridic un munte şi pe 
munte să construiesc un pavilion, ce bine ar mai fi”. După planuri, a trecut la fapte. 
A chemat toţi oamenii din împrejurimi, între care era şi 
Uang cel Negru şi le-a dat poruncă să-i aducă piatră din munte. în ziua aceea, când 
tocmai căra piatră pentru bogătaş, Uang şi-a rupt încălţările. Le-a spus băieţilor să-l 
aştepte până se duce la zână să-i coase. Şi a plecat la piersic. 

Văzând că băieţii stau degeaba, paznicul i-a luat la bătaie. Când s-a înapoiat Uang, 
paznicul a întins mâna să-l lovească şi pe el. Dar, ca un făcut, mâna a început 

să-l lovească chiar pe 


paznic. 

Acesta ţipa de durere, i se învineţise faţa, dar mâna nu înceta să-l lovească. Unii 
se uitau miraţi, alţii 

făceau haz. Paznicul a căzut în genunchi şi a început să se roage: 

— Iartă-mă, iartă-mă! De acum încolo n-am să mai bat pe nimeni. 

După ce a spus de trei ori aşa, a auzit vocea unei femei: 

— De data asta te iert. 

Şi mâna a încetat să-l lovească. 

îngrozit, paznicul a fugit la bogătaş şi i-a spus tot. Acesta a dat ordin să fie adus 
Uang cel Negru şi aruncat în temniţă. 

Aflând flăcăii ce i s-a întâmplat, au ţinut sfat şi au hotărât să-i dea de ştire Zeiţei 
de Jad. Când au plecat pe munte să spargă piatră, au trecut cu toţii pe la piersic însă, 
nevăzând pe nimeni, nu ştiau cui să-i spună. Auziseră ei înainte pe Uang cel Negru 
vorbind de zeiţă, însă, în afară de el, n-o văzuse nimeni. Atunci, unul din ei a strigat: 

— Zeiţă de Jad! Vrem să-ți spunem ceva! 

Nici n-a terminat bine, că au auzit o voce de femeie: 


unitate de măsură egală cu o jumătate de km 


— Aşteptaţi puţin să vă deschid uşa. 

Şi frunzele piersicului au început să foşnească şi băieţii s-au trezit deodată în 
Pavilionul verde, iar în faţa lor se afla o fecioară care broda o pereche de papuci 
hărbăteşti. 

Atunci, ei au înţeles că este Zeița de Jad şi i-au spus totul. Aceasta i-a liniştit 
spunându-le: 

— Fiţi pe pace, mă duc eu să-l scap! 

Şi îndată s-a făcut nevăzută. 

Bogătaşul tocmai se afla la masă, când a auzit o voce: „Bogătaş afurisit, de ce l-ai 
închis pe Uang cel Negru? Eu l-am bătut pe paznic. Vrei cumva să-mi stai împotrivă? 
încearcă!” 

Moşierul s-a holbat în jurul lui, dar n-a văzut nimic şi a început să tremure de frică. 
Vocea s-a auzit din nou: 

— Netrebnicilor, să-l eliberaţi de îndată pe băiat! 

De abia acuma şi-a dat seama moşierul că aude vocea unei femei şi făcând pe 
grozavul a zis: 

— Dar cine eşti tu care nu te arăţi? 

— Crezi că mi-e frică să-ți spun cine sunt? Sunt Zeița de Jad! a răspuns 
vocea. 

îngâmfat, moşierul a spus: 

— Eu sunt stăpânul ținutului. N-am decât să deschid gura, că argintul va 
curge gârlă, temnițele se vor ticsi. îţi poruncesc să te arăţi la față! 

Râzând, zâna i-a spus: 

— încă n-am văzut niciun stăpân aici! 

— Eu sunt stăpânul, a spus moşierul. 

— Chiar tu? Şi eu care credeam că eşti o grămadă de gunoi! 

Apoi deodată, a intrat pe uşă o rămurică de piersic care s-a înfipt în mijlocul 
camerei şi, cât ai clipi din ochi, din ea a crescut un piersic gros şi mare care 
împingea cu crengile tavanul camerei. Speriat, moşierul a început să ţipe şi a rupt-o 
la fugă mai abitir de cum dispare un şoarece în gaura lui. în rândul paznicilor a 
început îmbulzeala: cădeau şi se împingeau unii pe alţii strigând: 

— Iartă-ne, zână! lartă-ne, zână! 

— Vă iert pe toţi, şi acum descuieţi uşa temniţei! le-a răspuns zâna. 

Uang cel Negru a văzut cum se deschide uşa, a ieşit din temniţă şi a fugit acasă. 

A doua zi, când tocmai se pregătea să plece la lucru, s-a pomenit cu Zeița de Jad 
că intră în curte. Fâstâcit, Uang nu ştia pe ce să pună mâna mai întâi. 

N-a trecut mult şi de afară s-a auzit hărmălaie mare: Bogătaşul trimisese soldaţi şi 
cai să-l prindă pe Uang cel Negru. Zâna l-a apucat de mână şi i-a spus: 

— Hai repede cu mine. 

Soldaţii au început să-i urmărească. Zâna şi băiatul s-au cățărat pe munte, dar 
soldaţii erau pe urmele lor. Ajungând la un zid de piatră, Zâna s-a oprit şi a zis: 

— Sapă mai repede aici! 

Băiatul a început să lovească cu târnăcopul în zid până ce a apărut o uşă ce ducea 
într-o peşteră, unde zâna i-a spus să se ascundă. Când au ajuns soldaţii acolo, n-au 
văzut nici urmă de băiat, şi numai peştera neagră. Unii, mai curajoşi, au intrat în 
peşteră şi au mers, până ce au dat de o apă adâncă, adâncă şi foarte învolburată. 

De atunci nu l-a mai văzut nimeni pe Uang cel Negru. Peştera de pe munte au numit- 
o Peştera Zeiţei, iar muntele l-au numit Muntele Peşterii Zeiţei. Adeseori, din gura 
peşterii iese o ceaţă albă, care cuprinde tot muntele şi atunci se aude un zgomot ca şi 
când cineva ar sparge piatră. Şi când ceața devine mai deasă, oamenii spun că e 
vremea când zeiţa se întâlneşte cu Uang cel Negru. Nimeni n-a mai văzut-o pe Zeița de 


Jad, dar tot muntele e acoperit cu piersici, aşa că i se spune „Grădina Zeiţei de Jad”. 


Fata din tablou 


poveste chineză 


Pe muntele Ţin erau două văi: una se numea Gura-celor-nouă-dragoni, iar cealaltă, 
Gura-celor- şapte dragoni. 

în valea ce se numea Gura-celor-nouă-dragoni, era un sat mare în care trăia o 
bătrână săracă care avea un fecior, pe nume Tien Tai. Acesta creştea mai voinic decât 
alţi copii şi pe faţa-i cinstită străluceau doi ochi foarte vii. La vârsta de nouă ani, Tien 
Tai putea să se caţere pe munte şi să prindă bursuci; la vârsta de zece ani avea curajul 
să intre în vizuina lupului. în fiecare dimineaţă, pleca cu noaptea-n cap pe un munte 
îndepărtat, de unde tăia vreascuri pe care le aducea acasă şi le dădea pe orez. Dacă o 
zi nu tăia vreascuri, în ziua aceea nu se găsea de mâncare în casa lor. Şi până să ajungă 
acolo, trecea peste stânci piezişe şi peste punți înalte, trecea prin valea unui râu cu apa 
învolburată. Odată, într-un an, de sărbători, s-a pornit o ploaie care nu se mai termina. 
Zilele treceau şi ploaia nu mai contenea. Nemaiaşteptând să se lumineze vremea, Tien 
Tai şi-a aruncat toporul pe umăr, şi-a luat coşul şi frânghia şi a plecat pe munte să taie 
vreascuri. Şi pentru că veni vorba de topor, toporul lui fusese făcut la un fierar anume 
şi era de trei ori mai greu decât alte topoare. Tien Tai a trecut valea cu apa 
învolburată, s-a căţărat pe crestele spălate de ploaie, pe cărările înguste şi a ajuns la 
muntele cel mai îndepărtat unde, a început să taie vreascuri. Dar n-a apucat să taie 
cine ştie ce, că s-a pornit vântul şi a început din nou ploaia. Şi a plouat, a plouat până 
ce apa a acoperit toată valea. După ce a stat ploaia, Tien Tai s-a urcat într-un copac şi a 
văzut cum valea era tot o apă. Uitându-se spre drumul care ducea la casa lui, îşi zicea: 
„Mama mă aşteaptă în poartă şi poate e îngrijorată să nu mă fi luat apa”. Apoi i-a părut 
rău că nu poate ajunge într-o clipă la mama lui s-o liniştească, dar orice ar fi fost, nu se 
putea trece peste valurile înfuriate care cuprinseseră toată valea. Şi tot gândindu-se el, 
nu ştiu cum s-a făcut că i-a scăpat toporul din mână şi a căzut cu zgomot peste o stâncă 
verzuie. Uitându-se după el, a văzut că stânca s-a mişcat şi încet, încet s-a dat la o 
parte, apoi pe locul acela a apărut o bătrână care a întrebat de trei ori: 

— Cine a ciocănit la uşa mea? 

Tien Tai şi-a făcut curaj şi a sărit din copac spunând: 

— Eu am ciocănit la uşa ta! 

Iar bătrâna l-a întrebat: 

— Ce treabă ai de ai ciocănit la uşa mea? 

Tien Tai i-a spus ce avea pe suflet: 

— Măicuţă, în fiecare zi vin pe muntele acesta să tai vreascuri, în fiecare zi 
trec prin văile adânci 
şi mă caţăr pe stâncile înalte şi nu mă sperie oboseala. Dar acum m-a țintuit apa 
aici şi sunt îngrijorat de mama care mă aşteaptă să dăm vreascurile pe orez. 
Dar cum să mă întorc acasă? 

Bătrâna l-a ascultat şi apoi s-a aplecat şi a ridicat de jos o legătură de trestie pe 
care i-a dat-o, spunându-i: 

— Dacă te vei aşeza pe ea, vei ajunge oriunde te vei gândi. 

Apoi, bătrâna s-a făcut nevăzută, iar stânca s-a mişcat la locul ei. Tien Tai s-a 
aşezat pe legătura de trestie şi şi-a zis: 

„întâi să mă ridic în văzduh”. Şi, cât ai clipi din ochi, s-a ridicat în văzduh. Apoi, a 
vrut să coboare şi ca un fulg a coborât tot în locul de unde plecase. 


Dacă a văzut flăcăul, şi-a ridicat crosna de vreascuri în spate, s-a aşezat pe 
legătura de trestie şi, mai repede decât vântul, a ajuns acasă. înainte, de abia putea 
să urce muntele după vreascuri o dată pe zi şi la înapoiere era deja noapte. Acum, cu 
ajutorul legăturii de trestie, se ducea pe munte de câte patru, cinci ori pe zi. După 
câteva zile, casa lor era plină de vreascuri şi de orez. Atunci, într-o zi, Tien Tai i-a 
spus mamei sale: 

— Mamă, eu m-am făcut mare, dar nu am văzut încă lumea. Am strâns 
destul orez să-ţi ajungă pentru multe zile. Pe mine mă bate gândul să plec în lume. 

Bătrâna l-a întrebat: 

— Dar unde vrei să pleci, copile? 

După puțină gândire, Tien Tai a răspuns: 

— Toţi vorbesc despre frumuseţea oraşului capitală şi aş vrea să mă duc şi 
eu să o văd. 

Bătrâna i-a zis: 

— Oraşul capitală este al împăraţilor, ai grijă de tine, şi să te întorci cât mai 
repede. 

Tien Tai a dat din cap şi s-a aşezat pe legătura de trestie ridicându-se în văzduh şi, 
într-o clipă, a şi fost în oraşul capitală. De sus, din văzduh, oraşul părea ameninţător 
şi măreț. Zidurile înalte, clădirile în opt colţuri se perindau unele după altele. Pe 
străzi şi ulicioare mişunau oamenii. în oraşul interzis?!€ se vedeau fel de fel de 
pavilioane colorate şi pagode albe ascunse pe sub ramurile verzi ale copacilor, iar pe 
apa albăstruie a lacurilor lunecau bărci minunat împodobite. După ce s-a săturat de 
privit, Tien Tai a coborât pe pământ şi a început să se plimbe pe străzile oraşului, 
unde a văzut privelişti pe care nu le mai văzuse niciodată. Mai avea un singur gând: 
să pătrundă în oraşul interzis să vadă cum e şi acolo. A aşteptat până s-au închis toate 
prăvăliile, până ce străjile au anunţat miezul nopţii, s-a aşezat pe legătura de trestie 
şi a ajuns în oraşul interzis. Şi ce a văzut aci l-a minunat şi mai mult: privelişti 
fermecătoare şi bogății nepreţuite; lacuri acoperite cu nuferi, acoperişuri care parcă- 
şi luau zborul, lampadare rotunde şi roşii; dragoni fioroşi pe postamente de piatră; 
picturi şi sculpturi minunate pe fiecare zid. A trecut încetişor pe lângă un leu de 
aramă mai înalt decât un stat de om, s-a strecurat prin peştera de piatră a unui 
munte făcut de mâna omului şi, în umbra copacilor, a văzut un palat acoperit cu olane 
verzi strălucitoare, cu coloane roşii şi geamuri pictate. După ce s-a asigurat că nu-l 
vede nimeni, s-a urcat pe scările de marmură vrând să vadă mai bine desenele de sub 
straşină, să pipăie coloanele lunecoase. Ar mai fi vrut să vadă ce se află în palat. S-a 
apropiat de fereastră şi a ridicat încet perdeaua de mătase. Dar înăuntru era 
întuneric şi n- a văzut nimic. Când să plece, a auzit un zgomot şi, deodată, toată 
încăperea s-a luminat. Atunci a văzut înăuntru un turn de fildeş şi tablouri din 
bambus, numai aur, iar alături, o fată de o frumuseţe răpitoare care plângea amarnic. 
Fata ţinea în mână un castron în care ardea o lumânare de aur ce împrăştia raze 
aurii, în păr avea o floare ce împrăştia raze argintii, în urechi avea cercei de rubin, pe 
spate o mantie colorată, iar mijlocul îi era strâns într-o cingătoare bătută cu pietre 
preţioase. Tien Tai văzând cum lacrimile se rostogolesc pe faţa albă a fetei, a simţit 
cum i se moaie inima. Oare cine o chinuieşte pe această fecioară mlădie, care la 
miezul nopţii e închisă în această încăpere fără kang?” şi fără aşternut? Tocmai voia 
să plece când, fata, plutind parcă, s-a apropiat de el şi cu voce slabă i-a spus: 

— Ei, nu pleca! Vreau să-ţi spun ceva! 

Tien Tai s-a oprit şi a ascultat: 

— Sunt închisă în palat de mulți ani şi nu văd niciodată pe nimeni. Nu pot să 
mă mişc în voie şi de primăvara până iarna, de dimineaţa până seara, stau închisă în 
această cameră. Omule, fie-ţi milă, scapă-mă de aici! 

Tien Tai i-a făgăduit, dar cum s-o scoată din palat tocmai când treceau străjile care 
strigau ceasurile din noapte, când fereastra era aşa de solidă şi uşa aşa de groasă! A 
rămas uitându-se la fată, în tăcere. Aceasta i-a spus: 

— Scoate tabloul cu fata din palat şi astfel mă salvezi! 

Când voia s-o întrebe unde se află acel tablou, s-au auzit paşi şi camera s-a cufundat 
din nou în întuneric, iar fata s-a făcut nevăzută. Tien Tai s-a aşezat în grabă pe 
legătura de trestie şi s-a ridicat în văzduh. 

Ajuns acasă, i-a povestit maică-şi totul şi apoi s-a aşezat pe legătura sa şi a plecat la 
muntele Ţin. S-a căţărat din nou în copac şi a dat drumul toporului care a căzut cu 
zgomot pe stânca verde. Bătrâna a întrebat iarăşi de trei ori: 

— Cine a ciocănit la uşa mea? 

Tien Tai a sărit din copac şi-a răspuns: 

— Eu am ciocănit la uşa ta. 

Bătrâna, supărată, i-a zis: 

— Ţi-am dat legătura de trestie, acuma ce mai vrei? 

— Măicuţă, nu fii supărată, i-a spus flăcăul, te rog să mă asculţi. 
Pretutindeni creşte iarba şi înfloresc florile. Oamenii de ce nu pot fi toţi fericiţi? M-ai 
ajutat să scap de foame, să nu mai mă obosesc şi să nu mă chinuiesc. Aş vrea să fac şi 
eu un bine salvând-o pe acea sărmană fată din palat. Spune-mi, măicuţă, cum să găsesc 
tabloul cu fata? 

După ce a ascultat toate cele, bătrânei i-a trecut supărarea şi cu blândeţe a zis: 

— Bine, flăcăule, bine de bine. Iarba creşte peste tot, florile înfloresc 
pretutindeni, oamenii trebuie să fie toţi fericiţi. Copile, eu vreau să te ajut. Dacă vrei să 
scapi fata trebuie să te duci la munţii cei întunecaţi şi să cauţi duhul pustiului. Dar uşa 
duhului e foarte greu de găsit. Pentru aceasta trebuie să cauţi mai întâi trestia lungă de 
trei geanguri?!€ şi după ce vei trage cu putere de ea, ţi se va arăta drumul ce duce la 
uşa lui. Dacă duhul doarme, să nu care cumva să aştepţi, pentru că dacă a adormit, el 
doarme 120 de ani şi nu se trezeşte nici dacă-l strigi, nici dacă-l scuturi. De-l vei găsi 
dormind, să te duci la râul cu nisipul roşu şi să faci rost de acul sfânt de la împărăteasa 
peştilor negri. 

Stânca verde s-a mişcat şi s-a aşezat la locul ei, iar bătrâna s-a făcut nevăzută. 

După povaţa bătrânei, Tien Tai s-a aşezat pe legătura de trestie şi într-o clipă a ajuns 
la munţii cei întunecaţi. Aceşti munţi aveau nu ştiu câte vârfuri şi culmi, pe coastele lor 
creşteau păduri cu tot felul de copaci, iar în păduri tot felul de ierburi şi flori 
parfumate. Tien Tai a început să caute prin păduri, pe vârfuri şi pe costişe şi până la 
urmă a găsit trestia lungă de trei geanguri. Atras de trestie şi în faţa lui s-a făcut un 
drum care ducea în inima muntelui. Tien Tai a pornit pe acest drum. La capătul lui se 
afla o casă de piatră în care era un kang, o pernă şi o masă, toate de piatră. Duhul 
pustiului dormea întins pe kangul de piatră, cu perna de piatră la căpătâi şi sforăitul lui 
răsuna ca un tunet. Tien Tai s-a apropiat de el şi văzând cum doarme de adânc, l-a 
apucat de braţ, dar braţul era ca de piatră, încât nici n-a putut să-l miște; i-a pipăit 
corpul, dar corpul era mai tare decât piatra. După câteva clipe, s-a aşezat pe legătura 
de trestie şi a plecat în căutarea râului cu nisipul roşu. 

Aşezat pe legătura sa, Tien Tai zbura prin văzduh ca un nor alb. Şi a trecut peste 
râuri cu apa galbenă şi peste râuri cu apa verde, peste râuri în care sclipeau solzii de 

peşte şi peste râuri cu apa învolburată şi numai după ce a trecut peste 99 de râuri şi a 
străbătut 9999 de li a ajuns la râul cu nisipul roşu. Apa râului era aşa de limpede, încât 
puteai să vezi până în fundul lui. în râu era nisip roşu care strălucea aşa de tare, de 
credeai că şi apa e roşie. O mulţime de peştişori negri alergau de colo, colo pe fundul 
lui. 

Tien Tai şi-a dat seama că acesta e râul cu nisipul roşu de care-i spusese 
bătrâna. Dar cum s-o găsească pe împărăteasa peştilor negri? Plimbându-se în sus 
şi în jos pe malul râului i-a venit un gând. S-a dus în satul vecin să caute o plasă de 
prins peşte. Când au auzit despre ce este vorba, locuitorii de aci l-au sfătuit: 

— Tinere, tinere, nu-ţi primejdui viaţa. Peştii din râu sunt puii 
împărătesei peştilor negri şi nimeni n-are curajul să-i atingă. 

Auzind aceasta, băiatul a şovăit un pic, dar nu şi-a schimbat hotărârea. A luat plasa 
şi s-a dus pe malul apei. Apoi s-a aşezat pe legătura de trestie, s-a ridicat în văzduh, a 
aruncat plasa în apă şi a început s-o tragă încetişor. Plasa s-a umplut de peştişori 
negri, care se zbăteau speriaţi. Dar nici n-a apucat să se uite mai bine, că s-a stârnit 
un vânt şi apa râului a început să se învârtojească. Vârtejul se ridica spre Tien Tai 
mai, mai să-l cuprindă, când văzând că nu-i a bună, acesta a spus: 

— Ridică-te! 

Şi legătura s-a ridicat degrabă în văzduh. Şi, cu cât vârtejul se ridica mai sus, cu 
atât Tien Tai ţinând plasa strâns în mână, se ridica şi mai sus. Legătura de trestie s-a 
ridicat la nori, iar vârtejul de apă a ajuns până sub nori. Legătura s-a ridicat mai sus 
chiar decât cel mai înalt munte, şi atunci vântul s-a potolit şi apa a căzut în matcă. 
Uitându-se în jos, Tien Tai a văzut deasupra apei pe împărăteasa peştilor negri cu o 
coroană de aur pe cap, care a strigat către el: 

— Omule de pe legătura de trestie, mă dau bătută. Dă-mi puii înapoi şi-ţi 
voi împlini orice dorinţă! 

Tien Tai a coborât la înălţimea unui copac şi a spus: 

— Nu vreau nici aur, nici argint, ci numai acul sfânt şi să-mi spui cum să 
fac să trezesc duhul pustiului care doarme în munţii cei întunecaţi. 

— N-ai decât să-l înțepi cu acul sfânt şi se va trezi, i-a răspuns 
împărăteasa. înainte am avut acul de care-mi pomeneşti, dar, anul acesta când au 
crescut apele, mi l-a furat scorpia de broască ţestoasă din văgăuna dragonului de la 
capătul râului. îţi voi da în schimb un căuş pe care dacă-l vei afunda în văgăuna 
dragonului vei găsi de îndată acul sfânt. 

Zicând aceasta, împărăteasa şi-a desprins un solz strălucitor în formă de căuş pe 
care i l-a aruncat băiatului. Tien Tai a luat solzul şi apoi a dat drumul peştişorilor care 
s-au afundat în apă împreună cu mama lor. După ce a înapoiat plasa, Tien Tai s-a 
aşezat pe legătura de trestie şi a zburat pe firul apei, până ce a ajuns hăt, unde se 
afla un munte mic roşu, din piatră roşie, acoperit cu brazi roşii. 

Aci se afla o văgăună cu apa neagră-verzuie. A coborât de pe legătură şi a vârât 
căuşul strălucitor în văgăună şi ridicându-l, apa a secat pe jumătate. A mai vârât 
odată căuşul şi din toată apa n-a mai rămas decât o mocirlă pe fundul văgăunii, în 
care se târau nişte broaşte țestoase. Cea mai mare dintre ele, şi-a strâns capul şi s-a 
prefăcut într-o femeie cu faţa verde. Tien Tai i-a spus: 

— Dacă nu-mi dai îndată acul sfânt pe care l-ai furat, am să sec văgăuna. 

Broasca i-a aruncat o privire plină de ură şi i-a întins acul. Luându-l, Tien Tai a 
văzut că era un ac nu mai lung de două degete, dar greu de să-i rupă mâna. 

Având acul sfânt, Tien Tai s-a aşezat pe legătura de trestie şi a zburat către munţii 
cei întunecoşi. Ajungând la trestia lungă de trei geanguri, a tras de ea şi i s-a arătat 
din nou drumul care ducea în inima muntelui. Duhul pustiului dormea încă pe kangul 
lui de piatră, sforăind de credeai că sunt mii de tunete. înţepându-l cu acul sfânt în 


umăr, duhul pământului s-a trezit strigând: 

— Dar ce m-a pişcat oare? 

Tien Tai i-a zis în grabă: 

— Bunule duh, nu te-a pişcat nimic. Eu te-am trezit, să te rog să mă ajuţi 
într-o treabă! 

Râzând, duhul pustiului a zis: 

— Desigur că bătrâna de la muntele Tin te-a trimis aici. Bine, spune-mi ce 
treburi te-au adus! 

Tien Tai a spus: 

— Te rog să-mi ajuţi să scot tabloul cu fata din palat! 

Bătând din palme, bătrânul a răspuns: 

— E uşor de tot, vreau să te ajut, dar să ştii un lucru: nu-mi place 
niciodată să duc o treabă până la capăt. Acum s-a înnoptat deja. Eu voi pleca, iar tu 
culcă-te pe kangul meu cu capul pe perna mea, şi-n vis vei vedea tot ce fac eu. 

După ce a terminat de vorbit, l-a împins pe Tien Tai în pat, iar acesta a adormit pe 
loc. 

în vis, a văzut tot felul de ciudăţenii. A văzut cum duhul pustiului s-a prefăcut într-o 
pisicuţă albă care parcă zbura, aşa alerga de repede şi sărind peste un zid roşu a 
intrat în oraşul de reşedinţă. Era aproape de miezul nopţii când, pisica a pătruns în 
palat; împăratul şi împărăteasa dormeau sub baldachinul brodat cu dragoni. Slujitorii 
care-i păzeau erau aşa de obosiţi, că le amorţiseră picioarele şi de-abia îşi mai ţineau 
ochii deschişi, dar nu îndrăzneau nici să se aşeze, nici să se culce. Pisicuţa albă a 
aşteptat până s-a liniştit totul, s-a furişat şi a luat cingătoarea de jad a împărătesei şi 
sărind din zid în zid a ieşit din palat, apoi sărind peste zidul care înconjura oraşul, a 
alergat până la o fântână părăsită şi a aruncat-o în ea. Tien Tai a dat un strigăt şi s-a 
trezit. Alături, se afla duhul pustiului care, căscând, a spus: 

— Flăcăule, ceea ce trebuia să fac pentru tine, am făcut. Ce a mai 
rămas, vei face tu. Acum pleacă, căci mie mi-e somn. 

Duhul pustiului s-a urcat pe kang, a pus capul pe perna de piatră şi a adormit 
îndată. în cameră s- a auzit din nou sforăitul ce semăna cu un tunet. 

în zori, Tien Tai a ajuns în oraşul capitală. împărăteasa se trezise, făcuse baie şi 
când să se îmbrace, nu a mai găsit cingătoarea de jad. A dat poruncă s-o caute, dar 
nu era de găsit. Nu ştiu câţi servitori au fost pedepsiţi. Dar oricât au căutat-o, n-au 
găsit-o. Atunci împărăteasa a dat ştire: ca celui care-i va aduce cingătoarea de jad să i 
se împlinească toate dorinţele: de vrea să fie numit demnitar, va fi demnitar, de vrea 
aur şi argint, va primi aur şi argint. 

Tien Tai s-a înfăţişat la împărăteasă şi i-a spus cu glas domol: 

— Eu am obiceiul să visez ce se întâmplă în realitate. Ieri seară am visat 
cum cingătoarea de jad a fost aruncată într-o fântână părăsită. 

Demnitari şi soldaţi au pomit-o împreună cu Tien Tai spre fântâna părăsită, 

unde au găsit cingătoarea. 

împăratul l-a întrebat pe Tien Tai: 

— Vrei să fii demnitar sau vrei bani? 

Tien Tai a răspuns: 

— Nu vreau nici să fiu demnitar, nu vreau nici bani. Am auzit că aveţi 
în palat un tablou cu o fată. Vreau acel tablou şi nimic altceva. 
împăratul s-a bucurat că cere numai atât şi a dat poruncă să-i fie dat tabloul. 

Tien Tai a luat tabloul, s-a aşezat pe legătura de trestie şi a părăsit oraşul capitală 
întorcându-se acasă. A agăţat tabloul pe perete şi uitându-se la el şi-a dat seama că 
fata din tablou era una şi aceeaşi cu fata din palat. Şi cu cât se uita mai mult, cu atâti 
se făcea mai dor de sărmana fată pe care o văzuse în palat. Atunci, fata din tablou s-a 


mişcat: lumânarea de aur din mână a început să răspândească raze aurii, floarea de 
argint din păr raze argintii, a început să zâmbească şi faţa-i palidă a căpătat şi mai 
mult farmec. Nu s-a plâns că Tien Tai e prea sărac şi cu mâna în care ţinuse 
lumânarea de aur, a ajutat-o pe maică-sa să pregătească mâncarea. Cei doi tineri s-au 
căsătorit şi niciodată n-au mai părăsit munţii Ţin. 


Duhul fructului de ginkgo 


poveste chineză 


Munţii Ţin se întind culme după culme, creastă după creastă, cu prăpăstii adânci 
şi vârfuri înalte. Odată fuseseră acoperiţi cu păduri seculare în care mişunau tot 
felul de animale sălbatice. Oamenii care locuiau aici trăiau fie din culesul ierburilor 
de leac, fie din arsul cărbunilor. 

Trăia aici un flăcău înalt şi voinic ce se numea Şi Ming şi care se îndeletnicea cu 
arsu. 
cărbunilor. El ştia tot felul de cântece din gură şi din fluier, care înduioşau inimile 
oamenilor. Şi Ming mai avea dai tovarăşi, oameni la casele lor cu neveste şi copii. 

într-o zi, Şi Ming şi tovarăşii lui au plecat să ardă cărbune pe alt munte. Au ajuns 
ei într-o poieniţă cu iarbă verde şi mătăsoasă, presărată cu bujori sălbatici, roşii ca 
focul, cu brazi încărcaţi cu perle de rouă. Toate acestea l-au înduioşat pe băiat, care 
a început să cânte. în mijlocul cântului i s-a părut aşa, ca şi când cineva ar cânta 
odată cu el. S-a oprit din cântat şi s-a uitat în toate părţile. La urechea lui a ajuns un 
viers minunat care nu semăna nici cu ecoul munţilor, nici cu ecoul pădurii; semăna 
mai degrabă cu vocea unei femei. Viersul l-a fermecat pe Şi Ming într-atât, încât n- a 
mai putut să facă nicio mişcare. Cum a încetat cântul, a sărit în picioare, s-a urcat pe 
o piatră să se uite în partea de unde-l auzise. Pe muntele Ţin pluteşte mereu ceața 
înnourând cerul. în ziua aceea o ceaţă albă şi deasă curgea ca o apă spre el şi cât ai 
clipi din ochi, ceața l-a cuprins. 

Proverbul spune: „Dacă nu bate vântul de primăvară nu încolţeşte iarba”. Cântul 
făcuse să încolţească dragostea în inima lui Şi Ming. Nu putea să uite cântecul care 
răsunase mai duios decât viersul unei păsări; în fiecare zi visa s-o întâlnească pe fata 
care-l cântase. A trecut vara, a venit toamna şi după toamnă a venit iarna; brazii s-au 
încărcat de zăpadă, dar Şi Ming n-a întâlnit nici urmă de fată. 

De Anul Nou Şi Ming era tot singur şi trist. Fiind bun din fire, de sărbători le-a 
spus tovarăşilor săi să se ducă acasă, iar el a rămas să păzească cărbunele. Tovarăşii 
lui s-au învoit bucuroşi. 

în ajun de Anul Nou, când toate familiile petrec, Şi Ming şi-a luat fluierul, s-a dus 
în colibă şi a început să cânte. A cântat, a cântat, până ce vântul s-a oprit. Atunci a 
simţit cum se deschide încet uşa colibei. 

O fecioară îmbrăcată în alb din cap până în picioare, a intrat în colibă. Avea faţa 
rotundă, părul ca abanosul îi era prins în cozi. Mirat şi totodată bucuros, băiatul s-a 
oprit din cântat. 

Fata a zâmbit şi, uitându-se în toate părţile, a spus cu blândeţe: 

— Sunt din satul Şan Iang?” şi fiind în trecere pe aici am auzit cântându- 
se din fluier. Dar tu de ce nu faci ţiao ţe?% de Anul Nou? 

Şi Ming parcă s-a trezit din vis, a început să se bâlbâie şi n-a ştiut ce să răspundă. 


în traducere, soarele din faţa muntelui 
220 coltunaşi cu ca âncare foarte răspândită în China 

Râzând, fata a spus: 

— Cântă mai departe că-ţi pregătesc eu țiao țe! 

Şi zicând aceasta, a început să frământe aluatul. Băiatul ar fi vrut s-o întrebe dacă 
ea este aceea care-l vrăjise cu cântecul. Când îşi făcuse curaj s-o întrebe, fata l-a 
întrerupt: 

— Hai cântă şi să ştii că viersul tău e minunat! 

Băiatul a început să cânte şi cu cât cânta, cu atât ar mai fi cântat, iar fata cu cât 
asculta, cu atât ar mai fi ascultat. Aşa a ţinut-o până la revărsatul zorilor. Atunci i-a 
dat să mănânce ţiao ţe, şi când acesta a poftit-o şi pe ea, fata a zâmbit şi a spus: 

— E târziu, eu trebuie să plac. Să nu care cumva să vii să mă cauţi acasă. 
Tata nu ştie că am fost aici. 

Apoi a deschis uşa şi a plecat. Băiatul s-a uitat după ea până nu s-a mai văzut, apoi 
a intrat în colibă. 

Au trecut sărbătorile şi s-au întors cei doi tovarăşi. Prima vorbă a lui Şi Ming a 
fost să-i întrebe unde se află satul Şan Iang. Cei doi au spus că în viaţa lor n-au 
auzit de numele unui asemenea sat. întristat, Şi Ming şi-a văzut de treabă. 

Nu le-a spus celor doi de venirea fetei, temându-se că ea nu vrea să se afle. 

Seara, când se ducea să aducă apă, văzând cum luna se oglindeşte în pârâu îşi zicea: 

„Nu trebuie să mă mai gândesc la ea. E ca şi când aş vrea luna din fundul apei. 
Unde să mă duc s-o caut?” 

Privind cu tristeţe bujorii roşii care înfloriseră lângă coliba lui îşi zicea: „Nu 
trebuie să mă mai gândesc la ea, nu ştiu nici măcar cum o cheamă. E ca şi când aş 
căuta să prind vântul sau umbra!” 

Dar oricât îşi poruncea gândul lui era mereu la fată. 

Aşa a trecut primăvara şi a venit vara. într-o zi, ducându-se la locul unde auzise 
cântatul cu un an mai înainte, deodată s-a pornit o vijelie şi o ploaie care a acoperit 
totul. Se înserase şi băiatul era îngrijorat, când a auzit că-l strigă cineva. întorcând 
capul, a rămas uimit văzând în spatele lui fata din seara de ajun. Aceasta i-a zis: 

— Pe munte sunt şerpi veninoşi. Am vorbit cu bunicul, aşa că dormi noaptea 
asta la noi. 

Plin de bucurie, băiatul s-a învoit. Şi au plecat amândoi. Se întunecase de-a binelea şi 
copacii 
păreau uriaşi. Băiatul era din ce în ce mai mirat cum se face că atâţia ani de când 
lucra în pădure, nu văzuse drumul pe care mergeau. După o bucată de drum, a văzut 
nişte luminiţe. Când s-au apropiat a observat o cetate înconjurată cu un zid înalt. 
Intrând, un bătrân l-a întâmpinat călduros şi i-a spus fetei: 

— Pai Ni, du-te şi pregăteşte ceva de mâncare pentru drumeț! 

Şi fata a plecat. 

După câteva întrebări, dând din cap, bătrânul a spus: 

— Să nu crezi că nu te cunosc. Eu îl ştiu foarte bine şi pe străbunicul tău. 

Băiatul a rămas uimit că-l ştia pe străbunicul său, care murise de mult, aşa încât se 
gândea că bătrânul trebuie să aibă câteva sute de ani. 

Bătrânul a vrut să mai spună ceva, dar din camera de alături s-a auzit un cântec. 
Era aceeaşi voce care-l fermecase şi băiatul şi-a dat seama că aceasta e fata. S-a 
bucurat nespus şi dacă n-ar fi fost bătrânul ar fi fugit într-un suflet la ea. 

Bătrânul a văzut cum stau lucrurile şi, zâmbind a râde, i-a spus: 

— Nepoata asta a mea nu mi-a vorbit niciodată de nimeni, dar în ultima 
vreme îmi vorbeşte mereu de tine. într-adins am vrut să te aducă azi aici. 

Cum a terminat de vorbit, a intrat şi fata cu o tavă cu ceai şi mâncare. Apus tava 
jos şi s-a oprit lângă băiat. Bătrânul s-a uitat şi la unul şi la altul, apoi râzând le-a 
spus: 


— N-am decât fata asta. Dacă vă plăceţi, socotiți că eu v-am şi dat 
binecuvântarea. 

Tinerii s-au uitat îndelung unul la altul, apoi au plecat capetele. După obicei, 
bătrânul a sfatuit-o pe fată să aibă grijă de băiat şi s-a dus în camera lui. 

în noaptea aceea Şi Ming şi Pai Ni s-au căsătorit. 

A doua zi, Şi Ming şi-a amintit de prima lor întâlnire şi i-a zis fetei: 

— De ce mi-ai spus că eşti din satul Şan Iang? 

Râzând, fata i-a răspuns: 

— Nu te-am minţit deloc. Hai afară şi ai să vezi că soarele e în fața muntelui. 

Amândoi au ieşit afară şi, într-adevăr, aşa era. 

Soarele răsărise în faţa muntelui şi aurea cu razele lui frunzele şi crengile 
copacilor. Iarba şi florile păreau şi ele aurii. Tinerii au început să zburde şi, peste 
puţin timp, pe munte s-a auzit cântecul lor minunat. 

Erau aşa de fericiţi, încât nu au simţit cum a trecut o săptămână. într-o zi, băiatul i-a 
spus fetei: 

— Trebuie să mă duc acasă să le dau de ştire tovarăşilor mei, care or fi 
îngrijoraţi. 

Fata i-a spus: 

— N-am nimic împotrivă să te duci, dar când te vei întoarce? 

— Am să stau trei zile acasă. în 15 ale lunii mă întorc, i-a răspuns băiatul. 

Bucuroasă, fata i-a spus: 

— în seara zilei de 15 vin să te iau. 

Pai Ni a plecat şi ea să-l conducă şi amândoi s-au îndreptat pe drumul cunoscut. 
Ajungând la locul unde se întâlniseră, fata i-a spus: 

— Când te înapoiezi, să mă aştepţi aici, de unde am să vin să te iau. Orice 
ar fi, să nu faci decât cum ţi-am spus! 

Şi-au dat mâna şi s-au despărţit. După puţin timp, băiatul a ajuns la colibă. 

Aici, a povestit tot ce i s-a întâmplat tovarăşilor săi. Au petrecut împreună două zile, 
iar în 
dimineaţa zilei a treia, Şi Ming simţea că trebuie să plece să se întâlnească cu fata. 

Nu trecuseră decât două zile, dar lui i se părea că trecuse un an. Plănuia să se 
întoarcă mai devreme şi le-a făgăduit tovarăşilor săi să vină din când în când să-i 
vadă. 

După ce a mâncat, a plecat şi ajungând la locul întâlnirii, s-a oprit. Fata-i spusese că 
va veni spre seară, iar acum era prea devreme. Şi Ming nu mai avea răbdare să aştepte 
şi socotind că ştie drumul, a plecat în întâmpinarea fetei. Mergea şi se gândea. Trecând 
muntele, s-a trezit în faţa unei păduri întunecate prin care nu se vedea nicio potecuţă. 
Drumul cel larg dispăruse. Atunci şi-a zis că a greşit drumul cu toate că ţinea bine 
minte că tot pe acolo trecuse la venire. Nemaiţinând seama de nimic, a pornit prin 
pădure. Dar pădurea era aşa de deasă, că a trebuit să facă multe ocolişuri. A trecut 
prin poieniţe cu iarba ca un covor, printre flori până la brâu. A trecut nu ştiu câţi munţi 
şi câte văi, dar tot nu a găsit casa unde locuia Pai Ni. S-a înserat, soarele a apus şi 
pădurea a început să se întunece. Nu se mai vedea nimic. Atunci a început să se mustre 
că n-a ascultat de sfatul fetei. S-a uitat în stânga şi-n dreapta şi deodată a văzut o 
luminiţă. A pornit într-un suflet spre ea şi de ce mergea, de ce pădurea se rărea şi 
luminiţa se vedea tot mai aproape. într-o clipă băiatul a ajuns lângă ea. 

A văzut atunci o colibă de piatră fără uşă, lângă care stătea un bătrân. Şi Ming l-a 
întrebat: 

— Bătrâne, nu ştii cumva unde-i casa lui Pai Ni? 

— Eu sunt străbunicul lui Pai Ni, ce, nu mă mai cunoşti? Ne-am mutat aici. 

Şi Ming n-a crezut, dar bătrânul a spus din nou: 


— Dacă nu mă crezi, vino cu mine în casă, acolo e şi Pai Ni. 

Băiatul pe jumătate credea, pe jumătate nu credea, dar s-a luat după bătrân şi a 
intrat în casă. 

Casa nu avea decât o singură încăpere şi cu cât mergeau cu atât părea mai adâncă şi 
devenea mai întunecoasă de parcă se aflau într-o peşteră. La un timp a simţit şi un 
miros greu şi a început să se întrebe cum de poate locui Pai Ni aici. Atunci şi-a dat 
seama că nu-i a bună, a vrut să se întoarcă, dar n-a apucat să facă niciun pas, că 
bătrânul şi-a pipăit faţa şi deodată s-a prefăcut într-un şarpe veninos care s-a 
încolăcit în jurul lui. Ochii şarpelui aruncau scântei verzi şi luminau totul înjur; 
alături de el mai erau doi şerpi negri. Şarpele cel mare a spus: 

— Nici să nu-ți treacă prin cap c-ai să mai scapi! 

Şi Ming fierbea de ciudă, dar nu putea să facă nicio mişcare. Şarpele cel mare le-a 
spus celor doi şerpi negri: 

— Fugiţi degrabă la gura peşterii, să nu care cumva să intre duhul fructului 
de ginkgo?™ să ni-l răpească! 

Iar aceştia au alunecat spre gura peşterii. 

Şi Ming habar n-avea cine e duhul fructului de ginkgo. Inima lui era plină de păreri 
de rău că n-a ascultat-o pe Pai Ni şi poate chiar în clipa aceea ea sta şi-l aştepta. 

într-adevăr, Pai Ni îl aştepta la locul stabilit. A aşteptat ce a aşteptat şi văzând că Şi 
Ming nu mai vine, îngrijorarea i s-a strecurat în inimă. S-a aplecat, a desenat un cerc 
pe pământ, iar cercul a început să strălucească din ce în ce mai tare. Pai Ni s-a uitat în 
cerc şi a văzut tot ce se întâmpla în peşteră. Şarpele cel mare începuse să-i sugă 
sângele lui Şi Ming care leşinase. Pai Ni a scrâşnit din dinţi, faţa i s-a albit şi întinzând 
mâna spre copaci, aceştia s-au dat la o parte, dând la iveală drumul cel larg, apoi, într-o 
clipă a fost în faţa bunicului spunându-i: 

— Bunicule, dă-mi sabia fermecată! 

Privind-o, bătrânul a spus: 

— Ce-i cu tine, copilă? 

Şi mai furioasă, fata a răspuns: 

— Bunicule, nu mai întreba nimic şi dă-mi degrabă sabia! Şarpele cel 
veninos vrea să-l omoare pe Şi Ming! 

Speriat, bătrânul i-a răspuns: 

— Copilă dragă, nu te duce. Şarpele cel veninos mai are două ajutoare şi te 
vor răpune. 

Fata era aşa de încordată, că-i curgeau lacrimile: 

— Bunicule, orice ar fi, eu mă duc să-l scap. 

Auzind acestea, bătrânul a oftat şi i-a dat sabia. 

Cu sabia în mână, fata a zburat ca vântul la peştera şerpilor. Era un întuneric de 
să-l tai cu cuțitul. Fata şi-a tăiat părul cu sabia, şi l-a aruncat în gura peşterii. Părul 
s-a prefăcut într-o grămadă de vreascuri. A luat apoi două pietre pe care le-a lovit 
până ce s-a aprins o scânteie şi a aruncat-o peste ele. Scânteia a aprins vreascurile şi 
după ce fata a suflat de câteva ori flăcările s-au înălţat. Prinşi de foc, cei doi şerpi 

negri n-au mai apucat să fugă şi s-au făcut scrum. Focul se întindea din ce în ce mai 
mult. Şarpele cel veninos s-a oprit din supt sânge şi a fugit spre gura peşterii, unde 
dând cu ochii de fată a început să scuipe venin. Apoi când a mişcat din coadă odată, 
praf a făcut pietrele de sub el. Fata, curajoasă, s-a tras într-o parte, a sărit în spatele 
şarpelui şi ridicând sabia fermecată i-a tăiat gâtul. Apoi s-a avântat în peşteră prin 
foc. Dar focul n-o ardea: ea era toată o apă de sudoare; doar fumul o orbea, iar 
lacrimile-i acopereau lumina ochilor. Ea răbda totul cu gândul să-l scape pe Şi Ming. 
L-a scos din peşteră, dar el nu mai putea s-o vadă. Fata-l privea şi simţea cum i se 
sfarmă inima în piept. îndurerată a spus: 

— Şi Ming, cât am dorit să fiu cu tine, cât am dorit să cânt împreună cu tine! 
Dar orice ar fi spus, Şi Ming n-o mai auzea, oricât de tristă ar fi fost, Şi Ming n-o mai 
vedea. 
în vremea aceasta a ajuns la peşteră şi bătrânul care i-a spus fetei: 

— Ai omorât şarpele cel veninos şi cu asta socoteşte că l-ai răzbunat pe Şi 
Ming. Nu mai fi tristă, Pai Ni, ai făcut tot ce ţi-a stat în putinţă. 

Fata a dat din cap şi din gură a scuipat o biluţă verde, strălucitoare ca o perlă. 
Speriat, bătrânul a strigat: 

— Copilă, aceasta e rădăcina vieţii tale şi nu trebuie s-o dai. Fără ea, tu 
nu mai poţi fi ceea ce eşti. Vara vei fi bătută de ploi, iama îngropată de nămeţi. Doar 
ai cunoscut gustul vântului şi ploii, vrei să le simţi din nou? 

Fata nu şi-a pierdut cumpătul iar la vorbele bătrânului a spus cu blândeţe: 

— Sloboade-mă să-i dau lui rădăcina vieţii mele! 

Şi zicând aceasta, faţa ei s-a înnegrit, pielea s-a întărit, cele două mâini s-au 
prefăcut în două crengi groase, capul i s-a prefăcut într-un arbore înalt, şi golaş, fără 
ramuri unduioase, fără frunze verzi. 

Bătrânul a vârât perla în gura băiatului care a căpătat îndată culoare la faţă 
şi s-a ridicat în picioare. Trezindu-se, Şi Ming nu ştia ce se întâmplase cu el. 
Plângând, bătrânul a arătat spre arborele despuiat spunând: 

— Copile, aceasta e Pai Ni! Noi suntem duhuri ale arborelui ginkgo. Spre 
a te scăpa ea şi-a tăiat părul şi ţi-a dat rădăcina vieții ei, iar acum nu va mai putea 
să-şi ia înfăţişarea dinainte. 

Nimeni nu poate să-şi închipuie durerea lui Şi Ming, tristeţea lui. Lacrimile 
curgeau, durerea îi îneca glasul. A spus numai atât: 

— Am să stau lângă ea toată viaţa, toată viaţa am să-i cânt cântecele 
muntelui. 

într-adevăr, Şi Ming nu s-a mai întors la tovarășii săi şi de lângă arborele golaş de 
ginkgo se 
auzeau tot timpul cântece, răsuna viersul din fluier. 

Povestea spune că Şi Ming s-a prefăcut în spirit, şi, că după o sută de ani ramurile 
copacului vor înverzi şi atunci, Pai Ni se va preface din nou în femeie mult mai 
frumoasă ca înainte. 


Povestea izvorului roşu 


poveste chineză 


într-un sat, nu se ştie dacă din nord sau din sud, trăia un flăcău vesel şi priceput, pe 
care-l chema 


Şi Tun. în primăvară îşi adusese mireasă, pe nume Yu Hua, frumoasă ca o perlă, 
hinefacută şi neîntrecută la lucru. Şi traiul lor era mai dulce decât mierea. Şi Tun 
avea însă o mamă vitregă, rea cum nu s-a mai văzut. Mâncarea pe care o pregătea Yu 


Hua nu era niciodată potrivită pentru gustul soacrei; ba era prea sărată, ba era 
nesărată, iar când nu era nici sărată nici nesărată, nu avea niciun gust. Când orezul 
era fierbinte, se plângea că nora vrea s-o opărească, când nu era, ocăra nora zicând 
că-i dă orezul rece. Iar când Yu Hua îi aducea mâncarea nici prea caldă nici prea 
rece, o certa că a adus-o prea târziu. Oricâtă treabă ar fi făcut Yu Hua, soacra era 
nemulțumită şi de multe ori îşi bătea nora. Şi Tun era mai mâhnit decât dacă l-ar fi 
certat şi bătut pe el. Pe vremea aceea soacrele puteau să-şi bată nurorile, iar feciorii 
nu aveau voie să se amestece. 

Yu Hua slăbea şi se înnegrea văzând cu ochii. într-o zi, întorcându-se acasă, Şi Tun 
o găsi pe Yu Hua plângând amarnic. Privindu-şi bărbatul Yu Hua îi spuse: 

— Şi Tun, eu nu mai pot răbda. Numai dragostea pentru tine mă mai ține 
aici. 

Cu inima îndurerată, Şi Tun i-a răspuns: 

— Yu Hua, văd cu ochii mei cum mama vitregă îţi face zile amare. Să fugim 
în alt sat în noaptea asta! 

Auzind aceasta, Yu Hua s-a bucurat nespus de mult. La miezul nopţii, au scos caii 
din grajd, au încălecat, şi au plecat spre nord-vest. 

Proverbul spune: „Un cal bun se poate întrece cu stelele”. Aşa erau şi cei doi cai, în 
ciuda faptului că erau foarte slabi. Şi Tun şi Yu Hua zburau ca vântul pe spinarea lor 
neştiind prin câte sate au trecut şi unde au ajuns. La un moment dat, Şi Tun îi spune 
calului: „Calule, calule, n-o lua numai pe drumuri de câmpie. Treci şi pe potecuţele de 
munte mărginite de prăpăstii”. Calul, ca şi când ar fi înţeles vorbele lui Şi Tun, zbură 
ca gândul peste coastele muntelui. 

La lumina zilei, au ajuns la un munte mare pe unde nu călcase picior de om. Era 
primăvară. larba de pe munte era proaspătă, toate florile înfloriseră, cocorii se roteau 
în cârduri pe cer, păsările ciripeau în copaci. Yu Hua a oftat şi a zis: 

— Fiecare pasăre îşi are cuibul său. Noi unde ne vom găsi cuibul nostru? 

La auzul acestor cuvinte, Şi Tun a răspuns râzând: 

— Putem să ne odihnim în peşteri sau la umbra copacilor. 

Au trecut astfel peste văi învăluite în ceaţă albă, peste creste de munţi înzăpeziţi şi 
ajungând în vârful unui munte, Yu Hua a spus iarăşi. 

— Toată viaţa nu-mi mai trebuie nimic decât să fiu mereu împreună cu tine. 

Dar fiecare urcuş are şi un coborâş. La răsăritul soarelui, au dat peste o vale şi 
deodată caii s-au oprit. în faţa lor se afla un izvor nu prea mare, cu apa roşie şi 
strălucitoare ca razele lunii în nopţile senine. Florile şi iarba din jurul izvorului erau, 
de asemenea, de culoare roşie. Yu Hua a simţit un miros ciudat, care venea ori de la 
apa izvorului, ori de la florile de pe malul lui. Ea îi spuse lui Şi Tun: 

— Să ne odihnim puţin, suntem obosiţi şi noi şi caii! 

Şi au descălecat apropiindu-se de izvorul a cărui apă era limpede cum e cristalul. 
Deodată, Yu Hua a simţit că i se face sete şi întinzând mâna a luat în podul palmei o 
înghiţitură de apă pe care a băut-o. Era mai dulce decât mierea, şi cu cât bea mai 
mult din apa rece, cu atât simţea o căldură cuprinzându-i tot trupul. După ce şi-a 
potolit setea şi-a ridicat capul şi faţa ei era mai proaspătă decât o floare de piersic. Şi 
Tun era foarte mirat. Caii au început să necheze şi tinerii întorcându-se către ei au 
văzut cum aceştia, care păscuseră din iarba roşie se îngrăşaseră de strălucea părul 
pe ei. Neştiind ce să creadă, temându-se şi părându-li-se ciudat în acelaşi timp, au 
încălecat în grabă şi au pornit-o înainte. 

Acum caii alergau şi mai iute şi treceau peste culmile munţilor ca şi când ar fi mers 
pe drum drept. Şi au călărit aşa până ce munţii nu s-au mai văzut decât ca o dungă 
palidă la orizont. 

într-o seară, au ajuns într-un sătuleţ cu câteva căsuțe în care pâlpâiau luminile 


opaiţelor. Au descălecat şi au bătut la uşa uneia dintre căsuțe. Le-a deschis o bătrână 
care i-a întrebat: 

— După câte văd sunteți străini de locurile acestea. Ce vânt vă aduce pe 
aici? 

Yu Hua a răspuns: 

— Măicuţă, venim de departe. S-a înnoptat şi-ţi cerem găzduire. 

Bătrâna, bucuroasă, a răspuns: 

— Eu sunt singură şi dacă vreţi să înnoptaţi la mine veţi dormi în 
camera de apus, iar eu voi dormi în cea din răsărit. 

Yu Hua şi Şi Tun s-au bucurat şi au intrat în casă. Bătrâna le-a fiert orez şi supă 
şi le-a dat să mănânce. Tinerii i-au povestit bătrânei cum au plecat de acasă şi 
cum în drumul lor au întâlnit izvorul acela ciudat. Auzind aceasta, bătrâna a 
izbucnit în lacrimi şi a spus: 

— Oh, copii, mă tem că nu veți mai putea fi mult timp împreună. Izvorul 
roşu pe care l-aţi întâlnit vine tocmai din muntele roşu pe care creşte un arțar mare. 
Apa izvorului musteşte din rădăcinile arţarului. în fiecare an, toamna, când frunzele 
arţarului se roşesc, copacul se transformă într-un zgripţoroi cu faţa roşie, care are 
nişte ochi ca nişte comete cu care străpunge o mie de ziduri de piatră şi zece munţi 
înalţi. El urcă pe vârful muntelui roşu, de unde pândeşte femeile care beau din apa 
izvorului şi-şi alege pe cele mai frumoase. După ce se topeşte zăpada, nu numai 
zgripţoroiul, dar şi nevestele lui se transformă în arţari. Mă tem, fetiţo, că nu vei 
putea scăpa de mâna lui. 

Şi bătrâna plângea, plângea. Auzind-o, Yu Hua s-a speriat cumplit. Văzând însă cât 
de îngrijorată e bătrâna pentru ei doi, a încercat s-o mângâie spunându-i: 

— Măicuţă dragă, zgripțoroiul nu va putea pune mâna pe mine. 

La care, Şi Tun a adăugat: 

— Măicuţă, fii liniştită, zgripțoroiul cu faţa roşie nu ne va putea despărți. 

Ştergându-şi ochii bătrâna a spus: 

— De când mi-a murit moşul sunt singură, rămâneţi în casa mea şi-o să fim o 
familie. 

Şi Tun şi Yu Hua au rămas în căsuţa bătrânei. Acum bătrâna nu mai ducea grija că 
nu are cine să- i coasă hainele şi să-i strângă recolta. Şi Tun muncea la câmp, jar Yu 
Hua pregătea mâncarea acasă. 

Zilele treceau una după alta. Au secerat grâul, au cules strugurii, şi apropiindu-se 
toamna, frunza arţarului a început să se înroşească. Bătrâna nu mai putea nici să 
doarmă nici să mănânce de îngrijorare. Mereu număra zilele şi se ruga ca toamna să 
treacă mai repede. Zilele de toamnă sunt foarte scurte. Şi iată că sosi şi clipa de care 
se temea bătrâna. Răsărise luna. Şi Tun şi Yu Hua se înapoiaseră acasă. în ziua aceea 
cosiseră iarba la câmp şi acum îngrijeau de cai. Bătrâna pregătise masa şi de-abia 
ieşise în curte când, deodată, din văzduh a coborât plutind o frunză roşie de arțar, 
care a început să se rotească din ce în ce mai repede stârnind un vârtej. în mijlocul 
vârtejului se afla zgripţoroiul cu părul şi ochii roşii, îmbrăcat într-o mantie roşie cu 
mânecile până la pământ. Mişcându-şi mânecile, frunza roşie s-a transformat într-o 
caretă împodobită. Văzând aceasta, bătrâna a scos un strigăt şi a căzut la pământ. Şi 
Tun şi Yu Hua, care dădeau la cai să mănânce, au venit în grabă. Văzând fata, 
zgripţoroiul a izbucnit în râs, şi-a mişcat mânecile şi într-o clipă Yu Hua a şi intrat în 
caretă. Zgripţoroiul a mai mişcat o dată din mâneci şi careta a pornit ridicându-se în 
văzduh şi făcându-se din ce în ce mai mică până ce a dispărut. 

Odată cu ea a dispărut şi zgripţoroiul. Din văzduh i s-a auzit vocea care a zis: 

— Este a mea pentru că a băut apă din izvorul meu roşu. 

Bătrâna plângea, Şi Tun era răpus de durere. A ajutat-o pe bătrână să se ridice, 


spunându-i: 

— Măicuţă, orice ar fi, voi aduce-o înapoi. 

Neputându-şi stăpâni lacrimile, bătrâna-i zise: 

— Copile, nu poţi pleca. Faţă-Roşie a răpit nenumărate neveste şi niciuna 
n-a mai putut fi găsită, îţi jertfeşti viaţa degeaba. 

Şi Tun nu i-a răspuns şi conducând-o în casă i-a spus: 

— Fii liniştită, măicuță, eu voi pleca totuşi degrabă în căutarea ei. 

Văzând bătrâna cât este de hotărât, îi spuse plângând: 

— Copile, nu poți pleca cu mâna goală, ia cu tine sabia asta, poate-ți va folosi 
la ceva. 

Şi Tun a luat sabia, a încălecat pe cal şi s-a îndreptat direct către munții izvorului 
roşu. 

Plângându-se că nu este purtat mai repede, acesta Îi spuse calului: 

— Calule, calule, zboară dintr-o dată peste vârfurile acestor munţi! 

Calul a trecut în zbor peste vârfuri. Apoi, Şi Tun din nou îi spune calului: 

— Zboară, calule, peste văi. 

Şi calul a trecut ca gândul peste văi. în lumina zilei, Şi Tun a ajuns la munţii cei 
mari. Dar oricât a căutat, nu a dat de urma izvorului. Lacrimile au început să-i curgă. 

Şi Tun se uita cu disperare spre munţii înalţi şi-i părea rău că aceştia nu pot cuvânta 
să-i spună unde a ascuns-o Faţă-Roşie pe Yu Hua. A urcat până în vârful munţilor şi s-a 
uitat în cele patru zări, dorind din tot sufletul să afle unde a dus-o Faţă-Roşie pe Yu 
Hua. 

Ştergându-şi lacrimile, Şi Tun i-a spus calului: 

— Calule, calule, chiar dacă ar fi să merg până la capătul lumii, tot va trebui 
s-o găsesc pe Yu Hua. Zboară, calule, până la muntele cel mai înalt. 

Şi calul s-a avântat înainte. A zburat peste văi, peste munţi înalţi şi peste prăpăstii 
adânci şi oricât ar fi fost primejdia de mare, Şi Tun nu l-a strunit. Au trecut munte 
după munte, dar tot n-au ajuns la muntele cel mai înalt. 

Pe vârfurile muntelui cel mai înalt se afla o peşteră. în această peşteră o dusese 
Faţă-Roşie pe Yu Hua. Peştera era împodobită foarte frumos: pe pereţi atârnau tablouri 
cu desene de munţi şi ape, pe pat era întinsă o plapumă de brocart. Zgripţoroiul cu 
faţa roşie se transformase într-un învăţat cu faţa albă, frumos şi delicat care, zâmbind, 
i-a spus lui Yu Hua: 

— Ai băut din apa izvorului roşu şi eşti a mea. Nu te mai gândi la bărbatul 
tău, care nu va ajunge niciodată aici. 

Auzind acestea, Yu Hua a început să tremure de mânie. Şedea în peşteră şi nu auzea 
nici şuierul vântului, nici ciripitul păsărelelor. Inima ei ştia că Şi Tun o caută, ghicea că 
Şi Tun varsă lacrimi pentru ea. Şi, deodată, a ridicat capul şi a spus: 

— Deşi am băut din apa izvorului tău, nu voi fi niciodată a ta. 

Faţă-Roşie a râs cu răceală şi a spus: 

— Mai nădăjduieşti să-ţi vezi bărbatul! Ha! Ha! Ha! Nu că mă laud, dar dacă 
va ajunge până aici, eu singur îi voi spune să te ia cuel. 

După aceea a început să râdă sigur de sine. Dar întorcând capul a împietrit de 
mirare. Sfredelind cu privirea o mie de stânci şi zece munţi înalţi l-a văzut pe Şi Tun 
călare pe cal cum zboară peste munţi îndreptându-se către ei. Atunci şi-a scos cu 
repeziciune cingătoarea de la brâu şi, mişcându-şi mânecile uriaşe deasupra ei, 
cingătoarea s-a transformat într-un şarpe mare dungat, care, mişcând din coadă, a 
alunecat afară din peşteră. 

Călare pe cal, Şi Tun a mai zburat peste cinci munţi şi uitându-se în jos a văzut ceva 
ca două lampioane roşii. Privind mai cu băgare de seamă a văzut că era un şarpe uriaş, 
ai cărui ochi luminau asemenea lampioanelor. Şi Tun n-a frânat calul şi, deodată, cal şi 


călăreț s-au trezit înghiţiţi de şarpe. în burta şarpelui Şi Tun se simţea ca într-un cazan 
cu apă fierbinte. Scrâşnind din dinţi să-şi potolească durerea a înfipt cu putere sabia în 
burta şarpelui care a început să şuiere. Apoi, ieşind din burtă nu a văzut decât un brâu 
înflorat întins pe pământ. 

Călare pe cal, Şi Tun a mai zburat peste doi munţi mari apropiindu-se de muntele cel 
mai înalt. Faţă-Roşie tocmai îşi da ifose faţă de Yu Hua închipuindu-şi că Şi Tun a fost 
mistuit de mult de cingătoarea sa prefăcută în şarpe. Dar Yu Hua plângea şi nu-i 
răspundea. Când şi-a mai aruncat o dată privirea a văzut că Şi Tun e din ce în ce mai 
aproape. Atunci, a apucat în grabă un tablou cu munţi şi ape de pe perete şi, agitându- 
şi mâneca, din tablou s-a desprins cel mai prăpăstios şi cel mai alunecos munte, care s- 
a rostogolit din peşteră afară. 

Tânărul, trecând şi ultimul munte care-l mai despărţea de Faţă-Roşie, a văzut 
deodată cum se ridică în faţa lui un munte lucitor, înalt şi prăpăstios. Şi Tun nu şi-a 
frânat calul cătând să treacă în zbor şi acest munte, dar deodată calul s-a lovit de 
munte şi a alunecat. Băiatul a descălecat atunci şi a început să se caţere pe munte. Dar 
cum ajungea, cu mare greutate, la mijlocul lui, aluneca iar. Faţa i se rănise de stânci, 
tot corpul îl durea, dar nu s-a dat bătut. Din nou s-a căţărat şi iarăşi a alunecat. 

Şi din nou, şi din nou. Sudoarea îi udase hainele. îi curgea în ochi, orbindu-l. 
Atunci şi-a şters sudoarea şi a zvârlit-o jos, pe munte, iar muntele s-a făcut 
deodată nevăzut. Când şi-a dat însă seama, se afla într-o prăpastie, iar alături de 
el a văzut un brad în care era agăţat un tablou cu un munte ud de sudoare. Şi Tun 
a încălecat pe cal şi a pomit-o mai departe. 

Dintr-o săritură calul a şi ieşit din prăpastie şi uitându-se în sus a văzut ceva roşu. 
Atunci a ştiut că acela e muntele roşu şi dând frâu calului s-a îndreptat către el. în 
acest timp, zgripţoroiul cu faţă roşie şi-a agitat mânecile şi, deodată, Yu Hua a 
încremenit. Nu mai putea nici să se mişte, nici să vorbească. Apoi şi-a fluturat 
mânecile către două perini brodate care au căpătat aceeaşi înfăţişare cu Yu Hua. Şi 
s-a făcut nevăzut. Ajungând pe creasta muntelui, Şi Tun nu a văzut decât stânci roşii 
şi arţari cu frunze roşii. Voia să meargă mai departe când, a dat cu ochii de o peşteră 
încrustată cu pietre preţioase. Şi Tun şi-a zis: „Poate că aici locuieşte Faţă-Roşie”. A 
descălecat şi, împingând poarta de piatră care închidea gura peşterii, a pătruns 
înăuntru. Dar, deodată, s-a oprit. în peşteră stăteau încremenite trei fete cu gene 
lungi şi ochi mari ce semănau leit cu Yu Hua: toate trei îl priveau nemişcate. 
îndurerat, Şi Tun a oftat şi a spus: 

— Yu Hua, Yu Hua, am trecut prin nenumărate primejdii să te găsesc şi 
acum nu scoţi niciun cuvânt. De ce nu-mi ieşi în întâmpinare? 

Auzind cuvintele lui Şi Tun, Yu Hua ar fi vrut să-i spună totul, dar limba ei era ca 
de piatră; ar fi vrut să-i iasă în întâmpinare, dar picioarele-i erau înţepenite. 

Se spune că cele mai dureroase clipe sunt în despărţirile după care nu mai 
există revederi, dar ceea ce simţea Yu Hua era şi mai dureros. Lacrimile au 
început să-i curgă şiroaie. 

Şi Tun a înţeles pe loc că aceea este nevasta lui. S-a repezit la ea şi a luat-o în 
braţe scoţând-o afară din peşteră. Trupul lui Yu Hua era tare şi greu ca piatra. Şi Tun 
nu putea să mai încalece pe cal, şi ţinând-o în braţe pe Yu Hua, i-a spus calului: 
„Calule, calule, tu cunoşti drumul pe care am venit. Să ne întoarcem acasă!” Şi Tun o 
ducea în braţe pe potecile din vârful muntelui; o ducea în braţe mergând pe stânci 
abrupte; o ducea în braţe trecând prin hăţişuri; trupul lui era plini de răni, dar n-ar fi 
lăsat nicio crenguţă s-o atingă pe Yu Hua. Au trecut astfel valea în care se afla izvorul 
cu apă roşie şi au ajuns într-o pădure de arţari. Picioarele-i tremurau, mâinile-i 
amorţiseră, dar nu voia s-o lase din braţe. Lacrimile din ochii lui Yu Hua picurau 
necontenit. Inima-i şoptea: „Şi Tun, Şi Tun, lasă-mă, până acasă mai sunt mii de 


munţi şi ape şi nu vei putea ajunge purtându-mă în braţe”. Şi inima i se frângea de 
durere că nu poate vorbi. încercând s-o mângâie pe Yu Hua cea de piatră, Şi Tun îi 
spunea: „Chiar dacă te-ai transformat cu adevărat în stană de piatră, nu te voi 
părăsi”. Şi ţinând-o în braţe, continua să meargă mai departe. Sub ochii lui, frunzele 
roşii de arțar cădeau una câte una. Şi, deodată, în faţa lui apăru zgripţoroiul. 
Spunând aceasta, lacrimile îi curgeau pe obraz şi, o mână, iar cu cealaltă o ţinea 
strâns pe Yu Hua. Zgripţoroiul care se afla la zece paşi în faţa lui, îi spuse: 

— Flăcăule, inima mea e mai tare decât fierul şi piatra. Niciodată nu m- 
am lăsat înduioşat de nimic, niciodată nu m-am recunoscut învins. Dar astăzi, mă 
recunosc învins şi nu voi mai putea despărţi niciodată niciun soţ de soţia lui. 

Spunând aceasta, lacrimile îi curgeau pe obraz şi, într-o clipă, se prefăcu într-un 
arțar înalt pe ale cărui frunze străluceau lacrimile ca nişte perle de rouă. Şi Tun o luă 
pe Yu Hua în braţe şi o duse sub arțar şi atunci ramurile arţarului începură să 
freamăte şi picăturile de rouă căzură pe trupul ei. Deodată, Yu Hua începu să 
vorbească şi trupu-i deveni la fel de mlădios ca înainte. 

Amândoi încălecară pe cal, care zbură peste munţii înalţi ajungând la drumul mare 
şi după puţin timp ajunseră la căsuţa bătrânei. Şi au trăit în dragoste şi învoire multe 
zile. Se zice că unii oameni au mai văzut acel izvor ciudat, unele fete au mai băut din 
apa lui roşie, dar când s-au înroşit frunzele arţarului acesta nu s-a mai transformat 
niciodată în zgripţoroi cu faţa roşie, iar fetele nu au mai fost niciodată răpite. 


lubitorul florilor 


poveste chineză 


în anii domniei împăratului Jen Dsung, din dinastia Sung, trăia un om în satul 
Dsang Lo, la două leghe de oraşul Ping Giang. El se numea Tsiu şi porecla era Sien. 

Tsiu-Sien se trăgea dintr-o veche familie de ţărani, care posedau câteva palme de 
pământ şi o casă. Era de multă vreme văduv şi nu avea copii. Nu iubea nimic mai 
mult ca florile şi de ce le cultiva şi iubirea pentru ele era mai mare. Da, le iubea aşa 
de pătimaş, că părăsise ogoarele şi livezile şi trăia numai pentru dragele sale flori. 
Dacă afla vreun soi deosebit, era mai fericit decât dacă ar fi descoperit o perlă sau o 
piatră prețioasă. Dacă în drumul său spre oraş vedea în vreo grădină străină flori 
înflorind în chip osebit de frumos, uita cele mai grabnice ocupaţii ale lui şi intra pe 
răzoare fără învoire. întrebat fiind ce doreşte, cu surâs nedumerit se ruga de iertare 
şi răspundea că numai florile l-au fermecat. Dacă erau cumva flori din care avea şi el, 
încă nu-şi lua ochii de la ele, însă când erau cu totul neobişnuite, atunci i se putea 
întâmpla să uite nevoia care-l mânase spre oraş. lar dacă vedea la un florar o specie 
scumpă, îi plătea preţul cerut, chiar de ştia că s-a înşelat şi cu un sentiment de 
neasemuită fericire îşi ducea scumpătatea acasă. Patima lui mergea aşa de departe, 
încât atunci când nu mai avea bani îşi amaneta hainele. De aceea i s-a zis Nebunul 
Florilor. 

Oamenii răi, profitând de slăbiciunea lui, tăiau florile scumpe, le înfaşurau într-un 
şomoiog de glod şi paie şi, cu o mutră nevinovată, le dădeau îmbucuratului, care le 
cumpăra în culmea fericirii. De mirare era că flori din acelea creşteau şi pe la dânsul 
acasă. 

Curând deveni grădina lui un parc minunat, pe ale cărui garduri împletite din 
bambuşi se urcau cele mai rare plante agăţătoare. După gard, pe amândouă aleile, se 
învoltau palmierii, salcâmii, crizantemele, orhideele aurii şi floarea domniţei plină de 
frăgezime, ca din poveste. Era cu neputinţă să numeşti toată felurimea, că tot florişul 
se desprindea din verdele tufişurilor de parcă ar fi fost o perdea din cea mai prețioasă 
mătasă minunat brodată. La fiecare pas o nouă minune. Abia se trecea o floare, că 
lângă ea se învoita o soră şi mai frumoasă şi-i lua locul. 

Porţile care duceau în acest paradis erau din ramuri măiestrit împletite. Uşile cu 
două canaturi se deschideau într-o alee îngustă de bambuşi. Rareori bambusul galben 
are câte o dungă verde, el bate la ochi prin simplitatea liniei, paşnic şi măreț ca şi 
când sta gata să întâmpine pe cel cave intră. Un stol de molifţi închidea aleea de 
bambuşi. Din amândouă laturile, pornea câte o potecă spre casa cu acoperiş de paie a 
lut Tsiu-Sien, alcătuită din trei încăperi destul de înalte, ca soarele şi lumina să 
pătrundă înăuntru. Pe un perete se afla pictura unui maestru necunoscut şi sub ea un 
pat micuţ din lemn alb lăcuit, acoperit cu perne roşii. Câteva scaune şi mesuţe joase 
întregeau mobilierul încăperii. Toate erau peste măsură de curate şi bine întreţinute. 
Nu găseai fir de praf. în curtea interioară, dinapoia casei, erau aşezate în oale, gingaş 
lustruite, orhidee de-a mirare. Forma şi măreţia coloritului arătau raritatea lor. 
Dincolo de această despărţitură era iar un dormitor, care pe lângă o splendoare de 
orhidee, uimea prin simplitatea sa. Dar cine ar putea să descrie încântarea la vederea 
curţii a doua! Pretutindeni minunăţie de culori şi miresme! Părea să fie aci pururi 
primăvară. în fund se afla un mic bazin, în faţa căruia se ridica un pavilion din scoarță 
de copac. 

La intrarea în grădina lui Tsiu-Sien dădeai de un lac lucitor în a cărui apă 
limpede se oglindea cerul; de aceea se chema Oglinda-Cerului. Ţărmurile sale 
păstrau în fiece anotimp un farmec deosebit. Şi aci înfrumuseţa el malurile sădind 
sălcii şi piersici. Şi vraja primăverii cu flori roz şi roşii pe macatul verde al sălciilor 
era de neînchipuit. Lacul era acoperit cu flori de lotus de toate culorile şi, în timpul 
înfloririi, întocmai ca amurgul împurpurat şi norii pestriţi, pluteau în toată 
splendoarea peste ape. 


poveste chineză 


Totul respira mulţumitoare bucurie. Bărci sărbătoreşte împodobite cu aleasă 
muzică lină aduceau oaspeţi, care stăteau cucernic uimiţi în faţa strălucirii florilor de 
lotus. Când în amurg corăbiile se întorceau acasă, sub sclipirea stelelor, ele deveneau 
însufleţite ca milioane de licurici; lumina lor se răsfrângea în apă, de se credea că 
cerul s-ar fi scufundat pe acolo. 

Dacă adia vântul de toamnă şi colora ca purpura frunzişul de arțar, sau cădeau 
frunzele sălciilor verzi şi galbene şi plantele îşi aruncau umbrele lor în lac, atunci 
răsuna jalnicul țipăt al cetei de 


gâşte sălbatice de pe stuful de trestie. Iar când se apropia iama şi nori grei 
acopereau cerul sau fulguia domol, atunci se topeau pământ şi cer într-o vaporoasă 
simfonic de culori. Fiecare anotimp era aşa de minunat, de o gingaşă frumuseţe, că 
cercetătorul cu luare-aminte sta mereu în faţa unor minuni. 

Cu cel dintâi cântec al cocoşului se scula Tsiu-Sien din culcuşul lui să vadă 
scânteierea de rouă pe flori. Apoi îndepărta cu migală toate foile căzute. Scotea apă de 
la fântână şi le adăpa pe fiecare cu aceeaşi grijă până către amurg. Dacă înflorea un 
boboc deosebit de frumos, aducea o căniţă de ceai sau un pahar cu orez, spre a serba 
naşterea florii. El nu se clintea de lângă ea. Când alături de dânsul se deschidea în 
toată splendoarea, îi doinea un cântecel şi-i ura o viaţă de mii de ani. De-l biruia 
somnul, îşi punea capul pe o piatră, spre a rămâne în apropierea ei. Şi-n zare de lună, 
bătrânul nu părăsea deloc grădina. lar dacă veneau furtuni şi ploi, ca să vadă de nu au 
păţit ceva copilele sale, îşi lua un fel de umbrelă cât o pălărie mare din foi şi nuiele de 
bambus şi o manta din fibre de palmier şi, de afla vreo stricăciune, o dregea cu o mână 
iubitoare şi grijulie. Dacă îi creştea o mlădiţă la care ţinea şi se gălbejea, atunci 
bătrânul o privea plin de obidă. El cerceta frunzele care cădeau şi cu băgare de seamă 
culegea cele din urmă semne ale strălucirii ei într-un pocal, ca să se mai bucure de 
mireasmă. lar când se uscau cu totul, umplea cu ele un ulcior şi plin de înduioşare, cu 
ochii înlăcrimaţi, le îngropa alături de tulpina despoiată. Asta numea el înmormântarea 
florilor. Curăţa cu apă proaspătă florile mânjite după ploaie şi furtună şi prietenos 
încuviinţa din cap, când ele stau acolo iarăşi în vechea lor splendoare. Asta numea el 
scalda florilor. 

îndrepta tulpinele îndoite şi le sprijinea, iar frunzele crăpate le căuta ca un vraci plin 
de dragoste pentru bolnavii săi. Ungea rănile cu lut şi tină, le proptea pe un arac şi le 
înfăşură cu grijă. Asta numea el vindecarea plantelor. Nu tăia niciodată vreo floare şi 
nu suferea să vadă lucrul acesta nici făcut de alţii. Se punea cu totul în simţămintele 
florii şi socotea că în scurtul timp cât trăieşte ne bucură prin mireasmă şi culoare încât 
noi să luăm seama priveghind gingaşa lor înflorire. Din cele patru anotimpuri florile au 
parte numai de unul şi atunci se deschid pentru puţine zile, ba adesea doar pentru 
câteva ore; trei anotimpuri aşteaptă ele vremelnica vieţuire. 

Dacă întâmplător el lua seama că cineva voia să frângă o floare, se ruga fierbinte să 
nu facă una ca asta şi, dacă era ascultat, era plin de preafericită recunoştinţă. Cu toate 
că i s-a zis Nebunul Florilor, era iubit din cauza marii lui bunătăţi şi îi cruţau florile. 
Arareori căpăta voie cineva să admire grădina; nu pentru că pizmuia străinului această 
plăcere, ci numai din teamă pentru dragele lui. Dacă îngăduia cuiva să intre, mai 
înainte îl deprindea cu felul lui de a vedea florile. Faţa lui blândă se înroşea ca focul de 
mânie dacă prindea vreun răufăcător în grădina sa. 

Unde înfloresc multe flori, se cuibăresc mai cu seamă păsările. Dacă ar lăcomi numai 
la fructe, s- ar mai fi mângâiat, dar ele ciugulesc îndeosebi tinerii boboci. Asta mâhnea 
pe bătrân; el le presăra mereu destul orez şi cereale şi păsările păreau că se bucură de 
florăria lui, fiindcă nu se atingeau de nimic altceva. Zi de zi zburau cântând şi chiuind 
între tufişele înflorite şi în copacii dimprejur. Apoi deplin mulţumit culegea bogăţia de 
roade binecuvântate şi dăruia cu prisosinţă din poamele mari şi dulci şi vecinilor şi 
prietenilor. Dar mai înainte de a gusta el însuşi din ele, mulțumea zeiţei florilor pentru 
mieroasele daruri. O mare parte din fructe rămâneau încă de vânzare, iar banii adunaţi 
îi împărțea între nevoiaşii satului. Simplă şi modestă era îmbrăcămintea şi hrana lui. 
Consătenii săi îl iubeau şi îl cinsteau cu numele Tsiu-Gung. 

Voioşia senină a florilor sale părea să fi trecut asupră-i, pentru că viaţa i se arătase 
tot mai uşoară şi mai prietenoasă, bătrâneţea nelăsându-i urme. 


Tot pe vremea aceea locuia într-un sat învecinat un om cu numele de Dşan-Wee. El 


se trăgea dintr-o familie numeroasă şi se folosea de puterea sa prin viclenie şi răutate. 
Era înconjurat de o mulţime de slujitori, care erau ca tigrii şi lupii; nelegiuiţi, şi mai cu 
seamă păgubeau lumea măruntă. Până în cele din urmă se întrecuse cu nebuniile lui. 
Când era gata să fie pârât la cârmuire, el se năpustea cu întreaga lui ordie prin 
împrejurimi şi astfel ajunse în satul bunului Tsiu-Sien. 

într-o zi, pe jumătate beat chiar dinaintea prânzului, hăituia prin sat. Deodată stătu 
în faţa grădinii lui Tsiu-Sien şi cherchelit fiind, splendoarea florilor îl uluia. El întrebă 
de proprietar. 1 se spuse: 

— Grădina este a Nebunului Florilor, care aproape nimănuia nu dă voie să- 
i admire florile. Numele lui adevărat e Tsiu-Sien. 

— Are curajul a-mi opri şi mie intrarea? se semeţi Dşan-Wee. Iute! Bate la 
uşă! porunci el omului său. 

Tsiu-Sien era tocmai gata cu stropitul florilor-domniţei. El stătea în tihnă cu o 
căniţă de vin de orez şi o farfurie de poame între drăguţele sale, când nişte bocănituri 
tari îl făcură să sară în sus speriat. Numaidecât deschise uşa şi văzu în faţa sa o ceată 
de tineri beţi. 

— Ce vreţi aici? întrebă el îngrijorat. 

— Eu sunt Dşan-Wee, stăpânul întregului sat de dincolo. Am auzit de 
mulţimea florilor tale şi vreau acum să le văd! 

Tsiu-Sien a fost foarte neplăcut mişcat de purtarea cutezătoare şi de aerul ce-l 
răspândeau înjur beţivii. Prin tot felul de pricini încercă să-i abată pe năpustitori de la 
gândul lor. Mânios, zise Dşan- Wee slujitorului său: 

— Bătrânul nebun nu pricepe când cineva i se înfăţişează cuviincios? Ce 
suferă florile lui dacă le privesc, ori îşi închipuie că vreau să le pasc? 

El îi şi dete o lovitură în piept, că Tsiu-Sien căzu pe spate. Apoi năvăli cu gloata lui 
în parc. Tsiu- Sien se sculă mâhnit şi urmă pe răufăcători. 

Floarea-domniţei înflorea şi înmiresma pe vremea aceea aşa de încântător, de 
parcă era din altă lume. 

Când Dşan-Wee se apropie foarte tare să-i soarbă ade- menitoru-i miros, fără prea 
mult ocol, dar nici ca s-o vatăme, Tsiu-Sien se rugă cuviincios să ia seama. Această 
smerită rugă a fost pentru omul crunt un binevenit prilej de ceartă. Gălăgios se răsti 
la bătrân: 

— Se vede că nu mă preţuieşti ca oaspete? N-ai vrut să mă laşi înăuntru, 
tu, mojicule? Ce strică neroadelor flori ale tale, dacă eu le privesc şi apoi le miros? 
Chiar de-acum am s-o fac! 

Tsiu-Sien auzi vorbele-i răutăcioase, dar se sili să stea liniştit, ca să nu întărâte pe 
hain, ci, dimpotrivă, să-l aducă la cuminţenie. Tocmai această linişte îl înverşună şi 
mai mult. El îi strigă batjocoritor: 

— Aşa frumoase flori! Pentru asta se cade să închinăm un pahar de vin! Şi 
chiar porunci slujitorilor să-i aducă vin. 

Atunci bătrânul îşi pierdu răbdarea. Tremurând de mânie, sări în sus: 

— Casa mea e tot aşa de micuță ca şi a unui melc! Uită-te la florile mele, dar 
hea-ţi vinul acasă! 

— Grădina e destul de mare pentru noi toţi. Ne vom aşeza pe pământ. 

— Pământul vă va mânji hainele. 

— Vom aşterne un covor. 

într-o clipă s-a pregătit o gustare, s-a aşternut un covor şi a început ospățul. 

Deodată-i veni lui Dşan-Wee un gând rău şi cu ochii sticloşi, pe când întindea lui 
Tsiu-Sien un pahar de vin, strigă în culmea beţiei: 

— Cât eşti de prost, te pricepi la flori şi pomi. îți cumpăr grădina şi apoi tu 
poţi fi grădinarul meu. 


Tsiu-Sien presimţea c-o va păţi. Dar el se reculese iute şi zise ploconindu-se: 

— Vă mulţumesc, dar grădina mea înseamnă viaţa mea! Luaţi-mi totul, 
numai grădina nu! 

— Viața ta sau nu, mi-e totuna! Vreau grădina! 

Tovarăşii de chef îi strigară: 

— Tu nu ştii ce fericire te aşteaptă. Grăbeşte-te să primeşti târgul. 

O spaimă fără seamăn îl apucă pe bătrân. îi tremurau mâini şi picioare. Abia de era 
în stare să îngaime un cuvânt. 

— Te scoate din sărite! strigă Dşan-Wee. 

— Răspunsul meu rămâne acelaşi, nu vând! zise Tsiu-Sien aproape fără glas. 

Apoi întreaga ordie chefui până ce erau toţi beţi şi gata de a părăsi grădina. în 
grabă Dşan-Wee voi să mai smulgă câteva flori, dar bătrânul se puse dinaintea lor şi 
tremurând de mânie izbucni: 

— Nu le atinge! 

— De mâine grădina este a mea! De aceea fac, de azi, ce-mi place! 

Atunci toată ordia înteţită strigă din răsputeri: 

— Priviţi pe acest nebun! Să vedem dacă el ne poate împiedica! 

Şi râzând batjocoritor, smulgeau tot ce puteau. Buimăcit, Tsiu-Sien îl izbi pe Dşan- 
Wee cu capul în piept. O singură lovitură fu de ajuns ca să-l răstoarne pe beţiv. Atunci 
se năpustiră cu toţii pe bătrân. Apoi ridicară pe stăpânul lor, care turbat de mânie 
strivi tot ce mai rămase din florile- domniţei şi plecă. 

Tsiu-Sien rămase adâncit în jale, totuşi auzi deodată un glas plăpând, care întreba 
milos:. 

— De ce plângi? 

El se întoarse şi zări o drăgălaşă copilă de vreo şaisprezece ani, într-o îmbrăcăminte 
simplă. 

— Din ce casă eşti, fetiţo? o întrebă el năucit. Nu te-am văzut niciodată. 

încet şi domol suna răspunsul ei: 

— Nu stau departe de tine şi am auzit de florile tale. Sunt aci să mă minunez 
de ele. 

Din nou suspină bătrânul. El arătă spre pământ şi zise: 

— Uite acum toată splendoarea lor. 

Apoi îşi povesti durerea. 

— Linişteşte-te! Mângâie-te, bunule om! răsună iarăşi vocea ei. Ştiu un 
mijloc să-ţi înzdrăvenesc dragele tale flori. Dacă vrei să m-ajuţi, adu-mi apă! 

Când se întoarse, nu-şi crezu ochilor. Toate florile-domniţei erau acolo în plină 
înflorire, ba şi mai frumoase şi mai colorate ca până atunci. El se lumină de bucurie. 
Recunoscător, căuta pe binevoitoarea copilă. Ea pierise însă tară urmă. Se repezi în 
drum, dar aci nu găsi decât doi bătrâni, buni vecini, care de asemeni nu zăriseră deloc 
pe dalba copilă. Cum ei îl căinau pentru florile zdrobite, Tsiu-Sien le povesti despre 
minunea florilor. Merseră cu el în grădină şi văzură schimbarea. Şi toţi trei au ajuns să 
creadă că numai zâna florilor putea împlini această minune. 

în gura mare amândoi bătrânii vestiră minunea în sat. Doar Tsiu-Sien îşi petrecu 
noaptea pe jumătate treaz, pe jumătate visând, între florile lui. 

„Mă voi îndrepta şi voi deschide uşa tuturor prietenilor florilor!” 

Mic şi mare, tânăr şi bătrân veniră în grădină, uimindu-se sfios în faţa frumuseţii. 

Setos de fapte mari, Dşan-Wee se sculă a doua zi să puie mâna pe grădina 
bătrânului. Chiar mai înainte se povestea în partea din vale a satului că florile strivite 
stau din nou în toată splendoarea, că un spiriduş ar fi fost printre ele. Necrezător, 
Dşan-Wee alergă cu ceata lui într-acolo şi se încredinţă de cele întâmplate. Ca un 
fulger îi veni gândul diavolesc de a pâri în oraş pe bătrân de vrăjitorie. El a înaintat 


numaidecât pâra şi bietul Tsiu-Sien a fost trimis în temniţa oraşului. Numai puţini l-au 
însoţit, cei care văzuseră minunea din grădina sa. Judecătorul ascultă mai întâi pe 
Tsiu-Sien. El îl înfruntă aspru: „Cum îndrăzneşti să înşeli poporul cu vrăjitorii?” 

Bunul bătrân sta nedumerit. La urmă de tot înţelese că fusese o victimă a lui Dşan- 
Wee. Bolborosind, povesti întâlnirea cu mârşavul om şi cu zâna florilor. 

— Minţi! îi strigă judecătorul. Satul întreg a văzut farmecele tale! 

Bucuria răutăcioasă a lui Dşan-Wee era de nedescris. în scurt timp se făcu stăpân 
pe grădină şi zise tovarăşilor săi: 

— Aci vom pregăti o mare sărbătoare! Nimeni nu ne mai poate împiedica! 
Dar când şi-aruncă ochii la florile-domniţei le văzu prăpăd la pământ. 

— Vedeţi şi voi, n-am dreptate? Nu e bătrânul un vrăjitor? Altminteri cum s- 
ar putea ca florile să fie culcate iar la pământ? Dar pentru asta să nu ne speriem, 
strigă el pe jumătate tehui. Nu vrem altceva decât să chefuim, să chefuim! 

Curând toți se îmbătară de-a binelea. Abia stăpânindu-se pe sine, ei desluşiră în aer 
un vuiet şi un 
şuier, foşnete şi trosnete. Izbucni o cumplită vijelie. Cu încetul florile se înfiripară şi 
din ele răsăriră mici vietăţi nu mai mari de o şchioapă. Erau nişte omuleţi care 
trepădau. Beţivii începură a se dezmetici, că vijelia, care pentru ai era o grozăvie, 
părea chiar să le placă acum din pricina micuţelor fiinţe. Sub puterea acesteia, ele se 
tot măreau şi până la urmă se făcură un şirag din cele mai frumoase copiliţe. 

Cu jind nemernicii întinseră mâna înspre ele, dar numaidecât ele se lăsară 
moaleşe la pământ. Erau spiriduşe deşteptate de furtună. O fetiţă înveşmântată în 
roşu prinse a glăsui: 

— Cine v-a dat voie, neobrăzaţilor, să intraţi în grădina lui Tsiu-Sien? Ce 
înseamnă aci o poruncă a lui Dşan-Wee? Sus, voi surori! Să răzbunăm pe 
credinciosul nostru ocrotitor! 

însufleţite, toate surorile fură la un gând şi atunci începu o valmă sălbatică, o fugă 
şi o goană, mânecile lor lungi se făcură bice, care ca un vânt umed şi rece plesneau 
feţele beţivilor. 

Venise seara. Furtuna se potolise. Din nou era linişte şi totul, ca mai înainte. 
Chefliii se treziră ca dintr-un vis nedesluşit. Fusese într-adevăr vis sau vedenie? îi 
dureau mădularele şi Dşan-Wee cu întâiul său slujitor lipseau. înfricoşaţi se 
strecurară prin beznă, fără să mai poarte grija stăpânului lor. 

După un răstimp se întoarseră cu întăriri de trupe şi lumini şi cercetară cu de- 
amănuntul grădina, îl găsiră pe slujitor greu rănit, cu capul spart, sub un piersic. 
Florile-domniţei răsăriseră din nou. Tremurând, aşteptau pe cheflii. Pe Dşan-Wee nu- 
1 mai găsiră. 

Bunul Tsiu-Sien se întoarse acasă şi-şi văzu mai departe de grădinărit. într-una din 
zile calde de august, când sta şi privea cerul senin, îi păru cum din înaltul lui, în lină 
adiere, se lăsau nouri roz în văluri tot mai dese. Miresme dulci umpleau aerul. Zâne 
dalbe, Phenixi albaştri, berze albe, toate soiurile de animale, chiar lei şi tigri coborau 
parcă din nori iar în mijloc i se ivi ocrotitoarea florilor lui, care îi zise: 

— Tu, om neprihănit ca şi florile, ai dobândit cea mai înaltă virtute! Dacă 
cineva iubeşte florile şi le apără, este fericit, dacă le disprețuiește şi le vatămă, i- 
aduc necaz şi capătă pedeapsă! 

în cea mai curată fericire trăi printre florile sale Tsiu-Sien, până a fost găsit odată 
adormit între iubitele sale flori. 


Cinci ouă tari 


poveste chineză 


Demult, demult, trăia un ţăran. El era sărac lipit pământului şi umbla prin sate 
după lucru. Şi a umblat el, a umblat, multe locuri a văzut, dar de lucru n-a găsit. 

Şi iată că într-o zi, când de-abia se mai ţinea pe picioare de oboseală şi nu mai 
putea de foame, zări o cârciumă, intră şi ceru să i se fiarbă cinci ouă tari. După ce 
le mâncă, se scotoci în buzunare după bani, dar în buzunare ioc. Nu ştiu cum îşi 
pierduse bănuţii. 

„Ce să fac? se gândea el - îmi rămâne doar să mai comand ceva şi între timp să-mi 
iau tălpăşiţa fără să fiu văzut.” 

Dar soarele răsare de la răsărit şi apune la apus, o zi vine după alta, şi săracul nu 
avu vreme nici să clipească măcar şi trecură douăzeci de ani. într-aceasta învățase o 
meserie şi se făcuse tâmplar, câştigând bani din care să trăiască. Mergând el odată 
spre casa de unde plecase, dădu peste satul cu cârciuma şi-şi aminti ce i se 
întâmplase aici acum douăzeci de ani. Intră şi ceru din nou cinci ouă tari. 
Cârciumarul nu-l mai recunoscu, dar întâmplarea de atunci n-o uitase. Mâncă el 
ouăle şi-l întrebă pe cârciumar: 

— Cât îți datorez pentru aceste cinci ouă tari? 

— Dă-mi cinci bănuţi de aramă şi e bine, răspunse cârciumarul. 

Țăranul scoase zece. Cârciumarul se miră şi spuse: 

— Frăţioare, e prea mult, dă-mi numai cinci. De ce îmi dai încă pe-atât? 

— Ai uitat - spuse zâmbind țăranul - cu douăzeci de ani în urmă am 
mâncat cinci ouă tari şi n-am plătit, înseamnă că-ți datorez zece. 

Cârciumarul stătu mult pe gânduri, îşi plecă capul şi începu să strige: 

— Vasăzică aşa! Acum douăzeci de ani ai mâncat cinci ouă tari de găină?! 
Câţi pui aş fi putut avea în aceşti ani din ele? Şi de câte ouă m-ai păgubit? Dacă 
socotim drept, îmi datorezi mulţi, mulţi bani. Dă-mi-i, că de nu, mergem la judecător 
să ne judecăm. 

Țăranul nu se sperie deloc şi zâmbind spuse: 

— Bine, du-te tu, iar eu vin pe urmele tale. 

Cârciumarul se duse la judecătorie şi depuse plângere. 

Spuse de-a fir a păr cum de l-a înşelat ţăranul şi câţi bani trebuie să primească 
acum pentru cele cinci ouă. 

Judecătorul îl ascultă şi începu să dea din cap în semn de încuviinţare. 
Cârciumarul se bucură că va câştiga procesul şi bani mulţi şi îi făcu judecătorului un 
dar scump. 

Judecătorul îl aşteptă pe ţăran să vină la rând. După mult timp veni şi acesta, care 
se înclină până la pământ în faţa sa şi îi spuse: 

— Domnule, vă rog să mă iertaţi că am întârziat. Am avut o treabă foarte 
importantă, de aceea n- am putut veni mai devreme. 

— Ei, ţăranule! Ce tot spui? Ce treabă poate fi mai importantă decât un 
proces la judecătorie? i se adresă supărat judecătorul. 

— Iată care a fost treaba, domnule, răspunse liniştit țăranul. Fratele meu 
s-a hotărât să semene puţină mazăre. A fiert mai întâi seminţele şi a aşteptat să se 
răcească, să le semene. A trebuit să aşteptăm mult până s-au răcit. Când s-au răcit 
le-am semănat repede şi imediat am fugit încoace. Uitaţi-vă, abia mă mai ţin pe 
picioare de oboseală. 

Judecătorul, curierii, cârciumarul şi toţi câţi erau de faţă în sală au pufnit în 
hohote de râs auzind vorbele ţăranului. 


— Ai mai auzit să creadă cineva aşa ceva? Cum pot să răsară seminţele de 
mazăre fiartă? i-a zis judecătorul râzând batjocoritor. 

— De ce să nu răsară? Dacă din seminţe de mazăre fiartă nu pot ieşi 
lăstari, atunci cum pot ieşi pui din ouă fierte? 

După ce ţăranul rosti aceste vorbe, nimeni nu mai râse în sală. Judecătorul se uită 
la cârciumar, cârciumarul la judecător şi niciunul nu mai ştiu ce să mai spună. 


Un schimb bun 


poveste chineză 


Trăiau odată într-un sat bogătaşul Fan şi sărmanul Dun. Lui Fan îi plăcea să aibă 
din fiecare lucru un câştig; el era foarte viclean şi deseori îi păcălea pe consătenii 
lui. 

Sărmanul Dun era un om cinstit şi muncitor. Căra cu asinul său poveri şi era 
socotit un cărăuş iscusit. De aceea oamenii îl porecliseră „Isteţul Dun”. 

Odată, pe la sfârşitul toamnei, îşi înhămă măgăriţa şi plecă la oraş. Se întoarse 
curând cu un câştig frumos. 

Cum auzi Fan de câştigul lui Dun, începu să se frământe până când se hotări: 
„Această afacere e bună, am să mă ocup şi eu de cărăuşie.” 

Scoase din grajd măgăriţa sa mare şi neagră, o înhămă, şi dă-i să se apuce de 
treabă. Pare-se că Fan mai crescuse măgari, dar niciodată nu pusese mâna pe un bici 
şi nu ştia să mâne o măgăriţă. Cum să fii căruţaş? 

Vicleanul Fan îşi făcu repede socoteala; fugii la Dun cel isteţ şi zâmbind strâmb îi 
spuse: 

— Frate Dun, aş face şi eu cărăuşie, dar nu ştiu cum să mă descurc. Ţi s-a 
dus vestea că eşti un cărăuş isteţ, ia-mă cu tine şi învaţă-mă meşteşugul tău. 

Bunul Dun nu se gândea niciodată la câştig şi nu ştia să fie viclean. De aceea fără 
multe vorbe a fost de acord. 

Din ziua aceea mergea împreună cu Fan, care lăsa toată treaba pe umerii lui Dun. 
Dun înhăma şi deshăma măgăriţa, o hrănea, o curăța. lar Fan stătea în cărucior şi 
râdea, iar cu ochii lui mici ca de şobolan îl străpungea pe Dun cel isteţ. 

în curând veni vremea ca cele două măgăriţe să fete. 

Odată, când aduceau din oraş o încărcătură şi erau morţi de oboseală, lui Dun i se 
ăcu milă de animale şi-l îndemnă pe Fan să se oprească la un han şi să doarmă acolo. 
an era şi el frânt de oboseală, aşa că se învoiră imediat. 

Dun cel isteţ deshămă mârţoagele şi le dădu de mâncare, iar vicleanul Fan în acest 
timp bău ceai şi mâncă plăcinte. 

După ce mâncă şi Dun, se culcară - bogătaşul Fan pe patul moale, iar sărmanul Dun 
jos, pe podea. 

Noaptea, Dun s-a sculat şi s-a dus să mai dea măgăriţelor fân. Când a aprins 

elinarul a rămas mut de uimire - lângă măgăriţe erau doi măgăruşi. Dun îngriji puii, 
schimbă fânul şi se duse din nou la culcare. 

Fan nu dormea şi primi nemulţumit veştile. îndată ce Dun adormi, el se sculă 
repede, aprinse felinarul şi ieşi în vârful picioarelor din cameră. 

în grajd se uită cu atenţie la măgăruşi. Tot privindu-i, i se păru că măgăruşul lui Dun 
este mai mare... „Probabil că măgăriţa lui Dun i-a născut un măgăruş. Ce bine! De mult 
voiam să am unul” s-a gândit Fan. 

L-a pus pe măgăruşul lui Dun lângă măgăriţa sa neagră, iar lângă măgăriţa cenuşie 
a săracului a pus măgăruşul său. Apoi, râzând satisfăcut, a stins felinarul şi s-a întors 


Ti 


tiptil în cameră. 

Dis-de-dimineaţă Dun fu trezit de Fan, care îi spuse: 

— Am visat azi noapte că măgărițele noastre au fătat; a mea, un măgăruş 
mai mare, iar a ta, unul mai mic. 

— Aşa-i, aşa-i, îi răspunse Dun, numai că eu n-am observat al cui e mai 
mare; după părerea mea sunt la fel. 

Vicleanul Fan a râs în sinea lui. 

După-masă s-au dus amândoi în grajd. Toţi cei din han s-au dus să vadă măgăruşii. 

Fan, cum a intrat, a şi strigat: 

— Cel din margine e al meu! Cel din margine e al meu! 

Toţi au începui să-i laude măgăruşul. 

— Ce mare e, va putea duce poveri grele. 

A venit şi stăpânul hanului, care era un mare cunoscător la măgari. 

— Da, va fi o măgăriţă puternică, iar apoi, întorcându-se spre puiul lui Dun: 

— O, acesta este un măgăruş, nu vă uitaţi că e mic, măgăruşul întotdeauna 
e mai mic la început, în schimb va creşte mai târziu. 

Când auzi Fan, sări în sus de supărare şi începu să strige: 

— Ba e al meu! Ba e al meu! 

Toţi începură să râdă şi oricât a căutat apoi să-i convingă cum că măgăruşul e al lui, 
nimeni nu l- a crezut. 

Aşa a pierdut Fan din cauza lăcomiei sale. 


Tabloul fermecat 


poveste chineză 


Demult, foarte demult, de nici nu-mi aduc aminte care împărat făcea umbră 
pământului, trăia pe lume un tânăr puternic, deştept şi frumos, care se numea Ciju-Tzi. 
Trecuse de douăzeci de ani, dar 
nu era încă însurat. Cu toate că Ciju-Tzi nu se plângea de viaţa sa singuratică, în 
inima lui nu era prea multă veselie. 

Odată, mama lui i-a vorbit cu tristeţe: 

— Oh, fiule, vezi în ce sărăcie trăim. în acest an slujitorii împăratului ne- 
au luat toată recolta de pe bucăţica noastră săracă de pământ. Nici măcar pe noi nu 
ne putem hrăni. Care fată s-ar hotări să ne intre în casă? 

Trecură trei luni şi apropiindu-se Anul Nou, mama se gândi că n-ar fi rău ca în 
noaptea aceea să mănânce găluşte. Altfel mâncau te miri ce şi mai nimic. Chiar şi de 
Anul Nou găluştele erau nu din faină albă - ci din gaolean?” - şi bine că se mai găsea 
şi aşa ceva. Dar pentru găluşte mai era nevoie şi de garnitură, iar legumele erau 
scumpe. Măcar să cumpere ridichi. 

— Băiatule, l-a chemat mama pe Ciju-Tzi, ia ultimii zece bănuţi şi du-te 
la piaţă să cumperi ridichi. Eu gătesc astăzi găluşte. 

A luat Ciju-Tzi banii şi s-a îndreptat spre piaţă. Nici n-a ajuns bine unde erau 
legumele, că a văzut un bătrân care vindea tablouri vechi. Printre ele Ciju-Tzi a 
observat unul, în care l-a uimit o femeie de o neasemuită frumuseţe. 

Tânărul nu şi-a mai putut dezlipi ochii de pe tablou: Cu cât îl privea mai mult, cu 


pantă furajeră din familia gramineelor, asemănătoare 
cu porumbul, cu seminţe bogate în proteine şi grăsimi 
(Sorghum chinense) 


atât se îndrăgostea mai puternic. Fără să stea pe gânduri a dat toţi banii bătrânului, a 
luat tabloul şi a plecat acasă. 
Văzând mamă-sa că i-a adus un tablou în loc de ridichi; a oftat că n-are parte să 
mănânce găluşte şi n-a spus nimic. 

Ciju-Tzi a atârnat tabloul în camera sa şi a plecat să caute de lucru. Seara, tânărul 
s-a întors acasă şi de îndată ce a aprins lumina a auzit un foşnet liniştit. 

Vântul nu putea să pătrundă în cameră. Ce să fie? Ciju-Tzi a ridicat privirea şi a 
văzut că tabloul se clatină într-un fel ciudat. Se legănă o dată, de două ori şi frumoasa 
fată prinse viaţă. Cobori din tablou şi se aşeză lângă Ciju-Tzi. 

Tânărul s-a speriat, dar s-a şi bucurat. lar când femeia zâmbind începu să 
vorbească cu el, frica-i pieri fără urmă. 

Cu cât vorbeau mai mult, cu atât sentimentele lor deveneau mai puternice. 
Noaptea trecea pe nesimţite şi când se auzi cântecul cocoşului, femeia trebui să se 
întoarcă din nou în tablou. Ciju-Tzi aşteptă cu nerăbdare seara următoare. Oare se va 
însufleţi tabloul sau nu? Seara, frumoasa fată veni din nou şi aşa trecu aproape o 
lună. 

într-o seară, femeia cobori ca întotdeauna din tablou, ţinând capul plecat şi foarte 
tristă. Ciju-Tzi începu s-o întrebe cine a supărat-o. Fata îi spuse în şoaptă: 

— Te iubesc foarte mult, eşti atât de harnic şi îmi este foarte greu să 
văd cum trudeşti din zori până-n noapte fără să ai de nici unele. Vreau să te ajut, 
dar mi-e frică să nu atrag vreo nenorocire asupra casei noastre. 

Tânărul i-a răspuns înflăcărat: 

— Toată ziua mă gândesc să te văd seara. Bucuria mea este atât de 
mare, încât nici greutățile, nici sărăcia nu mai înseamnă nimic pentru mine. 

— Nu, viaţa ta nu trebuie să fie atât de amară! Iată douăzeci de monezi, 
du-te mâine la piaţă şi cumpără-mi cu ele câteva fire de lână. Numai să fii atent, să nu 
spui nimănui niciun cuvânt despre mine. 

Ciju-Tzi îndeplini rugămintea frumoasei fete. Când se lăsă seara, ea cobori din nou 
din tablou şi îi spuse tânărului: 

— Culcă-te şi dormi, eu mai stau să lucrez puţin. 

Cu cântatul cocoşilor se lumină de ziuă. Ciju-Tzi deschise ochii, iar strălucirea din 
jur îl orbi; în cameră erau împrăştiate suluri lucitoare de mătase şi de atlas ţesute 
peste noapte de frumoasa din tabloul fermecat. 

După ce privi încântat, tânărul fugi s-o cheme pe mama sa. Ea încremeni de uimire, 
şi atunci fiul îi povesti cum în fiecare seară tabloul prindea viaţă şi frumoasa femeie 
cobora din el, cum se îndrăgostiseră unul de altul, cum ea îi dăduse douăzeci de 
monezi cu care el cumpărase câteva fire de lână, cum îi aşternuse să doarmă liniştit 
şi cum atunci când se trezise văzuse că toată camera era plină de suluri de mătase şi 
atlasuri strălucitoare şi colorate. 

Mama se bucură când auzi, dar se şi sperie în acelaşi timp, căci toate erau atât de 
neobişnuite! 

Ciju-Tzi duse mătasea şi atlasul la bazar şi luă bani mulţi. De atunci, mama şi fiul 
începură să trăiască în bunăstare şi fericire. 

într-o zi, când Ciju-Tzi plecă dis-de-dimineaţă la câmp, iar mama rămase acasă să 
gospodărească, sosi un călugăr, care umbla prin sate după pomană. O privi pe mama 
lui Ciju-Tzi şi cu frică în glas spuse: 

— Ai-a-ia! Ai-a-ia! Pe faţa ta citesc semnul fermecat. 

Femeia îşi aminti de cele povestite de fiul ei despre tablou şi de frică începură să-i 
tremure mâinile. Iar călugărul continuă: 

— Adu-mi mai repede tabloul cu femeia care ţese mătăsuri şi atlasuri, dacă 
nu mi-l aduci moartea va intra în casa ta. 


Mama lui Ciju-Tzi înţelese că cerşetorul ştie tot despre tablou şi se sperie şi mai 
tare. Fugi în camera fiului, luă de pe perete tabloul, îl înfăşură şi când să iasă auzi 
un oftat greu. Era frumoasa din tablou, care cu lacrimi în ochi îi zise: 

— Spune-i fiului tău că eu sunt departe, departe. Dacă mă iubeşte să vină 
în țara Siu?%. îl voi aştepta pe Ciju-Tzi. Dacă nu, fie ca Ciju-Tzi s-o uite pe frumoasa 
sa. 

Când tânărul se întoarse de la câmp, văzu în locul tabloului numai cuiul. Fugi la 
maică-sa şi ea îi povesti despre ameninţarea călugărului. 

Tânărul căzu la grea întristare. întins în pat, zăcu acolo până a doua zi, când în zori 
nemaiputându-se ridica, îşi dădu seama că o boală grea intrase în trupul său. 

Câţi doctori n-au chemat! Câte leacuri nu i-au dat! Toate, în zadar. Pe zi ce trecea 
tânărului i se făcea mai rău şi mama vedea că nu mai are multe zile. Se aşeză la 
căpătâiul lui şi începu să plângă. 

— Ciju-Tzi, Ciju-Tzi, singurul meu fiu, mama niciodată nu s-a împotrivit nici 
unei dorinţe de ale tale. Fie aşa cum doreşti. Văd că tu mori din dragoste. 

— Mamă, nu tăgăduiesc acest lucru, şi poate dacă aş mai vedea-o o dată mi- 
ar trece. 

— Vai nouă, Ciju-Tzi, vai nouă! 

Acum mama şi-a dat seama că nu trebuia să dea tabloul călugărului. 

— Ascultă, băiatule, la ce am să-ţi spun. Când am luat tabloul de pe perete, 
l-am învelit şi m-am dus să-l dau călugărului, s-a auzit un oftat greu şi femeia cu 
lacrimi în ochi m-a rugat: «Spune-i fiului tău că eu sunt departe, departe. Dacă mă 
iubeşte, mai spune-i să vină în ţara Siu şi eu îl voi aştepta pe Ciju-Tzi». N-am vrut să- 
ţi spun cele zise de ea la plecare, mă gândeam că tu o vei uita, dar se vede că nu poţi. 
Eu nu ştiu unde se găseşte ţara Siu, iar tu eşti bolnav. 

în inima lui Ciju-Tzi a licărit o speranţă. Cu fiecare zi ce trecea se simţea tot mai 
bine. Mama i-a pus într-o pungă toţi banii pe care îi primiseră din vânzarea mătăsii şi 
a atlasului. Ciju-Tzi s-a dus spre poartă, a încălecat, a luat punga de bani, şi-a luat 
rămas bun şi a dispărut spre apus. 

Au trecut multe zile, nu se ştie câte, argintul care era în săculeţ s-a dus pe 
mâncare şi pe dormit, calul de mult a fost vândut, iar Ciju-Tzi era încă departe de 
țara Siu. Lui nu i-a rămas nimic altceva decât să se apuce de lucru, să câştige bani ca 
să-şi continue drumul. Au mai trecut încă multe zile, iar tânărul mergea, tot mergea 
înainte. Numai speranţa de a o vedea pe iubita sa îl mai ţinea în viaţă. Satele se 
întâlneau rar şi Ciju-Tzi nu rareori a trebuit să înnopteze în câmp. Odată a mers o zi 
întreagă şi nu a văzut niciun sat. Ceasuri întregi n-a pus nimic în gură. Obosit, însetat 
şi flămând a înnoptat sub cerul liber. Când s-a trezit a doua zi de dimineaţă, parcă o 
baltă s-ar fi arătat în 
apropiere. Bucurându-se, Ciju-Tzi a dat fuga spre ea, dar acolo nu mai era strop 
de apă - balta secase de mult. 

S-a învârtit tânărul şi deodată a văzut o adâncitură, iar în fundul ei puţină apă. S-a 
aplecat, s-a aşezat rezemându-se pe coate şi se pregătea să soarbă apa, când deodată 
a văzut un peştişor mic şi negru. 

Ciju-Tzi s-a uitat la el şi a grăit: 

— Peştişorule, peştişorule! Dacă voi sorbi această picătură de apă nu vei 
mai trăi niciun ceas, iar dacă n-o voi sorbi-o, atunci voi muri eu de sete. Şi tot el 
adăugă: Dacă nu voi bea-o acuma, oricum, peste o zi, două, apa va seca singură şi tu 


Siu, țara din apus. în folclorul chinezesc, apusul se 
consideră de obicei locul unde se află ființe fermecate, 
vrăjitoare 


vei muri. Ce să fac? 

Mult a stat tânărul şi s-a gândit ce să facă. în sfârşit, a luat batista, a băgat-o în 
apă, a înfăşurat în ea peştişorul, a băut ce a mai rămas pe fund, şi din nou a pornit pe 
drumul său spre apus. Soarele apunea. Dintr-odată, în drumul lui Ciju-Tzi s-a ivit un 
râu mare, care-şi purta apele sale de la nord spre sud. 

Era atât de adânc, încât oricât ar fi privit tânărul nu-i vedea fundul. Amărât s-a 
aşezat pe mal şi nu ştia ce să facă. Deodată Ciju-Tzi şi-a adus aminte de peştişor. 

— Ce-o fi cu mine o fi, dar tu, peştişorule, înoată sănătos, şi i-a dat drumul în 
valuri. 

Peştişorul numaidecât a dispărut sclipind la soare. Iar tânărul a privit din nou în 
dreapta şi în 
stânga şi i se părea că râul atinge cerul şi nu se mai sfârşeşte. 

Nicăieri nu se vedea o barcă, nicăieri. Cum să facă să ajungă pe celălalt mal? Oare 
nu-i era dat să-şi mai vadă vreodată iubita? Cu capul plecat mergea în neştire. 

— Ciju-Tzi! îl strigă un glas. 

Tânărul privi înjur, dar nu văzu pe nimeni. Probabil că i se păruse. Cine ar fi putut 
să-l cheme aici? 

— Ciju-Tzi, Ciju-Tzi, stai un pic, din nou se auzi acelaşi glas. 

Şi, când se uită, văzu un tânăr înalt în straie negre. 

— Tu vrei să ajungi pe celălalt mal? întrebă el. 

— Trebuie, dar nu ştiu cum, răspunse Ciju-Tzi. 

— De acest necaz pot să te scap eu. Vom construi imediat un pod, mormăi 
tânărul în negru. 

Şi cu aceste cuvinte rupse un beţişor şi îl aruncă în râu. în aceeaşi clipă, beţişorul 
se transformă într-un pod mic. Ciju-Tzi se bucură într-atât, încât uită să-i 
mulţumească străinului. Fugi pe pod,iar 
când păşi dincolo, nici podul şi nici tânărul nu mai erau. Numai peştişorul cel 

mic şi negru clipocea 
vesel apa. 

Ciju-Tzi plecă mai departe. Urcă în vârful unui munte şi văzu jos în vale un sătuc. 
La marginea dinspre miazănoapte a sătucului se înălța o casă cu două etaje, iar în 
poartă stătea un bătrân. Soarele se lăsase aproape cu totul spre apus şi Ciju-Tzi se 
îndreptă spre casa aceea, să ceară găzduire pentru noapte. 

Bătrânul bombăni multă vreme, dar îl primi. Pereţii camerei în care intrară erau 
acoperiţi cu hârtie luminoasă. încolo, numai un pat şi un scăunel. 

— Culcă-te şi dormi, dar fii atent să nu atingi nimic din cameră, i-a 

spus bătrânul înainte de 
plecare. 

Ciju-Tzi se culcă şi începu să se gândească: 

„în cameră nu este nimic. Ce aş putea să ating eu aici?” 

Cuvintele bătrânului l-au neliniştit. Se răsucea de pe o parte pe alta,şi nicicum 

nu putea să 
doarmă. Fără să vrea, atinse cu mâna peretele şi deodată inima îi tresări. Sub hârtie 
se ascundea o uşă mică. Rupse învelişul de hârtie şi în cameră intră lumina lunii. 
Ciju-Tzi deschise uşi ţa cu grijă şi ieşi în grădină. O cărare dreaptă ducea spre un 
pavilion în care strălucea o lumină. 

în pragul pavilionului apăru o femeie. La lumina argintie a lunii a reuşit să-i vadă 
faţa. Era frumoasa lui, aceea care în fiecare seară cobora din tablou, aceea pe care el 
o căutase atât de mult. 

— Tu? a strigat tânărul. 

Dar femeia i-a făcut semn să tacă, după aceea s-a apropiat de Ciju-Tzi şi i-a spus în 


şoaptă: 

— Aici este ţara Siu. Ştiam că o să mă găseşti. Acum să fugim! Am 
reuşit să pun mâna pe paloşul fermecat al bătrânului. 

Apoi, femeia îşi rupse o bucată din poalele rochiei şi îl puse pe Ciju-Tzi să se aşeze. 
Ţesătura se prefăcu pe loc într-un nor, care ridicându-se tot mai sus şi mai sus plutea 
în cer. Ciju-Tzi se simţea ca şi cum l-ar fi purtat cineva în litieră. Deodată femeia, 
aplecându-se spre tânăr, îi spuse: 

— Bătrânul vine în goană după noi, dar să nu-ţi fie frică. închide ochii şi nu 
privi înapoi până când nu-ţi voi spune eu. Mă voi răfui singură cu el. 

Spunând acestea, scoase paloşul fermecat şi Ciju-Tzi auzi în spatele său urletul 
furtunii, şuierul vântului şi zbucnetul vulcanilor. Iar după aceea un strigăt groaznic a 
cutremurat cerul şi pământul. 

Când strigătul s-a stins, femeia i-a spus lui Ciju-Tzi să deschidă ochii. Nici nu ştiu 
cum, dar el împreună cu frumoasa femeie erau pe pământ, iar alături de ei zăcea un 
vârcolac mare cu capul tăiat. 

Şi astfel puterile întunericului n-au putut să zădărnicească iubirea lui Ciju-Tzi şi a 
frumoasei femei din tabloul fermecat. 


Viteazul Balin 
poveste chineză 


Demult, demult, în Balin trăia o bătrână lăptăreasă. Bătrânica avea un singur fiu, 
căruia de mic copil îi plăcea să se lupte. De aceea bătrâna i-a făcut un sac din piele de 
vițel, lăsându-l să se joace cu el, când se ducea cu vitele la păscut. Feciorul, cum 
ajungea la câmp, umplea sacul cu nisip şi încerca să-l ridice. 

Ca o clipă au trecut câţiva ani şi copilul a devenit un flăcău în puterea cuvântului. 

Acum, sacul din piele de vițel nu mai era potrivit pentru el şi de aceea şi-a făcut un 
sac mai mare, din pielea unui bou. 

Aşa se scurgeau zilele şi flăcăul era din zi în zi mai voinic şi mai puternic. Putea 
să ridice lesne sacul deasupra capului şi să-l arunce departe, departe. Dacă-l lovea 
din fugă, cu piciorul, îl dobora şi se bucura grozav. 

în fiecare an, tribul lor sărbătorea „Ziua Zeilor”. Odată a vrut să ia şi el parte la 
această sărbătoare. Mama lui s-a dus la căpetenia tribului. După multe stăruinţe, 
căpetenia tribului Balin a încuviinţat ca fiul lăptăresei să fie primit în echipa 
păstorilor. Totodată i-a dăruit o haină de luptător şi o pereche de cizme vechi. 

Fiul bătrânei lăptărese a luat parte la lupte de „Ziua Zeilor” şi a ieşit învingător. 

Văzând asta, căpetenia tribului, ca să se mândrească, s-a apropiat repede de el, 
zicând: 

— De azi înainte eşti păstorul meu. 

Căpetenia nu l-a mai lăsat să meargă cu vitele la câmp, dându-i titlul de luptător. 
Trei ani la rând, fiul bătrânei lăptărese a câştigat premiul de „Ziua Zeilor”. Faima lui 
era atât de mare, încât se răspândise până departe şi oamenii îi ziceau „Viteazul 
Balin”. 

Dar, iată că marele şef U Giu Mu-sin a împlinit cincizeci de ani. Ela invitat la 
această sărbătoare patruzeci şi nouă de triburi mongu şi cincizeci şi şapte de peste 
graniţă. 

Căpetenia din Balin a pregătit multe daruri pentru aniversarea marelui şef U Giu 
Mu-sin. Dar, pe lângă daruri, el dorea să arate şi puterea tribului său şi de aceea l-a 
chemat pe Viteazul Balin şi i-a zis: 


— Să mergi cu solul meu şi să iei parte la aniversarea marelui şef U Giu 
Mu-sin. Tu trebuie să câştigi premiul cel mare la întrecerile de acolo. Dacă n-ai să 
câştigi, am să te omor. Să ne aduci calul pe care-l dă drept răsplată U Giu Mu-sin. 

Căpetenia i-a dat tânărului luptător o zăbală şi un căpăstru. Balin ştia că, dacă va 
pierde, i se va tăia capul. A plecat foarte amărât acasă. A rugat-o pe mama lui să se 
roage pentru el, iar la despărţire i-a cuprins pe amândoi o mare tristeţe. 

Viteazul Balin şi solul, cu darurile trimise de căpetenia tribului, au ajuns curând la 
tribul lui U Giu Mu-sin. Tocmai atunci acesta dădea o serbare în cinstea solilor trimişi 
de diferite triburi. Marele şef U Giu Mu-sin, după ce a primit oaspeţii, s-a îndreptat 
spre Balin şi l-a întrebat: 

— Tu eşti vestitul luptător Balin? 

Viteazul Balin, ca şi când nu s-ar fi întâmplat nimic, a zis: 

— Da, Maria Ta. 

U Giu Mu-sin l-a întrebat iar: 

— Când ai plecat, căpetenia ta nu ţi-a dat niciun sfat? 

Viteazul Balin a zis: 

— Maria Ta, căpetenia noastră mi-a spus să câştig premiul cel mare. 

Atunci U Giu Mu-sin l-a întrebat: 

— Aşa... Şi tu ce crezi? 

Viteazul Balin, tară să ezite, a zis: 

— Cred că am să pot să călăresc pe calul pe care mi-l dăruieşte Maria Ta. 

U Giu Mu-sin, când a auzit acest răspuns, s-a făcut foc şi pară, gândind în sinea sa: 
„Acest flăcău sărac este prea îndrăzneţ”. 

Pentru a-i încerca forţa, U Giu Mu-sin i-a aruncat un os mare Viteazului Balin, 
poruncindu-i să mănânce măduva. 

Viteazul Balin a luat liniştit osul şi şi-a plecat capul în semn de mulţumire. Tocmai 
când ridica osul şi se pregătea să-l rupă, oamenii căpeteniei U Giu Mu-sin au izbucnit în 
hohote de râs, batjocorindu-1: 

— Ai nevoie de cuţit sau de topor? 

Viteazul Balin, neluând în seamă batjocura lor, a zis: 

— Nu-i mare lucru! N-am nevoie nici de cuțit, nici de topor. 

Şi numai cu şase degete a rupt osul. 

Marele şef U Giu Mu-sin a rămas mut de uimire şi şi-a dat seama că Viteazul Balin 
este un om puternic. De aceea el a amânat întrecerea de lupte cu o lună. A trimis 
pretutindeni oameni ca să-i adune luptători, care să-l învingă pe cel al tribului Balin. 

Când a avut cinci sute şaptezeci de perechi de luptători, a deschis lupta. 

încă de la început, Viteazul Balin, iute ca vântul şi înfierbântat ca focul, a doborât o 
mulţime de adversari. U Giu Mu-sin, când a văzut că luptele nu se desfăşoară după 
aşteptările sale, a dat în grabă ordin să se oprească şi să se întreacă fiecare pe rând cu 
Viteazul Balin. Socotea că în felul acesta îl va face să obosească şi să părăsească lupta. 
Purtarea lui U Giu Mu-sin încălca toate regulile de luptă, lumea era nemulțumită şi 
furioasă, dar nimeni nu îndrăznea să spună o vorbă. 

Dar U Giu Mu-sin voia cu orice preţ să-l împiedice pe Viteazul Balin să câştige, însă 
nimeni nu-l putea doborî. Acesta nici nu ridica bine piciorul şi adversarul său era la 
pământ. Din zi în zi, numărul adversarilor scădea, până a rămas faţă în faţă doar cu 
Sien, luptătorul lui U Giu Mu-sin. Sien era îmbrăcat în zale de aur. Trei zile în şir s-a 
luptat el cu voinicul din Balin, până şi-au rupt pantofii de piele şi zalele. 

Sien se gândea să-l doboare pe cel din Balin, prinzând un moment de neatenţie din 
partea lui, dar picioarele acestuia parcă prinseseră rădăcini, aşa de bine erau înfipte în 
pământ. Până la urmă, Viteazul Balin şi-a adunat toate forţele şi şi-a înfrânt adversarul 
în zale de aur. 


Marele şef U Giu Mu-sin, neavând încotro, i-a dat Viteazului Balin calul şi, pe lângă 
el, o căruţă de fier plină cu aur şi pietre preţioase, zicându-i: 

— La cincisprezece km de aici se află Boul meu Roşu. Ia această căruță şi o 
împinge până acolo, apoi înhamă la ea Boul Roşu şi întoarce-te. Dacă nu faci întocmai, 
înseamnă că ai încălcat ordinul meu şi atunci voi pune să te omoare de îndată. 

Voinicul Balin şi-a plecat capul în faţa lui U Giu Mu-sin, s-a înhămat la căruţă şi a 
pornit cu paşi grei spre locul arătat. 

Când a ajuns aproape de staul, a văzut că Boul Roşu era de trei sau patru ori mai 
mare decât unul obişnuit. Avea ochii roşii ca focul şi coarnele pline de sânge 
omenesc. Aştepta tocmai să i se aducă un om pe care să-l mănânce şi se zbătea 
furios. Voinicul şi-a spus în sinea lui: „Dacă aş fi fost înfrânt şi m-aş fi întors acasă, 
căpetenia Balin îmi tăia capul. Dacă am învins, căpetenia U Giu Muşin vrea să mă 
omoare. Oricum, drumul morţii mi-e pregătit de căpeteniile cu sufletul negru”. 

Stând aşa pe gânduri, îşi făcu puţin curaj: „Dacă scap de această capcană a 
căpeteniei U Giu Muşin, poate găsesc totuşi un mijloc să rămân în viaţă”. 

Şi-a luat inima în dinţi, a deschis uşa staulului şi a intrat. 

Boul Roşu, socotind că şi de astă dată i s-a adus un om ca să-l mănânce, s-a dat 
puţin înapoi, s-a ghemuit, şi-a plecat capul şi, sărind cu toate patru picioarele, dintr-o 
dată s-a repezit spre voinicul Balin. Acesta s-a dat în grabă la o parte, a prins Boul 
Roşu de coadă, trăgându-l din toate puterile. 

S-a încins o luptă pe viaţă şi pe moarte. 

Viteazul Balin a tras atât de coadă, până i-a rupt-o, şi Boul Roşu a căzut lat la 
pământ. îndată luptătorul Balin s-a folosit de acest prilej, a sărit pe spatele namilei, i- 
a rupt un corn şi a început să-l lovească cu el, până l-a îmblânzit. După aceea l-a 
înhămat la căruţă şi-a luat-o în goană spre casă. 

Cum putea căpetenia haină U Giu Mu-sin să lase să plece un viteaz? De aceea a dat 
drumul la două cămile turbate, care să-l urmărească. Una din cămile se numea 
Hangai şi cealaltă Maogai. Hangai avea obiceiul să lovească cu capul orice întâlnea în 
cale. Maogai, dimpotrivă, alerga cu capul plecat şi sfărâma în dinţi orice obiect 
întâlnit. 

în vremea asta, voinicul Balin mâna bucuros Boul Roşu spre casă şi se gândea că 
peste puţin timp se va întâlni cu mama lui. 
Deodată a văzut cele două cămile turbate alergând după el. în grabă a sărit din 
căruţă, a scos drugul de fier de la roţi şi s-a aşezat la marginea drumului. Hangai se 
repezise sălbatic în faţa sa. Voinicul Balin s-a dat la o parte, a lăsat-o să treacă şi, 
când i-a venit bine, a lovit-o atât de tare, că a frânt-o în două. 

Pe Maogai, care alerga cu botul lipit de pământ, a atacat-o din faţă, zdrobindu-i 
capul. Apoi şi-a continuat în goană drumul, crezând că de data asta a scăpat şi că se 
va putea întoarce liniştit acasă. De unde să ştie că U Giu Mu-sin trimisese după el o 
sută de ostaşi, care stăteau ascunşi la hotarul dintre tribul U Giu Mu-sin şi tribul 
Balin? 
La miezul nopţii, pe când trecea graniţa, voinicul Balin a fost ucis de vânătorii 
trimişi de U Giu Mu-sin. 

Căpetenia tribului Balin, când a auzit de moartea luptătorului său, nu s-a întristat 
prea tare. Doar n-avea să se certe cu puternicul său vecin pentru un păstor de rând. 
Şi l-a uitat. 

Dar pe voinicul Balin nu l-au uitat oamenii din popor, iar păstorii şi-l amintesc şi 
azi, povestindu-i isprăvile. 


Păstorul A Ni-gi 
poveste chineză 


Demult, demult de tot, trăia un boier care tocmise un păstor, pe nume A Ni-gi. Şi A 
Ni-gi era un băiat frumos, cu o înfăţişare atrăgătoare şi oamenilor le plăcea mult să-l 
asculte cântând la fluier. Avea un fluier simplu, din bambus, totuşi în mâinile sale 
părea un instrument vrăjit. Când isprăvea lucrul, cânta din fluier, iar oamenii se 
adunau grămadă în jurul lui. 

Boierul nu-l ţinea deloc la inimă pe A Ni-gi cu fluierul său şi se gândea întruna cum 
să facă să-i găsească vreo vină. Adesea îl certa, zicându-i: 

— Diavole! Crezi că vei trăi din fluier? Ce nevoie am eu de fluierul tău? 

De fapt, A Ni-gi cânta întruna din fluier, dar nu-şi uita treburile niciodată. 

într-o zi, boierul, înfuriat pe A Ni-gi, l-a bătut crunt, i-a călcat fluierul în picioare şi 
l-a gonit din casă. 

— Hai să văd cum ai să mai cânţi de-acum înainte. 

Bietul A Ni-gi a părăsit casa stăpânului, plângând în hohote, încât ţi se rupea inima. 
A rătăcit pe drumuri până a întâlnit un unchiaş. 

— Vai, nepoțelule, ce ţi s-a întâmplat? Al cui eşti? Şi de ce plângi? l-a 
întrebat unchiaşul pe A Ni-gi, mângâindu-l pe cap. 

— Sunt păstorul A Ni-gi, unchiaşule. Boierul m-a bătut, mi-a călcat fluierul în 
picioare şi m-a alungat. 

— Nu mai plânge! Haide! Vino la mine acasă! Te voi învăţa cum să-i plăteşti 
pentru fapta lui. 

Unchiaşul l-a condus pe A Ni-gi la el acasă şi dintr-un băț de bambus i-a făcut un 
fluier mult mai 
bun decât cel pe care-l avea înainte. 

— Am să te învăţ şi alte cântece, i-a promis unchiaşul şi l-a învăţat să cânte 
mai frumos ca înainte. 

Acum nu numai oamenii îl ascultau cu bucurie, dar chiar animalele din pădure 
veneau în goană să-l audă, înconjurându-l tiptil şi stând nemişcate. Aşa s-au scurs 
multe zile şi A Ni-gi şi-a făcut mulţi prieteni. 

într-o zi, boierul şi-a chemat la sine fiii şi le-a zis: 

— Azi-noapte am visat un iepuraş frumos, frumos, alb ca zăpada, cu o stea 
neagră în frunte. Mi- a plăcut atât de mult, că vă poruncesc să vă duceţi imediat în 
pădure, să-l prindeţi şi să mi-l aduceţi. 

Cum au auzit una ca asta, feciorii lui au răspuns într-un glas: 

— Tăticule, noi nu ştim să existe un asemenea iepure. Unde să ne ducem ca 
să-l găsim? 

— Prostii! Adineauri v-am spus. 

Şi, înfuriindu-se, tatăl i-a certat. 

— Trebuie neapărat să porniţi şi să-l căutați. Cel ce-l va găsi va moşteni 
întreaga mea avere. 

Fiul cel mai mare se gândea în sinea sa: „Eu sunt cel mai mare; chiar dacă nu voi 
prinde 
iepurele, tot eu voi fi moştenitorul”. De aceea s-a adresat fraţilor săi: 

— Am să mă duc eu, oricât ar fi de primejdios, dacă-i face plăcere tatii. 

Şi a pornit la drum, mergând cu ochii în patru. Pe drum s-a întâlnit şi el cu unchiaşul, 
care l-a întrebat: 

— încotro, flăcăule? 

Atunci fiul cel mare i-a povestit unchiaşului ce căuta. Bătrânul l-a sfătuit să meargă 


până-n pădure şi să-l roage pe păstorul A Ni-gi să-l ajute. 

Fiul cel mare, cum a intrat în pădure, a dat de A Ni-gi şi l-a rugat să-l ajute. A Ni-gi i- 
a răspuns zâmbind: 

— Te voi ajuta să găseşti pe iepuraşul cu stea în frunte. Să vii deseară să-l 
iei, dar asta are să te coste o mie de galbeni. 

Fiul cel mare s-a bucurat foarte mult şi se gândea: „Ce contează o mie de galbeni? 
Moşia valorează mult mai mult”. Seara s-a întors în pădure cu galbenii şi l-a zărit pe A 
Ni-gi stând pe buturugă şi cântând din fluier. Cânta nespus de frumos şi era înconjurat 
de micile vieţuitoare, care-l ascultau nemişcate, cu urechile ciulite. Dintr-o dată a văzut 
şi un iepuraş alb acolo, un iepuraş alb cu o steluţă neagră în frunte. Când A Ni-gi a 
zărit iepuraşul, a pus fluierul jos, a întins mâna, l-a ridicat de urechi şi l-a dat fiului cel 
mare. 

— Ia-l şi du-te acasă. Să ai grijă de el. Dacă-ţi scapă pe drum, eu nu răspund. 

Fiul cel mare i-a dat galbenii lui A Ni-gi, i-a mulțumit de mai multe ori şi țopăind de 
bucurie a plecat cu iepuraşul spre casă. Dar nici n-a ieşit bine din pădure şi A Ni-gi a 
început să cânte din fluier. lepuraşul, cum a auzit melodia minunată, s-a zbătut din 
răsputeri şi, dintr-o săritură, a zbughit-o. 

Fiul cel mare l-a urmărit ce l-a urmărit şi a trecut mult timp, dar nu i-a dat de urmă. 
Neavând încotro, s-a întors la A Ni-gi şi i-a spus: 

— lepuraşul a fugit. Ce să fac acum? 

— Nu mai pot să te ajut. Adineaori ţi-am atras atenţia să-l ţii bine! Cine e 
vinovat? 

Fiul cel mare s-a întors acasă abătut, cu mâinile goale şi i-a povestit tatălui său cele 

întâmplate. 

A doua zi, fiul cel mijlociu s-a oferit să meargă el în căutarea iepuraşului. Şi lui i 

s-a întâmplat 
fel ca fratelui mai mare. A dat şi el degeaba o mie de galbeni. 

A treia zi, s-a dus şi mezinul, dar nici el n-a fost mai deştept decât fraţii săi. Tatăl 
lor, văzând că cei trei fii ai săi au aruncat atâţia galbeni în vânt, tară să dobândească 
un fir de păr din blana iepurelui, s-a înfuriat grozav. 

— Proştilor, ce să mă fac eu cu voi? Mâine mă voi duce eu în persoană. 

A doua zi, a intrat boierul în pădure şi ANi-gi, cum l-a zărit, a văzut negru înaintea 

ochilor.Fără 
să aştepte să deschidă gura, a scos imediat fluierul şi a început să cânte. Din 
pădure au venit cele mai felurite animale - iepuri, urşi, şerpi, lupi, vulpi şi tot felul 
de păsări mari şi mici, care l-au înconjurat pe boier. 

Acesta, alb ca varul de spaimă, a îngenuncheat în faţa lui ANi-gi, implorându-l: 

— Scapă-mă! Iartă-mă! 

— Boierule, îl mai ţii minte pe păstorul tău ANi-gi? Dacă voi mai cânta o 
dată din fluier, vei fi mâncat de viu. 

— Ah! Drăguţule! Să nu-mi plăteşti cu aceeaşi monedă. îți voi da tot ce 
vei dori, numai să nu cânţi din fluier. Mor de frică... 

— Bine! Astăzi te iert, dar de azi înainte n-ai voie să mai chinui oamenii 

săraci. Când vei ajunge 
acasă, să împărţi toată averea în două: jumătate s-o dai oamenilor săraci din sat, 
iar jumătate să ţi-o 
opreşti ţie. Ai înţeles? 

— Am înţeles! Am înţeles! 

Boierul s-a ridicat în picioare şi-a rupt-o la fugă. Cum a ajuns acasă, s-a ţinut de 
promisiunea pe care i-a făcut-o lui ANi-gi şi a împărţit jumătate din averea sa 
săracilor. 


De atunci ANi-gi a fost şi mai iubit de oamenii sărmani. 


Nu ştie să frigă carnea... 


poveste chineză 


Era pe lume un bucher, sau altfel spus un om care nu ştia decât să înveţe, să 
scrie şi să scrie şi altceva nimic, ca o maşină tară creier. 

într-o zi s-a dus să cumpere carne de la măcelărie. După ce cumpără came de porc, 
îşi aduse aminte că nu ştie cum să frigă carnea. De aceea opri un om în drum şi îl 
rugă să-i spună cum să facă. Acesta fu de inimă şi îi spuse. Dar bucherul... tot bucher 
se arătă. Scoase o hârtie şi un creion şi scrise cuvânt cu cuvânt cum se frige carnea. 
După aceea se întoarse bucuros acasă. Puse carnea pe o bancă, la intrare. Un câine, 
cu miros... de câine, se apropie de pachetul cu carne, rupse hârtia şi, schelălăind de 
bucurie, o rupse la fugă, cu bucata de came în gură. 

Nevasta bucherului, cum văzu aceasta, alergă după câine strigând la soţul ei. 
Fugea câinele, fugea şi femeia, ca să-i scoată carnea din gură. Bucherul ieşi în pragul 
uşii şi, după ce văzu despre ce este vorba, strigă spre soţie: 

— Nu-l mai alunga, femeie, săracul de el... Că, deşi are carnea în gură, tot nu 
ştie să o frigă... Hârtia pe care am scris cum se frige carnea este în buzunarul 
meu... Nu-l mai alunga, femeie, săracul de el... Nu ştie să frigă carnea... 


Ceaiul „Fântâna Dragonului” 


poveste chineză 

Cu mult timp înainte, pe locul numit Fântâna Dragonului se întindea un cătun în 
care trăiau vreo zece familii. Locuitorii acestui cătun o duceau ca vai de lume; 
munceau de se speteau şi de abia aveau cu ce să-şi ducă zilele. 

într-o colibă prăpădită, la marginea cătunului, locuia o bătrână, singură-singurică. 
Era aşa de bătrână, că nu putea nici să urce pe munte să culeagă bambus, nici să 
coboare la câmpie să cultive cereale. în spatele casei, avea însă optsprezece arbuşti 
de ceai şi toată ziua se învârtea pe lângă ei. Sădise arbuştii aceştia în ziua când 
moşul ei se dusese de pe lumea aceasta, şi de atunci trecuseră mai mult de zece ani. 
Dar bătrâna n-avea putere să-i îngrijească cum trebuie, şi nici îngrăşăminte n- avea, 
aşa că în fiecare an nu strângea decât câţiva ţin de frunzuliţe de ceai. 

Bătrână avea o inimă bună şi miloasă. în fiecare an, din puţinul pe care-l avea, 
fierbea ceai şi îl scotea în faţa porţii să-şi ostoiască setea cei care urcau muntele. 

Era în ajun de sărbători. Vecinii din dreapta şi din stânga colibei bătrânei se 
pregăteau de Anul Nou. Bătrâna nu mai avea decât o mână de orez şi câteva frunze 
de ceai. După vechiul obicei, stătea în faţa sobei şi fierbea ceai, când uşa colibei s-a 
dat de perete şi a intrat un moşneag plin de zăpadă. Văzându-l, bătrâna l-a poftit să 
intre. 

— Intră, omule, nu vezi ce vreme e afară! 

Moşneagul s-a scuturat de zăpadă, a intrat în colibă, s-a apropiat de sobă şi a 
întrebat: 

— Bătrânico, ce fierbi aici? 

Bătrâna a răspuns: 

— Fierb ceai. 

Bătrânul a adăugat: 

— E ajun de An Nou, toți pregătesc cele mai bune bucate, cum de tu fierbi 


numai ceai? 

Bătrâna a oftat şi a zis: 

— Sunt bătrână şi săracă, nu pot să pregătesc bucate pentru pomenirea 
morţilor. Dar cu ceaiul ăsta ostoiesc setea trecătorilor. 

— Ba nu eşti deloc săracă, numai că nu ştii. în fața porții tale se află o 
comoară, i-a spus moşneagul. 

Auzind, bătrâna s-a mirat mult. A scos capul pe poartă şi s-a uitat. Toate erau aşa 
cum le ştia: gardul dărăpănat, două băncuţe putrede şi în colţ vasul din piatră pentru 
gunoi. 

Moşneagul a arătat spre vasul pentru gunoi şi a zis: 

— Uite, aici se află comoara! 

Bătrâna a crezut că moşneagul glumeşte şi a zâmbit: 

— De unde până unde în vasul ăsta vechi din piatră să fie o comoară? 
Dacă-ţi place cumva, ţi-l dăruiesc. 

— Ei, dar cum să primesc aşa degeaba comoara ta! Dacă te învoieşti, am 
s-o cumpăr. Şi acum mă duc să chem pe cineva să mă ajute s-o iau. 

Apoi a zâmbit şi a plecat. 

Bătrâna s-a uitat la vas şi se gândea că nimeni nu va vrea să pună mâna pe vasul 
acela atât de murdar şi plin cu gunoiul care se strânsese de ani de zile. A scos 
gunoiul, l-a dus şi l-a îngropat la rădăcina celor optsprezece arbuşti de ceai, a adus o 
găleată cu apă şi a spălat vasul, apoi a dus şi apa aceasta tot la rădăcina arbuştilor. 

De abia terminase, când moşneagul a venit cu cineva să ia vasul. Cum a dat cu 
ochii de vas, a început să se vaiete: 

— Unde-i comoara, ce-ai făcut cu comoara? 

Nedumerită, bătrâna a arătat spre vasul de piatră. 

— Dar uite-o, am curăţat-o niţel. 

Moşneagul s-a aşezat pe vine şi a continuat să se văicărească: 

— Vai de mine şi de mine, dar ce-ai făcut cu ce era în vas? 

Bătrâna a răspuns: 

— Am îngropat murdăria aceea în spatele casei la rădăcina arborilor de ceai. 


Moşneagul a fugit în spatele casei, s-a uitat şi a spus: 

— Comoara era tocmai în gunoiul acela care se strânsese acolo de ani de zile. 

Şi a plecat. 

A trecut Anul Nou şi a venit primăvara. Cei optsprezece arbuşti de ceai s-au 
încărcat de muguri, iar frunzele erau bogate şi înmiresmate cum nu mai fuseseră 
niciodată. 

Vecinii văzând bogăţia de ceai la bătrână, şi-au tăiat arbuştii din grădinile lor şi au 
luat seminţe de la aceasta, semănându-le în curţile lor. Apoi au început să pună 
arbori de ceai din seminţele bătrânei în tot cătunul, aşa că Fântâna Dragonului era 
acum plină cu arbuşti de ceai. 

Ceaiul din acel loc era aşa de aromat şi de bun la gust, că i se dusese vestea. 
Chiar şi până astăzi oamenii ştiu că arbuştii de ceai de la Fântâna Dragonului se 
trag din cei optsprezece arbuşti din curtea bătrânei, iar ceaiul de aici a ajuns vestit în 

toată lumea. 


Monumentul cu prunişor 
poveste chineză 


Cu mult timp înainte, la Hangiou trăia un meşter cioplitor de piatră foarte iscusit. 
Acesta, toată viaţa lui, până ce barba i s-a făcut colilie, a tot cioplit la piatră. Singura 
lui avere era măiestria braţelor cu care însufleţea piatra. 

îmbătrânise meşterul, se adusese de spate şi vederea îl lăsase, dar tot urca 
muntele zi de zi în căutare de piatră. Odată, a găsit la poalele Munţilor de Miazăzi o 
piatră albă ca laptele, pe care parcă se vedea un contur, ca şi când ar fi fost umbra 
unui copac. La început a crezut că nu desluşeşte bine din cauza ochilor şi a pipăit 
piatra cu toată grija. Dar, minune! Pe piatră era conturată chiar umbra unui prunişor, 
parcă ar fi tipărit-o cineva acolo. A mai pipăit piatra o dată şi încă o dată; era cea mai 
delicată broderie, brodată de cea mai iscusită fecioară. Cu cât se uita mai mult, cu 
atât îi plăcea mai mult, şi nu-i venea să mai plece. Atunci s-a hotărât, a ridicat piatra 
în spate şi a dus-o acasă. 

Acasă s-a tot uitat la ea timp de trei luni de zile, a tot pipăit-o trei luni, s-a tot 
gândit trei luni şi numai după aceea a pus mâna pe daltă s-o cioplească. Dar piatra 
era foarte tare. Bătrânul a cioplit, a cioplit până ce nu-şi mai simţea mâinile; ieşeau 
scântei, dar din piatră nu s-au desprins decât câteva fire de praf. Bătrânul nu s-a lăsat 
şi a cioplit mai departe. A cioplit şi ziua şi noaptea, a cioplit o lună, un an... şi până la 
urmă a cioplit conturul unui arbore de prunişor. 

Şi ce frumuseţe de prunişor! Florile albe ca de jad acopereau toată piatra. Dar 

bătrânul se 

istovise 
de puteri, nu după mult timp s-a întins lângă piatră şi a murit. 

în urma lui n-a lăsat nimic: nici fii, nici fiice, nici avere. L-au îngropatoamenii  miloşi 

şi i-au pus 
la căpătâi piatra pe care era sculptat prunişorul. 

Au trecut anii şi oamenii au început să bage de seamă că se întâmplau nişte lucruri 
ciudate: primăvara când ceilalţi prunişori de abia îmboboceau, prunişorul de pe 
mormântul bătrânului era deja încărcat cu flori, vara când frunzele celorlalţi 
prunişori de abia încolţeau, frunzele prunişorului de pe piatră erau deja verzi, toamna 
când frunzele celorlalţi prunişori se scuturaseră, frunzele prunişorului de pe piatră de 
abia se îngălbeneau, iama când vântul de miazănoapte îndoia ramurile celorlalţi 


prunişori, prunişorul de pe piatră rămânea nemişcat. 

Monumentul de pe mormântul bătrânului mai avea şi darul să vestească vremea: 
când venea vreme frumoasă, piatra strălucea, când se strica vremea, piatra se 
întuneca, când venea ploaia, piatra se umezea. După semnele pietrei plugarii ştiau 
când să iasă la arat, călătorii ştiau când să pornească la dram. Monumentul devenise 
de mare ajutor oamenilor care îl preţuiau foarte mult. 

într-o primăvară, cum se dusese vestea despre acest monument, a venit la Hangiou 
un mare demnitar, care şi-a adus cu el o grămadă de slujbaşi. S-au dus cu toţii la 
mormântul bătrânului, să vadă monumentul, şi când au ajuns acolo, deodată, 
prunişorul s-a umplut de flori. Minunându-se 


nespus, marele demnitar a dat ordin ca monumentul să fie împrejmuit cu un zid şi 
a lipit un afiş, prin care avertiza că nimeni n-are voie să intre. 

Dar la numai două zile, după ridicarea zidului, florile de prunişor s-au scuturat. Şi 
oricum ar fi fost vremea, monumentul rămânea mereu întunecat şi umed. Cu timpul 
pe el a crescut un strat de muşchi care nu numai că a acoperit strălucirea, dar a 
urâţit monumentul şi mai mult. Marele demnitar s-a amărât aşa de tare, că nici nu 
mai mânca, nici nu mai dormea şi tot timpul se învârtea în jurul pietrei. La un 
moment dat, unul din slujbaşi a zis: 

— Stăpâne, cred că ar fi bine să faceţi focul la piciorul monumentului, să se usuce, 
şi atunci va străluci din nou. 

Marele demnitar i-a dat dreptate şi a poruncit să se aducă vreascuri şi să aprindă 
focul pe mormântul bătrânului. 

Dar flăcările nici n-au atins monumentul şi s-au întins în toate părţile şi cât ai clipi 
din ochi a pârjolit totul din jur. Marele demnitar şi slujbaşii lui n-au mai apucat să 
fugă, încât au fost prefăcuţi în cenuşă. Focul a ţinut trei zile şi trei nopţi. Dar 
Monumentul cu Prunişor a rămas neatins şi mai poate fi văzut şi astăzi la Hangiou. 


Podul aşteptării 
poveste chineză 


Era la Hangiou pe vremuri, în apropierea Turnului Ceasului, un mic pod de piatră 
lângă care se aciuise un vraci tare priceput, dar cam ciudat, şi care avea un picior 
mai lung şi altul mai scurt. îşi pusese o umbrelă lângă pod şi mai aşezase o lădiţă 
veche cu leacuri pe care ziua şedeau bolnavii, iar noaptea dormea vraciul. 

La început, oamenii nu voiau că creadă că acest vraci poate lecui vreo boală. Apoi, 
într-o zi a venit sub umbrelă un om care suferea de trei ani de zile de picioare, şi 
peste tot umblase şi se căutase, dar nu se vindecase. Auzind de vraciul de la pod, s-a 
dus şi el să-şi încerce norocul. Acesta i-a dat o pomadă şi-n trei zile s-a vindecat. 
După aceasta s-a dus vestea şi mai mult despre iscusinţa vraciului. Acum veneau 
oamenii cu grămada la pod să se lecuiască. Vraciul cu pomada lui a lecuit multe boli, 
aşa că tot Hangiou-ul vorbea numai despre el. Ba unii l-au şi poreclit zicându-i „Mai 
tare decât Hua Lung“*!”, adică Sai Hualung. 

Dar acest lucru i-a nemulţumit pe toţi doctorii şi farmaciştii din Hangiou, care au 
pus mână de la mână, au strâns vreo 2000 liang de argint şi i-au trimis la prefectură 
cu rugămintea să-l alunge pe acest Hualung din oraş. 

Cei de la prefectură au trimis îndată străjerii să-l prindă şi să-l aducă. Când l-au 
adus la prefectură, acesta s-a aşezat tacticos pe un scaun. 

Prefectul, văzând că Sai Hualung s-a aşezat, a bătut cu pumnul în masă şi a strigat: 

— Nătărăule! Cum de îndrăzneşti să nu te laşi în genunchi în faţa 
autorităţilor?! 

Sai Hualung a răspuns: 

— Eu sunt infirm, oasele mele sunt bătrâne şi ţapene, nu pot să 
îngenunchez. 

Prefectul l-a mai întrebat: 

— Cum te cheamă pe tine, şi de unde vii? 

Sai Hualung, a răspuns: 

— Eu n-am niciun nume, dar oamenii de aici m-au poreclit Sai Hualung. 

Prefectul a izbucnit în râs: 

— Vasăzică îndrăzneşti să te compari cu Hua Lung! Atunci de ce nu 
vindeci mai întâi propriile-ți picioare? 


Şi zicând acestea a simţit cum îi umblă ceva pe spate şi-l pişcă de-l înnebuneşte. 
Şi-a vârât mâna sub haine, dar n-a dat de nimic. 

Izbucnind în râs, vraciul a zis: 

— Stăpâne, tu eşti un om luminat şi ştii doar că în lumea astea sunt atâtea 
cazuri când poţi vindeca pe alţii, dar nu te poţi vindeca pe tine însuţi. Cei care 
construiesc case de ce locuiesc în colibe? Cei care cresc viermi de mătase de ce 
umblă îmbrăcaţi în zdrenţe? Cei care cultivă pământul de ce suferă de foame? 

înfuriat, demnitarul a dat ordin să-l arunce pe vraci în temniţă. 

Apoi s-a întors la palat, dar mâncărimea de pe spate îl supăra mereu. S-a 
dezbrăcat, a chemat slujnicele să vadă ce este, şi acestea au găsit pe spatele lui aşa 
ca un punctişor care cu cât se scărpina cu atât creştea, până ce a ajuns ca un neg. 
Apoi negul a început să-l doară de se tăvălea şi urla ca din gură de şarpe. Atunci, mai 
marele curţii a îndrăznit şi i-a spus: 

— Stăpâne, am auzit că Sai Hualung e tare priceput în a vindeca negii. Să- 
l] chemăm mai întâi să te vindece şi apoi să-şi ispăşească pedeapsa. 

Nemaiputând răbda de durere, prefectul a trimis oamenii să-l aducă pe Sai 
Hualung. Acesta i-a aplicat peste neg pomada renumită. 

Dar, să vezi! După o noapte, negul nu numai că nu a dat înapoi, dar a crescut şi 
mai mare şi s-a prefăcut într-un buboi rău mirositor. A doua zi, prefectul a trimis 
iarăşi oamenii să-l aducă pe Sai Hualung de la închisoare. Şi de cum l-a văzut i-a 
strigat: 

— Negul mă doare şi mai tare. Cu siguranță că mi-ai pus cine ştie ce otrăvuri 
în pomadă. 

Sai Hualung a răspuns: 

— Stăpâne, să vedem mai întâi despre ce este vorba. 

S-a uitat la buboi, şi-a încruntat sprâncenele şi apoi a zis: 

— Stăpâne, nu mai ai nicio scăpare. Putreziciunea vine din tine. Te-a 
pătruns până la inimă, fiindcă în tot ce faci pui prea multă răutate şi ură. Pomada 
mea nu poate să te ajute. 

înnebunit de ură şi durere, acesta a strigat: 

— Să i se taie capul! Să i se taie capul! 

Şi şi-a dat duhul. 

Slujbaşii n-au avut încotro, l-au dus pe Sai Hualung în piața publică pentru 
execuţie. Aici se strânsese lume câtă frunză şi iarbă. Trecând pe lângă podul cu 
umbrela Sai Hualung le-a zis oamenilor: 

— Oameni buni, s-a hotărât să mă întorc în lumea cealaltă şi trebuie să mă 
întorc chiar şi fără voia mea. 

Şi s-a aruncat în apă. îndată valurile l-au înghiţit şi în locul unde a căzut el s-a 
ridicat un norişor. Şi-n acel norişor şedea Sai Hualung şi se ridica tot mai sus. 

Atunci oamenii şi-au zis că Sai Hualung a fost chemat de un zeu. Cu greu l-au uitat 
oamenii! Nu era zi în care să nu vină cineva la pod aşteptând că poate vraciul cu 
leacurile lui se va întoarce; şi după un timp, au numit acel mic pod de piatră „Podul 
aşteptării”. 


Vasele Carului Mare 


poveste chineză 


Pe muntele împăratului de Jad se afla odată o peşteră denumită „Peşterea 
Dragonului Zburător”, dat fiindcă în această peşteră trăia un dragon care din zece în 


zece zile ieşea din peşteră prin văzduh împrăştiind perle de foc. Acesta era un fel de 
joc al lui: scuipa perle de foc şi apoi zbura după ele ca să le prindă. Aceste perle de 
foc se desfăceau în nişte steluțe de foc care unde cădeau ardeau totul. 

Şi de fiecare dată când ieşea dragonul din peşteră şi începea zborul prin văzduh 
ardeau câteva case ale locuitorilor de aici. 


Cu toţii urau de moarte dragonul care le aducea asemenea năpastă, dar nu aveau 
cum să se împotrivească. Ceea ce puteau ei să facă era să pândească când va ieşi 
dragonul din peşteră. Şi atunci se urcau cu toţii pe acoperişul caselor şi începeau să 
bată tobele, să sperie dragonul, ca acesta să zboare cât mai departe de locurile 
acelea. Dar, cu toate acestea, incendiile se ţineau lanţ. 

într-o zi, în Hangiou a venit un bătrân fierar care a tras la un han. Tocmai s-a 
nimerit ca în aceeaşi zi să iasă dragonul din peşteră şi cei de la han se urcaseră cu 
toţii pe acoperiş. Fierarului i s- a părut foarte curios şi s-a urcat şi el. 

După ce a ascultat tot ce i-au spus oamenii, s-a dat jos de pe acoperiş şi-a luat 
ciocanul şi a plecat. 

în acea zi dragonul a zburat foarte mult timp în văzduh şi stelele de foc au cuprins 
multe case. Când s-a întors fierarul, hanul arsese şi gazdele se jeluiau de mama 
focului. Fierarul i-a liniştit cum s-a priceput, le-a dat toţi argintii pe care-i avea, 
zicându-le: 

— Nu vă mai necăjiţi, că dragonul s-a întors în peşteră şi s-a culcat. 

Dar oamenii, în loc să se liniştească s-au îngrijorat şi mai tare, ştiind că în peştera 
aceea se afla locuinţa dragonului şi nimeni nu îndrăznea să ajungă acolo. 

Fierarul s-a gândit ce s-a gândit, şi, deodată, lovindu-se peste frunte, a spus: 

— Fiți fără grijă, am eu ac de cojocul lui! 

Hangiul, nerăbdător, a întrebat îndată: 

— Meştere, ce ai de gând să faci? 

Fierarul a răspuns: 

— Dacă fiecare locuitor din Hangiou îmi va da câte un cuțit, eu voi veni de 
hac dragonului. 

Hangiul l-a măsurat din cap până în picioare şi şi-a dat seama că acesta nu este unul 
dintre acei 

oameni care îndrugă verzi şi uscate. 

Vestea aceasta s-a răspândit în tot oraşul şi lumea nu mai putea de bucurie. 

N-au trecut nici câteva zile că s-a adunat un morman de cuțite, cât un deal. 
Fierarul a chemat pe toţi ceilalţi fierari din oraş, au luat cuţitele şi le-au topit, 
făcând din ele şapte vase mari cât toate zilele. 

Oamenii se mirau de cele şapte vase şi nu înțelegeau la ce foloseau. Au vrut să le 
mişte, dar de abia nouăsprezece flăcăi voinici au reuşit să mişte unul dintre ele. 

Apoi, fierarul a plecat la peştera dragonului. Când a ajuns aici dragonul sforăia de 
zor. S-a întors într-o fugă şi le-a zis oamenilor: 

— Haideţi să prindem dragonul! O sută treizeci şi trei de tineri puternici 
să ridice cele şapte vase. Ceilalţi să aducă fiecare câte o găleată de apă. Veniţi după 
mine şi aşteptaţi semnalul meu! Să nu vă fie teamă! Dacă dragonul se trezeşte, am 
ciocanul cu mine. 

Când au ajuns la gura peşterii, dragonul tot mai dormea. Fierarul le-a zis flăcăilor 
să aşeze cele şapte vase pe cele două mustăţi, pe cele patru picioare şi pe coada 
dragonului. în tot acest timp el stătea la capul dragonului cu ciocanul ridicat, gata să 
lovească dacă s-ar fi trezit. Apoi le-a zis celor cu găleţile să răstoarne apa în vase. 
Când era aproape să se umple şi cel de-al şaptelea vas, cineva a scăpat găleata care 
s-a răsturnat şi apa a intrat în nările dragonului gâdilându-l. Acesta a tras un strănut 
şi parcă a simţit că-l ţine ceva. A vrut să-şi ridice capul, dar i s-au rupt mustăţile. A 
răcnit o dată şi a început să se zbată. Apoi s-a afundat în peşteră; s-a strecurat pe 
sub pământ şi a ieşit tocmai în provincia An Hui, iar la Hangiou nu s-a mai întors 
niciodată. 

Legenda spune că Peştera Dragonului Zburător din Hangiou ţine până în provincia 
An Hui. 


După fuga dragonului, cele sopi ERa u rămas pentru un timp în gura 
peşterii aşezate întocmai conste Pestel u ete Sur ii le-au zis: „Vasele 
Carului Mare”. Se zice că dacă tpatesel gatere. ar fi putut fi umplute cu apă, 
dragonul ar fi rămas țintuit pe veci în peştera de pe Muntele Regelui de Jad de unde 


şi zicala: „Şapte stele ar fi țintuit dragonul, dacă n-ar fi lipsit o găleată cu apă.” 


Peştele cumetrei Sung 


Lângă Podul Retezat din Hangigveite Inasejă o colibă. Stăpânul colibei se 
răpădise şi nu rămăsese decât soţia acestuia Sung U-Sou sau cumătră Sung, fratele 
ui mai mic şi un băieţel de doisprezece-treisprezece ani Siao Şu. Sung U-Sou era 
tânără şi arătoasă şi toţi vecinii o îndemnau să-şi refacă viaţa, dar ea nu putea să uite 
cum bărbatu-său îi lăsase cu limbă de moarte să aibă grijă de băiat, aşa că refuza 
retendenţii unul după altul. Sung U-Sou avea grijă de Siao Şu ca de propriul ei 
răţior: tot ce avea mai bun de mâncare lui îi dădea, iar din veşmintele bărbatului ei 
îi croia haine călduroase. Dar şi Siao Şu o ajuta cu tragere de inimă pe tânăra lui 
cumnată la toate treburile gospodăriei. 

Sung U-Sou se scula cu noaptea în cap, îl lua pe Siao Şu şi pleca cu o barcă veche 
e lacul Şi Hu să pescuiască peşti şi raci pe care-i dădeau pe orez şi sare, şi aşa 
uteau să-şi ducă zilele. 

Dar într-o zi, din cauza vântului de pe lac, băiatul s-a îmbolnăvit. Sung U-Sou nu 
ştia cum să se mai împartă, ori să meargă la pescuit, ori să trimită după doctor, ori 
să fiarbă leacurile, de abia de-şi mai putea trage sufletul. Dar după puţin timp, Siao 
Şu parcă simțind necazurile fetei, s-a însănătoşit. Rămăsese, însă, cu o slăbiciune şi 
ipsă de poftă de mâncare. 

Sung U-Sou se tot frământa cum să facă şi cesă dreagă astfel ca SiaoŞu să aibă din 

nou poftă de 
mâncare. Şi-a amintit că în copilărie părinţii îi dădeau peşte în sos dulce 

şiacrişor, care şi hrăneşte 
şi deschide pofta de mâncare. A hotărât să-i pregătească şi băiatului o asemenea 
mâncare. 

Dar băiatul nici n-a vrut să audă de peşte. 

Sung U-Sou nu s-a lăsat şi a zis: 

— Am să gătesc peştele cum n-ai mâncat tu niciodată! Aşteaptă puțin şi ai să 

te convingi! 

A pus apa la fiert, a curățat peştele, l-a fiert, a preparat sosul dulce-acrişor, l-a 
turnat peste peştele fierbinte şi când totul a fost gata l-a îmbiat pe Siao Şu să 
mănânce. La început acesta de abia a luat o înghițitură, dar simţindu-i gustul, a luat 
castronul din mâinile cumnatei sale şi cât ai clipi din ochi a mâncat tot peştele. 

De atunci, în fiecare zi, Sung U-Sou oprea câte un peşte pe care-l gătea pentru 
băiat. în curând Siao Şu s-a înzdrăvenit şi a început să pescuiască din nou împreună 
cu cumnata lui. 

Auzind vecinii că Sung U-Sou şi-a vindecat cumnatul hrănindu-l cu peşte în sos 
dulce şi acrişor, au venit la fată să-i înveţe şi pe ei cum să gătească acest peşte 
căruia i-au zis: „Peştele cumnatei Sung”. 

Văzând aceasta că oamenilor le place din ce în ce mai mult peştele astfel gătit, s-a 
sfătuit cu băiatul, au economisit nişte bani şi au deschis o prăvălie unde vindeau 
peşte în sos dulce-acrişor. Negoţul mergea destul de bine, în curând s-a dus vestea în 
tot Hangioul despre mâncarea de peşte a cumetrei Sung de la Podul Retezat. 

într-o primăvară, un împărat din dinastia Sung se plimba cu barca-dragon pe lacul 
Si Hu, când la o adiere de vânt, dinspre Podul Retezat, a simţit o aromă de mâncare 
de peşte cum nu mai mâncase niciodată. I-a întrebat pe curteni de unde vine mirosul, 
dar niciunul n-a ştiut să răspundă. Printre aceştia se afla însă şi un demnitar din 
Hangiou, care a răspuns: 

— Mărite împărate, mirosul vine de la cumătră Sung care vinde mâncare 
de peşte cu sos dulce- acrişor, lângă Podul Retezat. 

La care împăratul a răspuns: 

— Negreşit trebuie să cunosc pe această femeie care ştie să facă o mâncare 

atât de aromată!, 


Peştele cumetrei Sung 


Şi-a dat jos mantia împărătegăăs is Ritiebaina de muritor de rând şi a plecat la 
Podul Retezat. 
Când a ajuns acolo Sung U-Sou îmbrăcată cu haine simple albastre, cum au toate 
femeile, îşi servea muşterii. Dar hainele simple nu-i ascundeau frumuseţea. 
împăratul a scăpat o exclamaţie văzând cât de frumoasă este şi a zis: 
— Mâncarea pregătită de tine miroase foarte frumos, dar nu mi-am 
închipuit că şi stăpâna casei este foarte frumoasă. 


Sung U-Sou s-a ruşinat şi n-a răspuns. 

La început, împăratul nu se gândea să-i spună cine este, dar văzând cât de 
frumoasă este Sung U- Sou, nestăpânindu-se a zis: 

— Fată frumoasă, fată frumoasă, locul tău nu este în această casă! Vino cu 
mine la palat! 

Sung U-Sou supărată, a răspuns: 

— La palat stau numai oamenii bogaţi, eu sunt o biată pescăriță, ce să fac 
eu acolo? Şi apoi m- am hotărât să-mi trăiesc toată viața în coliba aceasta. Aici e locul 
meu. 

înfuriat, Împăratul a zis: 

— Fie! Dar acum vei merge cu mine pe barca-dragon să găteşti peştele 
acolo. 

Sung U-Sou, supărată, a răspuns: 

— N-am ce să caut eu pe barca împărătească! Şi nici înălțimea Ta la Podul 
Retezat! 

împăratul n-a mai avut încotro şi s-a întors pe barca-dragon. 

împăratul a plecat supărat, Sung U-Sou se aştepta la tot ce era mai rău. Şi-a 
strâns la repezeală lucrurile, l-a luat pe Siao Şu, s-au urcat într-o barcă şi au fugit. 
După puţin timp au venit şi oştenii împăratului, dar n-au mai găsit pe nimeni. 

De atunci mâncarea de peşte cu sos dulce-acrişor a început să fie din ce în ce mai 
cunoscută şi căutată. 


Izvorul tigrilor 
poveste chineză 


Trăiau odată doi fraţi: pe cel mare-l chema Tigrul cel Mare, pe cel mic - Tigrul cel 
Mic, şi li se dusese vestea pentru vitejia lor. 

Auzind de frumuseţile oraşului Hangiou, cei doi fraţi au plecat spre acest loc. în 
drumul lor, au ajuns la poalele unui munte de lângă Hangiou unde au dat de o mică 
vale în care trăiau vreo câteva familii. Tot acolo se mai afla şi un mic templu. 
Ajungând în faţa templului, cei doi fraţi au văzut un călugăr şi i-au zis: 

— Părinte, suntem în trecere pe la Hangiou, poţi să ne găzduieşti câteva zile 
în templu? 

Călugărul i-a măsurat din cap până în picioare, apoi i-a poftit înăuntru, le-a dat să 

mănânce şi le- 
a zis: 

— Mâncarea la templu este destul de proastă, nu ştiu dacă veţi fi mulţumiţi. 

După ce au mâncat, cei doi au început să laude frumuseţile oraşului Hangiou. 
Auzindu-i, călugărul a oftat: 

— Hangiou-ul este un loc frumos, dar aici lipseşte apa. Trebuie să cărăm 
apa cu cobilița tocmai de peste munte. 

Cei doi au întrebat: 

— Dar pe aici, prin apropiere, nu se află niciun izvor? 

— E departe izvorul. Din această cauză au plecat şi toți călugării din 
templu. în tinerețea mea nu mă prea supăra acest lucru, dar azi nici pe mine nu mă 
prea ajută picioarele să merg după apă. 

Cei doi s-au gândit ce s-au gândit şi au zis într-un glas: 

— Părinte, noi doi suntem tineri şi puternici. Dacă ai încredere în noi, 
opreşte-ne ca novici la acest templu. 


Bătrânul călugăr s-a uitat şi la Tigrul cel Mare şi la Tigrul cel Mic, şi de ce se uita, 
de aceea i se lumina faţa a zâmbet şi apoi a încuviinţat. 

Aşa au rămas cei doi fraţi la templu. îl ajutau pe călugăr la toate treburile zilnice, 
dar prima grijă când se sculau dimineaţa era să aducă apă. Pentru ei era o nimica 
toată să care apa cu nişte găleți uriaşe, atât pentru templu cât şi pentru cele câteva 
familii care locuiau în apropiere. 

Şi aşa au trecut câţiva ani. Dar într-o toamnă, apa din izvor a secat. Cei doi fraţi s- 
au gândit ce s- au gândit, când şi-au adus aminte că pe Muntele Hang se afla un izvor 
cu apă cristalină, denumit 
Izvorul copilului, şi au hotărât să plece acolo şi să nu se întoarcă până ce nu vor 
aduce apele izvorului în sătucul din depresiune. 

A doua zi dimineaţa, i-au spus călugărului hotărârea lor. Acesta, cu lacrimi în ochi, i- 
a sfătuit: 

— Fiilor, izvorul acesta se află la mii de li* şi nu ştiu câţi ani şi câte luni vor 
trece până ne vom vedea din nou... Plecaţi, dar să nu uitaţi că eu voi fi aici şi vă voi 
aştepta. Drum bun, fiilor! 

Astfel s-au despărţit cei trei. 

Cei doi fraţi au plecat spre miazăzi şi în drumul lor au trecut nu ştiu peste câţi munţi 
şi câte ape. Veşmintele li se făcuseră ferfeniţă, încălţările nu se mai ţineau pe picioare, 
dar ei nu s-au oprit din drum. Şi cu cât mergeau cu atât noaptea era mai scurtă şi ziua 
mai lungă. Vara era pe sfârşite, când au ajuns la poalele Muntelui Hang şi ei erau morţi 
de oboseală, de foame şi de sete. Târşâindu-şi picioarele, au ajuns cu greu la izvor, 
unde au şi căzut leşinaţi de foame şi oboseală. 

Ca prin vis li s-a părut că a început o furtună cu tunete şi fulgere, apoi furtuna s-a 
potolit, a ieşit soarele şi au început să cânte păsărelele... şi s-au trezit. în faţa lor stătea 
un băiat cu părul lung, care ţinea în mâna dreaptă o crenguţă de salcie, şi le zâmbea. 
Cei doi fraţi s-au întrebat în sinea lor: 
„Oare el să fie-cel care păzeşte apa din Izvorul Copilului”? Băiatul a lovit cu creanga de 
salcie în apă stropindu-i pe cei doi fraţi, care pe loc şi-au simţit puterile înzecite. Au 
sărit în sus şi au alergat în faţa copilului, rugându-l: 

— Copile, rogu-te, lasă-ne să ducem apele izvorului la templu! 

Copilul a sărit pe o stâncă şi învârtind crenguţa în mână a zis: 

— Eu vă las, încercaţi, dar veţi vedea că nu se poate! Bunicul meu mi-a zis 
că numai cei mai puternici şi cei mai cinstiți oameni din lume vor putea să mute apele 
izvorului. 

La care Tigrul cel Mare a zis: 

— Noi, care am înfruntat moartea şi am ajuns aici trecând peste mii de li, nu 
suntem oare cei mai puternici şi cei mai cinstiţi oameni din lume? 

Copilul s-a gândit ce s-a gândit, apoi a zis: 

— Bine, atunci vă voi preface în doi tigri care să fie în stare să schimbe 
cursul izvorului. 

N-a terminat bine de spus, că a lovit cu crenguţa de salcie în apă, stropindu-i pe cei 
doi, care, 
într-o clipă, s-au prefăcut în doi tigri fioroşi ce s-au aşezat de o parte şi de alta a 
Izvorului Copilului. Copilul a sărit în spatele Tigrului cel Mare care a început că alerge 
ca vântul spre miazănoapte. 

în acest timp, la templu, călugărul adormise. în vis i s-au arătat doi tigri care parcă 
căutau ceva. Călugărului i s-a părut ciudat şi s-a dus să vadă despre ce este vorba, dar 

tigrii s-au făcut nevăzuţi. Pe locul unde fuseseră tigrii a rămas un izvor cu apă limpede. 
De bucurie călugărul a izbucnit în râs şi s-a trezit. 

Dimineaţa, a povestit oamenilor din sat visul lui, dar mare i-a fost mirarea când a 
auzit că toţi sătenii visaseră acelaşi vis. Din vorbă în vorbă au ajuns la concluzia că la 
toţi le era foarte dor de cei doi fraţi, de aceea au visat la fel. Dar cum au pronunţat 
cuvintele „Foarte dor” au văzut cum intră alergând în templu un copil cu totul şi cu 
totul necunoscut, care ţinea în mână o rămurică de salcie, care a început să strige: 

— Tigrul cel Mare şi Tigrul cel Mic au sosit! 

L-a apucat de mână pe bătrânul călugăr şi au plecat împreună. 

Copilul l-a dus pe călugăr în grădina de bambus, unde s-a făcut nevăzut. Când s-a 
uitat călugărul, a văzut doi tigri care răgeau. Vocea lor i s-a părut cunoscută şi atunci a 
bănuit că cei doi fraţi au fost prefăcuţi în tigri. Plin de curaj s-a apropiat de ei şi a 
strigat: 

— Tigrule cel Mare, Tigrule cel Mic! 

Cei doi tigri s-au apropiat încetişor de el şi au început să se gudure. Călugărul i-a 
bătut cu dragoste pe spate şi le-a zis:. 

— învăţăceii mei, mi-a slăbit vederea de când mă tot uit să vă întoarceţi şi 
iacă-tă că azi vă pot vedea din nou. Dar de ce aţi fost prefăcuţi în tigri? Ridicaţi-vă, 
novicii mei! 

N-a apucat să termine de vorbit, că cei doi tigri s-au ridicat. în acest timp, toţi 
sătenii care se ascunseseră pe unde apucaseră au prins curaj şi s-au apropiat. Cei 
doi tigri au început să scurme pământul şi cât ai fuma o ţigară, au săpat un puț mare. 
Apoi s-au oprit din scurmat, i-au dat ocol călugărului, s-au uitat la săteni, când s-a 
auzit un vuiet şi a început un vânt puternic, care îndoia ramurile copacilor. Şi când 
vântul s-a potolit, tigrii s-au făcut nevăzuţi. Puţul săpat de ei se umpluse pe jumătate 
cu apă. în fundul lui era un izvor şi, după puţin timp, puţul s-a umplut cu apă. Sătenii 
nu mai puteau de bucurie. Au gustat din apă şi li s-a părut dulce ca mierea. Au 
început cu toţii să care apă, dar oricât ar fi cărat, apa nu scădea. 

Cu timpul izvorul a fost zidit de jur împrejur, iar oamenii i-au zis Izvorul Tigrilor, 
în amintirea celor doi fraţi. Nu după mult timp în apropierea izvorului a fost construit 
un templu purtând acelaşi nume. 


Judecata evantaielor 


poveste chineză 


Su Tungpo?% fusese numit guvernator la Hangiou. Vestea se răspândise în tot 


oraşul, iar oamenii se îmbulzeau în fiecare zi, în faţa prefecturii, să-l vadă pe noul 
guvernator. Dar degeaba aşteptau oamenii că Su Tungpo nu se arăta. 

într-una din zile doi oameni băteau de zor în poarta prefecturii, strigând în gura 
mare să li se deschidă poarta, că ei au de făcut plângeri. Străjerii le-au răspuns că 
noul guvernator nu s-a prezentat la post şi să mai aştepte. Dar cei doi ţineau cu tot 
dinadinsul să pătrundă înăuntru. în acest timp, s-a văzut venind un măgăruş care 
ducea în spate un bărbat ce striga: 

— Faceţi loc! Faceţi loc! Am întârziat! Am întârziat! 

Până să-l oprească străjerii, om şi măgar au pătruns în prefectură. Omul şi-a legat 
măgarul, a intrat liniştit în marea sală a prefecturii şi s-a aşezat pe tronul cu 
emblema tigrului. Văzându-l, slujbaşii au rămas înlemniţi. Unii credeau că-i nebun. 


HAK mare poet din vechea dinastie 


Cel mai mare în grad i-a zis: 

— Bagă de seamă, omule, să nu-ți pierzi capul! Nu ştii că nu ai dreptul să te 
aşezi pe acest tron? 

Omul a izbucnit în râs şi a zis: 

— Chiar aşa? 

— Chiar aşa. Nu ştii că n-au dreptul să se aşeze pe acest tron decât 
purtătorii sigiliului de aur? 

— Dar am şi eu un asemenea lucru, a zis omul şi a scos dintr-un săculeţ 
un sigiliu cu totul şi cu totul de aur, pe care l-a aşezat pe masă. Văzând acestea, 
slujbaşul s-a speriat şi l-a apucat tremuratul. Şi-a dat seama că acesta e noul 
guvernator Su Tungpo. 

Su Tungpo nu mai avusese timp să trimeată slujbaşii să-i anunţe sosirea. Cum a 
intrat în prefectură, s-a aşezat pe tron şi a dat poruncă străjerilor să-i aducă pe cei 
doi. Apoi i-a întrebat: 

— Care este numele vostru şi ce plângeri aveți de făcut? 

Unul a răspuns. 

— Mă numesc Li Siaoi; 

Iar celălalt: 

— Mă numesc Hun Amao. 

Atunci Su Tunpo l-a întrebat pe Li Siaoi: 

— Li Siaoi, ce plângere ai de făcut Împotriva lui Hun Amao? 

La care Li Siaoi a răspuns: 

— Eu am strâns 10 bang?% de argint din munca mea şi acum două luni i- 
am împrumutat lui Hun Amao, să-i folosească în negoţ. Deoarece suntem buni vecini 
n-am avut pretenția să-mi plătească 

dobândă, dar i-am pus condiţia să mi-i dea înapoi atunci când îi voi cere. Acum 
trebuie să mă însor'%* şi i-am cerut banii înapoi, dar el nu numai că nu mi i-a 
dat, dar m-a luat şi la bătaie. 

Su Tunpo l-a întrebat şi pe Hun Amao; 

— De ce l-ai bătut şi nu i-ai înapoiat banii? 

Hun Amao a făcut o plecăciune adâncă şi a zis: 

— Slăvite stăpâne, eu sunt un mic negustor. Am împrumutat 10 liang de 
argint de la el şi pe banii aceştia am cumpărat în vară evantaie. Dar cine s-a gândit 
că anul acesta o să plouă aşa de mult? Şi vremea fiind rece, nimeni n-a avut nevoie 
de evantaie. N-am avut de unde să-i dau banii, el m-a înjurat, iar eu m-am înfuriat şi 
l-am bătut. Dar nu l-am bătut prea vârtos. 

Su Tungpo s-a încruntat şi a hotărât: 

— Li Siaoi trebuie să-şi aducă nevasta, Hun Amao trebuie să-i dai banii 
înapoi. 

Când a auzit, Hun Amao a început să se vaiete: 

— Stăpâne, stăpâne, iartă-mă, dar n-am de unde să-i dau banii înapoi. 

Su Tungpo a zâmbit şi a spus: 

— Nu mai fiţi îngrijoraţi. Hun Amao du-te acasă şi adu douăzeci de evantaie 
aşa cum sunt. 

Hun Amao s-a bucurat foarte mult, a fugit acasă îndată, a luat douăzeci de evantaie şi 
le-a dat lui 
Su Tungpo, Acesta a desfăcut evantaiele unul câte unul şi le-a aşezat pe masă. După 
ce a pictat pe ele ramuri de brad, bambus, merişor, a luat zece dintre ele, le-a dat 
lui Li Siaoi şi i-a spus: 

— Cei 10 liang de argint pentru a-ți aduce nevastă sunt în aceste evantaie. 
Ia-le şi du-te să le vinzi, dar să strigi aşa: „Evantaie pictate de Su Tungpo!” 

Apoi, a mai luat şi celelalte zece evantaie şi a spus! 

— Du-te şi tu să le vinzi, Hun Amao, şi cu capitalul obţinut poţi să faci 

negoţ în continuare! Nemaiputând de bucurie cei doi au ieşit pe stradă şi nici n-au 

apucat să deschidă gura că cele 
douăzeci de evantaie au şi fost vândute. 

Despre această întâmplare s-a dus vestea şi chiar şi până astăzi mai sunt mulţi care o 

povestesc. 


Friptura lui Su Tungpo 


poveste chineză 


într-un an, pe vremea când Su Tungpo era guvernator la Hangiou, acesta a dat 
ordin ca lacul Sihu să fie curăţat şi limpezit spre marea bucurie a celor care locuiau 
aici. De atunci localnicii nu au mai avut a se teme nici de secetă, nici de revărsări. în 
semn de mulţumire, de Anul Nou, locuitorii de aici i-au dăruit acestuia carne de porc 
şi băutură. 

Su Tungpo a oprit carnea, a dat poruncă să fie tăiată în bucăţi egale şi să fie 
prăjită, apoi a dus-o familiilor celor care munciseră la curățirea lacului. 

Ce veselie pe aceştia: bătrânii râdeau, copii săreau şi toţi îl slăveau pe Su Tungpo. 
Iar la friptura primită i-au zis „Friptura lui Su Tungpo”. 

Auzind bucătarii de la cel mai mare han din Hangiou despre „Friptura lui Su 
Tungpo” au luat şi ei carne de porc, au tăiat-o în bucăţi, au pregătit-o în acelaşi fel, şi 
au început să ademenească clienţii cu ea. Ba mai mult, în faţa hanului au agăţat o 

plăcuţă pe care scria: „Friptura lui Su Tungpo”. 

Hangiului a început să-i meargă din ce în ce mai bine. De dimineaţă până seara 
cârciuma era plină de clienţi. Şi nici măcar zece porci pe zi nu ajungeau. De la acesta 
au învăţat alţi şi alţi hangii, aşa că acum toţi din Hangiou. Mari şi mici, pregăteau 
„Friptura lui Su Tungpo”. După ce s-au sfătuit între ei, au hotărât ca acest fel de 
mâncare să fie capul listei de bucate din fiecare han sau prăvălie. 


49 5 înainte de 1949, nevestele se cumpărau 


Su Tungpo era pizmuit de mulţi la curtea împăratului şi ducându-i-se vestea 
despre binele făcut, a început să fie şi mai pizmuit. 

împăratul a poruncit unui cenzor să meargă la Hangiou şi să cerceteze. în prima zi 
când a ajuns aici, cenzorul s-a dus la un han să mănânce. S-a uitat pe lista de bucate 
şi, bineînţeles, în capul listei se afla „Friptura lui Su Tungpo”. Şi-a încruntat 
sprâncenele, a bătut cu pumnul în masă şi a zis: 

— Să-mi aduceţi „Friptura lui Su Tungpo”. 

A mâncat şi i s-a părut gustoasă, apoi l-a descusut pe hangiu şi a aflat că acest fel 
de mâncare este în capul listei de bucate la toate prăvăliile din Hangiou. Atunci a 
strâns toate listele de bucate din oraş şi a plecat cu ele la Pekin??. 

Cum a ajuns în capitală, s-a înfăţişat la împărat şi i-a zis: 

— Slăvite împărat, l-ai trimis pe Su Tungpo guvernator la Hangiou şi el îşi 
face de cap, obligă toți locuitorii din oraş să folosească rețeta lui pentru pregătirea 
fripturii. Porunceşte, stăpâne, să fie scos din funcţie! 

împăratul, fără a mai cerceta adevărul, a dat ordin să fie scos din funcţia de 
guvernator şi să fie surghiunit în sudul ţării. 

Dar locuitorii Hangiou-lui nu l-au uitat niciodată şi „Friptura lui Su Tungpo” se 
mai află şi astăzi pe listele de bucate ale restaurantelor din acest oraş. 


Podul pisicii 
poveste chineză 


Trăia pe o străduţă în Hangiou, lângă un pod, un bătrân cizmar. Acesta, fiind 
singur, crescuse o pisică care n-avea niciun fir de păr pe ea. Era aşa de urâtă, că-ţi 
era teamă să te uiţi la ea. Şi era leneşă cum nu s-a mai văzut: nu prindea şoareci şi îi 
era lene chiar şi să miaune. De dimineaţa până seara dormea încolăcită la picioarele 
bătrânului cizmar. Vecinii îi tot ziceau: 

— Ce folos poate să-ți aducă această pisică leneşă şi leproasă! Mai bine ai 
alunga-o! 

Bătrânul cizmar dădea din cap şi zicea: 

— N-am pe nimeni, ea este singurul suflet din casa mea. Ne ţinem şi noi 

tovărăşie unul altuia, într-o zi, un negustor trecând pe acolo şi-a rupt un toc de la 

pantof. S-a dus cu pantoful la cizmar, 
să-l repare, şi a văzut pisica cea leneşă, tolănită la picioarele acestuia. După ce s-a 
uitat bine la ea, a întrebat: 

— Meştere, a ta e pisica? 

Meşterul a dat din cap, în semn de încuviinţare. 

Apoi, negustorul a zis: 

— îţi dau 300 bang de argint, vinde-mi pisica! 

Cizmarul a întrebat: 


AREA : Sai SA pi ai 
Beijing (cunoscut şi sub forma Pekin; în chineză: a: 
romanizare pinyin: Beijing; romanizare Wade-Giles: 


Pei-ching, Pinyin poştal: Peking) este capitala Republicii 
Populare Chineze şi are peste 17 milioane de locuitori, 
fiind totodată una dintre cele mai poluate metropole 


— Dar ce să faci tu cu o asemenea pisică? 

Negustorul a răspuns: 

— Asta nu te priveşte pe tine, dă-mi pisica şi-ţi dau argintii! 

Cizmarul s-a gândit ce s-a gândit apoi a zis: 

— Cine a mai văzut să dai pe o pisică 300 bang de argint? N-o vând şi gata! 

Vecinii care se strânseseră au căşunat pe cizmar: 

— Meştere, tu n-ai fost în stare să strângi 300 de bang de argint în toată 
viaţa. Nu-ţi ajunge câtă sărăcie ai îndurat până acum? Dă-i pisica şi ia argintii şi o să 
scapi şi tu de sărăcie! 

— Toată viața mea am îndurat multe lipsuri. Dacă am avut un castron de 
orez să mănânc, am mâncat, dacă nu, nu. N-o să mă îmbogățesc acum, la bătrâneţe, 
de pe urma unei pisici. 

Oamenii au început să-şi dea cu părerea cum că cizmarul a înnebunit. în acest 
timp, s-a nimerit să fie acolo fiul moşierului care s-a minunat şi el de ce a auzit. Fără 
a sta pe gânduri s-a dus la negustor, i-a strâns mâna şi i-a zis: 

— Eu pot să te ajut să capeţi pisica dacă-mi spui şi mie ce ai de gând să faci 
cu ea. 

Când au dat cu ochii de fiul moşierului, oamenii s-au împrăştiat care încotro. 
Negustorul şi-a zis că acesta fiind un om de vază negreşit îl va ajuta să-l lămurească 
pe cizmar să-i dea pisica, şi a zis: 

— Uită-te bine la pisică! Nu vezi cum străluceşte în soare? Asta e o pisică 
de aur. Oare n-ai auzit că pe acoperişul Pagodei Liu Hă?”® sunt doisprezece şoareci de 
jad, care sunt o adevărată comoară, şi numai pisica de aur poate să-i prindă, la 
miezul nopţii când ies să se joace. Dar uite că nu-mi ajunge argintul. Mă duc să iau 
ce mai am şi la miezul nopţii mă întorc. 

Şi a plecat în grabă. 

După plecarea lui, fiul moşierului i-a zis cizmarului: 

— Meştere, împrumută-mi pisica să prind şoarecii de jad şi după aceea ţi-o 
dau înapoi. 

— Şoriceii de jad de pe pagodă sunt comoara tuturor, lasă-i acolo unde sunt. 
Nu-ţi dau pisica! 

Furios, fiul moşierului l-a lovit pe cizmar, trântindu-l pe jos, a luat pisica şi a plecat. 

Când s-a înserat, a plecat la pagodă, unde a aşteptat până la miezul nopţii, când 
cei doisprezece şoricei de jad au ieşit pe acoperiş şi au început să se joace. Atunci a 
scos pisica din sân şi i-a dat drumul. Şi, curios, pisica care dormita tot timpul, odată 
şi-a ciulit urechile, şi-a ridicat coada, ochii au început să-i clipească, parcă ar fi fost 
un tigrişor. După ce a mieunat o dată, din două sărituri a fost pe acoperiş. 

Când au văzut pisica de aur, şoarecii de jad s-au speriat aşa de tare, că au căzut 
câte unul, câte unul, de pe acoperiş şi s-au făcut praf şi pulbere. Nevăzând niciun 
şoricel, fiul moşierului şi-a închipuit că aceştia au fugit şi a dat năvală spre pagodă, 
dar alunecând, s-a dus de-a rostogolul până în Fluviul Cien Tang-ţiang. 

în acest timp, negustorul ajunsese acasă, de unde a luat argintii, s-a dus la târg, a 
cumpărat o plasă şi un caier de mătase şi apoi s-a întors la cizmar. Dar aici l-a găsit 
pe acesta în nesimţire trântit pe jos, şi nici urmă de pisică. Atunci a înţeles totul şi a 
dat fuga la pagodă. 

Negustorul îi spusese că pisica poate prinde şoarecii, dar nu-i spusese în ce fel. 
Trebuia să întindă mai întâi plasa şi în ea să aşeze mătasea şi apoi să dea drumul 
pisicii. Astfel şoarecii de jad nu ar fi avut cum să cadă şi să se sfărâme. 

Când a ajuns negustorul la pagodă, şoriceii de jad se făcuseră praf, iar fiul 

moşierului se înecase în Cien Tang-ţiang. Oftând, negustorul şi-a luat plasa şi a 
plecat. 

De atunci, nimeni n-a mai văzut niciun şoricel pe Pagoda Liu Hă. 

Şi tot de atunci podul de lângă cizmărie se cheamă „Podul Pisicii”. 


Pisica, tigrul şi şoarecele 
poveste chineză 


Se spune că odată, tare de mult, lumea animalelor nu avea un rege. Tigrul era mai 
blând decât căprioara, mai domol decât boul şi mai prost decât porcul. Astfel că era 
mereu insultat, muşcat, zgâriat, mai ales de către maimuţă şi vulpe. De aceea, pe 
blana tigrului, care la început era doar de culoare galbenă, apărură numeroase pete 
şi dunguliţe. 

într-o zi, nemaiputând îndura atâta umilinţă, tigrul se duse la pisică să înveţe o 
meserie. Pe vremea aceea pisica era dascălul tuturor animalelor. De la ea învățase 
maimuța să zgârie, lupul să sfâşie, câinele să miroasă, bivolul să lingă... 

Degeaba o imploră tigrul, pisica nu mai voia să înveţe pe nimeni; foştii ei elevi, nu 
numai că nu o mai salutau, dar nu mai recunoşteau că ea le fusese dascăl. De aceea, 
pisica refuză rugămintea tigrului. 

Foarte amărât, tigrul se întorcea acasă. Trecând pe lângă vizuina şoarecelui, 
acesta îl întrebă de ce este atât de cătrănit. Tigrul îi povesti printre lacrimi toată 
durerea şi umilinţa lui. Şoarecelui i se făcu milă de bietul animal. Cum era isteţ din 
fire, se gândi un pic şi găsi o cale pentru a-l ajuta pe tigru. Săpă în perete o bortă şi 
îl ascunse acolo pe tigru, pentru a vedea şi învăţa lecţiile pe care pisica le dădea 
pisoilor săi. Din ascunzătoarea sa tigrul vedea totul fără a fi însă văzut. 

Deoarece pisoii erau încă foarte mici, pisica îi învăţa în fiecare zi doar trei lucruri: 
năvălirea, lovirea cu picioarele dinapoi şi forfecarea. 

în câteva zile tigrul învăţă aceste mişcări şi plecă din ascunzătoare. într-o zi, el se 
întâlni cu pisica şi îi strigă: 

— Bună ziua, domnule dascăl! 

Şi pe loc îi arătă tot ce învățase. Pisica rămase peste măsură de uimită. 

— Dar de unde ai învăţat tu aceste lucruri? 

Atunci tigrul îi povesti cum fusese ajutat de şoarece. Văzând atâta silinţă la tigru, 
pisica îi spuse: 

— Păcat! ştii prea puțin. Dacă tu ai învăța totul, ai putea deveni regele 
animalelor. 

Tigrul făcu o plecăciune adâncă în faţa pisicii şi o rugă din nou să-l învețe şi pe el 
tot ce ştie. în sfârşit, pisica se înduplecă. 

Ea îl învăţă pe tigru cum să miroasă, să sfâşie, să lingă. Dar el nu era un animal 
prea răbdător. Curând începu să se plictisească. De lins şi zgâriat învăţă numai pe 
trei sferturi, iar de mirosit şi sfâşiat numai un sfert. în schimb, învăţă foarte bine 
cum să-şi zbârlească părul, cum să-şi holbeze ochii, astfel încât orice animal care-l 
vedea să înlemnească de frică. Tigrul văzu că aceasta este cea mai de preţ însuşire 
pe care o învățase. Astfel deveni el discipolul pisicii. Oriunde mergea, o purta pe 
spatele său cu mare cinste. într-o zi, îi văzu şi şoarecele. Vorbăreţ fiind, nu se putu 
stăpâni şi spuse batjocoritor: 

— Dascălul tigru, discipolul pisicii! Cel mare este condus de cel mic. 


Deşi tigrul învățase toată măiestria sa de la pisică, auzind spusele şoarecelui, 
sufletul său se întunecă de mânie. 

într-o zi, pe când mergea spre munte cu pisica în spinare, el o trânti jos şi năvăli 
asupra ei, încercând s-o omoare. Deşi rănită, pisica reuşi să se caţere într-un copac. 
Astfel scăpă cu viaţă, deoarece acest lucru nu-l învățase pe elevul său. Tigrul, lipit de 
o stâncă, strigă furios: 

— Pisica moartă să fie aruncată în copac! 

Mânioasă foc, pisica strigă la rândul său: 

— Tigrul mort să fie lipit de perete! 

Şoarecele, aflând că între tigru şi pisică nu mai sunt relaţii de prietenie, fugi de la 
munte. De atunci, el iese după hrană numai noaptea, pentru a nu fi prins de pisică. 
Dar nici aşa nu scapă: când îl prinde, pisica îl mănâncă. 

De atunci, tigrul a rămas rege în pădure peste celelalte animale. Şi tot de atunci a 
apărut duşmănia de moarte între şoarece, pisică şi tigru. 

Oamenii, la rândul lor, respectă şi ei neînţelegerea acestor animale: când găsesc o 
pisică moartă, ei o aruncă într-un copac, iar când vânează câte un tigru, mai întâi îl 
lipesc de perete şi apoi îl jupoaie. 

Iar tigrul cel grăbit nu a învăţat nici până în ziua de azi să se caţere într-un copac. 


Voinicul şi tigrii 


Doi tigri uriaşi se luptau într-o zi peRANARte GhiPEZĂte, umplând împrejurimile cu 
răcnetele lor fioroase. 

Un luptător voinic şi neînfricat, aflat prin apropiere, scoase sabia din teacă şi se 
repezi cu gând să ajungă la ei şi să-i răpună pe amândoi. 

Un înţelept ieşit din întâmplare în calea voinicului îl întrebă pe acesta încotro se 
grăbeşte, cu cine vrea să se lupte. 

— Nu vezi? răspunse voinicul. Vreau să folosesc prilejul să omor doi tigri 
dintr-o singură lovitură. Nu pot lăsa să-mi scape ocazia de a-mi face cunoscută în 
toată lumea vitejia fără seamăn. 

— Bine, bine, răspunse înțeleptul, zâmbind cu înțelegere. Numai nu ştiu 
dacă ai băgat de seamă că tu eşti unul singur, iar pe munte sunt doi tigri. Sau poate 
ai de gând să le serveşti drept o masă! Nici pe o măsea nu le-ai ajunge. Şi, ia spune, 
cum le vei nimeri capetele în învălmăşeala luptei? Dacă ai avea şi mintea ageră pe cât 
ţi-e braţul de tare, nu te-ai grăbi aşa. Ai aştepta până ce tigrul mai slab va fi sfâşiat de 
cel mai puternic, care va rămâne şi el rănit rău. Atunci vei răpune cu puţină trudă 
fiara rămasă, fără să-ţi pui viaţa în joc. Cât despre mândrie, va fi la fel de mare, căci 
vei avea doi tigri morţi, iar tu vei fi cu totul nevătămat. 

Voinicul nostru îl invită pe omul cel înţelept la el acasă, îi mulţumi şi-l dărui însutit. 


Răzbunarea iepurelui 


poveste chineză 


Odinioară iepurele şi leul trăiau laolaltă. Cu toate că erau vecini, leul era foarte 
îngâmfat şi tot timpul se lăuda că el este puternic, dispreţuia pe iepure, îl ocăra 
adesea şi îl speria. Iepurele nu-l putea înghiţi şi se gândi să se răcorească, zicându-i: 

— Am întâlnit undeva un animal la fel ca tine, care mi-a spus: „Dacă este 
vreun animal mai curajos ca mine, cheamă-l să vină să ne luăm la întrecere şi dacă nu 
îndrăzneşte, atunci să mi se supună şi să mă slujească”. 

Aceste vorbe ar supăra pe oricine. Atunci leul l-a întrebat pe iepure: 

— Nu i-ai vorbit despre mine? 

Iepurele i-a răspuns: 

— Dacă nu-i pomeneam despre tine era mai bine. Mi-a vorbit de sus, a spus 
multe vorbe urâte şi printre altele că nu te-ar lua nici ca slujitor. 

Leul s-a înfuriat şi-a întrebat în grabă: 

— Unde-l găsesc? 

Iepurele l-a dus pe leu dincolo de munte; apoi i-a arătat o fântână adâncă. 

— Acolo este. 

Leul a mers la fântână, s-a uitat mânios înăuntru şi deodată a văzut că duşmanul 
seamănă leit cu el, are ochii holbaţi de furie. Leul a urlat o dată şi duşmanul a urlat 
de asemenea. Leului, de mânie, i s-a ridicat părul măciucă, şi duşmanului la fel. Leul 
rânjea colții amenințând pe duşman, iar celălalt îl maimuţărea. 

Nemaiputându-şi stăpâni, mânia, leul săltă odată şi a sărit cu toată puterea în 
fântână. 

Şi astfel îngâmfatul a căzut în adânc şi acolo a rămas. 


Maimuţele şi lăcustele 


poveste chineză 


La început toate animalele vorbeau. Lăcustele locuiau la câmpie şi maimuţele au 
venit să le ceară locul, zicându-le: 

— Voi sunteţi mici, trebuie să locuiţi în munţi, noi suntem mari, trebuie să 
locuim la câmpie. 

Lăcustele ziseră atunci: 

— Strămoşii noştri au locuit la câmpie, de aceea şi noi locuim la câmpie, nu 
ne mutăm în munţi. 

— Bine! ziseră maimuțele, nu ne dați ascultare. Să ne batem şi cine este 
mai puternic va locui în câmpie. 

Neavând încotro, lăcustele încuviinţară. 

— Dacă vreţi să ne batem, veniţi mâine după-amiază. 

A doua zi, cum se lumină de ziuă, maimuţele, fiecare cu câte o bâtă, coborâră din 
munţi. 

Când ajunseră la câmpie, strigară: 

— Lăcustelor, unde sunteți? Veniţi repede! 

Lăcustele răspunseră: 

— E prea multă rouă, nu ne batem, să aşteptăm să iasă soarele. 

în curând a ieşit soarele şi de îndată ce roua de pe corpul lăcustelor s-a uscat, 
lăcustele au chemat maimuţele. 

Maimuţele au umplut câmpia şi au strigat: 

— Hai să ne batem! 

Lăcustele le-au răspuns: 

— Bine! 

Lăcustele le-au sărit maimuțelor pe vârful nasului. O maimuţă a spus prietenei sale: 

— Dragă, pe vârful nasului tău stă o lăcustă, te rog să nu te mişti, aşteaptă s- 
o omor. 

Spunând aşa şi-a ridicat bâta şi a lovit nasul prietenei, iar lăcusta a sărit repede. 

Maimuţa care primise lovitura a murit pe loc. 

Lăcustele săreau de colo-colo, iar maimuţele, în urmărirea lor, loveau în toate 
părţile şi se omorau unele pe altele. 

Nicio lăcustă nu a fost rănită. Până la urmă a rămas numai o maimuţă. 

— Unde vrei să locuieşti, în munţi sau la câmpie? La urma urmelor, cine este 
mai puternic? 

Maimuţa a răspuns cu amărăciune: 

— Mi-e teamă de voi, nu vreau să mai cobor din munţi. 

Lăcustele au întrebat-o iar: 

— Vrei să locuieşti în munţi sau la câmpie? 

Atunci maimuța le zise răspicat: 

— Am pierdut, nu voi locui la câmpie. 


Povestea casei 


poveste chineză 


Toate acestea s-au întâmplat demult, demult şi nici chiar străbunii noştri n-ar mai 
şti de ele. Atunci pretutindeni erau numai munţi şi dealuri după dealuri. Oamenii 
locuiau în peşteri şi aveau ca prieteni păsările şi animalele. 

într-o bună zi, oamenii, păsările şi animalele au pornit împreună după hrană şi au 
mers, au tot mers, până când au dat de o câmpie. 

Deodată vremea s-a schimbat, s-a pornit furtuna şi a început să cadă o grindină cât 
pumnul. Negăsind niciun adăpost, toţi s-au ales cu capul spart şi cu oasele rupte. 
Oamenii erau răniţi, păsările cu penele jumulite, iar animalele cu blănurile 


crâmpoţite. Dintre toţi cei care au stat în câmpie în timpul furtunii, numai un flăcău, 
un dragon şi un tigru au scăpat teferi, pentru că s-au vârât într-o peşteră. Peştera s-a 
umplut repede cu apă şi n-au mai găsit niciun loc ca să se ferească. Flăcăul, dragonul 
şi tigrul s-au sfătuit ce s-au sfătuit şi s-au hotărât să-şi dureze singuri un adăpost - o 
casă - unde să se ascundă când vremuieşte. Tigrul a adus fân, dragonul a adus 
buşteni, flăcăul a făcut un cuţit din piatră, o frânghie din cânepă, toţi într-un gând şi-o 
inimă au clădit o colibă trainică, bucurându-se că vor locui în ea. N-a trecut mult şi 
dragonul s-a gândit că ar fi bine să rămână numai el în colibă. Tigrul avea aceleaşi 
gânduri, dar niciunul nu ştia cum să-i dea afară pe ceilalţi doi, de aceea adesea se 
certau pentru fleacuri şi fiecare se simţea prost. 

într-o zi au luat o hotărâre - cel care va fi în stare să-i scoată pe ceilalţi doi afară 
din casă, fără să facă uz de forţă, va rămâne în casă. Tigrul a fugit primul afară, 
zicând: 

— Am să urlu, am să dau din coadă, am să stârnesc vântul şi o să vedeţi dacă 
n-o să vă speriaţi! 

Cum a terminat de vorbit, a strigat din toate puterile, iar ecoul a răsunat atât de tare 
în munţi şi-n 
văi, încât te asurzea. în clipa în care a dat din coadă, pietrele şi nisipurile s-au clintit, 
iar vârfurile munţilor se clătinau atât de tare, de credeai că se vor prăbuşi. Omul şi 
dragonul, de spaimă, s-au ghemuit într-un colţ al casei, nu îndrăzneau să facă nicio 
mişcare, darmite să mai iasă afară. Tigrul, văzând că nu-i poate scoate din cuib, s-a 
întors în casă. Al doilea care a arătat ce poate a fost dragonul. A fugit afară şi a 
strigat cât a putut de tare: 

— Voi aduce fulgerul, ploaia cu găleata şi tunetele, şi am să văd dacă vă 
speriaţi sau nu! 

Acestea fiind zise, a chemat norii plumburii şi într-o clipă s-a revărsat o ploaie cu 
găleata, cu 
fulgere şi trăsnete peste munţi şi văi, care lua totul în cale. 

Omul şi tigrul s-au ascuns în casă, răsuflarea li s-a tăiat de spaimă şi niciunul nu 
îndrăznea să iasă afară. 

Dragonul, văzând că nu-i poate clinti, s-a întors în casă. Tigrul şi dragonul nu mai 
pridideau lăudându-şi puterile şi priceperea. Ultimul la rând a fost flăcăul. A fugit în 
spatele casei şi a vorbit molcom: 

— N-am să strig, n-am să dau din coadă, n-am să stârnesc vântul şi 
furtuna, nu voi aduce fulgerul şi trăsnetul, mă voi folosi doar de puţin jar. 

După ce vorbi astfel a şi luat puţin jar şi a aprins coliba. Dragonul şi tigrul au ieşit 
în mare grabă afară din casă. Tigrul a fugit în codri iar dragonul s-a ascuns în fundul 
mării. Flăcăul îndată a stins focul şi a reclădit coliba. 

De atunci oamenii locuiesc în case. 


Phoenixul cu două capete 


poveste chineză 


Odată, trăiau doi tineri. Cum erau de-o seamă şi buni prieteni, se hotărâseră să-şi 
trăiască viaţa împreună, să muncească laolaltă şi să împartă tot ce aveau pe din 
două. Dacă vreo împrejurare îi despărţea, îşi duceau dorul şi abia aşteptau să se 
revadă. Dar după o vreme, unul dintre ei s-a îmbolnăvit şi a murit. Celălalt a fost atât 
de îndurerat, încât a căzut la pat şi în scurtă vreme a murit şi el. După moarte, cei doi 


prieteni s-au transformat într-o pasăre Phoenix?” cu două capete, care avea patru 
picioare, patru aripi, dar un singur, trup. Astfel prietenia lor nedespărţită a continuat 
şi oriunde se duceau erau împreună. Cât era ziulica de mare umblau prin pădure şi 
ciuguleau seminţe şi fructe. 

Un vânător, umblând el prin pădure, a zărit Phoenixul cu două capete, care tocmai 
ciugulea nişte fructe într-un pom şi a observat cum unul din capete, după ce găsea 
ructe coapte, nu le mânca de unul singur, ci lăsa şi pentru celălalt. Văzând că ţin aşa 
de mult unul la altul nu s-a mai îndurat să împuşte această pasăre ciudată. 

Când s-a întors acasă, a povestit la toată lumea cele văzute şi astfel povestea 
Phoenixului cu două capete s-a răspândit până departe. Aşa se face că până la urmă a 
aflat şi împăratul, care a trimis un maestru de vânătoare în pădure să prindă 
Phoenixul. 

După ce a umblat zile în şir prin pădure, în sfârşit, într-o dimineaţă a descoperit 
Phoenixul cu două capete tocmai când ciugulea fructe. 

A ridicat puşca şi a ochit, însă când era gata să tragă, Phoenixul cu două capete a 
zburat pe alt pom. Demnitarul curţii a ochit din nou, dar pasărea a zburat iar. 
Povestea s-a repetat de câteva ori şi maestrul de vânătoare nu mai ştia ce să facă. 
Când s-a înnoptat, nemaiavând încotro, resemnat şi abătut, a pornit-o spre casă, cu 
puşca pe umăr. Pe drum, tot frământându-se ce să facă, până la urmă i-a venit o idee. 
S-a apucat să împletească laţuri multe şi înainte de a se lumina de ziuă a pornit-o 
spre pădure şi a pus laţurile pe crengile pomilor cu fructe. Abia s-a crăpat de ziuă şi 
într-adevăr Phoenixul cu două capete a venit după hrană. 

Dar vai! Piciorul i-a fost prins într-un laţ şi n-a mai putut să zboare. 

Curteanul a luat Phoenixul şi l-a dus împăratului, care a dat ordin să fie pus într-o 
colivie aurită şi să i se dea apă îndulcită şi cele mai alese fructe şi seminţe. 

Şi aşa, chiar şi acum, când Phoenixul era ţinut în colivie, cele două capete se 
iubeau ca şi mai înainte. Când mâncau - mâncau împreună, când beau, beau 
împreună. 

împăratul, văzând cât se iubesc, a început să le pizmuiască tot mai mult şi s-a 
gândit să le despartă, să fie doi phonicşi. De aceea dădea numai unui cap de 
mâncare, lăsându-l pe celălalt nehrănit. Cel căruia i se dădea să mănânce, văzând că 
celălalt nu mănâncă, nu mânca nici el nimic, cu toate că era silit în fel şi chip. 

Atunci împăratul s-a mâniat că Phoenixul nu-l ascultă şi a pus să se bată gongul 
pentru adunarea curtenilor. 

Când s-au strâns toţi curtenii la palat, împăratul grăi: 

— Care dintre voi va putea să despartă cele două capete ale acestui 
Phoenix, încât să se transforme în doi phonicşi, acela va primi jumătate din 
împărăție. 

Atunci un curtean, a păşit înainte şi a spus: 

— Dacă Maria ta se va ţine de cuvânt eu sunt gata să încerc, însă trebuie 
să-mi îngăduiţi să iau Phoenixul acasă şi într-o lună, fără îndoială, voi putea îndeplini 
dorinţa Luminăţiei tale. 

împăratul i-a dat îngăduinţa şi a făgăduit că-l va răsplăti pe curtean aşa cum spusese. 

Curteanul, cum a ajuns acasă, a pus colivia sub streaşină şi a început să hrănească 


29 pasărea Phoenix (grecescul <f>oTvic. phoinix, uneori 
Phönix) este o pasăre mitică longevivă, care posedă 
proprietatea de autoincendiere periodică şi regenerarea 
din propria cenuşă. Alte surse presupun de asemenea că 
pasărea moare şi se descompune înainte de a renaşte. Este 
considerată a fi o pasăre oraculară 


cu multă grijă Phoenixul. Toată ziua stătea lângă colivie şi urmărea cum ciugulesc 
cele două capete, gândindu-se mereu cum să facă să le despartă şi să dobândească 
jumătate din împărăție. 

Observându-le cu atenţie zile de-a rândul, a descoperit că uneori cele două capete 
se întorceau în direcţii opuse, şi s-a gândit să folosească acest prilej pentru ca să-i 
despartă. 

A doua zi, cum a văzut că cele două capete se întorc, depărtându-se unul de altul, 
s-a dus imediat spre unul din capete şi i-a şoptit încetişor: „Şu, şu, şu”. Apoi repede a 
intrat în casă. Celălalt cap când s-a întors a întrebat: 

— Ce ţi-a spus curteanul? 

Capul căruia îi şoptise curteanul a răspuns: „A spus ceva ce nici eu nu ştiu”. 

Şi a doua zi, şi a treia zi, curteanul de îndată ce vedea că cele două capete ale 
Phoenixului se întorc se apropia de capul cu care vorbise prima dată şi-i şoptea la 
ureche: 

„Şu, şu, şu!” Şi imediat intra în casă. 

Celălalt cap se întorcea mereu şi întreba: „Ce ţi-a spus curteanul? Spune-mi să ştiu şi 
eu”. 

Cel care auzise şoaptele curteanului nu ştia ce să-i spună, căci nu înţelegea nici el 
nimic, şi de aceea răspundea: 

„A spus ceva ce nici eu nu ştiu”. 

Până la urmă prietenul său drag, plin de îndoială, i-a răspuns: 

„Sunt sigur că vrea să mă ucidă! De ce nu eşti sincer cu mine?” 

în zilele următoare curteanul s-a purtat la fel. Capul căruia curteanul nu-i vorbea 
întreba întruna: 

„Ce ţi-a spus curteanul?” 

însă răspunsul pe care putea să-l dea prietenul său era acelaşi: 

„A spus ceva ce nici eu nu ştiu!” 

Au continuat aşa multe zile la rând şi cel ce n-auzea şoaptele curteanului îşi 
pierdea din ce în ce mai mult încrederea în prietenul său drag şi a început să se certe 
cu el din ce în ce mai mult. 

în cele din urmă, s-au certat rău de tot, s-au smucit din toate puterile şi partea de 
mijloc care-i unea s-a desfăcut. Phoenixul cu două capete s-a transformat în doi 
phonicşi. Curteanul, văzând că a izbutit să-i despartă, nebun de bucurie, a alergat la 
palat, să-i spună împăratului şi să-i ceară ca răsplată jumătate din împărăție. 

Dar împăratul, se vede, nu era dornic să se ţină de cuvânt şi i-a spus doar atât: 

„Nu trebuia să te grăbeşti” 

A mai încercat de atunci curteanul să-i amintească împăratului de făgăduială, dar 
acesta schimba vorba şi până la urmă nu s-a ales cu nimic. 


Spiritul vulpii 
poveste chineză 


în apropierea pădurilor de pe Muntele Ţin trăia odată un fecior mândru, pe nume 
Iang U, cu bătrâna lui mamă. Iang U se născuse pe malul Fluviului Galben. într-un an, 
apele fluviului s-au revărsat, pustiind totul; atunci mama şi-a luat băiatul şi ce a mai 
putut salva de furia apei şi au plecat în căutarea unui loc liniştit. Aşa au ajuns ei aici, 
pe Muntele Ţin. De mic copil, Iang U o ajuta pe mama sa; ba strângea vreascuri din 
pădure, ba prindea peşte din râu. în fiecare zi se ducea în pădure, dar niciodată n-a 
străbătut-o până la capăt. 

într-o zi de toamnă târzie, când frunzele copacilor se împodobiseră cu toate 
culorile, de la galbenul aurului până la roşul curmalelor, lang U merse în pădure, ca 
de obicei. Şi tot strângând întruna vreascuri, a ajuns pe nesimţite într-un loc, pe unde 


nu mai fusese niciodată; rămase mirat de ce văzu; aci creşteau nenumărați pomi de 
şâţi?% încărcaţi de fructe aurii. Deşi era după-amiază, razele soarelui aveau 
strălucirea dimineţii, raze şi fructe se îmbinau într-o armonie de culori, Iang U s-a 
căţărat într-un pom şi a cules fructe, să le ducă mamei lui. 

Cum a intrat pe poartă, i-a spus: 

— Bucură-te, mamă, de Anul Nou vom avea şi noi băutură. 

Mama băiatului se bucură nespus. Băutura preparată din şâţi era aşa de gustoasă 
şi de parfumată, încât de departe se simţea aroma. în noaptea de Anul Nou, bătrâna îi 
spuse fiului său; 

— Băiete, în afară de băutură de şâţi şi nişte legume, nu avem nimic altceva 
în seara asta. 

Iang U a adus apoi băutura şi, cum a ridicat capacul, mireasma s-a răspândit în toată 
casa. Dar 
nici măcar n-a apucat să toarne în castroane, că deodată uşa casei se deschise 
încetişor şi un flăcăiandru intră, zâmbind. Iang U şi mama lui gândeau: „De 
sărbători, cu cât sunt oameni mai mulţi, cu atât e mai vesel”. 

Iang U îl îmbie pe flăcău: 

— Dacă vrei, rămâi, să petrecem împreună Anul Nou! 

Bucuros, flăcăul răspunse: 

— Dar frumos mai miroase băutura asta! 

Şi ducând castronul la gură, îl goli pe nerăsuflate. Iang U i l-a umplut din nou. Şi 
aşa au petrecut până s-a luminat de ziuă. Atunci flăcăul, ridicându-se să plece, spuse: 

— Frate, mâine la miezul nopții să aprinzi lumânarea şi voi veni îndată. 

Şi se făcu nevăzut. 

A doua zi, cam pe la miezul nopţii, Ilang U aprinse lumânarea şi ieşi în întâmpinarea 
oaspetelui. Dar, cum deschise uşa, dădu cu ochii de o masă încărcată cu toate 
bunătăţile pământului. Flăcăul era aşezat la masă şi-i făcea semne cu mâna. A ieşit 
atunci şi bătrâna şi, mută de uimire, exclamă: 

— Ce-i asta, fiule?! 

La care flăcăul răspunse: 

— Mătuşico, toate astea le-am adus pentru dumneata. Şi am şi pentru Iang U 
un dar. 

Zicând acestea, vâri mâna în cingătoare şi scoase de acolo o bucată de aur mai mare 
decât limba unei vaci. 

— Frate, ia-o! Este tocmai de pe Muntele Dragonului cel Negru. Tot muntele 
acesta e din aur, dar e păzit de un dragon negru şi nimeni nu se poate apropia de el. 
Eu, cu viclenie, am reuşit. Rămâi cu bine, dară, căci trebuie să ne despărțim. 

Iang U se uită la bucata de aur care strălucea de-ți lua ochii şi cu părere de rău 
spuse: 

— Frate, dacă ai alte treburi, du-te! Dar dacă vreodată îmi va fi dor de tine, 
spune-mi, unde te găsesc? 

— E uşor să mă găseşti. Să intri în pădure şi să faci o sută de paşi, apoi să te 
aşezi cu faţa spre soare-apune, să mă strigi de trei ori şi voi veni negreşit. 

Mamă şi băiat l-au petrecut pe flăcău. 

Peste puţin s-au pregătit pentru sărbătoarea lampioanelor?"!, de la jumătatea lunii 
ianuarie. Pentru acea seară, bătrâna pregăti o mâncare deosebită, ca de sărbătoare, 
Iang U îşi făcu un lampion din hârtie roşie şi plecă în pădure să-l caute pe flăcău, să 


i pom fructifer specific Chinei 


231 această sărbătoare cade pe 15 ianuarie, după calendarul 
tradiţional chinezesc. Cu aceasta se încheie întreaga | 
perioadă prilejuită de Sărbătoarea Primăverii. Oamenii se 
adună împreună cu familiile lor în pa 


petreacă împreună. Umbrele copacilor se întindeau înaintea lui, zăpada scârţâia sub 
picioarele sale. Ilang U numără o sută de paşi şi se opri. 
Se aşeză cu faţa spre soare-apune, îşi drese vocea şi strigă de trei ori: 

— Frate! 

Nici nu apucă să termine de strigat, că se pomeni cu flăcăul în faţa lui. Amândoi se 
bucurară foarte mult. Acasă, bătrâna îi aştepta cu toate mâncărurile, după datină. După 
ce au mâncat şi au băut, bătrâna zise: 

— Am auzit că în fiecare an, la 15 ianuarie, este mare sărbătoare în oraşul 
Iang Giou, de ziua lampioanelor. Oare o fi adevărat? 

— Am auzit că lampioanele din Iang Giou sunt cele mai frumoase, adăugă 
Iang U. 

Flăcăul răspunse: 

— Aşa e, frățioare. Cum în seara asta nu avem nicio treabă, să mergem şi noi 
să privim! 

Bătrâna se sperie, auzindu-1: 

— De aici şi până la Iang Giou sunt câteva mii de li??? şi chiar dacă ar fi doar 
câteva sute de li tot n-aţi putea ajunge în seara asta. 

Flăcăul râse: 

— Nu ne trebuie prea mult timp să ajungem la Iang Giou. Frăţioare, urcă-te 
în spatele meu. Plecăm imediat, ca să ne întoarcem mai devreme şi, la înapoiere, o să 
mai apucăm să tragem şi un pui de somn. 

Flăcăul îl luă pe Iang U în spate, ieşi afară şi după câţiva paşi se făcu nevăzut. 
Până să ajungă bătrâna la poartă, ei ajunseseră la câteva sute de li distanţă. 
Pământul era acoperit de zăpadă albă, iar pe cer strălucea luna: pe zăpadă sclipeau 
lampioane roşii, iar pe cer sclipeau stelele ca de cristal. 

După puţin timp, cei doi ajunseră la Iang Giou. în oraşul acesta curgeau ape limpezi 
ca lacrima şi se înălţau clădiri vechi, cu acoperişurile răsucite. Pe străzi, pe poduri, 
peste tot erau agăţate tot felul de lampioane: în formă de leu, de floare de lotus, de 
peşti exotici, de fluturi, de rodii. Era mai lumină decât ziua. 

Tot uitându-se ba la una, ba la alta, cei doi ajunseră la un pod de jad? unde se 
adunaseră câteva sute de oameni. Se îngrămădiră şi ei printre ceilalţi şi văzură prinse 
de capetele podului două lampioane nemaipomenit de frumoase, înfăţişând două 
păsări fenix, care străluceau de-ţi luau ochii. 

Mirat, lang U îşi spuse în sinea lui: „Oare ce mâini măiestre au făcut aceste 
lampioane?!” 

Ascultând mai bine ce vorbeau oamenii, lang U înţelese că lampioanele au fost 
făcute de o fecioară, pe nume San San, ce locuia în acel oraş. 

— Având mâini atât de îndemânatice, cât de înţeleaptă trebuie să fie acea 
fecioară! îi spuse el flăcăului. 

Flăcăul îl apucă pe Iang U de mână şi-l scoase afară din mulţime; apoi îi şopti: 

— Acum te duc s-o vezi pe acea fecioară cu mâini de aur. 

înfricoşat, Iang U Îi zise: 

— Dar cum să mergem la ea, dacă n-o cunoaştem? Şi apoi, nimeni nu ne va 
lăsa să intrăm. 

Dar flăcăul îl trăgea mereu de mână, zicându-i: 

— Vino cu mine, nu-ţi fă griji! 

Şi l-a tot tras până au ajuns în fața unei porți uriaşe. Acolo îi dădu o ramură cu 
două frunze şi-i spuse: 

— Asta este o ramură fermecată: când o ţii în mână, nu te poate vedea 


333 unitate de măsură pentru lungime, egală cu 576 m 


ver iată serniprgtiasăc (de culoare albă-verzuie până la 


nimeni. 

Trecură prin prima poartă, apoi prin cea de a doua şi nici paznicii, nici slujnicele 
care duceau tăvi cu ceai nu-i văzură. Intrară apoi într-un pavilion plin cu tot felul de 
oglinzi şi cufere. Acolo, pe un pat, şedea San San. lang U era cât pe-aci să strige: „Ce 
minune de fată!”, dar se opri la timp. 

San San era într-adevăr minunată. Dar era foarte supărată şi lacrimile-i curgeau 
şiroaie. A întors încetişor capul şi, uitându-se pe fereastră, şopti printre lacrimi: 

— Oh, tată, oare de ce nu te gândeşti cui vrei să-ți dai propria fiică?! 

în acel moment, flăcăul spuse: 

— Surioară, nu mai fi supărată, am venit să te pețesc. 

Atunci San San se uită mirată înjur. Nevăzând pe nimeni, întrebă: 

— Oare îmi vorbeşte un duh sau un zeu? 

La care flăcăul răspunse: 

— Băiatul pe care ți l-am adus nu e nici duh, nici zeu, este un om bun. 

Şi, zicând aceasta, îndată luă rămurica din mâna lui Iang U, care deodată se trezi 
faţă în faţă cu fata. Aceasta rămase încântată de băiat şi tare ar fi dorit să se mărite 
cu el, dar nu ştia ce vor zice mama, tata, fratele şi cumnata ei. Se auziră paşi şi lang 
U se sperie, mai ales că nu-l mai vedea pe flăcău alături de el. Noroc că pe masa de 
alături se afla încă rămurica fermecată. O apucă în grabă şi chiar în acel moment 
intră o slujnică, dar nu mai văzu pe nimeni. 

în acea seară, băiatul rămase în casa lui San San. A doua zi, aceeaşi slujnică îi 
aduse fetei câte ceva de mâncare, însă lang U din nou se făcu nevăzut prin puterea 
ramurii miraculoase şi slujnica nu-l văzu nici de data asta. Dar mâncarea pentru o 
persoană nu ajungea pentru amândoi. Atunci San San îi spuse slujnicei: 

— Mi-a plăcut mâncarea, să aduci mai multă de acum încolo! 

Slujnica nu se întrebă de ce-i cerea San San mai multă mâncare ca de obicei. De 
aceea, când trebui să-i aducă iar de-ale gurii, aduse ca pentru trei inşi. Cei doi o 
dădură iarăşi gata. Văzând acestea, slujnica intră la bănuială şi chiar se întrebă de 
data asta: „Ce se întâmplă oare cu San San? înainte mânca aşa de puţin, iar acum 
mănâncă întreit?!” 

Şi aşa mânca acum zi de zi. 

Nu numai slujnica intră la bănuială, dar şi părinţii fetei începură să se mire cum de 
fata lor mănâncă atât de mult şi stă tot timpul închisă în casă. Oare ce s-a întâmplat 
cu ea? 

într-o zi, mama fetei hotărî să afle adevărul. 

Se furişă până la uşa pavilionului unde se afla San San şi de acolo trase cu urechea. 
Şi mare îi fu uimirea când auzi înăuntru o voce de bărbat. Dădu buzna pe neaşteptate, 
dar rămase şi mai mirată 
când, în afară de fata ei, aici nu mai văzu pe nimeni. Atunci îi spuse fetei sale că 
auzise o voce de bărbat la ea în cameră; dar San San o linişti, spunându-i: 

— Mamă, nu e niciun străin aici, ţi s-a părut, de bună seamă! 

Bătrâna n-o crezu şi începu să caute peste tot, dar nu găsi nimic. Seara fi povesti 
şi soţului său cele întâmplate peste zi. Tatăl fetei, când auzi unele ca acestea, se 
mânie foarte tare şi jură că-şi îngroapă fata de vie. Bătrâna încercă să ţină partea 
fetei, şi atunci cei doi începură să se certe. 

Auzind gălăgie, fratele fetei se duse să-i liniştească pe cei doi bătrâni şi astfel află 
şi el despre ce era vorba. Se întoarse în camera lui şi destăinui totul nevestei sale. 
Apoi, supărat, adăugă: 

— Trebuie omorâtă în bătaie! Sau s-o îngropăm de vie, cum spune tata! 

Nevastă-sa se arătă nemulțumită de hotărârea lor, şi spuse: 

— De ce s-o îngropaţi de vie sau s-o omorâţi? Mai află lumea şi vă mai 
faceţi şi de râs. Cel mai bine ar fi să ardă. Putem să dăm foc pavilionului, unde 
doarme San San, şi zicem că-i foc ceresc, drept pedeapsă. 


Zis şi făcut. Când se înnoptă, fără să aibă remuşcări, ei dădură foc pavilionului. 

Peste noapte, cei doi se treziră în fum şi flăcări, lang U îşi aminti pe loc de flăcăul 
care-l mai ajutase şi altă dată şi începu să strige: 

— Frate, frate, vino în fugă şi ne scapă! 

Nici nu apucă să termine de strigat, că se treziră cu o pasăre mare, care se lăsă 
lângă ei şi îi luă pe aripi, ridicându-se în văzduh. 

în acest timp, întregul pavilion se prăbuşea în flăcări. Pasărea îi duse pe cei doi 
până la Muntele Ţin şi îi lăsă în poarta casei lui Iang U. Apoi bătu din aripi şi pe loc 
se prefăcu în feciorul cel inimos. Iang U exclamă, plin de uimire: 

— Tu erai, frate?! 

— în aceste zile n-am părăsit oraşul Iang Giou, spre a fi mai aproape de 
tine, răspunse flăcăul. Acum se cade să mă duc şi eu acasă. 

Nici nu mai aşteptă ca Iang U să-i mulțumească, intră în pădure şi se făcu nevăzut. 

Bătrâna Iang îşi aştepta cu dor feciorul. 

Văzându-l că se întoarce cu o fată aşa de frumoasă, îi dădură lacrimile de 
bucurie. Petrecură multă vreme fericiţi, toți trei; băiatul, în acest timp, îi povesti 
mamei sale toate întâmplările prin care trecuse. 

Veni iar primăvara. începură ploile. Cum se mai încălzi vremea, lang U plecă în 
pădure, să culeagă vreascuri. Se căţără într-un copac să taie uscături, când fără de 
veste începu o vijelie aşa de puternică, de era cât pe-aci să-l dea jos. După ce trecu 
vijelia dinspre miazănoapte-răsărit, se ridică un nor întunecat, care ducea cu el un 
dragon negru. De câte ori îşi mişca dragonul coada, cerul era străbătut de tunete şi 
fulgere. Fiara se duse direct la rădăcina unui brad. Uitându-se într-acolo, lang U 
văzu că sub acel brad se afla chiar flăcăul cel inimos. Acesta se lupta din toate 
puterile cu Dragonul cel Negru. lang U zvârli atunci cu putere toporul său asupra 
dragonului şi-l tăie pe jumătate: capul dragonului se zbătea într-o parte, iar coada în 
alta. 

Iang U cobori îndată din copac şi fugi la feciorul cel inimos. Acesta-i grăi: 

— Frăţioare, fiara pe care o vezi aici este Dragonul cel Negru de pe 
Muntele Dragonului, despre care ţi-am vorbit. De data asta, tu m-ai salvat pe mine. 
însă acum iarăşi trebuie să ne despărţim. Am de colindat multe mări şi ţări. 

Iang U parcă nu s-ar mai fi despărţit de el. în cele din urmă, îl întrebă: 

— Frate, te cunosc de mult timp. Acum, fiindcă ne despărţim din nou, 
spune-mi, oare eşti om sau zeu? 

Flăcăul îi răspunse: 


Iang U cel arătos 

Cu Spiritul Vulpii s-a împrietenit, 
La Iang Giou împreună au fost, 
Acolo lang U şi-a găsit omul iubit. 


După ce spuse acestea, îşi luară rămas-bun şi feciorul cel inimos se îndepărtă. 
Iang U rămase multă vreme pironit în loc, uitându-se după el. în cele din urmă plecă şi 
el acasă. 


Arborele de ceai verde 


poveste chineză 


Cu mult timp înainte, era odată un munte, un munte pe care nu curgea niciun 
izvor. Şi, din această pricină, florile se ofileau şi iarba se usca, iar muntele era golaş. 
Oamenilor care locuiau la poalele muntelui nu le ajungea apa nici să-şi potolească 
setea. Din tată în fiu se chinuiau şi se întrebau când vor avea şi ei parte de apă pe 
săturate. 


în acel sat trăia şi flăcăul Şi Liang, care de mic auzise pe bătrâni vorbind de apa 
vieţii, ce putea fi găsită fie sub formă de iarbă, fie sub formă de pom, fie sub formă de 
rădăcină a vieţii cu floare verde. Cine are norocul să o găsească, acela poate avea 
câtă apă vrea. Băiatul se hotări să meargă pe Muntele Kuantung, să caute apa vieţii. 
Auzind vecinii că Şi Liang vrea să plece, încercară să-i schimbe gândul, zicându-i: 

— Şi Liang, deşi noi o ducem greu prin aceste locuri, suntem totuşi liniştiţi. 
Aducţi şi tu nevastă şi rămâi în casa ta. 

Şi Liang le răspunse: 

— Nu mă tem de zilele grele şi nici nu mă gândesc să părăsesc pentru 
totdeauna aceste locuri. Am auzit că pe Muntele Kuantung s-ar găsi apa vieţii, mă duc 
acolo, să-mi încerc norocul. 

Proverbul spune: 

— Să nu te temi că mergi prea încet, să te temi că stai pe loc. 

Şi Liang plecă. Şi merse zile în şir, până când ajunse la Muntele Kuantung. Acest 
munte era acoperit de păduri nesfârşite, copacii se înălţau până la cer şi erau aşa de 
deşi, că nu puteai să vezi lumina zilei; iarba era aşa de mare şi de fragedă, că-ţi era 
milă să calci pe ea. în mijlocul acestei păduri susura un izvor cu apa limpede. 
Ajungând la izvor, Şi Liang luă puţină apă în căuşul palmei şi o gustă. Apa era dulce 
ca mierea. Atunci băiatul se gândi că acolo unde este apa aşa de bună, acolo trebuie 
să fie şi apa vieţii, îşi făcu o colibă din crengi de copaci, în apropierea izvorului, şi 
începu să caute apa vieţii. A smuls fiecare fir de iarbă, a săpat la rădăcina fiecărei 
flori, dar n-a dat de ceea ce căuta. Iarba s-a uscat, florile s-au ofilit, dar Şi Liang căuta 
mereu şi nici nu se gândea să se întoarcă tară apa vieţii. A pătruns atât de adânc în 
inima pădurii, încât, pentru a găsi drumul înapoi la colibă, a crestat semne pe scoarţa 
copacilor. 

Se apropia iarna. S-au stârnit vânturile şi a început să cadă zăpada. 

Viscolul ţinu câteva zile. Peste tot se aşezase zăpada. Când a ieşit băiatul afară, a 
rămas uimit văzând că nu departe de coliba lui, pe un petec de pământ, zăpada se 
topise şi ieşeau aburi. în mijloc sta culcată o vulpe cu blana roşie ca focul. Până la el 
venea un puternic miros de băutură. Atunci a înţeles că vulpea era beată. Se aplecă, o 
ridică şi simţi cum tot corpul i se încălzeşte, de parcă ar fi cuprins în braţe o sobă. 
Duse vulpea în colibă şi se gândea că i-ar prinde bine o aşa blăniţă, dar nu se îndură 
s-o omoare. 

După puţin timp, vulpea se trezi, deschise ochii, se scutură şi pe loc se prefăcu într- 
un fecior mândru, care se ridică de jos şi spuse: 

— Frate, bine că te-am întâlnit pe tine, care ai avut milă şi nu mi-ai luat 
viaţa. Dacă aş fi dat peste altcineva, se termina cu mine. Eu sunt din Tibet şi am venit 
pe Muntele Kuantung să-mi văd prietenii. Am băut cam mult şi am căzut. 

Deşi i se părea foarte ciudat, văzând cât de blând era acel fecior, Şi Liang spuse: 

— Dacă vrei, poţi să rămâi să te odihneşti în coliba mea. 

Feciorul se bucură şi rămase peste noapte acolo. A doua zi, înainte de a pleca, el îl 
întrebă pe Şi Liang: 

— Frate, eşti un om aşa de bun! Eu am o verişoară, n-o vrei de nevastă? 

Şi Liang îl refuză, spunându-i: 

— Frate, acolo de unde sunt eu oamenii o duc foarte greu. Cine ar vrea să 
meargă cu mine la sărăcia noastră? 

Râzând, feciorul-vulpe continuă: 

— Dacă vei avea necazuri, să mă cauţi în Tibet, la Muntele Cornului. 

Şi Liang îl petrecu pe fecior până la poartă şi acesta se făcu nevăzut. Mai rămase 
câteva zile în pădure, dar n-a fost chip să găsească ceea ce căuta. După ce se mai 
socoti, hotărî că mai bine se duce în Tibet. Şi într-adevăr plecă. 

Pe drum, unii îi spuneau că va trebui să treacă peste mii de ape, alţii că va trebui 
să treacă peste zeci de munţi, dar nimic nu l-a putut opri pe băiat din hotărârea sa. 


Şi merse, şi merse zile nenumărate şi, într-o seară, ajunse la malul unei ape adânci, 
de nu i se vedea fundul. Porni pe malul apei şi nu departe dădu de o potecuţă. 
Mergând pe acea potecuţă, ajunse la nişte colibe de iarbă. în faţa unei colibe, o 
tânără stătea aplecată şi semăna ceva. Când ajunse în dreptul ei, fata se ridică, îi 
aruncă o privire, apoi îşi văzu de treabă. Băiatul, uimit de frumuseţea fetei, nu scoase 
o vorbă, ci doar o privea. Zâmbind, fata îl îmbie: 

— Poftim în casă! 

De-abia atunci, Şi Liang îndrăzni să spună: 

— Surioară, unde aş putea găsi o barcă, să trec râul? 

La care fata răspunse: 

— Nu te necăji, s-o găsi un mijloc să treci apa şi să ajungi acolo unde ai 
pornit, numai să nu uiţi să iei cu tine pe cel care îţi va da barca. 

Apoi, aplecându-se deasupra apei, zise: 

— Creşti, creşti! 

Şi îndată frunzele unui lotus începură să se mărească. Apoi fata i se adresă lui Şi 
Liang: 

— Acum, urcă pe una din frunzele lotusului! 

Băiatul se cam codea văzând cât de fragilă e frunza de lotus, dar, cum puse 
piciorul pe ea, simţi cum se ridică în văzduh. Şi se înălţă el până la stele şi frunza 
începu atunci să sclipească întocmai ca o stea. Văzând minunea asta, băiatul ar fi 
vrut să se întoarcă la fată, s-o întrebe dacă ştie ceva de apa vieţii, dar nu mai fu cu 
putinţă. 

Stelele începură să se rărească, vântul încetă să sufle şi deodată apăru soarele, iar 
frunza de lotus, strălucind ca o mătase, se opri lângă un munte. Acest munte semăna 
cu cornul unei vaci. Atunci, băiatul îşi zise: „Oare am ajuns la Muntele Cornului?”, şi 
se îndreptă într-acolo. 

Lângă munte era un sat. Cum ajunse Şi Liang lângă sat, feciorul-vulpe îi ieşi înainte 
şi-i spuse: 

— Frăţioare, ştiam că ai să vii astăzi. 

Apoi îl duse pe Şi Liang acasă. Părinţii feciorului-vulpe îl întâmpinară cu cuvintele 
cele mai calde, îi dădură hainele cele mai alese, mâncarea cea mai gustoasă. Văzând 
câtă apă şi câtă verdeață se află pe acest munte, Şi Liang nu mai avu stare, gândindu- 
se la sărăcia de pe muntele său şi zise: 

— Frăţioare, eu am venit pe aceste meleaguri să caut apa vieţii. 

La care feciorul răspunse: 

— Nu-ţi face griji pentru atâta lucru. 

Spunând acestea, îl duse pe Şi Liang la un izvor cu apă cristalină, în mijlocul 
căruia creştea un pomişor de ceai verde. De jur-împrejur erau numai stânci şi apa 
izvorului se prelingea printre ele. Feciorul se aplecă şi rupse o ramură din copăcelul 
de ceai, zicând: 

— Oriunde vei înfige această rămurică, acolo va izvori apa. 

în culmea bucuriei, Şi Liang spuse: 

— Frăţioare, acum arată-mi cum să ajung mai degrabă acasă. 

Râzând, feciorul îi aminti: 

— Să nu uiţi cumva pe cea care ţi-a dat barca! 

Spunând acestea, feciorul se îndepărtă. 

Cele auzite îl puseră pe Şi Liang în mare încurcătură. Nu ştia cum trebuie să 
procedeze. După puţin timp, feciorul se întoarse şi zise: 

— Totul este pregătit, dar să mergem mai întâi s-o vedem pe verişoara mea. 

Şi îl luă pe Şi Liang de mână, iar acesta se pomeni dintr-o dată într-o caleaşcă 
minunată, care porni ca vântul pe deasupra munţilor şi apelor şi, într-o clipită, ajunseră 
la coliba fetei. Ea-i aştepta, împodobită de toată frumuseţea. 

Feciorul strigă către Şi Liang: 

— Frăţioare, coboară, te-am adus la verişoara mea de care ţi-am pomenit! 


Verişoară, ai pregătit băutura de nuntă? 

— Totul este pregătit, dar ai grijă să nu te îmbeţi şi să cazi iarăşi cine ştie pe 

unde, răspunse fata. în seara aceea petrecură toţi trei; însă, a doua zi, mirii se 

urcară pe frunza de lotus şi se înălţară 
printre stele, zorind către casa băiatului. 

Ajungând acasă, Şi Liang înfipse rămurica pe munte. Nu trecu mult şi începură să 
susure apele. De atunci, pe acele locuri n-a mai lipsit apa şi, în scurt timp, muntele se 
acoperi de verdeață, iar oamenii au trăit fericiţi, amintindu-şi mereu de Şi Liang, cel 
care le-a adus fericirea. 


Pasărea de aur şi duhul pădurii 


poveste chineză 


Era odată o pădure atât de întinsă, încât, dacă intrai în ea, nu mai apucai să ieşi zile 
şi nopţi în şir. în acea pădure creşteau tot felul de copaci: brazi cu frunză verde tot 
anul, arţari cu frunză roşie toamna, stejari falnici şi multe alte feluri de copaci. Ce să 
mai vorbim! Dacă ai fi stat să numeri toţi copacii, ai fi tot numărat trei zile şi trei nopţi, 
şi tot n-ai fi terminat. Cel mai bătrân copac din pădurea asta, un dafin, avea crengile 
răsucite ca un dragon, iar în tulpina lui se afla o scorbură de mărimea unei odăi, în care 
trăia duhul pădurii. Din crengile uscate şi parfumate ale copacului, duhul pădurii îşi 
făcuse un pat; din iedera care se căţărase pe copac, îşi făcuse perdea la uşă?2. 

în vremea asta, departe de acea pădure, la marginea unui sătuleţ, era un ulm în care 
se aşeza din când în când o Pasăre de aur, tare gureşă şi jucăuşă. Alături de copac 
locuiau două familii despărțite între ele numai de un zid subţire. în familia din partea de 
apus a copacului, săracă lipită pământului, trăia Liu Ciuntien cu nevasta şi cu o bătrână 
de vreo 80 de ani. în fiecare noapte, la a cincea bătaie’, Liu Ciuntien şi nevastă-sa se 
trezeau şi porneau moara de apă să macine, ca să prepare tou fu”, Ei se mulţumeau cu 
coaja şi resturile de la soia, iar brânza o vindeau şi cu banii dobândiţi cumpărau hrană 
pentru bătrână. în familia din partea de răsărit a copacului, familie cu stare, trăia Uang 
Iufang şi nevasta lui, care aveau şi ei o bătrână de vreo 80 de ani, surdă şi oarbă, 
neputând nici să se dea jos din kang2”. 

Uang lufang şi nevastă-sa se ocupau cu strângerea dijmei şi urmărirea datornicilor 
şi nu aveau altceva de vorbit decât despre bani. Cât despre bătrână, amândoi 
socoteau că prăpădesc mâncarea pe ea şi-i doreau moartea. 

în anul acela, pe vremea când arborii se îmbrăcau cu frunze verzi-gălbui, bătrâna lui 
Liu Ciuntien se îmbolnăvi de o boală grea. Cei doi fură cuprinşi de îngrijorare şi, din 
toată sărăcia lor, strânseră câţiva galbeni pentru leacuri. Liu Ciuntien îşi vându şi 
hainele de pe el, nevastă-sa renunţă şi ea la acul ei de păr, dar leacurile nu-i ajutară 
bătrânei şi aceasta muri. Liu Ciuntien avea mustrări 
de cuget că nu-i putuse dărui bătrânei nicio zi fericită, deşi aceasta cu mari 
sacrificii îl crescuse mare. Amândoi soţii îşi simțeau inima de parcă le era smulsă 
din piept şi plângeau în hohote. 

în timpul acesta, vântul se opri şi începu să plouă. Ramurile copacului se aplecară şi 


în China este obiceiul de ase aşeza o perdea sau o plasă 
peste uşă, pentru a împiedica pătrunderea ţânţarilor 
235 


230 brânză din făină de soia 

bătăi care indicau timpul 


pat de cărămizi, care se încălzea dedesubt 


Pasărea de aur văzu şi auzi totul. înduioşată, îşi deschise, ciocul de parcă ar fi vrut să 
plângă şi ea şi, nemaiputându-şi stăpâni durerea, zbură din copac, pierzându-se în 
ploaia măruntă. 

Zbură, zbură Pasărea de aur, până ce ajunse la pădurea cea întunecată şi se aşeză în 
vârful unui dafin. Vântul începu atunci să bată şi ploaia se opri. 

Frunzele copacilor străluceau ca poleite; salcia cea bătrână îşi lăsă la o parte coaja 
albă, dând la iveală verdele fraged. Cucul începu să cânte, cocoşul sălbatic să zboare, 
dar lacrimile din ochii Păsării de aur nu se mai uscau. Norii se împrăştiară, soarele 
răsări, iarba din pădure strălucea perlată de stropii de rouă, iedera de pe copaci îşi 
deschisese florile ca nişte fluturaşi, apa se scurgea picătură cu picătură de pe frunze. 
Albinele şi fluturii zburau din floare în floare. Pasărea cea neastâmpărată, tristă încă, 
nu se putu opri să nu se ducă să ciugulească florile de iederă. Ciugulea, ciugulea şi 
lacrimile-i curgeau. Dar deodată florile de iederă se mişcară şi perdeaua din gura 
scorburii fu dată la o parte. Din scorbură ieşi un bătrân cu faţa blândă şi o barbă lungă, 
albă. Părul strălucitor îi cădea peste sprâncene întocmai ca moţul unui cocor. Avea faţa 
roşie şi ochii jucăuşi ca de copil. Era duhul pădurii. 

— Trăiesc în pădurea aceasta de zeci şi sute de ani, dar, zău, n-am văzut 
niciodată o pasăre plângând, îi spuse el. Oamenii spun că păsările nu pot plânge. 
Pasăre de aur, tu de ce plângi oare? 

— Bătrâne duh, îi răspunse Pasărea, am văzut astăzi un lucru care mi-a frânt 
inima şi atunci cum să nu plâng? 

Şi-i povesti cât de sărac era Liu Ciuntien, cum aveau grijă de bătrână, cum bătrâna s- 
a îmbolnăvit, cum i-au cumpărat leacuri şi cât de îndureraţi au fost când aceasta a 
murit. Apoi mai adăugă: 

— Bătrâne duh, Liu Ciuntien şi nevastă-sa sunt doi oameni nemaipomenit de 
buni. Nu sunt mulţi la fel. 

îngândurat, duhul răspunse: 

— Pasăre mică, nu poţi să-ţi dai seama dacă un om este bun numai din atât. 
Să vezi dacă un om e bun sau rău, trebuie să-l supui la mai multe încercări. 

— Nu, duhule, e aşa cum îţi spun eu, zise Pasărea de aur. Du-te neapărat să-i 
vezi şi te vei convinge. 

Duhul pădurii se prefăcu atunci într-o bătrână negricioasă şi zbârcită, cu nişte haine 
petic peste petic şi plecă să-i vadă pe cei doi. 

După ce o îngropaseră pe bătrână, Liu Ciuntien şi nevastă-sa se întorseseră acasă şi 
erau aşa de îndureraţi, că nu se atinseseră de mâncare. Ridicând capul, au văzut o 
bătrână slabă de-o bătea vântul, care şedea în uşa lor. Bătrâna le ceru ceva de 
mâncare. Liu Ciuntien îi aduse ce aveau mai bun în casă, iar nevastă-sa îşi arătă mila 
faţă de ea întrebând-o dacă nu este ostenită. Bătrâna răspunse: 

— Sunt singură şi n-am pe nimeni, n-am ce să mă fac! Unde voi cădea, acolo 
voi muri şi eu. 

Văzând-o pe bătrână, Liu Ciuntien îşi aminti de mama lui care murise şi, gândindu-se 
că nici 
bătrâna aceasta n-a avut parte de zile bune, îi zise, cu căldură în glas: 

— Mătuşică, dacă nu te sperii de sărăcia noastră, rămâi la noi. 

Apoi nevasta lui adăugă: 

— Rămâi în locul bătrânei noastre care a murit de curând. 

Bătrâna se învoi să rămână la ei. 

Şi Liu Ciuntien şi nevastă-sa se purtau cu bătrâna cum se poate mai bine. 

— Bătrânii şi copiii sunt la fel, trebuie feriţi de greutăți, ziceau ei de multe 
ori. 

Bătrâna, văzând cum cei doi se zbat cu tot felul de greutăți, ziua şi noaptea, nu mai 
vru să stea cu mâinile în sân şi-i ajută să facă tou fu. Tinerii, de câte ori se aşezau la 
masă, o lăsau întâi pe bătrână să se sature. Nevasta îi spunea bărbatului, fără să audă 


bătrâna: 

— Bătrânii îşi trag puterea din mâncare. Noi, ăştia mai tineri, putem răbda 
de foame. 

Cei trei se zbăteau în mari greutăți, dar se înțelegeau de minune. 

Trecu aşa un an, trecură doi, Liu Ciuntien şi soția lui se simțeau din ce în ce mai 
legați de bătrână. Cel de-al treilea an era pe sfârşite, când bătrâna îi chemă pe cei 
doi şi le spuse: 

— Dragii mei, astăzi trebuie să plec. 

Tinerii nu se gândiseră niciodată că s-ar putea întâmpla una ca asta şi începură să se 
văicărească: 

— Măicuţă, măicuţă, spune-ne unde am greşit faţă de dumneata, sau 
suntem prea săraci? Oare cu ce te-am supărat, de vrei să pleci din casa noastră? 

Bătrâna dădu din cap şi le răspunse: 

— Nu mai vorbiţi prostii! Alături de voi, zilele amare mi se par ca mierea. 
Supărată să fiu şi lângă voi îmi găsesc liniştea. Dar nu pot să mai rămân aici şi astăzi 
va trebui să plec. 

Liu Ciunti en mai încercă încă o dată s-o oprească pe bătrână, spunându-i: 

— Măicuţă, după ce vei pleca de aici, casa noastră va fi goală. Spune-ne 
cel puțin unde să te căutăm? 

Cu lacrimi în ochi, nevasta lui Liu Ciuntien zise şi ea: 

— De trei ani de zile suntem împreună şi la bine, şi la rău. Acum, dacă pleci, 
noi ce-o să facem? 

Bătrâna se gândi ce se gândi şi spuse: 

— Dragii mei, oricum eu trebuie să plec. Aduceţi-mi nişte pământ de la 
rădăcina copacului cel mare şi vă voi face un chip ca al meu. Atunci când vă va fi dor 
de mine, să priviți chipul. 

Văzând că nu mai au cum s-o oprească pe bătrână, săpară la rădăcina copacului şi- 
i aduseră pământul cerut. Bătrâna începu să-l frământe, murmurând: 

— Am stat trei ani în casa lui Liu Ciuntien. N-am ce să le las drept 
amintire decât această păpuşă de lut, care să scuipe galbeni. 

Bătrâna se făcu nevăzută, iar păpuşa începu pe dată să scuipe bani. Abia acum 
înțeleseră ei că bătrâna fusese un duh. Viaţa în casa lor deveni din ce în ce mai 
îndestulătoare. Vecinii de la răsărit începură chiar să se mire. înainte, socotind că 
familia lui Liu Ciuntien este săracă, n-au catadicsit să le facă vreo vizită. Acum, însă, 
din te miri ce, găseau motiv să-i viziteze. 

într-o zi, după ce iscodiseră cu privirea peste tot, dădură de păpuşa de lut, care 
scuipa bani. Curioşi, întrebară: 

— De unde aveți minunea asta? 

Liu Ciuntien, care nu mințea niciodată, le spuse tot adevărul. 

După ce Uang lufang se întoarse acasă, luă o frânghie şi, ajutat de nevastă-sa, o 
spânzură pe bătrâna lor. Acum erau fericiţi că au o gură mai puţin la masă şi că în 
curând vor avea şi ei o păpuşă de lut. Se aşezară în curte şi începură să jelească. Dar 
erau aşa de prefăcuţi, că începu să bată vântul care le duse cuvintele până departe, 
iar soarele se îngălbeni de furie. 

Pasărea de aur văzuse şi auzise tot. Supărată, îşi deschise ciocul şi, nemaivrând să 
asculte plânsetul prefăcut, zbură din copac drept către duhul pădurii. 

Vântul bătea din ce în ce mai tare şi Pasărea de aur abia de mai putea să zboare. 
Cu greu ajunse la dafin şi se aşeză pe o crenguţă, dar vântul o zvârli de acolo şi ea 
începu din nou să zboare. Apoi reuşi să se prindă de o ramură, dar vântul năvalnic 
frânse ramura şi smulse penele păsării. Ea încercă atunci să se agaţe de iedera din 
copac, dar şi aceasta îşi strânsese frunzele. Vântul o arunca dintr-o parte în alta. 
Deodată, Pasărea de aur simţi că a căzut; însă n-o durea nimic, căci o prinsese în 
braţe duhul pădurii. Cu blândeţe, acesta o certă: 


— Pasăre mică, de ce zbori pe vântul ăsta? Ce treabă grabnică te-a trimis 
la mine? Ştii bine că i- am făcut fericiți pe cei doi tineri cumsecade. Acum ce mai 
vrei? 

în grabă mare, Pasărea de aur spuse: 

— Bătrâne duh, sunt supărată de nu-mi văd capul! Am venit într-un suflet 
să-ţi spun ce am mai văzut şi, când vei afla, n-ai să mă mai cerți. 

Şi îi spuse tot ce mai văzuse şi mai auzise. 

Tăcut, bătrânul duh încruntă din sprâncene, ca şi când ar fi plănuit ceva, apoi, într-un 
târziu, spuse: 

— Orice ai spune, eu nu cred că în lume pot fi asemenea oameni. 

— Dacă nu mă crezi, du-te şi-ai să vezi cât de răi şi de lacomi sunt cei 
despre care tocmai ţi-am vorbit, îl îndemnă Pasărea. 

— Bine, mă duc să mă conving. 

Şi iarăşi duhul pădurii se prefăcu într-o bătrână slabă şi peticită şi porni la drum. 

în curând ajunse la casa lui Uang lufăng. După ce-şi îngropaseră mama, Uang 
Iufang şi nevastă- sa aşteptau să se ivească bătrâna cea sfântă şi ba mai vărsau câte o 
lacrimă, ba îşi mai aruncau ochii pe drum, în aşteptarea ei. 

Dintr-o dată apăru din mijlocul unei vântoase o bătrână tare slabă şi peticită, care 
se opri în dreptul porţii lor. Nevasta lui Uang lufăng tocmai se pregătea s-o alunge, 
când el o opri; îşi aminti că păpuşa de lut care scuipa galbeni, din casa lui Liu 
Ciuntien, semăna leit cu această bătrână. 

— Bătrânico sfântă, vino în casă la noi şi ai să primeşti mâncare mai bună 
decât în casa lui Liu Ciuntien. 

Bătrâna însă, dând din cap, răspunse: 

— Nu sunt deloc o bătrână sfântă, cum îţi închipui, ci o biată bătrână 
săracă. Fă-ţi dar pomană cu mine şi dă-mi un castron de orez, să-mi potolesc foamea. 

Nevasta lui Uang lufăng se duse în casă după castronaşul cu orez, mormăind: 

— De unde naiba s-a mai ivit şi pacostea asta de bătrână pe care acum 
trebuie să o tratăm ca pe o „sfântă”? 

Şi începu să caute până găsi nişte orez care era pregătit pentru porci; pe acesta i-l 
dete. 

— Bătrânico, îi zise apoi Uang lufăng, la vârsta asta n-ar trebui să mai umbli 
de colo-colo. 

— N-am pe nimeni pe lume, răspunse bătrâna. Unde oi cădea, acolo oi muri 
şi gata. 

Auzind spusele bătrânei, Uang lufăng se bucură nespus, găsind în ele asemănare cu 
răspunsul 
dat lui Liu Ciuntien; apoi, adăugă: 

— în casa noastră avem destule camere, rămâi să locuieşti la noi. 

Fără să scoată o vorbă, bătrâna intră în curte cu Uang lufăng. Era ora mesei şi-n 
fiecare zi la această oră cei doi se ospătau în toată legea. O duseră pe bătrână într-o 
cameră goală, iar ei se aşezară la ospăț. După ce mâncară şi băură pe săturate, îi 
duseră şi bătrânei ce mai rămăsese de la masa lor. 

Astfel a mâncat bătrâna prima oară în acea zi în casa lui Uang lufăng. La fel şi a 
doua oară. Cei doi nu se gândeau decât la păpuşa de lut care scuipă bani. Nevasta lui 
Uang chiar îi spuse acestuia: 

— Vezi să n-o hrănim degeaba pe amărâta asta de bătrână! 

Uang lufăng se gândi ce se gândi, apoi, bătând din palme, spuse: 

— Bun, m-am gândit la ceva. 

Şi-i spuse la ce se gândise. 

Auzind despre ce este vorba, nevastă-sa se bucură şi mai mult. Apoi se furişară 
amândoi în camera bătrânei. Aceasta adormise deja, dar ei o treziră. 

— Bătrânico, îi spuse Uang lufăng, dacă într-adevăr dumneata eşti acea 


bătrână sfântă pe care o aşteptam, fă-ne un om din lut care să scuipe bani, şi atunci 
vei fi în grija noastră timp de trei ani. 

Speriată, bătrâna se uită la unul şi la altul, dar nu scoase niciun cuvânt. De ciudă, 
nevasta lui Uang începu să ţipe: 

— i-am spus eu că este o nenorocită de bătrână, dă-o afară imediat! 

Bătrâna însă nu se sperie de vorbele ei. 

— E timpul să plec de la voi, spuse ea. Aduceţi-mi nişte pământ de sub 
copacul cel mare, că n-o să ne mai vedem şi vreau să vă las o amintire. 

Bucuroşi, cei doi alergară îndată la copac, săpară la rădăcina lui şi-i aduseră 
pământul cerut. Bătrâna, după ce modelă o figură, spuse: 

— Am locuit aici până la miezul nopţii, iar acum, la plecare, le dăruiesc 
figura de lut pe care o cheamă Viespea. 

Şi se făcu nevăzută. 

Figura aceea semăna cu Uang lufang şi cu nevasta lui şi, când deschise gura, ieşi o 
viespe lungă de trei degete, care începu să bâzâie prin cameră. Viespea începu de 
îndată să-i înţepe pe cei doi şi pe faţă şi pe trup, de se tăvăleau pe jos de durere. Şi-i 
înţepă şi-i înţepă, până ce tottrupul li 

se 
umplu de umflături, iar ei se rugau de iertare, fără s-o dobândească însă. 

Multă vreme de atunci încolo duhul pădurii rămase ascuns în scorbura sa, vrând cu 
tot dinadinsul să uite că pot fi şi astfel de oameni pe pământ. Ca să-şi mai ostoiască 
mâhnirea, se gândea cu 
drag 
la Liu Ciuntien şi la nevasta acestuia, dar şi la minunata Pasăre de aur. 


Zeița florii de păr 
poveste chineză 


Nici prea departe, dar nici prea aproape de muntele Ţianşang, se afla un cătun în 
care trăia un copil, pe nume Man Şăng. Orfan de mamă şi de tată, copilul rămăsese în 
grija unchiului şi mătuşii sale. La rândul lor, aceştia aveau şi ei un băiat cam de vârsta 
lui Man Şăng. Unchiul se purta cu Man Şăng ca şi cu propriul său fiu, pe când mătuşa 
nu-l vedea deloc cu ochi buni, ba mereu se certa cu bărbatul ei din cauza băiatului. Şi 
aşa unchiul şi mătuşa o ţineau tot într-o ceartă. 

Cam pe la vârsta de 13-14 ani, Man Şăng începu să înţeleagă totul. într-o zi, merse la 
unchiul său şi-i spuse: 

— Unchiule, te-ai certat destul cu mătuşa din cauza mea. Eu acum m-am 
făcut mare, aş putea să- mi câştig singur pâinea. 

Auzind aceasta, unchiul se întristă. Man Şăng continuă: 

— Unchiule, nu fi îngrijorat, rândunelele vin şi pleacă în fiecare an, dar n-am 
văzut niciuna moartă de foame, peştii din apă nu au nici ei locuinţă, dar n-a murit 
niciunul de frig. După ce voi pleca eu, vei avea şi tu zile mai fericite. 

— Băiete, eu nu te pot opri, dacă vrei să pleci, pleacă! rosti unchiul, oftând. 

îl luă pe Man Şăng şi se duseră la târg, unde din puţinii bani pe care-i avea îi 
cumpără câteva lipii şi cu ochii în lacrimi îşi luă rămas bun de la el. 

Man Şăng se afla pentru prima dată singur. încotro s-o apuce, oare? Uitându-se el 
spre miazănoapte, văzu norii albi de pe muntele Ţianşang, care sclipeau ca o oglindă în 
lumina razelor de soare. Dar oare de unde veneau acei nori argintii care acopereau 
muntele Ţianşang? Tare ar fi vrut băiatul să ştie. începu să se caţere pe munte. 

Se căţără ce se căţără, până ce, către seară, ajunse la un mic cătun aşezat pe coasta 
muntelui. Aici văzu că dinspre apus veneau valuri-valuri de nori negri, iar în sat nu se 
auzea nicio mişcare. Intră în prima casă ce-i ieşi în cale. Afară se făcea din ce în ce mai 


întuneric şi în curând nu se mai văzu nimic. 

Deodată începu vântul să urle, ca un lup înfometat. Apoi se pomi o furtună cu tunete 
şi trăsnete, după care începu să cadă ploaia. Lui Man Şăng i se părea că tunetele vor 
dărâma casa, iar fulgerele vor arde pomii din curte. De-abia la miezul nopţii se opri 
ploaia. Era primăvară, în luna martie, şi după ploaie se făcu frig. Man Şăng era 
înfrigurat şi înfometat şi se gândea ce bine i-ar prinde puţină mâncare. Uitându-se 
afară, văzu o luminiţă care se apropia din ce în ce. înfricoşat, băiatul credea că vine 
stăpânul casei să-l alunge. Luminiţa apropiindu-se tot mai mult, Man Şăng văzu o 
femeie în alb care ţinea într-o mână o lampă-dragon şi în alta o tavă cu bunătăţi. 
Aceasta n-o luă nici la dreapta, nici la stânga, ci intră direct în casa unde era băiatul. 
Pe loc încăperea se umplu de un miros plăcut. Apoi, femeia rosti: 

— Nu te teme, ştiu că eşti flămând şi îngheţat. i-am adus mâncare. 

Şi puse mâncarea pe masă. La plecare, femeia îi mai spuse: 

— Eu locuiesc nu departe de aici, în pădurea de peri şi, dacă vrei, poți să vii 
să mă cauţi. 

Apoi apucă iarăşi cu o mână lampa şi cu alta tava şi plecă, lăsându-l pe băiat acolo. 

Man Şăng, încălzit şi sătul de mâncare, adormi îndată. Se trezi abia a doua zi când 
se lumină. Uitându-se afară, văzu un bătrân care mâna o turmă de oi. Se luă după 
bătrân şi-l întrebă: 

— Bunicule, se află pe undeva, pe aici, o pădure de peri? 

Bătrânul, arătându-i cu mâna, îi spuse: 

— La răsărit de acest munte. 

Băiatul o luă la fugă către răsăritul muntelui. 

Ajungând acolo, nu văzu nicio aşezare omenească, ci numai peri cât vedeai cu 
ochii. Aproape că- i venea a crede că a înţeles greşit, când, întorcându-se, dădu cu 
ochii de femeia în alb, care-i făcea semn cu mâna. Bucuros, Man Şăng fugi către ea. 
Femeia îl luă de mână şi-i spuse: 

— Eu sunt zeiţa florii de păr şi tare-mi este milă de tine, aşa mic şi lipsit de 
ocrotire cum eşti. Rămâi să stai la mine. 

Apoi îl duse în casă. 

Man Şăng a trăit în bunăstare în casa zeiţei câţiva ani buni. Aceasta se purta cu el 
ca şi cu propriu-i frate. Zeița avea un evantai verde şi, de câte ori se stârnea vântul, îl 
ridica şi atunci vântul se oprea şi începea ploaia. 

într-o zi, zeiţa florii de păr îi spuse: 

— Man Şăng, după câţiva ani, îţi voi dărui şi ţie un evantai ca acesta. 

Şi aceşti câţiva ani trecură pe nesimţite. 

— Mâine vărul tău se însoară, îl anunţă zeiţa într-o seară, când stăteau la 
masă. 

Man Şăng se bucură, dar pe dată se întristă gândindu-se că unchiul său n-are de 
unde lua bani ca să pregătească nunta. Veselă, zâna îi spuse: 

— Unchiul tău s-a purtat bine cu tine, ar trebui să mergi acolo să-l ajuţi. 

Şi, spunând acestea, zâna ieşi în curte, mişcându-şi evantaiul. Atunci se stârni 
vântul şi cât ai clipi din ochi apăru o lectică împodobită cu flori, urmată de câţiva 
fluieraşi. în aceeaşi zi, Man Şăng plecă însoţit de acest alai şi ajunse la unchiul său 
acasă. Mătuşa sa tocmai îşi făcea sânge rău că n- are bani să închirieze lectică, aşa 
cum se obişnuieşte la ei. Se bucură aşadar nespus văzându-l pe Man Şăng cu lectica 
şi fluieraşii şi se arătă prietenoasă cu el. A doua zi, verişorul se urcă în lectică şi, 
bucuros nevoie mare, se duse împreună cu fluieraşii să aducă mireasa. 

îndată ce se termină nunta, Man Şăng le spuse: 

— Acum e timpul să merg şi eu acasă. 

Nemaiputând să-l oprească, unchiul şi mătuşă-sa îl petrecură pe Man Şăng până pe 
culmea muntelui; apoi se despărţiră şi ei rămaseră să se mai uite după el. 

După puţin timp, Man Şăng se întâlni cu zâna care-i ieşise în întâmpinare. Aceasta, 


văzând lectica şi fluieraşii, zise: 

— Ce să mai facem acum cu lectica şi fluieraşii? 

Şi doar ce mişcă evantaiul, că acestea dispărură. Unchiul şi mătuşa lui Man Şăng, 
văzând ce se întâmplase, rămaseră înmărmuriţi de uimire. Ca de obicei, tot mătuşa 
întrebă: 

— Oare ce treburi învârte nepotul nostru? Şi de ce nu ne-a răspuns când l- 
am întrebat cu ce se ocupă? 

Auzind acestea, unchiul lui Man Şăng se înfricoşă şi el. 

în chiar aceeaşi seară, bătrâna beţivă a satului veni la ei după băutură. Din vorbă 
în vorbă, aceasta le zise: 

— Ce vă pasă, v-aţi adus noră în casă, nepotul s-a ajuns, v-a adus lectică şi 
fluieraşi la nuntă! 

La astfel de vorbe, mătuşa se schimbă la faţă. Bănuind ceva, bătrâna continuă: 

— Man Şăng a plecat de atâția ani de aici, ce treburi învârte pe unde se află? 

Mătuşa se sperie şi mai rău, socotind că bătrâna văzuse cum dispăruseră lectica şi 
fluieraşii şi, pentru a-i închide gura, dădu fuga în casă şi-i aduse o legătură cu bani: 

— Ţi-am adus să-ţi iei de băutură şi să ştii că noi habar n-avem cu ce 
treburi se ocupă Man Şăng. Să nu mai vorbim despre aceasta. 

Bătrânei nu-i venea să-şi creadă ochilor că a dat aşa noroc peste ea. Cu banii primiţi, 
se duse la 
cârciumă unde mâncă şi bău bine, apoi plecă acasă. Cum ajunse, se trânti pe kang 
şi, ameţită cum era, începu să se laude la bărbatul ei care era slujbaş împărătesc: 

— Voi, bărbaţii din slujba împăratului, tot vă faliți că prindeţi pe 
răufăcători şi pe cei care se ridică împotriva împăratului, dar aţi prins pe cineva 
până acum? 

Apoi ea îi povesti cu de-amănuntul tot ce văzuse şi tot ce făcuse. 

Cei doi se sfătuiră îndelung şi apoi se culcară. După câteva zile, bătrâna se duse 
din nou la unchiul lui Man Şăng, să-i ceară bani. 

Mătuşa băiatului, de teamă să nu fie pârâţi la stăpânire, făcu rost de bani cum 
putu şi-i dete. Şi de data asta bătrâna se duse la cârciumă şi bău pe săturate. A doua 


zi se duse iarăşi după bani şi 
aşa s-a 
dus zi după zi, până ce aceştia nu mai avură de unde să-i dea. înfuriată, bătrâna 
îl trimise 
atunci pe 


bărbatul său la oraş, să-i pârască la stăpânire cum că au legături cu cei care se 
ridică împotriva împăratului. 

în acea zi, Man Şăng se plimba împreună cu zeiţa florii de păr prin pădurea de 
peri. Deodată, uitându-se în evantai, zâna zise speriată: 

— Nenorocire, mare nenorocire s-a abătut asupra unchiului şi mătuşii tale! 

Man Şăng se sperie şi el. Zâna rupse o frunză dintr-un păr, care pe dată se prefăcu 
într-un evantai verde. Apoi îi spuse băiatului: 

— Ai crescut, acum ştii ce este binele şi ce este răul. A venit timpul să-ți 
dau evantaiul promis, care te va feri de ploaie şi de vânt. în el vei putea citi tot ce se 
întâmplă la mii de li depărtare, cu ajutorul lui vei putea ajunge oriunde vei vrea, te 
vei preface în orice doreşti şi vei putea face tot ceti doreşte inima. 

Man Şăng luă evantaiul şi, cât ai clipi, amândoi se pomeniră în faţa casei unchiului 
său. Ajuns aici, văzu că unchiul şi vărul său tocmai erau luaţi de soldaţii împăratului. 
Furios, Man Şăng mişcă evantaiul şi pe dată frânghiile cu care erau legaţi cei doi 
căzură la pământ. 

Zeița spuse atunci: 

— Fiecare să-şi tragă ponoasele, după cum merită. Oare voi nu căutați 
cumva pe cei care se împotrivesc împăratului? Iată, noi doi suntem dintr-aceia, aşa 


că luaţi-ne şi faceţi ce vreţi cu noi. 

Soldaţii, înfricoşaţi şi ei, îi luară, dar nu îndrăzniră să-i lege; mergeau în urma lor, 
potrivindu-şi paşii după ei. Aceştia înadins mergeau când mai repede, când mai încet, 
iar când ajunseră la palatul demnitarului din părţile acelea nici vorbă să 
îngenuncheze. Câţiva dintre soldaţi aduseră cătuşe să le pună la mâini, dar nici nu 
apucară să se apropie de ei, că zâna mişcă evantaiul şi atât ea cât şi Man Şăng se 
făcură nevăzuţi. Purtătorii cătuşelor căzură cu faţa la pământ. Se auzi apoi glasul 
zânei din grămada de cătuşe: 

— Man Şăng, după un drum atât de lung, să ne odihnim şi noi puţin! 

Oamenii stăpânirii porunciră atunci să fie aruncate cătuşele în foc. Dar şi de acolo 
se auzi glasul zânei: 

— Man Şăng, nu adormi, în curând trebuie să ne întoarcem! 

Auzind acestea, oamenii stăpânirii se speriară de moarte. Dacă cei doi plecau şi 
stăpânirea afla, atunci ei îşi pierdeau viaţa. Atunci îşi înmuiară glasurile şi ziseră: 

— Vă rugăm să vă arătaţi! Noi nu avem nicio vină, aşa am primit poruncă, 
iar dacă aveţi curaj, haideţi cu noi la împărat! 

Zâna şi băiatul izbucniră în râs: 

— Şi ce mare lucru este să mergem la împărat? Suntem gata de drum. 

Şi ieşiră la iveală. 

în aceeaşi zi, oamenii stăpânirii aduseră cai şi o lectică, să-i ducă pe cei doi. 

— Dacă vreţi, mergeţi pe cai, dacă nu, în lectică! 

— Nu vreau nici pe cai, nici în lectică, le spuse zâna. Aduceţi-ne două 
sticle şi, dacă veţi putea să ne căraţi cu sticlele, să ştiţi că mergem, dacă nu, ne 
întoarcem. 

De teamă să nu se facă iarăşi nevăzuţi, oamenii stăpânirii aduseră două sticle cu 
gura cât un bănuţ de argint. Zâna mişcă evantaiul, şi pe dată ea şi Man Şăng se 
făcură nevăzuţi. Apoi, din sticlă 
se auzi glasul zânei: 

— Porniţi mai repede! Dacă nu faceţi aşa, plecăm înapoi! 

Oamenii ridicară sticlele, dar acestea parcă aveau câteva sute de ţinuri?85. Făcură 
numai câţiva paşi şi nu mai putură, atât de grele erau. Le lăsară jos şi începură să se 
roage: 

— Nu putem să vă ducem, ieşiţi, rogu-vă, afară! 

— Pe voi vă iertăm, dar să aduceţi pe cel care ne-a pârât, să ne care el. 

Oamenii stăpânirii trimiseră repede după bărbatul bătrânei. Acesta ridică sticlele, 
dar după câţiva paşi era tot o apă de năduşeală şi capul îi vâjâia cumplit. Trebui să 
lase sticlele jos. Atunci îl loviră cu bicele până ce acesta căzu mort. 

Neavând încotro, oamenii stăpânirii cărară sticlele. în cele din urmă au ajuns la 
Beijing, pe jumătate morţi de oboseală. Patru dintre ei au ridicat cele două sticle şi 
le-au înfăţişat împăratului. 

Nedumerit, acesta întrebă: 

— Dar unde sunt cei doi rebeli? 

Atunci, din gura unei sticle se auzi: 

— Man Şăng, trezeşte-te, am ajuns în sala tronului de aur! 

Iar din cealaltă sticlă: 

— Am tras un pui de somn pe cinste, parcă nu m-aş mai scula! 

Auzind glasurile care ieşeau din sticle, dar nevăzând pe nimeni, împăratul se înfurie 
şi porunci: 

— Spargeţi de îndată cele două sticle! 

îndată slujbaşii, ca să-i facă pe plac, aduseră ciocane şi sparseră sticlele în mii de 
cioburi. Din nou se auzi un glas: 

— Păcat de sticlele astea! 


23% mitate de măsură egală cu o jumătate de kg 


Şi mai înfuriat, împăratul strigă: 

— Unde sunteţi? 

— Printre cioburile de sticlă, i se răspunse. 

împăratul porunci să fie strânse cioburile de sticlă şi măcinate. Slujbaşii măcinară 
cioburile, prefacându-le în pulbere. împăratul spuse: 

— De data asta am terminat cu voi. 

Dar n-apucă să sfârşească şi se auzi din nou vocea: 

— Păcat de timpul pierdut! 

împăratul se cutremură şi dădu poruncă să se arunce pulberea în apă. Slujbaşii, de 
faţă cu împăratul, aruncară pulberea în apă. Mulţumit că scăpase de cei doi şi 
nemaiauzind niciun glas, împăratul se pregătea să se întoarcă la palat, când, 
deodată, răsună din apă: 

— Acum, că tot ne-ai prefăcut în pulbere şi ne-ai aruncat în apă, n-ai decât 
să vii aici şi să bei din apă! 

împăratul simţi atunci cum i se îngreunează capul şi i se moaie picioarele şi îndată 
căzu în apă. Tot atunci zâna, îmbrăcată toată în veşminte albe, şi Man Şăng în 
veşminte verzi, se ridicară deasupra apei. Mişcară fiecare evantaiul său şi pe loc se 
făcură nevăzuţi. împăratul era cât pe-aci să se înece. Cu greu a fost salvat de 
slujbaşii săi. Dar nici împăratul şi nici slujbaşii nu mai îndrăzniră s-o caute pe zână, 
cât şi pe Man Şăng, spre a-i pedepsi. 

De atunci, zâna şi Mang Şăng, întorcându-se în pădurea de peri, trăiră fericiţi. 
Man Şăng nu mai dori niciodată să se întoarcă la ai săi. Alături de zână, trăi până la 
adânci bătrâneţi, şi poate mai trăieşte şi astăzi. 


Surorile gemene 


Demult, tare demult, să înveţi caBevesie €himezăoarte anevoioasă. Dascălii care 
nu-şi băteau elevii erau socotiți dascăli proşti, tot aşa după cum părinţii care nu-şi 
băteau copiii se credea că nu ştiu să-i crească. Pe atunci, trăia o familie foarte 
înstărită, care avea un singur copil: un băiat ce se chema De lu. Capul familiei dorea 
din tot sufletul ca De Iu să se instruiască şi să ajungă mare demnitar. Şi a angajat un 
dascăl foarte aspru, să se ocupe de instruirea băiatului. 

Acesta îi dădea lui De Iu să citească în fiecare zi câteva cărţi, şi în ziua următoare 
băiatul trebuia să le ştie pe de rost, chiar dacă nu înţelegea mai nimic din ele. în 
plus, mai încasa şi câte o bătaie cu linia peste mâini, de i se umflaseră degetele. 
învăţa bietul De Iu până la miezul nopţii şi, când se culca, nu putea să adoarmă de 
frică, dar tară niciun folos, căci, a doua zi, dascălul îi da şi mai mult de învăţat. 
Slăbise şi intrase frica în băiat că, numai ce-l vedea pe dascăl, şi uita tot ce învățase. 

într-o seară, deşi trecuse de miezul nopţii, De Iu tot mai învăţa; dintr-o dată simţi 
că i se face capul din ce în ce mai greu. îi era aşa de somn, încât de-abia se mai ţinea 
pe picioare, dar se străduia să rămână treaz; în cele din urmă, adormi cu capul pe 
masă şi visă că dascălul se îndrepta ameninţător către el, cu linia în mână. De frică 
se trezi şi văzu că în faţa lui se afla o fată cu faţa ca o piersică pârguită. 

— Pe mine m-a adus aici vântul şi, văzând că-i lumină, am intrat, îi spuse 
ea zâmbind. Te rog, lasă-mă să înnoptez la tine! 

Speriat, De lu răspunse: 

— Nu se poate, nu se poate! Nu pot să te găzduiesc! Caută-ţi un loc în altă 
parte! 

Dar fata, nici gând să se mişte: 

— Cum de nu-ţi este milă de mine? Vin aşa de departe şi aici nu cunosc pe 
nimeni, unde să mă duc? 

Nemaiputând răbda, băiatul spuse: 

— Nu-i vorba că n-aş vrea să te las să înnoptezi aici. Dar ce ştii tu câte 
necazuri am eu! Dacă mâine nu ştiu cărţile acestea pe dinafară şi, mai ales, dacă 
află dascălul că am găzduit o fată, mă omoară în bătaie! 

Fata începu să râdă: 

— Să înveţi lecţia pe dinafară e o treabă foarte uşoară. 

— Dacă zici că e o treabă uşoară, învaţ-o tu, să te văd! spuse De lu, înfuriat. 
Fata luă cartea, o deschise la întâmplare şi citi lecţia o dată, apoi închise cartea şi spuse 
pe dinafară ce citise. De lu rămase uluit: nu ştia cum făcuse fata, de reuşise să înveţe 
atât de repede. 

— Dacă mă asculti, fii sigur că mâine ai să ştii lecţia, îi spuse ea. Şi acum 
nu te mai chinui toată noaptea. 

De lu nu mai putea de bucurie şi mirare. Fata deschise apoi gura şi slobozi o perlă 
mică, zicându-i lui De lu: 

— Ţine în gură perla asta ce ţi-o dăruiesc, dar, ai grijă, nu cumva s-o înghiţi! 

Băiatul încuviinţă bucuros şi-şi vâri perla în gură. Imediat simţi că şi fără să 
citească ştia cartea pe dinafară. Uşurat, începu atunci să vorbească şi să râdă cu 
fata. 

înainte, de unul singur, noaptea-i părea nesfârşită; acum, în doi, nici nu mai simţi 
când se lumină de ziuă. 

De lu se spălă pe faţă şi, cu perla în gură, luă cartea şi se duse la dascăl. Acesta, 
aşezând linia pe masă, îl puse pe băiat să spună lecţia. De Iu nu mai tremura ca 
altădată şi spuse acum lecţia fără nicio greşeală, de la început până la sfârşit. 

Dascălul rămase mulţumit de astă dată, însă pentru a doua zi îi dădu de două ori mai 
mult de învăţat. 

A fost pentru prima dată când De lu n-a luat bătaie de când începuse să înveţe cu 
acel dascăl. Se întoarse în grabă în camera lui, unde-l aştepta fata plină de bucurie, 
şi-i înapoie perla. Seara n-a citit decât o dată şi ştia lecţia pe dinafară. Fata era 


Surorile gemene 


foarte isteaţă şi toată noaptea îi poRevestefehineză 


lucruri, aşa că de-abia în zori adormi; însă după puţin se trezi şi, cerând fetei perla, 
se apucă să mai repete o dată. Nici în ziua aceea De lu nu luă bătaie, însă dascălul îi 
dădu mai mult de învăţat, întorcându-se în camera lui, fata îl primi din nou cu 


bucurie şi iarăşi stătură de vorbă toată 
noaptea. 
Abia acum fata îi mărturisi că se numeşte Şuang Ţie şi că mai are osoră,pe nume 
Şuang Mei. 


De atunci înainte, De lu trebui să înveţe ziua, iar noaptea şi-o petrecea discutând cu 
fata. 

Aşa au dus-o ei mult timp. într-o zi, De lu, care toată noaptea nu dormise, aţipi cu 
capul pe masă. Tocmai atunci se nimeri să-l vadă dascălul, care pe dată începu să 
strige. Băiatul, speriat, începu să tremure şi din nebăgare de seamă înghiţi perla. 

Când se întâlni seara cu fata, aceasta încruntă din sprâncene şi-i spuse supărată: 

— i-am spus să nu înghiţi perla, orice ar fi, dar tu nu m-ai ascultat, aşa că 
acum trebuie să ne despărţim. 

Mâhnit şi nedorind să se despartă de fată, De Iu spuse: 

— N-ai decât să-mi tai burta şi să scoţi perla. 

îndurerată, fata îl certă: 

— Ne-am înţeles aşa de bine şi acum ce fel de vorbe sunt astea? Nu mai 
pot rămâne aici şi trebuie să plec. 

Băiatul o întrebă: 

— După ce pleci, unde să te caut? 

Fata Îi răspunse: 

— N-am să-ți ascund nimic. în Țiao Gicuo se află Muntele celor opt comori. 
Acolo stau eu. 

Băiatul, mirat, o întrebă: 

— N-am auzit până acum de Țiao Gicuo. Poate sunt câteva mii de li până 
acolo. Cum ai să ajungi? 

— Nu te îngriji de mine, îi răspunse ea. Vino în curte şi ai să înţelegi cum voi 
ajunge. 

Pe măsură ce spunea acestea, vocea îi devenea din ce în ce mai slabă. îl apucă pe 
băiat de mână şi îl duse în curte. Acolo desenă o cruce pe pământ şi, aşezându-se în 
mijlocul ei, spuse: 

— Vino, vântule de răsărit, şi tu, vântule de apus, şi duceţi-mă aşa cum m-aţi 
adus! 

Şi deodată se iscă un vânt de la răsărit, apoi de la apus, şi fata începu să plutească 
uşor, - precum frunzele copacilor; apoi se ridică în văzduh şi se făcu nevăzută. 

Băiatul se uită mult timp după ea, apoi, mâhnit, intră în casă. Toată noaptea nu 
dormi de supărare şi nici mâncarea nu-i tihni. lar de atunci, zi şi noapte se gândea 
numai la Şuang Ţie. Ar fi vrut să plece după ea, dar nu ştia unde se află acel loc; în 
plus, părinţii săi erau cu ochii pe el. Dar cu toate că nu dormea şi nu mânca mai 
nimic, acum era mai zdravăn ca înainte. Ţinea minte tot ce învăţa. Cum punea mâna 
pe pană, literele se şi aştemeau pe hârtie, aşa că dascălul fu nevoit să recunoască în 
faţa tatălui lui De lu că l-a învăţat pe acesta tot ce trebuia să ştie pentru a pleca la 
examenul de demnitar. Părinţii i-au făcut băiatului bagajele, iar acesta, deşi nu avea 
tragere de inimă să plece, se gândea că, după ce va fi demnitar, va scăpa de severa 
supraveghere a părinţilor. 

De lu trecu toate examenele şi împăratul vru chiar să-l numească demnitar în 
capitală, dar el ceru să fie trimis în cel mai îndepărtat colţ de ţară împăratul îl trimise 
atunci pe De Iu în partea de miazăzi a ţării, într-un loc numit lun Nan. în drum spre 
Iun Nan, băiatul văzu că munţii erau din ce în ce mai falnici şi mai împodobiţi, apele 
mai liniştite şi mai limpezi, aşa că se gândi că nu mai era departe până la Ţiao Gicuo. 
Unde ajungea, întreba de numele acestui loc, dar în zadar: nimeni nu auzise de el. 


într-o zi întâlni un bătrân vânător care-i spuse că Muntele celor opt comori se afla 
la câteva mii de li depărtare. De lu îl descusu pe vânător cum se poate ajunge acolo 
şi plin de speranţă plecă mai departe. 

Merse aşa două zile şi două nopţi, iar a treia zi văzu că satele se răresc şi că pe 
drum erau din ce în ce mai puţini trecători. După un timp întâlni un flăcău, cam de 
vârsta lui, care stătea tolănit la marginea drumului. Acesta era galben de parcă n- 
avea picătură de sânge în el. 

De lu se gândi că poate este bolnav sau a fost jefuit de hoţi şi, apropiindu-se atunci 
de el, îl întrebă: 

— De ce stai aici întins, frăţioare? Vrei cumva să te ajut să te ridici? 

Dar flăcăul îi răspunse: 

— Să nu cumva să mă ridici! Eu sunt un om care n-are inimă. 

De Iu se apropie atunci şi se uită la pieptul lui deschis; văzu că-i fusese scoasă inima 
şi de aceea flăcăul îşi acoperea pieptul cu amândouă mâinile. El vru să plece mai 
departe, dar îşi dădu seama că acel flăcău rănit pare un om bun, care are nevoie de 
ajutor. Aşa că-l întrebă: 

— Spune-mi, băiete, cum pot să te ajut? 

Flăcăul îl rugă pe De Iu să se aşeze lângă el, zicându-i: 

— Am să-ți povestesc tot ce-am pătimit eu. Am avut nenorocul să întâlnesc 
cel mai rău duh de pe pământ. 

De lu se aşeză şi flăcăul începu îndată să-i povestească pățania lui: 

— Pe mine mă cheamă Uang Gi şi sunt singurul copil la părinți. Cu trei ani 
înainte mi-a murit mama şi, copleşiţi de durere, eu şi tatăl meu am hotărât să mergem 
la un templu, să ardem mirodenii în amintirea ei. Am plecat înainte de revărsatul 
zorilor şi după o bucată bună de drum am ajuns la templul Regelui de Jad. După ce am 
ars mirodeniile, am ieşit în curtea templului şi deodată, de după o piatră albă, ne-a ieşit 
în cale o mândreţe de femeie, care a început să ne zâmbească. Tatăl meu a întrebat-o 
atunci de unde vine şi ea a răspuns că vine din spatele pietrei; apoi a întrebat-o pe cine 
mai are acasă şi ea a răspuns că nu mai are pe nimeni. După acestea, femeia a plecat. A 
doua zi, tata a trimis peţitori la casa acestei femei; ea era deja pregătită şi-i aştepta la 
poartă. în chiar aceeaşi zi, peţitorii au adus-o în casa noastră. La puţin timp după asta, 
tatăl meu a plecat după treburi. Rămânând singură, mândreţea aceea de femeie ce 
crezi c-a făcut? Şi-a pipăit faţa cu amândouă mâinile şi îndată faţa i s-a alungit şi s-a 
schimonosit, iar unghiile de la degete i-au crescut, prefacându-se în nişte cârlige. Apoi 
s-a apropiat de mine şi a vrut să mă prindă, dar am reuşit să fug. Seara, i-am povestit 
tatălui meu tot ce se întâmplase peste zi, dar el n-a crezut nimic din ce i-am spus. însă 
de atunci n-am mai îndrăznit să mă arăt în faţa mamei vitrege, când lipsea tata de 
acasă. Aşa au trecut câteva luni. într-o zi, femeia aceea frumoasă, ştergându-şi 
lacrimile, a început să se plângă tatălui meu: 

„Sunt tare mâhnită din cauza lui Uang Gi. Cu toate că nu-mi este fiu bun, eu îl 
socotesc ca şi copilul meu, iar el nici măcar mamă nu-mi zice”. 

Auzind acestea şi temându-se mai ales să n-o supăr pe mama vitregă, dacă voi 
rămâne acasă, tata mă trimise de atunci în fiecare zi în pădure să strâng vreascuri. în 
pădure întâlneam zilnic o tânără fată care se plimba de colo-colo, apoi se mai oprea din 
loc în loc şi îngâna ceva, iar câteodată îmi arunca priviri furişe. într-o seară, când m-am 
întors acasă, am auzit-o pe mama vitregă spunând: 

„Dacă vrei să-l păstrezi pe fiul tău, am să plec eu, iar dacă mă vrei pe mine, 
trebuie să-mi dai inima lui”. 

Auzind aceste cuvinte, am intrat în casă şi am vrut s-o înfrunt pe mama vitregă, dar 
tata m-a oprit. A doua zi am plecat din nou după vreascuri. Eram mâhnit peste măsură 
şi mă gândeam: „Dacă voi pleca de acasă, poate că zgripţuroaica îl va pierde pe tata; 
dacă voi rămâne, poate că tata cu mâna lui mă va pierde pe mine”. Tot gândindu-mă şi 
chibzuind ce să fac, m-am pomenit în pădure şi, oftând, am spus cu obidă: 


„Munţii pot fi mutaţi din loc, apele îşi pot schimba cursul, numai necazul meu este 
foarte greu de urnit”. 

Atunci a apărut fără de veste în faţa mea acea tânără fată. Cu blândeţe, m-a întrebat: 

„Ce alt lucru mai greu există pe lume, decât să muţi munţii din loc şi să schimbi 
cursul apelor?” 

Pe moment n-am ştiut ce să-i răspund, gândindu-mă că aceasta era totuşi o fată 
şi încă prea tânără, ca să-mi fie de folos cu ceva. Atunci ea mi-a spus: 

„De mult ştiu ce te frământă. Află că mama ta vitregă nu este alta decât 
zgripţuroaica din munţii de miazănoapte-apus şi vrea cu orice preţ să-ţi mănânce inima. 
însă, dacă mă vei asculta, zgripţuroaica nu va reuşi să-ţi facă rău”. 

A deschis apoi mâna şi mi-a dat o biluţă argintie, spunându-mi: 

„Zgripţuroaica îl va pune în curând pe tatăl tău să-ţi scoată inima, dar tu să iei 
biluţa şi să spui: «Prefa-te!», şi atunci biluţa se va preface într-o inimă. Tu să dai 
tatălui tău această inimă şi să fugi în pădure, unde vei găsi un cal. Să încaleci şi să 
nu opreşti până nu se va opri calul singur”. 

Când m-am întors acasă, zgripţuroaica se jelea de mama focului. Oftând, tata m-a 
luat de mână, am ieşit din curte şi am mers în tăcere până am ajuns în pădure. La 
umbra unei sălcii se afla un cal care aştepta. Atunci i-am spus tatălui meu: „Este oare 
adevărat că zgripţuroaica ţi-a cerut să-mi smulgi inima?” 

Tata nu se putea opri din plâns. 

„Nu mai plânge, tată! Ştiu că-ţi este greu să îndeplineşti porunca zgripţuroaicei, 
dar este o cale să scăpăm din asta”. 

Am scos aşadar biluţa şi am făcut cum mi-a spus fata: pe dată biluţa s-a prefăcut 
într-o inimă, i- am dat-o tatălui meu, ne-am despărţit cu lacrimi în ochi şi, încălecând, 
am plecat în goana calului. După un timp am auzit undeva un plânset, calul continua 
să gonească, dar plânsetul se auzea din ce în ce mai aproape, parcă ar fi fost la 
urechea mea. Fără să-mi dau seama ce fac, am oprit calul şi, când m-am uitat înapoi, 
am văzut o femeie îmbrăcată în alb, cu un coş în mână. Ajungând în dreptul meu, s-a 
oprit şi a început să se jeluiască: „Doamne, Doamne, mi-a murit bărbatul şi soacră- 
mea m- a trimis după iarbă-fără-miez. Te rog, fie-ţi milă de mine şi spune-mi unde să 
găsesc iarba-fără- miez”. 

însă eu i-am răspuns: 

„Nu mai întreba pe nimeni, vieţuitoarele fără inimă mor, atunci cum ai să 
găseşti iarba-fără- miez?” 

Cum am spus aceste cuvinte, calul s-a şi prăbuşit şi nu s-a mai ridicat de la 
pământ. în acel moment, femeia a aruncat coşul, şi-a pipăit faţa cu mâinile şi 
deodată faţa i s-a schimonosit, iar unghiile i s-au lungit ca nişte cârlige. Atunci 
zgripţuroaica a strigat: 

„M-ai păcălit dându-mi o inimă falsă, dar acum ai să mi-o plăteşti”. 

S-a aruncat apoi cu furie asupra mea şi, prinzându-mă, mi-a smuls inima din piept. 
Când mi-am revenit, lângă mine se afla acea tânără fată care mi-a vrut binele. Ea nu 
m-a dojenit că nu i-am ascultat sfatul, ci doar mi-a spus: 

„Ceea ce a înghiţit zgripţuroaica nu era o inimă falsă, ci o potcoavă în opt colţuri. 

Ea de-acum a murit. Dar tu eşti un om fără inimă. Eu am să plec la cele opt insule din 
cele patru mări, să caut iarba vie care-ţi va ajuta să-ţi crească din nou inima. De data 
asta, te rog foarte mult să-mi asculţi sfatul. Aşteaptă-mă în acest loc”. 

Şi pe dată s-a făcut nevăzută. Asta este trista mea păţanie şi de aceea trebuie să stau 
aici. 

După ce a terminat de povestit, Uang Gi l-a întrebat pe De lu: 

— Spune-mi, poate fi cineva mai bun în lumea asta decât ea? 

Ascultând povestirea lui Uang Gi, De lu îşi aduse aminte de Şuang Ţie şi de perla 
dăruită de ea şi, oftând, spuse: 

— Şi eu am întâlnit o asemenea fată şi nu ştiu dacă o voi mai întâlni 


vreodată. 

Dar nu apucă să termine, că se stârni un vânt şi pe dată apăru lângă ei o tânără 
fată. înmărmurit de bucurie, De Iu o strigă: 

— Şuang Ţie! 

Dar fata, ca şi când nu l-ar fi auzit, se îndreptă spre Uang Gi şi presără deasupra 
lui iarba vie. 

Imediat acesta se ridică de jos, plin de vigoare. 

De lu, plin de îngrijorare, gândindu-se că fata poate s-a îndrăgostitde altul, o mai 

strigă o dată: 

— Şuang ie, oare de ce nu vrei să-mi răspunzi? 

Fata îl privi mirată şi-i spuse: 

— Ți se pare, băiete, eu sunt Şuang Mei, pe sora mea o cheamă Şuang Ţie. 
Nu cumva tu eşti De 
Iu? 

Bucuros că totuşi e pe urmele fetei de care se îndrăgostise, băiatul o întrebă: 

— Unde este acum sora ta? Unde se află Muntele celor opt comori? 

Şuang Mei îi luă pe cei doi şi, trecând de pe o culme de munte pe alta, tocmai când 
răsărea luna ajunseră la poalele unui munte falnic. De jur-împrejurul acestui munte 
se întindea o apă limpede cum e cristalul. Pe munte se aflau brazi argintii, printre 
care sclipea un pavilion înconjurat de nouraşi. Şuang Mei făcu doar un semn cu mâna 
şi dintr-un tufiş de papură se desprinse o bărcuţă care se apropie cât ai clipi de mal. 
Două fete frumoase ca soarele coborâră din barcă şi le urară bun venit. Apoi se 
urcară cu toţii în barcă. La poalele muntelui îi aşteptau mulţi oameni, care îi primiră 
cu mare căldură. De lu se tot uita în dreapta şi în stânga, dar printre atâtea fete 
frumoase nu o vedea pe Şuang ie. Apoi se îndreptară cu toţii spre pavilion; la poartă 
îi aştepta un bătrân. Şuang Mei îi spuse: 

— Acesta este De Iu! 

Iar bătrânul răspunse: 

— Bine aţi venit! Intraţi în curte! 

De lu intră în prima curte, şi din prima în a doua, şi din a doua în a treia, până 
ajunse într-o cameră de oaspeţi mare şi răcoroasă. Acolo, bătrânul îl ospătă pe cinste. 
Băiatul însă era cu gândul la Şuang Ţie şi se tot mira de ce nu mai apare odată. După 
ce au fost strânse bucatele, bătrânul spuse: 

— Pari foarte obosit de drum şi ar trebui să te odihneşti. 

îl conduse într-o cameră liniştită, ce era împodobită cu lucruri din lac roşu şi argint 
filigranat, dar fata nu era nici aici. îl cuprinse îngrijorarea şi abia cu greu adormi. 

Nici a doua zi dimineaţă, Şuang Ţie nu se arătă. Bătrânul spuse din nou: 

— Şuang Mei, du-i pe băieţi la Muntele de Răsărit, să se mai distreze! 

După ce ieşiră din curte, De Iu întrebă: 

— Unde este Şuang ie, de ce nu se arată deloc? 

Dar Şuang Mei nu-i răspunse. îi duse pe băieţi la Muntele de Răsărit: la poalele 
acestuia curgeau ape cristaline; pe munte erau numai flori. Nu trecu mult şi întâlniră 
o mulţime de fete îmbrăcate în straie roşii şi verzi, care se plimbau pline de veselie. 
De lu nu avea ochi să le vadă. Şuang Mei şi Uang Gi se ţineau de mână şi se bucurau, 
dar De lu se simţea şi mai singur. 

A treia zi, bătrânul o îndemnă pe Şuang Mei să-i ducă pe cei doi la Muntele de 
Apus. Muntele acesta era acoperit cu bambus, iar stâncile erau mai frumoase decât 
cele pictate în tablouri. Fetele care se plimbau pe munte erau tot atât de frumoase ca 
Şuang Ţie. Şuang Mei şi Uang Gi erau şi mai fericiţi, iar De lu şi mai întristat. 

A patra zi, bătrânul o trimise pe Şuang Mei cu băieţii la Muntele de Miazăzi. însă 
doar ce ieşiră din curte şi De Iu, nemaiputându-se stăpâni, zise: 

— Degeaba îmi arăţi toate frumuseţile, mai bine mi-ai arăta-o pe Şuang 
Ţie. Pentru ea am venit aici. 


Auzindu-l vorbind astfel, Şuang Mei se schimbă la faţă şi răspunse: 

— Am să-i spun lui Şuang Ţie că vrei s-o vezi; să vedem care e şi părerea ei. 

Apoi fata, fără să mai piardă vremea, plecă la Muntele de Miazănoapte, de unde se 
întoarse cu răspunsul că Şuang ie vrea să-l vadă pe băiat. 

Plecară împreună la Muntele de Miazănoapte. Aici intrară într-o peşteră de 
piatră. în fundul peşterii, pe o piatră, sta căţărată o vulpe roşie, care sări jos şi 
le ieşi în întâmpinare. Şuang Mei spuse: 

— Aceasta este Şuang Ţie! 

Cuprins de durere, De lu se aplecă şi luă vulpea în braţe. Şuang Mei adăugă: 

— Şuang ie nu mai are perla, fiindcă tu ai înghițit-o; de aceea nu şi-a mai 
putut recăpăta înfăţişarea omenească. De atunci stă ascunsă aici, de unde n-a mai 
ieşit şi cu nimeni nu s-a mai văzut. 

Lacrimile îl podidiră pe De Iu şi începură să i se prelingă pe obraz; vulpea începu 
să plângă şi ea. După un timp, Şuang Mei spuse: 

— Trebuie să plecăm. 

Vulpea sări atunci din brațele lui De Iu, dar acesta, cu inima grea, zise: 

— Numai din cauza mea Şuang ie a ajuns ceea ce este şi stă închisă în 
această peşteră rece de atâta timp. Nu pot acum s-o mai părăsesc. 

Şi luă din nou în braţe vulpea. 

Văzând aceasta, Şuang Mei spuse: 

— De lu, dacă tu o mai iubeşti pe Şuang ie, cum am văzut, aşteaptă aici şi 
eu mă voi duce ca gândul în pădurea de pe Muntele de Miazănoapte şi oricât de tare va 
fi vântul, oricât de mare zăpada, nu mă voi întoarce până nu voi aduce cu mine iarba 
care are puterea să dea afară perla pe care ai înghiţit-o. 

Şi se făcu nevăzută. 

De lu aşteptă în peştera de piatră o zi, apoi încă una şi, în cea de-a treia zi, deodată 
apăru în faţa lor Şuang Mei. în mână ţinea un fir de iarbă şi-i spuse lui De lu: 

— Dacă vei mânca acest fir de iarbă, vei putea să dai afară perla înghițită. 

De Iu luă degrabă iarba din mâna fetei şi începu s-o mănânce, dar iarba aceea era 
mai amară decât fierea. Băiatul nu se dădu bătut şi o înghiţi pe toată. Atunci simți un 
zgomot în pântece şi, când deschise gura, scuipă perla lui Şuang ie. îndată vulpea se 
ridică în două picioare şi se prefăcu în fata frumoasă de care se îndrăgostise De lu. E 
greu de descris bucuria lor, văzându-se din nou împreună. 

în aceeaşi zi a fost mare sărbătoare: nunta celor două perechi de tineri, care au trăit 
fericiţi până la adânci bătrâneţi. 


Duhul Scorpionului 


poveste chineză 


Cu mult timp înainte, când orezul se măcina aproape zilnic cu piatra de moară, trăia 
un flăcău care abia se însurase. Lângă casa lui locuia vărul său, care avea doi copii. Şi 
într-o zi, flăcăul o ajută pe tânăra-i nevastă să ducă orezul la moară, apoi plecă pe deal 
să taie iarbă. După o bucată de timp, răzbindu-l foamea şi setea, se întoarse. 
Apropiindu-se de moară, se miră că măgăruşul mai învârtea roata şi că în jur era atâta 
linişte. Bruma de grăunţe trebuia măcinată de mult, de acum trebuia să fie şi masa 
gata. Când ajunse mai aproape, văzu coşul tot acolo unde-l aruncase, iar grăunţele se 
făcuseră pulbere. Roata tot se mai învârtea, dar nevastă-sa nu se zărea pe nicăieri. Să fi 
zis că a plecat la mamă-sa, nu s-ar fi putut să plece tară să-i spună şi lui; să fi zis că a 
fugit, n-avea de ce: de când se luaseră nu se certaseră niciodată. 

Deshămă măgarul, strânse faina şi apoi plecă acasă. Dar nici acasă nu dădu de 
nevastă. Se mâhni aşa de tare, că nu mai avea chef de nimic. Ce să facă? începu să 


întrebe de ea în stânga şi-n dreapta, dar nimeni nu-i văzuse nevasta. 

Se întoarse la moară, intră înăuntru şi, ridicând piatra, văzu dedesubt o crăpătură din 
care ieşi un scorpion negru de parcă era dat cu lac; avea un ac mai mare decât un ci. 
Atunci înţelese că acel scorpion îi ucisese nevasta. în acea clipă, scorpionul se repezi la 
el, dar băiatul, sprinten, se feri în grabă. Alergă afară, luă secera pe care o lăsase lângă 
moară şi, lovind cu ea în burta scorpionului, îi tăie acul. Când să mai lovească o dată, 
scorpionul se prefăcu pe dată într-un nor negru care se ridică în văzduh. Din mijlocul 
norului se auzi un glas: 

— Băiete, peste trei ani să te pregăteşti, că-ţi voi lua viaţa. 

înfuriat, tânărul zvârli secera după nor, dar norul începu să se rotească spre 
miazănoapte-apus. Uitându-se în jos, tânărul mai văzu în piatra de moară o gaură 
adâncă şi întunecată: acolo erau îngrămădite lucrurile nevestei lui. 

De atunci, tânărul ducea o viaţă singuratică. Când se întorcea de la moară nu-l mai 

aştepta nimeni cu masa pusă şi lampa aprinsă, nu mai avea cu cine schimba o vorbă. 

Ascuţise secera ca 
briciul şi o purta totdeauna cu el. 

Aşa trecu mai bine de o jumătate de an, până ce într-o zi, când se întorcea de pe 
deal, văzu o fată care stătea pe o piatră la marginea drumului şi vărsa lacrimi amare. 
Atunci tânărul se apropie de ea şi o întrebă: 

— E târziu, de ce stai aici şi plângi? 

Fără măcar să se oprească din plâns, fata îi răspunse: 

— Frăţioare, vezi-ţi de drumul tău şi nu te opri din cauza mea. Eu sunt o 
biată orfană, am rămas şi fără mamă şi fără tată şi nu mai are niciun rost să mai 
trăiesc. 

Tânărul îşi simţi şi el ochii umezi. Se uită înjur, dar nu se vedea nimeni. Afară 
se întunecase deja, lumea în sat dormea. îşi frământa mintea ce să facă el acum 
cu această fată? După un timp, luându-şi inima în dinţi, spuse: 

— Nu mai plânge, hai acasă la mine! 

Fata îşi şterse atunci lacrimile şi acceptă să meargă cu el. 

Ajungând acasă, tânărul se gândi că dacă va găzdui fata îi vor ieşi tot felul de 
vorbe. Se duse alături la vărul său, să se sfătuiască. Nevasta acestuia nu se culcase 
încă şi tocmai se căznea să croiască nişte boneţele pentru cei doi copii, dar, oricum 
măsura, tot nu ieşeau două boneţele dintr-un petecuţ de material. Tânărul le povesti 
cum a găsit-o pe fata aceea pe drum şi cum a adus-o acasă. Apoi zise: 

— Vere, dacă vrei, vino la mine să dormim împreună şi trimit fata aici, să 
doarmă cu nevasta şi copiii tăi. 

Zis şi făcut. Tânărul luă fata şi o duse acasă la vărul său. Copiii adormiseră de 
mult, dar femeia tot se mai chinuia cu măsuratul. Văzând că tânărul îi zice acesteia 
verişoară, fata începu şi ea să-i zică verişoară, de parcă se cunoşteau de când lumea. 

Apoi cei doi au plecat. 

— Verişoară, îi zise fata, nu te mai chinui, dă-mi să-ţi fac eu boneţelele. 
Luă foarfeca şi din două tăieturi le croi, apoi le cusu. Mai mult, brodă pe una un 
fenix şi pe cealaltă un bujor, încât femeia nu mai putea de bucurie uitându-se la 

ele. în sinea ei se gândea: 
„Fata aceasta străină este frumoasă, harnică şi pricepută, noroc de cine o va lua 
de nevastă”. O întrebă pe fată: 

— Cum ți se pare vărul meu? Dacă ar fi după mine, aş zice că vă potriviţi. 
Tu nu mai ai pe nimeni pe lume, iar lui i-a murit nevasta. 

Fata lăsă capul în jos şi îngăimă: 

— Mă tem că vărul dumitale nu mă vrea! 

Bucuroasă că fata nu este împotrivă, femeia o luă de mână şi-i spuse: 

— Fii liniştită, vorbesc eu cu el. 

A doua zi, cum se lumină, femeia se şi duse la tânăr acasă şi-i zise: 


— Vere, ţi-am găsit o nevastă cum nu se poate mai bună! 

Deşi bănuia despre ce este vorba, totuşi o întrebă: 

— La cine te-ai gândit? 

Verişoară-sa îi vorbi cu căldură de fata aceea străină, lăudând-o în fel şi chip. 
Bărbatul ei însă, fire care nu se aprindea atât de uşor, încruntă sprâncenele şi zise: 

— Dar nu ştim de unde vine, nici ce-i cu ea. Să se însoare cu o fată găsită pe 
drum? 

Dar nevastă-sa nu se lăsă: 

— Ce nevoie are de toate astea? Se vede cât de colo că e o fată bună şi 
vărul nostru are nevoie de o nevastă care să-i facă de mâncare şi să-i coasă hainele. 
Tu habar nu ai cât de greu e să trăieşti singur. 

Bărbatu-său nu mai avu ce zice şi tânărul acceptă în cele din urmă să se însoare cu 
fata. într- adevăr, o duceau foarte bine. Fata era potolită la vorbă şi foarte harnică. 
Tânărul era mulţumit şi toată lumea îi vorbea numai de bine. După vechiul obicei, 
tânărul îşi ascuţea mereu secera şi ziua o purta cu el, iar noaptea dormea cu ea sub 
pernă. Nevastă-sa, nu se ştie de ce, cum vedea secera, se 
schimba la faţă. într-o zi începu să plângă fără de veste în faţa lui. Tânărul, 
crezând că-şi plânge iarăşi părinţii, se apropie de ea s-o mângâie, dar fata îl 
îmbrânci cât colo. El nu ştiu ce să mai creadă. Fata se opri din plâns, îşi şterse 
lacrimile şi-şi văzu mai departe de treabă. însă în aceeaşi seară, înainte de masă, îi 
zise: 

— Cum să nu fiu supărată, sunt nevasta ta, dar te porţi cu mine ca şi cu o 
străină. 

Tânărul, neştiind de ce vorbeşte astfel, o întrebă: 

— De ce crezi treaba asta? 

Oftând, fata zise: 

— Dacă nu vezi în mine o străină, de ce nu te desparţi de secera asta nici 
ziua, nici noaptea? 

Tânărul îi răspunse: 

— Port mereu secera cu mine pentru a mă apăra de Duhul Scorpionului. 

Izbucnind în râs, fata spuse: 

— Dar viteaz mai eşti! Despre ce duh tot vorbeşti? Şi chiar dacă ar fi aşa, 
tu crezi că se sperie Duhul Scorpionului de secera ta? Vezi-ţi de treabă, bărbate, cu 
nălucirile tale! 

De atunci, tânărul nu mai purtă secera cu el, iar nevastă-sa nu mai plânse. Şi au 
trecut câteva luni fericite. Apoi, într-una din zile, ea-i zise: 

— Bărbate, înainte de moarte, părinţii mei mi-au mai lăsat unele lucruri. 
Pe cât văd, anul acesta nu ne va fi de ajuns orezul. Mă duc să vând lucrurile alea şi să 
mai cumpărăm un mu de pământ. 

Cum el nu se împotrivi, ea făcu ordine prin casă şi apoi plecă. 

în ziua aceea, văru-său se dusese să culeagă vreascuri. Tocmai se căţărase într-un 
copac înalt, să taie nişte uscături. Aruncându-şi din întâmplare privirea în jos, o zări 
pe nevasta vărului său alergând şi strecurându-se în mare grabă într-o peşteră. 
Părându-i-se ciudat, vărul rămase cu ochii la peşteră. Aşteptă ce aşteptă, dar ea nu 
mai ieşi. Cobori atunci din copac şi tiptil, tiptil, se apropie de peşteră; când fu foarte 
aproape, se uită înăuntru printr-o crăpătură. Se sperie atât de rău de ceea ce văzu, 
că i se făcu părul măciucă în cap. în peşteră se afla un scorpion uriaş, lângă care era 
o piele verde ca veninul. De frică, omul nu mai apucă să strângă vreascurile pe care 
le tăiase, ci o ţinu tot într-o fugă până ajunse la văru-său acasă şi-i spuse tot ce 
văzuse. 

Auzind unele ca acestea, tânărul luă din nou secera şi începu s-o ascută de zor. A 
doua zi, se întoarse şi nevastă-sa. îi dădu bărbatului nişte bani, zicându-i: 


a paisprezecea parte dintr-un hectar 


— Ai grijă ce faci cu banii, nu-i cheltui într-o singură zi. Tot ce mai aveam 
acolo am vândut, dar n-am adus decât o parte din bani. Ce-a mai rămas, am să iau la 
anul. 

Apoi se apucă zorită de treabă. Văzând toate acestea, tânărul şi-a zis: „Uite ce 
nevastă bună am! De unde până unde să fie ea Duhul Scorpionului?” Şi puse secera 
bine. 

După câtva timp, îi spuse vărului său: 

— Vere, poate că n-ai văzut bine atunci. 

Mai trecu aşa o bucată de timp. Văru-său îi purta mereu de grijă, dar nevastă-sa nu 
credea nimic. 

— Dacă e Duhul Scorpionului, îi spunea ea adesea, n-ar mai trăi cu el de 
atâta timp! 

Bărbatu-său n-avea chef să se certe cu ea şi doar dădea din cap. După puţin timp îşi 
aduse aminte 
că scorpionul îşi schimbă pielea la un an o dată şi hotări să aştepte. 

în anul următor, el începu să se ducă mai des după vreascuri şi de câte ori se 
ducea, dădea târcoale în jurul peşterii. într-o bună zi, când se uită prin crăpătură, 
dădu iarăşi cu ochii de acel scorpion uriaş; lângă el era şi de data asta o piele verde 
ca veninul. Tot atunci plecase şi nevasta vărului său de acasă. Fără să piardă vremea, 
o rupse la fugă spre casă şi, luându-l de mână pe văru- său, îl aduse repede la 
peşteră. Se lăsase întunericul, tot muntele era scufundat în beznă, doar în peşteră 
licărea o lumină. Tânărul se uită prin crăpătură şi văzu ochii scorpionului strălucind 
ca focul, iar pe burtă zări un ac, dar nu atât de mare ca acela pe care i-l tăiase. Luă 
un bolovan şi vru să-l arunce în scorpion, dar deodată în peşteră se făcu întuneric şi 
nu mai văzu nimic. 

Când se întoarse acasă, tânărul îşi găsi nevasta veselă şi zâmbitoare, mai mieroasă 
ca oricând; ea-i dete şi de astă dată o pungă doldora de bani. Văzând aceasta, tânărul 
lăsă iarăşi secera de-o 


parte. 
Zilele treceau una după alta. Văru-său pândea tot timpul. într-o zi îl chemă pe 


tânăr la el acasă, îi arătă o furcă de fier înroşită în foc şi-l trimise să omoare 
scorpionul, adică pe acea fată străină cu care se însurase nu de mult. Dar văzându-şi 
nevasta dormind, tânărului i se muiară mâinile şi ezită s-o lovească. în acel moment 
ea se trezi şi, dând cu ochii de furca înroşită din mâinile bărbatului ei, se rostogoli o 
dată şi se prefăcu în scorpion. Ochii ei, acum ca doi bulgări de foc, începură să 
strălucească. Tânărului îi trecu pe dată slăbiciunea şi se repezi la scorpion, vârând 
furca în el. 

Atunci se auzi glasul scorpionului: 

— Mai trebuia să-mi schimb pielea doar o singură dată şi-mi creştea la loc acul cel 
veninos. Mai aveam numai un an şi te omoram! 

Spunând acestea, îşi dete duhul. 

Aşa a scăpat tânărul pentru totdeauna de Duhul Scorpionului. 


Doi fraţi şi aurul 
poveste chineză 


Trăia odată o babă care avea doi feciori; cel mic era foarte harnic şi cinstit, însă 
cel mare era leneş, lacom şi apucător. 

într-o zi târzie de toamnă, când cădeau frunzele copacilor şi vânturile băteau a 
jale, baba se îmbolnăvi grav şi presimţi că o să moară. De aceea îi chemă pe cei doi 
feciori şi le spuse: 

— Dragii mamei, eu voi muri curând; după ce nu voi mai fi cu voi, aş dori 
să trăiţi împreună, să nu vă pizmuiţi, să munciţi alături ca să aveţi spor, să fiţi fericiţi 
mereu. 

Abia ce termină de spus acestea, că se şi stinse din viaţă. 

Moartea mamei lăsă urme adânci în sufletul celui mai mic dintre feciori, şi el 
chiar se topea de dorul ei. Fiul cel mare însă, care era însurat, se bucura. După 
numai trei zile de la moartea ei, el îi spuse fratelui mai mic: 

— Tu ştii că eu am o familie, greutăţi mai mari... Ar fi bine să ne 
despărţim, eşti destul de mare ca să munceşti şi să trăieşti singur. Tu poţi chiar 
pleca de la casa părintească, poţi lua chiar plugul din ograda noastră şi acest vas. 
Boul şi toate celelalte însă rămân aici, la noi... 

Băiatul cel mic, bun la suflet cum era, nu se împotrivi şi plecă de acasă. Mult timp 
bătu el drumurile prin sate şi oraşe, prin păduri. într-o noapte, poposi într-o 
pădurice. Se aşeză pe o piatră şi începu să cânte din fluier. Cânta şi tot cânta, parcă 
dorea să-şi cânte toate suferinţele. După puţin timp, adormi de oboseală. Deodată se 
ivi de undeva un bătrân cu barba lungă până în pământ. Stătu lângă băiat până ce 
acesta se trezi. Apoi bătrânul îl luă şi-l duse pe Muntele Soarelui. Băiatul văzu acolo 
mulţi galbeni, nespus de mulţi, care străluceau ca nişte oglinzi cu mii şi mii de feţe. 
Băiatul se miră foarte mult şi încă nu pricepea unde ajunsese. Bătrânul îi spuse însă: 

— Bietul meu copil, iată, sunt aici atâția galbeni, te rog să opreşti din ei câți 
vrei... 

Aurul acela, care-i lua ochii, nu-l ameţi pe băiat. Luă doar puţini galbeni şi-i mulţumi 
din 
adâncul inimii bunului bătrân. 

Când se trezi sub copaci, băiatul se frecă la ochi şi regretă că numai în vis pot fi 
oamenii fericiţi. 

Dar, vai, ce bucurie!... La rădăcina unui arbore de lângă el, zări într-adevăr nişte 
galbeni. Nu-i venea să creadă, dar era adevărat. Din clipa aceea, băiatul, lipsit de 
griji, trăi altfel... 


parte. i a d R V. A N E 
Vestea ajunse fără zăbavă şi la urechea fratelui său mai mare. îndată acesta se 


gândi să facă la fel, dar, mai mult, îşi dori să înoate în aur... Se duse deci la fratele 
său mai mic pe care-l rugă să-i spună cum a ajuns pe Muntele Soarelui. Acesta, 
inimos şi bun la suflet cum era, îi povesti totul. Fratele său cel lacom porni îndată 
spre păduricea cu pricina, adormi şi fără de veste se trezi pe Muntele Soarelui. Şi 
când văzu grămezile strălucitoare de aur, îşi spuse: „Ce bine ar fi ca acest munte 
galben să fie alături de casa mea”. Cum însă nu era cu putinţă aceasta, vâri galbeni 
peste galbeni în doi saci mari aduşi înadins şi mai vâri cât putu în buzunare. Ajunse 
acasă cu mare 


greutate, gâfâind şi transpirând tot, dar cu mare bucurie: avea atâta aur... mai mult 
chiar decât îşi dorise. 

A doua zi dimineaţa, când desfăcu sacii, ce credeţi că găsi într-înşii? N-o să vă vină 
să credeţi, dar adevărat a fost: găsi doar pietre şi bolovani! lată ce cărase în spinare, 
cu atâta amar de trudă, omul cel lacom... 

De prisos să vă mai povestim ce s-a întâmplat. Deh, năravul din fire n-are lecuire... 


Povestea vânătorului 


poveste chineză 


Trăia odată un vânător care era cunoscut de toţi din juru-i ca un om harnic, iscusit 
şi drept. Nu o dată se întorcea de la vânat cu pradă bogată. Cu toate acestea, el 
ducea o viaţă plină de griji, pentru că-l asuprea un boier lacom. Boierul acesta avea o 
moşie fără de margini, se scălda în aur, de mult ce avea, dar de asuprit tot asuprea. 
Cine se aşeza cu casa în apropierea moşiei acestui boier, era ca şi robul său. 

Vânătorul nostru, sărac cum se afla, nu putea nici măcar să-şi ia o soţie, pentru că 
asta ar fi însemnat să muncească mai mult pentru boierul cel hapsân. 

într-o zi ca toate celelalte, vânătorul fu foarte amărât: nu prinsese măcar o pasăre, 
necum un iepure sau vreo dropie?*. Istovit de alergătură, se aşeză la rădăcina unui 
copac, pe iarba crudă. Nu-i venea să se întoarcă acasă, unde-l aştepta frigul şi 
foamea. 

— Ah, vai de mine! zise el oftând. Astăzi n-am avut noroc la vânat, nici 
bunul Dumnezeu nu a vrut să mă ajute! 

Pe dată îl cuprinse o moleşeală şi, istovit cum era, era gata-gata să aţipească. în 
acea clipă, însă, auzi un glas sfâşietor, dar stins: 

— Salvează-mă, om bun, salvează-mă!... 

Vânătorul se frecă atunci la ochi, privi în direcţia de unde venea glasul stins şi 
întrezări un peşte care se zbătea pe fundul unei mlaştini secate. Sărmanul de el!... 
Avea gura deschisă larg, de parcă dorea să soarbă tot aerul din văzduh, în lipsă de 
apă, şi avea ochii mici şi negri ca mărgelele, tare, tare tulburi, parcă plângeau. 
Făcându-i-se milă de acel peşte gata să moară, vânătorul îl scoase din mlaştina fără 
apă şi-l aruncă într-un râu limpede şi rece. Peştele, îndată ce se văzu în lumea lui, 
parcă era altul; îşi mişca întruna coada lui cu solzi sclipitori, în semn de salut şi 
recunoştinţă către vânător. Ochii îi râdeau acum, aripioarele sale parcă dansau în 
valurile de cristal... 

Pentru vânător însă noaptea veni tristă. Se culcă lângă copac, pe un pat de frunze, 
cu mâinile căpătâi, învelit cu cuvertura înflorată a stelelor sclipitoare ale cerului. Şi 
nu ştiu nici el cât dormise, când se trezi din somn; se pomeni deodată pe un pat 
moale ca puful, într-o casă solidă şi cu multe camere, bine clădite şi frumos aranjate; 
în mijlocul camerei unde se afla, văzu o masă întinsă, cu fel de fel de bucate alese... 
Uimirea îi fu şi mai mare când, alături de el, zări o fată frumoasă - frumoasă ca 
soarele, care-i zâmbea cu blândeţe. Vânătorul privea toate acestea şi se întreba: oare 
sunt în vis? 

Ca să-i arate anume că nu visează, fata cea frumoasă zise: 

— Nu te mira atâta... Eu sunt fiica Zeului mării. îţi mulţumesc din suflet că 
m-ai salvat de la pieire. Acum m-am pregătit să mă iei de soţie. 

Bucuros şi fericit cum nu-şi închipuia că poate fi un om în viaţa lui, vânătorul trăia 


dropia (Otis tarda) este o pasăre de stepă specifică 
stepelor din familia Otididae care trăieşte în sud-estul 
Europei şi zonelor cu climă temperată din Asia 


parcă într-o lume de basm, deşi pipăia cu mâna lui totul, deşi vedea cu ochii lui casa, 
lucrurile din ea şi mai ales pe frumoasa fiică a Zeului mării. Se căsători aşadar cu fata 
şi de atunci ea făcea treburile casei, iar el aducea vânat proaspăt. Având de toate, 
trăiau în linişte şi se iubeau. 

Dar despre bucuria vânătorului şi despre viaţa lui fericită află curând, nu se ştie 
cum şi când, boierul cel hapsân, cu inima de piatră. îl rodea acum ambiția să aibă şi 
el o soţie aşa de frumoasă cum avea vânătorul. Nici nu vă închipuiţi la câte 
vicleşuguri şi uneltiri se gândi, care de care mai îngrozitoare. Trimise deci boierul pe 
cineva să-l cheme pe vânător la curte. Şi vânătorul veni. 

— Vă sărut dreapta, mărite. Cu ce vă pot fi de folos? 

— Am auzit că eşti capabil, priceput şi dârz. Vreau să mă conving astăzi de 
aceste calităţi ale tale. Iată dar de ce te-am chemat: am aici această traistă cu susan 
amestecat. Să împărţi susanul în două, după culoare: grăunţele albe de o parte, cele 
negre de altă parte. Doar până mâine dimineaţă trebuie să termini această treabă. 
Dacă nu vei izbuti până în zori, să ştii din capul locului: te voi alunga de aici, iar soţia 
ta va trebui să rămână la mine 

Vânătorul se întoarse acasă negru de supărare, vedea bine că boierul acesta şi-a 
pus în gând să-l piardă. Dar, când îi află supărarea, soţia sa îl linişti: 

— Nu fi mâhnit, dragul meu! Eu ştiu cum să fac lucrul acesta, te asigur că 
mâine va fi aşa cum a cerut el. 

Şi vânătorul, care avea mereu încredere în ce spunea ea, adormi curând în acea 
seară. Soţia lui însă nu se culcă. Ea scoase dintr-un anume buzunar o cutiuţă 
năzdrăvană. Fu de ajuns să sufle doar de trei ori în acea cutiuţă, şi pe neaşteptate se 
iviră milioane de furnici. Ele începură să care grăunţele de susan ce fuseseră 
împrăştiate acolo pe podea, în două grămăjoare: una albă, una neagră. 

Când se trezi în zori de zi, vânătorul rămase tare mirat de ceea ce văzu. Luă însă 
susanul astfel împărţit şi se înfăţişă boierului. Când văzu asta, boierul încremeni şi-şi 
muşcă limba de ciudă, înghițind în sec. Ca să nu se dea bătut, zise: 

— Mi s-a spus că trăieşti în mare bogăţie. Poate că soţia ta te-a făcut 
bogat. Vreau să ne măsurăm bogăţiile: aurul, argintul, nestematele, perlele, coralul, 
jadul, fildeşul... Dacă tu vei fi puţin mai bogat decât mine, atunci rânduielile vor fi 
aceleaşi pentru amândoi. De aceea să vii cu bogăţiile, cu aurul în primul rând, pe 
stepa din margine. Acolo vor fi de faţă toţi supuşii mei, să vadă care e mai bogat 
dintre noi doi, care este deci mai puternic şi în drept să stăpânească... 

Şi mai abătut se întoarse acasă vânătorul. El ştia că are drept avere doar cele două 
mâini, iar în casă trăia omeneşte, nu se scălda în bogății, precum boierul. Dar soţia 
lui, auzind cele poruncite de boier, îl linişti: 

— Nu fi mâhnit, dragul meu... Vom şti să câştigăm întrecerea asta, la care 
te-a chemat boierul. Doar să mă duci mâine la stepa aceea. 

Şi parcă vânătorului îi veni iarăşi inima la loc, că i se frânsese de atâta amărăciune. 

A doua zi, la locul întrecerii, se adunară oameni de pretutindeni. în mijlocul stepei, 
boierul cărase toată noaptea aurul său. Şi era atâta aur, de parcă crescuse din el un 
deal. Un deal care strălucea... Vânătorul veni în zori, însoţit de soţia sa. Atât avea 
vânătorul: pe soţia sa. Când văzu aceasta, boierul cel răutăcios izbucni în hohote de 
râs, fiind sigur că va ieşi învingător: 

— Ha, ha, ha... Ha, ha, ha... Ha, ha, ha... Bine că mi-ai adus-o, în sfârşit! 
rânji el cu gura până la urechi, socotind că deja vânătorul se dăduse bătut. 

Dar nu termină, că soţia vânătorului îl şi opri 

— Să nu râdem înainte. Ştiţi zicala: Cine râde la urmă râde mai bine... 
Priviţi bogăţiile noastre! zise ea, arătând cu mâna dreaptă spre răsăritul stepei. 

Şi ce văzu boierul? Ce văzură toţi, când se uitară spre răsărit? Un munte de aur se 
ridica pe geana zării, creştea şi creştea muntele de aur luminând stepa şi minunând 
ochii cu strălucirea lui orbitoare... 


Oamenii izbucniră în strigăte, ca la o victorie, şi aplaudară victoria vânătorului şi a 
frumoasei lui soţii. Numai boierul nu zise nimic, numai ochii lui nu se luminară. Nu 
avea de ce să se bucure. Fusese înfrânt şi acum, dar acum mai dureros ca înainte: în 
faţa oamenilor. 

însă, când un gând rău îşi sapă drum în mintea cuiva, el nu se pierde lesne. Aşa şi cu 
boierul: îl rodea invidia din ce în ce mai tare şi voia cu orice chip să-i ia vânătorului 
soţia. Doar la asta se gândea zi şi noapte. 

După o scurtă vreme de la întrecere, boierul hotări să-şi adune străjerii şi să-l ucidă 
pe vânător în luptă. Porunci vechilului să adune toţi oamenii de pe moşia sa. Apoi îl 
chemă pe vânător şi mângâindu-şi burta pântecoasă, ca un butoi de mare, îi spuse: 

— Ştiu că lupţi vitejeşte. Dacă aşa stau lucrurile, arată-ţi vitejia în luptă cu oamenii 
mei. Vânătorul se întunecă, dar, uitându-se la soţia sa care-l însoţise şi de astă dată, 
întâlni privirea ei încurajatoare. Aşadar, primi lupta. El şi soţia lui se aflau în faţa 
ostaşilor, călări, cu armuri de argint, cu paloşe strălucitoare: erau gata să înceapă 
bătălia. Dar şi soţia vânătorului scoase atunci cutiuţa năzdrăvană, suflă de trei ori şi... 
ce să vezi? în spatele ei şi al vânătorului se iviră, ca din pământ, puzderie de ostaşi, 
mai mulţi şi mai bine pregătiţi de luptă. Armele zăngăniră şi văzduhul se umplu de 
chiote de luptă. într-o clipă, praf şi pulbere rămase din oastea boierului. lar boierul cel 
hapsân nu scăpă nici el de pieire: îl dobori chiar săgeata vânătorului. 

După moartea boierului, vânătorul, bun la suflet cum era, împărţi oamenilor săraci 
toate bogăţiile acestuia. El trăi fericit de atunci, fără să-l mai supere nimeni, şi poate 
mai trăieşte şi astăzi alături de fiica Zeului mării... 


Bătrânul grădinar şi Zâna Florilor 


poveste chineză 


în timpul domniei împăratului Renzong din dinastia Song, în sătucul supranumit 
Eterna armonie, trăia un bătrân grădinar pe nume Qiu Xian, văduv şi tară copii, care 
avea o căsuţă şi un petec de pământ. lubea nespus florile. Când făcea rost de o plantă 
rară, era mai bucuros decât ar fi avut cel mai preţios giuvaer. Când pleca de acasă 
pentru niscaiva treburi urgente şi în drumul său trecea pe lângă vreo grădină, cerea 
voie să intre să o privească mai îndeaproape. Dacă vedea doar plante obişnuite sau pe 
care le avea şi el, părăsea grădina fără nicio umbră de supărare, dar dacă era vorba de 
vreo specie rar întâlnită, pe care nu o avea, sau de flori care la el în grădină se 
ofiliseră, rămânea țintuit locului vreme îndelungată şi uita de toate. Când se găseau de 
vânzare flori minunate şi n-avea bani, îşi lăsa zălog hainele cele mai bune şi le cumpăra 
oricât ar fi costat. Cu timpul, în jurul locuinţei sale apăru o adevărată grădină. 

Aceasta era înconjurată de un gard din bambuşi, pe care se căţărau trandafiri, 
ruguri de mure, plante ornamentale şi exotice. La picioarele gardului viu se 
îngrămădeau nalba roşie, iasomia, busuiocul şi macul roşu. Urmau la rând crinii, 
azaleele, orhideele, crizantemele, cameliile, narcisele, magnoliile şi multe alte. Când 
toate acestea erau în floare, gardul părea un imens şi splendid paravan. De la poarta 
de miazăzi a grădinii se deschidea spre interior o alee de bambuşi şi chiparoşi. Aleea te 
conducea la o căsuţă cu mai multe încăperi înalte şi cu ferestre mari. Florile înveseleau 
grădina şi casa în toate anotimpurile, iar parfumul lor desfăta. 

Prunişorul de iarnă se dovedea neîntrecut, orhideea emana un miros îmbătător, 
camelia era plină de graţie, caisul, zâmbitor şi mândru, iar crizantema înfrunta 
curajoasă bruma. Narcisa avea albeaţa zăpezii, bujorul strălucea de frumuseţe, 
magnolia se înălța zveltă la marginea terasei, iar lotusul se legăna încetişor pe oglinda 
lacului. Farmecul rodiei era de neînchipuit, frumuseţea bujorului alb, fără seamăn. 
Dafinul îşi trimitea parfumul până în înaltul cerului, nufărul îşi întindea florile pe luciul 
lacului singuratic. Părul era şi mai auriu sub razele lunii, piersicul surâdea soarelui din 


zori. Azaleele şi trandafirii înfloriţi păreau întinse brocarturi împodobite pe margini cu 
muşcate şi petunii. Erau mii şi mii de flori şi parfumuri dintre cele mai diferite. 

Căsuţa bătrânului era străjuită de un lac. Pe malul apei Qiu Xian amenajase taluzuri, 
pe care plantase sălcii şi piersici. Lotusul înflorit părea un întins curcubeu coborât pe 
oglinda lacului. Bărci de toate mărimile şi culorile alunecau alene pe luciul apei, 
purtate de adierea uşoară a brizei. La 
umbra sălciilor, cu lotcile trase la mal, pescarii îşi aruncau undiţele şi rămâneau 
tăcuţi în aşteptarea peştilor. Păsări de tot felul îşi găsiseră aici un adevărat paradis. 

Qiu Xian se trezea încă din zori. Mătura frunzele căzute şi uda grădina de două oră 
pe zi, dimineaţa şi seara. Dacă-i înflorea o floare, era în culmea fericirii şi toasta de trei 
ori „în sănătatea ei”. Cânta şi fluiera de bucurie, iar atunci-când obosea de atâta 
petrecere, se culca printre straturile de flori, punându-şi sub cap o piatră în chip de 
pernă. 

Pe timp de arşiţă stropea la vreme grădina. Când era furtună îşi lua la repezeală o 
haină şi o pălărie de paie şi se plimba printre flori pentru a le proteja pe cele mai slabe. 
Dacă era nevoie, stătea în grădină şi câte o noapte întreagă. Plângea când vedea că o 
floare era pe cale să se ofilească. Fiindu-i nespus de greu să se despartă de florile 
căzute, le strângea şi le punea într-un coşuleţ de nuiele şi le ţinea până se uscau de tot. 
Apoi, când coşuleţul se umplea, îşi lua adio de la ele şi, copleşit de o mare tristeţe, le 
îngropa la malul lacului. Numea asta „ceremonia de înmormântare a florilor”. Iar dacă 
unele flori căzute erau murdare de noroi, le spăla de mai multe ori şi le împrăştia apoi 
pe lac. Acesta era „ritualul de spălare a florilor”. Nimic nu-i displăcea mai mult în viaţă 
decât tăierea ramurilor la pomi şi culegerea florilor. Gândea aşa: „în tot cursul anului, 
florile nu înfloresc decât o singură dată în cele patru anotimpuri şi numai timp de 
câteva zile. Ceea ce înseamnă că florile duc o viaţă neînsemnată vreme de trei 
anotimpuri, pentru ca să se poată bucura apoi de câteva zile de glorie, zile în care se 
lasă mângâiate de vânt şi surâd oamenilor. Neîndoielnic că, dacă ar putea vorbi, florile 
ne-ar ruga să le lăsăm la locul lor, ar plânge şi ar suspina. Cu atât mai mult cu cât ele 
îndură multe în scurta lor viaţă. Fluturii şi albinele, păsările şi insectele de tot felul le 
dau destul de furcă. Soarele arzător le ofileşte, vântul puternic le rupe frunzele, ploaia 
le biciuie fără milă. Dacă nici noi nu le apărăm, atunci cine să le apere? 

După ce sămânţa încolţeşte, plantele se dezvoltă uşor, apoi tulpinile se înalţă, 
înmuguresc, se formează ramurile... Ce frumoase sunt apoi când înfloresc! La ce bun să 
culegi florile când se ştie prea bine că vine o vreme când ele părăsesc singure ramurile 
şi nimeni şi nimic nu le mai poate salva? Sunt şi ele la fel ca omul: când moare nu mai 
poate fi în niciun chip readus la viaţă. 

Se culeg uneori flori şi din ele se fac buchete sau coşuri pentru câte o sindrofie, 
alteori femeile le folosesc pentru a-şi înfrumuseţa toaleta lor de-o zi. Hai să stăm şi să 
ne gândim; când rupem o ramură, aceasta dispare pentru totdeauna din copacul de 
unde am luat-o. Nu-i mai bine să o lăsăm la locul ei, pentru a o putea admira an de an? 
Pentru muguri e şi mai rău; ei nu mai înfloresc, se ofilesc o dată cu ramura tăiată. Mai 
există şi oameni care nu iubesc cu adevărat florile. Atraşi doar de frumuseţea lor, ei le 
culeg după bunul plac sau le aruncă atunci când se satură de ele.” 

Qiu Xian nu distrusese niciodată vreun mugure şi nu rupsese vreo ramură. Când era 
îndrăgostit de vreo floare, stătea să o admire ore întregi. Dacă vedea pe cineva că 
încearcă să o rupă, se străduia să-l convingă că e un mare păcat. Dacă acesta refuza să- 
1 asculte, îi făcea o plecăciune şi îl ruga să aibă milă. 

Adesea însă, poate din respect faţă de bătrân, oamenii se abţineau să rupă florile în 
faţa sa. 

Pentru a-şi ocroti grădina, bătrânul nu prea era dispus să primească oaspeţi. Dacă 
rudele, vecinii sau prietenii voiau să-i viziteze grădina, începea prin a le spune tot ceea 
ce era interzis şi abia după aceea îi lăsa să intre. Nu le dădea voie să se apropie prea 
mult de brazde. Când vreunul rupea vreo floare, se înroşea de furie şi-l dădea afară din 


grădină, hotărât să nu-l mai primească niciodată. Devenise vestit pentru acest obicei al 
său. La el în grădină nu mai îndrăznea nimeni să rupă nici măcar o frunză. 

Boschetele şi tufişurile erau adevărate sălaşuri pentru păsări. Le atrăgeau mai ales 
florile şi fructele. Nu era o mare pierdere pentru Qiu Xian să fie lipsit de fructe, dar se 
necăjea tare rău când păsările ciuguleau bobocii gata să înflorească. Din acest motiv, 
bătrânul căpătă obiceiul de a pune orez şi mei alături de flori, invitând astfel păsările să 
nu se mai atingă de flori. După ce mâncau pe săturate, zburătoarele ciripeau şi se 
roteau cuminţi, fără a mai strica vreo floare sau vreun boboc. Şi an de an bătrânul 
culegea tot mai multe fructe mari şi gustoase. 

Pe unele le dăruia vecinilor, pe altele le vindea pentru a face rost de bani. 

Vreme de cincizeci de ani florile i-au oferit numai plăcere. Ducea o viaţă 
cumpătată, simțindu-se minunat în mijlocul miilor de flori. întreg satul îl respecta, 
numindu-l „bunicul Qui” sau „bătrânul grădinar”. 

într-un orăşel din apropiere trăia pe atunci un tânăr pus pe fapte rele şi negru la 
suflet, care se numea Zhang Wei. Venind dintr-o familie de nobili, se credea puternic 
şi se purta urât cu oamenii cumsecade. Oricine nu i se supunea era vai de el. Urmat 
tot timpul de o ceată de bătăuşi şi scandalagii, într-o zi i se înfundă şi dădu peste unul 
mai puternic decât el, care-i trase o chelfaneală zdravănă. Făcut de ruşine, se retrase 
împreună cu oamenii săi la conacul pe care-l avea în sătucul supranumit Eterna 
armonie, nu departe de căsuţa lui Qiu Xian. 

într-una din zile, plimbându-se beat prin sat, se apropie de grădina bătrânului şi 
zărind arborii luxurianţi, exclamă: 

— O, ce splendoare! A cui este grădina? 

— A unui bătrân poreclit „nebunul florilor”, se grăbi să-l pună în temă un 
slujitor, ca să-i fie pe plac. 

— Da? Am auzit vorbindu-se că e un bun grădinar, că ştie cum se cultivă 
florile. Deci aici locuieşte? Păi, hai să intrăm un pic, hotări Zhang. 

— Bătrânul ăsta este cam ciudat, săriră cu gura însoțitorii. Nu dă voie 
nimănui să intre în grădină. 

— Poate că altora, zise Zhang Wei, mie însă nu poate să-mi interzică să 
intru. Hai, bateţi-i în poartă. 

Era perioada bujorilor. Qiu Xian, care-şi terminase treaba în dimineaţa aceea, 
stătea lungit sub un copac să se mai odihnească. Auzi bătăile puternice în poartă. Se 
ridică şi merse să vadă cine a venit, îl izbi imediat un miros puternic de băutură. Se 
trezi în faţă cu vreo cinci, şase găligani. înţelese imediat care le era intenţia. Le bară 
trecerea şi-i întrebă încruntat: 

— Ce vă aduce pe aici, tinerilor? 

Zhang Wei sări primul: 

— Ei, bătrâne, ce, nu mă mai cunoşti? Sunt fiul nobilului Zhang, stăpânul 
conacului de aici din vecinătate. Ai multe flori rare şi am venit să le văd. 

— Tinere, n-am nimic interesant în grădină, doar câţiva piersici, pruni... 
Florile nici n-au înflorit încă. 

Zhang Wei, cu ochii ieşiţi din orbite, urlă la bătrân: 

— Afurisit moşneag! Ce mare scofală dacă intră cineva să-ţi vadă florile! 
Crezi că am venit să le mănânc? 

— Tinere, nu-i nimic de văzut în grădina mea. 

Mâniat la culme, Zhang Wei îl împinse puternic pe Qiu Xian, care-şi pierdu 
echilibrul şi căzu. Namilele năvăliră în grădină. înspăimântat, bătrânul se ridică şi-i 
urmă temător. Dintre toate florile din grădină doar bujorii erau în plină floare. Nu era 
însă vorba de specii obişnuite, ci de cinci varietăţi dintre cele mai rare: „pagoda 
galbenă”, „fluturele de jad”, „ochiul dragonului”, „leul negru” şi „leul cu cap roşu”. 
Bujorul este socotit regele florilor, iar bujorii aceştia erau cei mai frumoşi. 

Plantaţi în faţa căsuţei, bujorii lui Qiu Xian erau înconjurați de mici stânci 


artificiale. înalţi de doi şi chiar trei metri, ei aveau nişte flori superbe, de toate 
culorile. Zhang Wei se grăbi să se suie pe stânci, pentru a le savura parfumul. 
Bătrânul se împotrivi: 

— Nu te căţăra, tinere! Uite-te la ei de la distanţă! 

Zhang Wei, destul de nemulţumit pentru faptul că-i fusese refuzată intrarea în 
grădină, se înfurie: 

— Moşneag prăpădit, n-ai auzit niciodată de mine? Ai nişte flori atât de 
frumoase şi m-ai minţit că n-ai. Fie, treacă de la mine, pentru asta te iert. Dar acum 
iar începi să mă superi? Ce, se ofilesc florile dacă le miros şi eu un pic? Poţi să 
bombăni cât vrei, eu tot ce vreau o să fac. 

Şi astea fiind zise, începu să tragă florile spre el, şi să le miroasă una câte una. 

Retras ceva mai departe, Qiu Xian se străduia să-şi mai domolească mânia. Spera 
că intruşii se vor duce cât de curând. Dar Zhang Wei zise cu obrăznicie: 

— Nu se poate să ne bucurăm de acest peisaj fără băutură. 

Şi dădu ordin slujitorilor să-i aducă de îndată ceva de băut. 

Atunci Qiu Xian zise: 

— Tinere, este prea strâmt locul aici. Ar fi mai bine să vă duceţi să beţi la 
conacul dumneavoastră, vă rog tare mult. 

Zhang Wei arătă spre pământ: 

— Putem să ne aşezăm aici jos, e foarte plăcut. 

Qiu Xian stărui: 

— Cum să vă aşezaţi într-un loc atât de nepotrivit cu rangul dumneavoastră? 

— Lasă că-i foarte bun locul, o să întindem şi un covor, îl asigură Zhang Wei. 

Curând, pe jos fu întins un covor, iar petrecăreţii se aşezară în cerc şi începură să 
bea. Cu un aer triumfător, făceau un vacarm de nedescris. Bătrânul îi privea de 
alături supărat. 

Zhang Wei, plin de invidie, îi zise lui Qiu Xian: 

— Bătrâne, arăţi ca un necioplit, dar eşti un bun grădinar. Vino să bei cu noi! 

Qiu Xian îl refuză cu tărie. 

— Nu vrei să-mi vinzi mie grădina? îl iscodi Zhang Wei. 

Văzând că lucrurile iau o întorsătură proastă, bătrânul îi răspunse: 

— Grădina asta este viaţa mea, cum aş putea să o vând? 

— Ce-mi pasă mie de viața ta? Vinde-mi grădina! Iar când vei ajunge un om 
fără căpătâi, vino să lucrezi la mine. Te vei ocupa de flori, ce zici? 

Palavragii îi ținură şi ei isonul: 

— Ce noroc pe tine, bătrâne. Şi ce frumos se poartă cu tine! Haide, arată-ţi 
recunoştinţa! 

în faţa acestei batjocuri, Qiu Xian simţea că se sufocă de mânie, dar nu zise nimic. 

— Ia te uită ce moşneag afurisit! strigă Zhang. Da sau nu, deschide odată 
gura, ce, eşti mut? 

— Răspunsul meu a fost răspicat. Ce vreți mai mult? 

— Baliverne, moşule. Dacă o mai ţii tot aşa, te trimit la închisoare, ameninţă 
Zhang Wei. 

Ajuns aici, Qiu Xian se gândi cum să scape. 

— Dacă înălțimea voastră ține atât de mult să-mi cumpere grădina, trebuie 
să-mi dea măcar o zi de gândire. Nu se poate, încheia afacerea acum pe loc. 

Petrecăreţii aprobară: 

— Are dreptate de data asta. Să venim mâine din nou. 

Beţivanii se ridicară unul câte unul cu ajutorul slujitorilor. De teamă să nu-i rupă 
florile, Qiu Xian îi grăbi spre ieşire. 

Dar ţi-ai găsit! Țineau morțiş să rupă florile la plecare. 

Se repeziră la ele şi începură să le rupă cu sălbăticie. Bătrânul se strădui, dar nu 
mai putu să-i oprească. în numai câteva clipe, aveau braţele pline de bujori. Cu o 
durere tară margini Qiu Xian strigă: 


— Mi-aţi distrus toată munca! La ce bun să-mi mai târăsc viaţa asta 
nenorocită! 

Şi, cu capul înainte, se năpusti asupra lui Zhang Wei, pe care, beat cum era, îl 
răsturnă cu furie. 

Petrecăreţii aruncară florile şi strigând ca nebunii se repeziră la bătrân. De teamă 
să nu-l omoare, unul dintre slujitori, care nu-şi pierduse de tot capul, izbuti să-i 
potolească. Zhang Wei fu ridicat de jos. Furios pentru faptul că fusese trântit la 
pământ, el se răzbună pe flori, călcându-le în picioare. Qiu Xian se jeluia de mama 
focului. La vacarmul ce se făcuse, vecinii, sosiți în grabă la faţa locului, rămaseră 
uluiţi de cele ce le era dat să vadă. Printre ei erau şi câţiva argaţi de-ai lui Zhang. 
Banda fu silită să iasă din grădină. Dar Zhang Wei tot nu se lăsă: 

— Spuneţi-i ticălosului ăsta bătrân să-mi dea grădina. Dacă nu, o să mai aibă 
de-a face cu mine! 

Apoi, plin de ură, îşi chemă ciracii şi părăsiră locul. 

Dat fiind faptul că era aşa de beat, amenințările lui nu fură luate în serios. Vecinii 
intrară în curte şi-l ajutară pe Qiu Xian să se aşeze pe prispa casei. Bătrânul continua 
să plângă, în timp ce unul dintre vecini, care-i păstra ranchiună pentru că nu-l 
îngăduise cândva în grădină, începu să-l vorbească de rău pe bătrân: 

— Orice s-ar spune, e un nebun. A primit lecţia pe care o merita. 

Dar un altul, cinstit din fire, îl contrazise: 

— Ia nu mai vorbi şi tu aşa fără noimă! Munceşte tot anul la o asemenea 
grădină, iar plăcerea este de scurtă durată. Oamenii se bucură în faţa florilor frumoase, 
dar nu întotdeauna îşi dau seama câtă muncă cer ele ca să arate astfel. Qiu Xian a 
trudit pentru bujorii ăştia, iar tu, în loc să-l compătimeşti, tot pe el îl condamni? 

Bătrânului, fiindu-i milă de florile aruncate şi călcate în picioare, începu să le strângă 
fir cu fir şi să le mângâie ca pe nişte copii. 

— Dragele mele flori, rosti el cu ochii în lacrimi, toată viaţa mea nu v-am 
rupt măcar o frunză sau o petală. Cum de s-a putut întâmpla acum lucrul ăsta atât de 
îngrozitor? 

în timp ce bătrânul, cuprins de o neasemuită tristeţe, se jeluia, în spatele lui răsună 
deodată un glas dulce, liniştitor: 

— De ce plângi, bunicuţule, ce s-a întâmplat? 

Qiu Xian întoarse capul. Se trezi faţă în faţă cu o tânără necunoscută, nespus de 
frumoasă, îmbrăcată simplu, dar fermecător. 

— Cine eşti şi de ce ai venit aici? o întrebă bătrânul. 

— Bunicule, răspunse fata, locuiesc în apropiere. Mi s-a spus că ai bujori 
minunaţi şi am dorit tare mult să-i văd. Dar, vai, ce păcat că acum zac toţi la pământ... 

Auzind-o vorbind despre bujori, Qiu Xian începu din nou să plângă. 

— Bunicule, spune-mi ce te frământă? 

Bătrânul îi povesti toate cele petrecute. Fata surâse: 

— Spune-mi, n-ai dori ca toate aceste flori să se întoarcă acolo de unde au 
fost rupte? 

Qiu Xian dădu din cap neîncrezător: 

— Oh, te rog să nu-ți râzi de mine. Se poate oare ca florile odată rupte să se 
mai întoarcă pe ramuri? 

— Da, bunicuţule, se poate, zise fata. Părinţii mei m-au învăţat să readuc 
florile la viaţă. Am reuşit întotdeauna acest lucru. 

Qiu Xian făcu o plecăciune adâncă. 

— Bunicule, nu e nevoie să faci asta. Adu-mi mai bine un vas cu apă, te rog. 

Qiu Xian plecă în grabă după apă. Pe drum îl chinuia o întrebare: „Are oare cu 
adevărat o asemenea putere sau îşi bate joc de mine?” Dar tot el îşi spunea: „N-am mai 
văzut-o niciodată şi nu văd de ce ar glumi pe seama mea”. Se întoarse cât putu de 
repede cu apa. Dar fata nu mai era acolo, iar pe pământ nici urmă de flori rupte. 


Ramurile erau acum din nou pline de bujori înfloriţi. Şi dacă mai înainte florile erau 
toate de o singură culoare, acum avea în faţă flori de toate nuanțele, mai frumoase ca 
niciodată. 

Qiu Xian îşi zise: „Feţişoara asta a făcut o adevărată minune”. Plin de recunoştinţă, 
începu să o caute prin toată grădina, dar nu o mai găsi nicăieri. Tare mult ar fi dorit să 
înveţe şi el să aibă asemenea puteri. „Să fi fost oare o zână care mi-a venit în ajutor?” 

Ştirea despre cele petrecute în grădina bătrânului se răspândi cu repeziciune. Tot 
satul ardea de dorinţa de a vedea minunea la faţa locului, dar oamenii se temeau că Qiu 
Xian nu le va da voie să intre în grădină. 

Qiu Xian era într-o mare încurcătură. După întâmplarea cu zâna i-a trecut prin minte 
să se ferească şi mai mult de lume, dar, în aceeaşi seară, aşezat în mijlocul straturilor 
de flori, hotări altfel: „Egoismul şi sihăstria mea mi-au adus întotdeauna numai 
necazuri. Dacă aş fi fost mai generos cu oamenii, n-aş fi avut atâtea neplăceri”. 
începând din zorii celei de a doua zile, el lăsă 
poarta deschisă larg, să intre oricine dorea. Celor care veneau în grădină le cerea 
doar un singur lucru: să nu le atingă. 

Fără să fi aflat încă nimic din cele întâmplate, Zhang Wei se fălea în faţa alor săi: 

— Ieri, netrebnicul ăla bătrân m-a trântit la pământ şi n-am de gând să-l 
iert. Mă duc din nou să-i cer să-mi vândă grădina. Dacă e îndărătnic şi de data asta, 
fac praf tot ce întâlnesc în cale. 

Ciracii îi ţinură isonul. 

Pe drum Zhang Wei află ştirea despre minunea petrecută în grădina bătrânului. Se 
îndoi de adevărul ei şi spuse neîncrezător: 

— Sunt sigur că bătrânul a născocit toată povestea asta numai ca să ne facă 
să-l lăsăm în pace. 

Ajunseră în fața porții. Sătenii ieşeau liniştiţi din grădină, minunaţi de frumuseţea ce 
le fusese 
dat s-o vadă. 

Zhang Wei ajunse în faţa casei şi încremeni de uimire. Florile, mai fermecătoare 
ca niciodată, străluceau de frumuseţe. 

— Grădina va fi a mea, fără să mai fie nevoie să o cer bătrânului, spuse 
Zhang Wei. îl voi învinui pe Qiu Xian de vrăjitorie. Bătrânul va fi torturat şi va trebui 
să mărturisească. Şi apoi, când grădina va fi pusă în vânzare, cine va îndrăzni să o 
cumpere? Din toată zarva asta eu voi ieşi câştigat. 

întreaga bandă a zurbagiilor fu încântată de vicleşugul la care se gândise Zhang 
Wei. Aşa se şi petrecură faptele. 

După arestarea lui Qiu Xian, Zhang Wei şi oamenii săi făcură o plimbare prin 
grădină, apoi încuiară poarta şi plecară spre oraş. 

Dar zâna îl ajută pe bătrânul grădinar şi de astă dată. 

— Sunt zâna Lacului de jad, îi spuse ea. Dragostea dumitale pentru flori 
m-a înduioşat şi de aceea am spus florilor din grădină să se întoarcă pe ramurile lor. 
Dumneata iubeşti şi aperi florile de o viaţă şi prin această dragoste vei deveni 
nemuritor. De acum înainte nu te vei hrăni decât cu polen de flori; o să devii din ce în 
ce mai uşor şi, în cele din urmă, vei ajunge să zbori asemenea unei petale. 

Qiu Xian îi făcu o plecăciune, iar când se ridică, o zări pe zidul închisorii, 
chemându-l încetişor: „Vino cu mine!” 

între timp, Zhang Wei şi haimanalele rămăseseră cu gura căscată când 
văzuseră iar grădina, pentru că acum nicio floare nu mai era la locul ei; o 
grămadă de petale şi frunze pălite acoperea pământul. 

Ca şi data trecută, aştemură un covor, se aşezară cu toţii roată şi băură în neştire. 
Deodată se porni un vânt îngrozitor, care începu să ridice florile de pe pământ. 

Florile se înfiripau văzând cu ochii în fete frumoase şi graţioase. Una din ele, 
îmbrăcată în roşu, îi spuse aprinsă de mânie: 


— Locuim aici de zeci de ani. Bunicul Qiu ne-a iubit întotdeauna şi a avut 
mare grijă de noi. Voi aţi dat năvală, ne-aţi distrus, iar pe binefăcătorul nostru l-aţi 
aruncat în închisoare. A venit acum timpul să daţi seama. 

Prin fluturarea mânecilor foarte lungi, asemenea unor aripi uriaşe, ele răspândiră 
pe dată un frig pătrunzător. Neisprăviţii o luară la sănătoasa, strigând: 

— Să ne salvăm, fraţilor, să scăpăm de aici! 

Furtuna se potoli într-un târziu. în grădină se aşternu iar o linişte adâncă. Bujorii 
erau din nou acoperiţi de flori. Pe pământ nu se mai afla nici măcar o singură petală. 
După un timp, răufăcătorii, puţini rămaşi în viaţă, începură să caute prin grădină, 
dar nici urmă de Zhang Wei. Fusese spulberat de furtună. 

După această întâmplare, într-o vară, când soarele strălucea pe cerul fără urmă de 
nori, iar bătrânul Xian stătea în mijlocul straturilor de flori, deodată începu să adie o 
briză şi cerul se coloră în zeci de nuanţe. Se auzi o melodie duioasă, iar în văzduh se 
răspândi un parfum suav. Din înaltul cerului sosiră în zbor lin o pasăre fenix şi o 
barză albă. De pe aripile lor cobori zâna florilor. 

— Qiu Xian, de acum înainte te vei îngriji de toate florile din lume. Vei avea 
puterea să răsplăteşti pe cei care iubesc florile şi să-i pedepseşti pe cei care le 
distrug. Vei locui împreună cu noi şi vei deveni nemuritor, după cum ţi-am făgăduit. 

Qiu Xian, căsuţa şi florile toate porniră în zbor după zâna florilor. 

De atunci satul căpătă un nume nou: Paradisul celor o sută de flori. 


Prinţesa şi păstorul 
poveste chineză 


Trăia odată un păstor care zicea aşa de frumos din fluier, că i se dusese vestea peste 
mări şi ţări. 

Tot pe atunci trăia şi o prinţesă frumoasă ca cioplită în marmură albă. 

într-o zi, plimbându-se prin grădina palatului, prinţesa a auzit un viers încântător, 
care a pironit-o locului. Era fluierul păstorului. Prinţesa şi-a chemat îndată slujnica şi 
i-a spus: 

— Ascultă viersul ăsta fermecat; du-te de iscodeşte şi vezi cine cântă. 

La înapoiere, slujnica i-a spus prinţesei: 

— Nu e niciun viers fermecat, cântă un păstor din fluier. 

Stând ele aşa de vorbă, s-a auzit iarăşi melodia fermecată. Atunci prinţesa a trimis 
slujnica să-l caute şi să-l aducă pe păstor. 

Slujnica a plecat îndată şi i-a spus păstorului că are poruncă să-l ducă în faţa 
prinţesei. 

Păstorul, ascultând porunca, s-a înfăţişat îndată la palat. Bucuroasă, prinţesa l-a 
poftit în casă, l-a împodobit cu veşminte scumpe, încât semăna cu un adevărat prinţ 
şi l-a oprit la palat fără ştirea tatălui. 

După o vreme, împăratului i s-a părut ceva ciudat la singura lui fiică şi a dat 
poruncă unui slujbaş s-o urmărească. Acestuia nu i-a fost greu să bage de seamă ce 
se întâmplă şi i-a dus vestea împăratului cum că în camera prinţesei se află un păstor 
în straie de prinţ, nu se ştie de unde venit. Auzind, împăratul s-a speriat foarte tare şi 
a poruncit ca, în aceeaşi seară chiar, păstorul să fie legat şi aruncat în mare. Cine ar 
fi putut să se împotrivească poruncilor împăratului! Păstorul a fost legat fedeleş, 
când a venit prinţesa plângând. 

Gata să fie dus, păstorul i-a spus acesteia: 

— Nu fi tristă, prinţesă, la anul, în cea de-a treia lună, voi sosi pe un cal 
înaripat să te iau cu mine! 

Dar nici n-a apucat să-şi termine vorba, că a fost smuls de lângă prinţesă. El însă 


nu s-a pierdut cu firea şi şi-a amintit că atunci când prinţesa l-a împodobit cu 
veşmintele alese, parcă i-a strecurat ceva în buzunar şi i-a spus că atunci când va fi în 
pericol să se folosească de acel lucru. Şi a început să se zbată până şi-a eliberat o 
mână şi a scos din buzunar un galben de aur. S-a gândit ce s-a gândit, apoi a dat 
aurul ostaşilor care-l duceau, zicându-le: 

— Mie nu-mi mai este de niciun folos aurul acesta. Luaţi-l voi! 

Văzând aurul, soldaţii s-au mai înmuiat, precum spune proverbul: „Chiar dacă vrei 
să omori în bătaie o vacă, las-o mai întâi să bea apă”. 

— Eu mă aflu în pragul morţii, împliniţi-mi ultima rugăminte, rogu-vă! a zis 
păstorul. 

Apoi i-a rugat să-l dezlege înainte de a-l arunca în apă, iar aceştia i-au îndeplinit 
voinţa. 

Fiind aruncat în apă, el nu s-a înecat şi a început să plutească până ce a ajuns la o 
mică insulă. 
Dar pe această insulă nu se afla picior de om sau de animal. Totul era acoperit cu o 
iarbă măruntă şi arbuşti. Nici vorbă de hrană sau altceva. S-a căutat din nou prin 
buzunare şi a mai găsit un ac şi aţă. A îndoit vârful acului întocmai ca un cârlig, a 
trecut aţa prin urechile acului, şi aşa şi-a făcut o undiţă cu care a început să 
pescuiască. A pescuit o grămadă de peşte, apoi a strâns vreascuri, a aprins un foc şi a 
fript peştele. De atunci s-a hrănit mereu cu peşte, aşteptând să treacă vreo barcă, 


dar nu se ivea nimic. Până ce într-o zi s-a ivit plutind pe apă un cuib de pasăre care 
se apropia din ce în ce de insulă. Când a ajuns la mal, păstorul a văzut în cuib doi pui 
de cocor. 

I-a luat pe insulă şi a început să-i hrănească cu peşte. 

Păstorul se împrietenise cu cei doi pui şi îşi duceau zilele împreună. Puişorii au 
crescut, ajungând nişte cocori aşa de mari, cum nu se mai văzuseră. în fiecare zi ei 
zburau departe de insulă şi se întorceau la apusul soarelui. 

într-o zi, cocorii nu s-au mai întors la timp. Păstorul i-a aşteptat ce i-a aşteptat, dar 
când îşi pierduse orice nădejde i-a văzut venind. Şi, minune, unul din ei avea în cioc 
un fluier de jad! 

Păstorul l-a luat şi a început să cânte. Auzind cântecul, cei doi cocori şi-au ridicat 
aripile şi au început să joace. 

într-o altă seară, cocorii s-au întors din depărtări, s-au lăsat în faţa păstorului, ca şi 
cum l-ar fi îmbiat să încalece. Acesta a întrebat: 

— Să încalec pe spatele vostru? 

Iar cocorii au dat din cap în semn de învoială. A încălecat pe unul din ei şi amândoi 
cocorii s-au înălţat în văzduh. în seara aceea luna avea o lumină palidă. Cocorii au 
zburat peste 3000 li? de mare, peste 3000 li de deşert, peste 3000 li de munte şi 
apoi au început să se rotească deasupra unui palat şi l-au lăsat jos pe păstor. Când s- 
a uitat în jurul lui, păstorul a văzut că se afla chiar în curtea palatului prințesei, dar 
cocorii îşi luaseră din nou zborul. 

Tocmai atunci a ieşit din palat prințesa şi, când a dat cu ochii de păstor, l-a îmbiat 
să intre înăuntru şi i-a zis: 

— Cu părere de rău trebuie să-ți spun că pe lumea asta noi doi nu putem 
să fim împreună. Nu pot să mă opun poruncii tatălui meu; mâine e ziua sorocită de 
împărat să mă mărit cu altul. 

Apoi i-a povestit visul ce-l avusese cu o noapte mai înainte: 

— Ieri noapte, am visat că erai călare pe un cocor şi, cântând din 
fluierul de jad, ai căzut din înaltul cerului în braţele mele. îndată m-am trezit şi m- 
am dumirit că n-a fost decât un vis. Aş fi dorit atât de mult să fie adevărat. 

Apoi i-a cerut fluierul de jad, pe care păstorul i l-a dăruit cu bucurie. Luând 
fluierul, prinţesa a zis: 

— Mâine să vii la nunta mea şi atunci vei înţelege multe ciudăţenii din 
lumea asta. Şi acum nu trebuie să mai rămâi aici. Pleacă mai repede! 

A doua zi, păstorul s-a dus la nunta prinţesei, ascunzându-se printre nuntaşi. 

Ginerele aranjase un mare ospăț în cinstea miresei, la care invitase toţi marii 
demnitari. Au început să bată tobele, s-a înfăţişat mireasa, însoţită de o slujnică 
de încredere, au fost aprinse mirodenii şi închinate pahare în cinstea mirilor. 

în acest timp, mireasa a scos fluierul de jad şi a zis: 

— Bărbatul meu trebuie să ştie să cânte din acest fluier şi aş vrea să încerce 
în faţa tuturor. 

Slujnica a dat fluierul mirelui, care l-a dus la gură şi a început să sufle în el. Dar 
oricât ar fi 
suflat, fluierul nu scotea niciun sunet. 

Prinţesa a dat din cap şi a zis: 

— Acesta este un fluier fermecat. Dacă nu scoate niciun sunet 
înseamnă că mare urgie se va abate nu numai asupra acestei familii, ci asupra 
întregii ţări. De aceea, poftesc pe toţi bărbaţii să încerce, pe rând, să cânte din el. 

Dar niciunul nu a fost în stare să scoată măcar un sunet din fluier. La urmă i-a 

şi păstorului. Şi, cum a suflat în el, cum fluierul a început să cânte. 
Atunci printesa a zis: 
— Acest păstor, deşi are hainele ferfeniţă, este bărbatul meu. 
Toată lumea s-a ridicat uimită. 


Auzind, împăratul a dat poruncă să i se taie capul păstorului. Dar în acea clipă, cei 
doi cocori s- au lăsat din văzduh: pe unul a încălecat păstorul şi pe celălalt prinţesa şi 
apoi s-au înălţat din nou în slăvile cerului. Şi au trăit în fericire până la adânci 
bătrâneţi. 


5 1 Oos00 


Curcubeul în cinci culori 


(poveste populară a minorităţii Yao) poveste chineză 


De fiecare dată, după ploaie, pe cerul senin apare curcubeul în cinci culori: roşu, 
galben, albastru, portocaliu, verde, colorând crestele munţilor. 

Curcubeul are o legendă foarte frumoasă. 

Se spune că demult, tare de mult, trăia pe muntele Yao un tânăr pe nume Agu, 
orfan de mamă şi tată din fragedă copilărie. Părinţii nu-i lăsaseră moştenire decât un 
târnăcop şi o seceră. Agu a început să sape în piatră şi încet, încet a desţelenit o 
bucată bună de pământ. 

Primăvara, la cântecul cucului, băiatul punea sămânţa în pământ şi până în vară 
pământul se acoperea de verdeață. 

Toamna, Agu strângea recolta galbenă ca aurul şi era foarte bucuros că poate să 
trăiască de pe urma muncii sale. într-o vară a secerat şapte zile şi şapte nopţi, să-şi 
umple ochi hambarul, dar cu cât secera, cu atât rămânea mai mult de secerat. 
Secerând el aşa cu mare sârg, de se umpluse tot de sudoare, a văzut venind în zbor 
şapte cocori de mai mare frumuseţea, care au început să zboare în rotocoale 
deasupra lui. După un timp, au pornit-o spre creasta muntelui Yao; deodată cel mai 
mic cocor a zis: 

— Surioarelor, e aşa de frumos pe Muntele Yao, hai să ne lăsăm jos şi să 
privim! 

Cele şase surori au căzut la învoială, şi într-o clipă s-au lăsat peste lanul lui Agu, 
prefăcându-se în şapte fete frumoase de mai mare dragul. Agu s-a apropiat de ele şi 
le-a întrebat: 

— Cine sunteți voi? 

— Suntem fiicele împăratului de Jad, au răspuns fecioarele şi am venit să 
te ajutăm să strângi grânele. Dar pe tine cum te cheamă, frățioare? 

Râzând, băiatul a răspuns: 

— Agu. 

Zânele şi-au scos aripile şi s-au apucat de treabă. 

Auzind că vor să-l ajute, băiatul s-a bucurat foarte tare. Cea de-a şaptea zână, 
văzând că băiatul era plin de sudoare, i-a luat îndată secera din mână şi i-a zis: 

— Lasă-mă pe mine să secer! 

îndată, zânele au dat gata lanul, iar cea mai mică gândea: „Ce bine ar fi să trăiesc 
de acum încolo alături de Agu!” Apoi, prinzând curaj, a zis: 

— Agu, ascunde-mi aripile! 

La început, băiatul nu prea a înțeles despre ce este vorba, dar la îndemnul fetei i-a 
luat aripile şi le-a ascuns. 

Când au terminat de secerat, luna era de acum sus, pe creasta muntelui. Văzând 
zânele că se făcuse târziu, s-au grăbit să-şi pună aripile şi să se pregătească de 
plecare. Când toate şase erau gata, au băgat de seamă că sora lor mai mică nu-şi 
găseşte aripile. 

— Surioară, cum de nu ai avut grijă de aripi? au întrebat-o surorile mai mari. 

— Luaţi-o voi înainte, le-a răspuns zâna cea mică, şi după ce-mi găsesc 
aripile vin şi eu. 

După plecarea celor şase surori, Agu s-a apropiat de zână şi i-a spus: 

— Dragă surioară, acum, că ai rămas singură, dacă nu te superi vino la mine 
în colibă. 

Fata, care se îndrăgostise de băiat, s-a învoit îndată. Agu a aprins lampa şi s-au 
aşezat la masă. 

Aşa au ajuns cei doi soţ şi soţie; şi duceau o viaţă e fericită, iar după un an zâna a 
născut un băieţel dolofan, căruia i-au pus numele Micuţul Frumos. 

Aflând împăratul de Jad că cea de-a şaptea zână s-a măritat cu un pământean, tare 
s-a mai mâniat. Le-a chemat pe cele şase zâne în faţa lui şi le-a mustrat rău că nu şi- 


au adus surioara înapoi. 

Apoi a trimis Spiritul Tunetului s-o aducă pe zâna cea mică acasă. Acesta, călare pe 
pasărea-nor, a ajuns pe acoperişul colibei celor doi, spunându-le că împăratul o vrea 
înapoi pe fiica sa: 

— Cea de-a şaptea zână, ai călcat obiceiurile străbune şi te-ai măritat cu 
un pământean, a zis el. împăratul îţi porunceşte să te întorci îndată în palat! 

Fata i-a răspuns din colibă: 

— Vreau să trăiesc alături de Agu până la adânci bătrâneţi. întoarce-te şi 
spune-i împăratului că nu pot să-i ascult porunca. 

Spiritul Tunetului s-a întors la împărat şi i-a spus cele zise de fată. Mânios, de-i 
ieşiseră ochii din cap şi-i tremura barba, împăratul l-a trimis a doua oară s-o aducă 
pe fată. Spiritul Tunetului a pornit un vânt cu tunete, de se zgâlţâia coliba din 
temelii, dar fata tot n-a ascultat porunca împăratului. 

— Nu te gândeşti, zână, oare cum poate un ou să spargă o piatră? 
Porunca împăratului nu poate fi încălcată, i-a zis Spiritul Tunetului. 

Dar fata a răspuns: 

— Du-te şi spune-i împăratului că nu mai am aripi şi nu mai pot sa zbor. 

Şi Spiritul Tunetului a plecat tot singur. 

După plecarea lui, cea de-a şaptea zână n-a mai avut linişte. Simţea aşa de parcă 
avea o piatră pe inimă şi a început să slăbească. Văzând Agu cum zâna e tot mai 
încercănată şi mai palidă, a început şi el să se ia de gânduri. Era tocmai sărbătoarea 
prinsului păsărilor?! şi Agu împreună cu fiul lor, Micuţul Frumos, s-au dus şi ei să 
prindă păsări, să-i dea zânei carne să mănânce spre a o pune pe picioare. Au prins un 
coş de păsări pe care le-au dus acasă şi, văzând zâna câtă grijă i se arată, s-a mai 
liniştit. 

Spiritul Tunetului s-a înfăţişat împăratului şi i-a spus că zâna a şaptea şi-a pierdut 
aripile şi nu se mai poate întoarce în cer. împăratul de Jad a zis: 

— Nu te cred! Ea găseşte tot felul de pricini să nu se mai întoarcă. Prefă- 
te în muritor şi mergi pe pământ să vezi care-i adevărul! 

Spiritul Tunetului s-a prefăcut într-o tânără fată şi s-a dus la coliba lui Agu. Acasă 
nu era decât Micuţul Frumos, care se juca de-a zburatul păsărilor, aşa cum văzuse că 
zboară păsărelele când fusese cu tatăl său la prins. 

— Micuţule Frumos, eşti grozav, aşa de mic şi vrei să zbori! i-a zis fata. 

— Ce bine ar fi să fiu şi eu pasăre, mi-aş deschide aripile şi unde aş vrea 
acolo aş zbura, a răspuns băieţelul 

— Am auzit că mama ta ar avea o pereche de aripi, oare unde le-a ascuns? a 
întrebat ea. 

Băiatul s-a gândit ce s-a gândit, apoi a spus: 

— Eu ştiu unde sunt ascunse. M-a dus tata odată să le văd. 

Spiritul Tunetului s-a întors în ceruri şi i-a spus împăratului de Jad cele aflate. 
Mânios, împăratul de Jad a trimis iarăşi s-o sfătuiască pe cea de-a şaptea zână să se 
întoarcă în palat. Acesta a stârnit o ploaie cu piatră, care era gata-gata să dărâme 
coliba lui Agu. 

— Zâna a şaptea, zâna a şaptea, ţi-ai ascuns aripile şi acum îl minţi pe 
împărat. întoarce-te în ceruri, că altfel nu va fi bine nici de tine, nici de fiul şi nici de 
bărbatul tău. Alege, moarte sau viaţă! 

Ce să facă sărmana zână? Să se întoarcă în ceruri, nu-i venea să se despartă de 
bărbatul şi de fiul ei. Să nu se întoarcă, însemna să-i omoare cu bună ştiinţă! 

Nespus de mâhnită, i-a zis bărbatului: 

— Agu, pentru viaţa ta şi a fiului nostru, pentru viaţa noastră, trebuie să 
mă întorc în cer, la tatăl meu. Dar ţine minte: în cea de-a şaptea zi a celei de a şaptea 

luni să vii cu băiatul la poalele muntelui. Şi de vei vedea un curcubeu în cinci culori, 
să apuci bine de un capăt, şi eu am să vă trag în ceruri. 

Şi astfel a hotărât zâna să plece din rândul pământenilor, lăsându-şi bărbatul cu 
inima sfâşiată de durere. Agu a scos aripile din ascunzişul lor, le-a curăţat, le-a 
lustruit şi i le-a pus pe spate, apoi a zburat de pe pământ pe scaun, de pe scaun pe 
masă, apoi afară. Bărbat şi fiu au condus-o până la 
poartă, ea s-a mai uitat încă o dată la ei şi apoi şi-a luat zborul către înălţimi. 

După plecarea zânei, în colibă s-a aşternut tristeţea. Lui Agu i se părea că zilele 
sunt prea lungi: o zi i se părea o lună şi abia aştepta să vină cea de-a şaptea zi a celei 
de-a şaptea luni, să se întâlnească cu soţia iubită. Dar iată că a venit şi sorocul. în 
ziua aceea ploua mărunt, Agu a luat copilul şi s-au dus la poalele muntelui. După cea 
încetat ploaia, pe cer s-a aşternut curcubeul în cinci culori. Tată şi fiu au apucat 
puternic de capătul curcubeului. Văzând cea de-a şaptea zână că a venit ziua când îşi 
va revedea bărbatul şi fiul era nespus de bucuroasă şi şi-a încordat forţele, trăgându-i 
cu toată puterea în cer. Acum erau iarăşi toţi trei împreună. 

Agu trăia acu în altfel de lume. Cea de-a şaptea zână i-a zis: 

— Trebuie să mă asculți pe mine! Tu nu cunoşti obiceiurile cerului şi ai 
putea foarte uşor să stârneşti mânia împăratului, ceea ce te-ar putea duce la pieire! 

împăratul de Jad îi ura pe muritori, şi cu atât mai mult pe bărbatul fiicei sale, şi în 
ascuns plănuise cum să-l piardă. 

într-o zi, când Agu a intrat în palat, un porc uriaş s-a repezit asupra lui. Dar ela 
început să strige: 

— împărate, împărate! şi pe loc porcul s-a prefăcut în împărat care, râzând, i- 
a zis: 

— Eşti grozav! 

Dar împăratul tot nu s-a lăsat, şi altă dată i-a zis lui Agu: 

— Agu, vreau să mergem împreună să ardem toate buruienile de pe 
muntele Ciocârliei şi să plantăm pomi fructiferi. 

Agu a căutat-o îndată pe nevastă-sa să se sfătuiască cu ea. Aceasta i-a spus: 

— împăratul vrea cu tot dinadinsul să te piardă. 

Şi l-a învățat cum să se poarte când ajung acolo. 

A doua zi, împăratul de Jad a plecat împreună cu Agu pe Muntele Ciocâliei. Acolo 
împăratul i-a zis lui Agu: 

— Eu mă duc la poalele muntelui să pun focul, tu du-te pe vârf să-l înteţeşti. 

Dar, cum a aprins focul, s-a stârnit un vânt puternic şi pe loc tot muntele a fost 
cuprins de o flacără uriaşă, gata-gata să-l prefacă în scrum şi pe Agu. Amintindu-şi de 
vorbele zânei, acesta a scos o batistă albă şi a fluturat-o deasupra focului, înăbuşindu- 
L 

împăratul a mai încercat în mai multe feluri să-l piardă, dar n-a reuşit. 

Văzând că nu poate să-i vină de hac ginerelui, în niciun fel, împăratul a plănuit cum 
să-l piardă pe nepot. într-o zi, când cei doi erau plecaţi şi Micuţul Frumos se juca cu 
capătul curcubeului, împăratul i-a dat brânci şi băiatul a căzut din cer pe pământ. 

De atunci se zice că cei doi soţi plâng mereu după copilul pierdut. Lacrimile lor se 
prefac în curcubeu şi ei tot aşteaptă ca Micuţul Frumos să se prindă de curcubeu şi ei 
să-l tragă iarăşi în cer. 


Zeița care-şi caută bărbatul 


poveste chineză poveste populară a minorităţilor Bai 


Legenda spune că odată trăia un împărat care avea o fiică frumoasă ca o floare 
albă de magnolie. Tocmai de aceea împăratul i-a pus numele de Floare Albă. 1 se 


dusese vestea în toată lumea de frumoasă şi deşteaptă ce era. A trăit prinţesa Floare 
Albă în palatele părintelui său până la vârsta de optsprezece ani şi, cu toate că iubea 
nespus natura cu munţii şi apele, foarte rar a avut prilejul să iasă din palat şi să se 
bucure de aceste frumuseți. 

într-un an, după sărbătorile de primăvară, prinţesa a ieşit din palat şi a rămas 
uimită de ce văzuse: peste tot înfloriseră boscheţi de ceai; munţii erau acoperiţi de 
verdeață şi flori. împăratul o învoise să meargă la sărbătoarea primăverii, însoţită de 
două slujnice, dar până la asfinţit să se întoarcă în palat. Sărbătoarea se desfăşura la 
Templul respectului de la poalele munţilor Canyren. 

Aci se strânseseră mii şi mii de oameni veniţi din toate satele învecinate. 

La început, prinţesa n-a simţit nicio încântare, văzând atât puhoi de oameni. După 
un timp, s-a răzleţit de cele două slujnice şi căutându-le s-a trezit rătăcind prin pădure. 
S-a aşezat sub un copac, respirând din adânc aerul înmiresmat. Stând ea aşa, a văzut 
doi fluturi colorați, care se învârteau în jurul ei. Fata a încercat să-i prindă şi, tot 
alergând după ei, s-a afundat şi mai mult în pădure, iar fluturii s-au făcut nevăzuţi. 
Deodată, s-a auzit un viers de fluier şi fata a rămas nemişcată, ascultând. După puţin, 
viersul a încetat şi s-au auzit zgomote de lovituri de topor. S-a luat după aceste 
zgomote şi în curând a ajuns într-un luminiş, unde un flăcău tăia lemne. S-a ascuns 
după un copac şi a început să se uite pe furiş la flăcău. Acesta avea hainele ude de 
năduşeală, iar de cingătoare îi atârna un fluier de bambus. Prinţesa a înţeles că el era 
cel care cântase din fluier. Tocmai atunci un con de brad a căzut la picioarele ei şi, 
speriindu-se, a scos un țipăt. Flăcăul a ridicat capul şi a dat cu ochii de prinţesa 
înveşmântată în haine scumpe. Tânărului a început să-i bată inima de să-i spargă 
pieptul. 

— Frăţioare, tu ai viersuit mai adineaori? Mie îmi place foarte mult viersul 
păsărilor, dar viersul tău e mai frumos decât al lor, i-a zis fata cu îndrăzneală. 

— Da' de unde, eu nu cânt frumos. Dar pe tine ce vânt te aduce, surioară? a 
întrebat băiatul. 

Fata i-a povestit cum de a ajuns acolo şi, tot vorbind ei, au uitat de timp. Şi din ce 
vorbeau, din 
ce inimile li se înfierbântau. Soarele se pregătea de asfinţit, când prinţesa şi-a amintit 
că trebuie să se întoarcă la palat. Dar niciunul nu voia să se despartă de celălalt. 
Băiatul se temea că dacă fata se întoarce la palat îl va uita. Dar fata i-a zis: 

— Frate, nu te teme că mă voi schimba. Dragostea noastră va fi veşnică 
precum acest brad după care am stat ascunsă este veşnic verde. 

Şi au hotărât să se întâlnească din nou la sărbătoarea din anul următor. 

Zilele au început să zboare şi iată că au venit iarăşi sărbătorile de primăvară. în 
acest timp, prinţesa Floare Albă mai crescuse şi se mai împlinise. împăratul s-a sfătuit 
cu împărăteasa şi au hotărât că a venit timpul să-şi mărite fata cu un prinţ. 
împărăteasa a chemat-o pe Floare Albă s-o pregătească. Auzind prinţesa cele hotărâte, 
inima a început să i se zbată în piept ca o pasăre şi s-a roşit toată. Ea îl iubea pe flăcăul 
din pădure, şi atunci cum ar fi putut să urmeze sfatul părinţilor? 

— Mamă, fiica ta nu vrea să se mărite, nu vrea să-şi părăsească părinţii. 
Lăsaţi-mă lângă voi până la bătrâneţe, se tânguia prinţesa, care nu îndrăznea să-şi 
spună taina. 

— Fetiţo, oare nu ştii că obiceiul este ca numai băieţii să rămână lângă 
părinţi, iar fetele să plece? i-a răspuns supărată împărăteasa. 

Floare Albă a alergat la împărat şi l-a rugat şi pe el, dar şi acesta, supărat, i-a 
răspuns în acelaşi fel. Văzând că nu-şi poate îndupleca părinţii, prinţesa a început să 
plângă şi să se tânguiască cu inima zdrobită. 

După ce s-a despărţit de prinţesă, nu exista clipă în care flăcăul să nu se gândească 
la dragostea lui. Seara se uita la lună şi-şi zicea că priveşte faţa prinţesei; se uita la 
cameliile de pe munte şi-şi amintea de chipul prinţesei. Aşa de mult ar fi vrut s-o 


revadă, dar cum să pătrundă în palatul în care trăia fata? 

într-o zi, flăcăul tăind lemne, cu gândul la prinţesă, a uitat de timp. Se întunecase şi 
nu mai putea să se întoarcă acasă. Atunci s-a urcat în vârful muntelui, unde a dat peste 
o peşteră adâncă, în care s- a culcat. Noaptea a visat cum a venit la el un bătrân şi i-a 
spus că în apropierea peşterei se află iarba zburătoare, ale cărei frunze sunt albe ca 
zăpada şi cine mănâncă din ele se ridică în văzduh şi poate zbura oriunde doreşte. Dar 
când flăcăul a vrut să-l iscodească mai cu de-amănuntul, acesta s-a prefăcut într-o rază 
albă şi nu s-a mai văzut. 

A doua zi de dimineaţă, când s-a trezit, şi-a amintit de vis, a ieşit îndată din peşteră 
şi a plecat în căutarea ierbii zburătoare. A căutat aşa toată ziua şi, de abia pe înserate, 
a găsit în despicătura unei stânci un firişor de iarbă cu frunzele albe, pe care le-a 
mâncât. Pe loc a simţit cum tot trupul i se uşurează şi se ridică în văzduh. Apropiindu- 
se sărbătoarea Primăverii, s-a gândit să găsească odoarele cele mai preţioase spre a le 
dărui prinţesei la întâlnirea lor. A început să zboare în toate părţile în căutarea acelor 
lucruri. A zburat până la Muntele Phoenixului, de unde a cules pene de Phoenix frumos 
colorate; a zburat până la Muntele celor o mie de flori, de unde a cules flori de 
scorţişor; a zburat până pe Vârful Omului de zăpadă, de unde a cules camelii albe; a 
zburat până la Vârful magnoliilor, de unde a cules magnolii albe ca zăpada; a zburat 
până la Valea Jadului, de unde a adunat bucăţi de jad verde ca iarba crudă şi acum 
aştepta sosirea zilei, când putea să le dăruiască prinţesei. 

Şi iată că acea zi a sosit. 

Băiatul şi-a strâns toate comorile adunate şi a plecat spre locul de întâlnire. A 
aşteptat, a aşteptat până ce soarele a asfinţit, dar prinţesa nu s-a arătat. 

Flăcăul era nespus de mâhnit, crezând că fata l-a uitat. Dar văzând că bradul în 
spatele căruia stătuse ascunsă prinţesa este tot verde, şi-a amintit de vorbele spuse 
de ea la plecare. Dar atunci de ce nu venea prinţesa? Oare-l uitase cu adevărat, ori 
din alte pricini? Tot frământându-se aşa, a hotărât să se ducă la palat, să afle ce se 
întâmplase. 

în ziua marii sărbători, prinţesa se împodobise şi, fiind gata de plecare, a mers la 
împărat să-şi ia rămas-bun. Dar împăratul, care plănuise ca în acea zi să-i aducă 
ginerele, n-a lăsat-o să iasă din palat. Floare Albă, care aşteptase un an de zile să se 
întâlnească cu iubitul ei, auzind hotărârea împăratului, a podidit-o plânsul. Ce putea 
să facă? A aşteptat până s-a înserat, apoi a ieşit în grădină şi a început să se plângă 
lunii de pe cer. 

Tocmai atunci a ajuns şi băiatul în grădină şi, în lumina lunii, a văzut o tânără care 
se ruga. S-a apropiat şi a dat cu ochii de prinţesă şi a alergat îndată spre ea. Ridicând 
capul, fata a tras o sperietură văzându-l pe băiat şi aproape că nu-i venea să-şi creadă 
ochilor. 

— Oare visez, ori eşti tu cu adevărat? a întrebat prințesa. 

Băiatul i-a apucat mâinile şi a zis: 

— Prinţesă, nu visezi, sunt eu cu adevărat! 

Apoi, băiatul i-a dăruit cu mare bucurie comorile pe care le strânsese. Prinţesa s-a 
bucurat nu atât pentru acele minunate lucruri, cât pentru statornicia dragostei 
băiatului. 

La rândul ei, prinţesa i-a povestit tot ceea ce plănuise împăratul. S-au sfătuit 
împreună cum să fugă din palat. Băiatul a luat-o în braţe şi au zburat împreună până 
la peştera din vârful muntelui, în care-şi petrecură noaptea, ca să se ascundă de 
mânia împăratului. 

La răsăritul soarelui, au ieşit din peşteră şi au văzut că în jurul lor erau mulţime de 
flori şi fluturi. Au hotărât să trăiască acolo tot restul zilelor. Flăcăul aduna în fiecare 
zi poamele cele mai gustoase, pe care le dăruia prinţesei, iar acesteia i se părea că 
totul este mult mai minunat decât în palatul tatălui său. 

A doua zi după fuga prinţesei, împăratul a trimis o mulţime de slujbaşi în căutarea 


ei. Au căutat ei la răsărit şi la apus, la miazănoapte şi miazăzi, dar nici urmă de 
prinţesă. împăratul era plin de mâhnire şi deznădejde, până ce unul din slujitori l-a 
sfătuit că ar fi bine să ceară sfatul bătrânului de la Templul Hai Dunglo, care ştie 
totul despre toate câte sunt pe lume. Au fost pregătite daruri bogate şi împăratul l-a 
trimis pe acel slujitor să se întâlnească cu bătrânul. Acesta l-a ascultat cu luare- 
aminte pe slujitor şi, la sfârşit, a ridicat mâna în care avea şirul de mătănii, a prins 
între degete cea mai mare mărgea din şirag şi a început să şoptească descântece. 

în acest timp, mărgeaua s-a făcut din ce în ce mai luminoasă şi mai mare şi în ea s- 

a văzut cum flăcăul a intrat în palat, apoi cum a fugit împreună cu prinţesa şi cum au 
ajuns pe vârful muntelui de Jad, aşezându-se în peşteră. La înapoiere, slujbaşul a 
povestit împăratului tot ce a văzut. Acesta s-a mâniat cumplit şi a dat poruncă 
bătrânului să facă ce o şti, să-i aducă fata înapoi. El s-a apucat de treabă, a înălţat în 
curtea templului un altar, pe care s-a rugat trei zile şi trei nopţi să dea zăpadă şi ger, 
ca s-o facă pe prinţesă să se întoarcă în palat. 

în acea dimineaţă, ca de obicei, flăcăul a ieşit din peşteră, să adune poame şi alte 
lucruri de mâncare. în jurul peşterii zburdau căprioarele şi tot felul de fluturi şi păsări 
când, dintr-odată, dinspre Templul Hai Dunglo s-a stârnit un vânt rece, iar cerul s-a 
acoperit de nori, în scurt timp au început să cadă fulgii de zăpadă. Animalele şi 
păsările s-au retras înfrigurate în culcuşurile lor. A cuprins-o frigul şi pe prinţesă. Cât 
ai clipi, muntele s-a acoperit cu zăpadă, apele au îngheţat. Fata tremura din ce în ce 
mai tare pe patul de iarbă din peşteră şi-şi dorea să se întoarcă bărbatul cât mai 
repede. Acesta s-a întors cu mâna goală: nici tu poame de mâncare, nici tu vreascuri 
pentru foc. La venirea lui, prinţesa s-a mai înviorat un pic. Bărbatul şi-a amintit că 
auzise că la Templul Hai Dunglo se află nişte veşminte fermecate, care te apără de frig 
şi de arşiţă. S-a gândit că ar trebui să facă rost de acele veşminte pentru prinţesă. Când 
i-a povestit că ar trebui să ia acele haine, prinţesa s-a speriat ştiind cât de greu se 
ajunge acolo şi cât de crud era bătrânul, încât dacă flăcăul ar fi căzut în mâna lui, s-ar fi 
terminat cu viaţa-i. 

— Mai bine mor de frig decât să te las să te duci acolo, i-a spus prinţesa. 

— Nu te speria, prințesă, ştiu bine că acel bătrân îşi face rugăciunea cu ochii 
închişi. Voi zbura în templu şi mă voi ascunde, iar când îşi va face rugăciunea, eu voi 
pune mina pe veşminte şi ţi le voi aduce. 

Dar prinţesa tot nu s-a învoit şi s-a rugat de băiat să nu se ducă. Acesta însă era 
hotărât să facă totul s-o scape pe prinţesă de frig. A liniştit-o spunându-i că negreşit se 
va întoarce în trei zile şi să-l aştepte, apoi a plecat, nevoind s-o mai vadă cum tremură. 

Băiatul a ajuns la templu pe înserat. S-a uitat pe geam şi a văzut cum bătrânul s-a 
aşezat în pat, a închis ochii şi a început să se roage. S-a strecurat tiptil înăuntru şi, 
încet-încet, a pus mâna pe veşmintele bătrânului, a ieşit afară şi se pregătea să-şi ia 
zborul spre Munţii Canyren. 

Dar n-a apucat să iasă din templu, că bătrânul a băgat de seamă că-i dispăruseră 
veşmintele fermecate. A apucat cea mai mare mărgea din şiragul de mătănii şi l-a văzut 
pe flăcăul care se pregătea să-şi ia zborul. Mânios, a luat sceptrul-dragon, l-a prefăcut 
într-o rază de aur şi a zvârlit-o pe urmele fugarului. Raza l-a izbit pe flăcău, prefacându- 
l într-o cămilă de piatră. 

Prinţesa, care rămăsese în peşteră, îşi aştepta bărbatul cu nerăbdare. A trecut o zi, 
au trecut două, au trecut trei, dar el tot nu se arăta. După trei zile, prinţesa a simţit că 
şi-a pierdut bărbatul şi, cu tot frigul, a ieşit din peşteră. S-a urcat pe o stâncă înaltă şi a 
privit spre templu, dar nici urmă de bărbat. Atunci a căutat o stâncă şi mai înaltă, dar 
tot n-a văzut nimic. Se prefăcuse într-un ţurţure de gheaţă, dar tot mai căuta cele mai 
înalte colţuri de stâncă pe care să se caţere şi să se uite, să se uite, doar îşi va vedea 
bărbatul venind. Şi atunci a dat cu ochii de cămila de piatră. Tot uitându-se la ea, i s-a 
părut că are înfăţişarea bărbatului ei. De durere, a scos un țipăt, strigându-l. Apoi s-a 
prefăcut într- un nor care s-a înălţat pe vârful muntelui. 


De atunci, când se vede acel nor alb pe vârful Muntelui de Jad, oamenii spun că este 
zeiţa care-şi caută şi azi bărbatul. 


Sticluţa de jad 
poveste chineză 


Trăia odată un tânăr harnic şi curajos, care se numea Shi Long. El îşi pierduse 
părinţii de mic copil şi nu mai avea pe nimeni pe lume. Neavând din ce trăi, s-a băgat 
slugă la un moşier. 

în fiecare zi ducea oile pe munte la păscut şi tot timpul vorbea cu ele, spunându-le 
toate păsurile şi cum tânjeşte zi de zi să-şi găsească o fată potrivită cu care să se 
însoare. 

în ziua când a împlinit optsprezece ani, Shi Long era cu oile pe munte şi tocmai se 
pregătea să-şi scoată din traistă bucata rece de mămăligă, să mănânce, când, din 
Templul Pământului care se afla în apropiere, a ieşit un bătrân cu părul alb şi hainele 
ferfeniţă. Bătrânul, sprijinindu-se într-un baston, s-a apropiat încet de Shi Long şi i-a 
zis: 

— Tinere, îndură-te şi dă-mi bucata ta de mămăligă! 

Făcându-i-se milă de bătrân, Shi Long i-a dat-o. 

Au trecut de atunci mult timp, şi în fiecare zi se întâmpla la fel: cum venea vremea 
prânzului, bătrânul se înfăţişa şi-i cerea lui Shi Long bucata lui de mămăligă. Până ce, 
într-o zi, bătrânul i-a zis acestuia: 

— Tinere, te poftesc să vii pe la mine pe acasă! 


Shi Long a pornit împreună cu bătrânul şi au intrat amândoi în Templul 
Pământului. După ce s- au aşezat, bătrânul a zis: 

— Tinere milos, am mâncat atâtea zile din mămăliga ta. Acum a venit timpul 
să te răsplătesc! 

Apoi a luat bastonul, a lovit cu el în pământ şi a zis: 

— Ia-ți mămăliga înapoi! 

Şi, deodată, Shi Long a văzut cum bucăţile de mămăligă pe care le dăduse 
bătrânului se prefacuseră în bulgări strălucitori de aur şi argint. Uimit, l-a întrebat pe 
bătrân: 

— Bătrâne, de unde ai atâta aur şi argint? 

Iar bătrânul a răspuns: 

— Eu sunt Spiritul Pământului, care sălăşluieşte pe acest munte. Pentru 
milostivenia de care ai dat dovadă îţi dăruiesc acest aur şi argint şi acum mergi şi 
rânduieşte-ţi altfel viaţa. 

Shi Long a răspuns: 

— Mulţumesc, bătrâne, dar n-am nevoie de atâta aur şi argint. 

Uimit, bătrânul a întrebat: 

— Dacă nu vrei aur şi argint, atunci ce vrei? 

Plecându-şi capul, Shi Long a spus: 

— Aş vrea o fată bună cu care să mă însor şi cu care să-mi petrec tot restul 
zilelor. 

Râzând, bătrânul i-a zis: 

— Bine, dar să ştii că pentru aceasta ai nevoie de multă voinţă şi dârzenie. 

Bătându-se cu pumnul în piept, Shi Long a zis: 

— Bătrâne, să ştii că am această voinţă şi dârzenie! Dacă-mi găseşti o fată 
pe gândul meu, voi fi în stare să trec prin munţi de cuțite şi mări de foc! 

Auzindu-l, bătrânul a scos încet din sân o sticluţă de jad de mărimea unui ou, 
rotundă şi strălucitoare, şi a zis: 

— în această sticluţă se află iarba albă care, după ce e fiartă, se preface în 
apa care vindecă orice boală şi care are şi darul de a învia din morţi. într-un loc, 
foarte departe de aici, se află Muntele celor nouă nori. Şi pe muntele acesta trăieşte 
Marele Spirit al Muntelui, care are o fată căreia i s-a dus vestea de frumoasă şi 
deşteaptă. Fata se numeşte Yufeng*!?, dar, din păcate, cu trei ani în urmă aceasta şi-a 
pierdut vederea. Marele Spirit al Muntelui a dat sfoară în ţară că acel ce-i va vindeca 
fata, de va voi aur, va primi aur, de va voi argint, va primi argint, iar dacă va fi tânăr 
şi va voi să se căsătorească cu fiica lui, se va învoi. la această sticluţă care îţi va fi 
peţitoare. 

Shi Long a apucat sticluţa cu amândouă mâinile şi a plecat îndată spre Muntele celor 
nouă nori. 

Muntele acesta se afla foarte departe, de parcă ar fi fost la capătul lumii. Dar Shi 
Long, care era cu gândul numai la fată, nu simţea greutatea drumului. De-i era foame 
se hrănea cu poame sălbatice, de-i era sete şi-o potolea cu apa din izvoare. Hainele şi 
încălţămintea i se făcuseră ferfeniţă şi nu-l înspăimântau nici răgetul panterelor, nici 
şuieratul şerpilor. De câte ori trecea peste un munte, se aşeza să se odihnească, şi 
atunci prima lui grijă era să pipăie dacă sticluţa cu leacul fermecat se află la locul ei. 
Şi când simţea că sticluţa este acolo unde trebuie, îl apuca o mare bucurie. 

După nu se ştie câte luni şi zile de mers, Shi Long a ajuns în faţa unui munte uriaş. 
La poalele acestui munte se afla o piatră pe care sta scris: Muntele celor nouă nori. 
Cuprins de buçurie, el a, bugs să se adan şi s-a cățărat, s-a cățărat până a ajuns 
da MA mtel put dejed cu mâna cerul sau să culeagă stelele. Şi-n 
acel vârf de munte, printre flori înmiresmate şi brazi veşnic tineri, se înălța un palat 
cum nu s-a mai văzut. Shi Long a auzit, deodată, în spatele lui: 

— De unde a venit sălbaticul acesta, care îndrăzneşte să privească spre 


Palatul Marelui Spirit al Muntelui? 

Speriat, Shi Long s-a întors îndată şi a privit: în spatele lui se afla un bătrân cu faţa 
neagră. Apoi, zâmbind, a zis: 

— Spirit al Marelui Munte, mă numesc Shi Long şi am puterea să vindec 
orice boală. 


512 vântul dejad 


Marele Spirit al Muntelui s-a bucurat când a auzit şi a zis: 

— Am o fiică ce se numeşte Yufeng şi care şi-a pierdut vederea la amândoi 
ochii. Dacă poţi s-o vindeci, cu adevărat, de vrei aur, îţi voi da aur, de vrei argint, îţi 
voi da argint, iar dacă nu eşti însurat şi vrei s-o iei de nevastă, a ta va fi. 

Yufeng trăia în Pavilionul Florilor şi era tare tristă că nu poate vedea lumina zilei. 
Auzind că la curtea Marelui Spirit a venit un tânăr care ar putea să-i redea vederea, a 
sărit în sus de bucurie, strigând: 

— Tinere, nu te voi uita niciodată dacă-mi vei reda vederea! 

Iar Shi Long a răspuns: 

— Fii liniştită, eu pot să te fac să vezi din nou! 

Apoi a luat sticluţa de jad şi, cu multă grijă, a pus câteva picături în ochii fetei. 
îndată întunericul din ochii ei s-a împrăştiat şi au început să-i strălucească întocmai 
ca două boabe de struguri copţi. 

împăratul a dat un mare ospăț în cinstea lui Shi Long şi a poruncit să fie aduse tăvi 
încărcate cu aur şi argint. 

Dar Shi Long nici n-a vrut să-şi arunce privirea spre ele, ci a zis: 

— Nu vreau nici aur, nici argint. Vreau să mă însor cu Yufeng. 

încruntându-şi sprâncenele a nemulțumire, împăratul a zis: 

— Eu sunt spirit, iar tu eşti om. Nu ne potrivim. Fata mea nu se poate mărita 
cu un muritor. 

Şi l-a îmbiat din nou să primească aurul şi argintul, adăugând: 

— Cu atâta aur şi argint poţi găsi oricând o muritoare de seama ta, cu care 
să te însori! 

Mâhnit, Shi Long a împins tava la o parte, răsturnând-o. Aurul şi argintul s-au 
împrăştiat peste 
tot. Acest lucru l-a înfuriat pe împărat, care a dat ordin ca Shi Long să fie izgonit 
de pe Muntele celor nouă nori. 

Neavând încotro, băiatul a trebuit să părăsească muntele. A mers ce a mers, când, 
deodată, a auzit în spatele lui: 

— Frate Shi Long! Frate Shi Long, aşteaptă-mă! 

Shi Long s-a oprit şi s-a uitat înapoi, şi a văzut o fată care alerga spre el. Iar când 
s-a apropiat, mare i-a fost mirarea văzând că acea fată era chiar Yufeng. 

I-a strâns bucuros mâinile şi a întrebat-o: 

— Yufeng, Yufeng, cum ai ajuns aici? 

Iar fata i-a răspuns: 

— Tatăl mea nu s-a ținut de cuvânt, dar eu nu pot uita binele ce mi l-ai 
făcut. Am venit să plec împreună cu tine în lume. 

— Dar dacă Împăratul ne va urmări, ce ne facem? 

— Nu te teme, eu mă voi preface într-un Phoenix mic de jad, iar tu mă vei 
ascunde în buzunarul tău. 

Şi cum a zis a şi început să se prefacă din ce în ce mai mică, până ce a ajuns cât o 
boabă de orez, iar Shi Long a luat-o, a pus-o în buzunar şi a plecat mai departe. Shi 
Long ar fi vrut să ajungă cât mai repede în satul lui, dar drumul era foarte lung şi 
munţii foarte înalţi. Ascunsă în buzunar, 

Yufeng tremura de teamă că împăratul, tatăl ei, ar putea să-i ajungă din urmă, şi 
atunci totul se va termina. 

Ca să ajungă cât mai repede acasă, fata s-a furişat din buzunarul lui Shi Long şi s-a 
prefăcut într- un cal, care i-a ieşit băiatului înainte. Shi Long, văzându-l, tare s-a mai 
bucurat gândindu-se că poate să ajungă mai repede acasă. A încălecat, şi calul şi-a 
luat zborul întocmai ca o săgeată. 

în apropierea satului său, Shi Long s-a oprit într-un târguşor să vândă calul şi să 
cumpere cele trebuitoare pentru nuntă. Cât ai clipi din ochi, un bătrân cu nas de 
vultur şi ochi de şoarece i-a dat 30 de taleri de argint pe cal. Băiatul s-a învoit şi a 


vândut calul. Acesta era trimisul împăratului, care trebuia să cumpere calul şi apoi 
să-l omoare. L-a dus acasă şi l-a închis într-un grajd întunecos, unde nu pătrundea 
nicio rază de lumină. Bătrânul avea un băiat tare neastâmpărat care, într-o zi 

când tatăl său nu era acasă, a făcut o gaură în hârtia’? de la fereastra grajdului, să 
vadă ce este înăuntru. Dar, cum a rupt hârtia, cum o albină a ieşit şi şi-a luat zborul. 
Când s-a întors bătrânul şi a văzut că nu mai era calul, s-a pornit să-l certe pe băiat, 
zicându-i: 

— Prostule şi nefericitule, ţi-am spus să nu te uiţi, dar nu m-ai ascultat! 
Pentru calul ăsta împăratul făgăduise 100 de taleri de argint, şi tu uite ce-ai făcut! 

Cu banii luaţi pe cal, Shi Long a cumpărat ce-i trebuia şi a plecat spre casă. Pe drum 
s-a auzit strigat: 

— Frate Shi Long, aşteaptă-mă! 

Uitându-se înapoi, a văzut o albină care s-a aşezat jos şi s-a prefăcut în Yufeng. 
Gâfâind, aceasta a spus: 

— Calul pe care l-ai vândut eram eu, cum ai putut să faci una ca asta? 

Mirat, băiatul a zis.: 

— Dar tu nu erai ascunsă în buzunarul meu? 

Atunci fata i-a spus toată întâmplarea şi cum împăratul aflase de fuga ei şi-i 
poruncise bătrânului să cumpere calul şi să-l omoare. 

După puţin timp au ajuns la coliba băiatului. în aceeaşi seară, Yufeng a luat câteva 
bucăţi de hârtie verde şi roşie, le-a tăiat cu foarfeca, iar acestea s-au prefăcut în valuri 
de mătase. Apoi, a zis: „Surioarelor, veniţi să mă ajutaţi!” Şi deodată din văzduh s-au 
lăsat opt zâne care s-au apucat de treabă: unele croiau, altele coseau şi, cât ai clipi, 
hainele de nuntă au fost gata. 

S-au îmbrăcat amândoi în haine noi şi au făcut nuntă mare. 

Marele Spirit, aflând de nunta lor, tare s-a mai mâniat. A trimis doi supuşi să dea foc 
colibei lui Shi Long. Acesta nu era un foc ca oricare altul; de ce ardea, de aceea se 
înălța mai sus şi se făcea mai puternic. Sărmanii tineri, niciunul n-a scăpat de flăcările 
pustiitoare. 

A doua zi Spiritul Pământului, văzând ce s-a întâmplat, a strigat: 

— împărate al Spiritului Muntelui, ai fost prea crud! 

Apoi a scurmat cu toiagul în cenuşă, şi dând de trupurile celor doi tineri, a luat 
sticluţa de jad care rămăsese neatinsă şi a împrăştiat leacul din ea peste ei. îndată, cei 
doi tineri au sărit în picioare. Acum păreau şi mai tineri şi mai frumoşi decât înainte. Au 
mulţumit bătrânului, iar acesta le-a spus: 

— Marele Spirit vă crede morți, aşa că de aici Înainte nu vă va mai necăji. Să 
trăiţi ani mulți fericiți! 

Şi zicând acestea s-a prefăcut într-un vârtej care şi-a luat zborul. 

Cei doi tineri au trăit în fericire mulţi ani şi poate mai trăiesc şi astăzi. 


Vulpea şi broasca ţestoasă 


poveste chineză 


Trăiau odată, demult, opt cerbi, care în fiecare zi, de dimineaţă până seara, se 
duceau la un lac să bea apă. Patru dintre ei, însă, au fost mâncaţi, unul câte unul, de 
către marea broască ţestoasă, iar ceilalţi patru, chiar dacă mureau de sete, nu mai 
îndrăzneau să se ducă acolo. 

într-o bună zi, vulpea îi văzu aproape morţi de sete şi îi întrebă: 

— De ce nu vă duceţi la lac, să beţi apă? 

Atunci, cerbii îi povestiră vulpii cum stă treaba, iar aceasta, după ce se gândi o clipă, 
le spuse: 

— Am găsit un mijloc să vă ajut: marea broască țestoasă este una singură, 
iar voi, patru; să vă împărțiți doi câte doi şi aşa să mergeţi să beţi apă; când ea va veni 
într-o parte, voi vă veţi duce în cealaltă parte să beți apă; când ea se va duce în partea 
aceea, voi vă veţi întoarce la loc, şi tot aşa mereu. Astfel, fiind nevoită să vă urmărească 
din două părți, marea broască țestoasă nu va putea să vă prindă. 

Urmând sfatul vulpii, cerbii putură, astfel, să se ducă să bea liniștiți apă în fiecare zi. 

Dându-le cerbilor acest sfat, vulpea îşi atrase însă asupra sa ura marii broaşte 
țestoase, care hotărî în sinea ei să-i facă de petrecanie vulpii. 

Şi astfel, într-o bună zi, când vulpea veni la lac dis-de-dimineaţă, să bea apă, 
întinse mai întâi piciorul, să încerce apa. De unde să-i treacă ei prin cap că marea 
broască ţestoasă era tocmai acolo şi o pândea?! într-un cuvânt, cum vâri vulpea 
piciorul în apă, marea broască ţestoasă o şi înhăţă strâns. Vulpea cea şireată însă 
strigă printre hohote de râs: 

— Ha! Ha! Nătăfleaţă mai e şi broasca asta ţestoasă! Crede că m-a prins de 
picior!... Când colo, a apucat de o rădăcină şi trage... şi trage!... 

Auzind aşa ceva, marea broască ţestoasă dădu drumul piciorului vulpii, iar roşcata 
o întinse pe dată la fugă. 

într-o altă zi, când vulpea se îndrepta spre lac să bea apă, marea broască ţestoasă, 
care o văzu sosind, se întinse pe mal, prefacându-se moartă, ca în felul acesta să o 
poată înhăţa pe neaşteptate. Vulpea însă nu se lăsă păcălită, ci se gândi deîndată să 
încerce dacă broasca e moartă cu adevărat sau nu; uitându-se la cele patru labe bine 
întinse ale ţestoasei, ea zise, ca pentru sine: „Dacă creatura asta de broască ţestoasă 
ar fi moartă de-adevăratelea, nu ar avea picioarele aşa întinse cum le are acum... 
Trebuie să fie ceva necurat la mijloc!” Auzind vorbele vulpii, marea broască ţestoasă 
îşi strânse de îndată picioarele, iar vulpea, dându-şi seama de prefăcătorie, o luă la 
sănătoasa. 

Văzând că nici a doua oară nu reuşise s-o prindă pe vulpe, marea broască ţestoasă 
se făcu foc şi pară de supărare. 

Şi iată că, într-o zi broasca se duse pe furiş şi se ascunse în vizuina vulpii, făcându- 
şi socoteala să o aştepte să se întoarcă acasă, şi să sară la ea pe negândite. 

Când veni vulpea, văzu deîndată pe pământ, în faţa vizuinii, o mulţime de urme de 
labe ale marii broaşte țestoase şi nu se îndoi că aceasta trecuse pe la ea pe-acasă, 
dar nu ştia dacă mai este sau nu în vizuină. 

Şi de astă-dată, vulpea se purtă cu mare grijă şi chibzuială. Astfel, ea întrebă 
pragul: „Pragule, astăzi a trecut cineva pe la mine, sau nu? Dacă a trecut, spune-mi, 

a plecat, sau nu?” De unde să vorbească pragul?! După o clipă, vulpea zise ca pentru 
sine: „Ce mai prag afurisit! Fără nicio îndoială că înăuntru este cineva, iar el nu 
îndrăzneşte să-mi spună!” 

Şi de astă dată, marea broască ţestoasă se lăsă păcălită şi răspunse cu o voce 
prefăcută, ca şi cum ar fi vorbit pragul: „Astăzi nu a trecut nimeni pe-aici!” 

Auzind glasul, vulpea se lămuri că marea broască ţestoasă, vrăjmaşa sa, era 
ascunsă în vizuină, şi atunci o luă la goană cât putu de iute, căutând să se 
îndepărteze cât mai mult de locurile acelea. 


Lăcomia maimuţei 


poveste 

maimuţă. 

într-o bună zi, ea cobori din munte şi merse până ajunse la o grădină plină de 
roade. Tare se mai bucură maimuţica văzându-le, şi culese numaidecât un spic de mei 
pe care şi-l puse pe umăr şi plecă fericită mai departe. 

Şi iată că ajunse la o livadă de piersici; când văzu pomii plini de piersici mari şi 
roşii, se gândi că trebuie să fie foarte gustoase. Atunci, aruncă deîndată spicul de mei 
şi culese o piersică. 

Apoi, porni mai departe şi ajunse la o grădină de pepeni, care era plină de pepeni 
mari şi rotunzi, cu miezul roşu. Văzând aceasta, maimuța cea lacomă aruncă 
numaidecât piersica şi culese un pepene. Şi atunci îşi făcu ea socoteala că ar cam fi 
timpul să se întoarcă acasă. Prin urmare, luă pepenele la spinare şi, nemaiîncăpându- 
şi în piele de bucurie, plecă spre casă. 

Merse maimuța cât merse, când, deodată, dădu peste un iepure. Văzându-l cum 
sare, i se păru nemaipomenit şi, aruncând pepenele, fugi să-l prindă pe iepuraş. 

Acesta însă alergă în pădure, până nu se mai văzu, iar maimuța nu mai avu altceva 
de făcut decât să se întoarcă acasă cu mâinile goale. 


Cum a fost furată vaca 


poveste chineză 


S-a întâmplat odată că un melc, un fir de lână şi un fir de iarbă au vorbit între ei şi 
s-au înţeles să meargă împreună şi să fure o vacă. 

Cei trei furară vaca. 

— Eu sunt cel care am înhăţat vaca! zise firul de lână. 

— Bine, dar eu sunt cel care am luat vaca şi am târât-o după mine! îi 
întoarse vorba firul de iarbă. 

— Ce mai tura-vura! Eu sunt cel care am gonit vaca de dinapoi, zise la rândul 
său melcul. 

Tocmai când se dondăneau astfel, fiecare fiind foarte plin de sine şi mândru de ceea 
ce făcuse, 
ajunseră la un pod; iar acolo, vaca înghiți firul de iarbă dintr-o răsuflare, vântul veni 
şi suflă firul de lână drept în mijlocul râului, iar cât îl priveşte pe melc, vaca odată 
calcă cu copita peste el, încât îl strivi pe loc. 

Cei trei: firul de iarbă, firul de lână şi melcul nu au ţinut seama de puterile lor, 
crezându-se neasemuit de puternici şi, drept urmare, au fost făcuţi una cu pământul. 


Darul vulpii 
poveste chineză 


Toată lumea ştie că vulpea este cel mai mare duşman al găinilor. 
S-a întâmplat odată, de mult, că mai multe găini care ajunseseră la capătul 
răbdării, din cauza felului cum se purta vulpea cu ele, s-au dus la judecătorul-urs, 
să facă plângere împotriva vulpii. 
— Mărite rege-urs! - i se plânseră găinile judecătorului - dacă vulpea va 
continua să se mai poarte cu noi la fel ca până acum, noi nu mai putem să ne 
ducem aşa zilele. Nu trece nici măcar o seară în care să nu vină la noi acasă şi să 
nu ne mănânce, tară milă, pe câteva dintre noi. 
Auzindu-le, ursul mormăi supărat: 
— Trebuie să o pedepsesc de îndată pe prăpădita asta de vulpe! 


Şi trimise numaidecât să fie chemată vulpea la judecată. 

Vulpea veni încărcată de daruri şi, de cum ajunse în faţa judecătorului-urs, grăi 
astfel: 

— Mărite rege-urs! Să mă ierte măria-ta că nu i-am adus decât nişte 
lucruri mărunte. îmi îngădui, cu adânc respect, să-ți dăruiesc această pernă mare, pe 
care să te sprijini, căci judecăţile trebuie că te-au ostenit tare mult. 

Zicând acestea, vulpea luă o pernă moale pe care i-o aşeză ursului la spate. 

Foarte bucuros de acest lucru, ursul făcu un semn către găini şi le zise: 

— Plecaţi de-aici! Şi să nu mai îndrăzniţi să veniţi la mine cu astfel de pâri 
mincinoase şi pentru astfel de judecăţi! 

Zis şi făcut! Cum veni seara, vulpea mâncă iarăşi două găini. A doua zi, găinile se 
duseră din nou la judecată, să se plângă de vulpe. 

De data aceasta, în sala de judecată trona lupul, care, după ce ascultă plângerea 
găinilor, trimise să fie chemată vulpea. Aceasta îi făcu judecătorului-lup acelaşi cadou 
ca şi judecătorului-urs cu o zi mai înainte: o pernă moale. Vulpea nici nu mai aşteptă 
ca judecătorul-lup să deschidă gură, şi se repezi la găini, răcnind la ele: 

— Aţi venit aici ca să îndrugaţi la minciuni în faţa măritului judecător?! 

La rândul său, lupul le trase găinilor o săpuneală zdravănă şi, ca încheiere, vulpea le 
ameninţă, strigându-le: 

— Să vedem dacă o să îndrăzniţi să mai veniţi la judecată, aşa, fără motiv! 

Văzând cum merge treaba, găinile o luară la sănătoasa, fugind cât le ţineau puterile. 

în seara aceea, dispărură iarăşi trei găini înfulecate de vulpe. îngrozite, în cea de-a 
treia zi, dis- de-dimineaţă, găinile merseră din nou la judecată. 

De data asta, judecător era câinele, care trimise la rândul său să fie chemată vulpea 
la judecată. Ea veni şi de astă-dată cu o pernă pe care i-o făcu cadou judecătorului- 
câine, vorbindu-i astfel: 

— Nu trebuie să ascultați minciunile găinilor, care habar nu au ce spun. 

Câinele pipăi perna şi-i zise vulpii: 

— Mie nu prea Îmi place perna aceasta a ta, care e atât de moale. Ia spune 

drept: câte găini ai 
mâncat ca să poţi face rost de atâta puf pentru perna ce mi-o dăruieşti? 

Vulpea holbă ochii la judecătorul-câine şi nu mai putu scoate o vorbă. 

Şi astfel, de la această întâmplare, câinii le apără pe găini şi le încolţesc pe vulpi, 

care-şi primesc, 
în felul acesta, pedeapsa pentru relele pe care le fac. 


Băţul cu cap de taur 


poveste chineză 


într-o bună zi, un cerşetor bătrân a găsit pe drum un băț tare frumos, care la unul 
din capete aducea întocmai cu un cap de taur. De cum l-a văzut, şi-a spus bucuros: „la 
să iau eu băţul acesta, să mă apăr cu el de câini!” 

Cerşetorul cel bătrân era tare leneş şi dormea toată ziulica în peştera în care se 
adăpostea. Odată însă, când dormea ziua în amiaza-mare, după cum îi era obiceiul, se 
pomeni că-l pocneşte cineva peste spinare: „Poc! Poc! Poc!” 

Sări speriat în picioare, strigând: 

— Aoleoo! Cine mă bate?! 

Se uită în toate părțile, dar nevăzând pe nimeni, îşi spuse: „De bună seamă că am 
visat”. Se culcă la loc şi, din nou, cineva îl pocni peste spinare: „Poc! Poc! Poc!” 

Se uită iarăşi, speriat, în toate părţile, şi-şi dădu seama că cel care-l bătea era băţul 

cu cap de taur. 

— Ce te-a apucat, băţule? se răsti la el bătrânul cerşetor. 


— Uită-te la tine cât eşti de leneş, îi răspunse supărat bățul cu cap de taur. 
De-atâta leneveală ai ajuns cerşetor. Du-te să munceşti pământul cu sapa! 

— Da!... Da!... dar nu am sapă, se bâlbâi cerşetorul cel leneş. 

Nici nu rosti el bine cuvintele acestea, căci băţul cu cap de taur suflă asupra 
unui pomişor, şi acesta se transformă într-o sapă. 

Neavând încotro, cerşetorul a ieşit din peşteră şi a început să sape un ogor 
nedesţelenit. Deodată, a scos din pământ o bucată de aur. Cum a văzut-o, bătrânul a 
început să sară în sus de bucurie. Atunci i-a apărut în faţă băţul cu cap de taur, care i-a 
vorbit astfel: 

— în pământul acesta se află mult aur. 

Apoi, bățul atinse bucata de aur, care dispăru deîndată. 

De atunci, bătrânul cel leneş hotărî să sape fără oprire pământul, din zori şi până 
seara târziu, tot căutând aur. Şi astfel, a săpat un ogor întreg, dar aur tot nu a găsit. 
După ce bătrânul a terminat de săpat ogorul, băţul cu cap de taur a adus un sac cu 
boabe de grâu şi l-a pus pe bătrân să le semene în ogorul pe care-l săpase. 

Grâul a încolţit, a crescut mare şi frumos şi s-a copt, căpătând o culoare galbenă, 
întocmai ca aurul. Era în toiul verii şi venise timpul strângerii recoltei, când, pe 
neaşteptate, apăru din nou băţul cu cap de taur, care-l întrebă pe bătrân: 

— Ei, uncheaşule, ai găsit aur? 

— Am găsit! îi răspunse bătrânul, dând bucuros din cap. 

Şi astfel, bătrânul care găsise băţul cu cap de taur şi-a dat seama că numai munca 
aduce belşug omului şi a devenit un ţăran harnic, iar toată lumea a uitat că fusese 
cândva un cerşetor leneş. 


Cum a fost pedepsită cumătră vulpe 


poveste chineză 


Trăiau odată două prietene de nedespărţit: o tigroaică şi o leoaică. Când cele două 
mame aduseră pe lume nişte puişori de toată frumuseţea, se gândiră cum să-şi 
împartă între ele grijile gospodăriei: leoaica avea grijă atât de puii ei, cât şi de cei ai 
prietenei sale, iar tigroaica pleca pe munte, ca să facă rost de hrană pentru cele 
două familii. 

într-o bună zi, tigroaica, aflată ca de obicei pe munte, în căutarea hranei, se întâlni 
cu cumătră vulpe, care-i vorbi astfel: 

— Vai, dragă prietenă, leoaica, pe care tu o crezi cea mai bună prietenă a 
ta, este de fapt cea mai rea ființă din lume; nu le dă să mănânce lapte decât puilor ei, 
pe când puişorii tăi ţipă fără încetare de foame. Şi asta n-ar fi nimica! Leoaica vrea 
să te mănânce chiar pe tine... Să fii atentă la ea şi, când o vei vedea că-şi zbârleşte 
blana, înseamnă că vrea să te mănânce. 

Din acest moment, tigroaica începu să o privească cu neîncredere pe prietena ei 
leoaica şi îşi făcea adesea drum pe-acasă, doar, doar o vedea cum prietena se poartă 
urât cu puii ei; însă totdeauna o găsea pe leoaică îngrijindu-i pe micuţii tigrişori ca 
pe propriii ei pui. 

Cumătră vulpe nu se mulţumi însă doar cu atâta, ci alergă la casa celor două 
prietene, unde o găsi pe leoaică şi-i spuse: 

— Vai, prietenă leoaică, tigroaica vine acasă de nu ştiu câte ori pe zi; să 
ştii că are de gând să te mănânce! De fapt, cu toţii am auzit-o plângându-se mereu 
că, în timp ce ea trudeşte din greu, alergând toată ziulica după hrană, pe munte, tu 
leneveşti acasă. Să ştii că atunci când o vei vedea rostogolindu-se de trei ori pe jos şi 
agitându-şi coada, înseamnă că vrea să te mănânce! 

Leoaicei nu-i prea veni să creadă spusele vulpii, dar rămase cu o teamă în suflet, 


iar seara, când prietena ei se întoarse acasă şi o văzu rostogolindu-se de trei ori pe 
jos şi agitându-şi coada, adormi mai mult moartă de spaimă. 

A doua zi de dimineaţă, de cum se sculă, leoaica începu să-şi zbârlească blana, 
luând o înfăţişare care ar fi băgat pe oricine în sperieţi. Văzând aşa ceva, tigroaica 
începu să tremure de frică, crezând că prietena ei vrea să o mănânce. Leoaica însă o 
întrebă: 

— De ce tremuri în halul acesta? Te-ai îmbolnăvit cumva? 

Atunci, tigroaica îi povesti din fir-a-păr leoaicei tot ceea ce îi spusese vulpea, iar 
leoaica, înspăimântată de o asemenea întâmplare, îi povesti şi ea tigroaicei, bob cu 
bob, ceea ce-i spusese ei vulpea. Tare se mai mâniară amândouă de mârşăvia vulpii! 

în acest timp, vulpea se ascunsese în apropierea locuinţei celor două prietene şi, 
văzând că leoaica şi tigroaica, pe măsură ce vorbesc, sunt tot mai înfuriate, crezu că- 
i reuşise planul de a le învrăjbi pe cele două şi alergă spre ele, tară a-i trece prin cap, 
câtuşi de puţin, care este de fapt adevărul. 

Oricine îşi poate închipui cum a fost pedepsită pe drept cumătră vulpe, care şi-a 
aflat sfârşitul în ghearele şi colții celor două prietene care i-au venit de hac. 


Răzbunarea iepuraşului 


poveste chineză 


Se povesteşte că trăiau odată, într-o pădure, un iepuraş şi un leu care erau vecini. 
Leul era însă tare încrezut şi se lăuda tot mereu cât este el de puternic, iar pe 
iepuraş nu putea să-l sufere; mereu îl jignea şi îl băga în sperieţi. 

Chiar că iepuraşul nu mai putea să îndure o astfel de viaţă şi îşi puse în gând, pe 
bună dreptate, să se răzbune pe leu. 

Astfel că, într-o bună zi, se duse la vecinul său leul şi îi grăi astfel: 

— Vai, onoratul meu frate mai mare, ce întâmplare, închipuiţi-vă! Tocmai 
m-am întâlnit cu cineva care seamănă aidoma cu domnia-voastră şi care mi-a vorbit 
în felul următor: „Hei, tu, iepuraşule, există cineva care îndrăzneşte să se măsoare 
cu mine? Dacă există, cheamă-l să vină numaidecât să-şi măsoare puterile cu mine. 
Dacă nu îndrăzneşte nimeni, atunci trebuie să vă supuneţi cu toţii mie şi să-mi daţi 
ascultare! Sunteţi toţi nişte neisprăviţi, buni de dispreţ şi a căror viaţă nu face nici 
doi bani!” 

— Nu i-ai vorbit despre mine? întrebă leul înfuriat la culme. 

— Cum să nu, dar era mai bine să nu-i fi spus nimic! De cum i-am 
povestit despre domnia- voastră, a pufnit dispreţuitor şi a început să înşire o 
mulţime de vorbe urâte. Şi, pe lângă toate acestea, ce credeţi că a putut să 
spună?! A spus că, dacă vă supuneţi lui, nu vă mai cere nimic altceva. 


— Unde este? Spune-mi de îndată unde se află individul ăla? răcni leul turbat 


de furie. 

Atunci iepuraşul îl duse pe leu la poalele dealului şi îi arătă de departe o fântână tare 
adâncă, 
spunându- 

— Este acolo înăuntru. 

Leul alergă la fântână înfuriat şi aruncă o privire spre adânc. într-adevăr, acolo 
era un duşman aidoma lui, care se holba şi el înfuriat. 

Leul răcni la el o dată; duşmanul, şi el răcni o dată la leu. în culmea turbării, leul 
îşi zbârli coama; duşmanul din fântână îşi zbârli şi el coama. Leul îşi scoase ghearele 
şi îşi rânji colții, ca să-l înspăimânte pe duşman; acela, îşi scoase şi el ghearele şi îşi 
rânji colții, ca să-l înspăimânte pe leu. 

Aflându-se în culmea furiei, leul îşi încordă labele şi întreg trupul şi se azvârli cu 


toată puterea în fântână, ca să-l nimicească pe „vrăjmaşul” său. 
Şi, astfel, datorită isteţimii iepuraşului, leul cel încrezut şi rău pieri înecându-se în 
fântână. 


Omul cu dragoste de flori 


poveste chineză 


în anii domniei împăratului Jen Dsung, din dinastia Sung, trăia un om într-un sat în 
apropiere de oraşul Ping Giang. El se numea Tsiu şi porecla era Sien. 

Tsiu-Sien se trăgea dintr-o veche familie de ţărani, care aveau câteva palme de 
pământ şi o casă. Era de multă vreme văduv şi nu avea copii. Nu iubea nimic mai 
mult pe lume decât florile şi, de ce le cultiva, şi iubirea pentru ele era mai mare. Da, 
le iubea aşa de pătimaş, că părăsise ogoarele şi livezile şi trăia numai pentru dragele 
sale flori. Dacă afla vreun soi deosebit, era mai fericit decât dacă ar fi descoperit o 
perlă sau o piatră prețioasă. Dacă în drumul său spre oraş vedea în vreo grădină 
străină flori înflorind în chip deosebit de frumos, uita cele mai grabnice ocupaţii ale 
lui şi intra acolo, tară învoire. întrebat fiind ce doreşte, cu surâs nedumerit el se ruga 
de iertare şi răspundea că numai florile l-au fermecat. Dacă erau cumva flori din care 
avea şi el, încă nu-şi lua ochii de la ele, însă când erau cu totul neobişnuite, atunci i 
se putea întâmpla să uite nevoia care-l mânase spre oraş. lar dacă vedea la un florar 
o specie scumpă, îi plătea preţul cerut, chiar de ştia că l-a înşelat şi, cu un sentiment 
de neasemuită fericire, îşi ducea scumpătatea acasă. Patima lui mergea aşa de 
departe, încât atunci când nu mai avea bani îşi amaneta hainele. De aceea i s-a zis 
Nebunul Florilor. 

Oamenii răi, profitând de slăbiciunea lui, tăiau florile scumpe, le înfaşurau într-un 
şomoiog de glod şi paie şi, cu o mutră nevinovată, le dădeau îmbucuratului, care le 
cumpăra în culmea fericirii. De mirare era că flori din acelea creşteau şi pe la el 
acasă. 

Curând deveni grădina lui un parc minunat, pe ale cărui garduri împletite din bambuşi 
se puteau 
vedea cele mai rare plante agăţătoare. Dincolo de gard, pe amândouă aleile, se 
zăreau palmieri, salcâmi, crizanteme, orhidee aurii şi floarea-domniţei plină de 
frăgezime, ca din poveste. Era cu neputinţă să numeşti toate felurile de flori; 
grădina lui părea o perdea din cea mai prețioasă mătase minunat brodată. Abia se 
trecea o floare, că lângă ea o soră şi mai frumoasă îi lua imediat locul. 

Porţile care duceau în acest paradis erau din ramuri măiestrit împletite. Uşile cu 
două canaturi se deschideau într-o alee îngustă de bambuşi. Rareori bambusul galben 
are câte o dungă verde, el bate la ochi prin simplitatea liniei, paşnic şi măreț ca şi 
când sta gata să întâmpine pe cel care intră. Un şir de molifţi închidea aleea de 
bambuşi. Din amândouă laturile, pornea câte o potecă spre casa cu acoperiş de paie 
a lui Tsiu-Sien, având trei încăperi destul de înalte, ca soarele şi lumina să pătrundă 
înăuntru. Pe un perete se afla pictura unui maestru necunoscut şi, sub ea, un pat 
micuţ din lemn alb lăcuit, acoperit cu perne roşii. Câteva scaune şi măsuţe joase 
întregeau mobilierul încăperii. Toate erau peste măsură de curate şi bine întreţinute. 
Nu găseai fir de praf. în curtea interioară, dinapoia casei, erau aşezate în oale, gingaş 
lustruite, orhidee al căror colorit nemaivăzut arătau raritatea lor. Dar cine ar putea 
să descrie încântarea la vederea curţii a doua! Pretutindeni, minunăţie de culori şi 
miresme! Părea să fie aici pururi primăvară. în spatele curţii se afla un mic bazin, în 
faţa căruia se ridica un pavilion din scoarță de copac. 

La intrarea în grădina lui Tsiu-Sien dădeai de un lac lucitor în a cărui apă 
limpede se oglindea cerul; de aceea se chema Oglinda-Cerului. Malurile sale 
păstrau în fiece anotimp un farmec deosebit. Şi aci înfrumuseţa el malurile sădind 


sălcii şi piersici. Şi vraja primăverii cu flori roz şi roşii pe macatul verde al sălciilor 
era de neînchipuit. Lacul era acoperit cu flori de lotus de toate culorile şi, în 
timpul înfloririi, întocmai ca amurgul împurpurat şi norii pestriţi, pluteau în toată 
splendoarea deasupra apei. 

Vestea despre grădina lui Tsiu-Sien mersese până departe. Bărci sărbătoreşte 
împodobite aduceau oaspeţi, care rămâneau uimiţi în faţa strălucirii florilor de lotus. 
Când corăbiile se întorceau acasă, sub sclipirea stelelor, ele semănau cu nişte 
licurici; lumina lor se răsfrângea în apă, de credeai că cerul s-ar fi scufundat acolo. 

La cel dintâi cântec al cocoşului, Tsiu-Sien se dădea jos din culcuşul lui să vadă 
scânteierea de rouă pe flori. Apoi îndepărta cu migală toate frunzele căzute. Scotea 
apă de la fântână şi le uda pe fiecare cu aceeaşi grijă, până către amurg. Dacă 
înflorea un boboc deosebit de frumos, aducea o căniţă de ceai sau un pahar cu orez, 
spre a serba naşterea florii; îi îngâna un cântecel şi-i ura o viaţă de mii de ani. De-l 
biruia somnul, îşi punea capul pe o piatră, spre a rămâne în apropierea ei. 

Când veneau furtuni şi ploi, ca să vadă de nu au păţit ceva florile sale, îşi lua un fel 
de umbrelă cât o pălărie mare din foi şi nuiele de bambus şi o manta din fibre de 
palmier şi, de afla vreo stricăciune, o dregea cu o mână iubitoare şi grijulie. El 
cerceta florile care cădeau şi cu băgare de seamă culegea cele din urmă semne ale 
strălucirii lor într-un pocal, ca să se mai bucure de mireasmă. lar când se uscau cu 
totul, umplea cu ele un ulcior şi, plin de înduioşare, cu ochii înlăcrimaţi, le îngropa 
alături de tulpina golaşă. Asta numea el înmormântarea florilor. Curăţa cu apă 
proaspătă florile mânjite după ploaie şi furtună şi le privea bucuros când ele arătau 
iarăşi vechea lor splendoare. Asta numea el scalda florilor. 

Dacă întâmplător el lua seama că cineva voia să frângă o floare, se ruga fierbinte 
să nu facă una ca asta. Cu toate că i s-a zis Nebunul Florilor, era iubit din cauza marii 
lui bunătăţi şi îi cruţau florile. Arareori căpăta voie cineva să-i admire grădina. Dacă 
îngăduia cuiva să intre, mai înainte îl deprindea cu felul lui de a vedea florile. Faţa lui 
blândă se înroşea ca focul de mânie dacă prindea vreun răufăcător în grădina sa. 

Voioşia senină a florilor sale părea să fi trecut asupră-i, pentru că viaţa i se arătase 
tot mai uşoară şi mai prietenoasă, bătrâneţea nelăsându-i urme. 

Tot pe vremea aceea locuia într-un sat învecinat un om cu numele de Dşan-Wee. 

El se trăgea dintr-o familie bogată şi se folosea de puterea sa cu orice prilej. Era 
înconjurat de o mulţime de slujitori, la fel de răi şi de vicleni ca şi stăpânul lor. 

într-o zi, pe jumătate beat, Dşan-Wee ajunse în satul bunului Tsiu-Sien. Era vremea 
prânzului, când el hălăduia prin sat. Deodată se opri în faţa grădinii lui Tsiu-Sien şi, 
cherchelit fiind, splendoarea florilor îl ului. El întrebă de proprietar. 1 se spuse: 

— Grădina este a Nebunului Florilor, care aproape nimănui nu dă voie să-i 
admire florile. Numele lui adevărat e Tsiu-Sien. 

— Are curajul a-mi opri şi mie intrarea? se semeţi Dşan-Wee. Iute! Bate la 
uşă! porunci el omului său. 

Tsiu-Sien tocmai terminase de stropit florile-domniţei. El stătea în tihnă cu o căniţă 
de vin de orez şi o farfurie de poame între drăguţele sale, când nişte bocănituri îl 
făcură să sară în sus speriat. Numaidecât deschise poarta şi văzu în faţa sa o ceată de 
tineri beţi. 

— Ce căutaţi aici? întrebă el îngrijorat. 

— Eu sunt Dşan-Wee, stăpânul întregului sat de dincolo. Am auzit de 
mulţimea florilor tale şi vreau acum să le văd! 

Tsiu-Sien rămase surprins şi mâhnit de purtarea lui cutezătoare. Prin tot felul de 
vorbe încercă să-i îndepărteze pe cei ce voiau să intre în grădina sa. Mânios, Dşan- 
Wee zise atunci slujitorului său: 

— Bătrânul ăsta nebun nu pricepe când cineva i se înfăţişează cuviincios? 
Ce suferă florile lui dacă le privesc, ori îşi închipuie că vreau să le mănânc? 

El îi dete o lovitură în piept, că Tsiu-Sien căzu pe spate. Apoi năvăli cu gloata lui în 


grădină. Tsiu-Sien se ridică mâhnit şi-i urmă pe răufăcători. 

Floarea-domniţei înflorea şi înmiresma pe vremea aceea aşa de încântător, de 
parcă era din altă lume. Când Dşan-Wee se apropie foarte tare să-i soarbă 
ademenitoru-i miros, fără prea mult ocol, dar nici ca s-o vatăme, Tsiu-Sien se rugă 
cuviincios să ia seama. 

Această smerită rugă a fost pentru omul crunt un binevenit prilej de ceartă. 
Gălăgios se răsti la bătrân: 

— Se vede că nu mă preţuieşti ca oaspete? N-ai vrut să mă laşi înăuntru, 
tu, mojicule? Ce strică neroadelor flori ale tale, dacă eu le privesc şi apoi le miros? 
Chiar de-acum am s-o fac! 

Tsiu-Sien auzi vorbele-i răutăcioase, dar se sili să stea liniştit, ca să nu întărâte pe 
hain, ci, dimpotrivă, să-l aducă la cuminţenie. Tocmai această linişte îl înverşună şi 
mai mult pe Dşan-Wee, care-i strigă batjocoritor: 

— Aşa frumoase flori! Pentru asta se cade să închinăm un pahar de vin! 

Şi chiar porunci slujitorilor să-i aducă vin. Atunci bătrânul îşi pierdu răbdarea. 
Tremurând de mânie, sări în sus: 

— Casa mea e tot aşa de micuță ca şi a unui melc! Uită-te la florile mele, dar 
hea-ţi vinul acasă! 
— Grădina e destul de mare pentru noi toţi. Ne vom aşeza pe pământ. 

— Pământul vă va murdări hainele, mai încercă bătrânul să-i abată de la 
gândul lor. 

— Vom aşterne un covor. 

într-o clipă se pregăti o gustare, se aşternu un covor şi începu ospățul. 

Deodată-i veni lui Dşan-Wee un gând rău. Cu ochii sticloşi de băutură, pe când 
întindea lui Tsiu- Sien un pahar de vin, strigă în culmea beţiei: 

— Cât eşti de prost, te pricepi doar la flori şi pomi! îți cumpăr grădina asta 
minunată şi apoi tu poţi fi grădinarul meu. 

Tsiu-Sien presimţea c-o va păţi. Dar el se reculese iute şi zise ploconindu-se: 

— Vă mulţumesc, dar grădina mea înseamnă viaţa mea! Luaţi-mi totul, numai 
grădina nu! 

— Viaţa ta sau nu, mi-e totuna! se răsti Dşan-Wee. Vreau grădina! 

— Tu nu ştii ce fericire te aşteaptă. Grăbeşte-te să primeşti târgul, adăugă 
unul din ceata lui Dşan-Wee. 

O spaimă tară seamăn îl cuprinse pe bătrân, îi tremurau mâinile şi picioarele. Abia 
de era în stare să îngaime un cuvânt. 

— Mă scoţi din sărite! se stropşi Dşan-Wee la bătrân. 

— Răspunsul meu rămâne acelaşi, nu vând! zise Tsiu-Sien aproape fără glas. 

Apoi întreaga ceată chefui până se îmbătară criță. înainte de a părăsi grădina, Dşan- 
Wee voi să smulgă câteva flori, dar bătrânul se aşeză dinaintea lor şi, tremurând de 
mânie, izbucni: 

— Nu le atinge! 

— De mâine grădina este a mea! De aceea fac, de azi, ce-mi place! strigă 
Dşan-Wee. 

Atunci şi slujitorii acestuia strigară din răsputeri: 

— Priviţi pe acest nebun! Să vedem dacă el ne poate împiedica! 

Şi, râzând batjocoritor, smulgeau tot ce puteau. Buimăcit, Tsiu-Sien îl izbi pe Dşan- 
Wee cu capul în piept. O singură lovitură fu de ajuns ca să-l răstoarne pe beţiv. Atunci 
se năpustiră cu toţii asupra bătrânului. îl ridicară de jos pe stăpânul lor, care, turbat de 
mânie, strivi tot ce mai rămăsese din florile-domniţei. Apoi plecară. 

Tsiu-Sien rămase tare mâhnit, suspinând după florile sale. Deodată, însă, auzi un 
glas plăpând, care-l întreba milos: 

— De ce plângi? 

El se întoarse şi zări o drăgălaşă copilă de vreo şaisprezece ani, într-o îmbrăcăminte 


simplă. 

— Din ce casă eşti, fetiţo? o întrebă el năucit. Nu te-am văzut niciodată. 

— Nu stau departe de tine şi am auzit de florile tale. Sunt aici să mă 
minunez de ele, răspunse ea, încet şi domol. 

Din nou suspină bătrânul. El arătă spre pământ şi zise: 

— Uite acum toată splendoarea lor. 

Apoi îşi povesti durerea. 

— Linişteşte-te! Mângâie-te, bunule om! răsună iarăşi vocea ei. Ştiu eu un 
mijloc să-ţi înzdrăvenesc dragele tale flori. Dacă vrei să m-ajuţi, adu-mi apă! 

Când se întoarse, nu-şi crezu ochilor. Toate florile-domniţei erau acolo înflorite, ba şi 
mai frumoase şi mai colorate ca până atunci. El se lumină de bucurie. Recunoscător, 
căută pe binevoitoarea copilă. Ea pierise însă tară urmă. Se repezi în drum, dar aci nu 
găsi decât doi bătrâni, buni vecini; întrebându-i, ei spuseră că n-o zăriseră deloc pe 
dalba copilă. Cum ei îl căinau pentru florile zdrobite, Tsiu-Sien le povesti despre 
minunea florilor. Merseră cu el în grădină şi văzură schimbarea. Şi toţi trei crezură că 
numai zâna florilor putea împlini această minune. 

în gura mare, amândoi vecinii vestiră minunea în sat. Toţi se mirară. Tsiu-Sien îşi 
petrecu acea noapte pe jumătate treaz, pe jumătate visând, între florile lui. 

„Mă voi îndrepta şi, de acum înainte, voi deschide uşa tuturor prietenilor florilor!” îşi 
spuse când se trezi. 

Mic şi mare, tânăr şi bătrân, toţi veniră în grădină, uimindu-se sfios în faţa 
frumuseţii. 

Setos de fapte mari, Dşan-Wee porni a doua zi să pună mâna pe grădina bătrânului. 
Chiar mai înainte se povestea în partea din vale a satului că florile strivite stau din nou 
în toată splendoarea, că o zână ar fi fost printre ele. Dşan-Wee alergă cu ceata lui într- 
acolo şi se încredinţă de cele întâmplate. Ca un fulger îi veni gândul diavolesc de a pâri 
în oraş pe bătrân de vrăjitorie. Ceea ce şi făcu numaidecât. 

Bietul Tsiu-Sien fu trimis în temniţa oraşului. Numai puţini îl însoţiră, cei care 
văzuseră minunea din grădina sa. Judecătorul ascultă mai întâi pe Tsiu-Sien, după care 
îl înfruntă aspru: 

— Cum îndrăzneşti să înşeli poporul cu astfel de vrăjitorii? 

Bunul bătrân sta nedumerit. La urmă de tot înţelese că fusese o victimă a lui Dşan- 
Wee. Bolborosind, povesti întâlnirea cu mârşavul om şi cu zâna florilor. 

— Minţi! îi strigă judecătorul. Satul întreg a văzut farmecele tale! 

Şi bătrânul rămase în temniță. 

Bucuria răutăcioasă a lui Dşan-Wee era de nedescris. în scurt timp se făcu stăpân pe 
grădină şi zise slujitorilor săi: 

— Aci vom pregăti o mare sărbătoare! Nimeni nu ne mai poate împiedica! 

Dar când şi-aruncă ochii la florile-domniţei le văzu prăpăd la pământ. 

— Vedeți şi voi, n-am dreptate? Nu e bătrânul un vrăjitor? Altminteri cum 
s-ar putea ca florile să fie iar la pământ? Dar pentru asta să nu ne speriem! strigă el. 
Nu vrem altceva decât să chefuim, să chefuim! 

Curând toţi se îmbătară de-a binelea. însă după o vreme ei desluşiră în aer un vuiet 
şi un şuier, foşnete şi trosnete. Izbucni o cumplită vijelie. Florile se înfiripară încetul 
cu încetul şi din ele răsăriră mici vietăţi nu mai mari de o şchioapă. Beţivii începură a 
se dezmetici, că vijelia, care pentru ei era o grozăvie, părea chiar să le placă acum 
din pricina micuţelor fiinţe. Sub puterea acesteia, ele se tot măreau şi până la urmă 
se făcură un şirag din cele mai frumoase copiliţe. 

Nemernicii întinseră mâna înspre ele, cu jind, dar numaidecât ele se lăsară 
molatece la pământ. O fetiţă înveşmântată în roşu prinse a glăsui: 

— Cine v-a dat voie, neobrăzaţilor, să intraţi în grădina lui Tsiu-Sien? Ce 
înseamnă aci o poruncă a lui Dşan-Wee? Sus, voi surori! Să răzbunăm pe credinciosul 
nostru ocrotitor! 


însufleţite, toate fură la un gând şi atunci începu o învălmăşeală sălbatică, o fugă şi 
o goană, mânecile lor lungi se făcură bice, care ca un vânt umed şi rece plesneau 
feţele beţivilor. 

Veni seara. Furtuna se potolise. Din nou era linişte şi totul, ca mai înainte. 
Chefliii se treziră ca dintr-un vis nedesluşit. Fusese într-adevăr vis sau vedenie? îi 
dureau mădularele, iar Dşan-Wee cu întâiul său slujitor lipseau. înfricoşaţi, se 
strecurară prin beznă, fără să mai poarte grija stăpânului lor. 

După un răstimp se întoarseră cu torţe aprinse şi cercetară cu de-amănuntul 
grădina. îl găsiră pe slujitor greu rănit, cu capul spart, sub un piersic. Florile- 
domniţei răsăriseră din nou. Tremurând, aşteptau pe cheflii. Pe Dşan-Wee nu-l mai 
găsiră. 

Auzind întâmplarea asta nemaipomenită, judecătorul îl eliberă pe Tsiu-Sien. Bunul 
bătrân se întoarse acasă şi-şi văzu mai departe de grădinărit. într-una din zilele calde 
de august, când sta şi privea cerul senin, i se păru că din înaltul lui, în lină adiere, se 
lăsau nouri roz în văluri tot mai dese. Miresme dulci umpleau aerul. Zâne dalbe, 
păsări fenix, berze albe, tot felul de animale, chiar lei şi tigri coborau parcă din nori, 
iar în mijlocul lor se afla ocrotitoarea florilor lui, care îi zise: 

— Tu, om neprihănit ca şi florile, ai dobândit cea mai înaltă virtute! Dacă 
cineva iubeşte florile şi le apără, cum ai făcut tu, este fericit, însă celui care le 
dispreţuieşte şi le vatămă, i-aduc numai necaz şi-l pedepsesc! 

în cea mai curată fericire trăi de atunci Tsiu-Sien, până a fost găsit odată adormit 
între iubitele sale flori. Dar dragostea lui pentru flori l-a făcut să rămână veşnic în 
amintirea urmaşilor prin povestea aceasta, vie şi astăzi. 


Un om nelecuit 


poveste chineză 


Lan Yu Dşu se trăgea dintr-o veche familie de cărturari, care din tată în fiu iubea 
mai mult cartea decât orice alt bun. 

Tatăl său fusese logofăt, trăise cumpătat şi retras, însă investise toate economiile 
în cărţi. Patima asta o moştenise Yu Dşu şi, cum el îşi iubea foarte mult părintele, şi-a 
însuşit povaţa acestuia. El lipi acest îndemn pe un perete dinaintea mesei de lucru şi 
aşa, oricât de des voia, putea citi cuvintele: 


Ca să câştigi mari avuţii, 

N-ai nevoie de mănoase câmpii, 
în carte sunt mii de orezării 
Pentru ce să mai doreşti palate? 
Castele de aur cartea îţi scoate. 
Nu te întrista de sărăcia ta; 

în carte vei afla cai şi trăsură. 
Fii fără teamă că peţitoarea 
Nu-ţi poartă grijă de o soţie, 

O vei găsi în carte, o făptură 
Asemenea scumpetului jad. 

De vrei să le capeţi pe toate, 

La lumina clară a ferestrei tale, 
Cufundă-te în carte! 


Yu Dşu se îngropă în cărţile sale şi uită lumea din afară, chiar şi rudele şi prietenii. 
După moartea tatălui său, trăia într-o sărăcie lucie, dar şi mai pătimaş studia cărţile 
lui. Deşi citise mult, la douăzeci de ani era încă un tânăr novice, un înstrăinat, 


nedumerit în faţa vieţii, un om care în nevoia sa nu ştia să câştige nimica. în adevăr, 
nu avea vreo altă dorinţă şi dacă veneau rudele sau prietenii, îi primea oarecum 
stânjenit şi, după ultimele salutări, se furişa din nou spre cărţile sale. 

Una după alta vindea câte o bucată de ogor părintesc, numai cărţile îi erau 
preasfinte. Totuşi nu putu să treacă nici examenul pregătitor. 

Odată, în timp ce citea la fereastră, se iscă din senin o furtună care-i smulse cartea 
din mână şi i- o duse afară în grădină. Alergând după ea, Yu Dşu căzu într-o groapă. 
Când vru să iasă afară, descoperi, acoperită de bălării, o oală cu orez care fusese de 
mulţi ani îngropată acolo. Ce-i drept, orezul era de nemâncat, dar pentru Yu Dşu 
însemna întărirea îndemnului înscris pe perete. 

La câtăva vreme, căutând o carte sus de tot, pe dulapul său, găsi acolo un mic tron 
al lui Buddha. îl dete spre vânzare unui giuvaergiu, care, cu toată părerea de rău a lui 
Yu Dşu, constată că tronul ar fi numai aurit şi-l refuză. Yu Dşu se gândi şi se socoti 
dacă cu asta ar putea face o bucurie cuiva şi-l dărui unui înalt dregător, fost prieten 
al tatălui său, care, aşa de bucuros de această cinste, îi trimise trei sute de bucăţi de 
aur şi doi cai. Acum Yu Dşu era cu totul încredinţat că îndemnul scris pe perete se 
împlinea, chiar dacă norocul venea pe ocolite. 

El era un om curat, tot ce-i pământesc nu-l atingea, totuşi din ce în ce dorea şi el o 
fiinţă care să-l înţeleagă. De aceea şi mai mult se adâncea în cărţile sale, fireşte cu 
tăcuta dorinţă că s-ar putea ca o frumoasă zână să răsară din paginile vreunei cărţi. 
Oamenii începură a-l batjocori, că la treizeci de ani el încă nu avea o soţie. 

Pe timpul acela se zicea că de pe cer pierise steaua numită „Ţesătoarea”2%3. Râzând 
batjocoritor, oamenii îi spuneau: 

— Caută odată Ţesătoarea în cartea ta! Poate că astfel îţi va fi răsplătită 
credinţa. 

Doi ani trecură, Yu Dşu era de treizeci şi doi de ani, dar era încă un copil mare, 
mereu cuprins de dorul după ceva tainic şi nepătruns. Aşa, într-o noapte, obosit peste 
măsură, răsfoia el al nouălea volum din cartea „Han”. Când zări în paginile ei 
imaginea unei gingaşe fete, murmură tremurând: 

— Să fie oare această arătare împlinirea dorinței mele? 

O privea uimit şi acum nu i se mai păreau ochii fără viață; sprâncenele se ridicau, 
iar când întoarse pagina, sta scris pe dosul figurii: „Ţesătoarea”. 

Aşadar, ea a venit, aceea pe care o dorise! Puse chipul ei pe masă, nu mai citi şi 
uită de mâncare şi somn. 

Necontenit privea în ochii ei şi în cele din urmă, ca şi cum ar fi biruit puterea 
ochilor săi, chipul începu a prinde viaţă, o mică zână se desprinse din pagină şi se 
aşeză surâzând pe carte. Uluit de fericire, Yu Dşu nu mai vedea aproape nimic. Se 
înclină respectuos dinaintea micuţei făpturi şi până să-şi vie în fire, ea se săltă de o 
şchioapă şi încet-încet se apropie de omul uluit, care se înclină din nou. Abia acum 
văzu el cât era de frumoasă, fără îndoială cea mai frumoasă de când lumea şi 
pământul. în cele din urmă îşi luă curajul de a-i grăi: 

— Eşti oare o zână? De unde vii? Cine eşti? 

Ea răspunse surâzând: 

— Mă cheamă Yen Ju-Yu. Tu m-ai atras. Poate să treacă o mie de ani 
înainte de a mai găsi un om aşa de neprihănit cum eşti tu, care să creadă celor 
bătrâni, ca şi tine. 

Yu Dşu era ca într-un vis de fericire, căci frumoasa fată nu-l mai părăsi. Adesea Ju- 
Yu îl ruga să înceteze cu cititul, totuşi puterea ei nu era aşa grozavă ca a cărților. 


tice văd steaua 
Fin &sătădrea - 


Chiar şi mustrările ei, că alţii şi- au trecut examenele de primăvară şi toamnă, nu 
foloseau deloc. 

— Citeşte mai puţin, e mai bine chiar şi pentru examenul tău. încetează cu 
cititul, altminteri trebuie să plec! 

Scurt timp ocoli cărţile, apoi iarăşi îi veniră în minte. Zăpăcit de atâta învăţătură, 
într-o bună zi, Yu Dşu îşi puse cartea deoparte, ca să se bucure de ochii frumoasei 
sale. Dar nu o mai găsi nicăieri; ea pierise. Jalnic o striga pe nume. Niciun răspuns. 
Ce să facă? Luă volumul în care o zărise întâia dată şi o găsi la locul ei. Dezmierdător 
şi rugător o strigă el pe nume, totuşi ochii ei rămaseră nemişcaţi. Cu lacrimi în ochi, 
Yu Dşu îngenunche. Atunci ea veni înspre dânsul şi-i zise: 

— Dacă tu iubeşti cărţile mai mult decât pe mine şi nu mă asculţi, trebuie 
iar să plec şi nu mă mai pot întoarce, ascultă-mă! 

Şi ca să-l vindece de patima lui, juca mereu cu dânsul şah. Yu Dşu o făcea de 
dragul ei, totuşi fără bucurie. Cum rămânea singur, apuca pe ascuns cărţile lui. într-o 
zi îl prinse pe neaşteptate citind, cu toate că-şi ascunse repede cartea. Fără vorbă, ea 
dispăru. Nenorocit şi în spaima morţii, luă iarăşi cartea cu poza Ţesătoarei, dar chipul 
ei nu mai era acolo. Zilele treceau. Jeluindu-se, răsfoia cartea. Cu totul pocăit striga: 

— Ju-Yu! Ju-Yu! Hai, vino! Vino! Te iubesc mai mult decât iubesc cărțile 
mele! Nu pot viețui fără tine! întoarce-te încă o dată! De-acum te voi asculta numai pe 
tine! 

Atunci ea apăru surâzătoare dinaintea lui. Jucară din nou şah. Yu Dşu era vesel că, 
în a treia zi, chiar câştigă două partide. După trei zile ea-l învăţă să asculte muzică, şi 
după cinci zile îl înlănţui aşa de tare, că el nu se mai gândi deloc la cărţile sale. Când 
băgă de seamă progresele lui, fu foarte fericită. 

Ju-Yu urzea mai departe firele spre a-l lecui de patima lui. Ei beau adesea împreună 
un păhăruţ de vin, sporovăind veseli. 

într-o zi stăteau veseli la masă, când Yu Dşu privi la dalba lui zână deosebit de 
drăgăstos şi deodată o întrebă: 

— Dar noi de ce nu avem niciun copil? Iubirea noastră e aşa de mare, că 
nu pot să mi-o închipui mai mare şi se zice că dacă un bărbat şi o femeie se iubesc ca 
noi, vine şi binecuvântarea unui copil. 

Ea-i răspunse cu bunăvoință: 

— Dacă iubirea ta faţă de mine ţi-este aşa de mare, şi această dorinţă va fi 
împlinită. 

Şi surâse în taină. 

Când iubirii lor le-a fost dăruit un copil, bucuria lui Yu Dşu nu mai cunoscu 
margini. El povestea tuturor despre fericirea lor. Totuşi, Ju-Yu îl dojenea cu blândeţe 
să nu mai pomenească despre asta. El răspundea copilăros: 

— Aşa de puţin se înţeleg oamenii unul cu altul, ca ei mereu să-şi ascundă 
simţămintele? 

Doi ani trăiră toţi trei într-o armonie deplină. Totuşi Ju-Yu simţea că, de la o vreme, 
Yu Dşu era cuprins din nou de patima de a petrece tot timpul cu cărţile. Cu inima 
grea ea-i zise: 

— E timpul să plec. 

Ca un trăsnet îi căzură aceste cuvinte şi, pierzându-şi cumpătul, îi aminti de copilul 
lor. 

Ju-Yu tăcu multă vreme, apoi zise: 

— Este un mijloc să mă reţii. Jertfeşte toate cărţile tale, arde-le! 

Yu Dşu clătină din cap, dar Ju-Yu continuă şi mai stăruitor: 

— Ştiu că asta-i cea mai mare jertfa ce-mi poți aduce, dar fă-o! Alungă-ţi 
patima, altminteri trebuie să plec. De trei ori am descătuşat lanţurile mele, de trei ori 
am venit la tine. A patra oară sunt tară putere. 

Yu Dşu auzea bine cuvintele ei, dar gândurile-i erau sub farmecul cărţilor. 


Cu tristeţe luă seama Ju-Yu că trecerea ce o avea pe lângă dânsul încetase. Pe tăcute, 
părăsi 
bărbat şi copil. 

Când Yu Dşu şi-aminti de dânsa, dispăruse. El o chema, o striga. Niciun răspuns. A 
scos afară volumul în care odinioară îi găsise imaginea. înfiorat răsfoia paginile, fără 
a mai da de ea. Atunci abia ştiu că era plecată pentru totdeauna de lângă el şi fiul lor. 
Câteva zile, Yu Dşu rătăci cu gândul aiurea, apoi, în speranţa că ea totuşi îşi va afla 
drumul spre ei, jertfi cea mai mare parte din cărţi. Dar Ju-Yu nu se mai întoarse. 

Zdrobit de durere, suspinând, se aruncă la pământ lângă fiul său şi se jelui: 

— Eu, nebunul, pentru ce nu mi-am putut înfrâna dragostea pătimaşă 
pentru cărți? Pentru că trebuia să sacrific totul, ca să ajung în urmă la înțelepciune? 
Din vina mea pierdui pe mama ta prea de timpuriu, dar vreau să fiu statornic alăturea 
de tine. Niciodată să nu devii robul cărților, ca mine! Te povăţuiesc cum să te poţi 
jertfi la timpul cuvenit, fiindcă tu trebuie să înveţi a iubi mai presus de orice oamenii! 
Trebuie să te plimbi fericit în lumina soarelui de aur! Trebuie să te bucuri de pădure 
şi de flori şi împreună să ne ridicăm ochii spre stele, ca s-o descoperim în strălucirea 
lor pe „Ţesătoarea”, mama ta. 


înțeleptul din O Me San 


poveste chineză 


Lyn Hsian era un tânăr bun şi foarte dăruit de la natură. Şcoala şi toate examenele 
le trecuse în chip desăvârşit şi acum se afla dinaintea celui din urmă examen, care îi 
deschidea calea spre cele dintâi slujbe din ţară. Tocmai de asta era în capitală şi abia 
începuse examenul, când a întâlnit un înţelept, care sta pe lângă un izvor, înconjurat 
de multă lume doritoare de a-l întreba despre trecut şi viitor. La multele întrebări ale 
celor de faţă, înțeleptul răspundea pe scurt. Când îl zări pe tânăr, îl salută de 
departe. 

— Inima ta este de prețuit. Poate că voieşti să asculți ceva care te priveşte 
de-aproape? 

Tânărul îi răspunse afirmativ. 

— Fericirea ta e şubredă. Vei lua cu bine examenul şi titlul de Dsuang- 
Yuan îţi va fi hărăzit, dar când vei merge acasă după aceea, mama ta nu va mai fi în 
viaţă. 

Tânărul, care-şi iubea mama mai mult ca orice pe lume, nu se ruşină de lacrimile 
sale şi zise hotărât: 

— Plec numaidecât să-mi văd mama! 

Liniştit, vorbi înțeleptul: 

— Soarta te va păsui să treci examenul început, unul de mai târziu însă, 
niciodată. 

Tânărul răspunse resemnat: 

— Crezi că lumea, cu toată a ei avuţie şi puternicie, are preţ pentru mine, 
dacă eu îmi pierd mama? Ea voia să-mi iau examenul, eu voiam să-i fac o bucurie şi 
să-i fiu mângâierea bătrâneţelor. Ce-mi foloseşte toată strălucirea, dacă eu nu mai 
am mamă? 

Bătrânul înţelept clătină din cap, în timp ce scoase un leac din desaga lui: 

— Trimite-ți slujitorul să dea leacul acesta mamei tale! Ea te va aştepta încă 
şapte zile! 

Tânărul era totuşi sigur că se va lăsa de examen, dar cu toate astea luă leacul 
mulţumind 
înţeleptului, căci o zi mai mult a mamei era pentru dânsul un veac de strălucire. 
Incălecă şi, însoţit de slujitor, plecă spre casă. 


Peste puţin calul său se opri şi în loc s-o ia înainte, o luă înapoi. Calul slujitorului 
mergea liniştit mai departe. Dar omul descălecă de cum văzu că domnul său, înăduşit 
şi înfricoşat, se opintea să nu piardă vremea. 

— Rogu-te, ia calul meu! El te va duce sigur la mama ta, Îi zise slujitorul. 

Schimbară caii; totuşi, după câteva clipe, calul junelui se opri, pe când celălalt, 
îndărătnicul de mai înainte, mergea fără greş mai departe. 

— Ceva ne stă împotrivă. Dă întâi examenul, încă mai e timp, uite că soarele 
apune! Intoarce-te, 
ultima zi de examen începe curând. Dacă l-ai trecut, calul te va duce grabnic spre 
casă. Dă-mi mie leacul, plec eu înainte! 

Tânărul se întoarse mâhnit, calul părea voios, fiindcă tot mai iute şi mai iute se 
aşternea acum drumului. 

După ce a luat examenul, tânărul încălecă din nou pe cal şi porni grăbit, în 
neliniştea şi grija pentru mama sa şi cu teamă că iarăşi calul ar putea fi nărăvaş. 
Totuşi fu supus, numai că stăpânului său nu-i prea mergea bine călătoria asta: mereu 
îşi îndemna calul să meargă mai repede şi, cum se lăsase seara, în loc să caute un 
han, îşi făcu vânt mai departe şi o luă razna prin noapte. 

La sărbătoarea toamnei din acel an, încă noaptea târziu oamenii mai erau pe 
stradă şi, în veselia sărbătorii, nimeni nu lua seama la călăreţul grăbit, cu atât mai 
puţin la tânărul prinţ de Ming, care lua parte la acea sărbătoare şi care de obicei era 
aşa cu mare grijă păzit. Ciocnindu-se, prinţul de Ming fu azvârlit de cal în apă şi se 
înecă. Tânărul, cuprins de jale şi cu totul zbuciumat, se învinovăţea pe sine. Jelania 
lui era aşa de mare, că nimeni nu se gândea să-l învinovăţească. în această 
încurcătură se ivi înțeleptul şi zise mulţimii: 

— Lăsaţi-l să călătorească la mama sa, care-i pe moarte! 

Tânărul se lupta cu deznădejde, între datoria de a se înfăţişa la judecată şi iubirea 
către mama-i bolnavă. Tot zbuciumul sufletesc i-l vedea înțeleptul. Se apropie şi-i 
zise, liniştindu-1: 

— Du-te cât poți de repede acasă şi vino mai târziu la mine! 

Privirea binevoitoare a înțeleptului îl linişti şi aşa călări mai departe. 

Când sosi la maică-sa, în loc de o bolnavă, al cărei chip îl urmărise aşa de mult, 
găsi o femeie veselă şi sănătoasă. Copleşit de fericire, căzu în genunchi. Maică-sa îl 
primi cu bucurie şi zise: 

— Vestea că tu vii de departe mi-a adus alinare sufletului. 

Multă vreme tăcu tânărul, căci se gândea la calul nărăvaş şi la tânărul prinț, care 
din vina lui murise. Se hotărî să se ducă pe muntele sacru, să-şi caute leac pentru 
durere. Prinse a-i povesti mamei sale păţania şi-i spuse că e hotărât să-l caute pe 
înţelept. Maică-sa, liniştită şi voioasă acum că i se întorsese băiatul, păli când află ce 
voia să facă; ştiu din acel moment că nu avea să-l mai vadă alături niciodată. 

Plecă deci tânărul. Zi şi noapte mergea. Nu simţea nici sete, nici căldură şi nici 
pietrele de pe drum. Chipul mamei sale îi era dinaintea ochilor şi în inimă. Vina îl 
apăsa şi, cu cât era mai mare mustrarea de cuget, cu atât mai mare era dorul de 
bătrânul înţelept. îl găsi tot la izvor, înconjurat de mulţime. Tânărul se apropie sfios 
şi bătrânul înţelept, simțind zbuciumarea lui, îi vorbi simplu: 

— Merg cu tine! 

Tânărul abia cuteză a glăsui. Şi aşa, mergeau tăcuţi mai departe, abia mai simțind 

ce  sepetrece în 
jur. Muntele O Me San se zărea în depărtare. 

Apoi tânărul rămase singur pe munte. întunericul adânc, norii grei şi fulgerele îl 
împresurau din toate părţile, apele vijelioase îl năpădeau, dar el nu tremura. Tigri şi 
leoparzi sângeroşi voiau să-l sfâşie. Simţea răsuflarea lor fierbinte în faţă. El stătea 
neclintit. 

Fete neînveşmântate, frumoase ca rozele înmiresmate, se alintau pe lângă 


dânsul. Ele nu-l 

ademeniră. lasme îl înfricoşau şi-l chinuiau. El nu le luă în seamă. Atunci sufletul lui 
se linişti. Bătrânul înţelept apăru lângă el şi-i vorbi blând: 

— Tu ai învins; chinurile durerii şi ale ispitei nu te-au atins. 

— Mă voi întoarce după ce mă voi fi înfăţişat judecătorului, răspunse 
tânărul. Prin goana mea nebună am ucis un om; ştiu că trebuie să ispăşesc pedeapsa. 

Atunci înțeleptul frânse o nuia de bambus uscat şi i-o dădu, zicându-i: 

— Priveşte această nuia! A murit pentru tine! îngroap-o, prin asta arată-ți 
recunoştinţa! Să ştii: o faptă rea, care se întâmplă fără voie, nu e un păcat! Altă dată 
să iei aminte, în orice împrejurare, la ce se petrece în jurul tău. 


Boierul cu nasul lung 


poveste chineză 


într-un sat trăia un boier, care se lăfăia în aur şi plăceri, în vreme ce ţăranii se 
zbăteau într-o sărăcie lucie, scăldându-şi ochii în lacrimile durerii. 

Se întâmplă ca un ţăran să găsească în drum o sămânță pe care o ridică şi o duse 
acasă. Făcu o groapă şi o sădi. în scurtă vreme, din sămânță se ivi un gaolean?" înalt, 
care purta alte multe boabe. Țăranul se bucură mult pentru că gaoleanul împrăştia un 
miros îmbătător în faţa casei lui. Dar, la scurt timp, o pasăre de pradă se repezi spre 
gaolean, îl smulse cu clonţul ei şi dispăru în zare. Țăranul, uimit de o întâmplare aşa de 
nemaivăzută, plecă îndată în căutarea gaoleanului, luându-şi în traistă puţine merinde. 

După drumuri nesfârşite prin câmpii, peste dealuri şi munţi, drumeţul fu dezamăgit; 
nu putu să dea de urma minunatului gaolean. Ajunse la un timp într-o pădure. Era tare 
flămând şi nici merinde nu mai avea. Liniştea pădurii îl îmbia să se odihnească sub un 
palmier străvechi. Deodată însă auzi în jurul său nişte urlete şi zgomote înfricoşătoare. 
Când se uită mai cu atenţie, văzu un cârd de animale sălbatice de care te apucă frica: 
tigri, lei, pantere, lupi, maimuțe, şerpi. Ba se rătăcise în acest cârd şi o gingaşă 
căprioară. Animalele se adunară într-o poiană, în timp ce drumeţul de-abia nimeri să se 
suie într-un arbore înalt şi stufos, ca să nu fie văzut şi mâncat. Atunci un tigru luă din 
tulpina unui copac bătrân, din scorbura lui, o lădiţă pe care o ţinu între labele sale. Un 
altul veni şi bătu de trei ori în acea lădiţă. Imediat se iviră în poiană tot felul de 
mâncăruri gustoase, care îi dădeau drumeţului o stare ciudată, mai ales că el era tare 
flămând. îi lăsa gura apă. După ce se săturară, animalele începură să dănţuie în 
pădure, să joace, să sară, să se alunge vesele unele pe altele, ca la o petrecere. Bietul 
om sta pitulat în copac şi se gândea cu teamă că, dacă animalele nu vor pleca, el va fi 
nevoit să doarmă acolo, sau cine ştie câte alte zile va trebui să rămână chinuit în 
ramurile copacului. însă, după o vreme, tigrul puse lădiţa la loc şi plecară care-ncotro. 
Când se depărtară, ţăranul cobori din arbore şi se duse la scorbura bătrână. Luă 
ădiţa cu pricina şi se tot gândea la mâncărurile pe care le văzuse în poiană. Dar ele nu 
se arătau. Atunci îşi aduse aminte că trebuie să bată de trei ori în cutie. Zis şi făcut. 
mediat se iviră fel de fel de mâncăruri minunate. După ce mâncă bine, ca după o 
oame lungă, se odihni puţin. Se gândea atunci ce bine ar fi dacă ar avea un cal 
înaripat, cu care să zboare spre casă. Şi stând pe iarbă bătu la întâmplare din nou în 
ădiţă: după a treia lovitură, din senin se ivi în faţa sa un cal voinic cu patru aripi. 
Țăranul, luând cu sine lădiţa, se întoarse repede acasă, pasămite uitase că pornise în 
căutarea gaoleanului. îi povesti maică-şi cele întâmplate. 

Cum erau săraci, se gândeau că au nevoie de bani, ca să trăiască bine. De aceea, 
bătând iar în cutie de trei ori, casa lor săracă se umplu de bani. Pentru că erau prea 
mulţi, mama şi băiatul îi împărţiră celor săraci ca şi ei. Astfel că viaţa lor începu să 

se schimbe, oamenii să fie mulţumiţi. 

Aflând boierul cel rău că ţăranii lui au bani datorită unei lădiţe năzdrăvane, se hotărî 
s-o fure. Trimise câţiva ticăloşi acasă la ţăran, care-i luară lădiţa. Boierul ştia că dacă 
ate de trei ori în ea o să aibă sub ochi lucrul la care se gândeşte. Şi el se gândi mai 
întâi la aur, apoi bătu de trei ori în lădiţă. Dar în loc de aur... se arătă o maimuţă 
ăroasă, urâtă foc, care nu-l întrebă nimic pe boier, ci se prinse imediat de nasul lui şi 
trase, şi trase de nasul boierului, şi-l lungi, şi-l lungi până ce nasul atinse pământul. 
Apoi îi dete drumul, luă lădiţa năzdrăvană şi se făcu nevăzută. Dar nasul boierului nu 
se mai făcu mic ca înainte, ci rămase aşa lung şi caraghios, de râdeau toţi de el, şi aşa 
a rămas pentru toată viaţa. 


DIA sa: EA 5 Ei 
cu pAb A că Sin de pila, ar ARSL aigpânatpare 


poveste chineză 


Negustorul şi şarpele 


poveste chineză 


La cincizeci de li spre apus de Datuncen se află un munte înalt, iar în el este o 
peşteră, pe care localnicii o numesc: „Peştera dragonului din laşmo”. în peşteră se află 
un templu, iar în el se zăreşte statuia unui zeu într-un halat lung, cu o scurtă vătuită şi 
cu pantofi în picioare. Pe umăr are o desagă, iar în faţă o tobă mică, aşa cum au 
negustorii ambulanți, ca să cheme cumpărătorii. 

„Oare aşa arată zeii la înfăţişare?” se întreabă cel care vede statuia. 

Apoi află ce s-a întâmplat demult. Pe atunci, prin acele locuri nu erau pieţe şi 
femeile cumpărau aţă, ace, sare, făină şi alte mărfuri de la negustorul ambulant Pân. 

Pân era un om bun, nu vindea scump şi nu se supăra când cumpărătorii scormoneau 
mult timp marfa şi apoi plecau fără să cumpere ceva. Când sosea în sat, începea să 
bată toba, femeile şi fetele îl înconjurau într-o clipă. Soţiile şi fiicele ţăranilor se 
bucurau totdeauna de venirea lui Pân. 

Odată, când el ieşea dintr-o trecătoare, văzu un grup de copii, care înconjuraseră un 
şarpe mic şi- 1 loveau unii cu băţul, alţii cu piciorul. Şarpele se strânsese ghem şi nu se 
mişca. Bătrânului negustor ambulant i se făcu milă şi le spuse copiilor: 

— Nu chinuiţi şarpele! Este tare mic şi n-a făcut nimănui niciun rău. Nu-l 
omorâţi degeaba! 

Dar copiii nu vrură să-l asculte. Atunci Pân le spuse: 

— Haideţi să facem aşa: vindeţi-mi mie şarpele şi eu vă voi da bani cu care 
vă veţi cumpăra un pepene verde. Vă învoiţi? 

Copiii luară banii şi fugiră, lăsându-i şarpele. Negustorul ambulant ridică o 
rămurică, o despică, apucă apoi cu ea şarpele şi-l puse în lada în care purta marfa. Din 
ziua aceea, Pân începu să hrănească şarpele şi-l purta peste tot cu el. 

Nici nu simţi cum au trecut zece ani şi micul şarpe se făcuse acum şarpe mare, 
trupul lui era de grosimea unei ceşti şi se lungise, aşa că lada în care stătea nu mai 
putea fi închisă bine, aproape tot timpul avea capacul deschis. 

Pân umbla ca şi mai înainte prin sate, urca în munţi, cobora în văi, dar acum îi era 
din ce în ce mai greu să poarte lada cu şarpele. într-o zi, lăsă jos lada, o deschise şi-i 
spuse şarpelui: 

— De acum înainte nu mai pot avea grijă de tine. Ai crescut mare şi poți să 
te hrăneşti singur. îţi dau drumul, dar să nu te atingi niciodată de oameni. Promite-mi! 

Şarpele încuviinţă din cap. 

— Atunci du-te! îi spuse negustorul ambulant. 

Nici nu apucă să clipească, şi şarpele ieşi din ladă şi repede, repede se făcu nevăzut. 

Au mai trecut câţiva ani. Şi iată, în munţi, deodată începu să se petreacă lucruri 
ciudate. Ziua, în amiaza mare dispăreau oamenii care mergeau în munţi după 
vreascuri. 

Atunci zece flăcăi tineri şi voinici, înarmaţi cu secere, târnăcoape şi lopeţi, plecară 
în cercetare. Se întoarse numai unul, dar şi acela fără încălțări, aşa de tare fugise. 
Privirea lui era tulbure, nu putea să spună niciun cuvânt. Consătenii îl stropiră cu apă 
rece, şi-i turnară în gură o fiertură, ca să-l pună pe picioare. Trecură câteva ore până 
ce-şi veni în fire şi putu să le spună ce i se întâmplase: 

— Nici n-am trecut bine de jumătatea drumului, când în faţa noastră a 
apărut un şarpe alb lung şi, cât ai clipi, a înghiţit nouă din cei zece care plecasem. Din 
fericire, eu, fiind iute de picior, am scăpat, altfel aş fi avut aceeaşi soartă. 

Ţăranii, auzind povestea flăcăului, îngheţară de spaimă. Şi-au amintit atunci că 
demult, când încă erau copii, negustorul ambulant Pân cumpărase de la ei, pentru 
câţiva bănuţi, un şarpe mic alb. Oare nu-i acela şarpele monstru de acum, care 
mănâncă oameni? Cu siguranţă că da. Bătrânul Pân atrăsese aşadar nenorocirea 
asupra oamenilor. 


Cuvintele ţăranilor ajunseră până la urechile negustorului ambulant, care, fără să 
spună cuiva vreun cuvânt, porni în munţi să caute şarpele. Trei zile umblă prin munţi, 
dar nu dădu de şarpe. Se întoarse în sat, îşi rase părul din cap şi se spălă. 

Luă cu el ceva de mâncare, îşi bătu ţinte în tălpile încălţărilor şi plecă iarăşi în 
căutarea şarpelui, jurând să nu se întoarcă până nu-l va omori. 

Urcă el pe munte şi merse ce merse, dar nu întâlni şarpele. în a cincea zi, vârfurile 
țintelor de aramă din talpă luceau de parcă ar fi fost bobiţe de aur, de-atâta ros; 
pantalonii şi scurta vătuită, tot 
agăţându-se de tufe şi ghimpi, se făcuseră zdrenţe; ochii, de atâta sforţare, i se 
înroşiseră; părul i se încâlcise. Pân abia-abia îşi mai târa picioarele, dar tot timpul îşi 
şoptea: „Până când nu voi omori şarpele, n-am dreptul să mor, până când nu voi 
omori şarpele, n-am dreptul să mor”... 

Deodată auzi: „Sss-sss-sss”. Pân se uită cu atenţie înjur. La doi paşi de el, în iarba 
deasă, stătea şarpele alb, cu capul ridicat. 

Câteva secunde se uită la om; recunoscându-şi vechiul stăpân, şarpele îşi trase 
capul repede şi se târi în altă parte. Pân îşi încordă ultimele puteri şi alergă după el. 
Din vale în vale, de pe o stâncă pe alta, sus-jos, înapoi şi din nou înainte, şarpele 
ugea de fostul său stăpân. 

Soarele coborâse de mult dincolo de munţi şi luna îşi revărsa razele pe pământ, 
dar Pân urmărea continuu monstrul. 

lată însă că şarpele ajunse în cele din urmă lângă o peşteră mare şi dispăru în ea. 
Pân se duse după el. Umblă prin toate ascunzişurile peşterii şi descoperi o crăpătură 
între două pietre. „Acolo o fi intrat şarpele”, îşi spuse Pân în sinea lui şi încercă s-o 
ărgească. îşi zgârie rău mâinile, îşi rupse unghiile, dar crăpătura nu se mări. Ce să 
acă? Rămase mult timp pe gânduri. în sfârşit, strângând din dinţi, îşi spuse hotărât: 
„întrucât n-am reuşit să omor şarpele, cu corpul meu voi astupa crăpătura asta, ca el 
să nu mai aibă pe unde ieşi vreodată să atace oamenii”. 

Aşa şi făcu. De atunci, nimeni nu l-a mai întâlnit pe negustorul ambulant Pân. Dar 
legenda despre el a trecut de la bunici la nepoți şi amintirea despre curajosul 
negustor ambulant trăieşte şi azi printre oameni, de mulţi, mulţi ani. 

lată de ce oamenii au ridicat în peştera dragonului din laşmo un templu, în care au 
us statuia lui Pân. 

Şi în fiecare an, ţăranii din satele de munte din împrejurimi se adună în acest 
templu, ca printr-un cuvânt bun să amintească tuturor de negustorul Pân, care şi-a 
dat viaţa ca să-i salveze pe oameni de urgia şarpelui. 


Femeia şi maimuţele 
poveste chineză 


Odată, o femeie foarte săracă, măturând podeaua în casa unui moşier, a găsit trei 
monede de aramă şi s-a bucurat. „De mult n-am mai mâncat supă de morcovi, îşi 
spuse ea. Astăzi fericirea mi-a surâs. Am găsit aceste trei monede de aramă cu care 
pot să-mi cumpăr morcovi şi să-mi fac supă.” Mergea ducând coşul cu morcovi într-o 
mână, iar cu cealaltă se sprijinea într-un băț. Făcuse doar câţiva paşi, când deodată 
zări nişte maimuțe, care curând o înconjurară, cerându-i morcovii. 

— Dă-ne morcovi! strigau. Suntem lihnite de foame! 

Femeia, bună la suflet, se înduioşă de maimuţele flămânde. împărţi morcovii în 
două părţi şi o parte o dădu maimuţelor. Maimuţele mâncară morcovii şi mai 
cerură. Le mai dădu femeia, dar maimuţelor tot le mai era foame. 


Femeia văzu că n-o scoate la capăt cu ele: în coş mai rămăseseră doar trei 
morcovi. Abia-abia îi vor ajunge pentru supă, iar maimuţele nu se potoleau, 
începuseră să se vâre până şi-n coş. 

Femeia se supără, le îndepărtă pe maimuțe cu băţul şi porni mai departe. 

Maimuţele se urcară atunci în copaci şi de acolo începură să o amenințe: 

— Ascultă, o să-ți pară rău că nu ne-ai dat toți morcovii! în noaptea asta 
vom veni la tine şi te vom zgâria până te vom omori! 

Când ajunse acasă, femeii i se făcu frică; se gândea că în noaptea aceea va muri. 
începu deci să plângă în hohote. 

în acest timp se întâmplă să treacă pe drum vecinul ei, Van U, cu vaca sa 
bălţată. Auzind-o plângând, se apropie de ea şi o întrebă: 

— Vecino, de ce plângi? 

Femeia îi povesti ce i s-a întâmplat şi începu să plângă şi mai tare. Atunci Van U îi 
spuse: 

— Nu te teme, am să-ţi dau la noapte vaca mea bălţată, care este foarte 
nărăvaşă şi păzeşte foarte bine poarta. Când vor veni maimuţele, le va ridica pe toate 
în coarne, spuse Van U şi-şi legă vaca în curtea sărmanei vecine. 

Femeia îi mulţumi, dar, când îşi aminti din nou de maimuțe, începu să plângă. 

Deodată auzi: 

— Crabi vii! Cumpărați crabi! 

Era unchiaşul Sui, el prindea şi vindea crabi vii. Când o văzu pe femeie plângând, o 
întrebă: 

— Femeie, ce of ai pe inimă? De ce plângi? 

— Ah, nu mă mai întreba! Maimuţele m-au ameninţat că vor veni la noapte şi 
mă vor zgâria până mă vor omori, spuse femeia, printre lacrimi. 

— Nu trebuie să te întristezi înainte de vreme, o linişti unchiaşul Sui. Eu îţi 
voi dărui câţiva crabi vii. Pune-i într-o putină cu apă. Maimuţele vor vrea să bea şi 
atunci crabii se vor agăța de ele şi apoi să vezi! mai spuse el şi, scoțând din coş cinci 
din cei mai mari crabi, îi dădu femeii. 

Se linişti puţin sărmana de ea. începu să mănânce supă de morcovi, dar din nou îşi 
aminti că în noaptea aceea vor veni maimuţele, şi lacrimile începură să-i curgă iarăşi 
pe obraji. 

Deodată văzu trecând pe drum un negustor cu un sac. Acesta se opri şi o întrebă: 

— De ce plângi, soro? 

Femeia Îi povesti necazul ei, iar negustorul spuse: 

— Nu fi tristă, te voi ajuta. 

Şi, scoțând din sac un ac lung şi ascuţit, adăugă: 

— Ia acul ăsta şi înfige-l în prag. Maimuţele vor călca pe el şi nu vor merge 
mai departe! 

îi lăsă acul şi plecă, dar femeia plângea întruna, fără să se mai oprească. 

— Ei, mătuşico, ce s-a întâmplat? auzi ea, după o vreme, vocea lui Li-ba. 

Acesta locuia tocmai la marginea satului şi împletea rogojini pentru moşier. 

— Am dat de belea, spuse femeia, printre lacrimi. N-am vrut să le dau 
maimuţelor toţi morcovii şi ele m-au ameninţat că vor veni la noapte şi mă vor zgâria 
până mă vor omori. 

— Nu mai plânge! Ia rogojina mea, uită-te cât este de netedă şi pune-o pe 
scară! Maimuţele nu se vor putea urca pe ea, pentru că este foarte alunecoasă. 

Femeia îi mulţumi lui Li-ba şi hotări să facă aşa cum o sfatuiseră toţi. Legă vaca 
nărăvaşă a lui Van U lângă poartă, puse crabii unchiaşului Sui într-o putină cu apă şi o 
aşeză în curte; în prag, înfipse acul cel lung, rogojina o puse pe scară, iar ea se ascunse 


în beci şi începu să aştepte. Când se întunecă de tot, pe stradă se auziră tropăituri şi 
ţipete. Erau maimuţele care veneau în goană. Ajungând la casa femeii, deschiseră 
poarta, dar vaca bălţată, dând cu capul, ridică trei în coarne deodată. Maimuţele vrură 
să se urce pe scară, dar rogojina era lunecoasă şi nu putură deloc să se urce. 

în curând maimuţele obosiră şi li se făcu sete. Văzând putina cu apă din curte, îşi 
băgară capul înăuntru să bea, dar crabii le apucară de nas şi le strânseră tare. 

Maimuţele, urlând de durere, fugiră spre poartă; atunci vaca mai ridică trei din ele 
în coarne. Maimuţele se speriară rău de tot şi alergară tară rost prin curte. Se urcară 
apoi pe gard şi o luară la sănătoasa. Atunci femeia ieşi din beci, fericită că a scăpat de 
maimuțe. 


Fetele din oglinzi 


poveste chineză 


A fost odată o bătrână tare bună, care avea doi feciori. Ea dorea din tot sufletul să-şi 
vadă feciorii la casele lor şi să-şi crească nepoţii. Şi a trimis bătrâna peţitori în cele 
patru zări, care au umblat până şi-au făcut praf încălţările, dar nu au găsit nurori 
potrivite pentru feciorii ei. De aceea, bătrâna mamă era tot mai mâhnită. 

într-o noapte, neputând să doarmă, cobori din kang?” şi ieşi în curte. Era miezul 
nopţii. Bătrâna îşi îndreptă faţa spre cerul plin de stele şi, oftând adânc, zise: 

— Cine ştie la ce fel de nurori se gândesc feciorii mei? 

Deşi bătrâna rostise aceste cuvinte cu voce slabă, noaptea fiind nespus de 
liniştită, ea crezu că a fost auzită până şi de stele. Deodată văzu cu teamă cum se 
ridică plutind dinspre sud-vest o lumină albă, care, pe măsură ce se apropia, 
devenea din ce în ce mai rotundă, mai mare, ajungând cam cât luna pe cer; curând 
acea lumină cobori în curtea ei. Bătrâna văzu apoi cum în cercul alb şi luminos 
stătea un bătrân cu un sceptru cu cap de dragon în mână. 

Bătrânul avea o faţă strălucitoare şi blândă şi o barbă lungă, albă. Se apropie de 
ătrână şi-i spuse: 

— i-am adus nurori la feciori! 

— Tare mă tem că te-ai obosit în zadar, răspunse ea, întristată. Niciun fel 
de nurori nu pot mişca inimile feciorilor mei! Dar unde-s nurorile? Unde sunt 
eţitorii? 

Bătrânul izbucni atunci în râs şi, mângâindu-şi barba, zise: 

— Nu-i nevoie de vreun petitor care să lege firul roşu? şi nici de caretă 
împodobită. Iată, am aici două oglinzi rotunde, colorate, şi să nu-ți închipui că-i o 
ăcăleală; nurorile tale se află cu adevărat în aceste oglinzi. în fiecare an, la trei 
ale lunii martie, la miezul nopţii, dacă vei îndrepta oglinzile spre sud-vest, ele îţi 
vor arăta drumul care duce la nurori. 

Zicând acestea, bătrânul scoase de la piept două oglinzi mici, rotunde, şi i le dădu. 
Apoi, ca un soare care răsare, cercul luminos se înălţă în văzduh şi începu să 
lutească spre sud-vest, asemănându-se cu o cometă care piere încet de pe boltă. 
Bătrâna se întoarse în casă, îşi trezi feciorii şi le dete câte o oglindă. Băiatul cel mare, 
uitându-se în oglindă, văzu o fecioară îmbrăcată în roşu, care-i zâmbi şi apoi îşi plecă 
rivirea spre o floare de bujor roşu, pe care o ţinea în mână. 

încă Pe a ph meet saptruit din cărămidă şi lut, care se 


de fit euedintă popular ră chineză după care mirii erau legați 


Feciorul cel mare, uitând pentru o clipă că fata ce-o vedea nu era decât în oglindă, 
spuse: 
— Mamă, înainte de a-şi pleca privirea, fata aceea din oglindă mi-a zâmbit, 
nu pot să nu răspund sentimentelor ei. Mamă! Dă-mi voie să mă însor cu ea! 

La vorbele băiatului, bătrâna înlemni. 

La rândul său, cel de al doilea fiu, uitându-se în oglinda lui, văzu o fecioară 
îmbrăcată în haine albe, care-l privi cu blândeţe şi apoi îşi plecă privirea spre o floare 
de bujor albă, pe care o ţinea în mână. Şi el, uitând pentru o clipă că fata pe care o 
vede nu este decât în oglindă, spuse: 

— Mamă, fata aceasta avea în privire ceva numai pentru mine, încât m-a 
mişcat... Mamă, dă-mi voie să mă însor cu ea! 

Plângând şi râzând de bucurie, bătrâna le spuse: 

— Fiii mei, nu vă prostiţi, ceea ce ați văzut nu erau decât nişte umbre în 
oglinzi. Cum o să vă însuraţi cu ele? 

Auzind cuvintele maică-şi, feciorul cel mare fu cuprins de o mare tristețe, iar 
feciorul cel mic îşi încruntă sprâncenele cu mâhnire. 

Trecură câteva zile şi feciorii continuau să fie trişti şi îngânduraţi, încât biata 
mamă fu nevoită să le destăinuiască spusele bătrânului. Bucuroşi de cele auzite, 
amândoi băieţii hotărâră să meargă în căutarea fetelor. La trei ale lunii martie, 
bătrâna le spuse: 

— Fiii mei, orice ar fi, nu pot să vă las să plecaţi amândoi! Cine ştie ce 
primejdie vă paşte... 

— Frăţioare, spuse feciorul cel mare, lasă-mă pe mine să plec primul! 

— Fratele tău e mai mare decât tine, adăugă şi bătrâna, trebuie să-l laşi să 
plece el mai întâi! 

La miezul nopţii, feciorul cel mare ieşi în curte şi, îndreptând oglinda spre sud- 
vest, se uită în ea. Deodată, în oglindă i se arătă o rază albă, care ducea până la 
munţii din sud-vest, ce nu mai apăreau ca nişte contururi, ci ca nişte stânci ciudate, 
acoperite cu păduri dese. Şi, tot privind, văzu că această rază albă se transformase 
într-un drum luminos. Băiatul cel mare pomi îndată pe drumul ce i se arătase în 
oglindă. 

Pe înserate, el ajunse la capătul drumului, la poalele munţilor. După ce mai merse 
puţin, el văzu o peşteră luminoasă în care şedea un bătrân înconjurat de lumină. 
Amintindu-şi de vorbele maică-şi, recunoscu în acesta pe bătrânul care-i dăruise 
oglinzile. înaintând, îl întrebă cu respect: 

— Bunicule, am ajuns la capătul drumului, încotro trebuie să mă îndrept 
spre a găsi fata din oglindă? 

Bătrânul îl lăudă, zicându-i: 

— Bravo, flăcăule, în sfârşit, ai venit! Fata pe care ai văzut-o locuieşte pe 
marele munte din partea de apus a acestor munţi şi, pentru a ajunge la casa ei, 
trebuie să treci mai întâi muntele tigrilor şi prăpastia monştrilor apei. Fecioara din 
oglindă este în stăpânirea zgripţuroaicei, care a transformat-o într-un bujor roşu şi a 
sădit-o în grădina din spatele muntelui. Pentru ca ea să redevină ce-a fost, trebuie să 
pătrunzi în grădină şi să îndrepţi oglinda asupra ei. Şi acum, după ce ştii toate astea, 
rămâne la voia ta dacă te duci sau nu. 

După ce se gândi puţin, feciorul spuse: 

— Bunicule, dacă am ajuns până aici, nu mai pot să dau înapoi! 

— Dacă ai curaj să te duci, eu te voi ajuta. îți voi da un bici fermecat şi un 
franjure de mătase şi te voi învăţa cum să foloseşti aceste obiecte, dar nu trebuie să 
şovăi niciun pic atunci când le foloseşti, îl sfătui bătrânul. 


Scoase biciul şi franjurele şi le puse în mâna băiatului, dându-i poveţe cum să le 
folosească şi numai după aceea îi arătă drumul. 

Pornind pe drumul arătat, băiatul ajunse după multe zile aproape de vârfurile 
muntelui, de unde, privind drept înainte, văzu cum din faţa muntelui alăturat, format 
din stânci ciudate şi acoperit cu păduri dese, se înalţă o ceaţă neagră. După un scurt 
popas, se îndreptă către acest munte. Şi, de ce mergea, de aceea era mai greu de 
mers; obstacolele deveneau din ce în ce mai mari. Când era mai obosit şi cu trupul 
lac de sudoare, din vârful muntelui se repeziră doi tigri vărgaţi. Şi, cât ai clipi din 
ochi, tigrii ajunseră în faţa lui, deschizându-şi gurile să-l înghită. Atunci băiatul 
scoase în mare grabă biciul dăruit de bătrân şi, mişcându-l deasupra tigrilor, spuse: 

— Tigrilor care păziți muntele, ascultați! Am venit aici să caut pe cineva 
care-mi este drag. Lăsaţi-mi calea liberă! 

După ce spuse băiatul aceste cuvinte, tigrii îşi închiseră fălcile, îşi plecară capetele 
şi o rupseră la fugă. 

Ajungând şi mai sus pe creasta muntelui, băiatul văzu prăpastia monştrilor apei. 
Nicio piatră, niciun copac, ci numai o apă cât un ocean. Coborând pe coasta 
muntelui, ajunse la marginea apei. Scoase îndată franjurele de mătase şi, ţinându-l de 
un capăt, îl aruncă în apă, zicând: 

— Monştri ai apelor, faceţi-mi o punte să trec! Trebuie s-o găsesc pe fata pe 
care am îndrăgit-o! 

Cum termină de spus acestea, din mijlocul apei se ridicară nişte monştri, unii cu 
coada de peşte 
şi corp de om, alţii cu cap de om şi corp de broască ţestoasă, care apucară capătul 
firului şi-l fixară pe celălalt mal al apei. Firul subţire se transformă într-o punte 
îngustă şi rezistentă. Mişcându-şi biciul, băiatul pomi să treacă puntea, dar, când 
era aproape pe la jumătatea drumului, se uită în jos şi văzu cum din apa verde îl 
priveau cu ochii roşii, holbaţi, monştrii. Ar fi fost mai bine dacă nu se uita, căci, 
văzând aceasta, îşi pierdu cumpătul şi începu să se teamă că ar putea să cadă în apă 
de pe o punte atât de îngustă. Şi a şovăit! în acea clipă, picioarele începură să-i 
tremure, capul să i se învârtească, iar puntea deveni subţire, cât un fir de aţă. 

Băiatul căzu în apă, afundându-se în adâncuri împreună cu monştrii. 

A trecut un an de când plecase de acasă. Bătrâna, văzând că nu i se mai întoarce 
feciorul cel mare, era îngrijorată. La trei ale lunii martie, cel de-al doilea fecior îi 
spuse maică-şi: 

— Mamă, anul trecut, în această zi, a plecat fratele meu. Acum mi-a venit 
şi mie rândul să plec în căutarea fetei din oglindă. 

Bătrâna, speriată, răspunse: 

— Fiule, fiule, a trecut un an şi fratele tău nu s-a mai întors. Cum de mai 
îndrăzneşti să spui că pleci? 

— Mamă, fii fără grijă, îi spuse el, eu mă voi întoarce neapărat. 

Bătrâna ar fi vrut să ştie ce s-a întâmplat cu feciorul cel mare şi-i spuse feciorului cel 
mic: 

— Du-te, dar ai grijă de tine şi să te întorci acasă chiar dacă nu găseşti 
fata. Să afli şi ce s-a întâmplat cu fratele tău. 

La miezul nopţii, băiatul ieşi în curte şi, îndreptând oglinda spre sud-vest, se uită în 
ea. Deodată, în oglindă i se arătă o rază albă, care se transformă într-un drum luminos, 
ce ducea la munţii din sud-vest. 

Feciorul cel mic îşi luă rămas bun de la bătrâna lui mamă şi plecă pe drumul arătat 
în oglindă. 

Când se crăpă de ziuă, băiatul ajunse la poalele muntelui, unde-l întâlni şi el pe 


bătrânul înconjurat de lumină. Acesta îi dădu şi lui un bici fermecat şi un franjure de 
mătase, îl povăţui şi pe el cum îl povăţuise pe frate-său. Apoi adăugă: 

— Anul trecut, pe timpul acesta, a venit fratele tău, dar a căzut în prăpastia 
monştrilor apei. Hotărăşte tu singur dacă vrei să-ţi continui calea! 

Auzind că fratele lui a căzut în prăpastie, cel de-al doilea fecior începu să plângă şi 
spuse: 

— Orice s-ar întâmpla, vreau să ajung la fata din oglindă! 

Bătrânul îi arătă şi lui drumul care ducea la fata din oglindă, apoi îşi luă rămas bun 
de la băiat, sfătuindu-l încă o dată să nu şovăie niciun pic când va trece puntea. 

Mişcându-şi biciul, băiatul trecu muntele tigrilor şi ajunse la prăpastia monştrilor 
apei. Scoase franjurele, îl ţinu de un capăt şi-l aruncă în apă, spunând: 

— Monştri ai apelor, am venit să caut fata din oglindă, faceți-mi degrabă o 
punte! 

Nu apucă bine să termine de spus şi din apa agitată apărură nenumărați monştri, 
unii cu corp de om şi coadă de peşte, alții cu cap de om şi corp de broască țestoasă, 
care prinseră firul de capăt şi-l fixară de celălalt mal, transformându-l într-o punte 
îngustă şi rezistentă. 

Băiatul porni pe punte pocnind din bici. Deşi din apă se auzeau tot felul de zgomote 
ciudate, el nu privi în jos şi merse mai departe pe punte, sigur de sine. După ce a trecut 
puntea, merse munte după munte, până ce văzu o casă înconjurată de copaci bătrâni. 
Când ajunse acolo, simţi un miros plăcut. 

Băiatul, urmând sfatul bătrânului, se îndreptă direct spre grădina din spate. Peste 
zidurile ce împrejmuiau grădina îşi întindeau ramurile tot felul de copaci înfloriţi, dar el 
nu le luă în seamă. Plesni din bici şi acesta se transformă de îndată într-o scară de 
frânghie pe care, urcând, pătrunse în grădină. Apoi frânghia se prefăcu din nou în bici. 


în mijlocul grădinii, găsi bujorul roşu şi bujorul alb, aşa cum îi 
spusese bătrânul, înfloriţi şi plini 
de parfum. Băiatul îndreptă oglinda spre bujorul cel alb şi spuse: 

— Fată-n alb! 


Şi deodată bujorul alb se transformă în fata pe care o văzuse în oglindă. Bucuros, 
băiatul îi spuse: 

— Fată-n alb, pentru tine am venit până aici, vrei să mă urmezi? 

Fata îl măsură din cap până-n picioare, chipul i se lumină de bucurie, dar, 
întorcându-se spre bujorul roşu, faţa i se întunecă şi lacrimi ca nişte perle începură să 
şiroiască din ochii ei. 

— Cum m-aş îndura s-o părăsesc pe sora mea în roşu! Chiar dacă noi vom 
scăpa din mâinile zgripţuroaicei, eu voi rămâne pentru totdeauna mâhnită! 

La auzul acestor cuvinte, bujorul roşu începu să-şi scuture petalele una câte una, ca 
nişte lacrimi care cad. 


Băiatul, întristat, înţelese că bujorul cel roşu e fata dupăcare plecase fratele 
său. Dar cum s-o 
transforme în om dacă nu avea oglinda fratelui său? Fata-n alb spuse deodată: 


— Să mergem în casă, deoarece e timpul să se întoarcă zgripțuroaica! 

Cum intrară în casă, zgripțuroaica şi ajunse în curtea din faţă. Uitându-se printr-o 
crăpătură, băiatul văzu că zgripţuroaica era îmbrăcată şi împodobită, dar avea faţa şi 
mâinile acoperite de păr. Aceasta se opri în curte şi de acolo începu s-o ocărască pe 
Fata-n alb: 

— Nemernico! Cine ţi-a redat înfăţişarea? Cine ţi-a îngăduit să ascunzi 
străini în casă? 

Şi, lovind cu picioarele în uşă, îşi prinse poalele şi începu să le agite, stârnind un 


vânt puternic, care cuprinse toată încăperea. Dar oricât se înteţea vântul, fata, fiind 
sub puterea oglinzii, nu mai putu fi transformată în floare. Văzând aceasta, 
zgripţuroaica se prefăcu bucuroasă şi spuse: 

— Tu eşti un copil bun, Fată-n alb, şi băiatul acesta îmi place. îţi dau 
binecuvântarea să te măriţi cu el. 

Băiatul şi Fata-n alb nu răspunseră. Atunci zgripţuroaica adăugă: 

— Ştii că avem cirezi de cămile şi cai, vaci şi oi şi mi-e teamă că în 
noaptea asta vom fi prădaţi. Să meargă flăcăul cu mine să mă ajute, iar mâine veţi 
pleca împreună. 

După ce zise aceasta, zgripţuroaica se îndepărtă. 

Amărâtă, Fata-n alb spuse: 

— Zgripțuroaica vrea să te piardă. Nu are niciun fel de cirezi. S-a 
dus să cheme animalele sălbatice, să te sfâşie. 

Băiatul o linişti, spunându-i: 

— Nu te teme, am biciul fermecat şi nimeni nu va putea să se apropie de 
mine. 

Zgripţuroaica îl duse pe băiat pe un munte golaş şi se făcu nevăzută. Se lăsase 
noaptea. Tot 
muntele era acoperit cu ciulini şi nu se vedea nici urmă de cămile sau cai, vaci sau oi. 
După puţin timp, în întunericul care-l înconjura, începură să licărească nenumărați 
ochi. Veniseră fiarele, dar niciuna nu cuteza să se apropie de băiat. Băiatul căută un 
loc mai neted şi stătu acolo până a doua zi dimineaţa. 

Zgripţuroaica, văzând că băiatul e teafăr, începu să plângă, punând la cale altceva: 

— Eu nu mai pot de dragul acestei fete şi, după ce va pleca, am să mor 
de dorul ei. Nu mă pot despărți de ea, merg şi eu cu voi. 

Auzind-o, Fata-n alb ghici că zgripțuroaica va căuta să-i piardă pe drum şi, cu 
multă căldură în glas, spuse: 

— Bine te-ai gândit, şi eu doresc acest lucru. Dar, la vârsta ta, ai să te 
oboseşti de moarte mergând alături de noi, tinerii. Tu ai puterea să te măreşti sau să 
te micşorezi. Dacă te faci mai mică, noi te vom vâri în vaza aceasta de aramă, pe care 
vom purta-o în spate şi astfel nu te vei obosi, ba, dimpotrivă, în vază vei putea chiar 
să şi dormi, dacă vrei. 

Zgripţuroaica, hotărâtă să le vină de hac celor doi, se făcu îndată cât un şoarece 
de mică şi intră în vază, fără să stea prea mult pe gânduri. Atunci tinerii astupară în 
grabă gura vazei şi o porniră la drum. 

Ajungând la prăpastia monştrilor apei, aruncară vaza în apele verzui. Apoi, Fata- 
n alb se aşeză pe malul apei şi începu să plângă. 

— Zgripțuroaică afurisită! Ne-ai chinuit în fel şi chip pe mine şi pe sora 
mea şi ne-ai transformat apoi în flori. Surioară, cum să te părăsesc? Când ne vom 
revedea oare? 

Şi plânse Fata-n alb, plânse, iar lacrimile-i şiroiau ca nişte şuvoaie, iar din copaci 
cădeau picuri ca de rouă. 

Băiatul începu să se gândească la fratele său şi-l apucă plânsul şi pe el. Şi, 
deodată, apa începu să strălucească şi ceața cea neagră deveni albă, împrăştiindu-se 
încet-încet în cele patru zări. 

Atunci cobori din văzduh, în cercul său luminos, bătrânul. Şi apucând sceptrul cu 
cap de dragon arătă spre apă, zicând: 

— Monştri ai apelor, scoateţi-mi degrabă la mal pe fratele cel mare al acestui 
băiat! 

Nici nu apucă să termine de spus, că monștrii, cei cu coadă de peşte şi corp de om 


şi cei cu cap de om şi cu corp de broască ţestoasă, îl ridicară deasupra pe feciorul cel 
mare. Bătrânul făcu un semn asupra lui şi acesta clipi din ochi şi zise: 

— Am visat oare? Ce mult am dormit! 

Băiatul cel mic, văzându-şi fratele, îl îmbrăţişă cu căldură. 

Bătrânul se ridică apoi în văzduh şi se făcu nevăzut. 

Plecară cu toţii în grădină şi feciorul cel mare îndreptă oglinda asupra bujorului 
roşu; îndată, acesta se prefăcu într-o fecioară îmbrăcată în roşu, aşa cum o văzuse în 
oglindă. Fata-n roşu îl privi cu dragoste şi-i zâmbi. 

După multe peripeții, amândoi feciorii ajunseră acasă, cu fetele din oglinzi. Făcură 
două nunţi deodată şi apoi împreună cu mama lor petrecură zile multe şi fericite. 


Feciorul şi fantoma 


poveste chineză 


De unde şi cum, nu se ştie, în oraşul Li-ten începu să umble o fantomă. Oamenii şi-au 
dat seama de apariţia ei după isprăvile ce le făcea. Avea obiceiul năstruşnic de a lua 
chipul şi asemănarea unui om plecat sau care lipsea pentru o vreme. Bineînţeles, toate 
năzdrăvăniile pe care le făcea cădeau în seama omului respectiv, care, bietul, nu ştia 
nici cu spatele. 

Un om bătrân şi respectabil, cunoscut de toată lumea, se cam întrecu într-o zi cu 
băutura. Mergea spre casă ameţit, pe două cărări. Fantoma luă înfăţişarea feciorului 
său şi îl întâmpină pe moşneag în drum. Se înţelege - nu ca să-l ajute. Dimpotrivă, să-l 
chinuiască, să-i pună tot timpul piedici şi să-l tăvălească pe jos. Unchiaşul ajunse acasă 
cu chiu-cu vai, numai cucuie şi vânătăi. 

A doua zi dimineaţă, îşi chemă fiul şi-l mustră cu asprime: 

— Nu m-aş fi aşteptat niciodată la asemenea purtare din partea feciorului 
meu, pe care l-am crescut, l-am îngrijit şi l-am învăţat meserie. Chiar dacă eu am greşit 
luând un pahar în plus, n-aveai dreptul să-mi faci una ca asta. Eu te-am făcut om, iar tu 
te-ai purtat ca un duşman. De azi înainte nu te mai consider copilul meu. 

Sărmanul flăcău nu fusese niciodată ocărâtîn felul ăsta. Plângând, încercă să-i 
explice tatălui: 

— Bine, dar chiar tu m-ai trimis ieri, dis-de-dimineaţă, în satul vecin cu 
treburi. Ştii că am rămas peste noapte acolo şi m-am întors abia adineaori. Am dormit 
la rudele noastre. De ce spui acum că te-aş fi chinuit şi te-aş fi bătut pe drum, când eu 
nici n-am fost acasă? Şi cum crezi că aş fi putut face eu una ca asta? Mai bine bate-mă, 
omoară-mă, dacă te-am supărat cu ceva! Dar nu-mi spune vorbe atât de urâte şi nu mă 
năpăstui! 

Unchiaşul se gândi că fiul său are dreptate. Fusese plecat din sat. Nu cumva o fi fost 
fantoma despre care tot vorbeşte lumea? 

Trecură câteva zile de la această întâmplare. Moşul se duse din nou la han să se 
cinstească împreună cu nişte prieteni. De data asta însă îşi luă sabia cu el. 

Feciorul, văzând că tatăl său pleacă spre han, se gândi: „Dacă-i iese iar în cale 
blestemata de fantomă?” O luă după bătrân şi stătu în preajma hanului, aşteptându-l. 
înăuntru nu putea intra pentru că obiceiul, buna-cuviinţă tradiţională, nu îngăduie ca 
două generaţii diferite - tată şi fiu - să bea la aceeaşi masă. Moşul bău mai puţin decât 
data trecută, tocmai ca să poată înfrunta fantoma. Abia porni spre casă că-l şi văzu pe 
fiu venindu-i în întâmpinare. 

— Ei, las' că-ţi vin eu acum de hac, fantomă spurcată! zise el printre dinţi. 

îl lăsă pe băiat să se apropie şi când îi fu la îndemână, fără să scoată o vorbă, îl 


despică dintr-o singură lovitură. 
Şi uite-aşa omori bietul om pe feciorul său adevărat, de frica celui prefăcut. 


„Aşa este!” 
poveste chineză 


Trăia odată un bogătaş poreclit „Ardei-iute”. Era un om tare zgârcit şi hain. Ce mai, 
lumea spunea despre el că are suflet de câine. Şi acest bogătaş avea un argat pe nume 
Ciau-ta, care nu era de prin partea locului. Venise din alt ţinut şi argăţea la boier de 
vreo şase-şapte ani. 

într-o zi, Ciau-ta se îmbolnăvi şi căzu la pat. 

Bogătaşul începu să-şi facă fel de fel de socoteli: „Vasăzică, după ce că zace şi nu 
munceşte, mai trebuie să-l şi hrănesc”. 

Până la urmă se hotări să-l gonească din bătătură. 

Ciau-ta era un om cinstit şi drept, muncise din răsputeri atâţia ani, dându-şi tot 
câştigul pe hrană şi pe straie. lar acum, la greu, rămăsese fără un sfanţ. 

Porni la drum, târându-se ca vai de el, trăind din mila trecătorilor, şi ajunse cu 
greu în satul lui. Acolo povesti rudelor sale ce i se întâmplase. De la rude aflară şi 
sătenii. 

Ticăloşia lui Ardei-iute umplu de revoltă sufletele oamenilor. 

— Cerule, câtă nedreptate şi lăcomie! se mirau toţi. Cu ce-a greşit 
sărmanul Ciau-ta, să fie aruncat aşa pe drumuri? 

Oamenii hotărâră că argatul trebuie să se răzbune pe boier. Dar cum? Uşor de zis, 
greu de făcut. 

Chibzuiră ei îndelung şi până la urmă găsiră o cale. 

— Punem mână de la mână, vindem care ce poate şi adunăm bani mulţi. 
Mai întâi trebuie să-l vindecăm pe Ciau-ta. Pe urmă... 

Aşa şi făcură. 

După ce argatul se înzdrăveni de-a binelea, câţiva săteni merseră cu el la oraş şi-i 
cumpărară haine frumoase, bogate, şi o colivie cu un papagal. în scurt timp, învăţară 
papagalul să spună numai aceste două vorbe: „Aşa este”. 

— Las' că-i venim noi de hac lui Ardei-iute! se bucurau sătenii. 

Lăsară să treacă vreun an. Apoi Ciau-ta îşi îmbrăcă straiele cele noi, se ferchezui, 
luă cu el colivia cu papagalul şi se arătă la curtea bogătaşului. 

— Mă ardea dorul de dumneata, stăpâne, îi spuse el. Nu te supăra, rogu- 
te, că am venit să te văd şi să te întreb de sănătate. 

— O, dar ce înţolit eşti! Se vede că nu-ţi merg prost treburile. Pe unde ai 
umblat mai bine de-un an? Ce-i cutia aia pe care-o duci în mână? 

Boierul era uluit de schimbarea petrecută cu argatul său. îl credea mort de mult şi, 
când colo, uită-te la el! Nici nu mai ştia cum să-l primească mai bine. 

— Vai de capul meu şi de treburile mele! i-o întoarse Ciau-ta. Abia-mi 
câştig şi eu câte ceva de- ale gurii. Dar, ce să-i faci, zâmbi el cu subînțeles, ridicând 
colivia şi arătându-i boierului papagalul, aşa mi-a fost mie dat pe lume. 

Ardei-iute nu înţelegea deocamdată nimic; care soartă, adică? De ce îi arată 
papagalul? 

Dar argatul se făcea că nu pricepe curiozitatea stăpânului. Cum îl întreba de 
papagal, cum aducea altă vorbă, aţâţându-i şi mai mult nerăbdarea. în cele din urmă 
se lăsă înduplecat şi-i povesti lui Ardei-iute, ca pe o mare taină pe care nu trebuie s-o 
mai afle nimeni: 


— în timp ce mergeam spre casă, bolnav şi flămând ca vai de lume, mânat 
numai de dorința de a-mi da sufletul acolo unde mă născusem, adormii într-o noapte 
a marginea drumului. în vis, îmi apăru un moşneag cu barbă albă-albă şi lungă. 
Acesta îmi spuse că undeva, într-o pădure, trăieşte un papagal care poate descoperi 
comorile îngropate, poate găsi aurul şi argintul ascuns în pământ. A doua zi m-am 
dus la locul cu pricina, am găsit papagalul, l-am adus acasă şi am avut grijă de el. De- 
atunci, viaţa mea s-a schimbat. Am cu ce trăi, nu mai muncesc atâta, şi nu că mă 
aud, dar am mai şi pus câte ceva deoparte. De-atunci, nu ne-am mai despărţit 
niciodată, eu şi papagalul meu, şi suntem cei mai buni prieteni. Ţin foarte mult la el. 

Bogătaşul asculta cu gura căscată. Dar parcă nu-i venea a crede. 

— Nu înghit eu poveşti d-astea! Dacă aş vedea cu ochii mei, aş mai zice. 
Dar, aşa, numai după vorbe... 

Argatul o ţinea una şi bună că a spus adevărul, că lucrurile stau întocmai cum a 
povestit, boierul nu credea în ruptul capului, şi tot aşa până când se hotărâră să facă 
o încercare. 

Merseră amândoi pe drum, argatul ducând cu luare-aminte colivia, până ajunseră 
a o fântână. Ciau-ta dădu târcoale puţului, apoi se opri şi ridică în dreptul obrazului 
colivia, întrebând: 

— Coco, frățioare, nu cumva e-ascuns pe-aci ceva argint? 

— Aşa este! răspunse pasărea vorbitoare. 

Ciau-ta luă lopata, săpă puţin şi ce să vezi? Dădu la iveală o oală cu arginți. îi luară 
şi porniră mai departe. Ajunseră la malul unei bălți. 

— Nu cumva s-o fi aflând îngropat pe-aici ceva aur, Coco, frățioare? întrebă 
din nou Ciau-ta. 

— Aşa este! 

Săpând, argatul dădu la iveală, sub privirile lacome ale boierului, o grămadă de 
monede de aur. Boierul nu se mai putu stăpâni: 

— Ascultă, Ciau-ta, îi zise, îţi dau oricât, numai vinde-mi mie papagalul 
acesta! 

Argatul îi răspunse că i l-ar vinde cu dragă inimă, dar nu se poate despărţi de el 
nici în ruptul capului. „Las! că mi-l vinzi tu până la urmă”, îşi zise boierul în gând, în 
timp ce se întorceau acasă. 

A doua zi, la conac se încinse o petrecere în toată legea. Masă bogată, băutură, 
lăutari, invitaţi tot unul şi unul - bogătaşii din sat şi rudele de la oraş ale lui Ardei- 
iute. în toiul mesei, boierul povesti musafirilor că e pe cale să facă o afacere grozavă: 
şi le spuse asta în aşa fel, de parcă vânzarea ar fi fost deja hotărâtă: 

— N-o să aibă ce face Ciau-ta. O să se ruşineze față cu atâta lume şi o să 
accepte. 

Bineînțeles, toți oaspeții săriră care mai de care să-l felicite pe Ardei-iute. Acesta 
ciocni cu toţi, 
mai bău două-trei pahare, apoi se adresă lui Ciau-ta în gura mare, dinadins ca să-l audă 
toţi: 

— îți dau pe el oricât îmi ceri. Nici nu mă uit la preț. 

Ciau-ta se prefăcu oarecum încurcat şi-i răspunse: 

— Cum aş putea să-l refuz pe omul care mi-a fost stăpân vreme de 
aproape şapte ani? Mai ales în fața atâtor cinstite fețe? Dar acest papagal e cea mai 
mare comoară a mea. Nu m-am despărțit de el nici zi, nici noapte, de când îl am. 
Dacă domnia-voastră ține cu tot dinadinsul, eu vi-l vând. Numai să-mi dați pe el 
prețul cuvenit. 

Oaspeţii şi rudele boierului săriră care mai de care să-l convingă pe argat. 


Ardei-iute îşi frecă mâinile şi rânjea cu gura până la urechi. Nevasta veni lângă el 
şi-i şopti la ureche: 

— Comoară ca acest papagal nu mai găseşti alta pe lume. Fă în aşa fel ca 
să se Învoiască! Dă-i de la bun început toată averea: pământ, casă, livadă, tot. Numai 
de s-ar învoi. 

Bogătaşul nu avea alta în cap decât să pună mâna pe papagalul năzdrăvan. Chemă 
notari şi martori, întocmiră actele de vânzare şi le semnară cu toţii, punând degetul. 
Averea lui Ardei-iute aparţinea de-acum lui Ciau-ta, iar papagalul intră în stăpânirea 
boierului. Acesta fu felicitat de toţi oaspeţii, care nu ştiau cum să-l mai linguşească, 
doar avea să devină, de-acuma înainte, şi mai bogat. Fericit la culme, Ardei-iute luă 
colivia cu papagalul şi porni, urmat de oamenii lui, de rude şi de prieteni. Sărea şi 
alerga, bucuros că de-acum se va umple de aur şi argint. Ajunseră la malul unei ape. 
Ardei-iute întrebă papagalul: 

— Frăţioare, e pe-aici ceva argint îngropat? 

— Aşa este! 

Săpară tot malul. Săpară şi în apă. Căutară zile şi nopţi. Nu găsiră nici urmă de 
arginţi. 

Plecară mai departe. Ajunseră, istoviţi şi supăraţi, la poalele unui deal. 

— Se află ascuns pe-aici ceva aur? 

— Aşa este! 

Săpară ei ce săpară, dar nu găsiră nimic. Era şi de înţeles: dacă nu pusese nimeni, 
de unde să fie? Ardei-iute îşi dădu abia acum seama că mâncase o păcăleală grozavă. 

— Papagalule, nu cumva m-ai păcălit? 

— Aşa este! 

în culmea disperării, cu ochii injectați şi cu obrazul verde-vânăt de furie, Ardei-iute 
trânti colivia de pământ, cu toată puterea. 

— Ai să mă bagi în pământ de supărare, pasăre spurcată! 

Papagalul reuşi să iasă nevătămat dintre sfarâmăturile coliviei şi se cocoță pe 


creanga unui copac. 
— Aşa este! îi răspunse el cu glas strident, în timp ce-şi scutura penele ciufulite. 


Spintecătorul de dragoni 


poveste chineză 


Cică era odată un om care voia cu tot dinadinsul să fie ca nimeni altul. într-o zi îi 
veni ideea să înveţe o meserie nemaiîntâlnită. „Atunci, într-adevăr, nimeni nu va 
mai fi ca mine”, îşi zicea el în sinea lui. 

Vându toată averea, luă pe ea o sumă foarte mare şi plecă în lume să găsească un 
meşter. 

Se întoarse în sat abia după trei ani. Bineînţeles, toată lumea se adună, curioasă, 
să-l vadă şi să-l întrebe ce meserie grozavă a învăţat, ce meşteşug deosebit a deprins 
în acest răstimp. 

— Ei, bine, poate n-o să vă vină a crede, se lăudă el în gura mare, dar am 
învăţat de la un meşter iscusit cum pot să spintec dragoni. 

Sătenii rămaseră cu gura căscată. Se uitau unii la alţii şi nu ştiau ce să zică. Apoi 
începură să se întrebe între ei: 

— Aţi mai auzit aşa ceva? 

— Aţi mai pomenit una ca asta? 

Nimeni nu putea spune că a mai văzut sau că a mai auzit vreodată despre o 


asemenea meserie: spintecător de dragoni. 

— Şi cum faci ca să-i spinteci? întrebă unul cu neîncredere. 

Omul nostru nu se lăsă prea mult rugat, începu să le arate, cu gesturi largi, cum se 
spintecă un dragon. Făcea mişcări şi salturi ciudate, însoțite de explicații amănunțite: 
ce fel de cuțite şi arme se folosesc, cum se înjunghie dragonul, cu ce trebuie să-i 
spinteci burta, şi alte asemenea năzdrăvănii. 

Sătenii îl ascultară o vreme cu multă luare-aminte, apoi începură să râdă. Şi 
râseră, de se ţineau cu mâinile de burtă şi nici că-l mai lăsară pe spintecătorul de 
dragoni să-şi termine demonstraţia. 

— Ai învăţat, într-adevăr, o meserie nepreţuită. Dar poate ne spui şi unde 
ai de gând s-o practici. Noi suntem uluiţi de iscusinţa ta, dar nu ştim unde ţi-am 
putea găsi un dragon pe care să-l spinteci şi să-ţi arăţi meşteşugul. Doar ştii şi tu că 
dragoni nu există decât în basme. 


Cele două fete „urâte” 


poveste chineză 


Sărmanul moş Huan! Toată lumea îl compătimea. Şi pe bună dreptate; în viaţa lui a 
avut parte de prea puţine bucurii. Grijile şi necazurile s-au ţinut scai de el încă din 
tinereţe. 

De fiecare dată când îşi aducea aminte cum şi-a pierdut nevasta şi a rămas cu 
cele două fete, îl podideau lacrimile; mezina nici nu mergea în picioare când a 
rămas fără mamă. 

Moş Huan n-a mai adus în casă altă femeie şi a devenit pentru cele două copile şi 
mamă şi tată. 

Şi cât e de greu să creşti doi copii! Mai ales pentru un tată. Dar moş Huan nu s-a 
plâns niciodată nimănui. 

Când se întorcea de la câmp, îl mai oprea câte un cunoscut să-l întrebe: 

— Ce-ţi mai fac copilele? 

— Ce să facă, răspundea el, cresc, săracele, dar nu ştiu ce-o să mă fac cu ele, 
că-s cam urâţele! 

Cam aşa răspundea moş Huan celor ce-l întrebau de fiicele lui. Şi se ştie cum e în 
sat: gurile rele 
ale babelor fac imediat din ţânţar, armăsar. 

— Cele două fete sunt aşa de urâte, că lui moş Huan îi e ruşine să le lase 
să se uite peste gard, spuseră ele o vreme, şi apoi îl lăsară în pace. 

Moş Huan îşi văzuse de-acum cele două fete mărişoare, şi le iubea ca pe lumina 
ochilor din cap. 

Mai degrabă şi-ar fi dat viaţa, decât să se despartă de vreuna din ele. Tocmai 
dragostea aceasta nemărginită îl făcuse pe moş Huan să ţină fetele închise în casă 
şi să le ferească straşnic de ochii lumii. 

Veni şi vremea măritişului. Dar la poarta lui moş Huan nu bătu niciun peţitor. Şi 
cum ar fi putut să bată cineva, când cei cu fete de măritat scorneau tot felul de 
vorbe? 

— Muma pădurii e mai frumoasă decât fetele lui moş Huan, spuneau unii. 

Iar o hârcă de babă se jură c-a văzut cu ochii ei pe cele două fete ale lui moş Huan. 

— Una n-are dinţi în gură; a doua e cocoşată şi c-un ochi se uită la făină, 
iar cu celălalt la slănină. Mă rog, dacă le vezi, îţi piere somnul, spunea ea, deşi habar 
n-avea de înfăţişarea celor două fete. 


Despre urâţenia celor două fete ale lui moş Huan se dusese vestea până în satele 
cele mai îndepărtate. 

într-o bună zi, cineva bătu la poartă. întâi încet, apoi tot mai tare. Cele două fete se 
tot iţeau pe după perdele, să vadă cine bate, dar moş Huan nu le lăsa. 

— Să nu ieşiţi decât după ce pleacă străinul! se răsti moşul şi plecă spre 
poartă. 

— Bună ziua, moşule, zise străinul. 

— Bună să fie, precum ţi-e inima şi, deschizând poarta, moşul îl întrebă pe 
necunoscut: Ce treburi te aduc, tinere, pe la casa mea? N-ai putea veni altă dată, 
dacă nu-i zor? 

— Ba-i zor, dar aici în drum nu-i loc nimerit pentru vorbă, îi răspunse 
străinul. 

Moş Huan nu avu încotro şi-l invită pe necunoscut în casă, cu gând să termine cât 
mai repede discuţia cu el şi să-i arate poarta pe unde venise. 

De cum intră în casă, necunoscutul, care auzise şi el atâtea despre fetele gazdei, 
nu-şi putu stăpâni uimirea când văzu toate strălucind de curăţenie, flori la ferestre şi 
pe masă. Mă rog, toată casa arăta de-ţi era mai mare dragul, dar fetele nu se vedeau 
nicăieri. 

Moşul îşi dădu imediat seama cam ce căutau privirile tânărului, şi se bucura în 
sinea lui că-şi alungase fiicele în cămăruţa din spate, tară să-şi dea seama că ele 
auzeau totul şi vedeau printr-o ferestruică ascunsă de-o perdea, ca şi cum ar fi 
fost şi ele în cameră. 

— Nu prea am vreme de pierdut, mai ales că mâine mă duc la pădure, îl 
luă repede moşul pe tânăr, iscodindu-l totodată cu privirile lui reci. 

Tânărul îşi dădu seama că moşul nu prea are chef să-l asculte, aşa că se hotărî să 
spună totul deschis, de la bun început. 

— Ştiu că ai două fete. Eu am venit să ţi-o cer în căsătorie pe cea mare. N- 
am văzut-o, dar o iau de nevastă, oricum ar arăta. 

— Mai întâi, am să-ți spun că fata mea e urâtă şi n-o să-ți placă. Apoi, 
trebuie să ştii că nici avere n-are şi, după aceea, cum mi-aş da fata după unul pe care 
îl văd pentru prima oară în viaţa mea? 

Vorbele moşneagului nu-l descumpăniră pe tânăr, care răspunse pe loc: 

— Nu umblu nici după frumuseţe, nici după avere. Şi acum îţi voi depăna 
firul vieţii mele. Am rămas orfan de mic copil, m-am hrănit cu pâinea amară a 
străinilor. Neamurile apropiate mi-au luat toată averea şi până de curând mă ştiam 
cel mai sărac om din lume. De asta nici nu m-am însurat. Niciun gospodar n-a vrut să- 
şi dea fata după un om sărac, deşi eram frumos şi chipeş la trup. „Dacă bogătaşii nu 
vor să-şi lase fetele să se mărite cu un sărac, o fată de-a lui moş Huan pe care nu-l 
prea încurcă averile, ca şi pe mine, tot o să iau eu, fie ea oricât de urâtă”, mi-am 
spus. Şi uite, pentru asta am venit la matale, moş Huan, încheie el. 

Neastâmpăratele de fete auziră toată discuţia. Cea mai mare se roşi puţin, căci îl 
îndrăgise pe flăcău de cum îl văzuse intrând în casă. 

La drept vorbind, nici lui moş Huan nu-i displăcu tânărul, dar tot încerca să-l facă 
să plece şi să-i lase fata în pace. 

— Fata mea nu vrea cu niciun chip să plece de la casa părintească şi, vezi 
bine, căsuţa ni-i cam mică, spuse moş Huan. 

— O să facem una nouă alături, răspunse tânărul. 

— N-avem pământ şi nici cu ce l-am putea munci, nu se lăsă moşul. 

— Nu vor fi oameni mai fericiţi decât noi, îi întoarse răspunsul tânărul 
peţitor. Fără să ştie careva, continuă el, înainte de a muri, mama a lăsat în păstrare, la 


cel mai bătrân om din sat, un diamant de o mare valoare, cu condiţia să mi-l dea în ziua 
nunţii. Vezi, aşadar, că vom fi şi bogaţi. 

Moşul îşi dădea seama că nu-l mai poate alunga pe tânăr şi făcu ultima încercare: 

— Să zicem că ți-aş da fata, zise el, trecându-şi palmele peste barba lungă şi 
privind şiret chipul tânărului, dar vezi că nu-i acasă şi n-ai s-o poţi vedea decât în ziua 
nunţii. 

— Tare îndărătnic mai eşti, moşule, dar fie cum zici. Fata tot ai să mi-o dai 
însă de nevastă. 

Şi uite aşa, nu avu încotro moş Huan şi trebui să-şi pregătească fata cea mare de 
nuntă. 

Veni şi ziua sorocită. Pas să mai încapi în ograda lui moş Huan, sau măcar în uliţă. 
Tot satul se adunase acolo, vorbindu-se că acum moş Huan n-o să mai aibă încotro şi 
o să scoată la vedere pe cele două fete. 

Când sosi mirele, apăru pe prispa casei şi moş Huan cu fetele lui. Cea mare era în 
găteli de mireasă, iar cea mică era îmbrăcată cu o rochie înflorată. 

Toţi cei de faţă rămaseră muţi de admiraţie. 

Frumuseţea celor două fete întrecea orice închipuire. 

Tânărul mire se zăpăci cu totul când îşi văzu aleasa şi ar fi rămas de bună seamă 
împietrit locului dacă mulţimea nu l-ar fi împins spre prispă cu urări de fericire şi chiote 
de veselie. Şi avu loc o nuntă ca-n poveşti. 

Moş Huan n-a avut parte să bea în tihnă măcar un pahar cu vin. Peţitorii, unul după 
altul, veneau să i-o ceară pe mezină în căsătorie, aşa că moşul trebui în cele din urmă 
să aleagă unul dintre ei şi la o săptămână avu iar nuntă mare în bătătură. 

Asta-i povestea despre cele două fete ale lui moş Huan. Şi cam de pe atunci a rămas 
printre flăcăi vorba: „Mă duc în petit, poate găsesc şi eu vreo urâtă de-a lui moş Huan”. 


Muntele de aramă 


poveste chineză 


în provincia Cijetian există un munte care se numeşte Muntele de aramă, deşi nu se 
scoate aramă din el. De ce se numeşte aşa o să aflăm din povestea de faţă. 

Demult, la poalele acestui munte trăia un boier care avea mult pământ şi bogății 
nenumărate; dar, zgârcit fiind, tot nu-i ajungeau şi se gândea mereu cum să şi le 
sporească. 

Odată, pe când boierul stătea în salonul unde-şi primea musafirii, a auzit la poartă 
sunetul mătăniilor de lemn. Peste puţin timp, în sală intră un preot. 

Salutându-l pe boier, el murmură: 

— Fă-ţi pomană, stăpâne, dă-mi câţiva bănuţi să cumpăr lumânări aromate şi 
untdelemn pentru candele şi vei fi răsplătit cu mulţi fii şi nepoți, cu o mare fericire şi 
viaţă lungă. 

Boierul, cum auzi că i se cer bani, se înverzi la faţă şi începu să strige: 

— eşi afară, afară, afară, eu n-am bani! 

— Dacă n-ai bani, poți să-mi dai orez, spuse preotul. 

— Nu numai că n-am orez, dar nici măcar tărâțe. 

Dar preotul nu pleca şi continua să se milogească: 

— Fie-ţi milă, stăpâne, dă-mi ceva pentru lumânări aromate şi untdelemn de 
pus în candele. Am puterea de a transforma orice lucru în aur, argint şi pietre 
preţioase. 

Când auzi boierul că preotul are o asemenea putere, ciuli urechile şi se gândi: 


„Poate că acest preot vrea pur şi simplu să ia bani de la mine. Dar dacă el poate 
transforma lucrurile în aur, de ce umblă şi cerşeşte? Poate că spune adevărul sau poate 
minte. Ar fi bine să mă conving. Dacă vrea să mă înşele, voi face aşa încât să nu 
primească nimic, cel mult va mânca de pomană de câteva ori”. 

După ce se gândi astfel, zâmbi şi spuse: 

— Acum n-am bani. Vino după câteva zile. Tu spui că poți să preschimbi 
pietrele în aur, este adevărat? 

— Eu nu mint niciodată, răspunse preotul. 

— E adevărat că ştii să transformi metalul în aur, argint şi pietre preţioase? 

— într-adevăr, ştiu, repetă preotul. 

Boierul se bucură tare mult, dar, luând un aer nepăsător, zise: 

— Am destul aur, argint şi pietre prețioase, însă niciodată n-am văzut cum 
se face aurul. Arată- mi, vrei? 

— Bine, spuse preotul. 

Boierul porunci slugilor să-l ducă pe preot într-o cameră şi să-i dea de mâncare. 
După ce acesta mâncă, îi spuse din nou: 

— Fă-mi douăzeci de monede de argint, bine? 

— Bine, zise preotul, mâine dimineaţă le vei avea. 

Seara, boierul porunci slujitoarelor: 

— Uitați-vă cu atenție după preot, nu-l lăsați să fugă! Dacă va dispărea ceva, 
voi veți răspunde. 

De obicei, stăpânul se trezea foarte târziu, dar de data asta nici nu mijise bine de 
ziuă când se 
dădu jos din pat. Alergă imediat în camera unde dormea preotul şi se uită 
înăuntru. Când văzu că preotul doarme, se linişti şi se întoarse să mai doarmă 
puţin. 

Când boierul se trezi a doua oară, preotul îl aştepta de mult în salon. Cum intră 
boierul înăuntru, preotul îi şi dădu douăzeci de monede de argint. 

Bogatul cântări în mână argintul, îl încercă şi cu dinţii; văzu că este bun. De 
bucurie, ochii îi luceau şi vorbea întruna. îi ceru preotului încă cincizeci de monede 
de aur şi a doua zi le primi. 

A treia zi, moşierul îl rugă de o sută de perle şi preotul îi numără exact o sută. 

Aşa a trecut jumătate de lună. Boierul nu înceta să ceară ba una, ba alta. Preotul 
se plictisi într-un târziu şi-i spuse: 

— Toate aceste bogății pe care ţi le-am dat le am de la o broască ţestoasă 
de aramă. Dar prea mult am cerut de la ea şi mai mult nu-mi va da. Dacă vrei, cere-i 
singur. 

Preotul scoase din sac o broască ţestoasă de aramă, o puse pe masă şi plecă. 

Broasca ţestoasă de aramă era cât un sfeşnic pentru lumânări şi, pe lângă asta, nu 
era vie. Preotul spunea că ea poate transforma metalul în aur, argint şi pietre 
preţioase. Boierul nu prea credea, totuşi îngenunche în faţa ei şi, fără să ridice capul, 
murmură: 

— Broască ţestoasă de aramă, dă-mi o comoară! Broască ţestoasă, dă-mi o 
comoară! 

Broasca ţestoasă îşi întredeschise ochii şi, mişcându-şi picioarele, îi spuse: 

— Şi aurul, şi argintul, şi perlele pe care ți le-am dat sunt luate de la 
prietenii şi rudele tale. 

Boierul tot nu se potolea şi din nou se înclină şi spuse: 

— Dacă n-a mai rămas la rude şi prieteni, atunci există la alți oameni. 

— Pentru ce-ţi trebuie atâtea bogății? Tu nu ai măsură? 


— Aurul, argintul şi pietrele preţioase sunt nepreţuite pentru mine şi cu 
cât sunt mai multe, cu atât mai bine, răspunse lacomul. 

— încă mai vrei? îl întrebă broasca. 

— Mai vreau! repetă boierul şi începu să bată mătăniile cu mai mult sârg. 

Broasca ţestoasă de aramă se supără. Pe neaşteptate, capul ei începu să crească 
încet şi ea deveni de mărimea unui monument. 

— Intră în burta mea şi ia-ţi comoara! spuse broasca ţestoasă şi într-o 
clipă deschise gura şi-l înghiţi pe boier. 

L-a înghiţit pe boierul cel lacom şi împreună cu el, toate bogăţiile ce erau în casa 
lui. Apoi dispăru, ea ştie unde. 

Tot în acea vreme trăia un om sărac care lucrase înainte la acest bogat. După ce 
stăpânul dispăruse, omul acela mergea mereu în munţi să adune vreascuri. Aşa-şi 
ducea zilele. Odată auzi 
cum cineva îl strigă. Atunci se întoarse imediat şi văzu o broască ţestoasă mare 
cât o masă. Era broasca ţestoasă de aramă. 

— Dacă ţi-e greu, spune-mi ce-ţi trebuie şi eu te voi ajuta, îi spuse ea 
săracului. 

— Nu mi-e greu, dar, iată, cuțitul cu care tai vreascuri este bont. Eh, dacă 
aş avea un cuţit ascuţit! Dar n-am bani să mi-l cumpăr. 

— Loveşte-mă de trei ori pe spate, şi spune: „Vreau un cuţit bun pentru 
tăiatul vreascurilor”, îl îndemnă broasca ţestoasă. 

Omul făcu aşa cum îl învățase broasca ţestoasă de aramă şi scoase din gura 
acesteia un cuţit atât de ascuţit, că nu numai lemnul, dar şi piatra o putea tăia. 

Când omul se pregătea să plece, broasca ţestoasă îi spuse: 

— Dacă rudele sau prietenii tăi au nevoie de ceva, să mă caute şi eu îi voi 
ajuta. Trebuie să repete de trei ori numele meu şi îndată voi apărea. 

Se înapoie omul cel sărac acasă şi povesti rudelor şi prietenilor despre întâlnirea 
sa din munţi. Şi acum toţi care n-aveau ce mânca, sau care erau încercaţi de vreo 
boală şi nu aveau bani să cheme doctorul şi să cumpere medicamente, fugeau la 
broasca ţestoasă de aramă şi ea de fiecare dată îi salva. 

Vestea se răspândi şi ajunse până la un leneş: „Dacă o voi ruga să-mi dea bani, ea 
nu-mi va da mulţi. Ce-ar fi să pun mâna pe ea, să-i despic burta şi să-i iau toate 
bogăţiile? Aşa ar fi mai bine”, se gândi el. 

Leneşul luă un cuţit şi plecă în munţi. 

— Broască țestoasă de aramă! strigă el de trei ori şi broasca țestoasă apăru 
de îndată la chemarea 

lui. 
— Ce doreşti? îl întrebă ea. 

Leneşul se prefăcu trist şi spuse: 

— N-am ce mânca! 

— Loveşte-mă de trei ori pe spate! îi spuse broasca ţestoasă. 

Leneşul se apropie de broasca țestoasă şi, în loc s-o lovească în spate, scoase 
cuțitul să-i taie burta. Dar broasca ţestoasă de aramă nu aşteptă ca leneşul s-o 
omoare; deschise gura şi-l înghiţi. 

De atunci, broasca ţestoasă de aramă s-a ascuns în munţi şi n-a mai ieşit la 
chemarea oamenilor. Nimeni n-a mai văzut-o. Numai uneori, înainte de ploaie, se 
poate auzi strigătul ei 

ată de ce locuitorii de prin împrejurimi au numit acest munte - Muntele de aramă, 
„Huantungşanvan”. 


Templul din nori 


poveste chineză 


în trecătoarea de pe muntele Taişan? se află templul Utzimiao. La treizeci- 
patruzeci de paşi de el se poate vedea fundamentul altui templu, dar templul în sine 
nu se vede. Unde este oare templul? 

Se povesteşte că demult, cu mulţi ani în urmă, acest templu s-a ridicat deodată în 
aer şi aşa a rămas agăţat de nori între cer şi pământ. De aceea oamenii l-au numit 
„Templul din nori”. 

Iată cum s-a întâmplat: 

Trăia cândva în templu un călugăr bătrân cu ucenicul său de doisprezece ani. 
Copilul şi-a pierdut de mic părinţii şi rudele l-au dat bătrânului călugăr să-l înveţe. 
Călugărul, ca toţi călugării, nu muncea, ci trăia din ceea ce arenda săracilor, din 
pământul care aparţinea mănăstirii. Lua pentru asta un preţ mare de la ei. Nici nu se 
gândea să-l înveţe pe băiat şi-l obliga să muncească ziua şi noaptea. El ba mătura 
podeaua, ba îi gătea mâncarea, ba strângea patul. N-avea timp nici să respire, 
darmite să alerge sau să se joace, hrănea prost pe băiat, în schimb, de bătăi şi 
ceartă, băiatul era sătul până-n gât. 

Călugărul avea mulţi prieteni - toţi ca şi el. în fiecare zi se strângeau şi vorbeau 
despre vreme. Seara, înainte de culcare, bătrânul călugării amintea, de obicei, 
micului său învățăcel: 

— După ce vei mătura curtea, să stropeşti florile. După ce stropeşti florile, 
să sădeşti legumele. După ce vei sădi legumele, să aduci apă... 

Şi aşa, la nesfârşit, şi nu uita să adauge: 

— Dacă nu vei face tot, călcâiele tale vor primi o porție serioasă de lovituri 
de bambus. 

Spre sfârşitul zilei, picioarele băiatului erau ca nişte butuci şi era frânt de 
oboseală. Iar perna era deseori noaptea udă de lacrimi. 

Odată sădea legume la câmp. Deodată auzi pe cineva strigându-l şi văzu două fete 
venind direct spre el. Erau amândouă îmbrăcate la fel, în scurte roşii şi pantofi tot 
roşii, iar pe cap aveau două codițe minunate. Fetele erau mici şi rotunjoare ca două 
ridichi. 

— Ce faci aici? Îl întrebară ele pe băiat. 

— Iată, fac şănţuleţe şi sădesc legume, răspunse el. 

Atunci fetele începură să-l ajute pe băiat. Munca mergea strună şi repede au 
sfârşit totul. Apoi fetele îl rugară să se joace cu ele un joc vesel. 

Se întunecase şi venise timpul ca fetele să plece. Ele îl sfătuiră pe băiat să nu 
povestească nimic bătrânului călugăr despre ele. 


Tai Shan (chineză M111. Tâishăn) este un munte situat 
la nord de oraşul Tai'an din provincia Shandong, China, iar 
acesta face parte dintre cei cinci munt considerati sfinţi în 
religia taoiștă. în credinţa veche din China era considerat 
cel mai înalt munte din lume, monarhii chinezi venind aici 
ca să aducă jertfă cerului şi pamantului, acesta fiind, 
escaladat de şase împărați chinezi. Pentru a ajunge în 
vârful muntelui, aceasta se poate face pe jos, folosind un 
traseu cu o distanţă de 9 km şi cu o diferenţă de nivel de 
EEN m, traseul incluzând scări însumând în total 6293 de 

repte 


A doua zi, fetele mai aduseră şi alte prietene cu ele, care le semănau ca două 
picături de apă. Şi de data asta îl ajutară pe băiat. Iar după ce au terminat treaba, 
din nou se jucară. Fetele aflaseră de rândul trecut că băiatul nu mănâncă pe săturate 
şi-i aduseseră diferite bunătăţi. 

Trecu astfel câtva timp şi băiatul şi fetele se împrieteniseră tare, dar noile 
prietene niciodată nu-l invitaseră la ele. Când le întreba unde locuiesc, fetele doar 
chicoteau: „Hi, hi”, arătând undeva departe şi spuneau: „Acolo”. 

De când apăruseră aceste fete acolo, sprâncenele băiatului nu se mai încruntaseră 
de tristeţe, iar faţa lui slabă şi palidă precum ceara se îmbujorase şi se rotunjise. 

Bătrânul călugăr, observând veselia învăţăcelului, se supără: 

— De ce eşti aşa de vesel în ultimul timp? Care ţi-a bucuria? 

— Eu lucrez mult şi bine şi mănânc bine, iată de ce sunt vesel, răspunse 
băiatul. 

— Aha! înseamnă că te oblig să munceşti prea puţin? Bine, acum, după ce 
vei termina toată treaba în casă, trebuie să mergi în fiecare zi în pădure şi să aduci 
două legături de vreascuri. 

Dar ce însemna oare pentru băiat să adune două legături de vreascuri? Să-i fi 
cerut chiar mai multe, el tot nu s-ar fi întristat, doar prietenele sale îl vor ajuta. 

Fetele îl încurajau în toate. Cât n-ai fi putut înghiţi o turtă mică, ele reuşeau să 
facă tot ce poruncise călugărul, apoi alergau şi săreau în pădure, rupeau fructe 
sălbatice, flori roşii cu parfum plăcut, îşi spălau în apa de izvor faţa şi mâinile, 
prindeau raci printre pietre, iar când erau obosite de joacă, se aşezau să se 
odihnească şi până la apusul soarelui aveau timp să-şi spună poveşti şi diferite 
istorioare. 

Bătrânul călugăr îi tot dădea băiatului multe lucruri de făcut, unul mai greu decât 
altul şi, spre uimirea lui, băiatul făcea totul fără să spună o vorbă. Atunci în sufletul 
călugărului încolţi o îndoială. „Cineva îl ajută pe băiat”, îşi spuse el. 

într-o seară închise templul şi, supărat, îl luă pe băiat de ureche şi începu să-i 
pună tot felul de întrebări. Dar băiatul nu-i spuse adevărul. 

Atunci bătrânul hotări să facă altfel şi, cu o voce mieroasă, începu să-i vorbească: 

— Dacă Îmi vei spune adevărul, eu mă voi purta cu tine precum cu fiul 
meu. Şi chiar dacă nu-mi vei spune, tot o să aflu despre ce este vorba. 

Băiatul era încă prea mic şi bătrânul călugăr reuşi în cele din urmă să-l 
înşele şi-l făcu să-i povestească totul. 

Călugărul se încruntă, apoi se gândi şi se tot gândi, iar sprâncenele i se 
întinseră, ochii i se înveseliră şi-l bătu prieteneşte pe umăr: 

— Bine, foarte bine că a dat un asemenea noroc peste tine. Dar de ce 
prietenele tale nu te cheamă niciodată în vizită? Trebuie neapărat să aflăm unde 
trăiesc şi eu te voi ajuta. la o aţă lungă şi leag-o pe neobservate de rochia uneia 
dintre fete. Aşa, urmărind aţa, noi le vom găsi casa. 

A doua zi, fetele veniră din nou. Ca întotdeauna, la început îl ajutară pe băiat, iar 
apoi, terminând treaba, începură să se joace. Când a venit timpul ca fetele să plece 
acasă, băiatul legă pe neobservate de haina uneia din ele aţa, iar capătul celălalt îl 
agăţă de un copac şi se întoarse la templu. Dimineaţa, bătrânul călugăr se duse să 
caute după fir casa fetelor. Firul ducea departe, departe în pădure şi dispărea sub 
pământ. Bucuros, se întoarse călugărul într-un suflet acasă, îi porunci băiatului să ia 
cazmaua şi-l duse la locul unde dispăruse aţa. 

Când băiatul săpă o groapă mică, văzură că aţa este legată de o rădăcină. 
Călugărul porni să sape alături şi acolo era tot o rădăcină. Tot săpând într-o parte şi- 
n alta, scoaseră o legătură mare de rădăcini. 


Călugărul se întoarse în templu, puse legătura în dulap, iar patru rădăcini le 
aruncă în ceaun, turnă apă şi făcu focul. După câtva timp, din ceaun începu să se 
înalțe un abur mirositor. Atunci bătrânul îi porunci băiatului: 

— Ai grijă de foc şi nu cumva să îndrăzneşti să ridici capacul! Dacă-l vei 
ridica, păzeşte-ţi oasele! Eu mă voi duce să-mi vizitez puţin prietenii. 

Băiatului îi era dor de prietenele sale, doar nu le văzuse toată ziua. Deodată, din 
camera interioară a templului se auzi un plânset de copil şi vocea cuiva, parcă 
vorbind din vasul mare de lut, îl strigă pe nume. 

El intră în cameră se uită înjur şi nu văzu pe nimeni. Dar vocea iar Îl strigă. De 
data asta băiatul înţelese că cineva este încuiat în dulap. Fără să stea mult pe 
gânduri, sparse lacătul şi deschise dulapul. Şi din el, una după alta, ieşiră afară 
prietenele lui. 

Cea mai mare dintre fete îi spuse cu reproş: 

— Cum de nu-ți este ruşine? Tu i-ai povestit călugărului cel rău despre 
noi, care a omorât patru din surorile noastre, dar şi noi nu se ştie dacă vom ajunge 
acasă. Ce să facem acum? 

— Nici eu nu mai pot rămâne aici, spuse băiatul, cu disperare. Bătrânul 
călugăr va afla că v-am eliberat şi n-o să-mi fie bine. 

Fetei i se făcu milă de el: 

— Să lăsăm toate la o parte. Ce a fost a fost! Pe surorile noastre tot nu le 
mai putem învia. Trebuie să ne salvăm, înainte de a veni călugărul cel rău. M-am 
gândit ce să facem! 

Şi fata îi porunci să ia puţină supă din ceaun şi s-o toarne pe pământ. Băiatul făcu 
aşa şi podeaua începu imediat să se ridice în sus. 

între timp, bătrânul călugăr trecu pe la toţi prietenii şi-i invită la el. Pe drum, el 
povestea călugărilor: 

— Am găsit pe câmp multe rădăcini asemănătoare. Ele fierb acum în 
ceaun. Noi vom bea fiertura şi vom întineri cu mulţi ani. Apoi vom fierbe şi celelalte 
rădăcini şi... 

Dar călugărul nu mai apucă să sfârşească. Privind în sus, văzu templul legănându- 
se şi înălţându- se încet-încet. 

— Vai, vai, vai! strigă călugărul şi se repezi spre templu. 

Reuşi să se agațe de o crăpătură şi rămase aşa, agăţat în aer, încercând să 
oprească înălţarea templului. 


Crapul fermecat 


poveste chineză 
în munţii Tin San2% se afla un râu foarte mare, cu ape strălucitoare ca argintul. 
Râul curgea, şerpuind printre stâncile muntelui şi ajungea într-un iaz cu apa verde şi 
întunecată de nu puteai să-i vezi fundul. Dincolo de iaz se afla o vale adâncă şi destul 
de lungă de câteva zeci de li?%. La capătul văii era un sătuleţ, în care trăia un flăcău 
orfan de mamă şi de tată, ce se numea Uan Sou. Nu avea pe nimeni pe lume, în afară 

de un bunic care trăia în alt sat şi cu care se vedea numai la sărbători. 

Uan Sou păzea turma de vaci a satului şi, în afara zilelor când cobora după 
mâncare, tot timpul şi-l petrecea cu turma pe vârful muntelui. Altuia, în locul lui, i s- 
ar fi urât, dar lui nu. în fiecare zi, după ce vacile se săturau, Uan Sou se tolănea la 
umbră şi se lăsa în voia viselor. Atunci, dinspre iaz se auzea un cântec mlădios de 
fluier şi un glas duios care-l vrăjea: când viersul era trist, se întrista şi el până la 
lacrimi; când viersul era vesel, lui i se umplea inima de bucurie. 

într-o zi, viersul răsună aşa de melodios şi parcă se ridica din ce în ce mai sus. 
Tulburat, Uan Sou sări în picioare, bătând din palme. Dar cât ai clipi din ochi, se lăsă 
o tăcere adâncă de parcă totul se scufundase în apă. Apa iazului, ca turbată, se 
revărsă peste margini udându-l pe băiat şi era cât pe- aci să-l tragă la fund. Uan Sou 
se luptă din toate puterile: se agăţă cu mâinile de crengile copacilor şi, ţinându-se de 
ele, se căţăra în vârful muntelui. De acolo, privind în jos, văzu că apa se liniştise. 

De atunci, Uan Sou n-a mai auzit niciun sunet deasupra iazului. 

Venise iarna, iarba pe păşune se uscase, în văzduh zburau fulgii de zăpadă. 
Oamenii din sat îşi luaseră vacile acasă. în ziua a treia a lui ianuarie, Uan Sou plecă 
în satul vecin, să-l vadă pe bunicu- său. Văzând cât de mult crescuse băiatul, bunicul 
spuse: 

— E timpul să-ţi căutăm o nevastă, dar, aşa sărac cum eşti, cine să se uite la 
tine? 

Şi oftă. Uan Sou oftă şi el. îl săgeta la inimă când vedea că bunicul său, bătrân şi 
bolnav, îi duce grija. Şi atunci se gândi să-l mângâie pe bătrân şi-i spuse: 

— Bunicule, nu mai fi îngrijorat! Deja mi-am găsit nevastă. Mâine o aduc 
acasă. Am venit să-ți dau vestea.. 

La început, bătrânul se miră, dar apoi îl bătu pe umeri şi-i zise: 

— Nepoate, nu m-am înşelat în privinţa ta, eşti un flăcău de treabă! Eu mă 
bucur, dar dacă trăia maică-ta, se bucura şi mai tare. 

La plecare, bătrânul îl însoţi până la poartă şi-i mai spuse. 

— Nepoate, nu te am decât pe tine, aşa că peste câteva zile am să-ți fac o 
vizită să văd şi eu ce nevastă ţi-ai ales. 

— Bunicule, răspunse Uan Sou încurcat, la vârsta ta te mai încumeţi să 
mai mergi pe drumuri de munte? Mai bine nu mai veni! 

Dar, oricâte-i spuse Uan Sou, bătrânul nu se lăsă convins: 

— Uan Sou, chiar dacă ar trebui să calc de trei ori într-un loc şi tot vin să-mi 
văd nepoata. 

Cu inima grea, Uan Sou se întoarse acasă, în sinea lui se gândea: „Peste câteva 
zile vine bunicul şi ce o să găsească? Frig în casă şi singurătate. Dacă ar şti că l-am 
minţit, ar fi tare mâhnit. Acum ce-i de făcut?” 

Şi, frământându-şi aşa creierul, îi veni un gând: luă un coş şi se duse pe malul 
iazului, îl umplu cu lut şi se întoarse acasă. Făcu din lut un chip de femeie, îi vopsi 
faţa cu alb, îi desenă nişte sprâncene lungi şi arcuite, o gură mică, parcă gata să 
vorbească, doi ochi vii, care parcă se mişcau în toate părţile. Cercetându-şi din ochi 
lucrarea, Uan Sou oftă: „Oricât ar fi de frumoasă, tot de lut rămâne!” 

în a şasea zi a lui ianuarie, pe la prânz, bătrânul bătu la poartă. în grabă, Uan Sou 
luă chipul de lut, îl puse pe un pat de lut „l-a pus pe kang?*%, îl înveli cu plapuma şi 
fugi să deschidă poarta. Bucuros nevoie mare, bătrânul, cum intră 

pe uşă, şi începu să se uite în stânga şi-n dreapta, dar n-o 


vedea nicăieri pe nepoată. Când să deschidă gura să întrebe, Uan Sou îl pofti să se 
aşeze, zicându-i: 

— Bunicule, stai jos şi te odihneşte! 

După ce acesta se aşeză, Uan Sou nu mai prididea cu vorba: 

— Vii de departe, oi fi însetat, mă duc să-ţi fierb nişte ceai. 

Bătrânul nu mai avu timp să-l oprească: băiatul şi fugise să aducă nişte vreascuri. 

După ce fierse ceaiul, îi aduse bătrânului să bea şi ieşi în grabă, căutându-şi de 
lucru. Ar fi dorit din toată inima să pregătească pentru bunicul său ceva de mâncare, 
dar nu avea niciun bob de orez, niciun fir de zarzavat. Se aşeză lângă el, plin de 
mâhnire. Bătrânul ridică atunci cana cu ceai, apoi o lăsă jos, aşteptând parcă ceva. 

— Am venit la tine de o bună bucată de timp. Cheam-o pe nepoata mea! 

Uan Sou se temea cel mai mult de aceste cuvinte. Totuşi, nu-şi pierdu firea şi, oftând, 
spuse: 

— Bunicule, e bolnavă de câteva zile, nu se poate mişca din pat! 

Auzind aceasta, bătrânului nu-i mai arse nici de băut, nici de nimic şi spuse în grabă: 

— De ce n-ai spus mai dinainte? Mă duc s-o văd. 

Intrând în cameră, Uan Sou i-o luă înainte şi, apropiindu-se de pat, zise: 

— A venit bunicul să te vadă, nu poţi să te ridici? 

La început bătrânul nu văzu decât plapuma umflată ca şi când dedesubt 
dormea un om şi, crezând că e nepoată-sa bolnavă, o întrebă: 

— Ţi-e mai bine, nepoată? 

Hei! Dar cine şi-ar fi putut închipui ce a urmat? Plapuma se mişcă deodată şi se 
auzi o voce de femeie: 

— Mi-e mai bine, bunicule. 

Uan Sou ştia că sub plapumă pusese o făptură de lut, atunci cum de vorbea? Şi-şi 
trase, speriat, mâna de sub plapumă. Fata se ridică şi începu să-şi aranjeze părul, 
zicând: 

— Vezi cum eşti? De câte ori poate să vină bunicul la vârsta lui la noi? Mi- 
a fost şi mie puțin rău şi am adormit, dar tu trebuia să mă trezeşti. Ai făcut ceva de 
mâncare pentru el? 

Văzând bătrânul că nepoată-sa se simte mai bine şi că e aşa de arătoasă şi 
vorbeşte aşa de cuviincios, nu mai putea de bucurie. Şi, luându-i vorba din 
gură, zise: 

— Nepoată dragă, nu mi-e foame deloc. Nu te mai obosi pentru mine! 

în acest timp, inima lui Uan Sou bătea de să-i spargă pieptul şi parcă i se părea 
că mai văzuse fata asta undeva. 

Fata nu se lăsă şi, uitându-se la băiat, îi spuse: 

— Cum putem să-l lăsăm pe bunic să se întoarcă flămând? Stai tu cu el de 
vorbă, iar eu mă duc să pregătesc ceva de mâncare. 

Mulţumit, bătrânul se aşeză cu băiatul la taifas, dar mai mult trăgea cu urechea 
la ce făcea fata. După puţin timp, aceasta intră aducând un castron de ţiao-te*?, cu 
un miros îmbietor. Băiatul rămase şi mai mirat, întrebându-se din ce făcuse fata 
acea mâncare. 

Spre seară, bătrânul plecă acasă şi băiatul îl conduse o bună bucată din drum. La 
înapoiere, fata îl aştepta. Nemaiştiind ce să facă, băiatul o întrebă: 

— Până la urmă cine eşti tu? 

Fata păru că nu e prea bucuroasă de întrebarea băiatului şi, arătând spre chipul 
de lut care se afla sub masă, îl întrebă: 

— Nu e asta fata de lut pe care ai făcut-o tu? 

Băiatul se uită şi văzu că chipul de lut e nemişcat. Apoi fata, oftând, zise: 

— înainte ne întâlneam aproape în fiecare zi, oare într-adevăr nu mă 
recunoşti? 

Auzind aceasta, băiatul îşi aminti de iaz şi atunci ştiu că ea este fata cu viersul 
fermecat. Era şi încântat, dar şi puţin speriat. Cu tristeţe în glas, fata spuse: 

— Să nu fii mirat dacă-ți spun adevărul. Eu sunt spiritul crapului şi de 
mică am fost răpită şi pusă în slujba altor peşti. Zilnic trebuie să-i distrez cu viersul 
meu chiar dacă ninge, chiar dacă 

plouă. Acum câteva zile, bătrânul crap a plecat la o petrecere, iar eu, mergând pe 
firul apei, am ajuns la marginea satului, unde te-am auzit oftând şi vorbind singur şi 
mi s-a muiat inima. Cum să-l fi lăsat pe bunicul tău să plece amărât? 

Auzind acestea, Uan Sou înţelese totul, se roşi până în vârful urechilor şi-i zise: 

— Dacă tot ai venit, rămâi aici! 

Aşa a trăit Uan Sou prima zi fericită din viaţa lui. A doua zi, fata se arătă 
mâhnită şi cu ochii plini de lacrimi. Văzând-o, băiatul crezu că e mâhnită de 
sărăcia lui şi o întrebă: 

— Eşti nemulțumită de sărăcia mea? 

Auzindu-l vorbind astfel, fata izbucni în hohote: 

— Uan Sou, cu toate că inima nu vrea, azi trebuie să mă duc acasă, fiindcă 
se întoarce bătrânul crap şi, dacă nu mă găseşte, o să vină după mine aici. Nu-mi 
pasă dacă o să fiu pedepsită, dar mă tem pentru viaţa ta. 

Auzind băiatul toate acestea, izbucni şi el în lacrimi. După ce se mai potoli, fata zise 
iarăşi: 

— Uan Sou, nu fi trist! Acum ne despărţim, dar va fi destul de uşor să ne 
întâlnim din când în când. Dacă vrei să mă vezi, vino la marginea iazului, în spatele 
stâncii verzi şi bate uşor de trei ori din palme. 

Temându-se că el n-a înţeles, ea mai repetă o dată şi încet-încet ieşi din casă; 
ajungând la poartă, se mai uită o dată în urmă, apoi se prefăcu într-un nouraş şi se 
făcu nevăzută. 

După numai două zile, Uan Sou plecă la iaz. Pe malul iazului se afla o stâncă de 
înălţimea unui om. După spusele fetei, bătu de trei ori din palme şi-n stâncă apăru o 
mică portiţă de lac negru care se deschise încetişor. Pe portiţă se strecură fata, care- 
i făcu semn să nu facă zgomot şi, apucându-l de mână, îl trase înăuntru. Acolo erau 
numai clădiri înalte, dar fata îl duse într-o cămăruţă întunecată şi-i şopti: 

— Asta e cămăruţa mea. în clădirile cele înalte locuiesc peştii stăpâni, şi 
azi au musafiri. Acum o să mă cheme să le cânt. Tu rămâi aici şi orice vei auzi afară, 
să nu te uiţi nici pe geam, nici pe uşă. 

într-o clipă, afară se auzi un zgomot de tobă şi fata ieşi închizând uşa după ea. 
După puţin timp, începu petrecerea. Se auzea sunet de tobe şi viori, de fluiere şi 
tălăngi şi deodată se înălţă viersul fetei. Nemaiputându-se stăpâni, Uan Sou crăpă 
puţin fereastra, zicându-şi că n-are de ce să se teamă dacă priveşte şi el un pic. Dar 
numai ce deschise fereastra, că şi auzi: 

— Ce străin a intrat în palatul meu? 

înfricoşat, băiatul vru să închidă fereastra la loc, dar deodată muzica încetă şi nu 
se mai auzi decât clipocitul apei. Fata intră în fugă în cămăruţa cea întunecată, îl 
apucă de mână şi-l trase după ea afară. în jurul lor, cât vedeai cu ochii, era tot o apă 
care creştea din ce în ce. După ei începură să alerge o mulţime de oameni cu feţe 
verzi, înarmaţi cu ciomege. Fugiră ei ce fugiră şi fata îi făcu un vânt, zicându- 

— Repede, Uan Sou, repede! Fugi cât poți de repede! 

Atunci băiatul se cățără în vârful muntelui şi de acolo se uită înapoi şi văzu cum 
apa crescuse, iar fata era urmărită de oamenii cu feţele verzi, care o prinseră şi o 
traseră în fundul apei. 

A doua zi, apa scăzu la loc şi, la răsăritul soarelui, Uan Sou văzu cum pe apa 
iazului înota un crap de aur aur de vreo cinci cii lungime. Din ziua aceea, Uan Sou n- 
o mai văzu pe fată şi de câte ori bătea din palme în spatele stâncii verzi, nu-i mai 
deschidea nimeni. 

Demult, tare demult, într-un loc nu departe de malul mării, trăiau odată trei fraţi 
în belşug şi bunăstare. Ei aveau o mătuşă şi un unchi care o duceau tare greu. Toată 
averea lor era o colibă şi o curticică. Unchiul era un om voinic, vesel şi priceput la 
toate. De tânăr muncea pentru cumnatul său, tatăl celor trei feciori, şi acasă şi la 
câmp. Făcuse în viaţa lui tot felul de treburi şi îndurase tot 
felul de lipsuri. 

Şi trecură aşa ani după ani. Tatăl băieţilor îşi făcu o casă şi acareturi, dar cumnatul 
său rămase tot în acea colibă săracă; pe când tatăl băieţilor mânca pâine din făină 
albă, el avea parte numai de turte din făină neagră. 

După un timp, tatăl băieţilor muri, iar cei trei nepoți îi spuseră unchiului lor: 

— Dacă vrei, lucrează acum pentru noi şi astfel nu veți muri de foame tu şi 
mătuşa. 

Aşa spuseră cei trei nepoți şi omul nu mai zise nimic. Şi trecură ani după ani. Nepoţii 
îşi 
cumpăraseră pământuri, dar unchiul lor nu avea niciun petec de pământ; nepoţii 
îmbrăcau haine de mătase, dar unchiul lor umbla într-o cămaşă arsă de soare. în 
adâncul inimii el era mâhnit dar nu le spunea nimic nepoților. 

Pe zi ce trecea, unchiul îmbătrânea, părul îi albea; curând, mâinile începură să-i 
tremure. Acum nepoţii nici nu-l mai socoteau de unchi şi-l priveau doar ca pe o slugă. 
Dar bătrânul tăcea şi răbda. 

într-un an, la sărbătoarea de la 15 august?*!, nepoţii se pregătiră de petrecere: 
cumpărară fructe şi prăjituri, tăiară găini şi rațe din belşug. în ajun de sărbătoare, 
nepotul cel mai mare se adresă unchiului său: 

— Hei, ascultă, la această sărbătoare toţi petrec în familie. Du-te şi tu acasă 
să petreci cu mătuşa! 

— Ascultă ce spune frate-meu! adăugă cel de-al doilea nepot. Du-te acasă la 
mătuşa, pleacă mai repede! 

Iar cel de al treilea nepot se răsti la bătrân: 

— Hei, ţi-a dat o zi liberă, de ce nu te bucuri? 

în după-amiaza acelei zile, unchiul se întoarse acasă cu mâna goală. 

Seara, luna plină se ridicase pe cerul nespus de albastru şi razele-i albe luminau 
pământul. 

Cei trei fraţi aşezară masa afară şi o încărcară cu bunătăţuri: fructe, prăjituri, 
mâncare şi băutură, apoi luară loc în jurul ei şi începură să petreacă. în acest timp, 
unchiul şi mătuşa ieşiseră în curţi cică şi stăteau pe o piatră. Nu aveau decât o turtă de 
mălai şi apă rece. Bătrâna se gândea cum bărbatul ei muncise de o viaţă întreagă la 
nepoți şi acum, la bătrâneţe, n-au nici ce mânca, nici ce bea şi începu să plângă. 
Bătrânul încercă s-o liniştească: 

— La ce-ţi foloseşte supărarea?! Nu mai plânge! Uite, de dimineaţă când 

am fost pe deal, am găsit o pară. Hai s-o mâncăm împreună! 

Bătrâna luă para şi o aşeză pe pământul luminat de lună, apoi zise: 

— Mănânc-o tu! 

— Mai bine mănânc-o tu! refuză bătrânul. 

Şi aşa se Îmbiau unul pe altul, dar niciunul nu se atingea de pară. 

Deodată se auzi un clinchet de clopoțel şi amândoi bătrânii tresăriră. 

— E aproape de miezul nopții, cine-o mai trece pe drum acum? zise bătrânul. 

Ting, ting! se auzi din nou clopoțelul din ce în ce mai aproape. Clinchetul nu venea 
nici din partea de răsărit, nici din partea de apus, ci din văzduh. Se uitară în sus şi 
văzură un iepuraş alb care, dintr-o săritură, ajunse jos. lepuraşul acela era mai 
strălucitor decât razele lunii, iar clopoţelul de la gâtul lui mai strălucitor decât stelele. 
începu să sară, şi clopoţelul suna, suna... Apoi se ridică pe lăbuţele din spate şi se uită 
la bătrâni. Bătrânul îl întrebă, speriat: 

— Ai venit din văzduh. Nu eşti cumva lepuraşul de Jad din lună? 

Iepuraşul dădu din cap. Bătrânul spuse atunci, cu mâhnire: 

— Iepuraşule, în casa noastră nu se găseşte nici orez, nici făină, dar, dacă ți- 
e foame, mă duc să- ți tai nişte iarbă fragedă. 

Atunci lepuraşul de Jad începu să-şi mişte buzele şi spuse: 

— Nu vreau nici orez, nici făină, vreau numai să gust din para asta. 

Cei doi bătrâni se bucurară că pot să-i dea şi ei ceva şi i-o întinseră din toată inima. 
Luând para, lepuraşul de Jad spuse bucuros: 

— Dacă aveţi ceva necazuri, căutaţi-mă la Muntele de Apus! 

Şi din nou se ridică în văzduh şi-şi luă zborul spre lună. Luna era tot aşa de rotundă, 
razele ei străluceau tot aşa de puternic, dar acum cei doi bătrâni nu mai erau atât de 
trişti. 

Trecură trei ani de la această întâmplare. Unchiul îmbătrânise şi mai mult, îi 
crescuse barba şi de-abia de mai mergea. 

Cei trei nepoți se sfatuirăîn taină cum să scape de el. Cel mare spuse: 

— După cât văd eu, boşorogul ăsta n-o să mai poată face nimic. 

— Aşa e, adăugă cel de-al doilea. De ce să mai mănânce mâncarea degeaba? 

— Cel mai bine ar fi să scăpăm de el, dar nu ştiu ce pricini să-i găsim! spuse 
şi al treilea nepot. 

Nepotul cel mare, veninos, zise: 

— Mie nu-mi vine greu să-i găsesc pricină. Aşteptaţi şi-o să vedeți! 

Şi râse sigur de sine. 

A doua zi de dimineaţă, unchiul îl întrebă, după obicei, pe nepotul cel mare: 

— Domnule, ce treabă am de făcut astăzi? 

— Urcă-te pe acoperiş şi ară! îi porunci nepotul. 

Era limpede că-s vorbe de batjocură, şi ele îl întristară şi-l îndurerară pe bătrân. El 
îşi dădu şi mai mult seama ce fel de om e nepotul său mai mare, dar nu-şi pierdu 
cumpătul şi-i răspunsei liniştit: 

— înjugă boii şi hai să mergem pe acoperiş să arăm! 

Nepotul se roşi şi, nemaiavând cum să-i răspundă, plecă de acolo. După puţin timpi 
nepotul mijlociu îi zise bătrânului: 

— Dacă nu vrei să ari pe acoperiş, du-te şi dă la o parte muntele din spatele 
casei! 

— Bine, mă duc, răspunse bătrânul, dar hai cu mine să mi-l ridici în spate! 

Aşa îi închise gura şi nepotului mijlociu. După un timp, nepotul cel mic îi strigă: 

— Boşorogule, trebuie să ieşi la pensie! 

Liniştit, bătrânul îi răspunse: 


— Niciodată nu v-am cerut salariu, atunci cum îmi spuneți să ies la pensie? 
V-am crescut de când erați mici şi acum, că am îmbătrânit, de ce vreți să scăpați de 
mine? 

Oftând, nepotul cel mic răspunse: 

— De ce, de ce, tot nu ştii de ce? Frații mei ţi-au dat poruncă să faci o 
treabă, iar tu ai îndrăznit să le porunceşti lor. 

Auzind bătrânul acest neadevăr, nu vru să se certe cu nepotul său cel mic şi, supărat 
foc, se întoarse acasă. 

Cum ajunse, îi povesti tot bătrânei, iar aceasta izbucni în plâns: 

— N-avem decât bucăţica asta de curte, cum o să trăim de aici încolo? 

Bătrânul, de asemenea, începu şi el să se frământe. Dar, tot femeile-s mai 
descurcăreţe: bătrâna îşi aduse aminte de întâmplarea de la sărbătoarea din 15 august, 
îşi şterse lacrimile şi zise: 

— Iepuraşul acela de Jad ne-a spus că, dacă avem necazuri, să-l căutăm la 
Muntele de Apus. Du- te acuma şi-l caută, cât mai poți merge. 

Bătrânul îşi făcu socoteala şi văzu că bătrâna are dreptate, doar nu era să stea acasă 
şi să moară amândoi de foame. 

A doua zi, bătrânul plecă spre Muntele de Apus. Se urcă pe prima creastă şi de acolo 
văzu în zare marea albastră; se urcă pe cea de-a doua creastă şi nu mai văzu decât un 
nor alb; se urcă pe cea de-a treia creastă şi nu văzu de jur-împrejur decât munţi înalţi. 
Cutreieră el astfel munte după munte şi, după nu ştiu câte zile, ajunse într-un loc unde 
nu era suflare de om. Nu mai ştia nici în ce lună şi nici în ce zi a anului se află. 
Ajunsese într-o peşteră rece ca gheaţa şi vru să se odihnească acolo; dar, neputând 
dormi, porni mai departe. 

După ce merse o bucată de drum, la urechile lui ajunse murmurul unei ape. 
Mergând şi mai departe, el întâlni un râu cu apa limpede, ce curgea între doi munţi. Şi 
pe râul acela aluneca o barcă, 
iute ca o săgeată. Stâncile de pe mal erau toate acoperite cu brazi. Tocmai căuta un 
loc pe unde să treacă apa, când îl izbi un miros de scorţişoară. Privind cerul, văzu 
cum luna coborâse după muntele învecinat. Ceaţa alburie se ridicase de pe munte, 
norii colorați se învârteau în jurul lunii şi, aşa cum un măr cade într-o plasă moale, 
tot aşa şi luna căzu în mijlocul ceţei şi a norilor, începu să sufle vântul, norii şi ceața 
se împrăştiară şi muntele învecinat nu se mai văzu. Copacii erau albi şi strălucitori, 
la fel, fiecare fir de iarbă. După norii alburii se ascundeau o mulţime de palate. 
Bătrânul privea şi se mira de cele ce vedea, când deodată se auzi strigat de o voce. 
Uitându-se împrejur, nu văzu pe nimeni, numai un podeţ care apăruse pe neaşteptate 
deasupra râului. La capul podului era un copac cu crengile încolăcite, şi de sub acel 
copac se auzi o voce care-l strigă din nou: 

— Vino, vino mai repede! 

Bătrânul se frecă la ochi şi mai privi o dată, dar nu văzu decât o stâncă sub 
crengile copacului şi alături de ea stătea lepuraşul de Jad. Ca şi când ar fi întâlnit un 
prieten vechi, bătrânul alergă, plin de bucurie, spre el. lepuraşul tocmai alegea grâu. 
Alături se vedea o grămăjoară de boabe de grâu, galbene ca aurul. Vesel, lepuraşul îi 
spuse: 

— Ştiu care ţi-e păsul. N-am nimic să-ți dau în afară de grămăjoara asta 
de boabe de grâu. Ia-le şi să le semeni în pământ! 

Bătrânul, strâmtorat, spuse: 

— N-am nici măcar un deget de pământ! 

— Ia-le, şi să le semeni în curte, îi spuse lepuraşul, râzând. Eşti de multe 
zile pe drum şi-oi fi obosit. Culcă-te şi te odihneşte sub copacul acesta. 


Auzind spusele lepuraşului, bătrânul simţi deodată că i se face somn. Nu mai 
apucă să spună niciun cuvânt, că şi adormi adânc. în vis se făcea că petale de flori de 
scorţişoară, ca nişte fulgi de zăpadă, pluteau în jurul lui. Şi fiecare petală strălucea 
ca o rază de lună. Apoi, din arborele de scorţişoară a coborât un copil cu faţa 
bucălată şi ochii rotunzi, frumos cum nu mai văzuse. Bătrânul a întins mâinile către 
el şi copilul i-a căzut în braţe. Atunci se trezi. Se făcuse ziuă şi răsărise soarele. Nu 
se mai afla sub arborele de scorţişoară. Bătrânul se ridică în capul oaselor! în mână 
ţinea cu adevărat ceva. Când se uită văzu că ţinea o bucată de lemn de scorţişoară. 
îşi aminti de grămăjoara de boabe de grâu, şi le văzu alături de el. Şi, deşi erau 
puţine, bătrânul ştia că lepuraşul de Jad i le dăduse din toată inima. Le strânse cu 
grijă, ca şi când ar fi fost vorba de cine ştie ce comoară, şi apoi plecă. 

La poalele muntelui era un pârâu şerpuitor. Bătrânul îl trecu sărind din piatră 
în piatră. Merse apoi multe zile. Văzu din nou marea albastră, văzu din nou 
pescăruşii şi, după puţin timp, ajunse acasă. Aflând că nu adusese decât o 
grămăjoară de boabe de grâu, bătrâna îi spuse: 

— Fiindcă le-ai adus aşa de departe, hai să le semănăm în curte! Şi ai 
grijă să nu se piardă niciun bob! 

Bătrânul împrumută o săpăligă şi începu să sape pământul, iar bătrâna, în urma 
lui, semăna boabele. Nu apucaseră să termine de săpat şi semănat, că bătrâna 
scoase un strigăt de uimire. Uitându-se, bătrânul văzu cum boabele puse în pământ 
dej a încolţiseră. Şi văzând cu ochii, plantele creşteau, se înălţau, apoi dădură rod şi 
rodul se coapse. Atunci bătrânul lăsă săpăliga şi luă secera, iar bătrâna începu să 
bată spicele. 

Băteau spicele, semănau boabele, apoi secerau. După câteva zile, casa bătrânului 
era plină de boabe de grâu şi pe vatra lui se rumeneau lipiile. 

Plini de bucurie, cei doi bătrâni nu mai duceau grija zilei de mâine. 

într-o zi, după ce se ridică de la masă, bătrânul îşi aruncă privirea spre bucata de 
lemn de scorţişoară şi-şi aminti de visul cu copilul. Se gândi să cioplească în acel 
lemn un copil după chipul celui pe care-l văzuse în vis. 

Zis şi făcut. Luă un cuţit şi începu să cioplească. Era foarte îndemânatic şi, după 
câteva zile, cioplise un copil cu faţă bucălată şi ochii mari, rotunzi, frumos cum nu se 
mai văzuse, care semăna ca două picături de apă cu copilul din vis. Bătrânii îl 
îndrăgiră foarte mult şi-l numiră Copilul de scorţişoară. Copilul parcă ar fi fost viu: 
gura îi râdea tot timpul, iar părul parcă era răvăşit de vânt. 

Deseori, cei doi bătrâni se gândeau ce bine ar fi dacă acest copil ar avea viaţă. 

Zilele treceau pline de îmbelşugare. Bătrânii se înzdrăveniseră. Şi, deşi cei trei 
nepoți se purtaseră neomeneşte, bătrâna ar fi dorit să-i vadă. Fără să-i ceară părerea 
moşneagului, se îmbrăcă, îşi umplu coşuleţul cu de-ale gurii şi plecă la nepoți. Cum 
intră pe uşă, lucru de mirare, nepotul cel mare îi luă coşul eţul, nepotul cel mijlociu îi 
făcu o temenea, nepotul cel mic îi turnă ceai să bea. De mulţi ani nu mai fusese 
tratată aşa de bine în casa nepoților ei! După ce au stat puţin de vorbă, le dărui tot ce 
avea în coşuleţ şi plecă acasă. 

După plecarea ei, cei trei fraţi începură să discute între ei. Feciorul cel mare spuse: 

— Bătrânul era sărac lipit pământului. Toată viața lui a muncit pe la alții. 
La vârsta lui nu puteam să-l țin pe de gratis. L-am alungat şi credeam c-o să moară 
de foame. Dar ce să vezi? Nu numai că n-a murit de foame, dar se pare că s-a şi 
îmbogățit. 

Feciorul mijlociu îi ținu isonul: 

— Aşa e, dar cum de s-a îmbogăţit? 

- Am auzit că a plecat odată departe, le spuse feciorul cel mic. înseamnă 


că neapărat a găsit pe acolo vreo comoară! Să mergem mâine pe la ei şi, dacă au 
vreo comoară, să facem în aşa fel încât să fie a noastră. 

A doua zi, cei trei nepoți făcură o vizită bătrânilor. Toţi trei râzând şi întrecându-se 
în politeţuri, făceau temenele de zor. Bătrânul n-ar fi voit să le dea drumul în casă, 
dar bătrâna îi pofti înăuntru. 

Intrând în casă, celor trei le fugeau ochii într-o parte şi în alta. Mare le fu mirarea 
văzând grămezile de boabe de grâu care umpleau toată casa. Pe masă văzură şi 
păpuşa din lemn de scorţişoară. Şi atunci se repeziră toţi trei şi înconjurară masa. Şi 
cu cât se uitau, cu atât se dumireau că e vorba de un obiect ciudat. Feciorul cel mare 
se gândea în sinea lui: „Asta-i precis o comoară”. Pândind să nu-l vadă mătuşa, 
întinse mâna s-o apuce, dar deodată păpuşa se ridică şi spuse: 

— Ce vreţi de la mine de m-aţi înconjurat aşa? 

Bătrânii tresăriră surprinşi, iar cei trei fraţi se bucurară văzând că li se adeveresc 
hănuielile, zicându-şi fiecare în sinea sa: „Am zis noi că e vorba de vreo minune”. 

Păpuşa îi întrebă din nou: 

— Ce vreţi de la mine de m-aţi înconjurat? 

Fratele cel mare se gândi că grămezile de grâu au fost făcute de păpuşă. Dar ce şi- 
a zis el? „N- are rost să-i cer păpuşii lucruri care n-au prea mare însemnătate!” De 
aceea spuse: 

— Mie să-mi dai perle şi mărgăritare! 

Feciorul mijlociu la fel se gândi că grămezile de grâu au fost aduse de păpuşă. „De 
ce săcer 
eu 

lucruri care n-au cine ştie ce valoare?” Gândind aşa, spuse: 

— Eu vreau jad şi mărgean! 

La fel gândi şi feciorul cel mic şi adăugă şi el: 

— Iar eu vreau aur şi argint! 

Mişcându-şi buzele, păpuşa le răspunse: 

— Pe fundul mării de la răsărit se află Palatul Dragonului. Şi în Palatul 
Dragonului paturile sunt făcute din jad, iar perlele, mărgăritarele, aurul şi argintul 
acoperă pământul. Duceţi-vă acolo şi luaţi cât vă place. 

într-un glas, cei trei feciori întrebară: 

— Dar marea e plină cu apă. Cum să ajungem noi la Palatul Dragonului? 

Păpuşa, mişcându-şi din nou buzele, le răspunse: 

— Dacă mă luaţi pe mine în braţe n-o să vă înecaţi şi vă arăt şi drumul spre 
palat. 

Fără să mai ţină seama dacă bătrânii încuviinţează ori nu, cei trei fraţi luară păpuşa 

în braţe şi 
fugiră la marginea mării. Găsiră un loc pe malul mării unde apa era verde de bătea în 
negru, iar valurile loveau cu furie stâncile. Ştiau cu toţii că acolo e locul cel mai 
adânc, dar niciunul nu voia să fie primul care se aruncă. Atunci, feciorul cel mare 
zise: 

— Hai să fiu tot eu primul. Dacă am să văd vreo cale, vă fac semn cu mâna 
şi atunci să săriţi şi voi după mine. 


Luă păpuşa în braţe şi sări în apă. Valurile îl acoperiră şi-l traseră la fund. 
Deasupra apei i se mai văzură pentru o clipă mâinile care se agitau. Fratele cel 
mijlociu şi cel mic, crezând că acesta e semnalul, se aruncară degrabă şi ei în apă, 
dar, ca şi fratele lor mai mare, fură înghiţiţi de valuri. 

Trecu o zi, trecură două, dar niciunul din fraţi nu se mai întoarse, doar păpuşa din 
arbore de scorţişoară plutea la malul mării. Văzând-o, bătrânul o pescui, o şterse de 
apă şi o strânse la piept ca pe un copil. Atunci făptura din lemn se muie dintr-o dată 
şi se încălzi. Ochii rotunzi se deschiseră şi păpuşa tuşi. Bucuros, bătrânul strigă de 
două ori: 

— Copilul meu de scorţişoară! Copilul meu de scorţişoară! 

— Tată! răspunse păpuşa. 

Bătrânul o duse acasă şi-i dete să mănânce, iar păpuşa mâncă şi bău ca orice 
copil. Şi a crescut devenind un flăcău de toată frumuseţea pe care cei doi bătrâni îl 
iubeau nespus. Cei trei fraţi nu se mai întoarseră acasă. Dar numai flăcăul din lemn 
de scorţişoară ştia că ei nu se vor mai întoarce niciodată. 


Şoricelul de aur 


poveste chineză 


Un mare demnitar avea o adevărată patimă pentru bani. Deşi strânsese sume 
însemnate, totuşi tot timpul se plângea că nu-i ajung banii. 

De dimineaţa până seara îşi tot frământa mintea, încercând să găsească noi şi noi 
tertipuri pentru a agonisi cât mai mulţi bani. 

El era din cale-afară de calic şi nu numai că storcea bani de la oamenii sărmani, 
dar căuta tot felul de pricini să ia bani şi de la demnitari mai mici în rang decât el. 

într-o zi, din senin, îi chemă pe toţi supuşii lui şi le spuse următoarele: 

— Peste câteva zile va fi ziua mea de naştere şi am auzit că toţi doriţi să- 
mi faceţi un dar, drept care îmi este foarte greu să vă refuz. Nu contează valoarea 
darului, totuşi aş dori să vă aduc la cunoştinţă că anul acesta este o aniversare 
rotundă, împlinesc cincizeci de ani şi că sunt născut în zodia şoarecelui. Aşa că v-aş 
ruga ca darul ce mi-l faceţi să nu fie mai puţin de cincizeci liang®™. 

Când termină de spus acestea, zâmbi pe sub mustață şi mai adăugă: 

— Va fi, într-adevăr, un semn ce-mi va purta noroc! 

Oamenii ascultară, privind unul la celălalt, cu uimire şi înghițind în sec. în cele din 
urmă însă, neavând încotro, trebuiră să împrumute bani pentru darul marelui 
demnitar. în districtul condus de acesta se afla pe atunci un om nespus de linguşitor. 
El reţinu foarte bine că demnitarul este născut în zodia şoarecelui şi imediat se duse 
la magazinul de bijuterii şi comandă un şoricel de aur, pentru a-l dărui sărbătoritului. 

Când fu gata, linguşitorul îl luă şi-l duse imediat demnitarului. Acesta, văzând 
darul, făcu ochii mari, examinând obiectul cu bucurie. Văzând reacţia demnitarului, 
linguşitorul spuse: 

— Dacă, din întâmplare, se iveşte un post mai bun, v-aş ruga să vă gândiţi 
şi la mine, sluga dumneavoastră supusă! 

Demnitarul îi luă repede vorba din gură: 

— Bineînţeles, bineînţeles! Dar trebuie să-ţi spun că de la ziua mea vor 
mai trece încă zece zile şi va fi ziua soției mele. 

Linguşitorul înțelese repede şi spuse: 


s4909 
argint 


ct a ta gi r . poveste chineză x i 

pereche. 

Dar de data aceasta demnitarul nu se arătă deloc mulţumit, ci, clătinând capul 
întruna, spuse: 

— Nu, nu, soţia mea nu este născută în zodia şoarecelui, ci în zodia bivolului! Dacă 
ai de gând să-i aduci un cadou, atunci dăruieşte-i un bivol din aur! 

Linguşitorul, auzind o astfel de dorinţă nemaipomenită, nu mai putu scoate o vorbă. 


Turta pictată 
poveste chineză 


Trăiau odată doi bogătaşi zgârciţi, care semănau atât de mult între ei, încât au 
devenit şi fraţi de cruce. 

într-o zi, fratele mai mic trebuind să plece la un drum mai lung, pentru negustorie, 
s-a gândit să treacă pe la fratele mai mare să-şi ia rămas bun. A luat cu el un coş 
frumos împletit din coceni de porumb, pentru a i-l face cadou fratelui, la despărţire. 
în casa fratelui mai mare nu o găsi decât pe cumnată-sa, căreia îi zise: 

— Vai, cumnată dragă, curând am să plec la un drum lung, aşa că astăzi 
am venit la voi ca să-mi iau rămas bun de la tine şi de la fratele mai mare. îmi cer 
scuze însă că, neştiind ce vă trebuie, v-am adus o mică atenţie în semn de despărţire: 
acest coş şi vă rog frumos să-l primiţi cu toată bucuria. 

— Vai, frăţioare, să cheltuieşti atâţia bani pentru noi, doar suntem rude?! 
Aş vrea să-ţi mulţumesc în locul fratelui tău, care, regret că nu este azi acasă, să-ţi 
mulţumească pentru cadoul frumos ce ni l-ai făcut... 

Cumnata se gândea în sinea ei: „Indiferent ce mi-a adus, după tradiţie, dar şi în 
virtutea politeţii eu trebuie să-l opresc la masă. Dar cu ce să-l tratez?” După ce 
chibzui un timp, îşi zise: „Ah, am găsit soluţia!” şi, bucuroasă, îi spuse cumnatului 
său: 

— O, frăţioare, de astăzi ne despărţim şi nu se ştie când ne vom mai 
revedea, aşa că, te rog, nu pleca şi fa-mi plăcerea de a rămâne la masă, chiar dacă 
fratele tău nu este acasă: nu mă poţi refuza, nu-i aşa? 

Nu mai aşteptă răspunsul omului şi aşeză repede masa, punând două perechi de 
beţişoare, două farfurii, iar în mijlocul mesei un platou mare. Scoase apoi o pensulă 
şi o hârtie şi pictă în tuş o turtă mare rotundă, cu mult susan. 

— Te rog, frate, spuse cumnata, serveşte cât e caldă şi proaspătă, dacă se 
răceşte nu va mai fi atât de gustoasă! 

— Da, cumnată, spuse frăţiorul, am să servesc cu plăcere. 

Fratele se prefăcu şi el că mănâncă, duse beţişoarele la gură şi mestecă, savurând 
gustul turtei cu susan. 

După un timp, păru că s-a săturat, se ridică de la masă şi plecă, luându-şi rămas 
bun de la cumnată-sa. 

Nu trecu mult timp şi se întoarse stăpânul casei. Soţia sa îl întâmpină şi-i spuse 
repede: 

— Ghici, cine a trecut astăzi pe la noi? Fratele tău, care a venit să-şi ia 
rămas bun de la noi şi bineînţeles nu a venit cu mâna goală, a adus şi un coş împletit 
din coceni de porumb. 

Cum termină de spus, îi şi arătă bărbatului darul primit de la fratele lui de cruce. 

— Vai, nevastă, fratele a adus un cadou, tu nu l-ai oprit la masă? 


A poveşte, chineză 
— Cum de nu, l-am omenit tum se cuvine. 


— Ce-aţi mâncat? 

— Turtă, vezi bine, hai să-ţi arăt! 

Soţul se duse repede la masă şi, văzând turta pictată în farfurie, oftă adânc, zicând: 

— Dacă eram eu acasă, nu-i dădeam o turtă atât de mare şi atât de 
frumoasă, în semn de despărţire! 


Zgârcitul şi cei trei calici 


poveste chineză 


Un zgârcit avea trei fete. Când acestea ajunseră la vârsta măritişului, zgârcitul 
căută câte un soţ pentru fiecare din ele, alegându-i tot dintre zgârciţii satului. 

în apropierea zilei sale de naştere, zgârcitul îi adună pe gineri şi le spuse cu voce 
prefăcută: 

— Copiii mei, să nu cheltuiţi bani mulţi pe darurile ce aveţi a mi le face 
peste câteva zile. Mai degrabă aduceţi-mi fiecare câte o damigeană cu vin, iar eu voi 
fi foarte mulţumit. 

Neavând cum să refuze, ginerii au încuviinţat cu respect, apoi au plecat. 

Pe drum, ginerele cel mare gândea însă cam aşa: „Damigeana cea mare, pe care 
trebuie s-o dau socrului, costă o mulţime de bani, iar dacă o voi umple şi cu vin, să 
vezi atunci cheltuială! Dar dacă şi ceilalţi doi gineri vor veni cu damigene cu vin, ca 
să scap de cheltuială ce-ar fi s-o umplu cu apă?” Zis şi făcut! N-avea de unde să ştie 
însă că şi confrații săi mai mici se gândiseră să facă la fel. 

La sărbătoare, zgârcitul se trezi dis-de-dimineaţă şi-şi pregăti un butoi mare 
pentru vinul ce va fi adus de către cei trei gineri ai săi. Tot pregătindu-l şi uitându-se 
la butoi, gândea: „Dacă aici nu pun nici măcar o picătură de vin, ginerii mei îşi vor 
închipui că sunt aşa de zgârcit, încât de ziua mea beau vin numai de la ei. Dar ca să 
iau vin trebuie să scot bani şi să cumpăr, lucru ce nu-mi este deloc pe plac. Aşa că 
mai bine pun în butoi o găleată cu apă rece de la fântână, că la atâta vin cât or să 
aducă ei n-o să se cunoască”. 

Iată că ginerii nu întârziară să se arate, fiecare ţinând în mână câte o damigeană 
de vin, darul către socrul lor cel drag. Acesta, zâmbind, îi primi pe cei trei, care nu 
mai conteneau lăudându-şi fiecare băutura. Ginerele cel mare, începu primul: 

— Vinul meu este nemaipomenit, iar aroma lui se simte de la trei 
kilometri. Dacă bei un pahar şi fugi trei kilometri, încă îi mai simţi aroma. 

Ginerele mijlociu se semeţea şi el spunând: 

— Ce am adus eu este mult mai bun şi se cheamă „nu poţi bea mai mult 
de un pahar”. Dacă te- ncumeţi să bei mai mult, cazi mort de beat. 

Mezinul, la rândul său, spuse: 

— Ce vă tot lăudaţi cu aşa-zisa voastră băutură? Vinul pe care l-am adus 
eu este într-adevăr băutură bună. Numai dacă-l miroşi, şi te îmbeţi, darmite să-l mai 
şi bei! 

Zgârcitul nu mai putea de bucurie. Porunci argatului să pună vinul adus de gineri 
în butoiul cel gata pregătit. Se aşezară apoi cu toţii la masă ridicând paharele. 
Sărbătoritul sorbi o înghiţitură, dar i se păru fără niciun fel de gust. A înghiţit însă în 
sec, gândindu-se că din cauza găleţii lui de apă s-a stricat vinul şi, neavând de ales, 
bău mai departe, spunând: 

— Ah, bună băutură! 

Iar ginerii încuviinţară sorbind şi ei, pahar după pahar. 

Slujitorul casei, nesimţind niciun fel de miros, se tot întreba: „Ce fel de băutură 
bună o mai fi şi asta fără niciun miros?” Aşa că luă cu o jumătate de tărtăcuţă vin, 
sorbi, apoi scuipă, spunând înciudat: „Ce familie zgârcită! Şi-n zi de sărbătoare se 
bea apă rece şi se strigă că-i cel mai bun vin”! 


Traista cu minuni 

Pe muntele Tin creşteau mii de soiuri de flori parfumate şi ierburi din care se 

făceau tot atâtea feluri de leacuri. 

Acolo, era un sat cu nouăzeci şi nouă de familii care aveau nouăzeci şi nouă de 
vaci. Şi în acest sat trăia un fecioraş de vreo cincisprezece ani, pe nume Ta Tou, 
care, cum se crăpa de ziuă, ieşea în drum şi începea să plesnească din bici. La auzul 
pocnetelor de bici, cele nouăzeci şi nouă de vaci ieşeau singure din ogrăzi şi se 
strângeau în jurul lui, iar băiatul le mâna la păşune. Trecând prin văi 
şi căţărându-se pe povârnişuri, Ta Tou îşi ducea cireada să pască iarba cea mai bună, 
să bea cea mai bună apă. Vacile lui erau grase de plesneau şi pielea le strălucea de 
parcă ar fi fost de aur. 

într-o zi de vară, pe vreme de arşiţă, când vacile se odihneau la umbra 
copacilor, băiatul le numără şi văzu că în loc de nouăzeci şi nouă avea o sută de 
vaci. Le numără încă o dată şi încă o dată, dar tot o sută de vaci îi ieşeau. Nu ştia 
ce să creadă, mai ales că, în împrejurimi, nu mai ştia nicio vacă şi nici nu văzuse 
când venise în cireadă acea vacă străină. 

Timp de trei zile, în cireada băiatului au fost o sută de vaci. A patra zi, când Ta 
Tou era, ca de obicei, cu vacile la păşune, văzu venind spre el un bătrân cu 
sprâncenele şi barba albe ca zăpada. în spate ducea o traistă, iar în mână avea un 
bici. Când ajunse lângă băiat, îl întrebă: 

— Flăcăule, mi-am pierdut vaca, n-ai văzut-o tu cumva? 

Ta Tou răspunse: 

— Cu trei zile în urmă, în cireada mea a apărut o vacă în plus. Du-te şi vezi 
dacă e a ta. 

Bătrânul intră în cireadă şi ieşi trăgând o vacă de coame. Băiatul îi spuse: 

— Dacă e a ta, ia-o! 

Bătrânul mângâie vaca pe cap şi pe loc pielea acesteia începu să strălucească, iar 
coamele i se poleiră cu aur. Apoi încălecă pe ea şi plecă. După câțiva paşi se opri, se 
întoarse către băiat şi-i spuse: 

— Băiete, nu ai nicio dorinţă? 

Ta Tou se gândi ce se gândi, apoi răspunse: 

— Ceea ce doresc eu... nu poți dumneata să îndeplineşti, moşule. 

îşi amintise că fusese odată într-un sat mai îndepărtat unde văzuse o mulţime de 
copii care citeau din cărţi şi-i povesti acest lucru bătrânului. 

Atunci bătrânul zâmbi, îşi dădu jos traista de pe umeri şi, scuturând-o, îi grăi: 

— Spune, flăcăiaşule, ce vrei, că-n traista mea se găseşte orice! 

Uitându-se la traista aceea goală şi necrezând spusele bătrânului, băiatul râse: 

— Dacă ai, dă-mi o carte! Mi-o doresc de mult. 

Bătrânul îşi vâri mâna în traistă, scoase o carte şi i-o întinse. 

Fericit, băiatul luă cartea cu scoarţe roşii de mătase şi începu s-o răsfoiască 
imediat. Când îşi ridică privirile de pe carte, bătrânul dispăruse. 

Ta Tou avea acum o carte şi, deşi ştia numele a mii de ierburi şi de flori, nu ştia să 
citească. Cine să-l înveţe să citească? Socoti el pe degete toţi oamenii din sat: erau 
bătrâni care ştiau să povestească mii de poveşti, fete care ştiau să cânte mii de 
cântece, dar nu era nimeni care să ştie carte. Atunci Ta Tou se hotări să înveţe carte 
singur. Arse o rămurică şi, cu tăciunele de la ea, începu să scrie pe pietre. A scris 
aşa până s-a lăsat noaptea. Deschizând cartea, literele luminau, încât băiatului nu-i 
mai trebuia lampă. Cartea lumina muntele, copacii, florile. în noaptea aceea, când 
învăţa mai cu râvnă din carte, se apropie de el o fecioară mlădie, împodobită nevoie 
mare. Fără să spună un cuvânt, fata se aşeză alături de el. Băiatul se uită la ea cu 
uimire, iar fata îl privea cu ochii- i mari, în tăcere. Aşteptă ce aşteptă şi, văzând că 
fata nu are de gând să plece, îi zise: 

— Pleacă, te rog, nu mă împiedica să învăţ! 

Cu blândeţe, fata îi spuse: 

— Dar nu te împiedic deloc. Ţi-e teamă să mă uit cum scrii? 

Fără să mai scoată un cuvânt, băiatul îşi văzu înainte de treabă. După un timp, 
când se uită, văzu că fata se afla tot acolo. Aceasta îi spuse zâmbind: 

— Ai aşezat cartea cu scrisul în jos, nu ştii să citeşti, e-adevărat? 

Ruşinându-se de fată, Ta Tou răspunse: 

— Aşa e, nu ştiu carte, dar tu ştii? 

— Aşa, puțin ştiu şi eu, răspunse ea râzând. 

Băiatul, neîncrezător, îi dădu cartea: 

— Dacă ştii, citeşte, să aud şi eu! 

Fata începu să citească. Ta Tou, plin de bucurie, o rugă: 


— Surioară, fii bună şi învaţă-mă şi pe mine! 

Mişcată, fata se opri din citit, apoi începu să-l înveţe pe Ta Tou. 

Băiatul îşi vâra în cap cu repeziciune tot ce-i spunea fata. îl învăţă până ce începură 
să se reverse zorile. Când stelele începură să se stingă de pe cer, când păsările 
începură să ciripească în copaci, fata se ridică de îndată, îl privi pe băiat, privi cartea, 
oftă din adânc şi, fără să spună un cuvânt, plecă. 

Ta Tou se simţea ca un înfometat ce a căpătat de mâncare, ca un însetat ce a 
căpătat de băut. A doua zi, după ce a păscut vacile, când se lăsă înserarea şi licuricii 
începură să strălucească, Ta Tou rămase în aşteptarea fetei. Luna se ridicase de mult 
pe bolta cerului şi băiatul se temea că fata n-o să mai vină. După un timp de aşteptare, 
deschise cartea şi literele luminară din nou totul înjur. Şi iată că fata veni. Bucuros, 
băiatul îi spuse: 

— Azi de ce ai venit atât de târziu? Mi s-a urât aşteptându-te. 

Râzând, fata se aşeză lângă el şi-l învăţă să citească până se lumină de ziuă, când, 
încruntând din sprâncene, se ridică şi plecă. A treia zi, fata veni şi mai târziu, aşa că nu 
apucă să-l înveţe decât foarte puţin, că păsările începură să cânte şi mijea de ziuă. Se 
uită la băiat şi, cu durere în glas, îi spuse: 

— Mâine seară n-am să pot veni. 

îngrijorat, băiatul o rugă: 

— Te respect ca pe o învăţătoare, te iubesc ca pe o soră, te rog, învață-mă 
până la sfârşit! Dacă te temi că-i drumul greu, vin eu la tine. 

Auzindu-l, fetei i se frângea inima şi ochii îi înotau în lacrimi. Oftând, îi spuse: 

— Nu că nu aş vrea să te învăţ, nu că ar fi drumul greu. De când eram copilă 
mă aflu în mâinile vrăjitoarei care stă la miazănoapte de Muntele Ridichiei de aur. Ea 
m-a trimis să-ţi fur cartea vrăjită, dar n-am inima s-o fac. 

Auzind spusele fetei, Ta Tou o întrebă: 

— De ce nu fugi de la zgripțuroaică? 

Cu ochii plini de lacrimi, fata îi răspunse: 

— Chiar şi la capătul lumii de m-aş duce, tot m-ar găsi! 

Se apropia răsăritul soarelui şi în grabă mare fata plecă spre miazănoapte; după 
câteva clipe, nu se mai văzu. 

A patra noapte, fata nu mai veni. Ta Tou era nespus de mâhnit. Tot timpul se uita în 
partea unde plecase fata, dar nu vedea decât munţii înalţi şi pădurea. în zilele 
următoare, flăcăul se apropie din ce în ce mai mult de peştera vrăjitoarei, dar tare se 
mai temea. 

într-o zi tocmai se uita spre miazănoapte, când văzu două lumini ciudate: una 
albă, alta roşie, care străluceau de-ţi luau ochii. Ta Tou văzuse de multe ori cum 
strălucesc stelele căzătoare, dar ceea ce vedea acum strălucea mai puternic decât 
orice stea. Şi apoi era ziua în amiaza mare. Tot uitându-se aşa, văzu că luminile nu 
erau prea departe şi hotări să se ducă până la ele. 

Merse el ce merse, până dădu de un arbore cu ramurile întortocheate, care creştea 
într-o crăpătură a muntelui. Pe una din crengile copacului se afla un merişor de aur şi 
pe alta un merişor de argint, care răspândeau, unul, o lumină aurie, iar celălalt, 
argintie. Ta Tou se urcă pe o piatră şi le smulse. Dar cele două merişoare se sfărâmară 
bucățele în mâinile lui. Muntele se clătină şi, uitându- se în jurul său, băiatul văzu că 
nu mai era pe piatra pe care se urcase. în dreapta lui se afla un munte de aur şi, în 
stânga lui, un munte de argint, care sclipeau de-ţi luau ochii. Făcându-şi curaj, băiatul 
porni înainte şi, după puţin timp, ajunse la o colibă de piatră cu uşile deschise. Intră şi 
în urma lui uşa se încuie singură. în casă nu se afla decât un pat de mărime potrivită şi 
o lampă. Vru să iasă, dar nu mai putu. Strigă, dar nu-l auzi nimeni. 


Pe înserate, uşa se deschise singură şi, când băiatul se aştepta să vadă intrând cine 
ştie ce vrăjitoare, dădu cu ochii tocmai de fata care-l învățase să scrie şi să citească. 
Bucuros, el o întrebă: 

— Aici locuieşti tu? 


— 

Fata nu răspunse nimic, aprinse lampa şi începu să croşeteze la lumina ei. Oricât 
încercă băiatul s-o facă să vorbească, ea nu scoase niciun cuvânt. Ta Tou îşi luă 
cartea să înveţe, dar fata tot nu-l băgă în seamă. Atunci, înfuriat, băiatul se opri din 
citit, închise cartea şi se întinse pe pat, prefacându-se că doarme. La miezul nopţii, 
fata se ridică, îl privi înlăcrimată, stinse lampa şi plecă. 

După ce se stinse lumina, băiatului i se păru că nu se mai află în pat, ci pluteşte pe 
valurile unei ape. Ba parcă auzea clipocitul valurilor şi vuietul vântului. Atunci 
deschise repede cartea şi la lumina ei încetă şi clipocitul valurilor şi vuietul vântului; 
se afla din nou pe patul din casa de piatră, iar uşa era deschisă. Acum îl apucase 
dorul de fată şi nu mai voia să fugă. în sinea lui se întreba de ce fata nu scosese 
niciun cuvânt când îl văzuse şi de ce lăcrimase când plecase. Se gândi aşa până se 
lumină de ziuă şi uşa se închise din nou. Băiatul aşteptă în colibă toată ziua; când se 
înnoptă, fata veni, dar nici de data aceasta nu scoase nicio vorbă, iar la plecare 
lăcrimă. Noaptea, băiatul îşi zise că dacă e uşa deschisă şi dacă nu vine fata, să se 
ducă să-şi vadă vacile. Cum ieşi din casă, dădu cu ochii de un munte înalt şi întunecat 
care se ridicase între muntele de aur şi cel de argint. Căutând în stânga şi în dreapta 
pe unde să treacă, se hotărî să se caţere pe muntele de aur. Şi cu cât urca, cu atât 
muntele se făcea şi mai înalt. Tot urcându-se, auzi la un moment dat un muget de 
vacă şi se opri mirat, întrebându-se cum de sunt vaci pe muntele acesta ciudat, apoi 
îşi zise c-or fi poate chiar vacile lui. Se uită dincotro venea mugetul şi văzu o cireadă 
de vaci cu coarnele şi copitele de aur, cu tot trupul de aur, iar păzitorul lor nu era 
altul decât bătrânul care-i dăduse cartea. Bucuros, băiatul se duse la el şi-l întrebă: 

— Unde mă aflu, moşule? 

Văzându-l, bătrânul se sperie, dar răspunse: 

— Te afli în inima muntelui. Dar cum de ai ajuns aici? 

Ta Tou îi povesti cum găsise coliba de piatră, cum stătuse în ea şi tot ce s-a mai 
întâmplat. Bătrânul îi spuse: 

— Coliba de piatră e a vrăjitoarei, iar patul în care ai dormit e o punte 
îngustă deasupra unei prăpăstii. Când s-a stins lumina, fata urma să te împingă în 
prăpastie, dar cartea te-a salvat. Dacă nu vrei să te desparți de fată, îţi voi da un 
lucru fermecat, pe care să-l pui deasupra lămpii când se aprinde. 

Şi zicând aceasta, vâri mâna în traistă şi scoase de acolo un abajur vechi pe care i-l 
dădu. Apoi, îi mai zise: 

— Păzeşte-mi trei zile vacile de aur şi eu am să mă duc să le păzesc pe ale 
tale. 
Nu se luminase încă şi băiatul se înapoie în colibă. La lumina zilei, uşa se închise 

din nou. Seara veni iarăşi fata şi aprinse lampa. Atunci, băiatul îi spuse: 

— Lampa asta luminează prea puternic. Să-i punem abajurul acesta. 

Se ridică şi puse abajurul deasupra lămpii; fata tot nu scoase niciun cuvânt. Băiatul 
se întinse pe pat şi se făcu iarăşi că doarme. De data asta, fata plânse în toată regula 
uitându-se la băiat cum doarme şi apoi se duse să sufle în lampă, s-o stingă. Dar, cu 
cât sufla mai tare, cu atât flacăra lămpii creştea, până s-a făcut de trei ciâuri.*%. Cu 
faţa scăldată în lacrimi, fata smulse abajurul şi-l aruncă, iar acesta se prefăcu într-o 
barcă. îndată casa dispăru. Cei doi se urcară în barcă şi pluteau acum pe un râu 
căruia nu i se vedeau malurile. De data asta, fata vorbi: 

— De unde ai abajurul ăsta fermecat? 

Uitând de supărare, băiatul îi răspunse cu o întrebare: 

— Ce s-a întâmplat cu tine în nopțile acestea, de n-ai scos niciun cuvânt? 

Fata răspunse: 

— Cum aş fi putut să vorbesc cu tine când zgripțuroaica pândea să audă 

tot? Tu nu ştii, Ta Tou, cum mă chinuia zgripţuroaica în fiecare noapte când mă 
întorceam de la tine, dar, orice mi-ar fi făcut, nu aveam inima să te împing în 
prăpastie după ce stingeam lumina. 

Uitându-se înapoi, cei doi văzură o barcă apropiindu-se din ce în ce de ei. Speriată, 
fata spuse atunci: 


— 

— Ne urmăreşte zgripţuroaica! 

îşi smulse din cap un ac încrustat şi-l aruncă în apă. Atunci barca zgripţuroaicei 
începu să se învârtească pe loc, dar, după puţin timp, zgripţuroaica îşi reluă 
urmărirea. Fata îşi scoase din păr alt ac pe care-l zvârli iarăşi în apă şi barca 
zgripţuroaicei începu din nou să se învârtească. De şapte ori aruncase fata câte un ac 
în apă, până se lumină de ziuă şi barca se apropie de mal. Cei doi coborâră pe mal şi, 
când se uitară înjur, văzură că se află chiar la marginea satului băiatului. 

Ta Tou o duse pe fată acasă, dar, după puţin timp, apăru şi zgripţuroaica 
acolo. Cum intră în casă, tară un cuvânt, zgripţuroaica suflă asupra fetei; aceasta 
simţi dintr-o dată că îngheaţă; mai suflă încă o dată şi fata îşi schimbă culoarea, 
îngrijorat, băiatul îşi aminti cuvintele bătrânului: 
„Dacă n-ar fi fost cartea, de mult i-ar fi făcut de petrecanie zgripţuroaica”. Luă 
aşadar cartea şi o apropie de corpul fetei; îndată aceasta îşi recăpătă culoarea. 

Zgripţuroaica, văzând că fata nu mai tremura, începu să sufle asupra băiatului. lar 
suflarea ei era mai rece decât gheaţa şi băiatul simţea că-i amorţesc oasele şi 
tremura din toate încheieturile. în sinea lui se gândea cum ar putea s-o scoată din 
casă şi atunci o luă la fugă; zgripţuroaica se avântă după el, gata-gata să-l ajungă. 
Când îşi strânse pumnii să se ia la luptă cu ea, apăru şi bătrânul călare pe o vacă de 
aur în mijlocul cirezii lui. Moşneagul vâri mâna în traistă, scoase o frânghie lungă pe 
care o zvârli asupra zgripţuroaicei. Frânghia, ca un şarpe, se răsuci în jurul mâinilor 
şi picioarelor acesteia. Apoi, bătrânul zise: 

— Nu aveam de gând să te ucid, dar, văzând cum tu vrei să-i pierzi pe alţii, 
nu te mai pot nici eu ierta. 

Apoi mai scoase din traistă un băț cu care o atinse pe zgripţuroaică, şi aceasta se 
făcu nevăzută. Pe locul unde stătuse zgripţuroaica, rămase o pată de sânge. Bătrânul 
puse frânghia şi băţul în traistă şi, zâmbind, zise băiatului: 

— i-am adus vacile. Acum ai şi carte, are şi cine să te înveţe. învaţă cât te 
ţin puterile! 

Apoi şi bătrânul şi vaca se făcură nevăzuţi. 

Băiatul se întoarse în casă şi o găsi tare veselă pe fată; scăpase de sub puterea 
zgripţuroaicei. Rămase alături de băiat şi trăiră fericiţi până la adânci bătrâneţi. 


Nandi 

A fost odată un orfan, căruia de mic copil îi muriseră părinţii şi-l lăsaseră singur pe 
lume, fără niciun rost. 

într-o zi, nimeri într-un sat, unde dădu peste o grămadă de copii, care se jucau cu 
pietricele. Se apucă să se joace şi el cu ei. Jocul i se părea atât de nou şi de atrăgător, 
încât nu şi-a dat seama că s- a jucat toată ziua. Toţi copiii din sat aveau părinţi. La 
apusul soarelui, părinţii îşi chemară copiii acasă, numai orfanul rămase singur şi 
lihnit de foame. Se gândea la soarta sa amară, stând pironit în locul în care se jucase 
toată ziua şi privind apusul tulburător al soarelui. Treptat, treptat, se întunecă, apoi 
se făcu noapte, iar el sta acolo gândind: „Toţi copiii s-au întors acasă, de bine de rău 
au un acoperiş, dar eu unde să mă duc?” 

Se gândi ce se gândi şi apoi se culcă într-un staul. Asta s-a întâmplat mai multe zile 
la rând. 

într-un rând, gândindu-se la soarta sa amară, el se întristă mai mult ca de obicei: 


„Vai! Bietul de mine! Decât să îndur atâtea necazuri, mai bine să mor”. Şi se gândi la 
un mijloc ca să moară cât mai repede. Alese drumul care ducea spre păşune şi se 
întinse de-a curmezişul lui, ca vitele care vor trece pe acolo să-l calce în picioare. 

Din întâmplare, în aceeaşi zi, prinții şi prinţesele din partea locului trecură tocmai 
pe acel drum. Printre ei se afla însă şi prinţesa cea mai mică, Nandi, care, văzându-l 
pe orfan întins de-a curmezişul drumului, îl îndrăgi foarte mult şi de aceea merse cu 
atenţie pe drum, ocolind trupul băiatului. Prinții şi prinţesele începură să râdă, 
întrebând-o batjocoritor: 

— Vrei să-l iei de soţ, de-i arăţi atâta respect? 

Seara, cum au ajuns acasă, prinții şi prinţesele spuseră şi părinţilor cele 
întâmplate. Aceştia râseră şi ei de Nandi, pentru mila arătată faţă de băiatul 
culcat în drum. 

Nandi, supărată de vorbele celor din jurul ei, hotări în sine să se mărite cu acel 
orfan, stingher pe lume, care nu era deloc de lepădat. Ea le ceru părinţilor câteva 
lucruri, ca să-şi întemeieze o familie, dar aceştia îi dădură în bătaie de joc un cuţit 
nefolositor, cu mâner scurt, şi un căţel cu ochii bulbucaţi. 

Nandi nu se dădu bătută în faţa nedreptăţii ce i se făcea şi a lucrurilor fără 
importanţă pe care le- a primit drept zestre, ci, dimpotrivă, plină de încredere şi de 
curaj, îşi părăsi familia nemiloasă, ca să se mărite cu acel orfan. Nandi ducea o viaţă 
plină de lipsuri alături de orfanul ei drag, cu care se înţelegea de minune. După o 
vreme, Nandi îi spuse soţului ei într-o zi: 

— Toţi oamenii îşi caută norocul în pădure. Ce-ar fi dacă te-ai duce şi tu 
să încerci? Ia cu tine câinele. Când îl auzi lătrând, să-l strigi. Dacă îţi va răspunde, 
să nu iei nimic din ce găseşti. Dacă nu-ţi va răspunde şi va lătra mai departe, să iei 
orice lucru ar fi şi să-l aduci acasă. 

Orfanul ascultă sfatul soţiei sale şi plecă spre pădure, luând cu el şi câinele cel cu 
ochii bulbucaţi. 

în pădure, cum auzi câinele lătrând, orfanul îl strigă şi câinele îi răspunse. Ca să 
ştie de ce latră câinele, mânat de curiozitate, merse înainte, tot înainte până dădu 
peste o comoară de pietre scumpe. Amintindu-şi sfatul soţiei sale, se hotări să nu ia 
nimic din această comoară. 

însoţit de câine, merse mai departe şi pătrunse mai mult în pădure şi lucrurile se 
petrecură ca mai înainte. Cum latră câinele, îl chemă şi câinele îi răspunse. Aşa s-au 
petrecut lucrurile de două, trei ori, iar el dădea peste grămezi de aur şi argint. 
Ascultând de sfatul soţiei sale, nu luă nimic şi merse tot înainte. Nu merse prea 
departe şi câinele lătră iar. De data asta lucrurile nu se mai petrecură ca înainte. 
Câinele stătea nemişcat şi lătra întruna. Orfanul se duse în fugă să vadă ce este. Vai! 
Era un şarpe mare încolăcit pe trunchiul unui copac. Avea în gură o piatră prețioasă 
ce strălucea de-ţi lua ochii. Orfanul n-avea nici sabie, niciun topor, ci numai acel 
cuţit nefolositor pe care Nandi îl primise de la părinţii ei. Cum să facă? Neavând 
încotro, lovi şarpele cu acel cuţit. Cum dădu cu cuțitul, piatra prețioasă căzu din 
gura şarpelui în faţa sa. El ridică piatra prețioasă şi, fără să se uite în dreapta şi în 
stânga, se duse glonţ acasă. 

Foarte bucuros, îi dădu piatra prețioasă lui Nandi, care o ascunse cu mare grijă într- 
un borcan. 

într-o zi, părinţii lui Nandi dădură o petrecere şi mulţi oameni săraci se 
îngrămădeau pe la porţi. Nandi se duse în grabă la fraţii şi surorile ei şi-i întrebă: 

— Oare poate veni şi soțul meu la serbare? 

Fraţii şi surorile ei îi răspunseră cu dispreț: 

— Oameni ca voi, tară niciun rost, săraci lipiţi pământului, ce să caute la 


petrecere? Nu vă e ruşine? Cei care au bani pot veni. Voi cu ce? Vezi-ţi mai bine de 
drumul tău. 
Nandi, auzind toate acestea, le răspunse cu bunătate: 
— Am acasă un borcan cu varză acră. îi daţi voie soţului meu să vină la 
serbare? 
Fraţii şi surorile, din cale-afară de furioşi, îi întoarseră spatele şi Nandi plecă fără 
să mai scoată un cuvânt. Cum ajunse acasă, Nandi se sfătui cu soţul său: 
— Cu toate că suntem săraci şi cu hainele pe noi numai zdrenţe, nu ne 
ducem la străini, în vizită, ci în familia părinţilor mei. Nu contează cum arătăm. 
Soţul prinse curaj şi, ascultând-o pe nevastă-sa, luă borcanul pe umeri şi se 
îndreptă spre socri, să ia parte la serbare. 
în drum spre palat el văzu oamenii deosebit de frumos gătiţi şi drumul ticsit cu un 
şir nesfârşit de căruţe. Văzând cum stau lucrurile, se înfricoşă tare şi, pe 
măsură cese apropia mai mult de 
palat, 

curajul îl părăsea de tot. Se opri în faţa templului Dai, neştiind încotro 
s-o apuce.împăratul, 

socotind că toţi oaspeţii au sosit, dădu ordin să înceapă serbarea. însă papagalul 

cel bătrân al curţii începu să strige: 

— Oaspetele de seamă n-a venit, este pe drum. Aşteptaţi! 

împăratul, neştiind cine n-a sosit încă, îi întrebă pe cei care sosiseră dacă n-au 
văzut să mai vină cineva după ei. Oaspeţii răspunseră cu toţii într-un glas: 

— Nu mai trebuie să vină nimeni, n-am văzut pe nimeni. 

Unul dintre oaspeţi se ridică şi zise: 

— Pe drum e un om care duce un borcan cu varză acră. 

Papagalul, cum auzi, strigă: 

— Da, el este. 

Nedumerit, împăratul, neştiind cine poate fi acest oaspete de seamă, se duse singur 
să vadă. 

Orfanul îşi dădu seama, după înfăţişare, că în faţa sa stă împăratul şi, tremurând 
de emoție, spuse: 

— Tată-socru, măria-ta, n-am putut să vă aduc altceva. V-am adus puţină 
varză acră. 

împăratul era foarte înţelept. Nu uitase vorbele papagalului şi se gândea: „Acest om 
sărman 
poate să fie într-adevăr oaspetele de seamă”. Şi plin de speranţă se adresă ginerelui: 

— Nu-i rău că ai adus acest borcan cu varză. Am să gust. 

Şi desfăcu borcanul. Deodată, tot oraşul se lumină în roşu, aşa de tare sclipea 
piatra prețioasă din borcan. Oamenii veniră în fugă cu mâncăruri şi băuturi. 
împăratul porunci să se aştearnă un covor de aur, să se bată toba şi să se închine cu 
toţii la intrarea ginerelui său în palat. 

Apoi el chemă toţi demnitarii să-şi dea cu părerea cam cât valorează piatra cea 
prețioasă. 

Fiecare demnitar credea altfel şi nu se ajunse la niciun rezultat. La urmă intră un 
bătrân sfetnic; acesta, văzând piatra prețioasă, îl sfătui pe Împărat aşa: 

— Măria-ta, după părerea mea, această piatră e o comoară neprețuită, 

cărei valoare nu poate f 
apreciată de mintea noastră. Oricum, ea aparţine ginerelui tău. Poţi s-o capeţi, 
căci ai putere şi bogăţie. Dă-i ginerelui o sumă mare de galbeni şi el ţi-o va da cu 
siguranţă. 


împăratul găsi bun sfatul bătrânului său demnitar şi se hotări să dea o sumă de 
galbeni şi o parte din avere ginerelui său şi fiicei sale, Nandi. 

Nandi şi soţul său nu mai erau deci săraci lipiţi pământului ca înainte.împăratul 

trimise oştenii şi 
muzicile sale, să-l petreacă atunci când plecă acasă. 

Nandi, auzind toba, fugi în grabă la sora ei şi-i zise: 

— A venit soțul meu, auzi, bate toba. 

Sora ei răspunse cu profund dispreț: 

— Orfanul e sărac lipit pământului, cum poate sosi acasă cu atâta 
ceremonie? Dacă amândoi într-adevăr sunteţi atât de norocoşi, atunci am să vin la 
voi, să mătur coteţul porcilor. 

Nici nu termină bine de zis aceste vorbe, şi-n faţa lor apăru orfanul. Sorei lui 
Nandi îi era ruşine să se ţină de cuvânt, dar n-avea ce face. Numai că buna, blânda şi 
dreapta Nandi o iertă. 

Ea şi soţul ei au împărţit la săraci şi orfani toată averea. Credinţa lui Nandi a 
rămas şi azi în popor: „Când eşti sărac, să nu te plângi; când eşti bogat, să nu te 
lauzi”. 


Ghitara 


poveste chineză 


Vechile poveşti spun că ghitara a fost născocită de un ciobănaş, pe nume Şuhă, 
care trăia în stepa Ciahar. 

Şuhă a fost crescut de bunica sa şi amândoi trăiau de pe urma celor douăzeci de 
oi pe care le aveau. Şuhă ducea zilnic oile la păscut, iar seara şi dimineaţa, când îi 
îngăduiau treburile sale, îşi ajuta bunica la gospodărie. 

La şaptesprezece ani, Şuhă arăta ca un om în vârstă. Avea un talent deosebit, ştia 
să cânte din frunză, şi păstorii din vecinătate erau foarte bucuroşi să-l asculte. 

într-o zi, deşi soarele apusese şi se întunecase bine, Şuhă nu se întorsese încă acasă. 

Nu numai bunica lui era neliniştită, ci şi păstorii din vecinătate. 

Tocmai când oamenii se frământau mai tare, Şuhă intră în iurtă cu ceva alb în braţe. 
într-o clipă, oamenii îl înconjurară să afle ce e; era un mânz abia născut. Şuhă, văzând 
cât de uimiţi sunt oamenii, le spuse râzând: 

— Când mă întorceam, pe drum am dat peste această sărmană ființă culcată 
la pământ şi zbătându-se întruna. Nu era nimeni înjur, nici iapa, şi mă temeam tare că 
va fi mâncat de lupi când se va întuneca, aşa că l-am luat în braţe şi am venit cu el. 

La puţin timp după aceea, într-o noapte, Şuhă se trezi din somn la nechezatul 
speriat al mânzului alb şi se duse îndată să vadă ce este. Când tocmai ieşea pe uşă, 
auzi răgete speriate în staul. Uitându-se mai atent, zări un lup mare, cenuşiu, care voia 
să se repeadă în turma de oi, însă în calea lui se aţinea mânzul alb. 

Şuhă se luptă cu lupul cenuşiu până-l goni. Mânzul alb era ud leoarcă. Şuhă îşi dădu 
seama că lupul cenuşiu venise de mult şi că datorită mânzului alb turma sa fusese 
salvată. Ca unui prieten apropiat, mângâindu-l, îi spuse: 

— Mânzule alb, îţi mulţumesc! Datorită ţie oile au rămas în viaţă. 

De atunci, Şuhă şi mânzul alb deveniră prieteni buni şi nedespărţiţi. 

Timpul trecea repede. într-o primăvară, în stepă se răspândi vestea că şeful tribului 
pregăteşte în templul Cama o întrecere de călărie, fiindcă fata lui vrea să-şi aleagă de 
soţ pe cel mai bun călăreț. 


Şuhă auzi şi el această veste, dar nu o luă în seamă. Prietenii săi însă îl îndemnau să 
ia parte cu mânzul alb la întrecere. în cele din urmă, Şuhă se învoi şi plecă acolo cu 
mânzul alb. 

Când se dădu plecarea, o mulţime de călăreţi voinici plesniră din bici şi o luară la 
galop în goană mare, dar când ajunseră la locul de sosire, mânzul alb al lui Şuhă era 
de mult acolo. Atunci, căpetenia dădu ordin: 

— Călărețul cu mânzul alb să urce pe podium! 

Când Şuhă se urcă pe podium, căpetenia văzu că învingătorul era un cioban sărac şi 
de aceea se prefăcu a fi uitat promisiunea şi i se adresă cu viclenie: 

— îţi dau trei galbeni, lasă calul şi du-te! 

Şuhă, auzind vorbele căpeteniei, se făcu foc şi pară, gândindu-se în sinea lui: „Cum 
pot oare să- mi vând calul?” Şi, fără să se gândească la urmări, spuse răspicat: 

— Am venit la întrecere, n-am venit să-mi vând calul. 

— Tu, un sărăntoc, îndrăzneşti să te opui căpeteniei? 

Slujitorii nici nu aşteptară să termine vorba şi începură să-l bată. îl bătură până îşi 
pierdu simţirea şi-l aruncară sub tribună. Căpetenia luă mânzul alb şi se întoarse 
mândru acasă. Şuhă fu salvat de vecini şi prieteni şi dus acasă. 

Bunica sa îl veghe cu credinţă şi, după numai câteva zile de odihnă, începu să se 
înzdrăvenească. 

într-o seară, tocmai când Şuhă era gata să adoarmă, auzi un zgomot la uşă şi întrebă 
cine e; nu-i răspunse nimeni, dar zgomotul de la uşă nu înceta. Bunica împinse uşa şi, 
când văzu că e chiar mânzul alb, dădu un țipăt de bucurie. Ţipătul îl uimi pe Şuhă, care 
ieşi în grabă. 

— E adevărat, s-a întors mânzul alb. 

însă văzură în corpul mânzului înfipte vreo şapte-opt săgeți ascuţite; era plin de 
sânge şi ud leoarcă de transpiraţie. Şuhă, scrâşnind din dinţi şi stăpânindu-şi furia, îi 
scoase săgețile şi sângele ţâşni imediat din răni. Mânzul alb fusese rănit de moarte şi a 
doua zi îşi dădu sufletul. Ce se întâmplase? Căpetenia îşi invitase rudele şi prietenii la 
o masă bogată, să-şi laude calul năzdrăvan. Abia încălecase şi nici nu se aşezase bine 
în şa, când mânzul alb, dintr-o săritură, îl aruncase cu capul în jos. Apoi se zbătuse din 
răsputeri, scăpase din hăţuri şi o luase la goană printre oameni. 

Căpetenia se ridicase de jos, ţipând: 

— Prindeţi-l! Dacă nu puteţi să-l prindeţi, omorâţi-l cu săgeți! 

Săgeţile arcaşilor, iuți ca vântul şi dese ca picăturile de ploaie, zburau spre mânzul 
alb. Gonind fără preget, mânzul alb dorea să moară sub ochii stăpânului său drag. 

Moartea mânzului alb îl întristă mult pe Şuhă şi nu putu să doarmă multă vreme. 
într-o noapte, Şuhă visă că mânzul alb era viu, el îl mângâia, iar mânzul se apropia 
mereu şi-i şoptea: 

— Stăpâne, n-ai putea găsi un mijloc ca să nu ne despărţim, iar tu să nu te 
plictiseşti? N-ar fi bine să faci din oasele şi venele mele un instrument de cântat? 

Când se trezi, Şuhă se gândi să înfiripe un instrument muzical din oasele, 
venele şi coada mânzului alb. îl numi ghitară. 

De câte ori cânta, se gândea cu ură la căpetenia tribului, care-i răpise una din 
puţinele bucurii, şi dorul lui căpăta viaţă prin sunetele năvalnice. 

De atunci, instrumentul a devenit distracţia păstorilor, care, cum îl aud, uită de 
oboseală şi nu se mai pot despărţi de el. 


Două răspunsuri la o întrebare 


poveste chineză 


Şin Iâuan-ciun e numele unui om, dar în acelaşi timp acest nume ne spune în 
chinezeşte că familia lui a suferit mizerii de zece generaţii. 

într-o zi, Şin Iâuan-ciun s-a decis să meargă la Dumnezeu şi să-l întrebe de ce nu a 
putut scăpa de sărăcie până acum. Merse el ce merse, străbătu drumuri peste 
drumuri, dar de Dumnezeu nu dădea. Unde să fie acest Dumnezeu? se tot întreba el. 
Tot se frământa şi tot nu găsea răspunsul, până ce odată află în munţi doi bătrâni cu 
barba albă şi lungă, care îşi împleteau încălţăminte din paie. Cei doi bătrâni, 
ascultând păsul drumeţului, îi spuseră că Dumnezeu nu stă pe pământ, ci în cer; îi 
mai spuseră că el se va putea urca în cer cu ajutorul lor, dar cu o condiţie: dacă se 
duce la Dumnezeu, să-l întrebe în numele lor de ce pomul pe care l-au sădit în 
bolovani de zece ani nu vrea să crească deloc? Şin Iâuan-ciun primi cu bucurie 
spusele bătrânilor, pentru că nimic nu era mai uşor decât aşa ceva. Atunci bătrânii îi 
spuseră: 

— Pune în picioare aceste încălțări de paie şi cu ele te vei sui în cer... 

Şin Iâuan-ciun, încălţând ciuboţelele de paie, care pasămite aveau puteri 
năstruşnice, simţi cum se înalţă spre cer aşa de repede şi de plăcut, că nu-şi dete 
seama în cât timp ajunse în faţa lui Dumnezeu, căruia îi spuse că doreşte să-i 
lămurească două întrebări: una a lui şi alta a celor doi bătrâni. 

— Gândeşte-te bine, i se răspunse. Alege întrebarea care este cea mai de 
preț, pe mine nu poți să mă întrebi decât o singură dată, una din întrebări va rămâne 
fără răspuns... 

Lui Şin Iâuan-ciun îi era, de bună seamă, tare greu să se hotărască. Parcă şedea 
între două focuri. Adică ce? Lucrul care îl privea pe el nu era important? Ba chiar 
foarte... că sărăcia îl apăsa de zece generaţii. Şi cât de mult dorea să afle care este 
cauza sărăciei... Dar, pe de altă parte, se gândi că şi întrebarea bătrânilor era 
importantă, mai ales că tară ajutorul lor nu ar fi putut ajunge aici, în cer. îi spuse 
atunci lui Dumnezeu, tară să mai şovăie, că un om cinstit crede întotdeauna că 
lucrurile altora sunt mai importante decât ale lui însuşi, şi-l întrebă ce-l rugase cei 
doi bătrâni. 

Dumnezeu, ascultându-i întrebarea bătrânilor, zâmbi şi îi spuse: 

— Cum poate să crească un pom dacă nu are rădăcinile înfipte în pământ? 
Pământul are hrană în el. 

Şi, cât ai clipi din ochi, Dumnezeu se prefăcu într-o lumină de aur şi pieri. 

Şin lâuan-ciun rămase pe gânduri. Repeta mereu vorbele auzite, căuta să le 
desprindă înţelesul: „Pământul are hrană..Pomul nu creşte pentru că nu are 
rădăcinile în pământ, el nu are hrană, deci... Dar eu am pământ ca să am hrană? se 
întrebă el. îndată se limpezi la minte. Cu o singură întrebare primise, de fapt, răspuns 
pentru amândouă întrebările. Aflase deci cum că pricina sărăciei lui este lipsa de 
pământ. 

Se întoarse şi spuse celor doi bătrâni ceea ce auzise în cer. 

Pe urmă, ca să scape de sărăcie, Şin Iâuan-ciun porni să caute pământ, plecă 
departe, departe de tot. îl găsi în cele din urmă, se stabili acolo şi cu timpul, datorită 
hărniciei cu care lucra pământul, scăpă de sărăcie pentru totdeauna. 

A fost odată un împărat bun la inimă, iubit de oameni şi respectat. 

împăratul era bătrân de acum şi cumplit de bolnav. Şi mai era împăratul mâhnit 
toată ziua şi toată noaptea, că în viaţa lui lungă nu avusese niciun fiu, care să-i 


moştenească tronul. Pe cine oare să aleagă în locul său? se tot chinuia cu gândul, 
neştiind ce să facă. 

într-una din zile, bătrânul împărat adună la curte tot poporul şi începu cu glasul 
tremurat: 

— Am trăit atât şi atâtea mi-au fost date să văd, să aud şi să petrec pe 
lumea asta... Acum simt însă că nu mai am multe zile. Spuneţi-mi, rogu-vă, supuşii 
mei, dacă am faţă de voi ceva datorii ca să vi le achit înainte de a închide ochii pentru 
totdeauna? Apoi mai trebuie să ne sfătuim cum să alegeţi pe cel mai bun şi mai 
înţelept dintre voi, care să vă cârmuiască după plecarea mea pe celălalt tărâm... 

Lumea, care ascultase în tăcere, izbucni într-un singur glas: 

— Măria-ta, atâţia ani lungi ne-ai condus cu pricepere şi pe nimeni nu ai 
jignit cu nimic... De aceea credem că este mai bine ca domnia-ta să alegi pe viitorul 
împărat... 

După câteva clipe de cumpănă, în care se gândi şi iar se gândi, împăratul le grăi 
oamenilor: 

— Eu am un vultur alb... alb. E de aceeaşi vârstă cu mine. O să vedeţi că, 
timp de trei zile după ce eu mă voi stinge, vulturul acesta nu va mai deschide ochii, 
nu va desface aripile, nu va ridica picioarele şi nu va mânca nimic. în a patra zi însă, 
să-l lăsaţi să-şi ia zborul. Va zbura el cât va zbura, apoi va pica pe umărul unuia 
dintre voi. Acela va fi noul împărat, pe umărul căruia se va aşeza vulturul alb... 

Şi împăratul bătrân muri curând. Vorbele lui se adeveriră. Vulturul alb nu deschise 
ochii, nu desfăcu aripile, nu ridică picioarele şi nu mâncă nimic trei zile la rând... în a 
patra zi, lumea se adună pe un câmp, aduse hrană aleasă vulturului alb şi îl hrăni. 
După care vulturul deschise larg ochii, desfăcu larg aripile, înălţă cutezător 
picioarele şi se ridică într-un zbor ca săgeata mai întâi, apoi de sus, din tăriile 
albastre, parcă privea şi se gândea cu mare chibzuinţă la noul împărat. Jos, toţi 
aşteptau cu inimile tremurânde căderea din înalturi a vulturului alb. După planările 
lui line, pesemne că se hotări să aleagă. Odată îşi smuci trupul şi pică tot ca săgeata, 
mai repede decât fulgerul în jos, până atinse umărul unui tânăr cioban, ce păştea oile 
în preajmă. Toţi cei de faţă, nerăbdători să întâmpine pe noul împărat, cum văzură 
vulturul alb odihnindu-se pe umărul ciobanului, murmurară: 

— Vai de noi... Ce vedem? Adevărat este? Un cioban să ne cârmuiască? 
Hotărât, nu... Să alegem pe altul... 

în clipa aceea de cumpănă, dintre cei mulţi se ivi un bătrân cu barba albă, ca şi 
penele vulturului alb; el înaintă în faţa tuturor şi le zise: 

— V-aţi uitat cuvântul către împăratul cel bătrân, oameni buni! Unde vă 
este cinstea? Trebuie să ne împlinim făgăduiala, să facem cum a zis cel plecat dintre 
noi... Adică împăratul nostru să fie acest flăcău ales de vulturul alb... 

Vorbele omului cu barba ca zăpada fură ascultate de toţi pentru că erau înțelepte 
şi drepte. Astfel tânărul cioban deveni împăratul ținutului. Când primi această cinste 
înaltă, noul împărat întâi şi întâi prinse a împărţi oamenilor care îl aleseseră bogăţiile 
sale, pământurile, livezile, vitele şi pădurile. Aceştia începură să scape de griji şi tare 
se bucurară de fapta cea bună a împăratului ales. Viaţa începu astfel mai plină şi mai 
frumoasă pentru toţi locuitorii acelui ţinut. 

La numai câţiva ani însă, oamenii se gândiră că e vremea ca preaiubitul lor 
împărat să aibă soţie. De aceea îi ziseră: 

— Iubite împărat, noi din inimă dorim să ai o soţie. la aşadar fata cea mai 
frumoasă de soţie şi aduceţi-ne pe lume un copil, care să vă fie moştenitor peste ani 
şi ani... 


La început, împăratul cam şovăia, nu le răspunse hotărât. Oamenii însă nu-l 
mai slăbeau cu sfatul, ţineau morţiş să-l căsătorească pe împărat. în cele din 
urmă, el spuse: 

— Voi spune trei ghicitori. Aceea care le va dezlega îmi va fi soţie... 

A doua zi veniră la împărat fete şi fete, care de care mai frumoasă şi fiecare 
dornică să afle ghicitorile, apoi să le dezlege. împăratul le spuse cele trei 
ghicitori, iată-le: 

Cât e de mare timpul dintre răsăritul şi apusul soarelui? 

Cât e de lung drumul dintre cer şi pământ? 

Cât este de mare distanţa dintre adevăr şi neadevăr? 

Pentru aceste trei ghicitori, împăratul le dădu timp de gândire numai trei zile. 

Trecură două zile; fetele, cu toate chinurile lor şi cu toate străduinţele, nu putură 
să tălmăcească ghicitorile. A treia zi, care era ultima, unele fete porniră la drum să 
întrebe pe unul şi pe altul, doar- doar or afla răspunsul la ghicitorile atât de grele. Se 
întâlniră cu o fată îmbrăcată sărăcăcios, care aduna vreascuri uscate. 

— Hei, surioarelor, le zise fata, de ce tot umblaţi de colo-colo, ce gânduri 
vă frământă, spuneți- mi şi mie...? 

— Ştim noi ce gânduri avem pentru împărat... Dar nu te priveşte pe tine, 
mai bine vezi-ți de treabă... 

Fata săracă lăsă vreascurile jos şi, când auzi numele împăratului, se rugă de celelalte 
fete: 

— Luaţi-mă şi pe mine cu voi, fetelor... Şi eu vreau să-l văd pe tânărul 
împărat... Luaţi-mă şi pe mine cu voi, fetelor, se ruga ea cu gingăşie şi dulceaţă în 
glas... 

— Fie, s-o luăm, zise una dintre ele, în vreme ce celelalte stăteau la 
îndoială. Ea nu este o fiinţă ca şi noi? Doar nu o ducem în cârcă! S-o luăm... 

în zorii zilei următoare fetele se adunară la palat. Printre ele se afla şi fata săracă. 

— A dezlegat careva ghicitorile mele? întrebă împăratul, curios să-şi vadă 
viitoarea soţie. 

Nimeni nu scoase o vorbă. Ochii frumoşi şi atât de bucuroşi cu trei zile în urmă se 
plecară. 

Tăcerea stăpâni mult. 

Când împăratul, uimit, repetă întrebarea, fata săracă ieşi la vedere şi răspunse: 

— Cred că eu am găsit răspunsul potrivit pentru fiecare ghicitoare. 

— Dacă e aşa, atunci să te auzim, o îmbie tânărul împărat cu blândeţe... 

— Răstimpul dintre răsăritul soarelui şi apusul său este un drum de o zi, 
pentru că soarele, după cum ştie bine măria-ta şi toți cei de față, răsare dimineața şi 
asfinţeşte seara... 

— Aşa este. Hai, răspunde la a doua ghicitoare, zâmbi împăratul. 

— Distanţa dintre cer şi pământ este lungă cât aceea dintre sprânceană şi 
pleoapă. După cum vedeţi, când ridic pleoapa pot vedea cerul, când o cobor văd 
pământul... 

— Ultima ghicitoare, zâmbi şi mai cald împăratul. 

— între adevăr şi neadevăr este o depărtare de patru degete. De ce aşa? 
Fiindcă ceea ce auzi cu urechea este neadevărat, dar ceea ce vezi cu ochii este 
adevărat. Or, măsuraţi şi domniile-voastre: între urechi şi ochi este o distanţă tocmai 
de patru degete... 

— Aşa este, precum a spus, râse acum Împăratul plin de mulțumire... 

După ce fata săracă isprăvi răspunsurile, lumea din juru-i se minună de 
înțelepciunea şi de istețimea ei. Iar împăratul, precum promisese, o luă de soție. 
Pentru că nu era numai înţeleaptă, ci şi frumoasă şi îi căzuse dragă tânărului 


împărat. Mulțimea veni la curte să le facă urări de bine, de sănătate şi de fericire. Se 
încinse o nuntă mare, nespus de mare, destul să-i spunem nuntă împărătească. 

Şi de atunci înainte oamenii acelui ţinut îndepărtat fură cârmuiţi de bunătatea, 
cuminţenia şi înţelepciunea împăratului şi a împărătesei, trăind în tihnă şi lipsiţi de 
griji. 


Domnul Dung-co şi lupul 


poveste chineză 

Pe când mergea cu ochii în pământ, cufundat în nu se ştie ce gânduri, domnul 
Dung-co se trezi în faţă cu un lup. încremeni de frică şi mai multe nu. Fiara se propti 
chiar în calea sa. Dar lupul, în loc să-şi arate colții, începu să se jelească domnului 
Dung-co de ţi se rupea inima ascultându-l. Spuse că să aibă toată încrederea în el, că 
el nu seamănă cu ceilalţi lupi, că are suflet şi că niciun gând rău nu-l stăpâneşte. 
Domnului Dung-co îi mai veni inima la loc. Apoi lupul începu să plângă şi printre 
suspine îl rugă pe domnul Dung-co să-l ascundă undeva, pentru că îl urmărea 
generalul Giao, care dorea să-i răpună zilele. înmuiat de atâta durere, domnul Dung- 
co se hotări să-i facă un bine bietului lup atât de cumsecade. 

Domnul Dung-co era un om bun ca pâinea caldă, nu se atingea măcar de o insectă, 
de aceea şi mergea cu ochii în jos, nu care cumva să calce şi să zdrobească o furnică 
pe drum. Toate fiinţele mari şi mici au suflet, trebuie apărate, fie că ne fac rău, fie că 
nu ne fac, aceasta era filosofia lui Dung-co. Cine omoară o vietate cât de mică va fi 
pedepsit dincolo de moarte, se mai gândea domnul Dung-co. De aceea nu stătu mult 
pe gânduri şi-i îngădui lupului să intre într-un sac, pe care- 1 avea cu dânsul. 

La puţin timp sosi şi generalul Giao. Venea alergând să-i sară inima din piept. îl 
întrebă pe domnul Dung-co dacă nu cumva a văzut un lup trecând pe acolo. Inimos 
cum v-am spus, domnul Dung-co răspunse că n-a văzut ţipenie. După care generalul 
se depărtă tot pe fugă, leoarcă de sudoare. 

Când socoti că a trecut primejdia, domnul Dung-co desfăcu sacul cu blândeţe şi îl 
invită pe lup afară. Lupul, de cum ieşi, îi spuse că-i e tare foame. Domnul Dung-co nu 
avea nimic de mâncare şi regretă acest lucru. îi spuse lupului să-şi caute hrană în 
altă parte. Dar prost era lupul să alerge după altă hrană când domnul Dung-co se afla 
sub botul lui? 

Şi îndată blajinul lup de mai înainte rânji colții, îşi aprinse ochii ca de jar, îşi zburli 
părul-ca ariciul şi vru să se repeadă la domnul Dung-co. Acesta scoase un țipăt de 
cutremură zarea. Lupul se învârtea în jurul prăzii, cu coada îmbârligată, căsca gura 
şi-şi arăta dinţii ascuţiţi şi fioroşi, aşteptând să-l poată prinde pe domnul Dung-co de 
unde îi venea mai bine, ca să-l sfâşie. Domnul Dung-co avu încă putere să se dea 
înapoi, să urle şi să caute să se salveze urcându-se rapid într-un copac. 

Atunci răsări ca din pământ un bătrân, un tăietor de lemne, care se afla pe 
aproape, în pădurice. Avea barba cenuşie, lungă, arăta a om chibzuit şi cu multă 
minte. El întrebă care e pricina supărării, de ce se certau cei doi, adică Dung-co şi 
lupul? 1 se povesti, pe scurt, întâmplarea. Şi moşul se scărpină în cap, făcu cu ochiul 
pe furiş domnului Dung-co şi apoi îşi arătă neîncrederea în ceea ce spusese domnul 
Dung-co, ceea ce bucură pe lup. Dar mai adăugă „judecătorul” că, pentru a se lămuri 
pe deplin cum s-au petrecut lucrurile, îi roagă pe cei doi să repete scena de mai 
înainte. 

Lupul, care la minte e tot lup, nu pricepu viclenia moşneagului şi, crezând că lui i 
se va da dreptate, intră din nou bucuros în sacul domnului Dung-co. Atunci moşul îi 


făcu semn cu mâna lui Dung-co, care însemna: leagă bine sacul la gură. După ce făcu 
astfel, moşul puse mâna pe un par şi lovi şi lovi pe lup atât de mult şi atât de tare, cu 
atâta sete, încât fiara îşi dete suflarea. 

Domnul Dung-co scăpă astfel cu viaţă. O fi învăţat oare ceva din întâmplarea 
aceasta? 


Fricosul 


poveste chineză 


Era odată un om cam slab de minte şi tare fricos. Din zori până-n seară tremura ca 
varga şi se speria de tot ce vedea în jurul său, de tot ce-i ieşea în cale. 

într-o seară trebuia să se întoarcă acasă, venind din satul vecin. De fapt, lui îi era 
teamă să meargă pe drum după apusul soarelui. Dar, cum era o seară senină, cu lună 
plină ce lumina ca ziua, şi cum tot n-avea de ales, îşi luă inima-n dinţi şi porni. 

Pe măsură ce se apropia de marginea satului, unde casele se răreau şi trecătorii 
se împuţinau, groaza i se strecura tot mai mult în suflet. Când se văzu singur pe 
drum, fără picior de om împrejur, inima i se făcu cât un purice. 

Lumina lunii îi cădea din spate, luminându-i calea ca-n palmă. Se vedeau ca ziua 
copacii, fântânile de pe marginea drumului. Dar fricosul se temea şi mai tare. Inima i 
se strângea şi bătea să- i spargă pieptul, ochii i se holbau să-i iasă din orbite. Cu 
fiecare pas, picioarele i se făceau tot mai grele, de parcă avea încălțări de plumb. 
Hotări să nu se mai uite înainte, pe drum, ci să meargă cu privirea în jos, la 
picioare. Dar îşi văzu propria lui umbră: un cap cu părul măciucă. 

— Aoleu! Ce stafie cu capul mare! exclamă cu glas stins şi picioarele i se 
înmuiară. 

Trupul i se chirci, apropiindu-se de pământ. Umbra se chirci o dată cu el, ceea ce-l 
sperie şi mai tare. 

— Vai de mine, a apărut şi o stafie pitică! Drumul e plin de stafii. Cum să 
ajung acasă? 

Se gândi el cum să facă să nu mai vadă în ochi stafiile cele fioroase şi în cele din 
urmă găsi o soluţie: se întoarse cu faţa spre lună şi pomi de-a-ndăratelea. într- 
adevăr, acum nu mai vedea nicio stafie. 

Dar, înaintând cu spatele, mergea mult mai încet şi, cum frica nu-l părăsise cu 
totul, dorea să ajungă mai curând acasă. începu să meargă mai repede. Obosi curând 
şi pe spinare începură să-i curgă şiroaie de sudoare rece ca gheaţa. Pe măsură ce se 
grăbea şi era tot mai obosit şi mai agitat, i se părea că stafiile îl înconjoară din toate 
părţile. Erau gata-gata să se ciocnească de el. Nici nu mai ştia cum să mai meargă, 
cum să se mai ferească. 

Cu chiu, cu vai ajunse bietul om până acasă. Dar abia puse mâna pe poartă, că nu 
mai avu putere s-o deschidă. Zdrobit de oboseală şi de frică, se prăbuşi lângă poartă, 
cu capul înainte. 

Dormi acolo, în neştire, până dimineaţa. Iar când se trezi şi-şi dădu seama unde se 
află, înlemni de frică: oare cum de-a putut el să doarmă afară? Dacă dădeau de el 
nişte stafii? De atunci evita să-l mai apuce noaptea pe drum. 


Trei-Tăişuri 


poveste chineză 


Lacomi şi zgârciţi sunt toţi bogătaşii din lumea asta, dar unul hrăpăreţ şi nesătul, 
ca acela despre care e vorba în povestea aceasta, nimeni nu mai pomenise. Zi şi 
noapte era chinuit doar de un singur gând, ce-l ardea ca para focului: cum să-şi 
sporească averea, cum să mai apuce, prin înşelăciune, ceva de la alţii. Dacă s-ar fi 
putut să adune el toată averea de pe lume, să nu mai lase nimic pentru restul 
oamenilor - numai la asta se gândea. 

Lumea îl ocolea şi de multă vreme nimeni nu-l mai căuta. îl porecliseră „Trei- 
Tăişuri”. Pe ogoarele sale nu mai voia să lucreze niciun localnic. Ca să-şi mai 
găsească din când în când câte un lucrător, Trei-Tăişuri trebuia deseori să se ducă 
departe, la oraş. 

Mergând odată la târg, Trei-Tăişuri întâlni un om nevoiaş şi-l ademeni să vină să-l 
slujească, să-i lucreze pământul. Omul se învoi. 

El avea obiceiul ca în fiecare an, după strângerea recoltei, să-şi plătească 
lucrătorii nu din grânele noi, adunate de aceştia cu sudoare, ci din cele vechi, 
rămase prin hambare şi magazii din anul trecut, sau cine ştie de când. în schimb, 
recolta nouă era dusă la târg şi vândută, preschimbată în argint. Trei-Tăişuri 
adunase de-a lungul anilor o mulţime de argint pe care-l ascunsese peste tot, prin 
locurile tainice. 

De la o vreme începu să-l chinuiască gândul că va fi prădat. Visă chiar că l-au 
călcat hoţii şi i-au luat tot argintul adunat. Groaza i se cuibări în suflet. Nu mai putea 
dormi nopţile, se perpelea ca pe jar şi-l treceau toate sudorile. 

Ca să se liniştească, hotări să poarte argintul la el. îşi făcu buzunare adânci, 
trainice, bine cusute, şi le burduşi cu bucăţile de metal strălucitor, de care nu se mai 
despărţea niciodată. 

lată că în acea vară se porniră nişte ploi mari ce nu se mai terminau, de credeai că 
s-a spart bolta cerului. Şuvoaie învolburate se rostogoleau din munţi şi apele tulburi 
ale râului din apropiere se revărsară, inundând tot satul. Puhoiul năvăli atât de 
repede, că lumea nici n-apucă să fugă. în casa lui Trei-Tăişuri, argatul Djan se uită ce 
să salveze, la repezeală, de furia apelor. îmbrăcă o haină groasă, luă câteva turte şi 
le băgă în sân, apoi se repezi afară. Văzând că apele cresc şi nu mai are unde fugi, se 
căţără într-un copac mare şi rămuros din curte. 

Bogătaşul însă tot cotrobăia prin casă. Nu se putea hotări ce să ia cu el şi ce să 
lase. Dacă ar fi putut, ar fi luat totul în spinare. Apa îi ajunsese până la genunchi şi el 
tot nu ieşea. 

Umbla apoi în apă până la brâu şi tot nu se îndura să fugă: îi mai rămăseseră 
câteva bucăţi de argint. în cele din urmă, înotând prin apa până la gât şi tras de şuvoi 
ieşi din casă şi-l văzu pe Djan în copac. 

— Ajutor! Hei, Djan, salvează-mă! Nu mă lăsa! strigă el la argat. 

Om săritor, argatul îi întinse o mână şi-l ajută să se urce şi el în copac. Erau salvaţi 
amândoi. 

Dar ploaia nu se mai opri toată ziua. Turnă cu găleata şi toată noaptea. Casele mai 
mici fură înghițite de ape. După încă o zi, nu se mai vedeau nici casele mai mari. 

Cei doi se urcau mereu mai sus, în copac. Mai trecu o zi. Djan scoase din sân o 
bucată de turtă, rupse o bucată şi începu să molfăie. Bogatul scoase şi el o bucată de 
argint. Se uită la ea cu lăcomie: „Vai, ce frumos şi strălucitor e!” îşi zise. 

Şi tot aşa, când le era foame, ţăranul scotea câte o bucată de turtă şi mânca, iar 
bogătaşul scotea argintul şi se uita la el, apoi îl punea din nou în buzunar. 

Mai trecu o zi, apoi încă una. Dacă văzu că apele nu se retrag, Djan micşoră 
porţia de turtă pe care-şi îngăduia s-o mănânce în fiecare zi. Bogatul flămânzea şi 
strângea în fiecare zi cureaua cu încă o gaură, uitându-se cu lăcomie la argintul 


său. 

După şapte zile, apele începură în sfârşit să mai scadă. Trei-Tăişuri ajunsese 
numai pielea şi ciolanele, iar Djan mai avea doar o bucată de turtă. Bogatul nu mai 
putu răbda şi-i spuse: 

— Uite, îți plătesc în argint bucata de turtă care ţi-a mai rămas. Dă-mi-o mie! 

Țăranul se gândi. Toată viața muncise din greu, dar nu reuşise să adune avere cât 
făcea această bucată de metal prețios. Dar nici să moară de foame nu-i convenea. 

— Dacă ţi-o dau ție nu mai am eu ce mânca. Doar argintul nu ţi-a ţinut nici 
ţie de foame. Aşa că nu mă învoiesc. Milă mi-e de tine, dar de mine mi se frânge 
inima. 

Mai trecură câteva zile. Djan mânca doar câteva firimituri pe zi. Bogătaşul însă nu 
mai rezistă. Slăbi în cele din urmă într-atâta, încât nu se mai putu ţine în copac. Căzu 
în apă, înecându-se, cu buzunarele pline de argint. 


Banditul şi Cotonogeală 


poveste chineză 


Era odată un bătrân care avea doi fii. Omul nostru avea însă o fire tare ciudată. 
Voia să se deosebească de ceilalţi în tot ce făcea. Tot ce făcea el, făcea pe dos, toate 
lucrurile din casă erau aranjate anapoda. Ce mai, toate din jur erau precum îi era 
firea. 

Până şi numele copiilor săi erau la fel de ciudate. Cel mare se numea Banditul, iar 
pe cel mic îl chema Cotonogeală. 

într-o zi, fiul mai mare trebui să plece undeva departe pentru o treabă deosebită. 
Bătrânul îl conduse până la poartă, îi dădu toate sfaturile de cuviinţă şi-şi luară 
rămas bun. Se uită tatăl după fiu până când acesta se pierdu în zare. Atunci îşi aminti 
că a uitat să-i spună un lucru important. Porni după el. Dar, după ce merse o bucată 
de drum, îşi dădu seama că nu-l mai poate ajunge, începu să-l strige cât îl ţinea gura: 

— Banditule! Banditule! 

Trecătorii, văzând un om bătrân că strigă aşa în urma unuia mai tânăr, alergară 
după. Cel tânăr, îl prinseră şi-l legară fedeleş. 

Bătrânul înţelese că a făcut o greşeală şi alergă să explice oamenilor încurcătura. 
Dar cumel 
avea mersul aşa încet, îl strigă pe fiul său mai mic în ajutor: 

— Cotonogeală! Cotonogeală! Scapă Banditul! 

Trecătorii începură să-l lovească din toate părțile, care cu ce apuca, pe feciorulmai 

mare. 
cât pe-aci să-l omoare în bătaie, dacă nu ajungea la timp Cotonogeală, să-l scape. 


Poveste fără sfârşit 
poveste chineză 


Trăia odată un împărat, căruia mai mult decât orice pe lume îi plăcea să asculte 
poveşti. 

împăratul îi pusese pe toţi să-i povestească. Dar nu ştiu cum se făcea că, tocmai când 
se ajungea la ceva interesant, povestea se termina. Aceasta îl supăra pe împărat din 
cale-afară şi poruncea să fie omorât povestitorul. 


împăratul nu voia să asculte poveşti obişnuite şi i-ar fi plăcut o poveste care să nu 
se termine niciodată. în fiecare zi trimitea slujbaşii şi soldaţii în toate părţile, să-i 
aducă oameni care ştiau poveşti. 

Oamenii îşi alegeau poveştile cele mai lungi, dar chiar şi poveştile cele mai lungi 
aveau un sfârşit. Toţi povestitorii împăratului erau omorâţi după aceea şi niciun om 
nu se mai încumeta să meargă la palatul împăratului. 

Odată, la împărat veni un tânăr. El nu se temea deloc şi îi spuse împăratului că ştie o 
poveste fără sfârşit. 

— Demult, demult, începu el, trăia un împărat foarte bogat, ca nimeni 
altul. Grâne avea atât de multe, încât oamenii nici nu ştiau unde să pună recolta. 
Atunci a chemat un dulgher şi i-a poruncit să-i construiască un hambar atât de mare, 
încât să nu i se vadă capătul. Şi dulgherul i-a făcut un astfel de hambar. Din vremurile 
cele mai îndepărtate şi până în ziua aceea nu se văzuse un hambar mai mare. Boabele 
de grâu ajungeau până sus. Dar, când l-au construit, n-au băgat de seamă că 
rămăsese o spărtură nici mică, nici mare, cât ar încăpea o vrabie. Stoluri de vrăbii 
zburau spre hambar. Aşadar, venea prima vrabie, intra în hambar şi ciugulea grăunţe, 
venea cea de a doua se îndestula şi ea, apoi a treia, apoi a patra, după aceea mai 
venea una şi încă una... 

împăratul, care asculta cu atenţie, văzu că aici povestea se repetă şi, 
nemaiavând răbdare, îl întrerupse pe tânăr şi-l întrebă: 

— Nu-i aşa că vrăbiile au luat toate grăunțele? Ce s-a întâmplat după aceea? 

— Ele nu le-au luat pe toate, nu aveau de ce să se grăbească, răspunse 
tânărul. 

Cum dorea foarte mult să ştie ce s-a întâmplat mai departe, împăratul întrebă iar: 

— De exemplu, dacă toate grăunţele ar fi fost luate, ce ar fi urmat? 

— Imediat veți afla ce s-a întâmplat după aceea, trebuie doar să 
aşteptaţi până când toate grăunţele din hambar vor fi luate, zise tânărul. 

împăratul ardea de nerăbdare să ştie ce s-a întâmplat după aceea şi-i ceru tânărului 
să-şi continue povestea. 

Din zori şi până-n seară tânărul repeta întruna: vrabia a venit, vrabia a zburat, a 
luat grăunţele şi a zburat afară. Şi aşa zile în şir a tot povestit neîncetat, trecând de la 
o vrabie la alta. Nemaiavând răbdare, împăratul îl întrebă iar: 

— Au terminat toate grăunţele? 

— Nu încă, răspunse tânărul. 

Trecu o zi, trecu o noapte, trecură astfel multe zile şi multe nopţi. Dar vrăbiile tot 
n-au putut termina grăunţele din hambar. împăratul se înfurie din ce în ce mai tare. 

— De ce până acum n-au mâncat toate grăunțele? îl întrebă în cele din urmă 
pe tânăr. 

— Nu puteau aşa de repede, pentru că hambarul era mare, nici nu se ştia 
câte boabe erau. Cine ştie cât timp ar fi trebuit să treacă pentru ca vrăbiile să termine 
tot ce era depozitat acolo. 

împăratul nu mai vru să asculte mai departe această poveste şi porunci să fie omorât 
tânărul. Dar acesta îi spuse: 

— De fapt v-am spus o poveste fără sfârşit. Sfârşitul ei încă nu se vede. Cum 
puteți să mă omorâți? 

împăratul nu putu să-i răspundă nimic şi-l lăsă să plece acasă. 


Comoara 


poveste chineză 


Odată, un prefect avea de judecat furtul unor bijuterii. Hoţii, ştiind că prefectul este 
foarte lacom, îi spuseră că vor să-i dăruiască lui comoara şi-l roagă numai să fie 
binevoitor faţă de ei şi să-i ierte. 

Prefectul lăsă să se înţeleagă că-i ajută. 

— Stăpâne, spuseră hoţii înainte de plecare, comoara este ascunsă în 
această cutie roşie, care este fermecată. Omul care o va deschide trebuie să fie cinstit. 
Dacă însă nu este curat la suflet, atunci comoara poate să dispară într-o clipă. 

Prefectul ştia cum este el şi cu o asemenea condiţie nu îndrăznea să deschidă cutia 
şi să vadă comoara. 

Dar într-o zi nu mai rezistă, pregăti o masă la care invită pe slujbaşii lui. După ce toţi 
au închinat de trei ori şi şi-au golit paharele, prefectul scoase cutia roşie sculptată şi 
spuse: 

— în această cutie este ascunsă o comoară, dar o poate deschide numai un 
om drept, a cărui conştiinţă este absolut curată. Dacă un om cu conştiinţa pătată 
deschide cutia, comoara va dispărea imediat. Astăzi v-am invitat cu un scop: cel mai 
cinstit dintre voi să deschidă cutia. 

Spunând acestea, prefectul se aşeză. Trecu mult timp şi toţi se uitau unii la alţii, 
neîndrăznind să vorbească şi cu atât mai mult să se apropie de cutie. Prefectul se 
supără. Atunci unul dintre servitori, care le turna vin, spuse: 

— Stăpâne, permiteți-mi să o deschid eu. 

„Să permit unei slugi să deschidă cutia cu o asemenea comoară nu prea este 
potrivit”, se gândi prefectul, dar, cum nimeni nu îndrăznea, n-avu încotro şi trebui să 
accepte. 

Musafirii începură să se agite, se sculară de la locurile lor şi înconjurară cutia. 
Vorbeau între ei şi aşteptau, lungindu-şi gâturile. în sfârşit, servitorul deschise cutia şi 
atunci se auzi ţipătul prefectului. Cutia era goală. 


Păsările nevăzute 
poveste chineză 


Trăia odată în China o fată care se numea Ciju lu-tai. Era tare frumoasă şi deşteaptă; 
nu numai că desena frumos dragonii şi broda pasărea Phoenix, dar cunoştea şi 
hieroglifele şi putea să citească şi cărţile vechi. 

într-o zi, lu-tai se hotărî să meargă în oraşul Hancijou la un cărturar vestit, ca să 
înveţe de la el înţelepciunea. Dar ştia că obiceiurile locului nu îngăduiau fetelor să 
meargă singure spre ţinuturi îndepărtate. 

Aşa că lu-tai se îmbrăcă în haine bărbăteşti şi o pomi pe drumul ce duce la Hancijou. 
Ajungând la cărturar, se plecă în faţa portretului lui Confucius şi după aceea în faţa 
cărturarului, şi dădu bineţe tuturor învăţăceilor. 

Printre discipoli era un tânăr pe nume Lian Şan-bo. De la început, tânărul îi plăcu 
fetei. Şan-bo 
era nu numai frumos şi bun, dar învăţa şi foarte bine. Pe zi ce trecea, prietenia lor 
devenea tot mai trainică. Nicio clipă nu se despărţeau unul de altul, dar tânărului 
nici prin cap nu-i trecea că lu-tai este fată. Ea desigur nu i-a destăinuit decât pe 
jumătate secretul ei, iar pe tânărul cufundat în învăţătură era uşor să-l amăgească. 


Ceilalţi învăţăcei nici pe departe nu se gândeau la aşa ceva. Şi nimeni nu a observat 
nimic în afară de soţia cărturarului, care-i şi spuse acestuia într-o bună zi: 

— Oare tu nu vezi că lu-tai este îmbrăcată bărbăteşte? 

— Dar ce-ţi veni?! se miră cărturarul. 

— Bărbaţii, când se înclină în faţa portretului lui Confucius,se lasă mai întâi 
pe genunchiul 
stâng, iar femeile pe cel drept. Cum de nu ai observat că, în ziuacând Iu-tai 
a venit pentru prima 
dată la şcoală şi s-a înclinat în faţa lui Confucius, s-a lăsat pe genunchiul drept? 

— Ei, asta era prea puţin pentru a fi siguri că este fată, zise cărturarul. 
Vezi, lu-tai nu s-a mai trădat prin nimic altceva. 

Şi cum femeia nu l-a convins, cărturarul nu o crezu. Dar ea nu s-a lăsat. Cum 
să n-o creadă bărbatul? 

într-o zi, soția cărturarului o invită pe lu-tai la ea acasă, îi dădu vin şi după ce bău 
puţin fata, nefiind obişnuită, se îmbătă repede şi-i spuse tot adevărul. 

Trezindu-se dimineaţa, lu-tai îşi aduse aminte că a dezvăluit taina sa soţiei 
cărturarului. Nu mai putea să rămână în şcoală. îi spuse lui Lian Şan-bo că trebuie să 
se întoarcă fără zăbavă acasă. 

Inima tânărului se umplu de tristeţe. Se gândi la mii de motive şi la sute de mijloace 
pentru a-şi reţine prietenul. Dar totul a fost în zadar, lu-tai îşi adună lucrurile, iar 
Lian Şan-bo, mâhnit, o conduse la plecare. Au mers mult împreună şi nu aveau 
putere să se despartă şi mereu amânau clipa despărțirii. 

Oraşul rămăsese departe în urmă, dar Şan-bo tot mai mergea alături de prietenul 
său. lu-tai tare ar fi vrut să-i spună tânărului cine este ea în realitate. Nădăjduia că 
tânărul se va îndrăgosti de ea şi că se va putea cândva ca soarta să-i unească. Dar 
fata nu putea să-i spună direct şi se hotări să-i dea de înţeles prin pilde. Văzând pe 
cer o pereche de lebede, lu-tai spuse: 

— Frate Şan-bo, priveşte perechea de lebede care s-a ridicat sus, sus, 
deasupra lacului. Vezi cum lebăda a zburat în faţă, iar soţul ei zboară după ea. Ce 
bine se simt împreună! 

Dar Şan-bo nu înţelese la ce se gândea fata. Mai merseră puţin şi din nou spuse Iu- 

tai: 

— Frate Şan-bo, vezi tăietorul de lemne care coboară din munţi? Pentru 
soţia şi copiii lui duce el vreascuri. Acum va fi cald în casa lor. 

Iarăşi nu înţelese Şan-bo despre ce e vorba. 

După o vreme, lu-tai spuse: 

— Frate Şan-bo, priveşte perechea de gâşte sălbatice, care se rotesc 
deasupra noastră. Iată, una s- a întors spre răsărit, iar cealaltă spre apus. Gâşte, 
gâşte, de ce vă despărțiți? Zburaţi împreună mai departe! 

Şi Şan-bo tot nu înţelese nimic. 

— Frate lu-tai, mie îmi este foarte greu. Vezi, în curând trebuie să ne 
despărţim, iar tu te-ai apucat să vorbeşti, despre păsări şi tăietori de lemne. Nu 
despre aceasta ar trebui să vorbim! spuse supărat Şan-bo. 

— Bine, dacă tu nu vrei, eu nu voi mai spune nimic, iar vremea despărțirii 
deja a sosit, tu şi aşa m-ai condus destul de departe. 

— Dar eu nu pot, Iu-tai, să mă despart de tine. Dă-mi voie să te mai conduc 

puţin. 

— Frate Şan-bo, îţi mulţumesc foarte mult pentru prietenia ta. Aş vrea ca 
înainte de a ne despărţi să-ţi spun un lucru foarte important. Tu încă n-ai o 
logodnică, iar eu acasă am o soră, care-mi seamănă foarte mult, este deşteaptă şi-ţi 


va fi o soţie bună. Cum ajung acasă am să vorbesc cu tata să primească să o mărite 
cu tine. Eşti de acord? Numai să vii la noi cât mai repede. Mă voi strădui să aranjez 
totul. 

— Neapărat voi veni la voi! exclamă Şan-bo. 

Mai merseră câțiva paşi. Un râuleț le tăie calea, Iu-tai privi apa şi-i spuse lui Şan-bo: 


— Uită-te, Şan-bo, oare râuleţul este adânc? Du-te repede în sat după 
bețe de bambus, ca să facem o plută şi să trecem pe malul celălalt. 

Şan-bo se îndreptă spre sat, iar lu-tai, în acest timp, trecu pe malul celălalt. 

Când Şan-bo sosi gâfâind cu legătura de bețe, lu-tai era deja pe malul celălalt. 

— Frate lu-tai, de ce nu m-ai aşteptat şi pe mine? De ce ai trecut singur apa? 

— lartă-mă, frate Şan-bo, dar este timpul să ne despărţim. Nu mă 
conduce mai departe şi întoarce-te acasă. Numai să nu uiţi fagăduiala. Vino la 
noi cât mai repede! 

Timpul trecu pe nesimţite, lu-tai de mult locuia iar acasă. într-o dimineaţă, Lian 
Şan-bo îşi aduse aminte de cuvintele prietenului Iu-tai despre sora lui şi de 
promisiunea pe care i-o făcuse. Şi în aceeaşi zi purcese la drum. 

Ajungând la casa lui lu-tai, tânărul bătu la poartă şi spuse pricina venirii sale. A 
fost invitat să ia loc în sala mare, unde aşteptă până i se uri şi nimeni nu veni la el. 

Nu trecuse mult de când părinţii lui lu-tai reuşiseră să o mărite fără 
consimţământul ei. De aceea ea nu putu să vină. îi venea foarte greu să-şi vadă 
prietenul. Şan-bo era plin de speranţe, dar degeaba, nimeni nu se arăta. 

în sfârşit, tânărul îşi pierdu răbdarea, se supără şi, nemaiţinând seama de cei 
şapte ani de acasă, făcu un mare tărăboi şi sparse toate vasele din sală. 

Lui lu-tai nu-i mai rămase altceva de făcut decât să meargă la el. De-abia acum a 
înţeles Şan-bo că prietenul său nu era băiat, ci fată, într-adevăr frumoasă, într- 
adevăr ca o zână. Acum a înţeles Şan-bo că prietenul cu care a stat la masă este fată. 
Privind cu speranţă la lu-tai, o întrebă: 

— îţi aminteşti despre ce am vorbit când ne-am despărţit? 

— Da, dar atunci nu ţi-am spus să vii cât mai repede? Tu ai sosit târziu. 
Noi nu avem voie nici să visăm unul la altul. Părinţii deja m-au dat în familia Ma. 
Acum aparţin acestei familii şi nu am voie nici măcar să mă văd cu tine. 

— Ai, ai! 

Doar atât a mai putut să rostească Şan-bo, reţinându-şi lacrimile şi, zdrobit de 
supărare, se întoarse acasă. 

Tânărul se îmbolnăvi de dorul ei, pentru că dragostea lor era nefericită. Niciun fel 
de leac nu te poate vindeca de această boală. Pe patul de moarte, Şan-bo o rugă pe 
maică-sa să se ducă la lu-tai şi s-o întrebe dacă nu ştie cumva un mijloc de a-l salva. 

Fata o ascultă cu tristeţe pe mama prietenului ei iubit şi-i spuse: 

— Numai coamele bătrânului dragon vor vindeca boala lui. 

Când mama lui Şan-bo îi transmise răspunsul lui Iu-tai, tânărul înțelese că nu mai 
există scăpare şi că boala lui e fără leac. 

Şan-bo îi spuse mamei sale: 

— îngroapă-mă lângă drumul care duce de la casa Ciju la casa Ma! 

Sosi ziua nunţii lui Iu-tai. Mirele Ma, plin de sine şi țanțoş, ieşi la poartă să 
întâmpine litiera de nuntă, care se îndrepta spre casa lui, dar o aşteptă în zadar. 

Când culii*?€ treceau pe lângă mormântul lui Şan-bo, fata le porunci: 

— Opriţi litiera! 

Şi, în aceeaşi clipă, ea sări din litieră şi îngenunche la mormânt. 

Se auzi atunci un sunet şi dintr-o dată mormântul se deschise, Iu-tai sări în el. 
Oamenii alergară într-acolo, dar nu mai apucară s-o prindă. Mormântul se închise pe 
neaşteptate şi în mâna lor rămase doar o bucată din fusta lui lu-tai. Când oamenii 
lăsară pânza din mână, ea se transformă într- un fluture, care se înălţă sus, sus de 
tot, purtat de vânt. Şi oamenii duseră la casa Ma litiera goală, înfuriat, mirele îşi 
adună toate slugile şi le porunci să deschidă mormântul. 

Au deschis mormântul, dar sicriul era gol. Numai două păsări zburară din 


526 muncitori asiatici 


mormânt şi se aşezară pe un copac lângă casa Ma. Dar nimeni nu le putea vedea. în 
schimb, se auzea trilul lor vesel. Una din ele ciripea: 


526 muncitori asiatici 


Ma, bogatule stăpân, 


De ce stai singur cuc? 
Iar cealaltă a adăugat: 


Ruşine, ruşine, mire Ma, 

De ce e-atât de liniştită casa ta? 
Nu ai în ea nici musafiri, nici vin, 
Unde este acum nevasta ta? 


Auzind aceste cuvinte batjocoritoare, mirele Ma nu putu să mai îndure ruşinea şi 
se aruncă în râu. Şi până în zilele noastre se plimbă în acel râu peştele „cu solzi 
verzi”. Acesta este chiar mirele Ma. Şi cele două păsări nevăzute zboară uneori 
deasupra râului, ciripind vesele şi făcându-i în ciudă. 


Piatra lui Hai Li-pu 
poveste chineză 


Demult, demult de tot, era un om pe care-l chema Hai Li-pu şi, pentru că îşi 
câştiga existenţa din vânat, lumea îi spunea „Vânătorul Hai Li-pu”. 

îi plăcea foarte mult să ajute pe alţii: păsările şi animalele vânate nu erau numai 
pentru sine, ci le împărțea familiilor sărace, după numărul persoanelor, şi de aceea 
Hai Li-pu era iubit de toată lumea. 

într-o zi, Hai Li-pu se duse să vâneze în inima munţilor, lângă o pădure deasă; 
acolo văzu un şarpe alb dormind sub un măceş şi se strecură tiptil pe lângă dânsul, 
ca nu cumva să-l trezească. Nu mult după aceea trecu în zbor deasupra capului său 
un cocostârc, care ţinea în gheare şarpele alb. 

— Ajutor! Ajutor! striga şarpele. 

Hai Li-pu întinse în grabă arcul, puse săgeata şi ochi cocostârcul, care căzu mort 
la pământ, şi şarpele scăpă cu viaţă. Hai Li-pu îi zise cu blândeţe şarpelui alb: 

— Bietul de tine, întoarce-te repede şi caută-i pe tatăl şi pe mama ta! 

Şarpele alb dădu din cap în semn de mulţumire şi ieşi grăbit din tufiş. Hai Li-pu îşi 
strânse arcul şi se întoarse acasă. 

A doua zi, Hai Li-pu, trecând prin locul pe unde fusese cu o zi mai înainte, zări o 
grămadă de şerpi, iar şarpele alb îi ieşi în întâmpinare. Lui Hai Li-pu i se păru foarte 
ciudat şi se gândi să-i ocolească, însă şarpele alb îl opri: 

— Bunul meu salvator, ce mai faci? Poate nu mă mai recunoşti? Sunt fiica 
împăratului şerpilor. Ieri mi-ai salvat viaţa. Tata şi mama m-au rugat să te întâmpin şi 
să te invit la noi acasă. Tata şi mama vor să te răsplătească. Hai la noi acasă şi orice- 
ţi vor da în dar tata sau mama, să refuzi şi să ceri numai piatra prețioasă din gura 
tatii. Când vei avea acea piatră prețioasă în gură, vei putea înţelege limba tuturor 
animalelor, dar ceea ce vei auzi trebuie să ţii numai pentru tine, nu trebuie să spui 
altora; dacă vei spune altora, te vei preschimba în stană de piatră. 

Hai Li-pu încuviinţă din cap şi se ţinu după şarpele alb. Cu cât mergea, cu atât i se 
făcea mai frig. Merseră, merseră până dădură de o cămară cu tot felul de bogății, 
unde şarpele alb îi zise: 

— Tata şi mama nu te pot invita în casă. Aşteaptă-i în fața uşii până vor veni 


să-ţi vorbească. 

Nici nu termină bine vorba şarpele alb şi împăratul şerpilor îl şi întâmpină foarte 
respectuos pe 
Hai Li-pu: 

— Dumneata ai salvat-o ieri pe fiica noastră iubită. îţi mulţumesc! Aici este 
cămara în care ţin lucrurile cele mai rare. Te rog să intri şi să-ţi alegi orice îţi va 
plăcea, oricât de scump ar fi! 

într-o clipă, uşa cămării fu deschisă. Hai Li-pu intră şi văzu că erau numai pietre 
preţioase şi perle, ce străluceau de-ţi luau ochii. Bătrânul împărat îl conduse pe Hai 
Li-pu până-n fundul cămării şi-i arătă toate comorile ce se aflau acolo, o sută opt la 
număr, însă el nu-şi alese niciuna. Atunci împăratul şerpilor îl întrebă mirat: 

— Bunul meu salvator, nu-ţi place nimic din câte vezi aici? 

Hai Li-pu, fără să ezite, îi răspunse: 

— Cu toate că aceste odoare sunt foarte frumoase, ele pot fi doar 
podoabe, ceea ce nouă, vânătorilor, nu ne este de folos. Dacă vreţi, într-adevăr, să-mi 
daţi un dar ca amintire, vă rog să-mi dăruiţi piatra prețioasă pe care o ţineţi în gură. 

împăratul şerpilor, când auzi, rămase pe gânduri, se gândi ce se gândi şi, neavând 
încotro, îşi scoase piatra prețioasă din gură şi i-o dădu lui Hai Li-pu. Acesta primi 
piatra prețioasă, îşi luă rămas bun de la împărat, iar şarpele alb, la despărţire, îi 
aminti din nou: 

— Cu această piatră poți şti totul, însă nu trebuie să spui nimic altora. 
Altfel vei fi în mare primejdie. Ține bine minte acest lucru! 

De atunci, Hai Li-pu vâna mai uşor prin munţi. înțelegând limba tuturor 
vieţuitoarelor, ştia ce animale sunt în Muntele Mare. 

Aşa trecură câţiva ani. într-o zi, pe când vâna, auzi deodată un cârd de păsări care 
treceau în zbor vorbind: 

— Haideţi mai repede în alt loc! Mâine va fi prăpăd. Vine puhoi de ape şi 
nu se ştie cine va mai scăpa cu viață... 

Cum află acestea, Hai Li-pu se nelinişti tare, nu mai avu chef să vâneze, se 
întoarse în grabă acasă şi le spuse tuturor: 

— Să fugim cât mai repede! Cine nu va pleca acum, va regreta. 

Oamenilor li se păru foarte ciudată purtarea lui Hai Li-pu. Unii nu credeau că 
poate să fie adevărat, alții bănuiau că vânătorul şi-a pierdut minţile. 

Hai Li-pu lăcrima amar şi gândea: „Toată lumea aşteaptă ca eu să mor mai întâi şi 
apoi or să mă creadă”. 

Bătrânii veniră la el şi-i spuseră: 

— Niciodată nu ne-ai păcălit, dar de unde ştii că acest munte se va 
prăbuşi, că apa va fi atât de mare încât va îneca totul? Cum ai aflat? Te rugăm să ne 
spui! 

Hai Li-pu se socoti: „Nenorocirea va veni îndată! Dacă voi fugi eu singur, ceilalţi 
vor muri cu toţii. Se poate să fac una ca asta? Mai bine mă sacrific şi-i salvez pe ei”. 
De aceea le povesti cum căpătase piatra prețioasă, cum îl ajuta ea la vânătoare, 

cum auzise vorbind cârdul de păsări despre primejdia care-i paşte şi faptul că, 
dezvăluindu-le acest secret cu preţul vieţii sale, se va transforma în piatră. Şi, în 
vreme ce vorbea, Hai Li-pu încremenea. Când oamenii din sat văzură că Hai Li-pu s-a 
transformat în piatră, se mutară în mare grabă de acolo. 

Abia plecaseră, şi cerul se acoperi cu noi mari, negri. A plouat toată noaptea cu 
găleata. A doua zi, în zori, se auzi un tunet atât de puternic, că se cutremură 
pământul. Muntele se prăvăli cu zgomot şi apa se revărsă ca o cascadă în valuri mari. 

Toţi erau mişcaţi: dacă Hai Li-pu nu se sacrifica pentru ei, ar fi murit înecaţi. Aşa 


gândeau cu toţii. Priveau înmărmuriţi piatra în care se transformase Hai Li-pu; 
aceasta rămăsese lipită de vârful muntelui. 

De atunci, generaţii după generaţii aduc laude vânătorului Hai Li-pu. De altfel, 
locul acela a rămas cunoscut sub numele de „Piatra lui Hai Li-pu”. 


Pisica şi râsu 
Ş | 
poveste chineză 

Odinioară, pisica şi râsul trăiau laolaltă, ca nişte neamuri adevărate. Pisica îl învăţa 
pe râs tot felul de lucruri. într-o zi îi spuse: 

— Oamenii au foc, am să merg să le cer, ca să ne fierbem şi noi mâncarea. 

Şi plecă în sat, după foc. Oamenii o primiră bucuroşi şi o poftiră în casă. Aici simţi 
mirosul grozav de îmbietor al orezului care fierbea în oale. Tare ar mai fi gustat din 
el, dar orezul nu era încă fiert. Pisica luă un lemn aprins ca să-şi facă foc şi plecă spre 
pădure. Când ajunse destul de departe de sat stinse lemnul şi se întoarse iar la 
oameni, spunându-le că se stinsese pe drum. Dar orezul nu fiersese încă. Luă iarăşi 
un lemn de pe foc şi porni spre casă, dar pe drum îl stinse din nou. Şi-a tot făcut aşa 
până orezul s-a fiert. 

Oamenii o poftiră la masă şi ea se aşeză bucuroasă. 

„Ce gustos este! gândea pisica sorbind din fiertură. Tare buni sunt oamenii şi 
grozav ştiu să gătească.” Şi, uitând de foc, se întoarse în grabă acasă şi-i spuse 
râsului: 

— Oamenii sunt foarte pricepuţi şi primitori, hai să trăim printre ei. 

Râsul nu vru să plece, ba încercă s-o oprească şi pe pisică. Atunci pisica se hotări 
să plece singură. Se apropie prietenoasă de râs şi-i spuse: 

— Hai să te învăţ cum să te caţări în copac. 

Râsul, bucuros, făcu aşa cum l-a învăţat, numai că pisica i-a arătat doar cum să 
urce, şi nu cum să şi coboare. Când a ajuns în vârful copacului, râsul nu mai ştiu ce 
să facă, iar pisica se strecură repede printre crengi, cobori şi fugi la oameni. 

Râsul nu mai putu cobori din copac. Foamea îi sfâşia stomacul. 

Până la urmă, nemaiputând răbda, sări pe crengile subţiri, cum văzuse că a făcut 
pisica, dar căzu cu capul în jos şi-şi firânse şira spinării la ceafa. 

De-atunci râsul umblă cu capul în jos, îi chiorăie întotdeauna prin burtă, poate să 
se caţere în copaci, dar nu ştie să mai coboare. 


Locuinţa din gura tigrului 


poveste chineză 


Trăia odată într-un cătun o mamă cu fiul ei şi abia îşi duceau zilele de azi pe mâine 
lucrând o bucăţică de pământ pentru care dădeau dijmă moşierului. Deseori le 
rămâneau numai câteva grăunţe. 

într-o zi, având pe masă doar o turtă, mama i-a spus fiului ei, care se numea Da-şuan: 

— Da-şuan, mănânc-o, doar tu trebuie să mergi la câmp şi să lucrezi toată 
ziua. 

Da-şuan s-a împotrivit. 

— Nu, mamă, eu sunt tânăr, voi suporta mai uşor foamea, iar tu eşti 
bătrână şi sleită de puteri, mănânc-o tu mai bine. 

Aşa se îmbiau unul pe altul, să mănânce turta, fără s-o ia niciunul. 


între timp, s-a apropiat de casa lor o cerşetoare bătrână şi slabă, numai piele şi os. 
Se vedea după ea că bătrâna n-a pus nimic în gură de câteva zile. 

Mama şi fiul s-au uitat la cerşetoare şi i-au dat ultima turtă. A mâncat bătrâna şi a 
început să povestească cu glas jalnic că în aceeaşi zi mai avea de mers peste 
şaptezeci de li şi nu ştia cum o să- i facă singură. 

Mama şi fiul s-au gândit cum s-o ajute pe cerşetoare şi au hotărât că cel mai bine 
ar fi ca Da- şuan s-o însoţească. 

Pe drum au lăsat-o de tot puterile pe bătrână şi tânărul a fost nevoit să o ia în 
spate. Nu ştiau cât au mers când soarele era la asfinţit. De foame şi de oboseala au 
început să-l părăsească puterile şi pe Da-şuan, dar n-a scos niciun geamăt. Soarele se 
ascunsese dincolo de munţi, iar locuinţa bătrânei nu se zărea nicăieri şi pe deasupra 
un râu mare le tăia drumul. 

Bătrânica l-a rugat s-o lase pe pământ. 

— Ai o inimă de aur, băiatule, i-a spus ea. îţi mulţumesc că m-ai 
condus acasă, trebuie să te răsplătesc. Aşteaptă-mă puţin! 

Şi rostind aceste cuvinte a intrat în apă şi deodată a dispărut fără urmă, de parcă 
s-ar fi prăbuşit undeva. 

„Vai, vai, se îneacă bătrânica!” se gândi Da-şuan şi vru să se arunce în apă s-o 
salveze; dar tocmai atunci o văzu ieşind din apă şi ducând în mână o găinuşă pestriță. 

— Ce inimă bună ai! Nu te teme pentru mine, eu sunt la mine acasă. la 
această găinuşă. Este darul pe care ţi-l fac. Ia-o cu tine! 

Bătrânica a pus găinuşa pe pământ la picioarele lui şi într-o clipă a dispărut sub apă. 

S-a apropiat în fugă găinuşa pestriță de Da-şuan, i s-a aşezat pe umăr şi tânărul a 
pornit înapoi spre casă cu ea. 

Mama şi fiul s-au hotărât să pună coteţul găinuşei sub fereastră. înainte de a se 
lumina de ziuă, găinuşa a cotcodăcit de două ori. Mama s-a trezit, şi-a privit fiul care 
dormea tun şi a oftat: 

— Fiule, fiule, trebuie să te duci cât mai repede la câmp! 

Mama s-a sculat, a scos din coş frunze de dovleac, pe care le-a împrumutat de la o 
vecină, le-a spălat şi le-a pus în ceaun ca să-i facă băiatului de mâncare. Cum a 
ridicat capacul, în toată casa s-a răspândit un miros plăcut de turte prăjite din făină 
de orez, fierte în aburul legumelor. Mamei i s-a oprit respiraţia la astfel de mirosuri 
îmbietoare. 

„Ce-i asta? se gândea femeia. Nimeni n-a venit la noi. De unde sunt turtele şi 
legumele?” S-a gândit, s-a tot gândit, dar n-a putut ajunge la niciun rezultat. Oare 
ar fi putut mama să ghicească dacă masa fusese pregătită de găinuşa pestriță? 

A ridicat din umeri, a pus turtele şi legumele în coşuleţ, a turnat apă într-un vas de 
lut şi a plecat cu merindele pe câmp la băiat. 

Tare s-a mai mirat Da-şuan când mama lui i-a povestit minunile care se petreceau 
acasă. 

La vremea prânzului totul înjur era liniştit. Deodată s-a auzit găinuşa pestriță 
cotcodăcind de două ori şi din ceaun au început să iasă aburi. Mama a sărit repede la 
geam şi a văzut găinuşa pestriță alergând prin curte. Când a ridicat capacul 
ceaunului a văzut că ceaunul era iar plin de turte de orez şi de legume fierte. Acelaşi 
lucru s-a repetat şi în seara aceleiaşi zile. De atunci mama şi fiul n-au mai răbdat de 
foame. 

Au trecut câteva zile. Da-şuan curăța ograda ajutat de un vecin. La amiază, mama i-a 
spus: 

— Este timpul să fac ceva de mâncare. Astăzi fiul meu tare s-a mai obosit, 
şi apoi nu este numai el la masă. Ce bine ar fi dacă aş putea face rost de nişte turte. 


Se tot frământa când a auzit găinuşa pestriță cotcodăcind sub fereastră. Mama s-a 
apropiat de fereastră, a ridicat puţin hârtia şi s-a uitat la găinuşă. A văzut-o cum dă 
din aripi şi s-a transformat într-o preafrumoasă fată. în cameră era un miros plăcut. 
Când s-a întors a văzut ieşind din ceaun aburi aromaţi. Când s-a uitat din nou pe 
fereastră găinuşa pestriță stătea în cuib ca înainte. în ziua aceea mama şi fiul au avut 
la prânz turte din făină albă. Mama i-a povestit fiului, cum găinuşa pestriță s-a 
transformat într-o fată minunată. 

Tânărul n-a crezut, dar a doua zi nu s-a mai dus la câmp, ci s-a ascuns în apropiere 
de cuib şi nu- 1 mai pierdea din ochi. Se apropia vremea mesei. Găinuşa pestriță a 
început să fie neliniştită, a început să cotcodăcească, a dat din aripi şi tânărul a văzut 
cu ochii lui cum s-a transformat într-o fată minunată. S-a apropiat în fugă de fată şi a 
luat-o de umeri. Ea a tresărit, s-a întors, s-a înroşit, a lăsat capul în jos şi a spus: 

— Din moment ce ai ghicit că găinuşa pestriță nu este găinuşă, trebuie să 
te însori cu mine; dar ne aşteaptă mari încercări, gândeşte-te bine înainte de a 
răspunde. 

Tânărul tare bucuros, nici vorbă să nu spună da. Prânzul era gata. Tânărul o rugă 
pe frumoasa-i soţie să meargă cu el la câmp. Nu vor lucra mult, vor prânzi acolo şi se 
vor întoarce repede acasă. Aşa au şi făcut. Da-şuan mergea înainte, iar frumoasa 
venea în urma lui, cu merindele. Toţi care-i întâlneau rămâneau pironiţi pe loc şi se 
uitau lung după ei. Când a sosit Da-şuan la câmp, vecinii lui au uitat de lucru şi mult 
timp n-au mai putut să-şi ia ochii de la soţia lui. Niciodată nu văzuseră o femeie atât 
de frumoasă. Şi se ştie doar: „Ceea ce ştie unul, vor şti zece, iar ceea ce ştiu zece 
devine cunoscut la o sută”. Vestea despre frumuseţea soţiei lui Da-şuan, cum că nu 
poţi găsi o a doua femeie ca ea în toată China, a ajuns până la staroste, care murea 
de ciudă: 

— Cum aşa? Da-şuan este omul cel mai sărac din sat, iar soția sa este cea 
mai frumoasă femeie de pe pământ?! 

A chemat-o starostele pe mama lui Da-şuan şi a început să o certe: 

— De ce calci obiceiurile şi le strici? Cum ai îndrăznit să iei în casa ta o 
mireasă fără s-o peţeşti? Nu se poate să stea această femeie la voi. Când vei ajunge 
acasă, alung-o. Dacă după două zile o voi găsi la tine acasă, voi porunci să te 
îngroape de vie, împreună cu fiul tău şi cu soţia lui. 

S-a întors mama lui Da-şuan acasă, s-a uitat la fiul ei, faţa lui era atât de 
luminoasă, parcă nu era pe lume un om mai fericit; s-a uitat la noră. Iar ea era atât 
de frumoasă, încât parcă totul se lumina în cameră. 1 s-a strâns inima mamei. Oare 
cum ar fi putut să le spună de năpasta de staroste? Nu, n- ar fi putut. 

De durere şi de jale i s-a făcut rău. S-a culcat şi spre sfârşitul zilei abia îşi mai 
dădea seama de cele întâmplate. Şi-a adunat ultimele puteri, l-a chemat pe fiul său şi 
pe noră-sa şi le-a spus cu o voce slabă: 

— Copiii mei, starostele vrea să vă distrugă, voi nu mai puteți zăbovi aici 
nicio clipă, îngropați- mă şi fugiți cât mai repede şi cât mai departe. 

Acestea au fost ultimele ei cuvinte. 

Da-şuan împreună cu soţia şi-a înmormântat mama, au strâns în grabă câteva 
lucruri şi au fugit spre munţii cei mai îndepărtați, unde starostele nu-i putea găsi. 

Multe suferinţe au avut de îndurat până au ajuns la Muntele cel înalt. 

N-a apucat Da-şuan şi soţia sa să facă decât câţiva paşi şi s-a şi stârnit un vânt 
puternic şi un Dragon Verde, arătându-şi dinţii şi mişcându-şi ghearele, s-a apropiat 
de ei: 

— Nu te teme, Da-şuan, a strigat femeia şi l-a apărat pe soț cu ființa ei, iar 
de pe jos a luat o piatră, şi a aruncat-o drept în ochii monstrului. Un strigăt îngrozitor 


a zguduit pământul şi cerul. Şi în aceeaşi clipă s-a oprit vântul, iar din Dragonul 
Verde n-a rămas nicio urmă. 

— Ah! a exclamat Da-şuan, niciodată nu mi-a fost aşa de frică. 

Pe faţa femeii a trecut o umbră uşoară, s-a întors brusc spre soţul ei şi a spus: 

— Te căieşti că ţi-ai legat soarta de a mea? Atunci întoarce-te în satul tău, eu 
nu te împiedic. 

— Ce-i cu tine? a început să se dezvinovăţească Da-şuan. 

Dar femeia s-a desprins de la pământ şi s-a înălţat repede, repede în văzduh. 

Da-şuan s-a repezit spre ea, dar şi-a zdrobit unghiile, căţărându-se până-n vârful 
muntelui şi tot n-a reuşit să o ajungă. 

Trecuseră trei ani, şi Da-şuan după ce se întorsese în sat tot timpul o căuta pe 
frumoasa sa soţie. Peste munţi şi văi au trecut picioarele lui. Pietrele l-au rănit, 
ghimpii i-au sfâşiat hainele, iar tânărul tot mergea şi mergea, în speranţa că o s-o 
mai vadă măcar o dată pe femeia care i-a făcut atâta bine şi pe care el o îndrăgise 
atât de mult. 

Disperat s-a aruncat în apă, preferind să moară decât să mai trăiască aşa. 

— înoată mai cu curaj, băiete - a auzit el deodată o voce cunoscută - 
priveşte înainte, te aşteaptă fericirea. 

Da-şuan a întors capul şi a zărit-o pe bătrâna cerşetoare pe mal, cea care i-a dăruit 
cândva găinuşa pestriță, îi făcea acum semne cu mâna. 

Cuvintele ei l-au îmbărbătat pe Da-şuan şi nici n-a clipit şi s-a şi trezit pe malul 
celălalt. Când s-a uitat înapoi bătrâna nu mai era. 

în faţa lui răsărise ca din pământ un tigru uriaş. îngheţase de frică, nici n-avea 
unde să fugă, dar la urma urmei de ce ar fugi? Iubita lui soţie nu era acolo, 
cerşetoarea îşi bătuse joc de el. 

Deodată l-a părăsit frica, s-a uitat plin de curaj la tigru şi i-a zis: 

— Tigrule, tigrule, înainte de a mă înghiţi, spune-mi n-ai văzut undeva pe 
soția mea? S-au împlinit trei ani de când o caut şi nu dau nicăieri de ea. 

Tigrul a deschis gura şi tânărul a văzut că în gura tigrului era soţia lui. Da-şuan a 
uitat cu totul că în faţa lui stă un tigru, l-a apucat de colţi şi a sărit drept în gura 
tigrului. Tigrul a început să împietrească şi s-a preschimbat treptat într-un munte 
mare. Tigrul a rămas pe malul râului cu gura deschisă, iar în gura lui a locuit Da- 
şuan cu soţia lui. 

Au avut copii şi nepoți şi a apărut acolo un sat întreg. 

Acum înţelegeţi de ce acest sat se numeşte „Locuinţa din gura tigrului”. 


Floarea Ţan Tzi 


poveste chineză 


La apus de satul Sahechişuan, lângă malul unui râu, se află o vâlcea. Aici înfloresc 
pomi fructiferi; odinioară însă ea era acoperită de frunze mari şi verzi de ţan tzî. Ţan 
tzi înfloreşte rar şi nu-i este dat oricui să vadă florile ei mari şi uimitor de frumoase. 

Pe vremea aceea puteai să întâlneşti în sat o fată cu numele Tai-e. Trăia împreună 
cu mama ei într-o cocioabă, în sărăcie şi frig. Nu avea deloc pământ. Mama ei, o 
bătrână de şaizeci de ani, nu mai vedea bine, aşa încât singurul câştig în casă îl 
aducea muncind Tai-e. Fetei îi mersese vestea de ţesătoare iscusită. Nici în 
împrejurimi şi nici pe meleagurile mai îndepărtate nu exista nimeni s-o întreacă. 
Singură îşi făcea modelele de broderii, care nu semănau deloc cu cele pe care le 
brodau de obicei celelalte; în mâinile ei lâna înflorea În culori vii. 


Munca lui Tai-e era foarte căutată: de câte ori o fată bogată se mărita, o ruga pe 
Tai-e să-i brodeze podoabele de nuntă. Dacă vreun flăcău cu stare se însura, Tai-e era 
aceea care îi împodobea veşmintele. Tai-e trudea zi şi noapte. Se trezea odată cu 
răsăritul soarelui şi nu se odihnea până la cea de a patra strajă. 

Mama ei se întrista văzând-o cum munceşte din greu şi o ruga întruna: 

— Culcă-te, Tai-e! Dar Tai-e râdea. 

— Nu sunt obosită, mamă, iată am şi terminat de cusut aceste flori. 

Mama o asculta şi ofta din greu. Şi ea brodase cândva flori şi ştia că nu-i o muncă 
uşoară. 

Stătuse zi şi noapte aplecată deasupra gherghefului până când începuse să-şi piardă 
vederea şi spatele i se încovoiase tot mai mult. Cu toate că Tai-e lucra din zori şi 
până-n noapte, câştigul ei de- abia le ajungea pentru mâncare, iar la haine noi nici nu 
puteau să viseze. Tai-e umbla într-o rochie şi aceea din pânză groasă. Dar cu toate 
acestea, era o fată frumoasă, gingaşă şi toţi tinerii o plăceau, sosind în casa ei unul 
după altul. Tai-e şi-a ales singură logodnicul şi a spus tuturor: 

— Este un om cu suflet şi înțelept, gândim într-un gând, cât despre faptul 
că este sărac sau bogat nici nu încape vorba. 

Tânărul a luat cu dijmă de la boier un petic de pământ în satul lor. Era un flăcău 
înalt şi bine făcut, chiar frumos. Familia fetei şi a băiatului s-au înțeles să facă nunta 
în primăvară. 

Mama lui Tai-e nu credea că va putea să-i facă fetei zestre de nuntă. 

— Nu te mai necăji, mamă, voi îmbrăca rochia veche, o liniştea Tai-e. 

Dar sufletul îi era greu. La şaptesprezece ani oricui îi place să arate cât mai frumos. 

înainte de nuntă, Tai-e s-a dus la râu ca să-şi spele rochia. Şi atât era de rărită 
pânza, încât atunci când fata a bătut-o pe pietre i s-a rupt în mână. Fata s-a uitat la 
zdrenţele ei şi oftând a spus: 

— Tot felul de haine cos: şi de mătase, şi din atlas, şi din tafta, iar pentru 
mine nici măcar o rochie simplă. 

Nu a terminat bine de spus aceste cuvinte, şi în frunzele de Ţan-tzi s-a auzit un 
foşnet: „Şa, şa.” Desigur este vântul s-a gândit fata. A întors capul şi a privit în jur. în 
spatele ei stătea o femeie frumoasă. Tai-e a tresărit. Femeia nu semăna a om 
obişnuit. Faţa-i strălucea ca o rază de soare, iar în mâini ţinea o rochie bogat 
împodobită. 

— Ia-o, fetiţo, şi îmbrac-o! i-a spus femeia cu un zâmbet. 

Tai-e s-a uitat la ea mulţumită, s-a ridicat şi dând din cap a spus: 

— Mai bine păstreaz-o pentru tine! 

Atunci femeia singură a îmbrăcat-o cu rochia şi i-a spus: 

— Acum ai cu ce să te îmbraci, nu mai fi tristă! Când rochia se va murdări 
încălzeşte-o puţin la foc şi din nou va fi nouă. 

Spunându-i toate acestea, femeia a ajutat-o pe Tai-e să se înveşmânteze. Tai-e şi-a 
privit rochia; nici lungă, nici scurtă, nici largă, nici strâmtă - chiar pe măsură. A 
ridicat capul pentru a-i mulţumi femeii, dar aceasta dispăruse. Nici umbră nu mai 
era. 

A privit în jur, în faţă. 

„Hua, hua” curgea râul; în spate erau florile de Ţan-tzi cât vedeai cu ochii. „Şa, şa” 
foşneau frunzele de Ţan-tzi şi parcă şopteau: 

— Poart-o sănătoasă, fetiţo, o meriţi! 

Tai-e s-a frecat la ochi, a privit împrejur, dar nu a văzut pe nimeni. După aceea, 
aşezându-se lângă râu se apucă din nou de spălat. în noua rochie Tai-e arăta şi mai 
frumoasă. Au venit sărbătorile Anului Nou. Fata a aprins focul în cuptor, şi-a dat jos 


îmbrăcămintea. Şi a aruncat-o în flăcări. Mama a încercat să se întindă pentru a o 
scoate, dar deja focul a cuprins rochia din toate părţile. 

— Tai-e, ţi-ai ieşit din minţi? a strigat ea speriată. 

Tai-e râdea. 

— Aşteaptă, mamă, şi ai să vezi. Focul ardea cu flăcări mari, iar Tai-e, fără 
să se grăbească, a scos rochia. 

— Din ce material fermecat este rochia? a întrebat-o uimită mama. 

Şi într-adevăr, nici mătasea, nici atlasul nu au o asemenea strălucire şi nu au atâta 
gingăşie. Trebuia numai să o atingi uşor pentru ca florile brodate să-şi schimbe 
culoarea devenind când roşii, când violete, iar fluturii perechi care se roteau 
deasupra florilor începeau să strălucească în toate culorile curcubeului. 

Mama, privind îmbrăcămintea, iar după aceea fiica, i-a spus cu veselie: 

— Tai-e, când îmbraci această podoabă devii mai frumoasă decât zeițele 
cereşti! 

A venit şi prima zi a Noului An. Tradițiile nu îngăduiau să se lucreze în această zi. 
Tai-e şi-a lăsat treburile şi a ieşit cu prietenele pe uliţă. Flăcăii nu puteau să-şi mai ia 
ochii de la ea şi nu înțelegeau ce-i atrage mai mult podoabele ei strălucitoare sau Tai- 
e însăşi. 

Dar cine putea şti că din această zi vor începe toate nefericirile ei! 

în satul Sahecijuan trăia un moşier poreclit „Zgârcitul”. Avea Zgârcitul un băiat şi 
o fată. Fata se pregătea să se mărite. Fiul său, care semăna cu o maimuţă, nu era 
iubit în sat. Oamenii chiar în faţă îi spuneau: „Maimuţa Vicleană”. 

A văzut „Maimuţa Vicleană” pe Tai-e la plimbare şi ca şi o muscă după miere i-a 
luat urma până la poartă fără să mai plece de acolo. 

— Tai-e a noastră are deja un logodnic, i-a spus mama fetei. 

— Nu are niciun rost să-ți faci vise în plină zi, a adăugat mânioasă Tai-e. 

A înţeles „Maimuţa Vicleană” că-i scapă fericirea din mâini şi a spus cu răutate: 

— O să vedem dacă o să izbuteşti să scapi de mine. 

S-a întors şi a plecat gândind în sinea lui: „Trebuie să o aduc cât mai repede în 
casa noastră, atunci n-o să mai poată face nimic”. 

S-a întors acasă şi văzându-l pe tatăl său clipind din ochi s-a apropiat de el şi i-a spus: 

— Tată, surioara se mărită, ar trebui ca pentru nuntă să-i pregăteşti un 
costum frumos împodobit. 

Zgârcitul şi-a privit fiul şi l-a întrebat: 

— Dar cât mă va costa? 

— Eu deja am şi aranjat totul, a răspuns repede Maimuţa Vicleană. La noi 
în sat este o fată pe nume Tai-e, o mare meşteră. Să o chemăm la noi în casă şi numai 
pentru mâncare va face totul. 

Şi-a ascultat moşierul fiul, a cântărit în gând şi a spus: 

— Da, şi putem să-i dăm şi mâncare mai proastă. Zgârcitul s-a nimerit a fi 
fratele prefectului şi când Tai-e n-a vrut să meargă de bună voie, au dus-o cu forța. 

Zestrea de nuntă era deja gata, iar pe Tai-e tot n-o lăsau să plece din casa 
moşierului. Maimuţa Vicleană zi şi noapte se tot ținea după ea. 

Când venea mai aproape de fată, strălucirea pe care o împrăştiau hainele ei îl 
orbea şi începea să i se învârtă capul. 

Trecu luna ianuarie, trecu şi februarie, caişii înfloriră, şi ziua stabilită pentru nunta 
lui Tai-e şi a iubitului ei trecu şi ea. Se închiseseră porţile după Tai-e în casa 
moşierului cu pereţi înalţi şi Tai-e dispăruse ca într-un ocean imens. „Cum să fac să 
mă văd cu iubitul?” se gândea ea. Cum să scap din mâinile Maimuţei Viclene?” 

Oamenii, care slujeau în casa Zgârcitului, lucrau până târziu şi numai la miezul 


nopţii se pregăteau de culcare. 

Când în casă se liniştea totul, Tai-e lua o bucată de atlas şi se apuca de lucru. Acul 
îi înţepa degetele, aţa era udă de lacrimi, dar ea nu se întrerupea din cusut decât la 
cântatul cocoşilor. Ascundea repede lucrul ei şi din nou se apuca de hainele de nuntă 
ale fetei Zgârcitului. Aşa a trecut încă o lună şi Tai-e a terminat de cusut. Pe cerul 
albastru sclipeau stele, pluteau nori albi, iar sub ei într-o luncă înverzită unde 
creşteau Ţan-tzi stătea o fată, aceasta fiind chiar Tai-e. Ea ridica mâna arătând 
marginea îndepărtată a cerului. Privea Tai-e tabloul cusut de ea şi se gândea: „Va 
vedea tabloul şi desigur va înţelege gândurile mele. Poate va veni în luncă şi mă va 
aştepta. Trebuie numai să mă strecor din această casă întunecată şi împreună vom 
fugi la marginea lumii. Dar cum să-mi caut logodnicul, cum să ajungă la el gândurile 
mele?” 

în timp ce Tai-e se gândea, uşa se deschise cu zgomot şi în cameră năvăliră 
Maimuţa Vicleană cu slugile. Ochii lui se opriră asupra tabloului. Când l-a ridicat, 
pânza s-a cutremurat, stelele cusute pe ea s-au aprins, norii albi au început să mişte, 
firele de Ţan-tzi au înflorit, iar frumoasa fată a prins şi ea viaţă. Fiul moşierului a 
privit tabloul şi i s-a părut că a nimerit în îndepărtata ţară a nemuritorilor. Oamenii 
care au venit împreună cu Maimuţa Vicleană au strigat într-un glas: 

— Aceasta este o adevărată minune. 

Maimuţa Vicleană a luat repede tabloul cusut şi l-a dus Zgârcitului. L-a privit, l-a 
tot privit moşierul şi a spus: 

— De bun este bun, dar păcat că Ţan-tzi nu înfloresc. Chemaţi-o aici pe Tai-e. 

Zgârcitul văzând-o pe Tai-e a strigat supărat: 

— Cine ţi-a permis să coşi aşa ceva? Te țin de milă în casa mea. Trebuie să 
coşi pentru mine, dar nu astfel de tablouri. Aici Țan-tzî trebuie să înflorească. 

Pentru ca Ţan-tzi să înflorească - s-a gândit Tai-e - este un chin pentru om. 

Zgârcitul s-a supărat şi mai tare şi a urlat: 

— Ai auzit sau nu? De ce taci? Fata s-a gândit şi a spus: 

— Domnule, doriţi să vă fac un tablou cu Ţan-tzi înflorite? Pot să-l 
cos, dar daţi-mi voie să privesc cum înfloresc ele. Am auzit că la miezul nopţii, 
când bate cea de a treia strajă, în luncă uneori se deschid bobocii de Ţan-tzi. 

„Numai de m-ar lăsa, iar de acolo voi fugi cu logodnicul meu” s-a gândit fata. 

A privi cum înfloreşte Ţan-tzi nu costă bani. Maimuţa Vicleană totuşi a spus: 

— Tată, să meargă şi oamenii să o păzească să nu fugă. 

— Să nu te gândeşti cumva să fugi! Cum vei coase florile de Țan-tzî 
imediat îți voi da drumul acasă, a adăugat Zgârcitul. 

în noaptea următoare a pus să o urmărească pe Tai-e sluga sa cea mai credincioasă. 

Mergea Tai-e şi se gândea: 

— Oare nu-mi va fi dat să-mi întâlnesc logodnicul? A păşit în luncă, numai 
luna lumina frunzele mari şi bătea un vânt rece. 

Lacrimi mari curgeau din ochii fetei. Deodată din luncă au început să se ridice 
globuri de foc. Tai-e nu s-a speriat deloc, a înţeles imediat că acestea sunt semnele 
acelei femei care i-a dat rochia. 

Data trecută ea a dispărut atât de repede, încât Tai-e n-a reuşit măcar să-i 
mulţumească. „Ce bine ar fi dacă din nou m-aş întâlni cu ea. 

Numai ce s-a gândit Tai-e, că s-a şi auzit un zgomot, întreaga luncă s-a luminat şi 
drept deasupra ei s-a înălţat soarele, iar Ţan-tzi au început să se întindă, să crească, 
s-au făcut mari şi înalte, iar pe una din ele s-a deschis o floare mare de la care se 
împrăştiau raze aurii în toate părţile. Iar în mijlocul florii stătea zâmbind femeia 
aceea neobişnuită. Tai-e a vrut să fugă înspre ea, dar un glas a strigat: „Ai-ia” şi totul 


a dispărut. 

Fusese ţipătul slugii care strigase înspăimântată. îşi ştergea ochii cu amândouă 
mâinile, dar mai mult nu a putut vedea, fiind orbit de lumina puternică. 

Lunca a luat din nou înfăţişarea dinainte. Tot la fel bătea vântul rece, tot la fel 
lumina luna frunzele de Ţan-tzi. Sluga şi-a venit în fire şi a grăbit-o pe Tai-e să 
meargă acasă. Au trecut câteva zile, fata a cusut floarea de Ţan-tzi, dar Zgârcitul nici 
aşa nu i-a dat drumul. 

El auzise că omul, care a văzut un Ţan-tzi înflorit, aduce în casă fericire şi a trimis- 
o pe Tai-e să aducă în casă o floare de Ţan-tzi. 

— Am vrut să aduc floarea, dar m-a împiedicat s-o rup sluga 
dumneavoastră. Daţi-mi drumul singură, eu voi găsi floarea şi mă voi întoarce acasă. 

Maimuţa Vicleană a încercat să-şi oprească tatăl de la nesăbuinţă, dar Zgârcitul îşi 
dorea atât de mult floarea fermecată, încât i-a dat voie lui Tai-e să meargă singură. 

în aceeaşi seară, Tai-e s-a îndreptat spre luncă şi de atunci nu s-a mai întors în 
casa moşierului. Unii spuneau că ea a plecat cu zâna nemuritoare, ocrotitoarea 
florilor. Din acea vreme în lunca în care creşteau Ţan-tzi a rămas numai pământ 
pustiu. 

Alţii spuneau că Tai-e a fugit cu logodnicul ei. E adevărat că din aceeaşi seară a 
dispărut şi logodnicul ei. 

Zgârcitul a trimis oameni să-i caute pretutindeni, dar ei n-au dat nici măcar de 
urmele lor. 


Vasul fermecat 


poveste chineză 


A fost odată un tânăr care se numea Van Lao-da, adică Van cel în vârstă. într-o zi, 
Van Lao-da a rugat vecinii să vină să-l ajute să zidească un perete de lut. 

A început el să sape pământul, şi a dat peste un vas mare înverzit de vreme. L-a 
privit - era un vas obişnuit, numai când a scuturat din el pământul, vasul a sunat 
oarecum neobişnuit: „vava”. S-au mirat consătenii şi s-au apropiat îngrămădindu-se. 
Dar în acest timp pălăria de pe capul lui Van Lao- da a zburat drept în vas. Țăranul, 
fără să se gândească, a băgat mâna în vas şi şi-a scos pălăria. A vrut să şi-o pună pe 
cap, când privind în vas a văzut că mai era una la fel. A scos-o dar în locul ei a apărut 
alta; şi aşa una după alta a scos nouăzeci şi nouă de pălării, iar împreună cu aceea 
care era pe capul lui Van s-au strâns o sută de pălării, o întreagă grămadă. Van Lao- 
da şi ceilalţi săteni s-au mirat şi s-au bucurat, apoi au luat vasul şi pălăriile şi au cărat 
totul în casă. 

Chiar atunci era anotimpul cel mai călduros şi toţi aveau nevoie de pălării de 
soare. S-a hotărât Van împreună cu toţi vecinii, care l-au ajutat, să-şi cheme toţi 
consătenii şi să dăruiască fiecăruia câte o pălărie. Aşa au şi făcut. Mulţumiţi, ţăranii 
s-au împrăştiat. 

Dar în satul lor trăia un moşier poreclit „Nesătulul”. Auzind el despre Vasul 
fermecat, a început să se gândească cum să facă să fie al lui. 

— Acest vas fermecat este o bogăţie a familiei noastre şi Van Lao-da cu 
ajutorul cuiva l-a furat din casa mea, a zis fără să stea pe gânduri moşierul şi şi-a 
trimis slugile la ţăran după vas. 

Van Lao-da desigur nu a vrut să dea vasul. Nesătulului nu i-a rămas altceva de 
făcut decât să se adreseze cu o plângere la prefect. Acesta îi era prieten. 

Auzind prefectul plângerea Nesătulului despre vasul fermecat, şi lui i-au scăpărat 


ochii. în aceeaşi după amiază, a pregătit mandatul de arestare, a poruncit să fie adus 
la închisoare Van Lao- da împreună cu consătenii săi, şi să i se aducă vasul fermecat. 

Istoria cu vasul fermecat a răscolit întregul oraş. Doritori de a-l privi erau atâţia, 
încât n-au mai avut loc în sala de judecată şi s-au înghesuit afară astfel încât nici 
măcar un firicel de apă n-ar fi avut pe unde să mai răzbată. 

Chiar şi bătrânul şi bolnavul tată al prefectului auzind despre vasul fermecat, 
şchiopătând şi împiedicându-se, s-a târât până în sala de judecată. Strecurându-se 
prin mulţime, s-a apropiat de vas. S-a împiedicat de o cărămidă şi ca o căpăţână de 
ceapă a căzut în vas. 

Prefectul, lăsând deoparte desfăşurarea procesului, s-a aruncat spre vas ca să-şi 
scoată tatăl. L-a scos, dar în locul lui a apărut un alt bătrân. L-a scos şi pe acesta, dar 
în vas a apărut altul şi aşa, unul după altul, a scos nouăzeci şi nouă de bătrâni la fel. 
Iar din vas, întinzând gâtul, privea încă unul. 

Acum marele prefect avea o sută de taţi, care stăteau în marea sală şi chiar el 
însuşi nu putea să- şi dea seama care din ei era cel adevărat. 

— Ha! Ha! Prefectul nostru are cam mulţi taţi - au hohotit cei din sala de 
judecată şi tot poporul care s-a strâns să privească minunea. lar prefectul, care se 
gândise cum să facă să pună mâna pe vasul fermecat, văzând nouăzeci şi nouă de 
bătrâni şi auzind cum mulţimea râdea de el mai că n-a murit de ruşine, apoi s-a 
înfuriat încât faţa îi era pământie şi a strigat de a tunat sala: 

— Mişeilor! Plecaţi de aici! Plecaţi! Plecaţi! Plecaţi! şi a dat ordin să bată 
tobele şi să se întrerupă şedinţa de judecată. 

Moşierul cu jalba sa nu mai ştia ce să facă, clipea din ochi, şi-a lăsat capul între 
umeri şi ca un iepure a şters-o. Slugile au alungat mulţimea. 

Iar prefectul cu taţii săi şi cu vasul au trecut în sala vecină. Seara, întreaga familie 
a prefectului socotindu-i şi pe cei o sută de taţi s-au strâns în jurul vasului. Toţi au 
deschis ochii mari şi se pregăteau să privească cum din vas se vor împrăştia 
bogăţiile. 

A aruncat prefectul un lingou de aur în vas. Apoi s-a aplecat după el - dar, lucru 
ciudat! Vasul era gol. Lingoul ca şi cum n-ar fi fost. Prefectul se îngrijorase şi a 
poruncit soţiei să aducă o lumânare ca să aibă lumină. 

Cui i-ar fi putut trece prin minte că soţia sa va fi atât de neatentă încât luminarea îi 
va aluneca din mână şi va cădea în vas. în aceeaşi clipă în vas s-a auzit un zgomot: 
„bum! bum!” şi a apărut un fum negru şi des, iar după aceea s-a ridicat flacăra. De 
spaimă, prefectul şi cei ai casei nici n-au putut să clipească din ochi; nici să deschidă 
gura. Focul a cuprins întreaga casă. 

Toţi îl urau pe marele prefect şi când oamenii au văzut că arde judecătoria, toţi au 
bătut din palme şi au strigat de bucurie. 

Nimeni nu dorea să meargă să stingă focul, iar focul ardea totul; limbile de foc au 
cuprins din toate părţile casa şi din judecătorie n-a mai rămas decât scrumul. 

A ars şi prefectul împreună cu cei ai casei. Numai vasul fermecat stătea nevătămat 
printre rămăşiţele arzânde şi ţigle. 


împăratul care călătorea prin munţi 
poveste chineză 
A fost odată un împărat căruia îi plăcea foarte mult să cutreiere munţii şi 


câmpiile împărăției sale. în fiecare an pleca împreună cu suita sa în călătorie, iar 
poporul trebuia să-i hrănească şi să împlinească toate voile împăratului şi ale 


curtenilor săi. 
Auzi împăratul că în luiao sunt locuri foarte frumoase şi hotărî să plece într-acolo. 
S-a poruncit îndată ca în împrejurimile luiao să se sape optsprezece eleşteie, iar 
deasupra lor să fie ridicate optsprezece poduri; malurile trebuiau arate ca mătasea 
brodată cu flori. Dacă eleşteiele şi podurile vor fi rău construite atunci toţi 
guvernatorii din ţinuturi şi, împreună cu ei, toată 


populaţia, vor fi aspru pedepsiţi. 

Când împăratul se încruntă slugile încep să tremure. Guvernatorii începură să-i 
grăbească pe ispravnici şi aceştia pe muncitori. 

Din fiecare familie a fost luat câte un bărbat pentru lucrări, în fiecare casă o fată 
trebuia să brodeze flori şi pe deasupra fiecare familie trebuia să dea bani şi provizii 
pentru slugile împăratului şi pentru alte cheltuieli. 

Poporul trăia în mizerie şi era lihnit de foame. De unde să mai ia alte provizii şi bani? 

Oamenii începură să se ajute, dar nu putură să născocească nimic şi mulţi se 
hotărâră să fugă din acele locuri. 

— Fuga nu duce la nimic, a spus atunci un țăran isteţ. M-am gândit la 
ceva. Să hotărască toți dacă este bun planul meu. 

Când ţăranul le povesti ce pusese la cale se bucurară cu toţii şi strigară într-un glas: 

— Este bun planul tău. 

A doua zi, țăranul cel înțelept împreună cu toţi ceilalţi se duse la prefect şi îi spuse 
că obştea vrea să ia pe seama ei construirea celor optsprezece poduri şi eleşteie cu 
malurile înveşmântate în flori. 

în acest timp, prefectul nu-şi mai găsea locul. 

împăratul ordonă să se construiască podurile şi să se sape eleşteiele, dar nu 
explică cum să se facă toate astea: optsprezece poduri suspendate, mai treacă 
meargă, se pot construi, dar ce fel de eleşteie cu malurile smălţate cu flori, nu 
aveau habar. 

Prefectul se bucură că ţăranul voia să ia totul pe seama lui; îi dădu un răgaz de 
trei luni şi-l mai şi ameninţă că dacă nu va face treabă bună capul îi va cădea de pe 
umeri. 

Țăranul cel înţelept îşi aduse constructorii lângă un râuleţ ce curgea pe lângă 
lanţul de munţi care atingea cerul şi începu să lucreze. 

Oamenii afânară lutul de pe malul râuleţului, aruncară seminţe de iarbă, şi pe 
drumul care trecea pe lângă malurile râului săpară optsprezece gropi. Pe margine 
puseră nişte plăci de piatră. Când priveai de departe vedeai optsprezece poduri. 
Trecură câteva zile. Pe malurile eleşteielor crescu iarbă deasă şi înfloriră floricele 
galbene. De departe părea un adevărat covor de peruzea brodat cu flori mari. Ţăranii 
construiră şi cele optsprezece poduri. De îndată prefectul îl invită pe împărat să 
viziteze Iuiao. 

împăratul demult auzise că în luiao sunt lanţuri de munţi ce ating cerul şi se 
hotărî să se urce chiar până-n vârf şi să admire cele optsprezece poduri şi 
eleşteiele cu malurile pline de flori. 

Litiera în care se afla împăratul era purtată tocmai de ţăranul cel înţelept şi de 
prietenul lui. Ei o purtau astfel încât împăratul să nu privească în sus, ci în jos şi pe 
deasupra legănau litiera, în aşa fel încât împăratul de abia se putea ţine în ea. 
împăratul vedea cum pământul rămânea departe jos, iar în faţa lui se ridicau munţi 
înalţi acoperiţi de nori şi ceaţă. Purtătorii litierei mergeau pe cărări şerpuite de 
munte, litiera se legăna şi împăratul era tot mai înfricoşat. Nemaiputând să rabde 
întrebă: 

— Mai avem mult până-n vârf? 

— Nu încă, abia am ajuns până la mijlocul urcuşului, răspunse râzând 
ţăranul. 

De frică împăratul nu înţelegea nimic, dar auzind că a ajuns numai până la mijlocul 
urcuşului se tulbură şi mai mult. Culii mergeau înainte iar împăratul chinuit de 
dureri stătea ghemuit şi se temea să se mişte. 

în sfârşit, ajunseră în vârf. Țăranul înţelept îi spuse împăratului: 


— Dacă te uiţi de aici în jos vei vedea cele optsprezece poduri şi eleşteiele 
cu malurile împodobite. Dar de pe muntele care străpunge cerul priveliştea este mult 
mai frumoasă decât de pe muntele care atinge cerul. împăratul, ameţit de un 
asemenea urcuş, vedea negru şi abia putea să deschidă ochii. 

într-adevăr sub munte erau optsprezece poduri şi eleşteiele, iar malurile lor 
erau presărate cu flori. 

— Minunat. E minunat, dădea din cap împăratul. 

— Muntele care atinge cerul este cel mai scund din luiao. De pe el nu se 
vede chiar aşa de bine. lată, acum ne vom căţăra pe muntele-ce-străpunge-cerul; de 
acolo priveliştea va fi cu adevărat frumoasă. 

„Dacă pe acesta care este scund abia, abia am rezistat de unde să mai am putere 
să urc pe cel mai înalt?” se gândi împăratul şi spuse cu glas tare: 

— Nu-i nevoie, şi de aici se vede destul de bine. Este minunat, minunat, 
optsprezece poduri suspendate şi malurile înflorite. Bine! Bine! 

întorcându-se în capitală împăratul lăudă peste tot cele optsprezece poduri şi 
malurile smălţate cu flori ale eleşteielor pe care le-a văzut în ţinutul luiao. Ispravnicul 
şi prefectul fură avansați în grad pentru strădania lor. 


Cum a făcut rost A-san de bunătăţi 
pentru anul nou 


poveste chineză 


în familia lui A-san erau numai două persoane: A-san şi soţia lui. Din zori şi până-n 
noapte soţii lucrau, dar trăiau în sărăcie, de azi pe mâine, şi aşa îşi duceau zilele fără 
să fie mulţumiţi. 

într-o zi, în preajma Anului Nou, A-san a intrat la vecinul bogat şi a privit cu jind la 
familia vecinului care era în toiul pregătirilor pentru sărbători, făcea plăcinte 
rotunde, făcea brânză din soia, prăjea carne. 

A-san s-a întristat, amintindu-şi că acasă nu avea nici măcar un pumn de boabe. Se 
înapoie trist acasă şi îi spuse soţiei: 

— Vecinii pregătesc tot felul de bunătăţi pentru Anul Nou, iar noi nu avem 
nici din ce să facem brânză de soia. Cu ce vom face praznicul pentru strămoşi? 

— Aşa e! Dacă nu vom avea grijă de strămoşi, e rău. Trebuie neapărat să 
facem ceva, Îi răspunse soția. 

Amândoi se tot frământau şi deodată soţia îi zise: 

— Ştiu ce avem de făcut. Poţi să te prefaci că eşti mort? Dacă vei putea, 
atunci vom avea bunătăţi de sărbători. 

— Nu înțeleg - s-a mirat A-san - pentru ce să mă prefac mort? 

— Bine, răspunse soţia, vei înţelege. Iar acum ascultă ce trebuie să faci. 
Mâine, înainte de a se lumina, culcă-te lângă prag şi prefă-te că ai murit. Voi chema 
călugărul, care va veni cu siguranţă. Vei vedea cât îl voi păcăli de bine. 

A-san nu înţelese o iotă, dar se hotărâ să-şi asculte soţia. 

Călugărul demult pusese ochii pe soţia lui A-san şi aştepta cu nerăbdare să moară A- 
san. 

A doua zi, A-san făcu aşa cum îi spuse soţia: se culcă lângă uşă, se acoperi cu 
plapuma, iar alături puse bastonul de bambus - părea mort într-adevăr. 

Călugărul veni curând şi aduse cu el multă carne de porc, brânză de soia, vin, iar 
sub braţ ţinea cartea sfântă, pentru a-i citi lui A-san rugăciunile celor plecaţi în viaţa 
de-apoi şi să-i facă pomenirea. 


Soţia lui A-san plângea şi se văita jalnic: 
— Ah, sărmanul meu soţ, cui m-ai lăsat? Oare niciodată nu te vei mai 
întoarce? Vai,sărmana de 
mine. Cui îi va fi milă de mine? Cine mă va mai mângâia? 
Călugărul o auzi şi crezu că spune aşa ca să priceapă el. Deschise cartea şi începu 
să 
citească: 
— Amitofo, Amitofo!*2 Cui îi va fi milă de ea? Mie îmi va fi milă. 
— Amitofo, Amitofo! Cine o va mângâia? Eu o voi mângâia. 
Şi, în timp ce citea îi făcea cu ochiul soției lui A-san, dar ea continuă: 
— O, scumpul meu soţ, întoarce-te şi bate-l pe acest călugăr prost şi păcătos. 
A-san, cum auzi vorbele soţiei aruncă plapuma cât colo, luă băţul şi începu să dea 
în călugăr. Călugărul abia reuşi să o ia la sănătoasa. Toate bunătăţile i-au rămas lui 
A-san şi soţiei lui, care au petrecut în veselie Anul Nou. 


Coşul cu cicade 


poveste chineză 


La Pekin, zidul Oraşului Interzis avea la colţuri patru turnuri minunate. Plimbând- 
se pe lângă zidurile oraşului sau pe malurile canalului, locuitorii Pekinului şi astăzi 
încetinesc fără să-şi dea seama paşii şi admiră turnurile. Cu cât omul le priveşte mai 
mult, cu atât turnurile te farmecă prin jocul culorilor şi al liniilor, aproape că nu-ţi 
vine să crezi că turnurile sunt făcute din lemn obişnuit, cărămidă şi piatră. 

Se ştie că aceste turnuri sunt susţinute de nouă-optsprezece stâlpi şi şaptezeci şi 
două de bârne. 

Iată legenda acestor turnuri: 

într-o noapte, împăratul a avut un vis. în vis văzuse zidul oraşului, iar la colţurile 
zidului patru turnuri minunate şi vru să construiască asemenea turnuri. Când se 
trezi porunci curtenilor, care se ocupau de construcţii, să facă la colţurile zidului 
Oraşului Interzis patru turnuri aşa cum visase. Curtenii îl ascultară şi chemară pe 
toţi meşterii de la curte: pietrari, tâmplari; le porunciră să construiască patru turnuri 
fiecare cu nouă-optsprezece stâlpi şi şaptezeci şi două de bârne, cum erau turnurile 
visate de împărat. Dacă le vor construi bine, vor fi răsplătiți, dacă nu, îi va aştepta o 
pedeapsă cruntă. 

Au ascultat cei opt meşteri dorinţa împăratului şi s-au bucurat la început, sperând 
că se vor îmbogăţi. Fără să stea mult pe gânduri, primul meşter s-a apucat de 
treabă. 

— Cu cât turnurile vor fi mai stranii, cu atât îi va plăcea mai mult 
împăratului. 

Se sfătui cu lucrătorii şi le porunci să se străduiască, să nu facă economie de 
materiale şi să construiască nişte turnuri măreţe şi bogate. Nu trecură nici trei luni 
şi meşterul se duse la împărat să-i arate ce-au făcut. Meşterul era sigur că împăratul 
va fi mulţumit. Nici nu i-a trecut prin cap că împăratul va arunca o privire şi va 
porunci să-l omoare. 

Cel de-al doilea meşter s-a apucat şi el repede de treabă şi a poruncit 
constructorilor să facă totul artistic şi delicat şi într-adevăr turnurile au ieşit mai 
frumoase decât prima dată. Nimeni n-a bănuit că împăratul va arunca o privire şi va 
porunci ca şi al doilea meşter să fie omorât. 

Aşa mergeau lucrurile; construiau turnurile, împăratului tot nu-i plăceau, iar 


construiau şi tot era nemulţumit. Astfel, rând pe rând, au fost ucişi şapte meşteri de 
la curte. A venit şi rândul ultimului meşter să se apuce de treabă. 

„Nu-mi voi putea păstra capul” se gândea el, dar cu toate astea, s-a apucat 
imediat de treabă şi a căutat să ia pe cei mai buni lucrători. Meşterul era tare trist, 
avea ceva pe suflet - nici nu mânca, nici nu dormea, iar lucrătorii lui încruntau trişti 
sprâncenele. 

Se apropia termenul de încheiere a lucrărilor. Erau zile călduroase de iulie. Te 
înăbuşeai, iar pentru constructori era şi mai greu. Nu puteau lucra, topoarele şi 
lopeţile le cădeau din mâini. Mâncau puţin şi moţăiau toţi de căldură. într-una din 
zile, numai cel mai mic dintre ucenici, Van San, nu putea dormi. Deodată Van San a 
auzit dincolo de poartă cântecul cicadelor?2? şi a alergat să le privească. Lângă 
poartă stătea un bătrân cu un băț pe umăr, iar de băț erau agăţate coşuleţe cu 
cicade. 

— Toţi sunt atât de mâhniţi, s-a gândit Van San. Să le cumpăr cicade ca 
să-i mai înveselesc. A ales o cicadă şi voia s-o pună în primul coşuleţ, dar dintr-o dată 
a văzut printre ele unele din pai roşu. Era un coş frumos şi delicat, parcă ar fi fost un 
turnuleţ. în coşuleţ erau câteva cicade. 

— Cât cereţi pentru acest coşuleţ? l-a întrebat băiatul pe bătrân. 


sep Digi Bront ui PRBBii mâheso pu! 


Bătrânul a dat din cap şi a răspuns: 

— Coşuleţul nu se vinde, îl am ca model. 

Tare mult îi plăcea lui Van San coşuleţul şi nu-l mai putea lăsa din mână. 

I s-a făcut milă bătrânului şi i-a spus: 

— Ei, dacă-ţi place aşa de mult, ţi-l dăruiesc, frăţioare. Plăteşte numai pentru 
cicade. 

Bucuria băiatului n-avea margini! Luă coşuleţul şi sărind într-un picior intră în curte. 
Când se 
întoarse cu banii ca să-i dea bătrânului, bătrânul nu mai era nicăieri. Au început să 
cânte cicadele şi s-au trezit toţi. 

— Şi aşa avem o povară pe suflet, iar tu ai mai adus cicade ca să 
nelinişteşti oamenii, i-a spus nemulțumit un meşter tâmplar. 

Băiatul a căzut pe gânduri. 

— Cu tristeţe nu se construiesc turnurile: Uitaţi-vă la acest coşuleţ cu 
cicade, ce frumos e! le-a spus băiatul. 

S-au sculat lucrătorii, s-au uitat cu atenţie la coşuleţ. într-adevăr era un lucru 

delicat. 

Deodată, unul dintre lucrători a tresărit. Coşuleţul i s-a părut foarte asemănător cu 
turnurile pe care le-a visat împăratul. Cu cât se uita şi mai asemănător i se părea 
turnul cu coşuleţul. Apoi a numărat firele de paie şi a sărit în sus de bucurie. S-a lovit 
peste picior cu palma şi a spus: 

— Oare aici nu sunt nouă-optsprezece stâlpi şi şaptezeci şi două de bârne? 

S-au bucurat cu toţii şi au început să numere firele pe rând. 

— A dat norocul peste noi! 

— Vom construi turnurile la fel cum e coşuleţul şi nu vom greşi nicidecum! 

Aşa au şi făcut. Au construit patru turnuri după modelul coşuleţului. 

S-a uitat la ele împăratul şi nu-i venea să creadă. Erau chiar ca în vis. împăratul 

era foarte mulţumit. 

Constructorii îşi amintesc şi astăzi de această întâmplare şi spun: 

— „Protectorul nostru, al meșterilor, Lu Ban ne-a salvat.” 


Tigrul şi şopârla 
poveste chineză 


Tigrul şi şopârla erau prieteni buni. într-o zi, tigrul a vrut să mănânce șopârla şi i-a 
spus: 

— Haide să ne măsurăm puterile şi să vedem care dintre noi este mai 
puternic şi mai priceput. 

Şopârla a înţeles că tigrul se gândea la ceva necurat şi i-a spus: 

— Bine, să ne luăm la întrecere. Dar cine va începe primul? Tu sau eu? 

— Eu voi începe! a răspuns tigrul. 

— Bine! ş-a învoit şopârla. 

— Aşteaptă-mă jos la poalele muntelui. închide ochii, cască botul, iar eu 
mă voi târî spre tine de sus. Încearcă să mă apuci cu dinții. 

Aşa este mai bine s-a gândit tigrul, voi avea mai puţin de lucru. Voi sta jos şi voi 
aştepta până când ea singură îmi va cădea în gură. 

Tigrul a închis ochii, strângându-se tare. Şi-a întins şira spinării şi s-a aşezat la 
poalele muntelui. Şopârla s-a căţărat pe munte, s-a strâns ghem şi rotindu-se repede 
ca o roată şi-a dat drumul la vale şi a nimerit drept în gura tigrului. 


Tigrul nici n-a avut timp să clipeaBă şi rca de, trestie în stomacul lui. Şopârla s- 


a zbătut în stomacul tigrului, i-a sfâşatinale anănuniaiele, apoi i-a perforat burta şi a 
ieşit. 
Aşa a murit tigrul fără să mănânce măcar o şopârlă. 


Barca de trestie 


A fost odată un pescar bătrân, caRPNPâte chineză rgea la râul Tin-Suei-hă să 
rindă peşte. Într-o zi a prins un crab de aur şi s-a bucurat foarte mult. Deodată, 
crabul i-a vorbit cu glas omenesc: 

— Dă-mi drumul, moşule! Eu te voi ajuta şi-ţi voi ajuta şi familia. 

Tare mult s-a mirat pescarul, dar a dat drumul crabului care i-a spus: 

— în a şasea zi a celei de a şasea luni, râul Tien Suei-hă va ieşi din matca 
ui. Du-te în desişul de trestie, caută o trestie cu capul roşu şi du-o acasă. Când va 
începe revărsarea apelor aşază această trestie pe apă şi ea se va transforma într-o 
arcă în care vă veţi salva. 

Când crabul a dispărut sub apă, bătrânul s-a îndreptat spre lacul unde creştea 
trestia, a căutat acolo trestia cu capul roşu şi puţin neîncrezător în cuvintele 
animalului a dus-o acasă. 

în curând a început să crească apa râului. Bătrânul pescar a luat trestia, a aşezat-o 

e apă şi imediat ea s-a prefăcut într-o barcă mare. Bătrânul cu băbuţa lui şi cu fiul 
or s-au aşezat în barcă şi s-au lăsat duşi de curent. Plutiră ce plutiră şi deodată 
văzură în vârful unui copac un corb care croncănea jalnic, fiind cu totul slăbit de 
'oame. A luat bătrânul corbul în barcă şi l-a hrănit. Au plutit mai departe şi au văzut 
că pe o movilă care de abia mai ieşea din apă stătea o şopârlă cerând ajutor... 
Bătrânul a luat-o şi pe ea în barcă. Au mai mers încă un pic şi au văzut un şarpe cu 
capul scos din apă, care de asemenea l-a rugat să-l salveze şi pe el. 

Pescarul l-a luat şi pe el în barcă. După aceea, au auzit un om strigând după ajutor. 
L-a privit bătrânul cu atenţie şi a recunoscut în el pe bogatul Cijana. Acesta le făcea 
săracilor viaţa grea. Se grozăvea şi îi înşela pe toţi. Şi-a adus aminte de toate astea 
pescarul şi a împins mai departe barca, nevrând să-l salveze pe bogat. Dar nevestei 
pescarului, văzând că bogatul Cijana acum arăta jalnic, i s-a făcut milă de el, i-a 
întins un băț de bambus şi l-a salvat. 

în curând, apa a scăzut şi bătrânul pescar s-a întors Ia casa lui, iar barca s-a 
transformat din nou în trestie. 

Vestea despre barca de trestie fermecată a ajuns până la împărat, iar el a anunţat 
în toată împărăţia: 

— Acel care va aduce la palat barca fermecată va primi un post înalt şi va 
fi trecut în rândurile celor mai bune familii ale împărăției. lar dacă deţinătorul nu va 
da barca îl aşteaptă pedeapsa cu moartea. 

A ajuns acest ordin până la urechile bătrânului pescar, care s-a neliniştit. El în 
întreaga sa viaţă nu a văzut nici măcar un singur demnitar, cum să aibă curajul să 
apară în faţa împăratului? 

în acest timp, ca din întâmplare, a apărut la el bogatul Cijana: 

— Dacă vrei, eu drept mulţumire că mi-ai salvat viaţa voi da barca 
împăratului... Acest lucru ne va aduce fericire sau nefericire. Le vom împărţi 
împreună. 

Bătrânul pescar i-a dat lui Cijana trestia. A ajuns bogatul Cijana în capitală, a dat 
împăratului barca fermecată şi imediat a fost numit înalt demnitar. Devenind Cijana 
demnitar, a uitat cu totul de bătrânul pescar. Avea o singură grijă, cum să trăiască 
cât mai bine. Auzind pescarul că Cijana a ajuns un mare demnitar şi-a trimis fiul să 
afle adevărul. 

Cu greu a ajuns tânărul până în capitală şi l-a căutat pe Cijana. Iar acesta a clipit 
nedumerit din ochi şi s-a făcut că nu l-a văzut niciodată pe acest om, l-a învinuit pe 
nedrept pe tânăr şi a ordonat să fie aruncat în temniţă. Pentru a nu fi niciun fel de 
vorbe, Cijana a hotărât să-l nimicească pe tânăr şi a ordonat temnicerilor să nu-i dea 
nimic de mâncare. Cinci zile tânărul n-a pus nimic în gură. Şi de foame îi vâjâia 
capul. Deodată a zburat spre închisoare un stol de corbi şi s-au aşezat pe gratiile de 


Barca de trestie 
la fereastră. poveste chineză 
Prima pasăre făcea semne din cap, iar tânărul a recunoscut în ea pe corbul căruia 
i-a salvat viaţa în timpul inundaţiilor. Mare i-a fost mirarea când a văzut că în ciocul 
fiecărei păsări era ceva demâncare. Ele au lăsat tot ce au adus pe pervaz şi s-a 
adunat atâta mâncare, încât tânărul s-a putut sătura. 


în fiecare zi corbii îi aduceau mâncare şi el, n-a murit de foame. 

A văzut bogatul Cijana că au trecut zece zile şi tânărul nu a murit de foame. A trimis 
atunci pe omul său ca la noapte să-l omoare pe fiul pescarului. 

Fiul pescarului şedea în închisoare şi nu bănuia nimic. Deodată, în plină zi, de 
undeva şi-a făcut apariţia o şopârlă, era aceea pe care o salvase în timpul inundaţiei. S- 
a apucat să scormonească pământul de sub zid. Ea scormonea pământul, iar tânărul îl 
căra mai departe şi aşa şi-au făcu ei drum şi au fugit din închisoare. 

Auzind bogatul Cijana că fiul pescarului a fugit, a strâns imediat străjile şi le-a trimis 
în urmărirea lui. De abia au ieşit străjerii dincolo de porţile oraşului, că pe drum au 
văzut un şarpe uriaş. Şuierând s-a înfăşurat în jurul lui Cijana şi l-a muşcat. Aşa a murit 
bogătaşul Cijana. 


Cum s-a sfădit pasărea cu peştele 


poveste chineză 


Odată, a început o gâlceavă între un peşte şi o pasăre. Peştele, privind batjocoritor 
pasărea care stătea într-un pom, îi spuse: 

— Biata de tine! Eşti atât de proastă, încât aştepţi cu ochii închişi ca 
vânătorul să te omoare? Când auzi sunetul acela tu ştii că vânătorul dă drumul 
corzii de ia arc şi ai încă vreme să zbori. 

Pasărea a rămas pe gânduri, neputând să-i răspundă nimic, dar îi ceru peştelui voie 
să-i pună o întrebare: 

— Biet peşte! Oare tu nu eşti atât de slab de minte, încât să priveşti cu ochii 
holbaţi cum te goneşte pescarul în plasă? După zgomot poţi să-ţi dai seama că plasa se 
întinde. De ce nu te laşi la o adâncime mai mare în apă? 

Peştele a încremenit şi n-a mai putut să scoată nicio vorbă. A închis ochii prosteşte şi 
a dispărut sub apă. 

Aşa s-a încheiat sfada dintre pasăre şi peşte. 


Fraţii Liu 
poveste chineză 


De mult, foarte de mult, trăia pe malul mării o femeie bună la suflet. Femeia aceasta 
avea cinci fii, cei cinci fraţi Liu; Liu întâi, Liu al doilea, Liu al treilea, Liu al patrulea şi 
Liu al cincilea. Fraţii semănau atât de bine între ei, încât nimeni nu putea deosebi pe 
unul de celălalt. Până şi mama lor îi încurca uneori. 

Dar fiecare dintre fraţi avea câte o însuşire deosebită. Fratele mai mare, Liu întâi, 
putea să soarbă o mare întreagă, iar la nevoie s-o verse. Liu al doilea nu se temea de 
foc. Liu al treilea putea să-şi lungească picioarele cât voia. Liu al patrulea era vânjos la 
trup şi mai tare decât fierul cel mai tare. Iar Liu al cincilea, cel mai mic dintre dânşii, 
înţelegea limba păsărilor şi a fiarelor. 

Trăiau cu toţii fericiţi, fără să ştie de necazuri. Liu întâi se îndeletnicea cu pescuitul. 
Liu al doilea veghea să nu se stingă niciodată focul din vatra casei. Liu al treilea şi Liu 
al patrulea munceau la câmp. lar Liu al cincilea păştea gâşte şi oi. 

într-o zi, veni să vâneze pe meleagurile unde locuiau fraţii Liu un dregător bogat şi 
hain la suflet. La marginea pădurii văzu un băieţel care păştea o turmă. Era Liu al 
cincilea. Alături de el dormea liniştit o frumoasă capră sălbatică. Dregătorul puse 


repede mâna pe arc şi ochi capra. Speriat, Liu scoase un țipăt şi căprioara se ascunse 
dintr-o singură săritură în desişul pădurii. Din inima codrului se ivi apoi un cerb. Liu îi 
strigă pe limba cerbilor: „Fugi” - şi cerbul se făcu nevăzut. în poieniţă se iviră săltând 
nişte iepuraşi veseli. Liu le strigă şi lor pe limba iepurilor: „Ascunde-ţi-vă” - şi micile 
făpturi o luară la goană spre pădure. Toate sălbăticiunile se ascunseră. Dregătorul era 
mânios că nu- 

şi putuse dobândi vânatul. Iar Liu cel bun la suflet stătea în faţa lui şi se bucura 

că izbutise să-şi ajute prietenii din codru. 

Atunci, dregătorul cel hain porunci curtenilor săi să-l înhaţe pe Liu al cincilea. La 
porunca dregătorului, băiatul fu dus în oraş şi aruncat în cuşca unui tigru flămând. 
Dregătorul îşi închipuia că tigrul o să-l sfâşie pe îndrăzneţ. Dar Liu al cincilea îi vorbi 
fiarei în limba ei şi fiara sălbatică nu se atinse de dânsul. 

Când află despre asta, dregătorul se mânie şi mai tare şi dădu poruncă să se taie 
capul băiatului. Atunci, se strecură în închisoare Liu al patrulea, care avea trupul 
mai tare decât fierul cel mai tare. 

El rămase acolo în locul fratelui său, iar Liu al cincilea ieşi nevăzut de nimeni din 
închisoare şi se întoarse liniştit acasă. Fraţii semănau atât de bine între ei, încât 
nimeni nu-şi dădu seama că unul a luat locul celuilalt. 

A doua zi de dimineaţă, Liu al patrulea fu scos din închisoare şi dus în piaţa 
oraşului. Călăul dădu să-i taie capul cu paloşul cel mai greu şi cel mai tare, dar 
acesta, izbindu-se de grumazul de fier al lui Liu al patrulea, se făcu ţăndări. 

Atunci, dregătorul fu cuprins de o mânie cumplită şi porunci ca îndrăzneţul Liu să 
fie aruncat de pe stânca cea mai înaltă. 

în toiul nopţii, veni la închisoare Liu al treilea, cel care avea darul să-şi lungească 
picioarele cât de mult ar fi voit. Paznicii îl lăsară să intre şi el rămase acolo în locul 
fratelui său. Nici de data asta nimeni nu bănui nimic. 

în zori, Liu al treilea fu dus pe o stâncă înaltă. Dacă cineva era aruncat de pe 
această stâncă, praf şi pulbere se alegea de el, dar când călăii îl îmbrânciră de acolo 
pe Liu al treilea, el îşi lungi foarte liniştit picioarele năzdrăvane şi se propti în ele ca 
şi când nu s-ar fi întâmplat nimic. Fierbând de mânie năprasnică, dregătorul cel 
crunt pomi în goana calului spre palatul său şi porunci ca, în aceeaşi zi, Liu cel 
nesupus să fie ars pe mg. 

Călăii înălţară în piaţa palatului un mg uriaş. Străji înarmate cu arcuri şi lănci 
înconjurară piaţa. Din toate părţile se adună mulţime mare de norod. 

în vremea asta, Liu al doilea, care nu se temea de foc, se strecură pe nesimţite în 
închisoare şi luă locul lui Liu al treilea. Abia izbuti să facă acest lucm, că dregătoml 
făcu semn ca osânda să fie săvârşită. Călăii îl apucară pe Liu al doilea şi-l amncară 
drept în mijlocul focului uriaş. 

Flăcările se înălţară mai sus decât casele oraşului. Liu al doilea fu mistuit de 
limbi de foc şi de fum negm. Norodul adunat începu să plângă de mila lui, în timp 
ce dregătoml cel fără de inimă râdea cu răutate. 

Peste puţin însă, fumul se împrăştie şi oamenii îl văzură pe Liu al doilea teafăr 
şi nevătămat în mijlocul flăcărilor, zâmbind ca şi cum nimic nu s-ar fi întâmplat. 
Dregătoml fu cât pe ce să se înăbuşe de mânie. 

— Ce fel de om e ăsta? strigă dânsul. Focul nu-l mistuie, de stânca nu se 
zdrobeşte, paloşul nu-l taie şi până şi tigml cel fioros nu se atinge de el! Dar e cu 
putinţă ca eu, un dregător atotputernic, să nu-i pot veni de hac unui biet fiu de 
ţăran?! 

Şi dregătoml cel fără inimă se hotări să-l ducă pe Liu departe, în largul mării, să-i 
lege de gât o piatră grea şi să-l înece. „Poate că nu se teme nici de apă? gândi 
dregătoml. Chiar dacă ar fi aşa, piatra cea grea nu-l va lăsa să iasă deasupra apei. Să 


rămână acolo, în fundul mării!” Şi în seara aceleaşi zile, dregătoml dădu pomncă ca 
osânda să fie săvârşită 

Atunci Liu întâi, cel care putea să soarbă o mare întreagă, se strecură cu 
mare greutate în închisoare. El luă locul fratelui său şi rămase să aştepte în 
linişte. 

Seara fu dus pe o corabie. Dregătoml împreună cu straja lui se urcară pe o altă 
corabie. Apoi ieşiră cu toţii departe în largul mării. Ajunşi la locul unde apa era mai 
adâncă, îi legară lui Liu întâi o piatră uriaşă de gât şi, la un semn al dregătomlui 
cmnt, băiatul fu azvârlit în valurile mării. 

Dar de îndată ce Liu întâi se făcu nevăzut sub apă, el începu să soarbă marea. 
Dregătoml văzu deodată că apele mării încep să scadă, şi de frică se făcu galben la 
faţă. Curând după aceea ieşi la iveală fundul mării. Corăbiile se răsturnară. 
Dregătoml şi straja lui se împotmoliră în mâlul adâncului. 

în vremea aceasta, Liu întâi dezlegă piatra cea grea ce-i atârna de gât şi ieşi liniştit 
la țărm. Aici revărsă marea pe care o sorbise. Dregătorul cel fără de inimă şi straja lui 
rămaseră pe vecie în fundul mării. 

Iar norodul se bucură de moartea dregătorului hain la suflet şi proslăvi pe fraţii Liu 
cei zdraveni. 


Cocostârcul galben 


poveste chineză 


în China trăia odată un student sărac. Numele lui era Mi. Era atât de sărac, că n- 
avea bani nici măcar pentru o ceaşcă de ceai. Mi s-ar fi prăpădit de mult de foame, 
dacă nu l-ar fi ajutat Stăpânul unei ceainării. Acestuia îi fu milă de sărmanul student şi 
de aceea îi dădu să bea şi să mănânce, fără să-i ceară nimic în schimb. 

Dar iată că într-o zi. Mi veni la stăpânul ceainăriei şi-i spuse: 

— Trebuie să plec. Bani n-am să-ți plătesc pentru tot ce am mâncat şi am 
băut la tine. Aş vrea totuşi să te răsplătesc pentru ajutorul ce mi l-ai dat. Uită- 
te'ncoace! 

Şi spunând aceste cuvinte, studentul Mi scoase din buzunar o cretă galbenă şi 
desenă pe peretele ceainăriei un cocostârc. Cocostârcul părea viu, atâta doar că era 
galben. 

— Cocostârcul acesta, zise Mi, o să-ți aducă de zece ori mai mulți bani decât 
îți datorez cu. De fiecare dată, când o să se strângă aici oamenii şi o să bată de trei ori 
din palme, cocostârcul o să coboare de pe perete şi o sa joace în faţa lor. Dar să ţii 
minte un singur lucru: niciodată să nu-l faci să joace pentru un singur om. Şi dacă 
totuşi o să se întâmple acest lucru, să ştii că pasărea o să joace pentru cea din urmă 
oară. Şi acum, rămâi cu bine! 

Rostind aceste cuvinte, studentul Mi se întoarse şi plecă. 

Stăpânul rămase uimit de cele auzite şi se hotări să încerce. A doua zi, când se adună 
multă lume în ceainăria lui, îi rugă pe oameni să bată de trei ori din palme. Cocostârcul 
galben cobori numaidecât de pe perete şi începu să joace în faţa lor. Şi cât de vesele şi 
pline de haz erau jocurile lui! Oaspeţii rămaseră încântați; se minunau într-una, scoteau 
strigăte de uimire şi nu-şi puteau crede ochilor. După ce sfârşi, cocostârcul se urcă din 
nou pe perete. 

Şi aşa se întâmpla de câte ori se strângea lume. 

Vestea despre această minunăţie se răspândi pretutindeni. Mulțimea mare de 
oameni se grămădea în fiecare zi în ceainărie, iar stăpânul se îmbogăţea văzând cu 


ochii. Făgăduiala dată de studentul Mi se împlinea întocmai. 

Dar iată că într-o zi intră în ceainărie un dregător bogat. Aruncându-şi ochii prin 
încăpere văzu că de-a lungul pereţilor şedeau numai ţărani şi meşteşugari. Se mânie, 
dregătorul şi dădu poruncă să fie aruncaţi cu toţii afară. 

Slugile lui se năpustiră cu ciomege asupra oamenilor; aceştia se împrăştiară care 
încotro şi dregătorul rămase singur. El puse în faţa stăpânului o grămadă mare de bani 
şi-i porunci să-i arate cocostârcul. Văzând atâta bănet, hangiul uită totul. Bătu de trei 
ori din palme, cocostârcul cobori în silă de pe perete şi nu juca decât un singur joc. 
Părea posomorit şi bolnav. După aceea, se urcă înapoi pe perete şi nu se mai clinti de 
acolo. Dregătorul strigă şi ameninţă, dar nu izbuti să facă nimic. 

în aceeaşi noapte, cineva bătu cu putere la uşa ceainăriei. Stăpânul se duse să 
deschidă, Şi ce să vezi? în fata lui stătea studentul Mi şi tăcea. Apoi, Mi scoase din 
buzunar un fluier, începu să cânte şi plecă fără să se mai uite îndărăt. Cocostârcul 
tresări, cobori sprinten de pe, perete şi se luă după dânsul. Din ziua aceea, nimeni nu l- 
a mai văzut vreodată pe studentul Mi şi nici pe cocostârcul galben, cel năzdrăvan. 

Spun bătrânii că dacă s-ar ivi pe undeva o asemenea minunăţie, atunci ea trebuie să 
fie a tuturor. Dar atâta timp cât o stăpâneşte numai un singur om, e ca şi cum n-ar fi - 
ea tot o să se facă nevăzută. 


Tigrul şi vulpea 
picta i AD aa poveste chineză ; pi te y 

Odată, rătăcind prin păpuriş, vulpēa se-ntâlni nas în nas cu un tigru flămând. Tigrul 
începu să mârâie, vulpea încremeni de groază: „Dacă n-o să-l pot păcăli pe vărgatul 
ăsta, s-a sfârşit cu mine”, îşi zise dânsa. Dar ce putea să facă? Tigrul era gata, gata să 
se arunce asupra ei! Atunci, vulpea se prefăcu că tremură toată, dar nu de frică, ci de 
râs: „Ha, ha, ha!” Tigrul, uimit, se aşeză jos - nu înţelegea nimic. Apoi o întrebă: 

— De cine râzi tu aşa? 

— De tine, nenorocitule! îi răspunse vulpea, prefăcându-se că nu-şi poate 
stăpâni râsul. 

— Ce tot spui? De mine? mârâi tigrul. 

— Vezi bine, îi răspunse vulpea. Tu, săracul de tine, îţi închipui că ai să mă 
mănânci pe loc, iar eu nu mă pot opri să nu râd de tine: „Ha, ha, ha!”... Păi de tine nu se 
mai teme nimeni! în schimb de mine se tem toţi, până şi oamenii!... 

Tigrul fu cuprins de îngrijorare: „Dar dacă-i adevărat? Dacă-i aşa cum spune vulpea, 
atunci chiar că e primejdios să mă ating de ea!” Totuşi mai stătea în cumpănă. 

— Văd că nu vrei să-mi dai crezare, Îi zise vulpea. Haide! Vino după mine! 
Dacă oamenii n-or să se înfricoşeze de mine, atunci îţi dau voie să mă înghiţi cu coadă 
cu tot. 

Tigrul primi şi o porniră amândoi. lată că ajunseră lângă un drum pe care treceau 
ţărani venind de la oraş. 

— Să nu rămâi în urmă! îi strigă vulpea şi pomi înainte. 

Tigrul se luă după ea, făcând sărituri uriaşe. Văzând că un tigru înfricoşător vine în 
goană pe cărare, oamenii începură să strige, îşi aruncară lucrurile şi o luară la fugă 
care-ncotro. 

Vulpea ieşi la iveală din ierburile înalte, care o ascunseseră până atunci cu totul, şi-i 
strigă tigrului: 

— Ei, ai văzut?! Numai vârful cozii mele i-a pus pe toți pe fugă! Pe când la 
tine, nu s-a uitat nimeni. 

De ruşine, tigrul cel prost îşi plecă botul în pământ şi o luă la goană îndărăt, cu coada 
între picioare, spre păpurişul lui. 

De data asta, vulpea râdea de-a binelea! 


Mireasa zeului stăpân al Râului Galben 
poveste chineză 


Pe malurile deluroase ale marelui Râu Galben se ridică mine străvechi, rămăşiţe ale 
templelor şi mănăstirilor de altă dată. Nimeni nu cutează să treacă pe lângă aceste 
mine. lar dacă i se întâmplă unui călător întârziat să se afle seara în preajma lor, de 
îndată ce-şi dă seama de locul unde se găseşte, îşi grăbeşte paşii, căutând să se 
depărteze cit mai mult de ele. E un loc mohorât şi primejdios. Şi spun bătrânii că ar fi 
auzit de la părinţii lor, care la rândul lor au auzit şi ei de la părinţii lor, povestea acestor 
mine. 

De mult, foarte, foarte de mult, se înălţau pe malurile marelui Râu Galben temple şi 
mănăstiri mohorâte. Locuiau în ele călugări din cale afară de lacomi şi fără de inimă. 
Tot peştele din râu, toate pământurile din jur erau ale acestor călugări. Cât era ziulica 
de mare, mii de ţărani munceau pentm ei, fără să-şi dezdoaie spatele. Pescarii şi 
neguţătorii, ce se aflau în trecere prin acele locuri, plăteau călugărilor dăjdii grele şi 
trebuiau să aducă la templu damri bogate. Dar toate acestea nu li se păreau de ajuns 
călugărilor hrăpăreţi. 

Ei umblau prin sate şi prin oraşe şi povesteau oamenilor lesne-crezători, cum că pe 


Tigrul şi vulpea 

fundul râului Huan-Ho sălăşluieşte stăpânul marelui Râu Galben, Hebo. Acesta cere în 


fiecare an să i se dea de 


nevastă cea mai faimoasă fată din China. Şi dacă oamenii nu i-ar face pe plac, apele 
marelui Râu Galben s-ar umfla, înecând ogoarele şi ştergând de pe faţa pământului 
sate şi oraşe. Foametea şi moartea s-ar abate asupra poporului chinez. 

Aşa spuneau călugării, iar oamenii îşi plecau urechea la vorba lor şi le credeau 
cuvântul. 

Foarte adesea călugării intrau în câte-o casă bogată unde se afla o fată de măritat. 
Părinţii bogătaşi, înspăimântați de venirea lor, le dădeau tot aurul şi argintul pe care- 
l aveau ca să-şi scape copila iubită de o moarte năprasnică. Şi călugării plecau mai 
departe încărcaţi de daruri. lar în apele tulburi ale marelui Râu Galben era aruncată 
câte o fată frumoasă dintr-un neam de săraci. Aşa se întâmpla în fiecare an. Mamele 
îşi plângeau amarnic fetele, iar oamenii de rând cârteau împotriva acestor orânduiri. 
în schimb, călugării cei fără de inimă se bucurau şi se îmbogăţeau mereu. Dar într-o 
zi toate acestea se sfârşiră. 

Şi iată cum s-a întâmplat: 

Tocmai în ziua când călugării îşi puseseră în gând să jertfească balaurului Hebo 
încă o fată, pe marele Râu Galben trecu într-o luntre înțeleptul judecător Şi En-pao. 
Judecătorul se trăgea dintr-o familie de rând. Era cunoscut pentru judecata lui 
dreaptă. De când era pe lume nu nedreptăţise pe vreun om sărman. Firea lui 
deschisă şi cinstea lui, care nu putea fi cumpărată cu bani, erau cunoscute 
pretutindeni. 

De data aceasta, Şi En-pao se întorcea dintr-o călătorie îndepărtată. Obosit de 
drumul lung pe care-l făcuse, judecătorul şedea în luntrea lui, cufundat în gânduri. 
Deodată auzi un zgomot nelămurit care venea de pe mal. Privi printre perdelele 
luntrei şi văzu o mulţime de norod adunat la marginea apei. Oamenii purtau straie de 
sărbătoare, dar aveau feţele cernite şi mulţi dintre ei plângeau. Şi En-pao porunci 
vâslaşilor săi să cârmească spre țărm şi să afle ce s-a-ntâmplat. 

Vâslaşii traseră barca la mal şi aflară pricina tristeţii oamenilor. După aceea se 
întoarseră la Şi En- pao şi-i povestiră despre călugării cei haini şi despre soarta 
crudă a fetei celei frumoase. Şi En-pao văzu şi el fata cea fără de noroc, împodobită 
cu mătăsuri roşii ca o mireasă, află tot ce se petrece acolo şi fu cuprins de mânie 
nestăvilită. Dar nu şi-o dădu pe faţă. 

în vremea aceasta, mai marele călugărilor, cel mai rău şi cel mai hrăpăreţ dintre 
ei, dădu poruncă să se înceapă jertfirea. Slujitorii, îmbrăcaţi în negru, apucară 
mireasa balaurului şi o târâră spre marginea stâncii. Oamenii căzură în genunchi, 
acoperindu-şi ochii cu mâinile. Văzduhul era plin de plânsetele şi de strigătele lor. 

Şi deodată, norodul adunat prinse să freamăte. Croindu-şi drum prin mulţimea de 
oameni, vâslaşii se îndreptau în fugă spre stâncă. De pretutindeni se auziră voci 
strigând: „A venit stăpânul! A venit stăpânul!” Şi prin mulţimea care îi făcea loc, 
trecu purtat într-un palanchin?* Şi En-pao. Toată lumea rămase înmărmurită. Şi En- 
pao se dădu jos din palanchin, se închină în dreapta şi-n stânga şi-i rugă să-i 
povestească cele ce se petrec. Atunci ieşi din mulţime mai marele călugărilor şi- i 
spuse că fata îmbrăcată în mătăsuri roşii este mireasa zeului acestui râu şi că trebuie 
să fie aruncată în apă, altminteri zeul o să se mânie. 

— E o hotărâre înţeleaptă, răspunse Şi En-pao. 

Slujitorii se pregătiră s-o îmbrâncească de pe stânca cea înaltă pe nenorocita 
copilă când, deodată, Şi En-pao zise: 

— Opriţi! 

Oamenii aşteptau cu răsuflarea tăiată. 


pată pehe atat. câablaeia de 


— Oare nu socotiți, urmă Şi En-pao, că e o lipsă de bunăcuviintă să trimiţi 
în chipul acesta zeului Marelui Râu mireasa? Mai întâi ar trebui să trimiteţi pe fundul 
râului un sol. Să vestească el zeului bucuria cea mare. Tu, de pildă - spuse Şi En-pao, 
întorcându-se către mai marele călugărilor, cel mai hrăpăreţ şi cel mai hain dintre ei 
- du-te tu de-i vesteşte bucuria, du-te şi întoarce-te cât mai curând înapoi. 

La un semnal al lui Şi En-pao, vâslaşii îl înşfăcată pe călugărul cel rău şi-l aruncară în 
râu. 

Mulțimea aştepta. Vremea trecea, dar solul nu se mai întorcea. 

— Zăboveşte cam mult! spuse Şi En-pao. la du-te tu după dânsul şi 
spune-i să vină mai repede, că uite, mireasa şi-a pierdut răbdarea. 

Şi vâslaşii îl aruncară în râu pe cel de al doilea călugăr, care se înecă şi el. 

Toţi ceilalţi călugări, cuprinşi de spaimă, căzură în genunchi în faţa 
înţeleptului Şi En pao, îi mărturisiră toate vicleşugurile şi fărădelegile săvârşite 
şi-l rugară fierbinte să le cruţe viaţa. 

— Bine, zise Şi En-pao. Dar să daţi îndărăt norodului tot ce aţi furat de la 
dânsul. Şi să ştiţi, că de-oi mai auzi vreodată astfel de lucruri despre voi, atunci nu 
vă mai iert. Acum, hai, plecaţi! 

Şi călugării, înspăimântați, se împrăştiară care încotro. 

Dm ziua aceea, toate templele şi mănăstirile de pe malul marelui Râu Galben 
rămaseră pustii şi, puţin câte puţin, se prefăcură în ruine. 

Dar oamenii îşi mai amintesc şi până azi de cruzimea călugărilor hrăpăreţi şi de 
înţelepciunea lui Şi En-pao cel drept. 


Vulturul şi pustiul 
poveste chineză 


Departe, pe meleagurile dinspre soare-apune ale Chinei, în mijlocul pustiului 
mohorât şi fără de margini, trăia odată un vultur singuratic. De jur împrejur se 
întindeau nisipuri fără de viaţă şi nu se zărea nicăieri nicio tufă, cât de mică, niciun 
pârâiaş. 

Şi iată că într-o zi vulturul se înălţă sus, sus de tot, în văzduh, şi, rotindu-se pe 
aripile sale mari şi puternice, răscoli cu privirea cele patru zări ale lumii. Şi de acolo 
de sus, văzu că, înspre soare răsare, marea albastră îşi rostogoleşte apele-i 
nesfârşite; la miazănoapte, a încremenit în tăcerea-i de veacuri codrul cel de 
nepătruns; spre soare-apune, razele asfinţitului scaldă cerul în toate culorile 
curcubeului; iar spre miazăzi, verdeaţa de smarald a pajiştilor îţi mângâie ochiul 
ostenit. 

Şi vulturul gândi: „Cât de sărac şi de mohorât este ţinutul meu drag! Aş vrea 
ca şi pe aici să curgă râuri cu ape îmbelşugate şi să foşnească vesel grădini 
verzi!” 

Dar ca să ajungă până la marea dinspre soare-răsare, ca să aducă de acolo un plisc 
de apă, trebuia să treacă în zbor cinci mii de li, iar ca să se poată întoarce seara la 
cuibul său, trebuia să facă alte cinci mii de li. 

Dacă ar fi fost să zboare în codrul cel mare dinspre miazănoapte şi să aducă de 
acolo ramuri verzi, ar fi trebuit să străbată zece mii de li. 

„Ori că m-aş îndrepta spre soare-apune, ori spre miazăzi, trebuie să zbor în 
fiecare zi câte zece mii de li şi în fiecare seară să mă întorc la cuibul meu”. 

Dar, deşi greutăţile erau aşa de mari, vulturul se apucă de treabă fără să-şi cruţe 
puterile. 


Din zori şi până n seară, nu avea nicio clipă de răgaz. într-o zi, ajunse istovit la 
malul mării şi marea îi spuse: 

— De ce eşti întotdeauna atât de zorit? Roteşte-te mai îndelung deasupra 
mea, desfată-ți ochii cu întinsurile mele. Nemărginită mi-e împărăţia şi multe 
ostroave, mulți peşti minunaţi şi multe vietăți ciudate sunt într-însa. Poate-ți place 
furtuna cu fulgere şi trăsnete? Aşteaptă puţin şi ai să le vezi în toată frumuseţea lor. 
Iar noaptea, ai să te poți odihni în oricare din nenumăratele peşteri de pe malul meu. 

Dar vulturul îi răspunse: 

— Rămâi cu bine! Mă întorc mâine. 

Şi după ce luă apă în plisc, se ridică în ceruri, şi porni înapoi. 

Codrul cel de la miazănoapte zise şi el vulturului; 

— Rămâi aici, prietene, măcar pentru o scurtă vreme. Curând o să se lase 
înserarea. Rămâi aici peste noapte. Ori poate nu-ţi place la mine? Din vremuri 
străvechi, niciun om n-a străbătut vreodată desişul meu de la un capăt la altul. 

Poporul meu e deschis la suflet şi primitor. îi place să joace şi să cânte. Vrei să-l vezi? 
O să-ţi fac cunoştinţă cu ursul şi cu buba. Aş vrea atât de mult să-mi fi 

oaspete câteva zile!... Dacă ai şti cât de dulce-i somnul la umbra crengilor mele! De- 
abia închizi ochii, că încep să-ţi apară vise nespus de frumoase. Şi orice ţi s-ar arăta în 
somn: verdeaţa năvalnică a verii sau nămeţii mari ai iernii, oricare din aceste vise o să- 
ţi dăruiască uitarea mult dorită. 

Vulturul însă îi răspunse cu aceleaşi cuvinte: 

— Rămâi cu bine! Mă întorc mâine. Şi după ce rupse o ramură verde, se roti 
deasupra codrului şi o porni înapoi. Zarea de la asfinţit întinse spre vultur mâinile ei 
gingaşe şi-i şopti: 

— Rămâi cu mine! O să ne prindem în joc, şi-n viitoarea lui o să ne înălţăm 
sus în ceruri, pentru a nu ne mai lăsa niciodată la pământ. Ce bine ne-am simți 
împreună! 

Dar vulturul trecu în zbor pe lângă zarea asfințitului şi-i zise: 

— Rămâi cu bine! Eşti într-adevăr minunat de frumoasă! 

Pajiştile de la miazăzi, încântătoare ca primăvara, îl întâmpinară cu cuvintele: 

— De ce, când treci pe aici, te arăţi în văzduh doar pentru o clipă şi te faci 
din nou nevăzut? Coboară spre noi! Vrem să te-ntrebăm dacă ştii că viaţa înseamnă 
soare, muncă şi prietenie. 

Dar vulturul răspunse: 

— Şi mie mi-e dragă primăvara, dar acum mă grăbesc. Rămâneți cu bine! O 
să mă mai întorc la voi. 

Şi în fiecare seară, în cuibul său din stâncă, vulturul nu putea să adoarmă. Se gândea 
la munca lui din ziua aceea, în asemenea clipe, îşi zicea: 

„Da! Am pornit la o trudă grea. Muncesc, muncesc şi nu văd capătul străduinţelor 
mele. îmi dau seama bine că meleagurile dinspre soare-apune şi soare-răsare, dinspre 
miazănoapte şi miazăzi sunt nespus de frumoase. Dar pot eu oare să mă despart de 
pustiul meu, de răcoarea serilor lui şi de bucuria dimineţilor ce abia mijesc. Hotărârea 
mea este nestrămutată: o să aduc aici în pustiu şi apele mării, şi verdeaţa codrului. Şi 
zarea asfinţitului, şi primăvara de la miază-zi. Poate că mulţi vor râde de mine; dar eu o 
să-mi îndeplinesc vrerea şi într-o bună zi, în pustiul meu drag vor susura izvoare şi va 
foşni codrul. Chiar dacă toate acestea n-ar fi decât un vis, eu îmi aflu fericirea numai în 
munca pentru înfăptuirea lui”. 

Şi de atunci, zorile fiecărei zile găseau vulturul muncind pentru visul său. 


Rândunica gureşă 
poveste chineză 


O rândunică a poposit odată pe malul unui râu plin de sălcii şi iarbă verde. Cip-cirip- 
cip-cip-cip, cânta ea veselă, fluturând din aripi. 

De cealaltă parte a râului, o turturică îşi învăţa puii: Gu-gu-gu! Gu-gu-gu! să cânte. 

Auzind-o, rândunică s-a făcut foc şi pară. 

— Turturică proastă, îndrăzneşti să cânţi în faţa mea? Nu ştii cine sunt eu? 

Abia spuse aceste cuvinte că din iarbă sări o broască şi zise: 

— Am auzit vorbele tale pline de venin. Eşti bună de gură! 

— Desigur. Din miile de păsări, câte se află pe lume, e vreuna mai pricepută 
la vorba decât mine şi mai proastă decât turturica? 

Broasca râse cu poftă, apoi glăsui: 

— Cine spune că-i prost nu e tocmai prost şi cine spune că-i priceput nu e 

chiar aşa de priceput. Rândunica, plină de mânie, se sumeţi la ea: 

— Dacă n-ar fi munţii, cum ai şti care sunt câmpiile? Mai bine cheamă 
turturica să mă iau la întrecere cu ea! 

— E mai bine aşa! zise broasca. 

Şi trecând râul, întrebă turturica dacă vrea să se ia la întrecere cu rândunica. 
Turturica primi şi veni şi ea pe malul celălalt. 

— Ei, în ce fel vreţi să vă întreceţi? le întrebă atunci broasca. 

Fără să aştepte părerea turturicii, rândunica zise în grabă: 

— Să vedem care dintre noi vorbeşte mai repede. Broască dragă, tu ai să 
ne fii judecător. Cea care termină mai întâi de numărat până la zece va fi declarată 
deşteaptă, iar cea care va termina la urmă, va rămâne proastă. 

Turturica încuviinţă. 

Deci ambele părți fiind de acord, broasca dădu semnalul. 

Rândunica înclină capul, deschise larg ciocul şi numără pe nerăsuflate: 1, 2, 3, 4, 5, 
6, 7,8, 9, 10. 

La rându-i, turturica întinse gâtlejul, deschise ciocul şi începu să numere pe îndelete: 
2.'5;2."5, 

2.15, 2'5, 

Auzind-o, broasca izbucni în hohote de râs: 

— Rândunico, ţine-ţi gura, vorbăreaţo! în timp ce tu ai numărat abia până 
la 8, turturica a şi ajuns la 40! 


Tigrul şi broasca 


poveste chineză 


într-o zi tigrul, însetat, a coborât din munte, la câmpie, să caute apă. 

Auzind un orăcăit: „Oac, oac!” a tresărit mirat, zicându-şi: „Cine oare să aibă o 
voce atât de puternică?” Căută-n dreapta, căută-n stânga şi până la urmă dădu peste 
o broască. 

— Ce ghemotoc mititel şi ce voce puternică ai! râse tigrul mirat. 

Broasca însă i-o întoarse supărată: 

— N-ai de ce să mă dispreţuieşti. Aşa mică cum sunt îmi merge bine: în 
fiecare zi mănânc câte unul de-al tău. 

Tigrul se înfurie: 

— Ține-ți gura, nevolnico, că te fac piftie dintr-o lovitură! 


— Frate tigrule, se lăudă broasca, tu poţi birui oricare alt animal, dar pe 
mine nu. Vorbeşti în vânt şi te înfurii degeaba. Oricum, nu faci nicio ispravă. într-o zi 
vino totuşi să ne măsurăm puterile. 

— Ba ni le încercăm chiar acum! zise tigrul mânios. Cel învins va fi mâncat 
imediat de celălalt. 

Broasca, nemaiputând da înapoi, încercă să se salveze, câştigând un timp cu 
explicaţii: 

— Frate tigrule, am cântat toată dimineaţa. Sunt atât de obosită, încât 
abia mă mişc. N-ar fi mai bine să lăsăm pe mâine? 

— Bine, se învoi tigrul, dar dacă mâine nu vii, de mine nu scapi, te găsesc 
oriunde te-ai ascunde! 

Şi tigrul s-a întors spre munte. 

Broasca a rămas însă foarte tristă. Se tot gândea ce să facă, dar nu vedea nicio 
scăpare. Când se perpelea ea mai rău, zări un bătrân venind pe drum. îi sări înainte, 
îi spuse toată povestea şi-l rugă s- o ajute. Bătrânul, după ce-o ascultă cu atenţie, o 
sfătui: 

— N-ai de ce să fii îngrijorată. Mâine, la întoarcere, tu să te aşezi pe coada 
tigrului. Oricum va sări, oricum se va întoarce, coada tot în sus şi-o ţine. Şi vei 
câştiga! 

A doua zi a avut loc întrecerea. Mai întâi la sărituri în înălţime. 

— începem: Un, doi, trei! 

Broasca, la „unu”, s-a aşezat repede pe coada tigrului. Când a zis „trei” tigrul a 
făcut o săritură cât a putut, dar coada şi-a săltat-o şi mai sus. Deci broasca l-a 
întrecut. 

Au hotărât să mai facă o încercare. 

— începem: Unu, doi, trei! 

La „unu”, broasca s-a aşezat iarăşi pe coada tigrului. Când tigrul a sărit râul şi-a 
săltat coada. Broasca a ajuns hăt, departe şi tigrul a pierdut şi de data asta. Atunci, 
de frică să nu fie mâncat, cum era înţelegerea cu broasca, tigrul s-a speriat şi a luat- 
o la fugă spre munte. Pe când fugea de rupea pământul, i-a ieşit în cale un lup. 

— Frate tigrule, de ce fugi aşa tare? l-a întrebat lupul. 

Tigrul a îngânat tremurând: 

— Broasca vrea să mă mănânce! 

— Nu se poate! zise lupul. Hai cu mine înapoi, o vom omori numaidecât! 

— Ba, când ai s-o vezi, ai să fugi şi tu şi o să mă laşi singur cu ea. 

— Dacă nu mă crezi, să ne legăm unul de altul de gât, i-a răspuns 
lupul, aşa că n-o să ne mai putem despărți. 

— Bine, aşa merg! 

Broasca, văzând pe tigru, a început să strige de răsunau văile: 

— Tigrule, tigrule! Ai pierdut întrecerea, trebuie să te mănânc. Aşteaptă 
să-mi ascut cuțitul şi-ţi jupoi pielea! 

Tigrul, cum a auzit-o, a făcut stânga-mprejur şi a luat-o la goană. Dar fiind legat de 
lup nu putea să fugă destul de repede. Atunci a început să se smucească şi să tragă 
de sfoară până când l-a omorât. 

Broasca însă era tare fericită că bătrânul i-a salvat viaţa. Dar, neştiind cine este 
bătrânul, s-a hotărât să-i răsplătească pe toţi oamenii: a rămas pe câmp să mănânce 
insectele care distrug holdele. 


Lupul, vulpea şi iepurele 
poveste chineză 


Lupul, vulpea şi iepurele s-au hotărât să se întovărăşească, cu gândul să poată 
jefui mai bine. S- au urcat la munte, prin poienele înflorite, pândind tot prin 
apropiere. 

Şi lângă drum au găsit o văgăună, s-au tupilat acolo şi-au stat la pândă. 

Curând au văzut urcând un negustor cu două coşuri mari, purtate pe-o cobiliţă. 
Atunci iepurele le-a şoptit încântat: 

— Staţi aici ascunşi, şi eu îl voi face pe negustor să lase jos cobilița şi să se 
depărteze cât mai mult de ea. Atunci voi luaţi cobiliţa şi fugiţi repede la vizuina 
lupului. 

Când s-a apropiat negustorul, lupul şi vulpea s-au lipit de pământ şi-au stat 
nemişcaţi, trăgând cu urechea. Iar iepurele a sărit în drum şi a început să cânte cu 
glas mieros: 


— Pe pajiştea dintre munţi, se văd flori înmiresmate şi copile minunate. 
Este murmur de izvor sau râsul copiilor? 

Ce luceşte-n jurul meu, e fazan sau curcubeu? 

Spune-mi, frate negustor, te rog, spune-mi numai tu! 


Şi oprindu-se din cântat, iepurele şi-a întins rugător lăbuţele către negustor şi l-a 
privit galeş. 

Negustorul a rămas încremenit de mirare, ascultându-l şi, înduioşat de vocea 
blândă şi privirea rugătoare a iepurelui, a lăsat jos cobiliţa şi s-a apropiat de el. Dar 
iepurele a sărit niţel mai departe, s-a oprit şi-a întins iar lăbuţele, de parcă ar fi 
spus: 

„încă puţin şi vei putea să mă prinzi”. 

Negustorul, uitând de toate, a pornit după iepure, dar cu cât se îndepărta de locul 
acela, iepurele fugea tot mai tare şi până la urmă a dispărut în desiş. 

Suflând din greu, obosit, negustorul s-a întors să-şi ia coşurile, dar degeaba a 
căutat primprejur, n-a mai găsit nimic. Vulpea furase cobiliţa şi fugise împreună cu 
lupul până la vizuină. Ajunşi acolo, vulpea a spus linguşitoare: 

— Nene lupule, eu am dus cobilița, iar tu eşti fratele mai mare, aşa că ţie ţi 
se cuvine jumătate din pradă. 

Lupul a înţeles că vulpea vrea să împartă numai ei doi prada, iar iepurelui să nu-i 
dea nimic, dar s-a gândit că ar fi mai bine să o ia el toată. 

Aşa că s-a răstit încruntat la vulpe: 

— Nu ţi-e ruşine, pocitură ticăloasă, să vrei răul iepurelui? Trebuie să te 
omor, altfel o să încerci şi altădată să ne tragi pe sfoară. 

Şi sărind la ea a sfâşiat-o şi a mâncat-o. Când a ajuns şi iepurele la vizuina lupului, 
s-a speriat rău de tot văzând păţania vulpii. S-a gândit cum să scape. 

— Frate lupule, a zis el, e o mare cinste pentru mine să fiu prietenul tău. 
Nu s-a mai pomenit până astăzi ca un biet iepure să fie prieten cu prea stimatul lup, 
de aceea, pentru a-ți arăta recunoştinţa mea, Îți dăruiesc şi partea mea de pradă. 

Lupul, care avusese de gând să-l mănânce şi pe iepure, n-a mai avut încotro şi l-a 
lăsat în pace. Când a venit seara, lupul s-a culcat şi l-a lăsat pe iepure să păzească 
coşurile. Cum a adormit lupul, iepurele a desfăcut coşurile şi a început să 
scotocească prin ele. A găsit o pungă cu zahăr, a gustat din el şi deodată i-a venit în 
minte un şiretlic. A ascuns punga, a închis un ochi şi a început să strige în gura mare: 

— O, ce bunătate, ce bunătate! 


Lupul s-a trezit şi i-a strigat supărat: 

— De ce faci atâta gălăgie, ne-astâmpăratule! 

Iepurele i-a răspuns cu voce prefăcută: 

— Până acum credeam că dintre toate mâncările de pe lume numai 
fructele sunt dulci, dar acum ştiu că mai dulci şi mai dulci sunt ochii mei din cap. Am 
mâncat unul şi toată gura mi s-a îndulcit, inima îmi tresaltă şi-mi vine parcă să zbor. 
Cum să nu-ţi spun şi ţie despre asemenea grozavă descoperire? Frate lupule, înghite- 
ţi ochii şi vei simţi şi tu această neasemuită fericire. 

Lupul, buimac de somn, n-a mai stat pe gânduri, şi l-a pus pe iepure să-i scoată 
ochii şi să-i dea să-i mănânce. 

într-o clipă iepurele i-a scos ochii de la locul lor, i-a dat prin zahăr şi i-a băgat în 
gura lupului. I-a plăcut cumătrului mâncarea. Numai că a rămas orb şi s-a repezit 
înfuriat să-i ceară socoteală iepurelui. Iepurele l-a liniştit spunându-i: 

— Ştiu eu un izvor din care, dacă vei bea apă, vei vedea iarăşi ca înainte. 
Haidem acolo. 

Neavând încotro, lupul s-a dus cu iepurele. Au ajuns la marginea unei prăpăstii şi 
acolo iepurele 
i-a zis: 

— Frate lupule, izvorul e aproape, la doi paşi de tine, grăbeşte-te să bei! 

Lupul s-a repezit înainte şi s-a prăbuşit în prăpastie, izbindu-se de stânci. 

Iepurele a început să ţopăie strigând: 

— Lup lacom şi nesătul, ai vrut să prazi totul, dar ai păţit-o. Acum o să mă 
ospătez numai eu pe săturatele! 

Şi întorcându-se repede la coşuri, le întorcea pe toate părţile, le privea îndelung şi 
cânta bucuros: 


Vulpe şireată, vino să vezi 

Inelele strălucesc ca aurul. 

Lupule lacom, vino şi tu să vezi 

Brăţările licăresc ca argintul 

Hi, hi, veniţi repede să vedeţi, 

Hi, hi, încă un pachet de zahăr alb ca zăpada 
Ce bine e, ce bine e! 

Toate sunt numai ale mele! 


însă în pachetul cu praf alb nu mai era zahăr, ci otravă pentru lupi. lepurele a 
înghiţit lacom din ea şi în scurt timp a murit în chinuri mari. 

Astfel că nici lupul cel crud şi lacom, nici şireata vulpe, nici iepurele n-au avut 
parte de lucrurile furate. 

A doua zi, negustorul, căutând prin pădure, a dat de vizuina lupului, a găsit 
coşurile furate şi pe deasupra o blană de vulpe şi una de iepure. 


Tigrul îngâmfat 

Umblând prin pădure, tigrul a zbe ti fâBând şi jucând de parcă toată lumea 
era a ei. 

— Arătare cu picioare subţiri, ce tot ţipi şi ţopăi? Poţi cumva să te iei la 
întrecere cu mine? i-a spus tigrul privind-o pieziş. 

— De ce râzi de unul mai mic? a strigat pasărea supărată. Hai să vedem 
cine joacă mai frumos pe crengile copacului. 

„Nu-i mare lucru, şi-a zis tigrul. Oricine ştie să joace”. 

Pasărea a început să salte uşoară şi vioaie pe ramuri. Tigrul s-a căţărat în copac, a 
sărit pe o creangă, apoi pe alta şi deodată s-a auzit: „Buf!” A căzut tigrul de mai-mai 
să-şi frângă spinarea. 

Plecând cu coada-ntre picioare, tigrul a ajuns la câmp. 

Acolo a văzut un popândău care dormea cu burta la soare. 

— Aoleu! Ce mai animal e şi ăsta, care nici picioare n-are! zise tigrul 
batjocoritor. 

— De ce râzi de unul mai mic? răspunse popândăul. Hai să vedem cine 
trece mai repede printre oameni? 

Tigrul primi şi porniră întrecerea. 

Popândăul s-a strecurat repede prin mulţime, încât nimeni n-a izbutit să pună mâna 
pe el. 

Când i-a venit rândul tigrului, oamenii au luat ciomege şi ce au găsit mai la 
îndemână, au sărit la el şi l-au bătut măr. Abia a izbutit tigrul să scape din mâna lor. 

Obosit, supărat, abia trăgându-şi sufletul, tigrul s-a trântit pe iarbă, la marginea unei 
mlaştini. 

Dar văzând un melc a uitat de cele două păţanii şi a început să râdă de el: 

— Aoleu! Aşa ceva n-am văzut de când sunt. N-ai gură să mănânci, n-ai 
picioare să umbli, nu eşti bun de nimic. 

Melcul i-a răspuns liniştit: 

— Frate tigrule, te poftesc să te iei la întrecere cu mine; să vedem cine trece 
mai repede mlaştina. 

Tigrul s-a prins. „Din două salturi am şi trecut dincolo, îşi făcu el socoteala în minte”. 
Şi sigur de 
el mai zise: „Cum îşi închipuie melcul că m-ar putea întrece?” 

— Hai! 

Melcul a început să înoate încetişor. Tigrul, îngâmfat, a sărit cât a putut şi a 
nimerit drept în mijlocul mlaştinii, unde s-a împotmolit. Cu cât se zbătea să iasă afară, 
cu atât se împotmolea mai rău. între timp melcul l-a şi întrecut. Supărat, tigrul şi-a 
mai adunat o dată puterile şi a încercat din nou să sară, dar s-a cufundat mai tare, 
încât doar botul îi mai ieşea din apă. 

Când melcul a ajuns la malul mlaştinii, a întors capul, dar nu se mai vedea nici urmă 
de tigru. 


Vulpea, maimuta, iepurele şi calul 
poveste chineză 


Niciuna dintre vietăţile pădurii n-o putea suferi pe vulpe: umbla numai cu 
şiretlicuri, îl înşela ba pe unul, ba pe altul şi-ntotdeauna se bucura dacă izbutea să 
ducă la capăt un rău. Nu rămăsese nimeni prin împrejurimi căruia să nu-i fi pricinuit 
ea vreun necaz, de aceea toţi se socoteau cum să- şi răzbune pierderile şi necazurile 
mai bine. 


Tigrul îngâmfat 
Tot gândindu-se şi frământându-spoRaitaula fhgdşit până la urmă un mijloc de 
răzbunare. Nebună de bucurie, a sărit din copac şi l-a zărit pe iepure stând ghemuit 
într-un tufiş. I-a împărtăşit şi lui planul ei. Dar iepurele a privit-o cu atâta 
neîncredere, încât maimuța i-a strigat supărată: 
— Dacă nu crezi, vino cu mine! Eu o să vorbesc cu vulpea, iar tu o să stai în vârful 
muntelui, să te uiţi. 


A colindat maimuța prin pădure mult până a dat de vulpe, şi-a întrebat-o: 

— Coană vulpe, spune-mi, ştii care este cea mai bună mâncare din lume? 

Cum a auzit de mâncare, vulpea a ciulit urechile şi-a întrebat-o repede: 

— Nu cumva ştii tu? 

— Chiar astăzi am aflat. Nimic pe lume nu-i mai bun la gust decât carnea 
de cal. Dar nu-i uşor de dobândit aşa ceva. 

Vulpii a început să-i lase gura apă. 

— Şi de ce-i aşa de greu? 

— Pentru că fuge de nu-l poţi ajunge. Şi ca să izbuteşti, trebuie să-ți legi 
coada de coada lui. 

Dacă vrei, poţi să încerci. Tocmai am văzut, când veneam încoace, un cal adormit. 

Vulpea nu mai putea de nerăbdare, dar s-a prefăcut nepăsătoare. 

— O să mă mai gândesc eu care e cea mai bună mâncare; e greu de 
răspuns aşa, pe loc. Mai vorbim noi altă dată. Numai să nu sufli nicio vorbă nimănui. 

Şi vulpea s-a despărțit de maimuţă şi a plecat în grabă, fluturându-şi coada 
stufoasă. Maimuţa s-a prefăcut şi ea că pleacă, dar s-a căţărat într-un copac înalt şi, 
ascunsă în frunziş, a aşteptat să vadă ce se va petrece. Nici vulpea n-a mers prea 
departe; îndată s-a întors pe furiş şi s-a apucat să caute calul de care pomenise 
maimuța. L-a găsit într-o poiană din apropiere, dormind dus, obosit de munca grea a 
zilei. 

Vulpea s-a apropiat tiptil, şi-a legat cu grijă coada de coada calului, apoi l-a muşcat 
zdravăn de coapsă. 

Calul, trezit pe neaşteptate şi străfulgerat până în măduva oaselor de durere, a 
sărit în picioare şi a luat-o la fugă bezmetic, neputându-se dumiri ce s-a întâmplat. 

Astfel vulpea a fost trântită la pământ şi fiind legată strâns de coada calului a fost 
târâtă în goană prin toată pădurea. 

Numai plăcut nu era gustul pe care-l simţea biata vulpe. Nici nu ştia de ce să aibă 
grijă mai întâi: de cap sau de frumoasa ei coadă stufoasă. 

Maimuţa, care privea din copac, nu mai putea de bucurie. Uitând unde se află, a 
început să sară şi să bată din palme. Dar curând s-a pomenit la rădăcina copacului. în 
cădere s-a lovit atât de rău încât fundul i s-a roşit tot. 

Iepurele, din vârful muntelui, văzând cum era tăvălită vulpea şi cum a căzut 
maimuța, a râs cu atâta poftă încât buza de sus i-a plesnit. 

De aceea, până în ziua de astăzi maimuţele au fundul roşu, iar iepurii au buza de sus 
despicată. 

Caii nu mai dorm niciodată culcaţi, ci numai în picioare. Când sunt prea obosiţi, se 
rostogolesc de câteva ori prin iarbă şi se ridică iar. 

Blana vulpilor are câte o pată galbenă sau cenuşie; arareori se poate întâlni o 
vulpe cu blana de o singură culoare. 


Plăcinta 
poveste chineză 


A fost odată o mamă care avea trei copii. 

într-o dimineaţă, mama a făcut o plăcintă cu carne de porc şi făină de raci, a pus-o 
pe masă, i-a chemat pe copii şi ea şi-a văzut mai departe de treburi. Copiii s-au 
bucurat foarte mult văzând plăcinta şi abia aşteptau s-o mănânce, dar pe masă nu era 
niciun cuţit. 

Cel mare, aşezându-se pe scaun, zise către mijlociul: 


— Du-te la bucătărie după cuțit! 

Mijlociul, la rându-i, zise către cel mic: 

— Du-te şi adu cuțitul! 

Cel mic, bosumflat, zise şi el: 

— Eu sunt mic, duceţi-vă voi! 

Aşa s-au îmboldit, unul pe altul, multă vreme, şi niciunul nu s-a urnit. 

în cele din urmă, cel mare hotărî: 

— Dacă nu vreţi, stăm mai bine cu toții aici. Şi care va vorbi primul, sau va 


plânge, sauva dadin 
mâini şi din picioare, acela se va duce să aducă cuțitul. Vă învoiţi? 
— Ne învoim! 


Toţi trei au rămas pe loc ca nişte stane de piatră. Nu se mişcau, nu vorbeau, nu 
plângeau, pentru că niciunul nu vroia să meargă după cuţit. 

în odaie a intrat atunci pisica. Văzând plăcinta cu carne de porc pe masă, 
răspândind un miros plăcut de făină de raci, şi pe cei trei copii nemişcaţi în jurul 
mesei, sări pe masă şi începu să înfulece din plăcintă. 

Leneşi cum erau, cei trei holbau ochii la pisică, le lăsa gura apă, dar nu se mişcau 
şi nu scoteau o vorbă. 

Curând după pisică intră şi câinele. Văzând pisica, acesta se repezi la ea, o goni, 
sări cu labele pe masă şi începu să înfulece şi el din plăcintă. 

Ca şi înainte, cei trei leneşi holbau ochii, înghiţeau în sec, dar nu se mişcau. 
Câinele înfulecă până termină aproape toată plăcinta. 

într-un târziu, cel mic, hămesit de foame, cu ochii la plăcinta care rămăsese doar 
cât un miez de nucă, nemaiputându-se stăpâni, începu să plângă. 

Fratele cel mare şi cel mijlociu săriră imediat şi bătură din palme: 

— Frățioare, ai plâns, du-te şi adu repede cuțitul! 

Speriat, câinele a hăpăit şi bucata de plăcintă care mai rămăsese şi, cu coada 

ridicată, a şters-o. 


De ce răsare soarele când cântă cocoşul 


poveste chineză 


Odinioară, cu multă vreme în urmă, pe cer erau nouă sori. 

Oamenii o duceau foarte greu, căci nu era niciodată noapte; arşiţa cumplită usca 
totul, pădurile piereau, iar iarba nici măcar nu putea creşte. Nu ştiau bieţii oameni 
ce să mai facă, să-şi poată ţine zilele. 

Dar într-o bună zi s-a găsit un voinic care nimerea orice ţintă cu săgeata; şi-a 
încordat arcul cu putere şi a început să tragă în sori. Opt sori a doborât cu săgețile 
lui, dar al nouălea s-a ascuns în nori şi a scăpat. 

Ce bucurie grozavă pe oameni! Dar bucuria n-a ţinut mult: pământul se răcea 
tot mai tare, iar bezna nopţii nu se mai sfârşea. Speriaţi, oamenii au rugat păsările 
cântătoare să cheme soarele înapoi, dar soarele nu s-a lăsat înduplecat. 

Până la urmă s-au gândit la cocoş. Cocoșul, plin de sfială, le-a spus că el nu ştie să 
cânte. Dar, ca să-i ajute, s-a hotărât totuşi să încerce şi a cântat cu atâta suflet încât a 
început să se înroşească. Soarele s-a ivit pe cer şi corul păsărilor a răsunat plin de 
mulţumire. 

De atunci, când cântă cocoşul, răsare soarele. 


Povestea despre Regele cerealelor şi 
cele cinci cereale 


poveste chineză 


Civilizaţia din China antică a fost o civilizaţie a agriculturii. în basmele populare 
chinezeşti se pot găsit numeroase poveşti despre agricultura. în ediţia de azi vă voi 
spune povestea despre regele cerealelor şi cele cinci cereale. 

După apariţia sa, fiinţa umană şi-a câştigat existenţa prin vânat, pescuit şi 
culesul de fructe sălbatice, alergând zi de zi după mâncare şi câteodată rămânând 
înfometată. 

Era odată o fată tânără cu numele de Jiang Yuang care locuia în Youhe. Într-o zi 
Jiang Yuang se juca afară în aer liber. Pe drumul de întoarcere acasă, a văzut deodată 
o urmă de picior uriaşă într-o mlaştină. Mirată, fata a pus un picior de al său pe urma 
de picior al uriaşului. Numai după ce şi-a pus piciorul pe locul degetului mare, că a şi 
simţit o zguduitură în pântecul său. Nu mult după aceea, fata a rămas însărcinată. 

După 10 luni de sarcină, a născut un băiat. Pentru că pruncul nu avea tată, vecinii 
au spus că băiatul le va aduce nenorocire şi au smuls atunci pruncul din braţele 
mamei sale şi l-au aruncat pe câmp, crezând că astfel, băiatul va muri de foame. Dar 
animalele care au trecut pe acolo, au avut grijă de băiat. Femelele l-au alăptat. 
Văzând că băiatul n-a murit de foame şi a fost salvat de animale, vecinii l-au luat şi l- 
au dus în pădure. Din fericire că a fost salvat de tăietori de lemn. în cele din urmă, 
vecinii furioşi l-au abandonat pe gheaţă. Dar imediat după ce au plecat, a venit un 
stol de păsări, care l-au protejat şi l-au încălzit cu aripile lor. în cele din urmă, vecinii 
şi-au dat seama că acest băiat nu este un om obişnuit. Astfel, ei l-au luat înapoi şi l-au 
redat mamei sale. Pentru că pruncul a fost de multe ori abandonat, Jiang Yuang l-a 
botezat cu numele de „Abandonare”. 

De mic, Abandonare avea o năzuinţă înălţătoare. Văzând că oamenii duceau o viaţă 
instabilă, el s-a gândit că ar fi bine dacă ar exista un lot care să ofere regulat 
oamenilor grânele necesare traiului. După o lungă meditaţie şi observaţie, el a cules 
seminţele unor cereale sălbatice, precum orez, grâu, soia, sorg, dovleac şi le-a 
însămânţat pe o bucată de pământ desţelenită de el. A udat şi a scos iarba de pe 
acest lot, având o grijă deosebită de aceste seminţe. Odată cu trecerea timpului, 
seminţele au încolţit, au crescut şi au rodit. „Fructele” culturilor au fost mai gustoase 
decât cele sălbatice. Pentru a cultiva în continuare aceste plante sălbatice, 
Abandonare a făcut din lemn şi pietre nişte unelte de muncă simple. Când a ajuns 
matur, el acumulase deja o experienţă bogată în domeniul agriculturii. 

Abandonare le-a împărtăşit fără nicio rezervă cunoştinţele sale agricole altor 
oameni, ajutându-i să scape treptat de viaţa compusă din vânat, pescuit şi cules de 
fructe sălbatice. Astfel, oamenii l-au numit în mod respectuos pe Abandonare „Hou Ji 
„care înseamnă „Regele cerealelor”. 

După moartea lui „Abandonare”, pentru a cinsti meritele sale, oamenii l-au 
înmormântat într-un colţ cu peisaj pitoresc, în apropiere de scara cerească pentru 
zeii şi zeițele care coborau din cer. 

Aici, pământul era fertil, diferitele culturi cerealiere creşteau robust şi la sezonul 
recoltei de toamnă, apărea un peisaj minunat, în care sute de păsări Phoenix cântau 
şi dansau în văzduh. 

De atunci, agricultura a devenit îndeletnicirea principală a omenirii şi s-a dezvoltat 
din ce în ce mai mult. 

Legenda zilei îndrăgostiţilor din China 

Cea de-a şaptea zi a celei de-a şaptea luni din calendarul lunar chinezesc (situată 
în calendarul occidental în luna august) este cunoscută sub numele de Qi Qiao Jie sau 


ziua îndrăgostiţilor din China. Există numeroase versiuni legate de originea acestei 
zile, dar cea mai frumoasă dintre ele le are drept protagoniste pe Zeița Cerurilor şi 
cele şapte fiice ale sale. 


Potrivit acestei legende, în timpul uneia din vizitele lor pe pământ, cele şapte fiice 
ale Zeiţei Cerurilor au fost zărite de un păstor pe nume Nu Lang. Cele şapte fete 
făceau baie într-un râu, iar tânărul muritor s-a hotărât să le joace o farsă şi le-a 
ascuns îmbrăcămintea rămasă pe mal. După ce s-au sfătuit cum să iasă din 
încurcătură, surorile au decis să o trimită pe Zhi Nu, cea mai frumoasă dintre ele, să 
îi ceară păstorului hainele înapoi. 

întrucât Nu Lang a văzut-o pe Zhi Nu dezbrăcată, cei doi nu au avut încotro şi au 
trebuit să se căsătorească. Acest cuplu a trăit în dragoste şi fericire vreme de mulţi 
ani. Apoi, fie Nu Lang a murit, fie Zeița Cerurilor nu a mai suportat să o aibă departe 
pe cea mai frumoasă dintre fiicele sale, şi i-a poruncit lui Zhi Nu să revină acasă. în 
ambele cazuri, se spune că Zeița Cerurilor a fost înduioşată de afecțiunea ce îi lega şi 
le-a permis totuşi celor doi îndrăgostiţi să se întâlnească o singură zi pe an. 

Se povesteşte că în această a şaptea zi a celei de-a şaptea luni, coţofenele 
formează cu aripile lor un pod între cer şi pământ, traversat de Zhi Nu pentru a-şi 
întâlni soţul iubit. 

Ziua îndrăgostiţilor din China este numită şi „Festivalul începutului” ori 
„Festivalul Fiicei.” Este o zi foarte importantă pentru fetele nemăritate. Spre seară, 
ele pregătesc ofrande din pepeni şi fructe şi se roagă ca dorinţele lor legate de o 
căsătorie fericită să fie cât de curând împlinite. 

Mânzul 

Ca orice mamă, iapa avea grijă de mânzul ei, care era ascultător. Cu timpul acesta 
a crescut, iar iapa şi-a spus c-ar fi mai bine să-l lase să se obişnuiască să facă unele 
lucruri şi singur. Şi astfel a hotărât să-l trimită să macine o trăistuţă cu grâu. 

Mânzul era foarte fericit că putea să facă ceva singur şi pomi bucuros spre moară. 
Dar, ca să ajungă la moară, trebuia să treacă un râu. Ajuns însă la râu, nu avu 
curajul să-l treacă. 

Văzând pe marginea râului un bou, îl întrebă dacă apa este adâncă. Boul i-a 
răspuns că nu. Când era gata, gata să intre în apă, în faţa mânzului apăru o veveriţă 
care i-a spus, plângând, că râul e atât de adânc, încât doar cu câteva zile în urmă se 
înecase o veveriţă. Auzind-o, mânzul nu mai ştiu ce să facă. 

Neavând încotro, s-a întors la mama lui. lapa, aflând despre ce este vorba, i-a zis: 

— Atunci când vrei să ceri părerea cuiva, trebuie, desigur, să te gândeşti 
ce, dar mai ales cine te sfătuieşte. Este mai bine ca întâi să încerci şi apoi să 
hotărăşti ce să faci. 

Cuvintele mamei l-au îndemnat să plece din nou la moară şi ajungând la râu, i-a 
ieşit din nou în cale veverița, care, cu lacrimi în ochi, i-a spus iarăşi povestea tristă a 
veveriţei care s-a înecat. 

— îţi mulţumesc că mai prevenit, dar eu nu sunt mic, ca prietena ta şi pot 
trece apa râului. 

Şi, într-adevăr, a traversat râul cu uşurinţă, a ajuns la moară şi a măcinat grâul. 
Astfel a reuşit 
mânzul, pentru prima oară, să fie de ajutor mamei sale. 

îmblânzirea apei de către Gun şi Yu 

în antichitatea Chinei, într-o perioadă destul de lungă, puhoaiele făceau ravagii. 
Terenurile agricole au fost inundate, oamenii ameninţaţi de foamete, frig şi atacurile 
animalelor sălbatice, îngrijorat de această situaţie, împăratul Yao a convocat pe 
lideri ai triburilor la o adunare, pentru a le consulta părerile. în urma discuţiilor, 


împăratul a decis să-l trimită pe Gun la îmblânzirea apei. 

Primind ordinul, Gun şi-a scobit capul pentru a găsi o metodă de îmblânzire a 
puhoaielor care ieşeau din matca fluviului. în cele din urmă, el şi-a amintit de o zicală 
care sună aşa: „Generalul contra soldaţilor şi pământul contra apei”. Dacă se 
construieşte un dig de jur împrejurul satului, apa va fi oprită afară. Dar, apa era aşa 
de multă, de unde să se facă rost de atâtea pământ pentru îndiguire. Atunci, a ieşit 
din apă o broască ţestoasă care i-a spus lui Gun că împăratul ceresc din vest are o 
comoară magică pe nume Xirang. Când este aruncată în apă, această comoară se va 
transforma într-un dig înalt ca un munte. Bucuros, Gun şi-a luat rămas bun de la 
broască ţestoasă şi s-a îndreptat în direcţia vestică după comoară. 

învingând tot felul de greutăţi, el a ajuns în sfârşit la muntele Kunlun din marginea 
vestică a Pământului, unde s-a întâlnit cu împăratul ceresc şi i-a cerut să-i dea Xirang 
pentru îmblânzirea puhoaielor. Dar, împăratul i-a refuzat cererea. Cu gândul la 
populaţia care trăia în amărăciune, şi profitând de neatenţia paznicilor de la palatul 
ceresc, el a furat Xirant. întors în patria din răsărit, el l-a aruncat Xirang în apă. 
Imediat în locul acela s-a format un dig, care creştea mereu în înălţime. Astfel, apa a 
fost oprită de acest dig. Scăpaţi de puhoaie, tot sufletul cu mare cu mic cânta şi 
dansa de bucurie, şi au început să lucreze paşnic pământul. 

Aflând că Xirang a fost furat de Gun, împăratul ceresc a trimis imediat pe soldaţii 
şi generalii de pe cer să plece la Pământ pentru a lua înapoi comoara. Astfel, viiturile 
au ieşit iarăşi din matca râurilor, inundând terenurile agricole şi înghițind vieţi 
omeneşti. Indignat, împăratul Yao a spus că „Gun ştie doar să construiască digul 
pentru a împiedica apa. lar odată cu dărâmarea digului, urmările sunt mai grave. N-a 
reuşit să îmblânzească apa nici după 9 ani de muncă, merită o moarte!”. Astfel, Gun 
a fost închis în munţii Yu şi după 3 ani, a fost executat. 

20 de ani mai târziu, împăratul Yao i-a cedat tronul lui Shun. Acesta din urmă i-a 
încredinţat sarcina de îmblânzire a apei lui Dayu, fiul lui Gun. împăratul ceresc i-a 
oferit comoara Xirang lui Dayu. La început, Dayu a adoptat aceeaşi metodă ca şi tatăl 
său de construire a digului pentru oprirea apei. Dar a văzut că puhoaiele îngrădite au o 
forţă şi mai mare şi au dărâmat foarte repede digurile. Din practică el a căpătat o 
experienţă: „îndiguirea sau drenarea trebuie făcute după caz. Nu merge numai cu 
îndiguirea”. 

Astfel, Dayu a lăsat ca o broască ţestoasă trăgând pe Xirang să urmeze după un 
dragon. Când ajunge la terenuri mai joase, i-a poruncit lui Xirang să înalțe pământul. 
Iar când este oprit de munte, i-a lăsat să deschidă tunelul pentru a conduce apa spre 
fluviu şi mare. Astfel, Dayu a despicat muntele Lonmen, pentru ca apa fluviului Galben 
să curgă prin acest defileu, şerpuindu-se spre mare. 

Sunt multe poveşti legate de îmblânzirea apei de către Dayu. într-o poveste se spune 
că a patra zi după căsătorie, Dayu a plecat la îmblânzirea apei. Timp de 13 ani câta 
lucrat pe şantier, el a trecut de 3 ori prin poarta casei sale, dar n-a intrat nicio dată. în 
cele din urmă, Dayu a reuşit să îmblânzească puhoaiele: fiecare fluviu îşi are propria 
albie şi toate cursurile de apă se îndreaptă spre est şi se revarsă în mare. De atunci, 
oamenii, scăpaţi de inundaţii, au început să trăiască o viaţă fericită. Pentru a-şi exprima 
recunoştinţa, populaţia l-a ales pe Dayu conducător şi împăratul Shun i- a cedat de 
bună voie tronul. 

Povestea Privighetorii 

Acum mult timp, în China trăia un împărat al cărui palat era cel mai frumos din lume, 
fiind construit în întregime din porțelan delicat. în jurul palatului erau splendide 
grădini imense, pline cu plante şi flori rare. în spatele acestor grădini, o pădure mare 
de pini străjuia drumul până la mare. în această pădure de pini trăia o micuță 
privighetoare. 


Privighetoarea cânta atât de frumos încât, oricine o auzea cântând nu mai putea să 
uite vreodată cântecul ei. 

Pescarii sărmani care-şi aruncau plasele în mare toată ziua, se opreau din munca lor 
când auzeau privighetoarea cântând. „Ce frumos cântă!” ziceau ei, uitând de 
problemele lor şi ascultând muzica dulce. 

Calatori mulţi veneau din ţări îndepărtate să vadă regatul împăratului, ei admirau 
delicatul palat de porțelan şi grădinile minunate, dar când auzeau cântecul 
privighetorii, toţi spuneau: „Acesta e cel mai frumos din toate frumuseţile de aici!” 

Scriitori şi poeţi au scris cărţi în care lăudau frumuseţea palatului împăratului şi a 
grădinilor lui. Dar ei lăudau privighetoarea mai mult chiar decât aceste frumuseți. 
Aceste cărţi ajungeau peste tot în lume, iar într-o zi, împăratul însuşi deschise una 
dintre acestea. „Ce minunat!” zise el, „Această carte spune că, dintre toate lucrurile 
minunate din regatul meu, cântecul privighetorii e cel mai frumos! Dar unde este 
această privighetoare, de ce eu n-am auzit-o niciodată cântând?” 

împăratul a adunat toţi miniştrii şi curtenii săi şi i-a întrebat despre privighetoare. 
Dar nici-unul din aceştia nu auzise pasărea, nici măcar doamnele de onoare, bucătarii 
sau ceilalţi servitori nu auziseră cântecul privighetorii. 

în sfârşit, unul din ajutorii de bucătari a exclamat: „Oh, privighetoarea, o ştiu foarte 
bine! în fiecare seară merg în vizită la bătrâna mea mamă, care locuieşte pe malul 
marii. Când ajung în pădure sunt întotdeauna obosit, dar atunci aud cântecul 
privighetorii, care e atât de dulce încât îmi dau lacrimile.” 

Aşa încât omul, împreună cu alţi curteni şi doamne de onoare au plecat spre pădure 
să caute privighetoarea. 

Au mers ei ce-au mers şi au ajuns la o pajişte unde o văcuţă a început să muteasca. 
„Aceasta trebuie sa fie privighetoarea! O, dar am mai auzit sunetul asta înainte.”, zice 
un curtean. „Ah, nu”, a spus ajutorul de bucătar „aceasta e doar o văcuţă, mai avem 
puţin de mers până să ajungem la privighetoare.” 

Curând ei au trecut pe lângă un iaz, unde câteva broaşte orăcăiau de zor. „Ce 
drăguţ”, zice un alt curtean „vocile lor seamănă cu clinchetul clopotelor de la 
biserică!”. Ajutorul de bucătar a început să râdă şi a zis: „Dar nu-i privighetoarea, 
însă o vom găsi curând.” 

Au mai mers puţin şi, în sfârşit, ajutorul de bucătar a zis: „lată privighetoarea!” şi 
a arătat către o pasăre micuță, gri, cocoţată pe o creangă deasupra capetelor lor. 

„Ce incoloră este, nu ne-am fi imaginat niciodată că privighetoarea e o pasăre atât 
de ştearsă!” au zis doamnele de la curte. Atunci privighetoarea a început să cânte, iar 
trilurile ei dulci au umplut pădurea. „Ah, ce minunat!” au şoptit doamnele de onoare. 

„Da, într-adevăr” au zis toţi curtenii „Cântecul ei seamănă cu clinchetul unor 
clopoței de cristal!”. După aceasta ei s-au adresat privighetorii: „Bună ziua, 
privighetoare, am venit să te rugăm să cânţi pentru împăratul nostru.” 

„Trebuie să merg acum?” a întrebat privighetoarea. 

„Nu chiar acum, poţi veni în seara asta la palat să cânţi pentru împărat.” a zis unul 
din curteni. „Dar cântecele mele sună cel mai bine în pădure, însă dacă împăratul 
doreşte, voi veni astă seară la palat.” 

în acea seara, palatul împăratului era împodobit cu lanterne colorate şi decorat cu 
ghirlande aurii şi argintii în onoarea acelei seri. în sala tronului, întreaga curte stătea 
în jurul împăratului, îmbrăcaţi toţi în cele mai frumoase veşminte pe care le aveau. 
Lângă tronul împăratului era aşezată o stinghie de aur pe care să stea 
privighetoarea. 

în sfârşit, micuța pasare gri a intrat în zbor pe fereastra deschisă. S-a aşezat pe 
stinghie şi a început să cânte. 

Cântecul ei era ca o zi însorită de primăvară şi cumva, i-a atins pe toţi cei care 


ascultau, împăratul chiar s-a aplecat către ea să asculte mai bine, lacrimile au 
început să-i curgă şi se rostogoleau pe obraji. Când privighetoarea a terminat 
cântecul, împăratul a zis că niciodată n-a auzit ceva mai frumos. El a oferit 
privighetorii lanţul său de aur, dar aceasta a refuzat şi a zis că lacrimile pe care le 
zărise în ochii lui îi erau o recompensă suficientă. 

Apoi privighetoarea a mai cântat un cântec, chiar mai frumos decât primul, după 
care a zburat înapoi în pădure. 

Toţi cei de la curte au căzut de acord că a fost cea mai frumoasă seară şi nimeni nu 
mai vorbea despre altceva decât despre cântecul privighetorii. Câteva dintre 
doamnele de la curte au încercat să imite trilurile privighetorii, dar fără succes. 

împăratul a anunţat că privighetoarea va avea un loc la curte, îi va oferi o colivie 
din aur şi 12 servitori care să aibă grijă de micuța pasăre. Aşa că, privighetoarea a 
început să cânte la curte în fiecare seară şi toţi erau vrăjiţi de cântecele ei. 

într-o zi, împăratul a primit în dar o cutie mare de la împăratul Japoniei. Pe aceasta 
cutie scria cu litere de aur: Privighetoarea. „Trebuie să fie o altă carte despre 
minunata noastră pasăre”, a gândit împăratul în timp ce deschidea cutia. în schimb, 
în cutie a găsit o privighetoare făcută din aur şi pietre preţioase. Când această 
asăre a fost atinsă, a început să cânte la fel ca şi privighetoarea adevărată, ba chiar 
a început să-şi înfoaie coada şi aripile în ritmul muzicii. 

„Ce frumoasa este!” au exclamat toţi curtenii. „Va cânta în duet cu privighetoarea 
adevărată”. 

Aşa încât cele două păsări au început să cânte împreună, dar pasărea artificială 
utea să cânte un singur cântec iar şi iar, în timp ce, privighetoarea adevărată cânta 
altfel de fiecare dată. „Ce drăguță şi ritmată muzică cânta această privighetoare!” a 
spus maestrul de ceremonii al curţii, iar curtenii au fost de acord ca noua 
rivighetoare să cânte singură de atunci înainte, cu atât mai mult cu cât era şi mult 
mai frumoasă decât cea reală. 

împăratul însă a cerut să mai asculte şi privighetoarea adevărată măcar o dată, 
însă aceasta dispăruse pe fereastra deschisă şi se întorsese la casa ei din pădure. „Ce 
asăre nerecunoscătoare!” au zis curtenii. „Dar nu-i nimic, avem cea mai bună 
rivighetoare chiar aici.” au completat ei. 

După această întâmplare, adevărata privighetoare a fost izgonită din regat, iar 
rivighetoarea din aur şi pietre preţioase i-a luat locul în colivia de aur, cântând în 
fiecare seară. 

A trecut un an, privighetoarea de aur cânta în fiecare seară, toţi curtenii îi 
cunoşteau cântecul pe dinafară. într-o seară, împăratul a deschis colivia de aur ca de 
obicei, dar în loc să cânte, pasarea scotea un sunet strident. Privighetoarea de aur se 
stricase! 

împăratul i-a chemat pe toţi meşterii din regat să examineze pasarea şi s-o facă să 
cânte din nou. însă toţi meşterii i-au spus că pot s-o repare, dar ea nu va mai putea să 
cânte în fiecare seară, ci numai o dată pe an. Aceasta ştire i-a întristat pe toţi 
curtenii, dar s-au împăcat cu gândul acesta. 

Au trecut astfel alţi 5 ani şi o gripă cumplită s-a abătut asupra regatului. împăratul 
însuşi s-a îmbolnăvit foarte grav şi chiar a căzut pe patul de moarte. Curtenii care-l 
iubeau mult erau foarte trişti, dar din păcate nu mai era nimic de făcut pentru a-l 
salva pe împărat. 

împăratul zăcea în patul său, era atât de palid şi fără vlagă încât toţi se aşteptau să 
moară în orice moment. Chiar începuseră cu toţii să-l considere deja mort şi aduceau 
osanale succesorului la tron. 

în tot acest timp, împăratul zăcea singur în dormitorul lui superb, zăcea în patul lui 
de aur cu colivia privighetorii aurite alături. Abia mai putea respira, ca şi cum o 


greutate îi apăsa pieptul. A deschis ochii şi a văzut Moartea stând lângă patul său cu 
coroana lui de aur pe cap. lar în jurul său auzea diverse voci, unele amenințătoare şi 
crude. 

„Măcar de-aş putea asculta puţină muzică, să nu mai aud vocile astea 
chinuitoare...” a mormăit împăratul. S-a întors către privighetoarea de aur de lângă el 
şi a zis: „Cântă pentru mine, te rog”. 

Dar pasarea de aur rămânea tăcută. 

Camera părea atât de tăcută şi rece... 

Deodată, o muzică dulce a intrat prin fereastra deschisă. Era privighetoarea 
adevărată, care auzise de boala împăratului şi venise să-i cânte. Privighetoarea a 
cântat despre primăvară, când mugurii se transformă în frunze verzi şi bobocii florilor 
se deschid. 

împăratul a simţit cum sângele începe să-i curgă prin vene, culorile i-au apărut în 
obrajii palizi, în timp ce asculta trilurile privighetorii. Chiar şi vocile auzite înainte şi 
chipul morţii, toate au dispărut. 

Privighetoarea cânta tot mai frumos, iar împăratul s-a simţit din nou puternic şi a 
întrebat-o: „Cum aş putea vreodată să-ţi mulţumesc? Te-am izgonit din regatul meu şi 
totuşi tu ai venit să-mi salvezi viaţa. Cere-mi orice şi vei avea!” 

„Vreau doar să mă laşi să cânt în fiecare seară la fereastra ta, prin cântecul meu 
vei afla tot ce se întâmplă în regatul tău, şi bune şi rele, dar să nu laşi pe nimeni să 
afle că o micuță pasăre îţi şopteşte toate acestea.” 

„Foarte bine”, a zis împăratul. 

A doua zi, la răsăritul soarelui, când toţi servitorii se aşteptau să-l găsească pe 
împărat zăcând mort în patul sau, acesta a apărut în sala tronului, spunându-le 
tuturor: „Bună dimineaţa!” 

Purtând măgarul pe umeri 

într-o zi, tatăl şi fiul se grăbeau să ajungă mai repede la târg. Tatăl mergea călare 
pe măgar, iar fiul mergea pe jos în urma măgarului, ţinând în mână biciuşca. 

Văzându-i, un trecător spuse: 

— Ce inimă are omul ăsta, el stă liniştit pe măgar şi lasă copilul să alerge 
după el?! 

Auzind aceasta, bătrânul s-a dat repede jos, a pus a pus copilul pe măgar şi a 
început el să alerge după măgar. După foarte puţin timp au auzit iar oamenii vorbind: 

— Ia te uită, un copilandru nu poate să meargă pe jos şi-l lasă pe sărmanul 
bătrân să se chinuie. Vai de mine, de când lumea n-am mai pomenit aşa ceva! 

„Da, desigur, are dreptate - gândi bătrânul - nu-i bine nici aşa”. 

— Treci tu, fiule, puţin mai în faţă, ca să pot urca şi eu. 

Abia porniră din nou la drum, că iar auziră oamenii vorbind şi râzând în hohote: 

— Ia uitați-vă, ce oameni mari pe un măgar atât de mic! Nu vor ajunge la 
capătul drumului şi măgarul o să-şi dea sufletul de atâta greutate. 

„Of, of!” oftă bătrânul şi-l cobori pe copil, mergând amândoi în spatele măgarului. 

După puţin timp a auzit iar: 

—Vai, ce oameni proşti, au animal şi merg pe jos! 

Bietul tată şi fiul, exasperaţi de comentariile oamenilor, nu mai ştiau ce să facă. în 
cele din urmă hotărâră să lege patrupedul ca o cobiliţă şi să-l ducă aşa până la târg. 
Fiul mergea înainte cu măgarul în spate. 

în curând s-a făcut întuneric, măgarul mergea tot mai greu, iar ei, obosiţi, de abia 
mai vedeau să meargă şi strigau: 

— Daţi-vă la o parte, trece animalul! 

Calul pierdut 

Demult, într-un sat din nordul Chinei, trăia un om care avea un cal minunat. Aşa 
frumos era calul său, că oamenii veneau de la mari depărtări doar să-l admire. îi 
spuneau mereu ce binecuvântat este că-l are. 

— Se prea poate, răspundea el, dar ceea ce pare o binecuvântare poate fi şi 
un blestem. 

într-o zi, calul a fugit. A dispărut pur şi simplu. Oamenii veneau acum să-l 
compătimească pentru ghinionul său. 

— Aşa o fi. Dar ce pare un blestem poate fi şi o binecuvântare, spuse el. 

Câteva săptămâni mai târziu, calul s-a întors. Şi nu era singur. îl urmau 21 de cai 
sălbatici. După legea pământului, aceştia deveneau proprietatea lui. Avea, acum, o 
mulţime de cai. 

Vecinii veniră din nou să-l felicite pentru norocul ce dăduse peste el. 

— Cu adevărat, eşti binecuvântat! 

— Se prea poate, dar ceea ce pare o binecuvântare poate fi şi un blestem. 

Imediat după aceea, fiul său, unicul său fiu, a-ncercat să călărească unul dintre caii 
sălbatici. 

Calul l-a azvârlit cât colo, iar acesta şi-a rupt piciorul. Din nou sosiră vecinii, de 
data aceasta să-i spună ce rău le pare. Cu siguranţă că trebuie să fi fost blestemat 
în vreun fel. 

— Se prea poate, a răspuns el, dar ceea ce pare a fi un blestem poate fi şi o 
binecuvântare. 

O săptămână mai târziu, regele ținutului trecu prin sat, luând pe fiecare tânăr apt de 
luptă la 
război împotriva locuitorilor din nord. A fost un război îngrozitor. Toţi cei plecaţi 
din sat au fost ucişi. Doar fiul omului nostru a supravieţuit, datorită piciorului său 
rupt. 

De atunci şi până azi, în sat exista o vorbă: „Ce pare a fi o binecuvântare poate fi 
un blestem, iar ce pare un blestem, poate fi o binecuvântare.” 

Găleata spartă 

La marginea unui sat trăia odată un chinez bătrân. Acesta îşi amenajase în 
spatele casei o frumoasă grădină cu legume. Dar cum zona era secetoasă, în 
fiecare zi, de dimineaţa până seara, bătrânul căra apă de la un izvor îndepărtat. 

Apa era cărată cu două găleți puse pe umeri, numai că una din găleți era 
găurită. Aşa că, până ajungea acasă, în găleata găurită mai rămânea apă doar pe 
jumătate. 

Găleata găurită era tristă. Vroia să fie perfectă ca şi cealaltă. După o 
îndelungată chibzuinţă îi zise bătrânului: 

— Stăpâne, de ce nu mă repari, ca să fiu şi eu la fel de folositoare ca şi 
surata mea? 

Bătrânul o întrebă la rândul lui: 

— Ai observat straturile de flori care cresc pe marginea cărării pe care 
trecem în fiecare zi? 

— Desigur! 

— Şi ţi se par frumoase? 

— Nemaipomenit de frumoase! 

— Şi cine crezi că le-a udat, ca să poate creşte şi înflori aşa frumos? Tu 
le-ai udat! Cu ce mi-aş mai înfrumuseţa casa dacă te-aş repara? 

Găleata a înţeles că bătrânul a transformat defectul ei într-o calitate şi toată 
tristeţea ei se transformă în bucurie, ştiindu-se pe deplin folositoare. 


Melodia păsării Phoenix 


în zilele din urmă ale vieţii sale, prinţul Mu De-tsin a avut o fată. Curând după 
venirea ei pe lume, i-a murit soţia. 

La naşterea copilei, i s-a dăruit prinţului o piatră în mijlocul căreia se afla o 
minunată nestemată, un mare jad de culoare verde lucitoare. Când, după vechiul 
obicei, din primele zile i s-a înfăţişat pruncului o tăblie cu nenumărate lucruri, ca să 
apuce vreunul, fata luă juvaerul, de unde fu botezată cu numele de Liang Yu, adică 
jucăria de jad. 

Liang Yu creştea de minune, frumoasă trupeşte şi bogată cu mintea, de nu credeai 
că mai era pe lume o alta asemenea ei. Pe neînvăţate sufla ea în naiul cel greu şi 
născocea mereu alte melodii. Prinţul atunci puse a se fauri un nai din nestemate de jad. 
Cântecul prinţesei semăna acum cu cântecul păsărilor. Prinţul mai puse să se 
clădească un castel înalt şi încăpător, unde prinţesa să-şi poată desfăta nestingherită 
tinereţea cu muzica ei, iar dinaintea castelului să se ridice un turn înalt, de unde 
prinţesa să poată asculta mai bine cântecul păsărilor. Castelul a fost numit după regele 
păsărilor, castelul Phoenix. 

Liang Yu crescu, şi tatăl ei dori s-o mărite, căutându-i soţul cel mai bun. Prinţesa l-a 
rugat să aibă răbdare, că ea s-ajurat să-l aleagă numai pe acela care ştie cânta 
măiestrit din nai. Pentru asta s-a dus prinţul în căutarea unui cântăreţ din nai, dar n-a 
găsit pe niciunul. 

într-o seară, Liang Yu trase perdeaua, păşi în pridvor şi rugă pe slujitoarea ei să 
aprindă căţuia. Noaptea era plină de mireazmă, cerul curat şi fără nori, luna plină 
semăna cu oglinda, lumina-i se vedea argintie peste parcul înflorit şi strălumina până la 
fund lacul cu peştişori de aur. Liang Yu şi-a luat naiul şi, răzimându-se de balustrada 
de bambus, răspândea din nai sunete fermecătoare. 

Melodia era aşa de înălţătoare, de parcă trebuia să răzbată cerul. Adierea vântului 
întorcea sunetele, şi atunci ea simţea ca şi cum auzea din departe o a doua melodie; ba 
aproape, ba departe, ca şi când cineva îi însoțea cântarea. Liang Yu încetă de a mai 
cânta, şi ascultă încordată, dar şi a doua melodie amuţise, vibrând încă în ea depărtatul 
cântec. Liang Yu fu cuprinsă de un dor ca după ceva pierdut. Cufundată în sine, stătu 
mult timp proptită de balustradă. Luna asfinţise şi sfeşnicul se stinsese. 

Pe nevrute, Liang Yu merse la culcare, punându-şi naiul drept căpătâi. Şi visă. 
Poarta cerului se deschidea departe, şi ziua apărea în cinci culori. Un tânăr cu faţa 
luminoasă, cu o îmbrăcăminte şi o pălărie din pene de cocor, călărea în jos spre 
pământ pe o pasăre Phoenix. La tumul Phoenix se opri, şi scoase din brâul său un flaut 
de piatră prețioasă roşie. Apoi răsună un cântec aşa de minunat, încât pestriţul 
Phoenix îşi întinse aripile şi cântă şi dănţui după flaut. Plin de ritm şi armonie era jocul. 
Melodia înfiora adâncul sufletului, şi cerul se deschidea celei care asculta. 

Visătoare, Liang Yu întrebă: 

— Cum se cheamă melodia? Tânărul îi răspunse: 

— Este cântecul muntelui Tai Hua. 

— Vrei să mă înveţi şi pe mine? Tânărul zise: 

— Prin frumusețea cântecului sunt legat de-acum de tine. 

în miez de toamnă ne vom revedea. 

Apoi păşi spre dânsa şi o luă de mână. Uimită de bucurie, Liang Yu se trezi, dar 
gândurile ei încă mai stăruiau în visul ce-l povesti şi tatălui ei. 

Prinţul s-a sfătuit cu sfetnicul Mong Ming, şi după aceea a trimis să-l caute pe 
flăcău. în apropierea muntelui Tai Hua află, de la o bătrână din sat, că de câteva luni 
un tânăr ciudat locuieşte într-o colibă aşezată pe o creastă de stea lucie, că el şade 
singur şi arareori coboară ca să aducă vin de orez, şi în fiecare seară doineşte din 
flautul al cărui sunet se aude de foarte departe, şi este aşa de minunat, că poţi uita 
orice trudă şi grijă. Nimeni nu ştie de unde vine şi nimeni nu poate să-l întrebe despre 
asta, încheie bătrâna. 

Mong Ming se călători spre steaua ţuguiată a muntelui. Aici găsi pe necunoscut 
aidoma cum îl descrisese prinţesa. Ceva nepământean, nu părea să fie din lumea asta. 
Marele sfetnic se înclină adânc în faţa lui şi-l întrebă de nume. 

— Numele meu e Flaut, dar al tău? Ce te aduce în singurătatea mea? 

— Eu sunt sfetnicul ţării. Fiica prinţului doreşte un însoțitor pentru naiul 
din care ea cântă măiestrit; prinţul mă trimite să te caut, fiindcă el a auzit de arta ta. 

— Cântecul meu e foarte modest; cunosc numai câteva melodii şi nu cutez 
să mă supun poruncii, răspunse tânărul. 

— Vino cu mine la domnul meu, se rugă sfetnicul, va judeca el însuşi. 

La tumul Phoenix, prinţul primi pe flautist, care i se aruncă dinainte şi-i zise: 

— Eu sunt crescut sălbatic în munte, străin obiceiurilor voastre; aveţi milă şi 
iertaţi-mi neştiinţa. 

Prinţul privi nobila înfăţişare şi apoi îl pofti să se aşeze lângă dânsul. 

— Aud că a ta cântare e o frumuseţe. Poţi cânta şi din nai. Tânărul îi 
mărturisi că nu ştie. 

Atunci prinţul îi răspunse dezamăgit: 

— Eu nu caut un flautist. 

Şi întors către sfetnicul său, zise: 

— Duceţi pe tânăr înapoi; nu e cântărețul dorit de fiica mea. 

în vremea asta se ivi însoțitoarea prințesei. 

— Doamne, stăpâna vă roagă să daţi voie tânărului să-şi arate arta sa, 
întrucât meşteşugul flautului e acelaşi cu al naiului. 

Prinţul încuviinţă fiicei sale această rugăminte, şi tânărul luă în mână flautul, a 
cărui licoare roşie răsfrântă în ochii oamenilor îi făceau şi mai sticlitori. 

La întâia parte a melodiei Tai Hua, adia o lină şi domoală boare înspre oameni. 

La a doua parte, din cele patru laturi ale cerului coborau nouri colorați, şi oamenii 
vedeau la sunetele muzicii minunate culori, iar la a treia parte, cocori dansau în aer 
un danţ ritmic, păuni se aşezau câte doi, mii de pasări înviorau rămurişul, şi cântecul 
lor era o necontenită armonie. 

Atras de magia sunetelor, prinţul tăcu multă vreme, apoi zise: 

— Lămureşte-mi deosebirea dintre nai şi flaut; de unde vin amândouă? De 
ce melodia ta are putere asupra pasărilor? 

Tânărul începu: 

— Nu Wa, cea care a descoperit naiul, după munca ei grea se odihnea cu 
muzica. Naiul, după cum ştiţi, e ca şi fluierul. Flautul însă a fost născocit de 
domnitorul Fu Hi. Naiul are forma aripilor pasării Phoenix. Flautul uneşte tonurile 
naiului într-o singură ţeava, însă le acordă aşa deplin, că păsările cred că-l aud pe 
Phoenix, regele lor. în nenumărate stoluri, ele vin încoace, spre a-l preamări pe regele 
lor şi a-i cânta cele mai frumoase cântece. Dacă tonurile flautului îl farmecă pe regele 
păsărilor, dar pe celelalte păsări cum nu le-ar putea ademeni? 

Vocea tânărului suna clară ca apa izvorului; fericit îl asculta prinţul, apoi vorbi şi el: 

— Eu am o fată care iubeşte mai presus de toate armonia tonurilor, şi 
adaose cu modestie: Ea cântă puţin şi din nai, şi nu-i voi putea da un soţ pe care nu-l 
farmecă sunetele. Doresc să fii soţul fiicei mele, Liang Yu. 

Tânărul se înclină adânc şi, cu o înfăţişare demnă, răspunse: 

— Eu sunt crescut sălbatic în munți, cum aş putea să-mi ridic ochii spre 
fiica celui mai mare om al țării? 

— Fiica mea jură că nu-şi va alege alt bărbat, decât pe acela care poate 
stăpâni naiul. Flautul tău face mai multe minuni decât naiul; el pătrunde în adâncul 
cerului şi pământului, şi mişcă toate fiinţele. Suntem în miezul toamnei şi visul fiicei 
mele merge azi spre împlinire. 

Străinului i s-a pregătit apoi ceremonia băii de nuntă. Lau îmbrăcat în veşminte 
scumpe şi l-au condus în castelul Phoenix al prinţesei. 

A doua zi tânărul a fost numit dregător al curţii; totuşi această cinstire nu-l schimbă. 

Curând prinţesa învăţă melodia pasării Phoenix de la dânsul. 

După o jumătate de an, într-o noapte cu lună plină, când Liang Yu şi Siau Schi 
cântau cântecele lor dumnezeiesc de frumoase, se făcu un mare vuiet în văzduh şi un 
Phoenix vioriu se lăsă în jos pe 


stânga turnului, apoi pe dreapta se roti în sus un balaur roşu. Prinţesa nu pricepu 
nimic din toate astea. 

— Eu nu sunt din lumea aceasta, zise Siau Schi. Am venit pe pământul 
vostru să alung minciuna şi neorânduiala. S-au scurs peste o sută de ani de când sunt 
spiritul muntelui Tai Hua. Curat şi înălţător e cugetul tău, şi dragă ţi-e muzica, de 
aceea m-am călăuzit spre tine. Acum s-a dus pentru noi timpul trăit pe pământ. 
Phoenix şi balaurul aşteaptă să ne îndrume spre țărmurile cele luminate ale cerului. 

Liang Yu voi să-şi ia rămas bun de la tatăl ei. Siau Schi zise numai: 

— Cine vrea să vină cu mine nu trebuie să-şi poarte gândul la nimic 
pământesc. 

Apoi Liang Yu încalecă pe Phoenix şi Siau Schi pe balaur, şi aşa zburară ei din 
turnul Phoenix prin norii împestriţi către depărtarea nemărginitului. Minunat se 
auzea în noaptea aceea cum cânta Phoenix pe muntele Tai Hua. 

în zori, însoţitoarea prinţesei se grăbi să meargă la prinţ spre a-i anunţa taina 
acestei nopţi. Amuţit de durere, o înţelese prinţul. 

De atunci sta zilnic în turnul Phoenix, întru amintirea copiilor săi. Aci auzi într-o 
bună seară melodia pasării Phoenix. Fericit ascultă sunetele ei, care îl chemau parcă 
din alte tărâmuri. 


Călugărul şi şcolarul 

Un călugăr învăţa copiii la şcoală. Cel mai mult îi plăcea însă să mănânce şi să 
doarmă. Şi înainte de a se îndrepta către şcoală, se îndopa de fiece dată în asemenea 
hal, încât deabia se mai putea mişca. 

Dacă intra în şcoală, călugărul se lăsa curând furat de somn şi dormea până ce 
bătăile clopotului vesteau sfârşitul lecţiei. 

Şi se afla printre şcolarii acelei şcoli un fecior de ţăran sărac. îl chema Li. într-un 
rând, Li i-a spus călugărului: 

— Venerabile şi preacinstite dascăl! Cutez să vă întreb pentru ce dormiţi la 
toate lecțiile? 

— Prietene, i-a răspuns fără pic de sfială călugărul. Vezi, ți se pare că 
dorm. De fapt, în clipele astea mă întâlnesc cu Buda şi-i ascult cuvintele înțelepte. 

Şi, s-a întâmplat că, veghindu-şi toată noaptea părintele bolnav şi venind de 
dimineaţă la şcoală, Li a adormit în timpul lecţiei. Atât de vârtos a dormit, încât n-a 
auzit nici bătăile clopotului, care-l treziră pe călugăr. 

Văzând călugărul că Li dormea, şi-a ieşit din pepeni. L-a apucat pe băiat de ureche şi- 
a strigat: 

— Tii, măi ou de broască țestoasă! Cum ai îndrăznit să-mi dormi la lecție? 

— Domnule învățător, a zis Li. Vi se pare doar că am dormit. De fapt, am 
fost la Buda şi i-am ascultat cuvintele înțelepte. 

— Şi ce ţi-a spus atotputernicul Buda? 

— Atotputernicul Buda a spus: „în viața mea nu l-am văzut pe dascălul tău!” 


înşelătorul pedepsit 

Toate astea s-au petrecut de mult, şi de-atunci multe s-au uitat. Dar, iacă, cei din 
oraşul Iunian îşi amintesc încă şi azi de povestea asta. Străbunicii le-au povestit-o 
urmaşilor, bunicii - părinţilor, părinţii - copiilor, iar noi v-o povestim vouă. 

Cică a venit odată în oraşul lunian un zaraf care şi-a deschis o casă de schimb. I- 
au mers bine treburile. Zi de zi se-mbogăţea şi se îngrăşa. Şi nu-i de mirare că toţi 
cei care ieşeau din banca lui plecau înşelaţi: pe unu-l fura la cântar, altuia nu-i 
înapoia zălogul. 

Lângă zaraf locuia un hamal. Şi-a pus în minte hamalul să-l dezveţe pe zaraf de 
înşelătorii. Mult s-a gândit cum să-l pedepsească, dar până la urmă a aflat. Ascultaţi 
numai: 

Stătea într-un rând zaraful în banca lui şi-şi socotea câştigul. Auzi deodată clopoţelul 
sunând la uşă şi un om intră. Se plecă în faţa zarafului, scoase din buzunar o legăturică 
şi o desfăcu. Zaraful văzu în mâna celui ce intrase o bucată de aur. 

— Cât vrei pe ea? întrebă necinstitul. 

îi sclipeau ochii şi nu-şi putea desprinde privirile hulpave de pe bucata de aur. 

— Nu vreau prea mult, răspunse omul, doar o sută de iuani*%. 

A luat zaraful bucata de aur şi-a zvârlit-o pe cântar. 

— Toată bucata n-are decât cincizeci de uncii, ia cincizeci de iuani! 

— Domnul se înşeală, spuse hamalul. Bucata are şaizeci de uncii şi vreau 
pentru toată bucata o sută de iuani. 

-- Măi, mişelule! a răcnit zaraful. Ai furat bucata asta de aur! Are numai 
cincizeci de uncii. la cincizeci de iuani sau şterge-o, că de nu chem paznicii! 

— Nu-i bucata mea de aur, a grăit hamalul. Un prieten bolnav m-a 
rugat s-o vând. Să scrie domnul pe-o hârtie că bucata atârnă cincizeci de uncii, şi- 
atunci o las la cincizeci de iuani. 

Bucuros, a scris zaraful şi i-a dat hamalului hârtia. îndată ce uşa s-a închis în urma 
hamalului, şi- a mângâiat zaraful obrajii şi-a prins a chicoti. Şi cum să nu râdă de 
sărăntocul cel prost şi fricos! Vezi că bucata cântărea şaizeci de uncii şi făcea cu mult 
mai mult. 

Judecând aşa, a scos înşelătorul din sertar un cuţit, pentru a zgâria bucata şi a 
se desfăta de strălucirea aurului. Şi-a pus ochelarii şi şi-a dus aurul la ochi. 

Şi deodată au început a-i tremura mâinile, obrajii i s-au învineţit, iar ochelarii i-au 
sărit de pe nas şi s-au făcut ţăndări. Dar zaraful vedea acu' şi fără ochelari că nu 
cumpărase decât un metal lipsit de preţ. 

Tii, ce s-a mai supărat înşelătorul! Vezi, de mult se ştie că mincinoşii îşi ies din fire 
când cineva îi păcăleşte la rândul lor. 

A dat fuga zaraful şi l-a ajuns din urmă pe hamal. L-a apucat de guler şi-a prins a-i 
cere banii îndărăt. Dar săracul l-a îmbrâncit şi, fără a se sinchisi de el, a intrat în fanza 
lui. Zadarnic se zbătea ca un turbat zaraful la uşa fanzei, zadarnic suduia, blestema, 
ocăra şi ameninţa, hamalul nici că-i răspundea. 

Atunci a alergat neguţătorul cât a putut de repede la un judecător prieten şi i-a 
povestit cum îl păcălise hamalul. 

în dimineaţa următoare săracul se şi afla înaintea judecătorului mânios. Judecătorul 
ţinea bucata de aur fals în mână. 

— Cum ai îndrăznit să-nşeli un om cinstit? l-a întrebat cu mare mânie 
judecătorul. Ţi s-a urât, pesemne, să-ţi porţi capul pe umeri? Hai? 

— Preaînţelepte domn, a răspuns hamalul, bucata asta nu-i a mea. Eu i- 
am vândut zarafului o bucată de aur, dar dumneavoastră ţineţi în mână o bucată de 
aramă. 

— Ah, câine fără neam! a răcnit judecătorul. O sută de lovituri te 
aşteaptă dacă nu dovedeşti adevărul spuselor tale! 

Şi făcu semn să se aducă beţele de bambus. 

— O, stăpâne preadrept, a spus hamalul, nimic mai lesne! Porunceşte să se 

cântărească bucata de aramă şi te vei încredința că zaraful minte, în vreme ce eu sunt 
un om cinstit. 

A pus judecătorul bucata de aramă pe cântar. 

— Şaizeci de uncii, a grăit el, privind greutățile. 

— Iar bucata mea a tras doar cincizeci de uncii. Aşa a scris cu mâna lui şi 
zaraful, aici, pe hârtie. Oare nu-i limpede, preamilostive domn, că neguţătorul ţi-a 
arătat o cu totul altă bucată şi nu pe cea cumpărată de la mine? 

A fost nevoit judecătorul să-l lase pe hamal să plece acasă. în curând s-a mutat din 
lunian şi zaraful, pentru că toţi oamenii râdeau întâlnindu-l, iar copiii alergau după el 
arătându-l cu degetul şi strigând: 

— înşelătorul pedepsit! înşelătorul pedepsit! 


Copilul din lemn de scorţişoară 


poveste chineză 


Demult, tare demult, într-un loc nu departe de malul mării, trăiau odată trei fraţi 
în belşug şi bunăstare. Ei aveau o mătuşă şi un unchi care o duceau tare greu. Toată 
averea lor era o colibă şi o curticică. Unchiul era un om voinic, vesel şi priceput la 
toate. De tânăr muncea pentru cumnatul său, tatăl celor trei feciori şi acasă şi la 
câmp. Făcuse în viaţa lui tot felul de treburi şi îndurase tot felul de lipsuri. Şi au 
trecut ani după ani. Tatăl băieţilor şi-a făcut casă şi acareturi, dar cumnatul a rămas 
tot cu o colibă şi o curticică; acesta mânca pâine din faină albă, iar cumnatul său 
turte din faină neagră. După un timp, bătrânul a murit, iar cei trei nepoți i-au spus: 

— Unchiule, lucrează acum pentru noi şi astfel nu veţi muri de foame tu şi 
mătuşa. 

Aşa au spus cei trei nepoți şi unchiul n-a mai zis nimic. Şi au trecut ani după ani. 
Nepoţii şi-au cumpărat pământuri, dar unchiul nu avea niciun petec de pământ: 
nepoţii îmbrăcau haine de mătase, dar unchiul umbla într-o cămaşă arsă de soare. în 
adâncul inimii, era mâhnit unchiul, dar nu le spunea nimic nepoților. 

Au trecut mulţi ani, unchiul a îmbătrânit, părul i-a albit, mâinile au început să-i 
tremure. Acum nepoţii nici nu-l mai socoteau de unchi şi-l priveau doar ca pe o slugă. 
Dar bătrânul tăcea şi răbda. 

într-un an, de sărbătoarea lunii”, nepoţii s-au pregătit de petrecere: au 
cumpărat fructe şi prăjituri, au tăiat găini şi rațe. în ajun de sărbătoare, 
nepotul cel mai mare i-a spus: 

— Hei, ascultă, de sărbătoarea lunii toți petrec în familie. Du-te şi tu acasă 
să petreci cu mătuşa! 

Cel de al doilea nepot a mai adăugat: 

— Ascultă ce spune frate-meu! Du-te acasă, pleacă mai repede! 

Iar cel de al treilea nepot s-a răstit: 

— Hei, ţi-a dat o zi liberă, de ce nu te bucuri? 

în după-amiaza zilei, unchiul s-a întors acasă cu mâna goală. 

Seara, luna plină se ridicase pe cerul albastru, şi razele-i albe luminau pământul. 

Cei trei fraţi au scos masa afară şi au încărcat-o cu bunătăţuri: fructe, prăjituri, 
mâncare şi băutură, apoi s-au aşezat în jurul ei şi au început să petreacă. în acest 
timp, unchiul şi mătuşa ieşiseră în curticică şi stăteau pe o piatră. Nu aveau decât 
o turtă de mălai şi apă rece. Bătrâna se gândea cum bărbatul ei munceşte de o 
viaţă întreagă la nepoți şi acum la bătrâneţe n-au nici ce mânca, nici ce bea şi a 
început să plângă. Bătrânul a încercat s-o liniştească. 


Bară! HAREAN fo petele 

— La ce-ţi foloseşte supărarea, nu mai plânge! Uite, de dimineaţă când 
am fost pe deal am găsit o pară. Hai s-o mâncăm împreună! 

Bătrâna a luat para şi a aşezat-o pe pământul luminat de lună, apoi a zis: 

— Mănânc-o tu! 

Iar bătrânul: 

— Mai bine mănânc-o tu! 

Şi aşa se Îmbiau unul pe altul, dar niciunul nu se atingea de pară. 

Deodată, s-a auzit un clinchet de clopoțel şi amândoi bătrânii au tresărit, zicându-şi: 

— E aproape de miezul nopţii, cine-o mai trece pe drum acum? 

Ting! Ting! S-a auzit din nou clopoţelul din ce în ce mai aproape. Clinchetul nu 
venea nici din partea de răsărit, nici din partea de apus, ci din văzduh. S-au uitat în 
sus şi au văzut un iepuraş alb, care a făcut o săritură şi a ajuns jos. lepuraşul era mai 


strălucitor decât razele lunii, iar 
clopoţelul de 
la gâtul lui mai strălucitor decât stelele. A început să sară şi clopoţelul suna, 


suna... Apoi s-a ridicat 
pe lăbuţele din spate şi s-a uitat la bătrâni. Bătrânul a întrebat speriat: 

— Ai venit din văzduh. Nu eşti cumva Iepuraşul de Jad din lună? 

Iepuraşul a dat din cap. Bătrânul a spus cu mâhnire: 

— Iepuraşule, în casa noastră nu se găseşte, nici orez, nici faină, dar dacă 
ţi-e foame, mă duc să- ţi tai nişte iarbă fragedă. 

Atunci iepuraşul a început să-şi mişte buzele şi a spus: 

— Nu vreau nici orez, nici făină, vreau numai să gust din para asta. 

Auzind, cei doi bătrâni s-au bucurat că pot să-i dea şi ei ceva şi i-au dat-o din toată 
inima. Luând para, lepuraşul de Jad a spus bucuros: 

— Dacă aveți ceva necazuri, căutați-mă la Muntele de Apus! 

Şi din nou s-a ridicat în văzduh şi şi-a luat zborul spre lună. Luna era tot aşa de 
rotundă, razele ei străluceau tot aşa de puternic, dar acum cei doi bătrâni nu mai 
erau atât de trişti. 

Au mai trecut trei ani. Unchiul îmbătrânise şi mai mult, îi crescuse barba şi de- 
abia de mai mergea. Cei trei nepoți s-au sfătuit în taină cum să scape de el. Cel mare 
a spus: 

— După cât văd eu, boşorogul ăsta n-o să mai poată face nimic. 

Cel de al doilea a adăugat: 

— Aşa e, de ce să mai mănânce mâncarea degeaba? 

Iar cel de al treilea: 

— Cel mai bine ar fi să scăpăm de el, dar nu ştiu ce pricini să-i găsim! 

Nepotul cel mare, veninos, a zis: 

— Mie nu-mi vine greu să-i găsesc pricină. Aşteptaţi şi-o să vedeți! Şi a râs 
sigur de sine. 
A doua zi de dimineaţă, unchiul l-a întrebat, după obicei, pe nepotul cel mare: 

— Domnule, ce treabă am de făcut astăzi? 

Iar nepotul a răspuns: 

— Urcă-te pe acoperiş şi ară! 

Era limpede că-s vorbe de batjocura! Ele l-au întristat şi l-au îndurerat pe bătrân. 
A înţeles că înainte unchiule în sus, unchiule în jos nu erau decât vorbe goale. De 
data asta şi-a dat şi mai mult seama ce fel de om e nepotul, dar, nu şi-a pierdut 
cumpătul şi i-a răspuns liniştit: 

— înjugă boii şi hai să mergem pe acoperiş să arăm! 

Nepotul s-a roşit şi nemaiavând cum să-i răspundă, s-a întors şi a plecat. După 


puţin timp, nepotul mijlociu i-a zis bătrânului: 

— Dacă nu vrei să ari pe acoperiş, du-te şi dă la o parte muntele din spatele 
casei! 

Iar acesta a răspuns: 

— Bine, mă duc, dar hai cu mine să mi-l ridici în spate! 

Aşa i-a închis gura bătrânul şi nepotului mijlociu. După un timp, nepotul cel mic i-a 
zis: 

— Boşorogule, trebuie să ieşi la pensie! 

Liniştit, bătrânul i-a răspuns: 

— Niciodată nu v-am cerut salariu, atunci cum îmi spuneţi să ies la 
pensie. V-am crescut de când eraţi mici şi acum, că am îmbătrânit, de ce vreţi să 
scăpaţi de mine? 

Oftând, nepotul cel mic a răspuns: „De ce, de ce, tot nu ştii de ce? Fraţii mei ţi-au 
dat poruncă să faci o treabă, iar tu ai îndrăznit să le porunceşti lor.” 

Auzind bătrânul acest neadevăr, n-a vrut să se certe cu nepotul şi supărat foc s-a 
întors acasă. 

I-a povestit tot bătrânei, iar aceasta a izbucnit în plâns: 

— N-avem decât bucăţica asta de curte, cum o să trăim de aici încolo? 

Bătrânul, de asemenea, a început să se frământe. Dar, tot femeile-s mai 
descurcărețe: bătrâna şi-a amintit de întâmplarea de la sărbătoarea lunii, şi-a şters 
lacrimile şi zise: 

— lepuraşul acela de Jad ne-a spus că dacă avem necazuri să-l căutăm la 
Muntele de Apus. Du- te acuma şi-l caută, cât mai poți merge. 

Bătrânul şi-a făcut socoteala şi a văzut că bătrâna are dreptate, doar nu putea să 
stea acasă şi să moară de foame. 
A doua zi, bătrânul a plecat spre Muntele de Apus. S-a urcat pe prima creastă şi de 

acolo a văzut în zare marea albastră; s-a urcat pe cea de-a doua creastă şi n-a mai 
văzut decât un nor alb; s-a urcat pe cea de-a treia creastă şi n-a văzut de jur împrejur 
decât munţi înalţi. A cutreierat astfel munte după munte şi după nu ştiu câte zile a 
ajuns într-un loc unde nu era suflare de om. Nu mai ştia nici în ce lună şi nici în ce zi se 
află. A poposit într-o peşteră rece ca gheaţa şi a vrut să se odihnească; dar neputând 
dormi, a pomit-o mai departe. După o bucată de drum, la urechile lui a ajuns murmurul 
unei ape. Mergând mai departe, a întâlnit un râu cu apa limpede ce curgea între doi 
munţi. Şi pe râul acela aluneca o barcă ca o săgeată. Stâncile de pe mal erau toate 
acoperite cu brazi. Tocmai căuta un loc pe unde să treacă apa, când l-a izbit un miros 
de scorţişoară. Privind cerul a văzut cum luna coborâse după muntele învecinat. Ceaţa 
alburie se ridicase de pe munte, norii colorați se învârteau în jurul lunii şi aşa cum un 
măr cade într-o plasă moale, tot aşa şi luna a căzut în mijlocul ceţei şi a norilor. A 
început să sufle vântul, norii şi ceața s-au împrăştiat şi muntele învecinat nu s-a mai 
văzut. Fiecare fir de iarbă, fiecare copac, erau albi şi strălucitori; iar după norii alburii 
se ascundeau o mulţime de palate. Bătrânul privea şi se mira când s-a auzit strigat de o 
voce. Uitându-se împrejur, n-a văzut nici ţipenie de om, numai un podeţ care apăruse 
deasupra râului. La capul podului era un copac cu crengile încolăcite, şi de sub copac 
s-a auzit o voce care l-a strigat din nou: 

— Vino, vino mai repede! 

Bătrânul s-a frecat la ochi şi a mai privit o dată, dar n-a văzut decât o stâncă sub 
crengile copacului şi alături de ea stătea lepuraşul de Jad. Ca şi când ar fi întâlnit un 
prieten vechi, bătrânul a alergat, plin de bucurie, spre el. lepuraşul tocmai alegea orez. 
Alături se vedea o grămăjoară de boabe de grăunţe galbene ca aurul. Vesel, iepuraşul 
i-a spus: 


— Ştiu care ţi-e păsul. N-am nimic să-ți dau în afară de grămăjoara asta de 
boabe. Ia-o şi s-o semeni în pământ! 

Bătrânul, strâmtorat a spus: 

— N-am nici măcar un deget de pământ! 

Iepuraşul a început să râdă: 

— Ia-o, şi s-o semeni în curte. Eşti de multe zile pe drum şi-oi fi obosit. 
Culcă-te şi te odihneşte sub copacul ăsta. 

Auzind spusele iepuraşului, bătrânul a simţit deodată că i se face somn. N-a mai 
apucat să spună niciun cuvânt că a şi adormit adânc. în vis se făcea că petale de flori 
de scorţişoară, ca nişte fulgi de zăpadă pluteau în jurul lui. Şi fiecare petală strălucea 
ca o rază de lună. Apoi, din arborele de scorţişoară a coborât un copil cu faţa bucălată 
şi ochii rotunzi, frumos cum nu s-a mai văzut. Bătrânul a întins mâinile către el şi 
copilul i-a căzut în braţe. Atunci s-a trezit. Se făcuse ziuă şi răsărise soarele. Nu se mai 
afla sub arborele de scorţişoară. Bătrânul s-a ridicat în capul oaselor. în mână ţinea cu 
adevărat ceva. Când s-a uitat a văzut că ţinea o bucată de lemn de scorţişoară. Şi-a 
amintit de grămăjoara de grăunţe care se afla alături de el. Şi, deşi nu era decât o 
mână de seminţe, bătrânul ştia că lepuraşul de Jad i-o dăduse din toată inima. A strâns- 
o cu grijă ca şi când ar fi fost vorba de cine ştie ce comoară şi a plecat. 

La poalele muntelui era un pârâu şerpuitor. Bătrânul l-a trecut sărind din piatră în 
piatră. A plecat mai departe şi a mers aşa multe zile. A văzut din nou marea albastră, a 
văzut din nou pescăruşii, şi după puţin timp a ajuns acasă. Aflând că nu adusese decât 
o grămăjoară de seminţe, bătrâna i-a spus: 

— Le-ai adus aşa de departe, hai să le semănăm în curte! Şi ai grijă să nu se 
piardă niciun bob! 

Bătrânul a împrumutat o săpăligă şi a început să sape pământul, iar bătrâna în 
urma lui semăna boabele. Nu apucaseră să termine de săpat şi semănat, că bătrâna a 
dat un strigăt de uimire. Uitându-se, bătrânul a văzut cum seminţele puse în pământ 
deja încolţiseră. Şi văzând cu ochii, plantele creşteau, se înălţau, apoi au dat rod şi 
rodul s-a copt. Atunci bătrânul a lăsat săpăliga şi a luat secera, iar bătrâna a început 
să bată spicele. 

Băteau spicele, semănau boabele, apoi secerau. După câteva zile, casa bătrânului 
era plină de boabe şi pe vatra lui se rumeneau lipiile. Plini de bucurie, cei doi bătrâni 
nu mai duceau grija zilei de mâine. 

într-o zi, după ce s-a sculat de la masă, bătrânul şi-a aruncat privirea asupra 
bucății de lemn de scorţişoară şi şi-a amintit de visul cu copilul. S-a gândit să 
cioplească în lemn un copil după chipul celui care-l văzuse în vis. Zis şi făcut. A găsit 
un cuţit şi a început să cioplească. Era foarte îndemânatic şi după câteva zile cioplise 
un copil cu faţă bucălată şi ochii mari, rotunzi, frumos cum nu se mai văzuse, care 
semăna ca două picături de apă cu copilul din vis. Bătrânii l-au îndrăgit foarte mult şi 
i-au dat numele de Copilul de scorţişoară. Copilul parcă ar fi fost viu: gura parcă-i 
râdea tot timpul, iar părul parcă era răvăşit de vânt. Deseori, cei doi bătrâni se 
gândeau ce bine ar fi dacă copilul ar avea viaţă. 

Zilele treceau pline de îmbelşugare. Bătrânii se înzdrăveniseră. Şi, deşi cei trei 
nepoți se purtaseră neomeneşte, bătrâna ar fi dorit să-i vadă. Fără să se sfătuiască cu 
moşneagul, s-a îmbrăcat, şi-a încărcat coşuleţul şi a plecat la nepoți. Cum a intrat pe 
uşă, lucru de mirare, nepotul cel mare i-a luat coşuleţul, nepotul cel mijlociu i-a făcut 
o temenea, nepotul cel mic i-a turnat ceai să bea. De mulţi ani nu mai fusese tratată 
aşa de bine în casa nepoților ei! După ce au stat puţin de vorbă, le-a dăruit tot ce 
avea în coşuleţ şi a plecat acasă. 

După plecarea ei, cei trei fraţi au început să discute. Feciorul cel mare a spus: 


— Bătrânul era sărac lipit pământului. Toată viața lui a muncit pe la alții. 
La vârsta lui nu puteam să-l ţin pe de gratis. L-am alungat şi credeam c-o să moară 
de foame. Dar ce să vezi? Nu numai că n-a murit de foame, dar se pare că s-a 
îmbogăţit. 

Feciorul mijlociu i-a ţinut isonul: 

— Aşa e, dar cum de s-a îmbogăţit? 

Feciorul cel mic însă le-a spus: 

— Am auzit că a plecat odată departe. înseamnă că neapărat a găsit pe 
acolo vreo comoară! Să mergem mâine pe la ei şi dacă au vreo comoară să facem în 
aşa fel încât să fie a noastră. 

A doua zi, cel trei nepoți au făcut o vizită bătrânilor. Toţi trei râzând şi întrecându- 
se în politeţuri făceau temenele de zor. Bătrânul n-ar fi voit să le dea drumul în casă, 
dar bătrâna i-a poftit înăuntru. 

Intrând în casă, le fugeau ochii într-o parte şi în alta. Mare le-a fost mirarea 
văzând grămezile de boabe care umpleau toată casa. Pe masă au văzut şi păpuşa din 
lemn de scorţişoară. Şi atunci s-au repezit toţi trei şi au înconjurat masa. Şi cu cât se 
uitau, cu atât se dumireau că e vorba de un obiect ciudat. Feciorul cel mare se 
gândea în sinea lui: „Asta-i precis o comoară”. Pândind să nu-l vadă mătuşa, a întins 
mâna s-o apuce, când, deodată, păpuşa s-a ridicat şi a spus: 

-= Ce vreţi de la mine de m-aţi înconjurat aşa? 

Bătrânii au tresărit surprinşi, iar cei trei fraţi s-au bucurat văzând că li se 
adeveresc bănuielile, zicându-şi: „Am zis noi că e vorba de vreo minune”. 

Păpuşa a spus din nou: 

-- Ce vreţi de la mine de m-aţi înconjurat? 

Fratele cel mare s-a gândit că grămezile de grâu au fost făcute de păpuşă. Dar ce 
şi-a zis el? Ce să-i cer eu păpuşei lucruri care n-au prea mare însemnătate şi a spus: 

— Mie să-mi dai perle şi agate! 

Feciorul mijlociu la fel s-a gândit că grămezile de grâu au fost aduse de păpuşă. 
Dar ce să ceară el lucruri care n-au cine ştie ce valoare, şi atunci a spus: 

— Eu vreau jad şi mărgean! 

La fel a gândit şi feciorul cel mic şi a spus: 

— Iar eu vreau aur şi argint. 

Mişcându-şi buzele, păpuşa le-a răspuns: 

— Pe fundul mării de la răsărit se află Palatul Dragonului. Şi în palatul 
Dragonului paturile sunt făcute din jad, perlele, aurul şi argintul acoperă pământul. 
Duce-ţi-vă acolo şi luaţi cât vă place. 

într-un glas, cei trei feciori au întrebat: 

— Dar marea e plină cu apă. Cum să ajungem noi la Palatul Dragonului? 

Păpuşa, mişcând din nou buzele, le-a răspuns: 

— Dacă mă luaţi pe mine în braţe n-o să vă înecaţi şi vă arăt şi drumul spre 
palat. 

Fără să mai ţină seama dacă bătrânii încuviinţează ori nu, cei trei fraţi au luat 
păpuşa în braţe şi au fugit la marginea mării. Au găsit un loc pe malul mării unde apa 
era verde de bătea în negru, iar valurile loveau cu furie stâncile. Ştiau cu toţii că 
acolo e locul cel mai adânc, dar niciunul nu voia să fie primul care se aruncă. Atunci, 
feciorul cel mare a zis: 

— Hai să fiu tot eu primul. Dacă am să văd vreo cale vă fac semn cu mâna 
şi atunci să săriţi şi voi după mine. 

Apoi a luat păpuşa în braţe şi a sărit în apă. L-au acoperit valurile şi l-au tras la 
fund. Deasupra apei s-au mai văzut pentru o clipă mâinile care se agitau. Fratele cel 


mijlociu şi cel mic crezând că acesta e semnalul, s-au aruncat degrabă şi ei în apă, 
dar ca şi fratele lor mai mare au fost înghiţiţi de valuri. 

A trecut o zi, au trecut două, dar niciunul din fraţi nu s-a mai întors, doar păpuşa 
din arbore de scorţişoară plutea la malul mării. Văzând-o, bătrânul a pescuit-o, a 
şters-o de apă, şi a strâns-o la piept ca pe un copil. Atunci făptura din lemn s-a muiat 
dintr-o dată şi s-a încălzit. Ochii rotunzi s-au deschis şi păpuşa a tuşit. Bucuros, 
bătrânul a strigat de două ori: 

— Păpuşă de scorţişoară! 

Păpuşa a răspuns: 

— Tată! 

Bătrânul a dus-o acasă şi i-a dat să mănânce, iar păpuşa a mâncat şi a băut ca 
orice copil. Şi a crescut devenind un flăcău de toată frumuseţea. Cei trei fraţi nu s- 
au mai întors acasă. Dar numai flăcăul din lemn de scorţişoară ştia că ei nu se vor 
mai întoarce niciodată. 


Negustorul şi şarpele 


poveste chineză 


La cincizeci de Li spre apus de Datuncen se află un munte înalt, iar în el este o 
peşteră, pe care localnicii o numesc: „Peştera dragonului din laşmo”. în peşteră se 
deschide un templu, iar în el statuia unui zeu într-un halat lung, cu o scurtă vătuită şi 
cu pantofi în picioare. Pe umăr are o desagă, iar în faţă o tobă mică, cum au 
negustorii ambulanți, ca să cheme cumpărătorii. 

Oare aşa arată zeii la înfăţişare? Bătrânii spuneau că munţii în aceste locuri sunt 
înalţi, văile adânci. 

Demult, demult s-au petrecut cele ce vreau să vă povestesc. Pe atunci, pe aici, la o 
distanţă de optzeci de li înjur nu erau pieţe şi femeile cumpărau aţă, ace, sare, faină 
şi alte mărfuri de la negustorul ambulant Pân. 

Pân era un om bun, nu lua scump şi nu se supăra când cumpărătorii scormoneau 
mult timp marfa şi apoi plecau fără să cumpere ceva. Când sosea în sat începea să 
bată toba, femeile şi fetele îl înconjurau într-o clipă. Soţiile şi fiicele ţăranilor se 
bucurau totdeauna de venirea lui Pân. Odată, când el ieşea dintr-o trecătoare, a 
văzut un grup de copii, care înconjuraseră un şarpe mic şi-l loveau unii cu băţul, alţii 
cu piciorul. Şarpele se strânsese ghem şi nu se mişca. Bătrânului negustor ambulant 
i s-a făcut milă şi le-a spus copiilor: 

— Nu chinuiţi şarpele. Este tare mic şi n-a făcut nimănui niciun rău. Nu-l omorâţi 
degeaba. 

Dar copiii nu l-au ascultat. Atunci Pin le-a spus: 

— Haideţi să facem aşa: Vindeţi-mi şarpele şi eu vă voi da bani cu care vă 
veţi cumpăra un pepene verde. Nu vreţi? 

Copiii au luat banii şi au fugit. Negustorul ambulant a ridicat o rămurică, a 
despicat-o, a apucat cu ea şarpele şi l-a pus în lada în care purta marfa. Din ziua 
aceea Pân a început să hrănească şarpele şi-l purta peste tot cu el. 

Nici n-a simţit cum au trecut zece ani şi micul şarpe se făcuse acum şarpe mare, 
trupul lui era de grosimea unei ceşti şi se lungise, aşa că lada în care stătea nu mai 
putea fi închisă bine, aproape tot timpul avea capacul deschis. 

Pân umbla ca şi mai înainte prin sate, urca în munţi, cobora în văi, dar acum îi era 
din ce în ce mai greu să poarte lada cu şarpele. într-o zi, a lăsat jos cobiliţa, a deschis 


lada şi i-a spus şarpelui: 

— De acum înainte nu mai pot avea grijă de tine. Ai crescut mare şi poți să 
te hrăneşti singur. îţi dau drumul, dar să nu te atingi niciodată de oameni. Promite- 
mi! 

Şarpele a încuviinţat din cap. 

— Atunci du-te! i-a spus negustorul ambulant. 

Nici n-a apucat să clipească şi şarpele a ieşit din ladă şi repede, repede a pornit pe 
drum. Au mai trecut câţiva ani. 

Şi iată, în munţi au început să se petreacă lucruri ciudate. Ziua în amiaza mare 
dispăreau deodată oameni, plecaţi în munţi după vreascuri. Atunci au fost trimişi 
zece flăcăi tineri şi voinici cu secere, târnăcoape, lopeţi şi cobiliţe în cercetare. S-a 
întors numai unul, dar şi acela fără încălțări aşa de tare fugise. Privirea lui era 
tulbure, nu putea să spună niciun cuvânt. Consătenii l-au bătut pe spate, l-au stropit 
cu apă rece, i-au turnat în gură o fiertură ca să-l pună pe picioare. Au trecut câteva 
ore până ce şi-a venit în fire şi a putut să le povestească ce i s-a întâmplat. 

Nici nu trecuseră flăcăii de jumătatea drumului când în faţa lor a apărut un şarpe 
alb lung şi cât ai clipi a înghiţit nouă din cei zece flăcăi. Din fericire, al zecelea era 
iute de picior, altfel şi el ar fi avut aceeaşi soartă. Ţăranii, auzind povestea flăcăului, 
au îngheţat de spaimă, au mai vrut să-l mai întrebe câte ceva, dar flăcăul, povestindu- 
le, a retrăit cele ce i s-au întâmplat şi a murit de groază. 

Şi şi-au amintit ţăranii că demult, când erau încă copii, negustorul ambulant Pân a 
cumpărat de la ei pentru câţiva bănuţi un şarpe mic alb. Oare nu-i acela şarpele 
monstru de acum, care mănâncă oameni? Cu siguranţă că da. Bătrânul Pân a atras 
nenorocirea asupra oamenilor. Cuvintele ţăranilor au ajuns până la negustorul 
ambulant, care, fără să spună cuiva vreun cuvânt, a pornit în munţi să caute şarpele. 
Trei zile a umblat prin munţi, dar n-a dat de şarpe. S-a întors în sat, şi-a ras capul, s-a 
spălat, a luat cu el mâncare, şi-a bătut ţinte în tălpile încălţărilor şi a plecat iarăşi în 
căutarea şarpelui, jurând să nu se întoarcă până nu-l va omori. 

Dar nici a doua zi, nici a treia zi şi nici a patra zi n-a întâlnit Pân şarpele. în a 
cincea zi, vârfurile țintelor de aramă din talpă s-au ros şi luceau parcă ar fi fost 
bobiţe de aur, pantalonii şi scurta vătuită tot agăţându-se de tufe şi ghimpi s-au 
transformat în zdrenţe, ochii, de atâta sforţare, s-au înroşit, părul i s-a încâlcit, omul 
abia-abia îşi mai târa picioarele, dar tot timpul îşi şoptea: „Până când nu voi omori 
şarpele, n-am dreptul să mor, până când nu voi omori şarpele, n-am dreptul să 
mor”... 

Deodată, aude: „Sss-sss-sss”. Pân s-a uitat cu atenţie înjur. La doi paşi de el, în 
iarba deasă, cu capul ridicat, stătea şarpele alb. 

Câteva secunde s-a uitat la om, în sfârşit, şi-a recunoscut vechiul stăpân şi 
trăgându-şi capul repede s-a târât în altă parte. Pân şi-a încordat ultimele puteri şi a 
alergat după el. Din vale în vale, de pe o stâncă pe alta, sus-jos, înapoi şi din nou 
înainte, şarpele fugea de fostul său stăpân. 

Soarele coborâse de mult dincolo de munţi şi luna îşi revărsa razele pe pământ, iar 
Pân urmărea continuu monstrul. 

Dar iată că şarpele a ajuns lângă o peşteră mare şi a dispărut în ea. Pân s-a dus 
după el. A umblat prin toate ascunzişurile peşterii şi a descoperit o ieşitură între 
două pietre. Acolo o fi intrat şarpele. Pân a încercat s-o lărgească, şi-a zgâriat rău 
mâinile, şi-a rupt unghiile, dar ieşitura nu s-a mărit. Ce să facă? A stat mult timp pe 
gânduri. în sfârşit, strângând din dinţi şi-a spus hotărât: „întrucât n-am 
reuşit să omor şarpele, cu corpul meu voi închide văgăuna, ca el să nu mai 
aibă pe unde ieşi niciodată să atace oamenii”. 


Aceasta s-a întâmplat pe data de opt a lunii a treia. De atunci nimeni nu l-a mai 
întâlnit pe negustorul ambulant Pân. Dar legenda despre el a trecut de la bunici la 
nepoți şi amintirea despre curajosul negustor ambulant trăieşte şi azi printre 
oameni, de mulţi, mulţi ani. 

lată de ce oamenii au ridicat în peştera dragonului din laşmo un templu, în care au 
pus statuia lui Pân. 

Şi în fiecare an, pe data de opt a lunii a treia, ţăranii din satele de munte din 
împrejurimi se adună în acest templu, ca printr-un cuvânt bun să amintească tuturor 
de Pân, care şi-a dat viaţa să-i salveze pe oameni de urgia şarpelui. 


Prefectul judeţului a desenat un tigru 


poveste chineză 


Trăia odată un prefect căruia îi plăcea foarte mult să deseneze tigri, numai că el 
desena foarte prost şi în loc de tigri ieşeau nişte pisici, care nici pe departe nu 
aduceau a tigri. 

Odată a desenat un asemenea tigru şi l-a chemat pe curierul său ca să se uite şi să- 
l] laude, iar apoi să răspândească ştirea despre talentele sale în tot judeţul. 

Cum a venit, prefectul şi-a scos tabloul şi l-a întrebat: 

— Kai, ce este asta după părerea ta? 

Curierul a privit şi s-a gândit că animalul negru aduce foarte mult cu o pisică şi i-a 
spus: 

— Aceasta este o pisică, înălţimea ta! 

Prefectul s-a înfuriat: 

— La naiba! N-ai ochi să vezi? Pe tigrul desenat de superiorul tău îl iei 
drept o pisică? Obrăznicia ta nu are margini. Şi întorcându-se a strigat: 

— Slujitori, luaţi-l pe acest nemernic şi dați-i patruzeci de lovituri! 

Şi săracul om a fost snopit în bătăi. 

Prefectul a chemat alt curier şi a început să-l întrebe şi pe el. Curierul a văzut 
tigrul desenat cu tuş negru, care semăna grozav cu un motan negru, dar n-a 
îndrăznit să spună ceva. Ştia doar că prietenul lui a avut le suferit că l-a numit pe 
acest tigru pisoi. Stătea şi tăcea gândindu-se cum să iasă din încurcătură. 

— Spune ce-i asta? a întrebat prefectul. 

— Stăpâne, nu am curaj să spun, a răspuns curierul. 

— Dar de cine te temi tu? 

— Mă tem de stăpân. 

— Atunci eu, de cine mă tem eu? a Întrebat prefectul supărat. 

— Stăpânul se teme de alți stăpâni. 

— ar ei de cine se tem? 

— Ei se tem de cer. 

— ar cerul de cine se teme? 

— Cerul se teme numai de nori. 

— ar norii de cine se tem? 

— Norii se tem de vânt. 

— ar vântul? 

— Vântul se teme de pereți. 

— ar pereții de cine se tem? 

— Pereţii se tem de şoareci. 


— Iar şoarecii de cine se tem? 

— Şoarecii nu se tem de nimeni decât de cel din tabloul desenat de 
dumneavoastră, a spus curierul luându-şi inima în dinţi. 

Prefectul s-a holbat la el, dar n-a mai putut să scoată o vorbă. 


Mireasa de lut 
poveste chineză 


O femeie săracă, pe care o chema Sin-în nu avea niciun copil şi îşi dorea foarte 
mult o fată. Măritând fata, ar fi căpătat bani mulţi şi ar fi trăit fără griji. 

Dar Sin-în a născut un fiu şi a hotărât să ascundă acest lucru oamenilor. Când 
băiatul era mic trăia la mama lui; ea îl îmbrăca ca pe o fetiţă şi toţi credeau că Sin-în 
are o fată. Iar când copilul a crescut, Sin-în l-a trimis într-un sat depărtat la bunica. 
Astfel nimeni n-a aflat taina ei. între timp, în satul vecin, un bogătaş a auzit că Sin-în a 
născut o fată şi s-a gândit să o peţească pentru unicul său fiu. 

— Nu-i nimic că fata este săracă şi mult mai mare decât fiul meu, se gândea 
bogătaşul, în schimb vom avea o lucrătoare pe gratis în casă şi apoi la o adică o vom 
putea alunga. 

A primit Sin-în pentru mireasă mulţi bani de argint şi multe haine, încât nu le mai 
ştia numărul. Au hotărât părinţii şi ziua cununiei. în ziua hotărâtă, Sin-în l-a adus pe 
fiul ei acasă, l-a îmbrăcat ca pe o mireasă şi i-a spus: 

-= Astăzi te vor duce în casa mirelui, nu te teme de nimic şi fa aşa cum îţi voi 
spune. 

Apoi i-a spus fiului planul său. Deodată s-au auzit tobele şi flautele. A apărut o litieră 
frumoasă dusă de patru culi. Din tot satul au venit oameni la casa lui Sin-în, să vadă 
când iese mireasa. S-a adunat o mare mulţime de oameni, consătenii vorbeau veseli şi 
priveau litiera bogată. 

Dar iată că din casă a ieşit Sin-în, ducând de mână mireasa îmbrăcată în rochie 
roşie: părul miresei era legat într-un coc şi prins cu ace de aur. Nici unuia dintre vecini 
nu-i putea trece prin cap că mireasa nu-i fată, ci un tânăr de toată frumuseţea. 

Fiul lui Sin-în se aşeză în litieră şi culii porniră prin sat; mai tare se auzeau tobele şi 
mai tare cântau flautele. Culii mergeau foarte repede şi în curând satul a rămas 
departe în urmă. 

Era o căldură înăbuşitoare, sudoarea curgea şiroaie pe feţele obosite ale bărbaţilor. 
Au mai mers o bucată de drum şi au hotărât să se odihnească. Au pus jos litiera, iar ei 
s-au culcat lângă ea şi în curând au adormit. Iar fiul lui Sin-în numai atâta aştepta. 
Cum a auzit sforăiturile culilor, a coborât încet din litieră şi s-a ascuns printre tufe. Şi- 
a dezbrăcat hainele de nuntă, şi-a desfăcut cocul, s-a îmbrăcat cu hainele lui şi a 
devenit din nou el însuşi. Cine ar fi putut gândi că el era chiar „mireasa”! 

Cum s-au trezit culii au descoperit că mireasa a dispărut. O căutară prin toate tufele. 
O strigară până răguşiră, dar mireasa parcă intrase în pământ. S-au speriat şi au 
început să plângă. 

Atunci tânărul s-a apropiat şi i-a întrebat: 

— Ce s-a întâmplat? De ce plângeţi? 

Culii, desigur, nu l-au recunoscut şi au răspuns: 

— Duceam în litieră mireasa, eram frânţi de oboseală şi ne-am aşezat să ne 
odihnim. Când am dormit, mireasa a dispărut şi n-o găsim nicăieri. Ce să facem? Fără 
mireasă nu ne putem întoarce pentru că ne vor băga la închisoare. 


Fiului lui Sin-în i s-a făcut milă de ei şi le-a spus: 

— Voi încerca să vă ajut. Luaţi cât mai mult lut, faceți o păpuşă de mărimea 
unui om şi îmbrăcaţi-o în rochie roşie. Când veţi ajunge la casa mirelui, spuneţi că 
mireasa a obosit pe drum şi vrea să se odihnească. Mergeţi cu litiera direct în camera 
miresei şi cum veţi primi banii plecaţi. 

I-au mulţumit culii şi au făcut aşa cum le-a spus. Au făcut din lut o păpuşă mare, 
au învelit-o într-o bucată de material roşu, au aşezat-o în litieră şi au dus-o. Iar în 
casa mirelui totul era gata pentru primirea miresei. Se adunaseră multe rude şi 
mulţi musafiri. 

lată că a apărut litiera împodobită. Au început să bată tobele, să sune flautele, să 
ocnească pocnitorile, s-au aprins focurile de artificii. Litiera s-a apropiat de poartă 
şi toţi musafirii au alergat să vadă mireasa. Dar culii au spus că mireasa a obosit 
oarte tare şi au dus litiera în camera ei. Au pus păpuşa de lut în pat şi cum au primit 
anii au plecat în grabă. A venit seara. Musafirii au plecat, iar mama mirelui s-a dus 
în camera miresei s-o vadă. A deschis uşa şi vede mireasa stând în pat. 

— Ei, tu! a strigat soacra, tot mai dormi. Scoală-te. Tu n-ai venit la noi 
entru odihnă. 

Păpuşa bineînțeles tăcea. Soacra s-a supărat, a venit în fugă lângă pat, a vrut să 
ovească mireasa, dar a rămas cu gura căscată - în loc de mireasă, o păpuşă. 

A înţeles că a fost păcălită, s-a înfuriat, a luat un ciocan şi a spart păpuşa în bucăţi 
mici. 

Dimineaţa soacra s-a dus la judecător cu plângerea. S-a mirat judecătorul, dar a 
rimit un plocon bun şi a promis că o va pedepsi pe Sin-în. 

A doua zi, a chemat-o pe Sin-în şi i-a spus: 

— Cum ai îndrăznit să păcăleşti o doamnă atât de stimată din familia Van? 
De ce ai trimis păpuşa în locul miresei? Spune tot adevărul! 

Sin-în s-a prefăcut tristă şi a început să plângă: 
— Ea mă bârfeşte. Tot satul a văzut cum am aşezat-o pe fiica mea înlitieră, 
n-am auzitde nicio 

păpuşă. Da-ţi-mi fata înapoi! Unde este această păpuşă blestemată, în care au 
transformat-o pe fiica mea? 

— Arată-ne această păpuşă, stimată doamnă Van. Acum va ieşi adevărul la 

iveală. 

Auzind aceasta, mama mirelui a răspuns: 

— Eu am spart păpuşa, iar bucățile le-am aruncat în lac. 

— Atunci n-am ce face - a răspuns judecătorul - va trebui s-o eliberăm 

pe Sin-în din lipsă de 
probe. 

Mama mirelui a fost nevoită să plece fără să primească nimic, iar Sin-în cu fiul ei 
au început de atunci să ducă o viaţă îmbelşugată şi plină de bucurii. 


Muntele Huantungşanvan 
poveste chineză 


în provincia Cijeţian există un munte care se numeşte Muntele de aramă. Deşi nu 
se scoate aramă din el, muntele se numeşte totuşi de aramă. De ce se numeşte aşa o 
să aflăm din legenda „Muntele de aramă”. 

Se povesteşte că foarte demult, la poalele muntelui trăia un boier care avea mult 
pământ şi bogății nenumărate; dar lui tot nu-i ajungeau şi se gândea mereu cum să şi 


le sporească. 

Odată, când boierul stătea în sala unde se primesc musafirii, a auzit la poartă 
sunetul mătăniilor de lemn şi în sală a intrat un preot. Salutându-l pe boier, el a 
murmurat: 

— Fă-ţi pomană, stăpâne, pentru lumânări aromate şi untdelemn de 
candele şi vei fi răsplătit cu mulţi fii şi nepoți, cu o mare fericire şi viaţă lungă. 

Boierul, cum a auzit că i se cer bani, s-a înverzit la faţă, a început să strige: 

— leşi afară, afară, afară, eu n-am bani. 

— Dacă n-ai bani, poți să dai orez, a spus preotul. 

— Nu numai că n-am orez, dar nici măcar tărâţe. 

Dar preotul nu pleca şi continua să se milogească: 

— Fie-ţi milă, stăpâne, dă ceva pentru lumânări aromate şi untdelemn de 
candele. Am puterea de a transforma orice lucru în aur, argint şi pietre preţioase. 

Când a auzit boierul că preotul are o asemenea artă, a ciulit urechile şi s-a gândit: 
„Poate că acest preot vrea pur şi simplu să ia bani de la mine. Dar dacă el poate 
transforma lucrurile în aur, de ce umblă şi cerşeşte? Poate că spune adevărul sau 
poate minte. Dacă vrea să mă înşele, voi face aşa încât oricum nu va primi nimic, 
doar că va mânca de pomană de câteva ori.” 

După ce s-a gândit astfel a zâmbit şi a spus: 

— Acum n-am bani. Vino după câteva zile. Tu spui că poți să preschimbi 
pietrele în aur, este adevărat? 

— Eu nu mint niciodată, răspunse preotul. 

— într-adevăr, ştii să transformi metalul în aur, argint şi pietre prețioase? 

— într-adevăr, ştiu, repetă preotul. 

Boierul se bucură tare mult, dar luând un aer nepăsător, zise: 

— Am destul aur, argint şi pietre prețioase, dar niciodată n-am văzut cum se 
face aurul. Arată- mi, vrei? 

— Bine, spuse preotul. 

Boierul îndată a ordonat slugilor să-l ducă pe preot într-o cameră şi să-i dea de 
mâncare. După ce acesta mâncă, îi spuse din nou: 

— Fă-mi douăzeci de liani de argint, bine? 

— Bine, zise preotul, mâine dimineaţă îi vei găsi. 

Seara, boierul ordonă slujitorilor: 

— Uitați-vă cu atenție după preot, nu-l lăsați să fugă, dacă va dispărea ceva, 
voi veți răspunde. 

De obicei, stăpânul se scula foarte târziu, dar de data asta nici nu mijise bine de ziuă 
când se 
sculă. A alergat în camera unde dormea preotul şi s-a uitat înăuntru. Când a văzut că 
preotul doarme s-a liniştit şi s-a întors să mai ațipească. 

Când boierul s-a sculat a doua oară, preotul îl aştepta de mult în salon. Cum a intrat, 
preotul i-a şi dat douăzeci de liani de argint. 

Bogatul a cântărit în mână argintul, l-a încercat cu dinţii şi a văzut că este bun. De 
bucurie, ochii îi luceau şi vorbea întruna. îi ceru preotului încă cincizeci de liani de aur 
şi a doua zi i-a primit. 

A treia zi moşierul îl rugă de o sută de perle şi preotul îi numără exact o sută. 

Aşa a trecut jumătate de lună. Boierul nu înceta să ceară ba una, ba alta. Preotul s-a 
plictisit şi i-a spus: 

— Toate aceste bogății pe care ți le-am dat le am de la o broască țestoasă de 
aramă. Dar prea mult am cerut de la ea şi mai mult nu-mi va da. Dacă vrei, cere-i 
singur 


Preotul a scos din sac o broască ţestoasă de aramă, a pus-o pe masă şi a plecat. 

Broasca ţestoasă de aramă era cât un sfeşnic pentru lumânări şi pe lângă asta nu 
era vie. Preotul spunea că ea poate transforma metalul în aur, argint şi pietre 
preţioase. Boierul nu prea credea, totuşi îngenunche în faţa ei şi tară să ridice capul 
murmură: 

— Broască țestoasă de aramă, dă-mi o comoară, broască țestoasă, dă-mi o 
comoară. 

Ochii broaştei țestoase se micşorară, picioarele începură să se mişte şi-i spuse: 

— Şi aurul, şi argintul, şi perlele pe care ți le-am dat sunt luate de la 
prietenii şi rudele tale. 

Boierul tot nu se potolea şi din nou se înclină şi spuse: 

— Dacă n-a mai rămas la rude şi prieteni, atunci există la alți oameni. 

— Pentru ce-ţi trebuie atâtea bogății? Tu nu ai măsură? 

— Aurul, argintul şi pietrele preţioase sunt iubite de toţi oamenii şi cu cât 
sunt mai multe, cu atât mai bine, răspunse lacomul. 

— încă mai vrei? îl întrebă broasca. 

— Mai vreau, repetă boierul şi începu să bată mătăniile cu mai mult sârg. 

Broasca țestoasă de aramă s-a supărat, capul ei a început să crească încet şi ea a 
devenit de mărimea unui monument. 

— Intră în burta mea şi ia-ți comoara, spuse broasca ţestoasă şi într-o clipă 
deschise gura şi-l înghiţi pe moşier. 

L-a înghiţit pe moşierul cel lacom şi împreună cu el toate bogăţiile ce erau în casa 
lui. 

Trăia în locul acela un iobag, care lucrase înainte la acest bogat. Când stăpânul a 
dispărut şi iobagul a plecat în munţi să adune vreascuri. Odată auzi cum cineva îl 
strigă, atunci se întoarse imediat şi văzu o broască ţestoasă mare cât o masă. Aceasta 
era broasca ţestoasă de aramă. 

— Dacă ţi-e greu, spune-mi ce-ţi trebuie şi eu te voi ajuta, i-a spus ea 
săracului. 

— Nu mi-e greu, dar iată cuțitul cu care tai vreascurile este bont. Eh, 
dacă aş putea găsi un cuţit ascuţit! dar n-am bani. 

— Loveşte-mă de trei ori pe spate, şi spune: „Vreau un cuţit bun pentru 
tăiatul vreascurilor”, zise broasca ţestoasă. 

Iobagul a făcut cum l-a învăţat broasca ţestoasă de aramă. Broasca a scos din gură 
un cuţit, atât de ascuţit, că nu numai lemnul, dar şi piatra o putea tăia. 

Când iobagul se pregătea să plece, broasca ţestoasă îi spuse: 

— Dacă rudele sau prietenii tăi au nevoie de ceva, să mă caute şi eu îi voi 
ajuta. Trebuie să repete de trei ori numele meu şi îndată voi apărea. 

Se înapoie iobagul acasă şi povesti rudelor şi prietenilor despre întâlnirea sa din 
munţi. Şi acum toţi care n-aveau ce mânca sau care erau încercaţi de vreo boală şi 
nu aveau bani să cheme doctorul şi să cumpere medicamente fugeau la broasca 
ţestoasă de aramă şi ea de fiecare dată îi salva. 

Vestea se răspândi şi ajunse până la un leneş: „Dacă o voi ruga să-mi dea bani, ea 
nu-mi va da mulţi. Ce-ar fi să pun mâna pe ea, să-i despic burta şi să-i iau toate 
bogăţiile. Aşa ar fi mai bine” se gândi el. 

Leneşul luă un cuţit şi plecă în munţi. 

— Broască țestoasă de aramă! strigă el de trei ori şi broasca țestoasă apăru 
la chemarea lui. 

— Ce doreşti? îl întrebă ea. 

Leneşul se prefăcu trist şi spuse: 


— N-am ce mânca! 

— Loveşte-mă de trei ori pe spate, i-a poruncit broasca țestoasă. 

S-a apropiat leneşul de broasca ţestoasă şi în loc s-o lovească în spate, a scos 
cuțitul să-i taie burta. 

Dar broasca ţestoasă de aramă n-a aşteptat ca leneşul să o omoare; a deschis gura şi 
l-a înghiţit. 

De atunci, broasca ţestoasă de aramă s-a ascuns în munţi şi n-a mai ieşit la 
chemarea oamenilor. Nimeni n-a mai văzut-o. Numai uneori, înainte de ploaie, se 
poate auzi strigătul ei. 

lată de ce locuitorii de prin împrejurimi au numit acest munte - Muntele de aramă, 
„Huantungşanvan”. 


Povestea fără sfârşit 
poveste chineză 


Trăia odată un împărat, căruia mai mult decât orice pe lume îi plăcea să asculte 
poveşti. 

împăratul îi pusese pe toţi să-i povestească. Dar nu ştiu cum se făcea, că tocmai 
când se ajungea la ceva interesant, povestea se termina. Aceasta îl supăra pe împărat 
şi poruncea să fie omorât povestitorul. 

împăratul nu voia să asculte poveşti obişnuite şi i-ar fi plăcut o poveste care să nu 
se termine niciodată. 

în fiecare zi trimitea slujbaşii şi soldaţii, să-i aducă oameni care ştiau poveşti. 

Oamenii îşi alegeau poveştile cele mai lungi, dar chiar şi poveştile cele mai 
lungi aveau un sfârşit. Toţi povestitorii împăratului au fost omorâţi şi niciun om 
nu s-a mai întors de la palatul împăratului. 

Odată a fost adus la împărat un tânăr. Tânărul nu se temea deloc şi îi spuse 
împăratului o poveste fără sfârşit. 

— Demult, demult trăia un împărat, atât de bogat, ca nimeni altul. Grâne 
avea atât de multe, încât oamenii nici nu ştiau unde să le pună. Atunci a chemat un 
dulgher şi i-a poruncit să-i construiască un hambar, atât de mare, încât să nu i se 
vadă capătul. Din vremurile cele mai îndepărtate şi până în ziua aceea nu se văzuse 
un hambar mai mare. Grânele lui ajungeau până sus. 

Dar când i-au construit n-au băgat de seamă că rămăsese o spărtură nici mică, 
nici mare, cât ar încăpea o vrabie. Stoluri de vrăbii zburau spre hambar. 

Spărtura era mică, întocmai cât o vrabie. Venea prima vrabie, venea cea de a 
doua, după aceea a treia lua grăunţe şi zbura... apoi a patra, după aceea mai venea 
una şi încă una... 

împăratul care asculta cu atenţie a văzut că aici povestea se repetă şi nemaiavând 
răbdare, l-a întrerupt pe tânăr întrebându-l: 

— Nu-i aşa că vrăbiile au luat toate grăunțele? Ce s-a întâmplat după aceea? 

— Ele nu le-au luat pe toate, nu s-au grăbit, a fost răspunsul. 

împăratul foarte mult dorea să ştie ce s-a întâmplat mai departe şi întrebă iar: 

— De exemplu, dacă toate ar fi fost luate, ce ar fi urmat? 

— Imediat veți şti ce s-a întâmplat după aceea, trebuie să aşteptaţi până 
când toate vor fi îuate, a zis tânărul. 

împăratul ardea de nerăbdare să ştie ce s-a întâmplat după aceea şi i-a dat voie 
tânărului să continue. 


Din zori şi până-n seară tânărul repeta întruna: vrabia a venit, vrabia a zburat, a 
luat grăunţele şi a zburat afară. Şi aşa zile în şir a tot povestit neîncetat, trecând de 
la o vrabie la alta. Nemaiavând răbdare, împăratul l-a întrebat iar: 

— Au terminat repede toate grânele? 

— Nu încă, a răspuns tânărul. 

A trecut o zi, a trecut o noapte, au trecut multe zile şi multe nopţi. Dar vrăbiile tot 
n-au putut termina grânele din hambar. împăratul s-a înfuriat din ce în ce mai tare: 

— De ce până acum n-au mâncat toate grânele? l-a întrebat în cele din urmă 
pe tânăr. 

— Nu puteau aşa de repede, pentru că hambarul era mare, nici nu se ştia 
câte boabe erau. Cine ştie cât timp ar fi trebuit să treacă pentru ca vrăbiile să 
termine toate grânele! 

împăratul n-a mai vrut să asculte mai departe această poveste şi a poruncit să fie 
omorât tânărul. Dar tânărul îi spuse: 

— De fapt v-am spus o poveste fără sfârşit. Sfârşitul ei încă nu se vede. 
Cum puteți să mă omorâți? 

împăratul nu putu să-i răspundă nimic şi-l lăsă să plece acasă. 


Despre Lion Şan-Bo, Ciju Iu-Tai şi păsările nevăzute 
poveste chineză 


Trăia odată în China o fată care se numea Ciju lu-tai. Era tare frumoasă şi 
deşteaptă; nu numai că desena frumos dragonii şi broda pasărea Phenix, dar 
cunoştea şi hieroglifele şi putea să citească cărţile vechi. 

Iu-tai s-a hotărât să meargă în oraşul Hancijou la un cărturar vestit pentru a învăţa 
de la el înţelepciunea. Dar ştia că obiceiurile locului nu îngăduiau fetelor să meargă 
singure spre ţinuturi îndepărtate. 

Aşa că lu-tai s-a îmbrăcat în haine bărbăteşti şi a pornit pe drumul ce duce la 
Hancijou. 

Ajungând la cărturar s-a plecat în faţa portretului lui Confucius şi după aceea în faţa 
cărturarului, şi a dat bineţe tuturor învăţăceilor. 

Printre discipoli era un tânăr pe nume Lian Şan-bo. De la început tânărul i-a plăcut 
lui Iu-tai. Şan-bo era nu numai frumos şi bun, dar învăţa şi foarte bine. Pe zi ce trecea 
prietenia lor devenea tot mai trainică. Nicio clipă nu se despărţeau unul de altul, dar 
tânărului nici prin cap nu-i trecea că lu-tai este fată. Ea desigur nu i-a destăinuit 
decât pe jumătate secretul ei, iar pe tânărul cufundat în învăţătură era uşor să-l 
amăgească. Ceilalţi învăţăcei nici pe departe nu se gândeau la aşa ceva. Şi nimeni nu 
a observat nimic în afară de soţia cărturarului, care i-a spus într-o zi soţului: 

— Oare tu nu vezi că lu-tai este îmbrăcată bărbăteşte? 

— Dar ce-ţi veni! s-a mirat cărturarul. 

— Bărbaţii când se înclină în faţa portretului lui Confucius, se lasă mai 
întâi pe genunchiul stâng, iar femeile pe cel drept. Cum de nu ai observat că în ziua 
când lu-tai a venit pentru prima dată la şcoală şi s-a înclinat lui Confucius s-a lăsat pe 
genunchiul drept? 

— Ei, asta este prea puţin pentru a fi siguri că este fată, zise cărturarul. 
Vezi, lu-tai nu s-a mai trădat prin nimic altceva. 

Şi cum femeia nu l-a convins, cărturarul nu a crezut-o. Dar ea nu s-a liniştit. Cum 
să n-o creadă bărbatul? 


într-o zi, soţia cărturarului a invitat-o pe Ciju lu-tai la ea acasă, i-a dat vin şi după 
ce a băut puţin, fata nefiind obişnuită s-a îmbătat repede şi i-a spus tot adevărul. 

Trezindu-se dimineaţa, lu-tai şi-a adus aminte că a dezvăluit taina sa soţiei 
cărturarului. Nu mai putea să rămână în şcoală. I-a spus lui Lian Şan-bo că trebuie să 
se întoarcă fără zăbavă acasă. 

Inima tânărului s-a umplut de tristeţe. S-a gândit la mii de motive şi la sute de 
mijloace pentru a-şi reţine prietenul. Dar totul a fost în zadar. lu-tai şi-a adunat 
lucrurile, iar Lian Şan-bo a pornit s-o conducă. Au mers mult împreună şi nu aveau 
putere să se despartă şi mereu amânau clipa despărțirii. 

Hancijoul rămăsese departe în urmă, dar Şan-bo tot mai mergea alături de 
prietenul său. lu-tai tare ar fi vrut să-i spuie tânărului cine este ea în realitate. 
Nădăjduia că tânărul se va îndrăgosti de ea şi că se va putea cândva ca soarta să-i 
unească. Dar fata nu putea să-i spună direct şi s-a hotărât să-i dea de înţeles prin 
pilde. Iu-tai a văzut pe cer o pereche de lebede şi a spus: 

— Frate Şan-bo, priveşte perechea de lebede care s-a ridicat sus, sus 
deasupra lacului. Vezi cum lebăda a zburat, în față, iar soțul ei zboară în urmă şi râde 
vesel: „ha, ha”. Ce bine se simt împreună. 

Dar Şan-bo n-a înţeles la ce se gândea fata. Au mai mers puţin şi din nou a spus Iu- 
tai: 
— Frate Şan-bo, vezi tăietorul de lemne care coboară din munţi? Pentru 

soţie şi copii duce el vreascuri. Acum va fi cald în casa lor. 

Iarăşi n-a înţeles Şan-bo despre ce e vorba. 

Au mai mers încă puţin şi lu-tai a spus: 

— Frate Şan-bo, priveşte perechea de gâşte sălbatice, care se roteşte 
deasupra noastră. Iată una s- a întors spre răsărit, iar cealaltă spre apus. Gâşte, 
gâşte, de ce vă despărțiți? Zburaţi împreună mai departe. 

Şi Şan-bo tot n-a înțeles nimic. 

— Frate Iu-tai, mie îmi este foarte greu, vezi în curând trebuie să ne 
despărțim, iar tu te-ai apucat să vorbeşti despre păsări şi tăietori de lemne. Nu 
despre aceasta ar trebui să vorbim! a spus supărat Şan-bo. 

— Bine, dacă tu nu vrei, eu nu voi mai spune nimic, iar vremea despărțirii 
deja a sosit, tu şi aşa m-ai condus destul de departe. 

— Dar eu nu pot, lu-tai, să mă despart de tine. Dă-mi voie să te mai conduc 
puţin. 

— Frate Şan-bo, îţi mulţumesc foarte mult pentru prietenia ta. Aş vrea ca 
înainte de a ne despărţi să-ţi spun un lucru foarte important. Tu încă n-ai o logodnică, 
iar eu acasă am o soră, care-mi seamănă foarte mult, este deşteaptă şi-ţi va fi o soţie 
bună. Cum mă întorc am să vorbesc cu tata să primească să o mărite cu tine. Eşti de 
acord? Numai să vii la noi cât mai repede. Mă voi strădui să aranjez totul. 

— Neapărat voi veni la voi, a exclamat Şan-bo şi au mai mers câțiva paşi. 

Un râuleţ le-a tăiat calea. Iu-tai a privit apa şi i-a spus lui Şan-bo: 

— Uită-te, Şan-bo, oare râulețul este adânc? Du-te repede în sat, după 
bețe de bambus ca să facem o plută şi să trecem pe malul celălalt. 

Şan-bo s-a îndreptat spre sat, iar Iu-tai în acest timp a trecut pe malul celălalt. 

Când Şan-bo a sosit gâfâind cu legătura de bețe, lutai era deja pe malul celălalt. 

— Frate lu-tai de ce nu m-ai aşteptat şi pe mine? 

— lartă-mă, frate Şan-bo, dar este timpul să ne despărţim. Nu mă 
conduce mai departe şi întoarce-te acasă. Numai să nu uiţi fagăduiala. Vino la 
noi acasă cât mai repede! 

Timpul s-a scurs ca apa. lu-tai de mult locuia iar acasă. într-o dimineaţă, Lian 


Şan-bo şi-a adus aminte de cuvintele lui Ciju Iu-tai despre sora ei şi de promisiunea 


lui. Şi în aceeaşi zi a purces la drum. 
Ajungând la casa lui lu-tai tânărul a bătut la 


poartă şi a spus pricina venirii sale. A 


fost invitat să ia loc în sala mare, unde a aşteptat până i s-a urât şi nimeni nu a venit 


la el. 


Nu trecuse mult de când părinţii lui lu-tai reuşiseră să o mărite fără 


consimţământul ei. De aceea ea n-a putut să vi! 


nă. îi venea foarte greu să-şi vadă 


prietenul. Şan-bo era plin de speranţe, dar degeaba, nimeni nu se arăta. 
în sfârşit, tânărul şi-a pierdut răbdarea, s-a supărat şi nemaiţinând seama de 
cei şapte ani de acasă, a făcut un mare tărăboi şi a spart toate vasele din sală. 
Lui lu-tai nu i-a mai rămas altceva de făcut decât să meargă la el. De abia acum a 


înţeles Şan-bo că prietenul său nu era băiat, ci 


fată. într-adevăr frumoasă, într-adevăr 


ca o zână. Acum a înţeles Şan-bo că prietenul cu care a stat la masă este fată. Privind 


cu speranţă la lu-tai a întrebat-o: 
— îţi aminteşti despre ce am vorbit 


când ne-am despărţit? 


— Ai, oare atunci nu ţi-am spus să vii cât mai repede? Tu ai sosit târziu. 
Noi nu avem voie nici să visăm unul la altul. Părinții deja m-au dat în familia Ma. 


Acum aparţin acestei familii şi nu am voie nici 


măcar să mă văd cu tine. 


— Ai, ai! doar atât a mai putut să rostească Şan-bo, reţinându-şi lacrimile 


şi zdrobit de supărare s-a întors acasă. 


întorcându-se acasă, tânărul s-a îmbolnăvit de dorul ei, pentru că dragostea lor 
era nefericită. Niciun fel de leac nu te poate vindeca de această boală. Pe patul 


de moarte, Şan-bo a rugat-o pe mama lui să s 
dacă nu ştie cumva un mijloc de a-l salva. 


e ducă la Ciju Iu-tai şi să o întrebe 


Fata a ascultat-o cu tristeţe pe mama prietenului ei iubit şi i-a spus: 
— Nimic în afară de coarnele bătrânului dragon nu vor vindeca boala lui. 
Când mama lui Şan-bo i-a transmis răspunsul lui Iu-tai, tânărul a înțeles că nu mai 


există scăpare şi că boala lui e fără leac. 
Şan-bo i-a spus mamei sale: 


— îngroapă-mă lângă drumul care duce de la casa Ciju la casa Ma! şi cu 
aceste cuvinte tânărul şi-a luat rămas bun de la oameni. 


A sosit ziua nunţii lui Ciju Iu-tai. Mirele Ma 
să întâmpine litiera de nuntă, care s-a îndre 
zadar, 

Când culii au trecut pe lângă mormântul lui 

- Opriţi litiera! Şi în aceeaşi cli 
mormânt. 

S-a auzit un sunet şi dintr-o dată mormântu 


plin de sine şi ţanţoş a ieşit la poartă 
tat spre casa lui, dar a aşteptat în 


Şan-bo, fata le-a poruncit: 
pă a sărit din ea şi a îngenuncheat la 


s-a deschis. lu-tai a sărit în el. 


Oamenii s-au aruncat după ea, dar n-au mai apucat să o prindă. Mormântul s-a închis 
şi în mâna lor a rămas o bucată din fusta lui lu-tai. Când oamenii au dat drumul 
pânzei din mână, ea s-a transformat într-un fluture, care s-a înălţat sus, sus de tot 


purtat de vânt. Şi oamenii au dus la casa Ma lii 


tiera goală. Şi înfuriat mirele şi-a 


adunat toate slugile şi le-a poruncit să deschi 
ele. 


ă mormântul şi s-a dus împreună cu 


Au deschis mormântul, dar sicriul era gol. Numai două păsări nevăzute „iuanian” 
au zburat din mormânt şi s-au aşezat pe un copac lângă casa Ma. Una din ele cânta 


vesel: 


„Ma, bogatute stăpân, 
Pentru ce stai singur?” 


Iar cealaltă a adăugat: 


„Ruşine, ruşine, mire Ma, 
De ce casa ta este atât de liniştită? 
Nu ai în ea nici musafiri, nici vin, 


Unde este acum nevasta ta?” 


Auzind mirele Ma aceste cuvinte batjocoritoare n-a putut să mai îndure ruşinea şi s- 
a aruncat în râu. Şi până în zilele noastre se plimbă în acel râu peştele „cu solzii 
verzi”. Acesta este chiar mirele Ma. 


Pasărea de aur şi duhul pădurii 


poveste chineză 


Era odată o pădure atât de întinsă, încât dacă intrai în ea nu mai apucai să ieşi zile şi 
nopţi în şir. în pădure creşteau tot felul de copaci: brazi cu frunză verde tot anul, arţari 
cu frunză roşie toamna, stejari falnici şi multe alte specii de copaci. Ce să mai vorbim! 
Dacă ai fi stat să numeri toate speciile, ai fi tot numărat trei zile şi trei nopţi, dar tot n- 
ai fi terminat. Cel mai bătrân copac din pădurea asta - un dafin, avea crengile răsucite 
ca un dragon, iar în tulpina lui se afla o scorbură de mărimea unei odăi, în care trăia 
duhul pădurii. Din crengile uscate şi parfumate ale copacului, acesta îşi făcuse pat: din 
iedera care se căţărase pe copac îşi făcuse perdea la uşă??. 

în vremea aceea, departe de pădurea noastră, la marginea unui sătuleţ, era un ulm 
în care se aşeza din când în când o vrăbiuţă de aur gureşă şi jucăuşă. Alături de copac 
locuiau două familii despărțite între ele numai de un gard de zid subţire. în familia din 
partea de apus a copacului, săracă lipită pământului, trăia Liu Ciuntien cu nevasta şi o 
bătrână de vreo 80 de ani. în fiecare noapte, la a cincea bătaie”, Liu Ciuntien şi 
nevasta se sculau şi porneau moara de apă să macine, ca să prepare tou fu”. Ei se 
mulţumeau cu coaja şi resturile de la soia, iar brânza o vindeau şi cu banii dobândiţi 
cumpărau hrană pentru bătrână. în familia din partea de răsărit a copacului, familie cu 
stare, trăia Uang lufang şi nevasta care aveau şi ei o bătrână de vreo 80 de ani, surdă 
şi oarbă, neputând nici să se dea jos de pe kang”, Uang lufang şi nevasta se ocupau cu 
strângerea dijmei şi urmărirea datornicilor şi nu aveau altceva de vorbit decât despre 
bani. Cât despre bătrână, amândoi socoteau că prăpădesc mâncarea pe ea şi-i doreau 
moartea cât mai repede. 

în anul acela, pe vremea când arborii se îmbrăcau cu frunze verzi-gălbui, bătrâna lui 
Liu Ciuntien s-a îmbolnăvit de o boală grea. Cei doi erau cuprinşi de îngrijorare şi din 
toată sărăcia lor au strâns câţiva galbeni pentru leacuri. Liu Ciuntien şi-a vândut şi 
hainele de pe el, nevastă-sa acul de păr, dar leacurile nu i-au ajutat bătrânei şi aceasta 
a murit. Liu Ciuntien avea mustrări de cuget că nu-i putuse dărui bătrânei nicio zi 
fericită, deşi aceasta cu mari sacrificii îl crescuse mare. îşi simțeau inima de parcă era 
smulsă din piept şi s-au pornit amândoi pe plâns. 

în timpul acesta, vântul s-a oprit şi a început ploaia. Ramurile s-au aplecat şi 
Pasărea de aur a văzut şi a auzit totul. înduioşată, şi-a deschis ciocul de parcă ar fi 
vrut să plângă şi ea şi nemaiputându-şi stăpâni durerea a zburat din copac 
pierzându-se în ploaia măruntă. 

A zburat, a zburat până ce a ajuns la pădurea cea întunecată şi s-a aşezat în dafin. 


în China este obiceiul de a şeaşeza o perdea sau o plasă 
peste uşă, pentru a împiedica pătrunderea ţînţarilor 


256 bătăi care indicau timpul 
257 


238 pat de cărămizi, care se încălzea dedesubtPovestea lui 
Abrud 


brînză din făină de soia 


Unde este acum nevasta ta?” 


Vântul a început să bată şi ploaia s-a oprit. Frunzele copacilor străluceau ca poleite; 
salcia cea bătrână îşi despuiase coaja albă dând la iveală verdele fraged. Cucul a 
început să cânte, cocoşul sălbatic să zboare, dar lacrimile din ochii păsării nu se mai 
uscau. Norii s-au împrăştiat, soarele a răsărit, iarba din pădure strălucea perlată de 
stropii de rouă, iedera ce se căţărase în copac îşi deschisese florile ca nişte fluturaşi; 
apa se scurgea picătură cu picătură de pe frunzele ei. Albinele şi fluturii zburau din 
floare în floare. Pasărea cea neastâmpărată, tristă încă, nu s-a putut opri să nu se ducă 


să ciugulească florile de iederă. Ciugulea, ciugulea şi lacrimile curgeau. Dar, deodată 
florile de iederă s-au mişcat 


şi perdeaua din gura scorburei s-a dat de-o parte. Din scorbură a ieşit un bătrân cu 
faţa blândă şi o barbă lungă albă. Părul strălucitor îi cădea peste sprâncene întocmai 
ca moţul unui cocor. Avea faţa roşie şi ochii jucăuşi ca de copil. Era duhul pădurii, 
care i-a spus: 

— Trăiesc în pădurea aceasta de zeci şi sute de ani, dar n-am văzut 
niciodată o pasăre plângând. Oamenii spun că păsările nu pot plânge. Păsărică, de ce 
plângi tu oare? 

Iar păsărică a răspuns: 

— Bătrâne duh, am văzut astăzi un lucru care mi-a frânt inima şi atunci cum 
să nu plâng? 

Şi i-a povestit cât de sărac era Liu Ciuntien, cum aveau grijă de bătrână, cum bătrâna 
s-a 
îmbolnăvit, cum i-au cumpărat leacuri şi cât de îndureraţi au fost când a murit. Apoi, a 
mai adăugat: 

— Bătrâne duh, Liu Ciuntien şi nevastă-sa sunt doi oameni nemaipomenit de 
buni. 

îngândurat, duhul a răspuns: 

— Pasăre mică, nu poţi să-ţi dai seama dacă un om e bun numai din atât. 
Să vezi dacă un om e bun sau rău trebuie să-l supui la mai multe încercări. 

Pasărea a zis: 

— Nu, duhule, e aşa cum îţi spun. Du-te să-i vezi şi te vei convinge. 

Duhul s-a prefăcut într-o bătrână neagră şi zbârcită, cu nişte haine petic peste 
petic şi a plecat să- i vadă pe cei doi. 

După ce o îngropaseră pe bătrână, Liu Ciuntien şi nevastă-sa se întorseseră acasă 
şi erau aşa de îndureraţi, că nu se atinseseră de mâncare. Ridicând capul, au văzut o 
bătrână slabă de-o bătea vântul, care şedea în uşa lor. Bătrâna le-a cerut ceva de 
mâncare. Liu Ciuntien i-a adus ce aveau mai bun în casă, iar nevastă-sa şi-a arătat 
mila faţă de ea întrebând-o dacă nu e ostenită. Bătrâna a răspuns: 

— Sunt singură şi n-am pe nimeni, n-am ce să mă fac, unde-i cădea acolo oi 
muri şi eu. 

Văzând-o pe bătrână, Liu Ciuntien şi-a amintit de mama lui, care murise şi gândindu- 
se că nici 
bătrâna aceasta n-a avut parte de zile bune, i-a zis: 

— Mătuşică, dacă nu te sperii de sărăcia noastră, rămâi la noi. 

Apoi nevasta lui i-a adăugat: 

— Rămâi în locul bătrânei noastre care a murit. 

Bătrâna s-a învoit să rămână la ei. 

Liu Ciuntien şi nevastă-sa se purtau cu bătrâna cum se poate mai bine. Aceasta-i 
zicea de multe ori: 

— Bătrânii şi copiii sunt la fel, trebuie feriţi de greutăţi. 

Bătrâna, văzând cum cei doi se zbat cu tot felul de greutăţi, ziua şi noaptea, n-a 
mai vrut să stea cu mâinile în sân şi-i ajuta să facă tou fu. Tinerii, de câte ori se 
aşezau la masă, o lăsau întâi pe bătrână să se sature. Nevasta îi spunea bărbatului, 
fără să afle bătrâna: 

— Bătrânii îşi trag puterea din mâncare. Noi, ăştia mai tineri, mai putem 
răbda de foame. 

Cei trei se zbăteau în mari greutăți, dar se înțelegeau de minune. 

A trecut un an, au trecut doi, Liu Ciuntien şi soția lui se simțeau din ce în ce mai 
legați de bătrână. Cel de al treilea an era pe sfârşite când bătrâna i-a chemat pe cei 
doi şi le-a spus: 

— Copii, astăzi trebuie să plec. 


Tinerii nu se gândiseră niciodată că s-ar putea întâmpla una ca asta şi au început 
să se văicărească: 

— Măicuţă, măicuţă, spune-ne unde am greşit faţă de tine, sau suntem 
prea săraci? Cu ce te-am supărat, de vrei să pleci? 

Bătrâna a dat din cap şi le-a răspuns: 

— Nu mai vorbiţi prostii, copii! Alături de voi, zilele amare mi se par ca 
mierea. Supărată să fiu şi alături de voi îmi găsesc liniştea. Dar, copii, nu pot să mai 
rămân la voi şi astăzi va trebui să plec. 

Liu Ciuntien a mai încercat o dată s-o oprească pe bătrână şi i-a spus: 

— Măicuţă, după ce vei pleca, casa noastră va fi goală. Spune-ne cel puţin 
unde să te căutăm? 

Cu lacrimi în ochi, nevasta acestuia a spus: 

— De trei ani de zile am trecut împreună şi binele şi răul. Acum, dacă 
pleci, noi ce-o să ne facem? 

Bătrâna s-a gândit ce s-a gândit şi a spus: 

— Copiii mei, oricum eu trebuie să plec. Aduceţi-mi o bucată de 
pământ de la rădăcina copacului şi vă voi face un chip ca al meu. Atunci când vă 
va fi dor de mine, să priviţi chipul. 

Văzând că nu mai au cum s-o oprească pe bătrână, au săpat la rădăcina copacului 
şi au scos o bucată moale de pământ, pe care au dat-o acesteia. Bătrâna a început s-o 
frământe murmurând: 

— Am stat trei ani în casa lui Liu Ciuntien. N-am ce să le las drept 
amintire decât o păpuşă de lut care să scuipe galbeni. 

Bătrâna s-a făcut nevăzută, iar păpuşa a început să scuipe bani. Abia acum au 
înţeles ei că bătrâna fusese un duh. Viaţa în casa lor a devenit din ce în ce mai 
îndestulătoare. Vecinii de la răsărit au început să se mire. înainte, socotind că familia 
lui Liu Ciuntien e prea săracă, n-au catadicsit să le facă vreo vizită. Acum însă, din te 
miri ce, găseau motiv să-i viziteze. într-o zi, după ce iscodiseră cu privirea peste tot, 
au dat cu ochii de păpuşa de lut care scuipa bani. Curioşi, au întrebat: 

— De unde aveţi minunea asta? 

Liu Ciuntien, care nu minţea niciodată, i-a spus tot adevărul. Uang lufăng s-a 
întors acasă, şi împreună cu nevasta au luat o frânghie şi au spânzurat-o pe bătrâna 
lor. Acum erau fericiţi că au o gură mai puţin la masă şi că în curând vor avea şi ei o 
păpuşă de lut. S-au aşezat în curte şi au început să jelească. Dar erau aşa de 
prefăcuţi, că a început să bată vântul care le lua cuvintele, iar soarele s-a îngălbenit 
de mânie. Pasărea din dafin văzuse şi auzise tot. Supărată şi-a deschis ciocul şi 
nemaivrând să asculte plânsetul prefăcut a zburat din copac drept către duhul 
pădurii. 

Vântul bătea din ce în ce mai tare şi pasărea abia de mai putea să zboare. Cu greu 
a ajuns la dafin şi s-a aşezat pe o crenguţă, dar vântul a zvârlit-o şi ea a început din 
nou să zboare. Apoi s-a prins de o ramură, dar vântul a frânt ramura şi a smuls 
penele pasărei. A încercat să se agate de iedera din copac, dar şi aceasta îşi 
strânsese ramurile. Vântul a aruncat-o dintr-o parte în alta, apoi, deodată, a simţit că 
a căzut, dar nu avea nicio durere; o prinsese în braţe duhul pădurii. Cu blândeţe, 
duhul a certat-o: 

— Pasăre mică, de ce zbori pe vântul ăsta? Ce treabă grabnică te-a trimis 
la mine? Ştii bine că i- am făcut fericiţi pe cei doi tineri cumsecade. Acum ce mai 
vrei? 

în grabă mare, pasărea a spus: 

— Bătrâne duh, sunt supărată de nu-mi văd capul. Am venit într-un suflet 
să-ți spun ce am mai văzut, şi când vei afla n-ai să mă mai cerţi. 


Şi i-a spus tot ce mai văzuse şi ce mai auzise. Tăcut, bătrânul a încruntat din 
sprâncene, ca şi când ar fi plănuit ceva, apoi, într-un târziu, a spus: 

— Orice ai spune, eu nu pot să cred că în lume pot fi asemenea oameni. 

— Dacă nu mă crezi, du-te şi-ai să vezi cât sunt de răi şi de lacomi, i-a spus 
pasărea. 

Duhul a făcut o mişcare şi s-a prefăcut iarăşi într-o bătrână slabă şi peticită. Apoi, a 
spus: 

— Uite, mă duc să văd. 

Uang lufăng şi nevastă-sa, după ce-şi îngropaseră mama, aşteptau să se ivească 
bătrâna sfântă şi ba mai vărsau o lacrimă, ba îşi mai aruncau ochii pe drum, în 
aşteptarea bătrânei. Dintr-o dată a apărut din mijlocul unei vântoase o bătrână 
săracă, care s-a oprit în dreptul porţii lor. 

Nevasta lui Uang lufăng tocmai se pregătea s-o alunge când acesta a oprit-o 
amintindu-şi că păpuşa de lut care scuipa galbeni din casa lui Liu Ciuntien semăna 
leit cu această bătrână. Acesta i-a spus: 

-= Bătrânico sfântă, vino în casă la noi şi ai să primeşti mâncare mai bună 
decât în casa lui Liu Ciuntien. Bătrâna a dat din cap şi a spus: 

— Nu sunt o bătrână sfântă cum îţi închipui, sunt o biată bătrână săracă, 
fă-ţi pomană cu mine şi dă-mi un castron de orez să-mi potolesc foamea. 

Nevasta lui Uang lufăng a intrat în casă să aducă castronaşul cu orez mormăind: 

— De unde naiba s-a mai ivit şi pacostea asta de bătrână pe care acum 
trebuie să o tratăm ca pe o „sfântă”. 

Şi a început să caute până a găsit nişte orez care era pregătit pentru porci şi l-a dat 
bătrânei. Uang lufang a zis: 

— Bătrânico, la vârsta aste n-ar trebui să mai umbli. 

Iar bătrâna a răspuns: 

— N-am pe nimeni pe lume, ce să fac? Unde oi cădea acolo oi muri şi gata. 

Auzind spusele bătrânei, Uang lufang s-a bucurat nespus, găsind în ele asemănare 
cu răspunsul dat lui Liu Ciuntien, apoi plin de sine a adăugat: 

— în casa noastră avem destule camere, rămâi să locuieşti la noi. 

Fără să scoată o vorbă, bătrâna a intrat în curte cu Uang lufăng. Era ora mesei şi-n 
fiecare zi la această oră cei doi se ospătau în toată legea. Au dus-o pe bătrână într-o 
cameră goală, iar ei s-au aşezat la ospăț, apoi i-au dus şi bătrânei ce mai rămăsese de 
la masa lor. 

Astfel a mâncat bătrâna prima masă. La fel şi cea de-a doua. Cei doi aşteptau cu 
nerăbdare. Nevasta lui Uang i-a spus acestuia: 

— Vezi să n-o hrănim degeaba pe amărâta asta de bătrână! 

Uang lufang s-a gândit ce s-a gândit, apoi bătând din palme a zis: 

— Bun, m-am gândit la ceva. 

Auzind despre ce este vorba, aceasta s-a bucurat şi mai mult. Apoi s-au furişat în 
camera bătrânei. Bătrâna adormise deja, dar ei au trezit-o şi i-au spus: 

— Bătrânico, dacă într-adevăr eşti bătrâna sfântă pe care o aşteptam, fa-ne 
un om din lut care să scuipe bani şi vom avea grijă de tine trei ani. 

Speriată, bătrâna s-a trezit şi n-a scos niciun cuvânt. De ciudă, nevasta lui Uang 
Iufăng a început să ţipe: 

— Ţi-am spus că este o nenorocită de bătrână, dă-o afară îndată! 

Bătrâna nu s-a speriat şi râzând a spus: 

— E timpul să plec, du-te şi adu-mi nişte lut de sub copac, că n-o să mai ne 
vedem şi vreau să vă las o amintire. 

Bucuroşi, cei doi au alergat şi au adus lut, iar bătrâna a modelat o figură zicând: 

— Am locuit aici până la miezul nopții, iar acum la plecare le dăruiesc figura 


de lut pe care o va chema-o Viespea. 

Şi s-a făcut nevăzută. 

Figura semăna şi cu Uang lufăng şi cu nevasta lui. Când a deschis gura, a ieşit o 
viespe lungă de trei degete care a început să bâzâie prin cameră. Viespea i-a înţepat pe 
cei doi şi pe faţă şi pe trup, încât se tăvăleau pe jos de durere. Şi i-a înţepat şi i-a 
înţepat până ce tot trupul li s-a umplut de umflături, iar ei se rugau de iertare şi se 
tăvăleau şi poate s-or mai tăvăli şi astăzi. 


Zeița florii de păr 
poveste chineză 


Nici prea departe, dar nici prea aproape de munţii Ţinşan, se afla un cătun în care 
trăia un copil, pe nume Man Şăng. Orfan de mamă şi de tată, copilul era dat în grija 
unchiului şi mătuşii. La rândul lor, aceştia aveau şi ei un băiat cam de vârsta lui Man 
Şăng. 

Unchiul se purta cu Man Şăng ca şi cu propriul lui fiu, pe când mătuşa nu-l vedea cu 
ochi buni, ba mereu se certa cu bărbatul ei din cauza băiatului. Şi aşa unchiul şi mătuşa 
o ţineau tot într-o ceartă. 

Pe la vârsta de 13-14 ani, Man Şăng a început să înţeleagă totul. într-o zi, i-a spus 
unchiului: 

— Unchiule, te-ai certat destul cu mătuşa din cauza mea, eu acum m-am făcut mare, 
aş putea să- mi câştig singur pâinea. 

Auzind aceasta, unchiul s-a întristat. Man Şăng din nou a spus: 

— Unchiule, nu fi îngrijorat, rândunelele vin şi pleacă în fiecare an, dar n- 
am văzut niciuna moartă de foame, peştii din apă nu au locuinţă, dar n-a murit 
niciunul de frig. După ce voi pleca eu, vei avea şi tu zile mai liniştite. 

Oftând, unchiul a rostit: 

— Băiete, eu nu te pot opri, dacă vrei să pleci, pleacă! 

L-a luat pe Man Şăng şi s-au dus la târg, unde din puținii bani pe care-i avea i-a 
cumpărat câteva lipii şi cu ochii în lacrimi şi-a luat rămas bun de la el. 

Man Şăng se afla pentru prima dată singur. încotro s-o apuce? Uitându-se spre 
miazănoapte a văzut norii albi de pe muntele Ţianşang, care sclipeau ca o oglindă în 
lumina razelor de soare. Dar oare de unde veneau acei nori argintii care acopereau 
muntele Ţianşang? Tare ar fi vrut băiatul să ştie. A început să se caţere pe munte. S-a 
căţărat ce s-a căţărat, până ce, către seară, a ajuns la un mic cătun pe coasta 
muntelui. Aici a văzut cum dinspre apus veneau valuri, valuri de nori negri, iar în sat 
nu se auzea nicio mişcare. A intrat în prima casă şi s-a culcat. Afară se făcea din ce în 
ce mai întuneric şi în curând nu s-a mai văzut nimic. Deodată a început vântul care 
urla ca un lup înfometat. Apoi s-a pornit o furtună cu tunete şi trăsnete, după care a 
început să cadă ploaia. Lui Man Şăng i se părea că tunetele vor dărâma casa, iar 
fulgerele vor arde pomii din curte. De-abia la miezul nopţii s-a oprit ploaia. Era 
primăvară, în luna martie şi după ploaie s-a făcut frig. Man Şăng era înfrigurat şi 
înfometat şi se gândea ce bine i-ar prinde puţină mâncare. Uitându-se afară a văzut o 
luminiţă care se apropia din ce în ce. înfricoşat, băiatul credea că stăpânul casei vine 
să-l alunge. Luminiţa apropiindu-se tot mai mult, Man Şăng a văzut o femeie în alb 
care ţinea într-o mână o lampă-dragon şi în alta o tavă plină cu bunătăţi. Aceasta n-a 
luat-o nici la stânga, nici la dreapta, ci a intrat direct în casa unde era băiatul. Pe loc 
încăperea s-a umplut de un miros plăcut. Apoi, femeia a rostit: 

— Nu te teme, ştiu că eşti flămând şi îngheţat. Ţi-am adus mâncare. 

Şi a pus mâncarea pe masă. La plecare, femeia i-a spus: 


— Eu locuiesc nu departe de aici în pădurea de peri şi dacă vrei poţi să vii să 
mă cauţi. 

Apoi a apucat iarăşi cu o mână lampa şi cu alta tava şi a plecat. 

Man Şăng încălzit şi sătul de mâncare a adormit. S-a trezit abia a doua zi când s-a 
luminat. Uitându-se afară a văzut un bătrân care mâna o turmă de oi. S-a luat după 
bătrân şi l-a întrebat: 

— Bunicule, se află undeva, pe aici, o pădure de peri? 

Bătrânul, arătându-i cu mâna, a spus: 

— La răsărit de acest munte. 

Băiatul a luat-o la fugă către răsăritul muntelui. Ajungând acolo n-a văzut nicio 
aşezare omenească şi numai peri cât vedeai cu ochii. Aproape că-i venea a crede căa 
înţeles greşit, când, întorcându-se, a dat cu ochii de femeia în alb, care-i făcea semn 
cu mâna. Bucuros, Man Şăng a fugit către ea. Femeia l-a luat de mână şi i-a spus: 

— Eu sunt zeița florii de păr şi tare-mi este milă de tine aşa mic şi lipsit de 
ocrotire cum eşti. Rămâi să stai la mine. 

Apoi l-a dus în casă. 

Man Şăng a trăit în bunăstare în casa zeiţei câţiva ani buni. Aceasta se purta cu el 
ca şi cu propriu-i frate. Zeița avea un evantai verde şi de câte ori se stârnea vântul îl 
ridica şi atunci vântul se oprea şi începea ploaia. 

într-o zi, zeiţa i-a spus: 

— Man Şăng, după câţiva ani, îţi voi dărui şi ție un evantai. 

Câţiva ani au trecut pe nesimţite. într-o zi zeița a spus: 

— Mâine vărul tău se însoară. 

Man Şăng s-a bucurat, dar pe dată s-a întristat gândindu-se că unchiul n-are de 
unde lua bani să pregătească nunta. Veselă, zâna i-a spus: 

— Unchiul tău s-a purtat bine cu tine, ar trebui să te duci să-l ajuţi. 

Şi a ieşit din curte mişcându-şi evantaiul. Atunci s-a stârnit vântul şi cât ai clipi din 
ochi a apărut o lectică, împodobită cu flori, urmată de câţiva fluieraşi. 

în aceeaşi zi, Man Şăng împreună cu lectica şi fluieraşii au ajuns la unchiu-său acasă. 
Mătuşa tocmai îşi făcea sânge rău că n-are bani să închirieze lectică cum se obişnuieşte 
la nunţi. S-a bucurat nespus văzându-l pe Man Şăng şi s-a arătat prietenoasă cu el. A 
doua zi, verişorul s-a urcat în lectică şi împreună cu fluieraşii, bucuros nevoie mare, s-a 
dus să aducă mireasa. 

Când s-a terminat nunta, Man Şăng a spus: 

— Acum e timpul să plec şi eu acasă. 

Nemaiputând să-l oprească, unchiul şi mătuşa l-au petrecut pe Man Şăng până a 
ajuns pe culmea muntelui; apoi s-au despărţit şi ei au rămas să se mai uite după el. 
După puţin, Man Şăng s-a întâlnit cu zâna care-i ieşise în întâmpinare. Aceasta 
văzând lectica şi fluieraşii a zis: 

— Ce să mai facem cu lectica şi fluieraşii? 

Şi a mişcat evantaiul şi acestea au dispărut. Unchiul şi mătuşa au înmărmurit de 
uimire. Mătuşa a început să se întrebe: 

— Oare ce treburi învârteşte nepotul nostru? Şi de ce n-a răspuns când l-am 
întrebat cu ce se ocupă? 

Auzind acestea, unchiul s-a înfricoşat şi el. 

în aceeaşi seară bătrâna beţivă a satului a venit la ei după băutură. Din vorbă în 
vorbă aceasta a zis: Ce vă pasă, v-aţi adus noră în casă, nepotul s-a ajuns, v-a adus 
lectică şi fluieraşi la nuntă. 

Auzind acestea, mătuşa s-a schimbat la faţă. Bănuind ceva bătrâna a continuat: 

— Man Şăng a plecat de atâţia ani, ce treburi învârteşte pe unde se află? 

Mătuşa s-a speriat şi mai rău socotind că bătrâna văzuse cum s-au făcut nevăzuți 


lectica şi fluieraşii şi pentru a-i închide gura a dat fuga în casă şi a adus o legătură cu 
bani: 

— Ţi-am adus să-ţi iei de băutură şi să ştii că habar n-avem cu ce treburi se 
ocupă Man Şăng. Să nu mai vorbim despre aceasta. 

Bătrânei nu-i venea să-şi creadă ochilor că a dat aşa noroc peste ea. Cu banii primiţi 
s-a dus la cârciumă unde a mâncat şi a băut bine, apoi a plecat acasă. 

Ajunsă acasă s-a trântit pe kang şi ameţită cum era a început să se laude la bărbatul 
ei care era slujbaş la împărat: 

— Voi bărbaţii în slujba împăratului tot vă faliţi că prindeți pe răufăcători şi 
pe cei care s-au ridicat împotriva împăratului, dar aţi prins pe cineva până acum? 

Apoi a povestit cu de-amănuntul tot ce a văzut şi ce a făcut. 

Cei doi s-au sfătuit îndelung şi apoi s-au culcat. După câteva zile bătrâna s-a dus 
iarăşi la unchiul lui Man Şăng să-i ceară bani. Mătuşa acestuia, de teamă să nu fie 
pârâtă la stăpânire, a făcut rost de bani şi i-a dat. Cum a luat banii aceasta s-a dus 
direct la cârciumă şi a băut pe săturate. A doua zi s-a dus iarăşi după bani şi aşa s-a dus 
zi după zi, până ce aceştia nu au mai avut de unde să-i dea. 

Atunci, bătrâna înfuriată l-a trimis pe bărbatu-său la oraş să-i pârască la stăpânire cum 
că au legături cu cei care s-au ridicat împotriva împăratului. 

în acea zi, Man Şăng se plimba împreună cu zeiţa prin pădurea de peri. Aceasta 
uitându-se în evantai a zis speriată: 

— Nenorocire, mare nenorocire s-a abătut asupra unchiului şi mătuşii tale. 

Man Şăng s-a speriat şi el. Ziua a rupt o frunză dintr-un păr care pe dată s-a prefăcut 
într-un evantai verde. Apoi, i-a spus băiatului: 

— Ai crescut, acum ştii ce este binele şi ce este răul. A venit timpul să-ți dau 
evantaiul care te va feri de ploaie şi de vânt. în el vei putea citi tot ce se întâmplă la mii 
de li depărtare, cu ajutorul lui vei putea ajunge oriunde vei vrea, te vei preface în orice 
doreşti şi vei putea face tot ce-ţi pofteşte inima. 

Man Şăng a luat evantaiul şi cât ai clipi amândoi au fost în faţa casei unchiului. 
Unchiul şi vărul său tocmai erau luaţi de soldaţii împărăției. Furios a mişcat evantaiul 
şi, pe loc, frânghiile cu care erau legaţi cei doi au căzut la pământ. Zeița a spus: 

— Fiecare să-şi tragă ponoasele. Oare voi nu căutaţi pe cei care se 
împotrivesc împăratului? Noi doi suntem dintr-aceia, aşa că luaţi-ne şi faceţi ce vreţi 
cu noi. 

Soldaţii înfricoşaţi n-au îndrăznit să-i lege şi mergeau în urma lor potrivindu-şi 
pasul după ei. Aceştia înadins când mergeau mai tare când mai încet, iar când au 
ajuns la palatul demnitarului din părţile acelea nici vorbă să îngenuncheze. Au adus 
cătuşe să le pună la mâini, dar nici nu au apucat să se apropie de ei, că zâna a mişcat 
evantaiul şi cei doi s-au făcut nevăzuţi. Purtătorii cătuşelor au căzut cu fruntea la 
pământ. S-a auzit apoi glasul zânei din grămada de cătuşe: 

— După un drum atât de lung, să ne odihnim şi noi un pic. 

Oamenii stăpânirii au dat poruncă să fie aruncate cătuşele în foc. Dar şi de acolo s- 

a auzit glasul zânei: 

— Man Şăng, nu adormi, în curând trebuie să ne întoarcem! 

Auzind, oamenii stăpânirii s-au speriat de moarte. Dacă cei doi plecau şi stăpânirea 
afla, atunci ei îşi pierdeau viaţa. Şi-au înmuiat glasul şi au zis: 

— Vă rugăm să vă arătaţi, noi nu avem nicio vină, aşa am primit poruncă, 
iar dacă aveţi curaj, haideţi cu noi la împărat! 

Zâna şi băiatul au izbucnit în râs: 

— Şi ce mare lucru e să mergem la Împărat? Suntem gata de drum. 

Şi au ieşit la iveală. 

în aceeaşi zi, oamenii stăpânirii au adus cai şi o lectică să-i ducă pe cei doi. 


— Dacă vreţi, mergeţi pe cai, dacă nu, în lectică! 

Dar zâna le-a zis: 

— Nu vreau nici pe cai, nici în lectică. Aduceţi-ne două sticle şi dacă veţi 
putea să ne căraţi cu sticlele mergem, dacă nu, ne întoarcem. 

De teamă să nu se facă iarăşi nevăzuţi, oamenii stăpânirii au adus două sticle 
cu gura cât un bănuţ de argint. Zâna a mişcat evantaiul şi cei doi s-au făcut 
nevăzuţi. Apoi din sticlă s-a auzit glasul zânei: 

— Porniţi mai repede, altfel plecăm înapoi! 

Oamenii au ridicat sticlele, dar acestea parcă aveau câteva sute de ţinuri?*. Au 
făcut câţiva paşi şi n-au mai putut, atât de grele erau. Le-au lăsat jos şi au început să 
se roage: 

— Nu putem să vă ducem, ieşiţi rogu-vă, afară! 

Iar zâna le-a răspuns: 

— Pe voi vă iertăm, dar să aduceţi pe cel care ne-a pârât, să ne care el. 

Oamenii stăpânirii au trimis repede după bărbatul bătrânei. Acesta a ridicat 
sticlele, dar după câţiva paşi era tot o apă de năduşeală şi capul îi vâjâia şi mai mult 
de atât n-a mai putut. Atunci, oamenii stăpânirii au început să-l lovească cu bicele 
până ce acesta a căzut mort. Neavând încotro, oamenii stăpânirii au trebuit să care ei 
sticlele. Au ajuns la Beijing pe jumătate morţi de oboseală. Auzind împăratul că i-au 
prins pe rebeli, s-a înfăţişat în sala tronului de aur împreună cu toată curtea. Apoi a 
dat poruncă să fie aduşi rebelii. Patru generali au ridicat cele două sticle şi le-au 
înfăţişat împăratului. Nedumerindu-se împăratul a întrebat: 

— Dar unde sunt cei doi rebeli? 

Din gura unei sticle s-a auzit: 

— Man Şăng, trezeşte-te, am ajuns în sala tronului de aur! 

Iar din cealaltă sticlă: 

— Am tras un pui de somn pe cinste, parcă nu m-aş mai scula. 

Auzind glasurile care ieşeau din sticle, dar nevăzând pe nimeni, împăratul s-a 
înfuriat şi a poruncit: 

— Spargeţi de îndată cele două sticle! 

Slujbaşii au adus ciocane şi au făcut bucățele sticlele. Din nou s-a auzit o voce: 

— Păcat de sticlele astea! 

Şi mai înfuriat, împăratul a strigat: 

— Unde sunteţi? 

Vocea a răspuns: 

— Printre cioburile de sticlă. 

împăratul a dat iarăşi poruncă să fie strânse cioburile de sticlă şi măcinate. Slujbaşii 
au măcinat cioburile prefăcându-le în pulbere. Bucuros, împăratul a zis: 

— De data asta am terminat cu voi. 

Dar n-a apucat să sfârşească, şi s-a auzit din nou vocea: 
— Păcat de timpul pierdut! 
împăratul s-a cutremurat şi a dat poruncă să se arunce pulberea în apă. Slujbaşii, de 
faţă cu împăratul, au aruncat pulberea în apă. Mulţumit că scăpase de cei doi şi văzând 
că nu mai aude niciun glas, împăratul se pregătea să se întoarcă la palat, când, 
deodată, a auzit: 

— Acum că ne-ai prefăcut în pulbere şi ne-ai aruncat în apă, n-ai decât să vii 
aici şi să bei din apă! 

împăratul a simţit cum i se îngreunează capul şi i se moaie picioarele şi îndată a 
căzut în apă. Tot atunci, zâna, îmbrăcată toată în veşmintele albe şi Man Şăng în 


unitate de măsură egală cu o jumătate de kg 


veşminte verzi, s-au ridicat deasupra apei. Au mişcat evantaiul şi pe loc s-au ridicat 
nevăzuţi. împăratul era cât pe aci să se înece. Cu greu a fost scăpat de slujbaşii săi. Dar 
nici împăratul şi nici slujbaşii nu au mai îndrăznit să caute zâna şi pe Man Şăng spre a-i 
pedepsi. 


Maimuţele şi lăcustele 
poveste chineză 


La început toate animalele vorbeau. Lăcustele locuiau la câmpie şi maimuţele au 
venit să le ceară locul, zicându-le: 

— Voi sunteţi mici, trebuie să locuiţi în munţi, noi suntem mari, trebuie să 
locuim la câmpie. 

Lăcustele ziseră atunci: 

— Strămoşii noştri au locuit la câmpie, de aceea şi noi locuim la câmpie, nu 
ne mutăm în munţi. 

— Bine! ziseră maimuţele, nu ne dați ascultare. Să ne batem, şi cine este 
mai puternic va locui în câmpie. 

Neavând încotro, lăcustele încuviinţară: 

— Bine! Dacă vreţi să ne batem, veniţi mâine după-masă. 

A doua zi, cum se lumină de ziuă, maimuţele, fiecare cu câte o bâtă, au coborât din 
munţi. Când au ajuns la câmpie au strigat: 

— Lăcustelor, unde sunteți? Veniţi repede! Lăcustele au răspuns: 

— E prea multă rouă, nu ne batem, să aşteptăm să iasă soarele. 

în curând a ieşit soarele şi de îndată ce roua de pe corpul lăcustelor s-a uscat, 
lăcustele au chemat maimuţele. Maimuţele au umplut câmpia şi au strigat: 

— Hai să ne batem! Lăcustele le-au răspuns: 

— Bine! 

Lăcustele le-au sărit maimuţelor pe vârful nasului. O maimuţă a spus prietenei sale: 

— Dragă, pe vârful nasului tău stă o lăcustă; te rog să nu te mişti, aşteaptă 
să o omor. 

A ridicat bâta şi a lovit nasul prietenei, iar lăcusta a sărit repede. Maimuţa care 
primise lovitura a murit pe loc. Lăcustele săreau de colo-colo, iar maimuţele, în 
urmărirea lor, loveau în toate părţile şi se omorau unele pe altele. Nici lăcustă nu a fost 
rănită. Până la urmă a rămas numai o maimuţă. Lăcustele au întrebat-o: 

— Unde vrei să locuieşti, în munţi sau la câmpie? La urma urmelor, 

cine este mai puternic? Maimuţa a răspuns cu amărăciune: 

— Mi-e teamă de voi, nu vreau să mai cobor din munţi. Lăcustele au întrebat- 
o iar: 

— Vrei să locuieşti în munţi sau la câmpie? Atunci maimuța le zise răspicat: 

— Am pierdut, nu voi locui niciodată la câmpie. 


Trei frați 
poveste chineză 


într-o casă stăteau trei frați. în fața casei creştea un copac de santal, înalt de 
treizeci de metri, gata-gata să se prăbuşească. Trunchiul copacului era găunos. 
înăutru mişunau furnici albe. Rădăcina copacului arsese până la jumătate şi se 
îngălbenise. 


Fratele cel mare a trecut pe lângă copac şi după ce i-a aruncat o privire a zis: 

„Acest copac mare în curând se va prăbuşi, va distruge casa noastră şi ne va 
omori! Las' că fraţii mei vor face cum e bine”. Şi a plecat. 

Cel mijlociu a trecut pe lângă copac şi, după ce i-a aruncat o privire, a zis: 

„Acest copac în curând se va prăbuşi, va distruge casa noastră şi ne va omori! Las' 
că fratele cel mare şi cel mic vor şti ce să facă!” Şi a plecat şi el. 

Mezinul, trecând pe lângă copac ca şi ceilalţi, şi-a zis în sinea lui: „Las' că fraţii 
mei mai mari vor face ce vor crede de cuviinţă!” Şi şi-a văzut de drum. 

Zilele se scurgeau una după alta. într-o seară friguroasă se stârni furtuna, se auzi 
un trosnet şi copacul se prăbuşi. Casa se făcu ţăndări. Cei trei fraţi, tremurând din 
toate mădularele, scăpară cu viaţă, dar cu hainele ude leoarcă, cu feţele pământii, cu 
casa distrusă, uitându-se unul la altul. 


Corabia prețioasă 


poveste chineză 


Uang Siao n-avea tată şi trăia cu mama sa într-o colibă, lucra la câmp şi strângea 
surcele ca să trăiască. 

Când Uang Siao se ducea la munte după lemne, trebuia să treacă o punte de lemn 
foarte îngustă. Apa de sub punte era adâncă şi curgea ca un vârtej. 

într-o zi, Uang Siao pornise la munte cu o cobiliţă şi cu o frânghie. Când a ajuns la 
râu, a văzut cum un moşneag, care trecea puntea, a alunecat şi a căzut în apă. Uang 
Siao în grabă a pus cobiliţa jos şi frânghia, a sărit în apă şi l-a scos afară. Bătrânul 
tremura tot şi nu mai putea merge. Uang Siao l-a întrebat unde locuieşte şi l-a dus în 
cârcă acasă. Bătrânul a scos de sub pat o cutiuţă de lemn, a tras capacul, i-a arătat 
înăuntru o corăbioară de hârtie şi i-a spus: 

— Tu eşti flăcău curajos şi inimos, acesta este darul pe care ţi-l fac în semn 
de recunoştinţă pentru că m-ai salvat. în iunie va fi o revărsare mare de ape; satul şi 
câmpurile vor fi acoperite de valuri. Atunci tu să pui corăbioara pe apă şi să-i spui: 
„Măreşte-te, măreşte-te repede şi să pluteşti încotro bate vântul!” Ea va scăpa 
întrega familie de la nenorocire. Când apa va scădea, să rosteşti: „Scade apa, se vede 
pământul, micşorează-te repede!” şi ea va fi ca şi mai înainte o corabie de hârtie. 

Bătrânul i-a dăruit cutia de lemn lui Uang Siao şi l-a mai sfătuit: 

— Orice animal vei întâlni în cale, să-i dai ajutor, numai oameni să nu salvezi. 

Uang Siao, cu capul plecat, a luat cutiuţa, a privit-o cu luare-aminte şi ar fi vrut să 
mai spună ceva, dar când a ridicat capul, bătrânul parcă se mistuise. Se afla singur, 
în picioare, la capătul punţii; în sinea sa era uimit şi a văzut că ţine în mână o cutie 
vopsită cu lac strălucitor. A rămas o clipă nemişcat, şi-a dat seama că este târziu şi s- 

a întors cu cobiliţa acasă. 

I-a povestit mamei ce s-a întâmplat, iar mama i-a spus: 

— Aceasta e o corabie prețioasă, pune-o bine, într-o zi îţi va fi de folos. 

Uang Siao a pus-o într-o firidă din perete. 

într-o seară de iunie nori negri au acoperit cerul, tunete neîntrerupte, fulgere şi o 
ploaie cu stropi cât boabele de soia a căzut. A plouat în şir câteva zile şi câteva nopţi. 

Vai, câtă apă!! în faţa porţii lui Uang era o mare de apă. 

Se vedea că în curând va pătrunde în casă. 

Ploaia nu înceta şi apa înainta mereu. Mama şi fiul erau atât de speriaţi, încât se 
învârteau locului. 

Deodată Uang Siao şi-a amintit de corabia prețioasă şi a scos-o din firidă. A desfăcut 
cutia, a pus corăbioara pe apă şi a zis: „Măreşte-te, măreşte-te repede şi să pluteşti 


încotro bate vântul!” Când a terminat de vorbit, corăbioara s-a mărit, catargul s-a 
ridicat şi pânza s-a întins. 

Cabina corăbiei era mai mare decât casa lui Uang Siao. Băiatul a strâns în grabă 
toate lucrurile înăuntru. Mama şi fiul s-au urcat în corabie. Apa creştea mereu. Ploaia 
nu se mai oprea. în curând casa lui Uang a fost acoperită de ape. Corabia înainta pe 
aripa vântului, mama stătea în cabină, iar Uang din când în când scotea capul să vadă 
potopul. 

Corabia îşi urma drumul. Un şarpe mare se zbătea în apă. Uang Siao l-a salvat în 
grabă şi l-a luat în corabie. Şarpele a dat din cap către Uang Siao, în semn de 
mulţumire. Corabia plutea mai departe. 

Deodată Uang a văzut multe furnici strânse la un loc, rostogolindu-se în apă, 
gata-gata să fie luate într-o clipă de val. Uang Siao le-a salvat şi le-a urcat în 
corabie. Furnica cea mai mare l-a privit pe Uang cu recunoştinţă. 

Corabia îşi croia cale mereu. Au dat peste un stup de albine cu aripile ude de ploaie 
şi care nu mai puteau să ţină piept. Uang le-a salvat şi pe ele şi le-a luat în corabie. 
Matca a ieşit din stup şi s-a înclinat cu recunoştinţă în faţa lui Uang Siao. 

Corabia înainta şi nu departe s-a ridicat dintr-o dată un val şi sub val se vedea un om 
zbătându- se, sleit de puteri. Parcă se auzea strigătul: „Ajutor!” Uang Siao, nesocotind 
vorbele bătrânului, a cârmuit corabia într-acolo şi l-a salvat. Când l-a văzut mai bine, 
şi-a dat seama că este chiar fiul boierului Giang San, din satul învecinat. S-au făcut 
fraţi de cruce. Giang San era fratele mai mare, iar Uang, fratele mai mic. Când ploaia 
s-a oprit, norii se împrăştiaseră şi a ieşit soarele, Uang Siao a oprit corabia la poalele 
muntelui, a dat drumul şarpelui, albinelor şi furnicilor, ca să-şi caute singure hrana. 
Uang Siao şi Giang San se duceau zilnic după surcele la munte şi găteau pe corabie. 
După câteva zile apa a scăzut, pământul se ivea pretutindeni şi corabia cobora de cum 
scădeau apele. S-a oprit la poalele muntelui şi nu mai era nevoie de ea. Uang Siao s-a 
sfătuit cu Giang San cum să se pregătească cât mai bine ca să se întoarcă acasă. Au 
adunat lucrurile din corabie şi au făcut două legături. 

Giang San a întrebat: 

— Ce se va întâmpla cu corabia noastră? Uang Siao i-a răspuns: 

— Aceasta este o corabie năzdrăvană, poate să fie mare sau mică. 

S-a dus în faţa bărcii şi a rostit: „Apa scade, pământul se vede, micşorează-te 
repede!” 

Numaidecât corabia a început să se micşoreze; s-a făcut iar corăbioara de hârtie. 
Uang Siao a luat-o şi a pus-o în cutiuţa de lemn. 

Mama împreună cu fiii s-au întors în sat, dar casa le fusese luată de ape. Uang Siao 
şi Giang San s-au urcat la munte, au doborât câţiva buşteni, au tăiat iarbă de munte şi 
au clădit o colibă, gândindu-se să aibă un cuib unde să se adăpostească. Naveau ce să 
mănânce, trebuind să se mulţumească cu ceea ce găseau în munţi - coaja copacilor, 
rădăcinile ierburilor. Mama cu fiii se sfătuiau ce să facă. 

Giang San a întrebat: 

— Nu putem dărui corabia împăratului? Curtea ne va da bani, 
îmbrăcăminte, vom avea ce mânca, ce îmbrăca, unde să locuim şi nu ne vom mai 
chinui. 

Toţi trei s-au gândit că n-au altă ieşire şi s-au hotărât să facă aşa. Atunci Uang Siao a 
zis: 

— Mâine am să pornesc la drum. Giang San i-a spus: 

— Tu eşti tânăr, nu eşti umblat prin lume, mai bine să mă duc eu. 

Mama l-a rugat pe Giang San: 

— Când vei ajunge acolo, orice vei face, să ne scrii, ca să nu fim prea 
îngrijoraţi. 


Giang San i-a promis: 

— Desigur, cum am să vă uit? 

Uang Siao împreună cu mama au strâns toate bucatele din casă şi le-au dat lui 
Giang San pentru drum, iar Uang Siao i-a spus secretul corăbioarei. Giang San a 
ajuns în capitală şi-a dăruit împăratului corabia prețioasă. împăratul s-a bucurat 
foarte mult, l-a făcut pe Giang mare demnitar şi i-a dat de nevastă cea mai frumoasă 
fată de la curte. I-a construit un castel, i-a dăruit mult aur, argint, bani şi mătăsuri. 
Atunci Giang a uitat cu desăvârşire pe Uang Siao şi pe mama lui, care trăiau într-o 
mizerie cruntă. Se temea doar să nu vină Uang după el, căci dacă împăratul ar fi aflat 
că corabia prețioasă era a lui Uang Siao s-ar fi terminat cu slujba lui la palat. 

După plecarea lui Giang San, Uang Siao şi mama lui abia îşi mai duceau zilele şi 
trăiau cu speranţa că vor primi o veste de la Giang. Au trecut trei luni de zile şi n-au 
primit nicio veste; nu mai aveau din ce trăi. Uang se sfătui cu mama sa: 

— Mă duc în capitală, în căutarea fratelui meu; dacă rămân acasă tot nu pot 
înfăptui nimic. 

Mama nu avea ce să facă şi l-a lăsat să plece. 

Uang, cerşind demâncare, îndurând multe chinuri pe drum, a ajuns până la urmă în 
capitală. 

„într-o aşezare aşa de mare, unde să-l caut?” se frământa el. 

A ajuns la uşa unui han. Hangiul, văzând că este un flăcău puternic, s-a gândit că 
ar fi bine să-l ia ca ajutor şi l-a întrebat: 

— Eşti atât de tânăr, de ce nu munceşti? Cum de ai ajuns să cerşeşti? 

— Sunt de la țară, nu cunosc pe nimeni aici. Ce să fac? a răspuns Uang. 

Hangiul, văzând că Uang este foarte sincer, l-a întrebat mai departe: 

— Pentru ce ai venit în capitală? 

— Am venit să-l caut pe fratele meu mai mare, a răspuns Uang. 

— Cine este fratele tău mai mare? Ce face în capitală? l-a cercetat hangiul. 

— A venit acum trei luni în capitală, ca să-i dăruiască împăratului o corabie 
prețioasă, şi se numeşte Giang San. 

— O, fratele tău este demnitarul Giang. De câte ori se duce la curte trece 
pe la această răscruce. Să înnoptezi aici şi mâine dimineaţă o să-l vezi. 

— Bine, a spus Uang, bucuros să înnopteze în han. 

A doua zi de dimineaţă, într-o litieră mare, verde, de brocard, înconjurată de 
soldaţi cu săbii strălucitoare şi având în faţă cete de oameni, care ţineau în mâini 
steaguri de toate culorile, fluturându-le, bătând din tobe şi sunând din goarne, stătea 
mândru Giang San. Hangiul l-a vestit pe Uang, iar Uang a ieşit în stradă şi a văzut că 
într-adevăr în litieră se afla Giang San. Nemaiputându- şi stăpâni bucuria, a strigat în 
grabă: 

— Frate! Frate! 

Giang a scos atunci capul din litieră şi l-a văzut pe Uang. 

în sinea sa îl ura: „lată că a venit sărăntocul!” A dat imediat ordin oamenilor: 

— De unde a răsărit sălbaticul ăsta? Ce îndrăzneală, să iasă în calea mea! 
Loviţi-l! 

Unii au ridicat bâtele, alţii biciul şi toţi s-au înghesuit să-l bată. L-au bătut până i-a 
crăpat pielea şi a leşinat. A rămas zăcând jos, fără suflare. 

Oamenii l-au vestit pe Giang că a murit, el a crezut întradevăr, şi teama i-a dispărut 
din inimă. A poruncit oamenilor să-l ridice şi să-l arunce într-un loc pustiu în afara 
oraşului. 

Uang s-a trezit încet, a deschis ochii, a văzut că în jurul lui nu era nimeni decât un 
şarpe mare, care avea în gură iarba vindecătoare şi-l mângâia pe Uang cu iarba pe 
tot corpul. 


După puţin timp, s-a însănătoşit şi se simţea mai puternic ca înainte. Şarpele i-a 


vorbit: 


aceea am venit să te ajut. 


Eşti omul cel bun, care m-ai sa 


vat, am aflat că eşti în nenorocire, de 


„Câinosul de Giang San, cât se deosebeşte de acest şarpe”, s-a gândit Uang şi fără să 


vrea i-au 
dat lacrimile. 


Omul meu bun, nu fi trist, răni 


e ţi s-au vindecat; aceasta este o iarbă 


care poate alina orice boală, trebuie doar să te freci cu ea şi ai să te faci bine. 


Cum a terminat de vorbit, şarpele i-a dat 


Uang Siao a strâns iarba, să salveze cu ea a 


împăratului, s-a îmbolnăvit de o boală grea. 
picioarele şi abia mai putea să respire. 
Cu toate că a chemat doctori din toate co 


împăratul a dat ordin să se pună peste tot 


iarba minunată şi a dispărut ca vântul. 
ţi oameni. într-o zi, fiica cea mai iubită a 
Nu putea ridica mâinile, nu putea mişca 


urile ţării, niciunul nu i-a aflat leacul. 
înscrisuri galbene: „Cel care o va 


vindeca pe prinţesă va fi soţul ei; va avea rangul de mare demnitar; şi cel mai bun cal 
de călărit. Dacă va dori aur, va primi aur; dacă va dori argint, va primi argint”. 

Uang Siao a intrat în oraş. în faţa porţii oraşului a văzut oameni care se 
înghesuiau să citească porunca împărătească. Uang s-a dus şi el, şi, după ce a citit, 


a desprins înscrisul. Soldatul, care sta de 
palat. împăratul l-a întrebat: 


Da, o pot vindeca. 
împăratul a poruncit să i se dea lui Uang 
au condus pe Uang să o vadă pe prinţesă. U: 


pază, l-a luat pe Uang şi l-a condus la 


Poţi vindeca pe prinţesă? Uang a răspuns: 


demâncare şi băutură. Fetele din casă l- 
ang a scos iarba vindecătoare şi a atins-o 


cu ea de la cap până la picioare. Mâinile şi picioarele prinţesei au început să se 


învioreze şi s-a ridicat în capul oaselor ca m: 


ai înainte de a fi fost bolnavă. Prinţesa, 


cu ochii înlăcrimaţi de bucurie, i-a mulţumit salvatorului ei, Uang Siao, şi l-a 


întrebat: 


Cine te-a trimis pe tine? 


Uang i-a povestit ce se întâmplase şi prinţ 


Ce scria acolo? 


Vreau să te iau de nevastă. 


esa l-a iscodit iar: 


Celui care te va vindeca i se va îndeplini orice dorinţă. 
Şi ce gânduri ai? l-a întrebat prinţesa. 


Prinţesa a scos din deget un inel şi i l-a dat lui Uang ca amintire. împăratul, pentru 
a-şi îndeplini fagăduiala, a pregătit totul pentru nuntă. Când a aflat Giang San, s-a 
făcut foc şi pară, negru la faţă de invidie şi teamă. Se gândea: „Toată lumea a spus 


că acest flăcău a murit în bătăi. Cum a învia: 
va întâmpla cu mine?” 

Şi-a stors creierii cum să facă să-l ucidă 
ticluit un plan. A poruncit slujitorilor să-i p: 


t? Dacă va ajunge soţul prinţesei, ce se 


pe Uang. A încruntat din sprâncene şi a 
regătească litiera, a luat multe bucăţi de 


aur şi s-a dus la paznicul care era cel mai apropiat om de încredere de la curte. I-a 


dăruit aurul şi acela l-a primit foarte bucuro: 
Giang San i-a spus paznicului: 
Cum se poate mărita prinţesa cu un asem 
Paznicul a înţeles gândul lui Giang San şi 
Giang l-a învăţat atunci: 


S. 


Uang, de fapt, este un flăcău sărac, care taie surcele. 


enea om? 
i-a spus: 


Aşa a fost hotărât în înscrisul galben şi nu se poate face altfel. 


Amestecă 20 kg de susan cu 20 kg de tărâţe. Spune-i împăratului să-i 


dea un răgaz de jumătate de zi, ca să aleagă susanul de tărâţe; dacă nu-l va alege, 
atunci să fie pedepsit. 

Paznicul a primit aurul de la Giang şi s-a hotărât să-l ajute. A doua zi l-a sfătuit în 
taină pe împărat şi împăratul l-a ascultat. 

A poruncit să pregătească susan şi tărâţe şi i le-a dat lui Uang să aleagă susanul de 
tărâţe. 

Uang se gândea: „Cum pot să aleg într-un timp aşa de scurt? Asta înseamnă că mi 
s-au scurtat zilele”. 

Nu-i venea de loc să se apuce de treabă şi aştepta cu ochii închişi pedeapsa. 
Deodată, o furnică mare s-a urcat pe umărul lui Uang şi i-a şoptit: 

— Omule bun, care ne-ai salvat, nu te mai necăji! 

Repede s-au adunat multe furnici, care au intrat în tărâţe şi fiecare a ieşit cu câte un 
bob de susan în gură, pe care l-a pus în grămadă. N-a trecut mult şi tot susanul a fost 
ales bob curat, luminat, împăratul a venit chiar el să se încredinţeze şi n-a mai avut 
nimic de spus. 

Giang San, când a aflat, furios, a plecat în mare grabă cu multe daruri la paznic şi l-a 
învăţat altceva: Să ia 54 de litiere cu flori asemănătoare, şi pe 53 de fete să le îmbrace 
şi să le împodobească la fel ca pe prinţesă, să le pună în cele 53 de litiere şi prinţesa să 
fie printre ele, iar Uang să aleagă. Dacă nu va alege litiera în care stă prinţesa, atunci 
va fi pedepsit. 

Paznicul a primit cererea lui Giang San şi împăratul i-a dat iar ascultare. Au fost 
pregătite şi litierele şi fetele. împăratul i-a poruncit lui Uang să aleagă. Uang se gândea 
că acum nu va mai avea scăpare. Când o albină mare i-a zburat la ureche şi i-a şoptit: 

— Omule bun, care ne-ai salvat, nu te necăji. Să alegi litiera care este 
înconjurată de albine, în ea se află prinţesa. 

Cele 54 de litiere cu flori erau pregătite. Uang stătea locului şi prin faţa sa trecură 
cele 53 de litiere. Dar abia în ultima era prinţesa înconjurată de albine. Uang a pus 
mâna pe litieră, litiera s-a oprit şi prinţesa a apărut. împăratul de data asta nu mai avea 
ce spune. Uang şi prinţesa s-au căsătorit. 

Atunci Uang i-a povestit prinţesei nerecunoştinţa lui Giang, cum Giang a venit să-i 
dăruiască împăratului corabia prețioasă. Prinţesa a cerut împăratului să-i răzbune 
soţul. împăratul a încuviinţat şi l-a întrebat pe paznicul cel mai apropiat: 

— Ştiai că corabia prețioasă, dăruită de Giang San, era a lui Uang? 

Paznicul s-a speriat că împăratul ar şti toate dedesubturile şi i-a povestit împăratului 
de-a fir a păr cum a vrut Giang să-l piardă pe Uang. Atunci împăratul s-a mâniat şi mai 
tare şi a poruncit călăului să-l ucidă pe Giang. 

împăratul l-a făcut mare demnitar pe Uang, dar Uang na primit. L-a întrebat ce 
doreşte şi a răspuns că nu doreşte nimic decât să se întoarcă acasă, să lucreze la 
câmp şi s-o îngrijească pe mama sa. 

împăratul a trimis oameni în satul lui Uang, ca să-i facă o casă. Uang a cerut în loc 
de litieră o căruţă trasă de catâri. în ea a urcat-o pe soţie, iar el însuşi era vizitiu şi s-au 
îndreptat spre satul lui natal. 

Bătrâna, de îndată ce a văzut chipul atât de frumos al nurorii - că dintr-o sută nu 
putea să aleagă una ca ea - s-a bucurat tare. 

De atunci Uang sapă pământul, iar soţia sa cea frumoasă şi cinstită a devenit 
ajutorul său şi duc împreună o viaţă fericită. 

Tânărul împărat şi fata înţeleaptă 


poveste chineză 


A fost odată un împărat bun la inimă, iubit de oameni şi respectat. împăratul era 
bătrân de acum şi cumplit de bolnav. Şi mai era împăratul mâhnit toată ziua şi toată 


noaptea, că în viaţa lui lungă nu avusese niciun fiu, care să-i moştenească tronul. Pe 
cine oare să aleagă în locul său? se tot chinuia cu gândul. într-una din zile, bătrânul 
împărat adună la curte tot poporul şi începu cu glasul tremurat: 

— Am trăit atât şi atâtea mi-au fost date să văd, să aud şi să petrec. Acum 
simt însă că nu mai am multe zile. Spuneţi-mi, rogu-vă, supuşii mei, dacă am faţă de voi 
ceva datorii ca să vi le achit înainte de a închide ochii pentru totdeauna? Apoi mai 
trebuie să ne sfătuim cum să alegeţi pe cel mai bun şi mai înţelept dintre voi, care să vă 
cârmuiască după plecarea mea pe celălalt tărâm... 

Lumea, care ascultase în tăcere, înmărmurită, izbucni într-un singur glas: 

— Cinstite împărat... Atâția ani lungi ne-ai condus cu pricepere şi pe nimeni 
nu ai jignit cu nimic... Este mai bine ca domnia-ta să alegi pe viitorul împărat... 

După câteva clipe de cumpănă, în care se gândi şi iar se gândi, împăratul le grăi 
oamenilor: 

— Eu am un vultur alb... alb. E de aceeaşi vârstă cu mine. O să vedeţi că, 
timp de trei zile după ce eu mă voi stinge, vulturul acesta nu va mai deschide ochii, 
nu va desface aripile, nu va ridica picioarele şi nu va mânca nimic. în a patra zi, însă, 
să îl lăsaţi să îşi ia zborul. Va zbura el cât va zbura, apoi va pica pe umărul unuia 
dintre voi. Acela va fi noul împărat, pe care se va aşeza vulturul alb... 

Şi împăratul bătrân muri curând. Vorbele lui se adeveriră. Vulturul alb nu deschise 
ochii, nu desfăcu aripile, nu ridică picioarele şi nu mâncă nimic trei zile la rând... în a 
patra, lumea se adună pe un câmp, aduse hrană aleasă vulturului alb şi îl hrăni. După 
care vulturul deschise larg ochii, desfăcu larg aripile, înălţă cutezător picioarele şi se 
ridică într-un zbor ca săgeata mai întâi, apoi de sus, din tăriile albastre, parcă privea 
şi se gândea cu mare chibzuinţă la noul împărat. Jos, mulțimile aşteptau cu inimile 
tremurate căderea din înalturi a vulturului alb. După plutirile lui line, pesemne că se 
hotări să aleagă. Odată îşi smuci trupul şi pică tot ca săgeata, mai repede decât 
fulgerul în jos, până atinse umărul unui cioban, ce păştea oile în preajmă. Toţi cei de 
faţă, nerăbdători să întâmpine pe noul împărat, cum se dumiriră ca dintr-un vis şi 
cum văzură vulturul alb odihnindu-se pe umerii ciobanului, murmurară: 

— Vai de noi... Ce vedem? Adevărat este? Un cioban să ne cârmuiască? 
Hotărât, nu... Să alegem pe altul... 

în clipa aceasta de cumpănă, dintre cei mulţi se ivi un bătrân cu barba albă, ca 
penele vulturului, care înaintă în faţa tuturor şi le zise: 

— V-aţi uitat cuvântul către împăratul bătrân, oameni buni! Unde vă e 
cinstea? Trebuie să ne împlinim fagăduiala, să facem cum a zis cel plecat dintre noi... 
Adică împăratul nostru să fie acest flăcău... 

Vorbele omului cu barba ca zăpada fură ascultate de toţi pentru că erau înțelepte 
şi drepte. Astfel tânărul cioban deveni împăratul ținutului. Când primi această cinste, 
noul împărat întâi şi întâi prinse a împărţi oamenilor care îl aleseseră bogăţiile sale, 
pământurile, livezile, vitele şi pădurile. Aceştia începură să scape de griji şi de tristeţi 
şi tare se bucurară de fapta omenească a împăratului ales. Viaţa începu astfel mai 
plină şi mai frumoasă pentru toţi locuitorii acelui ţinut. 

La numai câţiva ani însă, oamenii observară că preaiubitul lor împărat nu are soţie 
şi tare doreau ei ca să aibă. De aceea, se înfăţişară şi ziseră: 

— Iubite împărat, noi din inimă dorim să aveţi o soţie. Luaţi fata cea mai 
frumoasă de soţie şi aduceţi-ne pe lume un copil, care să vă fie moştenitor peste ani şi 
ani... 

La început, împăratul cam şovăia, nu le răspunse hotărât. Oamenii însă nu-l mai 
slăbeau cu sfatul, ţineau morţiş să-l căsătorească pe împărat. în cele din urmă, el 
spuse: 

— Am trei ghicitori. Cine le va dezlega, aceea îmi va fi soție... 


A doua zi veniră la împărat fete şi fete, care mai de care mai frumoase şi fiecare 
dornice să afle ghicitorile, apoi să le dezlege. împăratul le dete cele trei ghicitori. 
Iată-le: 

Cât e de mare timpul dintre răsăritul şi apusul soarelui? Cât e de lung drumul 
dintre cer şi pământ? 

Cât este de mare distanţa dintre adevăr şi neadevăr? 

Acestea erau cele trei ghicitori pentru care împăratul le dăduse timp de gândire 
trei zile. Trecură două zile şi fetele, cu toate chinurile lor şi cu toate străduinţele, nu 
putură să tălmăcească ghicitorile. A treia zi, care era ultima, unele fete porniră la 
drum să întrebe pe unul şi pe altul, doar-doar or afla răspunsul la ghicitorile atât de 
grele. Se întâlniră cu o fetică îmbrăcată sărăcăcios, care aduna vreascuri uscate. 

— Hei, surioarelor, le zise fata, de ce tot umblaţi de colocolo, ce gânduri vă 
frământă, spuneţi-mi şi mie...? 

— Ştim noi ce gânduri avem pentru împărat... Dar nu te priveşte pe tine, 
mai bine vezi-ţi de treabă... 

Fata săracă lăsă vreascurile jos şi, când auzi de numele împăratului, se rugă de 
celelalte fete: 

— Luaţi-mă şi pe mine cu voi, fetelor... Şi eu vreau să-l văd pe tânărul 

împărat... Luaţi-mă şi pe 
mine cu voi, fetelor, se tânguia ea cu gingăşie şi dulceaţă în glas... 

— Fie, s-o luăm, zise una dintre drumeţe, în vreme ce celelalte stăteau la 

îndoială. Ea nu este o 
fiinţă ca şi noi? Doar nu o ducem în cârcă! S-o luăm... 

în zorii zilei următoare fetele se adunaseră la palat. 

Printre ele se afla şi fata săracă. 

— Cine a dezlegat ghicitorile mele? întrebă împăratul curios să-şi vadă 

viitoarea soție. 

Nimeni nu scoase o vorbă. Ochii frumoşi şi atât de bucuroşi cu trei zile în urmă se 

plecaseră. 
Tăcerea stăpâni mult. 

Când împăratul uimit repetă întrebarea, fata săracă ieşi la vedere şi răspunse... 

— Cred că eu le-am dezlegat, cinstite Împărat... 

— Să te auzim, o îmbie stăpânul oamenilor, cu blândeţe... 

— Răstimpul dintre răsăritul soarelui şi apusul său este un drum de o zi, 
pentru că soarele răsare dimineaţa şi asfinţeşte seara... 

— A doua ghicitoare, zâmbi împăratul. 

— Distanţa dintre cer şi pământ este lungă cât aceea dintre sprânceană 
şi pleoapă. După cum vedeţi, când ridic pleoapa pot vedea cerul, când o cobor văd 
pământul... 

— Ultima ghicitoare, zâmbi şi mai cald împăratul. 

— între adevăr şi neadevăr este o depărtare de patru degete. De ce aşa? 
Fiindcă ceea ce auzi cu urechea este neadevărat, dar ceea ce vezi cu ochii este 
adevărat. Or măsuraţi şi domniile-voastre: între urechi şi ochi este o distanţă de patru 
degete... 

— Aşa este, precum a spus, râse acum Împăratul, plin de mulțumire... 

După ce fata săracă, găsită pe drumuri adunând vreascuri, isprăvi, lumea din juru-i 
se minună de înțelepciunea şi de isteţimea ei. Iar împăratul, precum promisese, o luă 
de soție, pentru că nu era numai înţeleaptă fata săracă, era şi frumoasă, şi îi căzuse 
dragă tânărului împărat. Mulțimea veni la curte să le facă urări de bine, de sănătate şi 
de fericire. Se încinse o nuntă mare, nespus de mare, destul să-i spunem nuntă 
împărătească. 


Şi, de atunci înainte, oamenii acelui ţinut îndepărtat erau cârmuiţi de bunătatea, 
cuminţenia şi înţelepciunea împăratului şi a împărătesei, trăind în tihnă şi lipsiţi de 
gri 


Avandi isteţul 


poveste chineză 


Nu e hop să nu îl treacă... 

Era un împărat priceput la minte, care ştia să născocească fel şi fel de întrebări pe 
care să le pună celor din jurul său. îi făcea mare plăcere când oamenii nu ştiau să-i 
răspundă, când se încurcau în întrebările lui, ca firele în războiul de ţesut. într-o zi, de 
asemenea bucurie, împăratul chemă la palat nu mai puţin de douăsprezece mii cititori 
în stele şi cunoscători într-ale pământului, cei mai cu scaun la cap oameni, pe care îi 
întrebă unde se află centrul pământului. Să-i spună învățații întocmai unde este 
mijlocul pământului. După ce puse întrebarea, care îi lovise pe cărturari cu măciuca în 
moalele capului, împăratul începu să se prăpădească de râs. Şi, pentru a arăta cât este 
el de priceput, adăugă: dacă nu se vor găsi inşi care să-i spună cu precizie ceea cea 
cerut, unde le stau picioarele acolo le va sta şi capul; dimpotrivă, aceia care vor da 
răspunsul bun se vor pricopsi cu aur şi cu aur. Auzind cuvintele stăpânului lor, învățații 
se făcură vineţi la faţă şi frica le cutreieră corpul, pentru că niciunul nu putea şti unde 
se află mijlocul pământului. Ei începură să clatine din cap a mare deznădejde şi a frică. 

Vestea se duse şi dincolo de zidurile împărăției şi o prinse în ureche şi Avandi, 
drumeţul cunoscut prin isteţimile lui, călătorul cu măgarul, când ţinându-l de frâu, 
când pe spinarea lui. 

Avandi se gândi la bieţii cărturari ameninţaţi cu pieirea, şi se repezi cu 
măgarul la curtea împăratului. Acesta, când îl văzu, îl şi luă în zeflemea: 

— Măi, tu, Avandi, socoteşti că ai minte mai multă decât a învăţaţilor 
acestora? Vrei să spui că ştii tu unde este centrul pământului? 

— Da, vreau să spun că ştiu... răspunse înţepat Avandi. Centrul se află 
chiar pe bucăţica de pământ pe care o calcă acum piciorul stâng al măgarului meu... 

— Ascultă, Avandi, se răţoi împăratul, vrei să-ţi baţi joc de mine? Crezi că 
mă înţepi cu flecărelile? 

— Cu flecărelile ai zis, cinstite Împărat? Când eu am vorbit serios? Rogu-vă 
pe luminăția voastră să măsurați pământul şi să vedeți că jumătatea lui va fi chiar 
aici, unde am zis, sub copita stângă a măgarului meu. De nu va fi astfel, sunt în mâna 
măriei tale. 

„Cu unul ca ăsta mi-am găsit naşul, mormăi ca pentru sine în barbă împăratul. 
Asta-i bună, auzi la el, să măsor eu pământul. De unde să încep şi cât timp să-mi ia 
treaba asta costisitoare? Nu, o fi el isteţ, dar nici eu nu mă las mai prejos”, zise în 
sine împăratul. 

— Da... da... în sfârşit 
Avandi: câte stele sunt pe cer? 

— Câte stele? se miră Avandi ca de un lucru prea uşor de ştiut. Nimic mai 
simplu, luminate împărate: nici prea multe, nici prea puţine. Fiindcă domnia-voastră 
doriţi, am să vă spun: atâtea stele sunt pe cer câte fire de păr în barba pe care o 
purtaţi... 

— Cum? Ce? Ce-ai spus? Iar flecăreşti, Avandi? 

— Nu mă credeţi? Ce vă rămâne de făcut ca să vedeți că aşa e? Tot eu vă 
spun: suiți-vă pe cer şi numărați stelele. Dacă s-o dovedi că nu am spus adevărul, 


. cu asta vom vedea... Te rog însă să-mi răspunzi, 


pedeapsa cea mai mare să mi-o daţi... 

Din nou, împăratul era la mare încurcătură: cum să se suie în cer? Cu ce şi în cât 
timp? Şi acolo ce va fi? Cum să stea agăţat şi să numere puzderia de stele? Hotărât 
lucru că Avandi acesta picase la palat ca musca în lapte. Va trebui să-l înfunde cu 
ceva; altfel, ce vor spune învățații, ce se va întâmpla cu priceperea lui? Continuă, 
deci: 

— Uite ce este, Avandi, dacă ai pomenit de barba mea, fie... Spune-mi însă: 
câte fire are în ea? Repede, repede... 

— Câte fire? Priviţi... Şi Avandi ridică cu o mână coada măgarului său, iar 
cu cealaltă arătă spre barba împăratului, zicând iarăşi: în barba domniei voastre sunt 
tot atâtea fire câte în coada acestui măgar. 

împăratul bătu cu pumnii în masă şi ţipă: 

— Batjocura a întrecut marginile; nu-ţi îngădui să mai spui prostii pe 
seama mea. Gogomănii şi minciuni... 

Calm şi liniştit, cu glasul sigur, Avandi începu: 

— Preacinstite împărate, eu nu spun minciuni. Ce este mai simplu decât să 
vă apucaţi să numărați firele, unul câte unul, până la ultimul, şi să vă convingeți că 
vorbele mele nu sunt gogomănii... Dacă am greşit, să mă condamnaţi, dacă am ghicit, 
să mă pricopsiţi cu aur, după cum aţi spus înainte 

Siguranţa cu care vorbise Avandi, şi mai ales isteţimea cu care îi răspunsese la 
toate întrebările, îl făcu pe împărat să creadă că drumeţul cu măgarul îl biruise, căci 
nu avea de gând să se ducă la coada măgarului şi să-i numere firele, unul câte unul. 
înghiţi în sec şi fu nevoit să-i dea lui Avandi aur şi aur. Şi, pe lângă Avandi, scăpară şi 
învățații... 


Nu ştie să frigă carnea... 
poveste chineză 


Era pe lume un bucher, sau altfel spus un om care nu ştia decât să înveţe şi să 
înveţe, să scrie şi să scrie, şi altceva nimic, ca o maşină fără creier. 

într-o zi, s-a dus să cumpere carne de la măcelărie. După ce cumpără carne de 
porc, îşi aduse aminte că nu ştie cum să frigă carnea. De aceea opri un om în drum şi 
îl rugă să-i spună cum să facă. Acesta fu de inimă şi îi spuse. Dar bucherul... tot 
bucher se arătă. Scoase o hârtie şi un creion şi scrise cuvânt cu cuvânt cum se frige 
carnea. După aceea se întoarse bucuros acasă. Puse carnea pe o bancă, la intrare. Un 
câine, cu miros... de câine, se apropie de pachetul cu carne, rupse hârtia şi, 
schelălăind de bucurie, o smuci la fugă. Nevasta bucherului, cum văzu aceasta, 
alergă după câine strigând la soţul ei. Fugea câinele, fugea şi femeia, ca să-i scoată 
pachetul din gură. Bucherul ieşi în pragul uşii şi, după ce văzu despre ce este vorba, 
strigă spre soţie: 

— Nu-l mai alunga, femeie, săracul de el... Că, deşi are carnea în gură, tot nu 
ştie cum să o frigă... Hârtia pe care am scris cum se frige carnea este în 
buzunarul meu... Nu-l mai alunga, femeie, săracul de el... Nu ştie să frigă 
carnea... 


Domnul Dung-co şi lupul 


poveste chineză 


Pe când mergea cu ochii în pământ, cufundat în nu se ştie ce gânduri, domnul 
Dung-co se trezi în faţă cu un lup. încremeni de frică, şi mai multe nu. Fiara se propti 
chiar în calea sa. Dar lupul, în loc să-şi arate colții, începu să se jelească domnului 
Dung-co, de ţi se rupea inima ascultându-l. Spuse că să aibă toată încrederea în el, că 
el nu este ca ceilalţi lupi, că are suflet şi că niciun gând rău nu-l stăpâneşte. 
Domnului Dung-co îi mai veni inima la loc. Apoi lupul începu să plângă şi, printre 
suspine, îl rugă pe domnul Dung-co să-l ascundă undeva, pentru că îl urmărea 
generalul Giao, care dorea să-i răpună zilele. înmuiat de atâta durere, domnul Dung- 
co se hotări să-i facă un bine bietului lup atât de cumsecade. 

Domnul Dung-co era un om bun ca pâinea caldă, nu se atingea măcar de o insectă, 
de aceea şi mergea cu ochii în jos, nu care cumva să calce şi să zdrobească o furnică 
pe drum. Toate fiinţele mari şi mici au suflet, şi trebuie apărate, fie că ne fac rău, fie 
că nu ne fac, aceasta era filosofia lui Dung-co. Cine omoară o vietate va fi pedepsit 
dincolo de moarte, se mai gândea domnul Dung-co. 

De aceea nu stătu mult pe gânduri şi-i îngădui lupului să intre într-un sac, pe 
care-l avea cu dânsul. 

La puţin timp, sosi şi generalul Giao, venea alergând, să-i sară inima din piept. îl 
întrebă pe domnul Dung-co dacă nu cumva a văzut un lup trecând pe acolo. Inimos 
cum v-am spus, domnul Dung-co răspunse că n-a văzut ţipenie. După care, generalul 
se depărtă tot pe fugă, leoarcă de sudoare. 

Când socoti că a trecut primejdia, domnul Dung-co desfăcu sacul cu blândeţe şi îl 
invită pe lup afară. Lupul, de cum ieşi, şi spuse că-i e tare foame. Domnul Dung-co nu 
avea nimic de mâncare şi regretă acest refuz. îi spuse lupului să-şi caute hrană în 
altă parte. Dar prost era lupul, să alerge după altă hrană când domnul Dung-co se 
afla sub botul lui? Şi îndată blajinul lup de mai înainte rânji colții, îşi aprinse ochii ca 
dejar, îşi zburli părul ca ariciul şi vru să se repeadă la domnul Dung-co. Acesta 
scoase un țipăt de cutremură zarea. Lupul se învârtea în jurul prăzii cu coada 
încolăcită, căsca gura şi-şi arăta dinţii ascuţiţi şi fioroşi, aşteptând să poată să-l 
prindă pe domnul Dung-co de unde îi venea mai bine, ca să-l sfâşie. 

Podidit de sudoare, domnul Dung-co avu încă putere să se dea înapoi, să urle şi să 
caute să se salveze urcându-se întrun copac. Atunci răsări ca din pământ un bătrân, 
un tăietor de lemne, care se afla pe aproape, în pădurice. Avea barba cenuşie, lungă, 
arăta a om chibzuit şi cu multă minte. El întrebă care e pricina supărării, de ce se 
certau cei doi, adică Dung-co şi lupul? 

I se povesti, pe scurt, întâmplarea. Şi moşul se scărpinăîn cap, făcu cu ochiul pe 
furiş domnului Dung-co şi apoi îşi arătă neîncrederea în ceea ce spusese domnul 
Dung-co, ceea ce bucură pe lup. Dar mai adăugă „judecătorul” că, pentru a se 
lămuri pe deplin cum s-au petrecut lucrurile, îi roagă pe cei doi să repete scena de 
mai înainte. Lupul, care la minte e tot lup, nu pricepu viclenia 
moşneagului şi, crezând că lui i se va da dreptate, intră din nou bucuros în sacul 
domnului Dung-co. Atunci moşul îi făcu semn cu mâna lui Dung-co, care însemna: 
leagă bine sacul la gură. După ce făcu astfel, moşul puse mâna pe un par şi lovi şi 
lovi pe lup atât de mult şi atât de tare, cu atâta sete, încât fiara îşi dete suflarea 
scheunând a mare jale. 

Domnul Dung-co scăpă cu viaţă. O fi învăţat oare ceva din întâmplarea aceasta? 


Doi fraţi şi aurul 


poveste chineză 


Trăia odată o babă care avea doi feciori; cel mai mic era foarte harnic şi 
cinstit, cel mare, dimpotrivă, leneş, lacom, apucător. 

într-o zi de toamnă, când cădeau frunzele şi băteau vânturile a jale, baba se 
îmbolnăvi grav şi presimţi că o să moară. De aceea îi chemă pe cei doi feciori lângă 
patul ei şi le spuse: „Dragii mamei, eu voi muri curând; după ce nu voi mai fi cu voi, 
aş dori ca să trăiţi împreună, să fiţi fericiţi, să nu vă pizmuiţi, să munciţi alături, ca 
să aveţi spor..Abia ce şi-a sfârşit vorbele, că bătrâna lor mamă s-a şi stins. 

Moartea mamei i-a lăsat feciorului mic urme adânci în suflet, şi se prăpădea de 
dorul ei. Fiul cel mare însă se bucura. Chiar după trei zile i-a spus fratelui mic: 

— Tu ştii că eu am o familie, greutăţi mai mari... Ar fi bine să ne 
despărţim, eşti destul de mare ca să munceşti şi să trăieşti singur. Tu poţi pleca de la 
casa părintească, poţi lua chiar plugul acela şi vasul ăsta. Boul şi celelalte însă 
rămân aici, la noi... 

Fratele mic, bun la suflet, nu se împotrivi şi plecă de acasă, bătând drumurile prin 
sate şi oraşe, prin păduri. 

într-o noapte, poposi într-o pădurice. Şezu pe o piatră şi începu să cânte din fluier. 
Cânta şi cânta, parcă dorea să-şi cânte toate suferinţele. După puţin timp, a adormit 
de oboseală. Deodată se ivi în faţa lui un bătrân cu barba lungă până-n pământ, care- 
l] luă şi-l duse pe Muntele Soarelui. Acolo tânărul văzu mulţi galbeni, nespus de mulţi, 
care străluceau ca nişte oglinzi cu mii şi mii de feţe. Băiatul se miră foarte mult şi 
încă nu pricepea unde ajunsese. 

Moşneagul îi spuse însă: 

— Bietul meu copil, sunt aici atâția galbeni, te rog să opreşti din ei câți vrei... 

Aurul, care-i lua ochii, nu-l ameţi pe băiat. Primi puţini galbeni şi-i mulţumi din 
adâncul inimii bunului bătrân. 

Când se trezi sub copaci, băiatul se frecă la ochi şi regretă că numai în vis pot fi 
oamenii fericiţi. Dar vai, ce bucurie... La rădăcina unui arbore el zări într-adevăr 
nişte galbeni. Nu-i venea să creadă, dar era adevărat. lată că nu poţi şti de unde sare 
iepurele. Din clipa aceea, băiatul nu mai fu bătut de griji aspre, trăi altfel... 

Vestea ajunse şi la urechile fratelui mare. Pe acesta îl fulgeră gândul să facă la fel, 
dacă se poate să înoate în aur chiar. Deci se duse la fratele mic, pe care-l rugă să-i 
povestească cum a ajuns pe Muntele Soarelui. Şi acesta, inimos, bun la suflet, îi 
povesti. Fratele lacom pomi spre păduricea cu pricina, adormi, ajunse pe Muntele 
Soarelui şi, când văzu grămezile strălucitoare de aur, îşi spuse: „Ce bine ar fi ca 
acest munte galben să fie alături de casa mea.” Cum însă nu era cu putinţă aceasta, 
musafirul vâri galbeni peste galbeni în doi saci mari aduşi înadins şi mai vâri cât 
putu în buzunare. Ajunse acasă cu mare greutate, gâfâind şi transpirat tot, dar cu 
mare bucurie: avea atâta aur. 

La ziuă, când desfăcu sacii, ce credeţi că a găsit într-înşii? Să nu vă vină a crede, 
dar adevărat a fost; a găsit pietre şi bălegar... lată ce cărase în spinare omul cel 
lacom cu atâta amar de trudă. 


Mali şi fiul ei caută soarele 


poveste chineză 
Iată, ne trezim în fiecare dimineaţă, înjur e lumină, şi cine nu ştie că lumina se 
datoreşte soarelui? Chiar dacă nu îl vedem în fiecare zi, razele lui străpung norii groşi 
care-l acoperă şi ajung până la noi pe pământ. Şi cine nu ştie că tară lumina şi căldura 
lui pe pământ nu poate trăi nimic, nici oameni, nici animale, nici plante sau păsări? Dar 
nu ştiţi că nu întotdeauna a fost aşa. 


Demult, tare demult, erau meleaguri de care soarele nu ştia, şi acolo domnea mereu 
noaptea. 

Ziua şi noaptea erau fără lumină, fără căldură, numai întuneric şi frig. Dar şi mai rău 
era că peste tot trăiau animale mari şi rele, care mâncau oameni, iar ei nu se puteau 
apăra, fiind întuneric şi nevăzând. 

Atunci, toţi oamenii s-au strâns la un loc şi au hotărât să aleagă dintre ei o solie care 
să meargă la soare. Era însă tare greu de ales; fiecare voia să fie el trimisul şi, cum nu 
se puteau hotărî, un bătrân de peste 60 de ani le-a spus: 

— Mă voi duce eu! Sunt bătrân, nu mai pot munci mult; în schimb, pot să 
merg. Acest lucru cred că-l voi putea îndeplini. 

— Nu, eu mă duc, se auzi o voce hotărâtă. Sunt voinic, sănătos, pot merge 
iute, 80 km pe zi, şi voi ajunge repede. 

Cel care vorbise era un bărbat vânjos, cu umeri laţi şi puternici. Dar nici ceilalţi nu 
se lăsau mai prejos, bărbaţi tineri sau bătrâni, femei, copii, toţi îşi arătau calităţile şi 
voiau să meargă la soare, şi toţi promiteau că vor ajunge repede şi se vor întoarce 
repede. 

Deodată, în mulţime s-a auzit vocea hotărâtă a unui băieţel cam de zece ani. 

— Nu, nu se poate! Bunici, unchi, mătuşi, frați şi surori, nu puteți să 
mergeţi, fiindcă soarele este foarte departe, şi-ar trebui 40-50 ani, poate, sau mai mult, 
chiar 90. Eu sunt copil, nu sunt împovărat de ani, şi trebuie să ajung. 

De-abia a terminat băieţelul de vorbit, şi înjur s-au auzit voci: 

— Are dreptate copilaşul. 

— Este voinic, spunea altul. 

— E mai bine să meargă el. 

— E şi tare isteţ. 


— Aşteptaţi puţin, aşteptaţi puţin, spuse atunci o femeie tânără, de douăzeci 
de ani, care se numea Mali. 

Ea a ridicat o mână, arătând că vrea să vorbească. Toţi au tăcut. Şi iată ce le-a spus 
Mali: 

— Băieţelul a vorbit înțelept. Soarele este foarte departe. După părerea mea, 
nici în 80 de ani nu străbatem calea până la soare, şi, atunci când omul îmbătrâneşte, îi 
este greu să meargă mult şi repede. De aceea, cred că trebuie să merg eu. Sunt 
sănătoasă, voinică, şi nu îmi este frică de munţii înalţi şi abrupți, nici de şerpii 
otrăvitori şi nici de fiarele sălbatice. Iar mai mult decât asta, aştept un copil; dacă nu 
voi reuşi, va continua el drumul meu. 

Toată lumea a încurajat-o cu bucurie şi încredere, şi au rugat-o ca, atunci când va 
ajunge la soare, să-i vestească printrun foc mare aprins pe cer, pe care-l va vedea toată 
lumea. 

După aceea, Mali a pornit la drum. Mergea spre răsărit. După opt luni, ea a născut 
un băiat voinic şi sănătos. Şi-a mers, a mers mult, fără întrerupere. Au trecut şaptezeci 
de ani, şi Mali simţea că merge din ce în ce mai greu; picioarele aproape că nu le mai 
putea mişca. Atunci a poposit la o familie de ţărani şi a rugat pe fiul său să meargă mai 
departe. 

în cei şaptezeci de ani cât au mers, Mali şi fiul ei au trecut mii de munţi, sute de ape, 
au întâlnit prăpădenie de şerpi, şi fiare îngrozitoare. Au întâlnit în cale atâtea piedici, 
au suferit mult, şi de multe ori viaţa le-a fost în primejdie. Dar au trecut ei peste toate, 
pentru că pretutindeni, unde îi întâlneau, oamenii îi ajutau. Le schimbau încălţările 
rupte de atâta mers, şi hainele zdrenţuite, sfâşiate de stânci şi copaci. îi hrăneau, le 
arătau drumul, îi treceau cu barca peste ape; şi ei doreau tot mai mult să ajungă 
repede, să-i ajute pe cei de acasă. De aceea, din zi în zi, necazurile, în loc să-i 


slăbească, îi făceau şi mai puternici. 

Erau aşteptaţi cu încredere, iar oamenii le arătau prietenie şi le dădeau ajutor. 

Cei de acasă, după plecarea lui Mali, priveau mereu spre răsărit. 

Dar, iată, au trecut zece ani, douăzeci, treizeci, patruzeci, şaptezeci de ani, iar pe 
cer nu apărea nicio veste, nicio rază de foc. Totul era ca înainte: beznă, frig peste tot, 
fiare sălbatice care mâncau şi înfricoşau oamenii. 

încet, încet, oamenii au început să creadă că Mali a murit, că nu mai are cine să 
ajungă la soare, şi speranţa lor scădea din zi în zi. 

Mâine se vor împlini o sută de ani de când a plecat Mali, dar cine mai crede că va 
vedea soarele? 

Cu câteva clipe înainte de a se împlini anul o sută, oamenii au văzut în răsărit o 
lumină roşie, care cuprindea o jumătate de cer. 

Peste tot se auzeau oameni spunând: 

— Mali a ajuns, şi iată că ne dă vestea promisă. 

După aceea, a răsărit soarele. Mii şi sute de mii de raze porneau spre pământ. 
Munţii şi văile parcă erau oglinzi, cuprindeau şi reflectau razele, iar animalele 
fioroase, sălbatice, care îngrozeau oamenii de mii de ani, erau silite să fugă, să 
dispară. 

De atunci, oamenii, pentru a-şi exprima recunoştinţa faţă de Mali şi fiul ei, 
dimineaţa, când primele raze de foc înroşesc cerul la răsărit, îşi amintesc că Mali îi 
vesteşte mereu, şi atunci se scoală, pornesc să muncească cu hărnicie şi voioşie, până 
când, obosiţi şi ei şi soarele, după ziua de trudă, se întorc acasă, pentru a se odihni, 
ca a doua zi să vadă iar semnul, să muncească mai cu spor. 


Bivolul isteţ 


poveste chineză 


Un ţăran trăgea de funie bivolul, mergând să-şi are pământul cu plugul. Dar ogorul 
lui era plin de apă, de noroi, încât îi ajungea bivolului până la burtă, şi bietul animal 
înota sleit. 

A trecut o jumătate de zi, şi au reuşit să lucreze abia o palmă de pământ. Atunci 
ţăranul, supărat şi furios, cu sudoarea şiroind pe faţă şi pe tot corpul, a ridicat bâta 
să lovească bivolul, şi mânios îl ocăra: 

— Neputincios ce eşti, îţi trebuie jumătate de zi ca să ridici o copită. N-ai 
văzut ce repede aleargă, şi ce puternic este, tigrul? De ce nu iei exemplul lui? 

Atât de mult l-a ocărât şi lovit pe bietul bivol, încât acesta nu a mai putut să tacă şi i- 
a răspuns: 

— Câtă putere are un tigru? Eu sunt mult mai capabil decât el! 

Țăranul nu l-a luat în seamă, şi a continuat să-l ocărască. Bivolul, supărat, a zis: 

— Nu înțeleg de ce mă dispreţuieşti, şi de ce te porți astfel cu mine? Hai să 
mergem la tigru, şi să mă întrec cu el. 

A doua zi, dis-de-dimineaţă, ţăranul s-a dus cu bivolul la peştera tigrului. Simţind 
miros de bivol, tigrul a ieşit dintr-un salt afară, rânjindu-şi fioros colții, dorind să facă 
o masă copioasă din bietul bivol. Dar bivolul, liniştit, îşi mişca coarnele mari, 
puternice şi îndoite ca o seceră, spunându-i: 

— Tigrule, tigrule, am venit să te anunţ că vom lupta pe viață şi pe moarte, 
şi să ştii că dinţii tăi sunt prea tociţi ca să se înfigă în pielea mea groasă. Du-te să-ţi 
ascuţi trei zile dinţii, şi eu mă voi duce să-mi ascut coarnele trei zile, şi apoi ne vom 
lupta. 


Tigrul a scos un răcnet puternic şi s-a întors în peşteră. Şi, timp de trei zile, şi-a 
ascuţit dinţii, care ajunseseră să taie ca nişte cuțite. Dar bivolul doar o zi şi-a ascuţit 
coarnele, iar două zile a adunat paie şi fân, cu care şi-a învelit trupul în câteva 
straturi. Apoi s-a dus la ogorul stăpânului, s-a rostogolit în noroi, şi s-a făcut negru şi 
lucios, că nu se mai deosebeau paiele cu care se învelise. 

A venit ziua de luptă şi întâlnirea cu tigrul la locul stabilit. 

Văzând atâta noroi pe bivol, tigrul l-a întrebat: 

— Unde ai căzut, de te-ai murdărit în aşa hal? Bivolul i-a răspuns: 

— în toiul verii, cine suportă căldurile astea mari? în fiecare zi mă duc să 
fac baie în mlaştină. Aşa e obiceiul meu, şi toată lumea ştie. 

Tigrul a holbat ochii, l-a cercetat câteva clipe şi nu i s-a părut nimic suspect, doar 

că bivolul 
mai gras decât acum câteva zile. îşi spunea bucuros în sinea lui: 

„Ce bine, eu voi fi mai iute, îl voi învinge, şi voi avea o masă bogată.” 

— Tigrule, tigrule, porcii şi oile poți să le mănânci, dar mie nu poţi să-mi 
atingi niciun fir de păr! 
zise bivolul, ca să-l provoace. 

Dar tigrul îi răspunse încrezut: 

— Şi acum trei zile, cu dinţii tociţi, şi tot puteam să te mănânc, dar 
acum, când am dinţii mai ascuţiţi, crezi că nu pot? 

— Bine, zici că eşti puternic, spuse bivolul; întâi eu stau jos, şi îţi dau voie 
să mă muşti de trei ori. Dacă, însă, nu mă vei omori, atunci am eu dreptul să te 
împung de trei ori cu coamele. 

Tigrul a răcnit şi a încuviinţat. Dintr-un salt, cu gura larg deschisă, s-a repezit să-l 
sfâşie pe bivol; încercă să muşte de trei ori. Cu fiecare muşcătură, bivolul parcă se 
făcea mai mic. Pierdea din putere, şi tigrul credea că bivolul a murit. 

Dar, cum tigrul n-a muşcat din carnea bivolului, ci doar din paiele şi noroiul de 
deasupra, nu l-a rănit de loc. După cele trei muşcături, bivolul a sărit în picioare şi, 
din răsputeri, l-a rănit pe tigru în burtă; a doua lovitură i-a frânt şira spinării, iar a 
treia i-a adus moartea. 

Toate fură văzute de stăpân, şi în sinea lui acesta lăuda curajul şi înţelepciunea 
bivolului. De atunci, ţăranul l-a prețuit şi iubit; nu-l mai certa, şi nu-i mai spunea 
animal neputincios. 

Deşi bivolul nu este atât de iute ca cerbul sau calul, el este foarte folositor 
oamenilor, iar ei, la rândul lor, îl preţuiesc. 


Aupan şi San-lu 
poveste chineză 


A fost odată o fată, Aupan, şi un băiat, San-lu, care trăiau într-o regiune 
muntoasă, fiecare în căsuţa lui din bambus. Aupan era zveltă şi gingaşă ca floarea 
de bambus, iar San-lu era foarte harnic, asemeni ciocănitoarei. 

într-o primăvară caldă, s-au îndrăgostit unul de altul, dar tatăl lui Aupan nu era 
deloc mulţumit de dragostea fetei. Când San-lu a hotărât să o ia de nevastă pe 
Aupan, şi a trimis peţitori la tatăl fetei, acesta s-a împotrivit, nevrând ca fata lui să se 
mărite cu un flăcău sărac lipit pământului. 

Atunci San-lu s-a dus şi a rugat pe un bătrân, din tribul său, să-l înduplece pe 
tatăl lui Aupan. Bătrânul i-a grăit acestuia: 

— Dă-i fata de nevastă lui San-lu, că e băiat bun. Dar tatăl s-a împotrivit, 
spunând: 


— Cine vrea să-şi dea fata unui orfan? 

Băiatul, văzând că totul e în zadar, şi nu mai are nicio speranţă, într-o zi, 
pe ascuns, s-a spânzurat. 

Când a auzit Aupan că San-lu a murit, a fugit la cabana acestuia şi s-a omorât şi 
ea. Tatăl fetei, când a aflat vestea, a socotit acest lucru smintit şi a hotărât să-i 
îngroape pe unul pe muntele de răsărit, pe celălalt pe muntele din apus. N-a trecut 
mult, şi din amândouă mormintele a crescut câte un buchet de bambus. 

Bambusul de la soare-răsare creştea spre cel dinspre soare-apune, şi invers, şi, cu 
timpul, încetul cu încetul, s-au întâlnit. Când a văzut tatăl fetei acest lucru, a luat un 
topor şi a tăiat bambusul de pe mormântul lui Aupan; a alergat, şi a tăiat şi bambusul 
de pe mormântul lui San-lu. Apoi, a dat foc şi a ars bambusul. 

Din flăcări au zburat două scântei mici spre cer, şi s-au aprins două stele lucitoare. 
De atunci, oamenii numesc pe una din stele Aupan şi alta San-lu, iar tinerii care se 
iubesc se plimbă şi cântă privind cele două stele. 


Grădina zeiţei de jad 

Grădina zeiţei de jad se află pe geag Mpptelui Peştera Vrăjită. De fapt, Grădina 
zeiței de Jad nu este decât un dellSor. Atrani spun că pe vremuri pe Muntele 
Peşterii Vrăjite erau numai pietre goale: nu creştea nicio rădăcină de copac, niciun fir 
de iarbă. Oamenii care locuiau aci, toți spărgătorii de pietre, erau săraci lipiți 
pământului; vântul şi căldura îi pârjoleau, sudoarea le curgea în ochi, buzele li se 
uscau şi crăpau. Visau pomi încărcaţi de fructe, izvoare cristaline, dar visul lor 
rămânea numai vis. într-o zi, nu se ştie când s-a întâmplat, pe creasta muntelui a 
răsărit un piersic. Băteau ploile şi vântul, apele din munte cărau cu ele pietrişul, dar 
micul piersic rămânea bine împlântat şi creştea de-ţi era mai mare dragul. 

Pe atunci s-a oploşit pe munte, un flăcăiaş străin, de acele locuri. Nimeni nu ştia de 
unde venise şi cum îl cheamă. Tot spărgând piatra în bătaia vântului şi-n arşiţa 
soarelui se înnegrise de-i sclipea obrazul. De aceea oamenii îi spuneau Uang cel 
Negru. Era bun la inimă feciorul şi tare arătos şi priceput. Nu era însurat şi nu 
strânsese un ban în viaţa lui. Când se afla cineva la ananghie, Uang cel Negru era 
primul care-i venea în ajutor. Vorbeau toate satele din jur de bunătatea lui. 

De câte ori urca muntele să spargă piatră, Uang cel Negru trecea pe lângă puiul 
de piersic. Pe neaşteptate, într-o noapte, puiul de piersic a crescut de să nu-l 
recunoşti. Şi tot în noaptea aceea i-au dat frunzele şi a înflorit. într-o dimineaţă, 
trecând pe lângă piersic, deşi nu adia nicio boare de vânt şi crengile erau nemişcate, 
băiatul a simţit cum se scutură peste el boabele de rouă de pe frunzele pomului. 
Seara, a trecut din nou pe sub piersic şi atunci florile au început să-l ningă cu 
petalele lor. Altă dată lui Uang cel Negru i s-a părut că piersicul îi zâmbeşte şi i-a 
fugit toată oboseala. De atunci, în fiecare zi, seara, când îşi termina treaba, Uang cel 
Negru se aşeza sub ramurile piersicului. 

într-o zi, trecând pe acolo, a văzut cum piersicile roşii şi mari se copseseră. S-a dus 
la locul lui şi s-a apucat de spart piatră. Mirosul piersicilor îl ameţea cu parfumul lor. 
Era în iunie când soarele pripeşte mai tare şi pietrele se încinseseră ca focul 
pârjolindu-i picioarele desculţe. La amiază toţi ceilalţi flăcăi şi-au găsit câte un loc să 
se răcorească, dar Uang cel Negru a rămas să mai spargă piatră. Deodată s-a simţit 
obosit şi a adormit. Când s-a trezit, în jurul lui era o răcoare neobişnuită. 

A deschis ochii şi a văzut că dormea la umbra unui pom. 

Crengile şi frunzele pomului se strânseră una în alta ca o umbrelă deasupră-i. 
Uang cel Negru a sărit deodată în sus, mirându-se de unde a răsărit pomul acolo. L-a 
scuturat el cu putere, dar era bine înfipt în pământ. Uang cel Negru s-a minunat şi 
mai mult ştiind că pe tot muntele nu se afla decât piersicul pe sub care trecuse 
dimineaţa. S-a uitat mult la pom, dar n-a găsit un răspuns la întrebarea ce-l frământa 
şi fără a mai sta pe gânduri, s-a îndreptat către locul unde ştia că e piersicul. Cât ai 
clipi din ochi a ajuns acolo şi a văzut că acesta era la locul lui. Şi, mare minune, pe o 
creangă stătea o fată de toată frumuseţea şi culegea piersici. Uang cel Negru s-a 
mirat şi mai mult văzând aşa mândreţe de fată cum nu văzuse nicăieri pe unde 
umblase. Avea faţa ca o floare de piersic înflorit şi-i zâmbea. Uang cel Negru s-a 
apucat iarăşi de spart piatră. Fata a făcut un semn cu mâna şi din locul unde spărgea 
băiatul piatră a venit în zbor o ramură de piersic şi pomul a dispărut. Fata a lipit- o 
de pom şi crenguţa s-a lipit ca şi când niciodată nu fusese smulsă de acolo. Apoi, a 
rupt o piersică şi i-a aruncat-o băiatului drept în mână. Fata râdea din toată inima. 
Uang se simţea tare încurcat şi nu ştia ce să facă. Apoi ea s-a oprit din râs şi i-a făcut 
semn s-o mănânce. După ce a mâncat-o, băiatul s-a simţit aşa de răcorit, de parcă 
fusese la scăldat. Fata a luat o ramură de piersic şi a scuturat-o şi Uang s-a pomenit, 
deodată, într-un pavilion verde scăldat în lumină. Pe un perete era agăţat un tablou 
cu o piersică mare. Râzând, fata a spus: 

— Eu sunt Zeița de Jad. Ştiu că eşti un băiat bun şi săritor. Dacă ai vreun necaz 


Grădina zeiţei de jad 


vreodată, să vii aici şi să mă cauţi, A d, 
oveste chineză 


în timp ce vorbea, faţa zeiţei s-a îmbujorat şi mai mult, ochii îi scânteiau şi mai 
tare. Uang cel Negru nu ştia ce să mai zică de bucurie şi mulţumire, când, fata s-a 
făcut nevăzută. Băiatul s-a pomenit iarăşi înconjurat de flăcăii care spărgeau piatră. 

Seara s-a întors acasă şi n-a dormit toată noaptea gân- dindu-se la Zeița de Jad. A 
doua zi, plecând la lucru i se părea că merge mai repede decât ceilalţi. Când s-a 
luminat de ziuă, el ajunsese deja sub piersic. Aci a întâlnit-o din nou pe Zeița de Jad. 
Zâna îl privea râzând, şi, roşindu-se, băiatul a spus: 

— Am venit să te rog să-mi cârpeşti cămaşa! 

Zeița s-a învoit cu toate că ştia că nu venise pentru asta şi i-a spus: 

— Uang băiete, ştiu că n-ai dormit toată noaptea. Culcă-te puțin! 

Văzând cât de bine se poartă zeiţa cu el, Uang cel Negru se simţea îl al nouălea 
cer. După puţin timp a adormit. A răsărit soarele şi băieții trecând la lucru l-au 
văzut dormind sub piersic şi alături de el, cămaşa cârpită. 

De atunci, Uang cel Negru se ducea în fiecare zi sub piersic şi se întâlnea cu Zeița 
de Jad. Azi aşa, mâine aşa, ceilalţi flăcăi au început să facă glume pe seama lui: 

— Negrule, s-au terminat de mult piersicile, tu ce mai cauţi? 

Uang cel Negru, care nu mințea niciodată, le-a spus flăcăilor tot adevărul. 

La vreo 20 de li?® de locurile acelea, se afla un orăşel în care trăia un mare 
bogătaş. într-o zi, după ce a mâncat şi a băut pe săturate, bogătaşul a început să-şi 
facă planuri: „Dacă aş avea o grădină în care să sap un lac, să ridic un munte şi pe 
munte să construiesc un pavilion, ce bine ar mai fi”. După planuri, a trecut la fapte. A 
chemat toţi oamenii din împrejurimi, între care era şi Uang cel Negru şi le-a dat 
poruncă să-i aducă piatră din munte. în ziua aceea, când tocmai căra piatră pentru 
bogătaş, Uang şi-a rupt încălţările. Le-a spus băieţilor să-l aştepte până se duce la 
zână să-i coase. Şi a plecat la piersic. 

Văzând că băieţii stau degeaba, paznicul i-a luat la bătaie. Când s-a înapoiat Uang, 
paznicul a întins mâna să-l lovească şi pe el. Dar, ca un făcut, mâna a început să-l 
lovească chiar pe paznic. Acesta ţipa de durere, i se învineţise faţa, dar mâna nu 
înceta să-l lovească. Unii se uitau miraţi, alţii făceau haz. Paznicul a căzut în 
genunchi şi a început să se roage: 

— lartă-mă, iartă-mă! De acum încolo n-am să mai bat pe nimeni. 

După ce a spus de trei ori aşa, a auzit vocea unei femei: 

— De data asta te iert. 

Şi mâna a încetat să-l lovească. 

îngrozit, paznicul a fugit la bogătaş şi i-a spus tot. Acesta a dat ordin să fie adus 
Uang cel Negru şi aruncat în temniţă. 

Aflând flăcăii ce i s-a întâmplat, au ţinut sfat şi au hotă- rât să-i dea de ştire Zeiţei 
de Jad. Când au plecat pe munte să spargă piatră, au trecut cu toţii pe la piersic însă, 
nevăzând pe nimeni, nu ştiau cui să-i spună. Auziseră ei înainte pe Uang cel Negru 
vorbind de zeiţă, însă, în afară de el, n-o văzuse nimeni. Atunci, unul din ei a strigat: 

— Zeiţă de Jad! Vrem să-ți spunem ceva! Nici n-a terminat bine, că au auzit o 
voce de femeie: 

— Aşteptaţi puţin să vă deschid uşa. 

Şi frunzele piersicului au început să foşnească şi băieţii s-au trezit deodată în 
Pavilionul verde, iar în faţa lor se afla o fecioară care broda o pereche de papuci 
bărbăteşti. 

Atunci, ei au înţeles că este Zeița de Jad şi i-au spus totul. Aceasta i-a liniştit 
spunându-le: 

— Fiți pe pace, mă duc eu să-l scap! 


unitate de măsură egală cu o jumătate de km 


Şi îndată s-a făcut nevăzută. 

Bogătaşul tocmai se afla la masă, când a auzit o voce: „Bogătaş afurisit, de ce l-ai 
închis pe Uang cel Negru? Eu l-am bătut pe paznic. Vrei cumva să-mi stai împotrivă? 
încearcă! 

Moşierul s-a holbat în jurul lui, dar n-a văzut nimic şi a început să tremure de frică. 
Vocea s-a auzit din nou: 

— Netrebnicilor, să-l eliberaţi de îndată pe băiat! 

De abia acuma şi-a dat seama moşierul că aude vocea unei femei şi făcând pe 
grozavul a zis: 

— Dar cine eşti tu care nu te arăţi? 

— Crezi că mi-e frică să-ți spun cine sunt? Sunt Zeița de Jad! a răspuns 
vocea. 

îngâmfat, moşierul a spus: 

— Eu sunt stăpânul ținutului. N-am decât să deschid gura, că argintul va 
curge gârlă, temnițele se vor ticsi. îţi poruncesc să te arăţi la față! 

Râzând, zâna i-a spus: 

— încă n-am văzut niciun stăpân aici! 

— Eu sunt stăpânul, a spus moşierul. 

— Chiar tu? Şi eu care credeam că eşti o grămadă de gunoi! 

Apoi deodată, a intrat pe uşă o rămurică de piersic care s-a înfipt în mijlocul 
camerei şi, cât ai clipi din ochi, din ea a crescut un piersic gros şi mare care 
împingea cu crengile tavanul camerei. Speriat, moşierul a început să ţipe şi a rupt-o 
la fugă mai abitir de cum dispare un şoarece în gaura lui. în rândul paznicilor a 
început îmbulzeala: cădeau şi se împingeau unii pe alţii strigând: 

— Iartă-ne, zână! lartă-ne, zână! 

— Vă iert pe toţi, şi acum descuieţi uşa temniţei! le-a răspuns zâna. 

Uang cel Negru a văzut cum se deschide uşa, a ieşit din temniţă şi a fugit acasă. 

A doua zi, când tocmai se pregătea să plece la lucru, s-a pomenit cu Zeița de Jad că 
intră în curte. Fâstâcit, Uang nu ştia pe ce să pună mâna mai întâi. 

N-a trecut mult şi de afară s-a auzit hărmălaie mare: Bogătaşul trimisese soldaţi şi 
cai să-l prindă pe Uang cel Negru. Zâna l-a apucat de mână şi i-a spus: 

— Hai repede cu mine. 

Soldaţii au început să-i urmărească. Zâna şi băiatul s-au cățărat pe munte, dar 
soldaţii erau pe urmele lor. Ajungind la un zid de piatră, Zâna s-a oprit şi a zis: 

— Sapă mai repede aici! Băiatul a început să lovească cu târnăcopul în zid 
până ce a apărut o uşă ce ducea într-o peşteră, unde zâna i-a spus să se ascundă. 
Când au ajuns soldaţii acolo, n-au văzut nici urmă de băiat, şi numai peştera neagră. 
Unii, mai curajoşi, au intrat în peşteră şi au mers, până ce au dat de o apă adâncă, 
adâncă şi foarte învolburată. 

De atunci nu l-a mai văzut nimeni pe Uang cel Negru. Peştera de pe munte au 
numit-o Peştera Zeiţei, iar muntele l-au numit Muntele Peşterii Zeiţei. Adeseori, din 
gura peşterii iese o ceaţă albă, care cuprinde tot muntele şi atunci se aude un zgomot 
ca şi când cineva ar sparge piatră. Şi când ceața devine mai deasă, oamenii spun că e 
vremea când zeiţa se întâlneşte cu Uang cel Negru. Nimeni n-a mai văzut-o pe Zeița 
de Jad, dar tot muntele e acoperit cu piersici, aşa că i se spune „Grădina Zeiţei de 
Jad”. 


Povestea izvorului roşu 
poveste chineză 


într-un sat, nu se ştie dacă din nord sau din sud, trăia un flăcău vesel şi priceput, 
pe care-l chema Şi Tun. în primăvară îşi adusese mireasă, pe nume Yu Hua, frumoasă 
ca o perlă, binefacută şi neîntrecută la lucru. Şi traiul lor era mai dulce decât mierea. 
Şi Tun avea însă o mamă vitregă, rea cum nu s-a mai văzut. Mâncarea pe care o 
pregătea Yu Hua nu era niciodată potrivită pentru gustul soacrei; ba era prea sărată, 
ba era nesărată, iar când nu era nici sărată nici nesărată, nu avea niciun gust. Când 
orezul era fierbinte, se plângea că nora vrea s-o opărească, când nu era, ocăra nora 
zicând că-i dă orezul rece. lar când Yu Hua îi aducea mâncarea nici prea caldă nici 
prea rece, o certa că a adus-o prea târziu. Oricâtă treabă ar fi făcut Yu Hua, soacra 
era nemulțumită şi de multe ori îşi 
batea nora. Şi Tun era mai mâhnit decât dacă l-ar fi certat şi bătut pe el. Pe vremea 
aceea soacrele puteau să-şi bată nurorile, iar feciorii nu aveau voie să se amestece. 

Yu Hua slăbea şi se înnegrea văzând cu ochii. într-o zi, întorcându-se acasă, Şi Tun 
o găsi pe Yu Hua plângând amarnic. Privindu-şi bărbatul Yu Hua îi spuse: 

— Şi Tun, eu nu mai pot răbda. Numai dragostea pentru tine mă mai ţine 
aici. 

Cu inima îndurerată, Şi Tun i-a răspuns: 

— Yu Hua, văd cu ochii mei cum mama vitregă îţi face zile amare. Să fugim 
în alt sat în noaptea asta! 

Auzind aceasta, Yu Hua s-a bucurat nespus de mult. La miezul nopții, au scos caii 
din grajd, au încălecat, şi au plecat spre nord-vest. 

Proverbul spune: „Un cal bun se poate întrece cu stelele”. Aşa erau şi cei doi cai, în 
ciuda faptului că erau foarte slabi. Şi Tun şi Yu Hua zburau ca vântul pe spinarea lor 
neştiind prin câte sate au trecut şi unde au ajuns. La un moment dat, Şi Tun îi spune 
calului: „Calule, calule, n-o lua numai pe drumuri de câmpie. Treci şi pe potecuţele de 
munte mărginite de prăpăstii”. Calul, ca şi când ar fi înţeles vorbele lui Şi Tun, zbură 
ca gândul peste coastele muntelui. 

La lumina zilei, au ajuns la un munte mare pe unde nu călcase picior de om. Era 
primăvară. larba de pe munte era proaspătă, toate florile înfloriseră, cocorii se roteau 
în cârduri pe cer, păsările ciripeau în copaci. Yu Hua a oftat şi a zis: 

— Fiecare pasăre îşi are cuibul său. Noi unde ne vom găsi cuibul nostru? 
La auzul acestor cuvinte, Şi Tun a răspuns râzând: 

— Putem să ne odihnim în peşteri sau la umbra copacilor. 

Au trecut astfel peste văi învăluite în ceață albă, peste creste de munţi înzăpeziţi şi 
ajungând în vârful unui munte, Yu Hua a spus iarăşi. 

— Toată viața nu-mi mai trebuie nimic decât să fiu mereu împreună cu tine. 

Dar fiecare urcuş are şi un coborâş. La răsăritul soarelui, au dat peste o vale şi 
deodată caii s-au oprit. în fața lor se afla un izvor nu prea mare, cu apa roşie şi 
strălucitoare ca razele lunii în nopţile senine. Florile şi iarba din jurul izvorului erau, 
de asemenea, de culoare roşie. Yu Hua a simţit un miros ciudat, care venea ori de la 
apa izvorului, ori de la florile de pe malul lui. Ea îi spuse lui Şi Tun: 

— Să ne odihnim puţin, suntem obosiţi şi noi şi caii! Şi au descălecat 
apropiindu-se de izvorul a cărui apă era limpede cum e cristalul. Deodată, Yu Hua a 
simţit că i se face sete şi întinzând mâna a luat în podul palmei o înghiţitură de apă pe 
care a băut-o. Era mai dulce decât mierea, şi cu cât bea mai mult din apa rece, cu 
atât simţea o căldură cuprinzându-i tot trupul. După ce şi-a potolit setea şi-a ridicat 
capul şi faţa ei era mai proaspătă decât o floare de piersic. Şi Tun era foarte mirat. 
Caii au început să necheze şi tinerii întorcându-se către ei au văzut cum aceştia, care 


păscuseră din iarba roşie se îngrăşaseră de strălucea părul pe ei. Neştiind ce să 
creadă, temându-se şi părându-li-se ciudat în acelaşi timp, au încălecat în grabă şi au 
pornit-o înainte. 

Acum caii alergau şi mai iute şi treceau peste culmile munţilor ca şi când ar fi mers 
pe drum drept. Şi au călărit aşa până ce munţii nu s-au mai văzut decât ca o dungă 
palidă la orizont. 

într-o seară, au ajuns într-un sătuleţ cu câteva căsuțe în care pâlpâiau luminile 
opaiţelor. Au descălecat şi au bătut la uşa uneia dintre căsuțe. Le-a deschis o bătrână 
care i-a întrebat: 

— După câte văd sunteţi străini de locurile acestea. Ce vânt vă aduce pe 
aici? 

Yu Hua a răspuns: 

— Măicuţă, venim de departe. S-a înnoptat şi-ţi cerem găzduire. 

Bătrâna, bucuroasă, a răspuns: 

— Eu sunt singură şi dacă vreţi să înnoptaţi la mine veţi dormi în camera 
de apus, iar eu voi dormi în cea din răsărit. 

Yu Hua şi Şi Tun s-au bucurat şi au intrat în casă. Bătrâna le-a fiert orez şi supă şi 
le-a dat să mănânce. Tinerii i-au povestit bătrânei cum au plecat de acasă şi cum în 
drumul lor au întâlnit izvorul acela ciudat. Auzind aceasta, bătrâna a izbucnit în 
lacrimi şi a spus: 

— Oh, copii, mă tem că nu veți mai putea fi mult timp împreună. Izvorul 
roşu pe care l-aţi întâlnit vine tocmai din muntele roşu pe care creşte un arțar mare. 
Apa izvorului musteşte din rădăcinile arţarului. în fiecare an, toamna, când frunzele 
arţarului se roşesc, copacul se transformă într-un zgripţoroi cu faţa roşie, care are 
nişte ochi ca nişte comete cu care străpunge o mie de ziduri de piatră şi zece munţi 
înalţi. El urcă pe vârful muntelui roşu, de unde pândeşte femeile care beau din apa 
izvorului şi-şi alege pe cele mai frumoase. După ce se topeşte zăpada, nu numai 
zgripţoroiul, dar şi nevestele lui se transformă în arţari. Mă tem, fetiţo, că nu vei 
putea scăpa de mâna lui. Şi bătrâna plângea, plângea. Auzind-o, Yu Hua s-a speriat 
cumplit. Văzând însă cât de îngrijorată e bătrâna pentru ei doi, a încercat s-o 
mângâie spunându-i: 

— Măicuţă dragă, zgripțoroiul nu va putea pune mâna pe mine. La care, Şi 
Tun a adăugat: 

— Măicuţă, fii liniştită, zgripțoroiul cu fața roşie nu ne va putea despărți. 

Ştergându-şi ochii bătrâna a spus: 

= De când mi-a murit moşul sunt singură, rămâneţi în casa mea şi-o să fim o 
familie. 

Şi Tun şi Yu Hua au rămas în căsuţa bătrânei. Acum bătrâna nu mai ducea grija că 
nu are cine să- i coasă hainele şi să-i strângă recolta. Şi Tun muncea la câmp, jar Yu 
Hua pregătea mâncarea acasă. 

Zilele treceau una după alta. Au secerat grâul, au cules strugurii, şi apropiindu-se 
toamna, frunza arţarului a început să se înroşească. Bătrâna nu mai putea nici să 
doarmă nici să mănânce de îngrijorare. Mereu număra zilele şi se ruga ca toamna să 
treacă mai repede. Zilele de toamnă sunt foarte scurte. Şi iată că sosi şi clipa de care 
se temea bătrâna. Răsărise luna. Şi Tun şi Yu Hua se înapoiaseră acasă. în ziua aceea 
cosiseră iarba la câmp şi acum îngrijeau de cai. Bătrâna pregătise masa şi de-abia 
ieşise în curte când, deodată, din văzduh a coborât plutind o frunză roşie de arțar, 
care a început să se rotească din ce în ce mai repede stârnind un vârtej. în mijlocul 
vârtejului se afla zgripţoroiul cu părul şi ochii roşii, îmbrăcat într-o mantie roşie cu 
mânecile până la pământ. Mişcându-şi mânecile, frunza roşie s-a transformat într-o 
caretă împodobită. Văzând aceasta, bătrâna a scos un strigăt şi a căzut la pământ. Şi 


Tun şi Yu Hua, care dădeau la cai să mănânce, au venit în grabă. Văzând fata, 
zgripţoroiul a izbucnit în râs, şi-a mişcat mânecile şi într-o clipă Yu Hua a şi intrat în 
caretă. Zgripţoroiul a mai mişcat o dată din mâneci şi careta a pornit ridicându-se în 
văzduh şi făcându -se din ce în ce mai mică până ce a dispărut. 

Odată cu ea a dispărut şi zgripţoroiul. Din văzduh i s-a auzit vocea care a zis: 

— Este a mea pentru că a băut apă din izvorul meu roşu. 

Bătrâna plângea, Şi Tun era răpus de durere. A ajutat-o pe bătrână să se ridice, 
spunându-i: 

— Măicuţă, orice ar fi, voi aduce-o înapoi. 

Neputându-şi stăpâni lacrimile, bătrâna-i zise: 

— Copile, nu poţi pleca. Faţă-Roşie a răpit nenumărate neveste şi niciuna 
n-a mai putut fi găsită, îţi jertfeşti viaţa degeaba. 

Şi Tun nu i-a răspuns şi conducând-o în casă i-a spus: 

— Fii liniştită, măicuţă, eu voi pleca totuşi degrabă în căutarea ei. Văzând 
bătrâna cât este de hotărât, îi spuse plângând: 

— Copile, nu poți pleca cu mâna goală, ia cu tine sabia asta, poate-ți va folosi 
la ceva. 

Şi Tun a luat sabia, a încălecat pe cal şi s-a îndreptat direct către munţii izvorului 
roşu. 

Plângându-se că nu este purtat mai repede, acesta îi spuse calului: 

— Calule, calule, zboară dintr-o dată peste vârfurile acestor munţi! 

Calul a trecut în zbor peste vârfuri. Apoi, Şi Tun din nou îi spune calului: 

— Zboară, calule, peste văi. Şi calul a trecut ca gândul peste văi. în lumina 
zilei, Şi Tun a ajuns la munţii cei mari. Dar oricât a căutat, nu a dat de urma 
izvorului. Lacrimile au început să-i curgă. 

Şi Tun se uita cu disperare spre munţii înalți şi-i părea rău că aceştia nu pot 
cuvânta să-i spună unde a ascuns-o Faţă-Roşie pe Yu Hua. A urcat până în vârful 
munţilor şi s-a uitat în cele patru zări, dorind din tot sufletul să afle unde a dus-o 
Faţă-Roşie pe Yu Hua. 

Ştergându-şi lacrimile, Şi Tun i-a spus calului: 

— Calule, calule, chiar dacă ar fi să merg până la capătul lumii, tot va trebui 
s-o găsesc pe Yu Hua. Zboară, calule, până la muntele cel mai înalt. 

Şi calul s-a avântat înainte. A zburat peste văi, peste munţi înalţi şi peste prăpăstii 
adânci şi oricât ar fi fost primejdia de mare, Şi Tun nu l-a strunit. Au trecut munte după 
munte, dar tot n-au ajuns la muntele cel mai înalt. 

Pe vârfurile muntelui cel mai înalt se afla o peşteră. în această peşteră o dusese 
Faţă-Roşie pe Yu Hua. Peştera era împodobită foarte frumos: pe pereţi atârnau tablouri 
cu desene de munţi şi ape, pe pat era întinsă o plapumă de brocart. Zgripţoroiul cu faţa 
roşie se transformase într-un învăţat cu faţa albă, frumos şi delicat care, zâmbind, i-a 
spus lui Yu Hua: 

— Ai băut din apa izvorului roşu şi eşti a mea. Nu te mai gândi la bărbatul 
tău, care nu va ajunge niciodată aici. 

Auzind acestea, Yu Hua a început să tremure de mânie. Şedea în peşteră şi nu auzea 
nici şuierul vântului, nici ciripitul păsărelelor. Inima ei ştia că Şi Tun o caută, ghicea că 
Şi Tun varsă lacrimi pentru ea. Şi, deodată, a ridicat capul şi a spus: 

— Deşi am băut din apa izvorului tău, nu voi fi niciodată a ta. 

Faţă-Roşie a râs cu răceală şi a spus: 

-= Mai nădăjduieşti să-ți vezi bărbatul! Ha! Ha! Ha! Nu că mă laud, dar dacă 
va ajunge până aici, eu singur îi voi spune să te ia cu el. După aceea a început să râdă 
sigur de sine. Dar întorcând capul a împietrit de mirare. Sfredelind cu privirea o mie de 
stânci şi zece munţi înalţi l-a văzut pe Şi Tun călare pe cal cum zboară peste munţi 


îndreptându-se către ei. Atunci şi-a scos cu repeziciune cingătoarea de la brâu şi, 
mişcându-şi mânecile uriaşe deasupra ei, cingătoarea s-a transformat într- un şarpe 
mare dungat, care, mişcând din coadă, a alunecat afară din peşteră. 

Călare pe cal, Şi Tun a mai zburat peste cinci munţi şi uitându-se în jos a văzut ceva 
ca două lampioane roşii. Privind mai cu băgare de seamă a văzut că era un şarpe uriaş, 
ai cărui ochi luminau asemenea lampioanelor. Şi Tun n-a frânat calul şi, deodată, cal şi 
călăreț s-au trezit înghiţiţi de şarpe. în burta şarpelui Şi Tun se simţea ca într-un cazan 
cu apă fierbinte. Scrâşnind din dinţi să-şi potolească durerea a înfipt cu putere sabia în 
burta şarpelui care a început să şuiere. Apoi, ieşind din burtă nu a văzut decât un brâu 
înflorat întins pe pământ. 

Călare pe cal, Şi Tun a mai zburat peste doi munţi mari apropiindu-se de muntele cel 
mai înalt. Faţă-Roşie tocmai îşi da ifose faţă de Yu Hua închipuindu-şi că Şi Tun a fost 
mistuit de mult de cingătoarea sa prefăcută în şarpe. Dar Yu Hua plângea şi nu-i 
răspundea. Când şi-a mai aruncat o dată privirea a văzut că Şi Tun e din ce în ce mai 
aproape. Atunci, a apucat în grabă un tablou cu munţi şi ape de pe perete şi, agitându- 
şi mâneca, din tablou s-a desprins cel mai prăpăstios şi cel mai alunecos munte, care s- 
a rostogolit din peşteră afară. 

Tânărul, trecând şi ultimul munte care-l mai despărţea de Faţă-Roşie, a văzut 
deodată cum se ridică în faţa lui un munte lucitor, înalt şi prăpăstios. Şi Tun nu şi-a 
frânat calul cătând să treacă în zbor şi acest munte, dar deodată calul s-a lovit de 
munte şi a alunecat. Băiatul a descălecat atunci şi a început să se caţere pe munte. Dar 
cum ajungea, cu mare greutate, la mijlocul lui, aluneca iar. Faţa i se rănise de stânci, 
tot corpul îl durea, dar nu s-a dat bătut. Din nou s-a căţărat şi iarăşi a alunecat. Şi din 
nou, şi din nou. Sudoarea îi udase hainele. îi curgea în ochi, orbindu-l. Atunci şi-a şters 
sudoarea şi a zvârlit-o jos, pe munte, iar muntele s-a făcut deodată nevăzut. Când şi-a 
dat însă seama, se afla într-o prăpastie, iar alături de el a văzut un brad în care era 
agăţat un tablou cu un munte ud de sudoare. Şi Tun a încălecat pe cal şi a pomit-o mai 
departe. 

Dintr-o săritură calul a şi ieşit din prăpastie şi uitându-se în sus a văzut ceva roşu. 
Atunci a ştiut că acela e muntele roşu şi dând frâu calului s-a îndreptat către el. în 
acest timp, zgripţoroiul cu faţă roşie şi-a agitat mânecile şi, deodată, Yu Hua a 
încremenit. Nu mai putea nici să se mişte, nici să vorbească. Apoi şi-a fluturat mânecile 
către două perini brodate care au căpătat aceeaşi înfăţişare cu Yu Hua. Şi s-a făcut 
nevăzut. Ajungând pe creasta muntelui, Şi Tun nu a văzut decât stânci roşii şi arţari cu 
frunze roşii. Voia să meargă mai departe când, a dat cu ochii de o peşteră încrustată cu 
pietre preţioase. Şi Tun şi-a zis: „Poate că aici locuieşte Faţă-Roşie”. A descălecat şi, 
împingind 
poarta de piatră care închidea gura peşterii, a pătruns înăuntru. Dar, deodată, s-a 
oprit. în peşteră stăteau încremenite trei fete cu gene lungi şi ochi mari ce 
semănau leit cu Yu Hua: toate trei îl priveau nemişcate. îndurerat, Şi Tun a oftat şi 
a spus: 

— Yu Hua, Yu Hua, am trecut prin nenumărate primejdii să te găsesc şi 
acum nu scoţi niciun cuvânt. De ce nu-mi ieşi în întâmpinare? Auzind cuvintele lui Şi 
Tun, Yu Hua ar fi vrut să-i spună totul, dar limba ei era ca de piatră; ar fi vrut să-i 
iasă în întâmpinare, dar picioarele-i erau înţepenite. 

Se spune că cele mai dureroase clipe sunt în despărţirile după care nu mai 
există revederi, dar ceea ce simţea Yu Hua era şi mai dureros. Lacrimile au 
început să-i curgă şiroaie. 

Şi Tun a înţeles pe loc că aceea este nevasta lui. S-a repezit la ea şi a luat-o în 
braţe scoţând-o afară din peşteră. Trupul lui Yu Hua era tare şi greu ca piatra. Şi 
Tun nu putea să mai încalece pe cal, şi ţinând-o în braţe pe Yu Hua, i-a spus calului: 


„Calule, calule, tu cunoşti drumul pe care am venit. Să ne întoarcem acasă!” Şi Tun o 
ducea în braţe pe potecile din vârful muntelui; o ducea în braţe mergând pe stânci 
abrupte; o ducea în braţe trecând prin hăţişuri; trupul lui era plini de răni, dar n-ar fi 
lăsat nicio crenguţă s-o atingă pe Yu Hua. Au trecut astfel valea în care se afla 
izvorul cu apă roşie şi au ajuns într-o pădure de arţari. Picioarele-i tremurau, 
mâinile-i amorţiseră, dar nu voia s-o lase din braţe. Lacrimile din ochii lui Yu Hua 
picurau necontenit. Inima-i şoptea: „Şi Tun, Şi Tun, lasă-mă, până acasă mai sunt mii 
de munţi şi ape şi nu vei putea ajunge purtându-mă în braţe”. Şi inima i se frângea 
de durere că nu poate vorbi. încercând s-o mângâie pe Yu Hua cea de piatră, Şi Tun 
îi spunea: „Chiar dacă te-ai transformat cu adevărat în stană de piatră, nu te voi 
părăsi”. Şi ţinând-o în braţe, continua să meargă mai departe. Sub ochii lui, frunzele 
roşii de arțar cădeau una câte una. Şi, deodată, în faţa lui apăru zgripţoroiul. 
Spunând aceasta, lacrimile îi curgeau pe obraz şi, o mână, iar cu cealaltă o ţinea 
strâns pe Yu Hua. Zgripţoroiul care se afla la zece paşi în faţa lui, îi spuse: 

— Flăcăule, inima mea e mai tare decât fierul şi piatra. Niciodată nu m- 
am lăsat înduioşat de nimic, niciodată nu m-am recunoscut învins. Dar astăzi, mă 
recunosc învins şi nu voi mai putea despărţi niciodată niciun soţ de soţia lui. 

Spunând aceasta, lacrimile îi curgeau pe obraz şi, într-o clipă, se prefăcu într-un 
arțar înalt pe ale cărui frunze străluceau lacrimile ca nişte perle de rouă. Şi Tun o 
luă pe Yu Hua în braţe şi o duse sub arțar şi atunci ramurile arţarului începură să 
freamăte şi picăturile de rouă căzură pe trupul ei. Deodată, Yu Hua începu să 
vorbească şi trupu-i deveni la fel de mlădios ca înainte. 

Amândoi încălecară pe cal, care zbură peste munţii înalţi ajungând la drumul mare 
şi după puţin timp ajunseră la căsuţa bătrânei. Şi au trăit în dragoste şi învoire multe 
zile. Se zice că unii oameni au mai văzut acel izvor ciudat, unele fete au mai băut din 
apa lui roşie, dar când s-au înroşit frunzele arţarului acesta nu s-a mai transformat 
niciodată în zgripţoroi cu faţa roşie, iar fetele nu au mai fost niciodată răpite. 


Edouard Laboulaye - Degețel 
poveste finlandeză I 


A fost odată un ţăran care avea trei feciori: Petru, Pavel şi Ion. Petru era înalt, 
voinic, rumen şi prost; Pavel era slab, galben, pizmaş şi rău; Ion era plin de duh şi 
alb ca o fată, dar aşa de mic că s- ar fi putut ascunde în cizmele cele mari ale tatălui 
său. De aceea fusese poreclit Degețel. 

Toată averea ţăranului pe pământul acesta era doar familia lui; când, prin cine ştie 
ce întâmplare, se zărea umbra vreunui gologan, în casă era sărbătoare. Secara era 
scumpă, viaţa grea. De aceea, 
cum începură cei trei copii să muncească, bunul lor părinte îi îndemna şi la culcare, şi 
la sculare, să lase coliba unde se născuseră şi să cutreiere lumea, să-şi caute norocul. 

— între străini - spunea el - nu e totdeauna uşor să-ți câştigi pâinea, dar cel 
puţin o găseşti; pe când aici, cel mai mare noroc la care vă puteţi aştepta, e să muriţi de 
foame. 

Dar iată că, la o leghe de colibă, regele țării îşi avea palatul - o clădire minunată, 
toată de lemn, cu douăzeci de cerdacuri şi şase ferestre cu geamuri. Şi uite că deodată, 
într-o noapte frumoasă de vară, drept în faţa ferestrelor ieşi din pământ un stejar mare, 


cu atât de multe ramuri şi frunze, că nu mai putea intra lumina în casa regelui. Nu era 
lucru uşor să dobori copacul acesta uriaş; nu se găsea secure să nu se toceas - că în 
trunchiul lui şi, în locul fiecărei ramuri sau rădăcini pe care o tăiai, creşteau două. în 
zadar făgăduise regele trei saci de galbeni cui l-o scăpa de această vecinătate 
supărătoare. Dându-se bătut, a trebuit să aprindă lumina în palat şi-n miezul zilei. Şi 
asta nu-i tot; într-o ţară unde ies izvoare şi din piatră seacă, în palatul regal nu era apă. 
Vara trebuia să te speli pe mâini cu bere şi pe faţă cu hidromel. Mai mare ruşinea; de 
aceea, prinţul făgăduise moşii, bani şi un titlu de marchiz aceluia care ar săpa în curtea 
castelului o fântână destul de adâncă să poată da apă tot anul. Dar nimeni nu putuse 
dobândi răsplata, căci palatul era la o mare înălţime, şi, de săpai de-o şchioapă, dădeai 
de granit. 

îşi pusese regele aste două lucruri în minte şi nu vroia de loc să se lase de ele. Deşi 
era un domn neînsemnat, era tot aşa de încăpățânat ca un împărat. Asta ţine de rang. 
Ca să-şi atingă ţinta, trimise în lungul şi latul ţării un hrisov mare, întărit cu stema 
regală. Acelui care o dobori stejarul şi o săpa fântâna, îi făgăduia, nici mai mult nici mai 
puţin, decât mâna prinţesei, fiica sa, şi jumătate din regatul său. Prinţesa era frumoasă, 
ruptă din soare, şi o jumătate de regat nu e de lepădat; avea cu ce să ispitească pe 
mulţi ambiţioşi. 

De aceea, din Suedia şi din Norvegia, din Danemarca şi din Rusia, din insule şi de pe 
continent veniră o mulţime de muncitori zdraveni, cu securea pe umăr şi cu târnăcopul 
în mână. Dar degeaba tăiau şi săpau: osteneala le fu zadarnică. La fiecare lovitură, 
stejarul se făcea mai tare şi nici granitul nu se făcea mai moale; aşa încât, chiar cei mai 
îndrăzneţi ajunseră să se lase păgubaşi. 


II 


într-o zi, cum prin partea locului se vorbise mult de istoria asta care sucea toate 
minţile, cei trei fraţi se întrebară de ce, dacă le-ar da voie tatăl lor, nu s-ar duce şi ei să- 
şi încerce norocul? Să izbândească, nu credeau şi nu năzuiau nici la prinţesă, nici la 
jumătate de regat; dar cine ştie dacă nu ar găsi, la curte sau aiurea, un loc şi-un stăpân 
bun? Asta era tot ce le trebuia lor. Tatăl îşi dădu încuviințarea; Petre, Pavel şi Ion 
porniră la drum spre palatul regal. 

Pe când mergeau ei aşa, Degețel alerga în lungul drumului, încoace şi încolo, ca un 
câine de vânătoare, uitânduse peste tot, băgând de seamă tot, scotocind peste tot. 
Muşte, buruieni, pietre, nimic nu scăpa ochilor lui de şoarece. într-una oprea pe fraţii 
lui să-i întrebe la toate lucrurile „de ce”; de ce intră albinele în potirul florilor? De ce 
rândunelele ating în zbor râurile? De ce zboară fluturii în zigzag? La toate aceste 
întrebări, Petre începea să râdă, Pavel ridica din umeri şi-i spunea lui Degețel să tacă 
din gură, făcându-l obraznic şi prost. 

Tot mergând înainte, intrară într-o pădure mare de brazi, care se întindea pe un 
munte. Tocmai în vârful muntelui, se auzeau lovituri de secure şi trosnetul crengilor 
care cădeau. 

— Tare mă mir să doboare cineva copaci în creștetul unui munte - zise 
Degețel. 

— Tare m-aş mira dacă tu nu te-ai mira, răspunse Pavel, sec. Neştiutorul 
vede peste tot minuni. 

— Copil ce eşti! Parcă n-ai fi văzut niciodată tăietori de lemne, adăugă Petre, 
bătând uşor pe obraz pe frăţiorul său. 

— O fi - zise Degețel - dar eu tot sunt curios să văd ce se petrece colo sus. 

— Du-te, zise Pavel, oboseşte-te; asta o să te înveţe minte, mic înfumurat, 
care vrei să ştii mai multe ca fraţii tăi mai mari! 


Degețel nu-şi bătu capul cu vorbele astea, se căţără, alergă, trăgând mereu cu 
urechea dincotro 
venea zgomotul şi îndreptându-se într-acolo. Când ajunse în vârful muntelui, ce 
credeţi că găsi? O secure fermecată, care, ea singură şi fiindcă aşa avea poftă, tăia o 
frumuseţe de pin. 
— Bună ziua, cucoană secure, zise Degețel, nu ţi se urăşte să stai 
singură aici şi să ciopleşti copacul ăsta bătrân? 
— De ani de zile te aştept, fiul meu, răspunse securea. 
— Ei bine, uite c-am venit, răspunse Degețel. 
Şi, fără să se mire de nimic, luă securea, o puse în traista sa mare de piele şi cobori 
vesel. 
— Ce minune a văzut colo sus domnul care se tot miră? zise Pavel, 
uitându-se la Degețel cu un aer dispreţuitor. 
— Era cu adevărat o secure, ceea ce auzeam noi, răspunse copilandrul. 
— Nu-ţi spusesem eu, făcu Petre, iată-te lac de apă pentru nimica toată; 
mai bine făceai de rămâneai cu noi. 
Puțin mai departe, drumul se strecura cu greu printre grămezi de piatrăşi, în 
depărtare, se auzea 
pe o înălţime un zgomot sec, cum face fierul când izbeşte în piatră. 
— Tare mă mir că vrea cineva să doboare o stâncă tocmai colo sus, zise 
Degețel. 
— Adevărat, zise Pavel, domnul a ieşit mai ieri din găoace; n-a auzit 
niciodată o ghionoaie izbind cu ciocul în scorbura unui copac bătrân. 
— Aşa-i, zise Petre, râzând, e o verdalie, rămâi lângă noi, puştiule. 
— O fi, zise Degețel, dar eu tot sunt curios să văd ce se petrece colo sus. 
Şi iată-l că se şi caţără pe stâncă, târându-se pe coate şi pe genunchi, în timp ce 
Petre şi Pavel râdeau de el. Când ajunse sus pe stâncă, ce credeţi că găsi? Un 
târnăcop fermecat care, el singur şi fiindcă aşa avea poftă, găurea stânca de parcă ar 
fi fost lut. La fiecare lovitură, intra în ea cu mai bine de un picior. 
— Bună ziua, domnule târnăcop, zise Degețel, nu ţi-e urât să stai aci 
singur şi să găureşti stânca asta veche? 
— De ani de zile te aştept, fiul meu, răspunse târnăcopul. 
— Ei bine, uite că am venit, răspunse Degețel. 
Şi, fără să se mire de nimic, luă târnăcopul, îi scoase coada, puse amândouă bucățile 
în sacul 
lui 
cel mare de piele şi cobori vesel. 
— Ce minune a mai văzut domni a-voastră colo sus? întrebă Pavel pe un ton 
obraznic. 
— Era un târnăcop ce se auzea, răspunse copilandrul. Şi-şi văzu de drum, 
fără să mai scoată o vorbă. 
Puțin mai departe, ajunseră la un pârâu; apa era limpede şi proaspătă; 
drumeților le era sete; începură să bea fiecare din căuşul mâinii. 
— Tare mă mir că e atâta apă într-o vale aşa de puțin adâncă - zise 
Degețel. Aş vrea să ştiu de unde iese pârâul ăsta. 
— O să vedeţi, zise Pavel, că într-o bună zi, obraznicul ăsta o să ştie 
mai multe decât însuşi bunul Dumnezeu. Domnul care se tot miră nu ştie că 
pâraiele ies din pământ? 
— O fi, zise Degețel, dar eu tot sunt curios să văd de unde vine apa asta. 
Şi iată-l că o şi ia în sus pe pârâu, cu toate strigătele şi ocările fraţilor săi. Merge, 
aleargă până ce, în sfârşit, apa scade, scade. 


Şi când ajunse la capăt, ce credeţi că văzu? O coajă de nucă, din fundul căreia 
apa ţâşnea şi strălucea în soare. 

— Bună ziua, domnule izvor, zise Degețel, nu ţi-e urât să stai aci 
singur şi să tot ţâşneşti în colţişorul dumitale? 

— De ani de zile te aştept, fiule, răspunse coaja de nucă. 

— Ei bine, uite că am venit, răspunse Degețel. 

Şi, fără să se mire de nimic, luă coaja de nucă, o îndopă bine cu muşchi, ca să nu 
poată ieşi apa şi apoi puse nuca în sacul lui cel mare de piele şi cobori vesel. 

— Acum ştii de unde iese pârâul ăsta? îi strigă Petre, cum îl văzu de departe. 


— Da, fraţi oare, zise Degețel, iese dintr-o găurică. 

— Copilul ăsta e prea isteţ, zise Pavel, n-o să scoatem niciodată ceva bun din 
el. 

— Am văzut ce vroiam să văd, murmură Degețel, şi ştiu ce vroiam să ştiu, 
asta mi-e destul. 

Şi zicând aşa, îşi frecă mâinile, bucuros. 


III 


Ajunseră, în sfârşit, la palatul regelui. Stejarul era mai mare şi mai stufos ca 
oricând; în curtea castelului nu era nicio fântână şi-n poarta palatului tot mai stătea 
agăţată placarda cea mare, care făgăduia mâna prinţesei şi jumătate de regat oricui, 
nobil, burghez sau ţăran, care ar îndeplini cele două lucruri pe care le dorea măria 
sa. Atâta doar că, deoarece regele se cam săturase de atâtea încercări zadarnice, 
care-l făcuseră să-şi piardă nădejdea, se mai pusese o placardă mică sub cea mare; şi 
pe această placardă mică sta scris cu litere roşii, ceea ce urmează: 

„Prin cele de faţă se dă de ştire la toată lumea că, în nesfârşita sa bunătate, măria 
sa regele s-a îndurat să poruncească aşa: celui ce nu va izbuti să doboare stejarul sau 
să sape fântâna, pe dată i se vor tăia urechile, ca să se înveţe minte şi să-şi cunoască 
altădată lungul nasului, ceea ce este începutul înţelepciunii.” 

Şi, pentru ca toată lumea să se folosească de acest sfat grijuliu, în jurul placardei 
erau ţintuite vreo treizeci de urechi însângerate, să fie de pildă celor care ar cam 
suferi de îngâmfare. 
Când Petre văzu înştiinţarea, începu să râdă, îşi răsuci mustăţile, îşi privi braţele, 
pe care vinele umflate se vedeau ca nişte frânghii albastre, pe urmă răsuci de două 
ori securea în jurul capului şi, dintr-o lovitură, dobori una din crengile groase ale 
copacului blestemat. 
Dar pe dată crescură la loc două, fiecare din ele mai mare şi mai groasă decât cea 
dintâi; aşa încât paznicii regelui puseră mâna pe nenorocitul de tăietor şi pe loc îi şi 
tăiară amândouă urechile. 
— Eşti un nepriceput, zise Pavel fratelui său. 
Luă la rândul său şi el securea în mână, dădu ocol încet copacului şi, văzând o 
rădăcină care ieşea din pământ, o reteză dintr-o lovitură. în aceeaşi clipă, două 
rădăcini uriaşe săltară pământul şi din fiecare din ele răsări un lăstar zdravăn, plin de 
frunze. 

— Pune-ți mâna pe ticălos! strigă regele furios şi, fiindcă pilda fratelui lui 
nu i-a folosit, tăiați-i amândouă urechile chiar de lângă cap! 

Zis şi făcut; dar aceste două nenorociri nu părură să sperie pe Degețel; înaintă cu 
hotărâre să-şi încerce şi el norocul. 

— Luaţi-mi la goană pe stârpitura asta, strigă regele; şi dacă se 
împotriveşte, tăiaţi-i pe loc urechile; asta o să-i fie învăţătură de minte şi pe noi o să 
ne cruţe de prostiile lui. 

— Să-mi fie iertat, măria ta! zise Degețel, doar regele are cuvânt; am 
dreptul să încerc; aveţi tot timpul să-mi tăiaţi urechile dacă n-oi izbuti. 

— Hai, atunci, zise regele suspinând, dar vezi să nu pun să-ţi taie şi nasul, pe 
deasupra. 

Din fundul sacului său cel mare de piele, Degețel scoase securea fermecată; era 
aproape cât el de mare şi-i fu oarecum greu s-o ridice şi să-i sprijine coada de 
pământ. 

— Taie! taie! îi strigă el. 

Şi unde începu securea să taie, şi dă-i, şi taie, şi despică, şi doboară, în dreapta, în 
stânga, în sus, în jos. Trunchi, ramuri, rădăcini, totul fu făcut bucățele; fu lucru doar 


de-un sfert de ceas; şi totuşi erau atâtea lemne, că toată curtea se încălzi cu ele mai 
bine de un an. 

Când copacul fu doborât şi ras de la pământ, Degețel se apropie de rege, care 
chemase pe prinţesă să se aşeze lângă el şi se închină frumos în faţa lor. 

— Măria ta, zise el, e mulţumită de supusul ei credincios? 

— Da, zise regele; dar mai am nevoie de fântână sau, de unde nu, vai de 
urechile tale! 

-= Dacă binevoieşte măria ta să-mi arate în ce loc o doreşte, zise Degețel, 
am să încerc să mai fac încă o dată pe plac domnului meu. 

leşiră în curtea cea mare a palatului; regele se aşeză pe un tron înalt; prinţesa stătu 
mai jos decât 
tatăl ei şi începu să privească, puţin cam neliniştită, la bărbatul cel mititel pe care i-l 
trimitea cerul. Nu de statura asta îşi visase ea un soţ. 

Fără să se tulbure câtuşi de puţin, Degețel scoase din sacul său cel mare de piele 
târnăcopul fermecat, îi puse coada, apoi, liniştit, îl aşeză pe locul arătat şi îi strigă: 

— Sapă! sapă! 

Şi odată începu târnăcopul să fărâme bucăţi granitul şi, în mai puţin de un sfert de 
ceas, săpă un puț adânc de mai bine de o sută de picioare. 

— Măria ta - zise Degețel închinându-se în faţa regelui, găseşte că e 
destul de adâncă fântâna asta? 

— Da, desigur, zise regele, dar n-are apă. 

— Măria ta să-mi îngăduie o clipă, spuse Degețel, îndreptăţită ta nerăbdare 
va fi mulţumită. 

Spunând asta, scoase din sacul cel mare de piele coaja de nucă învelită în muşchi şi o 
aşeză într- 
un bazin mare în care, în lipsă de apă, erau puse flori. Când văzu coaja bine 
înţepenită în pământ, strigă: 

— Țâşneşte! ţâşneşte! 

Şi-odată apa ţâşni din mijlocul florilor, murmurând în şoapte blânde şi căzu ca o 
ploaie, în cascadă, aducând aşa răcoare, că luă cu frig toată curtea, curgând aşa de 
îmbelşugată, că într-un sfert de ceas fântâna se umpluse şi trebui săpat în mare 
grabă un şanţ, ca să scape de această bogăţie amenințătoare. 

— Sire, zise Degețel, punând un genunchi în fața tronului regal, măria ta 
găseşte că am îndeplinit toate încercările? 

— Da, marchize Degețel! răspunse regele, sunt gata să-ți dau jumătate 
din regatul meu sau să-ți plătesc atât cât face, punând o dajdie, pe care supușii mei 
credincioşi or s-o plătească; dar, ca să-ţi dau pe prinţesă de soţie şi să-ţi spun 
„ginere”, asta-i altă poveste, căci nu ţine numai de mine. 

— Ce trebuie să fac? întrebă cu mândrie Degețel, punând o mână în şold şi 
privind pe prinţesă. 

— Ai să afli mâine! zise iar regele. în aşteptare, eşti oaspetele meu, o să ţi 
se pregătească odaia cea mai frumoasă din castel. 

După ce plecă regele, Degețel dădu fuga la fraţii lui care, cu urechile tăiate cum 
erau, parcă erau nişte şoricari. 

— A, dragii mei! le zise el, aşa-i că aveam dreptate să mă mir de toate 
celea şi să aflu de unde vin? 

— Ai noroc! răspunse rece Pavel; norocul e orb şi nu alege totdeauna pe 
cine-l merită mai mult. 

— Bine ai făcut, băiete! zise Petre. Cu urechi sau fără urechi, mă bucur de 
norocul tău şi aş vrea să fie şi tata aici. 

Degețel luă cu el pe cei doi fraţi; şi, cum era bine văzut, chiar în ziua aceea un 


şambelan găsi mijlocul să dea de lucru la castel celor doi ciulis8. 


IV 


întors în odăile sale, regele nu putu închide ochii. Un ginere ca Degețel nu-i era 
de loc pe plac. Măria sa căută cum ar putea să nu-şi ţină cuvântul fără să pară că şi-l 
calcă. Pentru oamenii cinstiţi, aşa ceva e greu. între cinste şi interes, un ticălos 
niciodată nu stă la gânduri; că doar de asta şi este ticălos. 

în neliniştea lui, regele chemă pe Petre şi pe Pavel; numai cei doi fraţi îi puteau 
arăta de unde se trage, ce fire şi ce obiceiuri are Degețel; Petre lăudă pe frăţiorul lui, 
ceea ce nu prea încântă pe măria sa. Pavel îl mai însenină, dovedindu-i că Degețel nu 
era altceva decât un vântură-lume şi că ar fi caraghios ca un rege să se simtă 
îndatorat faţă de un om de rând. 

— Băiatul ăsta e aşa de încrezut, adăugă fratele cel rău, că se crede în stare 
să înfrunte şi un 
uriaş. Prin părţile astea trăieşte un troll?!, care e spaima celor din jur: le fură boii 
şi vacile la zece leghe jur împrejur; ei bine, Degețel a spus, nu o dată, că dacă ar 
vrea, ar face pe dihania asta sluga lui. 

— Lasă, că vedem noi asta, zise regele. 

Şi cu vorbele astea îi trimise înapoi pe cei doi fraţi şi dormi liniştit. 

A doua zi, de faţă cu întreaga curte, regele chemă pe Degețel. El veni, alb ca un 
crin, fraged ca un trandafir, zâmbitor ca dimineaţa. 

— Ginere, zise regele, apăsând pe vorbe, un viteaz ca tine nu poate să se 
însoare cu o prințesă fără să-i dea şi slujitori demni de ea. în pădurea asta este un 
troll care, zice-se, e înalt de douăzeci de picioare şi mănâncă un bou la o masă. Colo, 
cu o haină cu fireturi, pălărie în trei colţuri, epoleţi de aur şi o halebardă de 
cincisprezece picioare, ar fi un portar demn de un rege. Fiica mea te roagă să-i faci 
acest mic dar şi pe urmă o să se gândească să-ţi dea mâna ei. 

— Nu e tocmai uşor, zise Degețel, dar, pentru plăcerea măriei sale, am să 
încerc. 

Cobori la bucătărie, puse în sacul cel mare de piele securea fermecată, o pâine, o 
bucată de brânză şi un cuţit, apoi, aruncându-şi sacul pe umăr, luă drumul spre 
pădure. Petre plângea, Pavel zâmbea şi nădăjduia că, o dată plecat, fratele lui n-o să 
se mai întoarcă niciodată. Când intră în pădure, Degețel se uită în dreapta, se uită în 
stânga, dar buruienile nu-l lăsau să vadă. Atunci începu să cânte cât îl ţinea gura: 

Troll pe colea, Troll pe-aci 

— Unde eşti? Să ne luptăm! Viu sau mort al meu vei fi; Troll pe-aci, Troll 
pe colea, Nu vrei a mi te-arăta? 

— Iacă-mă! strigă uriaşul într-un urlet înspăimântător. 

Stai tu, când te-oi prinde, nu-mi ajungi nici pe-o măsea. 

— Nu te pripi, dragul meu, răspunse Degețel cu glasul lui ascuțit, îți dau un 
ceas Întreg. 

Când trollul sosi, el întoarse capul în toate părțile, foarte mirat că nu vede pe nimeni. 
în sfârşit, 
plecându-şi ochii, zări un copil care stătea pe un copac răsturnat şi ținea între 
genunchi un sac mare de piele. 

— Tu m-ai trezit din somn, haimana? zise el, holbându-şi ochii scăpărători. 

— Chiar eu, dragă, zise Degețel. Am venit să te tocmesc la mine. 

— Ha-ha! zise uriaşul, care pe cât era de mare, pe atât era de prost; să 


a roi. al miturilor ndinave, monştri uriaşi care 1 i 
în 129; trilo sca ave, monştri uriaşi care locuiesc 


Fi 
pă 


mori de râs şi alta nu! O să te azvâri în cuibul ăla de corbi, de se vede colo, sus; asta 
o să te înveţe minte să mai hoinăreşti prin pădurea mea. 

— Pădurea ta? spuse băiatul. Mai degrabă e a mea decât a ta; dacă mai 
spui o vorbă, o rad de la pământ într-un sfert de ceas. 

— Ha-ha! urmă uriaşul, aş vrea s-o văd şi pe asta, omulețule! 

Degețel aşezase securea pe pământ. 

— Taie! Taie! îi strigă. 

Şi odată începu securea să taie, să reteze, să despice, să doboare, în dreapta, în 
stânga, în sus, în jos. Şi numai ce începură crengile să plouă în capul trollului, repezi 
cum cade grindina pe timp de furtună. 

— Destul, destul, zise uriaşul, căruia începea să-i fie frică. Nu-mi prăpădi 
pădurea! Dar cine eşti 
tu? 

— Sunt vestitul vrăjitor Degețel şi o vorbă doar să spun, şi securea mea îţi 
taie capul. încă nici nu ştii cu cine ai de-a face. Stai acolo! 

Uriaşul se opri, foarte nedumerit de ce văzuse. Degețel, căruia îi era foame, îşi 
desfăcu sacul cel mare de piele, scoase pâinea şi brânza. 

— Ce e aia albă? întrebă trollul, care nu văzuse niciodată brânză. 

— O piatră, răspunse Degețel. Şi muşcă din ea cu poftă. 

— Mănânci pietre? zise uriaşul. 


— Da, asta e hrana mea obişnuită. De aceea nu cresc ca tine, care 
mănânci boi; dar de aceea, aşa mic cum mă vezi, sunt de zece ori mai puternic decât 
eşti tu. Du-mă acasă la tine! 

Trollul se dădu bătut. O luă înaintea lui Degețel ca un câine mare înaintea unui 
copil şi-l pofti în lăcaşul său uriaş. 

— Ascultă, zise Degețel uriaşului, trebuie ca unul din noi doi să fie 
stăpânul, iar celălalt sluga lui. Să facem o învoială. Dacă eu n-oi face ce faci tu, am 
să fiu robul tău; dacă tu nu vei face ce fac eu, tu ai să fii robul meu. 

— Primesc, zise trollul. Mi-ar plăcea să am în serviciu un împieliţat ca tine. 
Mie mi-e greu să mă gândesc, tu ai avea minte în locul meu. Pentru început, iată ăste 
două găleți; du-te să-mi aduci apă, să pregătim prânzul. 

Degețel ridică capul să privească cele două găleți. Erau două butii zdravene, 
care aveau fiecare zece picioare în înălțime şi şase în lățime; mai uşor i-ar fi venit 
să se înece în ele decât să le mişte din loc. 

— Ha-ha! spuse uriaşul, căscând o gură mare, te-ai poticnit, băieţaş; 
haide, fa şi tu ce fac eu, du- te de scoate apă! 

— La ce bun, zise Degețel. Dau fuga la izvor şi-l arunc în căldare de-a 
dreptul, aşa termin mai repede. 

— Nu, nu, strigă trollul. Mi-ai mai prăpădit tu pădurea, nu vreau să-mi iei 
acum şi izvorul, mâine aş fi fără strop de apă. Fă focul, mă duc eu după apă. 

După ce agăță căldarea, uriaşul aruncă înăuntru un bou tăiat bucăţi, cu cincizeci 
de verze şi o căruţă de morcovi. Spumui cu lingura şi gustă supa de mai multe ori. 

— La masă, acum, zise el; să te văd dacă ai să faci ce am să fac eu. Din 
partea mea, mă simt în stare să mănânc boul ăsta tot şi pe tine pe deasupra, mi-ai 
ţine loc de dulce. 

— La masă, spuse Degețel. 

Dar înainte de a se aşeza, îşi strecură sub haină sacul cel mare de piele, care-i 
ajungea de la gât până la călcâie. 

Iată-i pe cei doi cumetri la masă. Trollul mânca, mânca de zor. Degețel nu  selăsa 
nici el mai 
jos; însă carne, varză, morcovi - arunca tot în sac, fără să se oprească. 

— Uf! zise uriaşul, nu mai pot, o să-mi desfac un nasture de la vestă. 

— Da' mănâncă odată, leneşule! strigă Degețel, înghesuind o jumătate de 
varză pe sub bărbie. 

— Uf! zise uriaşul, mai desfac şi al doilea nasture. Ce stomac de struţ ai, 
băiete! se vede că eşti învăţat să mănânci pietre! 

— Da' mănâncă odată, leneşule! strigă Degețel, înghesuind o bucată 
zdravănă de rasol pe sub bărbie. 

— Uf, zise uriaşul, desfac al treilea nasture, mă înăbuş! 

Dar tu, vrăjitorule? 

— Ei, zise Degețel, nimic mai uşor decât să te aeriseşti puțin. 

Luă cuțitul şi-şi spintecă jacheta şi sacul de-a lungul stomacului. 

— E rândul tău, zise el uriaşului, hai, fa ce fac eu. 

— Sluga dumitale, spuse el, mai curând mă fac robul tău, nu prea mistui 
oţelul. 

Zis şi făcut; uriaşul sărută mâna lui Degețel în semn de supunere. Apoi, luând pe 
micul său stăpân pe umăr, iar pe celălalt un sac mare cu aur, luă drumul spre castel. 

Vv 


La castel era serbare şi la Degețel nici nu se mai gândeau, ca şi cum l-ar fi mâncat 


uriaşul de opt zile, când, deodată, se auzi o bubuitură înspăimântătoare. Castelul se 
cutremură până-n temelii. Ce era? Trollul, găsind că poarta cea mare era prea joasă 
pentru el, o zvârlise la pământ cu o lovitură de picior. 

Toţi dădură fuga la fereastră, regele împreună cu ceilalţi, şi văzură pe Degețel 
stând liniştit pe umărul înspăimântătoarei sale slugi. 

îndrăzneţul nostru intră de-a dreptul prin balconul de la primul cat şi punând un 
genunchi la pământ în faţa logodnicei lui, îi zise: 

— Prinţesă, ai dorit un rob, iată aci doi. 

Aceste cuvinte curtenitoare fură trecute a doua zi în buletinul oficial al „Gazetei 
Curţii”, dar, în clipa în care fură spuse, au cam pus în încurcătură pe rege. Cum nu ştia 
ce să răspundă, luă pe prinţesă deoparte, în dreptul unei ferestre: 

— Fata mea, îi zise, nu mai am niciun temei să nu-i dau mâna ta tânărului 

acestuia cutezător: 
sacrifică-te pentru binele ţării; prinţesele nu se mărită după gustul lor. 

— Dă-mi voie, tată, zise infanta, făcând o plecăciune, prinţesă sau nu, 
orice fată doreşte să se mărite după gustul ei. Lasă-mă să-mi apăr dreptul cum m-oi 
pricepe. Degețel, urmă ea, tare, eşti viteaz şi norocos, dar asta nu-i destul ca să 
placi femeilor. 

— Ştiu, zise Degețel, mai trebuie să le faci pe voie şi să te pleci la toanele 
lor. 

— Eşti un băiat deştept, răspunse prinţesa. Fiindcă ştii să ghiceşti aşa de 
bine, îţi propun o ultimă încercare, care nu trebuie să te sperie, căci doar eu am să-ţi 
fiu adversară. Să ne întrecem care o să fie mai şiret: mâna mea va fi răsplata întrecerii. 

Degețel făcu o plecăciune adâncă. Toată curtea cobori în sala tronului unde, spre 
spaima tuturor, găsiră pe Troll aşezat jos. Sala n-avea decât cincisprezece picioare 
înălţime; bietul uriaş nu putea sta ridicat. La un semn al tânărului său stăpân, veni pe 
brânci să se aşeze lângă el, fericit şi mândru să-l asculte. Era puterea în slujba minţii. 

— Să începem, zise prinţesa, dar cu o năzdrăvănie. Se zice că femeile nu se 
tem de minciună. Să vedem care din noi o să rabde mai bine minciunile. Cel dintâi care 
va zice: „asta e prea de tot!” va fi învins. 

— Ca să mint în glumă, ori ca să spun adevărul, sunt la porunca alteţei sale, 
zise Degețel. 

— Sunt sigură, spuse prințesa, că n-ai o fermă aşa de frumoasă ca a noastră. 
Dacă doi ciobani sună din corn, fiecare la câte un capăt al moşiei noastre, cel dintâinu- 
1 aude pe-al doilea, cum nici 
al doilea nu-l aude pe cel dintâi. 

— Şi ce-i cu asta? zise Degețel. Ocolul tatii e aşa de întins, că dacă o vițică 
de două luni intră pe o poartă, pe cealaltă iese vacă bună de lapte. 

— Asta nu-i de mirare, zise prințesa; dar aşa taur mare ca al nostru n-ai 
pomenit de când eşti. Pe fiecare din coamele lui poate să se aşeze câte un om şi aceşti 
doi oameni nu se pot ajunge cu un ţăpoi lung de douăzeci de picioare. 

— Şi ce mare lucru? zise Degețel. Taurul tatii are capul aşa de lat, încât un 
slujitor, dacă stă pe unul din coamele lui, nici nu poate zări pe slujitorul căţărat pe 
celălalt corn. 

— Asta nu-i de mirare, zise prinţesa. Dar voi nu strângeţi atâta lapte ca 
noi, căci noi umplem zilnic douăzeci de butii, fiecare înaltă de o sută de picioare şi 
în fiecare săptămână grămădim un munte de brânzeturi, lat şi înalt nici mai mult 
nici mai puţin decât piramida cea mare din Egipt. 

— Şi ce mare lucru? spuse Degețel. în stâna tatii se fac nişte brânzeturi aşa 
de mari că o dată, când iapa noastră căzuse într-o putină, n-am mai găsit-o decât după 


VI 


ce am umblat şapte zile, ba încă bietul dobitoc îşi rupsese şi şalele. Ca să mă mai 
folosesc de ea, a trebuit să-i înlocuiesc şira spinării cu un brad mare; se potrivea de 
minune. Dar, într-o bună dimineaţă, iată că bradului îi creşte o ramură în sus şi astă 
ramură se făcu atât de înaltă, încât, căţărându-mă pe ea, ajunsei în cer. Acolo, dau de o 
femeie îmbrăcată în alb, care torcea spuma mării, să facă funigei; vreau să iau şi eu din 
ei, trosc! se rupe firul şi cad întro gaură de şoarece. Acolo, ce să vezi, mama mea şi 
tatăl dumitale torceau, fiecare din câte un caier şi cum tatăl dumitale era 
neîndemânatic, unde-i trage mama mea o palmă, de i-au ţiuit urechile. 

— Asta-i prea de tot, strigă prinţesa, furioasă; niciodată tatăl meu n-a suferit 
asemenea înjosire. 

— A zis „asta-i prea de tot”! strigă uriaşul. Stăpâne, a noastră-i prințesa! 


— Nu încă, zise prinţesa, roşindu-se. Degețel, am să-ţi dau trei ghicitori şi 
dacă le ghiceşti, n-o să-mi mai rămână decât să ascult de tatăl meu. Spune-mi ce cade 
într-una şi nusesparge 

niciodată. 

— Ah! zise Degețel, de când mi-a spus mama asta! E cascada. 

— Ştii că-i adevărat! strigă uriaşul. Cui i-ar fi dat în gând? 

— a spune-mi, urmă prinţesa cu vocea mai sugrumată, cine face în fiecare 
zi acelaşi drum şi nu se întoarce niciodată? 

— Ah! zise Degețel, de când mi-a spus mama asta! E soarele. 

— Bun! zise prințesa, galbenă de mânie. Mai rămâne o ultimă întrebare: 
Ce gândeşti dumneata şi nu gândesc eu? Ce nu gândesc eu şi gândeşti dumneata? 
Care e lucrul la care ne gândim amândoi? Care e acela la care nu ne gândim niciunul, 
nici altul? 

Degețel lăsă capul în jos şi cugetă: era încurcat. 

— Stăpâne, zise trollul, dacă istoria asta e prea grea, nu-ţi bate capul. Un 
semn să-mi faci, iau pe prinţesă pe sus şi terminăm numaidecât. 

— Taci din gură, trollule, zise Degețel. Puterea n-are ce căta aci, bietul 
meu prieten; ar trebui să cam ştii asta. Lasă-mă pe mine să încerc altfel. Doamnă, 
zise el în mijlocul unei tăceri adânci, nu îndrăznesc să ghicesc, şi totuşi în ghicitoarea 
asta îmi întrezăresc fericirea. Am îndrăznit să gândesc că vorbele dumitale n-o să 
aibă pentru mine nimic încurcat şi dumneata ai gândit tocmai dimpotrivă. Ai 
bunătatea să crezi că nu sunt nevrednic să-ţi plac şi eu am îndrăzneala s-o gândesc, 
în fine, adăugă el zâmbind, ceea ce gândim amândoi este că pe lume sunt destui 
proşti ca noi; ce nu gândim niciunul, nici altul e că regele, augustul vostru părinte, şi 
acest sărman troll au tot atâta... 

— Tăcere, zise prinţesa, iată mâna mea! 

— Dar ce gândiţi voi despre mine? strigă regele. Aş fi încântat să ştiu. 

— Bunul meu părinte, zise prințesa sărindu-i de gât, gândim că eşti cel mai 
înțelept dintre regi şi cel mai bun dintre oameni. 

— Bine, zise regele, ştiu eu. Până una-alta, trebuie să facem ceva pentru 
bunul nostru popor. Degețel, te numesc duce. 

— Trăiască ducele Degețel! Trăiască stăpânul meu! strigă uriaşul cu 
asemenea glas, că toţi crezură că a căzut trăsnetul pe casă. Noroc că se aleseră doar 
cu spaima şi cu douăzeci de geamuri sparte. 


VII 


Să povestim nunta lui Degețel şi a prinţesei ar fi de prisos; toate nunțile se 
aseamănă - nu se deosebesc decât a doua zi. 
Totuşi, din partea unui istoric celebru, ar fi de neiertat să nu spună că prezenţa 
trollului adăuga mult haz acestei serbări măreţe. Aşa, la ieşirea din biserică, de prea 
multă bucurie, credinciosul uriaş nu găsi altceva mai bun de făcut decât să-şi pună 

trăsura cu mirii în cap şi să-i aducă astfel pe soţi la palat. Asta-i o întâmplare care 
merită să fie însemnată, căci n-o poţi vedea în toate zilele. 

Seara fu serbare mare în toată capitala. Ospeţe, oraţii, lanterne colorate, urări, 
focuri de artificii, flori şi buchete, nimic nu lipsi serbării. Cu toţii se bucurară. 

în castel, fiecare râdea, cânta, mânca, vorbea sau bea; un singur om, ascuns într- 
un colţ, se distra într-un chip cu totul altul decât ceilalţi - era Pavel. Era fericit că-i 
tăiaseră urechile, căci surzise şi n-auzea decât laudele cu care copleşeau pe fratele 
lui; în schimb, era nenorocit că nu e şi orb, căci era silit să vadă zâmbetul celor doi 
logodnici. De aceea, în cele din urmă fugi în pădure unde îl mâncară urşii; astfel să 


paţă toţi invidioşii! 


Povestea lui Cucurigu 


poveste spaniolă 

A fost odată o găină faimoasă care făcea pe cucoana mare în poiata unui fermier 
bogat; era înconjurată de o familie numeroasă, ce piuia pe lângă ea şi nimeni nu ţipa 
mai tare şi nu-i smulgea mai iute grăunţele din cioc, ca un pui mic, pocit şi schilod. Şi 
tocmai pe el îl iubea mai mult mamă- sa: aşa sunt toate mamele: cei pe care îi iubesc 
mai cu foc sunt cei mai urâţi. Stârpitura asta nu avea întreg în ea decât un ochi, o labă 
şi o aripă; ai fi zis că Solomon şi-a executat sentinţa cea de pomină asupra lui Cucurigu 
(aşa se chema individul ăsta slăbănog) şi l-a tăiat în două cu ascuţişul săbiei. Când e 
cineva chior, şchiop şi ciung, are cele mai bune motive să fie modest; prăpăditul acesta 
din Castilia era însă mai mândru decât tată-său, cocoşul cu pintenii cei mai frumoşi, cel 
mai elegant, cel mai viteaz şi cel mai galant din câţi s-au pomenit vreodată de la Burgos 
până la Madrid. Se credea o minune de graţie şi de frumuseţe şi îşi petrecea o bună 
parte din zi oglindindu-se în pârâu. Dacă vreunul din fraţii lui îl lovea din greşeală, îi 
căuta gâlceavă, îi zicea că e invidios şi gelos şi-şi primejduia în bătaie singurul ochi ce-i 
rămăsese; dacă găinile cotcodăceau când îl vedeau, zicea că o fac doar ca să-şi ascundă 
ciuda, că el nu binevoia nici măcar să se uite la ele. 

într-o zi, când îngâmfarea i se suise la cap mai mult ca de obicei, spuse mamei sale: 

— Ascultaţi-mă, doamnă; Spania mă plictiseşte, mă duc la Roma; vreau să-i 
văd pe Papă şi pe cardinali. 

— Ce-ţi trecu prin minte, copilul meu! strigă biata găină. Cine ţi-a băgat în 
cap asemenea trăsnaie? Niciodată în familia noastră n-a plecat cineva din ţara lui; de 
aceea şi suntem noi mândria neamului nostru; putem să ne numărăm străbunii. Unde ai 
să mai găseşti tu o curte ca asta, duzi să te umbrească, coteţ văruit, bălegar minunat, 
pâine şi grăunţe peste tot, fraţi să te iubească şi trei câini să te apere de vulpe? Crezi 
că, la Roma chiar, n-ai să duci dorul belşugului şi huzurului vieţii de aici? 

Cucurigu ridică din aripa cea ciungă, în semn de dispreţ. 

— Mamă, zise el, eşti o femeie de treabă; cui nu şi-a părăsit niciodată 
bălegarul, totul i se pare frumos; dar eu am deja destulă minte să văd că fraţii mei nu 
sunt isteţi şi verii mei sunt ţărănoşi. Geniul meu se înăbuşă în această văgăună, vreau 
să cutreier lumea şi să fac avere. 

— Dar, fiule, reluă biata cloşcă, te-ai privit vreodată în băltoacă? Nu ştii că-ţi 
lipseşte un ochi, o labă şi o aripă? Ca să faci avere trebuie ochi de vulpe, gheară de 
păianjen şi aripi de vultur. Cum pleci de aici eşti pierdut. 

— Mamă, spuse Cucurigu, când o găină scoate din ou o rață, totdeauna se 
sperie când o vede dând fuga la apă. Nu mă cunoaşteţi. Rostul meu este să izbândesc în 
viaţă prin darurile şi prin isteţimea mea; trebuie să am în juru-mi privitori care să fie în 
stare să guste însuşirile fiinţei mele; locul meu nu este printre făpturi de rând. 

Când văzu găina că orice sfat este zadarnic, zise lui Cucurigu: 

— Fiule, ascultă cel puţin ultimele sfaturi ale mamei tale. Dacă te duci la 
Roma, caută să nu treci prin faţa bisericii Sf. Petru. Sfântul, pe cât se spune, nu prea 
are la inimă cocoşii, mai ales când cântă. Fugi şi de anumiţi oameni cărora li se spune 
bucătari şi ajutori de bucătari; ai să-i recunoşti după boneta albă, şorţul suflecat şi 
după teaca de cuţit pe care o poartă la brâu. Sunt nişte cuţitari vestiți care ne 
urmăresc fără milă, ne taie gâtul fără să ne lase timp nici să zicem „miserere!” Şi 
acum, copilul meu, adăugă ea ridicând laba, primeşte binecuvântarea mea şi Sf. Iacob 


să te apere, el este patronul pelerinilor. Cucurigu se făcu că nu vede că în ochii mamei 

era o lacrimă; tot atât de puţin se sinchisi şi de tatăl său, care totuşi îşi înălţă creasta în 
vânt şi parcă-l chema. Fără să-i pese de cei pe care-i lăsa în urma lui, nerecunoscătorul 
se strecură pe poarta întredeschisă; abia ieşi afară, că şi bătu din aripă şi cântă de trei 

ori, pentru a-şi sărbători libertatea: Cucurigu! Cucurigu! Cucurigu! 

Tot alergând prin câmpii, jumătate zburând, jumătate sărind, ajunse la albia unui 
pârâu pe care-l secase soarele. Totuşi prin nisip se mai vedea un fir de apă, dar aşa de 
subţire, că două frunze uscate, care căzuseră, îl opreau din cale. 

Când pârâul îl zări pe călătorul nostru, îi zise: 

— Prietene, vezi cât sunt de slab; n-am nici măcar putere să iau frunzele 
astea care-mi astupă drumul, cu atât mai puţin să le ocolesc, căci sunt istovit. Cu o 
singură lovitură de cioc, tu poţi să-mi dai din nou viaţă. Nu sunt un nerecunoscător; 
dacă-mi faci un bine, te poţi bizui pe recunoştinţa mea în prima zi de ploaie, când apa 
cerului îmi va fi redat puterile. 

— Glumeşti! zise Cucurigu. Am eu mutra unui măturător de şanţuri? 
Adresează-te celor de o seamă cu tine, adăugă el şi, cu laba cea bună, sări peste firul 
de apă. 

— O să-ți aduci aminte de mine când te-oi aştepta mai puțin! murmură 
apa, dar cu un glas aşa de slab, că înfumuratul n-o auzi. 

Puțin mai departe, jupânul cocoşel zări vântul doborât la pământ şi gâfâind rău. 

— Dragă Cucurigu, îi spuse el, vino-mi în ajutor; pe lumea asta avem 
nevoie unii de alţii. Vezi în ce hal m-a adus căldura zilei. Eu, care în alte vremuri 
dezrădăcinez măslinii şi umflu mările, iată- mă-s acum prăpădit de căldură. M-am 
lăsat să mă fure somnul adus de parfumul trandafirilor ăstora, cu care mă jucam, şi 
iată-mă-s la pământ, aproape leşinat. Dacă ai vrea să mă ridici numai de două degete 
de la pământ cu ciocul şi să-mi faci puţin vânt cu aripa, aş avea puterea să mă ridic 
până la norii aceia albi pe care-i văd colo sus, purtaţi de un frate al meu, şi aş primi 
de la familia mea ceva ajutoare care mi-ar îngădui să trăiesc până ce-oi moşteni pe 
primul uragan. 

— Monseniore, răspunse afurisitul de Cucurigu, Excelenţa Voastră nu o 
dată a făcut haz, jucându-mi tot felul de renghiuri. Nu-s nici opt zile de când, 
strecurându-se hoţeşte în spatele meu, Măria Voastră s-a desfătat deschizându-mi 
coada evantai şi m-a făcut de râs în faţa lumii. Răbdare, aşadar, prea stimate prieten, 
cui îşi bate joc de alţii, îi vine şi lui rândul; îi prinde bine să se pocăiască şi să înveţe 
să respecte unele persoane care, prin naştere, frumuseţe şi minte, ar trebui să fie la 
adăpost de glumele vreunui nătărău. 

După aceste vorbe, Cucurigu, înfoindu-se, se apucă să cânte cu glasul cel mai 
spart cu putinţă: „Cucurigu, cucurigu, cucurigu!” şi-şi văzu mândru de drum. 

Pe un ogor cosit proaspăt, unde plugarii făcuseră grămezi buruienile plivite, ieşea 
fum dintr-o grămadă de neghină şi săbiuţă. Cucurigu se apropie, cu gând să 
ciugulească şi văzu o flăcăruie care înnegrea cotoarele încă verzi, fără să le poată 
aprinde. 

— Dragă prietene, strigă flacăra noului venit, soseşti tocmai la timp ca să- 
mi scapi viaţa; din lipsă de hrană mă prăpădesc. Nu ştiu pe unde îşi pierde vremea 
vărul meu vântul, că aşa-mi face totdeauna; adu-mi câteva fire de paie uscate, să mai 
prind suflet. N-o să faci bine unei nerecunoscătoare. 

„Stai tu, zise Cucurigu în gândul lui, o să-ţi fac eu un bine, aşa cum meriţi; 
neruşinata, care îndrăzneşti să mi te adresezi mie!” Şi, odată puiul şi sări pe grămada 
de buruieni jilave şi o apăsă aşa de tare pe pământ, încât nu se mai auzi pârâitul 
flăcăruii şi nu mai ieşi fum de loc. După care, jupânul, după obiceiul său, începu să 


cânte de trei ori: „Cucurigu, cucurigu, cucurigu!” apoi bătu din aripă, de parcă ar fi 
împlinit isprăvile lui Amadis. Tot alergând, tot cârâind, Cucurigu ajunse, în sfârşit, la 
Roma; acolo duc toate drumurile. Abia intră în oraş şi alergă drept la biserica cea 
mare a Sf. Petru. S-o admire nici nu-i trecea prin minte; se aşeză în faţa uşii 
principale şi, cu toate că, pierdut în mijlocul colonadei, nu părea nici cât o muscă, se 
ridică în pinteni şi începu să cânte: „Cucurigu, cucurigu, cucurigu!” numai ca să-i 
facă în necaz sfântului şi să nu asculte pe maică-sa. 

Nu terminase bine, însă, că un soldat din garda Sf. Părinte, care îl auzi ţipând, 
puse mâna pe neobrăzat şi-l duse acasă la el ca să-l facă friptură. 

— Na, zise soldatul, arătându-l pe Cucurigu gospodinei sale, adă nişte apă 
fiartă să-l jumulim pe păcătosul ăsta! 

— Iertare, iertare, doamnă Apă! strigă Cucurigu. Apă blândă, apă bună, tu, 
cel mai frumos şi cel mai bun lucru din lume, îndurare, nu mă opări! 

— Dar ție ţi-a fost milă de mine, când te-am rugat cu cerul, cu pământul, 
nerecunoscătorule? răspunse apa, care fierbea de mânie. Dintr-o dată, îl scăldă de 
sus până jos şi nu-i lăsă niciun fir de puf pe trup. Soldatul luă atunci pe nenorocitul 
de pui şi-l puse pe grătar. 

— Focule, nu mă arde, strigă Cucurigu. Părinte al luminii, frate al 
soarelui, văr al diamantului, cruţă pe un nenorocit, stăpâneşte-ţi fierbinţeala, 
astâmpără-ţi flacăra, nu mă prăpădi! 

— Ţie ţi-a fost milă de mine când te rugam, cu cerul, cu pământul, 
nerecunoscătorule? răspunse focul care scăpără de mânie; şi cu o limbă de flăcări îl 
prefăcu pe Cucurigu într-un cărbune. 

Când soldatul îşi văzu friptura în aşa hal, luă puiul de picior şi-l aruncă pe 
fereastră. Vântul îl duse pe o grămadă de gunoi. 

— O, vântule, murmură Cucurigu, care tot mai respira, zefir binefăcător, 
adiere protectoare, iată- mă pocăit de nebuniile şi îngâmfarea mea; lasă-mă să mă 
odihnesc pe gunoiul ăsta părintesc! 

— Să te odihneşti? mugi vântul. Stai tu, să-ți arăt eu cum mă port cu 
nerecunoscătorii! Şi dintr-o suflare îi făcu vânt aşa de sus, încât Cucurigu, în cădere, 
se înfipse în vârful unei clopotniţe. 

Aci îl aştepta Sf. Petru. Cu mâna lui, Sfântul ţintui pe Cucurigu pe cea mai înaltă 
clopotniţă din Roma. Şi în ziua de azi mai e arătat călătorilor. Oricât de sus e aşezat, 
totuşi toţi îl dispreţuiesc, fiindcă se învârteşte după cel mai uşor vânt. E negru, uscat, 
jumulit, bătut de ploi; nu-l mai cheamă Cucurigu, ci Sfârlează; aşa-şi plăteşte şi-şi va 
plăti în veci neascultarea faţă de mama sa, îngâmfarea, obrăznicia şi, mai ales, 
răutatea. 


Păţania unui boier care a mâncat fân 


poveste letonă 


Trăia odată într-un sat un boier tare hrăpăreţ şi hapsân. 

Când pleca la drum cu trăsura, avea obiceiul acest boier să mănânce şi să bea de 
unul singur. Nici că-i păsa de vizitiu, dacă e flămând sau nu. Lui să-i fie bine. 

Se spunea despre vizitiii care fuseseră la el în slujbă că flămânziseră două şi trei zile 
chiar. 

Aşa că, de la o vreme, nimeni nu mai voia să se bage slugă la acest boier zgârcit. 

A căutat el, boierul... a dat de veste prin sat, dar degeaba. Toţi aflaseră de 


zgârcenia şi răutatea boierului şi nu i-ar fi slujit pentru nimic în lume. 

într-o zi stăteau de vorbă la cârciumă câţiva oameni din sat despre boier, cum nu-şi 
poate găsi vizitiu cu niciun chip. Când, un flăcău zdravăn şi frumos, străin de loc, 
spuse: 

— Măi, oameni buni... iacă eu mă prind să mă tocmesc vizitiu la hoţul ăsta 
de boier al vostru... şi să-i iau simbria de două ori. Ba mai mult decât atât: mă leg în 
faţa dumneavoastră, cinstiţi gospodari, să-l fac să mănânce fân ca vitele, în loc de 
mâncare ca oamenii! 

Oamenii râseră de el şi-l cam luară la trei parale. 

— E prea gogonată! spuse unul. 

— Hai să zicem, adăugă altul, să zicem că ai izbuti să-i iei simbria de două 
ori... mai du-te, vino... dar ca să-l faci pe zgripţuroiul nostru de boier să mănânce fân, 
nu prea văd cum. 

— Ce vă pasă? se-ntărâtă flăcăul cel străin (care era un fel de Păcală) eu 
mă prind să fac isprava asta şi gata! 

Şi-au făcut oamenii prinsoare cu el. Iar flăcăul, a doua zi, dis-de-dimineaţă, s-a-nfăţişat 
la boier. 

— Am aflat, boierule, că vă trebuie vizitiu. 

— Aşa ceva, răspunse boierul. Dar cum îţi zice, băiete? 

— Ionas, boierule, de când mă ştiu pe lume. 

— Uite ce e, Ionas... la mine, la curte, ai să trăieşti tare bine... Dar am 

şi eu dambla, 
Când plec la drum, la târg, la vreo petrecere sau altundeva... n-amobicei să 
daude mâncare 
vizitiului... Ai, ce zici? 

— Bine, boierule... aşa să fie... dar să facem o învoială. Ca să nu-mi faceți 
poftă, să nu mâncaţi niciodată în faţa mea. Iar dacă o să călcaţi învoiala, îmi daţi 
simbria de două ori pe-atât! 

Boierul stete o toană pe gânduri şi-şi zise: „Şi-aşa el, ca vizitiu, stă cu spatele la 
mine... Şi de-oi îmbuca ceva în trăsură, n-are cum să mă vadă!” 

Apoi grăi: „Fie, precum spui”. 

Eee... şi peste câtăva vreme, boierul îi spuse lui Ionas să pună caii la trăsură. Era 
poftit la masă, la un boier care şedea la vreo şapte sate de moşia lui. Şi, ca să aibă 
poftă de mâncare mai mare, boierul nu pusese nimic în gură în ziua aceea. 

Acu, drumul era lung şi dacă vreai să-l scurtezi, trebuia să treci printr-o pădure. 
Dar Ionas al nostru o luă pe marginea pădurii. Băgând de seamă că boierul a adormit 
în trăsură, ocoli, o-ntoarse, o răsuci, până se lăsă noaptea. Atunci opri caii şi spuse 
spăşit: 

— Am rătăcit drumul, boierule, trebuie să rămânem aci, n-avem încotro. 

— Tii, făcu boierul cu obidă, dracul m-a pus să plec la drum cu un nătâng? 
Dacă nu cunoşti drumul, la ce te-ncumeţi la slujba de vizitiu? 

A mai blogodorit el, boierul, dar n-a avut ce face. Au tras mai încolo, la un luminiş. 
Noroc că era lună plină şi lumina ca ziua. 

Ionas deshămă caii şi-i priponi mai încolo de copaci. Apoi luă nişte fân dintr-o 
căpiţă uitată-n luminiş şi-i aşternu boierului să doarmă. 

Dar cum să adoarmă boierul nemâncat? Se lupta cu o foame nemaipomenită. Se- 
nvârtea, se răsucea, dar somnul nu se prindea de geana lui. 

Ionas se trăsese ceva mai la o parte. îşi scoase din traistă: pâine, ceapă şi slănină 
şi le puse uşor pe iarbă, fără să-l vadă boierul. Luă apoi o mână de paie din spatele 
trăsurii. Se aşeză jos şi începu să mănânce, ţinând paiele în mâna dreaptă. 


Boierul auzi mestecând şi, ridicându-se în capul oaselor, se uită lung spre Ionas. 

— Mă, drăcie, îşi zise el, aiurez eu sau e adevărat? Ionas mănâncă paie! 
Hm! Vezi dumneata unde te duce foamea? şi se trânti din nou pe fân, adormind cu 
greu. 

Dis-de-dimineaţă se trezi boierul amorţit şi flămând cum nu mai fusese în viaţa lui. 
Se sui în trăsură bombănind şi porniră mai departe. 

Dar nu ştiu cum se făcu, că nici de astă dată nu găsiră drumul cel bun. Şi din nou îi 
prinse noaptea. 

Acu se opriseră pe-o câmpie ce se-ntindea cât vedeai cu ochii. 

Boierul rămase în trăsură, cu coviltirul ridicat. lonas se trase la rădăcina unui 
pom şi-ncepu să- nfulece de zor slănină cu pâine, având paiele lângă el. Boierul, 
vlăguit mai mult de foame decât de osteneală, îl întrebă înciudat: 

— Dar ce naiba ai găsit de mâncare, măi, lonas? 

— Ce-am găsit de ieri, boierule. Am luat o mână de paie de la cai şi mănânc, 
dacă n-am altceva. 

— Ce vorbeşti? Paie?! Hm! înghiţi boierul în sec. Ştii... sunt bune, bre, Ionas? 

— Păi... de... eu zic că da! 

— Hm! la adu-mi, măi, şi mie să-ncerc, că nu mai pot de foame! 

— Vai de mine, boierule, nici nu mă gândesc să fac una ca asta! Cum o să 
mănânce un boier mare ca dumneavoastră paie! 

— Dar tu cum mănânci... şi cu poftă încă. Hai, adu-mi paie, că pic de foame... 

— N-o să le puteţi mesteca, boierule... Paiele sunt tari, nu glumă... Mai 
bine v-aduc niţel fân, că e mai fraged... 

— Fân... ce-o fi... numai adu-mi mai repede, că mor. Ionas îi aduse 
boierului o mână de fân şi i- o puse dinainte, ca la vite. Boierul lihnit de foame 
îmbucă o gură, mestecă cu greu, dar de înghiţit îi fu peste putinţă. Se-necă şi-ncepu 
să tuşească, de-i ieşiseră ochii din cap, ca cepele. Ionas îi dădu vreo doi pumni 
zdraveni după ceafa, chipurile, ca să-şi vină în fire. Boierul icni, scuipând: 

— Da cum naiba de poţi mânca paie şi cu atâta poftă încă, pe câtă vreme 
eu nici fân nu pot înghiţi?! Mă las păgubaş de petrecerea la care am fost poftit... 
Aprinde felinarele la trăsură, suie-te pe capră şi dă-i drumul încotro vezi cu ochii... 
Cată să ajungem la un han, unde-o fi, că mă prăpădesc de foame... Hai! Ionas făcu 
precum îi poruncise boierul şi-ntr-un târziu, aproape de revărsatul zorilor, ajunseră la 
un han. 

— Aduceţi-mi de mâncare şi de băut! abia şopti lihnit boierul. 

Şi când hangiul îi puse pe masă pâine, nişte câmaţi şi-o carafa cu vin, boierul se 
năpusti asupra lor ca un câine hămesit şi-ncepu să-nfulece ca de frica morţii. 

Când potolit îşi ridică ochii, îl văzu pe Ionas lângă el, rânjind: 

— Aşa-i că ţi-ai călcat învoiala, boierule? 

— Care învoială? mormăi boierul, cu gura plină. Ce tot îndrugi acolo? 

— învoiala ca să nu mănânci niciodată în faţa mea! Ca oamenii, de bună 
seamă... Ca vitele, fân... mâncaşi azi-noapte! 

— Ptiu, scuipă boierul cu necaz. Naiba să te ia şi pe tine şi pe paie şi pe toți... 
Şi-acu ce vrei? 

— Păi... învoiala... să-mi dai simbria de două ori! 

Şi boierul hrăpăreţ n-a avut încotro... I-a dat simbria după învoială. Iar când Ionas 
le-a povestit ţăranilor toată tărăşenia, aceştia s-au prăpădit de râs. 

Nu ştiu cum s-a făcut că m-am brodit şi eu p-acolo... şi auzind această întâmplare 
m-am grăbit să v-o povestesc şi dumneavoastră. 


Waclaw Sieroszewski - Invalizii 


Se apropia seara. Bura. Drumul glodos şi negru era cu totul pustiu. Singurul 
trecător, un cocoş mare lălâu, păşea pe el teribil de liniştit, ridicând agale picioarele 
uscate peste băltoacele de apă. Cu fiecare pas superba, însă pleoştită creastă îi 
tremura peste ciocul purtat cu orgoliu, iar vântul se distra familiar cu frumoasa-i dar 
rărită coadă. în mişcările hoinarului, cumpănite de ochii lumii, se puteau întrezări 
totuşi timiditatea şi chiar frica. Când o picătură mai mare de ploaie i-a căzut 
neaşteptat pe creastă, a ţopăit neîndemânatic cu ameninţătorul co-co-co! A pornit 
apoi cu încăpățânare mai departe, privind tot timpul împrejur. Pesemne îşi căuta 
adăpost pentru noapte. Nicăieri însă, cât puteai cuprinde cu ochii, nu se vedea nici 
cea mai mică buturugă, vreun copăcel sau scânduri de gard. Câmpuri negre sau 
roşcate de secară, păşuni noroioase se întindeau până hăt, departe, la orizontul 
înceţoşat şi întunecat. Poate că acolo se afla vreun codru, dar era greu să-ţi dai 
seama prin ploaie şi încă la vremea înserării. 

„Dacă s-ar ivi măcar vreo colină, vreo piatră de drum de pe care să poţi vedea 
împrejurimile şi să înţelegi dacă-i vreo nădejde îndepărtată de culcuş! Da' aşa, în 
ploaie, pe drum, noaptea ca un beţivan!... O! co-co-co!” se gândea cocoşul. 

Deodată se înveseli şi chiar făcu o mişcare uşoară cu aripile; la câţiva paşi, pe 
marginea şanţului, ochii lui slabi au recunoscut un obiect întunecos, asemănător cu 
un pietroi. 

„Să mă opresc o clipă, să mă aşez pe el, ca să mi se usuce picioarele şi să se 
încălzească!” gândi cocoşul şi se porni, de pe drumul drept, într-acolo. Uşor, ca în 
bunele timpuri vechi, sări scuturând din aripi şi nimeri cu picioarele întinse pe 
piatră. 

Atunci însă se întâmplă un lucru nemaiauzit: piatra miorlăi, mieună şi ţâşni în 
lături, undeva în întuneric. Cocoşul, ca să se salveze de la o cădere groaznică, a 
trebuit să-şi întindă de-a binelea aripile. Cu toate acestea s-a trezit într-o apă 
murdară şi puturoasă de şanţ. 

— Cto-cto-cto?! cotcodăci mânios. Ce glumă proastă mai e şi asta?! Să te 
prefaci în piatră lângă drum, noaptea şi pe timp de ploaie! Mi-am murdărit de tot 
veşmintele! în starea asta nici să gândeşti la o noapte pe cinste... Cea mai puţin 
pretențioasă găină mă va arunca dincolo de uşă! Şi ce putea să fie?... De vulpe nu 
poate fi vorba, nici de jder şi nici de nevăstuică, dacă e să te gândeşti bine. A fost 
totuşi ceva, parcă de undeva cunoscut! Caldă şi cu blană moale!... în orice caz o 
creatură vie. Ei, prietene! 

— Miau! răspunse un glas potolit din întuneric. 

— Repetă mai tare! Nu-ţi economisi gâtlejul! Ce obicei ciudat şi supărător 
şi din ce în ce mai răspândit să-ţi bolboroseşti numele stropşit pe sub nas! 

— Miau! repetă vocea mai aproape. 

— Aha! Mi se pare că te cunosc. Eşti doamna pisică?! 

— Miau! 

— Da' ce naiba faci pe drum la ora asta, jupâneaso?! Te schimbi în piatră, 
sperii călătorii, rupi picioarele persoanelor cuviincioase!... co-co! Ce-i asta? 

— Fac ce faci şi domnia ta. Merg drept înainte dar, pentru că am obosit, 
m-am oprit o clipă să mă odihnesc pe loc uscat! 

— Da' unde ţi-s ochii? N-ai văzut că eu merg în aceeaşi direcţie?! 

— Ochi am, însă i-am închis olecuşoară! Da' domnia ta n-ai ochi? 

— Hm... Bineînţeles... Aşa-i... i-am avut foarte buni... Puteam cu un singur 
ochi să zăresc vulturul în înalturi... iar în iarbă, după slabul luciu al penelor, 


recunoşteam dintr-o dată găinile mele şi puii. Acum mi-a mai rămas numai auzul bun! 
Doar te-am recunoscut de la atâta depărtare după glas! 

— Nu-s prea departe. Cel mult la cât ai măsura de două ori cu laba, observă 
pisica cu modestie. 

— Asta nu spune nimic, te-am recunoscut pe loc! Da' ce făceai aici? 

— M-am pornit unde-oi vedea cu ochii. în clipa când mi-ai căzut pe gât, mă 
gândeam ce bine-i să găseşti pe întuneric un colţişor uscat şi retras. 

— Da, da! Ar fi minunat un coteţ încăpător cu o stinghie potrivită! Nu 
cunoşti, jupâneaso, ceva de felul acesta prin apropiere? 

— Nu, nu cunosc din nefericire. 

— Ce, nu eşti de pe-aici, jupâneaso? 

— Ba da, sunt de-aici, dar niciodată nu mi s-a întâmplat să mă îndepărtez aşa 
mult de casă. 

— Şi ce nevoie aşa grabnică te-a îndemnat să ajungi noaptea prin ploaie la 
atâta depărtare de sat? Putem merge împreună şi-ţi poţi povesti necazurile, pentru 
scurtarea timpului. Numai te rog să nu faci economie de gâtlej, căci, deşi mi-am 
păstrat auzul destul de bine, şuierul vântului, căderea ploii şi chiar mersul nostru, 
fără îndoială că vor îngreuna ascultarea. 

— Mi-i peste mână să vorbesc tare! Pe deasupra, istoria nu-i deloc 
interesantă, observă cu grijă pisica. Pe când eram tânără şi sprintenă aveam gheare 
ascuţite şi dinţi zdraveni cu care slujeam oamenilor. Le păzeam gospodăria şi hrana 
de şoareci, mă jucam cu copiii lor... Acum c-am îmbătrânit, când nu mai pot prinde ca 
înainte şoareci şi şobolani, m-au alungat, pe o astfel de ploaie, noaptea, în vijelie şi 
frig groaznic. Mi-am pierdut toată situaţia de mai înainte! 

— Aşa, aşa... acelaşi lucru şi cu mine, cotcodăci cocoşul. îi trezeam în 
fiecare dimineaţă, le preziceam timpul, păzeam puii de ulii, le înfrumuseţam curtea 
cu chipul meu! Atâţia ani, atâţia ani... E adevărat, nici nu-mi mai amintesc de început. 
Şiacum, la bătrâneţe, trebuie să pribegesc! Oare corespunde cu demnitatea mea 
călătoria asta pe vânt şi ploaie, la un ceas când toate găinile cuminţi din lumea 
întreagă dorm de mult?! Nici măcar nu ştiu unde-o să-mi odihnesc azi ciocul. Suntem, 
precum văd, fraţi de suferinţă. Cum eu am un auz bunişor iar domnia ta, pe cât pot 
judeca după strălucirea ochilor, ai încă o vedere nu prea rea, am putea să ne ajutăm 
unul pe altul! Să întemeiem o asociaţie! Eşti de acord? 

— Bineînțeles, răspunse pisica. Cu atât mai mult cu cât niciunul dintre noi 
nu pierde nimic prin aceasta. 

Au pornit împreună pe marginea drumului glodos. în faţă păşea, scuturându-şi 
creasta, cocoşul, iar dupa el se ţinea tupilată pisica. 

Era întuneric de jur împrejur. Culmea ghinionului, vântul şi ploaia s-au întețit 
straşnic şi bietele fiinţe ude şi îngheţate, se gândeau cu disperare ce va fi cu ele. 

Deodată cocoşul s-a oprit pe neaşteptate. 

— Ascultă, jupâneasă, sforțează-ți ochii şi uită-te bine; mi se pare că pe 
drum vine o căruță sau mai sigur o maşină... Groaznic pufăie! Poate să ne strivească 
dacă n-o să ne ferim cu grijă în partea cuvenită. 

-= Nu aud nimic şi nici nu văd bine. însă nu poate să fie maşină de vreme 
ce are ochi ca ai mei, numai că par mai mari, hotări încetişor pisica. 

Nu apucase să isprăvească vorba când cu hârâială şi tropoteală se prăvăli asupra 
celor doi prieteni ceva negru şi voluminos. 

— Cto-cto-cto?! strigă cocoşul, sărind în sus ca o minge, în timp ce 
pisica se lipi topită de pământ, prinsă de-o spaimă mortală. 

— Hrrr! mârâi monstrul, oprindu-se şi chiar retrăgându-se un pas îndărăt. 


— Ce atac e ăsta pe drumuri? Vă rog să vă împrăştiaţi că altfel trag. De la 
o vreme în tot ţinutul e o dezordine teribilă! Nimeni nu mai e sigur de avere şi viaţa 
sa nici în casă, nici pe drum. Şi, cu toate acestea, sunt proşti care aruncă din locuinţă 
slugile credincioase şi încercate! 

— Ce aud?! Iubitul Brys-Brysinski! Cunoştinţă veche din ograda vecină! 
se bucură cocoşul. Ce s-a întâmplat? încotro te grăbeşti acuma noaptea? Poate că 
după domnia ta vine stăpânul cu căruţa şi se va învoi să ne ducă undeva pentru 
odihna de noapte? 

— Ei, aşi!... râse amar Brys-Brysinski! Tocmai alergam ca turbat fiindcă m- 
au nedreptăţit. Cât am fost tânăr m-au ţinut, au profitat de serviciile mele. Ani întregi 
am dormit numai cu un ochi, neliniştit continuu de diferite glasuri, mirosuri şi figuri, 
între care trebuia să le recunosc pe cele prietene şi pe cele duşmănoase stăpânilor. 
M-au legat cu lanţ, m-au hrănit cu ce se întâmpla, dar am îndurat totul cu răbdare 
pentru un cuvânt bun, pentru o scurtă mângâiere. Credeam că mă iubesc. în slujbă 
mi-am irosit puterile, mi-am pierdut dinţii, am surzit, am chiorât... Am încetat să mai 
fiu fiorosul Brys. Cu ce sunt eu vinovat de asta?! Şi tocmai de aceea m-au alungat. 
Acum, unde să mă duc? Cine o să mă mai ia! Nici n-am unde să pun capul într-o 
noapte atât de neagră şi rece... Oare-i cinstit să procedezi aşa cu o slugă bătrână? 

— Adevărat! Adevărat! cotcodăci cocoşul. Trebuie să ne sfătuim! Am 
întemeiat, cu jupâneasa Pisică, asociația de ajutor reciproc „Nimic de pierdut”. 
Deoarece eşti şi domnia ta într-o situație asemănătoare cu a noastră, poate că te 
alături nouă. 

— Bineînţeles că mă învoiesc! mârâi Brys-Brysinski. 

— E foarte măgulitor pentru noi, cu atât mai măgulitor cu cât domnia ta 
cunoşti mult mai bine decât noi împrejurimile, mieună cuminte pisica. 

— Şi-ai păstrat cu certitudine cel puțin unul din cele cinci simțuri, a 
adăugat cu importanță cocoşul. 

— Nu pot tăgădui, recunoscu sincer Brys. Poate mirosul?... Da, poate mi-a 
rămas puțin din simțul mirosului... 

— Minunat. Interesele asociației se află pe drum bun... 

Avem auz, văz, miros, gust şi pipăit. 

— O, cu mare plăcere aş pipăi un culcuş cald şi-aş gusta ceva! lătră vesel 
Brys-Brysinski. 

— O, şi eu! adăugă timid pisica. 

— Să nu pierdem vremea cu trăncăneli de prisos! cotcodăci cocoşul şi păşi 
înainte scuturând mândru creasta. 

Au pornit toţi trei pe drumul negru ca tăciunele, într-un întuneric aşa de adânc că 
dispăruse, parcă pe vecie şi în întregime, orice urmă de lumină. Se afundau în gropi 
mocirloase, se poticneau pe rând, se bălăceau în băltoace ca rațele, pentru că nu 
distingeau nimic-nimic şi nu recunoşteau hârtoapele decât după căderile dureroase 
ale fiecăruia. Din ce în ce mai des câte unul din ei gemea sau se izbea în orbecăiaiă, 
de vecin, cu putere. 

— Ce noapte! 

-— Of, of! Hrr! 

— Co-co-co! 

— Miau! 

Cu toate acestea, ochii ageri ai pisicii izbuteau să recunoască câte ceva chiar în 
acest întuneric de tăciune. 

— Opriţi-vă, domnilor! în faţa noastră se află ceva... Se pare că-i o poartă. 
Pe de lături văd stâlpi... în sus acoperiş negru, iar în mijloc luminează un pătrat ca de 


aur... 

— Ce naiba! să fie poarta cârciumii „La banul pierdut”? Nu prea seamănă 
şi-i prea aproape. Sau, ştiu eu, am alergat ca un nebun şi nu-mi dau seama ce 
distanţă am parcurs, mârâi Brys-Brysinski. 

— Mie mi se pare că am şi înconjurat jumătate din globul pământesc. 
Niciodată, clar absolut niciodată, n-am mers aşa de departe! rosti cocoşul. 

— în orice caz e un semn bun, de vreme ce avem un acoperiş. Să ne 
adăpostim sub el, să ne uscăm un pic, să privim şi să chibzuim ce-i de făcut mai 
departe, opină cu prudenţă pisica. 

S-au adăpostit şi erau bucuroşi că nu le mai plouă în cap, când deodată Brys- 
Brysinski strigă şi se feri într-o parte, îmboldind şi pe tovarăşii săi: 

— Olelei! se mişcă stâlpii, se prăvale poarta... Fugiţi c-o să ne strivească! 

Icha! Icha! liacha-cha! 

— Am încasat un par în coaste. Mi se pare însă că era copită, mieună 
fugind pisica. Dar ce înseamnă răgetul acela? 

— A fost troznetul unei clădiri care s-a prăbuşit, o instruia pe colegă Brys, 
alergând în întunecime alături de ea. 

— Domnilor, domnilor! Aşteptaţi puţin! întoarceţi-vă! E o greşeală. Nu-i 
nimic rău, e măgarul grădinarului! strigă după ei din răsputeri cocoşul. 

— De ce v-aţi ales un loc de oprire aşa de neobişnuit, în mijlocul drumului? 
Ce faceţi aici? mormăi câinele, după ce se întoarse. 

— După cum vedeţi, stau! răspunse flegmatic măgarul. 

— Staţi? Noaptea? în ploaie? Mi se pare că problema e foarte neclară. 
Doar n-o să ne faceţi să credem că v-a atras din grăjduleţul călduţ, într-o asemenea 
vreme, dorinţa de-a observa cometa lui Halley?%?... muşcă, ironic, Brys. 

— Ba, cum nu, cum nu! E foarte posibil! Domnul Clăpăug s-a remarcat 
totdeauna prin atracţia pentru cugetare şi astronomie. îl cunosc foarte bine! îi luă 
apărarea măgarului cocoşul. 

— Şi chiar ai profitat uneori de pasiunea aceasta a mea şi în timp ce eu 
cugetam, mi-ai mâncat tot ovăzul din iesle! adăugă măgarul cu voie bună. 

— Ha, ha! Se întâmplă! râse cu veselie cocoşul. Dar fără glume, ce căutaţi 
noaptea pe-aici? 

— O soartă mai bună! Cât timp am fost tânăr, cât am putut duce greutăți 
enorme, m-au ținut. Acum, când am slăbit, le părea rău de-o mână de fân sau de-un 
colț de acoperiş. M-au alungat în drum. Sunt un hoinar fără adăpost... 

— Hm! La fel ca noi toţi, miorlăi pisica. în cazul acesta puteţi să intraţi în 
asociaţia noastră „Nimic de pierdut!” Cu cât vor fi mai mulţi membri, cu atât mai 
bine! 

— Asociaţia „Nimic de pierdut!” repetă măgarul. Permiteţi-mi să mă 
gândesc. Propriu-zis am foarte mult de pierdut: până acum am pielea întreagă şi 


cometa este un mare corp ceresc, care aleargă e-o 
orbită foarte îndepărtată în jurul soarelui, formată dintr-o 
stea şi o rază luminoasă sau coadă. Marea cometă a lui 
Halley e vizibilă de pe pământ în perioade anumite de 
timp, calculate de câtre celebrai astronom englez Edmund 
Halley (1656-1752). Halley a văzut această cometă în anul 
1682, apoi, în concordanţă cu prevederile lui, ea a mai 
apărat în anii 1759, 1835 şi ultima oară în 1910, tocmai 
atunci când Sieroszewski scria basmul „Invalizii” 


pântecul mare. Dar fiind însă că mă tem mai mult decât de orice pe lume de lupi, iar 
aici e Brys-Brysinski, despre al cărui curaj am auzit multe, sunt gata să mă unesc cu 
voi! 

— Deci e în ordine! De ce stăm pe loc? Picioarele mi-au amorțit de-a 
binelea. Să pornim! Ce plăcere curioasă să te ude ploaia! se agită cocoşul. 

Au mers mai departe, strângându-se pe lângă măgar, care, fie ce-o fi, îi apăra cu 
persoana sa şi cu laturile burţii ieşite în afară, de ploaie şi chiar de vânt. 

— Amabilul domn înțelege... că, deşi asociația noastră 

„Nu are nimic de pierdut”, fiecare a adus în ea ceva, pentru că fără aceasta nu 
există tovărăşie! trăncănea pisica politicos, învârtindu-se printre picioarele măgarului 
şi ferindu-se cu îndemânare să nu fie călcată de copitele greoaie. 

— Domnul Cocoşescu a adus un auz teribil de bun, eu - resturile vederii 
mele, iar domnul Brys-Brysinski - simţul mirosului... 

— Ce vorbă-i asta „resturi”? eu am adus întreg şi sănătos simţul mirosului! 
Vă rog să nu-mi schimbaţi cuvintele! se supără Brys. 

— N-am spus deloc aşa! se apără pisica. 

— Bine, am să vă împac. Vă ofer gustul meu ales, gâfâi măgarul. 

— Ha, ha! S-ar găsi mulţi asemenea amatori! se veseli cocoşul. 

— în cazul acesta nu e vorba de aşa ceva, se amestecă blând pisica. 
Stimatul domn are numeroase calităţi dorite foarte mult de asociaţia noastră! Glas 
puternic, figură arătoasă, comportarea plină de blândeţe şi seriozitate. Propriu-zis, 
până acum n-am avut preşedinte. Propun, stimaţilor membri, ca preşedinte al nostru 
pe domnul Clăpăug. 

— Mă încântă foarte mult propunerea, dar... 

— Niciun „dar”! Ales în unanimitate! începură să strige toţi. 

Măgarul tot se mai codea, tot mai reflecta, mişcând în întuneric din urechile 
enorme, când Brys lătră înverşunat: 

— Mai întâi de toate va trebui să ai grijă de viața noastră şi să rezolvi toate 
treburile cu oamenii şi poliția. 

— Şi ce e mai important, trebuie să te gândeşti cum să ne procuri hrană şi 
adăpost! Da, da! cotcodăci cocoşul. 

— Hm... mormăi preşedintele. Mă îndoiesc că vom izbuti fără ajutorul 
omului. Cu timpul poate, când ne vom obişnui cu traiul liber... însă acum vă sfătuiesc 
să căutăm un om. 

— De mult am spus eu asta! co-co! ţipă cocoşul! 

— Pentru că suntem tocmai la marginea pădurii, n-ar fi rău să trimitem pe 
cineva care, urcându- se într-un copac, ar putea să privească în împrejurimi, îi 
îndemnă pisica. 

— E drept, conveniră toți şi se îndreptară spre întâiul copac de la margine, 
negru de atâta întuneric. 

Au trecut cu atenţie printre spini, păducei şi mărăcini de pădure, pentru că 
noaptea nu dai aşa de greu de vreo nenorocire. Sus, deasupra lor, foşneau crengile 
brazilor falnici. Se făcuse mai cald, în schimb era şi mai întuneric. Chiar pisica vedea 
acum prea puţin. Era o regiune foarte neplăcuta. Deodată cocoşul, care mergea 
înainte, se agită straşnic. 

— Cto, cto, cto?! 

Brys, fără să stea mult pe gânduri, o tuli la fugă pe drum înapoi, urlând: 

— Lupii! 

După el gonea de-i scăpărau copitele domnul preşedinte, iar pe deasupra lor zbura, 
cu aripile întinse şi cu pliscul căscat, cocoşul. Pisica n-a reuşit să fugă, aşa că a sărit 


pe copac şi s-a apucat cu ghearele de ieşiturile tulpinii. Lupul era dedesubt; i se 
auzea cu claritate groaznica-i răsuflare. între timp, ghearele pisicii, tocite din cauza 
slujbei îndelungate, alunecau de pe copacul tare. Picioarele înţepenite de bătrâneţe 
slăbeau şi refuzau ascultarea. Nefericita creatură nu numai că nu putea să urce mai 
sus, dar, dimpotrivă, aluneca pe încetul tot mai jos spre gura deschisă a lupului. 
Atingea acum cu coada pământul şi aştepta, clipind des din ochi de spaimă, că în 
fiece clipă se vor înfige în spatele ei colții groaznici ai fiarei. Lupul totuşi nu se 
grăbea. Atunci pisica sări cu atenţie alături şi, nimerind între rădăcini, s-a ascuns 
într-o mică vizuină. Vizuina s-a dovedit a fi uscată, plăcută şi ospitalieră. Pisica prinse 
curaj, deschise cât putu mai larg ochii strălucitori şi se uită de jur împrejur. Nu era 
nici urmă de lup, în schimb, sub un copac, înfundat în scorbura putredă şi nu prea 
mare a trunchiului, dormea un băieţaş îmbrăcat sărăcăcios. El gâfâia, gemea şi 
scâncea în somn, aşa că putea fi luat prin întuneric drept ceva mai rău decât un lup. 

Pisica se apropie, adulmecă pe necunoscut, îi ascultă respiraţia şi... i se aşeză pe 
genunchii rebegiţi de frig. Băiatul o atrase bucuros lângă el, dormind mai departe. 
între timp, asociaţia „Nimic de pierdut!” gonea pe drum în întrecere cu vântul. în cele 
din urmă, cocoşul, pierzându-şi răsuflarea, se opri. 

— Sunt toți? Unde-i pisica? Domnule preşedinte! 

— Ei!... trăncăneşte sănătos! Ce-mi pasă mie! mormăi zvârlindu-şi 
picioarele mai departe măgarul. 

— Asta nu-i treabă! strigă cocoşul, simțind că-l părăsesc puterile. Să laşi 
un tovarăş la moarte sigură!... Doar am promis să ne ajutăm unul pe altul?! 

— Dar nu față de lupi! Totdeauna am avut grijă de integritatea pielii şi 
stomacului meu! demonstră măgarul. 

— Domniei tale ţi-i uşor să pretinzi acest lucru, pentru că în orice clipă 
poţi să te ridici în sus, la adăpost, ca un aeroplan! mârâi Brys. 

S-au oprit totuşi şi şi-au întors nările împotriva vântului. 

— Parcă nu se simte a lup, rânji Brys. Poate vi s-a părut? 

— Asta-i bună! Da' cine a dat primul semnal de fugă? se supără măgarul. 

— N-a fost semnal, ci numai avertisment! Era de datoria mea! Da' domnia 
ta primul ai întins-o la fugă. 

— Şi-apoi noi toți suntem datori prin regulament să-l urmăm pe 
preşedinte! Ce? Poate nu?! lătră Brys. 

— N-aveţi pentru ce să vă certați! S-a întâmplat, s-a întâmplat! îi linişti 
cocoşul. Mai bine chibzuiţi ce-i de făcut acum. 

— Cel mai bine ar fi ca tu, cocoşule, să mergi şi să vezi ce se întâmplă 
acolo. lar noi vom rămâne aici, în rezervă, hotărî măgarul. 

— Şi la momentul potrivit ne vom grăbi în ajutor, adăugă Brys încurajator. 

Cocoşul îşi făcu semnul crucii pe neobservate cu aripa dreaptă, oftă şi porni 
temerar înapoi. Se strecură încetişor pe sub desişul mărăcinilor şi, după stelele 
luminoase ale ochilor, recunoscu, în întunecimea trunchiului gros, pisica. 

— A, dumneata aici? Da' ce stai aşa? Noi ne-am neliniştit straşnic din 
cauza domniei tale... iar dumneata tragi la aghioase! Ai găsit un colţişor bun! Evident 
că lupul a fugit, speriat de tropăitul preşedintelui nostru... 

— Da' nici n-a fost vreun lup! 

— Atunci cine gâfâia aşa de grozav şi se foia pe-aici? 

— Un băiat. Doarme sub copac. Sărăcuţul a răcit îngrozitor. Tocmai îi 
încălzeam genunchii. 

— Nu ai nimic mai bun de făcut, chiar în momentul în care toată asociaţia 
caută continuu şi hotărât de lucru? Ei! ? 


— Eu mă gândesc cum să-l atragem şi pe el în asociația noastră. 
închipuieşte-ţi, domnule Cocoşescu, ce lucru minunat ar fi un om, membru al 
asociaţiei noastre „Nimic de pierdut”! Ce mai afaceri vom putea întreprinde!... 

— Da, aşa-i. E adevărat! Straşnică treabă! Totdeauna am spus acelaşi 
lucru! Mă duc după ceilalţi, cotcodăci cocoşul. Veniţi, veniţi! Am găsit un om! 

— Ce tot spui? lătră câinele. 

— Icha-cha-ichu! răgi bucuros domnul preşedinte, îndreptându-se la trap 
spre locul unde se afla cocoşul. 

Acesta îi duse sub copac. La lumina ochilor pisicii zăriră băiatul dormind. 

— Aşa mic!... se strâmbă câinele. Şi n-are niciun fel de încălțări, iar 
îmbrăcămintea-i numai zdrenţe. 

— Ai fi vrut neapărat un bogătaş! se revoltă cocoşul. 

— Bogătaşii au inimă de piatră! mieună conciliant pisica. Şi-apoi, nu dorm 
sub copaci, pe ploaie! N-am fi găsit niciodată vreunul. Consider însă că şi pe acest 
sărman ar fi bine să-l aducem în asociaţia noastră. Totdeauna omul e om! 

— Aşa-i, aşa-i! mormăi preşedintele, scăpând botul pe piept de somn. Cine 
eşti, băiete? 

Băiatul se trezi şi se ridică strigând uşor. Pisica, aruncată, căzu la pământ şi se 
rostogoli spre 
câine, care îşi arătă dinţii din obişnuinţă şi chiar avea poftă s-o scarmene puţin. 

— Cine eşti? repetă cu aroganță măgarul. 

— Sunt las! Iasiek orfanul! 

— Da' ce faci aici? 

-= Iertați-mă, sunteţi de la poliție, am ațipit oleacă... Nu ştiam că nu-i voie. 

— Ha, ha! se veseli Brys-Brysinski. Se doarme numai acasă. 

— Nu suntem poliţia, ci asociaţia „Nimic de pierdut!”, care caută pentru 
membrii ei o ocupaţie cinstită, muncă, câştig, adăpost sau ceva asemănător. Poate 
că domnia ta ştii vreo îndeletnicire ca lumea, de exemplu pentru un măgar, pe 
lângă vreun grădinar oarecare? 

— Sau pentru mult îndatoratul şi modestul cocoş? se amestecă pintenatul. 

— Sau pentru credinciosul, ireproşabilul câine? adăugă 


— Sau pentru o persoană încă nu de tot bătrână, mieună cotoiul. 

— Dacă tu însuţi nu ai ocupație şi adăpost, atunci poți să te alături 
nouă, sfârşi măgarul cu importanţă. 

— Ah, domnilor, aţi sosit la timpul cel mai potrivit! Vă voi fi recunoscător 
până la mormânt, pentru că fierarul la care eram ucenic m-a alungat, şopti las. 

— Da' pentru ce? întrebă pisica cu compătimire. 

— Crede că lucrez prea puţin. însă nu pot mai mult. Spune că 
mănânc peste măsură, iar eu totdeauna sunt flămând. 

— Bine. Ai fost primit, te numesc secretarul meu! răgi măgarul. 
Şi-acum, secretarule, chibzuieşte cum să obținem adăpost cald pentru astă 
noapte şi ceva de mâncare! 

lasiek se scărpină în cap. 

— Socot că e cel mai bine să mergem... la casa pădurarului. Padurăriţa e 
grasă şi bună, poate că se va îndura de noi. 

— Da, aşa-i! însă pădurarul e iute la mânie şi are bici lung. Ştiu eu ceva 
despre asta! chelelăi Brys-Brysinski. 

— Nu mai avem de ales, hotărî măgarul. E departe de aici? 

— Nu, nu-i departe. Trebuie urcată pisica pe copac să se uite în ce parte se 


zăreşte lumină. 

— Sau poate e mai bine să zbor eu? se oferi Cocoşescu. 

— Zboară, vorbi proaspătul secretar, ridicând cocoşul. 

La acest glas vesel îndrăzneala îi prinse pe toţi, iar când din vârful bradului 
cocoşul anunţă că vede o lumină puternică şi că nu-i deloc departe, porniră cu toţii 
în direcţia arătată. 

îndată vremea se schimbă, ploaia stătu, vântul se potoli şi pe cer luciră stele. 

Curând se aflarăîn faţa unei clădiri mari, posomorâte, în ale cărei geamuri 
pâlpâiau lumini. îi miră totuşi faptul că geamurile erau deschise, iar prin încăperi se 
vedeau umblând chipuri cu pălării şi şepci pe cap. 

— Ce-i asta? Nuntă?! întrebă cocoşul. 

— Mai curând înmormântare! mieună pisica. Atunci, dintr-un geam, zbură o 
pungă mare. 

— Linişte! îs hoţi!... şopti lasiek. 

— Hoţi? Să încep pe dată să latru! se zborşi Brys. 

- Ei! Eşti prost! O să te mai şi împuşte! Nu vezi că au flinte cu ei? Ştiţi ce: 
eu mă gândesc să ne convingem bine ce este, pentru că s-ar putea să nu fie hoţi, ar 
putea fi vorba de un incendiu... Să facem deci aşa: Fiindcă temelia e înaltă şi e greu 
să ne căţărăm pe zid, să stea măgarul lângă perete, pe măgar să sară câinele, pe 
câine pisica, iar pe pisică cocoşul. Acesta vă va putea spune tot ce vede şi atunci, 
dacă sunt hoţi, măgarul să zbiere la comandă cât îl vor ţine puterile, câinele să latre, 
pisica să miorlăie, iar cocoşul să cotcodăcească. Eu voi fluiera, voi pocni şi voi striga: 
„Prindeţi-i”. Hoţilor nu le place asta. Ştiu, fiindcă nu o dată a trebuit să merg cu 
şperaclul ca să deschid broaştele pe care le stricau ei. 

— Admirabil! se învoi măgarul. Eu m-am şi aşezat! îndată câinele, cu 
ajutorul lui lasiek, se căţără pe măgar, fixându-se pe greabănul lui slab, în spatele 
câinelui băiatul potrivi pisica, iar pe pisică zbură cocoşul. Acesta se uită prin geam 
căci, din prudenţă, se furişaseră sub un geam închis, şi să cadă grămadă de spaimă, 
nu alta. 

— Olei! Ajutor! Ce de hoţi! Sunt vreo şase! Şi printre ei, ia uitaţi-vă, e chiar 
gospodarul meu! 

Mă recunoaşte! N-o să cotcodăcesc! Nu pot! 

— Trebuie! strigă lasiek de jos, altfel toţi vom pieri! Hei, gata: unu, doi, trei! 
Cât vă ţin foalele! 

Măgarul se încordă, se umflă ca un butoi şi mugi cât mai gros, ca dintr-un trombon 

de alamă; 
Brys, căscând botul cât o uşă de cârciumă, urla, lătra, ca şi cum ar fi văzut o haită 
de lupi, pisica miorlăia speriată, apucându-se cu ghearele de laţele câinelui, iar 
cocoşul ţopăia pe movila vie şi mişcătoare, scutura din aripi şi cotcodăcea de 
groază ca niciodată. 

— Prinde-l, ţine-l! Tiu, tiu, tiu! striga, când cu o voce subţire, când groasă, 
fluiera şi pocnea lasiek. 

în casă se făcu linişte, la geam apăru o faţă cu mustăţi. Dar zgomotul şi bătăile de 
aripi se repetară. Atunci hoţii începură să sară iute printr-o fereastră deschisă, în 
curte, ca broaştele: hop! hop! hop! 

După o clipă umbrele lor se pierdură prin gard şi se putea auzi numai în depărtare 
zdupăiala picioarelor care fugeau. 

- Acum, linişte! opri lasiek pe tovarăşii săi înveseliţi, care voiau să mai 
repete concertul. Repede, veniţi, să facem orânduială în casă. 

Au intrat, au închis casa, au încuiat uşa cu cheia, au stins luminile de prisos şi au 


lăsat aprinsă numai o lumânare. S-au uitat în camera în care totul era răvăşit, scos 
din dulapuri, din sertare şi bufete, pe podea şi pe masă. Pe masă se aflau păhărele, 
pahare mari, o carafa cu vodcă, sticle de bere, pâine tăiată şi sfărâmată, unt şi un 
câmat din care muşcase cineva. 

— A rămas puţin şi pentru noi! Co-Co! cotcodăci, cu mulțumire, cocoşul, 
culegând firimiturile. 

Pisica se strecură până la unt, Brys obţinu o bucată de salam, iar pe deasupra mai 
găsi oase 
aruncate de la friptură, cu care se apucă pe dată de luptat, pe sub pat şi pe sub 
masă. las îşi tăie pâine şi-şi croi felii din câmat. Numai măgarul se uita cu tristeţe 
la cei care mâncau, clăpăind din urechi şi slobozind buza de jos. 

— Ai, până una-alta, coaja de pâine, iar apoi vom căuta ceva şi pentru tine, îl 
îmbărbătă las. 

După ce au mâncat, băiatul i-a chemat în curte, a dat poruncă să fie păzită poarta, iar 
el, cu mare 
greutate, a târât punga înapoi în casă. Pe urmă a aruncat din şură o legătură de fân 
pentru măgar şi s-a întors cu tovarășii lui înăuntru. N-a mai închis uşa, pentru că 
poate pădurarii aveau să revină acasă până, la ziuă. Doar câinelui i-a poruncit să se 
culce în prag. 

— Restul să se culce pe unde vrea! Să vă amintiţi însă că, îndată ce voi 
şuiera, aveţi a vă apuca pe loc de treabă: veţi mugi, tropăi, urla sau cotcodăci! lar 
domnia ta, domnule preşedinte, să dai şi cu copitele! 

— Bine, se învoiră animalele. 

Cocoşul zbură pe marginea dulapului, pisica se aranjă în cenuşa caldă din cămin, 
câinele se lungi pe prag, iar măgarul se întoarse în curte aproape de şură şi se apucă 
de mestecat. 

lasiek se întinse şi el în odaie, pe laiţă. Peste câteva momente toţi dormeau cu poftă. 

între timp, hoţii nu fugiseră departe. Auzind că zgomotul s-a întrerupt şi că nu-i 
urmăreşte nimeni, s-au oprit, la fluierătura şefului, s-au adunat grămadă şi-au început 
să discute: 

— Ce-a mai fost şi asta? 

-— Dracul ştie! Vreo stafie! De-abia mă uitasem la ea şi deodată: hâţ la 
ochi! Cioc de uliu, mustăţi ca nişte mături... Lovea cu ele în geam şi se zborşea la 
mine ţopăind!... Era aşa de mare că, deşi temelia casei e înaltă, ajungea cu căpăţâna 
mai sus de fereastră. O doamne! Şi-acum îmi bate inima de frică, povestea unul. 

— Dar vocea! Cred că nu va suna mai rău trâmbița Arhanghelului Mihail în 
ziua judecății de- apoi! M-a cuprins frigul, nu alta! 

— Şi totuşi, uitaţi-vă acum s-a făcut linişte, s-au stins luminile, cu toate că 
pădurarul încă nu s-a întors, căci s-ar fi auzit duruit de căruță, a observat şeful. 

— Ehei!... Pe degeaba am aruncat atâta pradă, atât argint, îmbrăcăminte 
bună!... Şi când colo, ce mai? Vreo vedenie, vreo stafie! Tfu! se amestecă cel mai 
tânăr. 

— Atunci, du-te, dacă eşti aşa viteaz, şi adu măcar pungoiul pe care l-am 
azvârlit prin geam! 

— Ce, credeți că nu merg?! Voi merge! se aprinse tinerelul. Dar voi să mă 
aşteptaţi aici... 

— Sigur c-o să aşteptăm. Numai grăbeşte-te, pădurarul încă nu s-a Întors. 
Nu peste multă vreme se face ziuă! 

S-a dus hoţul încetişor spre casă, a trecut poarta cu bine şi a înconjurat clădirea, 
căutând pungoiul. Nu l-a găsit, dar pofta hoţească pusese stăpânire pe el, aşa că 


începu să se caţere pe din dos, încercând geamurile şi uşile dacă sunt închise. Uşa de 
la bucătărie se deschise. Se furişă înăuntru, ascultă; linişte. Merse mai departe, 
aceeaşi linişte. Deschise uşa de la club, de acolo venea parcă o gâfâială uşoară, dar 
nimic mai mult. Scăpără un chibrit care pâlpâi şi se stinse, scăpără altul, la fel. înţelese 
că i s-au udat în pădure pe timpul fugii prin tufişurile plouate. Se uită şi văzu că în sobă 
lucesc nişte cărbuni. Merse şi puse chibritul pe ei. Nu erau însă cărbuni aprinşi, ci 
pupilele ochilor pisicii. Când a atins-o la ochi, pisica s-a speriat, s-a stropşit, a vrut să 
sară din sobă şi, în întuneric, s-a repezit drept în faţa aplecată a tâlharului. în acelaşi 
timp, cocoşul, deşteptat din somn, scutură înfricoşător din aripi şi cotcodăci pe tonul 
său cel mai gros: 

— Cto-to! Cto-to! 

Speriat, hoţul aruncă cu greutate pisica de pe el şi alergă spre uşă, dar în prag Brys- 
Brysinski îl înhăţă de picior. 

— Doamne, Dumnezeule, fie-ţi milă de mine! 

Sări ca din puşcă, complet prostit, tară cunoştinţă. Gonit de urletele animalelor şi de 
strigătele lui lasiek din casă, se grăbi în partea opusă porţii şi dădu peste măgar. 
Acesta îşi aminti bine poveţele lui lasiek şi nu-şi economisi copitele. 

— O, doamne, doamne, peste tot numai draci! gemea hoţul, fugind cât îl 
ţineau picioarele spre pădure. 

Tovarăşii lui, auzind dinspre casă zarvă neobişnuită, gemete şi strigăte care nu mai 
încetau, crezură că-i vorba de vreo urmărire şi-o tuliră care încotro. 

Pe drum, în acest timp, venea acasă cu căruţa pădurarul. Zărind oameni care se 
furişau în pădure şi care, la vederea lui, s-au întors din drum, bănuind că-s braconieri 
sau hoţi de lemne, a înhăţat puşca şi a strigat: 

— Stai că trag! 

Fiindcă au continuat să fugă, a tras În aer ca să-i sperie. 

Atunci, ultimul din fugari s-a oprit şi-a căzut în genunchi: 

— lertaţi-mă, n-am să mai fac niciodată! 

— Ce-i cu tine, Woitek, de alergi prin pădure fără şapcă? întrebă pădurarul, 
recunoscând un argat din cătunul vecin. Urcă repede în cotiugar! 

Flăcăul se ridică şi, şchiopătând, se urcă în căruță. 

— Să nu vă duceţi spre casa dumneavoastră că acolo s-a aciuat dracul, icni 
în cele din urmă cu groază. 

— Ce tot vorbeşti? Ce ţi-a mai trăsnit prin cap? Nu cumva te-ai îmbătat?... 
Ce faci pe-aici şi cine erau acei care fugeau o dată cu tine? 

— Vai de capul meu de orfan!... Om bun, rău am făcut eu şi ei... gemu 

Woitek. Pentru asta au 
venit dracii şi-au vrut să ne ia... Ceilalţi au fugit şi pe mine m-au lăsat. M-au trimis a 
doua oară la iadul acela!... De-abia mă mai ţin în viaţă... M-au schilodit, n-aş fi putut 
fugi nicio sută de paşi mai departe!... O, ne - fericitul de mine... Faceţi cu mine ce 
vreţi, ucideţi-mă chiar... Numai nu mă mai duceţi la casa dumneavoastră... Acolo e o 
fiară îngrozitoare. Ochiul omenesc nu poate să îndure vederea ei... 

— Hii, deee! gâfâi pădurarul, îndemnând caii. Vino-ţi în fire, omule, ce tot 

trăncăneşti! 

— De unde-avea să apară monstrul acolo! îl domoli pădurăriţa pe argat. 

— Mai ştiu eu?... Poate-i balaurul de la Wawel! scânci Woitek. 

La câtva timp după aceea au intrat în curte. Pădurarul îndrumă caii spre şură, iar el, 
ducând cu o mână puşca iar cu alta pe Woitek de guler, se îndreptă spre casă. 

— Hai, hai! striga la argatul care se împotrivea. E treabă necurată la mijloc! 

Trebuie să vedem şi 


s-o lămurim la lumina zilei! 

După ei mergea pădurăriţa în mână cu un polonic mare, de-abia cumpărat de la 
iarmaroc. 

Brys a simţit pe pădurarul cu cunoscutul bici scurt şi s-a tras repede la o parte din 
drumul lui. Pisica s-a pitulat sub laiţa pe care se afla Iasiek. Acesta, trezit de intrarea 
oamenilor şi de aprinderea luminii, s-a ridicat şi-şi privea temător zdrenţele. Numai 
cocoşul mai dormea liniştit pe marginea blidarului. 

Când s-a aprins lumânarea, ochilor miraţi ai gospodarului li s-au înfăţişat straie 
împrăştiate, lucruri strânse în legături, dulapuri întredeschise, sertare şi bufete 
răvăşite şi, în fine, oaspeţi curioşi nepoftiţi. Cel mai mirat însă fu Woitek: 

— Lăudat să fie bunul Dumnezeu! mormăi uitându-se speriat prin cameră. 

— Ce înseamnă asta? Au fost hoţi!... Uită-te, Mărie, totu-i de-a-ndoaselea şi 
redingota mea bleumarin călcată în picioare! Ce-i asta! strigă furios pădurarul. Farfurii 
sparte! Pânza scoasă afară din ladă... O, doamne! Ce încurcătură grozavă au făcut? 
Cum am să pot să mai găsesc ce-o să caut? ... De bună seamă că multe s-au şi pierdut! 
Au mâncat şi-au băut ca acasă la ei! se mânie iar pădurarul. Vorbiţi, pungaşilor, ce-i cu 
voi! De sigur că tu eşti o lepădătură hoţească. Spune repede cine-a fost aici? se adresă, 
înroşindu-se şi scăpărând din ochi, lui lasiek. 

— Nu, nu, nu noi! încercă să se apere băieţaşul. 

— Dar cine? Tu cine eşti? A, de la fierar! Ai venit cu şperaclul, nu? Vă cunosc 
eu, derbedeilor! 

Ce faci aici? Spune, hai, spune, de ce-ai venit noaptea la atâta depărtare de fierărie? 
Vorbeşte mai repede! Şi turma asta a ta, dobitoacele, astea, ce faci cu ele?!... Vorbeşte 
că altfel te omor! se stropşi iar pădurarul cel gros. 

Strângea din pumni, în timp ce mustăţile mari i se încovoiau şi i se urcau ca două 
vipere. Pădurăriţa l-a tras însă pe la spate de mânecă. 

— Linişteşte-te, Matei, mai aşteaptă. îți spun! închide-i deocamdată în 
cameră. Şi pe Woitek cu ei, că se uită urât la dânşii... Mâine o să aflăm totul, iar acum 
ajută-mi să adun lucrurile şi să le numărăm, ca să vedem ce lipseşte. Vom şti pe urmă 
ce să căutăm. N-o să fugă, închide-i şi zăvorăşte bine uşa, să stea acolo! Mâine o să 
chemăm vecinii, pe primar şi pe judecător, să facă dreptate. E timpul să distrugem 
plaga asta a hoţilor în ţinutul nostru... E bine că i-am prins. 

Tot mai vorbea, când din ogradă s-a auzit un muget groaznic, la auzul căruia săracul 
Woitek s-a îngălbenit, tremurând ca frunza de alun. 

— Da' ce-i! Au adus cu ei şi un măgar! Voiau să încarce totul şi să ducă, se 
bârzoi şi mai rău pădurarul. Ei, marş la mititica! ţipă, întorcându-se spre Iasiek şi 
tovarăşii lui. 

L-a împins mai întâi iute în cămara întunecoasă pe Woitek şi-apoi arătă cu mâna 
către lasiek, după lasiek se vâri umil Brys, pe urmă lângă ei se strecură pisica; la 
sfârşit păşi mândru cocoşul, scuturând creasta pleoştită. în libertate rămase numai 
măgarul, dar şi pe el îl legă pădurarul cu o funie de gard. 

Trist şi-au petrecut noaptea arestaţii în cămară. Woitek înjura de mama focului, 
plângea, ameninţa. Până la urmă însă s-a întins pe podea şi a început să sforăie, 
răspândind înjur miros de vodcă şi bere. las, cuibărit într-un colţişor, mângâia timid 
animalele de lângă el şi le încuraja. 

— Nu vă temeţi! Vom spune la judecată adevărul. Nu ne pot face nimic, 
pentru că noi n-am făcut nimănui niciun rău. 

— Numai că eu am cam pătat dulapul pădurăriței... se văicări cocoşul. 

— Dar osul, osul pe care l-am târât până sub pat? N-o să scap prea uşor! se 
căina câinele. 


— Oamenii câteodată ştiu să te aducă la sapă de lemn şi fără motiv, mieună 
pisica încetişor. 

— Se înțelege, se întâmplă multe în lume, dar judecata e judecată. 
Totdeauna e mare ruşine pentru judecător să facă nedreptate. O să vorbim, o să ne 
apărăm. Aduceţi-vă aminte să spuneți totul de la început. 

— Dacă o să mă întrebe, n-am să evit nimic! cotcodăci cocoşul. 

— întocmai, întări lasiek. O să ne ajutăm unul pe altul, doar suntem în 
asociaţie! 

Se lipiră unii de alţii şi adormiră adânc, obosiţi de aventurile nopţii. N-au auzit nici 
vorba oamenilor, nici uruitul căruţelor care se adunau. N-au văzut razele soarelui, care 
ca un snop de aur se furişau, printr-o mică ferestruică, în cămara întunecoasă. Au visat 
visuri fericite. lasiek se vedea în încălțări întregi, în îmbrăcăminte călduroasă, mergând 
cu cărţi la şcoală. Cocoşului i se părea că e tânăr din nou, că-i cu creasta ţanţoşă, că 
salută în fiecare zi zorile cu glas recunoscător şi prevesteşte vremea tară greş. Câinele 
visa un os mare cât o casă, cu zgârciuri multe şi dulci, iar pisica îşi închipuia că din nou 
o iubeşte gospodina, ca pe vremurile cele vechi şi bune. 

Atunci uşa s-a deschis larg şi prin ea irupse lumina şi căldura. 

— Ei, veniţi încoace, vinovaţilor, zbâmâi glasul aspru al pădurarului. Mai 
întâi cocoşul! 

Pasărea semeaţă se prezentă cu curaj, desfacându-şi larg picioarele împodobite cu 
pinteni şi 
scuturând mândră din coadă. 

în spatele mesei, la mijloc, stătea judecătorul comunei, alături asesorii, restul erau 
ţărani. Gospodarii mai în vârstă stăteau pe bănci, cei mai tineri, strânşi într-un 
semicerc, în picioare. Chiar fetiţa şi copiii se uitau cu curiozitate de după mamele, taţii 
sau fraţii lor, se căţărau pe geamuri, pe mese, se prindeau până şi de dulapuri. Era un 
lucru interesant judecata acestei bande de hoţi periculoşi, care de mult făceau ravagii 
prin împrejurimi. Nu numai unui gospodar i se făcuse cunoscută. Intrarea cocoşului a 
fost întâmpinată cu murmur de uimire. 

— Faceţi linişte! strigă celor adunaţi aprodul judecătoresc. 

— Numele? întrebă cu seriozitate, pe acuzat, judecătorul. 

— Co! Co! Co-co-şescu! 

— Câţi ani ai, domnule Cocoşescu! 

Cocoşul trase cu coada ochiului neliniştit în partea fetelor şi muierilor şi se frământa 
de pe un picior pe altul. 

= Nu aşa de mult! Nu chiar aşa de mult... Dar dacă domnul judecător îmi 
îngăduie, am să povestesc totul de la început. 

— Bineînţeles, chiar te rog, numai pe scurt! 

— Da, da! Pe scurt... cât se poate de scurt! Deci să încep din momentul când 
pentru prima oară am simţit că trăiesc. Mă găseam în strâmtoare, coaja oului îmi 
strângea aripioarele şi picioruşele, însă capul mi se mişca liber. Am lovit cu ciocul 
drept înainte şi-am făcut o gaură, am mai lovit o dată şi-am spart coaja pe o mare 
suprafaţă, prin care a început să pătrundă lumina. Mi-am adunat toate puterile şi-am 
întins aripioarele. Au căzut bucăţile tari de coajă de ou. Eram liber! Frigul m-a obligat 
totuşi să mă adăpostesc cât mai repede în puful cald al mamei. După o clipă însă mi-am 
scos capul de sub aripa ei şi-am observat că nu eram singur, că peste tot se vedeau, de 
sub penele mamei, căpşoarele galbene sau codiţele fraţilor mei. Mai târziu a venit 
gospodina, ne-a strâns într-o sită şi ne-a dus într-un loc unde era căldură şi lumină de la 
soare... Pe-o scândurică se aflau în faţa noastră firimituri albe şi galbene... Am început 
să ciripim de bucurie, iar mămuca noastră a cotcodăcit de câteva ori şi-a ciugulit din 


firimituri. Am făcut îndată la fel. Ce mai firimituri dulci! Erau din ouă fierte! 

— La ordine, la ordine! Vă rog să scurtaţi, strigă aspru judecătorul. 

— Ce, nu sunt în problemă, stimați domni? se întoarse cocoşul spre 
ascultători. Doar povestesc despre mine! 

— Da, însă asta nu ne explică deloc în ce chip ai ajuns noaptea, pe vremea 
rea, deasupra dulapului din casa pădurarului! 

— încetul cu încetul venim şi acolo, se apără cocoşul. 

— Nu avem timp pentru „încetul”! Mai sunt multe persoane rămase pentru 
ascultat. Vă rog să vă grăbiţi. 

— în cazul acesta, adăugă cu întristare cocoşul, în cazul acesta... ce să mai 
povestesc Cât am fost tânăr, cât am avut simţiri în corp, le cântam oamenilor la 
miezul nopţii să meargă să se culce; în zori, ca să se scoale la lucru; cântam la 
schimbarea vremii, prevesteam ploaia, anunţam apariţia soarelui... Ziua păzeam găinile 
şi puii lor, de câini şi de ulii, noaptea de jderi, vulpi şi dihori. Munceam conştiincios, cât 
mă ţineau puterile. Aveam voce frumoasă, coada aurie. Toţi spuneau că arăt ca un prinţ 
şi cânt ca un dascăl. 

— La subiect, la subiect. Cum de-ai ajuns la pădurărie?! îi reaminti 
judecătorul. 

— îmbătrânisem! cotcodăci cocoşul. Au început să mă doară mereu oasele, 
nu numai la schimbarea vremii; mi se întâmpla să greşesc... Gospodarul s-a pus pe 
înjurături şi pe aminţări, zicând că o să dea poruncă să fiu tăiat. De frică, greşeam şi 
mai rău. Nu mai dormeam noaptea şi câteodată mi se părea că-i ziuă în toiul nopţii... 
îmi tocisem vocea, odinioară atât de plăcută, iar gospodarul, venea la coteţ şi arunca 
de răutate în mine cu hârburi şi reteveie. De spaimă, de umflături, de gânduri, m-am 
prostit cu totul. Din cauza lacrimilor am orbit. înţelegeam că nu mai este nicio 
scăpare şi mă pregăteam pentru moartea apropiată de groaznicul cuţit... Din fericire 
m-a salvat faptul că eram prea slab. Gospodina, prinzându-mă şi ciupindu-mă ici şi 
colo, m-a azvârlit peste poartă, zicând: 

„Cară-te, slăbănogule ce eşti! De tine îşi rupe dinţii şi câinele! Strici grăunţele de 
pomană!” Doamne, Dumnezeule, parcă multe grăunţe îmi trebuiau?... Domnilor 
judecători, o mână... un pumnişor!... însă ce aveam de făcut? în seara aceea m-am dus 
totuşi acasă, dar coteţul era închis, iar casa încuiată. Atunci m-am adăpostit în pod. 
Dimineaţa m-au gonit fără milă şi de-acolo, iar gospodarul şi copiii din sat m-au 
fugărit cu mult tămbălău, aruncând cu bețe şi cu pietre după mine şi ameninţându-mă 
cu bastonul. După toate acestea am înţeles că trebuie să plec în lume pentru a cerşi o 
bucată de pâine. Cu inima grea, de pe vârful gardului, m-am mai uitat o dată la satul 
părintesc şi-apoi am pornit-o pe drum înainte. Ploua, era frig, se apropia seara. Din 
fericire am întâlnit-o pe doamna Pisică, pe urmă s-a întovărăşit cu noi domnul Câine 
şi-apoi domnul Măgar... Am întemeiat o asociaţie de ajutor reciproc. 

— Da' asta ce mai este? încuviinţare aţi avut? întrerupse ameninţător 
primarul rotofei. 

— E interesant. Asociaţie de hoţi! Şi mai departe? întrebă ironic judecătorul. 

— Ce mai vorbă! Se vede cât de colo că el e cel mai mare şef de hoţi, 
vociferau ascultătorii. 

Cocoşul tăcea. Privea însă la cei adunaţi când cu un ochi când cu celălalt. 

— Vă rog să mă iertați, domnilor, mai multe n-am a vă spune, deoarece văd 
că pot să expun la pericol pe colegii mei! vorbi la urmă, cu glas tremurat, dar cu 
multă demnitate. 

— Ia uitaţi-vă la el, ciugulitul de găini! încă se mai fandoseşte! strigau cei 
prezenţi. 


Judecătorul făcu un semn cu mâna. 

— Liniştiţi-vă! tună cu basul său aprodul. 

— Bine, bine. Poţi să nu vorbeşti. Vina ta e destul de clară. Ai fost leneş şi 
obraznic, iar când pentru asta te-au pedepsit în loc să lucrezi te-ai urcat pe dulap în 
locuinţă străină. Restul o să aflăm de la alţii. Conduceţi-l la arest şi ţineţi-l sub pază 
puternică! Să intre următorul! 

S-a dat într-o parte uşa de la cămară şi s-a apropiat, modestă, pisica. 

— Miau, miau! se plecă politicoasă de jur-împrejur. Atunci o muiere strigă cu 
toată puterea: 

— Ia uitaţi-vă la ea! E şi dânsa aici! Cunosc potaia asta. E a mea! 
Stricătoare cum nu se mai află. Mi-a vărsat strachina cu lapte şi mi-a irosit aluatul de 
prăjitură. 

Pisica se întristă, rostogoli ochii rotunzi şi nici nu se mişcă din loc. Văzând touşi că 
n-o bate nimeni, îşi reveni în fire cu încetul. 

— Câţi ani ai, unde te-ai născut, cum te numeşti? întrebă judecătorul. 
Răspunde cum de te aflai în casa pădurarului, noaptea, în tovărăşia cocoşului, 
câinelui, haimanalei de lasiek şi a hoţului de Woitek. 

— Cât timp am fost tânără, începu încetişor pisica, le-am slujit oamenilor 
cu credință. Am muncit cât mă ţineau puterile, prindeam șoareci, mă luptam cu 
şobolanii. Nu eram deloc leneşă, îmi îndeplineam îndatoririle bucuroasă şi chiar mă 
jucam cu copiii gospodarului, cu toate că nu-mi intra în obligaţii. Nu rareori distram 
şi pe gospodari cu săriturile şi ghiduşiile mele. Era un timp când aveam mare trecere 
la gospodină. îmi dădea voie să mă încălzesc pe prichici, iar iama să mă aciuiez pe 
cenuşa caldă din sobă. Primeam într-un hârb lapte care, împreună cu şoarecii prinşi 
de mine, mă ţinea în bună stare; ba erau chiar momente, primăvara şi vara, când mă 
îngrăşam. Se întâmpla să dau peste vreun cuib de vrăbii sau să înhaţ vreo păsărică 
neatentă de atâta cântat. 

— Hm, hm! Ceva ştim noi despre asta. Te pricepi să sustragi şi ouă 
de sub găină! mormăi primarul. 

— Ce să ascund, se mai întâmpla! Cu toate acestea eram iubită şi copilaşii 
gospodinei veneau să se joace cu mine, nu cum făceau câinii din sat. în dizgrație am 
căzut din cu totul alte cauze şi de- abia în ultima vreme. Au început să-mi 
înţepenească picioarele. Nu mă dor şi sunt întregi, însă mi-i greu să mă scol, nu mă 
pot întoarce repede şi am oroare de sărituri. De acest lucru au aflat pe dată şoarecii 
şi au pornit să-şi facă de cap prin casă. în fiecare zi se găsea ceva ronţăit. Azi apărea 
o bucată de pâine cu o gaură aşa de mare c-ar fi putut să intre acolo o pisică cu pisoi 
cu tot, mâine în cămară se găsea o halcă de slănină roasă sau lada cu grăunţe 
măcinate şi murdărite. Se apucaseră, blestemaţii, să roadă chiar pielea hamurilor din 
gospodărie. Cum s-a năpustit stăpânul cu multă gălăgie asupra femeii lui, îndată şi ea 
către mine: „Leneşo, parazito, doar cloceşti şi îţi încălzeşti pântecele! Jos din sobă! 
Jos de pe cenuşă!” Uitaseră câţi ani le-am apărat avutul de pagubă. Dar ce să faci! 
Suntem cu totul în puterea omului! 

— Numai asta vă mai ţine la respect, leneşo! se stropşi grasul primar. 

— Nu mi-au mai dat lapte şi de aceea au prins să-mi scadă puterile. Pentru 
că nu mă mai lăsau în sobă, înţepeneala picioarelor s-a accentuat şi chiar ochii 
începură să-mi înoate în lacrimi din pricina guturaiului. Din ce în ce mai rău şi iar 
rău. Şoarecii îşi băteau de-a dreptul joc de mine. Veneau anume aşa de aproape, că să 
leşin nu alta de pofta lor, şi cum săream, dispăreau... Hâţ şi atâta! Umblam şi mă 
târâm pe podea cu picioarele astea ţepene de parcă cineva mi-ar fi încleiat coji de 
nuci sub labe. De-a dreptul disperare! Gospodina era turbată. Nu mă mai mângâia 


niciodată, nu mă dăruia cu un cuvânt bun, nu mă încuraja, iar gospodarul nu mă mai 
întâmpina; mă înghesuiam prin colţuri. Chiar când prindeam vreun şoarece şi mă 
arătam cu el în faţa stăpânilor, purtându-l în gură, nu mă întâmpinau cu glume vesele 
ca odinioară. Numai se mirau: 

„Uitaţi-vă la ea, l-a prins în sfârşit! A dat găina chioară peste grăunţe!” 

— Co-co! Ce proverb idiot! întrerupse ironic cocoşul. 

N- ar fi mai bine să spună: A nimerit orbul Cracovia?! 

— Faceţi linişte! strigă cu voce de bas aprodul. 

— N-am vrut să supăr pe colegi, se justifică pisica. Voi vorbi mai departe. 
Din cauza umezelii şi frigului acelor colțuri prin care rătăceam, îmi mergea din ce în 
ce mai prost, iar din cauza bătăilor şi lipsurilor, mă dureau cumplit oasele şi 
tendoanele. De altfel nici nu voiau să se mai îndoaie. De foame slăbisem groaznic, iar 
din frică faţă de ciubota gospodarului îmi pierdusem complet umorul, aşa de necesar 
în meseria noastră. Mi-era atât de rău! într-un timp am vrut chiar să mă înec în 
hârdăul cu apă, dar când m-am gândit ce va face cu mine gospodina, dacă mă va găsi 
acolo, atunci, dintr-o singură săritură, m-am vârât în colţul cel mai întunecos. 
Deodată dăduse norocul peste mine, pentru că nimerisem la deschizătura vizuinii, pe 
care o căutasem, cu atâta osteneală, multe săptămâni. Era uriaşă, ca poarta de la 
intrare! Şi eu obosisem atât, orbecăind după nu ştiu ce găurele! Pe loc mi-a revenit 
bunul umor, 

„Aşteptaţi, am să vă plătesc eu, creaturi vătămătoare, toate loviturile de cizmă ale 
gospodarului, toate insultele gospodinei şi blestemele vecinilor!” Am prins câţiva 
şoareci şi s-a făcut pace. Nu se mai vedeau şi nici nu se mai auzeau alţii. Dacă 
gospodarii ar fi înfundat gaura cu sticlă pisată, ar fi fost linişte un timp mult mai 
îndelungat. însă stăpânii nu mai erau atenţi la şoareci, se obişnuiseră numai să mă 
batjocorească pe mine. Trebuia deci să-mi încordez mai departe picioarele bătrâne, 
să alerg ca nu cumva să se cuibărească în vizuină noi dăunători. Noaptea mă trezeam 
adesea tulburată şi ascultam cu inima palpitând dacă nu rod pe undeva şi dacă n-o să 
intre iar în lucru cizma gospodarului... Şi, imaginaţi-vă, o dată, în plină zi, în prezenţa 
ambilor stăpâni, văd cum un şoricoi cenuşiu se furişa pe marginea unei străchini mari 
cu lapte şi cum apoi s-a aplecat şi-a început să bea. Numai coada îi atârna în afară. 
Fierbeam, nu alta. M-am tras pe aproape şi-am sărit ca în timpurile cele bune. Am 
măsurat distanţa cu precizie şi l-aş fi prins, pe Dumnezeul meu, dacă, din prevedere 
faţă de înţepeneala picioarelor, nu m-aş fi sforţat prea tare. Când colo, picioarele, de 
data asta, parcă înadins, din răutate, s-au comportat admirabil şi, în loc să cad pe 
şoarece, am căzut în strachina cu lapte. M-a inundat moartea albă! Miorlăiam cu 
disperare. în aceeaşi clipă, mâna puternică a gospodarului m-a înhăţat de pielea de 
pe spate şi m-a ridicat sus în aer. Fără voie mi-am înfipt ghearele de la toate cele 
patru labe, am deschis larg ochii şi botul plin de lapte şi mi-am pleoştit urechile, 
apărându-le de lichidul care se prelingea. Ce-a fost mai departe, nu-mi mai amintesc! 
Se pare că am zburat pe sus şi pe urmă am căzut pe undeva, departe... îmi 
închipuiam că nu mai trăiesc, că m-am preschimbat într-un sac de piele, plin cu oase 
zdrobite. în comparaţie cu noua senzaţie, lovitura de cizmă era cu adevărat o 
mângâiere! 

— Co-co-co! rosti cocoşul cu milă. 

— Scuzaţi, vă rog, să nu vă înţelegeţi între voi! le aminti judecătorul. Sigur 
că s-au purtat cam aspru, dar ăsta nu-i un motiv ca să vă băgaţi noaptea în locuinţă 
străină. 

— Noi n-am vrut să facem niciun rău! se apără pisica. Dimpotrivă, am 
încercat să salvăm lucrurile domnului pădurar. 


— Da' cum a fost cu aluatul acela de prăjitură? întrebă curioasa pădurăriţa. 

— Am fost vinovată într-adevăr, recunoscu pisica. După bătaia ceea 
groaznică din cauza laptelui, am vrut să mă încălzesc puţin şi m-am urcat pe 
scândurica cu care era acoperit aluatul de făcut prăjitură, pus în faţa sobei încălzite. 
Obiceiul acesta îl aveam şi mai înainte, cu rezultate bune, dar de data asta nu m-au 
ajutat picioarele betejite. Scândurica s-a răsturnat şi-am căzut în prăjitură. M- aş fi 
înecat repede, dacă nu mi-aş fi depărtat labele şi n-aş fi început să miaun. Au alergat 
copiii şi m-au scos. Nu mai puteam să mă mişc, căci eram lipită din abundență cu 
aluat. Zăceam ca o mare chiroşcă pe podea, aşteptând moartea. Sosind însă 
gospodina şi uitându-se la mine, nu m-a mai lovit ca altădată. Şedea numai pe laiţă 
lângă fereastră şi, acoperindu-şi ochii cu şorţul, a început să se văicărească: 

„Ce să fac, nefericita de mine? Ultimul pumn de faină mi l-a spurcat nelegiuita 
asta. Cu ce-am să-mi hrănesc copiii? O, viaţă nenorocită ce am! O, doamne!” 

— Era prea mult. Am înţeles că nu merită să mai trăiesc, că sunt izvorul 
nefericirii acelora pe care-i iubesc şi am hotărât să mă înec cu adevărat. leşisem să 
caut unde-i apa mai adâncă, când m-a întâlnit pe drum domnul Cocoş şi m-a 
îndemnat să intru în asociaţia „Nimic de pierdut!”. 

— Aha! rostiră cei adunați. Speriată, pisica tăcu. 

— Da' ce făceaţi cu asociația asta a voastră în casa pădurarului? întrebă 
judecătorul. 

— Am făcut ce ne-a poruncit las. El e înțelept şi bun, ne-a mângâiat şi ne-a 
îndrumat. 

— Bine, bine! Ai, omule, martori? 

— Am soţie şi copii!... 

— Aduceţi-l pe las cel cinstit! strigară țăranii. 

— îndată, îndată, mai e câinele! se împotrivi judecătorul. 

Aduceţi câinele! 

Intră Brys-Brysinski cu o înfăţişare foarte semeaţă. 

La interogatoriu respinse prin lătrături puternice şi nu recunoscu nimic. Chiar la 
întrebările câţi ani are şi unde s-a născut, răspunse că n-are niciun an şi că nici nu s- 
a născut. 

— Pe mine, bătrân străjer al pazei, să mă târâți prin judecăţi, să mă 
învinuiți de diferite crime!... se revoltă el, dezvelindu-şi colții spre toţi cei de faţă. 

Judecătorul nu putu să se descurce cu dânsul. Porunci să-l ducă separat într-un 
colţ şi ceru să fie adus măgarul. 

Domnul Clăpăug ascultă toate învinuirile cu nemărginită seriozitate şi se comportă 
tot timpul astfel ca şi cum el ar fi fost judecătorul oamenilor adunaţi acolo şi nu unul 
dintre acuzaţi. 

— Sufăr, pentru că mi-a plăcut totdeauna liniştea şi filosofia. Dacă în 
loc să trag la ham, aş fi azvârlit din copite întruna, şi azi aş fi alergat prin stepele 
Asiei mijlocii ca măgar sălbatec, liber, răspunse după o lungă chibzuială. 

Ascultătorii nu pricepură o iotă şi cerură ca măgarul prost cu care nu putea nimeni 
să se înţeleagă să fie condus în colţul său. 

— Problema se încurcă tot mai rău! observă judecătorul. Asociaţie secretă... 
stepele Asiei 
mijlocii? aluatul de prăjitură... înverşunarea lui Brys... Sunt curios ce-o să ne spună 

„Asociaţie secretă... stepele Asiei mijlocii” - este o aluzie ironică la adresa bănuielilor bolnăvicioase 


ale poliţiei ţariste de comploturi pe pământurile poloneze, împotriva ţarului. Considerând aproape pe toţi 
polonezii drept complotişti, poliţia ţaristă era gata să creadă în cele mai fantastice ramificații ale unor 


puşlamaua asta mică?! 

A fost adus las. 

— Ce slăbănog! Ce-ar fi putut să fure? îl căină pădurăriţa. 

— Desigur, de aceea şi-a adus în ajutor animale! cugetă întunecat pădurarul. 

— Mă cheamă las, nu ştiu câţi ani am, nu ştiu unde mam născut pentru că 
sunt orfan. Nu am nici tată nici mamă. Au murit pe când eram mic. M-au crescut 
oameni buni, săraci ca şi mine, mi-au dat ce-au avut; am împărţit cu ei şi adăpostul şi 
pâinea. Până ce m-a luat fierarul. Nici el nu înoată în bogății. Pentru asta e mereu rău, 
se înfurie de orice şi bate. E puternic şi nu înţelege că nu mă pot măsura cu dânsul. 
îndată spune: „leneşule, puşlamao!” şi te arde. 

în fiecare dimineaţă trebuia să mă scol înaintea celorlalţi, să fac foc în sobă, să 
mătur casa şi atelierul, să aduc apă; să sparg lemne... Şi cum uitam ceva, pe loc soţia 
fierarului haţ de păr! „Na, na, aşa şi pe dincolo, mâncăule!” Apoi întreaga zi stam la 
foaie să suflu, ca să înroşesc fierul. Când nu se înroşea, fierarul mă lovea pe spate cu 
coada ciocanului. Spre seară de-abia mă mai ţineau picioarele. Şi mai trebuia încă să 
orânduiesc uneltele, să curăţ vatra focului, să fug la prăvălie... Meşterul şedea de mult 
spălat la masă, iar eu trebuia să lucrez din greu, să duc gunoiul, să vărs găleţile. Of, 
oameni buni, e grea soarta de orfan!... Odată, într-o duminică după slujbă, îmi spuneau 
la biserica din orăşel copiii de şcoală că există o ţară unde toţi copiii îmbrăcaţi frumos, 
pieptănaţi, spălaţi merg după gustarea de dimineaţă la şcoală, iar după şcoală se joacă 
până seara în grădini minunate. Acolo fiecare dintre cei mici are totul şi numai când 
creşte şi învaţă, răsplăteşte pentru asta pe oameni. Când, o dată, am aţipit puţin, iar 
maistrul m-a bătut straşnic, am plecat în lume spre ţara aceea minunată. Pe drum m-a 
prins ploaia, frigul şi noaptea. M-am băgat într-o scorbură de copac şi-am adormit. M-a 
trezit acest măgar cu tovarăşii lui şi m-a rugat să le ajut să caute adăpost pentru 
noapte. I-am convins să meargă spre casa pădurarului, unde nădăjduiam că pădurăriţa 
o să ne lase înăuntru. Ştiam că e bună, pentru că de multe ori, venind cu treabă pe la 
fierărie, îmi strecura în mână un covrig şi mă mângâia pe cap. Am găsit casa 
pădurarului cu geamurile deschise. Legături cu diferite lucruri erau aruncate peste tot. 
Ne-am gândit că acolo îs hoţi, ne-am orânduit sub o fereastră şi le-am făcut o muzică 
de-au împuns fuga. Noi n-am luat nimic, doar am mâncat oleacă de pâine şi cârnat, 
căci eram straşnic de flămânzi, pentru care fapt o rugăm pe doamna pădurăriţă să ne 
ierte. 
— Nu-i nimic! răspunse buna femeie. 
— E adevărat că n-au luat nimic, confirmă pădurarul. 
— Să vedem ce va spune Woitek! Să fie chemat, dădu poruncă judecătorul. 
Se precipită atunci, ciufulit şi plâns, Woitek şi pe dată buf! în genunchi, în mijlocul 


— lertaţi-mă, oameni buni, şi voi cinstiţi judecători! Am greşit, n-am să mai 
fac niciodată! Am furat, dar mă voi îndrepta. M-au momit oameni răi: Grzela, Bartek, 
Jozek din Lipow... Ei m-au trimis la dracii ăştia, de unde am fugit numai cu sufletul... 
Răgeau, ţipau, urlau ca o duzină de diavoli. Era după geam ceva înalt, de la pământ 
până la acoperiş... în loc de nas, avea cioc... Ochi cum sunt cărbunii. Trup cu pene şi 
patru picioare... Am fugit de frica acestei vedenii şi de atâta hărmălaie. De-abia în 
pădure mi-a părut rău după lingurile de argint, bucăţile de stofa, cizmele ţintuite şi 
cingătorile cu agrafe, pe care le-am văzut la domnul pădurar. Atunci le-am spus 
tovarăşilor mei că mă întorc. Aceştia în loc să mă oprească mi-au dat ghes. Numai ce 
intrasem, cum am atins un chibrit de cărbunaşii din sobă, deodată monstrul cu pene 


astfel de conjuraţii 


mi-a căzut pe cap... Şi începe să ţipe: Cto-to?! Cto-to?! Eu spre uşă, când alt drac îmi 
vâră colții în picioare... Mă scutur, alerg fără cunoştinţă. Când colo, culmea nenorocirii 
mă mai trăsneşte şi cu măciuca pe dinapoi... De atunci nu mă mai pot îndoi. 

— He, he! râse măgarul. Nu-s chiar bun de lepădat, cum spunea domnul 
grădinar! 

— Faceţi linişte! tună aprodul... 

— Deci voi l-ați furat pe pădurar? întrebă judecătorul. 

— Da, noi! 

— Ce-ai de spus acum, pădurarule? 

— Doar că m-am înşelat o ţâră în privința acestor sărmane ființe, mormăi cu 
tristeţe pădurarul. 

— Dar mai este ceva, cu această asociaţie interzisă! observă primarul 
grăsan. 

— Nu-i deloc asociaţie interzisă, ci numai o tovărăşie pentru a ne ajuta 
unul pe altul! se apără lasiek. 

-— Da' de înţeles cum v-aţi înţeles?... întrebă, bănuitor, judecătorul. 

— N-aţi auzit, domnule judecător? Doar vorbim de-atâta timp! Noi țipăm, 
mârâim, cotcodăcim. Ne facem semne, ne ajutăm de mâini şi de picioare, clipim din 
ochi, mişcăm din cap, lămuri lasiek. Dacă vreţi, vă arăt îndată! Cip, cip, cip! Kici! 
Kici! Kici! Vino la picior! Mişcă-te, domnule Măgar! strigă tare. 

Pe loc alergă spre el cocoşul şi i se urcă pe un umăr, iar pe celălat se aşeză 
pisica. Brys i se întinse la picioare, iar Clăpăug vâri botul sub braţul lui. 

— Ştii ce, bătrâne, săînfiem băieţaşul acesta. Tot n-avem copii... îi şopti 
pădurăriţa bărbatului. 

— Ei, băiețaş! Ai vrea să rămâi la noi şi să devii fiul nostru? îl întrebă 
pădurarul cu blândeţe pe lasiek. 

— Sunteţi oameni cumsecade, însă eu nu pot să-mi părăsesc 
tovarăşii, răspunse băiatul, mângâind animalele care se gudurau pe lângă 
el... 

— Să le primim şi pe ele! şopti pădurăriţa la urechea soțului. N-o să ne 
împovăreze prea mult. Măgarul va merge prin pădure şi va mânca ierburi, 
cocoşului o să-i pice câte ceva de la puii mei, Brys o să doarmă în cuşcă cu câinii 
tăi, iar un castronaş de lapte pentru pisică n-are să ne sărăcească. la-i, bărbate. 

— Atunci să rămână! E adevărat că era cât pe-aci să-i nedreptăţesc. Dacă 
n-ar fi fost Woitek, pe ei cădea păcatul. 

— Iartă-l şi pe Woitek! Flăcău prost, acu e îngrozit, o să se îndrepte. Ce 
să-l mai pedepsim! Să-l facem de râs şi să-i spunem că a doua oară nu-l mai iertăm, 
îşi îndemnă pădurăriţa bărbatul. 

Omul s-a învoit din nou. 

lasiek şi tovarăşii săi au rămas astfel într-o pădure atât de frumoasă, la casa unor 
oameni aşa de buni. 

Acolo le era bine ca în rai. lasiek a prins să crească, s-a făcut mai puternic şi a 
început să meargă la şcoală. Se pregătea cu sârguinţă, visând că, dacă va ajunge 
mare, o să facă din Polonia o ţară în care copiii să aibă totul de mici, să înveţe, să se 
dezvolte, să fie voinici, iar atunci când va veni vremea, să poată să-i răsplătească pe 
cei mari cu prisosinţă. Mai visa ca oamenii bătrâni şi chiar animalele bătrâne şi 
vlăguite să se bucure la sfârşitul vieţii, după muncă, de linişte şi de odihnă. 


Tovărăşie anapoda 


poveste calmucă 


E atât de dibace şi atât de vicleană vulpea, încât rar de tot, dacă se întâmplă, să nu 
se înapoieze la vizuină cu bun şi bogat vânat atârnat de şolduri. 

în ziua aceea însă, ieşise la vânătoare într-un ceas rău. în zadar dădea ea cu ochii 
rotogoale peste câmpuri, repezindu-i ca pe nişte focuri până la marginile orizontului, 
în zadar iscodea potecile şi tufişurile, că vânatul intrase ca în pământ. 

După multă umblătură şi cu inima neagră de amărăciune, dădu în sfârşit peste o 
cămilă moartă, căzută într-o groapă. Cum era tare flămândă, de parcă i-ar fi mers 
şoareci în burtă, se cobori repede în groapă şi, cum se pricepea şi bine la înfulecat, 
hărtăni repede cele două cocoaşe ale cămilei. 

După ce mâncă ea cât putu din cele două cocoaşe, luă resturile cu ea şi plecă pe- 
aici încolo, cu gândul să se odihnească undeva, în vreun hăţiş sau în vreun hârtop mai 
adânc şi mai ferit din drumul răutăţilor. Nu apucă însă să se depărteze prea mult, că-i 
şi tăie calea un lup care, salutând-o cu multă prietenie, îi zise: 

— Să trăieşti, dragă vulpe! Să trăieşti, scumpa mea prietenă! 

— Să trăieşti, să trăieşti, frate dragă, îi răspunse vulpea mieros. 

— Bucuroasă că te-ai întâlnit cu mine? 

— Foarte bucuroasă, dragă prietene. îs aşa de bucuroasă, că-s gata s-o iau la 
goană. 

Lupul se făcu că nu înţelege vorbele vulpii şi continuă: 

— Şi încotro, dacă nu vă supăraţi? 

— La vânătoare, scumpul meu. 

— Atunci, îi răspunse lupul, cu puţină ironie în glas, îmi dai voie să te 
întovărăşesc? 

Vulpea tăcu şi nu zise nimic. Ce putea să facă? Ce putea să răspundă? Ceartă îi 
trebuia şi tocmai cu cine, cu cineva care doar atâta ar fi aşteptat, ca să transforme 
nenorocita întâlnire dintre ei într-o sângeroasă răfuială? 

— Cine tace înseamnă că încuviinţează, i-a zis lupul şi, fără multă 
reverență, dând braţul prietenei lui, o luară împreună de-a dreptul peste câmp. 

Şi iată că, mergând ei aşa, nu prea departe, lângă o moviliţă, zăriră un iepure 
pitulat sub o tufa. Văzându-l, lupul, care nu se putea măsura în fugă cu o asemenea 
sălbătăciune, scoase un urlet atât de puternic, că durui ca un tunet peste stepă. 

Iepurele înlemni de spaimă şi în loc să fugă se ghemui şi mai tare sub tufa, căutând 
să se ascundă cât mai bine de ochii duşmanilor săi. 

Aceştia însă, începură a-l striga de departe, cu putere, când unul când altul. 

— De ce nu răspunzi, prietene, când te chemăm? îi zise lupul supărat, 
apropiindu-se de tufă. 

— M-am gândit, răspunse iepurele tremurând de spaimă, că la ce să vă 
răspund dacă nu vă cunosc. Vă cer iertare, mai adăugă iepurele cu multă umilință, 
făcând mereu plecăciuni adânci în faţa lupului şi a vulpii. 

— Eei, hai, lasă asta, îi zise vulpea! Lasă temenelele astea! Eşti la fel cu 
noi. Eşti egal în drepturi cu noi. Şi nu te mai preface că nu ne cunoşti. îţi suntem 
prieteni, şi făcu un semn cu ochiul lupului. Hai, vino cu noi la vânătoare! - Cel ce face 
cu ochiul pune la cale lucruri nelegiuite. 

Dar iepurele nu văzuse semnul pe care-l făcuse vulpea lupului, încât bucurându-se 
că a scăpat aşa de uşor, se învoi îndată, cu toate că în viaţa lui nu fusese la vânat şi 
nu mâncase nicicând carne. 

— Uite ce, grăi vulpea făcând cerc cu lupul şi cu iepurele, eu mai am şi 


alte vorbe de spus. Ca una care cunosc toate limbile de pe faţa pământului şi în vorbe 
mai cuminţi şi mai înțelepte nimeni nu mă poate răpune, vă propun să facem o 
tovărăşie pe viaţă: iepurele, eu (mă cunoaşte o lume întreagă că sunt lipsită de orice 
viciu) şi lupul (cea mai bună pildă de cumpătare, îşi rupe şi de la gură pentru un 
prieten). Să ascultăm unul de altul, să ne ajutăm unul pe altul şi tot ce vom dobândi 
să împărţim absolut frăţeşte între noi. Primiţi? 

— Primim, răspunseră cei întrebaţi şi câteşitrei ridicară câte o labă în sus, 
făcând jurământ greu asupra celor ce spusese vulpea, vorbe care se vedea cât de colo 
că nu erau altceva decât praf în ochii celor cu minte uşoară şi prea lesne crezători. 

Ca încheiere a ceremonialului, lupul îşi lovi pieptul cu pumnii de sună ca o tobă, 
iepurele crescu de-o palmă şi vărsă de bucurie valuri de lacrimi, pe când cumătră, 
rumegându-şi ceva mai încolo planurile puse la cale, îşi fuma, cum s-ar zice, ciubucul 
în linişte. 

în timpul acesta însă, se pomi un vânt puternic şi un vârtej începu a purta în sus şi 
în jos, într-o parte şi alta, o mulţime de hârtiuţe. 

Vulpea prinse una din hârtiuţe şi şi-o lipi în frunte, lucru ce stârni mirarea de 
nedescris a tovarăşilor ei, care o întrebară: 

— Ce hârtiuţă este asta şi ce scrie în ea? 

— Hârtiuţa asta, le răspunse vulpea, nu-i o oarecare hârtiuţă, ci-i un 
firman, trimis mie personal de către han. 

— Şi ce cântă, firmanul? 

— Cântă bine. în el, marele han ne spune că a auzit de tovărăşia noastră şi, 
plăcându-i mult ceea ce am făcut, ne dăruieşte ca o deosebită apreciere, la alegere, 
din orice tabun ne convine, cel mai frumos şi mai gras cal. Ne pofteşte să-l prindem, 
urându-ne, la sfârşitul firmanului, poftă bună. 

— Lupule, se adresă vulpea, după explicația ce-o dădu, acum ce mai calea- 
valea, toată nădejdea ni-i în tine. Tu eşti un adevărat erou şi un vânător neîntrecut. 
Ţie nu-ţi poate ţine nimeni piept. Ce-ar fi, dacă-ai merge, cum ne-a scris hanul, să 
prinzi un cal, după placul tău, din cel dintâi tabun peste care vom da? 

Lupul, îmbătat de laudele vulpii şi nemaiîncăpându-şi în piele de mândrie, îi 
răspunse cu glasul lui gros şi sălbatic: 

— Propunerea, într-adevăr, e treabă de labele mele. Ce să mai spun? 
Primesc. 

Iepurele nu fu mai puţin fericit decât lupul. Pe ascuns, ca să nu-l vadă ceilalţi 
tovarăşi ai săi, îşi freca lăbuţele de mulţumire şi fericire că vulpea nu-i dăduse lui o 
asemenea sarcină. 

Şi au plecat toţi trei, împreună, să caute un tabun. Şi iată că, într-un târziu, zăriră 
un tabun departe, la multe verste de ei. 

Lupul, cum îl văzu, şi voi să dea năvală către el. 

— Stai, stai, nu te grăbi, îl potoli vulpea. Aşteaptă să se întunece. 

— Bine, spuse lupul, domolit de vorba vulpii. Sunt însă atât de nerăbdător 
să-mi îndeplinesc sarcina, că nu ştiu dacă o să pot să aştept până la noapte. 

Vulpea, care era vopsită cu o mie de culori, îşi schimbă repede gândul şi-i zise: 

— Văd, dragul meu, că-i pustiu în toate părțile pe-aici. Nu-i nici țipenie de 
om. Dacă vrei, du-te şi nu mai pierde vremea. Până o să ajungi la tabun, numai bine o 
să amurgească. Ba, dacă te grăbeşti, ai putea să ajungi chiar mai devreme şi să 
ocheşti pe lumină un cal frumos, cel mai frumos cal al tabunului, aşa cum scrie la 
firmanul hanului şi, când vor dormi şi pietrele, în somnul dintâi, să-i faci de 
petrecanie. Fii însă cu băgare de seamă! înţelegi? 

— înțeleg, făcu lupul umflându-şi pieptul şi scoţându-şi ghearele din teci, 


ca să vadă dacă sunt bine ascuţite. înţeleg, că doar nu sunt atât de prost să nu 
înţeleg, mai adăugă el, bătându-şi capul cu laba, care, spre puţina lui laudă, nu prea 
sună a plin. 

Când îl văzu plecat, vulpea, care era diavolul în picioare, se depărtă ceva mai 
încolo de iepure şi, întoarsă cu spatele spre el, scoase o bucăţică de cocoaşă şi începu 
s-o mănânce. 

Văzând-o cum se ospătează, iepurelui începu să-i lase gura apă şi maţele să-i 
chiorăie de foame. Lăsând toată ruşinea şi sfiiciunea la o parte, se apropie de vulpe şi 
cu capul plecat, încet şi respectuos, o întrebă: 

— Ce mănânci, dragă vulpe? 

— Mi-i foame şi-mi mănânc un ochi, răspunse vulpea scurt, întoarsă tot cu 
spatele spre el. 

— Un ochi? Cum un ochi? 

— Da, un ochi. Ce te miri? Mi-am scos un ochi şi acum îl mănânc. 

Auzind răspunsul vulpii, iepurele se înfioră şi se înspăimântă grozav. 

— Cum poţi face lucrul acesta atât de dureros? Şi cum ai să poţi trăi fără un 
ochi? 

— Ce prost eşti! Adică, în lumea asta nu mai sunt ochi? Chiar azi mi-l pun 
la loc. îl iau de la calul care o să ni-l aducă lupul. 

— Se poate face aşa ceva? 

— Desigur că se poate. Treaba asta eu am făcut-o de multe ori, de foarte 
multe ori chiar. E aşa de greu de înțeles? 

Iepurele, naiv, nepricepând rătăcirea în care îl băga ticăloşenia vulpii, îşi vâri 
ghearele într-un ochi, îl scoase afară cu dureri îngrozitoare şi începu să-l mănânce. 

Vulpea, întoarsă tot cu spatele spre iepure, mânca şi ea de zor din hălcile luate din 
cocoaşele cămilei. 

— Dar acum ce mai mănânci? o întrebă iar iepurele cu capul aplecat şi cu 
aceeaşi smerenie în glas. 

— Mănânc al doilea ochi, îi răspunse vulpea. Hai, fă şi tu la fel dacă ţi-e 
foame şi nu mă tot întreba! Din cei doi ochi ai calului, eu o să iau numai unul. Pe 
celălalt, o să ţi-l dau ţie. Vom avea, deocamdată, numai câte un ochi. Mai târziu însă, 
o să mai găsim noi încă doi ochi, unul pentru mine, altul pentru tine. 

Şi nătângul de iepuraş, împins de foame, o ascultă şi de data asta. îşi scoase şi al 
doilea ochi. Dar întuneric adânc şi pustiu înfricoşător se lăsă deodată împrejurul lui. 
Frică înspăimântătoare şi tulburare tară seamăn i se cuibări în inimă. Nu mai vedea 
nimic. O noapte neagră şi grea se lăsase ca plumbul peste el. 

— Haideţi, haideţi repede! Veniţi încoace! se auzi strigând lupul, venind în 
goană către ei. Am omorât calul. 

— Şi ai mâncat ceva din el? îl întrebă vulpea. 

— Nimic. Aşa cum ne-am legat, n-am vrut să mănânc fără voi. Totul e 
întreg, afară de un picior dindărăt. 

Şi au plecat lupul şi vulpea şi după ei şi bietul iepuraş orb, lovindu-se de toţi 
bolovanii şi zgâriindu-se în toţi ţepii peste care cădea. 

Şi, ajungând câteşitrei la locul unde lupul rupsese în bucăţi calul luat din tabun, 
începură ospăţul. Cel mai lacom, tot lupul, care deşi era aproape sătul, înfuleca 
bucăţi mari de carne pe nerăsuflate. Iepurele, cum să mănânce? Niciodată în viaţa lui 
nu pusese came în gură. Pe lângă asta, nicinu 
vedea măcar ce să mănânce. Vulpea mâncă ce mâncă şi se sătură şi ea repede. După 

aceea,fără să 
fie observată, luă două bucăţi de carne şi le vâri în urechi. 


Văzând-o că nu mai mănâncă, lupul o întrebă: 

— De ce nu mai mănânci? 

— Nu mai pot, îi răspunse vulpea. Am mâncat atâta, că-mi iese carnea şi 
prin urechi. Şi-i arătă o ureche şi alta, din care carnea dădea pe dinafară. Dacă te 
ţine cureaua, încearcă să mănânci şi tu cât mine. 

Lupul, cum era hapsân şi trufaş, dar şi destul de prost, ca să nu rămână mai prejos 
de vulpe, începu să mănânce cu o lăcomie de speriat, înghițind repede halcă după 
halcă, ca şi cum le-ar fi aruncat într-un butoi, nu în burtă. Iar vulpea îl încuraja şi-l 
tot îndemna mereu, spunându-i că dacă o să mănânce şi el până i-o ieşi carnea prin 
urechi, o să fie sătul cel puţin o lună, dacă nu chiar două luni. 

— Mănâncă, lupule, mănâncă! Văd că încă nu ţi-a ieşit carnea prin urechi. 

— Uf! Nu mai pot. Nu mai pot nici răsufla. O să plesnesc. 

— Mănâncă! Mănâncă! Vezi că nu eşti prevăzător? Tu crezi că asemenea 
prânzuri bogate ca cel de astăzi te aşteaptă în toate zilele? Şi hani binevoitori, ca 
stăpânul acestor pământuri unde prânzim acum, o să găseşti pe toate drumurile? 
Mănâncă până ţi-o ieşi carnea prin urechi, ca mie. Va fi un semn că vei fi sătul pentru 
cel puțin două-trei luni. 

Şi lupul iar începu să hăpăiască halcă după halcă. 

Dar încet, încet, noaptea trecu. O dată cu crăpatul zorilor, păstorii se deşteptară şi 
caii tabunului se buluceau în obor, nerăbdători de a fi lăsaţi slobozi la păscut. 

Vulpea văzu că nu mai are de ce sta. Nu mai era timp de pierdut. Primejdia era 
mare. Luă iepurele cu ea şi, pe furiş, ca să n-o vadă lupul, se ascunse într-o groapă, 
unde socotea că no s-o găsească nimeni. 

Lupul rămase astfel singur. Asociaţia frăţească ce o făcuse cu vulpea şi cu iepurele 
ajunsese la termen, nu după o viaţă întreagă, cum făcuseră legământ, ci mai înainte 
chiar de a se fi împlinit o zi şi o noapte. 

îi era frică şi nu prea îi era. îmbuibarea pântecului îi adormise puterea de a gândi 
limpede. 

Totuşi, când păstorii se îndreptară spre el, voi s-o ia la fugă. Picioarele însă nu-l mai 
ajutau. Prea se 

îngreuiase de-atâta mâncare. Paznicii îl zăriră repede, căci era umflat ca un butoi 

şi de-abia se mişca. Unul din ei chiar şi strigase: 

— a, priviţi colo! Minunea minunilor! Un poloboc care merge singur pe 
câmp, parcă ar avea picioare. 

Şi, alergând către el, îl prinseră tară multă bătaie de cap. Văzându-se în mâinile unor 
oameni care nu-i arătau niciun pic de prietenie cu ciomegele cu care se puseseră pe el, 
lupul scoase de durere un urlet înfiorător. Apoi, aducându-şi aminte de firman, strigă 
din toate puterile: 

— epuraşe, dragă iepuraşe! Aleargă repede la vulpe şi adă-mi scrisoarea 
măritului han, ca s-o arăt acestor păstori. Ad-o repede, că mă omoară. Lăsaţi-mă 
oamenilor, lăsaţi-mă şi nu mă omorâţi, că doar şi eu sunt om, începu el să se roage. 

— Tu eşti om? Ce fel de om eşti tu? Şi oamenii adevăraţi râseră de se 
strâmbară de el. Tu nu ai niciun pic de omenie. Eşti lacom, eşti grosolan, îţi faci prieteni 
şi legi tovărăşii cu sila, înspăimânţi lumea cu ghearele, colții şi puterea ta, ucizi şi nu 
laşi decât lacrimi, sânge şi distrugeri în urma ta. N-ar fi o ruşine să stai în rândul 
oamenilor? Tu nu ştii că tară adevăr şi dreptate şi dragoste nu te poţi chema om? 

— Hai, nu mai lungi vorba! îi strigă unul din oameni. Scoate blana şi dă-o 
încoace! Să mai încălzească şi pe altul de acum încolo. 

Şi oamenii îl jupuiră tară multă vorbă şi-i duseră pielea stăpânului tabunului, ca 
despăgubire pentru calul ucis. 


Iepurele, auzind urletele lupului, se Înfricoşă şi, ţâşnind din ascunzătoarea în care 
stătea cu vulpea, o luă la goană orbeşte peste câmp, într-un întuneric cumplit. Fugea şi 
nu ştia încotro. Ajungând la un şanţ, se prăvăli în fundul lui, mort de oboseală şi 
spaimă. Acolo îl găsi mai târziu vulpea care, când se văzu singură cu el, ca să scape de 
un tovarăş incomod, îi înfipse fără milă dinţii în gât, omorându-l. Şi aşa pieri iepurele, 
care din prostie, amăgit de vulpe, îşi scosese ochii, de frică intrase în tovărăşia unor 
ticăloşi şi forţat era gata să mănânce chiar şi carne, ceea ce era absolut contra firii lui. 

Până la urmă, cred că nu se îndoieşte nimeni, vulpea avu aceeaşi soartă ca şi lupul. 

într-un târziu, păstorii dădură şi de urma ei. O luară la goană. Traseră şi cu arcele 
după ea. O dâră roşie de sânge le arătară că au lovit-o. Rănită şi obosită, o găsiră 
aşteptându-şi sfârşitul sub o tufa. Trupul îi era cu totul neputincios. Numai coastele i se 
mişcau ritmic. Pe dinaintea ochilor împăienjeniţi îi treceau ca un cortegiu plin de 
groază toate jafurile şi nelegiuirile ce le urzise în viaţă. 

Oamenii o luară şi pe ea la socoteală, cu ciomegele, fără multă vorbă. 

— Lăsaţi-mă, oamenilor! Lăsaţi-mă şi nu mă omorâţi, că doar sunt şi eu om! 
începu ea să strige ca şi lupul. 

— Tu eşti om? Tu? Şi oamenii cei adevăraţi iar se strâmbară de râs de ea, ca 
şi de lup. Vicleană, perfidă, mincinoasă, ucigaşă, eşti o plagă a societăţii. Cu asemenea 
apucături, poate să se aşeze cineva la masa oamenilor? 

— Hai, nu te mai văita şi nu te mai milogi atâta, îi zise şi ei unul din oameni. 
Dezbracă repede blana şi dă-o încoace! Destul te-ai fudulit cu ea. 

Şi, cât te-ai şterge la ochi, oamenii o jupuiră şi-i aruncară stârvul pe câmp, iar blana 
o luară cu ei, s-o ducă aceluiaşi stăpân păgubit de unul din cei mai frumoşi cai ai săi. 

Nu mai rămăsese acum din cei doi tâlhari, crudul şi hoţomanul lup şi vicleana şi 
nelegiuita vulpe, decât două leşuri, două cadavre respingătoare, pierdute în cuprinsul 
bătrânei stepe kalmuce. 

Din nemărginire veni ca o arătare, cu aripi moi de vată şi cu zbor de ucigaş tainic, un 
hultan care, aşezându-se pe trupurile lor calde încă, le scoase în câteva clipe ochii, pe 
rând, unul câte unul, înghiţindu-i cu lăcomie. 

Şi din legatul acela, se spune că o asemenea tovărăşie şi prietenie potrivită cum 
făcuseră lupul, vulpea şi iepurele, nu s-a mai putut lega şi nici n-o să se mai lege, câte 
hăul. 

Furtună-Viteazul Ivan 


poveste rusă 


Traia odată într-o împărăție un rege cu regina lui. Vieţuiau împreună de multă 
vreme, dar soarta nu se îndurase a le dărui vreo odraslă. într-o bună zi, regele hotări 
să trimită solie la toţi împărații şi craii, în toate cetăţile şi la toate noroadele, 
chemând la sfat spre a afla leacul ce ar putea face ca regina să aibă copii. 

La chemarea lui s-au adunat mulţi crai şi împărați, prinți şi boieri, neguţători 
bogaţi şi oameni de rând. Regele i-a ospătat cu bucate şi băuturi alese, după care a 
purces a-i întreba pe fiecare în parte. Dar nimeni nu avea ştiinţă, nici măcar nu-şi 
putea da cu părerea ce s-ar putea face ca regina să rămână grea. Dar iată că un 
fecior de om simplu se jură că ar putea afla leacul tămăduitor. Plin de speranţă, 
regele îl dărui cu o pungă mare de galbeni, hărăzindu-i trei zile întru împlinirea 
făgăduinţei. 

Feciorul de ţăran se legase el să afle leacul, dar cum şi unde nici prin cap nu-i 
trecea. O luă îngândurat pe drumul ce ducea afară din cetate. Curând îi ieşi înainte o 
femeie bătrână. 

— Ziua bună, flăcăule! Da' ce-ai pățit de ai căzut aşa pe gânduri? 


— Cată-ţi de drum, cotoroanțo. Lasă-mă-n pace! îi răspunse el. 

Dar ea se ţinu după el, iscodindu-l: 

— Spune-mi ce te frământă atât de tare? Eu sunt bătrână, şi bătrânii ştiu 
multe. 

„Ce mi-a venit să-i vorbesc urât? Poate că ştie ceva şi mi-o da vreo povaţă”, gândi 
flăcăul. 

— Uite, măicuță, m-am legat în faţa regelui să aflu cum ar putea regina să 
zămislească. Dar habar n-am cum! 

— Da, da! Păi, să-ți spun eu. Ascultă: du-te la rege şi spune-i să dea 
poruncă slujitorilor să împletească trei năvoade de mătase. în lacul de lângă palat 
trăieşte o ştiucă cu aripioarele de aur. Când regele o va prinde, s-o dea bucătarilor s- 
o frigă, apoi-s-o ducă reginei s-o mănânce, şi ea va purcede grea. 

Feciorul de ţăran se întoarse în cetate, meşteri singur năvoadele şi se duse să 
prindă ştiuca cu aripioarele de aur. Aruncă cele trei năvoade de mătase, dar ştiuca 
zvâcni cu putere, le rupse şi scăpă. Le aruncă a doua oară, şi iarăşi le rupse şi scăpă. 
Atunci flăcăul îşi scoase brâul şi năframa de mătase, legă năvoadele şi le aruncă a 
treia oară. De astă dată izbuti să prindă ştiuca cu aripioarele de aur. Cu mare bucurie 
o luă şi o duse regelui. 

Regele porunci să fie spălată, curățată, friptă şi apoi dată reginei s-o mănânce. 
Bucătarii luară ştiuca, o curăţară, o spălară şi aruncară apa pe fereastră. Tocmai 
atunci pe acolo trecea o vacă şi sorbi apa cu solzi cu tot. 

După ce bucătarii fripseră ştiuca, o puseră pe un taler şi chemară degrabă o 
slujnică, spunându-i s-o ducă reginei în iatacul ei. Slujnica, pe drum, rupse o aripioară 
şi o mâncă. Toate trei: vaca, slujnica şi regina rămaseră grele în aceeaşi zi, în acelaşi 
ceas. 

Când s-a împlinit sorocul, la rege se înfăţişă grăjdarul palatului, care-i spuse că 
vaca a făcut un prunc. Regele rămase înmărmurit de uimire. Nici n-apucă bine să 
plece grăj darul, că alţi slujitori dădură buzna să vestească miraţi că fata de la 
bucătărie născuse un băiat care semăna leit cu fiul vacii. Nu după multă vreme veniră 
să-l înştiinţeze că şi regina a dat naştere unui fecior ce semăna ca două picături de 
apă cu fiul vacii. 

Tare grozavi erau cei trei feciori: creşteau într-un ceas cât alţii într-un an, în trei 
ceasuri cât alţii în trei ani! Au crescut mari, s-au făcut puternici şi voinici. într-o zi 
veniră tustrei la rege cerându-i dezlegare să meargă prin cetate să privească 
norodul şi norodul să-i privească pe ei. Regele nu se împotrivi, le dădu bani fără 
zgârcenie şi îi sfătui să fie cu băgare de seamă. 

Şi cei trei feciori ai regelui plecară. Pentru că, trebuie să spunem, regele îi 
socotea pe toţi feciorii săi. Unul se numea Ivan, fiul regelui, al doilea Ivan, fiul 
slujnicei, iar cel de al treilea Ivan Furtună- Viteazul, fiul vacii. 

Colindară ei ce colindară prin târg, dar de cumpărat nu cumpărară nimic. Ivan, fiul 
regelui zări pe o tarabă nişte gogoloaie de sticlă şi zise către fraţii săi: 

— Fraţilor, haideţi să cumpărăm câte un gogoloi şi să aruncăm cu el în 
sus. Cine va arunca mai sus, acela va fi cel mai mare dintre noi. 

Fraţii lui se învoiră şi traseră la sorţi care să arunce cel dintâi. Sorţii îl aleseră pe 
Ivan, fiul regelui. El aruncă gogoloiul sus de tot, Ivan, fiul slujnicei şi mai sus, iar 
Furtună-Viteazul, fiul vacii, aruncă atât de sus, încât gogoloiul se pierdu din vedere. 

— Vedeţi, fraţilor, rosti el, eu sunt cel mai mare dintre voi! 

= Cum aşa? zise Ivan, fiul regelui. Tu, fiul vacii, vrei să fii cel mai mare? 

— Pesemne aşa a fost să fie ca voi să ascultați de mine. 

Pe urmă porniră mai departe şi merseră cale lungă până ajunseră la o apă mare. în 


acea apă se zvârcolea şi mugea, făcând tărăboi grozav, un balaur fioros. Ivan, fiul 
regelui, zise: 

— Fraților! Care va astâmpăra lighioana asta, acela va fi cel mai mare! 

Ceilalți doi se învoiră iarăşi, iar Furtună-Viteazul adăugă: 

— Astâmpăr-o tu, frăţioare. Dacă izbuteşti, vei fi cel mai mare dintre noi. 

Ivan, fiul regelui, începu să strige, să chiuie, dar lighioana se întărâtă şi mai tare. 
Pe urmă pomi s-o sperie Ivan, fiul slujnicei, şi nici el nu făcu mare lucru. Dar când 
chiui o dată Furtună-Viteazul şi azvârli cu ghioaga sa cea groasă, lighioana se făcu 
nevăzută cât ai clipi din ochi. Şi voinicul glăsui din nou: 

— Vedeţi? Tot eu sunt cel mai mare. 

— Noi nu vrem să fim frații mai mici! răspunse mânios Ivan, fiul regelui. 

— Atunci rămâneţi sănătoşi! zise Furtună-Viteazul şi pomi pe drumul de 
întoarcere spre meleagurile natale. 

Ceilalţi doi frați ţinură drumul mai departe. 

Aflând regele că Furtună-Viteazul s-a întors acasă singur, porunci să fie aruncat în 
temniţă. Şi mai porunci ca trei zile şi trei nopţi să nu i se dea nimic de mâncat şi de 
băut. 

După o vreme, viteazul prinse să bată cu pumnii în ziduri şi să strige cu glas tunător: 

— întrebaţi-l pe rege, tatăl meu adoptiv, de ce mă lasă să rabd de foame? 
Spuneţi-i că zidurile lui pentru mine nu-s ziduri, gratiile nu-s gratii, iar dacă vreau le 
prefac în praf şi pulbere! 

Slujitorii îl înştiinţară degrabă pe rege. Regele veni chiar el şi-l întrebă: 

— De ce te lauzi, Furtună-Viteazul? 

— Tată, spune-mi de ce nu mi se dă mâncare? De ce mă laşi să mor de 
foame? Eu nu mă ştiu vinovat cu nimic. 

— Da' unde sunt cei doi feciori ai mei şi fraţii tăi? Ce-ai făcut cu ei? 

Furtună-Viteazul, fiul vacii, îi povesti totul cum s-a în-tâmplat. 

-= Frații mei sunt vii şi nevătămaţi. Au pornit în lumea largă, s-au dus încotro 
au văzut cu ochii. 

Regele îl iscodi iarăşi: 

— Dar tu de ce nu te-ai dus cu ei? 

Fiindcă Ivan, fiul tău, vrea să fie cel mai mare. Iar după vrerea sorților mie mi se 
cuvine. 

— Prea bine! O să trimit slujitorii să-i aducă înapoi. 

— Nimeni, în afară de mine, nu-i mai poate ajunge. Căci s-au dus hăt 
departe, spre ținuturile zmeilor. Acolo, din marea cea neagră, ies trei zmei 
înfricoşători: unul cu şase capete, altul cu nouă, iar al treilea cu douăsprezece, spuse 
Furtună-Viteazul. 

Regele se rugă de el şi-l înduplecă să plece după cei doi fraţi. Furtună-Viteazul, fiul 
vacii, se găti de drum. îşi luă buzduganul şi paloşul de oţel şi porni. 

Merse el cât merse şi iată că îi ajunse din urmă pe fraţii săi lângă podul din nuiele 
de călină, aproape de marea cea neagră. Lângă pod se afla un stâlp, şi pe stâlp scria 
că acolo e locul unde se arată trei zmei. 

— Bun găsit, fraţilor! 

— Bine-ai venit, Furtună-Viteazul, fratele nostru mare! 

— Ei, pesemne nu prea vă cade bine ce e scris pe stâlp? 

Apoi se uită roată înjur şi zări în apropierea podului o căsuţă aşezată cu faţa la 
pădure şi cu spatele la ei. 

— Căsuţă, căsuță! întoarce-te cu fața spre noi şi cu spatele spre pădure! 
glăsui Furtună-Viteazul. 


Căsuţa se întoarse aşa cum i se porunci. Flăcăii intrară în ea şi găsiră o masă 
aşternută cu fel de 
fel de bucate şi băuturi alese. într-un colţ se afla un pat de scânduri, cu saltea şi perini 
de puf. 

— Vedeţi, fraţilor? Dacă nu eram eu, n-aţi fi avut nimic din toate astea. 

Se aşezară la masă, se ospătară, apoi se culcară să se odihnească. Când se sculară, 
Furtună- Viteazul le zise: 

— Fraţilor! în noaptea asta va ieşi zmeul cu şase ca pete. Haideţi să 
tragem la sorţi, să vedem cine o să stea de veghe. 

Au tras şi primul a căzut Ivan, fiul slujnicei. Furtună-Viteazul îl povăţui: 

— Ia seama! Din mare va ieşi un ulcioraş şi va începe să dănțuiască în fața 
ta. Tu să nu te uiţi la el, să scuipi şi să-l spargi. 

De cum veni seara, Ivan, fiul slujnicei, plecă să stea de pază. Dar adormi 
numaidecât. Furtună- Viteazul, ştiind că fraţii lui sunt oameni pe care nu te poţi 
bizui, se duse el să stea de veghe. Mergea pe pod încolo şi-ncoace, lovind uşurel cu 
toiagul. Deodată în faţa lui răsări un ulcioraş care începu să dănţuiască. Furtună- 
Viteazul scuipă pe el şi-l sparse, făcându-l cioburi mărunţele. îndată se auzi un 
măcăit de rață, țărmurile se zguduiră, marea începu să se frământe, să clocotească şi 
din ea se ivi o dihanie, o pocitanie: zmeul cu şase capete. Numai ce se arătă că îndată 
slobozi un şuier asurzitor, un răcnet înfricoşător: 

— Cal năzdrăvan, armăsar şoiman! Din pământ, din iarbă verde să răsai 
degrabă în faţa mea! 

Auzindu-se chemat, calul alergă ca gândul, de se zguduia pământul, şi de sub 
copitele lui zburau 
bulgării cât căpiţele de fân. Din nări şi din urechi îi ieşeau rotocoale de fum. 
Dihania-pocitania încălecă şi o porni spre podul din nuiele de călină. Dar calul se 
poticni sub zmeu şi se opri. 

— De ce te poticneşti, pui de cățea? Ai simțit cumva vreun prieten sau vreun 
duşman? 

— Ne aşteaptă un vrăjmaş, Furtună-Viteazul, fiul vacii, răspunse calul cel 
năzdrăvan. 

— Minţi, pui de cioară spurcată! El nu e în stare să ajungă pe aceste 
tărâmuri. Poate corbii i-au adus ciolanele în gheare. 

— Hei, dihanie-pocitanie! Corbii n-au adus ciolanele mele. Am venit chiar 
eu, întreg şi nevătămat. 

— De ce ai venit, Furtună-Viteazul? Vrei să pețeşti pe vreuna din surorile 
sau fetele mele? îl întrebă zmeul. 

— Nu, frăţioare! N-am venit să ne-nrudim, ci-n câmp să ieşim, armele să 
scoatem şi să ne batem! 

Furtună-Viteazul se avântă o dată, fluturându-şi paloşul de oţel, şi-i reteză zmeului 
trei capete. Se avântă a doua oară şi i le tăie şi pe celelalte. Luă apoi trupul zmeului, 
îl ciopârţi în bucățele şi-l aruncă în mare. Capetele le ascunse sub podul de călină, 
calul îl priponi la picioarele lui Ivan, fiul slujnicei, iar paloşul de oţel i-l aşeză la cap. 
Pe urmă intră în căsuţă şi se culcă de parcă nimic nu se întâmplase. 

Când Ivan, fiul slujnicei se trezi, zări calul şi tare se mai bucură. încălecă pe el şi 
porni spre căsuţă, strigând: 

— Hei, Furtună-Viteazul! Mi-ai poruncit să stau de pază şi să iau seama la 
ulcioraş. Am luat seama şi am fost dăruit cu un armăsar neasemuit! 

Fiul vacii îi răspunse: 

— Ţie ţi-a fost dăruit, şi nouă făgăduit. 


în noaptea următoare, după sorţi, veni rândul lui Ivan, fiul regelui, să stea de 
strajă. Furtună- Vitcazul îi povesti şi lui despre ulcioraş. Fiul regelui începu să se 
plimbe pe pod încolo şi-ncoace, lovind uşurel cu toiagul. UI ci oraşul răsări dinaintea 
lui şi prinse să dănţuiască. Ivan, fiul regelui, privea la el cu gura căscată, până căzu 
într-un somn adânc. Dar Furtună-Viteazul, ştiind că nu se 
poate bizui pe frate-său, se duse şi de data asta să stea de pază. Mergea pe pod dintr-o 
parte într-alta, lovind din când în când cu toiagul. UI ci oraşul se ivi şi dinainte-i şi 
începu să dănţuiască. Furtună- Viteazul îl scuipă şi-l izbi, prefăcându-l în cioburi 
mărunţele. îndată se auzi un măcăit de rață, țărmurile se zguduiră, marea prinse să se 
frământe şi să clocotească şi din ea răsări o dihanie- pocitanie, care slobozi un şuier 
asurzitor, un răcnet înfricoşător: 

— Roib năzdrăvan, armăsar şoiman! Din pământ, din iarbă verde să apari 
degrabă în faţa mea! 

Auzindu-se chemat, calul alergă ca gândul, de se cutremura pământul, din nări şi din 
urechi îi 
ieşeau valuri de fum, din gură îi ţişneau flăcări de foc. Se opri în faţa zmeului ca 
împietrit. Dihania- pocitania, zmeul cel cu nouă capete, încălecă şi pomi spre podul de 
călină. Când ajunse la pod, calul se poticni sub el. 

— De ce te poticneşti, pui de cioară spurcată? Ai simţit vreun prieten sau 
vreun neprieten? se răsti zmeul, lovindu-l cu biciul. 

— Ne aşteaptă un vrăjmaş, Furtună-Viteazul, fiul vacii. 

— Minţi! Poate corbii i-au adus ciolanele, singur n-avea cum ajunge pe aste 
tărâmuri. 

— Hei, dihanie-pocitanie! răsună glasul lui Furtună-Viteazul. De un an sunt 
aici şi te aştept. 

— La ce ai venit, Furtitnă-Viteazul? Vrei să te însori cu vreuna din surorile 
sau fiicele mele? 

— N-am venit să ne-nrudim, ci-n câmp să ieşim, armele să scoatem şi să ne 
batem! 

Furtună-Viteazul se repezi, fluturându-şi paloşul, şi dintr-o lovitură îi reteză zmeului 
trei capete. 

Se repezi a doua oară şi-i mai tăie trei, iar a treia oară i le reteză şi pe celelalte. Luă 
apoi trupul, îl ciopârţi şi-l aruncă în marea cea neagră, capetele le ascunse sub podul 
de călină, calul îl priponi lângă Ivan, fiul regelui, iar paloşul de oţel i-l puse la cap. Pe 
urmă intră în căsuţă şi se culcă de parcă nimic nu se întâmplase. 

Dimineaţa, Ivan, fiul regelui, se trezi, zări calul, şi mai frumos decât primul, şi se 
bucură nevoie mare. Porni spre casă strigând: 

— Hei, Furtună-Viteazul, mi-ai poruncit să stau de pază, şi am fost dăruit cu 
un cal mai grozav decât cel dintâi. 

— Vouă v-a fost dăruit, mie doar făgăduit, răspunse voinicul. 

Veni şi cea a treia noapte. Furtună-Viteazul începu să se gătească de strajă. Strânse 
masa şi pe ea puse o lumânare. înfipse un cuţit în perete şi de el atârnă un ştergar. 
Apoi dădu fraţilor săi un pachet de cărţi şi le zise: 

— Şedeţi, fraţilor şi jucaţi în cărţi, dar de mine să nu uitaţi. Când lumânarea 
se va stinge şi din ştergar va picura sânge în taler, să daţi fuga la pod, să-mi săriţi în 
ajutor. 

Cind se făcu noapte, Furtună-Viteazul se duse la locul de pândă. Se plimba pe pod 
încolo şi- ncoace, lovind din când în când cu toiagul. Ulcioraşul răsări înaintea lui şi 
începu să dănţuiască. Voinicul îl scuipă şi-l izbi, prefăcându-l în cioburi mărunţele. Cât 
ai clipi din ochi, se auzi un măcăit de rață, țărmurile se zguduiră, marea se învolbură 


spumegând şi din adâncurile ei se ivi dihania- pocitania - zmeul cu douăsprezece 
capete. El slobozi un şuier asurzitor şi un răcnet înfricoşător: 

— Roib năzdrăvan, armăsar şoiman! Din pământ din iarbă verde să te iveşti 
degrabă în faţa mea! 

La chemarea lui, calul alergă ca vântul, de se cutremura pământul. Din nări şi din 
urechi îi ieşeau 
fuioare de fum, din gură îi ţâşneau flăcări de foc. Se opri în faţa zmeului ca 
împietrit. Dihania- pocitania încălecă şi porni spre pod, dar calul se poticni. 

— Hei, pui de cioară spurcată, de ce te-ai poticnit? Ori ai simțit vreun 
neprieten? 

— Ne aşteaptă un vrăjmaş, Furtună-Viteazul, fiul vacii. 

— Să taci, că doar nu i-au adus corbii ciolanele pe aste tărâmuri! 

— Ba nu, dihanie-pocitanie! Sunt aici de trei ani şi te aştept! 

— Cu ce gând ai venit, Furtună-Viteazul? Nu cumva voieşti să te însori cu 
vreuna din surorile ori fetele mele? 

— N-am venit să ne-nrudim, ci-n câmp să ieşim, săbiile să scoatem şi să ne 
batem! 

— Aha! Dacă i-ai ucis pe frații mei, gândeşti c-o să mă birui şi pe mine? 

— Cum o vrea soarta! Dar ascultă, dihanie-pecitanie, tu eşti călare şi eu pe 
jos. Să facem o înţelegere: cel căzut la pământ să nu fie răpus. 

Furtună-Viteazul se avântă, fluturându-şi paloşul, şi reteză zmeului trei capete 
dintr-odată. Se avântă a doua oară, dar zmeul îl dobori la pământ. Atunci voinicul 
strigă: 

— Stai, dihanie-pocitanie! Doar am făcut înțelegere: cel căzut la pământ să 
nu fie răpus. 

Zmeul îl lăsă să se ridice în picioare. Viteazul se ridică şi alte trei capete ale zmeului 
zburară cu 
iuţeala fulgerului. Şi se luptară aşa încă vreme de trei ceasuri. Amândoi erau istoviţi 
peste măsură. Zmeul îşi mai pierdu trei capete, iar paloşul voinicului se firânse în 
două. Furtună-Viteazul îşi scoase cizma din piciorul stâng şi o azvârli spre căsuţă. Se 
dărâmă jumătate din casă, dar fraţii lui dormeau duşi, nu auzeau nimic. Atunci 
scoase şi cizma din piciorul drept, o azvârli, căsuţa se prăbuşi bârnă peste bârnă, dar 
fraţii tot nu se treziră, puteai să tai lemne pe ei. în cele din urmă, Furtună-Viteazul 
apucă o bucată din paloşul rupt şi o aruncă spre grajdul unde erau închişi cei doi 
armăsari. Uşa sări din balamale, armăsarii veniră în goană spre pod şi doborâră 
zmeul la pământ. Voinicul se bucură, alergă spre zmeu şi-i reteză şi celelalte capete. 

Apoi îi ciopârţi trupul în bucăţi şi îl aruncă în marea cea neagră, iar capetele le 
vâri sub pod. Luă cei trei armăsari şi îi duse în grajd, iar el se ascunse sub podul de 
călină. 

Dimineaţa, când se treziră, cei doi fraţi văzură cu mirare căsuţa dărâmată, talerul 
plin cu sânge. Dădură fuga la grajd - acolo se aflau acum trei armăsari. Mare le fu 
mirarea negăsindu-l nicăieri pe fratele lor mai mare. Ce s-o fi petrecut cu el? îl 
căutară trei zile şi trei nopţi, dar degeaba, nu-l găsiră. 

— Pesemne că s-au răpus unul pe altul şi trupurile lor au dispărut, îşi 
ziseră ei. Hai să plecăm acasă. 

De-abia înşeuaseră caii, pregătindu-se de drum, când Furtună-Viteazul se trezi şi ieşi 
de sub pod. 

— Cum asta, fraţilor, plecaţi fără tovarăşul vostru? Eu v-am scăpat de la 
pieire, dar voi aţi dormit buştean şi nu mi-aţi sărit în ajutor. 

— Iartă-ne, Furtună-Viteazul, fratele nostru cel mare! ziseră fraţii lui, 


căzându-i în genunchi. Suntem vinovaţi! 

— ertaţi să fiţi. 

Apoi se întoarse către căsuţă şi rosti: 

— Cum ai fost înainte, aşa să fii şi acum! 

Căsuţa îşi luă înfăţişarea dinainte. Masa era plină cu bucate şi băuturi felurite. 

— Haideţi, fraților să prânzim. Mă tem că fără mine ați cam flămânzit. Pe 
urmă o să pornim la drum. 

Prânziră şi apoi plecară. După ce străbătură vreo două poşte, Furtună-Viteazul, fiul 
vacii, se opri şi rosti: 

— Fraţilor! Mi-am uitat biciuşca în căsuţă. Voi mergeţi la pas până dau 
fuga s-o iau. O să vă ajung din urmă. 

Se întoarse la căsuţă, descălecă de pe cal şi-l slobozi să pască pe pajiştea cea verde. 

— Du-te, roibul meu drag, să paşti în voie până o să te chem. 

Apoi se prefăcu într-o muscă, intră în căsuță şi se aşeză pe sobă. 

Nu trecu multă vreme şi în căsuţă intră Baba-Cloanţa, muma zmeilor, aşezându-se 
în colţul din faţă. înaintea ei se înfăţişă nora cea mare. 

— Vai, măiculiță! Furtună-Viteazul Ivan, fiul vacii, l-a răpus pe soțul meu şi 
feciorul dumitale. Dar mă voi răzbuna crunt pentru netrebnicia asta! O iau înaintea 
lui, îi potrivesc o zi de arşiţă, iar eu mă voi preface într-o pajişte verde, apoi într-o 
fântână îmbietoare, cu ciutură de argint, şi într-un pat moale şi ademenitor la odihnă. 
Şi, de bună seamă, cei trei fraţi îşi vor dezlega caii să pască, iar ei vor pofti să se 
odihnească şi să-şi potolească setea cu apă rece din fântână. Ei, şi atunci praful şi 
pulberea se va alege de ei! 

Baba-Cloanţa încuviinţă: 

— Aşa le trebuie, nelegiuiţii! 

Se înfățişă şi nora mijlocie. 

— Vai, măiculiță! Soţul meu şi feciorul dumitale a fost răpus de Furtună- 
Viteazul Ivan, fiul vacii. Dar eu n-am să las nerăzbunată nelegiuirea asta. Am să le-o 
iau înainte şi-o să mă prefac într- o livadă fără asemuire. Peste gard vor atârna crengi 
încărcate cu felurite roade, frumoase şi aromitoare. Cei trei fraţi vor pofti să culeagă 
după placul inimii. Ei, şi atunci praful şi pulberea se va alege de ei! 

— Bine te-ai gândit, fata mea! răspunse cotoroanța. 

Veni şi cea de a treia noră, cea mică. 

— Vai, măiculiţă, Furtună-Viteazul, Ivan, fiul vacii, l-a răpus pe soţul meu 
şi feciorul dumitale! Dar nu voi lăsa nerăzbunată asemenea ticăloşie. O să mă prefac 
într-o căsuţă şi fraţii vor pofti să înnopteze în ea. Dar numai ce-i vor călca pragul - 
praful şi pulberea se va alege de ei! 

— Prea bine, dragele mele nurori! Iar dacă voi nu veţi izbuti să le veniţi de 
hac, mâine eu o să le- o iau înainte, mă prefac într-un porc şi-o să-i înghit pe toţi trei! 

Furtună-Viteazul auzi toate astea de după sobă, apoi zbură afară, se lovi de 
pământ, luându-şi iarăşi înfăţişarea dinainte, fluieră şi strigă cu glas voinicesc: 

— Roib năzdrăvan, armăsar şoiman! Din pământ, din iarbă verde să apari 
aici numaidecât! 

Calul zbură ca vântul, de se cutremura pământul. Furtună-Viteazul încălecă şi porni 
ca fulgerul. 

Pe drum se opri, rupse o nuia de alun şi legă de ea câteva fâşii din coajă de tei 
împletite. Când îi ajunse pe ceilalţi din urmă, le zise: 

— Iată, fraţilor, asta e biciuşca de care nu mă pot despărţi! 

— Vai, frăţioare, pentru asemenea fleac te-ai întors din drum? Când 
ajungeam acasă, îţi cumparai una nouă din târg! 


Merseră ei, merseră cale lungă, prin văi şi prin câmpii. Deodată se lăsă o arşiţă 
dogorâtoare şi simţiră o sete cumplită. Dar iată că înaintea lor apăru o pajişte verde, 
cu iarbă deasă, iar în iarbă un pat care îmbia la odihnă. 

— Frate, hai să lăsăm caii să pască prin iarba asta, iar noi să ne odihnim în 
patul de colo. Uite şi o fântână, ne vom potoli setea şi ne vom răcori cu apă rece. 

— Cu fântâna asta nu-i lucru curat. N-o să beţi apă din ea! le răspunse 
Futună-Viteazul. 

Zicând acestea, sări jos de pe cal şi se apucă să izbească în fântână cu paloşul. Din ea 
ţâşniră 
şuvoaie de sânge. Şi numaidecât dogoarea zilei se risipi, iar setea încetă să-i mai 
chinuie. 

— Ia uitați-vă, fraților, ce apă groasă! Parc-ar fi sânge. 

Şi porniră mai departe. 

Cât or fi mers, nu se ştie, dar după o vreme se pomeniră lângă o livadă fără 
asemănare. Ivan, fiul regelui, vorbi către fratele lui mai mare: 

— Lasă-ne să rupem câte un măr. 

— Ehei, fraţilor, aici nu-i lucru curat. Cine a mai pomenit o livadă într-o 
pustietate ca asta. Pesemne că merele sunt putrede, dacă muşti din ele, te mai şi 
îmbolnăveşti! Lăsaţi-mă pe mine să văd despre ce e vorba. 

Intră în livadă şi tăie pomii toţi, până la unul. Cei doi fraţi tare se mai mâniară pe el 
că nu voieşte în niciun chip să le facă pe plac. 

Purceseră iarăşi la drum şi merseră până se lăsă întunericul nopţii. în calea lor 
dădură peste o colibă. 

— Frate, Furtună-Viteazul, iaca începe ploaia. Hai să înnoptăm în coliba de 
colo. 

— Ehei, fraţilor, mai bine dormim sub cerul gol decât în coliba asta veche 
şi prăpădită. De vom intra în ea, se va prăbuşi peste noi şi ne va strivi sub 
dărâmături. Staţi să mă duc eu să văd despre ce e vorba. 

Se apropie de colibă, scoase paloşul şi când începu s-o izbească, din ea ţâşniră 
şiroaie de sânge. 

— Vedeţi cât de putregăioasă era coliba voastră? Haideţi şi-om pomi mai 
departe. 

în sinea lor, cei doi fraţi fierbeau de ciudă, dar nu lăsau să li se vadă supărarea. Şi 
merseră înainte. Curând drumul lor se desfăcu în două. Furtună-Viteazul vorbi iarăşi: 

— Fraților, s-o luăm pe drumul care-o apucă la stânga. 

— a-o pe unde vrei, noi nu mai mergem cu tine! răspunseră ei. 

Şi au pornit-o: cei doi la dreapta, iar Furtună-Viteazul la stânga. 

Furtună-Viteazul Ivan, fiul vacii, ajunse după o vreme într-un sat. în acel sat 
trăiau doisprezece fierari. Flăcăul fluieră şi strigă cu glas voinicesc: 

— Hei, fierari, meşteri făurari! Veniţi cu toţii încoace! 

Fierarii auziră strigarea lui şi cu toţii doisprezece i se înfăţişară. 

— Care ţi-e dorinţa, voinicule? 

— Vreau să înveliţi fierăria într-o foaie de oţel. 

într-o clipită, fierarii îi îndepliniră rugămintea. 

— ar acum, făurarilor, să-mi meşteriţi douăsprezece vergele de fier şi să 
înroşiţi cleştele în foc. Curând o să apară un porc şi-o să vă zică: „Hei, fierari, meşteri 
făurari! Să-mi aduceţi degrabă nelegiuitul. De n-o să mi-l daţi, o să vă înghit pe toţi, 
cu fierărie cu tot!” Dar voi să-i răspundeţi: „Vai, porcule, binefăcătorulc, scapă-ne de 
nărodul ăsta că demult ne-am săturat de el! Fii bun şi vâră-ţi râtul în fierărie, o să ţi-l 
punem drept pe limbă”. 


Abia apucă Furtună-Viteazul să rostească aceste vorbe că se şi arătă un porc cât 
toate zilele de mare, care începu să grohăie cât îl ţinea gura: 

— Hei, fierari, meşteri făurari! Aduceţi-mi degrabă nelegiuitul! 

Fierarii răspunseră cu toţii într-un glas: 

— Vai, porcule, binefăcătorule! Izbăveşte-ne de nărodul ăsta, că demult 
ne-am săturat de el. Dar vâră-ţi râtul în fierărie şi ţi-l vom aşeza drept pe limbă. 
Porcul, prost, nepricepând şiretenia, vâri râtul, scoțând o limbă lungă de un 
stânjen. Furtună- Viteazul o prinse cu cleştele înroşit şi strigă către fierari: 

— Luaţi vergile şi scărmănaţi-l cu nădejde! 

Fierarii îl loviră cu sete, până ce porcul se rugă voinicului: 

— Furtună-Viteazul, milostivule! îndură-te de sufletul meu! 

— Da' tu de ce i-ai înghiţit pe fraţii mei? 

— O să ţi-i slobozesc îndată, vii şi nevătămaţi. 

Furtună-Viteazul îl apucă de urechi, porcul icni zdravăn şi-i scuipă afară pe 
amândoi fraţii, cu cai cu tot. Apoi îl ridică deasupra capului şi-l trânti de pământ cu 
toată puterea, de se făcu mii fărâme. 

— Vedeţi, nătângilor, unde aţi nimerit? 

Cei doi fraţi căzură în genunchi: 

— Iartă-ne, Furtună-Viteazul, fiul vacii, sintem vinovaţi! 

— Acum haideţi să purcedem la drum. Nimic nu ne mai stă în cale. 

Merseră ei, merseră până ajunseră în împărăţia craiului indian. îşi orânduiră 
tabăra pe pajiştea din apropierea palatului. 

Dimineaţa, când craiul se trezi, se uită spre pajişte şi zări tabăra celor trei fraţi. îl 
chemă degrabă pe întâiul său sfetnic. 

— Ia du-te, frate, ia un cal din grajd şi mergi pe pajiştea de lângă palat să 
afli cine sunt nătărăii care şi-au orânduit tabăra şi au aprins focurile pe pământurile 
mele, fără să aibă încuviinţare. 

Când ajunse la ei, sfetnicul îi întrebă: 

— Ce fel de oameni sunteți voi? Împărați sau fii de Împărați? Regi sau fii 
de regi? Ori viteji preaputemici? 

Furtună-Viteazul, fiul vacii, glăsui: 

— Suntem viteji preaputemici şi am venit să peţim fata craiului vostru. 
Mergi şi spune-i craiului s-o dea pe fiică-sa de nevastă lui Ivan, fiul regelui. De nu se 
învoieşte, să trimită oastea. 

Craiul o chemă pe prinţesă şi o întrebă dacă vrea să se mărite cu Ivan, fiul regelui. 

-— Nu, tăicuţule! Nu vreau să mă mărit cu el. Trimite oştirea. 

Curând trâmbiţele trâmbiţară, tobele bubuiră, oştirea se strânse şi se îndreptă 
spre pajiştea din apropierea palatului. Când văzură ditamai oastea, Ivan, fiul regelui, 
şi Ivan, fiul slujnicei, se 
înspăimântară din cale-afară. 

în vremea asta, Furtună-Viteazul, fiul vacii, pregătea mâncarea pentru masa de 
dimineaţă. Şi cum era cu polonicul în mână, se repezi şi când izbi o dată dobori 
jumătate din oştire. Se întoarse, mestecă în mâncare, apoi izbi iarăşi cu polonicul şi 
dobori şi cealaltă jumătate. Cruţă numai pe un chior şi pe un orb, cărora le zise: 

— Mergeţi şi spuneţi craiului vostru să i-o dea pe fiică-sa de nevastă lui 
Ivan, fiul regelui. Dacă nu se învoieşte, să trimită oştirea, iar el să vină în fruntea ei. 

Chiorul şi orbul alergară într-un suflet, la crai, căzură în genunchi şi glăsuiră: 

— înălțimea ta! Furtună-Viteazul ne-a poruncit să-ți spunem s-o dai pe 
fiica măriei tale de nevastă lui Ivan, fiul regelui. S-a mâniat foarte tare şi ne-a 
doborât pe toţi cu polonicul. 


Craiul se duse îndată în iatacul fetei. 

— Copila mea dragă! Ia-l pe Ivan, fiul regelui de bărbat. 

Fiică-sa Îi răspunse: 

— Se vede treaba că nu mai e nimic de făcut şi trebuie să-l iau de bărbat. 
Dă poruncă să fie trimisă caleaşca după el. 

Craiul trimise caleaşca, iar el, cu tot alaiul, ieşi la poartă să-l întâmpine. Ivan, fiul 
regelui, sosi însoţit de cei doi fraţi ai săi. Craiul îi întâmpină cu surle şi tobe, blând şi 
curtenitor. îi pofti să şadă la mese de stejar, aşternute cu ştergare înflorate, pline cu 
tot felul de bunătăţi: bucate gustoase şi băuturi aromitoare. 

După o vreme, Furtună-Viteazul îi şopti lui Ivan, fiul regelui, la ureche: 

— Ia seama, frăţioare, prinţesa o să vină şi o să-ţi zică: „îngăduie-mi să 
lipsesc un ceas”. Tu să-i răspunzi: „Poţi să lipseşti şi două!” 

Nu trecu mult şi prinţesa se apropie de Ivan, fiul regelui, şi-i spuse: 

îngăduie-mi, Ivane, să merg în altă odaie, să-mi schimb straiele. 

Ivan, fiul regelui, o lăsă să plece. Prinţesa ieşi, dar Furtună-Viteazul o luă uşurel pe 
urmele ei. 

Afară, prinţesa se lovi de pridvor, se prefăcu în porumbiţă şi îşi luă zborul spre 
mare. Furtună- Viteazul se lovi de pământ, se prefăcu în şoim şi zbură pe urmele ei. 
Când ajunse la ţărmul 

mării, 
prinţesa se izbi de pământ, se prefăcu în fecioară frumoasă şi glăsui: 

— Moşule, bunule, cap de aur şi barbă de argint, vino să stăm de vorbă! 

Moşul se ivi din marea albastră şi întrebă: 

- Ce-i, nepoata mea, ce necaz ai? 

— Ivan, fiul regelui, vrea să se însoare cu mine. N-aş fi vrut să mă mărit cu 

el, dar  toatăoştirea 
noastră a fost înfrântă. Te rog, bunicule, dă-mi trei fire de păr. O să le arăt lui Ivan, 
fiul regelui, şi-o să-i zic: „Ivane, poţi să-mi spui din ce rădăcină sunt firele astea de 
iarbă?” 

Bunicul îi dădu cele trei fire de păr. Fata se lovi de pământ, se prefăcu în 
porumbiţă, luându-şi zborul spre casă. 

Furtună-Vileazul se lovi şi el de pământ, luă chipul prinţesei şi rosti: 

— Moşule, bunule, mai arată-te o dată, am uitat că mai aveam ceva să-ţi 

spun. 

Şi îndată ce bătrânul îşi scoase capul din valuri, Furtună-Viteazul îl prinse şi-l 
smulse, apoi se izbi de pământ, se prefăcu în vultur şi ajunse la palat înaintea 
prinţesei. îl chemă pe Ivan, fiul regelui, în tindă şi-i şopti: 

— Ţine căpăţâna asta, frate! Prinţesa va veni şi-ţi arăta trei fire de păr, 
zicându-ţi: „Spune, Ivane, din ce rădăcină e iarba asta?” Atunci, tu să-i arăţi 
căpăţâna. 

Nu trecu mult şi prinţesa se apropie de Ivan, fiul regelui, arătându-i cele trei fire de 

păr: 

— Ghiceşte, Ivane, din ce rădăcină e iarba asta? Dacă ghiceşti, o să fiu 
nevasta ta, dacă nu, să nu te superi pe mine! 

Ivan, fiul regelui, scoase capul de sub masă şi i-l arătă: 

— Uite rădăcina! 

Prințesa, înciudată, zise în gândul ei: „Afurisiții! M-au biruit”. Apoi cu glas tare: 

— îngăduie-mi, Ivane, să merg în altă odaie să-mi schimb straiele. 

Ivan, fiul regelui, o lăsă iarăşi să plece. Ea ieşi în pridvor, se lovi de duşumea, 
se prefăcu în porumbiţă, luându-şi din nou zborul spre mare. Furtună-Viteazul 


luă capul, ieşi afară, îl izbi de pridvor, şoptind: 

— Unde erai înainte, acolo să fii! 

Capul zbură, ajunse înaintea prinţesei şi se lipi de trup. 

Prinţesa ajunse la ţărmul mării, se lovi de pământ, luându-şi chipul de fecioară 
frumoasă. 

— Moşule, bunule! leşi afară că am să-ţi spun o vorbă, rosti fata. Nu 
cumva capul ce mi l-au arătat era capul tău? 

— Nu ştiu, nepoată! Pare-mi-se că am dormit zdravăn. 

— Nu, bunicule, era capul tău! 

— Pesemne, când ai fost aici ultima oară să stăm de vorbă mi-au smuls capul. 

Prinţesa se lovi de pământ, se prefăcu în porumbiţă şi îşi luă zborul spre palat. 
Când ajunse, îşi schimbă straiele, intră în sala ospeţelor şi se aşeză alături de Ivan, 
fiul regelui. 

A doua zi, Ivan, fiul regelui şi prinţesa fură cununaţi după datină. îndată după 
cununie, Furtună- Viteazul îl duse pe mire să vadă iatacul ce le-a fost hărăzit pentru 
culcare. Arătându-i trei nuiele, una de fier, alta de aramă, iar a treia de cositor, îi 
zise: 

— Dacă vrei să mai trăieşti, lasă-mă pe mine să mă culc, în locul tău, în patul 
prinţesei. 

Fiul regelui se învoi. 

Nu trecu mult şi craiul îi conduse pe tinerii miri în iatacul nupţial. Găsind un 
moment prielnic, Furtună-Viteazul luă locul lui Ivan, fiul regelui. Se culcă în pat şi se 
prefăcu a dormi adânc. Prinţesa îl lovi de două ori cu piciorul, să vadă dacă doarme, 
apoi luă perna şi i-o puse pe gură să-l înăbuşe. Furtună-Viteazul sări din pat, luă 
nuiaua de fier şi începu s-o lovească pe fata de crai. O lovi până se rupse nuiaua. Pe 
urmă o luă pe cea de aramă. După ce se rupse şi asta, începu s-o lovească cu cea de 
cositor. Prinţesa căzu în genunchi şi se jură cu mii de jurăminte că n-o să mai facă 
aşa ceva niciodată. 

Spre dimineaţă, Furtună-Viteazul se sculă şi se duse la Ivan, fiul regelui şi-i zise: 
Du-te, frate, de vezi cum s-a îmblânzit nevasta ta. Cele trei nuiele ce le-ai văzut, 
toate le-am rupt pe spinarea ei. De-acum să trăiţi fericiţi, să vă iubiţi unul pe altul, iar 

pe mine să nu mă daţi uitării. 


Cei patru muzicanți 
poveste slovenă 


Au fost odată patru muzicanți care colindau prin lume. Luau satele la rând, cântau 
prin tot felul de cârciumi şi iaca-aşa îşi agoniseau pâinea. într-o seară poposiră la un 
castel oarecare. Dar aici nici ţipenie de om. Castelul era tot o paragină. Luna îşi 
plimba razele pe zidurile năruite, iar printre ferestre se legănau ramurile copacilor. 
Neavând de lucru, unul dintre muzicanți zise: 

— Prieteni, hai să facem o serenadă foştilor locuitori ai castelului. 

înveseliţi de această propunere, toţi muzicanţii începură să cânte, dar în loc de 
serenadă, se treziră cântând o horă săltăreaţă. Când se opriră din cântat, dintre 
ruinele castelului apăru un bătrân mărunţel, care le mulţumi pentru cântare şi le 
dădu câte o crenguţă de nuc spunându-le: 

— Să duceţi aceste crenguţe copiilor voştri! 

Muzicanţii le luară, dar pe drum le aruncară în iarbă, ba îl mai luară şi peste picior 
pe bătrânelul acela. 


— A şi găsit ce să ne dea! Nu putea să ne dăruiască altceva? De ce 
trebuință le-ar putea fi copiilor noştri ramurile astea? N-au destule acasă? 

Numai unul dintre ei nu râse de bătrân. El ascunse crenguţa în sân. Când 
ajunse acasă, o dădu copiilor săi. 

A doua zi dimineaţa, copiii alergară la el şi-i ziseră miraţi: 

— Tătucă, de ce ne-ai adus nucile astea? Sunt aşa de tari, că nu le putem 
sparge! în schimb sunt tare frumoase. De-ai şti cât sunt de frumoase... Şi-s galbene, 
galbene de tot! N-am mai văzut nuci ca astea... 

Muzicantul a privit cu uimire crenguţa de nuc, fiindcă era împodobită, toată, cu 
nuci de aur. Se grăbi să le povestească şi prietenilor săi această întâmplare ciudată. 
Când auziră una ca asta, ceilalţi muzicanți cât p-aci să leşine. Porniră în grabă să-şi 
caute crengile aruncate. Şi le căutară ei toată ziua prin iarbă, dar zadarnic. Se 
întoarseră acasă seara, târziu, cu mâinâle goale. în schimb înţeleseră că omul trebuie 
să preţuiască darul care i se face. Oricât aifi el de mic! 


împăratul şi cei trei feciori ai săi 
poveste slovenă 


A fost odată un împărat. Şi pentru că îmbătrânise prea tare, într-o zi îşi chemă 
feciorii la el şi le zise: 

— Fiii mei! M-au ajuns bătrâneţile şi nu mai sunt în stare să stăpânesc 
Împărăția. Cred că zilele îmi sunt numărate! Pe toți trei vă iubesc la fel, dar pe tronul 
meu nu este loc decât pentru un singur moştenitor. Mi-e tare greu, chiar peste puteri 
să hotărăsc care dintre voi e cel mai destoinic. Plecaţi în lume şi fiecare dintre voi să- 
şi încerce norocul. Cel care îmi va aduce darul cel mai de preţ, acela să fie 
moştenitorul tronului. 

Plecară feciorii de împărat, fiecare pe drumul lui, cu gândul să găsească darul cel 
mai de preţ şi să rămână singurul moştenitor al tronului şi stăpânitor al puternicei 
împărăţii. 

Feciorul cel mare s-a gândit ce s-a gândit şi şi-a amintit că tatălui său îi plac cel 
mai mult pietrele preţioase. De aceea, tară să mai piardă vremea, se duse glonţ la un 
giuvaergiu, cumpără cel mai scump diamant şi-l duse tatălui său. Acesta primi 
bucuros darul de preţ şi-l puse bine. 

Feciorul cel mijlociu îşi zise: „Coroana tatălui meu s-a învechit şi nu mai 
străluceşte. Dacă voi rămâne singurul moştenitor al tronului, oricum va trebui s-o 
schimb. la să mă duc eu la giuvaergiu şi să-i poruncesc să-mi facă cea mai frumoasă 
coroană din lume.” 

Cum zise, aşa şi făcu. Giuvaergiul îi meşteri o coroană din aur curat, împodobind-o 
cu cele mai scumpe pietre. 

împăratul primi cu bucurie şi darul acesta, apoi îl ascunse printre celelalte comori ale 
sale. 

Veni şi rândul mezinului. Acesta străbătu lumea în lung şi-n lat, doar-doar o găsi 
un dar potrivit, dar degeaba. Toate darurile la care se oprea i se păreau prea 
neînsemnate pentru bunul său tată. în cele din urmă, hotărî: „Tatăl meu are de toate. 
Şi încă din belşug. Oamenilor bătrâni multe lucruri li se par a fi de prisos. Văd eu că 
n-o să găsesc nimic care să-i bucure inima cu-adevărat. O să mă întorc cu mâna goală 
acasă şi o să las tronul împărătesc unuia dintre fraţii mei, care s-o dovedi mai 
destoinic. Aşa să fie! La urma urmei, n-am să pizmuiesc pe nimeni; o să trăiesc în 
bună pace şi tară bogății. îmi ajunge dragostea tatălui meu.” 


Cu gândurile astea se înfăţişă la palatul împărătesc. 

— Ce dar îmi aduci, fiule? îl întrebă împăratul. 

Feciorul răspunse cam cu teamă: 

— Tată, am răscolit tot pământul, în nădejdea că voi găsi un dar pe 
măsura iubirii ce mi-o porți. Dar degeaba! Nicăieri n-am aflat un asemenea dar. De 
aceea Îți aduc inima mea care te iubeşte cu- adevărat. Primeşte-o cu aceeaşi dragoste 
cu care te iubesc eu şi încredinţează împărăţia unuia dintre fraţii mei. lar mie 
îngăduie-mi doar să te slujesc cu credinţă şi dragoste până în clipa când soarta ne va 
despărţi de tine. 

Mişcat de cuvintele acestea, împăratul îşi îmbrăţişă feciorul cel mic şi zise: 

— Bine, fiule! îţi făgăduiesc însă că nimeni în afară de tine nu va fi 
stăpânul împărăției mele, fiindcă dragostea ta este darul cel mai de preţ pentru 
mine. Văd că-ţi iubeşti fierbinte şi fraţii, şi supuşii. De aceea ţie îţi încredinţez 
împărăţia. 


Ursul şi ţânţarul 


poveste siberiana 

într-o bună zi, pe vremurile îndepărtate şi de mult uitate, un urs stătea de 
vorbă cu un ţânţar. Ursul îl întrebă: 

— "Țânţarule, tu, care nu faci toată ziua decât să înţepi alte animale şi să 
le sugi sângele, spune- mi şi mie care-i mai gustos? 

— Fără îndoială, sângele de om, îi răspunse ţânţarul. 

„Atunci şi carnea de om trebuie să fie cea mai gustoasă”, se gândi ursul. 

Şi o şi porni în căutarea omului. Se întâlni cu un băieţaş: 

— Tu eşti un om? îl întrebă ursul. 

— încă nu, dar în curând voi fi, îi spuse mândru băieţaşul, nebănuind tâlcul 
întrebării. 

— Nu vreau să ştiu nimic din ce va fi; eu am nevoie de un om acum. 

Merse ce merse şi dădu de un biet cerşetor. 

— Tu eşti un om? îl întrebă ursul. 

— Oi fi fost eu cândva, dar azi am ajuns o zdreanţă, răspunse trist bietul 
cerşetor. 

— Nu vreau să ştiu de ceea ce-a fost, pe mine mă interesează ceea ce este, 
mormăi ursul şi plecă mai departe. 

Dar tocmai trecea pe-acolo un voinic pe un armăsar alb. 

Şi ursul voi să-l oprească: 

— Tu ce eşti, voinice? Eşti un om? 

— Şi încă ce om! Stai să vezi! 

Şi voinicul nici nu termină bine vorba, că şi scoase spada să-l străpungă. îl zgârie 
adânc şi, în timp ce ursul se târşâia spre vizuina lui, îl mai nimeriră şi vreo două 
cartuşe în labă. Abia scăpă cu viaţă, ca să-i poată spune ţânţarului: 

— O fi bună carnea de om, dar cu omul nu-i de glumit! Ştie să se apere 
mai bine decât noi. Am scăpat ca prin minune! 

Şi de atunci ursul nu-l mai caută pe om cu prea multă stăruinţă, ci preferă să 
trăiască singuratic, ca mai toţi urşii. 


Câinele credincios şi lupul iscusit 


poveste ucraineană 


Un ţăran avea în gospodăria lui un câine foarte credincios, dar care îmbătrânise. 
Soţia lui l-a sfătuit să-l alunge, căci nu le mai servea deloc ca paznic. Răguşise rău, 
de abia mai putea lătra, iar dinţi, ca să muşte pe nepofitiţi, puţini îi mai rămăseseră. 

Aşadar, câinele cel bătrân se trezi azvârlit în mijlocul drumului. Mergând alene, 
ajunse pe înnoptate în pădure. Şi în pădure se întâlni cu un lup. în întuneric, lupul 
crezu că întâlnise vreun confrate, dar întrebându-l ce e cu el pe acolo, la o oră atât de 
târzie, câinele îi istorisi păţania: 

— Am îmbătrânit şi soţia ţăranului, la care am stat atâta amar de ani, i-a 
spus stăpânului că nu mai sunt bun de nimic şi nu mai merit să-mi mai dea 
demâncare. 

— Lasă că te ajut eu, se grăbi cu răspunsul lupul. Unde sunt stăpânii tăi 
mâine dimineaţă? 

— De dimineață ies la câmp. Ei doi şi copilul cel mic, pe care-l lasă de 
obicei la marginea câmpului, îi explică bătrânul câine. 

— Ei bine, să vezi tu ce ispravă o să le facem. Eu le iau copilul cel mic şi 
ţi-l aduc ție, iar tu le arăţi credința ta mai departe, ducându-le copilul înapoi acasă. 
Astfel ei îşi vor da seama că totuşi le mai poţi fi de folos şi de azi încolo şi nu te vor 


Ursul şi ţânţarul 


poveste siberiana 
mai azvârli în stradă, rânji triumfător lupul. 
Zis şi făcut. Când le era ţăranilor disperarea mai mare că lupul le răpise copilul şi 
pesemne că-l şi mistuise, iată-l pe bătrânul câine că apare gâfâind cu copilul în gură. 
Nu mai spun cât de mare le-a 


fost bucuria şi, după cum prevăzuse lupul, cu câtă dragoste l-au mângâiat pe 
bătrânul animal credincios, vrând parcă să-şi ceară iertare de fapta lor urâtă. 

Trecură de atunci zile şi luni şi veni timpul ca ţăranul săşi mărite fata lui mai mare. 
Pregătirile de nuntă se făceau la el acasă. Şi câinele se gândi că s-a ivit, poate, 
prilejul să-i mulţumească lupului pentru că-l salvase în clipele lui grele. Şi, într- 
adevăr, îl povăţui să se strecoare, pe înnoptat, pe furiş, la ţăran acasă şi să se 
pitească liniştit sub masa nuntaşilor, că el, câinele, se va îngriji să-i dea acolo din 
toate bunătăţile de pe masă. Oaspeţii începură să simtă că fripturile dispăreau cam 
iute şi se repeziră să-i dea câte un picior câinelui, bănuindu-l pe el, dar gazda se 
împotrivi, sărind în apărarea câinelui: 

— Nouă ne-a făcut atâta bine, încât îi iertăm orice, din ziua în care ne-a adus acasă 
copilaşul răpit de lup. Lăsaţi-l în pace! 

îmbuibat însă de toate cu câte se înfrupta, lupul începu să urle de fericire, încât 
toţi invitaţii o luară la fugă înspăimântați. Numai gazdele erau liniştite şi aşteptau ca 
bătrânul şi credinciosul lor câine să-i scape şi de astă dată de lup, cum le scăpase 
atunci copilaşul. Şi, într-adevăr, sub ochii încrezători ai stăpânilor lui, câinele îl luă 
cu binişorul pe lup şi-l scoase afară, fără să i se întâmple niciun rău nimănui. 


Ivan Năzdrăvan şi zmeul 


poveste ucraineană 


Cândva, în vremurile de demult, un zmeu furios se năpustea mereu asupra unui 
sat, şi, în câteva săptămâni, mâncă pe toţi oamenii, afară de un bătrân. 

După câteva zile, zmeul veni din nou în sat şi spuse bătrânului: 

— Ei, moşule, ţi-a venit sorocul, mâine te mănânc şi pe tine. 

Dar se întâmplase ca tocmai atunci să treacă prin sat un băiat sărac, care îi ceru 
bătrânului să-l primească să înnopteze la el. 

— Se vede treaba că te-ai săturat de viaţă, dragul moşului, îi spuse bătrânul. 

— Cum aşa? întrebă flăcăul curios. 

Bătrânul îi povesti de-a fir a păr cum zmeul a mâncat pe toţi oamenii din sat şi că 
mâine îl va mânca şi pe el. 

— Da' de unde, spuse băiatul, de data aceasta o să se înece. A doua zi 
dimineaţa, sosi zmeul. Văzându-l pe băiat, spuse: 

— Minunat, a fost unul, şi acum sunt doi. 

— Vezi, să nu te îneci, răspunse băiatul. Zmeul se uită mirat la el. 

— Cum? spuse el, nu cumva eşti mai puternic decât mine? 

— întocmai! 

— Cât de puternic eşti? Uită-te aici... la mine... 

Zmeul luă o piatră, o strânse cu atâta putere încât se prefăcu în faină. 

— Asta nu-i nimic, spuse băiatul, strânge-o în aşa fel, încât să iasă zeamă. 

Apoi luă o bucată de brânză, o strânse şi-ndată, printre degete, picură apa. 

— Uite, aşa strânge-o, spuse băiatul. 

— Ei, hai să mergem, spuse zmeul, de azi înainte ai sămi fii tovarăş. 

— Nu, voi fi mai mare decât tine, îi răspunse băiatul. 

Şi au plecat. Zmeul îl întrebă: 

— Cum te cheamă? 

— Ivan Năzdrăvan, răspunse băiatul. 

Zmeului i se făcu frică: „Nu cumva năzdrăvanul acesta are de gând să mă 
omoare?” se gândi el. Se făcu timpul prânzului, zmeul spuse: 


— Du-te, băiatule, şi adă un bou, să facem demâncare 

Băiatul plecă. Ajuns la cireada zmeului, începu să lege toţi boii, unul de altul, de 
cozi. Zmeul a aşteptat până i s-a urât, apoi a alergat singur să aducă boul. 

— Ce faci, băiatule, aici? 

— Doar n-o să-ţi aduc câte un bou, vreau să iau o dată toată cireada. 

— Cine a mai văzut una ca asta? 

Zmeul smulse repede pielea de pe un bou şi i-o dădu băiatului: 

— Du-te şi ad-o plină cu apă. 

Apoi zmeul înşfăcă boul în spinare şi-l duse la locul unde aveau să gătească masa. 

Băiatul luă pielea şi de-abia, de-abia, o târî până la fântână. îi dădu drumu în apă, 
dar de scos, nici vorbă. Apoi îşi făcu un hârleţ din lemn şi începu să sape fântâna 
înjur. Veni zmeul. 

— Ce faci aici? 

— Doar n-o să-ți scot apă numai într-o piele! Vreau să-ți aduc toată fântâna. 

Zmeul se înfurie, dar se Înfricoşă de puterea băiatului. 

Umplu pielea cu apă şi plecă. 

— Du-te după lemne, îi spuse zmeul, scoate din pământ un stejar uscat, o să 
ne fie de ajuns. 

— Aşa puţin? Dacă ar fi măcar douăzeci de stejari, atunci m-aş duce. 

Se prefăcu a fi supărat şi nu plecă. Atunci zmeul se apucă şi pregăti singur 
demâncare, apoi se aşeză la masă şi începu să înfulece. Băiatul, fiind supărat, nu 
mâncă. Dacă s-ar fi aşezat la masă, zmeul imediat şi-ar fi dat seama că el nu este 
puternic, deoarece nu ar fi putut mânca cât el. Când mai rămăsese puţină mâncare, 
băiatul se aşeză, o îmbucă repede şi spuse: 

— Foarte puțin. 

— Ei, dacă-i puţin, spuse zmeul, atunci hai să mergem la maică-mea, să ne 
facă nişte colţunaşi. 

— Dacă-i vorba de mers, să mergem, răspunse băiatul, dar în sinea lui îşi 
zicea: „Acum sunt pierdut”. 

Au început să mănânce. Erau douăzeci de putini pline de colţunaşi, zmeul mânca 
mereu, apoi se sătură, iar băiatul tot ascundea colţunaşii în sân, în buzunare. După 
ce zmeul termină de mâncat, spuse: 

— Hai să mergem să ne ciocnim cu piatra cea mare... 

— Dacă-i vorba de mers, să mergem, spuse băiatul. Zmeul se învârti într- 
un iureş de săriră scântei din piatră 

— Asta nu-i nimic, spuse flăcăul, răsuceşte-te în aşa fel, încât din piatră să 
iasă zeamă. 

Apoi Ivan strânse colţunaşii, pe care-i avea în haine, şi zeama sări în toate părţile, 
când atinse 
piatra. 

— Fă aşa, ca mine, spuse băiatul. 

Zmeul rămase încremenit şi se înfricoşă de Ivan Năzdrăvan. Dar spuse: 

— Hai să vedem cam cine fluieră mai tare. 

— Hai să vedem. 

Când fluieră zmeul, toți copacii se aplecară la pământ. 

„Ce mă fac eu acum?” se gândi Ivan Năzdrăvan! Dar în acel moment zări o bucată 
de fier pe pământ, se uită la fier, se uită la zmeu. 

— închide ochii, spuse băiatul, eu când voi fluiera s-ar putea să-ţi sară ochii. 

Zmeul îi închise, iar Ivan Năzdrăvan îi trânti, cu toată puterea, fierul între ochi, de 
se împletici zmeul. 


— E adevărat, spuse zmeul, era cât pe aici să-mi sară ochii. 

Ca să scape de Ivan, zmeul îi făcu o casă, în care acesta trăia liniştit. Dar, în 
acelaşi timp, zmeul se sfătui cu maică-sa cum să-l piardă. 

— Hai să-l ardem, spuseră ei. 

Ivan Năzdrăvan îi auzi şi în aceeaşi noapte se ascunse. După ce arsese casa, Ivan 
veni lângă cenuşă şi se prefăcu că-şi scutură hainele, ca şi când atunci ar fi ieşit din 
cenuşă. 

Veni zmeul. 

— Eşti încă viu? 

— Da' numai că noaptea asta parcă m-au pişcat nişte purici. 

Zmeul stătu o clipă în cumpănă, apoi îşi spuse: 

„Trebuie să-mi iau tălpăşiţa din faţa unui astfel de năzdrăvan”. Şi a dispărut în 
zare. De atunci nimeni nu l-a mai văzut prin acele meleaguri. 


Fat-frumos cu parul de aur 


poveste românească 


A fost odată ca niciodată, de n-ar fi, nu s-ar mai povesti; că nu suntem de când cu 
basmele, ci suntem de când cu minciunile; de când se potcovea puricele la un picior 
cu nouăzeci şi nouă de oca de fier şi călcâiul tot rămânea gol şi se urca în slava 
cerului şi tot i se părea că este uşor; 

De când scria musca pe perete, 

Mai mincinos care nu crede. 

A fost odată, într-o pustie mare, un pusnic. El petrecea singursingurel. Vecinii săi 
erau fiarele pădurilor. Şi aşa era de bun la suflet încât toate dobitoacele i se închinau 
când se întâlneau cu dânsul. Într-una din zile, se duse pusnicul la marginea gârlei, 
care curgea pe aproape de coliba lui, şi iată, văzu că vine pe apă un sicriaş smolit 
bine, şi auzi un orăcăit ieşind dintr-însul. Stătu puţin de cugetă, şi după ce zise 
câteva vorbe de rugăciune, intră în apă şi, cu o prăjină, trase sicriaşul la margine. 
Când îl deschise, ce să vază în el? Un copilaş cam de vreo două luni; îl scoase din 
sicriu şi, cum îl luă în braţe, copilul tăcu. 

Pusnicul vroia din toată inima să crească pruncul, dar, când se gândi că n-are cu 
ce să-l hrănească, îl podidi un plâns ce nu se mai putea sfârşi. Deodată răsări dintr- 
un colţ al chiliei sale o viţă şi numaidecât crescu şi se înălţă până la streaşină. 
Pusnicul căută la dânsa şi văzu struguri, unii copţi, alţii pârguiţi, alţii aguridă şi alţii 
în floare; îndată luă şi dete copilului şi, văzând că-i mănâncă, se bucură din tot 
sufletul. Cu must de viţă crescu copilul, până incepu să mănânce şi câte altceva. 

Iară dacă se mai mări copilul, pusnicul se apucă şi-l învăţă să citească, să adune 
rădăcini ca să se hrănească şi să umble la vânat. 

Dar într-o zi, chemă pusnicul pe copil şi-i zise: 

— Fătul meu, simţ că slăbesc din ce în ce; sunt bătrân, precum mă vezi, şi 
află că, de azi în trei zile, mă duc pe lumea cealaltă. Eu nu sunt tatăl tău cel 
adevărat, ci te-am prins pe gârlă. Dacă voi adormi somnul cel vecinie, care o să-l 
cunoşti după răceala şi amorţirea ce vei vedea în tot trupul meu, să bagi de seamă că 
o să vie un leu. Să nu te sperii, dragul tatei; leul îmi va face groapa, şi tu vei trage 
pământ peste mine. De moştenire n-am ce să-ţi las, decât un frâu de cal. După ce vei 
rămânea singur, să te sui în pod, să iei frâul, să-l scuturi, şi îndată va veni un cal la 
astă chemare şi te va învăţa ce să faci. 


După cum zise bătrânul, aşa se şi întâmplă. A treia zi, pusnicul, luându-şi rămas 
bun de la fiul său cel de suflet, se culcă şi dormi somnul cel lung. Apoi îndată veni un 
leu groaznic, nevoie mare, şi veni răcnind şi, cum văzu pe bătrân mort, îi săpă 
groapa cu unghiile sale; iar fiul îl îngropă, şi rămase acolo trei zile şi trei nopţi, 
plângând la mormânt. A treia zi foamea îi aduse aminte că era dator să trăiască; se 
sculă de pe mormânt cu inima zdrobită de durere, se duse la viţă şi cu mare mâhnire 
văzu că ea se uscase; atunci, şi-aduse aminte de vorbele bătrânului şi se sui în pod, 
unde găsi frâul, îl scutură, şi iată că veni un cal cu aripi şi, stând înainte-i, zise: 

— Ce porunceşti, stăpâne? 

Copilul spuse calului din cuvânt în cuvânt toată întâmplarea cu moartea bătrânului, 
şi îi zise: 

— lată-mă aici singur; tatăl, care mi-a fost dat, nu mai este; rămâi tu aici, 
cu mine; dar să mergem într-altă parte, unde să ne facem o colibă; căci aici, 
dinaintea ăstui mormânt, nu ştiu de ce- mi vine să tot plâng. Iar calul îi răspunse: 

— Nu aşa, stăpâne; noi ne vom duce să locuim unde simt mulţi oameni ca 
dumneata. 

— Cum? întrebă băiatul, sunt mulţi oameni ca mine şi ca tata? Şi o să trăim 
în mijlocul lor? 

— Negreşit, îi răspunse calul. 

— Atunci, dacă-i aşa, întrebă copilul, de ce nu vin şi ei pe la noi? 

— Ei nu vin, îi mai zise calul, fiindcă n-au ce căuta p-aici; trebuie să mergem 
noi la dânşii. 

— Să mergem, răspunse copilul cu bucurie. 

Iar dacă-i spuse că trebuie să fie îmbrăcat, fiindcă ceilalţi oameni nu umblă aşa 
goi, el rămase cam pe gânduri; şi calul îi zise să bage mâna în urechea lui stângă; şi 
după ce băgă mâna, scoase nişte haine pe care le îmbrăcă, ciudindu-se că nu ştia 
cum să le întrebuinţeze; calul însă îl învăţă, şi apoi copilul încălecă pe dânsul, se 
îmbrăcă şi pomi. 

După ce ajunse în oraşul cel mai de aproape şi se văzu între mulţimea de oameni 
furnicând în sus şi în jos, se cam spăimântă copilul de atâta zgomot şi umbla tot cu 
frică, mirându-se de frumuseţea caselor şi de tot ce vedea, băgând însă de seamă că 
fiecare lucru-şi are rânduiala sa. Dar calul, îmbărbătându-l, îi zise: 

= Vezi, stăpâne? Aici toate sunt cu şartul?t lor! De aceea, dar, trebuie să 
ştii, ca să-ţi faci şi tu un căpătâi. 

Şi după ce şezu acolo câteva zile, mai dedându-se cu lumea şi obicinuindu-se a trăi 
în huietul ce înnăbuşeşte oraşele, plecă, luând cu sine calul său; şi se duse, şi se duse 
până ce ajunse pe tărâmul unor zâne. După ce ajunse la zâne, care erau în număr de 
trei, căută să se bage argat la dânsele, căci aşa-l sfătuise calul să facă. Zânele, 
deocamdată, nu prea voiau să-l ia în slujbă; dar se înduplecară la rugăciunile lui şi-l 
primiră. 

Calul adesea venea pe la domnul său, şi într-o zi îi zise să bage bine de seamă, cum 
că, în una din case, zânele aveau o baie în care la câţiva ani, într-o zi hotărâtă, curge 
aur, şi cine se scaldă întâi, aceluia i se face părul de aur. îi mai spuse să vază că, într- 
unul din tronurile casei, zânele aveau o legătură cu trei rânduri de haine, pe care le 
păstrau cu îngrijire. El băgă bine de seamă aceste vorbe, şi de câte ori avea câte ceva 
greu de făcut, el chema calul şi-i da ajutor. 

Zânele-i daseră voie să umble prin toate casele, să deretice, să scuture, dar în 
camera cu baia să nu intre. Însă când lipsiră ele o dată de acasă, el intră şi luă 

aminte la toate câte îi zisese calul. Ochi şi legătura cu hainele puse cu îngrijire într- 
un tron. într-o zi, zânele au plecat la o sărbătoare, la alte zâne, şi avură grijă să 
poruncească argatului că, în minut ce va auzi ceva zgomot în cămeruţa cu baia, să 
rupă o şindrilă din streaşină casei, ca să le dea de ştire lor şi să se întoarcă degrabă, 
fiindcă ele ştiau că e aproape să înceapă a curge această apă de aur. 

Fiul pusnicului pândea, şi când văzu minunea asta, chemă numaidecât pe cal. Calul 
îi zise să se scalde; şi aşa făcu. leşind din baie, el luă şi legătura cu hainele şi o pomi 
la sănătoasa, călare pe calul lui cel cu aripi, cu care zbura ca vântul şi se ducea ca 
gândul. Cum călcă peste pragul porţii, începu casele, curtea şi grădina a se 
cutremura aşa de groaznic, încât se auzi până la zâne, şi zânele îndată se întoarseră 
acasă. Dacă văzură că argatul lipseşte şi hainele nu simt la loc, se luară după dânsul 
şi-l urmăriră din loc în loc, până ce, când era să puie mâna pe dânsul, el trecu 
hotarele lor şi apoi stătu. 

Cum îl văzură scăpat, zânele se ciudiră de necaz că nu putură să-l prinză. Atunci ele 
îi ziseră: 

— Ah! Fecior de lele ce eşti, cum de ne amăgişi? Arată-ne, măcar, să-ţi 
vedem părul. 

Atunci el îşi răsfiră părul pe spinare; iar ele se uitau cu jind la dânsul şi-i ziseră: 

— Aşa păr frumos niciodată n-am văzut! Fii sănătos, însă; încai fii bun de ne 
dă hainele. 

Dar el nu voi, ci le opri şi le luă în locul simbriei ce-i datorau zânele. 

De aici, se duse într-un oraş, îşi puse o băşică de ciriviş?* în cap şi se duse de se 
rugă de grădinarul împăratului ca să-l primească argat la grădina împărătească. 
Grădinarul nu prea voia să-l asculte; dar, după multă rugăciune, îl primi, îl puse să 
lucreze pământul, să care apă, să ude florile; îl învăţă ca să curețe pomii şi brazdele 
de buruieni. Făt Frumos luă în cap tot ce-l învăţa grădinarul, 
stăpânul său. 

împăratul avea trei fete; şi aşa multă grijă îi dase trebile împărăției, încât uitase de 
fete şi că trebuie să le mărite. într-una din zile, fata cea mai mare se vorbi cu surorile 
ei ca să ducă fiecare câte un pepene din care-i alesese să fie duşi la masa împăratului. 
După ce se puse împăratul la masă, veniră şi fetele şi aduseră fiecare câte un pepene 
pe tipsie de aur şi îl puseră dinaintea împăratului. 

împăratul se miră de această faptă şi chemă sfatul împărăției să-i ghicească ce pildă 
să fie asta. Şi dacă se adună sfatul, tăie pepenii şi, după ce văzu că unul se cam 
trecuse, al doilea era tocmai bun de mâncare şi al treilea dase în copt, zise: 

— împărate, să trăieşti mulţi ani, pilda asta înseamnă vârsta fetelor măriei-tale, şi că 
a sosit timpul de a le da la casa lor. Atunci împăratul hotărî să le mărite. Dete, deci, 
sfoară în ţară de această hotărâre; şi chiar de-a doua zi, începură a veni peţitori de la 
cutare şi de la cutare fecior de împărat. 

Iară după ce fata cea mai mare şi-alese mire pe un fiu de împărat, care-i păru mai 
frumos, se făcu mare nuntă împărătească. Şi după ce sfârşi veseliile, plecă împăratul 
cu toată curtea, ca să petreacă pe fiicăsa până la hotarele împărăției sale celei noi. 
Numai fiica împăratului cea mai mică rămase acasă. Făt Frumos, argatul de la grădină, 
văzând că şi grădinarul se dusese cu alaiul, chemă calul, încălecă, se îmbrăcă cu un 
rând de haine zis câmpul cu florile, din cele luate de la zâne, şi, după ce- şi lăsă părul 
lui de aur pe spate, începu a alerga prin grădini în toate părţile, fără să fi băgat de 
seamă că fiica împăratului îl vede de pe fereastră, căci odaia ei da în grădină. Calul cu 
Făt Frumos strică toată grădina şi, când văzu că veselia lui făcuse pagubă, descălecă, 

grăsime topită păstrată în băşici 


se îmbrăcă cu hainele sale de argat şi începu a drege ceea ce stricase. 

Când veni acasă grădinarul şi văzu stricăciunea, se luă de gânduri şi începu a 
certa pe argat de neîngrijire, şi era atât de supărat, încât p-aci era să-l bată. 

Dar fiica împăratului, care privea de la fereastră toate acestea, bătu în geam şi ceru 
grădinarului să-i trimită niţele flori. Grădinarul făcu ce făcu şi adună de prin colţuri 
câteva floricele, le legă şi le trimise împărătesei celei mici. lar ea, dacă primi florile, îi 
dete un pumn de galbeni şi-i trimise răspuns să nu se atingă de bietul argat. Atunci 
grădinarul, vesel de un dar aşa de frumos, îşi puse toate silinţele şi, în trei săptămâini, 
făcu grădina la loc, ca cum nu s-ar fi întâmplat nimic într-însa. 

Nu mult după aceasta, fata împăratului cea mijlocie îşi alese şi ea un fecior de 
împărat şi-l luă de bărbat. Veseliile ţinură ca şi la soră-sa cea mare; iar la sfârşitul 
veseliilor, fu petrecută şi ea până la hotarele împărăției sale. Dar fata cea mică a 
împăratului nu se duse, ci rămase acasă, prefăcându-se de astă dată că este bolnavă. 
Argatul grădinii se văzu iară singur, vru să se veselească şi el ca toţi slujitorii curţii, 
dar, fiindcă el nu se putea veseli decât cu bidiviul său, îşi chemă calul, se îmbrăcă cu 
alte haine: cerul cu stelele; îşi lăsă părul pe spate, încălecă şi călcă toată grădina. 
Când băgă de seamă că iar fărâmase tot, se îmbrăcă cu hainele sale cele proaste şi, 
bocindu-se, începu să dreagă ceea ce stricase. Ca şi la întâia dată, grădinarul, voind 
să-l cârpească, fu oprit de fata cea mică a împăratului, care ceruse flori şi care îi 
trimise doi pumni de bani. Grădinarul se puse iară pe muncă şi dădu grădina gata în 
patru săptămâni. 

împăratul făcuse o vânătoare mare şi, fiindcă scăpase de o mare primejdie, ridică 
un chioşc în pădurea aceea şi chemă, ca să serbeze mântuirea sa, pre toţi boierii şi 
slujitorii curţii, la o masă înfricoşată ce pregătise acolo. Toţi curtenii se duseră la 
chemarea împăratului, numai fiica sa rămase. 

Făt Frumos, văzându-se iară singur, chemă calul şi, voind să se veselească şi dânsul, 
îmbrăcă hainele: cu soarele în piept, luna în spate şi doi luceferi în umeri; îşi lăsă părul 
de aur pe spate, încălecă calul şi-l încurcă prin grădină, încât nu mai era chip deao 
drege. lar dacă văzu aceasta, el începu a se văicăra, se îmbrăcă iute cu hainele lui cele 
de argat şi nu ştia de unde să înceapă meremetul?%. Mâinia grădinarului trecu orice 
hotare, când veni şi văzu acea mare pagubă. Dar când voi să-i dea pe foi pentru 
neîngrijirea lui, fiica împăratului bătu iară în geam şi ceru flori. Grădinarul da din colţ 
în colţ şi nu ştia ce să facă; în cele mai de pe urmă, cătă şi mai găsi vreo două floricele, 

care abia scăpaseră de copitele calului cu aripi, şi le trimise. Dar fata de împărat îi 
dete poruncă să ierte pe bietul argat, pentru care îi şi dădu trei pumni de galbeni. 

Se apucă dar, croi din nou, şi în patru săptămâini, abia putu face ceva care să mai 
semene a grădină; iar argatului dete făgăduinţa că de se va mai întâmpla una ca asta, 
apoi are să fie zdrobit în bătaie şi gonit. 

împăratul se luase de gânduri, văzând pe fiică-sa tot tristă. Ea acum nu mai voia să 
iasă afară nici din casă. Hotări, dar, s-o mărite; şi începu a-i spune de cutare, de cutare 
şi de cutare fiu de împărat. Dar ea nu voi să audă de niciunul. Şi dacă văzu aşa, 
împăratul chemă sfatul şi boierii şi îi întrebă: ce să facă? 

— Un foişor cu poartă pe dedesubt, îi răspunseră, pe unde să treacă toţi fiii 
de împărat şi de boieri, şi pe care-l va alege fata să-l lovească cu un măr de aur ce-l va 
ţine în mână, şi după acela s- o dea împăratul. 

Aşa şi se făcu. Se dete sfoară în ţară că este hotărârea împăratului să se adune şi 
mic şi mare şi să treacă pe sub poartă. Toţi trecură; dar fata nu lovi pe niciunul. Mulţi 
credeau că fata n-are voie să se mărite, însă un boier bătrân zise să treacă şi oamenii 
curţii. Trecu şi grădinarul, şi bucătarul cel mare, şi vătaful, şi slugile, şi vizitiii şi 
rândaşii, dar degeaba; fata nu lovi pe niciunul. Se făcu întrebare, oare dacă n-a mai 
rămas cineva netrecut, şi se află că a mai rămas un argat de la grădinărie, un argat 
cheleş*. 

— Să treacă şi acesta, zise împăratul. 

Atunci chemă şi pe argatul cel cheleş şi-i zise să treacă şi dânsul, dar el nu cuteza; 
iar dacă fu silit să treacă, trecu, şi, când trecu, fata-l lovi cu mărul! Argatul începu a 
tipa şi a fugi, şi zise că i-a spart capul, împăratul, cum văzu una ca aceasta, zise: 

— Nu se poate asta! Este o greşeală! Fata mea nu e de crezut să fi ales 
tocmai pe cheleşul ăsta. 

Căci nu putea să se învoiască a da pe fie-sa după dânsul, deşi era lovit cu mărul. 
Atunci puse de a 
doua oară să treacă lumea, şi de-a doua oară fiică-sa lovi cu mărul în cap tot pe cheleş, 
care iar fugi, ţinându-se cu mâinile de cap. împăratul, plin de mâhnire, iară-şi luă vorba 
înapoi şi puse de-a treia oară să treacă toată lumea. Dacă văzu împăratul că şi de-a 
treia oară tot cheleşul a fost lovit, s-a plecat la sfatul împărăției şi i-a dat lui pe fiică-sa. 
Nunta se făcu în tăcere, şi apoi îi oropsi pe amândoi; şi nici nu voia să ştie şi să 
corespundă cu dânşii, atâta numai că, de silă, de milă, îi primi să locuiască în curtea 
palatului. Un bordei într-un colţ al curţii li se dete spre locuinţă, iar argatul se făcu 
sacagiul curţii. Toate slugile împăratului râdeau de dânsul, şi toate murdăriile le 
aruncau pe bordeiul lui. înăuntru însă, calul cu aripi le aduse frumuseţile lumii; nu era 
în palatul împăratului ceea ce era în bordeiul lor. 

Fiii de împărat, care veniseră în peţit la fiica cea mică, se-mbufnară de ruşinea ce au 
păţit, fiindcă fiica împăratului alesese pe cheleş; şi se învoiră între dânşii ca să 
pornească oaste mare împotriva lui. împăratul simţi mare durere, când auzi hotărârea 
vecinilor săi; însă ce să facă? Se pregăti de război, şi nici că avea încotro. Amândoi 
ginerii împăratului se sculară cu oaste şi veniră în ajutorul său. Făt Frumos trimise şi 
el pe soţia sa ca să roage pe împăratul a-i da voie să meargă şi el la bătălie. împăratul, 
însă, o goni, zicându-i: 

— Du-te dinaintea mea, nesocotito, fiindcă, iată, din pricina ta mi se tulbură 
liniştea; nu mai voi să vă văz în ochii mei, nemernicilor ce sunteţi! 

Dar, după mai multe rugăciuni, se înduplecă şi porunci să-l lase să care şi el măcar 
apă pentru oştire. Se pregătiră şi porniră. 

Făt Frumos, cu hainele lui proaste şi călare pe o mârţoagă şchioapă, plecă înainte. 
Oştirea-l ajunse într-o mlaştină, unde i se nomolise iapa şi unde se muncea să o scoaţă, 

trăgând-o când de coadă, când de cap, când de picioare. Râseră oştirea şi împăratul, 
cu ginerii cei mai mari ai săi, şi trecură înainte. După ce, însă, nu se mai văzură dânşii, 
Făt Frumos scoase iapa din noroi, îşi chemă calul său, se îmbrăcă cu hainele: câmpul 
cu florile, şi pomi la câmpul bătăliei; ajungând, se şi sui într-un munte apropiat, ca să 
vază care parte este mai tare. Oştile, dacă ajunseră, se şi loviră, iar Făt 

Frumos, văzând că oastea vrăjmaşă este mai mare la număr şi mai tare, se repezi din 
vârful muntelui asupra ei, şi ca un vârtej se întorcea prin mijlocul ei cu paloşul în mână, 
şi tăia, cum se tăia, în dreapta şi în stânga. Aşa spaimă le dete iuţeala, strălucirea 
hainelor sale şi zboml calului său, încât oastea vrăjmaşă întreagă o luă la fugă, apucând 
drumul fiecare încotro vedea cu ochii. Iară împăratul se întoarse vesel acasă. Pe drum, 
întâlni iarăşi pe Făt Frumos prefăcut în argat, muncind să-şi scoată iapa din noroi; şi 
cum era cu voie bună, zise la câţiva: 

— Duceţi-vă de scoateţi şi pe nevoiaşul acela din noroi. 

N-apucară să se aşeze bine, şi veni veste la împăratul că vrăjmaşii lui, cu oştire şi 
mai mare, s-au ridicat asupra lui. Se găti dară şi el de război şi plecă s-o întâlnească. 
Făt Frumos, iară se rugă să-l lase şi pe dânsul să meargă, şi iară fu huiduit, dară dacă 
dobândi voia, pomi iară cu iapa lui. Fu şi de astă dată de râs şi de bătaie de joc, când l- 
a văzut oştirea că iară se înnămolise şi nu putea să-şi scoată iapa din noroi. îl lăsară 
înapoi, dar el ajunse şi acum mai înainte la locul de luptă, prefăcut în Făt Frumos, 
călare pe calul cu aripi şi îmbrăcat cu hainele lui cele cu cerni cu stelele. 

Oştile deteră în tâmpene şi în surle şi se loviră; iară Făt Frumos, iarăşi văzând că 
vrăjmaşii sunt mai puternici, se repezi din munte şi-i puse pe goană. împăratul se 
întoarse iară vesel, şi iară porunci ostaşilor să scoaţă din noroi pe nevoiaşul de sacagiu. 
Iară el era împăcat cu cugetul său de izbândele sale. 

împăratul se mâhni până în fundul inimii sale, când auzi că vrăjmaşii se ridică de-a 
treia oară cu oaste şi mai mare, şi că au şi ajuns la hotarele Împărăției sale, cât frunză 
şi iarbă; un plâns îl năpădi, şi plânse, până ce simţi că-i slăbesc vederile. Apoi îşi 
strânse şi dânsul toată oastea sa şi pomi la bătălie. 

Făt Frumos pomi şi el, tot pe mârţoaga lui. Iară după ce trecu toată oastea, făcând 
haz de dânsul cum se muncea ca să-şi scoaţă iapa din noroi, se îmbrăcă cu hainele cele 
cu soarele în piept, luna în spate şi doi luceferi în umeri, îşi lăsă păml de aur pe spate, 
încălecă calul şi într-un minut fu iarăşi pe munte, unde aştepta să vază ce s-o întâmpla. 

Se întâlniră oştile şi se loviră de trei părţi, şi se tăiau unii pre alţii tară de nicio milă, 
atâta erau de înverşunaţi ostaşii. Iar când fu către seară, când văzu că oştirea vrăjmaşă 
era să ia în goană pre a împăratului, unde se repezi o dată Făt Frumos din munte ca un 
fulger, şi unde trăsni o dată în mijlocul lor, cât se îngroziră de nu mai ştiau ce fac; se 
împrăştiau ca puii de potâmiche şi fugeau deşi mpeau gâturile. Făt Frumos însă-i gonea 
şi-i tăia ca pe nişte foi. împăratul îl văzu sângerat la mână, la care se crestase însuşi, şi 
îi dete năframa sa ca să se lege, apoi se întoarseră acasă, izbăviţi de primejdie. 

Când veniră, găsiră iară pe Făt Frumos în noroi cu iapa; şi iară îl scoaseră. Iară dacă 
sosiră acasă, împăratul căzu la boală de ochi şi orbi. Toţi vracii şi toţi filosofii care 
citeau pe stele fură aduşi, şi nimeni nu putu să-i dea niciun ajutor. într-una din zile, 
dacă se sculă din somn împăratul, spuse că a văzut în vis un bătrân, care i-a zis că, 
dacă se va spăla la ochi şi dacă va bea lapte de capră roşie sălbatică, va dobândi 
vedere. Auzind astfel, ginerii săi porniră cu toţii, cei doi mai mari singuri, fără să ia şi 
pe cel mai mic şi fără a voi să-l lase a merge măcar împreună cu dânşii. lară Făt 
Frumos chemă calul şi merse cu dânsul spre smârcuri, găsi capre roşii sălbatice, le 
mulse şi, când se întorcea, se îmbrăcă în haine de cioban şi ieşi înaintea cumnaţilor săi 
cu o cofa plină de lapte de oi. Ei îl întrebară: „lapte are acolo?” Iară el le răspunse „da”, 
prefacându-se că nu-i cunoaşte, şi că îl duce la împăratul, care visase că-i va veni 
vederea, dacă va da cu acel lapte la ochi. Ei se cercară a-i da bani, şi el să le dea 
laptele. Dară ciobanul le răspunse că laptele nu-l dă pe bani, şi că, dacă voieşte să aibă 
lapte de capră roşie, să se zică că sunt robii lui şi să rabde ca să le pună pecetea lui pe 
spinarea lor, măcar că el are gând să se ducă şi să nu mai dea pe la dânşii. 

Cei doi gineri se socotiră că lor, pentru că sunt împărați şi gineri de împărat, n-o să 


le pese nimic; se lăsară deci de le puse pecetea lui în spinare şi apoi luară laptele şi-l 
aduseră, zicând pe drum: 

— De se va încerca nerodul să ne zică ceva, îl facem nebun, şi tot noi vom fi 
mai crezuţi dcât dânsul. 

Se întoarseră, deci, la împăratul, îi deteră laptele, se unse la ochi şi bău; dar nu-i 
ajută nimic. 

După aceea, veni şi fie-sa cea mai mică la împăratul şi-i zise: 

— Tată, ia acest lapte; el este adus de bărbatul meu; unge-te cu dânsul, aşa 
te rog. 

împăratul îi răspunse: 

— Ce lucru bun a făcut nătărăul tău de bărbat, ca să facă şi acum ceva de 
ispravă? N-au putut face nimic ginerii mei ceilalţi, care m-au ajutat aşa de mult în 
războaie, şi tocmai el, ticălosul, o să- mi poată ajuta? Şi apoi, nu v-am zis că nu aveţi 
voie a vă mai arăta înaintea feţei mele? Cum ai cutezat să calci porunca mea? 

— Mă supui la orice pedeapsă vei binevoi să-mi faci, tată, numai unge-te, 
aşa te rog, şi cu acest lapte ce ţi-l aduce umilitul rob. 

împăratul, dacă văzu că atâta de mult se roagă fiica sa, se înduplecă şi luă laptele 
ce-i aduse; şi, apoi se unse cu dânsul la ochi o zi, se unse şi a doua zi; şi, cu marea sa 
mirare, simţi că pare că începuse a zări ca prin sită; şi dacă se mai unse şi a treia zi, 
văzu cât se poate de bine. După ce se însănătoşi, dete o masă la toţi boierii şi sfetnicii 
împărăției şi, după rugăciunea lor, primi şi pe Făt Frumos să şeazăîn coada mesei. Pe 
când se veseleau mesenii şi se chefuiau, se sculă FătFrumos şi, rugându-se de 
iertare, întrebă: 

— Mărite împărate, robii pot şedea cu stăpânii lor la masă? 

— Nu, nicidecum, răspunse împăratul. 

— Apoi, dacă este aşa, şi fiindcă lumea te ştie de om drept, fă-mi şi mie 
dreptate, şi scoală pe cei doi oaspeţi care şed d-a dreapta şi d-a stânga măriei tale, 
căci ei sunt robii mei; şi ca să mă crezi, caută-i şi vei vedea că simt însemnați cu 
pecetea în spinare. 

Cum auziră ginerii împăratului, o băgară pe mânecă, şi mărturisiră că aşa este; 
îndată fură nevoiţi a se scula de la masă şi a sta în picioare. Iar către sfârşitul mesei, 
Făt Frumos scoase năframa care i- a fost dată de împărat la bătălie. 

— Cum a ajuns năframa mea în mâinile tale? întrebă împăratul. Eu am dat- 
o celui care ne-a ajutat la război. 

— Ba nu, mărite împărate, mie mi-ai dat-o. 

— Apoi, dacă este aşa, tu eşti acela care ne-ai ajutat? 

— Eu, mărite împărate. 

— Nu te crez, adăugă iute împăratul, dacă nu te vei arăta aşa cum era 
atunci acela căruia am dat năframa. 

Atunci el se sculă de la masă, se duse de se îmbrăcă cu hainele cele mai frumoase, 
îşi lăsă părul pe spate şi se înfăţişă împăratului şi la toată adunarea. Cum îl văzură 
mesenii, îndată se ridicară şi se minunară: Făt Frumos era atât de mândru şi 
strălucitor, încât la soare te puteai uita, dară la el ba. 

împăratul, după ce lăudă pe fiică-sa pentru alegerea sa cea bună, se dete jos din 
scaunul împărăției şi ridică în el pe ginerele său, FătFrumos; iară el cea dintâi treabă 
ce făcu fu de a slobozi pe cumnaţii săi, şi în toată împărăţia se făcu bucurie mare şi 
masă împărătească. Eram şi eu p-acolo şi căram mereu la vatră lemne cu frigarea, 
apă cu ciurul şi glume cu căldarea, pentru care căpătai: 

Un năpărstoc de ciorbă 

Şi-o sfântă de cociorbă 


Pentru cei ce-s lungă-vorbă. 


Greuceanu 


poveste românească 


A fost odată ca niciodată etc. 

A fost un împărat şi se numea împăratul Roşu. El era foarte mâhnit că, în zilele lui, 
nişte zmei furaseră soarele şi luna de pe cer. 

Trămise deci oameni prin toate ţările şi răvaşe prin oraşe, ca să dea în ştire tuturor 
că oricine se va găsi să scoată soarele şi luna de la zmei, acela va lua pe fie-sa de 
nevastă şi încă şi jumătate din 


împărăţia lui, iară cine va umbla şi nu va izbândi nimic, acela să ştie că i se va tăia 
capul. 

Mulţi voinici se potricăliseră, semeţindu-se cu uşurinţă că va scoate la capăt o 
asemenea însărcinare; şi când la treabă, hâţ în sus, hâţ în jos, da din colţ în colţ şi nu 
ştia de unde s-o înceapă şi unde s-o sfârşească, vezi că nu toate muştele fac miere. 
împăratul însă se ţinu de cuvânt. 

Pe vremea aceea se afla un viteaz pe nume Greuceanu. Auzind şi el de făgăduinţa 
împărătească, ce se gândi, ce se răzgândi, că numai îşi luă inima în dinţi, încumetându- 
se pe voinicia sa, şi plecă şi el la împăratul, să se închine cu slujba. Pe drum se întâlni 
cu doi oameni pe care slujitorii împărăteşti îi duceau la împăratul ca să-i taie, pentru că 
fugiseră de la o bătălie ce o avuse împăratul acesta cu nişte gadine?”. Ei erau trişti, 
bieţii oameni, dară Greuceanu îi mângâie cu nişte vorbe aşa de dulci, încât le mai veni 
niţică inimă, că era şi meşter la cuvânt Greuceanu nostru. 

El îşi puse nădejdea în întâmpinarea aceasta şi îşi zise: «îmi voi încerca norocul. De 
voi izbuti să înduplec pe împăratul a ierta pe aceşti oameni de la moarte, mă voi 
încumeta să mă însărcinez şi cu cealaltă treabă; iară de nu, sănătate bună! Mă voi duce 
de unde am venit. Asta să fie în norocul meu; niciodată nu strică cineva să facă o 
încercare». 

Şi astfel, poftorindu-şi* unele ca acestea, aide, aide, ajunge la curtea împărătească. 

înfaţişându-se la împăratul, atâtea îi povesti, aşa cuvinte bune şi dulci scoase şi atâta 
meşteşug puse în vorbirea sa, încât împăratul crezu că pe nedrept ar fi să omoare pe 
acei oameni; mai de folos i-ar fi lui să aibă doi supuşi mai mult şi că mai mare va fi vaza 
lui în lume de s-ar arăta milostiv către popor. 

Nu mai putură oamenii de bucurie când, auziră că Greuceanu a mâglisit?% pe 
împăratul până într- atâta, încât l-a făcut să-i ierte. Mulţumiră lui Greuceanu din toată 
inima şi îi fagăduiră că în toată viaţa lor se vor ruga pentru dânsul, ca să meargă din 
izbândă în izbândă, ceea ce şi făcură. 

Această izbândă o luă drept semn bun, şi Greuceanu, mergând a doua oară la 
împăratul, grăi cu cuvintele lui mieroase cele următoare: 

— Mărite doamne, să trăieşti întru mulţi ani pe luminatul scaun al acestei 
împărăţii. Mulţi voinici s-au legat către măria ta să scoată de la zmei soarele şi luna pe 
care le-a răpit de pe cer şi ştiu că cu moarte au murit, fiindcă n-au putut să-şi 
îndeplinească legămintele ce au făcut către măria ta. Şi eu, mărite doamne, cuget a mă 
duce întru căutarea acestor tâlhari de zmei, şi mi-ar fi voia să- mi cerc şi eu norocul, 
doar-doar va da Dumnezeu să ajungem a putea pedepsi pe acei blestemaţi de zmei, 
pentru nesocotita lor îndrăzneală. Dar fii-mi milostiv şi mână de ajutor. 

— Dragul meu Greucene, răspunse Împăratul, nu pot să schimb nicio iotă, 
nicio cirtă?™” din hotărârea mea. Şi aceasta nu pentru altceva, ci numai şi numai pentru 
că voiesc să fiu drept. Poruncile mele voi să fie una pentru toată împărăţia mea; la mine 
părtinire nu este scris. 

Văzând statornica hotărâre a împăratului şi dreptatea celor vorovite de dânsul, 
Greuceanu cuvântă cu glas voinicesc: 

— Fie, mărite împărate, chiar de aş şti că voi pieri, tot nu mă voi lăsa până 

nu voi duce la capăt bun sarcina ce îmi iau de bunăvoia mea. 

Se învoiră, şi peste câteva zile şi plecă, după ce puse la cale tot ce găsi că e bine să 
facă ca să scape cu faţă curată din această întreprindere. 

Greuceanu luă cu dânsul şi pe fratele său şi merse, merse cale lungă, depărtată, 
până ce ajunse la Faurul pământului, cu care era frate de cruce. Acest Faur, fiind cel 
mai meşter de pe pământ, era şi năzdrăvan. Aici se opriră şi poposiră. Trei zile şi trei 
nopţi au stat închişi într-o cămară Greuceanu şi Faurul pământului şi se sfatuiră. 

Şi, după ce se odihniră câteva zile şi mai plănuiră ceea ce era de făcut, Greuceanu şi 
frate-său o luară la drum. 

îndată după plecarea Greuceanului, Faurul pământului se apucă şi făcu chipul lui 
Greuceanu 
numai şi numai din fier, apoi porunci să arză cuşniţa ziua şi noaptea şi să ţină 
chipul acesta fără curmare în foc. 

Iară Greuceanu şi frate-său merseră cale lungă şi mai lungă, până ce li se făcu calea 
cruci; aici se opriră, se aşezară pe iarbă şi făcură o gustărică din merindele ce mai 
aveau şi apoi se despărţiră, după ce se îmbrăţişară şi plânseră ca nişte copii. 

Mai-nainte d-a se despărţi îşi împărţiră câte o basma şi se înţeleseră zicând: «Atunci 
când basmalele vor fi rupte pe margini, să mai tragă nădejde unul de altul că se vor mai 
întâlni; iară când basmalele vor fi rupte în mijloc, să se ştie că unul din ei este pierit». 
Mai înfipseră şi un cuţit în pământ şi ziseră: «Acela din noi, care s-ar întoarce mai întâi 
şi va găsi cuțitul ruginit, să nu mai aştepte pe celălalt, fiindcă aceasta însemnează că a 
murit». Apoi Greuceanu apucă la dreapta şi frate-său - la stânga. 

Fratele Greuceanului, umblând mai multă vreme în sec, se întoarse la locul de 
despărţire şi, găsind cuțitul curat, se puse a-l aştepta acolo cu bucurie că văzuse 
soarele şi luna la locul lor pe cer. 

Iară Greuceanu se duse, se duse pe o potecă care-l scoase tocmai la casele zmeilor, 
aşezate unde-şi înţărcase dracul copiii. Dacă ajunse aici, Greuceanu se dete de trei ori 
peste cap şi se făcu un porumbel. Vezi că el ascultase năzdrăvăniile ce-l învățase 
Faurul pământului. Făcându-se porumbel, Greuceanu zbură şi se puse pe un pom care 
era tocmai în faţa caselor. Atunci ieşind fata de zmeu cea mare şi uitându-se, se 
întoarse repede şi chemă pe mumă-sa şi pe soră-sa cea mică ca să vină să vază 
minunea. 

Fata cea mai mică zise: 

— Măiculiţă şi surioară, pasărea asta gingaşă nu mi se pare ogurlie*% pentru 
casa noastră. Ochii ei nu seamănă a de pasăre, ci mai mult seamănă a fi ochii lui 
Greuceanul cel de aur. Până acum ne-a fost şi nouă! D-aici înainte numai Dumnezeu să- 
şi facă milă de noi şi d-ai noştri. 

Păsămite aveau zmeii cunoştinţă de vitejia lui Greuceanu. 

Apoi intrară câteştrele zmeoaicele în casă şi se puseră la sfat. 

Greuceanu numaidecât se dete iarăşi de trei ori peste cap şi se făcu o muscă şi intră 
în cămara zmeilor. Acolo se ascunse într-o crăpătură de grindă de la tavanul casei şi 
ascultă la sfatul lor. După ce luă în cap tot ce auzi, ieşi afară şi se duse pe drumul ce 
ducea la Codrul-Verde şi acolo se ascunse sub un pod. 

Cum se vede treaba, din cele ce auzise ştia acum că zmeii se duseseră la vânat în 
Codrul-Verde şi aveau să se întoarcă unul de cu seară, altul la miezul nopţii şi tartorul 
cel mare despre ziuă. 

Aşteptând Greuceanu acolo, iată, măre, că zmeul cel mai mic se întorcea, şi 
ajungând calul la marginea podului, unde sforăi o dată şi sări înapoi de şapte paşi. 
Dară zmeul, mâiniindu-se, zise: 

— Ah, mânca-o-ar lupii carnea calului! Pe lumea asta nu mi-e frică de 

nimeni, numai de Greuceanul de aur; dar şi pe acela c-o lovitură îl voi culca la pământ. 

Greuceanu, auzind, ieşi pe pod şi strigă: 

— Vino, zmeule viteaz, în săbii să ne tăiem sau în luptă să ne luptăm. 

— Ba în luptă, că e mai dreaptă. 

Se apropiară unul de altul şi se luară la trântă. 

Aduse zmeul pe Greuceanu şi-l băgă în pământ până la genunchi. Aduse şi 
Greuceanu pe zmeu şi-l băgă în pământ până la gât şi-i tăie capul. Apoi, după ce aruncă 
leşul zmeului şi al calului sub pod, se puse să se odihnească. 

Când, în puterea nopţii, veni şi fratele cel mare al zmeului, şi calul lui sări de 
şaptesprezece paşi înapoi. El zise ca şi frate-său, iar Greuceanu îi răspunse şi lui ca şi 
celui dintâi. 

leşind de sub pod, se luă la trântă şi cu acest zmeu. 

Şi unde mi-aduse, nene, zmeul pe Greuceanu şi-l băgă în pământ până la brâu. Dară 
Greuceanu, sărind repede, unde mi-aduse şi el pe zmeu o dată, mi-l trânti şi-l băgă în 
pământ până în gât şi-i tăie capul cu paloşul. Aruncându-i şi mortăciunea acestuia şi-a 
calului său sub pod, se puse iarăşi de se odihni. 

Când despre zori, unde venea, măre, venea tatăl zmeilor, ca un tartor, cătrănit ce 
era, şi când ajunse la capul podului, sări calul lui de şaptezeci şi şapte de paşi înapoi. 
Se necăji zmeul de această întâmplare, cât un lucru mare, şi unde răcni 

— Ah, mâncare-ar lupii carnea calului; că pe lumea asta nu mi-e frică de 
nimenea, doară de Greuceanul de aur; şi încă şi pe acesta numai să-l iau la ochi cu 
săgeata şi îl voi culca la pământ. 

Atunci, ieşind Greuceanu de sub pod, îi zise: 

— Deh! zmeule viteaz, vino să ne batem; în săbii să ne tăiem, în suliţi să 
ne lovim ori în luptă să ne luptăm. 

Sosi zmeul şi se luară la bătaie: în săbii se bătură ce se bătură şi se rupseră 
săbiile; în suliţi se loviră ce se loviră şi se rupseră suliţele; apoi se luară la luptă; se 
zguduiră unul pe altul de se cutremura pământul; şi strânse zmeul pe Greuceanu o 
dată; dară acesta, băgând de seamă ce are de gând zmeul, se umflă şi se încordă în 
vine, şi nu păţi nimic, apoi Greuceanu strânse o dată pe zmeu, tocmai când el nu se 
aştepta, de-i pârâi oasele. 

Aşa luptă nici că s-a mai văzut. Şi se luptară, şi se luptară, până ce ajunse vremea 
la nămiezi, şi osteniră. 

Atunci trecu pe deasupra lor un corb, carele se legăna prin văzduh şi căuta la 
lupta lor. Şi văzându-l, zmeul îi zise: 

— Corbule, corbule, pasăre cernită, adu-mi tu mie un cioc de apă şi-ţi voi 
da de mâncare un voinic cu calul lui cu tot. 

Zise şi Greuceanu: 

— Corbule, corbule, mie să-mi aduci un cioc de apă dulce, căci ţi-oi da de 
mâncare trei leşuri de zmeu şi trei de cal. 

Auzind corbul aceste cuvinte, aduse lui Greuceanu un cioc de apă dulce şi îi 
astâmpără setea; căci însetoşaseră, nevoie mare. Atunci Greuceanu mai prinse la 
suflet, şi împuternicindu-se, unde ridică, nene, o dată pe zmeu, şi trântindu-mi-l, îl 
băgă în pământ până în gât şi-i puse piciorul pe cap, ţinându-l aşa. Apoi zise: 

— Spune-mi, zmeule spurcat, unde ai ascuns tu soarele şi luna, căci azi nu 
mai ai scăpare din mâna mea. 

Se codea zmeul, îngâna verzi şi uscate, dară Greuceanu îi mai zise: 

— Spune-mi-vei ori nu, eu tot le voi găsi, şi încă şi capul retezați-1-voi. 

Atunci zmeul tot mai nădăjduindu-se a scăpa cu viaţă, dacă îi va spune, zise: 

— în Codrul-Verde este o culă. Acolo înăuntru sunt închise. Cheia este 

degetul meu cel mic de la mâna dreaptă. 

Cum auzi Greuceanu unele ca acestea, îi reteză capul, apoi îi taie degetul şi-l luă 
la sine. Dete corbului, după făgăduială, toate stârvurile, şi ducându-se Greuceanu la 
cula din Codrul-Verde, deschise uşa cu degetul zmeului şi găsi acolo soarele şi luna. 
Luă în mâna dreaptă soarele şi în cea stângă - luna, le aruncă pe cer şi se bucură cu 
bucurie mare. Oamenii, când văzură iarăşi soarele şi luna pe cer, se veseliră şi 
lăudară tăria lui Greuceanu de a fi izbândit împotriva împieliţaţilor vrăjmaşi ai 
omenirii. 

Iară el, mulţumit că a scos la bun capăt slujba, o luă la drum, întorcându-se înapoi. 

Găsind pe frate-său la semnul de întorlocare, se îmbrăţişară şi, cumpărând doi cai 
ce mergeau ca săgeata de iute, întinseră pasul la drum ca să se întoarcă la 
împăratul. 

în cale, dete peste un păr plin de pere de aur. Fratele Greuceanului zise că ar fi 
bine să mai poposească puţin la umbra acestui păr, ca să mai răsufle şi caii, iară 
până una alta, să culeagă şi câteva pere spre a-şi mai momi foamea. Greuceanu, care 
auzise pe zmeoaice ce plănuiseră, se învoi a se odihni; dară nu lăsă pe frate-său să 
culeagă pere, ci zise că le va culege el. Atunci trase paloşul şi lovi părul la rădăcină. 
Când, ce să vezi dumneata? Unde începu a curge nişte sânge şi venin scârbos şi un 
glas se auzi din pom zicând: 

— Mă mâncaşi friptă, Greucene, precum ai mâncat şi pe bărbatul meu. 

Şi nimic nu mai rămase din acel păr decât praf şi cenuşă; iară frate-său încremeni de 
mirare, 

neştiind ce sunt toate acestea. 

După ce plecară şi merseră ce merseră, deteră preste o grădină foarte frumoasă 
cu flori şi cu fluturei, şi cu apă limpede şi rece. 

Fratele Greuceanului zise: 

— Să ne oprim aici niţel, frate, ca să ne mai odihnim şi căişorii. Iară noi să 
bem niţică apă rece şi să culegem flori. 

— Aşa să facem, frate, răspunse Greuceanu, dacă această grădină va fi 
sădită de mâini omeneşti şi dacă acel izvor va fi lăsat de Dumnezeu. 

Apoi, trăgând paloşul, lovi în tulpina unei flori care se părea mai frumoasă şi o culcă 
la pământ; după aceea împunse şi în fundul fântânii şi a marginilor ei, dară, în loc de 
apă, începu a clocoti un sânge mohorât, ca şi din tulpina florii, şi umplu văzduhul de un 
miros greţos. Praf şi ţărână rămase şi din fata cea mai mare de zmeu, căci ea se făcuse 
grădină şi izvor, ca să învenineze pe Greuceanu şi să-l omoare. 

Şi scăpând şi de această pacoste, încălecară şi plecară la drum, repede ca vântul; 
când, ce să vezi dumneata? Unde se luase după dânşii scorpia de mumă a zmeoaicelor 
cu o falcă în cer şi cu alta în pământ, ca săînghiţă pe Greuceanu şi mai multe nu; şi 
avea de ce să fie cătrănită şi amărâtă: căci nu mai avea nici soţ, nici fete, nici gineri. 

Greuceanu, simțind că s-a luat după dânşii zmeoaica cea bătrână, zise frăţâne-său: 

— Ia te uită, frate, înapoi şi spune-mi ce vezi. 

— Ce să văz, frate, îi răspunse el, iată un nor vine după noi ca un vârtej. 

Atunci dete bice cailor care mergeau repede ca vântul şi lin ca gândul; dară 
Greuceanu mai zise o dată fratelui său să se uite în urmă. Acesta îi spuse că se apropia 
norul ca o flăcăraie. Apoi, mai făcând un vânt cailor, ajunseră la Faurul pământului. 
Aci, cum descălecară, se închise în făurişte. Pe urma lor iacă şi zmeoaica. De-i ajungea 
îi prăpădea! Nici oscior nu mai rămânea din ei. Acum însă n-avea ce le mai face. 

O întoarse însă la şiretlic: rugă pe Greuceanu să facă o gaură în perete, ca măcar să-l 
vază în faţă. Greuceanu se prefăcu că se înduplecă şi făcu o gaură în perete. Dară 
Faurul pământului se aţinea cu chipul lui Greuceanu cel de fier, ce arsese în foc de 
sărea scântei din el. Când zmeoaica puse gura la spărtură ca să soarbă pe Greuceanu, 
Faurul pământului îi băgă în gură chipul de fier roşu ca focul şi i-l vâri pe gât. Ea, 
înghiorţ! înghiţi şi pe loc şi crăpă. Nu trecu mult, şi stârvul zmeoaicei se prefăcu într- 
un munte de fier, şi astfel scăpară şi de dânsa. 

Faurul pământului deschise uşa făuriştei, ieşi afară şi se veseliră trei zile şi trei nopţi 
de aşa mare izbândă. El mai cu seamă era nebun de bucurie pentru muntele de fier. 
Atunci porunci călfilor să facă o căruţă cu trei cai cu totul şi cu totul de fier. După ce 
fură gata, suflă asupra lor şi le dete duh de viaţă. 

Luându-şi ziua bună de la frate-său de cruce Faurul pământului, Greuceanu se urcă 
în trăsură cu frate-său cel bun, şi porni la Roşu împărat, ca să-şi primească răsplata. 

Merse, merse, până ce li se înfurci calea. Aci se opriră şi poposiră. Apoi, Greuceanu 
desprinse de la căruţă un cal şi-l dete fratelui său, ca să ducă împăratului Roşu vestea 
cea bună a sosirii lui Greuceanu cu izbânda săvârşită; iară el rămase mai în urmă. 
înaintând el alene, răsturnat în căruţă, trecu pe lângă un diavol şchiop care le ţinea 
calea drumeţilor ca să le facă neajunsuri. Acestuia îi fu frică să dea piept cu 
Greuceanu, dară, ca să nu scape nici el neatins de răutatea lui cea drăcească, îi scoase 
cuiul din capul osiei de d-îndărăt şi-l aruncă departe în urmă. Apoi tot el zise 
Greuceanului: 

— Măi, veri cule, ţi-ai pierdut cuiul, du-te de ţi-l caută. 

Greuceanu, sărind din căruţă, îşi uită acolo paloşul, din greşeală. Iară când el îşi 
căuta cuiul, diavolul îi fură paloşul, apoi, aşezându-se în marginea drumului, se dete de 
trei ori peste cap şi se schimbă într-o stană de piatră. 


Puse Greuceanu cuiul la cada ERL sărat și zana AHM hta şi pe ici ţi-e 
drumul! Nu băgă de seamă că aet îi liRstăltiscă 

Ascultaţi acum şi vă minun Veste umneavoastră, de pățania bietului Greuceanu. 
Un 
mangosit de sfetnic d-al împăratului Roşu se făgăduise diavolului, dacă îl va face 
să ia el pe fata împăratului. Ba încă şi rodul căsătoriei sale îl închinase acestui 
necurat. împieliţatul ştia că Greuceanu, fără paloş, era şi el om ca toţi oamenii. 
Puterea lui în paloş era; fără paloş era necunoscut. îi fură paloşul şi-l dete 
becisnicului de sfetnic. 

Acesta se înfăţişă la împăratul şi îi ceru fata, zicând că el este cel cu izbânda cea 
mare. 

împăratul îl crezu, văzându-i şi paloşul, şi începuseră a pune la cale cele spre 
cununie. Pe când se pregătea la curte pentru nuntirea fiicei împăratului cu voinicul 
cel mincinos, ce zicea că a scos soarele şi luna de la zmei, vine şi fratele 
Greuceanului cu vestea că Greuceanu are să sosească în curând. 

Sfetnicul cel palavatic*!, cum auzi de una ca aceasta, merse la împăratul şi zise că 
acela este un amăgitor şi trebuie pus la închisoare, împăratul îl ascultă. Iar sfetnicul 
umbla d-a-ncâtelea, zorind să se facă mai curând nunta, cu gând că, dacă seva 
cununa odată cu fata împăratului, apoi poate să vină o sută de Greuceni, că n-are ce-i 
mai face, lucrul fiind sfârşit. 

împăratului însă nu-i prea plăcu zorul ce da sfetnicul pentru nuntă, şi mai tărăgăni 
lucrurile. 

Nu trecu mult, şi iată că soseşte şi Greuceanu, şi înfaţişându-se la împăratul, 
acesta nu ştia între care să aleagă. Credea că acesta să fie Greuceanu, dară nu-şi 
putea da seama de cum paloşul lui Greuceanu se află în mâna sfetnicului. Atunci 
băgă de seamă şi Greuceanu că-i lipseşte paloşul şi tocmai acum îi veni în minte 
pentru ce nu văzuse el stana de piatră, decât după ce-şi găsise cuiul de la osie şi se 
întorcea la căruţă cu dânsul. Pricepu el că nu e lucru curat. 

— împărate prea luminate - zise el - toată lumea zice că eşti om drept. Te 
rog să-mi faci şi mie dreptate, mult ai aşteptat, mai aşteptă, rogu-te, încă puțin şi vei 
vedea cu ochii adevărul. 

Primi împăratul a mai aştepta până ce să se întoarcă Greuceanu. Acesta se puse 
iarăşi în căruţa lui cu cai şi tot de fier şi într-un suflet merse, până ce ajunse la stana 
de piatră, acolo unde necuratul îi scosese cuiul de la căruţă. 

— Fiinţă netrebnică şi păgubitoare omenirii, zise el, dă-mi paloşul ce mi-ai 
furat, căci de nu, praful se alege de tine. 

Piatra nici că se clinti din loc măcar 

Atunci şi Greuceanu se dete de trei ori peste cap, se făcu un buzdugan cu totul şi 
cu totul de oţel şi unde începu, nene, a lovi în stană de se cutremura pământul. De 
câte ori da, de atâtea ori cădea câte o zburătură de piatră. Şi lovi ce lovi, până ce îi 
sfărâmă vârful. Apoi deodată începu stana de piatră a tremura şi a cere iertăciune. 
Iară buzduganul, de ce da, d-aia îşi înteţea loviturile şi dete, şi dete, până ce o făcu 
pulbere. Când nu mai fu în picioare nimic din stana de piatră, cătă prin pulberea ce 
mai rămăsese şi-şi găsi Greuceanu paloşul ce-i furase Satana. 

îl luă şi, tară nicio clipă de odihnă, veni şi se înfăţişă iarăşi la împăratul. 

— Sunt gata, mărite împărate, zise el, s-arăt oricui ce poate osul lui 
Greuceanu. Să vină acel sfetnic neruşinat, care a voit să te amăgească, spre a ne 
înţelege la cuvinte. 

împăratul îl chemă. 

Acesta, dacă veni şi văzu pe Greuceanu cu sprânceana încruntată, începu să 


tremure şi-şi ceru iertăciune, ÎNRREL ȘĂraR Si, LANA lacului lui 
Greuceanu. A 4 

După rugăciunea lui Greucdanu t Span: erare $i de la împăratul, dar acesta îi 
porunci să piară din împărăţia lui. Apoi, scoase pe fratele Greuceanului de la 
închisoare şi se făcu o nuntă d-alea împărăteşti şi se încinse nişte veselii care ţinură 
trei săptămâini... Şi eu încălecai po şa, şi vă povestii dumneavoastră aşa. 


Ion cel sărac şi zâna lacului 


poveste românească 
Cică au fost undeva într-o ţară un om şi o femeie, şi cât au trăit au tot argăţit pe la 


boieri. Dar din munca lor nu se alegeau cu nimic. De slujeau pe haine, se ponoseau, de 
slujeau pe bani, se cheltuiau, de slujeau pe vite, se treceau. Nu le mergea la nimic, şi 
pace. De munci grele, de necazuri a murit şi omul, şi femeia. Şi au lăsat din urma lor 
un bordei şi un ogor. Orfan pe acest pământ, fără sprijin de nicăieri, a rămas şi un 
băiat al lor cu numele Ion. 

Ce să facă băiatul singur? A semănat ogorul din jurul bordeiului cu grâu. La vremea 
lui a crescut grâul mare, frumos, o dragoste să te uiţi la el. De la rădăcină şi până la 
vârf avea numai spice de aur. 

— Acuma, face Ion, să-mi caut o seceră bună, să secer grâul, să nu se 
scuture. 

A umblat pe la iarmaroc, pe la fierari, a cumpărat o seceră şi se întorcea să pună 
lanul în clăi. Când colo, se uită el, grâul tot era scuturat de păsări, până şi paiele erau 
mâncate. 

A rămas băiatul sărac fără seamăn, de nu avea după ce bea o gură de apă. 

Umblă el aşa necăjit cât umblă şi se gândeşte: 

„O să semăn ogorul cu hrişcă şi tot o să strâng roadă anul acesta”. 

A semănat hrişcă şi a răsărit bine, a înflorit şi se arăta roadă multă, dar într-o noapte 
a dat o brumă şi s-a topit toată hrişcă din vârf până în rădăcină. 

Amu văzuse băiatul că-i nevoie mare şi s-a pornit în lume. Şi a tot mers pe dealuri 
necălcate, pe văi neumblate şi a ajuns la o curte boierească. Acolo s-a oprit să 
argăţească un an. La un an, a primit simbrie un mânz. Bucuros s-a pornit el înapoi şi a 
poposit la o margine de pădure. Nişte lupi s-au repezit din pădure şi au mâncat 
mânzul. Ce să facă atunci sărmanul Ion? lar s-a dus la boierul la care argăţise. 
Stăpânul l-a primit şi i-a zis: 

— Spune, Ioane, ce răsplată vrei, că ce îi cere ţi-oi da. 

Se uită Ion şi vede o piatră de moară. 

— Nu ştiu, stăpâne, pe ce să slujesc, că la nimic nu-mi merge, doar pe piatra 
cea de moară să ne împăcăm să-ți slujesc. 

— Văi de mine, măi băiate, de ce să-ţi prăpădeşti munca în zadar, a răspuns 
stăpânul, alege şi tu altă plată. 

— Pe vite nu mai slujesc, vreau să slujesc pe piatra cea de moară. 

S-au împăcat şi a argățit băiatul cu tot înadinsul. După ce s-a împlinit slujba, i-a dat 
piatra cea de moară, şi Ion a dus-o şi a aşezat-o dinaintea bordeiului. 

Când venea cu cofele de la izvor, le aşeza pe piatră şi se uita bucuros la ele ca la o 
mare avere. 

într-o bună zi, s-a ridicat o furtună năprasnică, cerul s-a înnourat, a început să tune 
şi să fulgere, şi a detunat piatra, de s-a făcut ea mici fărâme. 

Ion s-a uitat la piatra cea de moară şi, când a văzut-o numai bucăţi, a zis: 

— Nici la pâine, nici la vite, nici la piatră seacă nu-mi stă norocul. O să mă 
duc în lume să-mi caut altă soartă, alt noroc. 

Şi şi-a pus în traistă ce a mai avut şi s-a pornit în lume şi mai amărât ca altă dată. 

Dacă s-a pornit, a mers şi a tot mers, zi de vară până-n seară, şi a ajuns la o branişte 
domnească. Acolo un om punea fânul în stoguri. 

— Măi, om bun, ajută-mă să stoguiesc fânul, să nu mă asfinţească soarele. 

— Ţi-oi ajuta, de ce să nu-ți ajut, că tot caut de lucru. 

A tras căpiţele la stog şi până în seară a mântuit de clădit. Omul n-avea parale să-l 
răsplătească şi i-a dat un cocoş. 

Ion a luat cocoşul, s-a pornit mai departe şi a ajuns la curtea împăratului. Abătut în 
poartă şi a ieşit un strajnic. 


Ion cel sărac şi zâna lacului 


poveste românească 
— Ce trebuinţă ai? 


— Vreau să vorbesc cu Împăratul, să mă jeluiesc, să-i spun de necazurile 
mele. 

Curtenii au închis poarta şi i-au spus că, de a îndrăzni să intre, o să-l asmuțe cu câinii 
şi o să-l 


pună la dubală. 

Trei zile şi trei nopţi a stat Ion şi a aşteptat nebăut şi nemâncat la poarta 
împăratului. 

Tocmai după trei zile l-a auzit împăratul strigând la poartă şi a întrebat: 

— Cine-i acolo? 

— Luminate împărate, de câteva zile stă un om şi aşteaptă să vorbească cu 
luminăţia voastră! 

— Du-te şi îl cheamă! 

Se duce strajnicul şi îi face ştiută porunca să vie în palat. 

Omul a intrat cu cocoşul subţioară, s-a închinat. 

împăratul l-a întrebat: 

— Ce trebuinţă ai şi ce umbli cu cocoşul acesta subţioară? 

— Că ia, am venit şi eu să-l dau celui ce mă va judeca drept. 

— Spune, ce pofteşti să afli? 

— Luminate împărate, dacă n-au mai muncit părinții mei pe lumea 
aceasta, şi muncesc şi eu din noapte până în noapte, şi n-am nimic la casă... 

împăratul s-a încruntat: 

— Da bine, drumeţule, unde te visezi, cine te-a pus la cale să intri cu 
cocoşul la palat? Ori te-ai gândit să mă iei în batjocură? Judecata pe care o ceri 
niciun împărat pe lume n-o poate face. 

Pleacă, şi altă dată de vei veni, să ştii, capul îţi va sta unde-ţi stau picioarele. 

Băiatul a ieşit pe poarta palatului şi mai amărât decât intrase, întreba, întreba, şi 
adevărul nu era chip să-l afle. Se porneşte el şi merge cale lungă să-i ajungă, şi nu 
scurtă, că aceea mai rău încurcă, şi ajunge la o răscruce de drumuri şi a mers tot 
înainte, nu s-a abătut nici într-o parte şi a văzut un foc arzând şi un sihastru cu barba 
până în talpa piciorului. Sihastrul l-a chemat pe drumeţ şi l-a întrebat: 

— încotro ţii calea, om bun, cu cocoşul acesta? 

Da flăcăul face: 

— Umblu prin lume, cine mă va judeca drept, să-l răsplătesc cu cocoşul. 

Sihastrul de la foc întreabă: 

— Ce necazuri ai? Hai vorbeşte, ce doreşti să afli? 

— Dacă n-au mai muncit părinții mei pe lumea aceasta, şi muncesc şi eu zi 
şi noapte, şi n-am nimic la casă. 

— De mare lucru mă întrebi, voinice. E peste fire să-şi afle cineva ursita. Ia 
şi te însoară, că în doi mai degrabă veţi afla norocul. 

Băiatul i-a dat cocoşul, şi moşneagul de la foc i-a arătat o cărăruşă printre dumbrăvi 
şi branişti. 

— Apucă pe cărăruşă aceasta şi mergi până vei ajunge la un ceair verde. 
Acolo este un lac cu lapte, unde vin trei păsări la scăldat. Pe mal ele îşi lasă aripile şi 
se prefac în zâne. Una cu rochia ca câmpul cu florile, alta cu rochia ca luna cu zorile, 
a treia, cea mai mică, e îmbrăcată într-o rochie frumoasă ca soarele cu razele. Tu să 
iei aripile la zâna cea mai mică, să te ascunzi sub nisipul din izvorul de la malul 
lacului şi să stai acolo până va striga ea de trei ori: „leşi, văzutule şi nevăzutule, tu 
vei fi al meu şi eu voi fi a ta”. Atunci poţi să ieşi, că ea va fi a ta. Să trăiţi bine, căci 
zâna aceea are să-ţi fie femeie. 

— Rămâi sănătos, moşule! 

— Mergi cu sănătate, fie-ţi drumul cu folos. 

Se porneşte băiatul şi cât mergea numai codrul verde îi sta în faţă. Aşa a mers el 
până a ieşit la un ceair verde şi la nişte zăvoaie de sălcii, unde se auzea murmur de 
izvor. S-a oprit băiatul după cale lungă, şi acolo i-a fost masul şi popasul. Lângă izvor, 


la malul lacului, cât stătea, tot priveghea, era numai ochi şi urechi, să afle cine se va 
scălda în lacul acesta. 

lată că pe la vreme de noapte, pe lună, vin trei păsări la scăldat. Pe malul lacului 
ele şi-au lăsat aripile, s-au prefăcut în trei fete mari, în trei zâne, vorba cântecului: 
tot un stat, tot un purtat, tot un ochi, tot o sprânceană şi frumoase fără seamăn; una 
cu rochia ca câmpul cu florile, alta cu rochia ca luna cu zorile şi a treia, cea mai mică, 
îmbrăcată într-o rochie aleasă ca soarele cu razele, de lumina 

locul pe unde trecea. Şi au păşit aşa toate trei pe iarbă, de pe iarbă pe piatră, de pe 
piatră în lacul cu lapte, să se scalde. 

El a văzut bine unde a pus zâna cea mai mică aripile, s-a repezit, cât l-a ţinut duhul, 
le-a luat şi s- a ascuns în nisipul din izvor şi a mai pus şi o brazdă pe deasupra. 

S-au scăldat zânele cât s-au scăldat şi au venit la mal. Cele două mai mari au 
îmbrăcat aripile şi au zburat, iar cea mai mică striga şi îngrozea să-i dea aripile, că 
îneacă lumea cu apă. Şi pe dată s-au ridicat nişte nouri negri cu tunete şi fulgere să 
rupă pământul, iar băiatul stătea sub nisipul din izvor, habar de grijă. 

Neaflând pe nimeni în cuprinsul acelui ceair, a venit zâna la izvor şi a cuvântat: 

— Care mi-a luat straiele, de-a fi femeie bătrână, să-mi fie mamă; de-a fi om, 
să-mi fie tată; de-a fi fată, să-mi fie soră. 

El tace. Atunci zâna a strigat: 

— leşi, văzutule şi nevăzutule, de-i fi flăcău, să-mi fii soţ până la moarte! 

El n-a răspuns până n-a strigat zâna de trei ori. Abia după ce a strigat a treia oară, el 
a întrebat: 

— Facem nuntă? 

— Facem. 

Atunci el a ieşit, şi cum s-au văzut, s-au strâns în braţe, s-au sărutat pe față, că 
trebuia zâna după aceasta să-i fie parte, adică soţie până la moarte. Dimineaţa, s-au 
pornit să meargă la cununie, să se lege după obicei. Soarele, când a răsărit şi a văzut o 
mireasă aşa de frumoasă, a încremenit pe loc. Mă rog, vroia şi el să aibă aşa o zână. S- 
a repezit şi a luat-o şi a dus-o tocmai în împărăţia cerului. 

A rămas sărmanul băiat scârbit şi întristat ca şi mai înainte. 

— Măi, zice el, se vede că nu mai am eu parte de noroc pe lume. 

Se porneşte înainte să se tocmească să slujească cu luna, cu anul şi a ajuns într-un 
târg. În târgul acesta bătuse toba trei zile, şi crainicii dăduseră de ştire că împăratul 
are un copac înalt cu vârful tocmai la cer, şi cine s-a afla şi a cuteza să se suie în 
copac, să-i aducă poame, îi dă jumătate din împărăție. 

Mulţi au încercat să se suie în copacul acela, dar au căzut jos şi nu s-au mai sculat. 

Drumeţul s-a dus într-o zi la împărat şi i-a zis: 

— Luminate împărate, lasă-mă să mă urc în copacul acesta, să-ţi aduc 
poame. 

I-a dat voie împăratul, şi a prins el a se urca din creangă în creangă tot sus la cer. 
Dacă ostenea, îşi făcea pat de crengi şi se odihnea. Aşa s-a urcat el în sus şi a ajuns 
unde copacul avea trei craci: unul la răsărit, unul la amiază şi unul la apus. Cracul de 
la răsărit era încărcat cu mere domneşti, cel dinspre amează - cu prăsade*?, iar cel de 
la apus - cu alune. El s-a urcat pe creanga cea de la amiază şi mânca prăsade. 

Soarele din cer îl vede şi-i vorbeşte: 

— Bună ziua, măi omule. Ce faci acolo în pom? 

— Ia mănânc şi eu nişte fructe. 

— N-ai vrea să mergi în împărăţia mea să mâi razele, că eu sunt logodit 
numai de vreo trei zile şi vreau să fac nuntă. 

— Vreau, de ce să nu vreau. Mi-i da trei pungi de galbeni şi mâncare de trei 
ori pe zi. 

— Cât ceri îţi dau, plata şi mâncarea o să ți le aducă dimineaţa la răsărit 
Păsărilă-Lăţi-Lungilă; la prânz, Brumarul-cel-Mare; la amiază, un Lup-cu-capul-de-Fier, 
iar la chindii o să-ţi aducă mâncare un Balaurcu-solzii-de-Aur, care fierbe piatra şi 
poartă ploile şi e mai mare peste fulgere şi tunete. Cum ţi-i voia, te prinzi? 

— Mă prind. 

— Atunci zi: hop, hop, unde mă gândesc, acolo să mă găsesc! Şi să te 

gândeşti la împărăţia Soarelui. 
Ion a zis: 
— Hop, hop, unde mă gândesc, acolo să mă găsesc. 

Şi când a zis aşa, s-a şi pomenit la casa Soarelui. 

Ion era ostenit ca vai de dânsul. Soarele l-a pus la masă, l-a ospătat, apoi l-a dus la 
raze şi i-a arătat cum să le mâie. 

îndeplinea Ion porunca întocmai cum spusese, din zori până la răsăritul Soarelui şi 
s-a oprit într- 0 grădină de aur şi aştepta să-i aducă mâncare. 

Păsărilă-Lăţi-Lungilă a întârziat mult cu mâncarea. 

Când l-a văzut că vine, de departe i-a strigat: 

— Haide, Păsărilă, că s-a pus soarele drept inimă. 

Dar Păsărilă răspunde: 

— Dumneata, voinice, ştii una: să mâi razele soarelui, altă grijă nu ai, iar 
eu sunt stăpân pe păsări. 

— Şi ce grijă ai? 

— Eu le dau porunci, unde să se ducă, ce să facă, le povățuiesc să nu 
meargă la cei săraci să la mănânce pâinea, dar să meargă la cei bogați. 

Ion se repede şi-l apucă de piept, îl scutură bine şi-l zdupăceşte?!. 

— Argate, pentru ce faci aceasta? 

— Mă mai întrebi?! Pentru că ai lăsat vrăbiile să-mi mănânce grâul cel cu 
spicele de aur!... Ai noroc că ieşti om bătrân, da altfel n-ai scăpa din mâinile mele. 

I-a dat drumul Ion şi a plecat să mâie razele mai departe. La vremea prânzului s-a 
oprit în altă grădină de aur din împărăţia soarelui. 

Brumarul-cel-Mare întârzia să vină cu mâncare. Când l-a văzut argatul, l-a luat cu 
ceartă şi ocară: 

— De ce ai întârziat cu mâncarea? 

Da Brumarul-cel-Mare face: 

— Bine-i de dumneata, că alt lucru n-ai, decât să mâi razele soarelui. Dar 
eu sunt stăpân pe brumă, pe promoroacă, pe viscol, pe spulber. 

— Aşa, vasăzică, şi ce poveţe le dai? 

— Le spun să nu meargă să îngheţe semănăturile celor săraci, dar să se 
ducă la cei bogaţi, că au lanuri multe şi mari, de nu le ţin seama. 

Ion se repede, îl prinde vârtos de barbă şi îl bate. 

— Ce faci? 

— Ştiu eu ce fac. Pentru că ai degerat hrişcă şi n-am avut niciun folos 
dintr-însa. Ai îngheţat-o într-o noapte, că până dimineaţă stătea toată fiartă şi 
pătulită??, la pământ. 

Brumarul-cel-Mare a lăsat mâncarea şi a scăpat cu fuga. 

Ion a stat la masă şi s-a pornit cu razele mai departe pe cer, pe pământ, pe suflare de 
vânt. 

La amiază a poposit într-o grădină de aur din împărăţia soarelui şi tot se uita în 
lungul drumului, de nu vine cineva cu mâncarea. Stând aşa şi aşteptând, a văzut un 
lup cu capul de fier, care venea cu mâncare. 

— Haide, lupule, că mi s-au scurs ochii uitându-mă în lungul drumului, de 
când tot te aştept. 

— Dumneata ai numai un lucru, să porţi razele, iar eu câte le am, nu-mi 
ajung mâini şi picioare. 

— Şi ce slujbă mai ai? 

— Eu sunt Împăratul lupilor. Ei pun la cale ce să facă, Îi stăpânesc, nu-i las 
să se ducă la unul sărac să-i mănânce vita, pe care o mai are, dar să se ducă la 

culcat la pământ, aplecat 


cirezele boierilor, că acolo au de unde mânca de ajuns şi de rămas. 

— D-apoi, împărate lupule, eu am argăţit un an pe un mânz şi, când mă 
duceam cu el acasă, tu ai îndreptat lupii şi l-au mâncat la marginea codrului, de 
muream de scârbă. 

Şi l-a luat şi pe acesta la trei parale, că numai fuga l-a scăpat pe lup de păruială. 

A stat Ion la masa de amiază şi s-a pornit să mâie razele mai departe. Aşa le-a tot 
mânat el în cer, pe pământ şi în suflare de vânt, până la chindii. 

La chindii s-a oprit într-o grădină de aur a soarelui. „Mă răpune foamea de a 
mânca ce mi-i, şi balaurul nu mai vine.” 

La o habă vine balaurul val vârtej, sărind din deal în deal, din vale în vale. Ion i-a 
strigat de departe: 

— Sileşte, Balaure, sileşte, că foamea mă curmă la inimă! De ce vii aşa de 
târziu? 

— Tu altă grijă nu ai decât să mâi razele, iar eu am multe şi-mi vine greu 
să le scot la capăt pe toate. 

— Şi ce anume ai de făcut? 

— Păi, ca să ştii, mai am de fiert piatra, de purtat ploile, de păzit fulgerele 
şi de îndreptat tunetele, să nu detune casa vreunui om sărac, să rămâie fără adăpost, 
dar să detune numai la cel bogat. 

Ion îl şi apucă de gât: 

— Cum atunci te-a lăsat inima şi mi-ai sfărâmat piatra cea de moară, care 
îmi era dragă şi pentru care am slujit un an întreg!? 

L-a luat Ion în răspăr pe balaur, că acela nu nimerea drumul pe care venise. 

Ospătează Ion masa de chindii şi iar se apucă de mânat razele şi le-a tot mânat 
până la capătul zilei. 

Când s-a întors seara la curte, îl vede pe Soare gătindu-se să meargă la cununie. Si 
cu cine credeţi? Cu zâna cea mai mică! 

El de scârbă şi necaz apucă o secure şi taie pomii de aur din grădină şi îi răstoarnă 
în calea Soarelui. 

Toţi ortacii Soarelui: şi Păsărilă-Lăţi-Lungilă, şi Brumarul-cel-Mare, şi Lupul-cu- 
Capul-de-Fier, şi Balaurul-cu-Solzi-de-Aur se plânseră în ziua aceea că-i buzdugănise 
Ion, argatul, încât abia au scăpat cu zile. 

A venit Soarele la Ion şi l-a întrebat: 

— De ce l-ai bătut pe Păsărilă-Lăţi-Lungilă? 

— Trebuia să-l bat şi mai bine, fiindcă a dat drumul păsărilor şi mi-au 
mâncat un lan de grâu. Şi ce lan! Fiecare firişor de la vârf până la rădăcină era bătut 
cu spice de aur. 

— E vinovat. Dar pe Brumarul-cel-Mare de ce l-ai scuturat de barbă? 

— Pentru că mi-a îngheţat un lan de hrişcă în floare şi s-a topit tot, de n- 
am înţeles nimic dintr- însul. 

— De-i aşa, e vinovat. Dar pe Lupul-de-Fier de ce l-ai întrunchinat? 

— Cum era să nu-l probozesc, dacă a dat drumul lupilor şi mi-au mâncat 
mânzul, pentru care slujisem un an. 

— S-a cuvenit. Dar pe Balaurul-cu-Solzii-de-Aur de ce l-ai pedepsit? 

— L-am pedepsit, fiindcă mi-a detunat o piatră de moară, pentru care 
argățisem un an. 

— Bine i-ai făcut. Iar eu cu ce sunt de vină că mi-ai tăiat pomii de aur şi 
mi-ai înfundat drumurile şi cărările? 

— Eşti de vină, că mi-ai luat femeia. 

Soarele o cheamă pe Zâna cea frumoasă şi o întreabă: 


— Zână prea frumoasă, a cui eşti? 

Zâna răspunde: 

— A lui Ion Săracul sunt! 

— De-i aşa, ia-ţi-o şi mergi cu bine. Cine strică casa altuia n-are loc nici în 
cer, nici pe pământ. 

Şi Zâna atunci a vorbit: 

— E-e, loane, de mult te aştept să mă iei din cer, să mă duci pe pământ, să 
facem nuntă. 

S-a dus Ion cu Zâna cea frumoasă la copacul acela, pe care se urcase la cer, a cules 
mere 
domneşti, prăsade şi alune şi s-a coborât jos. 

A mers Ion cu poamele drept la împărat şi i le-a dat. 

Când l-a văzut împăratul cu poame şi cu o fată aşa de frumoasă, inima i se închise, 
faţa i se întunecă: vroia acum cu dinadinsul să aibă această zână frumoasă, ba, pe 
lângă, şi împărăţia întreagă. Mai în scurt, împăratul cel lacom a chemat îndată 
divanul şi a întrebat ce să facă. 

— le-i capul! îl sfătuiau sfetnicii. 

— Alei, ce cuvinte rostiți voi! Cum pot să-l mântui de zile fără de nicio vină? 

— împărate, nu-l omorî, dă-i nişte porunci grele, să nu le poată scoate la 
capăt, şi atunci sfârşeşte-l de zile. Spune-i să sădească o vie, cât cuprinzi cu ochii în 
jurul palatului, şi până mâine dimineaţă să fie butucii crescuţi, să vorbească butucul 
cu viţa, viţa - cu bobiţa şi poama coaptă să fie, să spânzure strugurii în palat, să 
întinzi mâna şi să-i ajungi din crivat. 

L-a chemat pe Ion şi i-a spus împăratul: 

— Văd că eşti om vrednic. Din câţi s-au urcat în copac, numai tu te-ai 
întors cu poame şi se cuvine să-ţi dau jumătate de împărăție, dar mai întâi să-mi 
îndeplineşti o poruncă. Până mâine dimineaţă locul din jurul palatului, cât îl cuprinzi 
cu ochii, să fie sădit cu vie şi butucii să fie crescuţi, să vorbească butucul cu viţa şi 
viţa - cu bobiţa, când m-oi scula dimineaţă să spânzure strugurii copţi în palat, să-i 
ajung din crivat. 

— Bine-i şi aşa, împărate, a răspuns Ion, şi a plecat scârbit, luânduse cu 
gândul că poate a răsări dreptatea de undeva. 

Ajunge el şi-i spune Zânei: 

— Nu ştiu, jumătate de împărăție voi primi ori nu, dar capul ştiu că o să mi-l 
taie. 

— Şi pentru ce? 

— Uite şi uite ce poruncă mi-a dat împăratul, să fac într-o noapte aşa o 
vie, ca să vorbească butucul cu viţa şi viţa - cu bobiţa, că unde s-a mai pomenit una 
ca aceasta?! 

— Cine ţi-a dat aşa poruncă, nu ţi-a dat să te crească, dar ţi-a dat să te 
prăpădească. Nu te scârbi şi nu te întrista. Dă aripile, care le-ai luat de la mine, iar 
tu culcă-te şi dormi, că eşti trudit. 

Ion s-a culcat, iar Zâna a desfăcut cele două aripi, şi ca din pământ au apărut doi 
lei-paralei cu cuşmele în mână şi au întrebat: 

— Ce doreşti, stăpână? 

— Vedeți dealurile din jurul palatului? 

— Vedem. 

— Să luaţi să asemănaţi locul şi până mâine în revărsatul zorilor să sădiți 
o vie, cât poate cuprinde ochiul omului, poama crescută să fie, să vorbească butucul 
cu viţa, viţa - cu bobiţa, când s-a scula împăratul să culeagă struguri copţi din crivat. 


Şi când au şuierat cei doi lei-paralei o dată... au prins a ieşi din pământ, din iarbă 
verde, tot ortaci de ai lor, mulţi ca frunza, iuți ca spuza şi i-au trimis cât mai iute la 
muncă în toate părţile, să facă dealurile vale şi să dureze o podgorie în toată legea, 
cum a fost porunca. Şi au lucrat toţi cât a fost draga de noapte: unii arau, unii 
răsădeau, unii cotorau, unii legau, alţii retezau lăstarii, şi până în zori de ziuă erau 
strugurii copţi, numai buni de cules. 

în răsăritul soarelui veneau căruțele cu panere de poamă la palat. 

Zâna l-a sculat pe Ion: 

— Hai, porneşte şi tu, Ioane, de vezi poama. Când s-a uitat el înjur, cât 
cuprinde ochiul omului era numai vie. 

A mâncat împăratul poamă coaptă, a ieşit în pridvor şi se minuna de o vie ca aceea. 

Tot atunci au venit şi sfetnicii divanului, boierii. 

— Aceasta a făcut-o, luminate împărate, dar acum să-l trimiteţi să aducă 
fluierul fermecat din volbura mării, care cântă singur. 

L-au chemat strajnicii şi i-au spus porunca împăratului. 

Vine el scârbit şi amărât şi-i spune Zânei: 

— Iată ce mi-a poruncit acuma Împăratul. 

— Ţi-a dat o poruncă grea, să te prăpădească. La volbura mării trăiesc 
uciganii, acolo e sălaşul 
necuraţilor, şi numai ei pot să facă un asemenea fluier, - a spus Zâna şi a scos inelul 
de pe deget, şi i l-a dat lui. Na, ţine.-l, la vreme de neputinţă ţi-a fi de trebuinţă, când 
îţi va fi dor de mine să-i dai drumul şi să păşeşti tot din urma lui. Acum mergi cu bine, 
fie-ţi drumul cu folos. 

Şi-au luat ei rămas bun, şi s-a pornit Ion la drum lung şi s-a dus cât pe lume, cât pe 
sub lume, şi a ajuns la malul mării. Acolo s-a aşezat jos, scârbit şi amărât, şi a oftat o 
dată adânc, cu jale şi cu durere: 

— Of, of, of! 

în clipa aceea apare un om în faţa lui şi zice: 

— Eu sunt Oftea, ce m-ai chemat? 

Ion a prins a lăcrăma şi a se tângui. 

— Cum n-oi ofta şi n-oi lăcrăma, dacă mi-a poruncit împăratul să-i aduc 
fluierul care cântă singur de la volbura mării. Şi acuma unde să-l caut eu în apă? 

— Aşa un fluier îl pot face uciganii în şapte ani, dar toată vremea aceasta 
trebuie să fii treaz, să nu aţipeşti nicio clipă. Te prinzi să nu dormi? 

— Mă prind. 

Oftea l-a luat atunci în spate şi s-a dus prin apă până la volbura mării. Acolo 
Mamonul Mamonilor, cel mai mare peste ucigani, l-a întrebat: 

— Ai venit de bună voie? 

— Ba de nevoie. 

— Apoi dar bine, te las cu zile, altfel ar fi rău. 

Şi i-a spus că, dacă n-a dormi şapte ani, o să-i facă un fluier care cântă singur. 

Din clipa aceea uciganii, necuraţii, s-au apucat de lucru la fluier cu tot temeiul şi 
au lucrat trei ani de zile în şir, şi toată vremea aceasta Ion n-a închis un ochi. După 
trei ani l-a răzbit somnul şi a început a aţipi. 

— Ioane, Ioane, ce faci, dormi? 

— Nu dorm, nu! 

— Ia seama, că amuş stricăm fluierul! Ni s-a părut că ai ațipit... 

— Stau aşa şi mă gândesc, ce să fie oare mai mult pe lume: iarbă în luncă, 
ori frunză în codru? 

Diavolii din fundul mării s-au lovit peste frunte. Nici ei nu ştiau. 


— Stai să ne ducem să numărăm şi ţi-om spune. 

Au ieşit toţi diavolii din fundul mării şi s-au apucat de numărat. Cât au umblat ei 
pământul în lung şi în lat, Ion a avut când dormi şi când se trezi. 

După ce au terminat de numărat, au venit şi i-au spus: 

— Cu nouă fire e mai multă iarbă decât frunză. 

Şi iar s-au apucat de lucru şi lucrau zi şi noapte. După trei ani fluierul era gata, mai 
trebuia înflorit şi poleit, dar Ion nu mai putea de somn şi a început a clipoci. 

— Ioane, Ioane, ce faci acolo, dormi? 

— Nu dorm, mă tot frământă gândul să aflu ce este mai mult în mare: peşte 
ori nisip. 

Dracii au căzut pe gânduri, vroiau şi ei să ştie şi s-au dus să numere. 

Ion a rămas singur şi a avut când dormi şi când se trezi. 

Ca să numeri peştele şi nisipul din mare se cerea amar de vreme. Se trezeşte Ion, 
se uită la inel şi îşi aduce aminte de Zână. Şi dacă l-a pălit dorul de casă, n-a mai 
aşteptat să fie fluierul înflorit şi poleit, l-a luat, a dat drumul inelului şi, mergând 
după dânsul, a ieşit la malul mării. Când a călcat pe mal, s-a pomenit cu dracii în faţă. 

— Stai, Ioane, să facem fluierul până la capăt, ne-a mai rămas să-l înflorim, 
să-l poleim. 

— Lăsaţi-l, cântă bine, îl duc şi aşa neînflorit şi nepoleit. 

Şi picior după picior s-a pornit după urmele inelului şi a mers pe iarbă necălcată şi 
rouă nescuturată până a ajuns la palat. 

A bătut în poartă şi a strigat: 

— Deschide, împărate, că ţi-am adus fluierul cel fermecat care cântă singur! 

A ieşit împăratul. Cheamă şi sfetnicii, şi boierii. 

După ce s-au strâns toţi roată împrejur, Ion a scos fluierul şi a spus: 

— Fluier fermecat! 

— Aud. 

— Să cânți o horă, să joace toți curtenii. 

A cântat fluierul o horă, şi au jucat toți până la unul. 

— ată, luminate împărate, acesta-i fluierul care cântă singur şi care am avut 
porunca să-l aduc. 

împăratul l-a luat, iar Ion a ieşit şi a ţinut drumul lui până unde era Zâna şi s-a culcat 
fără grijă şi 
a dormit somn voinicesc de trei zile şi trei nopţi, că era trudit de drum lung şi nesomn. 

împăratul, curtenii, boierii au vrut şi ei să încerce fluierul cel fermecat şi i-au vorbit: 

— Fluier fermecat, cântă-ne nişte hore lungi, să jucăm! 

S-a pornit fluierul să zică hore, şi împăratul şi curtenii au început să joace. O horă 
se sfârşea şi alta începea, iar împăratul şi cu boierii jucau pe întrecute, fiindcă fluierul 
era fermecat şi la cântecul lui jucau şi pietrele în jur. Şi aşa au jucat până au căzut 
posmol?'3 la pământ, şi tot săreau, căci nu ştiau cum să zică să steie. 

La trei zile, aude Ion că cineva cântă şi cuvântă: 

— Du-te, Ioane, la palat şi scoate-i afară pe sfetnici, pe boieri şi pe împărat, 
că au murit toţi jucând. De acum n-ai nicio grijă, căci n-are cine îţi mai da porunci 
grele să te prăpădească. Eu am cântat şi te-am scăpat de împărat şi de sfetnici. Acuma 
ai rămas tu stăpân la palat, şi a ta este împărăţia cât încape în hotare. 

Acesta era glasul fluierului fermecat. 

Ion a ascultat de sfatul fluierului, a luat împărăţia aceea în stăpânire şi acum ce a 
mai făcut el? A trimis răvaşe pe vânt, pe revânt, să ajungă curând prin toate satele, 
prin toate târgurile că face nuntă. 


DP 


grămadă 


Şi s-a strâns lume de pe lume, căci împărăţia aceea era mare de n-o cuprindea 
gândul omului, şi a făcut nuntă cu mese mari, cu lăutari. 

Am fost şi eu la nunta lor, am petrecut trei zile şi trei nopţi şi i-am lăsat bând şi 
petrecând şi voie bună făcând, şi am venit la măriile voastre călare pe un fus şi m-am 
apucat povestea de spus. 


Luceafărul de seara şi luceafărul de zi 
poveste românească 


A fost când a fost, pe vremea când se potcovea puricele cu nouăzeci şi nouă ocă de 
fier la un picior, cu nouăzeci şi nouă ocă de oţel la alt picior şi tot i se părea uşor. 

A fost odată un împărat şi avea împăratul cela un bahore?'f, de băiat neastâmpărat 
şi zbânţuit, de nu mai avea încotro. într-o zi, băiatul a ieşit la poartă şi împroşca cu 
praştia pietre. Tocmai atunci a trecut prin poarta palatului o babă cu un ulcior cu apă. 
Băiatul a împroşcat şi a nimerit drept în ulcior. Ulciorul s-a stricat, apa toată s-a 
vărsat, iar baba s-a întors şi i-a zis băiatului: 

— Să mergi tot pământul umblător, astâmpăr să nu mai ai, până nu vei 
nimeri pe tărâmul fără de moarte, şi nici acolo ceas de tihnă şi loc de odihnă să nu-ți 
afli. 

Băiatul s-a întors în palat şi după trei zile a prins a se lua pe gânduri, l-a pălit o 
tristeţe şi un dor să meargă în lume, să găsească tărâmul fără moarte. S-a luptat el în 
sinea lui cât s-a luptat şi într-o bună dimineaţă îi spune împăratului să-i dea bani de 
cheltuială, haine de primeneală, sabie şi buzdugan, că se duce în lume. N-a putut 
nimeni să-i stea în cale, s-a dus feciorul împăratului şi dus a fost. Dacă s-a pornit, a 
mers pe un drum, pe altul, ba într-un sat, ba în altul, pe la Bălţi, pe la Soroca, mai ştiu 
eu pe unde, şi a ajuns la o chilie. Abătut în uşă, a ieşit un sihastru şi l-a întrebat: 

— Ce cauţi, măi băiate? 


ari 


copil neastâmpărat 


— Caut tărâmul tară de moarte. 

Sihastrul s-a mirat: 

— încă nu mi s-a dat ochii a vedea şi urechile a auzi de aşa tărâm. 

Băiatul s-a scârbit. 

— Ce mă fac eu acum, că doar înapoi n-am să mă întorc. 

Sihastrul atunci i-a dat un sfat: 

— Treci pădurea aceasta deasă şi întunecoasă. în pădure ai să întâlneşti 
tot felul de jivine, pe la toate să mergi, să le dai bună ziua! La urmă ai să ajungi la un 
palat, dinaintea acestui palat stă culcat un balaur cu capul pe prag, îi dai şi lui bună 
ziua; el de bucurie are să întoarcă capul într-o parte, şi ai să treci. Acolo ţi-or spune 
încotro să mergi. 

Feciorul împăratului aşa a şi făcut, a umblat pădurea toată, şi câte animale, păsări 
şi gângănii a întâlnit pe toate le-a hiritisit. După aceea a ajuns la un palat. în faţa 
palatului stătea un balaur culcat cu capul pe prag. Feciorul împăratului de departe s- 
a închinat şi i-a zis: 

— Bună ziua, laur-balaur cu solzii de aur! 

Balaurul s-a bucurat, a întors capul şi a spus: 

— Să nu-mi fi dat bună ziua, aici îţi făceam capătul. 

Băiatul a păşit pragul şi a răspuns: 

— Să te fi repezit asupra mea, aici te făceam harcea-parcea. 

A intrat feciorul împăratului în palat şi a văzut un moşneag cât lumea de bătrân. 

— Ce vânturi te poartă, voinice? 

— Caut tărâmul fără de moarte. 

— Departe-i, voinice. Departe, nimeni n-a fost pe cele tărâmuri şi nimeni 
nu ştie drumul. Fiindcă mi-ai hiritisit jivinele toate, o să-ţi dau un ghem de aur, să-ţi 
arate calea înainte. încotro se va rostogoli ghemul, într-acolo să mergi. 

Şi-a luat băiatul ziua bună, a aruncat ghemul şi ghemul a prins a se cotili peste 
dealuri, peste văi, peste câmpii, peste pustii. 

Cât mergea ghemul, se desprindea de pe el un fir de aur subţire ca o aţă de 
păianjen. Aşa a mers voinicul cale lungă, şi într-un târziu a ajuns la un stejar, unde s- 
a oprit să poposească. 

Luceafărul de seară şi Luceafărul de zi 

S-a aşezat voinicul la umbră şi a nimerit drept pe o ghindă, care crăpase şi slobozise 
colţ. 

Ghinda, simțind aşa greutate asupra ei, întreabă: 

— Cine eşti, voinice, şi încotro mergi? 

— Simt fecior de împărat, merg la tărâmul fără de moarte, să trăiesc cât 
lumea şi pământul. 

Ghinda îi zice: 

— Dă-te de pe mine, că abia am încolţit, sunt firavă şi slabă, să nu mă 
striveşti, lasă-mă să cresc şi, dacă vrei, stai aici cu mine şi vei trăi până voi creşte 
eu stejar mare şi falnic, vei vieţui până voi ajunge la adânci bătrâneţe şi, când mă 
voi risipi din picioare şi se vor scălda vrăbiile în colbul meu, abia atunci o să-ţi vie şi 
ţie sfârşitul. 

Feciorul de împărat s-a sculat, a învelit ghinda cu pământ, ca să crească, şi-a luat 
ziua bună şi s-a pornit mai departe. A mers el şi a tot mers din urma ghemului şi a 
ajuns la un butuc de viţă de vie, încărcat cu struguri. S-a oprit voinicul la popas, a 
rupt un strugure şi a mâncat. După ce s-a săturat, viţa de vie l-a întrebat: 

— Unde te duci, voinicule? 

— Mă duc la tărâmul fără de moarte, unde voi trăi cât lumea şi pământul. 


Viţa de vie îi zice: 

— îngroapă o bobiţă în pământ, să crească, să rodească şi, dacă doreşti, 
stai aici şi vei trăi până s-a înmulţi poama, de nu vor avea loc rădăcinile în pământ şi 
frunzele sub soare, şi cât voi fi aici, vei bea vin şi vei mânca poamă. 

Voinicul a îngropat o bobiţă de poamă în pământ şi a zis: 

— îţi mulţumesc, viţă de vie, rămâi cu bine, creşte şi te înmulţeşte, că eu mă 
duc mai departe. 

— Fii sănătos şi umblă în plin. 

Feciorul de împărat a mers înainte şi, nu multă zăbavă, vede un vultur. El a întins 
arcul să tragă. Vulturul atunci zice: 

— Voinice, nu trage şi nu mă săgeta. Ia şi mă lecuieşte şi mă vermuieşte"®, 
că de mare folos ţi-oi fi. Când te-a păli vreo nevoie mare, numai cu gândul să te 
gândeşti la mine şi eu voi fi la tine. 

Feciorul de împărat i-a purtat de grijă vulturului, i-a legat rănile cum ştia mai bine, 
l-a hrănit, l-a lăsat bun sănătos şi de acolea a mers mai departe şi a ajuns la malul 
unei ape. Mergând aşa pe malul apei, vede ceva strălucind şi înălbind înainte. Se uită 
el şi se gândeşte: 

— Oare ce să fie? 

A mers el hăt departe, şi când colo ce să vadă? Marea se trăsese la adânc, iar pe 
nisipul fierbinte ca focul se pârpâlea împăratul peştilor - lung de doisprezece paşi şi 
înalt de un stat de om, cu solzii de aur, cu aripile de argint, cum nu s-a mai pomenit 
cândva pe pământ. 

Băiatul s-a apropiat şi a zis: 

— Alei, bun ospăț de peşte o să mai fac! 

Peştele l-a auzit şi i-a răspuns: 

— Voinice, dacă mă vei mânca, n-ai să te îngraşi, mai bine ia şi mă dă la 
adânc şi, când îi gândi la mine, eu oi fi la tine. 

El a căutat un druc lung, l-a săltat pe încetul şi l-a dat pe împăratul peştilor în mare. 

Apoi băiatul şi-a luat drumul înainte şi a mers multă lumeâmpărăţie, cuvântul să 
ne fie, limba să nu ostenească, nici să poposească, şi la o bucată de loc vede o vulpe, 
fugărită de ogari, muşcată de câini. El întinde arcul să tragă, dar vulpea zice: 

— Voinice, nu mă omori, apără-mă de câini şi de ogari, lecuieştemă şi la 
nevoie ţi-oi fi de ajutor. 

S-a repezit feciorul de împărat, a alungat câinii şi ogarii, a luat-o sub ocrotirea lui şi 
i-a purtat de 
grijă, până s-a întremat vulpea de-a binelea, şi i-a dat drumul. La despărţire vulpea i-a 
zis: 

— Mulţumesc, fecior de împărat, că nu m-ai lăsat să mă rupă câinii şi 
ogarii. Când îi ajunge la vreo greutate, să te gândeşti la mine şi eu voi fi la tine. 

A plecat feciorul de împărat iar la drum, şi cu cât mergea, ghemul cel de aur se 
dezvârtea şi se făcea tot mai mic. Aşa a mers el pe bură nescuturată, pe cale 
necălcată, până a ajuns la un ulm cu două tulpini, între tulpinile ulmului era întinsă o 
pânză de păianjen, iar pe pânză se zbătea un ţânţar. Când l-a văzut pe feciorul de 
împărat, ţânţarul a prins a striga: 

Luceafărul de seară şi Luceafărul de zi 

— Voinice, voinice, scapă-mă, că ţi-oi sta într-o mână de ajutor Eu ştiu 
unde te duci, te duci la tărâmul fără de moarte, şi de mi-i face un bine, la vremea 
vremii şi eu te-oi ajuta cu ceva. 

Drumeţul, dacă a văzut treaba de-aşa, s-a oprit, l-a hrănit şi i-a dat drumul. 

— Mulţumescu-ţi dumitale, om călător, pentru benefacere. Când îi avea 


vreo greutate, numai cu gândul să te gândeşti la mine şi eu voi fi la tine. lar acum 
mergi sănătos înainte, căci nu ţi-a rămas mult de mers şi vei ajunge la un palat. Acolo 
dacă vei ajunge, mergi drept la împărat şi cere-i fata cea mai mică de mireasă, că 
până nu-i fi însurat, nu-i putea stăpâni tărâmul fără de moarte. 

A mers feciorul de împărat, a ţinut tot drumul înainte şi de cale lungă ghemul se 
tot micşora, se făcuse cât un măr, apoi cât o nucă, şi când ajunsese cât mazărea, a 
văzut feciorul de împărat înaintea lui nişte palate aurite, poleite, mândre şi, ce să mai 
vorbesc, erau aşa de frumoase, că nu se mai aflau altele să le stee împotrivă pe faţa 
pământului. 

Feciorul de împărat a mers drept la palat şi a bătut în poartă. 

împăratul a trimis straja de l-a întrebat ce umblă el acolo, de unde vine şi încotro se 
duce. 

Feciorul de împărat i-a spus totul de-a fir a-n păr. Iaca cum şi iaca ce... atunci a 
ieşit împăratul la poartă şi voinicul i-a vorbit aşa: 

— Luminate împărate, vedea-o-aş pe fiica ta cea mai mică mireasă în capul 
mesei şi pe mine mire alături de ea. lată am venit să-i cer mâna. Mi-o dai? 

— ȚŢi-o dau, ţi-o dau, dacă te vei putea ascunde să nu te găsească nimeni. 
Atunci vom face nuntă 
şi vei trăi aici la palat cât lumea şi pământul, căci de la poarta aceasta începe 
tărâmul tară de moarte. 

Acum pe sărmanul băiat îl pălise o scârbă ca aceea, dar ce era să facă. Stând aşa 
pe gânduri, îşi aduse aminte de vultur şi cât ai clipi din ochi vulturul a fost lângă 
dânsul. 

— Ce te-ai întristat, stăpâne? 

— Uite ce nevoie m-a pălit... 

Şi a prins a-i spune de porunca Împăratului. 

— Cât despre asta, n-ai ce te întrista. 

Vulturul l-a luat pe feciorul împăratului şi l-a dus tocmai la torţile cerului şi l-a 
ascuns după nouă rânduri de nouri. 

împăratul avea trei fete tot o faţă, tot un păr, tot o îmbrăcăminte, tot o ciuboţică. A 
ieşit împăratul, cu sabia goală, cu fata cea mai mare şi i-a spus hotărât că, dacă nu l- 
a găsi pe feciorul împăratului unde-i ascuns, îi ia capul. 

Fata s-a dus la vâzdogărie, şi-a luat o vâzdoagă în paneraş şi a ieşit cu tatăl său în 
pragul uşii, să- 1 vadă pe feciorul împăratului. 

S-a uitat fata pe pământ, nu l-a văzut, s-a uitat în mare, nu l-a văzut, s-a uitat în 
cer, l-a văzut şi a strigat: 

— leşi de după nouri, că te văd. 

Cât te-ai şterge la ochi, vulturul l-a coborât pe feciorul împăratului din nouri. 

împăratul zice: 

— Acum ce, să-ţi iau capul? 

Fata i-a luat apărarea voinicului: 

— Luminate împărate, păcatul de prima dată se iartă. 

împăratul l-a iertat. 

— Iată te iert, dar a doua oară, dacă te va vedea fata cea mijlocie, îți iau 
capul. 

împăratul s-a dus la palat s-o aducă pe fiica cea mijlocie. Băiatul nu mai ştia ce să 
facă. 

Cum stătea el oropsit şi se tânguia, cine să-l scoată dintr-o greutate ca aceasta, 
îşi aduce aminte de împăratul peştilor. Numai cu gândul s-a gândit şi, când colo, ce 
să vezi, se pomeneşte cu marea la zidurile palatului şi cu peştele săltând din apă. 


— Ce necaz ai, stăpâne? 

— Am dat peste primejdie... 

Şi prinde a-i spune de cuvântul împărătesc, că-l amenință să-i taie capul. 

— Vai de mine, fa-ți pace, nici capul nu-ți bate, ştiu eu nişte ascunzişuri 
prin fundul mării, că nu te mai găseşte nimeni cât pururea. 

Luceafărul de seară şi Luceafărul de zi 

Peştele l-a luat pe feciorul împăratului în gură, ca pe un grăunte, şi l-a dus în 
străfundul mărilor. 

împăratul a ieşit cu fiica cea mijlocie, a scos sabia din teacă şi i-a spus: 

— Să-l găseşti pe feciorul Împăratului unde-i ascuns, că de nu, capul nu-ți 
mai stă unde stă. 

Fata împăratului s-a spălat pe față, şi-a pus o vâzdoagă în paneraş, şi s-a uitat să-l 
vadă pe 
feciorul de împărat. L-a căutat fata pe tot pământul umblător şi nu l-a găsit, s-a uitat 
în cer, pe după soare, pe după lună - nu l-a aflat, s-a uitat fata în fundul mărilor şi l-a 
zărit. 

împăratul a strigat: 

— leşi, voinice, că te-a văzut fata mea. 

Peştele l-a scos la mal, şi împăratul, când l-a văzut, i-a spus: 

— Acum se cuvine să-ţi iau capul. 

Fata cea mijlocie a sărit: 

— Iartă-l, tată, căci păcatul de-al doilea se iartă; dacă-l vei vedea a treia 
oară, să-i ei capul. 

— Ei, iată te iert şi a doua oară pe cuvântul fetei. Dacă şi a treia oară nu te 
vei putea ascunde, să ştii că nu mai calci iarbă verde. 

A ajuns feciorul de împărat la aman scârbă, groază, ţine-te, inimă! 


— O să-mi ieie capul şi mântuită-i socoteala, ce să fac eu să nu mă vadă 
fetele împăratului, cine să mă scoată de la un necaz ca acesta? 

Pe când se văieta el, îşi aduce aminte de vulpe, şi cât s-a gândit - iată şi vulpea 
dinaintea lui. 

— Ce plângi, stăpâne? 

— Iaca cum şi iaca ce... 

— Taci, nu plânge şi nu te scârbi pentru atâta treabă, fa-ţi pace, nicicapul 

să nu te doară.Dacă ți- 
i vorba de aşa, hai cu mine, că ştiu eu ce-oi face. 

S-a pornit vulpea înainte, feciorul de împărat după dânsa, au sărit pârleazul prin 
fundul grădinii, au intrat în vâzdogăria fetelor, şi vulpea s-a rotit împrejur, l-a lovit 
pe feciorul împăratului cu coada şi l-a făcut o vâzdoagă mare, înflorită, decât toate 
vâzdoagele mai aleasă şi mai frumoasă. 

Fata cea mai mică a împăratului s-a spălat, s-a dus la vâzdogărie şi 
tocmai vâzdoaga aceea a 
rupt-o, căci i-a plăcut mai mult, şi a pus-o în paneraş. 

A ieşit împăratul în faţa palatului cu sabia goală, a chemat-o pe fata cea mai mică 
şi i-a hotărât să-l caute pe feciorul împăratului unde ştie, că, de nu, îi taie capul cu 
sabia. 

Se uită fata împăratului pe pământ - nu-i; se uită pe mare - nu-i; se uită în cer - tot 
nu-i. Se mai uită ea o dată prin fundul pământului, prin întorsul cerului, pe scările 
stelelor şi mai departe, nu-i şi pace. împăratul atunci i-a zis: 

— Uită-te bine, tu îl ascunzi! 

Fata a răspuns: 

— M-am uitat de-a mărunţelul şi nu-i, umbra lui este, iar el nu se vede. 
împăratul n-a avut încotro şi a strigat: 

— leşi, voinice, de unde eşti, că nu te-a văzut fata mea. 

El a sărit din paneraş şi a zis: 

— Iată-mă-s, împărate! 

— Bine, voinice, văd că eşti viteaz. 

împăratul a dat poruncă să vină muzicile şi i-a spus băiatului să intre în curte, s- 

o cunoască pe fata cea mai mică; dacă va cunoaşte-o, face nunta, iar de nu, îi taie 

capul. 

Când să se vadă băiatul cu gândurile împlinite, na-ţi-o şi pe aceasta mai decât 
toate. Se pune el pe plâns şi plânge, şi plânge până i se făcură ochii ca păstrama. De 
bună seamă, nu mai scapă. Cât a fost, a fost, iar acum - hotărât că împăratul îi ia 
capul. Cum se văieta el aşa, şi-a adus aminte de ţânţar. 

Şi cât a gândit cu gândul, ţânţarul a şi fost lângă dânsul. 

— Ce greutate ai, stăpâne, de boceşti aşa de tare? 

— Cum să nu plâng, sărmanul de mine, că uite când să mă văd şi eu scăpat 
de nevoi, mă sfârşeşte Împăratul de zile. Mai pot eu să le deosebesc pe fetele 
împăratului, când ele seamănă leit una cu alta? 

— Nu te scârbi, stăpâne, nici în seamă nu lua, eu le cunosc bine pe fetele 
împăratului, ştiu care-i mai mare, care-i mai mică, eu între dânsele am crescut. Când 
le-a scoate împăratul pe tustrele, eu mă voi aşeza pe nas la cea mai mică şi tu pe 
aceea s-o alegi. 

Fetele împăratului au ieşit toate tot un ochi, tot o faţă, aceeaşi statură, aceeaşi 
rochie, nici ca să se deosebească cu ceva. Ţânţarul a zburat prin stufarii, prin dudăi, 
a venit şi s-a aşezat pe nasul uneia dintre fete. 

Fata a ridicat mâna să-l pălească, da feciorul împăratului a apucat-o de mână şi a 


spus: 

— Aceasta-i, împărate, fata cea mai mică. 

împăratul a zis: 

— Adevărat, aceasta este. 

Şi era fata aceea mândră şi frumoasă, ca soarele când răsare, ca busuiocul cu floare. 

împăratului foarte bine i-a părut, l-a poftit pe mire în palat, l-a pus în capul mesei şi i- 
a vorbit: 

— Dau fiica după tine şi împărăţia cât încape în hotare. De azi înainte vei 
trăi cu noi, nu vei şti de moarte, vei vieţui de-a pururi cât lumea şi pământul. Umblă 
şi cutreieră împărăţia în lungiş şi în 
curmeziş, dar înapoi, pe poarta care ai intrat, să nu ieşi, că o să fie rău. 

Feciorul de împărat a intrat şi a văzut grădini de aur şi argint împodobite cu piatră 
scumpă, fântâni zidite de marmoră cu căni de argint, râuri pe care curgeau lapte şi 
miere, dumbrăvi cu fel de fel de păsări cântătoare, pajişti cu flori, cu iarbă verde 
crescută, în trei, în patru împletită, bătută cu mărgărint, de n-am văzut de când simt... 
Şi câte şi mai câte nu erau acolo, ca să stai să la spui pe toate, le-ai spune, dar nunta s- 
a aşezat cu tot temeiul, cu chiote şi veselie şi aşa a ţinut nunta aceea multă vreme, cât 
anume nu pot spune, căci acolo soarele nici nu răsărea, nici nu asfinţea, stătea numai în 
crucea amiezii. 

După nuntă, s-a aşezat feciorul împăratului pe trai şi trăia ca în flori de măr. La un 
timp de vreme a plecat el la vânătoare, a luat arcul şi, când a tras, săgeata a zburat 
peste poartă. El a văzut încotro a zburat săgeata, s-a luat după dânsa şi a uitat de 
poveţele socru-său. 

Atras zăvorul, a deschis poarta şi nu s-a mai gândit să păţească ceva. Când colo, vede 
strălucind firişorul de aţă de la ghemul cel de aur, îşi aduce aminte de casă, de tată, de 
mamă şi-l păleşte un dor să se ducă să-i vadă. Mai trece cât mai trece, şi ce gândi el? 
Las toate în pământ şi mă duc acasă, să văd ce mai este. 

împăratul i-a tot zis: 

— Stai, dragul tatei, n-ai la ce te duce, că de atunci au trecut maluri de 
vreme, nici pomeneală de părinți, nici neam din răsstrăneamul lor nu mai este. 

Dar el n-a crezut. S-a gătit voinicul de drum, şi-a pus armele la îndemână, s-a 
închinat până la pământ şi a plecat. 

împăratul şi fata cea mai mică au rămas cu jale în inimă. 

S-a pornit feciorul de împărat pe firişorul cel de aur şi a tot mers calea înapoi, a 
ajuns la viţa de vie şi a găsit-o bătrână, întinsă pe coline, că nu i se vedea capătul nici 
într-o parte, nici în alta. 

— Stai, voinice, şi poposeşte. 

El i-a răspuns: 

— Bun cuvânt ai, dar mă grăbesc să ajung mai degrabă acasă. 

A mers el mai departe şi a ajuns la un stejar bătrân. Şi stejarul l-a cunoscut. 

— îngăduie, voinice, stai la popas, că mare bine mi-ai făcut, când ai trecut pe 
aici. Eu am crescut din ghinda pe care ai acoperit-o cu pământ. 

Feciorul de împărat s-a mirat, nici nu-i venea să creadă că a trecut atâta vreme. 

A mers mai departe, a ajuns la palatul de unde luase ghemul de aur şi l-a găsit pe 
balaur uscat de bătrân. I-a dat bună ziua, balaurul s-a bucurat, a întors capul şi a spus: 

— Măi băiate, acum era să te mănânc, dar fiindcă mi-ai dat bună ziua nu-ţi 
fac nimica. 

Feciorul de împărat a intrat şi l-a găsit pe stăpânul palatului. De multă vreme ce-a 
trecut îi 
crescuse barba, cu o parte se învelea şi alta îşi aştemea. Bătrânul a ridicat genele de la 

ochi cu câija, s-a uitat la voinic şi a zis: 

— înapoi când vei veni, tot pe aici să treci. 

Şi-a luat el ziua bună, s-a pornit spre casă, căci nu mai rămăsese mult, şi când a 
ajuns la chilia sihastrului, a dat de o sihlă deasă, să te apuce lupii de spate. Cât despre 
chilie, sihastru - nici urmă. L-a pălit pe feciorul de împărat tristețea şi mai că-l bătea 
gândul să se întoarcă înapoi, dar nu s-a oprit, a mers înainte şi a ajuns acasă. S-a uitat 
încolo, s-a uitat încoace, într-o parte, în alta, şi n-a văzut nimic. Numai prepunea 
locurile. A potrivit cam pe unde era casa părinţilor, dar n-a găsit nici palat, nici curte, 
erau numai nişte risipituri. într-o râpă a zărit o căscioară. S-a dus acolo şi a întrebat aşa 
şi aşa. în casa aceea trăia un moşneag de trei sute de ani. El i-a spus că a auzit de la 
răsstrăbuni că a fost aici curtea unui împărat, care avea un fecior, şi vorbeau că s-a dus 
pe lume după viaţă fără moarte şi tinereţe fără bătrâneţe, să trăiască cât lumea şi 
pământul. în sat a fost după aceea o ciumă şi a murit şi om, şi vită, şi pasăre. Feciorul 
de împărat s-a scârbit, şi-a adus aminte de sfatul lui socru-său şi s-a întors înapoi. Când 
a ajuns pe locul unde fusese poarta curţii împărăteşti vede un marcoteţ*?. Dă voinicul 
cu piciorul în marcoteţ şi de desupt iese moartea - neagră, uscată. 

— Ehe, dragul mătuşii, tocmai acum ai venit, de când te aştept eu, nu-mi 
pot mântui zilele tară tine. 

Voinicul şi-a ţinut firea şi hai fuga înapoi, de da inima dintr-însul, să ajungă cât 
mai degrabă la tărâmul de unde venise. 

Când l-a văzut moartea fugind, s-a luat după dânsul. 

Aproape de casa moşneagului nu mai putea fugi, a dat bună ziua balaurului, 
balaurul s-a bucurat, a întors capul într-o parte, şi voinicul a intrat. De ostenit ce era, 
atâta a zis: 

— Ajută-mă, moşule, nu mă lăsa, pune-mă la cale ce să fac, că mă calcă 
moartea din urmă. 

Moşneagul i-a dat un brâu şi i-a spus: 

— Na, dă-i-l morţii, să-l poarte până l-a ponosi, de nu se va ţine fir de fir, şi 
abia atunci să vină la tine. 

Când a ajuns moartea şi a văzut balaurul, a ridicat coasa să-l taie. Balaurul a sărit 
cu gura căscată, cu limba înfocată, a duhnit foc şi smoală asupra ei şi n-a lăsat-o să 
se apropie. 

— Stai, boanghină, opreşte-te, ce dai oarbă peste oameni? 

— N-am treabă cu tine, dă-mi drumul să intru în casă. 

— Trebuia să-mi fi dat bună ziua, iar acum caută-ţi de drum, dacă ţi-s 
dragi zilele, că ia amuş te- oi apuca, ţi-a trece de toate. 

Văzându-l aşa vâlvaş**, moartea a dat înapoi şi de departe striga: 

— Moşule, dă-i drumul feciorului de împărat să iasă afară, c-am să-ţi smulg 
barba câte un fir. 

Atunci a ieşit feciorul de împărat cu brâul şi a spus: 

— Na, moarte, brâul acesta, încinge-te, întoarce-te înapoi şi poartă-l. Când 
îl vei ponosi de istov, de nu se va mai ţine fir de fir, să vii la mine. 

Moartea a luat brâul să-l poarte, să-l ponosească, iar feciorul de împărat a mers tot 
înainte, a ajuns la stejar, şi stejarul l-a chemat: 

— Vino, voinice, la popas. 

— Nu pot, că mă ajunge moartea din urmă. 

— Despre asta n-avea grijă, bagă mâna în scorbura mea, scoate un toiag de 


— L-am scos... 


— Dacă te-a ajunge moartea din urmă, dă-i toiagul acesta şi spune-i să-l 
poarte, până-l va roade, de nu va avea ce ţine în mână, şi abia atunci să vină la tine. 

Şi cum a vorbit l-a şi nimerit. 

Voinicul şi-a luat ziua bună, şi mişcă, băiete, a mers el şi a mers peste câmpuri 
tară drumuri, peste ape fără vaduri. Şi într-o zi îi iese moartea în cale. 

— Stai, voinice, atâta ţi-a fost să trăieşti! 

Luceafărul de seară şi Luceafărul de zi 

— De ţi-i voia să mă sfârşeşti de zile, sfârşeşte-mă, dar mai întâi poartă 
toiagul acesta de fier şi, când îl vei roade, de nu vei avea ce ţine în mână, atunci să 
vii la mine. 

Moartea a apucat toiagul şi a luat drumul în picioare, că doar trebuia să umble, nu 
ceva, ca să roadă un toiag ca acela. 

Feciorul de împărat, când s-a văzut slobod, parcă prinsese aripi, a mers cale 
înainte, a ajuns la viţa de vie şi viţa de vie, cum l-a văzut, de departe l-a chemat: 

— Stai, voinice, de mănâncă poamă şi bea vin. 

— De stat, prea aş sta, dar trebuie să mă duc, că mi-s drumurile departe şi 
cărările încurcate, uite mă ajunge moartea din urmă. 

— N-avea nicio grijă, că m-oi pune luntre şi punte să-ţi fiu de folos. 

— Toate ca toate, de mi-i spune ce să fac să opresc moartea, ştiu că mi-i face 
un bine. 

— Apoi de te ajunge, să arunci sabia şi să zici: 

— Ia, moarte, sabia şi ține-o să ruginească, până nu s-a alege nimica dintr- 
însa, şi atunci vino la mine. 

— îţi mulţumesc, cum oi da ochii cu dânsa, cum i-oi spune. 

S-a pornit iar feciorul împăratului pe cale, pe cărare şi păşea cât apuca piciorul. 
La o habă se pomeneşte cu moartea în faţă. 

— Stai, că ţi-a venit capătul! 

— Apoi, dacă ţi-i vorba de aşa, nu-ţi stau împotrivă. lată mai am o sabie, 
nu m-aş lăsa de ea odată cu viaţa, ţi-o dau s-o ţii până va rugini şi nu se va alege 
nimica dintr-însa, şi atunci, de mă vei ajunge - bine, de nu, să nu cauţi pricină, că eu 
mă duc la tărâmul de unde am plecat. 

Feciorul împăratului i-a dat sabia şi s-a tot dus. După ce a ruginit sabia, moartea s- 
a pornit din urma lui ca vântul şi ca gândul. Da atunci feciorul împăratului a ajuns la 
palat, a deschis poarta, fiica cea mai mică i-a ieşit în întâmpinare, l-a apucat de 
mână, când colo, şi moartea soseşte şi-l apucă de picior. 

— Stai pe loc, eşti al meu, unde te duci? făcu moartea. 

— Ba e al meu! Se opuse fiica Împăratului. 

— Dă-i drumul! 

Fata Împăratului a zis atunci: 

— De-i aşa, eu l-oi face un măr de aur, l-oi azvârli în sus, şi cine dintre noi 
îl va prinde, a aceleia va fi. 

Fata împăratului a azvârlit mărul cel de aur în sus, şi mărul s-a prefăcut în luceafăr 
de seară. 

împăratul şi cele două fete ale lui au venit la poartă şi, aflând ce-i socoteala, au 
prefăcut-o pe fată într-un măr de aur, au aruncat-o în sus şi i-au spus să-l găsească 
pe feciorul împăratului şi să se coboare cu el în curtea palatului, că moartea n-o să 
aibă ce face. 

Mărul a zburat în cer şi s-a prefăcut în luceafărul de zi. 

Văzând una ca aceasta, moartea s-a mâiniat, i-a călcat pe tustrei pe umbră şi i-a 
prefăcut, pe împărat şi cele două fete, stane de piatră în poartă. De atunci sunt 
luceferi în cer şi stâlpi de piatră - la porţi. 

Am încălecat pe un arici Şi am venit până aici, 

Am încălecat pe un pui Şi altă poveste nu-i. 


Tinerețe fără bătrâneţe şi viaţa fără de moarte 
poveste românească 


A fost odată ca niciodată; că de n-ar fi, nu s-ar mai povesti; de când făcea plopşorul 
pere şi răchita micşunele; de când se băteau urşii în coade; de când se luau de gât 
lupii cu mieii de se sărutau, înfrăţindu-se; de când se potcovea puricele la un picior 
cu nouăzeci şi nouă de ocale de fier şi s-arunca în slava cerului de ne aducea poveşti. 

De când se scria5% musca pe perete, 

Mai mincinos cine nu crede. 

Au fost odată un împărat mare şi o împărăteasă, amândoi tineri şi frumoşi, şi voind 
să aibă copii, au făcut de mai multe ori tot ce trebuia să facă pentru aceasta; au 
umblat pe la vraci şi filosofi, ca să caute la stele şi să le ghicească dacă or să facă 
copii; dar în zadar. În sfârşit, auzind împăratul că este la un sat, aproape, un unchiaş 
dibaci, a trimis să-l cheme; dar el răspunse trimişilor că cine are trebuinţă să vie la 
dânsul. S-au sculat deci împăratul şi împărăteasa şi, luând cu dânşii vreo câţiva 
boieri mari, ostaşi şi slujitori, s-au dus la unchiaş acasă. Unchiaşul, cum i-a văzut de 
departe, a ieşit să-i întâmpine şi totodată le-a zis: 

— Bine aţi venit sănătoşi; dar ce umbli, împărate, să afli? Dorinţa ce ai o să-ţi 

aducă întristare. 

— Eu nu am venit să te întreb asta - zise împăratul - ci, dacă ai ceva 
leacuri care să ne facă să avem copii, să-mi dai. 

— Am, răspunse unchiaşul; dar numai un copil o să faceţi. El o să fie Făt 
Frumos şi drăgăstos, şi parte n-o să aveţi de el. 

Luând împăratul şi împărăteasa leacurile, s-au întors veseli la palat, şi peste 
câteva zile împărăteasa s-a simţit însărcinată. Toată împărăţia şi toată curtea, şi toţi 
slujitorii s-au veselit de această întâmplare. 

Mai-nainte însă de a veni ceasul naşterii, copilul se puse pe un plâns, de n-a putut 
niciun vraci să-l împace. Atunci împăratul a început să-i tăgăduiască toate bunurile 
din lume, dar nici aşa n-a fost cu putinţă să-l facă să tacă. 

— Taci, dragul tatei, zicea împăratul, că ţi-oi da împărăţia cutare sau 
cutare; taci, fiule, că ţi-oi da de soţie pe cutare sau cutare fată de împărat şi alte 
multe d-alde astea; în sfârşit, dacă văzu şi văzu că nu tace, îi mai zise: taci, fătul meu, 
că ţi-oi da Tinerețe fără bătrâneţe şi viaţă fără de moarte. 

Atunci copilul tăcu şi se născu; iar slujitorii deteră în timpine?” şi în surle şi în 
toată împărăţia se ţinu veselie mare o săptămână întreagă. 

De ce creştea copilul, d-aceea se făcea mai isteţ şi mai îndrăzneţ, îl deteră pe la 
şcoli şi filosofi, şi toate învăţăturile, pe care alţi copii le învaţă într-un an, el le învăţa 
într-o lună, astfel încât împăratul murea şi învia de bucurie. Toată împărăţia se fălea 
că o să aibă un împărat înţelept şi procopsit?'* ca Solomon împărat. De la o vreme 
încoace însă, nu ştiu ce avea, că era tot galeş, trist şi dus pe gânduri. lar când fuse 
într-o zi, tocmai când copilul împlinea cincisprezece ani şi împăratul se afla la masă 
cu toţi boierii şi slujbaşii împărăției şi chefuiau, se sculă Făt Frumos şi zise: 

— Tată, a venit vremea să-mi dai ceea ce mi-ai făgăduit la naştere. 

Auzind acestea, împăratul s-a întristat foarte şi i-a zis: 

— Dar bine, fiule, de unde pot eu să-ţi dau un astfel de lucru nemaiauzit? 
Şi dacă ţi-am făgăduit atunci, a fost numai ca să te împac. 

— Dacă tu, tată, nu poţi să-mi dai, apoi sunt nevoit să cutreier toată 
lumea, până voi găsi făgăduinţa pentru care m-am născut. 

Atunci toţi boierii şi împăratul deteră în genunchi, cu rugăciune să nu părăsească 
împărăţia; fiindcă, ziceau boerii: 

— Tatăl tău de aci înainte e bătrân, şi o să te ridicăm pe tine în scaun, şi 
avem să-ţi aducem cea mai frumoasă împărăteasă de sub soare de soţie. 

Dar n-a fost putinţă să-l întoarcă din hotărârea sa, rămânând statornic ca 

o piatră învorbele lui; 
iar tată-său, dacă văzu şi văzu, îi dete voie şi puse la cale să-i gătească de drum 
merinde şi 

tot ce-i 


trebuia. 

Apoi Făt Frumos se duse în grajdurile împărăteşti, unde erau cei mai frumoşi 
armăsari din toată împărăţia, ca să-şi aleagă unul; dar, cum punea mâna şi apuca pe 
câte unul de coadă, îl trântea, şi astfel toţi caii căzură. În sfârşit, tocmai când era să 
iasă, îşi mai aruncă ochii o dată prin grajd şi, zărind într-un colţ un cal răpciugos şi 
bubos, şi slab, se duse şi la dânsul, iar când puse mâna pe coada lui, el îşi întoarse 
capul şi zise: 

— Ce porunceşti, stăpâne? 

Şi înţepenindu-şi picioarele, rămase drept ca lumânarea. 

Atunci Făt Frumos îi spuse ce avea de gând să facă, şi calul îi zise: 

— Ca să ajungi la dorinţa ta, trebuie să ceri de la tatăl tău paloşul, sulița, 
arcul, tolba cu săgețile şi hainele ce le purta el când era flăcău; iar pe mine să mă 
îngrijeşti cu însăţi mâna ta şase săptămâni, şi orzul să mi-l dai fiert în lapte. 

Cerând împăratului lucrurile ce-l povăţuise calul, el a chemat pe vătaful curţii şi i-a 
dat poruncă ca să-i deschiză toate tronurile?” cu haine, spre a-şi alege fiul său pe 
acelea care îi va plăcea. Făt Frumos, după ce răscoli trei zile şi trei nopţi, găsi în 
sfârşit, în fundul unui tron vechi, armele şi hainele tătâne-său de când era flăcău, dar 
foarte ruginite. Se apucă însuşi cu mâna lui să le curețe de 
rugină, şi după şase săptămâini, izbuti a face să lucească armele ca oglinda. 
Totodată, îngriji şi de cal, precum îi zisese el. Destulă muncă avu; dar fie, că izbuti. 

Când auzi calul de la Făt Frumos că hainele şi armele sunt bine curățate şi 
pregătite, o dată se scutură şi el, şi toate bubele şi răpciugă căzură de pe dânsul, şi 
rămase întocmai cum îl fătase mă-sa, un cal gras, trupeş şi cu patru aripi; văzându-l 
Făt Frumos astfel, îi zise: 

— De azi În trei zile plecăm. 

— Să trăieşti, stăpâne; sunt gata chiar azi, de porunceşti, îi răspunse calul. 

A treia zi de dimineaţă, toată curtea şi toată împărăţia era plină de jale. Făt 
Frumos, îmbrăcat ca un viteaz, cu paloşul în mână, călare pe calul ce-şi alesese, îşi 
luă ziua bună de la împărat, de la împărăteasă, de la toţi boierii cei mari şi cei mici, 
de la ostaşi, de la toţi slujitorii curţii, care, cu lacrimi în ochi, îl rugau să se lase de a 
face călătoria aceasta, ca nu care cumva să meargă la pieirea capului său; dar el, 
dând pinteni calului, ieşi pe poartă ca vântul, şi după dânsul carele cu merinde, cu 
bani şi vreo două sute de ostaşi, pe care-i orânduise împăratul ca să-l însoţească. 

După ce trecu afară de împărăţia tatălui său şi ajunse în pustietate, Făt Frumos îşi 
împărţi toată avuţia pe la ostaşi şi, luându-şi ziua bună, îi trimise înapoi, oprindu-şi 
pentru dânsul merinde numai cât a putut duce calul. Şi apucând calea către răsărit, s- 
a dus, s-a dus, s-a dus, trei zile şi trei nopţi, până ce ajunse la o câmpie întinsă, unde 
era o mulţime de oase de oameni. 

Stând să se odihnească, îi zise calul: 

— Să ştii, stăpâne, că aici suntem pe moşia unei Gheonoaie, care e atât de 
rea, încât nimeni nu calcă pe moşia ei, fără să fie omorât. A fost şi ea femeie ca toate 
femeile, dar blestemul părinţilor, pe care nu-i asculta, d îi tot necăjea, a făcut-o să fie 
Gheonoaie; în clipa aceasta este cu copiii ei, dar mâine în pădurea ce o vezi, o s-o 
întâlnim venind să te prăpădească; e grozav de mare; dară să nu te sperii, ci să fii 
gata cu arcul ca să o săgetezi, iar paloşul şi sulița să le ţii la îndemână, ca să te 
slujeşti cu dânsele când va fi de trebuinţă. 

Se deteră spre odihnă; dar pândea când unul, când altul. 

A doua zi, când se revărsau zorile, ei se pregăteau să treacă pădurea. Făt Frumos 
înşelă5*“ şi înfrână calul, şi chinga o strânse mai mult decât altă dată, şi pomi, când 
auzi o ciocănitură groaznică. Atunci, calul îi zise: 

— Ţine-te, stăpâne, gata, că iată se apropie Gheonoaia. 

Şi când venea ea, nene, dobora copacii: aşa de iute mergea; iar calul se urcă ca 
vântul până cam deasupra ei, şi Făt Frumos îi luă un picior cu săgeata, şi, când era 
gata a o lovi cu a doua săgeată, strigă ea: 

— Stai, Făt Frumos, că nu-ți fac nimic! 

Şi văzând că nu o crede, îi dete înscris cu sângele său. 

— Să-ţi trăiască calul, Făt Frumos, îi mai zise ea, ca un năzdrăvan ce 

ladă, cufăr în care se păstrează hainele 

este, căci de nu era el, te mâneam fript; acum însă, m-ai mâncat tu pe mine; să ştii 
că până azi niciun muritor n-a cutezat să calce hotarele mele până aicea; câţiva 
nebuni care s-au încumes a o face, d-abia au ajuns până în câmpia unde ai văzut 
oasele cele multe. 

Se duseră acasă la dânsa, unde Cheonoaia ospătă pe Făt Frumos şi-l omeni ca p-un 
călător. Dar pe când se aflau la masă şi chefuiau, iară Gheonoaia gemea de durere, 
deodată el îi scoase picioml pe care îl păstra în traistă, i-l puse la loc şi îndată se 
vindecă. Gheonoaia, de bucurie, ţinu masă trei zile de-a rândul şi rugă pe Făt Frumos 
să-şi aleagă de soţie pe una din cele trei fete ce avea, fmmoase ca nişte zâne; el însă 
nu voi, ci îi spuse curat ce căuta; atunci ea zise: 

— Cu calul care îl ai şi cu vitejia ta, crez că ai să izbuteşti. 

După trei zile, se pregătiră de drum şi pomi. Merse Făt Frumos, merse şi iar merse 
cale lungă şi mai lungă; dară când fu de trecu peste hotarele Gheonoaiei, dete de o 
câmpie frumoasă, pe de o parte cu iarba înflorită, iară pe de altă parte - pârlită. 
Atunci el întrebă pe cal: 

— De ce este iarba pârlită? 

Şi calul îi răspunse: 

— Aici suntem pe moşia unei scorpii, soră cu Gheonoaia; de rele ce sunt, 
nu pot să trăiască la un loc; blestemul părinților le-a ajuns, şi d-aia s-au făcut lighioi, 
aşa precum le vezi; vrăjmăşia lor e groaznică, nevoie de cap, vor să-şi răpească una 
de la alta pământ; când Scorpia este necăjită rău, varsă foc şi smoală; se vede căa 
avut vreo ceartă cu soră-sa şi, viind s-o gonească de pe tărâmul ei, a pârlit iarba pe 
unde a trecut; ea este mai rea decât soră-sa şi are trei capete. Să ne odihnim puţin, 
stăpâne, şi mâine, dis-de-dimineaţă, să fim gata. 

A doua zi se pregătiră, ca şi când ajunsese la Gheonoaie, şi porniră. Când auziră un 
urlet şi o vâjâietură cum nu mai auziseră ei până atunci! 

— Fii gata, stăpâne, că iată se apropie zgripțuroaica de Scorpie. 

Scorpia, cu o falcă în cer şi cu alta în pământ şi vărsând flăcări, se apropia ca 
vântul de iute; iară calul se urcă repede ca săgeata până cam deasupra şi se lăsă 
asupra ei cam pe o parte. Făt Frumos o săgetă şi îi zbură un cap; când era să-i mai ia 
un cap, Scorpia se rugă cu lacrimi ca să o ierte, că nu-i face nimic şi, ca să-l 
încredinţeze, îi dete înscris cu sângele ei. Scorpia ospătă pe Făt Frumos şi mai şi 
decât Gheonoaia; iară el îi dete şi dânsei înapoi capul ce i-l luase cu săgeata, care se 
lipi îndată cum îl puse la loc, şi după trei zile plecară mai departe. 

Trecând şi peste hotarele scorpiei, se duseră, se duseră şi iară se mai duseră, până 
ce ajunseră la un câmp numai de flori şi unde era numai primăvară; fiecare floare era 
cu deosebire de mândră şi cu un miros dulce, de te îmbăta; trăgea un vântişor care 
abia adia. Aicea stătură ei să se odihnească, iară calul îi zise: 

— Trecurăm cum trecurăm până aici, stăpâne; mai avem un hop: avem 


să dămpeste oprimejdie 
mare; şi, dacă ne-a ajuta Dumnezeu să scăpăm şi de dânsa, apoi suntem voinici. Mai- 
nainte de aci 


este palatul unde locuieşte Tinerețe fără bătrânețe şi - viață fără moarte. Această 
casă este înconjurată cu o pădure deasă şi înaltă, unde stau toate fiarele cele mai 
sălbatice din lume; ziua şi noaptea păzesc cu neadormire şi simt multe foarte; cu 
dânsele nu este chip de a te bate; şi ca să trecem prin pădure e peste poate; noi 
însă să ne silim, dacom putea, să sărim pe deasupra. 

După ce se odihniră vreo două zile, se pregătiră iarăşi; atunci calul, ţinându-şi 

răsuflarea, zise: 

— Stăpâne, strânge chinga cât poţi de mult, şi, încălecând, să te ţii bine şi 
în scări, şi de coama mea; picioarele să le ţii lipite pe lângă subţioara mea, ca să nu 
mă zăticneşti** în zborul meu. 

Se urcă, făcu probă, şi într-un minut fu aproape de pădure. - Stăpâne, mai zise 
calul, acum e timpul când se dă demâncare fiarelor pădurii şi sunt adunate toate în 
curte; să trecem. 

— Să trecem, răspunse Făt Frumos. 

Se urcară în sus şi văzură palatul strălucind astfel, de la soare te puteai uita, dar la 
dânsul ba. Trecură pe deasupra pădurii şi tocmai când erau să se lase în jos la scara 
palatului, d-abia, d-abia atinse cu piciorul vârful unui copac şi deodată toată pădurea 
se puse în mişcare; urlau dobitoacele, de ţi se făcea părul măciucă pe cap. Se grăbiră 
de se lăsară în jos; şi de nu era doamna palatului afară, dând de mâncare puilor ei 
(căci aşa numea ea lighioanele din pădure), îi prăpădea negreşit. 

Mai mult de bucurie că au venit, îi scăpă ea; căci nu mai văzuse până atunci suflet 
de om pe la dânsa. Opri pe dobitoace, le îmblânzi şi le trimise la locul lor. Stăpâna 
era o zână naltă, subţirică şi drăgălaşă, şi frumoasă, nevoie mare! Cum o văzu Făt 
Frumos rămase încremenit. Dară ea, uitându- se cu milă la dânsul, îi zise: 

— Bine ai venit, Făt Frumos! Ce cauţi pe aici? 

— Căutăm, zise el, Tinerețe fără bătrâneţe şi viaţă fără de moarte. 

— Dacă căutaţi ceea ce ziseţi, aci este. 

Atunci descălecă şi intră în palat. Acolo găsi încă două femei, una ca alta de tinere; 
erau surorile cele mai mari. El începu să mulţumească zânei pentru că l-a scăpat de 
primejdie; iară ele, de bucurie, gătiră o cină plăcută, şi numai în vase de aur. Calului 
îi dete drumul să pască pe unde va voi dânsul; pe urmă, îi făcură cunoscuţi tuturor 
lighioanelor, de puteau umbla în tihnă prin pădure. 

Femeile îl rugară să locuiască de aci înainte cu dânsele, căci ziceau că li se urâse 
şezând tot singurele; iară el nu aşteptă să-i mai zică o dată, ci primi cu toată 
mulţumirea, ca unul ce aceea şi 
căuta. 

încet, încet se deprinseră unii cu alţii, îşi spuse istoria şi ce păţi până să ajungă la 
dânsele, şi nu după multă vreme se şi însoţi cu fata cea mai mică. La însoţirea lor, 
stăpânele casei îi deteră voie să meargă prin toate locurile de primprejur, pe unde va 
voi; numai pe o vale, pe care i-o şi arătară, îi ziseră să nu meargă, căci nu va fi bine 
de el; şi-i şi spuseră că acea vale se numea Valea Plângerii. 

Petrecu acolo vreme uitată, fără a prinde de veste, fiindcă rămăsese tot aşa de 
tânăr ca şi când venise. Trecea prin pădure, tară să-l doară măcar capul. Se desfăta 
în palaturile cele aurite, trăia în pace şi în linişte cu soţia şi cumnatele sale, se 
bucura de frumuseţea florilor şi de dulceaţa şi curăţenia aerului, ca un fericit. leşea 
adesea la vânătoare; dar, într-o zi, se luă după un iepure, dete o săgeată, dete două şi 
nu-l nimeri; supărat, alergă după el şi dete şi cu a treia săgeată, cu care îl şi nimeri; 
dară nefericitul, în învălmăşeală, nu băgase de seamă că, alergând după iepure, 
trecuse în Valea Plângerii. 

Luând iepurele, se întorcea acasă; când, ce să vezi d-ta? deodată îl apucă un dor 
de tată-său şi de mamă-sa. Nu cuteză să spuie femeilor măiestre; dară ele îl 
cunoscură după întristarea şi neodihna ce vedeau într-însul. 

— Ai trecut, nefericitule, în Valea Plângerii! îi ziseră ele, cu totul speriate. 

— Am trecut, dragele mele, fără ca să fi voit să fac astă neghiobie; şi acum 
mă topesc d-a-n- picioarele de dorul părinţilor mei, însă şi de voi nu mă îndur ca să 
vă părăsesc. Sunt de mai multe zile cu voi şi n-am să mă plâng de nicio mâhnire. Mă 
voi duce dară să-mi mai văd o dată părinţii şi apoi m-oi întoarce, ca să nu mă mai duc 
niciodată. 

— Nu ne părăsi, iubitule; părinţii tăi nu mai trăiesc de sute de ani, şi chiar 
tu, ducându-te, ne temem că nu te vei mai întoarce; rămâi cu noi, căci ne zice gândul 
că vei pieri. 

Toate rugăciunile celor trei femei, precum şi ale calului, n-au fost în stare să-i 
potolească dorul părinţilor, care-l usca pe de-a-ntregul. În cele mai de pe urmă, calul 
îi zise: 

— Dacă nu vrei să mă asculţi, stăpâne, orice ţi se va întâmpla, să ştii că 
numai tu eşti de vină. 

Am să-ţi spun o vorbă şi, dacă vei primi tocmeala mea, te duc înapoi. 

— Primesc, zise el, cu toată mulţumirea, spune-o! 

— Cum vom ajunge la palatul tatălui tău, să te las jos şi eu să mă întorc, 
de vei voi să rămâi măcar un ceas. 

— Aşa să fie, zise el. 

Se pregătiră de plecare, se îmbrăţişară cu femeile şi, după ce-şi luară ziua bună 
unul de la altul, porni, lăsându-le suspinând şi cu lacrimile în ochi. Ajunseră în 
locurile unde era moşia Scorpiei; acolo găsiră oraşe; pădurile se schimbaseră în 
câmpii; întrebă pe unii şi pe alţii despre Scorpie şi locuinţa ei; dar îi răspunseră că 


bunii lor auziseră de la străbunii lor povestindu-se de asemenea fleacuri. 

— Cum se poate una ca asta? le zicea Făt Frumos - mai alaltăieri am 
trecut pe aici; şi spunea tot ce ştia. 

Locuitorii râdeau de dânsul, ca de unul ce aiurează sau visează deştept, iară el, 
supărat, plecă înainte, tară a băga de seamă că barba şi părul îi albise. 

Ajungând la moşia Gheonoaiei, făcu întrebări ca şi la moşia Scorpiei, şi primi 
asemenea răspunsuri. Nu se putea dumeri el: cum de în câteva zile s-au schimbat 
astfel locurile? Şi iarăşi, supărat, plecă cu barba albă până la brâu, simțind că îi cam 
tremurau picioarele, şi ajunse la împărăţia tătâne-său. Aici, alţi oameni, alte oraşe, şi 
cele vechi erau schimbate de nu le mai cunoştea. În cele mai de pe urmă, ajunse la 
palaturile în care se născuse. Cum se dete jos, calul îi sărută mâna şi îi zise: 

— Rămâi sănătos, stăpâne, că eu mă întorc de unde am plecat. Dacă 
pofteşti să mergi şi dumneata, încalecă îndată şi aidem! 

— Du-te sănătos, că şi eu nădăjduiesc să mă întorc peste curând. 

Calul plecă ca săgeata de iute. 

Văzând palaturile dărâmate şi cu buruieni crescute pe dânsele, ofta şi, cu lacrimi în 
ochi, căta să- şi aducă aminte cât erau odată de luminate aste palaturi şi cum şi-a 
petrecut copilăria în ele; ocoli de vreo două-trei ori, cercetând fiecare cămară, fiecare 
colţuleţ ce-i aducea aminte cele trecute; grajdul în care găsise calul; se pogori apoi în 
pivniţă, gârliciul** căreia se astupase de dărâmăturile căzute. 

Căutând într-o parte şi în alta, cu barba albă până la genunchi, ridicându-şi 
pleoapele ochilor cu mâinile şi abia umblând, nu găsi decât un tron odorogit, îl 
deschise, dară în el nimic nu găsi; ridică capacul chichiţei, şi un glas slăbănogii îi 
zise: 

— Bine ai venit, că de mai întârziai, şi eu mă prăpădeam. 

O palmă îi trase Moartea lui, care se uscase de se făcuse cârlig în chichiţă, şi căzu 
mort şi îndată se şi făcu ţărână. 

Iar eu încălecai pe-o şa şi vă spusei dumneavoastră aşa. 


Crâncu, vânătorul codrului 


poveste românească 


Zice c-a fost odată un om şi, când era să moară, chemă pe cei trei fii ai săi la pat şi le 
zise: 

— Dragii mei copii, dacă voi muri eu, voi să-mi faceţi la mormânt un foc 
din nouăzeci şi nouă de cară de lemne şi nouăzeci şi nouă cară de paie. 

Şi după ce-a murit bătrânul, au adunat nouăzeci şi nouă cară de paie şi nouăzeci şi 
nouă cară de lemne. într-o zi pe-nserate erau toate aci, dar când dau să le-aprindă - 
pace! lemnele erau jilave, iască n-aveau să scapere, iar la casele din apropiere nu 
vedeau nici fum, necum foc. Se uitară feciorii în toate părţile, doar vor vedea undeva 
o zare de foc, dar nicăeri nu văd, numa într-un vârf de munte. 

— Ei - zise cel mai mic - voi staţi aci, că eu merg după foc colo-n munte, 
unde se vede zarea. 

Feciorul acesta era Crâncu, vânătorul codrului. 

Şi porneşte şi merge, şi merge, până se-ntâlneşte cu Decusară. 

— Bună seară, vere, zise Crâncu. 

— Bună să-ţi fie inima, răspunse Decusară. Dar de unde şi până unde? 

— Vin de la mormântul tatii - răspunse Crâncu - şi merg în munte, că 
văzui o zare de foc, să cer de acolo oleacă de foc s-aprind la mormântul tatii. 


— Şi când vrei să aprinzi focul la mormântul tătâne-tău? întrebă Decusară. 

— Chiar astăzi, răspunse Crâncu. 

— Că azi nu poți! 

— De ce? 

— Că eu sunt Decusară. 

— Aşa? Atunci stai numai locului. Şi se puse Crâncu şi legă pe Decusară 
cu mâinile-n spate şi apoi cu spatele de un lemn. Aici să-mi stai până te voi dezlega 
eu! 

Apoi Crâncu merse mai departe. Se duse, se tot duse până se-ntâlni cu 
Miezdenoapte. Cu acesta făcu chiar ca şi cu Decusară, apoi mergând mai departe, 
ajunse la Decătrăziuă, adică se întâlniră. Cu acesta făcu ca şi cu cei doi, apoi merse 
până lângă foc. Acolo erau şapte uriaşi şi dormeau în jurul focului, ş-o căldare mare 
plină cu apă era la foc. El luă un tăciune de foc şi dă să plece, dar iară i se pare c-ar 
fi păcat să facă pomenire după tatăl său cu foc de furat, deci merge îndărăt şi zice 
către uriaşi: 

— N-aţi face bine să-mi împrumutaţi o scânteie de foc? 

— Ba, bucuros, dacă vei ridica căldarea aceasta de pe foc ş-o vei pune iar la 
locul ei. 

Şi luă feciorul căldarea deoparte şi o puse iară la foc. 

Acum ziseră uriaşii: 

— Noi îţi dăm foc, dacă vei fura fetele lui Verde împărat pe seama noastră, 
că noi am cercat, dar 


numai în zadar. 

— Haideţi cu mine, zise feciorul. 

Şi merseră toţi până la curţile lui Verde împărat, apoi el zise către uriaş: 

— Numai pe horn putem scoate fetele, drept aceea eu merg înainte şi voi 
câte unul după mine. 

Şi intră Crâncu înainte prin horn la vale, iar după el un uriaş. Atunci Crâncu-i tăie 
capul de-i 
căzu capul pe horn la vale, iar trupul pe coperişul curților în jos. Tot aşa făcu cu toţi 
şapte uriaşi, apoi intră în chilii la fete şi le sărută pe toate-n obraz, cum erau 
adormite, iar de la cea mai mică luă şi inelul. 

După aceea se duse la foc şi luă un tăciune, apoi merse pe la Decătrăziuă şi-l 
dezlegă, de acolo pe la Miezdenoapte şi pe la Decusară şi, şi pe ei i-a dezlegat, apoi a 
mers la fraţii lui,colo la 
mormântul tatălui său şi făcură focul cel mare care şi arse după pofta lui. 

Vai, că mult ai şezut, ziseră fraţii lui. 

— Mult şi nici prea, că voi de mergeaţi, cine ştie, poate că nici acum nu mai 
eraţi aici. 

Ei avură trei surori, fete mari dă măritat şi le dădură după cine le ceru mai întâi; 
pe cea mai mare după un vultur, pe cea mijlocie după un hărău (uliu) şi pe a treia 
după un lup. Dar aceste trei dobitoace erau năzdrăvane. 

împăratul Verde, la care omorâse feciorul uriaşii, după ce le văzu dimineaţa 
capetele înăuntru, iar trupurile cât de bivol afară, de bucurie porunci ca în împărăţia 
lui să fie toate cârciumile în cinste, tot omul care-şi va spune povestea să mănânce şi 
să bea fără plată. 

Cârciumile erau toate pline de oameni, unii beau vin, alţii vinars şi mâncau la 

mâncări scumpe 
şi-şi povesteau păţaniile. 

Crâncu, vânătorul codrului, încă merse-ntr-o cârciumă şi mâncă şi bău, apoi le 
spuse toată povestea, câtă v-o spusei şi eu dumneavoastră. 

Când povestea Crâncu despre umblările lui pe la curţile lui \ferde împărat, fraţii îl 
trăgeau de suman să nu mintă aşa tare, iar el le zise: 

— Când am omorât pe cei şapte zmei, am luat inelul de la fata cea mai 
mică a împăratului. lacă- 1 pe degetul cel mic. 

Iar cârciumarul a trimis carte la împăratul, cum că un fecior cu numele Crâncu se 
laudă că el ar fi omorât pe zmei şi că ar fi luat chiar şi inelul celei mai mici dintre 
fetele împăratului. Şi împăratul trimise numaidecât porunci mari împărăteşti, ca 
adică Crâncu să meargă la el şi să spună întâmplarea din fir în păr, cum şi ce fel s-a 
întâmplat cu uriaşii? 

Şi merse Crâncu la Verde împărat împreună cu fraţii lui şi spuse împăratului din 
fir în păr toată întâmplarea. 

Atunci împăratul zise: 

— Voi trei voinici care ați împlinit cea din urmă poftă a bătrânului vostru 
tată, voi sânteţi vrednici să luaţi fetele mele de muieri. 

Şi se însurară feciorii toţi trei, şi luară trei surori, pe fetele împăratului, iar 
Crâncu chiar pe fata cea mai mică, care era cea mai frumoasă. 

Mergând astfel către casă, cei doi fraţi cu muierile lor mai înainte, iar Crâncu mai 
îndepărtat cu muierea sa, iată le iese-n cale jupânul Pogan, un zmeu cu mult mai 
mare decât un om pământean, şi răpeşte, adică fură muierea lui Crâncu şi pe el îl 
omoară. Câtă vreme va fi stat el acolo mort, nu se ştie, destul că-ntr-un târziu vine 
pe-acolo cumnatul său, care ţinea pe sora lui cea mai mare, 


Vulturul, şi cum vine, pe loc îl cunoaşte şi aduce apă vie de-l învie şi apă tare de-l 
întăreşte, băgă în el puterea de la trei bivoli, apoi zboară de la cumnatul său. 

Cei doi fraţi nu ştiau nimic de necazul lui, că erau mult mai înainte. Deci el se luă, 
merse şi merse multă lume împărăție, ca Dumnezeu să ne ţie, merse până dete de o 
căsuţă mică în mijlocul unei păduri. Acolo şedea soră-sa cea mai mare, care era 
măritată după Vultur. 

— Bună ziua, soră! 

— Sănătate bună, frate, dar ce cauţi pe-aici, că pe aici om pământean n- 
am văzut de când sunt aici?! 

— Oh, soră dragă, nu umblu de gras şi de buiac?%, ci de necaz. Iată, 
jupânul Pogan îmi fură nevasta văzând cu ochii, nu mă ştii tu îndrepta unde 
şade? 

— Nu ştiu eu, dar stai până vine bărbatu-meu acasă, că tot de la o fântână 
cară apă cu Poganul şi tot cam într-o vreme; el te va şti îndrepta. 

Nici n-avu s-aştepte mult. Veni Vulturul de la fântână cu două fedeleşe mari 
pline de apă, iar când a fost în tindă, se făcu un fecior zdravăn şi frumos, să te fi 
tot uitat la el. 

— Bună ziua, cumnate! 

— Fii sănătos, cumnate! Ce vânturi te poartă pe-aici, prin țara noastră? 

— Oh, cumnate, mi s-a întâmplat o pagubă foarte mare. Mergând cu 
nevasta de mână de la socri, mi-a ieşit jupânul Pogan în cale şi mi-a furat-o ziua la 
amiazi; acum am venit să mă îndrepţi unde şade, să-mi iau nevasta de la el. 

— Bucuros, cumnate, bucuros îţi arăt unde şade, dar nici n-ai lipsă să 
mergi până la el, că pare- mi-se o văzui venind la fântână după apă; hai să ţi-o arăt. 
Şi merse Crâncu cu cumnatul său până aproape de fântână, unde în adevăr întâlniră 
nevasta, şi-o duse Crâncu cu sine către casă. 

Dar jupânul Pogan avea un cal năzdrăvan care îi da de ştire când i se întâmpla 
ceva daună. Aşa fu şi atunci: calul începu a râncheza de gândeai că lupii îl mâncau. 
Şi iese jupânul Pogan din curţi şi merge la grajd: 

— Dar ce câinii să te mănânce îţi este? Nu mai poţi de foame, ori te coace 
setea, ori ce te-a apucat? 

— Nu mă sudui, stăpâne, zice calul, că eu nu sunt de vină; nu rânchez nici 
de foame, nici de sete, dar Crâncu, vânătorul codrilor, a prins pe stăpâna şi merge cu 
ea. 

— Cum dracu? 

— Aşa cum Îți spusei, stăpâne! 

— Putem sta până voi mânca un ţipău?”* de pâine şi voi bea un cop2% de 
vin şi voi dormi un somn? 

— Putem şi mai mult! 

Şi se puse jupânul Pogan şi se ospătă bine, mâncă şi bău boiereşte, apoi dormi una 
popeşte şi numai după aceea încălecă calul şi merse după Crâncu, vânătorul codrilor; 
dar în câteva minute şi fu ajuns şi omorât, iar muierea i-o luă din nou. 

Dumnezeu ştie câtă vreme o fi stat el mort. Destul că odată nimereşte pe-acolo 
cumnatul său Hărăul şi-l cunoaşte; şi dacă-l cunoaşte se pleacă la el cu apă vie şi 
cu apă tare. Din apa cea vie toarnă câţiva picuri şi-l învie, iar cu apa cea tare-l 


zburdalnic, nebunatic 

cană de aproape un litiu 


întăreşte, îi dă putere câtă au şase bivoli, apoi zboară de acolo. 

După aceea ce scoală Crâncu, vânătorul codrilor, frecându-se la ochi, şi vede că iar 
e fără nevastă. 

Du-te, Crâncule, iar în lume după ea. 

Mergând aşa, nimereşte la o căsuţă la poalele unui munte; era numai aceea 
singură, iar înăuntru află pe sora sa cea mijlocie, ce era măritată după Hărău. 

— Bună ziua, soră! 

— Să fii sănătos, frate! dar ce cauţi pe aici, pe unde numai eu sunt om 
pământean? 

— Oh, draga mea soră, dar uită-te cum am păţit cu jupânul Pogan, că-mi 
fură nevasta ziua la amiazi, iar pe mine mă lasă dormind. Acum aş merge la el, dar 
nu ştiu unde şade, să merg să mi-o iau şi să o duc acasă. De aceea venii să te-ntreb 
pe tine nu cumva ştii tu unde şade? 

— Nu zău eu, frate, dară stai până vine cumnatul tău de la fântână, că-i 
dus după apă şi-ndată vine; el poate că te va şti îndrepta. 

Nici nu trecu mult şi numai văzură Hărăul (uliul) venind cu două fedeleşe pline de 
apă, iar când fu dinaintea casei se făcu un drag de fecior, de-ţi era mai mare dragul 
de el. 

— Bună vremea, cumnate. 

— Bună să-ţi fie inima; da, cum mai trăieşti? 

— Bine, dar pe tine ce vremi grele te poartă pe aici? 

— Oh, Doamne, cumnate, am dat de un necaz. Mergând cu nevasta de la 
socri către casă, îmi ieşi-n cale jupânul Pogan şi-mi luă nevasta, iar pe mine mă 
adormi. O dată am scos-o de la el cu ajutorul cumnatumeu Vultur, dar acum mergând 
cu ea către casă, el iar m-a adormit şi mi-a luat muierea şi-a dus-o cu el; acum o tot 
caut, dar în zadar, nu ştiu în ce parte şade, de aceea venii până la tine să te rog de 
cumva ştii unde şade, să-mi spui să merg după ea. 

— Nu trebuie să mergi chiar până la curțile lui, că pare-mi-se o văzui 

mergând după apă. Vino să 
ţi-o arăt, apoi grija ta e cum vei merge. 

Aşa şi fu: nevasta era la fântână şi-o luă Crâncu, vânătorul codrilor, şi du-te! Dar 
calul iar spune lui jupân Pogan că-i fuge nevasta şi cela-i zise: 

— Pot mânca două pâini şi bea două copuri de vin şi dormi ca două ceasuri? 

— Poți, zise calul. 

Şi mâncă jupânul Pogan două pâini şi bău două copuri de vin şi dormi ca două 
ceasuri, apoi încălecă şi într-o minută îl ajunge şi pe Crâncu îl omoară, iar cu 
nevasta pleacă spre curţile lui. 

Dumnezeu ştie cât a zăcut el acolo în drum, destul că odată nimereşte pe-acolo un 
lup. Era chiar cumnatul său care ţinea pe sora cea mai mică. Şi se uită Lupul bine la 
el şi zise: 

— O, Doamne, acesta e cumnatul meu Crâncu, vânătorul codrilor; l-a 
omorât hoţul de căpcân, jupânul Pogan! O să-l înviu, sărmanul! 

Apoi se luă Lupul şi aduse apă vie şi apă tare; cu apa cea vie mi-l învie, iar cu cea 
tare mi-l întări; îi dădu putere câtă este în nouă bivoli. Apoi se duse Lupul. 

După aceea se scormoni şi Crâncu vânătorul. 

— Doamne, dar greu am mai dormit! 

El credea că numai adormise, apoi se uită după nevastă; adică ea - ca pieri în palmă! 

Apucă-te, Crâncule, iar şi-ţi caută nevasta, ori te du acasă fără ea, de râsul satului! 
Şi merse Crâncu, şi merse, se duse multă cale şi nu dădu nici de o casă, nici de un 
dobitoc baremi. într-un târziu vede o casă lângă pădure; nici să-i fi dat cât bine e în 


lume, nu i-ar fi părut mai bine decât când văzu căsuţa aceea, că era şi supărat şi 
obosit, dar era şi lipit de foame, şi gătase merindea. Adică în casă şedea sora lui cea 
mai mică, care era măritată după Lup. 

— Bună ziua, soră dragă! 

— Să trăieşti cu bine, fratele meu, dar tu ce cauţi aici? 

— Nu mă întreba mult, soră dragă, ci mai bine pune-mi ceva de mâncare, 
că apoi îţi spun eu toate, dar acum nu te văd de foame. 

Şi-i puse soră-sa de mâncă, apoi începu: 

— Soră dragă, am dat de un mare necaz: m-am însurat şi când mergeam 
cu nevasta la noi acasă, iată-mi ieşi în cale jupânul Pogan şi mă adormi, şi-mi fură 
muierea. După ce mă trezii din somn, umblai până dădui de cumnatul Vultur, acela 
iar mi-o dete-n mâini, dar Poganul mă ajunse pe cale şi mă adormi şi-mi luă nevasta a 
doua oară. Dacă mă trezii din somn mi-o mai puse o dată-n mână cumnatul meu 
Hărăul, dar iar mi-o fură hoţul de Pogan. Acum bine că dădui de tine, doară ştii unde 
şade, să mă îndrepţi la el, să-mi iau muierea, că să ştiu că chiar capul mi-l pun, tot nu 
mă las până n-o aflu la el acasă, că sunt foarte tare înverşunat. 

— Nu ştiu, zău, dragul meu frate, dar acuş trebuie să vină de la fântână 
Lupul, cumnatul tău, el, de ştie, de bună seamă te va-nvăţa ce să faci. 

Nici nu stătură mult şi veni lupul de la fântână cu două fedeleşe mari de apă, după 
cap. Când fu dinaintea uşii, se făcu un fecior frumos, de numai ca el doară, dar 
altcum nu mai puteai vedea. 

— Bună ziua, cumnate! 

— Să dea Dumnezeu bine. Dar ce vânturi te poartă aici, pe la noi, cumnate? 

— Bune vânturi şi nu prea, că uite cum şi uite cum mi s-a întâmplat cu 
muierea, adică cu jupânul Pogan; acum vin la tine să mă îndrepţi baremi unde şade, 
că - drept spunându-ţi - eu nu ştiu păşi 
niciun pas în ţara voastră, nu cunosc niciun colnic, nicio potecă. 

— De mers - zise Lupul - n-ar fi mare lucru, că îndată putem merge chiar 
la el acasă şi să-i luăm chiar şi muierea, dar departe tot nu o vei duce. De trei ori ţi-a 
luat până acum muierea şi-n tot rândul te-a şi omorât; noi te-am înviat, cumnaţii tăi, 
şi te-am mai întărit; întâi te învie Vulturul, după aceea Hărăul şi-acum eu. Tu ar 
trebui să-ţi însemni (câştigi cu orice preţ) un cal mai năzdrăvan decât al lui jupân 
Pogan, apoi să furi muierea şi s-o pui pe cal lângă tine, ca jupânul Pogan să nu te 
ajungă cu calul lui. 

— De unde să-mi însemn eu cal mai năzdrăvan ca al lui? 

— Hm! De unde? în fundul iadului se află o babă ce se cheamă Vâjbabă, 
aceea are caii cei mai năzdrăvani. Mergi şi slujeşte la ea un an (pe acolo e anul numai 
de trei zile) şi capeţi un cal. Tu-ţi vei alege calul care-l vei vedea mai rău, numai cu 
pielea pe oase, apoi să vii cu el încoace. Când te va ajunge vreun necaz, gândeşte-te 
numai la imul din cumnaţii tăi. 

Se puse bietul Crâncu pe cale şi nu se opri până la fundul iadului, la Vâjbaba, unde 
ajunse chiar cu seara odată. 

— Bună seara, mătuşă! 

— Să trăieşti, voinice! Dar de unde şi până unde? 

— De departe, mătuşă, chiar din lumea albă, sunt un biet fecior sărac, am 
venit doară mă vei băga slugă pe un an. 

— Că te bag - zise ea - dar bine să ai grijă, de nu-mi vei sluji pe plăcere, 
vezi parii cei nouăzeci şi nouă? Toţi sunt plini cu capete de om; în parul al sutălea va 
merge al tău; de mă vei sluji însă omeneşte, atunci îți dau în tot anul câte un cal, care 
ţi-l vei alege tu din staval mea. 


— Şi ce lucru voi avea? întrebă feciorul. 

— Oh - zise baba - ziua vei dormi, iar noaptea vei griji de o iapă ce am; dar 
să grijeşti, când va răsări soarele să fii aici cu ea, că eu cu lapte de la iapa aceea-mi 
fac cafeiul; iar de nu vei avea grijă de ea, de s-ar întâmpla să fugă acasă la mânz, 
atunci mânzul o suge şi eu, neavând cu ce-mi face cafeiul, te voi mânca pe tine, iar 
capul colo ţi-l voi pune lângă cele nouăzeci şi nouă şi se împlineşte suta. Pricepuşi? 

— Pricepui. 

— Şi te legi? 

— Mă leg! 

— Te mai întreb o dată: din bunăvoie te bagi la mine slugă şi vei face tot ce 
zic? 

— Din bunăvoie mă bag slugă şi voi face tot ce zici. 

Bine. învoirea fu făcută. Baba intră în căsuţă, unde avea o fată, şi-i zice: 

— Bagă bine de seamă, să poţi scăpa, că de nu, mâne mâncăm pe dracul, 
vezi că suntem hămesite de foame şi nu căpătăm un om plinuţ. Acesta ar fi numai 
bun. 

— Lasă numai pe mine - zise fata - bine că l-au adus păcatele lui aci, că o 
să trăim o ţâră şi bine cu carnea lui. Şi se dete peste cap şi se făcu iapă. 

îndată ce înseră, se sui Crâncu, vânătorul codrilor, pe ea, şi hi, la câmp! El nu se 
cobori de pe ea cât fu noptiţa de mare. Dar către ziuă-l prinse un somn greu şi 
adormi; atunci iapa-l puse frumuşel călare pe un muşuroi şi se cam mai duse. 

Stavă - herghelie. 

Când se deşteptă, se mai făcea ziuă. Şi începe a plânge: «Vai de mine, că-mi pune 
baba capul în par!» 

— Nu te teme - zice un Hărău mare, era cumnatul său, - nu te teme; iapa 
ta nu e iapă, e zmeoaică, fata babei, şi vrea să-ţi pună capul în par, ci nu te teme; 
acum s-a făcut o cioară şi zboară chiar pe sub nori, ci merg eu după ea; când o vei 
vedea aproape de tine, tu să dai cu căpăstrul în ea şi să zici: «Hi, iapa babei, c-un 
mânz după tine!» 

Şi zbură Hărăul până în înaltul cerului şi acolo află pe iapa babei în formă de 
cioară, şi mi ţi-o ciocăni şi mi ţi-o flocăi, de gândeai că nu-i mai rămâne pene, şi mi ți- 
o aduse în jos. Când fu aproape de fecior, el dete cu căpăstrul în ea şi zise: «Hi, iapa 
babei, c-un mânz după tine!» Şi în 
clipa aceea se făcu (iapă) şi merse acasă. 

— Bună dimineaţa, mătuşă; dar pare-ţi bine că-ţi aduc iapa? 

— Pare, ca şi când mi-ai trage un rug pe spate! 

Apoi dete feciorului demâncare şi-i spuse să meargă să se culce. Şi se culcă 
feciorul fără pic de grijă şi adormi, ca omul obosit, iar baba luă pe fată la trei parale 
şi-o bătu, şi-o bătu până toată o învineţi, de ce s-a lăsat de-o păscut-o sluga toată 
noaptea. În deşert îi spunea fata tot ce ştia, că ea nu voi să creadă. 

După ce înseră, merse iar la câmp. Şi nu se cobori de pe spatele iepei toată 
noptiţa, dar colo de către dimineaţă în zori de zi, îl lovi un somn nemaipomenit şi, 
cum închise ochii, îndată se trezi călare pe un muşuroi, iar iapa, ca-n palmă. 

începe a se văita, începe a plânge, dar iapa nu-i şi pace! Atunci îi iese în cale un 
Vultur mare - era cumnatul său: 

— Dar ce te vaieţi, cumnate? 

— Dar cum să nu mă vaiet, că uite cum am umblat şi uite cum. 

— Nu te supăra nimic; ea s-a făcut un miel sub o oaie, vezi colo în 
muntele cela. Eu merg şi iau mielul de sub oaie şi-l aduc aici lângă tine. Când îl voi 
slobozi jos, tu să dai cu căpăstrul în el şi ză zici: «Hi, iapa babei, cu doi mânzi după 


tine!» 

în câteva minute era aci Vulturul c-un miel în gheară şi-l slobozi lângă Crâncu, iar 
acesta-i dete una cu căpăstrul şi zise: «Hi, iapa babei, cu doi mânzi după tine!» Şi 
îndată fu făcută iapă şi Crâncu, vânătorul codrilor, se urcă pe ea şi hi! acasă. 

— Bună dimineaţa, mătuşă; dar pare-ţi bine că ţi-aduc iapa acasă? 

— Pare, ca şi când mi-ai trage un rug pe spate! 

După ce mâncă bine, Crâncu se culcă şi dormi, iar baba se duse la fată ş-o bătu, ş- 
o bătu de gândeai c-o prăpădeşte cu bătaia. 

— Dar lasă-mă, mamă, că miel sub o oaie m-am făcut şi ş-acolo m-a 
aflat, dar la noapte tot trebuie să scap. Vin acasă şi mă fac un ghem, tu mă pune 
sub covată în tindă ş-apoi să şezi pe covată. 

Seara iar merse Crâncu la iapă. Nici nu trecu bine de miezul nopţii şi începe 
feciorul a cucui (moţăi) şi numai se trezeşte călare pe un muşuroi cu căpăstrul în 
mână. Supărat, necăjit, plângea ca un copil; acum când îşi mai împlinise anul, acum 
să-şi pună capul! 

Dar atunci i se ivi Lupul, cumnatul său, şi-i zise: 

— Nu te supăra nimic, cumnate; hai la baba acasă, că iapa s-a făcut un 
ghem sub covată-n tindă, iar baba şade călare pe covată. Eu voi intra în staulul oilor 
şi-al caprelor şi mi-oi face isprăvile mele, baba va auzi oile zvârcolindu-se şi caprele 
zbierând şi va ieşi să vadă ce e. Atunci tu intră fără frică în tindă, ia ghemul de sub 
covată şi mergi cu el în drum şi-l trânteşte jos şi zi: «Hi, iapa babei, cu trei mânzi 
după tine!» 

Aşa şi făcură; merseră la baba acasă. Lupul intră în staul şi prinse numai o capră, 
dar aceea aşa larmă făcu, încât trebui să iasă baba până afară să vadă ce e. într- 
aceea feciorul se furişă iute în tindă, luă ghemul de sub covată şi fugi cu el în drum, 
unde oprindu-se dete cu el de pământ şi zise: «Hi, iapa babei, cu trei mânzi după 
tine!» Şi numai văzu că ghemul se face iapă şi intră în curte: 

— Bună dimineaţa, mătuşă; dar pare-ţi bine că mă vezi? 

— Dar cum să nu? Nu se putu însă destul mira că de unde are iapa, că ea 
ştia că-i sub covată. 

— No, mătuşă, slujitu-te-am cum se cuvine? 

— Slujit; mergi acum în grajd şi-ţi alege un cal, care vei voi, ş-apoi te du. 

Şi intră Crâncu în grajd şi se uită peste toţi caii, iar în fundul grajdului era o 
gloabă de cal roşu, dar numai pielea pe oase de gras; de-o poştă-i vedeai coastele. Pe 
acela şi-l alese feciorul. În zadar zicea Vâjbaba că nici de ruşine nu-l lasă să plece de 
la ea cu calul cel mai rău, că el nu voi să primească (decât) numai pe acela. 

— No - zise baba după ce văzu că (nu) învinge cu el - de-ai ales din mintea 
ta, bună minte ai, iar de te-a-nvăţat cineva, îi poţi mulţumi că bine te-a învăţat. 


Şi se luă Crâncu până ieşi de la babă, apoi după ce-a ajuns într-o pădure a zis calul: 

— Stăpâne, fa un foc mare, ca să se adune jar mult, să mă satur o dată, 
apoi să vezi ce cal ţi-ai ales. Şi făcu feciorul un foc mare, mare din vreo treizeci de 
stejari de cei mari şi după ce trecu focul tot, apoi vântură spuza cu pălăria de pe jar 
ş-aduse calul aici să mănânce; şi mâncă, până mâncă tot jarul, apoi se scutură o dată 
de-i săriră toate floacele de pe el şi rămase ca uns cu unt de frumos. 

— Acum sui, domnul meu, pe mine, şi-mi spune: cum să te duc? ca vântul ori 
ca gândul? 

— Să mă duci ca gândul. 

Şi-ntr-o clipită au fost la curțile lui jupânul Pogan, ale zmeului. 

Aici aflară pe nevasta care chiar venea cu vasele pline de apă, dar nu mai pierdură 
pic de vreme, ci o puse pe cal şi du-te, copile! 

Armăsarul zmeului din grajd atunci râncheză o dată, încât toate ferestrele curților 
se sparseră şi ieşi zmeul afară mâinios să vază ce-i. 

— Dar ce câini ai iar, foame ţi-e? Sete ţi-e? Ştiu că Crâncu, vânătorul 
codrilor, n-a mai înviat să vină după nevastă. 

— Ba chiar a înviat ş-a dus-o mai înainte. 

— Ce gândeşti: pot mânca trei pâini, pot bea trei cupe de vin şi dormi ca 
trei ceasuri, apoi să plec după el? 

— Poţi pe dracul, c-acum Crâncu e călare pe frate-meu cel mai mic care 
are de trei ori mai mare putere decât mine. 

— Să mergem dar! 

Şi se luară, ca vântul, tot pe sub nori şi-n urma Crâncului, dar nu era modru” de- 
al ajunge. Când zări oleacă calul zmeului pe-al Crâncului, zise-n limba lor: 

— Frate, frate, mai înceată-ţi paşii că, de nu, plesnesc. 

Iar calul Crâncului a zis, vezi bine în limba cailor, de nici zmeul nu pricepu: 

— Bucuros îmi mai domolesc paşii dacă vei arunca pe zmeul o dată-n sus 
în slava cerului, apoi să faci cu el zup în fundul pământului, ca nici de nume să nu-i 
auzim. 

Şi calul zmeului aşa făcu: aruncă o dată pe zmeu în slava cerului, apoi făcu cu el 
zup! în fundul pământului, de tot mii de bucățele se făcu. Acum aşteptă calul 
Crâncului pa-al zmeului şi merseră împreună până acasă la fraţii Crâncului. Aceia 
erau bătrâni şi plini de copii, dar Crâncu, prin câte trecuse, şi tot era voinic şi 
frumos, de gândeai că niciun gând nu l-a mâncat în viaţă. Dar Crâncu aci puţin a stat, 
căci i-a venit veste că socru-său trage de moarte şi-l cheamă să ia el stăpânirea. S-a 
şi dus ş-a rămas împărat în locul socru-său ş-a stăpânit cu dreptate şi cu 
înţelepciune; acum însă nu mai trăieşte, a murit deodată cu dreptatea. 

Iar eu mă şuii pe-un cui Să nu v-o mai spui. 


Cei doi băieţi părăsiţi 
poveste românească 


Era un om, căruia i-a fost murit femeia cea dintâi, şi i-au rămas de la dânsa un 
băiat şi o copilă; dară pentru că era încă tânăr, s-a însurat de-a doua oară şi şi-a luat 
o muiere, pe care o iubea foarte. Această maştie ţinea foarte rău pe băieţii cei rămaşi 
de maică şi îmbia totuna pe bărbatu-său, ca să-i alunge de-acasă sau să-i piardă 
cumva, pentru că nu-i putea suferi în ochi. Bărbatu-său însă nu vrea, pentru că-i era 
fii drepţi din sângele său. Dară muierea tot nu înceta să-i roadă urechile ca să-i 
prăpădească, că de nu i-a pierde, ea l-a lăsa şi n-a mai şedea cu dânsul. El o avea 

foarte dragă, ca ochii din cap, şi pentru ca să nu-l lase, i-a făgăduit că i-a intra în 
voie. Dară ce să facă cu dânşii, că de omorât, nu cuteza să-i omoare? Deci au început 
a se sfătui amândoi în ce fel să-i prăpădească şi să se coroată de dânşii. După multe 
sfaturi s-au învoit la aceasta ca să-i ducă afund în pădure şi să-i 

lase acolo şi, neputând ei nimeri mai mult acasă, se vor curăţi aşa de dânşii. Cum s-au 
sfătuit, aşa au şi făcut! 

într-o zi s-a sculat omul acela des-dimineaţă şi a poruncit femeii să facă merinde, 
pentru că are să meargă cu băieţii la pădure după lemne. Femeia le-a făcut merinde şi 
le-a pus într-o traistă, cât să aibă de ajuns pe ziua aceea. Când să se pornească, a spus 
copiilor ca să vie cu dânsul ca să-i ajute a strânge lemne. Dară ei nu voiau să meargă 
nicidecât, pentru că copila, ca mai mărişoară, avea un presimţ rău şi îmbiase şi pe 
frate-său să nu se ducă; dară înfricoşându-i maştia, că va fi vai de dânşii acasă de n-or 
merge, n-au avut ce să facă şi s-au pornit şi ei. Când însă la dus, a apucat copila, pe 
nevăzute, o mână de cenuşă de pe vatră şi s-a luat după aceea cătinel după dânşii. 
Cum au ajuns în pădure, a şi început copila a presura cenuşă pe urma sa, tot ici-colea, 
ca să poată cunoaşte drumul pe unde au mers. Mergând ei aşa până hăt afund în 
pădure, au stătut puţin de-au făcut foc şi au mâncat. Ce să facă amu tată-său ca să se 
şteargă de dinaintea lor şi să-i lase singuri aici? A chitit amu cât a chitit şi pe urmă le-a 
zis: 

— Dragii mei! rămâneţi voi aici şi mă aşteptaţi, că eu m-oi duce, ia, mai 
încolo în pădure şi-oi face lemne şi după aceea om merge iarăşi acasă. 

Copiii nu prea vroiau să rămâie, zicând că el s-a îndepărta poate prea tare, şi că ei 
se tem singuri aici, dară să meargă şi ei cu dânsul! Bietului om i se rumpea inima după 
copii, dară n-avea încotro, că nevastă-sa îi spusese acasă, că de i-a aduce îndărăt, apoi 
să ştie că ea l-a părăsi de bună seamă; şi de aceea a sfătuit tot cu binele pe copii ca să 
rămâie acolo, că el a veni îndată şi apoi or merge acasă. Bieţii copii n-au avut ce face şi 
au rămas acolo singuri, iar tata lor a luat securea cu sine şi s-a dus într-o parte în 
pădure până ce s-a pierdut din ochii lor. Aici a legat două lemne de un copac şi când 
bătea vântul, se loveau lemnele unul de altul şi tot făceau cioc! cioc! aşa încât îţi părea 
că taie acolo cineva lemne. Copiii, auzind bontănitura şi ciocănitura aceasta, credeau 
într-adevăr că acolo se află tata lor făcând lemne. Ei dară au aşteptat şi-au aşteptat ca 
să înceteze a face lemne şi să vie la dânşii ca să meargă acasă, dară bontănitura nu 
înceta, nici tata lor nu se arăta. 

Ce să facă ei acuma, că-i mai prindea noaptea în pădure? S-au luat şi s-au dus 
cătinel după vuietul acela de ciocănitură. Cum au ajuns aici şi au zărit lemnele acelea 
legate de copac şi bontănind, s-au speriat şi au cunoscut că tata lor i-a înşelat numai şi 
i-a şi lăsat aici singuri în pădure în pradă fiarelor! Ce să ştie ei a face? Au început a 
plânge şi a se văieta şi s-au întors, tremurând de frică, iarăşi la acel loc unde i-a fost 
lăsat tata lor. De aici s-au luat amândoi pe urma cea de cenuşă îndărăpt, tot dă, dă, dă, 
tot dă, dă, dă, până ce-au ajuns într-o vreme de noapte acasă. 

Aici a fost făcut maştia lor fel de fel de bucate alese, tot plăcinte şi scoverze, şi s-au 
fost pus amândoi la masă şi au ospătat. Când la urmă le-au rămas vro câţiva cârmoji. 
Atuncea zise femeia către bărbatusău: 

— Ia de-ar fi acuma copiii acasă, ar mânca şi ei aceşti cârmoji şi n-ar mai 
rămâne! 

Dară copiii, care veniseră până atuncea acasă, se temeau să intre deodată în casă şi 
de aceea s-au fost pus sub fereastră să asculte ce fac părinţii lor în casă şi ce vorbesc 
ei. Auzind ei zicându-se: „De ar fi acuma copiii noştri acasă, ar mânca şi ei aceşti 
cârmoji!”, crezură c-au zis-o din inimă bună şi se răspunseră de sub fereastră: 

— lată-ne, maică! iată-ne, taică! Şi au intrat repede în casă. 

Atuncea a încremenit numai femeia, şi n-a ştiut ce să facă de mânie asupra 
bărbatului său, şi unde n-a început să-l suduie şi să-l mustre, că el a scos-o numai din 
minte şi că nu i-a dus în pădure să-i prăpădească, ci că i-a lăsat undeva pe-acolea pe 
aproape ca să poată nimeri acasă, şi că ea l-a părăsi de bună seamă, dacă nu i-a duce 


mâine afund tare în pădure ca să nu mai nimerească acasă şi să se coroată de dânşii! 

Degeaba se dezvinuia bietul bărbat înaintea femeii sale, că ea nu voia să-i creadă 
nimică şi-l ameninţa tot din ce în ce mai tare, că ea s-a duce de la dânsul încotro or 
duce-o ochii, dacă a mai vedea băieţii aceştia în ochi. 

Cu astă dată n-a avut ce să facă şi a chemat băieţii în casă zicându-le: 

— Na! mâncaţi şi voi cârmojii aceştia şi vă culcaţi şi după aceea să vă 
hodiniţi, că mâine dimineaţă om merge iară la pădure după lemne! 

Auzind bieţii copii aceste cuvinte s-au întristat foarte şi au început să zică că ei n- 
or merge mai mult cu dânsul la lemne, că el îi înşeală şi-i lasă înapoi, şi că ei după 
aceea se tem şi nu pot nimeri singuri 

Cei doi băieţei părăsiţi acasă! Dară tata lor le spunea că el nu-i de vină la 
pătărania de astăzi, că el n-a voit să-i lase acolo, că i-a căutat, dară n-a putut da peste 
dânşii, că, căutându-i, a rătăcit şi nu i-a putut nimeri, şi de aceea a venit singur fără 
de dânşii acasă, şi că el socotea că ei au mers înăinte şi că i-a afla acuma acasă! 
Amăgindu-se copiii cu aceste cuvinte măgulitoare, şi mângâindu-se cu vicleşugul 
întrebuințat întâiaşi dată, au socotit în sine: „Că de ne-a mai lăsa tata şi acuma 
îndărăt, noi tot om nimeri acasă cu acel vicleşug ca şi mai înainte!” 

Când dimineaţa la pornit, dă copila să ia iarăşi cenuşă din vatră, dar maştia a zărit- 
o şi i-a dat cu vătraiul peste mânuţe, cât n-a putut să ia. Dară ieşind afară a aflat 
biata copilă în tindă un polobocel cu tărâţe şi şi-a umplut poalele cu dânsele şi a mers 
şi ea după ceilalţi. Copila a rămas şi acuma ceva mai îndărăt şi a început, ca şi mai 
nainte, să tot presure din tărâţele acelea în urma sa ca să poată şi acuma nimeri 
acasă, de s-a întâmpla cumva să-i lase iarăşi tata. 

Acuma au fost mers ei la pădure prinr-alt loc, nu pe unde merseseră ieri. Ducându- 
se aşa, au ajuns de la o vreme foarte afund în pădure, într-o desime nespus de mare, 
pe unde nu mai umblase picior de om. Aice au stat ei, au scăpărat, au aţâţat un foc şi 
s-au hodinit puţin. După aceea a zis iarăşi tata către băieţi: 

— Rămâneţi voi aici, dragii mei, la foc şi încălziţi fripturica aceasta, că eu 
mă duc şi-oi tăia pân- atunci lemne! Copiii, pe oara de ieri, nu vroiau nicidecât să 
rămâie îndărăt, dară măgulindu-i cu cuvinte dulci şi spunându-le ca să-l strige îndată, 
cum numai le-a părea că rămâne ceva mai mult. Bieţii copii s-au încrezut şi acuma în 
cuvintele ţâţânilor şi au rămas. 

Tata lor s-a dus, ca şi mai nainte, într-o parte, unde nu-l mai zăreau copiii, şi a 
legat iarăşi două lemne de un copac, care, pentru că bătea vântul şi se tot loveau 
unele de altele, bontăneau aşa, ca şi cum ar fi fost tăind cineva lemne, şi după aceea 
s-a dus pe-aiurea acasă. Copiii, auzind totuna bontănitura aceea, socoteau că-i tata 
lor acolo şi au aşteptat până ce s-a fost încălzit bine friptura aceea, şi apoi au început 
a-l striga ca să vie să mănânce împreună. Strigă o dată, de două, de trei... de zece ori 
să vie, că-i friptura încălzită, şi nu mai vine! Acuma a zis copila către frăţioru-său: 

— Vezi, frăţioare, mi se pare că nene ne-a lăsat iarăşi! Şi acuma-i seara, ce- 
om face noi? 

Dară tot nu prea credeau să-i fi lăsat şi acuma tată-său şi s-au luat după vuietul cel 
de bontănitură şi au mers până acolo. Vai şi amar, când au văzut ei iarăşi nişte lemne 
legate de copac, care tot bontăneau lovindu-se la bătătura vântului! Ce să facă ei? Ce 
să înceapă, căci acuma a fost înnoptat cumsecade? Au început iarăşi a plânge şi a se 
văieta şi s-au luat îndărăt spre foc. Dar nici pe acesta nu-l puteau nimeri acuma, 
fiindcă era foarte întuneric şi el s-a fost potolit. Cu mare greu abia l-au aflat de la o 
vreme; au strâns vreascuri de primprejur, de şi-au făcut un foc bun, şi după aceea s- 
au aşezat pe lângă dânsul amândoi ca să doarmă până mâine dimineaţă, căci acuma 
la întunericul acesta nu ştiau încotro s-o apuce. Când s-au sculat dimineaţă, au găsit 


focul stins, şi erau foarte flămânzi, pentru că aseară au fost mâncat tare puţin. Ce să 
facă ei acum într-această singurătate, unde nu vedeau nimică, decât tot copaci, şi 
unde nu auzeau nimică, decât când şi când nişte foşcăituri şi pârâituri de vreascuri 
sau nişte strigăte de păsări şi nişte urlete de fiare sălbatice! 

Băiatul a început iară a scânci şi a plânge. Dară copila i-a zis: 

— Frăţioare! vină încoace cu mine, că eu am luat ieri, când ne-am pornit 
de acasă, tărâţe cu mine şi am tot presurat în urma noastră! Hai să căutăm că poate 
om da de urma aceasta şi apoi om nimeri iarăşi acasă! 

Se iau ei şi caută încolo şi-ncoace şi dau de urma tărâţelor. Pornesc pe urma 
aceasta şi merg o bucăţică bunişoară, când de-aice-nainte li se pierde urma aceea de 
tărâţe, pentru că o vulpe a fost lins toate tărâţele. Ce să facă ei acuma? Dau încolo, 
dau încoace, cearcă urma aceea ba-ntr-o parte, ba într-alta, dar nu dau de dânsa. 
Umblând tot aşa, cercând, s-au rătăcit şi mai tare în pădure. Au fost umblat tot aşa 
rătăcind până acum după amiazăzi şi nu puteau nimeri nici acasă, nici unde i-a 
fost lăsat tată-său. Ei au fost flămânzit foarte. Ce să facă? Mâncare n-aveau mai mult 
şi nici n-aveau din ce să-şi facă! Ei nu ştiau nici cum să-şi aţâţe un foc! 

Iată că-i dă Dumnezeu băiatului un cuget să-şi facă un arc şi să vâneze 
păsări şi dobitoace sălbatice ca să se hrănească cu ele şi zise către sora sa: 

— Surioară dragă! noi om pieri de foame, de n-om vâna ceva! Şi eu aş 
vâna câte ceva, dară n-am arc şi nici n-am din ce face! 

Atuncea-i zise surioara: 

— Frăţioare! taie-mi cosiţa şi-ţi fa arc dintr-însa! 

El a luat şi i-a tăiat cosiţa îndată şi şi-a făcut un arc şi mai multe laţuri. Până ce-a 
putut vâna ceva cu arcul s-au fost prins în laţuri mai multe păsări, pe care le grijise 
surioară-sa bine şi le curăţise. După aceea le-au dat în cuget să ia nişte lemne uscate 
bine şi să le frece unul de altul şi, frecându-le amu cât le-au frecat, iată că deodată 
au început a se aprinde, şi aşa au făcut foc, au fript acele păsări şi le-au mâncat, 
dară fără pâine şi fără sare. După ce-au mâncat ei şi s-au săturat, s-au sfătuit 
amândoi, ca copila să strângă vreascuri şi să facă foc, iară el să meargă la vânat. 
Fiecare a mers după treaba sa. Copila a făcut un foc bun şi băiatul a vânat un iepure 
şi un ieduţ. După ce-a venit cu vânatul la foc, l-au pregătit amândoi cum se cuvine şi 
l-au fript frumos. Cu merindea aceasta au început să meargă prin pădure într-o 
parte, ca doară ar ieşi la lumină undeva din pustietatea aceasta. Ducându-se ei aşa 
prin pădure, i se făcuse băiatului o sete ca aceea cât numai să se stingă, şi apă 
nicăieri! Numai ici-colea se afla câte puţini stropi prin nişte urme de fiare sălbatice, 
pentru că plouase nu de mult. Rozându-l aşa de tare setea, a zis băiatul către copilă: 

— Surioară! tare mi-i sete şi n-am de unde să beau de-aiurea apă decât 
doară numai din urma aceasta de lup! 

— Da cum să bei tu de-aici?!, răspunse soră-sa, că te-i face lup şi mă-i 
mânca! 

El n-a băut de aici, dară mergând aşa mai departe vede altă urmă, de urs, şi 
pentru că nu mai putea răbda de sete, dă să beie apă din ea. însă surioara nu l-a 
lăsat, zicându-i că, de-a bea, s-a face urs şi-a mânca-o! S-au mai dus amu cât s-au 
mai dus, şi băiatul slăbise de tot şi nu se mai putea ţine de dânsa de sete şi a rămas 
ceva îndărăt, şi dând peste o urmă de cerb cu apă într-însa, a băut, fără să mai 
întrebe de soră-sa, şi cum a băut, s-a şi făcut îndată cerb. Când se uită surioara sa 
înapoi să vadă de ce rămâne îndărăt, îl zăreşte numai ca cerb şi zice către dânsul: 

— Vezi, frăţioare, nu m-ai ascultat! Nu ţi-am spus eu ţie să nu bei? Vezi, 
ce-oi face eu acuma singură? Tu mă-i împunge. 

Dară cerbul i-a răspuns: 


— Nu te teme, surioară, că eu nu ţi-oi face nimică, şi tot oi rămâne pe lângă 
tine! 

Mai mergând ei aşa prin pădure iată că au dat de o poiană foarte frumoasă şi 
mare, pe care era acuma fânul lucrat şi pus în căpiţe. Bucuria lor c-au ieşit o dată 
din acea pustietate şi că au dat la lumină. Dară cu cât le fu bucuria mai mare, cu 
atât şi grija mai tare, că ce să facă ei, că nu puteau merge mai departe, pentru că 
se temeau să nu vadă cineva pe cerb şi să-l împuşte! 

în poiana aceasta au poposit ei oleacă, şi cerbul s-a fost dat la păscut. Dară iată că 
după puţin timp soseşte aici şi moşneanul moşiei, care ieşise la vânat cu căpăi şi cu 
toată rânduiala. Aici a vrut să poposească puţintel şi-apoi să s-apuce de vânat. 

Văzând cerbul că vine stăpânul moşiei la vânat, a zis către surioara sa: 

— Surioară! vină să te ascund sub căpiţa asta de fân, şi eu m-oi duce în 
pădure pâri ce-a merge stăpânul moşiei acasă, că mă tem ca să nu mă-mpuşte! 

Cum a zis, a şi făcut. Ela luat o căpiţă cu rezele şi a ridicat-o în sus şi a ascuns pe 
soră-sa sub dânsa, iar singur a mers în pădure. 

Boierul acela - că boier era stăpânul moşiei aceleia - a venit cu trăsura până nu 
departe de căpiţa aceea, sub care era ascunsă fetiţa, şi a oprit caii ca să poposească 
puţin şi să-şi hrănească şi căpăii. Şezând pe căruţă a dat fiecărui căpău câte o jemnă 
să mănânce. Un căpău a luat jemna-n gură şi-a mers de s-a pus tocmai lângă căpiţa 
aceea, sub care era ascunsă feţişoara, şi-a pus pâinea jos s-o mănânce. Feţişoara o 
zăreşte şi întinde iute mâna şi-o apucă şi-o mănâncă. Căpăul fuga la 
căruţă să-i deie alta. Boierul s-a mirat cum de-a gătit-o aşa degrabă şi i-a dat alta. 
Căpăul s-a dus iarăşi la căpiţa aceea şi s-a pus jos s-o mănânce, şi muşcă o dată dintr- 
însa şi ceealaltă bucată o lasă jos. Atuncea copila întinde mânuţa şi i-o ia şi pe aceasta. 
Câinele dă iarăşi fuga la căruţă şi începe a se gudura, că doară i-ar mai da şi alta. A 
mai căpătat una! Dară şi cu aceasta a păţit tot aşa. Când l-a văzut boierul iarăşi lângă 
sine mai cerând alta, s-a mirat foarte, ce să fie aceasta că căpăul acesta găteşte aşa 
degrabă de mâncat, pe când ceilalţi n-au ros nici jemna cea dintâi, şi a poruncit 
argaţilor să meargă şi să caute, de nu-i ceva sub căpiţa aceea unde a mâncat câinele! 
Mergând ei acolo şi răstumând căpiţa, au aflat copiliţa aceea şi-au dus-o la boier. 
Văzând-o boierul aşa de curăţică, s-a mirat foarte tare, de unde să fi venit ea acolo sub 
căpiţă şi, fiindcă i-a plăcut foarte, deoarece era şi frumuşică, a întrebat-o frumuşel şi 
cu binişorul de unde-i ea şi cum de a venit pe aste locuri? 

Atuncea i-a răspuns copiliţa: 

— Cucoane! eu ți-oi spune tot adevărul, dacă mi-i făgădui că mi-i împlini o 
cerere! 

Văzându-o boierul că vorbeşte aşa de înţelept, i-a zis: 

— Spune-mi, drăguță, fără frică, că eu ţi-oi face toate pe voie! 

Copila atuncea a început a-i spune toate celea ce s-au întâmplat cu dânşii de la- 
nceput şi pâri la sfârşit, şi pe urmă l-a rugat să nu-i facă nimică cerbului frăţior! 
Ascultând-o boierul cu luare-aminte, i se făcu milă de dânşii şi zise către copilă: 

— Da unde ţi-i acuma frate-tău? Mergi de-l adă la mine! 

Ea s-a dus şi a împlinit porunca boierului. După ce l-a adus, a auzit boierul şi pe cerb 
vorbind şi s-a bucurat foarte tare, şi pe urmă i-a luat pe-amândoi cu sine, pe copiliţă 
lângă dânsul în căruţă, iară cerbul venea după dânşii. 

Cum a ajuns acasă, a trimis pe cerb în grădină, în care se afla şi un heleşteu, ca să 
petreacă acolo, iar pe copilă a băgat-o în casă şi a îmbrăcat-o foarte frumos, şi, fiindcă 
era boierul încă holtei, şi-a luat-o de soţie. Deci văzând căsenii săi aceasta, s-au mirat 
foarte, pentru că el trăia foarte bine cu o muiere de casă, care semăna foarte tare 
copilei aceleia şi care nădăjduia că o va lua boierul pe dânsa de soţie. Acuma însă 


trebuia să slujească pe copila aceea şi de aceea prinse o ură aşa de cumplită asupra ei 
cât n-o putea vedea-n ochi! Ea ar fi sorbit-o într-o lingură de apă, numai de-ar fi putut! 
Pentru ura aceasta căuta în tot felul cum s-ar putea curăţi de dânsa şi să încapă iarăşi 
în dragostea boierului! 

Trăind boierul cu soţia sa amu peste un an de zile, iată că i-a dăruit Dumnezeu un 
prunc foarte frumos, de care s-au bucurat tare. Dară odată s-a dus boierul oareunde la 
plimbat şi a lăsat pe cucoană-sa acasă să aplece copilul. Aceasta era vara într-o zi 
foarte plăcută şi frumoasă. După amiazăzi a zis cucoana către argata aceea să meargă 
cu dânsa la heleşteu în grădină să o scalde şi să 
0 spele. Scăldând-o ea acolo pe-o punte, că heleşteul era foarte adânc, au 
socotit în sine: „Acu a sosit timpul ca să rămân eu cucoană!” şi ia şi împinge pe 
cucoană-sa în heleşteu de se-neacă. După aceea a luat ea şi s-a îmbrăcat în hainele ei 
şi a mers acasă, fără ca să spună cuiva ceva. De aceasta nu ştia altul nime, fără numai 
cerbul care era în grădină. Când a venit boierul seara acasă, n-a cunoscut-o că nu-i 
soţia sa, că aşa de bine semănau ele una cu alta! Dară ea i-a zis lui, făcându-se încă 
cam supărată: 

Cei doi băieţei părăsiţi 

— Ascultă, dragu-meu, ce nenorocire am păţit eu astăzi! M-am dus după 
amiazăzi la scăldat în grădină şi am luat şi argata mea cu mine; dară, spălându-mă, s-a 
lunecat de pe punte şi, căzând în heleşteu, s-a înecat îndatamare! 

El i-a răspuns: 

— Nu te supăra de aceasta, draga mea! că argate om mai afla noi, numai de- 
om fi sănătoşi! 

Şi aşa au trecut vro câteva zile. Copilul cucoanei înecate însă era de ţâţă şi acuma n- 
avea cine să- 

1 aplece şi pentru aceea plângea totuna încât nu-i mai sta gura. Boierul o 
întrebă: 

— Da de ce tot plânge copilul? 

— Că nu ştiu - răspunse ea, - Dumnezeu ştie ce-i lipseşte, căci acuma nici nu 
vrea să sugă ţâţă! Poate că-i bolnav ceva, ia aşa cum îs băieţii cei mititei, nici nu ştii ce 
le mai lipseşte! 


Mai după aceea a mers boierul la primblat în grădină, şi vede că cerbul e supărat 
foarte tare şi nici nu paşte, ci numai şade aşa şi gogeşte, şi întreabă pe cucoana sa, cu 
care se primbla de subsuoară, că oare ce să-i fie de nu paşte el? 

— Nu ştiu, - răspunse ea, - Dumnezeu mai ştie ce-i lipseşte şi lui! Da oare 
să-l tăiem, dragă, că aşa aş mânca eu o fripturică de cerb, că tare mi-i dor! 

Boierul nu i-a răspuns nimică la aceasta, ci a schimbat vorba pe alta. După aceea vin 
ei iarăşi acasă. Dar copilul tot plânge şi plânge, că mai murea de foame. Boierul o mai 
întreabă: 

— Oare ce-i lipseşte? 

Ea-i răspunse că nu ştie şi că şi ei i-i lehamite acuma de dânsul, şi că mai bine ar 
muri, decât ar necăji-o atâta! Boierul s-a mirat numai şi de una, şi de alta şi a mers la 
grădinar să vadă, ori de nu va şti el ce-i lipseşte cerbului, de nu paşte? Poate nu-l 
adapă la vreme şi poate că-i sângerat? 

Grădinarul, întrebat fiind despre cerb, i-a răspuns: 

— Eu, cucoane, nu ştiu de ce-i aşa de posomorât şi de ce nu paşte, dară 
atâta i-am luat seama, că vine amu de vro câteva zile totuna după amiazăzi la heleşteu 
şi se uită scârbit într-însul şi zice: 


— Surioară, surioară! 

Prinde-te de răzişoară, 

Că ţâţa umplutu-te-au, 

Apa, mâlul, suptu-te-au, 

Şi pe pruncul tău, 

Nepoţelul meu, 

L-apleacă ţâţă stearpă Şi-l mângâie cea cioroaică! 


Auzind boierul cuvintele acestea de la grădinar, s-a pus şi el singur la pândă şi a 
văzut cum a doua zi, după amiazăzi, a venit cerbul iarăşi la heleşteu şi a zis tot acele 
cuvinte. Atuncea a poruncit el argaţilor să dea apei din heleşteu pe loc drumul şi să 
caute, ori de-i drept aceea ce zice cerbul, sau ba. 

Dând ei acuma apei drumul au aflat pe cucoana boierului în fundul heleşteului plină 
de mâl şi suptă de apă, dară încă tot vie. îndatamare au luat-o, au spălat-o, au 
îmbrăcat-o şi au dus-o boierului în casă. Văzând-o boierul, s-a bucurat foarte şi au 
poruncit argaţilor să aducă o herghelie de cai şi să aleagă pe cel mai sireap dintre 
dânşii şi să-l prindă; apoi să ia pe femeia aceea ce-a vrut să-nece pe cucoană-sa, să o 
lege de coada lui şi după aceea să-i dea drumul cu dânsa. 

Aceştia au isprăvit toate după cum le-a poruncit boierul. Fugind calul aşa cu dânsa, a 
zdrobit-o toată, şi unde i-a picat capul, s-a făcut un muşuroi; unde i-a picat nasul, s-a 
făcut o mlaştină, unde i- au picat mâinile, s-au făcut greble şi unde i-au picat picioarele, 
s-au făcut furci. 

Boierul a vieţuit de aici înainte mult timp în tihnă cu cucoană-sa şiau făcut mulţi 
copii, pe care i- au crescut şi i-au învăţat pe la şcoli şi aşa i-au făcut norociţi. Dintr-înşii 
se trag şi învățații de astăzi! Iară eu 

Am încălecat pe-un pai de secară Şi v-am spus o minciună-n astă seară! 

Plătiţi-mi-o! 


Pipăruş-Petru şi Florea-înflorit 
poveste românească 


A fost ce-a fost, că de n-ar fi, nu s-ar povesti. A fost odată o muiere văduvă, îi murise 


571 să se odihnească 


adică bărbatul şi ea rămase cu trei copii: doi feciori şi-o fetiţă. Şi nu era săracă văduva, 
că bărbatu-său, fie iertat şi mâie””! pe unde a înserat, fusese un om foarte harnic; avea 
o moşioară bună, avea boi şi 


571 să se odihnească 


plug de putea ara ea de ea, tară de a se mai însâmbra?”*! cu alţii, şi mai avea ea câte 


ceva, ştii cum au muierile care rămân după oamenii harnici. Destul că era pe timpul 
aratului, toată lumea ara şi semăna, deci se pun şi feciorii ei într-o zi să meargă la plug 
să are un loc într-o poiană, bunăoară. Pleacă deci feciorii într-o dimineaţă la plug, dar 
nu-şi iau merinde, că n-aveau coptătură, ci spun mamei lor să le trimită de amiază 
acolo. 

— Bine, dragii mamei, zise văduva, dar cine să vă aducă vouă de amiază, 
că eu nu pot merge, vedeţi voi bine că sunt beteagă, iar sora voastră nu ştie unde-i 
locul nostru din poiană, ea n-a fost niciodată acolo şi, nu de alta, s-a prăpădi prin cea 
secretă? de pădure ori a nimeri chiar la curţile zmeului, apoi atâta o mai vedem! 

— Nu te teme, mamă, zic feciorii, nu te teme, vom trage noi o brazdă cu 
plugul de cum ieşim din sat şi până la loc, de nu poate greşi, numai tot pe brazdă să 
vină. 

Se duseră deci feciorii şi se apucară de lucru şi arară până la amiază, dar nici 
pomină să le vină sora cu ceva de gustare şi sloboziră boii la păşune şi, după ce se 
săturară boii, iar îi înjugară, şi arară până la ojină. Atunci nu mai puteau feciorii de 
foame. 

Se hotărâră deci să meargă acasă. Nu ştiau ei ce s-a putut întâmpla: rătăcit a soră-sa 
prin pădure? Ori ce poate să fie de-i lasă o zi de primăvară fără mâncare? Cum ajung în 
curte, întreabă pe muma lor: 

— Ei bine, mamă, da cum de n-ai trimis pe sora noastră cu gustarea, de ne 
laşi să venim în sat de pe la ojină2%%? 

Auzind biata lor mamă vorbele acestea, căzu ca lovită de trăsnet, căci ea trimisese 
pe fată cu gustare, deci ştia că alt modru nu poate să fie decât că s-a rătăcit prin cea 
secretă de pădure, cine ştie unde? După ce-şi mai veni în fire, le spuse copiilor tot 
plângând: 

— Spusu-v-am să nu mergeţi la plug, dacă n-am avut ce vă pune merinde? N- 
am zis că s-a pierde biata copilă prin pădure? lat' că s-au împlinit vorbele mele; mai 
bine era de minţeam! Vai de mine şi de mine, copila mea, sufletul meu, nădejdea mea! 
A dat zmeul de ea, nu-i alt modru, ori că au mâncat-o lupii?! 

Auzind feciorii plânsul şi văietarea mamei lor, se puseră pe gânduri ce-ar fi de făcut? 
Se sfătuiesc, se gândesc, dau în dreapta, întreabă-n stânga... sora nu-i ca-n palmă! Deci 
zice feciorul cel mai mare: 

— Mamă, nu mai plânge, bun e Dumnezeu şi eu gândesc că trebuie să aflu 
pe soră-mea; plec mâine dimineaţă, plec, mamă, ba nici nu stau până dimineaţă, cum 
iese luna plec, şi fără ea nu mă mai vezi; mă tot duc până dau de ea, ori vie, ori moartă, 
şi ţi-o aduc acasă ori că-mi pun capul. 

Auzind biata mamă vorbele acestea hotărâte, se mâhni şi mai tare, presimţea oareşi 
cumva că într-un ceas rău pleacă feciorul de acasă; deci se încercă a-l îndupleca să 
rămână acasă, începu să plângă, că doară l-ar putea opri, dar toate fură în zadar, 
feciorul şi-a fost pus caru-n pietre să nu se oprească până nu va da de soră-sa. Pleacă 
deci la drum, iar mumă-sa rămâne plângând numai cu copilul cel mai mic acasă. Şi 
plângea şi să văieta cât o lua gura. Şi cum să nu plângă biata muiere: numai ieri 
dimineaţă, nu mai departe decât ieri dimineaţă, avea trei copii, acum numai are de 
unu; fata-i e pierdută, iar feciorul cel mare a plecat pe o cale de unde nu-i modru să se 

mai întoarcă! Nu-i trebuia bietei muieri mâncare, nu băutură, nu hodină, nici lucru, ci 
tot ieşea până afară în poartă, plângând şi frângându-şi mâinile, şi iar intra înăuntru în 
casă, sta să moară de urât fără copiii ei, afară n-afla pe nimeni cine să o mângâie. Cât 
era ziulica de mare tot plângea; de era în casă, era tot cu ochii la fereastră, doară îşi 
zăreşte fata ori feciorul cel mai mare, dacă ieşea afară, în curte, în drum, întreba pe 
toţi călătorii: „Nu mi-aţi văzut fata? nici feciorul?” Dar nimeni nu-i ştia spune ceva 
despre ei, de la plecarea lor. În sat se lăţise faima că zmeul a furat pe fata văduvei, că 
feciorul cel mai mare s-a dus s-o caute şi nu s-a mai întors. 

Aşa şi era. Feciorul cel mai mare se duse să-şi afle pe soră-sa. El s-a tot dus până în 
pădure, 
acolo a dat de-o brazdă proaspătă şi s-a dus tot pe ea până a nimerit la nişte curţi, la 
curţile zmeului. Şi erau întărite curţile zmeului, ca la zmei, tot cu stânci de bolovani, 
dar el nu se înfrică de loc, ci sui treptele celea de piatră gândindu-se: „Ce-a vrea 
Dumnezeu, aceea a fi cu mine, dar eu intru; de nimeresc la sorămea, bine, de nu, 
chiar la zmeu să fie, tot c-o moarte-s dator, dar necăutate nu las aceste curţi.” 

Aşa şi făcu. Intră înăuntru. Adică acolo pe cine află? Pe soră-sa, gătită, Doamne, ca 
o grofoaie?%, şi făcând demâncare. 

— Bună ziua, soră! 

— Să-ţi deie Dumnezeu bine, frate, dar tu cum ai ajuns! 

— Eu? cum mă vezi; dar tu cum ai ajuns? 

— Oh! frate dragă, bine zicea mama să nu mergeţi voi la plug fără 
merinde, că iată m-a trimis la voi cu demâncare şi eu am venit tot pe brazdă, gândind 
că dau de voi, când colo - nimerii unde mă vezi. Acum ce va fi cu tine, că îndată vine 
zmeul şi poate să te omoare, de nu ne-a omori încă pe amândoi?! Mai bine rămâneai 
acasă, că de scăpat tot nu mă poţi scăpa, iar de te omoară zmeul, biata mamă o să se 
prăpădească de supărare. 

Atunci numai văzură că se deschid uşile şi un buzdugan intră în casă, se învârte de 
trei ori deasupra mesei şi se anină într-un cui în perete. 

— Ce e aceasta, soră? întreabă fratele. 

— O, frate, acesta e semnul zmeului; când vine buzduganul, e semn să pun 
mâncările pe masă, că îndată-i aici. Dar oare unde să te ascund dinaintea zmeului? la 
hai şi te bagă colea sub covată. 

De abia avu biata soră atâta timp cât să pună covata pe frate-său, şi zmeul fu aci: 

— Tu, mândruţo, parcă-mi miroase a om pe aci, cine-i aci? 

Biata fată dă să mintă că mâncările miroase, ba una, ba alta, dar zmeul, zmeu, nu 
crezu nimic, ci o făcu să spună cine a venit şi că e sub covată. 

— Aşa? zise zmeul! Atunci de ce se teme de mine? Hai, cumnate, afară să 
te omenesc dacă venişi la casa mea! Şi scoase pe fecior afară şi-l puse la masă şi 
porunci fetei: 

— Mie să-mi puni nouă coaste de porc, şi frate-tău două, mie nouă cupe de 
vin, şi frate-tău, două, şi, măi cumnate, la noi e datina că care gată mai iute de 
mâncare să arunce ciolanele (oasele) în capul cărui întârzie: acum hai la mâncare! 

Şi se pun la mâncare: până mânca feciorul oleacă de carne de pe coastă, zmeul 
mânca toată porţia şi prinde a arunca ciolanele în capul feciorului. Văzând zmeul că 
feciorul nu să apără, că să teme şi tremură, îi zise: 

— Hai, cumnate, afară la largul, să văd mai bine ce cumnat am, dar să-mi 
spuni pe unde vrei să mergi, pe horn, ca mâţele, ori pe uşă, ca câinii? 

— Eu mă duc pe uşă ca oamenii, zise feciorul. Şi iese pe uşă, dar zmeul 
ieşise pe horn, ca mâţele, şi să repezi asupra lui şi-i tăie capul. Apoi scoase inima şi i- 

o puse într-un blid, şi trupul îl îngropă sub un gard. 

Văzând biata văduvă că trece o zi, trec două şi trei, şi nu-i mai nimereşte nici fata, 
nici feciorul, era să se arunce în fântână de supărare, dar iară-şi întăreşte firea şi 
zice: „Doamne, fie voia ta!” 

Dar pe feciorul cel mai mic nu-l mai prindea starea, nu putea de jalea mamei şi de 
dorul frate- său şi al soră-sei. Deci într-o dimineaţă zice: 

— Mamă, ce a rândui Dumnezeu, aceea să fie cu mine, dar eu n-am pace 
pănă nu dau de sorămea şi de frate-meu. De aceea nu te supăra, că eu trebuie să 
merg până unde voi da de ei. 

Acum biata mamă iar începe a plânge şi a să dăoli 

— Dar nu merge, cui mă laşi? Ştiu că nici tu nu te vei întoarce, fie-ţi milă 
de bătrâneţile mele şi stai baremi tu aci, dacă de ei n-avui parte. Dar feciorul era 
neastâmpărat de dorul frate-său şi al soră-sei, şi deci trebui să plece. Şi se duse şi 
nimeri nici mai bine, nici mai rău de cum o nimerise frate-său cel mai mare. 


285, 


a se boci 


Acum biata văduvă nu mai avea niciun copil, nicio bucurie, nicio mângâiere, niciun 
ajutor; rămăsese singură ca cucul. Multă vreme o fi tot plâns, biata de ea, multe 
nopţi le-o fi petrecut fără somn şi zile fără mâncare, dar în urma urmelor îi întări 
Dumnezeu inima şi începu a-şi veni în fire. „Să mă sodomesc? e păcat de moarte, 
trebuie să trăiesc şi necăjită, cum am trăit în bine până aveam bărbat şi copii” 

Pipăruş Petrea şi Florea-înflorit îşi zise văduva şi prinse a mai lucra câte ceva şi a 
mânca, să nu se omoare cu foamea până mai are zile. 

într-o dimineaţă, cum mătura prin casă zicând rugăciunile, iată vede un bob de 
piper jos, şi se pleacă de-l ridică, şi-l pune pe masă. Dar bobul se durdulică de pe 
masă şi iară cade jos. Ea, ca muiere strângătoare, nu lasă să să prăpădească niciun 
fir de piper, deci se pleacă şi, ridicându-l, îl bagă în sân. Firul cel de piper nu stă în 
sân: cum, cum nu, destul că şi din sân iese şi cade chiar înaintea ei. Ea iară se pleacă 
şi-l ridică de jos şi-l bagă în gură, şi zicând rugăciunile îl scapă pe grumaz la vale. Din 
minuta aceea văduva prinde grea şi la nouă luni face un drag de fecior de să mai fi 
avut doi ochi să te uiţi la el. 

Ea chemă pe preotul satului, îl boteză şi-i puse numele Pipăruş-Petru, căci dintr-un 
fir de piper era zămislit. Şi creştea copilul, dar creştea ca din apă. Când era de o 
lună, era ca alţii de un an, când era de două luni, era ca altul de trei ani, şi începu a 
umbla pe uliţă şi-a vorbi toate celea. El tot auzea pe oameni vorbind: ce mai fecior, 
pagubă că nu-i trăiesc fraţii, că ei trei ar bate un sat întreg când s- ar mâinia bine. 
Aşa azi, aşa mâine, aşa ziceau oamenii în toate zilele. Când era PipăruşPetru de trei 
ani, era cel mai frumos şi mai voinic fecior în tot satul. 

într-o zi întreabă pe mumă-sa: 

— Mamă, mai avut-am eu fraţi? 

Dar ea temându-se să nu meargă şi el ca fraţii lui şi să nu se mai întoarcă, îi zise: 

— Nu, fătul meu, n-ai avut niciun frate. 

— Nu? Atunci fii bună şi-mi mai dă o dată ţâţă, dar pe sub pragul casei. 
Şi ridică Pipăruş pragul casei cu degetul cel mic, iar mamă-sa se plecă să-şi bage 
ţâţă sub el şi să lăpteze pe fiu-său. Atunci Pipăruş lăsă puţin pragul în jos, de o cam 
strângea pe mumă-sa, şi-o întrebă: 

— Mamă, mai avut-am eu fraţi? 

Ea, văzând că nu-i alt modru, îi spuse: 

— Da, ai avut doi fraţi şi-o soră; pe soră-ta a furat-o zmeul, iar fraţii s-au 
dus să o caute, şi de- atunci nu i-am mai văzut. 

Atunci iar ridică pragul şi zise mame-sii: 

— Acum scoală-te şi-mi fă o azimă de grâu curat, frământată cu lapte 
numai din ţâţele tale, că eu am semne că trebuie să dau de ei şi să-i aduc. 

Auzind vorbele acestea biata mamă iară începe a plânge şi a se văieta: „Dar cum 
te lasă inima să mă laşi acum, la bătrâneţe, slabă, beteagă, singură? N-am dus şi nu 
duc destul bănat?* după cei trei, acum te mai prăpădeşti şi tu prin cea secretă de 
lume, nu de alta, va da zmeul de tine, de nici de nume nu-ţi voi mai auzi. Rămâi, 
dragul mamei, aci, nu te mai duce nicăieri: fi-va ce va rândui Dumnezeu de noi, 
numai nu merge; rămâi şi te însoară, batăr*% de tine să am parte.” 

Ei, dar Pipăruş-Fetru era voinic, lui îi trebuiau vitejii, deci nu scăpă mumă-sa de 
gura lui până ce nu-i făcu o azimă de făină de grâu curat, frământată numai cu lapte 

din ţâţele ei şi cu lacrimi din ochii ei. După ce i-a copt-o ca rufa, Pipăruş şi-o puse în 
traistă şi zise: 

— Rămâi sănătoasă, mamă, nu te supăra deloc, că nici trei zile nu vor 
trece şi eu trebuie să fiu înapoi, ori cu veste bună, ori rea, dar mai degrabă cred că 
cu bună. 

Şi se luă Pipăruş-Petru la drum, du-te, du-te, până dă în pădure, şi acolo nimereşte 
o brazdă mai astupată. Hai să merg pe ea, îşi zise Pipăruş, şi se duse tot pe ea până 
ajunse la curţile zmeului. Şi acolo intră înăuntru. O fată frumoasă, Doamne! şi 
îmbrăcată ca o împărăteasă, era singură şi făcea 
de mâncare. 

— Bună ziua, soră! 

— Să trăieşti cu bine; dar ce-mi zici soră? 

— îţi zic soră fiindcă-ţi sunt frate, de nu crezi, ia hai de mâncă din azima 
asta. Şi scoase Pipăruş- Petru azima din traistă şi-i dete fetei să mănânce. Dar cum 
îmbucă, o dată zise: 

Pipăruj, Petrea şi Florea-înflorit 

— Asta-i cu lapte din ţâţele mamei mele, acum cred că-mi eşti frate, dar 
nu pricep cum? că tu eşti fecior holtei, iar eu când am ajuns în robia zmeului numai 
doi fraţi am avut, pe care zmeul i-a şi omorât, iar de atunci nu simt mai mult de cinci 
ani de când sunt eu aici, deci nu pricep, dacă-mi eşti frate, când te-ai putut naşte, că 
doară nu eşti numai de A— 5 ani?! Tu trebuie să fii baremi de 20 de ani! 

— Nu-s, soră, ci numai de 3 ani şi mai ceva, dar aşa-mi e felul. Să-mi spui 
acum, soră, ce semne face zmeul când vine? 

— Vai, frate, bine ar fi să mergi de aci până nu vine semnul lui, că după 
semn şi el îndată soseşte. Că are un buzdugan, frate, un buzdugan de fier mare cât o 
bute de 50 ferii*%, şi-l aruncă cale de două ceasuri de departe şi drept în uşă 
nimereşte cu el; uşa atunci se deschide, şi buzduganul se pune singur în cuiul cela 
din perete. Dar du-te, frate, nu sta, că acum e vremea să vină şi de te află aci, te 
omoară şi pe tine, ca şi pe cei doi. 

— Lasă-l să vie, soră, să văd şi eu cum sunt zmeii, că şi aşa până acum n-am 
văzut niciunul. 

Atunci aud buzduganul trosnind în uşă; uşa se deschise şi dă să se pună în cui. Dar 
Pipăruş nu-i 
dă răgaz, îl luă de toartă şi zvârr! îndărăt cu el, dincotro a venit. Şi cu aşa putere a 
aruncat cu el, de chiar pe lângă zmeu a trecut şi s-a tot dus cale de trei zile şi s-a 
împlântat într-un munte de piatră. Nouă zile a trebuit să scobească zmeul pe lângă 
buzdugan până şi l-a putut scoate din munte, şi-a venit apoi cu el pe umăr necăjit. 
Când ajunse acasă, zise din curte încă: 

— Cine-şi bate joc de buzduganul meu, Florea-înfloritul ori PipăruşPetrea, 
viteazul de cumnatumeu? 

— Eu sunt, cumnate, eu, Pipăruş-Petrea, dar de unde mă cunoşti? 

— Eu? nu mă mai întreba, doară o săptămână m-au tot scuturat frigurile 
când te-a născut mumă- ta. Dar bine c-ai venit la casa mea, hai să trăim puţin şi bine. 
Adu, drăguță, mâncarea pe masă, mie nouă coaste fripte de porc şi frăţâne-tău două, 
mie nouă cupe de vin, şi lui două, să ne punem la ospăț... 

— Adică... să fie vorbă întoarsă, zmeule, zise Pipăruş. Adă-mi, soră, mie 
nouă coaste de porc şi nouă cupe de vin, iar zmeului adu-i două coaste şi două cupe 
de vin, dar să ai de grijă, zmeule, care cum gătăm de mâncat came de pe os, osul îl 
aruncăm în capul celui ce n-a gătat încă, că parcă pe aci aşa e obiceiul. 

— Cam aşa a fost, zise zmeul, dar de vrei, putem strica obiceiul. 

— Ba nu vreau să stric obiceiul ţării, zice Pipăruş. Om de nimica e cine 
cutează a strica obiceiurile ţării, las' cum a mai fost, şi hai la masă. 

Şi se puseră la masă, şi cum apucă Pipăruş o coastă în mână, o bagă în gură şi 
despoia carnea de pe ia, iar cu oasele - pleosc! la zmeu în frunte. Zmeul se cam 
necăji, dar ce să facă? Trebuia să rabde, că şi-a dat de om. Şi Pipăruş ia altă coastă, 
apoi alta, şi alta, până mâncă carne de pe toate nouă coastele, iar oasele le da de 
capul zmeului, de toate se zdrobeau. Când gătă Pipăruş coasta cea din urmă şi de 
băut cea din urmă cupă de vin, atunci gătă şi zmeul de mâncat cea dintâi coastă şi 
dă să arunce cu oasele în capul lui Pipăruş. Dar acesta nu-i dă răgaz, se repede la 
zmeu şi pleosc! cu o palmă peste obrazul cel gras al zmeului, de-i mută o falcă din 
loc, apoi se încăierară la luptă, la trânteli, de gândeai că nu alta, ci să se omoare 
unul pealtul. De la o vreme zmeul nu mai putea de osteneală, că ostenit era şi de 
cale, şi nu putuse nici să se sature baremi cumsecade, omeneşte, că Pipăruş nu-i 
dăduse răgaz. 

Deci ostenit, cum era, zise bietul zmeu: 

— Lasă-măîn pace, că-ți înviu pe cei doi frați. 

— Hai de mi-i învie, zise Pipăruş. 

Şi merse zmeul şi-i dezgropa, şi le puse inimile la loc, şi-i stropi cu apă vie, şi se 
sculară mai frumoşi de cum au fost. 

“Vai, că greu adormii” zise unul. „Doar aşa şi eu” zise celălalt. 

— Dormit, dormit! zise zmeul, că de nu venea fratele vostru ăst mai mic să 
vă trezească, mai dormeaţi voi un somn lung! 

— Dar nu sta de sfaturi, zise Pipăruş, hai să ne luptăm, că de acieunu 
merg până ce nu rămâne unul mort - ori eu, ori tu, că aşa e firea mea. Şi se puseră a 
se bate în săbii, şi se tăiară de curgea sângele vale. Atunci se repezi Pipăruş, o dată 
şi bine, voiniceşte, şi-i tăie zmeului capul, apoi tot îl dumică bucățele, ca de tocană, şi 
făcu trei grămezi de carne din el. 

Apoi zise către fraţi: 

— Fraţilor, hai să ne ospătăm oleacă, că apoi mergem către casă, că mama 
ştiu că nu mai poate de dorul nostru, o fi gândind că ne-am prăpădit cu toţii, de nu 
mai nimerim niciunul. Şi se ospătară feciorii mei, soră-sa le făcu de mâncare şi ei 
aduseră vin de cel bun, şi băură şi se desfătară, până ce începu a prinde beţia pe 
Pipăruş. Atunci se gătară de cale, încărcară carele de bunătăţi, că doară acolo erau 
de unde, şi plecară. 

Mergând ei aşa către casă, dau de o fântână în cale, şi boii se trăgeau către ea, 
semn că le era sete. 

— Adăpaţi boii, zise Pipăruş către frați, că eu mă dau oleacă lângă 
stejarul acesta umbros să mă odihnesc, că aşa-s de obosit! Şi cu vorbele acestea se 
apropie de un ştejar mare şi se rezemă de el, aşa, stând în picioare, şi cum se 
rezemă, cum adormi ca mort. 

După ce fraţii lui adăpară boii şi-i înjugară din nou ca să purceadă mai departe, 
merse soră-sa la Pipăruş să-l trezească, dar era pace de a-l mai putea trezi. Atunci 
zise fratele cel mai mare: 

— Mă, dragii mei, oare facem noi bine că ducem pă străinul acesta cu noi? 
Bine, că el zise că ne este frate, dar poate-se una ca aceea? Bine ştiţi voi că numai 
noi trei am fost la părinţi; bine ştiţi că mai întâi te-ai pierdut tu, soră, de acasă, apoi 
eu, şi în urmă tu, frate, dar atunci mama nu mai avea alţi copii. De l-ar fi avut după 
înstrăinarea noastră, ar fi iată aşa, un băieţan, dar el e de mare ca şi noi, şi de 
tare?!... Oh, mai tare chiar decât Ucigăl-toaca. Poate că-i vrun strigoi ori doară chiar 
zmeu, că văzurăţi cum omori pe zmeul, ca pe un pui de găină?! Eu gândesc că n-ar fi 

bine să mai mergem cu dânsul pe o cale. 

— Să nu mai mergem, zise celălalt frate, să-l lăsăm dormind, iar noi să ne 
păzim drumul. 

— Aşa e, zise cel mai mare din fraţi, dar dacă se trezeşte tot ne ajunge; nu 
vedeţi ce ogaşe adânci taie carele ăstea cu povară? Tot pe ele vine pănă ce ne ajunge 
şi face din noi tot tocană, ca şi din zmeul acela, iar cu sora fuge cine ştie unde, de nu 
mai aude mama de ea, nici de noi. Dară, de veţi voi, eu ştiu ce-ar fi de făcut: haideţi 
să luăm lanţurile de la care şi, cum doarme rezemat de ştejar, să-l legăm de el bine 
cu lanţurile, atunci ştiu că nu mai vine să se luade că el a scăpat pe sora de la curţile 
zmeului, ba să zică că şi pe noi chiar din morţi ne-a înviat. 

— Să-l legăm, zise fratele cel mai mic, să-l legăm, că pe care avemdestulă 

blagă?%%, nu  maiavem 
lipsă de el. 

Şi-l legară de ştejar cu lanţurile, şi-l legară pogan?* de-i auzeai oasele pârâindu-i, 
şi el tot nu se trezi, dormea ca mort de ostenit şi beat ce era. 

Soră-sa bucuroasă l-ar fi deşteptat, dar nu putea; apoi să facă împotrivire celor doi 

fraţi încă 
nu 
putea. 

Deci se uita lăcrimând cum leagă pe binefăcătorul ei şi-şi zicea: „Doamne, scapă-1”. 

După ce-l legară de ştejar, îşi făcură cruce, ziseră un “Doamneajută“ şi începură a 
plesni boii, mânându-i: „Cea, Surilă! ho, Bourean, ho!” 

Soră-sa se gândea singură mergând îndărătul carelor: „Cum mai cutează făţarnicii 

aceştia a-şi 

face cruce şi a zice Doamne-ajută, după ce numai acum săvârşiră o faptă din cele mai 
mişele?” Dar iarăşi zice: „Bag seamă şi hoţul când merge la furat zice Doamne-ajută, 
necum ăştia, care cred că un lucru bun au săvârşit!” 

Şi ajunseră acasă. Mama lor îi cunoscu şi vărsă lacrimi de bucurie la vederea lor, dar 
îi întrebă: 

— Pipăruş-Petru n-a dat de voi? Frăţiorul vostru cel mai tânăr? 

— Nu, mamă, răspund feciorii, n-am văzut niciun fel de Pipăruş. lată pe 
sora noastră a fost prins-o zmeul să o ia de nevastă, şi de atunci până acum ne tot 
luptarăm amândoi cu el pentru sora noastră, dar niciun fel de Pipăruş n-a venit să ne 
ajute. De-abia am putut omori zmeul ca să-ţi aducem fata. Acum bucură-te împreună 
cu noi, că iată şi comori am adus de la zmeu; uită pe Pipăruş, că de-ar fi vrun viteaz 
ca noi, trebuie să vină, cât de târziu. 

Şi se puseră, frate, pe ospăț, aduseră came şi vin, şi lăutari, şi adunară tot satul să 
se bucure şi să se mire de vitejia lor, că au omorât pe zmeu şi i-au luat comorile 
celea scumpe. 

într-un târziu se pomeneşte şi Pipăruş-Petru şi dă să se scoale, dar se simte legat 
de stejar cu lanţuri peste piept şi peste mijloc, peste grumaz şi peste picioare. 

— M... hm! dulcii mei fraţi, zise el, dar bine mai ştiţi voi răsplăti 
bunătatea ce v-o făcui! Bine a zis cine a zis: fă bine şi aşteaptă rău! Dar lăsaţi, că v-o 
fac eu de nici dracul nu v-o mai desface! 

Şi numai o dată se umflă şi lanţurile cad mpte, zală de zală, de gândeai c-ar fi 
numai de buciniş?*!. “Acum să mai dorm una pe pajişte, îşi zise Pipăruş, că am eu 
vreme să ajung şi acasă; cu cât aş merge mai iute, cu atât ar fi bucuria fraţilor mai 
scurtă“. 

Se puse deci să se odihnească, dar nu mai vrea somnul să se apropie de el, că nu-i 
putea ieşi din cap nemulţumirea fraţilor săi. începu a se gândi la toate minutele de 
când a plecat de acasă. „Măi, îşi zice, adică zmeul nu ştia, de bună seamă, că cine i-a 
zvârlit buzduganul îndărăt: eu ori Florea- nfloritul. Trebuie că viteaz om e Florea 
acela; cum aş vrea să-l cunosc! Dar l-oi cunoaşte acuşi. Acum să merg să văd ce face 
biata mamă, apoi să caut pe Flore-nfloritul, să mă prind cu el frate de cruce”. 

S-a luat dară să plece, dar uitându-se la stejarul cel mare de care-l legaseră fraţii, 
îşi zice: „Biata mamă, nici lemne de foc n-o fi având, că harnicii de fraţi nici lemne 
nu i-or fi dus; hai să-i duc eu un cătur?*? batăr”. 

Şi merse la stejarul de care fusese legat, îl smulse din pământ ca pe un morcov, îl 
luă pe umăr, cum iei o greblă, bunăoară, şi hai cu el spre sat. 

Când era ospăţul mai pogan, când jucau şi beau pe întrecute în ocol (curte), că în 
casă nu mai încăpeau, atunci nimeri şi PipăruşPetru cu stejarul pe umăr. Tot satul îl 
cunoscu, că doară numai de câteva zile plecase de acasă, dar fraţii lui nu ştiau ce să 
facă, unde să se ascundă, văzându-l cum vine către ei, şi îşi gândiră că acum are să-i 
omoare. 

— Bun ospățul la dumneavoastră, zice Pipăruş, intrând cu stejarul cel mare 
pe umăr. 

— Bună să-ţi fie inima, ziseră sătenii, pe când fraţii lui o luară la sănătoasa. 

— Oho! strigă Pipăruş, încotro, cinstiţilor? Ia staţi oleacă de vorbă cu 
mine, că avem o ţâr!' de răfuială! Frumos fu aceea de la voi să mă lăsaţi dormind în 
pădure, şi încă legat cu lanţuri ca p-im hoţ? Asta-i mulţumită fiindcă v-am aflat, am 
bătut pe zmeul care vă omorâse, până v-a înviat, l-am omorât pe el să scap satul 

nostru de urgia lui, v-am umplut de averi şi v-am pus pe drumul către casă, eu, 
fratele vostru, aşa răsplată am fost vrednic să aflu de la voi? 

Pipăruş Petrea şi Florea-în florit 

Atunci fraţii începură a plânge şi a se ruga de iertare, zicând că numai au glumit, 
că bine ştiau ei că el atâta-i de tare, de cu stejar cu tot poate veni acasă. Se mai 
rugă şi mumă-sa, şi soră-sa, şi tot satul să-i ierte, iar el, fiind om cu inimă bună, i-a 
iertat şi s-a pus şi el la ospăț. 

Când a fost a doua zi dimineaţa, după ce s-au sculat toţi voioşi şi sănătoşi, 
Pipăruş-Petru se gătă de cale. 

— Dară unde vrei să mergi iară, Petre, puiul mamei? îl întrebă mamă-sa. 

— Mă duc, mamă, mă duc departe, până unde voi da de Floreanfloritul, 
dar de cumva l-oi putea aduce să fie soţ sorei mele, că am auzit că e un voinic de om 
şi ar fi păcat să nu ne cunoaştem. 

— Da nu merge, stai acasă, aveţi voi destulă avere, însuraţi-vă, dragii 
mamei, iar pe soră-ta vom mărita-o noi după cineva, că doară sunt destui feciori 
zdraveni în sat, ce să mai baţi calea ţării? Stai tu aci, în satul tău, între neamuri, 
aproape de mine, acum la bătrâneţile mele, să nu-ţi mai duc atâta dorul. 

Multe vorbe bune şi înțelepte îi spuse maică-sa, dar el tot ca el, dacă îşi punea o 
dată carul în pietre pentru ceva, apoi nu mai era om să-l dezbare. îşi luă dară rămas 
bun şi se cam mai duse, multă lumempărăţie, ca Dumnezeu să ne ţie, că din poveste 
multă este, mândră şi frumoasă, s-o ascultați şi dumneavoastră, că cine o-a asculta, o- 
a învăţa, iară cine o dormi, se va hodini şi povestea nu o-a şti. 

S-a dus, s-a dus, până a nimerit într-o pustietate mare de nu vedea nimic, numai 
cerul în sus, şi sub picioare pământul, nicio frunză, niciun fir de iarbă, dar nimica, ce- 
i nimica. 

A mers el mult prin pustietatea aceea până a dat de un vâj** bătrân, dar bătrân 
nu glumă, alb la păr şi la barbă ca o oaie bălaie, cu o câijă în mâna dreaptă, iar cu 
cea stângă îşi tot ferea genele de pe ochi să vadă înainte că aşa-i ierau de lungi şi 
de dese, de-i veneau până la gură şi se împreunau cu barba şi cu mustăţile. 

— Bună ziua, moşule! 

— Să trăieşti cu bine, voinice, dar de unde şi până unde? 

— Mă duc, moşule, pănă unde voi da de Florea-nfloritul, că am auzit 
că e un voinic mare şi vreau să-mi cerc puterile cu el, nu ştii unde l-aş găsi? 

— Oh, puiul moşului, în zadar mergi tu pe jos, că nici în trei ani de zile nu 
vei ajunge la el, dară du-te îndărăt la curtea zmeului, ştii, unde ţi-ai aflat sora şi frații! 
Acolo să mergi şi să cauţi în fundul grajdului că-i găsi un cal, un cal singur, şi atâta-i 
este de urât singur de stă să moară; de urât a slăbit, de numai pielea pe os i-a rămas, 
că de când ai omorât pe stăpânul său, pe zmeul, el din grajd n-a mai ieşit, nici n-a 
mâncat, nici n-a băut, numai tot a rânchezat. Acolo să mergi şi să-l iei, că acela te 
poartă cât a purtat şi pe stăpânul său ba şi mai mult de-i porunci, apoi să vii iar pe la 
mine, înţelesu- m-ai? 

— Te-am înţeles. 

Şi merse Pipăruş-Petru îndărăt până la curţile zmeului şi intră în grajd. Adică acolo 
într-un ungher văzu un cal mai mult mort decât viu, de-i puteai număra coastele cale 
de-o poştă, de-abia se mai putea ţine pe picioare. Cum văzu calul că intră cineva în 
grajd, începu a fi voios şi a prinde curaj, nu ştia ce să facă bietul cal de bucurie, da cu 
picioarele în pământ şi vroia să se dezlege de la iesle, dar nu putea, că era legat cu 
lanţuri. 

Pipăruş-Petru dezlegă calul şi-l scoase afară, şi se uită la el. „Cu gloaba asta să 
merg eu?” îşi zicea. Sta să nu-şi creadă ochilor. Dar calul răsuflă o dată bine şi se 


585 moşneag 


scutură de-şi dezmorţi oasele, că doară stătuse multă vreme acolo ca-ntr-o temniţă, 
legat scurt, tară nutreţ şi neadăpat. Pipăruş îl slobozi de păscu oleacă, apoi îl adăpă şi 
se urcă pe el. Atunci calul începu a vorbi: 

— Cum vrei, domnul meu, să te duc, ca vântul ori ca gândul? 

— De m-ai putea duce numai ca caii, încă mi-ar părea bine. 

Aşa-i răspunse Pipăruş, văzându-l atât de slab. Şi prinse calul a merge, şi merse, şi 
merse tot în galop, până la un munte de sticlă (glajă). Acolo nu mai putea de obosit. 
Dă să se suie pe el la deal, dar nu poate calul merge. Atunci zise Pipăruş: 

— Bag seamă, te-oi mai duce şi eu în spate, precum m-ai adus tu pe mine. 
Şi luă calul după cap ca p-un miel, şi-l sui în vârful dealului, şi acolo huzdup! cu el pe 
pământ. Şi se ridică calul de jos şi se făcu cât un munte de mare, şi zise lui Pipăruş: 

— Place-ţi cum simt acuma? 

— Ba place-i câinilor şi lupilor, fă-te tu cal ca caii! 

Şi se făcu calul ca caii noştri, dar tot năzdrăvan, şi zise către Pipăruş: 

— Cum să te duc acum, stăpâne, ca vântul ori ca gândul? 

— Ba să mă duci ca gândul! 

Şi începu calul a merge ca gândul de iute, şi într-o clipită erau la moşneagul cel alb 
ca oaia. 

— Bună ziua, moşule! 

— Bună să-ţi fie inima, puiul moşului, da ajuns-ai abia? 

— Precum mă vezi, moşule. 

— Vezi aşa, acuma cred că-i ajunge la Florea-nfloritul. Dar să-ţi dau şi eu trei 
lucruri: ţine, aci ai 
0 ceteră (lăută, diblă), un pieptene şi o cute (gresie, acer). Ţine minte, fătul 
meu, zise moşneagul, vei tot merge până-i ajunge la câmpul cu dorul, acolo te va lovi 
un dor de maică, soră, fraţi, prieteni şi cunoscuţi, încât, de nu vei cânta cu cetera asta, 
vei fi silit să te întorci înapoi de dor. De acolo vei ajunge în pădurea cu lupii, aceia te-ar 
mânca cu cal cu tot, că sunt mulţi şi flămânzi, dar tu aruncă-le pieptenele. Scăpând, vei 
merge până vei ajunge în ţara şoarecilor. Acolo vor fi şoareci câtă frunză şi iarbă, şi vor 
vrea să te tragă jos de pe cal să te mănânce, atunci aruncă-le cutea jos şi vei fi mântuit 
de ei. 

După ce-a luat Pipăruş lucrurile acestea trei, a mulţumit bătrânului şi s-a pus pe cal, 
şi s-a tot dus până a ajuns în câmpul cu dorul. Acolo îl lovi un dor de satul lui, de mamă- 
sa, de soră-sa, şi de fraţi, dar aşa dor, de mai cădea de pe cal şi era cât p-aci să cază de 
pe cal, ori să sentoarne de unde a plecat. Atunci îi vine în minte că are o ceteră de la 
vâjul cel bătrân. Şi unde nu scoate cetera, şi unde nu începe a trage cu arcuşul pe 
strune, de răsuna câmpul, şi pe loc îi pieri tot dorul. 

Apoi merse mai departe până ajunse în pădurea lupilor. Şi era acolo, Doamne! era 
tot un lup şi un copac, şi toţi stau cu gurile căscate numai să-l prinză şi să-l mănânce. 
Dar el aruncă pieptenele jos, şi îndată se făcu un bou gras şi, având lupii ce înhăţa, 
lăsară pe Pipăruş să meargă în pace. Şi merse cât merse, deodată să trezeşte în ţara 
şoarecilor. Dar nu altmintrelea erau şoarecii, ci ca urşii de mari, şi mulţi ca furnicile în 
furnicari. Aci începu a se înfiora Pipăruş-Petru, dar îi veni în minte cutea şi, cum o 
aruncă jos, cum se făcu între el şi şoareci un stan de piatră, gros cât un munte, înalt 
până la nori. Şi se duse Pipăruş-Petru tot pe lângă zid, până ce ieşi din ţara şoarecilor. 

Acum nimeri în câmpul cu florile. Acolo erau numai flori, una mai frumoasă decât 
alta, şi toate îl îmbiau să le ia. Dar Pipăruş nu luă niciuna. Colo departe zări el un cal 
păscând, şi trase într-acolo. Adică după ce se apropie, văzu pe Florea-nfloritul dormind 
dus, calu-i păştea printre flori, iar paloşul îi juca în aer pe deasupra lui. Se dă Pipăruş 
jos de pe cal şi-şi sloboade şi el calul să pască, apoi se gândi: “Cum doarme acum dus 
Florea-nfloritul, eu lesne l-aş putea prăpădi; numai una de-i dau cu paloşul, e dus pe 
ceea lume; dar aşa numai un mişel ar face; să mă pun lângă el, să aţipesc şi eu oleacă“. 

Şi-şi aruncă şi el paloşul în sus, şi acela începu a-i juca prin aer ca şi al lui Florea- 
nfloritul, apoi se culcă jos pe flori. Cum era obosit deatâta amar de cale, adormi ca dus. 
Dar iată că se trezi Florea- nfloritul şi văzu voinicul dormind lângă el, iar în flori, lângă 
calul lui, mai păscând un cal, şi în aer, lângă paloşul lui, mai jucând un paloş. “Oare 

Pipăruj, Petrea şi Florea-înflorit cine să fie, zise el. Hm! oricine-i, e viteaz şi om de 
omenie; cum dormeam, mă putea face tot bucățele; i-oi da deci pace până ce s-a trezi, 
că te miri cine-i; ştiu că nu- 

1 Pipăruş-Petru de care şi zmeii se tem!” 

Apoi se puse şi Florea-nfloritul şi mai trase un pui de somn, iar când se trezi a doua 
oară, se trezi şi Pipăruş cu el deodată. 

Când se văzură voinicii faţă-n faţă, nu se puteau mira destul unul de altul; unul mai 
voinic decât celălalt, care de care mai spătos şi mai frumos. 


— Ce vânturi te-au adus p-aici pe la mine, vere? zice Floreanfloritul. 

— Am venit să te văd; că ţi-am auzit de nume şi nu m-am putut răbda să nu 
ne cunoaştem. 

— Doară nu eşti tu Pipăruş-Petru de care şi zmeii tremură? 

— Ba ai chiar ghicit; dar tu doară eşti Florea-nfloritul? 

— Eu, da, că altul nici că are drept a şedea aci în ţara mea; mult mă mir de 
tine ce cap ai să vii aici? 

— Eu am cap ca capurile, dar tu ce cap ai de mă întrebi atâta?De nu-ți place 

că ti-am călcat ţara, 
ia-te la păruială cu mine, hai la luptă dreaptă, luptă voinicească! 

Şi se prinseră voinicii la luptă, şi se luptară o zi de vară, şi nu fu chip să se învingă, 
până mai căzură de pe picioare de obosiţi, atunci zice Pipăruş-Petru: 

— Hai, frate, să schimbăm lupta în paloşe. 

Şi apucară voiniciii paloşele, şi se vânzoliră, până ce în urmă Floreanfloritul 
ciungări oleacă din degetul mic al lui Pipăruş-Petru. Atunci s-au lăsat de luptă şi s-au 
prins fraţi de cruce, jurându-se pe vârfurile paloşelor că nu se vor mai lăsa unul de 
altul, nici în bine, nici în rău. Şi ajuns-au şi în necaz, şi în bine ca omul care trăieşte 
în astă secretă de lume, dar ei unul de altul nu s-au lăsat. 

Umblând ei odată la vitejii nimeresc la o casă în mijlocul codrului şi intrară 
înăuntru. Adică acolo era o fată la război, ţesea, dar fata frumoasă era chiar Ileana- 
Cosânzeana, din cosiţă ruja-i cântă, şi cum ţesea, de câte ori bătea cu brâgla?*, 
totdeauna ieşeau câte două cătane îmbrăcate şi- narmate. Mult se mirară voinicii 
noştri de această vedenie, dar Pipăruş-Petru nu mult stătu pe gânduri şi începu a se 
drăgosti cu fata, ştiţi dumneavoastră, a o prinde, a o gogoli, mai a o săruta, cum fac 
tinerii. 

Fata, nu-i vorbă, se ferea şi nici prea, ca toate fetele, ci se camtemeade tată-său; 

deci le spuse: 

— Dragii mei, băgaţi de seamă, că de vine tata, vă omoară. 

— Şi cine-i tata dumitale? o întrebară voinicii. 

— Tata e Ciută-Nevăzută, şi încă niciun om nu i-a ieşit în cale pe care să nu-l 

omoare. 

— Ei bine, dragă, dar ce nărav are când vine acasă? 

— El, răspunde fata, are nărav că cum intră în casă, mai întâi se bagă 
după cuptor, şi de-acolo ia o ulcică cu leacuri şi toată o bea, iar de leacurile acelea 
atâta se întăreşte, de-ar bate şi zece ca voi. 

— Aşa? zise Pipăruş-Petru, atunci adă încoace leacurile, să le bem noi. 

Şi le dădu Ileana leacurile, iar voinicii le băură şi, din ce erau tari, mai tari se 
făcură. Dar chiar atunci sosi şi Ciută-Nevăzută acasă şi s-a repezit după cuptor la 
leacuri; ei, dar acelea erau lecuite! 

Văzându-se astfel înşelat într-atâta s-a tulburat, de-i purta în palme ca pe nişte 
mere pe amândoi voinicii şi, de n-ar fi apucat să bea ei leacurile, nu era bine de ei; 
dar aşa îl apucară voinicii amândoi, apoi lasă că l-au omenit! Nici ferfeniţă nu s-a ales 
din el. Apoi PipăruşPetru se căsători cu Ileana-Cosânzeana, şi se încărcară de averi şi 
plecară de acolo. Dar pe lângă toată prietenia ce era între PipăruşPetru şi Florea- 
nfloritul, cest din urmă nu se uita cu ochi buni la Pipăruş văzându-l cu nevastă, iar el 
nu. Dar Pipăruş pricepu gândurile lui Florea-nfloritul, de aceea îi zise: 

— Frate, să lăsăm nevasta acasă găzdoaie şi să mergem să-ţi aflăm şi ţie una. 

— Bine ar fi, zise Florea-nfloritul, dar oare unde vom da de una? 

— Nu fi îngrijat, frate, zise Pipăruş, mergem în lumea noastră şi de nu s-o 

fi măritat soră-mea numai bună a fi de tine. 

— Apoi hai s-o vedem, zise Florea-nfloritul. 

Şi lăsară pe lleana-Cosânzeana singură acasă, şi ei se luară la drum, şi du-te, du- 
te, până ce ajunseră într-o pădure; niciunul nu mai fusese în pădurea aceea. 
Mergând ei prin pădure văzură o casă. 

— Hai să vedem cine e în casă, zise Pipăruş. 

— Hai, dacă chiar vrei, zise Florea-nfloritul. 

Şi intrară înăuntru. Acolo aflară numai o babă bătrână stând cu picioarele la foc. 

— Bună vremea, mătuşă! 

— Să trăiţi cu bine, dragii mătuşii, haideţi şedeţi oleacă şi vă hodiniţi, 
până vă aduce mătuşa ceva de mâncare; iată mă urc în pod să vă aduc slănină, 
dragii mătuşii. 

Feciorii şezură pe-o laviţă, iar baba se urcă în pod cu numele să le aducă slănină, 
dar cum ieşi baba din odaie veni un şoarece la feciori şi le zise: 

— Nu staţi, dragii mei, că nu-i de-a sta; mergeţi în plata lui Dumnezeu 
sfântul, că doară baba nu s-a dus în pod să vă aducă demâncare, ci să-şi ascută dinţii, 
să vă poată mânca; că are în podo 
piatră mare de moară, de care-şi toceşte dinţii, n-o auziţi? 

— Ei, cine-i baba asta? 

— Hm, zise şoarecele, asta-i Muma-Pădurii, a fost drăguţa lui 
CiutăNevăzută şi, de când l-aţi omorât, tot descânta să-i cădeţi în brânci?%, acuma 
de nu fugiţi, nu mai scăpaţi vii din colții ei. 

— Dacă-i aşa, hai la drum, ziseră voinicii. 

Şi se luară feciorii mei la drum, nu mergeau, ci rupeau locul, de gândeai că-i 
alungă cineva dindărăt; bagă seamă şi ei, cu toate că erau viteji, ştiau de frică. 

După ce-şi ascuţi baba dinţii, se cobori jos şi intră în casă, dar feciorii ca-n palmă. 
Şi se cătrăni şi se înfioră, de gândeai că toată ţâră?*% se face. Atunci dă cu ochii de 
şoarece. 

— Aha! numai tu, mişelule, le-ai spus să se ducă. 

— Numai eu, de nu te-ai supăra, răspunse şoarecele glumind, ia hai de mă 
prinde şi-ţi răzbună! 

Şi se puse baba a fugi după şoarece; el se sui pe cuptor, ea îşi strică cuptorul; se sui 
pe un perete, 
ea strică şi peretele, el se sui pe alt perete, ea strică şi acel perete, şi tot aşa 
strică câte un perete, umblând după şoarece, până ce-şi strică toată casa şi tot nu 
putu prinde şoarecele, că, vedeţi dumneavoastră, şoarecele-i şoarece, şi pace, nu 
stă să-l prindă chiar o babă, să fie aceea chiar Muma-Pădurii. 

Dar până umblă ea după şoarece, feciorii îşi păziră drumul, şi când plecă baba 
după ei, ei erau hăt departe. Se pune deci baba la fugă, du-te, du-te, până ce mai 
ajunse pe feciori. Atunci au ajuns ei la casa Mărţolii, care era mătuşa lui Florea- 
nfloritul. 

— Bună vremea, mătuşă! 

— Să trăiţi cu bine! Dar ce-i, nepoate, ce vânt te poartă pe la mine? Cine-i 
voinicul ăsta cu care vii? 

— O, mătuşă, zise Flore a-nfloritul, am plecat cu ortacul acesta care se 
cheamă Pipăruş-Petru, am pornit să merg la soră-sa în peţite, dar ne urmăreşte 
Muma-Pădurii, căci am omorât pe CiutăNevăzută, pe ibovnicul ei, şi acum ne pare 

bucată ruptă, fărâmă 


bine că am nimerit la dumneata, doară ne vei scăpa de colții ei. 

— Nu vă temeţi deloc, dragii mătuşii, haideţi numai în casă şi vă hodiniţi. 

Şi ieşi Mărţolea (Marţi-Seara) afară să aştepte pe Muma-Pădurii, şi cum ajunse 
aceasta, cum se încăierară, apoi să fi văzut bătaie de babe; se încinse între ele o 
luptă, dar luptă ca de doi lupi turbaţi, iar nu ca de două babe de când bucii, şi se 
mâncară în dinţi, şi-şi smulseră părul, de gândeai că sunt două zmeoaice. Iar feciorii 
când văzură că sunt mai înfierbântate de erau oarbe de mâinie, porniră încetinel, iar 
după ce se depărtară merseră mai tare, să nu le mai vază. Care a fost mai tare? care 
pe care a învins? nu pot să vă spun, că nu ştiu; ştiu însă că voinicii au mers aţă acasă 
la mama lui Pipăruş-Petru. Şapte ani nu fusese Pipăruş-Petru acasă, şapte ani nu-l 
văzură fraţii şi sora, şi neamurile, şi sătenii, şi totuşi îl cunoscu care cum îl văzu. 

Florica, sora lui Pipăruş-Petru, nu era încă măritată, se ţinuse de vorba ce i-o 
dăduse frate-său la plecare. 

Şi era mândră Florica, mândră ca o scânteiuţă de câmp, şi cum o văzu Florea- 
nfloritul, zise către frate-său de cruce: 

— Asta ţi-e sora, frate? 

— Asta. 

— Dacă ţi-e asta sora şi dacă vrea, eu chiar azi mă cunun cu ea. 

Şi Florica a vrut, fraţii şi mă-sa încă n-au zis ba, apoi au tras o nuntă românească 
care a ţinut două săptămâini şi, după ce s-a gătat nunta, şi-a luat Florea-nfloritul 
nevasta şi s-a cam mai dus cu ea şi cu Pipăruş-Petru în ţara lui, unde aştepta Ileana- 
Cosânzeana, nevasta lui Pipăruş. 

Când s-au văzut aceste două cumnate laolaltă, mult s-au bucurat, iar bărbaţii lor se 
bucurau şi ei de bucuria lor, iar florile din câmpul înflorit se bucurau şi ele, împreună 
cu cele două perechi vesele. Dar şi eu mă bucur că v-am putut spune povestea până-n 
capăt. 

Poveste din Sălaj, comunicată de plugarul M. Bene din Supurul de Sus. 


Zâna apelor 


poveste românească 


Pe vremile pe când era iobăgia cea grea, trăia un om sărac într-o colibă din 
pădurea domnească, căci era păzitor la pădurea aceea. Odată a mers domnul la 
pădure şi, părându-i-se că pădurarul ar fi dat cuiva lemne tară slobozenie domnească, 
atâta l-a bătut, până ce l-a lăsat mort. Muierea pădurarului, cu un copil ca de 3-4 ani, 
plângea şi se ruga la domnul să nu mai bată pe bietul om, că nici vreascuri n-a dat 
cuiva tară poruncă domnească, necum lemne. Dar domnul nu vru să creadă, ci, după 
ce omori pe pădurar, se puse şi bătu şi pe muierea lui, până ce rămase şi ea moartă 
jos. Pre copil îl scoase apoi din pădure şi îi zise: „Cară-te de aici, mergi în lume şi te 
ţine cum poţi, iar după ce vei creşte mare, să vii la mine să slujeşti în locul tătâne- 
tău!” 

Şi s-a dus bietul Alesandru, că aşa-i era numele, s-a dus cerşind din casă-n casă, 
din sat în sat, până a nimerit lângă Dunăre la un pescar. Pescarul acela nu era 
Dumnezeu ştie ce om bogat, trăia numai din pescuit, dar, deoarece n-avea copii, luă 
pe Alesandru copil de suflet. La coliba pescarului a trăit copilul până ce-a crescut 
mare şi-a învăţat, şi el, meşteşugul pescăritului. Pescarul era acum bătrân şi nu mai 
putea pescui, dar Alesandru, ca om harnic şi băiat de omenie, câştiga atâta ca să 
poată trăi el, bătrânul şi baba moşneagului liniştiţi! Dă Dumnezeu însă că moare 
pescarul şi moare şi baba lui, şi rămâne Alesandru numai singur. Acum pescuia el 


numai pe seama lui. Dar gândeai că e făcătură, de când murise pescarul cel bătrân 
mai că nu mai erau peşti în Dunăre; umbla bietul copil ziua deplină altă dată, şi nu-i 
prindea mreaja nici 

Zâna Apelor un peşte. Odată, necăjit cum era, şi dară şi flămând, aruncă mreaja în 
Dunăre şi nu mai merge la ea până a doua zi la amează. Atunci se duce şi trage 
mreaja. Nu era în ea nimic altă decât o mreană, e drept că foarte frumoasă. Noa, o ia 
el în mână şi o duce la colibă să o belească şi să o frigă pe cărbuni, că era mai leşinat 
de foame, săracul! Dar când dă să o spintece, mreanaii scapă din mână şi, cum cade 
jos, cum se face o drăguță de fată ca ruptă din soare şi îmbrăcată colea ca o zână: cu 
ie albă ca laptele, împănată cu flori galbene, roşii şi vinete de mătase, cu catrinţă ca 
fetele noastre, cu pieptăruţ mândru, tot pene, şi cu părul slobozit pe spate. 

— Nu mă spinteca, Alesandre, zise ea, că eu sunt rânduită de Dumnezeu să- 
ţi fiu soţie! 

— După ce văd că eşti om ca şi mine, cum să te spintec?! zise Alesandru, 
dar eu gândeam că tu eşti mreană! 

— Eu sunt Zâna Apelor, zise fata, şi la porunca lui Dumnezeu am intrat în 
mreaja ta şi, pentru binele tău şi al altor oameni, trebuie să-ţi fiu muiere! 

— Mulţam, Doamne, zise iară Alesandru, de când văd că eşti fată-mi trecu 
foamea şi necazul! 

— Noa, hai Alesandre, acuma acasă la tine, acolo unde te-ai născut tu! 

— Hei, draga mea! Acolo nu-i de-a merge, poate că nici n-aş nimeri, că 
eram mic când am venit de-acolo, dar chiar să nimeresc, n-aş merge bucuros, că 
domnul la care a slujit tata e atât de pogan, de-a omorât şi pe tata, şi pe mama 
numai că ce i se păru că ar fi înstrăinat lemne din pădurea lui! 

— Nu face nimic, Alesandre, hai să mergem, că va fi cum va rândui 
Dumnezeu! 

Şi s-au dus amândoi în pădurea aceea şi-au dat de-o colibă părăsită; era coliba în 
care se născuse Alesandru. Muierea făcu iute ceva de cină, adică fripse nişte bureţi 
ce aflase prin pădure, cinară şi după ce ziseră rugăciunile s-au culcat şi-au dormit. S- 
au culcat, se-nţelege, pe vatra goală, căci n- aveau alte haine decât hăinuţele de pe 
ei. Dar ce să vezi, dimineaţa, când se pomeniră din somn, se trezesc în nişte curţi mai 
pompoase decât curţile domneşti şi pline de toate cele trebuincioase pentru trai, şi de 
post, şi de frupt, şi curţile erau tot acolo în pădure, în locul colibei. Mulţumiră lui 
Dumnezeu şi se puseră a căuta una-alta prin curţi, şi, după ce dădură de ale traiului, 
se puseră la prânz. 

Birişii domnului în toată ziua veneau câte cu zece care în pădurea aceea, după 
lemne, şi fiind aproape de sat, ajungeau încă de cu vreme acasă. 

în ziua aceea iară veniră ei şi, trecând prin poiana unde ştiau ei coliba, rămân 
înmărmuriţi de frumuseţea curților care s-au făcut numai de ieri până azi. Şi se tot 
înholbară birişii pe de toate laturile pe lângă cele curţi până era târziu după-amiază, 
atunci îşi aduc abia aminte ce domn au şi-şi încărcară iute carele, şi dau bici la boi să 
ajungă curând acasă. Dar totuşi ajung târziu acasă, colo pe la cina cea bună. Domnul îi 
aştepta cu o bâtă de corn în poartă şi pe care cum trecea mi-l măsura peste spate, de 
gândeai că dă în sac. Când ajunse birişul cel din urmă la poartă, zise: 

— Domnule, nu ne bate în zadar, că noi nu suntem de vină că am întârziat 
aşa tare, că uite, în pădure, colo unde era numai ieri, nu mai demult, coliba ceea 
părăsită a pădurarului azi aflarăm nişte curţi mai minunate ca a Măriei tale, şi noi ne 
tot înholbarăm şi ne minunarăm de ele, până ce uitarăm nu numai porunca Măriei tale, 
dar şi mâncarea, blestemaţi să fim de am mâncat azi ceva! 

— Aşa? zise domnul, mai potolindu-şi mâinia, noa bine-i; mâine dimineaţă să 


mergi să chemi pe mişelul acela care a cutezat a-şi face în pădurea mea casă fără ştirea 
mea, să-l chemi la mine; ai priceput? 

— Priceput, domnule! Şi se duse birişul a doua zi la curţile din pădure şi 
spuse omului din ele că e poftit în sat, la curtea boierească. 

— Ce să fac acum, muiere? zise Alesandru către muierea sa. 

— Ce să faci? lacă-i merge, că ştiu că nu te-a mânca Măria sa, domnul! 

Şi s-a dus Alesandru la domnie în sat. 

— Bună dimineaţa, domnule! 

— Să fii sănătos. Ce cauţi aici? La ce-ai venit? 

— Am venit, domnule, că un biriş d-a Măriei voastre a zis că miaţi poruncit 
să viu! 

— Bine-i! Adică tu eşti mişelul care şi-a făcut casă în pădurea mea? Cum ai 
cutezat să faci un lucru ca acela? 

— D-apoi că dumneata mi-ai poruncit, ştii, când ai omorât pe tata şi pe 
mama, când ai zis să merg unde m-or duce ochii, iar după ce voi creşte, să vin în slujba 
dumitale, în locul tatei; şi eu iată m-am ţinut de cuvânt; în coliba unde m-am născut, 
acolo m-am aşezat alaltăieri cu muierea mea; dar dacă Dumnezeu a voit ca peste 
noapte să se facă din ea o casă bună, domnească, eu nu sunt de vină! 

— Să mergi şi până dimineață toată pădurea din jos de casa ta să fie tăiată, 
trupinele scoase, locul arat, semănat cu mălai mărunt, care pe dimineață să fie copt, şi 
mie să-mi aduci de acolo faină de mălai mărunt, ca să-mi facă din ea mămăligă de 
prânz! înţeles-ai? 

— Dar cum se poate una ca asta, domnule? 

— Taci şi mergi, iar dacă dimineaţă nu vii după cum ţi-am poruncit, nu-ți mai 
stă capul unde-ți stă acuma, că ţi-a sta unde-ți stau picioarele! 

Se porneşte Alesandru supărat acasă; muierea-l aştepta în portiţă. 

— Noa, dar de ce te-a chemat? 

— Oh, Doamne! Acesta vrea să ne omoare şi pe noi, cum a omorât pe tata şi 
pe mama! 

— Cum aşa? 

— Iată, draga mea, mi-a poruncit ca până dimineață toată pădurea câtă-i din 
jos de casa noastră să o tai, să scot trupinele, să o ar şi seamăn cu mălai mărunt, iar 
acela până dimineaţă să fie crescut şi copt, şi eu să-i duc din el faină de mămăligă, să 
prânzească mâine din ea! 

— Nu-i nimica, scumpul meu soț, lasă că va fi cum va rândui Dumnezeu; nu 
fi tu îngândurat pentru aceea! 

Dacă veni seara, cinară ei, se rugară lui Dumnezeu şi se culcară. Iar dimineaţa sculă 
muierea pe Alesandru şi-i zise: 

— Vezi de du faină la domnul de mămăligă pentru prânz! Şi se sculă 
Alesandru: adică cât vedeai cu ochii pe coastă la vale din jos de casele lui, unde fusese 
ieri pădurea cea uriaşă, acum era numai o holdă de mălai mărunt, frumoasă şi coaptă; 
iar într-o desagă-i pusese muierea grăunţe, şi în altă, - faină de mălai mărunt. Se 
minună Alesandru, mulţumi lui Dumnezeu şi merse la domnie în sat. 

— Bună dimineaţa, domnule! 

— Să trăieşti, Alesandre! Noa, da adus-ai faină de mălai mărunt? 

— Adus, domnule, am adus o desagă de făină şi una de grăunţe! 

— Şi cum e holda unde a fost pădurea? 

— Frumoasă, domnule, a dat Dumnezeu de s-a făcut chiar după porunca 
dumitale! 

— Bine, Alesandre, e bine. Acum până dimineață să lăzuieşti toată pădurea 


aci din sus de casa ta, să lucri pământul şi să prăseşti via, iar pe dimineaţă să-mi aduci 
struguri copţi din ea! 

— Dacă, domnule, una ca asta nu se poate face într-o noapte; numai de 
lăzuit n-aş găta-o într-un an de n-aş avea barem o sută de lucrători lângă mine; apoi 
via, ştii dumneata, de-abia în trei-patru ani o poți aduce să rodească! 

— Cară-te, mişelule, îi zice domnul, şi de nu faci până dimineaţă toate după 
cum ţi-am poruncit, te sting de pe faţa pământului! 

Iară merge Alesandru supărat acasă şi spune muierii porunca cea nouă ce o a 
căpătat de la domnul pământesc. 

— Nu te supăra nimic, Alesandre, că va fi ce va rândui Dumnezeu, îi zise 
muierea. 

Adică când se scoală a doua zi, în locul pădurii cei din sus de casă era o drăguță de 
vie de să mai ai doi ochi să te uiţi la ea; toată în rând, toată cu struguri copţi, numai de 
cules şi mari ca purceii. Alesandru iar mulţumi lui Dumnezeu şi culese o corfiţă de o 
duse boierului. 

— Noa vezi că ai putut face? Numai eşti câine la maţe, vrei să te tragi de la 
muncă! zise boierul, când îl văzu intrând cu strugurii. 

— A făcut Dumnezeu sfântul cu puterea lui cea mare, dar ştiu că eu nu, un 
om păcătos, răspunse Alesandru. 

Dar domnul îi grăi: 

— Ce-mi pasă mie cu cine ai lucrat şi cu cine nu, destul atâta că mi-ai 
împlinit porunca. Acum să mergi în grajd să duci cele două bivoliţe la taur, iar pe mâine 
dimineaţă să fie fătate, cu viței sub ele, să le mulgi şi să-mi aduci apoi lapte pentru cafă 
de la ele; pricepi? 

— Pricep, domnule, dar una ca asta nu se poate, că doară ştii dumneata că 
bivoliţele poartă un an de zile! 

— Taci din gură, nemernicule, zise domnul, şi te cară, că n-am vreme de 
pierdut cu tine; de nu vii pe dimineaţă cu ele fătate, ştii ce te aşteaptă! 

Şi se duse Alesandru supărat acasă, mânând bivoliţele dindărăt. Muierea îi ieşise 
înainte: 

— Da ce-i, Alesandre, doară pe noi ne-a cinstit domnul cu bivoliţele acestea? 

— Oh, Doamne, tu muiere! boierul acesta tot ne pune capul! 

— Da cum aşa? Ce eşti iară supărat? 

— Da cum să nu fiu; ascultă tu: să duc eu aceste bivoliţe sterpe la taur, dar 
până dimineaţă ele să şi fete, şi să-i duc de la ele lapte pentru cafă. Una ca asta nu se 
poate! 

— Nu zice aşa, dragul meu, că va fi aşa cum va rândui Dumnezeu. Hai de 
prânzeşte şi te odihneşte oleacă, apoi le-i duce la taur, şi mai departe lăsăm toate în 
voia lui Dumnezeu sfântul! 

A prânzit Alesandru, apoi şi-a pus merindele în traistă şi a mânat bivoliţele chiar la al 
treilea sat, la taur, că mai aproape nu era, şi deabia a ajuns îndărăt colo pe la cina cea 
bună. Apoi a cinat ceva şi, obosit cum era, a dormit ca mort până în zori de zi. Atunci l- 
a trezit muierea: 

— Scoală, Alesandre, mergi de du bivoliţele la curte, că s-a scula domnul şi-i 
trebuie lapte de cafă! 

Se sculă Alesandru şi merse în grajd, adică bivoliţele fătaseră şi aveau doi pui 
mândri sub ele, negri ca doi pui de drac, şi ugerele lor pline de lapte. Mulţumi el lui 
Dumnezeu şi le mână în sat la curtea boierească. Domnul era în tâmaţ (galerie) cu pipa 
cea lungă. 

— Vii, Alesandre? 


— Sunt aici, domnule! 

— Noa, vezi că nu prea grea poruncă ţi-am fost dat; ştiam eu că de frică 
împlineşti bucuros poruncile mele; acum numai o poruncă-ți mai dau, dacă-i împlini-o şi 
asta, apoi te las în pace, iar de nu, îţi sucesc grumazul ca la un pui de găină! 

— Ce să mai fac iară, domnule? 

— Să-mi aduci pe Dumnezeu la prânz, auzi? la prânz să mi-l aduci! 

Acum nu mai sta pe gânduri, ci te cară şi să nu-ți mai aud de nume până nu mi-l 
aduci! 

— Da cum să pot eu, un biet om păcătos, să şi gândesc una ca aceea? 

— Taci şi te du! 

Se luă Alesandru mai supărat ca totdeauna şi merse către casă. Muierea chiar îi 
făcuse un drăguţ de copil de nici de împărat nu poate fi mai altfel. Cum îl văzu 
îngândurat, îl întrebă: 

— Iar eşti supărat, Alesandre? 

— Dar cum să nu fiu? Ascultă tu aici, pe când gândeam că şi-o fi stâmpărat 
gândurile celea peste fire de poftalnice, pe când mulţumeam lui Dumnezeu că mi-a 
ajutat de-am împlinit toate poruncile boierului, el iese cu altă poruncă, şi mai 
păgână! 

— Cu ce poruncă? 

Zâna Apelor 

— Oh, Doamne, muiere, draga mea! Mă tem să şi gândesc la porunca cea 
nebună a păgânului acestui de domn; zice că să-i aduc lui pe Dumnezeu, la prânz, la 
el, la un păgân ca el! 

— E drept că-i lucru mare, Alesandre, dar nu te întrista din seamă afară; 
Dumnezeu va direge lucrurile ca un stăpân bun. Tu vezi de mănâncă ceva, ia-ţi 
merinde şi te pune la cale, te tot du până-i da undeva de Dumnezeu, şi-i spune 
porunca ce-o ai de la boier; Domnul cerului este mult mai milostiv decât domnii 
aceşti pământeşti! 

Aşa şi făcu Alesandru; mâncă ceva ce mâncă, îşi luă merinde şi bâta în mână, şi hai 
la cale. Şi s-a tot dus, s-a tot dus, până a dat de-o apă mare. Ar fi trecut bucuros 
dincolo, dar nu era nici pod, nici luntre, iar de-a înotul nu se încumeta să o treacă, 
fiind apa foarte lată. Deci sta pe gânduri: ce să facă? 

Atunci apa-l întrebă: 

— Ce stai aci, omule? 

— Stau, răspunse el, că aş trece dincolo şi nu-i aci nici pod, nici luntre, şi 
de-a-notul mi-e frică să intru! 

— Şi unde mergi tu, omule? 

— Eu aş merge până aş da de Dumnezeu sfântul, că am un lucru mare să-i 
spun! 

— Aşa? Atunci te trec eu, dar să întrebi pe Dumnezeu: de ce în mine nu 
este nici peşte, nici broască, nicio jivină? 

— Că-l voi întreba! 

Atunci apa se desface în două, şi merge Alesandru ca pe-o cărare de prin cucuruz 
prin mijlocul apei. 

Ajungând de cealaltă parte, tot merge el până dă de un câmp mare cu iarbă până 
în brâu; acolo era o ciurdă de boi mari, dar slabi, numai cu pielea pe oase; se legănau 
de slabi! Se minună mult Alesandru de astă vedenie: cum de boii aceia mari, în aşa 
bună şi multă păşune, şi numai nu cad de pe picioare de slabi? 

Dar merse el mai departe până nimeri într-un câmp nisipos, numai ici-colea câte o 
buruiană, şi acolo văzu o ciurdă de boi mici, dar frumoşi şi graşi de gândeai că amu- 


amu plesnesc de graşi. De astă vedenie se minimă Alesandru şi mai tare, dar merse 
mai departe până ajunse într-o pădure mare, acolo poame multe şi grâneţe, şi prin 
copaci nişte păsări mari ţipau cât le lua gura: „Vai de noi şi de noi, că rău vedem, rău 
am văzut, şi mai rău vom vedea!” Ele adică ţipoteau de foame! 

Mergând Alesandru mai departe, ajunse într-un tufiş, numai icicolea câte o alună, 
acolo mii de păsărele ciripeau şi cântau: „Bine ne-a fost, bine ni-e, şi mai bine vom 
ajunge, că suntem tot sătule!” 

Minunându-se Alesandru şi de aceste vedenii, merge mai departe până ajunge la 
curţile lui Dumnezeu sfântul. Cu multă sfială intră înăuntru şi dete bineţe ca un om 
de omenie. 

Dumnezeu sfântul îl primeşte cu bună voinţă şi cu vorbe blânde ca un părinte 
adevărat, apoi îl întreabă că după ce umblă el atâta lume? 

— O, Doamne, mi-i şi groază să-ţi spun! 

— Spune, fătul meu, că de mine tot nu poate nimeni ascunde niciun cuget. 

— Apoi să-ți spun, Doamne: m-a trimis domnul pe a cărui loc mie casa să 
vin să te poftesc la el la prânz! 

— Bine, fătul meu, după ce-i ajunge acasă, să-i spui că atunci voi merge, 
când va face şi el câte ai făcut tu! 

— D-apoi oare nu m-a omori, Doamne? 

— Nu te teme; dar să-mi spui ce-ai văzut în calea ta de acasă până aici? 

— Am văzut multe, Doamne: mai întâi am ajuns la o apă mare, fără luntre, 
fără pod, şi nu ştiam cum să trec, dar apa, după ce i-am spus unde mi-e calea, mi-a 
făcut loc de am trecut ca pe uscat; m- a rugat însă să te întreb de ce în ea nu sunt nici 
peşti, nici broaşte, şi nicio jivină? 

— Ţi-voi spune, fătul meu, dar tu să nu-i spui până te-a trece dincolo; 
acolo de aceea nu simt nici peşti, nici broaşte şi nici alte jivine, că încă niciun om 
nu s-a înecat în ea. Dar apoi ce-ai mai văzut? 

— Am văzut, Doamne, un câmp mare cu iarbă ca mătasa şi de mare până 
în brâu; în ea păştea o ciurdă de boi mari, dar se legănau pe picioare de slabi, şi mult 
m-am mirat cum e aceea de-s aşa slabi în păşunea aceea bună! 

— Aceia, fătul meu, sunt boierii cei bogaţi care fac câteodată pomene şi 
ospeţe, dar numai ei pe ei se omenesc şi se ospătează, iar după ce li se împrăştie 
oaspeţii, le pare rău de cheltuiala ce-au făcut; dar după aceea ce-ai mai văzut? 

— Am văzut, Doamne, un câmp nisipos, tot nisip şi pietriş, numai ici-colea 
câte o buruiană şi acolea era o ciurdă de boi mici, dar graşi şi frumoşi de nu mă mai 
puteam depărta de ei! 

— Noa, vezi, fătul meu, aceia sunt oamenii cei săraci, bieţii iobagi, care n- 
au alta decât numai ce vor să le lase domnii lor cei procleţi, dar ei, când fac vreo 
pomană ori vreun ospăț, adună la masa lor pe toţi lipsiţii şi săracii şi aceea la mine 
este bine primită, de aceea, după ce vin pe astă lume se desfătează; dar după aceea, 
adu-ţi aminte, ce-ai mai văzut? 

— Venind mai încoace, Doamne, am văzut o mulţime de pomi mari cu 
poame frumoase şi printre ei tot soiul de semănături, dar în pomi erau niscari păsări 
urâte şi zburlite, şi ţipau cât le lua gura: „Rău am văzut, rău vedem, şi încă şi mai rău 
vom vedea, că murim de foame!” 

— Noa, fătul meu, aceia simt zgârciţii, care au tot ce le trebuie, dar nu 
numai că nu dau lipsiţilor ceva de pomană, dar nici ei nu mănâncă să să sature, şi 
trag şi plata lucrătorilor; pe astă lume de foame o să se vaiete! Mai văzut-ai ceva în 
călătoria ta? 

— Mai, Doamne, am văzut un tufiş, şi în el numai unde şi unde câte o 


alună, dar acolo erau mii de păsărele ciripind şi cântând: „Bine am văzut, bine vedem 
şi bine vom vedea, că nimic nu ne lipseşte!” 

— Vezi, fătul meu, acele păsări sunteţi voi, muncitorii, care munciţi de 
dimineaţă până seara, de multe ori chiar flămânzi şi însetaţi, numai ca să puteţi ţine 
dim munca voastră pe câte venituri toate, şi totuşi mulţumiţi lui Dumnezeu şi pentru 
atâta; plăcută este înaintea mea purtarea voastră! 

— Acum mergi, fătul meu, acasă, că te aşteaptă muierea şi copilul! 

Şi plecă Alesandru către casă mulţumind lui Dumnezeu. Când ajunse la apa cea 
mare, îl întrebă apa: 

— Noa, da spusu-ţi-a Dumnezeu pricina pentru care n-am eu nici peşti, nici 
broaşte? 

— Spus! 

— Ei, cum a zis, care-i pricina? 

— Trece-mă, că apoi îţi spun! 

Şi l-a trecut apa iarăşi de acea parte, adică s-a făcut în lături până a trecut de 
aceastălaltă parte, cu toate că din colo în coace pe nimeni nu mai trecuse, că 
nimeni nu ceruse să-l treacă. După ce-a fost de aceastălaltă parte, apoi spuse 
Alesandru: 

— în tine, aşa mi-a spus Dumnezeu, că de aceea nu simt nici peşti, nici 
broaşte, şi niciun fel de jivină, că încă n-ai înecat niciun om. 

Atunci se înfoaie apa de trecu peste ţărmuri şi era cât pe aci să înece pe Alesandru. 
Dar el fugi şi- i zise: 

— Dar nu ţi-e ruşine, chiar pe mine vrei să mă îneci, unde ţi-am spus ce-a zis 
Dumnezeu sfântul? 

Apa atunci s-a ruşinat şi s-a tras în matca ei zicând: 

— Cum n-am ştiut mai degrabă, că nu scăpai tu din undele mele! 

Acum Alesandru merse aţă la boier acasă şi ajunse chiar pe înserate. 

— Noa, da chematu-l-ai? zise boierul. 

— Chemat! răspunse Alesandru. 

— Şi vine? 

— Vine, de bună seamă, vine dacă-i face şi dumneata lucrurile care le-am 
făcut eu, dar până atunci, ba! 

Auzind domnul cuvintele acestea cutezătoare ale lui Alesandru, se mâinie atât de 
tare, de porunci slujilor să-l bage în fiare şi în pente, din tălpile picioarelor până-n 
grumaz, şi să-l bage într-o pivniţă, şi acolo să-l închidă să nu poată scăpa, că dimineaţă 
îl spânzură pentru cutezarea vorbelor celor nesocotite. Toată noaptea o petrecu 
Alesandru acolo, rugându-se la Dumnezeu. Când fu de către ziuă, veni Dumnezeu la 
uşa pivniţii şi strigă: 

— Aici eşti, Alesandre? 

— Aici, Doamne! 

— Dar ieşi afară! 

— Că nu pot, că sunt băgat în fiare şi-n pente până-n grumaz! 

— Ia mişcă-te oleacă! 

Şi cum se mişcă Alesandru, odată-i căzură fiarele de pe el ca şi când ar fi fost 
putrede, şi uşa se deschise singură, şi ieşi afară de mulţumi lui Dumnezeu că l-a 
scăpat. 

— Noa, Alesandre, zise Dumnezeu, dar mergem la boierul la prânz ori să 
mergem la tine? 

— Ba să mergem la mine mai întâi, că fi-va timp de mers la el şi după aceea. 

Şi merseră la Alesandru acasă. Bucuria muierii şi-a copilaşului că se mai văd, dar 


bucuria şi-a lui Alesandru că a ajuns în pace la ai săi. Acum Alesandru porunci nevestei 
să facă prânz, că iată chiar şi Dumnezeu prânzeşte azi la ei. 

Şi se puse să facă ce ştia ea mai bun de mâncare, dar Dumnezeu zise: 

— Să-mi frigi să mănânc ce-aveți voi mai drag la casă! 

Atunci Alesandru numaidecât porunci să arză muierea cuptorul şi, când era ars gata, 
trase jarul şi duse copilul pe lopată, şi zvârr cu el în cuptor, apoi puse jarul în gura 
cuptorului şi intră înăuntru de mai povesti cu Dumnezeu. 

Preste vreun ceas de vreme merse el să aducă copilul fript să-l pună înaintea lui 
Dumnezeu. Adică minunea minunilor! 

Copilul se juca cu două mere de aur şi cânta în treaba lui, cum cântă copiii. 

Văzând Alesandru şi muierea lui minunea asta, căzură cu feţele la pământ şi 
mulţumiră lui Dumnezeu. 

Iar Dumnezeu îi ridică de jos şi le zise: 

— Să ştiţi că boierul în clipita asta a plesnit de necaz căci nu te află în 
pivniţă să te spânzure; de azi încolo nu mai eşti iobagi, ci domn în casa ta, şi în scurtă 
vreme niciun iobag nu va mai fi în lume. 

Aşa s-a şi întâmplat; iobăgia a căzut; dar cel dintâi care a scăpat de iobăgie a fost 
Alesandru cu muierea lui, cu Zâna Apelor, care, de n-au murit, şi astăzi trăiesc şi 
măresc pe Dumnezeu. 


Auzită şi scrisă în Săncel. 
Tei-Leganat 
poveste românească 


Erau odată, cică, un moşneag şi o babă. Copii nu avusese, şi-aşa ar fi voit să aibă, 
de se dădeau în vânt după ei. Baba mai ales, veşnic se ruga lui Dumnezeu să se 
milostivească cu ea şi să-i dăruiască un copil. Dumnezeu ştie, însă, când trebuie să 
dea omului ce cere şi când nu. Baba copii n-a mai făcut şi de dor de a avea şi ea, îşi 
făcu un leagăn şi în el puse, în loc de băiat, un lemn de tei ce-l înfăşase şi-l 
îmbrobodise ca pe copii. Se vede că ajunsese baba în mintea copiilor. 

Legăna baba în una, când avea vreme, albia copilului şi-i cânta. De la o vreme 
numai ce aude plâns de copil în leagăn. Baba s-a speriat, dar când s-a uitat şi a 
văzut în locul lemnului un băiat mândru şi frumos cum altul nu mai era în lună şi 
în soare, nebuni de bucurie. Plângea biata babă, râdea, alerga pe afară şi nu mai 
ştia cum să mulţumească lui Dumnezeu că i-a ascultat ruga. 

Cum vine moşneagul de la lucru, baba, ca o zăludă îi iese înainte şi-i arată băiatul. 

Când îl văzu moşneagul aşa mândru şi frumos, cu râvnă şi mare duh plecat ridică 
ochii în sus, mulţumind lui Dumnezeu că le-a dat sprijin bătrâneţilor. 

Moşnegii botezară pe băiat şi-i puse numele Tei-Legănat. 

Cumetria fu chefoasă şi plină de bunătăţi, căci moşnegii se ţineau bine, batâr că erau 
singurei. 

Tei-Legănat creştea văzând cu ochii. Cât creşte un băiat de azi într-un an, el 
creştea numai într-o zi. Peste vreo doi ani el era cogeamite milian, ca toţi flăcăii, cu 
care se lua la trântă şi pe care-i dovedea pe-un cap. 

într-o zi vede Tei-Legănat într-un cui în cămară puşca moşneagului, din 
tinereţe. Niciuna, nici două, o ia, se îmbracă şi se duce cu ea în pădure la vânat. 
Degeaba cerca baba să-l oprească, Tei- Legănat îşi căuta de drum. 

Ajungând în pădure, merge trei zile şi trei nopţi. Cum mergea prin codru, dă peste 
un om care nu făcea alta decât copacii ce erau drepţi îi strâmba, iar pe cei strâmbi îi 
îndrepta. 

Cum îl vede Tei-Legănat, îl întreabă: ce strică copacii? 


Strâmbă-Lemne, căci el era, îi răspunde că nu-i treaba lui să ştie, dar, dacă vrea, 
să se prindă amândoi fraţi de cruce, că i-o fi de folos vreodată. Tei-Legănat se prinde 
frate de cruce cu Strâmbă- Lemne, şi amândoi se iau prin pădure. Merg cât merg, şi 
ajung în nişte munţi pietroşi. într-un ţanc de munte şedea un om şi veşnic sfărâma 
piatră. Tei-Legănat se prinde frate de cruce şi cu Sfarmă- Piatră şi tustrei îşi căutară 
de drum. Ajunseră într-o pădure. 

Aici îşi făcură o colibă şi câte unul cu ziua rămânea la făcut bucate, iar ceilalţi doi 
se duceau la vânat. 

în ziua întâi rămâne Strâmbă-Lemne. Face el nişte bucate ca acelea şi stătea 
înaintea focului aşteptându-şi fraţii. 

Cum stătea Strâmbă-Lemne pe gânduri, numai ce vine o onanie de om mititel ca 
de-o-palmă cu o barbă cât un cot. Statu-palmă-barbăcot, căci el era, se repede la foc 
şi din câteva înghiţituri soarbe mâncarea lui Strâmbă-Lemne din oală. Strâmbă- 

Lemne îl prinde de barbă, crapă un lemn şi-i pune barba acolo. 

Când vin de la vânat Tei-Legănat şi Sfarmă-Piatră, găsesc pe Statupalmă-barbă-cot 
cu barba în lemnul cel crăpat şi pe Strâmbă-Lemne suduind şi făcând alte bucate. 

Tei-Legănat se duce la Statu-palmă-barbă-cot şi-i dă drumul. El se făcu nevăzut. 
Strâmbă-Lemne sfârşi bucatele şi după ce mâncară, se odihniră bine. A doua zi 
rămase să facă bucate Sfarmă-Piatră. Dar şi Sfarmă-Piatră păţi aceeaşi istorie cu 
Statu-palmă-barbă-cot, ca şi Strâmbă-Lemne. Când se întoarse Tei-Legănat de la 
vânat şi văzu pe Statu-palmă-barbă-cot cu un stan de piatră pe barbă, îl umflă râsul 
şi, ducându-se la el, rostogoli stânca şi dete drumul lui Statu-palmăbarbă-cot, de se 
făcu iar nevăzut. 

A treia zi rămase la făcut mâncare Tei-Legănat. El pregăti două rânduri de bucate 
şi când se întoarseră fraţii lui de la vânat, nu mai văzură pe Statu-palmă-barbă-cot, 
căruia Tei-Legănat îi duse mâncare, şi bucatele erau cum sunt mai bune, nici reci, 
nici fierbinţi. 

După ce mâncară bine se luară tustrei şi se duseră prin munţi şi ajunseră pe moşia 
unui împărat. Paznicii împăratului, găsind pe Strâmbă-Lemne stricând pădurea, îi 
prinseră pe tustrei şi-i duseră la împărat. împăratul, după ce-i probozi urât, încât era 
să-i şi bată, le hotări, văzând pe Tei-Legănat aşa de îndrăzneţ şi frumos, că scapă de 
el, dacă le va scoate de la zmei pe cele trei fete ale lui. 

împăratul le mai spuse că, dacă ei scot fetele de la zmei, le dă fiecăruia câte una 
de soţie şi împărăţia. 

Tei-Legănat se prinse să scoată fetele de la zmei. 

După ce luă de la împărat bani de cheltuială şi haine de primeneală, porni înainte cu 
Dumnezeu. 

Merseră vreme multă, ţări, mări şi munţi şi ajunseră la o fântână, pe unde te 
puteai duce în «lumea neagră», căci zmeii ce furaseră fetele împăratului acolo 
vieţuiau. 

Ca să mergi de pe «lumea albă» în «lumea neagră» trebuia să-ţi dai drumul prin 
fântâna zmeilor. Se vâri întâi Strâmbă-Lemne. El lăsă cuvânt ca atunci când va 
scutura funia, să-l scoată înapoi. Nu se dase drumul funiei cu care se coborau în 
fântână nici pe jumătate, şi numai ce vede Tei-Legănat că se scutură funia. 

— Ce-ai păţit, măi Strâmbă-Lemne, de-ai scuturat funia aşa degrabă? 

— Da ce să pățesc? Ia nu poţi să trăieşti în putoarea ceea mare care vine din 
fundul fântânii. 

Lasă că mă vâr eu, zise Sfarmă-Piatră. Dar şi el păți ca şi StrâmbăLemne. Atunci se 
vâri şi Tei- 

Legănat. El lăsă cuvânt că, dacă va scutura funia, mai tare să-i dea drumul. 


Merse, merse Tei-Legănat trei zile până ce ajunse în fundul fântânii. 

Acolo, ce să vadă? Şerpi, balauri, broaşte cât casele. Tei-Legănat se dă cu paloşul 
printre jivine, şi le omori pe toate. 

Scăpând de acele urâte locuri, pomi spre curţile zmeului celui mai mare. 

Vai, mândru mai era! Alt soare, mai frumos ca al nostru, strălucea. Altă lună, mai 
strălucitoare cum avem noi, era acolo, şi nişte grădini, mai frumoase ca raiul. Cum 
ajunse Tei-Legănat la curţile zmeului, se duse la fata împăratului. Ea, cum îl văzu, 
zise: 

— Vai, ce voinic mândm şi frumos eşti, şi cum are să te omoare câinele de 
zmeu când te-a vedea! 

— Dar unde-i dus el amu? 

— E dus la vânat. 

— Şi de pe ce-l cunoşti când vine? 

— Azvârle buzduganul de trei mile de loc, şi atunci bucatele trebuie să fie 
nici reci, nici fierbinţi. 

Cum stăteau ei de vorbă, numai ce aud buzduganul în poartă, în uşă, în casă. Tei- 
Legănat îl 
repede înapoi de cinci mile de loc, şi când a trecut pe lângă urechea zmeului, i- 

a retezat vârful urechii. 

Zmeul a început a da pinteni calului şi a fugi spre casă, dar calul nu voia să 
meargă. Când ajunse la podul de aramă, calul a început a sforăi şi a ciuciuli urechile. 
Zmeul i-a zis: 

— Hi! calule, mânca-ţi-ar corbii carnea şi ciolanele roade-ţi-le-ar câinii, că 
doar nu-i câinele de Tei-Legănat sub pod ca să te sperii de el. 

Atunci numai ce iese Tei-Legănat de sub pod şi-i spune: 

— Cum vrei să ne luptăm? Cu paloşele să ne tăiem, ori în trântă să ne 
trântim? Zmeul i-a zis: în trântă să ne trântim, trup la trup, că-i mai drept. Atunci, 
unde s-a luat Tei-Legănat cu zmeul la trântă! întâi l-a trântit zmeul pe Tei-Legănat 
până la brâu. Unde nu se mâinie TeiLegănat, şi când l-a izbit o dată pe zmeu, l-a 
vârât în pământ până la gât. Atunci Tei-Legănat scoate paloşul şi-i taie gâtul. 
încălecă apoi pe calul zmeului şi se duse la curţile lui. 

Fata împăratului, când l-a văzut, nu mai putea de bucurie. 

— Ce făcea zmeul cu curţile lui, când se ducea undeva? 

— Pocnea din biciul ist din cui de trei ori şi le făcea două mere. 

Tei-Legănat ia biciul, pocneşte de trei ori, face curţile două mere şi le dă fetei 
împăratului. 

După ce a scăpat fata cea mare, se duce la curţile zmeului celui de mijloc şi-l 
brânceşte şi pe el ca şi pe cel dintâi. 

îi mai rămăsese să scape pe fata cea mică, care-o ţinea zmeul cel mic. 

Scăpase el uşor pe fetele cele mari, de la cei doi zmei. Pe cea mai mică însă era mult 
mai greu, căci avea mult de muncă, şi chiar zmeul ist mic era mult mai voinic ca 
ceilalţi. 

După ce trece prin nişte păduri urâte, pline cu şerpi, broaşte şi tot felul de dihănii, 
ajunge la curţile zmeului. 

Cum îl vede fata împăratului, îi zice: 

— Vai, ce voinic mândru şi frumos eşti, şi cum are să te prăpădească câinele 
de zmeu când te-a vedea? 

— Dar unde-i dus? 

— La vânat. 

— Şi pe ce semne ştii când vine? 


— Azvârle buzduganul de şapte mile de loc şi atunci bucatele trebuie să fie 
nici reci, nici fierbinţi. 

Şi cum vorbeau ei, numai ce aud buzduganul în poartă, în uşă şi în casă. Tei-Legănat 
îl repede de nouă mile de loc, şi când a trecut pe lângă urechea zmeului i-a retezat-o 
din loc. 

Când era pe la podul de aur, calul zmeului a început a forăi şi a se da înapoi. 

Zmeu-i zice: 

— Hai, mânca-ţi-ar corbii carnea şi câinii ciolanele. Ce, crezi că sub pod e 
câinele de Tei- Legănat? 

Atunci numai ce iese Tei-Legănat şi-l întreabă: 

— Cum vrei să ne luptăm: din trântă să ne trântim, ori din paloşe să ne 
tăiem? 

— Ba din trântă să ne trântim, că-i mai dreaptă. Atunci se încep a se lupta: 
de dimineaţă şi până- n seară se trântiră, şi nu se da niciunul. 

Amu le era sete şi foame; zmeul vede o cioară şi-i zice: 

— Dă-mi oleacă de apă, că ți-oi da hoitul lui Tei-Legănat să-l mănânci. 

Tei-Legănat zice către cioară: 

— Dă-mi apă să beau, că ți-oi da hoitul de la trei zmei să-l mănânci tu cu 
toate neamurile tale. 

Atunci cioara se repede la un iaz, ia cu clonțul apă şi picură în gura lui Tei-Legănat 
câteva 
picuşuri. 

Tei-Legănat prinse la putere, şi când l-a izbit o dată pe zmeu, l-a vârât în pământ 
până la gât. 

Apoi cu paloşul i-a tăiat capul şi l-a omorât. 

Casele zmeului le-a făcut două mere şi le-a dat fetei celei mai mici, care era cea mai 
frumoasă dintre fetele împăratului şi pe care TeiLegănat îşi puse ochii. Tei-Legănat luă 
fetele împăratului, merse cu ele la fântână, pe unde trebuia să iasă din «lumea neagră 
«în «lumea albă». Tei-Legănat prinde funia şi o scutură. Scuturătura vine înapoi. 

La gura fântânii aşteptau deci cei doi fraţi de cruce ai lui TeiLegănat. El pune în 
patul cel ce era agăţat de funie pe cele trei fete şi scutură funia. Patul începe a se urca, 
şi Tei-Legănat rămase singur. 

Când văzură Strâmbă-Lemne şi Sfarmă-Piatră fetele, nu mai putură de bucurie. Ei 
dădură drumul patului ca să-l scoată afară şi pe TeiLegănat. 

Sfarmă-Piatră şi Strâmbă-Lemne se sfatuiseră ca să-l urce până la jumătatea fântânii 
pe TeiLegănat şi să-i dea drumul, ca să scape de el. 

Tei-Legănat însă se temea de aşa ceva, şi ca să-i încerce, pune în pat un bolovan şi 
scutură funia. Patul începe a se urca şi după o bucată de vreme numai ce aude o 
pocnitură. Cei doi duşmani ai lui TeiLegănat dăduseră drumul patului cu bolovanul. 

Tei-Legănat, văzând şiretlicul tovarăşilor lui, pomi iar «în lumea neagră». Merge cât 
merge şi ajunge la curţile lui Statu-palmă-barbăcot. Când l-a văzut moşneagul, nu mai 
putu de bucurie. 

Ospăţuri ca acele îi făcu, şi-l întrebă ce vânturi îl aduc pe acolo? 

Tei-Legănat povesti lui Statu-palmă-barbă-cot pătăraniile lui cu zmeii şi cu cei doi 
tovarăşi ai lui, şi-l rugă să-l înveţe ce să facă pentru a ieşi pe «lumea albă». 

— Nimeni n-ar putea să te scoată de aici, fătul meu, decât numai pajura din 
pădurea zmeului cel 
mare. Pajura aceea pe fiecare an scoate doisprezece pui, şi nici de unul n-are parte, 
căci când se duce după mâncare, vine un balaur şi-i mănâncă. Dacă-i putea să omori 
balaurul, ea te va scoate de la necaz. 


Statu-palmă-barbă-cot mai dăscăli pe Tei-Legănat cum să se poarte cu pajura 
şi pe urmă se despărţiră. 

— Pentru că n-ai fost rău, ca tovarăşii tăi, ai scăpat bine de la mine. Dar 
dacă ai fi fost şi tu ca ei, apoi cu zile nu scăpai de la mine. 

Tei-Legănat merse în pădurea zmeului cel mare şi ajunse la cuibul pajurii. 

Tocmai atunci ieşea 
dintr-un iezer şi balaurul ca să mănânce puii pajurii. Tei-Legănat scoate paloşul 
şi dintr-o tăietură 
retează capul dihaniei de balaur şi scapă puii de moarte. 

Când l-au văzut puii, nu mai puteau de bucurie. 

— Când te-a vedea mama, are să te înghită de bucurie. 

Atunci ei l-au făcut un fulg şi l-au pus sub aripa celui mai mic. 

Când a venit pajura şi i-a văzut, era să moară de bucurie. 

— Cine v-a scăpat, dragii mamei? 

— Un flăcău voinic şi frumos, îi răspunseră ei. 

— încotro s-a dus? 

— La răsărit, răspunseră ei. 

Pajura, ca o vântoasă, se repezi spre răsărit, ca să găsească pe cel ce i-a scăpat 
puii, dar nu l-a găsit. 

— încotro a apucat, dragii mamei? 

— înspre apus. 

Repede iarăşi apucă spre apus, dar nici urmă de flăcău n-a găsit. 

După ce mai fugi spre amiază şi spre miazănoapte, puii ziseră: 

— Noi, mamă, ţi-om spune unde-i voinicul care ne-a scăpat, dacă ne 
fagăduieşti că nu-l vei mânca. 

— Nu-l mănânc, dragii mamei. 

Atunci puiul cel mic scoase de sub aripă o peniță mică şi-o aruncă jos. 

Din ea ieşi un flăcău mândru, de nu mai era altul ca el. Pajura îl înghiţi de 
bucurie, şi când îl vărsă, Tei-Legănat era de-o mie de ori mai frumos ca înainte. 

— Ce pofteşti de la mine, voinice, pentru binele ce mi-ai făcut? 

— Să mă scoţi în «lumea albă», răspunse Tei-Legănat. 

— Pregăteşte să ai douăsprezece vase de vin şi doisprezece boi fripți, şi 

mâine mergem. 

Tei-Legănat se duse pe moşia zmeului cel mare, luă şi fripse doisprezece boi, 

cumpără 
douăsprezece buţi de vin şi în zori de ziuă se puse pe aripile pajurii cu boii fripţi 

şi cu vinul. 

Merseră, merseră cale lungă, peste ape şi munţi, văi şi dealuri. De câte ori îi era 

foame pajurii, 
Tei-Legănat îi da câte un vas de vin şi câte un bou fript. Atâta drum merseră, încât, 
când era aproape să-l scoată din fântână, nu mai rămăsese lui Tei-Legănat decât un 
pahar de vin. Carne nu mai avea defel. 

— Dă-mi să mănânc şi să beau, zise pajura, că nu mai pot de foame. 

— N-avem decât un pahar de vin, răspunse el. Dă-mi came să mănânc de 
unde ştii, că nu mai pot, şi ne prăpădim amândoi. Atunci Tei-Legănat taie din talpa 
piciorului o bucată de carne şi-o dă pajurii. 

De-atunci are omul în talpa piciorului lipsa de came între călcâi şi degetul mare. 

— Bună-i carnea de om, zise pajura. De ştiam mai demult că e aşa de 
bună, te mâneam până acum. Mai merseră cât mai merseră şi după câtăva vreme 
Tei-Legănat se văzu iarăşi pe «lumea albă». 


Merse el cât merse şi ajunse la curtea împăratului cel cu fetele. 

Fetele cele mari se măritase, una după Sfarmă-Piatră şi una după Strâmbă-Lemne. 
Cea mică, din pricină că n-a ascultat pe tată-său să se mărite după un fecior de 
împărat, o dăduse slugă la curţile 
lui Strâmbă-Lemne. 

Când a auzit împăratul păţaniile lui Tei-Legănat şi drăciile lui Strâmbă-Lemne şi ale 
lui Sfarmă- Piatră, se încruci. Insură pe TeiLegănat cu fata lui cea mică, îi dărui toată 
împărăţia lui şi a trântit o nuntă cum n-a fost alta pe lume, la care a poftit şi pe 
moşneagul şi pe baba ce-au crescut pe TeiLegănat. 

La nunta lui Tei-Legănat aş fi jucat şi eu dacă eram pe atunci, că el nu se ferea de 
ţărani ca boierii de azi. 

Şi-am încălecat pe-o căpşună şi v-am spus şi eu o minciună. 


Trişti-Copil şi Inia Dinia 


poveste românească 


A fost, a fost, că dacă n-ar fi fost, nu s-ar povesti, nici eu a lehăi ca un purice-a 
plesni. Şi eu nu-s de când poveştile; îs mai dincoace cu vo două-trei zile. Poveştile pe la 
poartă trecea când pe mine mama mă făcea. Ş-am luat şi eu una de coadă, ş-am zvârlit- 
o peste poartă, şi ţ-o spun amu dumitale. 

Cică era un împărat bogat de nu se mai afla altul ca el pe sub soare: bani, măi, aur şi 
argint... ciubere pline de galbeni. Ş-avea numai o fată. Şi ce i-a venit fetei prin minte, c- 
a zis către tată-su: 

— Tată, să-mi faci o mănăstire. 

— T-oi face, draga tatei. 

— Da iacă cum să mi-o faci: să fie numai de aur şi din argint din sorocoveţi, 
că ştiu că ai de unde... 

Cum n-avea să i-o facă dacă era plin de avere, cum îi stupul! Undea-nceput a scoate 
cu ciuberele bani ş-a plăti la meşteri ş-a dat în scurtă vreme gata mănăstirea: cât din 
bani zidită, cât cu aur şi argint poleită. Mănăstirea era cam strâmtuţă, nu-i vorbă, dar 
înaltă. 

— Tată - zice fata - eu aici singură, în mănăstirea asta, n-oi şedea. Să te duci 
prin ţară şi să cauţi douăsprezece fete tot aşa de tinere şi frumoase ca şi mine, să nu 
mă cunosc eu dintre ele. 

Şi s-a dus împăratul ş-a căutat şi-a găsit numai unsprezece fete; iară după ce le-a 
găsit le-a adus acolo la mănăstire. 

— Da, unde-i cea de a douăsprezecea? 

— D-apoi n-am găsit-o. 

— Se află să n-o fi găsit? 

— Nu-i vorbă, am dat eu peste una, tot aşa de la fel ca voi; da iacă cum îi 
pricina de n-a venit: fata aceea a avut mamă şi mă-sa după ce-a făcut un copil, a trăit 
numai v-o trei zile, ş-a murit, ş- amu a rămas fata să-ngrijească de băiat. 

— Numai asta-i toată pricina? D-apoi cât îi împărăţia mnitale de mare nu s-a 
găsit cineva să crească un biet copil? Cât de tară zăbavă, s-aduceţi fata cu copilul aici. 

Ş-au adus slujitorii fata cu copilul (cu frate-su). Da, ce frumuseţe de copil, de nu mai 
era altul ca el pe sub soare! Cum l-a văzut fatampăratului, îndata mare i-a adus o 
dădacă şi i-a poruncit: 

— Ia copilul şi să mi-l creşti într-o zi, ca alţii într-o lună; şi-ntr-o lună, ca alţi 
într-un an. 


— Aşa oi face. 

La un an băiatul era mărişor, putea umbla, putea grăi, cum ar fi unul de iştialalţi la 
zece- doisprezece ani. 

Pe fata-mpăratului o chema Inia Dinia. Iar băiatului, ş-a bătut multă vreme capul 
cum să-i puie numele, şi s-a ales că pe băiat să-l cheme Trişti-Copil. 

Amu aude fata că-ntr-o ţară depărtată este o şcoală împărătească ş-a zis, către tată- 
su: 

— Babacă, să iei şi să duci băiatul la şcoala aceea, c-aista, pe cum văd eu, 
are să fie om scump. 

Ş-a pus împăratul doi cai la trăsură şi s-a dus peste nouă mări, peste nouă ţări, peste 
nouă vineţii, 

a şaptea-mpărăţie. După ce-a ajuns acolo, i-a lasat băiatului bani de cheltuială, iar el ş- 
a luat drumul spre casă, ş-a mers multă lume-mpărăţie, ca cuvântul din poveste, mai 
înainte este. Dar la 
despărţire, Inia Dinia a zis către băiat, că oricât de mult a şedea acolo la 
şcoală, de ea să nu pomenească, pentru că de-o pomeni, Trişti-Copil, acasă 
nu degrabă a veni. 


Cum a intrat băiatul în şcoală, numai o dată i-a arătat calfa pe 
hârtia asta, pe ceealaltă, pe cărţi — 
şi când a venit şi l-a luat la cercetare, singur calfa s-a mirat: Măi, că 
nici aşa băiat, încănu mi s-a 
dat 


ochii a vedea şi urechile a auzi. Aista are să fie mare om la vremea vremii! 

A stat el în şcoala aceea preţ de-un an, şi-n vremea asta, toată cartea a-nvățat-o, 
mai-mai că-l întrecea pe calfa. 

La împlinirea anului, s-a dus la-mpăratul cel cu şcoala ş-a zis aşa: 

— înălţate-mpărate, eu de-amu mă duc acasă. Cartea cât am avut de 
învăţat am învăţat-o: n-am la ce mai sta să mai mănânc pâinea străinului. 

— Dă, măi băiate! Dacă nu vrei să mai stai, cu de-a sila nu te poate ţine 
nimenea. Ş-apoi alta: măi dragul tatei - zice către un fecior care-nvaţase cu Trişti- 
Copil - adă v-un pahar de rachiu şi cinsteşte băiatu ista, că la drum i-a prinde bine. 

Şi i-a dat un pahar de rachiu. Când să-l puie la gură, răspică TriştiCopil: 

— Aai! bogdaprosti, să fie de sănătatea dumnitale, înălțate bezede. 

Ş-a băut paharul, de duşcă. 

— Mai dă-i unul - zice Împăratul. 

Când l-a pus la gură a zis că să trăiască înălţatul împărat şi să fie de sănătatea lui. 

— Mai dă-i un pahar, măi! 

Când l-a pus la gură şi pe-aista, a zis că să trăiască toată gloata împărătească şi să 
fie de sănătatea înălţatei împărătese. 

— Mai dă-i un pahar, măi băiate, că-i drumul depărtat. 

Când l-a mai pus şi pe-aista la gură, a zis că să trăiască toţi oamenii 
împărăteşti şi să fie de sănătatea Iniei Diniei. 

— Da cine-i aceea Inia Dinia, măi băiate? 

— Da cine să fie? Aceea-i stăpâna me (a); aceea m-a crescut şi m-a dat pe 
mine la carte. 

— Noa, de-amu să stai aici, că nu-ţi dăm drumul acasă. 

— D-apoi de ce? 

— D-apoi ia, până ce n-a veni stăpână-ta; că vrem şi noi să ştim cine-i 

aceea Inia Dinia. 

— Cum are să vie ea, dacă nu ştie nimica ce-i de capul meu? 


— A veni ea, la un an, la doi, la trei; ce mai la deal, la vale, până n-a veni 
ea, nu-ţi dăm drumul. Să-l puneţi la opreaiă, măi! 

Şi l-au pus la opreală pe Trişti-Copil. Nu era închis, avea voie să umble pe-afară 
prin ogradă, far' decât n-avea voie să se ducă acasă. Urât îi mai era bietului băiat, 
sărmanul! Umbla şi el când încolo, când încolo, mai dihai decât un om beat. 

Amu, ce-i vine-mparatului prin minte: să-şi facă nişte dinaluri (binale). Adus-a 
lemne multe; tocmit-a meşteri şi s-a apucat de lucru. A dat lemnele la topor, la bardă, 
la şfară, ş-apoi s-a apucat de-nchiet. Trişti-Copil şedea toată ziua pe lemne şi se uita 
la meşteri cum lucrau. După ce-a închiet lemnele, le-a ridicat sus, care-şi la locul lor; 
iar băiatul s-a suit şi el acolo sus. 

Da, zice calfa meşterilor acelora: 

— înălțate bezede! Ce şezi, rogu-te, aşa de scârbit? 

— Nu-mi mai zice bezede, că eu nu-s bezede, eu nu-s de-aici. Eu îs cine 

ştie de unde: de peste 
nouă țări, de peste nouă mări, de peste nouă vineţii, a şeptea-mpărăţie. 

— Ee, poi dă, dragul meu, cu mâna ţ-aş lua durerea de la inimă; dară dacă 
nu pot! 

— Ştii ce una, calfa? 

— Şti dacă mi-i spune. 

— Eşti dumneata meşter? 

— D-apoi mai este ca mine altul pe podul pământului? 

— Putea-u-ai să-mi faci un cobuz? 

— Ahăăă, mă miram, ce-ai să mă-ntrebi. Ţi l-oi face cât de degrabă. 


— Şi cât mi-i cere? 

— Nu mult; ia, de-o ocă de rachiu. 

— Ţ-oi da şi de două ocă, numai să mi-l faci. 

S-apucă meşterul de cobuz; dar numai seara la lumânare lucra la el, că ziua nu 
dovedea cu lucru- mpărătesc. În trei seri a dat cobuzul gata. Când l-a pus Trişti-Copil 
la gură, aşa cânta de se răsuna palatul. 

A doua zi s-a suit acolo sus şi aceea cântare cânta biatul, că s-a auzit răsunetul 
tocmai la mănăstirea Iniei Dini ei. 

— Fetelor - zise ea, dac-a auzit sunetul cobuzului - cântarea asta nu-i a 
altuia, tară numai a lui Trişti-Copil. El trebuie să fie la opreală. M-a pomenit cumva 


pe mine, şi iacă amu nu-i dau 
drumul. Degrabă vă gătaţi cu ce aveţi voi mai frumos şimai minunat şi 
să mergem la băiat. 


Şi s-au-mbrăcat ele şi s-au gătat, au încuiat mănăstirea şi-au ieşit cu toatele afară. 

— De-amu ţineţi-vă de mână. 

Ş-acelea puteri le-avea Inia Dinia că numai ce s-a înălţat toată ceata în văzduh, şi 
cât te-ai şterge la un ochi, a ajuns la împăratul cel ce oprise pe băiat. 

S-a minunat împăratul de frumuseţea femeii acesteia. 

— Da la ce-ați pus băiatul la opreală? 

— Da ca să vii să te văd şi eu cine eşti. 

— Apoi bine, iacă asta-s, care mă vezi. Dar băiatul unde mi-i? 

— Da ia, într-o odaie de-acestea. 

Atunci numai ce iese şi Trişti-Copil. 

— Aşa-i că n-ai ascultat de sfatul meu? Aşa-i c-ai pomenit de mine? 

— Apoi aşa-i. 

— De-amu, dragul meu, du-te acasă şi să-ţi faci un băț de fier şi opinci de 
fier. Ş-atunci mi-i găsi, când s-o roade băţul, de-a rămâne numai cât ţii în mână, şi 
opincile să se roadă pân-or rămâne numai nojiţele! Să mă cauţi la mănăstirea Calu 
Gastru într-un pai reazemă şi într-un păr spânzură. 

Unde s-a dat băiatul meu la plâns, de se scutura cămaşa pe dânsul, pentru că 
vedea că rămâne singur pe lume. 

— Nu umbla a-ți mai face inimă rea - zice Inia Dinia - c-aista-i canunul. 
Eu, de aceea mă duc la aceea mănăstire, ş-apoi de-acolo are să-ți fie bine. 

Şi s-au ridicat în văzduh Inia Dinia cu cele douăsprezece fete şi sau făcut 
nevăzute; iar Trişti- Copil s-a pornit spre casă. Dac-a ajuns acasă, ş-a făcut opinci de 
fier şi băț de fier ş-a plecat spre mănăstire. Da, în mergerea lui, nu mai avea drum 
hotărât. Apuca peste dealuri, peste văi şi peste păduri. De la o vreme a ieşit din nişte 
păduri ş-a văzut cam depărtişor nişte curţi. El a mers până de- aproape; dar n-a tras 
deodată la curţi, a tras la nişte odăi. Cei de la odăi l-au întrebat că-n ce fel umblă el 
pe-acolo „de unde eşti şi unde te duci?” 

— Şti-mă Dumnezeu. Nu mi-ți primi să vă slujesc, să capăt o bucăţică de 
mămăligă, să nu pcei*% de foame. 

— D-apoi te-om primi, măi. Dar carte ştii v'oleacă? 

— Ştiu oleacă. 

Şi-l iau şi-l duc la şcoala împărătească. Calfa de-acolo cum l-a văzut, l-a-ntrebat dacă 
ştie carte. 

— Ia, oleacă ştiu. 

Şi-i dă băiatului nişte cărţi să cetească. Şi când a prins el a citi, a rămas calfa ca 
cum ar fi încremenit. 

— Măi, măi, carte ştiu; dar acesta mai mai să mă-ntreacă! 


589 să nu pier 


Văzând el că Trişti-Copil îi dobă de carte, n-a mai stat de dânsul să-l înveţe, că n- 
avea ce. L-a pus să cerceteze pe ceilalţi ucenici. Da amu, o seamă de ucenici au prins 
ciudă pe ist străin şi s-au sfătuit să-l bată, să-l alunge de-acolo. Un băiat de aceia, 
mai mare de trup şi mai zdravăn, a început a cata pricină lui Trişti-Copil, a sărit la el 
şi l-a bătut. 


589 să nu pier 


Văzând străinul c-aici nu poate trăi, aşa cam pe după miezul nopţii, a luat şi s-a 
pornit spre mănăstirea Calu Gastru. 

Când dimineaţa, calfa dă de băiat că nu-i. Nu se da nimenea să spuie din ce 

pricină nu-i.Ce folos 
c-a aflat de ce n-a vrut să mai steie; amu cela era dus în lumea lui. 

Noi să lăsăm pe Inia Dinia acolo la mănăstire şi să vedem ce-a mai făcut Trişti-Copil. 

El mergând pe drum a dat de-o pădure, a dormit noaptea într-o poiană din mijlocul 
ei, şi a doua zi pe-amiază a ieşit din pădure şi cum a ieşit, s-a făcut înaintea lui un şes 
cât vedeai cu ochii. Pe şesul acela se vedeau de departe doi, isbindu-se; dar ce era, el 
nu putea să ştie. Să fie oameni, să fie cai, măi... ce să fie? Când se mai apropie, vede o 
zmeuaică bătându-se cu o drăcoaică. Dar ce bătaie se băteau, Doamne! Se făceau două 
roţi de foc... şi când se izbeau una-n alta săreau bucăţile şi scânteile din ele cine ştie 
unde. 

Dacă l-au văzut, au început a se ruga să le judece el şi cum le-a judeca el aşa s-or 

lăsa şi ele. 

— De ce vă mâncaţi voi şi vă bateţi în felul acesta? zice TriştiCopil. 

— Iacă de ce - răspunde drăcoaica; zmeuaica a făcut copilul acesta, şi după 
ce l-a făcut, l-a lăsat, ia, încolo; i-a fost lene să-l crească. Eu l-am luat şi m-am necăjitşi 

l-am crescut până 
starea 
în care-l vezi, ş-amu vrea să mi-l ieie crescut gata. Apoi îi cu dreptu? 

— Zmeuaică, să laşi băiatul drăcoaicei, dacă ț-a fost urât şi greu a-l creşte. 
Ai fi bucuroasă să vii la masă de-a gata. Să te duci, zmeuaică, în drumul tău, şi tu, 
drăcoaică, cu băiat cu tot, în drumul tău; dacă vă place. 

— Ai... îţi mulţumesc de facerea de bine; pentru treaba asta să ştii că te- 
oi ajuta şi eu cât de curând, zice drăcoaica. 

— Fi-ţ-ar de cap şi de ciolane, că mi-ai luat băiatul, zise zmeuaica. 

Trişti-Copil le-a lăsat şi s-a dus unde-avea de dus. Zmeuaica a apucat şi ea într-o 
parte; drăcoaica cu băiatul a rămas pe loc. După 

Trişti-Copil şi Inia Dinia ce Trişti-Copil s-a depărtat, că de-abia-l mai puteai 
vedea, zice drăcoaica sfătuindu-se cu băiatul ei: 


— Trişti-Copil ne-a făcut nouă un bine. Se cuvine ca şi noi să-i facem 
bine. Să te duci să-l ajungi 
şi să-i fii de ajutor, că în drumul lui are să treacă peste nişte ape, şi l-or 
sluţipodarii. 


— Mă duc, mamă, să-l ajung. 

Şi cât te-ai şterge la un ochi, a fost pe-aproape de Trişti-Copil, care s-a cam speriat 
văzând pe fiul drăcoaicei că vine ca un nour. 

— Nu te teme nici leacă, pentru că eu nu vin nici c-un rău, far' vin să-ţi fiu 
mâna de-ajutor până ce-i trece trei ape, c-amintrelea au să te sluţească podarii. 

— Apoi hai dară înainte şi-ţi mulţumesc de cuvântul cel bun. 

Şi merg ei o bucată bună, până ce ajung la o apă de cele mari. 

— Măi podare, îmi trage podul, c-am să trec de ceea parte. 

— L-oi trage şi te-oi trece apa, dacă mi-i lăsa să-ți scot un ochi. 

— Te-oi lăsa, grăieşte feciorul drăcoaicei. 

Cum au trecut podul, le-a ieşit podarul înainte să-şi ieie vama. 

— Giuruită-ţi trebuie, zice feciorul drăcoaicei, ochi îți trebuie, ochi ţ-oi da. 

Şi când l-a luat o dată, măi, şi când l-a ridicat în sus, tocmai în mijlocul apei cu capu- 
n jos l-a zvârlit. Au mai fost ieşit ei nişte oameni şi mai huiau; dar văzând că-i feciorul 
drăcoaicei, au tăcut molcum. leşti doi s-a dus înainte ş-au mers până ce-au ajuns la apa 


cea mare din mijloc. 

— Trage podul, măi, c-am să trec de ceea parte. 

— L-oi trage, da pentru asta, să mă laşi să-ți tai o mână. 

— Te-oi lăsa - răspunde tot feciorul drăcoaicei. 

Cum au trecut apa, ş-a venit podarul, la vamă, a păţit-o ş-acesta ca şi cel dintâi. 

Ş-au mai mers ei - Trişti-Copil şi feciorul drăcoaicei - până ce-au ajuns la apa cea de 
la urmă - a treia. 

— Trage podul şi mă trece de ceea parte, măăi! 

— Te-oi trece, măi, dacă mi-i lăsa să-ți tai un picior. 

— Te-oi lăsa. 

Şi l-a-necat şi pe-acesta ş-apoi a zis feciorul dracoaicei: 

— Eu aş merge cu tine la mănăstirea lui Calu Gastru, da-i departe tare 
şi-s cam trudit. Mergi sănătos, că eu mă-ntorc înapoi. 

— Mergi sănătos şi dumneata, şi bogdaprosti că m-ai adus teafăr pân-aici. 

Ş-a mers Trişti-Copil, ş-a mers până ce-a ajuns la un pârâu mare şi repede. Şi era pe 
pârâul ista o moară de făcea numai piclă?%. Morarul, cum l-a văzut, l-a întrebat că de 
unde-i şi cu ce capăt umblă pe-acolo? 

— Şti-mă Dumnezeu. Umblu şi eu să găsesc undeva v-o bucăţică de 
mămăligă. 

— Dacă ţi-i vorba de-aşa, rămâi la mine, măi băiate, că tot îs eu singur şi 
n-am pe nimeni de ajutor. 

Ş-a rămas Trişti-Copil argat la morarul cela. 

Amu iacă cum îi socoteala: la moara ceea venea întotdeauna un om călare pe un 
poloboc de grâu şi măcina. Trişti-Copil în scurtă vreme a deprins meşteşugul morăriei 
şi făcea treabă mai dihai decât morarul cel bătrân. 

Moara era cu două pietre. Când venea omul cu polobocul, turna într-amândouă 
coşurile. La o covată şedea moşneagul şi la alta TriştiCopil. Văzând morarul cel 
bătrân ce lucru de treabă bună face băiatul, a mai lasat moara în seama băiatului, 
iară el s-a dus la târg. 

Când a ajuns cel cu polobocul la stăpână-sa, bucătăriţele şi chiar stăpâna l-a- 
ntrebat cine i-o măcinat grâul, că bun lucru de făină i-a făcut. 

— Un băiatanaş îi tocmit slugă la morar, şi băiatanaşul mi-a făcut treaba 
asta. 

Trişti-Copil şi Inia Dinia 

— Na, zice stăpâna, să-i duci un galben şi să-i spui că tot de astă făină să 
facă. 

Apoi, domnule, moara aceea era a Iniei Diniei; iar cel cu polobocul la pităriile ei 
ducea făina. Nu tocmai tare departe de moară, era şi mănăstirea Calu Gastru, cu 
chiliile celor douăsprezece călugărițe. 

Omul cel cu polobocul, după ce-a ajuns la moară, a dat galbenul lui Trişti-Copil. 

— Na măi, ţi-a trimis stăpână-mea un galben ş-a zis că tot de asta făină să-i 
faci. 

— Ba i-oi face eu pe trei părți mai bună. 

Dar baba morăriţă crăpa de ciudă că n-a luat moşneagul ei galbenul. 

— Numai drumurile le păzeşti - probozea?” baba pe moşneag, după ce 
venise de la târg. Iacă a venit cel cu polobocul ş-a dat băiatului istuia un galben. Nu era 
mai bine să-l fi luat tu? în loc să ne putem noi hrăni, hrănim un venetic din lume. 

— Aăra, măi babă, lasă că ne-om hrăni noi şi singuri, dacă-i vorba de-aşa. 

Şi cheamă băiatul şi-i spune să se ducă unde l-a-ndrepta Dumnezeu - „că eu, dragul 
meu, nu te mai pot ţinea”. 

— M-oi duce, moşule, dac-aşa mi-a fost scris, să umblu pribeag prin lume, ca 
a nimărui. 

Şi mergând băiatul aşa pe drum, se-ntâlneşte cu cel cu polobocul, care ducea faină la 
mănăstire. 

— Bună vremea, om bun. 

— Mulţumesc dumnitale, măi băiete. 

— Nu mi-i lua şi pe mine pân-acolo unde mergi dumneata? 

— Ba lua; dar, nu drept până la curți, că mă tem să nu-mi bănuiască stăpâna. 

Şi s-a suit Trişti-Copil pe poloboc, şi când mai-mai să se apropie de mănăstire, s-a dat 
jos şi s-a făcut un zugrav ş-a intrat într-o chilie la o călugăriță. 

— Bună ziua. 

— Mulţumesc dumnitale. 

— N-aveţi nevoie de-a zugrăvi ceva? 

— Ba avem, cum nu. 

Şi s-aşează Trişti-Copil ş-a zugrăvit chiliuţa aceea aşa de frumos, de gândeai că eşti 
pe altă lume, când ai fi intrat acolo. 

— Ce mi-i cere pe lucrul care l-ai făcut? 

— Ia, nimica; numai sănătate şi voie bună. 

Celelalte călugăriţe tare s-au minunat de zugrăveala chiliei. 

— Nu mi-i zugrăvi şi mie chilia? zice o călugăriță. 

— Ba zugrăvi. 

Şi ce-a făcut la astă călugăriţă, era pe zece părți mai frumos şi mai minunat decât la 
cea dintâi. Raiul pe pământ era în chiliuţa aceea. 

— Ce mi-i cere pe lucru? 

— Ia, v-o zece galbeni. 

— Ţ-oi da, că şi face. 

Nu mult trece şi vine Inia Dinia pe-acolo şi i-a plăcut şi ei ce-a văzut. 

— Nu-i merge să-mi zugrăveşti şi chilia mea? 

— Merge, cum să nu merg? 

Şi s-a apucat Trişti-Copil de zugrăvit; dar frumuseţe ca la chilia ceea de a doua n-a 
mai făcut. 

Când au rămas în chilie numai Inia Dinia şi cu Trişti-Copil, apoi s-au cunoscut. Amu, 
iacă de ce- a zugrăvit mai frumos la cea de-a doua călugăriţă: aceea era sora lui 
dreaptă. 

Ş-apoi de-acolea, măi tată, sărutatu-s-au Trişti-Copil cu Inia Dinia, drăgostitu-s-au, 
strânsu-s-au în braţe, rogu-te, ca cei care nu s-au văzut de-atâta amar de vreme. Şi-apoi 
mai zi, că erau şi tineri, ş-aşa-i tinereţea asta, bat-o s-o bată! 

Eu i-am lăsat pe dânşii acolo petrecând, ca-n vremurile-acelea, ş-am venit şi v-am 
spus povestea lui Trişti-Copil ş-a Iniei Diniei. 

Auzită în seara de joi, 30 octombrie, 1897, de la moşneagul Pavel Bărtea, mort în 
toamna anului 1898, în vârstă de aproape 80 de ani. 


Curpan mare 
poveste românească 


Amu era odată un împărat. împăratul acela avea trei feciori frumoşi şi voinici, tot 


unul şi unul. Dintre toţi, cel mai mic părea mai isteţ decât ceilalţi doi. Tată-său era 
puşcaş bun. Totdeauna, când se ducea la vânat lua şi pe feciori cu dânsul. Nu după 
multă vreme, se deprind şi ei cu meşteşugul vânatului. 

într-o zi se porneşte împăratul cu feciorii la vânat şi se duce în cutare pădure; da, a 
luat cu dânsul o mulţime de oameni, ca la o vânătoare împărătească. Nu mult stă el în 
pădure, şi cheamă pe feciori la dânsul şi le zice aşa: 

— Dragii tatei! Eu îs bătrân; nu mai pot umbla la vânat cum umblam odată. 
Mi-i gândul să mă duc acasă. Rămâneţi voi aici, şi vânaţi şi umblaţi toată pădurea, dar 
numai în cutare munte să nu vă duceţi, c-apoi n-are să fie bine. 

După ce-a gătit de grăit, s-a luat şi s-a-ntumat acasă; iar feciorii au rămas în pădure 
cu toată gloata. Amu ce-şi iau pe seamă cei doi feciori mai mari, că se întorc şi ei acasă, 
şi rămâne în pădure numai cel mai mic, care avea fire de voinic. Vânează el, băiatanul, 
epuri, căprioare şi merge cu gloata prin pădure, până ce-i apucă noaptea şi poposesc 
tocmai aproape de muntele unde i-a fost spus tată-său să nu umble. 

Cum ajung oamenii acolo, s-apucă şi fac un foc mare şi se dau împrejurul lui să se 
hodinească. Da, numai ce aud într-un târziu dintr-un deal de departe: 

— Uhuhuu, măăăi! 

Da ieştia de ici răspund şi ei: 

— Hă, hă, hăăă! 

De-acolea nu s-a mai auzit nimic, fără numai muştele şi ţânţarii bâzâind şi 
vântul încetişor bătând. 

Şi zice feciorul de-mpărat: 

— Măi flăcăi, toate ca toate, da voi nu bine-aţi făcut de-aţi răspuns. 

— D-apoi de ce, prea înălțate bezede? 

— Apoi îți vedea voi de ce. 

De-acolea au lăsat vorba asta la o parte şi s-au dat ş-au fript epuri şi căprioare şi 
păsări; apoi s-au dat ş-au mâncat şi pe urmă s-au lungit toţi împrejurul focului. 

Feciorul de împărat, se vede c-a simţit ceva, că el nu s-a culcat; fără s-a apucat de ş-a 
încărcat bine puşca şi s-a dat mai deoparte de foc, cum ar fi de-aici până la poartă şi 
şedea în dosul unui brad să vadă ce s-a întâmpla. 

Şade băiatanul, şade, şade... ş-aşa cam de către miezul nopţii, numai ce-aude de 
departe prin pădure; troopa, troopa, troopa, troopa. Cine era? O căruţă mare, şi la ea 
înhămaţi doi cai mari cât pădurea... şi-n căruţă o matahală. Aşa era căruţa de mare, că, 
mergând prin pădure, trecea peste copaci, care se îndoiau ca bojii. Ş-a mers matahala 
până ce-a ajuns la foc. Dac-a ajuns la foc ş-a văzut atâţia oameni, nu mai putea de 
bucurie. 

— Ia aici, din vânatul ista, am eu cu ce mă ospăta vro câteva zile. 

De-acole s-a dat jos din căruţă, a luat o mână de om mort ş-a-ncunjurat oamenii de 
trei ori. A treia oară a pus mâna ceea jos, a scos un paloş şi l-a tras ia aşa printre dinţi - 
se vede că-i era voia să-l ascută. Când trecea paloşul printre dinţi, săreau scântei din el 
ca şi cum ai scăpără. 

Pe când a vrut să-l mai tragă a doua oară printre dinţi, feciorul de-mpărat a pus 
puşca la ochi şi tocmai în gura matahalei a nimerit. Matahala a căzut jos, ş-atâta sânge 


a curs din ea, că până şi 
focul 

s-a stins, şi pe feciorul de împărat l-a stropit; iar pe cei ce dormeau împrejurul focului, 

mai că era 


să-i înece. 
Vizitiul matahalei n-a stat mult la chiteală, fără a-nturnat căruţa ş-a apucat înapoi. 
Ei, da amu ce să facă feciorul împăratului că i s-a fost stins focul?! Se ia şi se suie 


într-un copac mare şi se uită n-a vedea undeva lumină? Nu mult stă şi vede hăt departe 
o zare de foc. îşi face el socoteală încotro să apuce, apoi se dă jos din copac şi porneşte 
la drum. Merge el ce merge şi de la o vreme ajunge la locul unde văzuse lumina aceea. 
Acolo era un foc mare. Pe foc era un cazan mare, şi-n cazan erau puşi trei zimbri 
(adicătelea boi sălbatici). De foc lua seama un zmeu bătrân. 

Cum ajunge feciorul de-mpărat, se uită la foc, se uită şi la zmeu, şi vrea să puie mâna 
pe-un tăciune. 

— Da cine eşti tu, măi, de vii să iei foc ne-ntrebat, ne-nimica? 

— D-apoi, moşule, eu îs feciorul împăratului Alb; auzit-ai de dânsul? 

— Cum, măi, tu eşti feciorul împăratului Alb? 

— Eu îs. 

— Ia stai olecuţă, măi băiatane, dacă ţi-i vorba de-aşa. Eu, măi, am 
doisprezece feciori, şi de douăzeci şi patru de ani se luptă cuâmpăratul Alb să-i ieie 
fata, şi nici că-l pot dovedi. Bine că mi-ai păcat în mână. 

— Ia lasă, moşule, nu mai lehăi atâta şi dă-mi un picior de came să mănânc, 
că nu mai pot de foame. 

Zmeul îi dă un picior de came. Flăcăul îl mănâncă şi zice: 

— Moşule, lasă-mă să iau foc - c-al meu mi s-a stins - c-apoi oi veni eu înapoi 
ş-oi merge cu feciorii dumitale şi las' dacă nu l-om dovedi pe-mpăratul Alb, că eu îs 
fecioml împăratului Verde. 

— Măi, măi băiate, dacă ţi-i vorba de-aşa, du-te; dar cată de nu zăbovi mult. 

Fecioml de-mpărat ia tăciunele, se duce de aţâţă focul, trezeşte tovarăşii, le 
povesteşte ce-a păţit cu matahala şi le spune să se ducă acasă, că el are de mers în alte 
părţi. Oamenii apucă spre casă, iar el spre zmei. 

— Ei, bre, ce-i de nu puteţi voi fura fata lui Alb împărat? 

— D-apoi cum dracu s-o poţi fura... că are un cocoş pe casă, şi când i-a 
aminosi a om, începe să cânte. Şi mai are o hăituşcă, de, când i-a simţit a om, cât de 
departe să fie, începe a bate, şi nu te poţi apropia de curţi nici ca cum, că despre 
străji n-am avea noi nevoie. 

— Haideţi, măi, cu mine. 

Şi se pornesc toţi spre Alb împărat. După ce-au mers un răstimp bun, flăcăul a pus 
ochianul la ochi ş-a văzut pe curte cocoşul. Atras cu arcul şi l-a omorât. Mai merge 
oleacă şi iar pune ochiana la ochi, şi vede că fata-mpăratului a fost ieşit la plimbare 
cu hăituşcă după dânsa. Trage cu arcul, ucide căţeaua, şi de-acolea pornesc înainte. 
Cum ajung la zidurile dimprejurul curţii, feciorul de- mpărat face o bortă pe sub zid 
până ce iese de ceea parte. De-acolea se bagă el pe sub casă şi spune la câte-un zmeu 
să vie după dânsul. Flăcăul şedea la gură, şi care cum zmeu ieşea, îi tăia capul şi-l 
azvârlea deoparte. Şi tot aşa i-a tăiăt până la unsprezece. Cel de al doisprezecelea, 
Zmeul Alb, a priceput cum îi treaba, ş-a fugit acasă. 

Când a văzut Alb împarat şi fată-sa că feciorul ist de-mpărat a ucis zmeii, nu mai 
putea de bucurie. Aluat ş-a făcut nunta cu dânsul. Apoi a zis către ginere-su: 

— Dragul tatei, eu de-amu-s bătrân, nu mai sunt în putere să cârmuiesc 

împărăţia. Să rămâi tu în 
locul meu. 

— Bine, tată. 

— Da, iaca ce-i, dragul tatei. Să ţineţi seamă de un lucru: tu ai ucis numai 
unsprezece zmei. Cel care-a ramas, îi mai voinic decât toţi. Cătaţi să nu vă depărtaţi 
tare de curte, c-apoi rămâi far' de nevastă. 

— Bine, tată, aşa oi face. 

Nu multă vreme a trecut, şi ce-i veni tânărului împarat, să iasă la primblare. Da se 


vede c-a fost uitat poveţele socru-su că, luându-se cu vorba, s-a depărtat hăt bine de 
palat. Cum mergeau tinerii 
fără să se mai gândească c-or păţi ceva, iată că văd ridicându-se un nour. 

Era Zmeul Alb. 

De ce mergea, norul se apropia. Amu, nu ştiu cum a venit vremea, că feciorul de- 
mpărat a- nturnat capul în altă parte să vadă ceva. Pe când s-a-nvârtit înapoi, ia 
nevasta dacă ai de unde. I-a fost luat-o zmeul, şi s-a dus cu dânsa tocmai la a lui curţi; 
iar tânărul împărat a venit acasă plângând c-a rămas făr' de soţie. 

— Dă, dragul tatei! Dacă nu m-ai ascultat! Nu ț-am spus să nu te deperți 
că zmeul «te face flăcău»? 

Da bărbatul, tot bărbat. Lasă plânsul la o parte şi porneşte la drum să-şi găsească 
soţia. Merge el cale lungă spre moşia zmeului. 


Amu, iacă cum îi socoteala: zmeul dac-a ajuns la curţile lui, a vrut să s-apropie 
de fata lui Alb împărat. Dar ea nu l-a suferit, fără iacă ce i-a spus: că un an de zile 
n-are voie nici să grăiască cu dânsa, nici să s-apropie de dânsa, c-amintrelea îl 
prăpădeşte de pe faţa pământului. 

Zmeul văzând cum îi rânduită socoteala, îşi căuta de alte treburi... umbla mai mult la 

vânat. 

Tânărul împărat a mers el cât o fi mers, până ce-a ajuns pe moşia Zmeului Alb. Pe 
acea moşie erau nişte stâne. Ciobanii, cum l-a văzut, l-au cunoscut că-i os de împărat, 
şi l-au întrebat că ce vânturi îl poartă pe dânsul prin locurile-acelea? El le-a povestit 
toată pătărania ş-a zis că nu s-ar putea repezi careva la curtea zmeului să-i spuie 
împărătesei să vie până la dânsul? 

Atunci un cioban zice: 

— Da, m-oi repezi eu, înălţate-mpărate, că-s cunoscut cu dânsa, că doară 
în toată ziua-i duc caş dulce. 

Şi nici nu mai stă mult la vorbă, far' ia găleata de caş, pleacă la palat şi spune 
nevestei zmeului cum îi şi ce-i. Ea când a auzit, îndată mare a venit să se întâlnească 
cu bărbatul ei cel drept. 

— Ei, dragă, zice tânăru-mpărat, ai tu de gând să mai trăieşti cu mine ori ba? 

— De bună seamă; da nu ştiu cum am face de zmeu, să nu ne prindă. 

— Vină şi sui ici pe cal şi hai cu mine. 

Zmeul era la vânătoare. El avea un cal năzdrăvan, cu trei inimi. Pe cal îl chema 
Curpăn Mare. Tinerii cum s-au pornit de la stână, Curpăn Mare a prins a necheza, 
iar zmeul l-a-ntrebat aşa: 

— Curpăn Mare, Curpăn Mare! Spune-mi mie ce-ai păţit? Ori mâncarea 
ai gătit, ori setea te-a potolit? 

— Nici mâncarea n-am gătit, nici setea m-a potolit... 

Fără a venit şi ț-a luat nevasta şi se cam mai duce cu ea. 

— Curpăn Mare! 

— Ce-i, stăpâne? 

— Am când bea cinci buţi de vin şi când mânca cinci cuptoare de pâine, ş- 
apoi să-i ajung? 

— Ai, stăpâne. 

Stă zmeul şi mănâncă cinci cuptoare de pâine, bea cinci buți de vin, se hodineşte 
cinci zile, apoi încalecă pe cal, şi, ca de când am prins a povesti, i-a şi ajuns... ş-a luat 
nevasta; iar celuia i-a dat două palme şi i-a spus să-şi ieie grija despre nevastă, dacă-i 
trebuie să mai vadă soarele. 

Zmeul s-a-nturnat acasă. Tânărul împărat n-a prăpădit nădejdea, că mai după 
vreme iar s-a abătut pe la curtea zmeului, pe când nu era acasă, şi zice către soţia lui: 


— Să-l întrebi că de unde are el calul acela aşa de straşnic? 

— L-oi întreba. 

Cum se apropie seara, zmeul vine acasă; iar nevasta Îl întreabă că unde stă puterea 
calului? 

— He-he-hee, drăguță! Cal ca al meu se găsesc numai la bunica tatălui 
meu, în cutare loc. Ea are o iapă care-i fată mânzi de-aieştia. 

Cum s-a dus zmeul la vânat, iacă vine feciorul de-mpărat; iar a lui dreaptă nevastă 
i-a spus tot ce-a auzit... şi de-acolea, gata socoteala. 

A-ncălecat tânărul pe calul lui şi s-a pornit la drum, spre baba aceea. 

Mergând el aşa pe cale, a dat de-un hoit de cal. La hoitul cela erau doi corbi: unul 
mai bătrân şi unul mai tânăr. Cel mai tânăr nu lăsa pe cel bătrân să mănânce şi el. 
Văzând corbul cel bătrân pe feciorul de-mpărat, a alergat la dânsul, s-a jeluit cum îl 
necăjăşte cel tânăr şi tare s-a rugat să-i facă şi lui parte, că la vremea vremii de mare 
folos i-a fi. 

Atunci drumeţul a luat ş-a tăiat hoitu-n două. Jumătate a lăsat-o pe loc, iar 
ceealaltă jumătate a legat-o de coada calului ş-a târâit-o hăt încolo. 

— Na, măi corbule! Tu să mănânci acolea. Dar când îi vedea că cel tânăr 
vine la partea ta, tu să zbori la a lui, şi cu rânduiala asta n-ai să mai fii flămând. 

— Când îi avea v-o nevoie mare, numai cu gândul să gândeşti la mine, şi eu 
oi fi lângă dumneata. 

Flăcăul se porneşte la drum. 

Mergând el aşa prin pădure, numai ce aude un huiet mare. Ce era? Nişte puşcaşi 
au fost dat de urma unui lup şi-l cătu să-l împuşte. 

Văzând lupul pe feciorul de-mpărat, a prins a se ruga şi a zice: 

— Bezede frumoasă de-mpărat! Scapă-mă de moarte, că de-oi scăpa şi n-oi 
muri amu, apoi am să trăiesc treizeci de ani... şi la vremea vremii de mare folos ţ-oi fi. 

Feciorul de-mpărat a luat degrabă şuba lui, ş-a pus-o pe lup. Nu mult, şi iacă vede 
viind puşcaşii în fuga mare. 

— Fecior de-mpărat! Nu cumva ai văzut un lup trecând pe-aici? 

— Ba am văzut. Chiar măinte a trecut pe lângă mine şi s-a dus la vale. 

După ce s-au depărtat puşcaşii, a ridicat şuba ş-a zis către lup: 

— De-amu, tu apucă pe ici la deal, că cei ce te caută au trecut la vale. 

— Ai! Mulţumesc mnitale, fecior de-mpărat, pentru aist bine! Când îi avea 
v-o nevoie mare, numai cu gândul să gândeşti la mine şi eu oi fi lângă dumneata şi 
mult ajutor ţ-oi da. 

Acest lup era împăratul lupilor. 

Feciorul de-mpărat a pornit la drum. De la o vreme l-a pălit foamea. Descalecă de 
pe cal, scoate o pâine şi se dă la mâncare. Pe când s-a aşezat la ospăț, iată un şoarece 
ugilit că iese dintr-o bortă şi 


zice aşa: 

— Bezede frumoasă de-mpărat! Dă-mi, mă rog, şi mie să mănânc, că nu 
mai pot de foame... n- am mâncat de trei zile. 

Omul rupe şi-i dă o bucăţică de pâine. Şoarecele o mănâncă toată. 

— Apoi, fecior de-mpărat, iacă ce: mai dă-mi o bucăţică, că nu m-am hrănit. 

El dac-a văzut treaba de-aşa, a dat şoarecelui toată pâinea; iar pe dânsul s-a 
lăsat flămând. Mai stă şi se mai hodineşte oleacă; pe urmă încalecă pe cal şi se 
porneşte spre moşia babei. Când colo, numai ce se trezeşte cu şoarecele. 

— Mulţumim dumitale, fecior de-mpărat pentru aist bine! Să ştii că şi eu 
te-oi ajuta cu ceva la vremea vremii. Când te-a păli v-o nevoie mare, numai să 
gândeşti la mine, şi eu m-oi afla lângă dumneata. 

Acesta era împăratul şoarecilor. 

După ce iese din pădure, feciorul de-mpărat dă de-o apă. Se vede că fusese ploaia 
mare pe-acolo, că apa a fost ieşit peste maluri, ş-amu pe când a ajuns el, s-a fost tras 
la matca ei. Da pe-o mreană o cuprinsese mâlul, ş-amu nu putea să se ducă în apă. 
Când a văzut pe feciorul de-mpărat, a-nceput a striga: 

— Bezede frumoasă de-mpărat, fă un bine şi scoate-mă din mâl şi mă dă în 
apă, că de mare folos ţ-oi fi trăind şi nu murind. 

Omul a descălecat, a luat o funie, a legat mreana peste mijloc ş-a târâit-o până ce-a 
dat-o în apă. Amu, săraca mreană nu mai putea de bucurie. 

— Ai, mulţumescu-ţi că nu m-ai lăsat la necaz. Când îi da peste-o nevoie 
mare, numai să gândeşti la mine şi eu oi fi lângă dumneata. 

De-acolea, cela n-a mers mult şi iată că-n târzie vreme a intrat pe moşia babei. 
Când s-a apropiat de casa ei, foarte s-a-ngrozit de ce i-a dat ochii a vedea: ograda era 
înconjurată cu gard de nuiele, şi- n fiecare par câte un cap de om. Casa ei era 
drăniţită numai cu limbi de om. 

A mai fost rămas un par gol şi pe casă mai trebuia o limbă. Parul tot striga: „Babă, 
cap!” Iar casa: „Babă, limbă!” 

lacă cum era socoteala: se duceau feciori de boieri, de-mpăraţi să păzească iapa 
babei. Haramul de iapă, pe la miezul nopţii se făcea nevăzută şi bietul flăcău se- 
ntuma acasă numai singur-singurel. Baba văzându-l fără iapă, îi tăia capul şi-l punea 
în par, iar limba pe casă. 

Amu rămăsese numai un par gol şi pe casă numai o limbă de pus. 

Feciorul de-mpărat îşi ia inima-n dinţi şi-şi ţine drumul. 

Baba, când l-a văzut, nu mai putea de bucurie, că-i încape ş-aista în mână. 

— Bună ziua, mătuşă! 

— Mulţumesc, dragu mătuşii. Da ce umbli? 

— Da, am venit să păzesc iapa. 

— Bine, dragu mătuşii, bine. Vină colea-n casă şi-i mânca oleacă şi te-ihodini 


până-n seară, ş- 
apoi de-acolea te-i duce cu ea, că ea numai noaptea paşte. Da să ai grijă să nu vii tară 
dânsa, c-auzi 


ce zic parul şi casa. 

— Aud, aud, mătuşă. 

Băiatanul se dă şi mănâncă, se mai hodineşte ş-aşa cam de către seară se porneşte 
cu iapa la păscut. Şade el treaz şi-şi ţine firea până pe la miezul nopţii. Când la 
miezul nopţii, nu mai putea de somn. 

Văzând iapa că el îi mai gata, îl ia cu tot cu şa şi-l pune pe-un muşuroi; iar ea se 
face un corb şi zboară tocmai la torţile cerului. 

Când aproape să iasă zările, băi etanul se trezeşte călare pe muşuroi. la haramul 
de unde nu-i. Ce să facă el, săracu? Cum să se ducă tară iapă, că baba-i taie capul! 


Amu stând aşa pe gânduri, iacă-şi aduce aminte de corb şi zice: 

— Când ar fi corbul pe-aici, poate că m-ar putea ajuta cu ceva! 

Când numai ce se trezeşte cu corbul. 

— Da ce scârbă mare te-a pălit, fecior de-mpărat, de şezi aşa? 

— D-apoi iacă cum şi iacă ce... 

— N-avea nicio grijă că ț-o aduc eu. Boala dracului s-a făcut corb şi şade 
ascunsă tocmai după torțile cerului. Şezi acoalea, şi când îi vedea un corb c-un pui 
după dânsul, să zici: 

— Stai, iapa babei gogolată, 

Cu un mânz alăturată! 

Ea are să steie. Dumneata i-i pune frâul în cap, îi încăleca pe ea şi te-i duce la 
abă cu căciula pe- o ureche. 

Ş-a strâns corbul toţi corbii de pe lumea asta şi s-a dat la căutat de-a mărunţelul, 
ş-a găsit iapa tocmai după torţile cerului, c-un pui lângă dânsa. Şi mi-o luat-o corbii 
a ciocnit şi la ciupit, de mai- mai să-i scoată ochii. După ce-au stâmit-o de-acolo, au 
uat-o la fugărit spre băiatan: iar băiatanu când a văzut-o, numai ce-a strigat: 

— Stai, iapa babei gogolată, 

Cu un mânz alăturată! 

Iapa a stat; el i-a pus firâu-n cap, şaua la locul ei, a-ncălecat pe dânsa ş-aşa cam pe 
a răsăritul soarelui ajunge acasă la babă. 

— Bună dimineaţa, mătuşă! Iaca ţ-am adus iapa. 

— Bine, dragul mătuşii, bine! [...] Du-te, dragul mătuşii, în casă şi-i mânca 
oleacă şi te-i hodini, şi de către seară, iară (şi) te-i pomi. 

De-acolea se duce baba-n grajd şi ia iapa la bătaie, că de ce nu s-a ascuns să n-o 
oată găsi? 

— Da m-am ascuns, zice iapa, tocmai după torţile cerului, d-apoi dacă m-a 
găsit! 

— Să cauţi să te-ascunzi bine, că de-i face amintrelea, te mântui în bătaie. 

Cum vine seara, băiatanul încalecă pe iapă, ia şi mânzul şi se porneşte în țarină. 

— Ai grijă, băiete, zice baba, să nu vii fără de iapă, c-apoi, vai de capul tău! 

Amu el, cum a ajuns în țarină ş-a văzut că-l păleşte somnul, s-a dat jos de pe iapă 
ş-o ţinea numai de pana căpăstrului. Pe după miezul nopţii, când băietanul dormea 
dus, iapa se dă şi se face o mreană, şi se duce, cu puiul ei, tocmai în fundul mării, 
după o stâncă. 

Aproape de ieşirea zărilor, omul se trezeşte şi dă de iapă că nu-i. Scârba lui!... 

— De-amu, de bună seamă, că-mi pune baba capu-n par! 

Dar cum se crămăluia?* el aşa, iată-şi aduce aminte de mreană. 

— Numai mreana, săraca, poate că m-ar putea scoate de la un necaz ca 
aista. 

Pe când grăia şi se gândea la mreană, numai ce se pomeneşte cu mreana dinaintea 
lui. 

— Ce porunceşti, stăpâne? 

— Iacă ce-am păţit... 

Şi-i spune cum a rămas fără iapă. 

— Aăăă, despre-aceea treabă, nici capul să nu te doară. Şezi colea cu 
căpăstru-n mână, şi când îi vedea c-aducem un peşte cu doi pui lângă el, numai aşa 
să zici: 

— Stai, iapa babei gogolată, 

Cu doi mânji alăturată! 

Ea are să se facă iapă cu doi mânzi alăturea. Atunci dumneata să te sui pe dânsa 
şi să te duci acasă. 

Dac-a gătit de grăit vorbele iestea, mreana ş-a dat drumu-n mare, a adunat toţi 
peştii şi le-a poruncit să caute iapa. Se dau peştii la căutat, şi numai ce-o găsesc în 
fundul mării s-o stâncă?*. Ş- apoi te gândeşti c-a lăsat-o-n banii ei? Nu se află. Au 
început peştii a o pişcă ş-a o muşca, până ce- au stâmit-o de-acolo ş-au-ndreptat-o la 
malul mării. 

Atunci cela a şi strigat la dânsa: 

— Stai, iapa babei gogolată, 

Cu doi mânji alăturată! 

Iapa a stat - că n-a avut încotro - băietanul i-a pus frâul în cap, ş-aşa cam pe- 
aproape de răsăritul soarelui s-a pornit acasă. 

Baba, când l-a văzut viind, crăpa rânza-n ea de ciudă; da ca să nu priceapă flăcăul, 
s-arăta foarte cu voie bună. 

— Bună dimineaţa, mătuşă, zice el, iacă ţ-am adus iapa cu doi mânji după 
dânsa. 

— Bine, bine, dragul mătuşii [...]. Du-te-n casă şi mănâncă şi te hodineşte, 
că deseară iară (şi) ai să te duci cu ea la păscut! 

Apoi de-acolea se duce baba-n grajd, pune mâna pe-o joapă 
şi bate şi bate, de mai-mai s-o omoare. 

— Aai, haită de iapă ce-mi eşti! D-apoi aşa mi te-ai ascuns? 

— Vai, mamă, da m-am făcut peşte şi tocma-n fundul mării s-o stâncă m- 
am fost aşezat; d-apoi dac-au venit o mulţime de peşti şi m-au stârnit de-acolo, ce 
era să fac?! 

— Ei, las' c-amu am să te fac o cloşcă cu pui, să văd tot te-a găsi? 

Da, parul totuna striga: „Babă, cap!” Iar casa: „Babă, limbă!” 

Cum înserează, feciorul de-mpărat încalecă pe iapă, ia şi mânjii şi hai la păşune. 

Ca şi-n ceea seară, a stat omul treaz până pe-aproape de miezul nopţii. El, amu, 
nu mai putea de somn. S-a dat jos de pe iapă ş-o ţinea aşa numai de pana 
căpăstrului. Da nu mult a trecut, că l-a furat somnul hăt bine ş-a adormit. 

Iapa a scos frumuşel căpăstrul din cap şi... tiva, băiate... tocmai în pădure, în nişte 
dudău, s-a dus şi s-a făcut o lupoaică cu trei pui lângă dânsa. 

Când se trezeşte feciorul de-mpărat, se trezeşte numai cu căpăstrul în mână. Cată 
iapa şi ia-o de unde nu-i. Măi şi se pune el pe-un plâns ca acela, de huiau văile. De la 
o vreme şi-aduce aminte de lup. 

— Când ar fi lupul pe-aici, poate că el m-ar scoate de la necaz. 

Nu bine găteşte vorba, şi iată că se trezeşte cu lupu-n față. 

— Ce-ai păţit, stăpâne? 

— D-apoi ce să păţesc? Ia, mi s-a dus iapa, şi de-amu văd bine că mă omoară 
baba şi pace! 

— Ahăăă, stăpâne, despre-astă treabă, nici capul să nu te doară. Lasă că- 

n scurt ţ-o aduc. Numai atâta... să ai grijă, când oi aduce-o să fii treaz şi să strigi 
(zici): 

— Ho, iapa babei gogolată, 

Cu trei mânji alăturată! 

Să nu cumva să te fure somnul, că rămâi fără dânsa. 

Şi porunceşte lupul de se strâng toţi lupii de pe lumea asta şi se dau la căutat prin 
toate vizuinile, prin toate tufariile şi dudăile şi numai ce-o găsesc într-un dudău mare 
din mijlocul pădurii. Se făcuse, haramul, lupoaică cu trei pui lângă ea. Cum au dat 
lupii de dânsa, n-au mai lasat-o în banii ei, tară au luat-o la încolţit, de mai-mai s-o 
omoare. Lupoaica dac-a văzut că n-are-ncotro, a căutat să iasă la lumină şi la vedere. 

Pe când o aduceau lupii, flăcăul iarăşi a fost adormit, ş-amu se trezise, dar era 
buimac de somn. Numai a văzut iapa trecând, dar nu s-a putut scula. Ce folos că l-a 
trezit el lupul, dar când s-a limpezit bine la cap, iapa era aproape de casă. 

Cum a intrat pe poartă, baba a şi făcut-o o cloşcă cu trei pui ş-a pus-o-n casă sub pat. 

Scârbă bietului flăcău! De-amu hotărât că-i pune baba capu-n par. Da mergând el 
pe drum ca cum ar merge un om beat, îşi aduce aminte de şoarece. 

Numai cu gândul a gândit şi şoarecul s-a arătat înaintea lui. 

— Ce-i, stăpâne, de eşti aşa de pălit la față? 

— D-apoi cum n-oi fi, săracul de mine, că numai cât oi ajunge acasă îmi pune 


5% şi ia iapa la bătaie, 

baba capu-n par. 

Curpăn Mare 

— Nu fi aşa de supărat, stăpâne, că, cu ajutorul lui Dumnezeu, nu scapă 
iapa neprinsă. S-a făcut haramul dracului o cloşcă cu trei pui, ş-amu-i sub pat la 
babă. Eu ţ-aş stârni-o de acolo, da are baba 


594 nuia 


un drac de motan, şi mă tem să nu mă mănânce. Da iacă ce să faci: eu am să ies în 
calea lui şi tot am să-l amăgesc, tot am să-l amăgesc, până ce l-oi scoate pe poartă 
afară. Tu să pui mâna pe ceva şi să-l ucizi. De-acolea, eu am să mă duc sub patul babei, 
ş-am să iau cloşca la mâncat, ş-am s-o scot de pe cuibar. Atunci să şezi în prag cu 
căpăstrul... şi cum îi vedea-o că iese, să-i zici: 

— Ho, iapa babei gogolată, 

Cu trei mânji alăturată! 

Să-i pui degrabă căpăstru-n cap ş-apoi te du cu dânsa la babă. Să ai grijă că ea are 
să te îmbie să mergi în grajd să-ți iei un mânz; da să nu te bagi, că-i grajdul de ceară, şi 
cum îi intra te topeşti. Ce- a mai fi, te-oi învăţa mai pe urmă. 

De-acolea, şoarecul se băgă sub pat ş-a prins a stârni cloşca, a o ciupi. Cobaia, 
văzând că n-o mai slăbeşte, a sărit de pe cuibar ş-a dat să fugă pe uşă; dar feciorul de- 
mpărat i-a aruncat căpăstru-n cap ş-a răcnit la ea: 

— Ho, iapa babei gogolată, 

Cu trei mânji alăturată! 

Apoi a luat iapa ş-a dus-o la babă. 

— Bună dimineaţa, mătuşă! Iacă ţ-am adus iapa cu trei mânji după dânsa. 

— Bine, bine, dragul mătuşii. Da până una-alta, şezi şi te hodineşte, c-amuş 
oi merge în grajd cu tine şi ţi-oi da un mânz care ţ-a plăce. 

Pe urmă, baba se duce în grajd, ia inimile de la cei doi mânji mai mari şi le pune pe 
toate la mânzul cel mai mic. El avea a lui drepte şase inimi, şi cu cele douăsprezece de 
la fraţii lui, avea amu optsprezece inimi. 

Face baba pe cei doi mânji mai mari aşa de frumoşi, că strălucea părul de pe dânşii. 
Cel cu optsprezece inimi era aşa de urât, că-ţi vinea oarecum să pui mâna pe dânsul. 

Da şoarecu a învăţat pe feciorul de împărat ca să nu-l fure păcatul să ieie vo unul din 
cei frumoşi, c-apoi a mânca o ceapă degerată. Să ceară numaidecât pe cel urât. 

De-acolea baba vine la flăcău şi zice: 

— Dragul mătuşii, pentru că m-ai slujit cu credință, hai şi ţi-i alege un mânz, 
care ț-a plăce. 

Cum ajunge flăcăul în uşa grajdului, dă cu ochii de mânzul cel jerpelit şi dupuros, şi 
niciuna, nici 
două, că pe-acela să i-l deie. Baba zicea că de ce nu-şi alege imul din cei frumoşi; ce 
se uită la o budihace ca aceea? Geaba grăia baba, că omul o ţinea una şi bună, că pe 
cel mai mic să i-l deie. 

Văzând că nu-i niciun chip, hoaşca scoate mânzul şi i-l dă feciorului de-mpărat. De- 
acolea omul îşi ia ziua bună de la babă şi porneşte cu mânzul la drum. Da baba crăpa 
de ciudă, nu alta. 

Amu, mergând pe drum, zice mânzul către stăpân: 

— Stăpâne, lasă-mă să mai sug la mama încă nouă zile, să capăt puteri de- 
ajuns, ş-apoi de-acole om merge unde ț-a zice gândul, şi cal ca mine n-a mai fi altul pe 
lume. 

Atunci flăcăul dă drumul mânzului, care sugea pe furiş la mă-sa, până ce s-au 
împlinit cele nouă zile. La nouă zile vine la stăpân şi zice: 

— De-amu, stăpâne, sui pe mine şi hai la Zmeul Alb far' de nicio grijă. Da 
cum să te duc? Ca vântul, ori ca gândul? 

— Ba până la Zmeul Alb să mă duci ca vântul. 

Şi când ş-a făcut calul un vânt, tocmai-n nori s-a ridicat, pământul l-a-nconjurat şi la 
curțile Zmeului Alb s-a aflat. Zmeul era dus la vânat. Flăcăul ş-a dat drumul la 
fereastra unde şedea a lui dreaptă soție. 

— Ei, drăguță, ai vrea tu să mai trăieşti cu mine, ori ba? 


— Cum nu, voinice, numai mi-i cam în grijă de câinele de zmeu. 

— Despre aceea treabă nici capul să nu te doară. 

Atunci iese soția flăcăului pe fereastră, s-aşază pe cal şi se pornesc spre-mpărăție. 

Curpăn Mare, de unde era, simţi că pe stăpână-sa a luat-o voinicul meu. A-nceput 
calul a râncheza de se cutremura pădurea. 

Zmeul l-a-ntrebat aşa: 

— Curpăn Mare, Curpăn Mare! 

Hătu-ţi mama cui te are! 

Spune mie ce-ai păţit? 

Ori mâncarea ai gătit, 

Ori setea te-a potolit? 


— Nici mâncarea n-am gătit, 

Nici setea m-a potolit, far' a venit şi ț-a furat nevasta şi se cam mai duce cu ea. 

— Curpăn Mare! 

— Ce-i, stăpâne? 

— Am când mânca cinci cuptoare de pâine şi când bea cinci buți de vin ş- 
apoi să-i ajung? 

— Ai când mânca cinci de care nu se mănâncă, stăpâne; că doară 
calul voinicului îi cu optsprezece inimi şi eu îs numai cu trei. La ce mi-ai luat 
inimile? 

Atunci zmeul nici nu s-a mai abătut pe-acasă, fără s-a pornit după dânşii. Da ţ-ai 
găsit să-i ajungă! Calul feciorului de-mpărat mergea la pas, iar Curpăn Mare fugea 
cât ce răsputea şi nu mai era chip să-i ajungă. De la o vreme zice Curpăn Mare, în 
graiul lui: 

— Alei, frate, frăţioare, de ce mă faci tu să fug aşa de tare, să-mi rup inima 
din mine? 

— Pentru că eşti tu prost, măi Curpăn Mare, de-ți pui mintea şi puterea 
cu mine şi te potriveşti câinelui de zmeu. Aruncă-l o dată tocma-n-naltul cerului şi 
când a cădea jos, plesneşte-l în cap cu scara de la şa să nu s-aleagă nici praf din 
dânsul. 

Când a auzit Curpăn aşa, unde ş-a făcut un vânt ş-a aruncat pe zmeu tocma-n- 
naltul cerului şi când a venit jos, l-a pălit cu scara şi l-a făcut numai câte-o bucăţică. 

De-acolea feciorul de-mpărat a stat de l-a ajuns Curpăn Mare. Apoi împărăteasa a- 
ncălecat pe Curpăn, iar voinicul pe calul lui, şi de-acolea au mers un răstimp bun 
până ce-au ajuns la-mpărăţia împăratului Alb. 

Când i-a văzut moşneagul, a-ntinerit de bucurie, nu altă. Apoi a făcut din nou 
nuntă, mă, şi petreceri, şi cântări, şi jocuri, mă rog, ce vorbă, ca la o nuntă- 
mpărătească. 

Da eu i-am lăsat pe dânşii acolo bând şi petrecând ş-am venit şi vam spus povestea. 


Şperla voinicul 


poveste românească 


Aşa îl chema pe feciorul unui împărat de demult: Şperlă. Eu, când am auzit 
povestea asta, tare m-am minunat de numele feciorului şi drept la bunică-mea m-am 
dus şi-am întrebat-o, dar bunica m-a îndreptat la bunicul şi bunicuţul, luând zodiacul 
de pe coardă, a cercetat cu de-amănuntul toţi sfinţii şi sfinţişorii anului şi de numele 
lui Şperlă tot n-a dat. Ci numai într-un târziu, ştergându-şi bunicul ochelarii şi 


punând zodiacul la loc, îşi dădu cu părerea că cel fecior de împărat trebuie să fi fost 
mare zăcaş*%. 

Că ce-i şperlă decât jăraticul focului potolit şi cum să se cheme cel care stă 
pururea-n vatra focului, vânturându-i cenuşa cu cleştele, decât Şperlă! Ş-atunci m-am 
luminat şi mi-am zis că de bună seamă îi aşa. 

Şi dacă-i aşa, apoi trebuie să pricepem şi pricina pentru ce-i plăcea lui Şperlă să se 
scalde-n baltă cu gâştele şi cu rațele şi să se tăvălească apoi în glodărie, alături cu 
purceii! 

Acestea le spusei ca să înţelegeţi şi altăceva: anume, pentru ce era urgisit Şperlă 
de împărat şi de toţi curtenii lui şi socotit ca o pacoste, bună numai să încurce pe 
alţii. Cui semăna nu ştiu, că împăratul şi împărăteasa erau oameni ca toţi oamenii şi 
cei doi fraţi mai mari atâta aduceau cu Şperlă, cât aduce ziua cu noaptea şi nici 
atâta. Aceia erau brazi, nu altceva, voinici, să frângă 
pământul în două, şi mintoşi, să-ţi spuie pe degete tainele lumii. 

Şi stând aşa lucrurile, vine întâmplarea! 

împăratul avea, ca tot creştinul, ogorul lui, unde-şi semăna, toamna şi primăvara, 
cum semănăm şi noi când avem unde, care secera vara, cum secerăm şi noi când 
avem ce. O osebire mică numai: în ogoarele noastre mai creşte şi pălămidă ori 
neghină, mai face câteodată grâul tăciune şi nu ca-n ogorul împărătesc, unde grâul 
avea pai de aur şi spicul boabe pe pietre nestemate, la care cu mare greutate 
puteai privi! 

îi mergea tare bine împăratului şi-n scurtă vreme s-a văzut românul cu gospodărie 
aşezată, cu vite la saivane, cu pătulele şi coşarele pline şi cu părăluţe puse de o parte 
pentru Doamne fereşte ce nevoie. Norocul lui, că ce să zic eu? Dar vezi, norocul mai 
dă câteodată şi pe lături; trece de la mine la tine ori, ocolindu-ne pe amândoi, se 
duce pe pustiul dracului. 

într-o bună dimineaţă se trezeşte împăratul cu mâhnirea-n coastă. Chiu şi vai! Ce- 
i? Mare comedie! Aleu! Dar cum? Uite, astă-noapte, cine şi cum nu se ştie, a venit ca 
din pământ şi-a păscut ogorul împărătesc! Nu mă omori! Aşa! Dar păzitorii ce-au 
făcut? Parcă ei îşi pot da cu mintea! 

Şi în anul acela, toate i-au mers împăratului pe dos. 

— Ce mă-nvăţaţi să fac, oameni buni? întrebă împăratul pe sfetnici. 

Şi sfetnicii, felurite capete, felurite răspunsuri. 

Unul: 

— Apoi, să chemăm pe vlădica să facă slujbă. 

Altul: 

— Eu aş zice, mărite împărate, să nu mai sameni de alt an, şi pace! 

Iar împăratul: 

— Vra să zică, de frica şoarecilor, să dăm foc caselor! 

Şi tocmai la sfârşitul sfatului se scoală unul mai adus la minte şi grăieşte atâta: 

— împărate, paza bună trece primejdia rea! 

Amin! Dar cine focul negru să păzească? Eu, ştiu că nu, şi nici dumneavoastră, 
că noi destulă bătaie de cap avem cu nevoile noastre. Atunci cine dară? 

Şi iată, se găseşte feciorul cel mai mare al împăratului. Că el apără ogorul şi pace! 

— Bine, dragul tatii, îi zice împăratul, pleacă şi vezi că la noapte se 
împlineşte anul de când cu întâmplarea. Şi pornit a fost feciorul împărătesc la mare 
ispravă, îmbrăcat în zale din cap şi până-n picioare, cu buzdugan greu în mână şi 
tolbă cu săgeți înveninate la şold, să răpuie duşmanul ogorului împărătesc, şi mai 

leneş 


multe nu! 

Şi toţi ai curţii puneau mare nădejde în împăratul lor de mâine, dar vezi, mai 
este-o vorbă: la părul lăudat să nu te duci cu traista prea mare! 

Pe mine, zău că-mi vine să m-apuce râsul! Şi dacă ar sta unul dintre 
dumneavoastră să mă întrebe de ce, apoi a vedea din firul poveștii. 

Se duce voinicul cela în mijlocul ogorului, îşi face loc şi dos la umbra unui spin, ca 
vânătorul care stă noaptea la pândă, îşi face culcuş pe iarba moale, trage o roată cu 
ochiul împrejur, îşi dezbracă cojocul şi-l pune căpătâi şi se întinde la pământ, ca un 
străjer vrednic ce era. Sta aşa cu ochii deschişi şi număra stelele pe cerul lui 
Dumnezeu, şi sta, şi privea, şi aştepta, şi cam la un ceas din noapte, iacă aude la 
câţiva paşi de dânsul: ţâr-ţâr, ţâr-ţâr! 

Măi, deodată parcă s-a simţit pe altă lume: balamalele i se muiaseră şi-un nod i se 
pusese în furca pieptului, gata să-l înece. Pune mâna la tolbă, scoate o săgeată, o 
pune pe coardă, o întinde şi stă să tragă. În cine? În cel care ţârâia alături cu dânsul. 
Şi cum era pesemne lună frumoasă, iată vede voinicul un şoricuţ mititel, şi cum îl 
vede, îi strigă: 

— Stai să te ucid! 

— Ba nu mă ucide, măi! 

— Ba stai să te omor, că tu mănânci holdele lui tată-meu! 

Ei, se-nţelege, şoricelul zvâc! în tufă şi din tufa la un stânjen în pământ, că nu 
era el prost să-şi pună mintea cu odrasla împărătească. Voinicului îi veniră din nou 
boii acasă, se mai sculă, se mai 
uită, şi socotind primejdia trecută, se-ntinde din nou la pământ, şi Dumnezeu să-l ierte! 

Bun! 

Şperlă Voinicul 

Acuma, dumneavoastră ştiţi, ori poate nu ştiţi despre cele douăsprezece iepe ale 
văzduhului, care umblă noaptea pe unde vor, călăuzite de-un armăsar năzdrăvan. 
epele şi armăsarul ista fac multe răutăţi pe lume şi nimeni nu le poate sta împotrivă, 
din pricină că odată cu pornirea lor se răscolesc şi vânturile dulci. Şi nimica pe lumea 
asta nu adoarme pe om ca vântul cel dulce. Şi aşa, în noaptea ceea, când feciorul de- 
mpărat păzea ogorul cu holdele de aur, când se stârniseră vânturile dulci şi porniseră 
a drum cele douăsprezece iepe cu armăsarul în frunte, s-a întâmplat ce s-a întâmplat 
şi-n anul trecut. Că vedeţi, dormind aşa voinicul şi visând ce-o fi visat, s-a fost trezit a 
doua zi, când a văzut câmpul netezit ca de-o coasă. Atunci şi-a pus mâinile-n cap de 
ucurie şi-a pornit spre curte, ca să vestească şi pe împărat. 

— Ei, fete-logofete, frumoasă ţi-i isprava? 

— Da, frumoasă, nevoie mare! Iaca aşa şi aşa - cu șoarecele şi câte 
răpăstii, toate! 

Pe urmă, supărări din mila lui Dumnezeu, dar şi-o seamă de nădejde în cel de-al 
doilea fecior, pentru la anul! 

Mare lucru şi nădejdea asta, zău! Da eu nu-s vrednic să m-afund în tainele lumii, ci 
vă spun scurt că şi voinicul de-al doilea a scrântit-o! 

La al treilea an, zarvă mare şi-ngrij orare, că iar va să mănânce naiba holdele 
împărăteşti, iar tulburare grea că n-are cine să-ncerce de pază pe noaptea aceea. 
Sfară-n ţară şi răvaşe prin oraşe, că cine s-a afla şi s-a-ncumeta, zece galbeni va avea, 
afară de-un rând de straie şi alte daruri mai mărunţele. 

Se duce unul, se duce altul, dar cum află de cele petrecute mai înainte, povestea 
cu şoarecele şi câte toate, dă şi cămaşa de pe dânsul şi porneşte înapoi. 

Mă duc şi eu la împărat şi-i zic: 

— înălțate împărate, iaca aşa şi aşa, să te fac eu cu holde! 


Iar împăratul de colo: 

— Cum? 

— Ascultă. Noi în Moldova noastră, când simţim că lanurile ni se 
prăpădesc, au de păsările cerului, au de soare, au de secetă, ne apucăm şi le 
cosim mai înainte de vremea secerişului şi le facem nutreţ la vite. Măria-ta, de 
ce nu le coseşti, să te-nţelegi măcar cu paiele? 

Iar împăratul, din nou, după ce stă oleacă pe gânduri: 

— Apoi, asta aveai de spus? 

— Asta! 

— Dacă-i aşa, drum bun să-ți dea Dumnezeu: multe plecăciuni neveste-tei 
şi feciorilor şi tuturor celor din satul tău şi lui vodă al vostru, dacă cumva te-ntâlneşti 
cu dânsul! 

Iar eu: 

— Să te las sănătos, mărite împărate, şi s-auzim de bine! 

O nimerisem cam rău, bătusem atâta pustiu de drum de florile mărului, dar mi-am 
zis: atâta m- am priceput, atâta am făcut. Gata! 

Ce s-a mai întâmplat pe urmă, n-am aflat decât încoace târziu. Şi uite ce. 
Tocmai în seara cu primejdia, iacă şi Şperlă în faţa împăratului, cu rugăminte să- 

l lase şi pe el să păzească ogorul. 

— Ptiu, drace! Piei din faţa mea! strigă împăratul. 

— Lasă-mă, tătucă, lasă-mă, zău lasă-mă! 

— Fugi, diavole, dinaintea mea, că se-ntâmplă moarte de om! 

— Da zău, tătucă, că uite, de nu ţi-oi da eu grâul de aur până la fir mâine 
în zori de zi, să nu-mi zici pe nume. 

— Ei, bată-te para focului de Şperlă, să te bată! Să păzeşti tu grâul? 

— Eu! 

— Hm! râde împăratul, făcând voie de nevoie şi haz de necaz. 

Şi de lăsat, nu l-a lăsat, dar nici altul nu s-a găsit să meargă şi să păzească. 

Iar neaflându-se nimeni, Şperlă voinicul se furişează singursingurel în amurgul 
serii şi se-aşază par în mijlocul ogorului, tocmai lângă tufa unde străjuiseră şi 
ceilalţi doi nătăfleţi mai mari. 

Trece iarăşi ca un ceas din noapte, şi Şperlă aude: ţâr-ţâr, ţâr-ţâr! Se uită şi vede 
şoricelul, şi cum îl vede, bagă mâna-n buzunar şi scoate 

Şperlă Voinicul nişte farâmituri de mămăligă. Şi cum le scoate, le-ntinde şoarecelui 
pe palmă: 

— Na, mititelule, şi papă, na şi nu fi prost! Vino şi ospătează-te oleacă! 

Da şoricelul, crezând că are de-a face tot cu cel de an şi de anţărţ, gata să fugă. 

— Na, măi, de ici şi nu te teme! Vino, că-ţi dau şi o picătură de vin şi pe 
urmă oi sta de vorbă cu tine, că tot mi-i mie urât singur! 

La-nceput şoarecele cam strâmba din mustăţi, dar după altă rugăminte îşi făcu 
coada covrig şi s- apropie de voinic. „Bine te-am găsit sănătos!” „Bine ai venit 
sănătos!” „Cum o mai duci cu traiul?” „Mulţumesc lui Dumnezeu”. la şoarecele o 
fărâmătură din palma lui Şperlă şi se linge pe bot. 

Vedeţi şi pricepeţi că el nu era deprins cu bunătăţi de casă şi de aceea îi părea mai 
bună mămăliguţa decât grăunţele scuturate pe ogoare. 

După ospăț, face Şperlă şiretul mâna găvan, toarnă trei picături de vin din 
ploscă şi-o întinde şoricuţului. Dihania scoate limba de şi-o udă şi: „linchi-linchi”, 
soarbe cele trei picături de vin. 

— Bunu-i, vere? 

— Bun, dacă mai ai, - şoarecele de colo. 


— Cum să nu! 

Şi iarăşi şoricelul îşi mai udă limba cu trei picături, şi alte trei şi alte treizeci şi 
trei, până când prinde afurisitul la ureche. Dă, ca omul! 

Acuma, şoarecele are chef nevoie, strâmbă din nas, îşi suge buzele şi mustăţile, se 
ridică în două picioare şi se sprijină în coadă, se dă peste cap şi cântă: 

Bunu-i vinul, bine-mi place, 

Nu ştiu viei ce i-oi face! 

— Lasă, măi, nu purta grija viei, că are cine; mai na şi mai soarbe ceva 
apă de sapă şi stai colea să te-ntreb un lucru! Ascultă! ştii tu comedia cu ist ogor al 
tatii? 

= O Ştiu. 

— Ei, şi ce crezi că-i de făcut? 

— Ce să cred! Apoi, uşoară treabă: mai dă-mi o lingură din ploscă şi ți-oi 
spune! 

Şperlă Voinicul îl cinsteşte, iar şoricelul îl pune la cale. De încheiere, altă cinste 
sănătoasă. Şi zice şoarecele: 

— Acuma ştii ce-i de făcut: bagă bine de seamă, că eu mă duc la culcare; 
mă cam ia parcă oleacă de ameţeală de după ceafă şi-mi vine tot să cânt. Mă duc, da 
dumneata bagă de seamă. Noapte bună! 

— Noapte bună, şi încă ceva: dacă mi-a ieşi treaba în plin, mai abate-te pe 
la mine, aşa când n-ai treabă! 

Şi de-acu, vorbă scurtă. Pe la miezul nopţii, simte Şperlă aburind vântul cel dulce. 
Voinicul intră- n tufă şi aşteaptă. Dacă i se lipesc ochii de somn şi capul i se dărâmă 
înainte, spinii de tufă îl înţeapă şi Şperlă ridică din nou capul şi deschide ochii. Şi iar, 
şi iar. Şi neputându-l dobori somnul, stătu treaz până-n crucea nopţii, când cobori 
din văzduh armăsarul cel năzdrăvan cu cele douăsprezece iepe sălbatice. 

Şperlă, niciuna, nici alta, hâţ la armăsar şi-l apucă de căpăstru. 

— Stai, că te ucid! 

— Ba nu mă ucide. Na-ţi căpăstrul şi dă-mi drumul, că m-oi duce cu 
iepe cu tot de unde am venit, iar ogorul ţi-a rămâne întreg. Pe urmă când îi avea 
nevoie de mine, scutură-l şi eu ţi-oi fi slugă credincioasă. 

Isprava-i gata. Şperlă ia căpăstrul şi porneşte acasă, iar acasă sentinde pe vatră şi 
adoarme dus ca să se scoale tocmai încolo, târziu, când îl trezeşte foamea. 

Toată lumea bucuroasă peste măsură de bucuria împăratului. 

— Scoală, Şperlă, voinicul tatei voinic, scoală-te de pe vatră şi vino de 
prânzeşte la masa de cinste! Iaca, straie frumoase ţi-am făcut şi loc în dreapta 
mea ţi-am dat! Haide! 

Da Şperlă tot lenos, de-i mirosea urma! Se-ntinde şi cască să-şi 

Şperlă Voinicul deznoade fălcile, se duce la masă, mănâncă, bea şi se veseleşte şi 
ascultă laudele tuturora. 

Nu trece după asta multă vreme şi iată că o pasăre frumoasă, cu penele de aur, 
cântă fără curmare în grădina castelului împărătesc. Ce să fie cu dânsa, nimeni nu-şi 
putea da cu părerea, ci numai Şperlă, uitându-se la ea şi ascultându-i cântarea cu- 
nţeles, se îmbrăcă frumos, scoase căpăstrul armăsarului din ladă şi-l scutură. 

Şi cum îl scutură, armăsarul îi stătu înainte. Şperlă încălecă pe dânsul, îi dădu 
pinteni şi într-o clipă pasărea măiastră era în braţele voinicului. Nu pasăre, măi, ci 
fecioară prea mândră, cum să căutaţi voi în tot cuprinsul lumii şi tot nu aflaţi! Nu ți- 
ar fi venit să te uiţi la dânsa, aşa de chipeşă ce era. Azi mai aud că şi plină de 
înţelepciune se afla, dar asta n-o ştiu. 

Vorba e că Şperlă i-a plăcut şi fata lui Şperlă, că altfel ce-ar fi căutat dânsa la 


castelul împărătesc? Şi nici voinicul n-ar fi zburat după dânsa. 

Feciorul împăratului n-a mai căutat să ştie nici de unde-i, nici câţi ani are, nici 
despre foaie de zestre n-a mai luat vorba, ci numai atâta i-a grăit: 

— Mergi cu mine? 

— Merg! 

— Blagosloviţi-ne, tată şi mamă! 

— Dumnezeu să vă blagoslovească! 

Şi luaţi au fost. Vlădica le-a pus pirostiile în cap, eu şi cu nevasta mea le-am ţinut 
lumânările şi pe urmă, nuntă la cătăramă! Şi la nuntă, masă; şi la masă, eu într-un 
cap, împăratul în celalt, mirele şi mireasa la mijloc, iar în faţa lor, şoricuţul din 
poveste. 

Şi să credeţi de bună seamă că-i aşa, că dacă n-aş fi auzit şi dacă n-aş fi văzut 
toate cele de până aicea, cum aş fi putut să vi le înşir? Măi, nu vă uitaţi că-s ca vai de 
mine! Am fin împărătesc, să ştiţi, şi să vă ferească sfântul să-mi faceţi vreun neajuns, 
să-mi mâncaţi vreo brazdă de pământ ori să-mi furaţi vreun pui de găină, că v-aţi 
dus! 

Zilele iestea l-aştept să-mi vie cu colacii, după cum ni-i obiceiul. Cum mi-a veni, am 
să vă chem, să veniţi şi să-l vedeţi şi voi, iar pe urmă v-oi mai spune din ce-oi mai 
putea să aflu şi eu de la Şperlă Voinicul, ginere împărătesc şi împărat mâine- 
poimâine! 


Ţintă mândră - frunză de aur 


poveste românească 


Au fost odată doi bătrâni. Ei copii n-au avut şi de aceea erau mâhniţi. 

Şi într-o zi întreabă moşneagul pe babă: 

„Dacă noi îmbătrânim, cine ne va da o cană de apă?” 

Baba i-a spus: „Moşnege, ia du-te pe deal şi eu m-oi duce pe vale. Ce-om găsi în 
cale, ne va fi copil.” S-au pornit moşneagul pe deal şi baba pe vale. Iată că baba 
găseşte un cap de cal şi chiuie la moşneag. 

Amândoi l-au pus în scăldătoare şi l-au grijit nouă luni. De la o vreme vorbeşte 
capul de cal: „Tată şi mamă, duceţi-vă la împăratul Roşu şi cereţi-i să dea fata după 
mine.” Moşneagul a prins a plânge: “Cum are să deie împăratul fata după tine, dacă 
eşti cap de cal? 

— Du-te şi spune-i să dea fata după Ţintă mândră-Frunză de aur. 

Ia moşneagul un băț şi se duce la împărat: 

— Bine te-am găsit! 

— Ce cauţi, moşule? 

— Caut să dai fata după fecioru-meu. 

— Bine, cine e feciorul tău? 

— E Ţintă mândră-Frunză de aur. 

— Numele e frumos. Da, o dau. Dacă el mi-a face pod de aur de la curtea 
lui la a mea şi copaci pe margine cu fel de fel de poame, iar la capătul podului-o 
fântână aurită cu ciutură. Eu când oi merge, ciutura să sară şi să scoată apă, să-mi 
toarne pe mână, şi prosopul din cui de la fântână să sară şi să mă şteargă. Numai 
atunci oi da-o. 

Prinde a lăcrima moşneagul şi se duce acasă, gândind: am îmbătrânit, da n-am 
auzit să poată cineva face asta. Când ajunge acasă, Ţintă îl întreabă: “Ei, ce-a zis?“ 


— Tu să-i faci pod de aur de la tine până la casa lui, copaci cu poame, 
fântână de aur cu ciutură. Să sară ciutura să-i toarne pe mână şi prosopul să sară să-l 
şteargă. 

Noaptea târzâu, a ieşit capul de cal, a şuierat cu o verigă, au venit 12 tunuri şi l-au 
întrebat: „ Ce doreşti, stăpâne?” 

— Până dimineață să-mi fie un pod de aur cu copaci, cu o fântână de aur 
cu ciutură şi cu un prosop, care să-l şteargă. 

— Du-te şi te culcă. 

Dimineaţa, împăratul s-a înspăimântat, când a văzut tot făcut. Vine moşnegul şi-l 
întreabă: „ Da amu îi da fata?” 

— Da, oi da-o. Da să-mi mai facă o slujbă. Am 10 desetine de pădure. Până 
dimineaţă pădurea s- o scoată, s-o deie la margine, să are, să puie vie şi la 12 ceasuri, 
la masă, din locul pădurii să-mi aducă poame. 

Vine acasă moşul plângând. 

— Ce-a zis? întreabă repede Ţintă mândră. 

Moşul i-a spus. 

După ce a amurgit, a şuierat, şi au venit tunurile, şi le-a poruncit ca 10 desetine de 
pădure să fie scoase, arate, via - pusă, iar la 12, la masă, să i se aducă împăratului 
poamele. 

Cele 12 tunuri i-au vorbit: “Du-te şi te culcă“. 

Când s-a sculat, avea totul gata. Te luau fiorii, căci şi poamele erau coapte. 

Bună ziua, împărate! 

— Mulţumesc, moşule! 

împăratul s-a bucurat, căci porunca era îndeplinită. 

— O dai ori nu? întreabă moşneagul. 

împăratul iar vorbi: “Da o dau, dacă el a scoate apa din mare, a ara şi a semăna 
secară. S-o treiere şi până la 12 să-mi aducă pâine de secară din fundul mării. 

Vine moşneagul şi-i spune tot, feciorului. 

— Cam greu, tată, dar să vedem. 

A şuierat, au venit 24 tunuri şi l-au întrebat: „ Drag stăpânul nostru, ce doreşti?” 

Ţintă mândră-Frunză de aur a spus: „ Voi să-mi faceţi din mare un lan de secară 
şi până la 12 ceasuri să fie şi pâinea gata”. Ele au gândit şi apoi au oftat şi i-au 
spus: „ Da, dar azi ai să stai cu noi”. 

S-au dus cele 24 de tunuri şi s-au apucat de lucru. Apa din mare au depărtat-o, au 
arat şi au semănat, au treierat secara, şi, când soarele a răsărit, girezile erau făcute. 

Moşneagul a luat pâinea şi a dus-o împăratului: 

— Poftim! 

El gustă şi-i zise: „Da, moşnege. Să se gătească de nuntă. Eu îi dau fata”. 

Moşneagul a venit acasă şi i-a spus tot feciorului său. 

Cănd a început nunta, a venit o muzică frumoasă şi o oaste aşa de mândră că nici 
împăratul cât e de împărat nu văzuse. Capul de cal venea dus de doi ghinărari. Când 
a văzut că vine atâta horă, mireasa n-a mai plâns. 

— „Cui mă dai, dragă tată?” Atât i-a spus împăratului. „Aşa-a, dacă omul n- 
are noroc.” Şi când mirele s-a apropiat de ea, ea i-a spus: „De ce nu eşti ca toţi 
oamenii?” 

— Daţi-mă deoparte cu mireasa să-i spun două vorbe. 

Când au rămas singuri, din capul de cal a ieşit un voinic cu plete de aur şi i-a spus 
fetei: „Eu am canon de la părinţi şi după ce-l voi îndeplini voi fi aşa cum mă vezi.” 
După ce s-au cununat s-au dat deosebit cu viaţa şi şi-au făcut curte. După un timp o 
babă se pune pe lângă dânsa: „Cum trăieşti cu soţul, dacă e cap de cal?” 


— Dacă ai şti ce om e el! La soare poți căta, pe dânsul ochii nu poți 
rezema. Noaptea e om, iar ziua - „cap de cal”. 

— Dă-l deosebit, îi spune mătuşa. Lasă c'am să-ți fac eu! 

Când a adormit, baba a făcut un foc mare şi a dat în foc capul de cal. Dimineaţă, 
Ţintă mândră s- a întristat că n-a găsit capul. S-a hotărât să se ducă pe lume. înainte 
de a pleca i-a spus nevestei lui: „Dacă ai făcut de capul tău, ferice de tine, dar, dacă 
a făcut alta, e rău.” I-a pus trei cercuri de fier şi i-a dat opinci de fier. Şi i-a mai spus: 
„Când se vor roade opincile şi or rămâne nojiţele şi când cârja se va roade, tu mă vei 
găsi. Să mai cauţi unde iarba creşte, în patru se-mpleteşte în valea lui Avraam.” 

Ea s-a dus la tatăl său şi i-a spus: 

— Mă duc în lume, n-am ascultat cuvintele lui şi amu trebuie să umblu să-l 
caut. 

Ea s-a pornit. După un timp, a ajuns la Sf. Vineri. Sf. Vineri se plimba pe lângă o 
chilioară. 

— Bună seara, maică! 

— Mulţumesc, suflet de om. Dacă eşti cu inimă bună, apropie-te de 
chilioara mea. Dacă eşti rău, du-te, căci am o căţeluşă cu dinţii de oţel, de-i voi da 
drumu, te face pulbere şi cenuşă. 

— Am inimă bună. 

— Vino! 

A primit-o Sf. Vineri, şi acolo s-a odihnit. 

Când, dimineaţă, Sf. Vineri a venit de la biserică, a întrebat-o: 

— Ce cauţi tu, suflet de om? Pasăre zburătoare nu se află, tocmai tu om 
pământean. 

Ea îi răspunse: „Maică, de Ţintă mândră - Frunză de aur, unde iarba creşte, în 
patru se-mpleteşte, în valea lui Avraam, n-ai auzit?” 

Drăguţa mea copilă, nici n-am văzut, nici auzit. 

O văzu că-i însărcinată, îi dărui o furcă de aur, şi-i spuse: „Furca a merge singură 
şi a toarce şi-ţi va fi zăbavă pe drum. Du-te la sora mea Sâmbătă”. 

— E departe? 

— Jumătate de an trebuie să mergi. 

Se porni pe cale, pe cărare şi a ajuns la Sfânta Sâmbătă. Când a ajuns, Sf. Sâmbătă 
se plimba pe lângă chilioară, şi văzând-o îi vorbi. 

— Bună seara, maică! 

— Apropie-te, de eşti suflet bun. De nu, du-te, căci am o căţeluşă cu dinţi 
de oţel şi te va face pulbere. 

— Da, am inimă bună! 

A intrat în casă şi s-a odihnit. 

— Mai stai să vin de la biserică, îi spuse Sf. Sâmbătă. 

După ce a venit, a hrănit-o şi a întrebat-o: 

— Ce cauţi pe aici? Pasăre zburătoare nu se află, şi tu ai venit aşa 
însărcinată. 

— N-ai auzit unde iarba creşte, în patru se-mpleteşte? De Țintă mândră - 
Frunză de aur n-ai auzit? 

— Am îmbătrânit, da de locurile acestea n-am auzit. Du-te la sora mea 
Duminică, poate că le ştie 
ea. 

— E departe? 

— Jumătate de an trebuie să mergi. 

îi dărui o vârtelniță de aur, singură depăna şi se învârtea, şi ea tot mergând se lua. 


A ajuns la Sf. Duminică. Sf. Duminică se plimba pe lângă chilioară. Când a văzut-o, i- 
a vorbit: 

„ Apropie-te de ai inimă bună. De nu, dute, căci am o căţeluşă cu dinţii de oţel, te va 
face pulbere şi cenuşă”. Ea a lăcrimat şi i-a spus: „Am inimă bună!” 

— Vino! 

A primit-o şi s-a odihnit. După ce-a venit de la biserică, a întrebat-o: 

— Ce cauţi? Pasăre zburătoare nu se află pe aici. Ce aşa grelime te-a adus? 

— De Ţintă mândră - Frunză de aur n-ai auzit? 

Atunci Sfanta Duminică a pus o trubuşoară la gură. S-au grămădit păsările toate, şi 
ea le-a întrebat: 

— Voi, unde iarba creşte, în patru se împleteşte de Țintă mândră - Frunză de 
aur, n-aţi auzit? 

— Nu. 

A pus iar trubuşoara, şi atunci s-au grămădit mai multe păsări. Şi toate au spus că 
nu ştiu de Ţintă mândră. 

Ea a prins a plânge. 

— Mai stai, a spus Sf. Duminică. A sunat a treilea, şi au venit şi mai 
multe păsări. Niciuna nu ştia. Mai gândi Sf. Duminică şi, cercetând mai bine 
păsările, a văzut că ciocârlanul şchiop nu era între ele. Veni şi el. 

— Ce mă strigi aşa cu jale. Eşti un suflet păcătos. 

— De valea lui Avraam, de Ţintă mândră - Frunză de aur n-ai auzit? 

— Da, eu la dânsul trăiesc. 

I-a mai dăruit Sf. Duminică şi o cloşcă cu puişori de aur. Şi mergea ea înainte şi 
ciocârlanul cu furca şi cu vârtelniţa-în urmă. 

A dat Dumnezeu şi a mers un an de zile. Şi a ajuns în locul unde iarba creşte, în 
patru se- mpleteşte şi a dat peste Ţintă mândră-Frunză de aur. Opincile i se 
rupseseră. Se duse la un izvor de unde lua el apă. Ţintă mândră trăia cu o ţigancă. O 
fată o văzu şi-i spuse ţigăncii. 

— E, hei! Doamnă, ce suflet e femeia de la izvor, de are odoare aşa de 
scumpe? 

— Ia întreab-o de nu le vinde? 

Fata se duce la ea şi o întreabă: 

— Nu le vinzi? 

Ea îi spune: „Le vând. Ii dau cloşca de aur să mă lase o noapte cu Ţintă mândră”. 

I-a trimis vorbă că-i dă voie. În cap i-a dat în gând pentru ce vine. Când Ţintă a 
venit de la vânat, ea i-a pus o mână de om mort sub cap, şi el adormi mort. Ea la 
capul lui cânta şi plângea: „Ţintă mândră, dă mâna peste mine, să plesnească 
cercurile şi să nasc pruncul tău din trupul meu!” El însă n-auzea. 

A vândut vârteliniţa şi cloşca, a cântat şi a plâns două nopţi, şi el tot n-a auzit. 
Numai ciocoiul care umbla cu dânsul la vânat a auzit că ea cântă. 

A doua zi la vânat, când mergeau cu trăsura, ciocoiul a râs singur Ţintă îl întreabă: 
„De ce râzi?” El i-a spus: „Un ciocârlan a zburat, şi caii erau să-l calce”. 

Ţintă mândră i-a dat o palmă: „Spune!” 

— Doamne, ce pasăre cântă la capul tău de n-am auzit-o niciodată? 

Pe Țintă mândră l-a pălit la inimă că trebuie să fie ea şi-i spuse: „ Tu când vei auzi 
că vine, să strici fereastra, să zmunceşti aşternutul de sub mine şi să mă scoli 
numaidecât.” 

A ajuns a treia seară. I-a dat ţigăncii şi furca. Noaptea i-a cântat mai jalnic ca 
oricând: „ Aruncă mâna peste mine, Ţintă mândră, să plesnească cercurile, să nasc 
pruncul tău din trupul meu!” 


Ciocoiul a stricat fereastra, a luat aşternutul şi l-a trezit pe Ţintă mândră. Când a 
văzut-o, a atins- o cu mâna, cercurile au plesnit, şi atunci a născut un băiat cu părul 
de aur. A scos un cal de 9 ani, care n-a văzut soarele, a legat ţiganca de coada lui şi i- 
a dat drumul prin lume. Țiganca a murit. Ei trăiesc şi azi. 


Ionica fat-frumos 


k i poveste românească , FA z z 
Era un boier Şi el nu lucra la moşie, da umbla din târg în târg şi făcea bani. Aşa-i era 


lui dat. într- un timp de vreme l-a apucat o furtună, o ploaie şi n-a ajuns la târgul cela, 
unde a avut el să se ducă. Și a tras la un om într-un sat. Da omul cela era sărman. Avea 
vreo şapte-opt copii, şi era femeia însărcinată şi se aştepta de azi pe mâine, numai 
ceasul, să-i mai facă unul. 

Zice: 

— Măi creştinule, nu mă-i primi să mân la tine în astă seară, iaca ce ploaie 
mare m-a apucat pe mine şi vânt. 

Zice: 

— Boierule, te-oi primi. Am, zice, saraiuri; am unde îţi da caii. Da, zice, n-am 
samovar cu ce să- ţi fac ceai. 

La boieri trebuia ceai! 

— Măi, d-apoi, zice, la voi negustori în sat nu-s? 

Zice: 

— Sunt. 

— Apoi caută un samovar Eu zahăr am, ceai am, caută un samovar, şi eu mi- 
oi face singur. 

S-a dus omul şi i-a căutat samovar, şi îi aduce boierului, şi îi face ceai, şi îl primeşte 
cum se 
cuvine. 

Mai târziu se duce femeia... şi i-a aşternut în casa cea mare boierului, i-a pus trei 
coaste sub pernă, ca la boieri, şi a venit dincoace. Au găsit-o tăieturile de copil. 

— Du-te, omule, la bunica şi o cheamă. 

Se duce el. 

Da aici boierul încă nu doarme, da aceea se văietă acolo. Ţipăt! A născut un băiat. 
Când a născut, da îngerii grăiesc la fereastră: 

— Bre, zice, oare ce dar... în ce ceas s-a născut copilul ista la omul ista, că 
tare mulţi copii are şi tare îi sărac, şi greu trăiesc. 

Da altul face: 

— Bre, zice, tare în bun ceas şi cu noroc. În astă seară boierul cela, care de 
la Chişinău, bogat, zice, mâne la omul ista şi are o fată. Şi, zice, băiatul ista care s-a 
născut are să ia fata boierului şi are să fie şi mai bogat ca un împărat. 

El, când aude, boierul: 

— Vă-ă-ă! D-apoi cu aista să fie el cuscru! Atâtea moşii! Şi un boier ca mine! 
Ia uite, cu un opincar, care are pete pe suman! 

Ia şi se duce acolo. 

— Măi, zice, pruncul care s-a născut să fie cu noroc. Dăruiesc zece carboave. 

E-e-e-e-i... cu zece carboave făceai cumătrii atunci. Erau scumpi banii. Maişede el, 

maişede. 

— Măi, mulţi copii ai! Dă-mi un băiat de aceştia cu bani, nu fără bani, căeu 

nu am copii şi am 


moşii. 

— D-apoi, boierule, să-mi dai o moşie, că nu vreau să-ţi dau. 

Da lui nu-i trebuiau acei mari. Pe acest mititel vrea să-l ia. 

— Măi, zice, iaca este baba aici. Şi, zice, mulţi văd, puţintei cunosc, dăm şi 
babei un mohorici şi dacă a întreba cineva, apoi spune: „S-a întâmplat o pierdere, că a 
fost copilul mort, şi baba l-a îngropat, şi gata”. 

Da el de-amu se minţi, se oni şi el. 

— Dacă mi-i da un citfiric de galbeni, zice, ţi-l dau. 

— Măi, zice, da tu citfiric ai? 


Ionica fat-frumos 


4 A poveste românească 
El avea o ladă de bani. 


Zice: 


— Nănaşul are. 

Sa dus la nănaşul său şi aduce citfiricul şi îi măsoară un citfiric de galbeni. Şi i-l 
înveleşte în nişte pelincuţe, nu ştiu ce, pe copilul cela acolo., şi îl pune anume cu 
capul subţioară, da el l-a pus cu picioarele. L-a strâns de picioare. Iese afară. 

Zice: 

— înhamă caii, măi, cum l-o fi chemat, şi haidem. 

Zice: 

— Văăleu că eu nu m-am culcat. 

Zice: 

— Nu lehăi din gură. Când zic hai, apoi hai! 

Ei, ce să facă, dacă-i slugă? 

A înhămat caii. Se porneşte noaptea. Hai, hai, a ajuns la o pădure. Da la pădurea 
aceea era o râpă şi era plină cu spini de cei porumbrei... Şi ajunge acolo, coboară... 
se duce şi azvârle copilul în spinii ceia acolo, să-l mănânce ceva, să nu-i fie ginere, că 
nu vrea. Vizitiul n-a ştiut. Şi s-a dus şi n-a venit pe locurile acelea optsprezece ani de 
zile. Nu s-a arătat pe locul cela... 

A doua zi se duce un boier mai sărac, cu vreo cinci-şase copii, şi care avea vreo doi 
copoi, la vânat câte un iepure, ca să-i aducă acasă să hrănească copiii. Copoii ceia au 
mers pe acolo şi au dat de dânsul. 

Copilul - viu şi numai da din mânuţă. Da ei ţipă acolo şi ţâhnesc. 

El se teme a se apropia. la puşca şi ce face? Când a ajuns, nu dă cu puşca. Când se 
uită el - un copil! 

Ia copilul... şi îl duce acasă. Se duce şi îi face ştiut popii. 

— Părinte, zice, am găsit un băiat. 

— Unde? 

— în râpa aceea, îi spune el, acolo, unde-s spinii ceia. 

— Bine. Numai du-te şi îi spune dascălului şi mai caută - mai erau vreo 
doi boieri mai bogaţi ca acesta - şi l-om boteza. 

Au luat, l-au botezat şi i-au pus numele Ionică Făt Frumos. 

Când a ajuns, frate, la şapte ani, l-a dat la şcoală. Ai lui învățau, nu învățau, da 
acela, cât învățau aceştia într-un an, acela într-o zi învăţa. Şi s-a făcut un băiat aşa de 
frumos şi aşa de învăţat, de care nu era pe lume. Iaca la optsprezece ani de zile îl 
aduce Dumnezeu pe boierul cela şi vine şi pică taman în musafirie la boierul care a 
găsit băiatul. Acela, ca să afle ce se aude de băiatul acela. S-a prăpădit, ori cum? 
Când vine, acela l-a primit, l-a pus la masă, i-a făcut ceai, cum se cuvine. La urma 
urmei cere la un băiat: 

— Dă-i boierului oleacă de apă. 

— He-hei! au râs şi s-au dus ai boierului copii. 

Da acela a tăcut mut, s-a sculat şi s-a dus, şi îi dă. 


Zice: 

— Iaca, bre, la care copil am cerut eu apă şi care mi-a dat. Cât îi de frumos 
aista. 

— Iaca, boierule, cât de frumos şi cuminte, da, zice, aista nu-i din sângele 
meu. 

— Da dintr-al cui? 

Zice: 


— Aista băiat l-am găsit în anul cutare aşa învelit în nişte pelinci, aşa 
spunea, într-o râpă, în nişte spini. 

— E-he-hee, zice, aista îi acela. 

Amu se gândeşte boierul. Când l-a vedea fata lui, fără de voia lui, se duce după... - 


aşa-i de frumos el şi un om scump. lese boierul afară, se duce în colibă şi scrie un 
răvaş, că pe om la greu să nu-l mai laşi, şi vine înapoi acasă. 

Zice: 

— Bre, eu am uitat să-i dau un răvaş cucoanei mele. Dacă spui tu că aşa-i de 
cuminte, - îi zice la aist de casă, - trimite-l la mine şi mi-a duce hârtia asta acasă şi îi 
dau o sută de carboave. 

O sută de carboave erau mulţi bani. Cumpărai o moşie atunci. 

Da tată-său îl sfătuie pe dânsul: 

— Să nu vrei să te duci, să zici să-ţi dea un cal. 

Avea patru cai. 

— Să-ţi dea un cal să fie al tău. 

Zice: 

— Boierule, nu vrea. Vrea şi un cal. 

— Şi un cal îi dau. 

Da el a scris acolo, că în ce ceas a ajunge, să-l dea temnicului (el avea unul) să-l 
ucidă, ca să nu fie pe lume, să nu-i fie ginere. 

Şi l-ajurat pe toţi dumnezeii să nu caute în hârtie. El a zis că n-a căuta. 

A luat hârtia ceea şi se porneşte băiatul. S-a dus o zi de cale. A ajuns cât de ici la 
Bălţi, oare- unde... de-amu a înserat. Dacă a înserat, n-are el unde poposi... Om 
străin! Şi s-a dus la învățătorul cela la care a mântuit el învăţătura toată. La cel mai 
bătrân şi a mas. 

— He-e-e, unde te duci, Ionică? 

— Mă duc la Chişinău (ori la Ades), - unde spune. 

— Da ce-i? 

— Să-i duc o hârtie la un boier. 

— Ha-ha, îl ştiu eu, Învățătorul cela. Da ce fel de... ce-i într-însa? 


— N-am căutat. 

— a hai şi-om căuta. 

Aista nu vrea. 

— Dă, zice, ce? Tu m-ai învăţat pe mine? 

Când a despecetluit şi a căutat: 

— a uite, măi juncanule, cum te duci tu la moarte. Şi tu ai mers pe drum şi 
n-ai căutat! 

Da el începe a plânge. 

— Nu plânge, îi zice învățătorul. Ia hârtia aceea, fratele meu, ia şi-o dă pe 
foc. Şi plicul cela îl lasă. 

Şi scrie de-amu învățătorul lui: „Cucoană, zice, umblând prin lume, am găsit un 
băiat foarte bun şi îi frumos, şi îi cuminte, şi îl trimit la noi acasă... Eu peste o lună de 
zile am să vin acasă, îi scrie învățătorul. Da tu să nu gândeşti, cu duduca să-l 
logodeşti şi să faci o nuntă pe şapte părţi mai bună decât când oi fi eu acasă. Când oi 
veni, să-l găsesc însurat ca pe celălalt”. 

Acela a luat hârtia. Când i-a dus şi i-a arătat cucoanei, a pus şi i-a logodit, a trimis 
în Nemţească, ca să folosească, au venit lăutari, au făcut o nuntă, Domnul să v-o 
audă. Când a venit boierul peste vreo lună, da el Ionică umbla cu Mândra-Câmpului 
prin vie, se plimba. 

Da el zice: 

— Spuneţi-i cucoanei să iasă în cerdac s-o împuşc! 

Da ea iese cu hârtia ceea în mână. 

— Stai, boierule, vezi ce mi-ai trimis şi eu ce am făcut. Şi apoi mă-i împuşca. 


Când se uită: “ În ce ceas a ajunge, să-l logodească, să-l căsătorească... “, spune. 

— Măi, zice, nu te ştiu de ginere. Du-te la iad şi la rai şi adă-mi cheile şi apoi 
mi-i fi ginere. 

Zice: 

— Mă duc. 

Leapădă şi se duce. Da atunci nu era ca amu tramvai ori drum de fier. S-a pornit 
pe jos şi a mers un an de zile, până a ajuns la Împărăție, bietul Ionică. Când a ajuns 
acolo, s-a dus la împărat. Zice: 

— împărate, luminate, vizează-mi paşaportul, că trec în altă împărăție. Eu 
mă duc cu mare treabă. 

Acela i-a vizat paşaportul. Zice: 

— Ionică Făt Frumos, ducându-te tu şi având viaţă cu dulceaţă, şi îi avea 
cu cine grăi, zice, am avut o fiică, de-amu nicăieri pe lume nu era aşa de frumoasă şi 
într-o zi... eram afară şi a venit un vârtecuş şi a luat-o şi-i dusă şi îi dusă şi în ziua de 
azi. Şi, zice, am dat zvon prin toate împărăţiile şi nu se găseşte nimeni să-mi spună 
că este ori a văzut-o. Dacă n-a mai fi nici la iad, apoi îi prăpădită fata mea. Că, zice, 
când s-ar afla cineva să-mi spună unde-i fata mea, eu dau jumătate de împărăție. 

Da el zice: 

— scăleşte. 

împăratul s-a iscălit şi Ionică a luat iscălitura şi a pus-o în buzunar S-a dus. 

A mai mers un an, a ajuns la a doua împărăție. De-amu acolo iar vizează 
paşaportul, că trece în a treia împărăție. Acela se căinează: 

— onică Făt Frumos, ducându-te tu şi având viaţă cu dulceaţă, şi îi avea 
cu cine te lua de vorbă, zice, am o sută de fălci de livadă şi fel de fel de poame, câte 
pe lumea asta sunt, şi numai înfloresc, dacă, zice, nu rodesc. Când mi-ar spune 
cineva, ce să fac să rodească livada mea, zice, eu aş da jumătate de împărăție. 

Zice: 

— scăleşte. 

Se iscăleşte, acesta ia iscălitura şi o pune în buzunar. 

Se duce la al treilea împărat. A ajuns acolo, acela iar i-a vizat paşaportul şi i-a spus: 

— onică Făt Frumos, ducându-te tu şi având viață cu dulceaţă, şi îi ajunge 
unde eşti pornit, poate îi avea cu cine te întreba, zice. Nu ştiu cine s-a aflat galanton 
la minte şi mi-a luat apele şi numai într-o fântână este apă. Dacă dau un suflet de om, 
iau o cofa de apă, da dacă nu dau, nu iau nimica. Şi, zice, când mi-ar spune cineva, 
ce să fac să izvorască fântânile şi pâraiele, apoi, zice, eu aş da jumătate de împărăție. 

Zice: 

— scăleşte. 

Se isăleşte şi acela, ia băiatul şi de la el iscălitura, se duce. 

Mergând el, îtr-o bună de-amiază a ajuns la iad şi la rai. Intră prin rai, nu grăiseşte 
nimeni la dânsul. Mese întinse, făclii aprinse, oamenii parcă-s vii. la, se întoarnă, se 
duce în iad. A deschis douăsprezece uşi până a ajuns la Talpa-ladului. Când a ajuns, 
da fata împăratului şedea cu lumină, ca şi cum noi amu aici. 

— Ce faci, Uliană, fată frumoasă? 

— Da de unde ştii că mă cheamă Uliana? 


— latăl-tău mi-a spus, el zice. Cu cine trăieşti tu aici? 


Zice: 

— Cu vrăjmaşul cel mai mare, care-i Talpa-ladului. 
— Te-ai cununat cu dânsul? 

Zice: 


— Nu. Când vine el la mine, eu nu vreau să mă logodesc, el se depărtează, 


nu se apropie de mine. 

— Când a veni el deseară, zice, are să fărâme toate uşile. Are să-i miroase 
a om pământean. Da tu să începi a plânge, Ion îi spune, şi să ieşi înaintea lui. 

Spune-i: „Eu am avut un gând bun, să trăiesc cu tine, da tu de când am venit aici, 
nu-mi arăţi nimica în gospodăria ta”. Şi dacă a sta el şi te-a întreba: “Ce ai vrut, 
femeie, să ştii? Măi, omule, zi, eu de când am venit aici, tu nu-mi spui care-s cheile 
iadului şi care-s ale raiului”. Şi apoi, zice, eu oi şti. 

Că ele, cheile, şedeau acolo. Acele din dreapta - ale raiului, da cele din stânga - ale 
iadului. 

Da el n-a ştiut. 

— Să-i spui aşa, când erai la tatăl-tău, să-i spui lui, să-l amăgeşti c-ai 
gândit că numai tatăl-tău e împărat peste toată lunea, da ei, psăne, mai sunt 
împărați. “Al meu tată spune că este un împărat şi are o sută de falei de livadă şi 
numai înfloresc, dacă nu rodesc, din ce pricină“, că el, ce zice, trebuie 
să ştie. Şi imul, zice, nu are apă. Şi tot să-l întrebi, că el tot trebuie să ştie, şi la 
urma urmei să-l întrebi, are el moarte ori trăieşte cât lumea? 

Ei, când a venit, da ea l-a ascuns în a doua odaie şi a pus o albie de fier peste 
dânsul. Da el la întuneric acolo, fără lumină, apoi scria prin întuneric mai frumos de 
cum bat la maşini. Aşa scriitor Ionică era. Şi aista spunea, da el tot a scris acolo toate 
planurile. 

Când a venit, fărâmă uşile, fărâmă tot. Da ea începe a plânge, a se munci. lese 
înaintea lui, el sare. 

— Ce vrei, muiere? 

— Măi omule, de când am venit eu la casa ta, să nu-mi spui mie care-s 
cheile iadului şi care-s ale raiului? 

— Femeie blestemată, acelea din dreapta sunt ale raiului, da acelea de pe 
stânga sunt ale iadului. Şi ce-ai vrut să mai spui? 

— Eu, când eram la tata, am auzit iaca aşa şi aşa, parcă eu am gândit că 
numai al meu tată e împărat pe lume, da ei psăne că mai sunt. S-a lăudat unul că are 
o sută de fălci de livadă. Parcă o falce ori două nu era destul? D-apoi atâta! 

— Apoi tu nu crezi? 

El s-a pus în potrivire cu mine. Şi eu am supt pe de desubt şi am făcut temnic şi am 
pus trei poloboace. Toţi galbenii mei sunt acolo. Când livada lui înfloreşte, da eu dau 
foc la galbeni şi-i curăţ de rugină şi nu va avea cât lumea nicio poamă. Da când ar şti 
cineva în cutare loc să sape aurul cela al meu, să-l pună la o parte, să pună pământ 
de-al doilea şi ar rodi de n-ar ţine crengile. Aşa ar rodi. Da cine ştie. Numai eu 
săracul. 

— Apoi dă. Da unul a zis că apa, iaca... unul întreabă. 

— E, zice, tot m-am jucat eu şi am tras vițele izvoarelor într-o stâncă şi am 
pus o piatră pe dânsele. Şi acolo, zice, tot aud, gem izvoarele. Când ar fi nişte 
oameni, vreo zece-cincisprezece cu lomuri de fier să prăvale stânca ceea să se ducă 
la vale, apoi, zice, izvoarele s-ar porni şi fântânile şi pâraiele ar merge ca din ploaie. 

— E-e, îţi mulţumesc, de-amu fac mâncare şi ne culcăm. Da am să te 
întreb un cuvânt, nu ţi-a fi urât? 

— Ce ai să mă întrebi? 

— Drăguţ, tu moarte ai pe lumea asta ori tu eşti... 

— Da ce mă întrebi de moarte? 

— Nu te speria. Te întreb, trăieşti ori. 


— Eu trăiesc cât lumea. Da dacă să vreau să mor eu, de o ciudă ceva, să 


am, apoi mai uşoară moarte decât mine n-are nimeni pe lumea asta. 
— Da cum mori? - tot pe lângă dânsul ea. 


Zice: 
— Dacă ar fi un bărbat, nu... că tu eşti femeie, da un  omsă-i tai degetulmic 
de la mânastângă, 
să curgă oleacă de sânge la mine în gură, apoi din minese face un iaz de 
Da să fie un 


bărbat, nu o muiere ca tine. 

— Ei, de-amu culcă-te, că eu fac mâncare. 

El când dormea, puteai să tai lemne pe dânsul. 

Ea se face a face mâncare. El a adormit. El l-a scos pe Ionică şi i-a tăiat degetul. N- 
a mai lăsat să-l mai lege. Când i-a picat în gură, apoi a şi luat-o în spate. Şi când a 
scos-o şi el când a pocnit, s-a umplut iazul de păcură. 

Da el ia şi pune mâna şi ia cheile iadului şi se porneşte. Vine, vine... când a ajuns, a 
ajuns la aist cu apa. 

— Ei ce, Ionică? Ai aflat ceva? 

— Am aflat. Da mata darul, care te-ai iscălit, îl dăruieşti? 

— Da. 

— Dă-mi vre-o zece oameni, cincisprezece. laca este planul. 

S-a dus şi numai a răsturnat piatra ceea de vale şi aşa a ţâşnit apa şi a început a 
merge apa prin pâraie, prin izvoare, fântânile se umplu şi i-a dat jumătate de împărăție 
lui Ionică. 

Vine. Vine la aist cu livada. Şi aista tot zice că dă. 

A luat nişte oameni şi a pus la tot pomul doi oameni, şi a săpat pomii, şi a tras la o 
parte. Şi când a scos banii aceia de acolo, s-a prăbuşit locul şi a cărat pământ de-al 
doilea şi a pus pomii aceia a doilea în ordine, cum se cuvine, şi a scos două girezi de 
galbeni: o gireadă - lui Ion şi una - împăratului. Şi el i-a dat încă jumătate de împărăție 
şi l-a făcut un împărat. 

Amu, venind el pe drum, ajunge la aist cu fata. Când a ajuns aici, o lasă undeva pe... 
se duce el singur. 

— Ei ce, Ionică, zice, ai aflat ceva? 

Zice: 

— Da. 

— Ce ai aflat? 

— Am aflat unde îi fata şi am să-ţi spun şi te-i duce, şi îi vedea-o. 

— Mare poznă! 

— Da, zice, dai ce... 

— Ce am grăit, zice, îţi dau. 

Când se duce el şi a adus fata, zice: 

— Asta-i? 

— Asta. Apoi, zice, cum ai găsit-o, aşa ţi-o dau de soţie. 

Zice: 

— Nu, că eu îs însurat şi îs cununat, zice, am femeie şi am lăsat-o acasă şi 
nu pot s-o iau eu. Deal doilea nu pot să mă însor. 

Apoi avea împăratul un cal, de zbura ca aeroplanul. 

— Apoi, zice, îţi dau calul meu. 

Şi i-a dat jumătate de împărăție şi l-a făcut un împărat şi jumătate. El, când a 
încălecat calul acela, în trei zile a ajuns acasă. Când a ajuns, da socru-său dormea. El o 
întrebă pe cucoană: 

— Unde-i tata? 


— Taci, încet, că doarme. 

— Scoală, că eu am luat cheile şi, zice, au ieşit toţi din iad. Trebuie să-i 
strângă la grămadă, să-i dea, să-i închidă şi să-i încuie. 

Cund s-a trezit el... şi a văzut, că i-a adus cheile iadului, a luat cheile celea şi s-a 
pornit. A ieşit din curte, a ajuns la un drum şi a găsit o fântână. Pune cheile celea pe 
cumpănă şi singur şi-a dat drumul în fântână şi s-a prăpădit. 

Da eu m-am pus pe un pai de secară Şi v-am aşternut o poveste în astă seară, 

Da dacă m-aş sui pe un cârlig, 

Aş mânca un covrig Şi aş fi om voinic. 

Culeasă de la Trifan Baltă din comuna Bleşteni, judeţul Hotin. 


Nu cânta, băiete! 


poveste românească 


Fost-a odată ca niciodată, într-o ţară bogată, de la Dumnezeu sfântul lăsată, nu 
demult, ia, de când e şi necazul pe lume. Dar povestea nu ştie de asta; ea trebuie 
spusă, că nu-i încotro şi hai, cuvântule, la drum - şi te-oi sfârşi nici nu-i şti când şi cum! 
Pe atunci şi mai încoace, era o babă şi se-ntorlocase, de-al doilea, c-un moşneag care 
nu era nici al meu, nici al tău, ci era al ei, ţie-şi-l cu bine - la dânşii bucurie şi la noi 
sănătate! 

Şi moşneagul avea o fată. Baba avea şi ea o fată - tot marfa care nu se potrivea. 
După cuvântul 
din vechime: „Toatăbaba-i cu taraba, hop şi eu cu jneapu meu!...” Şi ca să nu mă iau 
cu ziua târgului, iacă, mări, baba îşi purta feţişoara numai pe la petreceri şi tare-i 
plăceau frumuşelei cuvintele flăcăilor, d-apoi jocurile cele cu coadă - doamne 
sfântule! Azi aşa, mâine aşa, poimâine se numeşte că-i duminică dimineaţă. Cine 
merge la sf. Biserică? Baba şi cu fată-sa! Biata copilă a moşneagului, urgisită şi 
necăjită, stă acasă şi aşa primeşte poruncă: 

— Să stai şi să faci mâncare, nici prea rece, nici prea fierbinte! Auzi? 

— Bine. 

Se duc ele la sfânta slujbă; fata moşneagului se urcă pe coşăr şi se uită. Ele cum 
ajung în faţa pridvorului, s-apucă şi ea şi se duce la cei doi nucuşori din grădină, 
răsădiţi de mânuţa ei, răsfiraţi a plâns, cu crengile frăţeşte la pământ şi, fiindcă 
acolo-i şedea norocul şi ajutorul ei, face: „Descuieţi- vă, nucuşorilor!” Atunci, cât ai 
clipi, nici eu singur nu mai ştiu ce fel de lucruri scumpe au ieşit de acolo: straie 
scumpe, cum nici la miresele Împărăției nu se află, şi trăsură şi cai, care nici n-or fi 
cum s-or povesti, că lumea pentru ce are gură! Atâta numai că fata noastră, gătită 
aşa de mândru, iacă intră şi ea în sf. Biserică! Lumea socotea că-i crăiasă, nu de pe 
ici-de pe colea, ci crăiasa cea mai aleasă dintre crăiese! Cât despre feciorul 
împăratului, d-voastră aveţi auz îndeajuns şi vă puteţi închipui mai bine decât mine 
ce fel îi juca gândul: dorul nu caută multă zăbavă, a pus stăpânire şi pe inima 
împărătească - şi adică de ce nu? - şi să-l ardă focul de dor! Crăiasa cea frumoasă 
însă, drept să vă spun, nu s-a uitat mult la asta: ea a luat repede nafură, a ieşit, şi 
până una-alta, a fost acasă - tot fata moşului, care acum făcea mâncare pentru babă 
şi pentru odorul ei! Feciorul de împărat se uită în urmă - d-apoi ce folos, că, bat-o s-o 
bată crăiasă, nu ştii cum a ieşit şi: 

înainte luminiţă, în urmă neguriţă şi nu-i. Dacă nu-i, nu-i; de acuma caută-i şi tu 
urma, băiatul mamei! Ai pus tu ochii pe fată, dar să vedem ce mai este, şi ţine-te, 


biată poveste! 

— Ha! Ai făcut mâncare? se boldeşte baba. 

— Făcut, răspunse fata moşneagului. 

Şi mâncarea era făcută, nici prea rece şi nici prea fierbinte, cum e mai bunişoară 
pentru izbăvit de inimă rea. 

— Dar oaleu! - zice fata babei - tu nici nu ştii una! 

— Dacă nu-mi spui, surioară dragă! 

— D-apoi tu ce mai ştii! Amarnic feciorul de împărat, dar mai mândră-i 
crăiasa ce-a venit azi la sf. Slujbă! 

— De! Dacă eu, săraca, şed numai acasă! 

Şi s-a trecut şi asta. Iar iad şi rai în casă, ca-n casă de om, până ce, cu bine şi cu 
rău, cum s-a mai întâmplat, ne trezim în a doua duminică. Hai iar la sf. Biserică, după 
obiceiul creştinesc; se duce numai baba cu fată-sa, copila moşneagului rămâne 
osândită să steie tot acasă, să facă mâncare potrivită şi să nu se urnească un fir din 
ogradă. Atâta numai că ea, cum se văzu singură, se şi alătură de cei doi nucuşori: 
„Descuieţi-vă, nucuşorilor!” Nucugşorii i-au dat straie şi trăsură cu cai, care nu se mai 
află pe lume. Ea iar ajunge la sf. Biserică; lumea căsca gura, nu alta; iar feciorului de 
împărat îi venise gândurile la loc. Atâta numai, frate dragă, că, văzând-o cum iese 
degrabă - de i se făcu: 

înainte luminiţă, în urmă neguriţă nu ştiu, a lui ciudă era mai aprinsă, ori a mea 
supărare mai mare, că nu putea el prinde nicio fată de împărat! Eu şi acum să-l văd i- 
aş zice: „Dar ce, păzeşti iepuri, fecioraş de crai?” Numai vezi că şi el avea dreptate: a 
treia oară era scris să-şi capete odorul! Cum a şi fost. Că uite, povestea merge tot aşa 
în drumuşorul d-sale, până a treia duminică. Baba cu fată-sa, la sf. Biserică; astalaltă 
- vine şi ea, necuprins de frumoasă şi îmbrăcată, crăiasă în picioare, şi alta nimica. 
N-aş şti, - n-aş vorbi. Ce-mi face acuma fecioraşul cel îndrăgostit? Cu binişorul nu 
mergea - oleacă de silă n-are să strice: toarnă flăcăiaşul răşină topită pe pragul 
pridvorului şi numai iacă-mi trece crăiasa şi, ce mai la deal la vale - nu-şi poate 
scoate piciorul cu ciuboţica! Aşa-i că feciorul a prins minte? Şi aşa-i că dacă nu-l luam 
eu oleacă în râs, nu se afla să facă asta? Şi, cum am zice, nici fata cu chipul de 
crăiasă nu-i proastă. Zmuceşte o dată, zmuceşte de două ori, când a treia oară, 
scoate piciorul, lasă ciuboţica în plata domnului, şi la fugă, să fie tot pe a ei! 

— Măi! zice feciorul împăratului, ce-i de făcut? S-a dus ea: 

înainte luminiţă, în urmă neguriţă, dar pune-oi şi eu gabja o dată! Şi aşa, gândul se 
vede că rău tare asupra ei nu era - ia, cam cum m-am dat şi eu cu baba la secere, ar 
zice moşneagul, - şi hai de-acuma, mări, că ciuboţica e în mâna craiului şi aceea are 
să-i fie mireasă, care va avea norocul să-i fie deopotrivă piciorul cu ciuboţica! Caută, 
învârteşte, suceşte, greu la deal, greu şi la vale. Vine povestea şi în casa babei. Ce 
mai cinste pe fata ei că feciorul craiului îi pune ciuboţica în picior! D- apoi ce folos? 
Picior ca al fetei babei am mai văzut eu, dar, drept a vorbi, să vă ferească Dumnezeu, 
fetelor! Lasă că era 

Propeaua gardului, 

Păcomiţa carului. 

Urâciunea satului, dar avea nişte talapane de picioare de le-ai fi putut pune gură 
de ham, nu altceva. Baba nu ştia de asta; ei i se părea că picioruţ mai potrivit pentru 
ciuboţica aceea din mâna craiului nu poate fi decât picioruţul cel drept al copilei cu 
pricina. Drept aceea s-a apucat şi a dat ia- ncolo, mai deoparte, pe biata fată, a 
moşneagului, şi mai bun loc decât după uşă care ar fi putut fi? Dar ciuboţica nu 
venea pe piciorul urâtei, şi nici trebuie să ne mai prăpădim vremea cu asta! 

— Da oare să mai cioplim olecuță picioruțul? zice baba. 


— Nu se poate! se răsteşte craiul, gata să se pornească. Când colo, 
cocoşul, în prag, strigă, înălțându-se într-amândouă picioarele, maimai să stârnească 
tot satul: 

Cucurigu, ga, gaa! Fata moşneagului după uşă Şăde-ntr-un ştiubei cu cenuşă!... 

— Huş, cocoş afurisit! se încruntă baba, dar afurisitul grăia dreptatea şi de 
aceea, când feciorul împărătesc dă să mai calce un pas, iar răcneşte diavolul de 
cucoş: 

Cucurigu, ga, gaa! Fata moşneagului după uşă Şăde-ntr-un ştiubei cu cenuşă!... 

— Huş, cocoş afurisit, mânca-te-ar boala să te mănânce! 

— Măi - face feciorul - trebuie să fie ceva, şi nu-i degeaba cântecul! Când 
bietul cucoş năzdrăvan iar ţipă mai cu înţeles: 

Cucurigu, ga, gaaa! Fata moşneagului după uşă Săde-ntr-un ştiubei cu cenuşă!... 

Şi caută el după uşă; ce-i drept nu-i păcat, fata moşneagului, plină de cenuşă şi 
funingine, şedea în ştiubeiul de zolit cămăşi. Şi minune n-a fost de loc când a cercat 
holteiul şi ciuboţica se potrivea atât de bine pe piciorul copilei. De acuma - să le fie 
de bine, oi face şi eu: nuntă, petrecere şi chef, ca la o vreme de bucurioară şi pace! 
Fata moşneagului mi se dresese un lucru de împărăteasă, că trecuse vestea şi 
dincoace, pe aici pe la noi, la Moldova lui Ştefan. Ce să-i faci? Ea se ducea când vroia 
la nucugşori, şi când zicea: „Descuieţi-vă, nucuşorii mamei!”, fel de fel de bunătăţi îi 
ieşeau la lumină. Şi iacă dă Dumnezeu şi la vreme potrivită li se soseşte părinţilor şi 
un copilaş - da frumos, da frumos, să-i zvârli două mere de aur, cum făcea Irod 
împăratul. Era bucurie la scaunul împărătesc, dar bucuria ştiţi d-voastră că zboară 
iute-iute şi-i dă drumul supărării, care o înghesuie de dinapoi; şi să nu vă miraţi că, 
într-o bună dimineaţă, baba îşi trimite fata să o mai vadă pe tânăra împărăteasă. 
Poate cu gând bun - dar la om rău gând bun să dea Dumnezeu, însă eu nu prea cred! 

— Bine te-am găsit, surioară; he, bine mai trăieşti! 

— Bine ai venit, surioară! îi răspunse astalaltă, cu inima curată. Azi aşa, 
mâine aşa, hai, poimâine se duc amândouă la plimbare: una cu inima dreaptă, 
cealaltă însă, duşman împeliţat! Ici câmpie întinsă, dincoace lanuri ce se izbeau cu 
vârfurile spicelor în razele soarelui, încât cu adevărat era de-a mai mare dragul să 
priveşti că în vârful spicului, 

Vârful mărgărintului împodobeau cu îndestulare firea toată; d-apoi ce ţi-i bun, că, 
nu bine dă împărăteasa să se uite la fântâna la care ajunseră, şi mâna nelegiuitei nu 
s-a sfiit, şi iacă s-a înecat biata împărăteasă! 

Lângă fântână a crescut - aşa a vrut Dumnezeu - un soc. Fata babei, fără multă 
grijă, se duce acasă şi-i împărăteasă de acuma şi tot aşa îmbrăcată, dar mai strânsă şi 
mai învelită, cum va fi ştiut ea - că eu nu mă pricep la treburi de acestea - şi numai 
un lucru o strica: ţâţă nu putea da copilaşului celui frumos, ce rămânea de maică-sa, 
şi plângea, plângea fecioraşul, Doamne, Doamne! 

— Ce are copilaşul nostru? zice împăratul. 

— D-apoi, dă! răspunse urâta. 

— Hi, ştiu eu mai bine ce are, şi te-aş învăţa eu, de-ai fi sub mânuţa mea! - 
fac eu de ici, măcar că n-am nicio putere. Şi de la o vreme, ce să se mai pomenească? 
Un băiat umbla cu oile pe la fântâna care înghiţise pe împărăteasă. Taie băiatul din 
soc şi-şi face un fluieraş; îl potriveşte, îl suceşte, îl pune la gură şi iacă aşa prinde - 
singur, oameni buni, - a cânta fluieraşul: 

Nu cânta, băiete, 

Rău capul mă doare, 

Copilaşu-tni plânge, 

Cu lacrimi de sânge, 


Pe dânsu-l adapă Ţâţişoară stearpă!... 

Şi tot aşa... Măi, minunea tatălui! Mai vine un băiat cu oile, istalalt îi spune 
povestea de la capăt, cellalt se încruceşte, mai cască gura. 

— Da-cearcă şi tu, dacă nu crezi! 

Şi cum îl pune şi el la gură, fluieraşul meu prinde a zice: 

Nu cânta, băiete, 

Rău capul mă doare, 

Copilaşu-mi plânge Cu lacrimi de sânge... 

— Măi! Ce să fie? Hai să spunem în sat! 

Şi au spus. Mai vine şi un moşneag pe acolo - îşi face şi el din socul cela o trişcă, şi 
trişca prinde a cânta şi nu sta de fel cât o ţineai la gură: 

Nu cânta, moşnege, Rău capul mă doare, Copilaşu-mi plânge, 

Cu lacrimi de sânge... 

Şi n-are credinţă De la măiculiţă... 

— Săraca mamă! face moşneagul... Am auzit eu aşa, mai de demult, în 
poveste, câte nu se întâmplă... sufletul ei grăieşte!!! 

Şi oi zice şi eu: ehei, şi povestea-i mare-lucru!... Şi, fiindcă nimeni nu cuteza să-i 
spuie şi împăratului despre asta - tot de răul împărătesei nouă - dă Dumnezeu şi se 
învârteşte crângul altfel: deschide el o clacă, măi frate, că înainte şi Împărații făceau 
clăci; ş-apoi ce mai cântări şi petreceri! Nu ca acuma; tot flăcăi, ciucălăi, şi tot fete 
care la lucru-s ca butucu, iar la măritiş, pară de foc aprinse! Aşa încât îi fu dat şi 
împăratului să asculte cântarea cea de jale ce ieşea din fluiere şi din trişti, că erau 
fluierari, nu ca voi, nişte mămăligari! Şi ziceau: 

Nu cânta, băiete, 

Râu capul mă doare, 

Copilaşu-mi plânge... 

— Măi, care-i acela? se răsteşte, înfuriată, împărăteasa. 
Da ei ziceau înainte: 

Pe dânsu-l adapă Ţâţişoară stearpă... 

Şi n-are credinţă De la măiculiţă... 

— Ahaaa! la dă-i afară cu aist cântec! Ce vorbe-s aiestea? 
— Nu; ia să văd şi eu, măi băieți, ce minune-i asta, zice împăratul, şi-mi 
pune la gură un fluieraş: Nu cânta, drăguță, 

Rău capul mă doare... 

Şi numai ce-l rupe el în două, şi o dată, poc! dintr-o bucată s-au făcut două bucăţi, 
iar împărăteasa cea adevărată a sărit în sus, vie, teafară, frumoasă şi aleasă, cea mai 
întâi! 

— Of, bărbate, mult am dormit! 

Şi i-a spus totul, totul, cum îi fusese blestemul şi chinul. 

Apoi d-voastră grijă să n-aveţi, că şi mai mare blestem şi chin a trebuit să vie, pe 
dată, pe dată asupra fetei babei. Numai sfârşitul i-au făcut, alta nimica. Dar nu m- 
apuc, dacă poate n-a fi murit, trăieşte şi azi - trăiască în pace, că, din partea asta, noi 
de-am fi sănătoşei, buni la inimă şi la treabă, precum suntem şi la mâncare, şi mai cu 
seamă la minciuni. De jalea ei, oi face şi eu 

Cu bine fi cu sănătate, 

Tine-o minte bine, nepoate. 

Că vorbă multă tară minciună nu se poate! 


Povestea lui Furga-Murga 


poveste românească 


A fost odată, dragii mei şi a cui vă are, a fost odată o babă săracă, săracă şi avea 
numai o colibă mică, unde şedea şi un copil cu care împărțea bucuria, dar mai mult 
necazul vieţii. 

Biata babă lucra ziua la alţii, şi pe mult şi pe puţin, cum se nimerea, şi astfel îşi 
câştiga de mâncare şi ţoliţe pentru ea şi pentru copilaşul ei, că altă ce putea stări“; 
era bucuroasă că poate să şi le câştige fără a cerşi. 

într-o zi a dat baba copilaşului trei bani şi i-a zis: na banii ăştia, copile, şi te du la 
pitar să ne cumperi pită, dar ia seama să nu-i pierzi, că atunci nu vom mânca, că alţi 
bani n-avem! 

Copilul a luat banii şi apoi tot într-un picior fuga la pitar. Pe drum însă află el o 
grămadă de copii, ce se jucau cu o „rugace”, ştiţi de cele cu coarne. Rugacea tot 
vroia să zboare şi copiii nu o lăsau. 

Dar copilul babei, fiind milos, zise celorlalţi copii: nu chinuiţi biata goangă, că nu 
v-a făcut nimica rău, mai bine daţi-mi-o mie că vă dau un ban pe ea. 

Şi copiii bucuroşi îi deteră rugacea şi copilul babei o luă frumos, o netezi şi o băgă 
în sân, apoi plecă mai departe către pitar. 

Nu merse mult şi iată altă grămadă de copii. Copiii prinseră un „hârce” (şoarece) 
şi se jucau cu el. Copilul babei văzând bietul hârce că-i mai mort de ostenit, zise 
către copii: măi copii, nu chinuiţi bietul hârce, că nu v-a făcut nimic, mai bine dați- 
mi-l mie, că vă dau un ban pe el. 

Şi copiii bucuroşi îl deteră. 

Copilul babei luă hârcele, îl netezi de la cap spre coadă şi-l băgă şi pe el în sân, 
apoi plecă mai departe. 

Pe drum iar află o grămadă de copii care se jucau cu un pui de şarpe. Şarpele tot 
voia să se bage într-o gaură şi copiii nu-l lăsau. 

Cum ajunse copilul babei la ei, i se făcu milă de puiul de şarpe şi zise copiilor: măi 
copii, nu chinuiţi puiul de şarpe, că nimic rău nu v-a făcut, mai bine daţi-mi-l mie, că vă 

dau un ban pe el! 

Copiii se învoiră, primiră banul şi copilul babei luă şarpele şi-l băgă în sân lângă 
hârce şi lângă rugace. Dar bietului copil milos nu-i mai rămase niciun ban ca să 
cumpere pită, că îi dase toţi pentru lucrurile din sân. N-avea deci la ce să se mai 
ducă la pitar. Se întoarse acasă la mamă-sa şi în loc de pită goli din sân rugacea, 
hârcele şi puiul de şarpe. 

Mamă-sa, adică baba, cum văzu bidigăniile aduse, se îngrozi de ele şi înțelegând 
că nu a cumpărat pită îl ocări rău, ba îl şi frecă o ţara. 

Copilul însă îi zise: nu mă bate, maică, poate că ne-o prinde bine odată şi astea, nu 
ştii! 

Apoi copilul luă şarpele, îi dete de mâncare ce biet avea şi-l băgă într-o oală, iar 
hârcele şi rugacea le băgă şi pe ele în alte două olcuţe; puse olcuţele pe o scândură a 
fargaşului ce era deasupra ferestrelor şi era oară de oară la ele să vadă ce fac, cum 
trăiesc şi cum dorm. 

Ziua când era cald, le scotea la soare, îşi trăgea bucătura de la gură, ca să le dea 
lor şi le învăţa să asculte de vorbele lui. Când striga el: 


Da! rugace, gace, 


E PIINE 


a agonisi 


Vin să-ţi dau pogace*%?. 

Rugacea ieşea din olcuţă, întindea labele cele ca foarfecele şi copilul îi da pogace, 
ori mălai ce avea el şi rugacea mânca şi-i juca ca o păpuşă. Copilul nu mai putea de 
fălos. Ba de la o vreme şi mamă-sa se împrieteni cu ele şi râdea şi ea când le vedea 
pe toate jucând şi făcând exiţârul ca cătanele. 

La hârce striga copilul aşa: 


D-auzi, hârce micucele, 
Vin de mancă jumerele. 


Şi hârcele pe loc se suia cu picioruşele dinainte pe dunga olcuţei, se scărpina cu ele 
pe la bot şi 

Sucea mustăcioare Şi-aştepta-mbucâturioare. 

Şi copilu-i sălta inima văzând cum mănâncă „vitişoarele” lui şi le mergea bine. Pe 
şarpe îl dezmierda copilul aşa: 


Vin, şarpe balaur, 
Cu solzii de aur, 

Vino pâri la mine, 
Să mă joc cu tine. 


Şi puiul de şarpe, cum auzea glasul copilului, şuiera una şi ieşea cu capul afară, 
iar limbile şi le ascuţea către copil în semn de bucurie. 

Copilul îi da de mâncare şi apoi se juca cu el. După ce crescură toate vitişoarele 
lui, cum le zicea el, mai mari, le striga numai şi ele ieşeau din olcuţe, veneau la copil 
şi el se juca cu ele, cum se joacă un copil cu alţi ortaci de-ai lui. 

De la o vreme şarpele crescu aşa de mare, că nu mai încăpea în olcuţă, şi copilul îl 
băgă într-un ciubăr şi mai apoi, după ce tot creştea ca din apă, îl băgă într-o cadă 
mare. 

Şi copilul sălta de bucurie când îl vedea mare şi şuierând ca un voinic, de se 
cutremura coliba. 

Baba, mama copilului, se împrietenise şi ea cu bidigănile astea aşa de mult, că 
acum parcă nu se simţea aşa săracă ca mai-nainte şi nu strica voia copilului nici 
pentru toată lumea. De mergea copilul undeva, mamă-sa grijea de vitişoare şi le 
hrănea şi le scotea la soare să se joace şi-i era şi ei inima la loc, văzând că acum nu e 
aşa singură, aşa părăsită de toată lumea ca pâri aci. Şi copilul când venea o întreba: 

— Măicuţo, ai dat la vitişoare de mâncare? 

— Am dat, puiul maichii! 

— Le-ai scos la soare? 

— Le-am scos, maichii! 

Şi copilul îi sărea în grumaz şi o sărută, iar mamă-sa îl netezea pe cap, se uita 
ţintă în ochii lui, apoi îl săruta şi i se părea să-l mănânce, de bucurie. 1 se părea că 
aşa copil ca ea n-are nime în toată lumea şi nu l-ar da nici să-i fi dat cineva un colţ de 
ţară. Aşa trăiră multă vreme fericiţi. 

Dar într-o zi şarpele începu a şuiera mai tare ca de obicei şi copilul îndată se duse 
la el şi-l întrebă: 

— Dar ce-ţi lipseşte, dragul meu? Au nu ţi-am dat toate îndeajuns câte ţi-au 
lipsit? 

— Ba mi-ai dat, stăpâne, mi-ai dat toate îndeajuns şi-ţi mulţumesc, numai 
mi-a venit şi mie dor de tata, de mama şi de fraţii mei, că de mult nu i-am văzut, şi 


E To NIN 


azimă de grâu, coaptă în spuza din vatră 


apoi mi-a venit şi mie vremea, stăpâne, să mă însor şi în ţara mea e mireasa mea. Te 
rog dară, dă-mi voie şi slobozenie ca să merg acasă! 

— Te slobod, puiul meu, răspunse copilul, deşi fără tine aş fi cu o bucurie 
mai puţin, dar nu voiesc să-ţi stric voia... 

Atunci şarpele îi zise: 

— Bine, stăpâne, îţi mulţumesc, dar te rog să mergi cu mine, că uite mi-e 
urât singur şi eu vreau ca tata şi mama să-ţi răsplătească marea binefacere ce mi-ai 
făcut! Şi copilul îi zise: 

— Bine, puiul meu, merg, cum să te las singur cale aşa departe. Aşteaptă 
numai. 

Şi copilul se duse la maică-sa şi-i spuse gândul său, rugând-o să-i facă o turtă pentru 
drum şi să-i gate traista. 

Mamă-sa, când îl auzi vorbind aşa, se întristă mult şi-l rugă să nu plece pe o aşa cale 
lungă şi primejdioasă şi pe ea să o lase acum la bătrâneţe singură numai cu dorul. 

Dar copilul îi zise: măicuţo, rămâi dumneata cu celelalte vitişoare şi îngrijeşte de ele 
până vin eu, că eu mă grăbesc şi nu zăbovesc şi când voi veni, bine de noi va fi; eu 
acum trebuie să plec, că nu pot lăsa puiul nostru singur. 

Apoi copilul, sărutând mâna mamei sale, luă traista la grumaz, bâta în mână şi cu 
şarpele după el plecă la drum, iar biata mamă rămase singură cu ochii uzi de lacrimi şi 
cu inima zdrobită, şi îi petrecu în zare până picură de nu-i mai văzu. 

Şi se duse copilul cu şarpele după el, se duse trei zile de vară din zi până-n seară, şi 
apoi alte trei zile şi mai treizeci şi trei, până ajunseră la marginea unei păduri. Acolo 
odihniră la umbra unui copac mare. Copilul scoase mâncarea din traistă, mâncă el şi 
dădu şi şarpelui, apoi băură apă dintr- un izvor şi se întinseră să tragă un puiuţ de 
somn. După ce se treziră, iar apucară drumul lung prin pădure, până ajunse la cealaltă 
margine a ei. 

Aci zise şarpele către copil: stăpâne, acuşi ajungem la o apă mare şi dacă o vom 
trece şi aceea, am ajuns în ţara mea; de aci nu e departe casa părinţilor mei. Când vom 
ajunge acasă însă şi mă vor vedea părinţii, ei de bucurie te vor înghiţi, dar tu să nu te 
sperii, că iar te vor lepăda înapoi, mai frumos şi mai voinic de cum eşti. Şi apoi când te 
vor întreba că ce ceri pentru că ai îngrijit, de mine, tu să nu ceri altă, nici aur, nici 
argint, ci să ceri „mărgeaua” de după măseaua tatei, că aceea e fermecată şi cu ea poţi 
face ce voieşti şi ce gândeşti, numai să sufli peste ea de trei or 

Atunci şarpele se scutură o dată şi dintre solzii lui ieşiră aripi şi zise copilului: 
stăpâne, suie-te pe mine! Şi copilul se sui pe el şi şarpele zbură cu el şi trecură apa ca 
fulgerul până de cealaltă parte. Acum erau în ţara şerpilor. Pe unde mergeau şi se 
întorceau, numai de şerpi dau, dar nici imul nu era frumos şi voinic ca puiul copilului. 
Pe la amiază ajunseră la curţile împăratului şerpilor, că puiul copilului era chiar copilul 
împăratului şerpilor. 

Cum îl văzură ei pe copilul lor intrând pe poartă, îi săriră înainte, îl îmbrăţişară şi-l 
sărutară, apoi îl întrebară că ce a păţit şi cum a ajuns aci. 

Şarpele le arătă pe copil, spunând că el este mântuitorul lui. 

Atunci împăratul şerpilor de bucurie îl înghiţi pe copil, dar iar îl scoase afară mai 
frumos de cum fusese. Apoi îl înghiţi împărăteasa şerpilor şi iar îl scoase afară mai 
frumos de cum fusese. 

După aceea împăratul şerpilor îl întrebă pe copil: 

— Măi voinice, ce ceri tu pentru binefacerea ce mi-ai făcut, păstrându-mi şi 
aducându-mi aici copilul meu, ce-l credeam pierdut? 

— Ce să cer? - răspunse copilul - că aur şi argint nu pot duce, că e greu şi 
calea e departe, dar dacă vrei ca totuşi să-mi faci un bine, să te pomenesc, dă-mi 


mărgeaua de după măseaua ta şi voi fi îndestulat! 

Şi cum auzi şarpele ce cere copilul, se mânie şi înghiţi copilul şi nu mai vru să-l 
lepede afară. 

Atunci puiul de şarpe se rugă cu lacrimi în ochi de tatăl său, ca să-l scoată afară şi 
să-i împlinească dorinţa, că fără copil nici ei n-ar avea pe copilul lor. Şi se îndură 
împăratul şerpilor şi-l lepădă pe copil afară şi mai frumos de cum fusese şi, dându-i şi 
mărgeaua cerută, îl lăsă să se ducă. 

Puiul de şarpe merse cu el şi-l trecu apa până dincolo, apoi sărutându-se se 
despărţiră. Puiul de şarpe se întoarse la tatăl său, iar copilul luă drumul înapoi pe unde 
venise. 

Când ajunse la marginea pădurii, unde odihnise mai înainte, voi să cerce puterea 
mărgelei, de-i aşa cum spusese puiul de şarpe, şi gândi să se facă o casă mare plină de 
tot felul de bunătăţi şi... minune mare, toate se făcură pe loc şi aşa cum dorea el. 

Şi copilul se puse după masă, mâncă şi se ospătă şi plecă iar la drum lăsând casa aşa 
şi pentru alţii, ce s-or fi abătând pe acolo. 

Povestea lui Furga-Murga 

Şi copilul, după multe zile, ajunse acasă şi află pe mamă-sa supărată şi cântându-se 
după el, ca după un mort. 

Dar cum îşi văzu odorul venind mai frumos de cum fusese, jalea i se schimbă în 
bucurie, îl sărută şi-l dezmierdă şi iar era fericită ştiindu-l aproape de ea. într-o zi, ce- 
i pică copilului în gând, zise către mamă-sa: 

— Măicuţă, e greu să fii singur în lume, că trebuie multe făcute şi 
dumneata eşti bătrână şi slabă şi nu le poţi face. Eu unul singur ce pot face? Că nu-i 
unul ca doi şi nici doi ca trei. Deci, măicuţă, uite ce m-am gândit eu, să te mai scap 
de la necaz: adă-ţi dumitale o noră în casă, şi mie o muiere cuminte şi harnică, că 
destul ne-am necăjit noi până acum singuri! Ce zici, măicuţă? Fi-o bine? 

— Bine, maichii, bine, dar mă tem că noi cum ni-s săraci, nime nu ne-o da 
fata, că uite nici casă nu avem şi ştii 

Cum e la omul sărac, 

Nime nu-i face pe plac. 

Din sat de la noi, nime nu ne-o da fata, ci să mergem poate întralt sat unde nu ne 
cunosc aşa de- aproape. 

— Că nici nu te mân eu, măicuţă, în peţit în sat, că mie nicio fată din sat 
nu-mi place, ci te îmbracă frumos şi să te duci chiar la împăratul să-i ceri fata pentru 
mine! 

— Aoleu! maichii! dar smintit eşti, ori ce alta poate să fie pe capul tău; dar 
cum cutezi tu să şi gândeşti la aşa ceva? Tu, care eşti cel mai sărac din sat, tu, un 
zdrenţăros, cu o babă ca vai de mine. Doamne, apără-mă, copile, că-mi fac cruce cu 
mâna stângă, dar ce gânduri te bat! lacă m-oi duce eu colea în satul vecin la un om 
de seama noastră, dar nu să te înalţi în nori unde nu e de noi, că vom cădea de toţi 
neom sparge! 

— Ba, maică, nu vom cădea, eu ştiu ce ştiu, maică. Dumneata ai să te duci 
chiar la împăratul şi să-i ceri fata, şi de ţi-o dă, că eu am putere mai mare ca el, şi ca 
să vezi, maică, şi să mă crezi, iacă doresc ca dumneata să ai haine frumoase, ca 
muierea chinezului*% de la noi, să te îmbraci cu ele şi să pleci numaidecât în peţite! 

Şi copilul babei, zicând astea, suflă peste mărgea de trei ori, şi pe loc veni în 
mijlocul colibei o masă încărcată cu mâncări şi băuturi alese şi o ladă îndesată de 
haine frumoase, cu poale curate, cu papuci cu copcii, cu mărămi de mătase, cu 

primar 


pieptar, cu oglinduţe, cu mărgele şi zghiordane cu salbă la grumaz, cu oprege** şi 
catrinţe, ţesute numai cu fir şi ibrişin, cu pui şi perţi de-ţi fugeau ochii de pe ele. 

Şi se minună baba de lucrurile astea şi parcă visa, aşa i se făcea pe dinaintea 
ochilor. Şi mâncară ei din masa încărcată de bunătăţi şi se îmbrăcă baba frumos ca o 
nevastă tânără şi se uită în oglindă să vadă cum i se şade, că aşa haine nu îmbrăcase 
ea niciodată; numai salba de la grumaz şi de pe cap şi zghiordanele nu le luă, că erau 
prea din cale afară frumoase şi ea era prea bătrână pentru ele şi nu se potriveau. 

Şi apoi iar se uită baba în oglinda ce o aflase în puiul lăzii şi se miră şi ea de 
norocul ce dase peste dânsa. 

Şi plecă baba în peţite la împăratul, dar tot parcă un ghimpe îi sta pe inimă, şi 
când se apropie de palatul împăratului i se muiară picioarele, inima începu a i se bate 
cu putere şi de nu afla la poartă un scaun să se odihnească, ar fi căzut de pe picioare, 
aşa slăbeaţă o cuprinsese. Nici nu îndrăzni să se bage înăuntru şi stete acolo afară 
până înnoptă. 

Atunci se duse la casa cu turn, unde şedea împăratul, că acolo văzu lumină 
înăuntru şi strigă la fereastră: înălțate împărate, am venit să-mi dai fata după feciorul 
meu! Şi zicând acestea o luă tot de-a fuga către casă. împăratul auzi vorbele babei, 
deschise fereastra să vadă cine strigă, dar nu văzu pe nimeni şi i se păru că nu 
strigase aievea nimenea, ci lui numai i se păruse aşa. 


un fel de fotă 


A doua noapte iar veni baba şi strigă la fereastra împăratului: înălțate împărate, 
să-mi dai fata după feciorul meu, şi iar o luă la picior. 

împăratul auzise acuma bine, nu ca în noaptea trecută, ba auzise chiar şi fata lui şi 
deschiseră ferestrele, dar fiind întuneric nu văzură pe nime, căci baba o ştersese ca 
fulgerul, că de frică ce nu face omul! 

Atunci împăratul, care acuma cunoscuse aievea că strigase cineva, puse păzitori, 
ca să străjuiască şi să prindă pe cel ce va mai striga la ferestrele sale, sau se va 
apropia de ele. 

A treia noapte iar veni baba, că nu avea pace de copil, şi strigă la fereastră: 
înălțate împărate, să- mi dai fata după feciorul meu! 

Atunci păzitorii care stau la pază în ascunzişurile lor, puseră mâna pe ea şi pe sus o 
duseră înaintea împăratului. Când o văzu, împăratul îi zise: 

— Vai! babă slabă, dar cine eşti şi ce vrei? Şi ce mă nelinişteşti noaptea 
strigând pe la ferestrele mele? 

— Să trăieşti, înălțate împărate, zise baba, m-a trimis copilul meu în petit 
la fata măriei tale, dar eu nu am îndrăznit să mă arăt pe faţă, că mi-s babă slabă, iar 
măria ta o faţă luminată. 

— Bine, babo! Eu am o fată de măritat, iar tu precum zici ai fecior de 
însurat; e lung drumul de suit de la tine până la mine, dar vom vedea de va fi vrednic 
de fata mea. Să-ţi trimiţi dară feciorul aici, să-l văd şi eu şi fata şi, de-i va plăcea, ne- 
om încuscri, iar de nu, va plăti cu capul său cutezarea sa! 

Şi ieşi biata babă din casele împăratului, şi cuvintele din urmă „va plăti cu capul 
său cutezarea sa” nu-i mai ieşeau din urechi. 

„O să rămân tară fecior, îşi zise baba în sine; ştiu că împăratul îşi va căuta un 
ginere din neam mare, şi copilaşul meu, frumuşel ca un inel, o să piară în furci ca 
un făcător de rele. Voi stărui pe lângă el, să se lase de ăst gând afurisit. Ne-om 
alege noi o fată de postavul nostru şi vom trăi cum vom putea ca toţi oamenii 
săraci”. 

Cu gândul acesta ajunse baba acasă. Feciorul îi ieşi înainte şi o întrebă: 

— Ai fost, măicuţo? Ce a zis împăratul? 

— Ce să zică, puiule! Mă tem că nu vei păți bine. A zis împăratul să mergi 
să te vadă şi, de-i vei plăcea şi lui şi fetei, bine, de nu, vei plăti cu capul cutezarea ta; 
iu! maichi! parcă un fior rece îmi trece prin inimă; lasă-te, ţuce-l maica, lasă-te de 
gândul ăsta, că merge maica colea în satul de după deal, la moşu Stanimir şi-ţi 
peţeşte fata lui, că e de pănura“% noastră; o să trăieşti bine, că-i fată bună şi 
frumoasă; nu te duce cu gândul aşa sus, ţuce-te maica, puiul maichii, că mă tem că o 
fi rău de tine. De mine mă las, căci şi aşa îs bătrână acuşi de muche, numai mi-e jale 
de tinereţile tale să pieri în furci ca un făcător de rele. Ascultă pe măicuţa ta, numai 
acuma, numai o dată... 

Dar feciorul îi zise: 

— Măicuţă, nu te teme, nu avea frică de mine, mie altă fată nu-mi trebuie, 
ci numai fata împăratului; eu îs vrednic de ea, vei vedea acuşică, o să fiu ginerele 
împăratului; nu te tângui pentru mine, eu ştiu ce ştiu eu şi bine are să fie! 

— Numai mie mi-i frică şi mi-i jale după tine! - răspunse baba. 

Şi copilul se îmbrăcă frumos, îşi luă mărgeaua, sărută mâna mamei sale şi plecă la 
împăratul. Cum ajunse acolo, împăratul îl întrebă: 

— Cum te cheamă, voinice? 

Copilul răspunse: 

— Furga-Murga, măria ta! 

— Dar ce ai învăţat tu? Ce ştii? îl întrebă din nou împăratul. 


600 soi, seamă 


— Ştiu toate - răspunse copilul - de ce mă cauţi îs vrednic. Porunceşte 
măria ta, şi eu pe loc ţi-oi împlini toate voile! 

— Vbm vedea, zise împăratul. O fată de Împărat nu se poate căpăta aşa 
uşor, şi să ştii că atunci o vei avea, când vei face până dimineaţă case ca ale mele 
este drum, ca să nu-i fie urât fetei mele: 
altfel să ştii că de furci vei avea parte. 

Povestea lui Furga-Murga 

— Bine - zise copilul - şi împăratul îl băgă într-o casă mare şi puse slugile ca 
să-l ospăteze bine cu ce-i pofteşte inima. Copilul era vesel, că ştia că la el toate-s cu 
utinţă. 

Când fu colea către ziuă se pomeni copilul din somn, suflă peste mărgeauă de trei 
ori, gândind să se facă peste drum case ca ale împăratului şi toate se făcură aşa cum 
oftea el. 

Dimineaţa o slujnică văzu mai înainte casele şi alergă la împăratul să-i spună 
minunea. împăratul cum o auzi vorbind, ceea ce el nu credea, îi trase o palmă aşa de 
ipărată, că slujnica căzu jos moartă. 

Se spăimântă şi împăratul de fapta sa şi deschise fereastra să vadă de e aşa cum 
zisese slujnica. 

Când colo, era aşa, adevărul curat. Casele de peste drum străluceau în lumina 
soarelui, mai mândru decât casele sale, şi se minună împăratul şi-i păru rău că omorâse 
slujnica. 

Deci puse de-l chemă pe Furga-Murga şi-i zise: voinice, văd că ai putere mare, dar să 
ştii că nici acum nu-ţi pot da fata mea de muiere, până nu învii pe slujnica mea ce a 
murit, căci moarte cu nuntă cine a văzut, şi până nu vei face de la casele mele până la 
ale tale două poduri, unul de aur şi altul de argint, ca să meargă fata mea pe ele de la 
mine până la tine. Şi minunile astea să mi le faci până dimineaţă, altfel nu-i bine de 
tine! 

Şi iar puse să ospăteze pe Furga-Murga cu bere şi mâncare ca pe un împărat. 

Când fu colea de către ziuă, copilul iar suflă peste mărgea şi dori să fie cum zisese 
împăratul, şi iată că se făcură podurile, unul de aur şi altul de argint, ce împreunau 
casele unele cu altele, iar slujnica se pomeni ca dintr-un somn greu, se frecă la ochi şi 
spuse ca a visat un vis foarte frumos. 

Cică a fost într-o grădină mare, plină de cărări drepte şi largi. Pe de o parte şi de alta 
a drumului erau flori frumoase de toate culorile, pomi roditori, iarbă verde, fântâni ce 
aruncau apă în formă de raze drept în sus, din care se stropeau florile şi pomii şi iarba 
verde. Pomii erau înfloriţi şi o mulţime de păsări zburau printre crengile lor şi cântau 
cântece frumoase; şi o mulţime de albine zbâmâiau încoace şi încolo prin florile pomilor 
şi era aşa de bine şi aşa de dulce traiul pe acolo, că acum îi pare rău că s-a pomeni! 

Şi un împărat mare cu împărăteasa se prepurtau pe acolo ţinânduse de mână şi, 
încotro priveau, toţi li se închinau lor şi îi ascultau. 

Şi un soare luminos încălzea lumea pe acolo şi oamenii ce erau pe-acolo şedeau la 
umbra pomilor pe scaune de aur şi se desfătau în mirosul florilor, în cântecul păsărilor, 
în ciripitul rândunelelor, în zbâmâitul albinelor, în murmurul apelor... Şi era aşa 
mândreţe pe acolo cum ochiul omului aşa ceva nu a văzut, cu mintea sa nu poate 
cuprinde şi nici cu vorbe nu se poate spune. 

„Şi-mi pare rău, de o mie de ori rău, că m-aţi pomenit şi nu m-aţi lăsat să trăiesc 
veşnic în acest vis al meu, în acest rai de fericire”. 

Aşa vorbi servitoarea după ce se pomeni, adică învie. Şi dimineaţa, cum se crăpă de 
ziuă, împăratul se pomeni şi deschise fereastra să vadă făcut-a copilul cum poruncise 
el? Şi dacă le văzu toate făcute aşa cum dorise el, mult se minună şi alergă la slujnică 


să vadă înviat-a? Şi dacă o văzu, ba şi auzi visul ei, pe loc chemă pe Furga-Murga la 
sine şi-i zise: 

— Auzi, voinice, mai ai să-mi împlineşti o dorinţă, cea din urmă, şi de o vei 
împlini şi aceasta vei fi ginerele meu, de nu, eşti fiul morţii! 

— Şi care va fi aceea? întrebă Furga-Murga. 

— Un lucru mare, răspunse împăratul. Să-ţi spună slujnica visul ei ce a visat 
până a fost adormită şi visul ei să-l faci tu aievea. 

Şi slujnica începu a-şi spune visul şi Furga-Murga o ascultă până la capăt şi apoi zise: 

— înălțate împărate, la mare grijă mă bagi; eu voi cerca şi se poate să-l fac 
aievea... 

Şi împăratul îşi căută de treburi, iar Furga-Murga merse şi el să-şi petreacă până 
dimineața viitoare, când era cea din urmă cercare a sa. 

Slugi şi slujnice aveau să-l servească cu ce poftea el, mai ales acum când împăratul şi 
toţi ai curţii văzură că Furga-Murga nu e om de rând, ci un vrăjitor iscusit, sau un om 
de pe altă lume, care ştie face minuni. 

Dimineaţa viitoare, care fu mirarea tuturor, când lângă curţile împăratului se 
ridicaseră nişte grădini frumoase întocmai ca cele visate de slujnica împăratului. Şi 
era aşa mândreţe în ele, ca şi care nu se mai poate închipui. Şi văzu toate acestea 
împăratul şi mult se minună şi zise lui Furga- Murga: 

— Cu adevărat, voinice, mare meşter eşti, dar slujnica mea visase că era 
pe-acolo şi un împărat ce se prepurta cu împărăteasa de mână şi toţi li se închinau şi 
îi ascultau; unde e acela? 

— înălțate împărate, răspunse Furga-Murga, acela sunt eu şi împărăteasa e 
fata ta, soţia mea. 

— Aşa să fie! zise Împăratul, tu eşti vrednic de a-mi fi ginere! Apoi cunună 
pe fiica sa cu Furga- Murga şi făcură o nuntă, Doamne, nuntaşa. La nuntă veni şi 
mama lui Furga-Murga, care nu mai înceta sărutându-şi nora şi feciorul şi simțindu-se 
cea mai fericită femeie de pe pământ. Că aşa şi era şi i se şi cădea aşa să fie. 

Şi trăiră fericiţi Furga-Murga cu soţia sa, o vreme lungă, dar ştiţi cum e în lume: 

După nor vine senin, 

După dulceaţă venin. 

Aşa şi traiul lor fericit începu să se schimbe îndată ce Furga-Murga află că soţia sa, 
înainte de a se cununa cu el, avusese drăguţ pe un arap, copil de împărat şi el, dar 
urât, slutul lumii, negru şi buzat, bun de înţărcat copii mici cu el. Şi fata împăratului 
prinsese dragoste cu el şi urât aşa, că ajunsese la vârsta aia şi apoi ştiţi 
dumneavoastră că: 

Dragostea cea de demult Nu prea poţi ca s-o mai uiţi. 

Aşa fu şi aici. Cu toate că Furga-Murga era un voinic zdravăn şi frumos şi câte 
minunăţii făcuse, dar închinata de fată nu putu uita pe arap şi o dată când veni arapul 
pe la ei, fără ca Furga-Murga să ştie şi dându-şi în vorbă cu fata, o rugă să-i spună şi 
ei în ce stă puterea bărbatului ei, de face toate câte le voieşte. Fata îi zise că nici ea 
nu ştie, că nu vrusese să-i spună nici ei taina, de câte ori îl rugase. Dar arapul naibii 
nu se puse jos, ci atâta stărui pe lângă fată, iar fata pe lângă Furga-Murga până 
aflară secretul şi rostul lui Furga-Murga. 

Atâta îi trebui arapului. El înduplecă pe fată să fure mărgeaua bărbatului ei şi să i-o 
dea lui. 

Şi fata, proastă, cum dormea într-o zi bărbatul ei, îi luă frumuşel mărgeaua şi i-o 
dete arapului, drăguţului ei. 

Arapul de loc suflă peste ea şi cugetă ca să se mute casele şi grădinile lui Furga- 
Murga în ostrovul mării, şi el cu drăguţa sa să fie acolo. Şi se făcură toate aşa. 


Şi bietul Furga-Murga, când se pomeni, se văzu iar în coliba lui şi i se păru că 
visase, dar pe loc îşi aduse aminte că totuşi nu e vis, ci e lucru aievea. îşi căută 
mărgeaua, dar nu o găsi. Acum pricepu el că muierea îl înşelase, dar era prea târziu 
şi începu şi el a se întrista şi a se gândi că ce e de făcut. Văzându-l aşa de îngândurat 
rugacea şi hârcele îi ziseră: 

— Stăpâne, de mult nu te-am văzut noi aşa întristat ca acum! Ce poate fi? 
Spune-ne şi nouă, doar de vom putea şi noi ajuta ceva, cum îngrijeşti tu de noi de- 
atâta vreme! 

Şi Furga-Murga le spuse necazul ce-l paşte, şi-i ziseră rugacea şi hârcele: 

— Las pe noi, stăpâne, că dăm noi de ea! 

Şi se luară la drum aşa, mereuţ, mai pe jos, mai pe sus, tot pe urma fugarilor, până 
ajunseră la mare. Aci, şoarecele încălecă pe rugace şi rugacea zbură cu el şi-l trecu 
în ostrov, la casele arapului. Aci, şoarecele începu a roade uşă după uşă, până îşi 
făcu loc în soba“! unde dormea fata împăratului cu arapul. Aci, se sui la ei în pat, dar 
mărgeaua era legată la cheutoarea arapului şi fata era cu capul baş pe ea. Atunci 
hârcele o muşcă oleacă de frunte, fata se scărpină şi se suci cu capul în altă parte; 
atunci hârcele roase cheutoarea, luă mărgeaua în gură şi ieşi afară. Iar rugacea care 
şi ea s-a fost băgat înăuntru, pe urma hârcelui, se sui în pat la ei şi-i mânji şi-i 
morceli cu baliga ei pe obraz şi pe la gură şi lăsându-i astfel batjocoriţi, ieşi şi plecă 
cu hârcele la drum. Ajungând la apă, iar se sui hârcele călare pe rugace şi trecură la 
țărmurile dimpotrivă. 

Dar zburând ei aşa peste apă, începu rugacea a spune hârcelui ce batjocură făcu ea 
cu fata şi cu 


arapul şi începură amândoi să râdă cu chihote. Dar hârcele care ducea margeaua, 
râzând, uită de ea şi mărgeaua pică din gură-i în mare şi văzu bine pâri o înghiţi un 
peşte mare, care pieri cu ea în adânc. Bietul hârce şi biata rugace, săracii de ei, cât 
se necăjiră ei văzând nădejdea lor înghițită de peşte; după ce ajunseră la ţărmure 
începură a plânge ca doi copii mici. 

Şi veni la ei împăratul peştilor şi văzându-i plângând i se făcu milă de ei şi-i 
întrebă de ce plâng. Ei spuseră totul cum se întâmplase. Atunci zise împăratul 
peştilor: nu plângeţi, că pe loc vă voi da eu mărgeaua. 

Şi porunci la toţi peştii din mare, că acela care a înghiţit-o pe loc s-o aducă. 

Şi nu fu nici cât ai scăpără în cremene o dată şi veni un peşte cu mărgeaua în 
gură şi o dete împăratului peştilor, iar acesta o dădu hârcelui. 

Mare bucurie simţiră ei acum; mulţumiră împăratului peştilor şi plecară iar la 
drum, râzând şi hurezând ca doi voinici. Nu peste mult ajunseră la stăpânul lor şi-i 
deteră mărgeaua, spunându-i toată întâmplarea. Furga-Murga, cum îşi văzu iar 
mărgeaua, mulţumi vitişoarelor sale ce i-o aduseseră, şi pe loc dori ca să vină arapul 
cu drăguţa lui călare pe doi măgari. Şi iată-i că veniră ruşinaţi ca vai de ei, că toată 
lumea îi scuipa şi îi batjocorea. Atunci Furga-Murga îi legă pe amândoi de coadele 
măgarilor şi puse servitorii să-i alerge prin cetate şi să-i bată, până nu se alese nimic 
de ei. Apoi Furga-Murga se însură din nou cu altă fată de crai. Şi murind socrul său, 
îi urmă lui în domnie, şi fu împărat bun şi cu dreptate şi toţi erau îndestulaţi cu el. 

Şi de nu va fi murit cumva - că-i cam mult de atunci - şi acum trăieşte. lar eu mă şuii 

Pe-un ccd murg înşeuat Şi plecai prin Banat, 

Poveşti să mai adun Şi să vă mai spun. 

Dumneavoastră să trăiţi Mai multe să auziţi, 

Dar şi eu să trăiesc Să le povestesc. 


Sur-Vultur 


poveste românească 


Odată pe vremea de demult, când mâncau şoarecii pe pisici şi erau mai înalţi ăi 
pitici, adică aşa vine vorba, dar eu spun adevărat, s-a întâmplat de a vărsat stăpânul 
păsărilor din lumea asta cinci kile de mei şi a buciumat din bucium ca să se strângă 
toţi supuşii lui de pe pământ şi să împartă meiul frăţeşte. 

Păsările, cum au auzit buciumul, cum s-au adunat, care de pe unde erau, de au 
împărţit meiul parte dreaptă, cum le-a fost poruncit stăpânul. Dar după împărţeală - 
vezi dumneata cum s-a potrivit - a prisosit un bob. Prisosind ăl bob, s-au repezit toţi, 
unul ca să-l ia el, ălălalt că lui i se cuvine, ş-a ajuns treaba, din vorbă în vorbă, de s-a 
făcut o bătaie aşa din cale-afară, că, cică, care a scăpat, a scăpat mai schilod, mai 
ciontit, cum a putut sfârşi, dar care a murit, apoi a murit de tot. 

Din astă bătaie a rămas beteag de aripă şi Sur-Vultur, năzdrăvanul de pe 
tărâmul alălalt, care, cum s-a simţit că-l doare aripa, a dat dosul târâş-grăpiş şi el 
cum a putut, într-o pădure mare cu copaci groşigroşi!... de nu era în puterea 
omului să-i fi cuprins în braţe, şi înalţi, de nu le puteai vedea vârfurile să fi avut 
cinci perechi de ochi, şi s-a aşezat p-o cracă cam la marginea ei. Acolo, dacă s-a 
aşezat, n-a stat mult şi iacă s-a pomenit c-un vânător că întinde puşca să-l împuşte. 

— Măi creştine, zise Sur-Vultur cum văzu aşa, lasă puşca jos, nu mă 
omori, ci ia-mă de mă du acasă şi mă hrăneşte, că ţi-oi prinde şi eu bine cândva. 

Vânătorul, auzindu-l vorbind omeneşte, lăsă puşca jos până sfârşi, iar după ce 
sfârşi, iar o întinse spre el. 


— Măi creştine, măi, te-nţelege, măi, că nu-ţi vorbesc de rău. Lasă puşca-n 
jos. 

Ăla nu vru, ăsta îl rugă... în sfârşit, până-n trei ori; la a treia oară se hotări şi 
vânătorul să-l cruţe şi-l luă cu dânsul acasă, gândind şi el că, cine ştie?... o fi ceva 
dacă vorbeşte el ca oamenii. Şi-l duse acasă. Cum ajunse, îl obloji la aripă cu boz, cu 
una, cu alta, să-l vindece mai repede. 

După ce-l obloji bine, Sur-Vultur ceru să-i taie o vacă să mănânce ş-o mâncă toată. 
A doua zi, nu, că să-i mai taie una. 

— Păi bine, măi Vulture, tu mă laşi sărac, măi! 

— Lasă, ce-ţi pasă, răspunse Sur-Vultur, ştiu eu ce fac, dacă-ţi place; dacă 

u... eu altfel nu pot să te ajut întru nimic. 

— Mai na, dar. 

Şi-i dădu să mănânce câte o vacă în fiecare zi, până nu-i mai rămase niciuna. Ce 
era să facă? intrase în horă. în ziua când îi dădu p-a mai de pe urmă, se pomeni cu 
Sur-Vultur că-i zice să bată o prăjină de nouă stânjeni în mijlocul curții, ca de vro 
palmă în pământ, şi, după ce o bătu, Sur-Vultur o luă în sus şi du-te, şi du-te, şi iar 
mai du-te... s-a dus până l-a pierdut din ochi omul. Când l-a pierdut din ochi, a început 
şi el să fluiere. 

— Ia te uită, mă, îmi mâncă vitele şi mă lăsă aşa!... 

Şi puse mâna să se scarpine în cap. 

în vreme ce se scărpina el în cap de necaz, numai se pomeni că-i vâjâie ceva la 
ureche; când se uită, ce să vază? Sur-Vultur se năpustise tocmai d-acolo din văzduh, 
cât putuse, cu pieptu-n prăjina din mijlocul curţii, şi cum o izbise cu osul pieptului o 
vârâse pe toată în pământ. Apoi se îndreptă spre român şi-i zise: 

— îmi încercai puterea; acu pun-te-n spinarea mea şi ai di! 

După ce plecară înălțându-se în văzduh, taman când erau pe- aproape de vântul 
turbat, Sur- Vultur numai dădu drumul românului din gheare şi după ce-l lăsă de se 
învârti niţel, iar îi dădu şi iar îl prinse, până în trei ori, după care-i zise: 

— Vfezi, aşa frică am păţit şi eu când ai întins puşca spre mine, cum ai 
simţit şi tu acu când îţi dădui drumul. 

Apoi, după ce mai umblară, vreme îndelungată, iaca dădură de nişte case, de la 
soare a fost putând ţine românul ochii deschişi, dar la ele nu i-a putut de loc. Sur- 
Vultur îi zise: 

— Du-te în casele alea, că sunt casele soră-mi, şi cere şi tu din pomană, că- 
mi face mie, gândeşte c-am murit; iar când ţi-o da, tu să zici: „Bogdaproste, să fie 
pomană cui a făcut-o, da Sur-Vultur să trăiască unde-o fi”. Şi să-i ceri nuca seacă 
dintre căpătâie. 

— Bine, răspunse omul şi plecă. 

Dac-ajunse la casa surorii lui Sur-Vultur, şi dacă i-a dat şi lui din pomană, ela 
răspuns: 

— Bogdaproste, da pomană să fie cui a făcut-o, iar Sur-Vultur să trăiască 
unde-o fi. 

— Ce, ori n-a murit? ori trăieşte? întrebă cu bucurie sora; şi de ce n-a mai 
venit p-acasă?... pe un' s-a rătăcit?... 

— Vine acasă, răspunse românul, da auzi, cică întâi să-i daţi nuca seacă 
dintre căpătâie, şi după aia vine, că-i trebuie să facă nu-ş' ce cu ea. 

— Ba aia-i vorbă! răspunse sora; nu l-am văzut de-atâta vreme, nu l-oi mai 
vedea nici d-aci înainte, da nuca seacă n-o dau. 

Auzind aşa, românul se-ntoarse îndărăt, unde lăsase pe Sur-Vultur, şi-i spuse că iaca 
şi iaca. 


— Sui pe spinarea mea, zise atunci Sur-Vultur, şi hai să mergem la frate- 
meu. Şi o porniră. 

Dacă ajunseră la frate-său, coborî românul jos de pe spinarea vulturului şi se duse şi 
la el, după 
ce-l învăţă Sur-Vultur să zică tot vorbele ce zisese când fusese la soră-sa. 

Dar şi frate-său răspunse tot în chipul ăla: 

— Nu l-am văzut de-atâta vreme, nu l-oi mai vedea nici d-aci înainte, da nuca 
seacă nu i-o dau. 

Atunci Sur-Vultur, văzând că nici frate-său nu-i dă ce cere, o pomi spre casele 
nevesti-şi. 

Alături de casele ei era un puț. Sur-Vultur zise românului: 

— Du-te de scârţâie cumpăna puţului niţel şi de te-o întreba cine e, să spui 
că eşti om bun şi eşti trimis de Sur-Vultur. 

Se duse românul, scârţâi cumpăna puţului şi numai iacă auzi un glas: 

— Cine e acolo la puț? că am o căţea brâncuşe, cu dinţii de oţel, când i-oi 
da drumul îl face mici fărâme. 

— Om bun e, răspunse românul, trimis de Sur-Vultur. 

Când auzi nevasta lui Sur-Vultur aşa, îndată ieşi afară la poartă şi-l pofti în casă şi-l 
ospătă, şi-i dădu de băut, şi apoi îl întrebă că ce veşti îi aduce de la bărbatu-său. 

— De veşti, slavă Domnului, sunt bune, e sănătos, voinic; a avut un 
beteşug la o aripă, da i-a trecut; acum m-a trimis pe mine, că, cică, auzi, să-i dai 
dumneata nuca seacă dintre căpătâie, că-i trebuie, nu-ş' ce să facă cu ea. 

Nevasta, cum auzi ce-i cere, cum a răspuns: 

— Să ştiu că nu mai văd cât oi trăi nucă seacă, dar eu i-o dau, că el multe 
ştie face cu ea. Şi i-a dat-o. 

După ce i-a dat-o şi-a luat românul ziua bună, a mulţumit că l-a ospătat, şi a plecat 
de i-a dus nuca lui Sur-Vultur. 

Cum a văzut Sur-Vultur nuca, îndată i-a zis românului să se urce iar pe spinarea 
lui, că-l duce acasă îndărăt. 

După ce umblară ei până sfârşiră calea toată, câtă era, au ajuns cu bine în părţile 
unde sta românul. Acolo dac-au ajuns, s-a coborât din spinarea lui Sur-Vultur, şi după 
ce s-a coborât, dânsul i-a zis: 

— Ei, acu na ţie nuca seacă dintre căpătâie; când îi avea trebuinţă, despic- 
o frumos cu vârful custurii, că are să iasă din ea vite multe; vinde din ele, taie, fa ce 
ştii; iar ce rămâne, bagă-le la loc înapoi, plesnind din ăst bici. 

Şi după ce-i dădu Sur-Vultur şi biciul, îşi luă ziua bună de la el şi se ridică, încet- 
încet, rostogolindu-se în slava cerului făcându-se mai mic, mai mic, până nu se mai 
văzu. 

După ce se făcu Sur-Vultur nevăzut, românul vâri nuca în sân, puse biciul în 
desagă, că era bici mic, şi-o pomi înainte de merse pâri dădu d-o pădure mare, verde 
şi răcoroasă. 

Dac-ajunse la pădurea asta, mai umblă ce mai umblă prin ea, şi găsi un luminiş 
unde se aşeză la umbra unui frasin, să-i tragă un pui de somn, să-şi mai vie în fire, că 
era ameţit de dmmul ce făcuse prin văzduhuri. 

Adormi; dacă adormi, nu se mai trezi până înspre seară, când cobora soarele 
spre asfinţit; iar după ce se deşteptă, nemaiputând răbda până să ajungă acasă, 
scoase custura şi crăpă nuca seacă. 

Ce să vezi, când o despică!... Câte naţii de vite în lumea asta, el le-a fost avut 
toate; se umpluse luminişul de mişunau, nu mai aveau loc de loc; un ac să fi aruncat 
şi nu cădea jos: boi cu coamele aduse, lungi de câte un cot, vaci mai mămnte cu 


ugerele pline de-abia le puteau purta, oi cu lâna ca mătasea, armăsari de mâncau foc, 
catâri, măgari, capre, până şi cerbi cu coarnele înrămurite; tot felul de lighioane, 
care vasăzică, erau acolo. 

Se uită el bucuros la ele, le mai scuipă să nu le deoache, ş-apoi se duse la dăsagă 
să scoată biciul să plesnească, ca să le bage la loc. Când colo, ce să vezi? ia biciul de 
unde nu e... că-ncoa, că- ncolo, c-o fi tunsă, c-o fi rasă, biciul nu era şi pace. În 
somnul lui, cine ştie, o fi trecut vreun hoţ şi negăsind nimic la el, că bani n-avea nici 
frântură, o fi luat biciul să nu zică încailea că nu s-a ales cu nimic. 

Ei, acum ce să facă el cu vitele? Ca să le ia să le mâie de la spate, nici gând să fi 
avut; cum era el să mâie sumedenia aia mare? ba se mai şi răspândiseră prin pădure. 
Se aşeză şi el p-o buturugă şi începu a plânge, blestemând ceasul când adormise. 

în vreme ce plângea el, numai iaca se pomeneşte alături cu Tartacot, barbă d-un 
cot, călare p-o jumătate de iepure şchiop, care-i grăi aşa: 

— Mă române, nu mai plânge, că ştiu ce ai tu, şi mă prind să-ţi aduc vitele 
şi să ţi le vâr în nucă, dacă mi-i da nădejdea ta d-acasă... 

— Da ce nădejde mai am eu acasă, vai de capul meu?! zise românul supărat. 

— Ai, ce-ţi pasă, tu fagăduieşte-mi-o, şi eu Îți vâr vitele la loc. 

— Apoi, dar, dacă e aşa, ţi-o dau, răspunse românul. 

— Bine, ne-am învoit - urmă a grăi Tartacot, şi scoase dintre firele bărbii 
un bicişor numai cât degetul ăl mic, şi plesni de trei ori din el. Cum plesni, cum 
intrară toate vitele în nucă, nuca se 
închise la loc, şi românul se pomeni iar cu vitele înăuntru; iar Tartacot îi dădu şi 
biciul, să se slujească cu el la trebuinţă. 
După aia Tartacot pieri, şi rămânând românul singur, o porni înainte spre casă. 

Pe drum se întâlni la un puț cu un flăcău zdravăn şi frumos, c-o desagă la spinare, şi- 
l întrebă unde se duce? 
— Un să mă duc? răspunse flăcăul, mă duc unde m-a rânduit tata la Tartacot 
ăl de are barbă d-un cot şi umblă călare pe o jumătate de iepure şchiop. Şi plecă 
înainte flăcăul. 
Taman atunci îşi aduse aminte bietul om că-şi lăsase nevasta borţoasă când plecase, 
şi că flăcăul ăla era nădejdea de care el nu ştia, şi pe care o făgăduise lui Tartacot când 
i-a băgat vitele în nucă. 

— Care vasăzică, eu lipsesc d-acasă de vro 16— 17 ani, se gândi el, că el ştia 
că lipsea de mult, dar nu credea că e atât. Măre, cum trecu vremea! 

Şi începu a plânge de necaz, că, cum să-şi dea el copilul pe mâna năzdrăvanului ăla, 
fără să se gândească; mai bine se lipsea de vite, că, cu aşa voinic de flăcău îşi agonisea 
el pâinea de toate zilele... Ei, dar ce să mai zici? Ce se făcuse, se făcuse. O luă şi el 
înainte şi se duse acasă. 

Flăcăul, după ce umblă vreme ca la vreun an de zile, ajunse la Tartacot, care îi şi 
arătă ce avea să facă; şi fiind flăcăul vrednic, în curândă vreme făcu pe năzdrăvan să-l 
iubească, să-l îngrijească şi să-i dea ce avea mai bun. 

Alături de ţinuturile lui Tartacot erau ţinuturile Dracului, care avea o fată... o 
drăcoaică şi jumătate, cu nişte ochi de scăpărau scântei, cu gură mică... nu semăna cu 
tată-său, neam; se vede că era făcută cu vreo pământeancă. Dar acum cu cine era 
făcută, nu e treaba noastră, atât că flăcăul se amoreză de ea; şi s-amoreză nu glumă, că 
de n-o vedea într-o zi se prăpădea de tot; fata iar, cum era împresurată tot de pocituri 
de draci, scălâmbăiaţi şi negri ca tăciunele, fără niciun lipici, se amoreză de el şi mai şi 
ca el de ea, şi văzând că nu e rost să se ia amândoi, că, cum s-ar fi învoit dracu?... 
hotărâră să fugă... şi aşa şi făcură. 

într-o noapte, numai o puse flăcăul alături p-un armăsar turbat al lui pe care i-l 


dăruise Tartacot, şi p-aci le fu drumul!... 

Taman spre dimineaţă prinse de veste drăcoaica, muma dracului, de fuga nepoată-şi, 
şi repede pomi pe fiu-său în urma lor. 

Când a fost aproape să-i ajungă, fata simţi şi i-a zis flăcăului: 

— Ia te uită-ndărăt să vezi ce se zăreşte. 

— Vine repede o cioară neagră, răspunse flăcăul după ce se uită. 

— Ăla e spurcatul de tata, zise fata; eu mă fac bisericuţă, tu fă-te călugăraş 
înaintea bisericuţei. 

Se făcură aşa, şi numai iaca şi cioara fuga trecu pe lângă ei, uitându-se-ncolo, că nu-i 
e datina 
dracului să treacă pe lângă biserică şi să se uite la ea. Apoi, după ce se mai duse 
înainte, văzând că nu dă de ei, se întoarse înapoi şi se duse acasă. 

Cum trecu pe lângă tineri înapoi, cum se prefăcură şi ei la loc oameni şi porniră 
repede înainte. 

Când ajunse dracul acasă şi spuse mă-şi că n-a văzut nici urmă de fată or de flăcău, 
numai o bisericuţă c-un călugăraş, drăcoaica i-a dat o palmă de i s-au zguduit creierii-n 
ţeastă... 

— Ăia erau ei, netrebnicule, nici atât nu te-ai priceput? Fuga-ndărăt după ei, 
ce mai stai? Să-i ajungi şi să mi-i aduci acilea, să le arăt eu fugă. 

Dracul, cum a auzit vorba mă-şi, fuga-ndărăt, până iar s-a apropiat de fugari. 

— Ia te uită înapoi, ce vezi? zise iar fata flăcăului. 

— O coțofană neagră vine de foc. 

— Fă-te pieptene şi eu pădure. 

Pârî să se facă, dracul şi el acilea; da de un' să ştie el că pieptenele şi pădurea sunt 
fugarii, după care alerga el? Că el nu se prea pricepea aşa de mult la d-alde astea; 
astea mă-sa le ştia bine. S-a întors îndărăt, iar fără ispravă. Drăcoaica, dacă l-a văzut 
aşa de nevoiaş, l-a scuipat de necaz: apoi a pus o hanţă pe ea, a încălecat pe piuă, a dat 
cu pistolul în fundul piuăi şi o dată a sărit trei hotare, lăsând flăcări în urmă. 

Fata, cum simţi că se apropie bunică-sa, a cărei putere şi vicleşug le cunoştea bine, o 
cam sfecli, dar tot nu se dădu prinsă: se făcu o baltă mare... şi pe flăcău îl prefăcu într- 
un răţoi. 

Când veni drăcoaica a bătrână şi văzu balta, îndată pricepu că aia e fie-sa şi răţoiul 
flăcăul, dar era taman în mijlocul bălții, şi nu-l putea ajunge, că fata îl învățase pe el 
dinainte să stea departe de mal şi să nu cumva să deschiză ochii, că i-i ia mă-sa, ci să- 

i ţie închişi strâns. 

Mătuşa l-a tot momit cu una, cu alta... că să vie să-i dea râme să mănânce... că aia, 
că ailaltă - răţoiul nu se apropia... 

— Răţoiaş, maică, - urmă dânsa, văzând că nu e chip să-l înduplece a veni 
la mal - ai văzut tu drăcoaica adevărată cum e? N-ai văzut. Ia te uită-ncoa, că eu sunt 
curat drăcoaică, fata nu e, ea e corcită. 

Flăcăul, prost, ce-i veni?., să vază şi el cum e drăcoaica, că tot auzise mereu, 
dar de văzut nu văzuse niciodată... Deschise ochii s-o vază şi, cum îi deschise, cum 
i-i sorbi drăcoaica, şi plecă lăsându-l orb. 

După ce plecă bătrâna, fata şi flăcăul se prefăcură oameni iar la loc. 

— Ei, vezi, zise fata, nu ţi-am spus să nu deschizi ochii? Acu rămăseşi orb! 
Da lasă că tot am nădejde să ţi-i pui la loc. Aşteaptămă aici, că eu mă duc să încerc 
să-i fur. 

Pe bătrână a fost ajuns-o un somn într-o pădure mare, lângă un izvor. 

Fata, trecând p-acolo, o văzu şi dacă o văzu, îi desfăcu binişor mâna în care ţinea 
strâns ochii flăcăului, îi luă şi puse în locul lor un găinaţ de cioară; apoi se întoarse 


îndărăt. 

Mătuşa, după ce s-a deşteptat, şi-a luat picioarele la spinare şi a plecat spre casă. 
Când a ajuns, fiu-său a întrebat-o: 

— Ei, ai făcut vreo ispravă? 

— Cum să nu fac? ce, sunt nătângă ca tine? i-am sorbit ochii... ia uite-i... 

Când desfăcu mâna să-i arate ochii, ce să vază? Găinaţul de cioară. 

— Asta ţi-e pricopseala? întrebă dracul pe mă-sa, care rămăsese cu gura 
căscată - apoi dar... na!... 

Şi-i plesni o palmă mătuşii, vere, de-i săriră ochii din loc şi rămase ea oarbă. 

Fugarii, de dincolo, văzându-se scăpaţi teferi şi nevătămaţi, se duseră acasă la tata 
băiatului unde după ce se cununară, făcură o spuză de copii şi trăiră cu toţii 
mulţumiţi până la adânci bătrâneţe... 

Iar eu încălecai pe o viespe 

Ş-o lăsai la dumneavoastră-n iesle, 

Să te duci, cucoane, că eşti stăpân Să spui să-i dea şi ei niţel fân. 


Omul de piatra 


poveste românească 


Au fost odată un împărat şi o împărăteasă, amândoi tineri şi frumoşi, dar nu făceau 
copii. într-o zi veni la împăratul un arap buzat şi-i zise: 

— Să trăieşti, luminate împărate! Am auzit că împărăteasa nu face copii şi 
am adus buruieni pe care, cum le-o bea, rămâne grea. 

împăratul luă buruienile de la arap şi porunci să-i dea cal împărătesc şi un rând de 
haine de aur ce-ţi lua vederile de frumuseţe, apoi chemă pe împărăteasa şi-i dete 
buruienile să le fiarbă şi să le bea. împărăteasa chemă pe bucătăreasă şi-i dete 
buruienile să le fiarbă, tară să-i spuie de ce treabă sunt. Bucătăreasa, neştiind 
puterea lor, gustă dintr-însele şi apoi le duse împărătesei să le bea. Nu trecu mult 
timp la mijloc şi rămase grea împărăteasa şi bucătăreasa. lar când veni vremea, 
născură amândouă câte un cuconaş, mai frumos decât tot ce este frumos pe lumea 
aceasta, şi le puse nume: unuia Dafin şi altuia Afin. 

într-o zi, împăratul plecă la bătălie, lăsând pe fiul său în locu.-i, îi dete o mulţime de 
chei în mână şi-i zise: 

— Fiule, în toate casele ce se deschid cu aceste chei să intri, iară în casa ce 
se deschide cu cheia de aur să nu-ţi calce piciorul, căci nu va fi bine de tine. 

Cum plecă împăratul din oraş, fiul său intră prin toate casele şi văzu o mulţime de 
pietre nestemate foarte frumoase, dar nu-i plăcu niciuna dintr-însele: în cele din urmă, 
ajunse şi la casa ce se deschidea cu cheia de aur, stătu puţin înaintea uşii, se gândi la 
porunca ce-i dedesă tată-său, dar biruindu-l nerăbdarea, intră înăuntru şi văzu un 
ochean de sticlă, se uită prin el şi văzu un palat cu totul şi cu totul de aur, încât la soare 
te puteai uita, iar la dânsul ba. Şi într-însul, şedea doamna Chiralina, tânără copilă, 
floare din grădină, frumoasă ca o zână. 

După ce o privi mai mult timp, puse ocheanul iarăşi la locul lui şi ieşi afară cu ochii 
plini de lacrimi. 

Nu trecu mult timp şi împăratul se întoarse de la bătălie biruitor, dar în loc să-i iasă 
fiul său înainte, să-l primească cu bucurie, ieşi numai împărăteasa şi-i spuse că fiul ei 
este bolnav. împăratul pricepu numaidecât de unde-i venea boala şi chemă pe toţi 
doftorii şi doftoriţele din lume, dar toţi îi ziseră că până nu va da fiului său de soţie pe 
doamna Chiralina, el nu se va însănătoşi. împăratul trimise soli peste soli la doamna 


Chiralina, dar fu peste putinţă, căci tatăl ei nu voia să o mărite. 

Auzind feciorul împăratului toate acestea, hotări să se ducă el însuşi să o ceară de la 
tatăl ei. Aşadar, spuse toate acestea fratelui său de cruce şi într-o zi plecară amândoi şi 
se făcură nevăzuţi. Merseră zi de vară până seara şi ajunseră la muma Crivăţului, 
bătură la uşă şi ieşi înaintea lor o babă zbârcită şi îi întrebă ce caută. Ei răspunseră că 
cer să-i găzduiască până a doua zi şi să le spuie pe care drum să apuce ca să ajungă la 
împărăţia doamnei Chiralina. Baba se uită la dânşii cu milă şi apoi le zise: 

— V-aş primi în casă cu mare bucurie, da mi-e frică că va veni fiul meu şi 
vă face pe amândoi sloi de gheaţă; duceţi-vă mai bine la sora mea cea mai mică, că ea 
poate să vă găzduiască şi să vă spuie şi drumul la doamna Chiralina. 

Feciorul de împărat plecă înainte şi ajunse la muma Vântului turbat; plecară şi de 
acolo şi ajunseră la muma Vântului de primăvară, bătură la uşă şi ieşi o femeie înaltă, şi 
tânără, şi frumoasă. Această femeie, cum văzu pe feciorul de împărat, îi zise: 

— Dragă Făt Frumos, ştiu că ai plecat să cauţi pe doamna Chiralina ca s-o iei 
de soţie; dar nu vei putea să ajungi până la împărăţia ei, fără ajutorul fiului meu. 
Rămâneţi aci, dar trebuie să vă ascund foarte bine; căci cum o simţi fiul meu că se află 
la mine oameni de pe tărâmul cellalt, vă omoară. 

Zicând aceste vorbe, plesni de trei ori din palme şi îndată sări după sobă o pasăre de 
aur cu ciocul de diamant şi cu ochii de smarand, şi-i băgă sub aripi pe amândoi; apoi se 
sui iarăşi pe sobă. 

Nu trecu mult timp şi se auzi o dulce vâjâitură de vânt, care aducea un miros de 
trandafiri şi de rozmarini, uşa se deschise singură şi intră în casă un flăcău frumos, cu 
părul lung de aur, cu aripi de argint şi cu un băț în mână, împletit cu tot felul de ierburi 
şi flori. Cum intră în casă, zise mă-sei: 

— Mamă, mie-mi miroase a om de pe tărâmul cellalt. 

— Ti-o fi mirosind, mamă, dar p-aicea n-are ce căuta oamenii de pe tărâmul 
cellalt. 

Vântul se linişti şi se puse la masă; iar după ce mâncă o strachină de lapte dulce de 
căprioară şi bău apă de micşunele dintr-o oală de marmură, se puse la povestit. Mă-sa, 
văzându-l cu voie bană, zise: 

— Fiul meu, ia spune-mi, unde este împărăţia doamnei Chiralina şi cum ar 
ace cineva ca să o ia de nevastă? 

— Greu lucru mă întrebaşi, mamă! Dar aide, treacă-meargă. împărăţia 
doamnei Chiralina este departe de aici, cale de zece ani; dar această cale se poate face 
cât te ştergi la ochi, dacă cineva s-o duce în pădurea cea neagră de lângă gârla de 
ăcură, care aruncă cu pietre şi foc până la cer, şi dacă o încăleca pe buşteanul Ielelor, 
cu care poate să treacă gârla; însă cine aude şi va spune cuiva, acela să se facă de 
iatră până la genunchi. După ce va ajunge la împărăție, trebuie să facă un cerb de aur 
şi să intre într-însul, ca să ajungă în odaia împărătesei şi să o fure; cine aude şi va 
spune cuiva, să se facă de piatră până la brâu. După ce o va lua de soţie, muma 
Crivăţului, de pizmă, o să trimită un ovrei cu nişte cămăşi frumoase şi mai subţiri decât 

ânza păianjenului, doamna Chiralina o să cumpere cămăşi; şi dacă nu le va uda cu 
lacrimi de turturică, cum se va îmbrăca cu dânsele, va 


muri; cine aude şi va spune cuiva să se facă cu totul şi cu totul de piatră. 

Pe când vântul spunea toate acestea, feciorul de împărat adormise; iar feciorul 
bucătăresei rămăsese deştept şi auzise tot. 

A doua zi, după ce plecă Vântul d-acasă, feciorul de împărat întrebă pe muma 
Vântului dacă i-a spus fiul său ceva; dar ea, temându-se să nu se facă piatră, îi răspunse 
că n-a aflat nimic. 

Atunci, feciorul bucătăresei şi cel de împărat luară drumul înainte şi se duseră zi de 
vară până seara, dar când fu pe la scăpătatul soarelui, auziră un zgomot şi un urlet 
mare, apoi văzură o gârlă mare de păcură aprinsă, aruncând pietre până la înaltul cer. 
Feciorul de împărat se sperie; dar feciorul bucătăresei îi zise: 

— Nu te teme de nimic şi vino cu mine în această pădure şi fa ce ţi-oi spune 
eu. 

Ajungând în mijlocul pădurii, zări buşteanul Ielelor, încălecară amândoi pe dânsul şi, 
dându-i 
pinteni de trei ori, se prefăcu într-0 căruţă cu doisprezece cai de foc, şi într-o clipă se 
înălţă până la Vântul turbat şi se pogori la porţile palatului doamnei Chiralina. Apoi, 
după ce se deteră jos, căruţa se prefăcu iar buştean, şi ei rămaseră dinaintea unui 
palat de zamfir-piatră şi cu porţile de chiparos; iar la una din ferestre, sta doamna 
Chiralina, îmbrăcată în haine de aur ţesut cu mărgăritar. 

Cum văzu doamna Chiralina pe feciorul de împărat, prinse o aşa de mare dragoste de 
dânsul, încât căzu la grea boală şi ajunse la ceasul morţii. 

Ce nu făcu bietul împărat ca să o scape? Dar toate erau în zadar în cele după urmă, 
veni o babă şi-i zise: 

— Luminate împărate! Să trăieşti întru mulţi ani! Dacă vrei să se facă 
sănătoasă fiica împărăției tale, să cauţi cerbul de aur care cântă ca toate păsările şi să-l 
aduci în casă numai trei zile, şi vei vedea cum se va face sănătoasă. 

împăratul puse să strige pristavul“? în toată împărăţia; iar după trei zile, feciorul 
bucătăresei lovi buşteanul de trei ori şi se făcu un cerb de aur frumos, apoi băgă într- 
însul pe feciorul de împărat şi se puse dinaintea palatului. 

împăratul, văzând cerbul, se dete jos şi întrebă pe feciorul bucătăresei dacă-i este de 
vânzare. 

— Nu-mi este de vânzare, ci de închiriere, răspunse cu semeţie feciorul 
bucătăresei. 

— Ei bine! Ce să-mi ceri ca să mi-l dai numai trei zile? 

— Să-mi dai o mie de bani de aur. 

Tocmeala se făcu şi împăratul luă cerbul şi-l băgă în odaia doamnei Chiralina; apoi se 
duse la treaba lui. 

Cerbul, cum se văzu numai cu doamna Chiralina, începu să cânte un cântec de dor, 
de plângeau lemnele şi pietrele. Doamna Chiralina adormi, iar feciorul de împărat ieşi 
din cerb şi o sărută pe frunte, apoi intră iarăşi în cerb. 

A doua zi, doamna Chiralina spuse femeilor sale că a visat de două ori că a sărutat-o 
un june frumos. Atunci, una din femei, fiind mai pricepută, zise doamnei Chiralina că pe 
dată ce va începe cerbul să cânte, să se prefacă că doarme; şi cum va simţi că o sărută 
cineva, să puie mâna pe dânsul. 

Cum veni noaptea, cerbul începu să cânte un cântec de jale. Doamna Chiralina se 
prefăcu că doarme; şi când veni Făt Frumos să o sărute, îl strânse în braţe şi-i zise: 

— D-acum înainte nu vei mai scăpa, că mult am dorit să te dobândesc. 

Ei se giugiuliră ca nişte porumbei până-i apucă ziua; iar când fu pe la prânz, veni 
împăratul şi cu fiul bucătăresei ca să-i dea cerbul. Doamna Chiralina începu să plângă şi 
nu vrea nicidecum să se despartă de cerb; dar fiul bucătăresei îi zise încetinel: 

— Cere de la împăratul voie să petreci cerbul până afară din oraş, căci acolo 
ne aşteaptă o căruță cu doisprezece cai de foc, în care o să ne suim cu toţii şi o să ne 
ducem la împărăţia lui Făt Frumos, iubitul tău. 

Doamna Chiralina ceru şi dobândi de la împăratul această voie, şi petrecu pe cerb cu 
mare alai până afară din oraş; atunci, Afin lovi cerbul de trei ori în burtă, şi îndată se 
făcu dintr-însul o căruţă cu doisprezece cai de foc; apoi, luând pe doamna Chiralina c-o 
mână şi pe Dafin cu alta, sări într- însa şi se făcură nevăzuţi. Şi, după ce umblară zi de 
vară până-n seară, ca cuvântul de poveste ce d- acilea încolo se găteşte, ieşiră pe 
tărâmul celălalt şi ajunseră în ţara lor. 

împăratul, cum primi ştire despre sosirea fiului său, îi ieşi înainte cu mulţime de 
oşti, apoi îl însoţi cu doamna Chiralina şi făcu nuntă împărătească, care ţinu trei 
zile şi trei nopţi. 

într-o zi, doamna Chiralina şedea la fereastra palatului şi se uita la drum, când iaca 
un ovrei cu cămăşi de vânzare. Doamna Chiralina îl chemă sus şi luă două cămăşi mai 
subţiri decât pânza păianjenului şi se îmbrăcă cu una dintr-însele. Nu trecu mult şi se 
bolnăvi atât de greu, încât ajunse pe mâna morţii. 

Afin află despre boala împărătesei şi intră pe la miezul nopţii în odaia unde dormea 
ea, apoi o stropi peste tot cu lacrimi de turturică şi ieşi afară; dar strejarii de la uşi se 
duseră la Dafin-împărat şi-l pârâră că l-a văzut sărutând pe împărăteasă. 

împăratul, cum auzi, se făcu foc de mânie şi porunci să taie capul lui Afin. Dară când 
ajunse la locul de pierzare, Afin zise împăratului: 

— Mulţi ani să-ți dea Dumnezeu, împărate! Pentru toată frăția şi dragostea 
mea către tine, te rog să strângi pe toţi boierii cei mari ai Împărăției, că am să spui 
înaintea lor un mare cuvânt, şi apoi vei porunci să-mi taie capul. 

împăratul porunci să se adune divanul împărătesc, în care să fie de faţă şi doamna 
Chiralina; şi aducând pe Afin, îi zise: 

— Spune, nelegiuitule, aceea ce ai de spus. Atunci Afin începu aşa: 

— A fost odată un fecior de Împărat care prinse dragoste asupra unei fete de 
împărat de pe tărâmul cellalt; şi fiindcă nu putea să trăiască tară dânsa, a plecat 
împreună cu fratele său de cruce, ca ori s-o găsească, ori să-şi răpuie capul prin pustii. 
După ce umblară lumea în cruciş şi curmeziş, ajunseră la muma Crivăţului şi o rugară 
să le spuie drumul care ducea la fata de împărat după care plecaseră ei. Muma 
Crivăţului îi trimise la muma Vântului de primăvară, care îi găzdui şi le făgădui să 
întrebe pe fiul său. Ea s-a ţinut de vorbă; căci cum a venit fiul său, l-a întrebat, şi el a 
început să spuie aşa: împărăţia doamnei Chiralina este departe de ei cale de zece ani; 
dar această cale se poate face într-o clipeală de ochi, dacă s-o găsi cineva care să se 
ducă în pădurea cea neagră de lângă gârla de păcură, care aruncă pietre şi foc până la 
cer, unde va găsi buşteanul Ielelor şi va încăleca pe dânsul ca să treacă gârla. După ce 
va ajunge la împărăție, trebuie să facă din buştean un cerb de aur şi să intre într-însul 
ca să ajungă în odaia doamnei Chiralina şi să o fure. După ce o va lua de soţie, sora 
Vântului turbat, de pizmă, o să trimită un ovrei cu nişte cămăşi mai subţiri decât pânza 
păianjenului, şi dacă nu va şti să le ude cu lacrimi de turturică, cum se va îmbrăca cu 
dânsele, în trei zile va muri. 

După ce vântul spuse toate acestea mume-sei, o jură că de va spune cuiva ceea cea 
auzit, să se facă cu totul de piatră. 

A doua zi, feciorul de împărat întrebă pe muma Vântului dacă a aflat ceva de la fiul 
său; dar ea, temându-se să nu se facă de piatră, îi zise că n-a aflat nimic. Iar fratele de 
cruce al feciorului de împărat nu dormise în noaptea aceea şi auzise tot. Astfel, fără să 
spuie feciorului de împărat această taină, se duse împreună cu dânsul în pădurea 
neagră, încălecară pe buştean şi trecură gârla dincolo. 

Cum sfârşi Afin aceste vorbe, se făcu de piatră până la genunchi. Boierii din divan, 
cum văzură această minune, se speriară. Afin începu iarăşi şi zise: 

— După ce ajunseră la palatul doamnei Chiralina, fratele de cruce lovi 
buşteanul de trei ori şi se făcu un cerb de aur, şi băgă pe feciorul de împărat într-insul, 
care prin această şiretenie se cunoscu cu fata şi o fură. 

Zicând şi aceste cuvinte, Afin se făcu de piatră până la brâu. împăratul şi 
împărăteasa, văzând nevinovăția lui Afin, începură a plânge şi a-l ruga să înceteze din 
povestire. Dar el nu voi, ci merse înainte, zicând: 

— După ce împăratul se cunună cu doamna Chiralina nu trecu mult timp şi 
împărăteasa cumpără două cămăşi de la un ovrei, se îmbrăcă cu una dintr-însele şi 
îndată căzu la grea boală. Afin, ştiind din ce venea boala, intră pe la miezul nopţii la 
împărăteasă şi, găsind-o dormind, o stropi cu lacrimi de turturică şi o scăpă de moarte. 
Cum sfârşi Afin această povestire, se făcu cu totul şi cu totul de piatră; iar Dafin- 
împărat şi cu doamna Chiralina plânseră trei zile şi trei nopţi, apoi luară trupul cel 
împietrit al făcătorului lor de bine şi-l puseră în odaia lor, ca să-şi aducă aminte de 
dânsul totdeauna. După aceea, ei trăiră mai mult timp şi născură un copil. 

într-o dimineaţă, Dafin-împărat intră în casa împărătesei şi-i spuse că a visat o 
femeie îmbrăcată în haine albe, care i-a zis că, dacă voieşte să învieze pe fratele său 
cel împietrit, să taie copilul lor şi să ungă piatra cu sângele lui. împărăteasa spuse că 
şi ea a visat tot un astfel de vis; apoi, unindu-se amândoi, tăiară copilul şi, stropind 
piatra cu sânge, începu să se mişte, apoi învie cum se cade şi zise: 

— O, Doamne! Da greu somn am dormit 

— E! E! Frate, răspunse împăratul; ai fi dormit mult şi bine, dacă nu tăiam 
copilul ca să te stropim cu sângele lui. 

Atunci Afin se crestă la un deget cu cuțitul şi lăsă să curgă sângele său peste copil, 
care învie numai într-o clipă; iar împăratul, de bucurie, porunci să se facă veselie 
mare în toată ţara. 

Şi încălecai pe-o şa şi v-o spusei domni ei-voastre aşa. 


Cei trei fraţi şi zmeul 


A fost odată ca niciodată etc. 

A fost odată un om atât de sărac, încât nu avea nici ce să mănânce; Dumnezeu însă 
îl dăruise eu trei băieţi tot unul şi unul şi-l învrednicise, cu chiu, cu vai, să îi crească 
până să-i vadă flăcăiandri cu mustăcioara mijind pe buze. Atunci Dumnezeu avu 
îndurare de el şi se hotări a-l culege dintr-astă lume, care pentru el fu ciumă în loc de 
mumă. Căzând la pat greu de tot, chemă la sine pe cei trei flăcăiandri şi le zise: 

— Feţii mei, vedeți că nu vă las la moartea mea altă stare decât plugul ce e 
rezemat afară de peretele casei; luaţi-l, duceţi-l la fierarul din marginea satului, faceți 
din el trei coase şi puneţi-vă cu nădejde pe muncă, căci munca este fântâna cea 
nesecată din care se poate îndestula omul fără a avea teamă că-i va da de fund. 

După aceste cuvinte, unchiaşul închise ochii şi se culcă ca să nu se mai scoale. 
Copiii plânse cât plânse, dar pe urmă stropoliră cum putură de-l îngropară; şi după ce 
îl văzură cu ţărâna în gură, scoase fierul plugului dintre lemne, unul din ei îl luă în 
spinare şi se duse cu el la covacis* ca să le făurească trei coase. 

După ce se văzură căpătuiţi fiecare cu câte o coasă, o luară la spinare şi apucară 
şi ei pe ăl drum mare încotro văzură cu ochii, aşteptând când din când să le pice în 
cale acea fântână nesecată ce se numeşte muncă. 

Căutarea lor nu fu atât de lungă, căci într-una din laturile drumului pe care umblau 
zăriră o câmpie mare şi întinsă pe care se legăna, ca talazurile pe luciul mării, 
mănoasele spice ale unui orz încă verde. 

— Iată lucru de muncit! strigă fratele cel mai mare; pe el, băieţi, doar o 
ţâşni din mijlocul său acea fântână îmbelşugată. 

Orzul era încă crud şi spicul încă necopt; cu toate acestea, ei se puse pe cosit şi 
munciră din zori de zi până la nămiezi, şi nu se lăsară până nu culcară la pământ o 
tarla bunicică. 

Pe când soarele era drept deasupra capetelor lor şi-i săgeta cu razele lui cele 
învăpăiate, ei lăsară lucrul şi se aşezară sub un copac stufos ca să se adăpostească 
puţin de arşiţa soarelui şi să momească cu un guleai de somn acea pustie de foame 
care-i muncise de când se pomenise şi ei 


603 fierar 


oameni în lume, şi care de la moartea tatălui lor îi chinuia şi mai cumplit. 

După ce dete puţin ochii în gene, se sculară şi puind iar mâinile pe coase, începură 
din nou să muncească, dar deodată se scorni un vânt furios fără să fie pe cer măcar o 
palmă de nor, şi începu să sufle cu aşa turbare şi putere, încât încovoia până la pământ 
crăcile copacului sub care stau pitulaţi. 

Deodată cu vântul se ivi spre soare-apune un nor negru gălbinicios, care venea 
repede şi posomorât de ţi se făcea părul măciucă. 

Norul se despică în două şi din nor ieşi un zmeu îngrozitor, care venea spre ei cu o 
falcă în cer şi cu alta în pământ. 

Văzând astă dihanie spurcată, flăcăiandrii înţeleniră în loc îngheţaţi de frică şi-şi 
aşteptau ceasul pierzării din clipă în clipă; dar zmeul, în loc de a-i prăpădi, se apropie 
de ei cu o înfăţişare voioasă şi le zise: 

— Bun lucru, băieţi! 

— Mulţumim dumitale, stăpâne! răspunse cu inima pierdută unul din 
flăcăiandri. 

— Dar ştiţi c-aţi cosit mult! zise iarăşi zmeul cam rânjind, plimbându-se prin 
oldă. Bravo! halal de orzul meu că este cosit de aşa mâini harnice. Dar ia ascultați, 
cine v-a zis dumneavoastră ca să- mi cosiţi orzul? 

— Aiti! ne-am topit, şoptea în sine flăcăiandrul cel mare. 

— Să vezi, stăpâne, răspunse cel mijlociu, n-avem de lucru, şi ca să nu stăm 
degeaba, îndată ce am întâlnit în drum acest orz ne-am pus şi l-am cosit, necrezând că 
acem ceva rău. 

— Rău! de unde? Dimpotrivă, foarte bine aţi făcut; dar ia ascultați, aţi 
mâncat voi ceva de nămiezi? 

— Nicio îmbucătură, răspunse fratele cel mare. 

— Şi nu-mi spuneţi mai curând? Dar lăsaţi, măi oamenilor, din mână ale 
ustii de coase şi veniţi după mine, că masa vă aşteaptă. 

Zicând aceste cuvinte, se întoarse de unde a venit şi făcu cu mâna semn flăcăilor ca 
să-l urmeze. 


II 


Feciorul cel mic era năzdrăvan, adică om care ghicea gândurile altuia, fie bune, fie 
rele, citea în viitor şi ştia de mai nainte ce are să i se întâmple. 


— Fraţilor, zise el după ce se depărtă zmeul puțintel, bucatele cevrea să 
ne dea zmeulsă 
mâncăm şi vinul ce vrea să ne dea să bem sunt amestecate cu sânge de om; 


să nu mâncaţi, ci mai 
bine să fugim. 

— Eu nu fug, ci mă duc să mănânc, măcar de-or fi gătite chiar cu sânge de 
drac, căci mi-e foame de-mi scapără ochii, răspunse fratele cel mare. 

— Şi eu asemeni, răspunse cel mijlociu. 

— Bine, faceţi ce vreţi; eu mi-am făcut datoria de v-am vestit; ce s-a întâmpla 
îţi vedea, murmură cu întristare cel mic. Mâncaţi voi, dar cel puţin faceţi tot ce vă va 
sta prin putinţă ca eu să nu mănânc, dacă vreţi să fie bine de voi. Spuneţi că eu, de 
când m-am născut, came n-am mâncat şi vin n-am băut şi lăsaţi-mă să mănânc numai 
mămăligă goală, căci ea nu e amestecată cu sânge. 

— Fie precum vrei, răspunseră frații, plecând după zmeu; fratele mai mic îi 

urmă de departe. 

Merse cât merse, dar nu merse mult, căci după ce tăie în două o limbă de pădure şi 

coborâră o 


muche de deal, văzură o casă mare de arendaşi şi, pe bătătură, o masă mare pe 
care fumegau nenumărate mămăligi şi bliduri pline cu merinde. 

Astă masă era înconjurată cu o mulţime de argaţi şi muncitori care stau cu lingurile 
în mână, gata de mâncare, precum stă soldatul cu puşca în mână, gata de război. 

Cum sosi zmeul, se aşeză în capul mesei şi pe flăcăiandri îi aşeză lângă sine, doi în 
dreapta şi unul în stânga, şi începură să mănânce. 

— Dar asta pe tine! zise zmeul văzând că băiatul cel mic mănâncă numai 
mămăligă, pe când frații lui şi toți argaţii ceilalţi înghiţeau la merinde şi sorbeau la vin 
parcă s-ar fi bătut zece nebuni la gura lor: pentru ce nu mănânci şi tu merinde şi nu bei 
vin? 

— Să-l iertați, măria ta, răspunse fratele cel mare: el de când s-a pomenit 
pe lume n-a mâncat alt decât mămăligă şi n-a băut decât apă. Came şi vin de mic n-a 
pus pe gură, căci mama la moartea ei l-a legat cu jurământ să se ţie de post cât va 
trăi. 

— Aşa e, încredinţă şi cel mijlociu. Zmeul se încruntă, se uită lung la ei, 
dar nu zise nimic, necitind minciună sau vicleşug în căutătura lor, fiind o parte din 
ceea ce a spus adevărat, adică că pân' atunci sărăcia îi împiedicase d-a da cu gura de 
came. 

După ce se sfârşi masa, zmeul se sculă în sus; aşişderea şi argaţii şi muncitorii; 
atunci băiatul cel mic găsi vreme cu prilej, pe când toţi se uitau aiurea, de furişă în 
sân un codm de mămăligă. 

— Aide, băieţi, întorceţi-vă la lucru, zise zmeul, şi munciţi cu inimă până 
la scăpătat, că diseară viu să vă iau ca să vă duc unde aveţi să cinaţi şi să dormiţi. 


III 


Pe la sfinţitul soarelui, cei trei fraţi încă coseau când văzură că vine spre ei 
zmeul, însă nu trăsnind şi bufnind cu furtună şi tunete ca la nămiezi, ci binişor şi 
potolit ca toţi oamenii, şi cum ajunse lângă ei, le zise: 

— Bun lucru, băieţi! 

— Bună să-ţi fie inima, stăpâne! răspunseră frații. 

— Aide lăsaţi, că uite a sfințit soarele şi până la conac e o bucată zdravănă 
de drum. 

Băieții lăsară şi plecară Împreună cu zmeul. 

Ei făceau paşii ca oamenii, iar zmeul saitoc-saitoc cu crăcanele lui cât doi paşi 
omeneşti, astfel că după câteva sărituri abia se mai vedea înaintea lor, deşi ei iuţeau 
paşii şi se sileau din toate puterile ca să se ţină după dânsul. 

Pe când era aşa de departe, băiatul cel năzdrăvan zise fraţilor săi: 

— O mare primejdie ne aşteaptă acolo unde ne duce zmeul; bucatele şi 
vinul amestecat cu sânge are să vă arunce la o piroteală cumplită îndată ce veţi 
ajunge acolo, după care veţi cădea într-un fel de zăpăceală care să vă prostească 
mintea. De nu mă veţi asculta pe mine, mâine are să vă zacă capetele unde vă stau 
picioarele; iar dacă mă veţi asculta, atunci o să fie bine de noi şi o să dăm peste cap 
pe procletul de zmeu. 

— Ce trebuie să facem? întrebară cei doi fraţi. 

— Să vă siliți din toate puterile să nu adormiţi; când vi se vor lipi ochii de 
somn, să vă ciupiți ca să goniți somnul, şi dacă se va întâmpla să cădeți doborâţi, 
îndată ce vă voi deştepta eu, să vă sculaţi fără zgomot şi să nu mă întrebaţi pentru ce. 

— Bine, aşa vom face, răspunseră fraţii. 

Zmeul se depărtase mult, dar ştiindu-şi, se vede, patarama, se opri în loc, se ciuşdi 
la rădăcina unui copac şi-şi aşteptă oamenii. 


Băieţii nu întârziară d-a-l ajunge după urmă. Atunci el se sculă în sus şi 
iar începu să şontăcăiască şi să se oprească în loc pe la soroace, 

Cei trei fraţi şi zmeul până ce se văzură într-o câmpie largă şi verde ca smarandul, 
de-ţi era drag să-ţi petreci zilele într-insa. 

în mijlocul acelei câmpii ochii lor se izbiră de o lumină ce strălucea mai abitir ca un 
soare. 

— Ce o fi asta? strigă feciorul cel mare, punând mâna la ochi, căci i se 
pupăzase văzul. 

— Sunt razele soarelui care se răsfrâng în învelitoarea de aur a 
palatului zmeului, răspunse fratele său cel mic. 

— Acolo ne duce el? 

— Da, acolo. 

— Atunci, zise fratele cel d-al doilea, nu crez să ducem o proastă viață într-o 
casă învelită cu aur. 

— Nu te prea lua, frate, după podoabele de d-asupra, căci dedesubt 
sunt tainițe în care zac de amar de ani zecimi şi sute de nenorociţi în cele mai 
groaznice chinuri. 

— Poate, eu însă merg spre el fără de teamă, căci zmeul mi se pare a 
fi om bun şi casa lui mândră la înfăţişare. 

— Să fie precum zici, însă să nu uitaţi ce mi-ați făgăduit. 

— Nu. 

În sfârşit, ajunse dinaintea palatului şi lumina cea orbitoare scăzu, până ce pieri 
împreună cu soarele ce apusese. Atunci o altă lumină se ivi înaintea ochilor lor, o 
lumină roşiatică ca de vălvătaie de foc care ieşea ca din pământ în mii şi mii de limbi 
care înconjura palatul. 

Apropiindu-se şi mai mult, văzură că palatul era într-un ostrov şi împrejurul lui, în 
loc de apă, curgea un râu de foc. 

— Ce ne facem noi acum? strigă băiatul cel mare, văzând balaurii de foc 
ce se ridicau din râu până în slava cerului. 

— O să vedeţi, răspunse zmeul rânjind, - şi numaidecât se descinse de un 
bici care-i înfăşură mijlocul, şi începu să plesnească cu el peste râul de foc; şi 
deodată râul se desfăcu în două, o parte se dete la dreapta, alta la stânga şi mijlocul 
rămase uscat, de putu zmeul şi flăcăii să treacă prin el ca pe uscat. 

După ce trecu dincolo, zmeul iarăşi plesni, şi râul îşi veni în fire la locul său. 
Atunci, văzând zmeul pe băieţi că rămăsese cu gura căscată şi cu ochii ţintă la bici, 
zise: 

— Vedeţi acest bici? cu el faci orice vrei, deschizi orice uşă, prefaci 
orice casă într-un măr de aur, fie palat ca ăsta, îţi faci orice drum şi te schimbi în 
orice fel de lighioană vrei, numai să te dai de trei ori peste cap şi să plesneşti o 
dată din bici. 

La cei doi fraţi mai mari aceste vorbe intrară pe-o ureche şi ieşiră pe alta; cel mic 
însă le săpă pe lespezile inimii şi când intră înăuntrul palatului, se uită unde pune 
zmeul biciul şi oftă din băierile inimii, văzând că-l atârnă deasupra căpătâiului 
patului. 


IV 


După ce puse biciul la locul său, zmeul zise băieţilor: 

— Veniţi să vă duc acum la casa ce v-am pregătit, ca să vă ospătaţi şi să 
dormiţi. 

Cei trei fraţi se luară după el, trecură prin mai multe săli şi cămări, intrară într-o 


casă în care mâncau la o masă trei fete tinere şi mândre, şi după ce trecu şi printr- 
însa, intrară într-altă cămară, care n-avea nicio altă ieşire decât uşa ce răspundea în 
cămara fetelor. 

— Iată locuinţa voastră, uite şi masa vă aşteaptă, zise zmeul, arătând o 
masă îmbelşugată ce era întinsă dinaintea unui pat moale, şi lat; mâncaţi, 
benchetuiţi şi apoi vă odihniţi, dar să nu vă culcaţi cu capul spre perete, căci 
zidurile sunt de piatră şi puteţi să vă bolnăviţi, ci puneţi-l la margine, că vă va fi mai 
bine. 

— Aşa vom face, stăpâne, răspunse flăcăii punându-se la masă. 

— Noapte bună, copii, şi mâine cu bine. 

— Noapte bună, stăpâne. 

— Ia vedeţi să nu-mi supăraţi fetele peste noapte, că atâta vă e. 

— Fii pe pace, stăpâne. 

Zmeul plecă şi, după ce ieşi, cei doi frați mai mari începură să mănânce cu poftă, 
iar cel mai mic nu se amăgi de frumosul miros al bucatelor, ci scoase din sân codrul 
de mămăligă şi-l mâncă până la cea din urmă îmbucătură. 

Cum isprăvi de mâncat, capetele tinerilor se îngreunară de somn aşa de tare, încât 
începură sa mătăhăiască pe piept, ochii li se lipiră şi mâinile şi picioarele se moleşiră 
ca cum s-ar fi îmbătat; cel mai mic însă era vioi şi deştept şi somnul nu se lipise de el 
nici hi ci. 

Văzându-i într-acea stare, el îi luă pe braţe, îi culcă astfel cum le zisese zmeul, le 
use căciulile în cap şi, după ce îi înveli cu plapuma, stinse lumânarea, se desculţă şi 
se duse până la uşa fetelor, o crăpă niţel, se uită înăuntru şi văzu că fetele s-au culcat 
în pat de-a curmezişul patului, dar cu capetele la perete, însă n-adormise, ci se 
zbenguiau în plapumă. Văzând toate acestea, închise 
inişor uşa, se culcă şi el în pat, dete puţin ochii în gene, dar n-adormi de teamă ca 
să nu-l fure somnul. 

Peste un ceas şi mai bine, zmeul veni binişor în vârful picioarelor, se apropie de uşă, 
e care o deschise încetinel, şi văzându-i că dorm astfel cum le-a zis el, se întoarse 
înapoi şi se duse să se culce. îndată ce se depărtă zmeul, năzdrăvanul se sculă şi el, 
deschise iarăşi uşa fetelor, intră binişor înăuntru, se apropie de dânsele, trase cu 
urechea şi se încredinţă că le-a furat sântul şi dorm duse. Atunci luă pe una dintr-însele 
inişor în braţe, o duse în cămara sa, o culcă în locul său cu capul la margine, îi puse 
căciula lui în cap, apoi luă pe unul din fraţii săi care sforăia, îl duse în cămara cealaltă, 
îl culcă cu capul la perete în locul fetei luate şi pe urmă luă altă fată ca s-o culce în 
locul lui. Aşa făcu cu toate fetele şi cu toţi fraţii lui. 

După ce le văzu pe câte trele fetele culcate în locul lor, le puse la câte trele căciulile 
or în cap cam pe ochi şi le înveli bine cu plapuma. Pe urmă ieşi din cămară, închise uşa 
a loc şi, culcându-se şi el în pat, se prefăcu că doarme. 

Pe la miezul nopţii auzi răsunând în depărtare zgomot de paşi, apoi uşa deschizându- 
se şi închizându-se; pe urmă zări o mică lumină şi, crăpând puţin ochii, văzu pe zmeu 
trecând pe lângă el şi intrând în cămara în care dormeau fetele. în mână ţinea o sabie 
ată şi detecată. Inima era în el cât un purice, însă nu făcu niciun zgomot, tăcu ca 

ământul şi ascultă. Peste câteva minute se auzi un sunet surd ca de izbitură, apoi un 
întreit zgomot ca cum ar fi căzut ceva greu pe pământ. 

După aceea, zmeul ieşi repede din cămară plin de sânge şi cu chipul sperios, trecu 
ars pe lângă patul lui, ieşi repede ca vântul din cămara lor fără să închidă uşa şi se 
depărtă în fugă de locul în care mâinile i se umpluse de sânge. 

După ce trecu încă câteva ceasuri, năzdrăvanul nostru se sculă din pat, intră în 
cămara d-alături şi văzând pe bietele fete, care cu câteva ceasuri mai nainte se 


zbenguiau în pat vesele ca nişte privighetori, că zăceau într-un lac de sânge, moarte şi 
fără de cap, zise clătinând din cap: 

— Iată în ce stare eram să fim noi acum, dacă făceam şi eu ca fraţii mei. 
Vremea era scumpă, loc de înduioşare nu încăpea, trebuia iute să lucreze, şi iute 
lucră flăcăiandrul nostru. Numaidecât se întoarse în cămara în care sforăiau fraţii săi, 
începu să-i zguduie cu putere, şi cu mare greutate putu să-i facă să deschidă ochii după 

ce dormiseră ca buştenii o sumă de vreme. 

— Ce e? Ce vrei cu mine? întrebă fratele cel mai mare, frecânduse la ochi. 

— Uite ce vreau, răspunse năzdrăvanul, trăgându-l repede din pat şi 
ducându-l în cămara d- alături; priveşte şi judecă singur ce e de făcut. 

Vederea groaznicei privelişti deşteptă pe fratele cel mare, asemenea şi pe cel de-al 
doilea, care se deşteptă mai în urmă, şi-i dezmetici pe dată. 

— Aici suntem în primejdie de moarte, zise el. 

— Vedem bine, răspunseră frații săi, dar cum sa scăpăm? 

— Imbrăcaţi-vă numai iute şi urmaţi-mă. 

După ce se îmbrăcară, nu se încălţară, ci-şi luară încălţămintele în mâini, ieşiră 
binişor pe uşile ce le lăsase zmeul date de perete şi merse, merse, până ce se văzură în 
sala de ieşire în care răspundea cămara 

Cei trei fraţi şi zmeul de culcare a zmeului. Uşa de la ieşirea afară era încuiată, iar 
cea a cămării zmeului deschisă şi prin ea se auzea un sforăit zgomotos. 

Atunci năzdrăvanul făcu fraţilor săi semn ca să stea pe loc şi să-l aştepte fără să facă 
zgomot, iar el intră în cămara zmeului uşurel ca o pisică, se apropie de patul lui şi, 
aplecându-se peste dânsul, luă binişor biciul din cui şi când să plece, se văzu deodată 
oprit în loc. 

Atunci sângele îi îngheţă în vine, crezând că zmeul s-a deşteptat şi l-a apucat de 
haine, dar nu-şi pierdu cumpătul, ci se uită cu băgare de seamă împrejurul său şi văzu 
că zmeul dormea tot dus, dar că haina s-a apucat de un cârlig al patului şi de aceea se 
simţise oprit în loc. Când văzu aceasta, îi veni inima la loc, se desprinse numaidecât şi, 
ieşind iute afară, plesni încetinel cu biciul; uşa de la intrare se dete de perete; plesni 
încă o dată cu biciul de se desfăcu râul de foc şi câte trei îl trecu d-a- n fuga. 

Când ieşiră la mal, auziră tunete şi trăsnete în urmă, văzură un nor gros din 
care ieşeau mii de fulgere; dar până să se spargă el, năzdrăvanul plesni iarăşi din 
bici şi râul îşi veni la loc, norul se risipi şi zmeul se ivi pe malul celălalt desculţ, şi 
numai în cămaşă, ca orice muritor neputincios, scrâşnind din dinţi şi silindu-se în 
deşert să răzbească dincoa prin râul de foc: 

— Ah! fecior de lele ce-ai fost, strigă el după ce văzu că toate cercările lui 
rămâneau tară de folos; orzul mi-ai stricat, fetele mi-ai tăiat, biciul mi-ai luat! 

— Dac-o vrea Dumnezeu, şi capul tău, răspunse băiatul depărtându-se. 


v 


Pe la nămiezi, cei trei frați care, cum scăpase din ghearele zmeului, o luase la fugă 
încotro văzură cu ochii, ajunse în marginea unui oraş mare şi se aşezară jos pe pragul 
unei case ca să se mai odihnească. Oamenii acelui oraş văzându-i că intră prin acea 
poartă şi vin de pe acel drum, se uitară la ei uimiţi de mirare şi se făcură numaidecât 
roată împrejurul lor şi chemară şi pe alţii ca să ia parte la mirarea lor. 

— Dar asta ce noimă o fi mai având? zise fratele cel mare încet fraţilor săi; 
ce o fi văzând oamenii ăştia la noi de se uită ca la urs? 

— O să trăim şi o să vedem, răspunse feciorul cel mic. 

— Ar face mai bine ca în loc d-a-şi codălbi ochii în ochii noştri, zise cel 

mijlociu, să ne dea o 


bucată de pâine şi ceva merinde, că mă usuc d-a-n picioarele de foame. 
— Las' sa se adune, frate, cât de mulţi, răspunse iarăşi cel mic, că cu cât 
se va face mai multă 
gloată şi îmbulzeală, cu atât mai mare noroc are să ne ajungă. 

— Ce tot spui tu de noroc? Nu vezi că murim de foame? 

— Elbet, zice turcul! Nu aduce anul ce aduce ceasul. 

Dorinţa feciorului celui mic se îndeplini cu prisos; lumea se înmulţea împrejurul 
lor şi oricine venea se minuna şi se crucea şi se îmbulzea ca să-i vază ca cine ştie 
ce minune ar fi văzut, iar cei doi fraţi mai mari mureau de ciudă, căci nu ştiau 
pentru ce, fiindcă ei zbenghi pe frunte n-aveau, coame de bou nu purtau pe cap şi 
niciunul nu era ca neoamenii. 

Pe când îmbulzeala era mai mare, pe când lumea nu mai putea să umble pe uliţă 
de colo până colo, se auzi în depărtare glasuri de oameni strigând: 

— Faceţi loc, faceţi loc, că trece măria sa împăratul. 

Lumea se dete la o parte cu multă greutate până în dreptul celor trei fraţi, dar în 
cealaltă parte nici gând n-avură, astfel că împăratul şi suita sa care se întâmplase sa 
treacă-p-acolo în plimbare fu nevoit să se oprească şi să întrebe ce însemnează acea 
îmbulzeală. 

— Să trăiţi, măria-ta, răspunse unul din mulţime, s-a întâmplat o minune 
care nu s-a mai pomenit din moşi-strămoşi şi lumea dă năvală ca s-o vază. 

— Ce minune? întrebă, apropiindu-se şi el de trâmba de gură-cască. 

Cei trei fraţi şi zmeul 

— Azi, pe la nămiază, au intrat pe poarta cea părăsită trei flăcăiandri, care 
veneau drept despre palatul zmeului care v-a pustiit jumătate din împărăție. 

— Despre palatul zmeului! strigă împăratul cutremurându-se. Ce, sunteţi 
copii? sau poate or fi oameni d-ai lui? 

— O! nu, stăpâne, n-au înfăţişarea de oameni răi; dimpotrivă, parcă sunt 
zdrobiţi de foame şi osteneală. 

— Duceţi-i la palatul meu, ca să văd însumi cu cine am a face. 

Tinerii, care nu ştiau nimic din ceea ce se petrecea la spatele astei trâmbe deasă şi 
nici bănuiau că împăratul a trecut p-acolo şi i-a văzut, se pomeniră numai luaţi pe sus 
techer-mecher de o ceată de slujbaşi împărăteşti şi duşi, de voie, de nevoie, spre 
nişte case mândre care se cunoşteau cât de colo că erau palate domneşti. 

Ei cu chiu, cu vai se supuse, merse până la poarta acelor palate cu lumea duium 
după ei, dar văzând că poarta se închide după ei şi liota de lume rămâne afară, 
începură să intre la grijă şi să se creadă puşi la popreală, fără să ştie pentru ce. 

Se liniştiră însă pe dată când văzură că iese din palat un om numai fir şi catifea pe 
el şi dă poruncă guleraţilor ce-i târâse până acolo să-i ducă în palat că vrea să 
vorbească cu ei măria sa. 

Frumuseţile şi minunăţiile ce văzură cei trei fraţi născuţi într-o colibă ticăloasă îi 
făcură să rămâie cu gura căscată şi să le fie frică să calce p-acele covoare de mare 
preţ şi p-acele lespezi de marmură strălucitoare ca oglinda, de frică să nu fie tânjiţi 
de cineva, - dar de chiu de vai merseră înainte, căscând mereu gura. Aveau şi de ce: 
pereţii erau numai oglinzi, tavanurile numai polială şi pardoseala numai chilimuri şi 
catifele. Ţi-era drag să te uiţi şi să tot priveşti. 

După ce trecură prin mai multe cămări, care de care mai mândre şi mai bogate, 
slujitorii deschise nişte uşi cu totul şi cu totul de aur şi-i băgară într-o cămară mai 
mândră ca toate, în mijlocul căreia sta pe un tron de aur un moşneag verde şi drept 
ca un brad. 

— Ne închinăm cu porunca care ne-aţi dat-o, slăvite împărate, zise capul 


slujitorilor, închinându- se până la pământ înaintea moşneagului. 

împăratul făcu semn slujitorilor ca să se depărteze şi alt semn celor trei fraţi ca să se 
apropie. 

— Ce-aţi căutat voi pe poarta cea părăsită? zise împăratul cam răstit. 

— Ne iertaţi, slăvite împărat, că n-am ştiut, strigă fratele cel mare căzând 
cu faţa la pământ; noi suntem străini şi nepricepuţi în şiarturile poruncilor măriilor 
voastre. 

— De unde veneaţi voi? 

— Din lumea cea mare, prin care pribegim ca nişte săraci ce suntem. 

— Nu se poate! Acel drum nu e umblat de oameni, căci nu duce nicăieri; 
acel drum e părăsit de orice suflare omenească de amar de ani, de când s-a pripăşit p- 
acolo un zmeu cumplit care taie şi mănâncă pe orice om nenorocit ce calcă pe acel 
drum blestemat. Pentru aceea şi eu am dat poruncă straşnică ca să se părăsească 
aceea poartă şi nimeni să nu treacă prin ea şi să umble p-acel drum. 

— Ne iertaţi, că n-am ştiut, stăpâne! 

— Eu nu sunt supărat că din neştiinţă aţi umblat p-acea cale, zise 
împăratul mai domol, ci mă mir cum de nu v-aţi întâlnit cu cumplitul de zmeu şi n-aţi 
păţit ceva. 

— Ne-am întâlnit, stăpâne, răspunse fratele cel mai mic. 

— Cum se poate? strigă împăratul mirat. 

— Da, şi am şi mâncat împreună cu el. 

— Ce spuneţi voi? strigă împăratul din ce în ce mai uimit. 

— Ba încă ne-am şi culcat sub un acoperiş cu el, şi chiar în patul său. 

— Şi nu v-a făcut niciun rău? 

— Dimpotrivă, noi i-am făcut rele; i-am cosit orzul încă necopt, i-am tăiat 
trei fete la care ţinea el ca la luminile ochilor şi i-am luat arma lui cea mai puternică, 
care îl făcea să fie primejdios. 

— Să fie cu putință? 

— Da; de-acum poarta cea părăsită poate să fie deschisă la toată lumea, şi 
drumul cel năpustit poate să fie bătătorit de oricine, căci zmeul este închis în ostrovul 
său, din care nu mai poate să iasă cu niciun chip. 

— Asta-i peste poate! 

— Fă o cercare, măria ta, dăruieşte iertare la câţiva osândiţi la moarte, cu 
îndatorire numai d-a se duce până la marginea râului ce înconjoară palatul zmeului şi 
apoi să se întoarcă, şi vei vedea că n- are să paţă nimic. 

împăratul puse deocamdată la popreală pe cei trei fraţi, îi găzdui şi ospătă 
împărăteşte, dar nu le dete voie să se depărteze până ce nu va face încercarea cu 
osândiţii. 

A doua zi, deschise temniţa la trei osândiţi la moarte şi, petrecându-i până la 
poarta cea părăsită, le zise: 

— Duceţi-vă pe drumul cel pustiu până la palatul zmeului, şi dacă vă veţi 
întoarce teferi şi nevătămaţi, să ştiţi că vă dăruiesc iertarea. 

Osândiţii apucară drumul cel blestemat cu inima cătrănită, ştiind că se duceau la o 
moarte sigură, dar pe sub seară se întoarse teferi şi nevătămaţi, tară să fi întâlnit în 
cale pui de zmeu. 

Vestea să lăţi în tot oraşul, chiar în acea seară, că cei trei voinici au scăpat lumea 
de groaznicul zmeu, pe care l-a închis în ostrovul său şi, de a doua zi, începu să 
umble pe drumul cel părăsit care, căruţe, călăreţi şi pedestraşi, mergând la oraşele 
vecine, pe drumul cel drept care fusese lăsat în paragină de când se pusese în calea 
lor acel proclet de zmeu. 


împăratul, de bucurie, scoase pe cei trei voinici de la popreală, îi opri pe lângă 
sine şi le dete la fiecare câte o sarcină de taină, crezând că face bine să aibă pe 
lângă el nişte oameni care au fost în stare să dea de mal un zmeu aşa de spurcat. 


VI 


Cei trei fraţi petrecură multă vreme la curtea împăratului, care-i iubea şi le făcea 
fel de fel de daruri; făcură chiar stare, dar nu fură de loc fericiţi: demonul pizmei şi al 
râvnei intră pe sub pielea lor şi le amăra zilele. 

Fraţii cei mai mari pizmuiau pe cel mai mic, căci prin deşteptăciunea şi isteţimea 
minţii sale căpătase dragostea împăratului şi se urcase pe o treaptă mai înaltă decât 
ei. Cu toate acestea, el, mărinduse, nu uitase pe cei ce rămăsese pe sub el, ci îi iubea, 
îi ajuta, îi miluia şi totdauna le slujea drept mână dreaptă. Tocmai aceasta îi înfuria şi 
îi făcea să crape de necaz şi să întrebe cu ciudă pentru ce ei, fraţi mai mari, sa fie 
siliţi d-a primi milă şi ajutor de la un frate mai mic şi pentru ce el întotdeauna să-i 
umilească pe ei, apăsându-i cu greutatea binefacerilor lui. 

Ăst demon cumplit, care când se încuibează în inima omului nu-l mai slăbeşte până 
la moarte, îi chinui multă vreme şi mult îşi bătură capul nemulţumitorii ca să dea în 
cap pe binefăcătorul lor. 

Fără să se gândească că, fără el, ei ar fi daţi pe bete din curtea împărătească, căci 
nu-i tăia capul nici două mere degerate. 

Aşadar, ca să-şi ajungă la scop, se siliră, căutară, cercetară doar vor găsi vreun 
cusur fratelui lor, doar îl vor prinde cu mâţa în sac, dar nu fu chip, căci năzdrăvanul 
era vrednic şi cinstit; fură nevoiţi dar ca să alerge la clevetire. 

în cuprinsul acelei împărăţii, şi mai cu seamă la palat, se vorbea multe minunăţii 
despre palatul zmeului şi despre avutul lui; unii spuneau că zmeul avea o cloşcă la 
care ţine ca la ochii din cap, căci vorbeşte cu omul şi face numai ouă şi pui de aur; 
alţii spuneau că are un cal care mănâncă foc şi jăratic şi are douăsprezece aripi, cu 
care se înalţă până la slava cerului şi într-o clipă zboară de la răsărit la apus, numai 
nu poate ca să treacă peste pustiul de foc; alţii, în sfârşit, că în pivnițele zmeului sunt 
atâtea comori, încât întrece în bogăţie pe toţi împărații pământului, iar pietrele lui 
nestemate sunt mai mari şi mai strălucitoare decât toate pietrele. 

Auzind aceste zgomote, nerecunoscătorii fraţi îşi plănuiră să scoată din ele un 
mijloc ca să piardă pe frăţiorul lor, şi căutară vreme în prilej ca să-l puie în lucrare. 
Astfel, într-o zi, pe când împăratul se plimba în grădina palatului său, ei îi ieşiră 
înainte şi, căzându-i la picioare, zise: 

— Să trăieşti întru mulţi ani, slăvite împărate! 

— Să trăiţi şi voi, fraţii preaiubitului meu sfetnic de taină! răspunse 
împăratul, făcându-le semn ca să se ridice în sus. Dar ce vreţi voi, ce aveţi să-mi 
cereţi? 

— Nimic, măria ta, nimic, alt decât să dăm pe faţă viclenia şi lăcomia unui 
om pe care l-aţi îndopat cu toate bunătăţile şi care drept recunoştinţă se arată de 
reacredinţă. 

— Numiţi-mi acel om, ca să piară la minut, strigă împăratul furios. 

— Acel om, răspunse fratele cel mare zâmbind cu bucurie, e nepricopsitul de 
nefrate-meu. 

— Cum ați zis?... strigă Împăratul sărind din loc. 

— Da, măria ta, răspunse cel d-al doilea; nu e vorba, fratele nostru e; ar fi 
trebuit să-l acoperim, dar datoria ce avem d-a fi credincioşi măriei tale ne face să 
deschidem gura şi să vă dăm pe faţă adevărul. 

— Ei, şi ce rău mi-a făcut fratele vostru? întrebă împăratul încruntându-se. 


— Făţiş nimic, dar pe sub ascuns mult: noi câtetrei v-am scăpat cuprinsul 
Împărăției de prigonirile zmeului şi cu toate aceste numai el singur are asupră-şi un bici 
fermecat care ar putea sa vă scape de zmeu oricând ar vrea. Cu acest bici el ar putea să 
ia cloşca cu puii şi cu ouăle de aur în care stă toată puterea zmeului, dar n-o face. Ieri, 
nu mai departe, l-am rugat să vă aducă acea cloşcă, şi ştiţi ce ne-a răspuns? Ne-a zis: 
„Dacă împăratul m-ar face cel dintâi sfetnic al său de taină, i-aş aduce cloşca, iar de 
unde nu, nu”. 

— Aduceţi încoa pe fratele vostru, strigă împăratul bătând furios cu 
picioarele în pământ. 

Porunca împăratului fu pe dată îndeplinită şi bietul băiat, deşi năzdrăvan, se miră 
foarte şi nu 
putu ghici pentru ce l-a chemat împăratul înaintea sa cu aşa mare grabă, nefiind 
atunci ceas de slujbă. 

— Ia ascultă-mă, zise împăratul cu răstire; lumea te laudă şi chiar dumneata 
ai spus prin lume că poţi să-mi aduci cloşca zmeului dacă te voi face cel dintâi sfetnic de 
taină; du-te îndată de mi-o ad- o, şi dacă vei izbuti, pe cinstea mea împărătească mă jur 
că te fac cel dintâi sfetnic, iar de unde nu, îţi pui capul unde-ţi stau picioarele. 

— Măria ta, răspunse tânărul uitându-se cu jale în ochii fraţilor săi; acei ce 
m-au lăudat măriei voastre nu m-au lăudat ca să mă crească, ci ca să mă prăpădească; 
cu toate acestea, eu mă voi cerca, nu ca să capăt slavă de la măria voastră, căci mi-aţi 
dat destul, ci ca să vă fac plăcerea. Vă las sănătoş: 

După aceste cuvinte, ieşi din cetate, se abătu la umbra unui copac şi cât fu ziulica de 
mare plânse întruna, nu pentru că se ducea la o pieire sigură, ci pentru că era vândut 
chiar de fraţii săi. Stătu acolo până ce veni murga în sat. Cum se înnoptă, plecă p-aci 
încolo spre palatul zmeului şi merse, merse până ce ajunse la malul râului de foc. Acolo 
plesni cu biciul de foc, despică râul, trecu dincolo şi, apropiindu-se de palat, se uită pe 
fereastră şi văzu pe zmeu tocmai punându-se în pat ca să se culce. 

Ca să-i mai treacă vremea, intră în pădurea ce înconjura palatul, se culcă pe iarbă 
verde şi trase un pui de somn. Când se sculă, stelele începuse să scapere şi în palatul 
zmeului nu se mai auzea niciun zgomot. Atunci se apropie din nou de fereastra cămării 
în care dormea zmeul şi auzindu-l sforăind şi horcăind, plesni din nou cu biciul, 
deschise uşa coteţului în care era închisă cloşca cu puii de aur şi întinse mâna ca s-o ia 
de pe cuibul pe care dormea. 

— Câr! sari, stăpâne, că mă fură Făt Frumos! strigă cloşca dând din 
aripi. El cum auzi, plesni iarăşi din bici, se dete de trei ori peste cap şi, făcându-se 
musculiţă, se ascunse sub aripa cloştii, chiar în minutul când ea strângea aripile. 

Zmeul dormea dus, dar totuşi auzi ţipătul cloştii şi sări ca vijelia din pat şi intră în 
coteţ; acolo însă nu văzu nimic, decât cloşca care aţipise din nou pe ouă. 

Crezând că i s-a părut şi a visat că cârâie cloşca, zmeul se întoarse în casă ca să se 
culce, dar abia aţipi şi din nou cloşca începu să strige: 

— Sari, stăpâne, că mă fură Făt Frumos! 

De astă dată zmeul căută cu băgare de seamă prin coteţ şi p-afară, dar nu găsi nimic 
şi se întoarse în casă trăsnind şi bufnind. 

Cum se culcă, însă, auzi iarăşi cârâitul păsării şi iarăşi veni, iarăşi se uită pe tavan, 
scotoci pe sub cuib, scormoni pământul pe jos, niciun perete nu rămase necăutat de el, 
dar nu fu chip să găsească ceva, căci cui îi da în gând să caute prin aripile cloştii? mai 
cu seamă că nici ea nu-i văzuse zburând pe la spate între pene, schimbat în muscă. 

După ce plecă zmeul fără de ispravă ca şi mai înainte, musca iar ieşi din aripă, iar luă 
chipul lui Făt Frumos şi iar întinse mâinile ca să ia cloşca. Pasărea iarăşi strigă: 

— Sari, stăpâne, că mă fură Făt Frumos! 


— Să te ia cu paie pe spinare, răspunse zmeul deznădăjduit, că de frica şi 
groaza lui nu pot să mai trăiesc. 

Auzind acestea, cloşca se lăsă să fie luată, şi năzdrăvanul ieşi fuga cu ea din coteţ, 
plesni cu biciul peste râu, îl trecu în fugă şi când el era dincoa, zmeul dincolo gata să se 
năpustească după el. 

Noroc că plesni din bici la vreme şi râul îşi veni într-ale sale. 

— Ah! fecior de lele ce-ai fost, strigă zmeul înfuriat: orzul mi-ai stricat, fetele 
mi-ai tăiat, biciul mi-ai luat şi cloşca mi-ai furat! 

— Dac-o vrea Dumnezeu, şi capul tău, - răspunse voinicul, dând dosul cu 
cloşca în braţe. 

Pe sub seară el ajunse la palat şi, dând cloşca cu ouăle şi puii în mâna împăratului, îi 
zise: 

— M-am închinat, stăpâne, cu slujba ce mi-ai dat! 

— De azi încolo eşti cel dintâi sfetnic al meu de taină, strigă împăratul 
minunându-se de frumuseţea cloştii. 


VII 


Fraţii cei nemulţumitori, văzând că pâra lor a adus fratelui lor noi cinstiri şi mai 
multă dragoste împărătească, seînfuriară şi mai mult împotriva lui şi se jurară ca cu 
orice chip să-l piardă; aşadar, căutară vreme cu prilej să găsească pe împăratul în nişte 
toane mai îndrăcite, şi văzându-l într-o zi că intră în cămara lui trăsnind şi bufnind 
supărat foc, chiar pe hoţul de păgubaş, câine ştie pentru ce, se furişară ca pisicile în 
cămara împărătească şi căzând în genunchi la picioarele lui amândoi strigară deodată: 

— Măria ta, s-a trecut cu obrăznicia fratele nostru. 

— Ce, iar a mai îndrăznit să zică ceva? strigă împăratul scânteind de mânie. 

— Da, şi mai cu asupra ca oricând. 

— Ce fel mila şi bunătăţile mele l-au făcut sumeț până într-atâta, cu cât 
cutează să-şi dea păreri şi să se împotrivească poruncilor mele? 

— Mila măriei tale l-a făcut să se creadă cel mal mare om din împărăția 
măriei tale, ființa care ne mai ține pe acest pământ. 

— Şi ce s-a mai lăudat încă? strigă împăratul cu mânie. 

— A zis că, dacă l-ai face mare vornic, ţi-a aduce calul zmeului cel cu 
douăsprezece aripi. 

— A îndrăznit să se laude că-mi face astă treabă? 

— Da, măria ta. 

— Prea bine; tocmai va prinde bine un asemenea cal în războiul ce voi să 
încep cu un vecin obraznic. Chemaţi-l iuteîncoa. 

Porunca împăratului fu în grabă îndeplinită, şi cum îl văzu împăratul, îi zise: 

— Am auzit că te-ai lăudat în lume că dacă te-aş face mare vizir mi-ai aduce 
calul zmeului cu douăsprezece aripi, purcede în grabă şi adu-mi-l până mâine de 
dimineaţă, şi-ţi făgăduiesc că, izbutind, până seara eşti mare vornic, iar dacă nu, sa ştii 
că unde ţi-au stat picioarele are să-ţi zacă capul. 

— Ei, măria ta! zise bietul tânăr dând din cap cu întristare şi uitându-se 
drept în ochii fraţilor lui - mult mă laudă lumea, măria ta, dar nu ca să mă crească, ci 
ca să mă prăpădească. 

De astă dată el nu mai plânse, nici se mai boci, ci aşteptă în cămara lui până să se 
însereze, şi cum s-a înnoptat, ieşi din cetate, apucă drumul spre palatul zmeului şi, 
despicând râul cu plesnitul biciului, trecu dincolo, şi după ce se încredinţă că zmeul 
doarme, intră în grajd şi puse mâna pe frâul calului care dormea întins pe paie 
proaspete. 


Cum simţi mână străină, calul se zbârli, se sculă repede în sus şi, nechezând cu 
putere, începu să strige: 

— Sari, stăpâne, de mă scapă, că mă fură Făt Frumos! 

Până să vie zmeul, el se schimbă într-o muscă de cal şi se ascunse sub coama calului; 
pas' de-l mai găseşte! 

Degeaba se trudi zmeul, săracul, de trei ori d-a rândul, degeaba căută, degeaba 
omori toţi gândacii şi gângăniile ce găsi prin grajd, căci chip d-a da peste duşmanul lui 
de moarte nu fu, căci el se odihnea schimbat în muscă, când sub coamă, când sub 
coada calului. Şi când calul necheză pentru a treia oară şi strigă: „Sari, stăpâne, de mă 
scapă, că mă fură Făt Frumos!” el, obosit şi 


zdrobit de atâta căutătură nefolositoare, căzu din nou pe pat şi răspunse: 

— Fură-te, facă ce-o vrea, că de frica şi de groaza lui nu ştiu ce o să mai fac. 

De astă dată calul se supuse, ca şi cloşca. Făt Frumos încălecă pe dânsul, după ce 
ieşi afară din grajd, plesni cu biciul şi trecu ca vântul prin râu tocmai când zmeul 
ieşea din casă ca să vie înc-o dată în ajutorul preaiubitului său telegar, dar era prea 
târziu; năzdrăvanul trecuse râul şi-i da cu sâc de dincolo, după mal. 

— Ah! fecior de lele ce eşti! strigă zmeul scrâşnind din dinţi: orzul mi-ai 
stricat, fetele mi-ai tăiat, biciul mi-ai luat, cloşca şi calul mi-ai furat! 

— Dac-o vrea Dumnezeu, şi capul tău, răspunse voinicul zburând în slava 
cerului şi apoi coborându-se drept la scara împăratului. 

— M-am închinat, stăpâne, cu slujba care mi-ai dat, zise el intrând în cămara 
împărătească. 

împăratul, după ce văzu calul şi zbură cu el câtva timp prin văzduh, se cobori jos şi, 
luând în 
braţe pe tânăr şi sărutându-l pe amândoi obrajii, îi zise: 

— De azi încolo eşti mare vornic. 


VIII 


Fratele năzdrăvan, ajungând mare vornic, uită relele ce-i gândeau fraţii săi şi, ca 
să-i împace şi să-i facă să uite pizma ce le pricinuia mărirea sa, îi făcu pe amândoi 
sfetnici de taină împărăteşti şi-i îmbogăţi cu fel de fel de daruri şi bani; ei însă cu cât 
se înălţau şi se însufleţeau prin ajutorul lui, cu atât se aprindea şi mai tare în ei 
dorinţa d-a-i face de petrecanie. 

împăratul avea o fată frumoasă ca un luceafăr, încât la soare te puteai uita, dar la 
ea ba, şi dorea s-o căsătorească cu un fecior de împărat vrednic de ea. El o iubea ca 
ochii din cap şi voia s-o vadă cu mult mai mare şi mai puternică ca dânsul; de aceea 
toţi feciorii de boier ai împărăției sale, care-şi ridicase ochii până la dânsa şi 
îndrăznise s-o ceară de la tată-său de soţie, plecase cu nasul în jos şi fără de nicio 
ispravă, căci tată-său voia s-o vadă lucru mare. 

Cei doi fraţi duşmani ştiau aceasta şi se hotărâră într-o zi ca să aţâţe pe împăratul 
împotriva fratelui lor chiar prin fiica lui. Mai întâi se cercară prin laude şi cuvinte 
înfierbântătoare să aţâţe în inima lui dragoste pentru fată şi să-i dea fel de fel de 
nădejdi îndemnătoare şi văzând că băiatul îşi cunoştea lungul nasului şi nu se 
întindea mai mult decât îi era pătura, se duse la împăratul şi-i zise: 

— împărate, măria-ta, marele vornic s-a îndrăgostit de fata măriei tale. 

— Cum se poate? strigă împăratul, spumegând de mânie; a îndrăznit 
mocofanul să-şi ridice ochii până la o fată de împărat, care n-a găsit de potriva ei pe 
cei mai de neam şi mai bogaţi feciori de boieri? 

— Da, măria ta, ba încă s-a lăudat că, dacă i-ai da-o, ţi-ar aduce chiar pe 
zmeul legat cobză şi băgat într-un buriu®®. 

— S-a lăudat el cu una ca aceasta? striga Împăratul cuprins de mirare. 

— Da, măria ta. 

— Bine, fie, primesc; să-mi aducă zmeul închis într-un buriu şi-i dau pe fie- 
mea de nevastă. 

Bietul vornic, auzind din gura împăratului porunca d-a se duce să-şi împlinească astă 
laudă, căzu 


la picioarele lui şi-i strigă: 

— Nu-ţi face păcat cu mine, slăvite împărate, nu mă da pierzării degeaba, 
căci cu nimic nu sunt vinovat. Niciodată n-am îndrăznit să-mi ridic ochii până la 
luceafărul ceresc ce se numeşte fiica măriei tale, niciodată n-am îndrăznit să rostesc 

o asemenea laudă, ci alţii au făcut-o pentru mine, dar nu ca să mă crească, ci ca să 
mă prăpădească. 

— Chip de scăpare nu e, strigă împăratul: du-te! 

— Maria ta, ia-mi tot ce mi-ai dat: bogății, ranguri, mărire, lasămă să 
ajung iarăşi ce m-au lăsat părinții, un muncitor sărac şi dosădit, dar dăruieşte-mi 
zilele! 

— Nu se poate, pleacă, sau de nu, îţi zace capul unde îţi stau picioarele. 

De astă dată, bietul băiat plecă amărât şi cătrănit de nu-l mai ţineau picioarele; lesne 
lucru să furi o cloşcă şi un cal, dar un zmeu groaznic şi puternic, care a băgat spaima 
într-o mulţime de Împărați şi a pustiit toate împărăţiile vecine, nu era de loc lucru lesne; 
dimpotrivă, era peste putinţă, cu tot biciul ce avea el înfăşurat pe după coapse. 

Năzdrăvănia lui de astă dată nu-i folosi la nimic alt decât să-i dea în gând sa facă o 
cercare într-o doară, ce o ieşi să iasă, şi să se căpătuiască într-un noroc cu nişte unelte 
de dogar, adică: secure, bardă, fierăstrău şi nişte cercuri de fier. Cu aste unelte în 
desagă apucă el drumul spre palatul zmeului, coti la dreapta ca să ajungă la malul 
râului drept în dreptul pădurii şi, ajungând acolo, despică râul şi se înfundă în 
bungetul întunecos. 

După ce aduse râul în starea lui de mai nainte, se dete de trei ori peste cap şi, 
schimbându-se într- un bătrân alb colilie şi cu barba până la brâu, începu să taie 
rădăcina unui copac mare şi să facă ziua nămiaza mare un zgomot de auia pădurea 
întreagă. Zmeul, de când rămăsese închis în ostrovul său ca leul în cuşca 
îmblânzitorului de dobitoace, nu făcea alt decât da ocol ostrovului şi cât ziulica de mare 
îl învârtea şi iar îl învârtea, ca doar să găsească un locşor pe unde să treacă dincoa, dar 
pustiul de foc care giulea şi ustura nevoie mare îl făcea să se tragă înapoi şi să-şi 
rumege turbarea cu nădejdea d-a şi-o vărsa pe cineva, când va găsi vremea cu prilej. 

Când auzi zgomotul ce ieşea din pădurea sa, scoase un țipăt de bucurie şi ca uliul 
alergă spre partea locului, strigând: 

— El trebuie să fie; în sfârşit am pus mâna pe dânsul, ca să-mi izbândesc de 
toate neajunsurile ce mi-a făcut. 

într-adevăr, el era, dar dânsul nu îl cunoscu şi, luându-l drept un unchiaş gârbovit de 
zile, îşi înecă un suspin de părere de rău şi încruntându-şi sprâncenele, îi zise: 

— Cine eşti tu care îndrăzneşti d-a-mi călca moşiile mele şi d-a-mi tăia 
lemnele mele? 

— Om bun, răspunse unchiaşul tăind tară contenire; dar dumneata cine eşti? 

— Cine sunt eu? Ce, nu mă cunoşti? 

— Nu, căci nu te-am văzut de când sunt şi pe lângă asta am şi vederea 
scurtă. 

— Eu sunt puternicul zmeu, stăpânul acestor cuprinsuri, răspunse zmeul cu 
măreție. 

— Măria ta! strigă unchiaşul aruncând securea cât colo şi cuprinzându-i 
genunchii şi sărutându-i picioarele. Oh! Dumnezeu te-a pus în calea mea ca să mă 
izbândeşti şi ca să mă scapi de prigonirea afurisitului de Făt Frumos care mi-a furat 
copila, un mărgăritar de fată, şi apoi, ca să se scape de mine, m-a luat pe calul său cu 
douăsprezece aripi, m-a trecut râul de foc şi m-a aruncat într-ăst bunget de pădure, de 
unde nu mai pot ieşi. 

— Făt Frumos! strigă zmeul; ce Făt Frumos? 

— Unul care se laudă că a cosit orzul încă necopt al unui zmeu puternic, apoi 
i-a tăiat trei fete ca nişte cadre şi, în sfârşit, i-a furat o cloşcă cu ouă şi pui de aur şi acel 
cal minunat care zboară prin slava cerului. 

— Eu sunt acel nenorocit de zmeu. 

— Măria ta? strigă moşneagul uitându-se la el cuprins de mirare; să fie cu 
putință? 

— Da, a fost, răspunse zmeul oftând din băierile inimii. 

— Şi stai pe loc cu mâinile în sân şi nu-ți izbândeşti? 

— Ah! dac-aş putea, i-aş sorbi tot sângele, picătură cu picătură! 

— Nu poţi? şi te numeşti că eşti zmeu! strigă bătrânul încrucişânduşi mâinile 
cu ciudă; eu, vorba vine, sunt un biet muritor şi nu mi-a făcut alt rău decât mi-a furat o 
fată ca să se cunune cu ea, fără voia mea, şi tot cum m-am văzut într-astă pădure, m-am 
gândit numaidecât la izbândire şi m-am pus pe treabă. 

— Dar ce ai de gând să faci? 

— Ai să vezi. 

— De ce tai ăst copac aşa de gros? 

— Ca să fac un butoi mare şi destul de gros ca să nu-l poată sparge când se 
va umfla şi se va 

opinti în el. 
— Şi ce să faci cu dânsul? 
— Să închid în el pe duşmanul meu de moarte şi apoi să-l arunc în foc. 
— Bună idee, dar cum s-o îndeplineşti? cum să-l îndupleci pe el ca să intre 


— Cu ajutorul fetei mele voi răzbi la dânsul noaptea, pe când doarme dus. 

— Ştii unde şade? 

— Cum de nu! 

— Dar cum vrei să ieşi d-aici peste râul înflăcărat peste care n-am putut 
trece chiar eu? 

— Asta e taina mea; nu sunt de-a surda vrăjitor. 

— Vrăjitor! 

— Da, d-aceia ce încheagă apele şi amorțesc înfierbinţeala flăcărilor. 

— Dacă-ţi voi da mână de ajutor, mă treci şi pe mine dincolo? 

— Auzi întrebare! cum de nu? 

— Atunci să ne punem pe treabă. 

Cât te ştergi la un ochi, copacul fu răsturnat la pământ şi, până la sfințitul 
soarelui, doagele tăiate şi netezite cu cuţitoaia, şi butoiul înfundat într-o parte şi 
cercuit. 

— Ah! ce mai butoi ţeapăn, strigă unchiaşul, însemnând pe unde să tragă 
gardenul pentru fundurile de sus; drac să fie diavolul de FătFrumos şi tot nu va ieşi 
din el, dacă-l voi închide o dată înăutru. 

— Nu te prinde, căci el e mai puternic decât dracul, răspunse zmeul. 

— Păcat că nu sunt în floarea anilor mei! murmură unchiaşul suspinând, 
căci aş fi intrat în el, m- aş fi umflat, ştii colea voiniceşte, şi aş fi făcut o cercare să 
văd poate să-l spargă cineva, ori nu. 

— S-o fac eu, dacă vrei, zise zmeul. 

— De ce nu? dacă nu te superi; am fi mai siguri de isprava faptelor noastre. 

Zmeul, fără să bănuiască nimic, intră în butoi, se umflă o dată, se umflă a doua 
oară, şi când fu a treia oară, cercurile de fier plesniră şi zburară cât colo, făcute 
fărâme. 

— Vfezi că era să dăm de şugubină? strigă zmeul sculându-se de jos. 

— Văz, dar nu e de vină butoiul, ci măria ta care eşti prea puternic, 
răspunse unchiaşul cu ciudă; acum iacă izbândirea noastră peste putinţă! 

— Pentru ce peste putinţă? 

— Căci cercurile ce se întâmplase să am asupră-mi au plesnit şi, până să 
caut altele, o să treacă multă vreme şi mi-e frică să nu afle procletul de Făt Frumos. 

— Nu purta grijă, că am eu ac de cojocul lui. 

— Ce spui? 

Cei trei frați şi zmeul 

— Am în pivniță nişte cercuri de fier groase ca pe deget, pe care simt 
sigur că nu va putea să le rupă; mă duc să le caut. 

Se vede că zmeii erau răi, puternici, dar glagorie n-aveau nici cât negrusub 

unghie, căci el nu se 
gândi nici de loc de unde găsise unchiaşul sculele şi cercurile de fierpe când fusese 

răpit fără veste 
de Făt Frumos, după spusa lui, şi aruncat în acel ostrov, ci alergă spre casă ca un 
Vlad, orbocăi prin pivniţă până ce dădu de cercuri şi, după ce le găsi, veni cu ele, 
aşeză din nou butoiul, mai scoase din doage, căci cercurile erau mai strâmte, îl 
încheie bine şi după ce-l bătu bine, sări iar înăuntru şi începu să se umfle din nou. 


Acum lemnele trosniră puţintel, dar fierul cercului nici nu se clinti. 

— Eu nu sunt încă sigur, răspunse unchiaşul, până n-oi face o încercare şi 
cu fundurile de dasupra puse la loc. 

— Ce e mai lesne, zise zmeul; tot sunt eu în butoi, pune-le, ca să ne vedem 
pe deplin visul cu ochii. 

— Bucuros, răspunse unchiaşul, - şi fără a face multe nazuri, aşeză 
fundurile deasupra capului zmeului ce se ghemuise în fundul strâmtului butoi, bătu 
cu ciocanul deasupra, până intrară doagele 
în ulucul gardenului, şi după aceea aşeză cercul de la gură şi, după ce-l bătu cu tot 
şiartul, strigă: 

— Umflă-te acum, zmeule! 

Zmeul se umflă din toate puterile de trei ori pe rând, unul după altul, dar de 
astă dată nici doagele nu mai trosniră. 

— Acum dacă oi vrea m-oi mai scoate, răspunse zmeul năbuşit, dacă nu, 
aici rămân până mi-o plesni fierea, că de ieşit nu mai e cu putinţă. 

— Mai umflă-te o dată, să nu ne dea Făt Frumos de potcă%. 

Zmeul se mai umflă o dată aşa de puternic, încât sări polobocul de un cot de la 
ământ, dar nu fu chip d-a rupe cercurile sau doagele; după aceea zise: 

— Scoate-mă mai iute că plesnesc de năbuşeală. 

— Lasă că bun loc ţi-ai ales, răspunse unchiaşul, făcându-se iarăşi voinic: 
nu ţi-am spus eu că d- o vrea Dumnezeu şi capul tău? Acum pregăteşte-te de moarte, 
ârtate, ca ţi-a sosit veleatul. 

— Ah, fecior de lele ce eşti! strigă zmeul săltând un stânjen cu buriul de la 
ământ; orzul mi-ai stricat, fetele mi-ai tăiat, biciul mi-ai luat, cloşca şi calul mi-ai 
urat, capul mi-ai mâncat. 

Voinicul, drept răspuns, puse dopul la vrană, dete buriul d-a rostogolul până ameţi 
ine pe bietul zmeu, după aceea plesni cu biciul peste palaturi şi cuprinsurile lui, şi 
după ce le schimbă într-un măr de aur, îl băgă în sân, luă buriul cu zmeul la spinare şi 
lecă p-aici încolo spre palatul împărătesc, fără de nicio împiedicare, căci râul de foc 
ierise. 

A doua zi, înfaţişându-se la palat, puse la picioarele stăpânului său butoiul cu zmeul 
înăuntru şi-i zise: 

— M-am închinat, stăpâne, cu porunca care mi-ai dat. 

împăratul se cruci văzându-l că se întoarce viu, nevătămat, şi se cuprinse de groază 
mare auzind că spăimântătorul zmeu, de frica căruia a tremurat atâţia mari de ani, se 
afla în palatul său şi zăcea fără de putere închis într-un buriu, în care fusese închis de 
mâna unui fecior de plugar. 

El vedea cu ochii şi tot nu credea, şi tot i se părea cu era jucăria unui vis sau a unei 
amăgiri din partea vornicului său. Doritor d-a se încredința de adevăr, el scoase dopul 
de la vrană şi, aplecându- se spre dânsa, strigă: 

— Acilea eşti, zmeule? 

— Aci, slăvite împărate, răspunse zmeul cu un glas năbuşit; tă-ți pomană 
de-mi dă drumul şi-ţi voi da bogății numeroase ca nisipul mării. 

— Ce spui? zise împăratul râzând; degrabă ţi-o fi? lasă că bun loc ţi-a 
ales ginerele meu şi mult şi bine ai să stai tu acolo, aşteptând să te scot eu. 
Pregăteşte-te mai bine a răscumpăra prin moarte nelegiuirile ce ai săvârşit. 

Zmeul scoase un urlet groaznic, încât făcu să zornăie toate geamurile şi sări în sus 
de izbi cu butoiul tavanul, dar de ieşit nu putu ieşi. împăratul nu mai putea de 
bucurie, chemă divanul întreg şi împărtăşi tuturor sfetnicilor săi fericita veste că a 
scăpat cu totul de zmeu; chemă apoi pe fiica sa, şi punându-i mâna ei în mâna 

mântuitorului scaunului său, îi zise: 

— Iată bărbatul tău. 

Trei zile şi trei nopţi d-a rândul fu veselie şi zaiafet în tot cuprinsul împărăției, de 
bucurie c-a scăpat de zmeu; împăratul şi toţi supuşii săi alergară să vadă locul unde a 
fost mai nainte groaznicul palat. 


IX 


Toţi şi toate din toată întinderea cuprinsului Împărăției erau fericiţi şi mulţumiţi că 
au scăpat de procletul de zmeu, numai fraţii cei nemulţumiţi trăsneau şi bufneau de 
ciudă, mai cu seamă când au aflat că împăratul a dat duşmanului lor pe fiica sa de 
nevastă şi l-a lăsat moştenitor peste tronul său. 

Fratele lor ştia gândurile lor, şi încă mai ştia că mijlocul d-a le potoli setea ce aveau 
d-ai face rău nu era potolită; ca să scape o dată, hotări să uite că era frate cu ei şi să 
se cotorosească de dânşii cu 

orice chip. 

Aşadar, se duse la împăratul şi-i zise: 

— Măria ta, eu m-am lăudat cât m-am lăudat, căci au fost lucruri cu putinţă 
de îndeplinit, dar de! lauda ce s-au lăudat fraţii mei azi dimineaţă prea e boacănă. Ei 
zic că dacă i-ai pune şi pe ei dasupra rugului pe care voi pune butoiul cu zmeul ca să 
arză în ziua cununiei mele, dânşii vor putea să se apere de flăcări cu ascuţişul săbiilor. 

— Voia să li se facă! strigă împăratul voios; şi dacă vor ieşi din foc vii, 
nevătămaţi, pe unul îl fac vornic şi pe altul mare spătar. 

Auzind porunca împărătească, fraţii cei nelegiuiţi înţelese că fratesău le-a făcut-o şi 
el o dată şi bine, şi începură să o sfeclească şi să-şi frângă mâinile cu deznădejde. Cum 
auziră, alergară numaidecât la fratele lor, căzură în genunchi la picioarele lui, îl rugară, 
îi aduse aminte că sunt ieşiţi din pântecele aceleiaşi mame, plânse chiar, dar nu fu chip 
de înduioşare. El ştia cât le plătea pielea şi cât de tare le-a coprins sufletul demonul 
pizmei, şi nu căzu de loc în ispită d-a se lua după vorbele lor şi d-a da crezământ 
făgăduielilor lor. 

Aşadar, fură nevoiţi să-şi sufere scrisa şi să moară încai cum se cuvine, primind cu 
vârf şi îndesat răsplata faptelor lor. 

Cununia fratelui lor se săvârşi cu mare paradă şi după dânsa urmă fel de fel de 
privelişti mândre şi de veselii. Oraşul întreg se îmbrăcă cu flori şi lucruri scumpe, tot 
norodul se înveşmântă ca în zi de sărbătoare; drumul de la palat până la mitropolie fu 
semănat numai cu trandafiri şi garoafe, şi din cişmelele oraşului curse toată ziua în loc 
de apă numai vin şi sorbeturi răcoritoare. 

Mirele şi mireasa erau învesmântaţi numai în mătăsuri şi catifele albe şi pietre 
scumpe; caleaşca lor era numai aur şi mătase albă, şi cei şase cai înaintaşi erau albi ca 
laptele şi împodobiţi cu pene albe şi hamuri de aur şi de argint; ce nu văzuse plugarul 
de când îl făcuse mă-sa. 

După ce se săvârşi cununia, împăratul, mirii şi toţi nuntaşii urmaţi de norod ieşiră 
afară din oraş şi înconjurară locul ce se pregătise pentru arderea zmeului. Lemnele 
fură aşezate unele peste altele, butoiul în mijlocul lor şi deasupra lui, de voie, de 
nevoie, fură legaţi de nişte prăjini groase cei doi fraţi, cărora le lăsase mâinile slobode 
şi le pusese în mâini câte o sabie. 

îndată ce ajunse împăratul, se dete foc lemnelor, flăcările se ridicară în sus, cei doi 
nenorociţi începură să dea în dreapta şi în stânga cu săbiile îndemnați de o nebună 
nădejde, dar îndată fumul îi înecă, flăcările le arse legăturile şi hainele şi-i făcură să 
cadă grămadă peste butoiul ce trosnea, scoțând nişte ţipete înfiorătoare. 

Peste un ceas nu rămăsese din rug decât un maldăr de cenuşă, în mijlocul căruia 
slujitorii găsiră trei căpăţâni pe jumătate arse. De acolo, nuntaşii şi norodul se întoarse 
în oraş ca să se puie din nou pe benchetuială, şi pe sub seară duse pe miri la casa lor. 

Cei trei fraţi şi zmeul 

Care era casa lor nimeni nu ştia; când sosi însă ceasul, apucară cu toţi, luminaţi de 
mii şi mii de făclii, spre locul unde fusese palatul zmeului şi acolo văzură, cuprinşi de 
mirare, în locul ce cu două zile mai nainte îl văzuse sterp şi uscat, un palat de toată 
frumuseţea, învelit în aur şi înconjurat de toate părţile de un râu de lapte, deasupra 
căruia sta spânzurat un pod de argint. 

Minunăţiile din palatul împărătesc era nimica pe lângă minunăţiile din palatul 
zmeului; acolo-i aştepta o masă şi mai bogată, la care se puse cu voie bună mare şi mic, 
fără deosebire. După masă, nunta întreagă se cobori în pivnițe şi tainiţe, unde gemeau 
cine ştie de când nenumărate fiinţe omeneşti de bărbaţi şi femei, şi numaidecât 
deschise toate uşile, dezlegară toate fiarele, dădură drumul la toţi închişii şi-i milui pe 
toţi. 


Petrecerile nunţii ţinură o săptămână întreagă, mesele nu se mai destinse cât ţinu 
benchetuiala şi, fiind şi eu la una din ele, furai o lingură scurtă şi o băgai în gura cui 
ascultă. 
înşir' te mărgărite cu dalbe flori aurite 


poveste românească 


A fost, cică, măre, odată, da demult de tot, când avea ursul coadă şi dădea salcia 
roadă, a fost un împărat tânăr. Şi ăst împărat, când îi dădea răspas trebile împărăției, 
se îmbrăca tiptil şi se ducea să se plimbe. Aşa, iacă trece o dată pe dinaintea palatului 
unui împărat vecin ş-acolo, uitându-se pe geam, vede p-ale trei fete ale împăratului 
ăluia. Acum, el nefiind din fire aşa îndrăzneţ, cum le-a văzut că se uită şi ele la ela şi 
coborât ochii în jos şi nu s-a mai uitat la ele, dar auzi pe una din ele zicând: 

— Eu aş lua de bărbat pe flăcăul ăsta de trece călare, şi de-ar vrea şi el să 
mai ia pe mine, i-aş ţine casa-ntr-un fus de tort. 

Cum îi trecură pe la urechi vorbele astea, puse călcâile în burta calului şi-l mai 
învârti şi-l mai suci, ca să auză tot. 

Alta zise: 

— Eu i-aş învârti casa pe două mere de aur. 

Iară a d-a treia zise: 

— Ba eu i-aş face doi copii cu totul şi cu totul de aur. 

Pe împărat l-ar fi ademenit, nu l-ar fi ademenit, ale două fete dintâi, dar când o auzi 
p-a d-a treia, s-a isprăvit, că el nu mai putea de dragul copiilor. 

îşi curmă calea şi se întoarse acasă, iar a doua zi, când se revărsa de ziuă, se 
îmbrăcă cu straie mândre împărăteşti, încăleca p-un fugar d-ăia straşnici, de vărsa foc 
pe nări, şi se duse glonţ la împăratul cu înşir' te mărgărite cu dalbe flori aurite fetele 
să-i ceară de nevastă pe fii-sa a care zisese că-i face doi copii cu totul şi cu totul de aur. 

împăratul, tatăl fetelor, măcar că fata pe care i-o cerea era a mai mică, ş-ar fi vrut să 
le mărite cu rost, începând cu a mai mare, prinse bucuros să se înrudească cu el, că-i 
ştia vrednicia, şi porniră nuntă împărătească, care ţinu şapte zile şi şapte nopţi; iar 
după ce se sfârşi dandanaua, îşi luă ginerele mireasa şi se întoarse la împărăţia lui. 

Acilea toate ar fi mers bine, dar pasămite avea împăratul o roabă frumoasă, ţigancă, 
cu care trăia de multă vreme, şi astă roabă cum văzu pe nevasta împăratului atâta îi fu 
de necaz, că nici laie, nici bălaie, îi puse gând rău. 

Trecu vreme la mijloc ca de vro opt luni de când se însurase împăratul, şi la el 
ceartă, ori să zici că să nu se învoiască la ceva cu nevastă-sa, ferit-a Dumnezeu! Ce 
zicea unul zicea şi ălălalt, de trăiau d-o minune de bine; ba împărăteasa rămăsese şi 
grea şi aşteptau cu drag amândoi ziua când s- or pomeni cu doi dolofani de copii numai 
şi numai de aur. 

Dar ştii, când vine năpastea pe capul românului... Se pomeneşte într-o zi împăratul 
că trebuie să pornească cu război asupra unui vrăjmaş, care se tot silea să-i hărţuiască 
împărăţia. 

Plecă bietul om, mâhnit până în fundul sufletului, că-şi lasă nevasta singură tocmai la 
vremea când să nască, şi merse, şi merse până se întâlni cu vrăjmaşul, şi dacă-l întâlni 
îi trase o bătaie ăluia, nenişorule, de îi merse fulgii. 

Cum văzu că l-a biruit, o porni îndărăt spre casă. Aci dac-ajunse, ce-l aştepta? Se 
pomeni, când ceru să-şi vadă copiii, că-i aduce ţiganca doi căţei. 

— Ce sunt ăştia? răcni împăratul. 

— Copiii d-tale, să trăieşti, măria-ta, răspunse ţiganca. Atunci împăratul se 
înfurie de tot, din pricină că l-a minţit nevastă-sa, că i-a făcut doi căţei în loc de doi 
copii cu totul şi cu totul de aur, şi a făcut-o roabă, punând-o la fel de fel de munci şi 


bătând-o, iar pe roabă o făcu împărăteasă. 

Biata împărăteasă, pasămite, nu era vinovată, că ea se ţinuse de vorbă: făcuse doi 
copii de aur; dar ţiganca, de necaz pe dânsa că se măritase cu împăratul, ibovnicul ei, 
luase copiii cum îi făcuse, de n-avusese vreme împărăteasa nici să se uite la ei, şi-i 
îngropase de vii, iar în locul lor pusese doi căţei de la o căţea, care fătase taman atunci. 
Din locul unde îngropase roaba copiii, drept în faţa palatului, răsăriră doi brazi frumoşi, 

care ziua 
creşteau cât ar creşte alţii într-un an, iar noaptea se făceau copii la loc şi se duceau la 
mumă-le de le da ţâţă, ş-o făceau să-şi mai uite de necazuri, sărutând-o şi mângâind- 
o. 

Dar nu trecu multă vreme la mijloc şi tiganca, băgând de seamă cum creşteau de 
repede brazii din faţa palatului, se temu de ceva şi rugă pe împărat să-i taie d-acolo 
că-i împiedică vederea, împăratul nu vru, că-i erau dragi, iar ţiganca văzând aşa, a zis 
că de nu-i taie, pâine şi sare cu el nu mai mănâncă; şi împăratul, ca să-i facă pofta, 
puse de tăie brazii şi făcu din ei două scânduri de pat pe care le-au pus una la patul 
lui şi una la al ţigăncii. lar biata împărăteasă, văzând că-i taie copiii, se jelea de 
moarte. 

într-o noapte au început să vorbească scândurile de la paturi: 

— Cum ţi-e ţie, soră-mea? întreba băiatul. 

— Greu mi-e, frăţiorule, că e hoaţa de ţigancă pe mine... da ţie cum ţi-e? 

— Mie mult mi-e uşor, surioară dragă, că e tata dasupra. Roaba fiind 
deşteaptă i-a auzit vorbind aşa, şi a doua zi puse scândurile pe foc şi le arse; şi când 
ardeau troznind, săriră două scântei din foc într-o copaie cu tărâţe, din care mâncând 
o oaie rămase grea şi născu doi mieluşei, a căror lână era cu totul şi cu totul de aur. 

împăratul nu mai putu de dragul lor, când văzu, dar ţiganca nu ştia cum să-i 
prăpădească mai iute, şi într-o zi, când nu era împăratul acasă, puse de-i tăie, şi 
maţele le dădu cu număr bietei împărătese, care era roabă, să se ducă cu ele la gârlă 
să le spele, dar să nu care cumva să piardă vrunu, că amar va fi de ea. 

Mare jale a cuprins pe împărat când a auzit ce făcuse nevastă-sa, iar biata 
împărăteasă, plângând, s-a dus să spele maţele mieluşeilor nevinovaţi, pe care îi ştia 
că erau copiii ei iubiţi. 

Când ajunse la gârlă, spălă maţele şi le curăţi câte unu-unu, iar la urmă, îi scăpă 
unul din mână şi o luă pe apă în jos. O cioară, cum îl văzu, se repezi de-l luă în plisc şi 
zbură cu el într-un pom. 

— Cioacă, cioculiță, se rugă biata femeie, dă-mi, rogu-te, mațu, că mă bate 
roaba cu toiagul, de- o vedea că lipseşte. 

— Nu ţi-l dau, răspunse cioara, că nu mi-ai dat niciodată vro mână de 
mălai să-mi astâmpăr foamea. 

Auzind, pomi Împărăteasa spre moară: 

— Moară, moricică, dă-mi niţel mălai să dau cioarei, să-mi dea maţu, că mă 
bate roaba cu toiagul de-o vedea că lipseşte. 

— Nu-ţi dau, răspunse morarul care auzi, că nu mi-ai adus niciun pui de 
găină. 

Şi se duse biata femeie la cloşcă: 

— Cloşcă, cloşculiţă, dă-mi un puişor să duc morarului; morarul să-mi dea 
mălai, mălaiul să-l duc cioarei, cioara să-mi dea maţul, că mă bate roaba cu toiagul 
de-o vedea că lipseşte. 

— Nu-ţi dau, zise cloşca, că nu mi-ai dat niciun bob de porumb măcar 
vreodată şi mie. Şi o luă înspre un om care culegea la porumb: 

— Omul lui Dumnezeu, omul lui Dumnezeu, dă-mi un bob de porumb, să-l 


dau cloştii; cloşca să-mi dea puiul; puiul să-l dau morarului; morarul să-mi dea mălai; 
mălaiul să-l dau cioarei; cioara să-mi dea maţul, că mă bate roaba cu toiagul de-o 
vedea că lipseşte. 

Iar omul, făcându-i-se milă de ea, i-a dat mai multe-boabe şi le-a dat pe toate 
cloştii; cloşca i-a dat puiul; puiul l-a dat morarului; morarul i-a dat mălai; mălaiul l-a 
dat cioarei şi cioara i-a dat maţul îndărăt. 

în vremea asta venind un val, cum lăsase ea maţele pe marginea gârlei, îi luă 
altul, dar ea îl lăsă, neavând ce face, şi se întoarse acasă deznădăjduită cu ale care-i 
rămăsese, căci se gândi: „Mult am suferit eu, ce o fi d-oi mânca ş-o bătaie?!” 

Pasămite, rânduise Dumnezeu să fie ale două scântei taman în maţul ăla pe care l-a 
luat gârla. Şi fiind gârla mare, s-a fost agăţat de o cracă de pom, ce atârna până în 
apă, iar când s-a tras apa, au ieşit din el doi copii măricei: o fată ş-un băiat. Băiatul 
avea o custură cu care tăia răchită, iar fata o furcă cu care torcea; şi amândoi erau de 
aur, şi frumoşi la chip de venea lumea de pe lume, de se uita la ei şi se minuna d-aşa 
frumuseţe... Ba ajunse vestea la împărat, care, cum auzi, veni să-i vază 
şi el, şi când îşi aruncă ochii şi-i văzu aşa de frumoşi, îi şi luă cu el la palat. 

Când îi văzu roaba, o sfecli de tot, se făcuse de parcă o pusese pe jăratic, dar nu 
avu ce face, că împăratul nu se despărţea de ei de loc, căci văzuse cum strâmbase din 
nas nevastă-sa când îi adusese şi îi era să nu le facă de petrecanie ca şi mieluşeilor. 
Ş-aşa trăiră copiii pe lângă împărat, care îi iubea cum nu se mai poate de mult. 

într-o zi, nu ştiu cum, nu ştiu ce fel, se rupse un şir mare de mărgăritare pe care-l 
purta la gât ţiganca; dădu să le culeagă, să le înşire la loc... nu putu cu niciun chip; îi 
alunecau printre degete, ca zvârlugile. Bre! că ce să fie, bre! că ce să facă... chemă 
curteni, chemă slugi... degeaba, nu puteau să le înşire, şi pace. 

— Ia staţi să pun eu pe copilaşii ăi frumoşi, zise împăratul, să vedem ei or 
putea? că cum sunt de minunaţi în toate, or putea face şi minunea asta să înşire 
boabele de mărgăritar pe care nu le poate nimeni înşira. Ai, veniţi-ncoa, dragii mei, 
să vă văd. 

Copiii se puseră jos şi începură să înşire, iar boabele se înşirară cum se înşiră 
toate boabele, de s- au mirat toţi. 

— Acum, măria-ta, zise băiatul, văzând că e multă lume - că erau faţă 
sfetnicii şi toţi oamenii curţii - să asculţi să-ţi spun o poveste frumoasă. 

— Ştii poveşti?... Păi de ce nu-mi spuneai? Ai, să te văd, ia începe... 

Şi începu băiatul aşa: 

„A fost odată demult de tot, când avea ursul coadă şi dădea salcia roadă, înşir' te 
mărgărite cu dalbe flori aurite a fost un împărat tânăr, înşir-te mărgărite cu dalbe 
flori aurite; şi ăst împărat a trecut o dată pe dinaintea palatului unui împărat vecin, 
înşir' te mărgărite cu dalbe flori aurite; şi...” şi aşa urmă să spună băiatul toată 
istoria pe care o ascultarăţi şi dumneavoastră; iar ţiganca la fiecare vorbă zicea: 

Un tăciune ş-un cărbune, 

Taci, băiate, nu mai spune. 

Dar împăratul i-a zis să spună înainte toată istoria, şi când sfârşi băiatul, văzând că 
el şi cu soră- sa sunt copiii lui, îi luă şi-i sărută cu drag; apoi trimise de aduse pe 
adevărata împărăteasă de la bucătărie, îşi ceru iertare de la ea, de ce-o făcuse să 
sufere, şi o puse iar pe tron alături cu el, iar pe ţigancă puse d-o ucise cu pietre... 

Şi eu încâlecai p-un gătej uscat, 

Să fie basmul băsmuit şi-n alt sat. 


Yoinicul-şarpe şi fata de imparat 


poveste românească 


A fost odată ca niciodată, a fost odată demult tare, pe când se potcovea puricele cu 
nouăzeci şi nouă de măji de fier la un picior şi sărea de ajungea cu spinarea în cer. 

Au fost odată o babă şi un moşneag, care nu aveau copii. într-o bună zi moşneagul 
zise: 

— Măi babă, bate în sită şi covată şi fă-mi o turtă în vatră, să mă duc în lume 
după copil. 

Baba a cernut făină, a copt turte, a pus moşneagului în traistă şi l-a pornit la drum. A 
mers 
moşneagul şi a tot mers şi într-un târziu a ajuns la o fântâniţă. Moşneagul a 
poposit, a ospătat, a băut şi s-a culcat. 

Când s-a trezit, a găsit în traistă un pui de şarpe. Moşneagul s-a uitat la puiul cel 
de şarpe şi s-a gândit: „O să-l iau, să ne fie fecior şi sprijin la bătrâneţe”. 

Şi moşneagul a luat traista cu puiul de şarpe, a venit înapoi şi de la poartă a prins a 
striga: 

— Deschide, babă, uşile şi ieşi-ne înainte! 

— Ce-ai adus la casă, ce să fac cu şarpele? s-a mirat baba. 

— Acesta o să ne fie fecior. 

I-au făcut loc pe cuptor lângă sobă, şi, când colo, se lungeşte şarpele şi creşte, că nu 
încape pe 
cuptor. Moşneagul şi baba l-au ridicat în pod, l-au hrănit trei zile cu lapte dulce şi 
miez de nucă şi a crescut şarpele de pocneau grinzile şi intra casa în pământ de 
greutate. La a patra zi şarpele a scos capul pe gura podului şi a vorbit: 

— Tată şi mamă, a venit vremea să mă însor. 

Moşneagul şi baba s-au bucurat: 

— Şi pe cine vrei s-o peţeşti? 

— Pe fiica Împăratului. 

Până s-a mai gândit baba ce să răspundă, a răspuns moşneagul: 

— Nu mă duc, dragul tatei, că mi-a lua capul. 

— Dacă nu te duci, îţi iau eu capul! 

Se duce moşneagul, ca vai de el, se duce la palat şi bate la poartă. Strajnicii i-au 
dat drumul, moşneagul şi-a luat cuşma din cap, s-a închinat şi a spus: 

— Să trăieşti, luminate împărate! 

— Mulţumim dumitale, om călător, ce ai venit? 

— Am venit să ne luăm de cuscri, dumneata ai fată de măritat, eu am băiat 

de însurat. 

împăratul s-a făcut foc şi pară, şi a poruncit călăilor şi temnicerilor să-l izgonească cu 

bicele şi să 
deie drumul la câini, să-l mănânce. Călăii l-au alungat cu bicele, au slobozit câinii din 
lanţ şi l-au rupt în bucăţi, că bietul moşneag a ajuns acasă cu un pic de suflet. 

Când l-a văzut şarpele păşind pragul rămolit şi ujilit ca vai de dânsul, s-a întins din 
gura podului l-a înghiţit şi i-a dat drumul bun sănătos şi îmbrăcat în haine nouă. 

— Cum îţi pare? l-a întrebat şarpele. 

— îmi pare bine că-s cu zile şi-s voinic cum am fost. 

— Şi mie Îmi pare bine că are cine se duce s-o ceară pe fiica împăratului 

de mireasă. 
— Nu mă duc, dragul tatei, că mi-a lua capul! 
— Dacă nu te duci, îţi iau eu capul! 


Moşneagul s-a dus la palat şi s-a închinat în faţa împăratului: 

— Bine te-am găsit, luminate împărate! 

— Bine ai venit, moşule, ce ţi-i voia şi nevoia? 

— Să ne luăm de cuscri, tu ai fată de măritat, eu— băiat de însurat, 

să le facem o nuntă. 

Ca să nu mai deie fata, împăratul zice: 

— Vezi dealul acela? 

— Văd, luminate împărate. 

— Până mâine dimineaţă să mi-l faci vale şi pe vale să-mi faci moară, să-mi 
faci iaz, în jurul iazului să ari, să sameni grâu, grâul să-l treieri, să-l faci făină şi în 
răsăritul soarelui să-mi aduci o pereche de colaci. 

Moşneagul vine acasă şi-i spune şarpelui: 

— Iată, dragul tatei, ce a spus Împăratul. 

— Culcă-te, tată, şi dormi, nici în seamă nu lua. 

Şarpele a ieşit afară şi, când a şuierat, s-au strâns şerpi, balauri câtă frunză şi iarbă. 

— Ce ne-ai chemat, stăpâne? 

— Vedeţi dealul cela? Până mâine dimineaţă să mi-l faceţi vale şi pe vale 
să-mi faceţi moară, lângă moară un iaz mare, iar locul împrejur sa fie semănat cu 
grâu, grâul să rodească şi la răsăritul soarelui să-mi aduceţi o pereche de colaci. 

În zori de zi vin balaurii cu colaci calzi. 

Şarpele i-a luat, a scos capul pe gura podului şi a vorbit: 

— Scoală, tată, şi te du la împărat cu colaci calzi. 

Se scoală moşneagul, ia colacii şi se duce la împărat. Când a văzut împăratul 
dealul - vale şi pe moşneag cu colaci calzi, s-a dus la împărăteasă şi i-a spus: 

— Eu am zis să-l sperii, dar el a împlinit porunca. Ce să facem acum cu 

dânsul? 

— Lasă, că-i dau eu o poruncă. Până mâine dimineață să fie marea cu apele 

la mine sub 
fereastră, iar în dosul palatului, cât vezi cu ochii, să puie viță de vie şi până în 
răsăritul soarelui să fie poama crescută, rodită, strugurii copți, să vorbească bobiţă 
cu bobiţă între ele, când m-oi scula eu, să mă spăl cu apă de mare şi să mănânc 
poamă. Se întoarce împăratul şi moşneagul îl întreabă: 

— Ne încuscrim, împărate? 

— Ne încuscrim, moşule, dar să-mi mai împlineşti o poruncă. Până mâine 
dimineaţă să fie marea cu apele la mine sub fereastră, iar în 

Voinicul-şarpe şi fata de împărat dosul palatului, cât vezi cu ochii, să pui viţă de vie 
şi până la răsăritul soarelui să fie poama crescută, rodită, strugurii copţi, să vorbească 
bobiţă cu bobiţă între ele, când m-oi scula eu să mă spăl cu împărăteasa şi cu toată 
curtea în mare şi să mănânc poamă. 

S-a dus moşneagul acasă. Şarpele îl aştepta cu sufletul la gură: 

— Ce-a zis Împăratul? 

— Iată, dragul tatei, ce a spus. 

— Du-te, tată, şi te culcă, nici în seamă nu lua. 

A ieşit şarpele afară, a şuierat şi au venit şerpi, balauri, de nu-i ţinea locul. 

— Ce doreşti, stăpâne? 

— Până mâine dimineață să fie marea cu apele sub ferestre la palatul 
împăratului, iar în dosul palatului, cât se vede cu ochii, să puneţi viță de vie şi până în 
răsăritul soarelui să fie poama crescută, rodită, strugurii copți, să vorbească bobițele 
între ele, când s-or scula împăratul şi împărăteasa să se spele în apă de mare şi să 
mănânce poamă. 


În zori de zi s-a trezit curtea în plescăitul valurilor. 

împăratul şi împărăteasa s-au sculat, au deschis fereastra şi s-au spălat în apă de 
mare. După ce s- au spălat, a început a scădea marea şi în urmă creştea iarbă verde. 
Când s-au uitat înjur, mesele erau încărcate cu struguri de poamă şi bobiţele se luaseră 
la ceartă, că nu încăpeau pe tipsiile de aur. 

Dimineaţa şarpele îi zise moşneagului: 

— Du-te, tată, la împărat, că de acum s-a spălat, a ospătat şi e în cheful lui, 
du-te şi o cere pe fiică-sa de mireasă. 

Când a ajuns moşneagul, era tocmai în răsăritul soarelui: 

— Bună dimineaţa, înălțate împărate! 

— Mulţumesc dumitale, moşule, iar mi-ai venit? 

— Iar am venit, împărate! 

— Şi acum de ce? 

— Tot cu rugare şi întrebare, ne luăm de cuscri ori ba? 

— Ne încuscrim, moşule, ne încuscrim, dacă îmi îndeplineşti şi a treia 
poruncă. 

— Ce poruncă, înălțate împărate? 

— Să-mi faci până mâine dimineață un drum de aur de la palatul meu până 
la casa mirelui, unde- s munţi, să-mi pui punți, unde-s codruri - să-mi pui poduri, iar pe 
margini să crească pomi de aur şi păsări de aur să-mi cânte în toate glasurile. Mâine 
dimineaţă să-mi aduci roade să gust, să mă trezesc în cântecul păsărilor. 

Moşneagul s-a întors acasă. Şarpele îl aştepta cu gura arsă: 

— Ce-a spus Împăratul? 

— A spus să-i faci un drum de aur de la palat până aici acasă, unde-s munți, 
să-i pui punți, unde- s codruri - să-i pui poduri, iar pe margine să crească pomi de aur 
cu roadele de aur şi păsări de aur să cânte în toate glasurile. Mâine dimineaţă să se 
trezească în cântatul păsărilor, să-i aduc roade să guste. 

— Du-te, tată, şi te culcă, nici în seamă nu lua. Moşneagul s-a dus la culcare, 
iar şarpele a ieşit afară, a şuierat şi au venit şerpi, balauri - câtă frunză şi iarbă. 

— Ce porunceşti, stăpâne? 

— Până mâine dimineaţă să faceţi în locul casei un palat pe trei părți mai 
rumos ca al împăratului tot din aur-lamur, cu trei rânduri de foişoare şi bătut cu piatră 
rară şi să faceţi şi un drum de aur de aici până la curtea împăratului, unde-s munţi - să 
uneţi punți, unde-s codruri, puneţi 
oduri, iar pe margine să crească pomi de aur cu roadele de aur şi păsări de aur să 
cânte în toate glasurile, ca să se trezească împăratul şi împărăteasa în cântatul 
ăsărilor, să ieie roade să guste. 

La ieşirea zorilor erau toate gata. împăratul şi împărăteasa s-au trezit în cântatul 
ăsărilor. Când colo, veni şi moşneagul cu închinăciune şi plecăciune. Cum sosi, aşa 
vorbi: 

— Bună dimineaţa, înălțate împărate, a venit vremea să ne încuscrim, să 
unem zi de nuntă! 

A sărit împăratul, parcă l-ar fi călcat pe bătătură, a ieşit în foişor şi, când a văzut 
drumul, pomii şi palatul toate turnate din firul aurului, n-a mai avut ce zice, a poruncit 
să deie şfară în ţară, răvaşe prin oraşe, a trimis şi crainici în toate părţile, să poftească 
umea la nuntă. Şi a început a se aduna lumea pâlcuri, pâlcuri din toate părţile, că avea 
o împărăție de n-o cuprindea gândul omului. 

Acum împăratul a trimis trăsura cu patru cai să-l aducă şi pe mire. Vizitiii au mers, 
s-au oprit în poartă la moşneag şi solii împărăteşti i-au închinat moşneagului colaci şi 
i-au spus să iasă cuconul mire, că-i aşteaptă nunta. 


Şarpele, de colo de unde era, a văzut trăsura împărătească şi a spus: 

— Ce mi-a trimis mie împăratul cotiga aceasta? Duceţi-vă înapoi şi spuneţi-i 
să-mi trimită o trăsură de fier cu douăzeci şi patru de roate şi douăzeci şi patru de cai 
înhămaţi. 

Când a auzit împăratul de una ca aceasta, i s-a lăsat sângele în picioare. Nu se putea 
dumeri ce mire-i acesta. Fiindcă aşa a fost voia mirelui, a dat poruncă la fierari şi i-au 
făcut o trăsură de fier cu douăzeci şi patru de roate, a înhămat douăzeci şi patru de cai 
şi a trimis-o la moşneag. 

Acum mirele s-a suit în trăsură, s-a pornit cu nunta şi coada lui se mai târa pe jos 
încă de trei trăsuri. 

împăratul îi aştepta cu făclii aprinse, cu pahare drese şi bucate pentru mese. 

Când au ajuns la poarta împăratului, lăutarii au început a cânta, şarpele s-a dat jos 
din trăsură, s-a întins şi a încolăcit mesele de jur împrejur să steie musafirii pe dânsul 
în loc de scaune la masă. 

Au făcut nuntă cu voie bună, veselie şi curajul cel mare. După nuntă au luat mireasa 
şi s-au întors acasă. 

Când a intrat fata împăratului în casă, s-a mirat ce a văzut. Ce avea mirele în odăile 
lui, n-avea împăratul în curte. Totul era numai de aur şi o frumuseţe, că-ţi fura inima. 

Mirele a dezbrăcat pielea de şarpe şi s-a făcut un băiat frumos - o dragoste să te 
uiţi la dânsul, cu coroană pe cap, cu haine aurite: din guler până-n pământ numai fir 
de mărgărint. S-au pus ei pe trăit şi trăiau traiul cel bun de pe draga lume. 

A trecut cât a trecut şi iată că se duce împărăteasa să vadă cum trăieşte fiică-sa cu 
şarpele. 

— Apoi, maică, acesta nu-i şarpe, îi un băiat tânăr peste fire de frumos, 
numai ziua îmbracă pielea aceasta de şarpe, iar seara o dezbracă şi o pune la picioare. 

— Dacă-i aşa, maică, ştii ce să faci? Să încarci o tava cu jăratic, s-o pui sub 
pat şi, când a întinde picioarele, a cădea pielea şi a arde. Dacă va arde, nu va mai avea 
ce îmbrăca şi va rămânea aşa. 

Fata a făcut după cum o pusese maică-sa la cale. A aprins un foc cu lemn şi seara, 
când şarpele s- a dezbrăcat şi s-a dus la culcare, a umplut o tava cu jăratic şi a pus-o 
lângă pat la picioarele lui. Voinicul a întins picioarele prin somn, pielea a căzut în jar şi 
a plesnit - şi a vuvuit cerul, a clocotit pământul de s-a auzit peste nouă mări şi nouă 
ţări, unde-i apa lină, câmpul alămâie şi iarba mătase. 

Voinicul s-a trezit şi i-a tras o palmă fetei, că au podidit-o lacrimile. Trei lacrimi au 
căzut pe brâul fetei şi s-au făcut trei cercuri de fier. 

— Eu mai aveam de purtat trei zile pielea aceasta de şarpe şi era s-o lepăd, 
ispăşeam de-acum blestemul părinților. Cine te-a pus la cale, rău gând a avut. De azi 
înainte să umbli încinsă cu cercurile acestea de fier şi să nu le poţi desface, până nu-i 
veni peste nouă mări, peste nouă ţări, unde-i apa lină, câmpul alămâie şi iarba mătase 
şi-i striga în gura mare: „Drag stăpânul meu, întinde mâna peste mine, cercul să 
plesnească, pruncul să se nască!” 

Voinicul cât mai repede închise uşa şi - să te duci duluţă. Din urma lui s-a ridicat o 
ceață- negureaţă, ce cuprindea cerul şi îneca pământul. 

A rămas fata singură, a plâns, a jelit şi într-o bună zi a lăsat palatul şi s-a pornit pe 
urma lui. A mers fata şi a tot mers multă cale-împărăţie, cuvântul să ne ţie şi a ajuns la 
Sfânta Miercuri. Fata a bătut la poartă şi a vorbit: 

— Măicuţă, primeşte-mă la popas. 

— Dacă eşti fată curată, intră să te dăruiesc cu ceva, iar de nu, du-te cât 
mai departe, că am o căţeluşă cu dinţii de criţă, te face mici fărâme. 

Voinicul-şarpe şi fata de împărat 


— Deschide, maică Sfântă Miercuri, căci sunt o fată curată şi oropsită. 

Sfânta Miercuri i-a deschis şi a întrebat-o: 

— Tu eşti fiică de împărat, blestemată de bărbat să mergi peste nouă mări şi 
nouă ţări, unde-i apa lină, câmpul alămâie şi iarba mătase? 

— Eu sunt. 

— Intră să te vadă mătuşa, că de auzit am auzit de tine, iar de văzut nu te-am 
văzut. 

Fata a intrat. 

Sfânta Miercuri a primit-o, i-a dat un ulcior cu apă să cinstească şi o prescură să 
ospăteze. Ulciorul şi prescura erau fermecate, de unde bea - se umplea, de unde mânca 
- creştea. La urmă i-a dăruit trei mere de aur. Fata le-a luat şi iar s-a pornit la drum. Şi 
a mers şi a tot mers zi de vară până-n seară, da atunci zilele erau ani şi a ajuns la chilia 
Sfintei Vineri. 

Fata a bătut în uşă şi a vorbit: 

— Măicuţă, primeşte-mă la popas. 

— Dacă eşti fată curată, intră să te dăruiesc cu ceva, iar de nu, du-te cât mai 
departe, că am o căţeluşă cu dinţii de criţă, te face mici fărâme. 

— Deschide, maică Sfântă Vineri, căci sunt fată curată. 

Sfânta Vineri i-a deschis uşa şi a cunoscut-o: 

— Tu eşti fiică de împărat, blestemată de bărbat să mergi peste nouă mări şi 
nouă ţări, unde-i apa lină, câmpul alămâ:ie şi iarba mătase. 

— Eu sunt. 

— Intră să te vadă mătuşa, că de auzit am auzit, iar de văzut nu te-am văzut. 

Fata a intrat, a poposit. Sfânta Vineri i-a dat un ulcior cu apă să cinstească şi o 
prescură să ospăteze. Şi ulciorul şi prescura erau fermecate, că de unde bea - se 
umplea, de unde muşca - se vindeca. La plecare i-a dăruit un rodan de aur. 

S-a pornit fata la drum şi a mers cale neumblată peste câmpuri, peste ape şi a ajuns 
la Sfânta Duminică. Abătut fata la poartă şi a spus: 

— Măicuţă, primeşte-mă la popas! 

Dinăuntru s-a auzit: 

— Dacă eşti fată curată, intră să te dăruiesc cu ceva, iar de nu, du-te cât mai 
departe, că am o căţeluşă cu dinţii de fier, cu măselele de oţel, când i-oi da drumu, praf 
şi fărâme te face. 

— Deschide, măicuţă, sunt fată curată. 

Sfânta Duminică i-a deschis şi a cunoscut-o: 

— Tu eşti fiică de împărat, blestemată de bărbat să mergi peste nouă mări şi 
peste nouă ţări, unde-i apă lină, câmpul alămâie şi iarba mătase? 

— Eu sunt! 

— ntră să te vadă mătuşa, că de auzit am auzit, iar de văzut nu te-am văzut. 
Fata a intrat, a poposit. Sfânta Duminică i-a dat un ulcior cu apă să cinstească şi o 
prescură să ospăteze. Ulciorul şi prescura erau fermecate, de unde bea - se umplea, de 
unde muşca - se vindeca. Când a fost să plece, i-a dăruit Sfânta Duminică o năframă de 

mătase împrejur cu aur trasă, a petrecut-o până la poartă şi fata a spus: 

— De aici încolo nu mai ştiu unde să merg să nimeresc. 

Sfânta Duminică a luat o frunză şi, când a suflat-o, s-a dus frunza din plai în plai, din 
vale în vale şi a făcut o cărare până la locul unde se găsea voinicul. 

— Uite acolo îs curţile bărbatului. El a venit aici în împărăţia zânelor, zânele 
i-au dat mâncare uitată, băutură uitată şi a uitat de tine. Tu du-te, dar nu intra în casă, 
căci el e dus în toate zilele la 
vânătoare, opreşte-te la fântână şi prima zi scoate merele de aur la soare, a doua 


pune rodanul să toarcă pe colacul fântânii, a treia desfa năframa de mătase împrejur 
cu aur trasă şi întinde-o pe iarbă verde. Ziua o să vină zânele la apă, o să le vadă şi o 
să vreie să le cumpere, dar tu să nu le vinzi nici pe bani, nici pe pietre scumpe, nici 
pe alte 

Voinicul-şarpe şi fata de împărat lucruri, ci să le dai aşa, dacă te-or lăsa să dormi o 
noapte în odaia voinicului. Acum mergi cu bine, fie-ţi drumul cu folos. 

Fata i-a mulţumit, s-a pornit la drum şi a mers şi a tot mers, a trecut văile cu 
florile, izvoarele cu ponoarele şi a ajuns la fântâniţă. Cum a ajuns, a scos cele trei 
mere de aur şi aştepta. N-a trecut mult şi au venit zânele la apă. Zânele nu s-au mirat 
de fată că au văzut-o aici, unde pasăre zburătoare, necum om călător nu răzbate, ci s- 
au mirat de cele trei mere de aur şi au întrebat: 

— Nu vinzi merele, fată, să le cumpărăm noi pe bani, pe pietre scumpe, să nu 
le apuce alții? 

— De vândut nu le vând nici pe bani, nici pe pietre scumpe, vi le dau aşa, 
fără nicio plată, dacă mă lăsați să dorm o noapte în chilioara voinicului. 

Zânele s-au învoit, au dus-o pe fată la chilioarele lor, iar seara, când a venit 
voinicul de la vânătoare, i-au dat mâncare uitată, băutură uitată şi buruieni de somn 
şi a adormit voinicul somn greu de moarte. Atunci au adus-o pe fată în chilioara lui şi 
ea a prins a lăcrima şi a cuvânta: 

— Drag stăpânul meu, întinde mâna peste mine, cercul să plesnească, 
pruncul să se nască! 

A strigat fata, a plâns, dar voinicul n-a auzit nimic. Cocoșul a cântat de trei ori, s-a 
luminat de ziuă şi fata s-a dus la fântâniţă tristă şi mâhnită, a scos rodanul cel de aur 
de la Sfânta Vineri şi s-a pus pe tors. 

Pe la amiază au venit zânele la apă şi, când au văzut rodanul cel de aur torcând 
fire de aur şi de diamant, s-au mirat ca de mare minune şi au întrebat: 

— De vânzare ți-i rodanul, să-l cumpărăm noi pe bani? Ori pe pietre 
scumpe, să-l avem la averea noastră, la chilioarele noastre? 

— Pe bani şi pietre scumpe nu-l dau, dacă mă lăsaţi o noapte să dorm în 
chilioara voinicului, vi- 1 dau aşa, cum se găseşte, fără nicio plată. 

Zânele au luat-o pe fată la chilioara lor Seara, când a venit voinicul de la 
vânătoare, i-au dat mâncare uitată, băutură uitată şi buruieni de somn şi a adormit 
voinicul aşa, că puteai să tai lemne pe dânsul. După aceea au adus-o pe fată în 
chilioara voinicului şi ea a prins a boci şi a se ruga: 

— Drag stăpânul meu, întinde mâna peste mine, cercurile să plesnească, 
pruncul să se nască! 

A plâns fata, a bocit toată noaptea, dar voinicul n-a auzit şi nu s-a trezit. înspre ziuă a 
cântat 
cocoşul de trei ori, fata a ieşit din chilioară şi iar s-a dus la fântâniţă, întristată şi 
îndurerată. 

S-a aşezat lângă fântână, a scos năframa de la Sfânta Duminică şi a întins-o pe 
iarbă verde. Spre seară au venit zânele la apă şi, când au văzut năframa de la Sfânta 
Duminică, au dat toate năvală: 

— De vânzare ți-i năframa, s-o cumpărăm noi pe bani, pe pietre scumpe? 

— Nu vând năframa pe aur şi pietre scumpe, o dau aşa, dacă mă 
lăsăți să stau o noapte în chilioara voinicului. Zânele au luat năframa şi au dus- 

o pe fată la chilioarele lor. Când a venit voinicul de la vânătoare, cocoşul i-a 
ieşit înainte, a bătut din aripi şi a cântat: 

— Cu-cu-ri-gu! Stăpâne, de trei nopți încoace vine o fiică de împărat, 
blestemată de bărbat, intră noaptea în chilioara ta şi plânge cu glas mare până-n cer, 


cu lacrimi până-n pământ, să întinzi mâna, să plesnească trei cercuri de fier, să nască 
pruncul. 

Voinicul şi-a adus aminte şi l-au tăiat lacrimile. El s-a dus în chilioară şi a căzut 
bolnav Zânele i- au adus mâncare uitată şi buruieni de somn, iar el de scârbă şi jale 
mare, că n-o văzuse pe fată atâta vreme, n-a putut nici bea, nici mânca. Pe la miezul 
nopţii a intrat fiica împăratului în chilioara voinicului, a prins a lăcrima şi a cuvânta: 

— Drag stăpânul meu, întinde mâna peste mine, cercurile să plesnească, 
pruncul să se nască! 

Voinicul a îmbrăţişat-o şi, când a pus mâna pe cercuri, au plesnit cercurile, şi a 
născut fata de 
împărat un băiat de şapte ani. Voinicul s-a bucurat, a ieşit afară şi, când a şuierat 
odată, au venit balauri, şerpi câtă frunză şi iarbă: 

— Ce ne-ai chemat, stăpâne? 

— Aduceţi-mi o trăsură cu douăzeci şi patru de cai în şir, să mă duc acasă. 

Ca din pământ a apărut o trăsură cu douăzeci şi patru de cai albi. Voinicul, fata de 
împărat şi băiatul s-au suit în trăsură şi s-au pornit înapoi spre împărăție, la palatul 
lor. Zânele i-au ieşit înainte, îl rugau să steie, mai cât nu-şi aştemeau şi inima la 
picioarele lui, dar voinicul s-a dus şi dus a fost. S-a întors acasă la moşneag şi la 
babă, s-a pus pe trai şi a trăit traiul cel bun de pe draga lume. Eu i-am lăsat trăind şi 
vieţuind şi 

Am încălecat pe un cocoş Şi m-am dus tot pe jos, 

Şi am încălecat pe o roată Şi v-am spus povestea toată. 


Ileana-Cosânzeana, din cosiţă floarea-i cântă, nouă-mpărăţii 
ascultă 


poveste românească 


Era odată, în vremile de demult, un împărat. Barba lui albă ca omătul, faţa zbârcită 
şi capul său plecat înainte arătau că este un om de o vârstă foarte înaintată. Trei fete 
ce avusese le măritase după alţi trei Împărați tineri şi vestiți în lume; acum, nu-i mai 
rămăsese altă grijă pe cap, decât să încredinţeze fiului său stăpânirea ţării. 

Bătrânul împărat, simțind că din ce în ce slăbeşte mai mult şi că nu este departe 
ceasul de pe urmă, chemă lângă patul său pe fecior şi-i zise: 

— Fătul meu, mie mi-a sosit ceasul despărțirii de viaţa aceasta, deci, înainte de-a 
închide ochii pentru totdeauna, am socotit de bine să te chem să-ţi dau câteva sfaturi 
părinteşti şi binecuvântarea cea de pe urmă. Scaunul meu împărătesc rămâne pe 
seama ta; fii dar înţelept şi cugetă bine cum ai să cârmuieşti ţara aceasta. Poartă-te 
cu oamenii ca un stăpân bun la inimă şi îndurat, ca un tată cu milă către fiii săi. Pe 
lângă aceste, încă un lucru, dragul tatei: când oi vrea să faci băi vara în apă de râuri, 
scaldă-te unde ţi-a plăcea, dar în lacul zânelor piciorul tău să nu intre. De te va 
împinge păcatul şi vei lucra împotriva acestui sfat, vei plăti cu lacrimi, cu trudă 
cumplită şi poate, în sfârşit, cu moarte năprasnică neascultarea ta, după cum spun 
izvoarele că au păţit câţiva din strămoşii noştri, care au fost slabi de inimă şi n-au 
putut să-şi calce pe dorinţe şi pe slăbiciunile sufleteşti. 

Sfârşind bătrânul împărat aceste cuvinte, închise ochii şi-şi dete sufletul. 

Tânărul fecior de împărat, după ce se sui pe scaunul împărătesc cu mare veselie, 
ce ţinu trei zile şi trei nopţi, începu să se puie pe gânduri şi să-şi aducă aminte de 
cele ce-i spusese tată-său despre lacul zânelor. „De ce să mă fi oprit? şoptea el cu 
sine însuşi. Lacul acesta este pe pământul împărăției mele, cine-mi poate face mie 


rău cât ţine largul acestei ţări? Câmpul unde se află acest lac, spun oamenii că este 
ca raiul de frumos, apoi mai spun cei ce au trecut pe-acolo că apa este curată şi 
limpede ca roua dimineţii pe flori, şi rece şi răcoritoare în mijlocul arşiţelor de vară.” 

Tot cu asemenea gânduri îşi bătea capul zi şi noapte. Cu cât mai des îşi aducea 
aminte de tată-său şi de poveştile sale, cu atât mai tare creştea în sufletul său dorinţa 
de a vedea lacul şi împrejurimile lui şi a se scălda în limpezile valuri. Aşa astăzi, aşa 
mâine, până ce, într-una din zile, neputând să mai rabde flacăra dorului ce-l zădărea 
necontenit, dete poruncă vizitiului să scoată din grajd doi cai şi să-i înşele. împăratul 
încălecă şi plecă înspre lacul zânelor, dimpreună cu vizitiul. Razele soarelui 
străluceau fierbinte, încât era zăduf mare de grozavă căldură. Dar când se apropia 
împăratul de lac, o răcoreală dulce aburea în faţa lui. Ajungând acolo, ochii lui se 
încântă de ceea ce văd: o apă limpede cuprinsă între nişte ţărmuri, pe care 
străluceau, la umbra mestecată cu fâşii de lumină, fel de fel de flori mirositoare, pe 
margini pădure de sălcii pletoase a cărora crengi se plecau şi sărutau faţa apei. 
împăratul în grabă se pogoară de pe cal şi s-aşază pe malul înverzit, la umbră, şi se 
uită lung pe lacul a cărui apă de-abia tresărea sub legănarea unui vânt uşurel. Astfel 
stătu împăratul câteva minute, apoi se dezbrăcă; când vru să intre în apă, părea că se 
sfieşte, punea piciorul şi iarăşi îl trăgea înapoi; aşa sta el în cumpănă când se repezi 
şi se văzu înotând prin lac. 

După ce ieşi şi se îmbrăcă pe pajiştea cea verde cu flori, se ivi împrejurul său 
suflarea unui vânt încetişor, care îi aduse un somn adânc. După aceasta, numai ce 
răsare din sânul valurilor o femeie 
cu părul lung de aur, cu faţa rumenă ca trandafirul şi cu braţele albe ca lăcrămioarele: 
o zână înaltă la statură şi frumoasă, încât la soare te puteai uita, iar la dânsa ba. 
Ridicându-se pe mal, se aşeză lângă tânărul împărat şi prinde a-l săruta pe faţă şi pe 
ochi cu dragostea cea mai înfocată. ÎI sărută o dată, de două ori, de zece ori, de-o sută 
de ori şi împăratul nu simte nimic, somnul greu îl ţine înmărmurit; îl cupriponde în 
braţe şi îl dezmiardă, oftând din tot sufletul ei, şi împăratul nu se poate trezi. Atunce, 
zâna cu ochi lăcrămaţi îl părăseşte, se lasă de pe mal în apă şi se face nevăzută, 
rămânând în urma ei, pe faţa lacului, numai nişte cercuri tremurătoare de apă, ce din 
ce în ce se măreau, până ce se risipeau în depărtare. într-un târziu, împăratul îşi 
deschise ochii de-abia, se uită cam speriat împrejurul său şi răsuflarea i se pare atât de 
grea şi de obosită. „Ce visuri grele m-au fost cuprins”, gândi el în sine. îndată veni 
vizitiul cu caii păscuţi în trifoi verde, încălecară şi purceseră către casă. 

A doua zi, împăratul iarăşi veni să facă baie în lacul limpede al zânelor. După baie, îl 
cuprinse somnul greu, ca în ziua cealaltă. Zâna cea cu părul frumos de aur iarăşi se 
arătă. Se apropie de dânsul, îl sărută, îl alintă, cu iubire nesfârşită, caută prin tot felul 
de farmece ce ştia ca să-l trezească şi împăratul tot nu se trezi. 

Atunci vizitiul, care, păscând caii în apropiere, văzuse cele petrecute, nu se mai putu 
răbda şi spuse împăratului cum îl cercetează, pe când doarme, o fată frumoasă ca 
soarele, ce iese din fundul apei, cum îl sărută şi cum dânsul doarme dus, fără să ştie 
nimic despre toate aceste. împăratul, mişcat până în adâncul inimii sale de o asemenea 
veste nemaiauzită, de-abia aştepta să treacă noaptea, să răsară zorile şi să sosească 
ceasul dulce care să aducă zâna lângă sine. Aşa că mâne, pe la vremea obişnuită, 
împăratul plecă a treia oară să facă baie în lacul zânelor. El se hotărâse a nu dormi 
defel astă dată. Zadarnică fu însă opintirea sa împotriva somnului. 

Răsărind zâna din spumele apei şi apropiindu-se de el, prinse a-l săruta şi a-l 
îmbrăţişa şi mai cu pornire ca în celelalte rânduri. 

Văzând că n-ajung nici sărutările ei cu foc, începu să plângă şi să se tânguiască, de 
răsuna lacul de la o margine la cealaltă şi crengile se băteau una de alta şi făcea un 


vuiet ca de vijelie. Până şi pietrele s-ar fi muiet de lacrimile şi suspinele ei, singur 
împăratul sta mut şi ţapăn ca lemnul. 

Dacă văzu şi văzu zâna că nu-l poate deştepta, mai moartă de întristare se plecă pe 
braţele ca împietrite ale împăratului şi grăi, suspinând: „Dacă vei dori să afli de mine şi 
să mă vezi, caută-mă tu de acum înainte; cu venirea mea s-a sfârşit!” Grăind aceste 
vorbe, scoase inelul de pe degetul împăratului, şi-n locu-i puse pe al ei. Apoi se cufundă 
în apă şi se duse. Trezindu-se împăratul, cu inima apucată de bătăi iuți şi puternice, şi 
aflând de la vizitiu de arătarea din nou a zânei, precum şi cuvintele duioase ce grăise 
ea la despărţire, tăcu molcom şi plecă iute la palat. Pe cale către oraş, uitându-se el la 
mână, numai ce vede cu mirare un inel străin în locul inelului său. Pe inelul acesta, 
care era cu totul şi cu totul de diamant, erau scrise vorbele: „Ileana Cosânzeana, din 
cosiţă floarea-i cântă, nouă-mpărăţii ascultă” împăratul sărută inelul şi se jură că nu se 
va odihni până nu va da de stăpâna frumosului inel. 

A doua zi, împăratul schimbă în aur şi argint toate bogăţiile sale, apoi împărţi banii 
pe la săraci, pe la văduve şi pe la oameni neputincioşi, dărui sume mari pe seama 
bisericilor, iar pentru sine făcu o pereche de opinci de fier şi baston de oţel şi se luă la 
drum prin lumea lui Dumnezeu, încotro vedea cu ochii şi-ncotro îl ducea întâmplarea. 

Se ducea, se ducea Ionică Făt Frumos, se ducea cale lungă să-i ajungă, zi de vară 
până în sară, la inimă foc şi pară. în drumurile sale străine şi îndelungate, el întreba şi- 
ntreba pe cine întâlnea, nu cumva a auzit de ţara palaturilor zânelor şi mai ales de 
mândra lumii, Ileana Cosânzeana? Pe cine- ntreba, clătina din cap şi da din umeri. Unii 
spuneau că au călcat multe ţări în viaţa lor şi-au călătorit pe multe mări, dar de numele 
acela n-au pomenit nicăieri pe faţa pământului. 

Se întristă Ionică Făt Frumos de răspunsurile oamenilor şi apucă înainte, prin 
pustiuri necălcate de picior de om, prin codri nepătrunşi de razele soarelui, prin câmpii 
întinse cu iarbă necosită cine ştie de când. Când da de munţi, urca stânci ţepişe 
primejdioase şi de pe înălțimile grozave se cobora iar în văi adânci, încât sta să-i iasă 
sufletul de oboseală şi trudă. Astfel rătăcea el zi şi noapte fără 
alinare, umplând pustietăţile cu răsunetele vaietelor şi plângerilor sale nedomolite. 
Câteodată ajungea pe vârfuri de munţi, unde se bat norii în capete. Fulgerile şi 
tunetele înspăimântătoare nu-i făceau nimic. Vijeliile turbate, care fac de se 
cutremură şi se zguduie pământul din temelii şi care prăvălesc la pământ stejarii cei 
tari şi fagii cei groşi, lăsau neatins pe Făt Frumos. Alte dăţi, el intra în puterea 
nopţii prin văgăunele şi crăpăturile munţilor, pe unde se află cuiburile şi puii 
pajurilor uriaşe ş-a şoimilor lacomi, şi nu păţea nimic. Moartea fugea de dânsul şi de 
cumplitele lui suferinţi, cu toate că el o dorea şi o chema. 
în sfârşit, după ce colindase aproape jumătate de lume, când de la soare-răsare 
către soare-apune, când de la miazăzi către miazănoapte, ajunse în ţara cumnatului 
său, după care era măritată sora sa cea mai mare. în câteva zile, se văzu la palaturile 
împărăteşti. De multul umblat fără folos şi priinţă, se roseseră opincile cele de fier, 
încât de-abia mai rămăsese o talpă subţirică ca frunza, iar bastonul de oţel era pe 
jumătate scăzut. 

Soră-sa se-ncruci când cunoscu în feciorul cu faţa perită şi arsă de soare, cu 
hainele rupte şi coperite de colb, pe mult doritul său frate. 

După ce se sărutară şi se strânseră în braţe, fu dus în odaia soră-sa, ce strălucea 
de odoare şi de covoare frumoase. Aci, îl rugară să le spuie ce nenorocire a ajuns pe 
capul lui de se află în aşa stare de plâns. De ce a părăsit stăpânirea ţării şi a luat 
lumea de-a lungul, ca un om fără ţară şi fără căpătâi. 

După ce le descoperi el taina sufletului său, zise el: 

— Dacă vreţi să-mi faceţi un bine, spuneţi-mi, de aveţi ştiinţă, unde să aflu 


eu ţara zânelor, să mă duc şi să găsesc floarea dragostei mele. 

— De ştiut nu putem şti, decât putem să te îndreptăm la cumnatul tău, 
care ține pe soră-ta cea mijlocie. 

Ionică îşi luă rămas bun şi se duse la al doilea cumnat. Nici acesta nu ştia să-i 
spună despre Ileana Cosânzeana. 

Numai cu atâta se folosi Ionică şi-aci, că-i arată calea către împărăţia cumnatului 
său ce luase de nevastă pe soră-sa cea mai mică. La acesta era toată nădejdea şi 
credinţa în bine. 

Mai nainte de a ajunge Ionică la al treilea cumnat, acesta avea cunoştinţă despre 
înstrăinarea lui prin lumea largă. Ceilalţi doi cumnaţi ai lui Ionică îi trimiseră 
răvaşuri în care îl sfătuiau ca să steie de capul nenorocitului Ionică şi să-l facă a nu 
se duce mai departe. 

împărăţia acestui cumnat al lui Ionică Făt Frumos se găsea la marginea 
pământului. Aşa, el treierase acum lumea de la un capăt pân-aproape de celălalt, şi 
nicio gură de om nu scoase încă o singură vorbă îndulcitoare pentru amărăciunea sa, 
şi niciun semn şi nicio urmă nu se ivise ochilor săi despre luceafărul pierdut al vieţii 
sale. După ce nici acest cumnat nu-l putu face să se puie cu ei la masă şi să ospăteze, 
grăi astfel către dânsul: 

— Cu cea mai mare plăcere ți-aş ajuta, cumnate, dacă mi-ar sta prin 
putință; numai Dumnezeu sfântul ştie cât mi-i milă şi jale de-ale tale suferințe, ce nu 
se mai vindecă. M-aş lipsi chiar de împărăție, numai să te văd scăpat de chinurile 
amare ce-ţi taie sufletul şi de farmecul afurisit ce este aruncat asupra ta. Tu spui că 
umbli după o zână, de care n-ai auzit pomenindu-se de când calci atâta lume. Şi 
acum, mai lumea întreagă este bătută de picioarele tale; bine, n-ai văzut tu un chip 
de femeie, un bujor de fată, care să-ţi fie pe plăcere şi care să te facă a uita o 
nălucire ce-a zburat, un vis ce s-a topit, o umbră ce s-a şters? Stai cu noi în aceste 
palaturi fără seamăn şi te bucură şi te veseleşte, gustând toate plăcerile ce doreşti, 
ori te întoarnă cu alai la leagănul copilăriei tale. Drept să-ţi spun, cumnate dragă, 
asta nu s-a mai pomenit pe lumea lui Dumnezeu, ca tu, pentru o arătare înşelătoare, 
să părăseşti rang strălucit de împărat, atâta cinste ş-atâtea bogății. Pentr-o vedenie 
ce s- arată cu măgulire în visurile omeneşti, tu să lepezi haine de aur împărăteşti şi 
să pui pe trupul tău haine proaste, zdrenţuroase, să te depărtezi nesilit de nimene de 
locaşul de odihnă şi pace şi să iei lumea în cap, ca un ieşit din minţile sale, s-ajungi a 
te odihni pe bolovanii pustietăţilor nemărginite, ş-a dormi pe pământul gol, unde te- 
apucă noaptea? Cumnate, cumnate, te rog fierbinte, şi te roagă soră-ta cu râuri de 
lacrimi, schimbă-ţi gândul ce te stăpâneşte şi te întoarnă la palaturile părintelui 
tău. Zic să te laşi de-a mai pleca înainte, căci moartea straşnică pândeşte în calea ta 
şi piericiunea aşteaptă să te înghită, încât să nu s-aleagă nici praf şi pulbere de tine. 

Cât timp vorbi cumnatu-său, Ionică sta neclintit, cu ochii ţintiţi spre pământ. 

— Iubite cumnate şi dragă soră, cuvintele voastre, în loc să mă lecuiască, 
îmi pricinuiesc durere mai mare. Ci dacă mă iubiţi şi îmi doriţi cele bune, nu mă ţineţi 
mult, ci îmi spuneţi, dacă veţi fi auzit, unde se află ţara zânelor cu mândra lumei Ileana 
Cosânzeana, mângâierea sufletului meu. Nimic, cumnate şi soră, nu mă mişcă şi nu-mi 
prieşte decât numele ei cel dulce şi inelul ce-a pus pe degetul meu. înduraţi-vă şi mă 
îndreptaţi unde doresc, ca să se lumineze ochii mei şi să se potolească grozava sete a 
dragostei mele, ce mă arde încât nu pot să vă spun. 

Cumnatul său, văzând că este zadarnică orice sfătuire împotriva voinţei sale 
nedumerite, zise: 

— Dacă nu vrei s-asculţi de mine, Ionică, apoi Dumnezeu cu tine! Eu n-am 
auzit de vestea acelei Ilene Cosânzene. Dar mergi într-un noroc şi poate vei afla despre 


ea. 

Ionică Făt Frumos se despărţi şi de-al treilea cumnat şi porni. Se duse şi se duse 
câtă lume şi împărăție, ca Dumnezeu să ne ţie, că din înainte poveste mult şi frumos 
mai este. Aşa merse el câte zile-s într-un an deplin, acuşi trecând munţii, ce se ridicau 
până-n înaltul cerului, acuşi apucând peste deşerturi nisipoase, pe unde nu era poamă 
de copac şi de iarbă verde şi pe unde de-abia la trei- patru zile găsea puţintică apă ca 
să-şi stâmpere arşiţa cumplită de sete. 

Unde vedea Ionică vrun sat, de-a rândul întreba la toată casa de mult căutata ţară a 
zânelor. Unde zărea noaptea focuri aprinse, prin sânurile întunecoase ale codrilor, se 
apropia tară spaimă de ele şi pe cine afla acolo, întreba mereu de ţara zânelor şi de 
mândra lumei Ileana Cosânzeana. Şi se întrista Ionică iară şi-şi blestema ceasul în care 
s-a născut, căci după atâta vreme de rătăcire şi de chinuri, tot nu-i era dat să afle o 
ştire îmbucurătoare. 

După mult amar de cale şi de umblat zadarnic, iată că într-o zi se trezeşte pe piscul 
unui munte, pe care se părea că se sprijineşte marginea cerului. Aici, de-abia în timpul 
de amiazi mai soseau câteva raze pierdute şi slabe din soarele cerului. Era capătul 
lumei acesteia, nu se vedea alta decât întuneric adânc şi gura unui vârtej de vale 
neguros, de al cărui fund numai Dumnezeu sfântul ştia. 

Acum, opincile lui Ionică se rupseră de tot, de-abia mai rămăsese din ele o bucăţică 
de călcâi, bastonul se rosese şi se bătuse atât de mult, încât de-abia mai era de ce să 
prindă cu mâna. 

„Am să intru în această afundătură cu noapte nesfârşită, fie ce-a fi, gândi el, căci de 
ce să mă tem eu? Moartea de atâtea ori a fugit văzându-mă în calea ei, şi eu ce caut 
altă decât moartea?” 

întărindu-se el tot mai tare în gândul acesta, se sculă de pe piatra unde se odihnea şi 
apucă în jos, prin noaptea adâncă, în mijlocul zilei. Ziua albă deasupra lui i se părea ca 
un vis frumos, ce-l vezi depărtându-se şi resfirându-se la deşteptare din somn. Din ce s- 
apropia mai către fund, lumina de sus scădea şi se stingea mai mult, până ce se făcu 
întunecime, cum ai stânge ochii. Acum începu pentru Ionică Făt Frumos ispita cea mai 
crâncenă ce poate da de capul unui om pământean. Numai cu picioarele nu era cu 
putinţă să mergi prin aceste locuri, trebuia să se ţie ţeapăn cu mâinile de colţurile 
stâncilor şi a buturugilor, ca să nu lunece în adâncime. Apoi îţi închipuieşti că auzi mii 
de sâsâituri împrejur, ca de şerpi şi de alte bidihănii năzărite, şi vuiete 
înspăimântătoare ca de trântituri între fiarele pustiei. Ca trei zile şi trei nopţi rătăci el 
prin această prăpastie oarbă, mânele lui erau zgâriate, coatele şi genunchii jupuiţi de 
piele; acum era aproape să cadă de pe picioare, când, adânc sub dânsul, ochii lui 
zăresc o mică ţintă de lumină. Mângâiat de această arătare, el prinde inimă şi-şi pune 
toate puterile câte mai avea pentru ca să ajungă acolo. Ca vreo jumătate de zi se mai 
duse el cum se mai duse şi ajunse la locul de unde răsărea lumina. în fundul vârtejului, 
acolo ce să vezi? O moară c-o singură roată, ce se învârtea grozav, mânată de un râu 
repede, cu apă neagră cum e cărbunele. 

Intrând Ionică în moară, nu găseşte decât un moşneag bătrân, cu barba căruntă 
atârnată de piept în jos, până la genunchi, şi cu genele crescute mult peste ochi, încât 
trebuia să le ridice cu cârja pentru ca să vadă. 

— Bine te-am găsit, moşule! zise Ionică. 

— Bine-ai venit, cine eşti! răspunse moşneagul, ridicându-şi genele cu cârja 
şi uitându-se lung la 
Ionică. Dar ce văd ochii mei? Om pământean aici, pe unde nici pasăre măiastră de pe 
lumea albă nu străbate! Mult mă prinde mirarea, fătul meu, ce păcate te-au împins să 
intri în această groapă, de unde cei veniţi nu se mai întorc niciodată. 


— Hei, tată, tată, multe sunt păcatele şi ispitele omeneşti! De-ai şti de cât 
amar de vreme nu mai stau locului nici zi, nici noapte! Dar acum, pesemne mi-a sosit şi 
mie ceasul să mă opresc, căci nu mai este cale de pătruns nici într-o parte, nici în alta. 
Dar spune-mi, moşule, ce moară-i asta, pentru cine se macină faină în ea, căci aici 
numai tu singur te afli, şi ce întâmplare tristă te-a adus în groapa asta, fără chip de 
ieşire la faţa soarelui? 

— Ei, dragul moşului, amară-i ursita mea şi vrednică de jale! Eu de mic copil 
am fost adus aici, şi afurisit şi pedepsit să-mi îngrop zilele de viu în acest mormânt. De 
când am intrat aice, faţă de om pământean n-am văzut, raza soarelui nu mi-a luminat şi 
nu m-a încălzit! Şi-acum, că te văd pre tine, sufletul meu, cercat de-atâta urât şi chinuri, 
pare a se mai înveseli oleacă. Fii dar de-acum înainte copilul meu şi tovarăş nedespărţit 
în această lume strâmtă şi tară lumină, şi dacă eu voi pica de adâncile bătrâneţe, vei 
rămâne tu în locul meu, cum ţi-a ajuta Dumnezeu sfântul. 

— Cu adevărat, tată, eşti vrednic de plâns, dar nu mai puţin şi eu. Nu uita, 
însă, a-mi spune pe a cui samă se macină faina în această moară? 

— Moara asta, fătul meu, este a Ilenei Cosânzene, din cosiţă floarea-i cântă, 
nouă-mpărăţii ascultă; acea zână fermecătoare, care a biruit puterea zmeului ce o ţinea 
de nevastă şi care trăieşte acum singură şi nu vrea să se mărite defel. 

Când auzi Ionică vestea frumoasă ce dorise s-audă de când plecase de-acasă, faţa 
lui mâhnită părea că se umple de o lumină cerească. Precum, însă, când calci cu 
piciorul pe un şerpe, astfel tresări lonică deodată din visul său dulce, când îşi aduse 
aminte de vorbele moşneagului, că cine intră o dată în acel vârtej, acolo se stinge. în 
jos nu mai puteai străbate, în sus iarăşi nu, ce să ştie face Ionică sărmanul? Cum s-o 
mai caute? 

Văzând bătrânul morar adânca lui întristare şi lacrimile ce-i izvorau din ochi, prinse 
a-l întreba de ce plânge şi se mâhneşte. El îi spuse că de dorul părinţilor ş-a ţărei sale, 
iar de Ileana Cosânzeana nu pomeni nimic. Aşa trecu azi, trecu mâne, şi Ionică se usca 
pe picioare văzând cu ochii. El da ajutor moşneagului la măcinat şi la alte treburi ce mai 
erau de făcut pe fundul acelui vârtej de munte. 

în timp de o lună, Ionică se deprinse foarte bine cu lucrul la moară, încât moşneagul 
putea să se lese în credinţa şi hărnicia lui. 

Pe când făina albă ca zăpada se turna prin saci, veneau de la curţile Ilenei, tot la 
două săptămâni, opt pajuri uriaşe şi se lăsau din zbor la moara din prăpăstii. Aci li se 
punea la fiecare, pe spate, câte patru saci plini cu făină. Apoi se înălţau în sus şi 
duceau faina la palaturile Ilenei. 

Ionică Făt Frumos se deprinse şi cu această treabă şi, de câte ori auzea vâjâitul 
pajurilor ce se apropiau, se grăbea să umple sacii, apoi îi ridica pe aripele lor. 
Moşneagul ajunse acum a nu se mai îngriji de nimic. Cum îl apuca somnul, se odihnea 
în dragă voie; când îi venea să se mai plimbe primprejurul morii, se plimba după plac. 

într-una din zile, însă, ziua sosirii pajurilor după saci, moşneagul, obosit, se culcase în 
odaie, pe pat; într-un târziu, numai ce se trezeşte speriat, smuncit din somn de un vuiet 
grozav ce se aude la uşă. leşind afară, vede pajurile bătând amarnic din aripi şi scoțând 
din pliscuri nişte strigăte de pocnea şi tuna prăpastia de larma lor. Se întâmplase, 
adecă, că pajurile sosiseră de două ceasuri, dacă nu mai mult, şi nu era cine să le ridice 
sacii pe spate; şi dacă ele nu se întorceau la Ileana la vreme hotărâtă, erau bătute cu 
bici de foc, de aceea dar făceau un vuiet atât de mare acum. 

Moşneagul, încrucindu-se foarte tare ce s-a făcut Ionică, s-apucă iute de lucru şi 
ridică sacii pe pajuri. Apoi cătă prin podul morii în toate ungherele, ieşi afară şi prinse a 
cerca ş-a striga cât îl ţinea gura. Dar Ionică, nicăieri. Mai caută o dată, mai strigă pe- 
afară, lonică nu se mai iveşte. Atunci, moşneagul se gândea în sufletul său că doară 


Ionică, nemaiputând suferi viaţa în această singurătate, ş-a fi cercat norocul să se urce 
pe stâncile înspăimântătoare, ce se ridicau deasupra morii, şi să iasă afară la lume. Dar, 
îşi zicea bătrânul: „Dacă va urca câteva stânci, la Piatra dracului 
va fi silit să se oprească; a trece în sus peste ea nu se poate unui om pământean, 
eci, nu peste multă trecere de vreme, se va întoarce el iar”. După ce se uri 
moşneagul de aşteptat, îşi zise: „O fi pierit bietul, zdrobindu-se de vreo stâncă!” 
Ionică, însă, nici nu se încercase să iasă din prăpastie prin crăpăturile munţilor de 
iatră, nici nu pierise, după cum bănuia moşneagul, ci iată ce se făcu. Aproape de 
sosirea pajurilor la moară, el umplu toţi sacii cu făină, afară de unul. într-acesta intră 
ânsul şi cusu bine gura sacului pe dinlăuntru. Cu chipul acesta, el ajunse a fi ridicat 
e aripile unei pajuri. Pajurile, după patru zile de zburat aproape fără repaos, se 
ăsară cu povara la o pitărie din curţile Ilenei. Aci, Ionică îndată fu descoperit şi dus 
înaintea pitarului. Ionică, întrebat fiind cu ce chip a venit el în sac, adus de către 
ajură, îi povesti toată întâmplarea de la moara Ilenei. Atunci pitarul care era frate 
ulce cu morarul din vârtejul munţilor, se arătă către el cu vorbe blânde, căci îi 
lăcea să întrebe despre frate-său cel mai nenorocit. De aci înainte, Ionică rămase la 
itărie, ca ucenic. în câteva zile, el dovedi o deprindere ş-o hărnicie atât de mare, 
încât pitarul îl avea tare drag şi punea cea mai mare încredere într-însul. Pânea 
menită pentru Ileana trebuia frământată şi pregătită numai de însuşi pitarul. Pâne 
ăcută de mâna altuia Ileana nu mânca defel. într-o zi, se întâmplă ca pitarul să se 
uite cu totul de treburile sale de acasă. Băieţii de la pitărie aşteptau ş-aşteptau să vie 
stăpânul ca să frământe aluatul şi să facă pânea. Fiind aproape miezul nopţii, Ionică 
zise către ceilalţi: 

— Ştiţi voi ce? Am să m-apuc şi să fac eu pânea. 

— Ba ferească Dumnezeu! strigară ceilalţi cu frică. Ileana are să cunoască, 
apoi vai de tine şi de stăpânul nostru! 

Ionică, nebăgând în seamă vorbele acestora, s-apucă de frământat; după aceea, 
lăsând aluatul să dospească, turnă nişte pâni cum nu se mai văzuse, le împodobi cu 
felurite impistriri minunate, încât îţi era mai mare dragul să tot priveşti la ele. 

Când scoaseră pânile din cuptor, pe când cântau cocoşii de către ziuă, cu toţii se 
minunară de frumuseţea lor. De crescute şi de sclipitoare ce erau n-aveau a face cu 
cele ieşite din mânile pitarului. 

Dimineaţa, pitarul, vrând-nevrând, le duse la Ileana. Văzându-le zâna cât de mult 
se deosebesc de cele de pân-acum, zise cu asprime: 

— Cine-a făcut pânea aceasta? 

— Cine s-o facă, măria-ta? Cine-a făcut-o şi pân-acum. 

— Să-mi iasă pânea tot aşa de bună, mă înţelegi? 

— Am înţeles, măria-ta, zise pitarul cu umilinţă şi ieşi. 

De-abia mai trecură două săptămâni şi pitarul iarăşi uită şi Ionică, văzând că 
noaptea trece, iarăşi se apucă de frământat şi pregăti pânea. De astă dată, el puse 
inelul său în mijlocul pânei ce era menită pentru Ileana. 

Când duse pitarul pânile, Ileana, mânioasă, îi zise: 

— Degrabă spune, cine face pânea astfel? 

— Nu te îndura de capul meu, măria-ta. Se întâmplă uneori că grâul este 
mai frumos, faina mai aleasă, dar de acum Înainte, mă jur. 

— Soldaţi, în temniţă cu el! 

Mai liniştindu-se Ileana un pic, luă pânea de pe masă şi înfipse cuțitul în ea. Când 
vru s-o taie în jumătate, cuțitul se opri pe ceva tare şi, desfăcând-o, zări cu uimire un 
inel de diamant în mijlocul miezului. 

Când se uită la el, deodată se schimbă la faţă. Fruntea i se încreţeşte puţintel, 


ochii-i stau neclintiţi şi privirea pironită, apoi şopteşte încetişor din buze: 

— Doamne sfinte, sunt trează ori visez, oare? Parcă nu pot să cred 
minunea ce mi s-arată. Să fi sosit el, frumosul fecior cu faţa de bujor, lumina 
sufletului meu? Să fie el aici, în curţile mele? O, câtă bucurie, când gândesc că el a fi 
aici undeva, şi câtă întristare când mă socotesc că credinţa mea poate mă-nşală! 

După această tainică şoptire, porunci s-aducă înaintea ei pe pitarul şi să cheme un 
gealat cu paloşul scos. 

— Spune-mi, cine a făcut pânea de astăzi, dacă nu, apoi capul nu-ţi va sta unde-ţi stă. 

Pitarul, înmărmurit de groază, ce era să facă alta decât să spuie. Ileana porunci ca 
tânărul ce făcuse pânea să fie adus înaintea ei. Intrând Ionică în palatul de topaz, ce 
strălucea de-ţi lua vederile, şi ajungând în odaia unde se afla Ileana, cum o văzu fiori 
de dragoste cuprinseră sufletul său, încât s-ar fi aruncat la picioarele ei, dacă n-ar fi 
fost de faţă câteva din zâne şi doi sfetnici de-ai Ilenei. Ileana aşijderea, de turburarea 
cea mare ce-i năpădi la vederea lui, nu ştia ce să facă. 

După ce se depărtară zânele şi sfetnicii, Ileana porunci la două roabe să-l ducă şi 
să-l scalde şi după baie să-i deie un rând de haine, care va fi mai frumos în tot palatul. 
Peste jumătate de ceas, Ionică, răcorit şi scăpat de îmbrăcămintea sa cea ruptă şi 

colboasă şi îmbrăcat cu straie muiate numai cu fir şi aur curat, se văzu intrând la 
Ileana Cosânzeana, care-l aştepta singură, într-un foişor numai în covoare de aur şi 
de mătasă. Cum îl văzu, lăcrămând de bucurie nespusă, se apropie Ileana de el şi-l 
cuprinse după gât cu braţele sale albe. Ionică Făt Frumos iarăşi o strânse la sânul 
său, sfâşiat de arşiţa dorului îndelungat. Apoi se sărutară ca doi porumbaşi; se mai 
îmbrăţişară şi se sărutară din nou, cu atâta duioşie şi dragoste, cu atâta plâns şi foc, 
încât se părea că-i pândeşte minutul despărțirii veşnice, după ce de-abia se 
întâlniseră. 

Desfacându-se unul din braţele altuia, Ionică începu a-i spune cu drag toate 
suferinţele şi trudele ce-a întâmpinat pân-a ajuns acolo, şi cum povestea el, se uita la 
ochii încântători ai iubitei zâne împărătese şi sufletul său tremura de fericirea mare 
ce-i zâmbea dintr-înşii. Ileana asculta cu luare- aminte cuvintele lui Ionică, ştergând 
din când în când câte o lacrimă ce i-o trimitea în lumina ochiului o simţire tainică, 
fără nume, trezită în pieptul ei de povestirile duioase. Toată ziua aceea şi sara încă o 
petrecură în povestiri; nu se mai puteau sătura de a se întreba unul pe altul cu atâta 
dulceaţă de zilele negre din trecut. 

A doua zi, Ileana Cosânzeana lepădă mohorâtele sale haine de văduvie şi 
singurătate şi luă altele, cusute numai în flori şi firuri de mătasa cea mai scumpă din 
lume; atârnă la gâtul său alb ca faţa crinului o salbă cu bănuţi turnaţi numai din rubin 
şi smarald, iar pe fruntea sa înseninată anină o cunună de florile cele mai tinere şi 
mai mândre, ce culeseseră roabele des-dimineaţă în grădina cea mai de frunte a 
curților împărăteşti, numită „Cuibul zorilor”. Apoi dete poruncă să ieie jos steagurile 
negre ce fâlfâiau de trei ani deplin, ca nişte lungi aripi de corb, pe creştetul palatului 
de topaz, şi în locul lor să puie altele albe, de pace şi de viaţă îndulcită. în sfârşit, 
pristavii vestiră în toate oraşele şi satele să nu mai tragă a veşnică amărăciune 
clopotele dogite, al căror glas jelea de multă vreme, în toată ziua de trei ori, prin 
slava cerului, dorul nepotolit al Ilenei, arsă de dragostea covârşitoare către Făt 
Frumos. 

Palaturile zânelor, şi toate târgurile, şi toată suflarea de om din împărăție părea că 
tresare din visuri grele înfricoşate la trezie, cu dulce părere de bine. 

A treia zi, se dădu o masă împărătească la umbra mirositoare de alămâi şi 
portocali, în „Cuibul zorilor”, la care veniră zânele mai de frunte şi sfetnicii şi toţi 
boierii mari din ţară. Pe când mesenii se adunaseră până la unul, iată că se apropie şi 


Ionică Făt Frumos cu Ileana lui cea mândră şi se pun în fruntea mesei, între chiotele 
de bucurie şi de urare ale oaspeţilor. După ce se ospătară cât se ospătară, Ileana se 
sculă în picioare şi scoase, dintr-o cutie bătută în pietre, o floare frumoasă şi 
luminătoare ca luceafărul ceresc din dimineţile de vară. Puse floarea, ce avea vraja 
cântecului neîntrecut, în cosiţa ei bălaie, şi cum s-atinse de viţele de păr, începu a 
scoate nişte glasuri, de se părea că îngerii prăznuiesc în rai lauda şi mărirea 
Domnului. Sfântul soare se opri în calea sa aprinsă ca să se mai răcorească la 
ascultarea cântecului amorţit de atâta vreme, păsările şedeau încremenite şi mute în 
sânul verde al frunzişului, iar valurile pârăului de argint, ce se strecura pe aproape, 
stau locului şi se suiau unele peste altele, de se făceau movile de apă, numai ca să 
vadă minunea şi să nu scape glasul ei fermecător. 

Până la nouă împărăţii se auzea glasul ce răsărea din floare. împărații ce se aflau în 
războaie, cum îl simţiră, făcură semn să ridice în văzduh steagurile de pace şi frăţie şi 
să curme vrajba şi duşmănia. Cei ce se găseau prin codri pustii, la vânătoare, scăpară 
arcurile din mâni şi se lăsară pe 
muşchi verde, cu gândul lănţuit de dulcea revărsare a cântecului de departe. 

în ziua următoare, purceseră soli la craii şi împărații dimprejurul împărăției Ilenei şi- 
i chemară la nuntă. Şi se făcu o nuntă strălucită ca aceea, de nu se mai pomenise aşa 
ceva de când a zidit Dumnezeu lumea. Numai în grădinile şi curtea cea largă a 
palatului erau întinse două mii de mese de marmură albă. Trei zile şi trei nopţi, 
muzicile nu mai conteniră. Mâncări peste mâncări, băuturi de cele mai preţioase, 
chiote şi cântece, de părea că se ridică curţile în slava cerului. D-apoi danţuri? Să fi 
văzut zânele cum se mlădiau şi cum jucau, de n-atingeau pământul cu picioarele. Prin 
ţară, până-n cel de pe urmă bordei era veselie şi petrecanie ca-n ziua de Paşti. Oricine 
se întâmpla să s- abată pe la curtea Ilenei, cunoscut, necunoscut, om bogat sau 
cerşetor, era poftit la mesele încărcate cu tot felul de bucate, ce-i cerea inima. 

Sfârşindu-se această nuntă fără pereche, se împrăştiară cu toţii pe la casele lor, iar 
mirele cu mireasa intrară în odăile cu pereţii auriţi şi pe jos cu catifea roşie, ca să se 
sfătuiască de una, de alta şi să înceapă traiul zilelor luminoase, după ani de adâncă 
durere. Aşa, în fericire nemărginită pentru ei, trecu o lună de zile. Atunci, împărăteasa 
leana Cosânzeana trebuia să se ducă la Divan. Când era să plece, grăi către Ionică: 

— lată, dragă, îţi încredinţez cheile de la toate odăile şi şalele ce se află în 

alaturile aceste. în dragă voie poţi să intri unde ţi-a plăcea, dar să te ferească 
Dumnezeu să te încerci a descuia uşa pe care se potriveşte această cheie. Mai multe 
nu-ţi spun. 
Zise şi ieşi. 
Ionică Făt Frumos de-ndată se cobori din iatacul unde era şi prinse a descuia pe rând 
uşile odăilor şi bolților de piatră ce găsea. Nu se putea mira îndestul de lucrurile 
rumoase şi ciudate ce se înfăţişau vederii lui. într-o odaie erau mulţime de mere de aur 
ce se-nvârteau în cercuri prin aer, fără să se lovească unul de altul, şi nu se zărea nimic 
ce să le poarte astfel. într-alta, fel de fel de păsări măiestre, care cântând ca o fată cu 
glasul dulce, care ca o muzică plăcută, care ca un copil de şapte ani. într-altele, iarăşi, 
ântâni ce zvârleau în sus picături de argint şi diamant. Şi câte de toate nu se găseau 
rin acele cameri minunate. în sfârşit, după ce le colindă Ionică pe toate, zise în sine: 
— Ian să mă duc şi să descui odaia din fund, cu uşa de oţel, că ştiu că doară 

nu m-a mânca nime. 

Se duse s-o descuie. Când intră înlăuntru, îi lovi auzul un pocnet înfricoşat şi un 
gemet adânc şi 
înăduşit. Ce era acolo? Un butoi cât un stog de fân, împresurat pe la capete cu două 
cercuri de fier ca trupina stejarului de groase; iar pe la mijloc, treceau cruciş prin ea 


două şanţuri, împletite din zale groase ca piciorul omului de la genunchi în sus, şi 
aceste lanţuri erau prinse şi înţepenite la capete de nişte stâlpi de piatră ca nişte 
colţuri de stâncă. înlăuntrul butoiului, se afla legat cu sfori de mătasă împletite tot în 
şase, un zmeu, zmeul ce furase pe Ileana ş-o ţinuse câteva luni de nevastă. De toate 
părţile unde sta el, în pântecele butoiului se-naintau către dânsul nişte colţi ascuţiţi de 
oţel, care-l amenințau cu străpungere în tot minutul, cum se clătea într-o parte sau în 
alta. 

Dar cum se deschise uşa şi se făcu vânt, zmeul supse aer proaspăt, se umflă o dată şi 
pocni un cerc de fier de pe butoi. Atunci, zmeul strigă: 

— Alei, Ionică Făt Frumos, fie-ţi pomană, că mult bine-mi făcuşi. Cum ţi-aş 
mulţumi dacă-ai deschide uşa tare în lături, când vei ieşi de aice. Ar fi vreme să scap şi 
eu odată de la înăduşala şi schingiuirile ce mi-au ros plămânele timp de trei ani şi 
jumătate. 

Ionică Făt Frumos, plin de spaimă, ieşi iute afară din odaia cea îngrozitoare. Şi cum 
se făcu iarăşi vânt pe uşă, zmeul se încrânceni şi se mai umflă o dată din toate puterile 
lui răcorite, şi pocni şi celălalt cerc de fier de pe butoi. Atunci butoiul se despică în 
doage ţăndurite şi lanţurile se sfărmară bucățele, iar când se răsuflă bine şi gemu o 
dată zmeul, scrâşnind din dinţi, se cutremură din temelii curţile Ilenii ca de o 
înfricoşată zguduitură de pământ. 

Acei din sfatul împărătesc încremeniră de groază şi se uitau sperieţi unul la altul, 
neputând pricepe ce mânia lui Dumnezeu să fie asta. Ileana Cosânzeana şi ea tresări 
năpădită de fiori reci şi pierdu de pe obrazul ei în clipeală trandafirii cei gingaşi. Ea ştia 
ine ce s-a întâmplat. Sus în cer, ochiul soarelui se înfăşură de nişte dungi uriaşe de 
nori negri, ca miazănoaptea cea furtunoasă. Roiuri de corbi flămânzi croncăneau a 
ierzare pe deasupra palatului, iar „Cuibul zorilor” se cotropi 
în gâtlejul pământului, ce se căscase, încât nu se mai vedea altă rămăşiţă din 
această grădină minunată, decât numai nişte frunze arse ce foiau foarte pe sus, 
rin volbura vântoaselor turbate. 

Văzându-se zmeul scăpat din borta cea din zid, ieşi la faţa lumei şi se duse la o 
ivniţă de piatră din dosul palatului. Aci, trântind de două ori cu piciorul într-o uşă, o 
scoase din ţâţâni şi cum şuieră o dată, ieşi cu repejune din fundul pivniţei un cal 
năzdrăvan, ce arunca pară pe nări. Zmeul îl duse şi-i dete o baniţă de jăratic, apoi 
încălecă pe el. Calul, simţindu-şi stăpânul pe spatele sale, necheză o dată de tremură 
alatul şi vuiră şapte hotare de nechezul lui cel puternic ca sunetul cerului. 

După ce se învârti zmeul călare de câteva ori prin curtea palatului, intră la Ileana şi 
a Ionică. 

— Ionică Făt Frumos, grăi el, acum eşti în mânele mele. Pot să te omor cu 
ce moarte vreau. Mi- am luat însă de seamă să nu-ţi iau zilele, că mi-ai făcut şi tu 
mare bine. Dar să te mături de-aici, ca să nu ţi s-audă nici de nume, dacă-i place să 
rămâi cu viaţa. 

Iată, într-un sat de munte, cale de două zile de la oraşul împărătesei, era 

o vrăjitoare renumită în 
toată ţara de vrăji şi de făcătură, o babă hârcă, bătrână, cu faţa zbârcită, de spate 
încovoiată, cu capul chilug de ger, încât de-abia se mai ţinea ici şi colea câte un fir 
aspru şi sur. Ea ştia meşteşugul de a închega apele curgătoare, de a schimba 
oamenii în tricolici, de a opri ploile şi alte multe fermecătorii. 

Ileana Cosânzeana prinsese de mult de vestea babei şi, într-o sară, trimese lui 
Ionică o pungă cu aur şi-i spuse să meargă la baba aceea, ca să-i vrăjească. 

Ionică plecă a doua zi şi, ajungând la vrăjitoare, îi dete punga cea cu aur, şi îndată 
începu hârca a-i căuta de noroc. 


— Mai nainte de toate, îi zise baba, trebuie să se ştie în ce stă puterea 
zmeului. Du-tedar îndărăt 
şi fa ce-i face ca să afli taina aceasta; după aceea, vino iară la mine. 

întorcându-se Ionică şi întâlnindu-se cu Ileana îi spuse ceea ce i-a descoperit 
vrăjitoarea. 

în cealaltă zi, Ileana se făcu bolnavă. Zmeul întrebând-o ce o doare, ea nu 
răspunse nimic, ci sta culcată cu faţa către perete, oftând mereu. Zmeul se apropie 
de patul ei şi grăi cu milă: 

— Ileană, draga mea, deschide-ţi gura şi spune-mi ce-ţi este? 

— Nu-i nimic, răspunse iarăşi Ileana. 

— Cum nimic, când tu zaci dusă şi nu te poți scula din pat? 

— Oh, bărbate dragă! Ţi-aş spune şi mi-e teamă că te-i supăra. 

— Eu să mă supăr? Când nu ţi-am împlinit eu toate dorințele tale? Mână- 
mă în matca focului şi m-oi duce pentru tine, cere ce vei voi şi ți-oi împlini pofta, să 
ştiu că m-oi lăsa în fundul mării. 

— Nici nu te mân nicăieri, nici nu-ți cer să intri pentru mine în fundul 
mării. Dar mă ustură la suflet când văd că te fereşti de mine şi nu vrei să cunosc eu 


nimic din tainele tale. Eu ţi-am deschis 
inima totdeauna, am împărtăşit cu tine toate simţirile şi toate cugetele mele. Tu,însă, nu 
vrei ca că 


mă bucur şi eu de ceea ce trece prin gândul tău. 

— Ce am ascuns eu de tine? Ce taină am şi ce ştiu, să nu-ți spun şi ție? 

— Ce-ai ascuns?... Oh, lasă-mă, nu mă îmbolnăvi şi mai rău. 

— Ba spune, sufletul meu, spune. 

— Dacă este să-ți spun, apoi ascultă. Tu ştii că toată lumea se miră de 
faptele tale vitejeşti. Pe câți puternici n-ai biruit tu? Şi s-a aflat vrun împărat care să 
te poată bate vrodată? Tu te duci singur în faţa duşmanilor, mulţi ca frunza şi iarba, şi 
vii acasă biruitor. Bine, cum se poate întâmpla asemenea lucru? Eu, împărăteasa şi 
nevasta ta, nu ştiu unde-ţi stă ţie acea putere grozavă! Nefericita de mine! Alţi 
împărați n-ascund nimic de nevestele lor, numai tu te-ai aflat care să te poţi stăpâni a- 
ţi înstrăina sufletul de către mine. Acum îţi mai vine să mă întrebi de ce am căzut la 
pat şi de ce nu peste mult are să mi se sfarme sufletul de amărăciune? 

— Ileană, Ileană, nu ştiu ce să zic când te-aud vorbind astfel. îmi vine să-ţi 
spun şi să nu-ţi spun. 

— Nu spune, dacă vrei să-mi sapi groapa mâine-poimâine, zise Ileana 
suspinând şi întorcându-şi capul iar către părete. 

Zmeul stete oleacă şi se gândi. Apoi zise: 

— Am să-ți spun, Ileană, cu toate că mi se pare că nu fac bine. Toată puterea 
şi vitejia mea Îmi 


vine de la cal. Calul meu este mânzul unei iepe, care se află la Mama-Ciumei din 
marginea lumei, de lângă mările albastre. El are şapte inimi de cal într-însul şi nu-l 
poate dovedi niciun şoiman din lume, tară numai doară vreun frate de-al său. Pe 
lângă aceasta Mama-Ciumei l-a vrăjit de mic şi l-a uns în toată ziua, până ce-a ajuns 
de trei ani, cu untură de urs pe şale, încât cu el nu mi-e frică de oşti întregi. 

Auzind Ileana aceste, se arătă mai veselă şi grăi: 

— Parcă mi-ai luat o piatră de pe suflet, atât mă simt uşurată prin cuvintele 
tale. 

După trei zile, Ileana spuse lui Ionică cele ce a aflat de la zmeu. Ionică plecă 
numaidecât la vrăjitoare şi-i descoperi în ce stă puterea zmeului. 

— Acum, fătul meu, zise baba, pregăteşte-te de drum şi te du până la 
sfânta Miercuri. Dacă n-a şti ca să te îndrepte la Mama-Ciumei din marginea lumei, 
de lângă mările albastre, are să-ţi arate calea ce duce la sfânta Vineri; iar dacă nici 
aci nu te-i putea folosi, atunci la sfânta Duminică nesmintit ai să afli încotro bate ţara 
zmeoaicei. 

Cum zise baba, aşa făcu Ionică Făt Frumos. Puse la brâu un paloş de argint şi luă 
pe spate un arc şi o tolbă cu săgeți, şi plecă în voia lui Dumnezeu în cale lungă. Se 
duse şi se tot duse, până ajunse la curtea sfintei Miercuri. Văzându-l sfânta Miercuri, 
îi zise: 

— Ce soartă te-aduce pe la noi? 

— Sfântă Miercuri, sfântă Miercuri, binecuvântată să fii de Dumnezeu şi 
ziua ta să fie petrecută în posturi de către oameni. M-am abătut din drumul meu pe- 
aice ca să te-ntreb, în ce parte de lume să aflu eu pe Mama-Ciumei din marginea 
lumei? 

— Da mare lucru mă întrebi! De spus nu pot să-ți spun, dar ţine calul 
acesta şi-ncalecă pe el. Are să te ducă până la soră-mea, sfânta Vineri. Cred că ea te- 
a şti îndrepta. 

Se luă Ionică şi se duse la sfânta Vineri. După ce nici sfânta Vineri nu ştiu să-i 
spuie nimic de Mama-Ciumei, îi dete şi ea un cal, deoarece calul celălalt obosise, 
încât de-abia mai putea călca pe două picioare cum se cuvine. 

în sfârşit, ajunse Ionică la curţile sfintei Duminici. Intrând el înlăuntru, fu poftit de 
către o slugă s-aştepte până ce-a veni sfânta Duminică, sosind de la biserică. 

— Sfântă Duminică, sfântă Duminică, luminată să fii de domnul Dumnezeu 
şi prăznuită cu rugăciuni şi cu încetare de lucru de către creştini. Am venit înaintea 
feţei tale strălucite ca razele soarelui ca să faci bine şi să îndreptezi drumul meu 
către Mama-Ciumei din marginea lumei. Am fost însurat cu Ileana Cosânzeana, din 
cosiţă floarea-i cântă, nouă-mpărăţii ascultă, şi un vrăjmaş de zmeu mi-a luat-o din 
mână. Am gândit să mă bat cu el în paloş pentru nevasta răpită, şi mi-am luat pe 
socoteală că m-a birui. Apoi am făcut ce-am făcut până am aflat că puterea cea 
straşnică îi stă în calul său, ce are şapte inimi băgate într-însul de cătră Mama- 
Ciumei, la care se află mama calului; mai departe, am descoperit că nime nu l-ar 
putea dovedi, afară de voinicul ce ar avea un cal, frate cu calul său năzdrăvan. Din 
clipa aceea, m-am luat prin lume, că doar oi da de Mama-Ciumei, şi până acum am 
umblat fără pic de folos. 

— Nu te-amări, voinice, dragul meu, căci ai plecat în ceas bun într-acoace. 
De la mine n-ai să ieşi fără mângâiere. Ascultă dar şi ia aminte bine vorbele mele. 
Mama-Ciumei, pe care-o cauţi tu, este zmeoaica cea mai afurisită, lăsată de duhurile 
necurate să trăiască spre binele şi nenorocirea neamului spurcat al zmeilor şi spre 
risipa şi pustiirea neamului omenesc. Ea se hrăneşte numai şi numai cu came de om. 
Şi această hrană i-o câştigă iapa îndrăcită, care-a fătat pe calul zmeului ce ți- a luat 


nevasta. Adecă, baba cea vrăjmaşă tocmeşte cu anul argaţi, care să grijească de iapă 
la păşune. Ea plăteşte o simbrie mare şi la anul încheiat dă voie argatului să-şi 
aleagă, din herghelia de cai, pe care-i va plăcea. Iapa paşte numai nopţile şi baba 
face legătură cu cel ce se bagă la ea argat, că dacă va veni dimineaţa fără iapă, ea să 
aibă dreptul a-i reteza capul. Câţi voinici s-au apucat pân- acum să păzească iapa 
zmeoaicei, niciunul n-a scăpat cu viaţă. Tu, însă, du-te, învoieşte-te cu baba şi 
gândeşte mereu la Dumnezeu. Na beţişorul acesta, şi când vei fi la nevoia cea mai 
mare, fa cu el de trei ori înspre codrul ce va răsări înaintea ta. în sfârşit, fătul meu, 
când te-a chema baba să-ţi alegi calul drept răsplată, tu să pui ochiul pe un cal slab şi 
eşelat şi să nu te laşi de el pân-o dată cu 

capul. Baba te va căina pentru gustul tău, şi-ţi va toca câte-n lună şi-n soare ca să-ţi 
iei un armăsar frumos şi înalt, dar tu să nu primeşti defel, decât numai pe cel 
tăpălog“” ce vei zări zvârcolindu-se în gunoiul cailor şi chehăind ca de moarte. 

— Aşa am să fac, zise Ionică închinându-se sfintei Duminici şi mulţămindu-i 
in suflet. 

Apoi, sărutându-i mânele cele sfinţite de Dumnezeu, se luă la drum. 

Şi se duse şi se tot duse, cale de trei zile şi trei nopţi, până ce se văzu pe creştetul 
unui munte ce se înălța până la cer; de aici, ochii lui întâmpinară, în zarea întinsei 
epărtări, o câmpie nemărginită, albastră ca faţa cerului răzbunat. Erau mările 
albastre. Fugind departe de coborâşul muntelui, iată că pe o cracă de fag vede o 
asăre grozav de mare, care sta neclintită cu aripa ruptă ce spânzura în jos, şi scotea 
in piept bocete plângătoare. Ionică încordă arcul şi, punând o săgeată în el, îl 
îndreptă ţintă cătră pasăre, din a căreia carne gândea să cineze în sara acelei zile. 
Dar nu ajunse să ochească bine, când pasărea strigă cătră dânsul: 

— Voinice, voinice, stai, nu da, căci bine ştiu eu gândul tău şi unde te duci. 
Decât să mă omori, mai bine îndură-te de suferinţele mele şi vino de-mi leagă aripa 
cea dezghinată, căci ţi-oi fi şi eu de folos cândva. 

Ionică, mişcat de mila pasărei, aruncă arcul şi, apropiindu-se de ea, îi legă aripa şi 
lecă mai departe. Când se cobori de pe plaiul muntelui şi ajunse pe marginea mării, 
întâlni pe ţărmure un peşte mare şi gras, zvârcolindu-se în nisip; el voi să-l 
regătească de mâncare, căci era mai leşinat de foame. Dar nu apucă a-l prinde şi 
din pântecele peştelui se auzi un glas, care-i grăi aşa: 

— Voinice, voinice, opreşte-te şi nu da! Ci mai bine du-te şi taie cu paloşul 
o prăjină din copacul cela şi mă rostogoleşte cu ea în valurile mării, că ţi-oi prinde şi 
eu bine când va fi mai rău de tine. 

Lui lonică i se făcu milă şi făcu după cum ceruse peştele. Apoi mai merse cale de 
trei ceasuri şi văzu, pe o coastă de munte pleşuv, o casă uriaşă ce părea alcătuită din 
lespezi şi bârne de stânci risipsite. Soarele, care era aproape să se cufunde în 
albastrul potop de apă, aruncă asupra mohorâtei zidiri o lumină roşietică nălucoasă. 
Pe coperişul casei, prin pari clătinaţi de vânt, ţioleau puzderii de scăfârlii de om, şi 
corbi setoşi de pradă, cârduri, croncănind pe deasupra lor. Iar din fundul pustietăţii, 
vântul aducea urlete înspăimântătoare de lupi hămesiţi de foame. 

Ionică apucă o potică în sus şi, ajungând la casele din coastă, intră înlăuntru. 

— Bună sara la noi! zise Ionică. 

— Bine-ai venit! se auzi un glas ca de-o oală hârbuită, ce ieşea dintr-o gură 
largă cât o şură. 

Era matahala de Mama-Ciumei, o babă de babă ce nu era nici om, nici cal, căci capul 
ei de om 
era cât un stog de fân şi picioarele-i erau de cal. 

— Da ce-ţi poartă cioarele picioarele, vântul părul, corbii ochii, de te-ai 


abătut pe la casa mea? 

— Nici cioarele nu-mi poartă picioarele, nici vântul părul, nici corbii ochii, 
dar am venit să-mi cerc norocul şi să mă bag slugă la tine. 

— La bună vreme ai sosit. Te aşteptam cu multă nerăbdare, hurducă 
matahala din gură, hârjind nişte dinţi ca lopeţile şi scânteindu-i ochii, care ardeau în 
fundul căpăţânei ca două hopătăi roşii în adâncimea codrului înnoptat. La mine n-ai 
altă de lucru decât numai să duci o iapă ce ţi-oi da la iarbă, de sara până dimineaţa. 
Şi dacă mă-i sluji cumsecade, te-oi mulţămi la anul împlinit cu o simbrie bună şi cu un 
cal care ţi-a plăcea din herghelia mea. lar dacă mi-i pierde iapa şi-i veni fără ea 
acasă, carnea ta să fie a mea şi ciolanele tale a lupilor. 

— Mă-nvoiesc, zise Ionică, care nici nu se năzuia ce are să se întâmple. 

Aşa că mâne de cu sară, după asfinţitul soarelui, Ionică încălecă pe iapă şi se duse 
cu ea în câmp. Acolo descălecă şi, aşezându-se pe iarbă, se uita la iapă cum paşte. De 
la o vreme, numai ce simte că toate vinele îi slăbesc, capul îi cade la pământ, ochii i 
se păinjenesc şi adoarme ca legănat în somn greu, ca şi cum nu ar fi închis ochii de 
trei-patru nopţi. 

Când se trezeşte, luceafărul de dimineaţă era de o suliță pe cer. Se uită împrejurul 
său: iapa nicăieri. Dă-ncoace, dă-ncolo, aleargă în sus, aleargă în jos, în ruptul 
capului. în deşert toate opintirile sale. Nici nu vede, nici nu aude nimic. Un cutremur 
rece străbătu în rărunchii săi. I se părea că ochii lui dau prin văzduhul treierat de 
razele lunei, ca scăfârliile bortite ce zărise pe casele Ciumei, i se părea că aude 
urlete de lupi şi croncănituri de corbi. Multe spaime şi stafii i se năluceau lui Ionică şi 
el, sărmanul, rătăcea văitându-se şi pălindu-l lacrimile. 

Ajungând lângă o pădure, numai ce vede că se lasă înaintea lui o pasăre mare. 

— Nu te spărie, om bun, că sunt eu, pasărea pe care ai scăpat-o de la 
moarte. Dar, spune-mi, de ce plângi şi te boceşti pe vremea asta? 

Ionică îi spuse cum a pierdut iapa şi cum are să fie omorât de Mama-Ciumei. 

— Linişteşte-te şi stai aice, că ţi-o aduc eu îndată. 

Şi pasărea, care era împărăteasa păsărilor, intră în codrul cel des şi, zburând prin 
el cruciş şi curmeziş, începu a ţipa de se strânseră la glasul ei pajuri urieşe, vulturi şi 
şoimi ca norul. Ea le dete o poruncă pe limba păsărească, să caute prin tufişuri şi prin 
ruji şi să strivească pasărea străină ce-a intrat noaptea aceea acolo. Se răspândi 
neamul păsăresc prin codru ca lăcustele, încât erau câte zece până şi la huceagul cel 
mai Mic, şi cum întâlniră pasărea străină, care era iapa zmeoaicei, se puseră pe ea cu 
pliscurile, şi dă-i şi dă-i cu ciupitul, până o scoaseră din codru şi o siliră să se facă ce- 
a fost. 

— Ho, iapă afurisită! strigă Ionică văzând-o, şi-i aruncă frâul în cap. 

Apoi plecă şi ajunse acasă înainte de răsărirea soarelui. 

Mama-Ciumei era trează şi sta lângă un cazan cu apă ce clocotea, şi se legăna 
încet pe picioarele ei de cal şi din buze mămăia un cântec ce se părea că iese din 
clănţănitul măselelor. Ea aştepta cu neastâmpăr pe voinic ca să-i reteze capul şi să-l 
toarne cu picioarele în sus, în cazanul clocotitor. 

Dar când văzu pe Ionică intrând călare pe iapă, de ciudă şi de otravă răsturnă 
cazanul pe foc cu fundu-n sus şi-şi încleştă ghearele îndrăcite în părul cel burzuluit, şi 
prinse-a se trage de cap şi-a crâşca din dinţi, de se părea c-au apucat-o nouăzeci şi 
nouă de năbădăi. 

Ionică băgă iapa în grajdul cel de piatră şi intră în casă. 

— Ei, stăpână, te slujesc bine? întrebă Ionică. 

— Bine! răspunse baba, aruncând pe sub genele cele tufoase, chiorâş, o 
căutătură vrăjmaşă înspre Ionică. 


După aceasta, Mama-Ciumei ieşi afară şi intră la iapă c-un bici de foc, şi prinse a o 
bate de mergea fum din spatele ei. 

— Osândească-te Dumnezeu şi te pedepsească cum a şti mai cumplit! Aşa te- 
ascunzi tu? 

Şi da baba mereu, de-o făcea numai vânătăi pe şale şi pe bot. 

— La noapte, ia seama şi te ascunde bine să nu te mai afle, că de te-a mai 
afla, te bat şi te pisez până ţi-oi face carnea bucățele! 

Când sosi sara, Ionică plecă iar cu iapa la păscut. El îşi puse în gând ca de astă 
dată să nu se coboare defel de pe iapă. Dar de-abia trecu un ceas de vreme şi simţi 
iarăşi strecurându-i-se prin vine o slăbire ş-apucându-l o găimăceală, ce-l dovedea din 
ce în ce mai tare. El se opinti destul ca să nu doarmă, dar, după ce mişcă de câteva 
ori cu capul încet-încet, lunecă de pe iapă ca mort, în iarbă. Atunci iapa pieri de lângă 
el şi se făcu o mreană pe fundul mărilor albastre. Când se trezi Ionică, se uită plin de 
uimire, neputând pricepe unde se află şi ce s-a întâmplat cu el. După ce-şi veni în fire, 
se sculă şi plecă iar în toate părţile, bocindu-se amarnic. Acum, luceafărul de 
dimineaţă se suise ca de două suliţi pe cer. 

Umblând Ionică prin pustiul pământului, ajunse pe malul mării. Şi cum se uita el 
plângând de-a lungul păturii nemărginite de apă, vede cu mirare tulburându-se faţa 
liniştită şi luminoasă a mării şi răsărind din valuri un cap mare de peşte, ai cărui solzi 
stecleau la strălucirea lunei călătoare prin aburi, ca nişte rotiţe de diamant. 

— Ce plângi şi te tânguieşti, făcătorul meu de bine? grăi peştele; spune ca 
la un frate, ca să te mângâi şi să te scap şi eu, după cum ai făcut şi tu cu mine. 

Ionică îndată cunoscu ce este şi descoperi peştelui pricina tânguirii sale. Atunci 
peştele, care era împărat peste peşti, se umflă din urechi, se încruntă şi prinse a 
cutreiera marea de la o margine până la alta ş-a o răscoli din adâncul adâncurilor, de 
se părea că se potopeşte şi se prăpădeşte lumea. Şi-n 


fugele sale prin noianul de apă, el da de ştire tuturor peştilor mici şi mari să pornească 
care încotro, să răstoarne şi să scormolească nisipul şi pietrele de pe fund, pân-or afla o 
mreană ce-a intrat noaptea acolo. 

Şi s-apucă seminţia peştilor să împlinească porunca împăratului. Şi se făcu marea 
din faţă până-n fund numai nămol şi cir’, şi fierbea şi vâjeia apa închegată, şi izbucnea 
câteodată în sus în formă de munţi, de gândeai că acum apucă luna, ce se înfiorase şi 
se făcuse roşie ca sângele. 

Mreana sânziană era pitulată în nisipul adâncului, băgată de doi stânjeni în pământ. 
Cum o simţiră chiţii*% cei înspăimântători, porniră după ea cu fălcile căscate, ş-o 
alungară ş-o goniră marea întreagă în lung şi în lat, muşcând-o. Atât o fugăriră ş-o 
înclenţiră cu fălcile, încât la urmă fu silită să iasă la faţă, lângă mal, şi să se prefacă în 
iapă. 

— Stăi, iapa babei cea îndrăcită, strigă Ionică Făt Frumos, văzând-o. 

I-aruncă frâul în cap şi plecă cu ea la stăpână. 

Cum îl zări, zmeoaica se turbă de furie, prinse iarăşi a se trage de păr ş-a se 
zvângioli ca apucată de spasmuri. Era aproape să plesnească de înciudarea şi veninul 
ce-i străbătuse tot sângele. 

— Ei, stăpână, îţi place cum te slujesc? o întrebă Ionică, când intră în casă. 

— Place... răspunse baba, mormăind mai departe din gură nişte cuvinte pe 
jumătate înghiţite şi clănțănind din măsele. 

Şi ieşind afară, se duse la iapă şi luând un bici de foc mai cumplit decât rândul 
trecut, prinse a o măsura cu el pe spete şi picioare, de pârâiau ciolanele în ea. 

— Gândeam să te schingiuiesc până nu-i mai putea răsufla, trăsnească-te 
urgia cerească să te trăsnească! Dar te mai cerc o dată; îţi spun însă verde şi curat 
că dacă nici la noapte nu vei putea vicleni pe păzitorul tău, îţi turtesc capul ca la o 
şopârlă şi te fac mii de fărâmi. 

Când se lăsă negreaţa nopţii, Ionică scoase la câmp pentru cea de pe urmă oară iapa 
babei. Cuprinzându-l somnul ca-n celelalte nopţi, el căzu iară ca înţepenit pe iarbă. 
Luceafărul era aproape când se deşteptă. Umblă el pe țărmurile mării cât umblă, se 
apropie de pădurea unde s-ascunsese iapa în noaptea întâi, dar nu se mai arătă nici 
peşte, nici pasăre. 

Aşa, pierzându-se el prin adânca tăcere de noapte, cu groaza morţii în sân, când era 
aproape de marginea unei păduri stufoase şi dese, numai ce-şi aduce aminte de 
beţişorul dăruit de sfânta Duminică. îl scoate cum îi spusese sfânta Duminică şi, ce să 
vezi? 

Copacul, din care era tăiat băţul, începu a se scutura din rădăcină ş-a împrăştia ca 
un vifor în toată pădurea, de la un capăt la altul. Şi se treziră din somn stejarii, şi fagii, 
şi carpenii, în sfârşit, toţi copacii, de la cel mai mic până la cel mai înalt, şi prinseră a 
se zgudui şi a-şi tremura crengile, de părea c-a răzbit o furtună înspăimântătoare. 
Atunci iapa, care era ascunsă în mijlocul pădurii, lovită şi înţepată de spini şi ghimpi, 
sări de-acolo şi-o prinse la fugă. Pe unde trecea, crengile pliosc! pe spate şi peste bot, 
încât sta să-i sară ochii de usturime, până ce, mai leşinată de atâtea lovituri şi 
plesnituri ce primise, se pomeni că iese din pădure. 

— Ho, iapa babei cea vicleană! strigă Ionică cum o zări. 

Şi, încălecând pe ea, se întoarse acasă. 

— Acum, stăpână, mi s-a împlinit anul; dă-mi simbria şi hai degrabă să-mi 
aleg calul ce mi se cuvine, zise Ionică după ce intră la zmeoaică, ce era umflată de 
ciudă şi de mânie de sta să pocnească. 


terci de mălai 
balenă 


Ce era să facă baba? Trebuia să se ţie de legătură. Deci, se duce cu Ionică la 
herghelia cea de cai. Acolo, patrusprezece armăsari sirepi, unul ca altul înalţi şi 
frumoşi, iar de lături, tăvălit în gunoi şi mocirlă, o hârţoagă de cal chior, slăbănog de-ţi 
era scârbă să te uiţi la el, atât era de păcătos. Cei patrusprezece armăsari erau însă 
lipsiţi de inimi. Zmeoaica băgase inimile lor toate în hârţoaga ce se zvârcolea în gunoi, 
care era un mânz de doi ani de la iapa ce o păzise Ionică. 

— Ei, alege-ți care-ţi place, grăi zmeoaica către Ionică. 

— într-adevăr, unul e mai frumos decât altul, zise Ionică; chiar unui împărat 
i-ar plăcea s-aleagă între ei. Dar eu n-am gândit să m-arunc aşa de sus. Mie, ca unui om 
sărac ce sunt, nu mi s-ar potrivi un asemenea şoiman. Toată lumea m-ar lua în râs când 
m-ar vedea pe mine, opincă hârzobată“!, încălecat pe un asemenea pui de cal frumos; 
eu m-oi mulţumi cu cel ce zace colea în gunoi. Acela-i de mine. 

Mama-Ciumei îşi încruntă sprâncenele şi se uită chiorâş la Ionică, apoi, prefacându- 
şi glasul a milă şi a părere de rău, zise: 

— Da cum, Doamne păzeşte, să te duci de la mine c-un cal atât de rău? Mi- 
ar fi ruşine de moarte să plătesc astfel credinţa cu care m-ai slujit. Lasă-l la pustia să-l 
aibă, şi-ţi ia unul dintre işti zdraveni şi voinici! 

— Ti-am spus că dintre işti armăsari nu pot să-mi iau. Dacă vrei să mi-l dai 
pe cel slab, dă-mi-l; dacă nu, nu vreau niciunul. 

Mai cercă baba să-i schimbe voia, spunându-i multe de toate; dar, în sfârşit, trebui 
să-i dea calul ce cerea. 

Atunci, lonică Făt Frumos se apropie de calul cel chior, îl sculă de pe gunoi şi 
încălecă. 

— Ţine-te şi te-nţăpeneşte bine, dragul meu stăpân, grăi calul, şi nechezând 
o dată puternic, se ridică într-un zbor până în nori, de se vedea numai o pasăre plutind 
prin înaltul văzduhului. Când se lăsă jos, pică în mijlocul mării; se scufundă de trei ori 
până se spălă şi se curăţi bine, de sclipea ca plaiul cu flori de dimineaţă pe rouă, apoi 
zbură cu Ionică pe mal. Te sperieşi, stăpâne? grăi el. 

— Mă speriei şi nu prea! răspunse Ionică. 

— Acuma cum să te duc, ca vântul ori ca gândul? 

— Ca gândul, căci mă arde dorul cumplit. 

Şi se înălţă calul în slavă şi fugea, încât lui Ionică i se părea că stă pe loc neclintit şi 
pământul trece pe dinaintea ochilor săi ca glonţul din puşcă. 

Când ajunse la frumoasa Ileana, o găsi plângând cu amar, încât de multe lacrimi se 
făcuse fântână în casă. 

— Nu mai plânge... nu mai plânge, strigă Ionică repezindu-se în brațele ei. 

Apoi degrabă ieşiră amândoi, se suiră pe calul năzdrăvan şi se făcură nevăzuţi. 

Zmeul se afla dus la un ospăț, şi pe când se veselea mai bine, calul său necheză cu 
atâta 
înverşunare, încât îi căzu paharul din mână de se făcu hârburi. îndată se sculă zmeul şi 
se duse la cal, care arunca scântei albastre din ochi. 

— Ce-ai pățit de te-a ajuns dorul să nechezi aşa de-nverşunat? Poate nu ți-i 
bine pe aici? 

— Ba, de mine este cum este, dar de tine-i rău. Ionică Făt Frumos a intrat în 
palat şi ţi-a furat pe Ileana. 

— Putem să mai stăm şi să mai benchetuim? 

— Poţi să te şi culci şi să nu te mai scoli, căci mi se pare că nu-i nădejde de 
a-i mai ajunge. Calul lui Ionică este frate-meu şi are într-însul patrusprezece inimi, pe 
când eu am numai şapte. 

Fără să se mai întoarcă şi să-şi ieie ziua bună de la mesenii cu care ospătase, zmeul 


610 rupt 


repede se aruncă pe cal şi s-aşternu drumului, ca şi pana vântului. 

Luând drumul de-a lungul, se ducea zmeul plin de turbare, de se hurduca pământul 
sub picioarele calului, şi dinapoia lui se-nvolbau nori de colb. 

Când era aproape să însereze, iată că ochii zmeului dau de Ionică şi de Ileana, care 
zburau cu calul pe sub bolta cerului. îşi împlântă el pintenii în coastele calului, ca să se 
înalțe până la ei, dar în deşert, calul său nu putea zbura prin slavă, decât numai patru 
stânjeni pe sus de la pământ, pe când Ionică se clătina pe deasupra lui, pe unde umblă 
tabăra norilor, ca o pasăre uşoară. Aşa se-ntreceau ei în fugă prin văzduh, până ce 
zmeul, obosindu-se, zise calului să spuie fratelui său de sus ca să coboare de acolo, că-l 
va ţine cu jăratic şi cu pară. Auzind calul lui Ionică aceste vorbe, le împărtăşi stăpânu- 
său. Atunci, lonică zise credinciosului său şoimulean: 

— Spune, voinice, frate-tău să-şi trântească stăpânul şi să-l facă fărâmi, că 
eu l-oi ţine cu trifoi nescuturat de rouă şi l-oi adăpa cu lapte dulce. 


610 rupt 


Cum auzi calul zmeului cuvintele ce-i trimise frate-său, se-ncrânceni şi se scutură o 
dată, de izbi pe zmeu în colţul unei stânci, încât se făcu numai bucățele. îndată se lăsă 
onică cu calul său în jos şi, suind pe Ileana pe calul zmeului, se întoarseră îndărăt. Şi 
leana prefăcu curţile sale într-un măr de aur, apoi se luară şi se duseră în împărăţia lui 
onică Făt Frumos. 

Ajungând Ionică Făt Frumos acasă cu frumoasa Ileană, îndată plecară la lacul 
zânelor şi, trântind mărul de pământ, ca nimic răsăriră pe mal curţile strălucite ale 
lenei, dimpreună cu toate minunile ce se aflau într-însele. Apoi se făcu o nuntă de o 
sută şi o mie de ori mai bogată şi mai veselă ca cea întâi. Fost-au la nunta aceasta şi 
cumnaţii lui Ionică cu surorile sale, care cu toţii plânseră de bucurie când văzură pe 
onică, atât de nenorocit odinioară, ieşindu-le înainte cu mândra lui soţie. 

De aci înainte, Ionică şi Ileana vieţuiră în fericire cerească, cu dragoste nesfârşită 
unul către altul. Şi-n trecerea zilelor de plăcere, adeseori ei se puneau la fereastră şi, 
rătăcindu-şi ochii în lungul lacului, cine ştie de ce-şi aduceau aminte, că numai ce 
uneca câte o lacrimă pe feţele lor. Lacrimi şi aduceri aminte ce-i făceau să-ntinerească 
când îmbătrâneau, aşa că poate trăiesc şi astăzi şi vor trăi cât va fi lumea şi veacul. 


Cerbul şi iepurele şchiop 


— Bună ziua, cumetre cerbule, da' ce ai? îl întrebă un iepure care abia se 
mai ţinea pe picioare, sprijinit într-un băț. 

— Păi, mulţumim dumitale, gonaciule, dar ce vânt te-abate pe la mine, 
răspunse cerbul, ce şi el sta rezemat într-un băț şi legat pe sub falei. 

— Ce vânt să m-abată, cumetre, iacă nu mai ştiu ce să fac şi unde să mă 
ascund să nu mai văd figură de om, că tare s-au înrăit. Au început să dea raita 
zdravăn între noi. Puzderie-s pe câmpii şi păduri, nu ne dau pas o clipeală şi cum ne 
zăresc, ca cine ştie ce fiare sălbatice, sar asupra noastră. 

Şi auzeam mai alaltăieri pe cumătru urs, că de om să nu te înfricoşezi, teamă de dânsul 
să nu ai, că el este înţelept, de fire milos, ne compătimeşte pe noi şi chiar dă sfaturi 
copiilor să ne protejeze. Dar mă mir cum a vorbit şi ce-a voit cumătru' ursu' să spună, 
că nu-l înţeleg, totuşi cred că fiind cam turmentat, că îl văzusem ieşind dintr-o crâşmă, 
asta l-a făcut să spună aşa. 

— Of! Da cum mă dor măselele, spuse cerbul. 

— Păi d-aia te văzui eu legat pe sub falei. 

— Am răcit, îmi pare, că-mi spuse dumneaei să nu mă culc pe malul gârlei, 
că are să mă tragă, şi eu n-am ascultat-o. Da' dumneata ce ai pățit, gonaciule, că te văd 
legat la picior? 

— Ce să am, cumetre, ia, o spaimă de moarte: m-au alergat nişte ogari şi tot 
fugind am căzut într-o prăpastie şi în cădere mi-am scrântit piciorul. Da' asta nu-i 
nimic, ia priveşte-mă. 

— Văl eu! Sărăcan de tine, spuse cerbul, da' ţi-a frânt şi codanul? 

— Ce frânt, cumetre, ros cu totul. 

— Cum, bre, ia loc colea lângă mine şi-mi spune. 

— Păi ce gândeşti că-i chip de stat jos când am atâtea belele pe capul meu? 
Să-ţi spun d-a- mpicioarele. Şi reîncepu iepurele: când am căzut în prăpastie, am 
ameţit, putea să mă ucidă, că nu mai simţeam nimic. Tot aci în prăpastie se afla şi un 
vulpoi care, în loc să-mi dea o mână de ajutor, începu să-mi ronţăie din coadă. De 
durere şi usturime cum îmi sfâşia coada, mă deşteptai; vulpoiul, văzându-mă schilod d- 
un picior şi cu coada ruptă de el, începu să facă haz, râzând şi bătându-şi joc de mine. 
„Nu ti-ar mai ajuta Dumnezeu că-ţi baţi joc de mine şi mă faci să şi sufăr, i-am spus; da- 


ți- ar coada mea ţie şi să ţ-o roază alţii cum îţi făcuşi tu râs de mine.” Şi vezi, cumetre, 
Dumnezeu parcă fu aici şi mă auzi, că văzui cu ochii cum vulpoiul fugi târând după el o 
coadă stufoasă. 

— Ei, dragul meu, spuse cerbul, aşa este: ceea ce ție nu-ți place, altuia nu-i 
face... 

— Apoi, bună ziua, cumetre, că mă duc, casa-mi este cam departe şi, până 
ajung, taman bine-i la amurg de seară. 

— Să ne vedem cu bine, gonaciule. 
Ursul şi omul 


De demult, de demult, ursul stăpânea lumea. într-o zi el prinsese un om, dar fiind 
sătul, nu l-a mâncat. Ca să-l aibă gata când i-o fi foame, el l-a dus într-un loc unde 
avea săpată o groapă ca să prindă vânatul ce-o trece pe-acolo. El a pus pe om în 
groapă şi văzându-l că e prea înalt, fiindcă trecea de-o palmă-două capul omului 
deasupra gropii, a pus pe om să stea lângă groapă, afară, şi el s-a băgat în groapă ca 
s-o mai adâncească. Cu ghearele săpa pământul în fundul gropii şi cu labele pe urmă 
îl arunca afară. Pe când săpa el, omul se gândea ce-o fi vrând ursul să-i facă. Pe când 
se gândea, a văzut alături de groapă un pietroi mare. I-a dat în gând ce vrea ursul şi 
pe când ursul era aplecat să ia cu labele pământul săpat să-l arunce afară, omul a 
ridicat pietroiul şi l-a azvârlit cu putere în capul ursului care a rămas mort în groapă. 

Apoi omul s-a dus acasă. 

Şi d-atunci ursul a pierdut stăpânirea lumii. 


Țapul şi şarpele 

Un ţap, voind să treacă într-o livadă, fu silit să dea printr-o apă ce curgea între el şi 
acea livadă. 

Şi fiindcă n-avea încotro, se lăsă în gârlă şi începu să înoate. 

Când era pe la jumătatea gârlei, se pomeneşte pe lângă dânsul cu un şarpe că-i zice: 

— Măi țapule, ia-mă şi pe mine să mă treci la uscat. 

Ţapul, temător, îi răspunse: 

— Tu vezi bine că abia pot să-mi duc părul de pe mine, şi tu mai ceri să te iau 
şi pe tine? 

— Aşa o fi, dară iată că umblu să mă înec, şi atâta prietenie nu pot găsi la 
tine? 

Țapul îl lăsă să se urce pe dânsul, şi-şi puse toate puterile ca să înoate spre a ieşi cu 

bine dincolo. 

Şarpele, dacă se văzu călare pe ţap, începu a se încolăci împrejurul gâtului şi a-l 
strânge ca să-l sugrume. 

— Da' ce faci, prietene? Că uite, nu mai pot răsufla şi o să ne înecăm 
amândoi. 

— Vezi că mi-e foame; acum eşti în mâna mea şi aş vrea să mi-o potolesc cu 
tine. 

— Foame, foame; prieten, prieten, dar cu o mortăciune socoteşti tu să te 
îndestulezi? Aşteaptă niţel până să ieşim la margine şi acolo să-ți arăţi prietenia. 
Acum mai slăbeşte-mă din dragoste ca să pot înota. 

Şarpelui îi plăcu vorbele ce auzi şi, mai slăbind pe ţap din chingi, acesta îşi puse 
toate puterile, mai înotă ce înotă şi ajunse la uscat cu şarpe cu tot. 

Pe când încă înota, se gândea la prietenia şarpelui şi începu a născoci la mijloace 
de a-şi mântui viaţa. 

După ce ieşiră la uscat, ţapul prinse a zice: 


— Şarpe, tu mi-ai cerut prietenia, eu ţi-am dat-o. M-am luptat cu primejdia 
şi am ieşit la uscat cu bine. Fă-mi şi tu hatârul acum şi dă-te jos să ne măsurăm, cine 
este mai lung? Apoi mă vei mânca în bună voie. 

— Ei, haide, de, să nu zici că nu ţi-am fost prieten! 

Şi dându-se jos de pe grumajii ţapului, aştepta să se măsoare cu dânsul. 

"Ţapul asta şi voia. Cum îl văzu jos, se repezi cu coarnele de sfărâmă capul şarpelui 
şi-l strivi călcându-l cu copitele lui cele tari. 

După ce îl văzu pus bine, întinzându-l cât era de lung zise: 

— Vezi, aşa, mie îmi place prietenia, dar să fie dreaptă. Ce erau 
încolăciturile alea împrejurul grumazului meu? Piei acum cu prietenia ta cu tot, să-ţi 
auz de nume şi să te văd când mi-oi vedea ceafa! 

Roman năzdrăvan 


poveste romanească 


A fost odată ca niciodată, dacă n-ar fi nici că s-ar povesti. Când se potcovea purecele 
cu nouă sute nouăzeci şi nouă oca de fier, şi tot da cu spatele de cer. Linguriţă scurtă 
pe gura cui n-ascultă! Au fost odată trei fraţi olteni, dintre care unu era năzdrăvan. 
într-o zi, îşi ascuţiră coasele şi plecară pe o câmpie. După ce merseră şi iar merseră, 
deteră peste o livadă de fân mare. Ei se opriră în loc şi o priviră; dar fratele cel mai 
mare zise: 

— Ştiţi voi una, mă? 

— Ştim dacă ne vei spune, răspunseră ceilalţi doi fraţi. 

— Ai, mă, să ne-ncercăm coasele prin ăst fân verde. 

— Bine zici tu, mă, răspunse cel d-al doilea frate. 

Şi îndată începură amândoi să cosească la fân; dar n-apucară să sfârşească vorba 
bine, şi zăriră pe zmeul Stan Gindă Barbaiop, călare p-o jumătate de iepure şchiop; 
atunci lor, de frică, le căzură coasele din mână, dar Roman Năzdrăvan le zise: 

— Nu vă temeţi, măre, lăsaţi pe mine, că-i viu eu de hac. 

Zmeul din ce în ce s-apropia, iar când fu aproape de dânşii, învârti buzduganul de trei 
ori şi zise: 

— Cine sunteți voi, bre, dă mi-aţi turburat izvoarele şi mi-aţi încurcat 
livezile? 

— Suntem nişte oameni săraci şi nemernici, măria-ta, să nu-ți faci păcat cu 
noi. 

— Ai, sculaţi-vă, că vă iert, zise zmeul cu şiretlic; dar fiindcă ați început 
livada, cosiţi-o toată şi diseară să veniţi acasă să vă plătesc. 

Câteşitrei fraţi se puseră pe cosit, şi cosiră zi de vară până-n seară; dar când înnopta, 
veni zmeul şi-i luă cu dânsul acasă ca să le plătească. Ajungând acasă, zmeul fluieră de 
trei ori şi numaidecât sări buzduganul din cui, şi puse o masă împărătească cu 
douăsprezece feluri de bucate, pe care le otrăvise zmeul înadins, ca să omoare pe 
olteni; dar o pâine, o strachină cu apă, o lingură şi o ploscă cu vin nu putu să le 
otrăvească. Zmeul, atunci, chemă pe olteni la masă; dar Roman Năzdrăvan îi zise: 

— Să trăieşti, măria-ta! Noi suntem nişte oameni săraci, învăţaţi să mâncăm 
cum om putea şi să bem ce-om putea. Dă-ne pâinea aia de colo, strachina cu apă, 
lingura şi plosca, şi ne va fi de ajuns. 

Zmeul pricepu viclenia lui Roman Năzdrăvan şi tăcu; dar după ce se ridică masa, 
chemă pe vătaful de curte şi-i porunci să-i ducă într-un beci, cu gând ca să vie peste 
noapte să le taie capetele. 

Roman Năzdrăvan simţi şiretenia zmeului, dar se făcu că nu pricepe nimic şi, ca să 
înşele şi mai bine pe zmeu, luă plosca şi se duse în beci împreună cu fraţii lui, iar după 


aceea scoase din traistă un fluier de prun şi începu să cânte. 


Fluieraş frumuşel, 
Mititel, gingăşel, 

Dacă tu mă iubeşti, 
Vin-acum să-mi slujeşti. 


N-apucă să sfârşească cântecul şi deodată veniră patru păsări măiestre şi puseră o 
masă, cum se pune la domni şi la împărați. Roman Năzdrăvan chemă la masă pe 
slujnicele zmeului şi le dete de băut până se îmbătară şi adormiră, apoi le dezbrăcă de 
hainele lor şi se îmbrăcă el şi fraţii lui cu dânsele, iar pe slujnice le îmbrăcă cu 
zăbunele lor cele bărbăteşti; şi se duseră să se culce. Dar abia ce începură să aţipească 
de somn, şi zmeul veni cu paloşul să le taie capetele; văzându-i însă îmbrăcaţi 
muiereşte, merse înainte şi tăie capetele slujnicelor, apoi se duse şi se culcă. Atunci 
Roman Năzdrăvan sculă pe ceilalţi doi fraţi şi o apucară la sănătoasa. 

Se duseră şi iar se mai duseră, cale lungă ca Dumnezeu să ne ajungă, că cuvântul din 
poveste, înainte mai lung şi mai frumos este. Este ce este, basmul d-aci înainte se 
găteşte, Dumnezeu în casă la noi soseşte. Se duseră trei zile şi trei nopţi, şi deteră 
peste un palat mândru şi frumos, şi se puseră câteşitrei la poartă. 

împăratul îi văzu după geam şi trimise pe vătaful de curte să-i întrebe ce caută. 
Vătaful spuse împăratului cererea lor, iar el porunci să pună pe cei doi rândaşi la 
grajd, iar pe Roman Năzdrăvan să-l îmbrace bine şi să-l facă copil în casă. Nu trecu 
mult timp şi împăratul făcu pe Roman Năzdrăvan mai mare peste toate slugile curţii 
împărăteşti. Fraţii lui, cum auziră aceasta, hotărâră să- 1 piardă. 

într-o zi, când împăratul voia să se ducă la plimbare, ei îi ieşiră înainte cu căciulile 
în mâini şi ziseră: 

— Luminate-mpărate, să trăieşti măria-ta întru mulţi ani! Fratele nostru 
Roman Năzdrăvan s-a lăudat că poate să-ţi aducă cloşca cu puii de aur a zmeului 
Tărtăcot cu barba d-un cot şi cu limba de doi. 

împăratul chemă numaidecât pe Roman Năzdrăvan şi-i zise: 

— Fraţii tăi mi-au spus că te-ai lăudat să-mi aduci cloşca cu puii de aur a 
lui Tărtăcot cu barba d- un cot. 

— E, e, măria-ta, cine m-a pârât nu m-a pârât să mă crească, ci să mă 
piardă; dar bun este Dumnezeu, o să-ţi aduc cloşca, măcar de-aş şti că-mi voi răpune 
viaţa. 

— Să ştii, Romane - adăugă împăratul - că dacă nu-mi vei aduce cloşca, 
unde-ţi stau picioarele o să-ţi stea capul. 

N-apucă să plece împăratul şi Roman Năzdrăvan se duse la zmeu, intră în palat şi, 
ajungând la odaia unde era cloşca închisă, se făcu pai de mătură şi intră înăuntru pe 
gaura încuietorii; apoi făcându-se iarăşi om, zise cloştii: 

— Fă, cloşcă, vino cu mine! 

Cloşca începu să strige: 

— Sări, luminate împărate, că mă ia Roman Năzdrăvan! 

Zmeul veni numaidecât cu paloşul în mână, dar Roman se făcu grăunte de mei şi se 
puse după uşă. Zmeul, văzând că nu este nimeni în casă, scoase biciul de la brâu şi 
trase cloştii o bătăiuţă ţeapănă. Roman se făcu iar om şi zise: 

— Fă cloşcă, vii tu cu mine, ori ba? 

— Viu, răspunse cloşca. 

Atunci, Roman luă cloşca cu pui cu tot ş-o dete împăratului, zicându-i: 

— Poftim, luminate împărate, m-am închinat cu slujba care mi-ai poruncit. 

împăratul luă cloşca şi dete lui Roman Năzdrăvan două căuşe de galbeni; şi se 


duse. lar Roman se puse în scară şi începu să-i numere. Din întâmplare, fraţii lui 
tocmai atunci treceau cu hârdăul cu apă la grajd; văzând, însă, pe Roman numărând 
bani, zise unul către celălalt: 

— Văzuşi, mă, ce de bani a câştigat afurisitul de Roman? 

— Las' pe mine, mă, că ţi-l voi aşeza eu pe dânsul! 

A doua zi, când ieşi împăratul la plimbare, ei veniră iarăşi la scară, cu căciulile în 
mâini, şi ziseră: 

— Luminate-mpărate, fratele nostru Roman s-a lăudat să-ţi aducă 
armăsarul lui Căpăţână-de-cal, într-un picior de găină înşeuat şi înfrânat. 

împăratul chemă pe Roman Năzdrăvan şi-i zise: 

— Auzi mă, Romane, ce zic fraţii tăi, că te-ai lăudat să-mi aduci calul lui 
Căpăţână-de-cal, într- un picior de găină înşeuat şi înfrânat? 

— Să trăieşti, măria-ta! Cine m-a pârât nu m-a pârât să mă crească, ci să 
mă piardă; dar bun e Dumnezeu. 

După aceea încălecă calul, se duse la zmeu şi, intrând în grajd, zise armăsarului: 

— Mă armăsare, vino cu mine. 

Armăsarul, cum auzi acestea, strigă: 

— Sări, stăpâne, că mă ia Roman Năzdrăvan! 

Zmeul, cum auzi, se scobori în grajd cu paloşul într-o mână şi cu biciul de foc într- 
alta şi zise calului: 

— Unde este Roman Năzdrăvan, bre? 

Calul se uită împrejur şi nu văzu pe nimeni; căci Roman să făcuse pai şi intrase în 
iesle; atunci zmeul, văzându-se înşelat, se puse cu biciul pe cal şi îi muie binişor 
spinările, iar după aceea se duse la treaba lui. Roman, văzându-se iarăşi numai cu 
calul, îi zise: 

— Mă armăsare, vino cu mine. 

— Acum viu, stăpâne; dar înainte de a pleca, sapă la picioarele mele cele 
de dindărăt, c-o să dai peste un butoi cu aur topit şi altul cu argint; să iei două căuşe 
de aur şi să mă stropeşti de la cap până la mijloc, apoi să iei două căuşe de argint şi 
să mă stropeşti de la mijloc până la coadă, şi să- ncalici pe mine. 

Roman Năzdrăvan făcu după zisa calului; încălecă pe dânsul şi se duse; dar ce 
mândreţe, doamne! Calul se făcuse jumătate de aur cu pietre nestemate, iar jumătate 
de argint, şi atât de frumos, încât la soare te puteai uita, dar la dânsul ba... Când 
ajunse Roman la împărăție, împăratul tocmai se întorcea de la plimbare, îi dete calul 
şi luă patru căuşe de galbeni. 

Fraţii lui, însă, văzură toate acestea şi ziseră unul către altul: 

— Bre! Ce de bani a câştigat nelegiuitul! 

— Lasă, mă, răspunse unul din doi, că ţi-l pun eu bine pe dânsul. 

A doua zi, când împăratul se plimba pân grădină, fraţii lui Roman Năzdrăvan îi 
ieşiră înainte şi-i ziseră: 

— Luminate-mpărate, să-ți lungească Dumnezeu zilele! fratele nostru 
Roman Năzdrăvan s-a lăudat că poate să-ți aducă chiar pă zmeu, viu nevătămat. 

— Dar asta este cu neputinţă, răspunse împăratul. 

— Ştim prea bine, măria-ta, dar de! fratele nostru aşa s-a lăudat. 

împăratul chemă pe Roman şi-i zise: 

— Aşa e, mă Romane, că te-ai lăudat să-mi aduci pe zmeu viu-nevătămat? 

— E! luminate-mpărate, cine m-a pârât la măria-ta nu m-a pârât să mă 
crească, ci m-a pârât să mă piardă; dar fie, mă leg să-ți aduc pe zmeu, numai să-mi 
dai un car cu şase bivoli, să-mi dai şase dulgheri, şase tâmplari şi şase fierari, şi 
treaba e făcută. 


împăratul porunci să-i dea tot ce va cere. Roman se sui în car şi apucă calea către 
zmeu. Se duse zi de vară până-n seară; iar când fu aproape de palatul zmeului, se 
făcu moş bătrân cu barba şi sprâncenele până în pământ. Zmeul, cum îl zări, se dete 
jos, îi ieşi înainte şi-i zise: 

— Ce cauţi, moşule? 

— Ce să caut, luminate-mpărate? Am prins pe hoțul de Roman Năzdrăvan 
şi am venit la măria-ta să-mi dai ăl plop de colo, să fac un butoi ca să-l bag într-însul. 

— Bucuros, moşicule. 

Atunci Roman tăie plopul şi, numai cât clipeşti din ochi, făcu un butoi gros, legat 
cu cercuri de fier; dar când veni vremea să-l înfunde, zise zmeului: 

— Luminate-mpărate, ştii că Roman Năzdrăvan e mare voinic, el poate să 
spargă butoiul şi să scape, şi atunci ne prăpădeşte pe toți; fa bine de intră măria-ta în 
butoi şi, după ce l-oi înfunda, pune-ţi toată puterea să vedem, poţi să-l spargi? 

Zmeul se supuse şi intră în butoi; iar dulgherii, tâmplarii şi fierarii înfundară 
butoiul şi, după ce îl legară cu lanţuri groase de fier, înjugară bivolii şi plecară; iar pe 
la apusul soarelui, ajunseră la împărăție şi dete pe zmeu în mâna împăratului, viu- 
nevătămat. împăratul porunci să desfunde butoiul, să vadă dacă se află zmeul într- 
însul; iar zmeul răspunse din butoi: 

— Luminate-mpărate! Dacă vrei să trăieşti, zi oamenilor tăi să nu mă 
scoată din butoi, că de voi scăpa, se alege praful de tine şi de palatul tău. 

Atunci împăratul porunci să aducă lemne şi, făcând focul, arse pe zmeu trei zile şi 
trei nopţi; iar Roman luă oasele zmeului şi le dete împăratului, carele de bucurie făcu 
pe Roman boier din doisprezece, şi-i dete pe fie-sa de soţie. Roman căzu la pământ şi 
sărută poala împăratului; iar după aceea zise: 

— Ştii... una, lăudate-mpărate? fraţii mei s-au lăudat că poţi să-i legi pe vârful unei 
şire de paie aprinse, şi ei nu vor arde. 

împăratul porunci să-i lege şi, dându-le foc, arseră de se făcură cenuşă. lar Roman 
trăi şi împărăţi, şi împărăţeşte şi până în ziua de astăzi, încălecai p-o şa, şi vă spusei 
dumneavoastră aşa. 


Făt Frumos cu părul de aur 
poveste romanească 


A fost odată ca niciodată, de n-ar fi nu s-ar mai povesti; că nu suntem de când cu 
basmele, ci suntem de când cu minciunile; de când se potcovea purecele la un picior 
cu nouăzeci şi nouă de oca de fier şi călcâiul tot rămânea gol, şi se urca în slava 
cerului şi tot i se părea că este uşor: 


De când scria musca pe părete, 
Mai mincinos care nu crede. 


A fost odată, într-o pustie mare, un pusnic. El petrecea singur-singurel. Vecinii săi 
erau fiarele pădurilor. Şi aşa era de bun la Dumnezeu încât toate dobitoacele i se 
închinau când se întâlneau cu dânsul. într-una din zile, se duse pusnicul la marginea 
gârlei, care curgea p-aproape de coliba lui, şi iată, văzu că vine pe apă un sicriaş 
smolit bine, şi auzi un orăcăit ieşind dintr-însul. Stătu puţin de cugetă, şi după ce zise 
câteva vorbe de rugăciune, intră în apă şi, cu o prăjină, trase sicriaşul la margine. 
Când îl deschise, ce să vadă în el? Un copilaş ca de vreo două luni; îl scoase din sicriu 
şi cum îl luă în braţe, copilul tăcu. Copilul avea ceva atârnat de gât. Şi când luă 
baierul de la gâtul copilului, văzu că într-însul era o scrisoare; o citi, şi află că copilul 


este lepădat de o fată mare de împărat, care alunecase şi ea în valurile lumii şi care, 
de frica părinţilor ei, lepădând copilul, îl pusese în sicriaş şi-i dase drumul pe gârlă, 
lăsându-l în ştirea lui Dumnezeu. 

Pusnicul voia din toată inima să crească pruncul ce-i trimisese Dumnezeu, dar 
când se gândi că n-are cu ce să-l hrănească, îl podidi un plâns ce nu se mai putea 
sfârşi. Căzu în genunchi şi se rugă lui Dumnezeu. O minune mare! Deodată răsări, 
dintr-un colţ al chiliei sale, o viţă, şi numaidecât crescu şi se înălţă până la streaşină. 
Pusnicul căută la dânsa şi văzu struguri, unii copţii, alţii pârguiţi, alţii aguridă şi alţii 
în floare; îndată luă şi dete copilului şi, văzând că-i mănâncă, se bucură din tot 
sufletul şi mulţumi lui Dumnezeu. Cu must de viţă crescu copilul, până ce începu să 
mănânce şi câte altceva. 

Iară dacă se mai mări copilul, pusnicul se apucă şi-l învăţă să citească, să adune 
rădăcini ca să se hrănească şi să umble la vânat. 

Dar într-o zi, chemă pusnicul pe copil şi-i zise: 

— Fătul meu, simt că slăbesc din ce în ce; sunt bătrân precum mă vezi, şi află că 
de azi în trei zile, mă duc pe lumea cealaltă. Eu nu sunt tatăl tău cel adevărat, ci te- 
am prins pe gârlă, unde erai dat şi pus într-un sicriaş de mumă-ta, ca să nu se 
dovedească fapta sa cea nelegiuită, cu toate că era fată de împărat. Dacă voi adormi 
somnul cel vecinie, care o să-l cunoşti după răceala şi amorţirea ce vei vedea în tot 
trupul meu, să bagi de seamă că o să vie un leu. Să nu te sperii, dragul tatei; leul îmi 
va face groapa, şi tu vei trage pământ peste mine. De moştenire n-am ce să-ţi las, 
decât un frâu de cal. După ce vei rămânea singur, să te sui în pod, să iei frâul să-l 
scuturi şi îndată va veni un cal la astă chemare şi te va învăţa ce să faci. 

După cum zisese bătrânul, aşa se întâmplă. A treia zi, pustnicul, luându-şi rămas 
bun de la fiul său cel de suflet, se culcă şi dormi somnul cel lung. Apoi îndată veni un 
leu groaznic, nevoie mare, şi veni răcnind, şi cum văzu pe bătrân mort, îi săpă groapa 
cu unghiile sale: iar fiul îl îngropă, şi rămase acolo trei zile şi trei nopţi, plângând la 
mormânt. A treia zi, foamea îi aduse aminte că era dator să trăiască; se sculă după 
mormânt cu inima zdrobită de durere, se duse la viţă şi cu mare 
mâhnire văzu că ea se uscase; atunci şi-aduse aminte de vorbele bătrânului şi se 
sui în pod, unde găsi frâul, îl scutură, şi iată că veni un cal cu aripi şi, stând 
înainte-i zise: 

— Ce porunceşti, stăpâne? 

Copilul spuse calului din cuvânt în cuvânt toată întâmplarea cu moartea bătrânului, şi 
îi zise: 

— lată-mă aici singur; tatăl, care mi-a fost dat Dumnezeu, nu mai este; 
rămâi tu aici, cu mine; dar să mergem într-altă parte, unde să ne facem o colibă; căci 
aici, dinaintea ăstui mormânt, nu ştiu de ce-mi vine să tot plâng. 

Iar calul îi răspunse: 

— Nu aşa, stăpâne; noi ne vom duce să locuim unde sunt mulţi oameni ca 
dumneata. 

— Cum? întrebă băiatul, sunt mulţi oameni ca mine şi ca tata? Şi o să trăim 
în mijlocul lor? 

— Negreşit, îi răspunse calul. 

— Atunci, dacă-i aşa - întrebă copilul - de ce nu vin şi ei pe la noi? 

— Ei nu vin - îi mai zise calul - fiindcă n-au ce căuta p-aici; trebuie să 
mergem noi la dânşii. 

— Să mergem, răspunse copilul cu bucurie. 

Iar dacă-i spuse că trebuie să fie îmbrăcat, fiindcă ceilalți oameni nu umblă aşa goi, 
el rămase cam pe gânduri; şi calul îi zise să bage mâna în urechea lui stângă; şi după 


ce băgă mâna, scoase nişte haine pe care le îmbrăcă, ciudindu-se că nu ştia cum să le 
întrebuinţeze; calul îl învăţă, şi apoi copilul încălecă pe dânsul, se îmbrăcă şi porni. 

După ce ajunse în oraşul cel mai de aproape şi se văzu între mulţimea de oameni 
furnicând în sus şi în jos, se cam spăimântă copilul de atâta zgomot şi umbla tot cu 
frică, mirându-se de frumuseţea caselor şi de tot ce vedea, băgând însă de seamă că 
fiecare lucru-şi are rânduiala sa. Dar calul, îmbărbătându-l, îi zise: 

— Vezi, stăpâne? Aici toate sunt cu şartul lor; de aceea dar, trebuie să ştii 
ca să-ţi faci şi tu un căpătâi. 

Şi după ce şezu acolo câteva zile, mai dedându-se cu lumea şi obişnuindu-se a trăi 
în huietul ce înăbuşe oraşele, plecă, luând cu sine calul său; şi se duse, şi se duse, 
până ce ajunse pe tărâmul unor zâne. După ce ajunse la zâne, care erau în număr de 
trei, căută să se bage argat la dânsele, căci aşa-l sfătuise calul să facă. 

Zânele, deocamdată, nu prea voiau să-l ia în slujbă; dar se înduplecară la 
rugăciunile lui şi-l primiră. 

Calul adesea venea pe la domnul său, şi într-o zi îi zise să bage bine de seamă, cum 
că, în una din case, zânele aveau o baie în care la câţiva ani, într-o zi hotărâtă, curge 
aur, şi cine se scaldă întâi, aceluia i se face părul de aur. îi mai spuse să vadă că, într- 
unul din tronurile casei, zânele aveau o legătură cu trei rânduri de haine, pe care le 
păstrau cu îngrijire. El băgă bine de seamă aceste vorbe, şi de câte ori avea câte ceva 
greu de făcut, el chema calul şi-i da ajutor. 

Zânele-i daseră voie să umble prin toate casele, să deretice, să scuture, dar în 
camera cu baia, să nu intre. însă când lipsiră ele odată d-acasă, el intră şi luă aminte 
la toate câte îi zisese calul. Ochi şi legătura cu hainele puse cu îngrijire într-un tron. 
într-o zi, zânele au plecat la o sărbătoare, la alte zâne, şi avură grijă să poruncească 
argatului că, în minut ce va auzi ceva zgomot în cămăruţa cu baie, să rupă o şindrilă 
din streaşină casei, ca să le dea de ştire lor şi să se întoarcă degrabă, fiindcă ele ştiau 
că e aproape să înceapă a curge această apă de aur. 

Fiul pusnicului pândea, şi când văzu minunea asta, chemă numaidecât pe cal. Calul 
îi zise să se scalde; şi aşa şi făcu. leşind din baie, el luă şi legătura cu hainele şi o 
pomi la sănătoasa, călare pe calul lui cel cu aripi, cu care zbura ca vântul şi se ducea 
ca gândul. Cum călcă peste pragul porţii începură casele, curtea şi grădina a se 
cutremura aşa de groaznic, încât se auzi până la zâne şi zânele îndată se întoarseră 
acasă. Dacă văzură că argatul lipseşte, iar hainele nu sunt la loc, se luară după dânsul 
şi-l urmăriră din loc în loc, până ce, când era să pună mâna pe dânsul, el trecu 
hotarele lor şi apoi stătu. 

Cum îl văzură scăpat, zânele se ciudiră de necaz că nu putuseră să-l prindă. Atunci, 
ele îi ziseră: 

— Ah! fecior de lele ce eşti, cum de ne amăgişi? Arată-ne, măcar, să-ţi vedem 
părul. 

Atunci el îşi răsfiră părul pe spinare; iar ele se uitară cu jind la dânsul şi-i ziseră: 

— Aşa păr frumos niciodată n-am mai văzut! Fii sănătos, însă; încai fii bun de 
ne dă hainele. 

Dar el nu voi, ci le opri şi le luă în locul simbriei ce-i datorau zânele. 

De aici, se duse într-un oraş, îşi puse o băşică de ciriviş în cap şi se duse de se rugă 
de grădinarul împăratului ca să-l primească argat la grădina împărătească. Grădinarul 
nu prea voia să-l asculte: dar, după multă rugăciune, îl primi, îl puse să lucreze 
pământul, să care apă, să ude florile; îl învăţă ca să curețe pomii şi brazdele de 
buruieni. Făt Frumos luă în cap tot ce-l învăţa grădinarul, stăpânul său. 

împăratul avea trei fete; şi aşa multă grijă îi dase trebile împărăției, încât uitase de 
fete şi că trebuie să le mărite. într-una din zile, fata cea mai mare se vorbi cu surorile 


ei ca să ducă fiecare câte un pepene din care-i alesese să fie duşi la masa împăratului. 
După ce se puse împăratul la masă, veniră şi fetele şi aduseră fiecare câte un pepene 
pe tipsie de aur şi îi puseră dinaintea împăratului. 

împăratul se miră de această faptă şi chemă sfatul împărăției să-i ghicească ce pildă 
să fie asta. Şi dacă se adună sfatul, tăie pepenii şi, după ce văzu că unul se cam 
trecuse, al doilea era tocmai bun de mâncare, şi al treilea dase în copt, zise: 

— împărate, să trăieşti mulţi ani, pilda asta însemnează vârsta fetelor 
măriei-tale, şi că a sosit timpul de a le da la casa lor. 

Atunci împăratul hotări să le mărite. Dete, deci, sfoară în ţară de această hotărâre; 
şi chiar de-a doua zi, începură a veni peţitori de la cutare şi cutare fecior de împărat. 

Iară după ce fata cea mai mare ş-alese mire pe un fiu de împărat, care-i păru mai 
frumos, se făcu mare nuntă împărătească. Şi după ce sfârşi veselia, plecă împăratul cu 
toată curtea, ca să petreacă pe fiică-sa până la hotarele Împărăției sale celei noi. 
Numai fiica împăratului cea mai mică rămase acasă. Făt Frumos, argatul de la grădină, 
văzând că şi grădinarul se dusese cu alaiul, chemă calul, încălecă, se îmbrăcă cu un 
rând de haine zis câmpul cu florile, din cele luate de la zâne, şi, după ce- şi lăsă părul 
său de aur pe spate, începu a alerga prin grădini în toate părţile, fără să fi băgat de 
seamă că fiica împăratului îl vede de la fereastră, căci odaia ei da în grădină. Calul cu 
Făt Frumos strică toată grădina şi, când văzu că veselia lui făcuse pagubă, descălecă, 
se îmbrăcă cu hainele sale de argat şi începu a drege ceea ce stricase. 

Când veni acasă grădinarul şi văzu stricăciunea, se luă de gânduri şi începu a certa 
pe argat de neîngrijire, şi era atât de supărat, încât cât p-aci era să-l şi bată. 

Dar fiica împăratului, care privea de la fereastră toate acestea, bătu în geam şi ceru 
grădinarului să-i trimită niţele flori. Grădinarul făcu ce făcu şi adună de prin colţuri 
câteva floricele, le legă şi le trimise împărătesei celei mici. lar ea dacă primi florile îi 
dete un pumn de galbeni şi-i trimise răspuns să nu se atingă de bietul argat. Atunci 
grădinarul, vesel de un dar aşa frumos, îşi puse toate silinţele şi, în trei săptămâni făcu 
grădina la loc, ca cum nu s-ar fi întâmplat nimic într-însa. 

Nu mult după aceasta, fata împăratului cea mijlocie îşi alese şi ea un fecior de 
împărat şi-l luă de bărbat. Veselia ţinu ca şi la soră-sa cea mare; iar la sfârşitul veseliei, 
fu petrecută şi ea până la hotarele împărăției sale. Dar fata cea mică a împăratului nu 
se duse, ci rămase acasă, prefăcându-se de astă dată că este bolnavă. Argatul grădinii, 
cum se văzu iară singur, vru să se veselească şi el ca toţi slujitorii curţii, dar, fiindcă el 
nu se putea veseli decât cu bidiviul său, îşi chemă calul, se îmbrăcă cu alte haine: cerul 
cu stelele; îşi lăsă părul pe spate, încălecă şi călcă toată grădina. Când băgă de seamă 
că iară fărâmase tot, se îmbrăcă cu hainele sale cele proaste şi, bocindu-se începu să 
dreagă ceea ce stricase. Ca şi la întâia dată, grădinarul, voind să-l cârpească fu oprit 
de fata cea mică a împăratului, care ceruse flori şi care îi trimise doi pumni de bani. 
Grădinarul se puse iară pe muncă şi dădu grădina gata în patru săptămâni. 

împăratul făcuse o vânătoare mare şi, fiindcă scăpase de o mare primejdie, ridică un 
chioşc în pădurea aceea şi chemă, ca să serbeze mântuirea sa, pe toţi boierii şi 
slujitorii curţii, la o masă înfricoşată ce pregătise acolo. Toţi curtenii se duseră la 
chemarea împăratului, numai fiica sa rămase. 

Făt Frumos, văzându-se iară singur, chemă calul şi, voind să se veselească şi dânsul, 
îmbrăcă 
hainele: cu soarele în piept, luna în spate şi doi luceferi în umeri; îşi lăsă părul de aur 
pe spate; încălecă calul şi-l încură prin grădină, încât nu mai era chip de a o drege. 

Iar dacă văzu aceasta el începu a se văicări, se îmbrăcă iute cu hainele lui cele de 
argat şi nu ştia de unde să înceapă meremetul. Mânia grădinarului trecu orice hotare, 
când veni şi văzu acea mare pagubă. Dar când voi să-i dea pe foi pentru neîngrijirea 


lui, fiica împăratului bătu iară în geam şi ceru flori. Grădinarul da din colţ în colţ şi nu 
ştia ce să facă; în cele mai de pe urmă cătă şi mai găsi vreo două floricele care abia 
scăpaseră de copitele calului cu aripi, şi le trimise. Dar fata de împărat îi dete 
poruncă ca să ierte pe bietul argat, pentru care îi şi dădu trei pumni de galbeni. Se 
apucă dar, croi din nou, şi în patru săptămâni, abia putu face ceva care să mai 
semene a grădină, iar argatul dete făgăduinţa că de se va mai întâmpla una ca asta, 
apoi are să fie zdrobit în bătaie şi gonit. 

împăratul se luase de gânduri văzând pe fiică-sa tot tristă. Ea acum nu mai voia să 
iasă afară nici din casă. Hotări, dar, s-o mărite; şi începu a-i spune de cutare, de 
cutare şi de cutare fiu de împărat. Dar ea nu voia să audă de niciunul. Şi dacă văzu 
aşa, împăratul chemă sfatul şi boierii şi îi întrebă ce să facă? 

— Un foişor cu poartă pe dedesubt, îi răspunseră, pe unde să treacă toți fiii 
de împărat şi de boieri, şi, pe care-l va alege fata, să-l lovească cu un măr de aur ce-l 
va ţine în mână, şi după acela s-o dea împăratul. 

Aşa se şi făcu. Se dete sfoară în ţară că este hotărârea împăratului să se adune şi 
mic şi mare şi să treacă pe sub poartă. Toţi trecură; dar fata nu lovi pe niciunul. Mulţi 
credeau că fata n-are voie să se mărite. însă un boier bătrân zise să treacă şi oamenii 
curţii. Trecu şi grădinarul şi bucătarul cel mare, şi vătaful şi slugile, şi vizitiul şi 
rândaşii, dar geaba: fata nu lovi pe niciunul. Se făcu întrebare, dacă n-a mai rămas 
cineva netrecut, şi se află că a mai rămas un argat de la grădinărie, un argat cheleş. 

— Să treacă şi acesta, zise împăratul. 

Atunci chemă şi pe argatul cel cheleş şi-i zise să treacă şi dânsul, dar el nu cuteza; 
iar dacă fu silit ca să treacă, trecu, şi când trecu, fata-l lovi cu mărul! Argatul începu 
a tipa şi a fugi şi zise că i- a spart capul. împăratul, cum văzu una ca aceasta, zise: 

— Nu se poate asta! Este o greşeală! Fata mea nu e de crezut să fi ales 
tocmai pe cheleşul ăsta. 

Căci nu putea să se învoiască a da pe fiie-sa după dânsul, deşi era lovit cu mărul. 
Atunci, puse de 
a doua oară să treacă lumea, şi de-a doua oară fiică-sa lovi cu mărul în cap tot pe 
cheleş, care iar fugi ţinându-se cu mâinile de cap. împăratul, plin de mâhnire, iarăşi 
luă vorba înapoi şi puse de-a treia oară să treacă toată lumea. Dacă văzu împăratul că 
şi d-a treia oară tot cheleşul a fost lovit, s-a plecat la sfatul împărăției şi i-a dat lui pe 
fiică-sa. 

Nunta se făcu în tăcere, şi apoi îi oropsi pe amândoi; şi nici nu voia să ştie şi să 
corespundă cu dânşii, atâta numai că, de silă, de milă, îi primi să locuiască în curtea 
palatului. Un bordei într-un colţ al curţii li se dete spre locuinţă, iar argatul se făcu 
sacagiul curţii. Toate slugile împăratului râdeau de dânsul, şi toate murdăriile le 
aruncau pe bordeiul lui. înăuntru însă, calul cu aripi le aduse frumuseţile lumii; nu 
era în palatele împăratului ceea ce era în bordeiul lor. Fiii de împărat, care veniseră 
în peţit la fiica cea mică, se-mbufnară de ruşinea ce au păţit, fiindcă fiica împăratului 
alesese pe cheleş; şi se învoiră între dânşii ca să pornească oaste mare împotriva lui. 
împăratul simţi mare durere când auzi hotărârea vecinilor săi, însă, ce să faci? Se 
pregăti de război, şi nici că avea încotro. 

Amândoi ginerii împăratului se sculară cu oaste şi veniră în ajutorul său. Făt 
Frumos trimise şi el pe soţia sa ca să roage pe împăratul a-i da voie să meargă şi el la 
bătaie. împăratul, însă, o goni, zicându- 

— Du-te dinaintea mea, nesocotito, fiindcă, iată, din pricina ta mi se 
turbură liniştea; nu mai voi să vă văz în ochii mei, nemernicilor ce sunteţi! Dar, după 
mai multe rugăciuni, se înduplecă şi porunci să-l lase să care şi el măcar apă pentru 
oştire. Se pregătiră şi porniră. 


Făt Frumos, cu hainele lui proaste şi călare pe o mârţoagă şchioapă, plecă înainte. 
Oştirea-l ajunse într-o mlaştină, unde i se nomolise iapa şi unde se muncea să o scoată, 
trăgând-o când de 

coadă, când de cap, când de picioare. Râseră oştirea şi împăratul cu ginerii cei mai 
mari ai săi, şi trecură înainte. După ce, însă, nu se mai văzură dânşii, Făt Frumos 
scoase iapa din noroi, îşi chemă calul său, se îmbrăcă cu hainele: câmpul cu florile, şi 
pomi la câmpul bătăliei; ajungând, se şi sui într-un munte apropiat, ca să vadă care 
parte este mai tare. Oştile, dacă ajunseră, se şi loviră, iar Făt Frumos văzând că oastea 
vrăjmaşă este mai mare la număr şi mai tare, se repezi din vârful muntelui asupra ei, şi 
ca un vârtej se întorcea prin mijlocul ei cu paloşul în mână, şi tăia, cum se taie în 
dreapta şi în stânga. Aşa spaimă le dete iuţeala, strălucirea hainelor sale şi zborul 
calului său, încât oastea vrăjmaşă întreagă o lua la fugă, apucând drumul fiecare 
încotro vedea cu ochii. Iară împăratul, după ce văzu minunea, mulţumi lui Dumnezeu 
că i-a trimis pe îngerul său de l-a scăpat din mâna vrăjmaşului şi se întoarse vesel 
acasă. Pe dram, întâlni iarăşi pe Făt Frumos prefăcut în argat, muncind să-şi scoată 
iapa din noroi; şi cum era cu voie bună, zise la câţiva: 

— Duceţi-vă de scoateţi şi pe nevoiaşul acela din noroi. 

N-apucară să se aşeze bine, şi veni veste la împăratul că vrăjmaşii lui, cu oştire şi 
mai mare, s-au ridicat asupra lui. Se găti dară şi el de război şi plecă s-o întâlnească. 
Făt Frumos iară se rugă să-l lase şi pe dânsul să meargă, şi iară fu huiduit, dară dacă 
dobândi voia, porni iară cu iapa lui. Fu şi de astă-dată de râs şi de bătaie de joc, când l- 
a văzut oştirea că iară se înnămolise şi nu putea să-şi scoată iapa din noroi. îl lăsară 
înapoi, dar el ajunse şi acum mai nainte la locul de luptă, prefăcut în Făt Frumos, 
călare pe calul cu aripi şi îmbrăcat cu hainele lui cele cu cerul cu stelele. 

Oştile deteră în tâmpene şi în surle, şi se loviră; iară Făt Frumos, iară văzând că 
vrăjmaşii sunt mai puternici, se repezi din munte şi-i puse pe goană. împăratul se 
întoarse iară vesel, mulţumind lui Dumnezeu de ajutorul ce i-a dat, şi iară porunci 
ostaşilor să scoată din noroi pe nevoiaşul de sacagiu. Iară el era împăcat cu cugetul 
său de izbândele sale. 

împăratul se mâhni până în fundul inimii sale când auzi că vrăjmaşii se ridică de-a 
treia oară cu oaste şi mai mare, şi că a şi ajuns la hotarele împărăției sale, cât frunza şi 
iarba; un plâns îl năpădi, să ferească Dumnezeu, şi plânse, până ce simţi că-i slăbesc 
vederile. Apoi îşi strânse şi dânsul toată oastea sa şi porni la bătălie, cu nădejdea în 
Dumnezeu. 

Făt Frumos porni şi el, tot pe mârţoaga lui. Iară după ce trecu toată oastea, făcând 
haz de dânsul cum se muncea ca să-şi scoată iapa din noroi, se îmbrăcă cu hainele cele 
cu soarele în piept, luna în spate şi doi luceferi în umeri, îşi lăsă părul de aur pe spate, 
încălecă calul şi într-un minut fu iarăşi pe munte, unde aştepta să vadă ce s-o întâmpla. 

Se întâlniră oştile şi se loviră de trei părţi, şi se tăiau unii pe alţii fără de nicio milă, 
atâta erau de înverşunaţi ostaşii. lar când fu către seară, când văzu că oştirea vrăjmaşă 
era să ia în goană pe a împăratului, unde se repezi odată Făt Frumos din munte ca un 
fulger, şi unde trăsni odată în mijlocul lor, cât se îngroziră de nu mai ştiau ce fac; se 
împrăştiau ca puii de potârniche şi fugeau deşi rupeau gâturile. Făt Frumos însă-i 
gonea şi-i tăia ca pe nişte oi. împăratul îl văzu sângerat la mână, la care se crestase 
însuşi, şi îi dete năframa sa ca să se lege, apoi se întoarseră acasă, izbăviţi de 
primejdie. 

Când veniră, găsiră iară pe Făt Frumos în noroi cu iapa; şi iară îl scoaseră. lară dacă 
sosiră acasă, împăratul căzu la boală de ochi şi orbi. Toţi vracii şi toţi filosofii, care 
citeau în stele, fură aduşi, şi nimeni nu putu să-i dea niciun ajutor. într-una din zile, 
dacă se sculă din somn împăratul, spuse că a văzut în vis un bătrân, care i-a zis că dacă 


se va spăla la ochi şi dacă va bea lapte de capră roşie sălbatică, va dobândi vedere. 
Auzind astfel, ginerii săi porniră cu toţii, cei doi mai mari singuri, fără să ia şi pe cel 
mai Mic, şi fără a voi să-l lase măcar a merge împreună cu dânşii. Iară Făt Frumos 
chemă calul şi merse cu dânsul prin smârcuri, găsi capre roşii sălbatice, le mulse şi, 
când se întorcea, se îmbrăcă în haine de cioban şi ieşi înaintea cumnaţilor săi cu o cofa 
plină de lapte de oi. 

Ei îl întrebară: lapte are acolo? iară el le răspunse „da”, prefăcându-se că nu-i 
cunoaşte şi că îl duce la împăratul, care visase că-i va veni vederea dacă va da cu acel 
lapte la ochi. Ei se cercară a-i da bani şi el să le dea laptele. Dară ciobanul le răspunse 
că laptele nu-l dă pe bani, şi că, dacă voieşte să aibă lapte de capră roşie, să se zică că 
sunt robii lui şi să rabde ca să le pună pecetea lui pe spinarea lor, măcar că el are gând 
să se ducă şi să nu mai dea pe la dânşii. 

Cei doi gineri se socotiră că ei, pentru că sunt împărați şi gineri de împărat, n-o să 
le pese nimic; se lăsară deci de le puse pecetea lui în spinare, şi apoi luară laptele şi-l 
aduseră, zicând pe drum: 

— De se va încerca nerodul să ne zică ceva, îl facem nebun, şi tot noi vom 
fi mai crezuţi decât dânsul. 

Se întoarseră, deci, la împăratul, îi deteră laptele, se unse la ochi şi bău; dar nu-i 
ajută nimic. După aceea, veni şi fie-sa cea mai mică la împăratul şi-i zise: 

— Tată, ia acest lapte; el este adus de bărbatul meu; unge-te cu dânsul, aşa 
te rog. 

— Ce lucru bun a făcut nătărăul tău de bărbat, ca să facă şi acum ceva de 
ispravă? N-au putut face nimic ginerii mei ceilalţi, care m-au ajutat aşa de mult în 
războaie, şi tocmai el, ticălosul, o să- mi poată ajuta? Şi apoi, nu v-am zis că n-aveţi 
voie a vă mai arăta înaintea feţei mele? Cum ai cutezat să calci porunca mea? 

— Mă supun la orice pedeapsă vei binevoi să-mi dai, tată, numai unge-te, 
aşa te rog, şi cu acest lapte ce ţi-l aduce umilitul rob. 

împăratul, dacă văzu că atâta de mult se roagă fiica sa, se înduplecă şi luă laptele 
ce-i adusese; şi apoi se unse cu dânsul la ochi o zi, se unse şi a doua zi; şi, cu marea 
sa mirare, simţi că pare că începuse a zări ca prin sită; şi dacă se mai unse şi a treia 
zi, văzu cât se poate de bine. După ce se însănătoşi, dete o masă la toţi boierii şi 
sfetnicii Împărăției şi, după rugăciunea lor, primi şi pe Făt Frumos să şadă în coada 
mesei. Pe când se veseleau mesenii şi se chefuiau, se sculă Făt Frumos şi, rugându-se 
de iertare, întrebă: 

— Mărite împărate, robii pot şedea cu stăpânii lor la masă? 

— Nu, nicidecum, răspunse împăratul. 

— Apoi, dacă este aşa, şi fiindcă lumea te ştie de om drept, fă-mi şi mie 
dreptate, şi scoală pe cei doi oaspeţi care şed d-a dreapta şi d-a stânga măriei-tale, 
căci ei sunt robii mei; şi ca să mă crezi, caută-i şi vei vedea că sunt însemnați cu 
pecetea în spinare. 

Cum auziră ginerii împăratului, o băgară pe mânecă, şi mărturisiră că aşa este; 
îndată fură nevoiţi a se scula de la masă şi a sta în picioare. Iar către sfârşitul mesei, 
Făt Frumos scoase năframa care i- a fost dată de împărat la bătălie. 

— Cum a ajuns năframa mea în mâinile tale? întrebă împăratul. Eu am dat- 
o îngerului Domnului, care ne-a ajutat la război. 

— Ba nu, mărite împărate, mie mi-ai dat-o. 

— Apoi, dacă este aşa, tu eşti acela care ne-ai ajutat? 

— Eu, mărite împărate. 

— Nu te cred, adăugă împăratul, dacă nu te vei arăta aşa cum era atunci 
acela căruia i-am dat năframa. 


Atunci el se sculă de la masă, se duse de se îmbrăcă cu hainele cele mai frumoase, 
îşi lăsă părul pe spate şi se înfăţişă împăratului şi la toată adunarea. Cum îl văzură 
mesenii, îndată se ridicară şi se minunară: Făt Frumos era atâta de mândru şi 
strălucitor, încât la soare te puteai uita, dară la el ba. 

împăratul, după ce lăudă pe fiică-sa pentru alegerea sa cea bună, se dete jos din 
scaunul împărăției şi ridică în el pe ginerele său, Făt Frumos; iară el, cea dintâi 
treabă ce făcu, fu de a slobozi pe cumnaţii săi, şi în toată împărăţia se făcu bucurie 
mare şi masă împărătească. Eram şi eu p-acolo şi căram mereu la vatră lemne cu 
rigarea, apă cu ciurul şi glume cu căldarea, pentru care căpătai: 


Un năpârstoc de ciorbă 
Şi-o sfântă de cociorbă, 

Pentru cei ce-s lungă-vorbă. 
Mamin-Sibiriak - Guleraş Cenuşiu 


i 


Primele zile reci ale toamnei au îngălbenit iarba şi au stârnit mare nelinişte printre 
ăsări, îngrijorate şi grave, au început a se pregăti toate de călătoria cea lungă. Da! 
Nu-i uşor să străbaţi o întindere de câteva mii de verste... Pe câte sărmane păsări nu le 
vor lăsa puterile, câte nu vor pieri în cine ştie ce-ntâmplare neaşteptată... Aveai într- 
adevăr la ce te gândi cu grijă. Păsările cu greutate, cum sunt lebedele, gâştele şi rațele, 
se pregăteau serios de drum, înțelegând din plin însemnătatea faptei ce aveau de 
împlinit. însă, cele care se frământau şi forfoteau mai mult, făcând cea mai mare larmă, 
erau păsările mici, adică: sitarii de nisip şi cei de baltă, guşele negre, ploierii şi 
fluierarii. încă din timp începuseră să se adune în stoluri mici şi să zboare de pe un mal 
pe altul, peste bancurile de nisip şi bălți, cu o iuţeală de-ai fi zis că cineva aruncă în 
văzduh pumni de mazăre. Păsările mici aveau de lucru. Nu era uşor pentru ele... 

Pădurea era întunecată şi tăcută, fiindcă cei mai de seamă cântăreţi ai ei plecaseră 
înainte de a-i fi prins frigul. 

— Ce i-o fi apucat graba pe prichindeii ăştia! bombănea bătrânul Răţoi, 
flegmatic din fire. Când o veni vremea, o să plecăm toţi... Nu înţeleg de ce atâta zarvă... 

— Tu ai fost totdeauna leneş, de aceea nu-ţi place să vezi cum alţii muncesc, 
spuse nevastă-sa, bătrâna Raţă. 

— Eu, leneş? Eşti cu adevărat nedreaptă, asta-i. Poate că sunt mai grijuliu 
decât alții, numai că nu-mi place să fac atâta tevatură. N-are niciun rost să alergi cât îi 
ziulica pe mal, să ţipi, să-i încurci pe ceilalţi de la treabă, şi să-i plictiseşti pe toţi. 

Nici altfel Rața nu era prea mulţumită de soţul ei, dar acum se supără de-a binelea. 

— Uită-te la ceilalţi, leneşule! Bunăoară, la vecinii noştri, gâştele şi lebedele. 
ȚŢi-e mai mare dragul să-i priveşti. Trăiesc uniţi: unul pentru toţi, toţi pentru unul... Un 
lebădoi sau un gâscan nu cred să-şi părăsească cuibul, şi are grijă necontenit de puii 
lui... Da, da... Pe câtă vreme, ţie nici nu- ţi pasă de copii. Tu nu te gândeşti decât să-ţi 
umfli guşa. Eşti un leneş, şi atâta tot... Mi-e lehamite şi să mă uit la tine! 

— Lasă bombănitul, babo!... Eu nu spun nimic de firea ta cicălitoare. Fiecare 
cu păcatele lui... Nu sunt eu vinovat că gâscanu-i prost şi nu ştie decât să-şi dădăcească 
puii. Obiceiul meu este să nu mă amestec în treburile altora. Şi de ce, mă rog, m-aş 
amesteca? Să trăiască fiecare cum îi place... 

Răţoiului îi plăcea să discute chestiuni serioase, şi nu ştiu cum se făcea că 
totdeauna avea el dreptate şi era mai deştept şi mai isteţ decât toţi. Rața se 
deprinsese de mult cu asta, dar acum o îngrijora grozav ceva. 

— Ce fel de tată eşti tu? se năpusti ea cu vorba asupra lui. Orice tată are 


grijă de copiii lui, numai tu nu vrei să ştii de ei. 

— Vorbeşti de Guleraş Cenuşiu? Ce să fac dacă ea nu ştie să zboare? Nu sunt 
vinovat eu că... 

Guleraş Cenuşiu era numele fiicei lor schiloade, care avea o aripă frântă încă din 
primăvară, 
când Vulpea se furişase printre pui şi apucase s-o înşface. Bătrâna Raţă se aruncase 
vitejeşte asupra duşmanului şi izbutise să-i smulgă puiul, însă cu preţul unei aripioare 
rupte. 

— Mă înspăimântă gândul că trebuie s-o părăsim aici, singură, zicea într-una 
Rața, cu lacrimi în ochi. Toţi vor zbura, iar ea va rămâne aici, singură, singurică. Da, 
singură, singurică... Noi vom pleca spre miazăzi, în țări mai calde, şi ea, sărmana, va 
degera aici... E copilul nostru şi cât mi-e de dragă, mititica! Ştii ceva, moşule? Eu am să 
rămân aici, să iernez cu ea... 

— Şi cu ceilalți copii ce faci? 

— Ei sunt sănătoşi şi se pot lipsi de mine. 

Răţoiul căuta să schimbe vorba ori de câte ori îi pomenea Rața de Guleraş Cenuşiu. 
Fără îndoială că o iubea şi el, dar ce rost are să te zbuciumi zadarnic? Să zicem că o să 
rămână. O să îngheţe. E păcat, dar n-ai ce-i face. La urma urmei trebuie să te gândeşti 
şi la ceilalţi copii. Nevastă-sa e veşnic îngrijorată şi nu-nţelege că lucrurile trebuie 
privite cu înţelepciune. în sufletul lui îi era milă de 
nevastă-sa, dar nu putea pătrunde îndestul durerea ei de mamă. Ar fi fost mai bine 
dacă Vulpea ar fi mâncat-o de-a binelea pe fetiţă. Oricum, era sortită să moară peste 
iarnă. 


II 


Cu gândul la apropiata lor despărţire, bătrâna Raţă se purta şi mai duios cu copila 
ei schiloadă. Sărmana nu ştia încă ce înseamnă despărţirea şi singurătatea şi privea 
pregătirile de plecare ale celorlalţi cu naivă mirare. E drept că uneori o săgetase 
invidia văzând veselia cu care fraţii şi surorile ei se pregăteau de drum şi gândindu- 
se că vor ajunge undeva, departe, unde nu-i niciodată iarnă. 

— La primăvară vă întoarceţi, nu-i aşa? întrebă Guleraş Cenuşiu pe maică-sa. 

— Da, sigur că da, ne întoarcem, sufleţelul meu... Şi vom fi iar împreună... 

Pentru a-şi linişti copila, care începuse să cadă pe gânduri, Rața îi povesti câteva 
întâmplări cu alte rațe, care fuseseră nevoite să rămână peste iarnă. Cunoştea chiar 
dânsa două asemenea răţuşte. 

— Te vei descurca tu într-un fel, draga mea, o liniştea Rața. La început o 
să-ţi fie greu, dar pe urmă ai să te deprinzi. Dacă te-am putea duce până la izvorul 
cald, care nu îngheaţă iarna, ar fi foarte bine. Nu-i departe de aici... Dar la ce bun să 
mai vorbim? Tot nu putem să te ducem acolo! 

— Am să mă gândesc necontenit la voi... zicea într-una biata răţuşcă. Am 
să-mi închipui unde sunteţi, ce faceţi, dacă sunteţi veseli. Ca şi cum am fi împreună. 

Bătrâna Raţă trebuia să-şi adune toate puterile pentru a nu-şi trăda deznădejdea. 
Se străduia să pară veselă, şi plângea numai pe ascuns. Vai, câtă milă îi era de 
Guleraş Cenuşiu, biata ei fetiţă! Pe ceilalţi copii aproape că nu-i mai lua în seamă şi i 
se părea chiar că nici nu-i mai iubeşte. 

Ce repede fuge timpul!... Trecuse un şir întreg de dimineţi reci. Bruma îngălbenise 
mestecenii şi colorase în roşu plopii de munte. Apa râului se întunecase şi acum râul 
părea mai lat, fiindcă malurile i se dezgoliseră. Vegetaţia de pe maluri îşi pierdea 
frunzişul văzând cu ochii. Vântul rece de toamnă smulgea frunzele uscate şi le ducea 
departe. Adesea, cerul se acoperea cu nori grei de toamnă din care cernea o ploaie 


deasă şi măruntă. Vremea nu era prea plăcută şi de multe zile treceau în zbor stoluri 
de păsări călătoare... Cele dintâi plecaseră păsările din stufurile bălților, fiindcă 
începuse să îngheţe apa pe la margini. Cele care plutesc pe apa mai întârziau încă. 

Pe Guleraş Cenuşiu o mâhnise mai cu seamă plecarea cocorilor, fiindcă aceştia 
scoteau sunete nespus de tânguitoare prin care parcă ar fi îmbiat-o să plece cu ei. O 
presimţire tainică îi strânse pentru întâia oară inima, şi timp îndelungat urmări cu 
privirea un stol de cocori ce se pierdea în depărtarea cerului. 

„Ce fericiţi trebuie să fie!” gândea Guleraş Cenuşiu. Lebedele, gâştele şi rațele 
începuseră şi ele să se pregătească de plecare. Cuiburi, cuiburi se adunau în stoluri 
mari. Păsările bătrâne şi cu experienţă le învățau pe cele tinere. Tineretul, zgomotos 
şi vesel, făcea în fiecare dimineaţă plimbări lungi ca să-şi întărească aripile, în 
vederea călătoriei celei mari. înţelepţii care conduceau stolul îi instruiau pe tineri, 
întâi în grupuri separate, apoi pe toţi laolaltă. Câtă gălăgie, câtă veselie tinerească şi 
câtă bucurie!... Numai Guleraş Cenuşiu nu putea lua parte la aceste exerciţii şi le 
admira de departe. Ce să-i faci, trebuie să te împaci cu soarta. în schimb, ce frumos 
plutea şi ce frumos se scufunda ea! Pentru Guleraş Cenuşiu apa era totul. 

— Trebuie să plecăm... A venit timpul! spuneau conducătorii bătrâni. Nu mai 
putem aştepta! 

Şi timpul se scurgea cu iuțeală. Se apropia ziua plecării, întregul stol se adunase 
grămadă vie, pe râu. Era în zorii unei dimineţi de toamnă, când apa râului mai 
doarme încă învăluită în ceața groasă. Formaţia în V a rațelor era alcătuită din trei 
sute de păsări. Nu se auzea decât măcăitul celor mai de seamă conducători. Bătrâna 
Raţă nu închise ochii toată noaptea - era ultima noapte pe care o petrecea împreună 
cu Guleraş Cenuşiu. 

— Tu să stai pe lângă locul în care se scurge izvorul în râu, o sfătui ea. 
Acolo, apa nu îngheaţă toată iarna. 

Guleraş Cenuşiu se ţinea deoparte de ceilalţi, ca o străină. Da, toţi erau cu gândul la 
zbor, şi nimeni nu o mai băga în seamă. 

Bătrânei Raţe i se rupea inima privindu-şi sărmana fetiţă. în mai multe rânduri se 
hotărâse să rămână, dar cum să rămâi când mai ai şi alţi copii şi trebuie să pleci cu 
stolul?... 

— Gata, dați-i drumul! porunci răsunător căpetenia şi în aceeaşi clipă tot 
stolul se înălţă. 

Guleraş Cenuşiu rămase singură pe râu, petrecându-i îndelung cu privirea. La 
început, zburară 
toţi ca o pată vie, apoi se lungiră în forma unui triunghi perfect, până pieriră din văzul 
răţuştei. 

„Să fi rămas într-adevăr cu desăvârşire singură? se întreba Guleraş Cenuşiu, 
înecându-se în lacrimi. Ar fi fost mai bine să mă fi mâncat atunci Vulpea”. 


III 


Râul pe care rămăsese Guleraş Cenuşiu se rostogolea vesel din munţii acoperiţi de 
păduri dese. Locul era singuratic şi tară aşezări omeneşti împrejur. Dimineţile, apa 
de lângă mal îngheţa, iar peste zi, gheaţa subţire ca o pojghiţă de sticlă se topea. 

„Oare o să îngheţe tot râul?” se gândea cu groază Guleraş Genuşiu. 

îi era urât singură şi se tot gândea la fraţii şi surorile ei care plecaseră. Unde or fi 
acum? Or fi ajuns cu bine? Oare îşi mai amintesc de ea? Avea timp să se gândească la 
toate. Acum ştia ce înseamnă singurătatea. Râul era pustiu şi nu mai era viaţă decât 
în pădure, unde cotcodăceau găinuşele şi săltau veveriţele şi iepurii. într-o zi, Guleraş 
Cenuşiu, ca să-i mai treacă de urât, se strecură în pădure. De sub un tufiş ţâşni un 


iepure care se sperie îngrozitor. 

— Vai, cum m-ai speriat, prostuţo, spuse iepurele după ce se linişti puţin. 
Mi s-au muiat picioarele de spaimă... Ce cauţi aici? Toate rațele au zburat de mult... 

— Eu nu pot să zbor, fiindcă pe vremea când eram foarte mică, Vulpea mi-a 
frânt o aripă. 

— Nu-mi mai pomeni de Vulpe. Nu este pe lume fiară mai haină. Şi pe 
mine mă urmăreşte de mult. Fereşte-te de ea mai ales după ce o îngheţa râul. Odată 
te înhaţă! 

Aşa se împrieteniră amândoi. lepurele era tot atât de lipsit de apărare ca şi 
Guleraş Cenuşiu şi numai cu fuga îşi putea scăpa viaţa. 

— Să fi avut eu aripi ca o pasăre, cred că nu m-aş fi temut de nimic pe 
lume! Tu, cu toate că n-ai aripi, ştii să înoţi, ba te mai şi poţi scufunda în apă. Cât 
despre mine, nu fac decât să tremur de frică... Sunt înconjurat doar de duşmani. Vara 
te mai poţi ascunde, dar iama se vede tot, ca-n palmă. 

Peste puţină vreme căzu prima zăpadă, dar râul tot nu se lăsă biruit de ger. Apa 
sfărâma peste zi gheaţa ce se prindea peste noapte. Era o luptă pe viaţă şi pe moarte. 
Cele mai primejdioase erau nopţile limpezi şi înstelate, când totul se potolea şi râul 
nu făcea valuri. Adormea parcă, iar gemi încerca atunci să-l ferece în gheţuri, prin 
somn. 

Ceea ce se şi întâmplă. Era o noapte tare liniştită şi înstelată. întunecatul codru de 
pe mal se întindea ca un şir de santinele uriaşe. Munţii păreau mai înalţi, aşa cum se 

văd noaptea. Luna cocoţată sus, pe cer, învăluia totul în lumina ei tremurândă şi 
scânteietoare. Râul de munte - neastâmpărat peste zi - se domolise, şi gemi se furişa 
tiptil, tiptil, ca să-i cuprindă mlădierea şi s-o acopere cu o oglindă de cristal. Guleraş 
Cenuşiu era deznădăjduită fiindcă numai mijlocul râului nu îngheţase; rămăsese doar 
o fâşie lată de apă între malurile de gheaţă. Locul pe care mai putea pluti nu avea 
decât cincisprezece stânjeni. Mâhnirea răţuştei ajunse la culme când pe marginea 
râului se ivi chiar Vulpea care îi frânsese aripa. 

— A, bună ziua, vechea mea prietenă, spuse Vulpea oprindu-se pe mal. Nu 
ne-am văzut cam de mult... Te felicit cu prilejul venirii iernii. 

— Pleacă, te rog, nu ţin de loc să vorbesc cu tine, răspunse Guleraş Cenuşiu. 

— Aşa răspunzi drăgălăşeniei mele? Fmmos îţi stă, n-am ce zice! De altfel 
e socoteala mea se spun multe. Ei le fac şi apoi le amncă în spinarea mea. 

Deocamdată, la revedere. 

După ce plecă Vulpea, veni săltând iepurele şi spuse: 

— Fereşte-te, Guleraş Cenuşiu, ea are să mai vină. 

Şi Guleraş Cenuşiu începu să se teamă, aşa cum se temea şi iepurele. Nici nu se mai 
utea bucura de minunile ce se înfaptuiau în jurul ei, sărmana. lama venise de-a 
inelea. Pământul era acoperit cu un covor alb de nea. Nu avea nici umbră de pată. 
Chiar şi mestecenii, ulmii, sălciile şi scoruşii dezgoliți se împodobiseră cu un puf 
argintiu de parcă ar fi fost îmbrăcaţi în şube călduroase şi scumpe. 

Da, era minunat de frumos împrejur, dar biata Guleraş Cenuşiu ştia că această 
rumuseţe nu era pentru ea, şi se cutremura la gândul că peticul ei de apă va îngheţa 
şi el, şi nu va mai avea unde să se ducă. Vulpea veni, într-adevăr, la ea, peste câteva 
zile, se aşeză pe mal şi începu astfel: 

— Mi s-a făcut dor de tine, răţuşco... Vino până aci, iar de nu vrei, vin eu la 
tine. Nu sunt chiar atât de fudulă. 

Şi, într-adevăr, porni cu grijă pe gheaţă, spre peticul de apă. 

Guleraş Cenuşiu simţi cum i se opreşte inima în loc. Vulpea însă nu putea ajunge 
până la apă, pentru că acolo gheaţa era prea subţire. îşi aşeză capul pe labele din 


faţă, se linse pe bot şi spuse: 

— Vai ce proastă eşti, răţuşcă mică!... Vino pe gheaţă! Sau lasă... La 
revedere! Am treabă... Mă grăbesc... Din ziua aceea, Vulpea începu să vină în fiecare zi 
să vadă dacă nu îngheţase şi părticica ceea de râu. Gemi vârtos, care se lăsase, îşi 
făcea datoria. Din toată pata de apă îngheţată nu rămăsese decât o ferestruică lată de 
un stânjen. Gheaţa era tare şi vulpea se aşeza acum chiar la marginea ei. 
înspăimântată, răţuşca se cufunda în apă, iar Vulpea rămânea pe loc şi-şi bătea joc de 
ea cu răutate: 

— Poţi să te cufunzi cât pofteşti, că eu tot am să te mănânc... leşi mai bine de 
bună voie. 

De pe mal, iepurele urmărea mişcările Vulpii şi se indigna din toată inima lui de 
iepure. 

— Ah, neruşinată mai e şi Vulpea asta!... Cât de nefericită este Guleraş 
Cenuşiu! Până la urmă, tot o s-o mănânce Vulpea. 


IV 


Şi, fără îndoială că, Vulpea ar fi mâncat răţuşca în clipa în care râul ar fi îngheţat pe 
de-a-ntregul, numai că s-a întâmplat altfel. lepurele a văzut totul chiar cu ochii lui. într- 
o dimineaţă, iepurele o zbughise din sălaşul său ca să mănânce şi să se joace cu ceilalţi 
iepuri. Era un ger straşnic şi iepurii se încălzeau bătându-şi lăbuţele una de alta. Dar 
cu tot gemi, erau veseli. 

— Păziţi, fraţilor! se auzi un strigăt. 

Primejdia era într-adevăr la un pas de ei. Tocmai se ivise la marginea pădurii un 
bătrân vânător gârbov care se apropiase pe nesimţite cu schiurile şi acum îşi alegea 
iepurele în care să tragă. 

„Bătrânica mea va avea o şubă caldă”, se gândea el, ţintind iepurele cel mai mare. 

Dusese chiar puşca la umăr, când iepurii îl zăriră şi o mpseră la fugă în pădure. 

— Ah! şmecherilor - se supără bătrânul - o să vedeţi voi ce o să păţiţi... Nu 
vor să-nţeleagă, nătărăii, că baba mea nu poate rămâne tară şubă. Doar n-o s-o las să 
degere... Nu-l păcăliţi voi pe Akintici, oricât aţi fugi. E mai şiret Akintici decât voi... 
Când am plecat, mi-a spus bătrâna: „Să nu te prind, moşule, că te-ntorci fără şubă!” Şi 
voi daţi cu fuga?!... 

Bătrânul porni pe urmele iepurilor, dar aceştia se împrăştiaseră în pădure, ca scăpaţi 
din praştie. Obosit de moarte, bătrânelul înjura pungaşii de iepuri şi se aşeză pe malul 
râului să-şi mai tragă sufletul. 

— Ei, bătrânico, bătrânico, s-a dus dracului şuba noastră! gândi el cu glas 
tare. Mai mă hodinesc o clipă şi apoi oi porni să caut alta. 

Cum şedea bătrânul aşa amărât, se ivi pe neaşteptate Vulpea, care înainta pe 
gheaţa râului, târându-se pe burtă ca o pisică. 

— Ehe! Ce poveste! se bucură mogul. Iată cum vine singur la mine gulerul 
şubei... Se vede că i s-a făcut sete, sau poate că-i dă prin gând să prindă ceva peşte. 

într-adevăr, Vulpea se apropie târâş de ochiul de apă, pe care plutea Guleraş 
Cenuşiu şi se piti pe gheață. 

Vederea bătrânului era slabă şi nu mai prindea chipul rățuştei de dincolo de Vulpe. 

„Ar trebui s-o împuşc în aşa fel, încât să nu stric gulerul, îşi făcu el socoteala, ochind 
Vulpea. Că de i-l duc plin de găuri, ce-o să mă mai ocărască băbuţa! Trebuie să ai 
îndemânare în toate, că fără asta nicio ploşniţă nu o ucizi cum se cade.” 

Bătrânelul ţinti îndelung, alegând locul în care să găurească viitorul guler. în cele 
din urmă, bubui împuşcătura. Prin fumul lăsat de împuşcătură, bătrânul zări zvâcnind 
ceva pe gheaţă şi se repezi cu toată puterea spre copcă. în drum căzu de două ori, iar 


când ajunse la copcă nu putu decât să-şi desfacă mâinile a mirare: gulerul - nicăieri, 
iar pe apă plutea doar o răţuşcă speriată. 

— Ce poveste! strigă bătrânelul, aruncându-şi brațele-n lături. E întâia oară 
în viața mea când văd o vulpe preschimbându-se în rață. Şireată jivină! 

— Moşule, Vulpea a fugit, îi spuse Guleraş Cenuşiu. 

— A fugit? Ia-ți gulerul de unde nu-i, bătrânico... Ce mă fac acum? Ce 
bucluc... Dar tu, prostuţo, ce cauţi aici? 

— Eu, moşule, n-am putut să plec împreună cu celelate păsări, fiindcă am o 
aripioară ruptă. 

— Ah, prostuţo, prostuțo! Păi aici ai să îngheţi, sau de nu, te mănâncă 
Vulpea! Da... da... 

Bătrânelul se gândi puţin, clătină din cap şi hotări: 

— Uite ce-o să fac eu cu tine: am să te duc la nepoții mei. Ce-o să se mai 
bucure! Iar la primăvară, ai să-i faci babei mele ouă, şi ai să-i scoţi puişori. Grăit-am 
bine? Atunci aşa să fie, prostuţo. 

Bătrânelul o scoase din apă şi o vâri în sân. 

„Babei n-am să-i spun nimic! chibzuia el, în drum spre casă. Las' să se mai plimbe 
gulerul şi şuba ei prin pădure. Bine e c-or să se bucure nepoţii”... 

Iepurii văzuseră întreaga întâmplare şi râdeau bucuroşi. 

Nu-i nimic, nu-ngheaţă ea baba nici fără şubă, cum stă cocoţată pe cuptor. 


P Bajov - Floarea de piatră 


Nu numai la Nramorschi erau oamenii vestiți pentru lucratul pietrei. Şi prin fabricile 
noastre, cică, se îndeletniceau unii cu meşteşugul ăsta. Cu singura deosebire că ai 
noştri îşi făceau mai mult de lucru cu malachita, pentru că era multă şi de un soi aşa de 
bun cum nu se mai află alta. Chiar din malachita asta făceau ei tot felul de lucruşoare. 
Şi atât ieşeau de frumoase lucruşoarele acelea că te minunai cum de le-a dat prin 
gând! Pe atunci trăia pe-aici un meşter pe nume Procopici. Era cel dintâi în de-alde 
astea. Nimeni nu se pricepea mai bine decât dânsul. Dar de ani, nu mai era tânăr. 

De aceea boierul porunci vătafului să pună pe lângă Procopici câte un băieţandru, 
care să înveţe de la dânsul. 

— Să-i deprindă - zicea - meşteşugul în cele mai mici amănunte! 

Numai că Procopici, fie că-i părea rău să se despartă de meşteşugul său, fie din altă 
pricină, dar era un dascăl tare rău. Toate le făcea numai cu ghiontul şi cu palma. îi 
umplea învăţăcelului capul de cucuie, îl trăgea de urechi mai-mai să le rupă şi pe urmă 
spunea vătafului: 

— Ăsta nu-i bun... Nici ochiul nu-l are ager, nici mâna nu-l ajută! N-o să iasă 
nimic dintr-însul. 

Vătaful primise, pesemne, poruncă să-i facă pe plac lui Procopici: 

— Dacă nu-i bun, nu-i bun şi pace... îți dau altul... şi-i punea alt băieţaş la 
ucenicie. 

Băieții auziseră cu toții despre ucenicia ceea şi urlau de mai înainte, temându-se să 
nu încapă pe mâna lui Procopici. Taţii şi mamele lor nu simțeau nici ei cine ştie ce 
bucurie la gândul că trebuiau să-şi dea odrasla la o caznă zadarnică şi de aceea se 
apucară să-şi apere copilaşii de corvoadă, care cum putea. Ş-apoi mai era ceva: 
meşteşugul cela al malachitei nu era de fel sănătos! Otravă curată! Şi oamenii se 
puneau la adăpost, se-nţelege! 

Dar vătaful nu uita nicidecum de porunca boierului şi-i tot dădea lui Procopici alţi 
ucenici. lar bătrânul, după ce le scotea sufletul, după cum îi era obiceiul, îi întorcea 


înapoi vătafului, spunându- 

— Nu-i bun nici ăsta... 

Vătaful, de la o vreme, îşi pierdu şi el răbdarea. 

— Până când o să mai ţină asta: „Nu-i bun şi nu-i bun”?! Când ai să 
găseşti, în sfirşit, unul bun? Ia, să mi-l înveţi, rogu-te, pe ăsta! 

Iar Procopici tot ce ştia el spunea: 

— Mie ce-mi pasă?... Dar atâta-ţi spun: pot să-l învăţ şi zece ani pe 
flăcăiaşul ăsta şi tot fără folos; n-o să iasă nimic de capul lui!... 

— Atunci pe care vrei să ţi-l mai dau? 

— Dacă-i după mine, poţi să nu-mi dai niciunul, că eu nu le duc dorul... 

Şi uite aşa încercară vătaful şi Procopici o droaie de flăcăiaşi, dar încercările se 
sfirşeau toate într-un fel: băiatul avea capul plin de cucuie, iar în cap un singur gând, 
cum să scape mai repede. Unii dintre ei greşeau într-adins, ca Procopici să-i 
izgonească chiar dânsul. în felul acesta ajunseră lucrurile şi la Danilco Flămândul. 
Flăcăiaşul cu pricina era orfan de tată şi de mamă, şi avea pe vremea aceea vreo 
doisprezece ani sau poate ceva mai mult. Era înăltuţ de stat, dar slăbuţ, nevoie mare, 
de te apuca şi mirarea cum se mai ţine sufletu-n el. La înfăţişare, însă, curăţel de tot, 
cu părul inelat şi ochi albaştri. La început fusese luat fecioraş la conac: să-i aducă 
unuia chiseaua de tutun, altuia batista, să dea câte o fugă încoace şi încolo şi câte 
altele! Numai că puiul ăsta de orfan n-avea chemare pentru asemenea treabă. Alţi 
băieţaşi se-nvârteau ca nişte sfărleze când ajungeau într-un astfel de loc. De cum se 
ivea câte un prilej făceau smirna şi întrebau: „Porunca?” Danilco însă se pitea prin 
câte un ungher, îşi pironea privirile la vreo poză sau altă podoabă şi rămânea acolo 
neclintit. Cei din casă îl strigau, dar el nici că-şi pleca urechea la glasul lor. La 
început mânca bătaie cu ghiotura, dar mai pe urmă toţi ceilalţi făceau doar cu mâna a 
lehamite şi spuneau: 

— Parcă-i sărac cu duhul! Şi tare încet se mai mişca! Dintr-unul ca el n-o 
să iasă nicicând o slugă bună! 

Dar la fabrică sau în mină nu l-au trimis: prea era firav, n-ar fi tras mai mult de o 
săptămână! Vătaful îl puse ajutor de păstor. Dar nici aici Danilco nu se dovedi bun 
întru totul. Aşa parcă-şi dădea el silinţa, flăcăiaşul, dar tot mereu făcea câte una 
boacănă! Şi parcă într-una îl muncea un gând! Stătea uneori cu ochii pironiţi la câte 
un firicel de iarbă, iar vacile atunci numai bine o luau razna! Păstorul cel bătrân se 
nimerise a fi blajin, avea milă de orfan, dar uneori izbucnea şi dânsul: 

— Ce-o să iasă din tine Danilco, hai? Ai să-ţi mănânci singur zilele şi ai să 
aduci şi spinarea mea bătrână sub ploaia de bătăi a stăpânilor! Treabă-i asta? Măcar 
de mi-ai spune la ce te gândeşti! 

— Nici eu nu ştiu, moşule... Aşa... la nimic!... Mă uitam numai... Am văzut o 
gâză ce umbla pe o frunzuliţă... Gâza era albăstrie, de sub aripi i se zărea ceva 
gălbior, iar frunza lată avea marginea crestată mărunţel şi răsucită ca o horboţică. Şi 
marginea ceea arăta mai întunecată, iar mijlocul era verde şi lucios de parcă ar fi fost 
vopsit chiar atunci... lar gâza umbla cătinel... 

— Tare prost mai eşti, Danilco, zău aşa! Ce, asta-i treaba ta, să urmăreşti 
gâzele? Zici că umblă? N-au decât să umble sănătoase... Tu să ai grija vacilor! Şi vezi 
de-ţi scoate din cap prostiile astea, că te spun vătafului! Un lucru doar, numai unul îl 
deprinse Daniluşco cum trebuie: să cânte din corn! Şi o făcea mult mai bine decât 
bătrânul. Parcă ar fi fost cine ştie ce lucru mare cornul cela! Seara, când aduceau 
vacile în sat, fetele se rugau de băiat: 

— Zi, Daniluşco, un cântecel! 

Şi flăcăiaşul începea să zică... şi tot cântece necunoscute... Parcă fremăta pădurea 


în ele, susurau izvoarele, se chemau păsările pe mii de glasuri... şi ieşea tare frumos! 
Femeile îl îndrăgiră mult pe Daniluşco pentru cântecele lui! Unele îi cârpeau hăinuţa, 
altele îi dădeau câte un cot de pânză de iţari, altele-i coseau câte o cămăşuţă nouă... 
Cât despre ale gurii, ce să mai vorbim? Se străduia care mai de care să-i aducă o 
bucăţică mai mare şi mai gustoasă. Cântecele lui Daniluşco îi mergeau la inimă şi 
bătrânului păstor. Numai că şi aici se brodea cam prost: flăcăiaşul, de cum începea să 
cânte, uita de toate din jur, iar vacile... parcă nici n-ar fi fost pe lume... Tot din pricina 
cântecului îl lovi şi nenorocirea. 

Daniluşco, se vede treaba, se lăsase furat de cântec, iar bătrânul aţipise şi el 
olecuţă... în vremea 
asta, câteva văcuţe se răzleţiră de turmă. Când începură să le adune pe pajişte, se 
dumiriră că lipseşte una, alta... Se repeziră să le caute, dar ţi-ai găsit! Pajiştea se 
nimerise a fi lângă brădet, locul cel mai neumblat, cel mai plin de lupi... Doar una 
dintre văcuţele pierdute putură s-o mai găsească. Când aduseră cireada acasă, le 
povestiră oamenilor din sat toate cum se petrecuseră. Cei din fabrică alergară şi ei 
în căutarea vitelor, dar nu găsiră nimic... 

Iar răfuiala pe atunci se ştie care era: pentru orice vină trebuia să-ţi pui spatele la 
bătaie! Şi parcă dinadins, una din vaci se nimerise a fi din curtea vătafului. Poftim de 
aşteaptă iertăciune! îl întinseră mai întâi pe bătrân şi-l bătură, iar mai apoi veni şi 
rândul lui Daniluşco; băiatul era puţintel, slăbuţ... până şi gâdele boierului scăpă o 
vorbă: 

— Ăsta - zise - o să se moleşească de la bun început, ori poate şi mai rău: o 
să-şi dea sufletul! 

Dar îl plezni totuşi, fără milă. Daniluşco însă nu crâcni. Gâdele îl mai plezni o dată. 
Daniluşco 
tăcea chitic; îl plezni a treia oară - nimic! Atunci gâdele îşi ieşi din fire şi începu să- 

l sfichiuiască din toate puterile, strigându-i: 

— O să-ţi arăt eu ţie să mai taci!... O să te fac eu să ţipi... O să te fac! 
Daniluşco tremura din tot trupul, lacrimile îi şiroiau pe obraji, dar tăcea mâlc. îşi 
muşca buza şi nu se lasă de fel! Până la urmă îşi pierdu cunoştinţa, dar nimeni n-auzi 

o vorbă de la dânsul! 
Vătaful, care se-nţelege că era de faţă, se minună şi el: 

— Ia te uită ce tare-i! Acum ştiu unde să-l dau dac-o scăpa cu viaţă. 

„.. Şi Daniluşco se tămădui! Tuşa Vihoriha îl puse pe picioare. Era, cică, prin 
părţile noastre, o bătrânică cu numele ăsta. Se bucura de mare faimă la fabricile de 
aici, unde tămăduia în loc de doftor. Cunoştea bine puterea ierburilor. Ştia care-i 
bună la durere de dinţi, care-i bună la vătămătură, care-i bună la dureri de 
mădulare... Pe toate le ştia! Le culegea cu mâna ei, chiar la vremea când ierburile 
acelea aveau toată puterea lor! 

Din ierburile culese şi din felurite rădăcini făcea fiertură şi licori pe care le 
amesteca cu tot soiul de alifii. Tare bine a mai dus-o Daniluşco la tuşa Vihoriha. 
Bătrânică era miloasă la suflet şi vorbăreaţă, nevoie-mare, iar căsuţa îi era plină de 
tot felul de ierburi, rădăcini şi flori, uscate şi aninate de pereţi. Daniluşco vădea 
dorinţa să ştie cum se numeşte cutare sau cutare iarbă, unde creşte, cum înfloreşte? 
Iar bătrâna i le tălmăcea pe toate. 

într-o zi Daniluşco o întrebă: 

— Ia spune, tuşico, mata cunoşti fiecare floare de pe meleagurile noastre? 

— Nu mă laud - îi răspunse dânsa - dar parcă le cunosc pe toate care-s 
netăinuite. 

— Or fi oare şi altele tăinuite? - o întrebă dinsul. 


— Sunt şi dintr-acelea - îi răspunse femeia. De papură ai auzit? înfloreşte 
- cică - de sfântul Ioan. E floare de vrăjitori, floarea ei. Dezvăluie ascunzişul 
comorilor. Dar pentru om e vătămătoare. larba fiarelor are şi ea o floare, flacără 
rătăcitoare, nu alta. De izbuteşti să pui mâna pe ea, toate zăvoarele şi lacătele ţi se 
deschid în cale. E floarea tâlharilor. Şi apoi mai este şi floarea de piatră. Creşte, cică, 
în măruntaiele muntelui de malachită. De sărbătoarea şerpilor capătă puterea cea 
mai mare. Vai de omul care ar zări-o! 

— De ce-i vai de omul cela? 

— Asta, copilaşule, nici eu nu ştiu. Am auzit-o de la alții. 

Daniluşco ar fi stat poate şi mai îndelung la Vihoriha, numai că oamenii vătafului 
văzură curând că flăcăiaşul începe să se mişte câte niţeluş şi-i dădură de veste mai- 
marelui lor. Iar vătaful îl chemă la dânsul pe Daniluşco şi-i spuse: 

— Acum du-te, băiete, la Procopici şi deprinde meşteşugul malachitei, că 
acolo-i de tine! 

Ce era să facă Daniluşco? Se duse la Procopici; dar de istovit ce era, se clătina în 
bătaia vântului. Procopici îi aruncă o privire şi zise: 

— Unul ca tine Îmi mai lipsea! Nici cei sănătoşi n-au putut s-o scoată la 
capăt cu învățătura mea, darmite tu? Ce să cer unuia ca tine, în care abia se mai ține 
sufletul! 

Şi Procopici se duse la vătaf: 

— N-am trebuință de unul ca el! S-ar putea, doamne fereşte, să-l ucid şi pe 
urmă sa mă tragă la răspundere! 

Dar vătaful nici că stătu să-l asculte: 

— învață-l, dacă ţi l-am dat şi taci din gură! Nu te uita că-i slăbuț. Altminteri, 
e tăricel. 

— Bine, treaba dumitale - îi tăie vorba Procopici. Să nu zici că nu ţi-am 
spus! O să-l învăţ eu, numai să nu trebuiască să dau pe urmă socoteală! 

— N-are cine să ţi-o ceară! Flăcăiaşul e singur-cuc pe lumea asta şi poţi 
să-i faci ce pofteşti - îi răspunse vătaful. 

Procopici se-ntumă acasă şi-l văzu pe Daniluşco lângă tejghea; stătea şi se uita la o 
plăcuţă de malachită. Plăcuța avea un semn pe dânsa, făcut pentru tăiatul marginei. 
Daniluşco îşi pironise ochii chiar pe locul acela şi clătina din cap. Procopici vru să 
ştie la ce se uită cu atâta luare-aminte flăcăiaşul cel nou şi de aceea îl întrebă aspru, 
după cum îşi făcuse obiceiul: 

— Ce-i cu tine aici? Cine te-a rugat să iei plăcuța în mână? Şi de ce te holbezi 
atâta la ea? 

Daniluşco îi întoarse numaidecât vorba: 

— Eu, unul, cred, moşule, că marginea trebuie tăiată din cealaltă parte. 
Că dincoace, vezi mata, e izvodul şi o să-l strici! 

Procopici, se-nţelege, începu să ţipe: 

— Cum? Da tu cine eşti, mă rog? Meşter mare?! Nici n-ai ţinut încă până 
acum lucrul în mână şi te apuci să mă osândeşti? Multe mai pricepi, n-am ce zice! 

— Uite la asta mă pricep, că ai stricat bunătate de plăcuță - îi răspunse 
Daniluşco. 

— Cine-a stricat-o, hai? îndrăzneşti să mi-o spui mie, mă mucosule, mie, 
care-s meşter de mâna întâia?... O să-ţi arăt eu numaidecât o „stricare”... de ai să-ţi 
dai şi sufletul!... 

Tună bătrânul şi fulgeră, dar pe Daniluşco nu-l atinse nici măcar cu un deget. 
Pasămite se gândise el, Procopici, mult şi bine, din ce capăt să taie marginea şi 
Daniluşco îl atinsese cu vorbele lui drept unde-l durea mai mult. După ce-şi descărcă 


sufletul, bătrânul spuse cu multă blândeţe: 

— Ia zii, meştere atotştiutor, cum crezi că ar fi trebuit să fac? 

Daniluşco se apucă pe loc să-i arate şi să-i tălmăcească: 

— Uite-aşa trebuie să iasă izvodul... Sau, şi mai bine ar fi fost dacă lăsai 
plăcuţa mai îngustă şi-i tăiai marginea, pe unde nu-i pic de izvod; ai fi putut să-i laşi 
doar o fişiuţă mai mititică pe deasupra. 

Procopici mai strigă el câte puţin: 

— Cum de nu... Ce tot spui? Multe mai înţelegi! Vezi să nu iroseşti cumva 
ce-ai adunat... Dar în fundul sufletului îşi zicea: „Bine zice flăcăiaşul! Din ăsta, 
pesemne, o să iasă într-o zi meşter bun... Dar cum să-l învăţ? Dacă-l ating o dată, îşi 
dă numaidecât duhul”. Se gândi el aşa, ce se gândi, şi-l întrebă: 

— Dar tu al cui eşti, mă deşteptule? 

Şi Daniluşco îi povesti despre dânsul: 

— Sunt orfan - zise. De maica nu-mi amintesc, iar de taica nici atât: nici 
nu ştiu cine a fost. Oamenii îmi zic Danilco Flămândul, dar cum mă cheamă, după 
tată - asta n-o ştiu! îi mai istorisi bătrânului cum l-au luat la conac şi cum l-au 
alungat de acolo, cum a umblat hoinar, pe urmă, toată vara cu cireada de vite şi cum 
a ajuns să fie bătut. 

Lui Procopici îi fu milă de copilandru: 

— După câte văd n-ai prea avut partea de trai tihnit... Şi colac peste 
pupăză, ai ajuns şi ucenic la mine! Meşteşugul nostru e cam aspru, s-o ştii! 

Apoi se supără parcă şi bombăni: 

— Ei, haide, ajunge! Te-ai cam întins la vorbă mătăluță! Fiecare-i bucuros 
să lucreze mai curând cu limba decât cu mâinile! Toată seara - verzi şi uscate! Halal 
ucenic! Las' că văd eu mâine dacă e ceva de capul tău! Acum şezi de cinează şi apoi 
culcă-te că-i târziu! 

Procopici trăia singur-singurel. Femeia îi murise demult. De gospodărie îi vedea 
tuşa Mitrofanovna, o vecină care venea numai când trebuia. Dimineaţa îi dădea câte 

o mâncare, îi deretica prin casă, iar seara, Procopici îşi făcea singur toate cele. 

După cină bătrânul zise: 

— Culcă-te colea, pe laviţă! 

Daniluşco se descălţă, îşi puse desăguţa sub căpătâi, se înveli cu hăinuţa, se zgribuli 
oleacă de frig, că era toamnă, pe urmă adormi. Procopici se culcă şi el, dar nu putu să 
închidă ochii: nu-i mai ieşeau din cap cele vorbite despre izvodul de pe plăcuţa de 
malachită. Se răsuci el aşa în aşternut cât se răsuci, dar la urmă se ridică, aprinse 
lumânarea, se apropie de tejghea şi prinse a întoarce plăcuţa de malachită pe toate 
feţele, să-ncerce cum ar veni mai bine marginea: mai lată, mai îngustă... O punea când 
pe o parte, când pe cealaltă, dar oricum o sucea, ieşea că flăcăiaşul pricepuse izvodul 
mai bine decât el. 

— Halal Flămândul ăsta! se minună Procopici. Nu cunoaşte încă pic de 
meserie, da' s-a priceput să lămurească un meşter bătrân. Ce mai ochi! Ce mai ochi! 

Apoi se duse încetişor în cămăruța de boarfe şi aduse de acolo o pernă şi un cojoc de 
oaie. Perna i-o strecură frumuşel sub cap lui Daniluşco, iar cojocul îl puse peste el. 

— Dormi, ochi-ager, dormi! 

Dar băieţaşul nici că se trezi: se-ntoarse doar pe partea cealaltă, se-ntinse cât era de 
lung sub cojoc - acum îi era cald, vezi Doamne, şi prinse a şuiera subţirel pe nas. 
Procopici n-avusese copii şi flăcăiaşul ăsta i se lipi numaidecât de suflet. Stătea aplecat 
deasupra lui şi-l sorbea din ochi, iar Daniluşco dormea somn dulce şi şuiera într-una pe 
nas. în inima bătrânului încolţi grija cum să-l pună mai bine pe picioare pe flăcăiaşul 
ăsta, ca să nu mai fie atât de firav şi gălbejit. 


„Meşteşugul nostru nu-i pentru un slăbuţ ca el! Cu praful ăsta, care-i otravă curată, o 
să mi se veştejească tare repede! I-ar prinde bine să se hodinească dintru început şi să 
se întremeze şi numai după aceea să-l învăţ meşteşugul. Se vede cât de colo că o să iasă 
ceva de capul lui!” 

A doua zi îi spuse lui Daniluşco: 

— Mai întâi şi întâi ai să mă ajuţi în ale gospodăriei, că aşa-i rânduiala aici la 
mine. Ai priceput? Astăzi, de pildă, du-te de culege boabe de călin. Tocmai bine le-a 
pălit bruma şi-s tare bune de plăcintă. Da' vezi să nu te duci prea departe. Cât îi culege, 
atâta o fi! Ia-ți şi un codru de pâine, că la pădure te răzbeşte foamea numaidecât şi să 
treci pe la Mitrofanovna. I-am spus să-ţi coacă două ouă şi să-ţi dea o ulcică cu lapte. Ai 
priceput? 

A doua zi îi spuse iar: 

— Să-mi prinzi un sticlete, da' unul care cântă mai frumos, şi un scatiu mai 
vioi. Pân' diseară să-i am. Ai priceput? 

Dar când Daniluşco prinse şi-i aduse păsărelele, Procopici îi zise: 

— Bine, bine, da nu prea! Prinde-mi altele! 

Şi uite aşa începu. Zi de zi Procopici îi dădea lui Daniluşco altă treabă, dar toate erau 
de joacă! După ce căzură zăpezile, îi porunci să meargă cu vecinul la lemne, să-i dea o 
mână de ajutor. Dar ce ajutor mai era şi acela? Când se duceau la pădure, şedea în 
sanie şi mâna calul, iar când se-ntorceau acasă mergea pe jos, în urma săniei. După o 
asemenea preumblare, mânca şi mai bine şi dormea tun. îi făcuse Procopici şi un cojoc, 
o căciulă călduroasă, mănuşi cu un deget şi pâslari. Pasămite avea Procopici de unde! 
Era şi el iobag, nu-i vorbă, dar lucra pe seama lui şi plătea dajdie boierului, aşa încât 
mai câştiga câte ceva. lar pe Daniluşco îl îndrăgise mult de tot. Ce să mai vorbim? îl 
socotea ca pe un fecior bun, şi nu precupeţea nimic pentru dânsul, iar de meşteşug nu-l 
lăsa să se apuce, până n-o socoti el de cuviinţă. 

De trai bun, Daniluşco se întrema repede şi prinse şi el drag de Procopici. S-ar fi 
putut oare să fie altminteri? îi înţelesese grija! Pentru întâiaşi dată în viaţă ducea un 
asemenea trai. Apoi iama se sfârşi şi Daniluşco se simţi mai la largul lui. Era ba la iaz, 
ba în pădure. Numai că şi la munca meşterului trăgea mereu cu ochiul. De îndată ce se 
întorcea acasă începeau să vorbească, Procopici şi cu dânsul. Băiatul îi povestea 
bătrânului ba de una, ba de alta, şi-l întreba la rândul lui ce-i asta şi ce-i aia? Procopici 
îi tălmăcea toate şi-i arăta prin fapte care cum vine, iar Daniluşco şi le băga în cap. 
Uneori se apuca şi el de câte ceva. „Ia s-o fac eu...” Iar Procopici se uita, îl îndrepta pe- 
alocuri unde trebuia şi-i arăta cum e mai bine. 

într-o zi când Daniluşco era la iaz, îl zări vătaful, şi-şi întrebă însoțitorii atotştiutori: 

— Al cui e flăcăiandrul de colo? îl văd aici de câteva zile în şir... 

Huzureşte mereu la iaz, cu undiţa în mână, în vreme ce toţi ceilalţi lucrează, şi nu 
mai e mititel... 

Cine-i acela de-l doseşte de la treabă? 

Oamenii vătafului aflară cum şi ce fel şi-i spuseră, iar dânsul nici că vroi să le dea 

crezare. 

— Ia, aduceţi-l aici, înaintea mea, le porunci el, ca să-l cercetez chiar eu. 

Şi oamenii i-l aduseră pe Daniluşco, iar vătaful îl întrebă: 

— Al cui eşti tu? 

— Mă aflu în ucenicie la meşterul în ale malachitei - îi întoarse vorba 

flăcăiaşul. 

Atunci vătaful, niciuna, nici două, mi ţi-l şi înşfăcă de ureche: 

— Aşa înveţi tu, mă nepricopsitule! şi aşa de ureche îl duse la Procopici. 

Bătrânul văzu că nu-i a bună şi se apucă să-l scoată pe Daniluşco din bucluc: 


— L-am mânat chiar eu să-mi prindă niscai bibani. M-a apucat o poftă de 

peşte proaspăt, denici 
nu ştiu ce să spun! Bolnav cum sunt, altă mâncare nici că-mi prieşte... De aceea i-am şi 

poruncit să 
se ducă la pescuit... 

Dar vătaful nu-l crezu. Şi-apoi îşi dăduse seama numaidecât că băiatul se 
schimbase de parcă era altul acum: se-ndreptase, avea cămăşuţă bună, pantalonaşi - 
aşişderea şi cizme în picioare. Şi pe loc se apucă să-l cerceteze ce ştie: 

— Ia, să văd, ce te-a învăţat meşterul să faci? 

Daniluşco îşi puse pestelca, se apropie de tejghea şi prinse a spune şi a arăta... 
Orice-l întreba vătaful, la toate găsea răspuns: cum se şlefuieşte piatra, cum se taie, 
cum se faţuieşte, cum se lipesc bucăţile, cum se lustruieşte, cum se prinde în aramă, 
cum se prinde în lemn... într-un cuvânt toate le ştia care cum vin! După ce-l încercă 
aşa vătaful în fel şi chip, îi zise lui Procopici: 

— Se vede treaba că ăsta ţi se potriveşte, ce zici? 

— Nu mă plâng - îi răspunse Procopici. 

— Văd că nu te plângi şi mai văd că l-ai răzgâiat! Eu ți l-am dat ca să-l 
înveţi meserie şi când colo îl zăresc mereu cu undiţa la iaz! Bagă de seamă! O să-ți 
dau nişte bibani proaspeţi de n-ai să-i uiţi până la moarte! Şi nici flăcăul n-o să scape! 

Aşa îl ameninţă vătaful şi apoi plecă, iar Procopici nu-şi mai putea veni în fire de 

uimit ce era: 

— Când ai avui vreme să le-nveţi pe toate, Daniluşco? Că eu parcă nici 
nu m-am apucat să te deprind cu meşteşugul. 

— Păi, tot mata mi-ai arătat şi mi-ai tălmăcit toate astea - îi zise Daniluşco 
- iar eu am luat aminte. 

Din ochii lui Procopici prinseră a picura lacrimi, într-atâta îi merseseră la 
inimă vorbele flăcăiaşului. 

— Băiatul meu drag, Daniluşco - îi zise dânsul. Tot ce ştiu... Tot o să-ţi 
dezvălui... N-o să-ţi ascund nimic... 

Numai că din clipa aceea, Daniluşco nu mai avu trai tihnit. Vătaful trimise chiar de 
a doua zi după dânsul şi începu să-i dea de lucru. Mai întâi câte ceva mai uşurel: 
cheutoare de brâu, dintre acelea pe care le poartă femeile, cuțite... Pe urmă altele 
mai întortocheate; sfeşnice şi podoabe de tot felul... Apoi ajunseră lucrurile şi până la 
izvoade meşteşugite: frunze, frunzuliţe, întortocheri şi floricele... Că doar meşterii 
ăştia în ale malachitei fac muncă de migală... Ţi se pare că-i un lucruşor de nimica 
toată, dar trebuie să stai la el o mulţime! Şi uite-aşa crescu Daniluşco, tot migălind la 
malachită! 

Când făcu într-o zi o brățară în chip de şarpe, cioplită în întregime dintr-o singură 
bucată, vătaful îl numi meşter plin şi-i scrise despre asta şi boierului: „Aşa şi aşa 
scria... s-a ivit pe la noi aici un nou meşter în ale malachitei, pe nume Danilco 
Flămândul. Lucrează frumos, dar cam încet din pricina tinereţii sale. Porunciţi să-l 
las şi mai departe să lucreze numai cele orânduite, sau să-i statornicesc o dajdie, ca 
şi lui Procopici şi să-l las să muncească pe seama lui?” 

Dar Daniluşco nu lucra de fel încet, dimpotrivă, repede şi îndemânatic de te prindea 

mirarea. 

Numai că aici era mâna lui Procopici care ştia multe... Când se-ntâmpla să-i 
dea vătaful lui Daniluşco un lucru de făcut în cinci zile, Procopici se ducea la el 
şi-i spunea: 

— Asta nu-i cu putință! Pentru asemenea lucrătură îi trebuie pe puţin 
jumătate de lună! Că doar mai e în ucenicie la mine flăcăiaşul! De s-o pripi aşa, o să 


strice şi malachita fără niciun folos. 

Vătaful se împotrivea el, nu-i vorbă, dar îi mai adăuga zile şi Daniluşco lucra fără 
istoveală. învăţă chiar, pe ascuns de vătaf, să scrie şi să citească. Nu ştia mult, dar 
cât de cât, tot se cheamă că era cu carte... Şi aici tot Procopici îl ajuta. Uneori îi făcea 
chiar el cu mâna lui cele poruncite de vătaf, numai că Daniluşco nu prea îngăduia 
asemenea lucru. 

— Se poate, moşule? Treabă-i asta, să stai mata în locul meu la tejghea? 
Priveşte, ţi s-a înverzit până şi barba din pricina malachitei şi sănătatea ţi s-a şubrezit 
de tot... Pe când eu, eu n-am nimic! 


Şi într-adevăr, pe vremea ceea, Daniluşco se întremase bine de tot. îi mai ziceau 
oamenii „Flămândul”, după cum apucaseră mai demult, dar el... îţi era mai mare 
dragul să-l priveşti: înalt, rumen, bucălat şi vesel. într-un cuvânt, moartea fetelor! 
Procopici îi şi vorbea acum adeseori de mireasă, dar Daniluşco clătina din cap: 

— Las' că vine şi asta! Când oi ajunge meşter cu adevărat, atunci e altă 
socoteală! 

într-o zi boierul trimise răspuns la cartea vătafului: „Ucenicul acela al lui Procopici, 
de-i zice Danilco, să-mi facă un potir frumos cioplit, pe picior, ca să mi-l pun în casă. 
Atunci o să văd şi eu dacă-l lăsăm să lucreze cu dajdie, sau dacă-l ţinem numai pentru 
munci poruncite. Dar fii cu ochii în patru: Procopici să nu-l ajute cu nimic. De n-ai să 
bagi de seamă cum trebuie, ai să-mi dai socoteală!” 

Vătaful, îndată ce primi cartea boierului, îl chemă pe Daniluşco şi-i spuse: 

— Ai să lucrezi aici, sub ochii mei. îţi facem o tejghea şi-ţi aducem şi 
malachită de care vrei. 

Procopici cum află de asta se şi întristă pe loc: cum? ce născocire mai e şi aceea? Şi 
se duse la 
vătaf, dar parcă te poţi înţelege cu unul ca dânsul?... I-a ţipat odată: „Nu-i treaba ta! şi 
gata.” 

Aşadar, se găti Daniluşco să meargă la lucru la noul său loc, iar Procopici îl sfătui: 

— Vezi să nu te grăbeşti cu treaba, Daniluşco! Să nu arăţi ce poţi cu 
adevărat! 

La început, Daniluşco lucra cu fereală: mai mult măsura şi socotea, dar la urmă i se 
uri: de lucra sau nu, trebuia să şadă zi şi noapte la vătaf. Şi flăcăul, de multă 
plictiseală, îşi dădu drumu' cu toată puterea lui de muncă. Şi potirul ieşi cât ai bate 
din palme din mâinile lui. Vătaful îl cercetă de parcă s-ar fi aşteptat dintru început că 
aşa o să fie şi-i zise: 

— Mai fă unu, la fel! 

Daniluşco făcu altul, pe urmă un al treilea... După ce-l şfârşi şi pe acesta din urmă, 
vătaful zise: 

— Acum n-ai să-mi mai scapi! V-am prins pe amândoi cu mâţa-n sac: pe 
tine şi pe Procopici. Boierul, după ce a citit cartea trimisă de mine, ţi-a hărăzit o 
bucată de vreme pentru un singur potir, iar tu, în loc de unul, ai cioplit trei. Acum te 
cunosc ce poţi. N-ai să mă mai tragi pe sfoară! Iar câinele cela bătrân o să vadă el de 
la mine cum să mai tăinuiască altădată adevărul! O să mă pomenească el! 

Şi scrise despre toate boierului şi o dată cu cartea îi trimise şi cele trei potire. 
Numai că boierul, fie că s-a nimerit să aibă tocmai atunci un gând bun, fie că-i purta 
pentru ceva pică vătafului, că hotări toate pe dos. 

îi hărăzi lui Daniluşco o nimica toată drept dajdie şi-l opri pe vătaf să-l ia de la 
Procopici: doar- doar or născoci amândoi ceva nemaivăzut. 

O dată cu scrisoarea, mai trimise boierul şi un desen ce înfăţişa, de asemenea, un 
potir cu tot soiul de întortocheri: pe margine o fâşie cu cioplitură meşteşugită, la 


mijloc o panglică de piatră, toată în horbotă, iar pe picior - frunze. într-un cuvânt, o 
născocire. lar pe desen era scris cu mâna boierului: „Să stea şi cinci ani de-o trebui, 
dar să-mi facă potir întocmai!” 

Vătaful n-avu încotro, trebui să dea înapoi: îi spuse pe şleau flăcăului tot ce 
spusese boierul, îl lăsă să se întoarcă la Procopici şi-i înmână desenul. 

Daniluşco şi Procopici se înviorară numaidecât şi lucrul sporea acum în mâinile lor. 
Curând după aceea, Daniluşco se apucă de potirul cel nou. Şi ce de chiţibuşuri avea 
potirul! O lovitură greşită de daltă şi - s-a dus toata munculiţă: N-ai decât s-o iei de la 
început! Dar ochiul lui Daniluşco nu da greş, mâna îi era cutezătoare, putere avea, slavă 
Domnului, şi toate mergeau strună! Un singur lucru îl amăra: se căznea mult, dar 
frumuseţe parcă nu vedea de fel! I-o spunea şi lui Procopici, dar bătrânul nu făcu decât 
să se minuneze: 

— Şi ce-ţi pasă? Dac-au scornit aşa, pesemne ca aşa le-o fi trebuind. Parcă 
eu puţine lucruşoare am tăiat şi am cioplit, care, dacă stau să mă gândesc, nici acum 
nu ştiu bine la ce-or fi trebuind! 

Flăcăul încercă să-i vorbească şi vătafului, dar nu fu chip! Acesta începu să dea din 
mâini şi din picioare şi să ţipe: 

— Ce, ţi-ai pierdut minţile? Pentru desenul cela a plătit boierul o grămadă de 
bani! L-o fi făcut, pesemne, cel mai de seamă meşter din oraşul de scaun al țării, iar tu 
te-apuci să-l judeci! 

Apoi, însă, îşi aminti, se vede treaba, de vorbele boierului care zicea că poate 
Daniluşco o născoci şi ceva nemaivăzut şi-i zise: 

— Uite ce-i: potirul ăsta tu să-l faci aidoma după desenul trimis de boier. Dar 
dacă ai să născoceşti şi altul, te priveşte! N-o să-ți pun piedici. Malachita ne-ajunge, 
vezi Doamne! Ți-oi da de care-ţi trebuie. 

Din clipa aceea îl frământa pe Daniluşco un gând. Spun oamenii că nu-ţi trebuie prea 
multă înţelepciune ca să osândeşti cele făcute de alţii. Dar pentru ca să născoceşti ceva 
cu mintea ta, multe nopţi trebuie să te frămânţi în aşternut. Aşa şi Daniluşco: lucra la 
potirul boierului, dar în minte frământa alt gând. Tot judeca într-una ce floare, ce 
frunză se potriveşte mai bine cu malachita. Ajunse gânditor, îşi pierdu veselia. 
Procopici bagă de seamă toate astea şi-l întrebă: 

— Ce-i cu tine, Daniluşco? Eşti bolnav? Las-o mai domol cu potirul cela. Ce te 
grăbeşti aşa? 

Mai bine te-ai duce şi tu la plimbare pe undeva decât să stai aşa locului cât îi ziulica de 
mare! 

— Că bine zici - răspunse Daniluşco - m-aş duce măcar în pădure oleacă; 
doar-doar oi vedea ce-mi trebuie! 

De atunci nu era zi de la Dumnezeu să nu se ducă în pădure. Se nimerise a fi tocmai 
pe la cositul fânului, când totul dă-n pârg. Ierburile erau în floare. Daniluşco se oprea 
pe la fâneţuri sau într-un luminiş de pădure şi privea, privea într-una... Sau se pornea 
iarăşi prin fineţuri tot cercetând din ochi locurile, de parcă ar fi căutat pe cineva. Pe 
vremea ceea fânețele şi pădurea erau pline de oameni şi toţi îl întrebau pe Daniluşco de 
n-a prăpădit vreun lucru. Dar flăcăul zâmbea fără bucurie şi le întorcea vorba: 

— De prăpădit n-am prăpădit, dar de găsit nu pot găsi. 

Şi au început să zică unii: 

— Nu-i a bună cu flăcăul nostru! 

Iar Daniluşco se-ntorcea acasă, se aşeza numaidecât la tejghea şi lucra până-n zori 
de ziuă; de cum se arăta soarele, o pornea iar într-un suflet la pădure şi la fâneţuri... 
începu să care acasă tot soiul de frunze şi de flori şi mai cu deosebire dintre cele 
otrăvitoare: strigoaie, cucută, ciumăfaie, măselariţă şi câte altele... Faţa-i era acum 


suptă, ochii neliniştiţi, iar mâinile-şi pierduseră îndrăzneala. Procopici murea de grija 
lui; iar Daniluşco îi spuse într-o zi: 

— Potirul nu mă lasă să trăiesc... Mă roade dorul să-l fac în asemenea chip, 
ca piatra să-şi vădească toată puterea ei! 

Procopici vru să-l abată de la gândul lui: 

— La ce ţi-o fi trebuind asta? Sătui suntem, ce ne pasă! Boierii n-au decât să- 
şi treacă vremea cum Îi taie capul, numai să ne lase în voia noastră! Când scornesc câte 
un izvod, noi îl facem! Da' ca să le-o luăm înainte, asta pentru ce? Ar veni ca şi cum ne- 
am pune încă un ham peste celelalte şi atâta tot! 

Dar Daniluşco stăruia într-una: 

— Nu mă muncesc - zicea - de dragul boierului! Dar nu-mi pot scoate din 
cap potirul cela! Priveşte şi mata ce soi de piatră avem noi aici, da! ce facem dintr-însa? 
O tăiem, o faţuim, o lustruim, adică fleacuri şi atâta tot! Şi iaca, mi s-a furişat în suflet 
dorinţa să lucrez în aşa fel încât şi eu să pot privi toată puterea pietrei noastre şi altora 
să le-o pot arăta! 

Apoi, într-o vreme parcă-şi mai veni în fire flăcăul, se apucă iar de potirul ce-l 
făurea după desenul boierului. Lucra la potir şi râdea încetinel, de unul singur: 

— O panglică de piatră găurită, o fâşiuţă, în horbotă... 

Şi deodată părăsi de tot lucrul cela. Se apucă de altul... Şedea fără pic de răgaz la 
tejghea, iar lui Procopici îi zise: 

— O să mă uit la ciumăfaie şi o să fac după ea un potir al meu. 

Procopici se strădui iarăşi să-l abată de la acest gând. 

La început, Daniluşco nici că vroi să audă cele ce-i spunea, dar peste vreo trei-patru 
zile, când săvârşi nu-ş' ce greşeală, acolo, îi răspunse lui Procopici: 

— Ei bine, fie! Mai întâi şi-ntâi sfârşesc potirul boierului şi numai atunci mă 
apuc de-al meu! 

Dar vezi şi nu mai căuta să mă abaţi de la asta... Nu pot să mi-l scot din cap şi pace. 

Bătrânul îi întoarse vorba zicând: 

— N-ai grijă! N-o să te mai supăr - dar în sinea lui nutrea un alt gând: „O să 
se istovească flăcăul şi o să uite. Ar trebui să-l şi însor. Asta-i! De cum s-o face cu un 
cămin, o să-i zboare din cap toate nimicurile de prisos!” 

„.. Şi Daniluşco îşi văzu de potir! Era de trudit la el, nu glumă! Să n-o dovedeşti într- 
un an. 

Lucra flăcăul cu toată sârguinţa şi nici că mai sufla un cuvinţel de ciumăfaia lui! 
ar Procopici începu s-aducă vorba de-nsurătoare: 

— S-o luăm, de pildă, pe Catia Letemina, ce logodnică bună i-ar fi!... E o 
ată tare de treabă... N-are niciun cusur! 

Procopici le spunea astea toate de hâtru ce era. Băgase el de seamă încă mai de 
multişor că Daniluşco se uita mai îndelung la fata ceea. Dar nici dânsa nu-şi întorcea 
rivirile de la el, dragă Doamne! De aceea şi aducea bătrânul vorba, dar o făcea ca din 
întâmplare... Numai că Daniluşco tot ce ştia el răspundea: 

— Mai aşteaptă! Să sfârşesc mai întâi potirul, că mi s-a urât de moarte cu el! 
Mă feresc cât pot să nu izbesc greşit cu dalta, iar mata îmi tot dai zor cu însurătoarea! 
Las'că ne-am înţeles noi doi, Catia şi cu mine. O să mai aştepte dânsa! 

în cele din urmă, Daniluşco sfârşi potirul boierului. „Nici el, nici bătrânul nu-i suflară 
vătafului vreo vorbă despre asta, dar în schimb se gândiră să facă o mică petrecere 
acasă la dânşii. Veni Catia, logodnica flăcăului cu părinţii ei, mai veniră şi alţii, cei mai 
mulţi meşteri în ale malachitei. Catia se minuna cătând la potir: 

— Cum de-ai izbutit să ciopleşti în piatră asemenea horbotă fără s-o spargi 
măcar pe undeva?! Cât de neted şi curăţel ai lucrat-o! 


Meşterii încuviinţară şi ei. 

— întocmai ca-n desen! Nici n-ai de ce te lega! Curăţel lucrat! Mai frumos 
nici că se poate. Şi repede! De-i munci şi mai departe la fel o să ne vină greu să ne 
tinem după tine! 

Daniluşco ascultă ce ascultă şi la urmă zise: 

— Aici îi aici, că n-ai de ce te lega! Neted, îngrijit... izvodul curățel... horbota 
după desen... 

Dar frumuseţea unde-i? Priviţi o floricică... Oricât de neînsemnată şi mititică! Numai 
cât ce te uiţi la ea şi-ţi saltă inima de bucurie. Dar potirul meu pe cine o să bucure 
oare? Cui îi foloseşte? Oricine s-o uita vreodată la el, o să se minuneze cum s-a minunat 
şi Catenca; ce ochi şi ce mână îndemânatică are meşterul şi ce de răbdare i-o fi trebuit 
ca să nu spargi piatra pe nicăieri!... 

— Iar de-a păcătuit pe undeva - glumeau meșterii - a lipit totul repejor, a dat 
lustru şi... poftim de găseşte acum dacă poți. 

— Da, da... Dar iarăşi mă-ntorc şi zic: unde-i frumuseţea pietrei? Pe aici, de 
pildă, trecea o vinişoară... lar eu am sfredelit găuri şi am cioplit floricele pe locul ei... 
Dar la ce-s bune aici? Păi asta-i curată stricăciune a pietrei! Şi ce piatră! Piatra 
pietrelor! înţelegeţi voi? Piatră de mâna-ntâia! 

Şi prinse a se-nfierbânta flăcăul! Băuse, pesemne, mai multişor! 

Atunci meşterii îi spuseră şi ei ceea ce-i spusese şi Procopici de nenumărate ori: 

— Piatra-i piatră şi nimic mai mult. Ce vrei să faci? Asta-i meşteşugul nostru: 
s-o cioplim şi s-o dăltuim. 

Numai că se nimerise printre ei şi un moşneguţ. Pe vremuri îl învățase meserie pe 
Procopici şi pe ceilalţi aşişderea. îi spuneau cu toţii „bunicule”. Un bătrân încărcat de 
povara anilor... Totuşi 
pricepu şi dânsul despre ce era vorba şi îi spuse lui Daniluşco: 

— Să n-o ţii pe cărăruia asta, fiule scump! Scoateţi-o din cap! Că altminteri 

numai bine nimereşti 
la Vâlva munţilor, printre meşterii ei, acolo... 

— Ce meşteri, bunicule? 

— lac-aşa, meşteri... Trăiesc sub pământ şi nu-i vede nimeni... Orice i-ar 
trebui stăpânei, îi fac pe plac... M-am învrednicit să văd şi eu odată munca lor. Ce 
muncă! Se deosebeşte cât de colo de a noastră a tuturor... 

Toţi cei din jur erau acum şi ei tare dornici să afle, şi-l întrebară pe bătrân ce anume 
a văzut el, ce fel de lucrătură? 

— Un şarpe - răspunse acesta - dintre aceia pe care îi ciopliţi şi voi pentru 

brățări. 

— Şi? Cum era? 

— Era, zic, cu totul deosebit de ai noştri. Oricare meşter l-ar vedea ar ghici 
pe dată că nu-i lucrat pe la noi. Meşterii noştri oricât de îndemânatic ar ciopli un şarpe, 
se vede cât de colo că e de piatră; pe când acela era viu şi alta nimic! Dunguliţa-i 
neagră de pe spate, ochişorii... tot! Părea că uite- acuş te muşcă! Pentru ei - nu-i mare 
lucru! Ei au văzut floarea de piatră, şi au priceput frumuseţea! 

Daniluşco, de cum auzi de floarea de piatră, se apucă să-l descoasă pe bătrân şi 
acesta-i spuse cinstit: 

— Nu ştiu, fiule! Adică... am auzit şi eu de floarea ceea, dar alde noi, 
pământenii... nu-i chip s-o şi vedem. Cine-o zăreşte măcar odată, nu-i mai e dragă 
lumina zilei. 

Iar Daniluşco îi răspunse la asta: 

— Eu unul aş vrea s-o văd... 


Catenca, mireasa lui, de cum îl auzi, începu să se frământe din cale-afară: 

— Ce tot spui, Daniluşco! Ţi s-a urât oare cu lumina zilei? şi o podidiră 
acrimile. 

ar Procopici şi meşterii ceilalţi pricepură ce întorsătură iau lucrurile şi-l luară în 
bătaie de joc pe moşneag: 

— A început să ţi se întunece mintea, bunicule! Ce tot băneşti acolo? îl abaţi 
degeaba pe flăcău de la calea cea dreaptă! 

Dar bătrânul se-nfierbântă, lovi cu pumnul în masă şi strigă: 

— Ba uite că este pe lume o asemenea floare! Şi flăcăul a zis bine ce-a zis, că 
noi nu pricepem rostul pietrei. Numai în floarea ceea se vădeşte toată taina frumuseţii! 
Meşterii se porniră pe râs. 

— Ai băut cam multişor, bunicule! 

Dar bătrânul tot ce ştia el zicea: 

— Este floarea de piatră, este! 

Apoi oaspeţii plecară pe la casele lor; Daniluşco însă nu putea să-şi scoată din cap 
vorbele acelea! Şi iar începu să umble zile-ntregi prin pădure şi să se-nvârtească în 
jurul ciumăfaiei, iar de nuntă nici că mai pomenea. De la o vreme, Procopici începu să-l 
silească: 

— De ce faci de ruşine fata? Câţi ani vrei să umble mireasă? Azi-mâine o să- 
şi bată lumea joc de dânsa. Că ce? Sunt puţine cumetre pe-aici? 

Dar Daniluşco nu se dădea înapoi de la vorba lui: 

— Mai aşteaptă oleacă! Până oi născoci ce vreau şi oi găsi şi piatra potrivită. 

Şi-şi luă obiceiul să se tot ducă la baia de aramă, la Gumeşchi. Uneori cobora în baie, 
umbla prin hrube, alteori rămânea sus şi răscolea pietrele. Odată răsturnă o piatră, o 
cercetă pe toate părţile şi rosti: 

— Nu, nu-i bună! 

De-abia apucă s-o zică şi auzi în spatele său: 

— Caută în altă parte... Lângă Dealul şerpilor. 

Daniluşco se-ntoarse, dar nu văzu pe nimeni. Cine vorbise? Ori poate îşi bătuse 
careva joc de dânsul? Dar parcă nu era niciun loc de ascunziş pe-acolo. Mai căută 
o dată în jur şi o porni spre casă, dar în spatele lui răsună iarăşi: 

— Auzit-ai, Danilo-meştere! Lângă Dealul şerpilor, zic. 

Daniluşco întoarse iarăşi capul şi zări o femeie care abia de se vedea, ca un abur 
albăstrui. După o clipă totul se şterse. 

„Ce glumă o mai fi şi asta? - se-ntrebă flăcăul. Să fi fost oare cu adevărat Ea? Ce-ar 
fi să mă duc la Dealul şerpilor?” 

Dealul cela, Daniluşco îl cunoştea bine. Era tot pe-a-colo, prin apropiere de 
Gumeşchi. Acum nu mai e, a fost ros până-n temelii; înainte vreme însă, oamenii luau 
malachită chiar de la faţa pământului. A doua zi, Daniluşco se duse acolo. Dealul nu 
era el mare, dar povârnit şi repede. Dintr-o parte parcă-l tăiase cineva anume. Avea 
şi o ferestruică cum e mai bine: se vedeau toate straturile ca-n palmă. 

Daniluşco se apropie de ferestruica ceea şi zări deodată lângă el un bolovan mare 
de malachită. Era atât de mare că nu-l puteai duce în braţe şi semăna cu o tufa, de 
parcă l-ar fi cioplit careva. 

Daniluşco se apucă să cerceteze comoara asta găsită de el. Era întocmai ce-i 
trebuia: culoarea era mai întunecată în partea de jos şi tot de-acolo se răsfirau 
vinişoare chiar cum îi trebuia lui. Şi totul era potrivit... Daniluşco se bucura nespus, 
dădu fuga după cal, cără bolovanul acasă şi-i zise lui Procopici: 

— Priveşte ce piatră! Parcă anume pentru ce vreau eu să fac! Acum o 
isprăvesc iute şi pe urmă fac nunta. Catenca mea s-o fi plictisit să mă tot aştepte. 


Drept să-ţi spun nici mie nu mi-a venit uşor. Dar mă ţinea în loc munca asta a mea! 
De-aş isprăvi mai repede! 

Şi se apucă să cioplească piatra. Nici zi, nici noapte nu ştiu ce-i hodina. Procopici 
nu-i spunea o vorbă. „Poate s-o mai domoli flăcăul când şi-o face cheful!” Lucrul 
mergea strună. Flăcăul isprăvi partea de jos a pietrei. Semăna acum aidoma cu o tufă 
de ciumăfaie: frunzele late, strânse laolaltă, zimţate pe margini şi cu vinişoare în ele 
- toate ieşiră cum nu se poate mai bine! Chiar şi Procopici spunea că-i floare vie şi-ţi 
vine s-o atingi cu mâna. Dar când să ajungă la partea de sus, acolo se- mpotmoli. 
Tulpiniţa o ciopli el, frunzuliţele de pe margini ieşiră subţirele de te miri cum se 
ţineau! 

Şi potirul era ca cel al ciumăfaiei, dar... nu tocmai! Parcă nu mai semăna a viu şi-şi 
pierduse din frumuseţe. Când văzu una ca asta, Daniluşco îşi pierdu până şi somnul. 
Şedea lipit de potirul cela, chibzuind într-una cum să-l îndrepte şi să-l facă mai 
frumos. Procopici şi ceilalţi meşteri, care treceau să-l vadă, se minunau ce mai 
vrea? Nimeni nu mai făcuse vreodată un asemenea potir şi când colo, flăcăul tot 
nemulţumit era. „O să-şi piardă mintea; trebuie căutat”. Catenca auzea ce vorbesc 
oamenii şi plângea. Asta îl mai cuminţi pe Daniluşco. 

— Bine, mă lepăd! - zise dânsul. Se vede treaba că nu mi-e dat să mă-nalţ 
mai sus şi să prind toată puterea pietrei - şi începu să grăbească el nunta. 

Dar ce s-o mai grăbeşti când mireasa le are pe toate gata de cu vreme?! Apoi 
hotărâră şi ziua. Daniluşco era acum mai vesel. îi spuse vătafului de potir. Vătaful 
veni într-un suflet, privi - Doamne, ce minunăţie! Vru să trimită numaidecât 
potirul boierului, dar Daniluşco îi zise: 

— Aşteaptă oleacă! Mai am o adăugire de făcut! 

Era pe toamnă şi nunta se nimerise tocmai de Sărbătoarea şerpilor. într-o zi, când 
veni vorba de asta, cineva pomeni că şerpii, cică, nu mai au mult şi or să se adune cu 
toţii într-un loc. Daniluşco luă aminte la vorbele astea şi se gândi iară la floarea de 
malachită. Parcă-l trăgea cineva: „Ce-ar fi să mă duc pentru cea din urmă oară la 
Dealul şerpilor? Poate voi afla acolo vreo taină!” Şi-şi aminti de asemenea şi de 

iatră: „Parcă-ar fi pus-o cineva acolo anume! Şi glasul acela de la baia de aramă... 
tot de Dealul şerpilor pomenise!” 

... Şi Daniluşco se duse. Pământul era ferecat de cele dintâi geruri şi presărat cu 
ulbere de zăpadă. Se apropie flăcăul de dealul de unde luase piatra şi văzu acolo o 
adâncitură mare, de parcă- ar fi luat şi alţii piatra din locul cela. Daniluşco nu stătu 
să se gândească cine ar fi putut lua piatra şi intră în scobitură. „Să şed oleacă - îşi 
zise dânsul - şi să mă hodinesc; că aicea-i ferit de vânt şi parcă-i mai cald”. Apoi văzu 
ângă un perete o bucată de pirită în chip de scaun. Daniluşco se aşeză pe ea şi căzu 

e gânduri cu ochii pironiţi în pământ, iar prin minte îi umbla într-una floarea de 
iatră. „De-aş vedea-o măcar o dată!” Şi iată că simţi o căldură de parcă s-ar fi întors 
vara. Daniluşco înălţă capul şi-o văzu lângă peretele din faţă pe Vâlva băii de aramă. 
Daniluşco o cunoscu numaidecât după frumuseţea şi după veşmântul ei de malachită. 
Dar în minte-i umbla un gând: 

„Poate-i doar o părere de-a mea şi acolo nu-i nimeni de adevărat”. Dar şedea fără 
să rostească vreo vorbă şi privea spre locul unde era stăpâna, ca şi cum n-ar fi văzut 
nimic. Tăcea şi dânsa, dusă pe gânduri. într-un târziu îl întrebă: 

— Ei, Danilo-meştere, ce zici? N-ai izbutit cu potirul tău de ciumăfaie? 

— N-am izbutit - îi răspunse dânsul. 

— Nu-ţi lăsa nasul în jos. Cearcă altceva! Piatră ți-oi da după dorința inimii 


— Nu - făcu Danilo. Nu mai pot. M-am istovit de-a binelea! Nu iese şi 


pace! Arată-mi floarea de piatră! 

— De arătat, nu-i mare lucru, ţi-o arăt eu! Dar vezi să nu-ţi pară rău pe urmă! 

— N-o să mă laşi să ies din măruntaiele muntelui? 

— De ce să nu te las? Drumu-i deschis! Atâta doar, că cine pleacă, tot la mine 
se întoarnă. 

— Arată-mi-o, fa-ţi pomană! 

Dar dânsa căuta într-una să-l înduplece: 

— Poate mai încerci o dată singur! îi pomeni şi de Procopici: El - zice - a 
avut o dată milă de tine; acum e rândul tău să ai milă de el. îi pomeni şi de mireasă: 
Te iubeşte fata ca pe luminile ochilor, iar tu caţi mereu pe alături! 

— Toate astea le ştiu cu - strigă Daniluşco - numai că nu pot trăi fără 
floarea de piatră! Arată- mi-o! 

— Dacă-i aşa - răspunse dânsa - vino, Danilo-meştere, în gradina mea. 

Şi rostind aceste vorbe se ridică. îndată prinse a hurui ceva, ca o surpare de 
pământ. Daniluşco privi înjur şi nu mai zări pereți; pretutindeni se înălţau copaci 
uriaşi, numai că nu erau ca cei din pădurile noastre, ci cu totul şi cu totul de piatră. 
Unii erau de marmoră, alţii de serpentină... Fel şi chip... Atât doar că erau ca vii, cu 
noduri şi frunzuliţe. Se clătinau în bătaia vântului şi zornăiau de parcă ar fi aruncat 
cineva un pumn de pietricele. Iarba de jos tot de piatră era... Azurie, roşie... De toate 
felurile... Soarele nu se zărea nicăieri, dar lumina era ca cea de la chindie. Printre 
copaci se zbăteau şerpi de aur, de parcă-ar fi jucat. Şi lumina tot de la ei venea. 

Şi iată că-l duse fata pe Daniluşco într-o poiană întinsă. Pământul de acolo aducea 
cu lutul cel mai obişnuit, dar era presărat cu tufe negre ca de catifea. Pe tufele astea 
înfloreau clopoței mari şi verzi de malachită, iar înlăuntrul fiecăruia din ei se zărea 
câte o steluţă de antimoniu. Deasupra florilor celora luceau albiniţe de aur, iar 
steluţele dinlăuntru sunau încetişor de parc-ar fi cântat. 

— Ei, ce zici, Danilo-meştere! Te-ai uitat? îl întrebă Stăpâna. 

— N-o să găsesc piatră ca să fac aidoma - îi răspunse Daniluşco. 

— Dacă le-ai fi născocit tu, cu mintea ta, ți-aş fi dat piatră, dar aşa nu mai 
pot! zise, şi făcu un semn cu mâna. 

Şi iar prinseră a vui toate înjur şi Daniluşco se pomeni pe piatra lui din adâncitură. 
Vântul şuiera năprasnic, cum se şi cade pe vreme de toamnă. Daniluşco se întoarse 
acasă. în seara aceea era o petrecere la mireasa lui. Dintru început se arătă vesel, 
cântă, jucă, dar mai la urmă chipul i se mohorî. Mireasa lui se înspăimânta chiar: 

— Ce-i cu tine? Curat ca la înmormântare! 

Iar dânsul îi răspunse: 

— Mă doare capul de parcă-mi crapă, iar în ochi văd negru cu verde şi cu 
roşu. Nu mai zăresc lumina zilei de durere. 

Apoi petrecerea se sfârşi. Mireasa şi prietenele ei merseră să-l petreacă pe mire 
acasă, după 
datină. Dar ce drum mai era şi acela, dacă flăcăul şedea peste o casă, cel mult peste 
două de dânsa. De aceea Catenca zise: 

— Hai să facem un ocol, fetelor! O luăm pe ulița noastră până-n capăt şi 
venim înapoi, pe Elanscaia. 

Iar în mintea ei socotea aşa: „O să-l mai răcorească vântul pe Daniluşca şi o să 
se simtă mai bine”. 

Că prietenelor ce le pasă? Erau bucuroase, nevoie mare. 

— Chiar aşa - strigau ele - trebuie să-l petrecem în toată legea! Că prea 
şade aproape! Şi nici n-am apucat să-i zicem cântecul de rămas bun! 

Noaptea era liniştită, ningea. Tocmai bine pentru plimbare! Şi se duseră. Mirele şi 
mireasa mergeau în frunte, iar prietenele fetei, cu ceilalți flăcăi care fuseseră la 


petrecere, rămăseseră ceva mai la urmă. Fetele începură cântecul de rămas bun, şi era 
cântecul ăsta aşa de plin de jale, curat ca după mort! Catenca văzu că o asemenea 
cântare n-are niciun rost: „Daniluşco al meu şi fără asta e trist, iar dânsele s-au apucat 
să-i zică şi prohodul”. 

Şi cerca să-l întoarcă pe flăcău spre alte gânduri. La început el se mai învioră, dar 
curând se întristă iarăşi. Prietenele Catencăi sfârşiră cu cântarea de bun rămas şi 
începură altele, vesele. Râdeau şi alergau, dar Daniluşco mergea cu capul în pământ. Şi 
oricât se străduia Catenca, nu-l putu înveseli. Aşa ajunseră până la casa lui. Prietenele 
şi flăcăii se-mprăştiară care încotro, iar Daniluşco îşi petrecu mireasa acasă, de data 
asta împotriva datinei, şi se întoarse la el. 

Procopici dormea de mult. Daniluşco aprinse încetişor lumânarea, scoase potirele 
sale în mijlocul odăii, se opri lângă ele şi se apucă să le cerceteze. Chiar atunci începu 
să-l chinuiască tuşea pe Procopici. Tuşea de-şi spărgea pieptul. îl copleşise, pasămite, 
pe atunci, rău de tot boala. Tuşea asta i se-nfipse lui Daniluşco ca un cuţit în inimă. 
Răscoli în el amintirea tuturor anilor trecuţi. Şi-l cuprinse o milă nespusă de bătrân. Iar 
Procopici se mai linişti oleacă şi-l întrebă: 

— Mă uitam şi eu... Oare n-a venit sorocul să le dau vătafului? 

— De mult ar fi trebuit s-o faci - îi răspunse bătrânul. Degeaba încurcă locul. 
Altele-mai bune tot n-ai să faci! 

Mai vorbiră cât mai vorbiră şi Procopici adormi din nou. Se culcă şi Daniluşco, dar 
nu fu chip s- adoarmă! Se-ntoarse pe o parte, se-ntoarse pe alta, se ridică iar, aprinse 
lumina, se uită la potire şi se apropie de Procopici. Rămase câtăva vreme lângă el, 
oftă... 

Apoi luă ciocanul şi izbi o dată cu atâta sete în potirul de ciumăfaie de se auzi doar 
un scrâşnet şi atât! Dar de potirul boieresc nici nu se atinse măcar. Scuipă doar 
înlăuntrul lui şi ieşi fuga din odaie. Din clipa aceea nimeni nu l-a mai putut găsi pe 
Daniluşco. Unii ziceau că şi-ar fi pierdut mintea, că ar fi pierit în pădure, alţii - că 
Stăpâna l-ar fi luat în rândul meșterilor ei. 


Om e florir parba de mătasă sau 
ONUL ea lui Făt Frumos 


poveste romanească 


A fost odată ca niciodată, dacă n-ar fi, nici că s-ar mai povesti, când lupii beau tutun 
şi urşii făceau săpun, de-şi ungeau femeile feţile şi uncheşii bărbile. 

A fost odată un împărat mare şi tare; după ce bătu pe toţi împărații pământului şi le 
luă împărăţiile, se însură şi făcu trei fete: una cu soarele-n frunte, alta cu luna în spate, 
iar cea mai mică cu luceafărul de dimineaţă iarăşi în frunte; şi toate erau mai frumoase 
decât zânele munţilor şi ale pădurilor. 

Aceste fete se duseră la scăldat şi intrară într-o baie de marmură; dar deodată se 
ridică o furtună pe cer şi le răpi pe câte trele. Ajungând la urechile împăratului 
această întâmplare, i se tăie inima şi muri lăsând pe împărăteasă văduvă. 

într-o zi, împărăteasa se apucă să măture pân casă, dar pe când mătura, îi sări un 
bob de piper în poală; ea luă bobul şi-l puse pe sobă, dar el sări şi de acolo iar în poala 
împărătesei. Văzând 


împărăteasa că nu poate scăpa de dânsul, îl înghiţi; şi aşa rămase grea şi născu un 
copil cu părul de aur. 

Acest copil creştea în trei zile cât cresc alţi copii în treizeci de ani, şi se făcea 
voinic ca brazii munţilor. împărăteasa îl dete la dascăl de învăţă toate măiestriile 
lumei, şi temându-se ca să nu-l piarză, îi făcu o colivie de aur, şi-l închise într-însa, 
dându-i jucării copilăreşti ca să-i treacă de urât. 

într-o zi trecu p-acolo o babă cu două tivdi cu aur; feciorul de împărat o văzu şi 
trăgând cu arcul îi sparse amândouă tivdile. Baba se uită în sus şi văzându-l îi zise: 

— Lua-te-ar mama vântului turbat, care a luat pe câte trele surorile tale. 

Feciorul de împărat, cum auzi blestemul babei, chemă pe mumă-sa şi-i zise: 

— Ian spune-mi, mamă, am avut eu surori ori nu? 

— N-ai avut, dragul mamei, nicio soră, răspunse Împărăteasa. 

— Spune-mi drept, mamă, că, dacă nu, mă vei pierde. 

Văzând însă că mamă-sa nu voia să-i spună adevărul, se făcu bolnav şi-i zise că 
dacă nu-i va da ţâţă pe sub talpa casei, el va muri. împărăteasa făgădui că-i va împlini 
această cerere. Atunci el se sculă din pat şi ridică talpa casei, şi mamă-sa pusă ţâţa 
sub talpă, dar el lăsă talpa cam greu peste ţâţă, zicând iarăşi mă-sei: 

— Spune-mi, mamă, am avut eu alţi fraţi sau surori? 

Deocamdată mumă-sa nu voi să-i spuie, dar el lăsă talpa şi mai mult, 
atunci mumă-sa, nemaiputând să rabde, zise: 

— Să ştii, fătul meu, că ai avut trei surori mai frumoase decât zânele 
râurilor şi ale pădurilor, dar le-au răpit cei trei zmei care locuiesc pe tărâmul celălalt. 

— Spune-mi acum ce fel de om a fost tatăl meu, care sunt armele care purta 
şi pe ce cal încălica! 

— Tatăl tău a fost un mare viteaz şi s-a bătut nouă ani cu zmeul Răchită 
înflorită, ca să ia pe soră-sa de nevastă; armele lui sunt îngropate la rădăcina unui 
plop în grădină, iar calul paşte iarbă prin livede. 

Atunci el, încredinţându-se despre toate, i-a dat drumul, şi ducându-se la un 
vrăjitor i-a spus tot ce aflase de la dânsa. 

— Ei bine, zise vrăjitorul, acum du-te şi ia frâul şi-l sună în trei părţi ale 
livezii. 

El luă frâul şi-l sună în cele trei părţi ale livezii şi îndată veni la dânsul o mârţoagă 
e cal şchiop, olog şi plin de bube. Făt Frumos îi dete un picior în piept, de se duse d- 
a berbeleacul cale de nouă zile şi nouă nopţi. Sună frâul de al doilea şi de al treilea, 
ar tot acel cal veni. Văzând aceasta, scoase paloşul să-l înfigă în pieptul calului. Dar 
calul îi zise: 

— Făt Frumos, Făt Frumos, nu mă omori, ci du-te de taie trei sute de viței 
e la trei sute de vaci, şi dă-mi mie laptele să-l beau. 

Făt Frumos făcu precum îi zisese calul, iar peste trei zile sună iarăşi frâul, dar d- 
astă dată veni un cal ca un zmeu şi-i zise: 

— a-ncalecă acum pe mine şi atinge-mă de trei ori cu scările. 

Făt Frumos împlini voia calului, şi după ce se plimbă puţin cu dânsul, îl atinse 

e trei ori cu scările; atunci calul deschise douăsprezece aripi şi zbură cu dânsul 
până la vântul turbat, apoi coborându-se tot pe locul de unde plecase zise: 

— Făt Frumos, dacă vrei să te slujesc cumsecade, să mai tai şase sute de 
viței de la şase sute de vaci şi să-mi dai laptele să-l beau. 

Făt Frumos împlini şi această poruncă a calului; iar peste trei zile veni împlotoiat 
şi încoifat“!!, şi sună frâul. Calul veni şi el numaidecât înşeuat şi înfrânat; apoi zise: 
— ată-mă, stăpâne, gata, la poruncile tale. 

Făt Frumos încălecă pe cal şi se duse, şi iar se duse, cale lungă şi nătângă, ca 


611 cu platoşă şi coif 


Dumnezeu să ne ajungă, iar când soarele ajunsese pe la chindii, intră într-o pădure 
neagră şi întunecoasă. După ce călători câtva timp pân acea pădure, calul se opri în 
loc şi zise: 

— Stăpâne, uită-te bine înainte şi-mi spune ce vezi? 

Făt Frumos se uită, dar nu văzu nimic. Calul iar îi zise să se uite; atunci el se uită 
cumsecade şi văzu o mulţime de şerpi cu capetele ridicate până la cer, şi vărsând 
flăcăraie de foc din guri. El spuse calului ce văzuse, dar calul îi zise: 

— Stăpâne, noi trebuie să trecem prin mijlocul acelor balauri; bagă dar 
mâna în urechea cea dreaptă şi scoate un arc cu săgeți, şi când vom fi aproape de 
dânşii să slobozi o săgeată şi ei ne vor face loc să trecem. 

Făt Frumos făcu cum îi zise calul; iar când ajunse aproape de balauri, trase o 
săgeată, şi ei de frică plecară capetele la pământ şi-i lăsară să treacă. De aci plecă iar 
înainte şi dete peste o câmpie cu păduri frumoase de chiparos, cu iarbă verde ca 
mătasea şi cu mulţimi de fântâni cu apa limpede ca vioreaua şi rece ca gheaţa; iar la 
căpătâiul acelei câmpii era un palat cu totul şi cu totul de argint. 

Cum ajunse la palat, bătu în poartă şi ieşi înainte o fată frumoasă; el îi arătă un 
ineluş de aur, pe care cumu-l văzu fata, cunoscu că Făt Frumos îi este frate, şi-l strânse 
în braţe, apoi îi zise: 

— Fugi, frate, că de te va găsi zmeul aici, te va omori. 

— Ian spune-mi, întrebă Făt Frumos, ce semne are zmeul când vine? 

— El îşi trimite buzduganul înainte, răspunse fata. 

Nu trecu mult şi buzduganul veni; şi după ce bătu de trei ori în poartă, se puse în 
cui. Făt Frumos luă buzduganul şi învârtindu-l de trei ori îl azvârli înapoi la zmeu, apoi 
încălicând pe cal se duse de se ascunse sub podul de argint. Zmeul veni numaidecât, 
dar cum ajunse la capătul podului, calul începu a sforăi şi a se trage înapoi. Zmeul îi 
dete cu scările şi-i zise: 

— Hi! cal de zmeu de paraleu, mergi înainte, că n-am frică de nimeni, decât 
de Făt Frumos; dar el este pe tărâmul celălalt şi nu crez să-i fi adus corbul osciorul şi 
vântul perişorul. 

— Ba poate l-o fi adus, zise Făt Frumos, ieşind de sub pod. 

Zmeul se repezi la dânsul şi-i zise: 

— Cum vrei să ne batem? în săbii să ne tăiem sau în luptă să ne luptăm? 

— Ba în luptă, că-i mai dreaptă, zise Făt Frumos. Apoi, după aceea, amândoi 
voinicii se luară la luptă. 

Zmeul adusă pe Făt Frumos şi îl băgă în pământ până la genunche, Făt Frumos 
învârti pe zmeu şi băgându-l în pământ până la gât, îi tăie capul, pe când calul lui 
omora pe-al zmeului. Făt Frumos scoase un bici şi pleznind de trei ori, făcu palatul 
zmeului o nucă, o băgă în buzunar şi plecă înainte. 

După ce călători câtva timp, dete peste un palat cu totul şi cu totul de aur, bătu în 
poartă şi ieşi înainte-i o fată foarte frumoasă, îi arătă şi ei inelul cel de aur pe care 
cum îl văzu, cunoscu pe Făt Frumos de frate şi strângându-l în braţe îi zise: 

— Fugi, frăţiorul meu, căci de va veni zmeul, te va face mici sfărâme. 

— Ian, spune, întrebă Făt Frumos, ce semne face zmeul când vine? 

— El îşi trimite buzduganul înainte, răspunse fata. 

Nu trecu mult timp şi buzduganul veni; apoi după ce bătu de trei ori în poartă, se 
puse în cui. Făt Frumos îl luă din cui şi-l azvârli înapoi la zmeu, iar după aceea încălică 
calul şi se ascunse sub podul de aur al palatului. Zmeul veni c-o falcă-n cer şi cu alta-n 
pământ, dar când ajunse la capul podului, calul lui începu să se tragă înapoi; zmeul îi 
dete cu scările şi-i zise: 

— Hi! cal de zmeu de paraleu, mişcă înainte! că nu-mi e frică de nimeni 


decât de Făt Frumos, dar el este pe tărâmul celălalt şi nu crez să-i fi adus corbul 
osciorul şi vântul perişorul! 

— Ba poate i l-o fi adus, zise Făt Frumos, ieşind de sub pod. 

Atunci zmeul zise: 

— Cum vrei, în luptă să ne luptăm sau în săbii să ne tăiem? 

— Ba în luptă, că-i mai dreaptă, răspunse Făt Frumos. 

Apoi se luară la luptă şi se luptară zi de vară până-n seară; iar când ajunse soarele la 
chindii, Făt Frumos trânti pe zmeu şi-i tăie capul, iar după aceea plesni din bici de trei 
ori şi tot palatul se făcu o nucă pe care o băgă în sân şi plecă înainte. Se duse, şi iar se 
mai duse, până dete peste un palat de topaz, care strălucea atât de mult, încât la soare 
te puteai uita, iar la dânsul ba. După ce se cunoscu şi cu soră-sa cea mai mică, ce locuia 
în acel palat, se ascunse iar sub pod, şi venind zmeul se luă cu dânsul la luptă şi se 
luptară toată ziua, dar nu putură să se trântească unul pe altul. Văzând aceasta, zmeul 
se făcu flacără galbenă, iar Făt Frumos se făcu şi el flacără roşie, şi iar se luptară, dar 
nu putură să se biruiască. Zmeul se uită în sus şi văzând un corb îi zise: 

— Corbule, corbuțule! du-te la Zaana®” şi-ţi moaie o aripă în seu şi una în 
apă, şi cu seul să mă stropeşti pe mine, iar cu apă să stropeşti pe Făt Frumos, că ţi-l 
dau împreună cu calul lui să-l mănânci. 

Făt Frumos ridică şi el capul în sus şi zise: 

— Corbule, corbuțule! du-te la Zaana şi moaie-ți o aripă în seu şi alta în apă, 
şi cu seul să mă uzi pe mine, iar cu apă pe zmeu, că-ţi dau să mănânci trei zmei 
împreună cu caii lor. 

Corbul plecă şi întorcându-se peste puţin udă pe Făt Frumos cu seu, iar pe zmeu cu 
apă. Făt Frumos sări d-asupra zmeului şi-i tăie capul, apoi plesni din bici şi făcând şi 
palatul acestuia o nucă, o băgă în sân şi se duse înainte până ce ajunse la o grădină cu 
poame foarte frumoase. El întinse mâna să iee o pară, dar calul se opri în loc şi-i zise: 
— Stăpâne, să nu mănânci din aceste poame, că vei muri, că este sora cea 
mare a zmeului prefăcută în grădină, dar dacă ai poftă mare, dă mai întâi cu sabia în 
trei părți ale pomului ş-apoi mănâncă cât vei voi. 

Făt Frumos tăie pomul în trei părţi şi începu să curgă sânge, apoi culese pere şi 
mâncă. Nu trecu mult şi văzu o fântână cu apă rece, dar când voi să bea, calul iarăşi îi 
zise să facă ce făcuse la grădină. Făt Frumos lovi fântâna de trei ori cu sabia şi, după 
ce curse sânge, bău apă şi se răcori. lar după aceea, merse înainte până ce dete peste o 
vie cu struguri dulci ca zahărul şi mirositori ca chihlimbarul. El voi să rupă un strugure, 
dar calul iarăşi îi zise: 

— Stăpâne! nu rupe struguri, căci via aceasta este sora cea mai mică a 
zmeului şi, de vei mânca numai o broboană, vei muri; dar dacă ai poftă de struguri, 
taie o viță cu sabia şi apoi mănâncă câți struguri îţi plac. 

Făt Frumos tăie o viță şi după ce curse un pârâu de sânge, luă struguri şi mâncă. 
Plecă şi se duse, măre, cale lungă şi nătângă, căci cuvântul din poveste mai înainte mai 
lung şi mai frumos este, dar când rămase soarele de o suliță, calul zise lui Făt Frumos: 

— Stăpâne, ian uită-te îndărăt şi spune-mi, vezi ceva? Făt Frumos se uită, 
dar nu văzu nimic. 

— Uită-te mai bine, îi zise calul. 

Atunci Făt Frumos se uită bine şi văzu o flacără cât gămălia acului. 

— Să ştii, stăpâne, că acea flacără este mama zmeilor şi a zmeoaicelor, şi nu 
ştiu cum vom scăpa de dânsa. Ţine-te bine de coamă, că am să ocolesc lumea cât te 
ştergi la ochi, ca să ajungem la cetatea Omului de flori cu barba de mătasă, căci numai 
acolo e scăpare pentru noi. 

Făt Frumos ascultă povaţa calului, carele deschise toate aripile şi începu să zboare 


mai iute decât vântul şi mai încet decât gândul, dar flacăra din ce în ce se mărea şi 
începu să arză pe Făt Frumos în spate! Calul, văzând că nu-i nădejde de scăpare, se 
înălţă până la vântul turbat şi intră în cetatea Omului de flori. Atunci zmeoaica, 
rămâind afară de cetate, zise cu amărăciune: 

— Făt Frumos, Făt Frumos, fa-mi o gaură în zid să văd cine eşti tu care mi-ai 
omorât trei copii şi trei fete. 

Făt Frumos porunci să facă gaură, dar când zmeoaica băgă capul şi voi să-l soarbă, 
el îi aruncă în gură un buzdugan de fier ars în foc pe care sorbindu-l se umflă şi plesni. 

Omul de flori cu barba de mătasă, auzind că Făt Frumos se află în împărăţia lui, 
trimise ciodari şi ideclii, de îl chemă la împărăție şi îl puse în fruntea mesei; dar văzând 
pe fata Omului de flori, rămase încremenit de frumuseţile ei şi o ceru de la tată-său de 
soţie. Omul îi zise că i-o dă, dacă-i va aduce apă vie şi apă moartă de unde se bat munţii 
în capete. Făt Frumos încălecă calul şi se duse spre soare-apune şi dete peste un om 
care bea apă de la nouă scocuri de mori şi se văieta că n-are ce bea. 

Făt Frumos stătu în loc şi se miră de dânsul; iar el îi zise: 

— Nu te mira de mine, ci te miră mai bine de FătFrumos, care a omorât trei 
zmei, trei zmeoaice 


şi pe muma zmeilor. 

— Eu sunt acela, răspunse Făt Frumos. 

— Dacă eşti tu, ia-mă cu tine, că mult bine îţi voi prinde. 

Făt Frumos luă pe omul ce nu se sătura de apă şi plecă înainte. Pe drum, întâlni 

un alt om, care 
mânca pânea de la nouă cuptoare şi se văieta că moare de foame. Făt Frumosse uită la 
dânsul şi 
începu să se mire, dar el zise: 

— Nu te mira de mine; ci te miră de Făt Frumos, care a omorât trei 
zmei, trei zmeoaice şi pe muma zmeilor. 

— Eu sunt acela, zise Făt Frumos. 

— Dacă eşti tu, apoi ia-mă cu tine, că mult bine ţi-oi prinde. 

Făt Frumos îl luă şi pe acesta şi plecă înainte. Merse ce merse şi dete peste un om 
care sărea din munte în munte cu nouă pietre de moară legate de picior şi se 
plângea că n-are ce sări. 

După ce-l luă şi pe acesta cu dânsul, merse înainte ca cuvântul din poveste, că- 
nainte mult mai este, şi ajunse într-o câmpie, de unde se auzea un zgomot mare. 
Atunci calul zise lui Făt Frumos: 

— Stăpâne, cată spre soare-apune şi spune-mi vezi ceva? 

Făt Frumos se uită şi văzu doi munţi bătându-se în capete. 

— Printre aceşti doi munţi avem să trecem, ca să luăm apă vie şi apă 
moartă, zise calul, să mergem încetişor şi când om fi aproape de munţi, să-mi dai de 
trei ori cu pintenii şi să te ţii de coamă cu o mână şi cu cealaltă să iei apă. 

Cum ajunse Făt Frumos dinaintea munţilor, dete cu pintenii calului, care zbură 
mai iute decât gândul, trecând pe la fântână, luă apă şi ieşi dintre munţi înainte 
de a se lovi în capete. 

Făt Frumos aduse apă la Omul de flori cu barbă de mătasă şi ceru să-i dea pe fie- 
sa de nevastă. Dar Omul de flori îi zise: 

— Eu ţi-oi da-o, dacă mi-i găsi un om care să mănânce pâinea de la nouă 
cuptoare, altul să beie apa de la nouă scocuri de mori. 

Făt Frumos zise Împăratului: 

— Găteşte cele nouă cuptoare şi arată-mi cele nouă scocuri de 
moară, că am oameni să-ţi mănânce pâinea şi să-ţi bea apa. 

Omul de flori porunci vizirului să gătească pâinea şi să arate scocurile, şi după ce 
le găti veni împăratul să privească. Atunci Făt Frumos făcu semne oamenilor săi şi 
cât te ştergi la ochi mâncară pâinea şi băură apa. Dar Omul de flori nu voi să-i dea 
fata nici după aceasta, ci îi zise 

— Dacă voieşti să aibi pe fie-mea de soție, să-mi aduci garoafa care 
miroase cale de nouă ani, şi apoi ţi-oi da negreşit pe fie-mea. 

Făt Frumos plecă să caute garoafa şi se duse cale lungă până se simţi mirosul 
garoafei. Atunci calul îi zise: 

— Stăpâne, bagă mâna în urechea mea cea dreaptă şi scoate din ea o 
bucată de săpun, o perie şi o gresie şi mergi înainte fără frică. 

De ce mergea şi mergea, mirosul mai mare se făcea, până ce ajunse la un palat de 
sticlă; trase la poartă, bătu în ea şi nimeni nu-i răspunse. Atunci el intră înlăuntru, 
văzu garoafa şi o luă. Apoi încălecă pe cal şi plecă înspre Omul de flori. Nu făcu multă 
cale şi simţi că vine după dânsul zmeul palatului de sticlă cu o falcă în cer şi cu una în 
pământ. Dar tocmai când era să-l ajungă, calul îi zise: 

— Stăpâne, aruncă săpunul. 

El îl aruncă şi numaidecât se făcu un alunecuş care împiedică pe zmeu de a-l 


ajunge. Zmeul însă făcu ce făcu şi trecu cum putu alunecuşul şi când era să ajungă 
iar pe FătFrumos, calul îi zice să arunce peria. Cum o aruncă, se făcu o pădure deasă, 
de nu putea nime să răzbată printr-însa, dar zmeul făcu ce făcu ş-o trecu, apoi o luă 
Făt Frumos iarăşi în goană şi, când era să-l prinză, aruncă gresia, care se făcu un 
munte mare şi nalt până la cer. Zmeul roase piatra cu dinţii şi trecu prin ea. Atunci 
calul zise: 
— Stăpâne, nu e bine de noi, o să pierim; dar mai avem o scăpare: să-ți tragi 
sufletul de nouă ori, 
că am să mă ridic şi să trec de nori ş-apoi de acolo să cad peste zmeu şi să-l strivesc. 
Făt Frumos se luă după povaţa calului, se ridică până la nori, apoi se lăsă peste zmeu 
şi-l strivi; el, după aceea, se duse şi dete garoafa Omului de flori, care nemaiavând ce-i 
cere, îi dete pe fie-sa. Dar când veni vremea să se culce cu dânsa, veni omul cel cu nouă 
pietre de picioare şi ceru să se culce şi el în cămară cu dânşii. Făt Frumos îl lăsă, căci 
făcuse jurământ să nu-i calce niciodată vorba. Peste noapte, tocmai când FătFrumos 
dormea mai bine, ieşi un balaur din gura fetei şi când se întinse să muşte pe Făt 
Frumos, omul cu pietrele de picioare scoase paloşul şi-l tăie în mici fărâme. Mai ieşi 
unul şi-l tăie şi pe acela, şi când ieşi şi acel de al treilea, îi zdrobi capul cu o piatră de 
moară. Apoi după ce-i puse la o parte pe tustrei balaurii ce-i omorâse se culcă şi dormi. 
A doua zi de dimineaţă palatul împărătesei era plin de vlădici şi de popi ce veniseră 
să îngroape pe Făt Frumos, crezându-l mort ca pe ceilalţi gineri ai împăratului. Dar 
când îl văzură viu, se minunară şi i se închinară. Omul de flori veni şi el ca să se 
încredinţeze de este viu sau mort Făt Frumos, dar când văzu pe balaurii cei morţi se 
sperie şi întrebă. Dar omul cu pietrele de moară îi spuse că ei au ieşit din fie-sa şi când 
era să muşte pe Făt Frumos, să-l omoare ca pe ceilalţi gineri, el i-a ucis. Atunci Omul 
de flori începu nunta şi o ţinu trei zile şi trei nopţi; iar după aceea Făt Frumos îşi luă 
ziua bună şi plecă cu nevasta sa acasă la împărăţia lui şi făcu toate avuţiile zmeilor în 
trei părţi şi le dete celor trei oameni care-l ajutase. Omul cu pietrele de moară nu se 
mulţumi, şi ceru să împartă şi nevasta cu dânsul. Făt Frumos se împotrivi; dar el scoase 
aloşul şi când era gata să o taie pe împărăteasa, atunci ieşi din gura ei încă un balaur, 
e care omul cu pietrele de moară îl făcu fărâme şi zise: 

— Făt Frumos, Făt Frumos! ia-ţi avuţiile, ia-ţi şi nevasta, şi trăiţi sănătoşi, că am scos 
ână acum dintr-însa patru balauri şi i-am mai lăsat numai unul, că nu e bine să rămâie 
emeia fără niciun drac. 

Făt Frumos se prinse frate de cruce cu omul cu pietrele de moară şi-l rugă să nu se 
rea depărteze de pe locurile acestea, ca nu cumva dracul ce a rămas în femeie să-i 
răpuie zilele. Apoi a ajuns acasă, şi după ce a văzut pe mumă-sa, a plesnit de trei ori cu 
iciul şi cele trei nuci s-au desfăcut în trei palate frumoase şi cu cele trei surori ale lui 
într-însele, pe care, după ce le-au dat nuca?” înapoi, le-au măritat şi s-a făcut mare 
ucurie şi veselie în toată împărăţia. 


încălecai p-o şa şi v-o spusei dumneavoastră aşa. 


Cotocilă împărat, Ban Mârtan 


poveste romanească 


A fost odată, şi e demult d-atunci, a fost un unchiaş şi-o babă. Au murit amândoi 
moşnegii şi a rămas numai un copil al lor. Copilul, mititel cum era, începu a icni de 
foame şi de sete; nu l-a lăsat Dumnezeu să piară, căci mai rămăsese cu el şi un mârtan. 


20 Te-au dat rodul muncii lor - gospodăriile 


Mârtanul se ducea dimineaţa la pădure şi- i aducea ba şoareci, ba rădăcini, ba păsări, 
şi, azi aşa, mâine aşa, până ce văzu ăl copil mare. Acum altă pricină. De unde până aci 
copilul şi mârtanul ţineau unul la altul, acum, copilul începu a chinui mârtanul; nu-l 
lăsa niam în pace. II trăgea de coadă, îl lua de urechi, îl încălţa cu ghioci de nucă şi 
câte şi mai câte drăcovenii. Mai la urmă, sbanghiul de copil îi legă mârtanului o 
custură*% de gât, şi- 1 goni în lumea mare. Dacă văzu aşa bietul mârtan, nu se lăsă şi o 
luă şi el razna prin pădure, şi, haidea-haidea, mereu înainte, ca cuvântul din poveste, 
înainte mult mai este. Tot umblând el aşa, cine ştie cât o fi umblat, se întâlni într-o 
bună dimineaţă cu vulpea. 

— Bună dimineaţa, cumetre, zise vulpea. 

— Muţumim dumitale, cumătră. 

— Da' un-te duci, cumetre? Ce-ai pe aci? 

— Ia, ce să am! lacă mi-am luat şi eu lumea-n cap de răul unui şui de copil! 

— Taaaci, cumetre! Ştii una cumetre? Dacă e vorba p-aşa tot îmi trebuie 
mie bărbat, nu mă iei tu pe mine? 

— De, eu ştiu ce să cred şi ce să zic! 

— Haide, de... nu te mai codi, că la mine nu te-o mai pune nimenea la muncă. 

— E... fie, hai, aşa să fie! 

— Bine, bărbăţele. Du-te înainte şi dai de vizuina mea, intră acolo, până 
viu eu. Mă duc să iau o spinare de găini, să facem nunta. 

Plecă mârtanul, umblă în sus, umblă în jos, dete de vizuina vulpii. Cum intră acolo, 
se puse să roază fulgi, că era lihnit de foame. Vulpea, mergând, se întâlni cu lupul. 

— Bună ziua, frati-meu! 

— Mulţumim dumitale, soru-mea. 

— Da' nu ştii ceva, măi frati-meu? Eu m-am măritat. 

— Taaaci, soru-mea, şi pe cine-ai luat? 

— He, he, am luat unul care merge cu sabia zorna-zoma. 

îl cheamă Cotocilă împărat, Ban Mârtan. 

— Mă duc să-l văz şi eu? 

— Bine, da' numai să iei seama; când te duci să nu-l strigi Ban Mârtan, că 
iasă la tine şi te taie cu sabia, ci să-i zici Coto - cilă împărat. 

— Bine, aşa să fac. 

Plecă lupul. Cum ajunse la vizuină, uită cum să strige, şi începu: „Băăă, Ban Mârtan. 
Mârtanul, când văzu atâta namilă de mare, începu a-l stropi şi a se-nfoia la el. Lupul, 
crezând că-l taie cu sabia, înlemni de frică. Vezi, prost lup! Ce să facă un biet pisic 
mic, huipit*% de foame! îi era frică bietului mârtan de atâta haia de mare. Lupul 
rămase smirna, iar mârtanul intră să roază la pene. Vulpea se mai întâlni şi cu ursul. 
îi spuse şi ăstuia să facă şi să zică tot ca şi lupul; dar, cum ajunse, o păţi şi ursul. 
Vulpea se mai întâlni cu porcul mistreţ. îl învăţă şi pe ăsta cum să facă şi cum să 
dreagă; dar păcatul îi gonea la fiştece pas. Uită şi el cum să zică şi rămase înlemnit 
lângă ceilalţi frăţiori. Vulpea umblă pe unde umblă, luă o spinare de găini şi se 
întorcea veselă şi bucuroasă acasă, să petreacă toată ziua şi să mai rupă şi din 
noapte, că de... avea şi ea acum bărbat, nu glumă, şi încă cu sabia la gât. Cum dete 
cu ochii de frăţiorii ei, o bătu Dumnezeu şi mai-mai că o sfecli şi ea cu aşa bărbat; dar 
când îi spuseră tărăşenia, că au uitat cum să-l strige, îi mai veni inima la loc. 

Ea îi sfătui să fie de treabă, că nu i-a cunoscut, şi: 

„Las' pe mine, vă împac eu”. Intrară în casă. Puseră masa. Se aşezară toţi pe lângă 

masă şi începură toţi a forfeca la găini de le mergeau fulgii. Mârtanul, după ce se 

săturase, începu a se linge pe trup, de... ca pisica, dar ursul zise lupului: 

— Măi frati-meu, ia uită-te, să vezi ce face? 

Se uită lupul: 

— Aoleoooo... frati-meu, ascute sabia să ne taie. 

Se uită şi ursul şi porcul şi se uită şi vulpea. Când văzură aşa ceva, le îngheţă inima 
la toţi. 

— Ce să facem, ce să dregem, să scăpăm d-aici? Ăsta ne omoară. 

— Hai să fugim odată toţi, zise vulpea, şi el până a băga de seamă, noi, he- 
he, ne-am dus. 

— Bine, aşa să facem. 

Când mârtanul se lingea mai cu chef, numai ce se pomeni cu ei: ţâşti, fugi pe uşă 
afar' şi p-aci li- e drumul! Mârtanul, văzând o zarvă mare, ieşi şi el afară să vază ce e 
şi cum. îşi uită el repede d- asta, căci, ce-i păsa, era sătul şi pace bună. Se mai dete la 
soare. Porcul, care se băgase în nişte bălării de lângă vizuină, nu putea să rabde 
nişte muşte, şi începu a fluştura din urechi. Pisicul, văzând frunzele mişcând şi 
crezând că e vreun şoarece, ţâşti! pe urechea porcului. Porcul, de frică că a sărit pe 
el să-l taie, începu: cuie, cuie, şi fugi din buruieni. Mârtanul, de frică, fugi pe tufan în 
sus. Ursul de sus, buf, sare jos, şi p-aci ţi-e drumul. Mârtanul se miră şi el ce să fie 
una ca asta! Se dete jos, se duse în vizuină, mai mâncă şi apoi îşi luă drumuleţul 
îndărăt, de unde venise, la băiat. 

Ajunse acolo, şi-l găsi însurat. Băiatul se bucură mult că-şi mai văzu mârtanul. Şi 
de-aci au trăit mult şi bine, şi băiatul şi mârtanul. 


împărătiţa pisică 
poveste romanească 


A fost odată ca niciodată; a fost un împărat vestit şi avea trei feciori. Când s-au 
mărit, le-a dat la fiecare câte trei sute de galbeni, să plece în lume şi să-şi facă 
fiecare rostul, cum s-o pricepe. 

Şi au plecat feciorii câte trei, de au mers domăindu-se*!* ba de una, ba de alta, 
până la o răspântie. Acolo s-au oprit: 

— lată, mă frate, glăsuieşte cel mare, să apucăm fiecare la câte-o parte, 
unde ne-o lumina mintea, şi, în cutare vreme, să ne întoarcem îndărăt, să ne întâlnim 
tot aici. Aşa? 

— Aşa! 

Şi au apucat fiecare pe câte o uliţă deosebită. S-au dus la câte un bâlci, au 
cumpărat cu banii câte ceva şi, la soroc, s-au întors şi s-au întâlnit în acelaşi loc. 

— Ce-ai cumpărat, nene? întrebă cei doi pe cel mare. 

— O droşcă:!!. E uşoară ca un fulg şi te poate duce unde ţi-e dorul. 

— Cât ai dat pe ea? 

— Trei sute de galbeni. Dar tu, frate? întrebă el pe cel mijlociu. 

— Am cumpărat o oglindă. 

— Cât ai dat pe ea? 

— Trei sute de galbeni. 

— Nu e scumpă? 

— Nu e! Oglinda asta are darul că, în clipa care te vei uita printr-însa, pe 


sfâtuindu-se 
caleaşcă 


dată îi vedea ce-i dori. Dar tu, prâsleo? 

— Am luat un măr. 

— Cu cât? 

— Cu trei sute de galbeni. 

— Nu-i scump? 

— Nu, pentru că are mare putere: când îi vedea un mort şi-i da cu măru 
ăsta-n cap, pe dată şi înviază. 

împărăteasa, ducând dorul fetelor, stăruise de împărat şi luaseră de suflet o fată 
frumoasă, frumoasă şi o crescuseră şi-o alintaseră mai abitir ca pe una din trupul lor. 
Şi numai fata asta mai rămăsese acasă cu împăratul şi împărăteasa. 

Aşa. La răspântia aceea, după ce vorbiră fraţii, ba de una, ba de alta, odată, ce le 
vine, se uită în oglindă. Poate că pricepeţi încotro îi purta gândul. în oglindă ce să 
vadă? Sora lor moartă-n lemnl şi preoţii veneau s-o ia. 

Chin şi vai pe bieţii voinici! Acu-i acu'. 

în pripă se urcă cu toţii în droşca cea vrăjită şi zboară ca gândul acasă, lângă patul 
moartei, înaintea preoţilor. 

Cum au sosit, ăl mic n-a pierdut vremea: i-a dat cu măru-n cap şi atunci, spre 
mirarea tuturor celor adunaţi, moarta a înviat; şi-a şters ochii şi a grăit: 

— Ti, măi tată! Da' ce somn greu am dormit! 

— Apoi ai fi dormit mult şi bine, de nu eram noi pe aici! ziseră cei trei frați. 

Şi ce să vedeţi dumneavoastră? Aşa le era de dragă, că le-a picat cu tronc la câte 
trei: s-o ia de nevastă şi mai multe nu. 

— Să mi-o dea mie, zicea cel mare, că de n-aveam droşca, nu puteam veni. 

— Ba mie, zicea cel mijlociu, că de n-aveam oglinda, n-o vedeam moartă. 

— Ba mie mi se cuvine cu drept cuvânt; că de n-aveam mărul, putea-ţi voi 
să vă uitaţi la droşcă şi la oglindă mult şi bine, grăia cel mic. 

Taică-său, ca să-i împace, le spuse: 

— Ştiţi ce? Pe Ileana, că aşa o chema, n-o dau la niciunul din voi. Să vă găsiţi 
neveste! 

— Unde şi cum? 

— Iată: aruncaţi în sus lucrurile aduse, şi ori să cadă fiecare în locul cu 
norocul. Acolo aveţi să vă găsiţi ursita. 

— Aşa? 

— Aşa. 

Şi le-au zvârlit. 

Droşca celui mare a căzut în curtea unui împărat, care şi el avea o fată frumoasă şi 
a făcut nuntă cu feciorul de care vorbirăm. 

Oglinda celui mijlociu căzu tot în curtea unui împărat, care şi el avea o fată 
frumoasă, de a făcut şi el nuntă. 

Feciorul cel mic însă, nici n-a ştiut unde i-a picat mărul. A plecat doar aşa în 
vânătoare, prin pădure. Şi vânează, azi, vânează mâine, până ce, într-o zi, zăreşte 
mărul cel vrăjit într-un tufan gros. S-a urcat să-l ia. Când colo, ce să vezi dumneata? 
S-a desfăcut tufanu până-n rădăcină şi au căzut mărul şi voinicul, în jos, într-o 
crăpătură a pământului. Acolo alta, şi mai şi! A dat vonicul paste satul maimuţelor. 
Alea l-au dus la împăratu' lor şi voinicul l-a întrebat pe împărat: 

— încotro s-o fi găsind, împărate, fata ursită mie? 

— Uite-o colo. 

Şi ce socotiți că i-a arătat? 

O lighioană mică cu capul rotund, botul scurt şi cu mustăţi. Avea dinţii mărunți şi 
ascuţiţi şi ochi mari şi vioi. Nici nu se alicial bine ce era şi se mileoşia lighioana aceea 


pe lângă feciorul de împărat, să fi zis că toată lumea e a ei. 

— Ptii, drace! Ce soartă am avut! Şi a început să plângă şi să tot stea pe 
gânduri. 

— De ce eşti trist, băiete? îi zise împăratul acela. Ăsta ţi-a fost norocul. 

Ce era să facă? Trebuie să asculte de cuvântul lui taică-său; şi-a luat lighioana 
aceea acasă, după el. I-era şi ruşine să se uite la ea. 

Aşa. Cum mergea spre împărăţia lui taică-său, printr-o poiană frumoasă, odată se 
pomeneşte cu lighioana că-i grăieşte: 

— Unde vrei să punem casa, voinice? 

— Apoi, răspunse el mirat, de ce să-ți spun, când n-am de gând s-o fac de- 
acum? 

— Fie. 

Şi-a plesnit nevastă-sa dintr-un bici, de s-au făcut într-o clipă, pe poiana aceea, o 
ereche de case de sticlă, tare mândre. 

Au stat ce-au stat în ele, şi pe urmă s-au dus la taică-său. Acu' el, lasă că cunoaşte 
uterea nevesti-şi, dar tot trist şi pe gânduri sta. 

— He, he! Tată! Ce soartă rea am avut! 

Mai trece ce mai trece, şi hotărăşte împăratul să facă petrecere mare, că mărita şi 
e Ileana tot cu un fecior de împărat. 

— S-aduceţi, măi tată, toţi, nevestele şi cu sculele 1 lor, să le văd aici. 

Şi s-au pornit toţi cu trăsurile şi cu odoarele spre împărăţia tatălui lor. 

Şi cum mergea feciorul cel mic cu lighioana în trăsură, tot ţinea nasu-n colo, de 
ciudă să n-o mai vadă. Da' ce să vezi, dumneata? Când era pe-aproape de palatul cu 
etrecerea, îşi mai aruncă voinicul ochii alături în trăsură, şi atunci ce vede, să nu 
crează ochilor! 

în locul lighioii, o cucoană frumoasă-frumoasă, mai frumoasă decât florile. 

Bucuria lui! Odată s-a-nseninat la faţă şi, vesel nevoie mare, a mers la nuntă. 

Acolo, lume după lume. Se uita cu mirare la împărătiţa cea mai tânără, că aşa 
minune nu se mai văzuse. Apoi nevestele celor doi fraţi cărau scule cu braţul, una- 
două, ca să le arate lumii. A celui mic ce să care? Că n-avea ce. Ea doar a mers drept 
la împăratul şi i-a trântit pe masă o nucă de aur. Şi atunci, să vezi şi să nu crezi! 

Au ieşit din nucă numai scule de aur, aşa de frumoase, că ale ălorlalte parcă erau 
trenţe pe lângă ale ei. 

Au petrecut ce-au petrecut şi pe urmă tată-său, când a văzut pe nora cea mică aşa 
de frumoasă, nu şi nu: să vază voinicia şi isteţimea fiu-său. Şi poate, ca să-l încerce, i- 
a spus vorbele astea: 

— O să-ţi iau eu nevasta! 

— Cum să iei tu, tată, pe nevasta mea? S-a mai pomenit aşa lucru? 

— Nu ţi-oi lua-o, băiete, dacă îi face isprava la care te-oi pune. 

— Ce? 

— Ia! Vezi dealul ăla de mărăcini? Până dimineaţă, să-l tai, să-l cureţi de 
mărăcini, să-l sapi şi să pui vie. Apoi tot în noaptea asta, să-mi dai struguri să 
mănânc. 

— Vai de mine! Pot face eu treaba asta? 

— O faci cum îi şti! Alminteri ştii ce te aşteaptă! 

Şi a început voinicul să tot stea pe gânduri, de nu-i tihnea nici îmbucătura de la gură! 

— Taci, Făt Frumos, zise nevasta, că fac eu tot ce ţi-a poruncit. Culcă-te şi, la 
ziuă, îi vedea. 

Şi a luat nevastă-sa un bucean 

maimuţele 
buceanul, s-au strâns ca frunza şi ca iarba, de au săpat până la ziuă dealul şi, ce-au 
făcut, ce-au dres, a avut voinicul de a dus până la ziuă lui taică-său şi struguri copţi: 

— Mare minune! a zis Măria Sa. Pe urmă a adăugat: Asta ai făcut-o; dar 
tot să mai faci una, ca să zic şi eu că eşti voinic. 

— Ce? 

— Vezi dealul-ăla cu mărăcini dinspre soare-apune, până la ziuă să fie 
curățat, pus cu grâu şi chiar pâine caldă să-mi aduci. 

Când aude şi asta, iar se întristează feciorul şi începe să plângă. 

— Taci, Făt Frumos, nu mai plânge, că fac eu şi trebuşoara asta, a strigat 
nevastă-sa şi - maimuţele ei - a făcut până la ziuă ce i s-a poruncit, de a adus 
împăratului şi pâine caldă de pe dealul cela. 

— Bună, bună şi asta, a zis împăratul; dar tot să mai faci una. 

— Ce? 

2 Să te duci, fiule, să-mi aduci, cum îi şti, tortița?!? din deştu-ăl mic, de la 
bătrânu-bătrânu- bătrânului meu. 

— Ei, acu, s-au dus boii-n fundu-văii! cum s-o mai fac eu şi p-asta? 

Şi iar s-a pus pe plâns şi iar l-a potolit împărătiţa. 

— Culcă-te şi taci, bărbate, că mai sunt şi eu p-aici. 

A chemat apoi împărătiţa pe toate maimuţele, şi niciuna n-a ştiut de ştirea tortiţei 
cu pricina. Num-a venit la urmă un maimuţoi şchiop: 

— De ce strigi, domnişoară? 

— He, he! Cum o să-ţi spui? Că dacă n-au ştiut ele ale zdravene; dar un 
şchiop ca tine? 

— Spune, că, de: nu ştii de unde sare iepurele. 

Şi i-a spus. Atunci maimuţoiul a sărit în sus de bucurie, aşa şontăcăind: 

— Ştiu eu unde e! Să vie Făt Frumos după mine! 

Şi l-a sculat pe împăratul cel tânăr de a încălecat pe maimuţoiu-ăl şchiop şi a mers 
mereu prin pustietăţi, până a dat de nişte locuri cu flori tare frumoase: 

— Uite, aici e tortiţa. Dacă vrei să ţi-o dea, să nu te-atingi de flori, voinice! 

Aşa a făcut, şi a luat voinicu de-a dus tortiţa lui ta-său: era bătută cu pietre scumpe; 
şi s-a bucurat 

împăratul cel bătrân, nevoie mare, şi l-a arătat la alţii. 

— Aşa voinic mai înţeleg şi eu! 

I-a încărcat apoi împăratul cu daruri multe şi mândre şi au plecat feciorul cel mic şi 
cu nevasta să petreacă, câte zilişoare or avea, în palatele lor de sticlă. Acolo nevasta iar 
s-a făcut lighioaie ca mai înainte. 

— Hi! asta nu-mi prea vine la socoteală, zicea feciorul împăratului şi tot 
cerceta şi se gândea: cum să facă să o aibă şi pe ea ca lumea, în toată vremea? Aşa. 
Şi într-o zi, se face că pleacă pe la părinți; dar se ascunde la fereastră şi se tot uită 
înăuntru. Atunci ce să vază? 

Lighioana aceea se dă de trei ori peste cap, şi aşa se despoaie de pielea ei cu păr 
mărunt şi se face o fată şi mai frumoasă ca înainte. Apoi pune pielea su' căpătâi şi se 
duce să aducă apă. 

Voinicul însă atâta a aşteptat. Fuga-n casă, şi-i bagă pielea-n foc. 

Atunci, să vezi, măricicăă... Doamne! 

S-a lăţit o duhoare şi-un miros de nu-l puteai suferi. Când a venit nevastă-sa de la 
apă, de departe i-a mirosit: 

— Hi, bărbat nesocotit! Ce-ai făcut? Dacă e din învăţuăltora, rău te-au 
povăţuit; iar de e din proisu-tău, prost cap ai avut! 

— Nu te supăra, nevestică dragă; că n-am făcut cu gând să-ți fac rău. 

— Gând, negând, bărbate; dar la bine nu te-a dus. Uite, d-aici înainte, eu m- 
oi face la loc, şi nevastă ca lumea n-ai să mai vezi cât îi lumea şi pământul... 

Şi aşa. S-a dat de trei ori peste cap şi s-a făcut lighioaie la loc. De-acum era pisică 
licită*2 şi pisică a rămas de-atunci. 


Femeia şi maimuţele 
poveste romanească 


Odată o femeie foarte săracă măturând podeaua în casa moşierului a găsit trei 
monede de aramă şi s-a bucurat. „De mult n-am mai mâncat supă de morcovi” şi-a spus 
ea. „Astăzi fericirea mi-a surâs. Am găsit aceste trei monede de aramă cu care pot să- 
mi cumpăr morcovi şi să-mi fac supă.” 

Mergea ducând coşul într-o mână, iar cu cealaltă se sprijinea într-un băț. Făcuse 
doar câţiva paşi, când deodată a zărit nişte maimuțe, care curând au înconjurat-o şi 
care-i cereau morcovi. 

— Dă-ne morcovi! strigau. Suntem lihnite de foame. 

Femeia avea o inimă ca o pâine caldă şi i s-a făcut milă de maimuţele flămânde. 
Aîmpărţit morcovii în două părţi şi o parte a dat-o maimuţelor. Au mâncat maimuţele 
partea lor şi mai cereau încă. Le-a mai dat femeia, dar maimuţelor tot le mai era foame. 

A văzut femeia că n-o scoate la capăt cu ele: în coş mai rămăseseră doar trei 
morcovi. Abia, abia îi vor ajunge pentru supă, iar maimuţele nu se potoleau, începuseră 
să se vâre în coş. 

Femeia s-a supărat, a împrăştiat cu băţul maimuţele şi a pornit mai departe. 
Maimuţele s-au urcat în copaci şi au început să o amenințe. 

— Aşteaptă, o să-ți pară rău că nu ne-ai dat toți morcovii! în noaptea asta 
vom veni şi te vom zgâria până te vom omori. 

S-a întors femeia acasă şi i s-a făcut frică, iar când s-a gândit că la noapte va muri a 
început să plângă în hohote. 

în acest timp tocmai trecea vecinul ei, Van U, cu vaca sa bălţată. Auzind-o plângând, 
s-a apropiat şi a întrebat-o: 

— Vecino, de ce plângi? 

Femeia i-a povestit ce i s-a întâmplat şi a început şi mai tare să plângă, iar Van U i-a 
spus: 

— Nu te teme, am să-ţi dau la noapte vaca mea bălţată, care este foarte 
nărăvaşă şi păzeşte foarte 

bine poarta. Când vor veni maimuţele le va ridica pe toate în coame, a spus Van U şi şi- 
a legat vaca în curtea sărmanei vecine. 

Femeia i-a mulţumit, dar când şi-a amintit din nou de maimuțe a început să plângă. 

Deodată aude: „Crabi vii. Cumpăraţi crabi!” 

Acesta este unchiaşul Sui, el prinde şi vinde crabi. 

în mâinile lui întotdeauna se găseşte un coş mare, iar în el se zbat crabii. A văzut şi 
unchiaşul Sui cum plângea biata femeie şi a întrebat-o: 

— Femeie, ce of ai pe inimă? De ce verşi lacrimi? 

— Ah? Nu mă mai întreba, maimuţele m-au ameninţat că vor veni la noapte 
şi mă vor zgâria până mă vor omori, i-a spus femeia. 

— Nu trebuie să te întristezi înainte de vreme, a liniştit-o unchiul Sui. Eu îţi 
voi dărui câţiva crabi. 

— O, crabii sunt nişte ființe extraordinare. 

— Pune-i într-o cofă cu apă. Maimuţele vor vrea să bea şi atunci crabii se vor 
agăța de ele şi apoi ţin-te, a spus el şi a scos din coş cinci din cei mai mari crabi. 

S-a liniştit puţin sărmana femeie. A început să mănânce supă de morcovi, dar din nou 
şi-a amintit că la noapte vor veni maimuţele şi lacrimile au început să-i curgă pe obraji. 

Deodată vede trecând pe drum un negustor cu un sac. Acesta s-a oprit şi a întrebat-o: 

— De ce plângi, soro? 

I-a povestit femeia necazul ei, iar el i-a spus: 

— Nu fi tristă, te voi ajuta. 

Şi a scos din sac un ac lung şi ascuțit. 

— a acul şi înfige-l în prag. Maimuţele vor călca pe el şi nu vor merge mai 
departe! 

A lăsat acul şi a plecat, iar femeia plângea întruna fără să se mai oprească. 

— Ei, mătuşico, ce s-a întâmplat? a auzit ea vocea lui Li-ba, care trăieşte 
tocmai la marginea satului şi împleteşte rogojini pentru moşier. 

— Am dat de belea, spuse printre lacrimi femeia. N-am vrut să dau toți 
morcovii maimuţelor şi ele m-au ameninţat că vor veni la noapte şi mă vor zgâria până 
mă vor omori. 

— Nu mai plânge, ia rogojina mea, uită-te cât este de netedă şi pune-o pe 
scară. Maimuţele nu se vor putea urca pe ea, pentru că este foarte alunecoasă. 

I-a mulţumit femeia lui Li-ba şi a hotărât să facă aşa cum i-au spus toţi. A legat lângă 
poartă vaca nărăvaşă a lui Van U, a pus crabii unchiului Sui în putina cu apă şi a 
aşezat-o în curte; în prag a înfipt acul cel lung, rogojina a pus-o pe scară, iar ea s-a 
ascuns în beci şi a început să aştepte. 

Iată, s-a întunecat de tot, pe stradă s-au auzit tropăituri şi ţipete. Erau maimuţele în 
goană. Au deschis poarta, iar vaca pestriță, când a dat cu capul, a ridicat deodată trei 
în coame. Au vrut ele să se urce pe scară, dar aici, rogojina era alunecoasă nu puteau 
deloc să se urce, se rostogoleau în jos. 

Au obosit maimuţele şi li s-a făcut sete. Au văzut în curte putina cu apă, au băgat 
capul, iar crabii le-au apucat de nas. 

Maimuţele au urlat de durere. 

Au fugit spre poartă, iar vaca a mai ridicat trei din ele în coarne. S-au speriat 
maimuţele şi alergau fără rost prin curte. 

S-au urcat apoi pe gard şi pe aici îţi este drumul, iar femeia a ieşit din beci şi era 
fericită că a scăpat de maimuțe. 


Mihăluş cel jucăuş 
poveste romanească 


Trăiau odată, într-un sat risipit prin munţi, o mamă cu feciorul ei Mihăluş. Taica se 
prăpădise cine ştie cum şi biata femeie trăia din ce putea, crescându-şi feciorul care se 
dovedea isteţ la minte 
şi frumos cum altul nu-i. Şi mai avea Mihăluş, că ăsta îi era numele, un dar nepreţuit: 
juca de rupea pământul nu alta, nu numai cu feciori de două ori mai înalţi ca el, ci şi 
cu moşnegii cei fără seamăn la joc. Vorba ceea: 


M-a făcut mama la foc, mititel şi bun de joc! 


Toate bune şi frumoase, până auziră şi ei, în risipitura aceea de sat, că pe 
frumoasa Mălina, fiica împăratului, ar fi furat-o nişte zmei. Atât i-a trebuit lui 
Mihăluş, ca să-i vină dorul de umblat hai- hui, în căutarea gâlcevei cu zmeii. Numai 
că biata maică-sa, o fi ştiind ea ceva de se pusese luntre şi punte să-i scoată din 
minte gândul şi pofta asta. Până la urmă, n-avu ce face. îi puse în traistă merinde şi 
cu lacrimi în ochi îi zise: 

— Dragul mamei Mihăluş, pe unde-i umbla, calea n-o să-ţi fie uşoară. Tu să 
te-ncrezi numai în darurile tale şi nu în darul de la alţii, că nu se ştie ce ţi-or da. lar 
când ţi-o fi greu de tot, strigă-mă cum mă strigai în somn când erai pruncuţ şi visai 
urât. 

Mihăluş luă sama la cele spuse şi cu frunza-n gură, cântându-şi de câte toate, dur, 
la vale pe ponorul muntelui, cale lungă să-i ajungă. Dar nici nu trecu bine de ultima 
casă a satului, că ajunse din urmă o bătrână ce se trudea sub o sarcină de lemne de 
trei ori mai mare ca puterile ei. Să mai stea Mihăluş pe gânduri?! Nu! înşfacă sarcina 
şi întrebă pe bătrână un' să i-o lase. Şi merseră ei ceva alături, vreme în care bătrâna 
s-apucă să-l descoase ce cale şi-a ales, iar flăcăul îi spuse că merge şi el ca toţi de-o 
seamă să-şi cerce norocul. 

— Bun ai fost la inimă cu mine, flăcăule - zise bătrâna - şi plată n-am cum 
să-ţi dau. Ştiind însă unde te duci, află că Mălina, pe cât e de frumoasă, pe atâta e de 
iscusită în a lua minţile feciorilor. Şi ca să nu te duci chiar cu mâna goală de la mine, 
nu uita, să nu iei de la zmei când îi vei răpune, şi eu cred că ai să fii tu acela, decât 
un singur lucru, cel care ţi-o fi mai de trebuinţă atunci. Să nu te lăcomeşti! 

Şi mulţumi flăcăul şi pe-aici ţi-e drumul, tot la vale pe piciorul muntelui. Şi 
mergând el şi mergând, deodată, când pâraiele muntelui se ascunseră parcă în 
pământ, într-o risipitură de stânci, numai ce îi iese-n cale un zmeu. 

— Hei, Mihăluş, cum treci tu cântând pe-aici şi nu-mi dai samă? 

— Dar pentru ce să-ţi dau sama, zmeule? zise Mihăluş. 

— Pentru că mi-ai călcat hotarele! răcni zmeul. 

— Să-mi fie cu iertare, zise Mihăluş, dar nu le-oi fi văzut. 

— Nu le-ai văzut?! Ai să le vezi acuma! şi sări la el. 

— Se vede că vrei să ne cercăm puterea, zmeule. Eu vreme de asta nu 
prea am, şi-apoi cum nici paloş, nici buzdugan nu mi-a dat mămuca, n-am la ce mă 
cerca cu tine decât la joc. Te prinzi? 

Dar nu-l lăsă pe zmeu să spună „da” că, punându-și frunza cum trebuie în buze, 
porni pe-o ciobănească măruntă, dar nu iute. Zmeul râse şi pomi şi el. Dar Mihăluş 
trecu îndată pe-o feciorească şi cât văzu că zmeul vrea pace porni şi-o bătută de cea 
îndrăcită. Că şi copacii ce se mai agăţau de câte-un clanţ de stâncă îşi ieşiră din 
rădăcini şi tropăiau, cât despre stânci şi izvoare ce să mai vorbim? 

Cu sufletul la gură, zmeul se ruga de Mihăluş: 


Mai domol, bre Mihăluş, că-mi dau sufletul acuşi! 


— Asta şi vreau, strigă Mihăluş, asta şi vreau! 

Şi aşa se şi întâmplă. Ziceai că s-au spart stâncile şi a crăpat pământul să-i înghită, 
aşa plesni zmeul de ostenit şi abia mai putu să sufle către flăcău: 

— Mi-ai venit de hac, Mihăluş, ia tot ce-i al meu şi du-te în calea ta. Ţi-o 
veni şi ţie cineva de hac pe unde mergi! 

Mihăluş se repezi spre calul zmeului, dar amintindu-şi sfatul babei, se opri la vreme 
şi chibzui: 

— Ce-mi trebuie mie cal?! Sunt uşor la mers. Şi buzdugan pe umăr dacă n- 
am cal e cam anevoie de dus. Ei, iar paloşul? Aşa o sculă e bine să ai asupra ta la 
vreme de nevoie. 

Şi luă paloşul. 

Cu frunza-n gură, cântând să-i ţie de urât, şi cu paloşul la şold, merse Mihăluş şi nu 
prea merse, până ce la o zare de foc zări pe cine altul decât pe zmeul cel mijlociu. 
Când se-apropie flăcăul, zmeul tocmai terminase de pârpolit un ditamai bivolul. 

— He, he, he, bun-ajunsa, flăcăule! Tu numai Mihăluş oi putea fi dacă-ai 
trecut nevătămat de frate-miu cel mic. L-ai răpus, aşa-i? Se vede că l-ai răpus, că-i 
porţi paloşul. Dar de mine nu treci tu. la, şezi colea până termin de mâncat, că ţi-oi da 
eu răsplata! 

— De şezut, am să şed, zise Mihăluş, că-s ostenit. lar dacă mi-i da şi mie o 
bucată de friptură ți- oi mulţumi. 

— Ia acuma, zise zmeul, cât mai vezi, că mie mi-e tare foame! 

Flăcăul tăie o halcă de carne şi mai tăie una şi încă una. 

— Se vede că eşti tare flămând şi oi fi şi viteaz dacă te ospătezi cu atâta 
carne, înainte de lupta cu mine. 

De unde să ştie zmeul că Mihăluş tăia numai carnea, n-o şi mânca. El înfuleca de 
zor şi terminând cam cu grabă bivolul, se bătu pe pântece, mulţumit, şi-i zise lui 
Mihăluş: 

— Ei, acu, că ne-am pus burta la cale, să ne ridicăm! Să te sfârşesc până 
nu mă ia somnul şi să mă tai tu hoţeşte. 

— La asta nici nu m-am gândit, făcu Mihăluş, tu m-ai ospătat şi eu să te tai 
în somn? Cum vine asta?! Numai că eu n-am mâncat partea mea; îngăduie oleacă. 

Şi s-apucă să mănânce pe îndelete. Zmeul aţipi. Şi din când în când se trezea şi-i 
striga lui Mihăluş: 


Hai, voinice, gata eşti? 

Când oi fi să mă trezeşti! 

Iar Mihăluş îi răspundea: 

— Acuşi, acuşi! 

Iar în ziuă, când îi era somnul zmeului mai dulce, strigă cu bucurie mare flăcăul: 

— Hai, zmeule, că-s gata! 

Zmeul sări în picioare ca bolovanul, chior de somn şi năcăjit. Mihăluş puse frunza 
la gură şi răcni: 


Una, două, trei! 

Brâul, măi flăcăi! 

şi s-apucă să dârlâie un brâu îndrăcit. Până să se dezmeticească zmeul şi sălta 
prins cu Mihăluş de brâu. Tropoteau amândoi de se năruiră câţiva munţi din jur. Cât 
să fi ţinut brâul cela nu ştiu, dar Mihăluş cântă şi jucă până-l slei pe zmeu. Ce să mai 
scoată paloşul, abia avea suflare să se roage de Mihăluş: 


Schimb-o, frate Mihăluş, că-mi dau şi eu duhu' acuşi! 
Dar cum s-o schimbe Mihăluş, când asta îi era puterea?! 
Lasă-mă, flăcăule, ia-ţi calul şi armele! 


striga zmeul, iar Mihăluş îi tot da cu: 
Ba de brâu eu nu mă las, pâri nu te-oi vedea în nas! 


Pâri mi-i da încredințare unde-i frate-tu cel mare! 
Şi iar punea frunza la gură şi iar răcnea zmeul printre icneli: 


Pe cel mare nu-l găseşti, dar pe mine mă sfârşeşti! 

Zicând asta şi căzu la pământ. Mihăluş sări în lături, îi puse paloşul la gât şi-i spuse: 
— Eşti mulțumit, zmeule? M-ai ospătat, eu te-am jucat. Acum treaba s-a 
sfârşit. Zi-i unde-i frate- tu cel mare ca să nu te tai! 

ar zmeul se rugă: 

— Lasă-mă viu, flăcăule! Te-o duce calul la frate-meu! 

Chiar asta voia Mihăluş să ştie. Sări pe cal şi-n urma lui zmeul îşi dădu duhul. De 
tăria bufniturii, de nu i-ar fi fost iute calul la pas ar fi rămas Mihăluş prins între stânci 
pe viaţă, cu tot cu zmeu. Dar nu i-a fost să fie aşa, ci să bată drum lung. 

Şi cât s-aruncă şi soarele pe cer, la locul său, că stătuse să-i vadă pe cei doi jucând, 
Mihăluş se şi văzu într-o poiană, unde se hârjoneau, cine credeţi? Zmeul cel mare şi 
Mălina. „Ştia ea ceva, îşi zise Mihăluş, bătrâna cu lemnele de mi-a spus ce mi-a spus 
de Mălina şi apucăturile ei! Acu' să te văd, băiete!” Cei doi se opriră: 


Ăsta n-o fi Mihăluş, 

Mihăluş cel jucăuş? 

ziseră cei doi. lar Mihăluş le spuse că e chiar el şi-i întrebă cam ce fac ei pe-acolo. 

— Ce facem, ce nu facem, se burzului la el zmeul, tu ne-ai stricat joaca 
şi pentru asta ai să-mi dai socoteală. 

— Numai pentru atâta te mânii, zmeule? Gândeam că pentru cei doi frați 
pe care ți i-am răpus. Ori de ei nu-ți pasă? 

— Nu-mi pasă, că proşti trebuie să mai fi fost să se lase bătuţi de tine. 
Scoate paloşul să nu zici că te tai pe negândite! 

— Ba, nu l-ai scoate deloc, râse Mihăluş, ci mai bine facem în trei un joc. 

— Ce joc, iscodi Mălina, aşa într-o doară. 

— Hm, făcu zmeul, să te vedem! 

Şi Mihăluş n-aşteptă mult. Puse frunza la gură şi nu uită să strige: 


_Hai la horă, măi băieţi, care vreţi, care puteţi, care nu, nu vă ţineţi, că de mine 
rămâneţi! 


Stătură o clipă în cumpănă, zmeul şi Mălina, dar cântecul lui Mihăluş şi tropotitul 
lui nu le îngădui să se uluiască prea mult. Fata la mijloc, şi prinsă de cingătoare. 
Frământară iarba, de nu ştia biata ce-or avea cu ea, ce rău le-o fi făcut. Nededat cu 
asemenea bucurii pământeşti, zmeul începu să gâfâie şi să strige: 


Conteneşte-ţi fluiera, că-mi plesneşte inima! 


Dar Mihăluş o ţinea întruna: 
Ba, că eu oi fluiera până fata mi-o vei da! 


Şi atunci zmeul răcni: 
Fata ia-o de-i a ta, dar termină bătuta! 


însă Mihăluş nu termina şi pace; ar fi vrut şi el să afle cam ce era în căpuşorul 
Mălinei de se hârjonea cu zmeul. N-aşteptă mult şi o auzi strigând: 


Mihăluş, măi Mihăluş, dragul lelii jucăuş, m-o da zmeul nu m-o da, dejucat oi mai 
juca! 

Că pe zmei i-ai doborât tu, dar pe mine nu şi nu! 

Şi prinse a sări, de ziceai că cineva i-a pus jeratic sub tălpi. Zmeul căzu la pământ 
ca un sac cu tărâţe, dar fata nu se lăsa: 


Nu te da, nu te lăsa, până nu mă-i câştiga! 


„Asta-mi eşti, îşi zise Mihăluş, bine.” Şi-o dădu pe-o învârtită. Ameţiră copacii 
privindu-i, iarba luă foc sub picioarele lor, dar ei să se oprească nici gând. Şi deodată, 
Mihăluş se trezi legat burduf la picioarele fetei. Ce se-ntâm-plase? Mălina îşi 
desprinse bârneaţa, o aruncă spre Mihăluş, ca pe-o legătoare. Ce mai? îl răpuse. 


Ei, băiete Mihăluş, acu să te văd, acuş! 


Ce să-l mai vadă? Legat burduf? Aştepta bietul Mihăluş să-i ia zmeul capul şi alta 
ce? Şi nu mai văzu nimic. Când se trezi era atârnat ca un sac într-o creangă de copac, 
cetluit în brâneaţa fetei. Se uită înjur. Calul păştea liniştit în poiană, al lui. Paloşul îi 
era la brâu, dar legat bine. Cei doi nicăieri. Ce să fie asta? Se zbătu el ce se zbătu, 
dar nu putu face nimic. Şi i se făcu frică şi îşi aduse aminte de maică-sa. O chemă. Un 
şoarece alb chiţcăi la urechea lui: 

— Spune-i calului să vie aproape, să nu-ți rupi gâtul când te-oi dezlega. 

Mihăluş chemă calul şi se trezi în şa. Şoarecele, nicăieri! Ce să-l mai caute? După 
fugari, băiete, că aşa ceva nu s-a întâmplat multora, să-i lege o fată. Şi-i ajunse. 

Zmeul se făcu mototol de teamă că Mihăluş o să cânte iar şi fata o să se prindă în 
joc şi-o să-l ia şi pe el. Şi chiar aşa se întâmplă. Mihăluş începu să cânte, iar Mălina îi 
strigă: 


Dejucat aş mai juca, tu bârneaţa de mi-i da, să-mi strâng mijlocul cu ea! 


-o dădu flăcăul şi cum i-o dădu, porniră jocul. Dar acu' Mihăluş ştia cu cine are de- 
a face. Aşa că porni un căluş. Asta numai feciorii cei vrednici erau în stare să-l joace. 
Fata se dădu: 


Las-o moale, Mihăluş, că eu sunt a ta de-acuşi! 


Auzind asta, Mihăluş conteni. înşfacă mireasa şi pe cal. Zmeul mai zise ceva în 
urma lor sau nu mai zise, cei doi n-avură vreme să audă. îi ajunse doar din urmă, la 
ieşirea dintr-un codru o pală uşoară de vânt. Se vede că plesnise zmeul, dar ei erau 
deja departe să mai audă vuietul. Şi când răsări luna se aflau pe-un mal de apă. 

— Să şedem oleacă aici, zise fata. Că tata poate să mai aştepte, cum a 
aşteptat şi până acum. 

Şi aşa făcură. Se lăsară la odihnă. Dar peste noapte se trezi Mihăluş muşcat de 


obraz. Sări 
speriat: 

— Ce-i? 

— Scoală, chiţăi şoarecele cel alb, cine ştie de unde apărut. Ţi-a fugit nevasta 
cu cal cu tot. 

— încotro? întrebă Mihăluş, în vale sau în deal? 

— Pe râu, în jos, răspunse șoarecele. 

Şi flăcăul puse frunză la gură şi începu a jeli. Auzi râul şi auziră stelele. Râul se 
tulbură şi se îmflă, stelele plânseră cu lacrimi aurii. Plânseră şi arinii cei de pe mal, de 
le căzură frunzele ca toamna. Şi fugara auzi. Calul i se împotmoli în frunze şi-n 
fărâmături de stele. Râul o chema înapoi cu plânsul lui. Şi se întoarse fata plângând. 
Flăcăul dădu s-o îmbrăţişeze. 

— Taie-i capul, şopti şoarecele, nu te-ndura! Numai aşa o scapi! 

Aşa făcu Mihăluş. Şi cum sări deoparte capul Mălinei din trup îi ieşi un şarpe care de 
ce ieşea se tot mărea cât un balaur. Şi-l înghiţi pe Mihăluş. Dar şoarecele de colo, 
calului: 

— Ţine-l în copite, că-i rod eu coada. 

Aşa făcură şi-n-dată ieşi Mihăluş viu şi nevătămat din trupul balaurului, iar şoarecele 
nu-l lăsă să mai zică ce şi cum: 

— Acum taie-i şi şarpelui capul şi cu sângele lui unge gâtul Mălinei să-ți faci 
mireasa la loc! 

Se grăbi Mihăluş cât putu de tare şi se trezi Mălina de parcă n-ar fi fost moartă 
niciodată şi-l 
îmbrăţişă cu dragoste: 

— M-ai scăpat, flăcăule! Ăsta era răul meu! Acum oi fi a ta până la moarte. 
Du-mă la tata, ca să- ți iei răsplata. 

Şi porniră. 

Ce să vă mai spun despre bucuria împăratului şi-a împărătesei că numai pe Mălina o 
aveau şi o crezuseră moartă. Porunciră nunta fără să-l mai descoase pe Mihăluş ce şi 
cum făcuse de o scăpase. Dar în timpul ospăţului, înainte de-a se porni hora miresei, 
flăcăului îi veni dor de maică-sa. Şi cum îşi luase nevasta de mână şi văzu sărind din 
sânul ei şoarecele alb de care cam îşi uitaseră cei doi. Sări, se dădu de trei ori peste 
cap şi era? Da, aşa cum v-aţi închipuit, nu era altcineva decât mama flăcăului, care 
găsise ea cu cale să-şi ajute feciorul. 

Cât despre nuntă ce să vă mai spun?! Nu vedeţi ce fac picioarele mele când 
povestesc despre Mihăluş? Ei, aflaţi că de la nunta lui aşa am rămas. îmi iau foc tălpile 
când îmi aduc aminte. 


Cei trei feciori şi Cela fără nume 
poveste romanească 


Pe vremea când norocul se afla peste ape şi munţi, peste mări şi ţări, şi îmblând în 
căutarea lui feciorii nu se-ntorceau acasă până nu şi-l aflau, pornise şi Ionuț, un fecior 
de crai, să şi-l afle. Taică- su îi dădu un cal mâncător de jăratec şi vrednic la drum. Atât 
de vrednic încât în ziua dentâi Ionuț şi străbătuse o ţară. Când să se facă seară îi ieşi în 
cale un om. Nici prea tânăr, dar nici bătrân. Şi care- i ceru, fiindcă şi el pleca la drum 
lung. Să-l ia alăturea pe armăsar. lonul zise că nu, dar cum zise, se îmbăţosă, se ridică 
în două picioare şi-l zvârli pe flăcău cât colo. Se miră Ionuț de treaba asta, dădu să se 
urce diu nou. Se urcă, dar armăsarul se scutură din nou de povară. Nu mai ştia flăcăul 


ce să creadă. Omul sta la o parte şi nu zicea nimic. Ba zise: 

— De ce nu vrei să mă iei lângă tine în şa? 

— Aşa mi-a zis taica, să nu iau pe nimeni lângă mine, răspunse flăcăul, şi eu 
din vorba tatei nu ies. 

— Păi suie-te, ce mai stai? Te prinde noaptea pe drum! îl îndemnă drumeţul. 
Suie-te dacă ţi-o spus tata aşa. 

— Nu mă mai sui - spuse flăcăul - dacă nu te iau şi pe mata. 

— Aşa? făcu drumeţul că se miră, păi mă sui. 

Şi sări în şa şi cum sări în şa drumeţul, se şi avântă armăsarulla drum, că până să 

se facă noapte 
şi trecură încă o ţară şi o mare şi un colţ de pădure. Şi poposiră într-o poiană încare un 
alt drumeţ, 
tânăr ca şi Ionuț, se aşeza la un foc tocmai pregătit. îşi dădură sară bună şi văzură cum 
flăcăul pune o săgeată în arc, auziră vâjâitul săgeţii şi pân' să vadă încotro a slobozit 
feciorul săgeata se şi treziră cu un mistreţ zburlit în poiană, care se prăbuşi la 
picioarele flăcăului cu arcul. 

Flăcăul junghie mistrețul, îl puse în proţapul pregătit, înteţi focul şi până să fie gata 

friptura află 

ce căutau la drum Ionuț şi drumeţul care-l însoțea. Din vorbă-n vorbă aflară şi ei că 
pe feciorul cu arcul îl chema Călin şi că plecase ca şi ei în căutarea norocului şi a 


unei mirese,dacă ogăsi. Şi 
cât 

vorbeau ei aşa, toată poiana se umplu de mirosul cel bun al fripturii. Călin îşi tăie o 

halcă şi s-apucă 


să mănânce. Cei doi stăteau şi se uitau şi nu le venea să creadă ochilor. 

— Dă-ne şi nouă câte o bucată - îndrăzni drumeţul - ne dai? 

— Nu, răspunse Călin, se poate să plecați la drum fără merinde? 

— Atunci, îndrăzni Ionuț, dă-ne arcul tău să facem rost. 

— Arcul meu, se miră Călin, arcul meu nu-l dau nimănui! 

— De ce, întrebă iar Ionuț, ţi-e teamă că l-om strica? 

— Nu, zise flăcăul, nu mi-i teamă. Dar n-am decât trei săgeți şi taica mi-a 
spus că săgeata n-o pot folosi decât o dată. De asta nu vi-l dau. 

— De asta?! se miră drumeţul. 

Şi cum se miră, mistrețul învie de parcă n-ar fi fost niciodată săgetat şi ucis şi parcă 
nu i s-ar fi tăiat nici halca pe care o înghiţise Călin şi cum se trezi, o zbughi în codru. 

Şi Călin şi Ionuț rămaseră cu vorbele în gură de asemenea ispravă. Călin baremi sări 
popâc în picioare şi dădu s-o ia la goană. 

— Ei, ce zici, întrebă Ionuț, care bănuia de ce fuge mistrețul, te-ajutăm să-l 
aduci înapoi? 

în loc de alt răspuns, Călin întinse arcul. Şi cum îl luă în mână Ionuț, mistrețul se şi 
întoarse şi prinse a sfârâi în proţap. 

Ospătară cei trei ca fraţii de drum şi când prinse a se ridica luna, auziră zvon de 
fluier. Ascultară în tăcere, până când, din desimea codrului, fluierul răsună tot mai 
aproape şi-şi făcu apariţia un fecior cu mersul mlădiei şi cu fluierul la gură. 

— Sara bună, spuse el, pot să stau cu voi lângă foc? 

— Poţi, răspunseră cei trei şi-l ospătară cu carne apoi începură a-l descoase 
cine e şi unde merge. 

— Păi merg şi eu ca tot flăcăul în căutarea norocului şi-a unei mirese şi ca să 
nu-mi fie urât la drum, tăicuţa îmi dete fluierul ăsta, care cică ar avea şi puteri ascunse, 
da' eu n-am cercat, mi-a fost de ajuns că am ce lua la drum. 


Ca să-l cerce, flăcăii îi cerură într-un glas fluierul. Vi orei, că aşa îl chema pe flăcăul 
cu fluierul, le răspunse: 

— Cu mare bucurie, numai să cântaţi mai bine ca mine. Bine am zis? 

— Bine, făcu drumeţul şi luând fluierul îl duse la buze şi începu o istorie cu 
trei fete de împărat furate de zmei şi duse în castelul cu trei turnuri albastre şi- 
nconjurat cu râu de aur. 

Flăcăii ascultau cu sufletul la gură. Şi când drumeţul tăcu, tăcură şi ei multă vreme 
până ce, primindu-şi fluierul, Viorel întrebă: 

— Noi iaca, am spus cine suntem şi încotro ne îndreaptă inima, dar 
dumneata nu ne-ai spus. 

Cine eşti? 

— Eu, dragii mei, nume n-am, voi ziceți-mi cum vreţi. Am plecat şi eu în 
lume că ăsta mi-i datul, să merg cu flăcăii care-şi caută norocul, să le stau aproape 
când or avea nevoie de mine. Asta- i tot! Dacă aveţi nevoie de mine, merg cu voi, de nu, 
rămân aici s-aştept. 

— Ba avem, se grăbiră să spună într-un glas flăcăii, cum să nu! 

Se bucură Cela tară nume şi cum se făcuse bine noapte, se culcară. Ionuț lângă 
Călin, lângă Călin Viorel, lângă Viorel Cela tară nume. Şi abia de aţipi Viorel, că şi văzu 
în vis cetatea cea cu turnuri albastre şi-nconjurată cu brâu de aur. Şi în fiecare turn 
plângea o fată frumoasă, iar la poala turnului câte un zmeu fioros o îmbia cu daruri să-l 
ia de bărbat, dar fetele nu se-nvoiau nici în ruptul capului, ci numai plângeau şi cătau 
în lungul zării. Şi parcă cel mai tare plângea cea mică. Aşa plângea, că de mânie Viorel 
nu mai avu somn şi se perpeli până la ziuă, când se treziră şi ceilalţi să le spună visul şi 
să vadă şi ei că fetele erau şi-i aşteptau pe ei. 

Şi ştiind feciorii că nu colindă lumea de dorul lelii se şi porniră la drum şi mai 
merseră ei cale lungă până se văzură în faţa unui munte nalt-nalt şi drept cum îi 
paharul. 

— Ce ne-om face, întrebă Ionuţ pe Cela fură nume, l-om putea trece? 

— L-om putea, le răspunse acesta, mai întâi însă ne-om hodini. 

— Să ne hodinim? se miră Ionuț, cum să ne hodinim când fetele ne-aşteaptă? 

— Să vă hodiniţi, spuse Cela fără nume, că mâine avem drum greu. 

Aşa făcură. Cinară şi se culcară. Ionuț lângă Viorel, lângă Viorel Călin şi lângă el 
Cela fără nume. Şi la un ceas de noapte, Călin visă că toţi trei treceau printr-o 
câmpie cu flori şi florile toate cântau şi luceau de-ţi luau ochii şi Călin abia se putu 
trezi din vis aşa de tare ameţise de cântecul şi de strălucirea florilor. Şi când se 
deşteptă nu mai putu să adoarmă. Când se făcu ziuă îl întrebă pe Cela fără nume ce 
va să fie asta. Şi Cela îi răspunse: 

— De ajuns om ajunge şi pe-acolo, dacă veţi fi vrednici, dar vorba e acuma 
cum trecem muntele: v-aţi gândi vreunul? 

— Eu, zise Ionuț, cred că cel mai bine ar fi să trecem aşa: pe calul meu. Ce 
ziceţi? 

— Aşa să facem, ziseră Călin şi Viorel. 

Cela fără nume zâmbi. 

Aşa făcură. Urcară caii pe calul lui Ionuț, cal călare pe cal, călare pe cal şi 
deasupra Ionuț. Şi-şi îndemnă Ionuţ armăsarul şi se avântară în zbor. Ceilalţi trei 
priviră cu uimire întruchiparea asta fără pereche şi se puseră pe aşteptat. Abia într- 
un târziu, când răsare luna, îl văzură pe Ionuț în raza ei, venea ca vântul. Şi cum 
atinse pământul cum le şi strigă: 

— Haideţi sus că nu-i vreme de pierdut! 

— Timp de pierdut n-avem dar şi omul şi calul trebuie să se mai oprească 


uneori să se hodinească şi să cineze, zise Cela fără nume. 

Şi Ionuț descălecă. Noroc că cina era pregătită, că flăcăul adormea de-n picioare. 

— Iaca cine-i da zor cu plecatu, râse Cela fără nume, privindu-l pe Ionuț 
adormit. Acuma însă vorba e că tot noaptea asta om trece numai nu ştiu cum. Că uite 
viteazul nostru e adormit. 

— Şi ce dacă-i adormit? zise Călin, îl luăm între noi şi pornim. 

— Bine-ai gândit, zise Cela fără nume. 

Şi urcară pe cal. în față Cela fără nume, în spatele lui îl puseră pe Ionuț, în spatele 
lui Ionuț se urcă repede Călin şi la urmă de tot se urcă şi Viorel. Calul îi ridică în 
slava cerului şi în slava muntelui şi în slava stelelor. Şi zburau mirându-se de câte le 
arăta luna cu lumina ei blândă. Numai Ionuț dormea şi visă un vis ciudat, care-l făcu 
să se deştepte în grabă chit că tare-i mai era bine ţinut în braţe de Călin şi cu fruntea 
în spinarea caldă a Celui fără nume. Visă că treceau tuspatru printr-o pădure adâncă 
şi deasă, care în loc de copaci avea şerpi ce i se încolăceau pe grumaz şi pe şale şi de 
picioarele lui şi ale calului. Când se trezi uită de vis că văzu jos poiana în care lăsase 
caii. Coborâră şi ei lin lângă cai. Şi odată ajunşi pe pajişte adormiră cu toţii afară de 
Ionuţ. Când se treziră feciorul le spuse. 

— Asta să fie pădurea pe care am visat-o? Cea cu şerpi? 

— Asta-i, răspunse Cela fără nume, intrăm acum? 

— Intrăm, zise Viorel, că acuma şerpii dorm şi-i mai uşor. 

— Dar cum om face, întrebă Ionuţ să trecem prin încâlciturile lor, dacă-i 
trezim ne cuprind şi nu mai e scăpare. 

— Acum, zâmbi Cela fără nume, e rândul lui Călin. O să ne facă loc 
slobozindu-şi săgeata drept pe la mijloc. 

Şi aşa făcură. Numai un şuier auziră şi prin încolăcirea aceea de şerpi se deschise 
o boltă; pe- acolo trecură. Toată noaptea, în zori, tocmai ieşeau din pădure, şerpii 
vrură să se descâlcească şi să se ia după fugari. Era prea târziu, trecuseră de 
hotarele lor. Scăpaseră. într-o poiană şi prin mijlocul poienei trecea un râu, albastru, 
în care îşi scăldară obrazurile şi trupul ostenit de fuga prin pădure. Şi deodată văzu 
Călin poiana cu flori amăgitoare. Dincolo de râu. Şi era ca în vis. 

— Asta e, răspunse Cela fără nume, dar nu te pripi s-o iei de unul singur 
prin poiană, că mi te-or amăgi florile şi în locul tău om vedea un bondar ori un 
fluture, ca cei ce tot dau târcoale florilor. 

— Şi cum vom trece? întrebă Ionuţ. 

— Acu e rândul lui Viorel, răspunde Cela fără nume. O să cânte cum poate 
mai frumos, iar noi 
ne-om ţine după el privind numai în față şi nicidecum la florile cele mândre ale 
poienei. Până s-o zări palatul cel cu turnuri albastre şi brâul de aur. 

Şi zicând asta şi porniră, iar Viorel cânta cântecul cel duios învăţat de la Cela fără 
nume. De atâta dor se cuprinseră flăcăii, că nu mai priveau decât în faţă doar, doar 
or zări castelul cu fetele. 

Degeaba se mai frământau florile poienii şi cântau, flăcăii nu mai vedeau decât 
florile din palatul cel cu turnuri albastre. Şi Viorel care era în faţă zări castelul. 
Muţi o clipă de vedenia aceea şi mai- mai să-şi întoarcă feciorii obrazul spre flori şi 
acolo să rămâie. Dar dădură pinteni şi ieşiră de sub puterea florilor. Cum se văzură 
în poiană descălecară, iar Cela tară nume nu mai era cu ei. Era un bondar, care le 
spuse cu grai omenesc: 

— Lăsaţi-mă aici! Voi mai aveţi multe de isprăvit. O să mă căutați când v-o fi 
greu! 

Ce să facă voinicii? De-ar fi avut nume l-ar fi strigat, dar aşa tară... Luară drumul 


spre ţinta lor şi drumul se dovedi lung, nu era chiar aşa aproape palatul cum crezură 
ei. Pe seară abia i-au ajuns sub ziduri. Zmeii pesemne nu erau acasă. Că de sus, din 
turnuri fetele le-au strigat vorbe de întâmpinare şi le-au spus că zmeii-s după pradă 
şi acuşi e vremea întorsului acasă. Să le fure acum era şi nu era anevoie, dar drumul 
tot pe-acolo trecea, şi prin poiană şi prin pădure şi peste munte, or avea timp? Şi nu 
mai era lângă ei nici Cela tară nume. 

— Să rămânem la pândă, zise Viorel. 

Şi aşa făcură. Nu pândiră mult, că zmeii se şi iviră mânioşi nevoie mare că 
simţiseră miros de pământean prin sălaşul lor. Flăcăii, traşi la o parte din calea lor, 
se sfătuiră cum învăţaseră de la Cela fără nume. întăi ieşi Ionuț, pe calul său vrednic 
şi strigă zmeilor să le deie fetele ori să vină la luptă. Zmeii cum auziră ieşiră buluc. 
Ionuţ o luă la goană. Zmeii se înşirară în urma lui ca mărgelele pe aţă, numai bine 
să-i pătrundă săgeata lui Călin, ultima, dintr-o dată pe toţi. Parcă erau puşi la frigare 
zmeii, aşa arătau petrecuţi de săgeata flăcăului drept prin inimi. Şi aşa căzură morţi 
din şa. Dar cum căzură zmeii din şa, tot în clipita aceea căzură şi fetele într-un somn 
adânc. Până nu puse Viorel fluierul la gură, nu aflară niciun leac somnului acela de 
moarte. Şi-apoi fluierul e şi pentru joc, nu? Asta şi făcură flăcăii cu cele trei fete, ca 
a nuntă, nu alta! Iar când se făcu ziuă îşi luară fiecare câte un turn în stăpânire, 
desfăcură cetatea în trei părţi şi fiecare, cu turnul lui şi cu mireasa lui, porniră pe 
trei drumuri către casă. Fiecare la ai lui făcu nunta ca în poveşti, bucurându-şi şi 
ărinţii şi nevestele că se văd acasă. Numai ei nu se prea bucurau. Mereu îl visau pe 
Cela fără nume, în chip de bondar, în poiana cu flori amăgitoare. Şi dimineaţa le 
venea un dor de ducă, maică, de-l simțeau până în tălpi. 

De data asta primul pomi Viorel, cu tot cu cetatea lui de un tum. în vârful muntelui 
cel nalt îl ajunse din urmă Călin, şi el cu mireasa şi casa după el. Iar deasupra 

ădurii cu şerpi le veni în preajmă şi Ionuț. Când se văzură în poiana cu flori 
amăgitoare erau iarăşi tuspatru. Căci de cum coborâră în poiană, cetatea se întregi, 
cum fusese când au visat-o şi au văzut-o, iar Cela fără nume trecea de la o floare la 
alta trezind-o şi cum se trezea, fată se făcea, iar fluturii şi bondarii se făcură tot 
atâţia flăcăi. Ei, da, acuma se putea face nuntă iar. Şi nu trei, ci mii şi sute, câte 
erechi de tineri înviară din poiană. în capul mesei şezu Cela fără nume, bucurându- 
se ca un tată de feciorii lui şi de fericirea şi bucuria lor. 

Nunta ceea a ţinut cât viaţa, că cine s-ar fi putut opri din bucurie şi din veselie cu 
crai aşa tineri peste un neam aşa de tânăr şi cu un înţelept cum era Cela fără nume. 
Cât despre numele lui, ca să aibă şi el un nume îi spuseră: „Omule!” Dar numai cei 
din ţara aceea ştiau să-i spună aşa, încât Cela fără nume să li se ivească alături. 


ă cel zugrăvit şi cu obrăzar de 


poveste romanească 


Trăia odată, pe malul unui râu, un morar, cu puzderia lui de copii. Venea, nu-i 
vorbă, lume multă să-şi macine acolo grâul şi timpul şi poveştile. Că nu se putea 
plânge morarul că nu avea treabă şi chiar şi ceva stare. Dar tot ce lăsau oamenii 
pentru măciniş, abia de-i ajungea să-şi hrănească cei şapte prunci, patru feciori şi 
trei fete, şi aşteptau, şi el şi nevastă-sa, să crească mari şi să-i trimeată în lume să-şi 
afle fiecare norocul. 

Cum i-o fi chemând pe cei şase, n-am de unde să ştiu, că abia de-i ştia pe nume 
morarul şi nevastă-sa, dar pe cel mic ştiu că-l chema Vasilică şi că era foc de isteţ, cum 


sunt de obicei mezinii. Când îl cătai şi când nu-l cătai, era printre picioarele celor veniţi 
la moară, cu urechile ciulite şi cu ochii mari cât geamul ascultând poveştile pe care le 
tot înşirau ei. Şi mai avea Vasilică un obicei, pasămite gândind c-o să-i slujească la 
ceva, după cum auzise prin poveşti, avea, zic, Vasilică ăsta un obicei, că de-i da maică- 
sa fie un codru de pâine, fie o bucată de turtă, fie un colac, el fuga pe malul râului şi 
fărâmiţând o bucată din ce avea, deasupra apei, zicea: „Na-vă şi vouă, peştilor, că mi- 
ajunge cât mi-a rămas!” Şi azi aşa, mâine aşa, mai cu poveştile, mai pe malul râului 
Vasilică se trezi flăcăiandru şi văzu că numai el a rămas pe acasă. 

— Da' unde mi-s fraţii, mămucă? o întrebă el într-o zi pe morăriță. Că eram 
câţiva şi-acuma numai eu mi-s acasă. 

— Păi, unde să fie, răspunse ea cu jale, ca orice mamă, au plecat în lume să- 
şi caute norocul şi se vede că l-au găsit de nu s-au mai întors. 

— Păi, m-aş cam duce şi eu să-l caut, zise Vasilică. 

— Ba, dragul mamei, zise repede morăriţă, mută-ţi gândul, că tu ai să rămâi 
cu noi pe lângă moară, că, uite, suntem bătrâni şi mâine poimâne o luăm şi noi pe calea 
spre ceea lume şi rămâne moara în vânt. 

— Ba, mămucă, m-oi duce, zise Vasilică hotărât. 

Dar vorbele astea le auzi şi morarul, care se şi răsti către fecioru-su: 

— Poate vrei să te leg în podul morii şi să te fac de râs?! 

— Tătucă, vorba asta să n-o mai spui, că eu de dus tot m-oi duce şi până a fi 
vremea să nu mai puteţi dumneavoastră, eu m-oi şi înturna, ori poate unul din fraţii mei 
s-o îndura să vie înapoi. 

Şi zicând asta se duse pe malul apei, şi cum sta el chibzuind ce să facă să-şi împace 
părinţii şi dorul de ducă, din apa râului ieşi un păstrăv mare cât un om şi zugrăvit în 
toate culorile: 

— Nu mai stai pe gânduri, flăcăule! Du-te! Oi avea eu grijă de părinții tăi - 
grăi păstrăvul cu grai omenesc - cum şi tu ai avut atâția ani grijă de puii mei, hrănindu- 
i. Să ştii că eu sunt Împăratul păstrăvilor! Ține aripioara asta de la mine şi când vei 
avea nevoie de ceva, pune-o în palmă. Dar ține minte, când ai să priveşti aripioara, să 
te gândeşti numai la un lucru şi numai pe acela să-l ceri. Cum ai să te gândeşti la mai 
multe, cum n-am să te pot ajuta! 

Luă Vasilică aripioara fără să se mire prea tare, că doar auzise atâtea poveşti, şi se 
întoarse în casă. Când colo, ce să vezi? din posomorât ce era taică-su, morarul, şi din 
plânsă ce era maică-sa când le zise iar că el tot are să plece, cei doi îi zâmbiră şi parcă 
îi dădeau ei ghes să plece. 

— Măi Vasilică al tatei, am stat şi ne-am gândit, eu cu maică-ta, la vorba ta 
din urmă şi ne-am zis ca nu-i fi tu prost de-ai zis cum ai zis. Aşa că, uite, mă-ta ţi-a pus 
merinde în traistă, iar eu îţi dau binecuvântarea mea. Dar ţine minte că pe unde vei 
umbla să ai tot timpul în dreapta sau în stânga ta râul ista al nostru; că numai aşa o să 
avem încredințarea că nu ne-ai uitat şi c-ai să te-ntorci. 

De bucurie, Vasilică îi luă pe amândoi în braţe deodată şi-i săltă până în grindă şi-i 
sărută cu drag, spunându-le că oriunde o fi şi cu oricine o fi, când o simţi el că ei nu se 
mai află în putere, mort-copt s-o întoarce acasă. 

Şi ca să n-o lungesc şi eu, aici la început, şi nici el, o şi întinse la drum şi mergea 
parcă zbura, de dorul altor locuri, şi cu el se lăţea şi râul şi sălta parcă de bucurie. Pe 
la toacă şi ajunse la câmpie, întâlnind sate bogate şi lanuri întinse cu grâul până la 
umăr şi feciori care de care mai breji şi fete de-a mai mare dragul să le priveşti. Numai 
că pe Vasilică în altă parte îl trăgea aţa. Şi cum era tânăr, merse şi noaptea sub lumina 
lunii şi a stelelor, bucurându-se de câte i-s date să le vadă. Şi numai aşa, către ziuă, i se 
păru că aude glas de om îndemnând amarnic boii. Dar căruţă sau car în urma boilor nu 


s-auzea. „Măi, să fie - îşi zise Vasilică - se vede că blestemaţi boi mai are omul ista de- 
1 muncesc aşa.” Şi se luă binişor după ei, până ajunse în dreptul celui care, ce credeţi? 
ara în crucea nopţii. 

— Dar ce faci, bade, zise Vasilică, ari acuma când alţii seceră? 

Omul opri boii, oftă cu năduf şi zise: 

— Se vede că nu eşti de pe-aici, dacă nu-mi cunoşti blestemul. Că eu atâta 
fac, ar, de când mă ştiu prin locurile astea, zi şi noapte. Ar şi iar ar, dar nimic nu 
creşte în arătura mea. 

— Cum asta, se miră flăcăul, poate nu semeni, de aceea nu iese? 

— Cum să semăn, adăugă omul, că n-apuc să ajung în capul lanului cu 
brazda, că în capătul celălalt pământul se închide la loc de parcă nici n-aş fi trecut cu 
plugul pe-acolo! 

Mare mirare îl cuprinse pe Vasilică auzind una ca asta şi vru să vadă şi el cum se 
petrece asemenea blăstămăţie. Luă el, frumos, boii de coame, omul luă coamele 
plugului şi începură o brazdă. Dar până să ajungă în capul ogorului, Vasilică îşi 
aminti de aripioara păstrăvului, o puse în palmă şi spuse: 

— Să tragem brazda şi să rămâie cum am tras-o! 

Şi aşa se întâmplă. Ba, mai mult decât atât, prin locurile pe unde abia se mai vedea 
urma plugului, pământul se desfăcu arătându-se gras şi aburind. Până să se facă 
ziuă, terminaseră de arat şi dejugară, aşezându-se unul lângă altul pe hat. Şi, în 
lumina zorilor, Vasilică, văzu cu bucurie, că omul cu care arase pe noapte era chiar 
fratele său cel mai mare. La rândul său şi acesta îl recunoscu pe prâslea şi bucuria le- 
a fost mare. în vreme ce fratele mai mare îşi povesti necazul, iar cel mic îi spuse ce 
mai este pe acasă, în lanul ce numai îl araseră, crescu un grâu nalt şi plin în spic, şi 
care era numai bun de secerat. Se vede că de bucuria lor, că s-au întâlnit, crescu 
grâul, că de alta de ce ar fi crescut? 

— Apoi, bădie, zise Vasilică, ar cam fi vremea să seceri lanul, că-i prea 
mândru ca să-l laşi să se scuture. Eu te-aş ajuta cu dragă inimă, dar mă gândesc că 
mai am drum lung până să-i întâlnesc şi pe ceilalţi fraţi ai noştri, cum te-am întâlnit şi 
pe matale. 

— Mergi sănătos, prâsleo, zise cel mare, că de-atâta lucru, să secer un lan 
în pârgă, oi fi şi eu în stare. Şi nu uita, când o fi să te întorci acasă, cum ai zis, să 
treci şi pe la mine, c-oi avea şi eu ce pune în desagă pentru ei. 

Aşa că Vasilică îşi văzu de drum, iar fratele se apucă de secerat. Pe la amiază şi 
terminase. în vremea asta, ajuns departe, Vasilică dădu peste o femeie chinuindu-se 
să abată din calea râului, mânios aşa din senin, o tâlvură mare de pasări. Vasilică nu 
stătu mult pe gânduri, puse în palmă aripioara păstrăvului şi, până să-şi termine el 
gândul, râul se şi trase repede în matcă, iar femeia, săraca, de bucurie că-şi văzu 
păsăretul scăpat ca prin minune, rămase împietrită, bănuind că asta o fi vreo viclenie 
a râului, care avea să vină şi mai furios să-i înece puii. Dar şi Vasilică se uimi când îşi 
dădu seama că femeia, cu păsările ei, nu era alta decât sora lui cea mai mare, plecată 
şi ea în lume. Şi-i pricepu şi spaima. 

— Nu te speria, leliţă, zise el, că nu mai vine apa să ţi-i ia! 

— D-apoi, dragul lelii, aşa o fi, că, iaca, de nu mai ştiu când, tot cresc la 
pui, şi când se fac mari, ea aceştia, se umflă râul şi mi-i îneacă. De-mi vine să cred că 
acesta mi-i blestemul. 

— Ba, leliţă, râse flăcăul, de te-ai fi uitat mai bine la mine, m-ai fi crezut de 
la început. Nu vezi că eu sunt Vasilică, mezinul? 

— Ăraa... că bine zici! se boci de bucurie femeia. îmi zice inima că tu 
trebuie să fii, dar pas de-o mai aude după atâta năcaz. 


Ei, şi-şi povestiră ei ce şi cum, câte au făcut de când au plecat de acasă. Tăie soră- 
sa un puigan, cinară amândoi şi se culcară. în ziuă, când se trezi şi Vasilică, sora lui 
dej a îi pregătise de-ale gurii şi-i pusese în traistă. Flăcăul nu mai zăbovi prea mult 
prin locurile astea, ci, pe-aici ţi-i drumul tot pe malul râului, că doar de asta plecase 
de acasă. Şi râul parcă îşi schimbase drumul, că acu' iar se vedeau munţii în zare, 
nalţi ca şi pe la ei pe-acasă. Vasilică grăbi pasul mai cu seamă că auzi, colea pe un 
plai, strigăte şi vai. Ce era? Coşcogeamitea namila de urs, ataca o stână, cu gând, se 
vede, să dijmuiască mieii. Iar ciobanul, care nu era nici el un om cules de pe drum, se 
lupta din răsputeri. Să mai stea locului Vasilică? Aripioara în palmă şi ursul se trase 
tot înapoi, până căzu în apă şi mi-l 
înşfacă torentul cel înspumat şi urlător. Când se dezmetici ciobanul, ursul nu mai era. 
Dar uitându- se el către vale, îl zări pe Vasilică şi-l strigă cât îl ţineau puterile: 

— Măi frate-meu, la timp ai mai venit! 

Vasilică se bucură nevoie mare că îşi mai aflase un frate şi aşezându-se el alături, 
mâncând din caşul şi din pâinea ciobanului, îşi povestiră câte au mai făcut de când nu 
s-au văzut, iar la urmă ciobanul zise mezinului: 

— lac-aşa, măi Vasilică, mă chinuie ursul ista de când m-am prins cioban la 
oile satelor de la poale. Când mi-s mieii mai mari vine şi mă munceşte, îmi rupe oasele, 
de zac câte o lună încheiată şi în timpul ista dumnealui se pune pe mâncare bună. Acu' 
s-a terminat. 

— Aşa chitesc şi eu, zise Vasilică, ce-a luat apa, cu apa se duce! 

Apoi se traseră lângă foc şi, mai cântând din fluier, mai povestind frate-su, ciobanu, 
care ştia câte-n lună şi-n stele, către ziuă adormiră. Soarele era binişor sus, când s-a 
trezit şi Vasilică şi cercându-şi desaga, o văzu că e grea de ce-i puse în ea fratele. 
Frate-su era de mult pe-un muncel cu turma. îi ură de acolo cale bună şi îi luă 
încredințarea că la întoarcere s-o opri o vreme şi pe la ei. 

Plecat cu inima uşoară la drum, Vasilică se gândea că tot pe râu la vale i-or fi şi 
ceilalţi fraţi şi se- ntristă că cine ştie ce cazne le-o fi fost dat să mai îndure şi celorlalţi. 
Cât i se goli merindea din traistă, munţii se dădură la o parte şi râul trecu prin ţinutul 
dealurilor, cu livezi şi vii, apoi printre ogoare cu grâu şi păpuşoi, şi pe urmă numai 
pustietate, pustietate cu ciulini, iar râul parcă se ascunsese de arşiţă şi de usturimea 
vântului. Şi, taman când nu se mai aştepta să dea peste picior de om, prin bărăganul 
acela, văzu o femeie, tânără încă, alergând printre mărăcini şi tot aplecându-se, parcă 
ar fi pierdut ceva printre ei. O luă în grabă spre ea, bănuind că numai soră-sa mijlocie 
poate fi de a se muncea aşa, dar nu putea pricepe ce tot făcea ea printre mărăcini, 
până nu i-a stat alături. Ce credeţi că făcea, biata de ea? Culegea de prin mărăcini, 
smocuri de lână, smulse de pe oile care trecuseră pe-acolo în vale către lunci, ori în 
deal către munţi. Şi n-ar fi fost nimica rău că făcea asta. Dar n-apuca să strângă bine 
un pumn de lână, că i-o şi smulgea vântul din mână, risipind-o cât ai clipi. Fără să mai 
întrebe de ce face asta, Vasilică scoase aripioara şi opri vântul. Sora lui se ridică mirată 
de printre mărăcini şi văzându-l îşi pierdu, de bucurie, firea. Dezmeticindu-se, îi povesti 
lui frate-su cum ajunsă, ca şi el, prin pustietăţile acele se rătăci şi o babă îi ceru să-l ia 
de bărbat pe fii- su dacă o scoate de acolo. De unde să ştie biata de ea că viitorul ei 
mire era o arătare păroasă, ca un câine şi hâd ca mama pădurii?! Numai că aşa urât 
cum era bărbată-su avea sufletul bun şi el îi spuse şi-o puse să-i împlinească un suman 
din lâna smulsă de la oile în trecere: aşa ar deveni şi el ca toţi oamenii. 

— Acuma, Vasilică, frăţioare - hohoti soră-sa - m-ai scăpat de chin! Că am să 
pot culege repede şi împlini sumanul! 

Şi Vasilică se puse pe strâns smocurile alături de soră-sa. Când isprăviră fiecare îşi 
văzu de drum. Nărăvaş cum era, râul o luă iar prin munţi. Şi cum în munţi se face 


grabnic seara, iar valea era îngustă, deodată, flăcăul văzu deasupra stelele. Şi ori 
numai i se părea, ori chiar aşa era, parcă toată valea se văita cu glas de om. Că luându- 
se după vaiet, taman bine când vaietul aducea a glas de om, zări o potecă supurându-se 
spre un clanţ de stâncă şi văzu sub clanţul stâncii un om, cu braţele prinse ca într-o 
capcană, zbătându-se să nu fie tras cu totul înăuntru. 

Fără să mai stea să-i cerceteze obrazul, Vasilică îşi închipui că omul nu poate fi altul 
decât fratele său, mai mic, Toderaş. Scoase deci aripioara şi cum o scoase stânca îi 
dădu drumul lui frate-su care se rostogoli cum s-ar rostogoli un bostan, la picioarele 
flăcăului. Aduse repede Vasilică apă în pumni şi-l udă pe Toderaş, îl mai suci, îl mai 
învârti, şi când îl strigă pe nume, Toderaş se dezmetici, îşi recunoscu fratele şi de 
bucurie chiuiră amândoi, să spargă munţii, nu alta. 

Apoi prinse a-i povesti Toderaş că de când a plecat de acasă tot pe valea râului, ca şi 
el, la sfatul părintelui lor morarul, aici se oprise, că văzuse el în stâncă o vână de aramă 
şi chitise el cum s-o tragă afară, cu unelte şi cu meşteşug, dar nefiind în stare, a văzut 
el, cum că vâna aceea, la un anume ceas de seară, ieşea mai bine de un stat de om 
afară. Aşa pândise el acuma şi o apucase. Dar vâna vicleană îl trase după ea sub stâncă, 
şi, de n-ar fi venit la timp fratele cel mezin, pesemne că l- ar fi înghiţit şi pe el stânca 
cum i-o fi înghiţit şi pe alţii care au cercat s-o tragă afară. 

Vasilică povesti şi el cum de a ajuns pe-acolo, ce fac ceilalţi fraţi ai lor, care le e 
norocul. Şi la urmă mai zise că tot pe valea râului are să se ducă până o da şi de 
Măriuca cea mică de tot, că acu', nu mai încape îndoială că şi ea tot pe râu la vale 
trebuie să fie. Şi poate şi norocul lui i-a fi tot pe râu. Iar de nu şi l-o găsi, are să se 
întoarcă cuminte acasă la moara din munţi, că tot făcuse şi el ceva sărind în ajutorul 
fraţilor, tocmai când ei aveau mai mare nevoie. 

— Ba, să nu te întorci, spuse Toderaş, că, după câte cred eu din ce mi-ai 
spus, te aşteaptă norocul tot pe râu şi o să-ţi fie mare. S-o cauţi pe Măriuca! Unde se 
termină râul s-ar putea să te aştepte norocul. 

— Aşa am să fac, zise Vasilică, dacă şi tu zici asta, dar mai întâi hai să 
scoatem vâna ceea de aramă, că în doi n-o să ne mai fie greu! 

Şi aşa făcură, în serile următoare, la vremea potrivită. Apoi Vasilică o luă tot la vale 
cu gândul că pe toţi fraţii are să şi-i mai vadă şi când s-o întoarce către casă, în sus, dar 
că cel mai dor îi era acuma de Măriuca. Şi de dorul lui, munţii se dădură repede la o 
parte şi se făcură dealuri şi pe urmă câmpie, cu sate care de care mai frumoase şi, din 
vorbă în vorbă, din om în om, află Vasilică cum că pe acolo s-ar fi pripăşit o fătucă de la 
munte, frumoasă ca floarea şi cu ochii ca cicoarea, fără pereche în tot ce făcea, dar 
care avea mare năcaz cu un balaur cu şapte capete care, se vede treaba, o voia de 
nevastă. „Numai Măriuca poate fi asta!” îşi zise Vasilică, grăbind pasul. Ei, şi pe când 
cei din sat se pregăteau de amiază, ajunse şi Vasilică la curţile cu pricina, unde şedea 
soră-sa, Măriuca. Ce-i care o luaseră de suflet ţineau la ea ca la copilul lor şi o 
învăţaseră meşteşugul țesutului, la care în scurtă vreme îi întrecu. Dar tare erau 
necăjiţi şi ei şi Măriuca de balaurul de care v-am spus. Că degeaba o păzeau şi ei şi 
flăcăii satului, cu mic cu mare, că blestematul tot îşi găsea timp să se strecoare în 
cămara fetei nevăzut, şi să-i încurce pânzele şi să i le destrame. Şi toate astea i le spuse 
Măriuca printre lacrimi. Dar Vasilică de colo: 

— Ia stai, nene, că mai sunt şi eu pe-aicea! 

Şi se puse la pândă. N-aşteptă mult şi veni balaurul, bălăngănindu-şi cele şapte 
capete şi mâncând-o din cei patrusprezece ochi pe fată, de dragă ce-i era. Atâta aşteptă 
Vasilică, să-şi bage spurcăciunea capetele în războiul fetei. Cum îi prindea un cap i-l şi 
punea în urzeală ori în iţe, că-l făcu pe bietul balaur să poarte el şi spata şi suveica, să 
lege şi aţele rupte, iar cu un cap să apese şi pe tălpici; că se puseră toţi pe râs, în 


hohote de treaba care i-o dăduse Vasilică. 

— Acu', surioară, că ţi-am găsit şi slugă, zise Vasilică, râzând şi el, eu mă 
duc în drumul meu, că se pare că nu mai este aşa de lung cum a fost dacă te-am găsit şi 
pe tine. 

Şi aşa făcu flăcăul, petrecut printre lacrimi de ochii cei albaştri ai surioarei, cu care, 
uitasem să vă spun, Vasilică semăna ca două picături de apă, de parcă ar fi fost gemeni. 
Şi nici nu merse el prea mult că, aşa e când mergi cu inima uşoară, râul se şi pregătea 
să se verse într-o apă mare-mare de nu i se vedeau malurile, care se vede că era marea 
cea mare. Şi chiar la gura râului, Vasilică văzu un ostrov mare şi în mijlocul ostrovului 
o mândreţe de palate strălucind în soare. 

— Aici mi-i locul şi norocul, zise Vasilică aruncându-se în râu şi lăsându-se 
dus de apă până la malul ostrovului. 

Acolo, în palatele cele mândre de pe ostrov, se afla un împărat care stăpânea marea 
şi gura râului. Şi care avea o mândreţe de fată, frumoasă cum e cel mai ales 
mărgăritar, şi pe care n-o văzuse voinic să nu rămână cu inima arsă. Aşa păţi şi 
Vasilică, că nu ştiu cum se făcuse, că fata tocmai atunci ieşise să se scalde în apa cea 
limpede a râului. Noroc că nu s-a grăbit Vasilică să scoată aripioara păstrăvului şi să 
zică ceva, că tare îi mai erau împrăştiete minţile de vederea cea mândră a Crăiţei, că 
aşa o chema pe fată. Se dădu el mai la o parte pe mal, privind-o încă o dată şi intră în 
palat să cerce cum ar putea ajunge faţă-n faţă cu fata. Şi acolo, mai repede decât ar fi 
crezut, află că mândra de Crăiţă era legată prin vrajă să nu se mărite decât cu acela 
care ar putea să doarmă în iatacul fetei trei nopţi la rând. 

— Asta nu-i greu, îşi zise Vasilică, cu gândul la aripioara păstrăvului şi se 
înfăţişă împăratului şi- i spuse că se prinde el. 

împăratul cercă fel şi chip să-l facă să uite pentru ce a venit, spuindu-i că mulţi 
flăcăi au încercat asta şi nimeni nu i-a mai văzut a doua zi. 

— Eu am să încerc, mărite împărate, se sumeţi Vasilică, că prea am trecut prin 
multe, ca să dau înapoi de la o asemenea ispravă. 

Şi cât aşteptară ei să se întoarcă de la scaldă Crăiţa, îi tot înşiră împăratului câte a 
făcut el de când a plecat de acasă. Parcă ar fi vrut să-l facă pe împărat să se 
amărască şi mai rău, văzând ce flăcău viteaz are de trimes la moarte. Dar Vasilică nu- 
l mai putea asculta pe împărat, nerăbdător s-o mai vadă încă o dată pe Crăiţa. Şi iaca 
veni şi fata, se cunoscură cei doi şi se aprinse inima fetei ca şi a flăcăului şi tare îi 
mai fu inima grea Crăiţei c-o să-l piardă şi pe acesta şi de aceea aşteptară seara cu 
nerăbdare. 

Şi intră Vasilică în iatacul fetei, tară nicio armă la el şi puindu-i fata capul pe piept, 
flăcăul îi tot cântă din solz, de jale şi de dor, până ce Crăiţa adormi. 

Pe la miezul nopţii, se stârni un vânt şi din fundul mării străbătu până la el o 
duhoare pe care se ridică o pocitanie tară ochi, păroasă ca un painjen, care venea 
întins către Vasilică să-l orbească şi să-l ia cu sine la fundul apei, cum făcuse şi cu 
ceilalţi flăcăi. Cum se făcu, nu ştiu, dar Vasilică încremeni cu solzul în gură şi abia 
de-i veni în minte, că porni să fluiere ca mai nainte şi cum prinse a fluiera dispăru 
pocitania înapoi în fundul apei şi se făcu ziuă. Când se trezi Crăiţa, mai să moară de 
frică. în locul mândreţei de flăcău, cum era cel pe pieptul căruia adormise, se afla 
acum o pocitanie cu gura mută şi strâmbă, că numai ochii îi avea mari şi albaştri şi 
vorbăreţi ca ai lui Vasilică. Vezi bine, că tot Vasilică era, dar pocitania îl făcuse să 
semene cu el, hâd şi păros şi mut, că numai ochii îi mai erau de om, cum v-am spus. 
De ţipătul fetei se treziră slujitorii şi degeaba se strădui Vasilică să-i încredinţeze că 
tot el este acela, că din gura lui ieşea numai un fluierat duios, dar pe care oamenii 
nu-l pricepeau. îl luară slugile aşa cum era, pocit şi strâmb şi păros, şi numai cu ochii 


mari şi plângând omeneşte şi-l aruncară în faţa palatului de pe malul ostrovului. 
Trezindu-se, Crăiţa vru să ştie ce e cu Vasilică şi plânse mult şi degeaba amintindu-şi 
că văzuse dimineaţa ochii flăcăului, că nimeni n-a mai vrut să-i arate pocitania care 
luase acuma locul mândreţei de fecior, venit numai cu o zi înainte la ei în palat şi îi 
ziseră că a murit ca şi ceilalţi. Iar Vasilică sta aşa pe malul apei şi plânse şi plânse şi 
lacrimile îi curseră în râu şi pe râu veni către el un vig de pânză alb, alb şi moale la 
ipăit, pânză albă ca mâinile mamei, pe care Vasilică se rostogoli, iar pânza îl duse 
ână la pragul Măriucăi, că doar ea o trimise. Şi plânse Măriuca şi bărbatu-său, 
alaurul, că uitasem să vă spun, cum de munca la care l-a pus Vasilică şi de dorul 
Măriucăi, balaurul se prefăcuse în om, cum fusese şi mai înainte, şi vezi bine că 
aveau acum de ce plânge. Că mare bucurie le făcuse odată Vasilică şi tare îi mai 
durea inima acum de ce păţise el. Şi nădăjduind că de l-ar trimete în sus spre fraţii 
or, are să-şi afle leac, Măriuca îi cusu nişte straie care să-i acopere trupul cel urât, 
şi-l trimese cu pânza tot mai sus către frate-su Toderaş. Şi merse aşa Vasilică cât 
merse, plângând şi ascunzându-se de oameni, până ajunse la Toderaş, frate-su, 
arămarul. Că după ce scoseseră ei vâna de aramă, fratele mai mare îşi făcuse 
ăurărie şi trăia în mare cinste prin locurile unde-l găsise Vasilică. Şi cum văzu 
Toderaş ochii cei albaştri ai flăcăului, chiar de n-a priceput ce i s-a întâmplat, îi făuri 
un obrăzar de aramă, lucind ca aurul, şi aşa gătit, îl trimise mai departe cu pânza 
spre sora lor cea cu bărbatul păros, gândind că o afla ea un leac, cum îi spusese 
Vasilică, pentru frate-său, ca şi pentru bărbatul său. Şi urcă Vasilică pe râu şi urcă, 
ână în bărăganul unde o întâlnise pe soră-sa şi pe care acum îl stăpâneau ea şi 
ărbatul ei, scăpaţi de blestem. Şi se trudiră cei doi şi-i făcură şi lui Vasilică un 
suman şi cum îl îmbrăcară pe flăcău îl şi scăpară de păroşenia care-l cuprinsese, 
când îl văzuse pocitania din fundul mării în iatacul Crăiţei. Şi-l puseră iar în pânză şi-l 
trimiseră spre fratele lor mai mare, ciobanul. Aista chiar de nu-i văzu obrazul, de sub 
obrăzar, îl ţinu pe lângă el şi- 1 hrăni cu lapte de oaie şi cu caş şi cu pită şi spuindu-i 
oveşti şi cântându-i din gură şi din fluier, până ce Vasilică deprinse iarăşi graiul lor, 
ce-l învățase de la părinţi şi-l puse să-i povestească frăţânelui până în târziul nopţii 
ce-a fost cu el şi ce a ajuns. Şi cum se lumină de ziuă îl şi pomi către sora lor cea mai 
mare, gândind că ea o să-l facă om la loc cum a fost. Şi chiar aşa făcu sora cea mare, 
găinăreasa, după ce-şi potoli spaima, pricepând că Vasilică este şi nu altul, schilodul 
cu obrăzar de aramă. îl puse, niciuna, nici două, sub o găină, într-un ou de la găinele 
ei cele boghete şi albe şi aşa, când ieşi Vasilică din ou, avea trupul curat ca de prunc 
şi drept şi numai chipul îi rămase sub obrăzar. Bucuros, dădu el să se scoale, dar 
căzu de moi ce-i erau oasele, că dacă arăta ca un pruncuţ, aşa îi era şi puterea. Şi 
atunci îl puse iar sora cea mare în pânză, ca în scutec, şi-l trimese către cel mai mare 
dintre fraţi, iar ăsta, cum îi veni pe apă ploconul, trase îndată o brazdă zdravănă şi în 
brazdă îl puse pe Vasilică cum ai pune un bob de grâu. Şi în puţină vreme, răsări 
Vasilică din ogor, drept ca spicul şi vârtos ca stejarul, om ca toţi oamenii, ba mai 
puternic de cum era înainte. Se minunară şi iar se minunară fratele cel mare şi 
femeia lui, că acu' era şi el însurat şi avea şi copii, şi nici nu le venea a crede că ei au 
fost în stare să facă una ca asta. Le era inima grea că Vasilică trebuia să mai poarte 
încă obrăzarul cel de aramă, făcut de fratele lor Toderaş, faurul. 

— Ei, nu vă mai mâhniţi şi nu mă mai jeliţi, le zise înduioşat Vasilică, că 
aşa cum au trecut toate, o trece şi asta. Mă întorc acasă şi poate or găsi maica şi 
taica un leac. 

Şi zicând asta, plecă pe acelaşi drum ca în ziua când pornise de acasă. Şi ajunse 
îndata mare la moara lor, cu sacul doldora de isprăvi şi de istorii, de dorul părinţilor, 
şi de-al Crăiţei de pe ostrov, şi cu desagii plini de ce i-or fi pus fraţii săi acolo. Ce-ar 


mai fi putut face, de bucurie, văzându-l maică-sa şi taică-su, decât să plângă şi să 
râdă tot deodată şi să-l descoase pe întrecute în fel şi chip, de nu ştia bietul Vasilică 
ce să le răspundă şi cui mai întâi. Ei, şi-şi isprăvi el povestea, şi văzu că ai lui nu 
numai că o duceau bine, ci parcă erau mai tineri decât atunci când îi lăsase. Şi-şi 
închipui el că numai păstrăvul cel mare, din scocul morii, trebuie să fi făcut asta. leşi 
pe malul apei şi păstrăvul era acolo. 

— Vezi că m-am ţinut de cuvânt, Vasilică? Lasă că şi tu ai fost viteaz şi 
mintos. Şi ai să scapi şi de obrăzar. Suie-te în caicul ce-l vezi mai la vale, şi găteşte-ţi 
părinţii de nuntă, că nuntă o să fie! Şi cum zise păstrăvul asta şi pieri în apă. lar 
Vasilică auzi plescăind apa pe scândura unei mândreţe de caic cu pânzele umflate. Le 
spuse părinţilor să se gătească de nuntă, că el are să-şi aducă mireasă. Şi nelăsându- 
le vreme să întrebe cum şi ce va face, porni pe apă ca gândul, ţinând-o întins până la 
ostrov, şi abia zărind gospodăriile fraţilor şi surorilor lui pe mal. 

Şi cum ajunse la ostrov, nici nu cobori bine, că şi ceru să se înfăţişeze împăratului, 
spunându-i cine este şi că a venit să-şi ia mireasa. Şi auzindu-i din palat glasul, tare 
se mai bucură împăratul şi alergă în cale, ca un copil, dar se opri dintr-o dată când 
văzu obrăzarul cel de aramă. 

— Scoate-l, zise el, şi te-oi crede! 

— Nu l-oi scoate, zise Vasilică, decât în iatacul Crăiței, în faţa ei. 

— Te-aş lăsa eu acolo, că, după glas şi după înfăţişare, pari să fii chiar 
tu feciorul frumos şi viteaz. Şi dreptu-i că de când ai fost tu alţi peţitori n-au mai 
venit. Dar mai ştiu şi că slugile au aruncat din iatacul fetei o pocitanie păroasă şi 
cu gura strâmbă numai cu ochi de om. 

în timpul ăsta, auzi şi Crăiţa vorba flăcăului şi îndată veni de faţă, şi fu destul să-i 
vadă ochii sub obrăzar şi-i sări în braţe. 

— Pune-l să-şi scoată obrăzarul, spuse împăratul, să cred şi eu că-i el şi nu 
altul. 

— Crăiţo, zise Vasilică, miresei sale, nu-mi cere să-l scot. Teamă mi-i să nu 
te omoare chipul meu. 

Dar fata spunându-i că nu, că n-o să se teamă, Vasilică merse cu ea în iatac, şi-i 
spuse iar cum este de pocit chipul său, iar fata nu se mai temu când flăcăul rămase 
fără obrăzar, ba îi zise că nu-i nimic, mângâindu-se cu gândul că tot el este flăcăul ce 
îi arsese inima. 

— El este, tată! strigă ea împăratului venind în sala cea mare de jos. El şi nu 
altul! 

— O fi cum zici tu, da' eu nu-l pot crede. Şi dacă nu-şi poate scoate 
obrăzarul în fața mea, se vede că aşa-i legat el să nu-l scoată în faţa mea. Dar o 
dovadă tot vreau. Ai? 

Atunci Vasilică îşi desfăcu haina şi toţi văzură pe pieptul lui, în stânga, chipul cel 
mândru al Crăiţei, aşa cum se zugrăvise în noaptea când dormise ea cu capul pe 
pieptul flăcăului. Şi l-a crezut împăratul şi l-au crezut şi curtenii şi s-au mirat cu toţii 
de zugrăveala aceea nemaipomenită şi a zis împăratul: 

— Da, tu eşti. Te cred. 

Şi atunci marea s-a ridicat până la ferestrele sălii şi a pocnit ceva înăuntru, în 
adânc, şi s-a auzit un geamăt mare şi a căzut obrăzarul lui Vasilică, de i-a rămas 
chipul curat, omenesc şi mai frumos ca înainte. 

Să vă mai spun că la nuntă au venit pe rând, în jos, morarul cu nevasta lui, părinţii 
lui Vasilică, şi toţi fraţii lui şi surorile fiecare cu nevasta sau bărbatul?! Asta cred că o 
bănuiţi. Şi după ce s-au săturat ei de petrecut pe ostrov, au luat-o în sus pe firul apei, 
petrecând pe la fiecare dintre fraţi şi pe la fiecare soră, şi atunci i-am văzut şi eu pe cei 


doi în caic şi cu tot alaiul lor şi de la oamenii din preajmă am aflat povestea asta, care 
pe atunci, nu încape îndoială, a fost adevărată. 


Bradul şi Norul 
poveste romanească 


Povestea spune că odată demult, la izvoarele râului Pufu, în apropiere de 
gospodăria lui Cătălin, ar străjui de sute de ani un brad bătrân şi falnic. E atât de 
bătrân, că nici douăzeci de oameni la un loc nu-i cuprind tulpina puternică şi groasă. 

Dăinuieşte de ani povestea că acest brad ar fi fost cândva sorocit de Bătrânul Timp 
să nu piară niciodată, să dăinuiască sute şi mii de ani. 

într-o toamnă, pe vremea când bradul nostru ar fi numărat cu sutele de ani - se 
porni vreme rece şi umedă, cu ploaie măruntă. 

Se înfruntau cele două anotimpuri - toamna şi iama. Toamna mai slobozea un fulger, 
un trăsnet, iarna îşi scutura haina cu fulgi mărunți şi argintii. 

O ciocârlie zgribulită se adăposti în ramurile calde şi dese ale bradului. în acea 
clipă tocmai toamna furioasă că pierde lupta cu surata ei slobozi o ploaie cu găleata. 
Norii grei se aninau de crengile brazilor, iar apa cobora în perdele groase. Bradul îşi 
adună crengile şi făcu culcuş cald şi uscat ciocârliei. 

Un nor rătăcit încercă să-şi scuture apa peste vârful bradului. 

în graba lui se ciocni de un alt nor şi un fulger urmat de un trăsnet bubuitor se 
abătură asupra bradului cel bătrân. Căzu bradul ca un om - gemând şi scrâşnind - ca 
un om lovit chiar în cap. Se prăvăli despicat în două, iar ciocârlia speriată alergă la 
Bătrânul Timp ducându-i vestea cea îngrozitoare. 

Se tulbură foarte Bătrânul şi trimise veste Marelui Nor şi Zânei Ploii. Cei doi se 
învoiră să vindece bradul rănit de moarte. Dar cum? însuşi norul vinovat conduse pe 
ciocârlie, în Împărăția- fără-Sfârşit a Timpului. De acolo trebuia adusă „apa vie”, să 
stropească bradul. 

Nu era deloc uşor, pentru că apa vie sta străjuită de un câine cu dinţi de oţel. 

Porniră ciocârlia şi norul spre împărăţia-fără-Sfârşit, găsiră apa vie, însă câinele îi 
simţi încă de departe şi începu să se repeadă. Atunci, se avântă, spre înalturi, glasul 
fermecător al ciocârliei. Trilurile ei înmărmuriră câinele care rămase ca vrăjit de glasul 
ei minunat. Norul alunecă uşor, luă apă din izvorul cu apă vie şi se ridică luând pe aripa 
sa ciocârlia cea măiastră. 

Ajungând înapoi, stropi bradul cu apa adusă din împărăţia-fără-Sfârşit. Minunea se 
înfăptui, iar copacul mai dăinuieşte şi azi. 

Norul căpătă iertarea Bătrânului Timp, de asemeni, iar ciocârlia îşi păstră cuibul în 
scorbura bradului. Cine merge la izvorul râului Pufu îl mai poate vedea în toată măreţia 
anilor ce-i poartă. 


Heltai Gaspar - Poveste despre mate, 
picioare şi mâini 


Zice-se că odată, de mult, mădularele omului s-au revoltat împotriva maţelor, 
acuzându-le pe acestea de trândăvie: 
„Cât îi ziua de lungă maţele nu fac nimic, iar noi muncim de ne gârbovim, ca să le 
umplem! la să 
ne punem în poară şi să nu le mai slujim.” Zis şi făcut. Şi, din acea zi, foamea începu 


să dea târcol maţelor, iar ele, lipsite de hrană, n-avură cum să trimită sporul de 
putere atât de trebuitor mădularelor. Mâinile şi picioarele începură a se împletici de- 
atâta slăbiciune şi să se tânguiască: „Ce cugetare netrebnică ne-a dat sfadirea! Am 
făcut-o de oaie, căci, supărându-ne pe maţe, tot răul ni l- am pricinuit nouă, care ne 
ogârjim. Dar dacă mai vrem să ne salvăm, atunci haide de grabă să nu facem ce-am 
mai făcut şi să dăm maţelor ce li se cuvine.” 


varza r 


Iepurele trecea odată pe un drumeag şi se propti de gardul unei frumoase grădini. 
Aruncă înăuntru o privire iscoditoare şi zări nişte căpățâni de varză de mai mare 
frumusețea. Pofta de varză îl cotropi. Dădu roată de jur împrejurul grădinii, dar nu 
descoperi nicio bortă pe sub gard. în ăst timp, peste iepurele pofticios se năpusti un 
vulpoi, care-l întrebă: 

— Ce-i, urecheatule, îţi face cu ochiul varza ceea? De ce nu sai pârleazul, ei? 

— Ba bine că nu! răspunse iepurele. Atâta doar că nu-i coaptă. Varza tânără 
nu-i bună de mâncat. 

Vulpoiul nu se lăsă dus cu una cu două. 

— Şi mie mi-a fost dat să găsesc nişte struguri, şi nu mam încumetat să 
mă înfrupt din ei, fiindcă nu erau pârguiţi, zise şi înghiţi în sec. 

Dar noi ştim: vulpoiul ar fi gustat el bucuros strugurii, dacă aracul n-ar fi fost prea 
înalt. 


Heltai Gaspar - Lupul şi plugarii 


Lupul se afla la marginea pădurii şi tocmai se pregătea să dea o raită în poieniţa 
din apropiere, unde zărise o turmă de godaci păzită de oameni. Pe deasupra se rotea 
un corb şi fâlfâind din aripi înfipse ghearele în spinarea unui porc. Dobitocul parcă 
nici nu simţise corbul şi-şi văzu mai departe de treabă. Ce-şi zise însă lupul, privind 
toate acestea? „Ce bine este să te dai huţa. Te salţi în spinarea lui şi n-are nimeni 
treabă cu tine. Hai şi eu!” Şi cu aceste gânduri ochi un grăsun, se apropie binişor de 
el, făcu un salt şi îl încălecă. Godacul însă se sperie, începu să guiţe şi să alerge ca 
un besmetic. Oamenii băgară numaidecât de seamă cum stau treburile şi luară 
degrabă urmele lupului. Lighioana fu înconjurată şi apoi dă-i cu pietre şi cu ciomege, 
de-i tăbăciră pielea. Lupul, văzându-se încolţit, fugi ca să scape cu viaţă. în cale îi 
răsări un vulpoi, care-l întrebă: 

— Ce-i cu tine, cumetre, pesemne n-ai avut noroc pe unde ai umblat. Blana 
ţi-e numai petice. 

— Aşa-i, am păţit-o, cât pe ce să dau ortul popii - se plânse lupul. Zău că 
nu mai există dreptate pe lumea asta! Auzi mata, un corb capătă îngăduinţa să se 
plimbe în văzul tuturor pe spinarea unui grăsun! Când l-am văzut, mi-a venit şi mie 
pofta să mă duc de-a călare. Da' nici n-am apucat să mă prind de ceafa porcului, că 
blestematul şi începu să guiţe, de parcă i-aş fi înfipt cuțitul în coaste. Apoi oamenii s- 
au repezit la mine cu ciomege. Mulţumesc celui de sus că am scăpat cu viaţă. Păi zi şi 
mata, asta-i dreptate? Corbul să călărească pe godac şi să nu-l supere nimic, pe când 
eu am avut parte de cele mai aspre huiduieli. Şi doar mă ştii ce suflet blând sunt. 

— Mare nepriceput - îi zise vulpoiul - dacă ai uitat zicala: „Dobitocul 
bătrân în buiestru nu se învaţă”. Cine te-a pus să pofteşti a călări, când nici tu, nici 


Heltai (a; ar - lepurele şi căpăţâna de 


moşu-tău, nici tătânetău n-au suit vreodată în şa? 


Heltai Gaspar - Tâlharul şi copilul 


Cică odată sub ciutura unei fântâni plângea un copil de ţi se rupea sufletul de mila 
lui. Tocmai 


atunci trecu pe acolo un tâlhar de codru, isteţ nevoie mare. Se opri şi începu 
a-l descoase pe plângăreţ. Copilul, părându-i-se că nu-i de-a bună, îi răspunse 
în doi peri drumeţului: 

— Ia, am avut şi eu o găletuşă de aur, cu care scoteam apă din fântâna 
asta, dar i-am rupt toarta şi s-a dus la fund. Şi nu mai ştiu cum să fac să o găsesc. 

Atâta i-a fost tâlharului, că şi intră la idei. 

îndată măre îşi lepădă haina şi cobori în fântână. Tulbură toată apa, ca să găsească 
găletuşa de aur. în timp ce tâlharul se trudea de zor, copilul îi îmbrăcă haina lăsată la 
vedere şi fugi în pădure, într-un târziu însă tâlharul pricepu că fusese tras pe sfoară şi 
ieşi din fântână. Când dădu să se îmbrace, ia haina de unde nu-i! Cuprins de mânie, 
se aşeză pe un bolovan şi începu a se căina: 

— Nesocotitule, vezi ce pacoste a dat peste tine, dacă ai râvnit la bunul 
altuia? Uite, acum nici de al tău nu mai ai parte! 


Heltai Gaspar - Vulturul şi corbul 


Odată, vulturul, văzând o turmă de oi, zbură la iuţeală de pe craca pe care sta 
cocoţat şi fâlfâind puternic din aripi răpi o mioară şi dus a fost cu ea. întâmplarea fu 
văzută de către corb, care nu mai putu de nerăbdare: „Ia te uită! Păi dacă merge aşa, 
de azi înainte nici eu nu mai umblu după hoituri. Fac şi eu ce face vulturul şi mă aleg 
în fiecare zi cu carne proaspătă.” Apoi corbul se avântă cu toată puterea deasupra 
turmei şi-şi înfipse ghearele în spinarea unui berbec. Acesta, speriat, începu să alerge 
cu corbul în spinare. Păstorul văzu ce se petrece şi dădu să prindă răpitoarea. Nu-i fu 
greu, deoarece ghearele corbului se încurcaseră în lână, şi singur nicicum n-ar fi 
putut scăpa. După ce fu prins, corbului i se retezară amândouă aripile, ca să nu mai 
zboare şi fu dus acasă la copiii păstorului. 

Vecinii văzură ciudata pasăre şi întrebară ce fel de lighioană să fie. Dar corbul le 
spuse: 

— Ia, am vrut şi eu să devin vultur, şi acum bag seama că am rămas de fapt un biet 
corb. 


Heltai Gaspar - Racii 


Răcuşorul se juca în pârâu şi se sălta de-a-ndărătelea, cu mare plăcere. îl zări 
bătrânul rac, tatăl său, care fu cuprins de ciudă şi nu se putu stăpâni să nu-i zică 
fiului: 

— Fecioraşul tatii, nu umbla de-a-ndărătelea, că nu-i bine. Mergi şi tu cu 
faţa-nainte, ca toate fiinţele. 

— Sunt de părere, dragă tată, că fiul este dator a se supune tatălui şi a-i 
urma întocmai pilda. Şi- apoi, de vreme ce n-am văzut rac care să meargă cu fața 
înainte, ci numai cu spatele, am socotit că e bine să urmez năravul neamului meu. 
Dar, totuşi, dacă tu, tată, îmi arăţi cum să umblu, mă prind să fac întocmai, zise 
răcuşorul. 


Racul-tată, auzind acestea, începu a face mişcări cu faţa înainte, dar obosi iute şi 
băgă de seamă că nu mai poate. Atunci răcuşorul se năpusti asupra lui: 

— Tată, ai grijă, te prind pescarii, dacă mergi prea încet! 

— Ei, dacă aşa stau lucrurile, atunci ia să merg eu altfel! 

— Cum, tată, ia să văd! 

— Uite aşa. 

Şi racul tată prinse a merge de-a-ndărătelea repede. Când văzu răcuşorul astă 
minune zise: 

Tată, dacă umbletul ăsta e mai cu folos, mi-l aleg şi eu. Iar din partea 

Trestia răsărise aproape de trunchiul unui brad falnic. De câte ori adia vântul, de 
atâtea ori trestia cea plăpândă se îndoia. Atunci bradul se răsti la ea: 

— Du-te de aici! Nu eşti demnă să stai lângă mine! 

— De ce să mă duc? întrebă trestia înțepată. 

— Fiindcă eşti nepotolită, n-ai pic de linişte în tine. De ce nu stai locului, 


soro? laaminte la 
mine, vezi bine că stau falnic şi neclintit, oricât ar bate vântul. 
— Văd, numai că eu nu pot, n-am puterea ta şi atunci, ca să rezist, mă 
las legănată după cum 


bate vântul, zise trestia. 
— Aşa da, singură recunoşti că eu sunt mai tare. 
în ăst timp se stârni un vânt puternic. Trestia cea mlădie prinse a se legăna,iar 
bradul cel falnic, 
ca să-şi dovedească cu orice preţ statornicia, nu se clinti nicio leacă.însă vântul 
afost atât de turbat, 
încât a smuls bradul din rădăcină şi l-a culcat la pământ. 


Feciorul de împărat şi camera cu vise 
poveste românească 


A fost odată un împărat care avea trei feciori. Când au crescut băieţii mari, 
împăratul s-a gândit că e vremea să-i lase să doarmă pe rând în camera cu vise. Ce era 
camera asta? Avea împăratul o odaie în care cine se culca acolo trebuia să viseze ceva 
şi, cum visa, aşa îi era viitorul. 

Se culcă mai întâi feciorul cel mare în odaia cu vise şi visă că va fi împărat în locul 
tatălui său, acolo în ţara aceea. 

A doua noapte, se culcă cel mijlociu în odaia cu vise şi visă că va fi împărat în altă 
ţară, o ţară vecină. Amândoi povestiră împăratului, tatăl lor, ce visaseră. 

A treia noapte, se culcă acolo şi feciorul cel mic. Când se trezi, dimineaţa, nu vru să 
povestească nimănui ce visase. îl luă împăratul cu binele: măi, că aşa, măi, că pe 
dincolo, băiatul nimic. 

Atunci împăratul porunci slugilor să-l ducă pe malul mării şi să-l bată cu sfori 
înmuiate în apă. L-au dus servitorii şi l-au bătut, ca să spună visul. Când îl băteau mai 
straşnic, trecu pe acolo o corabie străină. Comandantul, văzând cum îl chinuie pe 
bietul băiat, se duse la ei şi le spuse: 

— Măi, de ce nenorociţi voi sufleţelul ăsta de om, aşa de straşnic? Ce v-a 
făcut? Mai bine lăsaţi-l să meargă cu mine. 


Atunci slugile îi dădură drumul. îl luă comandantul, îl duse pe corabie şi plecară. 
Cum se urcă băiatul pe corabie, cum a început corabia să se scufunde. Gata, gata să se 
înece cu toţii. Ceilalţi care erau pe corabie începură să strige că din cauza băiatului se 
scufundă, că până să vie el corabia n- avea nimic. Aşadar îl aruncară în apă. Pe 
neaşteptate apăru pe mare o scândură şi se opri chiar în faţa lui. S-aruncă el pe 
scândură şi pluti pe scândura aceea până ajunse la un mal şi ieşi afară din apă. Ce să 
facă şi el? Merse încotro îl duseră paşii şi ajunse într-o luncă plină de sălcii şi răchite. 
Se opri acolo şi-şi tăie o creangă de răchită, îşi făcu un fluieraş şi cânta toată ziua din 
el. Dar cânta straşnic de frumos. 

într-o zi, trecură pe acolo slugile împăratului din ţara aceea. Ascultară cum cânta 
băiatul din fluier şi se duseră la împărat. împăratul era bolnav de şapte ani de zile şi 
nimeni nu-i găsise leacul. 

— înălțate împărate, este un băiat aici în lunca aceea cu răchite. Aşa de 
frumos cântă, cum nu se mai poate! Dacă l-ai auzi şi măria-ta cântând, poate te-ai mai 
înveseli oleacă. 

— Chemaţi-l aici! spuse împăratul. 

Se duse băiatul la împărat. îi cântă ce îi cântă din fluier, apoi stătură de vorbă şi-l 
întrebă băiatul pe împărat: 

— Dar cum, ce fel de boală ai, măria-ta? 

— Ei, măi băiete, de şapte ani mă chinui în felul ăsta. într-o seară, am dormit 

afară în grădină şi 
a doua zi dimineaţa m-am trezit cu o durere în capul pieptului. 

— Porunciţi să mulgă careva o cofă de lapte, să-l fiarbă şi, când a prinde a 
clocoti, atunci măria- ta să ţii gura deschisă deasupra vasului şi vei vedea ce se va 
întâmpla. 

— Hai s-o fac şi pe asta! 

Dădu poruncă imediat şi mulseră o cofa cu lapte, îl puseră la fiert şi, când clocotea 
mai tare, ţinu împăratul gura deschisă deasupra. Ce să vezi? leşi un şarpe dintr-însul, 
lung, de nu se mai termina, şi intră în laptele clocotit. îl ademenise mirosul de lapte. 
De şapte ani de zile stătea şarpele în pântecul împăratului, de când adormise în 
grădină. 

Nu ştia împăratul cum să-i mai mulţumească băiatului că l-a scăpat de boală. îi 
dărui şi lui un palat, ca să nu mai plece. Palatul acela avea o grădină mare cu pomi de 
tot felul, dar împăratul nu apucase niciodată să mănânce vreun măr sau vreo pară, 
nimic. Când se coceau fructele, cineva, nu se ştie cine, venea şi culegea tot, de nu 
rămânea nici măcar de-o gustare. Aşa că împăratul îi spuse băiatului: 

— Dacă stai în palatul cela, să ai grijă de grădină, că de când o am, nu ştiu 
ce gust au poamele din pomii ce cresc acolo. 

Stătu băiatul în palat acolo şi veni vremea de se coapseră poamele din grădină. Se 
aşeză şi el să pândească, să vadă cine le culege. îl fură somnul. Pe la miezul nopţii 
veniră douăsprezece zâne, şi cu Ileana Cosânzeana treisprezece, şi culeseră toate 
poamele din grădină. Când să plece, întrebă Ileana Cosânzeana pe celelalte zâne: 

— A lăsat vreuna vreun măr, vreo pară în urmă? Ştiţi că n-avem voie să 
lăsăm nimic în grădina asta! 

— Cred că eu am lăsat neculese două mere, zise una dintre zâne. 

— Du-te înapoi şi le ia! 

— Eu nu mă mai duc, că nu mai pot. Du-te tu şi le ia, dacă vrei. 

Se întoarse deci Ileana Cosânzeana să ia merele. Se trezi atunci şi băiatul şi, când 
ea întinse mâna după mere, haţ! el îi luă batista din mână. în batistă era toată 
puterea ei şi se pare că băiatul ştia asta. Se rugă zâna să-i înapoieze batista, plânse, 


dar băiatul se ţinu tare. Zâna rămase atunci cu el, nu mai putu pleca, fiindcă nu mai 
avea batista. 

După o vreme, împăratul făcu o petrecere mare, voia şi el să petreacă după boala 
pe care o avusese şi pentru că mâncase şi el două mere din grădina lui. Veniră acolo 
fel de fel de împărați, care jucau fel de fel de jocuri. Merse şi băiatul cu Ileana 
Cosânzeana. Ce să vezi? Ileana Consânzeana juca deasupra pământului, n-atingea 
pământul. Se uitau toţi împărații la dânsa şi se minunau. Atunci ea zise: 

— Mă vedeți cum joc eu pe sus? Când mi-ar da băiatul ăsta ce am eu la 
dânsul, aş juca de trei ori mai sus de atâta... 

Şi toată lumea se ţinu de capul lui, să-i dea batista. El nu şi nu, nu şi nu, până la 
urmă, n-avu ce face şi i-o dădu. Luând batista, Ileana Cosânzeana prinse a juca din ce 
în ce maj sus, din ce în ce mai sus, până nu se mai văzu. în timp ce se tot înălța, îi 
spuse băiatului: 

— De-acum, băiete, să vii să mă cauţi la curţile mele care se învârt după 
soare. 

Nu mai stătu băiatul, şi plecă după ea. Mergând el, ajunse la un pârâu. Acolo, pe 
mal, văzu un rac cu piciorul rupt, care se necăjea pe pământ cu faţa în sus. Se gândi 
băiatul: „Tot mi-e foame mie, am să mănânc racul ăsta”. 

— Decât să mă mănânci, zise racul, mai bine ia-mă şi du-mă în pârâu, că ți- 
oi fi şi eu de vreun ajutor vreodată. 

Băiatul îl duse în pârâu şi plecă mai departe, întâlni un vultur, care avea aripa 
ruptă. „Măi, am dat de racul cela în pârâu şi eu mor de foame. Oare vulturul ăsta n-o 
fi bun de mâncare?” 

Vulturul bănui ce gândea băiatul. 

— Nu mă omori, că tot nu-s bun de mâncare. Mai bine leagă-mi aripa, că ţi- 
oi fi şi eu de vreun ajutor vreodată. 

îi legă vulturului aripa şi merse mai departe. După puţin timp văzu un câine cu 
piciorul rupt. 

„Măi, aşa mi-e foame, că-mi vine să tai câinele ăsta şi să-l mănânc”, îşi spuse el. 

— Băiete, neam de neamul tău n-a mâncat came de câine. Tot n-ai să mă 
poţi mânca, mai bine leagă-mi piciorul ăsta rupt şi lasă-mă în drumul meu, că ţi-oi fi şi 
eu de vreun ajutor vreodată, îl rugă câinele. 

Băiatul îi potrivi piciorul, i-l legă şi-l lăsă să plece, văzându-şi şi el de drum. După 
ce mai merse ce mai merse, întâlni un berbec. „Ei, acum berbecul ăsta nu mai scapă. 
Până aici i-a fost. îl tai şi-l mănânc, că altfel mor de foame.” 

— Ştiu că ţi-e foame, zise berbecul, dar nu mă tăia, că eu am să-ţi prind 
mult bine odată. Dă-mi drumul să mă duc şi să ştii că eu am să vin să-ţi dau ajutor 
acolo unde te duci. 

Nu prea voia băiatul, dar până la urmă îl lăsă şi pe berbec şi plecă mai departe. 
Merse el, merse, şi ajunse la curţile Ilenii Cosânzenii, care se învârteau după soare. 
Intră el înăuntru, şi-l văzu Ileana. 

— Ai venit, băiete? M-ai găsit tu aici, dar noi nu mai putem fi ca înainte, 
dacă tu nu-mi poţi scoate ce-i în stânca de acolo. 

Ea voia să vadă ce putere are el. Se uită băiatul; era o stâncă mare cât o casă. Cum 
să spargă el stânca asta? Deodată îşi aduse aminte de berbec şi se gândi la el. Cum se 
gândi, cum apăru berbecul lângă el. 

— Care ţi-i voia, băiete? 

— Crezi că ai putea sparge tu stânca asta? 

— Pot, răspunse berbecul. 

Şi când izbi o dată berbecul cu capul, crăpă piatra oleacă. Când izbi a doua oară, o 


crăpă mai tare. Izbind-o a treia oară, o crăpă de tot. Din piatră ieşi un iepure, din 
iepure o rață şi din rață un ou. Iepurele o apucă într-o parte, rața zbură şi oul se 
rostogoli la vale într-o râpă; atunci băiatul se gândi la rac, la vultur şi la câine. îndată 
fură lângă el. 

— Care ţi-i voia, băiete? întrebară ei. 

Le spuse el toată povestea. 

— Nu te teme, că te ajutăm noi! 

Câinele se luă după iepure, vulturul după rață şi racul după ou şi după puţin timp 
se întoarseră victorioşi. Băiatul luă iepurele, rața şi oul şi plecă la casele Ilenii 
Cosânzenii. Când aceasta văzu că băiatul reuşise să spargă stânca şi să-i aducă ce 
ceruse, se bucură nespus. 

Apoi făcură o nuntă mare de tot şi la nunta asta serveau numai împărați şi prinți, 
că Ileana era doar împărăteasa zânelor. 

Aşa se face că a venit şi împăratul, tatăl băiatului, care trebuia să stea în spatele 
lor, ca să-i servească, să le schimbe vasele, să aducă altă mâncare, să toarne vin, mă 
rog, aşa cum e trebuinţa la masă. Băiatul îl cunoscu, dar taică-său nu ştia că mirele e 
băiatul lui. 

Când împăratul începu să servească, mirele se ridică de la masă, îi sărută mâna şi-i 
zise: 

— Stai, tată, nu poţi să faci dumneata treaba asta! Eu trebuie să te servesc 
pe dumneata, nu dumneata pe mine. Acum pot să-ţi spun că aşa am visat eu în 
camera aceea cu visele: că dumneata vei fi servitorul meu la masă. Dacă-ţi spuneam 
atunci, poate mă omorai, aşa că mai bine am suferit bătaie acolo pe malul mării. 

— Să mă ierţi, dragul tatii, c-am greşit, zise împăratul, îmbrăţişându-l. 

L-au aşezat apoi la masa de nuntă şi au petrecut trei zile şi trei nopţi şi, dacă n-or fi 
murit, apoi mai trăiesc şi astăzi. 


Flăcăul cel viteaz 
poveste românească 


A fost odată ca niciodată, că dacă n-ar fi nu s-ar povesti, a fost un împărat şi ăst 
împărat a avut o fată pe care i-a furat-o un zmeu. Ce să facă bietul om?... Cum să-şi ia 
fata îndărăt din mâinile spurcatului de zmeu, că fugise cu ea pe tărâmul celălalt?... A 
dat sfoară în ţară cum că acela care se 
prinde să-i scape fata din mâinile zmeului şi să i-o aducă înapoi, îi dă fata de nevastă şi 
jumătate din împărăție. 

în ţinutul ăstui împărat trăiau trei flăcăi, fraţi, şi ăşti fraţi, auzind aşa, s-au hotărât 
să-şi încerce ei norocul, unul după altul; întâi să se ducă cel mai mare şi, dacă o izbuti, 
să ia fata de nevastă, iar de nu o izbuti, l-o răpune fiara de zmeu; apoi să se ducă cel 
mijlociu şi, de n-o izbuti nici el, să se ducă la urmă şi cel mai mic. 

Aşa a plecat întâi fratele mai mare. S-au dus fraţii cu el până la o răspântie de unde 
porneau trei drumuri; acolo fratele cel mare a dat celui mijlociu o basma şi i-a zis: 

— Frate, ia basmaua asta şi o atârnă în odaie, şi de-i vedea-o vreodată pătată 
de sânge să ştii că sunt ori mort, ori în primejdie de moarte; să alergi să mă ajuţi dacă-i 
putea. 

După aceea s-au sărutat ei, a apucat fratele cel mare pe drumul din mijloc, şi fraţii 
săi s-au întors acasă. 

Acum ăşti fraţi aveau fiecare câte trei câini, trei ogari, şi când a plecat fratele cel 
mare la drum şi-a luat şi câinii. 


A mers el cu ei după el cale lungă pe drumul pe care apucase, şi la urmă a dat cu 
ochii de o pădure mare. S-a apropiat de ea, a intrat şi s-a gândit să rămână peste 
noapte acolo, că taman se însera. A început el să caute un loc mai adăpostit, vreun 
copac mai scorburos, ceva şi, căutând, iacă dădu cu ochii de unul cu o vatră de foc la 
rădăcină. 

Se opri acolo. 

După ce îşi lăsă jos din spinare traista cu cele trebuincioase - că-şi luase de acasă 
mai de toate, îşi luase came, mălai, căldăruşă, frigare, o bucată să-şi frigă, o 
mămăliguţă să-şi facă - se duse să aducă lemne; apoi a bătut un ţăruş în pământ de a 
legat câinii, şi s-a pus să-şi facă o mămăligă să mănânce. 

învârtind el cu un făcăleţ mălaiul, iaca se pomeneşte că aude prin copacul de 
deasupra trosc!... trosc!... se da careva jos şi trosneau crăcile, şi pe urmă aude pe 
cineva miorlăindu-se şi ţipând şi zicând: 

— Aoleu, frig mi-e, foame mi-e şi n-am ce mânca şi n-am unde mă-ncălzi! 

Iar câinii lătrau, lătrau, tot uitându-se în sus la copac, de vuia pădurea. 

Se uită şi flăcăul şi văzu o namilă ce nu era nici om, nici nimic. 

Uitându-se el, namila ceea din copac zise iar, de acolo de sus: 

— Aoleu, frig mi-e, foame mi-e şi n-am ce mânca şi n-am unde mă-ncălzi! 

— Da dă-te jos şi mănâncă şi te încălzeşte, oricine ai fi, că e mâncare şi 
căldură de la Dumnezeu. 

— M-aş da eu, răspunse namila, dar mi-e frică de câini. 

— Nu vezi că sunt legați? 

— Măcar; na aste fire de păr şi afumă-i la nas niţel, că altfel mi-e frică. 

Băiatul nu s-a gândit mult şi a făcut ce i-a zis namila şi, cum a făcut aşa, cum au 
amuţit câinii din lătrat şi namila s-a dat jos şi a întins mâinile la foc să se încălzească... 

Apoi a mâncat bine, ba ce bine, că flăcăului nu i-a mai rămas nimic, şi când 

i-a zis că de ce nu-i 
lasă şi lui să-şi potolească puţin foamea, namila i-a zis: 

— La ce să mănânci, că eu am să te omor, că nu sufăr om pământean în 
pădurea mea. 

Şi a sărit namilala gâtul lui cu ghearele-i de fiară, să-l omoare. 

A ţipat el, bietul, a strigat din toate puterile, a zis: „Săriţi câinii mei, că mă omoară!”, 
de unde, că ei erau amorţiţi de tot. 

L-a omorât namila spurcată, şi după aceea i-a scos inima din trup de a băgat-o într-o 
desagă şi a omorât câinii şi s-a dus de i-a aruncat: pe flăcău într-o groapă unde erau 
mii şi sute de trupuri şi pe câini într-alta. 

Acasă la fratele cel mijlociu s-a pătat basmaua cu sânge. 

Cum s-a pătat, cum şi-a luat flăcăul cel mijlociu merinde, şi-a luat şi câiniilui 

cu elşi a plecat pe 
urmele fratelui său mai mare. 

L-a petrecut fratele cel mic până la răspântie, i-a dat cel mijlociu şi lui basmaua 
zicându-i tot ca 
fratele mai mare că: „de-o vedea-o pătată de sânge să vie să-l ajute că ori mort este, 
ori în primejdie de moarte”, şi a apucat tot pe drumul pe care apucase fratele său mai 
mare şi a ajuns tot la pădurea aceea şi d-acolo luându-se după urme a ajuns la 
copacul cu vatra de foc. 

A pus şi el de mămăligă, a legat câinii, s-a pomenit cu namila trosc!... trosc!... 
prin copac, a auzit-o ţipând şi văitându-se, şi zicând: 

— Aoleu, frig mi-e, foame mi-e şi n-am ce mânca şi n-am unde mă-ncălzi! 

în sfârşit, i s-a întâmplat şi lui taman ca lui frate-său, că şi pe el l-a omorât namila 


şi i-a aruncat trupul lui şi pe-al câinilor în gropi. 

Acasă la el s-a pătat basmaua în cui. 

„Săracii fraţii mei, a gândit fratele cel mai mic, ori morţi sunt, ori trag să moară!” 

Şi n-a mai stat pe gânduri, şi-a luat ce i-a trebuit, şi-a strigat câinii şi a plecat tot în 
fugă. Dacă a ajuns el la copacul cu vatra de foc din pădure şi a auzit trosnind crăcile 
şi miorlăindu-se namila, a zis: 

— Hei! Dumneata mi-ai fost? 

— Eu. 

— Apoi dă-te colea la foc. 

— Vezi că mi-e frică de câini. 

— Nu-ţi fac nimic, că sunt blânzi. 

— Nu; mai bine na aste trei fire de păr şi afumă-i întâi la nas. 

Flăcăul le-a luat, dar s-a făcut numai că-şi afumă câinii şi a aruncat firele de păr. 

Iar când s-a dat namila jos şi a vrut să-l omoare ca pe fraţii săi, el a strigat: 

— Săriţi-mi în ajutor, câinii mei, că mă răpune spurcăciunea! 

Şi câinii se repeziră la namilă, mi ţi-o apucară frumos şi mi ţi-o traseră unul dintr-o 
parte şi altul dintr-alta, de-i rupeau carnea după ea. 

— Of, a zis atunci namila, mă omorâşi, fecior de lele ce mi-ai fost! 

— De omorât nu te-am omorât până acuma, dar să ştii că nici nu scapi 
până ce nu mi-i spune ceai făcut cu fraţii mei. 

— Că nu ştiu... că nu i-am văzut... 

— Pe ea, câinii mei, a zis flăcăul. 

Iar namila spurcată văzând că n-are încotro, a spus că i-a omorât şi că le-a aruncat 
trupurile în nişte gropi. Flăcăul i-a zis să-l ducă acolo să-i vază, şi după ce l-a dus 
cotoroanţa într-un tufăriş unde era groapa acoperită cu capace, i-a spus flăcăul să 
descuie capacele. Lăsând-o în paza câinilor, el a intrat de a scos trupurile fraţilor, şi 
i-a zis pe urmă ca să-i învieze cum o şti, că de unde nu, lasă câinii s-o facă bucăţi. 

Văzând spurcăciunea că nu e glumă, i-a zis: 

— Uite, ia inimile lor din desaga asta şi le aşază la loc şi toarnă apă vie din 
sticla de ici peste ei, ş-or învia. 

A făcut flăcăul aşa, au înviat fraţii şi, după ce a turnat apă vie şi peste câinii lor de 
i-a înviat şi pe ei, a poruncit flăcăul câinilor lui să o facă mici fărâme şi au sfâşiat-o 
ogarii de nu s-a ales nici praful de cotoroanţă. 

I-au mulţumit acum fraţii cei mari că i-a scăpat de n-au rămas morţi, şi de 
mulţumiţi ce erau, ce s-au învoit ei?... să lase pe fratele lor mai mic să cerce a scăpa 
pe fata împăratului de la zmei, că dacă nu era el tot morţi rămâneau ei şi tot nu o mai 
scăpau; ba nu, că să-l şi însoţească şi să-l ajute şi ei de o cere trebuinţa. 

Fratele cel mic le-a mulţumit bucuros şi au plecat înainte şi s-au dus, şi s-au dus 
zile lungi câte or fi fost până au ajuns la capătul pământului, unde era o prăpastie pe 
unde se cobora pe tărâmul zmeilor. 

Ajungând ei acolo, fratele cel mic a zis fraţilor lui mai mari ca ei să nu coboare cu 
el, că la ce bun să-şi primejduiască şi ei viaţa degeaba pe acolo, ci mai bine îl vor sluji 
de vor sta la gura prăpăstiei, că l-ar putea trage sus, de i-o ajuta Dumnezeu să scape 
pe fata împăratului. 

A scos el, care va să zică, din desagă o funie lungă de o luase cu el de acasă, şi 
după ce a zis fraţilor că de o scutura funia să ştie că a izbutit şi să-l tragă sus, s-a 
încins cu ea bine pe la mijloc, şi- a luat ziua bună de la ei, şi-a făcut cruce şi s-a lăsat 
să alunece în jos. 

Când a ajuns jos pe tărâmul celălalt, ce să vază el acolo? O câmpie mare-mare, de 
nu se mai sfârşea şi, tot uitându-se în toate părţile, a văzut că într-o parte strălucea 


ceva. 

S-a îndreptat şi el într-acolo şi a ajuns la nişte case. 

Abătut la poartă, a întrebat cineva dinăuntru că cine e, şi el a răspuns: 

— Om bun e! 

Atunci s-a deschis poarta şi a dat flăcăul cu ochii de o fată frumoasă de pica. 
Aceasta, când l-a văzut, i-a zis: 

— Ce cauţi p-aici, om pământean, pe tărâmul ăsta, că nu mai scapi cu viață 
când o veni zmeul? 

— Dar dumneata cine eşti? a întrebat el. 

— Ei, eu sunt fata împăratului cutare, m-a răpit zmeul şi m-a adus aici, de 
e vai de mine ce viaţă chinuită duc, dar ce să fac? 

— Apoi şi eu am venit că m-a trimis tatăl dumitale să te scap şi să te duc 
îndărăt la împărăţia lui. 

Atunci a apucat-o pe fată o jale şi un plâns din cale-afară, că-şi adusese aminte de 
părinţi şi de 
ţara ei, dar şi de mila bietului flăcău, că era tânăr şi chipeş de ţi-era mai mare dragul 
să-l vezi, şi ea ştia ce-l aştepta. 

Plângând ea aşa, se auzi deodată un zgomot mare. Atunci se dezmetici ea din plâns 
şi zise flăcăului: 

— Vine zmeul! 

— Vine repede după ce se aude zgomotul? întrebă băiatul. 

— Ba mai întârzie. 

— Uite ce să faci dumneata: eu am să mă lupt cu el; de l-oi răpune, bine, 
dar de m-o omori, să ceri dumneata de la el barim să mă îngropi, după datina 
creştină, că atât doar s-o învoi ca să facă de l-oi ruga. Şi dacă o vrea, să mă duci 
undeva până a doua zi când ar fi să mă îngropi şi noaptea să vii unde oi fi şi să torni 
din sticluţa asta niţică apă în gura mea, că asta e apă vie şi învie pe morţi, ş- apoi pe 
urmă las! pe mine. 

Şi i-a dat fetei sticluţa cu câtă apă vie îi mai rămăsese de la namila din pădure, 
după ce-şi înviase fraţii şi pe ogarii lor. Apoi n-a mai trecut mult şi s-a apropiat şi 
zmeul cu o falcă în cer şi cu alta în pământ şi încruntat că miroase a om de pe 
pământ. 

Fata i-a răspuns că şi ei i-a mirosit, dar nici ea nu ştie ce să fie, iar flăcăul care se 
ascunsese sub un pod, ieşi şi spuse că ela venit să se măsoare cu dânsul să vază care 
e mai vrednic. 

Atunci zmeul a început a râde de s-a cutremurat palatul şi l-a întrebat cum vrea să 
se lupte: în săbii să se taie, ori în luptă dreaptă? 

— în luptă dreaptă, a răspuns flăcăul. 

Şi s-au şi repezit unul la altul... 

Acum flăcăul nu era om de nimic, aşa să-l pui jos cu una cu două; a dat zmeului de 
furcă bine, dar nici aşa puternic ca să rămâie pe zmeu n-a fost, şi aşa l-a adus zmeul o 
dată bine şi l-a îngenuncheat. Dacă l-a îngenuncheat, a scos paloşul şi i l-a înfipt în 
piept. 

A horcăit bietul băiat o dată din greu, a început sângele a-i gâlgâi negru din rană, şi a 
murit. 

Dacă a murit, s-a rugat fata împăratului să-i lase trupul să-l îngroape după datina 
creştinească în pământ, şi cum l-a rugat, ce i-o fi spus ea, că l-a înduplecat pe zmeu. 

Fata a luat aşadar trupul flăcăului şi l-a dus într-un grajd părăsit de l-a pus pe nişte 
paie, zicând zmeului că-l lasă acolo până a doua zi, până l-o îngropa. 

Dar noaptea, când a fost adormit zmeul bine de nu mai simţea şi cu tunul să fi dat, 


s-a sculat fata împăratului binişor, şi-a luat sticluţa cu apă vie de unde o ascunsese şi 
s-a dus la grajdul părăsit de a turnat toată apa pe gâtul flăcăului, care, cum a înghițit- 
o, cum s-a deşteptat şi s-a frecat la ochi zicând: 

— Greu am dormit! 

Şi văzând pe domniţă lângă el, flăcăul şi-a adus aminte cum şi ce fel se întâmplase şi 
i-a căzut în genunchi mulţumindu-i, şi pe urmă a rugat-o să-l ducă la odaia unde 
doarme zmeul, şi acolo a scos paloşul şi i-a dat una în beregată, de numai a strigat o 
dată zmeul şi s-a şi întins de a rămas ţeapăn. 

Apoi i-a zis fetei să-şi ia ce are de luat şi să plece să plece să pe pământ. 

Domnița n-a mai putut de bucurie, a mulţumit lui Dumnezeu că a scăpat-o de zmeul 
spurcat şi au plecat. 

Au ajuns la prăpastie. Acolo funia atârna până jos, cum o lăsase flăcăul când plecase. 

Se legă el de mijloc, dar când vru să ia pe domniţă în braţe şi să scuture funia ca să-i 
tragă fraţii sus, ce i-a trăsnit lui prin cap? Vru ca să-şi încerce fraţii, să vază sunt ei 
oameni de ispravă, că multe ştia el de răutatea şi de pizma oamenilor, şi încă tocmai de 
a celor de le faci câte un bine. 

S-a dezlegat şi a legat un pietroi mare, care a bănuit el să fie greu cam cât doi 
oameni aşa, şi pe urmă a scuturat funia. 

Dacă a scuturat-o, s-a şi pomenit că o trag fraţii în sus şi au tras-o şi au tras-o până 
sus, hei!... încolo, şi numai odată se pomeneşte flăcăul că aude vâjâind ceva... pasămite 
pietroiul venea vuind de sus cu funie cu tot, că fraţii, gândind că e el şi fiindu-le necaz 
că era să se însoare cu fata împăratului şi să ajungă împărat şi bogat, dăduseră drumul 
pietroiului gândind că era el şi fata împăratului, ca să-i omoare pe amândoi căzând de 
la atâta înălţime. 

L-a cuprins o supărare mare şi o jale mare pe bietul flăcău, una de răutatea fraţilor 
lui pe care îi scăpase de la moarte, şi alta că nu ştia cum o să mai scape de pe tărâmul 
zmeilor? 

A plecat şi el cu domniţa, plângând amândoi şi fără niciun pic de nădejde şi au 
umblat până pe când se ridica soarele deasupra şi atunci iată că aud nişte ţipete de li s- 
a zbârlit părul pe cap. 

Se uitară ei în toate părţile şi văzură între nişte stânci, mai încolo, un cuib de scorpie 
plin cu pui micşori şi un şarpe mare ieşise dintre stânci şi se ducea spre ei să-i 
mănânce. 

Flăcăul, cât ai clipi, a şi scos paloşul şi s-a repezit la şarpe de l-a izbit o dată după 
ceafă, lăsându- 1 lat. 

Puii, văzându-se scăpaţi, au început a-i mulţumi de bucurie şi a-i zice să aştepte până 
o veni muma lor, că o să-l răsplătească pentru bunătatea lui, şi n-a aşteptat mult şi a şi 
venit scorpia, că-şi auzise puii ţipând şi venea într-un suflet. Dar când a ajuns la cuib şi 
a văzut pe flăcău cu paloşul în mână, nu a mai zărit pe şarpe şi a gândit că el îi 
ameninţa puii şi l-a înghiţit dintr-o dată. 

Atunci au început puii a se tângui spunându-i că acel flăcău îi scăpase de la moarte. 

Scorpia, auzind aşa şi văzând şarpele mort pe jos, a zis: 

— Nu vă mâhniţi, puişorii mei, că-l dau eu afară, şi-l dau şi mai puternic de 
cum a fost. 

Şi, drept, a icnit o dată şi a ieşit flăcăul viu şi zdravăn cum fusese mai înainte. 

Apoi l-a întrebat scorpia ce cere de la ea drept răsplată pentru binele ce-i făcuse. 

El îi spuse ce i se întâmplase şi-i ceru să-i scoată pe tărâmul pământesc pe el şi pe 
domniţa, fata împăratului. 

Scorpia a răspuns că greu lucru îi cere, dar că face pentru el cât de greu să fie, şi l-a 
învăţat de s-a dus de a omorât nouă boi din nişte cirezi de păşteau mai încolo, şi după 


ce i-a omorât, i-a încărcat în spinare, i-a luat şi pe amândoi şi au pornit pe dată. 

Pe cale, când i se făcea foame scorpiei, cerea de mâncare; flăcăul îi da câte o 
ciozvârtă de bou şi i-a tot dat până le-a isprăvit taman când mai era numai niţel până 
sus, că se vedea lumina zilei pământului. 

Scorpia cerea mereu, că zicea că nu mai poate şi cade înapoi. 

Ce să facă flăcăul? A tăiat şi el o bucată de carne din pulpa piciorului său şi i-a 
aruncat în gură, şi aşa au ajuns cu bine sus pe pământ. 

Când i-a lăsat jos, a întrebat scorpia că de unde era carnea de-i dăduse la urmă. Ela 
spus că era din pulpa lui. 

— Nu ştiam eu că e aşa dulce că te mâneam până acum, a răspuns ea, dar 
acuma fie-ţi de bine şi cale bună! 

Şi a pornit scorpia înapoi de unde venise, iar flăcăul cu domniţa s-au îndreptat spre 
palatul tătâne-său. 

Ce bucurie şi ce veselie pe împărat când şi-a văzut fata! Nu au mai contenit chefurile 
şi mesele şapte zile şi şapte nopţi. 

Apoi, dându-i flăcăului jumătate din împărăție, s-a urcat el într-o zi pe tron şi a pus 
de i-a adus înainte pe fraţii lui. 

Când l-au văzut, aceştia au căzut în genunchi şi s-au rugat de iertare. El, după ce i-a 
dojenit bine şi i-a făcut de ruşine înaintea tuturor, nu le-a făcut nimic, ci i-a gonit ca pe 
nişte ticăloşi ce erau, lăsându-i în plata Domnului. 

Iar el, după ce a făcut cununia, a trăit bine şi mulţumit vreme îndelungată, cum se 
cade să trăiască omul bun şi cu cugetul curat. 


Cele două sălcii 


poveste românească 


A fost odată ca niciodată, a fost o femeie care mult cu multul ar fi dat să aibă şi ea un 
copil, dar mult se rugase la Dumnezeu şi multe făcuse, dar în zadar. 

într-un an, ducându-se la biserică în noaptea sfintelor Paşti, pe neaşteptate îi ieşi 
înainte o femeie bătrână care, urându-i „noapte bună”, o opri în loc şi-i zise: 

— Femeie, mare ţi-e dorul de copii, dar nu ţi-e scris să ai; iar dacă te-o răbda 
inima să aibi unul care să-ţi moară când o împlini şaisprezece ani, apoi te pot eu ajuta, 
dar atât mi-e puterea, mai mare nu mi-e. 

— Ce-oi îndura când o muri, nu ştiu, dar măcar să ştiu că-nnebunesc, că 
mor, să văz şi eu ce e copilul, ăi şaisprezece ani, să-l iubesc şi să-l alint, şi pe urmă o fi 
ce-o fi, a răspuns femeia. 

Şi a pierit bătrâna ca năluca. 

Iar femeia, înaintând spre biserică, a văzut o scânteie şi, cum a văzut-o, cum a rămas 
însărcinată şi peste nouă luni a născut o fată care a crescut, s-a făcut frumoasă de s-ar 
fi mirat o lume întreagă, cică, de i se dusese vestea peste nouă mări şi ţări; dar în ziua 
când a împlinit şaisprezece ani, a închis ochii în pace, ca şi cum ar fi adormit, şi cu ei 
închişi a rămas, că nu i-a mai deschis. 

Ţipetele, plânsetele şi vaietele bietei femei ar fi înduioşat tot satul şi pe toţi drumeţii 
care o auzeau, dar de!... aşa e scris, aşa e şi s-a isprăvit. 

A îngropat-o biata maică-sa într-o poiană dintr-o pădure, să fie în mijlocul florilor şi 
floricelelor, că nu mai putea după ele când trăia, şi după aceea n-a mai trecut mult şi de 
jale multă s-a tot uscat pe picioare până a murit şi ea. 

A trecut, după ce a murit, multă vreme la mijloc, că pământul de-l făcuseră groparii 
muşuroi pe mormântul fetei în pădure scăzuse şi iarba amestecată cu flori crescuse 


este el de nu se mai cunoştea unde era, că şi crucea de lemn de o avusese la cap se tot 
lecase până căzuse şi se făcuse una cu pământul, iar oamenii, ca omul, uitaseră de tot 
de ea. 

Şi după ce a trecut atâta vreme, iaca i-a venit poftă feciorului împăratului din acel 
ţinut să-şi facă un palat într-o pădure, şi fiind pădurea unde era îngropată fata a mai 
rumoasă dintre toate, pe aceea a ales-o, iar acolo locul cel mai frumos era taman 
oiana unde putrezise biata fată. 

Dacă i-a plăcut locul, şi-a durat palatul şi - vezi dumneata, cum s-a potrivit - a căzut 
ucătăria pe locul unde fusese mormântul. 

Acuma cică, fata, cum fusese ea ursită, nu era moartă ca toţi morţii, şi când erau 
ucatele împăratului pe foc, numai gata să le dea la masă, se desfăcea binişor 
duşumeaua din bucătărie, cum ieşea bucătarul pe undeva, şi ieşea şi ea, şi mai 
rumoasă de cum fusese când trăia, şi lua pumni de sare şi arunca în bucate de le făcea 
otroacă şi iar pierea pe unde venise. 

Pe mulţi bucătari îi dăduse împăratul afară din pricină că nu putea mânca nimic din 
jucate de sărate ce erau, dar degeaba, că oricare venea, bucatele tot sărate le dădea la 
masă. Odată, mirosind împăratul că trebuie să fie ceva la mijloc, se hotări să vază el ce 
e şi cum. S-a pus de-a gătit e 
singur bucate într-o zi şi cam spre seară - că spre seară îi spuseseră bucătarii că se 
sărau bucatele - se aruncă pe un pat prefacându-se că doarme, dar cu ochii gata să 
vază ce-o fi. 

Aşa a văzut cum se desfăcea duşumeaua, cum ieşea frumuseţea de fată şi cum lua 
dintr-un dulap pumni de sare şi arunca în bucate. Apoi fata se uită împrejur şi, 
văzându-l acolo, pesemne că i-o fi plăcut, deoarece se duse spre patul pe care se făcea 
că doarme acela şi se uită la el lung, ba ce se uită?... că se apropie bine, până nu ştiu 
cum îi veni la îndemână băiatului şi mi ţi-o prinse repede de mijloc şi o sărută o dată. 
Dacă apucă de o sărută, fata se aşeză lângă el pe pat, că aşa-i era scris ei ca, 
de îndată ce o săruta-o vreun flăcău, să nu mai poată intra la loc în groapă, şi i-a 
spus istoria ei toată. lar el, nemaiputând de dragul ei, i-a făgăduit că o ia de 
nevastă. 

Petrecură ei toată ziua şi toată noaptea amândoi, iar a doua zi dimineaţă, ce să vezi 
dumneata? A fost venind un om de la tatăl-său împăratul, cum că trebuie să vie la 
împărăție, că vrea să-l însoare. 

Pe biata fată a cuprins-o un plâns de-ţi era mai mare mila, dar feciorul împăratului 
nu se putea împotrivi poruncii tată-său; trebuia să plece şi a plecat lăsând pe fată 
plângând, măcar că-i făgăduise că se întoarce şi că tot pe ea o ia de nevastă, că ea îi 
era dragă lui. 

După ce a plecat feciorul de împărat şi a mai plâns fata ce a mai plâns, ce s-a gândit 
ea: să se ducă şi ea acolo la acea împărăție, ca să fie pe acolo să vază ce s-o întâmpla, 
că n-o mai răbda inima să stea locului. 

Dacă s-a gândit aşa, a şi plecat... 

S-a luat după urmele copitelor cailor şi a ajuns la palat, că nu era departe. Când a 
ajuns acolo, a prins de a întreba pe unul, pe altul, şi toţi i-au spus că e să se însoare 
feciorul împăratului cu o fată frumoasă de i-o alesese tată-său. 

S-a chinuit ea mult, biata, auzind aşa, dar a mai aşteptat că doar-doar o da cu ochii 
de feciorul de împărat ca să-i aducă aminte ce-i făgăduise; n-a putut da de el nici c-un 
preţ, şi a doua zi umblând ea pe dinaintea palatului, iaca vreo doi slujitori şi o femeie 
bătrână că vorbeau aşa: 

— Ei, doică, acu să vedem ce daruri ai căpăta de nunta feciorului de împărat, 
că de!... dumneata l-ai alăptat. 


— Ei, darul ca darul, ar fi răspuns doica, dar să-l văz eu însurat şi norocul lui 
să fie bun... 

— Păi, de-nsurat o să-l vezi curând, că cică e gata-gata... 

Auzind aşa, a cuprins-o pe fată o aşa jale şi o aşa durere, încât s-a dus drept la doică 
şi a rugat-o să vie mai deoparte să-i spuie ceva. Doica făcu întocmai şi fata îi zise: 

— Să spui feciorului Împăratului de l-ai alăptat dumneata că fata din 
bucătăria palatului lui din pădure s-a înecat de dorul lui... 

Şi cum a zis aşa, cum s-a repezit la o gârlă de curgea mai încolo niţel şi s-a aruncat în 
ea. 

A ţipat ea, doica, a dat s-o oprească, a rugat pe cei doi slujitori ce o însoțeau să se 
arunce după ea să o scape... degeaba... Când o găsiră d-o putură scoate pe mal, ea se 
înecase, murise de-a binelea. 

Dar acum, vezi dumneata, lucrurile cum se întâmplaseră nu erau cum ziseseră 
slujitorii, ci feciorul de împărat spusese lui tată-său cum şi ce fel i se întâmplase şi se 
ruga mereu de el să-l lase să ia de nevastă pe aleasa inimii lui, şi nevrând împăratul cu 
niciun preţ, el sta mereu pe lângă el ca doar-doar l-o îndupleca. 

După ce se înecă fata, doica se duse de spuse feciorului de împărat ce se întâmplase. 
Feciorul se repezi ca un zănatec să vază dacă e adevărat că fata care se înecase era 
iubita lui; şi văzând că ea era, l-a cuprins o aşa durere, încât curând s-a stins pe 
picioare, lăsând cu limbă de moarte să-l îngroape la un loc cu fata; dar împăratul n-a 
vrut deloc, ci a pus de l-a îngropat tocmai în partea de dincolo a bisericii. Dar n-a 
apucat să se bătătorească pământul pe mormânt, că a răsărit o salcie şi tot în ziua 
aceea a răsărit o salcie pe mormântul fetei din partea cealaltă a bisericii... Şi au crescut 
aste două sălcii într-o zi cum cresc altele într-un an, şi curând au crescut mai înalte 
decât biserica şi au început a se întinde pe acoperiş până li s-au întâlnit ramurile. De 
atunci, de ce trecea vremea, de aceea se amestecau ramurile şi crăcile mai tare... Şi 
amestecate şi alăturate stau întruna şi-or fi stând şi în ziua de azi acolo unde or fi, că eu 


nu ştiu, că nu le-am văzut, ci numai am auzit de ele... 
Şi încălecai pe-o şa şi vă spusei dumneavoastră aşa. 


Chelbea năzdrăvanul 


poveste românească 


A fost odată un român care a avut nouă feciori, ş-a plecat cu opt din ei ca să-i 
însoare, că pe cel de-al nouălea n-au vrut fraţii lui să-l ia, că ziceau că e mic. 

Umblară ce umblară, şi iacă dădură de-un zmeu care ara nişte pământ. 

— Bună ziua, zmeule, zise tatăl feciorilor. 

— Mulţumim dumitale... da-ncotro? 

— Iaca am plecat să-mi însor ăşti feciori, că le-a sosit vremea... dar 
dumneata? 

— Ia şi eu muncesc din greu la pământu' ăsta şi semăn bucate, că am şi eu 
nouă fete şi nu prea am zestre să le dau. 

— Ai nouă fete, zici?... Apoi dar hai să ne încuscrim, vere, zise omul cu 
feciorii. 

— Ce stai de vorbeşti, măre!... După nişte nevoiaşi de oameni să-mi dau eu 
fetele? Nu sunt zmei destui? 

— Nevoiaşi!... Care, mă Feciorii mei, ai? Aoleu, mamă-mamă! 
puneţi mâna, măi flăcăi, de-i daţi locu-ăsta gata până-n seară. 

— Locul ăsta mi-l dă ei gata până-n seară? întrebă zmeul. 


Ia 


— Aşa or face! 

— Ei, dac-or face cum zici, apoi să ştii că ne-am încuscrit. 

— Ai, să vă văz, flăcăi... da' să nu mă daţi de ruşine! îi îndemnă omul. 

Cei opt feciori începură să sape şi sapă-ncoa şi sapă-ncolo... dar nu le avea munca 
spor deloc, pare că nu munciseră cât munciseră. 

— Ce ne facem, măi fraţilor, că nu e rost, nu-l isprăvim noi ăsta nici mâine? 
zise deodată unul dintre flăcăi. 

— Dracu ştie, răspunse altul; şi mult ar fi bine să-l putem sfârşi, că una, nu 
rămânem de ocară, şi alta, punem mâna pe fetele zmeului şi cică sunt nişte fete pline 
de lipici. 

— N-aveţi grijă, măi fraţilor, vă fac eu să scăpaţi de ruşine şi să luaţi fetele 
zmeului, se auzi un glas lângă ei. 

— E-te, mă, Chelbea!... Da' ce cauţi tu aci, măi? 

— Am venit să vă dau o mână de ajutor; voi n-aţi vrut să mă luaţi de- 
acasă, da' eu m-am ţinut după voi şi iacă-mă-s! Da' să nu mai zăbovim, că iaca 
asfinţeşte soarele; daţi ale sape-ncoa să-mi aleg eu una să mi se potrivească. 

Şi încercă Chelbea una - că aşa îl chema pe fratele cel mai mic al flăcăilor - şi 
încercă alta, până dădu de una cum ştia el şi începu să lucreze... îi mergea mâna, 
măre, ca sfârleaza, nici n- asfinţise soarele de tot şi locul era isprăvit de săpat. 

Când veni zmeul şi văzu locul săpat, o sfecli de tot, că el nu vrea să-şi dea fetele 
după oameni pământeni; el se învoise să-i facă gineri, dar se învoise numai că gândea 
că nu s-or putea ţine de vorbă. Acum degeaba, nu mai avea ce face... le-a dat fetele, 
dar i-a oprit să doarmă acolo în noaptea aceea, că zicea că se temea să nu rătăcească 
drumul pe întuneric, iar pe de altă parte le puse gând rău băieţilor. 

Se culcară fiecare pe la locurile lor şi adormiră buştean. 

Acum zmeul ce aştepta? Atât, ş-apoi să le facă de petrecanie, dar şi Chelbea ce 
treabă avea? Că năzdrăvan era. Se sculă frumuşel de unde sta ascuns, că se 
ascunsese să nu dea zmeul cu ochii de el, şi se duse binişor unde-i dormeau fraţii, le 
luă căciulile din cap, dezbrobodi tot binişor pe fetele zmeului şi le puse în cap 
căciulile, iar pe fraţii lui îi legă la cap cu broboadele zmeoaicelor, ş-apoi se duse iar 
binişor în ascunzătoarea lui şi aşteptă acolo. 

Peste noapte ce să vezi? Vine zmeul cu un paloş în mână şi tăie toate capetele cu 
căciuli până la 
unu, apoi plecă bucuros, gândind c-a omorât pe flăcăi. După ce plecă, veni Chelbea, 
îşi deşteptă fraţii şi pe tată-său, le arătă lacul de sânge ce cursese din gâturile 
zmeoaicelor, şi-i sfătui s-o pornească până nu se scoală zmeul, că atunci o fi rău de 
ei. 

Fraţii, când văzură unele ca acestea, se cruciră, dar îşi luară degrabă picioarele la 
spinare şi se tot duseră. 

Nu trecu mult după ce-şi scăpă Chelbea fraţii de moarte, şi porniră ei, dar tot fără el, 
şi se băgară argaţi la un moşier. 

Chelbea tot vrând să-i păzească, dacă s-or pomeni cumva în vreo primejdie, se duse 
să se bage şi el argat la moşierul acela, unde-i erau fraţii. Moşierului nu-i mai trebuiau 
argaţi, c-avea destui, dar văzându-l bun de gură, de istorii, de una, de alta, îl acceptă, 
ba chiar cu simbrie mai bună decât pe fraţii lui, şi-l ţinea tot pe lângă el, că era şi 
vrednic şi-l mai şi făcea să râză povestindu-i câte alea toate. 

Fraţii, când văzură că el a nimerit mai bine decât ei, prinseră pică pe el şi se 
hotărâră, de-or putea, să-l răpuie. 

Aşa într-o zi, când venise moşierul să vază cum muncesc, că-i trimisese să secere 
nişte grâu, iaca îi ieşi unul dintre ei înainte şi-i spuse: 


— Cocoane, nu ştii ce s-a lăudat Chelbea? 

— Nu... Ce-a zis? 

— S-a lăudat că cică... auzi dumneata, el poate aduce cloşca zmeului cu puii 
de aur. 

Se întoarse moşierul acasă şi, cum ajunse, strigă pe Chelbea. 

— Măi Chelbeo... 

— Porunciţi, cocoane. 

— Da' ce te-ai lăudat tu către fraţii tăi că poţi s-aduci cloşca cu puii de aura 
zmeului? 

— Ba eu nu... să mă ferească Dumnezeu! 

— Ba da, nu-mi spuseră ei?... Să faci bine s-o porneşti, să mi-o aduci 
numaidecât. 

— Păi, cocoane, nu ţi-au spus ei aşa ca să mă crească, ci ca să mă 
prăpădească, da' cu ajutorul lui Dumnezeu sfântu' eu o să încerc, doar de le-oi da-n 
cap. 

Şi plecă bietul Chelbea a doua zi şi se făcu o pasăre, s-ajungă mai iute, iar dacă 
ajunse acolo se făcu o muscă şi se furişă în odaia unde se afla cloşca. Peste noapte 
întinse mâna ca s-o ia. Atunci cloşca strigă: 

— Cârrr! Săi, stăpâne, că mă fură Chelbea! 

Zmeul cum o auzi, cum sări din pat şi alergă în odaia cloştii, dar şi Chelbea se 
schimbă în muscă la loc şi se ascunse într-o crăpătură de zid de nu-i fu cu putinţă 
zmeului să-l găsească, şi zmeul plecă ocărând cloşca, fiindcă-l trezise din somn 
degeaba. 

Cum plecă zmeul, Chelbea se şi dădu jos şi puse mâna pe cloşcă. 

— Ia-mă, Chelbeo, că tot mai priceput eşti tu decât zmeul! zise cloşca. 

Şi în ăst chip aduse moşierului cloşca cu puii de aur a zmeului. 

Când au auzit fraţii săi că s-a întors cu izbândă, ba că stăpânul îi mai dăduse şi o 
grămadă de bani, s-au prăpădit cu firea de tot. 

— Măi, tot să nu-l lăsăm, zise unul dintre ei: să spunem că s-a lăudat că 
poate s-aducă, dacă vrea, cămaşa zmeului de pe el. 

— Aşa să facem, să nu-l lăsăm, ziseră cu toții. 

Şi se duse unul dintre ei la moşier şi-i spuse c-aşa ş-aşa. 

— Chelbeo! strigă moşierul. 

— Porunciţi, cocoane. 

— Ce te-ai mai lăudat către fraţii tăi că poţi s-aduci cămaşa zmeului după el? 

— Ba eu nu, cocoane, ferească Dumnezeu, nu m-am lăudat. 

— Eu nu ştiu, aşa mi-au spus frații tăi, aşa trebuie să fie! Mâine s-o porneşti 
să-mi aduci cămaşa, zise moşierul. 

— Să plec, cocoane. 

Şi a şi plecat a doua zi dimineața cum s-a luminat de ziuă. 

Se duse el, se duse şi, când ajunse la casele zmeului, se prefăcu în purice şi 
aşteptă până se înseră, ca să se culce zmeul, iar când să se dezbrace să se culce, ţop! 
pe cămaşa zmeului şi pişcă-l şi pişcă-l... 

— Măi, fir-ai al dracului de purice, zise zmeul sculându-se şi căutându-l să- 
l prinză, că se pitula Chelbea al nostru cum ştia el mai bine. 

îl căută ce-l căută zmeul, dar văzând că nu poate dormi, scoase cămaşa după el şi o 
aruncă alături de pat. Atât i-a trebuit lui Chelbea, că a şi înhăţat-o, cum a adormit 
zmeul, şi p-aci îi fu drumul... drept la moşier. 

Cum i-o duse, cum îi dădu stăpânu-său parale şi-l puse cu el la masă. Fraţii, când 
auziră că iar s- a întors, s-au îndârjit de tot. 


— Mă, să zicem că s-a lăudat să-l aducă pe zmeu viu, nevătămat. 

— Aşa să zicem, se învoiră cu toţii. 

Şi fuga la moşier să-i spuie. 

Cum auzi moşierul una ca asta, îl şi chemă pe Chelbea. 

— Chelbeo, te-ai lăudat iar că poţi s-aduci pe zmeu, viu, nevătămat; mâine, 
până-n zori, s-o porneşti, că vreau să văz şi eu chip de zmeu. 

— Să plec, cocoane, să plec. 

— A doua zi, luă o secure de nouăzeci şi nouă de oca de fier la spinare şi 
plecă. în hotarul moşiei zmeului se afla pe vremea aceea un copac peste măsură de 
mare. Chelbea se prefăcu într-un moş bătrân şi începu a da cu securea în el, până 
auzi zmeul bocănind şi veni să vază ce e. 

Când veni şi văzu pe moş, îl întrebă: 

— Da' ce faci acolo, măi? 

— Uite, m-a trimis boierul cutare să fac un tron, c-a murit Chelbea şi în alt 
loc nu e pomeneală d-aşa copac gros, aşa că îndrăznii de venii să-l dobor p-ăsta. 

— Dacă e pentru Chelbea, doboară-l! zise zmeul, înfuriat. 

Şi se puse pe iarbă să se mai odihnească. 

Nu trecu mult şi Chelbea tăie copacul şi fiind scorburos, lesne îi fu să-l potrivească 
pe dinăuntru, ca s-arate ca un tron. După ce Îl potrivi, îi puse fund într-o parte şi, 
când să-l puie pe celălalt, se rugă de zmeu: 

— Eşti bun dumneata să te vâri colea înăuntru şi pe unde s-o vedea afară 
să-mi spui să împănez, că de-o răsufla pe undeva şi n-o fi Chelbea mort de tot, apoi îl 
sparge şi iese afară de se apucă iar de năzdrăvănii, că e un şmecher şi jumătate; da' 
de n-o avea pe unde să răsufle, îngropat rămâne. 

Zmeul, prost ca toţi zmeii de altfel, când auzi că e vorba de Chelbea, nu se gândi 
mai departe şi se vâri în tron. 

Chelbea atât aştepta. Puse repede fundul, îl bătu bine, îl luă în spinare şi, cât te-ai 
şterge la ochi, se întoarse la moşier cu isprava făcută. 

— L-ai adus, Chelbeo? 

— L-am adus, cocoane, dar stai să-l mai dau de-a rostogolul, să se-ncingă, c- 
apoi o păţim. 

— Păi, dacă s-o încinge, ce face? 

— Are să sară în sus când oi desfunda tronul, şi dacă o sări, când o cădea, 
cade mort. 

Şi drept, dacă desfundă tronul, după ce-l mai rostogoli niţel, sări zmeul o dată cam 
la trei stânjeni" în sus şi când căzu, căzu mort. 

Acum boierul acela a fost mulţumit aşa de mult de isprava lui Chelbea, că s-a 
hotărât să nu-l mai trimită nicăieri. 

Dar a doua zi veniră iar fraţii săi şi-i spuseră că iar s-a lăudat Chelbea că poate 
aduce iepele sirepele din smârcurile mărilor. 

Moşierul, când a auzit, i-a şi poruncit lui Chelbea să le aducă, gândindu-se: „De-oi 
avea iepele 
sirepele din smârcurile mărilor, apoi cine se mai pune cu mine împotrivă?... Mi-e 
mie milă şi de Chelbea, nu e vorbă, dar cum le-a adus pe celelalte, le aduce el şi 
pe-astea”. 

— Nu ştiu, cocoane, de m-oi mai întoarce, zise Chelbea oftând, când auzi, 

da' ca să-ţi fac voia dumitale, oi încerca. 

Acum Chelbea avea noroc, bietu', că era năzdrăvan, şi aşa ştia toate cum să le ia; 
de data asta el se făcu o coţofană neagră şi se duse în nişte bozii de se culcă acolo cu 
faţa în sus, ca şi cum ar fi fost mort. Stătu coțofana aşa ce stătu şi numai ce veni o 
cioară de se puse pe pieptul ei. Coțofana haţ! şi prinse îndată cioara şi dacă o prinse 
se făcu om la loc. 

— Să-mi spui, cioară, cum să intru eu în grajdul iepelor sirepelor din 
smârcurile mărilor? 

— Tu erai, Chelbeo?... Apoi văz eu c-o să te învăţ... Uite cum să faci: să 
prinzi o cioară şi s-o arzi s-o faci scrum, şi cu scrumul ăla să ungi lacătele de la uşa 
grajdului, că de le-oi unge aşa, se deschid; dar când oi intra în grajd, să te repezi la 
un bici de flăcări, care e atârnat în zid şi să începi a le bate nemiluit. 

— Mulţumescu-ţi, cioară, zise Chelbea. 

Şi se pregătea să-i dea drumul, drept mulţumită că-l învățase; dar cioara îi zise: 

— Măi Chelbeo, arde-mă pe mine, că tot sunt bătrână şi îţi sunt în mână, 
ce să te mai căzneşti să prinzi alta? 

Lui Chelbea, drept, îi era milă de ea, dar dac-a zis ea aşa, ce era el de vină? O arse, 
o făcu scrum şi cu scrumul acela unse lacătele şi intră în grajdul iepelor. 

lepele, cum l-au văzut, pe dată au început să vorbească: 

— Păi, ăsta parcă e Chelbea năzdrăvanu', de-a prins zmeul viu, nevătămat. 

— El, cu voia dumneavoastră! zise Chelbea şi puse mâna pe biciul de 
flăcări şi, până să se dezmeticească ele, începu a le da în cap şi dă-i şi dă-i până ce 
una dintre ele îi zise: 

— Nu ne mai bate, Chelbeo, că bun stăpân ne vei fi, ci încalecă pe una dintre 
noi şi du-ne unde-i 
şti. 

„Vă dădui de cap”, se gândi Chelbea destul de bucuros, una că scăpase cu viaţă şi 
alta că era să facă să-i crape fraţii de necaz. 

Când se apropie Chelbea de casă, iacă văzu moşierul flacăra biciului. 

— Ce flacără să fie aceea, măi? întrebă el pe fraţii lui Chelbea. 

— Nu ştim nici noi, cocoane, doar dacă n-o fi Chelbea cu biciul de flăcări, 
care mână iepele sirepele. 

Şi drept, el a fost. Când a intrat în curte cu iepele, s-au speriat cu toții, că nici nu 
se pomeniseră şi nici că s-or mai pomeni vreodată aşa minuni de iepe. 

— Ei, Chelbeo, să ştii că mă prinz cu tine frate de cruce, zise moşierul 
văzând iepele în curte, şi toate bogăţiile mele or fi ş-ale tale... pe din două. 

Şi-şi dădură apoi mâna şi se îmbrăţişară amândoi. 

Către seară, iacă se pomeni moşierul cu Chelbea că vine la el: 

— Măi frate, ştii una? 

— Ştiu, dacă mi-i spune. 

— Fraţii mei, auzi, s-au lăudat că ei pot stinge şira aceea de paie numai cu 
basmalele, dacă i-o da foc cineva. 

— Ce spui?... Apoi, dar să-i vedem, că mie mi-s tare dragi minunile... Măi 
argați... 

— Auzim, cocoane. 

— Ce mă, v-aţi fost lăudat către Chelbea că puteţi stinge şira de paie cu 
basmalele, de i-o da foc cineva? 

— Ba noi nu. 

— Ba da, nu-mi spuse Chelbea?... Hai, porniţi de-i daţi foc şi să vă văz 
vrednicia. 


Fraţii lui Chelbea rămaseră împietriţi, neştiind ce să facă. 

— Haide, nu mai staţi, c-apoi de! Chelbea cum a făcut ce s-a lăudat către 
voi? Faceţi şi voi ce v- aţi lăudat către el. 

„O păţirăm cât de bună!”, se gândiră fraţii lui Chelbea; dar neavând ce-şi face 
capului, se urcară pe şiră, după ce-i dădură foc, ca s-o stingă cu basmalele. 

Ce să stingă, că mai rău ardea; şi a ars până la pământ şi şira, dar au ars şi ei; şi 
aşa a scăpat Chelbea de fraţii lui care n-au ţinut seamă că-i scăpase de la moarte şi 
au vrut să-l răpuie de atâtea ori; dar, vezi dumneata, Dumnezeu ştie el ce face. 


Iar eu încălecai p-o şa 

Şi vă spusei dumneavoastră aşa. 

Şi încălecai pe-o viespe 

Şi-o lăsai la dumneavoastră în iesle. 

Să te duci dumneata, cocoane, că eşti stăpân, 
Să pui să-i dea şi ei niţel fân. 


Şi comoara e bună la ceva 
poveste românească 

în malurile lutoase ale râpei lui Ghem, Moş Noe îşi săpase, nimeni din sat nu-şi mai 
amintea când, casă care aducea mai mult a vizuină decât a locuinţă omenească. 

Jumătate din casa lui moş Noe era vârâtă în malul galben şi clisos al râpei, iar 
cealaltă jumătate, un fel de gârlici, stătea ca un cozoroc în afară, acoperită cu un fel 
de bucăţi de tablă colorată, puse unele peste altele. 

Bătătura, înaintea casei, nu întrecea cu mult întinderea unei odăi. Câteva beţişoare 
uscate închipuiau zăplazul gospodăriei. Portiţă nu avea, nici măcar o vraniţă cât de 
simplă, făcută din nuiele împletite. 

Un burlan de tablă ruginită, ridicat cu câteva palme mai sus de creasta gârliciului, 
arăta că pe acolo îşi dă afară fumul soba lui moş Noe. Un fănar cu o găzălniţă, în care 
ardea naft în nopţile întunecoase, atârna de un băț deasupra intrării în gârlici. 

Alte acareturi împrejurul acestei locuinţe cu o înfăţişare străveche nu mai erau; 
doar decât o coteneaţă lipită de ea, dormitorul a câtorva găini nadolene roşii şi alte 
câteva albe boghete. 

între ele se învârtea toată ziua un cocoş ţanţoş şi mândru ca un dragon de 
altădată, împintenat şi cu casca acoperită de un panaş înflăcărat ca focul. 

Fiind un gălăgios dimineaţa, şi noaptea de câteva ori, adesea baba lui moş Noe îi 
striga: 

— Şi mai lasă-ne în pace, răutăciosule, că nu ţi-i fi închipuind că tară tine nu ne 
sculăm sau nu se face ziuă?! 

în faţa căsoaiei, mai era o buturugă cu o toporişcă înfiptă în ea, cu care moşul îşi 
dehoca lemnele pentru sobă. 

De unde o fi venit acest Noe şi cu baba lui pe locurile acelea şi când venise, nimeni 
nu ştia şi nici el nu mărturisea nimănui. 

Moş Noe era un om paşnic, blajin. N-a fumat în viaţa lui, nu a respirat niciodată 
aburul coclit al cârciumelor, nu s-a îmbătat niciodată că, spunea el, la beţie omul 
devine din om, mai întâi maimuţă, apoi câine arţăgos şi la urmă porc. Nu s-a certat 
cu nimeni, n-a clevetit contra nimănui. S-a ruşinat de minciună, de călcarea 
prieteniei, de defăimare că, vorba înţeleptului pe care o spune adesea: „Mărirea, ca 
şi necinstea, stau în cuvânt şi în limba omului”. 

Şi cu boierul megieş, pe a cărui moşie zicea că e bezmănar, dimpreună cu tot 
satul, o ducea bine. Se descoperea înaintea vechilului, un om îmbelşugat în răutăţi, 


dar nu-i zicea sărut mâna, ca alţii. leşea apoi regulat, în fiecare an, la prăşit şi la 
secerat, când omul boierului dădea gură în sat, strigând de pe un medean: „Mâine, 
măăăă! La prăşit la Poampă, la boier! O dupcă de mâncare pe zi! (O dupcă însemna o 
piesă mică de argint, de 50 de bani, iar „poampa” era o pompă stricată şi părăsită, cu 
care boierul încercase să înlocuiască cumpăna unei fântâni.) 

Când n-avea de lucru, asculta, cu multă plăcere şi mare răcoreală în inimă, 
cântecul unui plop de munte, care îi acoperea locuinţa ca o umbrelă uriaşă. 

Frunzele lui aproape rotunde, cu peţiolul lung şi în veşnică mişcare, apăreau în 
soare ca o puzderie de cioburi de oglindă strălucitoare; iar coroana, luată în 
totalitatea frunzelor ei, cu susurul adormitor al lor, părea o orchestră fantastică, cu 
neputinţă de a fi plăsmuită de o minte omenească. 

Şi aşa au trecut mulţi ani peste capul lui moş Noe Ortodoxu. Câţi? Nimeni nu ar fi 
putut spune. Nici chiar cel mai bătrân om din sat. 

Moş Noe şi cu baba lui şi cu casa lui păreau a fi de când lumea în râpa lui Ghem, 
tot aşa de firesc cum stau munţii şi dealurile şi stâncile şi apele din veleatul 
veleaturilor, la locurile lor. 

Primăvară după primăvară albăstrelele cu tulpinele alburii şi petalele ca cerul 
senin îi dezmierdau ochii şi-i înseninau sufletul. 

Vară după vară căuta ca un urs şi mânca mure albastre-brumării şi zmeură şi fragi 
aromaţi, de care era plină văioaga. 

Măceşii cu globurelele lor roşii toamna şi mărăcinii cu porumbelele negre şi gust 
acrişor, împrăştiaţi pe coastele de chinoros ale râpei, îi păreau în dimineţele cu 
brumă groasă adevăraţi pomi împodobiţi de Crăciun. 

în asemenea ceasuri, nu se îndoia că simte de la mare depărtare, din fundul 
zăvoiului, mirosul sălcioarei cu frunzele acoperite de solzi stelaţi argintii şi flori 
galbene, sau că prinde în scoicile urechilor şoaptele loziilor, a mlajei cu tulpinele 
purpurii adunate în pâlcuri, ca la un mare sfat obştesc. 

Şi mult îi mai plăcea atunci, lui moş Noe Ortodoxu, să-şi aprindă candelă umplută 
cu mireasmă de mare omenie, să simtă lângă inima lui cum bate inima celor ce asudă 
şi-şi bătăturesc palmele pentru fericirea altora. 

Şi iată că, într-o zi, se lăsă în râpa lui Ghem şi pe întinderile acelea o iarnă grea. 

Viscolul scormonea şi spulbera zăpada de pe câmp troienind-o în adăposturi şi în 
fundul văilor. 

Crivăţul se năpustea cu urgie peste oameni şi locuri, ducând pe aripele lui suflul 
gheţurilor de la miazănoapte. 

Talazuri mari de omăt se goneau unul după altul pe dealurile încremenite de ger şi 
spaimă. 

Şipotul din vale îngheţase tun. De-abia un firicel subţire de apă, ca o beteală de 
argint, se strecura cu mare greutate de sub blocul de gheaţă ce se formase la gura 
râmnicului, strălucitor ca o bucată de cleştar. 

Pământul se întărise ca fierul, şi copacii şi şarampoii de telefon din şosea trosneau 
şi sârmele lor ţipau a deznădejde şi durere. 

Plopul se învolbura, se smucea şi răcnea în viscol, ca un om înnebunit, furios că nu- 
şi poate rupe lanţurile cu care e legat. 

— Nu degeaba, îi spunea în gând, plopului, moş Noe, te socotesc oamenii arborele 
vrăjitorilor, şi al morţilor nespovediţi şi cu lemn bun numai de chibrituri. 

Şi, într-o noapte de un astfel de infern, muri şi baba lui moş Noe Ortodoxu. A închis 
ochii tară să zică nimic; numai două lacrimi mari alunecară încet, prin şănţuleţele 
întortocheate ale zbârcitei ei feţe. 

Moş Noe i le şterse cu podul palmei pe care, ducând-o apoi la ochi, le amestecă cu 


lacrimile lui. 

Puse după aceea un şerveţel curat peste faţa jumătăţii lui de viaţă, care îl părăsea 
pentru totdeauna, aprinse liniştit candela din peretele de la răsărit, buchisi un 
cărbune într-o căţuie peste care aruncă nişte boabe de tămâie aromitoare şi, trăgând 
apoi un scaun, se aşeză la o masă cu capul pe mâini. 

Noaptea aceea fu îngrozitoare. Afară urlau furiile dezlănţuite ale naturii, bleahurile 
de pe casă zăngăneau sinistru şi în sufletul lui era o învălmăşeală nebună de suferinţă 
şi durere neputincioasă. 

Dinspre ziuă, când cocoşul anunţa zorile, totul se linişti, în natură şi în sufletul lui. 

leşi afară. Cerul era albastru ca un baldachin uriaş de safir şi luna călătoare vărsa 
peste întinderi pulberea ei de argint. 

După ce s-a luminat bine, Noe îşi puse pe el cea mai groasă buleandră şi, cu un băț 
în mână, luă drumul satului. 

Nu avea niciun ban şi bătrâna trebuia înmormântată. Mergea, orbiş, fără nicio 
ţintă, fără a se gândi la vreun om anumit, la care să se ducă. Voia să ajungă în sat şi 
atâta tot. 

Satul, în mintea lui, părea o vatră caldă unde trebuia să vină în ceasuri grele 
nenorociţi ca el, un cuptor cu pâini proaspete care să astâmpere foamea celor 
flămânzi, ceva care să umple cu pitaci pungile săracilor, o fântână cu apă vie care să 
dea puteri nevolnicilor, o cascadă de bunătăţi, o comunitate plină de milă pentru cei 
în necazuri. 

Mergea cu capul în piept, ca un om doborât de suferinţă, cu lacrimile îngheţate pe 
obraz ca nişte bobiţe de sticlă, înfruntând cu greutate potrivnicia troienelor de 
zăpadă. Intrase bine în sat când, o voce îl trezi din amarele lui visări, strigându-i de 
după un gard: 

— încotro, moş Noe? 

— Nu ştiu. 

— Ce ţi s-a întâmplat? mai întrebă vocea de după zăplazul de scânduri. 

Şi moş Noe îi povesti repede, cu glasul întretăiat de suspine, răul ce-l aducea în sat. 

Tot printre şipcele gardului şi în hămăitul unui zăvod cât un vițel, se încheie discuţia: 

— Apoi, moş Noe, nu pot să te ajut cu niciun ban. 

— Am să-ţi lucrez. 

— Ce să-mi lucrezi? Cu treaba care mi-ai face-o, nu-ți scoţi nici mâncarea. 
Du-te cu Dumnezeu! 

Şi moş Noe plecă mai departe. 

Când ajunse în dreptul unei case, gospodarul de acolo, un om sărac, dar ceva mai 
bogat decât el pentru că avea un cal, tocmai ieşea cu vita de căpăstru, s-o ducă la 
apă. 

După câteva minute de întrebări şi răspunsuri, convorbirea se încheie: 

— Nu înham eu calul, pe iadul ăsta. Şi mai ales, pe degeaba. Ai bani? 

Merg. Nu ai? N-am ce-ţi face. Hi! gloabă! ţipă omul la cal, împungându-l cu codiriştea 
biciului. 

Şi iar plecă mai departe necăjitul moş Noe Ortodoxu, nedumerit dacă i-au fost 
adresate calului, sau lui, ultimele cuvinte. 

După ce se mai desmetici puţin din bobârnacele ce le primise de la cei doi semeni 
ai săi, care îl ameţiseră de-a binelea, se gândi să meargă la preotul satului. 

Bătu la poartă. 
popii, îi deschise. în cerdac, cu un dolman îmblănit pe umeri, cu o căciulă miţoasă în cap 
şi încălţat 
cu şoşoni groşi de pâslă călduroasă, îl aştepta preotul, care-l văzuse din casă, pe 


fereastră, cum bătea în poartă. 

Cele ce au vorbit încheiară, şi aici, aşa: 

— N-am ce-ţi face, frate. Dacă nu ai cu ce mă plăti, nu merg la cimitir. 
Descurcă-te cum ai putea. 

Şi plecă mai departe, să se descurce cum o putea. în sufletul lui începu însă să bată o 
viforniţă tot 
aşa de cumplită, ca şi cea de astă-noapte. Tot ce gândise el despre sat şi despre 
oameni se năruia şi se veştejea acum ca o grădină plină de flori, peste care ar da 
năvală valuri de zăpadă şi aer îngheţat. 

„Adică, se gândea el, după vorba popii, în adevăr că-s încurcat. îs bătrân, slab şi cu 
buzunarele pline de vânt, n-am niciun prieten, îs încurcat în nevoi, ca o muscă în 
pânza unui păianjen. A! dacă aş fi un bondar, repede aş trece prin pânză. Ce-mi 
trebuie însă, ca să fiu un bondar?” Şi, cu o mulţime de astfel de semne de întrebare, 
bătrânul se îndreptă către cel mai nevoiaş om din sat. „Oamenii săraci îs mai miloşi şi 
mai simţitori”, se gândea el. 

Omul nevoiaş tocmai stătea, când ajunse moş Noe la locuinţa lui, pe un scaun 
de lemn, mic, rotund, şi aţâţa focul din sobă, cu hlujanii pe care-i scotea dintr-un 
snop aşezat alături de el. îşi perpelea mâinile şi tălpile picioarelor la dogoarea 
flăcărilor din cuptor. 

— Cu dragă inimă aş merge, moş Noe, dacă aş fi sănătos. Dar, cum vezi, 
nu pot. Să sap o groapă adâncă cât omul, într-un pământ îngheţat, pe o vreme ca 
asta, mi-i peste putinţă. Poate mâine, sau poimâine, dacă mă voi simţi mai bine. 

— Apoi, îţi doresc, dar, multă sănătate. 

Inimi goale, se gândi moşul, după ce ieşi afară şi luă drumul înapoi către râpa lui 
Ghem. Suflete 
reci la toți. Măcar ăsta nu mi-a pomenit nimic de bani. O să vie, o să facă. 
Făgăduielele lui un fel de flori de hârtie. Da, mai ştii, e un om sărac. S-ar fi putut să 
mă ajute, dacă nu era bolnav. Sărăcia e o suferință şi în dosul ei, mai întotdeauna se 
găseşte câte o inimă duioasă şi gata de a sări în ajutorul celor ce sunt în necaz şi 
durere. 

Şi, după prânz, moş Noe, care ştia că întristarea inimii încovoaie puterile şi 
înţelepciunea se dobândeşte cu zăbavă, cum scrie la carte, luă un târnăcop şi o 
lopată şi începu să sape o groapă sub ramurile bătrânului tei tremurător, chiar sub 
dâmb, în lutăria îngheţată. 

Lucrul mergea greu. Pământul era ca de cremene. De sub târnăcop săreau 
scântei, ca nişte steluțe şi bulgări tari ca de criţă îi loveau ţârloaiele. 

Noaptea începuse să-şi întindă valurile întunecate peste volbura de omăt, 
orizontul către asfinţit să se tigheleze cu o uşoară şuviţă purpurie de cărbune aprins 
şi bătrânul moş Noe, deşi muncise din răsputeri, nu săpase, nici până la genunchi 
măcar, groapa în care avea să se odihnească în veac aceea cu care împărţise o viaţă 
întreagă zilele bune ca şi cele rele. Plângea, sufla în mâini ca să şi le dezgheţe şi iar 
lovea cu târnăcopul în pământul care i se punea dimpotrivă cu atâta vrăjmăşie. 

„Şi acum, o ultimă lovitură. Mâine o să duc mai departe lucrul”, îşi spuse în gând 
bătrânul, repezind târnăcopul în pământ. 

Ultima lovitură, însă, zăngăni ca o căldare de aramă. încă o lovitură; dar şi aceea 
zurnui la fel. 

Cu toată lipsa lui de vlagă, moşul începu să-şi înteţească loviturile împrejurul 
obiectului sunător, reuşind, în cele din urmă, cu mare greutate, să-i scoată capacul. 

Obiectul cu răsunet de acioaie era un ceaun plin cu galbeni, o comoară ascunsă 
sub teiul tremurător, simbolul vrăjitorilor şi al morţilor nespovediţi. 


Vâri mâinile în bănet şi-l vântură de câteva ori. Avu atunci părerea că, din 
căldarea plină de aur, se ridică un cal sălbatic înşeuat, cu coama răsfirată în vânt, cu 
potcoave galbene ca pucioasa, din caielele cărora ieşeau limbi de foc mici şi repezite 
ca limbile de şarpe. 

îndată ieşi şi un călăreț cu o mare torţă aprinsă într-o mână care, dintr-o săritură, 
se aruncă în şaua calului. Calul şi călăreţul erau ca jăraticul înflăcărat. 

Inima lui moş Noe începu să-i tremure ca frunza plopului de deasupra capului său. 
Cerul se învineţise de tot şi văzduhul se încrâncenase ca sub ameninţarea unei 
primejdii înspăimântătoare. 

Ce se va întâmpla, oare? Călărețul stătea gata să-şi înfigă pintenii în coastele 
calului. Torța din mâinile lui se înroşise ca sângele. Era flamura şi semnul metalului 
strălucitor, a aurului cu care nelegiuiţii pot incendia lumea, metal care poate aprinde 
în inima unora cohorta patimilor cu mistuitoarele lor distrugeri trupeşti şi sufleteşti. 

Deodată, vedenia dispăru şi moşul se văzu iar singur lângă bordeiul lui, cu 
târnăcopul în mână, alături de groapa în care zăceau nemăsurate gânduri deşarte şi 
pofte spurcate. 

— Darul şi binecuvântarea să fie peste aceşti bani! zise bătrânul, 
trecându-şi mâna peste ochi, ca şi cum ar goni din faţa sa icoana nălucirii ce-o 
avusese mai înainte. 

Băgă apoi mâna iarăşi în galbeni şi, luând un pumn bun de monede, le dădu 
drumul zuruind în buzunar. După aceea puse capacul deasupra ceaunului şi acoperi 
groapa cu pământ şi zăpadă, ca să nu se cunoască nimic. 

A doua zi merse la omul cu cei mai buni cai din sat. 

— îmi dai sania până la târg? 

— Ai bani? 

— Am. 

— Cinci lei. 

— Bine. După ce plec eu de-aici, o să vină cineva şi o să-ţi dea şi mai mult. 
Trimite-mi sania acasă. 

Şi moş Noe, ieşind din casă, plecă spre bordeiul lui, lăsând însă, fără a fi văzut, un 
an de aur pe masa omului cu cei mai buni cai din sat. 

Nu trecu niciun ceas şi o sanie trasă de doi telegari frumoşi zbura către târgul din 
apropiere. 
La întoarcere era plină de colaci, de pâini, de covrigi, de lumânări, smirnă, tămâie, 
smochine, faină, zahăr, carne, şipuri de rachiu, basmale şi tot ce trebuie la o pomană şi 
a o înmormântare. 

Argatul omului cu cei mai buni cai din sat căpătă şi el bofturi de iuft moale şi 
unsuros, căciulă bună, un cojoc şi un suman după gustul lui. 
în aceeaşi zi, tot pe ascuns, aşa cum făcuse cu omul ca cei mai buni cai, dădu ceea 
ce li se cuvenea, după spusele lor şi, mai mult chiar, decât ceea ce li se cuvenea şi 
opei, şi dascălului, şi slujbaşilor de la primărie, ca să-şi lase hierul pe buletinul de 
moarte, şi celor ce trebuia să sape groapa la ţintirim, şi bocitoarelor, bani de aur, 

ani bătuţi de austrieci, franţuzi şi turci. 

Şi, chiar din aceeaşi zi, după ce-şi înmormântă bătrânica, moş Noe deveni 
legendar. Tot satul vorbea de el. Doi oameni însă, care să spună acelaşi lucru despre 
dânsul, nu s-ar fi găsit. Viaţa lui moş Noe devenise un fel de caleidoscop, în care tot 
omul vedea altceva şi altceva, fel de fel de închipuiri, fiecare în felul lui. 

— De ce-mi dau, oare, oamenii atâta consideraţie, acum? se gândea moş 
Noe. Toţi mă bagă în seamă, pare că chiar mai mult încă decât pe boierul megieş. 
înainte, nu se uita nimeni la mine. Ce am acum, de le par tuturor un alt om? Banii, 


banii, banii! Ăştia sunt care mă ridică acum în ochii semenilor mei şi care, înainte, 
pentru că nu-i aveam, îmi legau pietre grele de picioare, de nu mă puteam mişca în 
viaţă. Oare nu cu ei am deschis mai bine decât cu orice cheie toate uşile pe care am 
vrut? Până a nu găsi comoara, eu, Noe săracul, nu aveam de la nimeni mângâiere şi 
ajutor. Şi văd acum că în faţa banului inima nu are nicio trecere. în punga oamenilor 
cuminţi, gândea mai departe moş Noe, el poate fi un servitor credincios şi plecat, 
după cum în mâinile celor fără cap şi inimă, care nu ştiu, sau nu vor a pune pază 
puterii lui, banul ajunge, sigur, din servitor, cel mai crud şi mai nelegiuit stăpân al 
lor. 

Şi unul din cei cărora banul le pusese mai straşnic decât tuturor genunchiul pe 
grumaz era preotul satului. Nimeni nu dorea mai mult ca el să ştie de unde are moş 
Noe bani, câţi are şi cum ar putea să pună mâna pe ei. 

Aşa că, stând acesta într-o seară, de vorbă cu preoteasa, au chibzuit ei cum ar 
putea afla secretul lui moş Noe. 

— Am să-l chem mai întâi la spovedanie, zise popa preotesei. Am să-i spun 
că-i bătrân, că nu se ştiu zilele omului, că nu ştie nimeni când e scrisă, în zapisul 
vieţii, întoarcerea lui în pulberea din care s-a născut. O să-l afurisesc şi o să-l 
înspăimânt cu ceasul când va trebui să se înfăţişeze înaintea Domnului cu sufletul 
încărcat că poate a ucis pe cineva ca să-l jefuiască, poate că a tâlhărit sau a găsit bani 
străini pe care acum îi tăgăduieşte. O să-i arăt sfintele icoane, ca să vadă cum sunt 
chinuiţi şi cum se perpelesc pe lumea cealaltă, deasupra cărbunilor aprinşi, în frigare, 
ca nişte berbeci puşi la fript, toţi cei ce nu se spovedesc nouă, preoţilor, aici pe 
pământ. în sfârşit, o să văd eu ce am să fac cu el. 

A doua zi, l-a şi chemat pe moş Noe. Ca să-i zguduie puţin inima şi simţurile, l-a 
dus să stea de vorbă cu el în biserică. Era un frig acolo, de i-ar fi îngheţat şi limba în 
gură lui moş Noe. Icoanele acelea însă, cu diavoli care împingeau cu furcile pe 
oameni în foc, asupra cărora popa îi atrăgea mereu atenţia, în loc să-l înspăimânte, îi 
încălzeau chiar parcă plăcut, ca o sobă, bunda din spate. 

Aşa că putea sta de vorbă cu popa şi o zi întreagă, în gheţăria din biserică. 

în cele din urmă, după ce popa l-a întors şi l-a sucit pe toate feţele, au ieşit 
din biserică. în viforniţa de afară, preotul abia auzi ultimele cuvinte ale lui moş 
Noe. 

— Nu, părinte, n-am omorât pe nimeni; n-am furat punga nimănui; nu am 
cu nimic cugetul încărcat. Şi, dacă e să socoteşti în credinţă, părinte, de ce te-ai 
întreba de unde am bani de aur? Nu se cinsteşte de biserică pilda milostivului Erarh 
Nicolae, care împărțea pungi de câte trei sute de galbeni împovăraţilor de greutăţi? 
Unul asemenea marelui Erarh Nicolae poate m-a ajutat şi pe mine. 

— N-am putut afla nimic de la el, preoteaso, spuse popa, înciudat, soţiei 
lui. Trebuie să încercăm altceva. 

Şi făcură alt plan. Chiar în seara acelei zile, popa îşi puse pe el blana unui ţap pe 
care-l tăiase de curând, pe faţă o mască cu gura roşie ca focul şi ochi înspăimântători 
de bufniţă, iar preoteasa îi 
fixă, cu clei, coarnele ţapului, cetluindu-i-le de tidvă şi în sbanţuri de fier. 

Şi, aşa gătit, popa ciocăni cu băţul în uşa lui moş Noe, aşa cum ar bate ţapul cu 
copitele în ea şi împunse de câteva ori şi cu coarnele în ochiul de geam de lângă uşă. 

Moş Noe se sculă, aprinse un chibrit şi, văzând la lumina lui, în fereastră, 
bazaconia aceea care îi tulbura liniştea nopţii, trase zăvorul şi, mai aprinzând încă un 
chibrit, întrebă: 

— Ce vrea întunecimea Sa de la mine? adică diavolul. întunecimea Sa îi 
răspunse: 


— Am venit să-mi iau partea mea de comoară. 

Auzind moş Noe că iar e vorba de bani şi de comoară, îşi dete cu presupusul cam 
cine îi stătea în faţă şi, în loc de orice răspuns, îl stupi în ochi. 

La urmă dădu drumul şi câinelui, pe care îl ţinea iama în casă, de-i făcu popii 
mantia ferfeniţă şi- 1 goni, până în vârf de sat, cu lătrături furioase, ca pe o dihanie 
sălbatecă. 

Şi nici a doua zi şi nici a treia zi nu mai văzu nimeni pe popă ieşind din casă. 
Tuturor preoteasa le spunea că părintele e bolnav. După un timp, neavând încotro, fu 
nevoit să iasă între poporenii lui, pentru diferitele slujbe religioase ce trebuia să le 
facă: botezuri, cununii, pomeni, îngropări, sfeştanii. 

Când l-au văzut prima dată, oamenii îşi făcură cruce, iar unele femei se abătură 
înfricoşate din calea lui. De sub şalul aruncat peste căciulă, ieşeau cele două coarne 
de ţap, pe care preoteasa, orice făcu, nu mai putu să i le mai dea jos de pe cap. 

Dar încet, încet oamenii se obişnuiră cu ideea că au un popă cu două coame de 
tap, de o parte şi de alta a potcapului, în dreptul urechilor. 

Ochi lacomi, însă, pe galbenii lui moş Noe, mai pusese şi starostele satului şi 
pisarii primăriei şi ceilalţi slujbaşi şi oameni, zişi de vază, ai obştei. Aşa că nu se 
minună deloc moş Noe când, într-o zi, oameni înarmaţi, cu fireturi albe pe umăr şi 
petliţe albastre la guler, bătură cu patul puştilor în pereţii şi pământul bordeiului lui, 
scotociră cu ochii şi cu mâinile acoperişul, tavanul şi singurul sipet pe care-l avea din 
tinereţe, de la întovărăşirea lui cu bătrânica ce-l părăsise. 

Tuturor moşul le răspundea la întrebare, după capul şi înţelegerea lui. 

— Ai găsit o comoară, moşule! Trebuie s-o dai! 

— Ştiu eu ce să vă spun? răspundea moşul. Şi, dacă aş fi găsit şi aş fi găsit- 
o în pământul meu, tot trebuie să v-o dau? 

— Da, moşule. Şi încă fără multă vorbă. 

Şi atunci află moş Noe, de la oamenii stăpânirii, că palma de pământ, pe care era 
aşezat bordeiul lui nu-i aparţine decât la suprafaţă, o pojghiţă. Mai departe şi tot ce 
se află mai la fund sunt bunuri naturale şi aparţin comunităţii, nu cum credea el că 
dreptul lui merge până în inima pământului, ca o ţăncuşă făcută în pepenele pe care 
vrei să vezi dacă e copt. 

— Cu toate acestea, le spunea şi moşul lor, eu am văzut pe unde am 
umblat, oameni ghiftuiți de bani, bani pe care nu mai ştiau cum să-i cheltuiască, bani 
scoşi din naftul, fierul, cărbunii, arama, sarea şi aurul şi alte asemenea bogății ce se 
găseau sub pământurile lor. Cum le era îngăduit acestora să rumege, ca nişte tauri la 
iesle atâtea bunuri care nu erau ale lor, ci ale tuturor oamenilor şi mai ales ale 
acelora care le scoteau pentru ei, din fundul pământului, cu sudoare şi multă obidă? 

Comoara mea, se gândea apoi în sine moş Noe, nu-i nici cum un bun natural. 
Cineva, un om a ascuns-o acolo unde am găsit-o. E a lui? Dar? Nu-i nici a lui. Cum 
putea să adune un singur om, prin munca sa, atâta bănet? Comoara e a altora. Alţii 
au muncit, alţii au năduşit şi au chinuit ca s-o adune. Acelora trebuie să li se dea, că e 
a lor. Şi, fiindcă s-a găsit sub plopul meu, înseamnă că banii au fost adunaţi de 
pământenii din partea locului, fie că sunt încă în viaţă, fie că îs moşi şi strămoşi de-ai 
celor de astăzi. Lor li se cuvine, dar, comoara. 

Şi moşul începu, după ce se mai limpeziră apele, cu însufleţirea unui apostol, să 
încerce a şterge cât s-o putea mai bine, nedreptatea pe care o socotea că se găseşte 
în căldarea cu galbeni, de sub plopul cu frunzele într-o veşnică mişcare, mii şi mii şi 
sute de mii de mici ventilatoare, care răcoreau aşa de plăcut zăduful şi primeneau 
vara, tară încetare, aerul de deasupra bordeiului său. 

în mintea sa, se aranjau mai bine decât în cel mai bun catastif, toate nevoile ce le 


aveau oamenii dimprejurul lui. Urechile lui auzeau şi inima lui prindea orice suspin, 
orice durere, orice nevoie. 

în sufletul său înflorise un trandafir fermecător, din care se răspândea, în valuri, 
aroma celei mai curate omenii; din toată fiinţa lui izvora un şipot, un râmnic 
neînchipuit de bogat de simpatie umană, din care să bea să se răcorească şi drepţii, şi 
nedrepţii, şi fericiţii, şi nefericiţii. 

Şi, până să-şi dea duhul, moş Noe n-a încetat a stinge necazurile oamenilor şi a 
striga împotriva celor ce-şi întrebuinţează banul ca să-şi sporească stricăciunea în 
pofida celor mulţi, care aveau mare nevoie de el. 

Zi de zi şi noapte de noapte, moş Noe se strecura în curţile celor ce aveau nevoie 
de ajutor, lăsându-le bani strălucitori în pragul caselor sau pe pervazurile ferestrelor. 

Câinii nu-l lătrau. Nicio vietate nu-l simţea. Unii, care bănuiau că el ar fi 
binefăcătorul, ziceau că o vrăjitoare i-ar fi dat un beţişor care-l făcea nevăzut, iar alţii 
că i-ar fi dat o tichie fermecată. 

Aşa o fi fost sau n-o fi fost, n-aş putea spune. Ceea ce pot adeveri, însă, este că, de 
multe ori, moş Noe era văzut prin mezelăriile târgului încărcat cu bunătăţi a căror 
aromă ar fi tentat la părăsirea postului de gardă şi pe vestitul Cerber, câinele cu trei 
capete, paznicul sever şi incoruptibil al infernului. 

Şi, când în cele din urmă, adormi întru cele veşnice şi Moş Noe, norodul 
îngenunchia în colbul drumului pe unde trecea pataşca legănată în sunetul trist al 
clopotului din ţintirim. 

în urma lui, se împrăştia până departe un puternic miros de ambră şi de parfum 
dulce de roze. 

Natura făcu şi ea praznic mare în ziua aceea. Văioaga se umplu de flori de tot felul, 
unele - cărora le trecuse vremea, altele - care trebuiau să vină mai târziu şi încă 
altele care nici nu se mai văzuseră prin locurile acelea. 

Iar când noaptea îşi întinse vălul întunecat peste întinderi, luna, mai strălucitoare 
decât oricând, urmată de un cortegiu de stele sclipitoare, se opri din mersul ei 
deasupra râpei lui Ghem şi, ca un mare şi minunat candelabru, o lumină ca ziua, până 
ce ornicul arătă crucea nopţii şi începutul altei zile. Şi, în fiecare an, se repetă, după 
aceea, aidoma, marele şi minunatul praznic al ceasului când moş Noe trecuse întru 
veşnică odihnă şi râpa lui Ghem, din an în an, se prefăcea într-o poiană din ce în ce 
mai fermecătoare, pe care omul de-abia şi-ar putea-o închipui în basme şi făuritorii de 
versuri în magica lor fantezie poetică. 

Şi tot în fiecare an după aceea, o pereche de porumbei albi sfâşia draperiile nopţii 
în revărsatul zorilor şi, zburând din orizontul împurpurat, ca dintr-o colivie cu uşile 
deschise, venea fâlfăind din răsărit, să petreacă într-o linişte şi sfială sfântă, toată 
ziua în plopul cu frunzele tremurătoare de deasupra bordeiului lui moş Noe şi în 
loziile sângerii din râpa lui Ghem. 


Făt Frumos Ursu 


poveste românească 


Demult, demult, s-a născut la casa unui om ceea ce nu se mai văzuse de când 
lumea, un fecior, care în unele privinţe aducea mai mult a urs decât a om. Părinţii lui 
i-au dat numele de Ion, iar oamenii i-au zis unii Ion Ursu, iar alţii, pentru că avea un 
cap minunat de frumos şi o faţă luminoasă ca luceafărul, i-au zis Făt Frumos Ursu şi 
aşa i-a rămas numele toată viaţa. 

Şi acest Făt Frumos era o mare minune, căci mereu, nesătul ca flămânzilă, mânca 


câte două cuptoare de pâine pe zi şi tot nu se sătura. 

Tatăl său nu era un om chiar sărac, dar cu pofta de mâncare a lui Făt Frumos Ursu 
nu erau multe speranţe că va putea rezista până la urmă şi că nu va ajunge, în sfârşit, 
la sapă de lemn. 

Văzând el că n-o s-o scoată la capăt cu acest mâncăcios, se gândi să-l dea de la 
casa lui, să-l vâre la stăpân şi să-i facă, cum s-ar zice, un pic de bine cuiva. 

Dar cine să-l ia? Că de-ar fi muncit numai pentru mâncare şi tot nu l-ar fi primit 
nimeni, da încă să-i mai dea şi simbrie. 

Se gândi el, se gândi mult, până ce, într-o bună zi, îi zise lui Ion: 

— Fiule, vezi, să nu-ţi fie de deochi, eşti sănătos, eşti mai voinic decât un urs 
şi ai, slavă domnului, o poftă de mâncare zdravănă, numai că asta nu poate ţine până la 
sfârşitul lumii. Noi, după cum ştii, nu mai avem bani, ne suflă vântul în pungă. Comori 
de asemenea nu avem. Tot ce se mai găseşte pe lângă casa noastră se topeşte ca 
gheaţa, în fiecare zi. Gândeşte-te şi tu să te apuci de vreun lucru, de vreo treabă, că 
doar eşti cogeamite flăcău frumos, voinic, bun şi plin de duh. 

De unde şi până unde, se gândi Ion Ursu, îi venise aşa deodată lui tată-său în cap să-l 
laude? Dar, pentru că era în adevăr un băiat bun şi cu o inimă dreaptă, fără ascunzişuri 
viclene, îi răspunse: 

— Tată, e adevărat. Ce, eu nu văd? Bogat nu eşti şi cred că n-ai fost 
niciodată. Am să fac cum ai zis. 

— De, fiule, cândva am avut şi eu o stare mult mai bună ca astăzi. Acum am 
numai ce mi-a mai rămas, ce mi-au mai lăsat nişte căpcăuni, care mi-au luat-o, când au 
trecut odată pe aici. 

Asta era o minciună, pe care bunul părinte al lui Făt Frumos i-o spunea acestuia, ca 
să-l facă să se ducă de pe capul lui, după ce i se furase avutul şi, cu ocazia asta, poate 
că nu s-o mai întoarce şi o rămâne pe acolo. 

Atât i-a trebuit lui Ion Ursu. Făţarnicul părinte, cu minciuna lui, lovise bine la ţintă. 

— Spune, întrebă el pe tatăl său, ce erau, cine erau acei căpcăuni? 

Şi tatăl său îi spuse că erau nişte oameni sălbatici, nişte nelegiuiţi, care, el nici nu 
era născut pe atunci, călcaseră locurile acestea, tăiară, vătămară şi băgară lumea în 
sperieţi, jefuind-o de tot ce avea. 

Auzind asemenea lucruri, lon Ursu, căruia îi venise muştarul la nas, sări în sus turbat 
de furie. 

— Tată, zise el, vreau să-i caut pe aceşti căpcăuni şi să-mi măsor puterile 
cu ei. Mai întâi însă, să-mi cauţi un drug de fier gros cam cât braţul şi să-mi dai şi 
cincizeci de catâri voinici, pe care să încarce averile ce am de gând să le aduc. 

Tată-său atât aştepta. Cât ai fuma o lulea bună, îi şi aduce cincizeci de catâri şi o 
rangă de fier aşa cum a cerut el, pe care, luând-o în mână, Ion Ursu o îndoi şi o rupse ca 
pe o nimica. Atunci tată-său îi aduse un drug gros cam cât pulpa piciorului. Dar şi pe 
acesta Făt Frumos Ursu îl frânse în două, ca pe o surcică. Alergând încoace şi încolo, 
căutând şi întrebând pe unul şi pe altul, în sfârşit, tatăl, care nu ştia ce să mai facă, ca 
să scape de fiu-său, găsi şi-i aduse un alt drug, lung şi gros, aşa cam ca o tânjală, pe 
care Ion Ursu nu-l mai putu rupe. 

Luându-şi apoi rămas-bun de la tatăl său, căruia îi râdeau ochii de bucurie că scapă 
în sfârşit de o povară, încălecă pe cel mai voinic catâr şi, cu groaznica lui armă pe 
umăr, plecă în lume, urmat de caravana de catâri, să caute pe căpcăuni. în drumul lui, 
se abătu şi zăbovi puţin la un fierar, pe care îl cunoştea şi care îi auzise încă de departe 
tălăngile catârilor ca un vuiet, ca un fel de freamăt de pădure când o bate furtuna. 

— încotro, loane? îl întrebă fierarul. 

— Merg să-i găsesc şi să pun mâna pe căpcăunii care l-au prădat pe tatăl 


meu. 

— într-un ceas bun, loane! Treaba însă îi cam grea. Uite, dacă ai să poţi să 
ridici fierul ăsta, să ştii că ai să reuşeşti în ceea ce ţi-ai pus în minte. 

Şi fierarul îi arătă o grindă groasă de fier, care stătea de câţiva ani în curtea lui şi pe 
care zadarnic încercaseră atâţia să o mişte măcar din loc. 

Ion Ursu se aplecă şi numai cu o mână o ridică ca pe un beţişor. O duse apoi în 
fierăria omului şi cu amândouă mâinile o rupse bucăţică cu bucăţică, ca s-o poată lucra 
meşterul. 

Fierarul holbase ochii cât pumnul. Nu-i venea să creadă ceea ce vedea. Era oare 
posibil aşa ceva? Nu cumva era vreo vrăjitorie la mijloc? Se clătina pe picioare ca un om 
beat. Un asemenea ajutor la lucru i-ar fi trebuit lui. Vru să-l oprească la el. Ion Ursu 
însă avea alte scopuri. 

După ce plecă de acolo, ajunse la o bătrână. 

— încotro, loane? îl întrebă bătrâna. 

— Departe, bunico, departe. La căpcăuni. 

— Ce să faci acolo? 

— Vreau să le iau averea ce-au furat-o de la tatăl meu. 

— întoarce-te acasă, fiule. Nu te pune cu căpcăunii, că ţi-ai pierde 
viaţa. Că mulţi regi şi împărați, cu oaste câtă frunză şi iarbă şi feţi-frumoşi s-au 
dus la ei şi înapoi nu s-au mai întors. 

Acolo şi-au lăsat oasele. Şi dacă n-au putut face ei nimic, cum ai să faci tu, singur cum 
eşti? 

— Om vedea, bunico. 

Şi Ursu îşi urmă calea mai departe. Curând, curând, dădu de un brutar. 

— Dacă ai să mănânci şase cuptoare de pâine şi ai să bei şase buţi de 
vin, ai să-ţi împlineşti dorinţa, îi zise brutarul. 

Vorbele brutarului căzură taman bine lui Ion Ursu, care chiar nici nu mai mâncase 
nimic de când plecase de-acasă. Şi Făt Frumos Ursu, flămând ca un câine fără 
stăpân, fără a mai aştepta a doua îmbiere, începu să hăpăiască pâine după pâine şi să 
dea gâlgâind pe gât vinul, butoi după butoi, până la cea din urmă picătură. lar 
brutarul stătea năucit şi se uita prostit la treaba ce-o făcea Ion Ursu. 

— Halal de mama lui! zicea el, după fiecare poloboc de vin şi fiecare 
cuptor de pâine pe care le dădea gata Făt Frumos. Ăsta ştiu că e om! E o adevărată 
comoară la casa lui tată-său. Să-i trăiască! 

Şi când zise şi ultimul, al şaselea „Să-i trăiască!” auzi pe Ion Ursu strigând la el: 

— Hei, brutarule, ce stai? Ce te zgâieşti aşa la mine? Mai ai grâu, mai ai 
făină, mai ai pâine? Alt vin mai ai? 

— Eşti voinic, Ioane! Du-te în drumul tău, că numai tu le poţi veni de hac 
căpcăunilor! îi zise brutarul, lăsând braţele în jos, ca un om învins, care se predă. 

Şi iar plecă mai departe Ion Ursu, scotocind lumea în toate cotloanele ei, până în 
cele din urmă ajunse la palatul căpcăunilor. 

Aceştia cum îl văzură şi prinseră a sări şi a juca într-un picior, că le vine chiar la 
masă un mezelic aşa de bun, care să le deschidă pofta de mâncare. Şi se repeziră 
spre el, să-l bea de viu, nu altceva. 

— înapoi, câinilor, că vă fac bucățele! strigă Ion Ursu. Căpcăunii veneau 
însă ca vântul, înspre el. Dacă văzu aşa, descălecă şi începu a le căra cu drugul, de-i 
culcă pe toţi la pământ. Nu scăpă din încăierarea asta nici picior de căpcăun. După 
aceea, Ion Ursu intră în palatul căpcăunilor, unde nu se mai găseau decât bătrâni, 
femei şi copii. De ei nu mai avea frică, că-i lungea pe toţi la pământ numai cu o 
palmă. Luă apoi cheile palatului, deschise odăile şi cămările lui şi, încărcând pe cei 


cincizeci de catâri toate bogăţiile din el, plecă înapoi spre casă. 

Când ajunse acasă şi când văzu, tatăl său îşi făcu cruce. Nu se aştepta să-l mai 
vadă vreodată. Dând însă ochii cu caravana de catâri încărcată de covoare, de lăzi cu 
bani, de saci cu bijuterii şi cu fel de fel de alte bogății, îi venea să sară şi să joace de 
bucurie. Şi veneau acum o mulţime şi o mulţime să-l vadă pe Făt Frumos Ursu, că 
acesta tuturor celor ce veneau să-l vadă, le dădea câte un pumn de galbeni. Şi, din 
om în om, vestea se duse până la împăratul acelui loc. Trimise atunci împăratul ca să- 
l cheme, ca să-l poftească la palatul lui. Dar cum Ion Ursu era puţin cam încăpățânat 
şi nu prea dispus să dea ascultare repede ordinelor şi nu numai ordinelor, ci chiar şi 
rugăminţilor şi unui împărat, zise trimişilor acestuia: 

— Mergeţi şi spuneţi multe închinăciuni stăpânului vostru şi că, dacă 
doreşte să mă vadă, să poftească aici: casa mea e deschisă şi celor buni şi celor răi. 

Neavând încotro, împăratul se cobori din înălţimea tronului său şi veni să stea de 
vorbă cu Ion Ursu, la casa acestuia. Din vorbă în vorbă, încet, încet se împrieteniră 
repede amândoi. 

— Un asemenea om de seamă ca tine se cade a veni la domnia mea şi, cât 
voi trăi, să-mi fie de ajutor în conducerea Împărăției, îi zise împăratul lui Ion Ursu. 

Iar acesta, care se lăsa cam greu, dacă văzu că împăratul stăruise atât de mult, 
zise şi el la rândul lui: 

— Să vedem ce-o spune şi tatăl meu. Şi cum o spune el, aşa o fac. 

Tatăl său nu zise „nu”. 

Nici nu ajunseră bine la palat, Ion Ursu şi cu împăratul, că şi veni vestea că 
împăratul Laiu a intrat cu oştile sale în împărăție. Şi vorbi Ion Ursu către împăratul, 
prietenul său: 

— Nu te speria, împărate! Lasă treaba asta pe socoteala mea. 

Şi îndată Ion Ursu trimise vorbă prin olăcari repezi, lui Laiu împăratul, să se 
întoarcă din drum, să se tragă înapoi din ţară, că altfel n-o să scape de el chiar de s- 
ar ascunde şi în gaură de şarpe. Dar împăratul Laiu râse cu oamenii lui de Ion Ursu. 
Atunci, Ion Ursu îi trimise încă o dată vorbă să renunţe la planurile sale, că altfel va 
avea de-a face cu el, şi nici cel cu un picior n-o să-l poată scoate din mâinile lui. 

împăratul Laiu nici nu vru să audă de aşa ceva şi continuă a petrece şi a chefui 
fără grijă în ţara în care intrase. 

Văzând asta, Ion Ursu îşi ieşi din fire şi se supără aşa de rău, că părul pe el îi 
stătea zburlit ca nişte ţepi de arici. 

Porni ca o vijelie, cu drugul de fier pe umeri, fără niciun alt ajutor. Neavând timp 
de pierdut, nu stătu să-l aştepte, a-şi găti oastea de luptă, nici pe împăratul lui. Laiu 
împăratul, când îl văzu venind singur ca să se bată cu el, nu-şi mai putea ţine râsul 

— Un prăpădit ca ăsta să mi se împotrivească mie, să stea împotriva oștirii 
mele? S-a mai auzit aşa ceva vreodată? 

Dar îndată îi pieri râsul, când Ion Ursu se repezi ca o vijelie în oamenii lui şi 
începu a-i culca la pământ, ca iarba sub tăişul coasei. Nu trecu niciun ceas şi din 
toată oastea împăratului năvălitor nu mai rămăsese niciun om în picioare. 

După aceea, dându-şi cu părerea că împăratul lui n-o să mai aibă treabă cu el, 
plecă înapoi spre casă. Drumul la întoarcere trecea printr-o pădure. Acolo dădu peste 
un om, care în loc să taie lemnele, rupea cu mâinile copacii, din picioare. 

— Voinic eşti, măi frate, îi zise Ion Ursu. 

— Voinic? Asta îi voinicie? Voinic, dacă ai auzit de el, e Ion Ursu, care s-a 
luptat cu căpcăunii şi le-a luat toate bogățiile ce le-a găsit în palatul lor. 

— Apoi, eu sunt acela. 

— Tu? Atunci, ia-mă cu tine. Mă cheamă Strâmbă Lemne. Poate o să-ți fiu de 


folos. 

— Te iau. Şi-l luă cu el. 

Mai încolo, dete peste un alt om, care se juca cu pietre, cum se joacă copiii mici, 
cu nişte pietroaie de o sută de ocale unul. Le arunca în sus, de nu se mai vedeau din 
nori şi apoi le prindea în mână, ca pe nişte pietricele. 

Cum îl văzu, Ion Ursu îi zise: 

— Să nu-ţi fie de deochi, da voinic om mai eşti! 

— Voinic? Eu voinic? Să-l vezi întâi pe Ion Ursu ş-apoi să zici. 

— Păi, eu sunt acela. 

— Da? Nu vrei să mă iei cu tine? 

— Te iau. Cum te cheamă? 

— Mă cheamă Sfarmă Piatră. 

Şi plecară mai departe câteşitrei. Mai către seară, nu ieşise încă din pădure, 
prinseră o căprioară, o tăiară şi o puseră la fript, într-o frigare. Părându-li-se că le-ar 
fi puţin o căprioară pentru masă, Ion Ursu şi cu Strâmbă Lemne plecară prin pădure, 
prin împrejurime, să mai găsească ceva de vânat, lăsând friptul căprioarei în grija lui 
Sfarmă Piatră. 

Nici nu se fripsese bine căprioara şi iată că vine „cel cu coarne” şi hap! hap! 
mănâncă toată carnea, de nu lasă nicio bucăţică măcar în frigare. După care făcu o 
tumbă prin aer şi se făcu nevăzut. 

Ce să facă Sfarmă Piatră? El văzuse totul, dar de frică nici nu strigase şi nici nu 
îndrăznise să-l gonească. Ce să pună, se gândea el, în frigarea pe care Cel cu Coarne, 
nu numai că nu mai lăsase nimic, dar o şi linsese de strălucea ca oglinda? Temându- 
se să nu fie certat şi de Ion Ursu, dădu fuga în pădure. Tot căutând să vâneze ceva, 
dete peste un cerb bolnav, pe care îl tăie şi-l vâri în frigare, în locul căprioarei pe 
care o mâncase diavolul. 

După puţin timp veniră şi ceilalţi doi tovarăşi de la vânătoare. Scoaseră cerbul din 
frigare, 
întinseră masa pe iarbă verde şi se apucară să mănânce. Deşi mâncau cu pofta unor 
lupi flămânzi, totuşi ziceau, din când în când, ba că friptura are un miros urât, ba că o 
să le cadă greu la stomac, ba că-i crudă. 

în ziua următoare, din vânatul adus în ajun, rămase să pregătească masa Strâmbă 
Lemne. Dar şi acesta o păţi la fel ca Sfarmă Piatră. Şi tot ca şi el, căutând în pădure 
să vâneze ceva, găsi un măgar mort pe care, aducându-l la coliba lor, îl puse în 
frigare, pe foc. La masă, pe care o întinse pe iarbă ca de obicei, mâncară, dar ca şi în 
ziua trecută, numai cu noduri în gât şi cu scârbă. Zi-i carne de măgar şi pace! ba încă 
de măgar mort. 

în ziua a treia, rămase la colibă Ion Ursu. Ceilalţi doi plecară la vânat. 

Când era gata-gata friptura, hop, răsare şi Scaraoschi şi, repede, după ce făcu o 
tumbă, se şi repede la frigare, cum era învăţat. Ion Ursu însă nu-i dădu răgaz nici sa 
miroasă frigarea. Ridică drugul în sus şi, când îl plesni, îl culcă la pământ, mai mult 
mort decât viu. 

— Unde te afli tu, afurisitule, îi strigă Ion Ursu, de te repezi aşa la frigare? 

Şi, înhăţându-l de chică, îl ridică în sus, începând a-l întoarce şi a-l răsuci şi a-l 
trânti de pământ, de să-i crape fierea în el. 

împeliţatul începu să plângă. 

— Lasă-mă, se rugă el de Ion Ursu, iartă-mă, că o să-ţi arăt unde se găsesc 
două zâne frumoase cum nu se află altele în lume. 

— Bine, îi zise Ion Ursu, vorbim noi mai târziu. Până atunci, ia vino încoace! 

Şi, luându-l pe Aghiuţă, îl legă zdravăn de un buştean, acoperindu-l apoi cu o 


pătură groasă de păr de capră. 

Şi iată că, după întâmplarea asta, veniră şi cei doi tovarăşi de la vânat şi mâncară 
şi se săturară şi lăudară cu cele mai bune cuvinte pe Ion Ursu, spunându-i că e cel 
mai iscusit în ale cuhniei, că a gătit o friptură aşa de gustoasă, cum n-au mâncat în 
viaţa lor. 

Ion Ursu nu grăi nimic, ci râdea încetişor numai pe sub mustață. 

— Nu ştiu cum se face, le zise el mai târziu, că m-a apucat un frig, aşa 
dintr-o dată. Mergeţi, vă rog, şi aduceţi-mi pătura aceea, de pe buşteanul de colo. 

Ei se duseră. Când traseră însă pătura şi dădură cu ochii de tartorul legat de 
buştean, începură să urle şi să tremure de frică ca frunzele de plop. 

— Nu mai ţipaţi! îi ocări Ion Ursu. Unde e curajul vostru, voinicoşilor? 

Dacă aş fi fost şi eu ca voi, n-aţi mai fi mâncat friptura pe care aţi lăudat-o atâta. 

Luă apoi pe Scaraoschi de urechi şi, împreună cu ceilalţi doi, merse cu el să-i arate 
unde se găsesc zânele. Şi dracul îi duse la un puț. 

— Aici, zise el, în fundul acestei fântâni. 

Atunci Ion Ursu, Sfarmă Piatră şi Strâmbă Lemne traseră la sorţi ca să vadă cui o 
să-i cadă a intra întâi în fântână. Sorţii căzură pe Ion Ursu. 

Agăţat de un odgon gros, acesta se cobori încet-încet până în fundul puţului, în 
fundul pământului. Acolo, ce să-i vadă ochii?! 

Oriunde se întorcea, numai palate şi palate cu pereţii de aur bătuţi cu fluturi de 
onix, cu scări de fildeş şi acoperişuri în fel de fel de culori. 

Intră în unul din cele mai frumoase palate, unde din întâmplare dădu chiar peste 
cele două zâne. Cum îl văzură, ele îl şi întrebară: 

— Cum ai îndrăznit, Făt Frumosule, să te joci cu moartea, venind aici? Nu 
ştii că aici domneşte mai-marele diavolilor, cel care ne-a răpit şi pe noi? 

— N-am nicio frică de el, fetelor. Eu sunt Ion Ursu, şi-s mai drac decât toţi 
dracii. Pregătiţi-vă să ieşiţi în lume. 

Fetele auzeau şi nu le venea să creadă. De mult pierduseră orice nădejde că o să 
ajungă să mai vadă vreodată lumea. De aceea nu aşteptară să le mai zică a doua oară. 
Luară cu ele ce aveau mai de valoare şi, una câte una, fură trase afară de Sfarmă 
Piatră şi Strâmbă Lemne. 

Când îi veni rândul şi lui Ion Ursu să fie scos din fântână, cei doi nu mai lăsară funia 
în jos, ca să rămână astfel în fundul puţului şi să se prăpădească. 

Săracul Ion Ursu nu ştia ce să mai creadă. De ce nu venea, oare, funia în jos? 

Alergă într-o odaie, alergă în alta, şi în alta, şi tot aşa, căutând o ieşire din fundul 
puţului. în sfârşit, ridicând chepengul de la o pivniţă văzu stând acolo, pe câte o 
sofa, ca nişte paşale, doi berbeci: unul alb şi altul negru. 

Stă atunci Ion Ursu şi se gândeşte: să coboare sau să nu coboare? Hotări în cele din 
urmă să coboare. Berbecii erau în slujba mai-marelui diavolilor. Când acesta voia să 
coboare în lumea cealaltă, încăleca pe berbecul negru; iar când voia să se ridice în sus, 
în lumea pământeană, încăleca pe berbecul alb. De unde să ştie acest lucru Ion Ursu? 
Cum se văzu în salonul paşalelor, se şi aruncă pe berbecul negru. De îndată însă, simţi 
cum îi fuge pământul de sub picioare şi se trezi într-o clipă în lumea de dincolo, în 
lumea de jos, chiar pe casa unei bătrâne. Bătrâna, speriată, începu să urle şi să strige 
la el în gura mare, că-i dărâmă casa. 

Când îl văzu însă că-i om din altă lume, îl întrebă: 

— Ce cauţi aici, fiule? 

— O să-ţi povestesc îndată, mătuşo. Mai întâi însă, dă-mi măcar o picătură 
de apă, că nu mai pot de sete. 

Şi bătrâna îi aduse un pahar de apă tulbure, de parcă dracul şi-ar fi spălat cămaşa în 


ea. 

— Altă apă nu ai, mătuşo? 

— De, măi fiule, aici o ducem cam greu cu apa. în fiecare zi mânăm câte un 
om la balaur, la zmeu, ca să slobozească apele. Dar asta nu ţine mult. Apa nu curge 
decât numai atât cât îi trebuie zmeului ca să mănânce omul, apoi o opreşte. lată, astăzi 
vine rândul fiicei împăratului să meargă la balaur. Mai mare mila îţi este de frumuseţea 
şi de tinereţea ei. Trebuie să meargă. Nu se poate altfel. Altminteri, ar muri lumea de 
sete. Bietul împărat, care nu mai are pe nimeni, nici fată, nici fecior care să-i poarte 
numele! Ce-o fi astăzi în inima lui?! 

Fără a-şi pierde vremea, grăbit, după ce spuse bătrânei cum a ajuns în lumea de jos, 
Ion Ursu porni de îndată către văgăuna zmeului. Ceva mai încoace de intrarea 
văgăunii, găsi şezând pe o buturugă de lemn pe fata împăratului. Dar ce frumoasă! 
Părul îi era ca aurul. Văluri vaporoase îi acopereau trupul. Avea briliante în păr şi în 
urechile delicate ca doi trandafiri. Sub vălurile de purpură i se vedea inima cum 
licăreşte şi luminează ca steaua dimineţii. Aştepta, plângând şi jelind, clipa 
înspăimântătoare când trebuia să vină balaurul. De mila ei plângeau şi pietrele. 

— Nu mai plânge, grăi Ion Ursu către ea. Nu mai plânge. Şi-l podidiră şi pe 
el lacrimile. 

— Cum să nu plâng, voinicule, şi să nu ţip şi să nu mă bocesc, când ştiu ce 
bine mă aşteaptă? 

— Nu te teme, fată frumoasă, că n-ai să păţeşti nimic. Cunosc nenorocirea 
voastră, a oamenilor de pe aici. Fă-ţi inimă bună, că balaurul o să aibă de-a face cu 
mine. 

Şi fetei îi veni inima la loc. 

Stând ei acolo şi fiind şi cam obosit de prin câte trecuse, Ion Ursu se aşeză la 
picioarele domniţei şi-şi puse capul încetinel pe genunchii ei, rugând-o ca, dacă o 
adormi, să-l înţepe cu un ac, când o vedea că vine zmeul. 

Şi nu trecu mult şi iată că-l zări pe balaur venind cu un vuiet de furtună, cu o gură 
cât o şură şi cu balele curgându-i şuvoi în urma lui. îngrozită peste măsură, fata uită 
să-l mai înţepe cu acul pe Ion Ursu. O înăbuşi însă plânsul ca o ploaie vijelioasă de 
vară. Din torentul de lacrimi, una fierbinte ca focul îi căzu pe fruntea lui Făt Frumos 
Ursu. Picătura îl făcu să deschidă ochii. 

Şi atunci, nu departe de el, văzu balaurul frecându-şi labele de bucurie, că i se 
trimisese doi oameni în loc de unul. 

Dar când fiara se apropie cu gura căscată ca să-l înghită, Ion Ursu ridică drugul de 
fier în sus şi, când îl lăsă în jos, cât ai clipi din ochi, zmeul zăcea la pământ, zdrobit şi 
zvârcolindu-se ca un şarpe. 

— Dă încă o dată! grăi spurcătura către Ion Ursu. 

— De două ori nu mă face mumă-mea! îi răspunse acesta. 

Căci, dacă l-ar mai fi lovit o dată, balaurul s-ar fi ridicat cu puteri înzecite şi Ion Ursu 
nu era aşa de prost să nu ştie lucrul acesta. 

— Am eu altceva mai bun de făcut! 

Şi, trăgând cuțitul din cingătoare, tăie limba dihaniei, şi laba dreaptă, pe care le 
băgă în traistă, ca să se afle acolo, când i-o trebui la ceva. 

Apoi se despărţi de fata împăratului de acolo, fiecare văzându-şi de drumul lui: el 
înspre sat şi fata către curtea împărătească. 

Era fericit. în calea lui alergau oamenii în toate părţile, cu fel de fel de vase, ca să 
le umple cât mai repede cu apă. Ei încă nu aflaseră că apa nu se va mai opri niciodată 
şi că va curge mereu. 

în aceeaşi zi, ajunse şi fata împăratului acasă. Străjile palatului sunară din 


buciume de corn, vestind sosirea ei. împăratul o primi, însă, cu mustrări, în loc de 
vorbe bune. 

— Ai fugit! îi spunea el. Ai călcat legea şi înțelegerea cu poporul meu! Ce- 
o să se facă atâta lume tară apă? E drept, oare, să moară tot norodul, ca să trăieşti 
tu? 

— Nu mă mai certa, tată! grăi fata. Ai să vezi că nu-i nimic. Balaurul 
nu maitrăieşte. 

Şi fata îi povesti tatălui său cum un Făt Frumos, cu care se întâlnise, ucisese 
alaurul mai uşor decât s-ar reteza, cu cel mai ascuţit hanger, un firişor de iarbă. 

— Să mulţumim atunci cerului, fata mea, zise împăratul ridicând mâinile 
în sus, ca o implorare şi în viitor a puterii care făcuse minunea aceasta. 

Luă apoi capul fetei, îl aplecă pe pieptul lui şi, sărutând-o cu dragoste, îi udă cu 
lacrimi părul ei ca aurul roşu. 

— Să se bată tobele! strigă către oamenii care îl slujeau. Să se cânte din 
timbale, să se aprindă luminile palatului, să se pună cărbuni aprinşi în cățui şi să se 
arunce deasupra uleiuri de smirnă şi cuişoare, să se întindă ghirlande de flori şi 
ampioane colorate, să se veselească cu noi toată împărăţia, nu numai că a scăpat de 
moarte fata mea, ci şi pentru că tot norodul, de azi încolo, nu va mai pieri de sete şi 
nu va mai hrăni şacalii şi balaurii din hrubele pământului. Să se deschidă coliviile 
orumbeilor, ca să vestească lumea de pacea care s-a coborât în inima şi în împărăţia 
noastră. 

îşi chemă apoi sfetnicii la sfat şi dădu zvon în cele patru colţuri ale pământului să 
se afle şi să se aducă la el acel Făt Frumos care ucisese balaurul, ca să-l facă ginerele 
său. 

De astă dorinţă împărătească auzi şi o namilă de om, o matahală uşurel de minte şi 
urât de mama focului. Şi hăbăucul şi măscăriciul acesta, căruia îi tremura şi carnea 
pe el de gras ce era, se gândi să se facă, nici mai mult, nici mai puţin, decât ginerele 
împăratului. 

Dete dar fuga unde se găsea balaurul mort, îl jupui şi, punându-i pielea pe un băț 
şi capul într-un sac, se înfăţişă înaintea împăratului şi-i zise: 

— Eu am ucis zmeul, împărate. Uite-i pielea şi capul. 

— Dacă tu eşti acela, te fac ginere! îi zise împăratul. 

Fata, ca fata care nu îndrăzneşte să iasă din cuvântul părinţilor, tăcea şi nu 
spunea nimic. Dar plângea de ruşine, când se gândea să stea alături de bivolul 
acela grosolan. 

De atâta suferinţă şi plânset se înnegrise aproape ca un corb. 

Când Ion Ursu ajunse iar acasă, la bătrâna de la care plecase, îi ceru ca şi de 
rândul trecut, să-i dea măcar o picătură de apă, ca să-şi potolească setea. 

— Nu am, maică, nu am, doar ştii povestea cu apa noastră, răspunse bătrâna 

cu un ton necăjit. 

Atunci Ion Ursu îi zise: 

— Nu te amări atâta, tuşico. Mergi la şipot şi ia-ţi apă cât îţi doreşte 
inima, că de azi înainte, şi mâine, şi poimâine, şi cât ţine veleatul, apele sunt 
dezlegate. 

Bătrânii nu-i venea să creadă într-o asemenea minune. îşi închipuia că voinicul 
glumeşte, că vrea să-şi râdă de ea. Cum omul la nevoie, când e să se înece, se agaţă 
şi de un pai, aşa şi bătrâna, deşi aproape nu credea nimic, plecă totuşi numai cu un 
ulcior, după apă. Şi ce văzu, o făcu să-şi treacă mâna de mai multe ori peste ochi. Să 
fie adevărat sau e vreo nălucire? Apele curgeau fără oprire, iar oamenii jucau 
împrejurul lor, mai ceva ca la nuntă. Intrată în iureşul acela de veselie omenească, 


începu şi bătrâna să joace, cu toată greutatea anilor ce-i ducea în spate. 

Când se mai potoli, în sfârşit, tăria primei izbucniri de fericire, bătrâna îşi umplu 

ulciorul cu apă. 

Avu şi destul timp ca să mai tragă cu urechea şi la oamenii care vorbeau şi-şi 
împărtăşeau părerile şi să afle şi de zvonul ce-l dăduse împăratul, ca să fie adus la el 
acel Făt Frumos ce ucisese monstrul, pentru a-i da fata de soţie; ba că acel voinic se 
şi dusese la împărat şi că pregătirile de nuntă şi începuseră. 

Vine bătrâna acasă şi-i spune lui Ion Ursu ce se vorbeşte prin lume. 

— Bine, bunico, spune Ion Ursu, cum, în ţara asta se află vreun Făt 
Frumos? Ai auzit de aşa ceva? 

— De, dragul meu, ştiu şi eu? Parcă le poţi şti pe toate? Dar, dacă 
alaurul a fost ucis de cineva, se vede treaba că o fi. 

— Nu se poate, bunico. Doar eu am ucis balaurul. 

— Nu râde, fiule, de mine. Dacă tu l-ai omorât, de ce stai şi nu te duci să 
spui împăratului, ca să te facă pe tine ginere? 

— Lucrurile nu prea miros a bine, bunico. Trebuie să fie aici ceva nelalocul 
ui. 

Şi, fără a mai spune ceva, îşi trecu traista cu băierile pe după gât şi, cu mare 
grabă, plecă şi el spre palatul împăratului. 

Când ajunse la porţile palatului, străjile îşi sunau lăncile de caldarâmul de pietre din 
aţa lor. 

— Nu-i voie, îi strigară lui Ion Ursu şi încrucişară spăngile înaintea lui, 
când acesta vru să intre înăuntru. 

— Nu-i voie? 

Şi, mai mult râzând decât în serios, Ion Ursu îi luă de ceafă şi-i repezi de nu se 
mai văzură unul pe altul. 

Curtea palatului era plină de oameni de rând, de ostaşi, de demnitari şi de alţi 
invitaţi. Miresme de flori umpleau văzduhul şi lampioane de hârtie colorată se 
legănau în adierea vântului, deasupra acestei mulţimi, ca aripile unor fluturi. 

Se pregătea nunta prinţesei. 

în faţa palatului, Ion Ursu se opri. Zidurile lui erau de alabastru, uşile de aramă 
roşie ca focul în care se bătea cu ciocane de abanos, clanţele de ivoriu alb şi scările 
erau de marmoră şi acoperişul de argint strălucitor. 

Bătu la uşă şi intră în palat. împăratul şi cu sfetnicii lui stăteau pe covoare de 
mătasă. Fata cea blondă şi frumoasă a împăratului părea un văl de abur, nu fiinţă 
omenească. Stătea şi ea cu alte fete mai încolo. 

Când îl văzu pe Ion Ursu dete un țipăt de bucurie şi l-ar fi întâmpinat cu braţele 
deschise, dacă nu i-ar fi fost ruşine de atâta lume. Că lumea pe atunci era, cum zic 
unii, mai proastă, se ruşina de bătrâni, de părinţii lor, de rudele lor. 

într-un tron, pe piei de leopard, cu ghearele vârâte în teci de argint şi de aur, 
stătea ca un bivol, cu un ciubuc mare în gură, şarlatanul care voia să se facă ginerele 
împăratului. 

Ion Ursu se apropie de împărat şi-i zise: 

— împărate, nu acest om a ucis balaurul, ci eu. 

— Cum îndrăzneşti să spui aşa ceva? răcni namila de pe tron. Eşti un 
mincinos. Nu vezi colo capul şi pielea balaurului? 

— Capul? Da, îl văd. N-ai vrea însă să-mi arăţi şi limba balaurului? 

îndată săriră câţiva oameni şi despicară capul fiarei. în gură, nimic. Limba lipsea. 

— N-o fi avut, strigă haimanaua. Da' pielea o vezi? mai stărui cu obrăznicie 
şarlatanul. 


— Pielea? Da, o văd. Dar n-ai vrea să-mi arăţi şi laba dreaptă a balaurului? 

Şi iar săriră câţiva oameni şi întinseră pielea balaurului pe podea. Laba dreaptă 
lipsea. 

— Iată sunt la mine, şi limba şi laba, zise Ion Ursu, scoţându-le din tolbă. 

în faţa acestor dovezi că el e mincinosul, bivolul de pe tron rămase cu gura 
căscată, şi buimăcit, se rostogoli pe jos, ca un buştean. 

Bucuria schimbării ce se făcuse în treburile palatului şi ale împărăției n-avea 
margini. Se bucură împăratul, se bucurară sfetnicii, se bucură norodul dinăuntrul şi 
din afara palatului şi se bucură, mai 
mult decât toţi, fata împăratului. 

— Noi vrem să stai la noi, în lumea noastră, să te veseleşti şi să trăieşti 
fericit, ca domn şi ginere al împăratului, că binele ce ne-ai făcut nu se cumpără şi nici 
nu se poate plăti vreodată, cu nimic în lume. 

— Nu, le răspundea tuturor Ion Ursu. Nu pot. Eu nu sunt din lumea voastră. 
Trebuie să mă întorc la ai mei. 

Şi când zicea „la ai mei”, se gândea şi la cele două fete, pe care le trimisese sus, din 
fundul pământului. Şi-i mai venise şi pofta să-şi facă socotelile cu cei doi fraţi, tovarăşi 
ai lui, Sfarmă Piatră şi Strâmbă Lemne, care se dovediseră a fi din belşug împodobiţi cu 
inimi viclene, limbi mincinoase şi mâini ucigaşe. Nu s-ar fi putut împăca niciodată cu 
gândul să nu le dea să guste puţin din dulceaţa buzduganului său şi acestor doi 
trădători, care se purtaseră atât de vrăjmăşeşte cu el. 

îşi luă rămas-bun şi plecă iar în lumea mare. Ajunse într-un loc, lângă o sihlă deasă 
ca peria, tocmai când din înaltul cerului se cobora un vultan cu un pui în cioc. După el 
veniră îndată şi alţi vultani şi vulturoaice, tot cu pui în cioc, care povestiră lui Ion Ursu 
că sunt nevoiţi să-şi poarte puii cu ei din cauza unei vulpi îngrozitoare care-i mănâncă 
şi pe care n-o pot simţi cu niciun chip când vine la cuiburile lor. 

— Ce putem face pentru tine, Făt Frumos, dacă ne scapi de 
nenorocirea asta? îl întrebară vultanii. 

— Să mă duceţi în lumea cealaltă de sus, le răspunse Ion Ursu. 

— Greu lucru ne ceri, dar o să încercăm. 

în câteva clipe săpă o groapă adâncă în care intră el şi cu toţi puii. Pe vultani şi pe 
vulturoaice îi înşiră ca un lanţ pe câmp şi prin copaci, de unde să pândească toate 
mişcările vulpii. 

De-abia făcuse rânduiala asta şi iată că apăru şi vulpea pe câmp, mirosind în 
toate părţile şi scormonind toate muşuroaiele, tufele, râpele şi văgăunile ce le 
întâlnea în calea ei. Luase urma vultanilor şi acum le căuta ascunzătorile. 

Când ajunse la gura groapei se opri. Dădu din coadă şi-şi linse buzele. Pradă bună. 
Apoi, parcă ar fi alunecat pe o funie de aer, îşi dădu drumul în fundul groapei. Acolo, 
căzu în braţele lui Ion Ursu. 

— Bine ai venit, cumătro! zise el apucând-o de coadă. 

Până aici ţi-a fost. Ce cojocel o să-mi torn din blana ta! 

Şi vâri mâna în cingătoare, după cuţit. Vulpea începu să scheaune şi să se zbată în 
mâinile lui Ion Ursu. 

— Lasă-mă o clipă, numai o clipă! se ruga ea. 

Şi Ion Ursu o slăbi puțin, atât cât vulpea putu facă o tumbă peste cap. înaintea lui 
apăru deodată un drac cu coarne, cu coadă, cu ochii roşii şi limba ca para focului. 

— Nu mă omorî, Făt Frumos. lartă-mă, cum m-ai mai iertat o dată pe 
pământ. 

— Tu eşti, Sarsailă? Ia să te văd puţin, la lumină. Şi Ion Ursu îl luă de 
perciuni şi-l ridică în sus. îmi pare rău, dar de data asta cred că n-o să te mai pot cruța. 


Eşti burduşit de răutăţi şi de toate ispitele. Trebuie să ieşi din danţul vieţii. 

— Iartă-mă, iartă-mă! se văicărea dracul. Nu mă mai ating de puii 
vulturilor, las pe toată lumea în pace, iar ție o să-ți arăt o comoară, cum nu mai e alta 
a fel cu ea. 

Şi a chemat Ion Ursu poporul vulturesc să-şi ia puii şi să trăiască în veci liniştit, iar el 
lecă cu Sarsailă până la ruinele unei mănăstiri, ruine pustii şi înspăimântător de triste. 
Cine ar fi putut bănui ce era înăuntru!? 

— Iată uşa, spuse diavolul. Nimeni n-o poate deschide. Soarele e sus. Du-te 
într-o parte! Eu o să- mi trec umbra peste uşă, ea se va deschide şi tu vei intra şi te vei 
ace stăpânul bogățiilor dinăuntru. 

Şi s-au întâmplat toate aşa cum a zis diavolul. Şi erau într-o încăpere numai rafturi şi 
măsuţe de lemn mirositor de mahon şi pe ele înşirate numai tăvi de chihlimbar şi cupe 
de cleştar pline cu pietre nestimate, care străluceau ca nişte sfarâmături de stele, iar în 
jurul lor plutea o lumină orbitoare, ca o pulbere de soare. Şi era acolo şi un arc 
nestrunit, pictat şi bătut cu pietre nestimate. Lângă el câteva săgeți de aur, în vârful 
cărora sclipeau, ca nişte scântei puternice, câte un diamant ascuţit. 

După ce-şi umplu tolba cu perle, rubine, safire, mărgăritare, cu cercei scumpi, cu 
răţări şi inele, cu paftale şi alte giuvaeruri, la coapsă cu arcul şi câteva săgeți de aur, 
merse la mai-marele vultanilor şi-i spuse: 

— Să mă duceţi acum, în lumea cealaltă, aşa cum ne-am înţeles. 

Şi vultanii îi făcură, pentru a-l duce în lumea de deasupra, un fel de coş de nuiele, în 
care îl aşeză cu toată averea lui, pe perne făcute din puf de vulturoaice. După ce umplu 
şi un al doilea coş cu de- ale mâncării şi cu multă apă, ca să le ajungă pe drum, se 
înhămară la ele un stol de vultani tineri, sub conducerea unuia mai bătrân şi, după şase 
zile de zbor neîncetat, îl puseră pe pământ sănătos şi nevătămat, ba şi bine odihnit. 

— Sănătate şi mulţămim, le zise vultanilor. 

— Sănătate şi voie bună şi foarte vă mulţămim şi noi, răspunseră vultanii. 

întors pe pământ, o luă la picior, uşor ca un fulg. Jos, aerul era mai greu, aşa de rar 
şi fără împotriveală, că i se părea că zboară, nu merge. 

Din arcanul gândurilor sale, Ion Ursu slobozea mereu idei înainte, înapoi, într-o 
parte şi alta, căutând să desluşească vreo cale, care să-l ducă la găsirea lui Sfarmă 
Piatră şi Strâmbă Lemne. 


Numai ce se întâlni, cât colo, cu un bătrân. 

— Unde te duci, fiule? 

— Unde m-or duce ochii, răspunse Făt Frumos. 

— Şi de ce mergi, fiule, unde te-or duce ochii? Mai bine încearcă să scapi 
două zâne închise, frumoase cum nu se mai află altele pe lume. 

Ion Ursu stătu puţin şi se gândi. Apoi zise: 

— Şi unde sunt, bătrânule, zânele de care îmi vorbeşti? 

— Uite, colo, în zare, în cetatea care se vede în pădurea de pe vârful 
dealului. Nişte oameni hapsâni au luat-o cu hapca, zburătuind în lume pe cei ce se 
aflau în ea. Mulţi au vrut să le scape, dar n-au ştiut cum. 

Porţile cetăţii şi uşile palatului au închizători făcute cu mare meşteşug şi 
nemaiînchipuită viclenie. Zeci şi sute de discuri zmălţuite împodobesc în multe culori 
faţa palatului. Şi numai unele din ele ascund secretul încuietorilor. Cine le nimereşte, 
deschide ca la bâlci, în barăcile în care se trage la semn, una din porţile cetăţii, că sunt 
nouă la număr, ori una din numeroasele uşi ale palatului. Dar lucrul acesta nu e aşa de 
uşor de împlinit, numai din trei săgeți cât e îngăduit să se tragă. Tu însă cred că ai să 
reuşeşti, că parcă n-ai fi săgetător din lumea noastră. 

— Mulţumesc, moşule, omule necăjit. Pentru ce mi-ai spus, ţine-ţi răsplata. 


Şi Ion Ursu îi aruncă în căciulă câţiva pumni de galbeni, de pietre scumpe şi 
giuvaeruri. Mergi sănătos şi înveseleşte inima ta şi al or tăi şi durează-ţi acareturi 
frumoase, şi saivane, şi grajduri cu vaci cu clopote grele de acioaie, şi câini voinici, şi 
cai frumoşi, şi catâri, şi cămile domoale ca nişte cucoane. 

Şi bătrânul plecă spre casa lui, cu faţa zâmbitoare ca o floare care-şi desfăcea 
petalele în faptul dimineţii, iar lon Ursu către cetate, călcând îngândurat pământul cu 
pasul greu ca apăsarea unui munte. 

Până să ajungă la marginea cerului, unde o vedea ridicându-se trufaşă şi plină de 
întuneric şi umbre tainice deasupra pădurii, îl apucă noaptea. Se hotări să aştepte 
zorile. Culcat în iarbă, într-un cot, chitea cum ar face să nimerească talgerile care i-ar 
eschide porţile cetăţii şi uşile palatului. 

Toată noaptea observă cu multă grijă licărirea lor, asemenea sclipirilor a sute de 
ochi ai unei fiinţe fantomatice. De la o vreme, observă că din puzderia de licăriri, 
câteva îi dădeau ciudate înfiorări, ori de câte ori apăreau. Le notă cu multă atenţie în 
minte şi, ca să fie sigur că le găseşte fără îndoială a doua zi, le fixă poziţia cu crăcane 
e mesteacăn alb. 

în sfârşit, trecu noaptea şi se apropia ziua. O lumină dulce apăru la orizont înaintea 
imineţii. în curând răsări şi soarele, mângâind frunzele strălucitoare ale copacilor şi 
gonind umbrele pădurii. 

Ion Ursu îşi ocupă un loc bun de ochit. învăluit în raze de lumină, stătea înaintea lui 
un palat zidit numai din chihlimbar. Păsări roşii şi albastre se roteau deasupra lui. 
Sirene tinere şi delicate 

ormeau încă sub umbreluţe multicolore, pe marginea bazinelor cu apă sinilie. 
încolo, cetatea era pustie. 

După ce mai controlă o dată, prin crăcanele de mesteacăn, poziţia discurilor, Ion 
Ursu alese pe unul dintre ele. Scoase din tolbă o săgeată cu vârful de diamant şi 
încordându-şi arcul, a cărui coardă zbârnâi ca vuietul a mii de bondari, trase. Din 
iscul ochit izbucni o flacără roşie şi un nor de scântei în mii şi mii de culori. îndată 
porţile cele mari şi grele ale cetăţii, scrâşnind cu zgomot, se traseră larg într-o parte. 
Lovise bine. 

Trase a doua oară, în alt disc. De data asta se deschise una din uşile palatului. Din 
ea se repeziră afară zânele. Le văzu alergând prin iarba bogată a parcului către 
porţile deschise. îmbrăcate în rochii ţesute din fir fin de aur şi argint, cu părul 
fâlfâind în vânt ca două caiere de beteală galbenă, cu buzele roşii ca macul, cu 
brăţările de la glezne ce sunau ca nişte minunaţi zurgălăi, alergau, alergau. Cu ochii 
strălucitori de lacrime, se lipiră de Ion Ursu. 

— Nu vă mai fie teamă, le zise el. îndată mă răfuiesc şi cu oamenii mei. 

Şi, când trase în al treilea disc, săgeata se întoarse înapoi şi-i căzu la picioare, cu 
cei doi ticăloşi legaţi de ea în lanţuri de oţel. Şi, luându-i Ion Ursu de câte un picior, îi 
zvârli în văzduh, împrăştiindu-le trupul în mii fărâme. 

După aceea, Făt Frumos Ursu chemă înapoi poporul cetăţii ce pribegea în toate 
părţile, ca să trăiască cu el împreună, în pace şi fericire. 

Se însură cu una din cele două zâne, care erau surori. lar când fiul împăratului 
care se războise cu împăratul Laiu luă în căsătorie pe cealaltă zână ajunse şi 
cumnatul acestuia. 

Şi cred că n-a fost norod mai fericit decât acela care a trăit sub paza lui Făt 
Frumos Ursu şi nici cetate mai vestită în care să fi domnit în mod mai desăvârşit 
dragostea, adevărul şi dreptatea, decât cetatea lui Ion Ursu. 


Zânele din poiana florilor 


poveste romanească 


A fost odată ca niciodată, dacă n-ar fi fost nu s-ar fi povestit, în pădure, dincolo de 
cascadă, dincolo de izvorul râurilor ce curg la vale, dincolo hăt... mult, de Slănicul de 
azi - a fost, după cum spuneam, o poieniţă. 

O poieniţă minunată, cu păsări, animale, flori şi pomi, care vorbeau şi care-şi aveau 
regină şi stăpână o zână bună, pe nume Flora. 

Poieniţa se chema „Poiană Florilor”, iar toate vieţuitoarele ce-şi aveau lăcaş acolo 
erau în grija şi ocrotirea zânei celei bune. 

într-o bună zi, Flora, zâna lor, auzind toate cele povestite şi de Nic-pitic şi de 
pârâiaşul cel năzdrăvan, îşi puse în gând să plece printre oameni. Pentru asta era 
nevoie de învoirea bunicei sale, regina zânelor. 

Aşadar, se duse la ea, şi-i spuse: 

— îngăduie-mi să mă duc printre oameni, să-i văd, să-i cunosc, am auzit 
atâtea vorbindu-se despre ei! 

Regina îi îngădui, dar cu o singură condiţie: să plece dimineaţa în zori, iar până la 
miezul nopţii să fie înapoi la palat. Altfel îşi pierdea puterea ei de zână şi era sortită 
să rămână pentru totdeauna printre oameni. 

în zori, Flora părăsi palatul de cleştar din poieniţă. îmbrăcată în straie ţărăneşti, 
alunecă pe undele pârâiaşului până la primul sat din vale. 

Era devreme, oamenii de abia se trezeau, era duminică şi deci zi de odihnă. Se opri 
la fântână - îi era sete - şi încercă să scoată apă. Acolo întâlni un flăcău venit şi el tot 
după apă. 

— Cine eşti, fată frumoasă? De unde vii şi unde te duci? După câte ştiu, nu 
eşti de prin părţile locului! 

— într-adevăr, îi răspunse zâna, nu sunt de pe aici. Azi am poposit în satul 
vostru. 

Deşi spusele zânei erau adevărate, flăcăul nu putea înțelege cum o fată singură 
poate merge noaptea la drum. Apoi, de unde putea veni din munte? Acolo sus nu 

mai era nicio aşezare omenească. 

Flăcăul prinse mai mult curaj: 

— Pe mine mă cheamă Cosmin, ţie cum îţi zice? 

— Flora e numele meu, îi răspunse fata zâmbind. 

Porniră împreună spre sat, jucară la horă împreună, iar Flora fu oaspetele 
părinţilor lui Cosmin. între cei doi începuse să se înfiripe un sentiment frumos, curat, 
de iubire. 

Către seară, fata, neuitându-şi promisiunea făcută bunicii, îşi luă rămas bun, 
mulţumi pentru tot şi dusă a fost pe drumul codrului. 

Cosmin, purtat de iubire, o urmări în taină. Astfel văzu cum fata, ajunsă la pârâu, 
se aşeză pe o frunză mare, iar mrenele o purtară în sus spre munte, plutind lin pe 
apele limpezi. Mai văzu cum în poieniţa fermecată, sânzienele o primiră cu bucurie; 
mai văzu un pitic, şi ceva minunat - un palat scânteietor, unde Flora intră şi de unde 
ieşi îmbrăcată în hainele ei de zână. 

Se aşeză lângă trunchiul unui copac, privind luna, as-cultând ţârâitul greierilor, 
privind stelele, părându-i-se că zăreşte chipul luminos al Florei... Şi Cosmin adormi, 
acolo, în vârful muntelui. Cu gândul la aleasa lui, era hotărât ca odată cu primele 
raze de soare să se ducă la palat, să-i spună Florei că-i cunoaşte secretul, că vrea s-o 
ia cu el în sat să-i fie nevastă. 

Bătrâna bunică a zânelor, aflând vestea, că picior de pă-mântean se apropiase de 


Poiana Florilor, veni îndată. 

Zâna cea mică îşi recunoscu dragostea ei pentru acest pământean şi o rugă 
fierbinte să-l aducă pe Cosmin în Poieniţa Zânelor. 

Foc se supără regina zânelor. De acum nu mai rămâneau docit două căi: ori Flora 
leca pentru totdeauna printre oameni, dar atunci îşi pierdea puterile ei de zână, ori 
amândoi, dacă nu renunţau la dragostea ce-i unea, să devină stane de piatră. 
Plângând, zâna cea mică ceru îndurare şi timp de gândire. 

I se dădu răgaz până în zori. 

Necăjită, se aşeză pe malul pârâiaşului, cu toate animalele înjur şi plânse... plânse. 

Florile, păsările, animalele, Nic-pitic, Fifilic, toţi veniră în jurul ei rugând-o să nu 
plece, să nu-i părăsească. 

Dacă nu pleca, îşi cunoştea soarta! Legea zânelor era aspră şi de neclintit. Avea 
oare dreptul să-l tragă şi pe Cosmin în pedeapsa cea grea? 

Cu pas uşor, pe nesimţite, ca prin farmec, apăru cerbul, regele pădurii. 
Apropiindu-se de Flora îi spuse cu glas duios: 

— Nu mai plânge, zână mică, necazul tău va trece ca un vis dacă-mi 
asculţi sfatul! Mergi repede, în aşa fel ca până în zori să fii înapoi - mergi la 
împăratul vieţii şi al tuturor zânelor, la înțeleptul An. El poate să lege şi să dezlege 
toate hotărârile. 

Luându-şi în fugă aripioarele ei de zână, Flora zbură la stăpânul tuturor zânelor. îl 
rugă, plângând cu suspine, să-i îngăduie să-l ia pe Cosmin în Poiana Florilor. 

Era bătrânul înţelept blând şi statornic cu toate hotă-rârile. 

— Ai avut noroc, fata mea, că ai ajuns la mine înainte să bată clipa cea 
târzie. Cu o asemenea rugăminte n-a îndrăznit nimeni vreodată să mi se înfăţişeze. 
Dar acum, pentru că dragostea voastră este mai presus de viaţă, iar tu ai venit într- 
un suflet, am să vă ajut. 

Mai adăugă: 

— Bagă însă bine de seamă, dragostea ta omenească să nu cumva să te 
îndemne să-ți uiţi îndatoririle de zână! Vei veghea asupra poienii, a vieţuitoarelor şi a 
florilor cu aceeaşi grijă ca şi până acum, altfel... 

Bătrânul An dispăru. 

Zâna nu mai apucă nici măcar să-i mulţumească, să-i spună cât îi este de 
recunoscătoare... 

Când ajunse în poieniţă totul era pregătit de nuntă: şi bucate alese, şi rochia de 
mireasă strălucitoare ca o volbură. Când se trezi Cosmin, nu mai era în pădure, ci se 
afla în palat, într-un pat de cleştar, iarNic-pitic şi animalele roiau în jurul lui, 
aducându-i numai bunătăţi. 

„.. Şi se făcu o nuntă, ca în poveşti! Orchestrele cântau, musafirii dansau, florile îşi 
deschideau petalele, iar mirii erau mai frumoşi ca doi porumbei luminoşi... Trăiră 
fericiţi, avură copii, iar despre Flora şi Cosmin se mai vorbeşte şi azi în Poiana 
Florilor. 

Eu v-am spus ce-am ştiut şi auzit, voi dacă vreţi să aflaţi mai multe, mergeţi în 
Poiana Florilor, în poieniţa fermecată. 

Cea care ştie lucruri minunate, este Roşcovana - veverița cea bătrână. Căutaţi-o şi 
sigur că vă va povesti lucruri mai multe şi mai minunate despre Flora şi Cosmin! 


Negrea şi Caşin 


poveste romanească 


Se spune că după ce Măgura, fata cea vitează, luptase vitejeşte alături de Ştefan 
cel Mare, acesta i-ar fi dăruit ţinutul dinspre sudul Poienii Măgura, cunoscut azi sub 
numele de Poiana Sărată. 

Tot din neamul neînfricat al Măgurei se trăgeau şi cei doi fraţi, Negrea şi Caşin - 
despre care vă voi povesti acum. 

îşi aveau gospodărie în locul moştenit de la străbuna lor şi se ocupau cu pescuitul, 
atunci când năvălirile duşmane nu-i chemau la oaste. 

în acea vreme domnea peste Ţara Moldovei, Petru Muşat, fiul lui Ştefan cel Mare 
şi al Rărăşoaiei - recunoscut de istoric şi sub numele de Petru Rareş. 

într-un sfârşit de toamnă, se află veste în aşezarea de la poalele muntelui că mare 
ericol se abate asupra Moldovei şi domnului ei. Leşii din nord şi otomanii din sud 
amenințau cu război ţara. Se aştepta deci în curând ca goarnele să sune, clopotele să 
ată şi războiul să înceapă. 

Nori grei de nelinişte întunecau chipurile îngrijorate ale oamenilor. 

Aşadar, în acea vreme târzie de toamnă, un pâlc de pescari, printre care şi cei doi 
raţi, plecară să mai aducă ceva provizii de peşte. 

Urma să se întoarcă în curând. 

în vârf de munte, unde apele erau repezi şi îngheţate, unde păstrăvii săreau 
sprinteni în apele cristaline, acolo sus, pescarii îşi aveau colibă şi adăpost în desişul 
ădurii. 

Ajunşi înainte de a se înnopta, făcură foc bun, mâncare caldă şi rămaseră de vorbă 
ână mai târziu în noapte. 

Gânduri negre îi nelinişteau, nu aveau odihnă, nu-i prindea somnul. 

într-un târziu, unii din ei se culcară, apoi unul câte unul adormiră - până ce în 
jurul focului mai rămaseră treji doar Negrea şi Caşin. Stăteau de pază, nu cumva să 
se stingă focul, iar fiarele pădurii să-i atace. 

Deodată, din liniştea tară murmur a nopţii, străbătu fâşâit de frunze. Se părea că 
sunt paşi de om. Se apropiau... erau din ce în ce mai aproape şi iată printre copaci 
apăru statura unui bărbat. 

Era înalt şi frumos, pletele-i uşor cărunte alunecau rotunjit pe umerii laţi. Purta 
haină ţărănească de aba şi traistă de pescar. Părea obosit. 

— Seară bună, fraţilor, zise străinul. Mă lăsaţi să mă încălzesc la focul 
vostru? 

— Cu dragă inimă, răspunseră într-un glas flăcăii. Poate eşti şi flămând. 
lacă, pâine, peşte - fa bine şi împarte cu noi bucatele, îl îmbiară ei. 

Mulţumind, străinul mâncă cele puse dinainte-i. 

Flăcăii îl priveau curioşi. Fiecare se întreba în sinea lui cine poate fi străinul. Nu 
era de prin părţile lor, asta sigur, nu-l mai văzuseră nicicând. Părea să fi făcut un 
drum lung, după cât îi erau de prăfuite şi zdrenţuite opincile. După îmbrăcăminte 
aducea să fie pescar, iar după purtările-i alese, ceva mai mult. 

După ce mâncă, bărbatul îşi îndreptă ochii umbriţi parcă de o tristeţe înăbuşită 
spre cei doi fraţi. Dintr-un buzunar scoase un galben pe care-l întinse lui Caşin. 

— lată, zise, pentru ospitalitatea voastră! 

— Nu primim, răspunseră amândoi. în neamul nostru oaspeţii se primesc 
totdeauna cum se cuvine. Noi ţi-am pus dinainte ce am avut. Ospeţia nu se cumpără. 
Străinului i se umplură ochii de lacrimi, iar privirea lui de-o nemaigrăită duioşie. 

— Sunt moldovean ca şi voi, zise el. Nu-s de aici, din părţile voastre şi 
pentru asta v-aş ruga să- mi spuneţi cât de departe este trecătoarea ce mă poate 
duce în ţara Transilvaniei. 

Negrea şi Caşin se priviră bănuitori. Cine era străinul acesta? De ce vrea să ştie 


drumul peste munţi? Dacă era un trădător sau un spion? 

Parcă ghicindu-le gândurile, omul îşi întoarse faţa în bătaia focului. 

— Nu vă fie frică, fraţilor! Uitaţi-vă bine la mine, chiar nu mă recunoaşteţi? 

— Măria ta! căzură cu faţa la pământ, cei doi. Măria ta, iartă-ne, nu te-am 
recunoscut decât acum, când flăcările îţi luminară chipul! 

— Măria ta, zise Caşin, cu ce-ţi putem fi de folos? Cere-ne orice şi suntem 
gata să facem totul pentru tine! 

— Bine, bine, zise blând Rareş, vreau doar să mă ajutaţi să trec munţii. 

Le spuse în câteva vorbe cum o mână de trădători vân-duseră Moldova 
otomanilor, iar el era obligat să-şi părăsească domnia. Pleca să găsească ajutor în 
Transilvania, la fraţii noştri, de unde avea să se întoarcă apoi cu oaste. 

Pe dată înţeleseră cei doi pericolul în care se afla domnul. îi deteră merinde de 
drum, iar Negrea se pregăti să-i arate calea spre pasul Oituzului. 

Porniră împreună spre strâmtoarea munţilor, unde ajunseră aproape de ivirea 
zorilor. Acolo Rareş îl sărută pe amândoi obrajii, luându-şi rămas bun. 

îl urmări Negrea cu privirea până ce strâmtoarea şi ceața îl înghiţiră. Avea inima 
împăcată că-şi scăpase domnul din grea cumpănă. 

Agale, se întoarse apoi spre tabăra unde-şi părăsise fratele şi tovarăşii, dar aci găsi 
câţiva turci care încercau să afle dacă nu cumva trecuse pe acolo un străin. 

Spuseră cu toţii că n-au văzut pe nimeni, că ei sunt acolo la pescuit şi că nu înţeleg 
pe cine caută. Iscoadele, neîncrezătoare, îi luară zălog. 

Porniră spre vale. Turcii erau doar şase, pescarii, nouă. La o îngustare de drum, se 
iscă învălmăşeală şi se încinse o luptă cruntă. Muriră otomanii cu toţii, iar dintre 
moldoveni, pieriră doi - chiar cei mai dragi: Caşin şi Negrea. 

Spune legenda, că cele două râuri îngemănate, ce curg prin Poiana Sărată, venind 
din vârful muntelui - râul Negru şi râul Caşin - ar fi izvorât chiar pe locul unde cei 
doi viteji pescari şi-au unit vieţile şi dincolo de moarte. 

Mai spune legenda că Rareş, întors în Moldova, ar fi venit să-şi caute prietenii şi că 
ar fi vărsat lacrimi amare de recunoştinţă pe malul celor două ape. 


Pipăruş-Yoinicul 
poveste românească 


A fost odată ca niciodată. 

A fost odată o fată. Şi fata asta era bucătăreasă la un împărat. într-o zi, când făcea 
ea mâncare, sare un bob de piper din oală şi începe a juca pe jos. Fata îl ia şi-l pune 
din nou în oală. El iar sare de acolo, şi se tot învârtea pe podea, când mai sus, când 
mai jos. Ba, într-un timp, a sărit până la nasul fetei. Cum avea treabă, şi ca să scape 
de pacostea asta, fuge după bobul de piper, îl prinde şi-l înghite. 

După un timp, fata îşi dă seama că va naşte un copil. 

împăratul se mânie tare şi o alungă de la curte. Ce să facă fata? S-a dus într-un 
câmp unde şi-a făcut acolo, aşa cum a putut şi ea, un bordei de pământ. A venit 
vremea să nască copilul, şi ea era singură. Iaca, aude o bătaie la uşă. 

— Cine-i? întrebă. 

— Oameni buni. 

Uşa se deschide, şi intră două femei frumoase, de la soare te puteai uita, dar la ele 
ba. 

— Noroc bun, sănătate bună, dar ce-i cu dumneata în pustietatea asta? 

— Păi, uite ce mi s-a întimplat. Uite cum, şi uite cum, şi fata spune toată 


povestea ei. 

Se aşază femeile cele frumoase şi stau acolo până când a născut ea copilul. Ele 
erau nişte zâne, dar ea nu ştia. După ce a născut copilul, îi dau zânele o cheie şi-i 
spun: 

— Pe băiat îl cheamă Pipăruş, pentru că s-a născut dintrun bob de piper, 
iar noi suntem naşele lui. Când s-o face mare şi o pricepe ce-i pe lume, să-i dai 
cheia asta. 

Ia fata cheia, o pune într-o grindă la bordei, şi uită de ea. Copilul, după ce s-a 
făcut mare de umbla încolo şi încoace, şi se tot juca pe unde gândeai şi pe unde nu 
gândeai, găseşte cheia la grindă. 

Se duce la maică-sa şi-i zice: 

— Uite, mamă, ce cheie am găsit eu! 

— Măi copile, asta-i cheia de la naşele tale. 

— Da? 

— Da. 

Ia băiatul cheia şi pleacă. Merge el, merge, până-ajunge în alt câmp mare, unde 
era un beci. Pe uşa beciului, un lacăt. Cearcă el cheia să vadă n-a descuia lacătul? 
Cheia era chiar de acolo. Deschide uşa beciului şi găseşte acolo un cal. Pe calul acela 
îl chema Ghilimogoşea. 

îl scoate afară din beci, şi calul îi spune: 

— De-acum, sui pe mine, stăpâne. 

Vezi că ăsta era un cal năzdrăvan. încalecă băiatul, şi-l duce calul la o împărăție. 
Acolo intră îngrijitor de cai la împărat; era, cum s-ar zice, vizitiu. 

împăratul avusese vizitiu un ţigan, care era cam leneş, aşa că-l dăduse afară şi-l 
pusese pe băiat în loc. Ţiganul se supără rău pe băiat, şi se gândea cum să-l piardă 
pentru că îi luase locul. 

într-o dimineaţă, se duce la împărat şi-i spune: 

— înălțate împărate, vizitiul ăsta al dumneavoastră a spus că el poate 
tesela caii ca să lucească cum luceşte zarea soarelui cea mai mică. 

îl chemă împăratul pe Pipăruş. 

— Măi băiete, tu ai zis că poţi ţesela caii ca să strălucească cum 
străluceşte zarea soarelui cea mai mică? 

— Eu n-am zis aşa ceva. 

— Aşa să-i faci să strălucească; dacă nu, îţi iau capul. Se duce băiatul la 
cal, tare întunecat la faţă. 

— Ce-i, stăpâne? 

— Ce să fie? Până aici mi-a fost. Uite ce mi-a poruncit împăratul. 

Şi-i povesteşte băiatul toată povestea. 

— Nu te teme, stăpâne. Du-te şi te culcă fără grijă, şi lasă pe mine. 

Când se scoală băiatul a doua zi dimineața, toți caii luceau ca zarea soarelui cea mai 
mică. 

Se duce la împărat şi-i spune. Vine împăratul, se uită şi se bucură peste măsură, că 
nimeni nu mai avea asemenea cai. 

După un timp, iar vine ţiganul la împărat. 

— înălțate împărate, vizitiul dumneavoastră a zis că el ar putea să ţesale 
caii ca să lucească cum luceşte zarea soarelui cea mai mare. 

îl chemă din nou împăratul. 

— Ce-ai zis tu, măi băiete, că poţi ţesela caii ca să strălucească cum 
străluceşte zarea soarelui 
cea mai mare? 


— N-am zis aşa ceva. 

— Aşa să-i faci să strălucească; dacă nu, îţi tai capul. Băiatul iar se duce 

supărat la cal. 

— Ce-i, stăpâne? 

Şi spune Pipăruş toată tărăşenia. 

Face ce face calul şi, a doua zi dimineaţa, toţi caii din grajdurile împăratului 
străluceau ca zarea soarelui cea mai mare. 

Când vede ţiganul că a scăpat şi a doua oară, să moară de necaz. Se duce la împărat 

şi-i spune: 

— Vizitiul dumneavoastră a spus de data asta că poate să țesale caii ca să 

strălucească ca soarele. Trimite iar Împăratul să-l cheme pe băiat. 

— Măi băiete, tu ai zis că poți să faci caii mei să strălucească cum 

străluceşte soarele? 

— Nu, zice Pipăruş, nu pot să fac aşa ceva. 

— Să-i faci să strălucească la fel ca soarele, că, de nu, îţi iau capul. 

Acuma, băiatul era şi mai supărat, dar calul îl linişteşte din nou şi-l trimite la 
culcare. Când se trezeşte Pipăruş dimineaţa, toţi caii luceau ca soarele. 

Vede ţiganul că n-a izbutit să-l piardă, dar nu se dă bătut. 

Mai stă el, se gândeşte, apoi se duce la împărat, şi-i spune: 

— înălțate împărate, a zis vizitiul dumneavoastră că poate să vă aducă pe 
împărăteasa de peste mări, de peste seminţii, de peste nouă împărăţii. 

îl cheamă împăratul iar: 

— Ce-ai zis, măi băiete, că poți să-mi aduci pe Împărăteasa de peste mări, 
de peste seminții, de după nouă împărăţii? 

— N-am zis, înălțate împărate; cum să zic aşa ceva? 

— Să te duci îndată s-o aduci, că, de nu, îţi iau capul. 

Ei, acuma nu-i de glumă, se gândeşte băiatul suparat foc. 

Se duce la cal şi-i spune. 

— Nu te speria, stăpâne, că o aducem noi. Du-te şi cere de la împărat o 
trăsură plină cu tot felul de lucruri scumpe femeieşti: cercei de aur, mărgele de aur, 
cordoane, rochii, pantofi, mă rog, tot ce trebuie la o parte femeiască. Spune-i că aşa 
putem să o aducem, altfel nu. 

Face băiatul aşa cum l-a învăţat calul. Ia de la împărat trăsura cu podoabe şi 
pleacă. Merg ei, merg, peste mări şi seminţii, la a noua împărăție. 

Ajung la un palat mândru şi frumos. Acolo era împărăteasa pe care o căutau. Se 
plimbă băiatul cu trăsura pe sub ferestre strigând: 

— Haine femeieşti, haine femeieşti! 

împărăteasa îl aude şi trimite o slugă să vadă ce are de vânzare. 

Băiatul avea acolo lăzi cu aur şi mărgăritare, rochii ţesute cu aur şi argint, de-ţi 
luau ochii. Se uită sluga şi dă fuga la împărăteasă: 

— înălțată împărăteasă, ce are negustorul acela acolo nam văzut de când 

sunt. 

Se duce şi împărăteasa. Se urcă în trăsură să vadă şi ea. 

Cum s-a urcat, calul s-a şi înălţat în înaltul cerului. 

— Vai de mine, dar unde mă duceţi? Dar ce faceţi?! 

Băiatul, nimic. Ajung de nici nu gândeşti la împărat acasă 

Nu se prea îndura să se despartă de împărăteasă, şi nici împărăteasa de el, dar 

porunca-i poruncă. Când vede împăratul că a venit de acolo, i se cam face frică. 

— Măi, ăsta o să-mi ia tronul împărăției. Ăsta are putere mare! 

Acuma, împăratul se gândeşte să-l piardă şi-i spune lui Pipăruş: 


— Să te duci numaidecât să-mi aduci cele nouă herghelii de iepe cu gurile de 

foc. 

Cum s-o mai facă şi pe asta? Hai, iar, la cal. 

— Spune împăratului să-ți dea de fiecare iapă câte un fuior de cânepă şi o 

oală de smoală. 

Se duce băiatul şi-i cere împăratului: 

— înălțate împărate, dacă-mi dai de fiecare iapă câte un fuior de cânepă şi o 
oală de smoală, le pot aduce; dacă nu, nu. 

îi dă împăratul, şi pleacă el cu calul până dincolo de marea mărilor, unde erau iepele 
acelea, într- un ostrov. Ajung acolo, fac o groapă adâncă în pământ şi se bagă înăuntru. 
Calul începe a necheza, şi unde vin iepele suflând foc pe nări de ardea pământul. Caută 
ele în dreapta, în stânga, înainte, înapoi, nu găsesc nimic. Calul era acolo în groapă. Şi 
aşa le-au alergat până ce au obosit iepele. Atunci a ieşit băiatul din groapă cu calul, le-a 
prins pe toate şi le-a pus în gură la fiecare câte un fuior de cânepă muiat în smoală. 
lepele n-au mai putut face nimic; le-a dus la împărat. Când ajung acolo, nici n-a apucat 
să intre bine pe poartă, că i-a şi sosit altă poruncă. 

— Să-mi mulgi toate cele nouăzeci şi nouă de iepe cu gurile de foc şi să-mi 
pui laptele la fiert. 

— Lasă, stăpâne, îi zice calul, că nu mai avem mult şi scăpăm noi de toate. 

Şi, ce să vezi? Suflă calul pe-o nară şi moaie pământul de intră iepele în pământ până 
la genunchi. 

Suflă apoi cu nara cealaltă şi îngheaţă pământul de nu se mai pot mişca niciun pas. 
Mulge băiatul un cazan de paisprezece prăjini de larg şi paisprezece prăjini de adânc, 
şi-l pune la fiert. Când clocotea laptele mai tare, îi zice împăratul: 

— Acuma bagă-te în lapte şi te scaldă. Ei, acuma Îi rău! 

— Eu ştiu că am să mor, spune Pipăruş, aşa că lasă-mi calul să fie de faţă, să 
vadă şi el cum moare stăpânu-său. 

— Bine, se învoieşte împăratul. 

Cheamă băiatul calul. Suflă calul din nara de ger şi face laptele nici fierbinte, nici 
rece, numai cum e bun pentru baie. Intră el şi se scaldă, şi, când a ieşit afară din cazan, 
era de nouăzeci şi nouă de ori mai frumos şi mai voinic. 

Dacă vede împăratul aşa, intră şi el în cazan. Atunci, calul suflă cu nara de foc, şi 
laptele a început din nou să clocotească. I-au curs oasele împăratului în cazan. Atunci, 

Pipăruş s-a însurat cu împărăteasa de peste mări, de peste seminţii, de peste nouă 
împărăţii, şi s-a urcat pe tronul împărătesc, şi, dacă n-a fi murit, mai trăieşte şi astăzi. 


Povestea cu feciorul de împărat şi camera cu visuri 


poveste românească 


A fost odată un împărat care avea trei feciori. Când au crescut băieţii mari, împăratul 
s-a gândit că e vremea să-i pună să doarmă în camera cu visuri. Ce era camera asta? 
Avea împăratul o odaie în care cine se culca acolo trebuia să viseze un vis, şi, cum visa, 
aşa îi era viitorul. 

Se culcă feciorul cel mai mare în odaia cu visuri şi visează că va fi împărat în locul lui 
taică-său, acolo, în ţara aceea. 

A doua noapte, se culcă cel mijlociu în odaia cu visuri şi visează că va fi împărat în 
altă ţară, o ţară vecină. Amândoi au povestit visurile împăratului, tatăl lor. 

Se culcă şi cel mic. Când s-a sculat dimineaţa, n-a vrut să povestească visul pe care l- 
a visat. 


L-a luat împăratul cu binele: măi, că aşa, măi, că pe dincolo, băiatul nimic. 

Atunci taică-său a dat poruncă slugilor să-l ducă pe malul mării şi să-l bată cu 
odgoane înmuiate în apă. L-au dus servitorii, şi l-au bătut să spună visul. Când îl băteau 
mai straşnic, trece pe acolo o corabie străină. Corăbierul, când vede cum îl chinuiau pe 
bietul băiat, se duce la ei şi le spune: 

— Măi, de ce nenorociţi voi sufleţelul ăsta de om, aşa de straşnic? Ce v-a făcut? Mai 
bine lăsaţi-l să meargă cu mine. 

I-au dat drumul slugile. L-a luat corăbierul, l-a dus pe corabie, şi-a plecat cu el. Cum 
s-a urcat el pe corabie, cum a început corabia să se scufunde. Gata-gata să se înece cu 
toţii. Ceilalţi care erau pe corabie au început să strige că din cauza băiatului se 
scufundă, că până să vie el corabia n-avea nimic. Lau luat şi l-au aruncat în apă. Când l- 
au dat în apă, iaca vine pe mare o scândură şi se 
opreşte chiar în faţa lui. S-aruncă el pe scândură, şi merge scândura cu el, şi merge, 
până ajunge la un mal, într-o luncă cu răchiţi, cu sălcii. S-a agăţat de o salcie şi a 
ieşit afară din apă. Ce să facă şi el? Şi-a tăiat o creangă de răchită, şi-a făcut un 
fluieraş şi cânta toată ziua din el. Dar cânta straşnic de frumos. 

Cum se face, cum nu, că trec într-o zi pe acolo slugile împăratului din ţara aceea. 
Ascultă ele cum cânta băiatul din fluier şi se duc la împărat. împăratul era bolnav de 
şapte ani de zile şi nimeni nu-i putea găsi leacul. 

— înălțate împărate, este un băiat aici în lunca cu răchiţi. Aşa de frumos 
ce cântă, cum nu se mai poate! Dacă l-aţi auzi şi măria voastră cântând, poate-aţi 
mai înveseli oleacă. 

— Chemaţi-l să vie încoace! 

Se duce băiatul la împărat la curte. Stau ei de vorbă şi-l întreabă băiatul: 

— Dar cum, ce fel de boală aveţi dumneavoastră? 

— Ei, măi băiete, de şapte ani mă chinui. Am dormit afară în grădină, şi a 
doua zi dimineaţa m- am trezit cu o durere în capul pieptului. 

— înălțate împărate, aveţi vaci cu lapte? 

— Avem! 

— Mulgeţi o cofa de lapte, puneţi-l să fiarbă, şi, când a prinde a fierbe, 
atunci să ţineţi gura deschisă deasupra şi scăpaţi de boala care o aveţi. 

— Hai s-o fac şi pe asta! 

Dă poruncă imediat, şi mulg o cofa cu lapte, îl pun la fiert şi, când clocotea mai 
tare, ţine împăratul gura deschisă deasupra. Ce să vezi? lese un şarpe dintr-însul, 
lung, de nu se mai termina şi intră în laptele clocotit. îl scosese mirosul de lapte. De 
şapte ani de zile stătea şarpele în el, de când dormise în grădină. Nu ştia împăratul 
cum să-i mai mulţumească băiatului că l-a scăpat de boală. 

I-a dat şi lui un palat să stea pe lângă dânsul, să nu mai plece. Palatul avea o 
grădină mare cu pomi de tot felul, dar împăratul nu apucase niciodată să mănânce 
vreun măr sau vreo pară, nimic. Când se cocea vreuna, cineva, nu se ştie cine, 
culegea tot, de nu rămânea nici măcar de-o gustare. Aşa că împăratul i-a spus 
băiatului: 

— Dacă stai în palatul cela, să ai grijă de grădină, că, de când o am, nu ştiu 
ce gust au poamele 
ei. 


Stă băiatul în palat acolo, şi vine vremea de se coc poamele din grădină. Se aşază 
şi el să pândească, să vadă cine le fură. îl ia somnul. Pe la miezul nopţii vin 
douăsprezece zâne, şi cu Ileana Cosânzeana treisprezece, şi culeg toate poamele din 
grădină. 

Când să plece, întreabă Ileana Cosânzeana pe celelalte zâne: 


— A rămas la vreuna vreun măr, vreo pară în urmă? Ştiţi că n-avem voie 
să lăsăm nimic în grădina asta! 

Una dintre zâne zice: 

— La mine au rămas două mere. 

— Du-te înapoi şi le ia. 

— Eu nu mă mai duc că nu mai pot. Du-te tu şi le ia. 

Se întoarce Ileana Cosânzeana să ia merele. Se trezeşte şi băiatul şi, când ea a 
întins mâna după mere, haţ! el i-a luat batista din mână. în batistă era toată puterea 
ei. S-a rugat să i-o dea, a plâns, dar băiatul s-a ţinut tare. A rămas cu el, n-a mai 
putut pleca, că nu mai avea batista. 

Vine vremea, şi face împăratul cela o petrecere mare; voia şi el să petreacă după 
boala care o avusese, şi pentru că mâncase şi el două mere din grădina lui. Vin acolo 
fel de fel de împărați, care jucau fel de fel de jocuri. Merge şi Ionică, aşa îl chema pe 
băiat, cu Ileana Cosânzeana. Ce să vezi? Ileana Cosânzeana juca deasupra 
pământului; n-atingea pământul. Se uitau toţi împărații la dânsa şi se minunau. 
Atunci ea zice: 

— Mă vedeți cum joc eu pe sus? Când mi-ar da Ionică ce am eu la dânsul, 
aş juca de trei ori mai sus de atâta. 

Hai, toată lumea pe capul lui, să-i dea batista. El, nu şi nu, nu şi nu; până la urmă, 
n-are ce face şi i-o dă. După ce i-a dat batista, Ileana Cosânzeana a prins a juca din ce 
în ce mai sus, din ce în ce mai sus, până nu s-a mai văzut. în timpul în care se tot 
înălța, îi spune băiatului: 

— De-acum, Ionică, să vii să mă cauţi la curţile mele care se învârt după 
soare. 

N-a mai stat băiatul; a şi plecat după ea. Mergând el, ajunge la un pârâu. Acolo, pe 
mal, era un rac cu piciorul rupt, care se necăjea pe pământ, cu faţa în sus. Se 
gândeşte băiatul: „Tot mi-e foame mie, am să mănânc racul ăsta.” 

Dar racul îi zice: 

— Decât să mă mănânci, mai bine răstoarnă-mă în pârâu, că ţi-oi fi şi eu de 
vreun ajutor vreodată. 

îl răstoarnă băiatul în pârâu şi pleacă mai departe. Se întâlneşte cu un vultur, care 
avea aripa ruptă. 

„Măi, am dat racul cela în pârâu, şi eu mor de foame. Oare vulturul ăsta n-o fi bun de 
mâncare?” 

Vulturul a ştiut ce-a gândit băiatul. 

— Nu mă omori, că tot nu-s bun de mâncare. Mai bine leagă-mi aripa, că ti- 
oi fi şi eu de vreun ajutor, vreodată. 

îi leagă vulturului aripa, şi merge mai înainte. Iaca un câine cu piciorul rupt. 

„Măi, aşa mi-e de foame că-mi vine să tai câinele ăsta şi să-l mănânc”, gândeşte el. 

— Măi Ionică, neam de neamul tău n-a mâncat carne de câine. Tot n-ai să 
mă poţi mânca; mai bine leagă-mă la picior şi lasă-mă în drumul meu, că ţi-oi fi şi eu 
de vreun ajutor vreodată. 

îi potriveşte băiatul piciorul, i-l leagă, şi-l lasă să plece. Mergând el mai departe, se 
întâlneşte cu un berbec. 

“Ei, acum, berbecul ăsta nu mai scapă. Până aici i-a fost. 

îl tai şi-l mănânc, că altfel mor de foame.” 

— Ionică, ştiu că ţi-e foame, zice berbecul, dar nu mă tăia, că eu am să-ți 
prind mult bine odată ţie. Dă-mi drumul să mă duc, şi să ştii că eu am să vin să-ţi 
dau ajutor acolo unde te duci. Nu prea voia băiatul, dar până la urmă l-a lăsat şi pe 
berbec. 


Merge el, merge, şi ajunge la curţile Ilenii Cosânzenii, care se învârteau după 
soare. Intră Ionică înăuntru, şi-l vede ea. 

— Ai venit, Ionică? M-ai găsit tu aici, dar noi nu mai putem fi ca înainte, 
dacă tu nu-mi poţi scoate ce-i în stânca de acolo. 

Ea voia să vadă ce putere are el. Se uită Ionică; era o stâncă mare cât o casă. Cum 
să spargă el stânca asta? Se gândeşte la berbec. Cum s-a gândit, cum a apărut 
berbecul lângă el. 

— Ce ţi-e voia, Ionică? 

— Uite, berbece, tu Îi putea sparge stânca asta? 

— Pot. 

Când a bufnit o dată berbecul cu capul, a crăpat piatra oleacă. Când el a bufnit a 
doua oară, a crăpat-o mai tare. A treia oară a crăpat-o de tot. Din piatră a ieşit un 
iepure, din iepure o rață, şi din rață un ou. 

Iepurele a apucat într-o parte, rața a zburat, şi oul s-a dus la vale într-o râpă; 
atunci el s-a gândit la rac, la vultur şi la câine. îndată au fost lângă el. 

— Ce ţi-e voia, Ionică? 

Le spune el toată povestea. 

— Nu te teme, că ţi le aducem noi numaidecât. 

Câinele s-a luat după iepure, vulturul după rață şi racul după ou, şi, cât ai bate din 
palme, toate au fost în faţa lui Ionică. El le-a luat şi le-a dus Ilenii Cosânzenii. 

Atunci au făcut o nuntă mare de tot, şi la nunta asta serveau numai Împărați şi 
prinți, că ea era doar împărăteasa zânelor. Aşa se face că a venit şi împăratul, tatăl 
lui Ionică, care trebuia să stea în spatele lor, ca să-i servească, să-i schimbe vasele, să 
aducă altă mâncare, să toarne vin, mă rog, aşa cum e trebuinţa la masă. Ionică l-a 
cunoscut, dar taică-său n-a ştiut că mirele e băiatul lui. 

Când împăratul a început să-i servească, Ionică s-a sculat de la masă, i-a sărutat 
mâna şi i-a zis: 

— Stai, tată, nu poţi să faci dumneata treaba asta. Eu trebuie să te servesc 
pe dumneata, nu dumneata pe mine. Acum pot să-ţi spun că aşa am visat eu în 
camera aceea cu visele: că dumneata vei fi servitorul meu la masă. Dacă-ţi spuneam 
atunci, poate mă omorai, aşa că mai bine am suferit bătaie acolo pe malul mării. 

— Să mă ierţi, dragul tatii, c-am greşit. 

L-au pus acolo, la masa de nuntă, şi au petrecut trei zile şi trei nopţi, şi, dacă n-or fi 
murit, apoi mai trăiesc şi astăzi. 


Povestea cu Divizion, craiul şerpilor 


poveste românească 


Era odată ca niciodată, că de n-ar fi nu s-ar povesti, cuvântul din poveste, că de- 
acum mai mândră este. Erau odată doi păcurari, pe-un munte, cu oile. Aud ei un 
zgomot mare de se clătinau munţii. Ce era? Se bătea craiul cerbilor cu Divizion, 
craiul şerpilor. Ce zice un păcurar, un cioban, din ăia doi? 

— Măi, eu mă duc până acolo să văd ce-i. 

— Măi, nu te duce. Unde să mergi tu acum noaptea? Ce poți face tu, un 
om, la aşa un lucru mare, de se zguduie munţii de vuiet şi vaiet? 

— Orice ar fi şi n-ar fi, eu mă duc! 

— Mă, nu te duce, că cine ştie ce-a fi şi nu te-oi putea ajuta. 

— Ei, zice ăstălalt a treia oară, eu mă duc. îşi ia baltagul şi pleacă. 

Când ajunge acolo, vede bătaia cea grozavă dintre craiul cerbilor şi Divizion, craiul 


şerpilor. Şarpele înghiţise pe cerb până la coarne, şi nu putea să-l înghită mai 
departe; murea acum cerbul în şarpe şi şarpele cu cerbu-n gură. 

Strigă craiul cerbilor: 

— Scapă-mă de moarte, că ţi-oi plăti ce-i cere. Strigă şi Divizion, craiul 
şerpilor: 

— Cu jurământ îţi spun, că ţi-oi da tot ce-i cere, dacă mă scapi şi tai coamele 
la cerb. 

Strigă din nou craiul cerbilor: 

— Scapă-mă pe mine, că ți-oi plăti ce-i cere, dar nu cu jurământ. 

— Cu jurământ, strigă şarpele, îţi voi da ce-i cere, dacă tai coarnele la cerb. 

Păcurarul putea să taie pe oricare. Stă el şi se gândeşte: 

— Măi, am să tai coamele la cerb, că el n-o zis cu jurământ că mi-a da ce-oi 
cere. 

Dă o dată cu baltagul şi retează coamele cerbului. 

Merge şarpele într-o vale, bea apă, şi spune: 

— Să vii la mine acasă, că ţi-oi plăti ce-am zis, cu jurământ. 

— Cum m-oi putea eu ţine de dumneata, că dumneata când ai plecat ai şi 
ajuns? 

— Ei, dar pe unde mă duc rad muşchiul de pe pietre şi cojile de pe copaci, 
şi pe urma asta poţi veni până la mine acasă. 

Păi, merge păcurarul toată noaptea pe urma lui prin pădure, până se face ziuă. 
Ajunge într-o câmpie unde erau aşa de multe oi, că nu li se mai ştia numărul. întreabă 
pe păcurari: 

— Ale cui îs oile astea? 

— Ale lui Divizion, craiul şerpilor. 

Merge mai departe, vede o cireada de boi mândră şi mare că nu i se vedeau 
marginile. 

— Ai cui sunt boii ăştia? 

— Ai lui Divizion, craiul şerpilor. 

Se întâlneşte pe urmă cu o turmă de porci. Asta era mai aproape de casa lui 
Divizion, craiul şerpilor. El iar întreabă: 

— Ai cui sunt porcii ăştia? 

— Ai lui Divizion, craiul şerpilor. Dar mergi acolo? îi zice şi porcarul. 

— Păi, l-am scăpat de la moarte, că s-a bătut cu craiul cerbilor aseară, şi a 
zis că-mi plăteşte cu jurământ ce-oi cere. 

— Ei, să nu-i ceri nimic, decât lădiţa de după uşă, că, de-i cere altceva, te 
înşeli; dar aşa ai să vezi c-o să fie bine. 

— Dar unde şade el? 

— Ciocăne în stânca asta, s-a deschide o uşă. Intră pe ea, şi-ai să vezi mai 
departe. 

Merge păcurarul, ciocăne în stâncă, se deschide, şi dă de un castel cu douăsprezece 
camere. în fiecare cameră douăsprezece mese, şi pe fiecare masă douăsprezece feluri 
de mâncări şi de băuturi. 

— Ei, ai ajuns, Ioane? 

— Am ajuns. 

— Atunci pune-te pe mâncat şi băut până îi bea din douăsprezece camere, 
de pe douăsprezece mese, şi-i gusta din douăsprezece feluri de mâncări şi băuturi. 
Când oi ajunge în camera a douăsprezecea, ai să dai de un pat pe care te culci. 
Dimineaţa, când te-i scula, iară îi mânca pe rând venind încoace, şi, când îi ajunge la 
uşă, îţi iei şi plata. 


S-a dus păcurarul, a băut, a mâncat şi s-a culcat. Dimineaţa, când s-a sculat, a văzut 
că toate erau la fel, dar n-a văzut pe nimeni, n-a auzit pe nimeni. S-a pus iar pe băut şi 
pe mâncat până a ajuns iar la uşă. 

— Acum ce mi-i cere, Ioane, pentru că m-ai scăpat de la moarte? 

— Mie nu-mi trebuie nimica, decât lădiţa asta de după uşă. 

— Da' ce-ţi poate plăti lădița asta? Cere şi tu altceva. Eu am herghelii de cai, 
cirezi de boi, stâni de oi, fel de fel de lucruri. 

— Mie nu-mi trebuie decât lădiţa asta. 

A cerut-o de trei ori, şi de trei ori i-a zis craiul şerpilor: 

— Ce te înşeli cu lădiţa asta? A patra oară, ciobanul zice: 

— Dacă nu mi-o dai, apoi mă duc. Rămâi în pace. 

— Hai, ia-ți-o, dacă aşa ţi-e norocul. 

A luat Ion lădiţa şi-a plecat. Când a ajuns acasă, a pus lădiţa după uşă. Ce să vezi? în 
fiecare dimineaţă, ieşea o fată mândră şi frumoasă şi făcea curăţenie, aducea apă, 
făcea mâncare, dar la masă nu sta niciodată. Se băga într-o piele de şarpe. Ea avea 
acolo mâncarea şi băutura ei, şi nu s- atingea de astea lumești. 

Cum să facă el să scoată fata din pielea de şarpe? 

A măturat în şapte seri gunoiul în casă şi l-a strâns la uşă; nu l-a dus afară. A şaptea 
seară a făcut foc în cuptor. Fata s-a dus după apă şi-a mai zăbovit prin vecini, unde era 
o nuntă şi cânta muzica. Ea nu auzise vioară de când era, şi a stat şi-a ascultat. Ela 
luat gunoiul cu pielea cea de şarpe din lădiţă, le-a zvârlit în cuptor şi-a ars bine de tot. 
Când vine ea de la apă, pune cofele jos şi dă să se bage în lădiţă. Nu-i pielea. 

— Vai de mine şi de mine, ce mi-ai făcut! Vai de viaţa mea, cum s-a trecut! 

— Ascultă, tu, fată, eu nu te-am adus ca să te ţin ca la taică-tău în piele de 
şarpe. Te-am adus să- mi fii soţie. 

Plânge ea, se tânguieşte, că acolo trăia uşor şi binişor, şi i s-a dus viaţa ei în foc. Se 
necăjea toată ziua. 

Tatăl băiatului avea şapte porci şi-o trimite pe fată într-o seară s-aducă porcii acasă. 

Fata, bucuria ei, că s-a putea duce la taică-său să-i spună cum i-a luat bărbatul viaţa 
ei cea uşoară şi bună şi a făcut-o să rămâie pe lumea asta! A mers şi i-a spus lui taică- 
său: 

— Uite, tată, ce-am păţit! 

— Ce-ai pățit? 

— Mi-a luat pielea de şarpe şi mi-a stricat viaţa mea cea dulce şi uşoară. 

— Bun, draga tatei, dar acum unde te-a trimis? 

— M-a trimis după şapte porci. 

— La mine să nu mai vii până când nu-i avea ceva lipsă. Du-te la el, că te-a 
câştigat; eşti nevasta lui, şi el e bărbatul tău. Unde-a zice să mergi, mergi; unde-a zice 
nu, nu! 

Se întoarce fata acasă, se aşează pe gospodărie, şi se face o nevastă de treabă. 

Iacă aude boierul din partea aceea că păcurarul cutare are o nevastă cum nu mai era 
alta, mai mândră decât nevasta lui. 

— Măi, trebuie să fac eu ceva ca să rămână nevastă-sa bucătăreasă la mine. 
Am să-l chem să-mi plătească toate datoriile lui taică-său şi, dacă n-o putea, îi iau 
nevasta. 

Trimite după Ion şi-l cheamă la curte. 

— Ce-i porunca, boierule? 

— Ei, loane, te-ai însurat? 

— Da, boierule, m-am însurat. 

— Acum eşti cap de familie. Până acum a fost taică-tău, care nu şi-a plătit 


zilele de boieresc la mine. Trebuie să le plăteşti dumneata, ori cu lucrul, ori cu capul. 
Uite, eu am aici o gireadă de grâu de trei sute de care. Până mâine dimineaţă să mi-o 
treieri, să macini făină din ea, şi nevasta ta să-mi aducă o pâine caldă făcută de ea. Dar 
aşa fel să-mi treieri grâul, să numi sminteşti vreun pai din loc. Cum vezi că-i acuma 
gireada, aşa să rămâie. Altfel îi gata viaţa ta. 

— Cum să scot eu grâul din paie şi să nu se mişte niciun pai? 

îl vede nevastă-sa cătrănit: 

— Ce eşti necăjit, bărbate, ce eşti supărat? 

— Lasă-mă, femeie, că până acum a fost viaţa mea. 

— Spune-mi, măi, şi mie. 

Şi spune el ce-i poruncise boierul. 

— Taci, măi, că mă duc la tata, şi l-oi întreba, şi trebuie să ştie a face ceva. 
Nu te supăra, până n- om vedea. 

Hai, pleacă ea la taică-său. 

— Bună seara, tată! 

— Să trăieşti, fata tatei, care-i lipsa? 

— A trimis boierul după Ion să meargă să-i treiere o gireadă de grâu de trei 
sute de care şi să scoată grâul din paie fără să le smintească din loc. Se poate lucrul 
ăsta? 

— Da, se poate. Du-te şi ia biciul cela din cui cu patru crengi şi i-l dă. în 
seara asta să pocnească cu el în patru colţuri de lume, c-or veni treierători. 

A luat fata biciul şi i l-a dus lui bărbatu-său. L-a luat Ion şi-a pocnit în patru colţuri de 
lume de patru ori, şi-au venit toţi şoarecii din toată lumea: 

— Ce porunceşti, domnul nostru? Ce voieşti, stăpânul nostru? 

— Să-mi scoateţi grâul ăsta din gireadă, da' nu cumva sămi smintiți vreun 
pai de la locul, lui, că pe toți vă omor cu biciul. 

Se bagă şoarecii din toate laturile, şi fiecare lua câte un grăuncior de grâu şi venea 
cu el în bot. Au intrat şi au ieşit de două ori şi au făcut o movilă cât casa. 

— Mai băgaţi-vă şi a treia oară; poate a mai rămas ceva. 

Intră şoarecii a treia oară; n-a ieşit decât unul cu un grăunte în gură, ceilalți nimic. 

— Ei, tu eşti mai cu noroc, du-te şi-l mănâncă, şi duceţivă care de unde-aţi 
venit. 

Ia el un săculeţ cu grâu, îl duce la moară, macină, face nevasta o pâine şi i-o duce 
caldă boierului a doua zi dimineaţă. O vede boierul. 

— Măi, că mândră mai e, şi frumoasă! 

Se duce la gireadă, vede că-i întreagă. Vede şi grâul. Nare ce zice. 

— A făcut bărbatu-tău ce i-am zis, dar să vină mâine la mine că am să-i dau 
altceva de lucru. 

Se duce ciobanul a doua zi. 

— Uite, măi Ioane, ai treierat gireada de grâu, dar trebuie să-mi faci o moară 
de piatră, la care să nu se cunoască piatră pe piatră unde-i pusă, şi cu douăsprezece 
perechi de pietre pentru măcinat. Până mâine dimineaţă să fie gata. Să-mi macini grâu 
la moara asta, şi să-mi facă nevastă-ta alta pâine şi să mi-o aducă. 

Alt necaz. Pleacă omul mai supărat acasă. îl întreabă nevasta: 

— Ce te necăjeşti, bărbate? Ce te-ai supărat? 

— Dă-mi pace, tu, femeie, că acum îi mai mare lucru decât celălalt. 

— Lasă, bărbate, nu te supăra, că şi-aşa trebuie să mă duc la tata să-i 
duc biciul, şi l-oi întreba dacă nu ştie el ceva şi de data asta. Nu te mai supăra 
înainte. 

Şi spune el atunci toată povestea, şi pleacă ea la taică-său. 


— Bună seara, tată. 

— Să trăieşti, draga tatei! 

— Uite, ţi-am adus biciul înapoi, şi boierul iar mai vrea ceva. 

— Ce vrea? 

Şi spune fata porunca boierului. 

— Nu-i nimic. Ia biciul cel cu trei crengi şi pune-l pe celălalt la loc în 
cui. Zi-i lui Ion să pocnească în trei colţuri de lume, c-or veni meşteri, şi-or face 
moara. Dar să nu se sperie de ce-a vedea. 

A luat fata biciul şi i l-a dat lui bărbatu-său. Se duce păcurarul seara şi pocneşte de 
trei ori în trei colţuri de lume. Au venit din toate părţile nişte oameni negri, fioroşi, 
fiecare cu meseria lui: care cu sapa, care cu ciocanul, care cu dalta. 

— Ce porunceşte domnul nostru? Ce voieşte stăpânul nostru? 

— Să-mi faceți aici o moară de piatră, să nu se cunoască unde-i pusă 
iatră pe piatră, şi cu douăsprezece perechi de pietre. Până la miezul nopţii să fie 
gata; să meargă moara. 

Aşa a fost. La douăsprezece noaptea mergea moara, de numai flacără de foc 
mergea pe unde venea făina. 

A luat Ion un săcuţ de grâu, l-a măcinat şi i-a dus făină nevestei. A făcut femeia 
âine şi i-a dus-o dimineaţa boierului, caldă, scoasă din cuptor. 

A mâncat boierul, dar cu noduri. Crăpa de ciudă că a făcut-o Ion şi pe asta. 

— Două lucruri a făcut bărbatul tău. Să vie să-l facă şi pe al treilea. 

— Ce să-ţi mai facă, boierule? 

— Să meargă şi să-mi aducă inelul de aur din degetul mic al tatei din 
undul iadului. Dacă nu mi- 1 aduce, atunci vei fi bucătăreasa mea. Dacă face şi asta, 
s-a plătit de tot. 

Se duce acasă şi-i spune lui bărbatu-său: 

— Uite, bărbate, a poruncit boierul să mergi până la el. Se duce ciobanul; ce 
să facă? 

— Măi, Ioane, ai făcut două lucruri, dar trebuie să mai faci unul. 

— Ce fel de lucru? 

— Uite, tata a avut un inel de aur pe degetul mic. Să te duci în fundul 
iadului şi să mi-l aduci. Atunci suntem pe pace. 

Se duce omul acasă, ocnă de supărat! Iar îi zice femeia: 

— Stai, bărbate, să vedem ce-o zice tata când îi duc biciul. 

A mers ea, a dus biciul cel cu trei crengi, şi-i spune lui taică-său: 

— Uite, tată, ce poruncă i-a mai dat boierul lui bărbatumeu: să se ducă în 
fundul iadului şi să-i aducă inelul de aur din degetul cel mic al lui taică-său. 

— Du-te şi spune-i aşa: să-şi ia cu el patruzeci de ţăruşi, nişte cuie aşa, mai 
mititele, un metru de măsurat, o cofă cu aghiazmă, un şomoiag de busuioc, şi să vie 
pe aici, pe la noi, şi l-oi îndemna să meargă până în fundul iadului. Ei, să-şi ia şi o 
cădelniţă cu tămâie. 

Şi fuge fata acasă şi-i spune. îşi ia Ion tot ce-i spusese socru-său şi plecă la el. 

— Ai ajuns, Ioane? 

— Am ajuns, socrule. 

— Ia fânul ăsta, scutură-l pe câmp, şi încalecă pe calul care ţi-a veni, că te 
duce acolo cât ai bate din palme. (Boierul îi dăduse timp de o săptămână să meargă 
până acolo.) Când ajungi în iad, te aşezi pe metru şi măsori. La fiecare metru, baţi un 
ţăruş şi spui dracilor că faci o mănăstire de 
patruzeci de coţi de largă şi de patruzeci de coţi de înaltă. Ei nu te-or lăsa să faci 
acolo şi ţi-or da tot ce ceri. 


S-a dus Ion pe câmp şi-a scuturat fânul. îndată a venit un cal, şi-a încălecat pe el. 
Cum a încălecat, a şi fost în iad. Cum a ajuns, a prins a măsura cu metrul şi, la 
fiecare metru, bătea câte un ţăruş, tămâia, dădea cu aghiazmă şi cânta popeşte. S-au 
strâns toţi dracii din iad. 

— Măi, omule, ce vrei? 

El, nimic; îi dădea înainte: Doamne miluieşte, Doamne miluieşte, şi tot cădelniţa ca 
popii. 

— Ce vrei, omule, ce cauţi? 

— Uite-mi fac o mănăstire aici de patruzeci de metri de largă şi de patruzeci 
de metri de înaltă. 

— Măi, tu eşti nebun? Aici nu s-au făcut mănăstiri de când e lumea, c-aici 
e loc de iad. Du-te şi fa-o pe lumea albă, că-ţi dăm şi noi ajutor, şi nu mai umbla pe 
aici cu lucruri de astea. 

El îi dădea zor înainte. 

— Măi, tu n-auzi, nu ne mai fă necazuri pe aici. Cere ce-i cere, că ţi-om da ce 
vrei. 

— Daţi-mi inelul boierului cutare. 

— Păi, de ce n-ai spus mai de mult? 

Dăduse focul la o căldare. Caută acolo şi-i aduce inelul. Scutură el fânul; nu vine 
calul. 

S-apucă iar de măsurat, de bătut ţăruşi, şi de cântat popeşte. 

— Ce faci, omule? Nu ţi-am dat ce-ai cerut? Du-te de aici. 

— M-aş duce, dar nu-mi vine calul, şi fac iar mănăstirea. 

— Ho! Stai! De ce nu mi-ai spus? Strânge-ți sculele şi dute. 

I-au adus calul. A încălecat omul pe el, şi a treia zi s-a dus la boier cu inelul. 

Când a văzut boierul că i-a adus şi inelul, a crăpat de ciudă, şi-a rămas toată 
gospodăria lui păcurarului. 

Şi el a trăit fericit cu nevasta lui până la sfârşitul vieţii. S-o punem pe un cui, că alta 
nu-i! 


Povestea cu Văr-Viteaz 


poveste românească 


A fost, pe unde-ar fi fost, un împărat. Şi împăratul ăsta n-avea copii. Au venit 
doctori şi vrăjitori din toată lumea şi iau dat împărătesei fel de fel de doctorii şi 
leacuri, dar degeaba. Iaca, într-o zi, vine o babă la curtea împărătească: 

— Bună ziua, înălțate împărate! 

— Bună ziua, mătuşă. 

— înălțate împărate, eu ştiu de ce eşti aşa de supărat. Dar să nu mai fii, că 
azi s-a împlinit sorocul. Peste nouă luni de zile, împărăteasa îţi va naşte cel mai 
frumos şi mai voinic băiat din lume. Dar să ai grijă că ai să te necăjeşti cu el. 

Cum a zis aşa ceva, s-a făcut ca un abur şi-a pierit. 

împăratul s-a frecat la ochi şi a crezut că a visat. Se duce la împărăteasă şi-i spune 
toată povestea. 

împărăteasa sare în sus: 

— Păi, şi la mine a fost. 

Aşteaptă ei să vadă ce-o să se întâmple. Când a venit vremea naşterii, pruncul 
plângea de mama focului şi nu se năştea. 

S-au strâns fel de fel de împărați să-l împace, să nu mai plângă, nimic. Vine şi un 


frate de-al împăratului, şi ce spune? 

— Taci, dragul moşului, Văr-Viteaz, că ţi-oi da pe Ileana Cosânzeana. Are 
o păsărică pe umeri. Când cântă întinereşte, când tace îmbătrâneşte. 

A tăcut băiatul; n-a mai plâns. în ziua în care s-a născut el, o iapă în grajd a făcut 
un mânz. în trei zile, a eres cut feciorul cât unul de douăzeci de ani. S-a dus la taică- 
său, şi i-a spus: 

— Tată, eu de-acum plec. 

— Cum, dragul tatei, unde te duci? Numai trei zile ai stat. Cui rămâne 
tronul împărăției? După ce te-am aşteptat atâta vreme, cum să te pierdem acum? 

— Mă duc, tată, să găsesc ce mi-o dat mie moşu-meu când plângeam. 

Au plâns părinţii, s-au rugat, nimic. S-a dus la grajd şi a încălecat pe mânzul cel de 
trei zile. 

Când a încălecat, mânzul a scos douăsprezece perechi de aripi şi s-a ridicat în slava 
cerului. Au zburat ei un timp, până când iar coboară calul într-o pădure, într-o 
poiană. Acolo ce era? Era o curte mare împărătească şi un cal, care păştea iarbă în 
poiană. Băiatul a vrut să intre acolo, în curte. Ce i-a spus calul? 

— Stai, stăpâne, nu te băga. întâi mă lupt eu cu calul. Dacă îl răpun, 
intri; dacă mă răpune el pe mine, fugim de aici. 

S-au luat caii la luptă. S-au luptat ei, s-au luptat, şi, când l-a luat o dată calul lui 
Văr-Viteaz pe celălalt, şi când l-a trântit, a intrat de nouă coţi în fundul pământului. 
Pune calul urechea la pământ şi ascultă. 

— Ce asculţi, calule? 

— Păi, zice să-l scot afară, că va fi frate cu mine. 

— Scoate-l, dacă zice aşa ceva. 

A pus calul o nară la pământ şi, când a tras, l-a scos la lumină pe celălalt. Zice 
atunci calul lui Văr-Viteaz: 

— Poţi să intri, stăpâne; eu mi-am terminat treaba. 

Intră Văr-Viteaz înăuntru şi găseşte un arap, care dormea pe pat cu faţa în sus şi 
cu paloşul pe piept. Stă el, se uită la arap, şi se gândeşte: 

— Să-l tai culcat, nu-i pentru un viteaz ca mine. Hai să-l las să se scoale. 

S-a culcat şi el pe un alt pat, tot cu faţa în sus şi cu paloşul pe piept. După un 
timp se trezeşte arapul şi-l vede pe Văr-Viteaz! 

— Măi, ce viteaz a intrat la mine? Să-l tai în somn? Nici el nu m-a tăiat pe 
mine. Mai bine să-l las să se trezească. 

Se întâmplă că-l pişcă un purice pe Văr-Viteaz, şi se deşteaptă. Cum se scoală, îi zice 
arapului: 

— Cum vrei, arape, în luptă să ne luptăm, sau în săbii să ne tăiem? 

— Ba în luptă, că-i mai dreaptă. 

Se duc ei afară şi se apucă la luptă. Ce se gândeşte VărViteaz? „Ia să văd eu e 
putere are?” Şi-l lasă pe arap să-l trântească. îl dă o dată arapul de pământ, şi-l 
bagă până la genunchi; îl mai dă o dată, şi-l bagă până-n brâu. 

— Măi arape - zice Văr-Viteaz - eu numai trei zile am supt lapte de la mama. 

Şi, când l-a izbit o dată de pământ, a intrat de nouă coţi în fundul pământului. 
Apus şi VărViteaz urechea jos, şi asculta. îl vede calul, şi-l întreabă: 

— Ce-asculţi, stăpâne? 

— Păi, spune că să-l scot, că va fi frate cu mine până la moarte. 

— Scoate-l. 

— Nu pot. 

Atunci calul a pus din nou nara la pământ şi l-a scos afară pe arap. 

— Măi frate, Văr-Viteaz, vrei să ne prindem fraţi de cruce? 


— Vreau. 

S-au prins fraţi de cruce, şi atunci l-a întrebat Văr-Viteaz pe arap: 

— Frate arape, de unde ai venit aşa de trudit, aşa de obosit, de dormeai 
cu faţa în sus şi cu paloşul pe piept? 

— Ehei, de la Ileana Cosânzeana. împrejurul ei este numai armată care o 
păzeşte. Fetele care joacă cu ea sunt la fel de frumoase ca ea, dar o poţi cunoaşte 
pentru că ea joacă cu două palme deasupra pământului; n-atinge pământul. Dar nu 
poate s-o ia nimeni din cauza armatei. 

— Nu-i nimic, frate, hai să mergem acolo, zise VărViteaz. 

Au mers ei, au mers până au ajuns la curtea Ilenii Cosânzenii. Acolo era aşa cum 
îi spusese arapul. 

— Măi frate, ţine tu calul, spune Văr-Viteaz arapului. Intră el înăuntru şi se 
prinde lângă Ileana Cosânzeana, dar el juca cu trei palme deasupra pământului, mai 
mult decât ea cu o palmă. 

Când se termină jocul, o ia de mână binişor şi o duce la frate-său, arapul: 

— a-o, frate, pune-o pe cal şi du-te acasă, că eu rămân să mă lupt cu armata. 

A rămas Văr-Viteaz şi s-a luptat cu armata, şi a tăiat atâta lume că ajungea sângele la 
pieptul calului. Când a ajuns la urechile calului, a terminat toată armata. S-a ridicat cu 
calul în slava cerului şi a zburat acasă. 

Când l-au văzut arapul şi Ileana Cosânzeana, bucuria lor. Au făcut o petrecere mare 
şi-au mâncat şi-au băut trei zile în şir. 

După trei zile, îi zice Văr-Viteaz arapului: 

— Ei, frate arape, rămâi sănătos. Eu mi-am găsit ce-am avut nevoie. 

— Nu se poate, frate, noi am făcut jurământ să nu ne despărțim până la 
moarte. Merg şi eu cu tine. 

— Bine, dar ce facem cu toate curţile astea? 

— Ai să vezi acuş. 

A plesnit arapul cu biciul şi-a făcut, din toate casele şi acareturile, două mere de aur. 
Le-a luat şi le-a pus în buzunar. Unde-au plecat? La împărăţia lui Văr-Viteaz. 

Acolo, ce se întâmplase? Murise şi taică-său, şi maică-sa. Era împărat acum un frate 
de-al lui taică-său, cel care-i făgăduise pe Ileana Cosânzeana. El s-a gândit: „Lasă, că 
Văr-iteaz o aduce şi eu am să i-o iau”. 

Ei nu s-au dus la curte. Şi-au căutat un loc care le-a plăcut lor; s-au aşezat acolo cu 
toate curţile arapului. Se uită într-o zi împăratul cu ocheanul şi vede nişte curţi pe 
moşia lui. Cheamă un nepot: 

— Măi nepoate, ia du-te şi vezi cine-a făcut curțile acelea pe moşia mea? 

Se duce nepotul, intră aşa, prin spate, ca să nu-l vadă nimeni, se uită prin toate 
părţile şi, după ce află tot ce avea nevoie, se întoarce la împărat. 

— Moşule, curţile sunt ale lui Văr-Viteaz. A luat-o pe Ileana Cosânzeana, şi 
stă acolo cu ea şi cu un arap. 

— Măi nepoate, să te duci să mi-l aduci legat. 

— Mă duc, moşule; ţi-l aduc. 

— Mi-l aduci? 

— i-l aduc. 

Se întoarce iar nepotul la Văr-Viteaz; intră în aşa fel că nu l-a văzut nici Ileana 
Cosânzeana, nici arapul. 

— Măi vere, hai să jucăm cărți. Dacă mă baţi tu pe mine la cărți, să mă legi. 
Dacă te bat eu, te leg. 

— Bine. 

Joacă ei cărţi, câştigă nepotul. îl leagă pe Văr-Viteaz de mâini şi de picioare, îl ia în 


spinare, şi-l duce la împărat. 

— Ei, l-ai adus? 

— L-am adus. 

— Pune caii la trăsură, pune-l în trăsură şi să te duci cu el într-o pădure. Să- 
mi aduci de la el numai inima şi ochii, să-i frig, să-i mănânc. 

Pleacă băiatul cu inima îndoită. Cum să omoare un om nevinovat? Dar porunca-i 
poruncă! îl ia pe Văr-Viteaz, îl urcă în trăsură legat, şi pleacă cu el în pădure. Ajung în 
pădure, şi-i spune nepotul lui Văr-Viteaz: 

— Ei, măi vere, ştii una? Eu trebuie să-ţi iau inima şi ochii, să-i duc lui moşu- 
tău, împăratul. 

— Măi vere, te-nduri să mă tai pe mine, să-mi iei inima? Doar nu ţi-am făcut 
nimica. Măi, uite câinele cela; scoate-i inima, şi ochii ţi-i dau eu. 

I-a scos ochii lui Văr-Viteaz, i-a luat inima câinelui şi i-a dus împăratului. 

— Ei, ai adus, nepoate? 

— Am adus. 

Dă împăratul inima şi ochii, să-i frigă la bucătărie şi să-i aducă la masă. 

— Măi nepoate, ce inimă a mai avut şi Văr-Viteaz! Tare, ca de câine! 

Băiatul se gândea în gândul lui: „Mănânc-o tu sănătos, că chiar de câine este”. 

Să ne întoarcem acum la Văr-Viteaz. El rămăsese fără ochi, singur prin păduri. A 
umblat aşa nouă ani de zile; crescuse păr pe el ca la urs. Cu cine să vorbească prin 
pădurile acelea? învățase şi el limba păsărească, şi asculta păsările ce spun. 

Iaca, într-o zi, pe copacul sub care stătea el s-au lăsat din zbor trei zâne. Ce spune 
cea mai mică? 

— Doamne, surorilor. Văr-Viteaz, din puternicia lui, a ajuns de umblă orb 
prin pădure. Dacă ar avea el o minte să se ducă mai la vale, că este un lac, un iaz. 
Dacă s-ar băga în iazul ăsta, ar ieşi cu ochii aşa cum l-a născut maică-sa. 

Zâna vorbise păsăreşte, şi el a înţeles. S-a rugat de ea să-l ducă până acolo, că el 
nu nimereşte singur. Zânele i-au zis atunci celei mai mici: 

— Ai spus-o; acum ai milă şi du-l pe bietul om acolo. 

S-a dus zâna. Ea mergea înainte şi-i spunea lui VărViteaz: 

— Cilip! cilip! cilip! Cilip, pe aici, pe aici. 

A ajuns la iaz, s-a scăldat şi, când a ieşit afară, avea ochi ca un băiat de şapte ani. A 
încercat el să vadă ce putere mai are. A luat un copac, l-a smuls din rădăcini şi a 
început să-l tragă după el. Pe unde trecea el cu copacul, rămânea o brazdă ca după 
plug. Mergând aşa, ajunge într-o poieniţă. 

Vede o casă. 

— Măi, cine-o fi aici? 

Intră înăuntru; acolo erau doi moşnegi, o babă şi un moşneag, care tocmai făcuseră 
mămăligă. Măsura de la mămăliga lor era de-o baniţă. Dar ei amândoi nu vedeau, nici 
moşul, nici baba. Se aşază Văr-Viteaz şi mănâncă şi el din mămăligă. 

— Măi, babă, zice moşneagul, cum ai făcut tu mămăliga asta că nu m-am 
săturat? 

— Bine, moşnege, dar tot măsura aceea a fost. 

— Pune şi mai fă una. 

Mai face una, şi iar mănâncă Văr-Viteaz şi din asta. 

— Babă, nici acum nu m-am săturat. 

— Măi moşnege, a fi niscaiva ființă omenească de-a mânca cu noi, şi nu-l 
vedem. 

Zice atunci Văr-Viteaz: 

— Să trăiţi, tată şi mamă; am mai mâncat şi eu mămăligă, că de nouă ani 


nu mai ştiam ce gust are. 

— Dar cine eşti şi de unde eşti, dragul mamii? îl întrebă baba. 

— Vai de mine, mamă, că am fost un necăjit, care s-a chinuit nouă ani de 
zile prin pădure, fără ochi. 

L-a îmbrăcat baba cu ce-a găsit prin ladă, şi a doua zi ia Văr-Viteaz un ulcior şi 
merge pe urma lăsată de copac până la iaz. îşi umple ulciorul cu apă şi vine acasă. 

— Ia spală-te, tată, cu apa asta la ochi. Dă o dată şi spune-mi cum vezi? 

— Ca prin sită. 

— Ia mai dă o dată; cum vezi? 

— Ca prin ciur. 

— La mai dă şi-a treia oară. Cum vezi? 

— Aşa cum vedeam când m-am născut. 

A dat şi baba cu apă de aceea fermecată, şi îndată a văzut şi ea. 

A stat Văr-Viteaz multă vreme în pădure la moşnegi. Se ducea ziua la vânat, venea 
cu câte o căprioară, baba făcea mâncare, şi vremea trecea. 

într-o zi, când Văr-Viteaz era la vânătoare, moşu-său, împăratul, trimite scrisoare la 
moşnegi să 
se prezinte la curte. Ce se întâmplase? Calul lui Văr-Viteaz rămăsese acolo la curţile 
lui, şi nimeni nu se putea apropia de el. Omorâse multă lume, şi împăratul tot chema 
mereu alţi oameni să prindă calul. Aşa, îi venise rândul şi moşneagului. Când vine 
acasă, de la vânătoare, îi zice bătrânul: 

— Dragul tatii, Văr-Viteaz, tare bine-mi pare că ai venit mai repede acasă 
şi te-am văzut, că dumneata eşti ca şi feciorul meu. Uite, eu trebuie să plec la 
împărat, c-am primit carte de la curte, şi am să mor pe acolo; n-am să mă mai întorc. 

— Stai, tată, că mă duc eu să prind calul lui Văr-Viteaz. El nu le spusese cine 
este. 

— Nu se poate, dragul tatii. Cum să te duci dumneata, să te omoare? Eşti 
tânăr, şi trebuie să trăieşti. Mă duc eu, că sunt bătrân şi mi-am trăit traiul, mi-am 
mâncat mălaiul. 

— Nu, tată, mă duc eu. Stai dumneata acasă, liniştit. 

S-au rugat moşnegii, a plâns baba, nimic. N-au avut încotro; a scos baba din ladă 
aine împărăteşti, s-a îmbrăcat Văr-Viteaz, şi s-a dus la împărăție. 

— Bună ziua, înălțate împărate! 

— Mulţumesc dumitale, fecior de împărat! 

— Eu sunt băiatul moşnegilor la care le-ai trimis carte. Am venit în locul 
tatei, că el îi bătrân. Eu îţi prind calul lui VărViteaz, pe arap ţi-l tai cu un paloş de 
emn, şi iei dumneata pe Ileana Cosânzeana. Dar până la ora douăsprezece trebuie să 
fie gata paloşul. 

S-a dus Văr-Viteaz la calul lui. Calul rămăsese cu şaua pe dânsul şi închingat. 
Crescuse carnea pe deasupra chingii, de atâta vreme. Când l-a văzut calul, l-a 
cunoscut şi a îngenuncheat înaintea lui. El a tăiat chinga, i-a scos şaua şi s-a dus cu el 
a împărat. 

— Uite, împărate, am prins calul. 

împăratul nu ştia că el e Văr-Viteaz; nu-l cunoscuse. 

— E cam mult până la ora douăsprezece. Spune să-mi facă paloşul mai 
repede, să fac ce-oi face, că trebuie să plec. 

Dă poruncă împăratul, şi-i găteşte paloşul. Pleacă VărViteaz la curţile arapului. 

Acolo se aflase că s-a găsit un voinic care a prins calul lui Văr-Viteaz şi care venea 
acum să se lupte cu arapul. 

— Uite ce este, cumnate, zice Ileana Cosânzeana, eu mai bine mă omor 


decât să mă ieie împăratul de nevastă. Dacă voinicul vine aici, are să te taie, că ele 
mai puternic decât VărViteaz. 

— Stai, cumnată, c-om trăi şi-om vedea. 

Arapul stătea cu spatele spre uşă şi n-a văzut când a intrat Văr-Viteaz. 

— Bună ziua, frate arape, şi să trăieşti nevastă dragă! Arapul s-a întors cu 
paloşul în mână şi nu l-a cunoscut pe 

Văr-Viteaz. Când a vrut să dea în Văr-Viteaz, i-a sărit paloşul din mână. Abia atunci l- 
a cunoscut. 

— Ehei, frate, unde-ai fost? 

— Frate, nu mă întreba. Du-te dumneata, şi fă ce ştii cu moşu-meu. 

A plecat arapul, l-a luat pe împărat şi l-a tăiat câte o bucăţică, câte o bucăţică. 
Când a ajuns cu el la Văr-Viteaz, îl isprăvise de tăiat. 

— Acum, frate, zice Văr-Viteaz, mă duc să-mi aduc şi eu pe tata şi pe mama. 

A luat trăsura cu cai, s-a dus în pădure, unde stătuse el, ia luat pe moşnegi şi i-a 
pus în curţile împărăteşti în locul lui moşu-său. 

A făcut Văr-Viteaz o petrecere mare, şi-au mâncat, şi-au băut, şi poate petrec şi în 
ziua de astăzi. 

De unde-am auzit-o, am povestit-o. 


Povestea cu taurul Bornea 


poveste românească 


A fost odată un împărat care avea un singur băiat, şi pe băiatul ăsta îl chema Ionică. 
într-o zi, moare împărăteasa. O plânge împăratul o vreme, şi pe urmă se însoară a 
doua oară. 


împărăteasa de a doua avea şi ea o fată, şi voia să-i rămână ei împărăţia. Face ea 
ce face, şi în fiecare zi îi tot spunea împăratului câte ceva: ba că Ionică n-o ascultă, 
ba că e un rău şi pleacă de acasă, mă rog, ce vrei şi ce nu vrei. 

Bietul împărat, ca să aibă odată linişte în casă, şi-a trimis băiatul la cireada 
cu vaci, să le păzească. I-a dat şi lui un vițel, şi i-a spus: 

— Ăsta-i al tău. 

Pe vițel îl chema Bomea. 

în fiecare zi, fata împărătesei îi ducea băiatului de mâncare la cireadă. Dar ce fel 
de mâncare? Ceapă cu mămăligă. 

Vede într-o zi tăuraşul pe băiat cum mânca mâncarea ceea, şi-i zice: 

— Măi Ionică, nu mânca, măi, ceapă cu mămăligă. Pune ceapa în 
pădureţul ăsta, că aşa ai să te usuci ca el, şi dă-mi mămăliga s-o mănânc eu. Tu 
descuie cornul meu cel drept, că găseşti mâncare acolo. 

Când a descuiat cornul cel drept, erau douăzeci şi patru de feluri de bucate, nici 
reci, nici calde, numai bune de mâncat. A mâncat băiatul, şi-a plecat Bornea la vite 
să le păzească. Băiatul stătea şi cânta din fluier. 

Când se duce fata împărătesei acasă, o întreabă maică-sa: 

— Ei, fată, cum arată băiatul cela? 

— Mamă, tare-i frumos şi gras. Poţi să-i tai faţa cu un fir de păr. 

— Să iei seama că nu mănâncă el mămăligă cu ceapă, dacă-i aşa de gras. 
Să te ascunzi pe-acolo şi să vezi ce mâncare mănâncă el. 

Aşa a făcut fata. După ce i-a dat mâncare băiatului, s-a ascuns după o tufa şi a 
aşteptat. Vede cum vine Bornea tăuraşul, cum băiatul îi dă lui mămăliga s-o mănânce, 
cum pune ceapa într-o scorbură, şi cum mănâncă din mâncărurile pe care le scoate 


din cornul taurului. Se duce fata la maică-sa. 

— Ei, mamă, ce mâncăruri mănâncă lonică din cornul lui Bornea, nu mâncăm 
noi. 

Şi-i povesteşte tot ce văzuse. Când aude maştera, să moară de ciudă. Cum să facă 
să-l piardă pe taur? 

Se preface bolnavă de moarte, şi-i spune împăratului: 

— Mor şi pier, mor şi pier, c-am visat că trebuie să mănânc din carnea 
taurului lui Ionică. Dacă nu mănânc, mor. Să-l tai numaidecât! 

— Cum să-l tai, femeie, că atâta i-am dat şi lui. 

— Să-l tai, că, de nu, mor. 

Taurul era tare; nu se putea apropia nimeni de el. Ce să facă împăratul? A strâns 
lume, armată, ca să-l poată dobori. Dar Bornea era năzdrăvan şi ştia tot ce se 
întâmplă. îi spune băiatului: 

— Ionică, să bagi de seamă că taică-tău vine cu lume multă, cu o armată 
întreagă, ca să mă prindă, că aşa vrea maică-ta vitregă. Pe mine nu mă poate prinde 
nimeni. Tu să te duci la împărat şi să-i spui: „Bine, tată, atâta mi-ai dat, un taur, şi 
vrei să-l tai şi să-l mănânci? Dacă aşa vrei dumneata am să ţii prind să ţi-l aduc.” Pe 
urmă, să-mi pui cureluşa asta în cap şi să mă duci la curtea împărătească: „Uite, tată, 
-am prins, tai el”. Eu am să mă reped cu coarnele s-o sparg pe maică-ta vitregă. 
Taică-tău are să fugă în casă să-şi ia puşca, să mă împuşte. Tu să te ţii bine atunci, că 
eu te iau pe coarne şi zbor cu tine. 

Aşa a fost, cum a zis Bomea. A venit armată multă, lume din toate părţile, să-l 
rindă pe taur. Care, cum se apropia, nu se mai întorcea viu. 

S-a dus băiatul la curtea împărătească, aşa cum i-a zis taurul, şi i-a spus lui taică-său: 

— Bine, tată, atâta mi-ai dat şi mie, pe taurul Bornea, şi vrei să mi-l tai şi 
e el? Ţi-l prind eu şi ţi-l aduc, ca să nu mai moară atâta lume. 

A pus Ionică cureluşa în capul taurului, şi l-a dus lui taică-său. Când a ajuns acolo, 
împăratul şi maştera erau pe cerdac şi se uitau la taur. Taurul s-a repezit ca fulgerul 
a împărăteasă, să o împungă. Fuga împăratul în casă după puşcă. Taurul atâta a 
aşteptat. L-a luat pe Ionică pe sus şi a zburat cu el. Au rămas împăratul şi 
împărăteasa uitându-se după ei. N-a mai putut împăratul să facă 
nimic. 

Au zburat ei, au zburat, departe de curtea împărătească, şi până la urmă s-a lăsat 
iar pe pământ taurul Bornea. Şi unde s-a lăsat? într-o luncă mândră şi frumoasă... 

Unde câine nu lătra, Lup nu urla, 

Cocoş nu cânta, 

Iarba se-mpletea în şase 

Şi apa mergea singură în vase. 

S-au lăsat acolo, şi-i zice taurul Bornea băiatului: 

— Stai aicea, Ionică, că eu mă duc să pasc. Când ţi-o fi foame, vin eu să 
mănânci. 

A plecat boul. Când era vremea mesei, venea la Ionică. Băiatul descuiacornul, 

şi scotea de 
fiecare dată douăzeci şi patru de feluri de mâncări, nici reci, nici calde,numai bune de 
mâncat. 


Mânca şi încuia cornul la loc, şi boul pleca iar. 

Iaca, într-o zi, vine la băiat un bou mare, gras, frumos, înalt, mai puternic decât 
boul băiatului, şi- i zice: 

— Măi Ionică, ce-a căutat boul Bornea pe locurile astea, de ne tulbură 
apele şi ne încâlceşte ierburile? Să-i spui să se pregătească mâine la douăsprezece, 


că vin să mă bat cu el... 

La vremea mesii, vine taurul Bornea la băiat. Ionică mânca şi plângea: 

— De ce plângi, stăpâne? 

— Cum să nu plâng, boule, uite, a venit un bou mai puternic decât tine şi 
mi-a zis că mâine să vă bateţi amândoi, pentru că le tulburi apele şi le încâlceşti 
ierburile. 

— Să nu bagi seamă, Ionică, îl domolesc eu. Tu să ai grijă numai să-i 
jupuieşti pielea, ca s-o avem de aşternut când ne culcăm. 

La ora douăsprezece, venea boul mugind, de gândeai că se crapă pământul. Când 
l-a luat Bornea în coarne şi l-a trântit de pământ, praful s-a ales de el. I-a jupuit 
băiatul pielea şi aveau acum aşternut pentru dormit. 

A doua zi, vine alt bou, mai mare, mai voinic, mai gras. 

Tot la fel: 

— Măi lonică, măi, ce-a căutat boul Bornea de ne tulbură apele şi ne 
încâlceşte ierburile? Mâine la douăsprezece să se apuce la bătaie cu mine. 

Când a venit boul seara, iar plângea Ionică şi mânca. 

— Ce ai, stăpâne, de ce plângi? 

— Cum să nu plâng, Bomeo, că iar a venit un bou, mai mare şi mai tare 
decât cel de ieri, şi a zis că să te baţi cu el. 

— Nu plânge, Ionică, îl bat şi pe ăsta. Să-i jupuieşti şi lui pielea, s-avem de 

învelit. 

Vine boul cela, după cum a fost înţelegerea, şi se iau la bătaie. L-a omorât Bornea 
şi pe-al doilea. L-a jupuit băiatul şi pe ăsta, şi-a plecat boul iar la păscut. 

lacă, a treia zi vine o vacă slabă, slabă, plină de paie, de glod, vai de capul ei! 

— Măi Ionică, ce-a căutat boul Bornea de-mi tulbură apele şi-mi încâlceşte 
ierburile? Să-i spui că numai până mâine la douăsprezece i-a fost. Mâine voi să mă 
lupt cu el. 

Băiatul a prins a râde. 

— Tocmai tu te-ai găsit să te lupți cu el, aşa prăpădită şi slabă cum eşti! Vai 

de capul tău! 

Când a venit seara boul Bornea, Ionică mânca şi râdea. 

— Uite, boule, a venit o vacă slabă, prăpădită, murdară, şi-a zis că se bate 

mâine cu tine. 

— Ei, stăpâne, asta mă dovedeşte, aşa slabă cum este. La ea trebuia să 
plângi, şi la ceilalţi să râzi. Ascultă aici ce-ţi spun: După ce mor, tu să-mi iei coarnele. 
Cornul drept să-l ai pentru mâncare, iar în cornul stâng să nu umbli până nu-ţi faci 
grajduri, curţi, acareturi. Să mă tai şi să-mi scoţi inima, maiul cel negru şi cel alb, şi 
să le mănânci. Să mănânci şi tu came din boul tău. 

Vine vaca cea slabă, şi se porneşte la luptă boul lui Ionică. Se bat şi se bat, şi până 
la urmă îl omoară vaca pe Bornea. Băiatul a rămas singur, plângând. Ce să facă 
bietul de el? I-a luat coamele, l-a tăiat, şi i-a scos inima, maiul cel negru şi alb, aşa 
cum i-a zis boul. 

„Măi, Bornea a zis să mănânc carne din el. Trebuie să-l ascult.” Pune inima şi-o 
frige. Când să ducă la gură să mănânce, a început a plânge. Cum să mănânce el 
carne din boul lui? Zvârle inima jos. Când a zvârlit-o jos, s-a prefăcut într-un câine 
mare, vânăt, ciobănesc, care se ţine după el. Se miră băiatul. 

— Măi, ce-o mai fi şi asta? 

Merge el ce merge, şi iar se gândeşte: „Măi, hai să frig maiul cel negru, să văd: 
oi putea mânca din el?” 

Se-aşază jos, face un foc zdravăn şi frige maiul cel negru. Când să-l ducă şi pe ăsta 


la gură, iar l- a pornit plânsul. îl azvârle şi pe ăsta jos, şi se preface într-un câine 
negru. 

— Măi, asta-i altă minune! 

Pleacă mai departe. Acum avea doi câini. lar mai merge el o bucată de drum, şi 
se gândeşte din nou: „Trebuie să frig maiul cel alb şi să mănânc din el. Aşa a zis 
Bornea, aşa trebuie să fac.” 

Strânge el lemne, şi face iar un foc bun. Pune maiul cel alb, îl frige şi încearcă să-l 
mănânce. N-a putut nici din ăsta. Iar l-a apucat plânsul. îl zvârle şi pe ăsta de 
pământ, şi se preface într-un câine alb. Avea Ionică acum trei câini ca trei haiduci. 
Pleacă mai departe, hai-hai, hai-hai, hai-hai, ajunge acasă la taică-său. Dar taică-său 
murise şi rămăsese numai mama vitregă cu fiică-sa. Când l-a văzut maştera, s-a 
înnegrit de supărare, şi nu făcea altceva decât se gândea cum să-l omoare. 

El se ducea ziua la vânătoare, şi seara se întorcea acasă. Câinii nu se despărţeau 
niciodată de el. Vezi că ei ştiau ce vrea împărăteasa; erau năzdrăvani. Când ajungeau 
acasă de la vânătoare, câinele cel vânăt se băga sub masă, celălalt negru în mijloc, şi 
cel alb la uşă. Aşa îl păzeau în fiecare zi. Ce spune într-o zi câinele cel vânăt? 

— Măi, stăpâne Ionică, să bagi de seamă că maică-ta a făcut un foc 
straşnic la cuptor şi vrea să te omoare. Când ţi-a zice să mai pui un lemn pe foc, să 
ştii că ea vrea să te împingă înăuntru. Să nu-ţi fie frică. Eu am să mă bag în apă, şi 
am să vin în casă aşa, plin de glod, şi-am s-o bag pe dânsa în cuptor. 

Cum a zis câinele, aşa a fost. Vine băiatul acasă, găseşte un foc în cuptor de sta să 
crape. 

— Ce faci, mamă, cu focul ăsta? 

— Ce să fac, Ionică, ia, vreau să coc nişte pâine. 

— Bine, mamă. 

Intră băiatul în casă cu câinii după el. Câinele cel vânăt, aşa cum spusese, era 
tot ud, plin de glod, vai de lume! 

— Ei, dragul mamii, dă-l afară, nu vezi că-i tot plin de apă şi de murdărie! 

— Lasă-l, mamă. 

Cum stăteau ei la masă, zice împărăteasa: 

— Ai, dragul mamii Ionică, nu vrei să mai un lemn pe foc, la cuptor? 

— Pun, mamă. 

S-a repezit câinele cel vânăt, a luat-o pe împărăteasă şi a băgat-o drept în fundul 
cuptorului. A ieşit repede câinele afară şi-a astupat cuptorul. Vezi că el era ud, şi de 
el nu s-a prins focul. A ars maştera de s-a făcut scrum, şi-a scăpat Ionică de ea. Iar s- 
a dus la vânătoare în pădure. Ce-i vine în gând? „Măi, ce-ar fi să descui şi cornul 
stâng, să văd ce-o fi acolo?” Descuie el cornul, şi ies din corn o puzderie de vaci, boi, 
cai, oi, mă rog, toate animalele pământului erau acolo. Nu mai putea să le mai bage 
la loc. Care de care se duceau unde vedeau cu ochii. Ce să facă el? S-a aşezat pe-un 
ciot şi-a început a plânge. Iese un moşneag: 

— Măi lonică, măi, ce plângi tu aici? 

— Cum n-oi plânge, moşule? Iaca ce-am făcut. Şi-i spune toată povestea. 

— Ionică, dacă tu-mi dai dragul tău, eu ţi le bag la loc în corn. 

Se gândeşte el: „Ce-o fi aceea dragul meu? Bine că nu-mi cere altceva. Dacă vrea 
el asta, îi dau, că tot nu ştiu ce e ” îi spune moşneagului: 

— i-l dau, moşule. 

Scoate moşneagul un bici şi, când a plesnit cu el în două părţi, toate animalele au 
intrat în corn. 

A încuiat cornul şi i l-a dat băiatului. 
Mai trece vreme; se însoară Ionică, şi-i naşte nevasta un băiat. A făcut Ionică o 


etrecere mare, cu mâncare şi băutură, şi s-au veselit trei zile şi trei nopţi. Când s-a 
terminat petrecerea, a rămas o singură pâine netăiată pe masă. în puterea nopţii, se 
aude la uşă strigând: 

— Ionică, am venit să-mi dai juruita; să-mi dai pe dragul tău. 

Acum şi-a dat seama Ionică ce făgăduise el. N-a mai avut timp să vorbească, că 
âinea de pe masă a început: 

— Mai rabdă puţintel, că eu cum rabd? Mă iau şi mă taie cu nişte fiare, şi 
rabd. Mă bagă în alte fiare şi mă zdrobesc, şi rabd. Rabdă şi tu. Mă pun pe nişte 
ietre şi mă sfarmă, şi rabd. Mă pun în covată şi mă plesnesc până nu mai pot, şi 
rabd. Rabdă şi tu. N-ajunge numai asta. Mă bat cu palmele şi mă bagă în cuptor, şi- 
acolo crap de căldură aşa cum ai să crapi şi tu acum. 

Când a zis pâinea aşa ceva, o dată s-a auzit un pocnet mare. Pocnise urgia de 
zmeu, că zmeu era moşul, şi Ionică a rămas cu băiatul până în ziua de astăzi; iar 
âinea tot acolo-i pe masă. 

De unde-am auzit-o, am povestit-o. 


Povestea cu măr moramăr şi păsărică a ciută 


poveste românească 


A fost odată un împărat, şi avea trei feciori. De la o vreme, împăratul a început să 
nu mai vadă bine. Azi aşa, mâine aşa, până când a rămas orb de tot. într-o noapte, 
visează împăratul că, de s-ar găsi cineva să-i aducă măr moramăr şi păsărică a ciută, 
ui i-ar veni vederile; ar vedea din nou. 

îi cheamă atunci împăratul pe cei trei feciori şi le spune: 

— Măi băieţi, care dintre voi vă cutezaţi să vă duceţi sămi aduceţi 
ăsărică a ciută şi măr moramăr? 

Cel mai mare zice: 

— Tată, mă duc eu, şi nu m-oi întoarce până nu găsesc măr moramăr şi 

ăsărică a ciută. 

Se duce băiatul la grajd şi ia cel mai bun cal, îşi ia bani de cheltuială şi haine de 

rimeneală, şi pleacă. Nu merge el mult şi se întâlneşte cu o babă: 

— Bună cale, crăişorule! 

— Mulţumesc dumitale, mătuşă! 

— Crăişorule, nu-mi dai şi mie cinci bani să-mi iau o bucată de pâine? 

— Lasă-mă în pace, babo. Dacă în drumul la care am plecat eu am să dau 
a toţi moşnegii şi toate babele pe care leoi întâlni, nu-mi ajung banii nici pentru asta, 
dar să mai am şi de cheltuială? 

Zice baba atunci: 

— Are să-ți pară rău, crăişorule! 

Merge fiul de împărat mai departe, până ajunge la o apă. Peste apă, o punte 
îngustă. încearcă să treacă pe punte, nu poate. Descalecă el şi păşeşte doi paşi pe 
punte. îndată începe puntea să se învârtească, şi el cade în apă. îl ia apa şi-l duce de 
cealaltă parte a punţii, unde era moşia vulpii. Cine se încumeta să ajungă până acolo, 
îl prefăcea vulpea în stâlp de piatră. Aşa că feciorul de împărat, cum a ajuns de 
cealaltă parte a apei, l-a şi prefăcut vulpea într-un stâlp de piatră şi l-a pus la poartă. 

Aşteaptă împăratul să-i vină feciorul; cum să mai vină când el era acum stâlp de 
piatră la poarta vulpii? 

Zice atunci feciorul mijlociu: 

— Tată, mă duc eu. 


— Du-te, dragul tatii, dacă te crezi că eşti mai vrednic. 

Aplecat şi-al doilea. Şi-a luat din grajd un cal bun, bani de cheltuială şi haine de 
primeneală, şi s-a dus. Se întâlneşte şi el cu baba. 

— Bună calea, crăişorule! 

— Mulţumesc dumitale, mătuşă. 

— Miluieşte-mă şi pe mine cu cinci bani. 

— Fugi de aici, babo. Dacă în drumul la care am plecat eu aş milui toți 
moşnegii şi toate babele, nu-mi ajung banii nici de milostenie, dar să mai am şi de 
cheltuială! 

— Are să-ți pară rău, crăişorule! 

Pleacă şi el mai departe. Ajunge la apă. Apa mare. Dă să treacă pe punte; nu poate, 
puntea îngustă. Descălecă şi face doi paşi pe punte. Iar începe puntea să se 
învârtească, să se învârtească, până se duce şi el în apă. Ajunge la moşia vulpii. îl 
preface şi pe el în stâlp de piatră, şi-l pune de cealaltă parte a porţii. Acum erau doi 
stâlpi la poartă. 

A rămas cel mai mic. Ce să facă el? îşi ia rămas bun de la taică-său, şi pleacă să 
găsească pe măr moramăr, păsărică a ciută, şi pe fraţii lui. Mergea şi plângea, 
gândindu-se la fraţi şi la taică-său. 

Iaca, la jumătatea drumului, dă şi el de babă. 

— Bună ziua, crăişorule. 

— Mulţumesc dumitale, mătuşă. 

— Crăişorule, nu mă miluieşti şi pe mine cu cinci bani? 

— Ba cum să nu, mătuşă. 

Scoate băiatul, îi dă bani, îi dă şi demâncare. îl întreabă baba: 

— Crăişorule, de ce plângeai? 

— Cum să nu plâng, mătuşă, dacă eu trebuie să-i duc tatii măr moramăr şi 
păsărică a ciută, şi nu ştiu unde se află, şi fraţii mei au plecat tot după astea şi nu s- 
au mai întors? 

— Pentru că tu ai fost aşa de bun şi m-ai ajutat, am să te ajut şi eu pe tine. 
Ia cârja şi acul care ţi le dau eu. Ai să ajungi la o apă mare cu o punte îngustă. Zvârli 
întâi cârja, că apa se îngustează, pe urmă zvârli aculm, şi se face pod. Numai aşa ai să 
poţi trece pe cealaltă parte, altfel nu. 

Ia feciorul cârja şi acul. Când a ajuns la apă, face cum l-a învăţat baba. Zvârle cârja 
şi, cât ai clipi din ochi, apa s-a şi îngustat. Zvârle acul, şi se face un pod mândru şi 
frumos. Trece de cealaltă parte. Cum a trecut podul, iacă vine vulpea, iese înaintea 
lui. 

— Ai, crăişorule, pe mulţi am înşelat eu, dar tu mi-ai venit de hac. Pentru 
că ai fost aşa de vrednic, merg şi eu cu tine în tovărăşie, că numai aşa ai să poţi tu 
învinge. 

— Hai, dacă vrei. 

L-a luat vulpea şi l-a dus, şi l-a dus, până au ajuns la curtea unor zmei. Acolo era ce 
căuta băiatul: păsărică a ciută şi măr moramăr. Vulpea ştia ce vrea el. Dar măr 
moramăr era pe masă în cameră la zmei, şi păsărică a ciută avea cuibul pe fântâna de 
unde luau zmeii apă. 

— Stai aici, zice vulpea, că mă duc eu s-adorm zmeii. 

înconjoară ea curtea de trei ori; adorm zmeii. Se întoarce la băiat şi-i spune: 

— Du-te şi te bagă încet în casă, şi în camera a noua ai să găseşti pe măr 
moramăr. la-l şi vină la fântâna unde e păsărică a ciută. la-o cu tot cu cuib. Să nu 
care cumva să uiţi, şi să iei numai păsărică fără cuib sau numai cuibul fără păsărică. 
Să le iei pe-amândouă. 


Se duce băiatul, ia pe măr moramăr, şi se întoarce la fântână. Când ajunge aici, 
uită ce i-a spus vulpea. la numai păsărică a ciută şi lasă cuibul. N-a făcut nici doi paşi, 
că a şi început cuibul a piscui şi-a ţipa. S-au trezit toţi zmeii şi l-au prins pe băiat. 

— Măi, fecior de împărat, de ce ai luat tu pe măr moramăr şi păsărică a 
ciută? 

Le spune băiatul toată povestea cu taică-său, cum a orbit şi cum a visat că ar vedea 
din nou dacă i-ar aduce cineva măr moramăr şi păsărică a ciută. 

Ce spun zmeii? 

— Noi ţi le dăm pe amândouă, dacă ne aduci calul cel cu douăzeci şi patru 
de picioare şi douăsprezece capete, de la cei douăzeci şi patru de zmei. Dacă ne aduci 
calul ăsta, îţi dăm şi măr moramăr şi păsărică a ciută. 

Pleacă băiatul amărât. îi iese vulpea în cale. 

— Ei, ce-ai făcut? Aşa-i că ai uitat să iei cuibul? 

— Aşa-i. 

— Hai acum până la cei douăzeci şi patru de zmei. 

Ajung la curțile zmeilor; iar îl lasă vulpea mai departe, şi ea se duce şi 
înconjoară de trei ori curțile, şi-i adoarme pe zmei. 

După ce i-a adormit, vine la băiat şi-i zice: 

— Du-te la grajd şi, cum deschizi uşa, apucă repede calul de căpăstru, 
că el vine după tine oriunde te duci. Dar vezi, nu uita, să iei şi frâul de deasupra, 
din cui. 

Se duce băiatul, deschide uşa grajdului, ia calul de căpăstru cum l-a învățat vulpea, 
şi pleacă. A uitat frâul în cui. N-a apucat să iasă bine pe uşă, că a început frâul să 
necheze de se cutremura pământul. Sar zmeii din somn şi-l prind: 

— Măi, cum de ai ajuns tu până aici, şi de ce ne-ai luat calul? La ce-ţi trebuie 
ţie? 

Le spune băiatul şi lor toată povestea. 

— Măi băiete, îţi dăm calul ăsta, dar numai dacă ne aduci pe Ileana 
Cosânzeana. 

Pleacă băiatul mai amărât. Se întâlneşte cu vulpea. 

— Iar n-ai făcut cum ţi-am spus; acum trebuie să mergem înainte, s-o 
aducem pe Ileana Cosânzeana. 

Vulpea ştia unde are ea curţile. 

Merg ei mai departe şi ajung la o apă mare, care era hotarul între împărăţia Ilenii 
Cosânzenii şi cea a vulpii. Peste apă era o pădure mare, şi în mijlocul ei o grădină 
frumoasă cu flori. Acolo, în mijlocul grădinii, erau curţile Ilenii Cosânzenii. Apa o 
păzea un om voinic, lung, mare, şi pădurea era plină de jivine. îl lasă vulpea pe băiat 
de o parte a apei, şi ea trece singură dincolo. Adoarme toată suflarea de pe moşia 
Ilenii Cosânzenii şi se întoarce la băiat. 

— Acum treci şi tu prin apă, dar nu care cumva să faci vreun val că se 
trezeşte omul cel lung şi te pierde. 

Trecând băiatul cu calul prin apă, s-a făcut un val. S-a trezit omul cel lung şi l-a 
prins pe băiat, dar pe la spate vulpea i-a tras două palme. 

— Stăi, că ăsta-i omul meu, ce pui tu mâna pe el? Pentru că ai avut această 
îndrăzneală, ai să mergi cu noi să ne serveşti la tot ce-om avea nevoie. 

N-a putut să facă nimic omul cel lung. A mers cu ei. îi era frică să nu-l facă vulpea 
stâlp de piatră. 

Ajung la grădina cea cu flori. în mijlocul grădinii dormea Ileana Cosânzeana cu cele 
douăsprezece zâne ale ei. îi spune vulpea băiatului: 

— Intră în grădină, şi în mijloc doarme Ileana Cosânzeana şi cele 


douăsprezece zâne. Te duci încet, o iei în braţe şi pleci cu ea. Bagă de seamă că ea 
are sub cap două flori. Să nu le atingi, că ea se trezeşte. 

Băiatul, când a ajuns şi a văzut-o cât e de frumoasă, a înmărmurit. N-a mai ştiut pe 
unde umblă, ce face, şi-a atins florile. Se trezeşte Ileana Cosânzeana. 

— Ce vrei, Ioane? 

— Vreau să mergi cu mine. 

— Eu merg cu tine dacă-mi aduci o scrisoare de la fratele meu, Măr Rotat de 
pe ceea lume. 

Amărât băiatul cum nu se mai putea! Cum să ajungă el acolo? 

Vulpea, când l-a văzut aşa amărât, nu i-a mai zis nimic, că de ce n-a ascultat-o sau 
altceva. I-a zis numai: 

— Lasă, crăişorule, că mergem noi şi pe ceea lume. 

Pleacă toţi trei. Ajung la un munte înalt. Acolo, în vârful lui, trebuiau ei să se suie 
ca să poată ajunge pe ceea lume. O iau, haide-haide, haide-haide, şi urcă pe munte. 
Pe unde treceau ei erau numai ulmi şi tei. Vulpea îi spune omului cel lung: 

— Măi, tu să iei scoarța de pe copacii ăştia şi să le cari cu tine la deal! 

Aşa a făcut. De la o vreme, omul cel lung n-a mai putut urca. Luneca la vale, că era 
drept muntele. Iaca, se vede un oraş. 

— Măi, îi zice vulpea, vezi oraşul cela? 

— îl văd. 

— Te duci acolo, la fierarul pământului, şi-i spui că am zis eu să facă 
nişte potcoave din tatăl oțelului şi mama fierului, pentru tine şi pentru cal. 

Când a păşit omul cel lung doi paşi, a şi ajuns în târg. S-a dus la fierarul 
pământului, şi i-a făcut potcoave aşa cum a zis vulpea. A potcovit calul, s-a potcovit şi 
el, şi-a mers mai departe. 

Când au ajuns în vârful muntelui, au dat de o gaură care ducea pe ceea lume. S-au 
apucat şi-au împletit o funie lungă din scoarţele de ulm şi de tei. S-a legat băiatul cu 
ea bine, şi şia dat drumul pe gaură în jos. 

Când se cobora, vulpea i-a spus: 

— încotro ai ajunge cu faţa, într-acolo să te duci. Aşa a făcut băiatul. 

Ajunge la Măr Rotat acasă. Acolo era jale mare! Măr Rotat murise. îl aduseseră 
câinii mort de la vânătoare. 

Intră el în casă şi întrebă: 

— Ce este, ce s-a întâmplat? 

— Măr Rotat a murit. 

— Dar cum a murit, de ce a murit? 

— Chemaţi câinii şi întrebaţi-i! 

Cheamă feciorul de împărat câinii şi-i întreabă: 

— Cum s-a întâmplat şi unde s-a întâmplat? 

— Noi ne-am dus la vânătoare în Pădurea Neagră.Stăpânul nostru a prins 


un căprior. S-a dus şi 
a făcut un foc sub un paltin. După ce-o făcut focul, am auzit din vârful paltinului 
pe cineva, 


văitându-se. Stăpânul nostru a zis: 
— Cine-i acolo, în vârful paltinului? 
— Ia, o babă slabă, năcăjită, plină de frig. 
— Dacă ţi-e frig, dă-te jos şi te încălzeşte. 
— Nu mă dau, că mă tem de câini. 
— Nu te teme, că te apăr cu. 
— Eu tot mă tem, dar na-ţi trei fire de păr, şi dă-le pe câini. 


Aşa a făcut. Şi ea a zis atunci: 

— Trei fire de păr ale mele din cap să se facă trei lanțuri legate, ferecate. 

Atunci au zornăit lanțurile pe noi şi pe cal. S-a dat baba jos din paltin cu o covată cu 

broaşte şi 
le-a început a frige la foc. Dar tot punea broaştele pe carnea lui Măr Rotat şi-i zicea: 

— Măi, tu îi mânca broaştele şi eu carnea. 

Măr Rotat s-a supărat şi-a plesnit-o cu carnea peste ochi. Atunci, ea o dată a 
crescut lungă cât paltinul, şi s-a lăsat peste stăpânul nostru, şi i-a scos inima şi ochii. 
Aşa l-am adus acasă. 

— Ia să mergeţi şi cu mine acolo, să văd: eu ce-am să păţesc? 

L-au dus şi pe dânsul acolo. A vânat şi el un căprior, a făcut foc sub paltin, şil-a pus 

săse  frigă. 
A auzit şi el văietânduse cineva în vârful paltinului. 

— Cine-i acolo? 

— Ia, o babă slabă, năcăjită şi plină de frig. 

— Dă-te jos şi te încălzeşte. 

— Nu mă dau, că mă tem de câini şi de cal. 

— Nu te teme, că te apăr eu şi de câini şi de cal. 

— Ba tot mă tem. Ţine trei fire de păr din cap şi dă pe ei. Ia băiatul firele de 

păr, şile dă pefoc. 
Ea zice din paltin: 

— Trei fire de păr ale mele să se facă trei lanțuri legate ferecate. 

De unde să se mai facă, dacă arseseră? Se dă baba jos fără frică, tot cuo covatăde 

broaşte, şi se 
aşează să le frigă. Pune la fel broaştele pe carnea feciorului de împărat, şi zice: 

— Măi, tu îi mânca broaştele şi eu carnea. 

O plesneşte şi feciorul de împărat cu carnea peste gură. Se înalţă baba, şi vrea să se 

lase peste el 
să-i ia inima şi ochii, dar feciorul scoate paloşul şi începe a tăia la ea, iar câinii şi 
calul o trag şi o rup. Ea se porneşte pe ţipat: 

— Lăsaţi-mă; nu mă omorâţi. Vă dau tot ce vreţi. 

— Să ne dai inima şi ochii lui Măr Rotat. 

— Vă dau. Suie-te în paltin, pe a treia creangă, şi găseşti inima şi ochii. 

El a poruncit câinilor şi calului s-o ţină, şi s-a urcat în paltin. 

Se suie în paltin, caută a treia creangă; nu găseşte nimic. 

Se dă jos, şi începe din nou să taie la babă. 

— Lăsaţi-mă, nu mă omorâţi. Suie-te în paltin şi caută la a şasea creangă 
şi găseşti inima şi ochii lui Măr Rotat. 

Se suie din nou, şi caută la a şasea creangă, nu găseşte. 

Se dă jos mai supărat, şi mai-mai s-o omoare. 

— Staţi, nu mă omorâţi! Suie-te în paltin şi caută la a noua creangă; acolo 
ai să găseşti o turturică. în turturica ceea sunt inima şi ochii lui Măr Rotat. 

Iar se urcă în paltin, şi la a noua creangă găseşte turturica. Când a vrut să zboare, 
el a zvârlit cu paloşul şi-a tăiat-o în două. Abia acum a găsit, după cum i-a spus baba, 
inima şi ochii lui Măr Rotat. I-a luat băiatul, şi s-a dus la ea. 

— Să-mi spui cum să fac să pun la loc inima şi ochii lui Măr Rotat, ca să-l 
pot învia, că, de nu, te omor. 

Zice baba: 

— Stropeşti inima cu apă vie şi o pui în pieptul voinicului. 

— Dar cu ochii? 


— Faci la fel şi cu ochii. îl speli bine cu apă moartă, ca să se vindece, şi pe 
urmă cu apă vie, şi el are să se scoale şi-ai să vorbeşti cu el. 
— Atâta am vrut să ştiu. 
A tăiat-o bucățele, şi câinii au rupt-o toată, şi au scăpat de babă. 
S-a dus băiatul acasă la Măr Rotat, şi-a făcut aşa cum i-a spus baba. Când s-a urcat 
cu genunchii pe pieptul lui, a ieşit puţin sânge. A pus repede inima pe sângele cela, 
şi inimas-a dus singură la 
loc. 
A făcut la fel şi cu ochii. Pe urmă l-a spălatcu apă moartă şi cu apă vie, 
şil-a înviat. 
— Doamne, că mult am mai dormit! 
— Ehei, dormeai tu pe veci, dacă nu eram eu. 
Au stat ei de vorbă, şi i-a spus el de ce l-a trimis Ileana Cosânzeana. îndată i-a 
ăcut Măr Rotat scrisoarea, şi i-a spus: 
— îţi dau şi scrisoarea, şi să-i spui că, de nu merge cu tine, poate să nu se 
mai întâlnească cu mine niciodată. 
Ia el scrisoarea de la Măr Rotat şi se întoarce la borta ceea pe unde venise. 
Deasupra bortii era omul cel lung şi vulpea. Scutură el de odgon să-l tragă afară; nu 
mişcă nimeni. lar mai scutură, nimic. Ce se întâmplase? De atâta aşteptare, omul cel 
ung şi vulpea adormiseră. Ce să facă el şi cum să facă să iasă afară pe draga lume? 
Se duce spre miazăzi, merge el cât merge, şi ajunge la o margine de iaz. Acolo era 
un copac mare, şi-n copacul acela un cuib al unei pajuri cu doi pui în el. 
Când l-au văzut puii că stă pe marginea iazului, s-au pornit să strige la el: 
— Fugi, om bun, de acolo, că vine balaurul să ne mănânce, şi te-o mânca şi 
e tine dacă te găseşte acolo. 
Ce zice feciorul de împărat? 
— Dacă m-aţi sui şi pe mine acolo, în cuibul vostru, nu var mânca nici pe voi, 


nici pe mine. 

Se dă un pui jos, îl pune pe o aripă, şi-l suie în cuib. După ce-l suie acolo-n cuib, 
întreabă băiatul pe pui: 

— Ce semne are balaurul când iese din iaz? 

— Face iazul valuri, valuri, el scoate numai câte un cap şi se întinde până 
aici, şi ne mănâncă. 

N-a terminat puiul bine vorba, că a început iazul a vui şi a face valuri. Balaurul 
întinde un cap până la cuib; el, haşti! cu paloşul i-l taie. întinde altul, la fel. Şi tot 
aşa până i le-a tăiat pe toate. A tăiat feciorul de împărat douăsprezece capete, şi a 
făcut douăsprezece grămezi. Au scăpat puii. 

— Unde să te ascundem noi, acum? zic ei. 

— De ce să mă ascundeţi? 

— Păi, când o veni mama, te înghite de bucurie. 

— De ce să mă înghită? Eu cred c-am făcut bine; n-am făcut rău. 

— Da, ne-ai făcut un mare bine, dar mama de bucurie o să te înghită. 

Scoate un pui o pană dintr-o aripă, îl bagă pe fecior în cotor, şi pune pana la loc. 
Vine pajura. De doisprezece ani scotea pui, şi de doisprezece ani îi mânca balaurul. 

— Dragii mamei, puii mamei, cum de-aţi scăpat? Cine mi-o făcut un bine aşa 
de mare? 

— Un om. 

— încotro s-a dus? 

— Spre răsărit. 

Pleacă pajura ca o vijelie spre răsărit. Nu-l găseşte. Vine înapoi. 


— Nu l-am găsit. Spuneţi-mi, încotro s-a dus omul cela? 

— Spre apus. 

Iar se duce pajura, iar nu găseşte nimic. Se întoarce la pui. 

— Spuneţi-mi, încotro a apucat-o? 

— Spre miazăzi. 

Zboară pajura şi spre miazăzi. Când s-a întors, era cam obosită. 

— Spuneţi-mi o dată, unde să-l caut? Unde s-a dus? 

— Spre miazănoapte. 

Când s-a întors, nu mai putea. 

— Acu-s ostenită rău. O întreabă puii: 

— Mamă, dacă l-ai vedea pe omul cela, ce-ai face? 

— Bine pentru bine i-aş face. El mi-a făcut mie bine, tot bine i-aş face şi eu 
lui. 

Ridică puiul aripa puțin, şi numa ce-l zăreşte pajura. Când l-a zărit, l-a şi înghiţit, şi 
l-a scos afară mai mândru şi mai voinic de cum era. 

— Ei, ce bine să-ţi fac eu pentru binele care mi l-ai făcut tu mie? 

— Să mă scoţi pe draga lume. 

— Cam la grea treabă m-ai pus, dar, pentru că mi-ai scăpat puii, am 
s-o fac. Du-te în târg şi cumpără şapte vaci grase, şapte vase cu vin şi şapte 
căruţe cu pâine. 

Se duce el în târg şi cumpără cum i-a spus pajura: şapte vaci grase, şapte vase cu 
vin şi şapte căruţe cu pâine. Le aduce la cuib pe malul iazului. Le pune pajura toate în 
spate, şi pe el deasupra, şi porneşte spre draga lume. Dar ce i-a spus ea feciorului de 
împărat? 

— Când oi întoarce capul, tu să-mi dai să mănânc o vacă şi-o căruţă cu 
pâine, şi să beau un vas cu vin. 

Aşa a făcut. Când întorcea pajura capul, îi dădea o vacă, o căruţă cu pâine şi un vas 
cu vin. 

Când aproape să iasă, se vedea soarele la amiezi, pajura se întorcea să-i mai dea să 
mănânce. 

— Nu mai am. 

— Dă-mi ceva de mâncare, altfel te scap. 

Ce să facă, săracul? A tăiat cu paloşul din talpă, de pe la subsuori, şi i-a dat să 
mănânce. 

Au ajuns pe cealaltă lume. Pajura simţise că i-a dat altceva de mâncare şi-l întreabă: 

— Ce mi-ai dat tu de mâncare, ultima oară? 

— Păi, am tăiat de aici şi de aici. îi arată el; erau răni. 

— Tu erai aşa de dulce? N-am ştiut că eşti aşa de dulce, că te mâneam 
până aici. Dar, dacă te-am adus până aici, tot eu să te lecuiesc. 

A suflat pajura pe rănile lui, şi s-au închis. Şi-au luat rămas bun şi s-au despărţit. 

Se uită feciorul de împărat împrejur; vede pe omul cel lung şi pe vulpe dormind de se 
cutremura 
pumântul sub ei. Trage el de ei şi-i scoală. 

— Puteam să mor pe lumea cealaltă, că voi nu mă mai scoteaţi. 

Atunci zice şi vulpea: 

— Şi eu, câte te-am învăţat, şi ce, ai făcut cum ţi-am spus? 

Dar să mergem, că tot cu mine ai să ai folos. 

îl lasă pe omul cel lung la locul lui, la apa cea mare, şi el cu vulpea se duc la 

Ileana Cosânzeana. 

Citeşte ea scrisoarea şi zice: 


— Trebuie să merg cu tine, că nu pot să mă mai întâlnesc cu frate-meu 
dacă nu merg; aşa-mi scrie în carte. 
Au plecat. 
Când s-ajungă la cei douăzeci şi patru de zmei, care aveau calul cu douăzeci şi 
patru de picioare şi douăsprezece capete, zice vulpea: 
— Ei, cum vrei tu acum: să ai şi calul şi pe Ileana Cosânzeana, sau numai 


calul? 
— Ba, zice băiatul, aş vrea şi una şi alta. 
— Atunci am să mă fac o fată la fel de frumoasă, şi tu 
ai să mă 
zmei, că scap eu 
de acolo. 


Aşa au făcut. 
S-a dat vulpea de trei ori peste cap şi s-a prefăcut într-o fată frumoasă, că nu maiştiai 
care-i  eaşi 
care-i Ileana Cosânzeana. A luat-o feciorul de împărat şi-a dus-o la zmei. 

— Ei, ai adus-o? 

— Am adus-o. 

— Hai să-ți dăm şi noi calul. 

I-a dat calul, şi s-a dus băiatul unde o lăsase pe Ileana cea adevărată. Vulpea a rămas 

la zmei. 

După un timp le zice: 

— Eu trebuie să ies afară, că aşa-i obiceiul meu la vremea asta. Dar voi 
staţi aici. Dacă vă temeţi că fug, uite, eu mă leg la picior cu funia asta şi voi ţineţi 
de capătul ei. 

O cred zmeii. 

Când s-a văzut vulpea afară, pe aici ţi-e drumul. I-ajunge din urmă pe Ileana 
Cosânzeana şi pe băiat. 

— Ei, acum cum vrei, fecior de împărat? Să rămâi numai cu măr moramăr 
şi cu păsărică a ciută şi fără cal, sau şi cu una şi cu alta? 

— Păi, aş vrea şi cu una şi cu alta. 

— Lasă că mă fac eu un cal la fel cu ăsta, şi mă dai pe mine la zmei. 

S-a dat vulpea de trei ori peste cap, s-a prefăcut într-un cal la fel cu celălalt, şi a 
dus-o băiatul la zmei. 

— Ai adus calul? 

— L-am adus. 

— Hai să-ți dăm şi noi pe măr moramăr şi păsărică a ciută. 

Le-a luat băiatul şi-a plecat. Pe vulpe o iau zmeii şi-o bagă în grajd cu ceilalţi cai. 

Ce face ea? Se dă de trei ori peste cap şi se preface din nou în vulpe, şi începe să 
muşte caii ceilalţi. Caii prind a necheza şi-a dărâma prin grajd. 

Zice zmeul cel mai mare: 

— a du-te, măi, şi vezi ce-i cu calul cela, că-i muşcă pe toţi. 

Se duce un zmeu. Când deschide uşa grajdului, vulpea ţâşneşte printre picioarele 
zmeului, şi du- te, băiete! I-ajunge iar din urmă. 

Băiatul avea acum pe Ileana Cosânzeana, şi calul, şi pe măr moramăr şi păsărică a 
ciută. Merg ei, merg, până ajung acasă la vulpe. 

în dreptul porţii, îi zice vulpea: 

— Ştii tu ce-s stâlpii ăştia de piatră? 

— Ba; nu ştiu. 

— Ăştia-s frații tăi. Vrei să ţi-i fac oameni la loc, şi să ti-i trimit acasă la taică- 


tău, sau să rămâie la mine stâlpi de piatră? 

— Fă-i cum au fost şi trimite-i acasă. 

A suflat vulpea peste ei, i-a făcut oameni la loc, şi i-a trimis acasă. Pe el şi pe Ileana 
Cosânzeana i-a ţinut vulpea trei zile la ea. După trei zile, înhamă la trăsură calul cu 
care plecase de acasă şi calul cel cu douăsprezece capete, se urcă cu Ileana 
Cosânzeana în trăsură şi pleacă la împărăţia lui taică- său. Merg ei o bucată până ajung 
la o fântână care era chiar la marginea moşiei vulpii. S-au dat ei jos din trăsură, au băut 
apă şi i-a furat somnul. Fraţii lui îl aşteptau. Cum au văzut c-a adormit, l-au tăiat bucăți- 
bucățele, l-au aruncat în fântână, au pus pământ deasupra, şi au astupat să nu se mai 
cunoască nimic. Au plecat. Au luat pe Ileana Cosânzeana, pe măr moramăr, păsărică a 
ciută şi calul cu douăzeci şi patru de picioare, şi au plecat la împărăție. Pe drum i-au 
spus Ilenii: 

— Dacă spui ceva din ce-ai văzut, să ştii că te tăiem cum l-am tăiat şi pe el. 

N-a spus nimic, săraca! Dar, când au ajuns ei la împărăție, măr moramăr nu mai 
juca, păsărică nu mai cânta, şi împăratul nu şi-a căpătat vederile. 

Ce s-a întâmplat cu cel mai mic? De la fântâna unde l-au aruncat fraţii lui şi până la 
curtea vulpii, a început iarba să se usuce şi să se înroşească pământul. Vede vulpea că 
peste tot era câmpul verde, numai spre fântâna ceea era roşcat. S-a dus până la 
fântână. De-acolo înainte era tot verde. 

— Ei, aici îi aici! 

S-a apucat vulpea şi-a săpat până a dat de el. A strâns toate bucăţelele, le-a pus una 
lângă alta, l-a spălat cu apă moartă de s-a vindecat, pe urmă cu apă vie şi l-a înviat. 

— Ai văzut ce ți-au făcut fraţii tăi? Nu-i lăsai mai bine stâlpi de piatră la 
poarta mea? 

Ce să mai zică băiatul? I-a dat vulpea un paloş năzdrăvan şi i-a spus: 

— Ia paloşul ăsta, că numai cu el ai să poţi să dovedeşti pe fraţii tăi, altfel nu. 

Ia băiatul paloşul şi se duce. Ajunge la împărăţia lui taică-său, şi trage la un ţigan 
fierar. 

— Bună ziua! 

— Bună ziua! 

— Uite, eu aş vrea să învăţ fierăria. S-ar putea să stau la dumneata şi să mă 
înveţi? 

— Cum nu; stai şi te învăţ. Rămâne băiatul la fierar. 

La curtea împărătească era jale ca de înmormântare. Ileana Cosânzeana toată ziua 
plângea, măr moramăr nu juca, păsărică nu cânta, şi împăratul nu-şi căpătase vederile. 

Visează într-o noapte Ileana Cosânzeana că, de s-ar afla cineva să-i facă o furcă cu 
fus de aur, cu caier de aur, şi fusul să se sucească singur, caierul să se toarcă singur, 
s-ar mai înveseli şi ea şi măr moramăr cu păsărică a ciută. 

A doua zi dimineaţă, îi spune împăratului. Cheamă împăratul toţi fierarii din 
împărăție. Nu se găseşte niciunul care să facă aşa ceva. Se duce şi ţiganul la care era 
feciorul cel mic. Când se întoarce, îl întreabă băiatul: 

— De ce v-a chemat împăratul? 

— D-apoi de ce să mai ştii şi tu de ce m-a chemat? 

— Dar de ce să nu ştiu? 

— Păi, iaca ne-a chemat să facem o furcă de aur, cu fusul de aur, cu caier de 
aur; fusul să se sucească singur şi caierul să se toarcă singur. 

— Am să încerc eu, să văd, n-oi putea face? 

— Tu să faci? Păi, nici nu ştii să îndoi un cui şi să faci aşa ceva? Eu, care sunt 
fierar de fac fierul viu, şi nu mă încumet, şi ai să faci tu? 

— Am să încerc. Dacă oi putea, oi face; dacă nu, nu. 


Se scoală el noaptea, face un semn cu paloşul, care i-l dăduse vulpea, şi face furca. 
Dimineaţa i-o dă ţiganului: 

— Du-te la curte şi-o du. 

Se duce ţiganul cu furca la curte. Când a văzut-o, Ileana Cosânzeana a prins a zâmbi 
oleacă, măr moramăr s-a mişcat şi el, şi păsărică a ciută a dat din aripi. I-au dat bani 
ţiganului de nu-i putea duce. Bucuria lui! 

în noaptea a doua, visează Ileana Cosânzeana că, de s-ar găsi cineva să-i facă o 
vârtelniţă de aur cu sculul de aur, vârtelniţa să se învârtă singură şi sculul să se 
depene singur, ea s-ar mai înveseli. 

îi spune împăratului. îl cheamă din nou pe ţigan. Acum ştia că altul nu poate să facă. 

— Să-mi faci o vârtelniţă de aur cu sculul de aur; vârtelniţa să se 
învârtească singură; sculul să se depene singur. 

— Am să fac. 

Se întoarce tiganul acasă. îl întreabă băiatul: 

— Ei, la ce te-a chemat? 

— La ce să mă cheme? Să faci o vârtelniţă de aur, cu sculul de aur; 
vârtelniţa să se învârtească singură; sculul să se depene singur. 

— Am să-ţi fac, dacă oi putea; dacă nu, nu. 

— Ai să faci, că, de nu, te bat de te omor. Căpătase glas ţiganul. 

Se scoală el noaptea iar, face un semn cu paloşul, şi face şi vârtelniţa. I-o dă 
dimineaţa ţiganului, şi-o duce la curte. Când o vede Ileana Cosânzeana, zâmbeşte 
mai tare, măr moramăr se mişcă mai mult ca prima dată, iar păsărică a ciută scutură 
bine din aripi. L-au încărcat cu bani pe ţigan, cât a putut el duce. 

A treia noapte, visează Ileana Cosânzeana că, de s-ar găsi cineva să-i facă o cloşcă 
de aur cu puii de aur, cloşca să cloncănească şi puii să piuie, ea s-ar înveseli de tot. 

îl cheamă din nou împăratul pe ţigan. 

— Măi, să-mi faci o cloşcă de aur, cu puii de aur. Cloşca să cloncănească şi 
puii să piuie. 

— Fac, înălțate împărate, cum nu 

Se duce ţiganul acasă şi-i spune băiatului 

— Numaidecât să te apuci şi să faci o cloşcă cu puii de aur; cloşca să 
cloncănească şi puii să piuie, că aşa mi-a dat ordin împăratul. 

— Am să încerc; dacă oi putea, am să fac; dacă nu, nu. 

— Ba să te apuci să faci numaidecât, că te bat de te omor. 

N-o o să rămân de ruşine în faţa împăratului. 

Se scoală noaptea băiatul, face semn cu paloşul şi face cloşca. Dimineaţa, ţiganul îi 
zice: 

— Dă cloşca, s-o duc la curte. 

— Ba de data asta mă duc eu. 

— Cum să te duci tu aşa, murdar de funingine, şi neîmbrăcat? 

— Uite, aşa, mă duc. 

Vrea ţiganul să-i ia cloşca, dar, când i-a dat băiatul o palmă, s-a dus cela învârtindu- 
se. 

Se duce el la împărăție. Când a intrat pe poartă, a început calul să necheze, măr 
moramăr să joace şi păsărică să cânte. Ileana Cosânzeana a ştiut atunci că a venit el, 
şi s-a înveselit de tot. Atunci şi împăratul a văzut ca pe vremea când era tânăr. Aşa s- 
a dovedit că el câştigase tot ce aduseseră fraţii lui. Atunci i-a povestit el lui taică-său 
cum şi pe unde a fost, şi cum l-au tăiat fraţii. 

— Ce să fac cu ei, l-a întrebat împăratul, pentru ceea ce ţi-au făcut? 

— Faci o singură cămaşă, şi ne băgăm toţi trei în ea. Fiecare îşi aruncă 


sulița lui în sus. Dacă eu oi fi vinovat, o sămi cadă mie sulița în cap; dacă or fi ei, o să 
le cadă lor. 

Aşa s-a făcut. I-a pus pe toţi trei într-o singură cămaşă, şi fiecare şi-a aruncat 
sulița. A celui mai mic a căut la picioarele lui, iar celelalte suliţi le-au căzut în cap şi 
i-au omorât pe amândoi. Atunci, el a făcut o nuntă mare cu Ileana Cosânzeana şi, 
dacă mai trăieşte şi astăzi, apoi trebuie să fie împărat în locul lui taică-său. 


Povestea cu un pescar 


A fost odată un pescar care avpăveStObăinfătiealdeana, aşa o chema pe fată. După 
o vreme, îi moare nevasta şi rămâne văduv. El pescuia cu lunile pe Şiret, pe Dunăre, 
şi trebuia să aibă cineva grijă acasă, de fată. Aşa că s-a însurat a doua oară. Femeia 
asta a lui avea şi ea o fată. 

într-o zi, îi spune mama vitregă, Ilenei: 

— Fată, să te duci la taică-tău să-mi aduci peşte, că vreau să fac un borş, şi 
să fac şi prăjit. Auzi? 

— Aud, mămucă. 

Pleacă fata. Când a ajuns la taică-său, la pescărie, vede că n-are niciun peşte. 

— Tată, m-a trimis mama să-i dai peşte. 

Taică-său aruncă o dată cu volocul, şi prinde doi peşti şio ştiucă. I-a luat fata în 
poală, şi mergea pe malul Dunării. Ce-i zice unul din peşti? 

— Fată-hăi, dă-mi drumul în apă, că oi face să rămână numai pantofi de aur 
pe urma ta. 

îi dă fata drumul în apă. Se duce peştele. Mai merge ea ce mai merge, iacă, al doilea 
peşte: 

— lenuţă, dă-mi şi mie drumul în apă, nu mă duce la maică-ta să mă 
mănânce, că ţi-oi face să-ţi curgă flori de aur din gură când vei râde. Dă-mă în apă. 

îl aruncă fata şi pe al doilea în apă. Rămâne numai ştiuca. 

Mai merge ea un timp, o aude şi pe ştiucă: 

— Fată, nu mă duce la maică-ta. Sunt şi slabă. Uită-te la mine-s numai os. 
Dă-mi şi mie drumul în apă, că oi face când vei plânge să poată merge douăzeci şi 
patru de mori de apă. 

I-a dat drumul şi ştiucii în Dunăre. Se duce acasă. O ia maică-sa la bătaie că nu i-a 
adus peşte. Dar taică-său, pescarul, n-a mai stat să pescuiască. Şi-a luat căruţa, şi a 
pornit pe urmele fetei şi-a strâns din urma ei o căruţă plină de pantofi şi flori de aur. 

Se vede că fata mai şi rásese pe drum, şi rămăsese după ea nu numai pantofi, dar şi 
flori de aur. S-a dus pescarul la târg să le vândă. Când ajunge acolo, iaca un fecior de 
împărat. Vede carul acela plin de pantofi şi flori de aur, şi se miră: 

— Măi, de unde să aibă pescarul ăsta asemenea minuni? 

Se ia călare după pescar şi hai, hai, hai, hai, ajunge acasă la pescar. Pescarul intră 
în curte, trage căruţa pe acolo undeva şi se duce în casă. N-ajunge bine înăuntru, şi 
se aude, de afară, feciorul de împărat: 

— N-ai fi bun să-mi dai un cărbune, să-mi aprind o ţigară, să fumez şi eu? 

— Ia vezi cine-i, fată? zice pescarul fetei vitrege. 

— D-apoi că de asta nu mai pot eu, răspunde fata, care era cam leneşă. 

— Lasă tată, că mă duc eu, spune fata pescarului. 

Ia un cărbune din vatră şi se duce repede afară. în urma ei rămâneau numai 
pantofi de aur. Când o vede feciorul de împărat aşa frumoasă, nu mai stă pe gânduri. 

O ridică numaidecât subsoară, o pune pe cal, şi du-te, băiete! Unde-a dus-o? A dus-o 
la el, la curtea împărătească. El nu era însurat. Aluat-o de soţie pe fata pescarului, şi 
trăiau acolo fericiţi. 

Dar mama vitregă murea acum de necaz că Ileana era împărăteasă şi fata ei nu. Se 
gândea zi şi noapte cum să facă s-o piardă pe fată. 

Ce spune, într-o zi, maştera fetei ei? 

— Fată, du-te la soră-ta la curte. Ia boldul ăsta. Ia-o la plimbare prin grădină 

şi, când vețiajunge 
lângă fântână, cere-i să-ți dea hainele ei să vezi şi tu cum îţi stă cu ele. Şi, când 
s-o pleca peste 
marginea fântânii ca să se uite la tine, bagă-i boldul în păr şi fa-i vânt înăuntru. 
Se duce fata vitregă la curte. Ileana, cum era bună la suflet, se bucură că o vede. 


Povestea cu un pescar 


Merg ele prin grădină să se plimpavësti tóma masieei: 

— Măi soră, cum mai trăieşti? Tare frumoasă eşti tu în hainele astea. Nu 
mi le dai şi mie să mă îmbrac şi să mă caut în fântână, să văd, sunt tot aşa de 
frumoasă? 

îşi schimbă ele hainele şi se uită amândouă în fântână să vadă cum le stă cu 
hainele schimbate. Atunci, repede, sora vitregă îi pune boldul în păr. Cum i-a strâns 
părul, Ileana s-a şi prefăcut într-o 


rață de aur, care a zburat drept pe lacul de peşte al împăratului, soţul ei. A 
rămas împărăteasă cealaltă. Când o vede împăratul, îi zice: 

— Ce s-a întâmplat, dragă soţie, de te-ai făcut aşa de urâtă? 

— Ei, nu stă omul frumos toată viaţa. Până acum am fost şi frumoasă. 

— Ei, lasă, nu-i nimic, spune împăratul. 

De unde până unde, se duce o slugă a împăratului la fântână să ia apă. Lacul dulce 
era aproape de fântână. Vede acolo pe lac o rață de aur, care strălucea de-ţi lua ochii. 
A stat sluga şi s-a uitat multă vreme la rață. Uitase de apă. Când se întoarce, îl ia 
împăratul la zor: 

— Ce-ai stat, măi, atâta de mult? De ce n-ai venit mai degrabă? Oamenii au 
nevoie de apă, şi tu stai pe drumuri? 

Gata, gata să-l bată împăratul. 

— Doamne, înălțate împărate, este o rață de aur pe râmnicul dumitale, una 
singură, dar străluceşte de-ţi ia ochii. Nam mai văzut asemenea minune. 

— Măi, tu minţi. De unde să fie o rață de aur pe lac la mine? 

— Hai şi te uită. 

îşi ia împăratul puşca şi se duce. Când ajung acolo, el întinde arma s-o împuşte, 
dar rața s-a scufundat în apă şi n-a nimerit-o. A zburat apoi în nişte ostroave, departe, 
şi-a făcut un cuibăraş, şi a ouat trei ouă. Stătea acolo şi le clocea. Când mai erau 
câteva zile până să ciocnească ouăle, ea n-a mai putut să mai stea, de dorul 
împăratului, şi-a zburat la lacul cu peşte. Din cele trei ouă, două au ciocnit şi-au ieşit 
doi băieţi cu viorile în mână, care cântau cum nu s-a mai pomenit de frumos. 

Când cântau de joc, jucau lemnele şi pietrele; când cântau de jale, plângeau 
lemnele şi pietrele. Băieţii ieşiseră gata îmbrăcaţi din ouă. A rămas un ouşor. Cel 
care nu ieşise din ou, ce-a spus? 

— Măi fraţilor, luaţi-mă şi pe mine în buzunar, că mai am trei zile să mai 
stau şi eu şi ies de-a binelea. 

L-au luat băieţii şi-au plecat. Merg ei, merg şi, cum s-a făcut, au ajuns la fântâna de 
unde lua împăratul apă. Vine o slugă la apă. Când i-a auzit pe băieţi cântând, a uitat 
de apă, a uitat de toate. 

Se întoarce într-un târziu la curte. împăratul era mânios nevoie mare. 

— Măi, unde ai zăbovit aşa? D-apoi eu te trimit pe tine la apă şi tu stai o zi 
întreagă? Ei, lasă, că- ți arăt eu ție acuş! 

— înălțate împărate, zice sluga, lasă-mă să-ţi povestesc. Sunt nişte băieți 
la fântână; când cântă de joc, joacă lemnele şi pietrele, iar când cântă de jale, plâng 
lemnele şi pietrele. 

— Cum se poate aşa ceva? 

Se duce şi împăratul, şi se încredinţează. Găseşte băieţii, şi aşa de dragi i-au căzut 
că i-a luat şi i- a dus la curte. Acuma, împăratul nu se mai ducea la vânătoare. Stătea 
toată ziua cu băieţii de-i cântau. 

Noaptea, ei aveau o cameră a lor acolo, la palat. Cel din ou le spune: 

— Măi, fraţilor, să mă puneţi în vatra cu foc, şi să mă tot întoarceţi, ca să ies 
şi eu din ou. 

L-au pus fraţii în vatră şi-l tot întorceau. împărăteasa a simţit că băieţii sunt ai soră- 
sii, pe carea 
vrut s-o omoare, şi şia pus în gând să-i fiarbă. Noaptea, pe la miezul nopţii, s-a 
dus în camera băieţilor ca să-i taie cu paloşul. Cel din ou a strigat: 

— Sculaţi-vă, fraţilor, că s-a luminat de ziuă. împărătesei i s-a făcut frică şi 
a fugit. Au scăpat copiii. 

Dimineaţa, împăratul i-a luat iar cu el să-i cânte şi nu s-a mai despărţit de ei toată 
ziua. Seara, se duc la culcare în camera lor. Cel din vatră le spune iar: 


— Măi fraţilor, să mă întoarceţi, s-aveţi grijă de mine, că altfel mor aici în 
ou. Să nu mă lăsaţi aşa. 

L-au întors băieţii. în puterea nopţii, iar vine împărăteasa ca să le taie capul. lar 
strigă cel din ou: 

— Sculaţi-vă, măi, nu mai dormiţi atâta! Sculaţi-vă, că-i ziuă. 

Iar a fugit împărăteasa, şi nu i-a putut tăia nici în a doua seară. A treia zi, copiii 
erau osteniţi de- atâta cântat şi, când s-au dus seara la culcare, au uitat să întoarcă 
oul în vatră. Când a venit 
împărăteasa, la miezul nopţii, n-a mai avut cine să strige şi le-a tăiat capul la 
amândoi. Se scoală împăratul, aşteaptă să vină băieţii să-i cânte, pace! Se duce la 
ei în cameră; îi găseşte cu capetele tăiate. 

— Cine i-a tăiat, cine i-a tăiat? 

Nu s-a aflat. A plâns împăratul, că-i erau tare dragi, şi-a hotărât să-i ţină trei 
zile şi trei nopţi închişi în biserică, şi pe urmă să-i înmormânteze. Ziua şi 
noaptea stăteau străjeri şi-i păzeau, şi nimeni nu putea intra acolo. 

Aude mama lor, rața, ce s-a întâmplat cu copiii ei. Se duce acolo, face pliscul 
cheie, descuie uşa, intră înăuntru la ei, se preface din nou în femeie şi începe să-i 
plângă: 

— Dragii mamei, băieţii mamei, cum v-a tăiat duşmanca pe voi. 

Plângea, biata de ea, de ţi se rupea inima; mergeau douăzeci şi patru de mori pe 
lacrimile ei, şi, pe unde mergea, rămâneau pantofi de aur. Dimineaţa se preface din 
nou în rață de aur, face pliscul cheie, încuie la loc şi zboară la râmnicul 
împăratului. 

A doua seară, tot aşa, iar vine, iar plânge, şi dimineaţa se preface la loc în rață şi se 
duce pe lac. 

A treia seară vine din nou, face pliscul cheie, intră înăuntru, se preface în femeie, 
cum a fost, şi- şi plânge copiii. Cum stătea ea acolo şi plângea, iacă o şoricioaică cu o 
buruiană în gură şi-un şoricel mort. îi rupsese careva capul. Se uită Ileana şi vede 
cum şoricioaica îi pune capul la loc, îi dă cu buruiana ceea pe la gât, pe la nas, şi 
şoricelul învie. Chiţăie amândoi şi pleacă. Rămâne buruiana jos. 

Atunci, pune şi ea capurile băieţilor la loc, ia buruiana, dă pe la gâtul fiecăruia, 
şi capurile se prind, şi pe la nas, şi învie copiii. 

Ce bucurie a mai fost acolo! Cântau băieţii cum nu mai cântaseră niciodată până 
atunci, că acum cântau pentru mama lor cea bună. 

Dimineaţa vine împăratul, descuie, şi, când îi găseşte pe toţi vii şi nevătămaţi, 
mai să moară de bucurie. Atunci Ileana ia povestit ce i-a făcut sora ei vitregă, şi 
cum i-a tăiat şi copiii. 

împăratul s-a mâniat straşnic, şi a dat poruncă s-o lege de coada unui cal, care nu 
văzuse soarele trei ani de zile, împreună cu un sac de nuci. Şi, unde cădea nuca, 
cădea şi bucăţica; unde a căzut sacul, a căzut şi capul. 

El şi-a luat nevasta şi copiii, şi-a făcut o petrecere mare, şi cântă şi-n ziua de azi, 
şi petrec acolo unde i-am lăsat, dacă vor mai fi trăind. 


Povestea cu şoarecele şi ghinda 


poveste românească 


Odată, tare demult, într-o toamnă, un şoricel stătea sub un copac. Cum chiţăia 
el şi tot fugea încolo şi încoace, cade o ghindă de sus în cap. Ţâu! ţâu! Se pune 
şoricelul şi-o ia la fugă. 


Pe drum, cum fugea aşa speriat, se întâlneşte cu răţoiul: 

— Ce fugi, cumetre şoarece aşa? 

— Cum n-oi fugi, cumetre răţoi, dacă vin năluci cu măciuci, dau în cap, 
după cap, curge sânge roşior, dă-l de râpă deun picior! 

— Ce spui, cumetre, se sperie răţoiul. 

— Ce auzi. 

— Hai şi eu, cumetre. 

— Hai, zice şoricelul. 

Fugeau amândoi, de mâncau pământul. Iaca, nu se ştie cum, se întâlnesc cu cocoşul. 

— Ce fugiți, cumetre, aşa? 

— Cum n-om fugi, cumetre, dacă vin năluci cu măciuci, dau în cap, 
după cap, curge sânge roşior, dă-l de râpă de-un picior. 

— Vai de mine, se sperie şi cocoşul. Hai şi eu, cumetre. 

— Hai. 

Fug acum toţi trei, de le sfărâiau călcâiele. Se întâlnesc cu oul. Tot la fel: 

— Ce fugiţi, cumetre, aşa? 

— Cumetre ou, cum n-om fugi, dacă vin năluci cu măciuci, dau în cap, 
după cap, curge sânge roşior, dă-l de râpă deun picior. 

— Hai şi eu, cumetre. 

— Hai. 

Pornesc şi mai amarnic. Se rostogolea oul, de ziceai că acum se termină cu el. Hop şi 
mâţa: 

— Ce fugiți, cumetre, aşa de tare? 

— Cum n-om fugi, cumătră, dacă vin năluci cu măciuci, dau în cap, după 
cap, curge sânge roşior, dă-l de râpă de-un picior. 

Se înspăimântă mâţa, de i se ridică tot părul pe spate. 

— Nu vorbi! Hai şi eu, cumetre! 

— Hai. 

Pornesc toți cinci. Care mai de care, fugea mai tare, de nu-şi mai zăreau picioarele. 
Le iese racul în cale. 

— Ce-i, cumetre; ce fugiți aşa? 

— Cum n-om fugi, cumetre, dacă vin năluci cu măciuci, dau în cap, după 
cap, curge sânge roşior, dă-l de râpă de-un picior. 

— Hai şi eu, cumetre. 

— Hai. 

Cum fugeau aşa, ajung într-o pădure şi, cum se înnoptase, trag acolo la un bordei, 
unde au văzut ei lumina aprinsă. Bordeiul era gol. 

— Hai, şi-om dormi aici, zice şoarecele. Poate nu ne-or ajunge nălucile. 

Mâţa se culcă în cotruţă la sobă, şoarecele într-o bortă, cocoşul sus pe casă, răţoiul 
după uşă, racul în cofa cu apă şi oul în vatră. După ce se liniştesc ei, ce credeţi că se 
întâmplă? Căsuţa aceea era a unor lupi. Acolo veneau cu toţii şi se împărțeau care 
unde să se ducă după mâncare. Vin şi-n seara asta, şi văd lumina stinsă. 

— Măi, aici este careva. 

Se împart ei, care încotro, iar pe un lup chior îl lasă să mănânce pe cei din bordei. 
Intră lupul, şi se duce direct la vatră. Când a întins laba să apuce oul, oul a pocnit o 
dată, de i-a plesnit şi celălalt ochi, şi-a rămas lupul fără vedere. Fuga la cofa cu apă, 
să se spele, doar i-a mai trece durerea, dar racul la apucat cu ghearele de nas şi-a 
început să-l ţină zdravăn. Speriată de atâta tărăboi, mâţa-i sare lupului drept în spate, 
şi începe să-l zgârie şi să-l muşte. Şoarecele din gaură se porneşte pe strigat: 

— ŢI, ti, ţi, tineti-l! Ţi, ţi, ti, tineti-l! Cocoşul, ce spune de pe casă? 

— Cucurigu! Daţi, c-aş da şi eu şi n-am cu ce! Cucurigu! 


Daţi, c-aş da şi eu şi n-am cu ce! 

Iar răţoiul de după uşă îl sfatuie: 

— Ha! cu cârligu! Ha! cu cârligu! 

Când a scăpat din cleştele racului, şi-a nimerit uşa, lupul nu mai ştia pe ce lume 
este. S-a pus pe- o fugă, mai ceva decât cei de înainte, până s-a întâlnit cu ceilalţi 
lupi. 

— Ce-i, măi, ce fugi aşa, ce-ai păţit? Unde ţi-i şi ochiul celălalt? 

— Vai de mine, fraţilor, în casa noastră sunt nişte dihănii cum nu s-a mai 
pomenit. Unul m-a pocnit peste ochi de mi l-a crăpat, altul mi-a rupt nasul, unul m-a 
zgâriat, şi alţii se pregăteau să mă omoare cu cârligu. Abia am scăpat. 

S-au pornit toţi lupii pe goană, şi s-au tot dus, iar în casa lor mai stau şi astăzi 
şoricelul, cu răţoiul, cu oul, cu mâţa, cu cocoşul şi cu racul, dacă nu i-o fi căzut iar 
şoricelului o ghindă în cap şi- or fi fugit de-acolo de frica nălucilor. 

Povestea cu Munţii Vineţi 


poveste românească 


A fost odată, ca niciodată, că de n-ar fi fost nu s-ar fi povestit. A fost odată un împărat 
care avea unsprezece feciori. Când i-a venit ceasul morţii, i-a chemat pe toţi unsprezece 
şi lea spus: 

— Măi băieţi, dragii tatei, după ce mor eu, puteți merge în toți munţii să 
vânaţi, dar în Munţii Vineţi să nu vă duceţi; căci de dus vă duceţi, dar înapoi nu mai 
veniţi. 

A murit împăratul. II plâng ei, îl îngroapă, dar vorba ceea: morţii cu morţii şi viii cu 
viii. les din nou la vânătoare. Cum vânau ei aşa, le zice cel mai mic, Ionică: 

— Măi fraţilor, ştiţi ce-a spus tata, că toţi munţii să-i vânăm, dar în Munţii 
Vineţi să nu ne ducem? Măi, tata a fost singur şi-a venit, dar noi unsprezece nu ne-om 
întoarce? Ia, hai să mergem în Munţii Vineţi, să vedem ce-o fi acolo? 

Se duc feciorii. Acolo era mulţime de vânat. Vânează ei zi de vară până seară, şi 
înnoptează în pădure. Când s-au strâns la foc cu toţii, văd că cel mai mic nu era. Ce se 
întâmplase? Cum fugea el după un iepure, alunecase şi căzuse într-o râpă. Sagaţă el cu 
mâinile de rădăcini, se prinde de una, de alta şi iese afară. Acum, ce să facă? Noapte, 
întuneric. Se urcă într-un copac, poate o zări pe undeva vreo locuinţă. Se uită în 
dreapta, în stânga, şi vede departe o zare de foc. Când ajunge acolo, ce credeţi că 
găseşte? Un om numai cu o mână, un picior, şi cu un ochi, dar ochiul ăsta era cât un 
taler de mare şi fruntea-i de şapte palme de lată. Stătea jos lângă foc, şi frigea un om 
să-l mănânce. Fraţii lui erau acolo toţi zece, legaţi de un copac cu un fir de păr. îi 
legase pocitania asta. 

— Bună seara, zice băiatul. 

— Mulţumesc dumitale, flăcău de împărat. Spune-mi, ştii povestea neauzită 
şi nevăzută; că, de nu, uite ce te aşteaptă. 

— O ştiu. 

— Ei, atunci vină încoace lângă mine, să mi-o spui. 

— Apoi, împărate - că şi ăsta era un împărat peste nişte dihănii ca el - cică 
ar fi fost, nu de când poveştile, ci de când se potcovea ţânţarul cu nouă ocale de fier la 
un picior, şi cu nouă ocale la alt picior, şi zbura în înaltul cerului, şi i se părea că tote 
uşor. Pe vremea aceea, mama era fată mare şi tata flăcău. Am făcut eu ce-am făcut, şi l- 
am dus pe tata să peţească pe mama. l-am înstărostit, şi s-au luat amândoi. Când 
aproape să mă nasc, mama a vrut să mănânce pui de graur în luna lui Faur. Cine-a mai 
văzut pui de graur în luna lui Faur? Ce să fac? lau o barză cu coada de mălai şi mă sui 
într-o buştuihană mare unde era un cuib de graur şi cârâiau puii acolo. Bag mâna, nu 


încăpea; bag capul, capul încăpea. Când am băgat capul, am scăpat barza jos. M-am dat 
jos după barză. Când am ajuns jos, de nouă ori făcuse graurul cuib în coada berzei. Am 
pus puii în sân, şi iam dus mamei. A venit vremea să mă nasc eu. Am luat-o pe mama şi 
pe moaşă şi le-am urcat sus la torţile cerului. Acolo, mamei îi venea frig la spate. Am 
luat două paie de secară şi am făcut un foc de se topeau torţile cerului. Cum se încălzea 
mama la spate, nu ştiu cum a dat şi m-a scăpat de-acolo. M-am dus nouă zile şi nouă 
nopţi şi-am intrat în pământ de nouă coţi. Cum să fac eu ca să ies? lacă, trece un urs 
pe-acolo. Haţ! apuc ursul de coadă. Trage ursul, trage. Când gata să ies de tot afară, se 
rupe coada ursului, şi rămân cu ea în mână. Şi de atunci nu mai au urşii coadă. Ei, 
acum trebuia să se facă cumetrie, şi naveau făină de grâu pentru pâine. Pun doi boi în 
căruţă, şi doi saci la jug, şi mă duc la moară. Când colo, moara îngheţată. Ei, îi bine 
câteodată când fumează omul! Scot chibriturile, aprind unul şi dezgheţ moara. Pe sub 
gheaţă erau numai mure şi căpşuni. Am mâncat la mure şi căpşuni, de mi-am făcut 
burta ca o tobă. După ce am măcinat, pun iar boii în căruţă şi sacii la jug. Mergând pe 
drum, îmi era sete. Ce să fac? N-aveam de unde să beau apă; apa era îngheţată. Caut 
un locuşor să sparg gheaţa şi să beau apă, fiindu-mi sete după mure şi căpşuni. Dau cu 
piciorul, nu se sparge, dau cu pumnul, nu se sparge. îmi iau atunci capul şi, când am 
dat o dată cu el, am făcut o copcă bună şi-am băut apă. Am plecat. Pe drum ce să văd? 
Un iepure şchiop treiera bob într-un vârf de plop. Paiele curgeau, şi bobul rămânea. 

— Măi, ce fel de iepure şchiop eşti tu, care treieră bob într-un vârf de plop şi 
paiele curg, iar 
bobul rămâne? 

— Ce râzi de mine, zice iepurele, mai bine râzi de tine, nu vezi că n-ai cap? 

Când pun mâna, capul meu nicăieri. îl uitasem unde băusem apă. Mă întorc 
după el, dar capul meu făcuse picioare de ceară şi fugea. 

— Vino, cap, la loc; vino, cap, la loc! 


Nimic. El fugea de mânca pământul. L-am scăpat în nişte stuf.Am dat foc 
cu chibritul, a ars 
stuful, şi s-au topit picioarele capului. A rămas capul fărăpicioare.  L-amluatşi l-am 
pus la loc. 


Ajung la căruţă, pun din nou sacii la jug şi boii în căruţă, şi mă duc acasă. 

Atunci întreabă omul acela care avea numai o mână şi un picior: 

— Dar taică-tău şi maică-ta ce mai fac? 

— Hei, tata şi mama! Tata face ulcioare cu taică-tău, dar tata le face 
bune şi taică-tău le face strâmbe. Tata îi tot arată. Uite aşa. 

Şi, când a zis: uite aşa, i-a dat cu frigarea peste ochi şi i-a sărit şi ochiul celălalt. 

L-a trântit apoi pe foc şi l-a făcut scrum. S-a dus la fraţii lui, i-a dezlegat, şi s-au 
sărutat acolo cu toţii. 

— Ei, măi fraților, de ăsta o scăpat tata, se vede, că de la tata o rămas 
numai cu o mână, şi un picior, şi un ochi. Eu l-am omorât de tot. De acuma, munții 
ăştia sunt ai noştri. 

Mai stau ei acolo multă vreme, vânează şi dorm în pădurea aceea. în fiecare 
noapte însă, ei trebuiau să păzească focul, ca să nu se stingă. 

îi vine rândul şi la cel mic. Face ce face, şi se stinge focul. Unde să găsească el 
foc în pădure? Dacă se sculau fraţii lui, îl aştepta pedeapsă grea, că aşa fusese 
învoiala între ei. 

Plecă şi el unde zări o luminiţă. Pe drum se întâlneşte cu un om. 

— Bună seara. 

— Bună seara, fecior de împărat! 

— Dar cine eşti tu, de mă cunoşti? 

— Eu sunt Decuseară. 


îl leagă băiatul şi-l lasă acolo. Mai merge o bucată de drum, se mai întâlneşte cu un 
om: 

— Bună seara. 

— Bună seara, fecior de împărat! 

— Măi, dar cum te cheamă pe tine, şi de unde mă cunoşti? 

— Eu sunt Miez-de-noapte. 

îl leagă şi pe ăsta şi pleacă mai departe. întâlneşte al treilea om: 

— Bună seara. 

— Bună seara, fecior de împărat! 

— Măi, dar tu cine mai eşti, şi de unde ştii cine sunt? 

— Sunt Zorilă, Zori-de-ziuă. 

L-a legat şi pe el şi a plecat mai departe, după luminiţa care o văzuse. Lumina 
aceea era la curtea unui împărat, unde de trei zile şi trei nopţi buciuma un crainic: 

— Cine s-a afla şi a cuteza să dea jos pe fata împăratului de pe cântar, 

a lui este pe vecie, şi jumătate de împărăție; dacă nu, i se ia capul. 

Se duce el la fata împăratului, care stătea într-un foişor. Când ajunge acolo, se dă 
de trei ori peste cap, se preface într-o furnică, şi se urcă în foişor sus. Acolo se dă iar 
de trei ori peste cap, se preface într-un cerb cu coarne mari şi începe s-o bată pe fată. 
Buf! încolo, buf! încoace. îi dă bătaie, serios. 

— Să-mi spui ce puteri ai tu, de taică-tău a omorât atâta lume şi mai 
este un singur par care strigă după cap? 

— Stai, nu mă mai bate, că îţi spun. Când ajungi la cântar, să nu pui mâna 
pe mine, ci să dai cu piciorul în cântar şi numai aşa mă poţi da jos. 

— Aşa! Bine. 

Pleacă băiatul, îşi ia foc, şi se duce la fraţii lui, să facă focul. Pe drum desleagă 
pe Decuseară, Miez-de-noapte şi Zorilă, Zori-de-ziuă. Abia atunci s-a terminat 
noaptea, şi s-a luminat de ziuă. 

— Măi fraţilor, eu în seara asta am auzit un crainic. Eu mă duc acolo. Voi 

rămâneţi aici şi vânaţi. Pleacă el pe acelaşi drum, şi ajunge la împăratul cu fata pe 

cântar. 

— Bună dimineaţa, împărate! 

— Mulţumesc dumitale, fecior de împărat. Ai venit la crainic? 

— Da.’ 

— Mai este un par care strigă după cap. 

— Ei, dacă ai să-l pui şi pe-al meu, ce-o să fie? 

Se duce la fată. Fata era pe cântar. Când a dat cu piciorul în cântar, a sărit fata cine 
ştie unde. 

— Ei, voinice, tu ai învins-o, a ta să fie, zice împăratul. 

Şi-au făcut o nuntă mare, au mâncat, au băut, şi au petrecut, şi nu se ştie dacă nu 
mai nuntesc şi în ziua de azi, acolo. 


Povestea cu băiatul de împărat şi cei doisprezece zmei 


poveste românească 


A fost odată ca niciodată, că, de n-ar fi, nu s-ar povesti. A fost odată un împărat, şi 
cică s-ar fi chemat împăratul Roşu. El avea trei feciori. 

De la un timp, împăratul a îmbătrânit şi a prins a slăbi, şi a slăbi, până a văzut că de- 
acu-i gata cu viaţa. Cheamă pe cei trei băieţi: 

— Măi, feciorii mei, voi sunteţi trei feciori ca trei brazi, aşa că eu, după ce oi 


muri, şi mi-ţi îngropa, să mă păziţi în toată noaptea câte unul, trei nopţi în şir. Dar să 
nu v-ajutaţi unul pe celălalt. Tu, cel mai mare, să nu vie mijlociul la tine săţi ajute. Aşa, 
singuri, să staţi câte unul. S-aveţi grijă să nu mă dezgroape nimeni de acolo. 

Moare împăratul. Plâng băieţii; îl îngroapă. 

Vine timpul să-l păzească. Se duce cel mai mare, în prima noapte. Pe la 
douăsprezece noaptea, suflă aşa un vânt, de se cutremura pământul; se lasă un 
întuneric, de nu-ţi vedeai mâna. Se sperie feciorul şi fuge. Vine un zmeu, şi începe să 
sape cu ghearele la mormântul împăratului. Sapă el ca un sfert, se face ziuă, şi pleacă. 

A două seară, vine feciorul cel mijlociu să păzească. Stă el cât stă; pe la miezul 
nopţii, iar suflă un vânt şi se lasă o negură de i-a îngheţat măduva în el de frică. Se 
sperie şi al doilea, şi fuge. Vine zmeul iar, şi sapă la mormântul împăratului cam pe 
trei sferturi. II prinde dimineaţa, şi pleacă. 

A treia noapte, se duce cel mai mic la pază. Stă el, păzeşte, păzeşte. La 
douăsprezece noaptea, iar vine un vânt, mai amarnic, de mai să-l dea de pe pământ, 
dar băiatul nici nu se clinteşte de acolo. Odată, se limpezeşte toată noaptea ceea de 
vânt şi de negură, şi vine zmeul. 

— Măi, ce păzeşti tu aici? 

— I păzesc pe tata-meu, c-aşa a zis el înainte de-a muri, să-l păzim trei nopți 
la şir, că noi suntem trei feciori, şi acum e rândul meu. Da' tu ce vrei? 

— Păi, eu am venit să-l iau pe taică-tău de aici, că a fost un rău pe lumea asta 
şi asta-i ursita lui. 

— Ba n-ai să-l iei. 

— Ba am să-l iau. 

Se apucă la luptă, şi-l dovedeşte băiatul pe zmeu. Fuge zmeul. Se culcă băiatul, şi 
doarme până dimineața. Când, a doua zi dimineața, se uită băiatul, toate hainele pe el 
rupte, mototolite, murdare, cum se bătuse cu zmeul. 

— Măi, zice el, cum să mă duc eu aşa pe drumul mare? Mă văd oamenii şi 
râd de mine. Mai bine mă duc şi stau în pădure până sara, mai vânez ceva, mănânc, şi 
mă duc noaptea acasă, să nu mă vadă nimeni. 

îşi ia el arma, şi pleacă afară în câmp. Merge el, merge; iaca, îi iese un iepure în 
cale. Băiatul pune arma la ochi şi trage. Dar iepurele sare sus, şi nu-l atinge. Fuge 
iepurele, dar nu departe. lar mai dă după el; nu-l nimereşte. Tot aşa l-a purtat pe băiat 
până seara, când a ajuns la o pădure mare. 

Tot sărea într-o parte, tot s-apropia de el, de ziceai că-l poate prinde cu mâna, şi iar 
fugea. Băiatul după el, până s-a înserat şiau ajuns la pădurea asta mare. Asfinţeşte 
soarele; iepurele se opreşte, se uită la el, şi parcă stătea să-l aştepte. Băiatul iar sare 
să-l prindă, dar prinde dacă ai ce, că iepurele şi fugise! îl bagă pe băiat în pădure până 
în mijloc. Când ajunge acolo, nu sa mai văzut iepurele. Dă el să iasă de-acolo; ce să 
iasă, că nu mai nimereşte. Se încurcă mai rău. Ce să facă şi el? Face un foc; îşi coace 
nişte mere pădureţe, şi mănâncă. Când, pe la unsprezece ceasuri de noapte, vin trei 
zmei la el, la foc. 

— Ei, măi, acuma eşti aici. Ce să-ți facem noi ţie, că nu ne-ai lăsat să luăm 
din cimitir ce-am vrut noi? 

Mai vin şi alții. Erau cu toții vreo doisprezece. Ce să facă acum cu el? Se sfătuiau 
zmeii cum să-l omoare. Zice unul: 

— Măi, nu trebuie omorât dintr-o dată! Nu trebuie omorât. Hai să-i smulgem 
câte o țâră de păr din cap, cu tot cu piele, până a muri. 

Altul: 

— Ba să-l jupuim de viu. Celălalt: 

— Ba nu. 

— Dar ce să facem cu el? 


— Să-l împungem cu acul până a muri. Altul sare: 

— Ba nu! 

— Dar cum să-l omorâm? 

— Ştii ce? Ar trebui să-l întindem până a muri. 

Unul că să-i smulgă degetele de la mână; altul de la picioare; să-l spânzure de limbă. 
Mă rog, câte şi mai câte. La urmă, unul zice: 

— Ştiţi ce? Are împăratul Verde o fată şi, de când ne muncim noi s-o furăm, 
şi nu putem, că servitoarea, când dă mâncare la păsări, nu lasă cocoşul să mănânce, şi 
el cântă toată noaptea, şi nu ne putem apropia, că-i năzdrăvan. Dacă el poate să ne 
bage înăuntru, îl lăsăm în viaţă. 

— Bine! zice băiatul. Dar numai că eu nu ştiu unde şade împăratul Verde. 

— Nu-i nimic, te ducem noi noaptea asta. 

îl iau zmeii pe băiat în spate, şi du-te cu el până la împăratul Verde. Când ajung 
acolo, îl pun jos. 

— Ei, acum cunoşti locul? 

— Cunosc. 

L-au luat iar în spate şi l-au dus în pădure. 

A doua seară, îl ia un zmeu în spate şi-l aduce aproape de palaturile lui Verde 
împărat. Era pe la asfinţitul soarelui. Ajunge el la poarta palatului. Servitoarea cheamă 
găinile să le dea demâncare, dar pe cocoş nu-l lăsa. 

— Hâş, cocoş! Hâş, cocoş! 

— De ce nu-l laşi să mănânce? întreabă băiatul. 

Fata se uită la el şi, când îl vede aşa frumos, uită de cocoş, şi cela mănâncă de se 
satură. 

— Păi, zice fata, trebuie să nu mănânce, că el păzeşte pe fata împăratului de 
zmeii care vor s-o fure. 

— Care zmei? se face el că nu ştie 

— Sunt doisprezece zmei, care vin în toată seara, doar or putea intra, dar nu 
pot atâta vreme cât cântă cocoşul. 

— Şi unde doarme fata Împăratului? 

— Doarme în beci, încuiată cu douăzeci de lacăte. 

— Aşa, bine! 

Fata atunci îşi aduce aminte de cocoș. 

— Vai de mine, că m-ai ţinut de vorbă, şi cocoşul a mâncat, şi n-are să mai 
cânte. Vai, nenorocita de mine, ce-am făcut! 

— Lasă, fată, nu te speria, c-oi fi şi eu pe-aici în noaptea asta, şi n-or intra 
zmeii aşa, cu una, cu două. 

Se mai îmbună fata. Pleacă feciorul drept la zmei. 

— Ei, cum Îi? 

— Cum să fie; veniți cu mine, că am aranjat. Puteți intra în noaptea asta, 
că n-o să cânte cocoşul. Da' să ştiţi că fata împăratului doarme într-o pivniță sub 
pământ, şi-i încuiată cu douăzeci de lacăte. 

— Ei, asta ştim noi; nu-i necazul ăsta. Bine că putem intra. 

Au venit ei noaptea cu toții, au rupt zmeii lacătele, şi el a intrat înăuntru aşa, pe 
întuneric; zmeii au stat afară deasupra. Intră el, dă de nişte scări, şi tot coboară pe 
ele până ce ajunge în fundul pivniţei. Dă de-o masă. Pipăie el în dreapta, în stânga; pe 
masă găseşte o lumânare şi chibrituri. Aprinde lumânarea şi se uită la fată cum 
doarme. Pe masă era şi inelul ei de aur. îl ia feciorul, şi-l pune în deget la el. Ia 
lumânarea, şi se duce afară la zmei. 

— Haideţi, măi, înăuntru, c-am găsit-o. Doar, zice el, veniţi numai câte unul. 

Scările cele erau lungi, şi zmeii au început a cobori numai câte unul. Cum 


ajungeau jos, cum le tăia băiatul capul. Şi tot aşa, pe rând, până i-a omorât pe toţi. Se 
gândeşte: să scoale fata? Se spăimânta. A plecat. A închis toate uşile; i-a luat numai 
ine-lul şi a plecat. 

Dimineaţa, se duce împăratul să scoale fata. Găseşte lacătele sparte, şi se cam 
înspăimântă. Când coboară jos, găseşte zmeii ceia toţi, tăieţi. Se înspăimântă de tot. 
Vede fata. 

— Tu, fată, scoală-te; dar ce-a fost astă-noapte aici? 

— Nu ştiu, tată, ce-a fost astă-noapte aici. Nu ştiu nimic. 

A luat-o împăratul, a dus-o în palat; s-a spălat fata, s-a îmbrăcat. Să afle cine a 
omorât zmeii, pace. Dă atunci împăratul veste în oraş că, cine s-a aflat şi a făcut 
lucrul acela, dea omorât zmeii, să vină numaidecât, că-i dă fata de soţie şi jumătate 
de împărăție. 

lacă, se află o slugă, care lucra pe la grajduri, şi vine la împărat: 

— Să trăieşti, înălțate împărate! 

— Să trăieşti şi tu, măi slugă! 

— Apoi, înălțate împărate, ai dat veste că cine a fost aşa mare viteaz, de-a 
omorât zmeii care-au venit noaptea la fata măriei tale. Apoi, că eu am fost acela. 

— Tu ai fost? Ei, atunci e a ta, şi jumătate de împărăție. 

Fata nu voia de loc, dar ce să se facă? Se logodesc. Vine şi ziua nunții. Nuntă mare, 
împărați, crai. Cum să facă să se vadă mirele de peste tot? Au căutat o grapă cu cuie 
de fier, au pus-o după masă pe patru scaune, au pus pe grapă douăsprezece perne, şi 
pe ţigan deasupra. 

Se aduc acolo mâncăruri, băuturi, muzică. Aude şi băiatul împăratului, care 
omorâse zmeii, şi hai să se ducă şi el la nuntă. Intră el acolo, încins cu sabie, şi tot 
vine printre nuntaşi până ajunge lângă mire, mireasă, împărat, naşi. Dă mâna cu ei, 
şi-l întreabă împăratul: 

— Da' de unde eşti, flăcăule? 

— Eu îs de pe lume, şi am auzit că aveţi nuntă mare, şi am venit să văd şi 
eu cum e. Da' vă rog să fiţi buni, să mă lăsaţi să vorbesc şi eu o vorbă. 

— Cum nu, zice împăratul, te lăsăm să spui şi mai multe. 

-- Aş vrea să vă întreb, fata înălţatului împărat n-a avut inel? 

Ei, atunci s-a uitat ea, şi vede că n-are inel pe deget. 

— Ba am avut, cum nu. Fl i-l arată pe degetul lui. 

— N-a fost cumva ăsta? Vezi, este numele dumitale pe el? Cum să nu fie, 
dacă era inelul ei? 

— Ba este, cum să nu! 

— Ei, atunci e bine. 

Atunci au zburat două perne de sub slugă. Au rămas numai zece. 

— Uite, aş avea să-l întrebăm, să ne spună, zice mai departe băiatul, cum i- 
a omorât el pe cei doisprezece zmei. 

Iar au mai zburat nişte perne. A rămas sluga numai pe câteva. Atunci, el începe a 
striga: 

— Daţi-l afară pe nemernic, că nu vorbeşte bine! şi zboară pernele ca fluturii. 

Atunci, s-a apucat băiatul şi-a povestit de la început de unde e şi cum a ajuns la zmei, 
cum a venit cu ei la curtea împăratului Verde, şi cum i-a omorât. 

Băiatul povestea, şi pernele săreau de sub ţigan, până a rămas ţiganul numai pe 
colții de la grapă, şi se tot uita, când într-o parte, când în alta. Ei, acum e rău de el! 

— Ce judecată să-i dăm? 

Pune împăratul un armăsar, care nu văzuse lumina soarelui de nouă ani. A poruncit 
să lege pe slugă de coada armăsarului, şi să-i dea drumul să înconjure o dată lumea 
toată cu el. Aşa au şi făcut Au scos armăsarul afară, l-au legat pe slugă de coada 


armăsarului, şi i-au dat drumul. A înconjurat o dată lumea cu el. A venit armăsarul 
acasă fără slugă. Şi nunta a mers înainte, dar cu băiatul împăratului. Şi fata nu mai 
putea de bucurie, că are aşa un mire de frumos. 

Şi m-am suit pe-o custură ruginoasă, Şi v-am spus-o cam mincinoasă. 


Povestea cu soldatul şi amnarul fermecat 


poveste românească 


A fost odată ca niciodată. Cine a dormi, bine s-a odihni; cine a sta şi-a asculta, 
frumos basm a învăţa. A fost odată un soldat care venea acasă din armată. Dar el 
venea pe jos, că pe vremurile acelea nu erau trenuri. Mergând el aşa ţanţoş pe drum, 
bătând pasul şi numărând ca la militărie: unu, doi, unu, doi, iacă, îi iese în cale o babă 
şi-l opreşte: 

— Bună ziua, mătuşă. 

— Să trăieşti, soldat frumos. Măi băiatule, te-aş ruga ceva, de-ai fi aşa de 
bun să mă ajuţi. Uite ce te rog: Suie-te tu acolo sus, într-un pom, i-a arătat un pom, şi- 
ai să găseşti o scorbură. Dă-ţi drumul pe ea în jos, şi vezi că sunt nişte scări. Coboară 
pe ele, şi intri într-un castel. Când intri în prima odaie, acolo ai să vezi pe masă un 
amnar. L-am uitat eu de mult, şi nam mai putut să mă cobor după el. Acela să mi-l 
aduci. Vezi că într-un colţ e o ladă mare, şi pe ea un câine cu ochii cât străchinile. Să 
nu-ţi fie frică. Pune câinele jos pe podea, deschide lada şi ia-ţi bani de aramă câţi vrei. 

— Bine, mătuşă, mă duc, dar dumneata ce vrei pentru asta, că nu-mi vine a 
crede că numai amnarul îl vrei? 

— Nu vreau nimica decât să-mi aduci amnarul de care țiam spus adineauri. 

— Atât? 

— Atât. Şi, dacă vrei bani de argint, du-te în camera a doua. Ai să vezi un 
câine cu ochii şi mai mari, şi mai fioroşi. Nu te speria. II pui şi pe ăsta jos, şi-ţi iei bani 
câţi vrei. în camera a treia, ai să găseşti bani de aur. Aici e un câine cu ochii cât 
tunurile. Dar nu-ţi face nimic. Faci tot la fel ca şi cu ceilalţi. îţi iei câţi bani vrei, şi de 
care vrei; mie să-mi dai numai amnarul. 

— Bine, mătuşă. 

Zis şi făcut. Soldatul se suie fuga în copac, găseşte scorbura, îşi dă drumul pe scări 
şi ajunge la castel. Acolo, în prima odaie, a găsit amnarul pe o masă şi lada cu bani de 
aramă pe care stătea un câine cu ochii cât străchinile. Soldatul la luat, l-a pus jos, şi 
şi-a umflat buzunarele cu bani de aramă. Când să plece, îşi aduce aminte şi de 
camerele celelalte. 

— Măi, ia stai să iau şi bani de ceilalţi. 

Când deschide uşa să intre, vede câinele cela cu ochii şi mai mari, şi mai fioroşi. S- 
a cam înspăimântat. Duce mâna la capelă să salute. 

— Oho, ia stai, că am altceva de făcut; nu trebuie să salut. 

Pune mâna pe câine, îl dă jos, zvârle banii de aramă jos şi ia bani de argint. 

La urmă, intră şi în camera a treia. Acolo, când a văzut câinele cela cu ochii cât 
gaura tunului, a rămas în poziţia de drepţi, ca înaintea colonelului. 

— Măi, da' prost mai sunt! Ce m-oi tot speria atâta? Mai bine să dau 
câinele jos, şi să-mi iau bani din ladă. 

îl dă şi pe ăsta jos, deschide lada, şi-şi ia bani de aur. Se urcă pe scări afară. Când să 
iasă afară din scorbură, baba îl întreabă: 

— Ei, ai luat amnarul? 

— Luat. 


— Aruncă-l încoace. 

— Mai întâi să cobor, şi pe urmă. 

— Nu, aruncă-l încoace, că va fi rău de tine. 

— Până nu ies afară de aici, nu ţi-l dau nici mort. 

— Ei, atunci, stai acolo. 

Când a zis aşa, tranc! s-a pus o lespede peste scorbură, şi l-a închis pe soldat 
înăuntru. 

Măi, ce sa facă el acuma? încearcă să dea de o parte lespedea; nici vorbă! Era 
grea ca un pietroi de moară. După cea ostenit el bine, se gândeşte să fumeze o 
ţigară. Hai s-o aprindă cu amnarul pe care-l găsise. Când scapără o dată, hop, apare 
câinele de la banii de aramă. 

— Ce porunceşti, stăpâne? Soldatul a înmărmurit. 

— Păi, ce să-ţi poruncesc, să mă scoţi de aici. 

Când a dat o dată câinele cu capul, a sărit lespedea cât colo; aşa putere avea! 

Iese soldatul afară. 

— Va să zică, de asta voia baba amnarul! Ei, lasă că ţi-o fac eu! Ai vrut tu 
să mă pierzi pe mine, dar am să te pierd eu pe tine. 

Scapără de trei ori, şi vin toţi câinii. 

— Care ţi-e porunca, stăpâne? 

— Să-mi găsiţi baba numaidecât, şi s-o faceți praf şi pulbere. 

Aşa au făcut. Acum soldatul avea bani câţi poftea. S-a dus şi el într-un oraş, şi s- 
au strâns prietenii împrejurul lui, roi. Le plătea la toţi de mâncat, de băut. Când i se 
gătau banii, scapăra amnarul; gata, venea câte un câine. Dacă scapăra o dată, venea 
cel de la banii de aramă. Dacă scapăra de două ori, venea cel de la banii de argint; 
iar a treia oară venea şi cel de la lada cu aur. 

I se dusese vestea în tot oraşul de averea pe care-o aveaşi de bunătăţile lui, aşa că 
venea care şi 
cine voia să-i ceară bani, şi el dădea la toată lumea. 

într-o zi, aude el că fata împăratului fusese ursită s-o ia de nevastă un soldat. Ce se 
gândeşte el? 

— Măi, nu cumva oi fi eu ăsta, să iau pe fata împăratului de soţie? la să 
încerc, să vedem. Cică ea-i păzită tare, nu poate intra nimeni, dar oare eu cu 


căţeluşii mei n-oi putea intra la ea? 
într-o seară, neavând de lucru, se încuie în camera lui şi scapără cu amnarul: pac! de 
trei ori. Toţi 


câinii au fost lângă el. 

— Ce porunceşti, stăpâne? 

— Ce să poruncesc, căţeluşilor? Mă tot gândesc la fata împăratului, şi-aş 
vrea şi eu numai s-o văd. Nu cumva aţi putea voi să mi-o aduceţi, numai aşa, oleacă, 
s-o văd? 

Gata! Au şi plecat câinii. Cât ai fuma o ţigară, s-au şi întors, cu fata adormită pe 
spinare. S-a uitat băiatul la ea şi lea spus: 

— Duceţi-vă cu ea înapoi. 

împăratul ştia că fata lui e ursită să se mărite cu un soldat şi era necăjit foc. în 
fiecare noapte stăteau femei care o păzeau cât dormea. Femeile au văzut cum au 
intrat câinii, au luat fata, au plecat cu ea şi după un timp au adus-o înapoi. A doua zi 
dimineaţa, s-au dus la împărat şi i-au spus. împăratul n-a crezut. Noaptea s-a aşezat el 
de pază, cu împărăteasa. 

Soldatul nu mai voia nimic acum, decât să vadă ochii fetei. lar scoate amnarul, 
ţac! una, două, trei; vin toţi câinii înaintea lui. 

— Ce porunceşti, stăpâne? 


— Păi, ce să poruncesc? Vreau să văd iar pe fata împăratului. 

Gata! Au şi plecat câinii după fată. Nici n-a apucat bine să se învârtă soldatul de 
două ori, că au şi venit cu fata. 

Ce-a făcut una din femei? I-a legat fetii la brâu un săculeţ de faină, spart. La toată 
mişcarea, se vărsa din făina ceea. Aşa că, de la palat şi până la casa soldatului, 
rămăsese o urmă de făină. Când 

au adus-o înapoi, unul din câini a văzut urma ceea. S-a apucat, şi-a luat faină, şi-a 
semănat pe toate drumurile, pe toate străzile. Dimineaţa, vine împăratul cu toată 
curtea, să caute urma. Strigă unul: 

— Păi, şi pe strada asta e. Altul: 

— Şi pe aicea! 

Ei s-au încurcat. N-au făcut nimic. 

— Ce să facem; n-am putut reuşi în noaptea asta, dar mâine noapte tot 
reuşim. 

A doua noapte, soldatul iar aprinde amnarul de trei ori; iar vin toţi câinii: 

— Ce porunceşti, stăpâne? 

— Vreau să văd pe fata împăratului. 

Au plecat câinii val-vârtej. Acum, femeia care o păzea s-a luat după ei şi, când au 
intrat ei cu fata în casă, a făcut şi ea un semn cu var pe poartă. Când au ieşit câinii s-o 
ducă acasă, pe fată, n-au băgat de seamă semnul. 

Dimineaţa, când vine împăratul cu armata să caute semnul la poartă, gata! L-au şi luat, 
şi l-au băgat la temniţă. S-au hotărât să-l spânzure, ca nu cumva să se mărite fata 
împăratului cu un soldat. 

De pe geam, el vedea cum îi pregăteau spânzurătoarea şi se gândea: „Măi, dacă aş 
avea eu amnarul meu, care l-am uitat pe fereastră, când m-au luat ăştia pe sus, poate 
m-or scoate câinii şi de aici.” Ce să facă, şi cum să facă, să pună iar mâna pe amnar? 
lacă, trece un copilandru în fuga mare prin faţa ferestrei. Cum fugea el aşa tare, îi 
sare un papuc din picior şi intră pe geam la soldat. Copilul începe a plânge, şi a se 
ruga să-i dea papucul, că-l bate maică-sa. 

— Măi, ţi—1 dau, dar fă-mi şi mie un bine. Uite, eu stau aici în temniţă, şi- 
mi fac spânzurătoarea afară, să mă spânzure, şi nu pot şi eu să fumez o ţigară, că n- 
am cu ce-o aprinde. Dute tu până la mine acasă - i-a spus unde - şi adu-mi amnarul de 
pe fereastră, ş-apoi îţi dau papucul. 

Ce să facă băiatul? Fuge până la soldat acasă, găseşte amnarul, i-l aduce soldatului, 
şi-şi ia papucul; ba mai căpătă şi doi bani de argint. Ei, când şi-a văzut el amnarul, 
bucuria lui. L-a pus în buzunar frumos, şi-a aşteptat să-l ia şi să-l ducă la 
spânzurătoare. 

A doua zi, vin nişte soldaţi, îl iau, şi-l duc să-l spânzure. înainte de spânzurătoare, îl 
întreabă împăratul, după lege, ca pe oricare: 

— Ei, acuma ce vrei, ce dorință vrei să-ți îndeplinim înaintea morţii? 

— înălțate împărate, nu doresc altceva decât să fumez o ţigară. 

— Foarte bine, fumează. 

Scoate împăratul o țigară, şi i-o dă. 

— Poftim. 

Scoate şi un chibrit, să i-o aprindă. 

— Nu, zice soldatul, vreau să mi-o aprind eu. 

Bagă mâna în buzunar, scoate amnarul; pac! una, două, trei; au şi apărut câinii. 
Lumea s-a înspăimântat când a văzut dihăniile cele cu ochii cât gura tunului. Aşa câini 
mari nu văzuse nimeni pe pământ. Care mai de care s-a îndepărtat. Câinii au venit 
înaintea lui şi s-au ridicat în două picioare: 

— Ce porunceşte stăpânul nostru? 


— Ce să poruncesc, câinilor, să mă scăpaţi de aici. 

Atunci s-au repezit câinii şi, când au început a trânti în dreapta şi în stânga, n-a mai 
rămas nimeni în picioare. împăratul tot striga să aducă tunurile, să tragă în ei, dar 
cine se mai putea scula? Cum ridica unul capul de jos, cum apărea câte un câine de 
cela şi-l trântea la loc. 

Fata împăratului, care era de faţă, a prins a striga la taică-său: 

— Ăsta-i soţul meu, şi cu altul nu mă mărit, că niciunul de pe pământ nu-i aşa 
de tare ca el. 

N-a mai avut împăratul ce face. L-a luat pe soldat, l-a dus la palat şi au făcut o nuntă 
mare, ce n- 

a mai fost până atunci; şi împărăţeşte şi azi nu ştiu pe unde, dacă n-a fi murit. 
Povestea cu Florea Florilor 


poveste românească 


A fost odată ca niciodată, că de n-ar fi nu s-ar povesti, că nu-s de când 
poveştile, sunt mai încoace cu o zi cu două, de nu cu nouă. 

A fost odată un om sărac. Omul ăsta avea doi băieţi şi o fată. Băieţii erau cum 
erau, dar fata era frumoasă de stătea soarele în loc. într-o dimineaţă, plecă omul la 
plug cu cei doi feciori şi-i spune fetei să vină cu demâncare la amiază. Fata îi zice că 
e departe, şi nu ştie să vină. Ce zic ei? 

— Ba ai să ştii că, uite, noi ţi-om trage o brazdă, de aici, de acasă, până acolo 
unde arăm. 

Bun! Trag ei o brazdă de acasă până acolo. Fata, la amiază, ia traista cu mâncare şi 
pleacă la 
câmp. Pe drum vine un zmeu şi-o fură. Nu mai ajunge fata cu mâncare la câmp. 
Aşteaptă ceia să vină cu demâncare; nu mai vine nimeni. Când vine seara acasă, 
zice omul către nevastă: 

— Bine, măi femeie, de ce n-ai trimis fata cu demâncare? 

— Cum să n-o trimit, omule? Am trimis-o. 

— Păi, n-a venit. 

— Cum n-a venit? Vai de mine! Unde-i fata mea? Să ştii c-a furat-o zmeul. 

Caută în sus, caută în jos; n-o găsesc. Ce face băiatul cel mai mare? Se duce la 
taică-său şi-i spune: 

— Tată, eu mă duc după soră-mea, s-o caut. 

— Du-te, dragul tatii, dar ai grijă să nu te piardă zmeul. Pleacă feciorul. 
Merge el, merge, întreabă în stânga, întreabă în dreapta, ba pe unul, ba pe altul, 
până Îl îndreaptă cineva într-o pădure mare. Când acolo, în mijlocul pădurii, dă de un 
palat mare, şi în palat găseşte pe soră-sa fierbând într-un cazan o bivoliţă întreagă, 
mâncare pentru zmeu. Zmeul era la vânătoare, că era vânător. Avea obicei să trimită 
buzduganul, de la câţiva kilometri, înainte acasă. Buzduganul se învârtea pe masă, şi 
se ducea singur în cuiul lui. Cum stăteau ei de vorbă, vine buzduganul. 

— Vai de mine, zice fata, vine zmeul; unde să te ascund? 

Dacă te găseşte; te şi omoară. 

îl bagă sub albia de pâine, şi-l ascunde acolo. Vine zmeul, dar lui de departe i-a şi 
mirosit a om străin. întreabă pe fată: 

— Ce om străin a venit la noi? 

— Păi, că n-a venit nimeni. 

— Aici miroase a om străin. Să mi-l arăţi numaidecât. 

Scoate-l de unde l-ai ascuns, că-i de rău. 

N-are ce face fata; îl scoate pe frate-său de sub albie. 


— Ei, bine-ai venit, cumnate, zice zmeul. Hai la masă, să mâncăm şi să ne 
batem cu oasele. Care cum gătim carnea de pe oase, dăm în cap celuilalt cu oasele. 

Zmeul mânca şapte, opt, până băiatul mânca unul. Şi-a strâns un morman de oase, 
şi toate i le-a dat în cap băiatului, până i-a spart capul şi l-a omorât. L-a luat şi l-a 
îngropat. 

După un timp, văzând celălalt fecior că nu mai vine fratesău, se duce la taică-său şi-i 
spune: 

— Tată, nu ştiu ce-o fi pățit frate-meu. Eu plec după el. 

— Nu te duce, dragul tatii, că l-a fi omorât zmeul, şi te-a omori şi pe tine, 
şi nu mai avem nici pe unul. 

Nu ascultă băiatul; pleacă şi el. Ajunge la palatul zmeului şi păţeşte la fel. îi aruncă 
zmeul cu ciolane în cap, îl omoară, şil îngroapă lângă frate-său. Aşteaptă cei de acasă 
să mai vină vreunul; pace! Se pune maică-sa pe un bocet, de plângeau şi pietrele de 
mila ei. Plângea zi şi noapte, pe unde mergea, pe unde se întorcea. într-o zi, când 
venea de la apă, bocind în gura mare, îi sare înainte o broască şi-i spune: 

— Mamă, nu mai plânge. Ia-mă în braţe şi du-mă acasă. 

O ia femeia. Vine cu broasca acasă, şi ce să vezi? Se preface broasca într-un copil, 
care creştea într-o zi cât altul într-un an. Vezi că el fusese vrăjit, să stea broască până 
l-o duce o femeie în braţe. 
într-o lună, se făcuse un om în toată firea şi, cum era frumos şi voinic, cum nu se 
mai poate, i-au pus numele Florea Florilor. După o lună de zile, se duce flăcăul la 
maică-sa: 

— Acuma, mamă, să-mi spui unde sunt fraţii şi soră-mea, că aşa zic 
oamenii, că aş fi mai avut doi fraţi şi o soră. 

îi spune maică-sa cum a furat-o zmeul pe fată, cum au plecat băieţii s-o găsească şi 
cum nu s-au mai întors. 

— Ei, zice Florea Florilor, mă duc să-i caut. 

— Nu te duce, dragul mamei, că are să te omoare zmeul şi pe tine. 

— Nu te teme, mamă, mie nu poate să-mi facă zmeul nimic. 

Se îmbracă feciorul, îşi ia paloşul, şi-i zice maică-şi: 

— Să-mi dai ceva semne de acasă, o batistă, ceva, un inel, ca să mă 
cunoască soră-mea, că nu m- a crede că-i sunt frate dacă n-o vedea semne. 

îi dă maică-sa un inel, îl pune feciorul în deget, şi pleacă. Merge, merge, zi de vară 
până seară, ca cuvântul din poveste, că înainte mândră şi frumoasă mai este; ajunge 
la palatul zmeului. 

— Bună seara, soră! 

— Să ai noroc, frate, dacă zici că-ţi sunt soră. Dar eu ştiu că am avut numai 
doi fraţi. 

îi arată el inelul, şi ea atunci vede cu adevărat că-i frate cu ea. 

— Dar unde-i zmeul? 

— E la vânătoare, dar vine acuş. Dar mai bine ai pleca, frate, că are să te 
omoare şi pe tine ca pe cei doi. începe fata să plângă şi să-l roage să plece. 

— Stai, soră, nu te speria, că mie nu mi-e frică de zmeu. 

Mai vorbesc ei, mai povestesc; fata iar fierbe un bivol întreg într-un cazan. într-un 
târziu, trimite zmeul buzduganul. După ce se învârte pe masă şi se aşază în cui, îl ia 
Florea Florilor şi-l zvârle înapoi. Trece buzduganul de două ori înapoia zmeului faţă 
de cât venise înainte. Merge zmeul după el înapoi. Se cam înspăimântă. Când ajunge 
acasă, îl găseşte pe Florea Florilor. 

— Bine ai venit, cumnate. 

— Bine te-am găsit. 

— Ei, hai să mâncăm, dacă ai venit la noi. Oi fi flămând şi dumneata după 


atâta drum. 

S-aşază ei la masă, mănâncă, beau. De data asta, cât mânca zmeul un ciolan cu came, 
Florea 
Florilor mânca zece şi le trântea în capul zmeului. Vede ăsta că nu-i de glumă. îi zice 
după masă: 

— Ei, cumnate, cum vrei? în săbii să ne tăiem, sau în luptă să ne luptăm? 

Zice Florea Florilor: 

— în luptă, că-i mai dreaptă. 

Bun! îl ia zmeul pe Florea Florilor şi-l băgă în pământ până în genunchi, şi-i spune: 

— Zboară! 

Când s-a opintit o dată Florea Florilor, a zburat deasupra pământului nouă palme. 
îl ia Florea Florilor, şi-l trânteşte pe zmeu; îl bagă în pământ până la brâu şi-i spune: 

— Zboară! 

S-a opintit şi zmeul, şi a zburat deasupra pământului de trei palme. Iar îl ia zmeul 
pe Florea Florilor, îl bagă în pământ până-n subsuori, şi-i spune: 

— Zboară! 

Zboară feciorul şi de data asta, de cinsprezece palme deasupra pământului. Când 
l-a luat şi Florea Florilor pe zmeu, l-a băgat în pământ până la brâu, şi, când i-a zis: 

— Zboară! zmeul n-a mai putut ieşi. 

— Ei, acum ce să-ți fac? Să-ţi tai gâtul? 

— Nu mă omori, că-ţi dau ce vrei. 

— Te scot de aici dacă-mi dai pe cei doi fraţi ai mei aşa cum au fost ei. Să 
mi-i învii; să faci ce ştii. Dacă nu, aici îţi putrezesc oasele. 

Zice zmeul: 

— Scoate-mă, că mă duc să ţi-i aduc aşa cum au fost. 

îl scoate Florea Florilor, şi-i dezgroapă zmeul pe cei doi feciori. Face ce ştie el, şi-i 
învie. Când îi vede pe cei doi fraţi, vii şi nevătămaţi, Florea Florilor scoate paloşul şi 
taie capul zmeului. încarcă ei nu ştiu câte care cu bogăţiile zmeului, şi pleacă spre casă. 
Pe drum s-au oprit la o margine de pădure să se odihnească puţin, că erau osteniţi. 
Florea Florilor s-aşază jos lângă un stejar mare şi adoarme aşa, lipit de copac. Ce se 
gândesc cei doi fraţi? 

— Măi, ce facem cu ăsta, că el o să vrea din bogăţiile zmeului? 

— Hai să-l legăm de stejarul ăsta. L-a mânca vreo dihanie, şi rămânem numai 
noi. Tot nu mi-e frate bun. 

Se roagă fata de ei, plânge, le aduce aminte că el i-a scăpat de la zmeu. Nimic! L-au 
legat bine de stejar. Florea Florilor era ostenit tare după lupta cu zmeul, şi n-a simţit. L- 
au lăsat acolo şi-au plecat. Ce se întâmplă? Zmeoaica, mama zmeului, vede că zmeul a 
murit, fata nu-i, şi nici cei doi fraţi. Pleacă val-vârtej după ei. După un timp, se trezeşte 
şi Florea Florilor. Dă să se scoale; nu poate. Vede că-i legat de stejar. 

— Măi, dar buni fraţi mi-am mai găsit! 

Se opinteşte el o dată, scoate stejarul din rădăcini, şi pleacă după ei. îi ajunge din 
urmă. 

Zmeoaica îi ajunsese şi ea, şi îi omorâse pe cei doi feciori. îi mâncase şi se pregătea s-o 
mănânce şi pe fată. Când s-a încordat Florea Florilor, s-au rupt toate funiile; şi s-a 
repezit la zmeoaică. 

— Nu mă omori, Florea Florilor, că eu ţi-am făcut un bine. Şi tu puteai muri 
aşa cum te legaseră fraţii tăi. 

— Să mi-i faci la loc, că te omor. 

— Nu mai pot, că i-am mâncat. 

Atunci Florea Florilor a tăiat-o pe zmeoaică în bucăţi, a făcut-o căpiţe, şi-a scăpat 
lumea de pacostea zmeilor. 


S-a dus pe urmă acasă cu soră-sa, şi s-a însurat cu o fată de gospodar, şi, dacă n-o fi 
murit, mai trăieşte şi astăzi. 


Povestea cu vulpea şi stupul de miere 


poveste românească 


Cică, odată, vulpea s-a întâlnit cu un lup şi cu un urs. 

Din una, din alta, ce se hotărăsc ei? 

— Măi, hai să ne facem fraţi de cruce. 

— Hai! 

Bine. După ce s-au prins fraţi de cruce, fiecare, cum vâna ceva, trebuia să împartă cu 
ceilalţi şi, cum ursul era cel mai mare, au hotărât ca el să facă împărţeala. 

Prinde vulpea un iepuraş. Se întâlneşte cu lupul, şi zice: 

— Hai la urs să ni-l împartă. 

Se duc ei la urs, la împărţeală. Ia ursul iepurele, şi-i zice lupului: 

— Măi, tu iei capul şi picioarele, că tu eşti conducător bun la vânătoare, şi 
fugi bine. 

Vulpei i-a dat codiţa: 

— Tu, uite, ce bucăţică bună ai! Eu îs mai bătrân, zice ursul, mănânc carnea 

asta mai moale. N-au zis nimic ceilalţi doi, dar nu le-a prea convenit asemenea 

împărţeală. 

Mai trece vreme, prinde şi lupul un miel. Hai, iar, la urs să-l împartă. 

— Ei, vulpe dragă, uită-te ce coadă lungă ai de data asta. 

Vulpei nu i-a convenit de loc; tot dădea din mustăţi, dar ce era să facă? Aşa era 
înţelegerea, ursul să împartă. Găseşte vulpea, într-o zi, un stup de albine. Vine la urs şi 
zice: 

— Uite ce-i, cumetre, eu am găsit un stup, dar ştii că mie nu-mi plac 
dulciurile astea. E greu tare, şi nu pot să-l aduc, hai dumneata şi-l ia. 

De unde, că vulpea voia să-l înţepe albinele pe urs, nu pe ea. 

Se duce ursul cu lupul, îi împung albinele. îi înţeapă; dau năvală acolo, iau stupul. 
Vulpea stătea de o parte. După ce-au luat ei mierea, le zice vulpea: 

— Măi, să nu mâncaţi multă deodată, că vă doare la stomac. Trebuie 
mâncată câte puţin, aşa. Vă spun eu cum se mănâncă mierea. Mi-o daţi mie s-o pun 
bine, că am o magazie specială, şi n-o fură nimeni de acolo. 

Ia vulpea stupul şi-l bagă într-o scorbură, şi mănâncă puţin din ea. O vede o coţofană 
şi, când se întoarce vulpea, începe să ţipe din copac: 

— Vulpea hoaţă, vulpea hoaţă. Dar vulpea, de colo, întreabă: 

— Unde mă cheamă? Unde mă cheamă? 

— Ce zice? întreabă ursul. 

— Păi, uite, mă cheamă mătuşă-mea la o cumetrie. 

— Du-te, dacă te cheamă. Ce zici, lupule? 

— Cum nu, du-te! 

Bagă vulpea coada între picioare, şi drept la scorbură se opreşte. Mănâncă miere 
pe săturate de data asta. Vine îndărăt, dar nu prea îi ardea să mai pândească după 
vânat. 

— Ce-i, ce s-a întâmplat? întreabă ursul. 

— D-apoi, m-am cam obosit oleacă, că-i cam departe. 

— Cum îl cheamă? Cum i-ați pus numele copilului? 

— început. 


Ea atunci începuse zdravăn să mănânce la miere. Mai stă ea ce mai stă, iaca, o 
cioară: era! era! era! 

— Ce vrei tu? ce vrei? face vulpea. Acum am venit doar. 

— Ce-i? întreabă ursul. 

— Uite, iar mă cheamă la cumetrie, şi abia am fost. 

— Du-te, cumătră, dacă te cheamă. 

Pleacă vulpea iar la scorbură, şi-i mai trage o porţie zdravănă de miere. A mâncat 
stupul până la jumătate. Bun! vine îndărăt. îşi lingea mustăţile. 

— Ai petrecut bine? 

— Petrecut. 

— Cum Îl cheamă pe ăsta? 

— Mijlociu. 

— A, bun! Frumos nume. 

Mai trece un timp, hop, un ciocârlan tot sărea pe acolo şi ciripea. Vulpea, iar: 

— Ce-i, măi, ce vrei? Nu merg, că-i departe. Nu merg acum. Spune-i că viu 
mâine. 

— Ce-i cumătră, iar te cheamă? 

— Iar, cumetre urs, dar nu mă mai duc azi. M-oi duce mâine, dac-oi putea. 

— Du-te, cumătră, acum. Bată-te norocul, că numai de ospeţe ai parte. Cum 
nu mă cheamă şi pe mine cineva, că n-aş mai face nazuri! 

Se duce vulpea, mănâncă toată mierea, răstoarnă stupul, şi-l pune cu fundul în sus. 
Se întoarce la cei doi: 

— Ai venit, cumătră? 

— Venit. 

— Cum îl cheamă? 

— Lins-prelins-cu-fundu-n-sus. 

Ei n-au înţeles. Se duc şi ei, după un timp, să mănânce din miere; găsesc stupul 
răsturnat cu gura în jos. Vulpea le spusese că ei nu-i plac dulciurile, aşa că ursul, 
mânios, îi zice lupului: 

— Tu ai mâncat-o, dar lasă că-ți arăt eu ție; ţi-ai găsit beleaua cu mine. 

— Eu n-am mâncat-o, urlă şi lupul. 

Se ceartă ei. Vulpea, țuşti în gaura ei, şi de-acolo striga: 

„Ursul şi lupul, las' să se certe, 

Că vulpea şireată a mâncat mierea toată.” 

— a auzi ce zice; ea ne-a mâncat mierea. 

Fug după ea. Face ursul un cârlig, şi-l bagă în gaură s-o tragă afară. Când o 
apuca de picior, vulpea striga: 

— Trage, că nu-mi pasă, că ai apucat de rădăcină. Când trăgea de 
rădăcină, ţipa ca din gură de şarpe: 

— Aoleu, piciorul meu! Aoleu, picioruşul meu! 

Au cotrobăit ei prin gaură; n-au putut-o scoate. Până la urmă, s-au lăsat păgubaşi. 

De atunci, însă, s-a stricat şi frăția lor de cruce. 


Povestea cu ciobanul care ştie limba animalelor 
poveste românească 


Era odată un cioban. într-o zi, s-a dus şi el cu oile la păscut prin nişte stuf. Cum 
stătea acolo, vede că se ridică o pasăre, un cocostârc, care ţinea ceva în cioc. Zboară 
pasărea un timp, şi scapă ce avea în cioc. Fuga ciobanul, să vadă ce a scăpat pasărea. 


Când ajunge acolo, un şarpe pestriţ. Stătea ciobanul şi se uita la şarpe, şi şarpele la 
cioban. Deodată, şarpele începe să vorbească: 

— Măi, baciule, uite, eu sunt rănit la spinare de pasărea ceea, care a vrut 
să mă mănânce. Fii bun şi leagă-mă, că ţi-oi face şi eu un bine. 

Ia ciobanul şarpele, îl leagă, şi-l pune într-o tufa, ca să nu-l calce oile şi vitele. îi 
zice şarpele atunci: 

— Mâine ai să vorbeşti limba păsărilor şi a animalelor. Se duce ciobanul 
acasă cu oile, şi le bagă în arc. Dimineaţa trimite pe tovarăşul lui să le păzească, şi el 
pune nişte saci cu grâu pe măgar şi pleacă la moară. Când să iasă pe poartă, vede 
nişte vrăbii care scurmau într-o grămadă de nisip, pe- acolo, şi vorbeau în limba lor: 

— Ia te uită la ăsta; s-a dus la moară, da-i curge grâul din saci. 

Se uită ciobanul; aşa era. Drege el sacii şi pleacă din nou. 

Ajunge la moară, duce sacii înăuntru şi dă drumul măgarului să pască cu al 
morarului. Aude cum zbierau ei acolo împreună, şi stă şi-i ascultă să vadă ce-şi spun. 
Măgarul morarului: 

— Deseară vin hoţii la stăpânul meu şi-o să-i fure tot din casă, că n-are 
cine să-i spună. Numai eu i-am auzit, şi el pe mine nu mă înţelege. 

Se duce ciobanul la morar: 

— Măi, să ştii că deseară vin hoţii la tine şi vor să-ţi ia tot din casă. 

— Dar tu de unde ştii? 

— Asta-i treaba mea. 

— Măi, stai şi tu deseară la mine şi, dacă aşa s-o întâmpla, să ştii că nici 
nu-ţi iau vamă la măcinat, ba îţi mai dau şi o pungă de bani. 

Se-aşază ei seara cu nişte ciomege zdravene şi-aşteaptă. Pe la miezul nopţii vin 
tâlharii. Sare morarul, şi ciobanul, şi încep să croiască cu ciomegele în dreapta şi în 
stânga, de ţipau tâlharii ca în gură de şarpe. Au rupt-o de fugă în pădure. 

A doua zi, a plecat şi ciobanul la stână, fără vamă luată la moară şi cu o pungă de 
bani pe deasupra. Drumul lui trecea prin pădure. Aude o bufniţă care-i spunea alteia: 
— Au trecut tâlharii pe aici, şi s-au dus la podul din Poiana urşilor, unde 

sunt ascunse toate bogăţiile lor. 

Repede, duce sacii acasă, îi descarcă, şi se întoarce în Poiana urşilor. Găseşte 
podul. Sub pod, acolo, o gaură, şi în ea numai aur, argint şi pietre scumpe; încarcă şi 
el cât poate pe măgar. Când căra el, aude o altă bufniţă că-i striga: 

— Fugi, că vin hoţii! Fugi, că vin hoţii! 

A întins-o la fugă. A fugit el, a fugit, şi s-a oprit într-o poiană să se mai odihnească. 
Acolo erau nişte cai la păscut. Ce se gândeşte ciobanul? 

— Măi, acum am bani, am de toate; mi-ar trebui şi mie un cal bun. 

Caută în stânga, caută în dreapta, găseşte pe stăpânul cailor şi fac târgul. îşi ia 


ciobanul calul, şi 
pleacă. Pe drum, ajunge la o cârciumă. Intră şi el înăuntru să bea un pahar de rachiu. 
lacă, un 
motan 


pe la picioarele lui: 
— Miau, miau, s-a aprins şura. Ard paiele crâşmarului. 
— I-auzi, măi, îţi arde şura. 
— Măi, ţie îţi arde de glumă! 

— Măi, eu nu glumesc; dacă asculți, bine; dacă nu, nu. Fuge crâşmarul la 
şură. Aşa era. Sartoţi 
oamenii cu apă, cu pământ, sting focul. N-apucase să se aprindă tare. îl cinsteşte 

crâşmarul, îi dăsă 
mănânce, şi-l opreşte şi peste noapte să doarmă la el. Dimineaţa, când să plece, vin 


unii călare, care se duceau la o nuntă a unui boier. Leagă caii, şi se opresc şi ei să 
bea un pahar cu vin. El era pe- afară, pe-acolo; îşi punea şaua pe calul lui. Aude pe 
unul din caii cei legaţi: 

— Oare cât m-or mai duce aşa fără potcoavă, că mi s-a stricat piciorul. 

— Măi, al cui e calul cel murg? 

— Dar de ce vrei să ştii? întreabă unul. 

— Păi, vezi că n-are o potcoavă şi i se strică piciorul. 

— Fugi de-acolo, de unde ştii tu, că nu te-ai uitat la potcoavele lui. 

— Iaca, ştiu! 

Se uită cela; aşa era. Stau acolo, pune potcoava la cal. îl întreabă pe cioban: 

— Măi, nu vrei să mergi cu noi? 

— Dar voi unde vă duceţi? 

— La o nuntă a unui boier. 

— Măi, n-am fost eu la de astea, dar hai să merg, să nu mor şi să nu ştiu cum 

e acolo. 

Ajung la boier. Acolo, nuntă mare, trăsuri, lume multă, mă rog, nuntă boierească. La 

masă au 
prins a povesti, care ştie să vorbească în mai multe limbi. Boierul zicea că el ştie 
paisprezece limbi, şi tot întreba dacă mai este cineva care să ştie atâtea. 

Şarpele îi spusese însă ciobanului, când îi dăduse darul de a înţelege limba 
animalelor şi a păsărilor: 

— Eu îţi dau darul ăsta, dar tu să nu spui nimănui, că n-o să fie bine de tine. 

Ciobanul acum mai băuse şi el un pahar cu vin, aşa că cei vine lui? Hai să 
spună că el ştie nouăzeci şi nouă de limbi. 

— Cum ştii tu nouăzeci şi nouă de limbi? 

— Iaca, bine. Eu ştiu tot ce spun toate păsările, toate animalele. 

— Măi, taci! Dacă tu ştii asta, ia spune-mi, zice boierul, ce cântă pasărea 

asta? 

— Zice că miresei nu-i place mirele şi n-o să trăiască cu el. 

Aşa era, dar boierul s-a supărat şi l-a băgat la închisoare. 

Când se vede ciobanul acolo, se desmeticeşte de tot şi se gândeşte: 

— Aşa-mi trebuie. Nuntă boierească am vrut, nuntă boierească am găsit. 

Nunta petrecea înainte. Ce să facă el; cum să iasă deacolo? Vede un şoarece 
înaintea lui, care chiţăia: 

— Stai liniştit, că mai avem oleacă de ros la geam şi dăm afară. 

împinge el de fereastră, sare fereastra cât colo, că era toată roasă, plină de găuri. 
Iese pe fereastră, îşi ia calul, şi mână, băiete! S-a dus acasă, şi şi-a făcut nişte curţi şi 
nişte hambare, cum nu mai avea nimeni, că avea aur de la hoţi, şi în viaţa lui n-a mai 
spus că ştie limba păsărilor. 

Dacă n-o fi murit, mai trăieşte şi astăzi. Şi-am încălecat pe-un cui, şi alta nu-i. 


Trandafirul de aur 


A fost odată, nu ştiu bine când, opopeztiegntăa 6hSaimoasă, în care oamenii trăiau 
veseli şi fericiţi, că aveau parte de un împărat bun şi omenos, cum nu găseai altul în 
lumea întreagă; iar împărăteasa lui era tare gingaşă şi frumoasă. Şi-aveau împăratul şi 
împărăteasa o fată, ce primise în dar de la naşe-sa un trandafir de aur cu care să-i 
vindece pe oameni. Numa' cât îl mirosea un bolnav, că pe loc se făcea bine, chiar de-ar 
fi fost pe patul de moarte, aşa că, de când avea domniţa acest trandafir, oamenii din 
împărăţia aceea mureau numai de moarte bună, şi asta la adânci bătrâneţe, 
necunoscând ce-i boala. 

Toate ar fi fost bune, dacă darul primit de domniţă n-ar fi fost cu primejdie pentru 
ea, că numai din mâna ei trebuia bolnavii să miroasă trandafirul, dacă voiau să se 
vindece, dar fără ca ea să vadă pe cine tămăduise. De i-ar fi văzut, măcar o clipită, ar fi 
murit suferind de toate bolile ce le vindecase până atunci, iar trandafirul ar fi fost luat 
de-o zână rea, care dorea de mult să-l aibă. „Asta până şi-o găsi domniţa mire”, spusese 
naşe-sa; apoi, îşi poate sădi trandafirul, oriunde va voi, că el nu-şi va pierde puterea. 

împărăteasa, care era mai înţeleaptă decât toţi sfetnicii la un loc, găsi scăpare 
pentru fetiţa ei într- un văl des, cu care îi acoperea capul în fiece dimineaţă, când cei 
suferinzi veneau să miroasă trandafirul de aur. 

Aşa lecui domniţa mulţi oameni, până se făcu fată de măritat, şi-ncepură a curge 
peţitori din toate colţurile lumii, trimişi ba de împăratul cutare, ba de fiul altui împărat, 
toţi dornici s-o capete de soaţă. Frumoasă era domniţa, şi mare împărăţia ce-o 
moştenea de la părinţi, dar erau altele şi mai frumoase şi mai bogate, numai cât nu 
aveau o floare fermecată cum avea domniţa noastră. Tot din pricina florii, împăratul şi 
împărăteasa hotărâră să nu ia în seamă peţitorii veniţi din depărtate locuri, ci să 
aştepte pe vreunul din vecini, ca domniţa dimpreună cu trandafirul să rămână cu ei pe- 
un loc. în aşteptarea mirelui, fata purtă de grijă bolnavilor ca mai 'nainte, pâri ce-ntr-o 
bună zi zâna cea rea se strecură în palatul împărătesc şi, ducându-se la domniţă, îi 
smulse vălul de pe faţă şi-i luă trandafirul. Rămânând domniţa far' de văl, văzu 
dinainte-i o băbuţă ce tocmai o vindecase şi, cum o văzu, nu se mai putu mişca din jilţul 
ei. începură s-o scuture frigurile cele rele, mai apoi o luă cu fierbinţeli, iar de văzut şi 
auzit, nici vorbă; băbuţa, cum văzu una ca asta, îl strigă pe fecior-su cu care venise la 
palat, şi-i spuse totul de-a fir-a-păr. Acesta se duse la împărat şi-i povesti ce auzise de 
la maică-sa, zicând că, de-ar avea cineva grijă de maica lui, s-ar duce-n lumea largă să 
caute trandafirul de aur. 

— Dacă-i numai pe atât, noi aici suntem, şi n-o să ducă lipsă de nimic, aşa că 
du-te sănătos şi întoarce-te degrabă, zise împărăteasa, care era de faţă. 

— De-o vei scăpa de chinuri, a ta să fie, zise şi împăratul, că alt ginere nici 
că-mi trebuie. 

Auzind cât bine îl aşteaptă, flăcăul nostru plecă pe fugă, şi numai când ajunse la 
drumul mare se 
mai dezmetici oleacă. Cum nu ştia încotro s-apuce, stătu în loc să se socotească de-i 
bine s-o ia la dreapta, sau la stânga, când văzu un şarpe mort. 

„Să-l iau, zise el, c-are piele frumoasă, şi-oi face ceva din ea”. Dar, când îl luă de jos, 
simţi cum îi tremură solzii pe el. 

— Eşti viu încă, sărace! Am să te duc la râul de colo, să te răcoresc puţin, şi 
mai ştii?! Poate scapi cu viaţă. 

Cum zise, aşa şi făcu. O porni pe drumul ce mergea la râu, stropi şarpele cu 
puţintică apă, apoi îl puse jos la umbra unor brusturi. Când dete să plece, şarpele, care- 
şi venise-n fire, îi spuse că drumul pe care-a apucat venind cu el la râu e cel bun, şi, 
pentru că i-a salvat viaţa, îi dăruieşte solzul cel mare din coroniţă, căci şarpele ăsta nu 
era un şarpe oarecare, ci împăratul şerpilor. îi mai zise că, doar ce-o privi la solz 
băiatul, so trezi cu el dinainte, gata să-l ajute le nevoie. Cum zise şarpele ce avu de zis, 


Trandafirul de aur 


prinse a luneca prin iarbă, şi nu se payëğťe rio dăiil căporni la drum. Şi merse, zile 
şi nopţi, de nu le mai ştia de număr, pâri ce-ntr-o zi întâlni sus pe munte un sihastru 
bătrân şi bolnav. 


îl îngriji cum ştiu mai bine, iar la despărţire sihastrul îi dărui un mănuchi de ierburi, 
spunându-i să le aprindă când va ajunge la zâna cea rea, căci mireasma lor va 
adormi pe zână şi pe supuşii ei. Flăcăul mulţumi bătrânului sihastru, şi porni iar în 
căutarea zânei celei rele. 

După ce mai merse o bucată de drum, văzu un iepure ce şchiopăta şi plângea 
amarnic; îl întrebă de ce plânge, iar iepurele îi arătă o lăbuţă umflată în care se lăfăia 
un ghimpe, şi-i zise că, aşa şchiop, îl poate prinde şi mânca oricine. Flăcăul scoase 
ghimpele din lăbuţa iepuraşului; apoi, auzind că merge spre palatul zânei, iepurele îl 
rugă pe băiat să-l lase jos, spunându-i că nici mort nu merge mai departe, dar că-l 
aşteaptă acolo până s-o întoarce. 

Flăcăul porni de unul singur la drum, şi către seară ajunse la palat, care era 
înconjurat de ziduri atât de înalte, că numai păsările puteau zbura peste ele. Dacă 
văzu băiatul că nare cum intra-n palat, se gândi să ceară ajutor şarpelui, aşa că 
scoase solzul şi privi la el. Cum se uita el aşa, iaca, şi şarpele răsare de nu ştiu unde 
şi-i zice: 

— Aşa-i că ţi-e greu fără mine, frățioare? Da' lasă supărarea, că nici pâs n- 
ai apuca să zici şi te trezeşti musafir nepoftit în grădina zânei. Fă bine, şi bagă solzul 
în gură, ca să te faci şarpe ca mine, dar nu cumva să-l înghiţi, că aşa rămâi toată 
viaţa. 

Cei doi şerpi, că de-acum şi flăcăul se făcuse şarpe, se târâră pe ziduri şi, mai pe 
ocolite, mai pe de-a dreptul, intrară în grădina zânei. Cum ajunseră, aprinseră 
mănunchiul de ierburi dat de sihastru, şi porniră să caute prin palat trandafirul de 
aur. îl găsiră în iatacul zânei, care dormea tun, iar împăratul şerpilor nu-l lăsă pe 
băiat să se atingă de trandafir, ci îl smulse chiar el din vasul în care era pus; apoi, se 
furişară afară din palat. De-abia trecură zidul, că şi auziră larmă în urma lor; zâna se 
trezise, şi întreba ierburile de lângă zid: 

— Ziceţi că hoțul care mi-a furat trandafirul era un şarpe? 

— Şarpe era, milostivă stăpână. Uite cum m-a strivit până să urce pe zid. 

— Ce să facă un şarpe cu balsamul trandafirului de aur? 

Eu cred c-aţi visat, ori a fost altceva; dar las' pe mine. Şi se apucă a striga, de 
răsunau văile prin prejur: 

— Şarpe de eşti, în om să te prefaci; iar de eşti om, să te prefaci în şarpe. 

Cât ai clipi din ochi, şarpele cel adevărat se prefăcu întrun tânăr de toată 
frumuseţea. Era înalt şi zvelt, iar pe umeri purta o mantie verde-argintie; pe cap avea 
coroană împărătească, şi-n mâini, în loc de sceptru, ţinea trandafirul domniţei. Alături 
de el, se târa un şarpe, ca toţi şerpii, căci aşa arăta acum flăcăul cel mândru ce 
plecase în căutarea trandafirului de aur. 

— Să ne grăbim, frățioare, zise tânărul către şarpe; trebuie să ajungem în 
vârful muntelui unde se sfârşeşte Împărăția zânei, că, de-i trecem hotarul, nu mai are 
putere asupra noastră. 

Iepuraşul, care era şi el de față, îl luă în spinare pe flăcăul prefăcut în şarpe şi, cât 
ai bate din palme, ajunse cu el de cealaltă parte a muntelui. împăratul şerpilor, care 
abia se ţinea de urma lor, îi ajunse şi zise: 

— Acum, să ne luăm fiecare ce-i al nostru; dă-mi solzul ce-l ţii în gură şi ia-ţi 
trandafirul. 

Cum scoase solzul din gură, flăcăul se făcu ca mai înainte, iar frumosul împărat al 
şerpilor se 
prefăcu în şarpe, de cum îl înghiţi. 

— Văzuşi, frățioare, cum am păcălit-o pe zână? Ea cu paguba, şi tu cu 
frica; că tare ţi-a fost teamă c-ai să rămâi cum te-a blestemat ea. Aşa-i? 

— Asta aşa e. Şi nu ştiu cum să-ți mulţumesc pentru tot ce-ai făcut. 


— De-ai s-ajungi împărat, să rămâi tot bun la suflet cum eşti acum, şi, de s- 
o îmbolnăvi vreun şarpe de-al meu, lasă-l să se strecoare în grădina împărătească şi 
să miroasă trandafirul de aur. 

Flăcăul zise că aşa va face şi, luându-şi rămas bun de la împăratul şerpilor, o ţinu 
tot într-o goană până la palat. Aici, slujitorii îmbrăcaţi în straie cernite agăţau de 
poartă şi ziduri flamuri mari şi negre, iar mulţime de oameni stăteau în jurul lor, 
plângând în hohote. Flăcăul îi întrebă, speriat, de n-a murit cumva domniţa, iar ei îi 
răspunseră că nu încă, dar îşi dădea ultima suflare. Atunci, el ridică în sus trandafirul 
de aur, să vadă toată lumea şi să se bucure că-i adusese domniţei leacul ce-i trebuia; 
apoi, intrând în palat, se duse de-a dreptul în iatacul domniţei şi, tară a băga în 
seamă pe 
careva din jur, îi luă mâna şi i-o puse pe trandafirul de aur, pe care i-l dădu să-l 
miroasă. Cât îi clipita, domniţa deschise ochii, apoi îi îmbrăţişa pe împărat şi 
împărăteasă. 

Slujitorii primiră poruncă să-şi schimbe straiele cernite cu altele de sărbătoare, că 
tânăra domniţă va nunti cu flăcăul ce-o scăpase din ghearele morţii. Se făcu o nuntă 
împărătească, de la care nu lipsi nimeni. Chiar împăratul şerpilor veni, dimpreună cu 
iepuraşul, să ureze mirilor multă fericire şi viaţă îndelungată. Se vede că urarea lor a 
fost făcută din toată inima, că, de n-or fi murit, mai trăiesc şi astăzi. 


împăratul spic de grâu 
poveste romanească 


La marginea unei cetăţi, trăia odată o bătrână săracă şi singură cuc, care dorea din 
tot sufletul să aibă o găină şi-un copil. Copilul, ca sprijin la bătrâneţe, iar găina, ca 
vietate pe lângă casă; din aceste două dorinţi, numai una putu să şi-o împlinească, însă. 

Punând ban pe ban, strânse cât îi trebuia pentru o găină şi, ca să nu-i moară orătania 
de foame, se duse la târg să-i ia ceva grâu. Ajunsă acasă, îi aruncă din grâul luat, ca să 
mănânce, dar găina, ca orice găină, începu să-mprăştie boabele, râcâind în dreapta şi-n 
stânga. Un bob se rostogoli la picioarele bătrânii şi, fiind mai plinuţ şi mai frumos decât 
celelalte boabe, nu se îndură să-l dea găinii şi, luând o strachină veche, puse pământ în 
ea şi vâri acolo bobul de grâu, zicându-i: „De-oi încolţi, şi-oi înverzi, tu ai să fii norocul 
meu!” Bobul n-aşteptă să fie rugat, şi în câteva zile încolţi, înverzi, şi mai, mai să-i deie 
spic. De bucurie, baba nu mai ştia ce să facă; îl uda, îl alinta, şi nu se urnea de lângă el, 
vorbindu-i ca unui om, nu ca unui spic de grâu ce era. 

Când îi dădu odoru-n pârg, bucuria îi fu şi mai mare, că era dolofan şi bogat în boabe, 
nu ca alte spice ce văzuse în viaţa ei; iar într-o noapte, visă un tânăr chipeş, că vine spre 
ea şi-i zice: 

— Mamă, de-acu îs aproape gata; ia aminte dar, la ce-am să-ți spun: 
Dimineaţă, scoate din spic un bob şi du-te cu el la târg, de-l vinde, c-ai să capeți bune 
parale pe el. Să nu scoţi două sau trei, ci numai un bob în fiecare zi. Pe ultimul să-l 
bagi iar în pământ, să facă alt spic. 

Dimineaţa, se trezi bătrâna cu ochii la spic. Era galben ca aurul, şi boabele parcă 
stăteau să-i pice; ea luă unul, cum i se spusese-n vis, şi plecă cu el la târg. Acolo, 
lume multă şi de tot felul. 
Cum văzură bobul de grâu, care sclipea la soare de-ţi lua ochii, spuseră că aşa 
nestemată mai rar, şi că face cât o avere. 

Se minună baba de-aşa vorbe, dar când văzu ce bănet capătă pe bob nu-şi mai încăpu 

în piele de bucurie. 


A doua zi, iar luă un bob din spic, şi iar căpătă bani, de nu mai ştia ce să facă cu ei. îşi 
cumpără loc, şi-şi făcu o casă de credeai că stă în ea un dregător de la palat, nu o babă 
cu spicul şi găina ei. Şi-a tot scos ea câte-un bob, şi l-a vândut, pâri ce-a rămas unu, pe 
care-l puse cu cinstea cuvenită într-un vas din porţelanul cel mai fin. Şi iar încolţi şi- 
nverzi grâul, şi iar dete spic, care se coapse până a-i bate din palme, iar noaptea tânărul 
cel frumos se înfiinţă la patul bătrânii, spunându-i din nou: 

— Mamă, sunt gata! 

Şi-aşa, mereu şi mereu, pâri ce ajunse bătrâna să nu mai aibe loc de bani în casă. 
Cumpără atunci un palat mare şi frumos, ca al împăratului, numai că, având ea atâţia 
bani, puse de-l împodobi cu scumpeturi, de credeau străinii veniţi în cetate că acela-i 
sălaşul împăratului. Deşi era foarte bogată, bătrâna tot se mai ducea la târg cu bobu ei 
de grâu pâri ce-ntr-o zi, venind acasă, găsi găina cocoţată pe vasul de porțelan. Din 
spicul de grâu nu rămăsese nimic; aşa îl rupsese şi-l ciugulise pasărea. 

Se porni pe un plâns cu sughiţuri, zicând: „Nu mi-e că n-o să mai am boabe să vând, 
c-am avere să dau şi altora, şi tot sămi mai rămână, dar pe băiatul meu cum o să-l mai 
văd în vis, fără de spic? Of, dragul mamei, cum te-aşteptam să vii, c-aş fi pus toate 
boabele-n pământ, numai să-ţi aud glasul. Şi-acum te-ai dus, şi n-am de unde să te iau, 
şi tot aşa plânse până se făcu seară; apoi, prinse 
să strângă ce-mprăştiase neghioaba de găină. Când s-apropie de vas, auzi un oftat, apoi 
un glas care- i zicea: 

— Ia-mă, măicuţă, de-aici, că, aşa cum stau, nici nu mor, nici nu trăiesc. 

Se uită ea mai bine-n vas, şi văzu un bob de grâu pe jumătate băgat în pământ de 
ghearele găinii. 

îl scoase din vas, îl spălă, îl şterse, şi s-apucă să-l sărute pâri ce bobu-i scăpă din 
mână. 

— Amar de sufletul meu, măiculiţă, că iar te pierdui, zise baba, şi se porni să 
bocească şi mai tare ca-nainte, dar un glas de colo: 

— Nu mai plânge, măicuță, c-am văzut cât ți-s de drag, şi nu te-oi mai părăsi 
nicicând. 

în faţa bătrânii şedea tânărul din vis, mai frumos ca oricând. Se îmbrăţişară ei; mai 
apoi, tânărul îi zise c-o roagă să meargă în fiecare zi prin cetate, să-i aducă veste ce mai 
e pacolo, că el nu vrea să vadă pe nimeni, şi nici să fie văzut nu vrea. 

O zi merse bătrânica, şi alta, şi alta, şi-i spunea lui fecioru-său că toate-s aşa precum 
le ştie, până ce, odată, veni cu veste că împăratu-şi găteşte oastea să bată război cu 
vecinul, care de la o vreme Îi tot stă împotrivă. 

Cum auzi una ca asta, flăcăul îşi puse platoşa de aur, se încinse cu spada şi, luând 
mantia brodată cu spice de grâu, dete să plece. 

— Unde te duci, dragul mamei, de te găteşti aşa? îl întrebă bătrâna. 

— Unde, neunde, mata nu-ţi face grijă, că de-ntors măntorc degrabă şi 
teafăr. 

Zicând aşa, încălecă pe cal şi, pâri să se dezmeticească bătrâna, el şi ajunse unde 
purta război împăratul. Se aşeză lângă el, şi-i uimi pe toţi cu vitejia lui, aşa că-n scurt 
timp de la venirea lui nu mai rămase picior de vrăjmaş. împăratul îi mulţumi, dar, când 
dete să afle cine-i şi de unde vine, flăcău-i făcu o închinăciune şi pieri din faţa lui. 

Ajuns acas', îi spuse maică-sei că iar să umble pe la târg să mai afle ce-i şi cum, iar 
maică-sa veni şi-i spuse că împăratul caută de zor pe-un tânăr ce l-ar fi ajutat în bătălie. 
Băiatul zâmbi, dar nu-i spuse ce ştia, aşa că bătrânica se ducea mai departe la târg, să 
afle ce mai e pe-acolo. 

Veni, într-o bună zi, cu vestea că-i doliu mare la palat. Zmeul-zmeilor furase pe fiica 
împăratului, şi ştia o lume c-avea aşa obicei, că după un timp da pe tânăra nevastă 
maică-sii, să o mănânce, iar el îşi căuta altă soaţă. 


Dac-auzi flăcăul ce-o aştepta pe domniţă, iar se încinse cu spada şi porni în căutarea 
zmeului; iar când îl găsi, se luptă cu el din zori până spre seară, când îl birui şi-i tăie 
capul. 

A doua zi, o luă pe urmele zmeoaicei şi, găsind-o, o trimise să caute pe cealaltă lume 
came tânără de noră. Luă apoi pe fata împăratului, care de frică nu scotea o vorbă 
măcar, o duse în cetate, şi o dete în primire străjilor de la palat; iar el plecă acas! să se 
odihnească, că era frânt de cât luptase. Când se trezi, maică-sa îi spuse că umblă veste 
prin târg că împăratul, neştiind cum să mulţumească celui ce i-a scăpat fiica şi cetatea 
de la rău, pusese să s-atârne pe toate palatele şi casele mai arătoase flamuri brodate cu 
spice de grâu. 

— Or să vină şi la noi, dragule, aşa că să ne gătim de oaspeţi. 

— Să nu primeşti pe nimeni, mamă, iar de palatul nostru să nu s-atingă 
careva; numai, dacă vine împăratul şi vrea sagațe flamura cu mâna lui, pe el poți să-l 
laşi, dar pe altul nu. 

Bătrânica făcu aşa, iar dregătorii se duseră la-mpărat şi-i spuseră că tocmai pe cel 
mai falnic palat nu atârnaseră flamura recunoştinţei, că nu li s-a dat voie. 

Când auzi împăratul ce vorbe-a spus bătrâna, pomi cu ostaşi şi curteni, să vadă cine-i 
nesocotea porunca. Era furios nevoie mare, aşa că intră în palatul bătrânii ca o vijelie; 
dar pe loc îi trecu supărarea, când îl văzu într-un jilţ de aur pe Spic de grâu. 

— Fata mea, spuse el, întorcându-se spre ceata de curteni unde ştia că-i 
fiică-sa, ăsta-i tânărul ce te-a scăpat de zmeu? 

— Da, tată, îi răspunse fata, cu ochii la Spic de grâu. 

— Dacă-i aşa, şi dacă-ţi place fata mea, eu ţi-oi da-o, nu numai pe ea, dar şi 
coroana dimpreună cu întreaga împărăție; primeşti? 

— Da-mpărate, şi fii sigur c-oi primi cu mâini bune ce-mi dai. 

— Noi tot vorbim, mai zise împăratul, şi eu nici nu ştiu cum te cheamă, 
băiete. 
— Spic de grâu îi zice, Măria Ta, spuse bătrânica, şi eu sunt mama lui. 

— Fii dumneata sănătoasă, mătuşă, c-aşa fiu mai rar. lar voi, ceştelalţi, să 
ştiţi cu toţii că-mi dau fata după Spic de grâu, care de azi înainte vă este împărat. 

— Trăiască împăratul Spic de grâu, strigă înveselită mulțimea, şi plecară 
care-ncotro să se pregătească de nuntă. 


Balaurul cu 12 capete 
poveste românească 1 


A fost odată ca niciodată. 

A fost un împărat şi o împărăteasă, care singurul lucru ce aveau era un băiat ca de 
vreo 15 ani. 

Din copilărie băiatul se obişnuise a trage cu arcul şi a umbla călare. într-o zi, trăgând 
el cu arcul, una din săgeți se duse aşa de departe, încât nu se mai văzu. Atunci băiatul 
se duse la tată-său, îi ceru bani şi calul său cel mai bun, ca să se ducă să-şi caute 
săgeata. Tată-său îi dete bani şi calul cel mai bun din grajd, iar băiatul, încălecând, 
plecă. 

Se duse, se duse, cale lungă să-i ajungă; iar când soarele era la chindii, el ajunse 
într-un câmp plin numai de flori. Aci opri calul şi începu să se uite peste câmpie. în 
mijlocul câmpiei văzu cu mirare săgeata sa înfiptă în pământ. Alergă îndată acolo, 
descălecă, şi când scoase săgeata ieşi şi o mulţime de pământ cu ea, făcându-se o 
groapă mare. El se cobori în acea groapă şi acolo găsi un bou, şi pe spinarea boului 
găsi un paloş şi o scrisoare care zicea că „cine va lua boul, să-i dea pe fiecare zi să 


mănânce câte trei baniţe de grâu şi câte o vadră de vin să bea; şi dacă va urma aşa, 
boul acela va învia pe omul care îl va lua, ori de câte ori va muri”. lar despre paloş 
zicea că poate cu el să împietrească orice lucru. 

Băiatul luă boul şi paloşul şi plecă înainte, merse şi mai înainte, până ajunse într-un 
oraş. Acolo trase la o babă bătrână şi ceru să-i dea să mănânce, lui şi boului, şi să-i 
dea şi puţină apă lui de băut, iar boului o vadră de vin. Baba îi dete demâncare, şi lui 
şi boului, precum şi vadra de vin boului; iar cât despre apă, îi spuse că în acel oraş 
este numai un puț, care este păzit de un balaur, şi că fiecare, dacă vrea să ia apă, 
trebuie să dea balaurului câte o fată ca să o mănânce. îi mai spuse că chiar a doua zi 
era rândul împăratului ca să dea pe fiică-sa, pentru care bătuse pristav că acelui care 
va omori pe balaur şi va scăpa fata îi va da bogății nenumărate şi pe fie-sa de nevastă. 

Băiatul, auzind acestea, zise babei că a doua zi să-i dea lui doniţele ca să se ducă 
să-i aducă apă de la puț, fără să dea nimic balaurului. Baba făgădui că i le va da, iar 
băiatul se culcă liniştit. 

A doua zi de dimineaţă, cum se sculă, băiatul îşi luă paloşul şi arcul, ceru doniţele 
babei şi plecă la puț, unde găsi şi pe fata împăratului aşteptând ca să vie balaurul s-o 
mănânce. Dar băiatul nu aşteptă nici cum, ci se apropie de fată îndată de cum ajunse, 
spunându-i că vrea s-o scape din gura balaurului, cu învoire să-l lase să-şi puie capul 
în poala ei, şi de va dormi să-l scoale numai atunci când balaurul va scoate capul din 
puț. 

Fata primi cu bucurie ce-i ceru băiatul. El îşi puse capul în poală-i şi adormi. lar 
când ieşi balaurul din puț, fata, de frică, nu îndrăzni să-l scoale, ci începu să plângă 
cu lacrimi, astfel că o lacrimă pică pe obrazul băiatului. Această lacrimă a fost atât de 
fierbinte încât, arzându-l, deodată a sărit în sus şi a văzut pe balaur în faţa lui. Atunci 
el şi-a scos arcul şi s-a pus în dreptul fetei. 

Balaurul, văzând aceasta, a zis băiatului: 

— Dă-te la o parte să-mi iau darul. 

Iar băiatul nu voi, ci îşi întinse arcul. 

Atunci balaurul întinse un cap să-l mănânce, iar băiatul trase o săgeată şi-l 
reteză. Balaurul începu a se zvârcoli, apoi mai întinse şi capul al doilea; dar 
băiatul îl reteză şi pe acela. Atunci 
începu o luptă grozavă între băiat şi balaur. Băiatul nu avea altă apărare decât voinicia 
sa şi arcul cu săgețile; iar balaurul, cele douăsprezece capete şi otrava ce arunca mereu 
in gură. 

Se luptară zi de vară până seara; când rămăsese însă soarele de-o suliță, băiatul nu 

mai avea nicio săgeată, arcul se rupsese şi el abia se mai ţinea pe picioare; iar balaurul 
mai avea numai un cap. 
Ceru o şuviţă de păr fetei, care era mai mult moartă decât vie, de frică, şi îşi 
rese arcul. Apoi începu lupta cu balaurul, şi de astă dată îi reteză şi cel din urmă 
cap: însă cu această din urmă biruinţă căzu şi băiatul jos, mai mult mort, aşa era 
leşinat de osteneală. 

Pe când băiatul şi fata erau leşinaţi pe marginea puţului, tocmai atunci veni un ţigan 
e la curtea împărătească ca să ia apă; dar văzând balaurul mort se duse la fată, o 
căută să vază dacă nu e moartă, şi văzând că e caldă, stropind-o cu apă, fata se 
eşteptă şi ţiganul o întrebă cine a omorât pe balaur; iar fata arătându-i pe băiat, i-a 
spus că el l-a omorât. Atunci ţiganul a luat paloşul băiatului şi l-a tăiat cu el mii de 
bucăţi; apoi a luat cele 12 capete şi cele 12 limbi ale balaurului, precum şi pe fată, 
zicându-i să nu spună nimic împăratului că o va omori, şi au plecat apoi la palat. Fata 
însă, înainte de a pleca, a lăsat să-i cază un inel şi o maramă tară să vază ţiganul. 

împăratul cum a văzut pe fiică-sa, nemaiputând de bucurie, a întrebat cine este 
mântuitorul ei; iar ţiganul a răspuns cu ifos: 


— Eu, slăvite împărate. 

— Adevărat e? a întrebat împăratul pe fie-sa. 

— Adevărat, a răspuns fata cu glasul jumătate, fiindu-i frică de țigan dacă va 
spune aşa precum fusese. 

Atunci Împăratul, deşi cu destulă mâhnire că mântuitorul fiicei sale era un țigan, prin 
urmare un rob, dar fiindcă făgăduise, se hotărî a i-o da de nevastă. 


II 


Pe când băiatul zăcea mort şi făcut bucăţi la marginea puţului, baba, gazda sa, 
tocmai intrase să dea de mâncare şi de băut boului. El cum o văzu nu voi nici să 
mănânce nici să bea, ci îi spuse că îi este sete de apă, iar nu de vin, şi că trebuie să-l 
ducă la puţul din oraş că balaurul nu mai trăieşte şi că poate fiecare să bea slobod apă, 
dar să ia ş-un bulgăre de sare. 

Baba luă sarea. îl luă de funie şi plecă cu el la puț. Când ajunse acolo, cum văzu pe 
băiat făcut bucăţi, baba începu să se vaite; iar boul îi zise: 

— Nu te mai văita, babo; ci mai bine adună bucăţică cu bucăţică, dar fiecare 
să fie la locul ei. 

Baba adună bucăţică lângă bucăţică, până făcu trupul băiatului cum fusese; iar boul 

după ce linse 
sarea, începu să lingă pe băiat, să sufle peste el, aşa că băiatul numaidecât căpătă 
viaţă, şi când el deschise ochii zise: 

— Da mult am dormit. 

— Dormeai şi mai mult, îi zise baba, dacă nu venea boul să mă pue să adun 
bucată lângă bucată şi el să te lingă şi să sufle peste tine, ca să înviezi. 

El nu înţelese nimic dintr-aceasta; dar când îi spuse boul toată şiretenia, atunci 
înţelese tot, şi chiar de ce fata nu mai era lângă dânsul. Nu desnădăjdui însă, ci porniră 
cu toţii acasă la mătuşă, după ce băiatul luă cu el marama şi inelul fetei de împărat. 

A doua zi, după moartea balaurului, împăratul a dat sfoară în ţară că peste o 
săptămână are să se facă nunta prea iubitei sale fiice cu Burcea ţiganul, mântuitorul ei, 
şi cheamă pe toţi boierii din cuprinsul său să fie de faţă la nuntă, cum şi pe toţi 
împărații vecini. Chemă totodată pe croitorul palatului şi-i porunci să facă pentru 
ginerile său haine numai cu fir de aur şi cu pietre nestimate, dând şi poruncă 
hasnătarului să dea lui Burcea ori câţi bani va cere. 

La ziua hotărâtă pentru cununie, cei chemaţi erau în palatul împărătesc. Toţi erau 
trişti pentru că un ţigan urât şi nărod să ia o fată atât de frumoasă şi atât de înţeleaptă. 
Din toţi însă cel mai trist era împăratul şi, mai cu seamă, fie-sa, care avea mustrare de 
cuget că nu poate spune că nu este tiganul mântuitorul său, ci altul, tot fecior de 
împărat ca dânsa. 

Ţiganul însă era vesel. 

Pe timpul acela era obicei ca la nunta unei fete de împărat fiecare locuitor din acel 
oraş, unde şedea împăratul, să ducă câte un plocon fetei. Băiatul zise mătuşii să facă şi 
ea o turtă şi s-o ducă la palat plocon. 

Baba primi bucuros şi începu să cearnă, să frământe şi să facă turta. Când era gata 
de a o pune în cuptor, băiatul desfăcu la mijloc coca, băgă inelul în mijloc şi apoi drese 
coca la loc. 

După ce turta s-a copt, bătrâna a plecat cu ea la palatul împărătesc. Când a voit să 
intre în curte, slugile, cum sunt ele totdeauna obraznice, n-a voit s-o lase, fiindcă avea 
hainele rupte şi cârpite. Dar tocmai fata împăratului se puse la fereastră şi se uita prin 
curte că doară va vedea pe mântuitorul ei. Văzând pe slugi că opresc pe o băţrână, le 
făcu semn să o lase să meargă până la ea; iar slugile, la poruncile stăpânei lor, o lăsară. 


Baba îi dete azima, urându-i fericiri vecinice; iar fata, mulţumindu- i, luă azima şi chiar 
de faţă cu bătrâna o rupse în două. 

Dar care fuse mirarea fetei când, în mijlocul azimii, găsi inelul ei! 

— Unde este acela care a pus acest inel în azimă? întrebă fata. 

— La mine acasă trebuie să fie; căci eu nu am acasă decât un băiat frumos 
ca un împărat, pe care l-a omorât robul Măriei tale, dar care apoi a fost înviat de un 
bou al său şi acesta trebuie să fi pus inelul în azimă. 

— Iaca, ia punga asta cu bani pentru tine, zise fata, şi du-te fuga de-i spune 
să vie acuma, că îl aştept. 

Baba alergă numaidecât, îi spuse ceea ce s-a petrecut, şi îi zise să se ducă că-l 
aşteaptă fata împăratului cu braţele deschise. Băiatul, plin de bucurie, după ce îşi luă 
paloşul şi marama se duse la palatul împărătesc. Când intră în sala cea mare a 
palatului, văzu o mulţime de oameni cari se plimbau în toate părţile şi în mijlocul lor pe 
ţigan îngâmfat şi mândru ca un vizir. lar trecând în altă sală, unde era fata, ea cum îl 
văzu sări de gâtul său şi strigă: 

— Asta este mântuitorul meu! Asta este mântuitorul meu!! 

Toată lumea se strânse în jurul lor, iar băiatul vorbi astfel: 

— Aşa este! Eu sunt mântuitorul acestei fete pe care era s-o mănânce 
balaurul de la puţul din oraş. Am omorât balaurul şi am scăpat-o. Dar de osteneală 
leşinând, un rob al împăratului a venit la puț să ia apă şi, văzând pe balaur mort şi pe 
fată vie, m-a tăiat în bucăţi, a luat pe fată cu ameninţări, ca să zică că el este 
mântuitorul, luând totodată şi semnele cu care să arate moartea balaurului. Fără un 
bou al meu şi astăzi aş fi mort. Acum fiindcă aici este norod mult, şi fiindcă judecata 
celor mulţi este totdeauna mai dreaptă, judecaţi şi osândiţi pe vinovat. 

— La moarte! La moarte! strigă mulţimea. 

Atunci împăratul, auzind toate acestea, chemă slugile sale şi le porunci să scoată doi 
cai din grajd, unul de la munte şi altul de la baltă; iar de coadele lor să lege pe ţigan de 
câte un picior, împreună cu un sac de nuci. 

Aşa se şi făcu. Şi când caii o luară d-a fuga, fiecare în partea lui, făcură pe ţigan 
bucățele, şi unde cădea nuca, cădea şi bucăţica. 

După pedeapsa ţiganului, împăratul îmbrăţişă pe băiat şi îi zise că a lui să fie fata. 
Dar fiindcă nu este pregătit ca să facă o nuntă cum se cade unor fii de Împărați, să o 
amâne pentru săptămâna viitoare. 

Băiatul primi bucuros, şi aşa se şi hotărî. A doua zi însă, împăratul se pomeni cu o 
scrisoare de la fiul împăratului vecin, Roşu împărat, în care cerea de soţie pe fiică-sa; 
căci nedându-i-o, se va scula cu oaste împotriva lui. împăratul, cum primi această 
scrisoare, adună pe toţi boierii împărăției, între care şi pe băiat şi le arătă cele 
cuprinse într-însa. Cei mai mulţi din boieri găsiră cu cale să dea pe fată, ca să nu puie 
în primejdie împărăţia, iar alţii găsiră cu cale că mai bine să se bată şi să moară până 
la unul, decât să primească ruşinea, zicându-se că a primit de frică. Dintre aceştia fu şi 
împăratul; băiatul însă, ca unul care era la mijloc, n-a zis niciuna, nici alta. 

Luându-se această hotărâre din urmă, fiind mai mulţi pentru ea, împăratul o şi făcu 
cunoscută potrivnicului său, iar el, primind-o, se şi sculă cu oaste împotriva 
împăratului. împăratul aflând, îşi 
găti şi el oastea şi o împărţi în trei părţi: o parte pusă sub poruncile lui, a doua, a 
vizirului său, şi a treia a băiatului, şi porniră înaintea vrăjmaşului. Băiatul ceru 
împăratului să meargă el înainte, ca să înceapă el întâi bătălia, la care cerere 
împăratul se invoi. 

Oştile, cum se întâlniră pe un câmp mare, deteră în tâmpine şi în surle şi începură 
să se taie cum se taie. lar când băiatul văzu că oştirea potrivnicului este de o sută de 
ori mai mare decât a lui, şi nu mai poate să ţie, scoase paloşul său, care-l găsise pe 


bou, şi, cum îl arătă oştirii, toată împietri, numai fiul lui Roşu împărat rămase 
neîmpietrit. Când veniră împăratul şi cu vizirul şi găsiră toată armata vrăjmaşă 
împietrită, mult se mirară. Apoi făcută un chef mare de se duse pomina, şi după chef, 
s-au întors la scaunul împărăției. 

Fiul lui Roşu împărat, văzându-se ruşinat atâta, s-a întors la împărăţia sa şi a 
adunat altă oaste, atâta de mult că frunza şi iarba le puteai număra, iar oastea lui ba. 
Tatăl fetei aflând şi de asta, voi să meargă iar cu oştire împotriva lui; dar băiatul îi 
zise că nu trebuie să mai meargă el, ci să-l lase numai pe dânsul, cu oştirea lui, să-l 
întâmpine. 
împăratul primi, iar băiatul porni şi făcu ca şi întâia dată, lăsând numai pe fiul lui 
Roşu împărat neîmpietrit. Atunci fiul lui Roşu împărat văzând că nu e nicio nădejde a 
irui pe potrivnicul său cu oastea şi înțelegând că toată nenorocirea îi vine de la 
băiat, şi mai cu seamă de la paloşul său, se hotări să caute un alt mijloc ca să 
răpădească pe băiat. 

într-o zi se îmbrăcă în haine proaste şi se duse tiptil în oraşul unde locuia tatăl 
etei. Aci căută un vrăjmaş de-aproape al împăratului şi al băiatului şi găsi pe muma 
ţiganului, pe care-l omorâse împăratul în ziua când era să fie nunta. Ea şedea chiar în 
curtea împărătească. îi făgădui ei avere mare ca să fure paloşul băiatului, când el va 
dormi şi să-i puie alt paloş în loc, care să semene cu al său. Țiganca, când dormea 
ăiatul, făcu cum îi zisese Roşu împărat, schimbă paloşul, îl dete împăratului, apoi 
lecă cu el la împărăţia lui. 

Acum fiul lui Roşu împărat strânse iar oaste şi pomi iar împotriva împăratului. 
Băiatul iar luă şi el oaste şi porni să-l întâmpine. Dar astă dată, când voi să 
împietrească oştirea vrăjmaşe, se pomeni că se împietreşte toată oştirea lui, iar pe el 
îl prinse şi îl tăie bucăţi. Apoi fiul lui Roşu împărat porni asupra împăratului, îl bătu şi 
îi luă fata. 

Boul însă, simțind moartea stăpânului său, spuse babii să-l ducă acolo. Baba îl 
duse; iar boul suflă iar asupra lui, îl linse şi băiatul învie iar. Dar aflând răpirea 
logodnicii, vorbeşte cu boul să-l facă un cal cu stemă în frunte, pe care boul îl şi face; 
iar babii îi zise să-l ducă la Roşu împărat şi să nu-l vânză decât lui. Baba plecă cu el, 
şi cum îl văzu Roşu împărat îl şi cumpără, aşa de frumos era. 

Roşu împărat, cum a luat calul, nu s-a mişcat de lângă el două săptămâni de zile. 
Atunci ţiganca, care era tare şi mare în casa împărătească, înțelegând că calul 
trebuie să fie feciorul de împărat, începu să zică împăratului cu orice preţ să taie 
calul. 

Roşu împărat se încercă în deşert să-i arate că n-are niciun cuvânt să-l taie, dar 
toate fuseră degeaba, căci ţiganca stăruia întruna să-l taie că n-o să meargă bine nici 
lui, nici Împărăției. Atunci calul simţi că i se apropie moartea şi văzând o fetiţă pe 
drum, o rugă ca să stea acolo când l-o tăia şi să ia două picături de sânge să le pună o 
picătură într-o parte a porţii şi alta în cealaltă parte. Fata făcu aşa, şi peste puţin din 
aceste picături răsăriră doi meri de aur. Țiganca zise să taie şi merii ăştia. Pe când se 
tăiau merii, trecea pe drum iar fata aceea de mai-nainte, şi merii îi ziseră să ia câte o 
coajă de la amândoi şi să le arunce în gârlă. Fata făcu aşa, după cum i-au zis merii. 
într-una din zile slugile lui Roşu împărat se duseră să ia apă de la gârlă şi văzură pe 
d-asupra apei doi răţoi foarte frumoşi, încât la soare te puteai uita, dar la ei ba; 
slugile vrură să-i prindă, dar răţoii le spuseră că numai Roşu împărat poate să-i 
prinză. Atunci slugile luară apa şi se duseră acasă; când însă împăratul îi întrebă de 
ce au zăbovit atât, ei îi spuseră cele văzute la gârlă. împăratul, auzind acea minune, 
îşi luă cu sine paloşul său împietritor şi se duse la gârlă. Acolo se desbrăcă şi lăsă 
paloşul la mal şi apoi intră în gârlă. Când vru să puie mâna pe răţoi, văzu că se făcură 
nevăzuţi; dar când se uită la mal văzu pe băiat că-şi luase paloşul. Atunci băiatul îl 


împietri în mijlocul apei, apoi se duse, îşi luă logodnica şi porni la tatăl fetei. Aici se 
făcu o nuntă cum nu s-a mai făcut. Pe când el se cununa cu fata, în răspântia oraşului 
tiganca pierea pe un rug. 

Şi-ncălecai p-o lingură scurtă, 

Ş-o bag în gură cui ascultă; 

Lingură de prun, ori de tei, 

Plină de minciuni, care vă spusei! 


Român-Verde 
poveste românească 


Era odată ca niciodată, într-o parte a lumii, o împărăție şi acea împărăție era 
bântuită de un balaur cu şapte capete, care se hrănea cu oameni. Cât mistuia, dormea 
ascuns pe subt pământ; dar cum i se făcea foame se trezea din somn şi se ivea în borta 
lui largă ca o hrubă, adâncă şi întortocheată, cu cele şapte capete, cu gurile căscate cât 
jugul boilor, cu colții cât răsteele şi limbile ascuţite şi lungi cât proţapul carului. Sta la 
pândă şi cum zărea un nenorocit de om, ieşea pe gârliciul hrubei cu trupul lui lung de 
şapte stânjeni, verde ca veninul şi se repezea ca o vijelie, plesnind din coadă ca 
trăsnetul, îl încolăcea cu trupul şi-l strângea până îl ucidea şi-i zdrobea oasele, apoi îl 
înghiţea dintr-o dată pe o gură, căreia îi venea rândul şi era mai flămând. Atuncea 
balaurul se întorcea în borta lui şi iar se ascundea pe sub pământ şi dormea până i se 
făcea foame. 

împăratul făgăduise un dar mare aceluia care va scăpa împărăţia de acest balaur. S- 
au trudit înţelepţii cu mintea lor luminată, s-au încercat vrăjitorii cu descântecele lor, s- 
au pornit soldaţi şi generali cu planurile lor de război şi dacă soldaţii şi generalii 
astupau groapa, ca balaurul să moară înăbuşit, el o destupa, ori ieşea pe altă parte; 
dacă vrăjitorii îl alungau pe pustiuri, farmecele şi blestemele lor nu se atingeau de 
dânsul, cum nu se ating nici de oameni; dacă înţelepţii îl amăgeau cu chipuri de oameni 
făcute din butuci îmbrăcaţi, el sfărâma butucii, dar nu-i înghiţea, să se înece şi să 
moară. 

Ce era de făcut? 

Dar împăratul avea un fecior plăpând şi nepriceput şi care trebuia să moştenească 
acea împărăție, după moartea tatălui său. Feciorul de împărat plimbându-se ca un 
necunoscător încoace şi încolo, pe văi şi pe dealuri, dă de borta balaurului şi a început 
să se minuneze, că cine a făcut în pământ aşa gârlici adânc şi pentru ce nevoie anume. 
Şi cum se mira el aşa, ca un om care nu ştia de ce pericol mare se apropiase, numai 
iată că tocmai atuncea s-a trezit balaurul, ce acuma ieşea din borta lui. Odată a înşfăcat 
pe feciorul de împărat, l-a încolăcit, i-a frânt oasele, mici şi fărâmă şi l-a înghiţit dintr-o 
dată pe gură, care-i venea rândul şi era mai flămândă. 

împăratul şi împărăteasa şi-au aşteptat feciorul până în sară. A doua zi au pus 
curtenii ca să-l caute; iar a treia zi a trimis pe generali cu armata să-l afle. Ia-l de unde 
nu-i! Atuncea toţi şi-au dat cu părerea după câte s-au auzit şi cum a fost văzut 
plimbându-se, că l-a înghiţit balaurul. 

împăratul şi împărăteasa au plâns şi au jelit moartea fiului lor, dar au făgăduit 
aceluia care va ucide balaurul că-i vor da, cât or fi ei în viaţă, jumătate din 
împărăție, iar după moarte şi cealaltă jumătate, cu toate averile, palatul, din care să 
domnească în pace şi avuţie. 

Din toată împărăţia, au avut curajul numai câţiva voinici, între care era şi Român- 
Verde. Ei au legat tovărăşie cu jurământ şi tovărăşia lor era aşa: cât or dormi ceilalţi 


numai unul să stea de pază, să le dea de veste, când se va ivi balaurul să sară cu toţii la 
luptă dreaptă şi tot acela să aibă şi grijă de foc să nu se stingă, că va fi vai şi amar de 
dânsul; moartea îl aşteaptă. 

într-o zi a stat unul la pândă, într-altă zi altul şi tot aşa fiecare la rândul lui. Pesemne 
că balaurul avea mai mult de mistuit din feciorul de împărat şi deci şi mai mult de 
dormit. 

A venit şi rândul lui Român-Verde, că-i spunea aşa pentru că era viţă de voinic 
adevărat şi un gligan de om înalt, spătos şi tare, de sfărâma pietre în mână; iar lemnul, 
între degetele lui, se muia ca ceara. Mânuia paloşul şi pavăza, că s-ar fi luptat cu zece 
deodată. Pe vremea aceea oamenii se hrăneau mai bine şi Român-Verde, la un prânz, 
mânca cât trei, dar mult şi ales, că şi era vrednic la muncă şi-şi agonisise omul o stare! 

Aşa stând el de pază, numai iată că s-a auzit un vuiet venind de sub pământ. Lui 
Romăn-Verde i- a dat în gând că balaurul s-a trezit şi-şi freacă trupul în bortă, să iasă. 
Şi aşa era. 

Atuncea Romăn-Verde a sărit singur la luptă cu paloşul în dreapta şi cu pavăza în 
stânga. Aşteptă să iasă dihania. 

Deodată pe gârliciul bortei a ieşit un cap de al balaurului şi Romăn-Verde i-a şi tăiat 
eregata cu paloşul şi capul a căzut mort. Balaurul a început să se frământe în bortă de 
vuia pământul ca de cutremur. Apoi a scos afară două capete şi un sfert de trup. 
Romăn-Verde din două aruncături cu paloşul, în dreapta şi în stânga, a tăiat beregatele 
şi acestor două capete. Balaurul a scos din bortă încă trei capete şi o jumătate de trup 
şi cu câteşitreile guri se repezea asupra voinicului; dar Romăn- Verde nu se lăsa ci se 
avânta în sărituri, când la un cap când la altul şi din trei tăieturi a spintecat şi 
eregatele acestor capete. Atuncea balaurul a ieşit din bortă cu tot trupul şi a ridicat 
capul din mijloc, cel mai mare şi cu gât mai lung şi mai gros, şi plesnind din coadă 
arcă trăsnea sfântul Ilie prin nori, iar pe gură vâjâia ca crivățul iarna şi se aruncă 
asupra lui Romăn-Verde să-l încolăcească şi să-i frângă oasele. Dar Romăn-Verde nu se 
da, ci alergând în toate părţile, şi sărind ca o ţarcă se aţinea tot la gura balaurului, care 
ba acuma, ba acuma era gata să-l prindă şi să-l înghită viu. Şi când i-a venit bine 
voinicului, i-a înfipt paloşul în gât şi a răsucit fierul în rană, până i-a tăiat şi beregata de 
a capul cel mare. 

Din şapte răni a început să curgă atâta sânge negru, ca din şapte izvoare, că a înecat 
totul împrejur şi pârâul de sânge trecând peste foc l-a stins. Asta era moartea lui 
Romăn-Verde. 

Cum a văzut el aşa; ce să facă să nu rămâie fără foc, că povestea noastră e demult, 
de pe când nu se cunoşteau chibriturile, dar nici măcar amnarul cu cremene, ci pe 
când scânteia de foc cu greu se căpăta şi cine îl avea în veci nu-l stingea. 

Tovarăşii lui Romăn-Verde dormeau duşi. 

El a tăiat cele şapte limbi din gurile balaurului, pe care le-a pus în sân. Apoi, la 
marginea pădurii, s-a suit în vârful unui copac înalt, şi-a pus palma straşină, şi s-a uitat 
în toate părţile. Spre sară, a zărit departe, departe o scânteie de lumină, ca vârful 
acului. S-a coborât şi-a pornit cu pas voiniceşte într-acolo. 

A intrat în pădure. Pădurea era rară şi lumina abia mijea printr-însa. Mergând el aşa, 
dă peste Murgilă, care îşi ţinea o mână întinsă spre lumină şi alta spre întuneric şi 
împrejurul lui nu ştia ce e: zi ori noapte... Romăn- Verde, cum s-a apropiat de Murgilă, 
i-a cuprins mâinile şi l-a legat cu coatele de un copac, ca să întârzie faptul nopţii. Apoi 
a plecat mai departe prin pădurea deasă şi aşa era de întunecoasă că nu-şi vedea mâna 
lângă vârful nasului. Mai merge el cât merge şi dă piept în piept cu Miază-Noapte, 
care-şi ţinea palmele peste ochi şi striga, cât o ţinea gura: 

— Murgilă, ce faci că nu te apropii şi nu te văd? Ce întârzii? 

Murgilă auzea; dar ce era să facă, dacă era legat... 


Romăn-Verde a apucat pe Miază-Noapte de mâini şi a legat-o şi pe ea de un copac, 
ca să mai întârzie noaptea. Atuncea i-a spus: 

— Aşteaptă tu mult şi bine, c-a însera şi a veni când oi vrea numai eu! 

Apoi a plecat mai departe prin pădurea asta deasă şi cu cât înainta, pădurea se tot 
mai rărea şi întunericul se tot mai subţia; când aproape de marginea pădurii dă peste 
Zorilă, care ţinea mâinile amândouă întinse spre lumină, ce se zărea dincolo de pădure, 
în vale, peste o câmpie netedă, lungă şi lată. Şi de câte ori Zorilă întorcea capul şi 
privea în urmă, întreba cu glas tare de hăuia pădurea: 

— Miază-Noapte, ce faci de nu te apropii şi nu te văd? Ce întârzii?... 

Romăn-Verde l-a cuprins în braţe şi pe Zorilă, l-a legat şi pe dânsul cu coatele de un 
copac, ca să întârzie faptul zilei. Apoi i-a spus: 

— Aşteaptă tu, mult şi bine, că n-a înnopta şi a veni când oi vrea eu! 

Miază-Noapte auzise glasul lui Zorilă, dar ce era să facă, dacă era legată... 

Apoi Romăn-Verde a ieşit din pădure în câmpie şi mai mergând a zărit un foc mare 
într-o peşteră, unde, intrând ca la el acasă, dă peste nişte uriaşi cu un ochi în frunte şi 
cari fierbeau fierul în cărbuni şi-l băteau cu ciocanele mari cât poloboacele, de săreau 
scântei, că umplea peştera şi toată lumea. Romăn-Verde pe lângă uriaşi era cât un pui 
de găină pe lângă oameni ca noi. 

Cum l-au văzut uriaşii au pus mâna pe dânsul şi l-au legat, să facă o friptură dintr- 
însul şi să-l mănânce, când s-or întoarce din munţii îndepărtați, cu stâncile de fier în 
spate. Uriaşii au plecat; iar, în urmă, Romăn-Verde s-a smucit din coate până şi-a rupt 
legăturile. Apoi a furat foc şi a tulit-o la fugă spre pădure, pe unde lumina mijea, şi 
ajungând la Zorilă l-a dezlegat. Intrând în desişul cel nepătruns de lumină ca bezna, a 
ajuns la Miază-Noapte şi i-a dat şi ei drumul. Şi ajungând pe unde iar lumina se 
îngâna printre copaci, a ajuns şi la Murgilă şi l-a dezlegat şi pe dânsul. Atuncea 
Murgilă a dat goană până la Miază-Noapte; iar Miază-Noapte, până în Zorilă şi a 
început a se lumina de zi peste toată lumea. 

în răstimpul acesta, Romăn-Verde într-un suflet a fost lângă locul unde tovarăşii lui 
încă dormeau. El a aţâţat focul şi lemnele începuseră să ardă trosnind scântei. Apoi 
pe ici în colo i-a fost drumul. în urmă, s-au trezit şi voinicii, care frecându-se la ochi 
au văzut focul arzând, balaurul cu capetele tăiate, însă pe Romăn-Verde nicăirea. Ei 
îşi spuneau unul altuia: 

— Dar lungă a mai fost noaptea, fraților: parcă ar fi oprit cineva mersul 
vremii... 

Bucătarul împăratului, trezindu-se ca după obicei de cu noapte, a dat o raită pe la 
voinicii cari 
atuncea dormeau. Bucătarul, când a văzut balaurul mort, i-a tăiat capetele şi cu 
dânsele în spinare a fost înaintea împăratului, zicând că el a ucis dihania cu satârul, 
că satârul lui era vrăjit şi că nu şi-a adus aminte până în noaptea cea lungă. 

împăratului nu-i cam venea să împartă cu bucătarul lui împărăţia pe din două, dar 
îşi dăduse cuvântul şi ca om de cuvânt şi de omenie ce era şi de bucurie c-a scăpat de 
noaptea cea lungă şi de balaur, a făcut o masă mare, la care bucătarul sta în frunte, în 
locul de cinste al viteazului, pe şapte perne, şi îmbrăcat în haine de mătase cu paftale 
împărăteşti de aur, bătute în pietre scumpe. Şi unde se fasolea şi se furlandisea de 
credeai că a apucat pe Dumnezeu de un picior şi din când în când privea la cele şapte 
capete ale balaurului, înfipte în şapte ţepe împrejurul mesei. 

Tocmai când împăratul cu cupa în mână voia să închine în cinstea bucătarului, 
numai iată că intră aicea, nepoftit, Romăn-Verde. 

împăratul l-a întrebat: 

— Ce veste poveste, voinice? 

— Să trăieşti, Măria Ta! Eu am ucis balaurul cel cu şapte capete şi am 


deslegat vremea de s-a revărsat ziua, după noaptea cea lungă. 

Dar bucătarul odată a sărit cu gura şi bătând cu pumnul în masă, răcnea: 

— Nu-l crede, împărate, că-l ştiu eu pe dumnealui că de mincinos ce e, i s-a 
dus buhul ca de popă tuns! La plăcinte dă înainte şi la război înapoi. 

Dar împăratul, care nu ştia ce să creadă mai curând, l-a luat pe Romăn-Verde la 
întrebat: 

— Bine. Zici că tu ai ucis balaurul, dar cu ce dovedeşti? 

Voinicul a prins la limbă şi a spus: 

— Să dovedească mai întâi... viteazul din fruntea mesei, dacă el a ucis 
dihania cea cu şapte capete! 

— Fireşte că eu am ucis-o cu satârul meu, că e vrăjit de ielele cele rele. Şi 
iacă aşa i-am tăiat gâtul, cum aş fi tăiat o găină, două rațe, trei gâşte şi un curcan 
îndopat, şi bucătarul vorbind făcea semne cum tocănează cu satârul pe fund, la 
bucătărie. 

Romăn-Verde l-a mai întrebat: 

— Dar capetele acestea au limbi, ori n-au? 

Iar bucătarul a început a îngăima: 

— De! ce să zic? Au. Că... poate fi gură de balaur fără limbă? 

— Adică vrei să zici că au avut, că acuma nu mai au? a cuvântat voinicul. 

— Ba nu! a răspuns bucătarul. Şi acuma ieşi afară, că eu sunt mai mare 
aicea, că de nu spun satârului să-ți taie capul şi ție! 

Satârul era pus în mijlocul mesei. 

— Spune! a grăit voinicul, îndrăzneţ. 


Lumea de la masă a început a ruga pe bucătar să nu facă una c-asta. Dar 
bucătarul, crezându-şi minciunile, înfuriat şi fără milă, a poruncit: 

— Satâre, ia taie gâtul mincinosului de la uşă! 

Dar satârul nici nu s-a mişcat. 

Mesenii au început a se uita unul la altul şi a zâmbi. Dar împăratul voind s-afle 
adevărul, că-i era plăcut voinicul după vorbă şi după chip, a poruncit slugilor să 
caute capetele de balaur, de au în gură, ori n-au limbă. Şi s-a văzut numaidecât că 
limbile erau tăiate. 

Bucătarul când a văzut una ca asta a început mai domol: 

— Aşa e, uitasem că balaurul acesta n-a avut limbi niciodată, de aceea 
înghiţea nemestecat. Nu mai căutaţi degeaba! 

— Ba a avut şi numai cine s-a luptat cu dânsul şi l-a ucis le poate arăta 
acuma, a spus Romăn- Verde. 

împăratul, ca să curme vorba, a hotărât: 

— Balaurul a avut limbi. Asta se cunoaşte. Cine însă arată limbile 
balaurului acela l-a ucis şi aceluia i se cuvine o jumătate de împărăție, iar după 
moartea mea, toată împărăţia, averile şi palatul acesta! 

Bucătarul a început a ţipa cât îl lua gura: 

— Să iasă afară! Să iasă afară netrebnicul şi mincinosul! 

însă Romăn-Verde nici nu se sinchisea, ci, liniştit cum era din fire, scotea din sân 
câte o limbă şi o arăta şi cum o arăta cădea şi câte o pernă de sub bucătar; iar când 
voinicul a scos şi a şaptea limbă a căzut şi a şaptea pernă şi a căzut şi bucătarul la 
pământ. Abia atunci a tăcut ruşinat şi înspăimântat. 

împăratul l-a luat de urechi şi l-a dat afară pe uşă: 

— Tu să te duci la bucătărie şi să-ţi cauţi de oale şi de tigăi! 

Bucătarul a fost mulţumit că a scăpat cu viaţă şi că împăratul nu i-a tăiat capul, 
cum era legea pe vremea aceea. 

în locul de cinste din fruntea mesei, împăratul, împărăteasa şi toţi mesenii au pus 
pe Romăn- Verde şi după aceea s-au veselit trei zile şi trei nopţi, iar bucătarul 
aducea acum, la masă, fripturi după fripturi şi plăcinte învârtite şi rumenite. 


Feciorul de împărat în căutarea 
n6rocului 


poveste românească 


A fost odată un împărat vestit, care avea trei feciori. 

La moarte-i, a rânduit ca: unul din ei, cel mai mare, să ia împărăţia; iar cel 
mijlociu şi cel mai mic să-i moştenească averea. 

Da' cum a închis bătrânul ochii, ce să vezi dumneata? Fratele cel mic, Prâslea, nu 
şi nu: să-i dea lui împărăţia. 

— Mă frate - zise cel mare - dacă nu ţii tu în samă cuvântul tatălui nostru, 
hai să tragem la sorţi şi... cui i-o pica norocul, ăla să fie împăratul. 

— Hai! 

Când au tras însă sorții, tot celui mare i-a picat Împărăția. 

— Văzuşi, frate? 

— Văzui, dar tot mie o să mi-o dați. 

— Apoi, n-om mai face noi ca tine. 

Şi se pune cel mare împărat. 


Iar feciorul cel mic dacă a văzut că nu suvoalbe®?” 


pe fraţii săi, şi-a luat partea 


623 a supune, a învinge 


de avere şi a început s-o cheltuiască pe te miri ce, aruncând banii încoa şi 
încolo... mână spartă, nu alta. Şi, 


623 a supune, a învinge 


cheltuieşte azi, cheltuieşte mâine, până ce isprăveşte toată partea de avere ce-i 
rămăsese. 

Pe urmă se pune, nene, pe-o inimă rea şi-o supărare, de nu-l putea îmbuna 
nimeni, cu toate mirodeniile din lume. Că aşa e supărarea. 

Şi, azi oftează, mâine oftează, până ce îşi zice într-o zi: 

„Acu, la ce mai sunt bun în lume? Hai să mă omor”: 

Şi pleacă Prâslea, departe, într-un loc ascuns, să-şi puie capăt zilelor. Când 
acolo, iată, se pomeneşte cu o slugă credincioasă că vine la el într-un suflet: 

— Nu face asta, stăpâne dragă, că-i mai fi bun la ceva. 

— La ce? 

— lată, măria ta! S-a lăţit vestea că, în cutare loc, peste trei ţări d-aici, 
se găseşte un împărat vestit, care are o supărare mult mai mare ca a măriei tale. 

— Ce supărare? 

— Apoi, iacă. Avea omul o singură fată frumoasă şi tare iscusită şi 
pricepută. Şi, când îi era omului lumea mai dragă, a venit un zmeu groaznic şi i-a 


răpit-o. Unde-o fi dus-o, nu s-a 
putut afla; 
că împăratul a căutat-o pe d-a rândul: şi pe unde s-a priceput şi peunde nu 


s-a priceput... 

— Şi, pe urmă? 

— Pe urmă, dacă a văzut că nu mai e nădejde s-o găsească, a dat omul 
ştafetă în toate părțile, că, aceluia care i-o scăpa fata de la zmeu, i-o dă de soție. Ba-l 
lasă şi împărat în locu-i. De ce nu încerci şi măria ta? Că după cum îmi dau eu cu 
părerea, nu ţi-a murit încă norocul. Şi numai la împăratul de care ne e vorba o să-l 
găseşti. 

— Apoi, zise feciorul de împărat, care acum îşi luă gândul de la moarte, tot 
nu mai am eu nimic, mă duc; or c-aş muri, or c-aş trăi, tot una mi-e! 

A cerut de la frate-său cel mijlociu bani de cheltuială şi haine de premeneală; iar 
de la împărat, un cal de călărie şi merinde de-ajuns şi a plecat. Ba, a lăsat celui 
mijlociu şi un inel fermecat: 

— Când n-ăi mai putea, nene, să-l suferi în deget, atunci să ştii că nu e bine 
de mine! 

A mers el, a mers apoi, peste câmpuri şi pustiuri, cu sluguliţa lui, cale de trei zile. 

Atunci, a ajuns în pădurea fermecătorilor. S-au culcat acolo, dar, peste noapte, ce să 
vezi 
dumneata? O arătare în vis, care-i zice: „De ce-ai luat, măi, şi băiatul ăsta cu tine, că 
o să piară aici în pădure?! Mai bine zi-i să se ducă acasă; că numai aşa o să 
izbândeşti cu bine unde-ai plecat.” 

Aşa... Prâslea nepricepând şiretenia fermecătorilor, cari voiau să-l lase fără 
tovarăş la drum, zice a doua zi către slugă: 

— Du-te acasă, neică! De ce să piei pentru mine? 

Şi-i spuse ce-a visat. 

— Ba nu! Eu merg cu măria ta, or ce-ar fi! 

Şi au mers amândoi tot înainte. 

în noaptea următoare, ce să vezi dumneata? Tăbărăşte asupra calului un balaur 
înfricoşat şi-l mănâncă. Feciorul de împărat şi cu sluga erau culcaţi acu' într-un 
copac, sus, sus, aproape de vârf, ca să scape de jigănii. 

— Văzuşi, frate? 

— Văzui. 

— Păi, du-te, măi frate, acasă. 

— Nu, că bun e cerul! 


Ti!... Cum a zis aşa, odată a podidit-o pe biata slugă sângele pe nas şi pe gură şi 
apoi a picat de- acolo, jos, mort. 

Bietul Prâslea! S-a dat jos, l-a plâns mereu şi l-a tot strigat, fără niciun folos! 

Dacă a văzut aşa, şi-a luat drumu-nainte, singur. A mers până i s-a urât prin 
pădurea aceea: iar în noaptea următoare, s-a urcat să doarmă în alt copac. 

Când să aţipească însă, ce să-i vază ochii? Un balaur înfricoşat, mai grozav ca cel 
din seara întâia, se repede la el ca să-l îmbuce. Dar Prâslea, care avea un pistol vrăjit, 
rămas de la taică-său, nu-i dă pas; ci, mai iute decât fulgerul, scoate pistolul de la 
brâu, îl întinde spre nămetenie şi o 
curăţă. 

Aşa. Pe urmă, se culcă, de trage şi el un pui de somn, şi, a doua zi, o întinde la 
drum, să iasă din pădure. 

La margine, casa maicei Miercuri. 

— Maică Miercuri - se roagă voinicul - arată-mi calea pe care să apuc ca să 
mă duc la zmeul care a răpit pe fata împăratului Verde. 

— Hei, hei, maică! La zmeul acela n-ai să poţi răzbi şi n-ai să poţi izbuti 
până n-ăi da pe la împăratul florilor: iar ca să nemereşti acolo ai să dai întâi pe la 
soru-mea, maica Joi. 

— Bine. Da' încotro i-e culcuşul, maică? 

— Ia, apucă pe drumeagu' ăsta. 

Şi pleacă feciorul. Merge şi merge până la casele maicei Joi, cari erau în munții de 
cleştar. 

— Maică Joi, m-a trimis sora dumitale să mă îndrepţi la împăratul florilor. 

— Bine, bine, te-oi îndrepta. Da' cum ai venit aici? 

îi spune Prâslea tot ce-a pățit şi atunci maica Joi îi grăieşte: 

— Dacă-i aşa, maică, rămâi aci până mâine; că azi a ziua mea şi trebuie să- 
mi fac rosturile. 

A stat; iar a doua zi, maica Joi i-a dat o slujnică de l-a dus până la casele maicei 
Vineri. 

— Maică Vineri, arată-mi pe unde să mă duc la Împăratul florilor. 

— Aşteaptă, tinere, până mâine, că am să te trimet cu fetele mele. 

Aşa. A aşteptat el; iar dimineaţa, sfânta i-a dat două zâne de l-au dus până la palatul 
împăratului florilor. 

Acolo, minune, măi nepoate! Pomi, pasări mândre care ciripeau în mii şi mii de 
glasuri, flori, fel şi chipuri şi ape fermecătoare... 

Bate la uşă şi iese o slugă: 

— Cine eşti, băiete? 

Prâslea îi spune şi atunci sluga vesteşte pe împărat, care-l cheamă înăuntru pe 
voinic: 

— Să trăieşti, înălțate împărate! grăieşte tânărul când, intrând pe uşa, vede 
pe împăratul florilor, îngenunche înainte-i şi-i sărută mâinile; iar împăratul îl sărută pe 
frunte şi-l pune pe scaun lângă el. Şi, pe când se gătea feciorul de împărat să-i spuie 
păsul, ce să vezi dumneata? 

Odată vin lângă măria sa, un cârd de fete, zugrăvite în chipuri tare mândre. Au 
început să-i cânte şi să-l cinstească. 

— Ce foc te-a adus pe-aici, nepoate? 

— Apoi, uite ce e, măria ta! Şi-ncepe să-i deşire tot: uite şi uite şi uite. 

împăratul florilor l-a ascultat ce l-a ascultat, apoi a dat din cap şi a început să 
grăiască: 

— Eh! Tinere! Unde-ai plecat, e greu, dar tot acolo ţi-e norocul. în calea ta 
ai să păţeşti multe, dar ţine minte sfatul meu. 


— Care, mărite împărat? 

— Iată-l. Or mai merge cu tine trei fete ale mele, ca să te îndrepte pe calea 
cea bună şi să-ți arăte unde e curtea zmeului. Ascultă-le sfaturile şi mergi cu bine, 
fătul meu! 

Aşa. Apoi voinicul sărută mâna împăratului florilor şi-şi vede de drum cu cele trei 
fete. Merg şi merg. 

Dar când se apropie de palatul zmeului cel grozav, văd la poartă un balaur. Fetele 
împăratului îi dau nişte miroase de-l adorm; iar Prâslea scoate pistolul şi-l curăţă. 

Au mers pe urmă până la uşă. Acolo, alt balaur. 

— Voinice, voinice, îi grăiesc fetele. Noi ne ducem de-a cum. Să descarci 
pistolul în balaurul ce se vede colo şi, după ce l-îi omori, să te repezi în casă, fără frică. 
Acolo, o să găseşti pe fata împăratului Verde, după care ai plecat de-atât amar de 
timp. Stă singură, mititica, şi, când te-o vedea, o să înceapă să tremure de frică: dar tu 
să-i spui pentru ce ai venit. Să încui apoi uşa şi s-o povăţuieşti, voinice, să nu deschiză 
când o veni zmeul care a răpit-o. Ca să fii încredinţat însă că nu deschide, să-i legi 
zdravăn mâinile şi picioarele. 

— Pe urmă? 

— Pe urmă, când o sosi zmeul, să-i tragi cu pistolul ăla în cap, că să te cureţi 
de el. Ai înţeles? 

— înţeles. 

Aşa a făcut. Când l-a văzut fata de împărat, a început să plângă de frică şi de 
bucurie. Şi-o cuprinse, sărmana, un dor grozav de părinţi şi de lumea din care fusese 
răpită de nămetenie... că, de multe ori, sta singură şi cânta cu foc: 

Străinii, mânca-i-ar câinii, 

Mă usucă, vai de mine! 

— Ce cauţi, voinice? l-a întrebat fetişcana. 

— lată, am venit să te scap. 

— Bine, bine; da' o să fie rău de tine, că, ia! Acum o să vie zmeul şi... ca 
prafu' nu s-o alege de noi! 

— N-ai frică; da' să nu te puie păcatul să-i descui! 

Şi, când zice aşa, se repede, cam cu ciudă, cu sfială şi cu tremur, nu-i vorbă, şi o 
leagă zdravăn de mâini şi de picioare, într-un colţ al încăperii aceleia. 

Au mai stat ce-au mai stat şi odată au început să se dârdâie palaturile acelea şi să se 
auză cutremur mare; apoi, vânt, furtună şi răcnete. 

— Haiti! Am păţit-o! strigă fata. „Vine zmeul!” Şi când zice aşa, şi leşină de 
groază. 

— N-ai grijă, fată mândră! grăieşte voinicul şi, cât ai clipi, trece la fereastră 
şi-ndreaptă pistolul afară. Iar când a dat drumul armei, a izbit pe nămetenie drept în 
frunte şi... zmeul a căzut la pământ şi şi-a dat sufletul. 

Apoi Prâslea s-a repezit la fata de împărat, pe care a dezlegat-o şi a stropit-o cu apă 
rece, de şi-a mai venit în fire. Dar tot tremura săraca şi aiura de groază: 

— Ce-ai căutat aici, frate? Că are să vie zmeul şi ţi-o pune capul! 

— Taci, fată, că pe zmeul l-am mătrăşit eu. Nu vezi? Şi o ia în braţe de o 
duce şi-i arată mormanul de carne fără viaţă, care nu era alta decât trupul nămeteniei. 

Pe urmă, au rămas amândoi stăpâni în palatul acela. Şi i-a spus voinicul tot ce i-a 
păţit sufletul de când a plecat de-acasă. 

Au petrecut aşa trei zile şi, în petrecerea lor, îşi tot făceau socoteala: cum să fugă de- 
acolo? 

He! Da' era departe vremea aceea; că eu uitasem să vă mai spun un lucru: 
împăratul florilor mai povăţuise pe voinic că or ce-o vedea şi or-ce-o auzi să nu dea 
ajutor la nimeni şi la nimic, cât or sta în palatul zmeului. 


Şi Prâslea n-a ascultat sfatul. 

După cele trei zile, atunci tocmai când găsiseră tinerii un chip de scăpare, odată văd 
ei că se schimbă vremea: furtună mare, vânt şi ploaie, tunete şi trăsnete. 

Şi-n viforniţa şi târmoaca aceea, s-aude afară: 

— Aoleu, maică! Făceţi-vă milă şi pomană de mă primiţi şi pe mine aci. 

Feciorul de împărat se repede afară, să deschiză. 

— Nu face asta, voinice! grăieşte fata. Parcă mi-ai vorbit de un sfat al 
împăratului florilor. 

— Nu-i nimic, dragă. Vezi tu; acu' şi pe un câine e păcat să-l ţii afară! Dar 
pe-o biată babă? Şi apoi, o închidem într-o casă să stea acolo nevăzută, neauzită. 

Dacă l-a auzit aşa, fata nu i-a frânt voia. 

— Primeşte-o; dar să nu-ţi pară rău. 

Şi a deschis. Atunci, ce să vezi dumneata? O babă urâtă, urâtă şi cocoşată, cu o gură 
cât o şură şi cu un fălmătuc de păr în frunte. 

O bagă într-o casă şi o încuie; dar, peste noapte, baba naibii se scoală, ia uşa-n cap 
şi se duce, valvârtej, peste cei doi tineri. Şi, pe când ei dormeau, face moşmoande, cum 
se pricepe ea, de-i ies lucrurile pe pofta inimii. 

Adoarme buştean pe voinic şi-l ia în cârcă de-l duce repede repede, într-o pivniţă, 
unde-l leagă zdravăn de mâini şi de picioare cu nişte lanţuri groase şi grele, să rămâie 
pironit cât lumea. Se urcă apoi îndărăt la fata de împărat, care se trezise speriată, o 
adoarme cu moşmoandele ei şi o duce şi pe ea în cârcă, departe-departe... Apoi? O 
vinde unui împărat păgân. 

Dacă-şi ia plata, vine îndărăt la Prâslea, acolo unde era legat şi-l ia la bătaie cu un 
biciu de foc. îl bate mereu şi-l întreabă: 

— De ce mi-ai omorât feciorii, câine? 

— Care feciori, mamă? întreabă el plângând. 

— Balaurii şi zmeul. 

Şi-l bătea şi-l judeca, în fiecare zi de trei ori. 

Săracul, săracul! Aşa l-a ţinut hârca, aşa l-a bătut şi aşa l-a judecat vreme de şapte 
ani! Şi în toată vremea asta, nu-i da decât apă şi câte un ciric de pâine, neagră, 
mucegăită şi uscată, la două zile o dată: 

„Mă! Da' sec mi-a fost norocul!” se gândea Prâslea, tot plângând întruna. 

Traiul lui, nene, să nu-l dea dumnezeu nici la duşmani, îşi luase acu' nădejdea de 
la fata împăratului Verde, de la lume şi de la toate şi se ruga lui dumnezeu să-i vie 
moartea mai curând. 

Aşa. 

Acu', să ne întoarcem la palatul împărătesc de unde plecase pentru întâia oară 
Prâslea. 

La câteva luni, iată că se întoarnă acolo sluguliţa cea credincioasă, după ce căzuse 
mort. Şi sluga adusese, biet, veste la cei doi fraţi de toate primejdiile ce erau în calea 
lui Prâslea. 

ar fraţii, când au auzit, au zis: 

— Lasă, că nu l-am trimes noi! 

Cel mare a rămas la locul lui, împărat; iar cel mijlociu şi-a luat averea ce i se 
cuvenea, s-a însurat şi a dobândit un cârd de copii. 

Şi-şi vedea fiecare de rostul lui. 

Dar fratele cel mijlociu, tot mai cu dor. A aşteptat el un an, doi, trei... ba nouă ani! 
Şi, dacă a văzut că fratele cel mic nu îi mai răsare de nicăieri, l-a prins un dor... 
mamă, mamă! 

Săracu, săracu! Pe unde-o fi, mititelul, şi cum o fi petrecând el tot striior şi pustiu, cu 
cântecul: 


Străin sunt, străin mă cheamă, 

Străin sunt cu bună seamă! 

Străin sunt, străin îmi zice, încotr-oi face, m-oi duce, 
Nu mai aud vorbă dulce. 

Străin sunt, străin mă duc, 

Străin ca un pui de cuc, 

Străin sunt pe und-mă culc, 

Ştii, ca frunza mă usuc!... 


Unde să mai spun că şi inelul de la Prâslea începuse să-l strângă aşa de tare, că 
nu-l mai putea suferi? 

— Nevastă, nevastă! grăieşte el într-una din zile. Tu rămâi cu copiii şi 
trăiţi cum v-o învrednici soarta, că eu mă duc... mă duc încotro oi vedea cu ochii, să- 
mi caut frăţiorul. 

Şi a plecat. A mers el multă vreme, tot rătăcind prin pustii, până a ajuns la sfânta 
Miercuri. 

— Maică Miercuri, se roagă el, ajută-mă să-mi găsesc fratele. 

— Au, maică, nu te pot ajuta. Dar uite, apucă pe ici şi du-te lasoru-mea, 

sfânta Joi, că ea, poate, 
te ajută. 

A sosit la sfânta Joi, care l-a trimes la sfânta Vineri: 

— Iată, maică, îi zice şi maica asta, du-te cu fetele mele la împăratulflorilor. 

Acela te-o povăţui 
ce să faci; că tot el a fost călăuza şi fratelui dumitale cel mic. 

Se duce acolo. împăratul florilor l-a primit bine şi apoi i-a spus: 

— Tinere, fratele dumitale este legat în cutare loc; că nu m-a ascultat pe 

mine: să nu dea gazdă la 
nimeni în palatul zmeilor. Iar fata împăratului Verde, pe care o scăpase Prâslea de 
la zmeu, e luată de zmeoaică şi dusă la împăratul cutare. Acu' tu, voinice, dacă ai 
venit la mine, vrei să-mi asculţi toate sfaturile? 

— Vreau, mărite împărate! 

— Ascultă, dar. Tu te-i duce acolo cu sabia asta şi cu fetele mele şi cum te- 
or duce şi cum te-or povăţui, aşa să faci. Apoi, să ai grijă, tinere, ca atunci, când s-o 
duce zmeoaica iar la Prâslea, tu să te repezi în pripă, s-o iei de păr şi să-i zbori capul 
cu sabia asta. Să nu aibă pas să se uite înapoi, că, de-i da răgaz, nu faci nimic. 

Aşa. Şi a plecat mijlociul după ce şi-a luat ziua bună de la împăratul florilor, căruia 
i-a mulţumit cu lacrimile în ochi. 

Sosi unde era închis Prâslea şi intră în pivniţă. Fratele cel mic aştepta pe zmeoaică 
ca să vie să-l ia din nou la bătaie şi leşinase. 

Mai stă ce mai stă şi ia seama pe acolea şi odată vede 0 zgripţuroaică, că se duce 
năvală spre cel chinuit. 

— Repede-te chiar acum şi loveşte-o, îi strigă fetele împăratului fiorilor, că 
acum e vremea. 

— Bine. 

Şi năvăleşte voinicul asupra ei, o prinde de cap şi apoi... Cât te-ai şterge la un ochi, 
îi taie gâtul cu sabia cea minunată de la împăratul florilor. 

După aceasta se duce lângă Prâslea şi începe să plângă cu foc, când îl vede în ce 
stare ajunsese: ca vai de el, săracul, şi în podoara aceluia care a cântat: 


— M-a băgat tânăr copil 


Şi-acu sunt moşneag bătrân: 
Barba-mi bate braţele 

Şi chica călcâiele, 

Mustăţile, 

Pernele!... 


De chinuri, sărmanul, nu mai vedea, nu mai cunoştea. Cum simte pe cineva 
apropiindu-se, începe să plângă şi să se vaiete: 

— Lartă-mă; nu mă mai canuni atâta. Mai bine omoară-mă şi-ţi faci pomană. 

Credea sărmanul, că tot zmeoaica e p-acolea. 

— Nu mai plânge, frate, nu mai plânge! îi strigă mijlociul, repezindu-se la 
el şi sărutându-l cu foc. Nu e zmeoaica, frate, ci sunt eu! 

— Cine? 

— Nu mă cunoşti? Sunt chiar eu, fratele tău; am venit să te scap. 

îşi vine atunci în simţiri, îl cunoaşte şi-l sărută. Apoi mijlociul îl dezleagă de 
lanţuri. Dar trebuia să-i taie şi carnea, că atât crescuse ea de mult, peste lanţuri. De 
răni, un pas nu putea să facă bietul Prâslea. 

L-a luat frate-său în braţe şi l-a scos afară din adâncătura aceea. 

Acu' să-l ducă undeva, nu putea să meargă. L-a băgat într-o altă odaie şi s-a dus 
mijlociul la fetele împăratului florilor, la tatăl lor, îndărăt. De acolo a luat nişte alifie 
şi a uns pe frate-său de s-a făcut sănătos. 

Au mai rămas apoi câteva zile acolo, tot cercetând încăperile cele multe din palatul 
zmeului. 

Aşa. Şi cum cercetau ei, iată că în partea de răsărit găsesc o uşă care se deschidea 
drept în jos. 

O ridică cu greu, intră înăuntru şi încep să se coboare. Acolo, nene, întuneric, să-l tai 
cu cuțitul. 

Mai merg ce mai merg, pe sub pământ, şi zăresc, în depărtare, o lumină. 

Apoi se tot duc şi, ca să intre acolo, unde era lumina cea multă, deschid o uşă. Şi 
ce să le vază ochii? 

în încăperea ceea, fel de fel de pietre scumpe, şi, mai departe, o grădină cu flori fel şi 
chip. 

Şi stau acolo amândoi fraţii, vreme multă, mirându-se şi bucurându-se de 
frumuseţile negrăite ce le ieşeau în cale. 

Apoi, culeg câte un coşuleţ cu flori minunate de acolo şi se suie iarăşi sus în palat. 
Şi mai pe la o vreme, zice fratele cel mijlociu către cel mic: 

— Da' bine, măi frate. N-o să stăm aici cât lumea. Hai îndărăt la casa 
noastră, că m-aşteaptă şi pe mine copiii şi nevasta. 

— Te-or aştepta pe tine, dar pe mine în altă parte mă poartă dorul, că: 


Sus la munte, iarba-mi creşte, 
Dorul mândrii mă topeşte, 
Mă topeşte din picioare 

Ca un muc de lumânare, 
Când curge ceara la vale 

Să rămâne feştila... 

Aşa-mi arde inima! 


Eu, nene, orce-o fi, mă duc după fata de împărat, pe care mi-a răpit-o 
zgripţuroaica. Mă duc, că într-acolo e norocul meu. 
— Mai bine hai, măi frate, cu mine acasă: că la fata de împărat n-o să te mai 


poţi duce. 

— Aş! 

Au luat câte un coş cu flori şi au mers la împăratul florilor, de i-au dus şi din 
acelea şi i-au mulţumit. 

— Tu, voinice, i-a glăsuit împăratul acela, ai să mai păţeşti şi de aci 
înainte multe, multe, până-i ajunge să-ţi iei tovarăşă pe fata împăratului Verde. Da' 
tot ai să izbândeşti! 

— Sfânt să-ţi fie rostul, mărite-mpărate! 

S-a dus apoi de a mulţumit şi sfintei Miercuri, sfintei Joi, sfintei Vineri; iar sfânta 
asta din urmă i-a mai spus: 

— Voinice, voinice! Ai să te duci la împăratul căruia i-a fost vândută fata 
împăratului Verde şi, ca să ajungi acolo, să apuci pe drumeagu' ăsta. Află că, pe fată, 
păgânul a luat-o de nevastă. D-aia, când vei ajunge acolo, să te faci, Prâsleo, luntre şi 
punte, ca să te primească slugă-n curte. Ai înţeles? 

— înţeles. 

— Pe urmă, să nu mai vorbeşti nimănui şi nimic despre împărăteasa cea 
tânără, că împărăteasa este acum aleasa sufletului tău. Să pândeşti doar când o ieşi 
ea cu roabele în plimbare şi tu să te duci alunei încet-încet şi să-i pui coşu ăsta cu 
flori, înainte, fără să te vază cineva. Are să rămâie înmărmurită când le-o cunoaşte, 
că flori d-astea nu sunt decât în palatul zmeului care o răpise. 

Aşa. Apoi Prâslea, după ce i-a ascultat sfaturile, i-a mulţumit şi s-a depărtat. 
ar mai încolea, şi-a luat ziua bună de la fratele cel mijlociu şi... s-a tot dus! 
La palatul împăratului cel păgân, se băgă slugă în curte. Acu', pândea prilejul să 
iasă la plimbare împărătiţa şi, norocul lui! Iată că o vede într-o zi, tot aşa de mândră 
şi frumoasă, cum o văzuse el întâia oară. 
Dar eu am uitat să vă spun că împăratul acela încercase el, fel şi chipuri să facă pe 
împărătiţă să-l îndrăgească şi zadarnic cercase; că nu izbutise până acum să o aducă 
la potecă. Şi, sărmana, tot plânsă şi pe gânduri sta. 
Se plimba acum frumoasa împărătiţă, având cu ea douăsprezece roabe, printr-o 
grădină tare mândră. Sluga o cunoaşte, plânge şi râde de bucurie; apoi ferit, dă fuga 
şi pune coşul cu flori de care vorbirăm între florile grădinei împăratiţei. 
Apoi se ascunde. 
Aşa. lar împărătiţa, când vede, se pune pe gânduri. 
Astea, se vede, or fi faptele împăratului, care tot cearcă să mă amăgească. 
Se tulbură ea, se duce în palat şi cere să-i aducă coşul. 
Dar când se duc roabele, nu-l găsesc. 
— Mare minune! glăsuieşte fata de împărat şi, a doua zi, când pleacă-n 
plimbare prin grădina ceea, iar găseşte coşul. Se miră: 
— Ziceaţi că nu e, leneşelor! 
ar intră în palat şi iar cere să-i aducă coşul. 
Acolo însă, ia dacă ai ce. Coşul, parcă intrase în pământ. Atunci, odată îşi dă cu 
palma peste frunte: „Doamne! Cum nu m-am gândit eu mai dinainte? Trebuie să 
fie pe-aci pe aproape alesul meu!” 
ese în grădină, de rândul ăsta numai cu două roabe şi, când vede iarăşi coşul, 
glăsuieşte: 
— Vedeţi? Ziceaţi că nu e coşul. Săriți de-mi aduceți pe neruşinatele acelea 
care m-au minţit. 
Roabele au dat fuga unde le-a trimes şi atunci, odată a răsărit ca din pământ, înainte- 
i, Prâslea. 

— Iată că am sosit, scumpa mea! 

— Bine, bine! zice ea plângând de bucurie. Da', vorba e cum să scăpăm? 


— Lesne. Oi lucra eu cum m-oi pricepe. 

— Apoi, nu vezi, voinice, că de jur împrejurul curții acesteia sunt numai 
arapi înarmaţi, să păzească? 

— Nu face nimic. Vino poimâine seară aici, că sunt gata să te scap. 

— Bine. 

Se ascunde apoi sluga; iar împărătiţa, cum vin roabele, se duce cu ele în palat. 

Şi se apucă Prâslea de lucru; sapă şi sapă şi, el ştie cum, face o scobitură straşnică 
în pământ, pe sub zidurile palatului aceluia, aşa ca să pătrundă în depărtare şi să 
poată orcine să iasă din curtea palatului tară a putea fi văzut de vreo parte. 

Şi aşa. în seara cu pricina, împărăteasa se roagă: 

— Lasă-mă, bărbate dragă, să mă plimb şi eu puţin în seara aceasta. 

— Bine, plimbă-te, de ce nu? zice împăratul cel păgân, mirat şi vesel că s-a 
mai schimbat puţin şi împărătiţa. 

îi dă, însă, două roabe să-i fie tovarăşe. A ieşit. 

Când a sosit la locul ştiut, sluga era acolo, în capul drumului ce-şi croise pe sub 
pământ. 

Cum se apropie, împărătiţa trimite pe una din roabe să-i aducă un pahar cu apă; 
iar celeilalte roabe, îi grăieşte: 

— De ce nu vrei tu, fată, să mergi cu mine? Să scăpăm de aici. 

— Vai de mine! N-o să mă prinză? 

Apoi, începe să răcnească şi atunci Prâslea scoate pistolul şi-o curăţă de pe faţa 
pământului. 

— Doamne iartă-mă! Milă mi-e de ea; dar de mine mi se rupe inima. 

Pe urmă, ia de mână pe împărătiţă şi încep să iasă, pe scobitura aceea de pământ, 
afară din curţile palatului. 

Dar nenorocul îi păştea şi aci, ce socotiți dumneavoastră? Au auzit arapii zgomotul 
pistolului şi le-au luat dâra! 

Atunci, ce să facă bieţii? De frică şi prin întuneric, au început să fugă, fugă nebună. 

Dar împărătiţa fugea tot înainte, socotind că şi Prâslea a plecat mai de mult şi 
silind să-l ajungă; iar el, fiind mai în urmă, o aşteaptă să vie. 

Şi aşa, sărmanii, s-au rătăcit unul de altul. Alt chin şi alt foc, acum! 

Acu', fata împăratului Verde s-a tot dus, sărmana, S-a dus noaptea aceea, plângând 
şi obidindu- se, prin păduri şi locuri neumblate; ba şi ziua a doua şi noaptea 
următoare. 

Ba ce zic? O lună încheiată a rătăcit, biata de ea, până când a sosit într-un oraş. Ce 
să facă? Nu ştia nici în care ţară e, nici în care oraş. 

Da' era bolnavă, pocâltită de foame şi ajunsese până acolo numai c-o mână de suflet. 

Intră într-un spital şi, după ce se mai întremează, rămâne slujnică. Şi a stat acolo, 
vreme de un an, tot plângând şi tot rugându-se celui de sus, să facă ce-o vrea cu ea. 

Acu' să nu uităm vorba. Feciorul de împărat a tot rătăcit şi el, căutând-o prin 
pustietăţi, până ce după un an şi mai bine, a ajuns aproape de oraşul de care ne fu 
vorba. De multe ori, obosit, nemâncat, izbit cu capul de stânci, era gata să-şi puie 
capăt zilelor; dar, odată nu-l lăsa inima, că ea e vinovată totdeauna, bat-o 
pârdalnicul! 

Aşa. Când să intre în oraş, nu mai poate merge înainte şi cade jos, sărmanul, 
obosit, flămând şi bolnav. 

Cum sta acolo în nesimţire, iacă că trece o trăsură. Vizitiul: 

— Scoală, măi beţivule! 

Feciorul de împărat, însă, n-aude şi tace. 

— Dă-i, mă, câteva bice! glăsui boierul din trăsură, să se trezească! 

Şi începe vizitiul să-i care pe spinare: jart!... jart!... Atunci se mişcă şi bolnavul: 


— De ce mă bateţi, oameni buni? 
— Pentru că eşti beat. 
— Ba mai bine lăsaţi-mă să mor în pace, că nu mai am mult şi-o să 
părăsesc lumea, zice cu voce stinsă voinicul. 

— Ba eşti beat. Nu vezi cum vorbeşti? 

— Sunt nemâncat şi bolnav, creştinilor! 

Vorbea cu atâta jale şi milă că ar fi mişcat şi lemnele şi pietrele... 


— Păi, cine eşti şi de unde? întrebară atunci ăia, mai îmblânzindu-li-se inima 
oleacă. 


— Ia! Un străin rătăcit. 

Atunci, li se făcu milă; îl suie în trăsură şi-l duc la spital. 

A stat ce-a stat acolo, şi, d 
să-l îngrijească slujnica care 
împăratului Verde, scăpată 


lupă câteva zile, ce să vedeţi dumneavoastră? Vine acolo, 
- după cum ştiţi - nu era alta decât chiar mândra fată a 
e la zmei şi de la păgâni şi ajunsă acum pe uşi străine. 
îl cercetează şi, tot vorbind, odată încep să picure lacrimi mari din ochii frumoşi ai 
slujnicei: 

— Ei, voinice, află că eu sunt fata pentru care ai suferit atâta. 

Şi se pun pe plâns şi îmbrăţişări de se miră tot spitalul. 

Aşa. Şi tocmai pe când şedeau ei îmbrăţişaţi şi plângeau cu foc, vine doctorul. 

Ştiţi cine era ăsta? Chiar fratele cel mijlociu care rămăsese cu averea. 

— Cine eşti, voinice? întrebă el pe bolnav. 

— Prâslea, feciorul cel mic al împăratului cutare. 

— Aşa? Apoi, şi eu sunt fratele tău. 

Şi se pune şi fratele cel mijlociu pe plâns, apoi se şterge la ochi şi adaugă: 

— Să lăsăm plânsul acum. Mulţumeşte, frate, că aici stntem în împărăţia 
noastră. Hai la nenea! 

Şi i-a luat pe amândoi de i-a dus la frate-său împăratul. 


O! Ce bucurie, apoi, pe măria sa, când şi-a văzut frăţiorul, după atăta vreme de 
despărţire! 


Au petrecut ei ce-au petrecut; apoi au trimes un om călare pe un măgar, la 
împăratul Verde, tatăl fetei, să-i ducă veste cu bucurie la zi mare. 

Ăla, tot socotea că visează, când a aflat că i-a scăpat fata de la zmeu. Nici nu se 
mai ţinea cu ea săracul, de atât amar de timp! 

Şi s-a pornit d-acolo, din împărăţia lui, cu mare alai, la drum lung, până la curţile 
celor trei fraţi. 

Da', când şi-a văzut împăratul Verde odrasla? He, he!... A murit şi a înviat de 
bucurie, a sărutat-o cu foc şi pe ea şi pe feciorul care i-o scăpase. 

Apoi, s-a ţinut de vorbă: i-a dat-o de nevastă şi i-a mai dat în stăpânire toată 
împărăţia, cu toate bunurile şi mirodeniile de pe lume... 

Pe urmă trai, nenişorule, şi noroc, noroc... 


Gherghinei cel sărac ajunge împărat 


Trăia odată o femeie sănevăstiefebiârteaseăa rămas văduvă chiar la câteva 
săptămâni după nuntă. Când se înpliniră nouă luni de la moartea soţului se născu un 
băieţel frumuşel ca o gherghină din grădină şi de la asemănarea asta i-a pus şi numele 
de Gherghinei. 

Amu, naşă-sa, fiind oleacă mai înstărită, i-a adus dar de rodine un viţeluş, că-i fătase 
vaca gemănări şi nu dovedea cu alăptatul. 

— Poftim, cumătră, un mic dar din partea noastră în norocul finului, zise ea 
arătându-i spre viţeluşă. îngrijeşte-o cum ai să poţi şi, peste un an, doi, scăpaţi la frupt 
alb, că mama ei e de soi foarte bun şi ne îndestulează toată casa, iar fruptul nu ne 
lipseşte niciodată de la masă. 

Fina se bucură, sărută mâna naşei, sărută şi viţeluşa pe bot şi din clipa aceea o 
ţinură de-a-valma cu ei în odaie, până ce a mai zburătăcit oleacă. Din odaie au mutat-o 
în tindă, iar din tindă într-o dosălică lipită de peretele casei. 

Viţeluşa creştea şi era cuminte şi ei se bucurau văzând-o cum creşte ca din apă, 
numai că bucuria lor n-a ţinut mult din pricină că ea după ce ajunse juncuţă avea 
nevoie de hrană mai multă. 

Vădana însă neavând nicio palmă de pământ şi mai întâmplându-se şi-o secetă 
cumplită, tocmai în vremea aceea, s-a gândit că decât a vedea-o topindu-se din 
picioare, mai bine să-i deie drumu în lume, în nădejdea că poate fiind slobodă îşi va 
putea agonisi mai uşor hrana. 

Cu acest gând, s-a sculat într-o bună dimineaţă cu noaptea în cap şi luând junca de 
funiuţă a scos-o până în marginea satului şi după ce-a mângâiat-o şi a sărutat-o 
plângând de sărea cămaşa de pe ea, odată numai ce s-a îmbărbătat şi crişcând din 
măsele o rupse spre casă, bocind în gura mare, ca după mort: 


Porumbiţa mea, porumbiţa mea, 
Cine te-a mai mângâia 

Cine te-a mai adăpa, 

Cine grija ţi-a purta? 


De pe la o bucată de cale, nerăbdând-o inima şi-a mai întors o dată capul înapoi şi 
uitându-se văzu văcuşoara stând cu faţa spre sat, ca şi cum nu s-ar fi îndurat să se 
despartă de stăpână. A mai făcut încă vreo câţiva paşi şi iar s-a uitat în urmă, însă de 
data asta o văzu păşind alene spre pădurea din apropiere. 

— Mergi sănătoasă, draga mea, că decât te-oi vedea murind de foame la 
mine, mai bine du-te în lumea ta, ca să trăiesc măcar cu gândul că tu o duci mai 
omeneşte acolo unde te afli, grăia biata femeie închipuindu-şi că vorbeşte chiar cu 
văcuşoara ei. 

în sfârşit, după ce a mai trecut cât o fi trecut de la întâmplarea asta, gospodina şi-a 
cumpărat o răpciugă de capră, în dorul juncii, ca să aibă totuşi coadă de dobitoc în 
ogradă. Toată ziulica behăia şi alerga tară astâmpăr de ici, colo; intra prin ogrăzile 
vecinilor şi le strica straturile: se suia până şi pe casă, aşa de neastâmpărată ce era. 

Biata femeie însă îi îndura toate moţocurile, bucuroasă că măcar are cu ce potoli 
foamea copilului. La urma urmei e rău cu rău, da-i mai rău tară rău. 

Amu, dacă cu capra avea necaz şi primea veşnic în obraz de la lume, iar de sărăcie 
nu se putea descurca cu niciun chip, în schimb, băiatul o făcea să uite toate necazurile, 
fiindcă era cuminte şi pe zi ce trecea tot mai voinic şi mai frumos se făcea. 

Când a ajuns flăcăuaş, nu ştiu ce-i veni lui într-o zi s-o întrebe pe mamă-sa dacă 
totdeauna au fost aşa săraci ca acuma şi dacă toată viaţa ei şi-a mâncat sufletul numai 
cu râia de capră şi cele câteva gobăi prin ogradă? La întrebarea asta mamă-sa îi 
răspunse că pe vremuri au avut şi o biată juncuţă, dar că din pricina lipsei de hrană i-a 


Gherghinei cel sărac ajunge împărat 


dat drumu în lumea ei, săgnbziaaanciă siagueică pe unde o putea şi cum a putea, 
decât să moară la dânşii de foame. 


La auzul acestei vorbe, pe băiat îl şi trăsni prin minte un gând şi de aceea repede o 
şi-ntrebă pe mamă-sa cam cum arăta la chip acea juncuţă. Ea, nebănuind scopul 
întrebării, îi spune că era porumbă la păr, avea o steluţă albă în frunte, iar cornul de 
către om era puţin adus în afară. 

Gherghinei, zâmbind a râde, face către ea şi-o întreabă iar: 

— Mămucă, dumneata bănuieşti de ce te-am întrebat eu cum arăta văcuţa 
noastră? 

— Cred că aşa ca să te găseşti în treabă... 

— Ba nu. Eu te-am întrebat deoarece acuma, fiind băiat mare, mă simt în 
stare să pot ţine o coadă de vacă, cum ţin şi ceilalţi gospodari. Şi ca să nu dau bani pe 
una străină, am s-o caut pe-a noastră. 

— N-are niciun rost să te trudeşti degeaba, dragul mamei! 

— De ce crezi dumneta treaba asta? 

— Cred fiindcă de-atunci au trecut ciţiva anişori buni. Fă socoteală că tu 
atunci erai abia în faşă, iar acuma eşti flăcău în toată puterea cuvântului, Ehehei, cine 
ştie pe unde-i putrezesc ei ciolănelele, că doar n-avea să te aştepte pe tine sau să 
trăiască, sărmana, cât roata morii şi căciula lui Grigore! 

— Mămucă, zise băiatul, dumneta spune ce vrei, iar eu am să fac ce ştiu şi 
de ce mi-am pus în gând tot nu mă las. Voi întreba din om în om şi de-o fi nimerit la 
vreun gospodar l-oi sluji cât a pretinde şi tot îmi răscumpăr văcuşoara. De-o fi trăind în 
pădure, tot trebuie să dau de urmele ei, că doar nu-i un ac într-un car cu fân. lar de s-o 
fi trecut din viaţă, am să-i găsesc măcar coamele şi se cheamă că tot am aflat de soarta 
ei. 

— Ți-am spus şi ţi-o mai spun că-ți pierzi vremea de pomană întrucât eu am 
văzut-o îndreptându-se spre pădure, ori acolo, la mintea cocoșului, că între atâtea 
sălbăticiuni era cu neputinţă să scape nesfâşiată. 

— Vedem noi după ce mă satur de căutat 

Dacă a văzut şi a văzut mamă-sa că nu-l poate scoate dintr-ale sale, nu s-a mai 
împotrivit şi astfel băiatul şi-a pus în trăistuță încă de cu seară un boţ de mămăligă, 
câteva cepe şi chiar a doua zi a pornit la dram, îndreptându-se întăi şi întăi spre pădure 
pe oara aceea ce auzise de la mamă-sa. 

A umblat cât a umblat, a călcat văile, ponoarele şi dumbrăvile şi într-o bună zi iaca 
numai că zăreşte în marginile unei poieni o biată vacă slabă şi prăpădită ca vai de 
steaua ei. Când se uită mai bine la ea, vede tocmai semnele pe care le căuta. 

„Asta trebuie să fie” îşi zise bucuros în sinea lui Gherghinei, şi tot atunci s-a şi 
repezit la părăoaşul din apropiere de i-a adus câteva căciuli cu apă; i-a pus dinainte şi 
un brăţisor de iarbă şi după ce vaca şi-a mai revenit oleacă, el se pregătea s-o ridice ca 
s-o aducă acasă. Nu mică îi fu mirarea însă că în clipa când să-i puie funiuţa între 
coame, vaca se uită lung în ochii lui şi începe să grăiască, da ştii colo grai limpede şi 
aşezat, de-a mai mare dragul s-o asculţi: 

— Voinicule, zise ea, mulţămesc frumos că ţi-ai făcut pomană cu mine. într- 
adevăr, eu sunt ceea pe care tu o căutai, dar acuma e prea târziu să mă mai întorc la 
căsuţa de unde am plecat. Şi nu că n- aş merge, dar nu mă mai ajută puterile. Am 
îmbătrânit, am slăbit şi văd limpede cum se apropie funia de par. Pentru inima ta bună 
însă am să te răsplătesc în aşa fel de-o să mă ţii minte toată viaţa. 

Şi pornind de aici îi destăinui că are opt feciori tineri şi voinici ca leii. 

— Ei acuma sunt duşi la păscut, dar din clipă în clipă îi aştept să sosească. 
Fiind crescuţi în pustietatea asta de codru, au rămas sălbatici şi nu cunosc la om, de 
aceea până îi mai liniştesc, până- i mai lămuresc, tu sui-te colo sus în stejarul de alături 
şi nu te da jos până nu-ţi spun eu. Dar umblă mai repede şi nu te prea codi că dai de 
bucluc. 


Se caţără Gherghinei cu vai nevoie şi într-adevăr că abia apucă a se cuibări între 
crengi şi iaca se şi auzi boncăluitul lor, venind ca vântul şi ca gândul, de se cutremura 
pământul. Cum au ajuns lângă mama lor, nici n-au apucat bine a-i spune sărut mâna, 
mămucă dragă, că au şi luat-o la întrebări că cine le-a călcat prin bătătură? 

— N-a fost nimeni. Poate vi se pare vouă, dragii mei! 

— Ochiul nostru nu ne înşeală pentru că vedem urme de picior omenesc prin 
iarbă. Arată-ni-l încotro s-a dus sau unde l-ai ascuns, ca să ţi-l răfuim noi după legea 
noastră! 

Porumbica s-a mai sucit, s-a mai codit şi după ce a văzut că le-au mai trecut toanele, 
le-a spus-o limpede că le destăinuie despre ce-i vorba, dacă-i făgăduiesc hotărât că vor 
fi cuminţi şi nu se vor atinge de el. 

— Da', cine-i mă rog dumnealui şi ce hram poartă de-i ţii parte cu atâta grijă? 
întrebară ei. 

— Ca să vă spun drept şi adevărat, este vorba despre feciorul vădanei care 
m-a crescut chiar din ziua când am venit pe lume. Din pricina sărăciei însă nu m-a mai 
putut ţine la ea şi din milă să nu mor de foame mi-a dat drumul în lume să-mi agonisesc 
singurică hrana. Şi uite aşa se face c-am ajuns aici unde v-aţi trezit şi voi la lumină. 

— Mămucă dragă, grăi boul cel mai în vârstă, dacă aşa-i vorba, atunci se 
schimbă socoteala şi în loc să-l răfuim, te rugăm să ni-l arăţi să vedem cu ce-l putem 
ajuta! 

Porumbica, înțelegând că a trecut ceasul cel rău cu primejdia de care se temea, odată 
numai ce-şi ridică privirea în sus spre Gherghinei şi-i făcu semn că poate cobori fără 
nicio grijă. Coboară ei bucuros şi aşezându-se cu toţii jos, în jurul Porumbicăi, le istorisi 
şi lor povestea, cum v-am istorisit-o şi noi domniilor voastre. 

Boii îl ascultară în tăcere şi după ce băiatul mântui povestea, ei îşi dădură cu părerea 
că trebuie să se mute cu traiul la casa vădanei ca s-o scoată din sărăcie. 

— Ea fără mămuca nu merg, zise mezinul cu lacrimi în ochi. 

— Mergeţi voi singurei, dragii mei, răspunse mama lor, fiindcă eu cu mare 
dragoste m-aş duce, dar, din nefericire, nu mă mai pot urni de jos. De aceea l-am şi 
adus pe băiat cu gândul aici, ca să vi- 1 dau pe seamă şi să faceți voi ceea ce n-am putut 
face eu în tinereţele mele. 

Atâta apucă a spune Porumbica şi pe loc a şi închis ochii. 

Gherghinei a îngropat-o cu mare jale, colo cum s-a priceput în legea lui; au jelit-o şi 
feciorii şi-au tras cu copita ţărână peste mormântul ei, apoi au pornit spre casă. 

Când au intrat pe poartă ş-a văzut gospodina tamazlâcul de boi întunecându-i ograda, 
a înlemnit de spaimă, că vezi dumneata pe loc începură să-i treacă prin minte fel şi chip 
de gânduri. Şi deşi nu- 1 ştia pe băiat în stare de faptele pe care le bănuia, totuşi, stătea 
rece, aşteptând din clipă în clipă să-i calce pe urmă păgubaşii ca să-l puie în lanţuri. 

— Ce înseamnă asta, dragul mamei? Îl întreabă ea îngrijorată. 

La urma-urmei, femeia avea dreptate, pentru că de la plecarea Porumbicăi n-a mai 
pomenit picior de vită comută în ogradă şi-acuma, poftim, că din bun senin a sărit dintr- 
o dată la patru perechi de boi, tineri şi voinici să dărâmi munţii cu ei şi alta nimic! 

— Nu cumva te-a dus mintea unde bănuiesc eu? 

— Fii fără grijă, mămucă, răspunse Gherghinei, pentru că în toată tărăşenia 
asta nu-i nimic din tot ceea ce bănuieşti dumneata. Eu ţi-am spus doar dinainte că mă 
pornesc să-mi caut vaca şi, după cum vezi, norocul a ţinut cu mine, că mai ţine el 
câteodată şi cu cel sărac! 

— Adică vrei să spui că ai dat de urmele văcuşoarei noastre? întrebă mamă- 
sa. 

— Da. Am dat nu numai de ea, ci şi de urmaşii ei pe care îi vezi aici faţă! 

— Dar Porumbica unde-i, că parcă n-o văd între ei? 


— Ea a trecut, sărmana, pe lumea cealaltă chiar sub ochii mei. A avut însă 
vreme să-mi dea feciorii pe samă şi îndată, după aceea, a şi închis ochii. 

Mamă-sa auzind despre ce-i vorba, pe loc se linişti. Şi uite aşa,chiar dea doua 

zi, Gherghinei s-a 
pus pe treabă şi în scurtă vreme a gonit sărăcia de la casa lor. 

E drept că un timp de vreme au mai clevetit şi oamenii din satpe sama lui; 

l-au mai cârâit 
fetele şi flăcăii şi nevestele că vezi dumneata, lor nu li se părea treabă curată în toate 
cele ce vedeau, atâta numai că el se făcea n-aude, nu vede, iar satul luându-se cu alte 
griji, a uitat curând de grija lui şi gurile rele se potoliră. 

Amu, ca să nu ne mai lungim la vorbă, că-ntâmplarea din poveste înainte încă este, 
aflaţi că într- o bună zi iaca numai ce se răspândi zvon cum că împăratul vrea să-şi 
mărite fata, dar cere peţitorilor drept semn de vrednicie să-i desţelenească o pârloagă 
cât cuprindeai cu ochii şi asta numai într-o singură zi şi cu cel mult patru perechi de 
boi. Cine se prinde şi izbuteşte, câştigă, cine nu, plăteşte cu capul îndrăzneala. 

Şi vestea, ca orice veste, s-a răspândit iute în lume şi a ajuns şi la urechile lui 
Gherghinei. El ştiind ce fel de boi are - că erau tusopt năzdrăvani ca şi mama lor - 
le-a cerut părerea, iar ei îl sfătuiră să-şi încerce norocul fără nicio grijă. 

— Totuşi gândiţi-vă bine înainte de a lua această hotărâre, fiindcă dacă nu 
izbutim ne-am dus pe copcă. 

— Nu-ţi fie frică. De asta răspundem noi. 

— Bine. Şi Gherghinei, pe oara încredințării lor, o rugă pe mama sa să 
ducă cuvânt împăratului cum că fiul ei se prinde să-i are pârloaga potrivit dorinței 
măriei sale. 

— Vai de mine şi de mine, zise mă-sa speriată de îndrăzneala lui, tu îţi dai 
sama ce vorbeşti? Destul că l-am pierdut pe tată-tău, acu vrei să te pierd şi pe tine? 
Amu, de el măcar nu mi-i ciudă fiindcă ştiu că n-a făcut-o de bună-voie, sărmanul, dar 
tu să-ţi bagi singurel capul sub ştreang, asta-i curată nebunie! N-ai fete destule în 
sat? îţi trebuie să te avânţi unde nu-i de nasul tău? 

Gherghinei a stat, a tăcut şi după ce ea şi-a descărcat năduful, face către ea şi-i zice 
iar: 

— Mămucă; mie nu mi-i de fata împăratului, că doar nici n-am văzut-o şi 
nici nu ştiu dacă-i frumoasă sau urâtă, ci vreau să-i dovedesc măriei sale că şi în 
bordei sunt voinici vrednici, care se pot lua la întrecere cu crai şi feciori de boieri şi 
s-ar putea întâmpla să-i lese de căruţă chiar şi pe aceşti fudulani încrezuţi. 

Mamă-sa îl sfătui din nou să-i lese pe alţii mai breji să-şi încerce norocul, că doar 
este o vorbă din bătrâni că prin faţa celor mari şi pe la coada calului să treci cât 
mai rar şi dacă se poate chiar deloc. 

Degeaba osteneală că Gherghinei o ţinea una şi bună: 

— Mămucă, dumneata fă aşa cum te rog, fiindcă eu ştiu ce vorbesc şi pe 
ce mă bizui şi n-ai nicio teamă că mi se poate întâmpla ceva rău. 

Dacă a văzut şi a văzut biata femeie că cu băiatul nu-i chip de scos la niciun capăt, 
şi-a luat inima în dinţi şi-a plecat. Spre bucuria sa, n-a trebuit să umble prea mult şi 
nici să bată pe la cele uşi că pe măria sa îl găsi în ogradă stând la sfat cu nişte 
curteni. îi spune ea cine-i, de unde-i şi pentru ce a venit, dar măria sa, aflând că-i 
vădană încă din tinereţe şi că băiatul e singura ei mângâiere, se înduioşă, o sfătui să- 
şi trimită mai întăi feciorul ca să vadă la faţa locului cam despre ce-i vorba şi abia 
după aceea să ia hotărârea. Femeia însă cunoscând îndărătnicia băiatului îi 
răspunsese împăratului că a încercat în fel şi chip să-l împiedice, dar fără niciun 
folos. 

— Gospodină dragă, stărui împăratul, s-avântă el pentru că-i cu mintea 


cruduţă, dar dumneata care vezi altfel lumea spune-i să nu uite că porunca mea 
mai are şi un adaoşag. 

— I-am spus şi-l cunoaşte şi el, dar tot degeaba că nu mă ascultă de parcă aş 
vorbi la pereţi. 

— Bine. Atunci să poftească aici, ca să vedem şi noi pe ce se bizuie şi ce-i 
poate cureaua de se ţine aşa băţos? 

— Luminate împărate, eu vă pot spune dinainte pe ce se bizuie, că ştiu. 

— Pe ce? 

— Pe cele patru perechi de boi. 

— Hm, face măria sa, dacă-i vorba că se sprijină numai pe boi înseamnă că 
n-a făcut nimic. Trebuie să ştii că au fost şi alţi cercători, poate cu boi şi mai vrednici 
ca ai lui şi tot au rămas de ruşine, darmite el? Spun asta fiindcă după câte văd sunteţi 
cam sărăcuţi şi după cum îi stăpânul aşa-i şi dobitocul său. De aceea te şi sfătui să 
vină băiatul pe încercatelea, ca să vadă cum şi ce-i, fiindcă aici nu-i vorba de un 
pământ obişnuit, ci de o pârloagă în care n-a intrat plugul niciodată. 

— Am să-i spun, deşi nu cred să-l pot îndoi, şi femeia făcu o plecăciune 
adâncă şi, venind acasă, îi spuse băiatului întocmai cum o sfătuise cu priinţă măria 
sa. 

îi vorbi ea cu lacrimi în ochi despre primejdia care îl paşte, dar el, drept răspuns, a 
dat jos plugul şi grapa din podul şurii şi le-a zvârlit în car; a înjugat o pereche de boi, 
iar pe ceilalţi i-a pus la tânjală şi făcându-le semn cu biciuşca pe deasupra capetelor 
pomi la drum. A mers toată noaptea şi a doua zi la răsăritul soarelui poposea bucuros 
la curţile împărăteşti. Lăsă carul la poartă şi se duse 
întins la măria sa, pe care îl găsi în cerdac luându-şi gustarea de dimineaţă. îi spune 
cine-i şi pentru ce a venit şi-l rugă să-i dea un însoțitor ca să-i arate locul care trebuie 
arat. împăratul, văzându-l băiat tânăr, şi mai ştiindu-i din ajun povestea, îl mai sfătui 
din nou să nu se pripească în hotărâre, ci, mai întâi să încerce tăria pârloagei şi abia 
după aceea să vadă dacă mai are corajul cu care a pornit de-acasă. Degeaba însă îşi 
strica gura şi măria sa deoarece Gherghinei i-o spuse limpede c-a venit hotărât să se 
apuce de treabă şi nu dă înapoi niciun pas de la această hotărâre. împăratul, luându-i 
îndărătnicia drept sminteală, n-a mai stăruit, ci îi arătă locul cu degetul - că era chiar 
după gardul palatului - şi îşi urmă mai departe tabietul. Flăcăul, cum s-a văzut în 
capătul pârloagei, a şi pus trei perechi de boi la plug, iar o pereche la grapă şi dă-i 
drumu, băiete, ca să nu te faci de râs ca ceilalţi dinaintea ta! 

Amu, cum şi în ce fel mergea aratul nu ştiu, destul că pe la prânzul cel mic vine 
un slujitor la măria sa şi foarte tulburat îl vesteşte că acel tânăr necunoscut, care 
nu de mult a băgat plugul în brazdă, mai are oleacă şi mântuie aratul. 

— Tu visezi sau ţi-ai pierdut mințile, netotule? strigă la el împăratul plin de 
mânie. 

— Aşa-i cum vă spun, luminate împărate, răspunse sluga - şi dacă n-aveţi 
încredere în mine - trimiteţi pe altcineva să vadă. 

— Bine, şi împăratul a trimis altă slugă mai de încredere, dar primi acelaşi 
răspuns. 

La auzul acestei veşti, măria sa se tulbură groaznic, iar domniţa, auzind şi ea vestea, 
începu să plângă la gândul că va trebui să meargă după o sălbătăciune şi să trăiască în 
cine ştie ce înfundătură de bordei. îşi făcea ea socoteala asta, pentru că aşa o învățase 
dascălii ei despre cei născuţi în afară de palat. Şi uite că din bun senin, Gherghinei a 
pus în mişcare, fără să vrea, toată curtea împăratului, de sus până jos. Şi era o 
frământare de parcă s-ar fi vestit venirea unui căpcân. în faţa acestei îngrijorări, măria 
sa adună în grabă mare pe toţi sfetnicii şi curtenii ca să le afle părerea şi să vadă cam 
ce-i de făcut! 


— Că dacă stăm cu mâinile în sân, zise împăratul, împeliţatul ne şterge, cât 
ai clipi, jumătate de împărăție şi ne ia şi fata de soţie. E drept că mă simt şi eu vinovat 
în treaba asta, pentru că neavând de lucru am slobozit o vorbă, dar fără să-mi treacă 
rin minte unde poate ieşi ea şi în ce bucluc intrăm? 

— Şi încă ce bucluc, întări vorba unul din sfetnici, în timp ce ceilalţi, 
clătinând bărbiile, murmurau: foarte mare, foarte mare bucluc, fiindcă ţărănoiul de 
pune mâna pe putere face harcea- parcea din noi şi ne împrăştie ca pe nişte surcele în 
toate vânturile pământului. 
în vreme ce toţi se frăsuiau şi se tânguiau, domniţa bocea ca după mort, iar 
împăratul îşi freca mâinile şi se mişca furios de ici-colo, iaca deodată maimarele 
sfetnicilor şi-aduce aminte de bătrâna florăreasă care cică se mai îndeletniceşte şi cu 
acerea irurilor, pentru te miri ce boli şi n-ar fi a mirare să-i scoată ea din încurcătură 
că vorba ceea: încercarea n-are greş şi nici nu ştii de unde sare iepurile? 

— Bine. Dacă socotiți că ne-ar putea fi de folos atunci aduceţi-o tot acum aici 
a mine, porunci măria sa şi cât te-ai şterge de câteva ori cu ştergarul pe obraz, baba a 
şi fost adusă pe sus de nişte slujitori. îi spune măria sa pentru ce a fost chemată şi dacă 
îi poate ajuta. Dară nu mâine-poimâine, ci chiar acuma, până nu apucă flăcăul a mântui 
treaba. Măcar o brazdă, două să-i rămână nearată pe a doua zi şi te răsplătesc, băbuco, 
cu pungi de gălbănaşi de nici să nu le ştii socoteala, altminteri te trimit la bordeiul lui 
să-i paşti godacii. 

Bătrânica, auzind despre ce-i vorba, zâmbi a râde şi face către împărat, zicând: 

— Fii pe pace, luminate împărate, că eu cât ai zice peşte ţi-l adorm, de să nu 
se trezească trei zile şi trei nopţi în şir, atât numai că mâncarea în care îi pun buruiana 
somnului trebuie să i-o ducă însăşi domniţa ca să-l îndemne să mănânce chiar atunci 
sub ochii ei. Că pehlivanul, văzându-i stăruința, n- a avea încotro şi de ruşinea ei va 
mânca. Şi baba închise ochii şi pufni în râs. 

Gata. Zis şi făcut. Ia fata trăistuţa cu mâncare şi cum ajunge pe ogor, aşterne jos un 
ştergărel curat, scoate zeama şi mămăliguţa încă aburindă şi-l pofteşte pe plugăraş la 
masă. El, cam încurcat de o cinste ca aceea, începe întru adevăr să se codească. Ba că 
nu i-i foame; ba că nu trebuia să se ostenească tocmai măria sa; ba că nu mai are mult 
şi mântuie. Tot pricine de astea legate cu tei şi curmei, numai că domniţa dăscălită de 
acasă nu s-a lăsat până ce nu l-a văzut aşezat la masă. Opri el mai întăi boii în brazdă, 

e aruncă în faţă câteva brăţurele de coşelină, apoi veni, se aşeză la umbră, în spatele 
carului şi începu să mănânce cu poftă, ca omul obosit după muncă. în vreme ce-şi 
potolea foamea fata îl tot fura cu ochiul din când în când şi, faţă de minciunile cu care îi 
împănase mintea dascălii, acum i se părea că băiatul nu-i nici pe departe aşa cum şi-l 
închipuise din auzite, ci, dimpotrivă: era frumos, voinic, chipeş, plăcut, dar, mai ales, 
ciudat lucru că cu cât îl privea cu atât l- ar mai fi privit şi culmea că, fără să vrea, se 
pomeni că s-a îndrăgostit de el. 

„La urma-urmei, cugetă ea, deşi am venit cu gând necinstit asupra lui, cred c-ar fi 

ăcat să piară asemenea tânăr, care nu ne-a greşit cu nimic. Asta înseamnă să 
mijlocesc pe lângă tata să-l trimită înapoi de unde a venit şi să-şi caute fată acolo, după 
teapa lui”. 

Pe când cugeta acestea, iar Gherghinei înfulica cu poftă, iaca numai ce-l vede că se 
răvale într-o parte şi lăsându-şi capul în iarbă pe loc începu să horăie, căzând într-un 
somn adânc de puteai tăia buşteni pe el. 

Fata s-a cam speriat la început, dar aducându-şi aminte că tocmai pentru treaba asta 
venise, şi-a revenit şi începu să-l măsoare mai nestingherită. Ciudat însă că cu cât se 
uita mai stăruitor la el, cu atât îl vedea parcă cu alţi ochi, cu trăsături pe care nu le 
văzuse la peţitorii dinaintea lui, deşi aceia se trăgeau din neam ales. Ajunsese sărmana 
până acolo că cu un gând s-ar fi ridicat să plece, că ştia doar că-i aşteptată la palat, cu 


inima însă nu se îndura să se despartă. Simţea c-o ţine pe loc o legătură nevăzută. Şi 
cum se uita aşa pierdută la el, deodată se pomeni grăind singură, fapt nemaipomenit 
până atunci: 

— Ia te uită ce băiat frumos şi eu, nemernica, potrivindu-mă la gura altora, 
am venit să-i pregătesc cu mâna mea ştreangul! Ce rău mi-a făcut? Cu ce mi-a greşit? 
Şi la urma urmei cam ce nenorocire ar fi dacă chiar m-aşi duce după dânsul? Doar 
împărăţia e destul de întinsă, tătuca e bătrân, aşa că... 

Când să plece, ce-i vine în gând mai întăi să se uite în părţi şi nevăzând pe nimeni s- 
apropie de Gherghinei şi-i zice: 

— Iartă-mi, voinicule, gândul meu ticălos, şi aplecându-se îl sărută lung pe 
frunte, pe obraji, apoi se ridică de plecare cu genele umezite de lacrimi. Bine că nu m-a 
văzut cineva, că de mă vedea se împrăştia vestea în toată împărăţia. Când rosti aceste 
cuvinte, boul cel mai în vârstă scoase un răget lung şi după el, ca la poruncă, îl urmară 
şi ceilalţi. Hm, face fata, boii ăştia parcă mi-ar fi cunoscut gândul şi mai sărutându-l înc- 
o dată, alergă la palat cu sufletul la gură. 

împăratul cum o văzu intrând pe poartă o şi luă la întrebări: 

— Ei, care ţi-i isprava, drăguţa? 

— întocmai cum a bănuit vrăjitoarea. 

— Asta înseamnă că putem spune încă de pe acum că ai scăpat de aceea ce 
te temeai tu şi eram îngrijoraţi şi noi. 

Domnița tăcu, iar sfetnicii zâmbind în bărbi bătură din palme pentru liniştea măriei 
sale. E drept că se bucurară ei, numai că bucuria lor n-a ţinut mult, pentru că ce să 
vezi? Boii au stat cât au stat, s-au hodinit, dar dacă au văzut ş-au văzut că stăpânul lor 
se întrece cu somnul şi că în curând se apropie amiaza, s-au sfătuit să-l trimită pe 
mezin la palatul Soarelui şi când l-a vedea că intră în odaia sa la hodină să-l încuie şi să- 
l ţie încuiat până ce ei vor mântui aratul. 

Mezinul n-a mai aşteptat a doua rugăminte, ci, odată numai ce scutură capul şi pe loc 
se prefăcu în fulger, şi la aceeaşi clipă numai cât cu gândul a gândit c-a şi fost la palatul 
Soarelui şi l-a închis înăuntru. După ce a văzut că fraţii săi au mântuit treaba, a tras 
înapoi uşurel zăvorul şi cu aceeaşi iuţeală a revenit pe pământ. 

— De-acuma putem să-l trezim pe stăpân, că nu-l mai paşte nicio primejdie, 
zise tot boul cel mai în vârstă şi ghiontindu-l încetişor cu vârful cornului, îl trezi. Sare 
Gherghinei speriat în picioare şi, frecându-se buimac pe la ochi, se uită în jur şi face 
către ei clătinând din cap: 

— Aoleu, măi fraţilor, mi se pare că m-am întrecut cu şaga. Voi de ce n-aţi 
avut grijă să mă treziţi? Nu ştiţi că până la asfinţitul soarelui trebuie să mântuim 
treabă? 

— Nu-i vina ta, stăpâne, că te-ai încurcat cu somnul. 

— Da' a cui? 

— A domniţei care ţi-a adus mâncarea, dar nici a ei, ci a celora care au 
trimis-o la tine. 

Şi boii, aşezându-se jos în jurul lui Gherghinei, îi povestiră toată tărăşenia pusă la 
cale de măria sa dimpreună cu sfetnicii săi cu gând să-l piardă. 

— Şi atunci ce-i de făcut, boulenii mei? 

— Trebuie să ne pregătim de plecare, că noi am mântuit aratul şi fără tine. 
Să treci negreşit şi pe la măria sa ca să-ţi ceri plata potrivit făgăduinţei, fiindcă dacă-i 
vorba c-au vrut să te joace, atunci joacă-i şi tu pe ei, ca să ţină minte că cu feciorul 
vădanei nu-i de şagă. 

Gherghinei zice: 

— Uşor a spune: cere-ţi plata, dar voi singuri mi-aţi spus că şi domniţa şi 
măria sa mă privesc cu dispreţ ş-atunci cum să mă bag în ochii lor câtă vreme mie 


dragoste cu sila nu-mi place? 

— Despre domniţă nu purta grijă, pentru că ea nu-i vinovată, sărmana. 
Vinovaţi sunt doar dascălii ei, care i-au împănat mintea cu asemenea bazaconii. Noi 
am văzut ceea ce ea nu bănuiește, iar tu nu aveai de unde să ştii ceea ce-ţi spunem 
noi. 

Gherghinei le mulţămi că l-au ajutat să iasă cu obraz curat din încurcătură şi tot 
atunci înjugându-i veni la măria sa, potrivit sfatului lor. îl găsi în ogradă cu mulţime 
multă de curteni în jurul său care de fapt se şi aşteptau la sosirea flăcăului în urma 
veştilor aduse pe ascuns de nişte slugi. 

împăratul nu-l cunoscu, întrucât dimineaţa îl văzuse doar aşa din fugă, de-aceea la 
întrebarea că cine-i şi ce doreşte, Gherghinei făcu o plecăciune şi-i răspunse: 

— Luminate împărate, eu sunt cel care am făgăduit să vă ar pârloaga şi 
acu, mântuind treaba, am venit să văd în ce fel înţelegeţi să vă ţineţi de cuvânt? 

La auzul acestei întrebări, măria sa strâmbă din nas, deoarece văzându-se în faţa 
unui fapt împlinit, la care nu se aştepta, nu ştia ce să răspundă. Este adevărat că de 
la el pornise acel zvon, dar asta o făcuse într-o undă de ne- cugetare, fără să-i treacă 
prin minte că se va găsi tânăr, pământean care să ducă la bun sfârşit o treabă ca 
aceea peste fire de grea. Asta îl făcea să stea acum blăznit şi să se uite când la 
sfetnici, când la ceilalţi curteni, când la domniţă spre a putea citi părerea în privirile 
lor. Toţi însă tăceau şi strângeau din umeri, afară de fii-sa care zâmbea a râde şi se 
arăta oarecum bucuroasă de întrebarea flăcăului. 

Gherghinei, văzându-i zimbetul cu înţeles, prinse coraj şi grăi astfel: 

— Luminate împărate, văd că vă codiţi să dați un răspuns limpede 
întrebării mele. Dacă unul din prostimea de jos şi-ar călca cuvântul, i-am trece cu 
vederea greşala, deşi nu s-ar cădea nici acela să facă treaba asta. O faţă 
împărătească însă n-are voie să-şi nesocotească făgăduinţa, c-atunci, noi de la cine să 
uăm pildă? 

împăratul, deşi nu-i venea tocmai bine la socoteală judecata flăcăului, totuşi îi 
lăcu vorba lui şi văzându-l şi frumos la chip, nu-l repezi, ci vru să afle mai întâi şi 
ărerea domniţei, de aceea o întrebă şi pe ea: 

— Tu ce ai de spus, draga mea, în privința acestei încurcături pe care am 
ăcut-o fără să-mi dau seama la câte poate să iasă? 

Ea, care-şi pusese ochii pe flăcău încă de cum l-a văzut şi se îndrăgostise cuc de el, 
acum când îl vedea stând falnic în picioare, cu fruntea sus, cu privirea netulburată, îi 
lăcu şi mai mult de el, de aceea luându-şi inima în dinţi, vorbi şi ea tot aşa de 
otărâtă ca şi Gherghinei: 

— Tătucă, dacă dumneata recunoşti c-ai slobozit din gură cuvânt de 
ăgăduială şi cuvântul s-a împrăştiat ca vântul pe toată faţa pământului, şi dacă este 
adevărat că băiatul şi-a făcut datoria precum ai dorit, atunci aş avea şi eu o întrebare. 

— Poftim. S-o auzim. 

— Mă întreb, cu mintea mea slabă de femeie, dacă el n-ar fi dus la bun 
sfârşit lucru început, care ar fi fost urmarea? 

— Urmarea ar fi fost cea făgăduită. 

— Adică? 

— Plătea cu capul. 

— Ei, vezi? Ş-atunci dacă flăcăul s-a dovedit vrednic, dumneata nu 
găseşti cu cale că spre cinstea obrazului împărătesc trebuie să te ţii de cuvânt? 

— Tu Îți dai seama ce vorbeşti? o-ntrebă supărat împăratul 

— De ce mă-ntrebi? 

— Fiindcă, dacă m-aş ține de cuvânt, ar însemna să te măriți cu acest băiat 
crescut în bordei şi să-i dau şi o jumătate din împărăţie!? 


— Despre măritat nu-ţi fă griji, tătucă, întrucât asta-i o treabă în care mă 
descurc eu singurică. Adică mai pe şleau, mă mărit cu cine mi-i drag. Cât priveşte 
împărţeala împărăției, nu-i nevoie să-i dai jumătatea făgăduită... 

— Dar cât vrei să-i dau? îi luă vorba din gură măria sa speriat parcă să nu 
rostească fii-sa o altă bazaconie şi mai boacănă. 

— Dă-i-o întreagă, dacă nu te înduri s-a înjumătăţeşti! 

— întreagă? făcu mirat împăratul, holbând nişte ochi mari cât cepile. 

— Da, da, întreagă. Ai auzit foarte bine, că decât să i-o dai unui ogârjit, care 
abia mestecă două vorbe în gură şi-i în mare cinste numai că-i născut în palat, mai 
bine dă-i-o acestui tânăr sănătos şi la trup şi la minte că doară împărăţia are nevoie de 
oameni vrednici în fruntea ei, nu de căzături. 

împăratul rămase înlemnit auzind asemenea vorbe neaşteptate ieşite din gura fiicei 
sale, de aceea nici n-o lăsă să-şi mântuie bine gândul c-o şi-ntrebă răstit: 

— Cum? Tu te-ai prinde să mergi după el? 

— Şi de ce nu? Mai ales că domnia ta, fiind înaintat în vârstă şi bolnav, te-ai 
putea retrage şi stând în spatele lui cu îndrumarea ai vedea ce repede s-ar direge 
băiatul, iar poporul ți-ar rămâne recunoscător c-ai ridicat vlăstar vrednic din sânul 
său... 

Împăratul se uită buimac la fată; se uită la sfetnici; se uită la curteni; se uită mai lung 
şi la Gherghinei şi, după o clipă de gândire, face către ei şi-i întreabă: 

— Ei, dragii mei, domniile voastre ce părere aveţi în privința acestei 
întâmplări nemaipomenite, că eu unul dacă ştiam de unde poate sări iepurele, nu m-aş 
fi încumetat să împrăştii acel zvon. 

— Să nu-ţi pară rău, tătucă, zise fata, că poate aceste a fost să fie norocul 
meu, de care acuma chiar de-ai vrea dumneata să mă desparţi nu mă las eu. 

Şi nici nu mântui bine vorba că odată numai ce se repezi asupra flăcăului şi 
rinzându-l de mână, veni în faţa părintelui său şi căzând amândoi în genunchi îi cerură 
inecuvântarea de căsătorie: 

— Tătucă, dă-ne, te rog, dezlegarea ta părintească şi nu te mai ţine tânguit, 
fiindcă eu sunt bine încredinţată că această alegere neaşteptată va fi spre mângâierea 
ta, spre fericirea mea şi spre bucuria poporului, 

— Ce ziceți, dragii mei, de treaba aceasta? întrebă împăratul iar pe cei de 
aţă. 

— Luminate împărate, zise maimarele sfetnicilor, după ce-şi aruncă ochii 
spre slujitorii tronului, curtenii şi norodul mult care se adunase de umplu ograda, iar 
unii se urcară şi pe garduri şi după ce le văzu la toţi zâmbetul de bucurie urmă: 
luminate împărate, să avem iertare de cuvântul cel prost, însă părerea noastră este 
aceeaşi ca şi a domniţei. La început, după cum bine vă aduceţi aminte şi noi ne-am 
clătinat şi ne-am făcut chiar vinovaţi, uneltind cu gând vrăjmaş asupra băiatului, deşi 
nici nu-l cunoşteam. Acum însă că l-am văzut şi i-am auzit şi vorba, ne-am schimbat 
ărerea. Dacă el a făcut o treabă pe care nimeni altul n-a putut-o face şi dacă domnia ta 
ţi-ai dat cuvântul de împărat să răsplăteşti vrednicia, atunci cum poţi nesocoti această 
ăgăduinţă? Că s-a născut în bordei, nu-i vina lui, cum nu-i în preţ de cinste nici cel 
născut întâmplător în palat. Afară de asta, nimeni din noi n-a venit pe lume învăţat. 
însă, cu bunăvoința, cu sprijinul şi îndrumarea domniei tale şi a noastră, băiatul fiind 
ager la minte, răbdător şi cu voinţă tare, va deprinde repede tainele cârmuirii. Avem 
toată nădejdea că nu ne va face de ruşine, ci va fi o cinste şi o mângâiere pentru noi că 
norocul ne-a fericit să avem în fruntea împărăției un tânăr nemaipomenit de vrednic! 

Strâns ca-n chingi, împăratul îi întrebă şi pe ceilalţi curteni dacă sunt de 
aceeaşi părere cu părerea maimarelui sfetnic, la care toată mulţimea zbucni 
într-un singur glas de bucurie: 


— Da, da, luminate împărate şi începură a bate din palme de se 
cutremură cetatea ca de vijelie năprasnică. 

— Bine. Atunci fie după voia domniței şi a domniilor voastre, şi măria sa 
îşi îmbrăţişă şi fata şi ginerele, îi sărută şi porunci să fie adusă de îndată cu mare 
cinste şi mama băiatului, iar boii să fie duşi în grajdurile împărăteşti. Şi tot din ziua 
aceea se porniră şi pregătiră de nuntă. 

După ce s-a spart nunta şi s-au împrăştiat oaspeţii, împăratul cobori de pe tron şi 
lăsă locul lui Gherghinei, despre care spune povestea c-a domnit cu pricepere şi 
înţelepciune, de s-a dus vestea în toată lumea de vrednicia lui. 


v 


Pasărea măiastră, răpită de zmeul 
zmeilor 


poveste românească 


Trăia odată un împărat şi împăratul acela avea trei feciori frumoşi, voinici cum nu 
se aflau alţii asemenea lor. Şi avea şi împărăţia aşa de mare şi întinsă încât, deşi 
ajunsese la adânci bătrâneţe, nu dovedise încă până la acea vreme s-o calce toată de 
la un capăt la celălalt. La o astfel de împărăție era şi popor mult, ceea ce însemna şi 
apărători mulţi. Din pricina asta, toţi vecinii îl pizmuiau şi-i ştiau de frică şi niciunul 
nu ar fi îndrăznit să se ridice împotriva sa. Şi când ţara are pace atunci şi oamenii 
muncesc cu drag şi se bucură de osteneala muncii lor. 

De multe ori însă răsar pe neaşteptate întâmplări mărunte care răstoarnă dintr- 

o dată toată liniştea, preschimbând veselia în tristeţe, iar pacea în tulburare, cum 
s-a întâmplat cu împăratul şi împărăţia din povestea noastră. Că ce să vezi? într-o 
vară, mezinul găsi în grădină un puişor golaş căzut din cuib şi luându-l în palmă 
alergă bucuros să i-l arate tatălui său, ca şi cum ar fi găsit cine ştie ce comoară 
grozavă: 

— Uite, tătucă, ce-am găsit! 

Se uită împăratul curios să vadă despre ce poate fi vorba şi când dă cu ochii de 
arătarea aceea golaşă, cu caşul la gură şi cu căpşorul mai mare ca trupul, scuipă 
îngreţoşat într-o parte şi-i zice: 

— Doamne, măi băiete, că multă minte îţi mai trebuie! Şi ce ai de gând să 
faci cu el? 

— Am să-l hrănesc cum l-ar fi hrănit mama sa şi când a creşte mare îi dau 
drumul să se ducă în lumea lui. 

Ceilalţi fraţi, auzind, îşi dădură ghiont cu coatele şi zâmbiră a râde, şoşotind ei înde 
ei: 

— Auzi dumneata, cógemete fecior de împărat să-şi piardă vremea cu 
asemenea nimicuri, ca şi cum altceva mai bun n-ar avea de făcut. 

Mezinul a auzit clevetirea lor, dar s-a făcut n-aude nu vede şi ieşind dintre ei, şi-a 
pus puişorul într-un cuibuşor şi l-a aşezat afară la geamul dinspre livadă şi chiar din 
clipa aceea începu a-l hrăni cu râme, cu viermişori, cu musculiţe, încât micuța vietate 
creştea ea din apă, iar când se apropia de el cu mâncarea, gâgâlicea ridica căpuşorul 
în sus, deschidea ciocuşorul şi tremura din aripioare de parcă ar fi văzut-o pe 
adevărata lui mamă. Când lepădă, în sfârşit, pufuşorul şi se îmbrăcă în penişoare 
începu să cânte. Zbura pe unde zbura apoi venea înapoi la sălaşul său şi se punea pe 
cântate. Şi scotea frate nişte triluri aşa de frumoase de parcă erau vrăjite. Se opreau 
trecătorii în loc s-o asculte şi odată cu aducerea ei la curte, se umplură de păsări şi 
crângurile şi codrii şi livezile şi când începea să cânte, zbucneau în cânt şi toate 


zburătoarele de pe tot cuprinsul Împărăției, în felurite feluri de glasuri, care mai de 
care mai plăcute auzului. 

Ceea ce părea însă cu totul şi cu totul ciudat era taina că toţi câţi ascultau cântecul 
cestei păsărele, de erau bolnavi, se vindecau; bătrânii, întinereau; treburile tuturor 
sporeau; cerul se însenina şi era atâta fericire şi atâta mulţămire în sufletul tuturor 
cum nu s-a mai pomenit niciodată pe lume! însăşi măria sa împăratul şi împărăteasa 
întinereau la auzul acelui cântec vrăjit şi ar fi dorit pururea să-l asculte, aşa de mult 
ce-i înveselea. 

Bucuria asta a mers însă numai până la o vreme, fiindcă într-o dimineaţă cântul 
păsărelei nu se mai auzi ca de obicei şi nici al celorlalte surate, care îi ţineau hangul. 

Sare mezinul şi dă fuga la geam; sare şi împăratul, aleargă şi împărăteasa, se uită 
tulburaţi spre locul de unde le venea până mai ieri bucuria, însă pasărea şi cuibul 
nicăieri. Dau fuga în grădină, în curte, în livadă, nimic, nicăieri nici urmă de pasăre. 
Trimit câţiva slujitori în căutarea ei, dar tot degeaba. întâmplarea asta întristă toată 
împărăţia, încă cel mai mult şi mai mult greul căzu pe măria sa care chiar din acea 
clipă se îmbolnăvi şi se topea văzând cu ochii cum se topeşte mucul de lumânare. 

Şi parcă într-adins ca să fie tristeţea şi mai apăsătoare, în locul păsărilor cântătoare 
începură să croncănească corbii prin văzduh; bufniţele şi huhurezii pucăiau întruna 
prin dărâmături; câinii urlau, vitele răgeau prin ogrăzi; ba până şi sălbătăciunile 
codrilor îşi arătau durerea, fiecare în legea lor. 

Au mai aşteptat luminăţiile lor cât au aşteptat, doar, doar s-a ivi pasărea de pe 
undeva; au scotocit crângurile şi codrii; au ridicat în picioare toată împărăţia, însă tară 
nicio bucurie. Şi nu numai că nu-i dădeau de urmă, ci, odată cu ea, dispărură şi 
celelalte surate cântătoare, şi, din pricina asta, ţara era tristă şi mâhniţi erau şi măria 
sa şi supuşii săi. 

Amu, cei trei feciori, dacă au văzut ş-au văzut că tatăl lor slăbeşte pe zi ce trece din 
pricina acelei păsări, s-au sfătuit să plece pe rând în căutarea ei, că ce şi-au zis? Dacă a 
fugit, trebuie să se fi aciuat pe undeva, iar dacă a fost furată, glasul ei fermecat nu se 
poate să nu-l dea de gol pe mişel! Ba, mezinul şi-a dat chiar cu părerea că unde vor 
vedea păsări zburând şi ciripind vesele, acolo trebuie să fie şi pasărea lor. 

— Se prea poate să ai dreptate, au răspuns frații şi tot atunci au cerut 
măriei, sale cuvenita dezlegare, povestindu-i hotărârea lor. 

împăratul s-a bucurat, dar le-a dat câteva sfaturi rugându-i să ție sama de ele. I-a 
sfătuit să nu fie fudui, să nu se laude cu viţa din care se trag, să nu disprețuiască pe 
nimeni şi să fie cu dragoste şi largi la inimă cu toată lumea. 

Băieţii i-au făgăduit că nu le vor uita şi astfel la numai câteva zile după asta, 
feciorul cel mai mare a şi-nceput pregătirile de plecare, alegându-şi cel mai frumos 
hărmăsar din grajdurile împărăteşti; s-a îmbrăcat cu cele mai scumpe straie, bani şi 
merinde cu hurta ş-a plecat. 

A mers cât a mers, a tras cu urechea în dreapta şi în stânga, în nădejde că poate 
aude pe undeva glas de păsărele, însă când colo, nu numai că nu le auzea, ci nici măcar 
nu vedea leac de zburătoare, de parcă le-ar fi înghiţit pământul. 

Amu, cum mergea aşa prin zăpuşeala soarelui, l-a prins foamea şi oboseala şi fiind cu 
trecerea prin marginea unei păduri, s-a oprit acolo la popas. Când să se aşeze şi el la 
masă, iaca numai ca se pomeneşte că-i urează poftă bună, din treacăt, un biet bătrânel 
slab şi flenduros ca vai de steaua lui. Craiul de colo, privindu-l ponciş, îi răspunde plin 
de mândrie că ar fi făcut mai bine să-şi vadă de drumul său decât să se amestece 
nepoftit în vorbă. 

— Flăcăule, zise moşul, eu n-am ştiut că eşti aşa de gingaş, de aceea, 

dacă socoti că te-am 
supărat, te rog să mă ierţi. 


— Nu numai că m-ai supărat, ci m-ai şi jignit! 

— Mă mir, că doar eu n-am spus nimic altceva decât că ţi-am urat poftă 
bună. Atâta. Şi asta dumneata o socoti jignire? 

— Sooot jignire fiindcă ai zvârlit urarea ca unui om oricare. 

Moşul se uită lung în ochii craiului, iar acesta văzându-l că stă nedumerit în faţa 
lui ţinu să-l lămurească cum că este feciorul cel mai mare al împăratului acelei 
împărăţii. 

— într-adevăr, aceasta n-am ştiut-o, zise bătrânul, fiindcă nu scrie pe fruntea 
nimănui cine este şi ce hram poartă omul cu care vorbeşti, iar după strai nu te poţi lua, 
deoarece nu ele îl fac pe om, ci mintea şi vorba. 

— Hai, hai, şterge-o şi lasă braşoavele, că de nu, pun gârbaciul pe 
spinarea dumitale, ca să te înveţi minte să nu-ţi mai bagi nasul unde nu-ţi fierbe 
oala! 

Şi craiul îi întoarse spatele şi-şi urmă masa. Moşul îşi ceru înc-o dată iertare 

şi sefăcu că-şi 
urmează drumul, dar după câţiva paşi îşi întoarse capul şi suflând asupra craiului şi 
asupra calului îi prefăcu în stane de marmoră, apoi intră ca-n pământ. Amu, cine o fi 
fost bătrânelul, nu ştiu. Bănuiesc însă că era năzdrăvanul pădurii!... 

împăratul nu ştia nimic de întâmplarea asta, aşa că tot trăgea nădejde să-i vie 
feciorul de unde s-a dus. L-a aşteptat cât l-o fi aşteptat, dar dacă a văzut că se trece 
lucrul de şagă, a trimis ostaşi în căutarea lui. L-au căutat ei, au întrebat şi ici şi colo, 
dar până la urmă, dacă au văzut că-şi pierd vremea degeaba, s-au întors înapoi la 
curte şi i-au spus stăpânului ceea ce trebuiau să-i spuie. 

La vestea asta, măria sa s-a întristat şi mai tare şi a căzut la zăcere şi mai grea. 

Feciorul cel mijlociu, ca să nu se lase de căruţă, şi-a cerut şi el voie de plecare şi 
după ce şi-a ales cel mai sprinten cal din grajd şi cele mai scumpe straie, bani şi 
merinde cu ghiotura, a dat bici calului şi-a rupt-o din loc, primind, bineînţeles, 
aceleaşi sfaturi ca şi fratele său. Când colo şi el le uită de la mână până la gură, 
fiindcă întâmplându-se cu trecerea pe lângă aceeaşi pădure, se opri şi el la popas 
într-acelaşi loc şi culmea că se pomeni cu acelaşi bătrânel şi cu aceeaşi urare şi, din 
pricina acestei vorbe, îi sări şi lui ţandăra şi-l repezi şi el pe moşneag că cică pofta o 
avea şi fără urarea lui şi că era mai bine să-şi vadă de lungu nasului, câtă vreme nu 
ştie cu cine are cinstea să vorbească. 

— Voinicule, nu-ţi fie cu supărare, însă pe noi ne-au învăţat părinţii noştri 
să dăm cinstea cuvenită oricărui om pe lângă care trecem, fie el tânăr, bătrân, bogat 
sau sărac şi deprinderea asta mi-a rămas săpată în minte şi o ţin cât a fi să mai fac 
umbră pământului. Aşa credem noi prostimea că-i bine şi nu văd niciun rău în treaba 
asta. 

— îţi fi crezând voi în legea voastră, dar nu şi când ai în faţă pe feciorul 
împăratului acestei împărăţii. 

Moşul îşi ceru şi de la el iertare şi dădu să plece, dar după câţiva paşi se întoarse 
şi suflă şi asupra lui şi a calului şi-i prefăcu pe amândoi în stane de marmoră, apoi se 
făcu nevăzut. 

L-a aşteptat şi pe acesta măria sa; a trimis şi pe urmele lui oameni de nădejde, însă 
după îndelungi căutări s-au întors şi ei tot cu mâna goală, ca la plecare. în schimb, 
împăratul bolea de moarte şi cobora din rău în mai rău. 

în sfârşit, s-a hotărât şi mezinul să-şi încerce norocul, decât că în sarcina lui cădea 
de-acuma nu numai căutarea păsării vrăjită, ci şi a celor doi fraţi. Când veni la tatăl 
său să-şi ceară voie de plecare, măria sa îi făcu semn să se apropie şi-i grăi abia 
şoptit, de sub cerga trasă până pe sub barbă: 

— Măi băiate, destul c-am pierdut pasărea noastră, şi pe cei doi feciori, 


acu vrei să te pierd şi pe tine? 

— Fii pe pace, tătucă dragă, că voi şti eu să mă descurc în lume, mai ales 
că păstrez în suflet şi sfaturile domniei tale, care îmi vor fi stea şi călăuză în drumul 
meu. 

— Bine, fiule, dă Doamne să fie aşa că doar asta-i şi dorinţa mea, încuviinţă 
bucuros măria sa. 

La câteva zile de la schimbul acesta de vorbe, mezinul se pregăti de plecare numai că 
el, spre 
deosebire de ceilalţi doi, şi-a ales din herghelie un cal obişnuit; se îmbrăcă ca oricare 
flăcău din sat şi încălecând porni la drum. Pe care-i întâlnea îi tot întreba dacă n-au 
văzut o pasăre cu ciocul de aur şi lăbuţele de argint, în jurul căreia roiesc stoluri de 
păsări şi cântă vesele; sau dacă n-au întâlnit sau măcar auzit despre doi flăcăi voinici, 
îmbrăcaţi în straie împărăteşti, călări pe doi harmasari iuți ca focul; sau poate măcar 
au văzut păsări zburând şi încotro se îndreptau, că vezi dumneata, după zborul lor 
avea de gând să-şi urmeze drumul. Şi tot aşa întrebând şi pe unul şi pe altul, a tot 
mers ş- a mers până s-a pomenit şi el cu trecerea pe lângă aceeaşi pădure pe lângă 
care trecuseră şi cei doi fraţi şi parcă l-ar fi tras aţa şi pe el, că s-a oprit să-şi 
potolească foamea tot într-acelaşi loc în care dădură de belea şi fraţii săi. Abia îşi 
desfăcu trăistuţa că numai ce se pomeni că-i urează poftă bună un biet bătrânel slab 
şi ugilit de să-i plângi de milă. Mezinul îi mulţămi şi-l pofti să se înfrupte şi el din 
bucatele sale, ca nu cumva să-i pară bune şi te pomeneşti că n-a putea dormi la 
noapte gândindu-se mereu la ele. 

— Mulţămesc, flăcăule, răspunse moşul zâmbind. Deşi nu-s în poftă, totuşi, 
am să-ţi fac plăcerea că, vorba ceea: Două bătăi strică, dar două mâncări nu, şi 
moşneagul se aşeză în genunchi şi începu să molfăie alături de mezin. Din una, alta, 
craiul îi povesti întâmplarea cu pasărea vrăjită şi-l întrebă şi pe el dacă nu ştie ceva 
despre soarta ei? 

Bătrânul îi spuse că în drumul său a întâlnit multe stoluri de păsări, dar numai 
zburând, nu şi cântând. Pricina tristeţii cică ar fi că le-a fost furată împărăteasa lor de 
Zmeul zmeilor şi cică o ţine închisă într-o colivie din odaia palatului său, unde nu poate 
pătrunde nici musca, aşa de grozăvite încuietori are. Se spune prin lume că de când le-a 
fost răpită stăpâna, i-a amuţit glasul şi ei şi celorlalte surate. 

Auzind vorba asta, mezinul începu să-l descoase pe moşneag, dacă ştie cumva cam 
ce-ar trebui să facă şi cum să dreagă ca să poată nimeri curţile zmeului şi totodată să 
poată scoate de acolo şi pasărea vrăjită. 

— Flăcăule, răspunse moşul, dacă asta ţi-i dorinţa, eu voi încerca să te ajut, 
fiindcă tu te-ai dovedit a fi băiat cuminte şi nu te-ai ruşinat de un bătrân ca mine. 

Acestea zicând, se scociori în chimir şi-i dădu un firicel din iarba fiarelor, o stebluţă 
de busuioc, o basmaluţă şi o aşchiuţă din toiagul în care-şi sprijinea bătrâneţele. Şi tot 
în clipa aceea suflă şi asupra calului şi-l dezlegă de vrăji, că vezi dumneata, capcânul îl 
legase ca nu cumva să-i nimerească palatul atunci când aveau să pornească stăpânii în 
căutarea păsării maestre. 

— De-acu, mergi sănătos, dragul moşului, şi fii tară grijă deoarece calul ştie 
unde trebuie să te ducă. 

— Şi cu drăciile acestea ce mi le-ai dat ce fac? întrebă craiul nedumerit. 

— Cu iarba fiarelor vei deschide porţile şi uşile zmeului, tară ca el să te 
simtă, decât că să fii cu mare băgare de samă când pui mâna pe pasăre ca nu cumva să 
atingi cuibul, întrucât şi el este vrăjit şi de l-ai atins, Doamne fereşte, chiar şi numai cu 
vârful unghiei, dezlănţuie o larmă de ridică toată curtea în picioare, ş-atunci se prea 
poate să dai toate pe una, fiindcă modoranul nu cunoaşte nici mila, nici îndurarea. 

Şi-i mai destăinui moşul că, dacă vreodată se va găsi în strâmtorare, să sufle în 


aşchiuţa pe care i-a dat-o şi prin ea va putea vorbi cu el, ca şi cum ar fi faţă, ş-atunci îi 
va da toate sfaturile de trebuinţă ca să iasă din încurcătură. Despre celelalte, la vremea 
lor, că-ntâmplarea din poveste înainte încă este. 

Mezinul mulţămi bătrânului pentru toate şi aruncându-se pe cal, acesta îşi luă zborul, 
şi-ntr-o clipită coborâră la porţile capcânului. 

— Gata, stăpâne, am ajuns, zise calul. De-acu, du-te la treabă, iar eu mă 
prefac în fluture şi te aştept colo pe rămurica de liliac. 

Se duce craiul, deschide porţile cu iarba fiarelor; deschide uşile palatului şi ale odăiei 
în care era închisă păsărică; deschide şi uşiţa de la colivie, dar când să puie mâna pe ea, 
micuța gâgâlice, de bucurie că-şi vede stăpânul, începu să tremure din aripioare, cum 
făcea pe vremea când era puişor şi fără să vrea îi atinse buricul degetului. Atâta i-a 
trebuit că buclucul pe loc a şi izbucnit, iar cotorosul de zmeu a şi răsărit ca din senin c- 
o falcă-n cer şi cu una în pământ. L-a-nşfacat pe mezin de gulerul sumanului şi 
zgâlţâindu-l zdravăn, îl luă la roată că cine-i şi de unde îndrăzneala să intre în odaie şi 
să puie mâna pe pasăre? 

— M-a trimis stăpânul meu, împăratul, să-i duc înăpoi pasărea măiastră pe 
care întunecimea ta i- ai furat-o, a răspuns dârz mezinul. 

Văzând îndrăzneala şi isteţimea flăcăului, pe zmeu îl fulgeră un gând ascuns şi mai 
domolindu-şi furia îi făgădui pasărea, dar să-i aducă în schimb pe zâna Crina, 
împărăteasa florilor, dragostea feciorilor. 

— Şi unde o pot găsi pe această zână despre care nici măcar n-am auzit? 
întrebă mezinul. 

— Găsitu-i pe vârful limbii, băiatule. Dacă eu aş şti, nu te-aş trimite pe tine, 
ci m-aş duce singur, aşa cum m-am dus atunci când am adus-o. De când a plecat însă, i- 
am pierdut urma şi de aceea te boieresc pe tine. Şi-i povesti cum că la scurt timp după 
ce a adus-o, când s-a întors într-o bună zi de la vânătoare, n-a mai găsit-o în odaia în 
care o lăsase şi nu ştie nici azi dacă a fugit sau a fost răpită 
de cineva. A dat fuga tot atunci la sălaşul ei, dar locul era pustiu şi năpădit de 
pălării, cât despre frumosul palat de mărgean şi grădina cea cu toate florile 
pământului, nici pomeneală. Pentru desfătarea ei îi adusese şi pasărea măiastră, 
însă degeaba fiindcă la amândouă le-a amuţit glasul, stăteau triste toată ziua şi se 
vestejeau ca o floare neudată. 

Mezinul trăgea cu urechea la destăinuirea zmeului, iar privirile şi le arunca din 
când în când spre păsăruica lui dragă, care tremura din aripioare şi dădea mereu din 
căpşor, făcându-i parcă semn să primească schimbul cerut de capcân. 

După ce tartărul îşi deşertă sufletul, craiul îi răspunse limpede şi hotărât că va 
încerca să-i aducă zâna, dar dacă nu va izbuti, îl roagă să-i dea totuşi pasărea, pentru 
că după cum singur a mărturisit tot nu-i este de niciun folos şi decât a muri la el mai 
bine s-o îngroape unde a fost găsită, că acolo ştie că va fi jelită de suratele ei din 
neam şi răzneamul lor. 

— Dacă nu mi-o aduci pe zână, ia-ţi nădejdea de la pasăre, că de dat nu ţi- 
o dau pentru nimica-n lume. Mai bine-i sucesc gâtul decât să ţi-o dau ţie. 

Craiul făgădui că-şi va da toată silinţa, pentru că ţine la ea ca la ochii din cap şi de 
aceea prietenii îl şi porecliră Păsărarul. 

— într-o zi însă, urmă el, băieţii împăratului mi-au luat-o cu sila şi-atunci 
eu m-am rugat plângând în urma lor să-mi dea voie măcar să-i aduc zilnic mâncarea 
care ştiam că-i place cel mai mult şi mai mult şi-aşa puteam s-o văd oricând mă 
prindea dorul de ea. 

— Măi flăcăule, dacă spui că ţii aşa de mult la dihania asta mică atunci fa 
pe dracul în patru şi adă-mi-o pe zână şi se cheamă că târgu-i ca şi făcut. înţelegi? 

— Bine. Am să încerc, şi mezinul ieşi şi cum ajunse la poartă, fluturele se 


prefăcu din nou în cal şi pe-aici ţi-i drumul! După ce s-au depărtat cam ca la o 
zvârlitură bună de băț, ş-au ajuns în dosul unui dâmb, craiul se opri şi scoțând 
aşchiuţa începu să-i povestească moşului cum a fost întâlnirea cu căpcânul şi ce 
anume îi pretinde în schimbul păsării. La urmă îl rugă să-i spună cam ce să facă şi 
cum să dreagă să poată da de urmele acelei zâne? 

— Voinicule, se auzi glasul moşneagului limpede şi desluşit, de parcă ar fi 
ost față, să ştii că procletul te-a pus la foarte mare încercare, fiindcă zâna a fugit de 
a el şi şi-a mutat palatul şi grădina în împărăţia Primăverii, dincolo de hotarele 
ernii. Ca să ajungi la ea, musai să treci printre munţi de gheaţă, dar cine se 
încumetă să-i treacă se preface, pe la mijlocul drumului, în sloi şi acolo rămâne în 
veci. 

— Ş-atunci, ce-i de făcut? întrebă îngrijorat craiul. 

— Facem noi să fie bine şi să ieşi cu obraz curat din încurcătură. Dar 
entru trebuşoara asta trebuie să-ţi dau calul meu cel cu douăsprezece aripi şi cu 
douăsprezece inimi, că el la nevoie sloboade pară de foc pe nări şi pe gură şi topeşte 
tot ce-i iese în cale şi astfel, prin mijlocirea lui, vei putea trece şi tu fără primejdie de 
artea cealaltă. 

Tot atunci, moşul îl mai sfătui să potrivească sosirea la zână cam în zori de zi că 
ea, pe la vremea aceea, încă doarme. Să deschidă uşurel uşa cu iarba fiarelor şi după 
ce o atinge pe la nas cu stebluţa de busuioc, s-o înşface repede în braţe şi la drum, 
băiete, că până s-a dezmetici ea din vraja somnului va fi prea târziu să se mai poată 
răzgândi. 

Abia mântui vorba că mezinul se şi pomeni faţă cu harmasarul cel cu douăsprezece 
aripi şi douăsprezece inimi şi cum apăru, îl şi pofti să încalece, dar să-şi înţepenească 
bine picioarele în călcători, fiindcă au de înfruntat cale nespus de primejdioasă. Şi tot 
în clipa aceea, harmasarul s-a şi sprijinit în picioarele de dinapoi şi luându-şi vânt, au 
şi trecut într-o clipită de streaşină nourilor. Au zburat cât au zburat şi iaca deodată 
numai ce se pomeniră în faţa munţilor de gheaţă. Calul atunci niciuna, nici două, 
începu să sloboadă pară de foc pe nări şi pe gură şi cu cât slobozea mai tare cu atât şi 
calea i se deschidea înainte ca o boltă tot mai largă săpată de mână omenească. Cât 
te-ai şterge pe la ochi, trecură de-acuma de partea cealaltă şi se opriră la porţile 
palatului de mărgean al zânei. Sare mezinul ca o zvârlugă de pe cal, deschide porţile 
şi uşile cu iarba fiarelor, intră în iatacul zânei şi-o găseşte într-adevăr încă dormind, 
dusă. îi trece uşurel pe la nas cu stebluţa de busuioc, o înşfacă în braţe şi zvârlindu- 
se pe cal o şi rupseră la sănătoasa. Când s-a dezmeticit ea într-un târziu 

şi se văzu în braţele unui tânăr necunoscut, tresări speriată şi-l întrebă că cine-i, 
ce-nsemnează mişelia asta şi unde are de gând s-o ducă? Vezi dumneata, că ea nu 
uitase încă spaima pe care o trăsese când o răpise zmeul. Craiul îi spuse cât se 

putea spune din zborul calului cine l-a trimis şi pentru ce anume. 

— Am poruncă să te duc la Zmeul zmeilor, în schimbul păsării vrăjite, 
pe care ne-a furat-o procletul, că noi fără ea nu putem trăi. 

Spunea el ce trebuia să spună, deşi de-acuma cam cu jumătate de gură, fiindcă 
după ce o văzuse câtă-i de gingaşă şi frumoasă, se îndrăgosti de ea şi nu se mai 
îndura s-o piardă din mână. Când auzi zâna despre cine-i vorba, se îngălbeni ca ceara 
şi-i răspunse că la el nu merge nici moartă. Primeşte mai degrabă să-i dea drumul în 
prăpastie decât să trăiască cu o pocitanie ca aceea. Mezinul, ca să-i încerce 
gândurile, strică o vorbă şi-i zice: 

— Dacă nu vrei la zmeu atunci te duc la mine. 

— Asta-i altceva, răspunse bucuroasă zâna. Auzind acestea, în mezin 
crescu inima ca o pâine, dar în aceeaşi măsură crescu şi ura Împotriva tartarului, 
nu numai pentru că-i furase pasărea, ci şi pentru că râvnea la o frumuseţe ca aceea 


nemaiîntâlnită în lume. 

Calul zbura, dar el se tot frământa cu mintea că ce să facă şi cum să dreagă să-i 
rămâie şi zâna a lui şi totodată să-şi poată scoate şi pasărea din ghearele procletului? 
Deodată faţa i se însenină ca soarele după ploaie, deoarece şi-a adus aminte de 
moşneag. Au mai zburat cât au zburat şi în sfârşit au ajuns la locul de unde plecase. 
Mezinul a sărit repede de pe cal, o cobori şi pe zână, apoi, plin de nerăbdare, s-a dat 
oleacă mai într-o parte şi scoțând aşchiuţa din chimir începu să grăiască cu 
binefăcătorul său. Moşul îi răspunse să-l aştepte că vine îndată. într-adevăr, numai 
cât mântui vorba că pe loc a şi apărut. 

— Poftim, voinicule, să auzim care ţi-i durerea? şi zâmbi a râde şiret pe sub 
mustață că el, fiind năzdrăvan, ştia dinainte ce avea să păţească craiul şi ti-i mira 
dacă nu cumva pentru asta l-a şi ajutat să ajungă la zână ca să-i poată colăci că se 
potriveau amândoi la chip ca două picături de roauă. 

— Moşule, zise mezinul, află că eu cu drumul meu mi-am pierdut minţile şi 
acu am ajuns între ciocan şi nicovală. 

— Ce vrei să spui cu vorba asta? 

— Vreau să spun că m-am îndrăgostit de zână şi simt că fără ea nu mai pot 
trăi. Aşa că învață- mă, te rog, ce să fac să mă pot linişti? 

— Flăcăule, te-i fi îndrăgostit tu de ea, dar nu te-ai întrebat dacă nu cumva 
ea se trage să meargă la zmeu? 

Auzind zâna vorba asta, se întoarse spre ei şi răspunse scurt şi apăsat că la capcân 
nu merge nici moartă. 

— Dar după flăcăul acesta ai merge? întrebă moşul făcându-i din ochi 
craiului. 

— Cum aş putea zice nu când a trecut sărmanul prin atâtea primejdii până să 
ajungă la mine? 

— Auzi, voinicule? 

— Aud. 

— Atunci, a ta să rămâie, numai că aş vrea să fiu poftit şi eu la nuntă ca să 
deschid danțul miresei. 

Cu toții zbucniră veseli în râs, iar moşul scoase din sân o păpuşică de lut nears şi 
dându-i-o mezinului îl sfătui să i-o ducă mişelului în locul păsării măiestre. La-nceput 
el crezu că moşul glumeşte, de-aceea îndrăzni să-i spună că n-are curaj să se 
înfăţişeze cu asemenea drăcie, că doar capcânul nu-i copil să-l poţi înşela cu orice. 

— Du-i-o pe răspunderea mea şi ai să vezi cu câtă bucurie o s-o primească, 
zise bătrânul. 

Cam cu ruşine, cam cu-ndoială, craiul luă păpuşa şi se duse la zmeu. Când colo, ce să 
vezi? 

Numai cât trecu poarta că iaca păpuşica prinse viaţă şi se prefăcu în zână 
frumoasă şi voinică, întocmai la chip cu cea pe care o adusese din împărăţia 
Primăverii. Când o văzu modoranul, se şi repezi ca un leu asupra ei, o-nşfăcă de 
mână şi-i făcu vânt în odaia de alături, apoi trânti repede zăvorul pe dinafară şi se 
duse să aducă pasărea măeastră. 

— Poftim, băiatule, ia-ți pieritura asta şi şterge-o tot acuma, ca să nu 
moară la mine în odaie, că după câte văd nu prea are multe zile de trăit. 

— Doar ţi-am spus, întunecimea ta, că păsările sunt slăbiciunea mea, dar 
mai ales de aceasta mă leagă amintirile ca unul care am crescut-o de când încă era 
puişor golaş cu caşul la gură. 

— Hai, hai, gata, nu te mai întinde la vorbă, că n-am vreme de pierdut cu 
tine. 

Craiul luă păsărică şi o şi rupse din loc, de frică să nu se răzgândească delimanul. 


Când ajunse însă la ai săi, iaca numai ce se auzi în palat o bubuitură grozavă de se 
cutremurară zidurile. 

— Ai auzit? întrebă moşul. 

— Am auzit, dar nu pricep ce-o fi însemnând asta? 

— A crăpat zmeul de ciudă când a dat cu ochii de păpuşă, ş-acu se luase pe 
urmele tale să te răfuiască. Dacă vrei să te încredinţezi, deschide poarta şi ai să vezi. 

Deschide mezinul poarta şi vede într-adevăr ograda băltită de sânge, iar în mijloc o 
movilă de măruntaie, că era capcânul c6gemete matahală, nu glumă. 

Amu, că zmeul mântuise; pasărea o avea la mână; zâna era a lui; mai rămăsese să 
dea şi de urma fraţilor săi. Şi fiindcă moşul îl ajutase în toate, prinse îndrăzneală şi-l 
rugă să-l ajute şi în trebuşoara asta. 

— Voinicule, îţi pui tu obrazul pentru ei, dar să ştii de la mine că 
dumnealor şi-au făcut-o singuri cu mâna lor. Tu ai ţinut samă de sfaturile tatălui tău. 
Ei însă nu şi uite că mândria şi neascultarea le- a adus peirea. 

— Moşule, or fi ei vinovaţi, nu zic ba, nu uita însă că-mi sunt fraţi şi doar 
ştii că sângele apă nu se face, dar mai ales mă gândesc la părinţi şi ştiu cât de mult 
sufăr aşa că te rog, fă-ţi pomană şi cu unii şi cu alţii, că n-am să te uit niciodată. 

— Bine, flăcăule. în cinstea obrazului tău am să-mi calc pe inimă şi fac şi 
treaba asta - şi moşul îl sfătui ca în drumul său spre casă să se oprească în locul unde 
a poposit întâiaşi dată şi să atingă cele patru stane de marmoră cu batista pe care i-a 
dat-o atunci când şi-au potolit foamea cu pâine uscată şi mere pădureţe. Atât apucă a- 
i spune moşneagul şi în aceeaşi clipă dispăru şi el şi calul cel cu douăsprezece aripi. 

Rămaşi singuri, craiul şi zâna porniră la drum şi când au ajuns la locul ştiut, s-au 
oprit ca să încerce spusa moşului. Atinge el stanele cu colţul basmaluţei şi ele prind 
viaţă şi se prefac în cei doi fraţi şi caii lor în căutarea cărora era pornit. 

Treziţi ca dintr-un somn adânc, aceştia se reped bucuroşi şi-şi îmbrăţişează fratele, 
îl sărută, o îmbrăţişează şi pe zână, pentru că-şi închipuiau că trebuie să fie logodnica 
ui, de vreme ce se află lângă el. 

Tocmai când erau în focul îmbrăţişărilor, iaca numai ce se pomenesc, dragii mei, că 
şi pasărea măiastră începe să cânte şi deodată apar în jurul ei stoluri nesfârşite de 
păsări şi încep să cânte şi ele. Văzduhul se însenină; codrii, livezile şi crângurile se 
împănară de păsări întocmai ca şi altă dată; voia-bună cobori în sufletul tuturor, iar 
împăratul se făcu sănătos ca în vremurile cele bune. Ş- apoi, când îşi mai văzu şi 
eciorii intrând cu toţii veseli în ogradă, se bucură aşa de tare, că izbucni în plâns de 
bucurie, plângea şi-i săruta şi nu se putea opri din plâns, pentru că nu-i venea să 
creadă ochilor că ceea ce vede nu-i vis sau nălucă. 

Chiar de a doua zi se porniră pregătirele de nuntă, dar nu numai a mezinului, ci şi 
a celorlalţi doi feciori, că pesemne şi ei îşi avură chitite miresele încă înainte de a 
leca la drum. 

Amu, cum a fost, cum n-a fost, vorba-i că totul s-a sfârşit cu bine, însă tară îndoială 
că aceasta s- a datorit mezinului şi acelui moşneag necunoscut, că dacă nu erau ei, 

poveste romanească 


A fost odată ca niciodată, dacă n-ar fi, nici că s-ar mai povesti, când lupii beau tutun 
şi urşii făceau săpun, de-şi ungeau femeile fețile şi uncheşii bărbile. 

A fost odată un împărat mare şi tare; după ce bătu pe toţi împărații pământului şi le 
luă împărăţiile, se însură şi făcu trei fete: una cu soarele-n frunte, alta cu luna în spate, 


iar cea mai mică cu luceafărul de dimineaţă iarăşi în frunte; şi toate erau mai frumoase 
decât zânele munţilor şi ale pădurilor. 

Aceste fete se duseră la scăldat şi intrară într-o baie de marmură; dar deodată se 
ridică o furtună pe cer şi le răpi pe câte trele. Ajungând la urechile împăratului această 
întâmplare, i se tăie inima şi muri lăsând pe împărăteasă văduvă. 

într-o zi, împărăteasa se apucă să măture pân casă, dar pe când mătura, îi sări un 
bob de piper în poală; ea luă bobul şi-l pusă pe sobă, dar el sări şi de acolo iar în poala 
împărătesei. Văzând împărăteasa că nu poate scăpa de dânsul, îl înghiţi; şi aşa rămase 
grea şi născu un copil cu părul de aur. 

Acest copil creştea în trei zile cât cresc alţi copii în treizeci de ani, şi se făcea 
voinic ca brazii munţilor. împărăteasa îl dete la dascăl de învăţă toate măiestriile 
lumei, şi temându-se ca să nu-l piarză, îi făcu o colivie de aur, şi-l închise într-însa, 
dându-i jucării copilăreşti ca să-i treacă de urât. 

într-o zi trecu p-acolo o babă cu două tivde cu apă; feciorul de împărat o văzu şi 
trăgând cu arcul îi sparse amândouă tivdele. Baba se uită în sus şi văzându-l îi zisă: 

— Lua-te-ar mama vântului turbat, care a luat pe câte trele surorile tale. 

Feciorul de împărat, cum auzi blestemul babei, chemă pe mamă-sa şi-i zise: 

— Ian spune-mi, mamă, am avut eu surori ori nu? 

— N-ai avut, dragul mamei, nicio soră, răspunse Împărăteasa. 

— Spune-mi drept, mamă, că, dacă nu, mă vei pierde. 

Văzând însă că mamă-sa nu voia să-i spună adevărul, se făcu bolnav şi-i zise că dacă 
nu-i va da ţâţă pe sub talpa casei, el va muri. împărăteasa făgădui că-i va împlini 
această cerere. Atunci el se sculă din pat şi ridică talpa casei, şi mamă-sa pusă ţâţa sub 
talpă, dar el lăsă talpa cam greu peste ţâţă, zicând iarăşi mamă-sei: 

— Spune-mi, mamă, am avut eu alți frați sau surori? 

Deocamdată mumă-sa nu voi să-i spuie, dar el lăsă talpa şi mai mult, atunci mumă- 
sa, nemaiputând să rabde, zise: 

— Să ştii, fătul meu, că ai avut trei surori mai frumoase decât zânele râurilor 
şi ale pădurilor, dar le-au răpit cei trei zmei care locuiesc pe tărâmul celălalt. 

— Spune-mi acum ce fel de om a fost tatăl meu, care sunt armele care purta 
şi pe ce cal încălica! 

— Tatăl tău a fost un mare viteaz şi s-a bătut nouă ani cu zmeul Răchită 
înflorită, ca să ia pe soră-sa de nevastă; armele lui sunt îngropate la rădăcina unui plop 
în grădină, iar calul paşte iarbă prin livede. 

Atunci el, încredinţându-se despre toate, i-a dat drumul, şi ducându-se la un vrăjitor 
i-a spus tot ce aflase de la dânsa. 

— Ei bine, zise vrăjitorul, acum du-te şi ia frâul şi-l sună în trei părţi ale 
livezii. 

El luă frâul şi-l sună în cele trei părţi ale livezii şi îndată veni la dânsul o mârţoagă 
de cal şchiop, olog şi plin de bube. Făt Frumos îi dete un picior în piept, de se duse d-a 
berbeleacul cale de nouă zile şi nouă nopţi. Sună frâul de al doilea şi de al treilea, dar 
tot acel cal veni. Văzând aceasta, scoase paloşul să-l înfigă în pieptul calului. Dar calul 
îi zise: 

— Făt Frumos, Făt Frumos, nu mă omori, ci du-te de taie trei sute de viței 
de la trei sute de vaci, şi dă-mi mie laptele să-l beau. 

Făt Frumos făcu precum îi zisese calul, iar peste trei zile sună iarăşi frâul, dar d-astă 
dată veni un cal ca un zmeu şi-i zise: 


— Ian calecă acum pe mine şi atinge-mă de trei ori cu scările. 

Făt Frumos împlini voia calului, şi după ce se plimbă puţin cu dânsul, îl atinse de 
trei ori cu scările; atunci calul deschi-se douăsprezece aripi şi zbură cu dânsul până 
la vântul turbat, apoi coborându-se tot pe locul de unde plecase zise: 

— Făt Frumos, dacă vrei să te slujesc cumsecade, să mai tai şase sute de 
viței de la şase sute de vaci şi să-mi dai laptele să-l beau. 

Făt Frumos împlini şi această poruncă a calului; iar peste trei zile veni împlotoiat şi 
încoifat*?1, şi sună frâul. Calul veni şi el numaidecât înşeuat şi înfrânat; apoi zise: 

— lată-mă, stăpâne, gata, la poruncile tale. 

Făt Frumos încălecă pe cal şi se duse, şi iar se duse, cale lungă şi nătângă, iar când 
soarele ajunsese pe la chindii, intră într-o pădure neagră şi întunecoasă. După ce 
călători câtva timp pâri acea pădure, calul se opri în loc şi zise: 

— Stăpâne, uită-te bine înainte şi-mi spune ce vezi? 

Făt Frumos se uită, dar nu văzu nimic. Calul iar îi zise să se uite; atunci el se uită 
cumsecade şi văzu o mulțime de şerpi cu capetele rădicate până la cer, şi vărsând 
flăcăraie de foc din guri; el spuse calului ce văzuse, dar calul îi zise: 

— Stăpâne, noi trebuie să trecem prin mijlocul acelor balauri; bagă dar mâna 
în urechea cea dreaptă şi scoate un arc cu săgeți, şi când vom fi aproape de dânşii să 
slobozi o săgeată şi ei ne vor face loc să trecem. 

Făt Frumos făcu cum îi zise calul; iar când ajunse aproape de balauri, trase o 
săgeată, şi ei de frică plecară capetele la pământ şi-i lăsară să treacă. De aci plecă iar 
înainte şi dete peste o câmpie cu păduri frumoase de chiparos, cu iarbă verde ca 
mătasea şi cu mulţime de fântâni cu apa limpede ca vioreaua şi rece ca gheaţa; iar la 
căpătâiul acelei fântâni era un palat cu totul şi cu totul de argint. 

Cum ajunse la palat, bătu în poartă şi ieşi înainte o fată frumoasă; el îi arătă un ineluş 
de aur, pe care cumu-l văzu, fata cunoscu că Făt Frumos îi este frate, şi-l strânse în 
braţe, apoi îi zise: 

— Fugi, frate, că de te va găsi zmeul aici, te va omori. 

— Ian spune-mi, întrebă Făt Frumos, ce semne are zmeul când vine? 

— El îşi trimite buzduganul înainte, răspunse fata. Nu trecu mult şi 
buzduganul veni; şi după ce bătu de trei ori în poartă, se puse în cui. Făt Frumos luă 
buzduganul şi învârtindu-l de trei ori îl azvârli înapoi la zmeu, apoi încălicând pe cal se 
duse de se ascunse sub podul de argint. Zmeul veni numaidecât, dar cum ajunse la 
capătul podului, calul începu a sforăi şi a se trage înapoi. Zmeul îi dete cu scările şi-i 
zise: 

— Hi! cal de zmeu de paraleu, mergi înainte că n-am frică de nimeni, decât 
de Făt Frumos; dar el este pe tărâmul celălalt şi nu crez să-i fi adus corbul osciorul şi 
vântul perişorul. 

— Ba poate l-o fi adus, zise Făt Frumos, ieşind de sub pod. 

Zmeul se repezi la dânsul şi-i zise: 

— Cum vrei să ne batem? în săbii să ne tăiem sau în luptă să ne luptăm? 

— Ba în luptă, că-i mai dreaptă, zise Făt Frumos. 

Apoi, după aceea, amândoi voinicii se luară la luptă. Zmeul adusă pe Făt Frumos şi îl 
băgă în pământ până la genunche, Făt Frumos învârti pe zmeu şi băgându-l în pământ 
până la gât îi tăie capul, pe când calul lui omora pe-al zmeului. Făt Frumos scoase un 
bici şi pleznind de trei ori, făcu palatul zmeului o nucă, o băgă în buzunar şi plecă 
înainte. 

După ce călători câtva timp, dete peste un palat cu totul şi cu totul de aur, bătu în 
poartă şi ieşi înainte-i o fată foarte frumoasă, îi arătă şi ei inelul cel de aur pe care 
cum îl văzu, cunoscu pe Făt Frumos de frate şi strângându-l în braţe îi zise: 

— Fugi, frăţiorul meu, căci de va veni zmeul te va face mici sfărâme. 

— Ian, spune, întrebă Făt Frumos, ce semne face zmeul când vine? 

— El îşi trimite buzduganul înainte, răspunse fata. 

Nu trecu mult timp şi buzduganul veni; apoi după ce bătu de trei ori în poartă, se 
puse în cui. Făt 
Frumos îl luă din cui şi-l azvârli înapoi la zmeu, iar după aceea încălică calul şi se 
ascunse sub podul de aur al palatului. Zmeul veni c-o falcă-n cer şi cu alta-n pământ, 
dar când ajunse la capul podului, calul lui începu să se tragă înapoi; zmeul îi dete cu 
scările şi-i zise: 

— Hi! cal de zmeu de paraleu, mişcă înainte! că nu-mi e frică de nimeni 
decât de Făt Frumos, dar el este pe tărâmul celălalt şi nu crez să-i fi adus corbul 
osciorul şi vântul perişorul! 

— Ba poate i l-o fi adus, zise Făt Frumos, ieşind de sub pod. 

Atunci zmeul zise: 

— Cum vrei, în luptă să ne luptăm sau în săbii să ne tăiem? 

— Ba în luptă, că-i mai dreaptă, răspunse Făt Frumos. 

Apoi se luară la luptă, şi se luptară zi de vară până-n seară; iar când ajunse soarele 
la chindii, Făt Frumos trânti pe zmeu şi-i tăie capul, iar după aceea plesni din bici de 
trei ori şi tot palatul se făcu o nucă pe care o băgă în sân şi plecă înainte. Se duse şi iar 
se mai duse, până dete peste un palat de topaz, care strălucea atât de mult, încât la 
soare te puteai uita, iar la dânsul ba. După ce se cunoscu şi cu soră-sa cea mai mică, ce 
locuia în acel palat, se ascunse iar sub pod, şi venind zmeul se luă cu dânsul la luptă şi 
se luptară toată ziua, dar nu putură să se trântească unul pe altul. Văzând aceasta, 
zmeul se făcu flacără galbenă, iar Făt Frumos se făcu şi el flacără roşie, şi iar se 
luptară, dar nu putură să se biruiască. Zmeul se uită în sus şi văzând un corb îi zise: 

— Corbule, corbule! du-te la Zaana“? şi-ţi moaie o aripă în seu şi una în apă, 
şi cu seul să mă stropeşti pe mine, iar cu apă să stropeşti pe Făt Frumos, că ţi-l dau 
împreună cu calul lui să-l mănânci. 

Făt Frumos rădică şi el capul în sus şi zise: 

— Corbule, corbuleţule! du-te la Zaana şi moaie-ţi o aripă în seu şi alta în 
apă şi cu seul să mă uzi pe mine, iar cu apă pe zmeu, că-ţi dau să mănânci trei zmei 
împreună cu caii lor. 

Corbul plecă şi întorcându-se peste puţin udă pe Făt Frumos cu seu, iar pe zmeu cu 
apă. Făt Frumos sări deasupra zmeului şi-i tăie capul, apoi plesni din bici şi făcând şi 
palatul acestuia o nucă, o băgă în sân şi se duse înainte până ce ajunse la o grădină cu 
poame foarte frumoase. El întinse mâna să ieie o pară, dar calul se opri în loc şi-i zise: 
— Stăpâne, să nu mănânci din aceste poame, că vei muri, că este sora cea 
mare a zmeului prefăcută în grădină, dar dacă ai poftă mare, dă mai întâi cu sabia în 
trei părţi ale pomului ş-apoi mănâncă câte vei voi. 

Făt Frumos tăie pomul în trei părţi şi începu să curgă sânge, apoi culese pere şi 
mâncă. Nu trecu mult şi văzu o fântână cu apă rece, dar când voi să bea, calul iarăşi îi 
zise să facă ce făcuse la grădină. Făt Frumos lovi fântâna de trei ori cu sabia şi, după 
ce curse sânge, bău apă şi se răcori. lar după aceea, merse înainte până ce dete peste 
o vie cu struguri dulci ca zahărul şi mirositori ca chihlimbarul. El voi să rupă un 
strugure; dar calul iarăşi îi zise: 

— Stăpâne! Nu rupe struguri, căci via aceasta este sora cea mai mică a 
zmeului şi, de vei mânca numai o broboană, vei muri; dar dacă ai poftă de struguri, taie 
o viță cu sabia şi apoi mănâncă câţi struguri îţi plac. 

Făt Frumos tăie o viță şi după ce curse un pârâu de sânge, luă struguri şi mâncă. 
Plecă şi se duse, măre, cale lungă şi nătângă, căci cuvântul din poveste mai înainte mai 
lung şi mai frumos este, dar când rămase soarele de o suliță, calul zise lui Făt Frumos: 

— Stăpâne, ia uită-te îndărăt şi spune-mi, vezi ceva? Făt Frumos se uită, dar 

nu văzu nimic. 

— Uită-te mai bine, îi zise calul. 

Atunci Făt Frumos se uită bine şi văzu o flacără cât gămălia acului de mică. 

— Să ştii, stăpâne, că acea flacără este mama zmeilor şi a zmeoaicelor, şi nu 
ştiu cum vom scăpa de dânsa. Ţine-te bine de coamă, că am să ocolesc lumea cât te 
ştergi la ochi, ca să ajungem la cetatea Omului de flori cu barbă de mătasă, căci numai 
acolo e scăpare pentru noi. 

Făt Frumos ascultă povaţa calului, carele deschise toate aripile şi începu să zboare 
mai iute decât vântul şi mai încet decât gândul, dar flacăra din ce în ce se mărea şi 
începu să arză pe Făt Frumos în 

spate! Calul, văzând că nu-i nădejde de scăpare, se înălţă până la vântul turbat şi 
intră în cetatea Omului de flori. Atunci zmeoaica, rămâind afară de cetate, zise cu 
amărăciune: 

— Făt Frumos, Făt Frumos, fa-mi o gaură în zid să văd cine eşti tu care mi-ai 
omorât trei copii şi trei fete. 

Făt Frumos porunci să facă gaură, dar când zmeoaica băgă capul şi voi să-l soarbă, 
el îi aruncă în gură un buzdugan de fier ars în foc pe care sorbindu-l se umflă şi plesni. 

Omul de flori cu barbă de mătasă, auzind că Făt Frumos se află în împărăţia lui, 
trimise ciodari şi ideclii de îl chemă la împărăție şi îl puse în fruntea mesei; dar văzând 
pe fata Omului de flori, rămase încremenit de frumuseţile ei şi o ceru de la tată-său de 
soţie. Omul îi zise că i-o dă, dacă-i va aduce apă vie şi apă moartă de unde se bat munţii 
în capete. Făt Frumos încălecă calul şi se duse spre soare-apune şi dete peste un om 
care bea apă de la nouă scocuri de mori şi se văieta că n-are ce bea. 

Făt Frumos stătu în loc şi se miră de dânsul; iar el îi zise: 

— Nu te mira de mine, ci te miră mai bine de FătFrumos, care a omorât trei 
zmei, trei zmeoaice şi pe muma zmeilor. 

— Eu sunt acela. Eu sunt acela, răspunse Făt Frumos. 

— Dacă eşti tu, ia-mă cu tine, că mult bine îţi voi prinde. 

Făt Frumos luă pe omul ce nu se sătura de apă şi plecă înainte. Pe drum, întâlni un 
alt om, care mânca pânea de la nouă cuptoare şi se văieta că moare de foame. Făt 
Frumos se uită la dânsul şi începu să se mire, dar el zise: 

— Nu te mira de mine; ci te miră de Făt Frumos, care a omorât trei zmei, 
trei zmeoaice şi pe muma zmeilor. 

— Eu sunt acela, zise Făt Frumos. 

— Dacă eşti tu, apoi ia-mă cu tine, că mult bine ţi-oi prinde. 

Făt Frumos îl luă şi pe acesta şi plecă înainte. Merse ce merse şi dete peste un om 
care sărea din munte în munte cu nouă pietre de moară legate de picior şi se plângea 
că n-are ce sări. 

După ce-l luă şi pe acesta cu dânsul, merse înainte ca cuvântul din poveste, că-nainte 
mult mai este, şi ajunse într-o câmpie, de unde se auzea un zgomot mare. Atunci calul 
zise lui Făt Frumos: 

— Stăpâne, cată spre soare-apune şi spune-mi vezi ceva? 

Făt Frumos se uită şi văzu doi munţi bătându-se în capete. 

— Printre aceşti doi munţi avem să trecem, ca să luăm apă vie şi apă 
moartă, zise calul, să mergem încetişor şi când om fi aproape de munţi, să-mi dai 
de trei ori cu pintenii şi să te ţii de coamă cu o mână şi cu cealaltă să iei apă. 

Cum ajunse Făt Frumos dinaintea munţilor, dete cu pintenii calului, care zbură mai 
iute decât gândul, trecând pe la fântână, luă apă şi ieşi dintre munţi înainte de a se lovi 
în capete. 

Făt Frumos aduse apă la Omul de flori cu barbă de mătasă şi ceru să-i dea pe fie-sa 
de nevastă. Dar Omul de flori îi zise: 

— Eu ţi-oi da-o, dacă mi-i găsi un om care să mănânce pâinea de la nouă 
cuptoare, altul să beie apa de la nouă scocuri de mori. 

Făt Frumos zise împăratului: 

— Găteşte cele nouă cuptoare şi arată-mi cele nouă scocuri de moară, că am 
oameni să-ţi mănânce pâinea şi să-ţi bea apa. 

Omul de flori porunci vizirului să gătească pâinea şi să arate scocurile, şi după ce le 
găti veni împăratul să privească. Atunci Făt Frumos făcu semne oamenilor săi şi cât te 
ştergi la ochi mâncară pâinea şi băură apa. Dar Omul de flori nu voi să-i dea fata nici 
după aceasta, ci îi zise: 

— Dacă voieşti să aibi pe fie-mea de soție, să-mi aduci garoafa care miroasă 


cale de nouă ani, şi apoi ţi-oi da negreşit pe fie-mea. 

Făt Frumos plecă să caute garoafa şi se duse cale lungă până se simţi mirosul 
garoafei. Atunci calul îi zise: 

— Stăpâne, bagă mâna în urechea mea cea dreaptă şi scoate din ea o bucată 
de săpun, o perie şi o gresie şi mergi înainte fără frică. 

De ce mergea şi mergea, mirosul mai mare se făcea, până ce ajunse la un palat de 
sticlă; trase la poartă, bătu în ea şi nime nu-i răspunse. Atunci el intră înlăuntru, 
văzu garoafa şi o luă. Apoi încălecă pe cal şi plecă înspre Omul de flori. Nu făcu 
multă cale şi simţi că vine după dânsul zmeul palatului de sticlă cu o falcă în cer şi cu 
una în pământ. Dar tocmai când era să-l ajungă, calul îi zise: 

— Stăpâne, aruncă săpunul. 

El îl aruncă şi numaidecât se făcu un alunecuş care împiedică pe zmeu de a-l 
ajunge. Zmeul însă făcu ce făcu şi trecu cum putu alunecuşul şi când era să ajungă 
iar pe FătFrumos, calul îi zice să arunce peria. Cum o aruncă, se făcu o pădure 
deasă, de nu putea nime să răzbată printr-însa, dar zmeul făcu ce făcu ş-o trecu, apoi 
o luă Făt Frumos iarăşi în goană şi, când era să-l prinză, aruncă gresia, care se făcu 
un munte mare şi nalt până la cer. Zmeul roase piatra cu dinţii şi trecu prin ea. 
Atunci calul zise: 

— Stăpâne, nu e bine de noi, o să pierim; dar mai avem o scăpare: să-ţi 
tragi sufletul de nouă ori, că am să mă ridic şi să trec de nori, ş-apoi de acolo să cad 
peste zmeu şi să-l strivesc. 

Făt Frumos se luă după povaţa calului, se ridică până la nori, apoi se lăsă peste 
zmeu şi-l strivi; el, după aceea, se duse şi dete garoafa Omului de flori, care, 
nemaiavând ce-i cere, îi dete pe fie-sa. Dar când veni vremea să se culce cu dânsa, 
veni omul cel cu nouă pietre de picioare şi ceru să se culce şi el în cămară cu dânşii. 
Făt Frumos îl lăsă, căci făcuse jurământ să nu-i calce niciodată vorba. Peste noapte, 
tocmai când FătFrumos dormea mai bine, ieşi un balaur din gura fetei şi când se 
întinse să muşte pe Făt Frumos, omul cu pietrele de picioare scoase paloşul şi-l tăie, 
în mici fărâmele. Mai ieşi unul şi-l tăie şi pe acela, şi când ieşi şi acel de al treilea, îi 
zdrobi capul cu o piatră de moară. Apoi, după ce-i puse la o parte pe tustrei balaurii 
ce-i omorâse, se culcă şi dormi. 

A doua zi de dimineaţă, palatul împărătesei era plin de vlădici şi de popi ce 
veniseră să îngroape pe Făt Frumos, crezându-l mort ca pe ceilalţi gineri ai 
împăratului. Dar când îl văzură viu, se minunară şi i se închinară. Omul de flori veni 
şi el, ca să se încredinţeze de este viu sau mort Făt Frumos, dar când văzu pe 
balaurii cei morţi, se sperie şi întrebă. Dar omul cu pietrele de moară îi spuse că ei 
au ieşit din fie-sa şi când era să muşte pe Făt Frumos, să-l omoare ca pe ceilalţi 
gineri, el i-a ucis. Atunci Omul de flori începu nunta şi o ţinu trei zile şi trei nopţi; iar 
după aceea Făt Frumos îşi luă ziua bună şi plecă cu nevasta sa acasă la împărăţia lui 
şi făcu toate avuţiile zmeilor în trei părţi şi le dete celor trei oameni care-l ajutase. 
Omul cu pietrele de moară nu se mulţumi, şi ceru să împartă şi nevasta cu dânsul. 
Făt Frumos se împotrivi; dar el scoase paloşul şi când era gata să o taie pe 
împărăteasa, atunci ieşi din gura ei încă un balaur, pe care omul cu pietrele de 
moară îl făcu fărâme şi zise: 

— Făt Frumos! ia-ţi avuţiile, ia-ţi şi nevasta, şi trăiţi sănătoşi, că am scos 
până acum dintr-însa patru balauri şi i-am mai lăsat numai unul, că nu e bine să 
rămâie femeia tară niciun drac. 

Făt Frumos se prinse frate de cruce cu omul cu pietrele de moară şi-l rugă să nu 
se prea depărteze de pe locurile acestea, ca nu cumva dracul ce a rămas în femeie 
să-i răpuie zilele. Apoi a ajuns acasă, şi după ce a văzut pe mumă-sa, a plesnit de trei 
ori eu biciul şi cele trei nuci s-au desfăcut în trei palate frumoase şi cu cele trei 


surori ale lui într-însele, pe care după ce le-au dat nuca înapoi, le-au măritat şi s-a 
făcut mare bucurie şi veselie în toată împărăţia. 
încălecai p-o şa şi v-o spusei dumneavoastră aşa. 


Viteazul cu mâna de aur 


poveste romanească 


A fost odată ca niciodată, când n-ar fi, nu s-ar povesti: 

Când se potcovea puricele cu 99 oca de fier şi tot îi sta călcâiul gol! 

A fost odată un împărat, bogat nevoie-mare. Ş-avea o fată frumoasă, frumoasă, atât de 
frumoasă 
că la soare te puteai uita, iar la dânsa, ba. 

Păru-i era cu totul şi cu totul de aur, de-ai fi zis că e o zână. Dar nu putea s-o 
scoată afar' din casă, din pricina unui zmeu, că de multe ori se cercase s-o răpească 
şi să fugă cu dânsa. 

Aşa azi, aşa mâine, până ce, urându-i-se fetei cu-atâta pază, într-o zi se rugă de tat- 
su s-o scoată şi pe ea măcar un ceas la lume. Se-mpotrivi-mpăratul deocamdată; dar, 
după ce se gândi şi se răzgândi, văzând că n-are încotro: „Cum i-o fi ursita!” îşi zise el 
în sine-şi. Şi o scoase la lume, dup- atâta plânset şi rugăminte. 

Dar, abia făcuseră câţiva paşi, pe marginea pârâiaşului ce şerpuia-n vecinătate, 
când deodată se pomeniră că vine un nor cu fulgere şi tunete. Până să se 
adăpostească de ploaie, un vârtej luă fata, se făcu nevăzut şi o duse la casa zmeului, 
întoarsă cu gura spre prăpăstii. 

în zadar plânse şi se obidi împăratul, că n-avu ce să facă. Aşa-i fusese scris! Numai 
atât îl frământa, că nu ştia unde se află, nici dacă e vie ori moartă. Se hotări dar să 
dea sfoară -n ţară, să se cerceteze pretutindeni, cu nădejdea că doar o da peste locul 
unde-ar fi ascunsă. 

Tot pe-atunci s-afla, în partea locului, un crai cu doi feciori, frumoşi de ţi-era dragă 
lumea cu dânşii. Şi, fiindcă mulţi îmblaseră-n deşert să găsească pe fata de-mpărat, 
vrură să-şi încerce şi ei norocul, că aşa se făgăduise-mpăratul: să-i dea jumătate din 
împărăție şi pe fiică-sa de nevastă cui s- o învrednici s-o aducă. Veniră, dar, la curtea- 
mpărătească, spuseră cine sunt şi care le e gândul, cerură apoi parale de cheltuială şi 
haine de primeneală şi plecară amândoi pe câte-un cal bidiviu, ce fugea ca vântul şi 
ca gândul. 

Merseră, merseră şi iar merseră cale lungă să le-ajungă, până intrară-ntr-o vale, 
unde o babă cu două fete semănau mac, de parcă n-ar fi fost în firea lor. 

— Bună ziua, bătrâno, ia spune-ne, unde duce drumul? 

— La casa zmeului, măiculiţă. Dar ce căutaţi într-acolo? 

— Să luăm pe fata de-mpărat şi s-o ducem de unde a răpit-o. 

— Ştiţi ce? Eu vă-ndemn să vă-ntoarceţi înapoi, că... deh!... 

pe mulţi am văzut ducându-se, dar pe nici unu-ntorcându-se! 

— Ba e vorbă! Ei s-au dus câte unul şi d-aia i-a răpus zmeul, pe când noi 
mergem doi deodată şi n-are ce ne face. 

— Atunci, adăstați să vă spun o vorbă şi să vă dau ajutorul ce m-oi pricepe... 

— N-avem vreme, bătrâno; n-avem vreme. Să ne vedem sănătoşi peste trei 
zile! 

Şi, dând pinteni cailor, porniră ca vântul şi ca gândul, până ajunseră pe un deal, de 
unde se zărea muntele zmeului. Aici începură să simţă răcoare; din răcoare se făcu 
frig şi din frig un ger aşa de cumplit, că nu mai putură merge. Se deteră jos de pe cai 


să se adăpostească, dar amândoi încremeniră sub o stană de piatră. 

Multă vreme trecuse la mijloc şi-mpăratul, văzând că nicio veste nu i se mai aduce, 
se hotări să mai trimită şi pe alţii. 

Craiul şi crăiasa, după ce ani întregi aşteptaseră să li se întoarcă feciorii, începură 
să se jelească şi să-şi dorească un alt fecior. 

Nu trecu mult şi se pomeni împărăteasa că rămăsese-n- greuiată. Vremuind 
vremea sarcinii, sosi şi ceasul naşterii. Şi născu un dolofan de copil, frumos ca un 
bujor, având o mână cu totul şi cu totul de aur, de se minunau toţi de dânsul. 

Cât creşteau alţi copii într-un an, el creştea într-o lună. Şi-ndată se făcu mare. Şi 
cum se făcu mare, începu să vorbească. Şi cum începu să vorbească, întrebă pe mă- 
sa şi pe tat-su unde-i sunt fraţii, că - de unde nu - are să plece să-i cate. 

Mă-sa, cum îl auzi, înmărmuri de frică. Deocamdată nu vru să-i spuie nimic, de 
teamă să nu rămâie şi fără dânsul. Dar atât de mult şi cu aşa stăruinţă o întrebă 
băiatul, că nu se putu stăpâni să nu-i spuie. El, cum află, îi zise că nu degeaba s-a 
născut pe lume, ci ca să facă vreo ispravă. Şi ce ispravă mai mare, de nu să-şi 
găsească fraţii, măcar de-ar fi să le aducă numai moaştele. 

Deci, într-o bună dimineaţă, se sculă-n revărsatul zorilor, se spălă-n roua florilor, 
şi, intrând în grajd, se uită pe rând la toţi caii. 

Toţi ca toţi, dar între toţi s-afla unul de n-avea seamăn, aşa era de slăbănog şi de 
căzătură. Dar se cunoştea că-ntr-o vreme fusese, biet, cal dintre cai, fiindcă ş-acum 
avea o căutătură ca de fulger. Cum îl văzu, viteazul îi grăi-n limba lui şi-l întrebă de ce 
a ajuns în aşa proastă stare. 

— Fiindcă nimeni nu m-a mai căutat şi nimeni nu s-a mai învrednicit să mă 
încalece, de când era moşu-tu tânăr. Pe atunci aveam douăsprezece perechi de aripi, 
din care acum abia mi-au mai rămas numai cotoarele. 

— O să te-ncalec eu! răspunse viteazul. 

— O să mă-ncaleci, stăpâne, dar să ştii că trebuie să ai mână tare, că altfel, 
când mi-oi lua zborul, n-o să mă poți îndrepta unde ţi-e voia. 

— De-asta nu purta grijă, că ce poate fi mai tare ca o mână de aur! 

— Atunci scaldă-mă-n lapte dulce şi dă-mi să mănânc o copaie de jeratic. 
După ce făcu tocmai cum îi zise calul, viteazul îl scoase din grajd, îi puse şaua şi-l 
pregăti de drum. Apoi, suindu-se la la tat-su, îi ceru să-i dea merindele şi câte trebuiesc 

pentru călătorie, că el e gata de ducă. 

în deşert îl rugă tat-su, în deşert îl rugă mă-sa să nu plece; el n-ascultă de nimic şi de 
nimeni, ci - înduplecându-i să-l lase - le sărută mâna, îşi luă ziua-bună şi pomi cu calul, 
care fugea ca vântul şi ca gândul. 

Merse, merse şi iar merse, trei zile şi trei nopţi de-a rândul, până dete de-o vale cu 
mac semănat, unde-l apucă un somn de i se lipeau ochii. Dar el, în loc să se culce, dete 


pinteni calului  şi-ntr-o 
clipă fu la marginea văii, unde văzu un bordei de parcă era ţinut într-o gheară de 
Cocoş, întorscu 


spatele spre el, iar cu uşa spre miazănoapte. Şi-i strigă de departe!: 

— Ascultă, bordei, de mine, şi te-ntoarce mai bine, ca să pot intra în tine! 

Bordeiul se supuse şi se-ntoarse. Şi, intrând înăuntru, dete acolo peste Muma- 
Pădurii, cu două fete-fetişcane, ca nişte zâne de frumoase. 

— Dar ce vânt te-a adus pe-aicea, voinice? îl întrebă baba cu mirare. 

— Niciun vânt nu m-a adus, babo, ci am venit eu, ca un viteaz cesunt,ca să- 
mi caut frații, măcar 
de nu le-aş găsi şi nu le-aş duce acasă decât numai moaştele! 

— Fraţii tăi? Hei, sărmanii! Sunt încremeniţi sub o stană de piatră, încă de 
pe când semănăm noi macul. N-au vrut să m-asculte ca să-i învăţ câte ceva, ci au pornit 


de parcă le pusese oala: d-aia au şi păţit-o. 

— Spune-mi mie, babo, ce era să le spui lor, că tot fraţi suntem! 

— Ce-aş avea să-ți spui nu prea e treabă mare, că... deh!... poţis-ajungi 

pân-la casa zmeului, 

dar nu-l poţi răpune, că e viteaz mare. Mai bine-ntoarce-te-napoi, că pe mulţi i-am 
văzut ducându- se, dar pe niciunu-ntorcându-se, şi e păcat de tinereţea şi frumuseţea 
ta să piei pe-acolo. Tot din pricina lui am sădit şi eu valea asta de mac, ca să nu poată 
veni să-mi fure fetele. 

Pasămite, babei îi plăcuse voinicul şi pe loc se gândise să-i dea o fată de-ale ei de 
nevastă. Vedea ea bine că nu e om prost nici de neam, nici de fire, că altfel cum ar fi 
ajuns pân-acolo! Viteazul îi răspunse: 

— Ba-nainte m-oi duce, babo, şi din cale nu m-oi întoarce, că nimeni nu e-n 
stare să-mi sfărâme mâna mea tare, de aur! 

— De eşti aşa de viteaz, să te-ajut şi eu cu două lucruri. la cofa asta vrăjită 
şi, când te-i sui pe deal ş-o veni un ger cumplit de n-o să-l mai poţi răbda, s-o pui în cap 
şi să-i zici: 

„Cofa, cofiţă, putere măiestriţă, dă-mi niţică încălzeală să birui a geruială!” 

Mai ia şi sticla asta vrăjită şi, când ăi da de-o căldură şi de-un zăduf de n-o să le poţi 
răbda, s-o pui în cap şi să-i zici: 

„Sticlă, sticluţă, putere măiestriţă, dă-mi niţică răcoreală să birui a zăpuşeală!” 

în schimb însă, să-mi faci şi tu mie o slujbă, de-i ajunge să te-ntorci cu bine. Când ăi 
veni, să-mi aduci de-acolo amândouă vasele pline: cofa cu apă-vie, sticla cu apă-moartă; 
cu apa-vie să pot întineri pe oricine, cu apa-moartă să pot îmbătrâni pe oricine. 

Atât vorbi Muma-Pădurii, iar viteazul îşi luă ziua-bună şi plecă, puindu-şi în desagi 
cofa şi sticla 
ce-i dăduse. 

Merse, merse şi iar merse, cale de vreo zi ş-o noapte, pân-ajunse în ţinuturile 
zmeului. 

Cum începu să suie dealul, simţi mai întâi o răcoreală, răcoreala se prefacu-n frig, iar 
frigul în ger cumplit, de crăpau lemnele şi pietrele. 

— Ce ne facem, stăpâne? zise calul. Mie mi-au îngheţat toate aripile şi nici că 
mai pot să răsuflu. 

— Nu te deznădăjdui, că am eu grijă! 

Şi scoțând cofa de la Muma-Pădurii, o puse-n cap zicându-i: 

— Cofa, cofiță, putere măiestriță, dă-mi nițică încălzeală să birui a geruială! 

Şi, ca prin farmec, le veni o căldură plăcută, de putură păşi-nainte. 

Încet-încet, căldura-ncepu să crească. Cald ici, mai cald dincolo, până se făcu zăduf 
mare, de le curgea sudoarea ca gârla. 

— Ce ne facem, stăpâne? întrebă iarăşi calul. Mi s-au înmuiat toate aripile şi 
parcă mai greu e la căldură! 

— Nu te deznădăjdui nici de-asta, că port eu grijă! 

Şi scoțând sticla de la Muma-Pădurii, o puse-n cap zicându-i: 

„Sticlă, sticluță, putere măiestriță, dă-mi nițică răcoreală să birui a zăpuşeală!” 

Şi, ca prin farmec, se făcu răcoare plăcută, de putură păşi-nainte. 

Merse, merse şi iar merse, pân-ajunse aproape de casa zmeului, toată numai de 
cleştar, ce părea ţinută într-o gheară de vultur şi-ntoarsă cu spatele spre dânsul, iar cu 
faţa înspre prăpăstii. Şi de departe-i zise: 

— Ascultă, casă, de mine şi te-ntoarce mai bine, ca să pot intra-n tine! 

Casa se supuse şi se-ntoarse cu uşa, iar viteazul - în- trând înăuntru - cu mirare văzu 
pretutindeni mulţime de fete frumoase, purtând răsfirat pe spate un păr lung, cu totul 
şi cu totul de aur, dar semănând una cu alta de parc-ar fi fost nişte surori gemene. 


Pasămite era fata de-mpărat, care se străvedea aidoma în toţi păreţii de cleştar ai casei. 

Când o-ntâlni, îi dete bună-ziua după obicei, iar ea, plină de bucurie, îl întrebă ce 
vânt îl adusese pe-acolo. 

— Niciun vânt, fată de-mpărat, ci am venit eu, ca un viteaz ce sunt! Fraţii 
mei plecaseră ca să te găsească, şi eu, aflând că zmeul i-a încremenit sub o stană de 
piatră, am sosit ca să-i cer seamă de unele ca astea. De-i vrea să mergi cu mine, mare 
bucurie o să fie pe-mpăratul, care de atâţia ani te caută şi te jeleşte. 

— Cum să merg? Dar frică mi-e pentru tine, că zmeul e viteaz de s-a dus 
pomina. Numa-n casă e om ca toți oamenii, iar afară se preface-n nor şi-n vijelie 
turbată! 

— Viteaz o fi zmeul, dar eu ştiu una şi bună: că nimeni nu e-n stare să-mi 
sfărâme mâna mea a tare de aur! 

Şi voinicul o rugă să-i aducă scaunul pe care avea obicei să şază şi un pahar cu apă 
de care bea dânsul. Cum i-l aduse şi se aşeză în el, scaunul începu să trosnească, iar 
paharul să tremure, de te mirai ce-i asta. Şi întrebând-o dacă tot aşa trosneşte scaunul 
când şade zmeul şi de se clăteşte paharul când bea cu el, află că nu. Şi o făcu să- 
nţeleagă că e şi mai viteaz decât dânsul. 

După ce mai bău un pahar cu apă şi mai stete de vorbă, fata de-mpărat îi spuse că s- 
apropie ceasul când zmeul se-ntoarce acasă. Voinicul îi mai ceru şi-al treilea pahar cu 
apă, dar n-apucase să- 1 bea şi să plece, când deodată s-auzi fluierând, vâjâind, 
trosnind şi plesnind, de parcă s-ar fi prăpădit lumea. 

Şi deodată un fel de abur se prefăcu în chip de om. În- trând în casă şi zărind pe 
viteaz, răcni cu turbare: 

— leşi curând, spurcată fiară, ieşi din casa mea afară, că nu te-a-nvăţat de 
bine cine te-a mânat la mine! 

Hai să ne luptăm afară, ca să nu piei cu ocară! 

— Ho!... încet cu vorbele şi cu-ameninţările, că nu-s nici ca fetele, nici ca 
atâţia ageamii, câţi ai răpus tu de vii! 

Atât le fu sfada, că zmeul se şi răpezise să-l soarbă. 

Atunci viteazul se trase-ntr-un colţ, unde-i venea mai bine şi, când fu să-l înghită, îi 
vâri-n gură mâna lui tare de aur; iar când îl apucă de limbă, îl zgudui cu atâta putere, 
că namila se izbi cu capul de păreţi şi căzu mort pe pardoseala de cleştar. 

Voinicul, făr-a mai pierde vreme, luă pe fata de-mpărat, o puse lângă dânsul pe cal 
şi... pe-aci ți- e drumul! 

Când se pogorau de pe munte, fata de-mpărat îi arătă cele două izvoare, din care 
curgeau apa-vie şi apa-moartă; umplu dintr-însele cofa şi sticla ce-i dăduse Muma- 
Pădurii şi porniră-nainte. Pe deal, sub o stană de piatră, găsi pe ăi doi fraţi ai săi 
încremeniţi, cu cai cu tot. Cu apă din cofă stropi mai întâi caii, care se deşteptară, se 
scuturară şi-ncepură să râncheze de se zguduia locul. Când stropi şi pe voinici, întâi se 
roşiră la faţă, apoi se deşteptară ca din amorţeală şi, frecându-se la ochi, ziseră: 

— Hei, dar ştiu că dormirăm lung şi greu! 

Iar el de colo: 

— Aţi fi dormit mai lung şi mai greu, de nu mă-ndemnam ca să viu eu să vă 
mântuiesc de zmeu! 

Când le spuse că le e frate mai mic, unde-ncepură să-l sărute de bucurie, parcă nu s- 
ar mai fi 
săturat. Ca să nu-ntârzie, încălecară şi porniră cu toţii. Şi merseră, merseră, merseră 
tot ascultând la povestirea viteazului despre câte păţise şi prin câte trecuse. 

Ajungând la Muma-Pădurii, îi mulţumi de ajutorul ce-i dăduse, îi înapoie vasele pline 
cu apă-vie şi cu apă-moartă şi văzând că fetele ei sunt frumoase ca nişte zâne, le dete 
după ăi doi fraţi ai lui, la care acum le venea ca zestre valea cu mac şi toate pădurile 


babei. 

A treia zi după nuntă, porniră cu toţii, că mai aveau drum de bătut. 

Cine-i întâlnea rămânea cu gura căscată, că nu le mai văzuseră ochii trei părechi aşa 
tinere şi potrivite: trei voinici ca trei bujori, şi trei zâne de sclipeau ca soarele, pe trei 
cai ce nu mergeau ca toţi caii, ci fugeau ca vântul şi ca gândul. 

Craiului şi crăiesei, când îi văzură viind, li se umplură inimile de bucurie, iar 
când aflară că viteazul nu numai că-şi scăpase fraţii, dar că-i şi căsătorise cu fete 
după placul lor, începură să plângă de-atâta fericire. 

Dar bietul împărat! 

Nu ştia ce să mai zică, nici ce să mai facă, când îşi văzu feţişoara scăpată din 
ghearele zmeului. 

Toţi se veseleau pretutindeni, numai voinicul sta trist şi posomorit, că nu la jumătatea 
de- mpărăţie-i era gândul, ci xla fata de-mpărat cu părul de aur, care nu vrea să-l ia de 
bărbat până nu i- o face încă o ispravă. 

După trei zile de gânduri, îl chemă împăratul şi-i spuse că fiică-sa se-nvoieşte să-i fie 
soţie, de i- o da răspunsul la întrebările ce i-o pune dânsa. Viteazul primi rămăşagul, şi- 
ncepură astfel: 

— Să-mi ghiceşti ce te-oi întreba, ca să văz de eşti şi isteţ la minte, cât eşti 
de tare la mână. 

— întreabă-mă, fată de-mpărat, că, cu gândul la tine, le-oi nimeri pe toate. 

— Ce e una? 

— La o faptă bună tot voinici s-adună! 

— Ce sunt două? 

— Omul cu doi ochi, bine vede! 

— Ce sunt trei? 

— La casa cu trei cumnate şi vasele-s nespălate! 

— Ce sunt patru? 

— Carul cu patru roate bine merge. 

— Ce sunt cinci? 

— Palma cu cinci deşte bine mai izbeşte! 

— Ce sunt şase? 

— Fluierul cu şase găuri bine cântă. 

— Ce sunt şapte? 

— Unde-s şapte fete-n casă, nu-i cânepă nealeasă, dar nici mălai nu-i pe 


Ce sunt opt? 
Plugul cu opt boi bine ară. 
— Ce sunt nouă? 
Unde-s nouă frați, coada să nu-ți bagi. 
Ce sunt zece? 

— Pân-la zece... nu mai trece! 

Atunci fata de-mpărat, văzându-se rămasă, se-ncredință că numai cu ajutorul 
calului şi cu vasele Mumii-Pădurii n-ar fi răpus el pe zmeu, de n-ar fi fost şi viteaz din 
fire. îl primi dar, de bărbat, şi, cununându-se cu dânsul, după legea domnilor ş-a- 
mpăraţilor, cu alai de la-mpărăţia socru-su şi de la crăiia tată-său, făcură o nuntă de 
se duse vestea peste nouă ţări şi peste nouă mări; iar eu încăleca-i pe-o şa şi vă 
spusei-mneavoastră-aşa! 


Cotojman împărat 
poveste romanească 


A fost odată un biet român sărac lipit. Bogăția lui, o ciurdă de copii şi-un pisic. Un 
mârtan slab, ogârijit, izânit ca vai de el. Afară de mârtacul ăsta, să fi dată oricât, nu 
vedeai alt dobitoc la vatra lui. 

Românul bătrân, bătrân c-o mătuşe uitată de moarte şi cu ciurda de nepoți, şedea 
afară din sat, într-un cătun, tocmai într-o prelucă dintr-o tamină de pădure. 

La cătunul - conacul lui - dacă te-ai fi dus, n-ai fi văzut decât un bordei şi-o 
argeluşe. Alături, o curătură, unde semănau şi ei mei, să aive ce râjni de mămăligă, 
şi-un chiţoiaş de grâu, mai mult pentru colivă. 

în vremea aia, omu era ca dobitocu, trăia mai mult din câmp. Aduna ciuperci, 
mânătărci, bureţi, culegea ştir, dragavei, pur, leurdă; înşira pere pădureţe, mere 
coricove, scoruşe. 

Copiii prindeau găinuşi, pui de prin cuiburi. Toată ziua nu mai isprăveau cu 
lanţurile, bilişele şi tivigele. Nu mai vorbesc de vâsc, cu care ungeau crecile, de 
rămâneau păsărelele cu picioarele lipite de creacă, şi de lipan, pe care-l pisau în vale 
la pârâu şi-l aruncau în apă, de ieşeau păstrăvii şi moacele cu burta-n sus. 

De ăştia mai găseau, numai mămăligă nu prea aveau. 

Omul era ca iepurele. Când auzea de răutăţi, îşi lua râj- niţa şi toporu şi 

pleca. N-avea vreme să- 
şi facă curătură mai mare. Şi dacă n-avea mălai de-ajuns, făcea mămăligă din coajă 
de cer râjnită bine şi îngroşată cu urzici. Când avea mei mai mult, îl puneau în 
groapa de bucate şi iama-l găseau sfoegit. îl mâncau şi aşa. Era rău când nu-l avea 
nici sfoegit. 

Şi oricât de pe-nlesnire aţi crede că trăia lumea pe atunci, moşu alerga toată ziulica 

s-amiruiască 
ceva şi mai că nu putea să potolească atâtea guri. 

Copiii, ca copiii. Ce ştiau ei? Aveau dejoacă cu mâr- tacu. Toată ziua, bună ziua; 
joacă şi ghelai. De unde până unde, nu ştiu, găsiseră o custură ruginită, ciublită-n 
gură şi i-o legaseră mârtanului de gât cu un fir de tei răsucit. Umbla mârtanu ţanţoş, 
cu custura ţâş prin bordei şi copiii, niciuna, nici, două, îl şi botezaseră: 

Cotojman împărat, 

Cu paloşu de gât legat. 

Cotojman în sus, Cotojman în jos, apăi şi Cotojman împărat, şi cu paloşu de gât 
legat, nu te-ai mult mira că şi mârtanu începu să-creadă că aşa e. Mergea fălos cu 
capu pe sus, zdrăngănindu-şi paloşu de-ai fi crezut că cine ştie ce e. 

Şi-aşa, fiind el Cotojman împărat, începu să-şi cam ia nasu' la purtare. Până într-o 
bună zi îşi băgă botu' unde nu-i fierbe oala şi şterpeli vreo trei-patru juveţi de peşte, 
ce-i pusese mătuşa în cenac pe corlată. 

Tocmai în către seară, când vru alimănita de mătuşe să facă o pârdalnică de 
saramură, ia peştele de unde nu e. Cotrobăi prin bordei, iscodi copiii, nimic. Se 
jurară şi se jurară că nici nu le-a dat peştele de ochi. Când colo, Cotojman torcea pe 
vatră cu burta făcută cimpoi şi cum se lingea, aşa se lingea pe bot. Aruncându-şi 
ochii la vatră, de loc cunoscură hoţu. Cum îl pricepură, mătuşa puse mâna pe 
mestecău şi pân-a vrea de-a prinde de veste Cotojman îi şi jertui una. Luat fără 
fiştigoi, Cotojman sări repede şi scăpă afară, cam aducându-se de spinare. Colindă 
jur împrejuru cătunului, până se mai întunecă şi când vru să se furişeze în bordei, 
găsi praftoriţa pusă. 

Rămas afară, nu-i veni a sta la un loc şi se sui sus pe bordei, la coş. De-aci privea 


jos la vatră. Stau toţi împrejurul focului şi-l oropseau. Baba băgase o turtă-n spuză şi 
copiii nu ştiu ce frigeau pe jeregai. 

Oala ciublă fierbea-n clocot. Moşul tăie o fâşie subţire de slănină şi-o puse într-un 
ciob. Aruncă pe foc două, trei aşchii, suflă în ele până prinseră bâlbătaie şi aprinse 
feştila de slănină. Seu' din opaiţ se sfârşise. 

La lumina chioară a ciobului, Cotojman îi vedea şi mai bine. 

Acuma moşu scoase luleaua, o curăţi cu bondreciul şi-o umplu cu cotoare de tutun. 
Luă cu mâna un tăciune, îl îndesă în lulea cu unghia de la degetul mare şi începu să 
pufăie. 

Baba, neavând de lucru, mai aruncă vreo câteva surcele şi-o ciopată bună pe foc. 
Un firicel de fum, tot mai gros, mestecat cu miros de tutun şi de friptură, se ridică în 
sus, trecând călător pe la nasul lui Cotojman. 

De-abea se mai zărea la vatră, prin fum. Baba scoase turta, o bătu cu vătraiu şi-o 
râcăi cu custura. Rupse pentru fiecare câte un codru. Un abur de turtă caldă îl făcu 
pe Cotojman să-i lase gura apă. 

Apoi, ai bordeiului traseră masa lângă vatră, ca să le mai vie şi pe coş un strop de 
lumină. 

Vărsară oala în strachină şi începură să soarbe şi să sufle. 

— Ce-or mânca? gândi Cotojman. 

Mai potolindu-se fumu, îi vedea bine pe fiecare cu teaca de ardei roşu în mână în 
loc de lingură, sorbind saramura de ardei. Ăi bătrâni alegeau numai ardei țăpure 
care - ştiţi dumneavoastră bine - sunt iuți, para focului. 

Când sorbeau cu teaca, şi muşcau din ea. Copiii puneau mâna pe câte un ardei mai 
dulceag, comu caprii, ori borcănat, şi suflau, săracii, parcă le luasă gura foc. 

Numai lui zăpârstea îi era frică să s-atingă de saramură. De-abia, de-abia, cu chiu 
cu vai, îl făcură sa întingă şi el cu un dremei de turtă. 

Sorbeau, suflau şi curgea năduşeala pe ei, broboane, broboane, mai rău ca pe 
zăpucu ăl mare din luna lui Cuptor. 

— E iute, fă mumă, schinci zăpârstea. 

— De, muică, fi-ar Cotojman al... 

Auzi? Să-l afurisească pe el, asta nu s-a mai pomenit! Prin mintea lui treceau acum 
fel de fel de socoteli. 

„Să fiu şi eu acolo, mi-ar arunca şi mie o bucătură de ceva”. Şi cu gându la 
demâncare, îşi uită că e sus pe coş şi zdup! jos. Căzu tocmai în strachina cu 
saramură. Sări saramura în toate părţile, stropindu-i pe meseni şi strachina se făcu 
zob. 

— Iu, fire-i jurat! sări mătuşa ca arsă de foc, nici de-atâta n-avuserăm parte. 

Se luă după el cu mestecău. Ghiavolii de copii, care cu ce găsiră se repeziră la 
Cotojman. Fugi încoa, fugi încolo, îl încuţitară în zăboică. Şi dă-i şi trage-i. De aşa 
zor, nu i-a dat spinarea lui Cotojman niciodată. 

Uşurat şi mai slăbit o ţâră din bătaie, sări printre copii şi-o zbughi pe gârligi în sus. 

Fugea Cotojman spre pădure, zdrăngănindu-şi paloşu de cleanţurile şi de buturile 
din cale, de gândeai că e altă hae. 

Căutară copiii să-l mai ajungă din urmă; unu c-o pă- leaţă, altu cu nişte băicoane, 
moşu cu vătraiu, baba cu mestecău îl zburăturiră cât putură, dar de ajuns nu-l mai 
ajunseră. Cotojman să fi avut ardei sub coadă şi n-ar fi fugit aşa. Or, poate mai ştii, 
când a căzut în strachină i-o fi rămas sub coadă vreo pleaznă ori vreo tereaţă cât de 
mică de ardei - dacă nu vreo sămânță de undrea care, ajunsă la căldură, te miri n-o fi 
fost fiartă bine, şi-acum vrea să-ncolţească. 

Fugea, parc-ar fi fost făcut pe ducă. 

Dacă văzură că nu-l pot scurta deloc, îl lăsară în inima codrului şi se-ntoarseră la 


bordei, olicăindu-să şi vâicărindu-să de focul străchinii şi al saramurii. 

— Nici de asta n-avuserăm parte. 

— Ştiu şi eu ce să mai zic? O fi aşa lăsată, să n-avem noi parte nici de o 
arsâtă de saramură de ardei. 

Cotojman, ajuns la o scorbură de copaci, intră înăuntru şi se făcu colac. Trase cu 
urechea în toate părţile, să vadă, nu cumva i-a luat cineva urma? N-auzi nimic. Nici 
ţipătă. 

— E bine şi aici, gândi Cotojman, dar machea, ce-oi mânca ei de-acum 
încolo, că peste mestecău mătuşii nu mai dau nici mort. 

Tufanu cu scorbura avea o gemânare în care era un cuib de ciocănitoare. Stând 
Cotojman pe gânduri, începură să-l ciupă nişte furnici şi o luă pe scorbură în sus, 
până dete de cuibu ciocănitorii, cu doi pui golăşei în el. 

Bieţii puişori, cu ciocurile căscate, gândeau că a venit mumă-sa cu demâncare, dar 
Cotojman nu şezu mult pe gânduri şi ca să-şi potolească foamea, îi ronţăi ca pe ei. 

Apoi, ca un împărat, ce era, sătul până în gât, se făcu ghemotoc pe cuib şi începu 
să toarcă privind afar pe vrana pe unde intra păsărică la puişori. 

— Eu sunt: 

Cotojman împărat 

Cu paloşu de gât legat. 

Cine mai are palat ca al meu, cu pat moale şi cu fe- reastră, de unde văd toată 
lumea? 

Negura se-ndesa tot mai tare în pădure. Afară nu se mai vedea din scorbură nici 
ca prin sită. Un fâlfâit pripit de aripi făcu pe Cotojman să sară fără fiştigoi. Venise 
pasărea la cuib, s-aducă demâncare puilor şi când dete de ochii mârtocului se sperie 
de nici nu ştiu cum o zbughi în zbor îndărăt. 

Luat fără veste, Cotojman gândi că hoţii păgubaşi i-au aflat pituluşu şi-o apucă la 
sănătoasa prin pădure, încotro îl duceau picioarele. 

Mergând aşa năuc, mai împiedicându-se de paloş, mai înţepându-se în vreun 
şteap, nimeri la vizuina unei vulpi. 

Aci, sub pământ, se simţi mai în largu lui şi fără multă grijă se tolăni să-i tragă un 
puişor de somn. 

Cam reavăn aştemutu în care se strătuise. Răcoarea îl pătrundea până la oase. îl 
cuprindea câte un fior şi se scutura tremurând de-i clănţăneau dinţii în gură. Dar, 
îngreunat de sătul şi ostoit în bătaie, îl apucă o toropeală de somn adânc şi-adormi 
buştean. Tăiai lemne pe el în bună regulă, ori îi jucai diura la căpătâi şi nu s-ar fi 
deşteptat. 

N-apucă să toarcă nici cât a răsuci mătuşa o sucală de-ndrugală şi se făcea că era 
într-o pădure mare, mare. 

Umbla cu coada bâzoi în sus şi cu paloşu zdranco- zdranco. 

Toate dobitoacele din pădure mergeau după el şi-i ziceau: 

— Tu eşti împăratul nostru, ţie îţi jurăm credință pân-la sfârşitu vieţii 
noastre. Nădejdea noastră e-n paloşu tău. 

Şi-l luară cu alai domnesc şi-l plimbară pe la culcuşurile supuşilor. Ajunseră la 
valea apii, lângă un ţanc. Aci, alături era un bârlog aproape astupat de grohot. 

— Uite, împărate luminate, aici stă sluga dumitale credincioasă, ursu. 

Ursoaica şi cu puii rămaseră cu gurile căscate la vederea alaiului. 

— Vino încoa, fa muiere, de vezi pe-mpăratu nostru, strigă răstit ursu. 

Şi femeia, cu copiii după ea, veniră şi se plecară, făcând temenele înaintea lui 
Cotojman împărat. 

Mai departe, într-o beucă, era culcuşu lupului. De aici mai încolo, al vulpanului, al 
viezurelui şi al ălorlalte. Au colindat astfel cu alai pe la toate slugile, jurându-i 


fieşcare credinţă nestrămutată până la moarte. 

Mergând ei: 

Cale lungă, 

Să le ajungă, se pomeni Cotojman într-un loc pe care-l mai văzuse. Da; da, mai 
fusese el pe-aici, că era acolo copacu unde mâncase puişorii. 

îl aşezară pe un stei de piatră şi veniră slugile rând pe rind, fiecare cu laba 
înmuiată în apă cu nisip, nisip de-ăl cu grăuntele mare, că era rugina groasă, şi-i 
frecară paloşu şi pe o parte şi pe alte, că lucea acum de-ţi lua ochii. 

Două veveriţe, sărind pe sus din cracă-n cracă, lăsară să cadă binişor pe capu lui 
Cotojman o cunună de sâmziene presărată cu licurici, parcă ar fi fost bătută cu pietre 
nestimândre. 

— Tu eşti mai mare peste toată suflarea din pădurea asta, zise ursu, capu 
sfatului. 

— Da, ziseră toți ăilalți într-un glas. Acum să-l ducem la palat, să se 
odihnească un pic, că, de- atâta drum, o fi ostenit. 

Şi porniră cu el, drept spre scorbura tufanului. 

— împărate luminate, aici o să fie lăcaşu înălțimii tale. De sus poți privi 
spre olejurile noastre. Când ai avea trebuinţă de sprijinu nostru, porunceşte 
ciocănitorii să bată în gemânarea uscată, că-i cunoaştem noi sunetu şi-ndată 
suntem la picioarele măriei tale. Pân-a vrea domnul dobitoacelor să găsim o 
tovarăşe potrivită ţie, o să vă slujească ciocănitoarea. Tocmai a rămas singură, că 
nu ştim cine i-a mâncat puişorii. 

Inima lui Cotojman se făcu tot mai mică, până ajunse cât un purice. Cum de 
mâncase el tocmai puii ciocănitorii? 

„Dar sunt împărat, se gândi el, şi acum puţin îmi pasă de oricine”. 

Toţi sfetnicii şi curtenii se plecară până la pământ şi se duseră, după ce fiecare 
sărută dreapta împăratului şi paloşu. 

Rămas singur, Cotojman intră în scorbură şi, binişor, ca un hoţ, o luă prin 
crăpătură în sus spre culcuş. Când s-ajungă, ciocănitoarea îl şi luă-n pene: 

— Iar ai venit la pui, câine? N-ai nici milă! Cine eşti tu de nu te ia moartea 

pentru păcatele tale? Cotojman o cam băgase pe mânecă. Răspunse însă ţanţoş, 

cât putu mai poruncitor: 

— Eu sunt: 

Cotojman împărat 

Cu paloşu de gât legat. 

Dar ce naiba! în faţa lui, înlemnită de frică, stă o vulpe cu vreo doi-trei pui dc găină 
gâtuiţi dinainte-i. încremeni. Pe unde să scape? N-avea pe unde. Ici, fundu viezuinii, 
colo, vulpea. Ori intra în pământ, ori trecea peste vulpe. Altfel nu era chip. înţepeni 
dar locului, cu paloşu ruginit spânzurat de gât şi cu ochii zgâiţi spre vulpe. 

„Unde sunt eu? Nu cunună de nestimândre pe cap, nu pat moale. A fost vis?” 

Acum parcă-i părea rău că se isprăvise ăl mândru de vis, dar scăpase de 
ciocănitoare. Scăpase de naiba şi dedese de dracu. Cine mai adusese vulpea asta cu 
dinţi rânjiţi, să nu-l lase în pace? 

Vulpea când îl auzi ţipând din somn că: Eu sunt: 

Cotojman împărat Cu paloşu de gât legat. 

se speriase mai rău decât pisoiul când dedese cu ochii de ea. Venise din sat cam 
amânat. Satu, departe. Fusese după căpătat şi n-amiruise decât puişorii ăştia. Când 
să intre-n vizuină, îi miroase ei că e o lighioaie străină înăuntru. La aşa faţă luminată 
însă nu s-ar fi gândit să fi venit în casa ei. Apropiindu-se, văzu pe Cotojman tresărind 
din somn şi strigând: 

— Eu sunt: 


Cotojman împărat 

Cu paloşu de gât legat. 

Aşa că nu ştia-ncotro s-o ia de frică, nici vulpea, nici Cotojman şi rămaseră 
amândoi înlemniţi, cu ochii sperioşi unul la altu. 

De la un rând de vreme, vulpea, mai prinzând curaj, rupse tăcerea şi zise plecată: 

— împărate luminate, fii binevenit în casa mea. 

„începe să mi se izbândească visu, gândi Cotojman. Ori poate fu de-adevărat. Dar 
unde e patu meu cu fereastră? Aici sunt sub pământ. Ori poate aşa merge cu 
împărații?” Nici el nu ştia ce să mai creadă. 

Se vede, se simte. îşi muşcă laba şi nu se deşteptă. Nu e vis. E de-adevărat. Şi 
vulpea-i zice împărate. Şi de ce nu i-ar zice, când mai adineauri i-a jurat credinţă cu 
lupu, cu ursu, cu viezurele, şi cu alte dobitoace? 

— Da' tu ce pofteşti de-mi turburi somnul? 

— N-am ştiut, împărate luminate, să iertaţi; vai de păcatele mele, că vizuina 
mea s-a-nvrednicit să primească asemenea oaspe, dar urmează-ţi hodina-n voie, că 
despre partea mea, ai linişte şi pace. 

— Cam îmi făcui seama, miorlăi Cotojman, mai prin- zând la limbă. 

Mârtanu o tot învăluia cu privirea. Era chipeşă vulpea. Şi văduvă şi tânără. Pe 
bărbatu-său îl pierduse în hăl an, pe iarnă. Au mai rămas multe vulpi văduve 
atunci. S-a însurat Cotojman cu vulpea. El sta acasă şi mânca numai pui aduşi de 
vulpe şi se credea împărat. 

Lupul şi ursul veniră într-o zi să mai vadă ce putere are Cotojmanul cel mărunţel la 
trup. Când stăteau ei ascunşi în tufiş, iaca o frunză cu belea nu-i lăsa să privească. 
Lupul suflă frunza, 

Cotojman crezu că e un şoarece şi pâşi! cu gheara drept în botul lupului, care urlă şi o 
ia la fugă. De urletul lupului, ursul se făcu mititel sus în copac. Şi din acea zi toţi se 
temură de Cotojman împărat cel cu paloşul la gât legat. 


Mihi Eminescu - Frumoasa lumii 


Apoi poveste, poveste, Dumnezeu la noi soseşte, că-nainte mult mai este. Era odată 
un vânător ş- avea trei copii şi era sărac-sărac, cât numai cu-atâta se ţinea, că-mpuşca 
câte-o păsăruică, o vindea ş-atâta era hrana lui, săracul. Acu era o pădure pe-acolo pe- 
aproape, de-i zicea Pădurea neagră. Ş-au apucat oamenii din satul cela a zice că nu s-a 
putea să s-apropie nime de pădurea ceea. 

Ş-aşa era părăsită, nime nu se ducea, că ziceau că la miezul nopţii vin dracii. 

Acu bietu omul ist sărac a zis într-o zi către femeia lui: 

— Măi femeie, tot o moarte-am să mor, ia să mă duc eu în pădurea ceea, să 
văd ce-oi găsi acolo. 

Aşa, i-a făcut nevasta o turtă-n traistă şi s-a pornit el; a luat puşca-n spate. Ajungând el 
acolo, lui 
îi era foarte frică... da' omul sărac sărăda-l împinge a se duce orunde ca să câştige. 

Iaca, mergând el aşa, ajunge la un copac nalt şi tufos straşnic, nu ştiu cum s-o fi 
chemat, şi vede- o pasăre aşa de frumoasă - era de aur. 

Acu el ce să facă, ca doar să n-o-mpuşte, s-o poată prinde, că, vânzând-o vie, mai 
multe parale ar fi luat. Alungând-o el prin copac, ea se vârâ-ntr-o bortă... ş-o prinde. El 
n-a mai stătut către noapte, că s-a temut de draci, ci a luat pasărea ş-a venit acasă ş-a 
făcut o cuşcă bună ş-a pus pasărea-n cuşcă. 

Acu el în ziua ceea, era sâmbătă, care-o prins-o, şi duminică dimineaţa s-a ouat un 
ou. Oul era de aur. Da' el zice: 


— Ei, măi femeie, eu n-oi vinde pasărea asta, că ea s-a oua şi eu oi avea câte- 
un ou şi m-oi hrăni din zi-n zi. 

Elia oul şi se duce-n târg şi-l întreabă negustorul: 

— Ce ai de vândut şi cât ceri? 

— Am un ou şi cer o mie de lei. 

Da' un jidan zice (tot ei îs mai mehenghi): 

— Ia să văd oul. 

Când vede oul cel de aur - făcea mai mult decât o mie de lei - (îi dă mia de lei). Ia el 
mia de lei, cumpără cele trebuincioase pentru copii şi femeie şi se duce-acasă. Da pe 
guşa păsării era ceva scris, da' omul nu ştia carte. 

Când în a doua duminică iar s-a ouat un ou de aur. Şi el s-a dus şi iar a cerut o mie 
de lei. Da' să iei samă, d-ta, că tot jidanul cela i-a ieşit înainte! 

în a treia duminică, când a dus oul, a pus pe gânduri pe jidan. Şi s-a gândit aşa 
jidanul: l-a întrebat unde şede, să se ducă să vadă de unde are el ouă de aur. Vine 
jidanul; da' el ţinea cuşca în colţul casei. 

Cum a intrat jidanul în casă - el ştia carte - odată şi-aruncă ochii-n fundul casei. Pe 
guşa păsării aşa scria: „Cine-a mânca inima are să fie-mpărat; cine-a mânca rânza, de 
câte ori s-a trezi pe noapte, de-atâtea ori are să găsească câte o pungă de bani sub 
cap; cine-a mânca maiurile are să fie om cu noroc în lume, oriunde va merge el, orice 
pas a face el, tot cu noroc are să fie”. Acu jidanul, tot cu duşmănie asupra creştinului: 

— Vinde-mi mie pasărea! 

— N-o pot, jupâne. Asta-i câştigul meu, toată viaţa pentru mine şi pentru 
copii. 

în sfârşit, cât s-a pus jidanul, n-a vrut bietul om s-o vândă. Jidanul a zis că i-i rău şi 
c-are să mâie la om. 

Vânătorul a doua zi s-a sculat de dimineaţă şi s-a dus cu puşca după vânat. Da' 
jidanul - şiret, da' femeia, ca de-a noastre, proastă - şi-i zice-aşa femeii: 

— Nevastă, ce să trăieşti c-un om aşa de sărac, vin' să te iau eu, că te-oi 
ţine bine şi ţi-oi ţine şi copiii. 

Da' femeia zice: 

— Dacă te-i boteza! Apoi, zice, cum la noi, nu se poate să se despărţească. 

Da'jidanul zice: 

— Lasă-l pe mâna mea, că eu îl omor până mâine. Ii dă nu ştiu ce şi 
omoară omul. De-acolo zice-aşa: 

— Femeie, te-oi lua, dar mai întâi taie-mi pasărea şi mi-o frige. Da' să nu 
lipsească nimica din pasăre, toată s-o mănânc eu. 

Şi femeia, dobitoacă, ea s-a potrivit. A tăiat şi a fript pasărea ş-a pus-o pe vatră, a 
strâns-o şi ea iese din casă cu treabă, şi copiii, tustrei, intră-n casă. Zice unul dintr- 
înşii: 

— Mă, tare mi-i foame... Mama a fript pasărea ceea, hai să mâncăm câte-o 
bucăţică. 

— D' apoi dac-a fript-o jidanului, ne-a bate! 

— Hai să mâncăm dinăuntru, că nu s-a vedea. 

Ia cel mare inima, cel mijlociu rânza, cel mic maiurile. 

Pasărea acu nu mai plătea nimica dacă le mâncase acelea. 

Da' copiii, după ce-au mâncat: 

— Măi, hai să fugim, că ne-a bate. 

Şi era o bortă-n dosul casei şi s-au vârât acolo. 

Vine jidanul. Da' la pasăre cele nu-s într-însa. Apoi începe-a striga, bate pe biata 
femeie. 

— De bună seamă, au mâncat copiii, căci altul nime n-a fost în casă. 


Jidanul îndată strigă după copii, să-i taie, să mănânce el din copii. 

I-au căutat, i-au căutat, în sfârşit nu i-au găsit. Dac-a văzut jidanul că nu-s şi 
nu-s, s-a dus dracului - cruce de aur în casă! - a lăsat şi pe femeie şi tot. Că el 
tot aşa era să facă, d-apoi Dumnezeu a lăsat mai bine să mănânce copiii decât 
dânsul, că Dumnezeu nu doarme. 

Acu, acel mare a umblat ce-a umblat şi s-a făcut împărat pe ţara aceea. Acu numai 
aista era micuşor de tot, tot la mă-sa şedea, ist care mâncase maiurile, şi pesemne 
unde avea el să aibă aşa noroc, tare era leneş. 

Cel ce a mâncat rânza găsea tot pungi de bani şi se făcuse straşnic om de rău. Ii 
erau dragi numai petrecerile, să ierţi mata, îi erau dragi cucoanele cele frumoase. 
Acu, acolo, straşnic era de frumoasă una de-i zicea Frumoasa Lumii. La soare te 
puteai uita, da la dânsa ba. Acu el tot umbla, că doar i-ar da-o boierul cela, da nici că 
vrea să i-o dea. Iaca vine el acasă la mă-sa: 

— Mamă, ce mi-s buni mie banii dacă nu pot eu lua pe ceea ce mi-a picat 
dragă! 

Da' mă-sa zice: 

— Dragul mamei, du-te şi tot te-i putea întâlni cu ea. (Să vorbească cu 
dânsa, poate i-ar fi fost şi ei drag.) Da' ea era vicleană. 

Acu aist ce-a mâncat maiurile se juca cu nişte bulgăraşi cu alţi băieţi pe-afară. Vine 
un moşneag. 

— Dragul moşului, ce faci tu aici? 

— Ia mă joc, moşule! 

— Hai cu moşu, că ţi-a da pere şi mere (ştii, ca la copii) - înşală pe băiat şi-l 
ia cu dânsul. 

Da' acela era un vrăjitor grozav - îngheţa apa. Ş-acu el, tot vrăjind prin Pădurea 
neagră, a dat de ceva straşnic, care el nu putea face, numai c-un copil. Se duce-acolo 
cu băiatu-n mijlocul pădurii şi dă de-o piatră mare. Şi bate de trei ori în piatră şi se 
deschide pământul. Şi el zice băiatului aşa: 

— Măi băiate, du-te pe scările ieste într-acolo sub pământ (erau nişte 
scări) şi-ai să cobori într-o grădină aşa de mândră, şi-ai să dai de-o căsuţă acolo-n 
grădină. Să intri-n casă ş-ai să vezi un horn făcut acolo şi pe vatră ai să vezi o cheie. 
Să iei cheia ceea, s-o pui în brâu şi săviiînapoila mine. 
Da' na-ţi ş-o veriguţă de fier, că far' de veriga asta nu poți  intra.(Acoloerape ceea 

lume,zice-că.) 

Băiatul se ia, merge-ncetişor şi intră pâri în grădina ceea. 

Da' acolo aşa era o mândreaţă, grădină cu pomi cu poame de aur., încât băiatul s-a 
mirat când a intrat acolo şi, ştii, ca copilul, mai degrabă a alergat la pere şi la mere 
decât la cheia moşneagului. Ştii cum e treaba noastră - era cu cămeşoi şi cu curăluşă 
bună-ncins, ş-o umplut sânul de mere şi de pere. El pornise să iasă, când şi-aduce 
aminte de cheie, merge într-acolo ş-o ia - da cheia era straşnic de ruginită... Cine ştie 
ce-ar fi făcut el cu cheia ceea, şi astăzi am fi fost sub mâna lui poate... Se ia băiatu- 
ncetişor, se suie iar pe scară să iasafară - că ştii d-ta că el, bătrânu, deşi avea putere, 
nu putea intra în rai, dar ista ca copil... 

Când a ajuns în gură să iasă, moşneagul a strigat: 

— Stai, nu ieşi! Dă-mi cheia! 

Băiatul zice (era mic, da tot cu cap): 

— Ba lasă-mă să ies întâi afară! 

— Ba nu te las. 

— Nu-ţi dau cheia! (Ştii d-ta, nici mâna nu putea vâri, că era păcătos.) 

— Am să te omor. 

— Omoară-mă, numai dacă poţi!... 


El face tranc! cu picioru-n pământ şi se-nchide pământul. 

Ce s-ă facă bietul băiat? Ia să se-ntoarcă, să se ducă iar prin grădinile cele. Când 
colo, era-nchis pământul, nu mai era mândreaţa ceea. începe băiatul a pllânge. 
Plângând aşa, îşi freca mâinile. Şterge pe veriga ceea ce i-o dat-o moşneagul şi vine- 
un om. 

Omul cela era de fier. Era duh necurat; om de-ai noştri de fier, unde se poate? 

— Măi băiate, cine te-a adus pe tine-aici? 

— Iaca cum şi iaca cum, spune băiatul tot. 

— Eu te-oi scoate, băiate, da-întâi să te duci de-aici, să-mi tai vo douăzeci 
de vaci, să-mi frigi, să am de mâncat pe drum, când te-oi duce (că ştii d-ta, nouă ni s- 
a părut că era-n gură, da el era tocma- n fundul pământului, când a-nchis el piatra). 

Frige el, şi-l pune pe băiat după cap, şi pune pe o mână douăzeci de vaci fripte şi 
pe altă mână câteva poloboace cu apă, cu vin - cu ce-o fi fost nu ştiu - şi băiatului îi 
dă un cuţit ş-o ulcică. 

— Când mi-a fi foame, să tai cu cuțitul din came, să-mi dai să mănânc, şi 
când mi-a fi sete, să- mi dai cu ulcica apă. 

Şi merge el, merge - zi şi noapte tot mergea, decât aşa era dentuneric, de nu 
zăreai cât un fir de colb, dacă era sub pământ! 

Acu apropia vacile de gătat demâncatul şi apa de băut. Da' duhul cel necurat i-a zis 
aşa: 

— Dacă tu-i avea noroc să nu gătesc demâncatul şi apa, eu nu te voi 
mânca, dar dac-oi găta, te mănânc. Ia uită-te tu în sus, vezi soarele? 

— îl văd cât o zare de chibrit. 

— a! deci mai este! 

Merge el - că acu rămăsese numai o jumătate de vacă. 

— a uite-n sus, câtu-i soarele de mare? 

— îl văd pe jumătate. 

— E, apoi iaca tot mai am o bucată bună! 

Când acu era mai aproape de ieşit afară, demâncatul se gătise, apă tot mai era. 

— Dă-mi demâncat, că mi-i foame! 

Băiatul, ce să facă el? Ia cuțitul şi-şi taie o bucat' de pulpă şi-i dă apă şi porneşte 
iar. lacă, a ieşit pe iasta lume. Când îl pune jos: 

— Să-mi spui tu drept, de unde mi-ai dat tu de-am mâncat la urmă? 

— Drept ți-oi spune, pulpa mi-am tăiat-o! 

— Drept să-ţi spun, să fi ştiut că eşti aşa dulce, nu te mai scoteam. 

— Acu nu mă poți mânca? 

— Hei, acolo era largul meu şi strâmtul tău - de-acu eşti prea bun la D-zeu 
şi nu te lasă să te mănânc! (Ştii d-ta, că sub pământ era locul dracilor.) 

Şi omul se face nevăzut. 

Da' băiatul era saracul flămând, da el uitase că are merele cele-n sân şi cheia ceea. 
Se ia el ş- aleargă, ş-ajunge la casa mâne-sa. Da, ştii d-ta, el era leneş, da era de duh, 
nu aşa (parcă numai la dv. Sunt de duh? Sunt şi dintre noi!). Intră-n casă, da mă-sa 
era saracă straşnic, că, ştii d-ta, ca la boierul când ajunge la mărire, n-o lua pe biata 
măsa s-o ţie, deşi era-mpărat. 

— Mamă, n-ai vo bucăţică de lumânare s-aprinzi? 

— Am, dragul mamei, de la Paşte! (O ţine, Doamne fereşte, de tunet, s- 
aprindă.) 

Aprinde lumânarea. 

Da' el zice: 

— Doamne, mamă, tare mi-i a mânca! Am nişte pere şi nişte mere, da' m-a 
durea la inimă să mănânc. Da' el n-a luat seama că ele-s de aur. Le-a zvârlit sub o 


laiţă. Mamă, iaca, am o cheie, decât tare-i ruginită, mamă, şterge-o şi vinde-o şi 
cumpără-mi o pâine. 

N-a apucat a o freca oleacă, şi-au intrat vo cinci oameni de fier în casă. 

— Ce vreţi, stăpânilor? (El era să-nconjure lumea cu cheia aceea; c-atunci 
avea cheia iadului, putea face cu dracii orice.) 

Femeia straşnic s-a înfricoşat de dânşii. Da' băiatul, mehenghi, îndată s-a priceput: 

— Masă vrem şi vin bun! 

îndată au venit nişte sufragii şi-au pus masa, şi ce n-au pus! Şi după ce-au ospătat 
ei bine, au strâns aceia şi s-a dus. 

— Ei, mamă! Cheia asta o strâng eu! 

Acu se făcuse holtei, bun de-nsurat. 

— Mamă, eu am auzit că fata-mpăratului e frumoasă. Mă duc s-o iau eu. 

— Dragul mamei, tu, un băiat aşa sărac, să iei pe fata-mpăratului? Ce mai 
vorbeşti nebunii? 

— Dacă eu vreau aşa?! Du-te, mamă, staroste. 

— Da'cum, dragul mamei, să intru eu acolo? 

— Du-te, mamă! 

El o mâna. 

— Cum să mă duc eu cu mâna goală? 

— Mamă, ia vezi merele şi perele cele, n-au putrezit? 

Du-i-le acelea! 

— Bine zici, dragul mamei. 

Se ia baba şi se-mbracă cu peştiman, pune-un ştergar frumos în cap, ia-n basma 
acelea şi se porneşte. Ajunge la poarta-mpăratului. împăratul şedea-n cerdacul cel 
nalt. Vede-mpăratul că se luptau ceia cu dânsa, n-o lăsau să intre. împăratul cela era 
milostiv, nu ca ista de pe-acu. A gândit că a venit să ceară ceva. 

— Lăsaţi-o, bre! 

Când au auzit porunca-mpăratului, au lăsat-o. 

— Ce vrei, mătuşă? 

— Apoi prenălțate-mpărate, am venit după un lucru mare. 

— Ca ce fel, mătuşă? 

— Poftim întâi colacii. 

Vede-mpăratul perele şi merele de aur ş-a stat în mirare. Să vadă la o babă de-a 
noastră! Numai la curțile lor sunt de-acelea. 

— Feciorul meu vrea să ieie pe fata d-tale, împărate! 

Da-mpăratul a stat olecuţă şi pe urm-a gândit: “Baba asta-i ne- bună.“ 

— Dacă feciorul tău, zice, până mâine dimineaţă, în locul casei tale, va face 
un palat ca al meu ş- 


0 grădină ca a mea, c-o cărăruşă de pomi pâri la curtea mea, şi-n fiecare 
pom să cânte păsările, eu i- 
1 a fata. 


— Rămâi sănătos, împărate! 

Se porneşte-înapoi femeia. 

— aca, dragul mamei, ce-a zis. 

— Bun, mamă, le fac până mâine. 

Şterge cheia şi vin iar cinci oameni de fier. 

— Ce vrei, stăpâne? 

— Până mâine dimineață să fie un palat tot de sticlă şi poleit cu aur şi să fie o 
cărăruşă despărțită prin pomi ş-un pom să-nflorească, unul să-nfrunzească, unul să-i 
pice frunza, să nu fie doi de-un fel. Şi cărăruşă să fie de catifea, cu iarbă de catifea. Şi la 
fiecare pom să steie câte-un soldat cu sabia scoasă. Şi păsările să cânte aşa de frumos, 


să nu poată dormi împăratul şi fata-mpăratului!... 

Ech! încă era mult pân-în ziuă şi erau toate gata. împăratul, dimineaţa când se 

trezeşte, zice fetei: 

— De când sunt În palatul ista, cum ne-au cântat păsările acum nu ne-au 
cântat niciodată (că el nu s-a aşteptat la aste, el gândea că păsările din grădina lui 
cântă). 

Când iese-afară şi vede, zice: 

— Bre! mare putere are omul ista! 

Băiatul zice: 

— Du-te, mamă, şi cere-i fata să mi-o deie! 

Se duce baba la-mpăratul, da' el tot o purta cu vorba, că nu-i era voia să-şi deie fata 
după d-aiştia. 

— Apoi, mătuşă, de azi într-o săptămână dac-a veni c-o trăsură de aur şi cai 
care ar mânca jăratic ş-ar bea pară, i-oi da fata. 

Da' fata era să se cunune tocma-n ziua ceea dup-un alt împărat. 

— Iaca, dragul mamei, ce-a zis: 

— I-oi face, mamă, şi asta. 

Aude el un vuiet mare straşnic pe afară. 

— Oare ce s-aude, mamă? întreabă mă-sa. Zice: 

— Se mărită fata-mpăratului. 

— Cine-o ia? 

— Cutare fecior de-mpărat. Vezi, dragul mamei, numai m-ai făcut de râs. 

— Ia lasă, mamă, că tot are să mi-o deie. 

Ia el, şterge cheia. Da era iama. Şi vine omul cel de fier 

— Ce vrei, stăpâne? 

— Fata-mpăratului s-a cununat astăzi! Când or dormi, să iei pe mirele să-l 
pui afară şi pe mireasă s-o pui într-o pivniță şi-n zori de ziuă să-i aduci iar pe amândoi în 
casă. 

Dimineaţa intră-mpăratu-n casă. 

— Ei, dragii tatii, cum aţi dormit? 

Zice el: 

— Mie, tată, tare mi-a fost frig! 

— Ba, zice ea, eu nu ştiu unde eram, că căutam s-aprind lumânarea şi nu 
găseam, şi nu era nici pat, nici nimica. 

— Aţi visat! 

— Da' cum dracu, tată, că, iacă, buricele mi-o îngheţat la degete. 

— Eu nu-mi simt spatele. 

— Ce n-aţi zis sufragiului s-aprindă focul? Nu v-a mai fi nimică. 

A doua seară, iar şterge cheia. Vine iar: 

— Ce vrei, stăpâne? 

— Vreau să te duci să-i pui pe ginerele Împăratului într-o movilă de omăt, 
când a dormi, şi pe mireasă s-o pui în vârful casei! 

Pe casă, frig-frig, da' nu era omăt. Ista a degerat. Da' tot îi era milă de dânsa. 

— Numai jumătate de noapte s-o laşi pe vârful casei. 

Când a adus pe mire dimineaţa, era țapăn. A strâns toți doftorii, n-a mai avut ce-i 
face - a murit, săracul! 

Iaca, se-mplineşte săptămâna. 

El iar şterge cheia, vin ceia... 

— Mâne dimineaţă, o trăsură de aur şi cai care or mânca jăratic ş-or bea 
pară, şi mie straiele cele mai frumoase din lume să mi le aduci. 

Se pune el ca boierii-n trăsură a doua zi şi se porneşte cătrempăratul. 


— Cum îi, voinice? zice-mpăratul. 

— Am venit să-mi dai fata. 

El se face că nu ştie că i-a murit ginerele. 

I-o dă-mpăratul. Rice-o nuntă strălucită, şi i-o dă, ş-o duce la palatul lui - da' lui aşa-i 
era de dragă, de-o prăpădea din ochi. 

lacă, aude vrăjitorul că el a ieşit din pământ. Ce să facă el, să poată pune mâna pe 
dânsul, că el, cât era de vrăjitor şi straşnic, da' el avea numai vo doi draci, da ista cheia 
iadului o avea. 

Da' el punea cheia ceea totdeauna pe-o sobă şi numai sufragiul ştia de dânsa. Da' 
sufragiul nu prea avea minte destulă-n cap. 

Iaca, s-a luat el cu fata-mpăratului la primblare. Da' vrăjitorul a luat o mulţime de 
chei nouă şi frumoase, altele de aur, de aramă, de argint ş-a început a striga pe la 
poarta ginerelui împăratului: 

— Cine-mi mai dă chei ruginite, că-i dau de cele de aur? 

Şi sufragiul, nu prea avea multă minte-n cap, a gândit să dea cheia ceea şi să ieie 
una de aur, că mai bine a prii stăpânu-său. 

Ehei! şi când i-a luat (cheia, i-a luat) săracul toată puterea lui. îi dă. N-a apucat de-a 
veni el de la plimbare şi palatul n-a mai fost. A rămas el săracul în câmp, nici bordeiul 
ce-l avea înainte nu era acu. Da-mpăratul i-a trimis aşa răspuns pe un logofăt: că dacă 
pâri în trei zile n-a face palatul cum a fost, îi ia fata şi nu i-o mai dă. Acu ţi-am spus că 
mai bine i-ar fi luat zilele decât să i-o ieie pe dânsa. Mare lucru-i dragostea! 

Ce să facă el? Da' şi fata-acu straşnic ţinea la dânsul. Nainte mai drag îi era cel 
degerat, da' acuma! A aşteptat el pâri a treia zi; nu-i de chip, n-are de unde să facă 
palatul. îşi ea el ziua bună de la nevastăsa: cine ştie ce jelanie a fi fost acolo! 

— Mă duc de-acu-n lumea mea! 

Merge el şi ajunge la o baltă (cam un iaz vine). 

— De-acu n-am ce face, mă-nec! 

Dând aşa, frecându-şi mâinile, dă de veriguţa ce i-a dat-o vrăjitorul când l-a vârât 
întâi în groapă. Şi vine un om de fier. 

— Ce vrei, stăpâne? 

— Vreau cheia cea de la iad. 

— Eu cheia iadului nu ţi-o pot da. 

— Apoi, ce să fac eu, spune-mi măcar unde-i? 

— Apoi vrăjitorul, ca să nu-l ajungă nime, ş-a făcut un palat pe Prut, ş-acu, 
dacă-i putea merge pâri acolo, el o ține ascunsă sub perină la capul lui. 

— Ce să fac eu, cum oi putea s-ajung la dânsul? 

— Na-ţi, zice, bucăţica asta de fier, dă-te de trei ori de-a curu-n cap pe 
dânsa şi te-i face o muscă - pe urmă te-i pricepe cum s-o iei. 

Şi s-a făcut nevăzut omul cela. 

Se ia el, se dă de trei ori peste cap şi zboară ca musca pâri la Prut. Ajunge acolo, 
da' vrăjitorul dormea de-amiazăzi. Dă să intre... pe unde să intre? Ferestrele cu 
obloane, cum se purta mai demult. 

„Mă vâr pe borta cheii!” 

Se vâră şi se pune pe sobă. Unde se trezeşte vrăjitorul şi undencepe a bate-n 
mijlocul casei cu nişte ciocane şi unde-ncepe a ieşi la draci, de te luau fiori. Ş-a- 
nceput a-i trimite pe unde să facă rele, să puie la cale pe oameni să facă rele; 
decât, când nu vrea D-zeu, că el era om pământean, il-a 
luat din minte! Aşa, după ce-a pus el trebile la cale, a ieşit afară. Musca s-a sculat, 

a luat cheia de 
sub perină ş-a început cătinel-cătinel, ş-a zburat afară. Decât bucuria lui nu se mai 
povesteşte, c-are să ieie pe fată-napoi. Acu lui nu-i era de dânsul, de dânsa-i era ce-i 


era. Freacă cheia, vin oamenii cei de fier. 

— Să-mi faci palatul iar înapoi cum a fost! 

Şi acu s-a-nvăţat minte: purta cheia tot lângă dânsul. Acu ce să facă vrăjitorul? Era 
în satul cela o babă sfântă... Pe atunci era lume bună, erau sfinţi, nu ca acu. Când te 
durea capul, când aveai vo boală, numai dacă punea mâna-ţi trecea. 

S-a dus vrăjitorul ş-a omorât baba şi s-a îmbrăcat el în straiele ei. 

S-a-mbolnăvit femeia lui, fata-mpăratului, decât ce boală, să dea D-zeu să am şi eu 
cât oi trăi, decât numai când zicea oleacă valeu, el se prăpădea. 

— a să chemi pe baba cea sfântă. 

Vine; acela era vrăjitorul. începe-a pune mâna pe capul ei, ca şi cum, dragă 
Doamne, a o descânta. Şi când iese el din casă, îi zice vrăjitorul ei: 

— Doamne, măria-ta, câtă frumuseţe şi mândreţe ai în casă şi n-ai şi un ou 
frumos de marmură! 

— Ca ce fel de ou, mătuşă? 

— Acela-i numai în fundul pământului! 

— ra! oi zice bărbatu-meu, ş-a trimite pe cineva să-l caute. 

Şi se duce vrăjitorul. 

Intră el în casă. 

— Ei, zice, iaca ce mi-a spus baba ast-sfântă. 

— aca să şterg, dragă, cheia. 

Şterge cheia şi vin doi oameni de fier. 

— Ce vrei, stăpâne? 

— Vreau oul cel de marmură de sub pământ. 

— D-apoi, bată-te D-zeu să te bată (fie-i lui acolo!); câte-ți fac eu, până şi 
cheia iadului o ai, acum vrei să ne iei şi toată puterea noastră?... 

Vezi d-ta, vrăjitorul a vrut înadins, ca doar duhul cel necurat l-a gâtui. 

— Da' eu te-aş omori, da pentru că ştiu că asta nu vine de la tine, pentru 
asta te iert şi-ţi spun aşa: că baba cea sfântă-i vrăjitorul şi că azi are să vie c-un cuțit 
mare şi s-a face că pune mâna pe capul femeii tale ş-are să ţi-o omoare. 

Decât, când a auzit el aşa, of! numai tremura! 

Şi se duce omul cel de fier. Acu el îşi găteşte iataganul, şi când vine-n casă 
vrăjitorul, pune pe sufragiu şi îl dezbracă-ndată, ş-adevărat găseşte-un cuţit mare, 
ştii, ca un chip de cosor, şi-l ia cu iataganul şi-l face bucățele. Acu era cu deplin 
fericiţi. Acu săracul nu mai ştia ce-i durerea, cum ştia-nainte, şi zice-ntr-o zi: 

— Ia hai, soro, să mergem să găsim pe fraţii mei cei doi. (Da! mama lui 
murise!) Se iau ei şi se pregătesc, şi mergând ei aşa, au ajuns lampăratul. Era 
straşnic în război cu altul. Tot să nu fie omul săracu-n pace. Ş-aşa era el de scârbit, 
decât straşnic lucru. Văzând pe acesta, s-a bucurat ş-a zis aşa: 

— Fiindcă eşti ginere de-mpărat, mi-i da ajutor ş-oi putea să bat pe vrăjmaşul 
meu. 

Aşa a gatat armată grozavă şi-n sfârşit a dovedit pe ceala. 

Acu aişti doi se zice că erau tare fericiţi - numai acela, saracul, era mai necăjit (cel 
cu rânza). Acela s-a luat şi s-a dus la Frumoasa Lumii. Dă să intre-n palatul boierului 
celuia, nu-l lasă să intre. Aşa, ela trântit un bal strălucit ş-a poftit pe toţi să vie la 
balul cela, între care era şi Frumoasa Lumii. Decât aşa era ea de frumoasă, cât, când 
a intrat în bal, a luminat balul de atâta... să ierţi mata. El a început după aceea jocul 
pâri în zori de ziuă - unde-a-intins nişte mese şi s-a pus să joace cărţile. El a făcut 
toate chipurile ca să joace cu dânsa. El avea mare noroc şi se făcea că nu câştiga, tot 
ei să-i deie, că nu mai putea de dragă ce-i era. Acu ea, văzând atâţia bani, s-a 
minunat ş- a zis aşa tătâni-său: 

— Hai, tată, să-l poftim pe ista la noi (ştii, ori de-a noastre, ori de-a d-lor- 


voastre, care vrea să scurgă tot la parale, trage ori pe cine). Acu el, venind la dânsa- 
ntr-o seară cu vo zece pungi de galbeni -, a jucat iar în cărţi şi i-a dat toţi ei, de n-a 
rămas măcar c-un pitac. Acu ea, văzând că n-a rămas nici c-o para, a-nceput a râde 
de dânsul. Şi ploua afară. Şi vrute şi nevrute a trebuit să-l îmbie să mâie-acolo. 
Dormind el, de câte ori s-a trezit, de atâtea ori a găsit o pungă de bani sub cap. 

A doua zi dimineaţa, când a venit sufragiul să-i deie de spălat, după ce-a mântuit 
de spălat, i-a pus în mâini vo douăzeci de galbeni bacşiş. Aleargă la dânsa sufragiul. 
Da' ea zice: 

— Bre! de unde are omu-aista atâtea parale? 
Vine la dânsu-n casă şi zice-aşa: 
— Eu te-oi lua de bărbat dacă mi-i spune de unde ai atâția bani. 


El zăluzise şi i-a spus, prostul. Da' ea i-a făcut o cafea nu ştiu cu ce şi s-a 
bolnăvit el straşnic 
început a vărsa, ş-a vărsat rânza. Ş-a luat-o ea, a spălat-o cine ştie cu ce, 


a parfumat-o ş-a înghiţit-o 

ea, ca să găsească ea pungile cu bani. Da' fiecăruia norocul lui. 

El mai avea vo zece pungi de bani din noaptea ceea. 

Ea l-a dat pe urm-afară. El a-ncălecat pe un cal şi s-a pornit. Mergând cu calul 
cela, a dat pe-un câmp de flori şi s-a plecat calul să mănânce şi s-a făcut un măgar. 

El a strâns un mănunchi de flori şi l-a pus în buzunar. Mergând el călare pe măgar 
mai departe, a dat de un iaz. Se pleacă măgarul să beie apă şi se face iar cal. 

— Ei, zice, bună-i asta! 

Ia el într-un şip apă şi se-ntoarce-napoi. Ajunge iar acolo, la Frumoasa Lumii, şi 
din banii ce-i rămăsese mai toam-un bal straşnic. Da ea aleagră, ca să mai vadă de 
unde are bani. 

— De unde bani? 

— Din mănunchiul ist de flori. 

El i-l dă. Ea, mirosind, se face măgăriţă. El o lasă măgăriţă şi iese din casă. 

Aşteaptă sufragiul să iasă stăpâna afară. Nu-i! 

Mare păcat! Când se duce-n casă, o găseşte măgăriţă. 

Se-ntoarce, ş-o ia de-acolo şi porneşte călare pe dânsa. 

îi dă fân să mănânce (că măgăriţă, da' inimă de om). Ea a zis aşa cu alean: 

— Nu te-oi mai înşela de-acu şi ți-oi da rânza-napoi, numai fa-mă cum am 

fost. 

El de multe ce-i făcuse, acu era hapsân şi s-a dus pe dânsa până la-mpăratul, la 
frate-său. Acu aciia era şi iestlalt, care ţinea pe fatampăratului. Şi când le-a povestit 
el lor că măgăriţa-i Frumoasa Lumii, ei s-au pus pe lângă dânsul ca s-o ierte. Şi 
iertând-o, a băut apă şi s-a făcut iar la loc. 

Şi erau acum trei împărați pe o ţară. Şi-au fost toţi fericiţi... Şi-am încălecat pe-o 

Era odat-un împărat ş-avea trei fete, şi erau aşa de frumoase, la soare te puteai 
uita, da la dânsele ba. Acu, cele două erau cum erau, da cea mijlocie nici se mai 
povesteşte frumuseţea ei. Acu, câţi feciori de-mpăraţi şi de ginarari au cerut-o, 
împăratul n-a vrut să le deie. 

Acu-ntr-o sară, au venit trei tineri şi le-o cerut, da el n-o vrut să le deie. Acu, ei o 
ieşit afară şi unul dintr-înşii o prins a fluiera, cât s-o făcut un nor mare şi nu s-o mai 
văzut nici ei, nici fetele; le-o răpit. 

Acu-mpăratul a scos veste-n ţară, că cine o găsi fetele, li dă de nevastă. Acu-n satul 
cela a- mpăratului era un om ş-avea trei flăcăi. Doi erau cum erau, da unu era prost, 


şedea-n cenuşă şi-l chema Călin Nebunul. Ş-o zis acei doi fraţi: 

— Haidem şi noi să căutăm fetele-mpăratului. 

Da Călin o zis: 

— Hai şi eu cu voi! 

Şi cei doi o zis: 

— Hai! 

Şi-mpăratul o zis că care s-o pomi după fete, li dă bani de cheltuială şi straie de 
primeneală. Acu, ei au făcut un arc ş-o zis că unde l-a zvârli, până unde-o ajunge, 
acolo să poposească. O aruncat cel mare ş-o mers vo două zile ş-o ajuns. O aruncat şi 
cel mijlociu şi tot aşa degrabă o ajuns. Da când o aruncat Călin Nebunul, o mers trei 
luni de zile, zi şi noapte, şi de-abia o ajuns. 

Acu, ei mergând pe dram, o găsit şi cremenea şi amnaru. De-abia o avut cu ce 
aţâţa oleacă de foc. Ş-o zis aşa ei înde ei, că să păzească focul unul din ei cât or 
dormi ceilalţi doi, că dacă s-o stinge focul, îi taie capul celui ce-a păzi dintr-înşii. Acu, 
s-o culcat cei doi şi cel mare o rămas să păzească. Pe la miezul nopţii, s-o auzit un 
vuiet grozav. Era un zmeu cu trei capete. 

— Cum ai putut să-mi calci moşiile de la tată-meu, făr' de voia nimănui? Hai 
la luptă! 

— Hai! 

Şi s-o luptat ei, s-o luptat până-acu l-o omorât pe zmeu, şi o făcut din capetele lui 
trei căpiţi de came. Acu se trezesc cei doi: 

— Uite, voi aţi dormit, da eu uite ce lupt-am avut. 

Acu, a doua noapte, cel mijlociu era să stea de strajă. Iar pe la miezul nopţii, se aude- 
un vuiet. 

— Cum ai putut să-mi calci moşiile lui tată-meu, fără voia nimănui? 

Aista era cu patru capete. 

— Hai la luptă! 

— Hai! 

Şi l-o omorât şi pe acesta, ş-o făcut patru căpiţi de carne din capetele lui. Acu, 
când s-o trezit ei, o-nceput să-i deie de grijă lui Călin Nebunul ca să păzească bine 
focul. Acu, el a treia noapte era să fie. Acu, iar pe la miezul nopţii s-auzi un huiet 
mare. Un zmeu era, cu opt capete. 

— Hai! zice Călin Nebunul, că şi zmeul era năzdrăvan şi ştia de dânsul, hai la 
luptă! 

— Hai! 

Cât se luptă, se luptă, cât de cât să nu se deie zmeul. I-o tăiet Călin Nebunul o 
ureche, ş-o picat o picătură de sânge, ş-o stins focul. Ş-aşa prin întuneric s-o-nceput 
ei a lupta, şi-n sfârşit, l-o omorât Călin Nebunul ş-o făcut opt căpiţi de came. 

Acu, ce să facă el? Foc nu-i. S-o luat el şi merge aşa supărat prin pădure, ş-o ajuns 
la un copac nalt şi s-o suit în vârful lui, ş-o văzut în depărtare o zare de foc. Scoboară 
el şi se porneşte s-ajung- acolo şi-ntâlneşte un om pe dram. 

— Bună noapte! 

— Mulţămesc d-tale. 

— Da cine eşti d-ta? 

— Eu îs De-cu-sară. 

Călin Nebunul l-apucă şi-l leagă de-un copac, cot la cot. Mai merge el o bucată bună 
şi mai 


întâlneşte un om. 

— Bună noapte! 

— Mulţămesc d-tale. 

— Da cine eşti d-ta? 

— Eu îs Miezu-nopţii. 

Ia şi pe acela şi-l leagă iar de-un copac. Mai merge el înainte şi mai întâlneşte un om. 

— Bună noapte! 

— Mulţămesc d-tale. 

— Da cine eşti d-ta? 

— Eu îs Zori-de-ziuă. 

îl legă şi pe acela. El i-o legat, că lui i-era frică să nu se facă ziuă. 

în sfârşit, ajunge el acolo. Acolo era o groapă mare ş-un cazan c-o pereche de 
chirosteie mari, şi- ntr-însul fierbea vo două-trei vaci, şi-mprejurul chirosteielor se 
cocea o turtă. Şi-mprejurul ei dormeau doisprezece zmei şi două zmeoaice, mamele lor. 

Acu, Călin Nebunul ia vo doi tăciuni într-un hârb şi-un cărbune-n lulea şi plecând, 
însă, i-a venit aşa o miroznă de bună din demâncat, şi luând o bucăţică, a curs apă 
clocotită pe urechea unui zmeu şi el a ţipat straşnic, că toţi s-o trezit şi l-au prins pe 
Călin Nebunul. Ş-o vrut să-l omoare, şi el o zis: 

— Mă rog domniilor-voastre, lăsaţi-mă că sunt om sărac. 

Dar ei o zis aşa: 

— Dacă tu ne-i aduce pe fata-mpăratului Roşu, noi te-om lăsa. 

Da el o zis: 
— Da de ce n-o luați d-voastră, că sunteţi mai mulți şi mai tari? 

— Da noi suntem duhuri necurate şi-mpăratul are un cucoş ş-un căţel. Noi, 
când ne-apropiem de palatul lui, cucoşul cântă şi cățelul bate, şi noi trebuie să fugim. 
Da tu-i putea mai bine, că eşti om pământean. 

Da Călin Nebunul, viclean: 

— Haideţi şi d-voastră cu mine, că-s eu om pământean şi cățelul n-a bate, nici 
cucoşul n-a cânta. 

Da Călin Nebunul se uită şi vede-un voinic ca şi dânsul, legat cot la cot de-un copac; 
şi când o 

văzut că s-o pornit Călin Nebunul, el s-o smucit straşnic, încât a rămas mânile la copac 
şi el a fugit. 

Şi ei merg, merg, pân-ce-ajung la poarta-mpăratului. Şi era o poartă mare de fier, că 
nu era-n stare să treacă nime, afară de Călin Nebunul. Şi el s-a suit pe poartă ş-o zis 
zmeilor: 

— Hai să vă iau câte pe unul de chică şi să vă duc în ogradă. 

Şi lua tot câte unu şi cu paloşul le tăia capul, până ce-o tăiat la toți. Ş-o intrat în 
ogradă; da- mpăratul, de grozav zid şi poartă ce-avea, uşile erau toate deschise. Călin 
Nebunul s-o suit sus pe scări, şi scările erau de aur bătute cu diamant, ş-o intrat în 
casă, unde dormea fata. Dar era lună ş-o mândreaţă afară, şi luna bătea în casă, unde 
dormea fata. Da fata era aşa de frumoasă, decât de nepovestit. Călin Nebunul a sărutat- 
o şi i-o luat inelul de pe mână şi s-o dus. Când a ajuns la zmeii cei tăieţi, li-o tăiat 
vârfurile limbilor la toţi doisprezece şi le-o pus în basma, ş-o trecut poarta şi s-o pornit 
la drum. A mers până ce-a ajuns la cazan. A putut prinde o zmeoaică şi-a tăiet-o, da una 
a scăpat. Călin a luat pe degetu' ista mic turta şi pe celălalt cazanu cu carne, şi-ntr-un 
hârb oleacă de foc, şi s-o pornit la drum, ş-o ajuns la Zori-de-ziuă şi i-o dat o bucată de 
came ş-o bucată de turtă, l- o dezlegat ş-o zis: 

— Hai, du-te! 

Mai merge el, ajunge la Miezu-nopţii şi-i dă ş-aceluia o bucată de carne ş-o bucată de 
turtă, şi-i dă drumul ş-aceluia. 

Când a ajuns la De-cu-sară, era mai mult mort, de când era legat. îi dă ş-aceluia o 
bucată de came şi de turtă şi-i zice: 

— Du-te, bre, -n pace! 

Când a ajuns, n-o apucat a aţâţa focul şi soarele acu era sus. Fraţii lui atâta 
dormiseră, c-acu- ntrase mai de-un stânjen în pământ. Când s-o trezit, o zis: 

— I, Călin Nebun! lung-a mai fost noaptea asta! 

Da Călin Nebunul nimica nu le-a povestit din ceea ce s-a petrecut cu dânsul 
noaptea. Au pregătit ei iar să se pornească, ş-o zvârlit tot Călin Nebunul arcul, ş-o 
mers ei aşa pân-la pădurea de aur. Când o ajuns acolo, li-o zis Călin Nebunul aşa: 

— Fraţilor, voi nu-ţi putea trece-n pădurea asta. Faceţi-vă voi o colibă aici, 
şi staţi să mă duc eu singur. 

Aşa, el s-o pornit. Când o ajuns în mijlocul pădurii cei de aur, fata cea mare a- 
mpăratului făcea de mâncat zmeului ei. 

— Bună vreme, fată de-mpărat! 

— Mulţămesc d-tale, Călin Nebun! De numele d-tale am auzit, dar a vedea 
nu te-am văzut. Da fugi, că dac-a veni zmeul, te ucide. 

— Da cât mănâncă zmeul tău? 

Fata zice: 

— Patru cuptoare de pâne, patru vaci fripte şi patru antaluri® de vin. 

Zice: 

— Ia să văd eu de-oi putea mânca. 

Se pune Călin Nebunul şi mănâncă toate. 

Iaca, vine şi zmeul. 

— Bună vreme, câne de zmeu! 

— Mulţămesc, Călin Nebun. 

— Am venit să iau pe fată. Hai, hai la luptă! 

— Stai să mănânc ceva. 

— Da, că, zău, eu ţi-am mâncat mâncarea. 

— Cu-atât mai bine, zice, eu sunt uşor şi tu eşti greu. 

Şi se iau la luptă şi se luptă, şi-l omoară Călin Nebunul. 

Pe urmă zice fetei: 

— Rămâi aici, că mă duc să scot cele două surori ale tale. 

Şi se porneşte. Ajunge-n mijlocul pădurii cei de argint. Fata cea mijlocie făcea de 
mâncat ş- aceea. Da el cum a văzut-o, i-a căzut straşnic de dragă. 

— Bună vreme, fată de-mpărat! 

— Mulţămesc d-tale, Călin Nebun. De numele d-tale am auzit, d-a vedea nu 
te-am văzut. 

Da şi Călin Nebunul era frumos şi fetei i-a căzut drag. 

Da fata-i zice: 

— Fugi, că dac-o veni zmeul, te ucide! 

— Da cât mănâncă zmeul? 

— Opt cuptoare de pâne, opt vaci fripte şi opt antaluri de vin. 

— Adă-ncoace să văd, oi putea mânca? 

Şi mănâncă tot. lacă, vine şi zmeul. 

— Bună vreme, câne de zmeu. 

— Mulţămesc, Călin Nebun. 

— Hai la luptă! 

— Stai să mănânc ceva. 

— Că eu ţi-am mâncat mâncarea! 

— Mi-o fi mai uşor la luptă. 

Şi se iau, se luptă şi se luptă, şi-l omoară Călin Nebunul. 

Da lui aşa-i era de dragă fata, de-o luat-o cu dânsul la pădurea de aramă. Când 
a ajuns în mijlocul pădurii, ş-aceea făcea de mâncat. Aceea nu-l ştia, da 
văzându-l cu soră-sa, o-nţeles. 
— Unde-ţi este bărbatul tău? 
— La vânat, Călin Nebun. Da fugi, c-aista te omoară! 
— Cât mănâncă el? 
— Douăsprezece cuptoare de pâne, douăsprezece vaci fripte şi douăsprezece 
antaluri de vin. 
— Ia să văd, eu oi mânca? 
Mănâncă Călin Nebunul, mănâncă, când, la un antal de vin, nu-l putea bea, şi-zice- 
aşa: „Cu atâta-i mai tare zmeul decât mine”. 
Iacă, vine şi zmeul. 
— Bună vreme, câne de zmeu! 
— Mulţămesc dumitale, Călin Nebun. 
— Am venit să-ţi iau pe fată. 
— Ba pe fată nu-i lua-o! 
— Hai la luptă! 
— Numai să mănânc ceva. 
— Eu demâncatul ţi l-am mâncat. 
— Eu oi fi mai uşor, tu mai greu. 
— Hai la luptă! 
— Hai! 
Se luptă, se luptă, cât de cât să nu se deie zmeul. 
Zice zmeul: 
— Hai, eu m-oi face o pară roşă, tu te fă o pară verde. 
Da el cu asta a greşit, că para roşă-i mai moale, para verde-i mai tare. lacă, trecu 
pe-acolo o cioară pe sus, şi-i zice zmeul: 
— Cioară, cioară, moaie-ți aripa ta-n apă şi stinge para asta verde. 
Da Călin Nebunul zice: 
— împărate prea-nălțate, moaie-ți aripa ta-n apă şi stinge para asta roşie. 
Cioara, când a auzit, ştii d-ta, a urcat-o, îndată s-o dus. 
După ce-a udat-o, a-nceput a ciupi dintr-însa, şi-atât sânge a-nceput a curge, de 
umblai până-n genunchi. 
De-acolo, el s-a luat cu fetele şi s-a pornit. 
O ajuns în pădurea de aur şi-o luat pe cea mare şi s-o pornit, ş-o ajuns la fraţii lui. Ş-o 
zis aşa: 
— Fraţilor, pe astea două le-ţi lua voi, da asta mijlocie e-a mea. 
Şi s-o culcat să doarmă. Şi fraţii s-o sfătuit aşa: ca să-l omoare nu se putea, da să-i 
taie picioarele, şi să ieie fetele şi să se ducă la-mpăratul şi să zică că ei le-au scos. 
Şi i-o tăiat picioarele când dormea, ş-o luat fetele şi s-o pornit. Aşa era de trudit de 
lupte, încât n- o simţit când i-au tăiat picioarele. 
în zori de ziuă, se trezeşte el, se vede făr-de picioare. Ce să facă? Da picioarele i le- 
o luat de acolo, că altmintrelea el le-ar fi pus, că era năzdrăvan. S-o luat el încetişor ş- 
o intrat în pădurea ast' de aur. A mers vo trei zile şi vo trei nopţi, ş-a ajuns la un palat 
aşa de frumos, de nu te-ndurai să te uiţi la dânsul. S-o auzit un cânt aşa de jele, de i-o 
rupt inima. 
Se ia el încetişor şi se suie pe scările cele, şi vede acolo pe voinicul ce-şi rupsese 
mânile la zmei. 
— Bună vreme, voinice! 
— Mulţămesc d-tale, Călin Nebun, da ce-ai păţit? 
Şi el începe a-i spune toate câte-au păţit. 

Hai să fim fraţi de cruce! 

Hai! 

Da d-ta cine eşti? îl întreabă Călin Nebunul. 

Eu, zice, -s fecior de-mpărat şi pădurile astea au fost toate a tătâne-meu, 


şi ni le-o luat zmeii; da de când ai omorât pe zmei, acu iar suntem noi în stăpânire; şi 
eu, pentru că-s far' de mâni, trăiesc aici. Eu far' de mâni, tu far' de picioare, om trăi 


bine. 


Călin Nebunul se prinde cu mânile de gâtul fiului de-mpărat şi se plimbă prin 
pădure. Aşa, într-o zi, aude-un foşnet de frunze. Da fratele lui cel de cruce zice-aşa: 

— Eu m-oi apropia încetişor şi ţi-oi da drumul, şi tu prinde cu mânile. 
Dându-i drumul, prinde pe zmeoaica cea scăpată şi zice aşa: 

— Fă-mi mie picioare şi estuia mâni, ori te omorâm. 

Şi zmeoaica zice: 
— Iaca acolo, ca de-un stânjen de departe, este o baltă; vâri-te acolo, 

că-i ieşi cu picioarele şi istalalt cu mâni. 

Da Călin Nebunul, mehenghi“?: 

— Vâri-te tu întâi! 

— Ei, ba vârâţi-vă voi! 

Da Călin Nebunul rupe o crenguţă verde ş-o moaie-n apa ceea ş-o scoate uscată; 
ş-o începe-a pumni, că ea a vrut să-i usuce. 

— Mă rog, nu mă bate, iaca, este la dreapta altă baltă. 

Da Călin Nebunul vâri o crenguţă uscată ş-o scoate verde, şi se vâri el acolo şi se 
scoate cu picioare şi celalt cu mâni. Şi ia ş-o omoară pe zmeoaica, că ştia că-n orice 
vreme are să-i facă rău. 

— De-acu, eu mă duc să-mi caut pe nevastă-mea, da-ntâi hai să mă duc 
într-un loc care ţi-am spus eu, la fata-mpăratului Roşu. 

Şi se iau şi se pornesc. Mergând ei printr-o pădure aproape de curtea-mpăratului, 
o cules Călin Nebunul o basma de alune. Ajungând la poartă, a auzit un vuiet mare. 
Da ei erau îmbrăcaţi cu iţari şi cu cojoace şi-ncinşi cu chimiri. Da baba cea de la 
poartă era de-a noastră. 

— Bună sară, mătuşă! 

— Mulţămesc d-tale, voinice! 

— Da ce-i aici, ce s-aude? 

— Se mărită fata-mpăratului. 

— Da cine-o ia? 

— Bucătarul, c-o ucis doisprezece zmei. 

Da Călin Nebunul îi zice-aşa babei: 

— Mătuşă, iacă-ți dau un căuş de galbeni, să-mi faci ce ţi-oi zice. 

Baba s-o uimit când o auzit de-un căuş de galbeni: 

— TȚi-oi face, voinice. 

El a luat basmaua cea de alune. Era basma de-a noastră, neagră, cu floricele 
pâmprejur, ş-o pus inelu-n mijloc ş-o zis aşa: 

— Du, mătuşă, şi pune dinaintea împăratului, măcar că te-or ghionti şi te- 
or da, vâri-te aşa cu de-a sila. 

Baba s-o dus ş-o intrat cu ghionturi ea acolo, ş-o pus pe masă ş-o ieşit. Când i-o dat 
Călin Nebunul căuşul de galbeni, ea straşnic s-o bucurat, că ea nu cât să-l fi avut în 
viaţa ei, dar nici nu l-a văzut. 

împăratul, când o pus mâna pe basma, alunele o-nceput a durăi pe masă ş-o 
rămas inelu-n mijloc. Fata o zis: 

— aca, tată, inelul meu, pe care nu se ştie cum l-am prăpădit. 

împăratul a-nceput a striga: 

— Cine-a adus basmaua cu alunele? 

Logofeţii a spus că baba cea de la poartă. Degrabă a strigat s-aducă cine-a adus. Se 
ia Călin Nebunul şi intră. Da mirele, ţiganul, şedea pe trei perini de puf. Când a fost 
Călin Nebunul în pragul uşii, o perină a căzut de sub ţigan. Când a fost în mijlocul 
casei, a picat ş-a doua şi ţiganu-a zis: „încet, să nu mă tăvăleşti”. Când a fost lângă- 
mpăratul, a căzut ş-a treia perină, că dă! ţiganului nu i se cădea să şadă. Zice- 
mpăratul: 

— Cum, voinice, inelul fetei mele a ajuns la d-ta? 

— împărate prea-nălțate! Iaca cum şi iaca cum. 

Da ţiganul: 

— Ce spui minciuni? că eu am ucis zmeii. 

Da Călin zice: 

— împărate, s-aducă toţi zmeii să vezi, este vârful limbilor? 

A adus, şi cu adevărat nu era. Atunci, el le-a scos şi le-au arătat. Atunci împăratu-a 
strigat s- aducă calul cel mai bun din grajd, ş-o legat pe ţigan de coada calului, ş-o 
pus ş-un sac de nuci ş-o dat bici calului. Unde pica nuca, pica şi bucăţica din ţigan. 
Acu-mpăratul a zis: 

— De-acu, voinice, mi-i fi ginere! 

Da Călin a zis: 

— Ba nu, 'mpărate, că mie alta mi-a căzut dragă; da eu am un frate de 
cruce aici cu mine, tot fecior de-mpărat; s-o ieie acela. 

Şi l-o adus, deşi fata ar fi vrut mai degrabă după Călin Nebunul; dar dă, cu estălalt 
era potrivită. S-o făcut o nuntă straşnică, de-o ţinut vo trei săptămâni: luminății, 
lăutari, ce nu era? Şi de-acolo, o zis Călin Nebunul: 

— De-acu, mă duc să-mi găsesc pe-a mea. 

Cât plâng ei şi stăruie, da n-a putut să-l potrivească ca să rămână. S-o pornit. Când 
a ajuns el la casa tătâni-său, era un palat straşnic, ş-un cârd de porci, şi-i păştea un 
băieţel ca de vreo şapte ani. Că de când îi tăiase picioarele, era ca vro opt ani de zile. 

— Bună vreme, băieţele! 

— Mulţămim d-tale, bade! 

— Cine şade-n curțile este? 

— Ia, nişte voinici care au luat nişte fete de-mpărat, care le luase zmeii. 

— Da cum trăiesc ei, pe care fete o luat? 

— Cel mare o luat pe fata cea mare, cel mijlociu o luat pe cea mică. 

— Da cea mijlocie? 

— Aia a pus-o de păzeşte găinăria. 

— Da tu a cui eşti? 

— Mama-mi spune că-s al lui Călin Nebunul, cine a mai fi acela? 

Da el, când a auzit aşa, numai el ştia inima lui, că dă, să ierţi mata, cinstita faţa 
matale: era al lui. 

— Da mă rog, bade, ajută-mi a da porcii-n ocol. 

Merg porcii, merg, când o scroafa nu vrea să intre. Călin Nebunu a trântit cu 
drucuĉ”-n scroafă. Ea a-nceput a țipa straşnic, porcii toți după dânsa. Decât au auzit 
ei ş-o ieşit afară, ş-o început a striga care-i acolo de bate porcii? Da Călin Nebunul 
intră-n ogradă. Ei, cum l-o văzut, l-o cunoscut. Şi s-o sculat îndată şi s-o pus în 
genunchi înaintea lui: 

— Iartă-ne, frate, că ne cunoaştem greşeala. 

Da Călin a zis aşa: 

— Ba nu, fraţilor. Hai să facem o boambă de fier şi noi să ne punem tustrei 
alături, ia aşa, cum faci cruce; s-o aruncaţi unul din voi în sus, că-i scurtă, că, pe care- 
o cădea, acela-i vinovat. 

Ş-o aruncat în sus ş-o căzut pe cei doi şi i-o făcut mii de fărâme. Şi el a făcut o 
nuntă straşnică. Da el nu era aşa tare la inimă ca să ţie pe-acelea rău, ca aceia pe 
asta a lui; el tot ţinea ca la cumnatele lui, ş-o făcut un bal straşnic şi eram şi eu 
acolo... şi eu am făcut o ulcicuţă de papară şi m-o dat pe uşă afară, de mie mi-a fost 
ciudă şi m-am dus în grajd şi mi-am ales un cal cu şaua de aur, cu trupu de criţă, cu 
picioarele de ceară, cu coada de fuior, cu capul de curechi, cu ochii de neghină, ş-am 
pornit p-un deal de cremene; picioarele se topeau, coada-i pârâia, ochii pocneau; ş- 
am încălicat pe-o prăjină şi ţi-am spus o minciună, ş-am încălicat pe-o poartă şi ţi-am 
spus-o toată. 

Mihai Eminescu - Făt Fumos din lacrimă 


în vremea veche, pe când oamenii, cum sunt ei azi, nu erau decât în germenii 
viitorului, pe când Dumnezeu călca încă cu picioarele sale sfinte pietroasele pustii ale 
pământului - în vremea veche trăia un împărat întunecat şi gânditor ca miazănoaptea 
şi avea o împărăteasă tânără şi zâmbitoare ca miezul luminos al zilei. 

Cincizeci de ani de când împăratul purta război c-un vecin al lui. Murise vecinul şi 
lăsase de moştenire fiilor şi nepoților ura şi vrajba de sânge. Cincizeci de ani, şi 
numai împăratul trăia singur, ca un leu îmbătrânit, slăbit de lupte şi suferinţe - 
împărat, ce-n viaţa lui nu râsese niciodată, care nu zâmbea nici la cântecul nevinovat 
al copilului, nici la surâsul plin de amor al soţiei lui tinere, nici la poveştile bătrâne şi 
glumeţe ale ostaşilor înălbiţi în bătălie şi nevoie. Se simţea slab, se simţea murind şi 
n-avea cui să lase moştenirea urii lui. Trist se scula din patul împărătesc, de lângă 
împărăteasa tânără - pat aurit, însă pustiu şi nebinecuvântat - trist mergea în război 
cu inima neîmblân-zită - şi împărăteasa, rămasă singură, plângea cu lacrimi de 
văduvie singurătatea ei. 
Părul ei cel galben ca aurul cel mai frumos cădea pe sânii ei albi şi rotunzi - şi din 
ochii ei albaştri şi mari curgeau şiroaie de mărgăritare apoase pe o faţă mai albă ca 
argintul crinului. Lungi cearcăne vinete se trăgeau împrejurul ochilor şi vine albastre 
se trăgeau pe faţa ei albă ca o marmură vie. 

Sculată din patul ei, ea se aruncă pe treptele de piatră ale unei boite în zid, în care 
veghea, deasupra unei candele fumegânde, icoana îmbrăcată în argint a maicii 
durerilor. înduplecată de rugăciunile împărătesei îngenuncheate, pleoapele icoanei 
reci se umeziră şi o lacrimă curse din ochiul cel negru al mamei lui Dumnezeu. 
împărăteasa se ridică în toată măreaţa ei statură, atinse cu buza ei seacă lacrima cea 
rece şi o supse în adâncul sufletului său. Din momentul acela ea purcese îngreunată. 

Trecu o lună, trecură două, trecură nouă şi împărăteasa făcu un fecior alb ca 
spuma laptelui, cu părul bălai, ca razele lunii. împăratul surâse, soarele surâse şi el 
în înfocata lui împărăție, chiar stătu pe loc, încât trei zile n-a fost noapte, ci numai 
senin şi veselie - vinul curgea din butii sparte şi chiotele despicau bolta cerului. 

Şi-i puse mama numele: Făt Frumos din lacrimă. 

Şi crescu şi se făcu mare ca brazii codrilor. Creştea într-o lună cât alţii într-un an. 

Când era destul de mare, puse să-i facă un buzdugan de fier, îl aruncă în sus de 
despică bolta cerului, îl prinse pe degetul cel mic şi buzduganul se rupse-n două. 
Atunci puse să-i facă altul mai greu, îl aruncă în sus aproape de palatul de nori al 
lunii; căzând din nori, nu se rupse de degetul voinicului. 

Atunci Făt Frumos îşi luă ziua bună de la părinţi, ca să se ducă, să se bată el 
singur cu oştile împăratului ce-l duşmănea pe tată-său. Puse pe trupul său împărătesc 
haine de păstor, cămeşă de borangic, ţesută în lacrimile mamei sale, mândră pălărie 
cu flori, cu cordele şi cu mărgele rupte de la gâturile fetelor de-mpăraţi, îşi puse-n 
brâul verde un fluier de doine şi altul de hore şi, când era soarele de două sulițe pe 
cer, a plecat în lumea largă şi-n toiul lui de voinic. 

Pe drum horea şi doinea, iar buzduganul şi-l arunca să spintece norii, de cădea 
departe tot cale de-o zi. Văile şi munţii se uimeau auzindu-i cântecele, apele-şi ridicau 
valurile mai sus ca să-l asculte, izvoarele îşi turburau adâncul, ca să-şi azvârle afară 
undele lor, pentru ca fiecare din unde să-l audă, fiecare din ele să poată cânta ca 
dânsul când vor şopti văilor şi florilor. Râurile ce ciorăiau mai în jos de brâiele 
melancolicelor stânci învățau de la păstorul împărat doina iubirilor, iar vulturii ce 
stau amuţiţi pe creştetele seci şi sure ale stâncilor nalte învățau de la el ţipătul cel 
plâns al jalei. 

Stăteau toate uimite pe când trecea păstoraşul-împărat, doinind şi horind; ochii cei 


negri ai fetelor se umpleau de lacrimi de dor; şi-n piepturile păstorilor tineri, rezimaţi 
c-un cot de-o stâncă şi c-o mână pe bâtă, încolţea un dor mai adânc, mai întunecos, 
mai mare - dorul voinici ei! 

Toate stăteau în loc, numai Făt Frumos mergea mereu, urmărind cu cântecul dorul 
inimii lui şi cu ochii buzduganul ce sclipea prin nori şi prin aer ca un vultur de oţel, 
ca o stea năzdrăvană. 

Când era-nspre seara zilei a treia, buzduganul căzând, se izbi de o poartă de aramă şi 
făcu un 
vuiet puternic şi lung. Poarta era sfărâmată şi voinicul intră. Luna răsărise dintre munţi 
şi se oglindea într-un lac mare limpede, ca seninul cerului. în fundul lui, se vedea 
sclipind, de limpede ce era, un nisip de aur; iar în mijlocul lui, pe o insulă de smarald, 
înconjurat de un crâng de arbori verzi şi stufoşi, se ridica un mândru palat de o 
marmură ca laptele, lucie şi albă - atât de lucie, încât în ziduri răsfrângea ca-ntr-o 
oglindă de argint: dumbravă şi luncă, lac şi ţărmuri. O luntre aurită veghea pe undele 
limpezi ale lacului lângă poartă: şi-n aerul cel curat al serii tremurau din palat cântece 
mândre şi senine. Făt Frumos se sui-n luntre şi, vâslind, ajunse până la scările de 
marmură ale palatului. Pătruns acolo, el văzu în boitele scărilor candelabre cu sute de 
braţe, şi-n fiecare braţ ardea câte o stea de foc. Pătrunse în sală. Sala era naltă, 
susţinută de stâlpi şi de arcuri, toate de aur, iar în mijlocul ei stătea o mândră masă, 
acoperită cu alb, talgerele toate săpate din câte-un singur mărgăritar mare; iar boierii 
ce şedeau la masă în haine aurite, pe scaune de catifea roşie, erau frumoşi ca zilele 
tinereţii şi voioşi ca horele. Dar mai ales unul din ei, cu fruntea-ntr-un cerc de aur, 
bătut cu diamante, şi cu hainele strălucite, era frumos ca luna unei nopţi de vară. Dar 
mai mândru era Făt Frumos. 

— Bine-ai venit, Făt Frumos! zise-mpăratul, am auzit de tine, da'de văzut nu 


te-am văzut. 
— Bine te-am găsit, împărate, deşi mă tem că nu te-oi lăsa eu bine, pentru că 
am venit să ne 


luptăm greu, că destul ai viclenit asupra tatălui meu. 

— Ba n-am viclenit asupra tatălui tău, ci totdeauna m-am luptat în luptă 
dreaptă. Dar cu tine nu m-oi bate. Ci mai bine-oi spune lăutarilor să zică şi cuparilor să 
împle cupele cu vin şi-om lega frăţie de cruce pe cât om fi şi-om trăi. 

Şi se sărutară feciorii de-mpăraţi în urările boierilor şi băură şi se sfătuiră. 

Zise împăratul lui Făt Frumos: 

— De cine-n lume te temi tu mai mult? 

— De nime-n lumea asta, afară de Dumnezeu. Dar tu? 

— Eu iar de nime, afară numai de Dumnezeu şi de mama pădurilor, o babă 
bătrână şi urâtă, care îmblă prin împărăţia mea de mână cu furtuna. Pe unde trece ea, 
faţa pământului se usucă, satele se risipesc, târgurile cad năruite. Mers-am eu asupra 
ei cu bătălie, dar n-am isprăvit nimic. Ca să nu-mi prăpădească toată împărăţia, am fost 
silit să stau la-nvoială cu ea şi să-i dau ca bir tot al zecele din copiii supuşilor mei. Şi azi 
vine ca să-şi ieie birul. 

Când sună miazănoaptea, feţele mesenilor se posomorâră; căci pe miazănoapte 
călare cu aripi vântoase, cu faţa zbârcită ca o stâncă buhavă şi scobită pe pâraie, c-o 
pădure-n loc de păr, urla prin aerul cernit mama pădurilor cea nebună. Ochii ei - două 
nopţi turburi, gura ei - un hău căscat, dinţii ei - şiruri de pietre de mori. 

Cum venea vuind, Făt Frumos o apucă de mijloc şi o trânti cu toată puterea într-o 
piuă mare de piatră; peste piuă prăvăli o bucată de stâncă, pe care-o legă din toate 
părţile cu şapte lanţuri de fer. înăuntru baba şuiera şi se smulgea ca vântul închis - 
dar nu-i folosea nimica. 

Veni iar la ospăț; când, prin bolțile ferestrelor, la lumina lunii, văzură două dealuri 


lungi de apă. Ce era? Mama pădurilor, neputând să iasă, trecea peste apă cu piuă cu tot 
şi-i brăzda faţa în două dealuri. Şi fugea mereu, o stâncă de piatră îndrăcită, rupându-şi 
cale prin păduri, brăzdând pământul cu dâră lungă, pană ce se făcu nevăzută în 
depărtarea nopţii. 

Făt Frumos ospătă ce ospătă, dar apoi, luându-şi buzduganul de-a umăr, merse 
mereu pe dâra trasă de piuă, pană ce ajunse lâng-o casă frumoasă, albă, care sticlea la 
lumina lunii în mijlocul unei grădini de flori. Florile erau în straturi verzi şi luminau, 
albastre, roşii-închise şi albe, iar printre ele roiau fluturi uşori, ca sclipitoare stele de 
aur. Miros, lumină şi un cântec nesfârşit, încet, dulce, ieşind din roirea fluturilor şi a 
albinelor, îmbătau grădina şi casa. Lângă prispă stăteau două butii cu apă - iar pe 
rispă torcea o fată frumoasă. Haina ei albă şi lungă părea un nor de raze şi umbre, iar 
ărul ei de aur era împletit în cozi lăsate pe spate, pe când o cunună de mărgăritărele 
era aşezată pe fruntea ei netedă. Luminată de razele lunii, ea părea muiată într-un aer 
de aur. Degetele ei ca din ceară albă torceau dintr-o furcă de aur şi dintr-un fuior de o 
ână ca argintul, torceau un fir de o mătasă albă, subţire, strălucită, ce sămăna mai 
mult a o vie rază de lună ce cutreiera aerul decât a fir 
tort. La zgomotul uşor al paşilor lui Făt Frumos, fata-şi ridică ochii albaştri ca undele 
acului. 

— Bine-ai venit, Făt Frumos, zise ea cu ochii limpezi şi pe jumătate închişi, 
cât e de mult de când te-am visat! Pe când degetele mele torceau un fir, gândurile 
mele torceau un vis, un vis frumos, în care eu mă iubeam cu tine; Făt Frumos, din 
uior de argint torceam şi eram să-ţi ţes o haină urzită în descântece, bătută-n 
ericire; s-o porţi... să te iubeşti cu mine. Din tortul meu ţi-aş face o haină, din zilele 
mele o viaţă plină de desmierdări. 

Astfel, cum privea umilită la el, fusul îi scăpă din mână, şi furca căzu alături cu 

ea.Ea se sculă 
— şi, ca ruşinată de cele ce zisese, mâinile ei spânzurau în jos ca la un copil vinovat, 
şi ochiiei cei 
mari se plecară. El se apropie de ea, c-o mână îi cuprinse mijlocul, iar cu cealaltă îi 
desmierdă încet fruntea şi părul şi-i şopti: 

— Ce frumoasă eşti tu, ce dragă-mi eşti! A cui eşti tu, fata mea? 

— A mamei pădurilor, răspunse ea suspinând, mă vei iubi tu acuma, când ştii 

a cui sunt? 

Ea înconjură cu amândouă braţele ei goale grumazul lui şi se uită lung la el, în ochii 

lui. 

— Ce-mi pasă a cui eşti, zise el, destul că te iubesc. 

— Dacă mă iubeşti, să fugim atuncea, zise ea lipindu-se mai tare de 
pieptul lui, dacă te-ar găsi mama, ea te-ar omori, şi dac-ai muri tu, eu aş nebuni, ori 
aş muri şi eu. 

— N-aibi frică, zise el zâmbind şi desfacându-se din braţele ei. Unde-i mumă- 

ta? 

— De când a venit, se zbuciumă în piua în care-ai încuiat-o tu şi roade cu 
colții la lanţurile ce-o închid. 

— Ce-mi pasă, zise el repezindu-se să vadă unde-i. 

— Făt Frumos - zise fata, şi două lacrimi mari străluciră în ochii ei - nu te 
duce încă. Să te- nvăţ eu ce să facem ca să învingi tu pe mama. Vezi tu buţile aste 
două? Una-i cu apă, alta cu putere. Să le mutăm una-n locul alteia. Mama, când se 
luptă cu vrăjmaşii ei, strigă când oboseşte: „Stăi, să mai bem câte-oleacă de apă!” 

Apoi ea bea putere, în vreme ce duşmanul ei numai apă. De aceea noi le mutăm din 
loc, ea nu va şti şi va bea numai apă în vremea luptei cu tine. 

Precum au zis, aşa au şi făcut. 


El se răpezi după casă. 

— Ce faci, babă? strigă el. 

Baba, de venin, se smulse odată din piuă-n sus şi rupse lanţurile, lungindu-se slabă 
şi mare până- n nori. 

— A! bine că mi-ai venit, Făt Frumos, zise ca, făcându-se iar scurtă, ia 
acum hai la luptă, acu om vedea cine-i mai tare! 

— Hai! zise Făt Frumos. 

Baba-l apucă de mijloc, se lungi repezindu-se cu el până-n nori, apoi îl izbi de 
ământ şi-l băgă în ţărână până-n glezne. 

Făt Frumos o izbi pe ea şi o băgă-n pământ până-n genunchi. 

— Stăi să mai bem apă, zise mama pădurilor ostenită. 

Stătură şi se răsuflară. Baba bău apă, Făt Frumos bău putere, ş-un fel de foc 
nestins îi cutreieră cu fiori de răcoare toţi muşchii şi toate vinele lui cele slăbite. C-o 
utere îndoită, cu braţe de fier o smuci pe babă de mijloc şi-o băgă-n pământ până-n 
gât. Apoi o izbi cu buzduganul în cap şi-i risipi creierii. Cerul încărunţi de nouri, 
vântul începu a geme rece şi a scutura casa cea mică în toate încheieturile căpriorilor 
ei. Şerpi roşii rupeau trăsnind poala neagră a norilor, apele păreau că latră, numai 
tunetul cânta adânc ca un proroc al pierzării. Prin acel întuneric des şi nepătruns, Făt 
Frumos vedea albind o umbră de argint, cu păr de aur despletit, rătăcind, cu mâinile 
ridicate şi palidă. El se apropie de ea şi-o cuprinse cu braţele lui. Ea căzu ca moartă 
de groază pe pieptul lui, şi mâinile ei reci s-ascunseră-n sânul lui. Ca să se trezească, 
el îi sărută ochii. Norii se rupeau bucăţi pe cer - luna roşie ca focul se ivea prin 
spărturile lor risipite; iar pe sânul lui, Făt Frumos vedea cum înfloreau două stele 
albastre, limpezi şi uimite - ochii miresei lui. El o luă pe braţe şi începu să fugă cu ea 
prin furtună. Ea-şi culcase capul la sânul lui şi părea că adormise. Ajuns lângă 
grădina împăratului, el o puse-n luntre, ducând-o ca-ntr-un leagăn peste lac, smulse 
iarbă, fân cu miros şi 
flori din grădină şi-i clădi un pat, în care-o aşeză ca-ntr-un cuib. 

Soarele ieşind din răsărit privea la ei cu drag. Hainele ei umede de ploaie se 
lipiseră de membrele dulci şi rotunde, faţa ei de-o paloare umedă ca ceara cea albă, 
mâinile mici şi unite pe piept, părul despletit şi răsfirat pe sân, ochii mari, închişi şi 
adânciţi în frunte, astfel ea era frumoasă, dar părea moartă. Pe acea frunte netedă şi 
albă, Făt Frumos presură câteva flori albastre, apoi şezu alături cu ea şi-ncepu a 
doini încet. Cerul limpede - o mare, soarele - o faţă de foc, ierburile împrospătate, 
mirosul cel umed al florilor învioşate o făceau să doarmă mult şi lin, însoţită în calea 
visurilor ei de glasul cel plâns al fluierului. Când era soarele-n ameazi firea tăcea, şi 
Făt Frumos asculta liniştita ei răsuflare caldă şi umedă. încet se plecă la obrazul ei 
şi-o sărută. Atunci ea deschise ochii încă plini de visuri şi-ntinzându-se somnoroasă 
zise încet şi zâmbind: 

— Tu aici eşti? 

— Ba nu sunt aici, nu vezi că nu sunt aici? zise el mai lăcrămând de fericire. 

Cum şedea el lângă ea, ea-şi întinse un braţ şi-i cuprinse mijlocul. 

— Hai scoală, zise el desmierdând-o, e ziua-n amiaza-mare. 

Ea se sculă, îşi netezi părul de pe frunte şi-l dete pe spate, el îi cuprinse mijlocul - 
ea-i înconjură grumazul - şi astfel trecură printre straturile de flori şi intrară în 
palatul de marmură al împăratului. El o duse la împăratul şi i-o arătă spunându-i că-i 
mireasa lui. împăratul zâmbi, apoi îl luă de mână pe Făt Frumos, ca şi când ar fi vrut 
să-i spună ceva în taină, şi-l trase la o fereastră mare, pe care vedea lacul cel întins. 
Ci el nu-i spuse nimica, ci numai se uită uimit pe luciul lacului şi ochii i se împlură de 


în apă sfâşia faţa senină a lacului. 


— Plângi, împărate, zise Făt Frumos, de ce? 

— Făt Frumos, zise împăratul, binele ce mi l-ai făcut mie nu ţi-l pot plăti 
nici cu lumina ochilor, oricât de scumpă mi-ar fi, şi cu toate astea vin să-ți cer şi mai 
mult. 

— Ce, împărate? 

— Vezi tu lebăda ceea îndrăgită de unde? Tânăr fiind, aş trebui să fiu 
îndrăgit de viaţă, şi cu toate astea de câte ori am vrut să-mi fac seamă! lubesc o fată 
frumoasă, cu ochii gânditori, dulce ca visele mării - fata Genarului, om mândru şi 
sălbatic, ce îşi petrece viaţa vânând prin păduri bătrâne. O, cât e de aspru el, cât e 
de frumoasă fata lui! Orice încercare de-a o răpi a fost deşartă, încearcă-te tu! 

Ar fi stat Făt Frumos locului, dar scumpă-i era frăţia de cruce, ca oricărui voinic, 
mai scumpă decât zilele, mai scumpă decât mireasa. 

— împărate prea luminate, din câte noroace-ai avut, unul a fost mai mare 
decât toate: acela că Făt Frumos ţi-i frate de cruce. Hai că mă duc eu să răpesc pe 
fata Genarului! 

Şi-şi luă cai ageri, cai cu suflet de vânt, Făt Frumos, şi era să plece. Atunci 
mireasa lui - Ileana o chema - îi zise încet la ureche, sărutându-l dulce: 

— Nu uita, Făt Frumos, că pe cât vei fi tu departe, eu oi tot plânge. 

El se uită cu milă la ea, o mângâie - dar apoi, desfăcându-se de îmbrăţoşările ei, se 
avântă pe şeaua calului şi plecă în lume. 

Trecea prin codri pustii, prin munţi cu fruntea ninsă, şi, când răsărea dintre stânci 
bătrâne luna cea palidă ca faţa unei fete moarte, atunci vedea din când în când câte- 
o streanţă uriaşă atârnată de cer, ce înconjura cu poalele ei vârful vreunui munte - o 
noapte sfârticată, un trecut în ruină, un castel numai pietre şi ziduri sparte. 

Când se lumină de ziuă, Făt Frumos vede că şirul munţilor dă într-o mare verde şi 
întinsă, ce trăieşte în mii de valuri senine, strălucite, care treieră aria mării încet şi 
melodios, până unde ochiul se pierde în albastrul cerului şi în verdele mării. în 
capătul şirului de munţi, drept asupra mării, se oglindea în fundul ei o măreaţă 
stâncă de granit, din care răsărea ca un cuib alb o cetate frumoasă, care, de albă ce 
era, părea poleită cu argint. Din zidurile arcate răsăreau ferestre strălucite, iar dintr- 
o fereastră deschisă se zărea, printre oale de flori, un cap de fată oacheş şi visător, 
ca o noapte de vară. Era fata Genarului. 

— Bine-ai venit, Făt Frumos, zise ea, sărind de la fereastră şi deschizând 
porţile măreţului castel, unde ea locuia singură ca un geniu într-un pustiu, astă- 
noapte mi se părea că vorbesc c-o stea, şi steaua mi-a spus că vii din partea 
împăratului ce mă iubeşte. 

în sala cea mare a castelului, în cenuşa vetrei, veghea un motan cu şapte capete, 
care când urla dintr-un cap s-auzea cale de-o zi, iar când urla din câte şapte, s-auzea 
cale de şapte zile. 

Genarul, pierdut în sălbaticile sale vânători, se depărtase cale de-o zi. 

Făt Frumos luă fata-n braţe şi punând-o pe cal zburau amândoi prin pustiul 
lungului mării ca două abia văzute închegări ale văzduhului. 

Dar Genarul, om nalt şi puternic, avea un cal năzdrăvan cu două inimi. Motanul 
din castel mieună dintr-un cap, iar calul Genarului necheză cu vocea lui de bronz. 

— Ce e? îl întreabă Genarul pe calul năzdrăvan, ţi s-a urât cu binele? 

— Nu mi s-a urât mie cu binele, ci de tine-i rău. Făt Frumos ţi-a furat fata. 

— Trebuie să ne grăbim mult ca să-i ajungem? 

— Să ne grăbim şi nu prea, pentru că-i putem ajunge. 

Genarul încălecă şi zbură ca spaima cea bătrână în urma fugiţilor. în curând îi şi 
ajunse. Să se bată cu el Făt Frumos nu putea, pentru că Genarul era creştin şi 
puterea lui nu era în duhurile întunericului, ci în Dumnezeu. 


— Făt Frumos! zise Genarul, mult eşti frumos şi mi-e milă de tine. De astă 
dată nu-ţi fac nimica, dar de altă dată... ţine minte! 

Şi luându-şi fata alături cu el, pieri în vânt, ca şi când nu mai fusese. 

Dar Făt Frumos era voinic şi ştia drumul înapoi. El se reîntoarse şi găsi pe fată iar 
singură, însă, mai palidă şi mai plânsă, ea părea şi mai frumoasă. Genarul era dus iar 
la vânătoare cale de două zile. Făt Frumos luă alţi cai din chiar grajdul Genarului. 

Astă dată plecară noaptea. Ei fugeau cum fug razele lunii peste adâncile valuri ale 
mării, fugeau prin noaptea pustie şi rece ca două visuri dragi: ci prin fuga lor auzeau 
miautele lungi şi îndoite ale motanului din vatra castelului. Apoi li se păru că nu mai 
pot merge, asemenea celor ce vor să fugă în vis şi cu toate acestea nu pot. Apoi un 
nor de colb îi cuprinse, căci Genarul venea în fuga calului, de rupea pământul. 

Faţa lui era înfricoşată, privirea cruntă. Fără de-a zice o vorbă, el apucă pe Făt 
Frumos şi-l azvârli în norii cei negri şi plini de furtună ai cerului. Apoi dispăru cu fată 
cu tot. 

Făt Frumos, ars de fulgere - nu căzu din el decât o mână de cenuşă în nisipul cel 
fierbinte şi sec al pustiului. Dar din cenuşa lui se făcu un izvor limpede ce curgea pe 
un nisip de diamant; pe lângă el arbori nalţi, verzi, stufoşi răspândeau o umbră 
răcorită şi mirositoare. Dacă cineva ar fi priceput glasul izvorului, ar fi înţeles că 
jălea într-o lungă doină pe Ileana, împărăteasa cea bălaie a lui Făt Frumos. Dar cine 
să înţeleagă glasul izvorului într-un pustiu, unde până atunci nu călcase picior de 
om? 

Dar pe vremea aceea Domnul îmbla încă pe pământ. într-o zi se vedeau doi oameni 
călătorind prin pustiu. Hainele şi faţa unuia strălucea ca alba lumină a soarelui; 
celălalt, mai umilit, nu părea decât umbra celui luminat. Erau Domnul şi Sfântul 
Petrea. Picioarele lor înferbântate de nisipul pustiului călcară atuncea în răcoarele şi 
limpedele pârâu ce curgea din izvor. Prin cursul apei cu glesnele lor sfâşiau valurile 
până la umbritul lor izvor. Acolo Domnul bău din apă şi-şi spălă faţa sa cea sfântă şi 
luminată şi mâinile sale făcătoare de minuni. Apoi şezură amândoi în umbră, 

Domnul, cugetând la tatăl său din cer, şi Sfântul Petrea, ascultând pe cugete doina 
izvorului plângător. Când se sculară spre a merge mai departe, zise Sfântul Petrea: 

— Doamne, fa ca acest izvor să fie ce-a fost mai înainte. 

— Amin! zise Domnul ridicând mâna sa cea sfântă, după care apoi se 
depărtară înspre mare tară a mai privi înapoi. 

Ca prin farmec pieri izvorul şi copacii, şi Făt Frumos, trezit ca dintr-un somn lung, 
se uită împrejur. Atunci văzu chipul cel luminat al Domnului, ce mergea pe valurile 
mării, care se plecau înaintea lui, întocmai ca pe uscat; şi pe Sfântul Petrea, care, 
mergând în urma lui şi învins de firea 
lui cea omenească, se uita înapoia sa şi-i făcea lui Făt Frumos din cap. Făt Frumos îi 
urmări cu ochii până ce chipul Sfântului Petrea se risipi în depărtare şi nu se vedea 
decât chipul strălucit al Domnului aruncând o dungă de lumină pe luciul apei, astfel 
încât, dacă soarele n-ar fi fost în amiazi, ai fi crezut că soarele apune. El înţelese 
minunea învierii sale şi îngenunche înspre apusul acelui soare dumnezeiesc. 

Dar apoi îşi aduse aminte că făgăduise a răpi pe fata Genarului, şi ceea ce 
făgăduieşte voinicul anevoie o lasă nefăcută. 

Deci se porni şi înspre seară ajunse la castelul Genarului, ce strălucea în întunericul 
serii ca o uriaşă umbră. El intră în casă... fata Genarului plângea. Dar când îl văzu, faţa 
ei se-nsenină, cum se-nsenina o undă de o rază. El îi povesti cum înviase, atunci ea-i 
zise: 

— De răpit nu mă poți răpi până ce nu-i avea un cal asemenea cu acela ce-l 
are tatăl meu, pentru c-acela are două inimi; dar eu am să-l întreb în astă seară de 
unde-şi are calul, ca să poţi şi tu să capeţi unul ca acela. Până atunci însă, pentru ca să 


nu te afle tată-meu, eu te voi preface într-o floare. 

El şezu pe un scaun, iar ea şopti o vrajă dulce, şi, cum îl sărută pe frunte, el se 
prefăcu într-o floare roşie închisă ca vişina coaptă. Ea-l puse între florile din fereastră şi 
cânta de veselie, de răsuna castelul tatălui ei. 

Atunci intră şi Genarul. 

— Veselă, fata mea? Şi de ce eşti veselă? întrebă el. 

— Pentru că nu mai este Făt Frumos, ca să mă răpească, răspunse ea 
râzând. 

Se puseră la cină. 

— Tată, întrebă fata, de unde ai calul dumitale, cu care îmbli la vânat? 

— La ce-ţi trebuie s-o ştii? zise el încruntând sprâncenele. 

— Ştii prea bine, răspunse fata, că nu vreau ca s-o ştiu, decât numai ia-aşa 
ca s-o ştiu, pentru că acu numai e Făt Frumos să mă răpească. 

— Ştii tu că nu mă împotrivesc ţie niciodată, zise Genarul. Departe de-aicea, 
lângă mare, şade o babă care are şapte iepe. Ea ţine oameni, care să i le păzească un 
an (cu toate că anul ei nu e decât de trei zile), şi dacă cineva i le păzeşte bine, ea-l pune 
să-şi aleagă drept răsplată un mânz, iar de nu, îl omoară şi-i pune capul într-un par. 
Chiar însă dacă păzeşte cineva bine iepele, totuşi ea-l vicleneşte pe om, căci scoate 
inimile din caii toţi şi le pune într-unul singur, încât cel ce-a păzit alege mai întotdeuna 
un cal fără inimă, care-i mai rău decât unul de rând... Eşti mulţămită, fata mea? 

— Mulţămită, răspunse ea zâmbind. 

Totodată însă Genarul îi aruncă în faţă o batistă roşie, uşoară, mirositoare. Fata se 
uită mult în ochii tatălui său, ca un om care se deşteaptă dintr-un vis, de care nu-şi 
poate aduce aminte. Ea uitase tot ce-i spusese tată-său. însă floarea din fereastră 
veghea printre frunzele ei, ca o stea roşie prin încreţiturile unui nor. 

A doua zi Genarul plecă iarăşi dis-de-dimineaţă la vânătoare. 

Fata sărută murmurând floarea roşie şi Făt Frumos născu ca din nimica înaintea ei. 
— Ei, ştii ceva? o întrebă el. 

— Nu ştiu nimica, zise ea tristă şi punând dosul mâinii pe fruntea ei, am uitat 


— însă eu am auzit tot, zise el. Rămâi cu bine, fata mea. în curând ne vom 
vedea iar. 

El încălecă pe un cal şi dispăru în pustiuri. 

în arşiţa cea dogoritoare a zilei văzu aproape de pădure un ţânţar zvârcolindu-se în 
nisipul cel fierbinte. 

— Făt Frumos, zise ţânţarul, ia-mă de mă du până-n pădure, că ţi-oi prinde şi 
eu bine. Sunt împăratul ţânţarilor. 

Făt Frumos îl duse până-n pădurea prin care era să treacă. 

leşind din pădure, trecu iar prin pustiu de-a lungul mării, şi văzu un rac atât de ars 
de soare, încât nu mai avea nici putere să se mai întoarcă-napoi... 

— Făt Frumos, zise el, aruncă-mă-n mare, că ţi-oi prinde şi eu bine. Sunt 
împăratul racilor! 

Făt Frumos îl aruncă în mare şi-şi urmă calea. 

Când înspre seară ajunse la un bordei urât şi acoperit cu gunoi de cal. împrejur 
gard nu era, ci numai nişte lungi ţăruşe ascuţite, din care şase aveau fiecare-n vârf 
câte un cap, iar al şaptelea, fără, se clătina mereu în vânt şi zicea: cap! cap! cap! cap! 

Pe prispă o babă bătrână şi zbârcită, culcată pe un cojoc vechi, sta cu capul ei sur 
ca cenuşa în poalele unei roabe tinere şi frumoase, care-i căuta în cap. 

— Bine v-am găsit, zise Făt Frumos. 

— Bine-ai venit, flăcăule, zise baba sculându-se. Ce-ai venit? Ce cauţi? Vrei 
să-mi paşti iepele, poate. 


— Da. 

— lepele mele pasc numai noaptea... Uite, chiar de-acu poţi să porneşti cu 
ele la păscut... Fată hăi! Ia dă tu flăcăului demâncatul ce i-am făcut eu şi pomeşte-l. 

Alături cu bordeiul era sub pământ o pivniţă. El intră în ea şi acolo văzu şapte iepe 
negre, strălucite, şapte nopţi, care de când erau nu zărise încă lumina soarelui. Ele 
nechezau şi băteau din picioare. 

Nemâncat toată ziua, el cină ce-i dăduse baba, ş-apoi, încălecând pe una din iepe, 
mână pe celelalte în aerul întunecos şi răcoros al nopţii. Dar încet, încet simţi cum se 
strecoară un somn de plumb prin toate vinele lui, ochii i se păienjeniră şi el căzu ca 
mort în iarba pajiştei. El se trezi pe când mijea de ziuă. Când colo - iepele nicăiri. El 
îşi credea capul pus în ţeapă, când vede ieşind dintr-o pădure-n depărtare cele şapte 
iepe alungate de un roi nemărginit de țânțari şi un glas subțire- i zise: 

— Mi-ai făcut un bine, ţi l-am făcut şi eu. 

Când se întoarse cu caii, baba începu să turbe, să răstoarne casa cu susu-n jos şi 
să bată fata, care nu era de vină. 

— Ce ai, mamă? întrebă Făt Frumos. 

— Nimica, zise ea, mi-a venit şi mie toane. Asupra ta n-am nimica... sunt 
foarte mulțămită. 

Apoi, intrând în grajd, începu să bată caii, ţipând: 

— Ascundeţi-vă mai bine, bată-v-ar mama lui Dumnezeu, ca să nu vă mai 
găsească, ucigă-l crucea şi mănânce-l moartea! 

A doua zi pomi cu caii, dar iar căzu jos şi dormi până ce mijea de ziuă. Desperat, 
era să ieie lumea-n cap, când deodată vede răsărind din fundul mării cei şapte cai, 
muşcaţi de-o mulţime de raci. 

— Mi-ai făcut un bine, zise un glas, ţi l-am făcut şi eu. 

Era împăratul racilor. 

El mână caii-nspre casă şi vede iar o privelişte ca-n ziua trecută. 

însă în cursul zilei roaba babei s-apropie de el şi-i zise încet, strângându-l de mână: 

— Eu ştiu că tu eşti Făt Frumos. Să nu mai mănânci din bucatele ce-ţi 
fierbe baba, pentru că-s făcute cu somnoroasă... Ţi-oi face eu altfel de bucate. 

Fata într-ascuns îi făcu merinde, şi-nspre seară, când era să plece cu caii, îşi simţi 
ca prin minune capul treaz. Spre miezul nopţii se-ntoarse acasă, mână caii în grajd, îi 
încuie şi intră în odaie. Pe vatra cuptorului, în cenuşă, mai licăreau câţiva cărbuni. 
Baba sta întinsă pe laiţă şi înţepenită ca moartă. El gândi c-a murit ş-o scutură. Ea 
era ca trunchiul şi nu se mişca de loc. El trezi fata ce dormea pe cuptor. 

— Uite, zise el, ţi-a murit baba. 

— Aş! Asta să moară! răspunse ea suspinând. Adevărat că acum e ca şi 
moartă. Acu-i miazănoaptea... un somn amorţit îi cuprinde trupul... dar sufletul ei 
cine ştie pe la câte răspântii stă, cine ştie pe câte căi a vrăjilor umblă. Până ce cântă 
cucoşul ea suge inimile celor ce mor ori pustieşte sufletul celor nenorociţi. Da, 
bădică, mâine ţi se-mplineşte anul, ia-mă şi pe mine cu dumneata, că ţi-oi fi de mare 
folos. Eu te voi scăpa din multe primejdii, pe care ţi le găteşte baba. 

Ea scoase din fundul unei lăzi hârbuite şi vechi o cute, o perie şi o năframă. 

A doua zi de dimineaţă i se împlinise lui Făt Frumos. Baba trebuia să-i dea unul din 
cai ş-apoi să-l lase să plece cu Dumnezeu. Pe când prânzeau, baba ieşi până-n grajd, 
scoase inimile din câteşişapte caii, spre a le pune pe toate într-un tretin slab, căruia-i 
priveai prin coaste. Făt Frumos se sculă de la masă şi după îndemnarea babei se duse 
să-şi aleagă calul ce trebuia să şi-l ieie. Caii cei tară inimi erau de un negru strălucit, 
tretinul cel cu inimile sta culcat într-un colţ pe-o movilă de gunoi. 

— Pe acesta-l aleg eu, zise Făt Frumos, arătând la calul cel slab. 

— Da cum, Doamne iartă-mă, să slujeşti tu degeaba? zise baba cea vicleană, 


cum să nu-ţi iei tu dreptul tău? Alege-ţi unul din caii işti frumoşi... oricare ar fi, ţi-l dau. 

— Nu, pe acesta-l voi, zise Făt Frumos, ţinând la vorba lui. 

Baba scrâşni din dinţi ca apucată, dar apoi îşi strânse moara cea hârbuită de gură, ca 
să nu iasă prin ea veninul ce-i răscolea inima pestriță. 

— Hai, ia-ţi-l, zise-n sfârşit. 

El se urcă pe cal cu buzduganul de-a umere. Părea că faţa pustiului se ia după 
urmele lui şi zbura ca un gând, ca o vijelie, printre volburele de nisip ce se ridicau în 
urmă-i. 

într-o pădure îl aştepta fata fugită. El o urcă pe cal după dânsul şi fugea mereu. 

Noaptea inundase pământul cu aerul ei cel negru şi răcoros. 

— Mă arde-n spate, zise fata. 

Făt Frumos se uită înapoi. Dintr-o volbură naltă, verde, se vedeau nemişcaţi doi ochi 
de jăratic, ale căror raze roşii ca focul ars pătrundeau în rărunchii fetei. 

— Aruncă peria! zise fata. 

Făt Frumos o ascultă. Şi deodată-n urmă-le văzură că se ridică o pădure neagră, 
deasă, mare, înfiorată de un lung freamăt de frunze şi de un urlet flămând de lupi. 

— înainte! strigă Făt Frumos calului, care zbura asemenea unui demon 
urmărit de un blestem prin negura nopţii. Luna palidă trecea prin nori suri ca o faţă 
limpede prin mijlocul unor vise turburi şi seci. Făt Frumos zbura... zbura necontenit. 

— Mă arde-n spate! zise fata c-un geamăt apăsat, ca şi când s-ar fi silit mult 
ca să nu spună încă. 

Făt Frumos se uită şi văzu o bufniţă mare şi sură, din care nu străluceau decât ochii 
roşii, ca două 
fulgere lănţuite de un nor. 

— Aruncă cutea! zise fata. 

Făt Frumos o aruncă. 

Şi deodată se ridică din pământ un colţ, sur, drept, neclintit, un uriaş împietrit ca 
spaima, cu capul atingând de nori. 

Făt Frumos vâjâia prin aer aşa de iute, încât i se părea că nu fuge, ci cade din înaltul 
cerului într- un adânc nevăzut. 

— Mă arde! zise fata. 

Baba găurise stânca într-un loc şi trecea prin ea prefăcută într-o funie de fum, al 
cărei capăt dinainte ardea ca un cărbune. 

— Aruncă năframa! zise fata. 

Făt Frumos o ascultă. 

Şi deodată văzură în urmă-le un luciu întins, limpede, adânc, în a cărui oglindă bălaie 
se scălda în fund luna de argint şi stelele de foc. 

Făt Frumos auzi o vrajă lungă prin aer şi se uită prin nori. Cale de două ceasuri - 
pierdută în naltul cerului - plutea încet, încet prin albastrul tăriei, miazănoaptea 
bătrână cu aripile de aramă. 

Când baba înota smintită pe la jumătatea lacului alb, Făt Frumos aruncă buzduganu- 
n nori şi lovi miazănoaptea în aripi. Ea căzu ca plumbul la pământ şi croncăni jalnic de 
douăsprezece ori. 

Luna s-ascunse într-un nor şi baba, cuprinsă de somnul ei de fier, se afundă în 
adâncul cel vrăjit şi necunoscut al lacului. Iar în mijlocul lui se ridică o iarbă lungă şi 
neagră. Era sufletul cel osândit al babei. 

— Am scăpat! zise fata. 

— Am scăpat! zise calul cel cu şapte inimi. Stăpâne, adăugi calul, tu ai izbit 
miazănoaptea de a căzut la pământ cu două ceasuri înainte de vreme şi eu simt sub 
picioarele mele răscolindu-se nisipul. Schelete înmormântate de volburile nisipului 
arzător al pustiilor au să se scoale, spre a se sui în lună la benchetele lor. E primejdios 


ca să umbli acuma. Aerul cel înveninat şi rece al sufletelor lor moarte v-ar putea omori. 
Ci mai bine voi culcaţi-vă, şi eu pân-atuncea m-oi întoarce la mama, ca să mai sug înc-o 
dată laptele cel de văpaie albă al ţâţelor ei, pentru ca să mă fac iar frumos şi strălucit. 

Făt Frumos îl ascultă. Se dete jos de pe cal şi-şi aşternu mantaua pe nisipul încă 
ferbinte. Dar ciudat... ochii fetei se-nfundase în cap, oasele şi încheieturile feţei îi ieşise 
afară, pieliţa din oacheşă se făcuse vânătă, mâna grea ca plumbul şi rece ca un sloi de 
gheaţă. 

— Ce ţi-i? o întrebă Făt Frumos. 

— Nimica, nu mi-i nimica, zise ea cu glasul stins; şi se culcă în nisip 
tremurând ca apucată. Făt Frumos dădu drumul calului, apoi se culcă pe mantaua ce şi- 
o aşternuse. 

El adormi; cu toate acestea-i părea că nu adormise. Pieliţele de pe lumina ochiului i 
se roşise ca focul şi prin el părea că vede cum luna se cobora încet, mărindu-se spre 
pământ, până ce părea ca o cetate sfântă şi argintie, spânzurată din cer, ce tremura 
strălucită... cu palate nalte albe... cu mii de ferestre trandafirii; şi din lună se scobora la 
pământ un drum împărătesc acoperit cu prund de argint şi bătut cu pulbere de raze. 

Iară din întinsele pustii se răscoleau din nisip schelete nalte... cu capete seci de 
oase... învălite în lungi mantale albe, ţesute rar din fire de argint, încât prin mantale se 
zăreau oasele albite de secăciune. Pe frunţile lor purtau coroane făcute din fire de raze 
şi din spini auriţi şi lungi... şi încălicaţi pe schelete de cai mergeau încet-încet... în lungi 
şiruri... dungi mişcătoare de umbre argintii... şi urcau drumul lunii şi se pierdeau în 
palatele înmărmurite ale cetăţii din lună, prin a cărora fereşti se auzea o muzică 
lunatică... o muzică de vis. 

Atunci i se păru că şi fata de lângă el se ridica încet... că trupul ei se risipea în aer, de 
nu rămâneau decât oasele, că, inundată de-o manta argintie, apucă şi ea calea 
luminoasă ce ducea în lună. Se ducea în turburea împărăție a umbrelor, de unde venise 
pe pământ, momită de vrăjile babei. Apoi pieliţa ochilor lui se înverzi... se înnegri şi nu 
mai văzu nimica. 

Când deschise ochii, soarele era sus de tot. Fata lipsea şi aievea. Dar în pustiul arid 
necheza calul frumos, strălucit, îmbătat de lumina aurită a soarelui, pe care el acu o 
vedea pentru-ntâia dată. 

Făt Frumos se avântă pe el şi-n răstimpul câtorva gânduri fericite ajunse la castelul 
încolţit al Genarului. 

De astă dată Genarul vâna departe cale de şapte zile. El o luă pe fată pe cal dinaintea 
lui. Ea-i cuprinse gâtul cu braţele ei şi-şi ascunse capul în sânul lui, pe când poalele 
lungi ale hainei ei albe atingeau din zbor nisipul pustiei. Mergeau aşa de iute, încât i se 
părea că pustiul şi valurile mării fug, iar ei stau pe loc. Şi numai încet se auzea motanul 
minunând din câte şapte capetele. 

Pierdut în păduri, Genarul îşi aude calul nechezând. 

— Ce e? îl întrebă. 

— Făt Frumos îţi fură fata, răspunse calul năzdrăvan. 

— Putea-l-om ajunge? întrebă Genarul mirat, pentru că ştia că-l omorâse pe 
Făt Frumos. 

— Nu zău, răspunse calul, pentru c-a încălecat pe un frate al meu, care are 
şapte inimi, pe când eu n-am decât două. 

Genarul îşi înfipse pintenii adânc în coastele calului, care fugea scuturându-se... ca o 
vijelie. Când îl văzu pe Făt Frumos în pustiu, zise calului său: 

— Spune frăţâne-tău să-şi arunce stăpânul în nori şi să vină la mine, că l-oi 
hrăni cu miez de nucă şi l-oi adăpa cu lapte dulce. 

Calul Genarului îi necheză frăţâne-său ceea ce-i spusese - dar frate-său i-o spuse lui 
Făt Frumos: 


— Zi frăţâne-tău, zise Făt Frumos calului său, să-şi arunce stăpânu-n nori, şi l-oi 
răni cu jăratic şi l-oi adăpa cu pară de foc. 

Calul lui Făt Frumos o necheză asta frăţâne-său şi acesta azvârli pe Genarul până 
în nori. Norii cerului înmărmuriră şi se făcură palat sur şi frumos - iar din două gene 
de nori se vedeau doi ochi albaştri ca cerul, ce repezeau fulgere lungi. Erau ochii 
Genarului exilat în împărăţia cerului. Făt Frumos domoli pasul calului şi aşeză pe fată 

e acela al tătâne-său. O zi încă - şi ajunseră în mândra cetate a împăratului. 

Lumea-l crezuse mort pe Făt Frumos, şi de aceea, când se împrăştie faima venirii 
ui, ziua-şi muie aerul în lumină de sărbătoare şi oamenii aşteptau murmurând la 
aima venirii lui, cum vuieşte un lan de grâu la suflarea unui vânt. Dar ce făcuse oare 
în vremea aceea Ileana împărăteasa? Ea, cum plecase Făt Frumos, s-a închis într-o 
grădină cu nalte ziduri de fier şi acolea culcându-se pe pietre reci, cu capul pe un 
olovan de cremene, plânse într-o scaldă de aur, aşezată lângă ea, lacrimi curate ca 
diamantul. 

în grădina cu multe straturi, neudată şi necăutată de nimeni, născură din pietriş 
sterp, din arşiţa zilei şi din secăciunea nopţii flori cu frunze galbene şi c-o coloare 
stinsă şi turbure, ca turburii ochi ai morţilor, florile durerii. 

Ochii împărătesei Ilenei, orbiţi de plâns, nu mai vedeau nimica, decât i se părea 
numai că-n luciul băii, plină de lacrimile ei, vedea ca-n vis chipul mirelui ei iubit. Ci 
ochii ei, două izvoare secate, încetase de-a mai vărsa lacrimi. Cine-o vedea cu părul 
ei galben şi lung, despletit şi împrăştiat ca creţii unei mantii de aur pe sânul ei rece, 
cine-ar fi văzut faţa ei de-o durere mută, săpată parcă cu dalta în trăsăturele ei, ar fi 
gândit că-i o înmărmurită zână a undelor, culcată pe un mormânt de prund. 

Dar cum auzi vuietul venirii lui, faţa ei se-nsenină; ea luă o mână de lacrimi din 
baie şi stropi grădina. Ca prin farmec foile galbene ale aleilor de arbori şi ale 
straturilor se-nverziră ca smaraldul. Florile triste şi turburi se-nălbiră ca mărgăritarul 
cel strălucit - şi din botezul de lacrimi luară numele lăcrămioare, împărăteasa cea 
oarbă şi albă umblă încet prin straturi şi culese în poale o mulţime de lăcrămioare, pe 
care apoi, aşternându-le lângă baia de aur, făcu un pat de flori. 

Atunci intră Făt Frumos. 

Ea s-aruncă la gâtul lui, însă, amuţită de bucurie, ea nu putu decât să îndrepte 
asupră-i ochii săi stinşi şi orbi, cu care ar fi vrut să-l soarbă în sufletul ei. Apoi ea îl 
luă de mână şi-i arătă baia de lacrimi. Luna limpede înflorea ca o faţă de aur pe 
seninul cel adânc al cerului. în aerul nopţii Făt Frumos îşi spălă faţa în baia de 
lacrimi, apoi, învălindu-se în mantaua ce i-o ţesuse din raze de lună, se culcă să 
doarmă în patul de flori. împărăteasa se culcă şi ea lângă el şi visă în vis că Maica 
Domnului desprinsese din cer două vinete stele ale dimineţii şi i le aşezase pe frunte. 

A doua zi, deşteptată, ea vedea... 

A treia zi se cunună împăratul cu fata Genarului. 

A patra zi era să fie nunta lui Făt Frumos. 

Un roi de raze venind din cer a spus lăutarilor cum horesc îngerii când se sfinţeşte 
un sfânt - şi roiuri de unde răsărind din inima pământului le-a spus cum cântă 
ursitorile când urzesc binele oamenilor. Astfel lăutarii măiestriră hore nalte şi urări 
adânci. 

Trandafirul cel înfocat, crinii de argint, lăcrămioarele sure ca mărgăritarul, 
mironosiţele viorele şi florile toate s-adunară vorbind fiecare în mirosul ei şi ţinură 
sfat lung cum să fie luminile hainei de mireasă; apoi încredinţară taina lor unui 
curtenitor flutur albastru stropit cu aur. Acesta se duse şi flutură în cercuri multe 
asupra feţei miresei, când ea dormea, ş-o făcu să vadă, într-un vis luciu ca oglinda, 
cum trebuia să fie-mbrăcată. Ea zâmbi, când se visă atât de frumoasă. 

Mirele-şi puse cămaşă de tort de raze de lună, brâu de mărgăritare, manta albă ca 


ninsoarea. 

Şi se făcu nuntă mândră şi frumoasă, cum n-a fost alta pe faţa pământului. 

Ş-au trăit apoi în pace şi în linişte ani mulţi şi fericiţi, iar dac-a fi adevărat ce zice 
lumea: că pentru feţii-frumoşi vremea nu vremuieşte, apoi poate c-or fi trăind şi 
astăzi. 

Barbu Ştefanescu Delavrancea - Neghiniţă 


A fost odată o babă, bătrână, bătrână. Abia zărea de bătrână ce era. Şi mânele îi 
umblau la ciorap, iar în gândul ei se ruga lui Dumnezeu s-o dăruiască cu un copil, că 
n-avea decât pe unchiaşul ei. Şi unchiaşul, ba la pădure, ba la arie, ba la târg, iar 
baba sta singură cuc, că toată ziulica i-ar fi ţiuit tăcerea în fundul urechilor, dacă n-ar 
fi strănutat şi n-ar fi tuşit câteodată. Ba uneori, ca să-şi mai ţie de urât, tot ea vorbea 
şi tot ea răspundea. Şi râdea, ea de ea, ca şi cum ar fi râs ea de altcineva, înşirând 
ochiurile pe cârlige. 

„Ei, ei, ce n-ar plăti un flăcău la bătrâneţele noastre!” 

„Cât, de? cât?” 

„Ihi, ihi, mult de tot!” 

„Adică ce, nu te-ai mulţumi şi c-o fată mare?” 

„Ba, ce să zic, bine ar fi şi-o fată.” 

„Da, dar la fată vrea zestre.” 

„S-ar găsi, că eu şi unchiaşul avem ce ne trebuie, şi nu ne trebuie mult, trei coţi de 
pânză albă şi câte un cosciug; iar boii moşului, iar plugul moşului, iar casa moşului şi 
a babei, toate ar fi ale fetei.” 

„Bine, mătuşă, bine, da' de unde şi fată? Tu nu ştii că copacii uscați nu mai dau de 

la rădăcină?” Şi bătrâna începu să râză şi să ofteze: „Hi, hi, hi, ooof, of!” 

„Ei, toate se întorc, şi apele se întorc de la Dumnezeu, numai tinereţile ba. Ce nu e 
la timp, nu mai e niciodată. M-aş mulţumi eu şi cu un prichindel de băiat.” 

„Ba te-ai mulţumi şi c-o codană. Tu să-nşiri şi ea să deşire, tu să cerni şi ea să 
risipească, tu să pui de mămăligă şi ea să răstoarne căldarea pe foc.” 

„Dacă e p-aşa, m-aş mulţumi şi c-un copil cât ghemul, numai s-auz în casă «mamă», 
că mult e pustiu când uşa se închide peste doi bătrâni,” 

„Da' dacă ar fi mai mic?” 

„Fie şi mai mic.” 

Şi bătrâna începu să râdă. 

„Ce neroadă!” 

„Ba neroadă, nu glumă!” 

„Dar dacă ar fi cât un bob de mazăre?” 

Şi tocmai când da bătrână capul peste cap de râs, odată treseri, că de după uşă s- 
auzi un glas ascuţit şi înţepat: 

— Dar dacă ar fi cât o neghiniță? 

Bătrâna se uită, se uită, şi începu să se închine. 

— Bine, bine - zise acelaşi glas - văz eu că nu-ți trebuie copii. 

Baba îşi luă inima în dinţi şi zise: 

— Ba-mi trebuie... da' unde eşti... cine eşti? 

— Cine sunt? Neghiniţă, gândul lumii. De mic ce sunt pătrund în urechile 
oamenilor şi-i ascult cum gândesc. Adineauri eram în urechea ta a dreaptă, apoi am 
trecut în a stângă, ş-am râs de m-am prăpădit când am văzut ce-ţi trece prin minte... 

— Ei, aş, ce mi-a trecut? Nimic! 

— Nu e adevărat - răspunse Neghiniţă râzând - omul spune mai puţin 
decât gândeşte. Dacă nu-ți şopteam eu că copacul uscat nu mai dă de la rădăcină, 
cine ştie ce-ai mai fi spus... 


Baba se făcu ca para focului. 

— Zău aşa... nu te ruşina, mamă, nu, zău... Aşa e omul. Când e mic, face 
nebunii fiindcă e mic; când e la tinereţe face nebunii fiindcă e tânăr, iar la bătrâneţe 
se gândeşte la nebunii fiindcă nu le poate face... 

Bătrâna pierdu sfiala şi răbdarea şi se răsti cât putu: 

— Neghiniţă, ci tacă-ţi gura şi vin să te văz! 

Şi pe loc s-auzi un ţâşt ca de lăcustă şi un bâzâit ca de albină. Bătrâna simţi pe 
mână o picătură caldă. 

— Iacătă-mă şi pe mine! 

Biata femeie făcu nişte ochi mari cât toate zilele şi se miră toată de ce văzu pe 
mână, că cerul de i s-ar fi deschis nu s-ar fi minunat mai mult. 

Neghiniţă era frumos ca o piatră scumpă; şi era mic cât o neghină; şi avea nişte 
ochişori ca două scântei albastre şi nişte mâini şi picioruşe ca nişte firişoare de 
păianjăn. 

Bătrâna dădu să-l sărute. Neghiniţă, ţâşti pe nas, ţâşti iar pe mână. 

— încet, mamă, încet, că mă striveşti, zise Neghiniţă, 

— Să te sărut, că-mi umpluşi casa cu dragoste când îmi ziseşi mamă. 

— încet, să nu mă sorbi. 

îl sărută. 

— Cum mănânci tu, Neghiniţă al maichii? 

— Eu? Eu mă satur din fum. Până acum am mâncat la mese împărăteşti 
fără să ştie nimeni. Şi ce-am mai râs când ceilalți tremurau înaintea împăraţilor, iar 
eu mă plimbam prin urechile lor şi le aflam gândul. 

— Bine o fi de ei, Neghiniţă, mamă? 

— Aş, binele focului. Săracii mor de foame, iar ei mor de mâncare. De 
săraci e rău că n-au cui să poruncească, şi de ei e rău că trebuie să poruncească la 
mulţi. Pe ceilalţi oameni când îi minţi te iau de guler şi te judecă, judecată dreaptă; 
pe ei îi minţi şi dau din cap; ba şi mai şi, ei ştiu că-i minţi, şi tac, şi înghit, şi n-au ce 
face, ca să nu se strice trebile împărăției. 

— Da' bine, Neghiniţă, ţie-ţi trebuie un an ca să umbli cât altul umblă într-o 
zi. 

— Da? Ei, nu e aşa de loc. Eu mă las p-o adiere şi plutesc ca pe apă, şi mă 
mlădii pe apa vântului ca pe valurile mării. Ba uneori întrec rândunelile, ca o săgeată 
de argint. 

— Ce bucurie pe unchiaşul meu - zisa bătrâna - când o afla că are şi el un 

copil. Diseară osă 
se îmbete de bucurie. 

— Ba e vorbă - răspunse Neghiniță - eu vreau să văz pe tata acuşi, acuşic. 

Şi bătrâna când auzi cuvântul tată se bucură de bucuria moşului. Şi îi zise: 

— Aria moşului este cât vezi cu ochiul de departe, pusă pe un deal mare şi 
întins. Unde-i vedea şase cai murgi treierând grâu, acolo să te opreşti, că dai peste 
unchiaşul babei. 

— Iaca plec. 

Cum îi deschise uşa, Neghiniţă se aruncă, cu mânele întinse şi cu picioruşele 
deschise, într-o undă de adiere. Şi se făcu nevăzut ca un strop de lumină. 

Pe drum întâlni o cireada de vaci. De minuni ci ce era, se dete afund într-o urmă 

devacă şi 
începu 
să strige: 

— Măi, văcari, măi, veniţi de mă scoateţi din inima pământului, că vă fac pe 

voia gândului! 


Văcarii se luară după glas, până deteră peste Neghiniţă. Unul, mai rău şi mai prost 

dintre ei, vru 
să-l strivească, şi-şi repezi călcâiul din băierile inimii. Neghiniţă ţâşti, şi sări 
alăturea, iar văcarul, lovind cu sete pământul, îşi scrânti piciorul şi începu să se 
vaiete. Ceilalţi începură cu măciuca şi, cum izbeau, rămâneau cu jumătatea în 
mână, iar ailaltă se ducea zbârnâind. 

— Să nu vă păziţi vacile, cum vă păziţi minţile. Cruce lată, minte 
întunecată, urechi de văcar, urechi de măgar! le zise Neghiniţă şi se dădu vântului. 

Ajunse la unchiaş. I se sui pe nas ca să-l vază mai bine. Unchiaşul se bucură, dar nu 
ca baba, iar Neghiniţă se întristă. Dar ca să s-arate grozav, zise unchiaşului: 

— Nu căta că-s mititel! Calul nu e mai mare ca copilul? şi-l încalecă copilul. 
Bivolul nu e mai mare ca omul? şi-l înjugă omul. Munţii nu-s mai mari ca oile? şi-l 
pasc turmele. Pământul nu e mai mare ca fierul plugului? şi-l despică fierul plugului. 
Codrul nu e mai mare ca un topor? şi-l culcă 
toporul la pământ. Tu nu eşti mai mare ca mine? şi te-au ostenit murgii în arie. la să 
vezi cum îi dau eu la arie, tară bici, fără nimic. 

Unchiaşul, minunat, îl duse la arie. Cum ajunse, Neghiniţă sări p-un cal şi începu să 
strige: „Hi, hăi, hi, hăi”. Ciupeşte pe unul, ciupeşte pe altul, caii începură să fugă, dar 
ce fugă, parc-ar fi avut douăzeci de bice pe şalele lor. Şi cum se crucea moşul, iacă şi 
un negustor care trecea la scaunul împărăției. 

— Moşule - îi zise negustorul - cine mână caii aşa de grozav, că eu auz „hi, 
hăi, hi, hăi” şi nu văz pe nimeni? 

— Ei, tată - răspunse bătrânul - m-a dăruit Dumnezeu cu un copil ca o 
neghină, da' cu mintea cât zece ca mine şi ca dumneata. 

Neghiniţă opri caii şi sări în palma unchiaşului. Cum îl văzu, negustorul se gândi să 
ducă împăratului aşa minune. 

— Moşule, zise negustorul - îţi dau o pungă de bani pe el. 

Neghiniţă, sfâr! în urechea moşului şi îi şopti ce să vorbească. Şi moşul zise, 
crezând că de la el zice: 

— Tu, care vinzi şi cumperi, ai cumpărat vrun suflet p-o pungă de bani? 

— îţi dau... două. 

Şi iar moşul, după Neghiniţă: 

— Două pungi... pentru un suflet? 

— îţi dau... zece. 

Moşul îngălbeni şi zise iar după şoapta lui Neghiniţă: 

— Sufletele se dăruiesc Domnului şi se vând necuratului. 

— îţi dau... douăzeci! 

Şi moşul, călcând în gura lăcomiei, tăcu, cu toate şoaptele bietului Neghiniţă. 

Neghiniţă văzu lăcomia, da' tot el şopti moşului: „Fie”! Şi moşul zise: 

— Fie! ! 

Bătu palmă în palmă cu negustorul. Tocmeala se făcuse. Negustorul plăti şi luă pe 
Neghiniţă, vândut de bună voie. Negustorul plecă. Neghiniţă strigă moşului: 

— Moşule, moşule, ai fost să n-ai copii, iar biata babă da! 

împăratul era la mare şi la greu sfat cu toţi cărturarii, că bântuia seceta şi molima. 
Şi dacă negustorul îi spuse că are un copil ca o neghiniţă, împăratul rămase 
înmărmurit, învățații împărăției căscară ochii mari şi se traseră de bărbile lungi. 

— Nu se poate, măria ta, aşa ceva nu scrie la carte. 

— Ba se poate - zise Neghiniţă, sărind pe masa sfatului - că multe se pot şi 
nu stau în cărţi şi mult mai multe sunt altfel de cum sunt ticluite din condei. 

Şi după ce se minunară, cât se minunară, începu sfatul. 

Neghiniţă se sui pe mâna împăratului, pe umăr, apoi în creştetul capului şi d-acolo 


zise râzând: 

— învaţă, măria ta, că cei mai mici sunt cei mai mari. 

împăratul, cam de voie, cam de nevoie, răspunse: 

— Aşe e, Neghiniţă, aşa e. 

Iar cărturarii îşi deteră ghies pe sub masă şi plecară ochii în jos. 

împăratul porunci să-i toarne lui Neghiniţă o casă, cu zece caturi, cât o nucă de 
mare, toată din aur lamur şi împodobită cu pietre scumpe. 

Neghiniţă rămase la sfat şi se pierdu din ochii tuturora numai ca să se ţie de 
năzdrăvănii. Şi încet-încet, pâş, pâş, până intră în urechea învățatului care căuta în 
stele cu ocheanele. Acolo ascultă ce ascultă, şi înţelese că acest vestit cărturar în loc 
să se gândească la sfat se gândea că împăratul are nasul cam mare. Se duse binişor şi 
intră în urechea cărturarului care zicea că ştie măruntaiele omului şi leacurile bolilor. 
Ăsta se gândea nu la sfat, ci că-i plăcea inelul împăratului. Aşa află, pe rând, că unul 
se gândea la o cocoană frumoasă - că altul se gândea cam ce linguşeală să cârpească 
împăratului - altul că ce n-ar da el pentru o sticlă de vin - altul că bine e să fii împărat 
- altul că împăratul e om ca toţi oamenii - numai unul, cu fruntea cât toate zilele, 
asculta cuvintele şi întrebările împăratului. Neghiniţă, cum află gândul tuturora, 
zbughi în urechea împăratului şi îi şopăi, tot, din fir până în aţă. împăratul crezând că 
singur, el de la el, a citit în mintea lor, se mânie foc şi le zise: 

— Ei, tu care caţi în stele, ţi-ai făcut ochii ochean şi-mi vezi nasul cât un 
buştean. Astfel ţi-e gândul la sfatul domnesc? 

Cărturarul se cutremură şi dădu în genunchi, cerând iertare. 

— Tu - se răsti împăratul către doftor - dacă ai avea inelul meu, ai omori mai 
puţini oameni? 

Doftorul se cutremură şi dădu şi el în genunchi. 

— Tu - zise împăratul necăjit, ălorlalți - te gândeşti la secături şi nu vezi că 
eşti cu un picior în groapă; tu îţi pregăteşti limba ca să mă minţi; tu crezi că într-o 
sticlă cu vin este mai mult duh decât în capul meu; tu nu ştii că un învăţat pe scaunul 
domniei ar face mai multe boroboaţe ca un neghiob; tu te pricepi că împăratul e om 
ca toţi oamenii, dar nu te gândeşti că învățații sunt ca neoamenii; iar tu abia te ţii să 
nu căşti o gură cât să înghiţi împărăţia toată; numai ţie ţi-e mintea la sfatul domnesc. 

Cu toţi căzură în genunchi. 

— Acum ce să le fac - zise Împăratul mânios - să le tai capul? 

Cărturarii muriră şi înviară, iar Neghiniţă, care se suise în creștetul împăratului: 

— Ferit-a Dumnezeu, măria ta, fără învăţaţi cine să mintă lumea? 

— Să nu fie decât adevărul pe lume! 

— Ferit-a Dumnezeu! Ce-ai face, chiar măria ta, fără minciună? Apoi, 
măria ta, ţi-ai făcut socoteala vieții? Mai multe ceasuri ai mâncat, ai dormit, ai vânat, 
ţi-ai socotit cazanele cu bani, ai petrecut, ba cu luminăţia sa împărăteasa, ba şi tară 
ea, decât te-ai necăjit cu trebile şi cu nevoile împărăției. Cum ai sta, măria ta, pe 
scaunul lumii când lumea ar afla adevărul? 

împăratul zâmbi, cu ciudă, nu e vorbă, dar zâmbi ca să dreagă treaba şi îi iertă pe 
toţi. Văzând însă că cel din urmă cărturar care se gândise la sfat tremura mereu, îi 
zise: 

— Ei, dar tu, cel mai cuminte, de ce tremuri? 

— Măria ta - zise bietul bătrân - mai bine să spui şi eu decât să afli măria 
ta. Iacă, socotesc că nu ştiu nimic şi tot mă gândesc că mi-e leafa prea mică. 

împăratul râse cu poftă şi-i făgădui o leafa mai mare, apoi sparse sfatul cărturarilor 
şi plecă cu Neghiniţă în creştetul capului, nedumerit de cum ghicise gândurile 
tuturora. 

împărăteasa şi coconii ei, văzând pe Neghiniţă, se minunară, dar când aflară că 


împăratul, la vreme de bătrâneţe, ghiceşte gândurile oamenilor, se cruciră şi tot nu le 
venea să creadă. 

— împărate - zise împărăteasa - zău aşa, ghiceşte-mi şi mie un gând. 

— Să vedem, răspunse Împăratul. 

împărăteasa se gândi şi începu să râdă... Neghiniţă o zbughise în urechea 
împărătesei şi-i aflase gândul: „Că ce bine ar fi să mai fie o dată împăratul tânăr” Şi 
într-o clipă intră în urechea dreaptă a împăratului şi şopa, şopa, şopa. împăratul, 
pace. împărăteasa râdea şi zicea: 

— Vezi că nu ghiceşti? Vezi? 

Pasămite împăratul era cam tare de urechea dreaptă. Neghiniţă înţelese, şi ţâşti! în 
urechea stângă, şi iar, şopa, şopa. împăratul se lumină la faţă, dădu din cap, râse cu 
hohote şi zise: 

— Ei... împărăteasă, împărăteasă... da' tot muiere! De, bine te gândişi tu, da' 
nu se poate... 

împărăteasa se ruşină, plecă ochii în jos şi se gândi: „Dar dacă o ghici şi la ce m-oi fi 
gândit 
înainte, intru în pământ! De câte ori n-am dat dracului sfaturile împărăției când nu se 
mai isprăveau până după miezul nopţii!” 

în sfârşit, ce-i veni lui Neghiniţă, vru să râdă şi de împărat; şi îşi zise într-o bună 
dimineaţă: 

„Vezi ce e omul! Spune-i orice, spune-i mereu acelaşi lucru... omul crede, că omul e 
prost. Ce nu crede întâi, crede mai pe urmă. Am să-i fac una şi bună împăratului, să-l 
las fără sfetnicii cei credincioşi şi să-l încurc cu nebunii.” 

împăratul, de umbla în fruntea oştilor, de sta la sfat mare, de se culca, de se scula, 
de mânca, deşi mângâia coconii, un gând nu-l mai slăbea: „Nu vezi, omule de 
Dumnezeu, că ţi-au îmbătrânit sfetnicii şi împărăţia merge rău?” 

Pasămite, Neghiniţă îi intrase într-o ureche. 

Azi aşa, mâine aşa, până nu mai avu încotro. Sparse sfatul cel vechi şi chemă altul 
nou. 

Tot unu şi unu! 

Cum veniră, cum aruncară pe bietul împărat din scaunul neamului lui... 

„Acu să-l vedem!” zise împieliţatul de Neghiniţă. împăratul ieşi plângând din cetate. 
Neghiniţă, sus pe umărul lui. 

— De ce plângi, măria ta, ţine-ţi firea, nu fi muiere! 

— Ei, ei, Neghiniţă, cum să nu plâng? Unde mi-e toiagul împărătesc? 

— Ci taci, măria ta! Ia taie un corn şi fa-ți, colea, o cârjă. Buzduganul e greu 
la bătrâneţe, te doboară. Cârja te sprijină. 

— Ei, ei, Neghiniţă, unde mi-e scaunul împărătesc pe care au stat atâţia 
moşi-stromoşi ai mei? 

— Ci taci, măria ta! întinde-te, colea pe fânul înflorit şi moale, şi să-mi spui 
drept care e mai dulce la oase? Scaunul cu scumpetea sau fânul cu frumuseţea? 

— L i, Neghiniţă, unde mi-e coroana cu stemele şi cu luminile? 

— Ci taci, măria ta! Pune foaie lată de lipan pe deasupra pletelor albe, şi 
spune-mi drept care e mai uşoară, coroana cu grijile sau lipanul cu umbrele? 

— Aşa o fi, Neghiniță - mai zise Împăratul, oftând tocmai din băierile inimii - 
aşa o fi, se potriveşte ş-aşa, fiindcă ştii tu să le potriveşti, dar când mă gândesc în ce 
slavă eram ieri... îmi vine să scald tot pământul cu lacrimile mele! 

— Ci taci, măria ta! Adică ce slăvire? Toată viaţa, ba războaie, ba sfaturi, ba 
taie capul unuia, ba întinde la bice pe altul, ba citeşte jelbile, ba ascultă păsurile, ba 
câte şi mai câte şi mai multe fără să vrei de câte pe vrute. Mărire să fi fost asta? Dar, ia 
gândeşte-te, măria ta, că un supus era supusul măriei tale, ş-avea un stăpân, iar măria 


ta, purtând grija tuturora, erai sluga tuturora. Vezi, d-aia, măria ta, ai fost cel mai 
slugă, cel mai nevolnic din toată împărăţia. Curată socoteală: erai împărat, nu om, 
acum eşti om, nu împărat. Şi eşti mai mare, că unde-ţi spune gândul, acolo te duc 
picioarele. Ş-apoi cine ştie? Socoteşti măria ta că boierii pot ceva fără prostime? Să 
ceară prostimea pe vechiul lor împărat... şi să vezi, măria ta... 

Se mai îmbună împăratul la cuvântul lui Neghiniţă şi se duse în cruciş şi în curmeziş, 
în toată împărăţia, c-o foaie de lipan pe cap şi sprijinit p-o cârjă de corn. Şi de ce vedea 
se minuna şi întreba pe Neghiniţă: 

— Neghiniţă, de ce-l bat pe ăla, de răcneşte ca din gură de şarpe? 

— Fiindcă împăratul e surd şi n-aude, răspunse Neghiniță. 

— Neghiniţă, de ce-or fi atâţia oameni goi şi desculți? 

— Fiindcă împăratul e orb şi nu vede. 

— Neghiniță, de ce bătrânul ăla s-o fi muncind să roadă în gingii o cojiță 
uscată? 

— Fiindcă împăratul mănâncă prea mult. 

— Neghiniţă, de ce-or munci unii şi noaptea de dau pe brânci? 

— Ca să doarmă împăratul şi ziua de i-o veni poftă. 

— Neghiniţă, atunci de ce să vină pe scaunul meu un împărat, şi surd, şi orb, 
şi lacom, şi somnoros? 

— Ei, păi înainte de-a fi împărat vedea, auzea, muncea, era cumpătat la 
mâncare şi la băutură. 

Bietul pribeag stătu pe gânduri, în mijlocul unui oraş mare-mare şi zise: 

— L i, Neghiniţă, mult cuvânt ai! Acum s-ajung împărat, şi aş şti eu să fac 
cum e bine. 

Şi ca din senin, abia sfârşise vorba de pe urmă, ş-auzi o gălăgie, un vaiet, oduduitură, 

că parcă 
se cutremura pământul. Când colo, ce să fie? Ştafetă mare. Nişte voinici, cu suliţi 
lungi,aduceau 
vestea că norodul a băgat la dubă pe împăratul ăl nou, cu sfetnici cu tot şi că 
cheamă iarăşi pe adevăratul împărat. 

Cum auzi, bătrânul zise voinicilor: 

— Staţi, că eu sunt! 

Şi-l cunoscură toţi, şi îi deteră în genunchi. lar Neghiniţă, de colo, de pe umăr: 

— Măria ta, mai vezi, mai auzi, or ţi s-a făcut foame şi-ţi vine să dormi? 

La toate vine rândul, după cum se întoarce roata, că d-aia e roată, să se întoarcă, iar 
nu să stea locului. 

Şi-i veni rândul şi lui Neghiniţă, gândul lumii. 

într-o zi vru să glumească cu împăratul, să mai facă vreo drăcie. îi intră în urechea 
dreaptă crezând că e în a stângă. Cu stânga n-auzea de loc. „Nu face nimic. Mi-e lene 
să mă mut, să gândi Neghiniţă. în loc să şoptesc, voi striga.” Şi începu să strige, din 
toate puterile, în urechea cu care împăratul auzea de minune: 

— Un împărat, dacă n-a şti, el de la el, adevărul, nu-l mai află de la nimeni! 

împăratul, auzind acest glas tare, în fundul urechii, îi zvâcni inima, şi-şi trase o 
palmă, cât putu, peste ureche, zicând: 

— Iiii, să ştii că ce credeam eu că-mi trece prin minte era numai în ureche! 

Şi când îşi scutură urechea în podul palmei... Neghiniţă căzu leşinat... 

— Tu mi-ai fost? Tu m-ai făcut să cad din scaunul împărăției? Bine! Am eu 

ac de cojocul tău! împăratul, înfuriat, porunci să-l lege de gât cu un fir lung de 

mătase, şi-l coborî, de-l înecă, în 
puţul din curtea domnească. 

Aşa sfârşi bietul Neghiniţă. 


Alexandru Odobescu - Jupân Rănică vulpoiul 


Basm pentru copii, localizat 

A fost odată 

Ca niciodată; 

Dacă n-ar fi, 

Nu s-ar povesti, pe vremea când chiar şi dobitoacele ajungeau să se facă domni şi 
boieri aci pe pământ... a fost un pui de leu, mândru şi frumos, carele, fiind el din viţă de 
domni, fiarele şi lighioanele îl aleseră pe dânsul ca să fie peste ele mai mare, şi de 
aceea îi şi ziseră Leonilă împărat. Aflând însă Leonilă împărat că dobitoacele nu trăiesc 
în bună pace unele cu altele şi că cele mai tari jefuiesc pe cele mai slabe, tară măcar să 
ceară voie de la dânsul, el hotări într-o zi să adune la sfat pe toţi supuşii săi, ca să le 
dea de ştire cum că voieşte cu tot dinadinsul ca lucrurile să meargă într- altfel pe viitor. 
De aceea, îndată trimise peste tot locul porunci straşnice ca toţi de acum înainte să 
aibă a trăi în cea mai bună înţelegere şi ca să nu mai fie voie a se face cuiva vreo 
nedreptate, tară de ştirea şi de învoirea împărăției. 

Totdeodată, porunci să se cheme la curtea domnească tot neamul dobitocesc. Atunci 
veniră din toate părţile păsări, lighioane şi fiare, animale de tot felul, care mai mari, 
care mai mici, şi toate se închinară împăratului şi îi mulţumiră din băierile inimii pentru 
porunca înţeleaptă ce dăduse. Dar pe când toate căpeteniile dobitoceşti se adunaseră la 
curtea împărătească, ca să ţie sfat, deodată se lăţi vestea cum că unul numai dintre 
fruntaşi lipsea şi că acela cu niciun preţ nu voieşte să vină. 

Acesta era chiar jupân Rănică Vulpoiul, lighioană vicleană şi pricepută. Lesne 
înţeleseră toţi pentru ce nu cuteza să-şi arate faţa dinaintea împăratului; căci 
pretutindeni erau cunoscute multele mişelii ce el făcuse, călcând şi puind pe tot 
minutul la uitare poruncile date de stăpânire. Şi adevărul era că toate dobitoacele 
veniseră cu câte o plângere împotriva lui, afară numai de buna lui rudă, vătaful 
Bursucel. 

Mai întâi ieşi cu jalbă vornicul Lupu Falcă-Lată, cerând să i se facă dreptate pentru 
toate necuviinţele cu care jupân Rănică Vulpoiul îndrăznise a se purta către soţia şi 
către copiii d-sale. 

Apoi se arătă cu plângere tot împotriva lui aprodul Potaie Dulău şi medelnicerul 
Urechilă lepuraş; dar cel care din toţi zbiera mai tare şi mai fără de şir era chiar 
Măgărilă vechilul, pe care îl aleseseră de avocat dobitoacele cele mai puţine la minte. 
îndată însă ce toţi aceştia îşi sfârşiră pârile şi jeluirile lor, vătaful Bursucel, ca o rudă 
bună, începu să apere cu vorba pe verişorul său Vulpoiul şi cât p-aci era să-l scape de 
orice osândă, când deodată se răpezi în mijlocul adunării, cu penele şi cu creasta 
zbârlită, vestitul logofăt Cucurigu Cocoş, carele, în gura mare, declară tuturor că 
jupânul Rănică i-a fost ucis pe pruncii şi pe pruncele d-sale: „împărate! - striga bietul 
Cucurigu - fa dreptate celui mai nefericit dintre Cocoşi. Cocoana Cloşcă, soţia mea, 
scosese o spuză, o mândreţe de puişori şi cu toţii împreună trăiam noi norociţi, sub 
paza câtorva dulăi din cei mai voinici. Dar, într-o zi, mişelul acela de Rănică veni în 
bătătură la noi, îmbrăcat cu o rasă călugărească şi prefacându-se că învaţă pe 
dinafară porunca măriei tale, ca s-o aibă în veci aminte. Noi, biet amăgindu-ne de 
haina lui cea mincinoasă, nu ne-am temut de dânsul, ci am urmat a colinda risipiţi d-a 
lungul gardului, ba chiar şi de a rătăci prin bălării, departe de paznicii noştri. Atunci, 
vai! vicleanul, îndată ce ne simţi tară de apărare, dete năvală printre sărmanii 
puişorii mei şi pe câţi dântr-înşii apucă, pe toţi îi sugrumă. lată, priveşte: puica mea 
cea mai iubită zace aci moartă dinaintea măriei tale şi eu, mărite împărate, cu 
lacrimile în ochi cer să mi se facă dreptate!” 

Leonilă împărat se supără foarte şi se întristă adânc de acestea; deci nu voi să mai 


dea crezământ spuselor şi apăsărilor vătafului Bursucel. îndată porni pe banul Martin 
Ursul, unul din cei mai de frunte boieri ai curţii, pentru ca, cu voie, fără voie, să-i 
aducă pe vinovatul Rănică. Acesta însă, ocolind primejdia, făcu bună primire banului 
Ursul şi-i făgădui că va merge cu dânsul; dar mai nainte de plecare îl pofti ca să-i 
arate un loc unde el zicea că se pot găsi mulţi faguri de miere, de cei ce plac aşa de 
mult urşilor. Când ajunseră însă la un loc cunoscut de Rănică, el dete brânci Ursului, 
şi acesta căzu, biet, cu piciorul prins într-o cursă; iar Vulpoiul fugi p-aci ţi-e drumul, 
râzând cu hohote şi strigând mereu: 

— Joacă bine, moş Martine, 

Să-ţi dau miere de albine! 

Abia scăpă sărmanul Urs din cursă, lăsând în mâinile sătenilor vecini, care umblau 
să-l ucidă în bătăi, jumătate blana de pe dânsul şi mai ales coada întreagă. Vezi de 
aceea nici nu mai are ursul coadă! Aşa jumulit, beteag şi ruşinat, el se întoarse înapoi 
la curtea lui Leonilă. 

împăratul, mânios tare, trimise atunci pe postelnicul Motan Cotoiul, carele era 
vestit prin iscusinţa lui, cu poruncă să aducă cu orice preţ pe Rănică; dar nici p- 
acesta nu-l lăsă Vulpoiul nepăcălit. El îl tot mână cu vorba, îl lăudă că e vânătorul cel 
mai minunat şi punându-i mândria în joc, îl îndemnă în sfârşit să se cerce a vâna 
şoareci şi chiţcani într-un hambar întunecos, unde ştia bine că sunt întinse laţuri 
pentru ca să se prindă într-însele dihorii şi alte lighioane stricăcioase. Bietul Motan, 
picând şi el în capcană, miorlăia de durere şi de frică dinlăuntru; iar Rănică, bătând 
cu laba în pereţii hambarului, îi striga de afară râzând: 


— Tprruţ, pisică! Tprruţ, motan! 

Prins-ai şoarec or chițcan? 

Postelnicul Cotoi mâncă şi el o bătaie bună ca văru-său, banul Ursul, şi se întoarse 
la curte, plouat ca vai de dânsul şi cu coada între picioare. Atunci, toţi într-o unire, 
osândiră la moarte pe jupân Rănică Vulpoiul, pentru că nu ţinuse în seamă poruncile 
împărăteşti şi îşi bătuse joc de trimişii stăpânirii. 

Cu toate acestea, vătaful Bursucel tot se mai rugă să se facă rudei sale şi o a treia 
chemare şi se însărcină chiar dânsul a-l aduce. Când Vulpoiul văzu venind pe 
credinciosul său prieten Bursucel şi înţelese de la dânsul că nu mai este loc de joc, se 
gândi şi el că ar fi mai bine să se ducă însuşi la împărăție. Dar cu cât mai mult se 
apropia de curte, cu atât i se făcea mai multă grijă, văzând mai ales cum se grămădea 
gloata ca să-l vadă trecând. Cu toate acestea, Rănică merse de se închină smerit şi cu 
supunere la împăratul, carele nici gând n-avea să-i dea iertare. El povesti foarte 
lămurit neajunsurile ce păţise la dânsul banul Martin şi postelnicul Motan şi se arătă 
gata a răbda orice asprime a soartei. Atunci pârâtorii lui ieşiră la lumină, având în 
capul lor tot pe vestitul vechil Măgărilă; dar ei erau aşa de numeroşi, avocatul zbiera 
aşa de urât, şi Rănică se apăra cu aşa multă iscusinţă, încât mulţi din adunare 
începură a dori să-l vadă scăpat. însă tocmai atunci se deteră pe faţă cele mai 
groaznice mişelii ale lui şi judecătorii, toţi într-o unire, îl osândiră ca vinovat bun de 
spânzurătoare. îndată atunci rudele lui toate părăsiră curtea, şi împăratului nu-i păru 
bine de aceasta, căci acele rude şi rubedenii erau multe la număr, şi tot dobitoace cu 
putere şi cu dare de mână. Boierii Lupu Falcă-Lată, Martin Ursul şi Motan Cotoiul, 
zău, nu prea ştiau cum o vor scoate la căpătâi cu îndeplinirea pedepsei; iar Rănică, 
simțind toate aceste greutăţi, îşi bătea joc pe ascuns de dânşii şi începuse a se 
chibzui cum să facă ca să scape nevătămat. Când i se puse ştreangul de gât ca să-l 
spânzure, el se rugă să fie îngăduit a-şi mărturisi în faţa lumii păcatele, mai nainte de 
a muri. 1 se dete voie; şi el, numai atâta aştepta. După ce povesti nemerniciile 
tinereţelor sale, prin cuvinte meşteşugite, dete să înţeleagă că, în viaţa lui, furase o 


mare comoară de bani şi de scule, cu scop de a opri şi de a nimici un complot ce se 
urzise împotriva lui Leonilă împărat. Auzind aceste cuvinte, împărăteasa prinse mare 
dorinţă de a şti cum şi ce fel se petrecuseră lucrurile şi ea înduplecă pe soţul său ca 
să dea voie lui Rănică să spună toate mai pe larg. Acesta, prefăcându-se că ar fi 
adânc pătruns de mustrare şi de grijă, istorisi îndată o lungă poveste despre un 
complot care s-ar fi urzit mai de demult între banul Martin Ursul, vornicul Lupu 
Falcă-Lată şi postelnicul Motan Cotoiul, ca să dea jos de pe tron pe Leonilă împărat şi 
să ridice pe Martin Ursul la scaunul domniei. Ca să nu lase nicio bănuială asupra 
adevărului scornirilor sale, el amestecă în acel închipuit complot pe răposatul tatăl 
său, care murise de mult, şi chiar pe prietenul şi ruda lui, vătaful Bursucel. După 
spusele lui, toată acea urzeală era întemeiată pe o bogată comoară de bani, cu care 
răzvrătitorii aveau de gând să cumpere pe ostaşii, pe paznicii şi pe slujitorii 
împăratului; iar el, Rănică, furând acea comoară şi ascunzând-o, scăpase zilele lui 
Leonilă împărat. 

Aflând acum mai întâi despre toate acestea, împăratul şi împărăteasa începură a 
cam dori să capete pe seama lor acea vestită comoară şi cercetară pe Rănică despre 
locul unde ea se află ascunsă; dar Vulpoiul şiret găsi atunci vremea numai bună ca 
să intre la tocmeală asupra iertării sale. împăratul cam sta la îndoială; dar 
împărăteasa ceru cu tot dinadinsul ca jupân Rănică să fie iertat. Acesta spuse atunci 
că comoara se află pitită în preajma unei fântâni, în mijlocul unei păduri, departe, 
oarte departe; iar fiindcă împăratul nu prea voia să dea crezământ la o istorie aşa 
de neauzită, Vulpoiul chemă drept dovadă pe bietul medelnicerul Urechilă lepuraş, 
carele tremura de frică, spre a mărturisi şi el dacă nu e adevărat că se află, departe, 
oarte departe, o pădure întocmai astfel după cum el zisese. 

Ciudat lucru se pare, dar împăratul se mulţumi cu această mărturie. El bucuros ar 
fi mers însuşi cu Rănică până la acea pădure, dar Vulpoiul, rumegând în mintea lui 
alte năzdrăvănii, îl rugă să-i dea voie a se duce mai întâi la o mănăstire, după cum se 
egase cu sufletul, ca să se roage pentru iertarea păcatelor sale. împăratul nu făcu 
nicio împotrivire. Pe banul Martin şi pe vornicul Falcă- Lată îi băgă la închisoare, iar 
kir Behehe Berbecilă, care era şi ţârcovnicul palatului, citi lui Rănică o molitvă ca să- 
i fie drumul norocos. Se luă tot atunci hotărâre ca toată curtea împărătească să-l 
aştepte în cale, nu departe de locul unde avea să meargă şi astfel el se porni. Dar ca 
să nu-i fie urât singur la drum, el rugă pe Behehe Berbecele şi pe medelniceru 
epuraş ca să-l însoţească amândoi măcar o bucată. 

Când se văzu aproape de casă, făcu ce făcu şi despărţi pe tovarăşii lui unul de 
altul şi îndată înghesui pe bietul lepuraş la o strâmtoare şi-i suci gâtul. Apucase, el şi 
ai lui, de mâncase carnea sărmanului dobitoc, când sosi Berbecilă ca să caute pe 
soţul său de drum. Rănică-i spuse că medelnicerul Urechilă, simțindu-se cam ostenit, 
se închisese într-un cuptor ca să doarmă mai liniştit, dar totdeodată el adăogi: „Ştii, 
frate Berbecilă, că trebuie îndată să pleci înapoi ca să duci împăratului o scrisoare 
foarte însemnată, din care negreşit că şi domniei tale ţi se vor trage mari foloase şi 
vei căpăta multă trecere pe lângă împăratul, dacă-i vei duce cât mai curând darurile 
care sunt în această desagă.” 

Cum auzi una ca asta, gugumanul de Behehe începu a sălta şi a se gudura de 
bucurie, pe când Vulpoiul cu Vulpoaica şi cu Vulpişorii lor şedeau lungiţi pe pat şi se 
uitau cu mirare la dânsul cât de poznaş juca el de veselie. Rănică îi atârnă atunci de gât 
o desagă, în care el ghemuise pielea lepuraşului jupuit şi mâncat şi îi făcu vânt să 
plece. 

Puteţi să vă închipuiţi ce supărare cuprinse pe împărat când, deschizând desaga cea 
cu ştirile şi cu darurile, în loc de aceasta pică într-însa pielea sărmanului Urechilă. 
Atunci pricepu că chiar şi pe dânsul îl înşelase mişelul de Rănică. Banului Martin şi 


vornicului Falcă-Lată le dete drumul de la închisoare, iar pe kir Behehe, împăratul 
nemaivoind să-l vadă în ochi, îl lăsă pe seama Lupului ca dânsul să-l procopsească cum 
va şti şi să-i găsească leac la toate neajunsurile câte suferise. De atunci s-a şi făcut 
ruptoare ca berbecii şi oile să fie jefuite de lupi. Dar nici cu atâta nu se mulţumi 
împăratul, ci dete şi o serbare mare, numai pentru ca să aducă mângâiere lui Falcă- 
Lată şi lui Martin Ursul, pe care îi nedreptăţise. Tocmai în mijlocul veseliilor acelei 
sărbători, sosiră şi alte ştiri despre mişelii mai proaspete ale jupânului Rănică Vulpoiul. 
Mâniindu-se atunci împăratul peste măsură, hotări să trimită toată ordia ca să 
prăpădească cu totul pe acel îndrăzneţ înşelător. Dar vătaful Bursucel, tot mereu 
credincios verişorului său, se grăbi a-i da de ştire şi-l îndemnă ca să vie cât mai 
neîntârziat la curte şi să răspundă el însuşi la învinovăţirile ce i se aduceau. El se 
înduplecă şi veni. 

Bursucel se duse la împărat ca să-l roage să primească pe ruda sa, jupânul Rănică; 
iar acesta, când se văzu dinaintea lui Leonilă, se apropie cu îndrăzneală de tron şi dete 
în genunchi în faţa tuturor lighioanelor adunate. împăratul, cu glas aspru, îi impută că 
ar fi ucis mişeleşte pe sluga lui cea credincioasă medelnicerul lepuraş şi că ela 
pricinuit moartea ţârcovnicului său, kir Behehe, carele cânta aşa frumos în strană. La 
acestea, Rănică, cu făţarnice cuvinte, se prefăcu pare că ar fi adânc mâhnit de cele ce 
s-au întâmplat; dar totodată el arătă o mare mirare de câte auzea şi stărui fără de 
ruşine a zice că Berbecilă, iar nu el, a ucis pe iepuraş, ca să ia de la dânsul nişte bogate 
daruri pe care chiar el, Rănică, le dase credinciosului medelnicer, ca să le ducă mai 
iute măriei sale. Dar împăratului i se făcu acru cu atâtea încurcături, neştiind ce să mai 
aleagă din aşa multe minciuni, şi de multă supărare se sculă şi plecă la vânătoare, 
ăsând pe boierii săi să facă cum vor şti. 

Rănică însă nu-şi pierdu cumpătul şi pe loc îi dete în gând să ceară ajutor de la o 
veche prietenă a lui, bătrâna jupâneasă Albina, care era de casă la împărăteasa, îi făcea 
dulceţuri şi îi descânta de deochi. Dânsa puse pe fiecare zi la împărăteasă câte o vorbă 
ună pentru Rănică, astfel încât nu i se făcu niciun rău. Mai pe urmă ea se ispiti a 
aduce aminte despre sculele pe care Vulpoiul zicea că le ascunsese, le lăudă precum se 
ricepu mai bine şi încredinţă pe stăpână-sa că Rănică singur ar fi în stare să le 
găsească şi să i le aducă, dacă i s-ar da drumul de la închisoare. Pe de altă parte, jupân 
Vulpoiul mijloci ca să se şoptească la urechea împăratului despre multele slujbe pe care 
e făcuse statului răposatul tată-său, pe când trăia; mai pe urmă, el ceru ca cei ce l-au 

ârât să dea cel puţin dovezi şi, în sfârşit, ca să curme mai iute toate greutăţile, 

ropuse ca neînţelegerea dintre dânsul şi duşmanii lui să se stingă printr-o luptă 
dreaptă. Pe vremea de atunci era obicei şi lege ca orice sfadă, orice ceartă şi orice 
judecată să se spargă cu bătaie; părţile potrivnice se apucau la trântă şi care din doi 
iruia aceluia îi rămâneau toate dreptăţile. 

Propunerea lui Jupân Rănică se ţinu în seamă şi vornicul Falcă-Lată ceru numaidecât 
ca el şi nu altul să intre în luptă cu Vulpoiul. Acesta însă, ştiind bine că Lupul e mai 
vârtos la vână decât dânsul, se cam codea şi căuta prilej să scape; dar toate fură de 
risos, căci Lupul era foarte îndârjit din pricina tuturor răutăţilor pe care Rănică cu 
drept şi cu nedrept le aruncase asupra lui. Se hotărî dar lupta fără de cruţare şi se 
alese ca loc de bătaie ţarcul rotund al târlei împărăteşti. A doua zi, după ce trase un 
somn bun toată noaptea şi mâncă ca un voinic dimineaţa, Rănică intră în cercul luptei 
cu părul de pe dânsul lins şi prelins, cu trupul uns peste tot cu ulei. Aşa îl învățase 
jupâneasa Albina, care se pricepea la tot felul de farmece băbeşti; ba ea îi făcuse şi 
descântece, ca să poată birui pe duşmanul său. Lupul şi Vulpoiul se puseră drept în faţă 
unul cu altul; iar toate celelalte dobitoace, de la împărat până la pârcălab şi de la 
vlădică până la opincă, stau rânduite jur împrejurul ţarcului şi priveau cu ochii sticliţi la 
upta voinicilor. Vulpoiul începu îndată să-şi învârtească coada 


cea stufoasă, ca o apărătoare, şi prefacându-se că vrea să fugă, aruncă cu ţărână în 
ochii Lupului, de-i luă vederile; îndată sări iute pe dânsul şi se cercă din toate 
răsputerile ca să-l sfâşie şi să-l sugrume. Dar vornicul Falcă-Lată, opintindu-se şi 
dânsul, printr-o suceală puternică culcă jos pe Rănică, îl propti sub picioare şi-şi 
înfipse colții în laba lui. Vulpoiul însă nu-şi pierdu sărita într-o primejdie aşa de 
mare, ci întorcându-şi pe furiş ochii în partea staulului, unde se închisese pentru 
acea zi turma de oi a împăratului, începu să strige: „Sai, jupân vornice, c-au scăpat 
mieii din staul şi-i mănâncă câinii!” Lupul lacom şi prost se repezi să apuce şi el un 
cârlan; dar în vremea aceasta, Vulpoiul sprinten îi sări în chică şi-l dobori jos. L-ar fi 
ucis pe loc dacă însuşi Leonilă împărat nu i- ar fi zis să-l ierte cu zile. 

Din minutul acela jupân Rănică Vulpoiul rămase tare şi mare, şi tară de 
vătămare. împăratul puse de-l îmbrăcă cu caftan de catifea roşie îmblănit şi îl făcu 
mare vistier. Toţi de toate părţile veniră de se închinară la dânsul cu smerenie şi 
supunere, ba încă şi la cocoana Vulpoaica şi la coconaşii Vulpişori, care sosiră 
îndată la curtea împărătească. 

Trecu astfel cât trecu; dar fiindcă năravul din fire nu are lecuire, jupân Rănică 
Vulpoiul nu se lăsă de mâncătorii şi de vicleşuguri, nici când ajunse om de frunte. 
Mişeliile lui se deteră din nou pe faţă; dar de rândul acesta nu-l mai ajută niciun 
meşteşug, ci fu silit să fugă şi de la curtea împărătească şi de la casa lui; hoinar şi 
pribeag, el de atunci înainte îşi petrecu viaţa furişându-se prin tufe şi prin vizuini, 
huiduit şi batjocorit de toţi, până ce într-o zi, umblând, după năravul său cel vechi, să 
se vâre într-un coteţ cu găini, copoii din bătătură îl ulmară, îl zăriră, îl luară în goană 
prin pădure, îl prinseră şi-l făcură mici-farâmici. Să-i fie ţărâna uşoară! 

încălecai p-o coadă de vulpe şi spusei cui vru s-asculte basmul lui Rănică Vulpoiul, 
pe care l-a răpus copoiul. 


Maria Itu - Copil şi Urăla, fata 
frumoasă de peste nouă ţări, aleasă mai mândră şi mai 
frumoasă 


A fost odată ca niciodată, că de n-ar fi fost nu s-ar fi povestit. A fost cam pe 
vremea când se potcovea purecele cu nouăzeci şi nouă de potcoave de fier la un 
picior şi zicea că-i prea uşor şi sărea-n înaltul cerului s-aducă poveşti. 


Şi-am prins şi eu unul de coadă, 
Şi l-am băgat în ogradă, 

Şi l-am bătut bine, bine, 
S-aducă şi pentru mine. 

Şi, cum a adus-o, 

Cum v-am şi spus-o! 


A fost odată un împărat mare şi bogat. Şi împăratul acela avea trei fete şi-un fecior. 
Feciorului nu-i crescuseră încă bine tuleii pe sub nas şi nici n-apucase a-şi dovedi 
bărbăţia în vreo bătălie, cât de cât mai vederoasă, cu urşi, cu lei-paralei, cu balauri, 
zmei şi alte dihănii dintre cele ce trăiau atunci pe pământ, pricină pentru care toată 
lumea îi zicea Copil. Iară fetelor toată lumea le zicea Frumoasa, Harnica şi Buna, că 
aşa şi erau şi ce-i drept nu-i supărare pentru fiecare. Şi-ar fi trăit împăratul acela cu 
copiii lui laolaltă fericit, măcar că maica lor se prăpădise, de n-ar fi avut şi el, ca tot 
omul, un necaz. Şi anume acela că nu-şi putea mărita nicicum fetele; vezi că măritatul 
aşteaptă luat şi pe ele nu le lua nimeni. Treaba asta îl seca pe împărat la inimă, nu 


alta. 

— Ce-i de făcut? îl întrebă, într-o zi, împăratul pe feciorul lui, necăjit din cale-afară. 
Ce-i de făcut cu surorile tale? Aci or împleti coadă albă, de-om fi de poveste-n lume! 

— Apoi, ce putem noi face, tătucă? răspunse Copil. 

— Eu zic să dăm mai întâi sfară-n ţară, ca să afle tot leatul că fetele-s de 
măritat, zise împăratul, şi apoi de-o afla careva, le-o pica cineva şi de le-o pica le-om 
da, ce să facem? 

— Bine, zise Copil. Nu mi-i chiar împăcat sufletul cu asta, dar vorba aia, fă 
ce poţi când n-ai alta de făcut şi-apoi o-ncercare moarte n-are. 

Şi aşa, dădură sfară-n ţară şi peste hotară că împăratul îşi mărită fetele după cine o 
pofti, după cine o dori, după cine le-o pica, după cine le-o lua. Dar nici aşa nu-şi găsi 
împăratul peţitori la fete. 

— Apoi ăsta-i un făcut, tătucă, ascultă-mă pe mine! zise Copil, când văzu ce 

văzu. 

— Făcut-nefăcut, acu' ce ne facem? răspunse împăratul începând a se căina: 


Până fetele mi-oi da, 

Zile negre-oi înnoda! 

Şi tot aşa căinându-se zi de zi şi ceas de ceas o duse el până într-o seară când, fiind 
cu toții la masă, auziră o bătaie în uşă: 

— Cine-i? întrebă împăratul. 

— Eu sunt! răspunse un glas de-afară. 

— Care eu? Pofteşte-n casă să te vedem la față! 

— Aş pofti eu dar nu pot! zise cel de afară. Am venit numai să-mi dai pe fata 

cea mare a măriei 
tale de nevastă. 

Când auziră cei ai casei una ca asta, săriră toți ca fripți din loc. Frumoasa drept la 
oglindă să-şi mai rumenească obrajii, Harnica să mai puie un scaun la masă şi să 
aducă lumânări, Buna să îmbuneze pe toată lumea, Copil să toarne vin, iaca din senin 
dârveală, dar aşa-i la o socoteală de asta. 

— Apoi dacă-i aşa, poftim de stai la noi, ca să ne stea binele şi să ne 
trăiască peţitorii! grăi împăratul. 

— De trăit, trăiască, dar de putut nu pot! zise acela. De mi-o daiaşa, 

bine de bine, dacă nu, Radu 
mă cheamă, dar gândeşte-te în grabă că n-am vreme de zăbavă. 

Văzând împăratul scurta, o luă frumos de mână pe fata lui cea mare şi-i dădu 
drumul afară zicându-i: 

— Nororocu-rocu cum ţi-a fi norocu' de-amu, dragul tatii! Poartă-te 
frumos după cum ţi-i şi chipul şi norocul ţi-a ieşi în faţă. 

Nu trecu mult de la întâmplarea asta că, într-o seară, când stăteau iarăşi cu toţii la 
masă, se auzi, din nou, o bătaie în uşă: 

— Cine-i? întrebă iară împăratul. 

— Eu! răspunse un glas de-afară. 

— Care eu? Pofteşte-n casă, să te vedem la față. 

— Aş pofti eu, dar nu pot! răspunse acela de-afară. Am venit numai 
să-mi dai pe fata cea mijlocie a măriei tale de nevastă. 

Când auziră cei din casă una ca asta, săriră iar toți ca fripți din loc, dar şi mai şi 
Harnica, al cărei rând la măritiş sosise. 

— Dacă-i aşa, zise împăratul, hai în casă şi la masă, să ne vedem şi să ne 

înţelegem. 

— înţelesu-i gata, se auzi de-afară. De mi-o dai aşa, bine de bine, de nu, pe- 


aci mi-i drumul, ce- am avut şi ce-am pierdut! 

Văzând împăratul iarăşi scurta o luă frumos de mână pe fata lui cea mijlocie şi-i 
dădu drumul afară zicându-i: 

— Norocul, dragul tătuchii, îi şi după cum şi-l face omul. Cată dară de-l fă 

bine şi bine-i trăi. 

A treia oară veni rândul celei mai mici dintre fete pe care tot aşa o peţi unul, 
nevăzut-necunoscut, tot aşa o dădu tătâne-său de la casă şi tot aşa îi zise: 

— Fiecare om cu norocu' lui, dragul tatii! Ori fugi de el, ori dai peste el, 
de-acu', cum s-o nimeri şi pentru tine! Dar la omul bun noroc bun trage! 

Şi aşa scăpă împăratul de-un necaz, neştiind că-l aşteaptă altele, mai mari, vorba 
aia scapi de unul dai de-o sută, scapi de lup şi dai de urs. Necaz ca acela, că nu ştia 
omul după cine şi-a dat fetele, de-or nimerit bine ori ba, în ce loc îs aşezate, că-şi 
vedea casa goală şi odăile pustii, că frumosu-i pierise din cale odată cu Frumoasa, 
rânduiala cea bună odată cu Harnica, iar pacea şi hodina sufletului odată cu Buna. 

„Se vede că nuş' cine mi-a luat minţile, de-am dat eu mândreţe de fete de la casă, 
fără să ştiu nici cui le-am încredinţat, nici unde s-au strămutat, se mustra pe sine 
împăratul. Dar nici ele nu-mi trimit o vorbă, măcar ca să ştiu şi eu ceva de soarta 
lor”, îşi zicea tot el şi pe zi ce trecea era tot mai îngândurat şi mai supărat. 

— Tătucă, zise într-o zi Copil întors şi el pe dos de-ace-leaşi gânduri, mie 
asta nu mi se pare-a fi bună! 

— Nici, mie, dragul tatii! La asta şi eu mă gândesc, astea întruna mă 
muncesc, astea mă încărunţesc de mă prăpădesc. O fi din moşi-strămoşi rămasă ca 
tinerii să-şi lase casa părintească însurându-se sau măritându-se şi pleacă de la casă, 
nu zic ba, dar mai şi vin de la o vreme. Numai fetele mele nu şi nu. Apoi, nu ştiu, de 
rău ori de bine, de rele ori de belele, vai de zilele mele! Cine- o mai face ca mine, ca 
mine să păţească! 

— Apoi, tătucă, nu te gândi aşa iute la prăpădit şi nici nu te pască grija de 

alţii ce-or păţi, ci să ne 
vedem, amu o dată, de necazul nostru, zise Copil. laca ce m-am gândit eu. 

— Ce, fătul meu? întrebă împăratul. 

— M-am gândit să mă duc în lumea mare, dup-a mele surioare, să aflu 
unde-s, cum trăiesc, ce fac şi ce gândesc, cu cine se însoțesc! Lasa-mi ori ba? 

— Asta-i una ca niciuna, nici de glumă nu e bună! strigă atunci Împăratul 
speriat. Mult ai stat să te gândeşti? 

— Mult, puţin, tătucă, să ştii că nu mă las! 

— Nu te-i lăsa tu, dar mai întâi nu te las eu! Vrei să zbori când nici aripi nu 


— Nu te-ntreabă necazurile de ani, tată! 

— Nu mă-mbăta tu cu apă chioară, zise împăratul. Cum să te las când 
numai tu mi-ai mai rămas stâlp la bătrâneţe? Pân-acu' n-avui cu cine trăi, de-acu' să 
n-am nici lângă cine muri, dragultatii? 

— Geaba cânţi, geaba descânţi, tătucă, răspunse Copil hotărât, că 


Până capu' sus mi-a sta, 
Surorile nu mi-oi lăsa! 


Se mai dondăniră ei cu vorba, până ce, de la o vreme, văzând împăratul că n- 
apucă nici cum rând la moară, căzu la învoială, aşa că îşi luă Copil cal de călărit, 
haine de primenit, mâncare în desagă, apă într-o oiagă şi sărutând frumos mâna 
tătâne-său pomi în lumea mare, capăt n-are 


Şi se duse, şi se duse, 


Multă lume-mpărăţie, 

Ca dumnezeu să ne ţie, 

Ca cuvântul din 

poveste, înainte mult 

mai este, 

Mândră şi frumoasă, 

S-o ascultați dumneavoastră! 

De i-ţi asculta, 

I-ți învăţa. 

De-ţi dormi, 

Bine vi-ţi hodini! 

Şi merse, Copil merse, trecând căi şi văi, dealuri şi câmpii, ţări şi mări, ziua lungă 
să-i ajungă, zi de vară până-n seară, fără a întâlni pe cineva în cale, măcar ca să-i mai 
ţie de urât, dacă de alta nu, până când, la un capăt de lume, văzu un palat mare şi 
frumos, iar pe coasta lui, la vale, trei cosaşi cosind cu jale. 

— Bună ziua, oameni buni! zise Copil oprindu-se din drum. 

— Să fii sănătos! răspunseră aceştia oprindu-se şi ei din lucru. Da' ce 
veste-poveste te poartă pe la noi? 

— Nicio veste-poveste, întoarse feciorul vorba. Am văzut numai mândreţea 
asta de palat aici şi m-am gândit să-ntreb şi eu de-al cui o fi. 

— De-al cui să fie? răspunseră cosaşii, dacă nu de-a lui Vai împărat, stăpânul 
nostru. 

— Vai împărat? N-am auzit de el. Dar cum de-i zice-aşa? 

— Apoi cum să-i zică în alt fel, dacă-i vai de el! răspunseră cosaşii. 

Şi până-şi bătură ei coasele, până le mai ascuţiră, până-şi puseră apă-n teacă şi-şi 
aşezară cuţile, până-şi mai şterseră frunţile, îi povestiră lui Copil ce şi cum era treaba 
pe la ei şi pe la împăratul lor. 

— Vai de capul lui şi de-al nostru, fecior mândru! ziseră ei, că nu-i zi să nu 
ne calce Spânu' cu trei peri în barbă, cum îi place aşa face, umblând s-o fure pe buna 
stăpâna noastră, Urăla, fată frumoasă de peste nouă ţări aleasă, mai mândră şi mai 
frumoasă. Şi cum n-o poate fura că puterile lui ţin numai până-n gard cu casa fetei, 
iar împăratul o păzeşte ca ochii din cap, îşi varsă bala cea necurată toată fierea pe 
noi şi pe casele noastre. 

— Şi nu-i nimic de făcut ca să scăpaţi de răul ăsta? 

— Nu, fecior mândru! ziseră cu jale oamenii, afară dacă împăratul nu s-ar 
învoi să-şi dea fata după Spân, dar care tată ar face una ca asta? Şi, cum paza cea 
bună fereşte, după cum ştii, primejdia rea, Vai împărat şi-a luat în simbrie un cocoş 
de aramă care, cum îl aude pe câinele lor lătrând, semn că vine Spânu', începe a 
cânta cu atâta putere şi a bate din aripi aşa vârtos, de mai nu sparge zidurile cetăţii, 
că urechile oamenilor le-a spart de mult, vestind prăpădul. Atunci străjile nu ştiu cum 
s- apuce mai repede la locul unde-s puşi să-şi păzească stăpâna, iară noi încotro s- 
apucăm, numai de Spân să scăpăm. 

Nu isprăviră bine oamenii vorbele astea, că numai ce auziră câinele împăratului 
lătrând, cocoşul cântând de trei ori la rând din toate puterile. Atunci parcă prăpădul 
lumii s-ar fi pornit şi poate nici acela n-ar fi fost ca ăsta: 


Soarele pe cer păli, 
Luna-n loc încremeni, 
Pământul se scutură, 
Apele se-nvolbură, 
Văzduhul se tulbură. 


Venea bala necurată, Spânu' cu trei peri în barbă, cum îi place aşa face, urlând şi 
zbierând că vrea de nevastă pa Urăla noastră. De spaimă toată suflarea omenească 
fugi care pe unde nimeri. Iară Copil nimeri, nici mai mult nici mai puţin, decât drept 
în ograda împăratului. Acolo ce să vadă? O mândreţe de fată de la soare te puteai 
uita, da' la dânsa ba. Asta era Urăla. Iară fata ce să vadă, la ei în ogradă, un fecior 
frumos ca un trandafir. Ăsta era Copil. Atunci o luă Copil frumos pe Urăla de mână, 
se duse cu ea la Vai împărat şi-i zise: 

— Să trăieşti, mărite împărate, ani mulţi cu sănătate! Eu sunt Copil, fecior 
de-a lui Băl împărat, şi-am venit la măria ta s-o peţesc pe Urăla. Te-ntreb dară de-i 
slobod a-ntreba, de te-nvoieşti a mi-o da de nevastă ori ba? 

— Voia mea e voia ei, răspunse Vai împărat şi, cum văd că voia ei e 
voia ta, voia mea e voia voastră. Numai că voia noastră are o piedică, mai zise el 


c-un vai în glas: Spânu' cu trei peri în barbă cum îi place aşa face! 
— Dinspre partea asta să n-ai nicio grijă, mărite împărat, sări Copil cu gura, 


ca 


Până capu' sus mi-a sta, 

Nevasta nu mi-oi lăsa! 

— Nu ţi-i lăsa-o tu, că ţi-a fura-o el, de nu mi-i asculta, îi întoarse împăratul 
vorba cu înc-un vai în glas. 

— Cum să nu te-ascult, mărite împărate, da' nu ştiu ce mă fierbi aşa fără 
apă şi nu-mi spui mai degrabă ce am de făcut? 

— Ce să ai, fătul meu? grăi împăratul, decât o învoială, aceea că, după ce 
vi-ţi lua, să nu ieşiţi afară din ograda noastră cât îţi fi şi-ţi trăi, că de-ţi păşi numai c- 
un pas de-aci Spânu-i şi gata, îţi fură nevasta. Şi de o fură a fi nu numai vai de mine, 
ci şi vai de ea şi de tine. Ce zici, îi putea? Te învoieşti ori ba? 

— Cum să nu mă învoiesc, mărite împărate? sări iară Copil cu gura, 
uitându-şi, pe dată, şi de surori şi de tată. 

Şi, cum să nu-şi uite, uita-ne-ar fi fost şi pe noi toate relele şi toate belelele, cu aşa 
nevastă. Ce să-şi mai aducă aminte de ceva, când toată ziua erau numai mână-n 
mână, ochi în ochi şi gură-n gură? Ce tată? Ce surori? când de-atâta dragoste ce era 
între ei nici pe unde călcau nu vedeau. lacă de aceea se şi întâmplă, într-o zi, ce se- 
ntâmplă. Se întâmplă că ieşind ei în grădină, cum erau mai mult cu sufletul în rai 
decât cu picioarele pe pământ, nimeriră binişor şi linişor afară din ograda 
părintească, pe-o cărare prea frumoasă şi cu umbra deasă. Şi, când se văzură ei în 
larg, numai câmp cu floricele pe sub ochii dragii mele, de bucurie începură a se juca, 
a se tăvăli şi fugări prin iarbă şi fân, uitându-şi de Spân. Apoi Spânu' ce credeţi că 
aştepta? Chiar asta aştepta ca s-o poată fura pe Urăla. Nu tu străji, nu tu câine, nu tu 
cocoş, nu tu nimic! Toţi erau parcă pe lumea cealaltă, toţi gură-cască la tineri, de 
gândeşti că nu mai văzuseră însurăţei hârjonindu-se-ntre ei. Toţi îşi uitară de datorie, 
iar când luară aminte era prea târziu. Spânu' o fura pe Urăla zicându-i lui Copil aşa: 

— Ce mi-a plăcut aia-am făcut! Ţie ce ţi-a place aia-i face, numai una să 
ştii: de-acu' Urăla-i nevasta mea, să-ţi iei gândul de la ea! Şi încă una-ţi mai adaug: 
amu o dată te-am iertat, dar de te mai prind plăteşti cu viaţa! 

Apoi încălecă Spânu' pe cal şi cât ai clipi se înălţă în văzduh cu Urăla, lăsând jos 
numai un vai şi-un vai şi-o jale. Şi cel mai mare vai la inimă îl avea, pe bună dreptate, 
împăratul. 

— Ce ţi-am spus eu, dragul tatii? Ce ţi-am spus? se văicări el către Copil, 
când îl văzu singur acasă fără nevastă. 

— Ce mi-ai spus bine mi-ai spus, dragă tată socrule! zise Copil cu jale-n 
glas şi cu ochii-n lacrimi. Vina-i a mea, dar nu te supăra şi nu te mai văita, că mă duc 


după ea. 

— Vai-vai, vai-vai, vai-vai, vai! oftă Vai împărat din afundul sufletului. 
Unde să te duci? încotro să apuci? Vieţi îţi trebuie să ai să poţi să le dai ca s-ajungi 
acolo. Lasă-te păgubaş, că Spânu-i omul dracului, cu el nu-nvingi şi ţi-a mânca viaţa, 
păcat de tinereţele tale! 

— Păcat, nepăcat, mărite împărate şi dragă tată socrule, 


Până capul sus mi-a sta, 
Nevasta nu mi-oi lăsa, 
Apoi ori oi trăi, 

Ori oi muri, 

Fie ce-a fi! 


îi mai spuse Vai împărat ce-i mai spuse, ca să-l ostoiască şi să-l oprească de la un 
drum cu aşa primejdie mare dar, de la o vreme, văzând că numa-şi strica gura de 
pomană, îl lăsă în voia lui, aşa că îşi luă feciorul calul, hainele şi desaga, mâncarea şi 
oiaga şi se aşternu iară la drum. Şi se duse pe 
unde-l duseră ochii şi picioarele, drum de ţară, drum de vară, drum la deal şi drum 
la vale, cât pe drum, cât pe cărare, când pe jos şi când călare fără a ajunge undeva, 
fără a vedea pe cineva. 

Dar într-o zi, cum mergea el îngândurat, încălzit de drum şi însetat, că i se gătase 
apa şi nu găsise niciun izvor în cale, văzu în zare o fântână şi lângă ea o fată 
oglindindu-se în apă. 

la să mă duc până acolo, îşi zise Copil, să beau, să mă răcoresc, să-mi desfac 
desaga, să-mi umplu oiaga şi să văd de n-o şti fata asta ceva de rândul Spânului. Dar 
acolo ce să vadă? Ce văzu mai să nu creadă! La fântână, în cărare, Frumoasa, sora lui 
cea mai mare. 


Când s-au văzut ei la faţă, 
S-au strâns în braţă, 

S-au sărutat cu dulceaţă, 
Cu dulceaţă şi cu dor, 
Soră şi cu frăţior! 


Apoi începu fata să-l întrebe de pe-acasă, ce şi cum îi, care ce face, cine cu cine s-a 
însurat, cine cu cine s-a măritat, ce nuntă au făcut, ce face tătâne-său, cum o duce, 
de-i sănătos ori ba, ce fac oamenii din sat, ce mai zic şi câte şi mai câte, mă rog, ca 
omul plecat de mult de-acasă şi ars de dorul ei. lară dacă gătă Frumoasa, începu 
Copil cu întrebările, vezi că el de asta şi plecase când plecase să afle ce-i fac surorile, 
cum o duc, cum trăiesc, ce gânduri nutresc de pe-acasă nu nimeresc, de sănătate şi 
de câte toate. 

— Suntem sănătoase, dragă frate! îi spuse Frumoasa şi măritate după trei 
zmei, fraţi între ei. Cel mai mare şi mai tare este bărbatul meu, cu care te-i întâlni 
cum a veni că-i dus la vânătoare. Da' poftim în casă, să mănânci, să bei şi să te 
hodineşti, că până atunci mai e, după semnele ce am, iară noi multe mai avem încă a 
ne spune şi a ne povesti. 

— Multe şi mai multe, ce-i drept, surioară dragă! Dar ce semne zici că ai? 
întrebă Copil. 

— Semnele bărbatului meu, le am, frăţioare! zise Frumoasa. Zmeul îşi 
trimite buzduganul înainte cam pe când se-apropie de casă, poruncindu-mi să-i 
potrivesc mâncarea nici prea dulce, nici prea acră, nici prea rece, nici prea caldă! 


— Bine că nu te pune să i-o şi mesteci, zise Copil râzând. 

Apoi luându-şi sora, cu dragoste, pe după grumaz porniră spre casă. Dar nici n- 
apucară bine pe uşă, când iaca buzduganul zmeului veni ca o vijelie, se trânti cu 
putere în poartă, sări din poartă-n casă, din casă pe masă, şi de pe masă în cui. 
Atunci îl apucă Copil de la locul lui, îl învârti de vreo două-trei ori peste cap, îl 
aruncă cu toată puterea înapoi şi se ascunse după uşă. 

— Alelei, pui de lei! Ăsta numai cumnatu-meu Copil poate să fie, că-l 
cunosc după aruncătură, zise zmeul întrând şi agăţându-şi buzduganul în cui. 

— Amu mi-i cunoaşte şi după făptură, zise Copil ieşind de după uşă. 

— Bine-mi pare că te cunosc după făptură, dar mai bine să te cunosc întâi 
după putere, răspunse zmeul. 

— Apoi, dacă-i aşa, sări Copil cu gura, după obiceiul lui: 


în luptă lupta-ne-om, în sabie tăia-ne-om, 
Cu puşca puşca-ne-om? 


— Ba în luptă, că-i mai dreaptă! răspunse zmeul. 

Atunci au început ei a se lupta. Şi dă-i înainte, sănătoasă rupere de oase, care mai 
de care îl trântea mai voiniceşte la pământ pe celalalt, care mai de care icnea mai 
tare, care mai de care se trudea să-l răpună pe celălalt, dar niciunul nu dovedi până 
soarele-asfinţi. 

— Da' bine te-ai împuterit, cumnate! zise zmeul oprindu-se din luptă 
ostenit. Să ştii că-mi place de tine. Ai putere, n-am ce zice, hai mai bine să ne facem 
frați de cruce! 

— Hai! se învoi Copil. 

Se făcură, aşadară, frați de cruce, apoi intrară în casă, se ospătară, băură şi mâncară 
toți trei bucuroşi de vedere şi de întâlnire, povestiră despre ei şi despre-ale lor, iar când 
apucă Copil rând, le spuse şi el cum a umblat cu însurătoarea, cum a nimerit şi ce-a 
păţit, întrebându-şi cumnatul de nu ştie ceva de Spân, pe unde stă, cum l-ar putea găsi, 
cum l-ar putea birui. 

— Eu unul, drept să-ţi spun, răspunse zmeul, de auzit am auzit de el, dar de 
ştiut nu ştiu. Poate frate-meu cel mijlociu să ştie ceva, că-i mai cernut prin lume ca 
mine, vorba aia, umblă drumurile-n rând, podurile numărând! 

Stătu Copil, bine-bucuros şi sănătos la soru-sa cea mare dar, cum era zorit să-şi vadă 
surorile, să- şi cunoască cumnaţii şi să umble de dâra Spânului, după trei zile, îşi luă 
rămas bun şi s-aşternu iară la drum. 

Şi se duse Copil ţinând drept drumul pe care i-l arătase cumnatu-său la plecare, dar 
până-ntr-un timp tot nu ajunse unde-i era voia şi nevoia şi nici nu întâlni vreun om în 
cale care să-l desluşască şi să-l nimerească. 

într-o bună zi însă îl nimeri. Cum mergea el de nu vedea nici cale, nici cărare, de 
supărare, se pomeni deodată printre nişte straturi cu flori. 

— Fecior mândru, se auzi el strigat, fereşte, fa bine, straturile mele cu flori, 
că nu ştii cât am asudat de le-am semănat, câtă apă am cărat de le-am stâmpărat, cât 
am trudit pân-au răsărit şi iacătă ce mândre-au înflorit. 

Feri Copil, în grabă, straturile, dar când se uită la flori, printre flori cine să fie? Sora 
lui cea mijlocie. 


Când s-au văzut ei la faţă, 
S-au strâns în braţă, 

S-au sărutat cu dulceaţă, 
Cu dulceaţă şi cu dor, 


Soră şi cu frăţior! 


Apoi îl pofti Harnica pe Copil în casă, să se hodinească, să mănânce şi să beie şi să 
povestească. Dar n-apucară ei să se puie pe poveşti, că iaca şi buzduganul zmeului cel 
mijlociu ca o săgeată se trânti în poartă, sări din poartă-n casă, din casă pe masă şi de 
pe masă-n cui, semn şi poruncă să fie mâncarea nici prea dulce, nici prea acră, nici 
prea rece, nici prea caldă. Smuci atunci Copil buzduganul de unde se-aşezase, îl învârti 
vârtos de vreo două-trei ori peste cap şi-l aruncă cu toată puterea înapoi, iar el se 
ascunse după uşă. 

— Alelei, curmei de tei, ăsta numai cumnatu-meu Copil poate să fie, că-l 
cunosc după smucitură şi întorsătură, zise zmeul intrând şi punându-şi buzduganul în 
cui. 

— Amu mi-i cunoaşte şi după căutătură, zise Copil ieşind de după uşă. 

— Ne-om cunoaşte noi după căutătură, c-avem vreme, dar mai întâi să ne 
cunoaştem după putere, răspunse zmeul. 

— Apoi dacă-i aşa, sări Copil de colo, 


în luptă lupta-ne-om, în sabie tăia-ne-om, 
Cu puşca puşca-ne-om? 


— în sabie ne-om tăia, răspunse zmeul tăios. 

Atunci au început ei a se înfrunta cu toată puterea, a-şi încrucişa săbiile şi a se lovi 
bărbăteşte, de numai fulgere scăpărau pe unde păleau, dar niciunul nu izbândi a-l tăia 
pe celălalt. 

— Bine te împuterişi, cumnate, zise zmeul oprindu-se din luptă rupt de 
ostenit şi numai cu un ciot de sabie rămas în mână. Să ştii că-mi place de tine! Ai 
putere, n-am ce zice, hai să ne facem fraţi de cruce! 

— Hai, se învoi Copil. 

Se făcură, aşadară, fraţi de cruce după care poftiră în casă, se aşezară la masă, 
mâncară, băură şi se veseliră trei zile şi trei nopţi. Şi-apoi las' că le dădu Harnica de 
lucru, nu glumă: 


Sos, zamă, 

Pogan răntaş, 
Mămăligă cu papricaş, 
Ciulama cu os de rață, 
Sărmăluţe cu verdeață, 
Vin să nu le vie greață... 
Cozonac cu mac, 

Turte şi colac, 

Plăcinte cu brânză. 
Ţine-te rânză! 


Printre ele abia apuca, biata de ea, să întrebe pe Copil de pe-acasă, de una de alta, 
de tată-său, de neamuri, de oamenii din sat, ce fac, cum o duc, cum trăiesc şi câte 
altele, vezi că-i era şi ei scrum sufletul de dor şi de jale, de atâta depărtare. Şi tot 
printre ele îşi spuse şi Copil păsul întrebând pe soru-sa şi pe cumnatu-său de nu ştiu 
cumva, ceva de Spân, pe unde stă, ce obiceiuri are, cum să facă să-l doboare. 

— De auzit am auzit de el, dar de ştiut nu ştiu, îi spuse zmeul. Poate 
meu cel mic să ştie 
ceva, că ăsta, de umblat ce-i, şi toaca-n cer o cunoaşte. 


— Păi da, nu ştie găina ce ştie oul! Nu ştiu ei, că ştiu eu! zise zmeul cel mic 
burzuluit când se întâlni Copil cu el şi-l întrebă de-ale lui, după ce trecu cu bine şapte 
munţi, şapte hotare, şapte văi şi înc-o vale. 

— Cum să nu ştiu? Eu să nu ştiu? Ştiu! Şi nici nu stă aşa departe de-aici, 
zise zmeul cel mic când isprăvi de tras cu puşca, că în puşcă se învoiră ei să se 
întreacă după ce se cunoscură şi se văzură la făptură şi căutătură. 

— Ştiu! Dacă n-oi şti eu cine să ştie! Ştiu bine că-i rău de toate bolile cele 
lumești la un loc nu-s aşa rele ca el, îi mai spuse zmeul când se aşezară cu toţii la 
masă să se omenească şi să se veselească după atâta osteneală. Aşa că, frate dragă, 
că acu' aşa cată să-ţi zic, dacă ne-am făcut fraţi de cruce, nu-ţi pune mintea cu el, 
lasă-l în plata domnului că ţi-a mânca  zileleunuţa cu 

unuţa. 

— Mi le-a mânca, nu mi le-a mânca, cumnate dragă 


Până capul sus mi-a sta, 
Nevasta nu mi-oi lăsa, 
Apoi ori oi trăi, 

Ori oi muri, 

Fie ce-a fi! 


Nu îngădui Copil dmtr-ale lui, măcar că şi soru-sa cea mică îl sfătui să nu se ia în 
piept cu Spânu, că nimeni nu scapă nevătămat de el, când îşi pune-n cap a face cum îi 
place, aşa că mulţumind frumos pentru facerea de bine şi pentru învăţătură, îşi luă 
oiaga şi desaga şi porni spre casa Spânului. Şi, vorba zmeului cel mic, nici nu stătea 
aşa departe, că n-apucă a-şi strica vreo şapte-opt perechi de încălțări până, i se păru, 
că şi ajunse. 

— Numai aici trebuie să fie, îşi zise el uitându-se primprejur, altmintreli 
unde să mai vezi atâta spurcat de spân strânsu-i rânced lângă muced? Ba chiar aci-i, 
se încredința el, când îşi văzu nevasta 
la fântână, cu găleata în mână, cu lacrimi mari pe obraz şi topită de necaz. Atunci se 
apropie Copil de ea, strigând-o încet şi drăgăstos pe nume, ca s-audă numai ea, 
numai ea şi dragostea. 


Când îl văzu ea la faţă, 
I se aruncă în braţă, 

îl sărută cu dulceaţă, 
Cu dulceaţă şi cu dor 
Nevastă pe soţior! 


Apoi, înainte de a simţi careva, şi mai ales Spânu', ceva, Copil o fură pe Urăla. 

Atunci răncheză calul Spânului din fundul grajdului o dată aşa tare, de se 
cutremură toată casa stăpânului său sculându-l din somnul de după-amiaz. 

— Da' ce câini să-ți mânce gura ai de rănchezi aşa? răcni Spânu' din casă, 
supărat că-i curmase calul firul somnului. 

— Apoi, ce câini să am, stăpâne? răspunse calul. Iaca pe buna stăpâna 
noastră o fură bărbatu-său cel dintâi 

— Aşa-aaa? întrebă Spânu' lung. 

— Aşa-aaa! răspunse calul tot lung. 

— Putem bea, putem mânca? mai întrebă Spânu' morocănos cum era de după 


— Putem... putem liniştiţi! răspunse calul. 


Mâncă Spânu', bău, dădu şi calului un pumn de ovăz, apoi încalecă şi, cât ai clipi, îl 
şi ajunse pe Copil din urmă. 

— Nu ţi-am spus eu când ţi-am spus: fă ce-ţi place, dar dă-mi pace, că altfel 
plăteşti cu viaţa? lac-amu ai să plăteşti! zise el izbind încrâncenat cu paloşul. 

Dar cum Copil se feri, fieru-l nimeri în ochi şi-i secă vederea. 

— Bine-i şi-aşa pentru învăţătură de minte, zise Spinul mulţumit c-a făcut ce 
i-a plăcut. 

După aceea, urcându-şi nevasta pe cal, o luă către deal, iar pe Copil îl purtă calul la 
vale, spre 
casa surorii sale. 

— Tot la noi în vatră bate vânt şi piatră! se jeli Frumoasa către surorile şi 
cumnaţii săi strânşi la un loc de-aşa necaz. 

— Tot, surioară dragă! întăriră şi ceilalţi. 

— Tot-tot, dar numai până la un loc! zise zmeul cel mic mai cu curaj. 

Şi se vede că norocul de curaj se leagă, că într-o zi, la vânătoare, tocmai lui i se 
potrivi să întâlnească în cale o şerpoaică ducând, după putere, un coş din nuiele. 

— Ce ai acolo, lele? întrebă zmeul. 

— Trei boabe de vedere, sâsâi ea. Le-am cules cu mare greu, ssââi! pentru 
un nepot de-al meu, ssââi! care de zburdalnic ce-i şi-a pierdut un ochi pe unde şi l-o fi 
pierdut, ssââi! zbănţuindu-se, zbrăhoindu-se şi zbenguindu-se fără hodină, ssââi! 

— Dacă numai de unul ai trebuinţă, mătuşă dragă, n-ai face un bine dându- 
mi-le mie pe celelalte, că am şi eu un cumnat, tot cam zăltat, rămas fără vedere? 
întrebă zmeul, dându-se binişor pe lângă ea. Şi apoi, bizuie-te pe mine, mai adăugă el 
ca s-o înduplece, că şi eu te-oi ajuta la nevoie. 

— Sssâi! vecina de lângă casă niciodată nu te lasă! ssââi! sâsâi şerpoaica 
luând cele două boabe din coş şi dându-le zmeului. 

— Nici eu nu te-oi lăsa la adicătelea, dar mai bine să n-ai nevoie, zise zmeul 
luând boabele. 

Apoi, mulțumind frumos vecinei, pomi în mare grabă, spre casă şi cum ajunse se şi 
puse pe 
treabă. 

— De-acu', cred că ti-i linişti, după câte-ai pătimit şi-am tras şi eu cu tine, 
cumnate! îi zise zmeul cumnatului său Copil când isprăvi, storcându-şi de pe el o 
căldare de sudoare. 

— Ia-ți alte gânduri, frate dragă! îl rugară şi surorile bucuroase că-l 
vedeau iar teafăr şi frumos cum a fost! Şezi pe locu-ți, nu-ți căuta răul cu lumânarea! 


— Mi-oi căuta, nu mi-oi căuta, sări Copil de colo, 


Până capul sus mi-a sta, 
Nevasta nu mi-oi lăsa, 
Apoi ori oi trăi, 

Ori oi muri Fie ce-o 

fi! 


Nu mai stătu el dară nici pe sfat, nici pe hodină, nici după altă pricină, ci, cum se 

gândi, şi pomi spre casa Spânului. 

Urăla plângea şi îl aştepta. Dar amu când se văzură nu mai stătură ei, ci o luară, 

mai bine, la fugă; fugă ruşinoasă, vorba aia, dar sănătoasă. 

Atunci răncheză calul Spânului din fundul grajdului aşa tare, de săltară din loc 

toate ţiglele de pe casă, sculându-şi stăpânul din somnul de după-amiază. 

— Da' ce bai să te mânce ai de rănchezi aşa? Strigă Spânu' din casă, 

cătrănit că-l zăhăise calul din somnul cel dulce. 

— Apoi ce bai să am, stăpâne? răspunse calul. Iaca pe buna stăpâna 

noastră o fură bărbatu-său cel dintâi! 

— Putem bea, putem mânca? întrebă Spânul scurt. 

— Putem, putem! răspunse şi calul scurt. 

Mâncă Spânul, bău, dădu şi calului un pumn de ovăz, apoi încălecă şi cât ai clipi îl 

şi ajunse pe Copil din urmă. 

— Moartea să-ți fie învățul că ce ţi-am dat nu te-a învăţat şi nici nu te-a 

stâmpărat! ziseatunci 

Spânul ridicând paloşul şi lovind ca fulgerul, de-i zbură lui Copil capul cât-colo. 

Apoi îşi sui nevasta pe cal şi hi la deal, bun-bucuros c-a făcut ce i-a plăcut. Iară pe 
Copil îl 
luă 

calul lui cel credincios binişor, os cu as, şi-l purtă uşor la vale, spre casa surorii sale. 


Plânge masă, plânge casă, 
Că plecă Copil de-acasă! 
începu Buna să bocească cu mare şi multă durere, văzând ceea ce văzu. 


Plângeţi surori şi cumnaţi, 

Că pământului îl daţi! 

porni ea şi mai tare când îşi întâmpină surorile şi cumnaţii sosiți tot într-un suflet. 
Şi se puseră apoi cu toţii pe jelit, pe jelit şi pe bocit: 


Vai de mine, frate bun, 
C-ai luat-o pe alt dram. 
Arză-te-ar focu' de dram, 
Că cine-apucă pe tine 
Până-i lumea nu mai 
vine! 


— Ia vezi, zise Afundul-Pământului către un meşter ce-l avea la îndemână, 
când auzi atâta jale, ce au oamenii aceia, ce-şi plâng, ce scutură aşa tare pământul de 
n-am de ei nicio hodină de peste-o săptămână? Vezi să nu verse cuptoarele, să 
urnească vulcanele, sau să pornească vreun cutremur, doamne fereşte! Du-te în 
grabă, mai zise el, fa-le ce li-i face, dă-le ce le-o place, numai s-avem pace! 


Auzind meşterul porunca, dădu fuga, căută scara neumblată a adâncurilor, o drese, o 
priponi bine şi urcă, în grabă, la zmei în ogradă. 

— Ogoiţi-vă, oameni buni! zise el cum ajunse. Ogoiţi-vă şi spuneți-mi ce- 
aveţi? ce-ați pățit? ce v-a murit? 

— Iaca şi iaca, răspunseră zmeii urlând de să prăpădească pământul. 

— Tăceţi-tăceţi, c-oi face ce-oi putea şi vi l-oi da! le zise meşterul. 

Şi se puse omul pe treabă, făcu ce putu şi li-l dădu, întreg-întreguţ şi viu-viuţ. După 
asta îşi luă uneltele şi se întoarse de unde a venit. 

— Greu somn am dormit! zise Copil trezindu-se. 

— Mai dormeai tu mult şi bine, de n-aveai noroc pe lume! îi răspunseră 

cumnaţii. 

— Ai prins norocul de coadă la noi în ogradă, frate dragă. Amu cată de ţi-l 
ţine să nu fugă de la tine! îi răspunseră surorile. 

— A fugi, n-a fugi, răspunse Copil, 


Până capu' sus mi-a sta, 
Nevasta nu mi-oi lăsa, 
Apoi ori oi trăi, 

Ori oi muri, 

Fie ce-o fi! 


îşi luă dară Copil desaga şi oiaga şi porni la draga. Aici, la fântână, draga lui 
plângea, din suflet ofta, toată se rupea, pe drum se uita... Parcă îl vedea... Şi chiar el 
era. 


Când îl văzu ea la faţă, 

I se aruncă în braţă, îl sărută cu dulceaţă, 
Cu dulceaţă şi cu dor, 

Pe scumpul ei soţi or! 


Apoi, până să-şi doarmă Spânul somnul de după-amiază, se aşezară în iarba cea 
deasă, ca să se gândească, să se sfătuiască încotro să pornească. 

— N-avem încotro porni de răul calului, zise Copil, că ăsta numai ce 
gândeşte şi-i pe noi orbeşte. Până n-oi avea şi eu ca el unul, nu mă pot pune cu 
Spânul!!! 

— Nu ne putem pune, întări şi Urăla, că a lui e iute ca gândul, iar a nost' 
numai ca vântul. Dar ştii ce? mai zise ea. 

— Ce? întrebă el. 

— Ce-ar fi să-l ispitesc pe Spân de unde-l are? 

— Bun îi de una gândul ăsta, răspunse Copil, dar rău de alta mai adăugă el. 
Oricum întreabă-l şi- om vedea. 

— Bine, grăi nevasta, l-oi întreba şi-om vedea. 

Se duse ea acasă şi începu a-l incinta şi-a-l descânta pe Spân, în fel şi chip, iară 
seara la culcare, tot drăgălindu-l, îl întrebă de unde are calul. 

— De-aci! răspunse răstit Spinul şi-i arse o palmă. 

— Da' bine, bărbate, zise atunci Urăla supărată, eu umblu cu drăgănele 

după tine că de-acu Copil 
îi mort, şi tu cu palma în mine? Nu ti-ar fi ruşine! 

— N-ai a mă-ntreba ce nu-i treaba ta! răspunse aspru Spânul şi se culcă 
mulțumit c-a făcut ce i-a plăcut. 

A doua zi, de cum i se sculă bărbatul, îi puse Urăla dinainte un blid cu plăcinte 


rumene şi calde. Şi-l luă ea, de data asta, cu plăcinte şi cu plăcinţele, iar printre ele îl 
întrebă din nou de cal, de 
unde- 
1 are, de la cine l-a primit, câtă vreme a slujit pentru el. 

— De-aci! răspunse iarăşi răstit Spânul şi-i arse două palme. 

— Da bine, zise Urăla mânioasă, eu umblu cu plăcinte calde după 
tine, că de-amu Copil îi demult ulcele şi tu cu palme în mine, să-ți fie ruşine! 

— N-ai a mă-ntreba ce nu-i treaba ta! răspunse iarăşi aspru Spânul. 

Când fu de-amiaz, aşternu Urăla masă-mpărătească, îl pofti pe Spân, îi turnă vin şi- 
l] îmbie cu de toate. 

— Ia, bărbate! îl îndemna ea mai mereu şi mai mereu. Hai şi-om bea cu 
sănătate! închina ea ca să bea el. Pe Copil l-am dat la spate, măi bărbate! zise mai 
apoi prefăcându-se voioasă şi începând să joace şi să chiuiască: 


Place-mi bărbăţelu' spân 
Că-i şi tânăr şi bătrân! 
Numa-aşa, mă! 
Numa-aşa! 


Crezând de-a bună veselia nevesti-şi, se lasă şi Spânul pe-aceeaşi toartă apucându- 
se să joace şi el şi juca cu atâta foc, de-i săreau opincile până-n pod tropăind şi 
chiuind. 


Hop o dată 
Baba-i beată! 
Moşu-ar be 
Şi n-are ce! 
Hop şi-aşe, 
Hop şi-aşe! 


— Ia, bărbate! Ia, bărbate! Hai să bem cu sănătate! închina Urăla ca să se- 
ndemne Spânul. Mai ia unul!... Şi-ncă unul!... Unul trece, altul vine, ia bărbate pentru 
mine! 

Şi aşa cu încă unul şi încă unul, mai ia-ţi tu, stai că-ţi torn eu, îl tălbăci Urăla bine 
de cap pe Spân, până-i spuse de unde are calul, la cine şi cât a slujit de l-a surzuit. 

— De la Moş-Babă din fundul iadului, dădu răspuns Urăla bărbatului ei cel 
dintâi, când se întâlniră unde se sfatuiră, până-şi dormea Spânul somnul de după- 
amiază. 

— M-am gândit eu că-i bine de una şi rău de alta, dar nu că-i rău de zece, 
zise Copil când auzi răspunsul. Amu cată să mă duc în lume după bine, de-o mai fi şi 
pentru mine, mai adăugă el necăjit. 

Apoi îşi luă rămas bun de la nevastă şi pomi iară în lume să-şi încerce norocul, 
arză-l-ar fi fost focul. 

Se duse-duse Copil cât îl duseră picioarele, îl ţinură oscioarele, puterea, oiaga şi 
desaga şi-l purtară dorul şi draga. 


Doru-l frige, 
Ochii-i plâng, 
Nevasta i tot în gând! 


Cum trecea el singur-singurel pe lângă un pârâu străjuit cu sălcii, văzu un peştişor 
zbătându-se pe mal, încâlcit în ierburi şi-n rădăcini uscate. 


— Fecior mândru, nu ştiu de împărat eşti, grăi peştişorul mai mult mort 
decât viu, ajută-mă! Dă- mi drumul în apă, că şi eu te-oi ajuta cândva. 

îl luă atunci Copil repede şi-i dădu drumul în apă. Când se văzu peştişorul iar în 
largul lui, de bucurie începu a dănţui, a sălta şi a se juca printre vălurele, a se întrece 
în rotocoale cu undele şi a se fugări cu berbeceii luând-o pe firul apei în jos. în fugă, îi 
aruncă lui Copil o pietricea, ca o mărgea, pe care o culesese de printre prunduri, 
strigându-i: 

— Când îi avea nevoie, fecior mândru, ţine pietricica asta în palmă şi 
gândeşte-te la mine, că de cum te-i gândi eu oi şi veni să-ţi fiu de sprijin şi de ajutor. 

— Du-te sănătos! apucă Copil să-i spună până n-ajunse peştişorul să se 
piardă în apele cele limpezi şi repezi ale pârâului de munte. 

îşi văzu apoi Copil de drum. Drumul dorului şi-al codrului. Dorul dor neogoit, 
codrul des, tară sfârşit. Dorul nu-l lăsa defel, Codru-l purta singurel. Ca să-şi mai 
stâmpere din dor şi să-şi mai treacă de urât, se puse Copil pe horit. Horea tare şi 
tărăgănat: 


Stâmpără-mi, doamne, doru, 
Cum s-astâmpără codru, 
Când plouă vara-n dânsu, 

Şi prinde-a cânta cucu! 


Când horea el mai cu foc şi tărăgăna mai cu jale, se pomeni în cale cu o lupoaică. 

— Fecior mândru, nu ştiu de împărat eşti, zise lupoaica abia răsuflând de 
cât alergase, nu mă lăsa pradă vânătorilor, că-mi rămân doi copilaşi în urmă, singuri- 
singurei pe lume. Scapă-mă, că şi eu ți- oi fi cândva de ajutor. 

Văzând-o aşa prăpădită de grija copilaşilor, apucă feciorul iute lupoaica de după 
grumaz, o piti sub o tufă, îşi aruncă sumanul peste ea, se aşeză cu capul pe 
ridicătură şi începu a hori mai departe: 


Stâmpără-mă, doamne, lin, 
Că-s aci pe drum străin, 

Eu pe-aici, mândra departe, 
Răul mare ne desparte... 


Până văzu pe vânători trecuţi de pe-acolo. Atunci scoase Copil lupoaica de sub 
suman şi-i dădu drumul să se ducă la copiii ei, care abunăseamă n-apucaseră a suge 
pe ziua aceea, că maica lor abia- şi purta ţâţele de cât lapte avea. 

— Să ai parte de sănătate, fecior mândru, zise ea luându-şi rămas bun de 
la Copil. Iaca îţi dăruiesc un smocuţ de păr din blana mea, pune-l în amnar şi afumă-l 
cu iască, de vei fi la vreun necaz, că de cum mi-a amirosi, de unde-oi fi, oi sări să te 
ajut şi să te scap. 

— Mulţam! zise Copil luând frumos smocuţul şi punându-l în pana clopului. 

După aia îşi văzu mai departe de drum. Şi-l duse drumul, bată-l pustia de drum, pe 
unde nici cu gândul nu gândise, nici picior de om nu umblase, de pe vremea când 
făcea sălcuţa mere şi răchita micşunele. îl duse şi iar îl duse, până-l duse într-un sat, 
sat mare şi bogat, mândru împănat: 


Pe la porţi cu flori de piatră; 
Prin fereşti cu flori domneşti, 
Pe la porţi cu flori de piatră, 
Şi pe mese, flori alese. 


„Mulţumescu-ţi ţie, soartă, c-am ajuns să mai văd şi eu aşezări omeneşti, îşi zise 
Copil când văzu mândreţe de sat. Amu să mai văd şi-un chip de om, ca să-l întreb de 
drumul meu şi mă pot afla mulţumit”, gândi el. 

Văzu întâi pe unul stând în poartă, trăgând tutun, şi uitându-se, şi-n jos şi-n sus, pe 
drum. Ăsta când auzi de Moş-Babă porni o sudalmă lungă, pe care înşiră toţi sfinţii şi 
părinţii de la Adam citire până în vremea de faţă ca mărgelele pe aţă. 

— Ptiu, bătu-te-ar vina de gură plină eşti de-mbălătură, îşi zise Copil cu 
greață şi se lăsă păgubaş. 

Văzu apoi un altul ce-şi priponea gardul. Ăsta, când auzi, amuţi. „Tac mă cheamă nu 
mă doare 
capul”, gândi omul. Copil gândi şi el: „Gură are limbă n-are. Asta nu-i a bună, dar o las 
într-atâta, să nu mă doară nici pe mine capul”. 

întrebă apoi o muieroaică ce-şi aduna găinile din drum spre casă hâşâindu-le cu 
mestecăul cu care numai ce tipărise o mămăligă cât o roată de car. Asta altă brânză-n 
cea putină! Mâna gura ca meliţa şi mesteca vorbele ca facăleţu-n mămăligă: ba că-i 
trasă, ba că-mpinsă; ba că-i rasă, ba că-i tunsă; ba că-i teacă, ba că-i pungă; ba că-i 
scurtă, ba că-i lungă... şi la urmă o drese: albă-neagră, asta e! Amu amuţi Copil. „Tac 
mă cheamă şi pe mine că mi-a luat asta piuitul”, îşi zise el văzându- şi de drum. Şi 
merse fără să mai întrebe de nimeni nimic de supărat ce era văzând atâta lume pe dos, 
treaba tot cu susu-n jos, când îl ajunse din urmă o vulpe cu trei pui după ea. 

— Fecior mândru, nu ştiu de împărat eşti, dar faţa aşa te arată, zise vulpea 
cu glas mieros, ajută- mă, scapă-mă că-s toţi câinii satului porniţi după mine cu 
ărmălaia. Nu mă lăsa, rogu-te, în gura lor, că nici eu nu te-oi lăsa şi te-oi ajuta. 

— Mi-i ajuta, nu mi-i ajuta, eu te-ajut, zise Copil prinzând repede vulpea şi 
dosind-o în căciulă, iar pe pui punându-i pupuiete-n pana ei. 

Şi aşa împomponat ieşi Copil din sat, scăpând vulpile de fălcoşii satului care 
ulendre le-ar fi făcut, după câte găini şi pui au flocăit şi ele pe ziua aceea şi de când 
ământul. 

— Ține, fecior mândru, trei pupui din cozile noastre drept mulțumire că ne-ai 
ajutat, zise vulpea, şi de-i avea nevoie de noi, țuțuie şi cheamă-ne, că şi noi te-om ajuta 
cu dragă inimă. 

— Voi chema! zise Copil, luând pupuii şi punându-i în pana dopului, dar până 
a cea rea, să fie să nu mai fie, nu ştii una mai bună? 

— Care? întrebă vulpea. 

— Care să mă ducă la Moş-Babă din fundul iadului! 

— Puşchea pe limba ta, zise vulpea, scuipându-şi în sân. Asta-i bună la tine? 

— Bună dacă de ea am trebuință, răspunse Copil. 

Stătu vulpea pe gânduri oleacă, se socoti şi apoi spuse: 

— Dacă zici că-i bună şi că de ea ai trebuință iaca buna: Fundul iadului îi 
zice văii celeia pe care îi vedea-o jos în vale când îi ajunge sus în deal. Acolo stă Moş- 
Babă cu o mână pe par, gata să-l îndestuleze cu capul celui ce nu-i face voia, şi cu una 
pe cel de care nu se-ndură mai bine şi-ar scoate-un ochi. Ajute-ţi soarta s-ajungi la ea, 
dacă aşa ţi-e voia şi nevoia şi să scapi întreg din vrerile ei, dar să ştii că nu se scoate 
uşor mielul din gura lupului, încheie vulpea ce-avea de spus. 

Apoi luându-şi rămas bun adăugă: 

— Dar nu te lăsa! 

— Nu m-oi lăsa cât oi putea! întoarse Copil vorba. 

Apoi ridicând şi coborând dealul pe care i-l arătase vulpea la plecare ajunse-n poartă 
la Moş- Babă. Curtea ăsteia era împrejmuită cu un gard de nuiele împletite printre pari. 
Din fiecare par rânjea un cap de om, care mai tânăr, care mai bătrân, care cu barbă, 
care mai spân, care alb ca varul, care negru ca smoala, mă rog de toate chipurile şi 


felurile, după cum s-au potrivit. 

— Cap avură, dar minte le trebuiră, sărmanii! zise Copil când văzu arătările 
din pari. 

Dinspre partea asta însă judeca Tanda pe Manda, că mânte-i lipsea şi lui, de nu se 
lăsa păgubaş 
de-aşa treabă şi-şi asculta inima, inimioara lui cea veche, care-i cânta la ureche: 
Urăla şi Urăla! Urăla şi Urăla! lar amu îi mai cânta şi-un par gol din şirul gardului 
care, când îl văzu, prinse-a tremura ca un smintit şi-a tropoti bătătura strigând cât 
îl ţinea gura: 

— Cap de voinic poftesc! Cap de voinic doresc! Cap de voinic poruncesc! 

— Rău se-aude, rău se vede, fecior cine o scăpa! gândi Copil. Să încerc? să 
nu încerc? se cumpănea el văzând ceea ce văzu şi-auzind ceea ce auzi. Ba eu, zău, nu 
m-oi lăsa! 

îşi dădu dară greața şi descuie poarta. 

— Bună ziua, tete-mătuşă! grăi el păşind voiniceşte în ograda omului 

Moş-Babă cu o mână îşi umplea pipa, cu cealaltă lipea prispa. 

— Ei, de mult te-aştept, voinice! zise ea în loc de bună ziua, lăsându-se de 
lipit şi-apucând la pufăit, vârtos-vârtos şi cu fumul gros. Bine c-ai venit, mai zise el, că 
mi-o mâncat afurisitul ăsta de 
pair zilele cu năcazurile lui şi de l-oi îndestula poate-o tăcea, tăcea-o-ar tăcerea cea 
de pe urmă s-o tacă, dihonie îndrăcită! 

— Dade, dade, nu de el oi avea parte, ci de-un cal bun, iute la drum pentru 
care ţi-oi sluji pe cinste. 

— Pe cinste ți l-oi da şi eu, răspunse Moş-Babă, de mi-i sluji cu credință 
trei ani în capăt. Trei ani la mine-s ca trei zile. în astea trei zile ai a-mi păzi o iapă, ce- 
i drept, cam turbată, bat-o mânia cerească s-o bată, care ziua stă în grajd şi doarme, 
iară noaptea trebuie păscută. Paşte-o pe unde şi cum te-a duce capul, că eu la asta nu 
mă bag, numai din prima noapte să mi-o aduci cu un mânz după ea, dintr-a doua, cu 
doi, şi dintr-a treia, cu trei... Ce zici, întrebă Moş-Babă cu o mână îmboldindu-şi iapa, 
cu cealaltă scărpinându-şi barba, facem târgul? 

— Apoi treanca-fleanca, bună dimineaţa tete-mătuşă! răspunse Copil, eu 
de ce-s aci? Facem, că de asta am venit şi văd că de lucru nu duci lipsă. Numai vorba 
aia treabă fie nu fie, plata să se ştie! 

— Nu-i fi dintre cei ce umblă frunza frăsinetului tară nicio socoteală, dar 
puşi pe chiverniseală? întrebă Moş-Babă cu mâna pe par. De eşti dintre ăştia să ştii 
că la mine n-ai cătare, zise ea sfârâind fusul în duşmănie parcă-l purta dracu-n 
veresie. Mie să-mi faci treabă, asta e! Şi-apoi, de mi-o faci cum îmi place şi cum ţi-am 
poruncit, ai de la mine calul pe care îl pofteşti. De nu, mână baba vorba mai departe, 
cersălându-şi calul, ai simbrie parul! Ce zici, îi bună plata? 

— Buuună! De bună ce-i aş băga-o-n sân, dar mi-i că nu încape de urechi, 
răspunse Copil făcând haz de necaz, dar i se puse o găluşcă cât un pumn în grumaz. 

— Atunci, batem palma? întrebă Moş-Babă clănţănind în dinţi o gură de câlţi. 

— Nici de-aş trage cât am tras de belele nu mă las, răspunse Copil îndârjit, 
văzând pe ce scândură-l împingea baba să umble. Batem! adăugă el tare şi răspicat. 

Atunci lăsă Moş-Babă furca-ntr-ale ei, caii-ntr-ale lor şi se puse cu Copil într-ale 
aldămaşului. Apoi la treaba asta îi mergea mâna babei ca suveica la război: şi-ntr-o 
parte şi-napoi şi-n cealaltă şi- napoi! Când găta cu stânga, închina cu dreapta, când 
găta cu dreapta, îmbuca cu stânga, când îi era gura goală, apuca cu amândouă, iar 
din când în când îl îmbia şi pe Copil. 

Adălmăşiră ei aşa până mai către seară, ca să le ţină şi de cină, când râncheză iapa 
din grajd, semn pe limba ei că i s-a făcut de iarbă verde. Atunci o luă Copil frumos de 


căpăstru şi porni cu ea la păscut, că el era sătul, vorba aia 


Rău mâneai, 
Bine mă saturai, 
Nici nu fuse, 
Nici n-ajunse, 
Bine c-a-ntrecut, 
Mătuşe! 


Şi, ar fi păscut Copil iapa cât de bine dac-ar fi avut pe cine. Dar blestemata de iapă 
era din cale- afară de îndrăcită şi sărită. Numai ce se văzu slobodă şi fără căpăstru, 
că începu a juca în buiestru, a sălta din şa, a arunca din picioare, a zburda şi necheza, 
apucând fuga drumurile, măsurând câmpurile şi zburând dealurile de gândeşti c-o 
mânau turcii din urmă. 

— Iaca ce-mi lipsea! îşi zise Copil alergând, de să-i iasă sufletul după 
nebuna de iapă. lapă albă- mi trebuia că cea neagră nu trăgea! Dar o pasc de-a- 
ncălare şi cu zăbala la mâna mea, mălaiul ei de iapă turbată, se înzârdi Copil, punând 
şaua pe ea, după ce îl fugărise afurisita toată noaptea. 

Numai că iapa se lăsă înşeuată, începu să pască liniştit, îl luă pe Copil binişor în şa 
şi, tot păscând, îl purtă linişor-linişor, din ponor în ponor, din poiană în poiană, 
legănându-l în bătaia lunii, mângâindu-l cu mătasea coamei şi-nvăluindu-l în 
miresmele tulburi ale nopţii până-l cuprinse somnul cel dulce. 

Când se trezi Copil, mai către întâiul cântat al cocoșului, era cu căpăstrul în mână 
şi călare pe o buturugă, iară iapa, nicăieri. Du-te-ncoace, du-te-ncolo, umblă-n sus, 
umblă-n jos, hai, vină, caută, 
asudă. Dar nimic. Iapa nu era şi pace nicăieri, gândeşti c-o înghiţise pământul. 

— în par mi-a sta capul până ce-am fost de viteaz din prima mână, îşi 
zise Copil supărat aşezându-se pe-o buturugă. Ce să fac? Ce să fac? se necăjea el 
strângându-şi capul în mâini şi încercând să-şi stoarcă mintea ca să găsească 
vreun leac la boala de par. 

Şi-o stoarse destul de bine că-şi aduse aminte de peştişor. Atunci scoase pietricica 
din chimir şi uitându-se la ea îşi chemă, în grabă, prietenul. 

— Dă-o-n colo de iapă buiacă! zise peştişorul când auzi despre ce-i vorba 
că s-a făcut ditamai crapul în eleşteu. Las' că ţi-l scot eu la mal, mai zise peştişorul, 
tu stai numai cu căpăstrul la- ndemână şi cum a ieşi aruncă-i-l în cap şi-i zi: 

— Hi, iapa babii cu un mânz după ea, nu te face peşte când eşti iapă! 

Aşa şi făcu. Cum dădu peştişorul iapa spre mal cum îi puse Copil căpăstrul în cap 
zicându-i să se facă iapă că nu-i peşte ca să stea în apă, după care încalecă şi porni 
către casă cu mânzuţul după ei. 

— Bună dimineaţa, tete-mătuşă! strigă el intrând vesel în ogradă. Sări, 
mai zise el, că ţi-am adus iapa şi mânzul după cum ţi-a fost comândul. 

Când văzu Moş-Babă una ca aste, era să crape de necaz, nu alta. începu să-şi verse 
catranul pe sărmana iapă, să o blesteme şi să o porcăie în fel şi chip şi cum îi venea 
la gură. 

— Fire-ai afurisită să fii de iapă smintită, că mi-ai scos sufletul cu 
buigăţelile tale! se răsti Moş- Babă la ea apucând-o de comiţ şi smucind-o în toate 
părţile. D-apoi aşa te-am învăţat, zăludă ce eşti? se stropşi ea înfundându-şi 
amândouă mâinile în coama iepei şi scuturând-o aşa zdravăn, de mai să-i iasă iepei 
ochii din cap de usturime. lar când o umflă pe babă şi mai tare rânza, întoarse lopata 
aprinsă de cum băgase pita în cuptorul cocător şi-i arse şi vreo două-trei zdravene 
peste şale, strigându-i din fundul rărunchilor: 


— Ascunde-te mai bine, ascunde-te-ar cel necurat să te ascundă, iapă 
buimacă, că ne câştigă Copil surzuiala. 

Mai deşelată de atâta bătaie porni biata iapă către grajd zicând în gândul ei: „Vine 
el şi cel ce- ntârzie, dacă n-o fi şi venit!” 

A doua noapte pomi iar Copil cu iapa la păscut. Şi luă ea iar dealurile şi câmpurile 
în fugă pe- ntrecute cu vântul până-l făcu pe Copil bun de nimic şi zob de ostenit. 
Apoi către miezul nopţii îl legănă, din nou, în şa purtându-l lin-linişor prin poiene cu 
iarba cât casa şi moale ca mătasea, până-l adormi ca pe un prunc. Când se trezi 
Copil, mai către al doilea cântat al cocoşului, ia iară iapa de unde nu-i şi-apucă-te iar 
de căutat. Fugi în sus, fugi în jos, dă-i încoace, dă-i încolo, du-te, vină, caută, cu de-a- 
n firu-n păr şi cu de-a-n fim-n păr, dar iapa nu era de găsit şi pace. „Nici de-ar fi fost 
ac în carul cu fân nu s-ar fi pierdut ca ditamai iapa cât malul de mare! îşi zise Copil 
supărat aşezându-se pe un butuc. Amu ce să mă fac? încotro să apuc?” se întrebă el 
dându-şi clopul mai pe frunte. Atunci îi sări în ochi smocuţul pus de el în pana 
dopului amintindu-i de făgăduielile lupoaicei. Scoase repede amnarul şi iasca, potrivi 
smocuţul, scăpără cremenea, aprinse părul de lup şi-l arse mocnit ca să facă fum. 
Nici nu se-mprăştie bine fumul primprejur că lupoaica şi sosi tot într-un suflet. 

— Dă-o-n bruji s-o mânce de iapă zăltală, zise lupoaica de cum auzi despre 
ce-i vorba, că s-a făcut oaie cu doi miei după ea şi stă-n turma cea din vale! Lasă că 
ţi-o mân eu la deal, mai zise ea, tu stai numai cu căpăstrul la-ndemână şi cum a da 
către tine aruncă.-i-l în cap şi zi-i: 

— Hi, iapa babii cu doi mânji după ea, nu te face oaie când eşti iapă! 

Aşa şi făcu Copil. După aceea mulțumind lupoaicei pentru, facerea de bine, 
încălecă iapa şi porni către casă cu mânzuţii trap-trap! trap-trap! după ei. 

— Bună dimineaţa, tete-mătuşă! strigă Copil intrând iară cu voie bună în 
ograda stăpâne-său. Scoală, mai zise el, că ţi-am adus iapa şi mânjii, după cum ai 
poftit şi mi-ai poruncit. 

Când văzu iar Moş-Babă una ca asta, să moară şi să-nvie de necaz şi de mânie. 
începu iar cu sudalma pe sărmana iapă. O blagoslovea cu aşa dârveală, de i se bătea 
limba-n gură ca calicii la pomană suduind-o, drăcuind-o şi blestemând-o. 

— Trăsnită-te-ar fi fost mai bine să te trăsnească iapă-ncălţată că mi-ai 
scurtat zilele cu 
năravurile tale! se iuți Moş-Babă la ea, umflată ca o băşică gata să plesnească. Nu ți- 
am spus să te ascunzi mai bine, că ne câştigă Copil avutul, bezmetică ce eşti? se 
cătrăni ea la iapă vânătă de rânzoasă. lar când i se vărsă fierea-n sânge şi i se urcă 
mânia la cap apucă baba cociorva cu care potrivise cocorăzile din dimineaţa aceea-n 
faţa focului şi-o alilui de câteva ori de se ridică iapa în două picioare de durere şi 
porni către grajd, zicându-şi în gând: „A veni ea şi vremea mea, dacă nu-i şi chiar 
venită!” 

A treia noapte porni iar Copil cu iapa la păscut. O păştea încet şi cu socoteală, pe 
unde era iarbă mai deasă şi mai frumoasă. 

— Pân-amu trăsei nădejde ca spânul de barbă şi ursul de coadă, gândi el 
strunind uşor iapa din zăbală. Noroc cu norocul că-mi ardeam cojocul! De-oi avea 
noroc şi-n noaptea asta, gândi el, pot trage nădejde cât de bine şi la mine. 

Numai că în noaptea asta n-avu ce nădejde trage că, până una alta şi c-o fi şi c-o 
păţi, îl birui somnul şi când se trezi, mai către al treilea cântat al cocoşului, era culcat 
lângă gard, clopu-i ţopăia în par, paru-i urla la ureche, iar Moş-Babă, în ogradă, 
scărmâna de zor pene aşezată pe coşarca puilor. Pigulea la ele mărunţel-mărunţel şi 
din rând în rând fluierând. 

— Amu-i amu! îşi zise Copil văzându-se fără iapă, cu Moş-Babă alăturea şi 
cu paru-n coasta lui. Paşte bine, ascunde rău, cade vina-n capul meu! Paşte rău, 


ascunde bine, cade vina-n cap la mine! 

Cum stătea el aşa tolănit sub gard, uitându-se printre gene cum îi juca clopu-n par 
şi gândindu-se ce-ar putea face să nu-i joace şi capul tot acolo, îi căzură pupuii de 
vulpe drept în mână. Atunci îi ţuţui el, în grabă, şi mai şi de cât se zdroboliseră ei cât 
jucară-n pana dopului, chemând vulpea-n ajutor. 

— Dă-o-n bai s-o-nfulece, iapă slobodă, zise vulpea când auzi despre ce-i 
vorba, că s-a făcut cloşcă cu trei pui după ea şi-i ascunsă în coşarca puilor! Ţi-o urnim 
noi de-acolo, n-ai nicio grijă, stai numai cu căpăstrul la-ndemână şi cum a ieşi aruncă- 
i-l în cap şi-i zi: 

— Hi, iapa babii cu trei mânji după ea, nu te face cloşcă când eşti iapă! 

Se furişă atunci vulpea în coteţul păsărilor şi începu a zburătăci de pe-acolo tot ce 
găsi, pe fuşteie, pe cuibare, pe ouă, sub cloşcă, găini, cocoşi, pui, rațe, pornind o 
ulguială, o găgăială şi-o cotcodăceală, de gândeşti că-ncepuse războiul găinilor. 

— Văleu, vulpea! strigă Moş-Babă sărind ca friptă de pe coşarcă. Ho 
vulpea, ho! zbieră ea apucând în fugă o oală aruncată pe-acolo şi un capăt de 
emn şi începând a bate darabana pe la coteţe, ca să sperie vulpea şi să 
împrăştie orătăniile înainte de a pune hoaţa laba pe ele. 

Atunci puii de vulpe dădură cloşca afară din coşarcă, iar Copil zvârli căpăstru-n 
capul ei zicându-i să se facă iapă că nu-i cloşcă ca să stea-n coşarcă. 

Când văzu Moş-Babă pe Copil în ogradă, cu iapa de căpăstru şi mânzuţii lângă ea, 
ăsă în colo şi oală şi pene şi vulpe şi găini şi apucând parul începu a măsura cu el 
iapa şi de-a lungul şi de-a latul, îmblătea la ea ca la sacul cu fasole şi striga: 

— Na, iapă sclintită, că m-ai mâncat friptă! Mâncată-te-ar fi fost lupii mai 
ine să te mânce, zănatecă şi sălbatecă ce eşti! 

Tot aşa, trăsnind şi drăcuind, mână baba iapa la grajd şi legând-o de iesle, se mai 
oţeti o dată cu gura la ea: 

— Şezi amu aci pân-oi drege eu ce-ai stricai, tu, iapă-n-răită şi zmâcită!!! 

Apoi până să i se prindă dresurile, îmbolmăji Moş-Babă prânzul, îndrugând, de una 
singură, vrute şi nevrute, când pe seama iepii, când pe cea a flăcăului, când pe seama 
amândurora şi a lumii întregi. 

— Na, mămăligă cu brânză, caş, urdă, lapte dulce şi lapte acru, îi zise ea 
feciorului, trântind blidele şi ulcicile pe masă, mâncă şi te satură până adăp şi cearsăl 
eu caii, ca să-ţi poţi lua surzuiala după cum ne-a fost învoiala. 

— Nu te osteni, tete-mătuşă, că tot acolo ajungi! zise Copil. 

— Om vedea noi care unde-ajungem! răspunse Moş-Babă trântind uşa după 
ea. 

Când o auzi, i se făcu flăcăului minten de mâncare ca la câine de mere pădureţe. Se 
puse totuşi să îmbuce ceva, socotind că la aşa vorbe îi mai bine să fie sătul şi în putere. 

Cum mânca el, mai de silă, mai de milă, că nu-i prea crescuse mustaţa în oala cu 
lapte, hopa un şoricuţ, cât un bănuţ şi tare sprintenuţ. 

— Chiţ-chiţ-chiţ! Chiţ-chiţ-chit! chiţăi el subţirelsubţireluţ, dând fuga ocol 
mămăligii. 


Vai de mine, bine-mi pare, 
Că văd mămăliga mare! 

Când o văd pe cârpător, 

Bat cu pumnu-n piept să mor! 


zise el oprindu-se drept dinaintea lui Copil. 
— Ei, voinic mai eşti, fârtate! zise Copil uitându-se mirat la el. 
— Şi încă ce mă mai fac! răspunse şoricuţul umflându-şi pieptul şi 


înţepenindu-se pe picioarele dinapoi. 

— Bag samă după ce ți-oi da eu mămăligă... 

— Şi brânză! chiţăi el. 

— Minten mi-i cere şi capul după cum văd! zise Copil râzând. 

— Capul ţi-l dau nu ţi-l cer! răspunse şoricelul voiniceşte. 

— Nu mai spune, chiar aşa? se miră Copil. 

— Chiar aşa, măcar că nu te-am băgat eu în târg cu dracul! 

— Nu, ce-i drept îi drept! recunoscu flăcăul. Dar cum aşa? 

— Iac-aşa c-un sfat bun şi bani de drum, de-ai să mă săruţi şi-n bot de 
mulţămire! răspunse şoricelul. 

— Zău! Atunci na-ți mămăliga! zise Copil vesel întinzându-i un boţ zdravăn 
tăvălit prin brânză. 

— Sfatul meu, zise şoricelul, când se văzu cu ursu-n brață, este să-i laşi în 
plata lor de cai frumoşi pe care ți i-a arăta Moş-Babă când te-a duce-n grajd să-ți iei 
simbria. Cai tot unul şi unul, că de-a-n şir i-a cersălat, i-a lăut şi i-a adăpat zmeoaica, 
dar care nu-s de nicio treabă, că le-a scos hăpsâna inimile. Uită-te după cel mai 
pricăjit, mai amărât şi mai necăjit, că ăsta-i calul cu care ți-i putea face făcuta, vruta 
şi nevruta, că ăstuia i-a pus drăcoaica toate inimile. Umblă sănătos! mai apucă 
şoricuţul să spună înainte de a se vâri în gaura lui văzând pe Moş-Babă, venind 
valvârtej, cu poalele-n brâu şi c-un cal de frâu; un cal şarg, beteag, râios şi bătrân de 
de-abia era în stare să se poarte pe picioare. 

— Hai să-ţi alegi calul! porunci ea, din uşă, flăcăului. 

Se duse atunci Copil în grajd. Şi-apoi bine-i spusese şoricelul că acolo era 
mândreţea cailor de pe lume, că aşa şi era: alb ca zăpada şi cu pas uşor ca un fulg, 
negri ca întunericul nopţii fără lună, suri ca cenuşa din vatră, roşii ca sângele şi 
focoşi ca jarul, roibi ţanţoşi şi trufaşi, plăvani sprinteni, cai trăpaşi, huţuli mici cu 
coama lungă şi comiţul peste ochi, cai dobrogeni, cai de samar, bălani, murgi, bălţaţi 
şi noni, cu stea-n frunte şi castane la picioare, toţi sclipind de unşi, lăuţi şi cersălaţi 
ce erau. 

— Ce zici, pe care-l vrei? întrebă Moş-Babă purtând caii-ncoace-n-colo, ca 
să-i ia flăcăului ochii şi borborosind în sine: „N-ai avea parte de bine!” 

— Ei, tete-mătuşă, zise Copil, n-am eu faţă de-aşa cai! Dacă-mi dai unul 
dă-mi-l pe măsura mea, zise el ducându-se drept la calul cel răpciugos ce stătea jos 
gata să moară. Iaca pe ăsta să mi-l dai! zise el ţinând la sfatul şoricelului. 

— Doamne fereşte! sări Moş-Babă ca ieşită din minţi. Asta-i chilav, 
ponihos şi năzuros, dă-l încolo, zise ea crişcând din dinţi. Doară nu ti-i face de 
minune la lume cu mârţoaga asta! 

— M-oi face, nu m-oi face, mie ăsta-mi place! răspunse Copil. 

— Bine-bine-ți place-ți place, dar la mine nu te gândeşti? La ce-or zice 
oamenii din sat şi lumea că ţi-am dat aşa simbrie? încercă ea să-l înmoaie simțind că-i 
câştigă calul. 

— Una-i una şi două-s mai multe, tete-mătuşă! răspunse Copil îndârjit. Ce- 
or zice, ce n-or zice, mie ăsta-mi trebuie şi pace! De mi-l dai bine de bine, de nu, să 
ştiu măcar că ţi-am slujit de pomană 
trei ani de zile şi că ţi-ai călcat învoiala ca cela socoteala din târg. 

— Nu te arunca aşa, că nu mi-o calc! răspunse Moş-Babă mai mult moartă 
decât vie de mânie. la-ţi calul, dar să nu-mi dai mie de vină, de-i avea cu el pricină la 
drum. 

— Nu te teme, tete-mătuşă! zise Copil. Capul face, capul trage, pe-aci cap să 
mă mai prinzi! 

Zicând asta îşi luă Copil, fără zăbavă, calul, desaga şi oiaga şi porni cale-ntoarsă. Dar 


pe cât îl 
trăgea inima pe el să meargă mai repede, pe atât se mişca prăpăditul de cal mai încet. 
La deal greu, la vale rău, în sus şchiop, în jos olog, pe drumul drept slăbănog... 

„Aşa-mi trebuie, dacă am ascultat de mămăligosu' cela, fie-i de bine până i-o fi de 
cap să-i fie, că numai el m-a făcut cu hâitul ăst de cal!” îşi zise Copil amărât, căznindu- 
se să-şi pună iosagul pe picioare că, împiedecat cum era, nimerise într-o băltoacă cu 
mocirlă. „Sfat mi-a trebuit, sfat am găsit!” mai zise feciorul trăgând şi-mpingând la cal. 
„Măcar că ce-i mai bun cât calul bun că te duce şi te-aduce, nici gândeşti până 
soseşti!” oftă el. 

— Şi eu te-aş duce ca gândul, fecior mândru, prinse calul a glăsui auzându-l, 
dac-aş fi mâncat, cersălat şi adăpat ca tot omul. 

— Păi aşa zi, frate dragă, ca să vin şi eu acasă! răspunse Copil. 

Luă atunci feciorul frumos calul de căpăstru, îl băgă în apa unui pârâu ce curgea pe- 
acolo, îl spălă, îl frecă bine cu un şomoştoc de paie uscate, îl puse să se zbicească şi să 
se hodinească şi pân- atunci croi un drag de foc din vreo trei stânjeni de lemne, de făcu 
o pălălaie până la cer şi un munte de jăratec cât Vlădeasa. 

— Asta mai zic şi eu viaţă! răncheză calul bucuros când văzu focul, 
repezindu-se ca apucat la jăratec. 

înfuleca butuci întregi de jar, tropotind din copite, nechezând şi sforăind pe nas de 
iuţeală şi se stâmpăra cu zăr rece adus de Copil de la stână. Apoi întinzându-se în 
tihnă, bârgăind sănătos şi scuturându-se zdravăn de vreo două-trei ori, scăpă de tot 
răul ce fusese pe el şi se prefăcu într-un cal frumos, mândru şi spătos de mai mare 
dragul. 

— Mă mai cunoşti, stăpâne? întrebă atunci calul fălos. 

— Cunosc că te-am văzut cu ochii mei, altmintreli cum te-aş putea cunoaşte? 
îi răspunse Copil, gândindu-se cât de cu păcat grăise pe seama şoricelului. 

— Te-ncumeţi să mă încaleci? mai întrebă calul. 

— Mă-ncumet! îi răspunse Copil, neştiind ce-i poate pielea. 

— Atunci hai! îl pofti calul şi se urcă cu el, cât ai clipi, până-n înaltul cerului 
şi tot într-atât îl cobori pâri la pământ; apoi se înălţă din nou cu el ca fulgerul până la 
nori şi tot ca fulgerul se repezi cu el înapoi spre pământ şi încă o dată zbură cu el în 
văzduh şi ca gândul de repede îl aduse de unde au pornit. Când se văzu Copil cu 
picioarele pe pământ era galben ca ceara şi mai mult mut de spaimă. 

— Ce fu asta, frate? bâigui el abia-abia. 

— Ce să fie? Ia, ţi-am arătat şi eu ce pot! răspunse calul şi ce spaimă am 
tras şi eu de trei ori cât am mâncat bătaia morţii pentru tine!!! Amu, că m-am răcorit, 
vorba aia, porunceşte unde şi cum să te duc, stăpâne dragă! 

„Ce mai? are şi calul dreptatea lui” gândi Copil lăsând-o într-atâta.” Apoi porunci: 

— Să mă duci ca gândul la Spânu' cu trei peri în barbă cum îi place aşa face! 

Şi numai ce grăi, că se şi pomeni Copil lângă fântâna Spânului. Aci Urăla cosea, 
credincioasă îl aştepta. 


Când s-au văzut ei la faţă, 

S-au prins în braţă, 

S-au sărutat cu dulceaţă, 

Cu dulceaţă şi cu dor, 

Nevastă cu soţior! 

Apoi îşi sui Copil nevasta pe cal şi pomi cu ea către casă. 

Atunci răncheză calul Spânului din fundul grajdului o dată aşa tare, că era să 
hâiască casa stăpânului său cu grajduri cu tot. 

— Da' ce lovi-te-ar guta ai? Ce rănchezi aşa pogan? întrebă Spânul scos 


din ţâţâni cum îl sculase calul din somnul de după-amiază. 

— Ce gută să am, stăpâne? Iaca pe buna stăpâna noastră o fură bărbatu-său 
cel dintâi! 

— Aşa? întrebă Spânul repezit. 

— Aşa! răspunse şi calul repezit. 

— Putem bea, putem mânca? mai întrebă Spinul. 

— Poți pe raiul mâne-ta, că ăsta-i frate-meu Parpangel, cu treisprezece 
inimi în el, şi pe ăsta nu-l putem ajunge cu una cu două că eu am numai 
douăsprezece! răspunse calul râcâind de ciudă locul cu copita. 

Atunci se aruncă Spânul pe cal şi porni ca o vijelie pe urma lui Copil şi într-o 
clipită fu ca la o bătaie de puşcă de el, dar de putut nu-l putu ajunge, oricât se 
strădui, oricât se osteni. De la o vreme, pierzându-şi Spânul răbdarea, dădu calului 
un pinten ascuţit şi-i strigă: 

— Zi-i măi lui frate-tău să se mântuie de Copil, să-l dea de pământ, ca să 
se facă numai mic şi bucățele, bun de ulcele şi să vină să trăiască la mine, la iesle cu 
tine. 

— Ba mântuie-te tu de Spân! răncheză Parpangel din mers răspunzându-i 
frățâne-său după cum îl învățase Copil. Dă-l tu pe el de pământ, ca să se facă mic şi 
bucățele bun de ulcele şi vină tu să trăieşti cu noi, că numai cu ovăz fiert în lapte 
dulce ne-or ţine stăpânii, mai zise el. 

Se burzului atunci o dată calul Spânului, se zborşi din răsputeri la stăpân şi, 
opintindu-se pe picioarele dinainte, dădu cu el de pământ cu picioarele dinapoi, de se 
făcu numai mic şi bucățele, bun de ulcele. După aia, adunându-se fraţi-caii între ei, 
se pupară-n bot de bucurie că s-au întâlnit şi c-au biruit să fie iară împreună când de 
copii se pripăşiseră ei prin străini, nemaiştiind unul de altul. 

Apoi îşi luară Parpangel stăpânul şi calul Spânului stăpâna şi porniră cu toţii încet 
către casă. Adia un vânt dulce aplecând holdele coapte încoace şi-ncolo. Copil şi 
Urăla treceau pe lângă ele ascultându-le glasul molcom ca un cântec de leagăn. 
Umblară aşa petrecuţi de foşnetul spicelor, ţârâitul greierilor şi ciripitul păsărilor, 
până mai către seară, când ajunseră sănătoşi acasă la zmeul cel mic. Apoi n-am eu 
cuvinte să vă pot povesti, dragii mei, ce bucurie îi învălui pe Buna şi pe bărbatul ei 
când îşi văzură fratele şi cumnatul sănătos, cu ce drag o cuprinseră pe cumnata lor 
Urăla, pe ce ospăț se aştemură şi cum se veseliră ei trei zile şi trei nopţi, cum porniră 
apoi la zmeii ceilalţi, unde mai arăduiră câte un ospăț pe cinste şi pe omenie ca viaţa 
să ne ţie 


Cu zamă de zenghe-zungă, 

Să fie şi să ajungă! 

cum îşi luară, după aia, nevestele şi plecară la Vai împărat care, de bucurie că-şi 
văzu fata şi ginerele sănătoşi, le mai întinse o masă împărătească, norocul să-l 
trăiască, 

Cu zamă şi cu piftie, 

Numai chişca să ne ţie! 

şi cum s-au luat apoi cu tot alaiul la Băl împărat. 

Ce vă pot povesti însă mai departe, cu vorbele ce am, este că ajunşi acolo bătură 
frumos la uşa omului. 

— Cine-i? întrebă împăratul auzind bătându-i-se la uşă în puterea nopții. 

— Eu! răspunse careva de-afară. 

— Care eu? Poftim în casă să ne vedem la faţă, să ştiu cine eşti şi ce 
pofteşti! zise împăratul cu glas tremurat, că de-amu era bătrân ca vremea şi plăpând 


ca un pui golaş de rândunică. 

— Iaca ce poftesc, tătucă! zise atunci Copil intrând în casă cu toată 
ărmălaia după el, de i se umplu dintr-o dată împăratului casa de veselie şi bucurie. 

Nu ştia, bietul de el, la care să se uite mai întâi şi mai cu drag, la Frumoasa, că tot 
rumoasă rămăsese, la Harnica, ale cărei mâini tot tară hodină erau, la Buna lui cea 
dragă, la gineri, la fecior, la nora cea tânără, frumoasă, harnică şi bună? îşi muta 
ochii când la unul, când la altul, şi nu se sătura văzându-i. îi puse apoi împăratul să 
ovestească care pe unde a umblat, care ce-a pătimit, ce trai şi ce viaţă au dus, cu 
cine s-au luptat, cum au răzbit, de s-au gândit vreodată la el şi la casa părintească. 
Apoi dimineaţa trimise împăratul chemători în toate părţile, să vestească patru 
nunţi odată ca-n poveşti şi să poftească lumea a-i cinsti casa şi masa, mirii şi mireasa. 
începură atunci să vină oameni la ospăț, care călări, care cu carele trase de câte 
atru boi cu lanţ în coame, care cu căruțele mândru aşternute cu lăicere, şterguri 
învârstate, perini cu alesături, care încet pe jos, dar toţi în straie de sărbătoare 
scuturând ploştile cu răchie şi chiuind: 


Aşa zice mirele: 
Ţine-mi doamne, zilele Şi-mi lungeşte viaţa, 
Să trăiesc cu mireasa! 


chiuiau bărbaţii. Femeile nu se lăsau nici ele: 


Aşa zice mireasa: 
Ţine-mi, doamne, viaţa Şi-mi lungeşte zilele Să trăiesc cu mirele! 


Cele mai rele de gură încă chiuiau piţigăiat şi iute ca paprica: 
U-iu-iu, pe dealul gol, 

Că mireasa n-are ţol, 

Da' i-a face mirele, 

Dac-a tunde câinele! 

U-iu-iu, mirele mare, în picioare cizme n-are, 

Da' i-a face socru-su Când a beli bivolu'! 


Iac-aşa cu strigături, ponturi şi dresuri, cu zicale şi cu glume, cu cântece, joc şi 
voie bună se încinse o nuntă de ca aia nici n-am văzut de când sunt, măcar că am şi 
eu vreo mie-două de ani şi nici nu cred c-oi mai vedea chiar de-aş mai trăi pe-atâta. 
Da' de-aş mai trăi pe-atâta, zău, i-aş mai lăsa şi pe alţii să moară, iar eu m-aş da după 
încă un purece, 


Ca să-l bag în ogradă, 

Să-l bat româneşte, 

Să-mi scape înc-o poveste, 
Tot aşa frumoasă 

Să vi-o spun dumneavoastră! 


Grigore Băjenaru - Fata din dafin 


A fost odată un împărat ca toţi împărații. Şi a dobândit abia la bătrâneţe un fecior, 
care, de cum s- a născut, a început să plângă: şi plângi... şi plângi, dar nu aşa ca toţi 
copiii, să mai stea şi el acolo, o clipă, două, ca să răsufle şi să se odihnească. Aş... ăsta 
plângea întruna, de să-şi rupă bai erele inimii şi nu alta. 


Acu', împăratul şi împărăteasa au cătat să-l domolească cu fel de fel de vorbe şi 
mângâ:ieri, zadarnic însă. Atunci, doica feciorului de împărat i-a spus: 

— Măria ta, făgăduieste-i că i-o dai de mireasă pe Fata din Dafin şi-o să tacă! 

— Oare?! întrebă împăratul cu mirare, crezi, doică? Să încerc. Hai, taci, 
dragul tatii fecioraş, taci că ţi-oi da de mireasă pe Fata din Dafin, hai, taci cu tata! 

Şi iată că, la aceste vorbe, copilaşul împăratului mai dădu un chiot şi apoi treptat, 
treptat, încetă plânsul, oftând obosit şi începu să gungurească vesel. 

împăratul spuse uşurat: 

— Of, că mi-a scos peri albi, numai în câteva ceasuri. Da' tu de unde ai ştiut, 
doică, de Fata din Dafin? 

— lacă am visat întâmplarea asta, măria ta, răspunse doica şi văd că s-a 
potrivit visul, spre binele nostru al tuturor. 

Dar anii trecură repede, uşor, pe nebăgate în seamă, şi Graur, cel cu părul de aur, 
fecioraşul de împărat se făcu de însurat. Şi cum s-a întâmplat n-aş putea să vă spun, a 
aflat pesemne de la slujitori că mireasa făgăduită lui, încă din pruncie, e prea frumoasa 
Fată din Dafin. Hai la împărat şi împărăteasă, aşa pe nepusă masă, să-i întrebe de 
mireasă. 

— Măriile voastre, tată şi mamă, am venit să vă spun că eu plec. 

— Cum aşa, netam, nesam? grăi foarte uimit împăratul. 

— Unde pleci, dragul mamei? îl întrebă împărăteasa îngrijorată. 

— în larga lume, le răspunse Graur, să-mi caut mireasa pe care mi-ați 
fagăduit-o de la naştere chiar. 

împăratul sări ca ars: 

— Da' cum asta, fecioraşul tatii?! Am aruncat şi eu o vorbă aşa, în vânt, şi tu 
o iei de bună? 

— Taică, eu, dacă mai stau, mă topesc de dorul ei ca o lumânare. Aşa că, 
fără tocmeală, să-mi dai bani de cheltuială, paloş, cal de călărie, că eu plec după 
soţie. 

— Apoi, dacă aşa mi-a fost zisa, oftă împăratul din greu, cată dar a mă ţine 
de vorbă, ce pot face alta? Du-te în grajdul meu şi alege-ţi ce cal voieşti: iar ca paloş, 
iată-l, ţine-l pe al meu, că-i uşor ca un resteu, însă taie îndesat, de-ai zice că-i fermecat! 

Şi împăratul îi dete lui Graur paloşul său din tinereţe, oftând cu inima grea de grijă. 

Şi, ce să mai lungim mult vorba, hai să pornim şi noi la drum împreună cu Graur, 
feciorul de împărat, noi în gând şi tot pe jos, el pe cal că-i Făt Frumos. Dar ce cal avea 
să nu mă întrebaţi... cal năzdrăvan, care vorbea ca oamenii, ce mai tura vura? De mers 
nu mai vorbim, cât drum făceau alţi cai în zece zile, al lui Graur îl făcea într-o singură 
zi. Aşa că iată-i ajunşi, curând după ce plecaseră, în apropierea unei câmpii cu cele mai 
frumoase şi mai înmiresmate flori din lume. 

Calul necheză uşor şi-l strigă pe Graur, trezindu-l din toropeala în care căzuse: 

— Stăpâne, hei, stăpâne! 

— Ce-i, Roibule, tresări Graur. 

— Stăpâne, până acum drumul a fost o joacă, dar, de aci înainte, vine greul, 
să ştii. Ai multe de intâmpinat şi de n-oi face cum te povăţuiesc eu, nu va fi bine. Ni se 
va trage moartea amândurora. 

— Ce spui? Chiar aşa să fie?! se miră flăcăul. 

— Aşa şi nu altfel, doar ştii bine că sunt cal năzdrăvan. la seama la ce-ţi 
spun acum: iată, în faţa noastră se întinde cât vezi cu ochii o câmpie cu tot soiul de 
flori. 

— Ah, le văd frumuseţea şi le simt mireasma îmbătătoare, răspunse Graur 
încântat. Stai o clipă aci, Roibule, să culeg un mănunchi pentru Fata din Dafin. 

Dar calul, nechezând puternic, strigă repede: 


— Ba nici gând de aşa ceva, stăpâne, că astea-s flori vrăjite şi, de atingi 
cumva pe vreuna din ele toate se înalță asemenea unor copaci uriaşi, se abat asupra 
noastră şi ne strivesc sub greutatea lor ca pe nişte biete furnici. Aci ne rămân oasele. 

— Atunci cum vom putea oare să trecem printre flori fără a le atinge? 
întrebă uimit Graur. 

— Hei, răspunse calul cu mândrie, nu degeaba eşti cu mine. Cunosc o 
potecă tainică, de nimenea ştiută. Vom merge pe acolo la pas, cu cea mai mare grijă, 
şi vom scăpa cu faţa curată. Numai ţin-te bine şi strânge-mi spatele tare cu 
genunchii. 

Dar florile ce se legănau la suflarea uşoară a vântului în dreapta şi în stânga 
potecii prinseră a răspândi o mireasmă ameţitoare. Graur îi strigă calului: 

— la te uită, Roibule, toate florile din preajma noastră şi-au ridicat 
capetele către noi şi par a ne zâmbi. 

— Fă-te că nu le vezi, Îi spuse calul cu asprime. 

Dar florile începură deodată să grăiască cu glasuri subțiri şi dulci de nespus: 

— Făt Frumos, Făt Frumos, culege-mă pe mine, că îţi voi înmiresma toată 
casa. 

— Ba culege-mă pe mine, Făt Frumos, că eu nu mă ofilesc niciodată. 

— Mai bine pe mine, şi răsădeşte-mă în grădina ta, Făt Frumos, şi n-o să-ţi 
pară rău! 

Şi deodată, Graur, încântat peste măsură de florile fragede, înmiresmate şi 
colorate aşa de frumos, de parcă ar fi căzut curcubeul pe acea pajişte 
minunată, îi porunci calului: 


— Opreşte-te, Roibule, vreau s-o culeg pe aceasta de lângă mine, că prea e 
frumoasă. 
Dar calul îi răspunse supărat: 


— Nu, stăpâne, de-i aşa, 
Eu te-asvârl pe loc din şa, 

De ţi s-a făcut de moarte, 

Şi plec singur mai departe! 


Graur îşi veni în fire numaidecit zicând: 


— Ba nu, Roibe, mă trezii, 
Du-mă înainte, hiii! 


Dar, deodată, calul necheză de se cutremurară văile şi grăi puţin speriat: 

— Stăpâne, ţin-te bine că săr! 

Un vaiet mare ca de furtună grozavă se auzi şi calul spuse de astă dată liniştit: 

— Ah, bine că scăparăm! 

— Dar ce s-a întâmplat? voi să ştie Graur. 

— N-am băgat de seamă o floare cu rădăcina scoasă ce crescuse tocmai în 
mijlocul potecii şi am călcat-o. Noroc că eram la sfârşitul drumului. Hai, stăpâne, că 
acum pornim ca vântul. Iată, aceasta este pădurea cu pasări vrăjite, care îţi cântă de- 
ți farmecă auzul, ca să te piardă, îndemnându-te să le iei cu tine. 

— O, din partea asta, nicio grijă, Roibule, zise Graur. 

— De, de, răspunse calul îndoielnic, teamă mi-e să nu te încânte cu 
ghiersul lor neasemuit de frumos. 

într-adevăr că o sumedenie de pasări cântătoare: privighetori, sticleţi, scatii, 
florinţi, mierle, cintezoi, ciocârlii şi pitpalaci se întreceau şi cântau de te simţeai 
ridicat în slavă. 


Şi, deodată, şi păsărelele, ca şi florile, începură să vorbească cu grai 
omenesc şi să-l ademenească pe Graur care era cu totul fermecat de 
minunatele lor cântece: 

— Făt Frumos, Făt Frumos, ia-mă la tine în casă şi-am să-ţi cânt în fiecare 
noapte până-n zori, îi grăi privighetoarea. 

— Ba pe mine, Făt Frumos, că eu am să-ţi cânt şi ziua şi noaptea, spuse 
florinţele. 

— Ba, mai bine, ia-mă pe mine, Făt Frumos, că am penele pestriţe şi 
guşa roşie, îi fluieră sticletele îmbietor. 

Şi iarăşi fermecat, ca şi de flori, Graur strigă: 

— Stai, Roibule, să-l prind pe sticletele ăsta, că-i mai frumos decât toate şi 
are un cântec de te slăveşte. 
Dar calul, înţelept, îl sfătui aşa: 


— De te amăgeşti, stăpâne, 
Nu apuci ziua de mâine! 

“Ţin-te bine şi fii tare, 

Nu-ţi pese de-a lor cântare! 


Şi bietul Graur, scuturându-se ca trezit din vis, îi şopti calului cu drag: 


— Mulţumesc, Roibuţul meu, 

arăşi mă scăpaşi din greu! 

Dar deodată se auzi un vuiet groaznic şi zgomot mare de pasări, zburătăcind 
înnebunite, iar calul strigă înfricoşat: 

— Ţin-te bine, stăpâne, că sar. Scăparăm şi acum. 

— Dar ce s-a mai întâmplat, Roibule? întrebă Graur mirat. 

acă un afurisit de scatiu a picat, chiar în faţa copitelor mele şi, fără să vreau, l-am 
atins pe-o pană. Dar noroc că ne aflam la marginea pădurii. Şi acum ascultă-mă cu 
multă luare-aminte, stăpâne; până aci ce-a fost a fost floare la ureche, dar de aci 
înainte să fii cu multă băgare de seamă; trei primejdii mari ne aşteaptă să ne abată 
calea dreaptă! 

— Cum aşa, Roibuţul meu, se nelinişti Graur: 

— lată, spuse calul năzdrăvan, acum intrăm pe tărâmul foamei, al setei şi 
al somnului. Până unde ne aflăm noi acum să ştii că au mai răzbit mulţi flăcăi viteji, 
dar aci le-au rămas oasele, fiindcă n-au ascultat sfaturile primite. 

— Ce spui? se miră flăcăul puţin speriat. Şi ce trebuie să fac? 

— Tocmai că nu trebuie să faci nimic din ce vei fi ispitit să faci, îl sfătui 
calul, şi vom scăpa şi de astă-dată cu fața curată. Dar iată că am ajuns. 

Graur nu mai văzuse în viaţa lui asemenea livezi şi nu mai contenea să se mire: 

— Tii... ia te uită ce bogăție de roade la pomii ăştia şi aci văd crescând 
laolaltă: cireşe, vişine, caise, piersice, mere, pere, rodii, portocale, smochine şi 
curmale. Toate coapte în acelaşi timp! Toate bune de mâncat! Şi ce struguri frumoşi: 
unii cu boabele galbene ca de aur şi alții cu boabele ca frunza ruginită de toamnă. 
Ah, nu mai pot de foame! Stai mai încet, Roibule, te rog, să rup măcar o pară de asta 
tămâioasă, că-mi lasă gura apă, nu mai pot răbda. 

Dar calul dădu un nechezat puternic şi spuse înfuriat: 

— Ce-ţi spusei adineauri, stăpâne? Ai şi uitat? 

— Ah, da, se potoli Graur, mi-am adus aminte: să nu mă lasispitit. Acu', 

parcă mi-a trecut 
foamea cea grozavă. Ce ciudat! Dar să ne oprim puţin măcar la izvorul 


acesta limpede, 
e cleştarul, mă sting de sete şi mi-e cald cum nu mi-a mai fost niciodată până 
acum. Stai, Roibule, îţi zic. 

— Ba, stăpâne, ba, grăi calul, şi mie, vezi, îmi atârnă limba afară din gură 
de sete şi totuşi nu mă adăp, că nu vreau să-mi fie pentru cea din urmă oară. 

— O, mi-e de-a mirare, oftă Graur liniştit, iată că îndată ce m-am 
îndepărtat de izvor mi-a trecut şi setea ca prin farmec. 

Mustrător, calul îi spuse: 

— Văzuşi, stăpâne, văzuşi. 

Dar iată că Graur începu să caşte de să-şi rupă fălcile: 

— Aaa, da' ce somn m-a cuprins aşa, deodată! 

Şi atunci se auzi un glas îmbietor şi dulce de fată, glasul ierbii de câmp: 

— Făt Frumos, Făt Frumos, dă-te o clipă jos, pe covorul mătăsos, să te 
mângâie o clipă blinda somnului aripă! 

Graur căscă şi mai tare cuprins de un somn de nebiruit. El spuse: 

— Aaa, ce iarbă moale bună de dormit. Stai, Roibuţule, puţin, că mă 
prinde somnul lin, mergi mai uşor să mă ţin de gâtul tău şi să aţipesc câteva clipe 
măcar că nu mai pot. 

Dar calul, nechezând puternic, îl scutură de câteva ori şi-l trezi: 

— Ba, stăpâne, ba şi pe mine m-a podidit somn greu ca de plumb, de abia 
îmi mai ţârii picioarele şi iată că merg înainte. Scoate-ţi paloşul îndată şi crestează-te 
puţin la un deget până la sânge şi ţi-o trece somnul îndată. 

Şi flăcăul făcu întocmai cum îl sfătuise calul şi se trezi deodată înviorat. 

— Ei, dar ce-i asta? se miră el, acum nu mai simt pic de somn, parcă m-am 
trezit dântr-un vis amețitor. 

— E, că am trecut de hotarul ispitelor, stăpâne, îl lămuri calul. De acum, 
drumul ne duce neted până la Fata din Dafin. Am ajuns pe calea dreaptă, dar 
primejdii tot ne aşteaptă. 

Merseră ei cale lungă fără a mai fi supăraţi şi opriţi în drum de nimica. Şi, deodată, 
în faţa ochilor lor uimiţi, se ivi o lumină uriaşă tare îndepărtată. 

— Hei, Roibule, ce-o fi strălucind aşa de puternic, întrebă Graur, colo, în 
fund, la marginea câmpiei, de parcă ar fi o piatră nestemată cu mii şi mii de ape şi 
lumini? 

— Văd şi eu, stăpâne, răspunse calul, părea a fi o stea, dar într-adevăr ce e 
n-aş putea spune! Puterea mea de năzdrăvan până aci, la hotarul ispitelor, a fost. De 
acum înainte, ne vom călăuzi şi noi după cum ne va tăia capul. 

După ce mai făcură o bună bucată de drum, iată că în dreapta lor, ascunsă de viţă 
sălbatică verde şi zorele albastre se ivi o colibă sărăcăcioasă. Pe hornul ei ieşea o 
şuviţă de fum alburiu, semn că era locuită de cineva. 

Dar Graur nu voi să se oprească. El dorea să ajungă cât mai degrabă la Fata din 
Dafin. Nici nu mai ştia câte zile sau poate luni chiar, se scurseseră de când plecase el 
de acasă, şi ardea de nerăbdare să ajungă la capătul călătoriei sale. Şi apoi îi era tare 
dor de părinţi şi mai cu seamă de maică-sa pe care o lăsase pierdută, cu lacrimile în 
ochi. 

Iată, însă, că dinspre căsuţă se auzi un scârţâit prelung de uşă neunsă, iedera 
bogată se dete la o parte şi în prag se ivi un moşneag. Dar ce moşneag?! Sprâncenele 
îi crescuseră atât de mari, încât îi acoperiscră ochii; mustăţile îi acopereau gura; 
barba albă colelie îi ajunsese la brâu şi părul îi învăluia gâtul şi urechile, nepieptănat 
de un veac. 

Se auzi un glas gros, răguşit, lipsit de putere, dar plăcut, prietenos: 

— Cine-mi tulbură liniştea pustietăţii mele? 


— Un drumeţ cu calul său, moşule! răspunse Graur cu bunăcuviinţă. Dar 
dumneata cine eşti? 

— Eu, un biet unchiaş uitat de vreme, răspunse bătrânul înduioşător. Fiibun, 

rogu-te, drumeţule, 
apropie-te de mine şi tunde-mi sprâncenele, că nu mai văd bine din pricina lor, 
şimustăţile, că nu 
mai pot mânca de lungi ce mi-au crescut, şi barba, de care mi se prind scaieţi şi 
ciulini, şi părul care mă apasă pe cap şi-mi ţine cald de nu mai pot. 

— Of, moşule, răspunse flăcăul cu milă, măcar că mi-e tare degrabă să 
ajung acolo unde am pornit, dar nu mă lasă inima să plec de aci fără a-ţi da o mână 
de ajutor. Văd că într-adevăr, aşa cum eşti, duci o viaţă tare chinuită! 

Şi sărind de pe cal grăi: 

— Hai, Roibule, tu du-te şi paşte iarba asta verde şi grasă, până îl tund eu pe 

bunicul. 

într-un târziu, Graur grăi cu multă bucurie: 

— Eşti gata! Ei, cum te simţi? Ia priveşte cum arăţi, colea în luciul 
paloşului meu, că e ca o oglindă! 

— A, să trăieşti, dragul moşului, spuse fericit bătrânul, că nu ţi-a fost silă 
de bătrâneţele mele şi m-ai ajutat. Parcă sunt alt om acum şi parcă am întinerit cu 
douăzeci de ani. îţi mulţumesc, să trăieşti! 

— Acu te las sănătos, bunicule, spuse Graur, şi el tare mulţumit, şi, de m-oi 
mai întoarce pe-aci, trec şi pe la dumneata să te cercetez ce mai faci şi cum te mai 
simţi. 

— Ei, dragul moşului, grăi bătrânul tainic, de-i voi sau ne-i voi pe la mine 
tot mai vii. He, hei, mulţi tineri s-au perindat pe aci, prin faţa colibei mele, în drum 
către palatul Fetei din Dafin, unde te duci şi tu şi care se înalţă hăt departe, la 
marginea acestei câmpii, dar nu se vede de aci decât în zori, când se ridică ceața ce-l 
înconjoară. 

— Aşadar e pe aproape palatul Fetei din Dafin, moşule? întrebă Graur cu 
sufletul la gură. 

— E, zise moşul iarăşi tainic, e pe aproape şi nu prea. Dar mai îngăduie, 
rogu-te, un bob zăbavă şi rău n-o să-ți pară de această pierdere de vreme. Apoi rosti 
în şoaptă, ca pe o vorbă de taină: că eu oi fi cine sunt, dar nu ce crezi dumneata că 
sunt. 

— Cum aşa, că nu pricep, bunicule? spuse Graur mirat. 

— Dacă vei avea răbdare să mă asculţi, continuă mogul, vei pricepe îndată, 
nepoate. Mai întâi se cade, însă, să te omenesc. Poftim, deci, în coliba mea, să guşti 
din pâinea plămădită şi coaptă de mine la ţest, să mănânci mere domneşti şi struguri 
tămăioşi şi să bei din vinul făcut de mine, că-ţi va prinde tare bine... şi ascultă: 

— Bunicule, m-am făcut numai urechi! spuse Graur, dornic ca un copil să 
audă cât mai degrabă povestea. 

Şi moşneagul începu: 

— Cum îţi spuneam, flăcăule, mulţi feciori de domni şi împărați au trecut 
pe la mine în drum spre Fata din Dafin, dar niciunul nu s-a milostivit de rugăminţile 
mele, să mă ajute în restriştea în care mă aflu aci, aşa precum ai făcut tu, ci au plecat 
înainte, nepăsători, dar înapoi nu s-a mai întors niciunul. 

— De ce, moşule? abia şopti Graur înfiorat. 

— Fiindcă n-a fost cine-i povăţui ce să facă şi s-au sfârşit de oboseală. 

— Cum aşa, de oboseală? 

— Iacă bine! Ian priveşte pe fereastra asta, ceața s-a ridicat binişor acum 
şi de aci poţi vedea palatul Fetei din Dafin. 


— Se vede bine chiar, şi până acum n-am văzut ceva mai minunat! spuse 
încântat peste fire Graur. 

— Pentru că nici nu se află pe lume un palat asemenea acestuia ce-l vezi 
strălucind, zise bătrânul. S-ar părea că-i la o fugă de cal de aci, aşa-i? 

— Chiar aşa. 

— Ei, dar dacă ai să porneşti de aci călare sau pe picioare, pe măsură ce-ai 
să mergi spre el, socotind că ajungi curând-curând, la poalele lui, palatul se 
îndepărtează. 

— Auzi colo, se minună Graur. 

— Stai tu pe loc, continuă moşul, stă şi el, porneşti tu din nou către el, 
iarăşi se îndepărtează şi de multe ori îţi piere chiar din vedere, precum fata morgana 
pe bărăganele pustii, la vreme de arşiţă şi secetă cumplită când te stingi de sete. 

— Cum aşa, bunicule, spune-mi, te rog? 

— Vezi dumneata, nepoate, că palatul este vrăjit şi i se spune numai palatul 
Fetei din Dafin, dar 
această preafrumoasă fată nu mai locuieşte în el, ehei, de ani şi ani. 

— Tiii, puteam să alerg eu mult şi bine, se înfioră Graur. 

— Aşa au păţit toţi cei câţi au pornit după Fata din Dafin şi ţi-am spus: au 

pierit de osteneală 
n-au mai avut putere să se întoarcă. 

— Şi Fata din Dafin unde-şi are sălaşul? voi să afle Graur. 

— Păi de ce crezi că-i spune Fata din Dafin? îl întrebă moşul cu şiretenie. 
Ea locuieşte într-o grădină fermecată, cu un singur pom, un dafin mare, frumos, 
rămuros, care este casa fetei. Sumedenie de flori înmiresmate şi stoluri de pasări 
cântătoare înconjoară dafinul. Dar fiindcă ai fost milostiv cu mine şi te-ai oprit să mă 
ajuţi, cu toate că te grăbeai tare, vraja Fetei din Dafin s-a destrămat pe jumătate. Am 
să te ajut şi eu, desvăluindu-ţi taina palatului şi a grădinei cu un singur pom: dafinul. 

— O, spune-mi, bunicule, spune-mi, îl rugă flăcăul bucuros. Dacă ai şti ce 
mult îmi plac poveştile adevărate. 

— Apăi că mai adevărată ca asta nici nu poate fi alta, întări moşul. Ascultă 
dar: a fost o dată de demult o fată frumoasă care se îndrăgostise de un flăcău şi el 
frumos şi voinic, pe care-l chema Dafin. Dar mama fetei nu-l dorea pe acesta de 
ginere, pentru că era un biet grădinar şi atâta tot. Că, vezi dumneata, eu uitai să-ţi 
spun, mama fetei era fiică de împărat şi tatăl fetei împărat şi el. Tatăl fetei îl iubea pe 
Dafin că acesta era tare harnic şi priceput grădinar. îi făcuse dintr-o câmpie seacă, 
un rai de flori şi pomi, străbătut de ape curgătoare şi înveselit de pasări cântătoare. 
Şi odată, când mama fetei era plecată la părinţii ei, cei doi tineri, numai cu voia 
tatălui fetei, se cununară în taină. Peste un an dobândiră o fată de o rară frumuseţe, 
cum nu se mai văzuse copil pe pă-mânt. De bună seamă că acum s-a aflat totul. 
Atunci, mama fetei, care era şi o mare vrăjitoare, l-a prefăcut pe tânărul ei ginere, 
nedorit de ea, în pomul ce-i poartă numele, adică în dafin; pe fiică-sa a încuiat-o cu 
nouăzeci şi nouă de lacăte ferecate în palatul ăsta pe care-l vezi, iar pe fetiţa lor a 
blestemat-o să locuiască întotdeauna în dafinul din grădină, până va veni un tânăr 
care să fie în stare s-o scoată din locuinţa ei; iar pe bunicul fetei l-a blestemat să se 
urâţească, să trăiască departe de lume ca un pustnic, cu dorul de fiica şi nepoţica lui, 
să-i crească părul, barba şi sprâncenele mari şi să-l împiedice să ducă o viaţă 
omenească până se va milostivi de el un călător... 

Când bătrânul ajunse cu povestea aci, Graur sări în sus şi spuse cu duioşie: 

— Cum, moşule, dumneata eşti bunicul Fetei din Dafin? 

— Eu, preaiubite nepoate! răspunse bătrânul surâzând trist. 

— Şi bunica Fetei din Dafin? întrebă repede Graur. 


— A vegheat până acum asupra vrăjitoriei sale şi ţi-a scos în cale tot soiul 
de primejdii, pe care le ştii, că doar trecuşi prin ele. 

— Şi acum ce-mi rămâne de făcut spre a împrăştia vraja? întrebă Graur cu 
sufletul la gură. 

— Să faci întocmai ce-ţi voi spune eu, grăi unchiaşul. Ai avut mare noroc 
că te-a întovărăşit un cal năzdrăvan la toate primejdiile ce ţi s-au ivit în cale. Tot el îţi 
va prinde bine şi de aci înainte. lată ce-ai să faci, iar în vremea asta, eu am să caut 
să-i încurc iţele vrăjitoarei de nevastă-mea, care turbează de mânie că i s-au 
destrămat farmecele. 

Şi moşneagul îl învăţă pe Graur al nostru, cu cea mai mare bunăvoință şi dragoste ce 
să facă. 

Călărețul şi calul porniră din nou la drum şi, peste câteva zile, sosiră într-o 
dimineaţă senină şi călduţă, la grădina Fetei din Dafin. 

— Tii, stăpâne, spuse calul uimit de sumedenia de păsări cântătoare ce 
zburătăceau prin grădina cu un singur pom, păsăretul ăsta ar fi putut să se ia la 
întrecere cu cel din tărâmul ispitelor. Dar parcă astea sunt şi mai multe şi cântă şi 
mai frumos. 

— Dar şi despre flori poţi spune că sunt mai multe şi mai frumoase decât 
acelea ce ne-au întâmpinat! zise Graur. Ciudată grădină cu un singur pom! Dar ce 
mândreţe de dafin! 

— Acu, stăpâne, îl opri calul din vorbă, nu uita ce te-a povăţuit moşul. Eu 
mă duc şi mă fac că pasc niţel mai încolo, deşi nu prea am ce, că flori n-a mâncat 
neam din neamul meu, iar iarbă verde nu se prea vede! Dumneata du-te şi ascunde-te 
în apropierea dafinului, printre lujere, şi fa-te una cu pământul, să vedem ce se 
întâmplă, ca să ştim ce să facem mai apoi. lar când oi necheza eu o dată uşor, ridică- 
te şi intră în vorbă cu fata. 

— Bine, Roibule, aşa ani să fac, grăi flăcăul. O, ce plăcut e să stai printre 
flori! Numai de nu m-o apuca somnul în miresmele astea ameţitoare. 

Dar deodată se auzi un freamăt puternic de frunze şi un zgomot de crengi rupte. 
Dafinul se 
despică în două şi din el ieşi o fată faimoasă şi plină de farmec ca o zână din poveşti, 
care începu să cânte dulce şi mângâios: 


— Dafine, iubite tată, 
Lasă-n voie pe-a ta fată, 

Să colinde prin grădină, 
Printre dălii şi sulfină, 

Că se va întoarce-acasă, 

Mai blândă şi mai voioasă. 


Şi atunci, dafinul răspunse şi el tot în cântec cu o voce groasă şi fremătătoare: 


— Plimbă-te, copilă dragă, 
Că a ta-i grădina-ntreagă. 

Să te joci cu mii de flori, 

Mândrele tale surori. 


Dar deodată, Fata din Dafin tresări la auzul unui nechezat uşor de cal şi şopti 
înfricoşată către sine însăşi: 

— Dar cum de a pătruns calul acesta în grădina noastră fermecată?! 

Atunci Graur ieşi la iveală şi, făcând o plecăciune în faţa fetei, grăi cu multă bună- 
cuviinţă: 


— M-a adus pe mine, frumoasă domniţă. 

— Ah, ţipă Fata din Dafin înspăimântată, dar tu cum de-ai ajuns până aci 
şi cum de mai eşti încă în viaţă? se miră ea. 

— O, preagingaşă Fată din Dafin, povestea mea nu e prea lungă, dar nu 
ştiu dacă ai timp s-o asculţi. 

— Spune-o, încuviinţă fata, şi apoi am să hotărăsc dacă vei primi pedeapsă 
sau iertare. 

Graur oftă din adâncul inimii şi grăi cu nespusă dragoste: 

— încă de când m-am născut, taică-meu şi maică-mea mi te-au făgăduit de 
mireasă. 

— Cum aşa? se-ncruntă Fata din Dafin, voi să ştiu tot, spune mai repede, 
că nu pot sta în grădină decât atâta timp cât se află şi roua pe flori. 

— Ascultă, dar! 

Şi Graur îi povesti preafrumoasei Fete din Dafin tot ce se întâmplase îndată după 
naşterea lui. Apoi isprăvi astfel: aşa am izbutit să mă aflu în grădina ta cu un singur 
pom, o, preafrumoasă şi preaminunată Fată din Dafin. 

Tare bucuroasă, fata îi grăi, sorbindu-l din ochi: 

— O, dragul meu, povestea ta a ţinut atât de mult, încât niciun strop de 
rouă măcar nu se mai zăreşte pe vreo floare sau pe vreo frunză. Iar eu, în lăcaşul 
meu de ani şi ani, care este dafinul, nu mă mai pot întoarce acum! 

— Dar nici nu te mai întorci în dafin, îi răspunse peste fire de bucuros 
flăcăul. Eu de aci nu plec singur. Vom merge împreună. 

Atunci, Fata din Dafin îi grăi cu multă dragoste: 

— O, Graur, Graur Făt Frumos, ştii tu de ce-ai izbutit să rupi vraja făcută 
e bunica mea? Pentru că m-ai rugat să merg eu singură, de bună voie, cu tine, şi n- 
ai încercat să mă răpeşti, aşa precum au făcut alţii, care nu s-au mai întors la casele 
lor, ci au pierit pe loc, înălţând pământul acestei grădini. Dă-mi mâna, dragul meu, 
acum putem pleca în toată liniştea, că nu vom mai întâmpina de aci înainte niciun fel 
e supărare din partea nimănui. 

Dar iată că, după rostirea acestor vorbe, în grădină se stârni un vânt puternic cu 
bubuituri ca de tunet. Apoi se auziră cântece dulci, melodioase, şi glasul gros al 
afinului: 

— O, fata mea, multiubită, vino să te strâng în braţe: vraja a fost ruptă, iată 
că m-am preschimbat iarăşi în om. 

Fata îşi îmbrăţişă tatăl fericită şi spuse înfiorată: 

— Şi porţile palatului nostru s-au deschis, multiubite tată, iată maica 
mea vine către noi, plângind de bucurie. 

Şi deodată, ca prin farmec, un rădvan împărătesc ce venea în goană huruind, cu 
cai sforăitori, se opri în faţa lor. Vizitiul, pocnind de câteva ori din biciul său înflorat, 
strigă de le asurzi urechile: 

— Pttrruuu, cai năzdrăvani! Pofitiţi de vă urcați, măriile voastre, că ne 
aşteaptă părinţii preafericitului Graur, cu sufletul la gură. De când le-a plecat 
feciorul, ei întruna i-au dus dorul. Pâini şi cozonaci frământă, s-avem ce mânca la 
nuntă. Dii, căluţi, zburaţi acasă, că mireasa e frumoasă... şi mirele la fel este, ca 
sfârşitul din poveste. 


Maria Itu - Fecioruţ din brusture 


A fost odată ca niciodată că de n-ar fi fost nu s-ar fi pomenit. A fost odată, într-un 
sat, hăt la un capăt de lume, o biată femeie săracă, de mai săracă nici că se putea. Ba 


pe deasupra era şi singură pe lume. N-avea şi ea acolo, ca tot omul, un suflet cu 
dânsa care să-i mai îndulcească zilele cele negre ale bătrâneţelor, afară de 
lighioanele de pe lângă casă: o mieluţă, un purcel, vreo două-trei găini, tot pe-atâtea 
rațe, gâşte şi altele. 

„Doamne, doamne, grea boală casa goală!” se gândea ea, câteodată pe când îşi 
păştea liniştită mieluţa. „Oare m-oi mântui din lumea asta fără să las măcar o umbră- 
n urma mea?” se mai gândea ea tot atunci supărată din cale-afară. Apoi, cu supărare, 
fără supărare, vă spun eu drept dumneavoastră, asta cam aşa se arăta, vezi că nu mai 
poţi băga găina înapoi în oul din care a ieşit. 

Alte ori, mai ales când auzea atâtea şi atâtea poveşti cu copii răi, neascultători, 
mincinoşi şi obraznici, gândul femeii se strămuta: 


Cine are să-i trăiască, 
Cine nu să nu-i dorească! 


îşi zicea ea atunci îmbărbătându-se şi aşa se mai stâmpăra o vreme până când 
începea din nou a se gândi şi a se socoti cum i-au trecut zilele una după alta tară să 
aleagă nimic din ele.Eh! îşi alunga ea atunci gândurile cu mâna şi-şi zicea: 


Ce-a fost, a fost, 
Ce-a mai fi 
Om mai vedea, dac-om trăi ! 


Azi-aşa, mâine-aşa, până într-o zi când îi fu dat femeii să se-aleagă cu ce nici prin 
cap nu-i dase, nici în vis nu visase. în ziua aceea îşi sumese şorţu-n brâu, ca de obicei, 
şi porni după buruiene la porc. Culegea cu spor că dracul de godac tropotea podeaua 
coteţului încă de cu noapte şi guiţa de mama focului cât îl ţinea gura şi puterile, 
gândeşti că amu îl belea careva. 

— Tugo-ţugo, țugo-țugo cu mama! îi strigă ea purcelului din bătătură ca să-l 
mai domolească. 

— Tugo-ţugo, țugo-țugo! se auzi atunci un țocăit de copil, dintre buruieni, 
îngânând-o. 

Auzindu-l, pe loc lepădă femeia cât colo secerea cu care lucrase şi începu a căuta cu 
de- 
amănunţelul printre buruieni, până când dădu cu ochii de un copiluţ, bălăiuţ şi 
dolofănuţ de mai mare dragul. Era aşezat pe-o frunză de brusture şi-şi mozolea 
mânuţele, bagsamă de flămând ce era. 

— Hai, mămucă dragă! zise el nerăbdător femeii când o văzu, că tot m-or 
mâncat ţânţarii şi m-or băşicat urzicile aşteptându-te. 

Când îl auzi ea că-i zice mamă, când îl văzu cât de arătos şi mintos era, se aplecă 
repede, îl luă frumos cu brusture cu tot, îl puse în poală şi-l duse fuguţa acasă. Aici 
nu mai încăpeai de răul găinilor şi puilor, al rațelor şi gâştelor dar mai ales, de cel al 
purcelului care te scotea din casă cu guiţăturile lui. Numai că femeia n-avea amu 
rând de năcazurile lor, aşa că azvârli un pumn de grăunţe la păsări, umplu vălăul 
gadinei cu buruieni ca să-l mai ostoiască şi-şi văzu de treabă, că treabă era acu' la 
casă nu glumă: de scăldat, de lăut, de înfăşat, de legănat, mă rog, copil i-a trebuit, 
copil a găsit! Dar eu n-aş vrea zău, să zic ceva rău, se plângea biata femeie, măcar că 
toată ziua alerga încoace şi-n colo pentru Brustur al ei, că aşa îi pusese numele, ba 
după pere pădureţe, ba după miere de albine sălbatice, ba după lapte de cuc şi ţâţă 
de capră neagră, ba după ce nu, numai să crească băiatul şi să se facă mare. Şi se şi 
făcea, ce să vă spun, creştea într-o zi-două cât alţii în nouă şi era frumos că, zău, 
numai soarele din cer era mai frumos ca el, aşa că îl sorbea mă-sa din ochi de drag 


ce-i era. lar de harnic, ascultător şi cuminte, nici n-am cuvinte să vă zic cum era. Abia 
dacă-i mijiseră tuleii pe sub nas şi ţinea tot greul casei cu mâinile lui, ajutând-o în 
toate cele pe mămucă- sa. 

— Du-te, dragul mamii! îl îndemna ea la vreo treabă şi el sărea bucuros, 
încă înainte de a-şi isprăvi mamă-sa vorba. 

— Hai, dragul mamii! Şi el venea din pământ de sub pământ la porunca mă- 
şi. 

— Fă, dragul mamii! Şi făcea cum ştia el că-i mai bine, numai să-i 
alegădească măicuţa. 

Aşa trăiră ei împreună liniştiţi, ani mulţi şi fericiţi, până într-o zi când trecând pe- 
acolo cumătră moarte se luă de biata femeie şi niciuna, nici alta, numai că şi-a trăit 
traiul, şi-a mâncat mălaiul şi de-acu musai să moară. Degeaba se tângui ea că băiatul 
e prea crud, că nu şi-a deschis încă bine ochii în lume şi nu ştie cum îi viaţa, că acu' 
i-ar fi de mai mare învăţătură şi ajutor şi câte altele, că moartea, pierită-i-ar fi fost 
numele să-i piară, harancă afurisită ce era, nu lua în seamă nimic şi-o ţinea pe-a ei: 
să treacă-n lumea drepţilor şi pace! Văzând femeia că n-are încotro de răul hojmei, 
îşi chemă feciorul şi sărutându-l duios, îi zise: 

— Dragul mamii, moartea nici nu alege, nici nu culege, când te cheamă 
cată să te duci. Astăzi unul, mâine altul, poimâine altul şi iar altul, şi-altul, şi-altul tot 
aşa. Amu, se vede, că mi-a venit şi mie rândul, aşa că mai râmâi sănătos că eu aci te 
las. Ai grijă de ce biată am surzuit o viaţă-ntreagă şi mai ales de mieluţa asta pe care 
am ţinut-o ca să ţi-o dau în dar la nuntă. Şi cu puterile cele mai de pe urmă, îi întinse 
o sforicică de care era legată mieluţa, o mioară cu lâna toată-toată, numai şi numai 
de aur. S-o ţii ca pe palme, fătul meu, şi să nu te desparţi de ea în ruptul capului, că 
de mare folos ţi-a fi la vremea potrivită, mai ajunse ea să-i grăiască băiatului înainte 
de a se stinge de pe lumea asta păcătoasă şi rea. 

O jeli feciorul pe dragă mămucă-sa, cu mare şi multă durere şi-i făcu toate 
pomenile după datinile din bătrâni: la trei zile, la nouă zile, la patruzeci de zile, la un 
an şi în tot anul până la şapte ani şi poate ar mai fi jelit-o încă, de nu i-ar fi zis mă-sa- 
n vis, odată, cam răstit: 

— Tot lucrul are un capăt, dragul mamii! Lasă jalea şi pomenile că tot la 
nimic n-ajung şi ia-ți alte gânduri. Mai ia-te şi tu cu lumea! 

Din ziua aceea îşi luă dară flăcăul alte gânduri dar cu lumea nu ştia cum să se dea, 
că nu apucase s-o vadă şi n-o cunoştea decât de-aci pân-aci şi de colo până colo, cât 
ţinea gardul lor şi mai pe dincolo de el c-o palmă două. 

Tocmai când era el mai învăluit de gândul lumii ăsteia şi mai întors pe dos de 
vorbele mămucă- şi, trecu pe-acolo un om cu clopul pe-o ureche şi cântând: 


Lume-lume şi iar lume, 
Lumea asta-i trecătoare, 
Unul naşte, altul moare, 
Lume şi iar lume! 


— Bună ziua! zise omul încetinind oleacă din horit. 

— Bună ziua! răspunse feciorul şi, cum n-avea ce face, îl întrebă unde se 
duce. 

— în lume mă duc, îi întoarse omul vorba şi împingân- du-şi clopul mai pe-o 
ureche îşi mână drumul înainte horind mai departe: 

„Gând la gând cu bucurie, că mă duc şi eu în lume!” îşi zise atunci feciorul văzând 
cât de bucuros se ducea omul acela acolo. Aşa că luându-şi mieluţa de aţucă şi 
merinde-n străiţucă, pomi şi el în lume. Şi se duse şi se duse 


Lumea mare 
Capăt n-are. 
Tot te duci 

Şi tot n-ajungi! 


Luă lumea-n sus şi-n jos şi din lung şi în lat şi nu se mai sătura uitându-se ce 
mândră era, ce frumoase erau satele, casele şi oamenii, ce târguri bogate se-nşirau 
de-a lungul drumurilor cu şetre numai una ca una de pline cu de toate cele: cu turte 
şi cu mărgele, cu brățări şi cu inele, cu durde şi cu cosoare, săbii, puşti şi iatagane, 
cu ţoale, ştergări, năfrămi, căciuli, clopuri şi-ncălţări, cu căluţi şi jucării, bărci, roţi, 
ţinte, drăcării, cu plăcinte şi fripturi, cu gogoşi şi băuturi, larmă, râs şi strigături: 

într-o zi, când iarăşi era feciorul într-un târg mare şi frumos, plin cu tarabe, 
negustori şi cumpărători, de alţi oameni foindu-se şi cu rost şi fără rost, de colo-colo, 
printre grămezile de mărfuri, sosi în goana mare a calului, un crainic împărătesc, 
opri unde era lumea mai multă şi începu a bate cu putere în toba ce o purta 
spânzurată de grumaz: Atunci se-mbuluciră oamenii într- acolo ca să poată auzi mai 
bine, împingându-l şi pe Brustur mai până lângă sfetnicul crăiesc care grăi aşa: 


Tot omul s-audă! 


Măritul împărat, slăvit fie-i numele, lui şi urmaşilor urmaşilor lui, în veci de veci, 
porunceşte în toată lumea că s-a hotări să-şi mărite fata după acela şi să-i dea şi 
jumătate din împărăție aceluia ce va fi vrednic a o face, pe preafrumoasa lui odraslă, 
să-şi recapete darul râsului pe care şi l-a pierdut de câţiva buni ani de zile! 

Totodată, măritul împărat dă de ştire că oricine-i slobod a-şi pune faptele la 
încercare, dar că celuia ce n-a izbuti să ducă treaba asta la bun sfârşit, unde-i 
stau astăzi picioarele acolo-i va sta capul! 


Asta-i pofta ce poftesc! 


se încheia porunca împărătească grăită prin crainic. 

Multe vorbe, şi bune şi rele, vântură lumea, în urma poruncii împărăteşti: că ce 
păcat de-atâţia flăcăiaşi, mândri ca brazii, care se mântuiseră din lume, umblând 
după pită mai bună decât cea de grâu; că şi ei ce şi-au căutat norocul unde nu le era 
locul; că ce arsă era inima mamelor a căror feciori s-au apucat s-aşteamă fetei de- 
mpărat pod de-argint; că şi a împărătesei era, de-acu', numai scrum văzându-şi copila 
toată ziua înnegurată; că nebun ar fi acela care şi-ar mai pune viaţa-n cumpănă de 
dragul zgâtiei de fete; că numai de zbănţuită ce era şi-a pierdut râsul şi câte şi mai 
câte altele. 

Auzind Brustur ce spor avea lumea la depănat pe seama poruncii împărăteşti şi 
neştiind ce să desluşească din aşa încâlceală, se gândi c-ar fi mai bine să se ducă să 
vadă cu ochii lui ce şi cum îi, aşa că luându-şi mieluţa de aţucă şi o pită-n străiţucă 
porni către împărăție. 

Şi se duse el cât se duse, până-l ajunse noaptea hăt cum era mai rău. Nu se vedea 
nicăieri o scânteie de lumină de-ţi puteai băga degetele-n ochi, cât de bine, de- 
ntuneric ce era. Merse el aşa 

Noapte-n deal şi noapte-n vale, Noapte la spatele sale, până-ntr-un târziu când, 
zărind în depărtare o luminiţă, cât un muc de ţigară, cotigi într-acolo. Şi n-apucă el 
să se-aştearnă mai omeneşte la drum că şi ajunse la o casă proţăpită pe o râpă. Cei 
de-ai căsii se pregăteau de culcare 
că feştila lămpii era trasă. Dar flăcăul îndrăzni şi bătu la uşa. 

— Cine-i? întrebă careva dinăuntru. 


— Om bun! răspunse Brustur, că aşa şi era şi altmin- treli cine să spună că 
era, dacă tot nu se cunoşteau? 

Apoi auzind trăgându-se zăvorul se băgă în casă cu mie- luţa după el. 

— Bună seara! dădu el frumos bineţe şi-şi scoase căciula după cum îl 
învățase mămucă-sa, încă de pe când era copil. 

— Să fii sănătos! răspunse femeia ce locuia acolo, o văduvă cu fata ei. Şezi 
la noi! se grăbi ea să-l îmbie văzând mieluța flăcăului toată numai cârlionţi şi inele de 
aur galben şi strălucitor cum îi soarele. 

— Aş şedea eu, cum să nu! zise Brustur. Aş şedea încă cât de bine, dar şi 
mai bine aş şedea de m-aţi putea lăsa de mas aci în noaptea asta. 

Şopârla de văduvă, drămăluind în gând cât plăteşte oiţa flăcăului, n-aşteptă să fie 
de două ori îmbiată ci, la întrebarea lui, sări ca friptă poftindu-l să râmâie. 

— Cum să nu, doar nu suntem nici noi din pădure, dacă stăm mai la o 
margine de sat! zise ea. Apoi îl rugă pe fecior să nu-i fie cu supărare dacă, 
neavând alt rost în casă, a mânea el pe vatră şi mieluţa sub laviţă. 

— Bine-i pentru-n biet drumeţ ca mine! zise feciorul bucuros că avea unde- 
mbruda căruţa şi unde-şi culca mieluţa. Aşa că n-aşteptă nici el să fie de două ori 
îmbiat, ci ghemui oița sub laviţă, îşi făcu sumanul perină şi, învârtind aţuca mieluţei 
pe după palmă ca să nu-i scape din mână, se culcă liniştit pe vatră. Şi cum se culcă şi 
adormi. 

Se culcară şi alde gazdele, dar astea nici că putură adormi. întâi şi întâi nu le 
prindea somnul, cum nu se prinde apa de gâşte, că era tare cald şi le mâncau purecii, 
aşa că, de la o vreme, lepădară ce brumă de haine avea pe ele şi se lăsară în pieile 
goale. într-al doilea rând nu li se punea geană pe geană, că erau cu ochii numai pe 
miţele de aur ale mieluţei, aşa că, în dricul nopţii, începură a se dondăni una cu alta 
şi a se îndemna să tundă mieluţa. 

— Tunde-o tu! 

— Ba tunde-o tu! 

— Tunde-o tu, că eşti mai mică! 

— Tunde-o tu, că eşti mai mare! 

— Ba eu nu! 

— Ba nici eu nu! 

Ba io-zo-io-ba, ba io-zo-io-nu, nici de aia, nici de-aceea, una da şi alta ba, se făcură 
une de nimic până colo către cântatul cocoşilor când, văzând că trece vremea de 
omană, bivolana de văduvă, mai trecută prin ciur şi prin dârvală ca fie-sa, se 
învârtoşi odată, se sculă toată lac de sudoare de-atâta frământătură, îşi luă 
cămăşoaia, pipăi prin întuneric foarfecele şi cum îl găsi făcu jup cu ea în cârlionţii de 
aur ai mieluţei. Apoi nu ştiu, foarfecele nu tăia, văduva era prea înzărdită, oiţa cu 
ricina, cine ce alt bai avea, destul că nu putu femeia tăia nici măcar un fir din lânuţa 
mieluţei. Ba i se afundă şi mâna-n lâna ei şi nu şi-o mai putea acum scoate afară. 
Trase o dată, trase de două ori, icni de zece ori, năduşi şi asudă de o sută şi de o mie 
de ori numai rânduri-rânduri, dar cârceii de aur ai mieluţei bai să se cârnească cu un 
as măcar, încolăciţi cum stăteau pe după degetele şi mâinile ei. „Amu ce să mă 
ac?” gândi femeia. Pe hojmălaia de fată-sa degeaba o chema că, cu ea sau fără ea, 
tot un drac. De strigat încă nu putea striga, ca să nu se scoale drumeţu-n gura ei. Se 
trudea singură dră- cuind înfundat. 

— Dare-ar strechea-n tine să deie, cu ţoc-mocul tău de blană cu tot, 
fleandură-ndrăcită ce eşti! boscorodea ea smucindu-se în toate părţile şi blestemând 
e toate limbile. 

Văzând fata că mă-sa nu mai vine, se îndârji şi ea de la o vreme, sări ca poprica de 

iute şi se duse să vadă ce-i. Căută pe întuneric şi-n coace şi-n colo, până o găsi pe 


mă-sa mogâldită lângă laviţă. Neştiind ce are de stă aşa şi nici de ce se strofoacă 
într-atât, o trase de cămăşoaie. Dar, vorba aia, tocmai când s-a repezit şi lumea s-a 
isprăvit! N-apucă să puie bine mâna pe cămeşa mămucă-şi, că 

şi rămase agăţată de poalele ei. Amu munceau două pe-o biată mieluţă, mai s-o 
omoare de nu se scula omul în gura şi ruşinea lor. 

— Da' ce, doamne iartă-mă, faceţi? întrebă feciorul, mirat de ceea ce vedea. 

— Da' ce dracu' să facem? Ce ne-ai făcut tu să facem, aia facem! se 
zborşiră femeile la flăcău, tot ele de către pădure. Bine-ţi stă, om de ispravă cum ni 
te-ai arătat, se aruncară ele să-l rupă în gură nu alta, noi să te lăsăm de mas şi tu să 
ne faci de minune la lume! 

— Nu v-am făcut eu de minune la lume, că v-aţi făcut voi şi fără mine! le 
întoarse Brustur vorba şi, supărat de-aşa cuvinte, dădu să pornească iarăşi îa drum. 
— A stai, măi omule! se repeziră atunci femeile la el într-un glas. Unde 

porneşti aşa ca cățeaua cu puița după ea, nu vezi că suntem mai goale? 

— Că văd, că nu văd, eu n-am ce vă face! răspunse feciorul. Dacă n-aţi 
avut cap, amu musai să aveți picioare, că eu nu pot adăsta din drumul meu! şi zicând 
acestea apucă aţuca, luă străiţucă şi porni la drum. 

Mergea mânios înainte, cu mieluţa după el, iar în urma lui era prăpăd: zbierăte, 
plânsete, sudălmi, trântituri, oaia cea, femeia hăis, ea cu fata calea-valea, cu mieluţa 
hârţa- scârţa, văduva cu mâna-n lână, fată-sa cu poala-n mână, toţi o hală şi-o obială; 
parcă era oastea lui Papuc vodă. Şi pe unde trecea alaiul, se ridica un colb gros de-l 
puteai tăia cu cuțitul, nu alta, haznă că-l înghiţeau toţi gură cască ce se iviră pe la 
porţi, râzând în gura mare, arătând cu degetul şi strigând: 


Ţurai-ţur picioarele, 

Că-mi picară poalele! 

Tot aşa, cu hălălaia după el, ţinu voinicul drumul către- mpărăţie. Dar până să 
ajungă acolo, ajunse mai întâi într-un sat. Sat mare şi bogat, după cum arătau pitele 
şi colacii, vărzările şi ţâpăii cu care erau tare îndărvălite femeile pe-acolo la vremea 
aceea. Pite mari, albe, colăcei bucălaţi, cozonaci moi ca bumbacul, împletiţi în şapte- 
opt, unşi, graşi şi buzaţi, stăteau rând în gârliciul cuptoarelor numai bine de băgat la 
copt. Când trecu însă feciorul cu toată haia-laia-hărmălaia drept prin inima satului, 
uitară femeile de cocături, lăsară-n plata domnului cociorve şi lopeţi şi săriră 
grămadă la gard să vadă ce-i. Şi când văzură ele horhota de pe drum le apucă un râs 
alăturea cu moartea. Râdeau de tremura carnea pe ele, cât erau de subţirele, toate 
nişte putinele. Iar mai tare şi mai tare râdea o unguroaică albă grasă şi frumoasă, ce 
stătea rezemată în lopata cu care tocmai potrivise cocorăzile la foc. Când o văzu 
stricându-se aşa de râs, se răsti Brustur la ea din drum, zicându-i: 


Hai, lele, cu cea lopată, 
Dă-n iest fund mare de fată, 
Că-mi omoară mieluţa! 


Atunci unguroaica se opri din râs şi cât era de albă, grasă şi frumoasă apucă lopata 
şi începu a măsura cu ea spinările bietelor femei şi de-a lungul şi de-a latul şi cruciş 
şi curmeziş. îmblătea din mână şi din gură cu toată puterea şi din toată inima. Ba, 
mai apoi, părându-i-se că nu-i treaba destul de cu rânduială, îşi suflecă poalele-n brâu 
şi mânecile până-n cot şi începu a împărţi lopeţile mai gospodăreşte: 


Unul mie! 
Zaraţie! 


Brânza lui badea Ilie! 


Şi, ar mai fi-mpărţit destul de bine, după cum o apucase, de nu s-ar fi lipit şi ea, cu 
lopată cu tot, de bucile fetei. Râsese ea de măgar, dar amu veni vremea să-l încalece! 
Apoi femeile cele erau cum 
erau, dar unguroaica le punea moţu'. Atâta era de îndrăcită, de nu-i ajungea uliţa ca 
s-o măsoare din şanţ în şanţ, încercând să se deslipească de coada lopeţii. O smucea 
şi o hăţea, zbierând de hăuleau şapte sate-n gura ei, dar lopata nici că se clintea. 

— Tulai, doamne, ce făcut! Tulai, doamne!... striga unguroaica târându-se 
cu de-n puterea pe pietrişul drumului, c-apoi ori-ori, ori s-a rupe lopata ori s-a lăsa 
fata. Dară buha de fată ce să se lase! Ba dimpotrivă şi mai vârtos se rânzi vâzând că 
mătura şi ea uliţa cu celălalt capăt de lopată şi-şi belise zece rânduri de piei trasă- 
mpinsă pe toate pietroaiele, aşa că-i tăie unguroaicei dintr-un glas piuitul: 

— Lipitu-s-a sărăcia de lopata dumitale, nu vezi cine poartă-aci comândul? 

Unguroaica însă nu se lăsă. 

— Lipească-n sărăcia la tine! strigă ea cât putu de tare, aruncându-se cu 
amândouă mâinile în comițul fetei. 

Mare vânzoleală, vă spun drept! 

Numai Brustur îşi vedea înainte de drum cu mieluţa după el. Mergea îngândurat 
văzând şi auzind atâta zarvă. „Pentru-un lucru de nimica lucră dracu' de se strică” 
gândea el. Noroc că-i mai îndulceau sufletul locurile cele mândre pe unde trecea: 
holdele mari date-n pârg, unduind în bătaia vântului, viile înţânţălate pe dealuri, 
fânaţele, iarba şi florile, umbra zăvoaielor şi cântecul izvoarelor cu apa limpede cum 
îi lacrima. Tocmai îşi scălda ochii în alunişul unui deluşor când, pe culmea lui la vale, 
zări o turmă coborând, ho-ţup-ţup, hop-ţup-ţup! în cântecul săltat al unui ciobănaş. 
Ciobănelul zicea din gură şi se-ncontra din fluier: 


M-o trimis mama cu turma, 

La mâncare nu-i dau urma! 

Mărlin, dărlin, bumbărele, titirină; 

Daina hop-ţup-ţup! hop-ţup-ţup! 

Mă luai cu turma-n sus, 

Mă luai cu turma-n jos, 

Mărlin, dărlin, bumbărele, titirină, 

Daina hop-ţup-ţup! hop-ţup-ţup! într-un loc întunecos, 
Mă-ntâlnii c-un lup frumos. 

Mărlin, dărlin, bumbărele, titirină, 

Daina hop-ţup-ţup! hop-ţup-ţup! 

Faine îs oile tele, 
Umple-mi-aş chişca cu ele! 
Mărlin, dărlin, bumbărele, titirină, 
Daina hop-ţup-ţup! Hop-ţup-ţup! 


Când ajunse fecioraşul cu turma aproape de drum îl opri Brustur din cântat zicându- 


— Haida mă, cu cea fliscoaie, 

Dă-n iestă femeie grasă şi frumoasă, Că-mi omoară mieluţa! 

Atunci ciorângaşul făcu zvârr! cu fluiericea în unguroaica cea albă, grasă şi 
frumoasă şi cum o lovi se şi lipi, cu fluieră cu tot, de dinapoia femeii. Apoi, vorba 
ceea, multe-am tras şi nu m-am ras, nici de asta nu m-oi tunde! Nici unguroaica nu-şi 
încetă măcinatu', nici fluiera fluieratu', nici ciobănaşu' cântatu'. O dădură cu toţii pe o 


tropotită trăgând toată turma după ei. îmblăteau oiţele din picioare mărunţel şi 
zdrobit de numai sus-sus le sălta cojocelele. 


Hopa-tropa, 
Hopa-tropa, 
Şi-o mâncat mălaiul popa! 
Vai, vai, vai 


Şi 


Vai, vai vai, 
C-amu n-om avea mălai! 


Acu' era adunătura şi mai de minune de cum fusese cu o turmă-ntreagă de oi după 
ea, tropăind de-a lungul drumului şi behăind care de-a-n-puterea: 


Me-e-e! mieluţele. 
Be-he-he! oiţele. 
Ţe-ţe-ţe! căpriţele. 


Cum mergeau ei aşa, bâr-bâr-bâr, oiţă, bâr! numai ce dădu în urma lor un car 
încărcat vârf cu găini, ducându-se la târg. îl trăgeau la jug un lup şi-un urs pe care-i 
mâna din gură, cu mare năpăstuială, un om; că jigodiile, după ce că-i mâncaseră boii, 
amu nu se-ndemnau nici să tragă. 

— Cea, lupule! Hăis, ursule! striga omul cu năduf la ele. Cea mă, cea, 
lupule, cea! Hăisa, hăisa, ursule! îl strunea el când pe unul, când pe altul, fără prea 
mare câştig. Dar când dădură vâjii dracului de miros de cojocele îi apucă un spor la 
mers de nu le mai putea sta nimeni şi nimic împotrivă. O luară dară la fugă. Şi-apoi 


Fuga ăştia după cele, 
Fuga cele după cela, 
Fuga cela după ălea, 
Fuga ălea după ăia. 


Fugeau unii după alţii şi unii de alţii de le sfârâiau călcâiele nu alta. Hurducăind şi 
el pe drum din toate încheieturile şi hodorogind din toate ţâţânele, nu ştiu cum săltă 
carul peste un bolovan, că se hâi într-o parte şi dădu cu nevasta omului, ce stătea 
poponeţe pe o loitră, de-a berbeleacul peste cap. 

— Văl el eu, bărbatu' meu! Văl el eu spatele meu, trăias- că-te dumnezeu! 
începu ea atunci şă se vaiete şi să-şi cheme bărbatul în ajutor, dându-şi poalele în jos 
de peste cap şi adunându-se toată de pe drum. Dar bărbatu-său ce să audă dintr-atâta 
lărmătură, aşa că o luă femeia la fugă după car, strigând ca din gură de şarpe: 

— Văl el eu, bărbatu'meu, asurzi-te-ar dumnezeu! 

De-atâta huruitură şi de-atâta zbierătură se speriară găinile omului şi-ncepură şi 
ele a bate din aripi, a se hâşâi prin coşuri şi a cotcodăci de mama focului. Tocmai 
când era zburătăcitul mai în toi şi cotcorizitul mai pogan, hop şi cumătră vulpe, 
venită de pe cine ştie unde, tot o fugă, auzind tămbălăul. 

— Hălălău, solgă birău! îi strigă ea omului, după cum i se păruse că îl 
cheamă şi nevastă-sa, ajungând alăturea cu carul, nu-mi dai şi mie-o găină? 

— Nu! răspunse omul scurt şi înciudat, crezând că-l poreclise vulpea. 

— Bine! zise atunci cumătră. Dar să ştii, adăugă şi ea cu ciudă, că ți-oi lua 
cuiul de la carâmb. 

— Ia-l numai că ti vedea tu-n locul lui!! întoarse omul vorba. - Vin' la 


mama să te vază, să-ţi dea un cocean de varză! îl drăgăli ea atunci cu vorba în 
batjocură, cum nu-l prea vedea om de-o treabă ca asta. Apoi se repezi la carâmb, luă 
cuiul şi-l aruncă peste răzoare cât putu mai departe. 

— Na că ţi-am luat cuiul!!! îl însurcăi vulpea cu gura, nu carecumva să 
scape omul neînsurchidit din gheara ei. 

— Na că-ţi arăt şi eu ţie! îi răspunse omul apucând-o iute de coadă şi 
îndesându-i-o bine de tot în gaura unde fusese cuiul, până-i ieşiră floacele pe partea 
cealaltă, iar vulpii limba de un cot de durere. Apoi se aburcă în car şi îşi luă iară boii 
la dârvală: 

— Hi, ursule! Hi, lupule! 

Amu, macar că era carul cam împiedecat cum tot la o învârtitură de roată plesnea 
o dată cu vulpea de pământ, de la o vreme tot se întrolocă hărmălaie cu hărmălaie 
laolaltă şi-apoi nu mă- ntrebaţi ce ieşi, că ieşi o altă dăndănaie şi mai de poznă la 
lume de cum fusese până atunci. Brustur n-avea însă grija ei, că destulă treabă avea 
el cu grija lui. De la un timp i se arătă însă şi ăsteia capătul, vorba ceea: tot vine el şi 
cel ce-ntârzie! Aşa se întâmplă că, tot cu tălălăul, tămbălăul şi trocălăul după ei, într- 
o zi ajunseră cu toţii la împărăție. Văzând dedeparte aliotmanul, străjile dădură 
repede de ştire împăratului, înecându-se de râs la fiecare cuvânt. Auzind vestea, 
acesta dădu sfară-n ţară şi porunci peste hotară, aşa că încă de pe la miezul nopţii 
toată suflarea omenească era în picioare. Fata împăratului frumos gătită, se ivi şi ea- 
n balcon, tristă şi posomorâtă. Privea printre lacrimi, la cei ce încercau să o 
înveselească trecând pe sub fereastra ei cu feluri şl feluri de cântece, jocuri, 
strigături, incuri, snoave şi alte nimicuri ce fac bucurie inimii, când, de la un capăt de 
uliţă, se arătă Brustur cu toată liota după el. Mort să fi avut în casă şi nu te-ai fi putut 
ţine de râs văzând- o. laca aşa nu se putu nici fata împăratului ţine de râs când văzu 
cum trăgea un biet ghem de mieluţă ditamai malul de muieri după ea, cât era halăul 
de fată de stropşită şi mă-sa de îndrăcită, cum se iţuia fluiericea de printre 
bulendrele unguroaicei ţinând contra la cântat ciobănaşului: 


Dui-dui-dui şi iară dui, 
Cu oile sus pe Grui. 

Cu oile la vâlcele, 
Dui-dui-dui şi eu cu ele! 


cum se zdrumica toată turma ciobanului fugind bâr-oiţă pe uliţă, bâr-oiţă-bâr! de 
răul cotârlăilor ceia înhămaţi ca dracu' la jug, câta mai gură făcea femeia românului 
fugind în urma carului: 

„Văl el eu, bărbatu' meu! Văl el eu de capul meu! ce tărăboiul tărăboaielor 
tărăbăiau găinile cele prin coşuri, cum troscăia roata pe vulpe de pământ şi cum 
ofta cumătră de bine ce-i tihnea, ce mai de treabă avea omul cu boii şi cu nevasta: 

— Cea, lupule! Hăis, ursule! Ţine, vulpe, de carâmb! Suie-te Sofronă-n car! 

Prinse dară fata de-mpărat a râde din tot sufletul şi cu toată inima şi, după ea, 
începu să râdă împăratul şi după el împărăteasa, după ei se puse pe râs toată curtea 
împărătească, iar după asta toţi oamenii se puseră pe râs. Hohoteau cu mic, cu mare, 
de le ajungeau gurile până la urechi. 

Atunci., ca prin minune, se deslipiră ceia care de pe unde erau lipiţi şi-o luară la 
fugă care pe unde putură şi nimeriră: pe drum, peste garduri, prin grădinile 
oamenilor, prin păpuşoaie, ducându- se care de unde a venit. Numai Brustur rămase 
locului, cu mieluţa lângă el, uitându-se la mândreţea cea de fată a împăratului. Iară 
crăiesei îi înflori faţa ca un trandafir când văzu ce flăcău chipeş i se înfăţişa. Atunci 
luă Brustur un inel de aur din lânuţa mieluţei şi i-l întinse fetei grăindu-i: 


i se cade cu cunună, 
Ca şi cerului cu lună! 
i se cade cu inel, 

Ca şi soarelui pe cer! 


întinzindu-i în schimb, după obicei, năframa de credinţă cusută de mâna ei, fata îi 
râse zicându-i: 

Frunză verde măr rotat, 

i se cade-a-mi fi bărbat, 

Că ţi-s ochii mari şi verzi, 

Ca iarba de pe livezi, 

Braţele, strat fain de flori, 

Gura, grai de sărbători, 

Gura-ţi râde, ochii-ţi tac, 

Şi musai ca să-mi fii drag! 

Atunci porunci împăratul o nuntă ca-n poveşti. Şi chiar aşa ar fi fost, că staroste 
bun de gură au avut, lumea de pe lume s-a strâns, ceteraşii le-au mers strună, 
băutura încă şi chiar peste măsură, bucurie multă, nuna mare cât o căldare, nunul 
mic cât un buric, neamurile iute s-au învrăjbit, iar eu şi alţii ca mine bine ne-am 
veselit. Numai păcătoasele de bucătărese şi-au făcut de cap! Chiar de- aceea le-am 
croit o chiuitură să mă ţină minte cât or trăi: 


Socăciţe ce-aţi lucrat? 
Laştele nu le-aţi sărat, 

Şi-n plăcinte n-aţi pus brânză. 
Şi nici ouă să se prinză! 
Socăciţe ce-i cu voi? 

De ce-aţi fost aşa de moi? 
Că nu ne-aţi dat de mâncat, 
Numai până ce-am crăpat! 
Socăciţe ce-aţi făcut? 

Că n-a fost nici de băut, 
Fără Someşu' întreg. 

De mă doare pe sub piept! 


Matia Itu - Măgarii 


Cică odată Michiduţă, trimis fiind pe pământ pentru treburi de cele nu prea curate, 
nici prea descurcate, răsgo- gonate şi cu moţ moţate, se întâmplă să nu găsească 
nimic de lucru. Niciun om nu se lăsa adulmecat de el la vreo ispravă nelalocul ei, 
niciunul nu voia să vateme pe altul, nici mincinoşi nu găsea, nici hoţi nu erau, nici 
lăudăroşi, nici chilipirgii, nici copii neascultăto: Ce mai vorbă, nimic din ceea ce i- 
ar fi putut da, cât de cât, apă la moară. 

„Ce-i de făcut? ce-i de făcut? se întreba el necăjit. Asta nu mi s-a întâmplat de mii 
de ani de când cutreier lumea-n lung şi-n lat. Şi fără lucru nu-i rost de mâncare, iar 
eu când sunt flămând îs mai rău ca dracu'. Ce să fac? Ce să fac?” 

Cum sta el aşa storcându-şi mintea cum s-o scoată la capăt cu slujba şi cu 
mâncarea, numai ce vede trei vânători mergând pe drum. 

„Tiii?!! Hai că la una i-am dat de capăt! zise el. Mă fac vânător şi-apoi chişca să mă 
ţie că de mâncare n-am eu grijă cu atâta vânat: iepuri, urşi, porci mistreți, rațe, capre 


negre, vulpi, bursuci, mâţe sălbatice... Hai că-i treabă!... Hai că-i treabă!” se îndemna 
el singur, cu bucurie de aşa găselniţă. 

îşi făcu, aşadar, rost de puşcă, de alice, de tolbă, de cuţit vânătoresc, de alte 
sarsamuri trebuitoare în asemenea isprăvi şi se puse pe lucru. 

Şi ce-i drept nu-i minciună, îi mergea dracului strună! 

Numai că tot capătul are un capăt. De la o vreme începu a nu-i mai merge chiar 
aşa de bine. De ce? Cine să ştie. Ori vânatul s-o fi rărit, ori el o fi îmbătrânit, ori 
sălbătăciunile ar fi luat seama şi-i dădeau ocol. Ce, ce nu, vorba-i că-l înghesuia iarăşi 
Flămânda de nici nu vedea pe unde călca de răul ei. Umblă-n colo, umblă-ncoace, hi 
în sus, hi în jos, hai aici, hai colea, dă, fă, du-te, vino, şi nimic. Nu-i pica nimic şi pace! 
Ajunsese, bietul de el, ca un ţâr de slab, că de necăjit nici n-am cum vă spune că era. 
Negru nu alta! 

într-o seară, cum stătea el aşa dus pe gânduri de atâtea rele ce-l încolţiseră de la 
un timp, numai ce zăreşte Michiduţă o căprioară coborând la adăpat. Cum o vede îi şi 
vine firea la loc, pune repede mâna pe puşcă şi poc! poc! o ocheşte şi chiar o 
nimereşte. Acu' să vezi dârveală pe capul lui. Umbla ca'n ciur nu alta. Adună lemne, 
aţâţă focul, croieşte ţăruşul, alege şi împlântă crăcanele, beleşte vânatul, îl spintecă, 
îi spânzură pielea de ciotul unui copac, iar carnea o pune în frigare, o sară, o dă cu 
cimbru, pune mujdeiul şi un pămătuf de busuioc la îndemână ca s-o mai atingă aşa, 
din când în când, pe ici-colo, pentru gust, o rumeneşte apoi încet şi pe-o parte şi pe 
cealaltă şi până una-alta îşi aşterne şi masa. Se aşază apoi Michiduţă pe mâncate şi 
dă-i înainte cu sănătate, ba o pulpiţă, ba o costiţă, ba o codiţă, până isprăveşte toată 
carnea şi poate că, nemâncat cum era de-atâta vreme, ar fi ros şi oasele dacă pielea 
cea de căprioară nu s-ar fi dat jos din copac, nu le-ar fi strâns unul câte unul, nu le-ar 
fi pus subsioară şi n-ar fi luat-o la fugă zicând: 

— Staţi-ar în gât să-ți stea, lighioană spurcată, că numai de rele eşti făcut 
pe lumea asta! Da' ți-i găsi şi tu odată naşul, n-ai nicio grijă!!! 

Când aude şi vede Michiduţă una ca asta, i se bulbucă ochii în cap ca cepele de 
spaimă şi, cât era el de drac, îndrugă o crucioaie mare cât o zi de plug, luând-o, pe 
loc, la sănătoasa peste garduri, peste răzoare, peste arături, prin semănături, prin 
pădure, înainte, orbeşte, mai să dea, de buigat ce era, peste măgarii unui om care 
căra cu ei lemne din pădure. 

— Da' nu ştii feri, bre omule, de dai ca orbu'n târg peste măgarii mei? 
întrebă românul cam răstit. 

— Ba ştiu, răspunse Michiduţă, mai mult mort decât viu, dar bucuros că a 
dat peste un suflet de om. întreabă-mă însă mai bine de-am avut rând de spaimă. 

— Păi ce spaimă aşa mare te poate mânca de să nu desluşeşti dreapta-stânga 
de-nainte? 

— Stai, răspunse Michiduţă, că ţi-oi spune tot, numai să-mi prind oleacă 
răsuflarea. 

Omul trase atunci carul la o margine de drum, gândind că facerea de bine nu-i 
întotdeauna 
răsplătită cu muşcătură de câine. 

— Ogoieşte-te, omule, zise el apoi şi spune tot ce ai pe suflet, că te ascult. 

— Auzit-ai dumneata o minune ca asta? începu Michiduţă să povestească 
şi dăi, dăi, dăi şi zi-i, zi-i, zi-i până istorisi, din fir în păr şi cu de-amănuntul, tot cum a 
fost şi ce-a păţit. 

— Şi pentru atâta lucru schimbi feţe-feţe şi ţi-ai pierdut firea? întrebă 
omul la urmă. Apoi ce făceai dacă păţeai ca mine, că la mine ca la nime, nici eu ca 
dracu, dar nici dracu ca mine! Stai să-ţi spun eu ce-am păţit şi apoi să văd ce faţă 
faci! 


— Ce spui? se minună Michiduţă care se mai stâmpă- rase un pic, după ce- 
şi uşurase sufletul. Dă-i înainte, zise el, că te-ascult şi eu. 

— Auzi, începu omul, răsucindu-şi o ţigară şi oftând din greu, să ştii de la 
mine că sărăcia-i mai rea ca orbia şi-am avut parte de ea ca paraua de punga popii. 
Am fost al zecelea la blidul cu mămăligă şi, ca toţi fraţii mei, când am ajuns cât de 
cât mai mărişor, am cătat a părăsi casa părintească pentru un codru de pâine. Şi mi- 
am găsit norocu', arză-l-ar fi fost focu', la un boier cu rânza-ntoarsă pe dos de rău ce 
era. Boierul trăia singur cu nevasta într-atâta avere de nici nu-i ştia hotarul. Şi i-am 
slujit omeneşte mai zece ani de zile tară nicio simbrie. Aşa-i mă? întrebă el pe 
măgari. 

— Aşa-i, aşa-i! răspunseră aceştia, spre mirarea lui Michiduţă, care 
auzindu-i începu din nou să tremure ca varga şi să-şi bulbuce ochii de spaimă 
zicându-şi în sine: „Fugii de lup şi dădui de urs!” 

— O dată că să mai aştept, îşi urmă omul vorba, că-s prea crud şi nu mă ştiu 
socoti cu banii. 

Apoi că-i teacă, apoi că-i pungă, ba pe urmă că m-or plăti cu toţi banii odată când oi fi 
de m-oi însura ca s-aleg şi eu ceva din slujit... Şi aşa trecură, cum îţi spusei, mai zece 
ani de zile când mă hotărâi să mă însor că mi-am fost găsit o codană de fată frumoasă 
de-mi sfârâiau călcâiele după ea nu alta. îi spusei boierului păsul meu, dar nu-i veni 
la socoteală să mă plătească după cum ne fusese înţelesul. Nici lui, nici boieroacei, 
că amândoi erau strânşi la pungă de nici scuipat în gură n-aveau de zgârciţi ce erau. 
Şi-am ţinut-o aşa, eu pe-a mea şi ei pe-a lor, tot o leandră şi-o buleandră, până când 
văzând boierul că nu las dintr-ale mele, scoase un bici, de unde l-o fi scos, îl învârti 
de vreo două-trei ori peste cap pocnind din pleaznă şi începu a mă croi cu el şi de-a 
lungul şi de-a latul, iar boieroaica a boscorodi, ce-o fi boscorodit, că mă pomenesc 
prefăcut într-o păsărea, asta-mi mai lipsea. Pesemne biciul acela era anume aşa 
împletit să te facă din om neom. Cum văzui cea rea, pe- aici ţi-i drumul, Ioane, îmi 
luai zborul şi nu mă oprii decât după o bună bucată de drum. Mă hodinesc pe-un 
gard, îmi trag eu sufletul cât pot şi apoi încep a mă uita unde-s, când ce văd? Moş 
îndungă mămăligă-n pungă, vecinul nostru, se căznea s-aleagă grâul de neghină 
dintr-un moviloi de bucate cât casa de mare. Ce să fie, mă gândesc eu. Ia să-l întreb. 

— Bună ziua vecine, ce mai faci? 

— Bună să-ţi fie inima, dragul moşului, iaca ce să fac. Aş face eu bine de 
n-ar fi boala asta de boier care mă cearcă mâine de i-am ales grâul ori ba. Şi, 
precum vezi, grămada-i mare, puterile-s puţine, bătrâneţele grele... Leacu colacu 
de-acu... 

— Nu-i chiar aşa, vecine. Aşa zice omu' la necaz, dar la o adică... Şi-apoi 
las' că-ţi ajut eu că doar suntem dintr-o pănură şi unde nu poate un om singur fac 
mai mulţi laolaltă. Oi chema şi tot neamul păsăresc cu care-acuma mă-nrudesc, să 
ne dea o mână de ajutor. N-apucai a spune vorba asta, că iaca toată păsărimea la 
clacă. 


Şi cu râs pânâ-n prânz, 
Tara, tara, tara, tara, 
Haideţi că ne-apucă seara! 


dădurăm gata treaba omului. Dar crezi că-l mulţumirăm pe boier? Nici vorbă. Cum 
veni şi văzu isprava noastră, cum îl apucară năduşelile cele rele de ciudă şi de catran 
şi în loc să scoată punga scoase biciul, îl învârti de vreo două- trei ori peste cap şi ne 
trăsni cu câte-o pleaznă pe fiecare de ne săriră fulgi prefacându-ne-n dulăi ciobăneşti, 
mari cât viţeii şi răi ca dracu. 


Aşa-i mă? întrebă iar omul pe măgari. 

— Aşa, aşa! răspunseră aceştia, într-un glas frumos de mai să moară 
Michiduţă de spaimă auzindu-i, şi-ar fi luat-o bine la picior de nu-l trăgea Ion de 
coadă înapoi zicându-i: 

— Văd că eşti tare ca balega după ploaie! Ia stai că nu-i muri să-ți 
isprăvesc ce-am început. De voie, de nevoie, Michiduţă se mai ostoi, aşa că omul şi 
reluă povestea. Şi cum îţi spusei ne pomenirăm dulăi. încotro s-o luăm acu? 

— Hai, zise Moş îndungă mămăligă-n pungă, unde-om vedea cu ochii 
şi unde ne-or purta picioarele numai să scăpăm de primejdie, şi-apoi ne-om 
socoti. 

Şi când ne văzurăm ieşiţi din calea răului, taman la peste şapte sate, hotărârăm să 
ne aciuiem pe lângă o stână de oi ce tocmai se zărea pe-acolo. 

— Bucuroşi de câini lăţoşi? întrebarăm noi pe baci. 

— Bucuroşi dacă-s şi colţoşi! 

— De asta nicio grijă să n-ai, stăpâne, că suntem răi şi încă ce ne mai facem! 

— Bine, zise baciul, care mai avea o târlă de dulăi zdrenţăroşi, fălcoşi, 
răi de pagubă, buni de gură şi plini de draci ca moara de saci, vă iau şi pe voi! 

Baciul era un om bun şi de omenie. Băciţa la fel, bună şi omenoasă şi pe 
deasupra îi dăruise omului şi o ogradă de copii, băieţi şi fete. Dar vezi tot omul 
cu necazul lui. 

N-apucau copiii baciului să se ridice cât de cât pe picioarele lor, că venea boierul 
lui Şapte sate şi-i lua cu de-a sila la moşie şi apoi odată apucaţi acolo, nici ei nu-şi mai 
vedeau părinţii, nici părinţii nu-i mai vedeau pe ei, nu erau nici ca viii, nici ca morţii. 
Mai mare necaz ca ăsta, spune drept, unde mai găseşti? 

— Cu aşa haită de câini te laşi dumneata călcat de boier? îl întrebai eu într-o 
zi pe baci. 

— Ei, băiete, ce ştii tu! răspunse acesta. Boierul are putere mare. Pe asta de 
i-am putea-o lua 

— Apoi numai să dea el pe-aici că ne-om căzni de i-om lua-o, că doar nici 
noi nu suntem unul, că suntem mulţi şi multe gâşte înving porcul. 

— Dinspre partea asta nu purta grijă, grăi baciul, că numai astăzi nu e 
mâine şi ce nu-i Îl vezi că vine. 

Şi chiar aşa se şi întâmplă. într-o zi ne pomenirăm cu pacostea de boier pe capul 
nostru. Când văzui eu treaba, dau după dulăi. 

— Pe el, fraţilor! strigai repezindu-mă în calea lui c-o falcă-n cer şi cu una-n 
pământ. 

— Pe el! strigă şi Moş îndungă mămăligă-n pungă sărind sprinten în 
pieptul boierului de gândeşti că nu era el cel de-o sută de ani. 

— Hai, Dumane! Hai, Ochiosu! Hai Colţosu, nu-l lăsaţi mă, Lupu, 

Ursu, Suru, Leu, pe el măăăă!!! striga baciul din răsputeri la câini asmuţindu-i. 

— Sări, Ioane! Sări, Stane! Sări, Mărie! Sări, Ilie! Săriţi, toţi copiii 
mamii, striga şi femeia baciului cât o ţinea gura luând calea boierului cu poalele 
suflecate şi cu maiul de lăut rufele în mână. 

Şi apoi las' că nu i-a fost boierului moale. Care-l apucarăm de picioare, care de 
mâini, care de grumaz, unul de faţă, altul de dos, când îl lăsam noi îl apuca muierea, 
când ostenea ea îl lua el şi tot aşa ne vânzolirăm până-l puserăm pe boier jos şi-i 
luarăm puterea. 

— Apoi bine-am izbândit ce-am iscodit, zise baciul bucuros şi ne puse pe 
toţi la masă să ne ospătăm şi să ne veselim. 

Ne ospătarăm şi ne veselirăm noi o zi-două după trebuşoara asta şi apoi, ştiindu-l pe 
baci afară de primejdie, cu toţi copiii sănătoşi pe lângă el, cu târla de câini întreagă- 


ntreguţă şi mai pusă pe trebă ca niciodată, ne luarăm ziua bună de la toţi şi-o- 
ntorserăm la căşile noastre, unde acolo aveam ce aveam de făcut socoteală cu boierul. 

Când ajunserăm, boierul, ca boierii, stătea pe sofa, trăgea din lulea şi bea cafea. 

— Iaca şi pe Ivan la găvan, boierule! ziserăm noi atunci intrând. 

Văzându-ne aşa colţoşi, boierul se înspăimmtă şi dădu s-apuce biciul de unde-l ţinea, 
dar n-avu răgaz că i-l luarăm noi cu puterea. Şi întâi îl făcui om pe Moş îndungă 
mămăligă-n pungă, ca să se poată duce liniştit acasă să-şi vadă de bătrâneţele lui; apoi 
învârtii biciul de vreo două- trei ori peste cap cu sete şi-l sfinţii c-o plesnitură pe boier 
şi cu una pe boieroaică şi-odată-i făcui pe ăşti doi măgari ai mei. 

— Aşa-i mă? întrebă omul luându-şi biciul şi pocnind o dată din 
pleasnă ca să-i cunoască animalele de frică şi să se-ndemne de-acu la drum. 

— Aşa, aşa! răspunseră, aceştia pornind carul, câine- câineşte nu prea 
omeneşte. 

Atunci, de spaimă, îi sări lui Michiduţă inima din loc şi-o porni ca din puşcă, 
şuştuluc-şuştuluc, la vale şi până în iad nu se opri, unde duse veste că pe pământ e 
prăpăd mare. 

— S-au schimbat vremurile, tătucă, îi zise el lui tătâne-său, cu tot 
năduful. S-au sehimbat vremurile! 

Ion şi-a prins boierii-n jug 

Şi-i mână cu bici de lână, 

Hi la deal, 

Boală bătrână! 

Hi la deal şi hi la vale, 

Că v-ajut eu pe spinare! 


Oscar Wilde - Prinţul fericit 


Sus, pe o columnă înaltă, stătea, privind peste cetate, statuia Prințului Fericit. 
Strălucea Prinţul din creştet până-n tălpi în poleială de aur curat, ochii lui erau două 
safire luminoase, iar la mânerul spadei, un mare rubin roşu îşi juca apele sângerii. Şi 
toată lumea rămânea uimită la vederea lui. 

— E frumos ca un cocoşel-de-vânt - îşi dădu o dată părerea unul din 
Consilierii oraşului, doritor să se ducă vestea despre priceperea sa artistică. Nu însă şi 
la fel de folositor - adăugă el, de teamă să nu-l creadă oamenii cu capul în nori, aşa 
cum nici nu era din fire. 

— De ce nu poţi să fii şi tu ca Prințul Fericit? întrebă o mamă grijulie pe 
băieţelul ei care plângea după luna din cer. Prințului Fericit nu-i trece niciodată prin 
minte să plângă pentru fitece. 

— Bine că mai e şi-un fericit pe lumea asta! mormăi un biet 
dezamăgit, cu ochii pironiți pe minunata statuie. 

— Parc-ar fi un înger - spuneau Copiii Orfelinatului ieşind din catedrală în 
falnicele lor anterie stacojii şi curatele lor şorţuri albe. 

— Dar de unde ştiţi? se amestecă Dascălul de matematici. Văzut-aţi vreunul 
cu ochii? 

— Da, cum să nu, în vis - răspunseră ei, iar Dascălul de matematici se 
încruntă şi-i săgetă cu privirea, căci el nu îngăduia copiilor să viseze. 

într-o noapte, a zburat peste acea cetate un flecuşteţ de Rândunel. Prietenele lui 
porniseră, cu şase săptămâni înainte, către Ţara Egiptului, dar el rămăsese în urmă, 
îndrăgostit fiind de o Trestie, frumoasă ca niciuna pe lume. O întâlnise la început de 
primăvară, pe când zbura în josul râului, după o gogeamite gâză gălbuie, şi atât de 


tare îl vrăjise mijlocelul subţirel al Trestiei încât se oprise locului, ca să-i vorbească. 

— Mă laşi să te iubesc? o întrebă deschis, căci îi plăcea să meargă drept la 
ţintă, iar Trestia îi făcu o plecăciune adâncă. 

Se pornise atunci Rândunelul să zboare jur-împrejur, mângâind apa cu aripile şi 
stârnind mărunte unduiri argintii. 

Era felul său de a-i face curte; şi aşa a ţinut-o toată vara, cât a fost vara de lungă. 

— Ce alegere caraghioasă - ciripeau celelalte Rândunele. 

— N-are pic de avere, iar rubedenii, cu nemiluita! 

Şi, de bună seamă, râul gemea de Trestii. Pe urmă, când s-a ivit toamna, tot stolul 
şi-a luat zborul, peste mări şi peste țări. 

După plecarea prietenelor, Rândunelul se simți însingurat, iar Sânzeana dorului 
său începu să-l obosească. „îi lipseşte farmecul vorbirii - îşi zise - apoi mi-e teamă că 
e şi uşuratică fiindcă prea- şi face ochi dulci cu vântul.” 

Şi, negreşit la orice adiere a vântului, Trestia se mlădia în neasemuit de graţioase 
reverenţe. 

„îi înţeleg firea casnică, mai gândi Rândunelul, dar mie-mi place grozav să 
călătoresc şi firesc ar fi să-i placă şi soţiei mele.” 

— Vrei s-o luăm razna amândoi? o întrebă el în cele din urmă, dar Trestia îşi 
scutură capul. 

Era tare legată de căminul ei. 

— Ţi-ai bătut joc de mine - izbucni Rândunelul. Eu plec spre Piramide. Rămâi 
cu bine! 

Şi îşi luă zborul. 

A zburat aşa, o zi întreagă, şi la vreme de seară a ajuns în cetate. 

„Unde să trag oare? se întrebă el. Sper că oraşul a făcut ceva pregătiri.” 

Ochii îi căzură pe statuia de pe columna înaltă. 

— Am găsit! strigă el bucuros. E un loc minunat, în plin aer proaspăt! 

Şi se lăsă de sus, chiar la picioarele Prințului Fericit. 

— Ce mai iatac de aur! îşi zise încetişor, pe când privea înjur şi se 
pregătea de culcare; dar, când să-şi vâre capul sub aripă, un strop mare de apă a 
picat pe el. Ia te uită poznă! strigă mirat; pe cer nu-i nici urmă de nor, stelele 
strălucesc de-ți iau ochii şi cu toate astea plouă! Clima din nordul Europei e grozav 
de afurisită! Trestioara nu se mai sătura de ploaie, dar asta doar din egoism! 

A mai picat apoi alt strop. 

„La ce foloseşte o statuie dacă nu te apără măcar de ploaie? se întrebă plictisit. Ia 
să-mi caut eu un horn ca lumea!” 

Şi se hotărî să zboare aiurea. 

Dar când să-şi deschidă aripile, pică al treilea strop... Rândunelul privi atunci în 
sus şi văzu... vai, ce-i fu dat să vadă?! 

Ochii Prințului Fericit înotau în lacrimi şi lacrimile lunecau şiroaie pe obrajii lui de 
aur. în lumina albă a lunii chipul lui era atât de frumos, încât Rândunelul se simţi 
înduioşat. 

— Cine eşti tu? îl întrebă el. 

— Sunt Prințul Fericit. 

— Atunci de ce plângi? adăugă nedumerit. M-ai udat leoarcă. 

— Pe vremea când eram în viaţă şi aveam o inimă de om - răspunse 
statuia - eu nu ştiam ce-s lacrimile, căci trăiam în Palatul „Sans Souci”, unde durerii 
nu-i este îngăduit să intre. Cât era ziua de lungă mă veseleam în grădină cu prietenii 
mei, iar când cobora seara eram în fruntea danţului în Sala cea Mare. Jur-împrejurul 
grădinii se ridica un zid foarte înalt, dar niciodată nu mi-a trecut prin minte să întreb 
ce e dincolo de el; în preajmă, totul mi se părea atât de frumos! Curtenii mă numeau 


„Prinţul Fericit” şi fericit eram, cu adevărat, dacă plăcerea poate fi fericire. Aşa am 
trăit şi aşa am murit. lar acum, că nu mai am viaţă, m-au ridicat aici sus, atât de sus, 
încât pot vedea toată hidoşenia, toată amărăciunea cetăţii mele, şi cu toate că inima 
mea e de plumb, altceva nu pot decât să plâng. 

„Cum, adică, nu e cu totul şi cu totul de aur?” gândi Rândunelul în sinea lui, căci 
era prea cuviincios pentru a-şi mărturisi gândul. 

— Departe, tare departe - urmă statuia cu glas coborât şi cântător - 
departe într-o ulicioară, se află o căsuţă sărmană. Prin fereastra-i deschisă văd o 
femeie stând la masă. Are faţa suptă şi ofilită, iar mâinile-i aspre şi roşii sunt totuna 
de împunsăturile acului, căci e cusutoreasă. Acum brodează floarea-patimei pe 
rochia de atlas ce-o va purta la viitorul bal al curţii, cea mai drăgălaşă dintre 
însoţitoarele Reginei. într-un ungher al odăii, băieţelul ei zace bolnav pe un pat. Are 
friguri şi tânjeşte după portocale. Maică-sa nu poate să-i dea decât apă goală şi el 
plânge... Rândunel, Rândunel, micut Rândunel, nu vrei să-i duci rubinul de pe 
mânerul spadei mele? Eu am picioarele înţepenite în soclul acesta şi nu mă pot 
mişca. 

— Pe mine mă aşteaptă în Egipt - răspunse Rândunelul. Prietenele mele 
zboară în sus şi-n jos, deasupra Nilului şi stau de vorbă cu florile uriaşe de lotus. în 
curând or să se ducă la culcare în cripta Regelui-cel-Mare. Regele se află chiar el 
acolo, în racla lui zugrăvită. E învelit în feşe galbene şi îmbălsămat cu mirodenii. Are 
în jurul gâtului un şirag străveziu de jad verde, iar mâinile- i sunt ca două frunze 
veştede. 

— Rândunel, Rândunel, micuţ Rândunel - stărui Prinţul - nu vrei să rămâi 
cu mine o noapte şi să fii solul meu? Pe copil îl chinuie setea şi pe maică-sa jalea. 

— Vezi că mie nu prea îmi plac băieţii - răspunse Rândunelul. Vara 
trecută, când locuiam pe lângă râu, erau doi bădărani de băieţi, copiii morarului, 
care zvârleau mereu cu pietre în mine. Fireşte că nu m-au nimerit niciodată; noi, 
rândunelele, suntem grozav de meştere în ale zborului, apoi eu mă trag şi dintr-un 
neam vestit în sprinteneală; oricum, însă, era o lipsă de cuviinţă... 

Dar Prinţul Fericit părea atât de îndurerat, încât Rândunelul se întrista şi el. 

— E doar frig aici - îi spuse - dar am să rămân cu tine o noapte şi o să-ți 
îndeplinesc solia. 

— Mulţumesc, micuţule Rândunel - răspunse Prinţul. Şi aşa, după ce a 
scos rubinul mare de pe spada Prințului, Rândunelul zbură cu el în cioc, peste 
acoperişurile oraşului. 

A trecut pe lângă tumul Catedralei cu îngeri ciopliţi în marmură albă. A trecut pe 
lângă palat şi a auzit zvon de dans. O încântătoare fată ieşise în balcon cu iubitul ei. 

— Cât de minunate sunt stelele cerului - îi şoptea el - şi cât de minunată 
puterea dragostei! 

— Nădăjduiesc să-mi fie gata rochia pentru serbarea cea mare - îi 
răspunse ea. Am poruncit să mi-o brodeze toată cu floarea-patimei, dar cusutoresele 
astea-s atât de trândave! 

A trecut apoi Rândunelui peste apele râului şi a văzut felinare atârnând de 
catargele corăbiilor. în cele din urmă a ajuns la căsuţa cea sărmană şi a privit 
înăuntru: băieţelul se zvârcolea în pat, scuturat de friguri, iar pe mamă-sa o 
doborâse somnul, de istovită ce era. S-a repezit Rândunelul şi a pus bobul mare de 
rubin pe masă, lângă degetarul femeii. A zburat apoi jur-împrejurul patului, 
fluturându-şi aripile peste fruntea copilului. 

— Ce răcoare simt, se vede că-mi merge mai bine - şopti copilul şi se 
cufundă într-o piroteală dulce. 

Pe urmă Rândunelul îşi luă zborul îndărăt, la Prinţul Fericit, şi-i povesti tot ce făcuse. 


— Foarte ciudat - se minună el - acum îmi este cald deşi vremea-i atât de 
rece! 

— Fiindcă ai făcut o faptă bună - îi răspunse Prințul. 

Iar el, mititelul, rămase pe gânduri şi adormi. Căci de câte ori încerca să 
gândească, îl şi prindea somnul. 

Când se crăpă de ziuă, Rândunelul zbură de vale la râu, ca să facă o baie. 

— ată un fenomen uimitor! se minună Profesorul de ornitologie, pe când 
trecea podul. O rândunică, iarna! 

Şi se apucă să scrie un articol lung, privitor la aceasta, în ziarul local. Toată lumea 
vorbi despre articol, căci era Împănat cu atâtea cuvinte, încât nimeni n-a priceput o 
iotă. 

— La noapte plec în Egipt! se hotărî Rândunelul şi, la gândul acesta, inima-i 
creştea de bucurie. 

Dădu o raită pe la toate monumentele cetății şi rămase multă vreme sus, în vârful 
clopotniţei. Ori 
pe unde trecea, vrăbiile se porneau a ciripi: 

— Grozav de distins străinul de colo! 

Iar el se bucura nespus în sinea lui. 

Cum văzu răsărind luna, se întoarse la Prinţul Fericit. 

— Ai ceva veşti de trimis în Egipt? Sunt gata de plecare! îi strigă el. 

— Rândunel, Rândunel, micuţ Rândunel - îl rugă Prinţul - n-ai vrea să mai 
rămâi încă o noapte cu mine? 

— Dar sunt aşteptat în Egipt - îi răspunse Rândunelul. Mâine, prietenele 
mele o să-şi ia zborul către a doua Cataractă. Acolo hipopotamul îşi face culcuş în 
păpurişuri şi pe un tron măreț de granit stă însuşi Memnon-Zeul. Veghează toată 
noaptea puzderia de stele şi când luceafărul dimineţii se iveşte, el trage doar un 
chiot de bucurie şi pe urmă rămâne mut. La amiază leii galbeni coboară până la mal, 
să se adape. Au ochii la fel ca berilul verde, iar urletul lor e mai tunător decât urletul 
Cataractei. 

— Rândunel, Rândunel, micuţ Rândunel - stărui Prinţul - departe, tare 
departe, peste cetate, zăresc un tânăr într-o mansardă. Stă aplecat deasupra unei 
mese înţesate cu hârtii şi lângă el se veştejeşte într-un pahar un bucheţel de 
micşunele. Părul îi e inelat şi castaniu, buzele roşii ca miezul rodiilor, iar ochii, mari 
şi visători, încearcă să sfârşească o piesă pentru Directorul Teatrului, dar prea 
dârdâie de frig ca să mai scrie. în sobă nu e niciun tăciune şi foamea îl doboară. 

— O să mai rămân încă o noapte - îi spuse Rândunelul; avea, într-adevăr, 
inimă bună. Vrei să-i duc altă boabă de rubin? 

— Vai mie! Nu mai am niciun rubin - îi răspunse Prinţul. Doar ochii, atât mi- 
au mai rămas. 

Sunt făcuţi din nepreţuite safire, aduse tocmai din India, acum o mie de ani. Smulge- 
mi unul şi du-l tânărului. îl va vinde giuvaergiului, apoi va cumpăra de mâncare şi 
lemne de foc, şi-şi va sfârşi piesa. 

— Dragul meu Prinț - suspină Rândunelul - nu pot face una ca asta. 

Şi se pomi pe plâns. 

— Rândunel, Rândunel, micuţ Rândunel - stărui Prinţul - fa aşa cum îţi cer 
eu. 

Rândunelul smulse atunci ochiul Prințului şi zbură departe, către mansarda 
Studentului. îi fu 
destul de uşor să pătrundă înăuntru, căci în acoperiş era o spărtură pe unde se şi 
strecură. Tânărul îşi ţinea capul îngropat în mâini, şi nu auzi fâlfâitul aripilor, dar 
când ridică ochii, văzu deodată safirul strălucitor printre micşunelele veştede. 


— încep să fiu prețuit - se învioră el. Trebuie să fie de la vreun admirator 
de seamă. Acum pot să-mi sfârşesc piesa! 

Şi chipu-i strălucea de bucurie. 

A doua zi Rândunelul zbură până jos, în port. Se aşeză pe catargul unei corăbii 
mari, cu ochii după matrozii care trăgeau cu funiile nişte namile de lăzi. 

— Eeei-rup! strigau ei cu fiecare ladă ieşită la iveală. 

— Mă duc în Egipt - strigă şi Rândunelul. 

Dar nimeni nu-l luă în seamă, şi o dată cu răsăritul lunei, îşi luă zborul îndărăt, la 
Prinţul Fericit. 

— Am venit să-mi iau rămas bun - îi spuse el. 


— Rândunel, Rândunel, micuţ Rândunel - îl rugă Prinţul - nu vrei să mai 
rămâi cu mine încă o noapte? 

— E iarnă - răspunse el - ca mâine năvălesc aici fulgii reci de zăpadă. în 
Egipt soarele dogoreşte deasupra palmierilor verzi, iar crocodilii lâncezesc în mâl şi 
privesc alene împrejur. Tovarăşele mele îşi durează cuibul în Templul lui Baalbec, sub 
veghea porumbeilor albi şi roz care- şi gânguresc unul altuia. Prinţule drag, te 
părăsesc, n-am încotro, dar n-o să te uit niciodată şi la primăvară o să-ţi aduc două 
nestemate frumoase în locul celor pe care le-ai dăruit. Rubinul va fi mai roşu decât un 
trandafir roşu, iar safirul, tot atât de albastru ca şi largul mărilor. 

— Jos, în piață - începu Prințul - se află o fetiță care vinde chibrite. Dar i-au 
scăpat chibritele în noroi şi s-au stricat toate. Acum stă şi plânge fiindcă taică-su o bate 
dacă nu duce acasă ceva bani. N-are ghete, n-are ciorapi şi nici pe căpşor n-are nimic. 
Smulge-mi celălalt ochi, dă-i-l ei şi tată-su n-o s-o mai bată. 

— De stat am să mai stau cu tine încă o noapte - îi răspunse Rândunelul - 
dar ochiul nu pot să ţi-l smulg, căci ai rămâne orb de tot! 

— Rândunel, Rândunel, micuţ Rândunel - îl rugă Prinţul - fa aşa cum îţi cer 
eu. 

Atunci Rândunelul smulse celălalt ochi al Prințului şi, avântându-se cu el în jos, trecu 
săgeată pe lângă fetiţă şi-i strecură nestemata în palmă. 

— Ce ciob frumos de sticlă - se bucură ea şi dădu fuga, râzând, acasă. 

Iar Rândunelul se întoarse îndărăt, la Prinţ. 

— Eşti orb acum - îi spuse - şi o să rămân cu tine mereu-mereu... 

— Nu, micul meu Rândunel - şopti sărmanul Prinţ - tu trebuie să pleci 
departe, în Egipt. 

— O să rămân cu tine mereu - îi răspunse el, şi adormi la picioarele 
Prințului. 

A doua zi, cât a fost ziua de lungă, Rândunelul a stat pe umărul Prințului şi i-a 
povestit vrute şi nevrute, din tot ce văzuse el pe meleaguri străine. I-a povestit despre 
ibişii roşii, care stau în şiruri lungi pe malurile Nilului şi prind peştişori de aur în 
ciocurile lor; despre Sfinxul, bătrân ca vremea, care trăieşte în inima pustiului şi le ştie 
pe toate; despre neguţătorii care păşesc agale pe lângă cămilele lor şi-şi lunecă 
mătăniile de chihlimbar printre degete, despre Regele munţilor din lună care e negru 
ca abanosul şi se închină la o mărgea mare de cleştar; despre namila de şarpe verde 
care doarme într-un palmier şi are douăzeci de preoţi slujitori, ca să-l hrănească cu 
turte şi miere, şi despre piticii care, stând pe gogeamite frunze late, plutesc peste un 
eleşteu întins şi se războiesc neîncetat cu fluturii. 

— Scumpul meu Rândunel - grăi Prințul - mi-ai înşirat minunății după 
minunăţii... zboară acum peste cetatea mea, Rândunelule, şi spune-mi ce vezi. 

A zburat atunci Rândunelul peste cetatea cea mare şi a văzut cum se desfătau bogaţii 
în casele lor frumoase, în vreme ce săracii cerşeau pe la porţi. A zburat prin fundături 
întunecoase şi a văzut feţele de var ale copiilor înfometați, cercetând aiurite ulițele 
negre. Sub arcada unui pod, doi băieţaşi se strângeau în braţe încercând să-şi ţină de 
cald. 

— Tare mai ne e foame - spuneau ei. 

— Ia cărați-vă de aici - i-a luat paznicul la goană; şi au pomit-o amândoi 
razna, prin ploaie. 

Pe urmă, Rândunelul a zburat îndărăt şi a istorisit Prințului tot ce văzuse. 

— Eu sunt acoperit cu aur curat - Îi spuse Prințul; tu trebuie să-l iei de pe 
mine, foiţă cu foiţă, şi să-l duci săracilor mei; nu-i ființă omenească să nu creadă că 
aurul o poate face fericită. 

Şi Rândunelul piguli atunci foiţă cu foiţă din aurul cel curat; foiţă cu foiţă până când 


Prinţul Fericit a rămas golaş de tot şi pământiu. Foiţă cu foiţă, din aurul cel curat, îl 
duse Rândunelul săracilor, şi obrajii copiilor prinseră a se îmbujora; râdeau copiii şi se 
veseleau pe stradă. 

— Acum avem pâine - chiuiau ei. 

Apoi a venit zăpada şi după zăpadă, îngheţul. Străzile păreau muiate în argint, atât 
erau de luminoase şi de sclipitoare; la streşinile caselor ţurţurii lungi atârnau ca nişte 
pumnale de cleştar. Oamenii umblau înfăşuraţi în blănuri, în vreme ce băieţaşi de o 
şchioapă, cu căciuliţe stacojii, se dădeau pe gheaţă. 


Sărmanul flecuşteţ de Rândunel! îi era frig, tot mai frig, dar pe Prinţ nu l-ar fi 
părăsit nicicând, căci mult îi era drag inimii sale. Ciugulea firimituri la uşa brutăriei, 
când nu-l vedea brutarul, şi încerca să se încălzească bătând din aripioare. 

în cele din urmă, el şi-a dat totuşi seama că va muri curând. Abia de mai avu putere 
să zboare încă o dată sus, pe umărul Prințului. 

— Rămâi cu bine, Prinţule drag - îi spuse el în şoaptă; mă laşi să-ţi sărut 
mâna? 

— Ce bucuros sunt că, în sfârşit, pleci în Egipt, Rândunelul meu - îi 
răspunse Prinţul - ai întârziat prea mult aici; tu însă pe gură să mă săruţi, pentru că 
te iubesc. 

— Dar nu în Egipt plec eu acum - mărturisi Rândunelul. Eu plec în Casa 
Morţii. Moartea e soră bună cu somnul, nu e aşa? 

A sărutat apoi gura Prințului Fericit şi s-a prăbuşit mort la picioarele lui. 

în clipa aceea, o trosnitură ciudată se auzi înăuntrul statuii, ca şi cum ceva s-ar fi 
spart. Şi, într- adevăr, inima cea de plumb se despicase drept în două. Era şi un ger 
cumplit în noaptea aceea. 

A doua zi, dis-de-dimineaţă, Primarul, însoţit de Consilierii oraşului, trecea în 
plimbare prin partea locului. Ajuns lângă columnă, îşi ridică privirea în sus, spre 
statuie. 

— Vai de mine şi de mine! izbucni el, deodată. în ce hal a ajuns Prinţul 
Fericit! 

— Chiar aşa, în ce hal! încuviinţară însoțitorii care erau totdeauna de 
părerea Primarului. 

Şi se apropiară cu toţii, ca să-l privească. 

— Rubinul i-a căzut de pe spadă, i-au mai pierit şi ochii, iar pe el nici pic 
de aur! spuse Primarul. Aproape un cerşetor, nu alta! 

— Aproape un cerşetor, nu alta! rostiră şi Consilierii oraşului. 

— Şi aici, de faţă, o pasăre moartă la picioarele lui - urmă Primarul. 
Trebuie să dăm numaidecât cetăţii o înştiinţare cum că păsările sunt oprite să mai 
moară aici. 

Iar conţopistul îşi însemnă grabnic înţeleaptă propunere. Aşadar, au coborât de pe 
columnă statuia Prințului Fericit. 

— O dată ce nu e frumos, nu mai e nici de folos - rosti Profesorul de istoria 
artelor, la Universitate. 

Au topit apoi statuia într-un cuptor, iar Primarul a convocat pe dată Adunarea 
Breslaşilor pentru a hotări ce trebuia făcut cu metalul. 

— Se cuvine, fireşte, să avem altă statuie - lămuri el. Şi statuia aceea va fi 
statuia mea! 

— Statuia mea - răsună ecoul celorlalţi Consilieri. 

S-au luat apoi cu toţii la ceartă: s-au certat aşa, multă vreme, şi s-or mai fi certând şi 
astăzi. 

— Ce lucru ciudat, se minună meşterul supraveghetor al muncitorilor din 
topitorie. Inima asta frântă, din plumb, nu vrea de loc să se topească! Aşa că, afară cu 
ea! 

Şi au aruncat-o pe un maldăr de gunoi, acolo unde zăcea şi Rândunelul mort. 


A Gaidar - Piatra cea fierbinte 


A fost odată un moşneag care trăia singur-singurel. Fiind lipsit de puteri, împletea 
coşuri, cârpea pâslari, păzea de băieţi o livadă colhoznică, şi în felul acesta îşi câştiga 
pâinea cea de toate zilele. Venise în sat de mult, de undeva de departe, şi oamenii 
înţeleseseră chiar de la început că moşneagul acela trecuse prin multe cumpene în 
viaţa lui. 

Moşul era şchiop şi mai înălbit decât s-ar fi cuvemi să fie pentru anii lui. O 
cicatrice mare şi strâmbă îi cresta pieziş obrazul şi gura, şi asta făcea ca faţa lui 
să pară amărâtă şi ursuză chiar şi atunci când zâmbea. 

într-o bună zi, băiatul Ivaşka Kudreaşkin se furişă în livada colhozului, cu gândul 
să şterpelească mere şi să se îndoape până n-o mai putea. Dar, agăţându-şi pantalonii 
într-un cui din gard, căzu într- o tufă de agriş plină de ţepi, se zgârie şi începu să 
urle. Chiar acolo, pe loc, îl prinse şi paznicul. 

Bineînţeles că moşneagul ar fi putut foarte bine să-i ardă câteva cu o urzică, 
sau să-l ducă la şcoală şi să arate acolo cum stau lucrurile, ceea ce ar fi fost şi 
mai rău. 

Dar moşului i se făcu milă de Ivaşka. Mâinile băiatului erau numai zgârieturi, la 
spate îi atârna, ca o coadă de oaie, bucata de pantalon, iar pe obrajii înroşiţi, 
lacrimile-i curgeau şiroaie. 

Paznicul îl scoase în tăcere pe portiţă pe bietul Ivaşka, speriat de moarte, lăsându-l 
să-şi vadă de- ale lui, fără să-i dea măcar un dupac şi fără să-i strige din urmă măcar 
o vorbă de ocară. 


III 


De ruşine şi de necaz, Ivaşka se duse în pădure, se rătăci şi până la urmă ajunse 
la o mlaştină. Obosise. Se lăsă pe o piatră albastră, care ieşea la iveală din muşchi. 
Dar imediat sări ca ars: i se păru ca se aşezase pe o viespe, care-l înţepase prin 
gaura pantalonilor. 

însă pe piatră nu era nicio viespe. Piatra era fierbinte, ca jeraticul, iar pe 
faţa ei netedă se desluşeau litere acoperite cu noroi. 

Hotărât că era o piatră fermecată! îşi dădu seama numaidecât Ivaşka. Atunci îşi 
scose gheata şi, cu tocul, începu să curețe noroiul de pe inscripţie, ca să vadă cât mai 
repede ce folos ar putea să tragă de pe urma acelei pietre. 

Şi iată ce citi: 


Acel ce va căra această piatră până în vârful dealului, îşi va recapăta tinereţea 
şi-şi va începe viaţa de la început... 


Dedesubt era o pecete, dar nu o pecete obişnuită şi rotundă, ca aceea de la 
sovietul sătesc, nici triunghiulară, ca pe bonurile de la cooperativă, ci mai ceva: cu 
două cruci şi trei codițe, o gaură, un beţişor şi încă patru virguliţe. 

Atunci Ivaşka Kudreaşkin se supără. N-avea decât opt ani abia împliniţi. Şi n- 
avea niciun gust să-şi ia viaţa de la început, adică să rămână iarăşi repetent în 
clasa întâi. 

Ei, dacă ar putea să treacă, datorită acestei pietre, din clasa întâi de-a dreptul într- 
a treia, fără să mai înveţe lecţiile de-a doua asta zic şi eu că ar fi ceva! Dar toată 
lumea ştie, şi încă de mult, că nicio piatră, cât de fermecată ar fi, nu poate să aibă 
asemenea putere. 


IV 


Cum trecea amărât pe lângă livadă, Ivaşka îl văzu din nou pe moşneag, care se 


ducea acum nu ştiu unde cu o căldare de var în mână şi, pe umăr, cu o bidinea de 
coajă de tei, prinsă într-un băț lung. Tuşea mereu, oprindu-se la fiecare pas ca să-şi 
tragă răsuflarea. Atunci, fiindcă avea un suflet bun, Ivaşka se gândi: „Iată un om care 
foarte uşor ar fi putut să mă bată cu urzici, dar i-a fost milă de mine. Ce-ar fi să mă 
îndur şi eu de el şi să-l ajut să-şi recapete tinereţea, ca să nu mai tuşească, să nu mai 
şchiopăteze şi să nu mai sufle aşa de greu?” 

Cu aceste gânduri bune Ivaşka cel cu suflet nobil se apropie de bătrân şi-i spuse, 
fără înconjur, despre ce era vorba. Moşneagul îi mulţumi posomorât, însă nu se 
îndură să-şi părăsească livada ca să se ducă la mlaştină, deoarece tot mai erau pe 
lume destui oameni în stare s-o jefuiască în lipsa lui. 

Dar îl rugă pe Ivaşka să scoată singur piatra din mlaştină şi s-o care sus, pe deal. 
Mai târziu o să vină şi el pentru câteva clipe, s-o spargă la repezeală. Această 
întorsătură neaşteptată îl necăji grozav pe Ivaşka. 


Dar nici nu voia să-l supere pe bătrân, neîndeplinindu-i dorinţa. A doua zi 
dimineaţă, Ivaşka luă un sac gros şi mânuşi bune de pânză, ca să nu se frigă la 
degete, şi plecă spre mlaştină. 


v 


Abia putu să urnească piatra din loc, murdărindu-se tot de noroi şi de lut. Apoi, 
gâfiind şi cu limba scoasă de un cot, se aşeză la poalele dealului, pe iarba uscată. 

„lată! se gândea el. Acum o să car piatra la deal, pe urmă o să sosească moşneagul 
cel şchiop, o s-o spargă, o să-şi capete tinereţea şi o să-şi ia viaţa de la început. 
Oamenii zic că ar fi trecut prin multe cumpene. E bătrân, e singur, a fost schingiuit, a 
fost rănit şi, tară îndoială, n-a avut parte de o viaţă fericită, în timp ce atâţia oameni 
s-au bucurat de fericire..Bunăoară, chiar el, Ivaşka. Cu toate că-i încă mic, a avut 
parte de fericire de trei ori până acum. întâi, când era cât pe ce să întârzie de la 
şcoală şi un şofer necunoscut l-a luat într-o maşină sclipitoare şi l-a dus de la grajdul 
colhozului până la poarta şcolii. A doua oară, în primăvara asta, când a prins cu 
mâinile goale, într- un şanţ, o cogeamite ştiucă. Şi, în sfârşit, când unchiu-său 
Mitrofan l-a luat cu el la oraş, la serbarea veselă a lui 1 Mai. „Aşa că, lasă să ştie şi 
moşneagul acesta - nenorocit cum e viaţa cea bună”, hotări Ivaşka mărinimos. Se 
ridică de pe iarbă şi începu să tragă piatra la deal, cu răbdare. 


VI 


Şi iată că înainte de asfinţitul soarelui veni şi bătrânul sus, pe deal, unde Ivaşka, 
istovit, înfrigurat şi zgribulit, îşi usca hainele murdare şi ude în faţa pietrei celei 
fierbinţi. 

— Bine, bunicule, dar de ce-ai venit fără ciocan, fără topor şi fără rangă? 
strigă Ivaşka, mirat. 

Ori poate crezi c-ai s-o spargi cu pumnul? 

— Nu, Ivaşka - îi răspunse bătrânul - nici nu mă gândesc s-o sparg cu 
pumnul. Ba chiar n-o s- o sparg de loc pentru că nu vreau să-mi încep viața de la 
început. 

Zicând aşa, moşneagul se apropie de Ivaşka şi-l mângâie pe cap. Şi băiatul, care-l 
privea mirat, simți cum tremura mâna grea a bătrânului. 

— Ai crezut, desigur, că dacă-s bătrân, şchiop şi schilod, sunt şi nenorocit, 
urmă moşneagul. Adevărul e că sunt cel mai fericit om din lume. E drept că un 
buştean mi-a rupt piciorul. Dar asta se petrecea pe vremea când răsturnam gardurile, 
cum ne tăia capul, ca să ridicăm baricade, pentru că ne răsculasem împotriva ţarului 
pe care tu nu l-ai văzut decât în poze. 

Da, mi-au sfărâmat dinţii... Dar asta s-a petrecut pe vremea când cele dintâi 
regimente populare băteau şi zdrobeau armata albă duşmană. 

Mă zbăteam, aiurind, pe un braţ de paie, într-o baracă scundă şi rece, bolnav de 
tifos exantematic. Dar nici moartea, care mă pândea, nu mi se părea mai 
înspăimântătoare decât vorbele pe care le auzeam: că ţara noastră a fost încercuită 
de duşman şi că puterea lui ne-a îngenuncheat. 

Când mi-am venit în simţire, o dată cu cea dintâi rază de soare care începea din 
nou să surâdă, am aflat că duşmanul fusese bătut şi că noi luasem din nou ofensiva. 
Şi fericiţi, ne întindeam unul altuia, din pat în pat, mâinile numai oase, visând cu 
sfială că ţara noastră o să fie, dacă nu în timpul vieţii noastre, măcar după noi, aşa 
cum este acum: mare şi puternică! Şi te întreb: asta nu e fericire, prostuţule? Ce 
nevoie am eu de altă viaţă? De altă tinereţe? Chiar dacă mi-a fost greu, viaţa mi-a fost 


VII 


curată şi cinstită! 

Bătrânul tăcu, îşi scoase luleaua şi şi-o aprinse. 

— Bine, bunicule - zise Ivaşka încet - dar atunci de ce m-ai făcut să mă 
chinuiesc şi să car piatră asta la deal, când ar fi putut foarte bine să rămână înainte 
acolo, în mlaştina ei? 

— Las-o să stea aici, la vedere, zise moşneagul. Ai să vezi tu, Ivaşka, ce o să 
mai iasă din asta! 


VIII 


Au trecut de atunci ani mulţi, dar piatra stă şi acum, neatinsă, acolo, pe deal. 

Mulţi oameni s-au perindat prin faţa ei. Se apropiau, o priveau, rămâneau 
câteva clipe pe gânduri. Apoi clătinau din cap şi-şi vedeau de drum. 

Am fost şi eu odată pe dealul acela. Aveam ceva pe conştiinţă şi nu mă prea 
simţeam în apele mele. Atunci mi-am zis: „Ce-ar fi să mă duc şi să lovesc zdravăn 
în piatră, iar după aceea, să-mi încep viaţa de la început?...” 

Dar am stat şi m-am gândit, şi pe urmă m-am răzgândit. „Ia te uită! or să spună 
vecinii când m-or vedea întinerit: Vine un tânăr neghiob! Pesemne că n-a ştiut să-şi 
trăiască viaţa, cum trebuie, nu s-a priceput să-şi găsească fericirea, iar acum vrea s-o 
ia de la început!” Atunci, mi-am răsucit o ţigară, am aprins-o de la piatra fierbinte, ca 
să fac economie de chibrituri, şi... mi-am căutat de drum. 


Italo Calvino - Ca sarea-n bucate 


A fost odată un împărat care avea trei fete: una cu plete negre, alta cu cosiţe 
castanii şi cea de-a treia bălaie; prima nu era prea arătoasă, mijlocia, aşa şi-aşa, dar 
mezina era negrăit de bună şi frumoasă. Iar cele două surori mai mari tare o 
pizmuiau. Şi avea împăratul acela trei jilţuri împărăteşti: unul alb, unul roşiatic şi 
unul negru. Când era mulţumit foarte, se aşeza în jilţul cel alb, când nu era nici 
bucuros, nici mâhnit din cale-afară, în cel roşiatic, iar când furia punea stăpânire pe 
el, se instala în cel negru. 

Într-o bună zi s-a dus să se odihnească în jilţul negru, căci straşnic îl mai 
necăjiseră cele două fete mai mari. Şi numai ce-au început ele să-l linguşească. 
Cea mai mare îi zise: 

— Preabunul meu părinte, dormit-ai bine? Cumva eşti supărat pe mine, că 
te văd stând în jilțul negru? 

— Da, chiar pe tine! 

— Şi de ce, tată? 

— Pentru că nu mă iubeşti nici cât negru sub unghie. 

— Vai de mine! Eu, dragă tată, te iubesc tare mult! 

— Cât de mult? 

— Aşa cum mi-e dragă pâinea. 


împăratul a fornăit oleacă, dar n-a mai zis nimic, că tare îi mai era pe plac răspunsul 


fie-şi. 

Şi iată că soseşte şi mijlocia: 

— Preabunul meu părinte, ai dormit bine? De ce te-ai aşezat în jilțul 
negru? Nu cumva ţi-am căşunat eu vreun necaz? 

-— Ba chiar aşa. 

— Şi cu ce greşit-am, tată dragă? 

— Greşit-ai că nu mă iubeşti nici cât negru sub unghie. 

— Oh, tăticuţule, eu te iubesc atât de mult... 

— Cât de mult? 

— Cât vinul mi-eşti de drag. 


împăratul a mormăit el ceva pe sub nas, dar se vedea bine că răspunsul îi mersese la 


inimă. 

Şi iat-o sosind pe cea mai mică dintre fete, cu chipul tot numai zâmbet luminos. 

— O, preabunul meu părinte, ai dormit bine? Dar, vai, te odihneşti în jilţul 
cel negru? De ce? Eu mi-s pricina, oare? 

— Chiar aşa, căci nici măcar tu nu mă iubeşti. 


— O, tată dragă, ba să crezi că te iubesc nespus de mult. 

— Cât de mult? 

— Ca sarea-n bucate! 

Auzind una ca asta, împăratul fu cuprins de turbare: 

— Ca sarea-n bucate, hai, ca sarea-n bucate?!!! Ah, netrebnico! Piei din 
ochii mei, că nu vreau să te mai văd! Şi porunci slujitorilor s-o ducă în pădure şi-acolo 
să-i facă seama. Mumă-sa, împărăteasa, care o îndrăgea negrăit pe copilă, îndată ce 
auzi porunca bărbatului ei, a prins să-şi frământe mintea spre a găsi un mijloc s-o 
scape de la moarte. în palat se afla un ditai sfeşnic de argint, astfel că Zizola - aşa o 
chema pe mezină - încăpea de minune înăuntru, şi împărăteasa a ascuns-o acolo. 

— Mergi de vinde ăst sfeşnic - a zis către slujitorul său credincios - şi 
când te-or întreba cât preţuieşte ia bine seama: de-i om sărman, cere-i mulți 
gologani, dar de-i vreun om de neam, cere o nimica toată şi dă-i-l. 

Apoi şi-a îmbrăţişat copila, a sfatuit-o în fel şi chip şi a pus înlăuntrul 
sfeşnicului smochine uscate, dulciuri şi pesmeciori. 

Slujitorul s-a dus cu sfeşnicul la târg, şi-acolo, de-l întreba careva cât costă, iar lui 
nu-i era pe plac omul, numai ce s-arunca la un preţ neînchipuit de mare. în sfârşit, 
iată că s-a abătut prin acel loc feciorul împăratului din Torralta, a cercetat sfeşnicul 
pe toate părţile, apoi a întrebat de preţ. Slujitorul a cerut nimica toată, iar prinţul a 
dus sfeşnicul la palat. Aici l-au aşezat în sala de ospeţe, şi toţi câţi au venit să stea la 
masă nu mai conteneau să se minuneze, într-atâta de fălos era. Seara, prinţul avea 
obiceiul să plece de-acas' şi să mai flecărească cu prietenii; şi cum nu voia să fie 
aşteptat, slujitorii îi pregăteau cina şi apoi se duceau la culcare. Când Zizola n-a mai 
auzit niciun zgomot în încăpere, a ieşit binişor din sfeşnic, a mâncat toate bucatele şi 
pe urmă s-a întors la locul ei. Şi iată că soseşte prinţul, dar... ia mâncarea de unde nu- 
i! Sună el din toţi clopoţeii şi numa' ce se porneşte să-şi dojenească slugile. Aceştia, 
bieţii, prind să se jure că bucatele pentru cină au fost pregătite şi lăsate acolo pe 
masă, dar, pesemne, le-a înfulecat câinele sau mâţa. 

— De s-o mai întâmpla vreodat', să ştiţi că v-alung pe toţi! a zis prinţul şi a 

poruncit să i se 
alte bucate, iar după ce-a mâncat, s-a dus la culcare. 

în seara următoare, cu toate uşile ferecate, s-a întâmplat aşişderea. Şi unde mi s-a 
pornit prinţul să strige, că mai-mai să dărâme zidurile; dar mai apoi a grăit: 

— lan să vedem noi ce-o să se-ntâmple mâine seară! Şi-n seara aceea, ce 
credeţi c-a făcut? S-a 
pitit frumuşel sub masă, iar masa era acoperită cu un covor ce atârna până la 
pământ. Iar slujitorii vin, aşază farfuriile cu bucate, dau afară câinele şi mâţa, apoi 
încuie uşa cu cheia. Abia au plecat ei, şi numai ce se deschide sfeşnicul, iar 
dinlăuntrul lui iese preafrumoasa Zizola. Se-apropie ea de masă şi începe să înfulece 
cu lăcomie. Prinţul hop! sare din ascunzătoarea lui şi o înhaţă de braț: fata dă să 
scape, dar vezi că el o ţinea cu nădejde. Atunci Zizola se-aruncă în genunchi şi-i 
depănă de-a fir-a-păr tot necazul ei. Dar, pasămite, prinţului îi cade dragă fata. O 
linişteşte el şi prinde a-i grăi: 

— Nu-ţi face sânge rău: din clipa asta, îţi zic, tu îmi vei fi aleasa! Acum 
întoarce-te înapoi în sfeşnic. 

Prinţul însă n-a închis ochii toată noaptea, într-atâta o îndrăgise pe copilă, iar a 
doua zi dimineaţă a poruncit să i se strămute sfeşnicul în odaie, căci straşnic de 
frumos cum era, voia să-l aibă mai aproape noaptea. Apoi a dat poruncă să i se aducă 
bucate ca pentru doi oameni, că lui tare-i mai era foame. Şi uite-aşa i-au adus şi 
cafeaua, şi prânzul, că puteau să se sature doi cu bunătăţile acelea, îndată ce 


slujitorii soseau cu talgerele şi le puneau pe masă, prinţul încuia uşa. Zizola ieşea din 
sfeşnic şi, bucuroşi nevoie mare, se ospătau împreună. 

Stând singură la masă, împărăteasa prinse a ofta: 

— Oare cu ce l-oi fi supărat pe fecioru-meu de nu mai vine să mănânce? Cu 

ce i-am greşit? 

Iar el tot spunea să aibă răbdare, că el vroia să mai stea şi singur, până într-o zi, 

când i-a zis 
maică-şi: 

— Mamă, vreau să mă-nsor. 

— Şi cine ţi-e aleasa? a întrebat împărăteasa, din cale-afară de bucuroasă 

Iar prinţul de colo: 

— Vreau să mă-nsor cu sfeşnicul! 

— Doamne sfinte, fiul meu şi-a pierdut minţile! a strigat împărăteasa, 
acoperindu-şi ochii cu palmele. 

Dar vezi că băiatul nu glumea de fel. lar maică-sa, biata, se silea să-l aducă pe 
calea cea bună, rugându-l să se gândească la ce-o să zică lumea; el însă o ţinea pe-a 
lui. Şi numai ce-a dat poruncă să se pregătească ospăţul de nuntă până în opt zile. 

în ziua sorocită, un mândru alai de căleşti a pornit de la palat, şi în caleaşca din 
frunte stătea prinţul nostru, iar alături sfeşnicul. Au ajuns nuntaşii la biserică şi 
prinţul şi-a dus sfeşnicul la altar, în clipa potrivită, el a deschis sfeşnicul şi, hop! 
Zizola a sărit afară, îmbrăcată în veşminte scumpe de brocart, cu nestemate la gât şi 
la urechi ce-ţi luau ochii cu strălucirea lor. După nuntă s-au întors la palat şi aici i-au 
povestit totul împărătesei. împărăteasa, cum era tare isteaţă din fire, a zis: 

— Lăsați pe mine! Am de gând să-i dau o lecție ăstui părinte! 

Şi au făcut pregătiri pentru ospățul de nuntă şi au poftit pe toți Împărații din 
împrejurimi, de bună seamă şi pe tatăl Zizolei. Iar pentru tatăl Zizolei, împărăteasa a 
dat poruncă să se gătească bucate osebite de ale celorlalți oaspeți, bucate fără sare. 
Apoi ea le-a spus nuntaşilor că mireasa e niţel bolnăvioară, aşa că nu poate veni la 
praznic. Şi-a început ospăţul; dar ciorba celui împărat nici c- avea vreun gust, şi 
împăratul se porni să bombăne în sinea lui: „Neghiobul ăsta de bucătar a uitat să 
pună sare-n ciorbă” - şi a lăsat zeama în farfurie. 

Când a sosit şi al doilea rând de bucate, tot fără sare, se-nţelege, împăratul a pus 
furculiţa deoparte. 

— Măria ta, de ce nu mănânci? Cumva nu-ţi place? 

— Ba nicidecum, straşnice bucate! 

— Păi dacă-i aşa, de ce nu te ospătezi? 

— Nu prea mi-s în apele mele... 

S-a silit el să vâre în gură un dumicat de carne, şi tot mesteca, dar nu-i venea de 
fel să-l înghită. Şi-atunci şi-a amintit vorba copilei sale, cum că ea-l iubeşte ca sarea-n 
bucate, şi împăratul, cuprins de amarnică durere şi căinţă, a izbucnit în lacrimi, 
zicând: 

— Oh, netrebnicul de mine, ce-am făcut! 

împărăteasa l-a cercetat despre necazul ce-i învenina sufletul, şi el a prins a-i 
istorisi toată pătărania cu Zizola. Atunci împărăteasa s-a sculat de la masă şi a trimis 
după tânăra nevestică. Când şi-a văzut copila, împăratul a îmbrăţişato în hohote de 
plâns şi a întrebat-o cum de se afla acolo, şi tot i se părea că fata a-nviat din morţi. 
Apoi au trimis s-o cheme şi pe mama Zizolei, şi au nuntit zile-n şir, şi-n fiece zi 
bucuria sporea tot mai vârtos, drept care mi-s încredinţat că nuntaşii ceia încă şi azi 
mai dănţuiesc acolo. 


Italo Calvino - Copilul din sac 


Pierino pierone era un băieţel năltuţ şi mergea la şcoală. în drum spre şcoală se 
afla o grădină şi- n grădină un păr, iar Pierino Pierone se căţăra în pom şi mânca 
pere. într-o zi trecu pe-acolo Cloanţa-Cotoroanţa şi zise: 


Pierino Pierone, dă-mi o pară 
Cu mânuţa ta cea dalbă, frăgezioară. Ce mai stai? Hai, dă-mi odată, 
Că îmi lasă gura apă! 


Pierino Pierone se gândi în sinea lui: „îi lasă gura apă fiindcă vrea să mă-nfulece 
pe mine, nicidecum perele”, şi el nu se dădu jos din copac. Rupse o pară şi i-o aruncă 
vrăjitoarei. Dar para căzu tocmai în locul pe unde trecuse o vacă şi lăsase un semn ca 
amintire. 

Cloanţa-Cotoroanţa grăi din nou: 

Pierino Pierone, dă-mi o pară 

Cu mânuţa ta cea dalbă, frăgezioară. Ce mai stai? Hai, dă-mi odată, 

Că îmi lasă gura apă! 


Dar Pierino Pierone nu cobori din copac şi azvârli altă pară, dar para căzu chiar pe 
locul pe unde trecuse un cal şi lăsase în urmă-i o mică băltoacă. 

Cloanţa-Cotoroanţa nu încetă să-l roage pe copil, iar Pierino Pierone se gândi c-ar 
fi mai bine s-o mulţumească. Aşa că se dădu jos din pom şi îi întinse para. Vrăjitoarea 
desfăcu sacul la gură, dar, în loc să vâre para, îl vâri pe Pierino Pierone, apoi legă 
sacul la loc şi-l luă la spinare. 

Merse cât merse, şi baba Cloanţa se văzu nevoită să se oprească: pasămite, o 
mâna o trebşoară, aşa că puse sacul jos şi se pitulă într-un tufiş. 

Pierino Pierone, care tot drumul rosese cu dinţişorii săi ca de şoarece funia ce 
lega gura sacului, sări afară, băgă în sac gogeamite bolovanul, apoi o rupse la fugă. 
Vrăjitoarea înşfăcă iar sacul şi-l luă la spinare. 


Pierino Pierone, văleleu, 

D-apăi ca pietroiul eşti de greu! 

se tânguia ea şi pomi spre casă. Uşa era încuiată şi Cotoroanţa o chemă pe fiică-sa: 
Hei, Margherita, fetiţa mea, Deschide uşa, hai, nu mai sta, Şi cu căldarea mai iute 
vino, Să-l pun la fiert pe Pierino. 

Margherita Margheritone îi deschise, apoi puse la foc ditai căldarea plină cu apă. 
îndată ce apa prinse a clocoti, Cloanţa-Cotoroanţa răsturnă sacul în căldare. Pleosc! 
şi bolovanul prăpădi fundul căldării; apa se vărsă peste jeratic şi jur împrejur, ba 
opări şi picioarele vrăjitoarei. 


Văleu, mamă, ori eşti oarbă? Pui pietroaiele să fiarbă? 
zise Margherita Margheritone. lar Cloanţa-Cotoroanţa, ţopăind din pricina arsurii, 
grăi astfel: 


Fă tu focul, Margherită, Că mă-ntorc într-o clipită. 

îşi schimbă veşmintele, îşi puse peste păru-i plete bălaie şi porni la drum cu sacul. 

Pierino Pierone, în loc să se ducă la şcoală, se căţărase din nou în pom. Şi iată că 
iar trecu pe- acolo Cloanţa-Cotoroanţa, având altă înfăţişare, în nădejdea că 


băiatul n-o va recunoaşte, şi zise: 


Pierino Pierone, dă-mi o pară 
Cu mânuţa ta cea dalbă, frăgezioară. Ce mai stai? Hai, dă-mi odată, 


Că îmi lasă gura apă! 
Numai că Pierino Pierone ghicise cine se-ascunde sub chipul acela şi nici că se 
gândi să coboare: Milă mi-e, dar ce să-i fac, Dacă-i dau... mă vâră-n sac! 


Iar Cloanţa-Cotoroanţa încercă să-l încredinţeze: 


Nu sunt eu, hai, nu te teme, Sunt aici de scurtă vreme... Pierino Pierone, 
dă-mi o pară Cu mânuţa ta cea dalbă, frăgezioară. 


Şi ce-a făcut, ce-a dres baba, că pân' la urmă Pierino Pierone s-a încredinţat că nu e ea 
şi a coborât din pom ca să-i dea o pară. Cât ai clipi, Cloanţa-Cotoroanţa l-a înşfăcat şi l-a 
vârât în sac. 

Când au ajuns iar la tufişul cu pricina, vrăjitoarea a fost nevoită să se oprească, 
zorită de o trebşoară, dar de astă dată gura sacului era vârtos legată, în aşa fel că 
Pierino Pierone nu putea să mai fugă. Atunci băiatul prinse a gunguri ca o prepeliţă. 

Şi tocmai trecea pe-acolo un vânător, cu câinele său, în căutare de prepeliţe. 
Vânătorul găsi sacul şi-l dezlegă. Pierino Pierone sări afară şi se rugă de vânător cu 
lacrimi în ochi să vâre câinele în locul său. Când Cloanţa-Cotoroanţa se întoarse şi 
luă sacul la spinare, câinele prinse a se zvârcoli înăuntru şi a chelălăi. Iar Cloanţa- 
Cotoroanţa zicea: 


Pierino Pierone, doar atâta îţi rămâne, 
Să te zbaţi ca o potaie şi să latri ca un câne! 


Cum ajunse în faţa uşii, o şi chemă pe fiică-sa: 


Hei, Margherita, fetiţa mea, Deschide uşa, hai nu mai sta, Şi cu căldarea mai iute 
vino, Să-l pun la fiert pe Pierino. 


Dar când vru să răstoarne sacul în apa ce clocotea, câinele, turbat de furie, ţâşni 
afară, o înhăţă pe cotoroanţă de un picior, se repezi în curte şi începu să jumulească 
găinile. 


Ce ciudat! Vai, mamă, vai! Câine parcă nu mâneai? 
zise Margherita Margheritone. lar Cloanţa-Cotoroanţa îi răspunse: 


Fă tu focul, Margherită, Că mă-ntorc într-o clipită. 

îşi schimbă veşmintele şi se găti cu plete castanii, apoi se întoarse din nou sub 
părul cu pricina. Făcu ce făcu şi Pierino Pierone încăpu iar în ghearele ei. De astă 
dată, vrăjitoarea nu se mai opri nicăieri şi se duse cu sacul glonţ acasă, unde fiică-sa 
o aştepta în prag. 

— Ia-l şi închide-l în coteţ - îi spuse fetei - iar mâine în zori, când eu o să 
plec de-acasă, fa-l friptură cu cartofi. 

A doua zi, Margherita Margheritone luă un satâr şi deschise uşiţa coteţului: 


Pierino, fă-mi pe plac, Pune capul pe tărbac... 


Băiatul răspunse: 


Bucuros dar... cum să fac? 


Margherita Margheritone îşi puse capul pe tărbac, iar Pierino Pierone înşfacă 
satârul, îi reteză căpăţâna şi o puse la prăjit în tigaie. 
Şi iată că sosi Cloanţa-Cotoroanţa şi strigă: 


Margherită, fată laie, Cin' te puse în tigaie? 


—— Eu! răspunse Pierino Pierone, ascuns în hornul vetrei. 

— Cum ai ajuns acolo sus? întrebă Cloanţa-Cotoroanţa. 

— Am pus o oală peste alta şi m-am cocoţat aici. 

Atunci Cloanţa-Cotoroanţa încercă să-şi facă o scară din oale, ca să-l înhaţe pe 
băiat, dar tocmai când suia mai vârtos, trosc, oalele se năruiră şi vrăjitoarea căzu 
drept în foc, unde se făcu scrum. 

Italo Calvino - Rosina, fata din cuptor 


A fost odată un om sărman a cărui soaţă a murit de tânără, iar el a rămas cu o 
copiliţă tare frumuşică, şi pe mititică Rosina o chema. Dar vezi că el, nevoit să 
muncească, n-avea cum s-o îngrijească, drept care îşi alese o altă femeie, să-i fie 
nevastă de-a doua; şi aceasta îi născu şi ea o fetiţă, pe nume Assunta, şi copiliţa se- 
nfiripa, dar urâţică mai era. Copilele crescură laolaltă: împreună mergeau la şcoală, 
împreună se plimbau, dar de fiece dată Assunta se întorcea acasă plină de năduf. 

— Mamă - îi zicea ea mumă-şi - nu vreau să mai merg cu Rosina. Lumea 
care ne-ntâlneşte îi spune numai vorbe pe placul inimii; ba că e frumoasă, ba că e ca 
un boboc de trandafir, ba că-i cuviincioasă, iar mie-mi spune că mi-s neagră ca un 
tăciune. 

— Şi la o adică, ce dacă eşti negruţă? îi răspundea mama. Eşti fata mea şi 
semeni cu mine, care-s oacheşă. Asta-i frumuseţea ta. 

— Poți să spui ce vrei, mamă, zicea Assunta. Eu în ruptul capului nu mai 
merg împreună cu Rosina. 

Văzându-şi odrasla roasă de invidie, mumă-sa, care-o iubea ca pe ochii din cap, îi 
spuse: 

— Da' ce putere am eu? Iar Assunta îi răspunse: 

— Trimite-o cu vacile la păşune şi dă-i să toarcă un caier de cânepă. Şi 
dacă seara s-o întoarce cu vacile moarte de foame şi cu cânepa netoarsă cum trebuie, 
trage-i o bătaie. O baţi azi, o baţi mâine, şi-uite aşa o să se urâţească. 

Cu inima un pic strânsă, maştera plecă totuşi urechea la ruga odraslei sale, o 
chemă pe Rosina şi- i zise: 

-= Tu n-ai ce mai căuta în tovărăşia Assuntei. O să păzeşti vacile şi-o să le 
coseşti iarbă; între timp ai să torci şi caierul ăsta de cânepă. Iar de-o să te-ntorci 
acasă cu cânepa netoarsă şi cu vacile flămânde, atunci o să vezi tu ce-o să păţi! la 
seama la ce-ţi spun, de vrei să trăim în pace! 

Rosina, care nu era obişnuită să i se poruncească în ăst chip, rămase mută de 
uimire. Dar cum maştera şi pusese mâna pe un ciomag, nu avu încotro şi trebui să se 
supună. Plecă la câmp cu vacile şi cu furca doldora de cânepă, zicând mereu pe 
drum: 

-— Văcuţele mele, văcuţele mele! Oare cum o să răzbesc să vă cosesc 
iarbă, când trebuie să torc şi furca asta de cânepă? Ori fac una, ori fac alta! 

La aceste vorbe, o vacă mai bătrână întoarse botul spre copilă şi-i grăi aşa: 


— Nu-ţi pierde cumpătul, Rosina! Tu coseşti iarba, iar noi o să-ți toarcem 
cânepa şi-o să ţi-o depănăm. Ajunge să spui doar atât: 

Hai, văcuţă, te întoarce, Fir de cânepă de-mi toarce, De pe coarne tragănă, Tortul 
de mi-l deapănă! 

Când Rosina se întoarse acasă pe înnoptate, băgă vacile în staul, şi vacile erau 
sătule, iar ea ducea pe cap un maldăr frumuşel de iarbă şi sub braţ o păpuşică de 
cânepă toarsă. 

Vazând-o, Assunta mai-mai să crape de ciudă. îi zise maică-şi: 

— Mâine s-o trimiţi iar cu vacile, dar dă-i să toarcă două caiere de cânepă, 
şi de nu le-o toarce, trage-i cu nuiaua! 

însă şi de astă dată a fost de ajuns ca Rosina să zică: 

Hai, văcuţă, te întoarce, Fir de cânepă de-mi toarce, De pe coarne tragănă, Tortul 
de mi-l deapănă! 

şi seara vacile erau sătule, maldărul de iarbă cosit şi cele două caiere de cânepă 
toarse şi făcute păpuşele. 

— Cum de răzbeşti să faci atâta treabă într-o singura zi? o întrebă Assunta, 
galbenă de mânie. 

— Iac-aşa, mai sunt pe lume şi ființe milostive, îi răspunse Rosina. Văcuţele 
mele m-au ajutat. 

Assunta dădu fuga la maică-sa: 

— Mamă, mâine opreşte-o pe Rosina acasă şi pune-o să măture şi să 
deretice, iar cu vacile mă duc eu. Să-mi dai şi-un caier de cânepă să torc. 

Mumă-sa îi făcu pe plac odraslei şi Assunta plecă cu vacile. în mână avea o 
vărguţă şi tot împungea animalele când în coaste, când la coadă, ca să le mâne 
înainte. 

îndată ce ajunse la câmp, puse fuiorul de cânepă în coarnele vacilor. Dar vacile, 
pasămite, nici că se clintiră. 

— Haideţi! De ce nu toarceţi? strigă Assunta, şi iar le împunse cu vărguţa. 

Şi unde nu începură vacile să-şi rotească grumazurile şi să încurce cânepa prinsă 
în coarne, că din tot fuiorul rămase un ghemotoc de câlţi. 

Assunta nu-şi afla liniştea şi într-o bună zi îi spuse mumă-şi: 

— Mamă, tare aş vrea să mănânc niscai ridichi. 

Mumă-sa, ca să-i facă pe plac, îi porunci Rosinei să meargă şi s-aducă ridichi de la 
un ţăran din apropiere. 

— Cum adică? strigă Rosina. Să mă duc şi să fur? Dar niciodată n-am făcut 
una ca asta. Şi-apoi, țăranul, dacă o să vadă pe vreunul intrând aşa, în puterea 
nopții, pe răzorul lui, o să tragă cu puşca de la fereastra casei. 

Pasămite, asta era şi dorința Assuntei; se amestecă şi ea în vorbă, căci acuma se 
deprinsese şi ea să poruncească: 

— Ba chiar aşa, trebuie negreşit să te duci, de nu, o s-o iei pe spinare cu 
nuiaua. 

Şi astfel, Rosina porni în noapte, sări pârleazul şi intră pe răzorul ţăranului, dar în 
loc de ridichi dădu peste o gulie. O înşfăcă, cu gând s-o scoată din rădăcini, şi trage, 
şi trage, până ce o smulse din loc, când iată că descoperi un cuib de broaşte pitit 
acolo şi înlăuntru cu cinci broscuţe mititele, mititele. 

— Oh, ce drăguțe-s! zise copila şi le luă în poală, alintându-le în fel şi chip; 
dar o broscuţă căzu jos şi îşi rupse picioruşul. Oh, iartă-mă, iartă-mă, broscuţă 
dragă, n-am făcut-o dinadins, zise Rosina. 

Cele patru broaşte pe care le cuibărise în poală, văzând atâta gingăşie, prinseră a 
grăi: 


— Frumoasă copilă, eşti bună la suflet şi vrem să te răsplătim. Să fii 
frumoasa frumoaselor şi să străluceşti la fel ca soarele, chiar când cerul e plin de 
nori. Aşa să fie! 

însă broscuţa cea şchioapă mormăi: 

— Eu nu găsesc că-i chiar atât de bună: mie mi-a rupt un picior. Putea să 
fie mai cu grijă! îndată ce-o vedea-o vreo rază de soare, să se prefacă în şarpe şi să 
nu-şi recapete chipul până n-o intra într- un cuptor de pâine încins. 

Rosina se întoarse acasă pe cât de veselă, tot pe atât de spăimântată, şi noapte 
fiind, în jurul ei se vedea ca ziua, căci straşnic mai strălucea Rosina. 

Maştera şi sora vitregă, când o văzură într-atâta de frumoasă şi scânteind ca 
soarele, rămaseră cu gura căscată. Şi fata le povesti toate câte i se întâmplaseră pe 
răzorul cu ridichi. 

— Eu nu mi-s cu nimic de vină, încheie ea. Rogu-vă doar să vă milostiviţi şi 
să nu mă mânaţi afară la soare. De nu, o să mă prefac în şarpe. 

Din ziua aceea, Rosina nu mai ieşea din casă când soarele urca pe boltă; abia după 
asfinţit sau când cerul era acoperit de nori păşea pragul casei. Fata îşi petrecea 
zilele la fereastră, ascunsă în umbră, lucrând sau cântând. Şi de la geamul acela 
unde sta copila zbucnea o strălucire, că tot locul era luminat jur împrejur. 

Şi iată că-ntr-o bună zi trecu pe-acolo feciorul împăratului şi, izbit de strălucirea 
aceea, ridică ochii şi o văzu pe Rosina. 

„Oare cine-o fi frumoasa care locuieşte într-o colibă ţărănească?” Şi flăcăul intră 
în casă. Astfel cei doi tineri se cunoscură, iar Rosina îi povesti totul, chiar şi 
blestemul ce apăsa asupră-i. Feciorul împăratului zise: 

— Mie nici că-mi pasă de cele ce s-ar putea întâmpla: eşti prea chipeşă ca 
să stai în coliba asta. Am hotărât să-mi fii soție. 

Dar mumă-sa de colo se vâri în vorbă: 

— Măria-ta, ia seama, te paşte o mare belea. Chibzuieşte oleacă şi nu uita 
că, îndată ce-o atinge o rază de soare, se va preface în şarpe. 

— Aste treburi nu vă privesc pe voi, zise feciorul de Împărat. Pare-mi-se că 
n-o prea aveți la inimă pe copilă. Eu însă vă poruncesc să mi-o aduceţi la palat: voi 
trimite o caleaşcă închisă, în aşa fel ca în timpul drumului să n-o vadă soarele. Iar voi, 
de azi înainte, nu veţi duce lipsă de bani. Aşadar, ne-am înţeles. Şi-acum, rămâneţi cu 
bine! 

Cu fălcile încleştate, maştera şi Assunta, neavând încotro şi trebuind să dea 
ascultare fiului de împărat, se apucară în silă s-o pregătească pe Rosina de plecare. în 
cele din urmă sosi şi caleaşca, o caleaşcă străveche, închisă din toate părţile şi doar 
sus, deasupra, cu o mică deschizătură ca un ochi. La spate sta un vânător gătit nevoie 
mare, cu pană la pălărie şi cu sabia atârnând. Rosina intră în caleaşcă şi maştera o 
urmă, ca s-o însoţească în călătorie. Dar mai înainte de a se urca, mumă-sa vitregă îl 
luă deoparte pe vânător şi-i zise: 

— Ascultă, omule, de vrei să capeţi zece galbeni, deschide ochiul din 
tavanul caleştii când o fi soarele sus. 

— Prea bine, stăpână, voi face precum porunceşti. 

Caleaşca gonea, gonea de zor, iar la amiază, când soarele cădea vertical, vânătorul 
deschise ochiul caleştii şi o rază de soare atinse creştetul Rosinei. Cât ai clipi, fata se 
prefăcu în şarpe şi fugi sâsâind în pădure. 

Când feciorul de împărat deschise portiera trăsurii şi nu o găsi pe Rosina, aflând 
cele întâmplate, vru s-o ucidă pe maşteră, într-atât era cuprins de deznădejde şi 
plângea. 

Dar mai apoi, toţi îi spuseră şi-i repetară că asta era de fapt soarta Rosinei, şi de 


nu se întâmpla acuma, tot s-ar fi întâmplat altă dată; iar el, în cele din urmă, se 
îmbună, dar rămase trist şi nemângâiat. 

în vremea asta, bucătarii trebăluiau de zor la cuptoarele cele mari, în jurul plitelor 
şi lângă frigări, pregătind bucatele pentru ospăţul de nuntă, iar nuntaşii se şi 
aşezaseră la masă. Când au aflat că mireasa a dispărut, ce şi-au zis ei: „Dacă tot 
suntem aici, hai să ne desfatăm la ospăț!” Şi bucătarii primiră poruncă să încingă 
vârtos cuptorul. Un bucătar tocmai se pregătea să azvârle în foc un maldăr de 
vreascuri adus chiar atunci din pădure, când deodată văzu pitulat printre uscături un 
şarpe. Nu mai avu timp să-l arunce jos, căci vreascurile se şi aprinseră. Omul sta la 
gura cuptorului şi se uita la jivina aceea. Şi iată că din mijlocul flăcărilor ţâşni afară o 
fată, fără veşminte pe ea, fragedă ca un trandafir şi strălucind mai abitir ca focul şi ca 
soarele. Bucătarul rămase stană de piatră, apoi prinse a striga: 

— Veniţi, veniţi, oameni buni! Din cuptor a ieşit o fată! Auzindu-l, feciorul 
de împărat alergă într-un suflet la bucătărie, şi după el toţi curtenii. îndată o 
recunoscu pe Rosina, o cuprinse în braţe şi uite aşa făcură nuntă mare, iar din clipa 
aceea, Rosina a trăit fericită şi veselă, şi nimeni nu i-a mai căşunat vreodată vreun 
rău. 


Zaira Samharadze - Oul de aur 


A fost odată ca niciodată un bătrân şi o bătrânică. Doi bătrâni liniştiţi, care nu 
duceau lipsă de nimic; aveau de toate, dar nu aveau cel mai important lucru: nu 
aveau copii. Şi uite-aşa, zilele se scurgeau tare plicticoase. 

într-o zi bătrânul a plecat la piaţă. îi plăcea mult să meargă la piaţă, era singurul 
loc unde se veselea. După ce merse mult, se opri la o tarabă unde se vindeau păsări. 
Un copil vindea o găină neagră, care părea fără vlagă. Bătrânului i se făcu milă şi de 
băiat, şi de găină, aşa că îl întrebă cât cere pe ea. Tare s-a mirat când a auzit ce mic 
era preţul. Plăti iute şi-o luă spre casă cu găina sub braţ. 

Când nevasta văzu ce cumpărase bătrânul, se supără. 

— Tu nu vezi, abia se ţine pe picioare! Ce facem dacă se îmbolnăvesc şi celelalte 
găini? 

— Nu-ţi fie teamă, o pun eu într-un coteţ separat şi nu te speria, ia uită-te ce 
frumoasă e! 

Bătrânul îi făcu culcuş în coteţ, îi dădu să mănânce, îi puse şi apă, dar degeaba, 
găina stătea 
culcată şi abia dacă deschidea ochii. A doua zi, când bătrânul veni la coteţ, văzu găina 
pe picioare şi nu mai putu de bucurie. 

— Bunicuţule, ascultă-mă, eu îţi vorbesc: până diseară o să fac un ou, un 
ou de aur, care o să-ţi îndeplineacă toate dorinţele... în schimb, să mă înmormântezi 
cu grijă, iar în primele zile să mă păzeşti ca nimeni să nu mă scoată din pământ. Ai 
fost bun cu mine şi îţi mulţumesc. Diseară, să vii încet, când n-o să te vadă nimeni, e 
mai bine pentru dumneata. 

Seara, când bătrânul veni la coteţ, găina îşi trăia ultimele clipe. 

— Eu mă prăpădesc, ai grijă de ou, şi să nu te vadă nimeni. După care, găina 
muri. 

Bătrânul luă oul de aur şi-l băgă în sân. înmormântă cu grijă găina şi o păzi trei zile 
şi trei nopţi. Nu se întâmplă nimic deosebit. Când se întoarse acasă şi puse oul în 
cutie, îşi aminti că oul putea să-i îndeplinească orice dorinţă. Dorinţa lui cea mai 
fierbinte era să aibă un copil şi nici nu-şi termină bine gândul când auzi un scâncet. 


— Moşule, vino, vino, e un copil pe pragul nostru, cred că l-a lăsat cineva! 

Fericită, bătrâna nu mai ştia ce să facă. Copilul era un băiat frumos şi sănătos. 

Timpul trecu în zbor şi băiatul moşului se făcu mare. Mergea mereu cu taică-său 
la vânătoare şi iubea mult codrul, pe care credea el, îl cunoştea ca în palmă. Iarna, 
când pomii rămâneau goi, când animalele şi păsările sufereau de foame, i se frângea 
inima. 

într-o bună zi, plecă singur la vânătoare. Merse toată ziua, şi nu-i ieşi în cale nicio 
sălbăticiune. Dar, la o vreme zări urme de sânge. Curios, se lăsă dus de ele. Urmele îl 
purtară departe, până la nişte ziduri părăsite. Pe unul din ziduri era zugrăvit 
portretul unei preafrumoase fete, dar cel mai mult îl fascinară ochii ei trişti, care 
păreau să-i ceară ajutorul. 

Se reculese şi văzu o căprioară rănită care abia mai respira. O luă iute în braţe şi 
o duse la izvor, îi spălă rana şi legă cu o fâşie din cămaşa lui. Căprioara nu se mai 
putea ţine pe picioare. Două zile şi două nopţi a vegheat-o, până când se făcu bine. 
Când să se despartă, de ea, aceasta îi spuse: 

— Mulţumesc pentru îngrijire, mi-ai salvat viața. Ori- când o să ai nevoie 
de mine, am să vin să te-ajut. Ţine firul ăsta de păr din blana mea. 

Căprioara dispăru. Puse cu grijă firul de păr la piept şi se întoarse acasă. Parcă nu 
mai era acelaşi. Rămânea mereu pe gânduri, nu mai avea chef de nimic. 

Părinţii băiatului erau îngrijoraţi, căci fiul lor iubea tară speranţă. Tatăl îşi aduse 
aminte de oul de aur şi vru să-şi ajute fiul să găsească drumul spre frumoasa fată cu 
oohii trişti. 

Zilele treceau. într-o zi băiatul luă o traistă şi, înainte de a pleca, spuse părinţilor: 

— Cer iertăciune că vă las, dar puterea dragostei mă face să plec, în 
căutarea frumoasei fete; frumoşii ei ochi trişti nu-mi mai dau pace. Dacă timp de un 
an de zile nu mă întorc, înseamnă că nu mai sunt în viaţă; dar mă voi întoarce cu 
siguranţă. Dragostea voastră mă va ajuta. 

îşi sărută părinţii şi o pomi la drum. Primul drum îl făcu la zidul pe care văzuse 
zugrăvit portretul fetei. Găsi acolo moţăind un bătrânel uscat. 

— Bună ziua, unchiule! 

— Bună ziua, răspunse iute acesta. Ce vânt te-aduce pe-aici? 

— Eh, unchiule, am venit să văd chipul frumoasei fete şi să aflu unde o pot 
găsi. 

Bătrânul, speriat, se ridică în picioare. 

— O, tinere, viaţa ta e în primejdie, dar îţi voi spune povestea, fiindcă îmi 
eşti drag. E fiica unui rege bogat. O himeră uriaşă, ştii ce-i aia himeră? Un animal cu 
cap de leu, corp de capră şi coadă dc şarpe. Himera aceasta s-a îndrăgostit de 
frumoasa fată, l-a omorât pe rege şi a răpit-o. Fata e înspăimântată, închisă într-un 
turn la care nimeni nu poate ajunge şi nimeni n-a încercat să-i vină în ajutor. Eşti 
primul şi aş vrea să te ajut, dar să ştii că te paşte o mare primejdie. Trebuie să ajungi 
până acolo, să dobori himera şi apoi să cucereşti inima fetei, ceea ce nu e chiar atât 
de uşor. Hai să pornim la dram. 

Băiatul şi bătrânul o porniră pe cale. Aveau de trecut printr-o pădure şi peste 
un lac plin de crocodili. Băiatul îşi aminti de căprioară, scoase firul din blana ei şi- 

i ceru ajutor. 

— Ajută-mă, căprioară, să trec lacul! 

Aşteptă o clipă şi căprioara se ivi. Bucuria lui fu mare, o mângâie şi-i sărută ochii 
blajini. 

— Ştiu, vrei să treci lacul, eu însă nu pot să-l trec, dar îţi trimit o pasăre 
mare, care vă va purta pe amândoi. 


Căprioara dispăru strigând din depărtare: 
— Te rog să mă chemi oricând vei avea nevoie de mine! 
Trecură cu bine lacul. Când au atins pământul cu picioarele, se îngroziră. Pământul 
era atât de crăpat, că îţi era teamă să păşeşti. înjur, animalele zăceau moarte. 
Soarele ardea puternic. înaintau cu greu, dar deodată auziră nişte gemete. Se opriră 
şi văzură o cămilă născând, care zăcea sleită de puteri şi cerea ajutor. Băiatul se opri, 
o ajută să nască şi cămila fu salvată. Dar când află încotro se duceau, ea se sperie: 
— Tinere, nu se poate, e primejdie, nu-i dejoacă. Nu vedeți ce nenorocire 
s-a abătut asupra noastră? Toţi murim din cauza himerei. îţi dai seama câtă mâncare 
trebuie pentru o gură de leu, un pântec de şarpe şi pentru lăcomia unei capre? Drept 
mulţumire că ne-aţi salvat viaţa mie şi fătului meu, vă voi duce pe amândoi până 
aproape de turn. 
Cămila îi lăsă pe amândoi în preajma turnului. Băiatul se gândi cu grijă la cămilă: 
— Dar bine, voi ce-o să mâncaţi pe pământul ăsta uscat? Cum veţi trăi? 
— Eu pot să mai rezist, am încă destule rezerve de apă... Mă duc, rămâneţi 
cu bine şi mult noroc! 

Cămila se îndepărtă încet încet... 

Cei doi începură să privească atent în jur, să cerceteze locurile. Deodată auzi: 

— Tinere, tinere, ajută-mă! Frumoasa fată pe care o iubeşti, stăpâna mea, 
a reuşit să scape de himeră, dar e sleită de puteri şi nu mai e în stare să meargă. Eu 
pot să o adăpostesc, dar nu vrea să mă asculte. Apoi, când himera va afla, va fi 
nenorocire, vom muri cu toţii. 

Era căprioara care-i cerea ajutor. Băiatul se bucură nespus şi cu cea mai mare 
iuţeală ajunse la fată. O luă în braţe, o sărută ca să-i insufle curaj şi-i spuse: 

— Te rog, am nevoie de tine, am nevoie de dragostea ta, trebuie să mă ajuţi! 

Bătrânul, care vedea totul, plângea de înduioşare. Se apropie de fată, îi puse mâna 
pe cap şi se întâmplă parcă o minune: fata începu să-şi revină. Se ridică în picioare. 

— O, oameni buni, îmi dau seama de primejdia care ne paşte, timpul e 
scurt, vreau să vă ajut, dar cum? 

— Fata mea, tu să ţii ceea ce-ţi dau, ai grijă, şi bătrânul scoase de la piept 
un ou de aur care strălucea mai tare decât soarele. 

Băiatul privea uimit. 

— O, ce frumos e! 

— Vreau şi eu să văd! strigă căprioara. 

— Fata mea, oul acesta e fermecat, poate îndeplini orice dorinţă. Noi vom 
lupta iar tu trebuie să ne ajuţi. Eu voi lupta cu şarpele, băiatul cu leul. 

— Şi eu cu capra! strigă căprioara 

Şi tuspatru se porniră la lupta cu himera. Luptară îndelung. Un răget de leu şi 
himera fu răpusă. Băiatul, bătrânul şi căprioara erau sleiți de puteri, dar băiatul nu 
simţea oboseala. Se apropie de frumoasa fată şi cu voce blândă îi spuse: 

— Fată frumoasă, vrei să fii soţia mea? Să te duc la părinţii mei iubiţi, care 
mă aşteaptă? 

— Da, vreau, dar s-o iau cu mine şi pe prietena mea căprioara, care ţi-a 
arătat portretul meu zugrăvit, iar pe mine m-a ajutat în toate suferinţele. 

— Cum să nu, şi eu o iubesc, dar vreau să-l rog şi pe bătrân să meargă cu 
noi. Cum să-ţi mulţumesc, unchiule, pentru tot ce-ai făcut pentru mine? 

— Nu trebuie să-mi mulţumeşti, am făcut totul din dragoste. Eu o să mă 
despart de voi, rămâneţi cu bine. 

— Te rog, nu pleca încă, roagă oul tău fermecat să înverzească totul înjur, 
ca animalele să aibă apă şi hrană. 


— Aşa să fie! răspunse bătrânul şi dispăru. 

Când tânărul şi frumoasa fată se întoarseră acasă, părinţii îi primiră cu mare 
bucurie. Toţi au trăit fericiţi până la adânci bătrâneţi. înainte de a termina povestea, 
trebuie să vă spun că într-o zi bătrânul tată îşi chemă fiul şi-i spuse: 

— Fiule, vreau să-ți fac un dar, care mie nu-mi face trebuință. Şi scoase o 
cutie pe fundul căreia un ou de aur strălucea mai tare decât soarele. 

Tânărul fu uimit. 

— Cum tată, tu erai bătrânul care m-ai ajutat? 

— Da, fiule, eu. Dorinţa mea cea mai mare, în viaţă, a fost să te am pe 
tine, de care am fost mulţumit, şi de aceea te-am ajutat. Acum, eu nu mai am nevoie 
de oul de aur, îţi va rămâne ţie şi-l vei folosi cum se cuvine. îşi îmbrăţişă fericit fiul şi 
aşa se termină povestea. 


Zaira Samharadze - Scoica albă 


A fost odată o ţară minunată, cu oameni minunaţi. O ţară înconjurată de ape albastre şi 
limpezi. 
O ţară caldă, cu palmieri, cu plantaţii de cocos, cu păsări şi animale exotice. 

Departe de mal, din mijlocul apei se înălța un turn. Şi nimeni nu ştia dacă trăia 
cineva înăuntrul lui. Se spunea că dacă te apropiai, valurile se ridicau 
amenințătoare, iar oamenii piereau. De aceea, nimeni nu îndrăznea să se apropie de 
el. 

într-o frumoasă dimineaţă, tânărul Ibrahim, cel mai chipeş şi curajos flăcău din 
partea locului, se plimba pe malul apei şi privea în undele limpezi ale lacului. La un 
moment dat, i se tăie respiraţia: în apă unduia chipul unei frumoase fete, care 
zâmbea şi parcă-i făcea semn. îşi ridică ochii spre cer şi văzu că sus, în vârful 
turnului, tocmai se închisese o ferestruică. Din apă, chipul frumoasei fete dispăruse. 
Continua să scruteze apa, dar era zadarnic. Apa clipocea încet. 

Zilele treceau, flăcăul suferea şi cei din jurul lui odată cu el. Mai ales fratele cel 
mic, isteţ şi descurcăreţ de fel. îşi dăduse seama că fratele său se îndrăgostise, dar 
de cine?! 

După multă aşteptare, Ibrahim, uitându-se zadarnic în apă, se hotări să meargă la 
turn. Se aruncă în apă. Fratele, care-l urmărea ascuns în tufiş, văzu totul. Când 
Ibrahim ajunse aproape de turn, valurile se ridicară amenințătoare şi nu-l mai văzu, 
doar apa spumegândă se-nvolbura. După câtăva vreme, i se zări părul negru plutind 
deasupra apei şi atunci, fratele începu să strige după ajutor. Deasupra lui Ibrahim, 
un stol gălăgios de păsări se roteau şi parcă îl trăgeau spre mal. Fu scos, dar nu-şi 
putea reveni. Disperat, fratele se uita după ajutor când văzu chipul frumoasei fete 
făcându-i semn, arătându-i ceva în apă. Acum înţelese despre ce era vorba. Se uită 
atent şi zări în apă o scoică albă. O luă iute şi o puse pe pieptul lui Ibrahim. Când 
scoica ajunse pe faţa acestuia, începu să-şi revină, iar scoica intră în căsuţa ei albă şi 
rămase liniştită pe pieptul lui. 

Ibrahim suferea şi mai mult. Zile şi nopţi în şir privea spre turn, când, într-o bună 
zi, îmbrăcată în negru, acoperită cu un văl negru, apăru în faţa lui o femeie, care, 
fără a scoate o singură vorbă, îi puse în palmă o pereche de cercei. Cerceii voiau să 
spună că viaţa durează doar două clipe şi, deci, nu merită s-o trăieşti. Ibrahim 
înţelese tâlcul adânc şi înapoie cerceii adăugând trei rubine. Ce era asta? Dacă voi fi 


împreună cu tine, viaţa va fi de trei ori mai lungă. Se scurseră câteva zile şi femeia în 
negru reapăru, însă, de data asta, fata îi trimisese o cană cu lapte. Dacă socoteşti 
viaţa aşa cum spui, bea laptele ăsta, să mai creşti. Ibrahim se înfurie puse zahăr în 
lapte, scoase din deget un inel 

cu piatră de rubin pe care sta scris: „Cred că tu ar trebui să bei lapte dulce, mai mult 
decât mine. în viaţă, important nu este să trăieşti mult, ci să fii fericit. Te iubesc”. 

Aşteptă şi nu primi niciun răspuns. Suferinţa devenise parcă mai cumplită. înainte de 
a pleca de acasă, îşi îmbrăţişă fratele şi-i spuse: 

— Dacă timp de o lună de zile nu mă întorc, înseamnă că nu voi mai fi în 
viaţă. 

Trecură două săptămâni şi fratele cel mic nu aflase nimic despre el. Aştepta pe malul 
apei privind înspre turn, când, într-o zi, apăru o scoică albă. Bucuria lui n-avu margini, 
dar, în acelaşi timp, îşi dădu seama că fratele lui se afla în primejdie şi trebuia să-l 
salveze. Luă cu sine un stilet şi se aruncă în apă. înota uşor, scoica albă îi arăta drumul. 
Nu mai ştia cât timp trecuse, când simţi că nu mai poate înota, dar scoica era mereu 
alături de el, ajutându-l să capete noi puteri. îşi dădu seama că apa era prea mică şi se 
ridică în picioare. Se afla într-o sală imensă, unde apa îi ajungea până la brâu. Nu ştia 
ce trebuia să facă. Nu avu mult de aşteptat. Peretele din faţă se mişcă şi apăru o femeie 
îmbrăcată în negru, care, fără cuvinte, îi făcu semn s-o urmeze... Urcă pe nişte scări 
înguste, până când nu-l mai ţinură picioarele. La un moment dat, femeia în negru se 
opri şi-i făcu loc să intre întruna din camera. Nu-şi crezu ochilor când se văzu înăuntru: 
în faţa lui stătea o frumuseţe neasemuită, o fată cu chipul blând, îmbrăcată în rochie 
cusută cu fir de aur, iar pe cap având o coroniţă de mărgăritare. Cu voce dulce începu 
să glăsuiască: 

— Bine-ai venit pe-aici! Nu e timp de multe vorbe, fratele tău e în mare 
primejdie. Trebuie salvat. Turnul acesta se sprijină pe carapacea unei broaşte țestoase, 
groaznic de lacomă; eu şi doica mea suntem prizonierele ei. Sunt fiica regelui Soare- 
Răsare, care a murit de mult. Fratele tău trebuie salvat cu orice preţ, căci îl iubesc. 
înainte de a pătrunde în sala cea mare, broasca ţestoasă l-a prins şi l-a băgat sub 
carapacea ei. O să-l ţină acolo o săptămână şi după aceea, vai... Lacrimile şiroiau pe 
faţa frumoasei fete. 

— Tu ai avut mare noroc, continuă fata: broasca doarme de două zile. Nu se 
ştie niciodată când şi cât doarme sau când mănâncă. Doica îţi va arăta drumul. Cu orice 
preţ, trebuie să facem ceva pentru el... 

Fata dispăru, iar băiatul rămase singur, în aşteptarea femeii în negru. Clipele îi 
păreau veacuri. Apăru, în sfârşit, femeia în negru şi o auzi, pentru prima oară, vorbind: 
— Tinere, trebuie să scoţi inima broaştei țestoase, altfel nu va muri. Acum 

doarme, dar nu ştim cât va dura. 

— Va trebui să lupţi într-o apă foarte adâncă şi va trebui s-o nimereşti din 
prima lovitură, altfel nu vei putea rezista mult fără aer. 

începu să înoate spre adâncuri. La un moment dat, zări scoica cea albă, care, se 
gândi el, era un semn bun. Fără a mai sta pe gânduri, se aruncă în luptă. Mare-i fu 
bucuria când izbuti să-şi elibereze fratele. 

— Repede, repede, trebuie să plecăm, altfel pierim cu toții, striga frumoaisa 
fată îmbrăţişându-l pe Ibrahim. 

Păsările, cu ciripitul lor, îi însoțeau. Doica în negru era şi ea cu ei. Amândoi frații 
vâsleau fericiţi în apa care nu mai era limpede şi albastră, ci roşie şi tulbure. Au ajuns 
cu bine la mal. Când priviră înapoi, uimirea le fu fără margini: turnul dispăruse fără 
urmă, îl înghiţise apele. Dar peste câteva ore apa murmura fericită; era din nou 
limpede şi albastră ca cerul. Păsările se întoarseră ciripind voios la locul unde existase 


tumul, îi dădură de trei ori ocol şi-şi luară din nou zborul spre oamenii dragi. 


Zaira Samharadze - Basm georgian 


O fi sau nu adevărat, e greu de spus, dar cum vorbele ajung departe, am aflat că 
demult, tare demult, trăia un împărat, care avea doi fii. Când au ajuns ei flăcăi în 
putere, împăratul îi chemă la el şi le grăi astfel: 

— Copiii mei, v-am chemat să stăm de vorbă, simt că puterile mă părăsesc şi 
nu mai pot cârmui Împărăția. Doresc ca dintre voi să-l aleg ca urmaş la tron pe cel ce 
merită mai mult şi pentru asta vă trimit la prietenul meu, împăratul Verde, să vă pun la 
încercare mintea şi puterea. M-am îngrijit să fiți sănătoşi, apoi, v-am învăţat să mânuiţi 
armele şi voi sunteţi viteji din fire. în al treilea rând, v- am învăţat să nu ştiţi ce-i teama 
şi să rezistaţi la toate greutăţile omeneşti, v-am învăţat să vă iubiţi unul pe celălalt, să 
nu cunoaşteţi invidia şi să vă ajutaţi la nevoie, să fiţi cinstiţi şi să trăiţi în bună pace cu 
toţii. 

Apoi, împăratul grăi fiului mai mare: 

— Abesalom, îţi înmânez un plic înăuntrul căruia se află o scrisoare către 
împăratul Verde, la curtea căruia veţi rămâne câtva timp. Mergeţi cu bine, fiii mei, 
mai spuse. 

Fiii împăratului începură de îndată pregătirile pentru drum. Şi o porniră. Merseră ei 
ce merseră şi apoi făcură popas într-un loc minunat, pe unde şerpuia un izvor ce părea 
că murmură un cântec duios. Abesalom îşi spălă faţa cu apă rece şi în timpul acesta 
observă la suprafaţa apei un pui de vultur care abia mai respira. îl scoase imediat, îl 
puse în sân şi-l încălzi şi după ce acesta-şi reveni îl lăsă să-şi ia zborul. 

— Zboară, vulture, la mama ta, îi spuse. 

Puiul de vultur, în semn de mulţumire, se roti de câteva ori deasupra capului lui 
Abesalom. 

Murman, cel de-al doilea fiu al împăratului, dormea în acest timp, aşa că nu văzuse 
nimic din cele petrecute. Gân- durile îi zburau mereu la scrisoarea dată de tatăl lor. 

— Abesalom, tu ştii ce vom face la împăratul Verde? îşi întrebă curios fratele. 

— Nu ştiu, vom vedea, răspunse liniştit Abesalom. Dar Murman se gândea 
să fure scrisoarea şi nu ştia cum s-o facă. în cele din urmă izbuti, o deschise cu 
înfrigurare şi o citi. 

„Prea înălțate împărate. 

Aşa după cum ne-am înţeles, ţi-i trimit pe cei doi fii ai mei şi tu ştii ce ai de făcut. 
Pune-i să muncească, pune-i la încercare şi dă-mi de ştire asta tot printr-o scrisoare. A 
venit vremea să părăsesc cârmuirea împărăției, căci am îmbătrânit şi din doi trebuie să 
aleg urmaş la cârmă pe cei care merită. Şi acum, iubite împărate, de la tine rămas bun 
am să-mi iau, dar nu înainte de aţi fi adus prinosul mulţumirii mele pentru ce vei face 
de acum înainte, pentru că inima mea ştie că multe vei mai face pentru prietenul tău, 
împăratul Negru”. 

Murman puse iute scrisoarea la locul ei şi acum, când ştia despre ce era vorba, îşi 
continuă drumul liniştit alături de fratele său. îl chinuia însă gândul că nu procedase 
cinstit. Deschisese o scrisoare care nu era pentru el. Ajunseră cu bine la împăratul 
Verde, care le făcu o frumoasă primire. 

— Bine aţi venit, fii ai împăratului Negru, Azi vă odih- niţi, iar de mâine 
începem lucrul. Am nevoie de ajutorul vostru. 

A doua zi de dimineaţă, unul din ajutoarele împăratului îi conduse pe amândoi fraţii 
la câmp, unde trebuiau să sape gropi pentru plantat pomi. Fiecare trebuia să facă o 


sută de gropi, ceea ce era prea mult, dar Abesalom nu spuse nimic şi se puse de îndată 
pe treabă. Murman, în schimb, începu să se văicărească: 

— Dar împăratul ăsta îşi închipuie că noi suntem slugi? Eu unul nu vreau să 
muncesc. 

— Nu, Murman, te rog, o să-ţi ajut şi eu, dă-i drumul! 

Abesalom, după ce-şi săpă porţia lui, o lucră şi pe cea a fratelui său şi aşa până ce le 
termină pe toate. Ajutorul împăratului, care urmărea în taină, văzuse cele petrecute şi 
spusese totul împăratului. 

A doua zi, împăratul îi chemă pe amândoi fraţii şi le spuse: 

— Asupra oraşului nostru s-a abătut o mare nenorocire: s-a trezit şarpele 
uriaş, care păzeşte izvorul de apă. Doi ani doarme şi un an stă treaz şi pretinde în 
fiecare săptămână câte o fecioară frumoasă. Dacă aceasta nu-i este dată, nu ne mai 
lasă să luăm apă şi atunci oamenii mor de sete. Am şi eu o fată de măritat, pe care am 
să v-o arăt acum. Cel care răpune şarpele uriaş o va primi de soţie. 

La un semn al împăratului, apăru o fată neasemuit de frumoasă, iar Abesalom se 
îndrăgosti pe loc. La fel se în- tâmplă şi cu Murman. înflăcăraţi, porniră spre locurile 
unde şarpele uriaş păzea 
izvorul. Drumul era lung, uscat, cu mult nisip. înaintau greu, fiecare avea cu sine un 
burduf cu apă. O picătură de apă valora foarte mult în acel ţinut secetos. La un 
moment dat, drumul le fu tăiat de o bătrânică neputincioasă care le ceru apă. 

— Vă rog. Daţi-mi puţină apă, nu mai pot răbda! 

— Du-te de aici, bătrânico, nu sta în drum, n-avem apă pentru tine, 
răspunse morocănos Murman. 

— Cum, spuse Abesalom, de ce vorbeşti astfel?! 

Şi dădu bătrânei să bea din burduful lui. După ce bău, bătrânica mulţumi şi spuse: 

— Ia acest inel, când te vei afla la o cumpănă grea, el îți va veni în ajutor. 

îl scoase din deget şi-l strecură pe inelarul lui Abesalom. 

în timpul acesta, Murman mergea înainte, tară să fi văzut nimic din cele 
petrecute. Bătrânica dispăru. Abesalom şi Murman ajunseră la izvor. Şarpele uriaş 
nu se vedea nicăieri, iar ei nu ştiau unde să-l caute. Abesalom îşi aminti de inel şi-i 
ceru ajutorul: 

— Aici sunt, stăpâne, auzi vocea subţire a unui pitic. Porunceşte, stăpâne! 

Abesalom îl privea uimit. 

= Trebuie să omorâm un şarpe uriaş şi nici măcar nu ştim unde e. 

— O, stăpâne, corpul lui e îngropat în nisip. Şarpele nu poate fi răpus 
decât prin foc. Tu îi vei tăia capul cu sabia asta fermecată pe care ţi-o dau, iar eu îi 
voi da foc. Ţine! 

în timpul acesta, Murman stătea la umbră şi se odihnea. La strigătul lui Abesalom, 
sosi iute. 

— Murman, scoate sabia, trebuie să răpunem uriaşul. Cu ajutorul inelului, 
îi vom putea salva pe oameni. 

Murman îşi dădu seama despre ce era vorba şi-şi puse în gând să fure cu orice 
preţ inelul cel fermecat. 

Odată lupta începută, şarpele se zbătea disperat şi stârni nori de praf. Mirosul 
sângelui animalului rănit îl făcu pe Abesalom să leşine. Văzându-l întins pe jos, 
Murman se repezi şi-i reteză degetul în care strălucea inelul fermecat. Acum, inelul 
asculta de poruncile lui. Prima lui poruncă a fost aceea ca Abesalom să dispară cu 
totul. A doua, ca şarpele să fie ucis. Atunci, piticul dădu foc şarpelui şi imediat după 
moartea acestuia a început să ţâşnească apa cristalină a izvorului. Cât ai clipi din 
ochi, împăratul Verde şi supuşii săi se iviră la faţa locului. Prima întrebare a 


împăratului fu: 

— Unde e fratele tău cel mare? 

— Fratele meu?! Cred că a rămas undeva pe drum. 

— Să trăiască Murman! Să trăiască salvatorul nostru, striga mulțimea. 

Cu toate acestea, împăratul era tare îngrijorat de soarta lui Abesalom şi făcu 
semn unuia din ajutoarele sale să meargă să-l caute. 

Murman fu primit cu mare pompă la palat, dar Împăratul era posomorât, căci 
cei trimişi în căutarea lui Abesalom, se întorseseră fără a-l fi găsit. îi era greu să-i 
scrie împăratului Negru, de dispariţia fiului său, la fel de greu îi era să anunţe fetei 
căsătoria cu Murman, ca răsplată pentru uciderea şarpelui uriaş. 

Tânăra prinţesă, auzind aceasta, se întristă adânc şi spuse împăratului: 

— Mie-mi era drag Abesalom, dar dacă îmi porunceşti aşa, atunci... 

— Oh, fiica mea, nu-ţi poruncesc, dar mi-am dat cuvântul şi n-am de ales. 

Fata plecă uşor capul, în semn de supărare şi se despărţi de împărat. 

în acest răstimp, Abesalom se trezi într-o pădure şi după durerea de la deget îşi 
dădu seama de cele petrecute. Dar nu de durere, ci zdrobit de josnicia fratelui său 
porni întins spre palatul împărătesc, spre a dezvălui adevărul asupra celor 
întâmplate. Odată ajuns, zile şi nopţi în şir încercă să se întâlnească cu tânăra 
prinţesă. într-una din nopţi, văzând geamul luminat, deschise fereastra şi pătrunse 
înăuntru. Surpriza fetei fu mare dar şi mai mare bucuria ei. 

— Preafrumoasă prințesă! îți port o mare dragoste, dar acum, când totul s- 
a terminat, n-aş vrea să schimb nimic, ci te-aş ruga să mă ajuţi să ajung la tatăl meu, 
să-i povestesc totul, ca să mă sfătuiască el ce trebuie să fac. 

Apoi, povesti prințesei pe îndelete, până în zori de zi, firul adevărat al întâmplărilor. 

— Cum?! Tu eşti cel care a omorât şarpele uriaş? Tu eşti cel căruia îi 
dăruiesc inima mea, spuse fata. 

Pe neaşteptate, împăratul Verde li se înfăţişă plin de bucurie. 

— Mă iertaţi, copiii mei, dar v-am ascultat şi fericirea mea nu cunoaşte 
margini văzând că Abesalom trăieşte. Pe Murman, eu nu am dreptul să-l pedepsesc, 
de aceea, vă trimit pe amândoi acasă, cu oamenii mei, iar prietenul meu, Împăratul 
Negru va hotărî soarta fiului său. 

împăratul Verde scrise Împăratului Negru o scrisoare care glăsuia astfel: „Prietene 
Despre Murman, părerea mea e că-i leneş şi crud. Pedeapsa pe care i-o vei da, e 
numai treaba ta. îţi încredinţez pe fata mea şi-ţi doresc multă fericire şi viață lungă. 
Cu dragoste, împăratul Verde”. 

Se spune că Murman a fost pedepsit foarte aspru. A fost dat afară din ţara sa şi 
până astăzi umblă cutreierând meleaguri străine şi cu dorinţa nestinsă de a se 
întoarce acasă. Dar, în zadar, greşeala pe care o făcuse nu-i putea fi iertată niciodată. 


Zaira Samharadze - De când este cimpoiul instrument muzical 


Cimpoiul. Cine nu a auzit de acest instrument, cu gâtul subţire, de unde ies sunete 
dulci, puţin triste? E vechi de când lumea, aş zice de când există oameni pe pământ. 
Uite-aşa, într-o ţară cu munţi, cu văi şi cu ape, trăia un cioban vesel, care cânta 
mereu la fluierul pe care singur şi-l făcuse. Cântecele lui mergeau la inima oamenilor, 
le ungea sufletele, îi făcea fericiţi. Avea multe oi. într-o zi, când trebuia să-şi 
strecoare oile prin trecătoare, văzu într-o prăpastie o căpriţă speriată, care behăia 
neajutorată. Cu greu a putut s-o salveze. O luă în braţe şi din ziua aceea ciobanul nu 


s-a mai despărţit niciodată de ea. 

Timpul trecea şi ciobanul era fericit. O iubea foarte mult pe căpriţă; mâncau din 
aceeaşi farfurie. Căpriţa crescu mare. Era neagră şi când păşea alături de el, ciobanul 
era tare mândru. îl ajuta să strângă oile şi de mai multe ori ciobanul le lăsase numai 
în grija ei. Niciodată nu se întâmplase nimic rău. 

într-o primăvară, după o iarnă grea, toate animalele erau slăbite, lihnite de foame. 
Dar mai ales lupii. înfometați, dădeau târcoale stânelor. Ciobanul şi capra păzeau cu 
străşnicie turma de oi. într-o noapte, lupii au început să atace; o noapte fără lună, în 
care ochii lupilor luceau ca nişte licurici rotunzi. Erau mulţi, foarte mulţi. Câinii 
lătrau, iar capra cu coarnele ei ascuţite ataca cu o iuţeală extraordinară. Dar, unul 
dintre lupi reuşi să-l muşte pe cioban, care leşină de durere şi slăbiciune. Când capra 
observă acest lucru, fu într-o clipită lângă el şi începu să-l apere cu şi mai multă 
îndârjire. Şi capra a luptat astfel până au apărut zorile şi lupii au luat-o la goană. 
Dimineaţa, când ciobanul şi-a revenit, a văzut capra abia respirând. Blana ei era 
sfârtecată de colții lupilor. Ciobanul începu să plângă şi, de mila lui, se adunară toate 
păsărelele şi oile înjur. Plângea, plângea, când auzi o voce. Se uită bine şi să nu-şi 
creadă ochilor: capra vorbea: 

— Stăpâne scump, te părăsesc, dar fiindcă tu şi cu mine nu putem fidespărţiţi, 

iar ţie-ţiplace 
mult să cânţi din fluier, să faci din pielea mea un burdufel cântător, să-ţi amintească 
întotdeauna de mine şi de credinţa cu care te-am slujit. La gât să pui un fluier, mai 
scurt decât cel pe care-l ai tu. De câte ori are să-ţi fie dor de mine, să sufli în fluier şi 
ai să mă auzi de îndată. Vom fi iarăşi împreună. 

Şi capra închise ochii. Mare, de nedescris fu tristeţea ciobanului. Şi el făcu exact 
aşa cum îi spusese ea. Când îi era dor de capră şi voia s-o simtă aproape, umfla 
burduful făcut din pielea ei şi cânta. Şi astăzi, copii, dacă ascultați, cimpoiul o să vă 
daţi seama de ce sunetele pe care el 

le scoate 
sunt şi triste şi vesele. Căci dragostea este în acelaşi timp şi veselă şi tristă. 


Zaira Samharadze - Lacul misterios 


Undeva, într-un colţ de lume, se întindea, cât vedeai cu ochii o câmpie, în mijlocul 
căreia se afla un lac cu ape albastre precum cerul, plin de mici vietăţi, peştişori 
colorați, scoici multicolore. Dar, din când în când, apele se umflau, ieşeau din maluri, 
pline de nămol, iar animalele piereau. 

Pe acele meleaguri, într-o căsuţă liniştită, locuia o ţărancă singură cu fiica ei. 
Aceasta iubea nespus de mult animalele şi-şi petrecea mai tot timpul îngrijindu-le. 
Dar micilor vietăţi ale apelor nu le putea veni în ajutor niciodată: le găsea moarte şi 
nimic nu le mai putea salva. 

într-o bună zi, pe când privea tristă nămolul rămas de pe urma revărsărilor şi 
micile vietăţi moarte, în faţă îi apăru un bătrân, care o întrebă: 

— Ce-i cu tine, fetiţo? De ce plângi? De ce eşti necăjită? 

— Cum să nu fiu tristă! Priveşte şi dumneata câte animale au murit, iar eu 
nu pot face nimic. Mă simt aşa de neputincioasă! 

— Dar ai intrat tu în apă, să vezi care e pricina, să vezi de ce se întâmplă 
toate astea? 

— Nu, unchiule. De înotat ştiu să înot, dar nu am curaj. A încercat cineva o 
dată, dar nu s-a mai întors, aşa că eu n-am mai avut curajul s-o fac. 


— Uite ce-ţi spun eu, fetiţo: fa-ţi curaj şi intră! 

Bătrânul dispăru parcă l-ar fi înghiţit pământul. Fata privea lacul albastru, când 
observă un peştişor roşu-auriu, care parcă o invita să înoate odată cu el. Fericită, se 
aruncă în apă, iar peştişorul îi arăta pe unde să înainteze. Nu mai ştia de câtă vreme 
mergea aşa, când văzu că peştişorul se opreşte şi-i face semn să bage bine de seamă. 
într-adevăr, nu departe de acolo se zărea intrarea într- o peşteră. Când ajunse în 
peşteră, nu ştia în ce parte să privească mai întâi, atât îi era uimirea de mare. Era o 
cameră plină de comori; aurul strălucea ca soarele. îşi aminti de cuvintele bunicii: 
„Aurul nu trebuie să te încânte, căci îţi ia nu numai ochii, ci şi minţile”. Şi începu să 
privească atent celelalte lucruri din jur. Văzu o oglindă mică cu picior de lemn frumos 
lucrat. O luă în mână şi nu mică îi fu mirarea când văzu în oglindă chipul bătrânului 
zâmbindu-i cu căldură. O văzu apoi pe mama ei plângând. Se întristă şi-şi puse iute 
oglinda în sân; vru să plece cât mai repede acasă. La plecare, zări o cămaşă care-i fu 
pe plac. O puse repede pe umeri şi simţi o vijelie care o purtă până acasă. Cămara 
era fermecată. 

Ţara în care locuia fata şi mama ei era condusă de un împărat, care, în fiecare an, 
cutreiera satele în căutare de fete pentru palat. Se spunea că fetele o duceau greu la 
curtea sa şi de aceea mamele le ascundeau cum puteau ele mai bine. Veni şi rândul 
fetei noastre să fie luată la palat. Avu timp să ia cu sine oglinjoara şi cămaşa 
fermecată. La palat muncea din greu, dar cu munca era deprinsă şi mai ştia de la 
mama ei că de multe lucruri îţi poate fi ruşine, dar de muncă, ba. 

într-o zi, la împărat se prezentă un prinţ dintr-o ţară îndepărtată, ca s-o vadă pe 
fiica împăratului, spre a o lua de nevastă, desigur, dacă i-ar fi plăcut. Pe fiica 
împăratului nimeni nu o văzuse vreodată. Lumea spunea că era urâtă şi rea şi că de 
aceea împăratul o ţinea ascunsă. Cred că aceasta a fost şi pricina pentru care 
împăratul o chemă pe fata noastră să se îmbrace frumos şi să apară la marea 
petrecere pe care o da în cinstea prinţului. 1 s-a poruncit să facă tot ce poate spre a-i 
fi prinţului pe plac. Dacă cumva i-ar fi cerut mâna, apoi se schimba cu fata cea urâtă 
a împăratului. 

La petrecere, înconjurată de multă lume, îmbrăcată ca o prinţesă, fata noastră 
strălucea de frumuseţe. Prinţul dansă numai cu ea toată noaptea şi se îndrăgosti 
imediat, dar lucrurile luau o întorsătură tot mai tristă, căci şi fata noastră se 
îndrăgosti pierdută de el. Nefericită, îşi aminti de oglinjoara fermecată. O scoase şi se 
privi: 

— Oglinjoară, ascultă-mă! Sunt foarte nefericită. M-am îndrăgostit în 
zadar. Nici pe peştişori nu i-am putut ajuta. Nu ştiu ce să mai fac. 

Şi, deodată, în oglinjoară, apăru lacul, pe fundul căruia văzu un şarpe uriaş şi apoi 
pe bătrânul care-i spuse: 

— Fată dragă, n-ai folosit cum trebuie nici cămaşa şi nici oglinda. Şi n-ai 
aflat nici de ce mor peştişorii. Dar fiindcă iubeşti mult animalele, îţi voi spune eu: pe 
fundul apei trăieşte un şarpe uriaş pe care l-ai văzut adineauri şi care mănâncă 
animalele. Cred că ai observat că în lac nu sunt decât animale mici, asta înseamnă că 
n-au avut timp să crească, şi când mănâncă balaurul, lacul se tulbură aşa cum ai 
văzut, iar micile vietăţi sunt aruncate pe mal. Oamenii trebuie să te ajute să omori 
monstrul. Cât despre dragostea ta, trebuie să povesteşti prinţului tot adevărul. Asta 
trebuie s-o faci tu. Şi bătrânul dispăru. 

Fata nu ştia cum să-i mărturisească prinţului dragostea ei, îi era imposibil, dar se 
hotări să-i povestească despre lac. Poate ar ajuta-o într-un fel. Se duse la el şi îi 
mărturisi durerea ei despre lacul misterios. Prinţul o invită să meargă împreună la 
lac, cu ajutorul cămăşii fermecate. Dar cum peste tot sunt şi oameni pizmaşi, un om 


al împăratului îi urmări şi află de cămaşa fermecată. Fata şi prinţul zburară până ce 

ajunseră la lac. Toată apa trebuia să fie scoasă din lac, căci şarpele ar fi murit numai 
atunci când ar fi rămas fără apă. Când cerură ajutorul împăiatului, acesta nici nu vru 
să audă, dându-şi seama că fata se îndrăgostise şi ea de prinţ şi că planul cu fiica lui 
cea urâtă nu mai avea cum să reuşească, se gândi s-o pân- dească pe fată şi să-i fure 
cămaşa fermecată. Nu avea încredere în nimeni şi de aceea voia să facă singur acest 
lucru. 

Prinţul, din dragoste pentru fată, chemă ajutoare din ţara sa şi goliră lacul de apă. 
Pe celelalte vietăţi le ocrotiră într-un gârlici anume pregătit. Şarpele începu să se 
zbată şi nu peste multă vreme îşi dădu duhul. încet, încet lacul se umplu la loc cu 
apă. Fata noastră fu nespus de fericită văzând peştişorii înotând zglobii şi micile 
vietăţi ale apei trăind fericite, în linişte şi pace. 

Odată ajunşi la palat, împăratul, care nu-şi putu stăpâni furia, spuse: 

— Prinţe nesăbuit, să ştii că ea nu e fata mea, ci o fată oarecare. 

— împărate, ceea ce-mi spui, îmi spui prea târziu, eu o iubesc pe această 
fată. 

Furia împăratului fu groaznică şi-şi jură să facă totul pentru a-i fura cămaşa 
fermecată. 

Fata şi prinţul şi-au luat rămas bun, spre a pleca în ţara cea îndepărtată. în timpul 
acesta, împăratul reuşi să pună mâna pe cămaşa fermecată şi s-o arunce în foc. Nici 
nu arse bine, că se porni un vuiet şi o vijelie, care îl spulberă pe împărat. 

Şi până în zilele noastre împăratul cutreieră fosta lui împărăție. Dar cine să-şi mai 
amintească de 
el! 


Zaira Samharadze - Frăţiorul cel mic 


Trăia odată un bătrân tare înţelept, care crescuse trei feciori. îi iubea pe toţi trei la 
fel, dar nu ştiu de ce mi se părea mie că pe mezin îl avea mai aproape de inimă. 
Poate fiindcă era cel mai ascultător şi nu-i ieşea niciodată din cuvânt. Părerea asta o 
aveau, din păcate, şi fraţii lui, şi ce era şi mai urât, pentru asta îl invidiau. Ba, mai 
mult, i-au pus gând rău. într-o bună zi, l-au chemat şi i-au spus 

— Frăţioare, n-ai vrea să mergem să ne încercăm norocul? Am aflat că 
departe de aici, într-o ţară, stăpâneşte un zmeu. Trebuie să-i ajutăm pe oamenii care 
trăiesc sub teroarea lui. 

Nici nu trebuie să vă mai spun că cel mic a primit de îndată să-i ajute. Şi-au luat 
rămas bun de la tatăl lor şi au pornit-o spre ţara necunoscută. 

Au mers ei ce-au mers şi au ajuns la o răscruce şi au văzut că dintr-o pădure ieşea 
mult fum. Se- apropiară şi ce să vezi?! Trei uriaşi îşi fierbeau mâncarea în nişte 
cazane mari cât casa. Cei doifraţi 
mai mari se speriară şi se traseră deoparte, dar cel mic se apropie fără frică. 

— Bună ziua, uriaşilor! Dar ce faceţi voi aici? 

— Ce să facem?! Mâncare. Dar tu cine eşti? 

— Cine sunt? Apoi eu şi cu frații mei mergem spre ţara stăpânită de zmeu. 
Vrem să-l doborâm ca 
să-i scăpăm pe oameni de nelegiuirile lui, răspunse cu curaj cel mic. 

Ceilalţi fraţi, plini de teamă, se făcură nevăzuţi. Unul din uriaşi începu să râdă, iar 
după aceea să strănute. Vântul pe care-l stârni strănutul său îl aruncă pe mezin în 
vârful unui copac, spre hazul uriaşilor. De acolo el cobori tiptil, apucă apoi doi pari 


din cei mai groşi, se apropie de cazanele în care fierbea mâncarea şi cu iuţeală 
nemaipomenită, cu amândouă mâinile, băgă cei doi pari sub cazane şi le răsturnă 
peste uriaşi. De durere, aceştia nu mai ştiau ce să facă. Le pierise îngâmfarea. 

— lertăciune! Cine eşti tu? Lasă-ne, nu ne omori, poate vei avea vreodată 
nevoie de noi. O să te slujim cu credinţă! 

Fratele cel mic se gândi puţin şi-şi aminti cuvintele tatălui său: „în viaţă să ai 
întotdeauna mai mulţi prieteni decât duşmani”. Atunci, le spuse: 

— Uriaşilor, vă las libertatea, dar dacă voi auzi că aţi făcut ceva rău, va fi 
vai de voi. Folosiţi-vă uriaşa forţă pe care o aveţi pentru ceva mai cu folos. 

— îţi mulţumim, omule bun, dar nu te mai duci spre ţara zmeului? Mergem şi 
noi cu tine. 

— Acum, nu. Trebuie să-mi caut fraţii. Voi să mă aşteptaţi aici, că mă voi 
întoarce şi o să vă iau cu mine. Acum, rămâneţi cu bine! La revedere! 

Fratele cel mic o porni pe urmele fraţilor săi, dar căutările lui fură zadarnice. Când 
ajunse la casa părintească şi fraţii l-au văzut venind, s-au îngălbenit de furie. îl 
credeau mort. Tatăl îşi îmbrăţişă bucuros fiul. 

— O, fiul meu, bine că te-ai întors sănătos. Credeam că zmeul te-a ucis. 

— Nu, tată, n-am ajuns până acolo. Abia acum vreau să plec. 

Şi-i povesti totul cum a fost şi s-a întâmplat. Tatăl său îşi dădu seama de gândurile 
ascunse ale celorlalţi doi fraţi. Era însă sigur că feciorul cel mic, cu înţelepciunea şi 
bunătatea sa va ieşi cu bine din toate încercările. Din nou se pregătiră toţi trei pentru 
drum. La plecare, bătrânul le spuse: 

— Fiii mei, aveți grijă unul de altul şi ţineţi minte toate sfaturile mele. Şi să 
fiţi uniţi, ca fraţii. 

îşi îmbrăţişă feciorii şi aceştia se aşternură la drum. Au mers ei ce-au mers şi 
ajunseră la locul 
uriaşilor. Aceştia li se alăturară bucuroşi. Şi iar au mers ei ce-au mers şi au ajuns la 
un lac pe malul căruia stătea un pescar şi pescuia. Când îi văzu trecând pe cei trei 
flăcăi şi pe cei trei uriaşi, pescarul sări iute în picioare. 

-= Unde vă duceţi? 

— Ne ducem spre ţara în care domneşte zmeul. 

— N-aţi vrea să mă luaţi şi pe mine? 

— Dacă nu ţi-e frică, vino şi tu să ne însoţeşti. Nouă ne e tare frică mai 
spuseră cei doi fraţi. 

— De ce-l speriați? Dacă vrea să meargă, îl luăm, spuse cel mic şi-şi aduse 
aminte de spusele tatălui său: „Să te însoţeşti numai cu omul pe care-l cunoşti bine”. 
Atunci se gândi să-l pună la încercare. 

— Poţi să mergi şi tu cu noi, dar să văd şi eu ce ştii să faci. Ştii să mânuieşti 
armele? 

— Asta nu prea ştiu, dar ştiu mai bine să mă fac nevăzut. 

— Nevăzut? Cum aşa? 

— Uite, de pildă, acum mă aflu în spatele tău, dar tu nu mă vezi. 

— Nu prea ştiu eu la ce poate să ne ajute asta, dar de luat cu noi, te luăm. 

— Bine, merg cu multă tragere de inimă, că tare mă mai plictiseam eu aici. 

Şi cei şapte porniră Împreună la drum. Merseră o săp- tămână. Au trecut peste ape 
şi prin păduri şi cei doi frați tot timpul căutau să-i pricinuiască rău celui mic. Dar noul 
tovarăş de drum observă imediat acest lucru şi-l păzea cu mare grijă. Prinsese drag 
de fratele cel mic. Şi-au văzut din nou de drum până ce au ajuns într-un deşert. 
Soarele dogorea tare şi pământul cu totul era crăpat înjur. Nu se vedea nicio vietate, 
nicio plantă. Toţi şi-au dat seama că nu sunt departe de zmeu, căci numai el putea 


vieţui într-un asemenea loc. 

— Staţi! Mă duc eu întâi să văd ce e pe-aici, că eu pot să mă fac nevăzut, 
să văd unde are capul, unde are picioarele şi să chibzuim bine totul. 

Plecă şi apăru nu peste multă vreme. 

— O, e grozav de mare. Acum stă la masă. A mâncat peste putință şi nici la 
băutură n-a ştiut măsura. Trebuie să-l spulberăm cât vom putea de repede. Unii să se 
arunce asupra capului şi alții, asupra picioarelor. 

— Bine. Aşa vom face. Uriaşii la picioare, iar eu şi cu frații mei, la cap. Tu o 
să stai de veghe. 

Zis şi făcut. Uriaşii îl apucară pe zmeu de picioare, dar când fratele cel mic vru să-l 
lovească, văzu că era singur, căci ceilalţi doi fraţi dispăruseră. Nu mai avea timp să 
strige după ei şi începu să lupte din răsputeri şi, cu ajutorul tovarăşilor săi, reuşi să 
răpună până la urmă pe zmeu. 

Zvonul despre răpunerea zmeului se răspândi cu viteza fulgerului prin părţile acelea. 
O bucurie fără margini îi cuprinse pe toţi. Fratele cel mic fu rugat să le fie împărat. 

— Vă mulţumesc, oameni buni, pentru credinţă, dar trebuie să-mi caut fraţii 
şi să mă întorc acasă, unde mă aşteaptă tata. 

îşi luă rămas bun de la oameni şi de la uriaşi şi vru să-şi ia la revedere şi de la 
pescar. Dar acesta îi spuse: 

— Nu, flăcăule, merg cu tine, că tot n-am eu pe nimeni pe lumea asta! 

S-au dus în căutarea fraţilor, dar nu văzură nicio urmă pe drum. într-un târziu au 
ajuns acasă. Tatăl era pe moarte. 

— Fiule, sunt fericit că ai venit. Fraţii tăi sunt aici, mi-am dat seama că te-au 
părăsit şi pentru asta am suferit mult. Acum mor liniştit că te-am văzut. Ai grijă de ei şi 
nu-i părăsi niciodată. 

Şi bătrânul închise ochii pentru totdeauna. Toţi fiii plân- geau lângă patul bătrânului 
lor tată. 

A trecut multă vreme de atunci şi fraţii s-au hotărât să se însoare. Pentru asta, au 
plecat în lume să-şi caute o fată aşa cum dorea fiecare. Au ajuns într-un sat unde se 
spunea că erau fete de măritat, vrednice şi sănătoase. La vederea fetelor bogat 
împodobite, fraţilor mai mari li se scurgeau ochii, dar cel mic îşi aduse aminte de 
cuvintele tatălui lui: „Nu te uita la hainele femeii; să-ţi iei de nevastă o femeie care 
pentru tine să fie soţie, iar pentru copiii tăi mamă bună”. De aceea, el nu se grăbea. 
Fratele mai mare îşi luă de nevastă pe fata unui negustor bogat şi rămase la ea, acolo. 
Cel mijlociu şi cel mic îşi continuară drumul în căutarea nevestei potrivite. într-o zi, pe 
când mergeau prin pădure, le căzură în cap nişte corcoduşe. îşi ridicară ochii şi văzură 
într-un copac o fată sărăcăcios îmbrăcată, dar frumoasă. Fratele cel mic o rugă să 
coboare. Fratele mijlociu se răsti la el: 

— Ce, nu eşti zdravăn! Ce vrei de la fata asta? Las-o în pace! 

Dar fratele cel mic o rugă fierbinte să coboare. 

— Vedeţi-vă de drumul vostru! Aşa veţi ajunge la o căsuță acoperită cu stuf. 
Acolo e tatăl meu. Vin şi eu în urma voastră. 

Fratele cel mic ascultă sfatul fetei, dar cel mijlociu, morocănos, o apucă pe alt drum. 

Când fratele cel mic ajunse la căsuță, fata era deja acolo şi-l aştepta. Acum îi plăcea 
şi mai mult: fata avea o frumuseţe de păr negru împletit în două cozi groase. 

— Cum ai ajuns aşa de repede? întrebă uimit. 

— Cu calul meu. îmi place să călăresc. 

Se bucură şi mai mult când auzi acestea. Vorbi cu tatăl fetei şi-i ceru fata de soție. 
Mai întâi se logodiră. Apoi veni şi sorocul nunţii, iar nunta a fost ca-n poveşti. Când 
fratele mijlociu o văzu pe mireasă, prinse drag de ea, dar numai dragoste adevărată nu 


era, era mai mult invidios pe fratele său. 

Timpul trecea. Tinerii erau fericiţi. Toţi o iubeau pe tânăra nevastă, căci aducea 
pretutindeni linişte, înţelepciune. Dar fericirea nu le fu de lungă durată, căci fratele 
mijlociu, ros de invidie şi nefericit pentru viaţa lui searbădă, tară familie, tară prieteni, 
găsi un vrăjitor. Acesta îi ceru viaţa, iar în schimbul ei, îi dădu o cutie plină dc păduchi, 
pe care trebuia să-i arunce în părul fetei. Spera ca în felul acesta soţul s-o gonească de 
acasă. Mai primise de la vrăjitor într-o cutie şi un praf care putea omori toţi păduchii. 
Voia să apară în ochii fetei drept salvatorul ei şi în felul acesta, credea el, ar fi putut-o 
cere de nevastă. Zis şi făcut. Părul fetei se umplu de păduchi. Se spăla de câteva ori pe 
zi, dar degeaba. Cu cât se spăla mai mult, cu atât se înmulţeau mai mult. Suferea 
groaznic şi nu numai ea, dar şi soţul, toţi prietenii. Niciun leac nu se găsea. Se hotări să 
plece în satul său, cu gândul să moară în pădurea în care se născuse. în aceste clipe 
dureroase apăru pescarul, prietenul familiei. 

Luă cu iuţeală cutia din mâna fratelui mijlociu, aruncă praful în capul fetei şi toţi 
păduchii dispărură din părul ei. Dar, fulgerător, fratele mijlociu se prăbuşi pe loc. 
Murea, fiindcă sufletul lui fusese vândut vrăjitorului în schimbul acelor urâciuni. îl 
înmormântară cu mare jale. Fratele cel mic îi 

punea mereu flori pe mormânt, dar nicio floare nu creştea. Toate se ofileau. 
Pentru că şi florile trăiesc şi cresc numai pe lângă oamenii buni. 


Zaira Samharadze - Ospitalitate 


A fost odată ca niciodată... într-un sat de munte, un bătrân înţelept, cu cei trei fii ai 
săi; cel mare, Andrei, cel mijlociu - Constantin, şi cel mic - Alexandru. Când 
Alexandru împlini şaisprezece ani, bătrânul său tată şi-a chemat toţi feciorii: 

— Copiii mei, v-am chemat azi, să vorbesc cu voi şi să vă împart puţinul pe 
care l-am agonisit prin muncă; apoi, am să împlinesc fiecăruia câte o dorinţă, dar 
numai una. Gândiţi-vă bine, nu trebuie să-mi răspundeţi imediat. Andrei, tu vei primi 
pământul care începe acolo unde se sfârşeşte pădurea, e drept că sunt mulţi bolovani, 
dar cu trudă, totul se poate. Tu, Constantine, vei primi brădetul; nu sunt mulţi brazi, 
dar o să-ţi folosească. Iar ţie, Alexandre, îţi voi da moara, ţi-o dau că pământ nu mai 
am, dar, precum ştii, foarte multă lume vine să-şi macine porumbul la ea. Aşadar, 
copiii mei, v-am dat tot ce-am avut. Acum, rămâne să vă mai împlinesc câte o dorinţă, 
după cum v- am spus. 

Fiii au plecat să-şi vadă de muncă, iar peste câteva zile s-au întors. 

Pe iarba grasă şi verde, pe un scaun cu trei picioare, în faţa casei de lemn, 
bătrânul cu barba albă îşi aştepta feciorii să le asculte dorinţele. 

Cu sfială, încet, se apropie fiul cel mare, Andrei. 

— Tată, eu am văzut pământul pe care mi l-ai dat, dar e plin de bolovani. 
Ce să fac eu cu bolovanii?! Dorinţa mea e să transform pietrele în oi, că la oi mă 
pricep eu. 

— Fiule, îţi voi îndeplini dorința. Du-te, căci pe pământul tău oile se aud 
behăind. 

Andrei o zbughi atât de iute, că uită să mulțumească. 

îmbujorat, de bătrân se apropie fiul cel mijlociu, Constantin. 

— Tată, eu sunt mulțumit de locul pe care mi l-ai dat, dar cu brazii ce să 
fac? Aş vrea să-i transformi în viță de vie, asta-i dorința mea. 

— E gata împlinită dorința ta, fiule. Pământul tău este tot acoperit cu butuci 
de vie. 


Constantin fugi fără să mai privească înapoi. 

Cu paşi hotărâți, fiul cel mic, Alexandru, se apropie de bătrân. Se aşeză pe iarbă 
lângă el şi începu: 

— Tată, îmi place moara, am şi un loc mic pe care-mi pot ridica o căsuță, 
am început chiar s-o construiesc, dar dorința mea e să-mi găsesc o nevastă care să 
mă înțeleagă, bună, cu sufletul bogat, gospodină... 

Bătrânul zâmbi pe sub mustață şi se ridică iute. 

— Să mergem de îndată. Cunosc o singură fată aşa cum îţi doreşti tu şi nu 
ştiu dacă n-o fi fost peţită. Mai trebuie să ştii că mi-ai cerut lucrul cel mai greu. 
Pentru că inima unei soţii trebuie s-o cucereşti tu însuţi. Mergi cale de o săptămână 
până dincolo de munţi şi în satul acela de colo, ai să- ţi găseşti aleasa inimii. Dacă şi 
ea are să te placă, vom face nuntă frumoasă. 

Aşa se şi întâmplă. 

Au trecut câţiva ani. Bătrânul se hotări să meargă să vadă ce-au făcut feciorii cu 
averea lăsată de el. îşi puse nişte haine vechi, îşi schimbă înfăţişarea, părea un 
cerşetor bătrân. O pomi spre casa lui Andrei. Când ajunse, văzu o vilă cu două etaje, 
cu o verandă mare, pe care se afla o masă pregătită pentru micul dejun. Andrei şi 
nevasta erau la masă. Copii nu aveau. Pe masă erau atâtea bunătăţi, de parcă aveau 
un ospăț de nuntă. Cu vocea schimbată, bătrânul începu să ceară de mâncare. Când îl 
văzu, Andrei se înfurie şi începu să strige: 

— Costică, Costică, unde eşti, nenorocitule? A intrat un cerşetor în curte, dă- 
l afară! 

Se ivi un om uscat, cu nişte picioare subţiri, crăcănate. 

— Cară-te de-aici! Ce-ai venit aşa de dimineață? 

— O, fiule, sunt nemâncat. 

— Du-te la naiba! N-ai auzit ce-a spus stăpânul, să nu-l superi, că te zvântă 
în bătăi. Nu mă vezi cum arăt eu? 

Bătrânul se îndepărtă ameţit şi lacrimile i se prelingeau pe obraz. 

A doua zi, ajunse la casa lui Constantin. Nu-i venea să-şi creadă ochilor ce casă 
frumoasă îşi construise. Curtea era plină de flori. în faţa casei se afla, o masă şi 
tocmai se pregăteau să prânzească. La masă erau Constantin, nevasta lui şi un 
băieţel gras. Soarta le dăruise un copil. Cerşetorul ajunse lângă masă cu mâna 
întinsă. Când îl văzu, Constantin, plin de furie, se întoarse spre el: 

— Pleacă de-aici. N-am altceva mai bun de făcut decât să-ți dau ţie de 
mâncare?!... 

Copilul cel gras fluieră şi apăru un câine mare. Bătrânul, speriat, o luă la goană şi 
când deschise ochii, văzu cerul albastru şi limpede. Lacrimile îi şiroiau pe obraz. 

Două zile se odihni, iar a treia zi ajunse la feciorul cel mic. Liniştea adâncă îl făcu 
să uite de toate necazurile. în tot ce vedea se simţea mâna gospodarului harnic. Când 
văzu casa, se opri uimit în loc. Era o casă de lemn, mică şi sculptată. Apăru 
Romaniţa, soţia feciorului său. Bătrânul întinse mâna să ceară. 

— Poftim, bunicule, intraţi, luaţi loc, odihniţi-vă. Tot ne pregătim pentru 
masă, o să mâncaţi cu noi împreună. Ştiţi, obişnuim să mâncăm cu toţii şi-l aştept pe 
soţul meu la masă... Dar, bunicule, n-ai pe nimeni care să aibă grijă de dumneata la 
bătrâneţe? 

- N-am, fiica mea, toţi au murit, am rămas singur. 

— Eh, nu-i bine, nu-i bine deloc. 

Romaniţa îşi chemă copiii. Avea trei copii şi toţi trei băieţi frumoşi. îl salutară pe 
bătrân şi începură să o ajute pe mamă la treabă. N-a trecut mult şi apăru şi 
Alexandru. Devenise bărbat şi se făcuse şi mai frumos. îl salută pe bătrân şi-l întrebă 


cine e, de unde e şi încotro merge. Când află că nu are pe nimeni şi că cere de 
mâncare i se făcu milă de dânsul. 

— Dumneata se vede că eşti un om sănătos. Nu vrei să lucrezi? De-ai şti 
câtă nevoie de oameni am aici! Poate ai să lucrezi cu mine. Dacă nu vrei, o să-i scriu 
tatei şi o să te ajute. Mi-e dor de tata, dar de atâta muncă, n-am mai apucat să-l văd. 

Bătrânului îi dădură lacrimile de bucurie. 

— Mulţumesc, fiule, abia răspunse. O să mă gândesc şi o să-ți dau răspuns 
cât mai curând. 

La un moment dat se auzi un strigăt. Nevasta fugea spre copilul ei cel mai mic, pe 
care-l 
trimisese după apă, şi care îşi scrântise piciorul şi plângea. Cind veni cu copilul 
în braţe lângă bătrân, spuse copilului: 

— Rabdă, fiule, te rog, avem musafiri, nu trebuie să te vadă aşa, e ruşine! 

La aceste cuvinte, bătrânului începură şi mai tare să-i curgă lacrimile. 

După ce prânziră, le mulţumi şi le spuse: 

— Vă mulțumesc foarte mult pentru primire şi mâine la prânz o să vă dau 
răspunsul, dacă pot lucra cu voi sau nu. 

Bătrânul plecă fericit. 

A doua zi, toţi fiii primiră câte o scrisoare prin care erau chemaţi de tatăl lor. 
Era amiază şi soarele dogorea puternic. în faţa casei, pe scaunul de lemn cu trei 
picioare era aşezat bătrânul. 

Andrei se apropie de tatăl său şi îl salută. 

Constantin, îmbujorat, îngăimă un bună ziua. 

Alexandru, cu paşi hotărâți, înaintă pe iarbă şi strânse mâna tatălui său. 

— Fiii mei, v-am chemat aici să vă anunţ că o să vă împart din nou averea. 

Bătrânul se ridică, intră în casă, ieşi îmbrăcat în hainele de cerşetor. Andrei, când 
îl văzu, păli. Constantin, fu cuprins de o furie cumplită. Alexandru i se adresă cu 
bucurie: 

— Tată! 

— Ruşine să vă fie, am fost la voi şi v-am cerut un codru de pâine. Tu, Andrei, du- 
te şi vezi-ţi de bolovanii tăi. Iar tu, Constantine, ai grijă de brazii tăi. Dar tu, fiul meu 
Alexandru, primeşte-mă în casa ta, ca ajutorul tău de nădejde. 

îl cuprinse în braţe pe Alexandru şi-l sărută. 


Zaira Samharadze - Ciuperca roşie 


Odată, demult, într-o pădure deasă, în care mişunau animale şi păsări, trăia o fată 
orfană şi de mamă şi de tată. Trăia fericită alături de animalele a căror limbă o 
înţelegea. 

într-o noapte i se arătă în vis zâna pădurii, care-i spuse: 

— Trebuie să cauţi o buturugă putredă, unde creşte ciuperca roşie. Când 
o vei găsi, s-o porţi tot timpul cu tine. Datorită ei toţi cei din jur au să te vadă 
frumoasă şi au să te iubească. 

Dimineaţa, când se sculă, nici nu-şi mai aminti de vis. Visele sunt ale nopţii şi cu 
noaptea se duc. 

într-o zi, pe când stătea în pădure păzind capra, auzi tropot de cai. Se ascunse iute 
într-un tufiş. O armată de oameni se apropia în frunte cu un tânăr chipeş, îmbrăcat 
în alb. în spatele acestuia, un bătrân urât şi uscat făcu nişte semne şi de îndată se 
porniră tunetele, iar vântul începu să urle. Când totul se potoli, pe locul unde fusese 


prinţul alb se putea vedea un cerb alături de calul lui alb. Fata ieşi repede din tufiş, 
se apropie de cerb, îl mângâie şi-i spuse: 

— O, cerbule frumos! Am văzut totul. Aş vrea să te ajut, dar nu ştiu cum. 

Nu-şi termină bine vorba, când începu din nou să tune. Cerbul şi calul alb 
dispărură. Nu mică fu tristeţea fetei. Adună toate animalele şi le povesti cele 
petrecute. Toate îi promiseră ajutor. 

în noaptea următoare o visă din nou pe zâna pădurii. 

— De ce nu cauţi ciuperca roşie? Caut-o neapărat! 

A doua zi, fata începu să umble după ciupercă dar şi după cerb. De data asta era 
cu vaca la păscut. Vaca păştea iarba. Culcată pa iarbă, fata privea cerul albastru. Un 
zgomot o smulse din linişte, şi când se ridică văzu că vaca căzuse într-o prăpastie, de 
unde gemea, parcă strigând: 

— Alisia, Alisia, vino, am găsit ce căutai, vino, am găsit ciuperca roşie! 

Dar ea nu putea să coboare. Avea nevoie de elefant; numai trompa lui îi putea veni 
în ajutor. Aşteptă jumătate de zi până la sosirea acestuia. Cu mare greutate, Alisia 
ajunse jos, pe fundul prăpastiei. Când văzu buturuga putredă, rămase încremenită. 
Era de culoare maro închis, pe ea străluceau firişoare argintii şi chiar la mijloc 
creştea o ciupercă roşie de mărimea degetului mic. Alisia o luă cu multă gingăşie şi o 
băgă în sân. Trunchiul cel putred dispăru de îndată. 

— Alisia, Alisia, ce frumoasă te-ai făcut spuse vaca, dar Alisia nu o auzea, 
ardea de dorinţa de a vizita peştera care se deschidea în faţa ei. 

Pe pereţi, ca nişte ciorchini, erau agăţate pietre strălucitoare, care se legănau în 
sunetele unei muzici care venea de departe. Culoarea pietrelor era scăldată într-o 
lumină lăptoasă, alburie. Alisia porni înainte cu curaj, ca vrăjită. Deodată, sunetul 
pietrelor se auzi mai puternic. Simţi o adiere şi în faţa ei se ivi liliacul, stăpânul 
peşterii. 

— Fată frumoasă, ce cauţi aici? o întrebă. 

— Am fost în căutarea ciupercii roşii şi am găsit-o. Să nu te superi că am 
cules-o de pe domeniile tale. 

— Să ştii că-mi eşti pe plac, pentru că eşti o fată sinceră. Dacă vreodată 
vei avea nevoie de mine, ia piatra asta verde şi cheamă-mă, dar eu nu pot veni decât 
noaptea. 

Liliacul îşi luă zborul, iar Alisia, cu ajutorul elefantului, se întoarse acasă. 

Se scurse multă vreme, când, într-o dimineaţă, Alisia văzu în curtea ei un cal alb. îl 
recunoscu imediat, se apropie de el. 

— Alisia, am venit la tine. Sunt calul prinţului Alb. Nu ştiu de ce s-a 
întâmplat nenorocirea, dar acum am nevoie de ajutorul tău. Stăpânul meu vrea să-ţi 
vorbească. Vino, te rog, cu mine! 

Alisia, fără nicio şovăire se sui pe cal, acesta îşi luă mare avânt, îşi desfăcu aripile şi 
îşi luă zborul deasupra norilor. Mai iute ca vântul se apropia de celălalt capăt al 
pădurii, unde-i aştepta cerbul. Acesta se bucură mult văzând-o. îi spuse de îndată: 

— Frumoasă Alisia, fii binevenită, eşti singura fiinţă care m-a văzut când s-a 
întâmplat nenorocirea. Ascultă-mă cu atenţie! Sunt fiul împăratului Alb. Tatăl meu a 
avut un frate care a murit lăsând un copil care a crescut împreună cu mine. Firea 
noastră este însă complet diferită. Mi-au spun unii oameni şi n-am vrut să cred. 
Adevărul l-am aflat abia acum. Mi-a pus gând rău însă de multă vreme. Nu ştiu cum a 
reuşit să mă preschimbe în cerb. în ultima vreme, se împrietenise cu un bătrân urât, pe 
care l-a adus la palat. Deci, trebuie căutat bătrânul, care cunoaşte negreşit taina. Du- 
te, frumoasă fată, calul meu te va conduce la palat, du-te şi povesteşte totul părinţilor 
mei şiaflăce 


e cu bătrânul de care ţi-am vorbit! 

— Nu, albule prinț. Mai bine mă duc să intru slugă la palat. O să mă descurc 
eu. 

îl sărută pe frunte şi porni în zbor pe calul cel alb. 

Odată ajunsă la palat, fu pe placul tuturor şi vestea despre neasemuita ei frumuseţe 
ajunse până la vărul Prințului Alb. Tocmai era în căutarea unei neveste, căci, după 
trecerea doliului, devenea moştenitorul tronului. Când vărul Prințului Alb o văzu, se 
îndrăgosti pe loc şi o ceru de nevastă. Alisia era nefericită. Nu se mai bucura de 
ciuperca roşie, căci bănuia că totul de la ea i se trage. Nimic nu aflase despre taina 
cerbului. Nu ştia ce să facă, era disperată, dar îşi aminti de piatra verde dăruită de 
liliac şi strigă imediat după ajutor. îndată liliacul sosi în zbor. 

— Spune-mi, frumoasă Alisia, ce s-a-ntâmplat? 

— O, liliacule, ceva foarte rău. Vărul cerbului s-a îndrăgostit de mine şi vrea 
să mă ia de nevastă. Sunt pierdută, eu pe cerb îl iubesc. 

— Eh, Alisia, să ne gândim, să ne chibzuim! Să ştii că bătrânul cel urât este 
duhul rău. în schimbul vieţii Prințului Alb, vărul şi-a vândut acestuia sufletul. Aşa că 
viaţa vărului depinde de duhul cel rău. Tu stai liniştită, munceşte ca şi până acum. Voi 
intra eu în camera duhului rău, să aflu unde şi-a ascuns puterea. Dar numai noaptea 
putem face asta. Dar, la dezlegarea tainei, am să am nevoie de ajutorul tău, eu singur 
nu mă pot descurca. 

A doua noapte, liliacul veni din nou, păzi duhul cel rău şi descoperi că ţinea la piept 
un picior de iepure învelit în piele de tigru. Povesti tot ce văzu Alisiei. 

Trecură câteva zile. Regele şi regina întrebară de fata cea frumoasă, de care toată 
lumea vorbea. 

— Fată frumoasă, de ce nu vrei să te căsătoreşti cu moştenitorul tronului, o 
întrebă regina. 

— Mărită regină, mi-am dăruit altcuiva inima. E mai bine să mor, decât să 
mă căsătoresc cu el. 

Pe regină o uimi răspunsul fetei şi îi plăcu atât de mult de ea, încât dădu ordin să fie 
primită 
printre fetele care o ajutau. 

Vărul cel pizmaş se simţi jignit şi în ura sa născocea cele mai urâte răzbunări. Poate 
ar fi ajuns să le ducă la capăt, dacă oamenii cei simpli, de la palat, n-ar fi ajutat-o şi 
apărat-o pe Alisia zi de zi. Noaptea o păzea liliacul. Tot el a aflat şi locul unde bătrânul 
îşi pregătea otrăvurile sale, ascuns de privirile oamenilor, de lumina zilei. 

Cu ajutorul prietenilor ei necuvântători, fata deschise larg uşile căsoaiei 
bătrânului vrăjitor. Lumina cea blândă şi sănătoasă a soarelui pătrunse năvalnic 
izgonind vrăjile şi aducând cu ea bucuria vieţii. 

între timp, cerbul se preschimbă în om. Veni de îndată, pe calul cel alb, la palat, şi 
povesti totul părinţilor săi, care-l credeau mort. 

Pregătiră o nuntă strălucitoare, iar Alisia scoase ciuperca de la piept. 

— Nu am nevoie de ciuperca roşie. Te-am iubit înainte de a o avea. 
Mulţumesc zânei pădurii pentru ajutorul dat. Puse ciuperca roşie lângă buturugă şi 
amândouă dispărură pe dată. Fericiţi, se întoarseră acasă unde s-au veselit din toată 
inima. Să nu mă întrebaţi câte zile a ţinut nunta. Pot să spun, însă, cu mâna pe inimă că 
eu la o nuntă mai frumoasă nici că am mai fost. 

Zaira Samharadze - Cerbul cu coarne de aur 


A fost odată ca niciodată, că dacă n-ar fi fost, nu s-ar fi povestit. S-a petrecut într- 
un sătuc înconjurat de munţi, într-o casă aflată la marginea pădurii, trăia un cioban 


singuratic, singur de tot. Tot timpul era dus cu oile. îi plăcea să doarmă afară în aer 
liber şi să privească munţii de care nu se sătura niciodată. într-adevăr, munţii erau 

nespus de frumoşi, nespus de falnici, dar nimeni nu se putea lăuda că ar fi ajuns pe 

piscurile lor. Chiar dacă apucai să urci o vreme, vraja lor te cuprindea şi te atrăgea 
spre înălţimi, pe cărări tot mai abrupte, pe poteci tot mai înguste. Aşa se face că în 

fiecare an se spunea că muntele înghite oameni. 

într-o seară, obosit fiind, ciobanul se gândi să treacă pe acasă. Când ajunse, se 
miră văzând lumină înăuntru. Se apropie tiptil de geam şi nu-şi crezu ochilor: în casă, 
domnea peste toate o ordine desăvârşită, iar la masă, sprijinită într-un cot, stătea o 
preafrumoasă fată cu părul bălai, dusă pe gânduri, cu privirea pierdută. Ciobanului i 
se opri respiraţia. Nu-şi putea dezlipi ochii de la frumuseţea fără seamăn a fetei. Nu 
ştia ce să facă: să intre sau să nu intre! în vremea aceasta, un zgomot asurzitor îl făcu 
să întoarcă capul. Cercetă cu privirea, dar nu-i fu dat să vadă nimic. Gândul la 
frumoasa fată îl făcu să uite repede, dar când îşi aruncă din nou privirea, unde s-o 
mai găsească! Fata cea frumoasă dispăruse! Doar lângă uşă zări nişte coarne 
strălucitoare, de aur, şi apoi, uitându- se mai bine, văzu un cerb mândru, care se topi 
cât ai clipi în întuneric. 

Intră în casă, se aşeză pe scaunul încă încălzit şi inima lui se cufundă într-o tristeţe 
adâncă. Nu mai putea dormi în casă şi, ca şi altădată, se culcă sub cerul liber. 

A doua zi, ciobanul o porni pe drumul său obişnuit. Când ajunse la marginea 
satului, zări o mulţime de oameni vorbind. 

-— Am văzut cu ochii mei! Avea coarne de aur. îţi lua ochii, aşa străluceau! 

— Şi eu l-am văzut! Aluat-o înspre munte, spuse altcineva. 

Ciobanul se întristă şi mai mult. Ştia acum că fata cea frumoasă nu era alta decât... 
cerbul cu coame de aur despre care vorbeau sătenii. Mai ştia că oamenii de-acum vor 
căuta cerbul până-l vor găsi şi, în felul acesta, viaţa fetei era în primejdie. Se hotărî s- 
o pornească în munţi, de unde - aşa după cum se spunea - nimeni nu reuşea să se 
mai întoarcă. 

Iarba verde părea că-i zâmbeşte. Florile, aceleaşi flori ca şi în vale, aveau aici un 
parfum deosebit. Păşea înainte, cu bucurie în piept, de parcă cineva anume îl chema 
sus, cât mai sus. După câteva ceasuri bune de mers, iarba nu mai era verde, avea o 
culoare argintie, în aer se simţea o adiere plăcută, care-ţi dădea puterea să mergi mai 
departe. îşi dădu însă seama că oile nu-l mai puteau urma şi că o luaseră la goană, 
către vale. Se opri pentru o clipă, îşi făcu din nou curaj şi o porni înainte, dar abia îşi 
mai putea ridica piciorul, pământul parcă i-l atrăgea ca un magnet. Se simţea fără 
vlagă. Nu-l părăsea însă chipul fetei şi al cerbului cu coarne de aur. Ajunse, în sfârşit, 
sus, într-o poiană, lac de sudoare şi sleit de puteri. Căzu la umbra unui pom ciudat, 
căci avea frunze lungi, şerpuitoare, şi aşa de roşii cum nu mai văzuse vreodată. 

— Oh, pomule, ajută-mă să-l găsesc pe cerbul cu coame de aur. Arată-mi 
drumul spre el! îl rugă ciobanul. 

Pomul păru să-l înțeleagă, căci se scutură şi lângă cioban căzu o frunză roşie ca 
para focului, pe care era desenat drumul pe care-l avea de urmat. Ciobanul o puse cu 
grijă la piept, se ridică şi simțind parcă noi puteri o porni spre creasta muntelui. 
Drumul era şi mai anevoios ca până acum. A mers el cât a mers şi nimeni n-ar putea 
spune cât de departe a ajuns. Adevărul este că n-ar mai fi putut face un pas mai mult. 
Se întinse din nou pe jos ca să-şi mai tragă sufletul. Când îşi reveni, auzi râsete înjur 
şi văzu o bătrână slabă, cocârjată, care-i spuse: 

— Bine-ai venit la noi în munţi, feciorule! Dacă nu eram eu, erai mort până 
acum. Am să te fac eu bine, fiindcă eşti singurul om care a ajuns până la mine. 

-- O, mătuşico, îţi mulţumesc pentru bunătate, dar am să te rog să mă ajuţi 


să găsesc... 

Bătrâna nu-l lăsă să termine. începu să râdă: 

— Ştiu eu ce vrei să spui. Ştiu că eşti în căutarea cerbului cu coarne de aur. 
E fiica împăratului munţilor, dar acum este în vraja unui balaur, care i-a omorât părinţii 
şi mi-a răpit şi mie feciorii. 

Bătrâna începu să plângă. Lacrimile i se înnodau în barbă. 

— Balaurul a cerut-o în căsătorie, dar ea nici n-a vrut să audă. A vrut să-şi 
ia zilele, dar balaurul, prinzând de veste, a transformat-o în cerb. Şi acum aşa umblă 
peste tot. Din când în când îşi reia chipul de fată, dar numai atunci când balaurul e 
dus departe. Uite aşa, fiule, trăim în sărăcie, nici n- avem ce pune în gură, pentru că 
toate bucatele se usucă la noi. Se vede treaba că tu eşti un flăcău curajos, am să te 
ajut - şi lacrimile îi înecară din nou glasul. 

— Nu, mătuşico, nu trebuie să plângi. Am să te ajut eu să-ți găseşti feciorii. 

Trecură zilele. Ciobanul îşi recăpătă puterile, căci bătrâna îl îngriji bine. Mai avea 
de străbătut o cale lungă şi anevoioasă. Trebuia să treacă peste munţi, peste râuri şi 
lacuri. Aflase că balaurul avea totul bine păzit şi prin urmare trebuia să se strecoare 
cu multă taină prin toate aceste locuri. Nu, nu era uşor, dar ciobanul era curajos. 
Gândul lui era numai la cerbul cu coame de aur şi asta îi dădea noi puteri. într-o 
dimineaţă, se trezi înainte ca soarele să-şi arate faţa şi merse să-şi ia rămas bun de 
la bătrână. 

— Mătuşico, trebuie să plec. Nu mai pot zăbovi. 

— Bine, fiule, acum poţi pleca, dar mai înainte vreau să-ţi dau ceva. 

Bătrâna se apropie de un cufăr vechi, prăfuit, ridică capacul şi scoase o cutie. O 
deschise, scoase din ea un lanţ de aur şi un talisman, le puse la gâtul ciobanului şi-i 
spuse: 

- ine, fiule, cu astea nu mai ai moarte, să le faci cadou soaţei tale. Ţine 
şi cuțitul ăsta, e de la răposatul meu soţ, şi ţine minte: o să trebuiască să-l mânuieşti 
cu pricepere când te vei lupta cu balaurul. Şi să-l biruieşti negreşit, altfel, pe 
meleagurile astea, nu vom avea niciodată linişte. 

Ciobanul îmbrăţişă pe bătrână şi o porni grăbit la dram. 

A mers el cât a mers, până a ajuns la malul unui pârâu. Se aşeză să se odihnească, 
dar se miră de culoarea roşie a apei. Părea sânge, dar nu era sânge. Se uită pe firul 
apei, să vadă de unde provenea această culoare. Aşa văzu că în apă zăcea un vițel cu 
ochii trişti şi plini de suferinţă. Ciobanul îl trase la mal şi-i căută rana. Viţelul încercă 
să se ridice, dar nu putu. Căzu înapoi şi spuse ciobanului: 

— Omule bun, degeaba îmi mai cauţi salvarea. M-a răpus balaurul. Te rog, 
ai grijă, după moartea mea, să mă înmormântezi cum se cuvine. Să-mi păzeşti 
mormântul până ce va creşte pe el un arbust care va face nişte fructe mici roşii. Să le 
aduni, să le fierbi, iar din zeama lor să faci o băutură care o să poată adormi pe 
oricine, chiar şi pe balaur. Dacă ai să-l răpui, va fi pentru mine ca a doua viaţă. 

Şi viţelul îşi dădu duhul. 

Ciobanul făcu întocmai cum îl rugase viţelul. în fiecare dimineaţă uda mormântul, 
iar la capătul a două săptămâni, pomul se înălţă şi făcu fructe roşii, din care ciobanul 
pregăti o zeamă care avea darul să adoarmă adânc pe orişicine. Şi o pomi din nou la 
dram. Ajunse în dreptul unei păduri stufoase de unde se auzeau glasuri de păsărele: 

— Ciobanule, ai greşit drumul, uită-te din nou la frunză! 

Ciobanul, speriat, o căută, o privi cu atenţie, şi văzu că greşise într-adevăr drumul. 
Mulţumi cu recunoştinţă păsărelelor. 

— Vă mulțumesc mult de tot, păsărele dragi, pentru ajutorul vostru! 

Merse zi şi noapte, multe zile şi multe nopți, după care ajunse la o cetate mare. 


Era înconjurată de un zid gros şi era păzită de nişte uriaşi. îşi dădu seama că în faţa 
lui se afla castelul balaurului. Ştia că îi va fi nespus de greu să pătrundă înăuntru. 
Trebuia să găsească însă o cale. De aceea, se puse la pândă şi urmări ceasul la care 
mâncau paznicii şi când se schimbau. Nu i-a fost greu să observe că mâncau enorm 
de mult, nici mai mult nici mai puţin decât câte un vițel fiecare. Apoi, cât trebuia să 
mănânce balaurul!? îşi aminti pe dată de zeama pe care o adusese cu sine: trebuia, 
pe furiş, să picure din ea în băutura fiecăruia dintre ei. A mai vegheat o noapte, iar 
pe la cântători, reuşi să ducă la capăt şi acest lucru. Fu şi el uimit de somnul 
puternic al acelei fierturi, dar după atâta alergătură în jurul zidului, căzu frânt de 
oboseală. Se auzi o voce cunoscută, care-i spuse: 

— Scoală-te, ciobanule! Tocmai acum, când ai reuşit să ajungi aici te laşi 
doborât? 

în faţa lui se afla cerbul cu coarne de aur. Se ridică într-o clipă şi vorbi cu capul 
plecat: 

— Faimoasă prinţesă a munţilor, ştiu cine eşti, cunosc povestea ta, vreau 

să te ajut.Pentru tine 
am venit în munţi. Dar nu mai ştiu ce trebuie să fac de aici înainte. 

— Bunul meu cioban, îţi mulţumesc pentru tot ce ai făcut. Nu te da însă 
bătut. Curaj! Acum poţi intra uşor în curte să pui zeama aceea în apa pe care o bea 
balaurul. După ce va adormi, te duci repede şi-i salvezi pe cei închişi. Acolo se află şi 
cei şase băieţi ai bătrânei, care ştiu cum să-l omoare pe uriaş. Eu nu te pot ajuta, 
trebuie să cobor cât mai repede în vale, căci, dacă stau mai mult, balaurul o să mă 
simtă. Am să te aştept în căsuţa ta şi o să am grijă de oile tale. Te aştept, bunule 
cioban, spuse cerbul şi o pomi în goană. 

Ciobanul, când pătrunse în cetate, totul se cutremură înjur. 

— E-he-he! Crezi că nu ştiu cine eşti?! Hai să vedem de ce eşti în stare şi 

la ce-ai venit,strigă 
balaurul. 

Dar ciobanului nu-i fu teamă şi strigă şi el: 

— Ce vreau eu?! Cine mă întreabă! Tu care-i urăşti şi-i omori pe oameni, tu 
care faci numai rele, tu, ce-mi poţi tu face mie, şopârlă neputincioasă! 

Balaurul arunca flăcări pe gură. Ciobanul scoase fulgerător cuțitul, îl înmuie iute în 
zeamă şi răni limba fiarei. Se scurseră câteva clipe şi balaurul căzu la pământ. Ciobanul 
n-avea timp de pierdut şi fugi spre temniţă, să-i elibereze pe osândiţi. Odată ajuns, se 
opri uimit pe loc: o larmă mare, 
venind 
dinspre temniţă îl făcu să-şi dea seama că e în primejdie. 

— Oameni buni, am venit să vă ajut, acum Balaurul doarme, trebuie să-l 
omorâm, ajutaţi-mă! 

Oamenii se apropiară de el, neîncrezători. 

— Staţi, oameni buni! Omul acesta spune adevărul. Lanțul pe care îl are 
este de la mama mea, mărturisi unul dintre frați. 

Toţi s-au convins de adevăr şi alergară să omoare balaurul. Frații ştiau că numai 
focul îl putea ucide şi atunci dădură foc întregului castel. Ardea castelul, au ars şi 
paznicii, au căzut şi pereţii, şi, peste puţină vreme, în locul castelului, se ridica un 
morman de cenuşă. De bucurie, oamenii nu mai ştiau ce să mai facă şi încotro s-o 
apuce. Atunci ciobanul le spuse: 

— Duceţi-vă la casele voastre, unde vă aşteaptă soțiile şi fiii voştri. 

Apoi se îndreptă către cei şase fraţi şi le mai spuse: 

— Iar voi, mulţumiţi în numele meu mamei voastre, că eu sunt tare grăbit. 


Trebuie să-l găsesc pe 
cerbul cu coame de aur, căci viaţa lui e în pericol. 

O pomi iute spre casă. După trei zile, ajunse la mor- mântui viţelului. Se 
aşeză la umbra copacului şi-i mulţumi pentru ajutor. Pomul începu să 
vorbească: 

— Eu trebuie să-ţi mulţumesc, tu eşti cel care ne-a ajutat, cu bunătatea ta, 
cu curajul tău. Te rog să iei frunza şi, când vei avea nevoie de mine, să mă chemi. Şi 
acuma, drum bun! 

Cu paşi grăbiţi, ciobanul cobori în vale. în curtea casei lui văzu o mulţime de oameni. 
Se apropie speriat: 

— Ce s-a întâmplat, oameni buni? 

— O, ciobanule, la tine în casă a intrat cerbul cu coarne de aur şi nu ştim 
dacă să intrăm sau nu. 

— A, asta era, deci. Poate că vi s-a părut. 

Intră singur în casă şi o găsi pe prinţesă tremurând de frică. Când îl văzu intrând, îi 
sări plângând în braţe şi-i spuse: 

— Bunule cioban, am simţit imediat când a murit monstrul: Vecinii tăi m-au 
văzut cu chip de cerb, dar când am pătruns în casă m-am transformat pentru totdeauna 
în fiinţă omenească. Nu mai vreau să mă întorc în munţi. Vreau să rămân aici şi să-ţi 
slujesc toată viaţa. 

Ciobanul nu găsea cuvinte ca să-i răspundă. 

-— Prinţesa inimii mele, nu te las să pleci. Vei rămâne cu mine aici şi eu voi fi 
cel mai fericit om, dar trebuie să dispară coarnele de aur, trebuie să dovedim 
oamenilor că aici n-a intrat niciun cerb cu coame de aur. 

în disperarea care îl cuprinse, ciobanul îşi aminti de frunză şi-i ceru ajutorul. 

— Sunt aici şi ştiu ce vrei. Imediat coarnele de aur se vor topi, în aer se auzi 
o voce. 

Şi coamele de aur dispărură fără urmă. Ciobanul ieşi afară, îi invită pe toţi vecinii în 
casă, spre a se convinge. La vederea preafrumoasei prințese, toţi au uitat de cerb. A 
fost o nuntă ca în basme, la care n-a lipsit nici bătrâna cu cei şase feciori ai ei. Şi 
nimeni n-ar bănui vreodată că soţia ciobanului era o prinţesă adevărată. 


Soarele şi luna 


poveste panameză 


Oba, zeul suprem al indienilor cuna, trăia sus, pe culmi, într-un palat de aur. Era 
plin de putere şi bogății. Drăgăstos, din fire, îi plăceau la fel de mult toate femeile din 
jur, care se întreceau în a-i împlini voile, fiecare din ele dorind să-l cucerească pentru 
totdeauna. în cele din urmă, căzu în mrejele unei fete nespus de frumoase, care îi dărui 
un copilaş voinic. 

Băiatul crescu mare şi frumos. în fiecare zi alerga prin grădinile palatului, sub ochii 
încântați ai părintelui lui, stăpânul cerului, spre invidia nemărginita a femeilor care ar 
fi dorit din tot sufletul să- i facă vreun rău, de nu s-ar fi temut. 

Dar nici chiar pe culmile cele mai înalte, unde îşi au lăcaşul zeii, fericirea nu e 
veşnică. Mama copilului stârni mânia zeilor şi, ca s-o pedepsească, puternicul Oba 
hotări, s-o lovească prin fiul ei, pe care ea îl îndrăgea mai presus de orice. îl luă deci pe 
copil, îl prefăcu într-un peştişor şi-l azvârli în râul care curgea prin apropiere. 

Vieţuitoarele din apa râului nu văzură cu ochi buni sosirea noului-venit. 


„Nepoftitul acesta, îşi ziceau ele, ne ia din hrană şi din locul unde putem să ne 
mişcăm. Să-l alungăm de aici!” 

Se scurseră zilele şi furia celorlalţi peşti se făcu tot mai mare. Străinul era însă isteţ 
şi ager; nu se lăsa prins, cu toate că ceilalţi îi întindeau mereu capcane. Totuşi, odată, 
pe când înota fără grijă, căutând mormoloci de mâncare, peştii cei mari, care mereu 
stăteau la pândă, izbutiră să-l prindă. Fură cât pe-a ei să-i facă de petrecanie aşa cum 
urziseră de mult. Oba desluşi strigătele deznădăjduite ale fiului său, care îl chema în 
ajutor, zbătându-se în ghearele morţii. Sări grabnic să-l scape, fiindcă îi trecuse 
supărarea şi îl luă cu el la palat, unde îi dărui iar chip omenesc. 

în vremea asta, băiatul se mărise nespus şi Oba rămase uimit văzându-l atât de 
chipeş şi voinic. Zeul se căi amarnic, de anii mulţi în care şi-a ţinui feciorul departe de 
el, şi vru să-şi îndrepte fapta necugetată dându-i toată cinstea ce se cuvenea rangului 
său înalt. Tot gândindu-se şi chibzuind cum să-l răsplătească, îşi aminti că tocmai avea 
de gând zilele acelea să facă o nouă lume. „Am găsit, îşi zise zeul, mulţumit. O să-l 
prefac în soare şi o să-i dăruiesc domnia acestei lumi pământene.” 

Nu-i spuse nimic flăcăului, dar începu să muncească la facerea lumii, pe care o făuri 
cu totul deosebită de cea în care trăiau ei. Mai întâi de toate făcu cerul, ca fiul său, 
soarele, să aibă acolo lăcaş pe vecie. Apoi încredința leneşului“!€ şi potârnichii facerea 
pământului. Le chemă pe cele două vieţuitoare şi le zise: 

— O să vă dau o treabă. lată, luaţi asta - şi le arătă un fel de bulgăre de lut, 
fără culoare, ce se afla prin apropiere - şi alcătuiți pământul. Nu vă grăbiţi; nu 
contează câtă vreme o să treacă până sunteţi gata; cel mai de seamă e să lucraţi 
temeinic, să iasă totul bine. 

Şi pasărea şi animalul se bucurară că zeul le socotise în stare să ducă la bun sfârşit 
asemenea ispravă şi se puseră fără zăbavă pe treabă. în fiecare zi se duceau în lăcaşul 
lui Oba să caute lut, dar cum nu era încă uscat bine, nu îndrăzneau să-l ia, de teamă să 
nu se scufunde. Spaima asta, că aveau să rămână îngropaţi în pământul moale, o simt 
şi urmaşii lor, cari; şi astăzi merg cu grijă, numai pe lot uscat, aşa cum au făcut şi 
străbunii. 

Odată adus lutul de trebuinţă la locul arătat de el, zeul a chemat o pasăre, cea mai 
iute la zbor din toate, şi i-a poruncit: 

— Du-te şi cutreieră de-a lungul şi de-a latul lumea nouă pe care tocmai au 
isprăvit-o leneşul şi 
potârnichea spre a-mi împlini voia! 

— Fie precum doreşti, răspunse pasărea şi, luându-şi avânt, zbură într-acolo. 

Cinci veni în zbor înapoi. O ba socoti că pământul e gata isprăvit. Atunci îl dărui în 
întregime fiului său, pe care-l prefăcu în soare, dându-i puteri nemărginite asupra 
noi: lumi. 

— Poţi face şi desface orice, după cum îţi va fi voia. îi zise, pe când îl 
dăruia cu harul de a cârmui. Nimeni şi nimic n-o să poată să te tulbure. Ca să-ţi poţi 
împlini mai uşor sarcina de a-ţi lumina împărăţia, o să-ţi dau un ajutor. 

Şi, văzând că la cuvintele astea soarele făcu un gest de neîncredere, adăugă: 

— N-ai teamă, totdeauna îţi va asculta poruncile î 

— Cine o să fie ajutorul meu? întrebă soarele, nu prea încântat că avea să 
împartă cu altul domnia. 

— Aşteaptă şi ai să vezi! 

Oba luă ceva de ici, ceva de colo, până strânse tot ce-i trebuia ca să facă un bărbat, 
ce avea să-l ajute pe fiul său. Dar cum era cu gândul la alte treburi de-ale lui, săvârşi o 
greşeală, ca formă şi mărime, şi alcătui din amestecul acela luna, o femeie. Când văzu 


mamifer din America de Sud, cu mişcări foarte încete 


ce făcuse, zeul se scarpină în cap, pe jumătate zâmbitor, pe jumătate supărat, 
mormăind ceva în barbă împotriva fleacurilor care-ţi abat atenţia când faci o treabă 
serioasă. Fiind însă un zeu cu mintea neostoită, ca să repare neajunsul pricinuit şi ca să 
nu mai fie nevoie să se înhame la altă treabă, o acoperi cu văluri pe femeie, şi-i dădu în 
seamă să lumineze lumea doar noaptea. 

în vremea asta, soarele uită, de ajutorul lui şi, fericit de puterea şi menirea hărăzită 
de părintele său, prinse a-şi împlini grabnic multele treburi ca stăpân al universului. 

Mai întâi, plin de înţelepciune, făcu vânturile, ca să domolească fierbinţeala razelor 
lui. Socotea puterea lui de a împrăştia prea multă căldură ca ceva întâmplăbor, 
pricinuit de clipele pe care le petrecuse ca peştişor. în râu, încolţit de peştii cei mari şi 
haini. Voia să şteargă amintirea acelor clipe, când era o biată vieţuitoare umilă, cu totul 
nedemnă de obârşia lui strălucită. 

Apoi căută giuvaiere cu care să împodobească cerul, unde avea să locuiască veşnic. 
Făcu astfel nişte fărâme de lumină, stelele, care strălucesc mereu pe cer, arătându-şi 
noaptea toată splendoarea. 

Odată terminată treaba aceasta, soaiele chibzui cura să facă animalele, copacii şi 
toate ierburile de pe pământ. Se minuna, plin de încântare, de orice îi ieşea din mână 
gata săvârşit, şi se străduia să lucreze cât mai bine. împodobi cu veşminte mândre 
păsările şi plantele, iar acestora din urmă le dărui florile, alegând pentru fiecare, cu 
grijă şi pricepere, nuanțele şi parfumul. înzestra cu o fărâmă din puterea lui fiecare 
făptură, făcând-o să crească şi să se înmulțească. 

Făcu un râu înspumat, şi chemă să sălăşluiască acolo toate vieţuitoarele din univers 
pe care le alcătuise până atunci. La malul râului puse un copăcel. La început, e; ta firav, 
ca şi celelalte plante din jur, clătinându-se în bătaia vântului ce părea că vrea să-i rupă 
tulpina. Dar încetul cu încetul se schimbă: căpătă forţă şi crescu uriaş, de ajunse cu 
ramurile sale puternice până la cer, împiedicând astfel drumul soarelui, ziua şi al lunii, 
noaptea. 

Soarele chibzui cum să pună capăt cât mai grabnic năpastei neaşteptate, care-l luase 
pe nepregătite. Chemă atunci două veveriţe, una mare şi una mică, iar când i se 
înfăţişară amândouă, le grăi astfel: 

— Copacul crescut la marginea râului, cel mai înalt dintre toți pe care i-am 
făcut, trebuie să piară. Coroana lui, cum vedeţi, ajunge până aici sus, pricinuindu-mi 
necazuri şi lipsind pământul şi vieţuitoarele de lumina mea. 

— Cum oare putem să-l doborâm noi? se mirară veverițele. Suntem doar 
prea slabe şi prea mici pentru asemenea treabă. 

— N-are a face! Aveţi dinți ascuţiţi şi trebuie să ştiţi cum să-i folosiţi. Treceți 
la lucru fără întârziere, de nu... 

Zadarnic se împotriviră veveriţele, scornind tot soiul de pricini, cu mintea lor ageră. 
Soarele se prefăcu supărat, şi le dojeni cu cuvinte aspre, poruncindu-le să nu mai 
zăbovească şi să îndeplinească treaba încredinţată. 

— Dar... voiră să mai spună veverițele. 

— Poruncile mele nu se discută, le tăie vorba, cu glas aspru, soarele. 
Duceţi-vă chiar acum şi apucaţi-vă de muncă, de nu vreţi să-mi stârniţi mânia, care 
se va revărsa asupra voastră! 

Veveriţele se îndepărtară, cu coada între picioare şi cârtind în şoaptă împotriva 
stăpânului atât de nesocotit, în vreme ce soarele râdea în sinea lui de necazul celor 
două. Ştia că ele sunt în stare să ducă la bun sfârşit treaba încredinţată, şi că numai 
lenea le făcea să se codească. Doar nu degeaba le înzestrase cu dinţi mărunți, dar 
puternici şi ascuţiţi. 

Veveriţele se puseră pe trudă. Deodată, când lucrul era în toi, o aşchie dintr-o 


ramură sări în spinarea veveriţei celei mari, lovind-o atât de tare, că o buimăci; căzu 
jos şi nu mai fu în stare să muncească mai departe, căci se betegise rău. Tovarăşa ei, 
temându-se să se înfăţişeze soarelui cu o nouă plângere. îşi văzu singură de lucru, 
înteţindu-şi strădania, după cum îi spusese stăpânul. Nu trecu mult şi, când se 
aştepta ea mai puţin, copacul se prăbuşi. într-un zgomot asurzitor de ramuri rupte. 
Veveriţa cea mică dădu fuga la soare şi-i zise: 

— Am sfârşit treaba pe care mi-ai încredinţat-o. Poţi să vezi cd ochii tăi. 

— Hoaţă mai eşti! răspunse soarele. Cum te mai împotriveai şi strigai că 
nu poţi s-o faci! Totuşi am să te răsplătesc pentru hărnicie. Căci în vreme ce 
tovarăşa ta va rămâne cu spinarea încovoiată, tu ai să fii totdeauna dreaptă. Te poţi 
duce acasă, să te odihneşti după atâta osteneală. 

Veveriţa n-aşteptă să-i spună de două ori, ci o pomi ţopăind, întocmai precum venise. 

Soarele se duse să vadă copacul doborât. Se prăbuşise în mijlocul râului, de la un 
mal la altul, oprind cursul apei. Văzând ce s-a întâmplat, fiul lui Oba hotări să facă 
acolo marea. Când fu gata, îi porunci: 

— Să nu ieşi din marginile tale, că de nu am să te pedepsesc! 

Marea ştia că cel ce o crease avea o fire cam tiranică, aşa că făgădui să-i dea 
ascultare. 

— M-ai adus pe lume, şi o să mă supun voinţei tale - zise ea. 

— îţi voi răsplăti ascultarea. N-o să te las singură, grăi atunci soarele. O să 
fac pentru tine tot felul de viețuitoare, să trăiască în apele tale; flori şi ierburi să te 
împodobească, animale să te înveselească cu zburdălniciile, certurile şi împăcările 
lor. Razele mele te vor încălzi şi vor da apelor tale nuanțele cele mai frumoase şi mai 
felurite. 

— îţi mulţumesc, părinte soare! Când ai să începi să faci pentru mine 
viețuitoarele care să-mi ţină tovărăşie? 

— Nu voi întârzia. Aşteaptă cu încredere. Şi soarele luă frunzele copacului 
prăbuşit şi, şoptind câteva cuvinte, le prefăcu în feluriţi peşti, în flori şi plante de 
apă. Luă apoi bucăţi de coajă de pe trunchiul copacului, şi din mâinile lui ieşiră 
iguane, şopârle şi broaşte țestoase. Mai înainte de a-şi putea da seama ce s-a 
întâmplat, marea, cuprinsă de mirare, se văzu plină de o groază de vietăţi ciudate, 
care mişunau în toate părţile, zbenguindu-se jucăuşe. Unele înotau, dând din 
aripioare, chiar la suprafaţă; săreau şi se învârteau prin aer. Altele îşi căutau sălaş în 
adâncuri. Şi curând, marea văzu ivindu-se în albia ei o adevărată pădure de ierburi, 
cu flori de toate culorile, strălucind ca nişte nestemate pe oglindii de cleştar. Rămase 
pierdută, admirând purpuriul coralilor, stelele de mare ciudate, frumoasele perle, cu 
scânteieri în nuanțele curcubeului, care, împreună cu scoicile, alcătuiau minunate 
şiraguri sidefii. O uimiră şi peştii, atât de deosebiți ca formă, culoare şi mărime. Erau 
peşti negri, cenuşii, sinilii, roşii, albi, aurii. Unii erau mici şi lipsiţi de îndrăzneală, 
alţii, însă, erau plini de cruzime şi neîndurători, înotau în toate părţile, făcând să se 
oglindească, pe trupurile lor acoperite de solzi, scânteierea razelor soarelui. 

Mută de admiraţie, marea nu înceta să se minuneze de ce vedea. Abia de izbuti să- 
şi arate recunoştinţa şi încântarea prin susurul lin al valurilor. Soarele o lăsă să se 
desfete de darul primit şi îşi văzu mai departe de treburi: avea doar de orânduit 
pământul după voia lui. 

Mai întâi, vru să preîntâmpine orice neajuns, căci acum învățase din experienţă. 
Ca să nu se mai întâmple iar povestea cu copacul ce îndrăznise să se înalțe până la 
el, îi trimise nişte duşmani: maimuța, uliul şi furnica, vietăţi pe care le şi crease, ca 
să-i roadă lăstarii şi să-l împiedice astfel să crească prea mult şi să devină o 
ameninţare. Animalele cărora le dăduse sarcina asta, bucuroase să-i 


facă pe plac soarelui, se învoiră eu dragă inimă să nimicească arborii, treabă pe care o 
fac şi azi, cu mare sârg. 

După ce îşi văzu lumea bine orânduită şi împodobită, soarele se gândi că ar fi bine 
să creeze şi alte făpturi, care să fie mai vrednice şi mai bune decât toate celelalte. 

— Am să fac oameni, hotărî el. 

închise ochii şi puterea voinţei sale fu deajuns ca să se ivească oamenii pe pământ, 
încântat de opera lui, care i se păru cea mai frumoasă şi mai minunată dintre toate, 
vru să o desăvârşească. „O să-i înzestrez cu puteai, să fie nebiruiţi”, se gândi el. 

îi chemă pe cel pe care-l pusese conducător peste oameni şi-i porunci: 

— Repetă după mine cuvântul carque. 

Era un cuvânt vrăjit, dătător de putere şi nemurire celui ce-l rostea. Dar omul, pe 
care emoția de a se afla în faţa creatorului lui îl făcuse pesemne puţintel surd, nu 
înțelese taine şi, neîndrăznind să roage soarele să-l mai spună odată, rosti, alt cuvânt, 
care înseamnă „blând”. Greşeala asta îl făcu să piardă - el şi toţi semenii lui - darul 
nemuririi 

Când aflară ce ispravă a făcut conducătorul lor, ceilalţi oameni se năpustiră furioşi 
asupra celui care, prin prostia lui, i-a lipsit de asemenea dar nepreţuit. Nenorocitul 
striga deznădăjduit, apărându- se cu picioarele şi cu unghiile, dar era prea slab faţă de 
puterea celorlalţi. într-o clipă, fu învins şi doborât la pământ. Cu lovituri zdravene, îl 
amuţiră şi-l lăsară să zacă acolo, însângerat, pradă durerii. 

Soarelui i se făcu milă de bietul nenorocit, văzându-l scăldat în sânge şi gemând 
îndurerat. îi luă atunci chipul de om şi-l prefăcu într-o pasăre cu cântul trist, ce pare 
a-şi plânge mereu soarta. 

în fiecare zi se iveau alte treburi de făcut. Ca să le îndeplinească cum se cuvine şi la 
timp, fiul lui Oba căută nişte slugi care să-i ajute. îi alese în acest scop pe jaguari. De 
frică, ori din cine ştie ce altă pricină, animalele acestea tremurau totdeauna în faţa 
stăpânului lor, ca şi cum ar fi fost moarte de frig. Văzându-le aşa, soarele le dădu una 
din razele sale, ca să poată aprinde focul şi să se încălzească. 

Ce se mai bucurară jaguarii de darul primit! Se gândeau cu răutate că nimeni nu 
aflase de el şi că, de bună seamă, nimeni n-avea să-i necăjească cerându-le foc. Doar ei, 
singuri aveau să se bucure de binefacerile căldurii. Nu ştiau însă că şopârla - care, 
mititică şi uşoară cum e, se vâră peste tot - se strecurase nevăzută până la locul unde 
se desfătau la căldurică. Stătu acolo la pândă îndelung, „Ce lucru minunat şi strălucitor 
au jaguarii! îşi zise şopârla. Ştiu eu bine că nici oamenii, nici alte animale, n-au 
minunea asta. Ceva atât de bun şi folositor trebuie să fie însă al tuturor. Am să li-l duc 
eu!” 

Trecură zile în şir până când, într-o noapte în care jaguarii dormeau buştean, fără să 
bănuiască nicidecum că o hoţomană le dădea târcoale, şopârla fură un tăciune şi cu el 
aprinse nişte copaci uscați. în chipul acesta le arătă oamenilor focul, iar copacii ştiură 
să păstreze, taina: din frecarea neîntreruptă a două ramuri uscate, ţişneau scânteile. 

Soarele privise amuzat la şopârla ageră care se tot agita, într-un du-te vino neobosit, 
şi un zâmbet ştrengar se ivi pe buzele lui. N-o pedepsi de fel, ci dimpotrivă, când văzu 
că şi-a terminat treaba, o lăsă să alerge mai departe, băgându-şi nasul pretutindeni, aşa 
cum face şi astăzi. Dar de jaguari îşi bătu joc din toată inima. Găsi că păţania lor era 
plină de haz, căci eu toată cruzimea lor şi în ciuda groazei pe care o răspândeau, 
fuseseră înşelaţi de isteţimea unei vietăţi micuţe şi lipsite de apărare. 

Soarele privi lumea şi zâmbi mulţumit. înfăptuise tot ce avusese de înfăptuit, şi încă 
bine! Acum putea să se odihnească. Se aşeză în palatul lui şi de acolo îşi împrăştie 
lumina pe pământ. Tihna trezi în el gânduri şi dorinţe. Treburile sale îl făcuseră să uite 
că în apropiere se afla o femeie fermecătoare, luna. îndată ce-şi aminti, îşi zise: 


„Trebuie să fie tare plăcută tovărăşia ei. Mă duc să o caut!” 

Zis şi făcut; ieşi din palat în căutarea lunii. Cum însă totdeauna s-au găsit oameni 
răuvoitori, care vorbesc vrute şi nevrute, amestecându-se unde nu le fierbe oala, se 
vede că cineva a prins de veste ce are de gând soarele şi s-a dus iute la lună, cu tot felul 
de clevetiri. Luna se înfurie şi se ascunse, 
zicându-şi indignată:., Drept cine mă ia oare soarele? Oba m-a făcut ca să-l ajut 
pe fiul lui să lumineze pământul. Nu să-i fiu desfătare. N-o să se atingă de 
niciunul din vălurile mele!" 

în zadar se luă soarele după ea, când rugând-o fierbinte, când ameninţind-o. Luna 
fugea iute mai departe. Uneori părea că, istovită, era gata să se dea bătută. Dar tocmai 
când soarele, avântat, era încredinţat că o ajunge, acolo, departe unde zările se unesc 
cu marea, ea se ascundea în nori. Bietul de el rătăcea atunci pe alte drumuri, dându-şi 
seama. întristat şi mintos, că şireata de lună trecuse de mult pe acolo, atrăgându-l în 
azurul nesfârşit. 

Cum însă soarele era chipeş şi dragostea lui creştea neîncetat, până la urmă inima 
lunii păru să se înduioşeze de rugile sale înflăcărate. Dar nestatornică şi mândră, cu cât 
îl îndrăgea şi ea mai tare. 

Cu atât îi plăcea să-l facă să sufere. întârziind mereu clipa ce ştia că o să vină, când 
avea să i se dăruie cu desăvârşire. 

în sfârşit, sosi şi clipa mult aşteptată de soare. Nebun de iubire, dădu la o parte 
vălurile sub care se ascundea ea şi se pierdură amândoi în desfătări. De atunci încolo 
prinseră drag unul de altul atât de tare că, ori de câte ori li se iveşte prilejul, se 
zbenguie plini de încântare, uitând de sarcinii pe care le-a încredinţat-o Oba. 

Uneori, cerul se întunecă. Lumina soarelui apucă alte drumuri, fără a ajunge pe 
pământ, învățații spun atunci că e o eclipsă. Indienii socotesc însă că nu-i aşa, ci că 
soarele s-a întâlnit cu luna. Ca să fugă de privirile iscoditoare, fiul lui Oba şi iubita lui 
îşi întunecă strălucirea. Se ascund în umbră, ca să se desfete în tihnă, lipsiţi de griji. 


Căluţul cu şapte culori 


poveste mexicană 


De mult, într-un oraş îndepărtat, trăia un împărat, care avea nevastă şi mulţi copii. 
Ultimul născut pe care li-l dădu Dumnezeu a venit pe lume orb. Tare s-a mai înfuriat 
împăratul fiindcă băiatul se născuse orb! Dacă nu l-a omorât, a fost numai pentru că nu 
l-a lăsat biata împărăteasă, îl botezară şi îi puseră numele Jose. 

împăratul mai avea destui băieţi, dar în loc să-i pună la treabă pe cei care aveau 
vederea bună, îi poruncea numai celui orb să le facă pe toate. 

într-o zi, după ce Jose împlinise şapte ani, împăratul îl chemă să i se înfăţişeze. 

— Care ţi-e voia, tătucă? 

— Să-mi aduci ligheanul, să mă spăl pe mâini! băiatul ştia rostul tuturor 
lucrurilor din palat. Se duse după lighean, să-l aducă Împăratului, dar când se întoarse 
cu el izbucni într-un hohot de râs. împăratul se întoarse către el şi-l întrebă: 

— De ce râzi, băiete? 

Jose răspunse: 

— Am auzit prin aer o voce care spunea că o să vină ziua când o să-mi aduci 
tu mie ligheanul, să mă spăl pe mâini. 

Tare se mai mânie împăratul când auzi vorbele băiatului şi porunci unuia din soldaţi: 

— Să mergi fără zăbavă să duci băiatul ăsta sus la munte, şi acolo să-l omori! 

Soldatul luă copilul, care era bun şi cuminte, numai că nu putea să vadă. Pe drum, 


prinse a-l ruga pe soldat să-l cruţe. 

Fie-ţi mila, îi zise, şi lasă-mă aici, sau unde vei socoti că sunt fiare sălbatice să mă 
mănânce, să mă omoare în noaptea asta şi să nu mă chinuiesc mult. 

Soldatului îi era milă de băiat, şi cu mare durere împlinea ce i se poruncise. Până lă 
urmă, îl lăsă într-un loc pustiu, sus la munte, şi se despărţiră plângând amândoi, şi 
soldatul şi copilul 

Rămas singur, băiatul rătăci până i se făcu foame. Scormoni pământul, căutând 
rădăcini de ierburi, şi aşa dobândi hrana. Dar începu să-l chinuie şi setea, iar în jur nu 
se afla niciun strop de apă. O porni el, târându-se orbeşte printre stânci, până când auzi 
susurul zglobiu al unui izvor. 

Ajunse acolo, pipăi apa cu mâna şi, în loc să se repeadă să bea, să-şi potolească 
setea cumplită, îngenunche şi-i mulţumi lui Dumnezeu că i-a îngăduit să ajungă la 
izvor. 

Când termină rugăciunea, dădu să bea apă, dar cum se aplecă, auzi prin aer o voce 
care-l strigă pe nume. 

— Jose, ridică-te şi priveşte! 

Băiatul chibzui ia tâlcul acestor vorbe şi socoti că, de atâta chin şi slăbiciune, îşi 
închipuie doar să le-a auzit. Se plecă să bea apă, şi auzi pentru a doua oară vocea, care- 
i grăi la fel. Când o auzi şi a treia oară, se ridică şi îşi dădu seama că putea să vadă. 
îngenunche, uitând şi de apă, şi mulţumi Domnului că i-a dat vederea. „De acum încolo 
n-o să mă mai poată mânca niciun animal, gândi el, că o să mă Caţăr în copaci şi o să 
mă feresc”. 

Şi aşa, Jose rămase în munţi până împlini treisprezece ani. Trăia singur cuc, rătăcind 
într-una. Nu se oprea pe nicăieri decât peste noapte şi, mergând fără răgaz, ieşi într-o 
bună zi la un drum. Află că pe acolo i se aducea zilnic cărbune unui uriaş care-şi avea 
prin apropiere împărăţia fermecată 

leşi băiatul în drum şi zări un cărăuş care mâna nişte măgari încărcaţi cu saci de 
cărbune. Cu toate că se sperie, fiindcă nu ştia ce i se poate întâmpla, nu fugi din calea 
omului. La rândul lui se sperie şi cărăuşul când îl văzu, căci el îmbătrânise tot bătând 
drumul acela, şi niciodată nu zărise picior de om. Pe acolo ora numai împărăţia 
uriaşului. Când se intâlniră pe drum, acesta îl întrebă: 

— Ce faci pe aici, copile? 

— Aici Îmi duc traiul - răspunse Jose. 

— Nu-i cu putință, grăi omul. Eu am îmbătrânit prin locurile astea şi n-am 
întâlnit niciodată picior de om, ci numai pe uriaşul căruia îi duc cărbune. 

— Ba eu locuiesc aici, la munte. 

— Şi cine-s părinții tăi? 

— N-am nici tată, nici mamă. 

— Cum ai venit atunci pe lume? 

— Nu ştiu, m-am trezit aici la munte şi pe aici rătăcesc de când mă ştiu. 

— N-ai vrea să vii cu mine? întrebă moşul. 

— Cum să nu. Răspunse Jose, cu dragă inimă! 

O porniră împreună şi la puţină vreme, moşul întrebă: 

— Ascultă, băiete, şi ce mănânci? 

— Păi, rădăcini, ori ce mai găsesc şi eu. 

— Dar plăcintele nu-ți plac? 

— Cred că da, zise Jose. 

— Uite, colo, pe măgarul cela, e o desaga în care sunt nişte plăcinte bune. 

Şi aşa află băiatul că animalelor acestora li se zicea măgari. Merseră mai departe, 
până ajunseră în împărăţia uriaşului care era o cetate mare şi întinsă, înconjurată de 


ziduri groase, unde uriaşul trăia singur. înainte de a intra, moşul îi spuse băiatului: 

— Ascultă, să spui că eşti fiul meu, căci uriaşul nu vrea să lase pe nimeni în 
afară de mine. În împărăţia lui, vrea să fie singur prin locurile astea. Aşa că o să spun 
că eşti băiatul meu, şi atunci o să scapi cu zile, că altfel te-ar omori. 

— Aşa să zicem! răspunse Jose. 

Bătu moşul în poarta cetății, uriaşul îi deschise şi, când dădu cu ochii de băiat, puse 
iute mâna pe 
el. 

— De unde l-ai adus pe flăcăul ăsta, moşule? 

— înăltimea-ta, e feciorul meu. 

— Nu-i cu putință, zise atunci uriaşul. Niciodată nu mi-ai spus c-ai avea un 
copil, şi încă aşa de mare şi chipeş. 

— Păi fiindcă nu s-a ivit niciodată prilejul, dar iată că acum l-am adus cu 
mine. E într-adevăr fiul meu. 

— Ei bine, află că nu-l mai iei înapoi pe băiat. Mi-l laşi mie aici. Ce zici, 
băiete? Vrei să râmâi la mine? 

— Cum hotărăşte tata, răspunse Jose. 

— Ascultă, îi spuse uriaşul moşului, dacă îmi laşi băiatul, te scutesc să-mi 
mai cari cărbune, şi-ţi dăruiesc aur atât cât pot duce măgarii tăi. 

— Aşa să fie! încuviinţă moşul. 

Băiatul se bucură că rămase la uriaş. După ce plecă moşul, uriaşul îi spuse: 

-— Ascultă, băiete! Cetatea asta-i a ta. Tot ce se cuprinde intre zidurile 
astea îţi aparţine. Poţi să te bucuri de toate bogăţiile pe care le-oi afla, dar să ştii că 
pe-aici nu-i suflet de om. 

Erau înjur fel de fel de bogății, haine mândre şi fel de fel de bunătăţi. 

— Poţi vedea tot ce-ţi pofteşte inima, numai de o singură încăpere să nu te 
atingi, cu niciun chip. 

Şi-l duse pe băiat să-i arate încăperea. 

— Asta-i odaia pe care nu vreau s-o deschizi nici în ruptul capului. 

Uriaşul îi dădu pe mână toate cheile din cetate, chiar şi cea de la încăperea oprită, 
spunându-i: 

— Eu petrec şase zile aici, în cetate, şi şase zile merg prin împărăție, să-mi 
văd ţinuturile. Aşa că şase zile ai să rămâi singur. 

Pe când uriaşul era plecat, flăcăul îşi trecea vremea descuind uşile din cetate ca să 
vadă ce se afla în încăperi. 

într-o zi i se năzări să deschidă şi odaia în care n-avea voie să intre. 

„O s-o deschid să-mi arunc doar privirea, fără să mă ating de nimic, şi uriaşul nici 
n-o să afle”, gândi el. 

Zis şi făcut. Descuie odaia şi zări într-un colţ o vâlvătaia. Se apropie şi întinse 
mâna să vadă dacă frige, dar flăcările nu-l arseră. Atunci el atinse cu un deget şi văzu 
că era un izvor din care ţâşnea aur topit. Pe dată. Degetul i se acoperi cu un strat de 
aur, pe care nu-l putu îndepărta. Se sperie cumplit, şi se legă la mână. 

Când se întoarse uriaşul, dădu să-l îmbrăţişeze şi-l văzu legat. 

— Ce-ai pățit la mână? 

— M-am lovit cu o piatră. 

— Ia să vedem dacă spui adevărat! 

Şi uriaşul trase clopotul şi se adunară de-a rostogolul toate pietrele din împărăție, 
de făcură o grămadă. Atunci uriaşul le întrebă: 

— Care din voi mi-aţi lovit băiatul? 

— Niciuna, înălţimea-ta, răspunseră pietrele. Ba dimpotrivă, noi avem 


grijă de el, că nu e prea dibaci. 

— Ei, vezi c-ai minţit! îi spuse uriaşul lui Jose. Ce-ai păţit la mână? 

— M-am lovit cu un fier. 

— Ia să vedem! 

Uriaşul trase încă o dată clopotul. Zornăind, se strânseră grămadă tot felul de bucăţi 
de fier. 

— Care din voi mi-a lovit băiatul? 

— Niciunul, înălţimea-ta. Noi avem grijă de el, şi nu-i facem niciun rău. 

Atunci uriaşul porunci: 

— întinde mâna! 

Şi băiatul n-avu încotro, îi scoase legătura şi, văzând degetul aurit, zise: 

— i-am spus să nu deschizi odaia aceea şi nu m-ai ascultat! O să-ţi primeşti 
pedeapsa. 

îl luă pe băiat de picioare şi, spânzurat aşa, cu capul în jos, îl duse în odaia cu 
pricina. Jose avea părul lung până la umeri, şi uriaşul îi vâri pletele în aur. Apoi îi 
dădu drumul şi nu-i mai făcu niciun rău. 

Pletele băiatului se auriră ca şi degetul. 

Mai trecu un timp şi, într-o zi, pe când uriaşul era plecat să-şi vadă ţinuturile. Jose 
dădu peste altă odaie pe oare n-o cunoştea. Nu se putu opri şi-o deschise. într-un colţ 
văzu un cal gata înşeuat, legat de un stâlp. 

De îndată ce descuie uşa, calul îl întrebă: 

=- Ce faci aici, băiete? Acum vine uriaşul şi te omoară. 

— De ce să mă omoare, că doar sunt fiul lui! 

— Nu-i aşa, băiete! Eu sunt calul lui, şi de când stau aicea în cetate n-am 
văzut să aibă familie, nici nevastă, nici copii. 

— Ei, mă vezi acum. Eu sunt fiul lui. 

— Nu mă minţi, băiete. Apropie-te! Jose intră în odaie şi se apropie de cal. 

— Ascultă-mă, tot ce mi-ai spus e minciună! Tu n-ai de ce trăi aici, în 
cetate. Eşti un flăcău chipeş şi trebuie să trăieşti între oameni, să vorbeşti cu ei, să-ți 
faci un rost, să găseşti o fată cu care să te însori. Ce-ai să faci dacă rămâi aici? Ce 
câştigi cu atâta bogăţie, cu atâtea bunătăţi şi haine mândre? Dacă mă scoţi de aici, o 
să te duc în lume, unde-ai, să-ţi găseşti norocul. Eu sunt un armăsar puternic, iar 
uriaşul mă ţine închis aici să ispăşesc nu ştiu ce vină. 

Flăcăul se învoi îndată. Dezlegă calul şi-l scoase afară din odaie. Calul grăi iar: 

— Scoate-mi cuiul din frunte, pe care mi l-a înfipt uriaşul drept pedeapsă. 
Vezi apoi că în cerul gurii am un ghimpe, ca să nu pot mânca. Scoate-l şi păstrează-l 
bine, că e fermecat şi-o să te ferească de primejdiile prin care-ai să treci, din pricina 
pletelor tale aurite. 

Jose făcu precum îi spuse apoi încăleca, şi calul o porni mai iute ca vântul. După ce 
ieşiră ei din cetate şi se îndepărtară, se înapoie şi uriaşul. Văzând că şi băiatul şi 
calul pieriseră fără urmă, se luă îndată după ei. 

Calul îi strigă lui Jose: 

— Uriaşul vine pe urmele noastre! Loveşte-mă cu nuiaua asta! 

Şi fugi şi mai iute, de parcă zbura. Când trecură hotarul împărăției, calul spuse: 

— Am scăpat cu viață! 

O pomi atunci la pas, şi o ţinu tot aşa. Pină ajunseră la marginea unei Împărății. 

— De acum nu mai putem merge Împreună, grăi atunci calul. Trebuie să 
ne despărțim. Cu ajutorul ghimpelui, prefă-te în negru. Intră în împărăție, caută-ţi de 
lucru, fă ce-ţi pofteşte inima, însă eu nu pot veni cu tine. Aici o să ne despărțim. Dar 
ori de câte ori o să le afli la necaz şi te-o paşte vreo primejdie, adu-ţi aminte de mine 


şi strigă: „căluţule în şapte culori”, iar eu am să mă ivesc îndată şi am să te ajut. 

Flăcăul se bucură de vorbele calului şi-ţi luară rămas bun. Apoi se prefăcu în 
negru şi intră în împărăție. Se aşeză la o răscruce, să vadă de-o găsi ceva de lucru, 
căci n-avea bani şi îi era foame. După o vreme, se apropie de el un om şi-l întrebă: 

— Cauţi de lucru? 

— întocmai! 

— Haide la palat, că împăratul are nevoie de un slujitor! 

îi duse omul la palat şi se înfățişă împăratului. 

— înălţimea-ta. Omul ăsta vrea să muncească. 

— Prea-bine, tocmai îmi trebuie un gradinar. Am nişte pământuri 
paraginile şi vreau să-mi faci din ele o livadă: să sădeşti pomi roditori şi să semeni 
flori frumoase. Fata mea îndrăgeşte tare mult florile, şi merge adesea să-şi petreacă 
vremea acolo. 

Flăcăul-se apucă de grădinărit. Tăie toți copacii bătrâni, desțeleni pământul, îl ară 
şi sădi tot felul de pomi roditori şi de flori. Când livada înflori şi legă rod, împăratul o 
duse pe prinţesă să vadă dacă-i este pe plac. Prințesei îi plăcu, dar îi spuse 
împăratului: 

— Mai lipseşte ceva în grădina asta, tată; un bazin în care să mă scald în 
fiecare zi. 

împăratul dădu poruncă îndată să i se facă voia prinţesei, îl chemă pe grădinar şi-l 
întrebă: 

-= Poți să faci tu bazinul? 

— Cum să nu, înălțimea ta! 

Se-apucă de lucru, şi făcu bazinul întocmai cum şi-l dorise prințesa. în fiecare zi, 
ea venea acolo să se scalde, şi când nu se scălda, ceasuri întregi stătea la balcon, ori 
sprijinită de o fereastră, uitându-se într-una la grădina minunată şi ia bazin. 

După o vreme, grădinarul pofti să se scalde şi el. Când să se apropie de bazin, 
prinţesa îl zări de la balcon şi dădu fugii la împărat, spunându-i: 

— Tată, negrul vrea să se scalde în bazinul meu! Dacă cutează aşa ceva, 
să-i porunceşti îndată să plece de aici pentru totdeauna! 

Dar împăratul îi răspunse: 

— Lasă, fata mea, că doar el a făcut bazinul, şi are şi el dreptul să se scalde. 

— Cum samă mai scald eu, după tuciuriul ăsta? 

— Lasă-l în pace să se scalde! Fata se duse să stea la pândă. Negrul se 
apropie tiptil de bazin şi, când băgă de seamă că prințesa nu-l vede, se aruncă în apă, 
preschimbat iar în flăcăul cu părul de aur. Prinţesa n-apucă să zărească decât pletele 
strălucitoare. Tare se mai miră, zicându-şi: 

„Ce s-o fi întâmplat oare? Cum e cu putinţă să-i strălucească părul aşa, când el e 
atât de tuciuriu? Ia să fiu cu băgare de seamă când o ieşi din apă!” 

Dar flăcăul se făcu nevăzut, iar apoi. în grădină, se prefăcu la loc în negru. Fetei 
nu-i veni să-şi creadă ochilor, şi-şi spuse: 

— Mi se pare mie că nu-i negru adevărat! Trebuie să fie vreun farmec la 
mijloc! 

într-o zi, îi zise împăratului: 

— Tată, vreau să-mi împlineşti o rugăminte: să mă iaşi să-i duc negrului 
nişte bucate. Cred că nici nu mănâncă. Bietul de el! 

— Bine, fata mea, du-te şi du-i de câte ori ai poftă! Eu nu te opresc. 

Dădu poruncă prinţesa să se pregătească bucate gustoase, apoi îi zise unei slujnice: 

— Pune mâncarea în coş şi urmează-mă! 

Se duseră ele la coliba grădinarului, şi prinţesa îi vorbi negrului cu blândeţe, dar el 


îi răspundea făcând haz. Până la urmă, fata îi spuse: 

-= Ți-am adus nişte bucate! 

Şi merseră în grădină, iar acolo, pe iarbă, că-i aşternu să mănânce. Negrul se 
ruşina că era slujii de prinţesă, aşa că îmbuca tară să-şi ia ochii din pământ. 

A doua zi, prinţesa îi duse iar de mâncare, şi de atunci încolo făcu mereu la fel, 
căutând să afle taina. Şi, încetul cu încetul, prinse drag de negru, până când, într-o 
bună zi, îi spuse că vrea să se mărite cu el. Când auzi una ca asta, negrul se sperie şi 
o luă la fugă să se ascundă. Ea se luă după el şi-l întrebă: 

— De ce te-ai speriat? Vino încoace! 

— Să nu cumva să mai pomeneşti vreodată de aşa ceva. Asta-mi mai 
lipsea! închipuie-ţi ce o să fie dacă află împăratul că vrei să te măriţi cu mine! O să 
poruncească să mă omoare, că doar eu sunt negru şi tu eşti prinţesă! 

— Lasă că vorbesc eu cu tata! 

— Ei, dacă-i aşa, cum să nu vreau! 

Se duse grabnic prinţesa la împăiat şi-i zise: 

— Tată, am venit să-ţi fac o rugăminte. 

— Spune, fata mea! 

— Vreau să mă mărit cu grădinarul nostru negru. 

— Fata mea! Cum se poate să vrei una ca asia? Nu-ţi îngădui! 

— Ba eu vreau, tată, să mă mărit cu el! 

Până la urmă, împăratul n-avu încotro şi-i zise: 

— Dacă ţii morţiş, mărită-te cu el, dar aici în palatul meu n-aveţi ce căuta. 
O să vadă el! Dacă-şi închipuie că o să rămână aici ori că o să vă dăruiesc alt palat, se 
înşeală! 

— Bine, tată, foarte bine! 

împăratul îl chemă pe negru, îi spuse că prinţesa îl vrea de bărbat, şi făcură nunta. 
Cum se termină. împăratul îi spuse: 

— lată-ţi nevasta, ia-o şi duceţi-vă unde vreţi! Negrul o luă pe prinţesă şi o 
duse într-o cocioabă, la marginea moşiei, unde trăiră amândoi. 

împăratul mai avea două fete, care se măritară curând cu nişte prinți bogaţi, 
făcându-i pe plac tatălui. Tare-i mai iubea împăratul pe ginerii ăştia doi! 

într-o zi, pe când negrul cu nevasta lui se aflau la palat, veni vestea că duşmanii au 
călcat hotarele împărăției, şi împăratul se pregăti să plece la război. 

Ginerele cel mare i se înfăţişă îndată, spunându-i: 

— Luminăţia ta, cum eu sunt ginerele tău cel mai mare, mie mi se cuvine 
să merg în fruntea oştii. Să fiu căpetenia ei. 

împăratul încuviinţă, şi ginerele plecă la război. Pe câmpul de luptă, când se 
înfruntară ostile duşmane, cea condusă de ginere fu învinsă. Vestea se răspândi şi, 
cum o află, negrul îi zise prinţesei: 

— Ascultă, am. Auzit că oastea împăratului a mâncat bătaie. Tare aş vrea 
să mă duc să lupt şi eu acolo! 

— Atunci du-te! îl îndemnă ea. 

Negrul fură din grajd o mârţoagă cu picioarele strâmbe şi o porni călare până la o 
cotitură de drum, pe unde ştia că trebuia să treacă oastea împăratului. Când se 
apropiară soldaţii, îl văzură şi îi strigară: 

— Ce faci aici, negrule? 

— Am venit şi eu să merg la luptă! 

Bietul negru! Ce-şi mai bătură joc de el când auziră vorbele astea! Dar după ce se 
îndepărtară soldaţii, negrul trecu de cotitură şi-şi, strigă calul fermecat, cel în şapte 
culori. 


La chemarea lui, calul se ivi îndată: 

— La poruncă, stăpâne! Care ţi-e voia? 

— Vreau nişte haine mândre, cum n-are mei un prinţ pe lume, şi vreau să-i 
birui pe duşmani, eu singur, doar cu spada mea. 

— Aşa o să fie, precum doreşti. 

Ajunseră ei pe cimpul de luptă, dinspre partea cealaltă, unde nu se afla oastea 
împăratului. Căpeteniile scrutau zarea cu binoclul, şi iată că văzură cum se apropia 
un călăreț falnic, în zale strălucitoare, călare pe un bidiviu. Călărețul se năpusti 
printre duşmani, cu spada ridicată, şi făcu prăpăd înjur. 

Când văzură duşmanul biruit, ginerele şi celelalte căpetenii se repeziră spre 
cavaler să-i mulţumească şi să-l ducă în faţa împăratului, ca singurul învingător. 

— Mi-e cu neputinţă să mă abat din drum, răspunse el, căci tata m-a 
trimis într-un anume loc, şi trebuie să-i împlinesc porunca. Cum treceam însă pe 
aici, şi văzându-vă niţel supăraţi, m-am gândit să vă dau o mină de ajutor. Dar acum 
trebuie să-mi văd de drum. 

— Hai să-l ducem pe sus la palat, zise una din căpetenii 

— Ba nu, cu forța nu, spuseră mai mulţi, şi-l lăsară să plece. 

Se întoarseră soldaţii la palat, unde împăratul îi aştepta să-i sărbătorească pentru 
biruinţă. inu sărbătoarea zile în şir şi, în vremea asta, la hotarele împărăției năvăli 
alt duşman. Se înfăţişă grabnic la împărat ginerele mai mic, şi-i zise: 

— Luminăţia ta, acum e rândul meu să plec în fruntea oştii. 

împăratul încuviinţă şi prinţul o pomi la război. 

Atunci negrul grăi iar către nevastă-sa: 

— Ascultă, cumnatul tău o să ducă la pieire oastea împăratului! Dacă n-o 
pornesc grabnic într- acolo, nimeni nu mai scapă cu viață! 

— Du-te, du-te! îi răspunse ea. 

Şi iar se opri negrul, călare pe mârțoagă, la cotitura drumului. Trecură soldații 
împăratului şi-l luară în râs. Cum se îndepărtară, se ivi calul cel năzdrăvan în şapte 
culori, şi-l întrebă: 

— Care ţi-e porunca, stăpâne? 

— Vreau alt rând de haine, şi mai mândre ca primele. Şi mai vreau să fac 
prăpăd printre duşmani, să nu las om viu. 

— Aşa va fi, precum ţi-e voia. 

încalecă flăcăul pe calul fermecat, şi se îndreptă spre câmpul de luptă. în vremea 
asta, oastea împăratului mânca bătaie iar ginerele cel mic, care se afla în frunte, îşi 
tot întreba căpeteniile din ce parte se ivise prima oară cavalerul viteaz care i-a ajutat. 
Dar tocmai atunci îl văzură venind. Se năpusti iar cu spada scoasă asupra 
duşmanilor, şi în scurt timp câştigă bătălia. Când să-l ducă la împărat, cavalerul se 
împotrivi şi de data asta. 

— Nu mi-e cu putință. Am de îndeplinit o poruncă, zise el şi îşi văzu de drum. 

Se întoarse oastea împăratului acasă, şi iar sărbătoriră victoria. Pe negru nici că îl 
poftiră la ospăț şi la petrecere. Rămăsese în coliba lui, cu nevastă-sa. 

Nu trecu mult, şi alţi duşmani călcară hotarele împărăției, împăratul îi chemă pe 
cei doi gineri şi le spuse: 

— Voi v-aţi făcut datoria, acum e rândul meu s-o pornesc în fruntea castei. 
Mai am un ginere, dar nu-i bun decât să taie flori. Nu-i nimic de capul lui. Trebuie să 
mă duc eu la război. 

Şi o porni în fruntea oştii. 

Chiar în noaptea aceea, negrul grăi către nevastă: 

— Tatăl tău a plecat la război. De nu mă duc eu, n-o să se mai întoarcă 


niciodată! 

— Du-te degrabă! zise ea. 

Negrul fură iar mârțoaga din grajd, o luă pe o scurtătură şi se opri la cotitura pe 
unde avea să treacă împăratul. Când ajunse şi dădu cu ochii de ginerele său, îl 
întrebă cu mânie: 

— Ce faci aici, blestematule? 

— Am venit să merg şi eu la luptă. 

— Dar bine, omule, dacă ţi-ai pus în cap să vii la război, de ce nu ţi-ai luat 
un cal care să-ţi fie de folos? Ce ai să faci cu mârţoaga asta şchioapă? 

— Păi n-am găsit alt cal! 

— Atunci rămâi aci, cu mârțoaga cu tot! grăi împăratul, şi plecară cu toții, 
lăsându-l în drum. 

Când începu bătălia, negrul îşi strigă calul în şapte culori, care se ivi într-un suflet: 

— Care ţi-e porunca de data asta, stăpâne? 

— Acum vreau un rând de haine şi mai minunate, să strălucesc mai mult 
ca oricând, fiindcă cel care se află în fruntea oştii e chiar socru-meu, împăratul. Şi 
vreau să birui singur în luptă. 

— Aşa o să fie, precum ţi-e voia. 

Oastea împăratului era greu lovită, şi toate căpeteniile îl aşteptau cu sufletul la 
gură pe cavalerul neînfricat. Când îl văzură venind, strigară către împărat: 

— Iată-l, luminăţia-ta, acela e cavalerul! Şi când se năpusti cavalerul 
printre duşmani, rotindu-şi spada, nu se află om să-i ţină piept. în curând nu mai 
rămase decât el pe câmpul de luptă. Atunci cavalerul îşi făcu o rană la mină cu 
spada, stropind cu sânge înjur, căci tocmai se apropiau împăratul şi căpeteniile oştii. 

— De dala asta trebuie să vii negreşit la palat, spuse împăratul. O să te 
răsplătesc cu ce-ţi va pofti inima. Orice îmi vei cere va fi al tău. 

— Nu, luminăţia-ta, nu pot veni. Eu merg într-altă parte; dar, trecând pe 
aici şi văzându-vă la necaz, cum îmi place să lupt, v-am dat o mână de ajutor. 

— Dar ce-i cu rana asta la mână? 

— A, nimic, o mică tăietură, un fleac. 

împăratul scoase o legătură ce-o avea la el şi-i legă mâna, zicându-i: 

— Vino la palat, că n-o să-ți pară rău. O să-ți dau ce-mi vei cere. Am trei 
fete, şi deşi sunt măritate, de ţi-o place vreuna, a ta să fie! 

— Nu, luminăţia-ta, nu pot în ruptul capului. Vă las cu bine, şi mulţumesc 
pentru legătură! 

Şi o porni, cu legătura împăratului la mână. Când s-ajungă la el acasă, se prefăcu 
la loc în negru şi-i răspunse nevestei, care-l întrebă cum i-a mers la război: 

— Mulțumită mie, taică-tău se întoarce teafăr şi nevătămat. 

De data asta, sărbătoarea a fost şi mai strălucită, căci era doar în cinstea biruinţei 
împăratului. 

Săptămâni în şir petrecură, şi, văzând atâta belşug şi voioşie, negrul glăsui astfel către 
prinţesă: 

— Ia spune-mi, ce zici de taică-tău? Nu ne-a poftit şi pe noi, nici măcar o 
dată, fiindcă suntem sărmani. Ce-ar fi să-i facem o vizită? îmbracă-te frumos, şi 
haide! 

Ea se bucură, dar, pe când îşi pieptăna părul, o podidiră lacrimile: 

— Zici că să mă îmbrac frumos, dar de unde veşminte, că n-am decât 
rochia asta ponosită de pe mine? 

Negrul ieşi din colibă şi îşi strigă calul în şapte culori, care se ivi îndată: 

— Care ţi-e porunca, stăpâne? 


— Vreau nişte straie de prinţ, cele mai minare de pe lume, un armăsar 
falnic, ca tine, dar să fie negru la culoare, şi mai vreau o şa bătută toată în aur şi 
argint. lar pentru nevastă-mea, o rochie strălucitoare, cum nici la palat n-a purtat 
cineva vreodată! 

Cât ai clipi din ochi, calul îi împlini toate dorinţele. Când intră înapoi în colibă, cu 
straiele minunate în braţe, o găsi pe prinţesă plângând. 

— Iată-ți rochia, îi spuse el, şi aici sunt hainele mele. Să ne gătim şi s-o 
pornim! 

Ce se mai bucură prinţesa când îşi puse pe ea mândreţe de rochie! lar bărbatu-său 
se duse în cealaltă odaie, se prefăcu din negru în prinţ, şi-şi îmbrăcă hainele 
strălucitoare. Când prinţesa fu gata, fără să ştie de schimbarea bărbatului ei, îi bătu 
în uşă, zorindu-l: 

— Haide, tot nu te-ai îmbrăcat? 

Atunci el se ivi în prag, iar ea rămase împietrită de mirare când văzu prinţul acela 
chipeş, cu părul de aur. De fericire, uită şi de palat şi de tot, nemaisăturându-se să-l 
privească şi să-l îmbrăţişeze. 

într-un târziu, ziseră: 

— Şi acum, să mergem la petrecere! 

încălecară, flăcăul pe calul năzdrăvan, iar ea pe calul negru, şi o porniră spre 
palat. împăratul şi căpeteniile oştirii se aflau la ferestrele catului de sus şi-i zăriră 
apropiindu-se. 

— Iată-l pe cavalerul care a biruit în luptă! strigă împăratul uimit; vine 
împreună cu fata mea. L- a omorât de bună seamă pe negru, şi bine a făcut. Să-i 
ieşim în întâmpinare! 

leşiră cu toţii înaintea lor, şi împăratul îl îmbrăţişa pe flăcău, întrebându-1: 

— Ia spune, ce-ai făcut cu negrul? 

— Care negru, luminăţia-ta? 

— Bărbatul fetei mele. Dacă l-ai ucis, nu te teme! Bine ai tăcut! Ţi-am 
promis că, de-ţi va fi pe plac vreuna din fetele mele, a ta o să fie. 

— Nu ştiu de cine vorbeşti, luminătia-ta. Ce negru? Eu sunt soțul prințesei, 
fiica ta. 

— Nu-i cu putință! Bărbatul ei e un negru! 

Intrară cu toţii în palat, şi împăratul îi tot dădea zor cu negrul. 

— Ce-ai spune dacă ai afla că negrul acela sunt chiar eu? îi zise atunci 
flăcăul, şi-l luă pe împărat mai la o parte. Scoase legătura şi i-o arătă zicând: 

— Ei bine, m-ai recunoscut? 

— într-adevăr, eşti chiar negrul! se miră împăratul. Când îşi reveni din 
uimire, îi ceru iertare şi-i spuse: 

— Tu vei domni peste toată împărăția! Ai câştigat coroana! 

— După cum ţi-e voia, luminăţia-ta, încuviinţă flăcăul, numai că pentru 
încoronare e nevoie de şapte împărați care să fie de faţă. 

— Vom face cum se cuvine, hotărî socrul. 

Şi porunci să fie poftiţi şapte împărați. Printre aceştia se afla şi tatăl flăcăului, cel 
care-şi trimisese la moarte feciorul orb. 

Când sosi ziua încoronării, fiecare împărat avea de îndeplinit câte ceva: unul îi 
puse încălţările, altul hainele, altul coroana... Venindu-i rândul, tatăl prinţului îi 
întinse ligheanul, să se spele pe mâini. Şi astfel se împlini ceea ce-i spusese feciorul 
când era copil. 

Când totul fu gata, prinţul se aşeză pe tronul împărătesc, şi grăi astfel către cei 
şapte: 


— Cinstiţi împărați, sunteţi toți înţelepţi şi cunoaşteţi bine orânduielile. 
Spuneţi-mi, ce pedeapsă se cuvine unui tată care dă poruncă să fie ucis fiul lui orb 
din naştere? 

— Un om ca ăsta, răspunse chiar tatăl lui, merită să fie ucis pe loc, ba mai 
rău, să fie băgat într- un cazan cu ulei încins. 

Prinţul ascultă pe rând părerea fiecăruia, apoi zise: 

— Primul care a vorbit e chiar tatăl meu, împăratul. El e cel care a 
poruncit să fiu omorât, căci, spre nenorocirea mea, am venit pe lume orb. Dar 
Domnul s-a milostivit de mine: mi-a dăruit vederea şi m-a ajutat la necazuri, de-am 
ajuns acum împărat. în faţa voastră se află cel care a dat poruncă să fiu ucis. 

Se repeziră cu toţii să-l ducă la moarte pe tatăl vinovat, dar tânărul împărat îi opri. 
îşi iertă tatăl, îl lăsă liber să plece, dar înainte îi zise: 

— Te rog din suflet să-mi trimiţi pe mama şi pe frații mei, să-i cunosc şi eu. 

Tatăl îi făgădui şi îşi ţinu cuvântul. Cum ajunse acasă, O trimise pe împărăteasă şi 
pe prinți să-şi vadă feciorul şi fratele. Iar împăratul cel tânăr îi primi cum se cuvine, 
dând în cinstea lor un ospăț strălucit, la care mai petrec cu toţii şi acum, dacă or mai 
fi trăind. 


Frumoasa cu părul de aur 


poveste chiliană 


O femeie avea trei feciori. Pe cel mai mare îl chema Pedro, pe cel mijlociu, Diego, 
iar pe mezin, Manuelito. 

într-o bună zi, cei doi fraţi mai mari o porniră să cutreiere lumea. Manuelito îşi luă 
desaga în care maică-saii pusese plăcinte să aibă pe drum, şi plecă să-şi găsească 
fraţii. 

Merse el ce merse, până îi ieşiră în cale, lângă un păr, trei fete care se certau între 
ele, zicând fiecare că ea e cea mai frumoasă. Când îl zări pe Manuelito, una dintre 
fete strigă: 

— lată că vine un flăcău. Să-l chemăm să hotărască el care din noi e cea mai 
frumoasă! 

îl chemară, dar Manuelito se codi, spunându-şi în sinea lui: „Am dat de belea cu 
fetele astea, or să mă omoare!” N-avu încotro şi se apropie. 

— Tinere, te-am chemat ca să pui capăt certei noastre, zise una din fete. 
Hotărăşte tu care din noi e cea mai frumoasă! 

Şi iar se luară la ceartă, zvârlind una într-alta cu perele de pe jos. Manuelito se 
gândi: 

— Ce-a căzut pe capul meu! Dacă spun uneia că e cea mai frumoasă, 
celelalte două or să mă omoare! 

Se tot munci el ce să facă şi după multă chibzuială, le spuse celor trei fete: 

— Tu eşti frumoasă ca soarele, tu eşti ca luna de pe cer, iar tu, ca luceafărul. 
Rămâneţi cu bine! 

Şi o porni grabnic, de teamă să nu fi supărat pe vreuna. Fetele însă nu-l lăsară să 
plece, ci îl 
chemară înapoi. 

— Vai de mine, se sperie Manuelito, pesemne că nu-s mulţumite de ce le-am 
spus! 

Dar fetele grăiră într-un glas: 


— Tinere, te-am chemat înapoi, fiindcă ai ştiut să ne mulţumeşti pe fiecare 
şi vrem să te răsplătim. O să-ţi dăm nişte daruri fermecate. 

Una din ele îi dădu o căciulă care când şi-o punea îl făcea nevăzut; altă îi dărui o 
nuieluşă, spunându-i că îi va împlini orice dorinţă, iar ultima - o pereche de cizme 
care, odată încălţate, îl făceau să străbată într-o clipă orice drum, oricât de lung. 

Merse el mai departe, şi peste puţină vreme dădu peste nişte fiare sălbatice care 
sfârtecau o vită. Erau fel de fel de animale şi păsări, toate soiurile de pe pământ: 
tigri, lei, elefanţi, vulturi, ulii, până şi furnici. Se luaseră la bătaie, cele mai puternice 
nelăsându-le pe cele mai slabe să se apropie de pradă. Când îl văzu pe Manuelito, 
leul zise: 

— Să-i cerem flăcăului care vine să ne facă el împărţeală dreaptă! 

Manuel n-avu încotro, trebui să-i facă pe plac, dar îşi tot spunea, speriat: 
„Animalele astea or să mă mănânce. Cum să fac, să le împac pe toate?” 

îşi scoase cuțitul şi începu să taie vita. Animalelor mai mari le dădu cite o halcă 
mai mare, celor mai mici, câte o bucată potrivită, iar pentru furnici îşi scoase din 
desagă plăcinta şi le-o fărâmă. Toate animalele rămaseră tare mulţumite, şi mâncară 
în pace. Când dădu flăcăul să plece, leul îl trimise pe şoim să-l cheme înapoi. 

— Vai de mine, se sperie el, acum s-a zis cu mine, or să mă mănânce! 

Dar leul îi spuse: 

— Te-am întors din drum ca să-ți mulțumim că ne-ai împăcat pe toți. Drept 
răsplată, o să-ţi dăm nişte daruri fermecate. Ori de câte ori o să te afli la necaz, să ne 
chemi şi o să-ţi sărim în ajutor. 

Manuelito o pomi mai departe. După ce mai merse o bucată bună de dram, văzu un 
foc de vreascuri şi o şopârlă gata-gata să piară în flăcări. Luă atunci un băț şi, cu 
grijă, scoase şopârla şi o puse într-un loc ferit. Recunoscătoare, şopârla prinse glas şi- 
i zise: 

Când o să te amenințe vreo primejdie, să mă chemi, şi am să-ţi vin în 
ajutor. 

Manuelito o pomi iar mai departe şi, într-un târziu, ajunse la palatul împăratului. 
Acolo dădu 
peste fraţii lui, care munceau ca argaţi. Printre slugi era şi o arăpoaică iiaină la 
suflet şi plină de venin. 

Pe zi ce trecea, împăratul îl îndrăgea tot mai tare pe Manuelito. îi dădea tot felul 
de treburi de încredere şi îl voia mereu în preajmă, stârnind astfel tot mai mult pizma 
arăpoaicei şi a fraţilor lui. 

într-o zi, către asfinţit, doi porumbei se aşezară pe creanga unui portocal. 
Porumbelul ţinea în cioc un fir de pâr din cosiţa Frumoasei cu Părul de Aur, şi se tot 
muncea să i-l pună la gât porumbiţei, dar, ea nu-l lăsa. Manuel se uita zâmbind la 
porumbei. 

Atunci arăpoaicei îi dete prin cap cum să-l piardă pe flăcău. îi chemă de grabă pe 
cei doi fraţi şi le zise: 

— Hai să mergem la împărat, să-i spunem că Manuelito s-a lăudat cum că 
e în stare să aducă înapoi de la vrăjitoare calul în şapte culori şi şaua cu clopoțeii de 
aur! 

Zis şi făcut. Când află împăratul, îl chemă pe Manuelito şi-l întrebă: 

— Ascultă, Manuelito, e adevărat ce-am auzit că tu ai spus că te încumeţi 
s-o porneşti în căutarea calului în şapte culori, furat de vrăjitoare, şi a şeii cu 
clopoţeii de aur? 

— Ba nu, înălţimea-ta, n-am spus aşa ceva! Or să mă omoare vrăjitoarele! 

— Ba ai spus, şi trebuie să-ţi ţii cuvântul. Du-te îndată, că de nu, poruncesc 


să ţi se taie capul! 

Manuelito fu nevoit să plece, cu inima grea şi lacrimi în ochi. în cale i se ivi un 
papagal, aşezat 
într-un copac. 

— De ce plângi, Manuelito? îl întrebă pasărea cu glas de om. 

— Cum să nu plâng, pasăre dragă! Împăratul mi-a poruncit să-i aduc calul 
în şapte culori şi şaua cu clopoțeii de aur de la vrăjitoare. 

— O să treci prin primejdie de moarte, îi spuse pasărea. Calul, cu pricina e 
tinut ascuns, într-un grajd încuiat cu şapte chei, iar şaua se află atârnată de piciorul 
patului. 

Manuelito o pomi mai departe şi ajunse la malul mării. Scoase nuieluşa fermecată, 
lovi cu ea valurile, şi apa se dădu în lături, făcându-i dram. Astfel izbuti să treacă pe 
celălalt țărm, unde sălăşluiau vrăjitoarele. Ajunse la palatul lor, îşi puse căciula, care- 
l făcu pe dată nevăzut, şi intră înăuntru. Găsi fără greutate poarta ferecată unde se 
afla calul în şapte culori, dar, cum nu ştia s-o descuie, rămase pe gânduri. Deodată 
zări pe jos o furnică. Atunci îşi aminti de darurile animalelor, o chemă să-i sară în 
ajutor, şi furnica trecu pe sub uşă şi i-o deschise. Manuelito intră, scoase afară calul, 
îl puse la loc ferit şi pomi să caute şaua cu clopoţeii de aur. îl chemă pe şoim să-i vină 
în ajutor, şi pasărea se ivi cit ai clipi. îi aduse şaua ce se afla atârnată de piciorul 
patului, flăcăul o luă, se duse după cal şi o porni la dram, spre palat. 

Nu trecu însă mult, şi vrăjitoarele prinseră de veste. Porniră pe urmele lui, dar se 
poticniră la malul mării, căci flăcăul îşi croise dram cu nuieluşa fermecată şi, după ce 
trecu, apele se închiseră la loc. 

Manuelito ajunse la împărat, cu calul în şapte culori şi şaua cu clopoţeii de aur. 
Mare i-a fost bucuria împăratului când l-a văzut; nu mai ştia cum să-l răsplătească 
pentru fapta lui! Iar fraţii şi arăpoaica să crape de ciudă, nu alta! Se sfătuiră ei ce 
să facă şi, după ce chibzuiră îndelung, arăpoaica le spuse: 

— Acum să-i spunem împăratului că Manuelito s-a lăudat cum că se 
încumetă s-o aducă pe Frumoasa cu Părul de Aur de la vrăjitoarele care o țin sub 
farmece. De bună seamă că de data asta o să piară. Toți care au pornit-o în căutarea 
fetei au murit acolo. 

Se duseră ia împărat care, cum află, îl chemă pe flăcău, 

— Manuelito, ai spus tu că te încumeţi s-o porneşti, în căutarea Frumoasei 
cu Părul de Aur, pe care o ţin vrăjitoarele sub farmece? 

— Nu, înălțimea ta! Cum să spun aşa ceva? Mă ucid vrăjitoarele de fac asta. 

— Ba n-ai încotro, trebuie să te duci, că de nu, dau poruncă să ți se taie 
capul. 

Şi iar o porții la drum flăcăul, plângând cu lacrimi amare. îi ieşi în cale şi de data 
asta papagalul, aşezat pe creanga unui dud. 

— De ce plângi. Manuelito? 

— Cum să nu plâng, pasăre dragă! Împăratul mi-a poruncit să i-o aduc pe 
Frumoasa cu Părul de Aur de la vrăjitoarele care o ţin în puterea lor. 

— Treci prin primejdie de moarte, grăi papagalul. Ajunse flăcăul la țărmul 
mării, lovi cu nuieluşa în valuri, apa se dădu în lături şi el putu să treacă dincolo. 
Când îl văzură venind, vrăjitoarele îl întrebată: 

— Ce vânt te-aduce pe aicea, voinice? 

— Am venit după Frumoasa cu Părul de Aur. 

— Ca s-o poți lua cu tine, trebuie să duci la bun sfârșit trei încercări. De 
izbuteşti, fata e a ta, de nu, unde-ţi stau picioarele, acolo îți va sta capul! 

Peste noapte Îl închiseră într-un hambar plin de boabe de grâu, îi dădură o 


lumânare de trei degete şi-i porunciră să curețe tot grâul la lumină aceea. Pe flăcău îl 
podidi plânsul, căci lumânări ca nu-i ajungea nici pentru un pumn de grâu. Deodată, 
zărind o furnică, îşi aminti de darurile animalelor. Le chemă pe furnici în ajutor şi se 
iviră puzderie. Prinseră să curețe grâul, alegând bob de bob şi, până în zori, lăsară 
grâul ales, strălucind ca aurul. Cum se sculară, vrăjitoarele se repeziră la hambar, să- 
1 omoare pe flăcău. 

— Ai terminat treaba? îl întrebară. 

— Da, stăpânelor, am ales tot grâul din hambar, răspunse el. 

— Da' harnic mai eşti! se minunară ele. Să te vedem acum la a doua 
încercare. 

Când se lăsă noaptea. îi ară tara o pivniţă, plină cu putini cu untură. îi porunciră ca 
până în zori, la lumina unei lumânărele de două degete, să spele toate putinile. Pe 
Manuelito îl podidiră lacrimile, dar aducându-şi aminte de animale, le chemă în 
ajutor. Şi pe dată se iviră lei, tigri şi tot soiul de animale care începură să lingă 
putinile. Nici n-apucă să se stingă luminarea, că toate putinile erau curate. A doua zi, 
când vrăjitoarele veniră să vadă ce ispravă a făcut flăcăul, găsiră totul gata. 

— Harnic mai eşti la treabă! spuseră ele iar, uimite. Acum ţi-a mai rămas o 
ultimă încercare ca s-o dobândeşti pe Frumoasa cu Părul de Aur. 

Şi îi dădură o oală plină ochi cu apă şi un ştergar, poruncindu-i să se urce până în 
vârful unui stâlp înalt, ţinând într-o singură mână oala şi ştergarul. 

— Dacă verşi un strop de apă, unde-ţi stau picioarele acolo îți va sta capul! îl 
amenințară ele. 

Manuelito îşi aduse aminte de şopârlă şi o chemă în ajutor. Şopârla se ivi fără zăbavă 
şi, pe 
ascuns, îi propti zdravăn mâna, ca să nu se clatine niciun pic oala cu apă. Flăcăul se 
urcă uşurel, fără să verse un strop de apă, şi după ce aj unse în virf, cobori. 

Vrăjitoarele nu mai avură încotro şi îl duseră în odaia unde o ţineau închisă pe 
Frumoasa cu Părul de Aur. Dar tot acolo mai erau alte două prințese, şi toate trei 
erau acoperite cu un văl des, lung până în pământ, de nu li se zărea decât tocul 
pantofului. 

— Acum alege-o pe Frumoasa cu Părul de Aur, grăiră vrăjitoarele către 
Manuel. 

Flăcăul chemă iar în ajutor şopârla, care se furişă lângă pantofii Frumoasei cu 
Părul de Aur. Manuelito putu s-o aleagă tară greş. Şi o luă cu el. 

Ajunseră ei la palat, şi văzând-o pe Fata cu Părul de Aur. împăratul nu îşi găsea 
locul de bucurie. Ca să-l răsplătească pe Manuelito cum se cuvine, i-o dădu pe 
prinţesă de nevastă. Făcură o nuntă mare, şi împăratul îi lăsă lui Manuel coroana, să 
cârmuiască el. Iar pe fraţii cei haini şi pe arăpoaica cea plină de venin, din pricina 
cărora avuse atâta de pătimit Manuelito, împăratul porunci să-i ardă de vii într-un 
cuptor, iar cenuşa să le fie azvârlită în cele patru vânturi. 

Manuelito şi Frumoasa cu Părul de Aur trăiră mulţi ani fericiţi, şi de atunci încoace 
s-au ivit pe lume multe fete cu părul auriu. 


Pasărea cu pene de toate culorile 
poveste mexicană 


A fost odată un împărat care era orb din naştere. Când i-a venit vremea, s-a însurat 
şi nevasta i-a dăruit trei copii, toţi trei băieţi. Când feciorii se făcură mari, împăratul 


vru cu orice preţ să-şi capete vederea. Chemă vraci din toată împărăţia, lăsându-i 
fiecăruia câteva zile ca. Să-l lecuiască, iar cei care nu izbuteau să-i dea vederea 
plăteau cu viaţa lor. Cum nimeni nu izbuti să-l tămăduiască, împăratul tot ucise la 
vraci, unul după altul, până ce, într-o bună zi, se pomeni că nu mai rămăsese 
niciunul. 

în vremea asta, într-o cârciumă, câţiva beţivi stăteau la taifas despre puzderia de 
vraci care piereau, şi unul din ei zise: 

— Tare-i crud şi nemilos împăratul că pune să fie ucişi atâţia oameni. Doar 
există un leac ca să capete vedere, şi chiar simplu de tot. 

— Care să fie oare leacul ce l-ar tămădui pe împărat? întrebă altul. 

— Apa fermecată şi pasărea cu pene de toate culorile! 

— Şi unde se află leacul ăsta? 

— De asta n-am habar, dar de bună seamă că e singurul leac. 

Atunci omul care îl iscodise răspândi îndată vestea despre leacul fermecat. Cum 
ajunse la urechile împăratului, dădu poruncă să i se înfăţişeze îndată omul cu pricina. 
Trimise câţiva soldaţi care i-l aduseră la palat. 

— Am aflat că tu cunoşti un leac care să-mi tămăduiască ochii, îi spuse 
împăratul. 

— Aşa e, înălțimea-ta; te poți tămădui cu apa fermecată şi cu pasărea cu 
pene de toate culorile. 

— Şi unde se găseşte leacul ăsta? 

— Nu ştiu unde, dar ştiu că leacul e bun. 

— Cu ce îmi vii chezaş ca să te cred? 

— Cu viața mea. 

— Bine, încuviinţă împăratul. 

-- Dar înălţimea-ta cum o să mă răsplăteşti, dacă ţi-o fi de folos leacul? 

— Iată care o să-ți fie răsplata: o să dau poruncă în toată Împărăția ca, 
oriunde vei intra după ceva - mâncare, rachiu, haine, tot ce vei pofti - să ți se dea 
fără niciun ban. Acum am să trimit după leac 

împăratul îl chemă pe feciorul cel mare, şi-i zise: 

— Fiule, pleacă grabnic să-mi aduci leacul, de oriunde s-o afla! Ia cu tine 
oşteni, să te apere, şi bani cât îţi fac trebuinţă! 

Feciorul cel mare o porni la drum. Merse el ce merse, pe mare şi pe uscat, 
întrebând mereu de leacul cu pricina, dar nu-i fu cu putinţă să-l afle. După ce 
cutreieră o mulţime de oraşe, ajunse într-o zi într-unui unde trăia o vrăjitoare, o 
femeie care făcea farmece bărbaţilor. Prinţul făcu popas în oraşul acela, şi a doua zi 
dis-de-dimineaţă, se duse la casa vrăjitoarei, aflată pe o colină, la poalele căreia 
curgea un râu. Când femeia se ivea la fereastră, în apă se oglindea chipul ei atât de 
frumos, că 
toţi trecătorii prindeau drag de ea. Atunci ea de sus le vorbea, îi poftea înăuntru şi, 
odată intraţi, nu-i mai lăsa să iasă niciodată. Le făcea farmece şi acolo rămâneau, pe 
vecie. 

Prinţul păţi şi el la fel ca ceilalţi: văzu chipul mândru oglindit în apă, fu poftit în casă 
şi ademenit cu vorbe de dragoste. Dar el se întoarse către soldaţii care-l însoțeau şi le 
zise: 

— Băieți, duceţi-vă şi aşteptaţi-mă pe seară, că rămân puţin aici, să văd ce 
taină se ascunde. 

Soldaţii îl ascultară şi-l lăsară singur. îl aşteptară ei toată ziua, apoi zile în şir, dar 
degeaba. 

Atunci căpetenia soldaţilor le porunci s-o pornească în căutarea lui. După ce îl căutară 


peste tot, văzând că nu-i chip să-i dea de urmă, căpetenia soldaţilor hotări să se 
întoarcă la palat. Dar unul din soldaţi îi spuse: 

— Nu ne putem întoarce, căci împăratul o să dea poruncă să ne omoare. Mai 
bine să ne împărţim intre noi banii, şi s-o pornim fiecare să ne căutăm norocul, încotro 
vom crede de cuviinţă! 

Şi făcură precum spuse soldatul. 

Se scurseră cinci ani, şi cum prinţul tot nu se întoarse, împăratul îi spuse feciorului 
mijlociu: 

— Fiule, du-te să afli nu numai leacul care să mă tămăduiască, ci şi pe fratele 
tău dispărut! 

îi dădu şi lui soldaţi să-l apere şi bani de cheltuială, şi flăcăul o porni la drum. 
Cutreieră el tot felul de oraşe, întrebând de leacul cu pricina şi de fratele cel mare, şi 
află că în urmă cu cinci ani trecuse prin părţile acelea. Avu norocul să dea chiar peste 
oraşul unde zăcea fratele lui, în puterea farmecelor. Dar şi mijlociul păţi întocmai ca 
fratele lui cel mare, iar soldaţii îşi împărţiră banii şi-o porniră să cutreiere lumea. 

Mai trecură alţi cinci ani. Văzând că fraţii mai mari nu se întorc, mezinul se înfăţişă 
împăratului şi-i spuse: 

— Tătucă, vreau să plec să-mi caut fraţii dispăruţi fără urmă, şi să aflu leacul 
fermecat! 

împăratul însă nu se învoi să-l lase. 

— Nu pleca, fiule! Rămâi aici, vezi că eu sunt tare bătrân şi lipsit de vedere. 
Tu trebuie să stai aici că, de o fi să mor, tu să-mi urmezi la domnie. 

Flăcăul nu se lăsă; îşi luă armele şi se pregăti de drum. Văzând că nu-l poate opri, 
împăratul îi spuse: 

— Dacă vrei cu orice chip să pleci, atunci să-ți dau de pe acum coroana, 
hlamida şi sceptrul căci, de o fi să mor cât lipseşti, la întoarcere să poţi fi recunoscut 
împărat în locul meu. 

Şi mezinul o porni în căutarea fraţilor şi a leacului pentru taică-său. Dădu de urmele 
lor şi ajunse în oraşul unde zăceau amândoi legaţi prin farmece de vrăjitoare. 

îi apăru şi lui femeia cea frumoasă, dar mezinul nu o luă în seamă şi nu se lăsă 
înduplecat de vorbele ei ademenitoare, îşi văzu mai departe de drum şi, după ce bătu 
cale lungă, dădu de o împărăție îndepărtată. Când intră în oraşul unde se afla palatul 
împărătesc văzu, chiar la marginea drumului, un om care zăcea împuşcat iar lângă el, 
pe nevastă-sa, plângând cu lacrimi amare. Prinţul se apropie şi-o întrebă ce se 
întâmplase. 

— Mi-au împuşcat bărbatul, tară nicio vină. 

— Cine a dat porunca asta? 

— împăratul de aici. 

Prințul intră în oraş, trase la un han şi-i zise unuia dintre slujitorii de acolo: 

— Du-te grabnic la palat şi dă-i de veste împăratului că a sosit un tânăr care 
vrea să-i vorbească. Să vină negreşit aici, la han. 

Se duse băiatul la palat şi, când află, împăratul se înfurie cumplit. 

— Spune-i tânărului care are treabă cu mine să mi se înfăţişeze îndată aici, 
că de-mi stârneşte mânia o să aibă aceeaşi soartă cu omul împuşcat de la marginea 
oraşului! 

Când se întoarse băiatul la han cu răspunsul, îl găsi pe prinţ îmbrăcat cu hlamida 
împărătească, în mână cu sceptrul şi cu coroana pe cap. Aflând ce vorbă îi trimitea 
împăratul, îi spuse băiatului: 

— întoarce-te la palat şi spune-i împăratului să vină tară zăbavă, să nu mă 
înfurie, că dau poruncă să fie împuşcat, ca omul pe care l-a ucis la marginea oraşului! 


Când află împăratul vorbele astea din gura solului, căzu pe gânduri şi-l întrebă: 

— Ce fel de om este cel care te trimite, de cutează să-mi vorbească astfel? 

— Nu ştiu, dar e îmbrăcat împărăteşte şi poartă sceptru şi coroană, ca 
înălţimea-ta. 

— O fi cumva chiar împăratul căruia îi sunt supus? 

Şi se duse la han, unde nu-l află pe împărat, ci pe fiul lui care avea pe cap coroana 
părintească. Atunci prinţul îi zise: 

— Am să-ți fac o întrebare. De ce ai dat poruncă să fie împuşcat omul care 
zace la marginea oraşului? 

— Fiindcă era un ticălos, răspunse împăratul. 

— Ba n-avea nicio vină, aşa că ai să-ți primeşti pedeapsa pentru fapta asta. 
Să te duci tu însuţi cu o căruță să iei corpul, să-l veghezi în palat şi să-l îngropi cu 
toată cinstea, ca şi cum ţi-ar fi rudă. Asta mi-e porunca! 

împăratul n-avu încotro şi se supuse. Merse de luă mortul, îl duse la palat, îi făcu 
priveghi, ca unei rude de-a lui, şi-l înmormântă aşa cum se cuvenea, cu rugăciuni şi 
cântece, totul pe cheltuiala lui. După ce împlini întocmai porunca primită, se înfăţişă 
prinţului şi-i spuse: 

— Ţi-am împlinit porunca. 

— Preabine, împărate! 

Prinţul rămase în oraşul acela, până i se terminară banii. Atunci el dădu poruncă 
soldaţilor să se întoarcă la palatul părintesc, să-i spună împăratului unde se afla el şi 
să-i mai aducă bani. 

Soldaţii plecară şi el rămase singur. Cum aici nu mai avea cu ce-şi duce traiul 
rătăci afară din oraş, ajungând sus la munte. Pe când cutreiera el muntele pustiu, 
îi ieşi în faţă, pe o cărăruie, un coiot. Nici el nici animalul nu se dădură mai la o 
parte, aşa că se ciocniră unul de altul. Tare 

se mai 
miră prinţul când îl auzi pe coiot vorbind cu glas de om. 

— Ce cauţi prin pustietățile astea, voinice? îl întrebă coiotul. 

— Am pornit în lume, în căutarea unui leac pentru tatăl meu: apa 
fermecată şi pasărea cu penele în toate culorile. 

— Leacul ăsta există, grăi atunci coiotul, dar ca să ajungi până la el trebuie 


să baţi cale lungă, 
cam tot atât cât ai făcut de la tine de acasă până aici. 
— Dacă ştii unde se află leacul, mă poți duce acolo? 
— Bine, te duc, dar mă tem că n-ai să fii 
în stare să rezişti la drum până ajungem. 


— Ba da, o să fiu în stare! 

O porniră amândoi la drum, dar nu trecu mult şi flăcăul osteni. 

— Ascultă, aşa nu mai ajungem în veci, îi zise atunci coiotul. Urcă-te în 
spinarea mea! 


— Cum să mă urc? Doar nu eşti aşa de mare să mă duci. 
— Nu-ţi face griji! Urcă-te, închide ochii şi 
nu-i deschide până nu-ţispun eu! 


Şi cât ai clipi ajunseră la marginea altei împărăţii. 

— Iată, în oraşul ăsta ai să afli apa fermecată şi pasărea cu pene în toate 
culorile, grăi coiotul. O să-ţi spun la care ceas poţi intra după ele, fiindcă trebuie să 
le furi. 

Când se făcu timpul potrivit, glăsui iar: 

— A sosit clipa. Du-te acum, că paznicul ce stă de veghe la palat doarme 


adânc. Intră înăuntru, ia apa fermecată şi, mai încolo, ai să dai de o încăpere cu tot 
soiul de păsări, în colivii de aur şi de argint. Să te uiţi după pasărea cu pene în toate 
culorile, care stă într-o colivie de lemn. De pasărea asta fermecată ai nevoie. 

Flăcăul îi ascultă povaţa, şi totul se petrecu întocmai cum îl învățase coiotul. După 
ce luă apa fermecată, intră după pasăre, dar i se păru prea urâtă colivia de lemn în 
care stătea. Atunci se gândi să scoată altă pasăre, dintr-o colivie de aur, şi să pună în 
locul ei pasărea fermecată. Cum făcu schimbul, pasărea cu pene în toate culorile 
pomi a cânta aşa de tare, încât trezi tot oraşul. Soldaţii îl prinseră îndată pe prinţ şi-l 
aruncară în temniţă. Văzând că. Trece vremea şi el nu se iveşte, coiotul se duse la el 
şi-l întrebă ce-a păţit. 

Acesta îi povesti de-a fir-a-păr ce i se întâmplase. Atunci coiotul îi spuse: 

— A venit timpul să ne despărțim. împăratul a dat poruncă să fii împuşcat 
mâine în zori, dar îţi 
dau o scrisoare pe care să i-o arăţi, iar eu o să te aştept până către prânz la marginea 
oraşului. Dacă nu vii, înseamnă că te-au omorât. 

A doua zi dis-de-dimineaţă, când să-l împuşte pe ostatic, acesta se rugă să fie lăsat 
să-i dea împăratului o scrisoare. Până la urmă, după multe rugăminţi, împăratul i-o 
luă, o citi şi-i zise: 

— O să-ţi dau drumul, dar cu o condiţie. 

— Care, înălţimea-ta? 

— Să mi-o aduci aici la palat pe fata cu pielea albă ca laptele. De mi-o 
aduci, îţi dăruiesc apa fermecată şi pasărea cu pene în toate culorile. 

— Unde se află fata pe care o doreşti? 

— De aş fi ştiut, de mult aş fi trimis după ea. 

Flăcăul n-avu încotro şi porni în căutarea fetei. Dar mai înainte se duse la 
marginea oraşului, să-l întâlnească pe prietenul lui, coiotul. îl găsi asteptându-l şi îi 
spuse care era porunca împărătească. 

— Asta-i pierzanie pentru noi! strigă atunci coiotul. De-ai şti cât de 
departe se află fata cu pielea albă ca laptele! 

-— Ştii tu unde se află? 

— Da, ştiu! 

— Atunci, du-mă îndată la ea! 

— Nu-i cu putință. N-o să fii în stare să ajungi. 

= Ba da, cum de nu! 

Flăcăul se urcă iar în spinarea coiotului şi, într-un târziu, ajunseră în oraşul unde 
se afla fata cu pricina, care iera cea mai mică din cele trei fiice ale împăratului de 
acolo. Coiotul, care era năzdrăvan şi le ştia pe toate, îl povăţui astfel pe flăcău: 

— Nu-i nevoie să intri în palat. în fața lui e o grădină minunată, cu un 
bazin unde noaptea vin să se scalde cele trei prințese, prefăcute în porumbiţe. Dar să 
iei aminte că nu vin toate împreună. Mai întâi vine cea mare, apoi cea mijlocie şi, la 
urmă. Mezina, care e fata cu pielea albă ca laptele. Să te ascunzi în. Grădină, după o 
tufă, şi când fata cea mică intră în apă, fugi de-i fură hainele. Ea o să iasă şi, cum n-o 
să-şi găsească hainele, o să te roage să i le dai. O să-ţi promită marea cu sarea, că o 
să te facă bogat, că o să-ţi dea tot ce pofteşti, dar tu să nu te îndupleci până n-o 
spune că o să se mărite cu tine. Atunci îi dai hainele, şi o iei cu tine. 

Şi flăcăul făcu întocmai cum îl învățase prietenul său coiotul. Se duse în grădină şi, 

când se 
ivi 
prima porumbiță, îşi şopti, după ce ea se prefăcu în fată: 

— Oare e cu putință să se afle pe lume o fată încă şi mai frumoasă? 


O văzu intrând în apă şi o lăsă să se scalde. 

Nu trecu mult şi sosi altă porumbiţă; luă îndată chip de fată, iar el socoti că e şi 
mai frumoasă. Mai aşteptă puţin, şi se ivi şi cea de-a treia, care, preschimbată în 
fată. I se păru mai mândră decât toate. 

Când fata prinse să se scalde, flăcăul se furişă, îi luă hainele şi i le ascunse. leşind 
din apă, fata dădu să se îmbrace, dar nu-şi găsi hainele. Speriată, strigă: 

— Tu, cel care mi-ai furat hainele! Dă-mi-le înapoi şi te fac omul cel mai 
bogat de pe lume! 

El însă tăcu mâlc, până când fata nu avu încotro şi zise: 

— Tu, cel care mi-ai furat hainele! De mi le dai înapoi, mă mărit cu tine! 

Atunci flăcăul se ivi din ascunzătoare, dar nu ascultă de povaţa coiotului, care-i 

spuse să nu-i 
dea 
hainele pe loc, ci i le dădu îndată, chiar acolo în grădină. Fata se îmbrăcă şi într-o 
clipă se prefăcu iar în porumbiţă şi se pierdu în văzduh. Se auzi un tunet cumplit şi 
soldaţii care păzeau palatul veniră în fugă, îl prinseră pe flăcău şi-l aruncară în 
temniţă. 

A doua zi, coiotul se duse să-l vadă la închisoare şi-i spuse: 

— Acum nu mai ai scăpare, căci Împăratul de aici e cumplit. Dar o să-ți 
dau totuşi o scrisoare pentru el, şi mâine o să te aştept până la ceasurile opt. 

A doua zi, flăcăul izbuti cu greu să-l facă pe împărat să citească scrisoarea. Ce 
stătea scris acolo, nu se ştie, dar împăratul, după ce o citi. îi spuse: 

— O să-ți dau libertatea, dar cu o condiție. 

— Care, înălţimea-ta? 

— Să-mi aduci aici la palat statuia împăratului Clarrion. De izbuteşti, ți- 

o dăruiesc pe fata cu pielea albă ca laptele. 

— Şi pe unde se află statuia asta? 

— Ce întrebare! Păi de aş fi ştiut, de mult aş fi trimis după ea! 

O pomi la drum flăcăul, dar mai întâi se duse la locul unde îl aştepta prietenul 
lui, coiotul, şi-i povesti ce trebuia să facă. 

— Măi, frăţioare, greu o să mai fie! O să rătăcim ca în ceață până o să dăm 
de împărăţia unde se află statuia asta! 

Până la urmă, după mult chin, izbutiră să ajungă la marginea oraşului unde trăia 
împăratul care avea statuia cu pricina. Coiotul îşi povăţui iar prietenul: 

— Să nu intri în palat decât la ceasul la care o să-ți spun eu. îndată ce 
intri, o să dai de o încăpere unde se află tot soiur de statui de Împărați, unele pe 
piedestal de aur, altele pe piedestal de argint. Numai statuia Împăratului Clarion are 
piedestalul de lemn. Statuia asta să o iei! 

Flăcăul se duse, la timpul cuvenit, la palat, găsi statuia, dar i se păru prea urât 
piedestalul de lemn, şi dădu să-l schimbe cu unul de aur. Dar statuia împăratului 
Clarion avea o taină: înăuntru se afla o muzică fermecată, care începea să cânte 
îndată ce scotea cineva piedestalul. Cum auziră muzica, soldaţii se treziră şi-l 
prinseră pe hoţ. 

Pentru a treia oară se duse coiotul la închisoare, să-şi vadă prietenul. 

— Am venit să ne luăm rămas bun, că acum nu mai ai scăpare. Dacă nu 
mi-ai ascultat povaţa! O să-ţi dau totuşi şi de data asta o scrisoare, că, cine ştie, 
poate-l îndupleci pe împărat! 

A doua zi în zori, pe când se făceau pregătirile să-l împuşte, ostaticul izbuti cu 
greu să-l înduplece pe împărat să citească scrisoarea. 

— O să-ţi dau libertatea, zise atunci împăratul, dar numai cu o condiţie. 


— Porunceşte, înălţimea-ta! 

— Să-mi aduci aici la palat catârul cu potcoavele de aur. De izbuteşti, îți 
dăruiesc statuia împăratului Clarion. 

— Dar pe unde se află catârul cu potcoavele de aur? 

— Ia auzi întrebare! De-aş fi ştiut, de mult aş fi trimis după el! 

Când flăcăul îi povesti prietenului care era porunca împăratului, coiotul îi zise: 

— Eu ştiu încotro se află împărăţia unde e catârul, dar de data asta nu te 
mai duc, că nu-mi asculţi povaţa. 

Până la urmă însă, la rugămintea flăcăului, se înduplecă şi o porniră la drum. 
Ajunseră cu greu la marginea împărăției pe care o căutase şi, cum se lăsă 
întunericul, coiotul îl povăţui astfel: 

— Intră acum în palat, că soldații de pază au adormit. Ai să dai de grajdurile 


împărăteşti, şi aisă 
afli acolo o mulțime de catâri trupeşi şi înşeuaţi cu şei de aur şi argint. Uită-te bine, şi 
aisăzăreşti 


într-un colţ, zăcând pe paie, catârul cu potcoavele de aur, slab de-i poţi număra 
coastele. Să-i pui şaua de lângă el, care-i cârpăcită toată cu sfoară. Fii cu băgare 
de seamă, să nu greşeşti! 

Plecă flăcăul, cu mare grijă, să nu cumva să mai ajungă iar în temniţă. Dibui 
grajdul, văzu catârii cei trupeşi, cu şeile bătute în aur şi argint. Dădu într-un colţ de 
catârul cu potcoavele de aur, care nu se putea scula de jos de slab ce era. 

îl înşeuă cu şaua prinsă în sfoară, şi se căzni să-l pună pe picioare, proptindu-l cu 
umărul. Se opinti zdravăn şi, în cele din urmă, izbuti. 

Se duse cu catârul la prietenul lui, coiotul, şi-i zise: 

— Ți-am ascultat povaţa şi iată catârul cu potcoavele de aur! O să-l 
încalec, şi de nu vrea s-o pornească, îl omor. 

Se urcă, dar catârul nici gând s-o ia din loc. Flăcăul zări prins în şa un bici. 

„O să-i dau vreo două lovituri cu biciul ăsta, îşi zise el, şi, dacă nu se urneşte, o să 
mă duc înapoi la grajd, să iau alt măgar”. 

Dar cum luă biciul, i se desprinse catârului zăbala, şi în clipa aceea animalul o 
rupse la fugă. Catârul era fermecat, şi îndată ce-i luai zăbala, o pornea cu iuţeala 
vântului. Din pricina asta şi-l dorea împăratul cu atâta râvnă. 

Ajunseră de unde au plecat, la palatul împăiatului care stăpânea statuia. Flăcăul 
însă prinsese drag de catârul fermecat, şi se gândi cum să facă să capete statuia fără 
să-l dea în schimb. Se înfăţişă împăratului, şi-i spuse: 

— Iată catârul cu potcoavele de aur. Cum mi-ai poruncit! 

împăratul, bucuros, îi răspunse: 

— Ata să fie statuia, aşa cum ţi-am făgăduit! 

— înălţimea-ta, vreau să-ţi mai fac o rugăminte: să mă laşi să pun statuia 
Ungă mine în şa, să fac câţiva paşi călare pe catâr, ca să văd şi eu cum merge. 

împăratul se învoi. Flăcăul urcă statuia în şa, încalecă şi scoase zăbala 
catârului. Pe dată, animalul porni ca fulgerul. Ajunse flăcăul, cu statuie cu tot, 
la locul unde-l aştepta coiotul. 

O porniră mai departe şi când sosiră la palatul împăratului care era tatăl fetei mai 
albă ca laptele, coiotul grăi astfel: 

— Du-te cu statuia la împărat, ca să ţi-o dăruiască pe fată! 

Flăcăul se înfăţişă împăratului, dar mai înainte de a da statuia jos de pe catâr, îi 
spuse: 

— înălțimea-ta, îndeplineşte-mi o rugăminte: îngăduie-mi s-o urc pe 
fată în sa. Să se plimbe puţin pe catârul ăsta că, de i-o plăcea, poate i-l cumperi! 


împăratul îl lăsă să facă precum îl rugase. Catârul o rupse la fugă, şi astfel flăcăul 
izbuti să rămână şi cu fata şi cu statuia. Ajunseră cu toţii la împăratul care stăpânea 
pasărea cu pene în toate culorile şi apa fermecată. 

Flăcăul i se înfăţişă, dar, înainte de a da fata jos din şa, îl rugă pe împărat, zicându-i: 

— înălțimea-ta, lasă-mă să iau putină apă fermecată în plosca asta care 
atârnă în şa, şi dă-mi pasărea pe care mi-ai fagăduit-o, s-o pun fetei în braţe! 

Când împăratul îi împlini voia, flăcăul scoase zăbala, şi catârul se făcu pe 
dată nevăzut, dimpreună cu toate comorile. Coiotul îi aştepta, şi o porniră cu 
toţii mai departe. 

Mergând ei, se apropiară de oraşul unde se aflau fraţii, în puterea farmecelor 
vrăjitoarei. 

— Hai să înnoptăm în oraşul ăsta, spuse flăcăul. Dar coiotul îl povățui: 

— E mai bine să rămânem aici, în câmp, că ai cu tine comori de nepreţuit, 
care-ţi pun viaţa în primejdie. Mai cu seamă fata cu pielea mai albă ca laptele, care-i 
aşa de frumoasă! Oricine o zăreşte poate să te omoare, ca s-o fure. Haide să 
înnoptăm aici, la loc ferii. 

Flăcăul ascultă de prietenul lui, şi rămaseră acolo peste noapte. înainte de a 
adormi, statură de vorbă despre fraţii lui. 

— Acum zece ani fratele meu cel mare a plecat să-i aducă părintelui 
nostru leacurile fermecate, iar după încă cinci ani a pomit-o şi cel mijlociu. Nu s-au 
mai întors niciodată. Pe unde or fi zăcând oare? 

— Ascultă, îi răspunse atunci coiotul, fraţii tăi n-au pierit, ci se află în 
oraşul de colo, în puterea vrăjitoarei care le-a făcut farmece. 

— Şi cum aş putea să-i scap? 

— Ai putea, dar să nu faci aşa ceva, că n-o să-ţi prindă bine. Lasă-i 
acolo, şi după ce-i duci tatălui tău comorile, te întorci să-i scapi. 

— Nu se poate să-i las, doar mi-s frați buni. Povăţuieşte-mă cum să fac ca să-i 
scap. 

— Ascultă-mă, frăţioare! spuse iar coiotul; o să-ţi pricinuiască mare 
necaz. Lasă-i mai bine acolo. 

Dar flăcăul îl rugă până-l înduplecă. 

— Bine, să-mi asculţi atunci povaţa: ia cu tine băţul ăsta, bate cu el în 
poarta casei unde stă vrăjitoarea, şi or să-ţi deschidă nişte slugi pocite. Să sari cu 
băţul pe ele până ce n-or să mai aibă încotro, şi or să-ţi spună unde sunt închişi fraţii 
tăi. Atunci au să-ţi arate locul, şi-ai să-i poţi lua cu tine. 

Lucrurile se petrecură întocmai. Flăcăul izbuti să-şi elibereze fraţii, ascultând de 
povaţa prietenului său. Dar, întorcându-se la locul unde se afla coiotul, începu să se 
laude fraţilor, zicând: 

— Să vedeţi ce minuni îi duc eu tatălui nostru: leacurile fermecate, să-l 
tămăduiască, şi alte comori de preţ! 

Şi, cum ajunseră la locul cu pricina, le arată fata cu pielea mai albă ca laptele, 
statuia împăratului Clarion şi ca tirul cu potcoavele de aur. Văzând mândreţea aceea 
de fată, amândoi prinseră a-l pizmui pe fratele lor. Iar coiotul, de cum îi văzu, nu mai 
scoase o vorbă, ca să creadă că e un biet câine. 

A doua zi plecară cu toţii spre împărăţia tatălui lor. Pe drum, fraţii tot şuşoteau, 
punând ceva la cale. Unul glăsui către celălalt aşa: 

— Nu-mi place treaba cu mezinul ăsta, care a izbutit să le facă pe toate: să 
afle leacurile pentru tatăl nostru, să o aducă pe prinţesa cea mândră, şi toate 
celelalte daruri minunate, în vreme ce noi n- am fost în stare de nimic. Hai să-l 
omorâm şi să-i luăm comorile! Tu te însori cu prinţesa, iar eu mă înfăţişez tatălui cu 


leacurile şi darurile fermecate. 

— Cum să facem una ca asta, nu se poate să ne omorâm fratele! răspunse 
celălalt. 

Dar cum pizma era mai puternică decât orice, până la urmă uneltiră să-l arunce pe 
fratele lor în apă, când s-or afla pe pudul care se zărea în depărtare. 

Cum ajunseră pe pod, se apucară să-l ţină de vorbă pe mezin şi, deodată, pe când 
se aştepta el mai puţin, îi făcură vânt în apă. în clipa aceea coiotul sări şi el, dădu apa 
la o parte şi flăcăul rămase teafăr pe fundul râului. 

— Nu ţi-am spus eu că fraţii tăi or să-ţi caute pierzania? îi zise coiotul. 
Uite ce ai păţit din cauza lor! în câte zile se poate ajunge la palatul tatălui tău? 

— Cam în trei zile, răspunse flăcăul. 

— Atunci o să stăm ascunşi aici, sub apă, vreme de trei zile, şi să nu-mi ieşi 
din cuvânt! 

După trei zile, fraţii cei mari ajunseră la palatul părintesc. Fură primiţi cu mare 
bucurie şi toată 
împărăţia se pregăti de sărbătoare. Ei se înfăţişară împăratului, spunându-i: 

— i-am adus, tătucă, apa fermecată şi pasărea cu pene în toate culorile, 
ca să te tămăduieşti, şi alte daruri minunate. Am mai adus şi o prinţesă, să-i fie unuia 
din noi nevastă. 

Iar despre fratele lor cel mic nu scoaseră o vorbă. 

Aduseră grabnic leacurile, îi dădură împăratului pe la ochi cu apa fermecată, dar 
zadarnic. Apa n- avea nicio putere decât dacă era însoţită de cântecul păsării cu pene 
în toate culorile, ori pasărea amuţise de cum puseră mâna pe ea fraţii cei haini. Când 
aduseră în curte catârul cu potcoavele de aur, animalul căzu la pământ, şi nimeni nu 
mai fu în stare să-l urnească. 

împăratul porunci cu prinţesa să fie închisă într-un iatac şi păzită bine, iar celor 
doi feciori care-i înşelară speranţele nu le mai îngădui să se arate pe acolo. 

Atunci coiotul îi spuse prietenului său: 

— E timpul s-o pornim! 

Şi deschise iar apa, croind drum să poată trece prinţul. Când ajunseră ei la 
marginea Împărăției, coiotul îl întrebă: 

— Ai de gând să te duci chiar acum la palat? 

— Ba nu, am să trec mai întâi pe la un moşneag pe care-l ştiu eu. Stă pe 
aici pe aproape şi e făurar: lucrează tot felul de minunăţii în aur şi argint. Mă 
gândesc să trag la el, să pot chibzui în tihnă cum să mă duc la palat. 

— Bine te-ai gândit! încuviință coiotul. 

Se duseră la făurar, prințul îi ceru îngăduinţa să-şi petreacă noaptea acolo, iar 
moşul îl primi bucuros, dar nu-l recunoscu, fiindcă era zdrenţuit şi-i crescuseră 
pletele şi barba. Când se întunecă de-a binelea, făurarul îşi lăsă nicovala. Atunci 
prinţul îl rugă să-l lase şi pe el să facă un inel. 

— Vreau să încerc, să văd de-oi putea să-mi câştig plinea cu meseria asta, 
de care am prins drag mai de mult, zise el. 

Moşul îl lăsă şi se duse la culcare. Rămas singur, prinţul scoase unul din cele trei 
inele dăruite de fala cu pielea mai albă ca laptele, care-l îndrăgea în taină. 

A doua zi în zori, făurarul se sculă şi se duse să vadă ce-a lucrat flăcăul peste 

noapte. Când zări 
mândreţea aceea de inel, nu-i veni să-şi creadă ochilor: 

— în viaţa mea n-am văzut o podoabă lucrată cu mai multă iscusinţă! 
Arată-mi şi mie cum ai făcut-o! 

— Bine, o să-ţi arăt, dar mai întâi du-te, rogu-te, la palat cu inelul, şi vezi câţi 


bani capeţi peel. 

Moşul luă inelul şi plecă. Se înfăţişă împăratului şi-l întrebă: 

— înălţimea-ta, nu vrei să cumperi inelul ăsta minunat? 

— Acum am o fată, zise împăratul, căreia însă nu i-am auzit niciodată 
glasul. Dacă o să-i placă inelul, ţi—1 cumpăr. 

Şi trimise după prinţesă. Cum văzu inelul, fata îl recunoscu, şi prinse grai, spunând 

doar atât: 

— Inelul ăsta e nepreţuit! 

Apoi îl luă şi plecă la ea în iatac. Mare i-a fost bucuria împăratului când auzi 
glasul fetei, şi porunci să i se dea moşului o mulţime de bani. 

A doua zi flăcăul îi spuse iar moşului: 

— Mai du-te, rogu-te, la palat, şi cu inelul ăsta, şi vezi dacă-l poţi vinde. 

Şi scoase al doilea inel, mai frumos decât primul. Moşul se duse iar la împărat. 

— înălţimea-ta, am adus alt inel. 

— Să vină de grabă prințesa, porunci împăratul. 

Fata cu pielea mai albă ca laptele recunoscu îndată inelul, şi glăsui către moşneag: 

— Dumneata faci podoabele astea? 

— Nu eu. Prințesă, ci un tânăr pe care îl găzduiesc de două zile. 

— Spune-i că, de mai face alt inel, să mi-l aducă chiar el, îi zise atunci 
fata, şi plecă la ea în iatac. 

împăratul nu mai putea de bucurie că, de data asta, prinţesa vorbise mai mult, 
şi îl încarcă pe moşneag cu bani. 

Mai trecu o zi, şi dimineaţa flăcăul scoase al treilea inel. Se duse de îşi cumpără 
haine mândre, apoi, gătit cu ele, o porni spre palat. 

Gărzile împăratului îl lăsară să intre, spunând: 

— înălţimea-ta, a sosit tânărul care face podoabe. 

— Chemaţi-o îndată pe prințesă, porunci împăratul. 

Cum se ivi fata, îl recunoscu pe tânăr şi scoase un strigăt de bucurie. Se duse apoi 
la împărat şi, luându-l de gât, îi zise: 

— Tătucă, flăcăul acesta se cuvine să-mi fie soţ, şi nu vreunul din cei doi 
ticăloşi, care au vrut să-l piardă. 

împăratul ceru atunci leacurile. Pasărea cu pene în toate culorile prinse a cânta, şi 
apa fermecată îl făcu să-şi capete vederea. Pe dată, muzica din statuia împăratului 
Clarion, care amuţise de mult, începu să cânte şi ea, iar în curte catârul cu 
potcoavele de aur se ridică şi pomi să alerge vesel. Tare se mai minună împăratul de 
darurile fermecate. 

Atunci prinţesa îi povesti totul, cum feciorul cel mic i-a adus leacurile şi darurile 
acelea minunate, şi cum fraţii lui făptuiseră nelegiuirea, vrând să-l piardă. înfuriat, 
împăratul dădu poruncă să fie întemnițați vinovaţii. 

Apoi făcură nuntă mare; prinţul se însura cu fata cu pielea mai albă ca laptele, 
şi împăratul îi spuse: 

— Tu ai să domneşti de acum înainte! 

Pe când stăteau de vorbă tatăl şi fiul, se ivi lângă ei coiotul, care grăi astfel: 

— Ziua bună, prietene! Eu mi-am făcut datoria, aşa că am venit să-mi iau 

rămas bun! 

împăratul încremeni de uimire auzind că animalul vorbeşte cu glas de om. Atunci 

prinţul îi spuse 
cu voioşie: 

— Nu te mira, tătucă! E un coiot fermecat, şi numai mulţumită lui ţi-am 

putut aduce leacurile 


tămăduitoare şi celelalte daruri. De multe ori m-a scăpat el de la moarte, şi 
de nu era el, nu dobândeam tot ce ţi-am adus. 

Apoi se întoarse către animal şi-i zise: 

— Nu pleca, prietene! Rămâi aici, că n-o să-ţi lipsească nimic, o să-ţi dau tot 
ce pofteşti! 

— Mi-e cu neputinţă, răspunse coiotul. Nu mai pot zăbovi nicio clipă. îți 
aduci aminte, prietene, de omul acela împuşcat de la marginea oraşului? 

— De bună seamă! 

— Ei bine, eu sunt sufletul lui! Era cât pe ce să ajung în iad, dar, 
mulţumită ţie, care te-ai milostivit şi ai poruncit ca trupul să-i fie îngropat cum se 
cuvine, cu priveghi şi rugăciuni, am scăpat. Drept răsplată, am luat chip de animal şi 
te-am însoţit, povăţuindu-te şi veghind asupra ta. Acum te văd fericit; înseamnă că 
mi-am împlinit datoria. Trebuie să plec dar. Rămâi cu bine, prietene! Şi pe dată se 
prefăcu într-un porumbel, care se pierdu în văzduh. 


Nuca de cocos fermecată 
poveste chiliană 


Trăia odată o femeie care avea un băiat tare neastâmpărat şi neascultător. într-o 
zi, când maică-sa îl trimise să adune vreascuri de la malul râului, băiatul veni acasă 
cu un căţeluş de pripas. îi zise ea, necăjită: 

— Abia ne mai ducem zilele de atâtea lipsuri, băiete, şi tu vii cu un căţel! 

— Lasă, mamă, că o să-mi fie tovarăş nedespărţit, îi răspunse el. 

Peste câteva zile, îl trimise iar după vreascuri, şi de data asta băiatul aduse acasă 
un pisoi găsit în drum. Mama îi spuse acelaşi lucru, iar el îi dădu acelaşi răspuns, că 
pisoiul o să-i fie tovarăş. 

Mai trecură câteva zile, şi băiatul se întoarse acasă cu un cocoşel pe care-l găsise tot 
în drum. 

— în sfârşit ai adus şi tu ceva folositor! zise maică-sa. 

— Aşa-i, mamă! Când o să crească, o să-l mâncăm, dar îţi spun de acum să 
păstrezi capul pentru mine. 

Când se făcu cocoşul mare, îl tăiară. Maică-sa îl găti, dar nu uită de ce-i ceruse 
băiatul, şi îi dădu lui capul. După ce ciuguli toată carnea de pe el, băiatul păstră 
capul, rămas numai oase; cum se văzu singur în curte, sparse cu o piatră capul, şi 
din el se ivi o nucă mică de cocos. Băiatul bănui îndată că nuca trebuie să fie 
fermecată. 

Trecură anii şi băiatul se făcu un flăcău în toată firea. Când împlini 17 ani, se 
hotări să plece de acasă, să-şi afle norocul în lumea largă. înainte de a porni la drum, 
făcu un lanţ cu care legă câinele în curte şi-i spuse maică-şi că, atunci când animalul 
o să tragă de lanţ, să-i dea drumul. 

Cum se depărta puţin de satul lui, scoase nuca fermecată şi-i ceru să-l ducă îndată 
în oraşul cel mai mândru de pe lume. 

Nu apucă bine să sfârşească vorbele, că se trezi într-un oraş frumos, care se 
chema - află el - Lumina Minunată. Flăcăul scoase iar nuca fermecată şi-i ceru să-i 
facă o prăvălie mare şi bogată, fără seamăn pe lume. Pe dată, dorinţa îi fu 
îndeplinită. Prăvălia se ivi ca din pământ, aşa cum o voise el, şi toţi orăşenii dădură 
fuga să vadă asemenea minune: aflau acolo tot ce era mai bun şi mai frumos de 
cumpărat. 

în oraşul acela trăia lin om putred de bogat, care avea trei fete: cea mare se 


numea Rosalba, mijlocia, Marisol, iar mezina, Estrella. O dată pe lună, tatăl le dădea 
voie să iasă după cumpărături. Cum aflară de prăvălia minunată, fetele se duseră s-o 
vadă cu ochii lor. Se întoarseră acasă nespus de bucuroase, încărcate cu tot soiul de 
lucruri, care mai de care mai alese. Cum la toate trei le căzu drag stăpânul prăvăliei, 
începură să vorbească între ele care să-l ia de bărbat. Flăcăul prinsese drag de 
Estrella, şi ardea de nerăbdare să o vadă iar. 

în sfârşit, trecu cu greu o lună de zile, şi fetele avură voie să iasă iar după 
cumpărături. Cum o văzu pe Estrella, flăcăul îi mărturisi dragostea, spunându-i că 
vrea să o ia de nevastă. Fata îi răspunse însă că o să fie tare greu, căci taică-său era 
foarte aspru şi neînduplecat, mai cu seamă că nici nu-l cunoştea pe flăcău. Dar el îi 
răspunse că nu-i păsa de toate astea, ci numai de hotărârea ei. Fără să stea mult pe 
gânduri, fata se învoi să se mărite cu el. Atunci flăcăul scoase nuca de cocos şi-i 
ceru să-l ajute să dobândească încrederea tatălui. Nu trecu mult, şi între ei se legă o 
prietenie aşa de mare, de nici nu lu nevoie să-i ceară mina fetei, căci tatăl i-o luă 
înainte spunându-i să-şi aleagă de nevastă pe care i-o plăcea dintre fetele lui. 

Hotărâră totul, când şi cum să facă nunta. Estrella îi spuse atunci logodnicului că 
avea un servitor pe care voia să-l ia la ei după ce se mărită. Flăcăul încuviinţă, cu 
toate că servitorul era un negru blestemat, care mai de mult fusese sclav. 

Făcură nuntă mare şi bogată, şi tinerii soţi trăiră în pace şi fericire. Dar după o 
vreme, negrul prinse a-i şopti stăpânei, în fiecare zi: 

— Mi se pare mie că stăpânul face farmece, fiindcă niciodată nu cumpără 
nimic şi, pe zi ce trece, se ivesc tot mai multe lucruri în prăvălie. 

— Ce tot îndrugi, slugă nătângă! îi răspundea ea. 

Dar negrul nu se dădu bătut. Mânat de răutate, îl pândi pe stăpân şi când adormi, 
îi scotoci prin buzunare şi dădu peste nuca fermecată. O luă repede în mână şi-i ceru 
să-l poarte împreună cu stăpâna într-o insulă, departe, unde să nu-i afle nimeni. 

A doua zi, când se trezi flăcăul, se văzu singur. Dădu fuga la casa socrului, dar nu- 
şi găsi nevasta. O căutară peste tot tară a-i da de urmă. Atunci oamenii începură să-l 
învinovăţească pe el, că şi-a ucis nevasta şi servitorul, îi închiseră prăvălia şi-l 
întemniţară, spunându-i că, dacă în opt zile nu avea să apară nevastă-sa, o să-l 
împuşte în mijlocul oraşului. 

în vremea asta, la maică-sa acasă, dinele flăcăului prinse să se zbată în lanţ. lar 
motanul nu mai avea astâmpăr, mieunând într-una. Biata bătrânică uitase ce-i 
spusese fiul, până când, într-o bună zi, îşi aminti de vorbele lui. Se duse grabnic şi 
dădu drumul câinelui din lanţ, care o luă la fugă, împreună cu motanul. O ţinură tot 
într-o goană, zi şi noapte, fiindcă n-aveau timp de odihnă. într-un târziu. Ajunseră la 
malul mării, de unde se zărea insula. Ca să ajungă la ea, trebuiau să treacă marea 
înfuriată. Se tot întrebau animalele cum să facă, fiindcă motanului îi era frică de apă. 
Atunci dinele îl luă pe motan în spinare şi trecură marea, ajungând la insulă, unde 
negrul avea o mândreţe de palat. Ca să poată intra în iatacul unde dormeau negrul şi 
stăpâna, motanul se folosi de un şiretlic, începu să miaune la fereastră iar ei, crezând 
că e motanul lor, îi deschiseră să intre. Motanul se strecură înăuntru, dibui nuca de 
cocos, o luă şi i-o aduse câinelui, care-l aştepta afară, bucuros că au izbutit să-şi 
scape stăpânul. Când ajunseră la malul mării, se opriră, neştiind cum să ducă nuca 
fermecată tară s-o scape în apă. 

— Ia-o tu în gură, îi spuse câinele, motanului, dar fii cu mare băgare de 
seamă să nu cumva s-o pierzi că, de cade la fund, te duci după ea. 

Motanul luă nuca în gură şi se urcă în spinarea câinelui. Dar când se aflau în 
valuri, motanul se sperie şi, de frică, scăpă nuca. Atunci câinele îi porunci să se ducă 
după ea că, de nu, o să-l omoare. Motanul fugi deznădăjduit pe țărm, uitându-se în 


năvoadele pescarilor, să vadă dacă n-au prins şi nuca. Se uită cu luare aminte, dar nu 
zări nimic. Dădu fuga la alt pescar şi, tot aşa, până într-o plasă găsi un peşte care 
înghiţise nuca fermecată. Motanul îl rugă pe pescar să-i dea lui peştele, şi omul, fără 
să bănuiască nimic, se învoi. Motanul spintecă peştele, scoase nuca, îi mulţumi 
pescarului şi veni fuga la locul unde-l aştepta câinele. 

O luară la fugă amândoi, de nici n-atingeau pământul, ca să ajungă la timp, căci 
era ultima zi pe care o mai avea de trăit stăpânul lor. Ajunseră pe înserat la temniţă 
şi, ca să poată intra înăuntru, motanul începu să miaune. Paznicii, care tocmai îşi 
pregăteau mâncarea pentru cină, ziseră: 

— Ia te uită, un motan! înseamnă că sunt şoareci pe aici, să-l lăsăm să intre! 

Cum se văzu înăuntru, motanul se repezi la uşa chiliei unde era stăpânul lui şi se 
puse pe mieunat. Flăcăul era treaz, aşa că-l auzi şi izbuti să-i ia nuca fermecată. Cât 
ai clipi, se trezi afară din temniţă. Se duse acasă, să se odihnească, şi-i luă cu el şi pe 
tovarăşii lui credincioşi, câinele şi motanul, cu ajutorul cărora scăpase de la moarte. 

A doua zi se împlinea sorocul şi, cum nevasta nu 
se ivise, trebuiau să-l împuşte. Veniră să-l ia de acasă, îl duseră în piaţă, unde 
era lume multă adunată. 

Văzând că era acolo şi socrul său, flăcăul spuse că vrea să i se îndeplinească ultima 
dorinţă. 

— Tot ce vreau, zise el atunci socrului, e să se înfăţişeze aici, în faţa 
tuturor, ticăloasa de fie-ta, aşa cum se află! 

Socru-său se făcu foc de mânie când auzi vorbele astea. Crezând că flăcăul şi-a 
pierdut minţile, îi spuse: 

— Fă ce vrei! 

Scoţând nuca fermecată, flăcăul îi ceru să-i împlinească dorinţa. Cum cei bogaţi au 
obiceiul să doarmă până târziu, se făcuse ceasul zece, şi negrul şi stăpâna nu se 
sculaseră încă. Nuca fermecată îi făcu să se ivească în mijlocul pieţii, amândoi, aşa 
cum erau, în pat, dormind adânc. Mare le-a fost mirarea tuturor când au văzut cu 
ochii lor asemenea lucru! Tatălui fetei tot nu-i venea să creadă; se apropie de pat şi, 
recunoscându-şi fata, îi dădu o palmă. Apoi, ruşinat din cale afară, se întoarse către 
ginere-său şi-l întrebă care-i era voia. 

— Să-l împuşcaţi în locul meu pe servitorul ăsta necinstit, iar dumneata 
să-ți iei înapoi fata, că eu n-am nevoie de ea! 

I se împlini întocmai dorința. Flăcăul plecă din oraş, împreună cu dinele şi motanul 
lui, şi pe drum îi ceru nucii fermecate să-l ducă lângă maică-sa, ca să-i ceară iertare 
c-a lăsat-o singură şi să stea cu ea până când i-o suna ceasul. îi mai ceru şi un palat 
bogat, unde să locuiască împreună, şi nuca îi împlini întocmai dorinţele. 

Atunci câinele şi motanul îşi luară rămas bun, zicându-i: 

— Rămâi sănătos, stăpâne! 

Şi se făcură nevăzuţi. lar flăcăul şi maică-sa trăită fericiţi, având din belşug tot ce 
le poftea inima. 


Povestea lui Miguel Wayapa 


poveste peruană 


Trăia odată un om pe nume Miguel Wayapa, cumplit de hain la suflet. Era putred 
de bogat: avea vite, pământuri întinse şi mănoase, hambare ticsite cu de-ale gurii. Pe 
lingă toate păcatele, mai era şi cămătar, zgârcit la culme şi neîndurător. Pe datornici 
ii punea să-i trudească degeaba, zicând că o face ca să-şi câştige înapoi banii. îi 


jupuia pe sărmani, lăsându-i în zdrenţe; îi adusese la sapă de lemn, prin camătă lui. 
Toţi din sal îl ţineau drept omul cel mai josnic şi ticălos. Şi aşa îşi găsi sfârşitul. După 
moarte, se duse drept în iad. 

în satul acela mai trăia un om, tală a trei copii, care era sărac lipit pământului, 
într-o zi, când a băut cam mult şi i s-a urcat la cap, în beţia lui s-a învoit să fie crainic 
la o sărbătoare de seamă; pentru asta însă era nevoie de mulţi bani. Se duse omul 
acasă şi-i zise nevestei: 

— M-am învoit să fiu crainic la sărbătoarea cea mare! Nevastă-sa, 
necăjită, îl dojeni cu vorbele astea: 

— Dacă te-ai învoit să faci pe crainicul, acum trebuie să faci neapărat rost 
de bani, chiar de-ar trebui să te duci după ei în iad! 

Când auzi dojana nevestei, omul izbucni în lacrimi amare. Şi aşa, plângând, se 
rugă de vreo câţiva oameni să-l ajute să macine nişte porumb să facă mălai, cu care 
umplu apoi mai mulţi saci; îi urcă pe lame - animalele de povară de prin partea 
locului - şi se pregăti s-o pornească la drum, însoţit de cei trei feciori ai lui. Mai 
înainte de a pleca, îi zise nevestei: 

— Am să fac cum mi-ai spus: o să cutreier lumea să fac rost de bani, chiar 
de-o fi să ajung în iad! 

Rătăciră ei îndelung, mânându-şi animalele fără să ştie încotro să se îndrepte. 
Merseră cale lungă, vreme de patru zile şi patru nopţi, până când se întâlniră cu un 
cavaler; care venea călare pe 
un cal alb. 

— încotro te îndrepţi, fiule? îl întrebă cavalerul. 

— Cutreier lumea, domnul meu, răspunse omul, căci; am făgăduit să fiu 
crainic într-o zi însemnată, la o sărbătoare mândră, care nu-i de mine. Nevastă-mea m-a 
dojenit, zicându-mi că acum trebuie să fac rost de bani, chiar de-o fi să merg în iad 
după ei. Din pricina asta tot bat drumurile, şi, de-o fi, o să ajung şi pe meleagurile 
dracului. încotro să fie drumul, domnule? Atunci cavalerul îi răspunse: 

— Nu-i bine, fiul meu, să ajungi până acolo! Ia-o către oraşul care se află în 
spatele munţilor din zare, pe drumul ce se vede mai încolo. Ajuns la oraş, o să poți 
scoate pe sacii cu mălai sute de galbeni. Apuc-o pe cărarea asta şi-i arătă cărarea către 
munte; ăsta-i drumul pe care să-l urmezi, nu celălalt, care se face lângă el, căci acela 
duce spre iad! 

După ce grăi astfel, cavalerul - despre care se spune că era chiar Sfântul Iacob - tăcu 
şi se îndepărtă. 

Dar drumul spre oraş era tare departe. Cei patru merseră anevoie, cu lacrimi în ochi, 
către munte. Când, în sfârşit, ajunseră la drumul pe care le spusese cavalerul să-l 
urmeze, tatăl îi întrebă pe cei trei fii: 

— Care o fi drumul pe care ne-a zis cavalerul s-o luăm? 

Căci el nu mai era în stare să recunoască drumul, din pricina lacrimilor care-i 
întunecaseră vederea. Mezinul răspunse: 

— Ne-a zis să n-o apucăm pe drumul ăsta, ci pe celălalt! 

Şi dădu să-şi călăuzească părintele pe cărarea cea bună. Dar fiul cel mare crezu că 
nu-i acela drumul şi îi întoarse, zicându-le: 

— Nu acela e drumul cel bun, ci ăstălalt! 

Aşa se făcu de o luară pe drumul greşit, care ducea spre iad. Pe înserat, ajunseră 
pe culme. Poposiră acolo peste noapte, descărcară sacii de pe animale, pe care le 
legară, apoi se culcară. 

Pe când dormeau adânc, veni dracul, dezlegă lamele şi le fură, mânându-le până pe 
meleagurile lui. Când se deşteptă în zori, omul îşi căută animalele. Cum nu-i fu cu 


putinţă să le afle, se gândi că le-or fi furat niscaiva hoţi. Atunci îi luă pe cei doi feciori 
mai mari, să le caute împreună, şi-l lăsă pe mezin să păzească sacii cu mălai. 

Mergând pe urmele lăsate de animale, ajunseră pe un deal îndepărtat, unde dădură 
peste stafia lui Miguel Wayapa, care tăia lemne, le făcea surcele, şi le lega cu o funie 
lungă. Părea o funie din piele împletită, dar de fapt era un şarpe; numai în ochii 
oamenilor obişnuiţi părea funie. 

Omul nu-l recunoscu în stafia aceea pe cămătar, deşi îi fusese vecin. Dar Miguel 
Wayapa îşi dădu îndată seama că omul era săracul din satul lui. 

— Nu mă recunoşti, vecine? îl întrebă el. Eu sunt Miguel Wayapa! îmi 
ispăşesc aici pedeapsa pentru toate lacrimile pe care le-am stors semenilor mei cât 
eram în viață. 

Atunci omul îi zise la rându-i; 

— Eu am ajuns pe meleagurile astea căutându-mi lamele care, după urme, 
trebuie să fie pe aici. 

— Aşa e, într-adevăr. Necuratul le-a adus. Lamele tale stau acuma uitându-se 
una la alta, legate de gât cu funia, în mijlocul pieţii din sat. Ascultă, trebuie să mă scapi 
de aici! Eu o să te învăţ ce să faci: du-te grabnic în piaţă, zmuceşte animalele de funie şi 
trânteşte-le la pământ. Dezleagă-le apoi funia şi arunc-o; scoate-ţi biciul împletit şi cu el 
mână animalele cât poţi de iute. O să dea năvală spre tine o gloată de bărbaţi şi femei, 
străduindu-se să te ajungă din urmă. Or să-ţi arate tot soiul de bucate alese, pe tipsii şi 
arfurii, şi ulcele cu băutură. „înfruptă-te şi bea, stăpâne!” or să te îmbie ei, şi apoi au 
să te roage: „Odihneşte-te! Vinde-ne nouă turma de lame!” Dar tu să nu-ţi pleci urechea 
a vorbele lor, să nu te învoieşti în ruptul capului să le faci pe plac. Atunci or să se 
năpustească la tine nişte câini sălbatici, lătrând şi arătându-şi colții. Dar tu să-i loveşti 
cu biciul, şi ei or să se sperie, împrăştiindu-se prin toată piaţa şi ascunzându-se prin 
cotloane. în vremea asta, eu o să mă folosesc de zarva şi harababura din jur, ca s-ajung 
a marginea drumului ce vine dinspre sat. Acolo o să te aştept. Şi ca să pot trece, o să 
mă strecor în mijlocul turmei, iar tu, pocnind din bici şi lovind 
animalele, să faci atâta larmă, strigând în gura mare, încât să pot ieşi din sat tară să 
mă vadă nimeni, în felul ăsta o să mă scapi şi pe mine. 

După ce învăţă ce trebuie să facă, omul se duse în piaţă. Dădu fuga drept la turma 
ui şi, smucind de funie, trânti lamele la pământ, apoi le dezlegă, aruncă din mână 
funia, care pe dată se prefăcu într-un ghem încâlcit de şerpi ce se zvârcoleau, 
împroşcând sânge înjur. Cât ai clipi, omul mână animalele în goana mare. Deodată, 
năvăliră spre el o mulţime de bărbaţi şi femei, cu braţele încărcate de tipsii cu bunătăţi 
şi carafe cu băutură, îmbiindu-l: 

— Stai şi trage-ți sufletul, stăpâne! Vinde-ne nouă turma! 

Dar el nu se învoi, nici nu gustă din bucatele întinse. Nu trecu mult, şi o haită de 
clini se năpusti asupră-i, lătrând şi îmbulzindu-se. Omul îi lovi cu biciul, până îi 
împrăştie, luând-o care încotro. 

în sfârşit, izbuti să-şi mâne lamele afară din sat. Acolo, la marginea drumului, îl 
aştepta Miguel Wayapa, după cum îi spusese. Cum îl văzu, ivindu-se cu animalele se 
tupilă fără zgomot în mijlocul turmei, furişându-se. Merse în pas cu lamele, de parcă ar 
fi fost şi ei animal. Cu lovituri de bici, stăpânul turmei izbuti să o scoată cu bine din sat. 
Merseră ei cât merseră, până ajunseră într-o vale. Acolo se afla Sfântul Iacob încins cu 
spada. Se ridică în picioare şi le grăi astfel: 

— Diavolii vin pe urmele voastre, călare, ca să vă ajungă. Eu am să-i fac insă 
să dea înapoi şi o să-i nimicesc, tăindu-le coarnele. Voi mergeţi mai departe până la 
locul unde aţi lăsat sacii cu mălai, şi aşteptaţi-mă acolo. 

După ce se îndepărtară binişor. întoarseră capul în urmă şi— văzură o gloată de 


diavoli călare, care fugeau după ei. Dar chiar atunci se năpusti Sfântul Iacob şi, cu 
loviturile spadei sale neînfricate, le tăie picioarele, le firânse spinările şi îi trânti la 
pământ, trecând cu calul peste ei. 

Când ajunseră la locul unde-şi lăsase omul sacii cu mălai, se opriră, în aşteptarea 
sfântului care-i scăpase de primejdie. Le ieşi în întâmpinare fiul cel mic, care până 
atunci îşi plânsese nemângâiat paiantele şi fraţii. 

Se ivi mai apoi şi Sfântul Iacob. Apropiindu-se de Wayapa, îl dojeni cu asprime 
pentru fărădelegile pe care le săvârşise în viaţă, zicându-i: 
— Tu eşti cel care ai pricinuit oamenilor multă jale. Ai fost hoț şi ucigaş. 

Miguel Wayapa nu găsi niciun colţişor unde să-şi ascundă chipul de ruşine. 

— Când o să ajungi în satul tău, grăi mai departe sfântul, să te porți astfel 
încât să-ți răscumperi toate vinile! 

Apoi sfântul se întoarse către omul sărman şi-i zise: 

— Deşartă-ţi sacii cu mălai pe jos! Dar omul nu se îndură să-l asculte. 

— Cum să fac una ca asta, stăpâne? Cum să mai agonisesc eu banii cu care 
să mă întorc acasă? Am nevoie de sacii ăştia, ca să-i vând. 

Dar sfântul îi spuse iar: 

— Deşartă-i precum îţi zic! Şi umple-i apoi cu cioburile de pe drum! 

Şi-i porunci să strângă de pe jos cioburile de la nişte oale de lut, aruncate la 
marginea drumului, şi să umple cu ele sacii. Apoi legă sacii la gură şi-i încarcă pe lame. 

— Acum du-te acasă, îi spuse sfântul, dar să nu încerci să te uiţi în saci până 
nu ajungi! 

Omul îi dădu ascultare şi îşi mână animalele către casă. La început lamele merseră 
lesne, dar mai apoi povara începu să atârne tot mai greu, de parc-ar fi fost plumb. Tot 
aşa păţi şi omul: mai întâi, când se opreau să poposească, descărca şi încărca sacii cu 
uşurinţă, de parcă nu era nimic în ei. Dar nu trecu mult şi simţi că încărcătura atârna 
tot mai greu şi numai cu mare opinteală, ajutat de cei trei fii ai lui şi de Miguel Wayapa, 
fu în stare să urce sacii pe animale. Bietele lame nu mai îndurau povara: li se încovoiau 
spinările mai-mai să atingă pământul. Anevoie, opintindu-se toţi, oameni şi animale, 
izbutiră să ajungă în sat. 

Cum intrară în ograda lor, dădură jos sacii, îi dezlegară şi văzură că cioburile de lut 
se prefacuseră în monezi de argint. Atunci omul mătură cu grijă într-un ungher din 
casă şi deşertă acolo toţi sacii, de făcu o grămadă mare de arginţi. Când intră nevastă- 
sa în odaie, nu mai putut de bucurie: prinse a stropi monezile cu miresme şi, în culmea 
fericirii, nu mai contenea să-şi laude bărbatul şi feciorii. 

Rămăsese mai puţin de un an până la sărbătoarea cu pricina. Omul şi ai lui se 
pregătiră cu tot dinadinsul: îşi făcură toţi straie noi, căci voiau să se îmbrace cu ce 
era mai mândru. 

Timpul zbură şi sosi curând ziua cea mare. Omul făcu pe crainicul cu atâta 
strălucire şi pompă cum nu se mai văzuse nicicând, împărțind daruri bogate, cum nu 
se pomenise din moşi strămoşi. Deşi cheltuise o groază de bani cu sărbătoarea 
strălucită, tot îi mai rămaseră mii şi mii de arginţi. Şi aşa ajunse el cel mai bogat şi 
puternic om din sat. 

După ce trecuseră zilele de sărbătoare, se duse adesea să-l vadă pe Miguel 
Wayapa. Nevasta acestuia îl proslăvea pe omul care-i salvase bărbatul de la 
pedeapsă şi pieire şi-l adusese teafăr înapoi în sat. Wayapa se făcuse în vremea asta 
cu totul alt om, bun şi curat la suflet. De cum venise acasă, îi zise nevestei: 

— Pentru greşelile săvârşite am pătimit chinurile iadului! 

îşi mărturisi toate păcatele şi se căi amarnic. Apoi îi mai spuse nevestei: 

— Fiindcă s-a întâmplat minunea şi m-am întors teafăr, să dăm din averea 


noastră orfanilor şi sărmanilor! 

Femeia îl ascultă cu dragă inimă şi făcură numai bine celor din jur, tară încetare. 
îi milostiviră cu dărnicie nu numai pe orfani şi pe cei bolnavi, ci pe toţi cei năpăstuiţi 
care nu aveau nimic din cele de trebuinţă. 

Iar Miguel Wayapa nu mai bău şi nu mai mâncă pe îndestulate, ca înainte. Trăiră, 
el şi nevasta, în cumpătare. 

Se povesteşte că lucrurile s-au întâmplat întocmai aşa, cu multă, tare multă vreme în 
urmă. 


Uriaşul şi Juan Pirul 
poveste dominicană 


A fost odată un uriaş care băgase groaza în toţi oamenii, împăratul de pe 
meleagurile acelea dădu de ştire că i-o va da pe fiică-sa de nevastă celui care va 
omori uriaşul, şi îi va aduce drept dovadă capul acestuia. Prinţesa era de o frumuseţe 
răpitoare, cum nu se mai pomenise. 

Nu departe, la marginea unei păduri, trăia un ţăran sărman, căruia i se zicea 
Periquillo, împreună cu feciorul lui, pe nume Juan Piruli. într-o zi, flăcăul îi spuse 
tatălui său: 

— Tătucă, mă duc la Împărat să-i făgăduiesc capul uriaşului, spaima 
tuturor, fiindcă celui care o să-l omoare i se cuvine mâna prințesei. Eu o să fiu acela 
care o să izbutesc! 

— Nenorocitule! strigă bietul țăran. Nu ştii oare că toți cei ce se apropie 
de coliba uriaşului sunt sugrumaţi într-o clipă? Se povesteşte că uriaşul ține acolo, 
sub farmece, mai multe prințese, pe care le păzeşte cu străşnicie... 

Dar flăcăul se pregăti de drum. Părintele n-avu încotro şi îi dădu binecuvântarea 
cu inima grea, căci socotea că n-o să mai apuce să-l vadă înapoi pe feciorul lui cel 
trufaş, care se încumeta să facă ceea ce n-a izbutit nimeni. 

Juan Piruli avea trei câini, pe care i-i dăruise o zână. Câinii aceştia erau fermecaţi; 
erau de fapt trei îngeri din cer. Când fu gata de plecare, zise: 

— Tătucă, atunci când vei vedea că pe lanțul câinilor mei se ivesc picături 
de sânge, să le dai iute drumul, că de nu faci precum îţi spun, o să-mi aflu pierzania! 

— Aşa o să fac, fiule! Mergi cu bine! 

Pe drum, flăcăul întâlni un pitic care-i spuse: 

— Dacă te înfăţişezi la împărat tară să ai un talisman, n-o să ai sorţi de 
izbândă. Uite, ia pana asta, şi, când ajungi la palat, fagăduieşte-i împăratului că o să- 
i aduci capul uriaşului, punându-ţi-l 
pe al tău chezăşie. Du-te apoi la coliba uriaşului, dar înainte de a ajunge, ia pana în 
mână şi spune vorbele astea:” Pană în multe culori, fa să-mi apară în faţă Zânei 
Luminii!" 

Flăcăul îi urmă povaţa. Se duse la palat şi, după ce-l ascultă, împăratul îi făgădui: 

— îndată ce-mi aduci capul uriaşului, prințesa e a ta! Juan Piruli se 
duse atunci spre coliba uriaşului şi, scoțând pana fermecată, ceru să i se 
înfăţişeze Zâna Luminii. Se ivi pe dată o fată frumoasă, într-o caleaşca mândră, 
bătută în mărgăritare şi pietre scumpe, la care era înhămată o lăcustă uriaşă. 

Zâna îl povăţui: 


— Ca să-i vii de hac uriaşului, ai nevoie de câinii tăi! Atunci, câinii 
începură să se smucească din lanţ şi, la zgomotul făcut, veni în grabă bietul părinte. 
Zărind picăturile de sânge despre care îi vorbise fiul său, dădu drumul câinilor, ce 
fugiră ca vântul în ajutorul stăpânului lor. Când ajunseră, se năpustiră ca nişte lei 
flămânzi asupra uriaşului şi-l trântiră la pământ. Flăcăul îşi scoase iute paloşul şi-i 
reteză capul. Farmecul se desfăcu îndată şi câinii prinseră a vorbi cu glas de om. 

— Eu sunt nevinovăția! grăi primul. 

— Eu sunt lumina! zise al doilea. 

— Eu sunt nădejdea! spuse ultimul. 

Apoi pieriră toți trei, iar zâna cea bună se făcu şi ea nevăzută. 

Juan Piruli dădu fuga la palat, îi arătă împăratului capul uriaşului, şi tot poporul 
izbucni în strigăte de bucurie, numindu-l „salvatorul împărăției”. împăratul îşi ţinu 
făgăduiala şi i-o dădu pe prinţesă de nevastă. Făcură nuntă mare şi trăiră ani mulţi şi 
fericiţi. 


Şi cu duminica, şapte!" 
poveste costaricană 


Trăiau odată doi vecini, unul bogat şi altul sărac. Cel bogat era atât de zgârcit, că 
nu voia să mănânce nul sărat să nu prăpădească sarea. Cumătrul cel sărman se 
ducea în fiecare săptămână, vinerea, la pădure, să taie lemne, pe care le vindea apoi 
la oraş. 

într-o vineri, se rătăci prin pădure şi-l apucă noaptea fără să fi putut găsi drumul 
către casă. Merse el ce merse, până ce obosi şi se hotărî să se caţere într-un copac, 
să-şi petreacă acolo noaptea, îşi legă măgarul care-l ajuta la treabă de un copac, iar 
el se urcă printre ramuri sus de tot, aproape de vârf. Nu trecu mult şi, uitindu-se 
înjur, zări în depărtare o luminiţă. Se dădu iute jos şi se îndreptă într-acolo. Drumul 
se dovedi lung şi, când i se părea că s-a rătăcit, se urca în spaniolă din America, 
expresia : salir con un domingo siete = „cu duminica - şapte”, se foloseşte cu sensul 
de : ”a spune ceva nepotrivit, care nu se cuvine". Povestea de faţă explică originea 
acestei expresii, foarte veche în limbăntr-un copac să vadă luminiţa. 

într-un târziu se apropie de locul cu pricina: auzind muzică, hohote de râs şi 
cântece vesele îşi dădu seama că era o petrecere mare îşi legă la loc ferit animalul şi 
se apropie, tiptil. 

Cheful era în toi, într-o încăpere mare, în mijlocul casei. Omul se apropie în vârful 
picioarelor şi se ascunse după uşă. De acolo, printr-o crăpătură, iscodi ce se petrece 
înăuntru. Văzu o gloată de vrăjitoare, care de care mai lăiaţă şi mai slută, ca muma 
pădurii. Toate se învârteau în joc, sărind ca maimuţele şi cântau, strigând într-una 
doar cuvintele astea: 

„Luni şi marţi şi miercuri, trei”. 

Se scurseră câteva ceasuri, dar vrăjitoarele nici gând să obosească; o ţineau într- 


în spaniolă din America, expresia : salir con un 
domingo siete = „cu duminica - șapte", se foloseşte cu 
sensul de : “a spune ceva nepotrivit, care nu se cuvine". 
Povestea de faţă explică originea acestei expresii, foarte 
veche în limbă 


una, strigând fără încetare: 

„Luni şi marţi şi miercuri, trei”. 

Omul se satură până în gât să tot audă aceleaşi cuvinte; deodată, tară voia lui, 
îi scăpă de pe buze: 

„Joi, vineri şi sâmbătă, şase”. 

Strigătele şi jocul încetară ca prin farmec. 

— Cine a cântat? întrebară, nedumerite, vrăjitoarele. 

— Cine ne-a întregit aşa de potrivit cântecul? strigară bucuroase. 

— Ce cuvinte minunate! Cine le-a scornit, merită o răsplată pe cinste! 

Se puseră toate pe căutat şi, în cele din urmă, dădură peste bietul om, care 
tremura de frică, pitit după uşă. Vrăjitoarele nu mai ştiau ce să-i facă de bucurie; 
unele îl ridicară pe sus, altele se repeziră să-l îmbrăţişeze, altele să-l sărute. 

Când se potoliră, îi aduseră din odaia unde îşi ţineau comorile pungi pline de 
galbeni şi i le dăruiră, drept răsplată că a potrivit cuvintele pentru cântecul lor. 

Omul îşi luă măgarul, încarcă. Aurul în desagi şi o porni pe cărarea pe care 
i-o arătaseră vrăjitoarele, ca să iasă din pădure. Pe când se depărta, auzea 
strigătele lor bezmetice: 


„Luni şi marţi şi miercuri, trei, joi, vineri şi sâmbătă, şase”. 


Ajunse lesne la el acasă, unde nevasta şi copiii îl aşteptau cu mare îngrijorare, 
crezând că i s-a întâmplat ceva rău. 

Le povesti de-a fir-a-păr ce păţise, apoi o trimise pe nevastă să se ducă până la 
vecinul cel bogat, să-i ceară cu împrumut o baniţă, ca să poată măsura aurul. 

Femeia dădu fuga şi, găsind-o singură acasă pe nevasta vecinului, îi zise: 

— Cumătră, fii bună şi împrumută-mi banița! Trebuie să măsor nişte fasole 
pe care mi-a cules-o bărbatul. 

Dar nevasta bogatului o întrebă, după ce stătu o clipă pe gânduri: 

— Ce tot vorbeşti, vecină, cum s-o culeagă, că doar bărbatul tău n-a 
semănat nimic? Doar ştim prea bine că n-aveţi niciun petic de pământ, în afară de 
bucăţica de ogradă din jurul colibei voastre! 

Şi, pe ascuns, unse fundul baniţei, ca să poată afla ce aveau să măsoare vecinii cei 
săraci. lar mai târziu, când îşi căpătă înapoi baniţa, se duse iute la bărbatul ei şi-i 
zise: 

— Vecinii au măsurat cu baniţa o groază de galbeni! într-adevăr, pe 
fundul baniţei rămăseseră lipite câteva monede. Cumătră cea bogată era cumplit 
de cărpănoasă şi invidioasă; nu putea suferi să vadă că altora le merge bine. 
Furioasă, începu să-şi bombăne bărbatul, zicându- 

— Ia ascultă, spui mereu că vecinul e sărac lipit pământului, că n-are cu 
ce se Îmbrăca, nici pe ce pune capul să doarmă! Păi nici vorbă de aşa ceva, habar n- 
ai cât de tare te înşeli! 

Şi îi arătă baniţa, povestindu-i cum i-a cerut-o vecina. îl bombăni atâta că, până 
la urmă, izbuti să-şi trimită bărbatul la cumătrul cel sărac. 

— Hei, vecine! îi spuse când îl văzu. Ce prefăcut mai eşti! Deci aşa, masori 
galbeni cu baniţa! 

Cum săracul era om dintr-o bucată, căruia nu-i stătea în obicei să mintă, îi povesti 
păţania, fără 
ifose. 

Cumătrul cel bogat se întoarse acasă în mare zor, ros de invidie. Cum află, 
nevastă-sa îl îmboldi să se ducă şi el la pădure, după lemne. 

-— De ce să nu încerci şi tu, poate ţi se întâmplă şi ţie la fel! îi zise ea. 


în ziua de vineri, devreme de tot, bogătaşul o pomi la drum cu cinci măgari, şi 
toată ziulica dobori copaci. Când se întunecă, se afundă în pădure şi se rătăci. Urcă 
într-un copac, zări luminiţa, se dădu jos şi se îndreptă într-acolo. Ajunse cu greu la 
casa vrăjitoarelor, care chefuiau de mama focului, ca în fiecare vineri. Omul se 
ascunse după uşă, aşa cum îi povestise cumătrul. Petrecerea era în toi, iar 
vrăjitoarele nu se opreau din cântat, strigând de zor: 


„Luni şi marţi şi miercuri, trei, joi, vineri şi sâmbătă, şase”. 

Atunci, pe om îl luă gura pe dinainte şi cântă şi el aşa: 

„şi cu duminica, şapte...” 

Maică, măiculiţă, ce zarvă se iscă la cuvintele astea! Vrăjitoarele, 
înnebunite de furie, se năpustiră prin toate ungherele, zbierând care mai de 
care: 

— Cine e netrebnicul care ne-a stricat frumusețe de cântec? 

— Cine-i neruşinatul care a zis: 

„Şi cu duminica, şapte”? 

îşi arătau colții, ca nişte câini gata să muşte. Nu trecu mult şi dădură de 
nenorocitul ascuns după uşă. îl scoaseră de acolo, cu lovituri zdravene. 

— Ai să vezi tu ce ai să pățeşti, netrebnicule! strigă una din ele. 

Şi se repeziră toate de-l bătură măr. Apoi îl scoaseră în brânci afară, deteră jos 
legăturile de lemne de pe măgari şi îi goniră în adâncul pădurii. 

Bogătaşul rătăci toată noaptea şi abia când se crăpă de ziuă izbuti să ajungă acasă, 
zdrobit de bătaie, fără lemne şi fără măgari. Căzu bolnav la pat, iar nevastă-sa fu mai- 
mai să crape de ciudă şi supărare. 


Piticul 
poveste chiliană 


Trăia odată un om putred de bogat, care luă de suflet un copil, şi-l crescu până se 
făcu mare. Când împlini flăcăul cincisprezece sau şaisprezece ani, prietenii lui 
începură să-l întrebe: 

— Cum de tu n-ai bani, când stăpânul care te-a crescut e atât de bogat? 

— Fiindcă nu-mi dă, răspundea el. 

— Atunci înseamnă că trudeşti pe degeaba! 

— Aşa-i că niciodată nu mi-a spus cât o să mă plătească! 

— Nu fii prost, îi. Spuseră băieții. De ce mai stai la el, dacă nu te plăteşte? 

Şi atâta îi tot spuseră să nu mai muncească, încât într-o zi flăcăul se înfăţişă stăpânului 
şi-i zise: 

— Vreau să-mi primesc plata pentru toată vremea cât am lucrat, că o 
pornesc în lume, să-mi caut norocul. 

— Cum să pleci, băiete? se miră stăpânul. 

— Vreau să plec tară zăbavă, şi am nevoie de bani. Vrând-nevrând, 
stăpânul băgă mâna în buzunar şi-i dădu trei scuzi de aur, drept plată pentru cei 
doisprezece ani cât a lucrat la el. Flăcăul sări în sus de bucurie, închipuindu-şi că-i 
bogat nevoie mare, fiindcă el n-avea habar ce înseamnă să ai mulţi bani. O pomi 
îndată la dram, să cutreiere lumea. 

După ce bătu el cale lungă, îl răzbi foamea, că nu se îndurase să-şi prăpădească 
banii pe mâncare. Se simţea nespus de fericit. Deodată, îi apăru în faţă un pitic, care-l 
întrebă, voind să-l încerce dacă-i bun la inimă: 


— încotro ai pornit-o, băiete? 

— Să cutreier, lumea, fiindcă acum am bani. 

— Măi. Să fie! Ferice de tine că eşti bogat! Eu am o grămadă de copii pe 
care trebuie să-i hrănesc, şi sunt omul cel mai sărman de pe lume. 

Atunci flăcăul băgă mâna în traistă, scoase cei trei scuzi şi îi întinse piticului. 

Piticul îşi dădu îndată seama că erau singurii lui bănuţi şi, ca să-l răsplătească, îl 
întrebă: 

— Ce ţi-ai dori cel mai mult să ai? 

Iar flăcăul îi răspunse: 

— Ce mi-am dorit cel mai mult, de când mă ştiu pe lume, e o scripcă mai 
bună ca a stăpânului, care să-i facă pe toţi ce o aud să joace, cât oi vrea eu. Şi-mi mai 
doresc o flintă care, când ochesc pe cineva, chiar de-o fi să nu-l nimeresc, să-l răpună 
ea singură. 

Piticul, care era vrăjitor, îi îndeplini dorinţele. 

— Şi ce mai doreşti altceva? 

— Păi, nimic. 

— Bine, băiete. Dar de mâncare ce-ai să te faci? Şi îi dădu o nuieluşă 
fermecată, zicându- 

— Când vei vrea să mănânci ceva, n-ai decât să-i ceri nuieluşei, care pe 
dată o să facă să se ivească tot ce pofteşti. 

Dacă băiatul era fericit înainte de a se întâlni cu piticul, acum era în al nouălea 
cer. începu să cânte în gura mare, pe drum. Ajunse la marginea unui sat, unde se 
întindea o livadă de peri. într- unui din pomi zări o ciocârlie de munte. Se nimeri să 
treacă pe acolo un soldat, care-i spuse: 

— Hei, vânătorule, de ce nu dobori ciocârlia? 

Flăcăul duse flinta la ochi, şi nimeri fără greş. Soldatul dădu fuga şi ridică de jos 
pasărea căzută. Atunci băiatul scoase scripca şi se puse pe cântat, iar soldatul, fără 
voia lui, prinse a juca. Jucă el îndelung, până nu mai putu, şi-l rugă să nu mai cânte, 
dar flăcăul nu se opri. Neavând încotro, soldatul scoase nişte bani din buzunar, tot 
câştigul lui, şi jucând într-una îi dădu flăcăului, ca să înceteze cu cântatul. Băiatul luă 
banii şi se opri. Mâniat la culme, soldatul se întoarse în sat, să-l pârască cum că i-a 
furat banii. Se duse la poliţie, spunând că un băiat cu o scripcă şi o flintă l-a jefuit de 
tot câştigul lui. Un poliţai pomi îndată să-l prindă pe făptaş. 

Nu trecu mult, şi poliţaiul puse mâna pe băiat, care mergea fără griji, bucuros că 
avea bani în traistă. Pe vremea aceea vinovaţii nu erau întemnițați, ci spânzurați de 
grabă. Hotărâră dar să-l ducă pe flăcău la spânzurătoare, şi să-l pună să-i dea banii 
înapoi soldatului. îşi lăsă el flinta şi scripca într-un colţ, se duse la căpetenia poliţailor 
care pregăteau spânzurătoarea şi-i zise: 

— Vreau să-mi împliniţi o dorinţă. 

— Spune ce vrei, şi aşa o să facem, că dorința cea de pe urmă trebuie 
oricum împlinită îi răspunse căpetenia. 

— Vreau ca, mai înainte de a mă despărţi de lumea asta, să-mi daţi scripca, 
să cânt niţel. 

Auzind vorbele astea, soldatul păgubaş, care se afla şi el acolo, începu să strige: 

— Nu-i dați scripca, pentru nimic în lume! 

— Ba ultima dorință trebuie să i-o împlinim! zise căpetenia. 

Şi dădu poruncă să i se dea flăcăului scripca. Atunci păgubaşul, înspăimântat, le 
ceru să-l lege zdravăn de un pom. Dar când băiatul se puse pe cântat, se prinseră în joc 
toţi soldaţii, chiar şi cei din cazarmă, că se auzea până acolo scripca. lar păgubaşul, 
legat de pom, săltă atâta, că până la Urină îl zmulse cu rădăcini cu tot. Flăcăul nu lăsă 


scripca din mână două ceasuri încheiate, până când toţi cei de faţă căzură frânţi de 
oboseală, fără să mai poată face nicio mişcare. Atunci el se opri şi, luându-şi flinta şi 
scripca, o pomi liniştit la dram, fără să-l mai urmărească nimeni. 


Palatul la care te duci şi nu te mai întorci 
poveste ecuadoriană 


Trăiau odată trei surori orfane şi tare sărmane. într-o noapte, stăteau ele de vorbă şi 
povesteau cu cine le-ar plăcea să se mărite. Una din ele spuse: „Eu m-aş mărita cu 
brutarul, ca să mănânc bunătatea de pâine pe care o face!” Alta zise şi ea: „Din aceeaşi 
pricină, eu l-aş lua de bărbat pe bucătarul împăratului, care face bucate atât de 
gustoase!” La rândul ei, mezina spuse:” Eu m-aş mărita cu împăratul, ca să cârmuiesc 
şi eu, şi atunci v-aş ajuta şi pe voi”. 

Vorbele fetelor ajunseră la urechile împăratului care, chiar a doua zi, trimise nişte 
supuşi ai lui să le aducă la palat pe cele trei surori. Oamenii împăratului sosiră la ele 
acasă dar fetele nu voiau să vină la palat, se fereau, ruşinoase, spunând într-una „noi 
n-am făcut nimic rău”. 

Atunci unul din oameni le zise: 

— Voia împăratului e poruncă, nu-i chip să nu i-o împlinim! 

Şi le luară cu ei la palat. împăratul le întrebă despre ce şi-au vorbit între ele 
cu o scară mai înainte, dar fetele răspunseră că nu-şi aduceau aminte. 

— Care din voi a spus că vrea să se mărite cu brutarul? întrebă împăratul. 

Sfioasă, una din fete răspunse că ea. La fel spuse şi cealaltă, care voia să-l ia 
de bărbat pe bucătar. Iar când veni rândul mezinei, aflară că ea voia să se 
mărite chiar cu Împăratul. 

— Cuvântul împăratului e lege! spuse el atunci, şi porunci să fie orânduite 
nunțile. 

Trimise grabnic după brutar şi bucătar, şi în scurtă vreme făcură nunțile cum se 
cuvine. 

Cu trecerea anilor, se iviră pe lume copiii, şi ai surorilor, şi ai împărătesei. Cum 
surorile mai mari o pizmuiau pe mezină, când născu ea primul copil, veniră să o 
îngrijească, dar din răutate îi schimbară pruncul cu un căţel. Pe copilaş îl aruncară în 
apa unui râu lângă care locuiau nişte bătrâni singurei, ce nu aveau copii. 

într-o zi, moşul se duse la râu după apă şi zări plutind o legătură. O luă şi, când 
dădu s-o desfacă, văzu că înăuntru era un prunc frumos, ca rupt din soare. îl duse 
iute acasă şi, împreună cu nevastă- sa, crescură bucuros copilul găsit. 

Nu trecură mulţi ani, şi împărăteasa născu a doua oară. Surorile cele haine îi 
ascunseră şi de astă dată copilul, şi-i puseră în loc un purcel. Apoi aruncară pruncul 
în apă. 

Când văzu împăratul ce i-a adus pe lume nevasta, se mânie cumplit şi-i zise că 
trebuie să fie o vrăjitoare, iar de s-o întâmpla să nască iar un pui de animal, o s-o 
ardă de vie sau o s-o arunce în temniţă. 

După o vreme, împărăteasa aduse pe lume al treilea copil. De data asta era o fetiţă 
frumoasă, care avea în frunte o steluţă. Surorile cele haine schimbară ţar pruncuţ; pe 
care-l aruncară în apă, punând în loc un pui de animal ciudat, luat chiar de ele dintr-o 
vizuină, din pădure. 

Se nimeri că moşul dădu şi peste al doilea copil, şi peste fetiţă. îi luă, ca şi pe 
primul, şi-i crescu pe toţi, cu dragă inimă. 

în vremea asta împăratul fu nevoit să-şi ţină cuvântul, şi o aruncă în temniţă pe 


împărăteasă, ca să n-o ardă de vie. 

Cei trei copii de împărat crescură şi se făcură măricei. într-o zi, pe când 
împăratul se afla la vânătoare pe câmpie, îi ieşiră în cale cei trei frăţiori. 
împăratul simţi îndată nesfârşită dragoste pentru aceşti copii. 

— Hai să ne împrietenim şi să mergem împreună la vânătoare! le zise el. 
îmi sunteţi tare dragi, să veniţi negreşit la palat să mă vedeţi! 

Şi îi pofti pentru câteva zile la palat, îi ospăta şi le dădu haine bune, că erau 
sărmani, bieţii de ei. în semn de recunoştinţă, cei trei fraţi îl poftiră pe împărat să le 
vadă grădina, să-şi aleagă de acolo nişte flori. împăratul se duse la ei acasă, iar când 
trebuia să se întoarcă la palat, cu greu se îndură să se despartă de copii, fiindcă, pe 
zi ce trecea, îi îndrăgea tot mai mult, din adâncul sufletului. îi chema să vină să stea 
cu el Ia palat, dar pe ei nu-i lăsa inima să-i părăsească pe bătrâni. Când să-şi ia 
rămas bun, una din slujnicele împăratului spuse: 

— E frumoasă grădina voastră, dar îi lipsesc trei lucruri: copacul care 
cânta, apa aurită şi pasărea care grăieşte. 

Copiii, nerăbdători, o întrebară unde se aflau aceste trei lucruri, iar ea le răspunse: 

— în țara îndepărtată, unde te duci şi nu te mai întorci. 

Copiii se pregătiră îndată de drum, fără să asculte de sfaturile slujnicei, care le 
spunea câte greutăți aveau de biruit în cale: cel ce ajungea acolo nu mai venea înapoi 
în veci, ci rămânea vrăjit în ţara îndepărtată unde te duci şi nu te mai întorci.. 

Dar nimic nu putu să-i oprească pe fraţi. Cel mai mare o porni primul, şi înainte de 
plecare, le lăsă fraţilor o garoafă, ca să fie semn pentru ei: de rămâne proaspătă, 
înseamnă că el e în viaţă, iar de se ofileşte, să ştie atunci că el e în primejdie de 
moarte. 

După ce plecă, fraţii şi bătrâneii nu-şi luau ochii de la garoafă. 

Pe drum, băiatul se întâlni cu un sihastru, care-l povăţui să nu se ducă în ţara 
vrăjită, fiindcă mii de oameni au pornit într-acolo şi nu s-au mai întors niciodată. Dar 
băiatul ţinea morţiş să ajungă. 

Atunci sihastrul îi dădu o minge fermecată, spunându-i s-o arunce cât mai departe, 
dar să nu cumva să se uite în urmă, cu niciun preţ, chiar de l-ar striga cineva. Băiatul 
luă mingea, o aruncă în zare, dar se întoarse să vadă cine-l strigă. Şi pe dată căzu în 
puterea farmecelor, prefacându-se în stană de piatră. 

Văzând că floarea s-a ofilit, cel de-al doilea băiat se piagati s-o pornească la 
drum, în căutarea fratelui. înainte de plecare, lăsă acasă o secure. Le spuse 
bătrâneilor că, de-or vedea luciul securii întunecat, e semn că el a murit. 

în drum, se întâlni şi el cu sihastrul, care-l povăţui să nu se ducă. Dar băiatul 
socoti că el o să se întoarcă teafăr, şi plecă mai departe. Păţi şi el întocmai ca frate- 
său: se prefăcu în stană de piatră. Bieţii bătrâni, care se uitau mereu la secure, 
văzând că nu mai luceşte, îşi ziseră că băiatul a murit. 

Fu rândul fetei s-o pornească în căutarea fraţilor. Lăsă acasă un inel, şi le spuse 
bătrânilor că, atâta vreme cât o să strălucească, ea se află în viaţă, iar de s-o 
întuneca, e semn că a murit. Se pregăti de drum, luându-şi cu ea un ghem, ace, o 
foarfecă şi uh pieptene. Ajunse şi ea la sihastru, care o povăţui, zicându-i: 

— Nu pleca mai departe, fetiţo! N-ai sa te mai întorci niciodată. Mai bine 
rămâi aici, să mă ajuţi pe mine! 

Dar fata nu-l ascultă, îi spuse că trebuie să-şi găsească fraţii, să-i aducă acasă. 
Cum însă era bună la suflet şi gata să ajute pe oricine, ea îl îngriji, îi cusu hainele 
rupte, îi tăie părul şi-i făcu de mâncare. 

Atunci sihastrul îi spuse: 

— Domnul să te păzească, fata mea! Să te fereşti, că la poalele copacul ui. 


Fermecat în căutarea căruia ai pornit stă de pază un leu! 

îl dădu şi ei o minge fermecată, şi ea îi ascultă întocmai povaţa. Aruncă mingea 
departe, dar, ca să nu fie nevoită să se întoarcă, îşi astupă urechile şi-şi acoperi 
steaua din frunte. Şi aşa, fără să mai audă şi fără să mai vadă, se ţinu după minge, 
căci odată cu ea aruncase şi ghemul luat de acasă. 

Merse ea cale lungă şi, în sfârşit, ajunse la locul cu pricina. Mare i-a fost mirarea 
când dădu îndată de copacul care cihta, de apa aurită şi de pasărea cu grai de om. La 
poalele copacului se afla leul care-l păzea. Fata se feri de el şi, pe ascuns, rupse 
câteva ramuri din copac, luă din apa aurită şi prinse pasărea care vorbea. Cu o 
rămurică înmuiată în apa fermecată, începu să stropească în jur, şi pietrele se 
prefăcură în oameni. Cu sufletul la gură, fata aşteptă să se ivească şi fraţii ei. într- 
adevăr, nu trecu mult şi apăru intri unul, mai apoi celălalt. Se îmbrăţişară fericiţi şi o 
porniră către casă. 

Ajunseră cei trei fraţi la căsuţa unde au crescut, şi pe dată se răspândi prin toată 
împărăţia vestea sosirii lor. Când ajunse la urechile împăratului, se grăbi să vină la 
ei. Văzu minunăţiile pe care le adusese fata şi îi pofti pe toţi trei la palat, la un ospăț. 
Fata îi aduse în dar pasărea cu grai de om, o tămurică din copacul cântător şi, într-un 
vas, puţină apă aurită. 

Când ospăţul era pe sfârşite, pasărea se opri lângă împărat şi îi spuse: 

— Uită-te bine la cei doi băieţi şi la fata cu stea în frunte: sunt copiii tăi! 

— Cum e cu putință aşa ceva? întreba împăratul, uimit. 

— Când a venit pe lume primul născut, ticăloasele de cumnate, haine la 
suflet, ţi-au arătat în locul lui un căţel. Pe al doilea băiat l-au schimbat cu un 
purcel. lar când s-a născut fata, s-au dus tocmai la pădure şi au adus un pui de 
animal ciudat. 

împăratului nu-i veni să-şi creadă auzului. Atunci pasărea grăi mai departe: 

— Totul e aşa precum Îți spun: ei sunt copiii tăi. Porunceşte fără zăbavă s- 
o scoată pe împărăteasă din temniţă, iar pe ticăloasele astea arde-le de vii, ori leagă- 
le de cozile a doi tauri, să le sfârtece! 

Când află de ticăloşia săvârşită, poporul ceru să fie sfârtecate în bucăţi. împăratul 
porunci apoi să fie scoasă din temniţă mama copiilor lui şi, de atunci încolo, trăiră cu 
toţii fericiţi. Iar celor doi bătrânei, care-i crescură pe copii, le dădură o casă 
frumoasă, cu tot ce le făcea trebuinţă. 

Prinţul care s-a rătăcit în pădure 


poveste chiliana 


A fost odată un împărat care avea trei feciori. într-o zi, se gândiră feciorii să plece 
la vânătoare, în pădure. Unul o luă pe o cărare, al doilea, pe alta, iar mezinul se 
afundă în pădure apucând pe o a treia. Când se însera şi sosi ceasul întoarcerii, cei 
doi fraţi mai mari se înapoiară fiecare pe cărarea lui şi ieşiră din pădure, dar cel mic 
nu se ivi. îl aşteptară ei o vreme, apoi îşi ziseră: 

— Se vede c-o fi luat-o înainte! 

Mezinul merse ce merse în inima pădurii, până ce nu mai recunoscu locurile şi se 
pierdu. Se lăsă noaptea. A doua zi, o porni iar prin pădure, şi rătăci multă vreme, 
aproape mort de foame. Când se înnopta iac, zări printre copaci o luminiţă, şi dădu 
să se apropie de ea. Dar cu cât mergea mai mult, cu atât luminiţa se îndepărta, până 
ce se iviră zorile, şi-l găsiră pe băiat umblând tot într-acolo. Cam pe la amiază, zări în 
depărtare un palat. Când ajunse la el, ceru găzduire şi mâncare. 

Palatul era al unui împărat care avea o singură fată, dar atât de haină, cum n-avea 
seamăn pe lume. Băiatul îl rugă pe împărat să-i dea ceva de lucru, şi acesta îl luă ca 


grădinar. în fiecare zi, grădinarul trebuia să ducă împăratului un buchet din cele mai 
frumoase flori. începu flăcăul să îngrijească florile cu atâta drag, că pe zi ce trecea 
grădina se făcea tot mai mândră. Şi în fiecare zi îi ducea împăratului un buchet din 
florile cele mai frumoase. Fata cea haină îl pizmuia pentru flori, şi- şi tot zicea: „De 
ce să nu-mi aducă şi mie un buchet minunat?” 

Dar cum împăratul nu-i dăduse astfel de poruncă, grădinarul nu-i ducea fetei nimic. 

Chibzui fata cum să-l piardă şi, într-o zi, îl învinui în faţa împăratului că s-ar fi 
lăudat că e în stare să-i aducă înapoi iapa în trei culori, cu clopoţeii de aur, care se 
pierduse în satul piraţilor, împăratul îl chemă grabnic pe grădinar şi-l întrebă dacă 
era adevărat că a spus aşa ceva. Flăcăul îi răspunse că nu, că el niciodată nu s-a 
lăudat astfel. 

— Nu te cred, zise atunci împăratul, că doar fată mea nu mă poate înşela. 
Te-ai lăudat, şi trebuie negreşit să pleci chiar mâine să-mi aduci iapa! 

Se duse băiatul în odaia lui, plângându-şi amarnic soarta, căci împăratul îl 
ameninţase că-i va tăia capul, de nu-i împlineşte porunca. Deodată, lângă el se ivi 
o bătrânică: 

— De ce plângi, fiule? îl întrebă ea. 

— Cum să nu plâng, bunicuţo, când mi-au poruncit să aduc iapa în trei 
culori, cu clopoțeii de aur! 

— Nu te necăji, băiete, că te învăţ eu ce să faci! Şi bătrâna îl povăţui astfel: 

— Mai întâi şi-ntâi trebuie să fii puternic, de neînvins. Ia nuieluşa asta, 
care o să te apere de orice primejdie. Du-tc la împărat, spune-i că ai să-i împlineşti 
porunca, dar că mai înainte ai să-i aduci papagalul ghicitor al piraţilor. Şi să-i ceri să- 
ţi dea pâine şi vin, că papagalul e tare lacom, şi dacă îi dăi să mănânce şi să bea, n-o 
să strige când îl iei. 

Flăcăul făcu întocmai cum îl povăţuise bătrâna. Vorbi cu împăratul, îi ceru pâine şi 
vin şi o pomi după papagalul ghicitor. 

îi apăru iar bătrâna şi-i mai zise: 

— Cu nuieluşa fermecată ai să faci bucățele colivia, care-i dintr-un oţel 
atât de tare, că nimeni n- o poate deschide. Tu să începi să vorbeşti binişor cu 
papagalul şi să-i dai pâine şi vin, ca să tacă. Ia-l cu tine şi fugi, dar grăbeşte-te să 
treci hotarul de lângă satul piraţilor că, odată dincolo, nimeni n-o să-ţi mai poată face 
vreun rău. 

Flăcăul o ascultă în toate pe bătrână. Când se apropie de papagal, pasărea prinse a 
striga: 

— Stăpâne, mă fură! 

Dar băiatul scoase grabnic vinul şi i-l dădu zicând: 

— Taci şi stai binişor, că-ți dau pline şi vin! 

Pasărea, lacomă, mâncă şi bău până ameţi. Tânărul lovi cu nuieluşa peste gratiile 
coliviei, care se deschise larg. Luă în mină papagalul şi-o rupse la fugă. Dar pasărea 
se trezi şi începu iar să strige: 

— Stăpâne, mă fură! Mă iau şi mă duc departe! 

Stârni atâta zarvă, că paznicii se deşteptară şi se luară după tânăr. Dar flăcăul 
tocmai trecuse hotarul, aşa că papagalului nu-i folosiră la nimic strigătele. Flăcăul 
ajunse cu pasărea la palat. Tare se mai bucură împăratul, când o văzu. Dar prinţesa 
crăpa de ciudă şi-i zise îndată să dea poruncă flăcăului s-o pornească după iapa în 
trei culori şi cu clopoţeii de aur: 

— Acum să-mi aduci iapa! spuse împăratul. 

Flăcăului îi apăru iar bătrâna, care-l povățui astfel: 

— Când iapa o să necheze, s-o ameninţi cu nuieluşa, şi o să se potolească. 


O pomi flăcăul la dram, luând cu el nuieluşa fermecată. Merse ce merse şi ajunse, 
campe la 
miezul nopţii, în satul piraţilor. Se duse la grajd, şi iapa, simţindu-l, prinse a 
necheza. Dar o ameninţă cu nuieluşa şi se linişti. Apoi atinse poarta grajdului cu 
nuieluşa fermecată, şi pe dată poarta căzu la pământ. Intră, luă iapa de coamă, o 
încalecă şi-o îmboldi cu nuieluşa. Iapa o luă la fugă de parcă zbura, şi ajunseră 
curând la palat. 
Se bucură mult împăratul, dar fata se înfurie şi mai tare. A doua zi, când flăcăul îşi 
începu treaba de grădinar şi-i culese împăratului un buchet din cele mai minunate 
flori, fata mai-mai să moară de necaz, fiindcă prinsese drag de flăcău, care era tare 
chipeş, dar el nici nu se uita la ea. Căzu pe gânduri cum să facă să-l strice cu 
împăratul. 
într-o zi, i se năzări sări spună lui taică-său că grădinarul se lăudase că e în stare 
să omoare balaurul înfricoşător din pădure. Prinţesa gândea că de data asta flăcăul 
n-o să mai aibă cu niciun chip scăpare, căci balaurul înghiţea de la o poştă pe oricine 
îi ieşea în cale. 
împăratul îl chemă să-l întrebe dacă era adevărat că se încumetă să omoare 
balaurul, care făcea atâta prăpăd. Flăcăul îi răspunse însă că nu se lăudase nicicând 
cu aşa ceva. 
— Vrei să spui că fiică-mea minte? Asta nu-i cu putință, că doar e prințesă! 
Să te ducichiar 
mâine să omori balaurul! 
Flăcăul se duse la el în odaie şi se porni pe plâns, spunându-şi: „De data asta nu 
mai scap cu viaţă!” Atunci se ivi lângă el bătrânica şi-l întrebă: 
— Ce-ai păţit, fiule? 
— Păi ce să păţesc, iaca, împăiatul mi-a dat poruncă să omor balaurul din 
pădure! 
— Mare necaz a dat peste tine, fiule, că balaurul e tare primejdios, dar o 
să te ajut eu să-l birui. O să-ţi fie greu, dar până la urmă o să izbândeşti prin 
şiretenie. 
Flăcăul nu prea înţelese bine cuvintele bătrânei. 
— Iată ce să faci, grăi ea din nou: să ceri Împăratului o căruță mare cu 
două perechi de boi, un butoi de vin dulce, un cazan cu tărâțe şi nişte sfoară groasă. 
Caută să ajungi în pădure cam pe la întâiul ceas de după-amiază, când balaurul 
doarme. Deşartă vinul în cazan. Amestecă-l cu tărâțele şi lasă cazanul în căruță. Apoi 
dejugă boii şi ascunde-te cu ei cât mai departe. Balaurul o să se trezească de mirosul 
vinului, o să mănânce terciul, o să se îmbete şi n-o să-ți mai poată face niciun rău! 
Flăcăul urmă întocmai poveţele primite. Ajunse în pădure, cu căruţa cu cele 
trebuincioase, pregăti terciul din vin şi tărâţe, dejugă apoi boii şi se ascunse cu ei 
departe. 
Pe când dormea balaurul, şuierând aşa de groaznic, că asurzea pe oricine s-ar fi 
aflat la o poştă împrejur, răzbi până la el mirosul vinului. Se trezi îndată şi, ţinându- 
se după miros, dădu peste căruţă. Se puse pe mâncat şi cât: ai clipi înfulecă totul. 
Căzu apoi, ameţit, într-un somn adânc, de rămase nemişcat. Flăcăul se apropie şi-l 
legă zdravăn cu sfoara, de căruţă. Când fu gata, înjugă boii şi porni, târându-l, spre 
palat. Dar balaurul se trezi şi scoase un răcnet atât de cumplit, că se cutremură toată 
împărăţia. Oamenii. îngroziţi, fugeau care încotro din calea lor, căutând unde să se 
ascundă. N-ajunseră ei bine la palat, că balaurul începu să strige: 
— Să mi se înfăţişeze neîntârziat fata împăratului! Fata ieşi la primul cai 
al palatului, iar balaurul întinse limba după ea şi-o înghiţi ca pe o muscă. împăratul, 


îngrozit, îi porunci flăcăului să plece cu fiara de acolo, s-o ducă înapoi în pădure, că 
n-o mai voia în ruptul capului. Flăcăul îl ascultă şi duse înapoi balaurul, de unde îl 
luase. Atunci balaurul prinse iar grai: 

— Dezleagă-mă, voinice şi lasă-mă în pace că, de acum înainte, nimeni 
n-o să te facă să mai pătimeşti! 

Flăcăul se gândi cu mare spaimă că împăratul o să pună să-l omoare. Dar nici 
vorbă de aşa ceva, fiindcă împăratul îşi dăduse seama că pricina răului fusese numai 
fiică-sa. 

Iar când flăcăul ajunse înapoi la palat, tremurând de frică, împăratul îi spuse: 

— Am aflat ce-ai pătimit din vina fetei mele şi vreau să rămâi la palat, că eu 
n-am alt urmaş! 

Şi flăcăul rămase acolo, şi când împăratul muri, îi luă el locul la domnie. 


Tăietorul de lemne şi şopârla năzdrăvană 
poveste dominicană 


Trăia odată, într-un sătuc, un tăietor de lemne, care în fiecare zi se ducea la 
pădure, ca să-şi poată hrăni familia. 

într-o zi, pe când tăia un copac gros, dădu peste o şopârlă, care-i grăi cu glas de om: 

— Tăietorule, fii bun şi nu-mi strica, rogu-te, cuibul, că o să te răsplătesc 
de o să aveţi cu ce trăi toată viaţa, tu şi familia ta! 

Şi dându-i o aşchie, îi mai zise: 

— De câte ori o să vrei bani, iei doar aşchia asta şi să-i spui: „Aşchie 
ermecată, cu puterea pe care o ai de la şopârlă, fă să mi se umple punga cu bani!” 

E lesne de închipuit cât de mare i-a fost bucuria tăietorului de lemne. Plecă în 
fugă, dar nu se duse acasă, ci trecu pe la o cumătră căreia îi povesti ce s-a întâmplat 
şi o rugă să-i ţină aşchia până se întoarce s-o ia. Femeia, care era lacomă de felul ei, 
ăcu o aşchie întocmai cu cea fermecată şi i-o dădu tăietorului, când veni iar. 

Cum ajunse omul acasă, îşi strânse toată familia, ca să vadă minunea, îşi căută 
punga cea mai mare şi rosti cuvintele învăţate. Dar mare îi fu uimirea când văzu că, 
după ce le spuse de mai multe ori, nu se întâmplă nimic. Orb de furie, îşi luă toporul 
pe umăr şi se duse să doboare copacul unde îşi avea cuibul şopârlă. La primele 
ovituri, şopârlă ieşi afară şi, crezând că e alt tăietor, îi spuse întocmai aceleaşi 
cuvinte ca data trecută. Atunci omul îi zise că nu-i mai dădea crezare, că îl înşelase. 
Şopârlă îl rugă să vorbească mai lămurit, şi el îi povesti de-a fir-a-păr ce păţise. 
Dându-şi seama îndată cum se petrecuseră lucrurile de adevărat, şopârla îi zise: 

— Nu-ţi face griji! Ştiu eu ce s-a întâmplat şi o să-ţi dovedesc şi ţie cine-i 
de vină şi, cum îţi poţi lua aşchia fermecată înapoi. 

Şi scoțând altă aşchie, îi mai zise: 

— Du-te cu aşchia asta la femeia la care ai lăsat-o pe cea de ieri şi spune-i 
să ţi-o păstreze cu mare grijă, fiindcă e vrăjită. Dacă-i spui: „Aşchie fermecată, cu 
puterea pe care o ai de la şopârlă, fa să mă prefac pe dată în făptura cea mai 
mândră!”, îţi împlineşte grabnic dorinţa. 

Tăietorul de lemne, care era gala la orice ca să-şi recapete darul şi nu dădea 
niciodată înapoi când avea de dus la bun sfârşit o treabă, nu stătea mult pe gânduri. 
Se duse la cumătră şi făcu precum îl povăţuise şopârla: o rugă să-i ţină şi de data 
asta aşchia - şi îi povesti ce putere avea - până se întoarce s-o ia. 

Cum femeia era urâtă foc, de ai fi zis că-i o broască, socoti că aşchia avea s-o facă 


mândră şi plină de farmec, îndată ce plecă tăietorul de lemne, o luă în mână şi spuse 
cuvintele cu pricina. Dar să vezi, minune! Aşchia se prefăcu într-un ciomag zdravăn 
şi sări la ea, arzându-i lovituri cu nemiluita. în culmea deznădejdii, prinse a striga, 
dar ciomagului nici că-i păsa de vaietele ei. N-o slăbi de fel. Ci îşi înteţi loviturile. 
Când se întoarse şi văzu tărăşenia, omul se încredința că şopârla îi spusese adevărul, 
îi ceru atunci înapoi cealaltă aşchie. Femeia, sub ploaia de lovituri, n-avu încotro şi i- 
o dădu. 

într-un târziu, când ciomagul se potoli în sfârşit, nenorocita de ea era umflată ca o 
bute şi arăta mai hâdă şi mai grasă ca niciodată. Tăietorul de lemne cu ai lui n-au mai 
ştiut de atunci încolo ce-s 
lipsurile şi au trăit în belşug. lar cumătră cea necinstită a rămas până azi cea mai 
slută făptură de prin partea locului. 


împăratul Benjui 
poveste ecuadoriană 


Trăia odată un împărat căruia îi plăceau tare mult poveştile. în fiecare zi aducea la 
palat fete frumoase, şi le punea să-i spună o poveste. Le poruncea fără încetare 
supuşilor să-i aducă alte fete, să asculte mereu alte poveşti, zicând că vrea să-şi aleagă 
nevastă. Dar niciuna din fete nu stătu la palat mai mult de trei nopţi, căci atunci când 
sfârşeau de povestit, împăratul dădea poruncă să fie închise. Şi aşa, în temniţa 
palatului se mărea întruna ceata fetelor frumoase pe care împăratul nu le voia. 

în împărăţia aceea trăiau şi trei surori atât de sărmane, că nimeni nu le lua în seamă. 
Când aflară ce se întâmpla la palat, hotărâră să meargă şi ele să povestească 
împăratului, doar-doar o lua pe una de nevastă. Se duse mai întâi cea mare, dar păţi ca 
şi celelalte: nimeri curând în temniţă. Cea de-a doua avu aceeaşi soartă. Atunci, sora 
cea mai mică îşi spuse, în sinea ei, că ea o să fie adevărata împărăteasă, fiindcă o să 
depene o poveste fără sfârşit. 

Ajungând la palat, se înfăţişă împăratului, şi în prima noapte îşi începu povestea; se 
iviră zorile, şi fata, ostenită de atâta povestit, îl rugă pe împărat: 

— înălțimea-ta, îngăduie-mi să mă odihnesc, iar mâine o să-ți spun povestea 
mai departe! 

Ea se oprise din poveste tocmai când venea partea cea mai frumoasă. Şi tot aşa se 
petrecură 
lucrurile şi în nopţile următoare. Când ajungea la ce era mai frumos de povestit, 
fata se oprea şi povestea rămânea fără sfârşit. 

Trecură opt zile, la capătul cărora împăratul hotări: 

— Fata asta o să-mi fie nevastă de-adevărat, fiindcă-i singura care povesteşte 
cu iscusință! 

Făcură nunta şi ea tot nu ajunse la sfârşitul poveştii, pe care împăratul murea de 
nerăbdare să-l 
audă. Se scurse multă vreme, ea povestind mereu, fără ea povestea să se termine. 
Când împărăteasa ştiu, că va aduce pe lume un copil, îi spuse că, în curând, o să se 
sfârşească şi povestea ei. 

în vremea asta, ea fiind împărăteasă şi stăpână, dori să cunoască tot palatul, aşa cum 
se cuvenea, într-o zi dădu peste temniţa din pivnițele palatului, şi află acolo mii de fete, 
care de care mai frumoase. Ea vru îndată să ştie de ce erau întemniţate, căci prin 
împărăție umbla zvonul că, după cele trei nopţi, fetele erau omorâte. 

Cum se lăsa noaptea. împărăteasa depăna mai departe firul poveştii, spunându-i 


împăratului că, în curând, avea să se apropie de sfârşit. îi mai spunea că povestea era 
tare tristă, şi că el trebuia să fie bun cu toţi supuşii lui. Să nu facă rău nimănui, ca toată 
lumea să-l iubească. 

într-o noapte, ea grăi astfel: 

— înălțimea-ta, ani ajuns la sfârşitul poveştii, dar nu ţi-l pot spune, fiindcă e 
trist! 
împăratul, care îndrăgea peste măsură poveştile, o rugă, plin de nerăbdare, să-i depene 

povestea 
până la capăt. Atunci ea îi răspunse că se va supune, clacă o să-i împlinească şi el o 
dorinţă. 

— Ce dorinţă vrei, să-ţi împlinesc, împărăteasa meii? 

-— Vreau să le dai drumul fetelor pe care le ţii ostatice în temniță! 

Când auzi, Împăratul tresări speriat şi-i zise: 

— Cum să fac una ca asta! De le dau drumul, tot poporul o să se mânie şi o 
să mă omoare. Nu-ţi pot împlini dorința! 

— Atunci povestea rămâne fără sfârşit! îi spuse ea. Vrând cu tot dinadinsul 
să afle sfârşitul poveştii, împăratul îi ceru răgaz, să mai chibzuiască. 

Trecu astfel o vreme, până când într-o zi împărăteasa îi spuse că ar vrea să-i 
povestească sfârşitul, fiindcă simte că o să se îmbolnăvească, iar când o să aducă pe 
lume copilul, o să moară, împăratul se înspăimântă şi o rugă: 

— Nu-mi povesti încă sfârşitul, mai aşteaptă câteva zile, împărăteasa mea! 

De la un timp, ea poruncise să se dea drumul fetelor din temniță, dar pe rând, în 
fiecare noapte la câteva, ca să nu se bage de seamă; şi întorcându-se fetele pe la casele 
lor povesteau cum că fuseseră undeva departe, în vreo călătorie... 

Sosi şi ziua în care împărăteasa nu mai putu să aştepte şi depănă sfârşitul poveştii, 
care era chiar adevărul ce avea să se petreacă: veni pe lume copilul, iar împăratul se 
trezi că fetele din temniţă se întoarseră la casele lor, fără ca el să fi păţit ceva. 

Atunci înţelese el tâlcul poveștii şi, purtând în veci recunoştinţă înţeleptei lui 
împărătese, trăiră împreună ani mulţi fericiţi. 

Şi aşa se sfârşeşte povestea împăratului Benjui. 


De ce este marea sărată 
poveste chiliană 


Trăiau odată doi oameni, unul tare bogat, iar celălalt sărac lipit. Când nevasta 
săracului aduse pe lume un copil, omul se duse la cel bogat şi-i zise: 

— Haide să-mi fii cumătru, să fii naş feciorului meu! Bogatul se învoi şi 
boteză copilul. 

— Să vii în fiecare zi, cumetre, să-ţi dau de-ale gurii, îi spuse el. 

Cum auzi vorbele astea, săracul lăsă baltă orice treabă şi începu să se ducă în 
fiecare zi la cumătrul cel bogat, să-i ceară de pomană. Copilul se făcu măricel, împlini 
doi ani, şi taică-său nu era zi să nu meargă la cumătru, după de-ale gurii. Până când, 
odată, bogatul se satură. De atâta pomană pe care o tot făcea cumătrului său, era gata- 
gata să sărăcească şi el. 

într-o zi. Bogatul puse să i se taie o vacă. Tocmai atunci se ivi cumătrul, care-i zise: 

— Ziua bună, cumetre! 

— Bună să-ţi fie inima! 

— Am venit să-mi dai ceva pomană! 


— Bine, hai să-ţi dau! 

Şi bogatul luă o ciozvârtă de la vaca tăiată, şi-i dădu o lovitură zdravănă cu ea în 
piept, de îl trânti la pământ, zicându-i supărat: 

— Na! Ţine ciozvârtă asta şi du-te cu ea la starostele dracilor! 

Cumătrul cel sărman se sculă de jos, îşi puse ciozvârtă pe umăr şi plecă, s-o ducă 
dracului. îi ieşi în cale un moşneag, care-l întrebă: 

— încotro ai pornit, fătul meu? 

— La Scaraoţchi, îi răspunse. M-am dus la cumătrul meu, să-i cer de 
pomană, şi el mi-a aruncat ciozvârtă asta, m-a lovit cu ea în piept de m-a doborât la 
pământ, apoi mi-a zis să mă duc cu ea la dracu. 

— Du-te şi du-i-o, îi spuse atunci moşneagul, dar să nu intri în iad pe poarta 
cea mică. Intră pe poarta mare. Mai întâi bate în poartă; dracul o să-ţi deschidă şi tu 
să-i spui:” Ţi-am adus ciozvârtă asta de came". Dracul, foarte mulţumit, o să te întrebe: 
„Cât ceri pe ea?” Să nu primeşti bani, ci să-i ceri râşniţa cea veche pe care ai s-o vezi 
lângă poartă, că e fermecată şi îţi dă tot ce pofteşti. 

Omul îi ascultă întocmai povaţa. Ajunse în iad, bătu la poarta cea mare, şi îi 
deschise chiar Scaraoţchi, care-l întrebă: 

— Ce pofteşti? 

— Ţi-am adus o ciozvârtă de came. 

— Cât ceri pe ea? 

— Nu vreau bani, vreau să-mi dai râşnița asta veche de lângă poartă. 

— Ei, asta nu ţi-o dau! zise Scaraoţchi. Mai am încă două mari, noi; îți dau 
una din ele. 

— Nu, îi spune omul, eu vreau numai râşniţa veche, şi nimic altceva. 

Scaraoţchi nu avu încotro şi-i dădu râşniţa cea veche, zicându-i: 

- Iată-ți râşniţa pe care mi-ai cerut-o în schimbul cărnii: ia-o şi du-le! 

— Dă-mi şi cele două chei de la ea! 

Scaraoţchi îi dădu cheile, şi omul îşi luă râşniţa şi plecă. Ajungând acasă, o găsi pe 
nevastă-sa mai mult moartă decât vie de foame. Scoase iute râşniţa şi-i zise: 

— Râşniţă fermecată, cu puterea pe care ţi-a dat-o dracul, la să-mi apară 
cele mai gustoase bucate şi cele mai alese băuturi! 

Se iviră pe dată tot soiul de bucate şi băuturi minunate, de mâncară şi omul şi 
nevasta pe îndestulate. Apoi săracul învârti una din chei în râşniţă şi-i ceru bani, că 
nu mai avea de gând să trudească. Şi din râşniţă începu să curgă arginţi cu 
nemiluita. Omul îşi cumpără cu ei o casă mândră şi o moşie întinsă, cu mulţi argaţi. 

Trecu o vreme, şi pe cumătrul cel bogat îl prinse mirarea. 

— Oare de ce n-o mai fi venind cumătrul să-i dau de pomană? se întrebă el. 

— Cum să mai vină, când l-ai lovit aşa tare cu ciozvârta aia de carne! zise 
nevastă-sa. 

Atunci el îi porunci: 

— Ia du-te şi adu-mi bucățica de carne pe care n-am fost în stare s-o 
mâncăm şi resturile de pline care au mai rămas! 

Şi plecă să i le ducă drept pomană cumătrului cel sărac, dar nu-i găsi cocioaba. 
Văzu nişte argaţi la lucru şi-i întrebă: 

— Cine-i stăpânul care v-a tocmit? 

— Boierul cutărică, şi îi spuseră numele cumătrului 

— Cum, să fie aşa înstărit cumătrul meu?! se miră el. 

— Boierul şade în casa ceea mare, cu tăbliță verde la poartă, îi mai spuseră 
argaţii. 

Omul se duse într-acolo şi se pomeni în faţa unei case mândre, ca un palat. Se 


apropie şi bătu la poartă. leşi să-i deschidă chiar cumătrul lui, care-l întrebă: 

— Cum o mai duci, cumetre? Ce-s cu resturile astea? Bogatului nu-i venea 
să-şi creadă ochilor, şi-i zise, uluit: 

— Dar cum de te-ai îmbogăţit aşa, cumetre? 

— Păi totul mi se trage din ziua când m-ai lovit cu ciozvârta de came şi mi- 
ai zis să mă duc cu ea la dracul. Am fost la Scaraoţchi în persoană, şi el mi-a dăruit o 
râşniţă fermecată, care îmi dă tot ce-i cer. 

— Vai, cumetre, vinde-mi mie râşniţa! 

— Bine, să ţi-o vând. Pofteşte înăuntru. 

îi arătă râşniţa, învârti cheia în ea şi-i ceru: 

— Râşniţă fermecată, cu puterea pe care ţi-a dat-o dracul, dă-mi cele mai 
alese băuturi de pe lume! 

Şi din râşniţă se iviră tot felul de băuturi, care de care mai minunate. Când se 
saturară, omul învârti cealaltă cheie, şi râşniţa se opri. 

— Cu cât mi-o vinzi? întrebă bogatul. 

— Păi ţi-o dăruiesc, cumetre! Ia-o şi mergi sănătos! Bogatul îi mulțumi, luă 
râşnița şi se întoarse acasă cam pe două cărări, după atâta băutură. Cum ajunse, îi 
dădu afară în uliţă cu biciul pe toţi servitorii. 

— Ce faci bărbate? îl întrebă mirată nevasta. 

-— Nu mai am nevoie de servitori, că am râşniţa asta fermecată. 

învârti cheia în râşniţă şi-i ceru mâncare. Pe dată prinseră a se ivi o mulţime de 
bucate, ce nu se mai sfârşeau. Cum omul nu luase şi cheia care oprea râşniţa, nu 
trecu mult şi toată odaia se umplu de mâncare. Se mai umplu apoi şi altă încăpere, 
şi alta, de nu mai ştiau ce să se facă. 

— Aici şi-a vârât dracul coada! spuse omul speriat. Apucă râşniţa, ieşi cu 
ea pe uliţă, împrăştiind înjur mâncare şi strigând cât îl ţinea gura către oamenii 
sărmani: 

— Aduceţi-vă străchinile, să vi le umplu cu mâncare! Lumea se îngrămădi 
înjur, minunându-se. Până la urmă, bogatul n-avu încotro: se duse cu râşniţa la 
cumătru şi-i spuse că nu era chip s-o oprească. Atunci omul învârti cealaltă cheie şi 
râşniţa se opri. I-o dădu iar bogatului, cu cheie cu tot. 

Se întoarse el acasă, şi fu nevoit să-şi tocmească iar servitori, să-i curețe casa. 

Se scurseră câţiva ani, vreme în care bogatul ceru râşniţei fermecate tot ce poftea. 
într-o bună zi, află că într-o ţară de hăt, departe, de dincolo de mare, nu se găsea strop 
de sare. Trimise grabnic vorbă că el putea trimite zece corăbii pline cu sare. Oamenii 
de acolo îi cer ură însă o sută de corăbii. 

El se învoi, ceru râşniţei să umple cu sare o sută de corăbii. Când totul fu gata, 
oamenii care văzură minunea, îl întrebară de nu vrea să le vândă lor râşniţa. 

— Bine, o să v-o vând, dar abia peste opt zile, le răspunse el. 

Şi vreme de opt zile, ceru râşniţei bani, de-şi umplu pivnițele cu arginţi. Apoi o 
vându oamenilor care veniseră cu corăbiile după sare, dar le dădu numai o cheie. 

— Oare dă într-adevăr sare râşniţa asta? se întrebară ei. 

Fără să stea pe gânduri ziseră: 

— Râşniţa fermecată, cu puterea pe care dracul ţi-a dat-o, fa să se ivească 
sare! 

Nu terminară bine de zis vorbele astea, că râşniţa începu să verse într-una sare, 
până când oamenii prinseră a striga: 

— Râşniţa fermecată, opreşte-te! 

Dar nici gând, râşniţa arunca parcă şi mai multă sare, fără oprire. 

— Asta-i treaba dracului! zise atunci căpitanul, şi luând râşniţa o aruncă în 


mare. 
Şi de atunci este marea aşa sărată, că mai aruncă şi acum sare râşniţa cu pricina! 


Cumătrul bogat şi cumătrul sărman 


poveste chiliană 


Trăiau odată într-un sat un om sărman şi altul bogat. Cumătrul bogat avea o 
grămadă de bani, casă frumoasă, moşii întinse, de nici că mai avea ce să-şi dorească. 
Dar cum lăcomia roade fără încetare inima celor bogaţi, privea cu pizmă la cumătrul 
cel sărman, care n-avea altă avuţie decât patru măgăruşi, ca să-şi câştige traiul şi să 
aibă cu ce-şi hrăni familia. în fiecare zi, se ducea la pădure după lemne, şi cumătrul cel 
bogat socotea că în felul ăsta câştigă o mulţime de bani cu măgăruşii lui. Până când, 
într-o zi, se gândi: „Ce-ar fi să-i iau măgăruşii cumătrului!” 

Şi, prefăcându-se că merge după lemne, se duse la pădure, nimerind chiar acolo 
unde era cumătrul sărman. 

— Ia te uită, cumătrul! făcu el pe miratul. Cum de te întâlnesc aici? 

— Păi fiindcă din locul ăsta tai lemne de obicei. 

— Şi eu, care plănuisem să merg mai departe, dar am să-mi schimb gândul; 
ca să am cu cine sta de vorbă, o să rămân şi eu aici. 

— Bine, cumetre, rămâi! 

Se aşezară amândoi la loc ferit, să-şi petreacă noaptea. Când se lăsă întunericul, 
cumătrul cel bogat zise: 

— De-aş fi ştiut că aveam să te întâlnesc, cumetre, aş fi adus nişte cărţi de 
joc, că, jucând, ni s-ar fi părut noaptea mai scurtă. Dar ia să văd dacă nu cumva am 
nişte cărţi uitate prin buzunar. 

Şi se prefăcu atunci că se uită prin buzunare; dădu peste o pereche de cărţi, zise că 
le-a pus acolo din întâmplare, dar el le pusese dinadins. 

— Ia te uită, cumetre, că am găsit cărţile! O să ne alunge urâtul. Ce vrei să 
jucăm? Mărieş ori alt joc? 

— Nu mă pot prinde să joc, răspunse atunci săracul, că n-am niciun gologan. 

— Păi cum jucăm doar ca să ne treacă timpul, nu să câştigăm, hai să ne 
facem că jucăm pe măgăruşii tăi. 

Cumătrul cel sărman se cam codi, dar n-avu încotro. Jucată şi bogatul câştigă, rând 
pe rând, toți cei patru măgăruşi. Se făcu târziu şi săracul spuse mâhnit: 

— Hai să ne culcăm, cumetre! 

Cum sărmanul de el n-avea altceva decât un poncho zdrenţuit, îşi aşternu pe jos 
nişte saci, şi se acoperi cu el, pe când bogatul, care-şi aduse cu el pături groase, îşi 
făcu un pat moale şi călduros. 

Când se făcu ziuă. Săracul se sculă şi se apucă să pună samarul pe măgăruşi, cum 
făcea de obicei, ca să-i încarce. Bogatul se sculă şi el şi-i zise: 

— Dacă tot mi-ai pus samarul pe măgăruşi, încarcă-mi şi lemnele. 

— Ce tot spui acolo? se miră săracul. 

— Ce, ai uitat că azi-noapte ţi-am câştigat măgăruşii la joc? 

— Păi ne-a fost vorba că doar ne facem că jucăm pe măgăruşi! 

— Nici pomeneală! I-am câştigat şi ai mei sunt de acum încolo! 

— Dacă-i pe aşa, nici eu nu-l mai încarc! încarcă-ţi-i singur, om nelegiuit ce 
eşti! spuse supărat săracul. 

Bogatul încarcă măgăruşii şi plecă cu ei, iar sărmanul rămase pe gânduri, zicându- 


şi: „Cum o să mă întorc eu acasă? O să mi se frângă inima când o să mă întâmpine 
copiii, aşteptând să le dau pâinea cea de toate zilele. Mai bine nu mă mai întorc defel. 
Or să mă dea uitării căci, vorba ceea: ochii care nu se văd se uită!” 

Şi în loc să iasă din pădure, se afundă şi mai tare. Merse toată ziulica şi, la asfinţit, 
dădu peste o peşteră. Aşa flămând cum era, că nu pusese nimic în gură de atâta 
vreme, se adăposti înăuntru, să se odihnească peste noapte. Când să aţipească, auzi 
zgomot de paşi care se apropiau. Se ascunse bine după nişte piatre, şi stătu la pândă, 
dârdâind de frică, gândindu-se că deasupra peşterii o fi sălaşul vreunor tâlhari. 
Sărmanul de el, avu dreptate. Printre tufele de deasupra, se iviră tâlharii, care 
începură să-şi împartă prada. După puţină vreme, căpetenia îi întrebă: 

— Unde a rămas cutare? 

— Nu l-am văzut, răspunseră ei. 

Nu trecu mult şi auziră tropot de cal. 

— Trebuie să fie el! strigă unul din tâlhari. Se ivi tâlharul de care întrebase 
căpetenia, care-i zise: 

— Pe unde ai zăbovit, omule, de vii abia acum? 

— Vin de dincolo de râul Apă-seacă. 

— Şi de ce se chiamă aşa râul ăsta? 

— Fiindcă e secat de tot, iar împăratul de acolo a dat sfoară în ţară că 
plăteşte oricât celui care face ca râu! să aibă iar apă, că mor oamenii de sete. 

Atunci căpetenia grăi astfel: 

— Asta n-o să poată face nimeni, niciodată! Fiindcă nu-i om căruia să-i 
treacă prin minte că taina se află chiar la locul de unde izvorăşte râul! Acolo e o 
piatră mare, care a astupat izvorul. Singura scăpare e să o urnească cineva din loc, şi 
atunci apa o să izvorască iarăşi. Ei, şi ia spune, ce veşti ne mai aduci? 

— Păi am trecut apoi prin satul de dincolo de râu. Şi se zicea că împăratul 
de pe meleagurile acelea a orbit şi că ar da oricât celui care ar izbuti să-l 
tămăduiască. A? a ceva nu-i însă cu putinţă. 

— Ba este, răspunse căpetenia, dar nu ştie nimeni! Singurul leac se află 
chiar aici, la picioarele noastre, în peşteră. Pe pereţii ei creşte o buruiană fermecată, 
care poate tămădui ochii împăratului. 

Cumătrul cel sărac, bietul de el, prinse a dârdâi şi mai tare de frică, socotind că 
tâlharii vor intra în peşteră după buruiană şi o să-l găsească acolo. Dar nu păţi nimic, 
căci tâlharii sa culcară, iar a doua zi în zori plecară cu toţii. Sărmanul aşteptă până 
nu se mai auzi tropotul cailor, apoi scapără amnarul pe care-l avea mereu la el şi se 
uită după buruiană. într-adevăr, buruiana creştea acolo, pe pereţii peşterii. 

„A dat norocul peste mine”, îşi zise omul. 

Aşteptă să se lumineze mai bine, culese buruiana, o îndesă în traistă şi plecă spre 
meleagurile unde domnea împăratul care orbise. Când se înnopta, ajunse la marginea 
unui sat. Bătu în poarta uşii colibe, să ceară găzduire. La început, baba care trăia 
acolo nu vru să-l primească, dar când află că omul acela putea să-l tămăduiască pe 
împărat, îşi schimbă gândul. îl găzdui şi se duse tară zăbavă la palat. 

— Aduc veşti bune pentru înălţimea-sa, le spuse ea paznicilor; a tras la 
mine un om care zice că e în stare să-i redea vederea. 

Cum auziră vorbele astea, paznicii intrară fuga în palat, să-i dea de veste 
împăratului, care trimise îndată soldaţi să-l aducă pe omul cu pricina. Se înfăţişă 
cumătrul cel sărman la palat, cu buruiana tămăduitoare în traistă. Ceru apă fiartă şi o 
oală, şi, neştiind cum se pregătea leacul, aruncă un pumn de buruiană în apă, că aşa i 
se năzări. Apoi cu o năframă muiată în apa cu buruiană începu să-i spele ochii 
împăratului. Nu dădu bine de două-trei ori, că înălţimea-sa prinse a zări puţintel, apoi 


tot mai mult, până ce văzu de-a binelea. Mare-i fu bucuria că, în sfârşit, îşi dobândise 
vederea. Porunci să i se întindă masă îmbelşugată omului care-l tămăduise, cu tot 
soiul de bucate alese. Mâncă şi bău el împărăteşte, că înălţimea-sa nu mai ştia cum 
să-i intre în voie. A doua zi, spuse: 

— înălţimea-ta. Acum că te-ai lecuit, te las şi mă duc în satul învecinat! 

— Preabine, dar înainte da plecare să-mi spui ce-ţi datorez. 

— Ce-i vrea să-mi dai, înălţimea-ta. 

— Ba cere-mi cât trebuie, că sunt gata să-ți dau orice pofteşti. 

Omul îi spuse iar să-i dea cât o crede de cuviinţă. 

— Bine, atunci o să te răsplătesc când te întorci din satul învecinat. O 
porneşti pe jos? 

— Da, înălţimea-ta! 

— Ba nu, de acum încolo o să mergi călare. 

Şi porunci să-i înşeueze unul din caii lui cei mai falnici. 

Omul încalecă şi o porni la drum. Ajunse la marginea satului învecinat, şi o întrebă 
pe una din băbuţele care se iviră pe la porţi: 

— Ce se întâmplă pe aici, bunicuţo? 

— Iaca, a secat râul satului şi ne prăpădim cu toții de sete! împăratul îl 
răsplăteşte cu cât i-o pofti inima pe cel care o să facă să curgă iar apă. 

— Am venit să fac treaba asta eu! 

Băbuţa n-aşteptă să-şi sfârşească el bine vorba, şi se repezi să-l vestească pa 
împărat. Omul se îndreptă şi el spre palat şi, când ajunse, tocmai porneau gărzile în 
căutarea lui. 

— E adevărat că ai spus că eşti în stare să faci să curgă iar râul? îl întrebă 
împăratul când îl văzu. 

— Da, înălţimea-ta! 

— E cu putință aşa ceva? Nu-mi vine să te cred! 

— N-am de ce să te amăgesc, înălţimea-ta. 

— Hai să vedem atunci că, cine ştie, se prea poate să fii destoinic. De ce ai 
nevoie? 

— îmi trebuie trei mineri care să-şi cunoască meseria, un burghiu mare, 
praf de puşcă să aruncăm stâncile şi merinde pe îndestulate. 

— Asta-i fleac, omule! Eu vreau ca râul să aibă iar apă, că ne stingem, de 
sete şi de foame, că nu avem cu ce uda câmpul. 

îi aduseră grabnic trei mineri, pregătiră caliri cu poveri pentru drum, că trebuiau 
să meargă sus la munte, de unde izvora râul. 

Omul mai zise: 

-= Porunceşte. înălțimea-ta, să-şi părăsească locuințele toți cei care stau 
aproape de râu, ca să nu fie în primejdie. 

Apoi o porniră la drum şi, când ajunseră sus la izvor, omul dibui stânca ce astupase 
râul. Dădu poruncă minerilor să sfredelească piatra cu burghiul, să pună praf de 
puşcă şi să-i dea foc. Se dădură înapoi şi, pe dată, se auzi un bubuit şi stânca se 
fărâmă în bucăţi. Izbucniră de pretutindeni apele adunate, şi curgând râul crescu tot 
mai mare. Oamenii de pe mal strigară, voioşi: 

— Cine ar fi crezut că o să ajungem să vedem râul ăsta mare, gata să ne 
ia cu case cu tot! Avem acum apă cit poftim! 

într-adevăr, râul iute şi învolburat năvăli peste casele oamenilor. 

A doua zi, omul se întoarse la palat. împăratul îl aştepta la ospăț, bucuros. Cum îl 
văzu, îl întrebă câţi bani voia pentru munca lui. lar omul îi dădu acelaşi răspuns ca şi 
celuilalt împărat: 


— Cât o să vrei, înălţimea-ta. 

— Păi bine, omule, spune-mi, că sunt gata să-ţi dau oricât îmi ceri. 

— Ba nu, să hotărască înălţimea-ta cât! 

Atunci împăratul porunci slujitorilor: 

— Mâine în zori să pregătiţi zece catâri încărcați cu saci de galbeni, să- 

i ia cu el cel care ne-a salvat! Iar de are nevoie de ceva. Să-i îndepliniţi orice v-o 
cere! 

A doua zi încărcară cei zece catâri. Omul îşi luă bun rămas, după ce împăratul îi 
mai mulţumi odată, şi o porni. Ajunse la palatul împăratului pe care-l lecuise. 
Văzând împăratul catârii încărcaţi, vru să-l răsplătească şi el la fel: porunci dar să 
pregătească slujitorii zece catâri, cu saci de galbeni. Şi aşa se făcu de plecă omul cu 
douăzeci de catâri încărcaţi cu cât puteau duce. Luă el drumul către casă şi, înainte 
de a intra în sat, se opri pe o colină da unde se zărea o privelişte minunată, zicându- 
şi: 

„Aici o să-mi ridic noua casă!” 

Dădu poruncă slujitorilor care-l însoțeau să descarce acolo. Apoi luă cu el 
câteva pungi de galbeni şi intră singur în sat. îşi găsi copilaşii mai mult morţi 
decât vii, lihniţi de foame. 

Dar din clipa aceea, se terminase cu sărăcia pentru familia lui! Omul se duse de 
cumpără tot ce trebuia ca să ridice casa cea nouă. Li trimise pe slujitori să aducă 
totul la locul pe care şi-l alesese, merse de tocmi zidari şi o pomi şi el cu ai lui într- 
acolo. 

în vremea asta, cumătrul cel bogat vedea toate pregătirile şi se tot minuna, 
întrebându-se: 

„Cine să fie oare cavalerul ăsta aşa de bogat care îşi ridică o casă ca un palat?” 

Murea de nerăbdare să afle şi. Ros de invidie, nu se mai putu stăpâni şi, într-o 
bună zi, se duse să vadă. îl recunoscu pe cumătrul lui. începu să-i facă temenele şi să- 
l iscodească în ce chip şi-a dobândit averea. 

Atunci cumătrul prinse a-i povesti de-a fir-a-păr tot ce s-a întâmplat de când 
ă rămas tară măgăruşii pe care-i pierduse la joc. 

Cum află, bogatul se întoarse grabnic acasă, plin de venin, şi-i zise nevestei: 

— Plec la câmp, nevastă! 

Nu-i povesti niciun cuvânt, porunci însă să i se pregătească merinde de dram, şi 
o porni spre peştera unde se adăpostise cumătrul cel sărac. într-adevăr, o găsi 
fără greutate, şi intră înăuntru, zicându-şi: 

— O să rămân aici peste noapte, poate aud şi eu ceva folositor! 

îşi ascunse mai încolo calul, îşi aşternu culcuşul şi se întinse. Târziu de tot, 
noaptea, auzi tropot de cai: 

„Trebuie să fie tâlharii, se gândi el. la să ciulesc bine urechea!” 

Păţi şi el asemenea cumătrului cel sărac. Unul din tâlhari întârzie, şi 
căpetenia îl dojeni, întrebându-1: 

— Pe unde ai zăbovit, omule? 

— Vin din Guayaseco, îi răspunse tâlharul, supărat. Şi află că m-ai 
înşelat când mi-ai spus că râul e secat şi nimeni nu poate face să curgă iar apa. 
Nici vorbă de aşa ceva! Râul venea atât de repede, că a năvălit peste casele ce se 
aflau lângă mal. 

Căpetenia căzu pe gânduri, minunându-se: 

— Cum e cu putinţă una ca asta? 

— Ăsta-i adevărul adevărat! Şi când am trecut prin satul învecinat, 
l-am găsit pe împărat tămăduit, cu vederea mai bună ca a mea. 


— Nu se poate! Doar dacă n-o fi stat cineva la pândă aicea jos în peşteră, 
şi-a auzit tot ce-am vorbit atunci! Mergeţi îndată şi vedeţi, şi dacă găsiţi pe cineva, 
duceţi flinta la ochi şi trageţi! 

Nu izbuti bogatul să facă nicio mişcare, că tâlharii se şi iviră în gura peşterii, cu 
lumânări aprinse, să vadă cine se afla înăuntru. Ascultând de porunca dată de 
căpetenia lor, cum îl zăriră pe cumătrul cel bogat, traseră în el. 

Iar cumătrul cel sărac îşi ridică un palat fără asemănare, şi de n-o fi murit cumva, 
mai trăieşte şi acum fericit, împreună cu ai lui. 


Juan fără frică 
poveste columbiană 


Trăiau odată un bărbat cu nevasta lui. După o vreme, veni pe lume un copil, căruia 
îi puseră numele Juan. Când se făcu mai măricel, îl încredinţară unei rude care era 
popă, ca să-l crească el. Dar fiindcă acesta nu-şi dădu nicio osteneală, băiatul deveni 
tare şiret şi fără frică de nimeni, până când, de la o vreme, popa nu mai ştia ce să 
acă să scape de el. Dar cum băiatul era foarte îndărătnic, nu voia să plece de acolo. 

într-o noapte, tocmai după sărbătoarea morţilor, unchiul îl trimise pe Juan să-i 
aducă din cimitir un ceaslov pe care-l uitase. Mai iute ca vântul, băiatul fugi spre 
cimitir, care era cam depărtişor de sat. O luă la goană, dar tot i se părea că nu merge 
destul de iute. în sfârşit, ajunse la cimitir. 

Duhurile morţilor tocmai ieşiseră afară din morminte, să se răcorească în puterea 
nopţii, şi băiatul zări, la lumina lunii, cum îşi treceau din mină în mână ceaslovul; 
unul îl deschidea, altul îl răsfoia, un al treilea îi cântărea greutatea, altul şi-l ducea 
a ureche, la cap ori la piept, ba chiar şi-l punea sub braţ. 

Fără să se sperie câtuşi de puţin, Juan, de după copaci, era numai ochi. leşi apoi la 
iveală, învârtind prin aer un bici, şi le spuse duhurilor că venise după ceaslovul lui 
unchi-său. Morţii i-l dădură îndată. Ca să nu fi făcut drumul numai pentru atât, 
băiatul se gândi să-i aducă unchiului câteva din duhurile de pe acolo, socotind că îi va 
ace plăcere să vadă chipuri cunoscute. Zis şi făcut! Luă câţiva strigoi, îi legă de 
mâini şi îi mână până acasă. 

Gluma asta nu-i căzu deloc bine popii care, tremurând ca varga, îi porunci să ducă 
ără zăbavă strigoii înapoi la cimitir. Dar Juan era ostenit, aşa că ii legă de un copac 
ce se afla în mijlocul satului şi se culcă. 

După păţania asta, popa jură să-i facă nepotului de petrecanie. Chibzui el bine, şi 
într-o zi îl trimise pe Juan acasă la un om bogat, care murise de mulţi ani, lăsându-şi 
averea îngropată prin încăperi. Toţi sătenii povesteau că nimeni nu se putea apropia 
de casa aceea, nici pe lumină, nici pe întuneric, fiindcă strigoiul stăpânului ei rătăcea 
pe acolo, scuturând nişte lanţuri grele, scoțând ţipete, plângând, blestemând şi 
jeluindu-se cu vorbe din care nu se pricepea o iotă. Cei care se încumetaseră să se 
apropie, muriseră pe loc. Din pricina asta popa îl trimise pe Juan la conacul bântuit 
de strigoi, să doarmă acolo peste noapte. 

Flăcăul ajunse la casa părăsită şi-şi făcu culcuş în bucătărie. Aprinse focul, îşi făcu 
de mâncare şi aşteptă, trăgând din pipă, să vină vremea să cineze şi să se culce. 
Tocmai se aşezase să mănânce, când auzi o voie care strigă: 

— Să cad, Juan? 

Băiatul, neînfricat, zise îndată „da”, atât doar că avea prea puţine merinde ca să-i 
dea şi lui. Strigoiul lăsă mai întâi să-i vadă capul, apoi alte bucăţi ale trupului, care 


pluteau prin aer, închegându-se între ele. Juan se uită, apoi începu să mănânce în 
tihnă, ca şi cum nu s-ar fi întâmplat nimic. 

Ba mai făcu şi haz, văzând cum intră limba în gură, braţele se prind de umeri, 
părul se lipeşte de ţeastă şi ochii caută fruntea, ca să se înfigă sub sprâncene. Se uită 
cu băgare de seamă la strigoi, care prinse a se îmbrăca şi-şi potrivi pe nas nişte 
ochelari vedrei şi grosolani, ce-i acoperiră ochii. 

Când termină, strigoiul îl chemă la luptă, zicându-i că cel care învinge o să 
rămână stăpân peste conac. Juan îl lovi cu biciul, iar strigoiul scoase o spadă lungă 
şi ruginită. Lupta ţinu toată noaptea. Când cântară cocoşii, la ceasul în care morţii 
se întorc în morminte, strigoiul grăi astfel: 

— M-ai învins, Juan! Pentru că ai biruit în luptă, mi-am ispăşit pedeapsa şi mă pot 
întoarce liniştit în mormânt. Cât am trăit, am făcut ticăloşii şi mi-am mâhnit părinţii, 
căci m-am lăsat furat de patima bogăției şi nu i-am ajutat, aşa cum se cuvenea. îţi las 
ţie conacul, cu toată averea mea. Iată cheile! în odaia cea mare, ai să găseşti 
comoara, iar în bucătărie şi în ogradă am îngropat saci cu galbeni. 

Şi zicind vorbele astea, strigoiul se făcu nevăzut. 

Juan fără frică îşi aduse părinţii şi fraţii la conac. Trăiră acolo cu toţii 
fericiţi, ani mulţi, milostivindu-i pe cei sărmani. 


Ştergarul care când îl întindeai, se umplea de bunătăţi 


poveste ecuadoriană 


Trăia odată într-un sat un om sărman, cu o familie tare numeroasă: avea 
doisprezece copii, şi ca să le dea de mâncare era nevoit să ceară de pomană. într-o zi, 
sătul să trăiască tot din mila oamenilor, căci nu-i ajungea să-şi ţină familia, se duse la 
o mănăstire din apropiere. Bătu în poartă, îi deschise un călugăr şi omul ii ceru de 
pomană. 

— Aşteaptă niţel, cărți aduc îndată! îi spuse călugărul, şi, când se 
întoarse, îi dădu un ştergar fermecat. 

Uimit, săracul primi darul, dar îi zise: 

— Pe ştergarul ăsta nu-mi dă nimeni mare lucru! Nu-mi ajunge să le iau 
mâncare copiilor! 

Atunci călugărul îl întrebă dacă îi era foame, şi când el dădu din cap, îispuse să se 

aşeze pe 
iarbă, să întindă binişor ştergarul şi să rostească vorbele astea: 

— Ştergar fermecat, dă-mi de mâncare! 

Şi pe dată, spre uimirea fără margini a sărmanului, ştergarul se umplu cu bucate, 
care mai de care mai gustoase. Nu lipsea nici băutura: bere şi vin din belşug. Omul 
mâncă până se satură, şi dădu să strângă ce rămase. Călugărul îi spuse: 

— îți dăruiesc ştergarul, ia-l ou tine ca să ai ce da de mâncare copiilor! 

Omul o porni spre casă, vesel şi mulțumit nevoie mare, ştiind că le ducea copiilor 
darul cel mai de preț de când erau ei pe lume. Copiii îl zăriră de departe, tară sacul 
cu pomană pe care-l căra de obicei. Cum intră le spuse nevestei şi copiilor: 

— Aşezaţi-vă la masă, să mâncăm! 

Văzând că întinde ştergarul, toţi ai lui rămaseră uluiţi, zicându-şi: 

— Oare s-o fi smintit? Dar tatăl le zise vesel: 

— Ascultaţi vorbele astea; „Ştergar fermecat, dă-ne de mâncare!” 

Şi cât ai clipi, în faţa tuturor, ştergarul se umplu, mai-mai să dea pe dinafară, cu 


tot soiul de bunătăţi, mâncăruri alese, fructe, bere şi vin. Se puseră pe mâncat, şi 
bine le mai căzură bucatele minunate, după un post aşa de lung. 

într-o zi, tatăl o porni la târg cu ştergarul, ca să aibă ce mânca pe drum, căci era 
nevoit să zăbovească o vreme. Trecând pe lângă o cârciumă, intră înăuntru să bea 
ceva. Cum întrecu măsura, după multele pahare îşi pierdu judecata şi îi spuse 
cârciumarului: 

— îţi încredinţez ştergarul ăsta fermecat, dar să nu cumva să zici: 
„Ştergar fermecat, dă-mi de mâncare!” 

Cârciumarul îi mai turnă de băut, luă ştergarul şi, ducându-se într-o odaie ferită, 
rosti cuvintele cu pricina. Mare i-a fost bucuria când a văzut minunea ce se înfăptui 
sub ochii lui. Căută îndată un ştergar la fel cu cel fermecat şi, a doua zi, când omul 
i-l ceru, i-l dădu pe acesta în loc. 

Omul o porni mai departe şi, când i se făcu foame, întinse ştergarul şi spuse: 
„Ştergar fermecat, dă-mi de mâncare!” 

Dar nu se ivi nimic. Mai-mai să-şi piardă bietul om minţile de necaz. 

— Se vede că mi-a dat altul în loc, îşi zise el. Trebuie să-l capăt înapoi! 

Se întoarse la cârciumă şi-i spuse cârciumarului: 

— Dă-mi înapoi ştergarul fermecat pe care mi - l-ai furat! 

înfuriat, cârciumarul sări la el şi îi trase o bătaie zdravănă. 

Omul se duse iar la mănăstire, cu inima grea, şi-i spuse călugărului care veni să-i 
deschidă: 

— Milostiveşte-mă cu ceva! 

— Păi nu ţi-am dat acum o vreme ştergarul fermecat? îl întrebă călugărul, 
care îl recunoscuse. 

Ce mai pofteşti? 

Cu lacrimi în ochi, îi povesti atunci ce păţise cu cârciumarul. 

— Aşteaptă niţel, c-o să-ţi aduc altceva. 

Şi călugărul se întoarse cu o bâtă ca toate bilele. 

— Du-te şi cere-i cârciumarului ştergarul înapoi şi, dacă nu vrea să ţi-l dea, 
spune: „Bâtă fermecată sări pe el!” 

Omul îl ascultă şi se întoarse la cârciumă, care la ceasul acela era ticsită de lume. 
Se apropie de cârciumar şi-i zise: 

— Dă-mi înapoi ştergarul! 

Cârciumarul se făcu foc, şi le spuse unor oameni care stăteau şi beau: 

— Vă dau bere cât o să poftiţi, dar daţi-l în brânci afară pe cerşetorul de 
colo! 

Bietul om, înghesuit într-un colţ, văzând că încep să curgă asupră-i loviturile, zise 
cu mare spaimă: 

— Bâtă fermecată, sări pe ei! 

Şi bâta se porni să lovească până îi trânti pe toţi la pământ, de nu mai rămaseră 
teferi decât cârciumarul şi cerşetorul. 

— Dă-mi ştergarul! îi mai spuse o dată. 

— i l-am dat doar, se dezvinovăţi cârciumarul. 

— Dar nu pe al meu, mi-ai dat altul în loc! îţi spun pentru ultima oară să mi-l 
dai de bună voie! 

Văzând că nu Îl ascultă, omul strigă: 

—” Bâtă fermecată, sări pe el!" 

Bătut măr, cârciumarul n-avu încotro şi scoase dintr-un cufăr ştergarul fermecat. 
Ca să se încredinţeze că nu l-a înşelat iar, omul rosti îndată vorbele cu pricina şi pe 
ştergar se iviră tot felul de bunătăţi. 


Bucuros, îl strânse şi o pomi către casă, unde îl aşteptau cei doisprezece copii, 
plângând de foame. Le povesti ce păţise şi, întânzând grabnic ştergarul fermecat, 
mâncară pe săturate. 

Odată, la căderea nopţii, pe când erau cu toţii acasă, năvăliră nişte hoţi, care 
prinseseră de veste de puterea ştergarului, şi-i cerură omului să li-l dea. Cum n-aveau 
habar de bâta fermecată, nu se gândiră ee-o să păţească. Atunci omul scoase bâta, 
rosti cuvintele cu pricina şi hoţii abia de scăpară, mai mult morţi decât vii. Nu mai 
îndrăzniră în veci să se apropie de casă, iar omul şi ai lui trăiră în linişte şi pace. 


Voinicul de la miazăzi şi voinicul de la miazănoapte 


poveste chiliană 


Trăiau odată doi voinici iară seamăn pe lume de puternici. Unuia i se zicea Voinicul 
de la miazăzi, iar celuilalt, Voinicul de la miazănoapte. într-o zi, unul din ei s-a pornit 
la dram, să-l caute pe celălalt, a cărui faimă răzbise până la el. Se nimeri că tot atunci 
o purcese şi celalalt, cu acelaşi ţel. 

Merseră ei cale lungă, şi cam pe la jumătatea drumului li se făcu foame. Venind 
unul de la miazăzi, celălalt de la miazănoapte, zăriră pe o colină un copac. 

„Să mă odihnesc niţel la umbra copacului de colo”, îşi zise în gând fiecare. 

Şi când ajunseră la copac, dădură cu ochii unul de altul, îşi spuseră ziua bună, şi se 
întrebară între ei cine erau. Unul răspunse că lui i se zicea Voinicul de la 
miazănoapte, şi că o pornise în căutarea Voinicului de la miazăzi, despre faima căruia 
auzise mereu. 

Atunci celălalt îi răspunse: 

— Păi eu sunt chiar Voinicul de la miazăzi, şi am plecat de acasă minat de 
acelaşi ţel. Să te caut şi să ne măsurăm puterile. 

Hotăriră ei să-şi încerce puterile în luptă dreaptă, iar de s-o dovedi unul mai slab, 
avea să-l slujească pe celălalt, şi de or fi amândoi la fel, aveau să rămână tovarăşi şi 
fraţi de cruce, să se ajute între ei la necaz. Se prinseră în luptă. Nu izbuti niciunul să 
iasă biruitor, ci amândoi se dovediră la fel de puternici. Se opriră, îmbucară ceva şi 
apoi o porniră împreună să caute de lucru. Auziră ei că nu departe se afla moşia unui 
om tare bogat, şi-şi ziseră: 

— Hai să mergem într-acolo! 

Se aşternură la drum. Ajunseră curând la coliba unui biet sărman, vecin cu omul 
cel bogat. Se opriră mai întâi să vorbească cu săracul, şi-l întrebară dacă era prin 
apropiere moşia vreunui om înstărit unde să poată găsi ceva de lucru. 

— Păi se face că tocmai aici am un vecin tare bogat, le răspunse omul. 

— Dar noi vrem să te ajutăm pe tine la treabă, spuseră ei, şi o facem fără 
plată. 

— Eu sunt om sărman şi n-o să vă pot da de-ale gurii, cum se cuvine. 

— Nu-ţi face griji din pricina asta, îi răspunseră voinicii. Noi ne mulțumim 
cu ce-o fi acolo; dă- ne de lucru. Că vrem să te ajutăm. 

— Prea bine, zise atunci omul, mulţumindu-le. 

Le dădu unelte - unuia o toporişca ascuţită, celuilalt o sapă mare, ca să curețe 
pământul de tufişuri şi de buruieni. Ei râseră de treaba asta prea uşoară, dar omul le 
spuse că, după ce terminau de curăţat locul, aveau de făcut acolo un ţarc mare 
pentru vite, împrejmuit cu ţăruşi. 

— O să vă dau nişte boi, să puteți căra ţăruşii, le zise. 


— N-avem nevoie de boi, ne descurcăm noi singuri, îi răspunseră cei doi. 

Şi se apucară de treabă. Voinicul cu toporişca luă un ţăruş de lemn tare, îi dădu o 
lovitură zdravănă, de se afundă pe jumătate. Celălalt nu se lăsă nici el mai prejos, se 
luară la întrecere, care-i mai puternic. 

Nu trecu mult şi ţarcul fu gata, împrejmuit cum se cuvine cu ţăruşi înalţi, unul 
lângă altul. Când omul ieşi afară să vadă ce treabă au făcut argaţii pe care îi tocmise, 
se sperie când dădu cu ochii de asemenea minune. 

— Cum au izbutit oare să facă asemenea treabă? Pesemne că sunt uriaşi 
flăcăii ăştia! 

Iar cei doi voinici se uitau la el cu coada ochiului, râzând. Omul tăcu mâlc, 
intră în casă şi-i spuse nevestei că argaţii pe care i-a primit la lucru nu sunt ca 
toţi oamenii ci năzdrăvani, fiindcă prea au o putere de uriaşi. 

leşi iar afară, să le spună celor doi să mănânce ceva. Dar ei îi răspunseră că nu le 
era foame, că îşi aduseseră merinde cu ei. 

Omul sărman se duse grabnic la vecinul lui cel bogat, şi începu să-i povestească 
despre cei doi argaţi, care erau laşa de voinici, că sfârşiră în două zile cu desţelenitul 
şi făcutul ţarcului. 

Bogatul acela avea un măgar nărăvaş, care era însuşi diavolul. 

— Dacă voinicii sunt atât de puternici precum spui, Îi zise el cumătrului 
sărman, ia să punem un rămăşag, să vedem de izbutesc să-mi îmblânzească măgarul 
ăsta din ogradă! 

Şi îi arătă măgarul cu pricina, legat zdravăn de un stâlp de fier. 

Dar omul sărman îi răspunse că nu putea face prinsoarea până nu vorbeşte cu 
voinicii. Aşa că îşi luă rămas bun, zicându-i: 

— Pe mâine, cumetre! Mâine o să vin cu răspunsul. Cum ajunse acasă, îi 
chemă pe argaţi: 

— Vecinul cel bogat vrea să facem o prinsoare. 

Şi le spuse ce treabă aveau de făcut. Cei doi îl îndemnară: 

— învoieşte-te cu ochii închişi, pune rămăşag, că izbutim! N-avea grijă, că 
ştim noi să-i venim de hac măgarului nărăvaş! 

A doua zi, se duseră toți trei la vecinul cel bogat. în ogradă, măgarul era legat cu 
lanțuri grele de stâlpul de fier. Cei doi voinici îşi dădură îndată seama că măgarul era 
chiar diavolul, şi se puseră pe treabă. Despicară un ţăruş lung, puseră hamurile pe 
măgar şi-l legară de ţăruş, dar în aşa fel încât zăbala să-l strângă zdravăn. Apoi 
atârnară de bici trei ocale de plumb, care loveau animalul, îmboldindu-l ca nişte 
pinteni. 

După ce sfârşiră, se înfăţişară cu măgarul stăpânului bogat. Când animalul, 
înfricoşat, dădu să sară şi să azvârle din copite, ei îl trântiră la pământ, de mai-mai 
să-i fărâme toţi dinţii. Apoi îi puseră frâul şi hamurile, şi măgarul, oricât se smuci, nu 
putu să scape. Curgeau şiroaie de sudoare de pe el de atâta opinteală şi de furie. 
Când unul din voinici vru să-l încalece, animalul se scutură şi-i dădu o lovitură de 
dârlog peste ochi de-l lăsă chior. 

Atunci voinicul îi spuse celuilat: 

— Urcă-te şi tu! 

Şi când îi simţi pe amândoi în spate, măgarii! nu mai putu nici să mişte. îl traseră 
de coadă şi făcură cu el tot ce poftiră. îl duseră apoi stăpânului, zicându-i: 

— Iată-ți măgarul, blând precum vezi! 

Omul cel sărman se uita la ei, şi nu-i venea să-şi creadă i ochilor. 

— Se pare c-am câştigat eu rămăşagul, cumetre! zise el. 

-— Asta aşa e! 


Şi îi dădu îndată toate cheile casei, că făcuseră prinsoare cum ca stăpân peste 
moşie să rămână câştigătorul. 

în clipa aceea, măgarul şi omul bogat, care era stăpânit de diavol, se făcură 
nevăzuţi şi nu se mai iviră nicicând. 

Atunci voinicii îşi luară bun rămas de la omul cel sărman, care rămăsese împietrit de 
uimire. 

— Prietene, te-am ajutat cu dragă inimă să scapi de sărăcie! grăiră ei. 

Apoi o porniră la drum, şi curând se pierdură îndepărtare. 


Blanca Rosa şi cei patruzeci de hoţi 
poveste chiliană 


A fost odată un om care a rămas văduv, cu o fetiță, pe nume Blanca Rosa. Fata era 
nespus de frumoasă, leită maică-sa. înainte de a muri, mama ei Îi lăsase o oglindă 
vrăjită, care spunea adevărul ori de câte ori o întreba ceva. 

După un timp, tatăl se însura cu o femeie rea şi invidioasă. Cum văzu maştera că 
fata ei vitregă vorbea cu oglinda, i-o luă şi o întrebă îndată, socotind că nu-i femeie 
care s-o întreacă în frumuseţe: 

— Cine-i cea mai frumoasă pe lume? 

Şi oglinjoara răspunse, spunând adevărul: 

Când auzi vorbele astea, maştera mai-mai să crape de ciudă. Porunci atunci unui 
slujitor bătrân s-o omoare pe fiică-sa vitregă. Dar slujitorului îi fu milă, şi, în loc s-o 
omoare, o duse pe fată în codru şi-o lăsă acolo. A doua zi, maştera întrebă iar 
oglinjoara: 

— Cine-i cea mai frumoasă de pe lume? 

Şi oglinjoara răspunse iar: 

— Fiica ta, care n-a murit! 

Mânioasă, maştera cea haină îl chemă pe slujitor şi îl amenință cu moartea dacă n- 
o va ucide pe Blanca Rosa: iar ca dovadă, să-i aducă ochii şi limba fetei. 

Bătrânul avea un căţel jucăuş, cu ochii albaştri. Când văzu că nu-i chip s-o scape pe 
sărmana fală, hotărî să-şi omoare cățelul, şi să-i ducă ochii şi limba maşterei, ca s-o 
încredinţeze că Blanca Rosa a murit. Făcu întocmai cum se gândise, şi maştera fu 
mulţumită când el îi întinse o liipsie de argint cu ochii şi limba, socotind că sunt ale 
fiică-şi vitrege. 

Părăsită în mijlocul codrului, biata Blanca Rosa duse multă vreme o viaţă tare grea, 
până când, într-o zi dădu peste ascunzătoarea unor hoţi. Căţărându-se ea într-un copac, 
văzu mai mulţi oameni care ieşeau de acolo. După ce se îndepărtară ei bine, fata se 
hotări să se dea jos şi să intre în sălaşul lor. Rămase uluită de minunile dinăuntru: 
bucate care mai de care mai gustoase şi bogății cum nici nu visase: podoabe scumpe, 
de aur şi nestemate. Mâncă ea din toate, după pofta inimii, până se satură; apoi ieşi 
afară, se caţără iar în copac şi adormi dusă. 

Când cei patruzeci de hoţi se întoarseră la ascunzătoarea lor, îşi dădură seama, după 
neorânduiala de acolo, că cineva intrase şi le descoperise sălaşul. Căpetenia porunci 
îndată unuia dintre ei să rămână de pază la intrare, să-l prindă pe făptaş. 

A doua zi, toţi ceilalţi plecară iar, şi Blanca Rosa, văzându-i că se îndepărtează, se 
dădu jos din copac. Atunci botul care stătea la pândă o zări şi nu-i veni să-şi creadă 
ochilor că e cu putinţă să fie pe lume o făptură atât de frumoasă. Socoti că venea de pe 
alte tărâmuri, şi dădu fuga să-i ajungă din urmă pe ceilalţi, să le spună şi lor vestea. 


Chit că nu-i dădură crezare, se întoarseră cu toţii. De astă dată căpetenia porunci să 
rămână cinci oameni de pază, să vadă când s-o ivi făptura aceea minunată. Dar nu 
trecu mult, şi cei cinci veniră cu sufletul la gură după ceilalţi. Făcură iar cale-întoarsă, 
însă Blanca Rosa se ascunsese. Atunci căpetenia hotări să rămână chiar el de pază, căci 
nu se încredea în spusele celorlalţi. 

După puţină vreme, se ivi Blanca Rosa. Căpeteniei i se păru că nu mai văzuse 
nicicând o fată mai frumoasă, şi o privi mut de admiraţie. Se strânseră şi ceilalţi hoţi, 
crezând cu toţii că ceea ce vedeau nu era o făptură de pe lumea asta, ci un înger din 
cer, coborât să-i dojenească pentru fărădelegile lor. Dar ea, când îi văzu în genunchi în 
faţa ei. Cerând cu umilinţă iertare, se sperie şi le spuse că nu era altceva decât o biată 
orfană prigonită de maştera ei haină, şi că tot ce voia era puţină mâncare, să nu moară 
de foame prin pustietăţile acelea. Hoţii nu crezură niciun cuvânt, ci ţineau una şi bună 
că e un înger din cer; i se închinară şi îi făcură un tron de aur, punându-i cele mai 
scumpe veşminte şi cele mai strălucitoare podoabe. Şi din ziua aceea. 

Blanca Rosa rămase la cei patruzeci de hoţi, unde trăia fericită, în îndestulare. 

Se răspândi curând vestea că în codru îşi avea sălaşul o ceată de hoţi care se 
închinau unei fete neasemuit de frumoase. Când ajunse şi la urechile maşterei, nu-i 
veni să readă, căci ea se socotea singura femeie frumoasă de pe urne. Luă iute 
oglinjoara şi-o întrebă: 

— Spune-mi, oglinjoară fermecată, cine e cea mai frumoasă? 

Oglinda ii dădu răspuns: 

= Fiica ta vitregă, Blanca Rosa! 

Plină de otravă, maştera dădu fuga la o vrăjitoare, căreia îi spuse că o să-i dea oricât 
i-o cere, numai s-o omoare pe fată. Vrăjitoarea se învoi, şi o pomi în căutarea fetei. 
Nimeri în ascunzătoarea hoţilor şi izbuti, cu minciuni şi vicleşug, s-o vadă pe Blanca 
Rosa. Prefăcându-se că e o biată femeie săracă, primi banii cu care o milostivi fata şi-i 
dădu drept mulţumire un coşuleţ cu fructe. Dar Blanca Rosa nu vru să primească, 
spunându-i să-l păstreze, că ea are tot ce-i pofteşte inima. Atunci vrăjitoarea Îi zise: 

— Dacă nu primeşti darul meu, lasă-mă baremi să-ți ating rochia ori să-ți 
mângâi părul de mătase! 


Şi trecându-şi mâna prin părul fetei, îi înfipse iute în cap un ac vrăjit. în 
clipa aceea, Blanca Rosa 

căzu Într-un somn adânc ca moartea. Vrăjitoarea plecă tiptil, de teamă săn-o prindă 
hoţii, şi seduse 


grabnic la maşteră să-i spună că fiică-sa vitregă nu mai trăieşte. 

Când hoţii se înapoiară seara, o găsiră pe Blanca Rosa nemişcată. Li se păru la 
început că doarme, dar văzând că zile în şir nu dă niciun semn de viaţă, crezură că a 
murit. O plânseră toţi cu mare jale, şi se căzniră cum putură s-o aducă la viaţă, dar în 
zadar. Nemaiavând ce face se pregătiră 
s-o îngroape, dar ca să n-o bage în pământ, hotărâră să-i dea drumul pe mare. O 
puseră într-un sicriu ferecat în aur şi argint, îmbrăcată în straie mândre şi 
împodobită cu cele mai faimoase salbe, închiseră bine sicriul, să nu intre nicio 
picătură de apă, şi-l aruncară în mare. 

Trăia pe atunci, în împărăţia din apropiere, un prinţ mândru, împreuna cu cele 
două surori mai mari ale lui, nemăritate. Prințului îi plăcea tare mult să pescuiască, 
într-o bună zi, pe când se afla în larg, cu barca, trăgând de năvoade, zări un sicriu 
strălucitor, purtat de valuri. Vrând să afle ce era înăuntru, le porunci pescarilor din 
barcă să-l scoată la mal. Se căzniră din greu şi, în cele din urmă, izbutiră. Prinţul 
porunci să fie dus sicriul în odaia lui, şi apoi să fie lăsat singur. Nu izbuti însă să-l 
deschidă, fiindcă era bine ferecat. încercă atunci cu tot felul de scule, şi abia după 


şapte zile şi şapte nopţi de trudă pulu să-l deschidă. Tare se mai minună când dădu 
cu ochii de fata cea frumoasă, îmbrăcată cu haine mândre şi acoperită de podoabe de 
preţ. O luă în braţe şi-o aşeză pe patul lui. Prinse a-i scoate podoabele, căutând să 
dăruiască taina făptuirii minunate care părea că doarme adânc. Când să-i desprindă 
pieptănul de aur din părul ca mătasea, degetele lui aflară gămălia acului înfipt. îl 
scoase fără zăbavă şi fata reveni la viaţă. Atunci prinţul îşi dădu seama că fusese 
vrăjită şi căci rupsese vraja. 

Trezindu-se singură lângă un bărbat necunoscut. Blanca Rosa întrebă cu spaimă: 

— Unde sunt tovarăşii mei? 

Ca s-o liniştească, prinţul prinse a-i povesti cum a găsit-o în mare; îi mai spuse că 
el era un om bun, că n-avea de ce să se teamă lângă el. Dar fiindu-i frică să nu plece 
în lipsa lui, înainte de a ieşi din odaie, el îi înfipse acul vrăji; în cap, şi fata adormi pe 
loc. Nu-i trebui mult prinţului până să se hotărască: fata îi căzuse nespus de dragă. 
Se întoarse la el în odaie, îi scoase acul din cap şi-i spuse că n-a izbutit să-i găsească 
tovarăşii, dar o rugă să rămână la palatul lui, să-i fie nevastă. îi mai spuse că dacă nu 
voia să iasă la început din odaie, putea sta ascunsă acolo, că nimeni n-o să afle taina, 
nici chiar surorile lui. 

Peste câteva zile, când prinţul ieşise la pescuit, surorile, curioase să afle ce 
ascundea el cu atâta grijă în odaie, intrară înăuntru şi dădură peste Blanca Rosa, 
întinsă pe pat. Văzând cât de frumoasă era fata necunoscută, surorile fură cât pe-aci 
să crape de ciudă. Sărind la ea, îi sfâşiară hainele mândre, îi rupseră podoabele şi o 
goniră în zdrenţe afară din palat. Biata Blanca Roza fugi îngrozită să se ascundă, şi 
nimeri în coliba unui cizmar bătrân, care se îndură de chinul ei şi o primi cu dragă 
inimă. 

Când se întoarse prinţul acasă şi n-o află pe fată, întrebă de ea, deznădăjduit, pe 
toţi din palat. O porni apoi prin împărăție, căutând-o neostenit pretutindeni. 
Cutreieră el mult, fără ţintă, până când îi spuse cineva că în coliba pantofarului se 
adăpostea o fată negrăit de mândră. Se duse grabnic acolo şi o găsi pe Blanca Rosa. 
O luă înapoi la palat şi porniră să facă pregătirile de nuntă. 

Surorile cele haine îşi primiră pedeapsa pentru fapta lor, iar ei făcură o nuntă 
strălucită. Blanca Rosa îi ceru prinţului să-i poftească şi pe tovarăşii ei, cei patruzeci 
de hoţi, care veniră bucuroşi, aducându-i daruri scumpe. De atunci, Blanca Rosa şi 
prinţul trăiră fericiţi ani mulţi, în pace şi bună înţelegere. 


Prinţesa dispreţuită care-şi iubea tatăl ca sarea în bucate 
poveste cubaneză 


A fost odată un împăiat care avea trei fete. într-o zi le chemă la el şi le întrebă: 

— Cât de tare mă iubiţi, fetele mele? 

Una îi răspunse: 

— îmi eşti mai drag decât viaţa! Cealaltă zise şi ea: 

— Iar mie, mi-eşti mai drag ca mine însămi! Dar cea de a treia spuse: 

— Mie mi-eşti mai drag ca sarea-n bucate. Când auzi că fata cea mică îl 
iubea ca sarea în bucate, împăratul se înfurie şi o alungă din palat. 

Fata plecă, îmbrăcată în straie de bărbat, şi se băgă slugă la palatul altui împărat, 
să aibă grijă, de găini şi de curcani. Dar mai înainte îşi ascunse bine straiele mândre, 
de prinţesă. 

Se împliniră trei zile de când era la palat, când, într-o noapte, unul dintre argaţi 
auzi mare hărmălaie între găini şi curcani. Se sculă şi, uitându-se afară în ogradă, 


văzu o prinţesă neasemuit de frumoasă. Păsările, speriate de, atâta strălucire, 
stârniseră larma aceea. 
A doua zi, argatul se duse la palat şi-i zise împăratului: 
— Bagă de seamă, luminăţia-ta, că ai tocmit la păsări o fată, nu un bărbat! 
Cum să fi tocmit o fată? se miră împăratul. 
Am văzut-o cu ochii mei azi-noapte îmbrăcată femeieşte, cu nişte straie 
strălucitoare, împăratul hotări să stea de veghe şi, cum se lăsă noaptea, se puse la 
pândă. Nu trecu mult şi fata 
ieşi în ogradă, cu straiele de prinţesă. Atunci împăratul o chemă, zicându-i: 
— Vino încoace! Ce s-a întâmplat, de ce te-ai ascuns în straie de bărbat? 


Tatăl meu m-a alungat din palatul lui, prinse a-i poveşti ea, fiindcă i-am 
spus că-mi este drag ca sarea în bucate. 


împăratul chibzui, apoi îi spuse: 


Să te duci mâine la bucătărie, să pregăteşti nişte bucate! 

Şi-i porunci să facă totul fără să pună pic de sare. 

Apoi trimise sol la împăratul vecin, tatăl fetei, să-l poftească la prânz. 

Când sosi tatăl prinţesei, fu aşternută masa. lar gazda, împăratul cel tânăr, îi zise: 
— Te-am invitat, împărate, să prânzim împreună! 

Şi am venit cu dragă inimă! îi răspunse oaspetele, începură să aducă la 
masă bucatele, împăratul îmbuca fără tragere de inimă, fiindcă, aşa nesărată, 
mâncarea n-avea niciun gust. 


Ce-ai păţit, înălţimea-ta, de ce nu mănânci? îl întrebă împăratul cel tânăr. 
lată ce e, ţi-o spun pe şleau: bucatele astea n-au sare. 


Tare mă mir de vorbele astea, că doar te-ai supărat pe fatacea mică şi ai 
alungat-o atunci când 


ţi-a zis că te iubeşte ca sarea în bucate! Ce-ai da s-o vezi iar? 

împăratul răspunse, tară să stea pe gânduri: 

— Coroana! 

Atunci împăratul cel tânăr i-o arătă pe fată. Şi aşa se întâmplă de rămase 
împăratul cu fiică-sa care-l îndrăgea cel mai mult, dar îşi pierdu coroana. 


Cei doi orfani 


poveste mexicană 


A fost odată un frăţior şi o surioară, care, de mici, rămăseseră orfani de mamă. 
După o vreme, tatăl lor porni să-şi aleagă altă nevastă. După ce făcură nunta, 
mama cea vitregă îi zise bărbatului: 
Să ştii că dacă nu duci de aici copiii, plec de la tine. 
Tatăl nu voia să se despartă de copii, şi-i răspunse: 
— Cum să fac aşa ceva? Doar sunt copiii mei. îmi sunt dragi şi mă 
doare inima să mă despart de 


ei. 
— Păi atunci, dacă nu m-asculţi, o să plec eu şi o să te las. 

Tatăl n-avu încotro şi, ca să nu-l părăsească nevasta cea de-a doua, luă într-o zi 

copiii, îi duse la munte şi-i lăsă acolo, zicându-le: 


— Rămâneţi aici, copii! Merg să-mi încarc măgarii şi, când termin treaba, vin 


să vă iau. 


Copiii rămaseră să-l aştepte, dar tatăl nu se mai întoarse. Se făcu târziu, se lăsă 


noaptea, şi copiii 
nu ştiau încotro s-o apuce. în cele din urmă, se urcară într-un copac şi petrecură 
noaptea acolo. A doua zi dis-de-dimineaţă o porniră iar în căutarea tatălui lor. 
Merseră ei ce merseră până dădură de o pădure deasă, unde văzură o peşteră. Şi 
cum iar se lăsa întunericul, fratele zise: 

— Ascultă, surioară, ce ne facem? lată că se înnoptează, unde-o să dormim? 

— Să rămânem aici, în peşteră, răspunse ea, că aici suntem la adăpost de 
fiare. 

Şi se ascunseră amândoi în peşteră. Deodată, dădură cu ochii de o leoaică cu doi pui 
mititei. 

— Ia uite, surioară, o căţea cu pui! Hai să furăm căţeii! 

— Ba nu, frăţioare, că o să ne mănânce căţeaua. Mai bine lăsăm până 
mâine, în zori, când pleacă mama s-aducă de mâncare puilor. Cum pleacă ea, îi luăm 
căţeluşi 

Zis şi făcut. Se sculară dimineaţa în zori şi, cum plecă leoaica, fraţii luară puii, 
crezând că-s căţei. 

Fratele şi sora îşi ridicară o căsuţă şi trăiră multă vreme în pădure, în tovărăşia 
leilor, care creşteau pe zi ce trecea. Băiatul îşi făcu un arc cu care vâna păsări şi 
iepuri; astfel, el, surioara lui şi puii de leu aveau mâncare din belşug. Când era la 
vânătoare, sora rămânea acasă, cu leişorii. Până într-o bună zi, când se pomeniră că 
leii se făcuseră mari... 

Se întâmplă să treacă atunci pe acolo nişte tâlhari care aflaseră că fratele şi sora 
trăiau singuri şi aveau o groază de bani. Ei, nu chiar bani, ci o mulţime de piei de la 
animalele pe care le vâna băiatul. Pieile astea erau tare scumpe, aşa că fraţii erau 
bogaţi. Tâlharii voiau să dibuiască pieile, să le fure, dar nu se puteau apropia de casă 
din pricina leilor. 

într-o dimineaţă, fratele plecă la pădure să vâneze iguane, din acelea cu carnea 
gustoasă. Luă şi leii cu el. Tâlharii statură la pândă şi, când văzură că sora a rămas 
singură în căsuţă, intrară şi-i spuseră: 

— Ce faci aici, fetiţo? O să le luăm eu noi. 

— Nu mă luaţi, se rugă ea, mai bine lăsaţi-mă şi plecați, că acum se 
întoarce frate-meu, întovărăşit de două animale primejdioase, care o să vă mănânce. 

Hoţii se speriară şi plecară. Dar a doua zi se întoarseră şi statură iar la pândă. 
Băiatul se pregăti să plece la vânătoare, dar nu mai luă animalele cu el, fiindcă 
surioara îi povestise ce păţise cu tâlharii. 

— Ai grijă, îi spuse ea, că se prea poate ca tâlharii să fie pe aici pe aproape. 

— Nu te teme, surioară! îţi las leii cu tine, să te păzească. 

= Ba nu, zise sora, mai bine ia-i cu tine, să te apere, că tu treci prin 
primejdii mai mari. 

Şi după ce plecă fratele, fata se duse la fântână s-aducă apă să facă mâncare. 

Când o văzură singură, tâlharii ieşiră din ascunzătoare şi-i spuseră: 

— De data asta nu mai scapi! Să ne dai toţi banii pe care-i aveţi, că de nu, te 
omorâm! 

— Dar n-avem bani, le răspunse ea speriată. 

— Atunci toate pieile scumpe de animale. 

— Luaţi tot ce vă pofteşte inima, numai nu mă omorâţi! 

— Ba îţi luăm şi viaţa! 

— Lăsaţi-mă barem să-mi iau rămas bun de la câinii mei, se rugă ea. 

Şi-i strigă pe nume pe cei doi lei. Leii o auziră de departe, veniră ca vântul şi într-o 
clipă îi făcură bucăţi pe tâlhari. Lăsară nevătămaţi doar caii, pe care-i luă fratele când 


se întoarse. Aflând de cele întâmplate, zise pe gânduri: 

— Surioară, tâlharii spuneau că pieile astea de animale sunt scumpe? O să 
luăm bani buni pe ele. Cobor să le vând la târg. 

— Nu pleca, frăţioare, că ai să rămâi acolo şi mă laşi singurică! 

— Ba mă-ntorc, n-avea grijă! 

încalecă pe unul din caii înşeuaţi şi plecă spre târg. Când ajunse aici, începu să 
arate oamenilor mândreţea de piei. 

Vestea ajunse şi la urechile regelui, care avea o fată. Trimise îndată după flăcău să 
vină să i se înfăţişeze. 

— O să-ți cumpăr o piele scumpă, îi făgădui el fetei. Alege-o pe care vrei! 

Cum îl văzu pe flăcăul care venise cu pieile, fetei îi căzu drag şi-l dori de bărbat. 

— Nu pleca, îi spuse ea, rămâi aici! Dacă vrei, mă mărit cu tine. 

— Nu-i cu putinţă, îi răspunse flăcăul, trebuie să mă întorc la 
munte, că m-aşteaptă acolo surioara. 

— Nu te întoarce, rămâi aici, c-o să-ţi dau palatul tatălui meu, straie 
bogate şi tot ce-ţi pofteşte inima. 

Când văzu el atâta mândreţe înjur, rămase la palat şi se însura cu fata regelui. 

Sora îl aşteptă multă vreme şi, pe zi ce trecea, se întrista tot mai tare. îşi plângea 
fără încetare fratele, până când, într-o zi se hotări s-o pornească în căutarea lui. 

Luă ea alt cal din cei care fuseseră ai tâlharilor, se îmbrăcă frumos şi cobori de la 
munte, întovărăşită de cei doi lei. Se opri la prima căsuţă, şi acolo află că fratele ei a 
luat de nevastă pe fata regelui. 

— Nu, nu se poate să fie fratele meu! 

— Ba da, s-a însurat cu fata regelui, şi de tine a uitat! îi spuseră oamenii. 

Şi atunci sora s-a întors din drum, cu inima grea de mâhnire. Nu trecu mult şi 
biata de ea muri de supărare, iar leii, când văzură că stăpâna lor s-a prăpădit, se 
aşezară lângă ea şi se stinseră şi ei. 


Jo şi Artemise 
poveste din Martinica 


în vremurile de demult, diavolul îmbătrânise taie de tot, dar nu coborâse încă în 
iad. îşi avea lăcaşul departe, hăt departe, la munte. Cum era bătrân şi urât, nu mai 
izbutea să ademenească nicio femeie. 

Trăia pe atunci o fată, cea mai mândră de pe meleagurile acelea, pe care o chema 
Artemise. Ea îşi dăruise inima lui Jo, un flăcău chipeş şi viteaz fără seamăn. 

într-o seară, când pe cer se ivise cornul subţire al: lunii, ca nişte corniţe de drac, 
Artemise şi Jo se îndepărtară de sat, ca să-şi mărturisească dragostea. Deodată, 
auziră un zgomot asurzitor, de parcă bubuia tunetul. Ridicară privirea şi văzură că 
pe cer nu se arătase niciun nor de furtună, dar zăriră nişte coame luminoase ce se 
desluşeau tot mai limpede. Se gândiră că avea să se lase o noapte grea, şi hotărâră 
să se întoarcă grabnic. 

Dar pe neaşteptate, Artemise fu înghițită de beznă şi Jo nu izbuti s-o ţină lângă el, 
în ciuda sforţărilor lui deznădăjduite. Auzi pentru ultima oară strigătele sfâşietoare 
ale fetei, pierzându-se în depărtarea muntelui. 

A doua zi în zori, Jo se duse la vrăjitoare. îi povesti ce se întâmplase şi-i încredința 
o şuviţă din părul Artemisei, pe care o purta mereu la ei. într-o punguţă de bumbac 
roşu. Vrăjitoarea îi destăinui atunci că fata fusese răpită de diavol. 

Jo o pomi fără zăbavă către lăcaşul diavolului. Ajunse într-un târziu în faţa unei 


peşteri tăiate în chip de poartă. Făcuse cale atât de lungă până acolo, că începuse să 
se întunece. Curând, îl văzu chiar pe diavol, care se întorsese acasă cu braţele 
încărcate de stofe preţioase. Jo socoti că diavolul vrea s-o ia de nevastă pe Artemise, 
şi la gândul acesta furia şi iubirea îi dădură curaj. Tiptil, se luă după el şi văzu că 
peştera avea trei rânduri de porţi, păzite fiecare de câte un drac. 

Primul drac avea o gură cât o şură, ce-i ajungea până la urechi şi nişte fălci uriaşe. 
Aşezat pe un morman de pietre, se juca cu ele de parcă erau nişte fulgi. Uneori i se 
sfărâmau în pumni, scoțând scântei, căci erau bucali de cremene. Din când în când, 
se oprea din joc, ca să înfulece nişte pietre, pe care le zdrobea cu fălcile, făcând un 
zgomot îngrozitor. 

Cel de al doilea drac avea o limbă ca un ţipar uriaş, pe care n-o putea ţine 
niciodată în gură, fiindcă nu-i încăpea. Tocmai aduna cu limba tăciunii aprinşi 
împrăştiaţi de vânt dintr-un cuptor. 

Cel din urmă dintre diavoli avea nişte picioroange răsucite, cu ghiare, şi tot aşa îi 
erau şi mâinile. Se adăpa dintr-o tigvă, apoi cobora până pe fundul unui puț adânc. 

Toţi trei aveau o înfăţişare chinuită şi o privire plină de vrajbă. Jo pricepu că i-ar fi 
peste putinţă să pătrundă înăuntru la diavol, şi se întoarse acasă, deznădăjduit. Dar 
cum noaptea e sfetnic bun, a doua zi se duse iar până la prima poartă a lăcaşului 
diavolului. 

— Ziua bună! îi zise el primului drac. Am venit să-mi iau înapoi mireasa, 
pe care stăpânul tău mi-a furat-o. 

— Pleacă de aici! îi strigă diavolul. Mi-e o foame în dimineaţa asta. 

Că sunt în stare să te mănânc întreg! De atâta amar de vreme sunt pedepsit să 
mă hrănesc doar cu pietre! 

— Bietul de tine! Ia mai bine pâinea asta pe care ţi-am adus-o şi lasă-mă să 
trec, te rog fierbinte! 

Dracul, hămesit luă iute pâinea, închise ochii şi Jo trecu şi ajunse la cea de a doua 
poartă. 

— Ziua bună! îi zise dracului care stătea de pază. Lasă-mă să trec, că sunt 
tare zorit: mă aşteaptă aleasa mea. 

— Pleacă îndată de aici! îi strigă diavolul care aduna tăciunii cu limba. Mă 
chinuiesc cumplit ca să-ți vorbesc, căci limba mea e toată o rană! 

— Sărmane drac! Cruţă-ţi limba şi ia măturoiul ăsta pe care ți l-am adus, ca 
să aduni cu el jarul. 

Şi aşa putu ajunge Jo la ultima poartă. 

— Ziua bună! grăi el către al treilea drac. Mă laşi să mă duc la mireasa 
mea, care mă aşteaptă nemângâiată? 

Diavolul însetat îşi lăsă binişor tigva şi-i strigă: 

— Pleacă iute de aici, de nu vrei să te sugrum, să-ți beau sângele! Sunt 
pedepsit ca, ori de câte ori mi-e sete, să cobor până în fundul puțului, care e atât de 
adânc, că până ajung sus mi se face iar sete. 

— Bietul de tine! Ia frânghia asta, leagă cu ea găleata şi n-ai să te mai 
trudeşti atâta! 

Diavolul chinuit de sete luă frânghia, şi Jo, călăuzit de iubire, o găsi pe Artemise şi 
fugi 
împreună cu ea. Zgomotul paşilor lor îl trezi însă pe diavolul cel bătrân, care se 
odihnea. Se ridică şi rămase împietrit de uimire când îşi dădu seama de curajul celui 
care cutezase să ajungă până la el. Slobozi apoi nişte hohote cumplite, care ţintuiră 
locului pe cei doi îndrăgostiţi. Cu greu fură în stare s-o ia iar la fugă, ţinându-se de 
mână. Atunci diavolul se opri din râs şi, fără să se clintească, încrezător în puterea 


lui, strigă: 

— Diavole însetat, prinde-l pe flăcăul care trece şi îneacă-l în puț! 

— Ba n-am să fac una ca asta, că mi-a dăruit frânghia care mi-e de 
mare ajutor! îi răspunse dracul. 

Nici n-avu vreme diavolul cel bătrân să-şi arate supărarea, că Jo cu Artemise 
de mână se şi îndreptă către a doua poartă. 

— Diavol al focului! Prinde-l pe fugar şi arde-l! îţi poruncesc să-l arzi! 

Dar diavolul focului îşi văzu binişor mai departe de măturat, prefacându-se că n-a 
auzit nimic. 

— Diavole hămesit, fiule! strigă atunci stăpânul. Tu, care mereu te plângi 
că ţi-e foame, prinde-l pe flăcău şi mănâncă-l! 

De data asta, parcă în porunca lui se strecurase o fărâmă de rugă. Dar 
diavolul hămesit îi răspunse că nu-l putea mânca pe cel care tocmai îi alungase 
foamea cu o minunăţie de pâine. 

Şi aşa se întâmplă că Jo, biruitor, o scoase pe Artemise din braţele necuratului. 

A doua zi făcură nuntă mare şi se încinse o petrecere cum nu s-a mai văzut. lar eu, 
tocmai când mă aplecasem sub masă s-adun un osicior scăpat de un mesean sătul, 
primii o lovitură de picior zdravănă, care mă azvârli taman aici, să vă înşir povestea 
asta! 


Prinţesa care rupea şapte perechi de încălțări în fiecare noapte 
poveste chiliană 


A fost odată un împărat care avea o singură fată. Era tare mândră prinţesa, dar 
avea nişte purtări ciudate şi tainice: ziua nu ieşea decât rar din iatacul ei, iar 
noaptea şi-o petrecea fără ca cineva să ştie cum. Şi în fiecare dimineaţă, slujnica ei 
găsea la uşa iatacului şapte perechi de încălțări făcute ferfeniţă, ca şi când prinţesa 
ar fi făcut o călătorie lungă, lungă, pe poteci stâncoase. 

împăratul era cuprins de o cumplită grijă, şi ardea de nerăbdare să afle cum de 
prăpădea fiică-sa şapte perechi de încălțări noapte de noapte. Nu fu în stare să afle 
singur ce se petrecea şi atunci chemă la sfat pe cei mai isteţi dintre supuşii lui. Le 
povesti cum prinţesa rupea şapte perechi de încălțări în fiecare noapte, şi le mai 
spuse grija lui fiind nespus de mare, s-a hotărât să răsplătească cu dărnicie pe cel 
care va dezlega taina, ba chiar să-i deie fata de nevastă. Răsplata împărătească nu 
era de lepădat, şi mulţi tineri încercară să afle ce se petrecea. 

— Bine, îi zise Împăratul primului dintre ei, la noapte să rămâi de veghe 
lângă iatacul prințesei. 

Şi tânărul făcu întocmai. Dar de cum se pregăti de veghe, prințesa se apropie de el 
şi-i dădu un 
pahar cu apă. Tânărul bău, şi îndată căzu într-un somn adânc, aşa încât nu putu să 
vadă nimic din ce se petrecea înjur. 

Tot aşa mai păţiră încă vreo doi-trei tineri; băură apa, adormiră îndată şi nu fură în 
stare să afle cum îşi petrecea prinţesa nopţile. 

Vestea despre grija tot mai mare a împăratului şi despre răsplata hotărâtă ajunse 
la urechile unui flăcău tare isteţ, care trăia departe de curte. Era singurul fiu al unei 
văduve, şi unicul ei sprijin. Tânărul stătu şi chibzui, zicându-şi: 

„Dacă aflu din ce pricină rupe prinţesa şapte perechi de încălțări în fiecare 
noapte o să câştig mare avere şi-o să-i pot face viaţa uşoară sărmanei mele mame 


care, pe bună dreptate, merită să aibă parte de belşug la bătrâneţe. O să-i cer 
încuviințarea”. 

La început bătrânica nici nu vru s-audă, de teamă să nu păţească fecioru-său vreo 
nenorocire, 

Dar până la urmă, n-avu încotro şi încuviinţă, chiar dacă o făcu cu lacrimi în 
ochi. îi dădu binecuvintarca şi flăcăul porni la drum. 

Merse el cale lungă, prin locuri neumblate şi pustii, până ajunse într-un biet sătuc 
alcătuit dintr- un pumn de case, printre care se zărea turnul unei bisericuțe. 

Flăcăul, nefiind de prin partea locului, se uita nehotărât în dreapta şi în stânga. îl văzu 
o bătrânică, ce stătea şi împletea ciorapi în poarta unei căsuțe. După ce-i dădu bineţe. îl 
întrebă: 

— încotro ai pornit-o, voinice? 

— Mă duc la palatul împăratului, să văd de pot afla de ce prăpădeşte 
prințesa şapte perechi de încălțări pe noapte. 

— De ce nu intri să îmbuci ceva. înainte de a-ți urma drumul, sau vrei mai 
întâi să treci pe la biserică? 

— Mai întâi se cuvine să ascult cuvântul Domnului, că o să am eu timp să 
mănâne pe urmă, răspunse flăcăul, şi se duse la biserică. 

După ce ascultă cu credinţă slujba, se întoarse la casa bătrânicii. Care-l omeni cu 
un prânz îmbelşugat. 

Iar când fu gata de drum, băbuţa cea bună îi zise: 

— Mulți tineri au trecut pe-aici, mergând la curtea Împăratului, ca să afle 
de ce rupe prințesa şapte perechi de încălțări pe noapte. Dar toți au vrut mai 
degrabă să mănânce decât să meargă la biserică, uitând că omul nu-i făcut să-şi ducă 
zilele numai cu pâine, ci şi cu cuvântul Domnului. Din pricina asta n-a izbutit niciunul 
din ei. Tu eşti mai bun ca ceilalţi, şi meriţi să-ţi spun ce trebuie să faci: mai întâi, să 
nu bei din apa pe care o să ţi-o dea prinţesa, fiindcă din pricina asta au adormit pe 
dată ceilalţi flăcăi. 

— Aşa o să fac, bunicuţe! 

- Şi apoi, ţine încălţările astea de fier, care-s fermecate şi te vor face 
nevăzut; cu ele ai să poţi să te ţii tară grijă după prinţesă, când o să iasă din iatac. 

— Mulţumesc frumos pentru poveţe, bunicuţo, şi acum dă-mi 
binecuvântarea, s-o pornesc mai departe. 

Băbuţa îi dădu binecuvântarea, şi flăcăul se aşternu la drum, cu cizmele de fier. A 
doua zi în zori ajunse la palatul împăratului. Când aflară pentru ce venise, servitorii îl 
lăsară să intre la împărat. 

— Te încumeţi să spui că mâine o să-mi poți dezvălui cum de prăpădeşte 
prinţesa şapte perechi de încălțări pe noapte? îl întrebă împăratul, după ce-l ascultă. 

— Aşa nădăjduiesc, luminăţia-ta. 

— Bine, atunci la noapte vegheaz-o pe prințesă! 

Se lăsă noaptea şi flăcăul se duse să stea de veghe la iatacul fetei. Când să se 
aşeze, prințesa se apropie de el şi-i dădu un pahar cu apă, să-i potolească setea. 
Flăcăul mulţumi, se făcu că bea, dar pe ascuns turnă apa pe jos. Se prefăcu, în 
scurtă vreme, că doarme buştean şi fata, crezând că într- adevăr a adormit, îşi puse 
o pereche de cizmuliţe noi şi fugi din iatac. Cum o văzu că pleacă, flăcăul îşi încălţă 
cizmele de fier, care-l făcură nevăzut, şi se luă după ea. 

Bătu prinţesa cale lungă, cu pas uşor, iar flăcăul se ţinea într-una după ea. Fata se 
opri lângă o tufă de scaieţi şi zise: 

— Seara bună, scaieţilor! Gata-mi sunt încălţările? 

— Seara bună, prinţesă! Gata sunt! Dar cum de vii însoţită? o întrebă tufa de 


scaieţi. 

Se uită fata înapoi, dar nu văzu pe nimeni. îşi schimbă cizmuliţele, şi se aşternu la 
drum. Merse ea ce merse, cu mare grabă, şi flăcăul după ea. Ajunseră la nişte pietre, 
şi prinţesa zise: 

— Seara bună, pietrelor! Gata-mi sunt încălţările? 

— Seara bună, prințesă! Gata sunt! Dar cum de vii însoțită? o întrebară 
pietrele. 

Se uită iar fata înapoi, şi nu văzu pe nimeni. îşi puse altă pereche de încălțări şi o 
pomi mai departe, aşa de repede şi de uşor de parcă nu atingea pământul. lar flăcăul 
se ţinea pas cu pas după ea, ocrotit de cizmele de fier care-l făceau nevăzut. 

Ajunseră la un râu, şi prinţesa îi spuse: 

— Seara bună, râule! Gata mi-s încălţările? 

— Seara bună, prințesă! Gata sunt! Dar cum de vii însoțită? se minună râul. 

Se întoarse iar fata să se uite înapoi, şi nici de data asta nu văzu pe nimeni. îşi 
puse a treia pereche de încălțări, trecu râul şi-şi văzu de dram. într-un târziu, ajunse 
la un palat mândru, care se zărea din depărtare, strălucind ca de pe altă lume în 
sclipiri de toate culorile. Bătu încetişor în poartă de şapte ori, şi îi deschise un 
slujitor. 

— Seara bună, paznice! Gata mi-s încălţările? 

— Seara bună, prințesă! Gata sunt! Dar cum de vii însoţită? o întrebă 
paznicul. 

Fata privi în jurul ei, dar nu văzu pe nimeni s-o însoţească. îşi schimbă încălţările 
şi intră într-o încăpere mare. Flăcăul intră şi el şi se piti după, uşă. Văzu de acolo 
perechi mândre de fete şi flăcăi, jucând şi cântând. Ceasurile parcă zburau, unul 
după altul, fără ca nimeni să ostenească. Se opriră din joc doar atunci când fură 
poftiţi la cină, şi se îndreptară cu toţii spre altă încăpere. 

Văzând că încăperea unde se afla rămăsese pustie, flăcăul ieşi din ascunzătoare şi 
o străbătu să vadă mai bine minunăţiile din jur. Ajunse până în colţul unde era 
muzica după care jucau, şi, ca să aibă o dovadă că o urmase pas cu pas pe prinţesă, 
tăie o strună de la chitara de aur, o puse bine şi se întoarse iute în ascunzătoare. 

După cină, jucară cu şi mai mult foc. în zori, când ceasurile bătură de patru ori, 
prinţesa se desprinse din joc şi dădu să plece. Dar chiar atunci văzură că lipsea 
struna de la chitara de aur. Şi bănuiala căzu asupra ei, că era singura care voia să 
plece aşa devreme. Jignită de moarte, fata plecă tară să-şi ia rămas bun de la nimeni, 
zicând că niciodată n-o să-i mai calce piciorul în palatul acela. Flăcăul se ţinu mereu 
după ea şi merseră ei cale lungă, lungă. Prinţesa fugea şi mai iute ca la venire, 
fiindcă întârziase la plecare. 

Ajunseră la malul râului, şi fata zise: 

— Bună dimineaţa, râule! Gata-s încălţările mele? 

— Bună dimineaţa, prinţesă! Gata sunt! Dar cum de ii însoţită? o întrebă 
râul. 
Se uită ea în, jur, dar nu văzu pe nimeni s-o însoţească, îşi schimbă încălţările, şi 

se aşternu la drum. Făcură cale lungă şi ajunseră la pietre. 

— Bună dimineaţa, pietrelor! Gata mi-s încălţările? 

— Bună dimineaţa, prinţesă! Gata sunt. Dar cum de vii însoţită? spuseră şi 
pietrele. 

Iar se uită prinţesa înjur, fără să vadă pe cineva. îşi puse încălţările cele noi, şi o 
pomi mai departe. Ajunseră la tufa de scaieţi; fata îi făcu aceeaşi întrebare şi primi 
acelaşi răspuns. lar flăcăul o urma pas cu pas, fără să fie văzut pentru că avea cizmele 
fermecate. 


Izbuti prinţesa să ajungă la palatul tatălui ei mai înainte să se fi luminat de ziuă, se 
duse la ea în iatac şi căzu într-un somn adânc. 

Bietul împărat nu închisese ochii toată noaptea, nerăbdător să afle ce ispravă făcuse 
flăcăul peste noapte. Cum se sculă, porunci să i se înfăţişeze şi-l întrebă. 

— Ai aflat de ce prăpădeşte fiică-mea şapte perechi de încălțări pe noapte? 

— Am dezlegat taina, îi răspunse flăcăul. în fiecare noapte prințesa merge 
să joace într-un palat îndepărtat. Ca să ajungă acolo, trebuie să-şi schimbe încălţările, 
de trei ori la dus, o dată când intră în palat, şi de trei ori la întors. Şi, pe lângă faptul 
că e lung, drumul e şi tare rău, că se fac ferfeniţă cizmuliţele de mătase ale prinţesei. 

Şi-i povesti mai departe cum întrebase fata tufa de scaieţi, pietrele şi râul, apoi cum 
jucase la palatul îndepărtat până la patru dimineaţa, şi cum o bănuiseră că a furat 
struna de la chitara de aur, pe care o luase el. 

— Şi ca să dovedesc că e adevărat tot ce-am povestit, iată luminăţia-ta, 
struna cu pricina! zise flăcăul. 

„Ce-o să zică fiică-mea despre toate astea?” se gândi împăratul. 

Să mi se înfăţişeze fără întârziere! porunci el paznicilor. 

— Cunoşti struna asta? o întrebă el, când fata se apropie de tron. 

— Vai, tată! strigă prințesa fără să-şi poată ascunde mirarea: dă-mi-o înapoi, 
că din pricina ei cinstea mi-a fost pusă pe nedrept la îndoială. 

— Struna nu-i a ta, ci a flăcăului care te-a urmat pas cu pas astă-noapte. 

— Ce bine, se bucură fata; în sfârşit, mi-a pus capăt chinului, desfăcându-mi 
vraja care mă ținea în puterea ei, noapte de noapte! Acum flăcăul trebuie să meargă la 
palatul fermecat, să ducă dovada nevinovăţiei mele. Dă poruncă, tată, să pornească de 
grabă, iar eu iţi voi da ascultare în toate, după cum ţi-e voia împărătească. 

— Voia mea e să te măriţi cu flăcăul ăsta viteaz, care te-a izbăvit de vrajă! 
Şi se însura flăcăul cu prinţesa care prăpădea şapte perechi de încălțări pe noapte. 
Nicicând nu mai porni ea noaptea la drum, ci petreceau şi jucau împreună la ei în palat. 
Iar flăcăul cel viteaz n-o uită pe maică-sa; o aduse din sat ca să-şi petreacă zilele în 

belşug, la curtea împărătească. 


Poveste despre maimuțe 


poveste mexicană 


A fost odată un împărat care avea trei feciori. Când se făcură mari, feciorii îi cerură 
încuviințarea să plece să cutreiere lumea. împăratul le dădu binecuvântarea, şi cei trei 
fraţi o porniră la drum, să străbată meleaguri îndepărtate şi necunoscute. Ajungând la o 
răscruce, hotărâră să apuce fiecare pe altă cale, dar înainte de asta se vorbiră ei să se 
întâlnească acasă când s-o împlini anul. Şi drumurile: lor se despărţiră. 

Fiecare cutreieră un an întreg prin lume, şi când se împlini sorocul, se întoarseră 
acasă. Se odihniră o bucată de timp, apoi îi spuseră toţi trei împăiatului: 

— Tătucă, pe unde am umblat ne-am găsit logodnice, şi acum vrem să ne dai 
bani cât ne-o trebui, ca să facem nunta la ele acasă, ca aşa ne-am înţeles. 

— Bine, băieţi, încuviinţă împăratul. De cât aveţi nevoie? 

Şi le dădu cât ceru fiecare, ca să le-ajungă pentru nuntă. Flăcăii îşi luară rămas bun 
de la tatăl lor, o porniră la drum şi, ajunşi la răscruce, se despărţiră şi fiecare o luă pe 
altă cale. Mezinul merse cât 
merse, până se rătăci. Cei doi fraţi mai mari nimeriră drumul; ajunse fiecare la casa 
unde îl aştepta logodnica şi făcură nunta. 


Când îşi dădu seama că s-a pierdut, mezinul s-a trezit într-un loc urât şi pustiu 
printre stânci golaşe, înalte. Merse călare mai departe, pe o cărăruie ascunsă, şi 
unde iarba creştea util de mare. 

Că ajungea la burta calului. Deodată, auzi o voce care-i strigă: 

— Stai! Cine eşti? 

Se opri, se uită bine în jurul lui, şi cum nu zări nimic îşi zise: 

— Trebuie că mi s-a năzărit. M-a zăpăcit osteneala şi foamea. 

O pomi mai departe, şi iar auzi: 

— Stai! Cine eşti? 

Se opri şi de data asta, deschise bine ochii şi se uită înjur, dar prin iarba cea înaltă 
nu văzu nimic. încalecă iar şi-şi văzu de dram. Nu trecu mult şi auzi pentru a treia 
oară: 

— Stai! Cine eşti? 

Şi atunci văzu că în jurul lui prinse a mişca toată păşunea, şi ieşi la iveală o oaste 
întreagă, dar în loc de soldaţi zări numai maimuțe. Toate purtau uniformă şi aveau 
arme adevărate, întocmai ca ostaşii. 

— Cine eşti? Cu tine vorbim! De ce nu răspunzi? 

— Să-mi fie cu iertare, dar nu v-am văzut. 

— Ce cauţi pe aici, pe meleagurile astea? 

— Păi m-am pierdut. Mergeam într-un loc şi am rătăcit drumul! 

— Cum te-ai rătăcit? Ce vorbă-i asta? Doar ne ținem după tine de multişor. 
Ne minţi; tu eşti tâlharul care fură din avutul împăratului nostru! strigară maimuţele. 
în sfârşit am pus mâna pe tine! Legaţi-l bine! 

îl legară zdravăn şi o porniră, cu tot alaiul de maimuțe. O luară pe un drum 
întortocheat, pe lângă o prăpastie în mijlocul căreia se afla o stâncă uriaşă, cu o 
poartă. Acolo stătea de pază un soldat - tot maimuţă - care îndată ce văzu că 
aduceau un ostatic, strigă către paznicii dinăuntru: 

— Gardă, se apropie oastea! 

Intrară pe poartă şi flăcăul se pomeni într-o împărăție întinsă şi mândră, dar toţi 
locuitorii erau maimuțe. Nu se zărea niciun suflet de om, pretutindeni numai şi 
numai maimuțe. 

îl duseră pe ostatic la împărat. 

— Tu eşti tâlharul care-mi fură avutul, strigă împăratul-maimuţă când 
dădu cu ochii de el. De mult te caută soldaţii mei, dar, în sfârşit, au pus mâna pe tine! 

Şi întorcându-se spre supuşii lui, zise: 

— La temniţă cu el, iar mâine o să-l împuşcăm! 

îl aruncară îndată în temniţă. Bietul ostatic avea inima tare grea. 

împăratul era o maimuţă sură, bătrână de tot, şi cum nu se mai poate de rea. Avea 
o fată - tot maimuţă, de bună seamă - care se nimeri prin apropiere când îl băgară în 
temniţă pe flăcău. Prințesei îi căzu drag de cum îl zări, şi, aflând împăratul, dădu 
poruncă să nu fie omorât a doua zi. 

Şi aşa se scurseră trei zile. în vremea asta, pe prinţesa-maimuţă n-o mai rabdă inima 
să nu-l vadă pe flăcău, şi-i dădu poruncă uneia din slugile de la palat: 

— Du-te la ostatic, du-i bucatele astea şi spune-i că le trimite fata 
împăratului! 

Cum era flămând, flăcăul se bucură şi mâncă pe răsuflate. A doua zi, prinţesa îi 
trimise iar bunătăţi, şi tot aşa până când, o dată, îi porunci slugii: 

— Spune-i ostaticului că la noapte o să ies pe balcon; să se caţere pe gratii, 
să ne putem vedea! 

Când se întunecă, flăcăul îşi îndreptă privirea spre balcon, plin de speranţă, crezând 


c-o să vadă o 

prinţesă. Dar dădu cu ochii doar de nişte maimuțe, care se căţărau pe balustrada 
balconului, atâmându-se de coadă şi scoțând într-una ţipete. Aşteptă el mult şi bine 
să vadă o prinţesă, dar degeaba. Se înfurie şi se dădu jos de pe graţii. 

Nu trecu mult, şi prinţesa trimise iar sluga, poruncindu- 
Du-te şi spune-i ostaticului că sunt tare necăjită din pricina nepăsării lui! 
Cum află, flăcăul strigă mirat: 

Păi eu nu mi-am luat ochii de acolo, şi n-am văzut nicio prinţesă! 

Dar bine, omule, tu te aştepţi să fie prinţesă? îi zise sluga. E o maimuţă 
întocmai ca şi mine! 
Aşa stau 

Prinţesa se învoi şi ri 
pe balcon, şi începu să 
de giumbuşlucuri. Iar fl 

Atunci prinţesa îşi zise: 

Ei, de data asta am nimerit-o! 

Şi se duse degrabă la împărat, zicându-i: 

Tată, vreau să-mi împlineşti o rugăminte. 

S-auzim, fata mea! 

Să mă laşi să mă duc la ostatic, să-i duc eu cu mina mea mâncarea. 
Du-te, cum să nu! 

Prinţesa pregăti fel de fel de bunătăţi şi merse să i le ducă. Ajungând la temniţă, 

porunci paznicului care o însoțea: 

Lasă-mă singură! 

îl servi chiar ea pe flăcău, şi apoi se aşeză ruşinată lângă el, spunându-i: 

Ştii ceva? N-am venit numai să-ţi aduc de mâncare. Vreau să mă mărit cu 


ucrurile? Bine, atunci spune-i să mai iasă o dată pe balcon. 
ămaseră să se întâlnească pe seară. Când se întunecă, ea se ivi 
se scobească în dinţi, să se atârne de coadă şi să facă tot soiul 
ăcăul, care se uita la ea, se prăpădea de râs, fără voia lui. 


tine. 
Ostaticul sări în sus şi dădu să fugă. 
Nu te ascunde, vino încoace! îl chemă ea. Dacă te învoieşti să te însori 
cu mine, o să-l conving pe tata să nu te împuşte. Spune-mi dar care ţi-e hotărârea! 
Se gândi flăcăul, chibzui îndelung, şi până la urmă îşi zise: 
„Dacă spun nu, mâine cel târziu mă împuşcă”. Şi, cu voce tare: 
Mă învoiesc! Te iau de nevastă! Prinţesa se duse grabnic la împărat şi-i 


zise: 
— Tătucă, am venit să-mi împlineşti o rugăminte. 

S-auzim, fata mea! 

Vreau să mă mărit cu ostaticul din temniţă. 


Atunci ce mai aştepţi? Am bănuit că ţi-a căzut drag, şi de asta n-am dat 


poruncă să-l omoare. S. 
din temniţă şi să-l aduc 


ă facem pregătirile, răspunse împăratul, şi trimise să-l scoată 
ă în faţa lui. 


Şi porunca îi fu îm] 


linită. Se înfăţişară la palat judecătorii şi preoţii - cu toţii 


maimuțe - ca s-o căsătorească pe prinţesă cu flăcăul ostatic. lar el, sărmanul, îşi 
mijea ochii, spunându-şi trist în sinea lui: „Unde-am ajuns!” 

După nuntă, împăratul le dărui un palat în care locuiau numai ei doi. Toată ziulica, 
prințesa- maimuţă ţopăia într-una lângă bărbatu-său, sărindu-i în cap. Cum el n-avea 
încotro, tăcea şi înghiţea. 

Şi aşa trecu o vreme. Când să se împlinească anul, flăcăul se întrista şi mai tare, 
căci trebuia să meargă să-şi întâlnească fraţii, aşa cum hotărâseră. Nu mai ştia nici 
de somn, nici de mâncare: şedea mereu dus pe gânduri. Nevastă-sa prinse a-l întreba: 
Ce-ai păţit, bărbate? De ce eşti posomorât? De zile întregi nici nu te 


atingi de mâncare! Ce-ţi apasă sufletul? Destăinuie-mi mie, cu încredere, că doar sunt 
nevasta ta şi vreau să te ajut. 

— N-ai cum, nu poţi tu să-mi alungi amarul. De ce să ţi-l mai spun? 

— Ba spune-mi, căci cine ştie, poate că te pot ajuta. 

Atunci flăcăul grăi astfel: 

— lată care-i necazul: ştii că am părinţi şi fraţi. în curând o să se 
împlinească anul pe care-l hotărâsem drept soroc, când trebuia să-mi întâlnesc 
fraţii, căci ei au bătut alte drumuri, ca să ne întoarcem toţi trei la palatul 
părintesc. Şi cum o să mă duc eu? 

— De ce să nu te duci? 

— Pă-i cum, gândeşte-te şi tu. Am stat aici întemnițat, ca un tâlhar sau 
ucigaş de rând... 

— Ce tot vorbeşti? îi spuse ea. Doar tu eşti aici prinţ, singurul 
moştenitor al tronului! Hai degrabă la tata, să-i spunem păsul tău! 

Şi se duseră la împăratul maimuţelor. 

— Tătucă, zise prinţesa-maimuţă, am venit să ne povăţuieşti. Bărbatu-meu 
are un necaz, şi de zile întregi nu mănâncă, nici nu doarme. Ieri am izbutit să-l fac să- 
mi mărturisească adevărul. 

— Şi care-i păsul? întrebă împăratul. 

— Spune că acum se împlineşte anul, şi trebuie să meargă să-şi 
întâlnească fraţii, şi să se întoarcă toţi la părinţi. Şi se frământă cu gândul că ce-o să 
facă el, cum o să se ducă, fiindcă aici a stat în temniţă, ca un tâlhar şi un ucigaș... 

— Nici vorbă de aşa ceva! Dacă asta îţi e dorinţa, zise împăratul către 
ginere, poţi pleca să ţi-i vezi pe ai tăi! 

— Tătucă, vreau şi eu să mă duc cu el, să-mi cunosc socrii şi cumnaţii! 

= Bine, fata mea, aşa se cuvine! Du-te şi tu! 

Se pregătiră de plecare, iar flăcăul se gândi, bucuros: „Cum ne îndepărtăm puţin, 
o s-o omor pe maimuţă şi apoi mă pot întoarce liniştit acasă”. 

Dar în vremea asta împăratul chemă la el un general - o maimuţă cumplit de urâtă 
- şi-i dădu poruncă: 

— Să iei atâtea batalioane de soldați, ca să-i însoțiți cum se cuvine pe 
prinț şi pe fata mea. Să fie atâția pedestraşi, atâția călare. Şi să iei şi corăbii cu tine! 
Du-te să vezi de toate! 

Când află prinţul, fu cât pe aci să moară de supărare. Dacă ar fi plecat singur cu 
nevasta, ar fi putut-o omori, dar cu atâta puzderie de maimute, nu era chip. 

N-avu încotro şi se pregătiră să plece însoţiţi de mare alai. Prinţul şi nevastă-sa se 
urcară în caleaşca împăratului, toată bătută în aur şi în pietre scumpe şi trasă de 
maimuțe, căci pe meleagurile acelea toate vieţuitoarele erau maimuțe. înainte de 
plecare, împăratul grăi către general: 

— Să ai grijă pe drum, că prințul e sub ocrotirea ta, şi dacă pățeşte ceva, 
răspunzi cu viaţa! 

Şi porniră: caleaşca la mijloc, iar în faţă, în spate şi pe de lături, ostaşi cu armele 
pregătite. Aşa plecă bietul prinţ, păzit din toate părţile. 

Ajunseră într-un târziu la locul de întâlnire, unde fraţii îl aşteptau de două zile, la 
capătul răbdării, cu speranţa că totuşi mezinul e în viaţă. Fraţii cei mari îşi aduseseră 
şi nevestele, înveşmântate frumos şi purtând podoabe. Deodată văzură în zare un nor 
de praf care se ridica de pe drum. Unul din fraţi îi zise celuilalt: 

— Ia te uită! Trebuie că vine fratele nostru! 

— Ba nici gând, răspunse celălalt, cum o să fie el însoţit de atâta alai 
călare? Sărmanul de el, numai Domnul ştie cum o să vină. De bună seamă că singur 


şi pe jos. Ce-i fi crezând oare? 

Nu trecu însă mult şi văzură că praful se apropia din ce în ce, apoi zăriră, o 
caleaşca atât de strălucitoare, de parcă se coborâse chiar soarele de pe cer. 

Dar mare le fu uimirea când începură să sosească primele şiruri de ostaşi; aveau 
uniforme adevărate şi erau bine înarmaţi, dar cu toţii erau maimuțe. Cum le mai 
străluceau săbiile! Treceau în pas cadenţat, cu arma la umăr, într-o ordine fără 
cusur. lar când se ivi caleaşca aurită, se opri în faţa fraţilor cei mari şi din ea ieşi 
mezinul. 

— Ziua bună, fraţilor! 

Când să coboare el, să-i îmbrăţişeze, se repezi o maimuţă să întindă pe jos un 
covor, ca să nu păşească pe pământ. Cei doi fraţi îi spuseră: 

— Iată, frățioare, acestea sunt nevestele noastre! 

El dădu bineţe cumnatelor, aşa cum se cuvine, şi apoi, cu inima strânsă, grăi astfel: 

— Şi acum, fraţilor, să v-o arăt şi eu pe nevasta mea. 

Se dădu atunci jos din călească prinţesa-maimuţă, ţipând şi ţopăind. Sări de gâtul 
cumnaţilor şi dădu să-şi îmbrăţişeze cumnatele; dar ele, îngrozite, o luară la fugă 
strigând. 

Când îşi reveniră din uimire, fraţii îl întrebară pe mezin: 

— Ce hotărăşti, frățioare? Ne urmăm drumul sau care ţi-e gândul? 

— Noi am mers cam mult, şi suntem osteniţi, răspunse el. Aş vrea să 
petrecem noaptea aici, şi-o să pornim mâine în zori. 

— Bine, atunci rămânem şi noi peste noapte. 

Dar când văzură fraţii forfota aceea de maimuțe, care roiau în jurul mezinului, 
împlinindu-i dorinţele, se speriară şi-şi văzură mai departe de drum, cu neveste cu tot. 
Se îndreptară spre palat. Făcând popasuri scurte, ajunseră curând şi se înfăţişară 
împăratului. îi arătară fiecare ce nevastă şi-a luat şi avuţiile dobândite. La urmă, tatăl îi 
întrebă: 

— Dar feciorul meu cel mic unde-i? 

— O să vină şi el, tată, în urma noastră, dar porunceşte degrabă să se adune 
toţi ostaşii din împărăție, să-i iasă în cale, ziseră fraţii. 

— Cum să ridic oastea împotriva fiului meu? 

— Păi vine cu mii de maimuțe, tată, nici nu-ți poți închipui ce grozăvie! Dacă 
năvălesc aici în palat, o să facă prăpăd! 

împăratul căzu pe gânduri şi chibzui îndelung. într-un târziu, le spuse: 

— Fii mei, nu pot să fac aşa ceva, nu se cade, că doar şi el e feciorul meu! Să 
vină aici, să vedem ce povesteşte, ce aduce cu el şi ce gânduri are! 

— Bine, tată, cum ţi-e voia! 

Nu trecu mult şi oastea maimuţelor ajunse la porţile oraşului. Cum sosiră, 
înconjurară oraşul, apoi se îndreptară spre palat, cu; toţii: pedestraşii, călăreţii, 
soldaţii cu fanfara. Ce mai zarvă se iscă! Văzând atâta puzderie de maimuțe, pe oameni 
îi apucă groaza. Ajungând la palat, prinţul se dădu jos din caleaşca. leşiră afară 
părinţii, să-l întâmpine. 

El îi îmbrăţişa, apoi, cu mare ruşine, le spuse: 

— Iată nevasta pe care mi-am ales-o! 

Şi maimuța îi sări de gât, încolăcindu-şi coada în jurul grumazului împăratului, 
mai-mai să-l doboare la pământ. Când s-o îmbrăţişeze şi pe soacră, biata 
împărăteasă o luă la fugă, cit era de bătrână, şi strigind, intră în palat. 

Tare se mai ruşina feciorul cel mic. împăratul se apropie de el şi-l întrebă: 

— Ce gânduri ai, fiule? Vrei să zăboveşti mult pe aici? Te întreb, căci ai venit 
cu atâta oaste, că nu poţi rămâne la palat. 


— Dar, tătucă, eu am venit să te văd, cu gândul c-o să stau două-trei luni! 

— Dacă-i aşa, n-ai să poţi locui în oraş. Să te duci în afara lui, pe colina din 
depărtare; acolo ai să dai de nişte ruine, şi ai să-ţi poţi face tabăra. Acum a sosit 
vremea să ne luăm rămas bun! 

— Bine, tătucă! 

Şi mezinul plecă, amărât, să caute locul cu pricina. Când ajunseră, se uită în jur şi 
spuse oştenilor: 

— Vreau să ridicăm aici un palat cum nu s-a pomenit mai mândru! Haideţi la 
treabă! 

Se apucară îndată de lucru, că erau printre soldaţi şi zidari şi tot ce aveau nevoie. 
Munciră cu mare spor şi ridicară un palat minunat, cum nu-şi afla seamăn pe lume. lar 
prinţul rămase acolo, cu toată puzderia de maimuțe. Nici gând să se întoarcă în oraş, 
căci era supărat pe taică-său. 

într-o bună zi, împăratul dădu de ştire că voia să meargă să-şi vadă feciorii. Cum 
cei doi mai mari trăiau în oraş, se duse dimineaţa la ei, iar după masă se îndreptă 
spre colina unde ştia că-şi aşezase tabăra fiul cel mic. 

Când prinse de veste că avea să vină împăratul, maimuța îi spuse bărbatului ei: 

— Să fim cu mare băgare de seamă! Ştii doar ce urât ne-au primit! Acum 
tatăl tău n-o să vină singur, ci cu oaste mare, fără îndoială. Porunceşte grabnic 
generalului să pregătească soldaţii de luptă. 

Se înfăţişă generalul şi le spuse că oastea era gata să-l înfrunte pe împărat. Nu trecu 
mult şi se ivi împăratul, însoţit de mare alai, cu muzica în frunte; mulţi îi urmaseră din 
dorinţa să vadă maimuţele. 

Prinţesa-maimuţă grăi: 

— Hai să-i ieşim tatălui tău în întâmpinare! 

îl primiră cu toată cinstea, cu alai de soldaţi, în bună orânduială, cu muzică, de se 
ruşinară oamenii împăratului. Le întinseră masă, cu fel de fel de bunătăţi, că aveau 
din belşug pentru toţi. 

După ce se ospătară pe îndelete, dădură o petrecere în cinstea împăratului. 

Maimuţa îi şopti atunci bărbatului ei: 

— Să-i laşi să petreacă în lege, să joace după pofta inimii. Iar după ce or 
osteni, să mă pofteşti pe mine la joc, când o să auzi cântecul ăsta! 

Şi i-l cântă încetişor. Se porni jocul, şi fiecare fanfară cânta pe rând, când oamenii 
împăratului, când maimuţele. 

După ce oaspeţii osteniră de atâta cânt şi joc, maimuța îi mai spuse prinţului: 

— Acum să mă pofteşti, să jucăm, iar la mijlocul jocului să te prefaci că 
eşti supărat, strigându- mi că nu-s bună de nimic. Apoi să mă apuci zdravăn de 
picioare şi să dai cu mine de pardoseală, de trei ori, cât te ţin puterile. 

„Păi atunci s-a zis cu tine!” îşi spuse el, bucurându-se, căci tocmai asta voia, să 
scape de maimuţă. 

Şi făcu precum îl învățase ea. Când văzu că lumea ostenise, se apropie de maimuţă 
şi strigă în gura mare, să-l audă toţi: 

— Cinstiţi oaspeţi, eu voia dumneavoastră o să-mi joc nevasta! 

O prinse în braţe şi se puseră pe jucat. Cam pe la mijlocul jocului, prinţul se opri şi 
strigă mânios: 

-= Nu eşti bună de nimic! 

Şi o înhaţă de picioare, dădu cu ea de pardoseală de trei ori, cu toată puterea de care 
fu în stare. 

Atunci se întâmplă o minune: maimuța se prefăcu într-o fată frumoasă, ca ruptă din 
soare. Era o prinţesă care fusese vrăjită să ia înfăţişare de maimuţă, până când un 


flăcău o să izbutească să-i rupă farmecul. Toţi cei de față rămaseră împietriţi de 
uimire când văzură aşa mândreţe de fată. încet- încet. îşi reveniră în simtire, şi 
prinseră a se ruşina care mai de care şi a cere iertăciune prinţesei, pentru că îşi 
bătuseră joc de ea. 

Odată cu prinţesa, luară chip de om toate celelalte maimuțe şi în locul lor se ivi o 
oaste strălucitoare. 

Se porni atunci o petrecere cum nu s-a mai pomenit, care ţinu zile în şir. Prinţesa îi 
făcu socrului tot felul de daruri minunate, căci era stăpână peste avuţii nenumărate, 
iar împăratul se arătă tare recunoscător. 

După câteva zile, prinţul se hotări să se întoarcă în împărăţia socrului. Prinţesa îl 
tot zorea, nerăbdătoare să-şi vadă tatăl, cu chip de om, căci şi el scăpase de farmec. 
Se pregătiră de drum şi porniră, însoţiţi şi de împărat, care voia să-şi cunoască fără 
zăbavă cuscrul. 

Când ajunseră, peste tot întâlniră o mulţime de oameni, îmbrăcaţi de sărbătoare, 
bucuroşi că vraja se destrămase şi ei îşi recăpătaseră chipul dinainte. Nicăieri nu mai 
era nicio maimuţă. inu sărbătoarea câteva săptămâni. La sfârşitul lor, tatăl prinţului 
vru să se întoarcă în împărăţia lui, şi-i ceru cuscrului încuviințarea să-şi ia cu el şi 
feciorul. Dar împăratul nu vru să se despartă de ginere, şi-i răspunse: 

— Nu-i cu putință aşa ceva, fiindcă de azi înainte el e urmaşul meu la 
domnie! Nu-l pot lăsa să mai facă un pas în afara Împărăției! Dar o să te petrec eu! 

Şi îl petrecu cu toată cinstea, cu mare alai. Prinţul rămăsese la palat, cu nevastă- 
sa. Când împăiatul se întoarse, hotări să-i lase lui tronul chiar atunci. Şi îl înscăuna 
împărat. lar de atunci încolo, noul împărat a domnit în pace şi fericire, şi de n-o fi 
murit mai domneşte şi acum. 


Voinicul 


poveste cubaneză 

Era odată un flăcău căruia, de puternic ce era, i se zicea Voinicul. O pomi el în 
căutare de lucru şi află că Diavolul tocmai avea nevoie de un argat. Dar oamenii îi 
spuseră să fie cu mare băgare de seamă, căci Diavolul mai avusese două slugi, pe 
care le omorâse. Aşa făcea cu toţi cei care intrau în slujba lui. 

Voinicul răspunse: 

— Eu merg tară teamă. Nu mă sperie pe mine Diavolul! 

Se duse la casa necuratului şi-l întrebă: 

— Ai ceva de lucru pentru mine? 

— Cum să nu, de bună seamă, răspunse Diavolul, tocmai am nevoie de un 
om. 

Şi Voinicul se tocmi argat. Diavolul îl duse de-i arătă odăiţa unde avea să doarmă 
şi-i zise că a doua zi trebuie să înceapă lucrul. 

Dimineaţa. Diavolul îl trimise să aducă apă. 

— Dă-mi un târnăcop şi o lopată! îi ceru Voinicul. Diavolul îi dădu, şi 
Voinicul se duse la râu şi începu să sape un şanţ, ca să aducă apa prin el până lângă 
casă. La ceasul unsprezece veni şi Diavolul, să vadă cum mergea treaba, şi îl găsi pe 
argat săpând şanţul. 

— De ce faci şanţul ăsta? îl întreba, uimit. 

— Ca să-ți aduc apa până în poartă, să nu mai fie nevoie să car apă de la râu! 

Auzind vorbele astea. Diavolul se sperie şi-l trimise iute pe argat acasă. 

A doua zi îi porunci să aducă de la pădure un par cu lemne. 


— Dă-mi nişte funie! îi ceru Voinicul. 

Diavolul îi dădu. Argatul se duse la pădure şi începu să lege copacii, unul câte 
unul. Cu puţin înainte de amiază veni iar Diavolul, să vadă ce făcea, şi-l găsi legând 
copacii. 

— Ce faci aici? îl întrebă cu mare mirare. Voinicul îi răspunse: 

— Iaca, leg pădurea, s-o iau toată odată, ca să nu mai fie nevoie să mai viu 
după lemne! 

„Omul ăsta e nemaipomenit!” se gândi Diavolul şi, înspăimântat, îi porunci să se 
întoarcă 
grabnic acasă. 

Diavolul obişnuia să doarmă sus, în foişorul de pază, iar argatul jos, pe pământ. 
Chibzui bine Diavolul şi hotări ca peste noapte să-i arunce de sus două pietroaie mari, 
să-l omoare. 

Se întunecă şi se duseră la culcare. Diavolul se urcă în foişor şi Voinicul se culcă 
dedesubt. însă flăcăul bănui cam ce avea de gând stăpânul, căci îl zări cum se tot foia 
acolo sus, şi îşi schimbă culcuşul mai încolo, la loc ferit. La miezul nopţii, auzind el 
zgomotul făcut de pietroaiele aruncate, strigă: 

-- Măi, să fie, m-a pişcat un ţânţar! 

Când auzi vorbele astea, Diavolul îşi zise cu groază, tară să-şi poată veni în fire: 

„l-au căzut pietroaiele peste el, şi lui i s-a părut o pişcătură de ţânţar!” 

— Apoi cobori, să vadă ce făcea argatul. Voinicul îi povesti că l-a pişcat un 
ţânţar, iar Diavolul, uitându-se în jur văzu pietroaiele pe care le aruncase. 

— Ia te uită! spuse Voinicul. Eu credeam că-i un țânțar şi când colo sunt 
nişte pietroaie! 

Atunci Diavolului îi intră frica în oase până într-atât că nu mai vru cu niciun preț să-l 
ţină la el ca 
argat şi-i zise: 

— O să-ți dau un măgar încărcat cu saci de galbeni, numai pleacă de aici! 

Voinicul se învoi, şi Diavolul aduse măgarul şi umplu sacii cu galbeni, spunând: 

— Iată-ţi banii, du-te! 

Voinicul luă măgarul şi plecă. La puţină vreme însă, nevasta Diavolului îi spuse 
bărbatului: 

— Omul ăsta te-a înşelat tot timpul, nici vorbă să fie atât de puternic!... 

Diavolul îşi luă iute calul, puse şaua pe el şi o porni după argat, să-i ia înapoi 
măgarul cu galbenii. 

Dar Voinicul îl zări de departe. Ascunse iute măgarul într-un câmp de trestie şi se 
trânti în mijlocul drumului cu burta în sus, în aşteptarea lui. 

Când ajunse lângă el şi-l văzu aşa, Diavolul îl întrebă: 

— Ce-ai pățit? 

— Păi iaca, măgarul n-a mai vrut s-o ia din loc şi i-am ars o lovitură aşa de 
zdravănă c-a zburat sus în cer... 

Diavolul se sperie cumplit şi întrebă iar: 

— Dar de ce stai aşa în mijlocul drumului? 

— Fiindcă aştept să cadă măgarul din cer şi Vreau să-l feresc, să nu se 
lovească prea tare. O să-l prind cu braţele, în cădere... 

Auzind vorbele astea. Diavolul se îngrozi de moarte. Dădu pinteni calului şi făcu 
drumul înapoi. Cinci ajunse acasă, nevasta îl întrebă: 

— L-ai prins din urmă? 

— L-am prins, răspunse el, dar tocmai îi dăduse o lovitură măgarului de-l 
făcuse să zboare în cer, şi într-adevăr aşa era fiindcă, uitându-mă eu în sus, n-am văzut 


nici urmă de măgar... Atunci m- am înspăimântat, gândindu-mă că, de îndrăzneam să-i 
iau înapoi galbenii, mi-ar fi ars o lovitură de m-ar fi trimis şi pe mine în cer... Aşa că n- 
am avut încotro şi l-am lăsat să-şi vadă de drum, după ce i-o cădea măgarul de sus, cu 
bani cu tot! 


Fata cea cuminte şi cuferele fermecate 


poveste columbiană 


A fost odată o babă care avea două fete: una era a ei, iar alta era vitregă, orfană de 
tată şi de mamă. Pe fata vitregă, baba o ura cumplit şi o năpăstuia mereu. Dacă în casă 
aveau ceva bun, era numai pentru fata babei, care se înfrupta cât poftea. Dacă 
prisosea ceva, aruncau în râu, numai să nu lase nicio fărâmă pentru cealaltă. lar dacă 
era frig, orfana n-avea încotro: era nevoită să stea lângă cuptor, să se încălzească, în 
vreme ce cealaltă se înfofolea în haine groase şi moi. Orfanei îi erau încredințate 
treburile cele mai grele şi mai istovitoare din gospodărie. Fata babei avea însă timp din 
belşug să lenevească, să-şi facă unghiile, să înveţe cântece, să stea la taclale cu 
logodnicul ei, să se plimbe, să se distreze şi să doarmă după pofta inimii până către 
prânz. 

într-o zi baba, care tot chibzuia cum să-i facă orfanei de petrecanie, să scape de ea, 
le duse pe fete la marginea fântânii din grădină şi le dădu la amândouă ac şi aţă, să 
facă o cusătură pentru împărat. Fetei ei îi dădu un ac cu firul tare şi subţire, care nu se 
rupea, iar celeilalte - un fir prăpădit, ameninţâindu-le că avea s-o arunce în fântână pe 
cea căreia i se va rupe mai întâi firul. 

De bună seamă că firul orfanei se rupse şi maştera o aruncă în adânc. Pe fundul 
fântânii, fata dădu de un drum ce părea fără de sfârşit, pe care o pomi. într-un târziu, 
după ce merse cale lungă, frântă de osteneală şi de foame, se opri lângă un cuptor din 
care ieşeau pâini rumene. Nu zări brutarul care le făcea, nu-şi dădu seama nici pe 
unde se băga aluatul în cuptor. Nu văzu pe nimeni în jur, nici nu bănui pentru cine 
erau pâinişoarele. Deodată, cuptorul prinse glas şi-i spuse să ia fără teamă, povăţuind- 
o să păstreze farâmiturile pentru nişte pisici de care avea să dea mai departe. Fata 
făcu întocmai, apoi o porni mai departe. 

Merse iar cale lungă, pină i se făcu sete. Bătu în peretele de stâncă şi ţâşni de acolo 
apă proaspătă. într-un colţ, zări un ulcior de argint: îl umplu şi bău pe săturate. A doua 
zi, ajunse la coliba unei babe care-i dădu găzduire. Stăpâna colibei vru s-o încerce pe 
fată, să vadă dacă e harnică. îi porunci să ude porumbul, să taie lemne, să trudească 
întocmai ca o slugă. 

într-o zi, pe când fata era ruptă de osteneală, se iviră nişte flăcăi care îi spuseră că 
erau tare înfometați. Atunci ea sări iute să le gătească bucate, iar apoi, ca şi cum nimic 
nu s-ar fi întâmplat, îşi văzu mai departe de treburi, fără să aştepte mulţumiri. 

Altă dată, se apropiară de colibă nişte pisici năzdrăvane, cai-e îi cerură şi ele de 
mâncare. Fata aproape că uitase de fărâmiturile de pâine pe care le păstrase, cum o 
povăţuise cuptorul de pe dram. Le căută cu răbdare şi le dădu pisicilor să le mănânce, 
chiar din mâna ei. 

Baba o punea mereu la alte încercări. Odată îi porunci să-i aducă apă într-un ciur. 
Fata n-avea habar ce să facă pentru a putea îndeplini porunca, şi se duse tare 
mâhnită la râu. Acolo se iviră îndată pisicile, care o ajutară să lipească găurile 
ciurului cu cenuşă şi astfel izbuti să aducă apă, precum îi poruncise stăpâna. 

Nu trecu mult, şi baba o trimise iar la râu, de data asta cu porunca să spele un 


caier de lână neagră până s-o albi de tot. Acum îi săriră în ajutor flăcăii cărora ea le 
făcuse de mâncare cu dragă inimă. Ei îi arătară locul tainic unde apa făcu lâna mai 
albă ca neaua. Când văzu caierul de lână, tare se mai minună baba de iscusinţa fetei. 
Şi, ca s-o răsplătească. Fiindcă baba era o vrăjitoare din peştera din Salamanca. 

îi arătă într-o odaie tot felul de cufere, spunându-i să-şi aleagă unul. Care-i va 
plăcea. Se iviră îndată pisicile năzdrăvane şi la povaţa lor, fata alese cufărul cel mai 
ponosit. Baba se minună iar de înţelepciunea fetei şi o lăsă să plece purtând-o, prin 
puterea vrăjii, până lângă casa meşterii, de unde o pornise cu vreme în urmă. 

Maştera cea haină se mânie cumplit când o văzu pe fată teafără şi îi porunci sa se 
culce în coteţul găinilor. Aici, fata desfăcu iute cufărul să vadă ce-i înăuntru. Dădu 
peste o grămadă de monede de aur, nestemat şi tot felul de podoabe, care străluceau 
de-ţi luau ochii. Când văzu comoara orfanei şi află de la ea cum o dobândise, maştera 
o trimise şi pe fata ei, socotind c-o să se întoarcă şi mai bogată decât netrebnica asta 
do fată vitregă. 

Şi fata babei, care era pizmaşă şi lacomă ca maică-sa, o porni la drum. Moartă de 
osteneală, ajunse într-un târziu la cuptorul care scotea pâinişoare rumene, dar nu luă 
în seamă povaţa şi nu păstră fărâmiturile care-i prisosiră. Mai departe, când i se făcu 
sete, bău apă din izvor, dar nu puse la loc ulciorul de argint. lar când vrăjitoarea 
care-i dădu şi ei găzduire o puse la încercare, le făcu pe toate pe dos. în loc să-i 
mulţumească pe flăcăi, făcându-le mâncare. îi ocări cu cuvinte grele şi de ruşine. 
Mânioasă, nu dădu nicio fărâmă de pâine pisicilor flămânde, care o ameninţară. 

Fata nu se gândea la nimic altceva decât la comoară, nădăjduind s-o găsească şi să 
plece cu ea acasă. Nu fu în stare să împlinească niciuna din treburile pe care 
vrăjitoarea îi porunci să le facă. Nu fu în stare să aducă apă în ciur, căci pisicile nu-i 
săriră în ajutor, nici să spele lâna, fiindcă flăcăii nu-i arătară locul tainic. lar când 
trebui să-şi aleagă un cufăr, nimeni n-o povăţui ce să facă. Se repezi fără şovăială la 
cufărul cel mai mare, cu capacul împodobit cu pietre strălucitoare. 

Vrăjitoarea o lăsă să plece, purtând-o şi pe ea, cu cufăr cu tot, până aproape de casă. 

Cum intră înăuntru, se zăvori împreună cu maică-sa şi deschiseră cufărul. Dar în 
locul comorii, dădură peste o năpârcă uriaşă, care sări de gâtul lor şi le sugrumă. 

Astfel îşi aflară sfârşitul maştera cea haină şi fiică-sa. Iar biata orfană, care făgădui 
vrăjitoarei să fie şi mai bună cu oamenii şi cu toate făpturile din jur, îşi primi 
răsplata: se mărită cu un prinţ bălai, care venea de peste mare, din Spania. Avură 
prunci mulţi şi frumoşi şi trăiră fericiţi până nu demult. 


Povestea pescarului 


poveste chiliană 


Trăia odată un pescar tare sărman, care avea nevastă, dar niciun copil. Mai avea o 
căţea şi o iapă. într-o noapte se duse la pescuit, şi avu noroc; aruncă plasa şi o scoase 
plină de peşti. în mulţimea de peşti văzu un peştişor colorat, tare frumos. Deodată, 
pescarul auzi o voce care grăi astfel: 

— Ascultă, omule! Să nu mănânci peştişorul colorat pe care l-ai prins! Ia-l cu tine, 
şi prima apă în care-l speli, dă-o iepei tale, cea de-a doua, căţelei, şi din ultima dă-i 
nevestei să bea! 

Se întoarse pescarul acasă, eu peştişorul colorat, îi spuse nevestei să nu-i facă 


despre pestera din Salamanca (Spania), se credea că 
este sălaşul vrăjitoarelor, al farmecelor g tame or, despre 
care povestesc mulți autori din secolele XV-XVI 


nimic peştişorului, şi se apucă să-l scalde. Prima apă i-o dădu iepei, a doua căţelei, 
iar din ultima îi dădu nevestei să bea. Apoi pescarul scoase doi solzi din coada 
peştişorului şi-i îngropa în grădină. 

După un timp, căţeaua făcu doi pui, care semănau unul cu altul de nu-i puteai 
deosebi. Când îi veni vremea, nevasta născu doi copii, amândoi băieţi, leit unul cu 
altul. Tot aşa şi iapa, care făcu doi mânji aurii, amândoi la fel şi la păr şi la culoare. 

Băieţii creşteau văzând cu ochii. Când împliniră zece ani, fiecare din ei sădi un 
măslin. Se prinseră măslinii şi se făcură mari. Mai trecură cinci ani; fiecare băiat îşi 
avea calul şi câinele lui. Erau aşa de puternici câinii, că le puseră numele unuia 
Sfarmă-Fier, iar celuilalt Sfarmă-Lanţuri. Când băieţii se făcură de optsprezece ani, 
primul născut îi zise într-o bună zi pescarului: 

— Tătucă, dă-mi binecuvântarea, că vreau s-o pornesc să străbat lumea! 

Tatăl încuviinţă şi-i dădu binecuvântarea. 

A doua zi dis-de-dimineaţa, flăcăul îşi înşeuă calul, iar taică-său îi dărui o spadă 
mândră. înainte de a pleca, îi spuse fratelui că de s-o usca măslinul, e semn că el se 
află în primejdie. 

Flăcăul îşi luă câinele şi o pomi la dram. Bătu cale ungă şi ajunse într-un târziu la 
palatul unui împărat, care ocmai voia să iasă. Când îl văzu, îi dădu bineţe, spunând: 

— Seara bună, înălţimea-ta! 

— Bună să-ţi fie inima, băiete! încotro mergi? întrebă împăratul. 

Şi îi răspunse c-a pomit-o să cutreiere lumea. 

— Descăleca, voinice, şi pofteşte înăuntru! 

Pe dată dădu poruncă împăratul ca doi slujitori să îngrijească de cal şi de câine, cu 
mare băgare de seamă. 

împăratul avea două fete. Trimise îndată după ele, şi când i se înfăţişară, îi spuse 
flăcăului: 

— Voinice, iată pe cele două fete ale mele. Alegeţi-o pe cea care-ţi place mai 
mult! 

Tânărul nu stătu mult pe gânduri şi-o alese pe cea mai mare. Făcură nunta şi rămase 
la palat. 

Trecură luni de zile în şir şi, într-o bună zi, flăcăul zări de la fereastră o câmpie 
verde. O întrebă pe nevastă-sa ce era cu câmpia aceea, şi ea îi răspunse: 

— Pe meleagurile acelea se află palatul fermecat unde te duci şi nu te mai 
întorci. 

— Eu o să mă duc şi o să mă şi întorc! spuse atunci tânărul. 

— Nu te du, că acolo răririi! 

— Ba nu, mă întorc! 

Şi porunci de grabă să i se pună şaua pe cal, încăleca şi plecă. Ajunse în câmpia 
cea verde. Ce frumos mai miroseau ierburile! Merse el ce merse şi dădu peste o 
căprioară. leşi afară o babă, care ţinea în mână douăsprezece funii împletite. îi dădu 
bineţe, iar flăcăul răspunse: 

— Bună ziua, măicuță! 

— Dă-te jos de pe cal, băiete! Şi tânărul o ascultă. 

— Ia funiile astea, leagă-ţi câinele şi calul, să nu care cumva să mă muşte 

ori să mă lovească! Flăcăul legă animalele, apoi intră în casă. Se aşeză, în vreme 

ce baba se tot învârtea, făcându-se 
că pregăteşte de mâncare. Dar pe ascuns deschise o lădiţă, luă un pumn de praf și- 
l aruncă asupra flăcăului, care se prefăcu în stană de piatră. Aruncă şi asupra 
câinelui şi calului, prefacându-se şi aceştia în câte o stană de piatră, iar funiile 
împletite, în lanţuri grele. 


A doua zi, fratele care rămăsese acasă ieşi în grădină să se uite la măslin. Văzu că 
s-a uscat, şi se gândi: 

„Pesemne că fratele meu e în primejdie!” 

Şi degrabă îi spuse pescarului: 

— Tătucă, tratele meu e în primejdie! Dă-mi binecuvântarea, că o pornesc în 
căutarea lui! 

Fără să zăbovească, tatăl îi dădu binecuvântarea şi îi dărui şi lui o spadă. Tânărul 
puse şaua pe 
cal, îşi încinse spada, îşi luă câinele. încalecă şi plecă. 

Luă acelaşi drum ca şi fratele lui, şi ajunse şi el la palatul împăratului. Cum îl văzu. 
Prinţesa crezu că e bărbatul ei, şi-i ieşi bucuroasă în întâmpinare, spunându-i: 

— Descăleca şi hai înăuntru! 

Veniră slujitori, să-i ia calul şi să aibă grijă de câine. Flăcăul se dumiri atunci că 
fusese luat drept frate-său, care era însurat cu prinţesa. 

Intră în palat, prinţesa îi întinse masa, în timp ce el se tot gândea cum o să petreacă 
noaptea. 

Când să se culce, flăcăul scoase spada şi-o puse între ei, cu minerul spre ea şi cu vârful 
spre el. 

— Am iacul un legământ şi trebuie să-l împlinesc! îi răspunse. 

— Dacă-i aşa, trebuie să-ţi ţii cuvântul! 

Se culcară, dar flăcăul nu închise ochii toată noaptea, gândindu-se ce-o fi păţit 
frate-său. Când se iviră zorile, se sculă, şi după el şi prinţesa. Se spălă el şi se aşeză 
la fereastră, de unde se zărea câmpia verde. 

— Ce-i cu câmpia aceea verde? întrebă el. 

— Nu ţi-am spus că acolo-i palatul fermecat unde te duci şi nu te mai întorci? 

— Păi iată că eu m-am dus şi m-am întors! zise flăcăul şi, dându-şi seama 
că acolo trebuia să fie frate-său, mai spuse: O să mă mai duc o dată. Dă-mi să îmbuc 
ceva, c-o pornesc iar la drum! 

Prinţesa îi dădu de mâncare, iar slujitorii îi înşeuară calul. Flăcăul o porni îndată, 
şi merse el ce merse prin câmpia cea verde, până dădu de coliba babei. Văzu afară 
calul şi dinele fratelui, prefăcuţi în stană de piatră. Când ieşi baba, îi dădu bineţe, 
apoi îl îndemnă: 

— Descăleca, băiete! Ia funiile astea împletite şi leagă-ţi dinele şi calul! 

Dar el se făcu numai că leagă animalele; apoi intră înăuntru, şi-l văzu pe frate-său, 
preschimbat în stană de piatră. Flăcăul îşi strigă îndată câinele, poruncind: 

— Sfarmă-Lanţuri, prinde-o pe babă şi omoar-o! Câinele se năpusti la 
babă, care începu să se roage: 

— Băiete, struneşte-ți câinele! 

— Aşteaptă, Sfarmă-Lanţuri! strigă stăpânul, şi câinele-i dădu ascultare. 

— Preschimbă-l la loc în om pe fratele meu! îi porunci el babei. 

Baba n-avu încotro, luă un pumn de praf, îl aruncă peste stana de piatră, şi pe dată 
fratele se deşteptă la viaţă. 

— Acum învie şi cele două pietre de afară! mai porunci flăcăul. 

Baba aruncă un pumn de praf peste pietre, care se prefăcură în cal şi în câine. 
Apoi flăcăul îi strigă câinelui: 

— Acum fă-o bucățele pe babă! 

Şi câinele făcu întocmai. După ce-şi dădu sufletul, se duse el în casă şi deschise 
lădiţa, luă praf în pumni şi îl aruncă afară. în jur începură să se trezească la viaţă o 
oaste întreagă de tineri, pe care vrăjitoarea de babă îi prefăcuse în pietre. 

Atunci flăcăul grăi către frate-său: 


— Hai să ne întoarcem la tine acasă! Eu am pomi t-o în căutarea ta! 

— Bine, frăţioare. Din ce somn adânc m-ai trezit! 

Plecară amândoi, şi, cam pe la jumătatea drumului, fratele cel mic îi spuse celuilalt: 

— Vreau să-ți spun ceva, dar nu mă prea încumet! 

— Spune, frăţioare, nu te codi. 

— Azi-noapte am dormit în patul tău! 

Auzind vorbele astea, fratele cel mare se mânie cumplit, scoase spada şi-l ucise. îl 
lăsă mort în dram şi se îndreptă spre casă. Când ajunse, nevastă-sa îi ieşi în fugă în 
întâmpinare. 

— M-am întors, îi spuse el; am fost acolo şi m-am întors! 

— Bine-ai făcut! se bucură ea. 

Se lăsă noaptea, cinară şi se culcară. Văzând că bărbatu-său nu mai pune între ei 
spada, ea îl întrebă: 

— Ţi-ai împlinit jurământul făcut, de nu mai pui spada cu minerul spre 
mine şi cu vârful spre tine, ca în noaptea trecută? 

Atunci înţelese el că şi-a ucis pe nedrept fratele. Şi nu putu închide ochii toată 
noaptea, gândindu-se că fratele murise de mâna lui, nevinovat. 

A doua zi, se sculă în zori, porunci să i se pună şaua pe cal, îşi luă spada şi câinele 
şi-o pomi în căutarea fratelui. în dram îi apăru o băbuţă. 

— Ziua bună, fiule! 

— Bună să-ți fie inima, măicuță! 

— Spune-mi ce necaz ai pe suflet, băiete! Nu ştii oare că bătrânii dau poveţe 
folositoare? 

— Ba da, măicuţă! Ieri mi-am ucis fratele pe nedrept, şi de asta sunt atât 
de amărât. Ce n-aş da să-l pot învia iar! 

— Ascultă, fiule, vezi colo în zare stânca ceea înaltă? Acolo se află o 
şopârla verde. Dă pinteni calului. îndeamnă-l cât poţi de iute şi străduieşte-te să 
ajungi când o bate al doisprezecelea ceas! Ai să găseşti şopârla gâfâind, cu gun 
căscată; străpunge-o îndată cu spada, clar bagă bine de seamă să nu cumva să 
greşeşti! Apoi cu şopârla moartă să-ţi învii fratele. 

Tânărul făcu întocmai cum îl povăţuise băbuţa. Ajun.st la stânca cu pricina şi 
străpunse şopârla, de-o tăie în două Apoi o luă în vârful spadei, îl găsi pe frate-său 
zăcând şi puse şopârla pe rană. Flăcăul prinse viaţă şi sări în picioare. 

— Urcă-te pe cal, frăţioare, am venit să te iau! 

— Din ce somn adine m-ai trezit! 

Şi cei doi fraţi încălecară şi se întoarseră împreună la palat. Le ieşi în întâmpinare 
nevasta primului, care rămase înmărmurită şi ruşinată că nu-şi putea recunoaşte 
bărbatul. 

— Eu sunt bărbatul tău. îi spuse atunci fratele cel mare, iar el e fratele meu. 

Prinţesa îşi îmbrăţişa fericită bărbatul, apoi se duse la împărat şi-i povesti că avea 
un cumnat aidoma cu bărbatu-său. lar împăratul se bucură foarte când află astea. 

1-1 aduseră îndată pe flăcău. împăratul trimise după cealaltă fată, hotărând să i-o 
dea de nevastă. Făcură nunta, şi împăratul, care nu mai avea alţi copii, îi lăsă cu 
dragă inimă pe gineri în locul lui, să cârmuiască împărăţia, în belşug şi în pace. 


Juan cel năzdrăvan şi căpcăunul 


poveste argentiniană 


Când Juan era copil, stătea cu maică-sa. Care n-avea altă avere decât o vacă şi trei 


pungi cu galbeni. 

într-o zi, când se făcuse mai mare, se afla singur acasă. Trecu pe uliţă un moşneag 
care, văzând vaca în ogradă, îi zise lui Juan să i-o dea lui, în schimbul unui mănunchi 
de ierburi. Juan se învoi şi, bucuros nevoie mare de schimbul făcut, o aşteptă 
nerăbdător pe maică-sa. 

Biata femeie se înfurie cumplit de isprava flăcăului ei şi-i porunci să arunce 
ierburile, care nu erau bune de nimic. Dar Juan nu le aruncă, ci le sădi într-un colţ, 
lângă casă. A doua zi. Văzură cu uimire, mama şi feciorul, că ierburile crescuseră 
peste noapte uriaşe, de stăteau parcă să atingă cerul. 

De atunci încolo, oamenilor din sat începu să le dispară mereu, câte ceva, iar 
mamei lui Juan i se furară cele trei pungi cu galbeni, una în fiecare noapte. în ultima 
noapte, Juan stătu la pândă şi văzu că hoţul era un căpcăun uriaş care, după ce fură 
punga, se caţără pe ierburile cele înalte şi se făcu nevăzut. Juan se luă îndată după el 
şi, când ajunse sus, se pomeni într-un palat fermecat. 

îi ieşi în întimpinare nevasta căpcăunului, care era tare bună la suflet. După ce-i 
ascultă păsul lui Juan, îi făgădui să-l ajute să-şi recapete pungile furate. 

Pe când stăteau ei de vorbă, nevasta auzi paşii căpcăunului, care venea acasă, şi îl 
ascunse în grabă, cuprinsă de teamă, pe flăcău. Cum se ivi căpcăunul, ceru de 
mâncare, apoi se culcă. Iar Juan se folosi de somnul lui adânc şi cără acasă una din 
pungile cu galbeni. Tot aşa făcu şi în celelalte două nopţi, ajutat de nevasta 
căpcăunului. 

Pe când hoinărea prin palat, Juan descoperi că uriaşul avea o armonică şi un ghem 
de lână fermecat. Se hotări să le ia cu el, aşa că în cea de-a patra noapte veni după 
ele. Dar mai înainte de a pleca, îi spuse maică-şi să-l aştepte cu un topor lângă 
ierburile uriaşe. Se duse la palat, fură lucrurile fermecate, însă tocmai atunci 
armonica se desfăcu şi, când s-o închidă la loc, fără să vrea, Juan scoase nişte sunete 
care-l treziră pe căpcăun. Acesta se sculă zorit, văzu ce făcea flăcăul şi se luă iute 
după el. Juan o prinse de mână pe nevasta căpcăunului, căci dacă ar fi lăsat-o acolo 
singură bărbatul ei ar fi ucis-o, şi fugiră împreună. Coborâră amândoi pe tulpinile 
groase, iar căpcăunul, după ei. 

Când fură aproape de pământ, Juan îi strigă maică-şi să taie cu toporul ierburile. 
Căpcăunul căzu de sus. Fiindcă greoi cum era nu fu în stare să se agate de nimic, şi se 
prăpădi. Juan şi nevasta căpcăunului scăpară teferi, fiindcă în clipa în care tulpinile 
fură tăiate, ei scoaseră ghemul fermecat şi coborâră liniştiţi pe firul lui. 

Ajunseră cu bine pe pământ şi trăiră fericiţi, împreună eu mama lui Juan, 
bucurându-se de galbeni şi de ghemul fermecat. 


Cei şapte mineri iscusiţi 
poveste chiliană 


A fost odată un împărat care avea o fată. Când veni vremea, el hotări s-o mărite şi 
atunci scorni o încercare. O urcă pe fată în iatacul din turn, puse în faţa porţii palatului 
o masă cu trei portocale şi alături o hârtie pe care stătea scris că cel ce va nimeri cu o 
portocală drept în fruntea prinţesei, acela o va lua de nevastă. Toţi tinerii din împărăție 
dădură fuga să-şi încerce norocul, dar nimeni nu fu în stare să izbutească, fiindcă 
prinţesa era prea sus. 

într-o bună zi, se apropie de palat un uriaş călare. Citi hârtia, se dădu jos de pe cal, 
luă o portocală şi, ochind bine, o nimeri pe prinţesă drept în frunte. împăratul îşi tinu 


fagăduiala, şi făcură îndată nunta. Uriaşul o luă apoi pe nevastă-sa în şa şi plecară, iar 
de atunci nimeni n-a mai aflat nimic despre prinţesă. 

Uriaşul trăia într-o insulă, la care se putea ajunge numai pe apă. Aşa că îşi lăsă 
calul la malul mării, o luă pe prinţesă şi o urcă în barcă, şi astfel ajunseră la palatul 
lui. 

Multă vreme se scurse, iar împăratul nu află nicio veste de la fiică-sa, şi nici ea n- 
avea cum afla de la el. Pe zi ce trecea, prinţesa era tot mai mâhnită. Când uriaşul pleca 
după treburi, o lăsa în paza unui şarpe, singura vieţuitoare de pe acolo. Şarpele avea 
obiceiul ca, în fiecare zi, cam pe la prânz, să se încolăcească în poala prinţesei şi să 
doarmă. 

Sărmana de ea se stingea de dor, şi mereu se ruga cerului s-o scape de acolo. 
Odată, pe când şarpele dormea, se ivi o porumbiţă care-i grăi astfel prinţesei: 

— Dacă vrei să-i dai de ştire tatălui tău, ori să scapi din pustietatea 
asta, scrie-i un răvaş împăratului şi spune-i că singurii care te pot elibera de aici 
sunt cei şapte mineri iscusiţi. 

Pe dată prinţesa, bucuroasă, făcu întocmai: scrise răvaşul şi i-l dădu porumbiţei, 
să-l ducă la palat. 

A doua zi, când slujnicele tocmai făceau curăţenie, dădură peste răvaşul pentru 
împărat. Dădură fuga să i-l ducă, fiindcă împăratul spusese tuturor că va face daruri 
bogate celui care-i va aduce veşti despre fiică-sa. Când află împăratul cuprinsul 
Tăvaşului, îşi chemă sfetnicul şi-i porunci: 

— Mâine în zori să-ți iei merinde şi să te aşterni la drum. Să cutreieritoată 

lumea, până vei dade 
cei şapte mineri iscusiţi, care trebuie să fie fraţi cu toţii. 

Sfetnicul îl ascultă şi o porni în lume. După ce bătu el leale lungă, mai multe zile, 
într-un amurg zări o colibă în depărtare. 

— Hai să întrebăm şi acolo, le zise celor ce-l însoțeau. Iar dacă nu-i găsim pe 

cei şapte, măcar 
avem unde poposi peste noapte, că s-a făcut târziu. 

Când se apropiará, ieşi la fereastră o femeie bătrână. 

— Seara bună! Ne puteți da găzduire? o întrebă sfetnicul. 

— Cum să nu, intrați! le răspunse ea. 

îi primi pe toți şi puse apă la foc, să le facă un ceai. Văzând că în jurul colibei nu se 
vedea nici ţipenie de om, sfetnicul se miră şi, căzând pe gânduri, îşi spuse: 

„Femeia asta nu trăieşte ea singură în asemenea pustietate!” 

Şi după ce-şi bău ceaiul, intră în vorbă cu ea. 

— Am pornit în lume, la porunca împăratului meu, în căutarea celor şapte 
mineri iscusiţi, născuţi toţi de aceeaşi mamă. 

— Ai nimerit taman bine, spuse atunci bătrâna, căci eu am şapte feciori şi 
toţi şapte sunt mineri. Trebuie să sosească în curând. 

Nu termină ea bine de zis vorbele astea, că şi începură să sosească feciorii. Fiul cel 
mare şi mezinul veniră ultimii, vorbind între ei. 

— Ascultă, frăţioare, spuse mezinul, mâine o să plecăm la drum. 

— încotro? întrebă mirat fratele cel mare. 

— A trimis după noi împăratul, chiar aici ne aşteaptă sfetnicul lui. 

Tare se mai minună fratele cel mare auzind spusele mezinului, şi-şi zise: 

„Cum de le ştie prâslea pe toate! Se vede bine că ăsta îi e harul, să ghicească 
dinainte ce o să se întâmple”. 

Când intrară în casă, îl găsiră pe sfetnicul împărătesc care îi aştepta. Le spune 
îndată ce voia înălţimea-sa de la ei, şi că pentru treaba asta o să primească plată 


bună. 

A doua zi în zori cei şapte fraţi porniră la drum. După ce merseră câteva zile, 
ajunseră la palat, unde fură bine primiţi. După ce îi ospăta, împăratul le spuse de ce 
trimisese după ei. Dar fraţii ştiau mai dinainte că trebuiau să pornească după 
prinţesa aflată pe insulă, fiindcă le povestise mezinul, împăratul îi întrebă apoi ce har 
avea fiecare. Fratele cel mare răspunse: 

— Eu sunt mare meşter. Dacă vreau, pot face îndată o corabie. 

— Foarte bine, tocmai de asta am nevoie, zise împăratul, apoi îl întrebă pe 
celălalt frate. 

— Eu, înălțimea-ta, pot face la loc orice se strica sau se sparge. Dacă vrei 
să te încredinţezi, o să arunc pe jos un ou şi într-o clipă îl fac la loc, întreg. 

Atunci împăratul, neîncrezător, luă un ou şi-l făcu zob într-o cratiţă. Cu mare 
dibăcie şi răbdare, minerul prinse a lipi bucăţică de bucăţică, până făcu oul întreg. 

— Mare minune! zise Împăratul, uluit. Apoi îl întrebă pe celălalt miner. 

— Eu pot învia morții. 

— Tocmai bine, înseamnă că îmi eşti de mare trebuință, încuviință împăratul. 

— Iar eu, spuse la rândul lui alt frate, ochesc fără greş. 

— Şi de asta o să fie nevoie! Următorul grăi atunci: 

— Om mai puternic ca mine nu se află în lume. Vorbi apoi cel de al şaselea: 

— Eu sunt cel mai dibaci hoţ. Nimeni nu mă întrece. 

— Şi de tine o să fie nevoie, spuse împăratul, în sfârşit, veni şi rândul 
mezinului. 

— Eu ştiu dinainte tot ce se întâmplă. 

— Harul ăsta e cel mai de folos din toate, se bucură împăratul. 

A doua zi, cei şapte frați se puseră pe treabă. Nu trecu mult, şi fu gata corabia 
meşterită de cel mare. O porniră cu toţii la drum, şi călătoriră pe apă până ajunseră 
la insula uriaşului. Fiindcă şarpele care o păzea pe prinţesă nu adormise încă, 
mezinul îi povăţui: 

— Să aşteptăm puțin! 

Şi după o vreme, zise iar: 

— Acum a sosit clipa! 

Plecară doi dintre frați: cel puternic şi hoțul cel iscusit. Intrară în palat, hoțul fură 
şarpele, iar celălalt o ridică pe prințesă într-o mână şi o luă eu el. Iar cu cealaltă mină 
rupse din grădină un portocal, cu crengile atârnând sub greutatea roadelor, ca să fie 
semn pentru uriaş. 

Ajunseră la corabie, se urcară în ea şi porniră. Nu trecu mult şi şarpele se trezi. 
Când văzu că prinţesa a pierit fără urmă, dădu de veste stăpânului lui, scoțând un 
şuierai ascuţit. Uriaşul veni în fugă, puse mâna pe flintă şi. Se luă după corabie. Cum 
îi zări, începu să tragă. Fratele care era ţintaş bun îl nimeri, dar nu izbuti să-l 
omoare. Uriaşul ochi chiar fruntea prinţesei, şi o ucise pe loc. însă 
cel care putea face să învie morţii o aduse îndată la viaţă, iar celălalt frate îi lipi 
bucăţica din frunte, de scăpă prinţesa teafară, ca şi cum n-ar fi păţit nimic. 

— Am scăpat cu bine! strigă unul din ei. 

însă mezinul îl dojeni că se bucură prea devreme, şi apoi îl povățui pe ţintaş: 

— Să nu pierdem nicio clipă! Ocheşte-l pe uriaş în călcâi, că acolo e puterea 
lui. 

Ţintaşul făcu întocmai, şi uriaşul căzu la pământ tară viață. Cei şapte şi 
prinţesa îşi văzură de drum, bucuroşi. 

împăratul îi aştepta la mal, muncit de nerăbdare şi dor să-şi vadă fata. Când 
ajunseră, dădu fuga la ea şi o îmbrăţişa, pierzându-şi capul de atâta fericire. lar pe 


mineri nici nu mai ştia cum să-i răsplătească pentru fapta lor. Făcu un ospăț bogat, 
care ţinu zile în şir. Când fu pe sfârşite, cei şapte fraţi spuseră că vor să se întoarcă 
acasă. Atunci împăratul îi întrebă ce răsplată vor. Fratele cel mare, de care ascultau 
toţi ceilalţi, răspunse că n-au nevoie de nimic. 

— Cum se poate una ca asta? se minună împăratul. Doar eu am trimis 
după voi să-mi săriţi în ajutor, şi e drept să vă răsplătesc pentru fapta voastră! 

— Nu-mi place de felul meu să cer, spuse fratele cel mare, pe gânduri. 

— Atunci o să facem aşa: o să poruncesc să se încarce zece saci cu arginţi, 
şi o să vi-i aducă slujitorii mei până unde veţi voi. 

A doua zi, cei şapte fraţi se întoarseră la coliba lor, încărcaţi de arginţi. 

De atunci încolo niciunul din ei nu mai trudi în mină, ci plecară în satul apropiat, 
cu mama lor, şi trăiră acolo cu toţii fericiţi. 

Iar de n-or fi murit cumva, mai trăiesc şi acum, în pace şi belşug. 


Povaţa înţeleaptă 
poveste cubaneză 


Yeyo şi Camilo erau fraţi buni. Se iubeau mult, dar fură cât pe-aci să se ia la harţă 
fiindcă nu era chip să se înţeleagă din pricina unui petec de pământ pe care tatăl lor, 
care murise de curând, li-l lăsase moştenire. Niciunul nu se împăca de fel cu 
împărţeala făcută de celălalt şi, pe măsură ce timpul trecea, se învrăjbeau tot mai 
tare. Ştiindu-le păsul, un prieten îi povăţui să se înfăţişeze la judecător, dar altul, 
care era mult mai bătrân, le zise: 

— Ba să nu vă duceţi la vreunul din cei tobă de carte, că o să vă coste mai 
mult decât face bucata de pământ. Cel mai bine ar fi să cereţi sfatul lui Apolonio, 
bunicul lui Margarito, care e un om drept şi ştie o groază de lucruri! 

îi dădură ascultare şi a doua zi de dimineaţă se înfăţişară la coliba bătrânului şi-i 
povestiră care era pricina. Apolonio le grăi aşa: 

— Băieți, cum e cu putinţă să ajungeţi să vă încăieraţi pentru atâta lucru? 
Asta-i doar cel mai lesne de hotărât! Ia să vedem: tu, Yeyo, împarte pământul în două 
părţi cum ţi s-o părea ţie mai bine. Iar apoi tu, Camilo, din cele două părţi să ţi-o 
alegi pe cea care ţi-o plăcea mai mult... 

Vecinii spun că Yeyo n-a făcut încă nicio împărţeală, dar că cei doi fraţi se înţeleg 
de minune; lucrează împreună petecul de pământ moştenit şi îşi împart recolta pe 
jumătate. 


Râul adevărului 
poveste mexicană 


într-o bună zi, un indian o pomi din satul lui într-altul învecinat. Pe dram se întâlni 
cu un spaniol şi, mergând împreună, intrară în vorbă. Dădură peste nişte vaci, şi 
spaniolul îl întrebă: 

— Ascultă, omule, ce animale-s astea? 

— Sunt vaci, domnule! 

— Nu se poate să fie vaci! Vacile de la mine de acasă sunt cu mult mai 
mari, aşa cam cât biserica de colo. Vaci aşa mici n-am văzut pe meleagurile mele! 

Mai merseră ei şi văzură un cal. 

— Ce-i asta? întrebă iar spaniolul. 


— Un cal, domnule! 

-— Măi, să fie! Tare înapoiaţi mai sunteţi! Caii de la mine de acasă sunt 
mult mai mari. Asta-i un şobolan! 

Peste un timp, le ieşi în cale o găină: 

— Asta ce mai e? 

— E o găină, domnule! 

— Găină! Cum e cu putință să fie asta o găină! De-ai vedea găinile noastre 

cât sunt de mari! 

Şi arătă, ce mai, o mărime de necrezut. 

Merseră ei mai departe, şi tot aşa, când vedeau tot felulde animale, spaniolul 

îispunea cu dispreţ 

indianului că la el acasă toate erau mult mai mari. 

în sfârşit, ajunseră la un râu pe care trebuiau să-l treacă.Indianul se dezbrăcă 

şi, îngenunchind, 

îşi făcu semnul crucii. Spaniolul, de pe mal, îl întrebă atunci, cu mirare: 

— Ia ascultă, omule! De ce îngenunchezi şi te închini? 

— Păi, domnule, râului ăstuia i se zice râul adevărului! Toţi cei care 
au minţit, când vor să-l treacă, sunt luaţi de apă. 

Auzind vorbele astea, spaniolul se sperie şi zise pe nerăsuflate: 

— Nu-i nimic adevărat din ce ţi-am îndrugat înainte! Toate animalele de pe 
la voi sunt la fel şi pe meleagurile mele! 


Sărmanul şi bogatul 


poveste cubaneză 


Trăiau odată doi vecini, care se aveau foarte bine: unul era neînsurat, iar celălalt 
avea nevastă. Holteiul era sărac lipit pământului, iar cel însurat se scălda în 
bogăţie, într-o zi, cel sărac îi zise bogatului: 
— Tare-aş mai vrea să-mi schimb niţeluş soarta, că o să mă dea gata sărăcia 
asta! 
Iar bogatul îi răspunse: 
— însoară-te, şi ai să-ţi schimbi soarta! Ai să te îmbogăţeşti! 
Săracul se însura şi începură să vină pe lume şi copiii. Cu fiecare, sărăcia se făcea 
tot mai mare. într-o zi, când îl întâlni pe cumătrul cel bogat, sărmanul îi spuse: 
— Soarta mi s-a schimbat în rău. Acum sunt şi mai sărac ca 
înainte, nici vorbă să mă îmbogăţesc, aşa cum mi-ai zis... 
Cum bogatul n-avea copii, şi tare ar mai fi vrut să ia unul dintr-ai cumătrului, îi 
răspunse: 
— Păi dacă eşti aşa de sărac, vinde-mi pe cinci sute de pesos unul din copiii 
tăi! 
Dar săracul zise îndată: 
— Ba nu fac aşa ceva în ruptul capului! Nu-mi dau eu copiii pe tot aurul din 
lume! 
La vorbele astea, cumătrul cel bogat îi răspunse: 
— Păi vezi atunci că de când te-ai însurat, te-ai îmbogăţit? 


Studenţii şi soldatul 


poveste cubaneză 


Odată, doi studenţi şmecheri nevoie mare o porniră să cutreiere lumea şi se 
rătăciră. Ajunseră la casa unui soldat, care îi găzdui peste noapte. 

Ei veniseră cu un codru de pâine, iar soldatul avea un pui fript. Ca să-şi bată joc de 
soldat, care era tare încrezător, cei doi şmecheri puseră la cale o şotie. 

— Mâncarea asta nu ajunge la toţi trei, îi ziseră ei. Hai să ne culcăm, şi cine 
o să viseze o minciună mai mare, acela să mănânce puiul şi pâinea! 

Se duseră toţi trei la culcare. După o vreme, soldatul se sculă şi merse de mâncă tot. 
Când studenţii se treziră a doua zi, începură să zică fiecare că el a avut visul cel mai 
mincinos. 

— Eu am visat că eram în al nouălea cer... povesti unul din ei. În locul cel 
mai îndepărtat din necuprinsul cerului... 

Celălalt glăsui şi el: 

— Iar eu, am visat că mă aflam în măruntaiele pământului... în adâncul 
adâncurilor... 

îl întrebară şi pe soldat ce a visat, iar el le răspunse: 

— Păi, iaca, eu am visat că unul din voi se afla în înaltul cerului şi celălalt în 
adâncul pământului; mi-am zis că n-o să vă mai întoarceţi niciodată de acolo, aşa că m- 
am sculat, pe jumătate adormit, m-am dus la bucătărie şi-am mâncat tot puiul şi codrul 
de pâine! 


Perurima şi oala fermecată 
poveste din Paraguay 


într-o zi, popa o pomi la dram călare pe măgar. Avea cu el, prinse cu o curea, 
cărticica de rugăciuni şi o pungă cu bani strânşi de la săteni, pe care trebuia să-i ducă 
la oraş să-i dea episcopului. 

Perurima“!* se luă după el, cu gândul să pună mina pe bani. Dar cum popa era un om 
zdravăn, nu îi sări în spate, de teamă că n-o să facă nicio ispravă în felul ăsta. Chibzui 
el şi, până la urmă, îi dădu prin minte să facă astfel: aprinse un foc de ierburi la 
marginea drumului, puse apă la fiert, într- o oală cu trei picioare şi, cu o bucată de 
came pe care o adusese în desagă, se apucă să facă o tocană. 

Având de bătut cale lungă, popa plecase de acasă cu noaptea în cap. Pe dram se lăsă 
o arşiţă de neîndurat, iar bietul de el nici acasă nu putuse să bea măcar un ceai, din 
pricină că slujnica lui n- avusese grijă să aducă de cu seară lemne pentru foc. 

Drumul lung şi pustiu se pierdea în depărtare. Natura dormea încă şi popa mergea, 
fumând de zor, ca să-şi amăgească stomacul gol. Curând, se lumină de-a binelea şi, 
după o cotitură, ajunse la locul în care Perurimâ îşi pregătea tocana. Dar şiretul îl 
pândise de mult pe popă şi, când îl văzu că se apropie, acoperi iute focul cu nisip, 
făcând să dispară tot jarul. Apoi puse oala în mijlocul drumului, uitându-se la ea cu 
mare băgare de seamă. Se aşeză cu spatele şi se prefăcea că nu-l vede pe popă. Mânat 
de curiozitate, popa se apropie şi văzu cu uimire că apa fierbea în oala aşezată chiar în 
ţărâna drumului. 

— Ce faci aici? întrebă el. 

— Păi ce vezi, părinte: Îmi fac o tocană. 

— Dar unde-i focul? 


-~ erou popular din folclorul Paraguayan, plin de isteţime 
şi dibăcie, care e întotdeauna de partea celor slabi, bătîndu- 
Şi joc de cei lacomi şi necinstiţi 


— Ei, părinte, eu n-am nevoie de aşa ceva; oala asta e fermecată şi fierbe 
apa fără foc, numai s-o aşez în țarină. 

Bietul popă îşi aminti îndată, cu necaz, că nu îmbucase nimic. Socotind el că o 
asemenea oală avea să-i prindă tare bine, îi ceru să i-o vândă lui. Dar auzind Perurimâ 
câţi bani voia să-i dea popa, nici gând să se învoiască. Se târguiră ei şi, până la urmă, 
îmboldit de dorinţa să stăpânească el oala fermecată, popa îi dădu toţi banii pe care îi 
avea în pungă. 

Perurimâ se făcu o vreme că chibzuieşte, apoi, într-un târziu, se învoi, spunând 
că i-o vinde numai şi numai fiindcă era vorba de el. 

— Numai dumitale ţi-o dau, părinte, căci oala asta fermecată e de nepreţuit! 

Şi mulţumit nevoie mare, popa o porni mai departe, ducând cu el oala cu 
pricina. Perurimâ rămase cu zâmbetui pe buze, băgă banii la chimir şi plecă 
repejor, ca nu cumva popa să-şi dea seama de înşelăciune şi să se întoarcă. 


Ospăţul lui Baltazar 
poveste cubaneză 


Era odată un om, pe nume Baltazar, care trăia într-un sat de câmpie. într-o zi, i 
se năzări să-şi poftească toţi prietenii de prin împrejurimi la un ospăț. 

Prietenii se bucurară, se spălară şi se ferchezuiră, îşi puseră hainele cele mai bune 
ca să mergă la ospăț. Se îndreptară cu toţii, împreună cu familiile lor, către casa lui 
Baltazar. 

Ajungând acolo, gazda îi primi cu toată cinstea şi ii pofti să se aşeze la masă. 

Pe când aşteptau să aducă bucatele, Baltazar se ivi cu un singur toti*% fript, pentru 
toţi mesenii. 

Şi de atunci a rămas vorba asta: „e ca ospăţul lui Baltazar”, care se spune 
când nu ajunge mâncarea la toată lumea. 


Iepele ascunse într-un bostan 
poveste mexicană 


în satul Jalisco era odată un om căruia îi plăcea tare mult să născocească tot 
felul de minciuni, într-o zi, se luă la harţă cu altul, fiindcă îi povesti o minciună iar 
celălalt nu-l crezu. 

Omul îi povestise că, mai de mult, îşi pierduse un măgar, din aceia care merg în 
fruntea turmei, şi zece iepe. Căutase el luni în şir, dar fără să afle vreo urmă. într-o zi, 
se dusese la bucata lui de pământ, pe coasta unui deal, unde avea nişte bostani cum 
nu s-a mai pomenit de mari, după spusele lui. Se gândise atunci să se caţere pe unul 
din ei, ca să poată privi în zare, doar-doar şi-o vedea animalele pierdute. S-a urcat 
aşadar pe bostan, când, deodată, a auzit răgetul măgarului lui; părea însă că vine de 
departe, dintre dealuri, totuşi el l-a recunoscut. S-a dat iute jos de pe bostan, l-a 
înconjurat şi, în partea de jos, a aflat o bortă mare. Animalele mâncaseră o bucată 
zdravănă din bostan iar apoi, cele zece iepe şi măgarul din fruntea turmei se 
băgaseră înăuntru. 

Omul care ascultase minciuna asta gogonată răspunse: 


îsefiăRSieale eaS EAAS 


— Te cred, don Pablo! De bună seamă că-i aşa! Ştii că de curând am fost la 
Zacatecas? 

— Da, ştiu că ai fost acolo. 

— Ei bine, află că înainte de a ajunge la moşia cumătrului cutărică am 
dat peste o groază de lume adunată. 

— Şi ce făcea mulțimea asta? 

— Păi ducea toarta unei oale uriaşe, don Pablo. Iar mai încolo, când am 
ajuns la Zacatecas, am dat de altă mulţime, care căra cealaltă toartă a oalei. 

— Minţi de îngheaţă apele, cumetre! Ce să facă oare cu asemenea oală? 

— Să fiarbă bostanii de pe bucala ta de pământ! Când auzi asemenea 
minciună, don Pablo se înfurie şi amândoi mincinoşii se luară la harță. 


Negrul cel isteţ şi bulgărele de aur 


poveste cubaneză 


Trăia odată, pe vremea sclaviei, un negru rob care era tare isteţ. într-o zi, negrul 
făcu prinsoare cu ceilalţi sclavi că stăpânul cel alb o să se poarte cu el împărăteşte o 
bună bucată de timp. Se înfăţişă apoi stăpânului şi-l întrebă: 

— Stăpâne, ce preţ o fi având un bulgăre mare de aur, cam atât? şi 
deschise larg braţele, ca să arate mărimea. 

Hapsânul de stăpân se gândi că negrul o fi dat peste un bulgăre de aur, îngropat 
pe undeva şi se hotări îndată să i-l ia. 

Ca să afle cu binişorul unde a găsit bulgărele, stăpânul începu să se poarte cu 
negrul împărăteşte, îl poftea la masa lui şi mâncau împreună, în vreme ce sclavii 
care-i serveau îşi ziceau: 

— E adevărat că trăieşte împărăteşte! 

Şi prinseră a-i vorbi negrului cu toată smerenia. Stăpânul îl luă cu el, îl purta prin 
toate părţile, îl măgulea într-una. leşeau la plimbare, lăfaindu-se fiecare în hamacul 
lui, purtat de patru sclavi: doi înainte şi doi înapoi. 

Şi tot aşa, până într-o zi când, stăpânul socotind că traiul bun l-a ameţit destul pe 
negru, l-a întrebat unde era bulgărele de aur. Iar negrul i-a răspuns: 

— Habar n-am, stăpâne, eu te-am întrebat doar aşa, ca să ştiu ce preţ are 
un bulgăre mare de aur, să fiu pregătit când am să dau de el... Atunci stăpânul luă 
biciul şi-i arse două lovituri pe spinare, de-i lăsă nişte şerpi pe piele. Negrul îndură 
fără să crâcnească, ştiind că până la urmă a câştigat rămăşagul. 


Băiatul care a vândut podoabe sfinţilor 
poveste ecuadoriană 


O familie, care trăia departe de oraş, era la mare strâmtoare cu banii. Cum aveau 
nişte podoabe de preţ, mama îi spuse într-o bună zi băiatului ei: 

— Du-te la oraş şi vinde podoabele astea, dar ia aminte să nu le vinzi celor 
care or să te strige, fiindcă aşa fac oamenii vicleni, care n-au de gând să plătească. 
Să le vinzi oamenilor care nu te trag de mânecă, ci te lasă în pace şi tac din gură, că 
aceştia sunt cumsecade şi de încredere. 

Luă băiatul podoabele şi se duse cu ele să le vândă. Ajunse la oraş şi, cum arăta 
podoabele, unii îl chemau şi-l trăgeau de mânecă să le vândă lor. Dar băiatul ascultă 
de povaţa maică-şi, şi nu-i luă în seamă. îl prinse întunericul şi el nu-şi vânduse încă 
podoabele. Văzu atunci o casă mare şi intră înăuntru cu gândul să ceară găzduire 
pentru noapte. Oamenii din casă nu-l descusură, ci-l lăsară în pace, fără să scoată 
niciun cuvinţel. Băiatul se uită la ei, dar tot nu-l întrebară nimic, ci tăcură mâlc. 
Atunci îşi aminti de povaţa maică-şi, şi le spuse oamenilor din casă că o să le vândă 
lor minunăţia de podoabe. Le puse la toţi câte un şirag la gât, şi de haine le prinse 
nestematele. 

Văzând că tăceau mereu, băiatul grăi astfel către oamenii aceia cumsecade: 

— Fiindcă văd că n-aveţi acum bani să-mi daţi, o să vin săptămâna viitoare 
după plată! 

Şi plecă, lăsându-le podoabele. 

Casa unde intrase băiatul era o biserică, iar oamenii tăcuţi cărora le pusese 
podoabele erau statuile sfinţilor, Când ajunse acasă, îi spuse maică-şi: 

— Am vândut toate podoabele, măicuță, dar o să primesc banii săptămâna 
ce vine, căci bieții oameni n-au avut acum să mă plătească. 

Săptămâna următoare se duse băiatul la oraş, intră în casa cea mare unde lăsase 


poveste cubaneză 


podoabele, şi zise: 
— Am venit să-mi daţi banii! 
Cum sfinţii, de bună seamă, nu scoteau niciun cuvânt, băiatul spuse iar: 
— Ei, dacă n-aveţi nici acum bani, săptămâna viitoare să mă plătiţi negreşit! 


Se întoarse acasă şi-i povesti maică-şi: 

— încă n-au făcut rost de bani, măicuţă, dar o să mă plătească săptămâna ce 
vine. 

Trecu săptămâna şi băiatul se duse iar la oraş, la datornicii lui. Le ceru banii şi, 
cum nu scoaseră o vorbă nici de astă dată, le spuse: 

— De nu-mi daţi banii, vă iau la bătaie! 

Văzând că nu-i rost de plată, băiatul se înfurie şi dădu un pumn unei statui mai 
mici. Care căzu pe jos şi, în căzătură, făcu să sară puşculiţa care se afla la picioarele 
ei. Puşculiţa se sparse, şi se risipiră toţi banii pe care oamenii îi băgaseră acolo drept 
pomană. Când văzu atâta bănet, băiatul strigă: 

— Ticălosule, te laşi bătut numai ca să nu plăteşti! Ia te uită ce de mai 
bani aveai, şi nu voiai să- mi dai! 

Se apropie apoi de ceilalţi sfinţi, şi le dădu la fiecare câte un pumn, ca să cadă 
banii. Culese de pe jos toţi banii risipiţi din puşculiţele sparte, şi se întoarse la maică- 
sa cu o desagă plină cu banii pe care socotea că-i luase pe podoabele vândute. 


Am făcut-o noi înşine! 
poveste chiliană 


Trei flăcăi au pornit-o odată la drum, dornici să afle ce se întâmplă pe lume. Erau 
toţi tare neştiutori, ca oamenii de la coarnele plugului. Peste puţină vreme, ajunseră 
ei într-un sat mare şi frumos. în mijlocul lui, într-o piaţă întinsă, văzură plimbându-se 
doi boieri, care păreau buni prieteni. 

— Pentru o oca de sare, am făcut-o noi înşine, zise unul din boieri, 
povestindu-i celuilalt ceva. 

— Iată nişte cuvinte înțelepte, spuse atunci unul din flăcăi. Să le ţinem 
minte! 

Mai târziu, vorbind de-ale lor, celălalt boier îi răspunse primului: 

— Noi trei la un loc. 

La vorbele astea, primul încuviință, spunând: 

— De bună seamă! 

Flăcăii rămaseră uimiţi de vorbele auzite şi le ținură minte. leşind ei din sat, 
dădură în drum de un om mort. Rămaseră acolo, zgâindu-se la el, şi aşa îi găsiră 
jandarmii. 

— De ce l-aţi omorât? îi întrebară. 

— Pentru o oca de sare, am făcut-o noi înşine, zise unul. 

— Deci voi l-ați ucis? 

— Noi trei la un loc. 

— O să mergeţi atunci la închisoare! 

— De bună seamă! 

Şi jandarmii îi luară îndată pe cei trei care, fără să ştie ce fac, spuseră vorbele 
auzite, crezând că sunt plini de tâlc. 

Statură ei o vreme la închisoare, până când, într-o zi, judecătorul dădu poruncă: 

— Să mi-i aduceţi aici pe cei trei ţărani întemnițați! Când i se înfăţişară, 
flăcăii îi dădură iar zor cu vorbele cu pricina: pentru o oca de sare, am făcut-o noi 
înşine, noi trei la un loc şi de bună seamă! 

Judecătorul îi ascultă cu luare aminte, chibzui bine şi într-un târziu zise cu glas 
poruncitor: 


— Flăcăii ăştia nu ştiu ce zic. Sunt nevinovaţi, aşa că daţi-le imediat drumul! 
Şi aşa scăpară teferi bieţii nevinovaţi, iar întâmplarea le-a fost învăţătură de minte. 


Nevasta cea înţeleaptă şi bărbatul care-i căuta pricina 


poveste cubaneză 

Un om voia să-şi lase nevasta, fiindcă îi căzuse dragă alta. Se tot gândi şi nu mai 
ştia ce să născocească împotriva nevestei, să-i caute pricină. 

Nevastă-sa deretica prin casă, şi el intra dinadins plin de noroi, de murdărea totul, 
dar ea nu zicea nimic, ci venea şi curăța în urma lui, tară să scoată un cuvinţel. 

Alunei omul îi aduse lemne de foc prost tăiate, să o încerce, doar-doar s-o 
înfuria. Cum ajunse acasă, trânti lemnele în mijlocul odăii. Dar ea aduse o 
toporişca, luă pe rând lemnele, le tăie şi le duse în bucătărie. 

Văzând el că nu-i chip să-i caute pricină nevestei, îi dădu prin minte să bage în 
casă un măgar. Se urcă pe măgar şi vru să intre, dar animalul nu se urni. Nevastă-sa 
sări să-şi ajute bărbatul, înşfacă măgarul de coadă şi trase zdravăn, ca să-l bage 
înăuntru. 

Când văzu una ca asta, bărbatul îşi zise în sinea lui: 

„Măi, să fie! Nevasta asta a mea e o comoară! N-are rost să mă despart de ea!” 


Greşeala buclucaşă 


poveste mexicană 


Odată, un preot, le vorbi credincioşilor într-o predică despre minunea săvârşită de 
lisus Hristos care, cu cinci pâini, a făcut să se sature cinci mii de oameni. Dar în loc 
să spună că a săturat cinci mii de oameni cu cinci pâini, s-a încurcat şi a greşit, 
spunând că a săturat cinci oameni cu cinci mii de pâini. 

— Ce îngrozitor! strigă de colo un beţiv. Şi cum de n-au crăpat? 

Preotul îşi dădu seama că a greşit, dar nu vru să recunoască, ci îi răspunse: 

— Păi tocmai aici e minunea! 

Peste vreun an, vorbind tot despre minunea cu pâinile, preotul nu s-a mai încurcat şi a 
spus bine: 

— Cu cinci pâini Isus Cristos a săturat cinci mii de oameni, fraţilor! 

— Alia! zise atenei beţivul, avea doar de unde: ca ce i-a rămas de anul 
trecut a putut sătura cinci mii de oameni, anul ăsta! 


Carabina lui Ambrosio 


poveste cubaneză 


Era odată un om pe nume Ambrosio, care avea o casă arătoasă. Lângă el locuia un 
vecin care voia morţiş să i-o cumpere. Atâta se ţinu de capul lui să-i vândă casa că, 
până la urmă, Ambrosio i-o vându. Dar mai înainte îi zise: 

— îţi vând casa, în afară de odăiţa din mijloc!... Vecinul, dornic să cumpere 
casa, îi răspunse: 

— Bine, mă învoiesc! Să facem târgul! Şi în felul ăsta îi vându casa. 

Cum însă Ambrosio se dădea în vânt după vânătoare, în fiecare noapte venea să-şi 


ia carabina din odăiţă. Apoi se făcea că pleacă la vânătoare, dar se tot întorcea în 
odăiţă, ca să-şi dreagă carabina, care i se strica mereu. Şi tot aşa îşi petrecea nopţile, 
intrând şi ieşind într-una în odăiţa din mijloc, ca să-şi repare carabina. lar noul 
stăpân nu putea închide ochii de atâta du-te-vino şi de loviturile de ciocan. 

La o vreme, omul care cumpără casa se satură să se scoale mereu să-i deschidă 
lui Ambrosio, la orice ceas din zi şi din noapte. 1 se făcu lehamite de atâtea nopţi 
nedormite şi, chemându-l, îi strigă deznădăjduit: 

— Ia-ți înapoi casa, odăiţa şi carabina blestemată, că o să înnebunesc de-a 
binelea! 

Şi aşa se făcu de se alese Ambrosio şi cu casa, şi cu banii luaţi pe ea. 

De atunci, când ceva nu merge ca lumea, se zice că e precum carabina lui 
Ambrosio... care se strică într-una! 


Copilaşul ţărăncii 
poveste cubaneză 


O familie de ţărani din insulă avea o fată de măritat, care îşi găsise logodnic. Flăcăul 
era dornic să se însoare, aşa că se puse pe treabă şi ridică o casă. Când fu aproape 
gata, cu ţăruşii înfipţi şi grinzile aşezate, dar încă netencuită, le pofti pe soacră şi pe 
logodnică să vadă ce-a izbutit să facă. 

îndată ce sosiră, flăcăul le arătă casa, zicându-le: 

— Aici o să fie bucătăria, acolo odaia cea mare, mai încolo odaia de dormit 
şi în odăiţa asta o să punem leagănul copilaşului. 

Văzmd că în mijlocul odăiţei era un ţăruş, soacra - strigă: 

— Vai de mine, când o să puneţi leagănul copilaşului aici şi o să-l legănaţi, o 
să-l omorâţi, sărmanul, că o să se lovească de ţăruşul ăsta! 

La vorbele maică-şi, fata prinse a striga ca din gură de şarpe, bocind moartea 
ietului ei copilaş. Iar flăcăul, neştiind ce să mai facă şi cum să le potolească, blestemă 
ceasul în care le poftise să vadă casa. 


Nunta cumătrului tigru 


poveste columbiană 


Dacă e să dăm crezare gurilor rele, Iepurele îşi făcea de cap, necăjind tot satul cu 
hoţiile şi înşelăciunile lui fără sfârşit. Cum era leneş şi nu se spetea de fel cu munca, 
ajunsese hoţul cel mai dibaci din toată gloata de trântori care trăia în sat. Ca să-l 
rindă şi să-l înveţe minte, păgubiţii hotărâră să-i vină de hac cu ajutorul unei 
sperietori făcute din ceară, care nu dădea greş. Mult trebuia să te zbaţi ca să scapi 
teafăr din capcana asta; o ştiau prea bine cu toţii, căci în ea se prinseră pe rând 
Şobolanul, Nutria, ba chiar şi împieliţatul de Caiman, care făcuse atâta pagubă celor 
din jur... 

Când află ce-i pregătiseră lepurelui, Găina îşi dădu cu părerea; 

— Foarte bine aţi hotărât! Pe mine mă supără mereu, îmi mănâncă 
porumbul, frunzele de pătrunjel şi de coriandru. Iar cu puişorii nici nu ştiu ce să mă 
mai fac! îmi fură ouăle din cuib, din puii cei mai grăsuţi îşi face supă, ba îmi fură chiar 
mâncarea din cuptor. Numai Nutria îmi mai face atâta pagubă. 

Nutria, care îi auzi vorbele, îi răspunse ţâfnoasă: 


— Ai grijă, cumătră Găină! Cu mine să nu-ți dai ifose! O să ajungem la 
judecată aşa! Eu nu sunt, ca tine, să scurm toată ziulica în gunoi! 

Făcură capcana aşa cum hotărâră şi Iepurele se prinse curând. Oricât se zbătu, nu 
izbuti să scape, ci se lipi tot mai tare. Zăcea prins de mâini şi de picioare, ba chiar şi 
de piept şi de cap, când dădu peste el Furnica, ce se ducea la târg cu nişte legături de 
ierburi, să le vândă. Se apropie de el şi-i zise în bătaie de joc: 

— Socot că acum o să mă copleşeşti cu dragostea ta, ca să te scot de aici. 
Ga să vezi, lepuraşule, cât de sucită e viața! Eu aş fi putut să-ți fiu tovarăşă; chiar 
ajunsesem să-ţi cred vorbele, dar n-am avut parte decât de disprețul şi batjocura ta. N- 
am umblat nicicând cu vorbe, dar azi, ca să mă răzbun pe tine, o să-i povestesc 
primarului cum te-am văzut, lipit de sperietoarea de ceară, de care-ţi totbăteai joc. 


După ce plecă Furnica, trecu pe acolo Tigrul. Ca un ţăran destoinic, ducea la târg 
coşuri împletite şi nişte căuce. Mişcat de soarta nepotului, îl întrebă din ce pricină 
zăcea prins acolo. Iepurele, plângând amarnic, îi răspunse: 

— Fiindcă nu vreau să mă însor cu fata împăratului! 

— Ce tot spui, nepricopsitule? Ştii oare ce ţi se dăruieşte? Ai tu habar ce 
înseamnă să iei de nevastă o fată frumoasă, bogată şi râvnită de toţi? îţi dai seama 
cum vine asta să stai lângă împărat, împărțind dreptate, cocoţat pe un jilţ, primind 
plocoane şi făcându-ţi-se temenele? Acum văd cu că nu eşti din neamul nostru! Care 
îţi sunt năzuinţele, băiete? Se vede bine că vrei să fii un pierde-vară, ca mulţi alţii 
care mişună pe aici. Păi clacă tu nu vrei să te însori, eu vreau! E un prilej tocmai bun 
pentru mine. E adevărat că-s niţel cam bătrâior, dar mi-a venit şi mie ceasul... 

Şi Tigrul îl smulse pe lepuraş de pe. Sperietoarea de ceară, spunându-i: 

— Prostule! Nătângule! Pierde-vară ce eşti! Şterge-o de aici, du-te unde 
nu te cunoaşte nimeni! Nepricopsitule! Şterge-o cât mai iute! Auzi, să strici orzul pe 
gâşte! 

Iepurele nu răspunse vorbelor de ocară, ci îl ajută pe unchi să se prindă bine de 
sperietoare. 

în vremea asta, Tigrul striga neîncetat: 

— Vreau să mă însor cu fata împăratului! 

Iepurele se piti mai încolo, aşteptând sosirea poliţailor, care se iviră curând şi 
prinseră a sporovăi între ei ca nişte cumetre, zicându-şi: 

— L-am prins pe hoț! I-am venit până la urmă de hac! 

Fără să se uite cine era cel prins, cumătră Tigroaică, ce era supărată de multă 
vreme pe obraznicul ei de nepot, înroşi în loc un drug şi i-l înfundă nenorocitului pe 
gât. lar lepurele, gata s-o rupă la fugă îi strigă de departe: 

— Vai, ce rea mai eşti, mătuşico! Altă dată să deschizi mai bine ochii! 
Fiindcă în locul meu e chiar unchiul Tigru, care voia să se însoare cu fata 
împăratului... 


Iepurele şi negustorul necinstit 
poveste columbiană 


în vremurile de demult, trăia în satul Guapi un negustor cu faimă proastă: se zicea 
că se îmbogăţise furând neîncetat. Când află iepurele, se duse grabnic acasă la 
negustor, care locuia pe malul râului Naranjo, la marginea satului, hotărât să-l 
înveţe minte pe ticălosul care-i jecmănise pe toţi. Chiar şi cumătrul tigru, care era 
atât de cumpătat de felul lui, îi era dator vândut, iar broasca ţestoasă, pentru o pipă 
de lut şi o sticlă de rachiu, fusese nevoită să-i dea şi ultimele parale! 

Ştiind că negustorul se întorcea de la târgul din Tumaco, cu o barcă încărcată cu 
bunătăţi, iepurele se trânti pe mal, făcând pe mortul. Negustorul îl văzu, dar nu-l luă 
în seamă. lepurele se sculă, fugi iute pe o scurtătură şi se întinse iar în cale. 
Negustorul, văzându-l, îşi zise: 

„Pesemne că pe-aici o fi dat boala în iepuri!” 

Şi-şi văzu mai departe de drum. 

Iepurele se ridică de jos şi, mai încolo, făcu iar pe mortul. Văzându-l, negustorul se 
gâhdi: 

„la să adun eu animalele astea! Doar au carnea bună de mâncat, aşa că le pot 
vinde în sat pe un preţ bun. Cu sărăcia de came proaspătă care-i pe acolo, o să iau o 
grămadă de bani! Dacă un şoricel atâtica face patru reali, un iepure de douăsprezece 

chilipir, picat din senin!” 

Se dădu jos din barcă şi o pomi în josul râului, să adune iepurii pe care credea că-i 
lăsase în dram. Cum se văzu singur, iepurele se repezi şi fură toate bunătăţile din 
barcă, ce preţuiau mii de pesos. împărţi apoi banii sătenilor din Guapi, care-şi 
amintesc şi azi, cu mare recunoştinţă şi drag, de fapta iepurelui. 


într-o zi o nevastă îl trimise pe bărbatu-său după lemne în pădure. Se duse 
tăietorul de lemne în pădure fi dădu peste un tigru care avea labele prinse de un 
bolovan. 

Văzându-l, tigrul îi zise: 

— Vino încoace şi ia piatra asta de pe labele mele, că mă ţine aici ostatic! 

— Ba nu, n-o iau, că ştiu că eşti şiret! 

Dar tigrul o ţinea una şi bună: 

— Nu-ţi fac nimic, vino, că nu te mănânc! 

Atunci omul dădu piatra la o parte. Apoi se duse să-şi vadă de lemne. Tigrul veni 
după el şi-i zise: 

— De n-oi găsi nimic de mâncat, te mănânc pe tine! Când auzi cuvintele 
tigrului, omul se făcu alb la față pe spaimă şi îngăimă: 

— Nu se poate, înainte de-a mă mânca, hai să găsim pe cineva care să-mi 
facă dreptate, pentru că ţi-am făcut 

Tigrul se învoi şi o porniră împreună; văzură pe o pajişte o mârțoagă. Omul îi 
povesti ce-a păţit şi-o rugă să-i facă dreptate. Dar calul îi răspunse: 

— Ascultă, prietene, când eram eu tânăr, stăpânul îmi dădea ce era mai 
bun, iarba cea mai proaspătă, mă țesăla, pavea mare grijă de mine. Şi când am ajuns 
bătrân, cum mă vezi, de nu mai sunt bun de nimic, m-a părăsit pe câmpul ăsta, unde 
nu-i fir de iarbă de păscut. Vezi dar cât e de nedreaptă viaţa! Cum vrei atunci să-ţi fac 
eu 

Porniră mai departe şi zăriră un vulpoi. Omul strigă: 

— Hei, ia vino încoace, să-mi faci dreptate! 

— Ce fel de dreptate să-ți fac eu? întrebă vulpoiul de departe, că-i era frică 
să se apropie de tigru. 

Şi omul îi povesti tot păsul. Fără să se apropie, vulpoiul îi spuse: 

— Nu pricep. Hai mai bine să văd locul unde zăcea prins tigrul! 

Ajunseră la locul cu pricina, omul îi mai povesti o dată, dar vulpoiul zise: 

— Ei bine, ia să vedem, tu ridică bolovanul, iar tigrul să-şi bage labele sub 
el întocmai cum a fost, că altfel nu pricep! 

Şi omul ridică bolovanul şi-i prinse labele tigrului. 

— Lasă-l acum aşa, să rămână prins, îi zise vulpoiul. 

Omului îi trecu frica, se potoli de-a binelea, şi-i spuse vulpoiului: 

— Ascultă, prietene, cum pot să te răsplătesc pentru că m-ai scăpat de-o 
asemenea năpastă? 

— Lasă, că aşa ceva nu se răsplăteşte, răspunse vulpoiul. Mai bine ştii ce 
să faci? Când întâlneşti vreo rudă de-a mea moartă, să mi-o îngropi! 

Omul se învoi şi plecă după lemne. După ce adună câte-i trebuiau, tăietorul 
porni spre casă. Vulpoiul se repezi în fugă şi se aşternu în mijlocul drumului, 
nemişcat, de parcă ar fi fost moii. Omul, când trecu pe acolo, îl văzu şi-şi zise: 

„Vai, sărmanul! O să mă ţin de cuvânt şi-o să-l îngrop”. 

Şi-l acoperi cu puţin pământ. Merse apoi mai departe, dar vulpoiul se sculă iute, o 
luă la fugă şi-i ieşi iar în cale, făcând pe mortul. 

Omul abia aştepta să ajungă acasă, când dădu cu ochii de vulpoi; ca şi mai-nainte, 
îl acoperi binişor cu pământ şi-şi văzu de drum. 

Şi iar o zbughi vulpoiul şi se întinse în mijlocul drumului, pe unde trebuia să treacă 
tăietorul. Nu peste mult timp omul îl văzu şi de data asta se înfurie nevoie mare, că 
nu mai termina de îngropat 
vulpi. Supărat, făcu o groapă adâncă, adâncă, îl azvârli pe vulpoi înăuntru şi 
aruncă deasupră-i țarină şi pietre. 


Când ajunse, într-un târziu, acasă, nevasta îl întrebă: 
— De ce-ai zăbovit atât după lemne? 
Omul îi povesti atunci toată tărăşenia. Femeia se porni pe râs când auzi povestea 
cu vulpile, şi-i zise: 
— Păi bine, nu ţi-ai dat seama că era acelaşi vulpoi, care-şi bătea joc de tine? 
Şi atunci omul, năucit de cât tot trudise să îngroape la vulpi, se gândi că până la 
urmă i-a venit el de hac vulpoiului cel şiret! 


Povestea lui Ambeko şi Aguati 
poveste cubaneză 


Aceasta este povestea lui Ambeko - care în limba indienilor carabali înseamnă 
cerb - şi a lui Aguati, adică broasca ţestoasă. 
Odată s-au întâlnit cerbul cu broasca ţestoasă şi au pus rămăşag care din ei fuge 
mai iute. Rămăşagul părea cu totul nechibzuit, că doar e ştiut că cerbul aleargă iute, 
iar broasca ţestoasă abia se târăşte. Cerbul îşi bătea joc de ea, spunându-i într-una că 
avea să-i ia banii pe prinsoare. 
— îţi dau răgaz trei zile să mi-o iei înainte! îi zise el. Dar broasca îi răspunse: 
— Ba nu vreau de fel s-o pornesc înainte! Dar am nevoie de cincisprezece 
zile ca să mă pregătesc. 
Până la urmă, încheiară rămăşagul astfel: cine se va întoarce primul în sat, după 
ce aveau să străbată un drum lung, ce trecea prin alte două sate vecine, iese 
câştigător. Cerbul se învoi ca broasca ţestoasă să aibă cincisprezece zile să se 
regătească, şi fiecare plecă să-şi vadă de-ale lui, rămânând să se întâlnească în ziua 
hotărâtă. 
Pe când cerbul îşi petrecea vremea bătându-şi joc de broscuţă, povestind de 
rinsoare tuturor celor din sat şi altor animale, ea îşi chemă două broaşte țestoase, 
surate ale ei, şi le rugă ca în ziua cu pricina să se aşeze fiecare la intrarea în satele 
e care trebuiau să le străbată, ca să-l întâmpine pe cerb când o să-l vadă 
apropiindu-se în fugă. în felul ăsta, el n-o să bănuiască nimic, ci o să creadă că 
roscuţa cu care a făcut rămăşagul a ajuns înaintea lui în amândouă satele. 
Zis şi făcut. 
Sosi ziua cu pricina. Suratele broaştei țestoase se aşezară fiecare la intrarea în 
cele două sate, iar broscuţa se duse să-l întâlnească pe cerb, ca să înceapă fuga. 
Dădură semnul de plecare şi porniră. Curând cerbul se pierdu din vedere, iar 
roscuţa, în loc să fugă, se ascunse între ierburi. 
Cerbul zbura ca vântul, cântând într-una, bucuros, un cântec ce spunea aşa: 


„Ambeko rimague Kindanda Kore, nyao ambeko rimague Kindanda Kore, nyao 
ambeko rimague Kindanda Kore, nyao” 


ceea ce vrea să însemne: „Cerbul cel iute o să câştige prinsoarea”. 

Când ajunse la primul sat, cerbul (care pe vremea când se petrecu întâmplarea 
asta purta bărbiţă, cum au astăzi ţapii) se gândi că fiind, de bună seamă, cu mult 
înaintea broscuţei, avea destul timp să se bărbierească. Aşa că se duse să caute un 
bărbier şi, când îl găsi, îi povesti de rămăşag, zicându-i şi lui cu trufie: 


„Ambeko rimague Kindanda Kore, nyao ambeko rimague Kindanda Kore, nyao 
ambeko rimague Kindanda Kore, nyao” 


Dar nu-şi termină bine cântecul, şi bărbierit era doar pe jumătate, că văzu în 
drum, o broască ţestoasă, care cânta aşa: 


„Aguati, langue, langue, 
langue  „aguati, langue, 
langue, langue  „aguati, 
langue, langue, langue” 


ceea ce însemna: „Broasca ţestoasă a şi ajuns, a şi ajuns, a şi ajuns”. 

Văzând broscuţa şi auzindu-i cântecul, cerbul crezu că era cea cu care făcuse 
prinsoarea. Sări în sus şi o porni iute ca săgeata, fără să termine cu bărbieritul. Din 
pricina asta a rămas cerbul cu bărbiţă numai într-o parte, şi în cealaltă nu. 

Cerbul fugea într-una, încrezându-se în iuţimea lui neîntrecută. Se gândi că, chiar 
dacă a pierdut în prima parte, nu se putea să nu câştige în cele două care mai 
rămăseseră. Aşa că începu iar să cânte: 


„Ambeko rimague Kindanda Kore, nyao ambeko rimague Kindanda Kore, nyao 
ambeko rimague Kindanda Kore, nyao.” 


Ajunse astfel la intrarea în celălalt sat şi, fiindu-i foame, şi încredinţat că avea 
vreme berechet, se duse să-l mănânce, mulţumit nevoie mare, ţinând-o una şi bună cu 
cântecul. 

Nu termină însă el bine de înghiţit primele îmbucături şi nici nu apucă să mai zică 
o dată cântecul, că dădu cu ochii de broscuţa ţestoasă, care-i zicea cu foc: 


„Aguati, langue, langue, 
langue  „aguati, langue, 
langue, langue  „aguati, 
langue, langue, langue” 


Auzind cântecelul, cerbul crezu iar că broscuţa a ajuns înaintea lui. Nedumerit şi 
furios, fără să isprăvească de mâncat, o rupse la goană. Din pricina asta, de atunci: 
încoace, cerbul nu poate mânca niciodată pe săturate şi în tihnă. 

Fugi el, cât putu de iute, către, satul lor, fiind sigur că de data asta o să ajungă 
înaintea broscuţei şi o să câştige rămăşagul. 

Aşa că intră vesel în sat, cântând ca şi înainte: 


„Ambeko rimague Kindanda Kore, nyao ambeko rimague Kindanda Kore, nyao 
ambeko rimague Kindanda Kore, nyao.” 


Dar broscuţa, care stătea pitită în ierburi, când auzi că: cerbul se apropie, gata să 
intre în sat, ieşi din ascunzătoare şi prinse a străbate peticul de pământ care o 
despărţea de locul unde trebuia să ajungă câştigătorul. Sosind acolo înaintea 
cerbului, începu îndată cântecelul: 


„Aguati, langue, langue, 
langue  „aguati, langue, 
langue, langue  „aguati, 
langue, langue, langue” 


Sosi şi cerbul şi, când văzu că broscuţa ajunsese înaintea lui, se înfurie cumplit. 
întreg satul şi toate animalele îşi bătură joc de el, că a pierdut rămăşagul. Şi atât de 

Din pricina asta cerbul se ascunde prin munţi, temător, şi nu iese de-acolo decât cu 
de-a sila. 


într-o zi, tigrul hotărî că niciunul dintre vecinii lui să nu mai poată lua lemne de pe 
moşia sa, fiindcă avea nevoie de copaci, să facă din ei cărbune, pe care lua la târg un 
preţ bun. Auzind vestea, animalele n-avură încotro. Se supuseră şi începură să ducă 
mare lipsă de lemne. Aproape că nu mai aveau cu ce să-şi aprindă focul ca să 
gătească, numai iepurelui îi mergea de minune: avea câteva tarabe, unde vindea tot 
soiul de mărunţişuri. 

într-o seară însă, tigrul îl prinse pe iepure furând lemne. Fără să-i dea răgaz 
stăpânului pădurii să caşte gura, iepurele prinse a turui: 

— Ce fericire pe capul meu să-l văd tocmai acum pe unchiul meu drag! Ai 
picat la țanc! Vântul care s-a stârnit şi zăpuşeala din jur sunt semne că o să avem 
furtună mare. Nu-i de mirare, căci aşa e scris: soseşte clipa cea de pe urmă. Doar ne- 
a spus-o preotul chiar duminică la slujbă. 

Şi, plângând amarnic, adăugă: 

— Leagă-mă, rogu-te, cu lianele astea de un copac, să văd de-oi putea 
scăpa! Nu vreau să mor încă! Să pier în floarea vieții, tocmai când să vină pe lume 
primul meu copil! Nu, nu, în ruptul capului! N-am chef să mor acum, când am o 
nevastă grozavă şi o casă ce se poate lua la întrecere cu palatul împăratului. Mai bine 
mă prăpădeam de gălbinarea care m-a chinuit ani de zile, ori de frigurile ce mă mai 
scutură încă... 

Tigrul stătea ca pe jar. O spune oare adevărul iepurele ăsta împieliţat? Să fie 
numai tertipuri ale hoţomanului, ca să se îmbogăţească în voie, cu copacii din 
pădurea lui? Dar cum nepotul o ţinea mai departe una şi bună, văitându-se şi izbindu- 
se peste frunte cu crenguţe, îi strigă: 

— Coboară de-acolo, nepoate! Eu sunt cel care trebuie să rămână în viaţă! 
Coboară şi leagă-mă de copacul acela! Doar am copii şi o groază de trebuia. Vai de 
mine, de mor fără spovedanie, am să ajung de-a dreptul în iad!... Şi după cele 
săvârşite aseară... 

Iepurele atât aştepta. îl legă zdravăn şi apoi îşi văzu de tăiat copaci. Când sfârşi, se 
apropie de unchiu-său şi-i şopti la ureche: 

— Ar fi trebuit să te jupoi, netrebnicule! Pe zi ce trece eşti tot mai nătâng. 
Se vede bine că nu-ți prieşte apa râului Torotonto??! pe care ţi-o dau prietenii tăi s-o 
bei! Dar aşa-i mai bine pentru noi toți. în sfârşit, o să mori! Iar de vrei să scapi, 
trebuie să-ți dai cuvântul că ne laşi să luăm lemnele de care avem nevoie de pe 
pământurile tale, că de nu, aici îţi putrezesc oasele! 

Tigrul îi făgădui tot ce-i ceru nepotul, ameninţându-l însă cu vorbele astea: 

Fii înţelept în aşteptare, cântarul să-l potriveşti căci de aştepţi cu răbdare pâri la 
urmă izbuteşti! 


Cum s-a ivit moartea pe pământ 


poveste columbiană 


râu a cărui apă se zice că îi prosteşte pe cei ce o beau, 
cum de altfel o arată şi numele lui, Torotonto, în limba 
spaniolă tonto însemmnd „tont, prost” 


Sfârşitul lumii 

Oamenii îndrăgeau tare mult viat? gi pate coana: De aceea îl trimiseră pe 
tigru la Dumnezeu cu un răvaş în care-l rugau ca, după moarte, să le dea voie să 
învie iar. 

Tigrul porni îndată, dar, când ajunse la jumătatea drumului, se trânti ostenit să 
tragă un pui de somn. Năpârca însă, care îl ura pe tigru fiindcă odată o călcase la joc, 
îl văzu şi-şi zise: 

„N-am nimic împotrivă ca oamenii să aibă trai lung şi bun, că mă înţeleg bine cu 
ei. Dar ca ticălosul şi necioplitul ăsta să trăiască veşnic, asta-i prea de tot! N-o să se 
întâmple aşa ceva, câte zile am eu! Mă duc să-l rog pe Domnul ca, atunci când o să 
murim, să nu mai înviem”. 

Şi târâş-târâş, cum putu de iute, o pomi la dram. 


într-o zi, după ce s-au scurs o mie cinci sute de ani, tigrul o zări pe năpârcă şi-o 
întrebă: 

— Cine eşti tu? Nu trece nimeni prin fața mea iară să-mi facă plecăciune 
şi fără să-mi spună unde se duce! 

— Sunt eu, năpârca! Merg la râu să spăl nişte scutece şi să umplu un ulcior 
cu apă, 

— Aha! făcu tigrul, şi-şi văzu mai departe de somn în: sfârşit, năpârca 
ajunse în cer şi-i povesti Domnului, care-i era păsul. Iar el îi răspunse că o să-i 
împlinească vuia După multă vreme, se ivi şi tigrul la palatul din cer şi-i dădu 
Domnului răvaşul pe care oamenii i-i încredinţaseră. Domnul însă îi spuse că năpârca 
îl rugase tocmai pe dos de ceea ce cereau oamenii, şi că i-a făgăduit să-i 
îndeplinească dorinţa. 

De atunci se trage duşmănia oamenilor faţă de tigru şi de năpârca, fiindcă din 
pricina lor; s-a ivit moartea pe pământ. 


Şoimul şi vulpea 
poveste din Paraguay 


Şoimul obişnuieşte să se ridice în văzduh, pentru ca, stând neclintit acolo sus, să 
poată vedea bine orice pradă, într-o zi, tocmai când să se înalțe, trecu pe acolo 
vulpea. 

— Măi, să fie! îi zise ea. După cum văd, ai moştenit iscusinţa răposatului 
tău tată. Fără îndoială că ştii ca şi el să joci cu ochii închişi! 

Măgulit, şoimul vru să-i arate pe loc că era într-adevăr la fel de iscusit ca tatăl lui. 
Se lăsă iute la pământ, se învârti de câteva ori, cu ochii închişi, până ce vulpea îl 
înhaţă. Pe când se afunda ea în pădure, ducându-şi prada, îi apăru o nevăstuică în 
cale, care prinse a striga către celelalte animale: 

— Ia uitaţi-vă: neruşinata de vulpe l-a prins pe bietul şoim! 

Atunci şoimul grăi astfel către vulpe: 

— Mai bine spune-i să nu se amestece unde nu-i fierbe oala, că doar 
vorbele ei n-o să te împiedice să mă mănânci. 

Vulpea vru să-i asculte povaţa şi, deschizând gura, şoimul îşi luă iute zborul. Tare 
se mai supără vulpea când îşi dădu seama cât a fost de proastă! 

Mergând ea prin pădure, eu capul plecat, chibzuind adânc, dădu peste un muşuroi 
de furnici mari, roşcate, din acelea care înţeapă zdravăn, pricinuind usturimi 
cumplite. Vulpea îşi băgă botul în furnicar, până i se agăţară de el o grămadă de 
furnici înţepându-i-l fără milă. 

— Na, gură proastă, zise vulpea cu necaz, asta să-ţi fie învăţătură de minte 
pentru neghiobia ta! 


Boul şi broscoiul 


poveste argentiniană 


Un bou venea agale şi, zărindu-l în mijlocul drumului pe cumătrul broscoi, îi zise: 
— Pleacă iute din drum, că de nu, te calc! 

Broscoiul, care tot ţopăia în colb, se opri, se umflă zdravăn şi-i zise: 

— Ce tot spui acolo? 


Iar boul, speriat, îi răspunse: 
— Pleacă din drum, cumetre broscoi, că de nu, mă calci! 
— Aha! Aşa mai merge! spuse broscoiul ţanţoş. 


Vulpoiul, tigrul şi iapa 


poveste argentiniană 

într-o bună zi tigrul îi porunci vulpoiului să facă repede rost de mâncare că, de nu, 
o să-l mănânce pe el. Vulpoiul se urcă iute într-un copac, să vadă de-o zări ceva bun 
de mâncat pentru tigru. Se uită el bine în toate părţile, cu laba streaşină la ochi, să se 
ferească de soare, şi în cele din urmă zări venind o iapă cu mânzul ei. Văzându-l pe 
vulpoi, iapa îi zise mânzului: 

— Uite-l colo, sus în copac, pe Juan. După câte-l ştiu, tară îndoială că pune ei 
ceva la cale. 

Şi iapa se puse pe şchiopătat. 

Vulpoiul se dădu jos din copac, se duse lângă tigru şi-i spuse: 

— Cumetre, vine spre noi o iapă cu mânzul ei. Poţi să alegi în voie cu care să 
te înfrupţi! 

— Păi cum să facem? întrebă tigrul. 

— Eu mă apropii de iapă, s-o țin de vorbă, şi în vremea asta dumneata alegi 
după pofta inimii. 

Iapa venea şchopătând, făcând pe oloaga. Vulpoiul îi ieşi înainte şi-i zise: 

— Cum o duci, cumătră? 

— Păi cum s-o duc, vai de mine! Prost, că mi-a intrai un ghimpe în picior! 

— Pot eu să ți—1 scot! se oferi vulpoiul. 

— Şi cum o să faci? 

— O să dau cu limba acolo unde? ţi-a intrat ghimpele. Atunci iapa ridică 
încet, încetişor piciorul, ca să-l apropie de vulpoi. Şi când copita ajunse chiar sub 
botul lui, iapa îi arse o lovitură zdravănă. 

Cum vulpoiul era tare slab, se rostogoli de câteva ori, până rămase locului, ameţit. 

Şi astfel, iapa şi mânzul ei scăpară teferi de primejdie şi se duseră acasă. 

Văzând că vulpoiul întârzie, cumătrul tigru Se apropie să vadă ce-i cu el, şi-l găsi 
năucit de puternica lovitură primită. 

— Ce-ai păţit, Juan? îl întrebă. 

— M-a tras pe sfoară iapa! Mi-a spus că are un ghimpe înfipt în picior, şi eu 
am vrut să i-l scot. 

Şi atunci mi-a pălit una cu copita, de m-a lăsat mai mult mort decât viu. 
Şi zicând asta, vulpoiul o rupse la fugă prin pădure, ca să nu-l înfulece tigrul pe el. 


Povestea iepurelui viclean 


poveste columbiană 


Odată, iepurele cel neîntrecut în dibăcie la vânat șoareci îl îndemnă pe tigru să 
întindă şi el laba, să prindă câțiva., Dar când tigrul îi dădu ascultare, iepurele luă iute 
securea şi-i reteză laba, apoi o rupse la fugă. Tigrul începu să răcnească cumplit de 
durere şi se luă îndată după nelegiuit să-l prindă şi să-i vină de hac. 

Nu trecu mult, şi tigrul îl ajunse din urmă şi-l înşfacă. Atunci iepurele îl rugă 
fierbinte să-l cruţe, fagăduindu-i că, în schimb, o să-i arate unde se află ascuns un caş 


mare, cit roata carului. Tigrul îl întrebă îndată unde, iar iepurele îi răspunse că îl 
zărise într-un lac, ivindu-se din apă, alb ca laptele. Tigrul îl mai întrebă cum să facă 
să scoată caşul de acolo, şi iepurele îi zise că trebuia să se arunce în apă, cu o piatră 
grea legată cu o funie de picioare. îi mai spuse că, odată ajuns la fund, când o să 
simtă că se sufocă, să mişte funia. 

Făcură rost de o funie şi tigrul, încrezător, se cufundă în lac, legat de piatră. După 
o vreme, simțind că se sufocă, mişcă funia, dar iepurele izbucni în râs, neavând de 
gând să-l scoată din apă, ci o luă iute la sănătoasa. 

Tigrul se trudi din greu până izbuti să iasă din apă, frânt de oboseală, mai mult 
mort decât viu. Când îşi mai veni oleacă în fire, o porni pe urmele făptaşului, cu 
gândul să-l omoare. Dar când era cât pe-aci să-l înfulece, iepurele îi spuse să-l lase 
slobod că nu-i el vinovatul ci, de bună seamă, vreunul clin ai lui, fiindcă toţi semănau 
leit între iei. lar dacă o să-l mănânce pe el, n-o să-i ajungă nici pe o măsea, aşa era de 
mic. Dacă îl cruța însă, avea să-i aducă o pradă grozavă, un cerb întreg. Tigrul se 
învoi să aştepte prada făgăduită. Povăţuit de iepure, se aşeză la poalele dealului, ca 
să primească de sus cerbul pe care avea să i-l arunce el. Iepurele se urcă pe colnic, 
şi-i strigă: „Stai aşa, că acum ţi-l arunc!” Dar în loc de cerb, tigrul se pomeni cu un 
colţ de stâncă tăios, care-i sfârtecă pieptul. 

Când se lecui de vătămătură, tigrul porni şi mai furios în căutarea iepurelui, 
hotărât să-l mănânce. Ca să izbutească, de data asta se folosi de un şiretlic: se 
prefăcu mort, ştiind că or să se strângă îndată toate animalele, şi o să vină negreşit şi 
iepurele. 

Zis şi făcut. Se strânseră grabnic toate animalele, iar tigroaica, nevastă-sa, se puse 
pe bocit. lepurele se apropie cu mare grijă, dar îşi dădu iute seama că totul era 
minciună, şi iarăşi o luă la goană. 

Tigrul se sculă, mânios nevoie mare că iar a dat greş. Chibzui îndelung ce să facă 
şi, în cele din urmă, îi zise nevestei că s-a hotărât să sece toate izvoarele din jur, să-l 
facă pe iepure să moară de sete. Când isprăvi treaba i asta, nu mai rămase decât 
izvorul de lângă coliba lui, şi toate animalele şi păsările veniră să-i ceară voie să ia 
apă 

Iepurele se gândi cum să facă să poată lua şi el apă, fără să fie recunoscut. Se unse 
tot cu răşină şi se tăvăli prin frunze uscate până i se lipiră bine pe trup. Căpătă astfel 
înfăţişarea unui animal ciudat, cum nu s-a mai văzut, iar când mergea, scotea un 
foşnet nemaipomenit. Ajunse tigru să ia apă. Tigroaica îl auzi venind de departe, şi 
strigă: 

— Bărbate, vine de la munte dracul gol! 

Tigrul se uită şi nu se dumiri ce animal să fie acela. Când iepurele ajunse mai 
aproape, strigă că el era strigoiul frunzelor uscate. Tigrul nu mai auzise nicicând de 
asemenea dihanie şi, speriat, o luă la fugă să se ascundă în pădure. 

Cum se văzu singur, iepurele se adapă după pofta inimii, şi izbucni în râs. Apoi îşi 
lepădă de pe el frunzele, strigând cât îl ţinea gura că nu era strigoiul frunzelor 
uscate, ci iepurele cel isteţ. 

Iar tigrul fu înşelat şi de data asta şi niciodată nu izbuti să se răzbune de toate câte 
l-a făcut iepurele să pătimească. 


Ciocănitoarea şi pantera 


poveste braziliană 


Odată, unei pantere uriaşe, cu capul cât un coş de nuiele, i s-a năzărit să facă 


prinsoare cu o ciocănitoare din aceea cu penele albe şi căpşorul verde. Pantera 
se apropie de ea şi o întrebă cu trufie: 

— Cumătră, vrei să facem o prinsoare? 

— Hai să facem, cumătră panteră! Spune, că sunt numai urechi! răspunse 
pasărea: 

Atunci pantera grăi aşa: 

— Care din noi o să strige mai tare, izbutind să o sperie pe cealaltă, o să 
câştige prinsoarea! 

— Bine, cumătră, aşa să facem! începe tu! 

Şi pantera prinse a rage cu toată nădejdea, din fundul bojocilor, slobozind un 
răcnet din acelea care făcu să tremure frunzele uscate de pe pământ şi pătrunse în 
cele mai tainice vizuini. 

Dar ciocănitoarea nici gând să se sperie, ci rămase liniştită, fără să-şi clatine măcar 
penele ei albe ori căpşorul Verde, de parcă n-ar fi auzit răcnetul duşmancei. Atunci 
pantera, ruşinată, o întrebă: 

— Cum, cumătră? Nu te-a înspăimântat răcnetul meu ca tunetul? 

— Nu! răspunse simplu pasărea. 

— Acum e rândul tău, cumătră ciocănitoare! zise pantera cu dispreț. Să 
văd şi eu de eşti în stare să mă sperii, cu vocea ta atât de slabă, pe mine, care sunt 
cea mai puternică dintre toate vieţuitoarele pădurii! 

Ciocănitoarea începu să-şi ascută ciocul, zăbovind îndelung şi, din când în când, 
dând câte o lovitură ca un ciocănaş. Pantera, sătulă de prinsoare, îşi ciuli urechile, 
căci se apropia o turmă de porci mistreți, şi nu mai luă în seamă păsărică de lângă ea. 

în vremea asta, ciocănitoarea îşi văzu mai departe de ascuţit, iar atunci când porcii 
ajunseră chiar sub copacul pe crengile căruia se aflau ele, pasărea îşi întinse gâtul 
până ajunse la urechea panterei şi-i dădu o lovitură zdravănă cu ciocul. Pantera, 
ameţită de durere, îşi pierdu cumpătul şi căzu din copac în mijlocul turmei. Cât ai 
clipi, mistreţii o sfârtecară în bucățele. Ciocănitoarea rămase teafără, bucurându-se 
c-a scăpat cu bine. Ciocăni apoi mai departe, nişte nuci de cocos. 

Şi aşa se întâmplă că pantera, care era încredinţată că o s-o învingă pe 
ciocănitoare, socotind că, de bună seamă, puterea ei era de neîntrecut, fu până la 
urmă învinsă de păsăruica cea isteaţă. 


Scrisoarea 


poveste columbiană 


într-o zi, animalele fură nevoite să trimită o scrisoare însemnată împăratului lor, 
care se afla departe. După multă vorbărie, începură să caute solul cel mai potrivit, 
care avea să ducă scrisoarea, cu mare grijă - fără s-o ude, căci era iarnă, şi apa 
nurilor crescuse - dar şi toarte iute. 

Pentru o călătorie atât de lungă, se gândiră la mai mulţi: la găină, că zbura; la 
rată, că înota cu uşurinţă; la tigru, că putea alerga şi ucide, la nevoie; la năpârcă, 
fiindcă se târa fără zgomot: la liliac, că putea călători şi noaptea. Se mai gândiră şi la 
vultur, care trecea într-o clipă marea în zbor, şi la rechin, fiindcă era tinăr şi voinic, 
ba chiar şi la crocodil. 

Dar nimeni din cei aleşi nu se învoi să ducă scrisoarea. Fiecare îşi ceru iertăciune. 
Tigrul zise că trebuia să facă pe sperietoarea de păsări în lanul de porumb; vulturul, 
că tocmai lucra.la o moară; găina, că avea un copil bolnav; năpârca spuse că trebuia 
să caute came proaspătă, prin capcane; crocodilul, că avea de pregătit năvoadele, ca 


să pescuiască, iar liliacul - că avea de terminat toba pe care tocmai o meşterea. 

Auzind atâtea scorneli, pasărea căreia i se spune tucâm grăi şi ea: 

— Eu aş merge, dar abia prin mai, când o să termin de pus capcane pe 
pământul meu, că vreau să-l prind pe ticălosul de iepure, care mă fură toată ziulica. 
Dar până atunci nu se poate aştepta, că treaba e grabnică... 

— Ia lasă minciunile, mătuşă! strigă careva. Eşti doar prea bătrână ca să 
nu fii smintită. Nu mai bate câmpii, că nu se cuvine! Nu uita că nu mă poţi duce de 
nas. Vorba ceea. De nu te duci dumneata, se vede că alta-i pricina! Umblă zvonul 
că... 

— Ia nu mai trăncăniţi! sări şi puricele, că treaba cu scrisoarea e 
anevoioasă şi serioasă. N-avem nevoie de vorbărie, ci de un sol care să fie în stare s-o 
împlinească! O să fie destulă vreme apoi să stăm la taclale! 

Iepurele, care tăcuse chitic, zise şi el: 

— Ştiţi cu toţii cât sunt eu de săritor. Nu m-am dat niciodată în lături de la 
nimic. Dar acum nu mă pot duce, căci sunt chemat la oaste, şi înţelegeţi doar că e o 
datorie a fiecăruia. Dar dacă-mi daţi voie, o să vă spun cine-i bun de sol! 

— Cine-i? întrebă broasca. 

— Păi cumătrul câine. El e cel mai potrivit: poate fugi, înota, apoi îl 
cunoaşte bine pe cel care aşteaptă scrisoarea, unde mai puneţi că ştie să le fie 
oamenilor pe plac... 

Câinele n-avu încotro şi o porni cu scrisoarea. Când ajunse însă la râu, îşi zise: 

„Hârtia nu trebuie să se ude. Dacă o s-o ţin în gură, o ud cu scuipat; dacă mi-o bag în 


nări, o 
să 
mă sufoc. Dacă mi-o pun pe frunte, n-o să mai văd, iar de pe cap o poate lua vântul 
şi duce în 
râu; 


de mi-o vâr în urechi, nu mai aud zgomotele care îmi vestesc primejdia; la 
subţioară, o să mă stingherească la înot. 

Şi copleşit de atâtea gânduri, câinele se hotări să-şi pună scrisoarea în buzunar. în 
felul ăsta, ajunse cu bine, cu scrisoarea întreagă şi nevătămată, la împăratul 
animalelor. 
înmormântarea iepuroaicei 


poveste columbiană 


într-o zi, iepurele dădu sfoară-n ţară că i-a murit nevasta. Sărac cum era, şi zicând 
că vrea s-o îngroape cu toată pompa, cu popă şi clopote, se duse la gândac, să-i 
împrumute zece pesos pentru cheltuială. După multă chibzuială, gândacul îi dădu 
banii, dar mai întâi îl puse să iscălească hârtie. 

Iepurele trecu apoi pe la găină şi-i ceru o sută de pesos, pentru înmormântarea 
iepuroaicei. Şi, pe când vorbea do nevastă, plângea cu lacrimi amare, de ţi se 
frângea sufletul. Cumătră găină, zgârcită cum era, îi aruncă în faţă vorbe de ocară: 
că era haimana, leneş, fără o leţcaie, dar în cele din urmă îi dădu banii ceruţi. 

La vizuina vulpii, care era tare arătoasă, împodobită toată cu pene, iepurele se 
opri să ceară alt împrumut, de trei sute de rucani*%?. 

Vulpii îi vorbi nu numai de înmormântare, ci şi de rânduiala pe care trebuia s-o 
facă în gospodăria lui, căci de la boala iepuroaicei se adunaseră toate. Primi banii şi 
se duse apoi pe la câine, de la care stoarse câţiva pataconi*%. Câinele îl bombăni, 
fiindcă îl socotea cam certăreţ din pricina veşnicelor lui gâlcevi cu tigrul, dar îi dădu 


rucan, monedă echivalînd cu zece reali 


şi el banii. 

Cum tot nu era mulţumit cu ce adunase, iepurele pleca ia tigru. îi spuse, cu mare 
grijă, că banii de care avea nevoie erau pentru înmormântarea scumpei lui neveste şi 
ca să poată apoi să-şi culeagă porumbul pe care-l semănase pe coastă. Multe 
încercări mai făcu tigrul ca să nu se lase îmbrobodit de nepotul ăsta care-l supăra 
mereu dar, la urma urmelor, ca şi ceilalţi, îi dădu cit îi ceruse iepurele, plângând şi 
zvârcolindu-se de durere. 

Iepurele nu ridică un deget să-şi plătească datoriile, ci aşteptă să vină toţi după 
bani, căci având gândul să-i înşele, le spuse de la început să-l păsuiască până de ziua 
lui. 

Primul care i se înfăţişă fu gândacul. Nici nu se aşeză el bine, că se ivi şi găina, 
lucru pe care iepurele îl aduse iute la cunoştinţă primului creditor. Gândacul dădu să 
fugă speriat, dar şiretul de iepure prinse să-i spună că, pentru banii pe care i-i 
datora, o să-l ajute să scape. Şi cât ai clipi, îl ascunse pe gândac sub o albie mare. 
Dădu apoi fuga s-o întâmpine, cu plecăciuni, pe găină, care tocmai urca scările. 

— Ai picat la țanc, cumătră, căci ţi-am pus deoparte o bucăţică bună, 
fiindcă azi e ziua mea. Ce bine că ai venit! Hai înăuntru, la adăpost de soarele ăsta, 
să te răcoreşti niţel. 

Pe când glăsuia astfel, iată că, prin spatele casei, se ivi vulpea. Ca s-o ferească 
de întâlnirea neplăcută, iepurele o împinse uşurel pe găină sub aceeaşi albie 
unde tremura gândacul. 

Cu vulpea, lucrurile se petrecură astfel: o pofti să prânzească acolo, ca să vadă că 
s-a făcut om chibzuit. Şi, pe când noua sosită începu să se jeluiască de vremea rea, 
de învolburarea râului, pricinuită de creşterea apelor, de războaie, de politică şi de 
boli, îşi vâri nasul printre bananii din jurul casei şi tigrul. Se iscă mare învălmăşeală 
printre cei veniţi. Mai ales vulpea se nelinişti şi-o rugă grabnic; pe gazdă s-o 
ascundă. Dintr-un salt, iepurele o băgă şi pe ea sub albie, unde tremura de frică 
găina, după ce înghiţise gândacul. 

Iepurele îl pofti înăuntru pe tigru şi îi dădu de băut în cinstea întâlnirii şi a vechii 
lor prietenii. în vremea asta se ivi vânătorul, căci şi de la el luase iepurele bani. 
Tigrul prinse a clănţăni din colţi, mustaţa i se zbârli şi ghearele i se încleştară. 
Văzând spaima ce puse stăpânire pe el, iepurele îi spuse: 

— Unchiule, fiindcă ai fost bun cu mine, n-o să te las să pieri în casa mea! 
Vâră-te aici, sub albia asta mare, până s-o îndepărta nepoftitul şi apoi o să ne vedem 
de taclalele noastre, că ne-au mai rămas doar atâtea lucruri plăcute de vorbit!... 

Cu vânătorul, iepurele vorbi fără ocolişuri. îi spuse că, de se învoia să-l ierte de 
datorie, o să-i arate unde se afla ostatic tigrul, nelegiuitul care mânca oameni, 
stricând de atâta vreme liniştea ținutului. încheiară pe dată târgul, şi iepurele îi 
arătă vânătorului albia cu pricina. 

De ce are iepurele urechile mari 


poveste venezueleană 


Povestea aceasta s-a petrecut pe vremea când animalele aveau grai. 

Cumătrul Iepure, care totdeauna a fost tare viclean, se duse într-o zi până la 
Dumnezeu şi-i zise: 

— Părinte, de ce m-ai făcut aşa mititel, pe când cumetrii Leu, Tigru, 
Caiman, Cal şi Cerb sunt atât de mari! Nu-i cu putinţă, părinte! Nu pot rămâne aşa 
mic! 

Dumnezeu l-a privit o clipă, a zâmbit şi apoi i-a răspuns: 


patacon, monedă veche echivalînd cu un peso 


— E tare greu ce-mi ceri. lepuraşule!... Dar, fie! Dacă-mi aduci o lacrimă 
de la cumătrul Crocodil, dacă izbuteşti să le faci ostatice pe cumetrele Viespe şi 
Năpârcă, atunci îţi voi face pe plac! 

— Preabine! zise Iepurele, şi plecă de grabă, tare mulțumit. 

Ajunse la cuibul cumetrei Năpârce, pe care o găsi încolăcită sub o piatră, şi-i spuse: 

— Cumătră Năpârcă, de ce dormi atât de chinuit, sub piatra asta atât de 
rece? Nu se poate aşa ceva! Mă doare inima când te văd. Mai bine bagă-te aici în 
coşul ăsta căldicel, până îţi aştern eu un culcuş de ierburi pe o lespede netedă. 

Cumătră Năpârcă zâmbi recunoscătoare: 

— Ai inimă tare bună, băiete! Să te ţie Domnul! Şi zicând vorbele astea, 
ţâşt!, se vâri în coş. Iepurele puse iute capacul, apoi îşi văzu mai departe de drum, cu 
coşul cu năpârcă la spinare. 

Merse el până ce văzu sub un copac un viespar mare cu viespi cărora li se zice 
matacaballos*4. Văzându-l că se apropie, viespile începură să ţopăie de bucurie şi să- 
şi pregătească otrava. Dar cumătrul lepure izbucni în lacrimi, hohotind amarnic, şi le 
zise: 

— Vai, cumetrei or viespi! Cum se poate să vreți să mă înţepaţi când 
tocmai v-am adus în dar coşul ăsta plin cu miere? 

Viespile se muiară pe dată, şi se repeziră, bucuroase de asemenea dar bogat, drept în 
coş. 
Iepurele se grăbi să pună iute capacul şi, luând coşul la spinare, plecă mai departe. 
Ajunse la ţărmul unde-şi avea sălaşul cumătrul Caiman. Cumătrul Broscoi stătea de 
veghe pe mal. Iepurele se apropie de Broscoi, îi dădu bineţe cu mare prieteşug, îl 
întrebă de ai lui şi-i spuse că era în trecere pe acolo. Dar. Cum Broscoiul era tare 
şiret, nici nu-i trecu prin gând să se lase momit de vorbele astea, bănuind 
numaidecât că e ceva la mijloc. 

Deodată, cumătrul Iepure strigă: 

— Cască bine ochii, Broscoiule! 

Deschizându-şi ochii şi mai mari, Broscoiul îi răspunse: 

— Sunt numai ochi! 

Iepurele luă de jos un pumn de nisip şi i-l azvârli în ochii Broscoiului. Şi, pe când 
acesta prinse a ţopăi, frecându-se la ochi, cumătrul Iepure se strecură până la ţărmul 
unde dormea cumătrul Caiman, sforăind cu botul larg deschis. lepurele scoase o 
tigvă uscată şi, cu un băț, îi arse o lovitură zdravănă caimanului drept în bot, de făcu 
să plângă amarnic, şi în felul ăsta putu să-i culeagă o lacrimă uriaşă şi s-o vâre în 
tigvă. 

Dădu apoi fuga la Dumnezeu, care aflase totul, şi când îl văzu, zâmbi cu tâlc. 
Iepurele nu-şi mai încăpea în piele de îngâmfare şi fericire, la gândul că acum avea 
să fie mare precum cumătrul Tigru. Dar Domnul îl prinse de urechi şi-l ridică în sus, 
spunându-i: 

— Tare mai eşti viclean, fiule! De te-aş face mare. Precum doreşti, ce s-ar 
întâmpla cu celelalte animale, când tu, aşa mic cum eşti, ai izbutit să faci tot ce ţi-am 
cerut? 

De atunci s-au lungit urechile cumătrului Iepure, dar numai i-au crescut, căci el tot mic 
a rămas. 


omoară-cai (span) 


Bursucul şi vulpoiul 

într-o zi, bursucul şi vulpoiul hOr A să IE impreună la plimbare. După ce 
merseră alături o vreme, bursucul îi spuse, plin de şiretenie, vulpoiului: 

— Ce zici, cumetre, vrei să ne oprim niţel şi să prindem fiecare cile un 
mânz dintre aceia care aleargă acolo pe câmp, ca să ne dovedim îndemânarea la 
mânuitul lasoului? 

— Prea bine, cumetre! se învoi vulpoiul. Să ne pregătim lasourile şi să 
săpăm gropile în care să doborâm mânjii! 

Bursucul, care se pricepea, săpă o groapă într-un loc plin de pietre şi de mărăcini, 
pe când vulpoiul, făcu o groapă cu pereţii netezi. După ce sfârşiră de săpat, bursucul 
spuse: 

— Ascultă, cumetre, eu o să stau aici la pândă, iar tu du-te să mâni mânjii 
încoace! O să stau în aşteptare, cu lasoul pregătit! 

— Bine, cumetre! 

Vulpoiul plecă zorit după mânji, să-i mâne într-acolo. Nu trecu mult şi se întoarse 
în goană, val- vârtej, mânând animalele şi strigând bursucului în gura mare: 

— Fii gata, cumetre, că acum e acum! 

Bursucul ieşi din groapă, scuturându-se de țarină şi, rotind lasoul cu îndemânare, 
tocmai în clipa în care treceau în fugă mânjii, îl aruncă spre cel mai iute dintre ei, îl 
prinse zdravăn şi-l trânti la pământ, ca să-l lege. 

— Iată mânzul legat, cumetre! Acum e rândul tău! grăi către vulpoi. 

— Bine, cumetre, că doar aşa ne-a fost vorba! 

— Pregăteşte-ți lasoul, că eu mă duc după mânji. 

Vulpoiul nu prea avea chef să se pună pe treabă, dar nu mai avea cum să dea 
înapoi. îşi făcu el curaj şi-şi pregăti lasoul. Curând se auziră strigătele bursucului: 

— Fii gata, cumetre vulpoi, că vin! 

Atunci vulpoiul slobozi la întâmplare lasoul şi se nimeri să prindă un mânz, care 
însă, smucindu- se zdravăn, îl aruncă pe vulpoi în groapă. Bietul de el se pomeni pe 
undul gropii, de unde nu mai putu să iasă, căci pereții erau netezi şi n-avea de ce să 
se prindă. 

Şi aşa, vulpoiul plăti cu viaţa îndrăzneala lui de a se băga într-o treabă de care n-avea 
habar. 


Maimuţele şi broaştele țestoase 
poveste cubaneză 


Trăiau odată un maimuţoi şi nevastă-sa, maimuța. îşi cumpărară un petic de 
ământ şi începură să-l lucreze: să-l are şi să-l semene. Dar curând se saturară de 
singurătate, că n-aveau cu cine schimba o vorbă prin părţile acelea. 

Tocmai atunci se aşezară prin apropiere o pereche de broaşte țestoase, cu care se 
împrieteniră la cataramă. Nu trecu mult şi recolta maimuţelor începu să fie bună de 
cules. într-o noapte însă, perechea de broaște le fură tot ce rodise. A doua zi, 
maimuţele li se plânseră cumetrilor vecini că au venit nişte hoţi şi i-au furat. Atunci 
broaştele țestoase le povăţuiră: 

— Trebuie să staţi de veghe, să-i prindeţi pe hoţi şi să-i omorâţi! 

Cumătră broască ţestoasă le mai zise: 

— Staţi voi la pândă la noapte, iar mâine o să stăm noi! Aşezaţi-vă acolo 

către răsărit şi vegheaţi! Maimuţele ascultară şi se duseră să vegheze în partea 

dinspre răsărit, iar broaştele țestoase veniră 
tiptil pe la miază-noapte şi furară iar din recoltă. 


Bursucul şi vulpoiul 

A doua zi, maimuţele se duser moaste den spuseră că iar le-au călcat hoţii. 


— Ei cumetrilor, se vede că aţi adormit le răspunseră ele, căci altfel cum era 
să vă fure? Dacă aţi stat în partea de răsărit şi hoţii au prădat la miază-noapte. O să 
stăm noi la noapte în partea dinspre apus. 

Şi când se întunecă, se duseră să stea ia pândă în partea de apus, dar, în toiul nopţii, 
tot ele se apucară să fure de la miază-zi. 

Dis-de-dimineaţă, maimuţele se treziră, se duseră grabnic să cerceteze ce s-a 
întâmplat şi se pomeniră cu un jaf mai mare ca oricând. Le ziseră atunci vecinilor: 

— Duceţi-vă acasă, că o să stăm noi singure la pândă! Mai întâi o să 
ascundem bine toţi banii pe care-i avem în foişorul de pază din porumbişte, că poate aşa 
îi ferim de hoţi... 

Zis şi făcut: puseră banii în foişor. 

Pe la miezul nopţii, cumătră broască ţestoasă veni să fure banii, dar cumătră 
maimuţă stătea trează şi o auzi. Maimuţa îşi sculă bărbatul, zicându-i: 

— Am auzit zgomote, să ne prefacem că dormim, să vedem ce se întâmplă!... 

Cumătră broască urcă în foişor şi fură toţi banii ascunşi acolo. Dar maimuţele se 
urcară după ea şi o prinseră. 

— Vai, cumătră, cum se poate? Noi aveam încredere în tine şi tocmai tu să fii 
hoţul! Meriţi să fii pedepsită cu moartea! 

— Să o ucidem cu toporişca! zise maimuța. 

— Cumetrilor! le răspunse atunci broasca țestoasă! de mă loviți cu toporişca 
nu izbutiţi să mă ucideți! De mă spânzurați, tot nu pier! îmi pare rău, cumetrilor, dar 
numai dacă mă aruncaţi în râu îmi veniţi de hac, fiindcă mă înec! 

Sărmanele maimuțe, proaste cum erau, duseră broasca la râu şi-o azvârliră în apă să 
o înece. 

Atunci broasca le strigă, din mijlocul râului: 

— Hei, cumetrilor, da' proşti mai sunteţi! Nu ştiţi că eu aici îmi duc zilele? 


Cocoşul şi vulpoiul 
poveste ecuadoriană 


într-o noapte cu lună, un vulpoi şiret cutreiera flămând codrul des pe cărări 
întortocheate. Cum nu mâncase de multişor nimic, o pornise în căutarea unei vietăţi cu 
care să-şi potolească foamea. După ce merse el un răstimp, auzi cântând un cocoş, care 
vestea mijirea zorilor. Cântecul se auzea tot mai bine, pe măsură ce vulpoiul se apropia 
de ograda unei case de plugari sărmani. 

„Ce noroc! îşi zise vulpoiul. Aşa mai merge; o să-mi cadă bine bucăţica asta. Un 
cocoş! e tocmai bun pentru foamea mea. la să vedem cum să fac să-l prind!”. 

Cu multă dibăcie se caţără pe zidul din ogradă şi de acolo se apropie tiptil de cocoşul 
care bătea din aripi, strigând „cucurigu!” 

Vulpoiul îi dădu bineţe cum se cuvine, zicându-i: 

— Să ai parte de o zi bună, cumetre cocoş! 

— Care-i pricina pentru care mă saluţi astfel? întrebă cocoşul. 

— Păi treceam pe aici şi cântecul tău minunat m-a făcut să mă opresc şisă 

vin încoace. De bună 

seamă că dintre toate păsările de pe lume cânţi cel mai frumos. 

— Mulţumesc, cumetre vulpoi, dar acum sunt cam răguşit; să mă auzi când 
sunt în voce, e cu totul altfel. 

— Fiindcă veni vorba, îți pot spune că la fel de frumos cânta şi tatăl tău, pe 
care l-am cunoscut. Dar ceva îţi lipseşte. 


— S-auzim, cumetre vulpoi! 

— Păi de-ai cânta cu ochii închişi, l-ai întrece pe tatăl tău. 

Măgulit de atâtea laude, cocoşul prinse a cânta cu ochii închişi, dând din aripi. în 

clipacând se 
aştepta mai puţin, vulpoiul dintr-o săritură îl înhaţă pe cocoş de gât. 

— Acum eşti al meu! zise vulpoiul. 

— Bietul de mine! răspunse cocoşul. Sunt în puterea ta şi a nimănui 
altcuiva, dar ia-mă cu mare grijă! 

— Aşa o să fac, cumetre cocoş! 

Şi vulpoiul, sigur de pradă, se îndreptă mulţumit spre un loc mai ferit. Când 
trecură pe lângă un staul, dădură peste un bou. Atunci, cocoşul deschise vorba: 

— Cumetre vulpoi, spune-i şi boului că sunt al tău şi al nimănui altcuiva! 

— Bine, se învoi vulpoiul. 

Ca să poată vorbi, îl lăsă pe cocoş jos lângă el, şi spuse: 

— Cumetre bou, cocoşul ăsta e al meu şi numai al meu! 

în vremea asta, cocoşul zbură într-un copac din apropiere, de unde grăi astfel: 

— Eşti un prost, cumetre vulpoi! Eu, în neştiinţa mea, ţi-am căzut în 
gheare, dând crezare vorbelor tale. Dar tu, care te făleai că m-ai înşelat, ai să-ţi pui 
acum pofta-n cui! 

— Blestemat cocoş! bodogăni vulpoiul, pe când boul râdea de povestea celor 
doi cumetri. 


Mitul creației’? 
poveste guatemaleză 


Aceasta este istoria despre începutul începuturilor, când totul era nemișcat şi cu 
desăvârşire liniştit. Nimic nu se clintea, totul era molcom şi tăcut, iar necuprinsul 
cerului era deşert. 

Aceasta este prima poveste, cuvântul cel dintâi. Nu erau încă nici oameni, nici 
animale, păsări, peşti, raci, şi nici copaci, pietre, peşteri, mlaştini, ierburi ori păduri: 
nu exista decât cerul. 

Nu se ivise încă faţa pământului. Erau numai marea liniştită şi nemărginirea 
cerului. Nimic nu era închegat, nu se auzea niciun zgomot, totul era neclintit şi tăcut 
în cer. 

Nu era nimic care să stea drept; pretutindeni numai apa liniştită, marea blândă, 
singură şi molcomă. Nimic nu era dăruit cu viaţă. 

Doar nemişcare şi tăcere, în bezna nopţii. 

Numai Creatorul, Făuritorul şi Zămislitorii, ce se chemau Tepeu şi Gucumatz%%, 


- fragmente din Popol-Vuh. Libro del comun de tos 
quiches 

entru indienii quiches, numele de Gucumatz era legat 
de elementul lichid. Guc sau q'uc (în limba maya, kuk), era 
denumită pasărea quetzal (Pharomacus moeino) ; . 
frumoasele pene verzi ale cozii ei erau folosite, ca şi penele 
albastre ale unei alte păsări numită Raxon (Cotinga . 
amabilis), ca podoabe de sărbătoare de către regii şi 
căpeteniile maya, din cele mai îndepărtate timpuri 


sălăşluiau în apă, înconjurați de lumină. Stăteau ascunşi sub penele verzi şi albastre, 
din care pricină se numeau Gucumatz. Spiritul lor era aidoma cu cel al marilor 
înţelepţi, al marilor gânditori. Astfel fiinţa pe atunci cerul şi Sufletul Cerului, cum 
este numit zeul cel mare. Aşa se povesteşte. 

Atunci se ivi cuvântul. Tepeu şi Gucumatz, Zămislitorii, se întâlniră în întuneric, în 
bezna nopţii, şi se sfătuiră între ei. Statură pe gânduri, se întrebară unul pe altul, 
chibzuind îndelung. îşi împreunară cuvintele şi gândurile, înţelegându-se întru totul. 

Şi, după multă chibzuinţă, li se păru limpede că în zori, cum avea să se lumineze, 
trebuia să se ivească omul“. Hotărâră atunci zămislirea şi creşterea copacilor şi a 
ierburilor, naşterea vieţii şi făurirea omului. Aşa fu hotărât, în negurile nopţii, de 
către Sufletul Cerului, care se cheamă Huracân. 

Trei sunt zeii care alcătuiesc Sufletul Cerului: primul se numeşte Caculhâ Huracân, 
al doilea Chipi-Caculhâ iar al treilea, Raxa-Caculha??8. 

Statură la sfat Tepeu şi Gucumatz şi hotărâră împreună cum să zămislească viaţa şi 
lumina şi cum să tacă pentru a se ivi zorile. 

— Aşa să se înfăptuiască! Să fie umplut golul! Să se dea înapoi marea şi să 
facă loc, ca să se ivească pământul şi să se închege! 

Astfel grăiră Zămislitorii. 

— Să se facă lumină, în cer şi pe pământ! Dar zămislirea pe care o s-o 
săvârşim n-o să cunoască gloria şi mărirea până n-o s-o însuflețească ființa 
omenească! mai spuseră ei. 

Şi făuriră apoi pământul. A fost de ajuns un cuvânt al lor, şi pe dată s-a ivit 
pământul. Făurirea lui a fost ca o ceată, ca un nor de praf. într-o clipă s-au ridicat din 
apă munţii şi au început să se înalțe. 

Numai printr-o minune, numai printr-o plăsmuire magică s-au alcătuit munţii şi 
văile. Şi îndată ce s-au ivit, s-au acoperit de păduri de chiparoşi şi pini. 

Sufletul lui Gucumatz se umplu de bucurie şi zise: 

— Binecuvântată a fost pogorârea ta, Suflet al Cerului, a ta, Huracân şi a 
voastră. Chipi-Caculhâ şi Raxa-Caculhâ! 

— Opera noastră de făurire o să-şi afle împlinirea! răspunseră cei invocaţi. 

Aşadar, mai întâi a fost alcătuit pământul, cu munţii şi văile; au izvorât apoi râurile 
şi fluviile, şi au prins a curge nestingherite printre dealuri. 

Astfel a fost creată lumea, din voia Sufletului Cerului şi a Sufletului Pământului, 
cum sunt numiţi primii făuritori, pe vremea când cerul era nemişcat şi 
pământul se afla cufundat în apă. 

Şi, după ce se gândiră şi chibzuiră bine, purceseră la desăvârşirea operei lor. 

Făcură animalele mici de munte, paznici ai tuturor pădurilor, şi apoi spiriduşii 
codrului*?, cerbii, păsările, leii, tigrii, şerpii şi năpârcile, care sunt paznicii lianelor. 


_ cu concizia proprie limbii quiche se povesteşte cum s-a 
născut limpede ideea, în mintea Făuritorilor, cum li s-a 
revelat necesitatea de a crea omul, scopul ultim şi suprem 
al Creaţiei, după concepţiile finaliste ale indienilor quiche 


28 A MEET A A și 

_ huracan înseamnă “picior”. Caculhâ-Huracân „rază a 
piciorului” adică „fulgerul”, Chipi-Caculha „fulger mic”, 
iar Raxa-Caculha „fulger verde’ 


223 literal, omuleţi ai codrului. Vechii indieni socoteau că 
munţii erau locuiţi de aceste fiinţe protectoare, spirite ale 


Şi grăiră iar Zămislitorii: 

— Ar trebui de acum înainte să existe cineva care să le poarte de grijă! 

îndată ce gândiră şi rostiră aceste cuvinte, se, apucară să împartă cuiburile şi 
culcuşurile păsărilor şi animalelor. 

— Tu, cerbule, ai să dormi în luncă, la malul nurilor şi prin rovine. Ai să 
vieţuieşti printre tufe şi ierburi. în pădure o să te înmulţeşti şi vei alerga şi te vei ţine 
mereu pe patru picioare. 

Şi se făcu întocmai. 

Apoi le arătară locurile ce li se cuveneau păsărilor, mari şi mici, spunându-le: 

— Iar voi, păsări, aveţi să sălăşluiți pe crengile copacilor şi printre tufe; 
acolo vă veţi face cuiburile, unde o să vă înmulţiţi şi o să vă creşteţi puii. 

Aşa le grăiră animalelor şi păsărilor, ca acestea să priceapă ce aveau de făcut, şi 
toate îşi durară cuiburile, în chipul acesta Zămislitorii împărţiră animalelor locurile 
de pe pământ. lar când isprăviră crearea tuturor vieţuitoarelor, le îndemnară: 

— Glăsuiţi, strigaţi, ciripiţi, vorbiţi, fiecare cum vă e felul, cum puteţi 
fiecare! Proslăviţi-i pe zei, pe Huracân, Chipi-Caculhâ, Raxa-Caculhâ, adică Sufletul 
Cerului, şi pe noi, Zămislitorii! Proslăviţi-ne şi iubiţi-ne cu smerenie! 

Dar vieţuitoarele nu izbutiră să grăiască precum oamenii, ci doar să cârâie, să ţipe, 
şi să croncăne, fiecare într-alt chip. 

Când Creatorul şi Zămislitorii văzură că nu era cu putinţă ca ele să grăiască, ziseră: 

— N-au fost în stare să ne rostească numele! Nu-i bine deloc! 

Şi le spuseră vieţuitoarelor: 

— Veţi avea altă soartă, fiindcă n-aţi izbutit să vorbiţi. Ne-ara răzgândit; 
hrana voastră, culcuşul şi cuiburile le veţi avea în pădure şi la câmpie, dar va trebui 
să vă închinaţi în faţa sorții: carnea 
voastră va fi mâncată! Vom face alte făpturi care să ne proslăvească şi să ne arate 
supunere. lar pe voi, asta e soarta care vă aşteaptă. Aşa să fie! 

Astfel glăsuiră când le dezvăluiră voia lor tuturor animalelor, mari şi mici, de pe faţa 
pământului: din pricina aceasta au fost pedepsite să fie omorâte, iar carnea lor să fie 
mâncată. 

Aşadar, Creatorul şi Zămislitorii făcură o nouă încercare de a crea omul, zicând: 

— Să mai încercăm o dată! Iată că se apropie zorile. Cum să facem ca să fim 
veşnic proslăviţi şi pomeniţi pe pământ? Să-l plămădim pe cel care ne va proslăvi şi 
sprijini! Am încercat cu primele noastre făpturi, dar n-am izbutit să fim proslăviţi şi 
lăudaţi de ele. Să încercăm acum să facem nişte fiinţe ascultătoare, smerite, care să ne 
fie sprijin! Astfel grăiră. 

Şi purceseră îndată la facerea omului. Alcătuiră din lut carnea, dar văzură că nu era 
lucru bun, căci lutul se desprindea, era prea moale, nu se lăsa plămădit, n-avea putere. 
Omul cădea mereu, era plin de apă, nu-şi mişca deloc capul, iar faţa i se ducea când 
într-o parte, când în cealaltă; avea vederea acoperită şi nu putea privi înapoi. La 
început vorbea, dar n-avea judecată. Curând, se muie de tot şi nu se mai putu ţine. 

Atunci Creatorul şi Zămislitorii strigară: 

— E limpede că nu-i în stare să meargă, nici să se înmulțească! Să chibzuim 
ce să facem! 

Se lepădară de lucrul făcut şi se sfatuiră iar între ei. Se duseră îndată la cei doi vraci, 
pe nume Ixpiyacoc şi Ixmucani, care erau străbunii zorilor şi ai zilei. Şi Huracân, Tepeu 
şi Gucumatz le spuseră astfel: 

— Trebuie să ne adunăm cu toţii şi să aflăm în ce chip putem face un om 
care să ne fie sprijin şi să ne proslăvească, să ne poarte de grijă şi să ne pomenească în 


pădurilor 


veci. Ghiciţi voi, vracilor, Ixpiyacoc şi Ixmucani, faceţi să fie lumină, să fim lăudaţi şi 
ascultați de omul pe care vrem să-l creăm. Faceţi ca totul să se înfăptuiască astfel! 

Aruncaţi boabele de porumb şi de tzite*% ca să citiţi soarta! Şi aşa vom afla dacă 
trebuie să-l cioplim din lemn, să-i tăiem gură şi ochi. 


Vracii aruncară atunci bobii şi grăiră, spunând adevărul: 

— Vor fi bune păpuşile voastre de lemn. Vor vorbi şi se vor înmulţi pe faţa 
pământului. 

— Aşa să fie! le răspunseră Creatorul şi Zămislitorii. 

Şi pe dată făcură păpuşile cioplite în lemn. Semănau cu omul, vorbeau ca el şi se 
răspândiră pe faţa pământului. Trăiră şi se înmulţiră. Avură mulţi fii şi fiice. Nu aveau 
însă suflet, nici judecată, şi nu-şi amintiră de Creatorul lor. Mergeau fără ţintă şi se 
târau în patru labe. 

Fiindcă nu-i mulţumiră Sufletului Cerului, nu izbutiră să-i fie pe plac. La început 
vorbeau, dar faţa lor era uscată; mâinile şi picioarele lor n-aveau putere; n-aveau sânge, 
nici came, nici grăsime; obrajii lor erau supţi, mâinile şi picioarele uscate, şi erau 
gălbejiţi. 
Din pricina asta nu se gândiră la Creator şi la Zămislitori, cei care îi făcuseră şi le 
purtau de grijă. 
Aceştia au fost primii oameni care au trăit, puzderie, pe lume. 

Dar curând, păpuşile de lemn au fost distruse, nimicite şi ucise. 
Sufletul Cerului iscă un potop uriaş, care căzu peste păpuşile de lemn. 


Acestea sunt numele primilor oameni adevăraţi care au fost creaţi şi alcătuiți: cel 
dinţii a fost Balam-Quitze, al dilea Balum-Acab, al treilea, Mahucutah, şi ultimul, Iqui- 
Balam. 


Acestea sunt numele primilor noştri strămoşi. 

Se spune că numai ei au fost făcuţi fără să aibă nici mamă, nici tată. Nu s-au născut 
din femeie, şi nici n-au fost zămisliţi de Creator. Numai printr-o minune, printr-o 
vrăjitorie au fost aduşi la viaţă de Creator şi de Zămislitori, Tepeu şi Gucumatz. Şi 
fiindcă aveau înfăţişare de oameni, le-a fost dat să fie oameni. Aveau grai, stăteau de 
vorbă, vedeau şi auzeau, mergeau şi apucau cu mâinile lor. 

Erau oameni buni şi frumoşi, iar chipul lor era bărbătesc. 

Erau înzestrați cu judecată. Aveau vederea atât de ageră, încât puteau cuprinde 
totul cu ochii, toate câte erau pe lume. Când priveau, vedeau orice înjur, şi bolta 
cerului, şi faţa rotundă a pământului. Vedeau toate lucrurile ascunse, la orice 
depărtare, fără să fie nevoiţi să se mişte. Vedeau toată lumea, din locul în care se aflau. 

Nemărginită le era înţelepciunea. Ochii lor cuprindeau pădurile, stâncile, lacurile, 
mările, munţii şi văile. Erau într-adevăr nişte oameni minunaţi Balam-Quitze, Balam- 
Acab, Mahucutah şi Iqui- Balam. 

Atunci Creatorul îi întrebă: 

— Ce gândiţi despre voi înşivă? Nu vedeţi oare? Nu auziţi? Nu sunt bune 
graiul vostru şi felul de a păşi? Priviţi deci! Desfataţi-vă privind lumea, uitându-vă cum 
se ivesc munţii şi văile! încercaţi să cuprindeţi totul cu privirea! 

Şi pe dată izbutiră să vadă toate câte erau pe lume. Atunci mulţumiră Creatorului, 


arbust (Eiythrina corallodendron), ale cărui fructe în 
formă de păstăi cu boabe roşii, asemănătoare cu fasolea, 
sînt folosite de indieni, împreună cu boabele de porumb, la 
ghicit şi în alte vrăjitorii 


spunând: 

— într-adevăr îţi mulţumim, de mai multe ori! Am fost făuriţi, ni s-a dat gură 
şi chip, vorbim, auzim, gândim şi mergem. Simţim totul şi cunoaştem şi ce e departe, şi 
ce e aproape. Vedem şi ce e mare, şi ce e mărunt, în cer şi pe pământ. îţi aducem 
prinos că ne-ai dat viaţă, oh, Creatorule, şi că ne-ai înzestrat cu simţire! 

Ajunseră deci să cunoască totul şi cercetară cele patru colţuri ale cerului şi cele 
patru părţi ale feţei pământului. Dar Creatorul nu privi lucrul acesta cu ochi buni. 

— Nu e bine ce spun făpturile pe care le-am creat! Cunosc toate, şi ce e 
mare, şi ce e mărunt. 

Aşa grăi, şi stătu iar la sfat cu Zămislitorii. 

— Ce să facem acum cu ei? Privirea lor trebuie să cuprindă numai ce e 
aproape şi să vadă doar un petic din faţa pământului. Nu e bine ce spun ei. Oare nu 
sunt doar simple făpturi alcătuite de noi? Trebuie să fie oare şi ei ca zeii?... Să le 
înfrânăm puţin dorinţele, căci nu-i a bine ce se întâmplă! 

Vor oare să ne ajungă pe noi, creatorii lor, care putem vedea nemărginirea şi. 
Cunoaştem totul? 

Aşa se întrebară Sufletul Cerului, Huracân, Chipi-Caculhâ, Raxa-Caculhă şi 
Zămislitorii, Tepeu şi Gucumatz. Se sfătuiră şi fără zăbavă schimbară firea făpturilor 
făcute de ei. 

Sufletul Cerului le împrăştie peste ochi un abur, şi vederea li se împăienjeni, ca 
atunci când sufli peste luciul oglinzii. Ochii lor se aburiră şi putură vedea numai ce se 
afla în apropiere, pumai atât li se desluşea limpede. 

Astfel le-a fost năruită înţelepciunea şi puterea celor patru oameni care au însemnat 
obârşia şi începutul neamului quiche. 

Astfel au fost creaţi şi alcătuiți strămoşii noştri, părinţii noştri, de către Sufletul 
Cerului şi Sufletul Pământului. 


Legenda potopului 
poveste braziliană 


în vremurile de demult, un potop cotropitor s-a revărsat asupra pământului pe care 
trăim astăzi. Dintre strămoşii noştri, doar unul singur a izbutit. în ciuda ostenelii 
cumplite, să înoate într-una, până când a văzut creasta unui palmier care ieşea din apă 
Omul s-a apropiat, s-a agăţat de o frunză verde şi şi-a făcut vânt să se caţere în copac, 
prinzându-se zdravăn de el. 

Rămase acolo zile în şir, suferind de foame şi de frig. într-un târziu, fructele 
palmierului începură să se pârguiască şi în felul acesta putu să se hrănească. 

într-o zi, auzi de departe cântecul păsării sapacuru, care se apropie de el şi-i grăi aşa: 

— Ţine-te bine, că în curând ăm să-ți aduc pământ, ca să te poți da jos! 

Nu trecu mult, şi o altă pasăre, sapacuru, veni în zbor, se lăsă pe o frunză şi-l întrebă: 

— Aproape de tot am zărit pământ, de ce nu te duci acolo? 

— Nu-s în stare, sunt prea vlăguit de puteri, îi răspunse omul. Dacă mă dau 
jos din palmier, mă înec, de bună seamă. 

Atunci pasărea îi spuse: 

— Mă duc eu să caut pământ, să-ți aduc! 

Şi amândouă păsările aduseră în cioc, de nenumărate ori, bulgări de pământ pe care 
îi aruncară în apă. Acolo unde sapacuru lăsa să cadă pământul, se iviră munţii, fiindcă 
ciocul lui era mai mare. 

înainte de potop, pământul fusese întins. încetul cu încetul, apele se retraseră şi 


omul putu să se dea jos din palmier. îşi duse traiul hrănindu-se cu fructe şi rădăcini, 
vieţuind singur, înconjurat de alte animale, de care se deosebea însă cu desăvârşire. 
într-o zi, pasărea sapacuru îl întrebă: 

— De ce nu te duci să-ți cauţi o soață? Acolo, pe malul golfului, sunt o 
mulţime de fete. Fă-ţi o plută, urcă-te pe ea şi o să poruncesc rațelor sălbatice să te 
ducă spre ele. 

A doua zi, rațele purtară pluta omului până spre golf, unde se scăldau o grămadă de 
fete. Văzând pluta, ele fugiră speriate către plajă. Una singură însă se aruncă înainte şi 
înotă până la plută. Omul o luă în braţe, iar rațele purtară pluta înapoi, spre sălaşul lui. 

Celelalte fete povestiră păţania, iar rudele celei dispărute porniră pe urmele 
fugarilor, dar nu izbutiră să-i ajungă. 


Negrii şi albii 
poveste cubaneză 


La început, toţi oamenii erau negri. Odată, Domnul a făcut un lac, să se scalde în el 
toţi oamenii şi să-şi albească pielea. 

Dar cum apa era foarte rece, unora li s-a făcut frică să intre. Ceilalţi însă s-au scăldat 
şi au ieşit din apă cu pielea albă. 

Văzându-i pe negrii ce stăteau pe mal, unul din cei care se albiseră a început să-i 
îmbrâncească. Dar ei erau atât de înspăimântați de apa rece, încât au căzut în patru 
labe. Din pricina asta au negrii tălpile picioarelor şi palmele albe. 


Când şi cum s-a ivit moartea pe pământ 
poveste columbiană 


Cu multă, foarte multă vreme în urmă, cerul şi pământul se aflau tare aproape, aşa 
de aproape că Dumnezeu ieşea în balconul palatului său şi vedea ce făceau Adam şi 
Eva în gospodăria lor, ba chiar şi ce se petrecea sub pământ, în mină. Perechea era 
atât de aproape de stăpân; că el putea lua aminte dacă aveau veşminte noi, podoabe în 
cufere, carne ori pâine în cămară. De sărbători, 

Domnul îi poftea pe amândoi în cer, în semn de prietenie. 

Cum strămoşii noştri erau vecini buni, Domnul le dădea hrană, haine doar puţin 
folosite, încălțări aproape noi, cojoace pentru zilele friguroase, arcuri şi flinte pentru 
vânătoare, postav, leacuri, cuie şi lacăte pentru încăperi, pânză pentru cămăşi, pături 
groase, praf de puşcă, flinte cu două ţevi, porumb de semănat... într-un cuvânt, Domnul 
şi slujitorii lui se înțelegeau de minune. 

Odată, Domnul le trimise în dar o piatră neagră, tare, Eva o luă, se uită la ea şi se 
întrebă: 

„Oare la ce o fi bună, că nu se poate sfărâma cu toporişca, nici nu se poate măcina? 
E aşa tare, că nu intră în ea nici ferăstrăul, nici altceva! Domnul se înveseleşte pe 
seama noastră, bătându-şi joc de noi fiindcă suntem săraci! 

Şi plingând de furie, Eva îşi aşteptă bărbatul, care era plecat de mai multe zile ia 
lucru, ca să hotărască împreună ce aveau de făcut. 

Când Adam văzu piatra, chibzui îndelung. De bună seamă, Domnul îşi râdea de ei! 
Piatra asta nu era bună s-o ţii la cingătoare, să-ţi aprinzi pipa, că era prea grea; nici 
la spălat, că era prea mare; nici să faci din ea mortar, că nu se sfărâma; nici s-o pui în 
hornul cuptorului, că nu lăsa flăcările să se ridice. Aşa că piatra aceea, neagră 


precum pasărea chamon şi tare ca fierul, nu era bună de nimic! 

Când ii înapoie Domnului darul, el îi spuse lui Adam: 

— Fiindcă nu primiți piatra, luați în schimb ciorchinele ăsta de banane! 

Mulţumiţi, Adam şi Eva se bucurară de pumnul de fructe. Când sfârşiră de mâncat, 
se ivi lângă ei Domnul, care le zise: 

— Am vrut să vă fac veşnici ca pietrele, dar n-aţi vrut să fiţi ca ele, ci ca 
poamele astea, care au viaţă scurtă! Ca ele o să fiţi în veci: o să vă naşteţi, o să 
creşteţi şi o să aveţi urmaşi care vă vor lua locul şi vor muri, la rândul lor! 

De atunci încoace s-a ivit moartea pe pământ. 


Legenda lui Chuya-Chaki, „picior sucit” 
poveste columbiană 


în satul unde trăia Awanari a sosit odată un om străin, care a cerut găzduire. Cum 
era după- amiază, în sat se aflau doar femeile şi copiii mici, bărbaţii fiind plecaţi, unii 
a lucrul câmpului, alţii la vânătoare. 

Cea mai bătrână dintre femei, mama lui Awanari, îi oferi într-o tigvă de bostan 
ăutură de manioc, poftindu-l să aştepte întoarcerea vânătorilor. 

Omul, care era chiar Chuya-Chaki, se aşeză pe un buştean, în bucătăria cea mare, 
unde trebăluiau femeile. Era un fel de şopron fără pereţi, acoperit cu frunze de 
almier. Chuya-Chaki se uită înjur, cu un fel de curiozitate dar în acelaşi timp cam 
ără chef. Văzu că două dintre femei se îndreptară spre o colibă mică şi întunecată, 
unde era un hârdău mare de lemn, scobit într-un trunchi de copac, în care dospea 
mustul de manioc. între bucătărie şi colibă era o încăpere mare, unde locuiau sătenii. 
Cele trei construcţii alcătuiau un fel de arc, a cărui coardă era formată de un râuleţ. 
Din sat se ajungea, trecând un podeţ, la drumul ce ducea spre pădure. Pe acolo 
lecaseră bărbaţii la vânătoare, şi tot pe acolo aveau să se întoarcă.: Cele două femei 
umplură nişte tigve mari şi se întoarseră la bucătărie. Alte două se apucară să 
strecoare mustul printr-un fel de ciur. Le urmări cu privirea cum turnau mustul, 
rintr-o ţeava netedă de trestie, apoi trăgeau fiecare de ambele părţi ale ciurului şi pe 
dată începea să picure licoarea. 

O bătrână îi zise: 

— Bărbații au făgăduit să ne aducă vânat din belşug. De aceea le pregătim 
icoarea de manioc, să-i primim cum se cuvine. 

Chuya-Chaki încuviință, iar bătrâna grăi mai departe: 

— în felul acesta le arătăm recunoştinţa, răsplătindu-le strădania. în drum 
spre casă, cei care aduc vânatul îşi vestesc sosirea lovind în toba cea mare, făcută 
dintr-un trunchi de copac, din apropierea satului, iar noi le ieşim în întâmpinare. 
Când n-au vânat nimic, sunt nevoiţi să-şi ia ei singuri de băut. 

Chuya-Chaki se ridică în picioare şi, prefăcându-se că se îndreaptă spre încăperea 
cea mare, o luă pe furiş pe drumul ce ducea spre pădure. 

Cum începu să se întunece, Awanari îi strânse pe vânători şi dădu semnalul 
întoarcerii. Mai înainte de a porni, trebuiau să strângă la un loc vânatul, apoi să-l 
împartă, ca fiecare să care deopotrivă. în ziua aceea vânaseră un tapir, care era aşa 
de mare, că au trebuit să-l facă bucăţi, şi zece oameni abia cărau povara. Cu dibăcie, 
tăiară frunze dintr-un palmier pitic şi le împletiră în aşa chip încât făcură nişte desagi 
unde puseră carnea. Apoi tăiară liane cu care îşi legară desagii în spinare. 

Dar cerul se întunecă, se auziră tunete şi curând începu să plouă. Awanari grăi către 
oameni: 


— Mai bine să ne întoarcem, că n-o să ne mai putem face drum prin ploaie. 
De bună seamă că ceilalți sunt împreună cu fratele meu, Watinga, şi o să-i prindem din 
urmă ori o să-i găsim acasă. 

O porniră, cu Awanari în frunte. Ploaia întuneca totul înjur, de nu se mai putea 
desluşi nimic. Peste puţină vreme, pământul se făcu alunecos din pricina apei, 
îngreunând tot mai mult mersul oamenilor, care se poticneau aproape la fiecare 
pas. 

Cam pe la jumătatea drumului, Awanari se simţi frânt de oboseală. Socoti că era de 
vină mersul cu povara în spinare, pe pământul alunecos. Se gândi că şi ceilalţi erau 
osteniţi, şi hotărî ca mai încolo să iacă un popas. Zgomotul pâraielor, strigătele 
păsărilor, mistreţii care călcau pe crengi, totul pierise înghiţit de ploaie. Awanari nu 
mai auzea altceva decât ploaia răpăind pe frunzele copacilor şi căzând în bălți, şi 
zgomotul puhoaielor revărsate când, deodată, îşi dădu seama că nu mai recunoştea 
locurile pe unde treceau şi că era cu putinţă să se fi rătăcit. Poate că şi tovarăşii lui 
gândeau aşa - îşi zise el - văzându-i cum mergeau în tăcere, cu ochii întunecaţi de 
grijă. 

Aproape că nu mai vedeau şi nu mai auzeau nimic, decât ploaia. Awanari se întrista 
închipuindu- şi ce gânduri negre îi frământau pe oamenii lui. Iar ei, la rândul lor, erau 
cuprinşi de mâhnire, căci bănuiau ce-l chinuia pe Awanari. 

Trecu o vreme. Ploaia încetă, dar întunericul se înteţi. Apa ştersese, cu siguranţă, 
toate urmele de pe drum, aşa că oricum trebuiau să aştepte până a doua zi, ca să se 
poată orienta. 

Pe când mergeau, îşi ziceau în sinea lor: 

„Barem de n-ar fi păţit şi ceilalţi la fel!” 

încercau din răsputeri să nu se lase pradă neliniştii, să-şi păstreze nădejdea că vor 
ajunge cu bine. 

Deodată se auziră bătăi de tobă, şi toţi crezură că era toba cea mare. Asta însemna 
că se aflau aproape de sat şi că Watinga ajunsese şi le vestea femeilor întoarcerea. 
Nădejdea puse iar stăpânire pe sufletele oamenilor şi se îndreptară grabnic către locul 
de unde se auzea bătăile. Odată ajunşi la toba cea mare, avea să le fie uşor, căci satul 
era foarte aproape. Dar iată că merseră îndelung fără să dea de locul unde era toba, cu 
toate că ar fi trebuit să fi ajuns de mult acolo. 

Se auzi iar toba cea mare, dar sunetele veneau acum din altă parte. Uimiţi, crezură 
că s-au rătăcit şi de astă i dată, ori că auzul i-a înşelat. Se îndreptară către locul de 
unde se auzeau bătăile, dar merseră mult tară să întâlnească nimic. 

Tam, tam, tam! se auzi iar. 

Apoi toba amuţi. Cuprins de nelinişte, Awanari se hotărî să-şi strige fratele: 

— Watinga! Watinga! 

Ploaia ţinu patru zile în şir, vreme în care femeile stătură de veghe, aşteptând să 
audă bătăile tobei mari vestind întoarcerea bărbaţilor. îndurerată, mama lui Awanari se 
gândi la Chuya-Chaki şi- şi aminti de călătorul care poposise în sat cu câteva zile mai 
înainte. îl căută cu privirea, dar nu-l zări. Pierise fără urmă. 

Iar bărbaţii plecaţi la vânătoare nu se mai întoarseră niciodată. 


Legenda indienilor makunaima 
poveste venezueleană 


în vremurile de demult, soarele era un tânăr indian, care tăia copacii din pădure şi 
apoi dădea foc aşchiilor căzute, ca să curețe locul şi să poată semăna acolo ocumof*. 


645 planta cu rădăcinile comestibile, foarte răspîndită în Venezuela 


El se hrănea numai cu rădăcinile acestei plante şi din pricina asta avea mereu faţa 
strălucitoare. 

într-o zi, după ce sfârşi lucrul, se duse să bea apă şi să se scalde la râu. Când ajunse 
lângă un ochi de apă, auzi un zgomot ca şi cum s-ar fi zbătut uri om gata să se înece. 

Rămase pe gânduri, întrebându-se care să fie pricina, căci nu văzu nimic. 

într-altă zi, se întoarse cu mare grijă la ochiul de apă şi zări o femeie mititică, dar cu 
pletele 


645 planta cu rădăcinile comestibile, foarte răspîndită în Venezuela 


lungi, de-i ajungeau până la glezne. Se scălda şi se juca, lovind apa cu pletele ei 
grele. 

Ea îşi dădu îndată seama că soarele se uita la ea şi atunci vru să se cufunde în 
adâncuri. Soarele apucă însă s-o prindă de păr. 

— Dă-mi drumul! strigă femeia, care se chema Tuenkaron. Dă-mi drumul, 
că am să-ţi trimit o femeie care să-ţi fie tovarăşă şi nevastă! 

Auzind cuvintele astea, soarele îşi desprinse mâinile din părul ei şi o lăsă să plece. 

A doua zi, în vreme ce soarele tocmai îşi curăța grădina şi strângea vreascurile să 
le dea foc, văzu venind spre el o femeie albă, care era trimisă de Tuenkaron. 

— Ai curățat grădina? îl întrebă ea. Iar soarele îi răspunse: 

— încă nu, abia am izbutit să curăț bucăţica asta pe care o vezi şi să adun 
câteva grămezi de vreascuri. 

Apoi grăi iar către femeie: 

— Scoate din spuză rădăcinile de ocumo pe care le-am pus la copt, să 
mâncăm! 

Femeia le scoase din jăratec şi mâncară amândoi. Apoi soarele îi zise iar: 

— Dă foc grămezilor de vreascuri pe care le-am adunat! 

Femeia aprinse focul cu aşchii dintr-un lemn despicat şi scoarță uscată, 
îndeplinindu-i iute porunca. 

După ce termină de aprins focul şi-i strigă „gata!”, soarele îi spuse: 

— Acum du-te după apă! 

Femeia se duse la râu cu ulciorul şi se aplecă să ia apă. Dar pe când umplea 
ulciorul, degetele prinseră a i se înmuia, apoi braţele, iar la urmă tot trupul, de 
rămase turtită, ca o grămăjoară de lut. Căci femeia aceea era făcută din pământ alb. 

Văzând că nu se mai întoarce, soarele o porni în căutarea ei. Ajungând la râu, dădu 
peste un izvoraş cu apa de culoarea lutului: era femeia care se topise, tulburând apa. 

Necăjit, soarele îşi zise: 

„Deci asta mi-a trimis Tuenkaron, o femeie care nu-i bună nici să aducă apă!” 

Şi urcă în susul râului, să bea apă limpede. Apoi se întoarse acasă, să se culce, căci 
se lăsase seara. 
A doua zi în zori, se apucă să lucreze iar în grădină, curăţind pământul. Pe când 
muncea, cam pe la prânz, mai înainte de a se aşeza să mănânce, Tuenkaron îi trimise 

altă femeie, neagră precum sunt oamenii din neamul de prin partea locului. 

Femeia îl întrebă: 

— Ţi-ai curăţat grădina? 

— încă nu, răspunse soarele; abia am curăţat colţişorul pe care-l vezi. 

Apoi îi zise şi ei: 

— Du-te să-mi aduci apă de băut, să mâncăm împreună! 

Femeia se duse în vale, aduse apă şi mâncară împreună rădăcini de ocumo. După 
ce sfârşiră, el se apucă iar de lucru, şi-i zise femeii: 

— în vreme ce eu strâng vreascurile în grămezi, tu dă-le foc! 

Ea luă atunci o surcea să aprindă focul. îngenunche lângă tăciuni, suflă peste ei ca 
să se înteţească flacăra, dar focului încinse faţa şi îndată începu să se topească, mai 
întâi braţele, apoi tot trupul, şi rămase în curând o grămăjoară de ceară. Căci femeia 
aceea era făcută din ceară. 

Soarele întoarse capul de mai multe ori să vadă dacă ea aprinsese focul. Cum nu 
zări niciun firicel de fum ieşind din grămezile de vreascuri, se duse să afle ce s-a 
întâmplat, zicându-şi: 

„Doar i-am spus să le dea foc!” 

Se apropie, şi mare îi fu mirarea când o găsi pe femeie prefăcută într-o grămăjoară 


de ceară. Soarele cobori atunci în vale şi strigă: 

— Ce rea şi înşelătoare e Tuenkaron! Ei bine, am să fac să sece toată apa, 
să nu mai rămână niciun strop! 

Dar Tuenkaron, fără să se ivească, îi răspunse: 

— Să nu cumva să faci una ca asta! Aşteaptă că am să-ţi trimit o altă femeie! 

Soarelui nu i se domoli necazul toată ziua, iar când se lăsă noaptea, se culcă supărat. 

A doua zi, cum se iviră zorile, se duse, după cum îi era obiceiul, să-şi lucreze 
grădina. în vreme ce trudea, adus de spate, îi apăru o altă femeie, cu pielea roşie, ca 
piatra de râu, purtând în mină o oală. Femeia i se aşeză drept în faţă, şi-l întrebă: 

— Ai terminat de curățat grădina? 

Dar soarele nu-i răspunse, ca şi când n-ar fi auzit-o, neîncrezător din pricina 
înşelăciunilor de mai înainte. 

— De ce nu-mi răspunzi? Îl întrebă iar femeia. 

— Fiindcă toate sunteţi înşelătoare, răspunse el; vă topiţi şi pieriți. 

— Dacă-i aşa, zise femeia, mă întorc la Tuenkaron; 

— Ba nu, stai să te pun la încercare, spuse el. 

Şi-i porunci să aprindă focul; ea îl aprinse şi nu se topi. Apoi o trimise după apă, şi 
îi aduse un ulcior plin, căci nu se înmuie când se aplecă să-l umple. La urmă el îi 
porunci să gătească rădăcinile de ocumo în oală. O văzu cum luă câteva pietre pe 
care puse oala şi cum aprinse focul. Se uită cu mare băgare de seamă la tot ce făcea 
ea, să vadă cât e de harnică şi de îndemânatică. 

Cam pe la asfintit, femeia grăi astfel către soare: 

— Eu am venit încoace, dar acum trebuie să mă întorc! 

— Bine, răspunse el, dar mai întâi pregăteşte-mi cina, apoi 

poți să pleci. 

După ce termină, femeia spuse ia; 

— Acum plec, dar mâine dis-de-dimineaţă mă întorc. 

Soarele îi răspunse: 

— Aşa să faci, să vii cât mai de dimineaţă! 

A doua zi, soarele se apucă de lucru mai devreme ca de obicei. Femeia veni şi ea 
odată cu zorile. Soarele o puse din nou la încercare: o trimise după apă, îi porunci să 
aprindă focul şi să facă mâncare. Văzând că nici nu se topeşte, nici nu se înmoaie, îi 
fu pe plac şi prinse drag de ea. 

Când se lăsă seara, se duseră amândoi să se scalde la râu. Şi atunci soarele văzu 
bine că avea pielea roşie, precum pietrele din albia râului; nu era nici albă, nici 
neagră. 

— Haidem înapoi acasă! o îndemnă el. 

Dar ea Îi răspunse: 

— Nu i-am cerut voie lui Tuenkaron. 

— Şi ce dacă? întrebă soarele. 

— Nu-i cu putință să fac aşa ceva nici în ruptul capului, răspunse ea. 

— Atunci să vii mâine devreme de tot, să-mi faci mâncare! 

— Bine, se învoi ea, şi o să-i cer încuviințarea lui Tuenkaron să rămân cu 

tine. 

într-adevăr, a doua zi femeia sosi dis-de-dimineaţă, îi pregăti mâncare caldă, îi 
coapse rădăcinile de ocumo, culese puţin manioc, îl dădu pe râzătoare şi făcu nişte 
turte. în noaptea aceea rămase la el, şi de atunci nu s-au mai despărţit niciodată. 

Au avut mulţi copii: aceştia au fost indienii care au întemeiat neamul Makunaima. 


Colina soarelui 


poveste venezueleană 


După ce s-au răzbunat pe tigroaica cea cumplită, care o otrăvise pe mama lor, cei 
doi fraţi, primii indieni din neamul Makunaima, au râs de blestemul bătrânei fiare şi 
şi-au văzut mai departe de drum. 

Au mers în luntrea lor pe râu în sus, până la muntele Roroima. Odată ajunşi, cel 
mai mic dintre fraţi, pe nume Chike, a legat luntrea de o stâncă ce părea desprinsă 
chiar din muntele Roroima. Apoi 
au pornit mai departe pe jos, şi au ajuns până la locul numit Colina Soarelui. Acolo. 
Chike zări ceva ce părea a fi o poartă, şi aşteptă să vadă cine erau cei care locuiau 
înăuntru. 

Omul care stătea în poartă îl întrebă: 

— Ce vânt te aduce pe-aici? 

Iar Chike îi răspunse: 

— Am pornit în căutarea tatălui meu, Soarele. Omul din poartă îi spuse: 

— N-ai să dai de el în ruptul capului; el şi-a făcut rău cu mâna lui, şi acum 
zace aici ascuns, aşa că nici măcar nu poţi să-l zăreşti. 

în vremea asta, o mulţime de indieni din tribul marvari intrau şi ieşeau necontenit. 
Uneia din fete i se făcu milă de Chike şi-l luă de mână. Cel care stătea în poartă ie grăi 
astfel: 

— Intraţi când s-or strânge mai mulţi, ca să nu vă zărească! Ţi-am spus însă 
că n-ai să-ţi poţi vedea tatăl! 

Odată intraţi, fata îi arătă un hârdău mare, întors cu gura în jos, sub care zăcea 
ostatic Soarele. Dar cum marginea hârdăului era puţin mai ridicată într-o parte, pe 
acolo se strecura afară lumina pe care o răspândea Soarele. Atunci Chike îşi duse iute 
flinta la ochi şi trase câteva focuri, sfărâmând hârdăul cu plumbii săi. Indienii se 
înspăimântară îngrozitor de zgomotul acela cumplit. 

— Ce s-o fi petrecut aici? se întrebară ei; cine o fi pricinuit zgomotul ăsta? 
Hai să-l prindem fără zăbavă! se îndemnară într-un glas. 

Dar Chike mai slobozi nişte plumbi cu flinta lui, de îngheţară toţi, rămânând locului 
buimaci, iar flăcăul se folosi de clipa aceea ca să dea drumul Soarelui. Apoi plecară 
zoriţi, toţi trei: el, Soarele şi fata care îl ajutase să intre. 

Soarele era tare costeliv de cât stătuse închis, şi se urcă îndată pe cer, luând cu el 
flinta lui Chike. De atunci acolo a rămas acolo, sus, strălucind, iar uneori, fără să se 
ivească niciun norişor, din flinta lui ţâşnesc fulgere. 

Fata s-a suit şi ea la cer, prefăcută în luceafăr. 

Iar Chike şi fratele lui au rămas pe pământ, hoinărind mereu pe lângă muntele 
Roroima. 


Cei şapte copii ai bătrânei Katu 


Şerpoaica cea mare, Katu, era bătrână de când lumea, parcă ar fi fost mama a tot ce 
era în jur. Singură, părăsită de copiii ei, îşi ducea zilele cufundată într-un somn ca de 
piatră, din care se trezea din când în când, căscând Bndelung. 

Despre cei şapte copii ai ei se spunea că erau tot atâtea pedepse ce se abăteau din 
văzduh asupra pământului. Toate vieţuitoarele se bucurau ori de câte ori copiii lui Katu 
erau plecaţi şi povesteau mereu despre ei numai lucruri rele şi nedrepte. Din spusele 
lor, se părea că cei şapte hoinari erau nişte făpturi drăceşti. 


Vulpea, nevăstuica, ba chiar cucuveaua şi liliacul se tot duceau la bătrâna Katu să-şi 
deşerte sacul fără fund de clevetiri. Se prefăceau, viclenii de ei, că le pare rău, că îi 
doare suferinţa bătrânei. Dar Katu se împotrivea, zicându-le de fiecare dată: 

— N-au numai păcate copiii mei! 

— Are baremi unul singur dintre ei vreo virtute? o întrebau atunci, vrând s-o 
necăjească. 

Dar să vedem mai întâi cine erau cei şapte copii ai şerpoaicei. 

Se povesteşte din bătrâni că toate puterile din cer şi din văzduh ies dintr-o peşteră, 
având aceeaşi mamă. Fulgerul, Tunetul, Ploaia, îngheţul, Vântul, Ninsoarea şi Grindina 
sunt cei şapte copii ai bătrânei Katu, una din primele mame a tot ce e pe lume. 

Cei şapte copii sunt toţi nişte hoinari îndărătnici care, uitând de cea care le-a dat 
viaţă, cutreieră pământul fără niciun rost, fără nicio oprelişte. 

într-o zi, înțeleptul Wallpa s-a dus s-o vadă pe bătrână, în peştera ei tainică. lată ce-şi 
vorbiră: 

— Eşti mulţumită, măicuţă, de viaţa pe care o duci? Nu-ţi blestemi copiii, 
care le-au părăsit de-a binelea acum, la bătrâneţe? 

— Aşa a vrut soarta, înțeleptule Wallpa. Nu mai sâni copiii mei de când i-am 
adus pe lume. 

Bieţii de ei cutreieră fără încetare şi uită de mine, fiindcă asta e tot voia sorții. 

— Dar cel puţin ar trebui să vină din când în când să te vadă! 

— Vin uneori, dragii de ei, şi cât se bucură când mă văd! Fiecare îşi are 
partea lui bună şi, când e cu mine. Aşa se arată, plin de haruri. Să vezi Ploaia, cât e de 
bună şi folositoare pentru om şi pentru întreaga natură. Ar creşte oare iarba, ne-am 
putea hrăni fără ea, ne-am mai bucura noi de frumuseţea câmpului? 

— Adevărat grăieşti, dar trebuie să recunoşti că nu e totdeauna înţeleaptă. 
Face o groază de nebunii: azi varsă un adevărat potop, de preface câmpurile în 
mlaştini, rupe plantele, scoate râurile din matcă, inundă şi prăpădeşte totul, iar mâine, 
tocmai pe dos: nu mai cade niciun strop, animalele pier, câmpul se usucă de arşiţă şi 
secetă: pretutindeni bântuie foametea, ciuma şi tot soiul de năpaste. 

— Aşa e, într-adevăr. Din pricina asta i se spune Ploii” nebuna". Ca şi bietul 
Vânt. El, sărmanul, nu poale fi dojenit decât pentru că nu sade o clipă locului, să-şi 
tragă sufletul. Porecla lui e „smintitul”, dar asta nu înseamnă că n-ar fi tare folositor. 
Duce cu el miasmele otrăvite, bolile, norii cei negri. Iar apoi îi îndeamnă la bine pe 
fraţii lui. 

— lartă-mă, măicuţă, că tocmai eu sunt cel care le văd copiilor tăi numai 
păcate. Dar, mai presus de orice, trebuie să fim drepţi. la gândeşte-te că, cel mai 
adesea, sminteala Vântului aduce pagube. 

O ia la fugă peste câmpuri, fără să se oprească, învolburând şi distrugând totul în cale. 

— Eu nu le ascund păcatele, dar sunt neînsemnate şi li se pot ierta. 

— Ba nu-i chiar aşa; văd că priveşti cu blândeţe greşelile nemaipomenite ale 
îngheţului. Atât de des se întâmplă să strice semănăturile şi recoltele! 

— Nepreţuite înţelept, alungă-ți puţin supărarea întemeiată şi încearcă să 
judeci mai drept. Nu ştii oare că îngheţul este chior, că se împiedică şi cade şi, din 
pricina asta, strică din păcate semănăturile oamenilor? 

— Totuşi Ninsoarea pricinuieşte mai puţine pagube. Şi când te gândeşti 
că biata de ea e oarbă de-a binelea! 

— îţi mulţumesc, înţeleptule, că nu te mânii. Fii tot atât de îndurător cu 
nefericita Grindină. la aminte că, sărmana, e şchioapă. 

— Şchioapă, dar mare ştrengăriţă. Ai băgat de seamă cum se bucură 
când calcă în picioare câmpurile de porumb? 


— E doar glumeață şi jucăuşă. Nu o face cu răutate. Cum nu poate păşi 
drept, îi e greu să meargă pe cărări. 

— Şi atunci o ia razna peste câmp! 

— Dar de Fulger ce zici? 

— Nu-i oare îndrăgit? 

— Ba da, e adevărat. El e cel care aprinde focul de pe culmi. Omoară şi 
prăpădeşte când se înfurie. Dar când se potoleşte, e ca o strălucire minunată, în 
depărtare. Cât despre Tunet, cel mai mic dintre toţi, a venit pe lume, sărmanul, cu 
buza crăpată. 

— De asta o fi aşa gureş. Oare de ce face atâta zgomot degeaba? 

— Dar e atât de hâtru! Veselia lui face să-mi tresalte inima de bucurie. 

— Nu totdeauna e blând. De obicei zăpăceşte, ba chiar îngrozeşte cu 
strigătele lui nesăbuite. 

— Spune-mi tu, Wallpa, înţelept între înţelepţi, ce trebuie să fac? 

— Măicuţă Katu, tu eşti veşnică şi copiii tăi îţi vor da mereuv ascultare. 
Trebuie să ştii să-i înveţi să se poarte. Să nu-şi mai atragă blesteme, cum se întâmplă 
adesea. 

— Vai mie! 

— Poţi să-i schimbi. începe cu primul născut, Fulgerul. Fă-l să înteţească 
focul pe care-l aprinde, nu să-l nimicească. 

— Dar el e zeu! 

— Tu însă i-ai dat viaţă. îi eşti mamă, în veci va f legat de tine. Eşti doar 
mama unui zeu. 

— Iar ceilalți? 

— Ca o mamă iubitoare ce eşti, ai grijă de cei cu beteşuguri. Nu-i lăsa să 
rătăcească prin lume pe fiul tău cel chior, pe fata cea oarbă şi pe cea şchioapă. Ţine-i 
închişi în peşteră. 

— Şi ce să mai fac? 

— Pe cel gureş povăţuieşte-l să vorbească mai puţin şi numai cu folos. 

— Dar bietul de el are buza crăpată! 

— Iar Vântului spune-i să nu-şi mai petreacă zilele şi nopțile suflând din 
răsputeri, aşa nitam- nisam. S-o facă numai când e nevoie. 

— Şi ploaia? 

— Să-şi bage mințile în cap! Putând face atâta bine, să nu piardă nicio clipă. 
Să săvârşească mereu numai fapte bune, ca să-şi țină renumele şi să fie binecuvântată. 

— Mulţumescu-ţi ție, preaînțeleptule Wallpa, pentru poveţe. 

Şi de atunci încolo, veac după veac, mama Katu, plină de sârg, încearcă să 
împlinească ce a învăţat-o înțeleptul. Cei şapte copii ai ei sunt veşnic tineri, căci 
hătrâneţea îi ocoleşte. Vor să fie slobozi, şi sunt într-adevăr. Cutreieră liberi lumea, 
împărțind binefaceri ori nenorociri, după cum li se năzare. 


Cum s-au ivit pe lume indienii tupi şi 
guarâni 


poveste din Paraguay 


Doi fraţi, pe nume Tupi şi Guarani, trecură marea, împreună cu familiile lor, şi 
ajunseră mai întâi la Cabo Frio şi apoi în Brazilia. 

în zadar căutară pe acele meleaguri alţi oameni cu care să se întovărăşească, fiindcă 
prin munţii şi codrii din jur nu trăiau decât tigri, lei şi alte fiare sălbatice. 


încredinţaţi de zădărnicia căutărilor lor, se hotărâră să întemeieze ei singuri 
aşezările. îşi ridicară case trainice, îşi făcură gospodării mari, totul prin muncă 
frăţească, ajutându-se mereu şi cu folos, şi la bine şi la rău. Astfel, familiile lor se 
măriră într-atât încât, după o vreme, tocmai de aici se ivi sămânţa discordiei. Curând, 
izbucniră neînţelegeri şi duşmănii care duseră până la urmă la război între fraţi. 

Două femei, măritate cu doi fraţi, fiecare din ei căpetenia unei familii numeroase, 
certându-se pentru un papagal gureş, au fost pricina războiului. După lupte 
îndelungate, văzând că, încetul cu încetul, vor pieri toţi ai lor, fraţii au hotărât să pună 
capăt războiului. Se vorbiră, în pace şi bună înţelegere, să-şi împartă frăţeşte bunurile 
şi să-şi urmeze fiecare drumul. 

Tupi, fiind fratele cel mare şi având mai mulţi urmaşi, a rămas în Brazilia, acolo unde 
se afla, iar Guarani, fratele mai mic, împreună cu toţi ai lui, au coborât de-a lungul 
fluviului Rio de la Plata, ajungând până la miazăzi, unde şi-au întemeiat aşezările. 
Astfel a luat naştere acolo o seminţie numeroasă care s-a întins, cu timpul, hăt departe, 
dincolo de fluviu, spre Chile, Peru şi Quito. 


Yara, zâna apelor 


poveste braziliană 


într-o zi, un tânăr indian tupuyo“!, fiul şefului de trib, a pornit cu piroga lui pe râul 
care duce spre maica cascadă Taruman*?. Era un flăcău chipeş, cel mai mândru din 
tribul lui. Nici că se mai pomenise un viteaz atât de semeţ şi neînfricat ca el. Nimeni nu 
întindea cu mai multă dibăcie arcul aducător de moarte, a cărui săgeată fără greş 
nimerea pasărea în zbor. Nimeni nu mânuia măciuca şi nu arunca sulița cu mai multă 
cutezanţă. La întrecerile ce însoțeau sărbătorile, victoria era totdeauna de partea lui, 
încât chiar şi bătrânii se plecau în faţa sa, plini de smerenie. Era mândria tribului său, 
urmaşul îndreptăţit al vechilor conducători, care de atâtea ori puseseră pe fugă pe cei 
din cumplitul trib mundurucus55. Tânărul indian porni aşadar cu piroga lui pe râul care 
curge spre Taruman. Era un amurg minunat, iar soarele ce asfinţea în spatele colinei 
acoperite de o pădure deasă îşi oglindea ultimele raze în apele golfului încântător pe 
care-l face Rio Negro. Cerul era limpede cum e cleştarul; în depărtare, norii păreau o 
cunună de purpură şi aur. Piroga flăcăului luneca lin pe apele învolburate ale râului. 
Chipul lui era trist, aşa cum numai cântecul sfâşietor numit de indieni hiurama poate fi. 

Se întoarse târziu de tot din plimbare, legă piroga de trunchiul unui copac 
mamaurana şi-şi petrecu noaptea aşezat pe pragul colibei, gânditor şi tăcut, lăsând să-i 
scape de pe buze, din când în când, fără voie, cuvinte întretăiate şi fără şir. 

Bătrâna lui mamă, care se topea de dragul lui, plângea şi ea, în tăcere, văzând 
deznădejdea adâncă ce adumbrea chipul feciorului ei. 

— Ascultă-mă, mamă! grăi flăcăul. Ascultă-mă, căci numai ţie îndrăznesc să- 
ţi povestesc pricina tristeţii care mă copleşeşte... Am văzut o fată frumoasă, atât de 
frumoasă. Cum nu-şi are seamăn printre toate fetele din Manaos... Era o seară 
minunată, piroga mă purta spre Taruman... Deodată, am auzit nişte sunete ce păreau 
un cântec depărtat, un glas dulce, împletindu-se cu susurul zefirului printre frunzele 
palmierilor. Iar piroga se legăna, plutind uşor pe apele râului. Şi glasul care cânta mi 

se desluşea tot mai limpede. Apoi, am zărit-o!... Ce mândră era, mamă! Ce răpitor de 
frumoasă era fata pe care am văzut-o, stând la malul râului! Avea pletele bălaie de 
parcă ar fi fost de aur, şi-n ele prinse flori de murure**, şi cânta, cânta într-una... cum 
n-am mai auzit nicicând... 

Apoi şi-a ridicat ochii verzi şi m-a privit, a surâs o clipă şi mi-a întins braţele, ca şi 
cum ar fi vrut să mă înlănţuie... Dar a pierit, cântând, în apele râului, care s-au deschis 
s-o primească... Măicuţă, ce frumoasă era fata aceea!... Ce mângâ:ietor era glasul ei, 
cântând!... 

Din ochii bătrânei mame picurară în tăcere două lacrimi, care i se prelinseră pe faţa 
înnegrită de soare. 

— Fiul meu, şopti ea, nu te mai întoarce niciodată la cascada Taruman! Fata 
pe care ai zărit-o este Yara! Zâmbetul ei este însăşi moartea... Nu-i asculta glasul, ca să 
nu te laşi subjugat de farmecul ei!... 

Flăcăul, stând pe pragul colibei, îşi plecă fruntea, gânditor. 

A doua zi, pe când răsărea soarele, piroga brăzda lin apa spre Taruman, purtându-l 
pe tânărul indian care uitase de poveţele mamei. 

Ce sa petrecut apoi e o taină nedesluşită, căci nimeni nu l-a mai văzut vreodată. 

Nişte pescari povestesc însă că, de câte ori se întâmplă să treacă pe lângă cascadă 
în puterea nopţii, zăresc, de departe, chipul unei. Fete care cântă şi, lângă ea, un 
flăcău. Şi dacă vreunul mai cutezător se apropie, apele râului se dau îndată în lături şi 
cei doi se aruncă împreună în adâncuri. 


Culorile păsărilor 
poveste braziliană 


Trei copii obişnuiau să se joace mereu până târziu, după miezul nopţii, în faţa casei 
lor. Părinţii îi lăsau în voie. 

Odată, pe când ei se jucau în puterea nopţii, din cer se cobori o albie uriaşă din lut 
ars, acoperită cu desene pe toate părţile. Era plină cu flori şi se lăsă chiar în mijlocul 
curții. 

Se ştie cât de mult îndrăgesc copiii florile: când le văd, nu se pot opri să nu 
dea fuga să le culeagă. 

Cei trei copii alergară spre flori. Dar îndată ce-şi întinseră braţele, florile se 
dădură în partea cealaltă a albiei. Atunci copiii se băgară înăuntru, după ele. 

O femeie care trecea pe acolo văzu cele întâmplate şi-i zise mamei copiilor: 

— Vino să vezi ce se întâmplă în curte! Copiii tăi se joacă cu o albie frumoasă, cum 
n-ai mai văzut nicicând. 

Mama se duse să vadă. Dar când se apropie, albia începu să se înalțe în văzduh. 
Mai izbuti să apuce doar picioruşul unui copil, care nu apucase să intre bine 
înăuntru, şi trase de el. Cum albia se înălța iute, picioruşul se frânse. 

Albia se tot ridica, iar sângele copilului curgea fără încetare, mereu mai năvalnic, 
de parcă ar fi sângerat trei sau patru juncani. 

Se spune că sângele acesta a lăsat dâra cea roşie de pe cer. Ea se iveşte şi astăzi, 
ori de câte ori cade o ploicică, înainte de anotimpul uscat. 

Din sângele curs pe pământ se făcu un lac purpuriu, chiar în apropiere de casa 
mamei copiilor. Ea, plânse amarnic şi-l rugă fierbinte pe cel care îi luase copilaşii să-i 
ţină acolo, odată ce îi răpise de lângă ea, dar să se poarte bine cu ei, ca şi cum le-ar 


floare nimfeacee 


fi părinte. 

Curând, se ivi un papagal, din aceia care astăzi au penele roşii şi verzi. Pe atunci 
însă nicio pasăre nu avea vreo culoare, erau toate albe. Şi până în zilele noastre, puii 
tuturor păsărilor sunt albi; abia după ce cresc, penele lor îşi schimbă culoarea. 

Papagalul bătu în poarta femeii şi, când ea îi deschise, 

îi spuse cum îl cheamă şi că a venit să vadă lacul cel roşu. Se duse apoi să se 
scalde în lac, şi ieşi de acolo roşu ca flacăra. Dar cum sângele fierbinte prinse a-l 
furnica prin tot trupul, papagalul se frecă de un măcieş. Din pricina asta a rămas cu 
penele verzi şi roşii. 

Mai târziu, veni în zbor alt papagal, şi apoi mulţi alţii. Toţi îi spuseră femeii cum se 
chemau, se scăldară în lac şi, ieşind afară, se frecară de câte ceva. Şi aşa, fiecare 
pasăre a căpătat tot soiul de culori, pe care le are şi azi. 

La urmă se ivi vulturul, care era alb, cum fuseseră şi celelalte păsări. îi spuse 
femeii ce nume poartă şi merse să se scalde. Dar cum nu putu îndura fierbinţeala, 
ieşi iute şi se tăvăli în tăciuni, din care pricină a rămas negru. Privindu-se, nu-i plăcu 
deloc culoarea, şi atunci luă nişte cenuşă şi-şi frecă picioarele, care se mai 
deschiseră puţin la culoare. 

Veniră astfel să se scalde în lac felurite păsări de pe lume. Unele, ieşind afară, se 
frecară de ceva, luând diferite culori. Cele care nu se frecară de nimic, rămaseră 
roşii, iar cele care nu se scăldară, au şi acum penele albe. 


Nironga cea frumoasă 


poveste braziliană 


Departe, pe meleagurile străbunilor mei, în Angola, trăia odinioară o fată 
frumoasă, care era foarte fericită. în fiecare seară, în coliba ei intra un fluture 
albastru, minunat. Pe dată, fata se prefăcea şi ea în fluture şi porneau împreună, 
zburând fericiţi. 

Quibamba şi Nironga erau numele lor. 

Se întâmplă odată că izbucni un război crâncen intre două neamuri, unul fiind al 
frumoasei Nironga, care ieşi înfrânt. Oamenii începură să se adune la un loc, căci aşa 
era obiceiul când erau biruiţi: să-i aştepte pe învingători, care-i luau ca sclavi. 
Soseau necontenit oameni din neamul învins, împăcaţi cu soarta tristă care le era 
hărăzită. Numai Nironga nu se ivi, dar nimeni nu-şi aduse aminte nici de ea, nici de 
Quibamba, fluturele albastru. 

Când învingătorii se arătară pe culmea muntelui, cei înfrânți se cutremurară, 
pierzându-şi simţirea. într-o clipă, se prefăcură cu toţii în fluturi; îşi luară zborul, 
într-un nor uriaş, întunecat care 
pieri curând în văzduh. 

învingătorii, negăsind pe nimeni, fură nevoiţi să se întoarcă pe pământurile lor, 
după ce merseră cale lungă şi anevoioasă, întristaţi de zădărnicia jertfei lor, căci nu 
luară nici măcar un sclav pe care să-l vândă negustorilor. 

Norul de fluturi prăpădi toate semănăturile duşmanului, în aşa fel încât, atunci 
când ajunseră pe meleagurile lor. învingătorii nu mai găsiră nimic de mâncare; 
aproape toată recolta câmpului fusese nimicită, 

Apoi norul înaripat învălui cetatea unde învingătorii se jeluiau, istoviţi de foamete 
şi de războiul cumplit, care nu le aduse niciun folos. Deodată, toţi fluturii se 
prefăcură în soldaţi gata de luptă, iar în fruntea lor se afla frumoasa Nironga. 
Duşmanii nu le putură ţine piept se predară şi fură vânduți ca sclavi. 


Legenda primelor lămpi 
poveste haitiană 


Cu multă, foarte multă vreme în urmă, încât nimeni n-ar putea spune: „îmi 
amintesc”, ci doar: „mi s-a povestit”, cerul se afla atât de aproape de pământ, de se 
părea că luna şi stelele umblau cu picioruşele lor de lumină peste dealuri, ori 
coborau zbenguindu-se prin văi. 

Pe timpurile acelea minunate nu erau cunoscute, de bună seamă, nopţile. Cele 
douăzeci şi patru de ore ale zilei erau strălucitoare ca nişte făclii: vreme de 
douăsprezece ore, felinarul cel mare şi roşu, soarele, răspândea neobosit lumină şi 
căldură, căldură şi lumină, iar în celelalte douăsprezece ore luna şi stelele îşi 
aprindeau minunatele lor luminiţe. Totul era strălucire pe atunci; drumurile şi 
grădinile erau luminate, casele şi munţii de asemenea. Dar cum totdeauna se 
întâmplă şi ceva rău, altfel nu s-ar ivi poveştile, se nimeri că tocmai atunci, în Haiti, 
se petrecu ceva rău de adevărat. 

Trăia acolo o negresă, pe nume Cândida-Maria, dar, ca să fim drepţi, nu asta era 
partea rea, nici n-ar fi avut de ce să fie, dar... şi aici vine acel „dar”, închizând în el 
tot răul: negresa Cândida-Maria era lungă, lungă, mai lungă decât cel mai înalt ulm, 
aşa ca o clopotniţă, ori ca munţii cei mai semeţi. N- ar fi însemnat însă nimic rău, 
dacă biata Cândida-Maria n-ar fi fost mereu supărată şi înfuriată. Şi avea şi de ce să 
fie aşa. Niciodată nu nimerea un pantofar care să-i poată face pantofi pe măsura ei, şi 
niciun fel de pânză nu-i ajungea de-o rochie. Unde mai pui că se mai întâmplă ceva şi 
mai îngrozitor: fiindcă era aşa lungă, vântul din înaltul cerului îi desfăcea cosiţele, iar 
norii i le împrăştiau, încâlcindu-i-le. Cu răbdare, Cândida-Maria îşi pieptăna iar părul 
negru, şi-l împletea în două cosiţe, legându-le cu panglici purpurii, apoi le strângea în 
formă de melci, unul la dreapta, altul la stânga, peste urechi. Nu sfârşea ea bine, că 
iar venea vântul şi dintr-o suflare îi zmulgea panglicile, vârându-şi degetele lui 
ascuţite şi neastâmpărate prin şuviţe, şi i le încurca îngrozitor. Apoi, ca şi cum asta 
nu era de ajuns, veneau norii şi îi acopereau ochii, murmurându-i în urechi fel de fel 
de şoapte, care o făceau să-şi iasă din fire. 

Atunci Cândida-Maria căuta pe dibuite mătura, şi, furioasă, începea să lovească în 
dreapta şi-n stânga, până când vântul şi norii se speriau de-a binelea şi fugeau hăt 
departe, ca să scape de mânia fetei. 

Hârjoana asta se repeta zi de zi. Mai ales către seară, când vântul dinspre munte 
prindea să şuiere printre nori. Biata Cândida-Maria credea că-şi pierde minţile de 
deznădejde. Blestematul de vânt i se strecura printre şuviţele ei pieptănate jucându- 
se cu ele, i le învârtejea, iar norii îşi întindeau năframa lor albă, îngheţată, peste ochii 
fetei. Cândida-Maria plângea, blestema, dădea din mâini în toate părţile şi în cele din 
urmă, în culmea furiei, prindea mătura de coadă şi începea să izbească în nori cu ea, 
să lovească fără milă vântul. 

Loviturile de mătură se auzeau răpăind pe obrajii norilor şi pe spinarea vântului, 
până când, într- o zi, se întâmplă ceea ce avea să se întâmple: Cândida-Maria îşi 
pierdu până într-atât răbdarea, încât, scoasă din minţi de glumele proaste ale norilor 
şi ale vântului, întrecu măsura cu loviturile. 

Chiar şi cerul, veşnic liniştit şi albastru, se făcu galben, se sperie şi începu să se dea 
înapoi, ca să scape de loviturile mânioase ale negresei. Şi se trase aşa de mult înapoi, 
că ajunsese departe, sus de tot, acolo unde se află şi acum. De bună seamă că îşi luă 
cu el şi comoara lui de stele, şi se povesteşte că, de atunci încolo, după ceasurile de 
lumină, s-a pogorât peste pământ întunericul. Stelele luminează mereu, scânteind, 
clin înaltul cerului, dar strălucirea lor e îndepărtată. Când apune soarele şi se ivesc 


primele stele, e semn că ziua e pe sfârşite şi începe noaptea. 
De atunci, când se lasă noaptea, drumurile şi marea, livezile şi casele au rămas 
în întuneric. lar oamenii, ca s-alunge bezna, au născocit primele lămpi. 


Oraşul scufundat 


poveste peruană 


— Să aşteptăm luna, Sullka! 

— Luna se iveşte târziu, Kuraj! 

— Trebuie să ajungem la Sillkon, pentru sărbătoare. 

— Avem vreme. 

— Mi-aduc aminte că, atunci când se topeşte zăpada puhoaiele încep să 
curgă. 

— Aşa e. Acum ar fi bine să ne odihnim niţel. 

— Mai bine să ne odihnim în peşteră. 

Deodată, cei doi tăcură, căci un zgomot ciudat pătrunse până la ei. Ascultară cu 
atenție. Cineva păşea pe bâjbâite în beznă, dincolo de drum, printre semănături... 
Era foşnetul unei vietăți care se mişca prin câmpul de porumb, poate o vulpe, poate 
o pumă... 

De pe dealurile din Wasau coborau de obicei pisicile de munte: de mai multe ori 
urmele lor fuseseră văzute pe nisipul malului. în anul acela, una pătrunse într-o 
ogradă îngrădită din Chiraura şi minease un copil. 

Nu era însă niciun animal, fiindcă dacă ar fi fost, dinele lui Sullka ar fi lătrat. Dar 
câinele, cu părul de pe spinare zburlit tot, prinse a tremura, scâncind ciudat. Lai mai 
apoi se puse pe urlat. 

Urmară clipe nesfârşite de aşteptare înfricoşată. 

Crengile trosniră; o pasăre de noapte îşi luă zborul, într-o tăcere deplină. Kuraj şi 
Sullka îşi urmară drumul, fără să ştie ce fac. Mergeau ca nişte lunatici, fără voie 
Trecură de semănături, pe potecuţa dinspre Anchinapampa, apoi de poieniţa de la 
Wakarpai, şi poposiră la malul lacului Watun. Erau osteniţi, o toropeală nefirească 
puse stăpânire pe ei. Se aşezară jos, strânşi unul în celălalt. 

De după muntele stâncos Rajchi se ivi luna. Cei doi, tară grai, se simțeau în 
puterea unor forţe necunoscute. 

O frântură de lună lumina fantastic oglinda lacului, încetul cu încetul, lumina se 
făcu mai puternică şi înjur se văzu mai bine. Sullka şi Kuraj contemplară uluiţi o 
privelişte minunată: pe fundul apei se ivea, scufundat, un oraş întins. Se distingeau 
limpede palate semeţe, temple mândre, numai din piatră, cioplite şi lucrate cu 
măiestrie, străzi lungi şi pieţe mari, grădini înflorite, alei cu copaci stufoşi. Iar între 
zidurile înalte, acoperite cu plăci aurite, se zăreau pardoseli din dale de granit, scări 
de porfir trandafiriu, chipuri de zei, oameni şi animale tăiate în piatră, fântâni şi 
bazine încântătoare... 

Lumina se făcea tot mai puternică, oglindindu-se în apa cristalină, şi se putea 
desluşi înăuntrul încăperilor covoarele bogate, urzite iscusit, podoabele preţioase şi 
veşmintele scumpe, tot soiul de cupe, pocaluri şi amfore de aur şi de argint; apoi 
vase de ceramică, delicate, înflorite cu iscusinţă în felurite chipuri şi culori; arme şi 
scuturi aninate în panoplii. Iar lucrătura mobilelor amintea de figuri ciudate de 
animale. 

Cei doi vedeau aievea oraşul scufundat, îl cutreierau cu privirea. Nu exista niciun 
semn de viaţă, dar se păstrau neschimbate, ca şi când ar fi fost ridicate abia ieri, 


clădirile şi obiectele din această 


astfel ‘minunată, risipită pe fundul apei. Rămaseră muţi de admiraţie în faţa unui 
atelier de ţesut, care părea părăsit de foarte curând. Ţesături în nenumărate 
culori le luau ochii cu strălucirea lor; unele erau gata, altele doar pe jumătate, 
aflându-se încă pe războaie, cu mulţimea de fire încrucişându-se ca razele de 
lumină... 

Soarele aurise culmile când Sullka şi Kuraj se deşteptară. Nu-şi dădură seama 
cum se făcea că, poposind la Sailla, aproape la miezul nopţii, cu gândul să doarmă 
acolo, se pomeneau acum pe malul lacului Watun. 

Se sculară grabnic şi-şi văzură mai departe de drum. înainte de rugăciunea de 
dimineaţă, trebuiau să se afle la locul de unde pornesc șanțurile din Sillkon, în 
apropierea muntelui înzăpezit. 

Când ajunseră în Kusipata, le povestiră ţăranilor, care făcură roată în jurul lor, 
despre minunea văzută în ajun. Povestea i-a uimit pe toţi şi a stârnit păreri aprinse. 
Ultimul a vorbit bătrânul Tupayachi: 

— Cunosc prea bine minunea asta; e vraja lui Watun, oraşul fermecat! 

îl rugară într-un glas să le povestească tot ce ştia. înțeleptul se învoi şi prinse a 
depăna firul amintirilor. 

„Era demult, pe vremea îndepărtată a primului imperiu, când pe câmpia din 
Watun trăiau fericite mai multe seminţii de ţesători şi meseriaşi iscusiţi. îşi ridicau 
case mândre, iar grădinile lor erau cele mai înfloritoare de pe meleagurile din jur; 
livezile lor legau rodul cel mai bogat, iar din războaiele lor de ţesut izvodeau 
adevărate minuni. Ce să vă mai spun de vasele bătute în aur, de armele şi podoabele 
lor nepreţuite? Erau oameni neasemuit de harnici şi plini de virtuţi. Li se dusese 
vestea până hăt departe şi ajunseră o pildă grăitoare, atât ei cât şi oraşul lor fără 
pereche. 

Se întâmplă însă odată că la porţile oraşului veni un străin. înfăţişarea lui era 
ciudată, iar gesturile sale stârneau râsul. Era tot numai zdrenţe, de nu era chip să se 
ştie, după straie, de unde venea. Mergea şchiopătând, sprijinindu-se într-un toiag 
gros. Bălmăjea într-o limbă de neînțeles. Nicicând nu le-a fost dat copiilor din oraş să 
vadă o făptură mai ciudată. 

— Vrăjitoriile! Sălbăticiile! Sărăntocule! prinseră a-i striga copiii, 
stârnind o hărmălaie cum nu se mai pomenise de când era oraşul acela. Omul se 
apără cum putu de batjocura lor, căreia numai dojana părinților a fost în stare să-i 
pună Mu. Dar cel batjocorit nu iertă primirea ce i se făcuse şi, cum era într-adevăr 
vrăjitor, îşi urzi de grabă răzbunarea. 

Când să plece din oraş, se prefăcu înveselit de şotiile copiilor şi îi chemă, 
ademenindu-i cu o tobă mare, pe care o ţinuse până atunci ascunsă. Copiii se 
bucurară din inimă de dar şi, nerăbdători, începură tară zăbavă să bată toba, mai 
întâi cu beţele ei, apoi cu altele, luate de pe drum, şi chiar cu pietre, iar în cele din 
urmă o izbiră cu picioarele, scoțând nişte zgomote asurzitoare, de se cutremurară 
pridvoarele. Toba trecea din mâna în mână, când pe sus, când târâtă pe jos. Deodată, 
o lovitură zdravănă o sparse. în clipa aceea. în oraş năvăliră apele şi, cum furia 
şuvoaielor era de nestăvilit, nu trecu mult şi totul zăcea scufundat. 

De atunci s-a ivit lacul din Watan. în unele nopţi cu lună, se povesteşte că duhul 
paznicului, care rătăceşte veşnic între Sailla şi Rumikollka, îi călăuzeşte pe cei 
întâlniți în cale, ducându-i să admire oraşul scufundat în hăul acoperit de ape". 

Bătrânul tăcu, iar Sullka şi Kuraj aflară astfel tâlcul întâmplării ciudate din ajun. 

— Şi cum se poate rupe vraja, bunicule? întrebară ei. 

— Asta o să v-o spun în taină, altă dată, le răspunse bătrânul, şi se îndepărtă 
încetişor. 


Srăta minunată 


poveste peruană 


La numai câteva leghe de satul Levitaca, în provincia Chumbibilcas, se află o 
grotă, adevărată minune a naturii... Din păcate, nu se poate trece de primele galerii, 
căci cine cutează să mai înainteze moare sufocat de aburii otrăvitori dinăuntru. 
Legenda populară povesteşte că grota s-a ivit 


astfel: 

Mayta-Capac, numit „încă cel Trist”, cel de-al patrulea rege peste Cuzco, după ce 
i-a învins pe răsculații din Tiahuanaco şi şi-a întins regatul până la laguna Paria, s-a 
îndreptat spre coastă şi a cucerit mănoasele văi din Arequipa şi Moquegua. 

Nu era nicio piedică pe oare cutezătorul încă să n-o învingă lesne; mărturie stau 
cele scrise în cronici, care povestesc că, odată, într-una din lupte, oastea lui 
împotmolindu-se într-o mlaştină nesfârşită, şi-a pus soldaţii să construiască un drum 
de piatră, lung de trei leghe şi lat de mai multe picioare, ale cărui ruine se mai 
păstrează şi în zilele noastre. Căci încă socotea ruşinos să facă un ocol spre a se feri 
de mlaştină. 

Cam prin anul 1181, Mayta-Capac a cucerit ţinuturile indienilor chumpihuilcas, 
care erau cârmuiţi de un prinţ tânăr şi semeţ, pe nume Huacari. De îndată ce a ajuns 
la urechile lui vestea năvălirii cotropitorilor, prinţul s-a îndreptat în fruntea oştirii lui 
care număra şapte mii de oameni, către hotarele dinspre Apurimac3%, hotărât să 
împiedice cu orice preţ trecerea duşmanilor. 

Mayta-Capac, pentru care totul era cu putinţă, făcu să se dureze în grabă un pod 
mare de răchită, suspendat, şi trecu pe partea cealaltă cu treizeci de mii de 
războinici Trecerea podului, primul de acest fel văzut vreodată în America, i-a 
împietrit de uimire pe supuşii lui Huacari şi le-a băgat în suflete o groază cumplită, 
încât mulţi, aruncându-şi armele, au fugit în chip ruşinos. 

Huacari îşi chemă căpitanii şi. încredinţat de zădărnicia sforţării lor de a se 
împotrivi unui asemenea val uriaş de duşmani, dădu poruncă să se răspândească 
puţina oaste care-i mai rămăsese. Apoi, însoţit de rudele şi căpitanii lui credincioşi, 
se duse şi se închise în palat. Acolo, pradă durerii şi deznădejdii, hotărâră să moară 
mai de grabă de foame decât să se supună cuceritorilor. 

Auquis, zeii protectori, se îndurară de nenorocirea cumplită care se abătuse 
asupra tânărului prinţ plin de virtuţi şi pentru a-i răsplăti dragostea de ţară şi 
credinţa căpitanilor săi, i-a prefăcut pe toţi în minunatele stalactite şi stalacmite ce 
au dăinuit, de-a lungul timpului, în fantastice plăsmuiri de piatră, nespus de 
frumoase 

într-una din galeriile ce se pot vedea şi în zilele noastre, fără teama de aburii 
otrăvitori, se desluşeşte tronul prinţului Huacari şi chipul său mândru care, aşa cum 
socotesc cei de prin partea locului, pare a grăi astfel prietenilor din jur: „Mai curând 
moartea, decât ruşinea supunerii”. 


Legenda crinului de câmp 


Tribul trăia fericit; ascuns în munţii săi, ducea o viaţă liniştită, văzându-şi de 
treburile zilnice şi bucurându-se de desfătări nevinovate. Pacra, şeful tribului, era un 
om în vârstă, plin de înţelepciune, care mai păstra încă vigoarea şi cutezanţa din anii 
lui tineri când, acoperit de glorie, îşi câştigase pe drept faima de războinic neîntrecut 
şi de om înzestrat cu toate darurile pentru a învinge orice fel de greutate. 

Viteazul teba? iubea, ca pe cea mai de preţ comoară, pe singura lui fată, care 
avea şaisprezece ani şi era neprihănită ca o floare. 

Mulţi tineri războinici suspinau după dragostea ei, dar inima fetei îşi găsise 
stăpân: un flăcău mândru, care se trăgea din neînfrântul Urraca3, era cel ce-i 

astfel: 

câştigase iubirea. Nu mai lipseau decât câteva luni până ce îndrăgostiţii aveau să se 
unească pe vecie. Tribul întreg făcea pregătiri pentru nunta prinţesei, gândindu-se 
cu bucurie la zilele de sărbătoare ce aveau să vie în curând, fără să-i pese de ce se 
petrecea pe meleagurile învecinate. Nimeni n-avea habar că oameni cu chipuri palide 
şi păr blond, veniţi de pe tărâmuri îndepărtate, aveau să năvălească în acel loc 
ascuns şi liniştit din munţii Veraguas şi să curme astfel viaţa fericită a tuturor. 

într-o zi, un pâlc de spanioli căzu asupra satului, pe neaşteptate, aidoma unui 
blestem al zeilor. în setea lor de aur, străinii înfruntaseră tot soiul de primejdii. 
învinseseră urcuşul anevoios pe crestele munţilor, codrii nesfârşiţi, râurile şi 
cascadele, în căutarea minunatului oraş de aur care, se spunea, zăcea pierdut în inima 
pământului din Panamâ. Coborâseră apoi la vale, năvălind în sate şi jefuind 
gospodăriile oamenilor. 

Cei din tribul lui Pacra încercară să se apere, dar împotrivirea lor a fost curând 
înfrântă, plătind cu vârf şi îndesat cutezanţa şi curajul dovedit. 

— Ce vrei de la noi? întrebă Pacra, când s-a văzut în faţa conducătorului 
trupei spaniole. 

— Aur, răspunse acesta, fără ocolişuri. Am venit după aur, şi o să-l luăm cu 
noi. 

— Ce ne veţi da în schimb? 

— Nimic, dar o să plecăm de aici fără să vă mai pricinuim alte necazuri. 

Atunci Pacra a strâns tot aurul lui şi al supușilor şi i l-a dăruit spaniolului. Acesta îl 
luă, dar nu dădu semne de plecare. O văzuse pe Cori, fiica slăvitului teba, şi nu mai 
voia să plece din sat. Fermecat de frumuseţea indienei, dorea cu orice preţ să fie a lui. 
Dar tânăra se împotrivi din toate puterile, stârnind astfel furia orgoliosului aventurier. 

— Ai să fii a mea, îi zise el trufaş, fiindcă asta mi-e voia! 

— Mai curând moartea, îi răspunse cu hotărâre prințesa. 

— Dacă mă respingi, o să plăteşti scump. O să-ți omor tatăl, o să-ți 
nimicesc tribul. Voi da foc caselor şi voi prăpădi câmpurile. Când o să plec de aici, 
am să las satul într-o asemenea stare, că jivinele din pădure vor putea să-şi facă 
vizuinile în el. 

— Nu, să nu, faci asemenea grozăvie! zise fata, tremurând de spaimă. Ce ți- 
am făcut eu? Cu ce ţi-am greşit noi toţi ca să te porţi astfel? 

— Te împotriveşti dorințelor mele. Vreau să fii a mea! Te pot sili cu forța, dar 
n-o fac, precum vezi. O să-ți dau răgaz câteva zile, să te gândeşti şi să te învoieşti. Dar 
de te încăpăţânezi să nu-mi faci pe voie, ştii ce-i aşteaptă, pe tatăl tău şi pe ai tăi. 
Atunci o să mă rogi în zadar. După ce vei fi văzut cu ochii tăi nimicirea tribului, o să fac 
din tine roaba mea şi o sa în cu desăvârşire la bunul meu plac. 

Cuvintele acestea pline de cruzime umplură de deznădejde inima bietei Cori. Căzu 
în genunchi în faţa spaniolului, cerându-i îndurare, cu vocea sugrumată de durere. 
Dar el rămase neclintit, surd la rugăminţile fierbinţi şi la zbuciumul fetei. 

— Ştii care-i ultimul meu cuvânt. Nimic n-o să mă facă să-mi schimb 
hotărârea. în mâinile tale e salvarea tribului ori pierderea lui. 

Şi zicând vorbele acestea plecă, lăsând-o pe Cori: singură, cu jalea ei. Era 
încredinţat că, până la urmă, ea avea să i se supună. 

— Ce să fac? se tânguia fata. Zei puternici, ajutați-mă! într-un târziu se 
hotărî. Avea să-i spună totul părintelui ei, iar el avea să o sfătuiască ce trebuia să facă. 
îi povesti amenințările spaniolului şi- i ceru să-i spună ce gândea. 

La auzul vorbelor fetei, pe Parca îl cuprinse deznădejdea. Ştia acum cât preţuiau 
străinii şi ce temei se putea pune pe cuvântul lor. Era încredinţat că jertfa ei n-ar sluji 
la nimic. Dar cum să scape de ceea ce, negreşit, avea să se întâmple? Deodată, în ciuda 
temerilor şi frământărilor lui, zâmbi. îi venise tocmai atunci un gând salvator. 

— Linişteşte-te. Cori. Şi ai încredere în mine. O să vă scap şi pe tine şi pe 


astfel: 
toţi ai noştri. Curând o să sosească Torra, alesul tău. I-am trimis solie. O să fugim toţi 
trei, el, tu şi cu mine. O să plecăm de aici pentru totdeauna, într-un loc unde n-o să 
poată ajunge vrăjmaşii noştri. 

înainte de a se împlini timpul pe care spaniolul i-l dăduse fetei drept răgaz, sosi 
Torra, logodnicul ei,: şi făcură E toate pregătirile pentru fugă. Şi într-o noapte, pe când 
albii erau cufundaţi în somnul greu pricinuit de chicha*, băutură cu care se 
obişnuiseră, cei trei, Pacra, Tona şi Cori, îşi părăsiră satul lor drag, îndreptindu-se 
către locuri mai primitoare. 

Căutarea lor primejdioasă ţinu multe zile. Mii de piedici li se iveau la tot pasul, 
îngreunându-le 


as păutură alcoolică, făcută din porumb fermentat 


mersul: trecători anevoioase, prăpăstii ce se căscau ca gura uriaşă a unui monstru 
însetat de sânge, râuri învolburate, cu vârtejuri înşelătoare, năpârci, jivine de tot 
soiul, stânci, ciulini şi bolovani. Fiecare pas pe care-l făceau însemna o primejdie 
lăsată în urmă, dar şi că alta, mai mare, îi aştepta. 

Cum bărbaţii sunt mai puternici decât femeile, cei doi, chiar şi cel mai în vârstă, 
păreau că nu simt nici oboseala nici chinurile drumului; Cori însă îşi dădu seama că 
n-avea să ajungă la locul visat, unde urma să trăiască. 

într-o dimineaţă, tocmai când să-şi înceapă mersul anevoios, picioarele fetei slăbiră 
şi trupul ei se plecă, aidoma unei flori ce se ofileşte. 

— Nu mai pot! şopti ea. Lăsaţi-mă aici! Plecaţi mai departe, să scăpați măcar 
voi! 

Torra nu răspunse nimic, dar, înclinându-se în faţa lui Pacra, îşi luă cu grijă aleasa 
în braţele lui puternice. 

Schimbându-şi pe rând dulcea povară, tatăl şi logodnicul o purtară pe braţe zile în 
şir, ca să o cruţe de orice osteneală. Dar grija lor, dragostea cu care o înconjurară, 
ură zadarnice. Cori ştia că zeii cei puternici o chemau la ei, că în curând avea să-şi 
părăsească părintele drag şi logodnicul iubit, care încercau din răsputeri să o 
salveze. 
într-o seară, după o zi mai grea decât cele dinaintea ei, căutară loc de popas la 
malul unui râuleţ ce curgea zglobiu, susurând printre pietre. Pacra îşi culcă fiica pe o 
espede mare, netedă şi albă, căreia îi făcea puţină umbră una din rarele tufe ce 
creşteau pe pământul acela pietros. Atunci fata simţi că n-o să mai apuce noaptea. 

Seara se lăsă uite şi umbrele îi învăluiră tot mai mult trupul firav şi tremurător. 

— Mi-e frig, simt că mă duc! zise ea abia şoptit. 

Cei doi bărbaţi, copleşiţi de durere, veniră şi mai aproape de cea care se stingea 
in, topindu-se pe drumul fără întoarcere. Dându-şi seama cât de adâncă era jalea lor, 
Cori vru să le-o aline: 

— Nu vă amărâţi, nu plângeţi, le spuse ea blând, căci n-am să vă părăsesc 
pentru multă vreme. O să mă întorc, fiţi încredinţaţi de asta! 

Şi, ostenită, închise ochii. Un suspin uşor, ca sărutul zorilor aşternut pe flori, se 
desprinse din pieptul ei. Cu nesfârşită blândeţe şi gingăşie, Cori se stinse, ca un 
trandafir zmuls de pe tulpină. Razele lunii, duioase şi mângâietoare, învăluiră parcă 
într-o jale mută trupul firav, fără viaţă, şi întreaga natură părea că amuţise. 

Cei doi bărbaţi plânseră în tăcere, cu ochii la tânăra fată ce părea cufundată într- 
un somn lin. în zori îi săpară mormântul. 

Când aruncă ultimul pumn de țarină peste cea care le-a fost lumina vieţii, 
deznădejdea flăcăului, îndelung înfrânată, izbucni în strigăte sfâşietoare de durere şi 
mânie. Nu se putea împăca de fel cu nenorocirea lui şi prinse a blestema zeii care îi 
răpiseră fericirea. 

Trei zile întregi rămaseră, el şi Pacra, lângă mormântul fetei, fără să se poată 
hotărî să-şi urmeze drumul. în cele din urmă, tatăl hotărî să plece amândoi mai 
departe. Torra cu greu se lăsă înduplecat să-l însoţească. Ar fi dorit să rămână lângă 
iubita lui pierdută, dar datora supunere conducătorului tribului şi trebuia să meargă 
cu el până la capăt. 

Când se despărţi pentru ultima oară de Cori, ochii lui descoperiră o floare dalbă, 
ce răspândea un parfum gingaş. Floarea răsărise şi-şi desfăcuse petalele chiar la 
picioarele mormântului fetei. 

— în munţii aceştia n-au crescut niciodată asemenea flori, grăi Pacra. 
Mişcat. Pentru prima oară văd astfel de minunăţie. Floarea aceasta e fata mea. E 
sufletul ei, prefăcut în floare, ca să-şi ţină făgăduiala pe care ne-a făcut-o de a se 
întoarce lângă noi. 

Torra îngenunche şi, suspinând, culese floarea, o sărută şi o strânse la piept. Apoi 

plecară amândoi, flăcăul luând cu sine dalba floare cu patru petale, întruchipare a 


purității, dragostei şi puterii de sacrificiu. Este crinul de câmp, care creşte 
pretutindeni. Vântul şi soarele îi pot ofili petalele gingaşe. Dar un singur strop de apă 
îl face să se înalțe mândru şi proaspăt, ca sufletul neprihănit al lui Cori, prinţesa 
indiană. 

Veacul al şaisprezecelea înaintează. 

Neamul indienilor muisca e îngenuncheat, umilit şi înfrânt. Unul după altul căzură 
indienii răzvrătiți, într-o adevărată mare de sânge. Invadatorii se dovediră 
neîndurători şi cruzi. Lăncile şi flintele făcură să amuţească răzvrătirea locuitorilor 
de pe acele meleaguri. Monştrii cu patru copite nimiciră ţinuturile. Iar şefii indieni îşi 
plecară capul ori pieriră, striviţi de furia oarbă a cuceririlor. 

Anul 1538 e pe sfârşite. Patima de bogății a străinilor e nemărginită. Cătunele sunt 
devastate, în căutare de aur şi glorie. Spaniolii sunt de neînvins, iar indienii, care nu 
îndură jugul, sunt sortiţi pieirii. Fâlfâirea flamurilor din Castilia şi pocnetul surd al 
flintelor fac jalea indienilor tot mai adâncă. Invadatorii au: nimicit totul în Calea lor: 
au preschimbat libertatea în împilare, veselia în tristeţe, împotrivirea în suspine... 

Uneori însă a mai existat şi îndurare. Lăzaro Fonte a respectat un cămin de 
băştinaşi, iar Zora, frumoasa îndrăgostită indiană, va păstra pururi recunoştinţă 
acestui străin. Bătrânii ei părinţi, fraţii şi logodnicul n-au pierit atunci când căpitanul 
spaniol a invadat şi a distrus ţinutul. Lăzaro Fonte i-a lăsat să fugă. 


Hrisoavele povestesc că Lázaro Fonte a ştiut să se remarce prin vitejie şi 
cutezanţă. Despre acest căpitan se istoriseşte o întâmplare din vremea când spaniolii 
au asaltat şi cucerit palatul regilor indieni. 

Războinicii băştinaşi, gata de luptă, se îngrămădiseră lingă zidurile de apărare. Cel 
mai voinic dintre ei, înarmat cu săgeți şi ghioagă, îi provoacă pe albi. Simte că e de 
neînvins, în fruntea mai multor indieni cutezători. Deodată se aude zgomot de copite. 
Lázaro Fonte dă pinteni armăsarului, lovindu-l până la sânge, şi în goană îl prinde de 
plete pe indianul cel îndrăzneţ, târându-l, după el. 

„II apucă de parcă ar fi fost un copil”, povestesc cronicile. Fapta a fost de ajuns ca 
să sporească faima căpitanului şi să se săvârşească înfrângerea credincioşilor- 
slujitori ai regelui indian. Indienii muisca rămaseră neputincioşi în faţa puterii 
străinului, şi se plecară sceptrului spaniolilor. 


Mai apoi, Lâzaro Fonte a fost condamnat la moarte de către Gonzalo Jimenez de 
Quesadas* sub învinuirea de a fi furat o nestemată de preţ. Hotărârea lui Quesada a 
rămas nestrămutată. Nu a servit la nimic nici fapta vitejească a căpitanului, nici 
rugăminţile fierbinţi ale lui Suârez Rendon şi ale altor comandanţi spanioli. Tot ce au 
izbutit aceştia a fost ca Quesada să se supună hotărârii pe care avea să o dea 
Tribunalul din Spania. lar, până atunci. Fonte a fost surghiunit pe meleagurile 
cumplitului Pasca, şeful indian răzvrătit, care ştia să lupte cu dârzenie. 


Pe drumul întortocheat şi galben ce duce spre Bacată, douăzeci şi cinci de călăreţi 
se întorc de la Pasca. în acea după-amiază, soarele îşi înteţeşte puterea, oglindindu-şi 
razele pe zalele de oţel. Cei douăzeci şi cinci de oameni merg tăcuţi, cu capul plecat. 


332 Gonzalo Jimenez de Quesada (1495-1579), unul din cei 
mai cunoscuți cuceritori spanioli ai Lumii Noi. 
Pămînturilor pe care le-a descoperit în 1536, le-a dat 
numele de Noul Regat al Granadei, iar oraşului pe care l-a 
întemeiat acolo, Santa Fe de Bogota 

tovarăşul şi prietenul lor, Lázaro Fonte, la temuţii indieni conduşi de Pasca. L-au 
părăsit acolo, într-o colibă. 

Când au ajuns, totul înjur era pustiu. Toți locuitorii cătunului plecaseră în grabă, 
însoţindu-l pe marele şef. Pe pământul întunecat şi tare al colibei, zăcea trupul 
viteazului spaniol, strâns legat. încă îi mai răsunau în auz zgomotul de copite ale 
cailor ce se îndepărtau. Din pieptul său eroic ieşi un geamăt îngrozit. Zăcea cu 
încheieturile legate, agăţat cu gândul de învăţămintele pe care i le 


dăduseră cei bătrâni, după datină. Aşa zăcea, părăsit şi singur, Lâzaro Fonte. Afară 
sufla, sinistru, vântul... 

Deodată, se aud paşi pe frunzişul uscat din faţa uşii. Când îşi întoarse capul, 
căpitanul dădu peste privirea blândă şi gingaşă a unei fete. Era Zora, venită de la 
Bacatâ, pe urmele călăreţilor străini. Pe culmile munţilor din zare, se sting ultimele 
raze ale lui Zuhe, zeul soare. Fata cu ochii mari, negri, cu vocea mângâietoare, pare 
că a uitat pentru o clipă toate caznele la care a fost supus neamul ei. Acum e 
stăpânită numai de dorinţa de a răsplăti fapta generoasă a spaniolului faţă de ai ei. 
îndată îi taie legăturile, eliberându-l, şi îi dă hrana pe care i-o adusese de la oraş. 
Zora ştie câteva cuvinte spaniole, şi când îşi arată recunoştinţa, vocea ei se face şi 
mai caldă. Fonte o întreabă de soarta logodnicului ei. Atunci ochii Zorei strălucesc 
mai viu, şi obrajii ei fragezi se rumenesc uşor. Fata spune grăbită în limba ei o zicală, 
pe care apoi i-o tălmăceşte: „iubesc pe cel care mă iubeşte”. într- adevăr, ea îl 
îndrăgeşte pe Zeloar. Indianul voinic şi trist care îi e logodnic. 

Se lasă noaptea, şi încă nu s-a ivit niciun locuitor. Zora îi pregăteşte spaniolului o 
băutură care în curând îi aduce somnul. Fata îl priveşte o clipă cum doarme fără 
apărare, aidoma unui copil. Apoi pleacă uşurel. 

E dimineaţă. Soarele pătrunde prin ferestruică în colibă. Când Lázaro Fonte 
deschide ochii, zăreşte chipul gingaş al Zorei, strălucind de frumuseţe. Mirarea lui e 
şi mai mare când fata îl roagă să se lase legat. îi spune că a urzit un plan ca să-l 
scape, şi străinul îi dă ascultare. 


înveşmântată în straie albe de bumbac, împodobită cu brățări şi coliere, aşa cum 
se cuvine unei indiene de neam, Zora aşteaptă în drum întoarcerea marelui şef Pasca. 
Nu rece mult şi se ivesc chipul lui oacheş şi trupul lui voinic, n mijlocul căpitanilor şi 
războinicilor care-l însoțesc. Zora grăieşte în limba indienilor chibcha, şi-l 
încredinţează că tovarăşii căpitanului spaniol care zace în colibă l-au părăsit acolo, 
legat şi lovit, fiindcă s-a opus cu vitejie jefuirii şi nimicirii cătunului. în numele lui 
Bochica, zeul care apără oamenii şi aşezările, ea îi cere îndurare. Pasca i-o 
făgăduieşte şi intră împreună în colibă. Dă poruncă îndată ca Lázaro Fonte să fie 
dezlegat. Cu ajutorul Zorei, care tălmăcea. îi spune căpitanului alb că din clipa aceea 
avea să fie oaspetele lui, şi că îl va apăra. 

Trecură mai multe zile, şi Fonte rămase alături de indieni, bucurându-se de 
găzduirea şi hrana dată de Pasca, toţi îl respectau şi aveau încredere în el. 

După patru luni. Lázaro Fonte avu prilejul să-şi dovedească credinţa faţă de 
Jimenez de Quesada: îi dădu de ştire cum află de noua invazie ce se pregătea. 
Atunci don Gonzalo, marele cuceritor, îl iertă şi îl chemă să se întoarcă la 
Bacatâ. 

După puţină vreme, Zora şi Zeloar s-au căsătorit. lar de atunci, frumoasa 
prinţesă indiană a rămas în legende drept întruchiparea desăvârşită a 
generozităţii sufletului indigen. 


Legenda lacului negru 
poveste peruană 
Se povesteşte că, după bătălia de la Ayacucho%, spaniolii au fugit, luând cu ei 
toate comorile. în apropiere de Huanta, pe un deal, n-au mai dovedit cu atâta povară 
şi, decât să o lase pe mâna duşmanilor, au preferat să o arunce în lacul din apropiere. 

Pe atunci, apele lacului erau curate cum e cleştarul, dar după ce au aruncat atâtea 
comori înăuntru, şi-au pierdut limpezimea: din pricina asta lacului i s-a zis 
Yanacoccha. Care înseamnă Lacul Negru. împreună cu bogăţiile fără număr, s-a 
aruncat în adâncuri şi un tânăr spaniol, care s-a înecat îndată. 

Astăzi, lacul are o culoare aproape neagră. Este străjuit de dealuri înalte. Se 
povesteşte că, de cum se înserează, din lac iese un taur de aur, legat cu un lanţ tot de 
aur. Taurul se căzneşte să scape, dar nu izbuteşte, căci lanţul e ţinut de o frumoasă 
sirenă, cu părul de aur. La miezul nopţii, în toiul luptei taurului cu sirena, se aude o 
voce şoptind aşa: 

— Eu sunt tânărul care am pierit în adâncuri odată cu bogăţiile. Am fost fermecat şi 
m-am preschimbat în taur, dar dacă cineva cutează să ia comorile din fundul lacului, 
izbuteşte să desfacă vraja şi mă poate scăpa. 

Mulţi au încercat să scoată din adâncuri comorile, dar abia au atins faţa lacului, că 
au şi dispărut pentru totdeauna, înghiţiţi de apele negre. 


Legenda licuricilor 


poveste din Paraguay 


Trăia odată, ascunsă într-o peşteră de pe un deal înalt, o vrăjitoare căreia i se zicea 
Bonia Chuâ. Era slută ca muma pădurii; avea chipul supt, gura ştirbă ca o prăpastie, şi 
o guşă care tremura tot timpul. în peştera ei veneau fără încetare cei care căutau 
leacuri să-i vindece de chinurile dragostei neîmpărtăşite. Serile, vrăjitoarea avea 
obiceiul să se ducă pe malul râului Mboyacâ. Se aşeza acolo, povestind cui voia s-o 
asculte fel de fel de întâmplări înfricoşătoare. Bonia Chuâ nu putea suferi femeile 
frumoase şi nu înceta să-şi laude puterea ei de vrăjitoare. 

într-o zi, îi căzu drag un tânăr care veni la râu să se spele de sângele cerbului vânat 
de curând. Din clipa aceea, vrăjitoarea cea slută făcu tot ce-i stătu în putere ca să 
cucerească inima chipeşului flăcău. Dar în zadar, nu-i folosiră la nimic nici vorba 
blinda, nici toate farmecele ei. Atunci Bonia Chuâ o răpi pe frumoasă soţie a tânărului. 
O aduse în peştera ei şi o tăie fără milă cu securea, făcând-o bucățele. Adună fărâmele 
într-un coş de răchită, ieşi cu el din peşteră şi, urcându-se pe vârful dealului, îl aruncă 
într-o prăpastie. îndată, mii de scântei prinseră a zbura înjur, împrăştiindu- se pe vale, 
unde se pierdură printre cocoţieri. Văzându-le, vrăjitoarea cea haină înnebuni de 
groază. 

Şi astfel s-au ivit pe lume Licuricii. 


Trecătoarea Atoghuarco 


poveste peruană 


în provincia Pasco, chiar înainte de a intra în satul Huariaca, se află o trecătoare 
cunoscută sub numele de Atoghuarco, prin care curge la vale un râu. Priveliştea de 
acolo e minunată. Noaptea, locul e întunecat, dealurile din jur sunt povârnite, iar pe ele 
cresc doar buruieni şi ciulini. 

Legenda populară povesteşte că ivirea trecătorii a fost pricinuită de blestemul unei 
indience bătrâne, care trăia pe vremuri prin locurile acelea. Când au venit spaniolii, 
aceştia. însoţiţi de sclavii lor negri, au năvălit peste semănăturile bătrânei, ca să-şi 
croiască drum. Indianca le-a spus să plece de acolo, şi cum ei n-au luat-o în seamă, i-a 
ameninţat. Ca să se răzbune, străinii au lovit-o crunt pe fata bătrânei, care era de o 
frumuseţe răpitoare, cu faţa albă ca laptele. Mânioasă, bătrâna indiancă i- a blestemat, 
aruncându-le vorbe grele, căci ea era surata duhurilor locului şi toţi îi ştiau de frică. 


Dar spaniolii n-au stat s-o asculte, ci au mai lovit-o încă o dată pe fată, care se făcu şi 
mai albă la chip, apoi străvezie, de parcă se topea. Atunci mama, înnebunită de durere 
şi furie, fugi să ceară ajutor duhului dealului pe care se aflau. Duhul i-a blestemat pe 
străinii ticăloşi, şi pe dată pământul de sub picioarele lor s-au scufundat. Aşa s-a ivit 
trecătoarea Atoghuarco, iar spaniolii şi negrii s-au prăbuşit în adâncul ei, pierind cu 
toţii. 

Astăzi, indienii din partea locului păstrează un obicei ciudat, moştenit de la străbunii 
lor: de câte ori trec podul de peste râul de lângă trecătoare, caută o pietricică şi o pun 
într-o crăpătură a stâncii. 

Şi astfel, mulţimea de pietricele îngrămădite unele peste altele dau o înfăţişare 
ciudată a stâncilor din jur. 


Legenda fluierului 


poveste din Uruguay 


Frumoasa indiană Picazu, nume care înseamnă „porumbiţă”, era bună şi generoasă 
cu toţi; împărțea cu dărnicie din fructele ei, avea oricând o vorbă de alinare, era 
iscusită cum nu-şi avea seamăn în îngrijirea rănilor şi în lecuirea durerilor. Toţi o 
îndrăgeau şi o respectau, dar mai presus de toţi Guazati, flăcăul mândru şi semeţ, de 
neam mare. 

O fată din tribul lor, pe nume Isipo, adică „liana”, prinsese drag de flăcău şi, când 
îl vedea împreună cu Picazu, pizma i se strecura în inimă. Nu se putea împăca de fel 
cu gândul că Guazati o îndrăgea pe Picazu, şi-i dorea fetei toate grozăviile de pe 
lume. Astfel că zeul Anâ împlântă ghimpele răului în tribul ce trăia fericit. 

într-o seară, pe când Picazu căuta fructe în mijlocul pădurii, o săgeată şuieră prin 
văzduh şi i se înfipse adânc în piept. Slobozi un strigăt ascuţit de durere pe care-l 
auzi Guazati, ce se afla prin apropiere. O porni fără zăbavă în căutarea iubitei şi o 
găsi cu greu, pe o cărare ascunsă, lovită de moarte. Când se apropie de ea şi auzi 
gemetele sfâşietoare ce-i scăpau de pe buze, flăcăul vru să le poată păstra pentru 
vecie, mai înainte ca trupul iubitei să se prefacă în ţărână şi sufletul să-şi ia zborul 
către soare. 

în deznădejdea lui, luă o bucată de trestie, îi reteză vârful şi o duse la buzele stinse 
ale lui Picazu, sorbindu-i astfel cel de pe urmă suspin, ultima suflare. Apoi astupă cu 
lut udat cu lacrimi deschizătura trestiei, ca să păstreze în veci glasul şi plânsetul fetei 
îndrăgite, care erau ale neamului lui întreg. 

Dar Isipo, „liana”, în inima căreia rodea neîncetat gelozia, îi fură comoara lui 
Guazati şi fugi cu ea în pădure. La miezul nopţii liniştite şi molcome, ea sparse lutul 
care astupa gura trestiei şi, făcând o gaură la celălalt capăt, suflă cu toată puterea pe 
care i-o dădea chinul ei neostoit, pentru ca plânsetul şi glasul îndurerat, păstrate în 
tulpină ca o comoară, să se risipească. Dar sunetul scos n-a fost pe măsura aşteptării 
ei: doar un susur de jale se înălţă în văzduhul nopţii, aşa cum numai flautul indienilor 
e în stare să scoată, de o negrăită dulceaţă şi limpezime. 

Şi din ziua aceea pierdută prin veacuri toate trestiile de pe pământul american 
păstrează, pentru cine ştie să-i scoată la iveală, ecoul trist al durerii fetei indiene, 
care prinde singur viaţă, în sunetele duioase ale fluierului, prefacând în melodie jalea 
străveche a neamului. 


Legenda ţesăturii neasemuite 


poveste din Paraguay 


întâmplarea aceasta s-a petrecut de mult, într-o pădure din Paraguay. Tocmai 
căzuse o ploaie bogată. Copacii îşi întindeau coroanele strălucitoare, proaspăt 
spălate, iar şuvoaiele murmurau şi cântau, brăzdând pământul. Furnicile cele mari 
din pădure îşi purtau cu dibăcie ulcioarele lor mititele cu apă, către căsuţele lor, 
aflate pe coline de nisip. Iar păianjenii, ce minunăţie! Munceau cu hărnicie scuturând 
firele de argint ce le aninaseră în timpul nopţii printre ramurile înflorite ale unui 
copăcel de santal, pe care ploaia îl stropise cu picături strălucitoare. 

Printre harnicele păienjeniţe se afla una tare frumoasă, cu chipul de culoarea 
scorţişoarei şi cu picioruşele gingaşe, ca de catifea. 

Păienjeniţa cobora iute pe o rămurică de santal, printre florile mărunte, albe, când, 
deodată, simţi cum picioruşele ei alunecă de pe creangă şi cum se prăbuşeşte. Se 
învârti prin văzduhul călduţ al pădurii, apoi căzu drept în mijlocul unei băltoace mari, 
printre frunzele pe care cântau, visători, 
greierii, împletindu-şi glasul cu trilurile unei păsări. Bietei păienjeniţe i se păru 
că nimerise în mijlocul mării, ba mai mult, al oceanului. 

Se uită cu groază la apa liniştită a bălții, o apă urâtă şi neagră, unde nu se oglindea 
nici cerul, nici copacii, şi asupra căreia adierea vântului nu voia parcă să se abată 
nicicând. Ce păcat! Căci dacă, prin minune, vântul ar fi suflat aici, ar fi stârnit valuri 
şi ea, biata, ar fi izbutit să se caţere pe frunza plutitoare unde se aflau greierii şi 
pasărea. Dar nici gând, vântul n-atingea băltoaca, ci îşi sălta aripioarele sus, printre 
crengile cele mai semeţe ale copacilor, fără să coboare de la înălţimea aceea. Biata 
păienjeniţa plângea cu lacrimi amare, ce-i şiroiau pe faţă picurând în apa tulbure. 
Când era gata-gata să-şi ia rămas bun de la viaţă, simţi că cineva o scoate uşurel din 
băltoacă şi o pune la loc pe rămurica de santal. Păienjeniţa era o făptură bună la 
suflet, şi primul lucru pe care l-a făcut a fost să se uite după cel care o salvase, să-i 
mulţumească şi să-şi arate grabnic recunoştinţa. 

— Cerul să te răsplătească pentru fapta ta bună, Guazu, spuse ea, cu vocea 
subțirică. 

— Guazu! Guazu! Cine mă strigă pe nume? se întrebă nedumerit tânărul 
indian, fără a izbuti să afle de unde venea vocea. 

— Eu, păienjenița pe care tocmai ai salvat-o din băltoacă. 

— Aha, tu eşti? Dar cum se face că păianjenii vorbesc? 

— Toate făpturile de pe pământ vorbesc, numai voi, oamenii, nu vă osteniți 
să le înțelegeți. Eu îți datorez viața, Guazu şi, de bună seamă, o să vie clipa când o să- 
ţi pot arăta recunoştinţa mea. 

— N-ai pentru ce să-mi mulţumeşti, am făcut-o cu dragă inimă, răspunse 
cu un zâmbet tânărul, încredințat că nu era cu putință ca micuța făptură pe care o 
scosese din apă să-i sară vreodată în ajutor lui, flăcăul, viteaz şi puternic. 

Timpul se scurse pe nesimţite. Păienjeniţa din poveste se făcu mare; era acum 
mamă fericită şi harnică a mai multor copilaşi zburdalnici. Cât despre Guazu, el se 
afla acum prins în mrejele unei frumoase indiene, Picazu, care îi căzuse nespus de 
dragă. Din nenorocire, tatăl lui Picazu, şeful temut al unui trib guarani, de care le era 
frică până şi lupilor din pădure, nu se învoia să dea mina mândrei sale fete decât celui 
ce avea să-i facă un dar neasemuit, cum nu s-a mai pomenit vreodată. 

Sărmanul Guazu cădea tot mai des pe gânduri. O iubea pe Picazu mai mult decât 
orice pe lume, şi în ruptul capului n-ar fi voit s-o piardă. Rătăcea singur prin păduri 
ceasuri în şir. Odată, pe la asfinţit, cutreierând fără nicio ţintă, ajunse la copăcelul de 
santal unde îşi avea sălaşul păienjeniţa. 

Se afla pe acolo un trunchi căzut la pământ, şi Guazu, obosit şi necăjit, hotări să 
se odihnească puţin. 

Tocmai atunci păienjeniţa dădu să plece după mâncare, că avea de hrănit o 
mulţime de guri. Uitându-se de sus în jos, îl zări pe Guazu. îi văzu tristeţea fără 


margini din ochi, şi inima i se strânse de milă. Fără să stea pe gânduri, cobori, 
trecând de pe o rămurică pe alta, până ajunse aproape de salvatorul ei. 

— Ziua bună, Guazu! spuse cu vocea-i subţirică. 

Ca şi prima oară, flăcăul ridică privirea şi se uită nedumerit în toate părţile. 

— Cine mă cheamă? 

— Eu, păienjenița pe care ai scăpat-o acum câtăva vreme. 

— Nici nu mai ţineam minte! spuse Guazu, cu un zâmbet amar pe buze. 

— Te văd tare mâhnit, Guazu, şi-aş vrea să-ţi fiu de ajutor. 

Cu tot necazul lui cel mare, flăcăul izbucni în râs. Cum putea oare să-l ajute biata 
păienjeniţa? Totuşi, mişcat de recunoştinţa şi zelul ei, îi răspunse: 

— Vai, dar nu-i cu putință să mă ajuţi! 

— Mai întâi trebuie să aflu ce ți s-a întâmplat, zise păienjenița, şi mai 
coborî puţintel pe trunchiul copacului. 

— Mi s-a întâmplat ceva foarte serios. M-am îndrăgostit! mărturisi Guazu. 

— Te-ai îndrăgostit? întrebă curioasă păienjenița, ducându-şi lăbuţa 
catifelată în dreptul inimii, într-adevăr, e ceva serios! Şi cine e fata? 

— Picazu! 

— Picazu! repetă ea uimită, amintindu-şi de frumoasa indiană. 

— Fata mi-e dragă, spuse Guazu, dar necazul e că tatăl ei nu se învoieşte 
s-o dea de nevastă decât celui care îi va aduce un dar nemaipomenit, cum nu-şi află 
seamăn pe lume. 

Păienjeniţa asculta, încreţindu-şi fruntea, îngrijorată. Văzând că tace, flăcăul îi spuse: 

— Vezi? Nimeni nu mă poate ajuta! 

— Nu se ştie niciodată. Nu trebuie să-ți pierzi nădejdea, răspunse 
păienjeniţa, şi căzu pe gânduri. 

— Ai putea să-i dăruieşti o salbă de floarea-suferinţei. Ştiu eu un colţ în 
pădure unde cresc cele mai frumoase flori, cum nu se mai găsesc nicăieri. 

— Floarea-suferinţei le e cunoscută, zise Guazu, cu mâhnire. 

— Ori poate i-ar fi pe plac şefului de trib un şirag de colţi de tigru. Te-aş 
putea călăuzi până la vizuina lor. 

— Tatăl lui Picazu are o grămadă de piei şi de colți de tigru. 

Păienjeniţa se plimba de colo până colo, pe gânduri, dorind din suflet să găsească 
un dar nemaivăzut pentru prietenul ei Guazu. 

— Vezi, spuse trist flăcăul, o să mor de supărare şi nimeni nu-mi poate fi de 
ajutor! 

— Nu-ţi pierde nădejdea. Dă-mi răgaz până în zori. 

Guazu zâmbi amar şi, cu toate că n-avea pic de încredere, ca să n-o supere pe 
păienjeniţa, îi făgădui că o să se întoarcă a doua zi în zori. 

Când primele raze ale soarelui atinseră gingaş coroana celor mai înalţi copaci din 
pădure şi fluturii prinseră a se roti în jurul florilor de pe. Ramuri, iar păsările să cânte 
în triluri dulci, Guazu se întorcea pe cărarea năpădită de buruieni a pădurii. N-avea 
nicio nădejde, dar venise împins de curiozitate. Ajunse la copăcelul unde îşi avea 
sălaşul păienjeniţa. O văzu mergând iute încolo şi încoace, urcând şi coborând într- 
una, tară pic de răgaz. 

Deodată, o rază de soare se strecură printre copaci. Păienjeniţa îşi dădu seama că 
Guazu se afla acolo; se opri din lucru şi-i dădu bineţe: 

— Ziua bună, prietene! 

— Bună să fie! răspunse flăcăul. 

Curând, raza de soare atinse rămurica pe care se oprise păienjenița. Atunci Guazu 
zări cu uimire printre crengile copacului, izvodită din fire subțiri de argint, cea mai 
minunată dintre minuni: o dantelă făcută parcă de degetele unor zâne, atât de 
frumoasă şi gingaşă, că nicio minte de om n-ar fi fost în stare să şi-o închipuie. 


Guazu nu îndrăznea s-o atingă, temându-se să nu piară minunea aceea la cea mai 
mică suflare, ba chiar crezând că e doar o închipuire înşelătoare. 

— Desprinde-o, nu-ţi fie teamă! Ia-o cu tine s-o dăruieşti tatălui fetei. 

— Fii binecuvântată! îngăimă flăcăul, plin de recunoştinţă. 

Şi cu mâini tremurătoare desprinse lucrătura aceea, purtând-o cu mare grijă prin 
pădure, până ajunse la tatăl lui Picazu. 

Şeful de trib rămase şi el mut de uimire. Ce degete puteau ţese cu atâta iscusinţă 
asemenea minunăţie? 

Guazu şi Picazu făcură nunta, şi trăiră ani mulţi şi fericiţi. Iar legenda spune că 
păienjeniţa a învăţat-o pe Picazu să ţeasă cu iscusinţă, şi ea le-a învăţat, mai departe, 
pe fetele ei, iar acestea, la rându-le, pe fiicele lor şi tot aşa, din generaţie în 
generaţie, s-a împărtăşit taina acelei minuni neasemuite, ţesută de păienjeniţa din 
pădurea din Paraguay. 


Năluca 


poveste braziliană 

Povestesc pescarii din Sambaqui şi Ponta Grossa că, în Istmul Şoarecilor, socotit 
de ei vrăjit, în miez de noapte se aud bătând nişte tobe tainice şi se iveşte o fantasmă 
neagră care, prin semne, le cere vâslaşilor s-o treacă dincolo de limba aceea îngustă 
de nisip. 

Dar adesea se întâmplă că barca se îngreuiază peste măsură din pricina acestei 
făpturi stranii şi tăcute, încât nu mai poate înainta, în ciuda sforţării deznădăjduite a 
vâslaşilor. în barcă pătrunde apa şi, încetul cu încetul, începe să se scufunde. 

Atunci năluca cea întunecată, blestemata, izbucneşte într-un hohot 
înspăimântător şi piere, lăsându-i pe bieţii vâslaşi să se zbată zadarnic, pradă 
valurilor. 


Legenda păsării urutau 
poveste din Paraguay 


Părinţii frumoasei indiene Neambiu nu se învoiră în niciun chip s-o lase pe fată 
să se mărite, după Voia inimii ei, cu viteazul Cuimbae, războinic tupi%!. în zadar 
plânse ea şi-i rugă fierbinte. Văzând că nu-i poate îndupleca, fugi de acasă. 

îndată, părinţii se duseră la Cuimbae, dar viteazul le ieşi în întâmpinare, şi le povesti 
visul pe care-l avusese peste noapte: se făcea că iubita lui era răpită de duşmani şi 
dusă departe. îngrijoraţi, o porniră cu toţii s-o caute pe fată prin pădure. într-un târziu, 
o găsiră zăcând la pământ, tară grai şi tară simţire. în van o rugară să se întoarcă 
împreună cu ei. Părinţii trimiseră atunci după prietenele ei, care veniră s-o roage şi ele, 
dar Neambiu rămase nemişcată. 

Cum nu mai ştiau ce să facă, părinţii îl chemară pe vrăjitor, care începu s-o descânte 
după obicei. Speriaţi că fata nu dădea niciun semn, părinţii o luară şi o duseră atunci la 
cascada Iguazu®*?. Socotiră ei că, pentru a-şi veni în simtire, fata avea nevoie de o 


„indienii tupi, din Brazilia, fac parte din marele grup 
tupi-guarai ; indienii guarani s-au stabilit în Paraguay, 
Brazilia şi Bolivia 


342 = = A a aia 
„ cunoscută cascadă, una dintre cele mai mari din lume, 
făcută de fluviul Iguazu, afluent al fluviului Paranâ, între 


sperietură zdravănă, îi strigară atunci: 

— Cuimbae a murit! 

Când auzi aceste vorbe, Neambiu fu cup 
sfâşietoare, ea se aruncă în viitoare. într-o 


rinsă de amarnică jale. Scoţând strigăte 
clipă, toţi cei de faţă se prefăcură în sălcii. 


Frumoasa Neambiu se preschimbă pe dată în pasărea urutau, care întotdeauna îşi 
alege rămurica cea mai desfrunzită şi uscată din sălciile din preajma cascadei Iguazu, 


şi acolo îşi plânge cu alean neostoit soarta 


nemiloasă. 


Legenda copacului celor doi îndrăgostiţi 


poveste din Paraguay 


Indienii tribului guarani care au scăpat cu viaţă din războiul crunt cu duşmanii albi 


s-au adunat la sfat ca să i pună la cale răzb 


Chopo, să meargă în recunoaştere în tabăr: 


unarea. Sorţii au căzut asupra viteazului; 
a duşmană. Războinicul avea sufletul 


împietrit de atâtea lupte, şi niciodată dragostea nu îl înrobise. Dar când ajunse la 
duşmani, rămase subjugat de frumuseţea unei fete albe, de care se îndrăgosti 
năprasnic. întors la ai lui, viteazul Chopo; n-a fost în stare să aducă decât veşti încâlcite 


şi nesigure. 


Stăpânit de iubire, s-a dus la vrăjitorul tribului, să-şi descarce sufletul şi să-i 
ceară povaţa. Bătrânul vrăjitor i-a dat speranţa că va putea să fugă împreună cu 


ata iubită până la locul numit 
Coâ-Guazu, unde aveau să se afle în 
Totul s-a petrecut întocmai cum spusese 


viteazul a aruncat primul talisman: un ou d 
Şi pe dată urmăritorii au fost învă. 
prelungi, al căror ecou îl repetă şi astăzi m! 
apropiat iar de ei, Chopo a aruncat al doile: 
or, ierburile au luat foc. Ameţiţi de 
primejdie şi nedându-şi seama că pământu 
aceea, cei doi îndrăgostiţi au fost prefăcuţi 


ost în stare să arunce ultimul talisman - o 


siguranţă. l-a dăruit apoi trei talismane, 


povăţuindu-l ca, atunci când va fi urmărit, să le arunce pe rând. 


vrăjitorul. Urmărit de duşmani, Chopo şi 


ata pe care o îndrăgea au luat-o la fugă prin pădure. Văzând că nu mai au scăpare, 


e coţofană. 


uiţi de o cenuşă neagră, din care se ridicau vaete 


laştinile din preajmă. Când duşmanii s-au 
a talisman: virilul unui corn de cerb. în urma 


um, cei doi îndrăgostiţi s-au îmbrăţişat, uitând de 


începe să-i tragă în adâncurile lui. în clipa 
într-un copac: viteazul în trunchiul gros, eu 


coaja aspră, iar fata în frunzele dese şi foşnitoare de pe ramurile lui. Chopo n-a mai 


bucăţică de trestie de zahăr - şi din astă 


pricină vrăjitorul n-a mai putut să rupă farmecul care a pus stăpânire pe ei. 


Şi au rămas veşnic aşa, prinşi în copacu 
care în limba guarani înseamnă „putere dă: 


cunoscut cu numele de Chopo sau Zuinana, 
tătoare de viaţă”. într-adevăr, din scoarţa 


acestui copac se strânge un fel de răşină care îl poartă pe cel ce o mănâncă pe alte 
tărâmuri, de vis, unde totul e vrajă şi iubire nesfârşit de dulce. 


Puţul vrăjit 


poveste 


peruană 


în regiunea Caiete, către miază-zi, se află o mică moşie numită Hualcară, unde se 
găseşte un puț cu apa cristalină, căruia i se zice „Puţul vrăjit”. 

Legenda povesteşte că, ori de câte ori se apropie cineva de puț, se iveşte din adânc o 
fată frumoasă, care îmbie drumeţul, întinzându-i un ulcior cu apă. Iar cel care bea din 


Argentina şi Brazilia 


apa aceea se face pe dată nevăzut, împreună cu fata. 
Din astă pricină oamenii de prin partea locului nu se apropie de puț, de teamă să nu 
piară, bând din apa vrăjită. 


RR ESCRupel care a dobândit puterea 


poveste mexicană 


în vremurile bune de altădată, când eram eu flăcău şi meleagurile astea erau pline 
de cirezi, trăia la noi în sat un om pe nume Bon Pech. Avea un har nemaipomenit: 
nicicând n-am mai văzut vreun om care să-l întreacă în îmblânzirea vitelor sălbatice. Se 
zicea că avea puterea asta de la Juan Tul. Dacă vreo vită de orice fel se rătăcea sau 
fugea, şi văcarii cu simbrie care o porneau pe urmele ei dădeau greş, era chemat 
îndată Bon Pech. Cerea un pahar de rachiu, îşi lua lasoul şi pleca, singur, în căutarea 
animalului. Totdeauna îl aducea înapoi, oricât de sălbatic ori primejdios era, îmblânzea 
mânjii fără greutate, făcându-i cuminţi ca nişte căţeluşi. 

Odată, am pornit patru văcari tineri să aducem nişte vite din savană. Călăream 
pe cai buni, obişnuiţi să fugă iute, dar n-am izbutit să aducem niciun animal din 
pricină că se sălbăticiseră cumplit. Atunci căpetenia noastră zise: 

— Numai Bon Pech este în stare să adune vitele, fiindcă are puterea lui Juan 
Tul! 

Ne duserăm după el să-l chemăm. 

— Bine, băieţi, grăi el, o să mă duc. Aduceţi-mi să beau un pic de rachiu! 

— Ia seama. Bon, să nu te ameţeşti, căci vitele din savană sunt tare 
sălbatice, zise căpetenia noastră, dându-i o sticlă plină. 

Dar el răspunse: 

— Oricât ar fi de sălbatice, n-au cum să-mi scape. O să pornesc la miezul 
nopţii. Să mă aşteptaţi, băieţi, la ieşirea din sat! 

Când se făcu douăsprezece noaptea. Bon Pech încalecă pe calul său cel mai 
îndrăgit, îşi luă lasoul şi o porni la galop. Noi ne-am îndreptat către ieşirea din sat şi 
am rămas acolo, aşteptându-l. înainte de a se ivi zorile, auzirăm zgomotul cirezii care 
venea încoace. Din când în când, se auzeau fluierăturile lui Bon Pech, ori strigătele 
cu care mina vitele. Noi ne proptirăm zdravăn cu picioarele în şei, ca să nu fim striviţi 
de iureşul acela uriaş şi ne pregătirăm să mânăm mai departe cireada. Când Bon 
ajunse în dreptul nostru, îi zise căpeteniei: 

— Iată-vă toate vitele! Eu mă duc să mă culc! Şi plecă. 

A doua zi m-am dus să-l văd. Am luat cu mine, se înțelege, cuvenita sticlă de rachiu 
şi, stând de vorbă cu el, l-am întrebat: 

— Ascultă, Bon, dacă mi-eşti prieten cu adevărat, spune-mi cum faci să fii 
ascultat de vite? 

— Dacă ţii cu tot dinadinsul să afli, o să-ţi spun, îmi răspunse, dar nimeni 
nu trebuie să ştie taina, pentru nimic în lume! 

— Aşa o să fie! l-am încredinţat eu. 

— Bine, Is, îşi urmă el vorba, află că eu am primit puterea de la Juan Tul şi 
din pricina asta pot să adun vitele; n-am nevoie decât de trabucurile astea. 

Şi îmi arătă o legătură de trabucuri nemaivăzute, din foi de porumb, aproape cât 
un ştiulete de mari. 

— Cum s-a întâmplat, Bon, de l-ai cunoscut pe Juan Tul? 

— Ascultă, îmi zise. Şi îndată prinse a-şi depăna povestea: când eram 
flăcău, aşa ca tine, tatăl meu era stăpânul unei mari crescătorii de vite. Mă lua zilnic 


cu el la pădure ori în savană, după treburi, dar eu eram cam fricos. Odată mi-a zis: 

— Ai să te duci în căutarea taurului cel mare, negru, care a fugit în 
savană! Vreau să văd dacă ai deprins meşteşugul. 

— O să mă duc mâine, tată, i-am răspuns, azi sunt frânt de osteneală. 

— Bine, a încuviinţat el, numai s-o porneşti în zori! îngrijorat, m-am 
îndreptat spre un ciot pe care să mă aşez şi, cu gândul la treaba ce mă aştepta, am 
zis fără voie: 

— Dacă Juan Tul există cu adevărat, să-mi vină în ajutor! 

Deodată, am auzit un glas care-mi spuse: 

— Băiete, de eşti om în toată firea, Juan Tul o să te ajute; dar mai întâi 
trebuie să-i dovedeşti. 

— Ce trebuie să fac? am întrebat. 

— Trebuie să te duci până în inima codrului, unde se află o peşteră. 

Fără să stau pe gânduri, am luat drumul pădurii şi m-am afundat până la locul 
unde ştiam eu că e peştera. Când am ajuns, mi-am dat seama că erau farmece la 
mijloc; nu mai era nicio peşteră, ci un țarc mare, împrejmuit cu două rânduri de 
vălătuci; mai încolo se afla un puț cu roată, şi alături două adăpătoare cu apă 
proaspătă şi limpede. Porțile arcului s-au dat singure în lături. M-a cuprins puţin 
frica, dar am intrat, am trecut pe lângă puț şi m-am urcat pe o piatră pe care m-am 
aşezat. Nu a trecut mult şi am văzut cum se apropie în goană cam patruzeci de tauri 
negri, puternici; au intrat mugind pe porţile care iar s-au deschis singure. Taurul cel 
mai mare şi mai voinic s-a îndreptat primul spre adăpătoare; a băut, suflând deasupra 
apei prin nările sale largi. Când şi-a potolit setea, s-a îndepărtat şi atunci au venit 
ceilalţi să se adape. După ce au băut şi ei, au plecat cu toţii spre pădure, frecând prin 
porţile care se dădură în lături, fără să le atingă mână de om. în ţarcul întins a rămas 
numai taurul cel mare, care, văzându-mă sus, pe piatră, a început să scurme colbul 
cu copitele; a ridicat apoi capul, sforăind ameninţător. O mină păroasă s-a ivit lingă 
mine, mi-a întins o pânză roşie, şi am auzit o voce spunându-mi: 

— Să vedem dacă eşti bărbat cu adevărat, flăcăule! Du-te şi luptă-te cu 
taurul! 

Mi-am făcut curaj cât am putut, am sărit jos şi am strigat animalul. Acesta s-a 
îndreptat furios către mine, ca să mă ia în coamele lui uriaşe, dar eu am izbutit să mă 
feresc. înfuriat, s-a năpustit iar spre mine, de mai multe ori, şi de fiecare dată mişcăm 
pânza şi el trecea pe aproape, gata să mă 
atingă, dar nu m-a doborât. învins, turbat de furie, s-a mai opintit o dată, apoi s-a 
îndepărtat în goană, sărind gardul cu agerimea unui cerb, şi s-a pierdut în pădure. 

Am rămas singur, năduşit şi tulburat. M-am uitat înjur, căutând o altă făptură 
omenească, dar nu mai era nimeni. M-am îndreptat spre poartă, care s-a dat în lături, 
am lăsat agăţată acolo pânza roşie şi am început să caut drumul pe unde venisem. 

Când mi-am întors capul să mă uit în urmă, nu am văzut nimic altceva decât pădurea 
cunoscută, cu peştera în mijloc. Nici urmă de ţarc ori de puț. O clipă am îngheţat de 
spaimă, dar a trebuit să-mi fac curaj, ca să-mi pot vedea de drum. 

Peste codru se lăsa întunericul, dar eu cunoşteam locurile. Curând, după ce am ajuns 
sub copacii întunecaţi, am zărit pâlpâind mai departe o luminiţă, care se făcea tot mai 
puternică. M-am gândit că era cineva acolo şi asta mi-a dat curaj. Când m-am apropiat, 
am putut desluşi, într-adevăr, chipul unui om care fuma un trabuc uriaş din foi de 
joloch?®, în timp ce meşterea un laţ subţire de prins vite. Era, de bună seamă, după cum 
arăta, căpetenie de văcari. Era înalt, cu mustață şi barbă deasă şi foarte slab. Când 
trăgea din trabuc, se lumina înjur. M-am apropiat de el şi i-am zis: 

— Multă treabă mai ai! 


4 imba may a,păpuşă de porumb 


— Aşa-i, băiete, eu nu-s leneş ca tine! Şi spunând vorbele astea aruncă 
laţul să mă prindă. Dar m-am dat iute în lături, izbutind astfel să mă feresc. Atunci a 
început să mă ocărască într-una, cu vorbe tot mai grele. 

— Hei, omule, eşti beat, se vede bine. Du-te să te culci! îi spusei, şi îi 
aruncai laţul, ca să-mi văd fără zăbavă de drum. 

Dar el se luă după mine, aţâţându-mă la luptă. 

— Nu eşti om, fecior de diavol! Ori dacă eşti, prinde-te în luptă cu mine! 

Vorbele astea m-au înfuriat şi m-am întors să-l lovesc, dar el şi-a azvârlit iute pumnul 
spre faţa mea şi ne-am luat la trântă. Bietul de el! N-a fost în stare să-mi dea decât un 
pumn, dar a primit o groază de la mine. 

— Potoleşte-te, băiete, strigă el, m-ai bătut destul! Iar eu îi răspunsei: 

— Tu ai căutat pricină! Şi dădui să plec. El însă mă chemă: 

— Vino încoace, băiete! Nu pleca! Ai dobândit ceva de preț! 

La vorbele lui m-am întors şi el a spus mai departe: 

— Oh, Bon Pech, ai dobândit puterea lui Juan Tul! De acum încolo ai să te 
poți duce pretutindeni, prin păduri dese ori prin savane vitrege, în căutare de vite sau 
de cai, oricât de sălbatici ar fi. Fără ajutorul nimănui ai să poți strânge câte animale ai 
să vrei. 

Şi, apucând o legătură de trabucuri la fel de mari precum cel pe care îl fuma, grăi iar: 

— Ia-le! Sunt trabucuri pe care să le fumezi înainte de a porni după vite. 
Dacă eşti nevoit să mergi departe şi n-ai cal, du-te în pădure, fumează un trabuc, bate 
din palme şi o să ţi se înfăţişeze un cerb mare; să te urci în spinarea lui, că o să te ducă 
unde ai să vrei. Dar să nu spui la nimeni taina asta, băiete! 

Omul pieri din faţa ochilor mei şi mă pomenii singur în bezna codrului. 

A doua zi am pornit-o în căutarea taurului negru, cum îmi poruncise tatăl meu, şi l- 
am adus tară nicio greutate. 

în felul acesta a trecut în făptura mea puterea lui Juan Tul. 


Fata cu pieptenele de aur 


poveste cubaneză 

Trăia odată un om tare sărman. într-o zi îşi iuă ulciorul şi se duse la râu. Prinse a-şi 
spăla faţa şi, când ridică ochii, văzu în mijlocul râului, stând pe o piatră, o fată ce-şi 
pieptăna părul cu un pieptene de aur. Fata îl întrebă: 

— Ce doreşti mai mult, pieptenele ăsta de aur sau pe mine? 

— Şi pieptenele şi pe tine! răspunse el. 

Şi se aruncă în apă, după fată. Apa sări în mii de stropi, împiedicându-l să vadă. 
Chiar în clipa aceea, omul se trezi într-un palat. Fata cu pieptenele de aur pierise tară 
urmă. Căută el pe unde să iasă de acolo şi zări poarta. Dar când să treacă pragul 
„văzu două suliţi îndreptate spre el şi tăindu-i calea. N-avu încotro şi rămase în palat. 

într-un târziu, văzu o mână care îi aduse o cafea, un trabuc şi chibrituri. 

— Astea pesemne că-s pentru mine, că nu mai e nimeni pe aci! cugetă el. 

Luă cafeaua şi se puse pe fumat. 

Se scurseră câteva ceasuri. Către prânz se ivi din nou mâna, îi puse masa şi îi 
aduse de mâncare. Omul cătă bine înjur, şi zise iar: 

— Asta pesemne că e pentru mine, că nu mai e nimeni pe aci! 

Când se însera, mina îi aşternu iar masa şi el se înfruptă pe săturate. Se întunecăde-a 

binelea şi 
mâna aprinse mai multe lămpi să lumineze palatul. 

în vremea, asta, omul dădu fuga de multe ori la uşă, să vadă dacă nupoate scăpa,dar 

suliţele nu 


se clintiră şi nu putu ieşi. 

Când se întoarse, dădu cu ochii de un pat aşternut. 

— Asta-i pentru mine! îşi zise el, şi se culcă. Mâna se ivi iar şi stinse 
lămpile, cufundând palatul în întuneric. Cum stătea el întins, simţi că i se strecoară 
alături o femeie. Se întoarse iute s-o privească, dar nu desluşi nimic. Petrecu toată 
noaptea căznindu-se în zadar s-o vadă. 

A doua zi lucrurile se petrecură întocmai ca în ajun. Se ivi mâna. îi aduse cafeaua şi 
toate celelalte. Din când în când, el se ducea la uşă, dar suliţele erau acolo, neclintite. 

Când se înnopta, apăru iar mâna, aprinse lămpile să lumineze palatul şi totul se 
petrecu aidoma ca în noaptea trecută. Când se duse la culcare, simţi iar că i se 
strecoară alături o femeie. Atunci întrebă cu glas tare: 

— Cine eşti tu? De ce nu-mi vorbeşti? 

— Nu-ţi aduci aminte de fata din mijlocul râului? îi răspunse un glas. 

— Fata cu pieptenele de aur! se dumiri el. Vreau să te văd la chip! 

— Nu, încă nu-i cu putință! Acum am să plec, dar mâine am să mă 
întorc. O să mă vezi la chip după cum pofteşti şi am să-ți fiu nevastă. Dar să nu te 
înspăimânţi când ai să dai ochii cu familia mea, care-i alcătuită dintr-un leu, un 
tigru şi un leopard. Eu am să fiu lingă tine, am să-ţi vorbesc mereu, iar tu, când ai 
să-i vezi, să te ridici şi să le mergi în întâmpinare. 

A doua zi, totul se petrecu după cum spuse fata. Omul o ascultă şi, când zări leul, tigrul 
şi leopardul, se ridică şi merse către ei. Atunci animalele se dădură la o parte şi îl lăsară 
să treacă. 

Petrecu la palat încă trei zile, împreună cu fata care îi era acum nevastă. La 
sfârşitul zilei a treia, ea îi spuse: 

— Cred că ţi-e dor de ai tăi şi vrei să te duci să-i vezi. 

El încuviinţă. Ea trimise îndată după o caleaşca şi îi dădu un inel, îndemnându-l: 

— Ai grijă să nu cumva să te îmbrăţişeze careva dintre ai tăi, că dacă se 
întâmplă una ca asta, totul se destramă şi mă vei pierde! Şi va trebui s-o porneşti în 
căutarea mea până la capătul lumii, la Palatul Uitării. 

El, îşi luă rămas bun şi porni. Când să ajungă acasă, ai lui îl zăriră de departe şi 

strigară: 

— Iată-l pe flăcăul nostru! 

Se apropie şi le zise: 

— Sunt eu, într-adevăr, dar să nu mă îmbrăţişaţi!... Stătu la taifas cu 
neamurile şi, pe când vorbeau ei, se apropie pe la spate o mătuşă, care-l îmbrăţişa, 
strigând: 

— Bine-ai venit, nepoate! 

în clipa aceea, totul se destramă ca un vis, de parcă nici n-ar fi fost: el se trezi 
întocmai cum era în ziua când s-a dus cu ulciorul la râu şi a zărit-o pe fata cu 
pieptenele de aur. 

— M-ai nenorocit, mătuşico! spuse el cu mare jale. Trebuie s-o pornesc 
îndată în căutarea Palatului Uitării. 

Şi fără zăbavă se aşternu la drum. leşi din sat şi, când să intre într-altul, îi apărură 
în cale un tigru, un leu şi un leopard, care tocmai omorâseră o vită. 

Omul se ascunse, zicându-şi speriat: 

— Nu scap eu teafăr de aici! 

Când să plece, îl văzu leul, care-l chemă: 

— Vino încoace, prietene! încotro ai plecat? 

— în căutarea Palatului Uitării, răspunse el. 

Atunci leul îl povățui: 

— Ia firul ăsta de păr şi, când ai să fii la necaz, strigă: „Leule, vino-mi în 

ajutor!” Pe dată ai să te prefaci în leu şi ai să birui orice piedică! 


Pe firul de păr din barba leului flăcăul zări o furnicuţă, care-i grăi şi ea: 

— Ia picioruşul ăsta de furnică şi, când o să te afli la necaz, să strigi:” 
Furnicuţo, vino-mi în ajutor!" Şi, cât ai clipi, ai să te prefaci în furnică! 

Flăcăul mulţumi şi o porni mai departe. Dădu peste un vultur care se lăsă în zbor 
lângă el şi-i zise: 

— Ţine pana asta! Când o să te afli la necaz, să o scoţi şi să spui: „Vulture, 
vino-mi în ajutor!” Atunci o să te prefaci în vultur şi o să poţi scăpa, luându-ţi zborul. 

Luând pana, flăcăul îşi văzu mai departe de drum. 

Trecu prin tot felul de primejdii, dar ieşi cu bine din toate, căci chemă în ajutor 
când leul, când vulturul, când furnica. Şi aşa, străbătu cale lungă, ajungând pe 
meleaguri străine. 

într-o zi, întâlni trei băieţi care se certau pentru o pereche de cizme pe care le-o 
lăsase moştenire, cu limbă de moarte, părintele lor. 

— De ce vă certaţi? îi întrebă el. 

— Păi cizmele astea-s năzdrăvane, prinseră ei a-i povesti. Răposatul tătuca 
le încălţa şi le zicea: „La drum!” şi pe dată ele îl purtau mai iute ca vântul. 

— Ia să văd şi eu, băieţi, minunea asta! zise flăcăul. Şi îşi trase iute cizmele, 
spunând: 

— Şi acum, la drum! Cât ai clipi, se făcu nevăzut. 

Ajunse în alte ţări, trecu iar prin tot soiul de primejdii, dar, când cu ajutorul 
animalelor, când cu ajutorul cizmelor fermecate, izbuti să scape cu bine. 

Până la urmă ajunse într-o împărăție necunoscută, peste care domnea un vultur. I 
se înfăţişă şi-l întrebă: 

— Luminăţia-ta, nu cumva ştii pe unde se află Palatul Uitării? 

— Aşteaptă aici până mâine, îi spuse împăratul vulturilor. 

Flăcăul n-avu încotro şi se aşeză sub un copac. Când se lăsă noaptea, se apropiară 
de el un tigru, un leu şi un leopard. înspăimântat, flăcăul îşi zise: „De data asta nu 
mai am scăpare!” Dar tocmai atunci începu să se lumineze şi veni în zbor împăratul 
vulturilor. 

— Urcă-te în spinarea mea! îi porunci. Şi, cu flăcăul în spinare, zbură 
îndelung, până se făcu seară. Atunci vulturul coborî, aproape s-atingă apa mării, şi-l 
lăsă pe flăcău pe mal, zicându-i: 

— Să mă aştepţi aici! 

Flăcăul îi dădu ascultare, şi-şi petrecu noaptea la malul mării. A doua zi în zori 
împăratul vulturilor se ivi iar, şi-i spuse: 

— Urcă-te în spinarea mea! 

Şi zbură cu flăcăul în spinare, departe, hat departe, către Palatul Uitării. 

Când începu să se însereze erau tocmai deasupra mării. Vulturul îl lăsă pe flăcău 
către mal, acolo unde apa îi ajungea până la grumaz, şi-i porunci şi de astă dată: 

— Să mă aştepţi aici până mâine, când vin să te iau! Cum se crăpă de ziuă, 
împăratul vulturilor veni şi-l luă iar în spinare. Zbură cu el până pe înserat şi izbuti să 
treacă marea. Atunci, zărind un copac, vulturul grăi astfel: 

— Urcă-te în copacul ăsta! Te las aici, căci uite, în Zare, unde se văd tufele 
acelea care par nişte nori, acolo e Palatul Uitării. 

Cum se făcu nevăzut împăratul vulturilor, flăcăul scoase pana şi, prefăcându-se pe 
dată în pasăre, zbură drept către Palatul Uitării. 

Ajunse acolo şi se lăsă în zbor pe terasă, cugetând: 

— Aici trebuie să fie aleasa mea! 

Dar nu izbuti, să afle intrarea. îşi aduse atunci aminte de furnică şi o chemă în 
ajutor. Se prefăcu în furnică şi izbuti să intre prin gaura cheii. în prima încăpere dădu 
peste un uriaş, care o păzea cu străşnicie pe fata cu pieptenele de aur. Flăcăul nu-şi 
luă chipul de om, ci rămase mai departe prefăcut în furnică. Aşa putu trece de uriaş şi 


ajunse în odaia cealaltă. Acolo auzi răsuflarea lină a fetei care dormea şi zise: 

— Aici este! 

Se reschimbă la loc în om şi se apropie de fată, deşteptând-o. Ea dădu un țipăt, 
speriată, şi trezi tot palatul. Uriaşul veni în fugă, dar flăcăul apucă să strige: 
„Furnicuţo, vino-mi în ajutor!” şi se făcu nevăzut. Văzând-o pe fată singură, uriaşul o 
ameninţă: 

— Dacă mai strigi o dată, o să te ucid! 

Cum plecă uriaşul, flăcăul luă iar chipde om şio cuprinse pe fată în braţe. 

— Cine eşti tu? îl întrebă ea, speriată. 

— Sunt soţul tău, cu care ai stat împreună înainte de a veni la Palatul 
Uitării. 

— Cum de-ai ajuns aici? zise ea, bucuroasă. 

— Am venit să te iau! 

Atunci ea îl povățui ce avea de făcut ca să izbutească să-l răpună pe uriaşul care o 
păzea. 

— Acum pleacă, dar mâine de dimineaţă să te duci la pădure, unde ai să 
dai de un leu, un tigru şi un leopard. Să te iei la luptă cu leul, să-l omori şi să-i 
spinteci inima, ca să dai de oul ascuns în ea. 

Să iei oul cu grijă şi să-l spargi; înăuntru se află o porumbiţă. Fii cu mare băgare de 
seamă să nu-ţi zboare, şi să mi-o aduci de grabă! 

Flăcăul o ascultă, se duse a doua zi la pădure, omori leul şi-i sfâşie inima. Găsi în ea 
oul, îl luă cu grijă dar, când îl sparse, porumbiţa îşi luă zborul. Se trudi amarnic şi, cu 
mare greutate, o prinse şi o duse fetei. Ea îi zise iar: 

— Du-te mi ine dimineaţă în grădină şi ai să dai de un os fermecat. Adu-mi- 
l ca să-l dau uriaşului, să putem scăpa de aici! 

A doua zi flăcăul o porni în căutarea osului cu pricina, îl aduse, ea îl dădu uriaşului, 
care pe dată rămase țintuit locului, fără nicio putere. Atunci flăcăul o luă pe fată şi 
plecară tară grijă. 

Făcură nuntă mare, trăiră fericiţi şi avură o mulţime de copii. 


Povestea celor doi fraţi 


poveste argentiniană 


Trăiau odată doi fraţi, pe nume Pedro şi Juan. într-o bună zi, o porniră să cutreiere 
lumea. Cum aveau de străbătut cale lungă, după ce obosiră de atâta umblet, se 
aşezară să se odihnească sub un copac. 

Deodată, auziră cântând o pasăre, şi-o zăriră printre ramuri. Văzând ce mândră era 
pasărea, Pedro îl întrebă pe Juan: 

— O prindem, frăţioare? 

— Dar cum să mă urc după ea? 

— Urcă-te pe umerii mei, şi-ai să ajungi până la ea! Juan îl ascultă, ajunse 
pasărea şi dădu s-o prindă, rugându-se la Dumnezeu să nu cumva să-i scape. Pasărea 
nu-şi luă însă zborul, şi flăcăul putu să pună mâna pe ea. Dar, tocmai când să coboare, 
pasărea îi scăpă; căzu la pământ şi pe dată se prefăcu într-o fată frumoasă. 

Era o fată de împărat care fusese vrăjită să rămână pasăre până când avea să vină un 
flăcău să rupă farmecul. 

Cei doi fraţi şi fata cea mândră o porniră împreună mai departe. După trei zile de 
umblet, se aşezară sub un copac să mănânce din merinde. Când terminară, Juan şi fata 
se culcară, dar Pedro rămase treaz. Nu trecu mult şi, printre ramuri, se ivi o pasăre 
care prinse a striga: 


— Voi aţi furat-o pe fata împăratului! O să ajungeţi la un râu cu apă limpede 
cum e cleştarul, fata va pofti să bea, dar, cum va sorbi o înghiţitură, va şi pieri. Cine a 
auzit ce-am spus, de va povesti altcuiva, se va preface în stană de piatră! 

Juan şi fata n-au auzit nimic, căci dormeau somn adânc. A doua zi se sculară, se 
aştemură la drum şi, tot mergând, dădură de un izvor cu apa limpede cum e 
cleştarul. Fata pofti să bea, dar Pedro se aplecă să ia apă şi spuse: 

— O, ce caldă e! 

Şi lăsă să-i cadă din mâna cana, care se sparse. 

Fata n-avu cum să bea, deşi era tare însetată. 

Mai merseră ei până obosiră şi, când se-aşezară să se odihnească, pe Juan şi pe fată 
îi fură somnul. Pedro rămase şi de astă dată treaz. Se ivi iar pasărea, care grăi aşa: 

— în drum veţi ajunge la o livadă de meri. Fata va pofti să mănânce şi, cum 
va muşca din măr, va pieri fără urmă. Cine a auzit vorbele mele, de le va povesti 
altcuiva, se va preface în stană de piatră! 

A doua zi se treziră şi o porniră mai departe. într-un târziu, ajunseră într-o livadă de 
meri. Fata vru să mănânce un măr, dar Pedro îi spuse: 

— Să nu cumva să te atingi de mere, că stăpânul livezii stă ascuns prin 
apropiere şi-o să ne omoare! 

Fata se sperie şi o luară toţi la fugă. Ajunseră într-o pădure şi, fiind frânţi de 
oboseală, Juan şi fata se culcară. Şi de astă dată Pedro rămase treaz; apăru pasărea şi 
se puse pe strigat: 

— Voi aţi furat-o pe fata împăratului! O să ajungeţi într-un palat şi. Când o să 
adormiţi, o să vină un balaur cu şapte capete! Cine m-a auzit, de va povesti altcuiva, se 
va preface în stană de piatră! 

Pedro chibzui toată noaptea ce să facă, iar a doua zi se duse la un fierar şi-i ceru să-i 
făurească o spadă ascuţită. 

Ajungând într-un târziu la palat, Juan şi fata se culcară, dar Pedro rămase la pândă. 
Când se ivi balaurul, scoase iute spada şi-i tăie cele şapte capete. Juan se trezi şi-l 
întrebă: 

— Ce faci, frăţioare, cu spada? Vrei să ne omori? Atunci Pedro îi răspunse: 

— Chiar de m-oi preface în stană de piatră, trebuie să-ți povestesc! Pe când 
voi dormeaţi, v-am salvat în mai multe rânduri viaţa. Prima oară a fost atunci când fata 
a vrut să bea apă din izvor; mie- mi spusese o pasăre fermecată că, de apuca să bea, 
pierea de îndată, aşa că n-am lăsat-o. A doua oară a fost când am ajuns la livada de 
meri. De apuca să muşte dintr-un măr, fata dispărea fără urmă, şi n-am lăsat-o. 

Când termină vorbele astea, Pedro se prefăcuse până la mijloc în stană de piatră. 
Juan îşi dădu seama şi-i zise iute: 

— Nu mai povesti, frățioare! 

— Ba am să povestesc până la capăt, dacă tot am început! A treia oară a fost 
chiar în noaptea asta, când am omorât balaurul care avea să ne mănânce pe toți trei. 

Cum sfârşi Pedro de povestit, se prefăcu în stană de piatră pe de-a întregul. 

Trecură ani mulți şi, într-o bună zi, Juan luă de nevastă pe fata împăratului. La timpul 
cuvenit, veni pe lume un băiețel, frumos ca rupt din soare. 

Odată, pe când Juan curăța grădina, găsi la picioarele stanei de piatră o hârtie pe 
care stătea scris: 

— Frăţioare, de vrei să mă vezi iară în came şi oase pe lumea asta, 
taie-i capul băiatului şi stropeşte bine cu sângele lui stana de piatră, de la cap 
până la picioare! 

Juan n-avu încotro; făcu întocmai cum cerea hârtia şi, pe dată, stana de piatră se 
prefăcu la loc în om. Când îl văzu pe Pedro, nevastă-sa îl întrebă cine era, iar Juan 
glăsui astfel: 

— Nu-ţi aduci aminte de fratele meu, care ne-a salvat viața din atâtea 


primejdii? 

Fata împăratului îşi aminti. Pedro se duse apoi de luă capul copilului şi-l puse la 
loc pe umeri. Ca prin farmec, băiatul se trezi iar la viaţă. 

Şi trăiră cu toţii ani mulţi, fericiţi. 


Prinţul fermecat din largul mării 


poveste chiliană 


A fost odată un flăcău care trăia la malul mării împreună cu mama şi sora lui. în 
largul mării era un palat, unde se afla, în puterea unei vrăji, fiul împăratului. într-o zi, 
prinţul se apropie de casa unde locuia fratele cu mama şi sora lui. Fata era tare 
frumoasă şi prinţului îi căzu dragă de cum o zări. Intră el în casă, dădu bineţe mamei 
şi fetei, şi prinse atâta drag de fată că, fără să-i pese de nimic, o luă de mână şi o 
duse cu el. Ca să se întoarcă la palatul fermecat din largul mării, se cufundă în apă, 
trăgând fata după el. Dar apa nu-i făcu fetei niciun rău, nici măcar n-o udă. 

în vremea asta fratele se întoarse acasă, şi o întrebă pe maică-sa unde era sora. 

— A trecut pe aici un prinţ şi-a luat-o cu el. 

— Dar prințul n-a spus de unde venea? 

— Nu, n-a spus niciun cuvânt. 

A doua zi dis-de-dimineaţă tânărul se sculă, se spălă, îmbucă în grabă ceva şi o 
porni pe urmele sorei lui. îi cercetă el urma pe nisip şi văzu că ducea în mare, unde 
se pierdea. 

„Asta înseamnă că s-au aruncat amândoi în mare”, îşi zise fratele. 

îşi luă barca şi o porni în larg, în căutarea sorei lui. într-un târziu, ajunse la palatul 
fermecat. O zări pe soru-sa, care trebăluia în palat, dar nici urmă de prinţ. Fratele se 
ivi în faţa ei şi-o întrebă: 

— Unde ţi-e bărbatul? 

— E plecat la război, îi răspunse ea, dar se întoarce în fiecare seară. 

Fratele pomi să se plimbe prin grădinile palatului fermecat, minunându-se de 
bogăţiile pe care le vedea acolo. Soră-sa îi arătă un izvor de unde ţâşnea aur, în loc 
de apă. Văzând atâta bogăţie înjur, fratele îşi zise: 

„Bine a mai nimerit-o soră-mea!” 

Se întunecă şi se apropie ceasul când se întorcea prinţul acasă. Atunci fata, fiindu-i 
teamă, îl ascunse pe frate-său. Ajunse prinţul la palat şi prinse a-i povesti nevestei că 
era gata să izbândească în bătălie. 

— Şi acum ce-ai să faci? îl întrebă ea. 

— Mă întorc să lupt, să înving ori să mor! Atunci ea îi spuse: 

— Ascultă, bărbate, o să-ţi spun ceva, nu-ţi fie cu supărare! 

— De ce să-mi fie cu supărare? 

— Iată ce e, a sosit fratele meu. 

— Şi unde-i? 

— L-am ascuns, că mi-era teamă c-ai să te superi! Fata se sculă, se duse 
de îşi aduse fratele şi i-l arătă bărbatului. Cum îl văzu, prințul prinse drag de cumnat. 
îl pofti să-i arate toate bogăţiile lui şt, între multe alte minuni, îl duse şi la izvorul 

de unde ţâşnea aur, dar îl opri să-şi cufunde mâna în el. 

A doua zi în zori prinţul se sculă şi plecă la război. Se sculă şi flăcăul, şi prinse a 
cerceta cu luare aminte bogăţiile cumnatului. Tare îi mai plăcu izvorul cu aur. 

„De ce oare nu mă lasă cumnatul să-mi cufund mâna?” se întrebă el şi, cuprins de 
nerăbdare, nu se putu stăpâni şi-şi cufundă un deget până la jumătate. Când îl scoase, 


degetul se prefăcuse în aur. Nu stătu mult pe gânduri, şi se spălă la izvor, aurindu-se 
tot de îndată. Flăcăul se duse apoi de înşeuă calul cel mândru pe care i-l arătase 
prinţul, îşi încinse spada, încalecă şi-o porni la război, să- şi ajute cumnatul. Ajunse pe 
câmpul de luptă tocmai când prinţul era aproape învins. Flăcăul se năpusti cu strada 
scoasă printre duşmani, şi zburau capetele pe care le tăia, de parcă ucidea pui, nu 
oameni. Văzând duşmanii nimiciţi, prinţul se minună, zicându-şi: 

— Cine să fie oare viteazul care mi-a sărit în ajutor? Şi îşi trimise soldaţii să 
iscodească, dar voinicul cu spada dispăruse tară urmă. 

Ajunseră la palatul fermecat, întâi fratele, care se ascunse, mai apoi prinţul. Fata îi 
ieşi în mare grabă în întâmpinare şi-l întrebă: 

— Cum ţi-a mers azi în luptă, bărbate? 

— Minunat! răspunse el. A venit un viteaz care mi-a sărit în ajutor, călare pe 
un armăsar mândru, şi acoperit tot cu zale de aur. 

Fratele stătu ascuns, şi prințul nu putu să afle nimic. 

A doua zi dis-de-dimineaţă o porni iar la luptă. îndată ce plecă prințul, flăcăul ieşi din 
ascunzătoare, şi se aşeză la masă să mănânce. Văzându-şi fratele aurit tot, sora se 
sperie cumplit. După ce mâncă, flăcăul încalecă şi o porni iar— la război. Când ajunse 
pe câmpul de luptă, oastea prinţului era ca şi înfrântă. Flăcăul se aruncă singur printre 
duşmani, şi prinse a tăia capete, de parcă omora nişte pui. îi birui şi de data asta şi, mai 
înainte ca soldaţii prinţului să-l poată prinde, se făcu nevăzut. 

— Ce flăcău viteaz! se minună prințul, singur i-a biruit pe duşmani! Iar eu, 
cu oastea mea cu tot, gata să fiu bătut! în sfârşit, bine că, mulțumită lui Dumnezeu şi 
vitejiei tânărului cu zale de aur, am câştigat bătălia şi mă întorc acasă victorios! 

în vremea asta flăcăul se întorsese la palat, cu o mică rană la piciorul sting. Cum 
ajunse, se închise pe ascuns într-o încăpere. Nu trecu mult, şi se întoarse şi prinţul. leşi 
nevastă-sa în fugă să-l întâmpine, întrebându-1: 

— Cum ţi-a mers azi în luptă, bărbate? 

— Azi mai bine ca oricând, îi răspunse, că am biruit duşmanii şi-am câştigat 
bătălia. Iar mi-a sărit în ajutor flăcăul cu zale de aur, care-i neînfricat. Cum s-a ivit, 
soldaşi mei nici n-au trebuit să se mai bată, el singur a nimicit oastea duşmană. Tăia la 
capete, de parcă erau pui de găină, nu oameni! Şi avea o spadă strălucitoare, ca 
ulgerul! Pare-se că a fost rănit uşor la piciorul stâng. 

Atunci fratele, care auzise totul, ieşi din ascunzătoare. Prinţul recunoscu îndată pe 
viteazul care-i sărise în ajutor în luptă. îl îmbrăţişa cu mare bucurie, şi-l întrebă cum de 
i-a putut învinge pe duşmani. Flăcăul grăi astfel: 

— Plimbându-mă prin grădină, am dat peste izvorul cu aur, pe care nu m-ai 
ăsat să-l ating. Şi când mi-am cufundat degetul, s-a prefăcut în aur. Atunci mi-am 
spălat corpul, şi m-am aurit tot. Am simțit pe dată cum îmi cresc puterile, am încălecat 
pe armăsarul cel aprig, mi-am luat spada strălucitoare şi am venit pe câmpul de luptă, 
să-ţi sar în ajutor. 

Şi, zicând vorbele acestea, se rupse vraja care-l ţinea pe prinţ în puterea ei, căci aşa 
usese ursit: cine avea să se scalde în izvorul de aur avea să prindă putere să desfacă 
vraja. 

Se împlini atunci ursita şi se treziră toţi trei într-o împărăție bogată, şi acolo 
rămaseră împreună, trăind fericiţi. 


Flămândul şi moartea 


poveste mexicană 
Trăia odată un om care avea o familie tare numeroasă. De câte ori nevastă-sa îi 
gătea vreo găină, lui abia îi rămânea o bucăţică, nici cât cea a copiilor. Şi tot aşa, 


până într-o zi când se satură omul să tot muncească pentru a-şi ţine copiii, şi-i zise 
nevestei: 

— Ascultă, nevastă, eu n-apuc să mă satur niciodată! Tu rămâi aici cu 
copiii, că eu plec de acasă! Frige-mi o găină, pune-mi-o în traistă şi o să mă duc la 
marginea drumului s-o mănânc după pofta inimii, în tihnă! 

— Bine, zise ea, dacă nu te înduri să le dai şi copiilor. 

— Păi ei mănâncă mai mult ca mine! 

Femeia tăie o găină, o găti şi o puse în traistă. Omul plecă şi, ajungând la marginea 
drumului, se opri şi aprinse focul ca să mănânce. Deodată, văzu venind pe drumul cel 
mare un moş zdrenţăros, împovărat de ani. Când ajunse lângă el, moşul îl întrebă: 

— Ce faci aici, om bun? 

— Iaca, ce să fac. Am venit să pot mânca şi cu în linişte, să mă satur! 

— Dacă nu ţi-e cu supărare, mai spuse moşul, o să şed şi eu puţintel, să-mi 
trag sufletul. 

— Bine, stai colea şi te odihneşte! Dar cine eşti tu? 

— Eu sunt Dumnezeu. 

— Chiar Dumnezeu? 

— Da, chiar el de-adevărat. 

— Ei bine, atunci nu-ți dau nicio. Bucăţică, fiindcă tu eşti cel care n-ai ştiut 
să faci împărţeala dreaptă. Unora le-ai dat prea mult, altora deloc. 

— Atunci, dacă nu ţi-e cu supărare, eu o să-mi văd de drum. 

— Du-te sănătos! 

Şi moşul plecă, încet, încetişor. După ce îi pierdu din vedere, omul îşi zise: 

— Şi acum să mănânc! 

Mai înteţi focul să-şi încălzească mâncarea şi, tocmai când se pregătea să îmbuce, 
vede pe drum o babă în zdrenţe. Când ajunse lângă el, îl întrebă: 

— Ce faci, om bun? 

— Taca, şi eu pe aici. 

— Ca să-ți mănânci merindele? 

— Da, să mă satur, că la mine acasă n-apuc niciodată, că am o droaie de 
copii! Ia ascultă! A trecut pe aici un moş care a zis că-i Domnul. Crezi că l-am poftit 
să mănânce, când el n-a ştiut să facă împărţeală dreaptă pe lume? Ba deloc! Aşa că s- 
a dus. Dar tu, cine eşti? 

— Eu sunt Moartea. 

— Păi pe tine te poftesc, chiar de-o să-mi mănânci toate bucatele, că tu îţi 
faci datoria pe bună dreptate, îi iei deopotrivă şi pe cei amărâţi, şi pe cei mari, pe cei 
graşi ori slabi, pe cei care trudesc, sau care fură. 

— Aşa-i, precum spui. 

Şi baba se aşeză şi-i ţinu tovărăşie la masă, iar apoi dădu să plece. 

— Când te mai întorci? o întrebă omul. 

— Curând, foarte curând vin iar. 

— Ascultă, vreau să-ți fac o rugăminte! 

— Ia spune, ce doreşti? 

— Vreau să-mi fii cumătră! 

— Nu se poate, că eu am de cine asculta. 

— De cine? 

— De Dumnezeu. 

— El îţi poruncește? 

— Da, trebuie să fac ce-mi poruncește el. Dar o să mă gândesc la ce m-ai 
rugat. O să-i cer voie. 

Moartea plecă. După trei zile se întoarse iar şi-i zise omului: 

— Iată-mă-s! Am venit doar ca să-ți spun că n-ai decât trei zile de răgaz ca să 


te căieşti de toate relele şi să capeţi iertare. 

— Vai de mine, păi cum aşa? Eu n-am fost un om rău! 

— Ba da, nu ţi-ai făcut datoria faţă de copii, care-s sânge din sângele tău. Ai 
făcut rău. Eu am venit doar ca să te vestesc şi acum plec. Peste trei zile mă întorc să te 
iau. M-auzi? 

— Aşa să fie! 

Plecă Moartea, iar omul simţi că-i fuge pământul de sub picioare. Se întristă cumplit. 
Iar nevastă-sa, văzându-l aşa, îl întrebă: 

— Ce-i cu tine, omule, de eşti aşa necăjit? Spune-mi, poate te pot ajuta! 

— Cum să mă ajuţi? N-ai cum. Vine Moartea după mine! 

— Păi dacă ai greşit şi n-ai vrut să împărţi mâncarea cu fiii tăi, sânge din 
sângele tău! 

A treia zi omul îi zise nevestei: 

— Mă duc să-mi rad barba şi să-mi tund părul că, de vine Moartea, nu mă 
poate recunoaşte. 

— Bine, du-te! zise femeia. Şi omul se duse. 

— Tunde-mă la piele! îi spuse bărbierului. Bărbierul îl ascultă. 

Când se întoarse acasă, Moartea îl aştepta. Nu-l recunoscu şi-l întrebă dacă nu ştia 
pe unde-i omul după care venise ea. 

— Nu-l cunosc, nu-i pe aici, îi răspunse el. 

— Ei bine, îşi făcu Moartea socoteala, am venit după e] şi nu l-am găsit. O să 
mă întorc iar, că aşa ne-am înţeles. Dar până atunci, am să-l iau în locul lui pe omul ăsta 
chilug! 

Şi aşa, deşi omul se tunsese să nu-l mai recunoască, Moartea tot îl dibui până la urmă 
şi-l luă cu 
ea. 


Porumbiţa 
poveste argentiniană 


A fost odată o fată, singură la părinţi, care era cea mai frumoasă dintre toate fetele 
de prin partea locului. Era şi harnică, dar nu era ascultătoare. 

îşi ajuta mama la treburile casei, iar în restul timpului se juca cu păpuşile, pe care 
le îndrăgea nespus. Păpuşile ei erau de cupă, aşa cum sunt mai toate păpuşile 
copilelor de la ţară. Unele sunt făcute chiar de fetiţe, altele de mamele lor... 

Părinţii fetei frumoase nu-i dădeau niciodată voie să se îndepărteze de casă, căci pe 
câmp se ivesc multe primejdii pentru copiii ce hoinăresc singuri. Dar ea nu-i asculta, ci 
mereu se îndepărta, intrând în pădure. Acolo, printre tufişuri, le făcea păpuşilor casă, şi 
ceasuri în şir rămânea jucându- se în lumea aceea de pitici, care prindea viaţă prin 
născocirile ei. 

într-o zi, un uliu se repezi în tufiş la cea mai frumoasă păpuşă. O luă în cioc şi se 
aşeză pe creanga unui copac din apropiere. Fata, mâhnită şi speriată, nădăjdui că 
pasărea va lăsa să-i scape din cioc păpuşa; o luă la fugă după ea, dar uliul prinse a 
zbura din nou. Se aşeză apoi iar în apropiere, de parcă ar fi aşteptat-o pe fetiţă. Şi aşa, 
pasărea zburând din copac în copac, iar fata pe urmele ei, trecu toată ziua. Când se 
însera, uliul dădu drumul păpuşii, făcându-se nevăzut. Fata o îmbrăţişa, plângând. Pe 
copila ei regăsită şi abia atunci îşi dădu seama cât de mult se îndepărtase şi ce singură 
se afla, în locul acela plin de primejdii. Vru să se întoarcă, dar nu mai ştia drumul; i se 
păru că toate cărările duceau mai adânc în pădure. Spaima ei crescu odată cu 
întunericul nopţii, sfâşiat de tipetele animalelor sălbatice. Se căţăra atunci într-un 


copac şi aşteptă acolo să se ivească zorile. Când se crăpă de ziuă, îşi urmă drumul mai 
departe. Merse mult, cit ţinu ziua, şi noaptea o petrecu tot într-un copac. Când se 
lumină, o pomi iar. Iară să ştie încotro. Rătăcind aşa, fu cât pe aci să piară de foame şi 
de sete când, într-un târziu, zări în depărtare o dâră de fum. Se îndreptă într- acolo. Nu 
peste multă vreme, dădu peste o colibă unde nu văzu însă pe nimeni. Intră cu mare 
teamă în bucătărioară; într-un colţ se afla un ciubăr cu apă proaspăta, iar pe foc fierbea 
o oală cu stufai. Se 

apropie, bău şi mâncă. După ce prinse puteri, se duse în odăiţa vecină şi acolo 

văzu două paturi, două cuiere şi două scaune la fel. 

Se apucă să măture pe jos, puse lemne pe foc, mestecă în oală, făcu paturile şi 
apoi se întinse într-unui, să se odihnească. 

Pe la prânz se sculă speriată, la auzul unor voci care se apropiau. Căută înjur unde 
să se ascundă şi, cum nu găsi alt loc. întoarse o albie şi se piti sub ea. Văzu din 
ascunzătoare doi flăcăi care, intrând în casă, se minunară că totul era curat şi 
orânduit şi mâncarea gata. Cercetară ei toate ungherele, întrebându-se unul pe 
celălalt: 

— Cine să fi venit? Cine oare? 

Deodată se apropiară de albie, zicând: 

— Ce să fie petecul ăsta? 

Era tocmai marginea rochiei Tetei. Atunci ridicară albia şi dădură cu ochii de ea. 

— Ce fată frumoasă! se minunară într-un glas. Apoi o întrebară: 

— Ce faci aici? 

Iar ea, sărmana, tremurând de frică, le povesti ce păţise. Flăcăii nu cunoşteau 
meleagurile de unde venea şi o poftiră să rămână la ei, fagăduindu-i că o să-i poarte 
de grijă ca şi când le-ar fi surioară. 

Cei doi flăcăi erau fraţi gemeni: semănau ca două picături de apă, vorbeau în 
acelaşi timp, mâncau, mergeau la fel, făceau totul aidoma unul cu celălalt. La 
început, pe fată o cam necăji asemănarea asta, dar cum amândoi erau tare buni, ea 
se obişnui curând şi începu să-i iubească întocmai ca pe nişte fraţi adevăraţi. Cât 
despre ei, o îndrăgeau tare mult. 

Flăcăii munceau într-o carieră de piatră pe care o stăpânea împăratul cel tânăr de 
prin partea locului. 

Şi aşa se scurseră câţiva ani. 

într-o zi, împăratul ieşi la vânătoare şi, cutreierând prin codru, ajunse la coliba 
unde trăia fata. îi grăi şi rămase fermecat într-atât de frumuseţea şi înţelepciunea ei, 
că a doua zi le-o ceru fraţilor de nevastă. 

Fraţii se întristară că erau nevoiţi să se despartă de surioara pe care le-o dăruise 
soarta şi, pe când mâncau, cufundaţi în gânduri, nu băgară de seamă şi unul duse 
lingura la gură înaintea celuilalt. în clipa aceea amândoi se prefăcură în viței. Biata 
fată plânse amarnic când îi văzu, şi le făgădui că o să-i ia la palat, când o să ajungă 
împărăteasă. Viţeii îi lingeau mâinile şi-şi frecau fruntea de genunchii ei, vrând parcă 
să-i mulţumească. 

Nu trecu mult şi împăratul făcu nunta. Tânăra împărăteasă puse de îndată să se 
ridice un grajd încăpător pentru viței şi porunci unui slujitor să aibă mare grijă de ei. 

Viţeii trăiau fericiţi în apropierea surioarei lor dragi. La timpul potrivit, 
împărăteasa aduse pe lume un prunc fără seamăn de frumos. 

între slujnicele ei se afla însă o arăpoaică tare haină la suflet şi vicleană, care era 
vrăjitoare. într- atât o pizmuia pe stăpâna ei pentru frumuseţea şi norocul pe care i le 
dăduse soarta, că pierdea ceasuri în şir chibzuind cum să facă să o piardă. îşi zicea, 
ticăloasa, în sinea ei, că dacă o fată atât de sărmană a ajuns împărăteasă, i se 
cuvenea negreşit să fie şi ea. 

într-o zi, când împăratul ieşise să vadă cum mergea munca la câmp, slujnica o 


rugă pe stăpână s- o lase să o pieptene. împărăteasa, bună ca pâinea caldă şi 
încrezătoare, o lăsă. 

Pe când se prefăcea că-i descurcă buclele, îi înfipse în cap un ac vrăjit şi în clipa 
aceea împărăteasa se prefăcu într-o porumbiţă, care îşi luă zborul către munţi. 

Când se întoarse împăratul, slujnica îi ieşi în întâmpinare, sulemenită şi îmbrăcată 
cu hainele împărătesei, înecându-se de supărare şi suspinând, îi povesti că slujnica a 
părăsit-o şi că, de supărare, i s-a schimbat chipul şi s-a înnegrit la faţă. 

Bietul împărat a fost tare îndurerat de ce se întâmplase şi i s-a făcut milă de 
nevastă-sa, care ajunsese de nerecunoscut. 

Cit era el de faţă, ea se prefăcea plină de dragoste cu copilaşul, dar cit lipsea, nici 
nu-l mai băga în seamă şi nici nu lăsa pe nimeni să-i poarte de grijă. 

într-o zi le porunci slugilor: 

— Să-i puneţi la treabă pe vițeii ăştia care stau degeaba! Or să crape de 
graşi ce sunt! Să-i trimiteţi să care piatră de pe deal! 

Şi îi ascultară porunca. Blândeţea şi bunătatea împărătesei, pentru care era 
vestită şi iubită pretutindeni, se preschimbară în capricii nesăbuite şi în porunci 
pline de cruzime. 

într-o dimineaţă, în zori, pe când grădinarul împăratului stropea florile, zări o 
porumbiţă albă care se apropie de el, vrând parcă să-i vorbească. Omul plecă 
urechea pasărea, prinzând grai, îl întrebă: 

— Ce faci, grădinarule? 

— Văd de florile astea înmiresmate, răspunse el. 

— Dar împăiatul, ce face? 

— Petrece şi se desfată cu împărăteasa. 

— Şi bieţii viţeluşi? 

— Cară piatră tocmai de pe deal. 

— Dar copilaşul cum o duce? 

— Uneori plânge, alteori tace. Atunci porumbiţa îngână: 

— Plângi, drag copilaş sărman, că maică-ta rătăceşte plină de alean! 

Apoi îşi luă zborul. 

A doua zi, porumbiţa se arătă iar în grădină. Se aşeză pe aceeaşi ramură şi-i făcu 
grădinarului aceleaşi întrebări. 

De atunci încolo veni în fiecare zi, până când grădinarul, mirat, se duse de-i 
povesti împăratului. Cum află ce grăia porumbiţa, împăratul dădu poruncă să fie 
îndată prinsă. Grădinarul întinse multe capcane în copacul pe ale cărui ramuri se 
aşeza deobicei pasărea. 

într-o zi, porumbiţa îl întrebă ca şi în alte dați: 

— Ce faci grădinarule? 

— Văd de florile astea înmiresmate, răspunse el. 

— Dar împăratul ce face? 

— Petrece şi se desfată cu împărăteasa. 

— Şi bieţii viţeluşi? 

— Cară piatră tocmai de pe deal. 

— Dar copilaşul cum o duce? 

— Uneori plânge, alteori tace. 

— Plângi, drag copilaş sărman, că maică-ta rătăceşte plină de alean! 

Şi, spunând vorbele astea, porumbiţa dădu să-şi ia zborul, dar rămase prinsă în 
capcană. Grădinarul o luă cu mare grijă şi o duse împăratului, care tare se mai 
minună de pasărea cuvântătoare. Dar arăpoaica, dându-şi îndată seama că se afla în 
mare primejdie să se descopere ce ticăloşie a săvârşit, strigă şi plânse, cerând să fie 
alungată pasărea aceea scârboasă, cum îi spunea ea. împăiatul însă nici nu vru să 
audă de aşa ceva. Mângâind drăgăstos căpşorul porumbiţei, dădu peste acul înfipt 


acolo şi i-l scoase cu grijă. într-o clipă, pasărea se prefăcu la loc în împărăteasa cea 
frumoasă şi bună. Sări să-şi îmbrăţişeze bărbatul, apoi dădu fuga să-şi vadă 
copilaşul. Plângând de bucurie că a scăpat de vrajă, povesti cum a fost înşelată şi 
fermecată de sluga ei. împăratului nu-i venea să-şi creadă ochilor că aşa ceva a fost 
cu putinţă. Porunci îndată ca arăpoaica să fie izgonită din împărăție pentru sufletul 
ei hain. 

Iar apoi, zile în şir, o ţinură tot într-o sărbătoare, cu mare veselie. împăratul 
şi împărăteasa adevărată trăiră de atunci încolo fericiţi, în pace şi belşug, 
alaiuri de prinţ, care crescu mare şi voinic. 


Moartea zorită 


SA S PIPPIN poveste ecuadoriană | P 
Trăia odată o bătrână, care avea o casă frumoasă şi o livadă bogată, unde creştea 


un măr cum nu se mai pomenise şi pe care-l râvneau toţi. Nepotul ei voia să pună 
mâna pe casă şi pe livadă, şi din pricina asta tot venea pe acolo. 

Într-o seară, când bătrânica dădu să intre în odaie, să se culce, auzi nişte zgomote 
dinspre pat. 

Era Moartea, care o aştepta. Speriată, bătrânica făcu un legământ cu ea: ca s-o mai 
lase să trăiască, îi făgădui că-i va da în schimb nişte mere minunate. O pofti în 
livadă, închise poarta cu lacăt şi zăvoare, şi acolo rămase Moartea. 

Se umplu tot satul de bătrâni, care acum nu mai mureau, căci Moartea era închisă. 
Până într-o zi. Când nepotul bătrânii, care aflase taina, îi spuse Morţii că o să-i dea el 
drumul dacă-i făgăduieşte că o să-i aducă faimă mare. Moartea se învoi şi-l povăţui să 
se facă vraci; îi zise că, ori de câte ori se va afla la căpătâiul bolnavului, acesta o să 
se înzdrăvenească, iar când va sta la picioarele patului, e semn că o să moară. 

Şi aşa se făcu de ajunse nepotul mare vraci, de-i merse vestea hăt departe şi se 
umplu de bani. 

Nu dădea greş niciodată: când zărea Moartea la căpătâi - şi numai el o putea vedea 
- se făcea că dă bolnavului nişte leacuri şi-l înzdrăvenea. lar când afla Moartea la 
picioare, zicea că omul n-are scăpare şi, într-adevăr, nu trecea mult şi se prăpădea. 

Veni şi rândul mătuşii, care căzu la pat. Văzând Moartea la picioarele bolnavei, 
nepotul o sili să-i lase moştenire casa şi livada, cu mărul mult râvnit. 

Şi aşa, cu ajutorul Morţii, ajunse el să le stăpânească, precum îi poftise inima. 


Prinţul alân şi înaltele ţinuturi întunecate 


poveste chiliană 


A fost odată un împărat, care avea un fecior tare răzgâiat şi năzuros; tot ce-i cerea 
el părintelui, dobândea fără oprelişte. Copilul învăţă de la vătaful palatului să joace 
jocuri de noroc. Pe zi ce trecea, tot mai mult îi plăcea jocul şi era tot mai priceput. Şi 
tot aşa, până când se făcu mare, flăcău în toată firea. 

Umblau zvonuri cum că nimeni nu-l putea întrece la joc pe feciorul de împărat. 
Ajunseră zvonurile la urechea unui vrăjitor, care şi el era tare iscusit la joc. Se hotări 
atunci s-o pornească de pe meleagurile lui, pe mare, până la curtea împăratului, să se 
măsoare cu prinţul Alân, căci aşa-l chema pe flăcău. 

Şase luni încheiate ţinu călătoria. Cum ajunse la palat, vrăjitorul şi prinţul se 
puseră pe jucat. Şi jucară fără oprire două luni de zile: de atâta amar de vreme avu 
nevoie vrăjitorul ca să-l bată pe prinţul Alân. Văzându-se învins şi rămânând fără 
bani, prinţul se gândi să-şi joace sufletul. Vrăjitorul câştigă iar; îi lăsă câţiva gologani, 
să-şi cumpere o pereche de cizme de fier cu tocul de oţel, şi-i porunci să plece îndată 
spre înaltele Ținuturi întunecate. 

Flăcăul îl ascultă şi o pomi la drum. Bătu el cale lungă, lungă, până ce 
prinseră a i se toci cizmele de-atâta umblat, dar nimeni n-a fost în stare să-i 
spună unde se aflau înaltele Ţinuturi întunecate. 

într-o după-amiază, chiar când apunea soarele, ajunse la o colibă dărăpănată, unde 
nu trăia decât o bătrânică. Tare se mai miră ea când îl văzu, şi-i zise: 

— Ce cauţi prin pustietățile astea, băiete? 

— Am pornit, bunicuţo, în căutarea înaltelor Ţinuturi întunecate. Nu 
cumva îmi poţi spune încotro s-o iau? 

— De nouăzeci de ani de când trăiesc, n-am auzit niciodată de înaltele 
Ţinuturi întunecate. Dar am un fiu care poate să ştie, că el cutreieră toată lumea. 


Nu trecu mult şi se ivi feciorul babei, care-i strigă îndată maică-şi că-i miroase a 
carne de orii. 

— Ai milă, fiule, îi spuse băbuţa, e doar un biet flăcău care a pomit-o în 
căutarea înaltelor Ținuturi întunecate! 

— Eu cutreier lumea întreagă şi n-am pomenit de aşa ceva! 

îi dădură prințului găzduire peste noapte, iar a doua zi feciorul babei îl povățui s-o 
pornească în căutarea împăratului tuturor păsărilor, că o să-i spună el, ori unul din 
fiii lui, încotro se află înaltele Ţinuturi întunecate. 

Mai trecu o lună, până izbuti prinţul să ajungă la altă cocioabă părăginită. 

Unde trăia doar un moş. 

— Seara bună! îi spuse flăcăul. Nu cumva ştii încotro se află înaltele Ţinuturi 
întunecate? 

— Am o sută de ani, şi n-am auzit niciodată de ţinuturile astea, dar eu 
sunt împăratul tuturor păsărilor şi, cum s-or aduna, o să le întreb pe ele. 

începură să se adune, una câte una, şi moşul întreba pe fiecare pasăre, dar toate îi 
dădeau acelaşi răspuns, că nu pomeniseră de aşa ceva. Lipsea o singură pasăre, un 
vultur şchiop, tare beţiv. Târziu de tot se ivi şi vulturul; se roti deasupra colibei, tară a 
se lăsa în jos. Era ameţit rău: şi moşul fu nevoit să-l tot roage să coboare, c-avea să-i 
facă o întrebare. în cele din urmă, vulturul se lăsă în jos; îl întrebară şi el răspunse: 

— Din întâmplare tocmai de acolo vin. M-am trezit poftit la un ospăț, căci 
aşteptau venirea unui prinț dintr-o împărăție tare îndepărtată. 

Atunci moşul îl întrebă de se simţea în stare să-l ducă acolo pe flăcău. Vulturul îi 
răspunse că eră în stare, dar trebuia să ia merinde pe îndestulate, fiindcă drumul era 
foarte lung, şi trebuiau să ajungă negreşit la amiază. Mai spuse că împăratul din 
înaltele Ţinuturi întunecate îl aşteaptă pe prinţ cu gândul să-l omoare, dar că una din 
cele trei fete ale lui, pe nume Blanca Fior, o să-i sară în ajutor flăcăului, şi-o să-l 
scape. 

Se pregătiră de drum şi o porniră dis-de-dimineaţă. Făcură ei cale lungă, iar 
vulturul mâncă toţi şoarecii pe care-i luaseră ca merinde. După o vreme, îi strigă 
flăcăului: 

— Nu mai pot de foame! Dă-mi o bucată din pulpa ta, să-mi astâmpăr 
foamea! 

Prințul n-avu încotro, îşi tăie o bucată de came şi i-o dădu. O porniră mai 
departe şi, într-un târziu, iar flămânzi vulturul. 

— Mai dă-mi şi din celălalt, picior! 

Flăcăul îl ascultă şi de astă dată, apoi îşi urmară drumul. 

Ajunseră în sfârşit la locul unde fetele împăratului din înaltele Ţinuturi întunecate, 
care era vrăjitor, aveau obiceiul să se scalde în fiecare zi, după prânz. Fiecare fată 
avea veşminte de altă culoare, pe care le lăsară pe mal. Vulturul îl ascunse pe prinţ 
prin apropiere, şi-i puse la loc bucăţile de came pe care şi le tăiase din pulpele 
picioarelor. 

— Iată ce trebuie să faci: să iei vălul albastru, care e al lui Blanca Fior, şi să-l 
ascunzi! 

Pe când fetele se scăldau, prinţul fură vălul albastru şi-l ascunse. Dar Blanca Fior 
prinse îndată de veste. Iar când cele două surori ieşiră din apă şi o chemară şi pe ea, 
Blanca Fior le spuse că mai rămâne, că tare-i bună apa, şi să se ducă fără ea. Cum le 
văzu plecate, ieşi din apă şi-l chemă pe flăcău. 

— Tu eşti prinţul Alân? îl întrebă. 

— Eu sunt, prinţesă! 

— Pe tine te aşteaptă taică-meu, cu gânduri rele. O să te supună la grele 
încercări; mai, întâi o să-ți dea un scaun vrăjit, de pe care nu te mai poţi ridica. Tu să 
nu te aşezi, ci să-i spui că vrei să stai în picioare, c-ai ostenit de atâta stat. Apoi o să 


te poftească la masă; tu să nu mănânci nimic, că bucatele-s toate otrăvite. Ţine inelul 
acesta şi cheamă-mă, când vei avea nevoie de mine, dar fii cu mare grijă să nu-l 
pierzi! 

— Fata plecă, şi mai apoi ajunse şi prințul la palatul împăratului din 
înaltele Ţinuturi întunecate. Cum îl văzu, împăratul îl pofti să şadă, dar prinţul îi 
răspunse că a stat prea mult jos, că ar vrea să rămână în picioare. Atunci împăratul îl 
pofti cu glas îmbietor să se ospăteze. Prinţul îi mulţumi, 
spunându-i că era sătul. împăratul îi arătă o încăpere întunecată, zicându-i să 
intre acolo să se odihnească, fiindcă mai târziu o să trebuiască să-i împlinească 
o poruncă. 

Se odihni prinţul, iar la apusul soarelui se sculă. împăratul îi arătă în zare o pădure, 
şi-i porunci: 

— Mâine să-mi tai pădurea de colo, să semeni grâu şi la amiază să-mi aduci 
pâine caldă! 

Toată noaptea stătu treaz prinţul, gândindu-se că se afla în mare primejdie şi că îl 
pândea o 
moarte sigură, căci împăratul îl ameninţase că, de nu-i împlineşte porunca, o să-i 
taie capul. Plânse el şi se jelui, fără să-şi amintească de Blanca Fior. Spre dimineaţă, 
când îşi scoase batista să se şteargă la ochi, dădu peste meiul fermecat şi o chemă 
iute pe fată. Blanca Fior se ivi îndată şi-i zise: 

— De ce-ai uitat ce te-am povățuit? Hai să ne apucăm împreună de treabă! 

îl duse la pădurea cu pricina şi-i spuse: 

— întinde-te aici, şi nu cumva să ridici capul până nu vin eu, chiar de-o fi 
să se sfârşească lumea! 

Fata se puse pe treabă cu toată râvna. Prinţul simţi mai întâi dogoarea flăcărilor 
care ardeau pădurea, apoi boii care mai-mai să treacă peste el trăgând plugul. Auzi şi 
oamenii care semănau grâul, iar mai târziu larma secerătorilor, îndemându-şi caii. în 
cele din urmă, răzbi până la el mirosul de pâine caldă, proaspăt scoasă din cuptor. 
Auzi atunci nişte paşi: era Blanca Fior, care-i aducea coşul cu pâine, să meargă la 
palat. 

— Scoală, Alân, căci totu-i gata; du-te de grabă să duci pâinea, că acuşica e 
amiaza! 

Ce s-a mai minunat împăratul văzând ca flăcăul i-a îndeplinit porunca! îl pofti 
atunci să mănânce bucate bune şi-l trimise să se odihnească. 

— Iar mai târziu vino înapoi, să-ți dau altă poruncă! Când i se înfăţişă din 
nou flăcăul, împăratul îl luă... şi-l duse de-i arătă toate pivnițele şi hambarele pline cu 
grâu. 

— Să-mi alegi până mâine tot grâul! Când mă scol, să fie gata! 

Să tot fi fost acolo pe puțin o mie de saci. 

Se duce prințul să se culce, şi de data asta nu uită de Blanca Fior. O chemă şi 

ea-l întrebă: 

— Ce poruncă ţi-a mai dat acum taică-meu? 

— Să aleg grâul din hambare, boabele de o parte şi pietricelele de alta, până- 

i tot grâul curat. 

— Nu-i greu, spuse fata. Avem vreme destulă. Scoate inelul fermecat! 

Şi luând inelul, bătu cu el într-o piatră. leşi de acolo împăratul furnicilor, şi Blanca 
Fior îi porunci să aleagă îndată tot grâul, boabele de o parte, pietricelele de alta. 

— E uşor ce-mi ceri, stăpână! răspunse împăratul, şi porunci îndată să 

se adunetoate furnicile. 
Cât ai clipi din ochi, mântuiră toată treaba. 

Când se trezi împăratul, cam pe la ceasurile zece, după obicei, se uită în curte şi 

văzu grâul gata curățat. 


— Unde o fi învăţat flăcăul ăsta să facă aşa ceva, că doar nu ştia nimic?! se 
minună el înciudat. Aici e mâna fetei mele, Blanca Fior, că numai ea e în stare de 
asemenea ispravă! 

I se înfăţişă prinţul Alân, spunându-i că i-a împlinit porunca. 

— Preabine! răspunse împăratul. 

îl pofti iar să se ospăteze, şi apoi îi zise: 

— După ce te odihneşti, să vii să-ţi mai dau o treabă! 

De data asta Blanca Fior aflase ce avea să-i poruncească, şi-l povăţui pe prinţ ce 
să-i ceară împăratului pentru a-i îndeplini porunca. 

Sosi ceasul când se înfăţişă Alân împăratului. 

— Iată ce trebuie să faci: când am fost pe meleagurile tale, de ne-am 
întrecut la joc, mi-am pierdut în mare un diamant care preţuieşte jumătate din toată 
averea mea; mâine să-mi vii cu el! 

Prinţul Alân socoti că porunca asta le întrecea pe toate. „Mi se pare că n-am să fiu 
în stare!” gândi el, dar cu voce tare îi spuse împăratului: 

— Am nevoie de o chitară, de un pumnal de oţel şi de o barcă. 

împăratul îi dădu tot ce-i ceruse. 

Se duse prinţul la el în odaie, să se culce. La ceasul potrivit, o chemă iar pe Blanca 
Fior, şi ea se ivi, zâcându-i: 

— Tocmai la timp m-ai chemat! 

Fiindcă ea apărea la chemarea prințului numai când împăratul şi toți din palat 
mergeau la culcare. Fata îl luă pe Alán la malul mării şi-l povătui astfel: 

— Când o să fim în larg, scoate-ţi pumnalul şi taie-mă bucățele! Aruncă-le 
în apă, în toate părţile şi, ca să n-adormi până mă întorc eu, să cânţi la chitară! 

Dar când ajunseră cu barca în largul mării, după ce aruncă bucăţelele în apă, pe 
Alân îl birui somnul. Adormi şi nu răspunse când îl strigă fata. în două rânduri. Dacă 
nici a treia oară nu se scula, aveau să piară amândoi în mijlocul mării! Când Blanca 
Fior striga ultima oară, flăcăul tresări speriat, se trezi şi-şi aminti totul. Puse iute 
mâna pe chitară şi începu să cinte, pina apăru Blanca Fior, cu diamantul scos din 
adâncul mării. Atunci se întoarseră la palat. 

A doua zi, când se deşteptă împăratul, Alân i se înfăţişă cu diamantul. 

— Bine, voinice. îi spuse împăratul, a mai rămas să-mi împlineşti ultima 
poruncă. Dar acum du- te de mănâncă şi te odihneşte! 

La timpul cuvenit. Alân veni să afle porunca împăratului, care glăsui astfel: 

— Colo în grajd e un cal nărăvaş; mâine să-l struneşti şi să-l faci blând ca 
un miel! De izbândeşti şi de data asta, o să rămâi împărat în locul meu, şi-ţi dau să-ţi 
alegi de nevastă pe una din fete! 

Când se duseră toţi la culcare, Alân o chemă pe Blanca Fior. Ea se ivi îndată şi-l 
povăţui ce să facă. 

— Să fii cu mare grijă, că armăsarul e chiar taică-meu, şaua este maică- 
mea, scăriţe - surorile mele, iar frâul şi zăbala - eu; ia nuiaua asta fermecată, că are 
să-ţi fie ele folos! Acuma ştii de cine trebuie să ai grijă şi în cine să loveşti! 

Flăcăul îngheţă când află că trebuia să se lupte cu vrăjitorul, dar n-avu încotro. 

A doua zi în zori, vătaful palatului îi aduse şaua şi hamurile. Alân târâi şaua, lovind- 
o de toate pietrele din curte, până la grajd, dar de Mu şi de zăbală avu cea mai mare 
grijă. Deschise poarta grajdului, cu nuiaua în mână. Armăsarul se năpusti ca o fiară 
să-l omoare, dar prinţul îl lovi tară milă cu nuiaua fermecată. Calul căzu la pământ. Şi 
atunci îi puse iute frâul, apoi şaua, pe care o tot lovea. Apoi îl încalecă. Calul se tot 
scutura şi sărea, iar Alân îl lovea zdravăn cu nuiaua, până când vrăjitorul se dădu 
bătut. 

— Nu mă mai lovi. îi strigă el, că m-ai învins, şi toată împărăţia este de acum 
înainte a ta! 


Prinţul îi scoase atunci şaua şi hamurile, şi le dădu vătafului. 

A doua zi, nici împăratul, nici împărăteasa ori fetele n-au fost în stare să se scoale, 
în afară de Blanca Fior. Toţi zăceau bolnavi de loviturile şi buşiturile primite. Când 
împăratul se mai înzdrăveni, îl chemă pe Alân şi-i zise: 

— O să-ți dau să-ți alegi una din fetele mele! Flăcăul o chemă pe Blanca 
Fior, şi-i povesti ce-i spusese împăratul. 

— Trebuie să fii cu ochii în patru, de vrei să te însori cu mine, grăi ea. Vezi 
că toate trei surorile suntem aidoma la chip, nu ne deosebim decât prin veşminte. 
Cum tata mă bănuieşte că eu te-am ajutat, o să ne poruncească să ne îmbrăcăm toate 
la fel, să nu mă poţi alege. Ca să vezi care sunt eu, să te uiţi la picioarele noastre. în 
dreptul uneia din noi, ai să vezi sărind o şopârliţă; să ştii că aceea sunt eu! 

Şi se întâmplă întocmai cum spusese Blanca Fior. Sosi ziua alegerii. Prinţul se uită 
bine la picioarele celor trei fete, zări şopârliţă şi grăi către împărat: 

— Pe fata asta o aleg de nevastă! 

împăratul se lovi cu palma peste frunte şi-i zise cu ciudă: 

— în toate m-ai bătut! 

Şi n-avu încotro: le făcu o nuntă mare, îi dădu lui Alân coroana, şi-l lăsă în locul lui, 
COBiii în recau întungeoate. + 


Opiii care s-au ratacit în pădure 
poveste ecuadoriană 


Trăiau odată un bărbat şi o nevastă, care aveau trei copii. Fiind tare sărmani, n- 
aveau nici ce mânca. într-o zi, hotărâră să-i trimită pe copii în pădure, să li se piardă 
urma şi să nu-i vadă cum pier de foame. Tatăl n-avu încotro şi se pregăti să ducă el 
copiii la pădure. Le dădură câte ceva de- ale gurii: porumb copt, pinol, turtă şi pezmet, 
asta era tot ce aveau de mâncare. 

Când ajunseră la pădure, tatăl îi trimise să se joace mai încolo şi, ca să creadă copi 
că el nu s-a clintit din loc, agăţă de un copac un băț legat cu o sfoară. Când bătea 
vântul, băţul se mişca şi făcea un zgomot de parcă ar fi fost o secure ce taie copaci. 

După o vreme, văzând copiii că se înnoptează, îşi ziseră: 

— Hai să-i spunem tatii că s-a făcut târziu şi trebuie să ne-ntoarcem acasă! 

Dar când se întoarseră la locul unde îl lăsaseră pe tatăl lor, dădură doar peste bățul 
care se lovea de copac. Pe cei doi frați mai mari îi cuprinse grija, dar cel mic îi linişti, 
spunându-le că el aruncase tot drumul pietricele şi, luându-se după ele, n-or să se 
rătăcească. Şi, într-adevăr, ajunseră teferi acasă. 

A doua zi, tatăl îi duse iar în pădure. De data asta, copiilor nu le-a mai fost cu putință 
să găsească drumul către casă. Merseră ei ce merseră prin pădure, până dădură de o 
colibă. în ea trăia o vrăjitoare haină, care-i pofti înăuntru, îmbiindu-i: 

— Copii drăgălaşi, o să am eu grijă de voi, o să vă dau de mâncare după pofta 
inimi 

îi băgă pe toți într-o cuşcă cu zăbrele, şi în fiecare zi, după ce le dădea de mâncare, 
le cerea să-i întindă degetul. Cum fratele cel mare găsi o coadă de şoricel, i-o întindeau 
pe rând vrăjitoarei, când ea îi întreba: 

— V-aţi îngrăşat? 

Şi după ce pipăia coada de şoricel, vrăjitoarea îşi zicea supărată şi nedumerită: 

„Nu ştiu ce au copiii ăştia de nu se îngraşă! Şi doar pe ci i-am ţinut cel mai mult în 
cuşcă!” 

Dar într-o zi copiii pierdură coada de şoricel şi când vrăjitoarea le porunci să-i 
întindă degetul, n- avură încotro. Ea socoti atunci că erau tocmai buni de mâncat şi 
pregăti cuptorul. înainte de a ieşi din cuşcă, fraţii se vorbiră să-i ceară vrăjitoarei să le 
arate ea cum să intre în cuptor. 


Vrăjitoarea ii scoase pe toţi trei şi le zise să bage bine de seamă cum intră în cuptor 
fratele cel mare, ca a doua zi să facă şi ceilalţi ca el. Iar fratele cel mare îi zise: 

— Bunicuţo, arată-ne cum să intrăm în cuptor! Vrăjitoarea se învoi, şi, când 
se apropie de cuptor, copiii o împinseră înăuntru şi flăcările o cuprinseră de îndată. 
Cum scăpară de ea, copiii urcară în pod, şi găsiră tot soiul de bunătăţi: bomboane, 
plăcinte şi fel de fel de bucate gustoase. Iar în pivniţă descoperiră comori şi o mulţime 
de podoabe scumpe. 

După ce trecu o bucată de vreme, fraţii se hotărâră s-o pornească să-şi caute părinţii. 
Nimeriră drumul către casă şi, când ajunseră, îşi găsiră părinţii aproape morţi de 
foame, întinşi într-un colţ, pe nişte paie. Atunci copiii îi luară cu ei, se întoarseră la casa 
îmbelşugată şi trăiră acolo cu toţii fericiţi. 


Fata cea înţeleaptă 


poveste argentiniană 


A fost odată un pescar bătrân, care trăia la malul mării, împreună cu nevasta şi cu 
cele trei fete pe care le aveau. Cea mai mică dintre ele, frumoasă ca un înger, îl ajuta în 
fiecare zi la treabă. Celelalte două se duceau cu peştele prins să-l vândă la târg, şi în 
felul ăsta îşi câştigau traiul. 

într-o zi, pescarul s-a dus singur să pescuiască, dar toată dimineaţa n-a fost în stare 
să prindă nimic. Amărât, căci se gândea că ai lui or să rabde de foame, se aşeză pe o 
piatră şi izbucni în plâns. 

în clipa aceea, marea prinse a se frământa şi a mugi. lar o voce tunătoare îi porunci 
omului să rămână pe loc. Văzu ieşind din apă un porc mistreţ alb, care-i grăi astfel: 

— Cine ţi-a dat voie să pescuieşti în locurile mele? Nu ştii că pe fundul mării 
se află un oraş fermecat, şi că toţi oamenii care au greşit îşi ispăşesc pedeapsa acolo, 
prefăcuţi în animale? De vrei să ai ce da de mâncare la ai tăi, trebuie să mi-o aduci 
chiar mâine pe fata care te însoțea la pescuit! 

Marea mugi iarăşi, şi mistrețul se făcu nevăzut. 

Bătrânul se întoarse acasă trist şi copleşit de gânduri. 

Nu scoase un cuvânt, dar când nevasta şi fetele îl iscodită cu întrebările, n-avu 
încotro şi povesti tot ce păţise. 

Mezina, care era foarte curajoasă, îl rugă să-şi alunge mâhnirea; îi spuse că se 
cuvenea să îndeplinească porunca mistreţului, făgăduindu-i că ea o să ştie să se apere 
de orice primejdie. Fiind nespus de bună ia suflet, fata era gata să se jertfească numai 
să-şi scape familia de mizerie. După ce şovăi îndelung, tatăl se învoi să dea ascultare 
fetei, şi să împlinească porunca mistreţului ciudat. 

A doua zi, fata se despărţi de maică-sa şi de surori, care plângeau amarnic, şi se duse 
cu tatăl ei la malul mării. Nu trecu mult şi marea începu să mugească, apele se dădură 
în lături şi se ivi mistrețul cel alb. 

— Bine ai făcut că mi-ai dat ascultare, grăi către bătrân, căci altfel familia ta 
ar fi pierit de foame. De azi înainte ai să prinzi peştii cei mai grozavi, atâti câţi ai să 
pofteşti. 

Apoi se îndreptă spre fată şi-i zise: 

— Ia aminte la vorbele mele, că e în joc viaţa ta şi soarta amândurora! Ia 
ulciorul ăsta de aur. Umple-l cu apă şi leagă-l cu lanţul de la gâtul meu! Apoi urcă în 
spinarea mea, apucă-mă zdravăn de urechi şi fa-ţi curaj! Când o să ajungem în oraşul 
care doarme pe fundul mării, nu trebuie să scoţi niciun cuvânt, şi nici să mângâi pe 
careva, vreme de trei zile! Daca izbuteşti, a patra zi în zori să iei ulciorul şi, de cum ieşi 
din odaia ta şi până isprăveşti de străbătut tot oraşul, să stropeşti cu apă toate 


animalele care or să-ţi iasă în cale. Atunci se va săvirşi o minune nemaipomenită, pe 
care o aşteptam de mult: se va rupe vraja care ne ţine în puterea ei şi vom fi cu toţii 
fericiţi. 

Fata făgădui cu străşnicie să îndeplinească totul aşa cum i-a spus şi apoi se 
cufundară amândoi în mare. Apele se despicară, croindu-le drum lin. După o călătorie 
lungă, ce i se păru fetei că nu se mai isprăveşte, ajunseră într-un oraş strălucitor, plin 
de palate mândre, cu statui şi grădini. Dar locuitorii nu se iveau pe nicăieri. De 
nenumărate ori lata a fost cit pe aci să strige de uimire, văzând minunile din jur, dar a 
avut grijă să-şi pecetluiască buzele, căci aşa făgăduise. 

Casa în care avea să locuiască era cea mai mândră din oraş, dar nici acolo nu a văzut 
niciun chip de om. Mistreţul a lăsat-o înăuntru şi pe dată s-a făcut nevăzut. Dar chiar în 
clipa aceea se iviră două căţeluşe albe; ele îi aduseră fetei de mâncare şi tot ce îi făcea 
trebuinţă, ca nişte slujnice destoinice, şi avură grijă de ea tot timpul cât stătu acolo. Se 
arătară atât de sârguincioase şi de blânde, încât de mai multe ori fata a fost nevoită să- 
şi tragă iute mina înapoi, căci, fără să-şi dea seama, o întinsese să le mângâie, dar îşi 
stăvili pornirea cu înţelepciune. 

Liniştea şi singurătatea care o înconjurau erau adânci. Pretutindeni vedea numai 
animale întristate. înţelese până la urmă că acolo se întâmplase, de bună seamă, o mare 
nenorocire. Se cutremură de groază, dar se stăpâni şi-şi aşteptă împăcată soarta. 

Cu toate că trăia fără nicio fiinţă omenească în jur, fata nu se lăsă nicio clipă 
copleşită de teamă ori de mirare şi se purtă mereu cu măsură şi chibzuinţă. Nădăjduia 
că jertfa ei avea să fie răsplătită din plin, spre fericirea ei şi a tuturor. 

Trecură trei zile şi, în zorii celei de a patra, îşi luă ulciorul de aur şi stropi cu apă 
căţeluşele albe, care tocmai se iviseră lingă ea. Pe dată, animalele se prefăcură în două 
fete frumoase. Apoi, când ieşi afară din odaie, văzu un mistreţ; îi aruncă puţină apă şi în 
clipa aceea animalul se preschimbă într-un flăcău chipeş. Fata îşi văzu mai departe de 
stropit, şi toate animalele care-i ieşeau în cale luau înfăţişare omenească. Recunoştinţa 
oamenilor treziţi Ia viaţă nu cunoştea margini; o mângâiau, îi sărutau mâinile, o 
binecuvântau. lar fata înainta tot mereu; tăcută şi senină, cu ulciorul cu apa vrăjită. 

în curând întregul oraş îşi reluă viaţa de mai înainte. Apele care îl acoperiseră se 
retraseră şi în locul lor se ivi ca prin farmec o cetate bogată şi înfloritoare. Toţi oamenii 
de acolo se îmbrăţişau, cu o bucurie nestăvilită; ieşiră în fugă pe străzi, cântând şi 
slăvind-o pe cea care i-a scăpat. 

Iar mistrețul cel alb, care era chiar prinţul moştenitor al cetăţii, îndată ce luă chip de 
om îi spuse fetei că ea a izbutit să rupă blestemul ce se abătuse peste oraş şi peste 
locuitori, cu mii de ani în urmă, din pricina unui vrăjitor hain. Doar ea, din multe făpturi 
omeneşti, a dat dovadă de curaj şi înţelepciune, fiind astfel în stare să readucă la viaţă 
cetatea minunată. 

Prinţul trimise apoi după familia fetei şi, când sosi pescarul cu nevasta şi cu celelalte 
două fete, îi găzdui în palatul lui cel mândru. Nesfârşită le-a fost bucuria tuturor; 
familia fetei ora fericită că au găsit-o teafară, căci o socotiseră pierdută, iar bucuria ei 
era şi mai mare, ştiind că numai ea i-a scăpat pe toţi. 

Prinţul o luă de nevastă şi trăiră amândoi ani mulţi, până la adânci bătrâneţe, în 
cetatea mândră şi bogată, în pace şi fericire. 


Bătrânul cărbunar 


poveste chiliană 


Trăia odată un cărbunar bătrân, împreună cu femeia lui, care era şi ea bătrână. N- 


avuseseră copii, şi îl rugau mereu pe Domnul să le dăruiască unul, să aibă şi ei un 
sprijin. 

După un timp, Domnul le ascultă ruga şi le dărui un băiat. Ce se mai bucurară 
bătrânii! lar copilul creştea într-o săptămână cât alţii într-un an. Se făcu măricel, şi 
bătrânul îl luă într-o bună zi cu el, să-i arate cum se face cărbunele. De atunci, băiatul îl 
însoțea mereu. Odată, tatăl îl trimise s- aducă boii ca să-i înjuge. 

— Du-te, fiule, îi spuse, şi adu încoace boii, că am nevoie de ei! 

Băiatul căută boii, dar nu-i găsi. Se luă după fel de fel de urme de animale şi se 
afundă în pădure. Se făcu târziu, şi tatăl, luându-se cu treaba, uită de eopil. Când se 
întunecă, îşi aminti şi porni să-l caute, dar oricât se strădui să dea de el, nu-l găsi. 

în vremea asta băiatul merse tot înainte, fără să ştie încotro, rătăcind în inima 
pădurii. Cum se făcuse beznă, fu nevoit să se oprească, şi-şi petrecu noaptea pe un pat 
de lăstari, care creşteau la tot pasul. 

A doua zi se sculă în zori şi-o pomi mai departe. Dar, în loc să se apropie de casă, se 
afunda tot mai mult în pădure. în zilele următoare se depărta şi mai mult, rătăcind 
mereu, iar bătrânul nu-i putu da de urmă cu niciun chip. 

într-o zi băiatul ieşi din pădure într-o câmpie întinsă. Zări în depărtare un copac 
stufos, şi se îndreptă într-acolo, zicându-şi: 

„O să mă urc în copac să văd încotro trebuie s-o apuc”. 

Şi de sus din copac zări ceva care semăna cu o casă. Merse către ea şi ajunse tocmai 
la amiază. Nu văzu pe nimeni primprejur ori în curte dar, când intră înăuntru, îşi dădu 
seama că locuia cineva acolo. într-una din odăi văzu o masă întinsă, încărcată de 
bucate. Cum bietul de el era mort de foame, nu se putu stăpâni şi mâncă una din 
porţiile de pe masă, că erau douăsprezece cu toatele. 

Casa unde nimerise era sălaşul unor tâlhari, care erau şi vrăjitori; se prefăceau, 
după voie, în păsări sau în orice altceva. Când se apropiară de casă, cei doisprezece 
tâlhari dădură de urmele paşilor copilului. 

— Ia uitaţi-vă la paşii ăştia! strigară. 

Şi văzură că urmele duceau spre casă, şi acolo se opreau. Găsiră uşa deschisă, aşa 
cum o lăsase unul din tâlhari, şi intrară. Băiatul se ascunsese după uşă şi auzea tot ce 
vorbeau ei. 

„Aici o să-mi rămână oasele, că nu mai am scăpare!”, îşi zise el speriat. 

Când se aşezară tâlharii la masă, văzură îndată că lipsea una din porţii, tocmai cea 
a căpeteniei lor, care nu mai găsi pe masă nici mâncarea, nici vinul. 

— Acum că am rămas flămând, spuse el supărat, să închid uşa, să nu care 
cumva să fugă ticălosul care mi-a furat mâncarea; trebuie să fie pe-aici. 

Când să închidă uşa, băiatul strigă: 

— Ai milă, nu mă omorî! 

Căpetenia tâlharilor se uită Ia el şi se bucură, zicând: 

— Băiatul ăsta o să rămână cu noi, să ne fie tovarăş. Nu plânge, copile, că ai 
s-o duci bine aici! 

Toţi se opriră din mâncat, lăsându-şi lingurile în supă. îl întrebară cum de-a nimerit 
acolo, şi 
băiatul le povesti că taică-său îl trimise să-i aducă boii ca să-i înjuge, dar că el nu 
i-a găsit şi, tot căutându-i, s-a rătăcit. 

— Bine, copile, îi spuseră. Rămii aici, că n-o să duci lipsă de nimic, şi o să 
te învăţăm tot ce ştim noi! 

Şi se apucară să-l înveţe tot soiul de vrăjitorii. Mai întâi îi dădură să citească dintr- 
o cărţulie. îl lăsară acasă, împreună cu timarul care pregătea mâncarea. Când 
prânzul era gata, pleca şi tâlharul după ceilalţi, şi copilul rămânea singur. Se puse el 
pe învăţătură şi, cum Domnul îl făcuse tare isteţ, prindea totul din zbor. 

Se făcu mărişor şi era tobă de carte, dar faţă de tâlhari se prefăcea că n-a învăţat 


nimic. 

Cu vremea, le câştigă încrederea, şi-l lăsară singur să facă mâncarea, dându-i pe 
mână toate cheile. Cum rămânea singur, băiatul intra în încăperea unde ţineau 
cărţile, şi încetul cu încetul le citi pe toate. Află curând tainele vrăjitoriei, şi nu se 
împlini bine anul că nu-l întrecea nimeni în farmece: era în stare să se prefacă în 
orice soi de animai. Dar făcea totul pe ascuns, fără să ştie tâlharii. 

Când se întorceau acasă, băiatul se prefăcea că e vesel şi îi întâmpina bucuros, 
încât aceştia erau încredinţaţi că-i îndrăgea tare mult. 

într-o bună zi, se hotări el să-i tragă pe sfoară şi să pună capăt vrăjitor. Cum 
se văzu singur, îngrămădi în curte toate cărţile şi le dădu foc. Să piară cu 
farmece cu tot. Nu pregăti nimic de mâncare, lăsă farfuriile goale şi, ca să poată 
pleca în voie, se prefăcu într-o porumbiţă şi-şi luă zborul către casa părintească. 
Ajuns acolo, luă iar chip de om şi intră înăuntru. Le dădu bineţe părinţilor şi-i 
întrebă: 

— Cum o duceţi? 

— Bine, flăcăule, îi răspunseră ei, dar cine eşti tu? 

— Sunt un băiat care s-a rătăcit în pădure. N-aţi avut niciun copil? 

— Ba cum să nu, am avut un fecior care ni s-a pierdut în pădure. 

— Dacă l-ați vedea, l-ați recunoaşte. 

— Nu, că a trecut mult de atunci, acum trebuie să fie un adevărat flăcău. 

— Nu-ti aminteşti, moşule, că ţi-ai trimis băiatul după boi? 

— întocmai aşa; de-atunci nu s-a mai întors acasă 

— Păi eu sunt feciorul vostru! 

Când auziră bătrânii, mare le-a fost bucuria. Se porniră pe plâns şi-l îmbrăţişau 
într-una. într-un târziu, flăcăul le povesti: 

— Am învăţat toate tainele vrăjitoriei. Am aflat că aici în sat oamenii îşi 
trec timpul cu lupte de câini, făcând prinsoare care învinge. Ca să câştigăm ceva 
bani, s-avem de mâncare, mâine în zori o să mă prefac în câine, iar tu, tătucă, să mă 
duci să mă vinzi la târg! 

A doua zi în zori găsiră în locul băiatului un crine mare, care-i spuse moşului: 

— Când începe lupta, să nu-mi laşi zgarda la gât, ci să mi-o scoţi! 

Porni moşul cu câinele spre târg şi, în drum, îi ieşi în faţă un om bogat: 

— Ce câine frumos î. Zise el. Nu-i de vânzare, moşule? 

— Ba da, domnule! 

Feciorul îi spusese să nu ceară mai mult de cincizeci de galbeni. Dar când moşul îi 
spuse cât voia pe câine, omul îi dădu încă pe atât. 

— Ia o sută, moşule, că tare-i frumos câinele şi o să câştige în luptă. 

— Asta aşa-i, grăi moşul, că nu-i pe lume câine să-l întreacă. 

Bucurându-se de bani, moşul îşi săltă poncho-ul potrivindu-l pe umeri şi uită să-i 
scoată câinelui zgarda. Omul bogat îl luă de lanţ şi plecă. Mergând după stăpân, 
câinele se întrista că nu-i scoseseră zgarda, căci numai fără ea putea învinge în luptă. 

Moşul se întoarse bucuros acasă, şi cu banii cumpără zahăr şi ierburi pentru ceai. 

Omul care cumpărase câinele îl duse îndată la locul unde se ţineau luptele. 

„Acum o să-mi scoată zgarda, şi-o să arăt eu ce pot!” îşi zise câinele, bucuros, căci 
cu zgarda la gât nu putea face nicio vrăjitorie, ca să dispară de la sine. Când stăpânul 
i-o scoase, se năpusti la celălalt câine, lovindu-l cu atâta putere că îl puse pe fugă. Se 
luă după el şi, când se pierdură în depărtare, se prefăcu în pasăre. 

Văzând că nu i se întoarce câinele, stăpânul începu să se tânguie: 

— Vai de mine, ce-o fi cu câinele meu? 

Se duse în grabă la moşul de la care-l cumpărase şi, când îi povesti ce păţise, moşul îi 
spuse: 

— Asta-i din pricină c-am uitat să-i scot zgarda! 


în vremea asta, tâlharii porniră în căutarea flăcăului. Şase dintre ei o luară într-o 
parte, ceilalţi în alta, după cum porunci căpetenia, de care ascultau cu frică toţi. Se 
întâmplă ca tocmai căpetenia să nimerească în satul unde se afla băiatul, la părinţii 
săi - căci, de îndată ce i-a fost cu putinţă, flăcăul se prefăcuse iar în om şi se 
întorsese acasă. Cum sosi, îl întrebă pe taică-său de ce nu i-a scos zgarda când l-a 
vândut cu înfăţişare de câine. 

— Ah, fiule, asta-i ceea ce mi-ai spus să fac? 

— Să nu cumva să mai uiţi altă dată când îţi spun ceva! Mâine dimineaţă, 
am să mă preschimb într-un cal mândru, gata înşeuat. Du-mă la târg să mă vinzi, şi 
cere o sută de pesos. Dar nu uita să- mi scoţi mai întâi căpăstrul! 

A doua zi se duse moşul cu calul spre târg, şi-i ieşi în drum căpetenia 
tâlharilor. Calul îl recunoscu de cum îl văzu, se opri şi nu mai vru s-o 
pornească cu niciun chip. 

Moşul trase de căpăstru, încercând să-l urnească. Se apropie atunci căpetenia 
tâlharilor. 

„Ticălosul care ne-a înşelat s-a prefăcut în Cal”, îşi zise el, căci fiind vrăjitor mare, 
nu-i scăpa nicio taină. 

Când moşul îi dădu bineţe, îi răspunse şi îl întrebă dacă nu vinde mândreţea aceea de 
cal. 

— Ba da, domnule, e de vânzare! 

— Şi cât ceri pe el? 

— O sută de pesos. 

— Uite aici două sute. Moşul luă banii şi, bucurându-se de câştig, uită de 
căpăstru. Căpetenia tâlharilor luă calul şi-o pomi cu el, ztcându-i: 

— Te-ai preschimbat în cal, cal să rămâi! 

Când ajunse la târg, îl legă bine de un stâlp lângă o prăvălie şi intră de 
cumpără o şa şi nişte pinteni mari. 

— O să pun şaua pe tine, îi spuse calului, care ciuli urechile; ai merita să 
te omor, ticălosule, că ne-ai ars toate cărţile! 

îl înşeuă şi îi dădu pinteni spre pădure, unde-şi aveau sălaşul tâlharii. îl tot 
îmboldea cu pintenii, dar fără să-i facă vreun rău, şi calul parcă zbura. Când se 
apropiară, ceilalţi tâlhări erau acasă cu toţii şi-şi aşteptau căpetenia. 

— lată-l că vine, strigă unul din ei, vine călare pe ticălosul care s-a 
preschimbat în cal! 

Se făcuse amiază când ajunseră acasă. 

Scoaseră şaua de pe cal şi-l lăsară, până prânziră ei, să se răcorească puţin, că era 
năduşit de atâta alergătură. 

După pe i se zvântă năduşeala, căpetenia porunci tâlharului cel mic să-l ducă la râu 
să-l adape. Acesta pomi cu el la un eleşteu nu prea adânc, aflat prin apropiere. lar 
acolo, cu toate că îi spusese căpetenia în câteva rânduri să nu. Cumva să-i scoată 
căpăstrul, tâlharul cel mic, care era cam nărod, apucă de i-l scoase. Şi pe dată calul 
se preschimbă în peşte şi pieri în apă, iar ceilalţi strigată înciudaţi: 

— Măi, să fie, ţi-a scăpat! 

Se duseră cu toţii la eleşteu, să-i dea de urmă. Dar cum în apă se aflau mii de peşti, 
unul din tâlhari spuse: 

— Să ne prefacem în vulpi, ca să-l putem prinde! 

Zis şi făcut. Se prefăcură în vulpi, se aruncară în apă şi începură să-l caute prin tot 
eleşteul, dar peştele alunecă binişor, ieşi la suprafaţă şi se prefăcu în porumbiţă. 

Văzând asta, tâlharii se prefăcură şi ei în şoimi, şi se luară toţi doisprezece după 
porumbiţă, s-o omoare. Dar ea le-o tot lua înainte. Când credeau că sunt gata s-o 
prindă, le scăpa. Zburând deasupra unui sat, porumbiţa zări o fată care se uita la ea 
cu milă, văzând-o urmărită de cei doisprezece şoimi. Fata ridică mâinile şi-i strigă: 


— Zboară, porumbiţă, salvează-te! 

Atunci porumbiţa, care era gata-gata să fie prinsă, îşi aminti de vrajă şi se prefăcu 
în inel pe degetul fetei. Şoimii rămaseră rotindu-se deasupra şi, ghicind mai apoi ce 
se întâmplase, îşi spuseră între ei: 

— Cum să facem să luăm inelul? 

Chibzuiră ei, şi până la urmă o vrăjiră pe bunica fetei să cadă la pat. Se prefăcură 
îndată în doftori şi bătură la uşa casei. Au fost poftiţi înăuntru, s-o vindece pe 
bolnavă. 

în vremea asta, flăcăul se prefăcuse iar în om, şi-i povestise fetei că era urmărit de 
nişte vrăjitori haini, care ştiau ce era cu inelul de pe degetul ei. îi mai spuse că, 
pentru a scăpa de ei. O să se folosească de un şiretlic: o să arunce pe jos, chiar în 
odaia unde se află ei, o mină de porumb şi el o să se prefacă într-un bob care o să se 
rostogolească la picioarele ei. 

— Să pui atunci piciorul pe bobul de porumb, să mă ascunzi, dar ai grijă să 
nu mă striveşti! 

Cum Văzu boabele risipite pe jos, căpetenia tâlharilor se prefăcu în găină iar ceilalţi 
în pui şi se 
apucară să ciugulească. Şi, pe când mâncau ei porumbul, din bobul ferit de fată se 
ivi o vulpe care se năpusti mai întâi la găină, apoi la pui şi le rupse la toţi gâtul. Când 
sfârşi, luă iarăşi chip de om. 

Fata le povesti părinţilor ce se întâmplase, le arătă flăcăul şi cu toţii se bucurară că 
scăpaseră de vrăjitorii cei haini. Până la urmă, flăcăul le ceru fata de nevastă, şi 
făcură nunta. lar flăcăul nu-şi uită de părinţi; se duse la ei. Cu tot felul de bunătăţi şi 
le spuse că s-a însurat şi ca el şi nevasta lui o să le fie acum sprijin la bătrâneţe. 


Prâslea cel viteaz 


poveste mexicană 


A fost odată un împărat care avea trei feciori, doi mai mari şi unul mititel. în fiecare 
zi tatăl îi trimitea pe toţi la lucru, la câmp. Cei mari se puneau îndată pe joacă, în 
vreme ce prâslea se apuca de treabă, şi muncea vârtos. 

Iar fraţii cei mari zburdau toată ziua prin porumbişte, fără să pună mina să 
muncească. Seara, când se întorceau acasă, îi povesteau împăratului că toată ziua au 
lucrat. Şi tot aşa până când, într-o bună zi, prâslea spuse adevărul împăratului: 

— Tătucă, eu trudesc, iar fraţii mei stau şi se joacă în porumbişte şi nici 
gând să facă vreo treabă! 

— Ah, leneşii ăştia! O să le arăt eu lor! zise împăratul. Ai grijă mâine de 
vezi dacă lucrează şi vino să-mi spui! 

A doua zi plecară toţi trei la câmp. Când văzu că iar se pun pe joacă, cel mic le zise 
fraţilor: 

— Haideţi la treabă! 

— Nici gând, asta s-o crezi tu! îi răspunseră ei, fără a se opri din joacă. 

Seara, prâsleaii povesti iar împăratului că frații lui nu-şi dăduseră nicio osteneală la 
câmp. 

Temându-se de mânia tatălui, feciorii cei mari îşi ziseră: 

— Mâine s-o rugăm pe mama să ne pună în traistă ceva merinde şi să 
plecăm în lumea largă. Ce să facem aici? Nu mai putem sta din pricina lui prâslea. 

Când Împăratul află că feciorii se pregăteau de plecare, zise mânios.: 

— Ah, ce leneşi! La plecare le era gândul. Da-ţi-le câte merinde le trebuie şi 
s-o ia din loc! 


A doua zi de dimineaţă, fraţii cei mari îşi luară merindele şi plecară. Ajungând la o 
răscruce, o luară pe drumul din dreapta şi-o ţinură tot înainte. în vremea asta, 
prâslea venea după ei, dar se ţinea mai departe. Cam pe la amiază, celor doi li se făcu 
foame. îşi desfacură desaga şi se puseră pe mâncat. Pe când mâncau ei plăcinte, îl 
zăriră pe fratele cel mic, care venea din urmă, şi ziseră: 

— Ia uite-l pe prâslea, vine după noi! Ce-o mai fi vrând? 

Fiindcă se săturaseră de plăcinte, aruncară rămăşiţele pe jos, ca la un animal, ca să 
le mănânce el 

Apoi se ridică şi se aştemură iar la drum. Ajungând la locul unde aruncaseră ei 
rămăşiţele de plăcintă, prâslea se aşeză jos pe o piatră; când să ia o îmbucătură, văzu 
însă nişte furnici. Atunci, în loc să mănânce el, dădu toate fărâmiturile furnicilor, care 
au şi început să le care. Drept mulţumire, ele îi dădură un picioruş de furnică, 
zicându-i că, ori de câte ori o să se afle la necaz, or să-i sară în ajutor. Şi flăcăul porni 
mai departe. 

în vremea asta, fraţii cei mari ajunseră la un iaz, unde văzură nişte rațe. 

— Ascultă! grăi unul dintre fraţi, dacă prâslea se mai ține după noi, iată 
ce să facem când ajunge aici: tu rămâi pe loc şi fă-te că-i arăţi rațele, iar eu îi ies pe 
la spate şi îl împing, să cadă în apă şi să se înece în iaz. 

Zis şi făcut. Când se apropie fratele cel mic, unul îl luă să-i arate rațele: 

— Vino încoace! Ia uite ce mai rațe! îi zise. Hai mai aproape, hai, tară fiică! 

Şi-şi petrecu braţul pe după umerii lui, apropiindu-l de iaz. Celălalt îi dădu brânci 
şi mezinul căzu în apă. Atunci el scoase degrabă picioruşul fermecat de furnică şi 
zise: 

— Furnicilor, veniți-mi în ajutor! 

Pe data se strânseră o groază de furnici care-i împinseră în apă un băț. Prâslea se 
prinse de băț şi izbuti să iasă din apă. 

Fraţii cei mari ajunseseră în vremea asta într-o pădure, sus la munte. Văzură acolo 
un tigru, un leu şi alte animale care se certau pentru o vită. 

Fraţii cei haini se bucurară şi unul zise: 

— Ia te uită! Dacă prâslea scapă cu viață şi ajunge până aici, o să-l mănânce 
fiarele! 

— Aici o să-i rămână oasele! O să scăpăm, în sfârşit, de el! răspunse celălalt. 

Nu trecu mult şi mezinul se apropie de locui cu pricina. Văzu animalele precum şi 
vreo câteva păsări de pradă: vulturi, ulii, ereţi, fiecare căutând să apuce cit mai mult. 

„Măi, să fie! Cei puternici iau ea totdeauna ce-i mai bun, iar ceilalţi stau şi se uită!” 
îşi spuse flăcăul şi se apucă să lacă el împărţeala dreaptă. 

Dădu apoi s-o pornească mai departe, când văzu că vine din urmă un leu, care-i grăi 
aşa: 

— Copile viteaz, aşteaptă o clipă! Prâslea, speriat, se gândi: 

„Acu! e acu'! S-a zis eu mine! O să mă mănânce leul ăsta. 

Dar leul se apropie şi-i spuse: 

— Am venit doar ca să-ți mulțumesc pentru dreapta împărţeală, că de nu 
erai tu, n-aveam parte de pradă. Tu ne-ai împăcat pe toţi, animale şi păsări. Drept 
răsplată, smulge-mi un fir de păr clin frunte şi păstrează-l cu grijă; oriunde te-ai afla 
la strâmtoare, n-ai decât să zici: „Leule, vino-mi în ajutor!” şi pe dată îţi apar în fată. 

Prâslea făcu întocmai, puse bine firul de păr şi îşi văzu mai departe de drum. După 
ce merse o vreme, văzu un vultur care se lăsa în zbor lingă el, şi-i spuse: 

— Copile viteaz, nu te speria! Nu-ţi fac nimic rău. Drept răsplată pentru 
fapta ta dreaptă, smulge-mi o pană din moţul de pe creştet. Ai mare grijă de ea, căci, 
ori de câte ori o să ai nevoie de ajutor, o iei în mână şi mă chemi, iar eu viu cit ai clipi 
din ochi. 

Şi iar mai merse prâslea o bucată de drum. Fraţii cei mari ajunseseră între timp la 


marginea unui oraş, şi hotărâră să-l aştepte pe mezin. Când se ivi, îl întrebară: 

— Unde ai de gând să mergi? 

— Unde mergeţi voi, o să merg şi eu! 

— Şi ce ai de gând să faci? 

— Păi o să-mi caut de lucru, orice mi se va da. 

Se duseră toți trei la curtea împăratului de acolo, i se înfăţişară şi întrebară dacă 
n-au să le dea ceva de lucru. 

împăratul îi întrebă ce ştiu să facă. 

— Ştiţi carte? 

Dar ei nu ştiau, că nu umblaseră pe la şcoli. Prâslea însă, fiindcă fusese silitor, 
răspunse că el ştie. 

— Hai să vedem, spuse împăratul. Citeşte-mi ziarul ăsta! 

Şi flăcăul citi fără greşeală, de parcă ar fi avut şcoală. Mulţumit, împăratul porunci: 

— Flăcăul ăsta rămâne la palat, să-mi ţină socotelile, iar ceilalţi doi să 
meargă la câmp, la semănat! 

Auzind porunca, fraţii cei mari prinseră a-l pizmui şi mai avan pe cel mic, care 
rămase la curte. Chibzuiră ei cum să scape de prâslea, şi aflând că fetei împăratului i 
se furaseră nişte podoabe, se înfăţişară la tron şi spuseră: 

— Luminăţia-ta, prâslea se laudă că el e în stare să-ți aducă înapoi 
podoabele pe care uriaşul i le- a furat prințesei. 

— Cum? se minună împăratul, şi porunci să vină degrabă flăcăul. Ai spus 
tu că eşti în stare să-mi aduci podoabele de la uriaş? 

— Ba nu, luminăţia-ta, eu n-am spus una ca asta. 

— Cum să nu! sări atunci unul din fraţi. Te-ai lăudat, nu-i aşa? 

— Aşa-i, nu da înapoi! zise celălalt. 

Iar prâslea, văzând că n-are scăpare, îi spuse împăratului: 

— Bine, o să merg după podoabe! 

Şi o porni, fără să se amărască prea tare, fiindcă ştia că are cu el darurile 
fermecate. Se duse în pădure, îşi aminti de vultur şi, scoțând pana, zise: 

— Vulture, vino-mi în ajutor! 

într-o clipă, vulturul îi apăru în faţă, întrebându-1: 

— Care-i necazul? 

— Mi-a poruncit Împăratul să-i aduc podoabele prințesei pe care i le-a furat 
uriaşul. 

— Copile viteaz, n-avea grijă, mă duc eu după ele! Şi pasărea zbură şi se 
întoarse cu podoabele, căci uriaşul tocmai dormea şi nu şi-a dat seama când le-a luat. 
Flăcăul se înfăţişă îndată cu ele la împărat. 

— lată podoabele, luminăţia-ta! 

— Ai izbândit! se bucură împăratul, şi-l răsplăti pe flăcău cu daruri bogate. 

Când aflară fraţii, mai-mai să crape de necaz şi de pizmă. Ajunseră să nu-l mai 
poată vedea în ochi pe mezin. Statură iar la sfat şi se hotărâră să meargă la împărat. 

— înălţimea-ta, ziseră ei, prâslea se laudă că-i în stare să-l aducă la palat 
pe uriaşul din peşteră, hoţul podoabelor. 

— Ba eu n-am spus aşa ceva! se dezvinovăţi flăcăul, când fu chemat. 

Dar fraţii nu-l lăsară, o ţineau una şi bună: 

— Cum n-ai spus? Te-ai lăudat doar că eşti în stare! Văzând că n-are 
încotro, mezinul se învoi şi de data asta. 

— Bine, o să mă duc iar! 

Şi plecă. Chibzui el, pe când trecea prin pădure şi, scoțând firul de păr, strigă: 

— Leule, vino-mi în ajutor! 

Cât ai clipi, se pomeni cu leul, care-l întrebă: 

— Care ţi-e porunca? 


— Păi iaca, împăratul vrea să i-l aduc pe uriaşul din peştera asta. Cum să 
fac? 

Leul îi răspunse: 

— Ia o secure, nişte cuie, un ciocan şi o funie zdravănă şi hai să m-ajuţi să 
doborâm copacul ăsta gros. N-ai teamă, că n-o să păţeşti nimic! Ai să vezi că o să iasă 
totul bine. 

Flăcăul îl ascultă şi, pe când dobora copacul cu securea, se ivi uriaşul care strigă: 

— A carne de om îmi miroase! Unde-i, să-l mănânc! Prâslea făcu întocmai 
cum îl povăţuise leul. îi spuse c-a venit în căutarea unui duşman de-al lui, de-al 
uriaşului, pe care împăratul îl vrea cu orice preţ. Şi uriaşul, vrând să scape de 
duşman, se lăsă păcălit şi-l ajută pe flăcău să doboare copacul cel gros şi să facă o 
plută mare. Când pluta a fost gata, au dus-o la malul râului şi flăcăul i-a zis: 

— Acum suie-te pe ea, să vedem dacă încapi, că duşmanul e cam cât tine de 
mare! la să vedem! 

Uriaşul crezu că-i doar o joacă şi se urcă. 

— O să-l leg aşa şi o să-l ţintuiesc cu cuiele astea, să nu scape, zise flăcăul, 
şi-l legă cu funia cea groasă. 

Cind dădu uriaşul să se scoale, nu mai putu, căci era legat fedeleş şi bătut în cuie. 
Şi aşa, prâslea ajunse pe râu în jos până la oraş. Se înfăţişă la palat şi-i spuse 
împăratului: 

— înălțimea-ta, ţi-am îndeplinit porunca! 

Iar fraţii, care până atunci se veseliră, crezând că prâslea s-a prăpădit, nu mai 
ştiau ce să facă de ciudă. 

împăratul se bucură foarte când auzi vestea şi trimise oameni să se ducă degrabă 
şi să-i dea foc uriaşului. îl lăudă pe flăcăul cel viteaz şi îl copleşi iar cu daruri scumpe. 

în vremea asta împăratul află că fraţii cei pizmaşi puseseră totul la cale să-l piardă 
pe mezin. Atunci îi chemă ca să-i pedepsească aşa cum meritau, şi le zise: 

— Fratele vostru cel mic spune că voi doi sunteţi în stare să stingeți un 
foc, călcându-l în picioare şi dând cu căciulile în pământ. 

— N-am spus aşa ceva, înălţimea-ta! se speriară ei. 

— Ba da, n-aveţi scăpare! Intraţi aici, în odaia asta în flăcări, fiecare cu 
căciula-n mână! Haideţi! 

Fraţii fură împinşi înăuntru şi arseră de nu rămase nimic din ei. Şi aşa scăpă mezinul 
de invidia 
fraţilor haini. 

Trecu vremea şi prâslea crescu şi se făcu şi mai voinic, într-o bună zi, se întrebă: 

„Măi, să fie! Ce-or fi făcând oaie părinţii, or fi murit sau or mai fi în viaţă?” 

Chibzui el bine şi se înfăţişă împăratului: 

— Luminăţia-ta, aş vrea să plec să-mi văd părinţii Stau aici de multişor, şi 
nu ştiu dacă or mai trăi sau ba. 

— Dacă asta ţi-e voia, du-te, spuse împăratul. Dar palatu-i ca şi al tău, ai 
bani şi tot ce-ţi pofteşte inima. Ia ce-ţi trebuie, pleacă şi vino înapoi! 

Flăcăul umplu o pungă cu băni şi o porni la drum. Merse el ce merse, iar pe 

seară ajunse la o 
stână de capre. Intrând înăuntru să întrebe dacă n-aveau ceva de lucru, văzu doi 
hăietani şi le dădu bineţe. 

— Seară bună! îi răspunseră ei şi îl întrebară ce dorea. 

— Vreau să-l întreb pe stăpânul vostru dacă nu-mi poate da ceva de lucru. 

— Mergem să-l chemăm, că tocmai cinează în bucătărie. Se duseră băiețiisă-i 

spună stăpânului, 
care era chiar tatăl lor. 

— Tătucă, a venit un tânăr care vrea ceva de lucru. 


— Spuneţi-i că aici nu-i nimic de făcut, doar dacă se pricepe să fie cioban. 

întrebat, flăcăul răspunse că se pricepe. Atunci stăpânul îi zise: 

— Mâine tocmai primim nişte iezi. Ţi-i dau în grijă, dar bagă bine de 
seamă, că pe-aici sunt păduri şi animalele se pot rătăci. Iar dacă le pierzi, plăteşti 
cu capul! 

A doua zi flăcăul se duse cu turma la păscut, unde era păşunea mai frumoasă. 
Deodată, ieşi din pădure un mistreţ, care se năpusti la iezi. Prâslea scoase repede 
firul de păr şi chemă leul în ajutor. 

Leul se înfăţişă pe dată. îi făgădui flăcăului că o să-l scape, luându-se la trântă cu 
mistrețul, care de fapt era un uriaş fermecat, prefăcut în animal. Dar, ca să-l poată 
răpune şi să rupă farmecul, era nevoie ca flăcăul să-l ajute: trebuia s-o sărute de trei 
ori pe fata stăpânului stânei, şi atunci fata avea să-i dea un vin fermecat pe care o să- 
l bea leul şi o să capete puteri să-l răpună pe uriaş. 

Zis şi făcut! Flăcăul urmă întocmai sfatul leului. O sărută pe fată, făcu rost de 
vinul fermecat, i-l dădu leului, care îndată îl învinse în luptă pe uriaş, doborându-l la 
pământ. Apoi leul îl povăţui iar: 

— Acum, ca să-l omorâm, despică-i pieptul, şi o să iasă de-acolo o 
porumbiţă pe care trebuie s-o prinzi. 

Dar când ieşi din pieptul uriaşului, porumbiţa îşi luă zborul şi se pierdu în văzduh. 
Flăcăul îşi aminti de vultur, scoase pana şi-l chemă în ajutor. 

Şi pe dată se ivi vulturul, care prinse porumbiţa şi-o aduse înapoi. Flăcăul, 
îndemnat de leu, îi despică şi ei pieptul şi din inimă îi scoase un ac lung. înfipse apoi 
acul în ochiul uriaşului care zăcea la pământ şi, cât ai clipi, îl răpuse. 

Iar flăcăul cel viteaz rămase stăpân la stână, o luă de nevastă pe fată şi trăiră 
amândoi fericiţi. 


Cum a ridicat dracul o biserică 


poveste honduriană 


Satul Curaren este unul dintre cele mai vechi din Honduras, fiind întemeiat încă 
înainte de venirea spaniolilor. Se prea poate ca, din pricina asta, să fi trecut mulţi ani 
până să se înalțe aici o biserică. Cum indienii au ţinut neîncetat legătura între 
diferitele lor neamuri, când au povestit ce greu le era să-şi ridice biserica, au aflat 
îndată că Necuratul durase Podul Sclavilor, în Guatemala, şi că era deci cu putinţă să 
se tocmească pentru construcţie cu el. Cei de la cârma satului îşi luaseră asupra lor 
sarcina de a face înţelegerea cu dracul, şi primarul fu nevoit să pecetluiască lotul cu 
sângele lui. Cele două părţi îşi făgăduiau aşa: dracul să înalțe biserica şi să fie gata 
tencuită, pe dinafară şi pe dinăuntru, mai înainte de cântatul cocoşilor, iar primarul 
se obliga să-i dea diavolului în fiecare an un tribut de mai mulţi prunci nebotezaţi. 
Căzură la învoială ca sătenii să plece din Curaren până e gata lucrul, căci nu se 
cuvenea să afle toţi de învoială, ci numai cei care o făcuseră. Aceştia rămaseră de 
pază, veghind ca treaba să fie temeinică. Zidurile bisericii aveau să fie de piatră, dar 
nu se înţeleseră dacă piatra să fie lucrată. 

De cum se întunecă, începu lucrul. Bucăţi uriaşe de piatră erau aduse de pe 
dealuri, iar lucrătorii se grăbeau, într-un vacarm de iad. Starostele dracilor, care 
veghea treaba, numărând clipele, porunci să se pună pietre mai mari chiar în înaltul 
zidurilor. 

Se părea că puzderia de lucrători avea să aducă negreşit izbânda diavolului, căci 
în câteva ceasuri sfârşiră cu tencuiala pe dinăuntru şi se pregătiră să treacă la cea 
de afară. Primarul şi oamenii lui tremurau de frică, gândindu-se la cumplita învoială 
pe care o făcuseră, deoarece era limpede că aveau să piardă. 

Dar tocmai când groaza lor ajunsese la culme, se auzi pe aproape un cânlat de 


cocoş, şi în clipa aceea pieiră toţi diavolii, într-un zgomot asurzitor. 

Necuratul a fost învins prin viclenie de o bătrână, care-şi dăduse seama de toată 
tărăşenia, fiindcă îşi avea coliba aproape de locul unde se ridica biserica. Ea se 
ascunse în apropiere, ţinând într-o mână un coş în care băgase un cocoş, iar în 
cealaltă o lumânare groasă. Când văzu că începură să tencuiască zidurile pe 
dinafară, aprinse luminarea şi cocoşul se puse pe cântat. 

Dar de atunci înainte, săteni se saturară să tot încerce să-şi tencuiască biserica, 
pentru că tencuiala se desprindea într-una. 

Din pricina asta toţi cei ce o văd întreabă de ce nu e tencuită, şi de ce piatra 
nu e lucrată, minunându-se şi de faptul că pietrele cele mai mari se află în 
înaltul zidurilor. 

Acum câţiva ani, un trăsnet a lovit biserica, şi puţin a lipsit să piară în foc 
icoana Sfântului Lucas, patronul ei. Se zice că, văzând cele întâmplate, o altă 
bătrână ar fi spus: 

— Satana nu ne iartă că i-am câştigat prinsoarea! 


Oglinda fermecată 


poveste chiliană 


Trăia odată un împărat care avea o fată. Toată ziulica prinţesa se uita cu o oglindă 
fermecată, pe care o tot întorcea, de nu rămânea niciun ungher nevăzut şi necercetat. 

într-o bună zi, împăratul îi spuse: 

— Ascultă, fata mea, trebuie să faci o prinsoare cu ivi care te vor de 
nevastă: porunceşte fiecăruia să se ascundă de trei ori şi, dacă nu ghiceşti unde se 
află, îl iei de bărbat, iar dacă nimereşti, îl izgonim din împărăție. 

Mulţi tineri se avântară să facă prinsoare cu prinţesa. De la ceasul zece al dimineţii 
şi până către cinci după-amiază se ascundeau, iar a doua zi prinţesa le spunea unde 
se pitiseră. Nimeni nu izbuti să câştige prinsoarea, de nu mai rămăsese aproape 
niciun tânăr în împărăție; toţi fuseseră izgoniți în altă parte. 

La marginea împărăției locuia un biet fierar, care făcea toată ziua lopeţi. Odată, îi 
spuse unuia din băieţii din fierărie: 

— De azi înainte n-o să mai muncesc; merg la palat să fac prinsoare cu 
prințesa că nu poate dibui unde mă ascund, şi aşa o să ajung împărat! 

— De cincizeci şi doi de ani de când sunt pe lume n-am auzit ca un fierar s- 
ajungă împărat! se miră un fierar mai bătrân. 

Dar băiatul îşi aruncă lopata şi nicovala şi se duse de se înfăţişă prinţesei, zicându-i: 

— Seara bună, preacinstită prințesă! Am venit să fac prinsoare că nu mă 
dibui unde mă ascund, şi, dacă înving, te măriți cu mine. 

— O prințesă nu-şi calcă niciodată cuvântul dat, răspunse fata. Dacă se 
întâmplă să nu te descopăr în cele trei rânduri, ai să-mi fii soț şi ai să ajungi împărat. 

A doua zi flăcăul căută unde să se ascundă, zicându-şi: „Unde oare să mă pitesc să 
nu dea de mine prinţesa?” Se băgă mai întâi într-un trunchi de arbore scobit pe 
dinăuntru, dar se gândi că era uşor de găsit. leşi de acolo şi se uită cu luare aminte 
înjur. Zări un pui de vultur prins într-o plasă, şi-l întrebă: 

— Ce ai păţit, pui de vultur? 

— Curând o să-mi pierd viața. îi răspunse. 

— Ascultă, o să le scap eu; dar poate că o să mă ajuţi şi tu, ascunzându-mă 
bine undeva, să nu mă găsească prinţesa. 

— Urcă-te în spinarea mea, îi zise atunci pasărea, şi o să te ascund undeva 
unde n-o să te găsească cu niciun chip. 


Şi zbură în sus, ca o săgeată. Flăcăul prinse a striga: 

— Opreşte, că o să cad! Dar vulturul îi spuse: 

— Ţine-te bine şi n-o să pățeşti nimic! 

Zbură până la soare, şi-l ascunse pe flăcău după el. 

„Fără îndoială că o să mă însor cu prinţesa”, îşi zise flăcăul. 

în vremea asta, prinţesa îşi îndreptă oglinda în toate părţile, căutându-l. Se 
plictisise de atâta cercetat când, deodată, îl zări în spatele soarelui, călare pe un 
vultur. 

Veni lângă ea împăratul şi o întrebă: 

— L-ai găsit unde s-a ascuns? 

— Da, tată! 

— Isteață fată mai am! zise împăratul bucuros. A doua zi, flăcăul se înfăţişă 


prințesei. 

— Unde am fost ascuns, preacinstită prințesă? 

— în spatele soarelui, călare pe un vultur. 

— Asta-i adevărul adevărat, spuse el mirat, dar mă mai pot ascunde în două 
rânduri. 


Şi o porni iar să-şi găsească o ascunzătoare. Ajunse la malul mării, văzu un peşte 
care se zbătea pe uscat, sărind, şi flăcăul îşi zise: 

„Ce peşte grozav o să mănânc!” 

Dar peştele îl rugă: 

— Scapă-mă, şi o să-ţi salvez şi eu viaţa când o fi nevoie. 

— M-ai putea ascunde astfel încât să nu dea de mine prințesa? 

— Aruncă-mă în apă, îi răspunse peştele, şi suie-te în spinarea mea; o să 
te ascund undeva unde n-o să-i dea niciodată prinţesei prin gând. 

Şi se îndreptă peştele înot, cu flăcăul în spinare, spre larg. Flăcăul se sperie, că-i 
intra apă în nas, şi crezu că n-o să scape cu viaţă, dar peştele îi spuse: 

— Ţine-te bine şi n-ai teamă! 

îl ascunse pe fundul mării, între două stânci negre. 

La timpul cuvenit, prinţesa luă oglinda fermecată şi o roti peste tot. Nu izbuti să-l 
găsească şi, când era cât pe-aci să se împlinească sorocul şi să se dea bătută, îl zări în 
largul mării, călare pe un peşte, între două stânci negre, împăratul veni la ea şi o 
întrebă: 

— L-ai zărit, fata mea? 

— Da, tată! 

— Isteaţă fată mai am! zise împăratul şi de data asta. A doua zi se înfăţişă la 
palat flăcăul. 

— Unde am fost ascuns, preacinstită prințesă? 

— în largul mării, călare pe un peşte, între două stânci negre. 

— Adevăr grăieşti, zise el mirat. 

Se duse apoi să se ascundă ultima oară. 

„Nu mai am unde să mă pitesc!” îşi spuse el. 

Şi se afundă într-o pădure, căutând un loc bun de ascunzătoare, când deodată auzi 
ţipătul unei vulpi. O luă la fugă şi o găsi prinsă într-o capcană. 

— Acum o să te omor! îi strigă. 

— Fie-ţi milă şi scapă-mă, că şi eu o să-ţi fiu de folos! 

— Mă poți ascunde undeva, să nu mă găsească prințesa cu oglinda ei 
fermecată? 

— O să te ascund mâine în zori, răspunse vulpea, şi n-o să dea de tine cu 
niciun chip. 

Flăcăul scoase vulpea din capcană şi toată noaptea o îngriji. 

— Suie-te în spinarea mea, îi spuse ea când se lumină de zi, şi ţine-te 


zdravăn! 

Se sui călare, şi vulpea o porni către palat. 

— Mă duci tocmai la prințesă, să mă găsească îndată? strigă el speriat. 

Vulpea nu-l luă înseamă, intră în palat şi, tiptil, se piti sub jilțul pe care şedea 
prințesa. Tocmai atunci, prințesa apucă oglinda, o roti în toate părțile până osteni, 
dar nu fu în stare să-l găsească, împăratul veni la ea şi-i zise: 

— S-a împlinit timpul sorocit! 

— N-am putut da de el! îi răspunse prințesa, furioasă. Atunci vulpea se ivi cu 
flăcăul în spinare. 

— Unde am stat ascuns? o întrebă el pe prințesă. 

— N-am izbutit să ghicesc! 

— Eram sub jilțul pe care stai, călare pe vulpe! 

— E îngrozitor să mă mărit cu un biet fierar, dar cum o prințesă nu-şi calcă 
niciodată legământul, mâine o să facem nunta. 

Porunciră să i se facă haine mândre flăcăului, şi se îngrijiră de tot ce trebuia pentru 
nuntă. 

După ce făcură nunta, împăratul îi dădu lui coroana, zicându-i: 

— De acum înainte tu o să domneşti în locul meu! Şi aşa ajunse flăcăul la domnie, 
stăpân pe toată împărăţia. 


Prinţesa care s-a ivit din dovleac 


poveste ecuadoriană 


într-o zi, un prinţ o pomi la vânătoare prin pădurile din împărăţia lui. Trecând pe 
lângă un câmp cu dovleci zări un bostan uriaş, cum nu mai văzuse niciodată. Se apropie 
de el, uimit, şi îi dădu o lovitură cu patul flintei de-l rupse în două. Din dovleac se ivi o 
fată negrăit de frumoasă. Şi prinţul şi fata se priviră uimiţi. 

— Ce faci aici? o întrebă prinţul când îşi veni în fire. 

— Sunt fata unui împărat de departe - răspunse ea - şi m-am aflat în puterea 
unei vrăjitoare care mi-a făcut farmece. Acum, că ai rupt vraja, fii bun şi dă de ştire 
tatălui meu, să vină să mă ia de aici! 

Prinţul se grăbi să-i îndeplinească dorinţa, căci fata cea frumoasă îi căzuse dragă. O 
însoţi până găsiră un copac, o ajută să se urce în el, şi-o acoperi cu mantia lui. Apoi 
plecă grabnic să aducă o caleaşca şi s-o ducă la palat. 

La rădăcina copacului în care se ascunsese prinţesa curgea un izvor, de unde luau 
apă tărăncile de prin partea locului. După ce plecă prinţul, veni la izvor o vrăjitoare 
neagră, cu ulciorul. Cum faţa prinţesei ascunse în frunziş se oglindea în apă, vrăjitoarea 
socoti că e chipul ci şi strigă, uimită şi supărată: 

— Eu, care-s aşa de mândră şi frumoasă, să car apă! Sparse ulciorul şi se 
întoarse la casa unde era slujnică. 

Stăpânii o dojeniră şi o trimiseră iar după apă. Vrăjitoarea cea neagră se uită în apă, 
văzu ogiindindu-se acelaşi chip minunat şi făcu întocmai ca mai înainte. Când o 
trimiseră stăpânii pentru a treia oară la izvor, prinţesa ascunsă în copac izbucni în râs, 
văzând-o cât era de înfumurată. Atunci vrăjitoarea o zări şi-i zise: 

— Frumoasă prinţesă, hai să-ţi ţin de urât! 

Şi fata se învoi. Vrăjitoarea se urcă în copac, o îmbrăţişa, îi luă mantia şi se învălui în 
ea. Apoi, pe ascuns, înfipse un ac în căpşorul prinţesei. Pe dată, fata se prefăcu într-o 
porumbiţă albă. 

Nu trecu mult şi se întoarse prinţul, însoţit de tatăl lui, împăratul. Când în loc de 
prinţesă dădu cu ochii de vrăjitoarea cea neagră, rămase înmărmurit. 


— Ce-ai păţit, prințesă? o întrebă el. 

— M-a ars soarele şi m-am înnegrit fiindcă nu te-ai întors mai curând. 

Prințul se gândi că, de bună seamă, fata căzuse iar în puterea unui farmec. Socotind 
că va putea rupe şi de data asta vraja, hotări s-o ia la palat, cu toată împotrivirea 
împăratului. Şi ajunseră cu toţii la palat, unde vrăjitoarea cea neagră fu întâmpinată cu 
mare cinste. Porumbiţa în care se prefăcuse adevărata prinţesă zburase tot timpul după 
ei, gungurind tară încetare. 

Prinţul o duse pe cea pe care o socotea prinţesă într-un iatac unde avea tot ce-i 
poftea inima, dar o opri cu străşnicie să mai iasă la lumina soarelui, ca să nu se 
înnegrească şi mai tare. Dar cum nădăjduia să-i desfacă farmecul, n-o slăbea din ochi 
nicio clipă. într-o zi, el o întrebă nerăbdător: 

— Ce-ar trebui să fac oare ca să rup vraja? 

Fără să stea pe gânduri, ea se grăbi să-i răspundă, arătându-i porumbiţei, care se 
afla mereu în preajma lor: 

— Să-i firângi gâtul porumbiţei albe! 

— Cum să fac aşa ceva? Biata porumbiţă, atât de frumoasă! 

Furioasă, vrăjitoarea cea neagră plecă în iatacul ei. Prinţul se apropie atunci de 
porumbiţă, care gungurea într-una. Şi, luând-o în mână, o întrebă: 

— Ce ai, porumbiţă frumoasă? 

Porumbiţa îşi frecă uşor căpşorul de piept, gungurind blând. Deodată, prinţul zări 
acul înfipt în capul bietei păsări. 

— Cine ţi-a făcut asta? se miră el, cuprins de milă. Scoase cu grijă acul. Şi îndată 
porumbiţa se prefăcu în fata frumoasă care-i căzuse dragă, când s-a ivit din bostan. 
Amândoi rămaseră muţi de uimire. Când îşi recapătă graiul, el o întrebă ce a păţit, şi 
prinţesa prinse a-i povesti de-a fir-a-păr. Mânios, prinţul trimise după vrăjitoarea cea 
haină, şi dădu poruncă să fie legată de cozile a doi armăsari, care o rupseră în 
bucăţi. 

Prinţul dădu de veste împăratului, tatăl fetei, şi-l poftiră la nuntă. Şi făcură o 
nuntă mândră, cum nu s-a mai pomenit, iar apoi tinerii au plecat în împărăţia tatălui 
fetei, care şi-a lăsat ginerele urmaş la domnie. 


Pasărea cu ciocul de oţel 
poveste chiliană 


Trăia odată un împărat care avea trei feciori. Pe unul îl chema Pedro, pe altul Juan 
iar pe celălalt Manuel. Avea împăratul în grădină o mândreţe de portocal, care făcea 
roade de aur. Dar nu apuca să mănânce nicio portocală, fiindcă peste noapte venea 
un hoţ, nu se ştie cine, şi le fura pe cele mai coapte. 

Feciorul cel mare se înfăţişă într-o zi împăratului, cu gândul să stea la pândă, să 
prindă hoţul. 

— Tătucă, zise el, vreau să mă îngrijesc eu de portocal. Porunceşte să mi 
se dea o stivă de lemne, o carafa de vin şi o flintă. 

Şi Juan se puse la pândă; nu trecu însă mult, că adormi. Peste noapte, sosi pasărea 

cu ciocul de 
oţel şi fură o portocală. A doua zi dis-de-dimineaţă, împăratul îl întrebă: 

— L-ai văzut pe hoţ? 

— Păi n-a venit, răspunse Juan. 

— Ia să număr portocalele! zise împăratul şi văzu că lipsea una, cea mai 
coaptă. 

Atunci feciorul cel mijlociu, Pedro, grăi astfel: 


— E rândul meu, tătucă, să stau de veghe la noapte, împăratul încuviinţă, 
iar Pedro ceru, ca şi 
fratele său, o carafa cu vin, o stivă de lemne şi o flintă. 

Se lăsă noaptea, Pedro se puse la pândă, dar, întocmai ca şi Juan, căzu într-un 
somn greu şi nu-şi dădu seama când veni pasărea cu ciocul de oţel şi fură portocala. 

Dimineaţa, împăratul numără portocalele şi iar nu-i ieşiră la socoteală. Atunci 
Manuel, mezinul, îi spuse: 

— Mi-a venit şi mie rândul, tătucă! 

— Cum să stai tu la pândă, prichindel? strigară frații mai mari; n-am prins 
noi hoțul şi o să izbuteşti să-l prinzi tu? 

Dar Manuel nu-i luă în seamă şi zise: 

— Tăcucă, eu o să iau doar o flintă! N-am nevoie de lemne şi nici de vin, îmi 
ajunge doar flinta! 

Când se întunecă, mezinul se urcă în portocal, pe creanga cea mai încărcată de 
roade. Se ivi 
pasărea cu ciocul de oţel, vru să fure o portocală şi atunci flăcăul îi dădu o lovitură 
zdravănă cu flinta. Căzură împreună la pământ. Manuel vru să-i rupă spinarea, dar 
nu izbuti, căci pasărea era foarte mare şi puternică. 

— Acum e rândul meu. Zise pasărea cu ciocul de oțel. 

II luă pe băiat în cioc, îl puse în spinare şi zbură cu el către munţi. Ajungând sus 
pe stânci, îl lăsă pe Manuel să se prăpădească acolo, în vârf de munte. Dar băiatul îi 
strigă: 

— De nu mă omori, să ştii că, îndată ce o să fiu în stare, o s-o pornesc 
după tine şi nu mă las până nu te răpun! 

Şi când pasărea îşi luă zborul, o urmări cu privirea, gândindu-se: 

” Pasărea asta trebuie că-şi are cuibul la câmpie". 

începu el să coboare de la munte, târându-şi cu greu trupul chinuit şi, într-un târziu, 
dădu de o peşteră. Intră înăuntru; ca să nu se rătăcească, îşi scoase legătura albă ce-o 
avea la gât şi o anină în chip de steag. 

în vremea asta, la palat, împăratul dădu poruncă să fie căutat Manuel. Văzură sub 
portocal o baltă de sânge şi, mai încolo, flinta sfărâmată. 

— A pierit Manuel! strigă împăratul cu durere. L-a furat pasărea cu ciocul de 
oțel! 

Şi le porunci de grabă celor doi feciori mai mari s-o pornească în căutarea mezinului, 
dându-le la fiecare câte o desagă plină cu galbeni, să aibă pe drum. Plecară dar Juan şi 
Pedro la munte, să-l caute pe Manuel printre stânci. 

între timp, Manuel ajunse în fundul peşterii, unde i se ivi în faţa ochilor o moşie 
întinsă. Se duse la stăpânul moşiei şi cumpără de la el cincizeci de vite. Puse apoi pe 
săracii de pe moşie să jupoaie vitele, şi-i pofti să mănânce carnea, că el avea nevoie 
doar de piele. Şi mai puse să-i facă o funie din piele, lungă, cu care porni în căutarea 
păsării cu ciocul de oţel. 

Nu trecu mult, şi ajunseră la moşie Pedro şi Juan. 

— N-aţi văzut pe aici un tânăr necunoscut? întrebară ei. 

— Ba da, răspunseră oamenii; a fost pe aici un flăcău, a cumpărat cincizeci 
de animale, şi din pielea lor a făcut o funie; apoi a plecat pe drumul acela. 

Cei doi fraţi o porniră spre muntele pe care îl arătară oamenii. Ajunşi acolo, îl găsiră 
pe Manuel. Se îmbrăţişară frăţeşte şi-l întrebară: 

— Ce vânt te-a adus pe aici. Frățioare? 

— Pasărea cu ciocul de oțel, care fură portocalele din grădina tatălui nostru. 

Când Îl găsiră frații lui, Manuel tocmai terminase de făcut o spadă grea, făurită din 
multe ocale de oțel şi tot atâtea de fier. 

Fraţii rămăseseră acolo, cu gândul s-o pornească cu toţii în căutarea păsării cu ciocul 


de oţel. Dar cum funia din pielea celor cincizeci de vite nu ajungea până jos, în 
împărăţia fermecată de pe fundul prăpastiei, Juan se duse de mai cumpără o sută de 
capete. Şi, până la urmă, funia fu tocmai bună. După ce terminară de făcut toate cele 
trebuincioase, se întrebară: 

— Ei, fraţilor, care coboară primul? 

— Coboară tu, frate Juan! spuse Manuel, şi-i întinse spada: iar dacă dai de 
vreo primejdie, trage de funie! 

Cobori Juan în jos, tot mai jos, până simţi o dogoare de neîndurat. Mişcă funia şi- 
traseră înapoi. 

— Ce-ai păţit, frăţioare? îl întrebă Manuel. 

— Am dat de o căldură aşa de cumplită, că n-am mai putut! 

— O să cobor eu, zise Pedro. Luând spada mezinului. Coborî el ce coborî, 
trecu cu greu de dogoare, dar dădu peste un frig atât de groaznic, că îngheţă până la 
oase şi nu mai putu îndura. Mişcă atunci funia şi-l traseră de acolo. 

— Ce-ai păţit, frăţioare? îl întrebă Manuel. 

— Am trecut de dogoare, dar am dat de un îngheț pe care nu l-am putut 
îndura. 

— Lasă, frăţioare, că acum e rândul meu! 

Şi, luându-şi spada de nădejde, Manuel dădu să coboare. 

— De s-o împlini o lună şi eu nu m-oi întoarce, să plecaţi, fraţilor, că n-o să 
mai am scăpare! mai zise el. 

Apoi cobori, trecu de căldură, trecu şi de îngheţ şi, într-un târziu, dădu de fundul 
prăpastiei. Se pomeni într-o împărăție fermecată, unde zări un palat. O porni într-acolo 
şi, când intră înăuntru, văzu în prima încăpere o fată nespus de frumoasă, care se 
pieptăna cu un pieptene de aur. Manuel se apropie şi bătu în fereastră. Dând cu ochii 
de chip de om, fata se sperie şi-l întrebă: 

— Ce cauţi aici, voinice? 

— Am venit să te scap, prințesă! 

— Vai mie, voinice! spuse ea atunci; mă aflu în puterea unui uriaş fără 
seamăn. Ca să-l învingi, trebuie să-l loveşti în locul cel mai slab. 

— Şi unde-i locul acela? 

— Subsuoară, răspunse fata. 

îl primi înăuntru prinţesa, îl ospăta şi, cum se apropia ceasul când trebuia să se 
întoarcă uriaşul, îl ascunse după uşă. Sosind, uriaşul prinse a striga: 

— A carne de om îmi miroase! 

— Ce tot spui? Nu-i pe aici nici măcar o furnică, darmite suflet de om. Cine 
să se încumete până aici? Mănâncă liniştit! 

Se aşezară împreună la masă. Abia după ce prânziră, prinţesa îi spuse: 

— A venit un flăcău care vrea să-ţi vorbească! 

— Unde-i? 

— Acolo, ascuns după uşă. De asta miroase a came de om! 

— Adu-l încoace! 

Manuel se ivi şi-i dădu bineţe. 

— Ziua bună, gândacule! îi răspunse uriaşul. 

Flăcăul zări atunci pe masă portocala pe care o furase pasărea cu ciocul de oțel. 

— Ce vânt te-a adus pe aici, gândacule? 

— Am venit după prințesă. 

— Păi o să-ți fie tare greu s-o iei. De Îmi pun mintea cu tine, te mănânc fript 

ca pe un peştişor. 

Se prinseră amândoi în luptă. Manuel, cu spada cea puternică. îl tăie pe din două; 

însă bucățile se 
rostogoliră, se lipiră una de alta şi uriaşul prinse iar viață. Se luptară ei până se lăsă 


noaptea. Când uriaşul a fost la pământ, Manuel i-a înfipt spada la subsuoară. Ca 
prin minune, uriaşul şi-a dat pe dată duhul. Flăcăul s-a întors atunci la palat, 
spunându-i prinţesei: 

— Hai să plecăm de aici! Te-am scăpat de uriaş şi acum eşti a mea! 

— Nu pot pleca, zise ea, că mai am două surori pe care le ţine sub vrajă un 

balaur cumplit. 

— Şi unde se află? 

— Puţintel mai la vale, după strunga asta. 

Manuel rămase peste noapte la palat, iar a doua zi se sculă în zori şi pomi s-o 
elibereze pe a doua prinţesă. O găsi la fereastra palatului, pieptănându-se, întocmai 
ca sora ei. 

— Ce vânt te aduce pe aici, voinice? îl întrebă ea; cum de ai trecut de 
împărăţia uriaşului în a cărui putere e sora mea? 

— L-am răpus în luptă! Fata grăi iar: 

— Pe mine mă păzeşte un balaur cu şapte capete. Esteatâtde fioros, că 

face să piară totul în 
cale-i, când vine să mănânce de prânz. 

— Dar cum îl pot răpune? 

— Tăindu-i cele şapte capete. 

Prinţesa îl pofti pe Maunel înăuntru, îl ospăta cu toate bunătățile şi. Cam pe la 

amiază, îi zise: 

— îl aud venind! 

Se auziră nişte răgete înfricoşătoare; venea balaurul, mişcând munţii clin loc. 
Manuel îi ieşi înainte şi, cum se văzură, se luară la trântă. Se luptară ei până la 
apusul soarelui, cinci flăcăul izbuti să-l biruie, tăindu-i cele şapte capete. 

— Acum hai să mergem! îi spuse el prințesei. 

— Vai, voinice, cum să plec, că mai am înc'ă o soră în robie! S-o vezi 

numai: dacă eu Îți par 
frumoasă, ea e ruptă din soare! 

Şi Manuel se duse s-o elibereze şi pe cea de a treia soră. Ajunse la palatul unde se 
afla, o găsi la fereastră, pieptănându-se, şi-i zise: 

— Ziua bună, fată frumoasă! 

— Bună să-ţi fie inima, voinice! Dar ce vânt te aduce pe tărâmul acesta? se 
miră ea. Eu mă aflu în puterea păsării cu ciocul de oţel, şi nu-i pe lume om s-o poată 
birui. 

— Păi tocmai după pasărea asta am venit eu! Prințesa Îl pofti la 
masă. Pe când se ospătau amândoi, se făcu amiază şi se ivi pasărea cu ciocul 
de oţel. 

— Ce vânt te aduce pe aici, Manuel? 

— Am venit după tine. Nu ţi-am spus că, dacă mă laşi cu viață, o s-o pornesc 
în căutarea ta? 

— Azi sunt tare ostenită, grăi pasărea. Hai să mâncăm şi să bem, iar 
mâine te scoli în zori, îmbucăm ceva şi apoi ne luăm la trântă, de pe la ceasurile opt 
până la amiază. 

A doua zi se sculară, îmbucară ceva şi apoi pasărea cu ciocul de oţel îl duse pe 
Manuel într-o încăpere, să-şi aleagă o spadă ca să-şi măsoare puterile. Apoi îl 
întrebă: 

— Eşti gata, Manuel? 

Şi ieşiră în câmp să se lupte. Se luptară într-una până la amiază. Se opriră să 
prânzească şi iar se prinseră în luptă. Şi aşa, o începură de dimineaţă, când se scoală 
plugarii, şi se luptară până seara, când, se întorc de la câmp. 

— S-o lăsăm pe mâine, zise atunci pasărea. 


Manuel rămase peste noapte la palat, iar a doua zi, dis-de-dimineaţă, se pregătiră 
iar de luptă. leşiră în câmp, după ce mâncară, şi se luptară cât, fu ziua de lungă, până 
la ceasurile când se întorc plugarii de la muncă. Manuel era frânt de oboseală, pe 
când pasărea, care era însuşi diavolul, nu ostenise de fel. Fiindcă peste noapte luase 
un leac fermecat, dătător de putere. 

Prinţesa se apropie de Manuel şi-l întrebă: 

— Ce-i cu tine, voinice? 

— Sunt istovit; mâine n-am să mai fiu în stare să lupt! îi răspunse el. 

— Ascultă-mă: o să-ţi dau eu un leac fermecat şi o să-ţi spun cum să-ţi 
răpui duşmanul. Trebuie să-l loveşti şi să-i tai urechea, căci acolo e toată puterea lui. 

Şi zicând vorbele astea, prinţesa îi dădu leacul cu pricina. 

Dar diavolul o văzu şi-i strigă: 

— Nemernico! îi dai din leacurile mele! 

Şi se năpusti cu furie să-l răpună pe Manuel. Voinicul îi tăie urechea, dar diavolul 
şi-o lipi la loc. Şi tot aşa păţi, până când Manuel izbuti să-i ascundă urechea tăiată şi 
atunci diavolul a fost nevoit să se dea bătut. 

— Prințesa e a ta, Îi spuse el, dar dă-mi înapoi urechea! 

Voinicul nu se învoi. 

— Haide, zise iar diavolul, să fim prieteni! O să-ți sar în ajutor ori de câte ori 
vei avea nevoie! 

Dar Manuel nu-l luă în seamă, şi a doua zi porni cu prințesa, trecură să ia şi pe 
cealaltă, apoi se 
întoarseră la prima, care aştepta. Ca să iasă din Împărăția de pe tărâmul acela, 
voinicul o legă întâi pe sora cea mai mare de frânghie, ca s-o poată trage în sus frații 
lui. Mai rămăsese doar o singură zi până să se împlinească luna, şi cei doi frați erau 
gata-gata să plece. Când văzură că se mişcă funia, prinseră a trage cu nădejde până 
o scoaseră pe prinţesă. 

— Ea mea! zise Pedro, văzând-o cât e de frumoasă. 

— Ba e a mea! sări şi Juan. 

— Hai să ne luăm la trântă şi, cine o învinge, a lui să fie! 

— Haide! 

Dar fata le spuse: 

— Nu vă bateţi, că suntem trei surori, una pentru fiecare. 

în vremea asta Manuel o legă pe a doua prinţesă şi fraţii o scoaseră. Văzând-o mai 
mândră decât prima, iar se luară la ceartă. 

— Ea a mea! 

— Ba e a mea! 

— Nu vă certaţi, grăi atunci fata, că mai e jos o prințesă! 

Când o scoaseră pe ultima, care era cea mai frumoasă dintre toate, începu iar sfada: 

— Ea mea! strigă Pedro. 

— Ba nu! se împotrivi fata, căci prinsese drag de Manuel. 

Dar Manuel, temându-se ca nu cumva fraţii cei mari să-l omoare, rămase jos, în 
împărăţia de pe celălalt tărâm. înainte de a se despărţi de el, prinţesa cea mai mică îi 
dăruise un inel, iar el îi dăduse spada, zicându-i: 

— Să-i pui la încercare pe toți cei care vor vrea să te ia de nevastă, şi să te 
măriţi numai cu cel ce va izbuti să scoată spada asta din teacă! 

Cum se văzu singur, Manuel legă de funie un pietroi. Ca să scape de el şi să 
rămână ei cu prințesele, frații cei haini tăiară funia, şi pietroiul se duse la fund. 
Ticăloşii de fraţi le luară în grabă pe cele trei prințese şi plecară cu ele. Le duseră în 
împărăţia tatălui lor, iar împăratul, drept mulţumire, le dădu de nevastă pe fetele 
cele mari. Prinţesa mezină rămase însă la palat. De cum sosise însă la palatul 
părintesc, fata amuţise. Nimeni, nici tatăl, nici mama, nici surorile ei, nu izbutiră s-o 


facă să vorbească. 

Trecuse un an de zile, şi prinţesa mută tot îl mai aştepta pe alesul ei. în vremea 
asta, Manuel rătăci departe, până ajunse, într-o zi, în împărăţia piticilor, unde el 
părea uri adevărat uriaş. Se duse la palat să se înfăţişeze împăratului piticilor, şi-i 
spuse că e în căutare de lucru. 

împăratul îi răspunse că avea de lucru pentru el: să-i păzească o turmă de oi, care 
nu erau altceva decât şoareci. 

— Cum o să-i păzesc, luminăţia-ta, când se furişează în toate părţile? 

Rămase Manuel la palat, să vadă de turmă. După ce trecură şapte zile, pe când se 
afla la păşune, se lăsă din zbor lângă el un vultur. 

— Voinice, vrei să vii cu mine? îl întrebă vulturul. 

— Cum să nu! 

— Du-te de grabă la palat şi cere drept simbrie paisprezece mieluşei! 

Manuel ascultă şi se întoarse cu mieii, dar numai cu doisprezece, că atât îi dăduseră. 

— Urcă-te în spinarea mea şi s-o pornim! grăi vulturul. După ce 
zburară o vreme, vulturul îi spuse lui Manuel: 

— Dă-mi un miel, că mi-e foame! 

Ca să ajungă sus, printre oameni, trebuiau să treacă prin paisprezece împărăţii 
aflate sub pământ. Cum treceau de o împărăție, vulturul îi cerea câte un miel. 

— Mai dă-mi unul, ceru iar, când ajunseră în cea de a treisprezecea 
împărăție. 

— Nu mai am! 

— Atunci dă-mi o bucată din piciorul tău, că de nu, te arunc jos! 

Manuel n-avu încotro; îşi tăie o bucată şi i-o dădu. Când trecură de ultima 
împărăție, vuturul spuse iar: 

— Mai dă-mi un miel! 

— Nu mai am! 

— Atunci dă-mi o bucată din celălalt picior! că de nu, te arunc jos! 

Şi Manuel nu avu încotro nici de data asta, aşa că îi dădu. Ajunseră, în sfârşit, 
sus, dar flăcăul căzu la pământ, că nu se mai putea ţine pe picioare. Vulturului îi 
se făcu milă, îi dădu înapoi bucăţile de carne şi i le lipi la locul lor. 

Chiar atunci se ivi diavolul. 

— Cum îţi merge, Manuel? A trecut multă vreme de când nu te-am văzut! 

— Păi n-ai văzut că era cât pe-aci să mă prăpădesc? 

— Şi de ce nu ţi-ai amintit de mine, să mă chemi în ajutor? Dă-mi acum 
urechea! 

Manuel ţinea urechea diavolului într-o batistă. O scoase şi i-o dădu. 

— Ascultă, voinice, grăi iar diavolul, fraţii tăi s-au însurat cu cele două 
prințese şi trăiesc în pace, iar mezina stă şi te aşteaptă. A dat de veste că o să se 
mărite numai cu cel ce va fi în stare să scoată spada din teacă, dar până acum nimeni 
n-a izbutit. Şi au venit prinți de tot felul, oameni bogaţi, tineri şi voinici. Nimeni n-a 
fost în stare, doar unul a scos spada însă numai până la jumătate. Dacă vrei să 
încerci, o să te ajut eu! 

Manuel se învoi şi o porni în căutarea prinţesei, zdrenţăros şi îmbătrânit, bietul de el, 

de alâtea 
încercări. Ajunse în sfârşit la palat, se înfăţişă prinţesei şi-idădu bineţe, zi când: 

— Mindră prinţesă, am trecut pe aici şi am aflat că cel care izbuteşte să 
scoată spada din teacă te poate lua de nevastă. Vreau să încerc şi eu. 

Când i se aduse spada, zdrenţărosul izbuti s-o scoată din teacă fără nicio greutate. 

Prinţesa, uimită, îi spuse împăratului. 

— Tată, omul ăsta a scos spada din teacă! 

— Trebuie să te măriţi cu el! 


— Ba încă nu, să mai treacă o săptămână, ceru prinţesa, care nu-l 
recunoscuse pe Manuel. 
împăratul încuviinţă. 
Cum îl văzu înapoi pe Manuel, diavolul îl întrebă: 
— Ei, cum ţi-a mers? 
— Am scos lesne spada din teacă, fiindcă era a mea. Şi-i mai spuse că 
împăratul hotărâse nunta peste o săptămână. 
— Ce-am să mă fac acuma, aşa zdrențăros? se jelui el. 
— Nu te necăji, prietene, că doar de aceea sunt aici, să te ajut. 
Sosi sâmbăta şi, înainte de a se înfăţişa la palat, diavolul îl prefăcu pe Manuel 
într-un prinţ chipeş, cum fusese înainte. îi dădu apoi un rădvan mândru, care 
strălucea de atâta aur şi argint. 
Când ajunse la palat, Manuel se înfăţişă prinţesei şi-i zise: 
— Am venit să te iau! Dar ea îi răspunse: 
— Vai, voinice, trebuie, într-adevăr, să mă mărit, dar nu cu tine, ci cu 
un bătrân zdrențăros, sărmana de mine! 
Atunci Manuel scoase inelul de logodnă pe care i-l dăduse ea în Împărăția de sub 
pământ şi i-1 
arătă. Fata îl recunoscu şi se bucură din inimă, iar împăratul spuse: 
— Trebuie să-mi ţin cuvântul de împărat, aşa că să facem îndată nunta! 
Şi făcură o nuntă cum nu s-a mai pomenit, la care veniră cu mic cu mare, încăleşti 
ori pe jos, 
bogaţi şi săraci, zdraveni şi ologi. Două săptămâni nuntiră, ospătându-se cu toate 
bunătăţile. 


Căluţul cu şapte culori 
poveste cubaneză 


A fost odată un împărat care avea o fată de măritat. Ţinea cu tot dinadinsul să-i 
dea de bărbat pe cel ce s-ar încumeta să sară călare până la terasa palatului, unde 
avea să-l aştepte prinţesa. împăratul dădu de ştire în toată împărăţia care-i era voia şi 
începură să vină de pretutindeni fel de fel de oameni, călare, să-şi încerce norocul, 
nădăjduind fiecare să izbutească. 

Pe meleagurile acelea trăia într-o colibă sărăcăcioasă un om cu cei trei fii ai lui. 
Munceau toţi la câmp, pe un petic de pământ pe care-l aveau, de unde strângeau 
porumb din belşug. Dar, cum îndată ce se întuneca intrau în lan o mulţime de cai 
sălbatici să mănânce porumb, trebuiau să vegheze cu rândul, toată noaptea, ca să nu 
rămână fără recoltă. 

Dintre toţi trei, prâslea era cel mai pricăjit şi fraţii lui îl numeau 
„nepricopsitul”. Tatăl însă îl îndrăgea nespus. 

într-o zi, cei doi fii mai mari se duseră la târg şi se întoarseră cu vestea că 
împăratul voia s-o dea pe fata lui de nevastă celui care avea să sară călare până la 
terasa unde îl aştepta prinţesa. 

Atunci când trebuia să înceapă la palat întrecerea călăreţilor, prâslea îi zise 

părintelui lor: 

— Tătucă, nu mai sta de veghe noaptea, că eşti prea bătrân! O să stau eu şi în felul 
ăsta fraţii mei or să poată merge să vadă întrecerea călăreţilor. 

Tatăl îi spuse însă că n-o să poată să stea treaz să vegheze lanurile şi că or să intre 
caii sălbatici, care or să mănânce tot porumbul. 

Feciorul cel mic îi răspunse: 


— Ba nu, tătucă, fiindcă am să-mi iau un săculeţ cu nişte ardei iute şi, când 
mi s-o face somn, o să mă frec la ochi, şi în felul ăsta o să stau treaz. 

Se duse să stea de veghe, pe când fraţii cei mari plecară la palat, să vadă cine o s-o 
câştige pe fata împăratului, sărind cu calul până sus la ea. 

Prâslea luă cu el o frânghie groasă, cu gândul să încerce să prindă vreunul din caii 
sălbatici care mâncau porumbul. Se aşeză la pândă sub un copac stufos care creştea 
în mijlocul lanului. Când i se făcu somn, scoase săculeţul şi se frecă la ochi cu ardei 
iute, de-i dădură lacrimile, dar rămase treaz. Când să mijească zorile, se iviră însă 
caii sălbatici să mănânce porumb; atunci flăcăul făcu la funie un laţ şi izbuti să-l 
prindă pe cel mai mare şi mai frumos. Calul prinse a se smuci, dar el strânse laţul cu 
dibăcie, învârtind funia în jurul unui copac, până ce animalul nărăvaş obosi. 

Stăpânul lui era chiar diavolul. Când calul văzu că nu poate scăpa şi că începuseră 
a se ivi zorile, nu mai avu încotro - căci, fiind calul diavolului, fugea la lumina zilei - 
şi prinse a vorbi cu glas de om: 

— Dă-mi drumul şi-ţi făgăduiesc că n-o să mai vină niciun cal să-ţi mănânce 
porumbul! 

Dar flăcăul nu-i dădu drumul şi calul se mai rugă încă o dată: 

— Dă-mi drumul, că o să te răsplătesc; când ai să vrei să-ţi sar în ajutor, e 
deajuns să ciocăneşti de trei ori în trunchiul unui copac şi să spui: „căluţule cu şapte 
culori, vino îndată!” Iar eu am să vin, strălucind ca luna, ca stelele sau ca soarele. 

Când auzi prâslea vorbele astea, se hotări să-i dea drumul calului. Dar mai întâi 
făcură amândoi jurământ. Apoi, cum îl lăsă slobod, calul se făcu nevăzut. 

Băiatul se duse acasă, unde-i găsi pe fraţii cei mari povestind de întrecere, cum 
nimeni nu izbutise să sară atât de sus şi şi-au omorât caii degeaba. Toată împărăţia 
era răscolită de povestea asta cu săritul călare, ca să-şi aleagă împăratul ginere. 

Cum îl văzu pe prâslea, tatăl îl întrebă dacă n-a adormit stând de veghe, iar el îi 
răspunse că nu. Se duse atunci bătrânul să vadă câmpul de porumb, şi-l găsi neatins. 

Toată ziulica feciorul cel mic se gândi să-l cheme în ajutor pe calul diavolului, să-l 
pună să sară cu el până sus la prinţesă, ca să se poată însura cu ea. Când se lăsă 
noaptea, grăi astfel: 

— Tătucă, lasă-i pe frații mei să meargă iar la palat, să vadă întrecerea 
călăreţilor, că eu mă duc să stau de veghe în lanul de porumb. 

Fiindcă îi era tare drag prâslea, tatăl nu vru să-l lase să mai stea de veghe, dar 
băiatul îl rugă cu atâta foc încât; până la urmă, se învoi. Cum se întunecă, flăcăul îşi 
luă săculeţul cu ardei iute şi se duse să vegheze lanul. Dar n-a mai fost nevoie să stea 
la pândă că nu s-a ivit niciun cal sălbatic să mănânce porumbul. Flăcăul se duse la 
copacul din mijlocul câmpului, bătu de trei ori în trunchiul lui şi zise: 

— Căluţ cu şapte culori, vreau să mi te arăţi precum luna! 

Şi deodată văzu o licărire strălucitoare, şi iată că se ivi calul, ca o lună ce 
luminează muntele. Flăcăul îl încalecă şi în clipa aceea hainele lui zdrenţuite pieriră 
şi se trezi înveşmântat ca un prinţ, cu straie care străluceau de departe. 

Se îndreptă spre palat şi, pe drum, toţi oamenii care-l vedeau venind se minunau, 
zicând: 

— Ce cal strălucitor, parcă ar fi luna de pe cer! Prâslea îşi mână calul 
lângă zidurile palatului. Dintr-o săritură, calul îl purtă până sus, în mijlocul terasei, 
unde aştepta prințesa, aşezată pe tronul ei. împăratul dădu fuga să-şi îmbrățişeze 
ginerele şi porunci să se facă degrabă nunta. Dar flăcăul îi zise: 

— Ba nu, înălţimea-ta, trebuie să mai sar încă de două ori şi pe urmă o să 
facem nunta. 

Şi plecă pe calul lui strălucind ca luna. 

Cum ajunse la copacul din mijlocul lanului, calul se făcu nevăzut şi în clipa aceea 
straiele mândre ale flăcăului se preschimbară în zdrenţele lui de totdeauna. Prâslea 


se întoarse la coliba părintească, unde îi găsi pe cei doi fraţi ai lui, stând la taifas. 
Tocmai povesteau ce se întâmplase la palat, cum venise un prinţ călare pe un cal 
strălucitor ca luna, îmbrăcat în straie mândre şi cum sărise până sus, unde era 
prinţesa, spunând că o să mai ducă la bun sfârşit încercarea încă de două 

ori şi că abia apoi avea să o ia de nevastă. Prâslea le auzi vorbele şi le zise: 

— Prinţul acela înveşmântat în straie strălucitoare ca luna, care a izbutit 
să sară până sus, la terasa palatului, eram eu! 

Fraţii îi răspunseră în bătaie de joc: 

— Ia taci, nepricopsitule, nu mai vorbi prostii! Ia te uită la el ce nătâng! 

Băiatul nu mai scoase un cuvânt, iar tatăl îi dojeni pe ce i mari spunând: 

— Nu vă purtaţi aşa cu el, sărmanul, că doar ela stat de veghe în lanul de 
porumb ca voi să vă duceţi să vedeţi întrecerea de la palat. Şi de când stă el de pază, 
niciun cal n-a mai mâncat porumb... 

Când se lăsă noaptea, feciorul cel mic se duse la copacul stufos, ciocăni de trei ori. Şi 
şopti: 

— Căluțule cu şapte culori, vino strălucind precum o stea! 

Şi pe dată se ivi calul fermecat, scânteind ca o stea strălucitoare şi în goana lui 
lumină pădurea. Flăcăul îl încalecă şi zdrenţele lui se prefăcură în straie 
strălucitoare, de părea şi el o stea. Plecară către palat şi lumea care vedea de 
departe lumina ce se apropia striga uimită: 

— Iată un cal ce străluceşte ca o stea! 

Prâslea sări pentru a doua oară cu calul lui, amândoi revărsând lumină. Apoi el se 
înfăţişă împăratului şi-i zise: 

— Mâine vin iar, pentru ultima încercare şi apoi o să o iau pe prințesă de 
nevastă. 

încalecă şi plecă. Ajungând la copacul din mijlocul porumbiştii, calul fermecat pieri. 
Flăcăul se pomeni iar cu zdrenţele pe el, şi se întoarse acasă, unde fraţii povesteau de 
a doua săritură a calului ce strălucea ca o stea. Prâslea le spuse că tot el a fost prinţul 
cu pricina, dar fraţii se înfuriară şi-l batjocoriră, aruncându-i cuvinte de ocară. Bietul 
părinte îi sări şi de astă dată în ajutor feciorului cel mic, spunându-le celorlalţi că 
mulţumită lui au putut să vadă săritura aceea năzdrăvană. 

A treia noapte, flăcăul se duse iar la copacul stufos, ciocăni de trei ori şi şopti: 

— Căluţ cu şapte culori, vreau să vii strălucind ca soarele! 

Şi pe dată toată pădurea şi lanul de porumb se luminară de strălucirea calului, care 
se ivi ca un soare. Flăcăul încalecă, iar straiele de pe el păreau ţesute din raze. 

Plecară către palat, iar mulţimea, zărindu-i de departe, striga: 

— Vine un cal strălucitor ca soarele! 

Flăcăul îşi opri calul care răspândea lumină la zidul palatului, apoi sări în înalt, de 
ajunse în mijlocul terasei, în fața prințesei. Ea abia de putu să-i vadă, din pricina 
strălucirii orbitoare a calului şi a veşmintelor călărețului. 

Făcură îndată pregătirile de nuntă, se strânseră oaspeţii şi flăcăul se însura cu fata 
împăratului. 

La puţină vreme, flăcăul îi zise socrului său: 

— Rogu-te, înălţimea-ta, să dai poruncă să se ducă vizitiul cu caleaşca 
împărătească după tatăl şi fraţii mei, să-i aducă la palat! 

împăratul îşi trimise caleaşca, însoţită de mai mulţi oşteni, la coliba unde trăiau 
fraţii şi părintele prinţului cu straiele strălucitoare. Când bietul bătrân văzu că vine 
către el caleaşca împărătească, prinse a tremura. 

— Vine încoace caleaşca împăratului, băieţi, le zise el celor doi, ce o fi 
căutând? De bună seamă că aţi făcut vreo necuviinţă când v-aţi dus la palat şi acum 
vin oştenii să vă prindă! 

— Ba nu, tătucă, răspunseră băieţii, n-am făcut nimic rău. N-am făcut 


altceva decât să bem nişte vin în cinstea nunţii prinţesei... 

Pe când vorbeau ei, iată că oştenii şi caleaşca împărătească ajunseră în faţa colibei. 
Fără o vorbă, îi luară pe toţi trei şi-i duseră la palat. Tot drumul tremurară de frică, 
socotind că-i duc să-i pedepsească pentru vreo faptă necugetată pe care au săvârşit-o. 

Dar când ajunseră la palat, îi duseră în faţa tronului, unde stătea prâslea, îmbrăcat 
în straie de prinţ. Când îşi văzu tatăl, tremurând de spaimă, dădu fuga să-l 
îmbrăţişeze şi-l întrebă: 

— Tătucă, nu mă recunoşti? 

Bătrânului nu-i veni să-şi creadă ochilor, dar până la urmă îl recunoscu. Atunci 
prinţul se întoarse 
către fraţii lui mai mari şi le grăi astfel: 

— Nu v-am spus doar că eu eram prințul cu straie strălucitoare care a 
izbutit să sară până pe terasa palatului? 

Tatăl nu-şi mai venea în fire de uimire. Prințul chibzui bine, apoi le zise fraților: 

— Voi doi o să rămâneţi la palat, ca argaţi, să munciţi la grajduri şi să faceți 
curăţenie. 

Şi, întorcându-se către tatăl lor, mai spuse: 

— lar dumneata, tătucă, ai să stai aici la palat, dacă ţi-e pe plac. Fraţii mei 
merită însă pedeapsa asta, fiindcă s-au purtat urât... 

Bătrânul rămase la palat, iar prâslea şi prinţesa au trăit ani mulţi fericiţi. 


Trupul fără suflet 


poveste chiliană 


Trăiau odată patru fraţi: trei băieţi şi o fată. Locuiau la malul mării, singurei, fiindcă 
erau orfani, în fiecare zi băieţii ieşeau la vânat, fiecare cu flinta lui, prin pădure. 
Totdeauna înainte de plecare îi spuneau sorei lor ca nu cumva, cât lipseau ei, să 
deschidă fereastra care da spre mare. îi porunceau să n-o deschidă în ruptul capului, 
dar nu-i spuneau din ce pricină. lar ea, ascultătoare, nu le ieşea din vorbă. 

într-o zi însă, când plecaseră toţi trei - fiindcă uneori rămânea acasă unul din fraţi 
lângă ea - şi se văzu singură, îşi zise: „la să deschid eu fereastra, să văd de ce mă 
opresc mereu fraţii mei”. 

Dar nici n-apucă s-o deschidă bine, că ieşi de acolo un duh rău, care o răpi. Era Trupul 
fără Suflet, aşa i se zicea. 

Către seară, când se-ntoarseră fraţii, găsiră fereastra deschisă, iar sora lor, nicăieri. 
îşi dădură îndată seama ce s-a întâmplat. 

— A răpit-o Trupul fără Suflet! strigară. Ce să facem acum, noaptea? Să 
chibzuim şi să aşteptăm dimineața! 

A doua zi, fratele cel mare hotărî să plece el singur, iar ceilalți doi să rămână acasă, 
să vadă ce se întâmplă, şi să-l aştepte. Le mai spuse să sădească un pomişor, în chip de 
semn, ca să afle cum o să- i meargă lui departe. 

— Dacă se usucă, e semn că-s mort, iar dacă se prinde, că sunt teafăr. 

O pomi fratele cel mare la dram, şi peste o zi ceilalţi doi se uitară la pomişor şi ziseră: 

— S-a ofilit de tot! Asta Înseamnă că fratele nostru a murit! Ce primejdii i-or 
fi ieşit în cale. Pe unde l-or fi purtat paşii? 

După ce merse el ce merse, fratele cel mare ajunse într-o câmpie frumoasă, unde 
văzu un armăsar aprig, care păzea nişte iepe. Când flăcăul se apropie, armăsarul 

se năpustila el, iute ca 
vântul, şi-l izbi aşa de cumplit, că-l ucise pe loc. Cu cal cu tot. 

— Mâine o pornesc eu la dram, zise atunci fratele mijlociu. 


Şi a doua zi plecă, uitându-se cu grijă după urmele lăsate de calulfratelui mai mare. 
Păţi şi el la 
fel: când îl zări armăsarul, se repezi la el şi-l omori. 

Cum fratele mijlociu lăsase şi el drept somn un pomişor. Mezinul se uită şi văzu că s- 
a uscat. 

„Asta înseamnă că am rămas singur, că amândoi fraţii au murit!” îşi zise el cu jale. 

Dimineaţa în zori se aşternu la drum, pe urmele fraţilor lui. Când dădu şi el de 
armăsar, duse iute flinta la ochi şi, fiind un ţintaş neîntrecut, îl nimeri drept în frunte. 
Armăsarul acela era fermecat: avea coama şi coada de aur; flăcăul le smulse şi le atârnă 
la şaua calului său. Apoi îşi îngropa fraţii, pe care îi găsise zăcând pe câmpie. 

O pomi mai departe şi merse cale lungă, tare lungă, într-un târziu zări o turmă mare. 
Când se apropie, văzu că erau animale din toate soiurile pe care le lăsase Domnul pe 
pământ. 

„Măi, să fie! îşi zise el. Am izbutit eu să scap teafăr până acum, dar aici nu mai am 
scăpare!” 

Trecu însă pe lângă animale - lei. Tigri, elefanţi şi multe alte animale înfricoşătoare - 
dar nu 
păţi nimic. Deodată, o pasăre se lăsă din zbor în faţă lui şi-i grăi astfel: 

— Voinice, m-a trimis împăratul animalelor să te chem, căci poate eşti 
în stare să ne faci împărţeală dreaptă; avem o vită şi nu-i chip să ne facem 
fiecare parte. 

Flăcăul se întoarse din drum, se înfăţişă înaintea împăratului, care era leul, şi i se 
închină. 

— Iată, voinice, spuse atunci leul, te-am chemat să ne împărţi prada 
asta şi o să-ţi fim recunoscători de ne mulţumeşti pe fiecare. 

Şi se puse flăcăul pe împărţit, cu spada pe care o purta la brâu ca să se apere. îi dădu 
leului pieptul, că ştia că îi place. Şi tot aşa împărţi fiecărui animal câte o bucată, 
potrivind şi mărimea. La urmă îi mai rămăsese o bucată de piept gras şi una de cap; se 
uită în jur, să vadă ce animal a rămas fără parte, şi zări un vultur slab şi fără putere. 

— Asta-i partea ta! îi zise, şi-i dădu pieptul. Vulturul îşi primi bucata şi 

începu s-o mănânce. lar flăcăul se întrebă în gând: 

„Ce animal o mânca oare capul?” 

Şi, uitându-se în jos, dădu cu ochii de nişte furnici, mişunând care încotro.Tăie atunci 

cu o 
lovitură de spadă capul, îi scoase creierii şi îi dădu furnicilor. 

— Sunteţi mulţumite cu toatele? întrebă el animalele. 

— Da, voinice! răspunse leul. Iţi mulţumim frumos! Flăcăul îşi luă atunci 
rămas bun, încalecă pe cal şi-şi văzu mai departe de drum. Nu trecu mult şi leul le 
întrebă pe animale: 

— Sunteţi mulţumite? 

Toate încuviinţară, fiindcă, într-adevăr, fiecare îşi primise partea. 

— Ce nerecunoscători mai suntem! zise atunci leul, şi porunci pe dată vulpii: 

— Fugi după el, pe scurtătură, cumătră Rozalia, şi spune-i să se întoarcă! 

Vulpea o luă pe scurtătură şi-i ieşi în față. 

— Voinice, întoarce-te! 

Auzind vorbele astea, flăcăul se sperie, căci se gândi: „Animalele astea nu s-or fi 
săturat şi acum vor să mă mănânce!” 

Se întoarse el, că n-avu încotro, dar cu mare frică. 

— Care-i porunca, împărate? îl întrebă pe leu. 

— Vai, voinice, tare am mai fost nerecunoscători! Descăleca, n-ai teamă, că 
vrem să-ţi facem un dar fermecat: când te-oi afla în primejdie, o să te prefaci în 
animalul care-i dori şi ai să scapi teafăr. 


Flăcăul se dădu jos de pe cal. 

— întinde mâna! îi ziseră animalele. Şi fiecare se apropie şi-i linse mâna. 

— N-ai decât să spui: „Leule, vino-mi în ajutor”, şi te prefaci în leu! 

Tare se bucură flăcăul de darul animalelor. Se despărţi de ele şi se aşternu la drum, 
fără să ştie prea bine încotro să se îndrepte. Nu trecuse niciodată prin codrii aceia de la 
munte, şi merse până ce ajunse într-o câmpie. 

Mai merse el ce merse şi se pomeni în faţă cu un deal, pe care nu era chip să-l 
ocolească. Stătu şi chibzui cum să facă să treacă, fiindcă nu-l putea urca. Văzând că-i în, 
primejdie, se întrebă gânditor: 

— Oare ce pasăre o putea să zboare peste deal? Descăleca, scoase şaua şi 
hamurile de pe cal, le ascunse bine printre copaci, ca să nu se zărească şi lăsă animalul 
slobod să pască în voie. Apoi spuse: 

— Vulture, vino-mi în ajutor, să pot trece dealul! 

Pe dată se prefăcu în vultur. O jumătate de zi zbură, până să dea de culme. Când 
ajunse sus, se aşeză să se odihnească şi se uită jos, unde avea să coboare. I se păru că 
vede în depărtare un palat strălucitor. îşi luă iar zborul într-acolo şi, când ajunse, se 
ascunse printre pomii roditori din grădină, ca să vadă ce se întâmplă. 

După un răstimp o zări pe soră-sa, care ieşi să se plimbe în grădina palatului. 

„Slavă Domnului! Iat-o pe soru-mea! îşi zise atunci mezinul. Cum mai e şi viaţa asta!” 

Şi ieşi dintre pomi, apropiindu-se ca să-l vadă sora şi să-i poată vorbi. Când dădu cu 
ochii de el, fata strigă: 

— Ce vânt te-a adus pe aici, vulture drag? Nu ştii că pe meleagurile astea 
nici musca nu zboară, şi tu te încumeţi să vii? Ai poate vreo putere fermecată! De-i 
aşa, spune-mi adevărul! Vino lângă mine! 

Vulturul se lăsă jos din pom, şi se prefăcu iar în om. Ce se mai bucurară amândoi 
când se regăsiră! Fratele o întrebă îndată pe soră-sa cum de-a ajuns acolo, cine a 
adus-o. lar fata îi răspunse: 

— Mă aflu în puterea stăpânului acestui palat, un uriaş care n-are suflet. 

— Nu se încumetă nimeni să-l omoare? 

— Nu, că e puternic! Când se întoarce acasă, stârneşte o vijelie de se 
cutremură totul înjur. Unde să te ascund, că trebuie să sosească şi simte de la o poştă 
mirosul de om! 

— Am să mă prefac în furnică şi-am să mă ascund în părul tău, iar tu să-l 
descoşi să afli care-i taina lui, de n-are suflet! 

Nu termină el bine de vorbit, că se auziră un fel de vuiete asurzitoare, aşa cum 
spusese fata. 

— Se apropie! zise ea. 

Fratele se prefăcu în furnică şi se ascunse în părul ei. 

— Nu-ţi fie teamă pentru mine, că am să stau cuminte aici! grăi furnica. 

Deodată, uriaşul se năpusti înăuntru strigând: 

— îmi miroase a came de om! 

— Ce tot vorbeşti, spuse fata, când pe aici n-ajunge nici picior de muscă! Ce 
ţi se mai năzare? 

— Nerecunoscătoareo! Vrei să mă înşeli! 

— Nici gând! Mai bine mi-ai vorbi despre taina ta. Unde ţi-e sufletul? întrebă 
fata. 

— Bine, se învoi uriaşul, o să-ţi spun. Lângă lacul din zare trăieşte un 
tigru, înăuntrul tigrului este un leu, şi în leu, o vulpe; în vulpe, o porumbiţă şi 
înăuntrul ei, un ou. Oul ăsta e sufletul meu. Câtă vreme trăiesc aceste animale, 
nimeni nu-mi poate lua viaţa. 

Când sosi ceasul să plece uriaşul, furnica ieşi din părul fetei şi se prefăcu iar în om. 

— Nu-i nevoie să-mi povesteşti, am auzit totul! Iată ce o să fac: tigrul cu 


pricina fură oi din turma vecinului. O să mă tocmesc păstor, de m-or primi, ca să-l pot 
prinde. 
îşi luă rămas bun de la soră-sa şi-o linişti spunându-i: 

— Să n-ai teamă! Am o putere fermecată şi am să răpun toate animalele; o 
să mă prefac mai întâi în tigru, apoi în leu, în vulpe şi, în sfârşit, în porumbiţă. 

Plecă şi se duse la casa stăpânului turmei care, îndată ce-l văzu, îi dădu bineţe şi-l 
întrebă: 

— Ce cauţi pe-aicea, voinice? 

— Caut de lucru, să-mi pot câştiga traiul. 

— Am să-ți dau eu de lucru; te iau ca cioban, la oi, că mi le omoară un tigru 
care trăieşte lingă lacul ăla. Mereu fură câte o oaie, de mi se prăpădeşte toată turma. 

Flăcăul se gândi în sinea lui:,. Asta-i tocmai ce-am vrut şi eu!" 

— Te iau cioban doar dacă o să cădem la învoială, glăsui mai departe 

stăpânul. O să-țiplătesc o 
pungă de arginţi pe an, dacă ai grijă de oi şi mi le scapi de la prăpăd. 

Flăcăul îşi făcu socoteala cât o să câştige şi răspunse: 

— Mă învoiesc! Lasă turma pe seama mea, fără grijă. Iar de s-o prăpădi 
vreo oiță, o să fie din voia Domnului şi nu din pricina tigrului, îți făgăduiesc! 

— Măi, să fie! Curajos mai eşti! se minună stăpânul. Ciobanul îşi luă îndată 
turma şi o mână grabnic spre lac. Nu trecu mult, şi hop! apare tigrul. Flăcăul zise în 
gând: „Tigrule, vino-mi în ajutor!” 

Şi, cât ai clipi, se prefăcu într-un tigru, mai mare şi mai fioros decât hoţul de lângă 

lac. 

Stăpânul, care privise de departe, se tot întreba de ce-o fi minat ciobanul turma 
tocmai într-acolo. Se duse să vadă şi, când dădu cu ochii de celălalt tigru, se sperie 
cumplit. 

Cei doi tigri începură lupta. Se luptară ei ce se luptară, până ce tigrul care fura 

oi se dădu bătut şi 


spuse: 

— Să lăsăm lupta pe mâine! 

— Nici gând, nu lăsa pe mâine ce poţi face astăzi! Şi flăcăul prefăcut în tigru 

se năpusti iar şi 
până la urmă îl omori. Se aşeză atunci să-şi tragă puţin sufletul, zicându-şi: 

„Acum o să iasă leul. Să fiu gata să mă prefac în leu!” Spintecă burta tigrului şi ieşi 
afară un leu fioros, gata de bătaie. 

în clipa aceea, la palat, uriaşul căzu bolnav la pat; zăcea fără să mai poată face o 
mişcare. 

Cei doi lei se încăierară. Flăcăul prefăcut în leu birui; îl ucise pe celălalt leu şi, pe 
când dădu să-i spintece burta, îşi zise: 

„Ei, acum e şi mai primejdios, că vulpea-i tare iute de picior! Numai ogarul poate s-o 
întreacă”. 

Şi se prefăcu în ogar. 

Vulpea ieşi din burta leului şi o rupse la fugă. Ogarul, după ea! O prinse şi o omori. 

„Acum mă paşte altă primejdie! îşi spuse flăcăul. Din vulpe o să iasă o porumbiţă, 
care zboară ca gândul. Să mă prefac în şoim, care-i şi mai iute, ca s-o pot prinde”. 

Pe când despica el burta vulpii, la palat Trupul fără Suflet se jeluia, strigându-i 
fetei vorbe de ocară: 

— Trădătoareo şi nerecunoscătoareo ce eşti! 

Din burta vulpii ieşi porumbiţa, care îşi luă zborul. însă şoimul se luă după ea şi o 
răpuse. Apoi se prefăcu iar. în om şi scoase oul fermecat, pe care-l dobândise cu atâta 
trudă. îl puse bine şi duse apoi turma la stăpân. 

— Iată-ți turma întreagă, fără să lipsească nicio oaie! zise. 


Iar stăpânul, minunându-se, grăi astfel: 

— Am văzut toate farmecele pe care le-ai făcut, şi de mare ajutor mi-ai fost! 

— Am făcut-o ca să-l răpun pe uriaşul care mi-a răpit sora. 

Şi flăcăul se întoarse la palat, cu punga de arginți pe care i-o dădu stăpânul la 
despărţire. Dar ce-i păsa lui de bani, când ştia că o să se aleagă cu toate bogăţiile 
uriaşului, cufere pline cu aur şi argint! 

Când ajunse, o întrebă pe soră-sa: 

— Unde-i Trupul fără Suflet? 

— Zace acolo, în pat! 

Se duse flăcăul la patul uriaşului, care, îndată ce-l văzu, strigă iar către fată: 

— Ticăloase, dă-mi înapoi sufletul! Dar flăcăul, îi spuse: 

— Mai întâi să-mi dai toate cheile de la cuierele unde-ţi ţii bogăţiile! 

Uriaşul porunci fetei să-i dea toate cheile, nădăjduind că de-i face pe plac 
flăcăului, o să mai trăiască. De-ar fi putut mânca oul, scăpa teafăr! 

— Bine, o să-ţi dau înapoi sufletul, îi zise flăcăul, şi scoase oul din buzunar. 
Deschide gura! 

Dar, în loc să i-l dea în gură, i-l izbi de frunte, şi oul se sparse. Uriaşul rămase ţeapăn, 
fără viaţă. 

Fratele şi sora rămaseră la palat, unde trăiră printre comorile acelea toată viaţa. O 
duseră numai 
în belşug şi în veselie. Aveau slugi nenumărate, credincioase, şi tot ce le poftea 
inima. Şi trăiră fericiţi, spre bucuria tuturor. 


Broasca fermecată 


poveste ecuadoriană 


A fost odată o familie care-şi câştiga traiul de pe urma unei minunăţii de livezi cu 
meri ce rodeau în fiecare an fructe bune şi dulci, cum nu s-a mai pomenit. Din cei trei 
copii, primii doi erau zdraveni, dar ultimul era olog. Cei doi băieţi mai mari erau leneşi, 
dornici de căpătuială şi cam pierde-vară, pe când mezinul era bunătatea întruchipată: 
harnic, săritor şi drăgăstos cum nu se mai poate şi cu părinţii şi cu fraţii. 

într-o dimineaţă, se treziră cu livada distrusă: toate ramurile, florile şi merele zăceau 
rupte pe jos. Tatăl nu se putea dumiri care să fie pricina unui asemenea prăpăd. 1 se 
înfăţişă atunci băiatul cel mare, care-i spuse că el ar fi în stare să afle cine-i făptaşul, 
dacă îi va da o sticlă de rachiu, o scripcă şi o funie. Tatăl îi dădu tot ce-i ceruse, dar 
feciorul prinse să bea şi să cânte din scripcă, şi când termină sticla, adormi buştean. 
Nici gând să se duca să vadă ce-i cu livada, nici noaptea, nici în zori. 

A doua zi, înainte să se lumineze bine, tatăl se dădu jos din pat, nerăbdător să afle 
ce-a făcut feciorul. Uimirea lui a fost însă nemărginită, când a văzut că prăpădul din 
livadă era şi mai mare decât în ajun. Mânios, l-a dojenit cu asprime pe fiu-său cel 
nechibzuit. 

Peste câteva ceasuri, i se înfăţişă celălalt fecior zdravăn, şi-i zise că se încumeta el 
să-l prindă pe hoţul care prăpădea merii. La început, tatăl se arătă neîncrezător, dar 
până la urmă încuviinţă, şi-i dădu cele cerute: un caş, nişte pesmeţi şi o funie. 

înainte de a se aşeza la pândă, flăcăul se puse pe mâncat. După ce a înfulecat tot 
caşul şi pesmeţii, s-a umflat de n-a mai fost în stare să se ducă în livadă, să stea de 
veghe ca să-l afle pe făptaş. 

Când, a doua zi în zori, tatăl se sculă şi se duse să vadă ce ispravă a făcut cel de-al 
doilea fecior, rămase şi mai dezamăgit decât prima oară. Mânios la culme, i-a dojenit 
pe amândoi băieţii şi le-a poruncit să plece încotro or vedea cu ochii. 


La ceasul prânzului, mezinul îi spuse tatălui că se încumeta el să stea la pândă să 
afle ce se întâmpla peste noapte cu livada, încercând să-l încredinţeze că o să fie în 
stare să-l prindă pe răufăcător. Tatăl luă în râs vorbele băiatului şi-i răspunse că dacă 
fraţii lui, zdraveni şi în putere, n- au făcut nicio scofală, ce avea să facă tocmai el, 
care era olog. Dar mezinul îl rugă într-una să-l lase să încerce şi el, zicându-i că n- 
avea nevoie decât de o funie. Până la urmă, tatăl se înduplecă, socotind că ce-i ceruse 
băiatul era mai chibzuit decât ce-i ceruseră ceilalţi doi, şi încuviinţă să stea şi el la 
pândă. 

Ologul, învăluit în întunericul nopţii şi călăuzindu-se doar de razele palide ale lunii 
care apunea, se ascunse după un copac stufos, anină funia cu un capăt de o ramură, 
iar celălalt îl ţinu în mână. Se trânti la pământ şi se făcu că doarme. 

Trecură câteva ceasuri, şi deodată simţi că se apropie cineva; aşteptă să intre în 
laţ, şi apoi trase de funie, ca să prindă făptaşul. Era un iepuraş fermecat, care prinse 
a-i vorbi cu glas de om: 

— Tu nu semeni cu fraţii tăi, care s-au gândit numai la desfătarea lor. Tu 
eşti bun la suflet şi cinstit, şi de asta am venit la tine să-ţi dezvălui o taină: eu sunt o 
zână care am fost vrăjită, dar am puteri nemărginite, şi pot înfăptui ceea ce nu-i cu 
putinţă pentru alţii... Şi vorbindu-i astfel băiatului olog, care rămăsese împietrit de 
uimire, socotind că visează, îi dădu o punguţă fermecată. îi zise să o păstreze bine la 
piept şi, ori de câte ori va avea vreo dorinţă, să-i spună: „Punguliţă fermecată, 
îndeplineşte-mi pe dată dorinţa!”, lepuraşul îl rugă apoi să păstreze taina şi, cu 
iuţeala fulgerului, se făcu nevăzut. 

Ameţit de bucurie că a dobândit o asemenea minunăţie de dar, băiatul luă funia şi 
se duse în mijlocul livezii. Scoase punguta şi îi ceru ca toţi merii să fie iar ca mai 
înainte... Şi care nu i-a fost uimirea când văzu că pomii se acoperiră pe dată de 
frunze, de flori şi de fructe, încă şi mai minunate decât cele dinainte de prăpăd. 

în zoii, tatăl nu—. Şi mai venea în fire, minunându-se de atâta mândreţe şi 
bogăţie, cum nu mai văzuse niciodată în livada lui. îl cuprinse o bucurie nesfârşită, 
şi nu mai ştia cum să-i mulţumească mezinului. Dar minunea asta făcu să-i crească 
furia împotriva celor doi fii leneşi, cărora le porunci din nou să plece din. Casa lui şi 
să se întoarcă numai după ce or să înveţe să muncească. Cum însă mezinul îşi iubea 
fraţii din tot sufletul, se hotări s-o pornească după ei. 

Mama îi pregăti merinde din belşug şi ologul plecă la drum, pe urmele fraţilor mai 
mari. 

Nu trecu mult şi-i zări. începu să-i strige. Ei îl auziră şi, plini de mânie şi de 
duşmănie, îl aşteptară. îi luară toate merindele, îl bătură măr, îi smulseră hainele de 
pe tel şi la urmă îl legară cu funiile luate de acasă de un copac, ca să piară. îl lăsară 
acolo fraţii cei haini şi o porniră mai departe. 

Mezinul, bietul de el, uitase de punguţa fermecată. După o vreme se nimeri să 
treacă pe acolo un om cu căruţa, şi se apropie de sărmanul băiat, care zăcea legat 
pradă vulturilor. A încercat omul să-l dezlege, dar n-a fost chip. Abia atunci şi-a adus 
aminte flăcăul de darul iepuraşului, şi şopti: 

— Punguţă fermecată, vino-mi în ajutor! 

Şi pe dată se ivi iepuraşul, care îi aduse haine mândre şi bucate gustoase, din belşug. 

Mezinul o porni iar la drum, după fraţii lui. Când îi întâlni, împărţi cu ei bunătăţile. 
Cum fraţii erau însă nerecunoscători şi haini, îl bătură iar şi îl lăsară, legat fedeleş, 
spânzurând deasupra unei prăpăstii. Cum se îndepărtară, mezinul scoase punguţa 
fermecată şi, cu ajutorul iepuraşului, scăpă teafăr şi de data asia. Se luă iar după cei 
doi şi, când îi ajunse, nu-i mai făcură nimic, căci se încredinţaseră. în sfârşit, că îi 
urma numai şi numai din dragoste frăţească. 

Chibzuiră toţi trei ce aveau să facă mai departe. Ajungând la o răscruce de unde se 
făceau trei drumuri, fratele cel mare o luă la dreapta, cel mijlociu, drept înainte, iar 


mezinul, la stângă. înainte de a se despărţi, se înţeleseseră să-şi încerce fiecare 
norocul, să-şi caute nevastă şi să se capăt urască, iar apoi să se întoarcă toţi acasă. 

Flăcăul cel mic merse ceasuri în şir şi dădu peste un palat mândru, în care se 
zăreau numai nişte umbre şi de unde răzbea până la el o muzică negrăit de dulce. 
Umbrele îl poftiră înăuntru, înconjurându-l cu mare grijă şi dându-i toată cinstirea. 
Flăcăul era uluit şi cam speriat de tot ce se petrecea, muncindu-se tară încetare să 
afle tâlcul acelor umbre care se ascundeau acolo şi cine cânta atât de minunat. Se 
uită prin toate părţile când, deodată, privind printr-o fereastră de cleştar, văzu o 
broscuţă ce ţopăia pe clapele unui pian, smulgându-i sunetele acelea vrăjite. Flăcăul 
intră în vorbă cu broscuţa şi află că era o prinţesă prinsă în puterea unei vrăji. 
Petrecură toată noaptea, depănându- şi fiecare povestea vieţii. Broscuţa se bucură de 
sosirea flăcăului şi, încetul cu încetul, prinse drag de el. Le porunci umbrelor, care o 
ascultau cu credinţă, să-l ospăteze şi să-l slujească aşa cum se cuvine. Iar flăcăul 
rămase acolo, cu dragă inimă. Se scurseră câteva luni, în belşug şi fericire. 
Apropiindu-se sorocul când trebuia să-şi întâlnească fraţii şi să se întoarcă împreună 
acasă, flăcăul se gândi să-i ducă un dar minunat tatălui. Când află broscuţa, îi dădu o 
cutiuţă fermecată. 

Flăcăul îşi luă rămas bun şi plecă să-şi întâlnească fraţii, la răscrucea unde se 
despărţiră. Când ajunse, cei doi erau acolo, încărcaţi de daruri şi avere şi-i povestiră 
că şi-au găsit logodnice nişte fete frumoase. îl întrebară cum i-a mersr dar bietul 
mezin nu îndrăzni să spună că logodnica lui era o broscuţă. 

Se îndreptară cu toţii spre casa părintească şi fiecare dădu părinţilor darurile 
aduse. Când mezinul deschise cutiuţa pe care i-o dăduse broscuţa, află acolo 
mândreţe de podoabe, darul lui fiind cel mai de preţ. 

Apoi se întoarseră toţi trei să-şi aducă logodnicele. Când ajunse la palatul 
broscuţei, vraja se rupse şi pe flăcăul cel mic îl întâmpină o prinţesă neasemuit de 
frumoasă. Flăcăului îi căzu dragă de cum o zări şi plecară împreună, luând cu ei 
bogății tară număr. 

Când ajunseră la casa părintească, fraţii mai mari se aflau acolo cu averea şi 
logodnicele lor. Dar prinţesa mezinului îşi întrecea cu mult cumnatele, strălucind de 
frumuseţe ca ruptă din soaie. 

Făcură o nuntă mare şi bogată, şi de atunci încolo trăiră cu toţii fericiţi ani mulţi, în 
pace şi bună înţelegere. lar eu am încălecat pe o şa şi v-am spus povestea aşa! 


Bernardito 


poveste chiliană 


Trăia odată un biet pescar. Avea nevastă, un fiu tare isteţ, pe care-l chema 
Bernardito, şi un cotoi. Tatăl se ducea în fiecare zi la pescuit, ca să-şi poată duce cu 
toţii zilele. 

într-o zi, se ivi din mare o fată cu coadă de peşte şi-i zise că, de-i va da ei prima 
făptură care i-o ieşi în cale, când se întoarce acasă, o să-l facă să prindă peşte, după 
pofta inimii. Omul se învoi, ştiind el că întotdeauna la întoarcere îi ieşea în cale 
cotoiul. 

Dar tocmai în ziua aceea, când sosi acasă cu sacul plin de peşte, îi ieşi în 
întâmpinare Bernardito, care avea vreo doisprezece ani. Când îl văzu, omul se pomi 
pe plâns; trebuia doar să-şi ţină cuvântul şi să-i dea sirenei prima făptură care-i ieşise 
în cale. 

— Fiule, îi spuse cu jale, trebuie să te duc mâine la malul mării şi să te las acolo! 

Iar copilul răspunse: 


— Bine, tătucă, du-mă şi lasă-mă acolo, numai să-mi dai şi o chitară, să pot 
cânta! 

A doua zi omul îl duse pe Bernardito la malul mării şi-l lăsă acolo cu chitara. Se 
întoarse apoi acasă, plângând. 

Copilul se porni să cânte. Sirena ieşi din mare, îl văzu pe Bernardito şi-i zise: 

— Vinde-mi mie chitara, ca să o am la nuntă, că în curând mă mărit! 

Când băiatul îi întinse chitara, sirena se apropie şi-l trase după ea în apă. 

Şi rămase Bernardito pe fundul apei cinci ani. Când se împlini al cincilea an, sirena 
îi dădu voie să meargă să-şi vadă părinţii. 

Pe drum, Bernardito se întâlni cu alţi doi flăcăi. Făcură calea toţi trei împreună şi, 
într-un târziu, intrară într-o pădure unde trăia un balaur fioros, cu şapte capete. 
Făcură popas peste noapte şi, pe când cei doi tovarăşi ai lui dormeau, Bernardito 
rămase treaz lângă foc. Când se ivi balaurul, Bernardito se luă la luptă cu el şi-l 
răpuse, tăindu-i capetele. Din pricina sângelui mult care ţâşni, se stinse însă focul. 
Bernardito nu vru ca tovarăşii săi să afle cum şi-a petrecut el noaptea şi-o pomi să 
caute un tăciune, să aprindă iar focul, ca să poată face mâncarea a doua zi în zori. 

Merse el ce merse şi deodată zări în depărtare o lumină. Se apropie şi văzu o ceată 
de doisprezece tâlhari stând în jurul focului şi mâncând un miel fript. 

Când îi văzură, tâlharii îl poftiră să se ospăteze, apoi îl luară cu ei, că tocmai se 
pregăteau să jefuiască palatul împăratului şi aveau nevoie de el. Ajungând la palat, 
trebuiau să intre printr-o încăpere îngustă, pe unde nu putea trece decât un singur 
om, subţire la trup, şi cel ce intra primul se afla în mare primejdie. 

— Intru eu! le zise Bernardito, şi se strecură înăuntru. Cei doisprezece 
tâlhari dădură să se strecoare şi ei, unul câte unul, dar flăcăul îi aştepta cu paloşul 
ridicat şi îi ucise pe toţi. Apoi intră într-o altă încăpere, unde dormeau cele trei fete 
ale împăratului. Se apropie de una, o sărută şi-i fură un pantofior. La fel făcu şi cu 
celelalte două. Luă cu el cei trei pantofiori, ieşi din palat şi se duse în pădure la 
tovarăşii lui. 

A doua zi îi trezi, mâncară toţi trei şi o porniră la dram. 

Se nimeri că ajunseră tocmai la palatul împăratului cu cele trei fete. Se înfăţişară 
la tron, să ceară de lucru, împăratul le dădu de lucru dar, cum îi plăceau tare mult 
poveştile, trimise pe seară după ei, să vină să-i povestească. Cei doi flăcăi îi spuseră 
fiecare o poveste. La urmă, împăratul porunci, cu ochii la Bernardito: 

— Să povestească acuma şi flăcăul ăsta! 

Atunci Bernardito prinse a povesti: 

— Luminăţia-ta, peste noapte am făcut popas în pădure. în puterea nopții 
s-a ivit un balaur, iar eu m-am luat la luptă şi l-am biruit. I-am tăiat cele şapte capete 
şi limba din fiecare. lată aici cele şapte limbi, ca să vezi că-i adevărat! 

Scoase limbile, apoi îşi urmă povestirea: 

— Cum sângele care ţişnise a stins focul, am pornit să caut jar, să-l aprind. 
Am zărit o lumină, m-ara apropiat şi am dat peste doisprezece tâlhari care mâncau un 
miel. Tocmai se pregăteau să jefuiască palatul luminăţiei-tale, şi căpetenia m-a poftit 
să mă alătur lor. I-am însoţit, m-am strecurat eu primul în palat şi i-am ucis, pe rând, 
pe toţi. Se află aici, într-o încăpere, toţi doisprezece, morţi. Am dat apoi de cele trei 
prințese care dormeau; le-am sărutat pe fiecare şi le-am luat câte un pantofior, ca să 
fie mărturie. lată aici pantofi orii! 

împăratul le chemă pe fete, le întrebă dacă erau pantofiorii lor şi ele încuviinţară. 
Apoi se duseră cu toţii în încăperea unde zăceau tâlharii, şi-i găsiră morţi. 

Atunci împăratul, fericit că voinicul i-a scăpat împărăţia de balaurul fioros şi de 
tâlhari, grăi astfel: 

— Bernardito, nu ştiu cum să te răsplătesc pentru cât bine mi-ai făcut! 
Alege-ți una din fete de nevastă! 


Bernardito o alese pe cea mai mică dintre prințese, care era cea mai frumoasă, şi 
ăcură o nuntă "is cum nu s-a Coe 


eli doi mari MINCINOŞI chilieni 
poveste chiliana 


Trăiau odată doi prieteni. Amândoi erau tineri şi chipeşi, oameni învăţaţi, care 
ştiau carte nu glumă, dar le cam plăcea băutura. 

într-o bună zi unul îi spuse celuilalt: 

— Mare lucru de capul nostru, măi fârtate, ce să zic! 

Suntem tobă de carte, dar din pricina băuturii ne ducem zilele în mizerie! 

într-un ulcior murdar le mai rămăsese nişte drojdie care nu se mai putea bea. 
Atunci celălalt grăi astfel: 

— Ascultă, fârtate, hai să ne îmbogăţim şi să ne lăsăm de băutură! lată ce 
să facem! Du-te la împăratul de pe meleagurile învecinate, care se da în vânt după 
scorneli, şi povesteşte-i o minciună gogonată. Cam peste un ceas, o să viu şi eu la 
palat, şi o să întăresc spusele tale. împăratul e bun şi milos, o să ne dea veşminte şi 
de-ale gurii, dar numai dacă făgăduim că ne lăsăm de băutură. 

— Bine, se învoi celălalt prieten. Din pricina patimii ăsteia blestemate nu 
mai putem nici măcar să luăm ceva pe credit. 

Şi într-adevăr, aşa era. 

Zis şi făcut. Se duse primul la palat să-i povestească împăratului o scorneală 
nemaipomenită, împăratul era darnic şi bun la suflet, tare prietenos cu toţi cei ce 
născoceau poveşti, pe care le asculta cu nesaţ, desfătându-se. Totdeauna îi copleşea 
cu daruri pe povestitori, le dădea bani şi veşminte, îi ospăta după pofta inimii. 

Prietenul cu pricina, pe nume Julio, se înfăţişă la poarta palatului şi bătu. îi 
deschise un străjer care-l întrebă ce dorea. 

— Să-l văd pe luminăţia-sa, răspunse. 

Străjerul se duse la împărat, să-l întrebe. Apoi se întoarse şi-i dădu drumul. Flăcăul 
se înfăţişă împăratului şi-i zise: 

— Ziua bună, înălţimea-ta! 

— Bună să fie, flăcăule! 

— Am venit la înălţimea-ta să-ţi faci milă şi pomană cu mine, că sunt 
sărman şi de îmbrăcăminte şi de hrană. 

— Desigur, flăcăule! îi zise împăratul. 

Şi, întorcându-se către o slujnică, îi porunci să-i aducă ce a mai rămas de la 
gustarea de dimineaţă, că era ceasul zece şi jumătate. 

— Adu-i iute flăcăului ăsta nişte bucate gustoase! Pe dată, porunca fu 
îndeplinită şi tânărul se înfruptă din bunătăţile cele mai de soi. După ce mâncă el pe 
săturate, împăratul îi spuse: 

— Şi acum povesteşte-mi o snoavă, o întâmplare, o ghicitoare, că mă 
prăpădesc după poveşti. Doar eşti tânăr şi cutreieri lumea, nu ca mine, care nu ies 
din palat şi nu aflu ce se mai întâmplă. Mergând pe ici, pe colo ştii, de bună seamă, 
o groază de lucruri. 

— Dar, înălţimea-ta, ce-am să-ţi povestesc eu întrece orice închipuire; este 
ceva de necrezut, cum nu s-a mai pomenit vreodată. Să-mi fie cu iertăciune, dar când 
veneam încoace, am văzut râul arzând. 

Cum era să creadă împăratul una ca asta, că apa luase foc! 

— Ascultă, flăcăule, asta-i minciună! 

— Ba nu, înălţimea-ta, aşa e precum spun: ardea râul. 

— O să vedem! Să vină îndată un străjer! 

Şi împăratul porunci să-l întemniţeze pe flăcău, spunându-i: 


— Ai să stai în carceră până o să dau eu poruncă să ți se dea drumul, 
mincinosule! Niciodată n- am auzit o asemenea minciună sfruntată! 

Flăcăul mâncase pe săturate, aşa că nu-i mai era foame. Stătu liniştit, căci ştia 
că o să-i vină curând prietenul, să-i întărească minciuna. 

Şi într-adevăr, cam după vreun ceas, se înfăţişă la palat celălalt flăcău. Bătu în 
poartă, ceru să-l vadă pe împăiat, că era mort de foame, bietul de el. 

— Cu plecăciune, luminăţia-ta! 

— Ziua bună, flăcău înțelept! răspunse Împăratul, văzând că tânărul ştia 
să-i grăiască cum se cuvine. 

Porunci să fie ospătat cu bucatele cele mai alese şi, după ce flăcăul se înfruptă pe 
săturate, îi spuse: 

— Ascultă, băiete; ai cutreierat mult prin lume şi trebuie să ştii tot felul de 
întâmplări. Tare-mi plac snoavele, ghicitorile şi vorbele hazlii! Ia să te aud! 

— La poruncă, luminăţia-ta! Ştiu într-adevăr multe din câte se petrec pe 
lume. 

— Vreau să-mi spui negreşit de e adevărat că râul de la marginea oraşului a 
luat foc? 

— Se prea poate, înălțimea-ta! Ba chiar nu mă îndoiesc, fiindcă venind 
încoace am văzut o mulțime de căruțe încărcate cu peşti fripți. 

în felul ăsta întări minciuna prietenului închis, iar ca să nu încapă nicio îndoială, mai 
spuse: 

— lată, înălţimea-ta, ca să te încredinţezi, uită-te la peştii ăştia! 

Şi-i arătă doi peşti pe care îi fripsese din timp şi îi învelise bine în hârtie, ca să-l 
convingă pe împărat. 

— Prea bine, flăcăule! Aşa o fi, iar eu n-am dat crezare celui întemnițat! 
Acum, cu peştii ăştia fripţi, a ieşit la lumină adevărul. 

Şi, crezând ă doua minciună, care o întărea pe prima, împăratul porunci să se dea 
drumul celui din temniţă. 

— Ascultă, îl întrebă pe ostatic, îl cunoşti pe omul ăsta? 

— Da, dar nu ne avem bine unul cu altul! îi răspunse flăcăul, ca să nu dea de 
bănuit. 

împăratul porunci să li se dea la amândoi veşminte şi bani cu prisosinţă. 

— Ar trebui să vă întovărăşiţi, îi îndemnă el pe cei doi. 

Când plecară, unul din prieteni îi spuse celuilalt: 

— Acum, că avem tot ce ne trebuie, hai să mergem în Spania! 

Şi o porniră într-acolo, cu o corabie din port. 

— Trebuie să-i îndrugăm o minciună şi regelui Spaniei, zise unul din ei. 

— Tu i-o spui iar eu o s-o întăresc! adăugă celălalt. 

— Aşa să facem! 

Şi chibzuiră ei ce minciună să scornească. Corabia cu care porniseră din Chile ajunse 
în sfârşit în Spania. Unul din cei doi prieteni se îndreptă către palat şi ceru să fie lăsat 
să-l vadă pe rege, care era chiar Alfonso al XIII-lea3. 

Când se înfăţişă regelui, acesta îl întrebă: 

— Ia spune, flăcăule, ce mai e nou prin Chile? 

— Toate bune, înălţimea ta. Până acum n-am mai fost în Spania. Tare mai e 
mândră şi bogată! 

Flăcăul se pregătise dinainte să pară sărman; îşi lăsase hainele bune şi luase altele 
ponosite, ca să 
nu bată la ochi. începu îndată să-i povestească regelui: 

— Cutreierând prin Spania, am zărit o cetate mândră, încercuită de un zid 


“rege at Spaniei între 1902-1931 


înalt. Când m-am uitat mai bine, am văzut că tot zidul era făcut din cărămizi de caş puse 
peste altele de lut. Am auzit zgomot mare venind dinspre metereze şi am zărit o 
herghelie de iepe păscând pe câmpie. Era tocmai vremea secerişului griului, şi am văzut 
cum oamenii treierau ca să facă din lapte covăsit caş. Cum să nu fie bogată Spania! 

— Ce tot spui? Cine a mai pomenit să treieri ca să faci caş din lapte 
covăsit?! se înfurie regele Spaniei. Astea-s minciuni sfruntate! 

Şi porunci îndată ca chilianul să fie întemnițat. 

Nu trecu însă mult şi iată că soseşte prietenul care trebuia să întărească minciuna, 
după cum se vorbiseră. Cum se înfăţişă la rege, flăcăul spuse: 

— Am venii, înălţimea-ta, să te rog să te milostiveşti de mine, că sunt 
sărman şi flămând; aş dori ceva de mâncare! 

— Bine, spuse regele, poruncind îndată să i se aducă de-ale gurii 

— La noi acasă, în Chile, suntem tare sărmani, grăi flăcăul. Vezi, înălțimea- 
ta cât sunt de ponosit? 

— Aici în Spania n-o să duci lipsă de nimic. Spania e bogată, nespus de 
bogată, şi foarte puternică, spuse regele. 

După ce mâncă după pofta inimii, flăcăul prinse a povesti: 

— Când am venit încoace am văzut un zid înalt făcut tot din cărămizi de 
caş puse peste altele de lut. Iar mai încolo, într-un ţarc, am dat peste nişte flăcăi care 
trebăluiau lângă un cazan mare; lângă ei se aflau grămezi de caş proaspăt. Am 
cumpărat şi eu o bucată, şi când s-o rup, să vezi minunăție: în caş era o copită 
mititică, de mânz! 

Şi-i arătă regelui copita de mânz pe care o găsise pe undeva, aruncată în drum. în 
felul ăsta flăcăul întări minciuna prietenului lui tocmai la ţanc. 

— Măi, să fie! se minună regele. Şi eu care l-am făcut mincinos pe primul 
care mi-a povestit aceeaşi întâmplare! 

Porunci fără zăbavă să fie scos ostaticul din temniţă şi, cum i se înfăţişă, îl întrebă: 

— îl cunoşti pe omul ăsta? 

— Da, spuse cel de al doilea, îl ştiu că e chilian. 

— Ei, acum s-o porniţi la drum împreună, spuse regele. Vă dau la fiecare 
cate doi galbeni mari, care fac cât cinci mii de pesos în bani chilieni, aşa că puteţi 
pleca fără grijă amândoi. 

— Hai să mergem, fârtate, grăi unul către celălalt când se văzură afară din 
palat, că luminăţia-sa o fi ştiind ce zice. Să ne ducem acum în Franţa, să-i povestim 
regelui de acolo o minciună şi mai grozavă. 

— Haidem! 

Şi o porniră către Franța. Când ajunseră, primul se îndreptă singur spre palat şi 
dădu să-i înşire o minciună regelui. îi povesti că, pe când se îndrepta într-acolo, după 
ce se dăduse jos de pe corabie, ieşind din port zărise o casă singuratică, acoperită cu 
ţiglă, unde o femeie spăla rufe. Când se apropie el, văzu alături o altă femeie tânără 
ce ţinea în braţe un prunc care avea nouă minute. Cine a mai pomenit una ca asta? 

Regele nici vorbă să-i dea crezare şi-i zise, supărat: 

— Cum să fie cu putință ca o femeie s-aducă pe lume un copil cu nouă brațe? 

— Ba aşa e, înălţimea-ta! 

Dar regele se înfurie şi mai titre şi porunci ca străinul mincinos să fie întemnițat. 

Nu trecu mult şi sosi cel de al doilea flăcău, să întărească minciuna prietenului. 
Cum se înfăţişă la rege, îi zise: 

— înălţimea-ta, te rog să mă milostiveşti: vin tocmai din Chile, şi-s lihnit de 
foame. Ajută-mă cu ceva de-ale gurii. 

— Desigur, răspunse regele. Cu dragă inimă, chilianule! Ia spune-mi, cum e 
lumea pe la voi? 

— Suntem tare sărmani şi năpădiţi de nevoi. 


Regele porunci grabnic să i se aducă de mâncare, şi slugile veniră cu tot felul de 
bunătăţi. După ce se înfruptă chilianul, regele îi spuse: 

— Acu povesteşte-mi ceva, o snoavă, o ghicitoare, că tare-mi mai place să- 
mi trec vremea ascultând. 

— Bine, luminăția-ta! O să-ţi spun o întâmplare de necrezut: când mă 
îndreptam încoace, am trecut pe lângă o casă acoperită cu ţiglă şi, fiindu-mi sete, m- 
am apropiat să cer apă. înăuntru erau două femei, una mai bătrână şi alta tânără. Cea 
bătrână tocmai spăla şi, între rufele întinse la uscat, am zărit o cămăşuţă de copil 
care avea nouă mâneci. 

— Ca să vezi! se minună regele Franţei. Se vede că era cămăşuţa 
pruncului de care mi-a povestit cel pe care l-am întemnițat. 

Flăcăul îi arătă atunci regelui o cămăşuţă cu nouă mâneci, pe care i-o făcuse o 
croitoreasă, aşa cum îi ceruse. Şi astfel chilianul întări minciuna înşirată de prietenul 
lui. 

Regele porunci să i se dea drumul celui întemnițat şi, când i se înfăţişă, îi întrebă 
pe amândoi flăcăii: 

— Sunteţi amândoi din Chile? 

— Da, dar nu călătorim împreună. 

— Ei, de acum încolo să vă întovărăşiţi. O să vă dau la fiecare bani „cinci 
mii de pesos, ca să plecaţi fără grijă. 

După ce ieşiră din palat cei doi, se opriră într-o piaţă mare să stea de vorbă. 

— Ascultă, zise unul, amândoi suntem nişte mincinoşi fără pereche. Ne-a 
mers din plin, avem acum bani şi haine cu prisosinţă. Hai să ne luăm la întrecere, să 
vedem care din noi spune o minciună mai gogonată! 

— Bine! se învoi celălalt. 

— Ascultă, fârtate, tu cunoşti pampasul de la miazănoapte? 

— Da, le ştiu pe toate, şi pe cele din America, şi pe cele din Africa. 

— Ascultă atunci aici: în mijlocul Africii a crescut o varză uriaşă, aşa de 
mare încât toate oştirile de pe lume încăpeau la un loc în umbra ei. Toată oștirea 
chiliana se afla în umbra unei singure frunze. 

Când auzi scorneala asta, celălalt zise, fără să stea mult pe gânduri: 

— Aseultă-mă şi pe mine, fârtate: am văzut cu ochii mei nişte oameni care 
făceau un cazan aşa de mare, că atunci când băteau un nit pe o parte, trecea o zi şi o 
noapte până se auzea zgomotul taman pe partea ailaltă. îţi închipui ce uriaş era! 

Primul îi răspunse îndată, netulburat: 

— Se vede că făceau asemenea cazan ca să aibă unde fierbe varza de care-ţi 
povesteam! 

Aşa că niciunul din ei nu se lăsă mai prejos şi, până la urmă, nu izbutiră să se 
întreacă unul pe altul în scorneli, dovedindu-se amândoi la fel de mincinoşi. 


Lacul diavolului 


poveste ecuadoriană 


Trăia odată într-un sat un bătrân pe nume Pedro, care avea un fecior ce se chema 
Juan. în ziua în care băiatul împlini douăzeci de ani, tatăl îi spuse: 

— Fiule, am păstrat taina până ai împlinit douăzeci de ani, iar acum pot să 
ţi-o dezvălui: află că dincolo de câmpia din zare este un lac numit Lacul Diavolului. în 
mijlocul lui creşte un măr care face roade de aur. Cine o să ajungă să rupă un măr 
din copac, o să vadă îndată cum seacă apa din jur şi se iveşte un palat minunat. 

Juan îl întrebă uimit cum e cu putinţă să se ivească palatul din lac. Atunci tatăl îi 


răspunse: 

— în vremurile de demult, trăia acolo un împărat hain, care nu se îngrijea 
de poporul său şi, drept pedeapsă, diavolul i-a scufundat palatul în apă. 

A doua zi, Juan o pomi în căutarea pomului cu merele de aur. Străbătu câmpia şi, 
apucând-o pe o cărare prăpăstioasă, auzi un hohot de râs. Se întoarse, se uită înjur, 
dar nu văzu pe nimeni. Zări doar într-un copac o pasăre cu penele frumos colorate. 
Dădu să se urce după ea, cind auzi din nou hohotul de râs. Atunci pasărea prinse a da 
din aripi şi, cu glas dulce, îi grăi aşa: 

— Juan, nu-ţi pierde firea! Mergi mai departe până dai de Lacul Diavolului! 

Şi pasărea îşi luă indată zborul. Juan îşi văzu de drum. Merse el cât merse, şi iar 
auzi un hohot drăcesc. 

— Dumnezeule, dă-mi putere să merg mai departe! se rugă el, speriat. 

în cele din urmă, i se ivi în faţa ochilor Lacul Diavolului, şi în mijlocul lui zări pomul 
cu merele de aur. Se apropie, dar când să culeagă un măr, un balaur fioros, cu 
optsprezece capele, se năpusti asupra lui, gata să-i înghită. 

Juan se rugă iarăşi: 

— Doamne, nu mă părăsi! 

îşi făcu îndată curaj, luă spada în mână şi se avântă în luptă. Când unul din capelele 
balaurului se apropie de el să-l înghită, flăcăul îl reteză dintr-o singură lovitură. Şi la fel 
făcu cu toate. Rupse apoi un măr, şi în clipa aceea apele secară ca prin farmec şi se ivi 
palatul cel minunat. Intră înăuntru şi acolo îl întâmpină chiar tatăl lui, însoţit de o fată 
negrăit de frumoasă. 

— Fiindcă ai fost viteaz şi ai rupt vraja, îi spuse tatăl, o să te însori cu fata 
cea mândră şi ai să fii împărat pe aceste meleaguri. 

Astfel ajunse Juan cel curajos împărat şi trăi fericit cu nevasta lui ani mulţi. 


Delgadina şi şopârla 
poveste chiliană 


Trăiau odată într-un sat o bătrână cu fiica ei. Fata se numea Delgadina şi era 
frumoasă ca ruptă din soare. Când crescu mare, de se făcu de vreo cincisprezece ani, 
maică-sa o trimise într-o bună zi la râu să spele nişte lână. Erau tare sărace, bietele de 
ele, şi abia îşi duceau zilele, adunând de ici şi colo cite ceva. 

întorcându-se de la râu, fata zări o şopârlă mititică, să tot fi fost cât un lat de palmă, 
galbenă toată şi tare frumuşică. O luă în mână şi o aduse acasă. Când intră înăuntru, 
strigă bucuroasă: 

— Măicuţă, ia te uită ce şopârliţă frumoasă am găsit! 

— Vai, fetiţo! Aruncă iute şopârla de-aci! 

— Ba nu, n-o arunc, o să oţin, că e tare frumuşică! 

Şi fata păstră şopârliţă şi se îngriji de ea. O puse într-o ulcică din acelea care se 
folosesc la ţară. în fiecare zi se ducea să o vadă, şi-i dădea fărâme de pâine, câte un pic 
de lapte, şi tot ce putea strânge de mâncare. Ba vecinele îi aduceau şi muştele pe care 
le prindeau, iar şopârliţei tare îi mai erau pe plac. 

Trecu vremea, mai întâi un an, apoi al doilea, şi şopârliţă crescu. Când se făcu fata de 
vreo şaptesprezece ani, şopârliţă se mărise într-atât că nu mai încăpea în ulcică. O puse 
atunci într-o ulcică mai mare, dar nu se scurse o jumătate de an, că nu mai încăpea nici 
acolo. Fata luă un butoi, din acela în care se păstrează vinul, şi o aşeză înăuntru. După o 
vreme şopârla crescu atât de mare. Că te şi speria. Fata însă nu se temea, ci se juca cu 
ea, apoi îi făcea semn şi şopârla se ducea singură la locul ei. 

într-o zi, când fata avea cam optsprezece ani, şopârla îi grăi astfel, când îi aduse de 


mâncare: 

— Delgadina, eu am să plec de aici, fiindcă nu mai încap nici în butoi şi tu nu 
pridideşti să-mi dai de mâncare. Sunteţi sărmane, tu şi maică-ta, abia aveți cu ce vă ţine 
zilele, şi nu mai e chip să ai şi grija mea. Te las cu bine, Delgadina, dar înainte de 
plecare vreau să-ţi dăruiesc ceva! 

Fata o asculta cu inima grea, căci o crescuse de mititică şi prinsese drag de ea. 
Văzând-o necăjită, şopârla îi zise: 

— Nu te întrista, Delgadina, că am să-ţi fac un dar bogat! 

Şopârla izbucni în lacrimi şi grăi mai departe: 

— Trece-ţi degetele binişor peste ochii mei de mai multe ori şi înmoaie-ţi-le 
în lacrimile mele. în felul acesta iţi dăruiesc ceva de preţ: ori de câte ori o să te speli pe 
mâini, şi o să le scuturi, stropii de apă se vor preface în monede de aur, de toate 
mărimile. Ai să fii bogată şi ar să duci altă viaţă. 

După ce spuse vorbele astea, şopârla ieşi din butoi, îşi luă rămas bun şi se îndepărtă, 
luând-o spre mare. 

Fata rămase tare nedumerită de spusele şopârlei. Se duse să se spele într-o albie, că 
de sărmane 
ce erau n-aveau nici lighean, şi, când îşi scoase mâinile din apă, le scutură bine. Pe 
dată căzură la pământ tot felul de monede, şi mai mari, şi mai mici, toate de aur 
curat. Fata se bucură nespus şi o strigă pe maică-sa: 
— Măicuţă, vino degrabă încoace! Du-te la târg şi cumpără de-ale gurii; 


ia brânză, carne, pâine, 
zahăr, tot ce pofteşti, să ne ospătăm cum se cuvine! 
Trecu un timp, dar nimeni nu izbuti să afle taina fetii.Ea puse săi se ridice 


o casă mândră, 
toată lumea se mira de unde scoate atâţia galbeni. 

Când casa cea nouă a fost gata, fata şi mama ei s-au mulat în ea. Nu trecu însă 
mult şi se răspândi prin împărăție vestea că, prin partea locului trăia o fată care, când 
se spăla şi-şi scutura mâinile, prefăcea picăturile de apă în monede de aur. 

Vestea ajunse la urechile împăratului cel tânăr care domnea acolo şi, fără să stea 
mult pe gânduri, el hotări să o ia de nevastă. 

Nu departe de palat îşi ducea zilele o vrăjitoare haină cu fiică-sa. împăratul 
trimise după vrăjitoare şi o întrebă: 

— Ştii cumva pe unde se află fata care, atunci când îşi spală 
mâinile, preface în galbeni picăturile de apă? 

— Ştiu, luminăţia-ta! 

— Adu-mi-o îndată, şi o să te răsplătesc cu dărnicie! 

— Prea bine! zise baba. 

Plecă zorită şi se duse drept la mama Delgadinei, zicându-i: 

— Am venit după fata ta, s-o iau la palat, că Împăratul vrea să-i vorbească. 

— Cum să fie oare cu putință una ca asta? se sperie bătrâna. 

Dar vrăjitoarea o luă pe Delgadina şi pe drum urzi ce avea de făcut. Se duse de o 
luă şi pe fata ei, apoi se îndreptă cu ele amândouă către mare. Ajungând la mal 
vrăjitoarea cea haină o înhaţă pe Delgadina, îi scoase ochii şi o aruncă în mare. Apoi o 
luă pe fiică-sa şi o duse la palat. 

Când se înfăţişară împăratului, vrăjitoarea îi zise că i-a adus fata pe care o voise, 
aceea ce avea darul să prefacă în galbeni picăturile de apă, ori de câte ori se spăla pe 
mâini. 

Fata era urâtă şi nu-i plăcu deloc împăratului, dar se gândi că pentru darul ei 
fermecat merita să o ia de nevastă. 

— Bine, se învoi el, şi-i spuse babei: ia-o acum şi mâine adu-mi-o iar, să 

facem nunta! 


Şi a doua zi se cununară. 
în vremea asta biata Delgadina rătăci plutind pe mare. Nişte pescari care prindeau 
peşte pe acolo zăriră o făptură omenească purtată de valuri şi îşi îndreptară bărcile 
într-acolo. Văzând-o pe fată, care era frumoasă fără seamăn, împodobită cu haine 
mândre, bieţii de ei crezură că e vreun înger căzut din cer. O luară şi o duseră printre 
stâncile unde îşi aveau colibele. îi dădură de mâncare, haine şi tot ce-i făcea 
trebuinţă, îngrijindu-se să nu ducă lipsă de nimic. 
Se căzniră să-i tămăduiască ochii, dar nu izbutiră: fata îşi pierduse cu desăvârşire 
vederea. 
Şi aşa, Delgadina ajunsese să fie iubită de pescari, care îi purtau mare grijă. 
în vremea asta, la palat, împăratul se sculă a doua zi după nuntă şi se ascunse 
s-o vadă pe nevastă-sa când se spală. Ea se duse de se spălă, dar, când să se 
şteargă, nu căzu niciun galben, împăratul se uită cu luare aminte, nu zări însă 
nimic. Se întrista cumplit şi, când ea termină cu spălatul şi pieptănatul, o chemă 
şi o întrebă: 
— Ascultă, de ce nu ţi-a căzut niciun galben printre degete după ce te-ai 
spălat? 
Ea se uită lung la el şi îi răspunse; 
— Fiindcă mi-am pierdut darul, măritându-mă cu tine. Numai tu eşti de vină! 
Aşa îi grăi, vicleana de ea, şi împăratul tăcu mâlc, ce era să facă? Nu se mai putea 
drege nimic. 
într-o zi, pe când Delgadina stătea pe o stâncă, se apropie de ea o şopârlă uriaşă şi-i 
zise: 
— Ce faci aici, Delgadina? 
Fata îi recunoscu îndată vocea şopârlei pe care o crescuse. 
— Iaca, ce să fac? îi răspunse ea. Vrăjitoarea cea haină mi-a scos ochii şi 
m-a aruncat în apă. M- au găsit însă nişte pescari şi m-au adus aici. 
Şopârla prinse atunci a plânge cu lacrimi amare. 
— Delgadina, trece-ţi mâinile peste ochii mei! Trece-le fără teamă! 
Fata îi dădu ascultare. 
— Acum freacă-ți uşurel scobiturile ochilor, de mai multe ori. 
Fata făcu întocmai. 
— Deschide acum ochii! zise într-un târziu şopârla. Şi Delgadina 
deschise ochii. Avea acum nişte ochi mai frumoşi ca înainte, verzi ca marea, cum 
nu s-a mai pomenit asemenea mândreţe. 
— Vezi acum. Delgadina? 
— Da, văd! 
— Mă recunoşti? 
— Sigur că te recunosc: eşti şopârla mea dragă. Fata îi sări de gât şi o 
întrebă drăgăstos: 
— Eşti mulţumită? 
— Sunt. Acum ascultă-mă: ia-ţi hainele şi să mergem! 
— Cum să plecăm de aici, când n-am habar pe unde ne aflăm? 
— N-ai grijă, vino cu mine. Urcă-mi-te în spinare şi ține-te bine de gâtul meu! 
Fata încalecă şi şopârla o porni înotind prin apă. Ajunse curând chiar la locul unde 
vrăjitoarea o aruncase în mare pe Delgadina. 
— Am ajuns la mal, grăi şopârla. Dă-te jos şi du-te la tine acasă. Fii însă cu 
mare grijă! 
Delgadina îşi luă rămas bun şi plecă, iar şopârla se aruncă iar în mare. Fata 
recunoscu lesne 
locurile şi se îndreptă spre casă tară greutate. 
Când ajunse, o găsi pe biata maică-sa plângând cu lacrimi amare, tot întrebându- 


se ce s-o fi ales de fata ei. Delgadina prinse a-i povesti atunci tot ce i se întâmplase: 
cum vrăjitoarea cea haină, în loc s-o ducă la palat, îi scosese ochii şi o aruncase în 
mare, cum șopârla crescută de ea o scăpase de la pieire şi-i redase vederea, cum o 
găsiseră pescarii şi o adăpostiseră. 

După ce fata îi povesti totul de-a fir-a-păr, mama îi zise, bucuroasă: 

— Bine c-ai scăpat, fata mea! Stai lângă mine să bem nişte ceai şi să 
mâncăm, că avem de toate! 

Trecură câteva zile şi împăratului îi ajunse iar la ureche zvonul că s-a întors fata care, 
după ce se 
spăla, prefăcea în galbeni picăturile de apă ce i se scurgeau de pe mâini. Se gândi el, 

chibzuibine, şi 

hotărî sa facă un ospăț la care să poftească pe toţi supuşii din împărăție, bărbaţi şi 
femei, bătrâni şi 
copii. 

în ziua ospăţului, într-o sală uriaşă, înţesată de lume, se adunaseră la un loc, fără 
deosebire, bogaţi şi săraci, isteţi şi sărmani cu duhul. După ce se ospătară după pofta 
inimii, slujitorii aduseră la toţi mesenii pocale cu apă, să-şi clătească degetele. Când 
Delgadina îşi scoase din apă degetele, se risipiră pe masă nişte galbeni. împăratul, 
care era numai ochi, luă îndată aminte. Se ridică de la locul lui şi veni lângă fată. 

— Cum de ţi-au căzut galbenii ăştia? o întrebă el. 

Delgadina n-avu cum să nu-i mărturisească. împăratul luă galbenii şi văzu că erau 
de aur curat. Fără să stea pe gânduri, spuse: 

— Fata asta o să-mi fie soţie! Să vină aici sfetnicii cei mari! 

Şi porunci să fie prinse fără zăbavă nevastă-sa şi vrăjitoarea de maică-sa şi să fie 
arse în cuptor. Cât ai clipi, porunca i-a fost îndeplinită şi cenuşa s-a ales de ele! 

Apoi împăratul se înfăţişă mamei alesei lui, care era şi ea la ospăț, cerându-i 
încuviințarea s-o ia pe fata ei de nevastă. 

— Foarte bine! se învoi din toată inima bătrâna. Vă dau încuviințarea mea! 

După trei zile făcură nuntă mare şi îmbelşugată. Petrecură opt zile în şir, 
ospătându-se cu tot felul de bucate şi băuturi alese. 

Iar eu am încălecat pe o şa şi v-am spus povestea aşa. 


Ne aflăm în frumosul oraş Fpedro Urtehiitas bŞăli Pi sug doare. Dar 


străzile sunt pustii, casele au porţile ferecate şi puţinii trecători merg zoriţi, eu privirea 
plecată. Ce s-o fi petrecând? SpoveBtecarg ameiiintericiţi, în mijlocul atâtor bogății? 
Căci nu se afla pe nicăieri om sărman, nici vreun cerşetor pribeag. Dar inimile tuturor 
erau sfâşiate de o durere adâncă. Cineva sosit de curând acolo întrebă care e pricina 
unei asemenea nefericiri şi o femeie bătrână, care plângea în prag, îi spuse că în oraşul 
acela nimeni nu ştia ce-i libertatea. 

într-adevăr, oamenii trăiau îngroziţi, sub ameninţarea primejdiei, fiindcă toi ţinutul 
ora cârmuit de un Uriaş ciunt şi sângeros. Era un monstru de ticăloşie, cumplit de 
răzbunător şi de o cruzime şi putere neasemuite. Stăpân absolut peste popor, prăda 
într-una averile şi lua vieţile supuşilor, eu desăvârşire lipsiţi de drepturi. Uriaşul îl 
făcuse ostatic pe împărat, îi învinsese oştirea şi o răpise pe fiică-sa, preafrumoasa 
prinţesă Rosalinda. în van striga şi plângea triata împărăteasă! De prisos se dovediră a 
fi şi bogatele daruri în galbeni şi arginţi pe care le făcură monstrului cei năpăstaiţi, ca 
să le lase în pace oraşul şi să se întoarcă în peştera lui. Uriaşul tiran nu-şi pleca 
urechea la plângerile nimănui şi, plin de trufie, nu se sătura să-i supună la tot soiul de 
încercări ce întreceau cu mult puterea omenească şi nicio fiinţă nu le putea duce la bun 
sfârşii fără a-şi pierde viaţa. 

în acest oraş al nenorocirii sosi într-o zi Pedro Urdemalas. Trecuse multe râuri, se 
căţărase pe crestele munţilor, străbătuse câmpii întinse, făcând un drum nespus de 
anevoios, ca să cunoască oraşul minunat. Năzuia din tot sufletul lui îndrăzneţ şi viteaz 
să dobândească bogății şi să-l biruie pe Uriaşul temut, ea s-o scape pe prinţesa 
Rosalinda şi să elibereze oamenii năpăstuiţi. Ştia el bine cât de primejdioasă era 
înfruntarea şi ce înfrângere îngrozitoare îl putea aştepta, dar îl îmbărbăta gândul că 
era cu putinţă să izbândească. 

încercările pe care le poruncea Uriaşul erau grele şi ţineau trei zile în şir. Cel care 
izbutea să iasă biruitor dobândea eliberarea împăratului şi a prinţesei şi ajungea 
cârmuitorul deplin al poporului. 

Pedro Urdemalas străbătu oraşul cu pas ager, cântând dintr-un fluieraş de păstor. 
Auzind sunetele acelea dulci şi ciudate, oamenii ieşiră afară din case, să vadă cine 
cântă. Încet-încet se strânse o mulţime deasă care se luă după drumeţul necunoscut. 
Nimeni nu ştia cine şi de unde era noul-venit care îndrăznea să tulbure liniştea 
sfâşietoare a oraşului asuprit. Sosirea tainicului călător pricinui neţărmurită mirare şi 
speranţă. în curând, bucuria oamenilor spori când văzură că necunoscutul îşi îndrepta 
paşii către palatul Uriaşului. 

Auzind vuietul pătrunzător şi larma mulţimii fremătânde, Uriaşul ieşi afară ca să 
pedepsească îndrăzneala gloatei. Dar seninătatea cu care îl înfruntă ciudatul călător îl 
făcu să se oprească şi să-l întrebe îndată, eu asprime, cum de se încumetase să i se 
înfăţişeze cu atâta necugetare. 

Necunoscutei însă nici gândi să. Se sperie; zâmbi şi-i răspunse că venea de pe 
meleaguri îndepărtate ca să-l biruie şi să cucerească împărăţia spre a dobândi 
libertatea bieţilor supuşi. 

Uriaşul izbucni în hohote „socotindu-l pe cel ce i se împotrivea firav şi neputincios. 

— Cine eşti tu? îl întrebă. 

— Sunt Pedro Urdemalas. 

— Nu te cunosc. 

— Nici eu pe tine. 

Răspunsul cutezător îl tulbură pe Uriaş, care îşi ascunse mirarea, glăsuind apăsat: 

— Bine, ştii care sunt încercările? 

— Da! 

— Se vede atunci că nu ţi-e teamă de moarte! 

— Nici gând, habar n-aveam că există! îndrăzneala cu care-l înfrunta stârni 


îngrijorarea Uriaşului. îi spusepi di: pde Hidrataşrăiiaul trebuie să i se 


înfăţişeze. 
poveste argentiniană 


Cum se iviră zorile. Pedro intră în palatul cel mândru al Uriaşului, ca să-şi 
îndeplinească treaba, aşa cum se vorbiseră. Uriaşului cam începuse să i se clintească 
încrederea: se arătă mintos şi trufaş, dar în fundul sufletului i se înfiripa o ciudată 
admiraţie pentru potrivnicul lui, căci îl socotea un adevărat erou, plin de vitejie. 

Cum era un nesătul nemaipomenit, Uriaşul mânca în fiecare zi un taur întreg. 
Fiindcă îi era lene să prindă el animalul sălbatic, se tot căznea să afle pe cineva care 
să facă treaba asta în locul lui. 

Ştia bine că niciunul din argaţii săi fără număr nu era în stare să prindă taurul şi să 
i-l aducă viu la palat. De aceea, hotări ca încercarea prin care se putea dobândi 
eliberarea oraşului să fie tocmai prinderea animalului cu care să-şi potolească 
foamea. 

încercarea era cumplit de anevoioasă. Când i se înfăţişă Urdemalas, în zorii zilei. 
Uriaşul îi zise: 

— Ascultă, Pedrito! Azi trebuie să îndeplineşti prima încercare; să-mi aduci 
de pe islaz un taur. Du-te şi caută animalul cel mai falnic, leagă-l cu o funie şi adu-l 
încoace grabnic, să-l am la prânz! 

Pedro, dus pe gânduri, nu scoase o vorbă, dar, făcând o închinăciune, plecă, 
hotărât să îndeplinească porunca stăpânului. Se duse fără zăbavă în grajd şi luă de 
acolo câteva funii groase, apoi o porni. Pe drum tot chibzuia cum să facă să 
izbutească, ocolind primejdia cea mare, fiindcă îşi dădea prea bine seama că aşa, cu 
mâna goală şi pe jos, nu era chip să prindă laurul şi să-l mine spre palat. 

Cind ajunse la islaz, şi văzu cireada care păştea liniştita lucerna, se apucă mai întâi 
să lege cu grijă animalele, unul cile unul, de ţăruşii îngrăditurii. Treaba asta îi luă 
multă vreme, şi Uriaşului îi stârni o nelinişte lesne de priceput. Dornic să vadă care-i 
pricina întârzierii ce-i dădea de bănuit, o porni în căutarea lui Urdemalas. îl găsi 
stând pe o piatră şi cântând din fluier. 

— Ce faci, Pedrito? îl întrebă cuprins de mirare. 

— După cum vezi, stăpâne. Mă odihnesc niţel, că am adunai toţi taurii, să 
ti-i aduc pe toţi deodată. 

— Păi de ce? 

— Ca să nu mai pierdem vremea, zilnic, cu treaba asta. Lucrurile trebuie 
făcute aşa cum se cuvine, o singură dală. Am adus şi un jungher, să omor animalele... 
— Dar cum, omule! strigă Uriaşul speriat. Nu pricepi că, omorând toate 
animalele, n-o să poată mânca nimeni aţâţa came şi o să se strice? Trebuie să fii 

chibzuit şi înţelept! 

— Eu aşa sunt obişnuit să-mi fac treaba, stăpâne! 

— Dar vezi că mie nu-mi place să îmi faci pagubă! Dă drumul animalelor şi 
o să-mi iau eu porția de azi! 

Şi cât ai clipi, uriaşul prinse un taur, îi frânse gâtul şi-l luă sub braţ, de parcă ducea 
o carte; se îndreptă bombănind către palat, în vreme ce Urdemalas, zâmbitor, îl urma 
fără teamă, târând după el funiile. 

A doua zi, Uriaşul îl chemă iar pe Urdemalas şi-i zise, arătându-i pădurea: 

— Vezi copacii de colo? Zăreşti printre ei copacul acela înalt, uscat? 

— Da, stăpâne! 

— Bine, atunci ia o secure şi adu-mi trunchiurile cele mai groase, că am 
nevoie de lemne de foc, pentru bucătărie! 

— S-a făcut, stăpâne! 

— Vezi să nu zăboveşti! Să faci treaba grabnic! 

— Bine, stăpâne? 

Fără să stea pe gânduri, Urdemalas se duse să caute securea, apoi o porni spre 
pădure. Ajunse curând Ia primii copaci şi, fără nicio grijă, prinse a-i dobori unul câte 
unul. Când Uriaşul - care urmărea de departe ce făcea tăietorul - văzu una ca asta, 


veni în fugă să-i oprească râvna distrugătoare. Mânios că nu i-a dat ascultare, îi 
strigă: 

— Ce faci, Pedrito? 

— După cum vezi, stăpâne. Dobor toți copacii să ți-i aduc. 

— Dar nu socoti că prăpădeşti degeaba atâta lemn? Căci, stând în 
ploaie şi în soare, o să se strice. Nu te gândeşti de loc la pagubă! Trebuie să-mi 
asculţi orbeşte porunca! 

într-o clipă, Uriaşul smulse un copac uscat din rădăcină, îl puse pe umăr de parcă 
era o flintă şi se îndreptă cu paşi mari către palat, iar Urdemalas, tăcut, îl urmă 
bucuros, târând securea după el. 

A treia zi Uriaşul, nemulţumit şi sătul de isprăvile lui Urdemalas, hotări să-l pună la 
ultima încercare, cum se înţeleseseră. Cum ardea de nerăbdare să scape cât mai 
curând de argatul care îi făcea atâta paguba, trimise după el devreme şi-i zise cu 
asprime: 

— Ascultă, Pedrito, ia butoiul de colo şi du-te la izvor; să mi-l aduci într-o 
clipă plin cu apă! 

— Bine, stăpâne! 

— Dar bagă de seamă că vreau ca apa să fie limpede şi proaspătă, să n-aibă 
fir de nisip! 

Urdemalas îi făgădui că o să-i îndeplinească întocmai porunca, zicându-i: 

— N-avea nicio grijă, stăpâne! 

Dar butoiul i se părea uriaş, că încăpea în el cam o sută de vedre. Socoti că chiar 
gol era greu de cărat, iar plin trebuie că era cu neputinţă de urnit. înţelese că treaba 
era peste puterile lui. Dar cum dorea din inimă să iasă biruitor şi din ultima încercare, 
luă cu el o lopată şi un târnăcop, hotărât să izbutească. 

Opintindu-se din greu pe drumul întortocheat. împingând de zor butoiul, bietul de 
el ajunse ostenit la izvor. Aici începu o treabă ciudată şi necugetată: săpă lângă izvor 
un puț adânc şi îngropa butoiul, până la margine. Apoi făcu drum unui şuvoi de apă 
către butoi, şi se uită cum se umplea încetişor. Văzând Uriaşul că timpul trece şi omul 
nu se mai întoarce, se duse după el. 

— Ce faci aici, blestematule? îl înlrebă furios. 

— Păi vezi bine, stăpâne! Fac să curgă izvorul în butoi, ca să ţi-l aduc tot 
acasă, să ai apă la îndemână tot timpul! 

— Dar aşa ceva nu-i cu putință! strigă Uriaşul. Nu se poate schimba cursul 
izvorului tară să se tulbure apa. Iar eu am nevoie de apă curată şi proaspătă în fiecare 
zi 

— N-am ştiut, stăpâne, am făcut şi eu cum m-am priceput să iasă lucrurile 
bine. Doar ţi-am împlinit voia! 

înfuriat la culme. Uriaşul se satură să-l mai dojenească; umplu butoiul cu apă şi şi-l 
puse pe umăr, de parcă era un ulcior. Apoi se îndreptă spre casa. Cu o iuţeală de 
necrezut. Urdemalas nu mai ştia ce să facă de bucurie. Cu târnăcopul într-o mână şi 
lopata în cealaltă, îşi urma stăpânul, desfatându-se din plin de biruinţa pe care o 
dobândise prin isteţimea lui. 

Astfel Pedro Urdemalas duse la bun sfârşit toate încercările, învingându-l pe 
asupritorul crunt al ținutului. Iar Uriaşul, necăjit şi furios, a fost nevoit să-şi 
recunoască înfrângerea şi să-l răsplătească pe biruitor eliberându-l pe împărat şi pe 
frumoasa prinţesă Rosalinda şi lăsându-i pe mână cârma ţării. 

învingătorul nu se răzbună însă pe tiran, ci îl pedepsi doar, izgonindu-l de pe 
meleagurile acelea, căci singurul lucru pe care a vrut el să-l dovedească oamenilor a 
fost că puterea sălbatică poate fi înfrântă şi că libertatea este în veci mai presus decât 
toate bogăţiile de pe lume. 


Prinţul cu armele strălucitoare 


poveste chiliană 


Trăiau odată într-o împărăție îndepărtată doi fraţi. Unul era sărac, dar celălalt era 
tare bogat. 

Fratele cel sărac avea un fecior. Cum dorea să-şi crească fiul aşa cum se cuvine, 
când se făcu măricel îl trimise la învăţătură. Ca să ajungă la şcoală, copilul trebuia să 
treacă o baltă. Apa nu era adâncă, aşa că în fiecare zi trecea pe acolo la dus şi la 
întors. 

Copilul se dovedi foarte silitor, învățând cu sârg, şi cu cit ştia mai multe, cu atât se 
străduia mai tare. Timpul trecea, şi băiatul creştea vâzând cu ochii. Când ajunse 
flăcău în toată firea, era tobă de carte. 

Odată, dând să treacă balta, zări un pietroi uriaş. îşi puse în gând să-l urnească din 
loc, se căzni şi îl mişcă puţin. Se hotări atunci să nu plece mai departe până n-o să-l 
urnească de-a binelea. Până la urmă izbuti; încercă apoi să-l ia în braţe, să vadă dacă- 
l poate ridica. La început n-a fost în stare, aşa că de atunci încolo venea mereu şi îşi 
încerca puterile. Până când, într-o bună zi, ridică pietroiul de parcă ar fi fost o 
pietricică. Atunci se întoarse acasă şi-i ceru tatălui încuviințarea s-o pornească în 
lume, să-şi caute norocul. Aflase de mult că unchiul său cel bogat era mereu în război 
pe alte meleaguri şi, cât fusese copil, se necăjise tare mult că nu-l putea însoţi şi el. 
în ziua când se hotări s- o pornească de acasă, îi zise tatălui că voia să meargă să-l 
ajute pe unchiul lui, pe câmpul de luptă. 

— Dar ce-ai să poţi face tu, de unul singur, fiule? Or să te omoare, căci 
oamenii cu care se luptă unchiul tău nu lasă pe nimeni să scape cu viaţă! 

— Ba n-o să se întâmple una ca asta! 

Plecă flăcăul şi se îndreptă către locul unde se afla unchiul lui. Când ajunse, 

nici el nu-şi recunoscu unchiul, nici acesta pe el, căci se făcuse băiat mare să 
tot fi avut cam 17—18 ani. 

Atunci flăcăul îi grăi astfel: 

— Am venit să lupt ca soldat, fiindcă am aliat că pleci la război. 

— Cum o să le încumeţi singur? Asta-i curată prostie! 

— Ba nu, dă-mi numai armele care-mi lac trebuinţă şi ai să vezi. 

Unchiul se învoi să-l ia pe câmpul de luptă, şi flăcăul îi ceru: 

— Porunceşte să mi se facă o spadă pe măsura puterii mele. 

— Şi cit vrei să cântărească spada? 

— Ca să fie bună pentru mine. Trebuie să lucreze la ea zece fierari şi să o 
făurească din oţel. 

Când auzi vorbele astea, unchiul cel bogat îşi zise în sinea lui: 

„Cred că-i o taină la mijloc cu puterea flăcăului ăsta!” 

Când cei zece fierari tocmiţi încercară să întoarcă spada făurită pe partea cealaltă, 
se ivi şi flăcăul, să vadă cum mergea treaba. Luă spada cu mâna dreaptă, să-i încerce 
tăria, dădu o lovitură zdravănă şi o rupse în două. Unchiul lui. Cavalerul, rămase 
stană de piatră de uimire, şi-l întrebă ce avea să facă. 

— Să se adune douăzeci şi cinci de fierari, ca să facă treaba ca lumea, şi-o să- 
i ajut chiar eu 

Au făcut aşa cum le-a zis flăcăul, care, cu o singură mână, a întors spada, fiindcă 
ceilalţi, oricât 
se opintiseră, nu fuseseră în stare. Când a fost gata spada, el a luat-o în mână s-o 
încerce; a lovit cu ea atât de puternic, încât a stârnit un vârtej care-i izbi de pereţi 
pe fierari. 

Atunci cavalerul, uluit de cele văzute, îl întrebă cine era. Şi află că era feciorul 


fratelui său, fiindu-i, aşadar, nepot. Văzând cât de puternic era nepotul, cavalerul 
hotărî îndată să-i dea în seamă toată oştirea. 

Când flăcăul îşi văzu spada gata, lucind în soare, făcută întocmai pe gustul lui, îi 
spuse unchiului: 

— Acum am nevoie de un cal potrivit, care să mă poată duce încins cu spada 
asta. 

îi înfăţişară toţi caii din grajdurile cavalerului. Puse şaua pe primul cal, dar când 
să-l încalece, animalul căzu la pământ. La fel păţi şi cu alţii. Atunci unchiul spuse: 

— încearcă şi calul cel alb, al nevestei mele. Şi porunci să i-l aducă. 
Flăcăul îşi zise în sinea lui: „Deie Domnul să fie bun calul acesta!” După ce înşeuă 
calul, îl încalecă, având la şold spada. 

Calul nici nu se clinti sub greutate. 

— Acum să mi se aducă haine potrivite, ceru voinicul. Cavalerul dădu 
poruncă să i se aducă o mantie albă. 

îl numi căpetenia oştirii lui, şi-l întrebă dacă de atunci înainte vrea să i se spună 
„Prinţul cu Armele Strălucitoare”. 

Flăcăul încuviinţă, şi-l botezară astfel. Iar cavalerul, ca să îi dea şi mai mare cinste, 
puse să i se scrie cu litere de aur pe coif: „Prinţul cu Armele Strălucitoare”. 

Sosi şi ziua când aveau să înceapă lupta cu duşmanii. 

— Voi lua cu mine numai douăzeci şi cinci de ostaşi, hotărî flăcăul. 

Când duşmanii îl zăriră apropiindu-se, îşi spuseră: 

— Ia uitaţi-vă ce strălucitor e cavalerul din frunte! O să vadă el ce o să 
păţească, în curând! 

De obicei oastea duşmană făcea prăpăd printre oamenii cavalerului. La început nu-l 
luară în 
seamă pe Prinţul cu Armele Strălucitoare, crezând că nu-i altceva decât un cavaler 
ca şi alţii. Dar flăcăul se apropie singur de ei, poruncind ostaşilor lui să stea pe 
loc. Duşmanii îşi ziseră atunci: 

— Cavalerul ăsta îşi caută cu orice preţ moartea! Şi năvăliră spre el. Dar 
Prinţul cu Armele Strălucitoare dădu pinteni calului şi, cu spada în mână. împărţi 
lovituri zdravene, tăind în dreapta şi în stânga, de băgă groaza în duşmani. 

— E di acul în straie albe! strigară ei speriaţi. 

Iar de atâta sânge duşman, veşmintele flăcăului se înroşiră. Şi aşa se făcu de 
câştigă el singur bătălia. îşi strânse oamenii şi se întoarseră acasă. Ce mai zarvă se 
stârni când aflară că pentru întâia oară câştigaseră lupta! 

— S-a sfârşit cu bătăliile? Acum îi ştiu duşmanii de frică prinţului nostru, 
spuneau ostaşii. 

Tare se mai bucură cavalerul de fapta vitejească a nepotului, pe care-l primi cum se 
cuvine unui 
învingător. După câteva zile însă, flăcăul îşi zise: 

„De ce să nu mă întorc pe câmpul de luptă, să văd ce mai fac duşmanii?” 

îi ceru unchiului încuviințarea să plece, şi el îi răspunse: 

— Fie, dar ia cu tine alai mare, mulţi cavaleri ca să te păzească, iar de vei 
păţi ceva, vor răspunde cu capul. 

Plecară ei - prinţul şi însoțitorii - şi, trecând de o câmpie, ajunseră la malul mării. 
Se opriră cu toţii, privind cu încântare. Deodată, flăcăul zări ceva mititel care se 
apropia, despâcând apa. Când ajunse la mal, văzu că era o căprioară, care veni drept 
la el, îi linse mâinile şi i se uită în ochi. Cum calul lui avea frâul liber, căprioara îl luă 
în dinţi şi îl călăuzi spre mare. Din valuri se ivi o barcă. Deodată, în larg se stârni un 
val uriaş care, năvălind peste ei, luă pe sus calul, cu cavaler cu tot, şi-i cufundă în 
adâncuri. Căprioara aceea, care era vrăjită, fusese trimisă de stăpâna ei, prinţesa cea 
frumoasă din împărăţia de pe celălalt țărm al mării, să-l caute pe Prinţul cu Armele 


Strălucitoare, ca s-o scape de uriaşul care o ţinea în puterea lui. 

Când prinţul îşi veni în fire, nu ştiu ce i s-a întâmplat. Marea îl aruncase pe o 
stâncă, unde se împotmolise, căci spada de la şold se prinsese zdravăn între pietre. 
Nu trecu mult şi se ivi iar căprioara, care îl duse în faţa stăpânei. Dar prinţesa, fiind 
vrăjită, era nevăzută, aşa că statură de vorbă fără să se vadă. Fata îi povesti că era 
păzită de un uriaş care o ţinea sub puterea farmecelor. Uriaşul acela îi biruise pe toţi 
voinicii care veniseră s-o scape, fiindcă avea un leac fermecat, şi, oricât de grea ar fi 
fost rana, tot se vindeca. 

în noaptea aceea prinţul rămase la palat. La porunca stăpânei nevăzute, căprioara 
îi spuse că, dacă are nevoie de ceva, s-o strige şi ea o să i se înfăţişeze îndată. 

A doua zi, el spuse: 

— Trebuie să plec, prinţesă, căci de nu mă întorc, cavalerii care m-au însoţit 
îşi vor pierde viaţa. 

Atunci ea îl rugă să se întoarcă, după ce o să-i scape pe cavaleri de primejdie, dacă se 
simţea în 
stare, să-l omoare pe uriaş. 

Căprioara îl trecu pe flăcău pe malul celălalt. îşi regăsi cavalerii şi se întoarseră la 
unchiul lui, căruia îi zise: 

— Vreau să fiu stăpân pe ce hotărăsc să fac: am chef să plec singur, să nu 
mă însoţească şi să nu răspundă nimeni pentru mine, sub amenințarea că-i iei viața! 

A doua zi, în zori, îşi înşeuă armăsarul alb şi o porni singur către locul unde ştia că 
îl aşteaptă căprioara, înainte de-a ajunge la țărm, trecu pe lingă o colibă, de unde ieşi 
o babă, care-i zise: 

— Voinice, vrei s-o vezi la chip pe cea care Îți e hărăzită? Ştiu că te duci 
înapoi la prințesa fermecată, dar că n-ai habar cât e de frumoasă. Am să-ți dau o 
luminare, s-o aprinzi la noapte, ca să- i vezi fața. 

Prințul luă luminarea şi plecă mai departe. Căprioara îl aştepta la țărm. Ajunseră 
cu bine la palatul fermecat; se deschiseră porțile şi el intră, fără să vadă pe nimeni. 
Când se întunecă şi se 
pregăti de culcare, puse bine luminarea sub pernă. Cam pe la miezul nopţii o 
aprinse şi zări alături de el o fată cum nu-şi află asemănare pe lume de frumoasă. 
Stătu el îndelung, privind-o cu încântare, când, deodată, o picătură căzu pe pieptul 
ei. Prinţesa se trezi speriată şi grăi cu mâhnire: 

— Ce-ai tăcut, necugetatule? Trebuia să-ţi fiu nevastă, dar acum o să fii 
nevoit să pleci departe, să mă cauţi. Ai să rupi încălțări de fier până ai să mă găseşti! 

Şi, zicând vorbele astea, dispăru tară urmă. A doua zi, flăcăul se rugă de căprioară: 

— Călăuzeşte-mă până la stăpâna ta! 

— De mii de ori de m-ai ruga, nu-ţi pot împlini Voia, răspunse ea cu tristețe. 

Atunci el plecă mâhnit la unchiul lui, cavalerul. Dar nu trecu mult, şi nu mai putu 
îndura dorul după fata cea frumoasă. Se duse iar la țărm, nădăjduind să înduplece 
căprioara. 

Stătu el mult şi bine pe mal, dar nu se ivi nimeni. Calul, caise se obişnuise cu 
drumul prin apă, intră de bună voie în mare, şi îi purtă până la stânca din larg. 

Nu departe de palatul fermecat, în împărăţia învecinată, trăia altă prinţesă, care 
semăna cu aleasa lui. Ajunsese şi la ea faima Prințului cu Armele Strălucitoare. 
Dorind tare mult să-l vadă pe flăcăul cel viteaz, ea îl trimise pe unul din cavalerii din 
împărăție, numit Prinţul Turpin, s-o pornească în căutarea lui. îi dădu o corabie şi-i 
spuse să plece grabnic. 

Se întâmplă însă că furtuna duse corabia Prințului Turpin chiar lângă stânca unde 
zăcea singur, în mijlocul mării, Prinţul cu Armele Strălucitoare. 

Se apropiară anevoie, dar, când dădură să-l ridice pe flăcău nu au fost în stare, 
atât de grea era spada ce-i atârna la şold. Până la urmă izbutiră să-l aducă pe 


corabie şi, când se trezi, flăcăul grăi către Prinţul Turpin: 

— Mi-ai salvat viaţa, frăţioare! De acum încolo, să fim, ca fraţii. Ce m-aş fi 
făcut fără tine? 

Ajunseră cu bine la palatul prinţesei care-l trimisese pe cavalerul Turpin în căutarea 
lui. Ea voi să 
afle îndată dacă l-a găsit pe Prinţul cu Armele Strălucitoare, dar Turpin îi răspunse: 

— L-am adus cu mine, stăpână, dar o să-ți povestim după ce mâncăm şi ne 
odihnim puţin! 

Prinţesa dădu apoi poruncă să se strângă toată oştirea din împărăție, să-l întâmpine 
cu cinstea 
cuvenită pe Prinţul cu Armele Strălucitoare. Când prinţul i se înfăţişă, ea îl întrebă 
dacă e în stare să-l omoare pe uriaşul din împărăţia vecină, care prăpădea totul 
înjur. Nimeni nu-l putuse răpune, căci, de-i tăia cineva capul, şi-l lipea iar la loc, 
fiindcă era fermecat. 

— Cum să nu! răspunse el. Sunt gata s-o pornesc, de cum îmi porunceşti. 

Şi plecă îndată să-l afle pe uriaş, şi să-l omoare. Când îl văzu, uriaşul îi strigă: 

— Ce cauţi, vierme, pe tărâmurile mele? 

Prinţul îşi roti spada şi, dintr-o lovitură, îi reteză capul. Dar uriaşul nu muri, ci îşi 
lipi iute capul la loc, care căzuse nu departe de trup. 

Prinţul se întoarse la palat şi grăi către prinţesă şi către cavalerul Turpin: 

— Trebuie să născocim cum să-i ascundem capul, să nu şi-l mai poată pune la 
loc. 

Şi porunci să i se facă grabnic un coş cu capac. Când îi va tăia capul - socoti el - o 
să-l arunce înăuntru, iar apoi o să pună repede capacul. 

A doua zi în zori, Prinţul cu Armele Strălucitoare se duse iar la uriaşul fermecat, 
să-şi măsoare puterile cu el. Se luptară ei ce se luptară, şi până la urmă prinţul izbuti 
să-i reteze capul. Cum i-l văzu rostogolindu-se pe pământ, îl luă şi-l aruncă în coş, 
punând iute capacul. Uriaşul, neavând cum să şi-l lipească, îşi dădu duhul. 

Vestea că un voinic neînfricat l-a răpus pe uriaşul fermecat se răspândi ca fulgerul. 
Atunci prinţesa nevăzută o trimise pe slujitoarea ei, căprioara, să afle cine a dus la 
bun sfârşit asemenea faptă curajoasă. 

în vremea asta, Prinţul cu Armele Strălucitoare se întoarse la palatul prinţesei, 
ducându-i capul uriaşului. Ea ăzvârli coşul în foc şi îi spuse voinicului, cu gândul să-l 
răsplătească: 

— Mi-ai împlinit voia! Acum sunt gata să-ți fiu soție! 

— Nu putem face nunta, prințesă, răspunse el, căci aleasa mea e alta. Dar 
m-aş bucura din inimă dacă ai vrea să te măriţi cu Turpin, care mi-e ca un frate. 

— Aşa voi face, spuse prinţesa. 

Când flăcările mistuiră coşul, se rupse vraja care o ţinea în puterea ei pe prinţesa 
nevăzută. Ea îşi recapătă chipul dinainte, iar Prinţul cu Armele Strălucitoare, care de 
atâta umblet îşi tocise încălţările, când ajunse la palatul ei, o îndrăgi şi mai tare, 
văzând-o cât era de frumoasă. 

Toată împărăţia se găti îndată de sărbătoare şi în aceeaşi zi Prinţul cu Armele 
Strălucitoare şi fratele lui, Turpin, făcură nuntă mare cu cele două prințese. 


Juan Paisprezece 


poveste chiliană 


Trăiau odată doi bătrâni care n-aveau copii. într-o zi, pe când era în pădure, după 
lemne, moşul auzi un scâncet de prunc. Stătu şi ascultă mai bine de unde venea, şi o 


apucă îndată într-acolo. După un copac, găsi o legăturică şi în ea un copilaş. îl luă 
iute şi-l duse acasă. Ce s-a mai bucurat băbuţa când l-a văzut! 

Bătrâneii păstrară copilul şi-l crescură cu mare grijă. lar băieţelul se făcu mare şi 
frumos. 

Vestea că bătrâneii creşteau un copil găsit ajunse la urechile unui om bogat, care 
veni la ei să le ceară băiatul, să-l ia el de suflet. Cum moşul şi baba lui erau tare 
săraci, se învoiră să i-l dea. Atunci omul le lăsă bani, să aibă cu ce-l creşte, şi le zise 
că va veni după el când copilul va împlini zece ani, ca să-l dea la învăţătură. 

Băiatul creştea mare şi voinic. Când împlini zece ani, omul cel bogat veni să-l ia. 
Copilul se dovedi isteţ la învăţătură şi harnic la treabă. 

Omul îl ţinu la el acasă, ca argat. îi puseră numele de Juan Paisprezece, 
fiindcă muncea cât paisprezece la un loc, dar mânca zdravăn, tot cât atâţia. De la 
o vreme, omul începu să se cam sature, căci Juan îi făcea mare pagubă cu 
mâncatul. 

într-o zi, îl trimise la pădure după lemne. Juan Paisprezece puse la jug un drug 
lung de fier, ca să poată înjuga paisprezece perechi de boi, şi plecă. Ajungând la 
pădure, dejugă boii şi se puse pe treabă: tăie lemnele, le adună şi le legă în 
paisprezece stive, apoi le încarcă. Dădu să plece dar, când să pună boii la jug, văzu 
că îi lipseşte unul. Se apucă să-l caute şi-l găsi mai departe, sfârtecat de un tigru care 
se înfrupta liniştit din el. Atunci Juan Paisprezece strigă supărat tigrului: 

— Ai să-i ţii tu locul acum! 

Şi se apropie de tigru, să-l prindă. Fiara se năpusti să-l sfâşie, dar cum Juan 
Paisprezece era tare puternic, apucă zdravăn tigrul, îl scutură şi-l târî până la car, 
unde îl înjugă ultimul. Mână boii către casă, lovind într-una tigrul cu biciul, ca să-l 
facă să meargă. 

Când se apropie de casă, o slujnică îl auzi strigând la tigru, şi-i spuse stăpânului: 

— Stăpâne, vine Juan Paisprezece cu un tigru pus la jug! 

— Cum să fie cu putință una ca asta? se miră omul. Dar slujnica auzise 
bine şi, de teamă, se ascunse. Juan se pregătea să intre pe poartă. Văzându-l, un 
argat se repezi în odaia unde era stăpânul şi-i zise: 

— Stăpâne, Juan Paisprezece intră în ogradă cu un tigru înjugat la car! 

— Ce tot îndrugi acolo, omule? spuse stăpânul, şi ieşi îndată să vadă. 

Dădu cu ochii de tigru, şi strigă, înfricoşat: 


— Maică, măiculiţă, când o să-i dea di'umul, fiara asta o să ne 
sfâşie pe toţi! 
Apoi îi spuse cu dojana lui Juan Paisprezece, oprindu-l să intre: 
— Ce-ai făcut, smintitule, de vii cu un tigru înjugat? Nu intra cu el 
aici, că ne mănâncă pe toți 


când o să-i dai drumul! 

— De ce să-i dau drumul? îl mănânc eu, zise Juan. Intră în ogradă, dejugă 
mai întâi boii şi la urmă fiara. 

Dar nu-i dădu bine drumul, că îl prinse cu o mână iar cu cealaltă îi înfipse adânc 
cuțitul, omorându-l cât ai clipi. îl jupui, apoi făcu un foc mare, şi îl puse să se frigă. 
Când fu gata, îl mâncă pe îndelete, nelăsând nicio fărâmă. Abia atunci ieşi stăpânul din 
casă şi-i zise supărat: 

— Să nu carecumva să-mi mai vii acasă cu vreo fiară, Juan! 

— Bine, stăpâne, n-am să mai vin! 

A doua zi, omul îl trimise pe flăcău la pădure, cu ghidul să scape de el, crezând că îl 
vor mânca tigrii. Dar Juan era aşa de puternic, că nu păţi nimic, şi se întoarse teafăr 
acasă la stăpân. 

Mai trecu o vreme fără ca stăpânul să găsească vreo cale pentru a-i face de 
petrecanie lui Juan, care în fiecare zi mânca trei animale. Tot chibzuind el cum să facă, 


după un timp se hotări să-l trimită tocmai în iad, dar fără să-i spună. 

— Du-te, îi zise, să-mi aduci de la cumătrul meu cele patru perechi de juncani 
pe care i i-am dat. 

— Bine, stăpâne, răspunse flăcăul, tară să bănuiască cine era acest cumătru. 

Şi a doua zi de dimineaţă Juan Paisprezece mâncă pe săturate, înfulecând un bou 
întreg, şi o porni după cele patru perechi de juncani. Pe drum întâlni o băbuţă, care-l 
întrebă încotro se ducea. 

— Mă duc la cumătrul stăpânului meu - şi flăcăul îi spuse unde - ca să-i aduc 
de acolo patru perechi de juncani. 

— Cine te-a trimis acolo să ştii că-ţi vrea răul! îi răspunse ea; dar acum n-ai 
încotro, trebuie să te duci. O să te ajut eu să scapi teafăr. 

îi dădu o funie şi-l povăţui astfel: 

— Când o să ajungi la cumătrul cu pricina, or să te bage în ogradă ca să te 
omoare. Au să dea drumul la juncani, care se vor năpusti la tine să te ia în coame. Dar 
tu să-i loveşti cu funia asta fermecată până îi strângi într-un colţ, şi atunci să-i legi pe 
toţi de coadă. 

Ajungând la cumătrul stăpânului, care era chiar dracul, Juan nu uită de povaţa 
bătrânei şi făcu întocmai. îi dădu mai întâi răvaşul de la stăpânul lui, iar dracul, cum îl 
citi, îl băgă în ogradă. Se năpustiră asupra lui juncanii fioroşi, gata să-l ia în coarne. 
Juan însă îi lovi cu funia, îi înghesui într- un colţ şi îi legă de coadă. Când termină, îi 
scoase afară din ogradă, luă o cange lungă şi îi legă zdravăn de ea. Apoi îi mână, 
biciuindu-i mereu cu funia, şi-i duse până acasă, la stăpânul lui. 

Când ajunse, ieşi stăpânul afară, tare înspăimântat şi înciudat văzând că flăcăul n-a 
pierit, ci s-a întors cu cele patru perechi de juncani. 

„Ce să mă fac cu Juan? îşi zise cu necaz. Nu-i chip să scap de el. Mai bine să-i dau 
simbria pentru eât m-a slujit şi să-l trimit acasă la el.” 

Zis şi făcut. îi plăti bani buni, îi mulţumi frumos şi Juan se întoarse la bătrâneii care îl 
crescură, îi găsi tare gârbovi şi în mare sărăcie. lar de atunci încolo, flăcăul rămase cu 
ei, munci pe rupte şi avu grijă ca bătrânii să nu ducă lipsă de nimic. 


Corabia făcută din trei lovituri de 
Oporişca 
poveste chilană 


A fost odată un flăcău care se numea Juan de La Verdad. într-o bună dimineaţă porni 
să caute de. Lucru. Vreme de mai multe zile nu găsi însă nimic până când, în sfârşit, îi 
ieşi în cale un moş care-i zise că la curtea împăratului găsea ceva de făcut: trebuia să 
meşterească o corabie dând numai de trei ori cu toporişca dar, de nu izbutea, avea să-şi 
piardă viaţa. Flăcăul se sperie, auzind aşa ceva, şi- i răspunse moşului că n-o să fie în 
stare să facă o corabie din trei lovituri de toporişca, şi că era primejdios să meargă la 
împărat. Moşul îi spuse atunci să n-aibă grijă, că o să-i dea el în dar o toporişca 
fermecată şi cu ea o să izbutească. îi mai zise că, în drumul spre palat, o să întâlnească 
patru oameni care îi vor fi de mare ajutor, şi-l povăţui să le dea bineţe şi să intre în 
vorbă cu ei. 

Juan de La Verdad o porni mai departe, către palatul împăratului. îi ieşi în cale mai 
întâi un om care alerga atât de iute, că întrecea chiar şi vântul. Flăcăul îi dădu bineţe şi- 
l întrebă: 

— încotro alergi? 

— Vai, băiete, de ce m-ai oprit, că făcusem prinsoare cu vântul că-s mai iute 
ca el, şi eram gata să câştig! 


Juan de La Verdad îl întrebă atunci dacă nu vrea să vină cu el, să caute de lucru. 
Omul încuviinţă, şi-o porniră împreună. După o bună bucată de drum, dădură peste un 
om care stătea cu urechea la pământ, ascultând cu luare aminte. Cei doi îi dădură 
bineţe. 

— Seara bună! le răspunse el. Nu trebuia să-mi vorbiţi, că tocmai ascultam 
ce se petrece la celălalt capăt al pământului! 

Şi omul cu auzul ascuţit îi întrebă dacă nu ştiu cumva pe unde se poate găsi ceva de 
lucru. îl luară şi pe el şi merseră toţi trei cale lungă, până dădură peste un om care bea 
apă dintr-un râu, mai- mai să-l sece. îi dădură bineţe, iar el le răspunse: 

— Tocmai acum mi-aţi ieşit în cale, când eram gata să sorb dintr-o înghiţitură 
tot râul! 

îi întrebă apoi unde se putea găsi ceva de lucru, şi porni cu ei mai departe. Ajunseră 
toţi patru la un râu adânc. Cum nu puteau să-l treacă, cel care bea de seca apa le spuse 
să n-aibă grijă, că dintr-o înghiţitură o să soarbă tot râul. Se ghemui şi dintr-o sorbitură 
râul pieri ca prin farmec. După ce trecură cu toţii, omul dădu înapoi toată apa. 

Nu trecu mult şi se întâlniră cu un vânător care tocmai ochea un vultur sus, în înaltul 
cerului. 

— Seara bună! îi spuseră cei patru, oprindu-se. 

Omul le răspunse, apoi le zise că el e cel mai dibaci țintaş de pe lume şi că tocmai 
ochea un vultur în zare. îi întrebă apoi dacă nu ştiau pe unde ar putea găsi ceva de 
lucru; Juan de La Verdad îi spuse să vină cu ei, că ştia el. 

După ce bătură cale lungă, ajunseră, în sfârşit, aproape de palatul împăratului. Se 
opriră toţi într- o pădurice din apropiere, şi Juan de La Verdad se duse singur la palat, 
să ceară de lucru. I se înfăţişă împăratului, care-i zise că nimerise bine, căci tocmai 
avea o treabă: voia să-i facă o corabie doar din trei lovituri de toporişca. Flăcăul se 
învoi şi nu dădu înapoi nici când împăratul îl ameninţă că, de nu izbuteşte, o să 
plătească cu viaţa. 

în vremea asta, cel cu auzul ascuţit stătuse cu urechea la pământ, ascultase ce-şi 
vorbiseră împăratul şi Juan de La Verdad şi le spuse şi tovarăşilor lui, cuvânt de cuvânt. 

împăratul îl duse pe flăcău într-o încăpere, să-şi aleagă toporişca ce i se pare mai 
bună. Fără să stea prea mult pe gânduri, Juan de La Verdad luă o toporişca. Apoi 
împăratul îi arătă copacul din care trebuia, făcută, din trei lovituri, corabia, şi-i porunci 
ca în fiecare zi, vreme de trei zile, să dea o lovitură de toporişca. 

Flăcăul rămase lângă copac, dus pe gânduri. După o vreme, puse mâna pe toporişca 
şi dădu o lovitură, dar nici gând să se ivească vreo corabie. Pe când stătea el 
frământându-se, îşi aminti deodată de toporişca dăruită de moşneag. O scoase grabnic, 
dădu o lovitură zdravănă şi care nu-i fu mirarea şi bucuria văzând cum din lemn se ivise 
corabia, aproape pe jumătate gata. Se duse apoi în pădure, la tovarăşii lui, şi le povesti 
ce ispravă făcuse. 

A doua zi, în zori, Juan de La Verdad porni iar la lucru. Dădu o lovitură cu toporişca 
fermecată, şi făcu mai mult de jumătate din corabie. în sfârşit, a treia zi dădu ultima 
lovitură şi corabia era gata pe de-a întregul. împăratul şi oamenii lui veniră s-o vadă, şi 
le plăcu la toţi corabia făcută din trei lovituri de toporişca. 

Dar împăratul îl mai supuse pe flăcău la altă încercare, îi porunci să intre într-o odaie 
plină până sus cu bucate şi, peste noapte, să le mănânce pe toate. Juan de la Verdad se 
duse la tovarăşii lui, care aflaseră de poruncă de la cel cu auzul ascuţit. Atunci cel care 
sorbise râul dintr-o înghiţitură întră în odaia cu pricina şi mâncă toate bucatele. A doua 
zi, Juan de La Verdad îl înştiinţa pe împărat că i-a îndeplinit porunca. 

împăratul îl mai puse însă la altă încercare. îl duse într-o încăpere plină cu butoaie 
de vin, şi-i porunci ca, peste noapte, să nu mai rămână nicio picătură. Cum isprava asta 
era o nimica toată pentru cel care seca totul dintr-o sorbitură, a doua zi porunca 
împăratului era împlinită. 


Tare se mai minună împăratul, şi-i zise flăcăului că avea să-l pună pentru ultima oară 
la încercare. îi porunci să plece în căutarea apei dătătoare de viaţă, din care să-i aducă 
o sticlă plină. 

Juan de La Verdad îl trimise îndată după apă pe cel care fugea mai iute ca vântul. 
împăratul îi spusese flăcăului că o să trimită în acelaşi timp şi o slujitoare, iar de i 
se va înfăţişa mai curând ea cu. Apa fermecată, el avea să-şi piardă viaţa. 

Slujitoarea împăratului, care era vrăjitoare, se folosi de un şiretlic ca să ajungă ea 
prima. Pe drumul pe care trebuia să-l străbată omul mai iute ca vântul, vrăjitoarea îşi 
înălţă casa, şi înăuntru o puse pe fata ei, care nu-şi avea seamăn de frumoasă. Când 
omul trecu în fugă prin faţa casei, se ivi în prag fata vrăjitoarei şi-l întrebă încotro 
mergea cu atâta zor. El se opri, iar fata îl ademeni cu vorbe drăgăstoase, şi-i dărui un 
inel. Cum i-l puse pe deget, omul căzu într-un somn adânc. în vreme asta, cel cu 
auzul ascuţit nu pierduse o vorbă din spusele fetei, şi-şi dădu seama, după sforăit, că 
tovarăşul lor doarme buştean. îi spuse grabnic celui mai bun ţintaş de pe lume să 
ochească inelul fermecat din degetul celui adormit, ca să se rupă vraja. Zis şi făcut: 
tinti, trase, săgeata zbură şi scoase inelul de pe deget. în clipa aceea omul mai iute ca 
vântul se trezi, îşi aminti că trebuia să găsească apa vieţii şi să ajungă cu ea la palat 
înaintea vrăjitoarei. O rupse la fugă, ajunse îndată la izvorul cu apa vieţii, îşi umplu 
sticla, şi o porni înapoi. Ajunse cu mult înaintea vrăjitoarei, îi dădu sticla lui Juan de 
La Verdad, iar flăcăul se înfăţişă cu ea la împărat. 

împăratul rămase tare mulţumit că flăcăul îi îndeplinise toate poruncile şi, drept 
răsplată, i-o dădu pe fiică-sa de nevastă. Juan de La Verdad şi prinţesa făcură o nuntă 
mare, poftindu-i şi pe cei patru tovarăşi nedespărțţiţi, care rămaseră apoi la palat, 
unde trăiră cu toţii fericiţi, şi or mai fi trăind şi acum, de n-or fi murit. 


Juvenal şi Fatima 
poveste chiliană 


Trăia odată un om bogat, care stăpânea moşii întinse şi turme mari de oi. Omul 
avea un fecior pe care-l chema Juvenal. Flăcăul avea grijă de oi şi era tare dibaci la 
vânătoare: când ochea, săgeata lui nimerea totdeauna drept la ţintă. 

De la o vreme, flăcăul băgă de seamă că-i lipseau oi din turmă, mai ales din cele 
mici. Se puse la pândă şi, într-o zi, zări un condor care se lăsă la pământ, înhaţă un 
miel şi zbură cu el în gheare până pe culmea unei stânci, unde începu să-l mănânce. 
Fără să stea pe gânduri, flăcăul se luă după el; când se apropie niţel, ochi şi trase cu 
arcul, săgeata străpunse aripa condorului, care-şi luă zborul, zbătându-se din greu. 
Cum din aripă îi picura într-una sânge, flăcăul se luă după urme şi merse îndelung, 
până se întunecă. 

Noaptea şi-o petrecu la adăpost, iar a doua zi, îndată ce se iviră zorile, pomi mai 
departe după urmele de sânge. Bătu el cale lungă; trecu mai întâi un munte, apoi 
altul, până când, într-un târziu, dădu de o câmpie întinsă, necunoscută. Nu ştia 
încotro s-o mai apuce, dar până la urmă zări din nou picăturile de sânge şi se luă iar 
după ele, cu arcul pe umăr şi în tolbă cu ultimele săgeți care-i mai rămăseseră. Merse 
el ce merse şi, cam pe la asfinţit, zări în depărtare un palat care scânteia de-ţi lua 
ochii. Cum picăturile de sânge duceau într-acolo, flăcăul ajunse într-un târziu în 
apropierea palatului strălucitor, care era împrejmuit cu un gard înalt de fier. 

„Ce să fie oare?” se întrebă el, văzând că urmele de sânge se pierdeau la intrare. 
Deodată, văzu ieşind din palat o prinţesă neasemuit de frumoasă. Ea se îndreptă 
spre grădină, unde era un lac; îşi lăsă hainele pe mal şi intră în apă să se scalde. Fata 

era atât de mândră, că strălucea ca soarele. Flăcăul îşi feri ochii cu mâna, şi se 


întrebă: 

„Oare sunt treaz, văd eu bine? Să fie soarele care se oglindeşte în apă?” în cele din 
urmă desluşi chipul fetei, dar tocmai atunci ea îşi dădu seama că el o privea. leşi 
grabnic din apă, se îmbrăcă zorită şi, apropiindu-se, îl întrebă: 

— Ce faci aici, flăcăule, nu ştii că nimeni n-are voie să se abată pe meleagurile 
astea? Cei care se încumetă sunt sortiţi pieirii, căci tatăl meu e chiar temutul uriaş 
căruia i se zice Rambal. Ţinutul ăsta e stăpânit numai de uriaşi, iar tata e împăratul 
lor. De unde vii? 

Flăcăul îi răspunse: 

— Vin de departe tare; m-ara luat după nişte picături de sânge care duceau 
încoace. 

— Sângele e de la tata, care tocmai s-a lecuit de o rană ce o căpătase. Are un 
balsam fermecat cu care poate tămădui orice. Dar cum de-i cu putință să fi bătut atâta 
cale, până aci? 

— Fiindcă am ochiul ager, sunt ţintaş neîntrecut şi nu mi-e teamă de nimeni 
pe lume. 

— Prea bine, încuviinţă fata. lată ce-o să fac, ca să te scap de mânia tatălui 
meu: o să mă duc îndată în odaia lui să vorbesc cu el, ca să nu-ţi facă niciun rău. 

— Foarte bine! se bucură el. 

— Aşteaptă-mă aici, zise fata şi plecă cu pasul sprinten, căci se vede bine că 
tânărul cel chipeş şi voinic îi căzuse drag. 

Ajunse în odaia uriaşului şi-i grăi astfel; 

— Ascultă, tată: a sosit aici un flăcău, pe nume Juvenal, care e păstor la nişte 
turme de hăt, departe, şi e un ţintaş neîntrecut. 

— Cum e oare cu putință? se miră uriaşul. Cum o fi izbutit să ajungă până 
aici? 

— Uite că a izbutit! 

— Spune-i să vină încoace! 

— Dar îmi făgăduieşti să nu-i faci niciun rău? 

— Da, fata mea! zise uriaşul. 

Fata se duse într-un suflet la locul unde-l lăsase pe flăcău şi-i spuse: 

— Du-te să i te înfăţişezi! Intră pe poarta de colo, şi eu o să te aştept aici. 

— Prea bine. 

— Mi-a făgăduit să nu-ți facă niciun rău, aşa că du-te fără grijă. Mergi şi stai 
de vorbă cu el. 

Flăcăul se duse. Uriaşul, pe jumătate înzdrăvenit, îl întrebă: 

— Ce cauţi pe meleagurile astea, Juvenal? 

— Am ajuns luându-mă după o dâră de sânge a unui condor căruia eu i-am 
săgetat aripa, departe, hăt departe, pe meleagurile unde îmi duceam turma la păscut. 

— Aha! Asta înseamnă că eşti tare viteaz! 

— Aşa e, uriaşule, precum spui, întări Juvenal. 

— Ascultă, rămâi aici o vreme, ca oaspete, dar să nu cumva să pleci fără 
ştirea mea! îmi făgăduieşti? 

— Bine, n-am să plec! se învoi el. 

Uriaşul o chemă pe fata lui cea frumoasă, care se numea Fatima, şi-i porunci: 

— Pregăteşte îndată o odaie pentru flăcăul ăsta, că ne e oaspete, şi ai grijă 
să nu ducă lipsă de nimic! 

Juvenal rămase aşadar pentru o vreme la palatul uriaşului. Timpul trecea şi Fatima îi 
era tot mai dragă, iar ea îl sorbea din ochi. Aşa că, într-o zi, fata îl întrebă: 

— Nu facem nunta, Juvenal? 

— Cum să nu! se bucură el. Ce trebuie să facem? 

— Lasă totul în seama tatălui meu! Şi fata se duse iute la uriaş, zicându-i: 


— lată ce e, tată: vreau să mă mărit cu Juvenal, să rămână pentru totdeauna 
aici la noi, să nu mai fim doar noi singuri. 

— Bine, fata mea, încuviinţă uriaşul. Dacă asta ţi-e voia, eu nu-ți stau în cale. 
Şi când vrei să fie nunta? 

— Peste două săptămâni. 

— Aşa vom face! 

Când sosi ziua nunții, uriaşul îl chemă pe Juvenal şi-i zise: 

— Dacă vrei să o iei de nevastă pe fata mea, trebuie. Să ieşi cu bine dintr-o 
încercare: eu am să-ţi aduc în sala asta şaizeci de fete, îmbrăcate la fel ca Fatima, în 
straie de aceeaşi culoare, toate de aceeaşi statura. îţi vor surâde, se vor uita la tine şi 
vor trece una câte una prin faţa ta, în şir. Tu trebuie s-o afli pe Fatima printre ele, s-o 
iei de mână şi s-o scoţi dintre celelalte. Atunci am să vă binecuvântez nunta dar, de nu 
izbuteşti, va fi semn că eşti un ticălos şi unde îţi stau picioarele, acolo îţi va sta capul! 

Flăcăul ascultă, apoi se duse de se sfătui cu Fatima. 

— Tatăl tău mi-a poruncit să mă supun la o încercare, şi îi povesti totul. Ce 
mă fac? 

— Am să-mi prind în păr o garoafa, ascunsă bine, să nu se zărească decât 
puţin, ca să-ți fie somn, fiindcă toate vom fi aidoma la înfăţişare. 

— Bine, aşa să facem! 

Şi când uriaşul strânse toate fetele şi-l chemă pe Juvenal, flăcăul intră în sală, cu 
arcul şi tolba de săgeți pe umăr. Se uită bine la fetele din şir, de la un capăt la altul, dar 
nu izbuti s-o afle pe Fatima. Atunci mai străbătu o dată cu privirea tot şirul, cu mare 
băgare de seamă şi, în sfârşit, o zări. O luă de mână şi o scoase dintre celelalte. Atunci 
uriaşul, din capul celălalt al sălii, strigă: 

— N-ai dat greş, Juvenal! 

Şi dădu poruncă să se pregătească toate cele trebuincioase pentru nuntă, iar 
slujitorii lui, uriaşi şi ei, îi dădură ascultare. Nunta ţinu zile în şir şi, cind se încheie, 
Juvenal şi Fatima rămaseră la palatul împăratului uriaşilor. 

Se împliniră cinci ani de când trăiau acolo, când, într-o zi, plimbându-se prin grădină, 
Juvenal se gândi cu tristeţe la ai lui şi-şi zise: 

„Tare aş vrea să aflu ce fac tatăl şi mama mea, să-mi văd fraţii şi turmele peste care 
eram stăpân. M-am săturat să stau aici, fără veşti de la ei”. 

Deodată, se ivi lingă el Fatima, care-l întrebă: 

— Ce-i cu tine, Juvenal? 

— Mă chinuie dorul, Fatima, vreau să plec, să mă întorc pe meleagurile 


mele! 
— Şi eu sunt sătulă de stat printre uriaşi, zise ea atunci. Aici cât vezi cu ochii 
nu dai decât de 
uriaşi! 
— Hai să plecăm! o îndemnă el. 
— Bine, se învoi ea, lasă în grija mea pregătirile, şi când totul e gata, îți 
spun! 


Fatima prinse a chibzui ce avea de făcut. Avea ea nişte prafuri de sulemenit, care 
erau fermecate: când le aruncai în văzduh, se lăsa o negură deasă, s-o tai cu cuțitul, de 
nu mai putea trece nimeni pe acolo. Mai avea nişte ace cu gămălie, de asemenea 
fermecate: de le aruncai în sus, se prefăceau în hăţişuri, păduri şi tancuri stâncoase pe 
care nimeni nu le putea trece. Mai puse pentru drum şi un pumn de sare, tot fermecată; 
dacă o aruncai pe jos, în locul acela se ivea un lac întins. 

Apoi Fatima îi spuse soţului ei: 

— Totul e gata. în noaptea asta ne pregătim de ducă, şi în zori o pornim. 

Ea luă într-un coş toate lucrurile fermecate, şi nu uită nici de talismanul vrăjit, care 

îi împlinea 


orice dorinţă. Când se înnopta se duseră cu toţii la culcare; Juvenal şi Fatima merseră 
în odaia lor, iar cam pe la ceasul al treilea al dimineţii, se sculară şi-şi ziseră: 

Hai s-o pornim! Şi plecară fără să mai zăbovească. 

Când se lumină de ziuă, se sculară toţi cei din palat, iar împăratul se duse să-i vadă 
pe Juvenal şi Fatima. Dar nici urmă de ei! 

— Au plecat! strigă el mânios. 

Porunci să i se înşeueze calul lui, care era mai iute ca vântul, şi plecă îndată pe 
urmele fugarilor. 

După o vreme, Fatima se uită în urmă şi, zărindu-l, strigă: 

— Vine după noi taică-meu! 

— Ce facem, cum scăpăm de el? întrebă Juvenal. 

— N-avea grijă! 

Şi, luând un pumn de prafuri, îl aruncă în urma lor. Se iscă pe dată o negură atât de 
deasă, că nu era cu putinţă să treci prin ea. Tinerii îşi văzură mai departe de drum, 
îndepărtându-se de uriaş. Acesta fu nevoit să aştepte să se risipească negura, apoi o 
porni iar pe urmele lor, că nu se dădea bătut. Nu trecu mult şi îl zăriră din nou. 

— Iar vine tata din urmă! zise Fatima. Luă atunci săculețul cu ace şi le 
împrăştie în văzduh, de parcă ar fi aruncat grăunțe de semănat. Şi pe dată se ivi o 
pădure de nepătruns, cu tancuri stâncoase şi hăţişuri încâlcite. Când ajunse uriaşul la 
locul cu pricina, nu izbuti să treacă. Se opri şi prinse a sfărâma stâncile cu pumnul şi a 
smulge hăţişul, până când, după multă trudă, îşi croi drum. Trecuse o bună bucată de 
vreme şi fugarii se îndepărtaseră binişor când Fatima, uitându-se înapoi, îl zări iar. 

— Tata e tot pe urmele noastre! Ce ne mai facem acum? întrebă ea. 

Dar, aducându-şi aminte de sare, luă un pumn şi-l aruncă pe jos. Se ivi un lac întins, 
cu valuri atât de mari, că nu se putea trece cu niciun chip. Când uriaşul ajunse la malul 
lui, se opri răcnind: 

— M-au înşelat, nemernicii! Cum o să trec eu pe aici? Şi, într-adevăr, nu 
izbuti, căci apa era tare adâncă. 

Atunci desprinse o stâncă şi o aruncă departe, cu toată puterea. Piatra căzu aproape 
de locul în care ajunseseră cei doi, dar nu păţiră nimic şi-şi văzură mai departe de 
drum. 

După ce făcură cale lungă, Juvenal începu să recunoască păşunile pe unde-şi ducea el 
turmele. 

— Acolo, în depărtare, zise el, se zăreşte casa părinţilor mei. 

Tocmai intraseră într-un sat, la marginea căruia se afla o prăvălie. Fatima scoase 
degrabă talismanul şi-i ceru să-i dăruiască o caleaşca trasă de trei armăsari falnici, cu 
un vizitiu chipeş. Intrară apoi în prăvălie şi-şi cumpărară hainele cele mai mândre pe 
care pe aflară. Şi aşa, îmbrăcaţi de sărbătoare, se urcară în caleaşca şi o porniră. 

Când se apropiară de casa părintească, lumea care-i vedea prinse a murmura: 

— Se apropie o caleaşca, oameni buni, strălucind ca soarele, trasă de nişte 
armăsari falnici şi cu un vizitiu cum nu s-a mai pomenit! 

Se strânseră oamenii, şi se tot întrebau, miraţi: 

— Cine să fie? O fi oare vreun prinţ? Dar nimeni n-afla răspuns. 

Caleaşca se opri chiar în faţa casei părinteşti. Juvenal cobori primul, după el, Fatima 
şi, luându- se de braţ, intrară în casă. 

Acolo, Juvenal îi găsi pe bătrânii lui părinţi. Tare se bucură că i-a mai prins în viaţă 
şi, făcând o plecăciune în faţa lor, le zise: 

— Dragi părinți, m-am însurat. lată-mi nevasta! Bătrânii cât pe ce să se 
prăpădească de atâta bucurie! Făcură îndată o nuntă cu alai mare, care ţinu zile în şir. 

Şi aşa se însura Juvenal a doua oară, printre ai lui. 


Urechea diavolului 


poveste din Porto Rico 


A fost odată un prinţ care se hotări să cutreiere lumea, să-şi caute norocul. îşi luă 
rămas bun de la tatăl lui şi porni la drum, în căutare de aventuri. 

Merse el ce merse, cale lungă, şi ajunse la o pădure unde dădu peste un om care 
smulgea copacii din rădăcină ca şi cum ar fi fost foile unui ceaslov. Prinţul rămase mut 
de uimire văzând puterea omului, şi-l întrebă: 

— Cum te cheamă? 

— Smulge-copaci. 

— Vrei să-mi fi tovarăş de drum? 

— Vreau, dar mai întâi trebuie să-i duc mamei lemnele astea. 

Şi Smulge-copaci luă de pe jos arborii pe care-i scosese din rădăcini, şi-i aruncă pe 
umăr şi se făcu nevăzut. Nu trecu mult şi se înfăţişă iar prinţului, zicându-i că e gata 
să-l urmeze. 

O porniră împreună la drum, de parcă ar fi fost prieteni de-o viaţă. Bătură cale 
lungă până ajunseră la o câmpie unde văzură de departe multe mori ce-şi învârteau 
aripile, deşi nu sufla nicio adiere. Se uitară mai bine şi zăriră, cocoţat într-un copac, 
un om care sufla puternic pe o singură nară, în vreme ce pe cealaltă şi-o ţinea 
astupată cu mâna. 

— Ce faci acolo sus, suflând pe o nară? îl întrebă mirat prinţul. 

— Păi iaca, fac să se învârtească morile ce se văd acolo, jos! 

Tare îi plăcu prinţului de omul acela, ce se cheamă Suflă-zdravăn; îl pofti să le facă 
tovărăşie iar el se învoi şi plecară toţi trei. 

Mai departe le ieşi în cale un om care sta cu urechea lipită de pământ, ascultând. îl 
întrebară ce făcea şi le răspunse că voia să audă când aveau să iasă broaştele țestoase 
din cuiburile lor, la malul mării, ce se afla la multe leghe de acolo. 

Prinţul îl pofti şi pe el să li se alăture. Omul cu auzul atât de bun, căruia i se zicea 
Aude-tot, se ridică de la pământ şi fu gata să le ţină tovărăşie. 

îşi văzură cu toţii mai departe de drum, şi după multă vreme ajunseră la un palat 
părăsit. Abia intrară în curtea palatului, că cerul prinse a se întuneca şi se stârni 
furtuna. Atunci prinţul îi spuse lui Suflă-zdravăn să îndrepte furtuna în altă parte şi, din 
două suflări, norii se împrăştiară şi cerul rămase senin. Cum palatul nu avea porţi, 
Smulge-copaci merse de scoase din pământ un brad, îl sprijini de zid, şi astfel putură să 
se caţere toţi până la primul cat, pe unde intrară. Aflară înăuntru încăperi frumoase, iar 
în cea din mijloc era întinsă o masă mare, cu tot felul de bucate. Se aşezară toţi patru la 
masă şi se ospătară. 

Când terminară de mâncat, o porniră prin odăi şi pe coridoare să vadă palatul. 
Ajunseră într-o curte interioară unde dădură peste un balaur uriaş, cu şapte capete, pe 
care şi le îndreptă furios către ei, să-i înghită. Smulge-copaci, Suflă-zdravăn şi Aude-tot 
se repeziră în palat, dar prinţul rămase locului, îşi scoase spada şi se năpusti asupra 
balaurului. Izbuti să-i reteze cele şapte capete, însă unul din ele se rostogoli şi căzu într- 
un puț ce se afla acolo în curte. Prinţul se apropie şi văzu că era atât de adânc, că nui 
se vedea fundul. Cum însă flăcăul era viteaz şi dornic de isprăvi mari, hotări îndată să 
coboare, să vadă unde ducea puţul cu pricina. 

îşi chemă tovarăşii şi începură toţi să împletească frânghii şi să le lege, până socotiră 
că e de ajuns şi hotă-râră să coboare, să cerceteze ce era înăuntru. 

îl legară cu funia pe Smulge-copaci şi-l coborâră. După o vreme, simţiră că cel de jos 
trăgea de funie. îl scoaseră şi Smulge-copaci le zise că acolo jos era atât de frig, că nu 
mai putuse îndura. 

Veni rândul lui Suflă-zdravăn. Cobori el şi mai adânc dar, după multe ceasuri, cei 


rămaşi sus simţiră că frânghia se mişca. îl scoaseră grabnic şi el le spuse că într-adevăr 
jos era un ger cumplit, de nu putea sta nimeni. Cobori atunci Aude-tot, dar şi el păţi 
întocmai ca ceilalţi. 

Prinţul însă nu le dădu crezare şi hotărî să coboare el însuşi, să vadă cu ochii lui ce 
era cu frigul din puț. Cobori el mult, mult de tot; într-un târziu, dădu de fundul puţului 
şi, pe dată, ca prin farmec, se pomeni într-o încăpere uriaşă, frumos împodobită, cu tot 
elul de lucruri scumpe. Părea într- adevăr sala unui mare palat. 

Când flăcăul îşi veni în fire se duse de bătu la una din cele trei uşi. leşi de acolo o fată 
nespus de frumoasă, care-i povesti cum o răpise un balaur fioros, care o ţinea acolo sub 
armece, păzind-o cu străşnicie. în vremea asta se ivi balaurul, dar prinţul cel viteaz 
scoase spada şi îl ucise pe loc. Apoi o legă cu funia pe fată şi tovarăşii lui o traseră sus. 
Bătu la a doua uşă şi ieşi de acolo altă fată, şi mai mândră ca prima. îi povesti şi ea că 
era păzită de un balaur cu şapte capete; cum dădu cu ochii de balaur, prinţul se repezi 
a el cu spada scoasă din teacă şi-i reteză capetele, unul după altul. Apoi o legă pe fată 
şi trase de funie, făcându-le semn celor de sus să o scoată. 

Se duse şi la ultima uşă, de unde ieşi altă fată, frumoasă ca ruptă din soare, care-i 
povesti că era ţinută ostatică, sub puterea vrăjitor, de însuşi necuratul. Nu trecu mult şi 
se ivi diavolul. Prinţul n- avu încotro şi se luă la trântă cu el. Luptară ei îndelung, până 
ce flăcăul începu să ostenească; dar, tocmai atunci, cu o lovitură de spadă, izbuti să-i 
reteze diavolului o ureche. Scaraoţchi prinse a striga ca din gură de şarpe, cerându-i 
înapoi urechea. Prinţul se duse de o legă pe fată cu funia şi o trimise sus, la tovarăşii 
lui, apoi se întoarse să mântuie lupta. îl învinse într-un târziu pe necurat, dar băgă de 
seamă că cei trei nu mai coborâseră funia, să-l scoată şi pe el. 

„Pe semne că au plecat toţi trei, luând fiecare câte o fată şi m-au lăsat singur în 
adâncuri, să scape de mine” îşi zise. 

Diavolul îi tot cerea urechea înapoi şi, văzând că rugile nu-i folosesc la nimic, îi 
spuse cu glas plin de făgăduinţă: 

— Ascultă-mă! Cele trei fete pe care le-ai eliberat nu sunt nimic față de 
prințesa din Neapole, ce n-are seamăn pe lume. De-mi dai urechea, te duc îndată la 
ea şi îţi mai dăruiesc şi bogății câte ai să vrei! 

— Dovedeşte-mi mai întâi, răspunse prințul. 

— Ia urechea în mâna dreaptă şi strânge-o bine! 

Prințul îl ascultă, şi pe dată se treziră zburând. Ajunseră departe, la un palat mare, 
înconjurat de grădini. Acolo se afla prințesa de care-i vorbise diavolul. Văzând-o cât 
era de mândră, prințul o ceru îndată tatălui ei de nevastă, împăiatul se învoi, făcură 
nuntă şi trăiră ani mulţi fericiţi, iar bietul diavol izbuti să-şi capete înapoi urechea 
pierdută. 


Cum l-a înşelat cizmarul pe diavol 


poveste chiliaă 


Trăia odată un cizmar sărman, care nu mai ştia cum s-o scoată la capăt să-şi 
hrănească familia. 

I se înfăţişă într-o zi diavolul, şi-i spuse că, dacă îşi vinde lui sufletul, o să-i dea o 
grămadă de bani. Cizmarul îi propuse atunci un târg: el avea să-i dea sufletul pe 
vecie, dacă în schimb diavolul o să-i umple vârf cu galbeni o cizmă, mai înainte de a 
cânta cocoşul. 

Diavolul se învoi. Cizmarul făcu atunci o cizmă mare, cu o gaură în călcâi, şi o puse 
apoi peste o spărtură din odaie, care dădea în pivniţă. 

Către seară, sosi diavolul, cu o pungă plină cu galbeni. O deşertă în cizmă, dar nici 


gând s-o umple. începu să aducă atunci pungă după pungă, dar nu izbuti de fel. Când 
se iviră zorile, cântă cocoşul şi diavolul fu nevoit să se facă nevăzut. 
Şi aşa, cizmarul cel isteţ îl trase pe sfoară pe diavol şi se făcu om bogat. 


Rămas bun, Hmuri şi Căpestre! 


poveste mexicană 


Pedro de Urdemalas** se întâlni pe drum cu nişte căruţaşi care nu-l cunoşteau. O 


porniră mai departe cu toţii şi poposiră peste noapte împreună, la acelaşi han. Cum 

Pedro le făcu nişte şotii, îşi dădură seama îndată cu cine aveau de-a face şi hotărâră 
să-i joace şi ei un renghi. Când poposiră a doua noapte, cum adormi Pedro, îl băgară 
într-un sac şi îl legară bine, cu gândul să-l arunce într-o prăpastie. 

Pe drum însă se opriră la un păhărel şi zăboviră cam mult. în vremea asta, Pedro 
tăie sacul, ieşi afară şi băgă în locul lui toate hamurile şi căpestrele căruţaşilor. Apoi 
legă sacul şi se ascunse după un copac, să vadă ce se întâmplă. 

Nu trecu mult şi se iviră căruţaşii. Luară sacul, îl duseră până la marginea 
prăpastiei şi-l aruncară, zieând în bătaie de joc: 

— Rămas bun, Pedro de Urdemalas! 

Atunci Pedro, care se furişase pe urmele lor, le strigă: 

Rămas bun, hamuri şi căpestre! 


Apane cal Brost à jêšága cu sare şi 


poveste din Paraguay 


Aba era însurat cu o femeie bogată, fata unui negustor înstărit şi fudul, care şi-a ales 
chiar el un astfel de ginere, de teamă ca nu cumva fiică-sa să se mărite cu un bărbat 
isteţ şi ştiutor de carte, care să-i prăpădească averea. Prostia nemaipomenită a lui Aba 
îl făcu pe negustor să-l socotească cel mai nimerit ginere, lesne de dus de nas, care, de 
bună seamă, avea să se mulţumească să nu facă altceva decât să mănânce zdravăn şi să 
doarmă mult. 

într-o zi, dis-de-dimineaţă, îl trimise la târg pe Abâ, să-i cumpere sare într-o desagă. 
A doua zi, socrul împlinea nu se ştie câţi ani şi voia să pună la sărat carnea unei purcele 
grase, pe care o păstrase dinadins pentru sărbătoarea asta. 

Abâ încalecă şi o pomi spre târg. Cumpără sare, umplu bine desaga dar, de leneş ce 
era, nu se osteni s-o urce lângă el, în şa. Socoti că îi era mai uşor să o lege de unul din 
capetele hamului, târând-o astfel după el. Dar, cum drumul era povâmit şi anevoios, 
desaga se făcu ferfeniţă şi sarea se risipi toată. în apropiere de casă, cu gândul să 
scurteze din dram, Abâ trecu şi un pârâu măricel, aşa că puţina sare care mai rămăsese 
în restul de desagă se topi în apă. Dar el nici nu băgă de seamă. 

Ajunse acasă şi, când socrul îl întrebă dacă a târguit ce trebuia, îi răspunse ţanţoş că 
desaga plină cu sare se afla legată de ham. Socrul se aplecă să vadă şi, fireşte, nu dădu 
decât de o zdreanţă, udă şi murdară. 

— Măi să fie, că prost mai eşti! îl dojeni el supărat. 


în folclorul hispanic, Pedro de Urdemalas este un fel 
de Păcală, aşa cum, de altfel, o arată şi numele : 
Urdemalas însemnînd „urzeşte- rele” 


om GFE padio pa didaga poga tipul 


Şi, ca să-l înveţe minte, o trimise pe fiică-sa, pe nevasta lui Abâ, să cumpere sare. Ea 
îl ascultă şi plecă îndată la târg. Socrul se duse şi el după nişte trestie de zahăr, de care 
avea nevoie la ospăț şi, înainte de a pleca, temându-se ca nu cumva gineri-su cel nătâng 
să mai facă vreo boroboaţă, îi spuse să stea acasă. 

Pentru sărbătoare, ca să se fălească faţă de oaspeţi cât e el de bogat, negustorul îi 
cumpărase fiică-şi câteva podoabe scumpe şi o broboadă, toată numai fir de mătase, pe 
care cheltuise o groază de bani, dar el ţinea cu tot dinadinsul să scoată ochii lumii cu 
darea lui de mână. 

Rămase deci Abâ singur în casă. în ogradă, purei ca tot scurma prin noroi şi guiţa, 
că n-avea ce mânca. Abâ o auzi şi socoti, în prostia lui, că biata de ea bănuie ce soartă 
o aşteaptă în curând. leşi în ogradă şi-i zise: 

— Sărmana de tine, hai încoace, că o să te înveselesc eu niţel înainte să 
mori! Stai şi vezi numai! 

Şi intră într-una din odăi, deschise cufăraşul nevestei, scoase de acolo toate 
podoabele şi i le 
atârnă purcelei de gât. Apoi o înfăşură în mândreţea de broboadă, care jumătate atârna 
prin glod, şi-i dădu drumul animalului afară din ogradă, zicându-i: 

— Du-te la câmp să mai petreci şi tu, dar să nu întârzii prea mult! 

Purceaua o luă la fugă şi dusă a fost, nu s-a mai întors niciodată. Când socrul şi 
nevasta se înapoiară, îl găsiră pe Abâ liniştit, dormind în tihnă. 

— Ce-i cu purceaua? îl întrebă socrul, bănuind ceva. 

— Am trimis-o să se veselească, sărmana! O să se întoarcă! 

Şi le povesti isprava. Când auzi, socrul mai-mai să cadă jos de supărare. îşi dădu 
atunci seama, nemângâiat, că prostul de ginere îi pricinuia mai multe necazuri decât un 
om isteţ şi cu învăţătură. 


Aba şi găina 
ŞI 9 
poveste din Paraguay 

Leneşul de Aba nu făcea toată ziulica altceva decât să înfulece şi să doarmă. Nu se 
ostenea câtuşi de puţin să aducă ceva acasă, ba dimpotrivă, risipea tot ce biata 
nevastă-sa izbutea să agonisească, trudind ca o furnică. 

Nu le mai rămăsese în casă decât o găină mare, care făcea multe ouă. Nevasta 
ţinea la ea ca la ochii din cap, dar lacomul de Abâ o privea cu mare poftă. 

— Haide, nevastă, să tăiem găina şi s-o mâncăm, ca să ne luăm de o grijă! 

— Dar pe mine nu mă supără s-o îngrijesc, răspunse nevasta, ba chiar m-ar 
supăra s-o tăiem, că doar n-avem cum să mai luăm alta! 

Abâ, căruia îi era lene şi să caşte gura, tăcu. Dar rămase pe gânduri, scărpinându- 
se în cap, cum îi era obiceiul. Chibzui el ce chibzui, dar negăsind cu niciun chip cum 
s-o convingă pe nevastă-sa, se folosi de un şiretlic. îi zise că avea să meargă după 
nişte treburi, el, care niciodată nu se mişcase decât de la masă la pat ori 
altminterea! Dar nevastă-sa nu se lăsă trasă pe sfoară. Se prefăcu îndată că îl crede, 
şi chiar îi făgădui că a doua zi o să se scoale în zori ca să taie găina şi să i-o frigă, s-o 
aibă pentru drum. 

Fericit că o să-i joace un renghi nevestei, Abâ se culcă şi dormi buştean. Peste 
noapte însă nevasta îi tăie pletele, lăsându-l chilug, tară un fir din părul lui aspru şi 
stufos. 

Când se sculă dimineaţa, Abâ dădu să se scarpine în cap, şi văzu cu uimire că nu 
mai avea păr. începu să-şi pipăie ţeasta, cu o mână, apoi cu amândouă, până se 
convinse că într-adevăr îi pierise tot părul. 

Se sperie şi prinse a striga, deznădăjduit: 


— Nevastă! Hei, nevastă! Vino iute! Unde mă aflu?... nu mai sunt eu, căci 
de-aş fi eu aş avea pletele mele bogate! 

Dar cum nevastă-sa nu se arătă, fiindcă se ascunsese ca să râdă în voie, Abâ ieşi în 
fugă în uliţă, îngrozit şi nenorocit, întrebând pe toată lumea unde se afla el însuşi. Şi 
aşa, nenorocirea asta îl făcu să uite şi de găină, şi de şiretlicul pe care voise să-l pună 
la cale. 


Băieţii cei lacomi de aur 
poveste ecuadoriană 


Doi fraţi de vârstă fragedă o porniră în lume după aur. Căutară ei tară răgaz, dar 
nu aflară pe nicăieri. Supăraţi, se întoarseră acasă. 

A doua zi, tatăl lor îi duse la un hăţiş cu bălării şi bolovani. Le spuse că acolo zăcea 
aur şi că trebuiau să curețe locul de ierburi şi pietre. Băieţii, bucuroşi, se apucară de 
treabă, dar tot nu dădură de aur. 

Tatăl le spuse însă că mai aveau de arat pământul, să fie afinat. Băieţii se 
repeziră să-l asculte, dar aurul nu se ivi. Mânioşi, feciorii cei lacomi îi ziseră 
părintelui lor că ei lasă totul baltă, că i-a înşelat. 

— Trebuie să sădiţi cartofi, le răspunse tatăl, şi atunci o să aveţi aur! 

Băieţii, în lăcomia lor, nu-şi cruţară puterile şi se munciră să sădească în pământul 
arat cartofii. Dar degeaba, aurul nicăieri! 

După o vreme, cartofii crescură şi dădură rod bogat. Tatăl îi culese, îi vându pe un 
preţ bun şi adună o grămadă de bani, pe care-i dădu băieţilor, zicându-le: 

— Iată aurul de pe câmpul unde ați muncit voi: am vândut cartofii care au 
crescut acolo! Şi să ţineţi minte că cea mai cinstită cale să dobândeşti aur este să 
munceşti, nu să vânturi lumea, aşa cum credeaţi voi! 


Un galician3, mort de foame şi de oboseala drumului, ajunse la casa unor oameni 
înstăriți. Era ceasul prânzului şi tocpaiieivati ed CEPâstaețidicaseră de la masă, 
iar galicianul rămase flămând. 

Le spuse el că nu pusese nimic bogăsădleubalii62ă dar oamenii se făcură că nu-l 
aud. Atunci galicianul scoase o hârtie de cinci pesos şi i-o dădu copilaşului stăpânului 
casei, zicându-i: 

— Ţine, să te joci! 

Stăpânul casei îl văzu şi-i spuse îndată nevestei: 

— Prinde iute un pui şi pregăteşte un pilaf, că galicianul ăsta are bani şi 

ne putem procopsi! Femeia făcu o bunătate de pilaf şi galicianul se ospăta ca un 

general. Ba, la sfârşit, îi mai dădură 
şi cafea, cu tot dichisul. După ce se înfruptă el după pofta inimii şi se satură, omul 
se ridică de pe scaun, se apropie de copil, care ţinea în mână hârtia de cinci pesos 
şi i-o luă, zicându-i: 

— Ei, dă-mi-o înapoi, că te-ai jucat destul! 

Şi îşi văzu mai departe de drum, făcând haz de cei pe care i-a tras pe sfoară. 


Unchieşul cel zgârcit 


poveste ecuadoriană 


în oraşul Quito trăia odată un moş căruia i se spunea Unchieşul Ghemuleţ, fiindcă 
vindea gheme de sfoară. Toţi banii strinsi şi-i îndesa în buzunarele hainelor sale 
zdrenţuite, iar la ceasul cinci, după amiaza, se zice că o lua prin pădure, să ajungă în 
satul numit Magdalena. Acolo făcea o groapă sub copacii de eucalipt, unde-şi ţinea 
ascunse ulcelele cu bani. Seară de seară, ascundea banii adunaţi în groapă, punea 
pământul la loc şi apoi se întorcea la oraş. 

Tot acolo în Magdalena locuia un bărbat cu nevasta lui. Erau săraci lipiţi 
pământului şi, cum de la o vreme nimeni nu le mai dădea niciun bănuţ, omul, 
deznădăjduit, îi zise într-o seară nevestei: 

— Du-te şi fă rost de pe unde poţi de două parale şi cumpără-mi o funie! 

Când îi aduse funia, el o luă şi-i zise că pleacă să vadă de nişte treburi. Dar Juan - 
aşa se chema omul - se îndreptă, cu funia în mână, spre pădure. Ajuns acolo, se 
caţără în copacul cel mai înalt pe care-l găsi, atârnă funia de o cracă şi îşi petrecu 
laţul după gât. Tocmai când era cât pe-aci să se spânzure, zări în depărtare un om ce 
venea spre el. Atunci se feri într-o parte şi aşteptă o clipă, să treacă omul, dar mare îi 
fu mirarea când îl văzu că se apropie chiar de copacul în care se urcase el. îl 
recunoscu îndată pe Unchieşul Ghemuleţ. îl văzu că începe să sape pământul până 
scoase la iveală trei ulcele de argint. Apoi îşi deşertă banii din buzunare, umplu cu ei 
ultima ulcică şi le puse pe toate la loc. Le acoperi binişor cu pământ şi se îndepărtă 
agale. 

Atunci Juanito, care cu o clipă mai înainte era gata să-şi pună capăt zilelor, 
desfăcu zorit funia, se dădu jos din copac şi se puse pe săpat. Dădu peste ulcelele cu 
bani şi cu monezi de aur şi le luă cu el acasă. Ce s-au mai bucurat, nevastă-sa şi 
copiii, când l-au văzut! 

A doua zi, Unchieşul Ghemuleţ se duse iar la locul cu pricina. Săpă el ce săpă, dar 
nu-şi găsi banii. Săpă mai departe cu atâta înverşunare, nădăjduind să dea de ei, că 


printre coloniștii spanioli care s-au stabilit în Cuba au 
fost mulţi veniţi din Galicia. în Peninsula Iberică, galicienii 
au faima de oameni isteţi, descurcăreţi, faimă care a trecut 
şi dincolo de ocean 


până la urmă muri îngropat chiar de mâna lui. 
Galicianul cel isteţ 


poveste cubaneză 


Cum a scăpat Araña?! de la moarte 


poveste columbiană 


Araña era o femeie sărmană, cu o droaie de copii. Ca să le poată da de mâncare, era 
nevoită să fure de la împăratul de prin partea locului. Aflând de furtişag, împăratul 
dădu poruncă supuşilor să stea de pază, să prindă hoţul şi să-l pedepsească. Şi astfel, 
Araña căzu curând în cursă. 

împăratul ţinu sfat mare şi, cum nu-şi mai putea călca cu niciun preţ cuvântul, se 
hotărî ca Araña să moară cu ştreatigul de gât. Văzând că nu poate găsi nici, o cale de 
scăpare, îl rugă pe împărat să-i îngăduie să-şi vadă copiii, să-şi ia rămas bun de la ei şi 
să-i binecuvânteze pentru cea din urmă oară 

I se împlini voia şi, când se adunară copiii, îi întrebă pe fiecare ce o să facă la 
moartea ei. îi răspunseră, care mai de care, că or să verse lacrimi amare, or să ţipe, 
tremurând din tot trupul, rupându-şi hainele, clănţănind din dinţi, muşcându-şi limba în 
gură, întocmai cum făceau negrii care trăiau în insulă. Numai cel mic îi spuse: 

— Eu o să fac altceva, măicuţă! 

Când sosi ceasul de pe urmă, mezinul se cocoţă pe ascuns pe acoperişul unei case 
din apropierea locului unde se ridicase spânzurătoarea şi prinse a se jelui în gura mare 
cu vorbele astea: 

— De-o omoară pe Araña, n-o să mai fie soare pe lume! N-o să mai cadă 
strop de ploaie! Toate semănăturile or să se usuce! Pretutindeni o să se întindă ciuma! 
Marea şi apele or să sece şi oamenii or să piară de foame!... 

împăratul, crezând că vorbele astea veneau din cer, porunci iute să i se dea drumul 
femeii, care de atunci încolo n-a mai furat niciodată. 


Bogatul şi sărmanul 


poveste ecuadoriană 


Trăiau odată în satul Zaruma un om putred de bogat şi, alături de el, un biet sărman. 
De câte ori dădea cu ochii de vecinul cel sărac, bogatul se înfuria. 

într-o bună zi, bogatul se duse la o vrăjitoare, care-i prevesti că o să sosească timpul 
când toată averea lui o să treacă în mâna săracului. Bogatul se mânie cumplit la 
vorbele astea. îşi vându de grabă toata averea şi-şi cumpără un diamant uriaş. 

Odată, se duse să se plimbe la malul mării. Ca să nu-i cadă diamantul în apă, îl legă 
într-o batistă. Se stârni însă curând un vânt atât de puternic, că-i smulse batista cu 
inelul şi o purtă spre larg. Bogatul puse să i se caute diamantul pe fundul mării, dar 
zadarnic, nu fu chip să-l mai găsească. Sărmanul se duse a doua zi la târg şi cumpără 
de un bănuţ un peştişor. Ajungând acasă, tăie peştele ca să-l gătească şi află în burta 
lui diamantul nepreţuit. Şi aşa s-a întâmplat că omul sărac s-a făcut bogat, iar bogatul a 
sărăcit. 


Haitianul 


poveste cubaneză 


într-o colibă de tăietori de lemne trăia la un loc cu ceilalţi un haitian. Fiecare din ei îşi 
avea hamacul lui. în ziua când luă plata pentru prima oară, haitianul căută o ulcică în 
care să-şi ţină banii. Puse în ea cei trei pesos câştigaţi, iar noaptea, când toţi dormeau, 
începu să cânte încetişor, legănându-se în hamac: 


arafia, în spaniolă, înseamnă păianjen 


— Am şase pesos în ulcică şi mâine am să mai pun trei! 

Unul din tăietori, care era treaz, îl auzi, dar se prefăcu mai departe că doarme. 

Sosi iar ziua de plată şi haitianul mai puse în ulcică încă trei pesos. Noaptea se puse iar 
pe cântat: 

— Am şase pesos în ulcică, şi mâine am să mai pun şase! 

Tăietorul care-l auzise data trecută era şi acum treaz şi îşi zise: 

„Mâine o să urmăresc unde îşi ţine haitianul ulcica!” 

Zis şi făcut: dimineaţa se luă după haitian şi văzu că îşi ţinea ulcica ascunsă sub o 
piatră. Cum plecă haitianul, celălalt scoase ulcica din ascunzătoare şi luă cei 
doisprezece pesos dinăuntru. 

A doua zi, când haitianul se duse, bucuros şi vesel, să-şi ia din ulcică trei pesos de care 
avea nevoie, văzu cu mare nedumerire că cineva îi furase bănişorii agonisiţi. 

Chibzui el, zicându-şi: 

„Hoţul care mi i-a furat o s-o păţească!” 

Cum se făcu plata următoare, se puse iar noaptea pe cântat: 

— Am doisprezece pesos în ulcică şi mâine am să mai pun douăzeci! 

Hoţul, care stătuse treaz şi auzise, se sculă a doua zi în zori şi se duse de puse la loc cei 
doisprezece pesos în ulcică, socotind că aşa o să se procopsească, furându-i şi pe cei 
douăzeci. Când ajunse la locul unde-şi ţinea ulcica, haitianul îşi găsi înăuntru banii şi se 
bucură că isteţimea lui a dat roade, îşi luă cei doisprezece pesos şi plecă. în vremea 
asta, hoţul se pitise după un tufiş, aşteptând. Cum văzu că haitianul pleacă, ţâşni ca o 
săgeată spre ascunzătoare, cu gândul să fure şi cei douăzeci de pesos, dar mare-i fu 
dezamăgirea când găsi ulcica goală. 

„Măi, să fie, îşi zise cu necaz, haitianul ăsta m-a întrecut în isteţime!” 


Poveste despre generalul Azuaje 


poveste venezueleană 


Pe vremea lui Gomez“, trăia în Altagracia un general pe nume Azuaje, care conducea 
un regiment de soldaţi. Deşi guvernul le trimetea raţia cuvenită de alimente, el mai 
obişnuia să ia şi din vitele ţăranilor. 

După un timp, începu să găsească tot mai anevoie vite, căci oamenii plecau cu ele din 
sat, ca să nu rămână fără vaci de lapte şi fără boi. Atunci Azuaje scoase o lege ce dădea 
voie soldaţilor să ia de la ţărani nu numai vaci, ci orice animal care avea coame şi 
coadă. 

Se povesteşte din bătrâni că, dacă te aşezi la o răspântie şi-l chemi pe diavol în ajutor 
zicându-i „cumetre”, necuratul nu se lasă aşteptat. Un sătean care mai avea câteva vaci 
se hotărî să facă încercarea asta, ca să nu şi le piardă. Se aşeză la o răspântie de 
drumuri şi-l chemă pe diavol, zicându-i „cumetre”! Dracul se apropie fără zgomot, 
furişându-se, şi-i apăru deodată în faţă. 

— Ce vrei de la mine de mă chemi? îl întrebă pe om. 

— Vreau să văd dacă poţi, cu şiretenia ta, să-mi scapi văcuţele, că mi-au mai 
rămas doar câteva, să- mi pot hrăni copiii! 

Dar încornoratul îi răspunse furios: 

— Ia lasă-mă în pace cu vacile tale, că eu nu ştiu cum să fac să scap eu 
însumi, fiindcă nu-i de glumit cu legea generalului Azuaje! 


Omul cel prost şi 


VEL LEENE SP30eZa Bgpedinte al 


oglinda poveste 
cubaneză 


Un om tare netot găsi odată pe dram o oglindă. Cum n-avea habar ce-i aia, văzând-o că 
străluceşte o ridică de jos şi se uită la ea. Când se văzu în oglindă, se sperie şi-i zise: - 
De urâtă ce eşti te-au aruncat, aşa că rămâi în drum! Aruncă iute oglinda şi plecă grăbit 
mai departe. 


Lasă lumea aşa cum e! 


poveste cubaneză 


Doi prieteni - unul alb, celălalt negru - prânzeau împreună într-o cârciumioară. Pe când 
înfulecaţi ciorba, cerură amândoi cârciumarului să le aducă la fiecare câte o porţie de 
friptură de purcel de lapte. Omul le aduse farfuria, o puse pe masă şi le zise: 

— Iată cele două bucăți pe care le-aţi cerut. Luaţi fiecare câte una. 

Una din bucăţi arăta mult mai îmbietor decât cealaltă; era mai mare, n-avea pic de 
piele, numai came bună, frumos rumenită. Dar cum se nimeri că bucata asta se afla 
chiar în faţa negrului, albul tot încercă să facă în aşa chip încât să fie a lui. Grăi astfel 
către prietenul lui: 

— Ascultă, ştii că pământul este rotund şi că se învârteşte într-una, fără 
oprire, aşa că... 

Şi pe când glăsuia aşa, mişcă farfuria ca să ajungă în faţa lui bucata mult râvnită. 

însă negrul, prinzând farfuria o aşeză întocmai ca mai înainte şi zise: 

— Aşa-i precum spui, dar ia nu mai încurca lucrurile! Lasă lumea aşa cum e! 
Şi fără să se codească luă bucata îmbietoare şi şi-o puse în farfuria lui. 


Tigrul care s-a dovedit mai slab decât 
oću 


poveste venezueleană 


Un tigru care cutreiera în căutare de hrană dădu odată peste o colibă unde zări un foc 
aprins de nişte indieni, care plecaseră apoi într-altă parte, lăsându-l să se stingă. 

Focul abia mai pâlpâia, gata-gata să piară, îngropat în cenuşă. Mai străluceau câteva 
flăcărui, dar cutând aveau să se stingă. 

Adulmecând urmele oamenilor, resturile de peşte mâncat de ci, tigrul suflă fără să vrea 
şi focul trosni, de parcă ar fi stat să grăiască. 

Atunci tigrul îl întrebă: 

— Ce faci aici, frăţioare? lar focul îi răspunse: 

— Pier de foame, căci indienii m-au părăsit şi au plecat! 

— Şi cu ce te hrăneşti? îl întrebă tigrul. 

— Cu ce să mă hrănesc, sărmanul de mine? Cu paie i frunze uscate! 

— Ei, eu nu-s ca tine, glăsui tigrul. Eu mănânc cerbi, tapiri, iepuri, hârciogi, 
vite, cai, ba chiar şi peştii din apă. 

— De-i aşa, zise focul, eu mănânc mai mult decât tine; tu n-ai înşirat decât 

o parte din hrana mea. Atunci tigrul spuse: 

— Hai să vedem dacă e aşa într-adevăr! Spune tu tot ce mănânci! 

— Eu mănânc toate cele înşirate de tine, şi pe deasupra, aşa cum ţi-am mai 
zis, şi paie, frunze, ba chiar şi copaci întregi. 


Şi zicând vorbele astea focul, întețit de suflarea tigrului, îi pârli acestuia sprâncenele. 

Atunci tigrul îi spuse: 

— Vreau să mănânci un copac întreg, că numai văzând îţi voi da crezare. 

— Asta de tine depinde: dacă sufli asupra mea, o să-l mănânc. Necazul cu 
mine e că nu-mi pot găsi 

eu singur hrana, numai prin puterile mele. 

Tigrul se pomi să sufle în foc. îndată săriră pe el nişte scântei, şi-i arseră blana în mai 

multelocuri. 

Aşa s-au ivit petele negre pe care le au tigrii. 

Speriat, tigrul strigă: 

— Nu fii aşa lacom, frăţioare! Mănâncă şi tu cu mai multă grijă, nu mă arde, 

că doar te ajut să te hrăneşti! 

Dar focul îi răspunse: 

— Ai grijă tu, fiindcă eu nu-mi pot schimba felul! Aşa sunt eu, ţi-am zis doar 

că mănânc de toate! 

Şi trigrul suflă iar în foc, până când se aprinse coliba. Atunci văzu el cum focul înghiţi 

toate frunzele şi crengile din care fusese ridicată coliba. Nu trecu însă mult, şi focul 

slăbi iar. 

— Ai văzut, frăţioare, că mănânc paie, frunze şi crengi? zise el. 

Tigrul îi răspunse: 

— Vreau să te văd mâncând nu numai frunze şi ramuri, ci chiar trunchiul 

copacilor. 

— De tine depinde, grăi iar focul; suflă asupră-mi, şi ai să vezi că mănânc şi 

copacii! 

Tigrul se puse iar pe suflat, şi focul se prelinse de la paiele din savană spre pădure. în 

vremea asta, începu să sufle vântul, şi focul se lipi îndată de copaci, trecând de la unul 

la altul într-o pălălaie ce trosnea cumplit. Tigrul privea îngrozit." 

— Nu ţi-am spus că mănânc tot ce-mi iese în cale? Chiar şi pe tine! îi strigă 

ocul. 

Şi grăind astfel, o vâlvătaie se năpusti cu limba ei spre tigru, mai-mai să-l atingă. 

Tigrul, îngrozit, o rupse la fugă. Aşa îi dovedi focul tigrului că mânca mai mult decât el. 

Din pricina asta, când vreunul dintre ai noştri e bolnav, se suflă asupră-i, invocându-se 

duhul focului, numit Watoima, şi omul îşi recapătă puterile. 

Şi din aceeaşi pricină fac indienii focul când îşi ridică taberele: ca să-i sperie pe tigri. 


Postul cel mare 


poveste columbiană 


Se întâmplă că, într-o bună zi, Tigrul îşi pofti prietenii la vânătoare. Prinseră o veveriţă, 
care însă nici vorbă să ajungă tuturor celor care trudiseră, pierzând o groază de vreme, 
stând la pândă în codru, cufundându-se prin mlaştini, urcind şi coborând dealuri, 
lăsându-se pişcaţi până la sânge de tăuni şi muscoi... 

Tigrul, care socotea că el e căpetenia, împărţi animalul în trei părţi şi, cu ele în mână, 
zise cu neobrăzare: 

— Partea asta, de la cap până la coaste, mi se cuvine mie, că doar eu am 
răpus veverița, cu sudoarea şi truda mea. Pulpele le iau tot eu, fiindcă îmi plac tare 
mult, şi sunt cel mai voinic dintre toţi. Iar partea asta de dinapoi o s-o dau celui care 
mă va învinge în luptă dreaptă, fără vicleşug şi tertipuri. Vă învoiţi, prieteni? 

Când auziră asemenea hotărâre, vânătorii se uitară unul la altul, murmurând: 

— Cărpănos mai e jupânul! Să nu-şi dea el seama că, dacă ne-a poftit la 


vânătoare, ar trebui să ne dea cit de cit o bucăţică la fiecare! Când colo, auzi ce are de 
gând zgârcitul! 

— Eu i-aş veni de hac! grăi atunci Maimuţa. De n-aş fi beteagă tocmai acum, 
m-aş prinde în luptă cu el şi i-aş face de petrecanie, în fața voastră. Dar, cum sunt 
beteagă... 
— Aşa răsplăteşte dracul pe cel care îl slujeşte! sări de colo şi Broasca. Dar 
să nu ne mai căinăm! Mai bine să încercăm ceva. Poate că vom izbuti să-i venim de hac, 
de ne strângem mai mulţi laolaltă. 

— Ba cu puterile noastre nu-i chip! zise Castorul. Mai bună e înşelăciunea 
decât puterea. în luptă dreaptă ne striveşte, e limpede, că e cel mai zdravăn dintre noi. 
Dar cu iscusinţă şi viclenie... 
— Aşa e, cu iscusinţă şi viclenie! întări Râma. Netrebnicul ăsta e puternic ca 
dracul, şi-i gata oricând să-şi nimicească duşmanii. 

îşi dădură mai toate animalele cu părerea, venind cu felurite propuneri. Până la urmă, li 
se păru cel mai nimerit să-l cheme pe Iepure, care era vestit pentru isteţimea lui. Când 
află, despre ce e vorba, Iepurele se apropie de unchiul său, Tigrul, despre care ştia că e 
un făţarnic bisericos, şi-i zise: 

— Cum îşi aşterne fiecare, aşa o să doarmă! 

Auzind bine vorbele astea, Tigrul întrebă, tare curios: 

— Ce tot spui, nepoate? 

— Zic că fiecare o să doarmă cum îşi aşterne. Doar sântena în săptămâna 
postului cel mare, unchiule, şi nu putem mânca fărâmă de carne. Prietenii tăi sunt 
mulţumiţi că doar dumneata nu ţii postul. Nu ţi-au spus nimic, de teamă că te ştiu aşa 
de ţâfnos... 

— Asta vrea să zică, nepoate, că mă lasă să mă înfrupt singur, ca să cad doar 
eu în păcat? Vai, netrebnicilor! Dar n-o să vă fac pe plac! Mai întâi de toate, e postul 
mare. 

Chiar acum o să împart prada şi o să-i fac pe fiecare să ia acasă bucata ce i se cuvine... 
Şi astfel. Tigrul se văzu nevoit să împartă vânatul, fără să le nedreptăţească pe celelalte 
animale. 


Cumătrul coiot şi cumătrul iepure 


poveste mexicană 


Trăia odată o bătrână care avea o grădină de zarzavat. Semăna mereu salată, dar n- 
apuca să crească, fiindcă zilnic venea un iepure şi o mânca. Şi azi aşa, mâine aşa, până 
când, odată, bătrânica îi spuse moşului ei: 

— Ia ascultă, moşule! Ce să ne facem oare, cu blestematul ăsta de animal, 
care vine în fiecare zi de ne mănâncă zarzavatul! 

— Păi, nevastă, hai să-i punem o capcană! Şi-i puseră drept capcană o 
sperietoare de ceară, ca hoțul să se lipească de ea şi să-l prindă. Nu trecu mult şi sosi 
iepuraşul. Se puse îndată pe mâncat şi, după ce se satură bine, se uită la sperietoare şi 
zise: 

— Ce-o fi căutând asta aici? Şi-i dădu una cu laba. Sperietoarea nici nu se 
clinti, iar iepuraşul rămase cu laba prinsă. 

— Dă-mi drumul că, de nu, îţi ard una! strigă el. O să te dobor! Hai, dă-mi 
drumul! 

Cum sperietoarea nici gând să-i dea drumul, iepuraşul îi mai dădu una şi aşa se trezi şi 
cu cealaltă lăbuţă lipită. 

— Dă-mi drumul, că, de nu, de data asta te dobor la pământ! 


îi arse una cu laba din spate şi astfel rămase lipit şi cu aceea. 

— Dă-mi drumul, ţi-am spus! N-amfăcut eu mare lucru până acum, dar de 

data asta îţi viu de hac! 

Lovi sperietoarea cu singura labă care-i rămăsese liberă, dar ise lipi şi ea. Cu 
toate  patrulabele 

prinse, iepuraşul strigă ameninţător: 

— Dă-mi drumul că, de nu, îţi ard una cu burta. Şi cum o să am mai multă 

putere, de bună seamă că te dobor! 

Zis şi făcut. Şi se lipi bine şi cu burta. 

— Nu vrei să-mi dai drumul, zise atunci, fiindcă te-am lovit! Păi acum o să-ţi 

ard o muşcătură şi ai să vezi ce-ai să păţeşti! Hai, dă-mi drumul iute, că de nu, te muşc! 

Şi muşcă sperietoarea, rămânând lipit şi cu botul, de nu mai putu să scoată 

o vorbuliţă. în vremea asta sosi bătrânica şi zise; 

— Deci tu erai, ticălosule! Te-am prins tocmai cum îmi poftea inima! 

îl înhaţă apoi pe iepuraş şi, ţinându-l zdravăn, îl duse în ogradă şi-l băgă într-un coş 

mare, pe care-i astupi Rămase iepuraşul închis acolo, iar bătrânica îi spuse că merge să 

pună la fiert o oală cu apă, fiindcă avea de gând să-l gătească. 

Se nimeri tocmai atunci să treacă pe acolo cumătrul coiot. 

— Ce faci aici, cumetre iepure? îl întrebă el. 

— Nimic, cumetre coiot. Ce să fac? Iaca, stau şi eu şi aştept să-mi aducă 

nişte bucate, dar ce minunăţie de bucate! Tocmai le-au pus la fiert. Or să-mi dea şi o 

găină, şi nu ştiu, zău, cum or să încapă în mine atâtea bunătăţi! Doar o găină întreagă 

mi-e prea mult, că eu sunt mititel! 

— De-i aşa, zise îndată coiotul, te scot eu şi rămân în locul tău! 


Desfăcu iute coşul, îl scoase afară pe iepuraş şi se băgă el înăuntru. lar iepuraşul, cum 
se văzu scăpat, o rupse la fugă. Fugi el ca vântul, până ajunse pe un deal. Se urcă până 
în vârf, să vadă în vale, unde se afla casa bătrânicii. 

După a vreme, bătrânica se duse încet-încetişor să-l scoată pe iepuraş din coş. Când 
dădu cu ochii de coiot, strigă speriată: 

— Aha, blestematule! Te-ai prefăcut din iepure în coiot! Eşti vrăjitor fără 
doar şi poate! Ai să vezi tu îndată ce-ai să păţeşti! 

Luă ea un drug de fier, îl puse în foc şi, când se înroşi bine, deschise cu grijă coşul şi-i 
arse cu el coada. Coiotul o rupse la fugă ca din puşcă, fără să se mai uite înapoi. Nu se 
opri decât când dădu peste iepuraş, care-i strigă: 

— Aha, iată-l pe cumătrul cu coada arsă! Cum de-ai pățit una ca asta? 

— Mai şi întrebi! zise coiotul furios. Acum o să te mănânc, fiindcă m-ai 
înşelat! Mi-ai zis că or să mă îndoape cu găini şi, când colo, m-am ales cu coada arsă! 
Cât ai clipi, coiotul îl înşfacă pe iepuraş şi o porni cu el. Pe drum dădură peste un stup 
de albine. 

— Nu mă omori, se rugă atunci iepuraşul, mai bine să ne oprim aici să 
mâncăm, că-i foarte bun! Eu am şi gustat! 

— Păi ce-i asta, cumetre iepuraş? 

— Ce să fie, iaca, nişte caş! minți iepuraşul, arătând spre fagurii de miere. 
Sunt bucăţi de caş! Tu, care eşti mai voinic, bagă laba şi scoate-mi şi mie o bucată mai 
măricică, fiindcă eu sunt mititel şi n- ajung. Tu însă eşti mare, aşa că ajungi tocmai 
bine! 

Cumătrul coiot dădu drumul iepuraşului şi, pofticios, băgă laba după caş. lepuraşul atât 
aşteptă: o luă la goană şi fugi mâncând pământul, lăsându-l pe coiot cu labele în stup. 
Albinele săriră toate şi-l înţepară zdravăn, iar, bietul coiot, zvârcolindu-se de durere, se 
rostogoli până la râu şi abia acolo, în apă, izbuti să scape de ele. 

Porni mai departe, necăjit şi chinuit, tot numai înţepături. Ajunse lângă un nopal€ şi, 
uitându-se în sus, îl zări pe iepuraş, căţărat în vârful lui. 

— Ce faci acolo, cumetre iepure? De data asta nu-mi mai scapi, o să-ți fac de 
petrecanie! 

— Nu mă mânca! se rugă iepuraşul. Mai bine uită-te încoace, ce mai fructe 
zemoase! Uite, o să-ți curăț eu câteva. 

Şi, ca să-l convingă, îi coji una şi i-o aruncă. 

— Mai, curăţă-mi! îi zise coiotul. 

lepuraşul îi tot curaţi la fructe până obosi şi atunci îi aruncă una cu ghimpi. Coiotul se 
înţepă zdravăn, iar iepuraşul o zbughi şi se pierdu îndată. Cumătrul coiot rămase cu 
ghimpii în labe, tăvălindu-se prin ţărână ca să şi-i scoată, dar zadarnic, nu izbuti în 
niciun chip. 

lepuraşul era hăt, departe, tocmai lângă o băltoacă mare. Târziu de tot, îl ajunse din 
urmă coiotul. 

— Ce faci aici, cumetre iepure? îl întrebă el cumplit de mânios. 

— Păi, nimic, cumetre coiot! Ia te uită colea, ce mai caş grozav o să mâncăm! 
E într-adevăr uriaş! 

— Să nu-ţi închipui că o să te cred, că doar m-ai mai înşelat şi-n alte rânduri. 
Nu-i niciun caş! O să te mănânc pe tine! 

— Nu mă mânca, se rugă iar iepuraşul! Tu, care eşti mai voinic, apucă-te să 
seci balta, să scoţi caşul de acolo, şi ai să vezi ce gustos e! 

Cumătrul coiot se puse pe băut apa, căci caşul îi făcea cu ochiul. Bău el ce bău, până nu 
mai putu şi, în vremea asta, iepuraşul o luă iar la sănătoasa, mâncând pământul. 

— M-ai tras iar pe sfoară, nu pot să înghit toată băltoaca! strigă coiotul 
înfuriat şi, cum nu-l mai văzu pe iepuraş, se luă grabnic după el. 

„B65datietatstde cartusituăsetste âtoprăitâne Jhimiii zise coiotul. „Cum de m-a tras oare pe 


sfoară şi acum?” 
Fugi el după iepuraş, care se pitise după un bolovan uriaş, într-o peşteră. Când coiotul 
îl ajunse din urmă, rupt de oboseală de atâta fugă, îi strigă: 

— Acum nu-mi mai scapi! Te mănânc! 

— Nu mă mânca, zise iepuraşul, că de-mi faci vreun rău o să vie sfârşitul 
lumii! Mai bine dă-mi o mină de ajutor, să ţinem bolovanul ăsta că, de-o cădea, s-a zis 
cu noi, vine sfârşitul lumii! Hai în locul meu, că eu nu mai pot! 

Cumătrul coiot îl crezu şi se duse să proptească bolovanul, pe când iepuraşul o zbughi 
iar, iute ca vântul. Coiotul simţea din ce în ce mai mult greutatea bolovanului şi, când 
îşi dădu seama că-l lasă puterile, spuse, crezând că iepuraşul e tot acolo: 

— Nu mai pot! O să-i dau drumul! O să murim amândoi, şi eu, şi tu, cumetre 
iepure! Baremi n-o să mor singur, o să pieri şi tu, care m-ai înşelat! 

Şi lăsă bolovanul, care nu se urni din loc. 

— Iar m-a tras pe sfoară ticălosul! izbucni coiotul mânios, văzând că iepurele 
nu era nicăieri. Acum când l-oi prinde, s-a zis cu el! 

O luă la fugă, alergă cât îl ţinură puterile şi se opri într-o păşune mănoasă, unde se 
băgă în iarbă. Acolo dădu chiar peste cumătrul iepure, care cânta fără grijă la chitară. 
— Hei, cumetre iepure, s-a zis cu tine! De data asta te mănânc negreşit! 

— Nu mă mânca, nu mă mânca! Mai bine ascultă încoace: se mărită naşă- 
mea şi face nuntă mare. Te poftesc şi pe tine! 

— Se mărită, zici? 

— Da, să vezi ce mai chef! îndată începe ospăţul, mă duc să aduc nuntaşii! 
Aşteaptă-mă aici! 

— Bine, zise coiotul, şi rămase locului, cântând la chitară. 

lepuraşul dădu foc ierburilor uscate din jur şi fugi. Coiotul crezu că zgomotul venea de 
la pocnitorile de nuntă şi când pălălaia ajunse lângă el; era prea târziu, pe unde să mai 
iasă? După ce se căzni, sărind anevoie, izbuti, în sfârşit, să iasă şi se luă furios nevoie 
mare după iepuraş zicându- şi: 

„Acum gata, îl mănânc şi pace, am terminat cu el!” lepuraşul ajunse departe şi, dând de 
un sac aruncat în mijlocul drumului, îl aşteptă acolo pe coiot. Când îl văzu venind, îi 
strigă: 

— Nu mă omori! Nu mă omori! Acum vine negreşit sfârşitul lumii! 

— Cum să vină sfârşitul lumii? la nu mă mai prosti, că mi-e de ajuns! 

— Nu te mint, aşa-i cum îţi zic! Bagă-te tu, care eşti mai mare, aici în sac, şi 
apoi mă vâr şi eu. Să ne ascundem ca să scăpăm, că, de nu, ne prăpădim! 

Iar când coiotul, înspăimântat, îi dădu ascultare, iepurele legă binişor sacul cu o sfoară 
şi-l atârnă de un copac. Apoi luă de jos pietre şi începu să arunce în sac, strigând: 

— Ce mai grindină, ca piatra, cumetre coiot! E sfârşitul lumii! 

Şi-l lovi mai departe cu pietre, până când coiotul îşi dădu duhul, iar iepurele scăpă 
teafăr. 


Jaguarul păcălit 
poveste din Paraguay 


Jaguarul se lăuda în gura mare, de răsuna pădurea: 

— Sunt cel mai puternic şi cel mai isteţ dintre toate animalele! Nu-i nimeni 
pe lume care să se măsoare cu mine, nici în deşteptăciune, nici în putere, nici în 
rezistenţă! Sunt împăratul pădurii, şi nu degeaba toate animalele îmi ştiu de frică! 

De pe creanga pe care stătea, greierele îl privea pe jaguar cu atâta băgare de seamă, că 
uită şi să mai ţârâie, ascultând cuvintele lui lăudăroase. 

— Oi fi tu poate cei mai puternic dintre toate animalele, îi zise atunci, 
răutăcios, greierele, chiar dacă tapirul zice că nu-i tocmai aşa. Cât despre 
deşteptăciune şi rezistenţă sunt mulţi cei care se pot măsura cu tine, ba chiar te pot şi 


întrece! 

— Gâză nemernică! răcni înfuriat jaguarul. Trebuie să dovedeşti că sunt 
adevărate vorbele astea, că, de nu, o să dau poruncă să fii alungat pe veci din pădure! 
— O să-ţi dovedesc, răspunse greierele. Chiar şi eu sunt mai rezistent decât tine, şi o să 
vezi dacă te învoieşti să facem o încercare. Cel care o să adoarmă primul, ori o să fie 
biruit de foame sau de sete, acela e cel mai slab. Apoi, de mai vrei, o să-ţi dovedesc că 
sunt cel mai isteţ. Ne pot fi martore maimuţele şi coțofana de colo. 

Jaguarul primi să facă prinsoarea, şi începură cu prima încercare: fiecare trebuia să-şi 
arate rezistenţa, în vreme ce maimuţele şi coțofana se apropiaseră, uitându-se bine la 
ei, ca adevăraţi martori. 

După multe ceasuri de veghe, folosindu-se de clipa când jaguarul se chinuia să scape de 
un roi de muşte care-l înnebuneau, greierele se lepădă de carapacea lui, pe care şi-o 
schimbă de câteva ori pe an. O lăsă acolo pe creangă, în locul lui, şi el plecă pe ascuns 
să se odihnească şi să se răcorească, bând un strop de suc de plante. Apoi se întoarse 
cu mare grijă, se ascunse după carapace şi-i trase un somn zdravăn. 

Timpul se scurgea anevoie. Jaguarul se prăpădea de foame şi de sete, pe când greierele 
- ori mai bine zis carapacea lui, goală - stătea mai departe în linişte, tară să dea cel mai 
mic semn de slăbiciune sau de oboseală, în cele din urmă, jaguarul n-avu încotro şi se 
dădu bătut. Se strecură apoi, ruşinat, în pădure. 

De atunci încolo, n-a mai îndrăznit în veci să se arate la lumina zilei, fiindu-i teamă de 
batjocura maimuţelor şi a coţofanei. Căci, de se încumetă să-şi arate numai botul, 
martorii înfrângerii lui umplu îndată toată pădurea cu ţipetele lor ascuţite. Din pricina 
asta, jaguarul iese numai noaptea, rămânând ascuns în desişul pădurii până apune 
soarele. 


Vulpoiul judecător 


poveste argentiniană 


într-o zi tigrul îşi prinse laba între nişte pietroaie şi, oricât se chinui, nu izbuti să şi-o 
scoată. 

Trecu pe acolo un cal; când îl văzu, tigrul îl chemă şi-l rugă cu umilinţă să-l ajute. 

— Ba nu, îi spuse calul, că te cunosc eu, după ce te ajut să scapi, eşti în stare 
să mă mănânci! 

— îţi jur, frate, că n-am să fac aşa ceva; nu mă lăsa singur în năpasta asta, 
căci mă chinui cumplit! 

— Bine, o să te ajut, dar să nu-ţi uiţi jurământul! 

Şi spunând vorbele astea, calul ridică unul din pietroaie, opintindu-se zdravăn, şi tigrul 
scăpă teafăr. Porniră amândoi pe cărare, stând prieteneşte de vorbă. Deodată, tigrul se 
înfipse înaintea calului şi-i grăi astfel: 

— De trei zile n-am pus nimic în gură! Nu mai pot de foame, aşa că n-am 
încotro, sunt nevoit să te mănânc! 

— Aşa găseşti cu cale să mă răsplăteşti pentru binele pe care ți l-am făcut? 
Aşa Îți ţii făgăduiala? 

— N-am încotro, foamea mă împinge să te mănânc! 

— Nu se poate una ca asta! Hai să întrebăm un judecător! 

Tocmai se nimeri să treacă pe acolo un vulpoi. Calul îi strigă: 

— Ascultă, jupânule, nu vrei să ne fii judecător? 

— Ba da! se învoi vulpoiul. 

— Haide atunci să ne faci dreptate! 

Şi îi povestiră toată păţania, fiecare arătându-şi pricina care l-a mânat să facă aşa ceva. 


— Nu prea înțeleg bine cum s-au petrecut lucrurile, zise vulpoiul, după ce 
chibzui o clipă. Ca să pot face judecată dreaptă, trebuie să mă duceţi la locul cu pricina 
şi să văd cu ochii mei cum stătea tigrul. 

îl duseră de grabă acolo, tigrul îşi prinse iar laba între pietroaie şi calul îi mai aşeză 
unul deasupra. 

— Foarte bine, zise atunci vulpoiul către tigru. După judecata mea, ţi se 
cuvine să rămâi aici, încătuşat, căci nu ştii să-ţi ţii cuvântul dat, nici să fii recunoscător 
pentru ajutorul pe care l-ai primit! 

Şi după ce hotări astfel, vulpoiul şi calul plecară mai departe, şi-l lăsară pe tigru prins 
între pietroaie, scoțând răgete cumplite, de durere şi de necaz. 


lepuraşul şi broscuţa 
poveste ecuadoriană 


într-un sat trăia odată un iepuraş care se împrietenise cu o broscuţă. într-o zi, când se 
întâlniră cei doi prieteni, se vorbiră între ei să facă un rămăşag. lepuraşul zise: 
— Hai să ne luăm la întrecere: care o să alerge mai repede ăla câştigă! 
Broscuţa se învoi şi hotărâră ca a treia zi să se ia la întrecere. Se întoarseră fiecare 
acasă şi broscuței îi dădu prin cap să le povestească suratelor ei cele întâmplate. 
— Am făcut rămăşag cine aleargă mai iute. Ce să mă fac acum? Tare mai 
vreau să-l fac pe iepuraş să piardă! 
Atunci una din broscuţe îi spuse: 
— O să te însoţim cu toatele, şi o să te ajutăm să câştigi prinsoarea. 
— Cum se poate, că doar trebuie să alerg o leghe? întrebă broscuţa mirată. 
— N-are a face! Mâine, când îţi vine rândul să fugi, ne aşezăm câte una la 
fiecare cotitură a drumului. 
A doua zi, iepuraşul şi broscuţa începură să numere, ca s-o pornească la fugă. 
— Unu, doi, trei... 
Şi iepuraşul ţâşni ca din puşcă. Când ajunse la prima cotitură, se întoarse să 
vadă unde-i 

dar n-o zări. „Trebuie că a rămas în urmă” îşi zise el şi o zbughi mai departe.Aproapede 

a doua 
cotitură, dădu cu ochii de broscuţă în faţa lui. Ostenit, iepuraşul îşi zise: 
„Trebuie s-o întrec!” 
Şi iar se porni pe alergat. Tot aşa păţi iepuraşul până ajunseră la capăt: broscuţa se afla 
mereu înaintea lui. Rămase tare mirat şi dezamăgit iepuraşul când văzu că nu fusese 
chip s-o întreacă. „Cum era oare cu putinţă să-l învingă broscuţa?” se tot întreba el. 
Broscuţele făcură o petrecere mare în cinstea victoriei prietenei şi suratei lor, la care 
se ospătară, lăsându-l pe iepuraş cu buzele umflate. 
Şi aşa s-a întâmplat cu broscuţele cele isteţe care l-au înşelat pe iepuraşul neîntrecut la 
fugă. 


Câinii şi pisicile 

poveste argentiniană 

Pe vremuri, câinii şi pisicile trăiau în bună înţelegere. într-o zi, pisicile i-au poftit pe 
câini la o petrecere nemaipomenită, căreia i se duse vestea până hăt, departe. 

Veniră toţi câinii de pretutindeni, fără să lipsească niciunul de la petrecerea aceea fără 


seamăn. Care cum venea, îşi lăsa la intrare coada, fiindcă nu putea juca în voie cu ea. 
Se făcuse afară un morman de cozi cât un munte. 


Cheful era în toi, numai cântec, joc şi veselie, când deodată se stârni hărmălaie mare 
între oaspeţi, fără să se ştie prea bine de ce. Se zvoni că un câine de pe uliţă prinsese a 
fugări o pisică. Larma iscată era îngrozitoare. Câinii dădură să iasă, îmbulzindu-se; 
fiecare îşi puse în grabă coada care-i era mai aproape, ţâşnind apoi ca vântul. 

Şi, de atunci încoace, în zadar îşi caută fiecare câine coada! 

Iar din pricină că pisicile le-au stricat petrecerea aceea de pomină, câinii să nu le mai 
vadă în ochi! 


Maimuţa şi cucuveaua 


poveste argentiniană . Ro g ga a Ai 
e ştie prea bine că maimuța are obiceiul să se scarpine într-una, iar cucuveaua, să-şi 


mişte mereu capul dintr-o parte în alta. 

Din pricina asta, se baţjocoreau neîncetat una pe alta, până când, odată, hotărâră să 
facă o prinsoare, să vadă care izbuteşte să rabde mai mult: maimuța tară să se 
scarpine, ori cucuveaua tară să-şi mişte capul. 

Trecu un ceas bun de când se priveau una pe cealaltă, nemişcate, când, deodată, 
maimuța nu mai putu răbda mâncărimea şi-i zise cucuvelei: 

— De se iveşte vreun tâlhar, am să scot iute pistolul, uite-aşa! lată că vine 
unul! 

Şi se folosi de acest prilej ca să se scarpine pe spinare. 

Cucuveaua nu vru nici ea să se lase mai prejos, şi-i răspunse, mişcându-şi capul dintr-o 
parte în alta: 

— Aşa e, îl văd şi eu! 

Şi în felul ăsta, minţind amândouă, au pierdut prinsoarea. 


Sinsirito*5 şi micuțul Juan?! 


poveste mexicană 

Odată, un ţăran se duse la câmp să culeagă macales*? împreună cu nevastă-sa. După 
ce culese mai multe, săpă o groapă şi le puse la copt, ca să facă mâncare. O lăsă pe 
nevastă să aibă grijă de ele şi plecă mai departe, să caute miere sălbatică. 

Atunci când se întoarse, nu-şi mai găsi nevasta: o furase Sinsirito. Omul izbucni în 
lacrimi amare. Trecu pe acolo un taur, auzi suspinele şi se apropie de om, să-l întrebe 
de ce plânge. Când află pricina, taurul îi spuse că o să-i aducă el nevasta înapoi, dacă o 
să-i dea ceva pentru treaba asta. Bucuros, ţăranul îi făgădui un câmp întreg cu nutreţ. 
Făcură târgul şi o porniră amândoi spre sălaşul lui Sinsirito. Când ajunseră, taurul 
intră înăuntru şi-i zise: 

— Sinsirito, hoţ de neveste blestemat, dă-i înapoi ţăranului femeia! 

înfuriat, Sinsirito se ridică din hamac, îşi luă flinta şi ucise taurul. Bietul ţăran plecă, 
plângând amarnic. 

Pe drum se întâlni cu cumătrul Chacmool, jaguarul, care îl întrebă de ce plângea. Omul 
îi povesti şi lui că Sinsirito i-a furat nevasta. 

— Ce-mi dai drept răsplată dacă te ajut să ţi-o iei înapoi? îl întrebă cumătrul 
Chacmool. 

— Doi tauri şi doi porci! îi răspunse ţăranul. Jaguarul se învoi şi se duseră 
după femeie. Ajunşi la casa lui Sinsirito, animalul intră înăuntru şi strigă, întocmai cum 
făcuse şi taurul: 

— Sinsirito, hoţ de neveste blestemat, dă-i ţăranului înapoi femeia! 

Sinsirito se ridică şi de data asta, îşi luă flinta şi omori jaguarul. Sărmanul ţăran se 


_ numele unui diavol înaripat din mitologia nahuatl, | 
Tzinzinime, despre care se spune că venea pe pămînt să 
săvirşească fapte rele 


351 numele dat, în popor, iepurelui 


- plantă cu tuberculi comestibili, care creşte în regiunea 
istmică a Mexicului 


Maimuţa şi cucuveaua 


poveste argentiniană — i în url, sei F A 
intoarse acasă, mai deznădăjduit ca oricând. Pe drum se întâlni eu micului Juan, 
iepurele, care-l întrebă şi el: 


— Din ce pricină plângi, om bun? 


Şi atunci îi povesti ce păţise. Iepurele îi făgădui: 

— Dacă-mi dai câmpul tău cel mare cu fasole, o să le ajut să-ți iei nevasta 
înapoi! 

— Dar ce-ai să fi tu în stare să faci, biet iepuraş? Alții, mult mai puternici ca 
tine, n-au izbutit! se miră omul. 

— Ei, cei care sunt mari la trup, nu-s buni de nimic, pe când cei mititei sunt 
ageri la minte, îi răspunse micuțul Juan. 

Țăranul se învoi şi-i spuse: 

— Bine, aşa să facem! Tot ce vreau e să nu te omoare şi pe tine. O să-ţi dau 
câmpul de fasole. 

Atunci iepurele îi porunci: 

— Du-te şi pregăteşte o tigvă de bija 
lipească bine. 

Țăranul plecă îndată să-i împlinească porunca, aduse cele cerute şi o porniră în 
căutarea lui Sinsirito. 

Când ajunseră în faţa casei acestuia, micuțul Juan săpă o groapă şi pătrunse înăuntru, 
ducând cu el cele trei tigve. Sinsirito stătea tolănit în hamac. lepuraşul cel isteţ se 
apropie de el şi-i vorbi întocmai cum făcuseră taurul şi jaguarul. Sinsirito se ridică şi 
vru să-l lovească, dar iepuraşul se feri cu agerime şi îi spuse iar aceleaşi cuvinte. 
Sinsirito încercă din nou să-l lovească, dar dădu greş şi de data aceasta. Se luă după 
iepuraş, dar acesta ţâşni, apoi se întoarse, şi tot aşa, de mai multe ori, până îl obosi pe 
urmăritor. 

După o vreme, micuțul Juan luă tigva cu apă şi i-o aruncă în cap. Sinsirito strigă, 
supărat: 

— Ah, diavol împieliţat! Aşa mititel cum eşti, m-ai făcut să năduşesc, de sunt 
leoarcă de apă! 

— Acum eşti leoarcă de apă, iar curând o să fii leoarcă de sânge! îl ameninţă 
în bătaie de joc iepuraşul, luând-o la fugă. 

Sinsirito dădu iar să-l lovească, dar nu izbuti, ci se osteni fără rost. Când socoti el că a 
venit clipa potrivită, micuțul Juan luă tigva plină cu vopseaua roşie şi o aruncă în capul 
duşmanului. Văzând şiroind pe el ceva roşu, Sinsirito strigă: 

— Ah, drăcuşor blestemat! ai făcut să ţâşnească sângele din mine! 

Iepurele strigă şi el de colo: 

— Aşa cum ţi-a ţâşnit acum sângele, o să fac să-ţi ţâşnească şi creierii din 
cap! 

Şi o rupse iar la fugă, iar Sinsirito, după el, obosindu-se însă degeaba. Atunci iepuraşul 
luă ultima tigvă, cea cu coca cleioasă, şi i-o aruncă în cap. Ticălosul de Sinsirito, învins, 
tară suflare, bolborosi anevoie: 

— Vai de mine! Mi-a scos într-adevăr creierii! 

Şi, întorcându-se către femeia care, îngrozită, privea lupta, îi strigă: 

— Din pricina ta am pățit aşa ceva, zgripțuroaică bătrână! Piei de-aici! 

Şi, spunând vorbele astea, o dezlegă şi o scoase în brânci afară. Nevasta se întoarse la 
bărbatul ei, şi micuțul Juan se desfată în tihnă cu fasolea primită drept răsplată. 


353, încă una cu apă şi alta cu cocă, să 


Pantera şi ţapul 


poveste braziliană 


din scoarţa arbustului numit bija sau achiote (Bixa 
orellana) se extrage o substanţă roşie, pe care în vechime 
indienii o foloseau pentru a-şi vopsi trupul sau pentru a da 
culoare diferitor mâncăruri 


Odată, pantera vru să-şi facă o casă. Se duse de-şi alese locul şi curăţă pământul de 
ierburi, ca să-şi ridice acolo casa. Ţapul, care voia şi el acelaşi lucru, pomi să caute un 
loc potrivit şi, dând peste pământul gata curăţat, îşi zise: 

„Ce noroc! lată un loc minunat unde să-mi ridic casa!” 

Tăie apoi nişte lemne şi le înfipse în pământ, în chip de ţăruşi, împrejmuind locul, apoi 
plecă. 

A doua zi veni pantera şi, când văzu ţăruşii gata înfipţi, se întrebă bucuroasă: „Cine m-o 
fi ajutând? De bună seamă că Domnul!” 

Apoi puse peste ţăruşi nişte bârne, înălţând casa până la acoperiş, şi plecă. Cum se 
întoarse ţapul iar, se minună şi se întrebă şi el: 

„Oare cine m-o fi ajutând? De bună seamă că Domnul! 

Se apucă să pună nişte bețe între bârne şi ridică pereţii. După ce plecă el, veni pantera 
care mai să se sperie de ce văzu. Lipi bine beţele cu lut şi, când fu gata, plecă. Ţapul se 
întoarse, mai propti pereţii cu vreo câţiva pari, apoi, din ierburi, făcu acoperişul. 

Şi aşa se întâmplă că fiecare trebălui pe rând. Când casa fu isprăvită, pantera îşi făcu 
un pat şi se culcă. Curând se ivi şi ţapul. Cum dădu cu ochii de panteră, îi zise: 

— Hei, cumătră, asta e casa mea, că doar eu am împrejmuit locul, am bătut 
ţăruşii, am pus parii şi am făcut acoperişul! 

— Ba nu, cumetre! răspunse pantera. Casa e a mea, că eu am curăţat locul, 
am aşezat bârnele, am lipit beţele şi am durat pereţii! 

După ce se dondăniră ei o vreme, pantera, care murea de poftă să-l mănânce pe ţap, îi 
zise: 

— Hai să nu ne mai sfădim, cumetre ţap, că doar putem rămâne amândoi să 
locuim în casă! 

Țapul se învoi, dar cu mare teamă. îşi aşternu culcuşul cât mai departe de patul 
anterei. 

A doua zi, pantera îl ameninţă: 

— Cumetre ţap, bagă bine de seamă! Când o să vezi că mi se încreţeşte 
ielea de pe cap, e semn că sunt mânioasă! 

— Ehei, cumătră panteră, când o să mă vezi mişcându-mi bărbuţa şi 
strănutând, să o iei la goană, că nu-i de glumit atunci cu mine! 

Apoi pantera plecă, zicând că se duce să caute de mâncare. Departe de casă, prinse un 
tap mare, îl omori şi îl aduse acasă, ca să-l sperie pe cumătrul ei. Trânti prada la 
ământ şi strigă: 

— Iată, cumetre ţap, jupoaie-l, ca să-l mâncăm! Când văzu ţapul una ca asta, 
îşi zise speriat: 

„Dacă a omorât unul atât de mare, ce-o să păţesc eu, bietul!” 

A doua zi însă, grăi astfel către panteră: 

— Ei, cumătră, azi mă duc eu s-aduc ceva de mâncare! Şi plecă. Se afundă în 
pădure, departe, şi zări o panteră mare şi grasă. începu atunci să smulgă liane din jur, 
până când ea îl întrebă: 

— Ce faci cu atâtea ierburi, cumetre ţap? 

— Cum ce fac? E treabă serioasă, se ştie doar bine... Vine sfârşitul lumii şi în 
curând ne ia potopul... 

— Ce tot spui, cumetre ţap? 

— Adevărul adevărat! Iar de vrei să scapi, să nu te ia apele, hai să te leg, că 
aşa am să fac şi eu! Speriată, pantera îşi alese un trunchi înalt şi gros şi-l rugă pe ţap 
s-o lege acolo. El o legă bine şi, când văzu că nu mai era nicio primejdie, luă o bâtă şi-i 
dădu o lovitură; zdravănă, de o omori. Apoi o dezlegă, o târî până acasă şi o trânti pe 
pământ, zicându-i cumetrei: 

— Iată ce-am adus! Dacă vrei, jupoai-o şi s-o mâncăm! 

Pantera se îngrozi de moarte. Şi de atunci, începură să se teamă unul de celălalt, într-o 
zi, ţapul se aşeză la umbra unor tufe, să se răcorească. Se uită la panteră şi văzu că i 


se încreţise pielea de pe cap. Se sperie şi prinse a behăi, clătinându-şi; bărbiţa şi 
strănutând. Atunci pantera, înspăimântată, o rupse la goană, iar ţapul făcu la fel. 
Şi până astăzi aleargă amândoi într-una, fiecare în altă parte. 


Neguţătorul invidios 
poveste din Honduras 


Au fost odată doi şoareci care erau vecini. Unul era neguţător ambulant, iar celălalt se 
ocupa cu contrabanda de alimente şi ajunse nespus de bogat. într-o noapte, pe când 
umblau ei cu treburi, dădură din întâmplare unul peste altul. Bogatul îi spuse celuilalt, 
neguţătorului: 

— Ascultă, cumetre, tocmai am găsit o comoară! în pivnița magazinului de 
colo am dat peste o grămadă de bucate. Cum se află la loc sigur, le-am lăsat fără grijă 
şi acum vreau să le fac loc în prăvălia mea; mă duc să-mi chem nevasta să mă ajute să 
le car. 

— Să fie într-un ceas bun, cumetre dragă! zise neguţătorul. Dar ia zi, crezi 
într-adevăr că sunt la loc sigur? 

— De bună seamă! Se află sub o plasă de sârmă, în dosul unor butoaie, chiar 
lângă fereastra cea mare. Nu e nicio primejdie, n-am de ce mă teme! 

— Mare noroc a dat peste tine, bunul meu vecin! se minună neguțătorul. 
Crede-mă că mă bucur din inimă! 

Şi mai adăugă: 

— Acum trebuie să mă întorc la mine acasă, căci sunt puţintel răcit. Dar mai 
înainte o să am plăcerea să te întovărăşesc până la tine! 

Când ajunseră acasă la cumătrul bogat, acesta îi povesti nevestei despre ce era vorba, 
şi intră în prăvălie. Neguţătorul, care rămăsese afară în prag, îi făcu pe ascuns semn 
nevestei vecinului, chemând-o afară, şi acolo îi spuse grabnic, în şoaptă: 

— Dacă îmi fagăduieşti că nu spui la nimeni taina, o să-ți dezvălui primejdia 
cea mare care-l paşte pe bărbatul tău, nu peste multă vreme. 

Şoricioaica, îngrijorată foc, îi răspunse: 

— Te poți încrede că nu spun la nimeni. 

— Bine, atunci află că vecinul a descoperit de curând o grămadă de bucate, 
şi acum se pregăteşte să meargă după ele, ca să le aducă încoace. Se întâmplă însă că 
n-are habar de cotoiul care umblă pe acolo, iar eu n-am vrut să-i spun, de teamă să nu 
mă bănuiască de gânduri ascunse. Dacă nu vrei să rămâi văduvă în noaptea asta, 
socotesc că nu trebuie să-l laşi pe bărbatul tău să plece de acasă, cu niciun preţ şi 
pentru nimic în lume. 

— Vai de mine, îţi mulţumesc, cumetre! zise şoricioaica. Mii de mulţumiri! 
Te poţi încrede că n-o să-l las să iasă. Eşti tare bun că mi-ai spus! 

Şi neguţătorul îşi luă bun rămas, dându-i mâna, şi strigă să-l audă cumătrul: 

— Vecine, eu am plecat! 

— Noapte bună! răspunse cumătrul din prăvălie, în vreme ce potrivea o 
desagă plină cu zahăr. Şoricioaica se duse drept la bărbatul ei şi-i zise; 

— Dragul meu! Te rog să-mi faci un dar! 

— Măi, să fie! se miră șoarecele. 

— Vreau să nu pleci în noaptea asta, să rămâi cu mine! Am o presimțire 
neagră, că o să se întâmple o nenorocire... 

— Astea-ţi curate născociri! izbucni supărat şoarecele. Cum socoti oare că, 
din pricina temerilor tale copilăreşti, o să las să-mi scape o grămadă de bunătăţi, de 
nepreţuit? 

Şi furios îşi luă pălăria, gata de plecare. Dar ea i se agăţă de gât, rugându-l fierbinte: 


— Nu pleca!... Te rog pe ce ai mai scump pe lume, pe dragostea noastră, pe 
copilaşii noştri, pe fericirea care ne aşteaptă! 

Şi izbucni în hohote. 

După ce nevasta îl rugă îndelung, plângând şi jeluindu-se, şoarecele n-avu încotro şi se 
dădu bătut, căci era tare simţitor. Dar o făcu supărat foc şi-i strigă, trântindu-şi cu 
necaz pălăria pe masă: 

— Să nu uiţi că din cauza fricii tale caraghioase şi neîntemeiate o să pierdem 
o adevărată comoară! 

— N-are a face, răspunse ea, mai groaznic e să te pierd pe tine! 

Şi dezbrăcându-se, pe când încă mai suspina, îl îndemnă: 

— Mai bine hai să ne culcăm! Apoi merse de încuie uşa. 

în vremea asta neguțătorul cel invidios stătu la pândă. Văzând că vecinul nu ieşise din 
casă şi că încuiaseră uşa, îşi luă desagii şi o porni iute către locul cu pricina. Cum ştia 
locurile acelea pe dinafară, recunoscându-le şi cu ochii închişi, nimeri cu uşurinţă unde 
era ascunsă comoara. 

Pe când se apropia, simţi un miros îmbietor, în stare să aţâţe pofta cea mai potolită. Se 
opri niţel, să se desfete cu mirosul acela ametitor, trăgându-l în piept cu nesaţ. Mai 
făcu vreo câţiva paşi şi dădu peste o plasă de fier care adăpostea bunătăţile acelea 
îmbietoare, stârnindu-i pofta. Făcu înconjurul, şi văzu că era un fel de colivie lunguiaţă; 
în graba lui îi trecu prin cap că e închisă cu desăvârşire. Dar cind o mai înconjură 
odată, zări la un capăt o deschizătură. 

„Ce noroc!”, îşi zise copleşii de bucurie. „lată intrarea!” 

Şi pătrunse înăuntru. După câţiva paşi, se trezi deodată pe un piedestal de metal. Mai 
înainta puţin, şi atunci plasa se strânse peste el, trântindu-l în fundul coliviei. Nu se 
sperie prea tare însă, căci crezu că o să scape teafăr. Se îndreptă fără zăbavă spre 
locul de unde răzbea mirosul bucatelor gustoase: se aflau acolo o bucată de brânză de 
Olanda şi nişte cârnaţi grozavi. 
„Cel mai bine ar fi să iau de aici bunătăţile astea!” îşi zise pofticios şoarecele. 

Şi târî câmaţii spre ieşire. Se opinti, dar nu izbuti s-o deschidă. O cercetă cu băgare de 
seamă şi descoperi că se deschidea lesne spre înăuntru, dar spre afară nici pomeneală! 
îi trecu atunci prin minte o bănuială îngrozitoare. Ocoli iute colivia, şi-şi dădu seama că 
nu era nicio portiţă de scăpare. Se cutremură de groază, dar nu încetă să caute o gaură 
pe unde să poată scăpa. Când se încredința că singurele deschizături erau cele dintre 
gratiile de fier, îl cuprinse un fior rece ca gheaţa. încercă să se subţieze, ca să poată 
trece printre gratii, dar nu-i fu cu putinţă. O spaimă ameţitoare puse stăpânire pe el, 
nemaifiind în stare de nimic. Prinse a fugi deznădăjduit dintr-un capăt în celălalt; 
muşcă gratiile, lovindu-se cu capul de ele. Iar bunătăţile care ar fi putut să-i aline 
chinul, îi făceau acum rău, băgându-l în sperieţi; mirosul lor, înainte îmbietor, i se 
părea acum groaznic. 

Astfel îşi petrecu noaptea, într-o deznădejde nebună. Când răsări soarele învăluit în 
frigul zorilor, nu-şi mai putu mişca labele îngheţate. în sfârşit, se făcu lumină de-a 
binelea, şi îşi dădu seama fără putinţă de tăgadă: căzuse într-o cursă. 

înnebunit de groază, stătea scuturat de fiori. Deodată, zări pe fereastră un cotoi care 
sări pe butoaie şi de acolo pe jos. Apoi, încetişor, fără să se grăbească, se apropie de 
cursă. Se opri aşezându-se pe labele din spate şi aşteptă. Ştia bine că şoarecele n-are 
scăpare şi, cu toate că nu era mare lucru de capul lui, şi nu-i prea stârnea pofta, se 
gândi că, la urma urmelor, nu era de azvârlit ca gustare. Şoarecele pricepu totul. îşi 
dădu seama că avea să-l înhaţe călăul. Auzind nişte paşi apropiindu-se sângele îi 
îngheţă de frică şi îşi pierdu cunoştinţa. Paşii erau ai slujnicei care venise să vadă dacă 
s-a prins ceva în cursă. O ridică, deschise portiţa şi o scutură. Şoarecele căzu pe jos, iar 
când cotoiul se învârti în jurul lui, văzu că murise de fiică. 

Invidia este o boală îngrozitoare, care omoară încetişor, dar uneori şi fulgerător, aşa 
cum a păţit şoarecele neguţător. 


Vulpoiul şi maimuța 
poveste argentiniană 


Se întâlniră odată doi prieteni, vulpoiul şi maimuța. Cum amândoi abia scăpaseră de 
cumătrul tigru, care nu-i lăsa să vâneze nimic, să poată mânca şi ei, şi cum erau lihniţi 
de foame, hotărâră să se ducă împreună să fure pâine de la o brutărie. Maimuţa îi 
spuse vulpoiului să intre după pâine, în vreme ce ea o să stea de pază, ca nu cumva să 
vină stăpânul. 

Se nimeri însă că stăpânul intră în brutărie pe altă uşă, şi maimuța nu-l văzu. Dând cu 
ochii de vulpoi, care tocmai fura pâine, omul îl prinse îndată şi-i dădu o mamă de bătaie 
de nu mai ştiu bietul de el cum să scape. Auzind vaietele vulpoiului, maimuța se 
îndepărtă grabnic şi se duse să-l aştepte mai încolo, trântită în mijlocul drumului. 

Când vulpoiul ajunse la iocul cu pricina, ii zise maimuţei, care zăcea moartă de frică: 

— Hai să mergem, surată! 

Dai - maimuța se prefăcu beteagă şi-i răspunse că nu putea merge, fiindcă îi era tare 
rău. 

— Şi eu sunt beteag, zise vulpoiul, dar o să te duc eu! 

— în ce fel o să mă duci? 

— Urcă-te în spinarea mea! 

Maimuţa se urcă în spinarea vulpoiului şi, după ce făcură o bună bucată de drum, 
slobozi un oftat adânc, zicând: 

— Betegii îi cară în spinare pe cei zdraveni! 

Cum auzi vorbele astea, vulpoiul o întrebă ce-a zis; ea îi răspunse însă că, din pricina 
fierbinţelii, se vede că vorbeşte aiurea. 

Când ajunseră la o răspântie, se despărţiră. Vulpoiul se apropie de ograda unui om, să 
fure o găină. Dar găina aceea era pândită de cumătrul tigru, care-i trase vulpoiului O 
mamă de bătaie, şi-l puse pe goană. Vulpoiul se ascunse într-o peşteră, iar tigrul, după 
el. 

în vremea asta, trecu în zbor un corb. Tigrul îl chemă şi-i zise să stea de pază la ieşirea 
din peşteră, că înăuntru era un ostatic, până se duce el după o sapă, ca să-l poată 
scoate de acolo. 

Dar cum plecă tigrul să caute sapa, lăsându-l de pază pe corb, care sta cu ochii ţintă 
spre peşteră, vulpoiul se apropie binişor de el, luă un pumn de ţărână şi i-l azvârli în 
faţă. Şi, în timp ce corbul se freca de zor la ochi, vulpoiul o rupse la fugă. 

Când se întoarse tigrul cu sapa şi-l întrebă pe corb dacă n-a scăpat ostaticul, fiindu-i 
teamă să spună adevărul, ca să nu-i stârnească mânia, pasărea îi răspunse că n-a ieşit 
nimeni din peşteră. 

Atunci tigrul se puse pe săpat, vrând să dea de fundul peşterii. Când, după multă 
trudă, termină, văzu că în peşteră nu era nimeni, se înfurie îngrozitor şi jură că o să-l 
găsească pe vulpoi, orice s-ar întâmpla. 

Vulpoiul era acum departe, în pădure, unde dădu peste câţiva tăietori de lemne. Cu 
vorbe mieroase, ca să le câştige încrederea, le povesti ce păţise, spunându-le că tigrul 
venea pe urmele lui. Oamenii îl poftiră atunci să rămână cu ei în adăpostul lor. 

Nu trecu mult şi se ivi tigrul, lihnit de foame. Le spuse oamenilor că ştie că aveau 
ascunsă prada ce i se cuvenea lui. Ei îi răspunseră că mai întâi trebuie să-i ajute să 
doboare un copac şi, odată dusă treaba la bun sfârşit, aveau să-i dea prada. Tigrul se 
învoi. Oamenii începură a lovi copacul cu securile şi-i ziseră tigrului să-şi pună labele 
în trunchiul tăiat, ca să-l ţină aşa până băgau ei acolo o pană de fier. Tigrul ascultă şi, 
fiindcă ei scoaseră securea, rămase cu labele prinse ca în cleşte. Tăietorii îi spuseră 
că, drept pedeapsă pentru răutatea lui, avea să rămână acolo, până ce o să-l mănânce 
vulturii. Apoi plecară, lăsându-l singur. 


Nu trecu mult şi se ivi un tatu; văzându-l pe tigru prins acolo, îi făgădui să se ducă 
după nişte prieteni care să-l scoată din capcană. Zis şi făcut. Tatuul plecă şi, în drum, 
se întâlni cu o ciocănitoare, care-şi câştiga hrana ciocănind în copaci. Tatuul o chemă 
să vină cu el şi o duse la locul unde era tigrul. Văzând cum era prins în trunchiul acela, 
ciocănitoarea se puse pe treabă şi ciocăni într-una, până izbuti să găurească lemnul. 
Astfel, captivul putu să-şi scoată labele. Dar cum se văzu liber, tigrul se repezi la tatu 
să-l mănânce, poftind la carnea lui fragedă. Tatuul însă îi spuse că asta nu era drept şi 
că mai întâi trebuiau să se înfăţişeze la judecător, iar apoi aveau să facă precum 
hotăra el că se cuvine. 
Tigrul se învoi şi o porniră să caute un judecător. Se nimeri să dea chiar de vulpoi, 
care era judecătorul de prin partea locului. I se înfăţişară cei doi împricinaţi şi tatuul 
începu să-i povestească tot ce s-a întâmplat, şi cum l-a scăpat el pe tigru. Judecătorul 
le zise însă că nu putea face judecată dreaptă până n-o să înţeleagă bine cum s-au 
petrecut lucrurile. Şi se duseră toţi trei la locul unde stătuse prins tigrul, ca să-l 
lămurească pe judecător. Vulpoiul desfăcu iar trunchiul tăiat, şi tigrul îşi puse acolo 
labele, întocmai ca mai înainte. Atunci judecătorul împinse la loc trunchiul, care prinse 
iar zdravăn labele tigrului, şi-i zise captivului să încerce să se libereze. Tigrul se opinti 
din răsputeri, dar nu fu în stare să scape. Vulpoiul hotări îndată, făcând judecată 
dreaptă: 

— Aici să rămâi pentru totdeauna, căci binele nu se plăteşte în viață cu rău! 


AM er din America de. „America Centrală şi Mexic, 
fără âh i, cu MAMES ie ud pe i 


De ce şi-a schimbat tigrul culoarea 


poveste argentiniană | A zi să 
în vremuri indepărtate, tigrul era bălan la culoare. în zilele noastre, oamenii s-au 


obişnuit cu el aşa vărgat cum este acum, şi n-au de unde şti că tigrul şi-a schimbat 
culoarea într-o împrejurare care merită să fie cunoscută. 

Se povesteşte că, de mult, tigrul s-a întâlnit odată cu o mârţoagă costelivă, numai piele 
şi os, plină de răni şi de lovituri. 

— Cine te-a adus în halul ăsta, prietene? o întrebă el. 

— Omul! fu răspunsul. 

— Dar puternic trebuie să mai fie omul, ca să Îți facă una ca asta! 

— Nu-i aşa de puternic, dar e foarte şiret! 

— Aş vrea să-l cunosc şi eu, zise tigrul. Unde-l pot găsi? 

— Aici aproape, chiar în păduricea de colo. 

Tigrul plecă într-acolo şi într-adevăr văzu, nu departe, un om care tăia un palmier, ca 
să-şi acopere coliba cu frunzele lui. Ca să poată ţine desfăcută despicătura făcută în 
trunchi, băgase acolo o pană de fier. 

— Nu eşti prea puternic dacă nu poţi ține cu mâna trunchiul despicat, îi zise 
tigrul. 

— Dacă eşti mai puternic tu, îi răspunse omul, ţine-l cu 

labele tale! încrezător în forţa labelor lui, tigrul făcu întocmai şi 

rămase prins în trunchi. 

Atunci omul luă un bici şi-i croi lovituri fără număr lăsându-i pentru totdeauna pielea 
brăzdată cu dungi negre. 


Broasca ţestoasă şi elefantul 


poveste braziliană 


într-o zi, o broască ţestoasă se lăudă în faţa celorlalte animale că ea e în stare să facă 
din elefant calul ei. 

— Nici vorbă, nu-i cu putinţă să faci una ca asta! îi răspunseră ele, 
neîncrezătoare. 

— Ba da, pun rămăşag că o să intru în oraş călare pe elefant! 
Animalele se învoiră să ţină rămăşagul. Broasca ţestoasă se afundă în pădure să-l caute 
pe elefant şi, când îl întâlni, îi zise: 
— Cumetre, toate animalele vorbesc cum că dumneata nu mergi niciodată la 
oraş, fiindcă eşti prea leneş şi greoi. 

Când auzi vorbele astea, elefantul se mânie cumplit şi spuse: 
— Animalele sunt nişte proaste! Dacă nu merg la oraş, pricina e că-mi place 
mai mult să stau în pădure. Unde mai pui că nici nu cunosc drumul spre oraş! 
— Oh, dacă vrei să-l afli, vino cu mine! Am să-ţi arăt eu drumul care duce la 
oraş şi în felul ăsta ai să faci să moară de ciudă toate animalele. 

Elefantul se învoi şi plecară împreună. Când erau aproape de oraş, broasca ţestoasă 
zise: 

— Cumetre, eu sunt tare ostenită! Lasă-mă să mă sui în spinarea dumitale! 
— Urcă! răspunse elefantul. 

Şi îndată îngenunche, iar broasca țestoasă i se sui în spinare. îşi văzură mai departe de 
drum. Broasca îl îndemnă, zicând: 

— Cumetre, când am să încep să sar pe spinarea dumitale, să alergi mai 
repede. Aşa ai să-i uimeşti pe toți intrând în fugă în oraş. O să fie grozav! 

— Prea bine, răspunse elefantul. 

Cum erau foarte aproape de oraş, broasca prinse a țopăi pe spinarea elefantului, şi 
acesta o luă la goană. Broasca îl împunse în coaste cu capul şi atunci elefantul fugi şi 
mai iute. Când văzură 


animalele una ca asta, rămaseră uluite. leşiră cu toatele la ferestre, uitându-se fără sa 
le vină a crede. Broasca ţestoasă le strigă: 

— Nu v-am spus eu că o să intru în oraş călare? 

— Ce înseamnă asta „călare”? se înfurie elefantul. 

— Iaca, glumesc şi eu, răspunse broasca țestoasă. 

Dar elefantul băgă de seamă că toate animalele râdeau pe înfundate, şi se supără şi 
mai tare. 

— Aşteaptă tu, strigă el către broască, să vezi cum te arunc pe pietrele alea 
de colo, şi te fac bucăţi! 

— Grozav de bine îmi pare! se bucură broasca ţestoasă. Aruncă-mă acolo! 
Asta vreau şi eu, căci sunt sigură că n-o să pățesc nimic. Dacă-mi vrei pierzania, 
trebuie să mă arunci în baltă. Acolo de bună seamă că am să mor, înecată în noroi şi în 


apă. 
Elefantul îi dădu crezare. Fugi până la baltă şi oaruncăîn mâl. Când dădusă ridice 
laba săo 
strivească, broasca sări în apă şi se ivi mult mai departe,unden-o mai putea ajunge. 
Atunci ea 


începu să strige animalelor care erau toate numai urechi: 

— Nu v-am spus eu că o să intru în oraş călare? Văzând că nu-i chip s-o 
înhaţe pe broască, elefantul se întoarse şi o luă la goană spre pădure. Ajungând la 
ceilalţi elefanţi, le spuse: 

— Ştiţi ce mi-a făcut ticăloasa aia de broască ţestoasă? Şi le povesti 
întâmplarea. 

— Mare prost ai mai fost s-o duci la oraş călare! Îi ziseră ei. 

De atunci, elefanților le-a fost învăţătură de minte şi n-au mai pus niciodată piciorul în 


fdienii tikunas se răspândesc pe 
pamant 


poveste columbiană 


Acesta este mitul creației, care explică originea indienilor tikunas, numiți de către 
vecinii lor „pieile negre”, pentru că îşi vopsesc trupul la sărbătorile închinate zeilor 
protectori ai acestei seminţii. Aceasta este istoria cea mai de seamă, cuvântul tainic şi 
sacru, căci el este bogăţia cea mai mare, după cum se povesteşte la sărbători, când 
bătrânii îi învaţă pe cei tineri, ca să li se întipărească în memorie şi, mai târziu, să-i 
poată învăţa la rândul lor pe urmaşi, care le-a fost obârşia. Aşa s-au petrecut lucrurile, 
din moşi strămoşi. Nimeni nu s-a îndoit vreodată de învăţătura mitului şi nimeni nu îl 
poate preface după cum îi e voia, ci numai înţelepţii neamului îl pot schimba. 

Acesta este deci mitul creaţiei, după cum se povesteşte în satul Puerto Narino, de pe 
malul sting al fluviului Amazonas, pe pământul Columbiei, unde trăiesc şi azi indienii 
tikunas, veniţi de prin felurite părți.” 

De când se ştia, Yuche trăia singur pe lume. Alături de potârnichi, păuni sălbatici, 
maimuțe şi greieri, văzu cum pământul îmbătrânea pe zi ce trecea. îşi dădu astfel 
seama că lumea mergea înainte şi că viaţa era timp, iar timpul... 

Nu se afla pe pământ loc mai frumos ca cel unde trăia Yuche; îşi avea coliba într-o 
poieniţă în pădure, în apropierea unui pârâu ce-şi croia drum prin nisipul mărunt. Totul 
împrejur era minunat: nici căldura, nici ploaia nu tulburau seninătatea acelui colţ, 

încântător. 

Se spune că nimeni n-a văzut locul acela, dar că toţi indienii tikunas nădăjduiesc să 
ajungă acolo odată. 

într-o zi, Yuche se duse să se scalde în râu, ca de obicei. Ajunse la mal şi se scufundă în 
apă, până la gât. Când dădu să-şi spele faţa, se aplecă şi se privi în oglinda apei; atunci 
îşi dădu pentru întâia oară seama că a îmbătrânit. 

Când se văzu aşa, îl cuprinse mihnirea. 
— Am îmbătrânit, oftă el, şi sunt singur pe lume! Oh, dacă mor eu, pământul 
o să rămână şi mai stingher! 
Adumbrit de gânduri, se întoarse înapoi, spre colibă. Foşnetul pădurii şi cântecul 
păsărilor îl fermecau, umplându-l de o tristeţe nesfârşită. Mergând, simţi o durere în 
genunchi, ca şi cum l-ar fi pişcat o gâză. Nu-şi putu da seama, dar se gândi că ar fi 
putut să fie o viespe. Simţi cum îl cuprinde încetul cu încetul o toropeală grea. 

— Ce ciudat mă simt! O să mă culc îndată ce ajung! 

îşi urmă drumul, păşind anevoie şi, când ajunse la colibă, se culcă şi adormi. Avu un vis 
lung. Pe măsură ce visa, i se părea că îmbătrânea tot mai tare şi se făcea tot mai slab, 
că din trupul lui istovit se iscau alte făpturi. 

Se trezi foarte târziu, a doua zi. Dădu să se scoale, dar durerea nu-l lăsă. îşi privi 
atunci genunchiul umflat şi văzu că pielea se făcuse, străvezie şi parcă zvâcnea ceva 
înăuntru. Se uită mai îndeaproape şi zări cu mirare acolo, în genunchi, două făpturi 
mititele care munceau. Se. Uită la ele cu luare- aminte. Erau un bărbat şi o femeie: 
omul călea un arc, iar femeia ţesea o plasă de pescuit. 

Uimit, Yuche ii întrebă: 

— Cine sunteți voi? Cum ați ajuns aci? 

Făpturile îşi ridicară capul, îl priviră, dar nu-i răspunseră „ci îşi văzură mai departe de 
lucru. Cum nu primi niciun răspuns, Yuche se strădui din greu să se ridice în picioare, 
dar căzu la pământ. în cădere, se lovi, şi umflătura de la genunchi se sparse. Din ea 
ieşiră făpturile mititele, care prinseră a creşte iute, pe când Yuche se stingea. 

Când oamenii ajunseră mari, Yuche îşi dădu sufletul. lar primii indieni tikunas 
rămaseră o vreme acolo şi-şi crescură numeroşii copii pe care-i avură. într-un târziu 
însă, minaţi de dorinţa de a cunoaşte alte meleaguri, plecară din acel loc şi se rătăciră. 
Mulţi dintre ei au tot căutat locul acela minunat, dar nimeni nu l-a mai aflat vreodată. 


Facerea lumii 


poveste columbianaă 


în vremurile de demult, trăiau doi fraţi care s-au ivit pe lume din coapsa creatorului. 
Când s-au făcut mari, şi i-au întrebat pe cei bătrâni cine le-a omorât tatăl, cum li se 
spusese, aflară că făptaşul era luna de pe cer. 

Atunci hotărâră amândoi să se ducă după ea. Culeseră nişte liane şi le puseră la uscat. 
Mai târziu, au luat braţul de liane uscate, au mai tăiat nişte ierburi groase şi, 
prinzându-le între ele, au făcut o scară pe care s-au căţărat, voind să ajungă la lună. Zi 
de zi, se apropiau tot mai mult, până când au ajuns la un pas de ea, şi atunci au lovit-o 
cu putere peste faţă. Dar în clipa aceea s-a ivit o ghionoaie, care a dat cu ciocul în 
scara de liane şi a rupt-o. Fraţii au căzut de sus, iar luna a rămas de atunci cu chipul 
însemnat. 

în cădere, cei doi s-au pierdut unul de altul. Primul a căzut unde apune soarele, iar al 
doilea, tocmai în celălalt capăt al lumii, la răsărit. 

Cel care a ajuns la apus a dat peste soare, care tocmai sosise de curând. 

— Fătul meu, îl întrebă soarele când îl văzu, ce vânt te aduce pe meleagurile 
astea îndepărtate? 


— Am ajuns aici purtat de vânt şi nu ştiu unde mă aflu, răspunse el. 

— Dacă vrei să te întorci acasă, pe pământ, ia un pumn din poamele astea şi 
aruncă-le cu grijă în mare, aşa cum fac eu, îl povăţui soarele. 

Au început să arunce amândoi poame în apă şi o puzderie de peşti s-au repezit să le 
mănânce. Atunci ei s-au cufundat în mare şi într-o clipă au ajuns pe celălalt țărm. 
Soarele l-a scos pe om prin trecătoare, l-a adus cu bine pe uscat şi i-a spus că, nu 
departe, se afla coliba lui. 

— Ia-o pe drumul ăsta, îl îndemnă el, şi ai să ajungi îndată! 

Omul îl ascultă şi ajunse acasă tocmai când se nimeri să sosească şi fratele lui, cel care 
căzuse acolo de unde răsare soarele. 

Nimeni din sat nu-i îndrăgea pe cei doi fraţi, fiindcă erau de neînvins. în zadar s-au tot 
căznit din răsputeri oamenii să-i răpună, căci n-au izbutit. Şi aşa au ajuns amândoi 
fraţii la adânci bătrâneţi, încât chiar ei înşişi îşi doreau sfârşitul. Atunci, fratele cel 
mare le-a spus odată oamenilor că singura cale ca să-i ia viaţa era să arunce peste el 
apă clocotită. Le-a mai zis că, îndată ce o să moară, avea să se prefacă în stană de 
piatră. 

Şi, într-adevăr, oamenii l-au omorât şi apoi au început să sfarme piatra în care se 
prefăcuse. Din scânteile ivite din lovituri, se înfiripară țânțari, furnici şi tot soiul de 
gâze. Iar piatra cu pricina mai dăinuie şi azi. 


Legenda izgonirii lunii de pe pământ 
poveste braziliană 


A fost o vreme când Capei, luna, nu se afla pe cer, ci pe pământ, unde îşi făcuse casă. 
Odată, a luat sufletul unui copil şi l-a băgat într-o ulcea pe care a aşezat-o cu gura în 
jos. În clipa aceea, copilul a căzut bolnav. Părinţii lui chemară grabnic vraciul, 
rugându-l să-l tămăduiască ca orice preţ, chiar de-ar fi să stea toată noaptea la 
căpătâiul tui. 

Pe cum se lăsă întunericul, vraciul începu să îngrijească copilul. Luna însă, care era rea 
cu toate făpturile de pe lume, n-a vrut să dea drumul sufletului ostatic, ci s-a ascuns şi 
ea într-o oală mare, după ce i-a poruncit uneia din cele două fete ale ei să o răstoarne 
cu gura în jos, zicându-i: 

— Dacă vine vraciul, nu-i spune unde sunt şi nici unde e ascuns sufletul 
copilului! 

Copilaşul era tare drăgălaş şi Capei voia să-l păstreze pentru ea. 

Nu trecu mult şi se ivi vraciul. Le întrebă pe fete unde era sufletul copilului, dar 
niciuna din ele nu scoase o vorbă. Atunci vraciul plecă şi se întoarse cu o măciucă. 
Intră înăuntru şi vru să vadă ce era în oala cea mare, căci ştia bine că sufletul copilului 
se afla în casă. Sparse mai întâi oala, apoi ulcica, descoperind astfel şi luna şi sufletul 
copilului. O apucă zdravăn pe Capei şi-i dădu poruncă unui ayug** care-l însoţise s-o 
facă să dea înapoi sufletul furat. Pe dată, o puzderie de duhuri le săriră în ajutor. Capei 
fu snopită în bătaie şi izgonită. 

— Pleacă de aici! Să piei îndată! îi strigă vraciul, țâfnios. 

Luna se tot întrebă unde putea să se ducă şi ce să facă. 

— Nu mă pot preface în iepure, îşi zise ea, căci e vânat pentru carnea lui, 
bună de mâncat. Tot aşa şi tapirul şi porcul mistreţ. Tot neamul animalelor poate fi 
vânat. Să mă prefac oare în vreo pasăre? Dar şi ele pot fi mâncate! Am să mă înalţ pe 


la indienii din Brazilia, un ayug e umbra, sufletul unui 
copac, unul din cele mai puternice duhuri care îi ajută pe 
vrăjitori 


cer. E mai bine acolo, decât aici, pe pământ. Am să-i luminez pe oameni. Haideţi, 
fetelor, pe cer! 

Dintr-o liană, au făcut un fel de scară, ca să urce. Apoi luna a poruncit unei păsăruici să 
ia în cioc capătul lianei şi să-l ducă să-l lege tocmai la poarta cerului. Şi Capei, cu cele 
două fete, urcară pe scăriţă până la cer. 

— Eu rămân aici, spuse luna, să-i luminez pe frații mei de jos, de pe pământ. 
Voi însă urcați mai sus, să le luminaţi calea% celor morți, pentru ca sufletul lor să nu 
rămână pierdut în beznă. 

Şi luna le-a trimis pe fete şi mai sus, în alt cer, iar ea a rămas în acesta, care-i cel mai 
apropiat de noi. 


HEISE foci Se „paria raselor si 
poveste columbiană 


La început, Dumnezeu i-a făcut pe toți oamenii de o singură culoare. Voind mai apoi să- 
i deosebească, într-o dimineaţă tare friguroasă i-a împărţit în trei şi le-a poruncit să se 
scalde pe rând. Şi pe dată făcu să plouă, să tune, să fulgere şi să bată vântul. 

Primul grup de oameni, fără să stea prea mult pe gânduri, făcu grabnic ce i se 
poruncise. Cufundându-se în apă, au văzut cum li se preschimbă pielea, pe măsură ce 
se spălau. După un ceas, toţi cei ce se scăldaseră erau albi. leşind din lac, ei 
îngenuncheară şi-i mulţumiră Domnului pentru darul făcut. Iar atotputernicul, drept 
răsplată pentru ascultarea lor, i-a făcut stăpâni peste ceilalţi oameni. 

Văzând minunea asta, cel de-al doilea grup s-a repezit şi el în apă. Dar cum nu mai era 
destulă pentru toţi, au rămas cu pielea de culoarea trestiei galbene şi eu părul întins. 
Aceştia au fost mulatrii, care au rămas pe lume ca vătafi. 

Târziu, după multă codeală, s-a dus şi al treilea grup către lac, dar n-a mai găsit decât 
puţină apă, pe fund. Oamenii n-au putut să-şi ude decât tălpile şi palmele. Cum nu se 
prefăcură nici în albi, nici în mulatri, nu-l binecuvântară pe cel ce îi aduse pe lume. 
Aceştia au fost negrii, sortiţi să ducă mereu greul. 

Aşa s-a făcut pe lume deosebirea raselor, după cum povestesc stăpânii, în minele din 
Barbacoas”. 


Cum s-a ivit pe pământ prima noapte 


poveste braziliană 


Fiica Marelui Şarpe** se mărită cu un flăcău foarte chipeş şi destoinic, care avea trei 


sclavi puternici, curajoşi şi credincioşi. 

Tânărului i se făcu somn, dar nu putea adormi, căci pe atunci nu era pe lume noapte. 
Nevasta îl îndemnă, spunându-i: 

— Trimite-l pe tatăl meu în căutarea nopții, care zace întinsă pe fundul 
râului, fiindcă doar el e în stare s-o găsească. 

Flăcăul îşi chemă sclavii şi le porunci: 


Calea Laptelui, drumul celor morţi 

oraş minier din Columbia 
zeitate la indienii din jungla amazonică 


— Duceţi-vă la Boiassu, Marele Şarpe, la capătul drumului cel mare, şi 

spuneţi-i să-mi trimită noaptea! 

Sclavii îl ascultară. 

în vremea asta, Marele Şarpe dormea în hamacul lui, aninat de un trunchi gros de 

miriti*%, la malul râului. 

Sclavii se apropiară şi anevoie izbutiră să-l trezească pe Boiassu, care mâncase un tapir 

şi o grămadă de iepuri. 

— Cine sunteţi şi ce vreţi? îi întrebă Marele Şarpe. 

— Fiica ta te roagă să le trimiţi noaptea, ca să poată adormi bărbatul ei. 

— Aşteptaţi! 

Şarpele se lăsă pe fundul râului şi curând se ivi cu un bostan mare, pe care îl dădu 

sclavilor, spunându-le: 

— Să nu cumva să-l desfaceţi, că se întâmplă o nenorocire! Daţi-l fetei mele, 

că ştie ea ce trebuie să facă! 

Şarpele se încolăci la loc şi adormi, iar sclavii porniră zoriţi, să ajungă cât mai iute. 

La mijlocul drumului, auziră un zgomot ciudat, ce părea a veni din bostan. 

— Să-l desfacem, zise atunci unul dintre ei. 

Dar ceilalţi nu-i dădură ascultare. După o vreme, zgomotul se înteţi. Se părea că 

înăuntru orăcăiau broaşte şi ţipau tot felul de păsări. Până la urmă, curiozitatea  sclavir 
lor fu mai 

decât 

supunerea faţă de stăpânul lor. Aprinseră un foc şi desfăcură bostanul. 

Pe dată se făcu beznă. Păsări ciudate prinseră a ţipa, iar liliecii se avântară în 

întuneric. Pădurea se umplu de strigăte, de piuieli, de şuierături, ţipete şi scrâşnete 

cumplite, care îi îngroziră pe sclavi. 

— Au dat drumul nopţii! zise fiica Marelui Şarpe către bărbatul ei. 

Pe tânăr îl cuprinse teama. 

Coşul în care stătuse bostanul se prefăcu dintr-unul în unsprezece, luntrea sclavilor se 

preschimbă în rață sălbatică, vâslele în peşti, frânghia în şarpe şi toate câte erau în 

pădure şi pe malurile râului luară altă înfăţişare. 

Atunci tânăra grăi astfel: 

— Să aşteptăm zorii, ca să pot despărți ziua de noapte! 

Când sosiră sclavii, stăpânul îi dojeni cu asprime, iar fata MareluiŞarpe, care 
era vrăjitoare 

neîntrecută, îi prefăcu în maimuțe, pedepsindu-i astfel pentru neascultarea lor. 

Cum prinse a străluci luceafărul de dimineaţă, tânăra femeie despărţi întunericul de 

lumină şi pasările de zi începură să cânte, pe când cele de noapte tăcură. 

Şi aşa s-a ivit pe lume prima noapte. 


Legenda cocoşului care a adus ziua 


poveste braziliană 


Văzând că se lasă noaptea, un călător a tras la o casă ce se afla la marginea drumului, 
şi a cerut ceva de mâncare. După ce au cinat cu toţii, familia a început să facă pregătiri 
de drum. Văzând forfota din jur, drumeţul i-a întrebat încotro se duc. 

— Mergem să căutăm ziua! i-au răspuns ei. 

Când au fost gata, fiecare a pus mâna pe câte un sac şi au ieşit în fugă: tatăl, mama şi 
băiatul, aşa încât n-a mai rămas nimeni acasă. Călătorul i-a însoţit şi el. Au ţinut-o într- 


specie de copac tropical 


o fugă toată noaptea şi, cum s-au ivit zorile, au făcut drumul înapoi, purtând cu grijă 
sacii bine legali la gură. Ajunseră acasă când se luminase de-a binelea. în mijlocul 
curţii, desfăcură sacii şi-i ţinură cu gura în jos. Uimit, drumeţul, care nu-i pierduse o 
clipă din ochi, îi întrebă ce-au adus în saci. 

— Am adus ziua, îi răspunseră. Ţi-am mai spus, nu? Omul îşi luă rămas bun 
şi-şi văzu de drum. După o vreme însă, se întoarse înapoi şi le aduse un cocoş, zicându- 
le: 

— Fiindcă trebuie să mergeţi aşa departe ca să căutaţi ziua şi s-o aduceţi 
acasă, vă dăruiesc pasărea aceasta: ea vă va aduce ziua fără să mai fie nevoie s-o 
porniţi în căutarea ei. Puneţi pasărea să doarmă într-un loc mai înalt. Când va cânta 
prima oară, ziua va fi încă departe; la al doilea cântat, ziua va fi aproape de tot, iar la al 
treilea, se vor ivi zorile. 

Oamenii se mirară tare mult văzând cocoşul, iar drumeţul, înainte de plecare, lăsă 
pasărea în curte. Cocoşul se scutură, îşi umflă penele şi cântă: 

— Cucurigu! 

Toţi se speriară şi nimeni nu vru să se apropie. Stăpânul casei îşi frecă mâinile şi grăi 
către nevastă: 

— Ce bine! Acum n-o să mai avem nevoie să batem atâta drum în căutarea 
zilei şi s-o aducem în sac! 

Călătorul era acum departe, când nevasta spuse: 

— Bărbate, nu l-am întrebat ce mănâncă pasărea asta! Bărbatul o luă la 
fugă, să-l prindă din urmă şi, când îl zări, începu să-l strige de departe: 

— Hei, omule! Ascultă-mă! 

în sfârşit, drumeţul îl auzi şi se opri. 

— Ce mănâncă pasărea aceea? 

— Mănâncă de toate, răspunse călătorul, necăjit că l-a oprit din drum 
pentru o asemenea prostie. Omul se întoarse acasă înspăimântat. 

— Doamne, nevastă! Zice că pasărea mănâncă de toate! Ce-o fi însemnând 
asta? Te pomeneşti că o să ne mănânce şi pe noi 

Puseră mâna pe bâte, se strânseră în jurul bietului cocoş şi într-o clipă îl omorâră. 

Apoi, plecară iar în căutarea zilei, s-o aducă acasă în sac. 


Cum s-au ivit primii oameni pe pământ 
poveste peruană 


în vremuri îndepărtate, valea căreia azi i se zice Jauja era acoperită de apele unui lac 
mare. în mijlocul lui se ridica o stâncă numită Wanka, loc de odihnă a lui Amaru, 
monstrul înfricoşător cu cap de lamă, o pereche de aripi, trup de broască şi o coadă 
nesfârşită de şarpe. Mai târziu, zeul Tulunmaya, care înseamnă „Curcubeu”, a zămislit. 
în lac un alt Amaru, care să-i ţină primului tovărăşie. Acest al doilea monstru era 
cenuşiu şi nicicând n-a atins mărimea primului, care căpătase cu vremea o culoare 
albicioasă. 

Cei doi monştri îşi disputau dreptul de a stăpâni lacul, căci stânca din mijloc, deşi 
destul de mare, nu izbutea să-i cuprindă pe amândoi când se urcau pe ea să se 
odihnească, în lupte tară număr, în timpul cărora mânia lor stârnea trâmbe de apă, 
aruncându-le în văzduh la înălţimi de necrezut şi cutremurând tot lacul, Amaru cel 
mare îşi pierdu o bucată din coadă, tocmai când se năpustea asupra celuilalt. 

Supărat la culme, Zeul cel mare a dezlănţuit peste ei o furtună cumplită. Fulgerele îi 
răpuseră pe amândoi monştrii, care căzură pe fundul lacului cu talazuri uriaşe, 
pricinuind astfel ruperea malurilor şi revărsarea apelor către miazăzi. 

Atunci se ivi valea Jauja, iar din adâncurile lacului revărsat apărură primele făpturi 


omeneşti: un bărbat şi o femeie, cărora li s-a zis „Tata” şi „Mama”. Multă vreme au 
rămas ei ascunşi printre stânci de teama monştrilor, căci nu ştiau că pieriseră. 

Urmaşii acestei perechi au ridicat mai târziu templul de la Wariwilka, ale cărui ruine 
mai dăinuie încă şi azi. 

Printre indienii wankas, care trăiesc pe meleagurile acelea, s-a răspândit credinţa că 
Amaru n-a murit, ci este şarpele uriaş, ascuns prin peşteri, care ori de câte ori e 
furtună încearcă să se caţere prin văzduh, pe coama vântului, către cer, dar este 
sfâşiat de fulgerele dintre nori. Credinţa spune că, după cum se iveşte chipul lui Amaru 
pe cer, luminos ori întunecat, se prezice dacă va fi un an bun sau rău. 


Anotimpurile anului 


poveste venezueleană 


în vremurile de demult, de tare demult, soarele era un indian. 

Pe atunci indienii pătimeau din lipsa sării, fără de care bucatele lor nu aveau niciun 
gust. 

Odată, soarele o trimise pe sora lui, care se chema Anâ, împreună cu copiii ei, să caute 
sare. Mama şi fiii se îndreptară spre locurile pe unde trăiau indienii Karaivâ. 

Soarele îi însoţi şi el pe meleagurile acelea, luminându-le calea, în vreme ce ei luau 
sarea. Trei dintre nepoţii soarelui se împovărară însă cu prea multă sare şi, neputând-o 
duce, căzură la pământ Mama lor îi crezu morţi şi izbucni în plâns. Dar soarele grăi 
astfel către sora lui: 

— Nu plânge, că ei n-au murit! 

Şi soarele încetând să-şi trimită căldura, în curând se făcu frig şi copiii se ridicară de 
jos, teferi. Aduseră apoi sare, dar cu măsură. 

După o vreme, soarele îi trimise pe nepoți pe meleagurile din Iken, să caute flinte, 
cârlige de undiţă, pânză şi alte lucruri de care avea trebuinţă. Şi de data asta, soarele îi 
întovărăşi. lar oamenii de prin părţile acelea, cum îl vedeau, îi arătau tot ce făcură prin 
truda lor, spunându-i: 

— Iată flintele, cârligele, pânza de care ai nevoie... 

Soarele o porni apoi către ţinutul indienilor napuerikok, cei meşteri în pregătitul 
turtelor de manioc. Cum îl văzură, oamenii începură să scoată de prin case turtite şi i le 
dădură, zicându-i: 

— Soare, iată turtele de manioc ce ţi se cuvin! 

Mai trecu o vreme, şi soarele rămase printre indieni. Pe atunci ei n-aveau site prin care 
să strecoare sucul vătămător din rădăcinile de manioc, zdrobite bine. Strângeau 
maniocul în scoarţa copacului numit tue. Soarele îi lumină, ca să-şi poată ţese 
veşmintele şi să-şi împletească tot soiul de coşuri. Aşa se făcu de cutreieră el un ţinut 
după altul. Dar odată, o femeie îi pricinui mare supărare. 

— Aş vrea să dorm, zise ea, şi blestematul ăsta de soare nu mă lasă, 
luminând într-una totul! 

Atunci soarele se mânie şi plecă, dar într-un târziu se întoarse. Şi din clipa aceea, o ţine 
tot aşa: vine, apoi pleacă iar, ca să nu i se mai spună vorbe rele, cum a făcut femeia 
aceea. 

Noi, indienii, zicem acum că, ori de câte ori soarele călătoreşte spre câmpiile dinspre 
Rio Branco, mănâncă multă sare, lapte covăsit şi brânză de vaci Şi tot timpul ăsta, are 
faţa curată, iar cerul e senin, fără pic de nor; nu plouă şi nu se stârnesc furtuni. 

Dar când soarele se întoarce spre ţinuturile din Iken, îşi petrece noaptea la indienii 
inkarikok, îmbătându-se şi jucând. Atunci el se înfurie şi iscă ploi, ca să crească 


maniocul trebuincios pentru hrană, şi se stârnesc fulgere şi tuneteS*!. 


Când vremea e însorită, greierii întâmpină soarele cântând. Dar când e timp 


şi soarele se 
ascunde, plin de mânie, zboară într-acolo, spre meleagurile din Iken, tot felulde 
fluturi, prieteni 


buni cu picăturile de apă, şi j oacă împreună. 


Soarele şi luna 


poveste columbiană 


Soarele şi Luna erau bărbat şi nevastă. într-o zi, prin vecini s-a strecurat zvonul că 
Luna tocmai dăduse viaţă stelelor de pe cer. Soarele, fără să ştie prea bine ce se 
petrece la el acasă, fiindcă venea de departe, de pe pământ, i-a cerut furios nevestei 
socoteală. Avea toată dreptatea, bietul de el, căci ce scornise gura lumii întrecea orice 
închipuire. 

Luna, care ţinea tare mult la cinstea ei, se dezvinovăţi de minune. Chemaţi să aducă 
mărturie despre purtarea ei fără pată, Vântul, Ploaia, Norii, Fulgerul şi alţii se 
înfăţişară la judecată. Dar trecu multă vreme până se adunară dovezile, fiindcă era o 
ricină delicată şi nimeni nu voia să se amestece. Cel care ştia câte ceva, îşi ţinea gura 
de frică, mut ca un peşte. 

Cum în palatul Soarelui nu s-a putut hotări nimic, s-au dus mai departe, la Dumnezeu, 
care sălăşluia pe vârful unui munte, veghind, în cer, faţă de Sfântul Petru, care făcea 
e secretarul, se auziră păreri ce pricinuiră despărţirea soţilor. Domnul îi pedepsi 
atunci pe amândoi să trăiască veşnic sus, deasupra văzduhului, unul în spatele celuilalt, 
uminând lumea, dar fără să se vadă vreodată faţă în faţă. 


Legenda ierbii mate 


oveste din Paraguay în vremea când zeii din cer umblau pe pământ, ajunse odată unul 
din ei pe meleagurile muntoase unde creşte iarba mate. Era flămând şi însetat. Văzând 
suferinţa călătorului, un papagal îi arătă locul unde se aflau oameni, ca să-l ajute. Era o 
tabără de indieni guarani. 

Sărmanul drumeţ se îndreptă într-acolo, sprijinindu-se într-un ciomag, cu traista în 
spate. înfăţişarea lui blândă, din care se desprindea bunătatea, îi cuceri îndată pe cei 
din tabără. 

Sosirea pe meleagurile acelea a unui străin, care putea fi un duşman, ar fi stârnit furia 
indienilor dacă drumeţul n-ar fi fost trimisul zeilor. O voce tainică le vestise însă 
oamenilor cine era el; căzură cu toţii în genunchi, pe covorul gros al ierbii şi, plini de 
credinţă, aşteptară să le căiască. 

Străinul îi rugă fierbinte să se îndure de el, şi indienii i săriră grabnic în ajutor. îl 
aşezară pe o rogojină curată,. I dădură apă limpede de izvor şi fructele de pădure cele 
mai gustoase. 

— Zeul cel mare, Tupa, să vă răsplătească însutit binele pe care mi-l faceți! 
spuse străinul, înainte de a porni mai departe la drum. Vreau să vă las o amintire de 
neşters a trecerii mele pe aceste meleaguri îndepărtate. Cereţi-mi deci orice poftiţi şi o 
să vă împlinesc îndată dorinţa! 


în această legendă îşi află explicaţia imaginară 
anotimpurile, ziua şi noaptea. Pe aceste meleaguri există 
numai două anotimpuri, numite de indieni zile cu soare 
strălucitor şi zile cu ploi 


Indienii se uitară unul la altul şi, după o scurtă şovăială, spuseră toţi într-un glas: 

— Caâ! Caâ! 

Drumeţul le ghici voia. în pădurile necuprinse din jur creştea o buruiană otrăvită, iarba 
mate, care se întindea cât vedeai cu ochii; din tată în fiu se povestea că era iarbă 
îndrăgită de zeul cel rău, Anâ, şi că din ea se iscau, în puterea nopţii, monştrii cei mai 
înfiorători ai codrului. Zeul călător le grăi: 

— Pârjoliţi la flacăra focului frunzele buruienii şi iarba aducătoare de 
moarte se va preface, amestecată cu apă, în băutura pe care o veţi îndrăgi cel mai tare. 
De acum încolo, numai zeul cel rău, Anâ, va putea să-i preschimbe dulceaţa în otravă. 
Dar să aveţi mare grijă căci, îndeplinindu-vă dorinţa aşa cum mi-aţi cerut, o să vă 
pândească mereu o mare primejdie: Caâ, buruiana otrăvită, nu- i râvnită de nimeni, 
dar, odată prefăcută în iarbă folositoare, în băutură hrănitoare pentru oameni, pădurile 
acestea neumblate pe unde creşte vor fi distruse de cei lacomi, care se vor îmbogăţi pe 
seama voastră, chiar de vă vor plăti la început. 

Şi spunând vorbele acestea, zeul se făcu nevăzut, lăsându-i încremeniţi de uimire pe 
indienii guarani. 


egenda indianuluj care ş- ufundat în 
Jncu apelor. Yn Imparstia i PRELO 


poveste venezueleană 


Trăia odată un indian, care îşi avea grădina la malul unui râu. Fiicele lui Rato, duhul 
apelor, veneau mereu şi-i smulgeau rădăcinile de manioc. Mama indianului îşi dădu 
seama că cineva le fura maniocul. Se tot întreba, îngândurată: 

— Cine să fie oare cei care ne fură? Când se întoarse acasă, îi povesti fiului. 
Atunci flăcăul se duse la grădină, se caţără într-un i copac, să pândească, să vadă cine 
sunt făptaşii. Pe când stătea el acolo sus, zări nişte fete ce se apropiau, făcând larmă 
mare cu clopoţeii pe care-i aveau prinşi la veşminte. 

Erau cinci de toate: prima era cam slută, a doua tot aşa; cea din mijloc era însă 
frumoasă, iar celelalte două erau urâte ca şi primele. 

începură toate să smulgă maniocul, făcând să trosnească rădăcinile. îşi umplură sacii, 
îi legară şi se îndreptară spre râu, de unde ieşiseră. Mergeau încet, încetişor, sub 
povara sacilor, şi trecură chiar pe sub copacul unde stătea la pândă indianul. în clipa 
aceea el sări iute jos, drept în mijlocul lor, şi le întrebă: 

— De ce mă furaţi? 

Ele îi răspunseră într-un glas: 

— Noi nu te furăm, ci ne despăgubim, căci şi tu furi porumb din grădina 
tatălui nostru. 

Indianul nu pricepu ce voiau să zică ele, şi nici nu le luă în seamă vorbele. O prinse de 
mână pe fata frumoasă, cea din mijloc, grăind către celelalte: 

— Pe ea o iau cu mine acasă, ca zălog! 

— Aşa să fie, răspunseră surorile. 

Apoi cele patru fiice ale lui Rato s-au scufundat în apă, iar cea care le fusese tovarăşă a 
fost luată acasă de indian, să-i fie nevastă. 

Mama flăcăului se bucură şi-i spuse: 

— Bine, fiule! 

După câteva zile, indianul, se duse să pescuiască, iar nevasta îl urmă. Dar undiţa lui era 
tare veche şi nu se prindea niciun peşte. 


— Ce faci? îl întrebă ea, după o vreme. 

— încerc să prind peşte, să avem ce mânca, răspunse ci, dar se pare că nu 
mai sunt. 

— Aşteaptă-mă aici, zise ea atunci, că mă duc în căutarea lor, la mine în 
grădină. 

Şi, aruncându-se în apă, se făcu nevăzută. Pe fundul râului dădu peste o porumbişte, 
culese câţiva ştiuleţi şi se întoarse cu ei la mal. Dar mai înainte, ea făcuse farmece, 
astfel că, în locul ştiuleţilor, indianul văzu nişte peşti. Se apucară de mâncat. 

Apoi fiica duhului apelor ii spuse bărbatului ei: 

— Haide acasă la tatăl meu! 

Dar el îi răspunse: 

— Eu nu mă pot scufunda în apă. 

— Ba da, n-ai să pățeşti nimic! 

Şi zicând vorbele astea, ea se aruncă în apă şi se îndepărtă cu. luţeală de bărbatul ei. 
Atunci se luă după ea şi indianul; se strădui din toate puterile să pătrundă în adâncuri, 
dar zadarnic, se ridica mereu deasupra, plutind. 

Văzând că bărbatul ei n-o urmează, femeia se întoarse să vadă ce s-a întâmplat, şi-l 
întrebă: 

— De ce nu vii? 

— Fiindcă nu pot! răspunse el, Nu pot să mă afund, doar e apă! 

Atunci femeia îi făcu farmece: luă o frunză pe care o ţinea ascunsă sub veşmântul ei, o 
băgă în gură şi o mestecă bine, apoi o aruncă spre el. Şi, din clipa aceea, apa nu-i mai 
păru indianului de nepătruns, ci crezu că valurile erau nori. Se cufundară amândoi 
deodată în adâncul râului, apoi păşiră alături. 

Mai întâi dădură peste grădina bătrânului ei tată, unde nu era mai nimic sădit. Mai 
încolo întâlniră o grădină mare, ou mult manioc, ardei, trestie şi fel de fel de bananieri. 

Zăriră mai departe palatul lui Rato, dar în jur colcăiau puzderie de năpârci. Indianul se 
sperie, strigând: 

— Oh, ce îngrozitor! 

— Nu te speria! îi zise nevasta. Astea nu-s năpârci, sunt sitele noastre, cu 
care strecuram maniocul zdrobit bine. Şi acum stai aici, afară, şi aşteaptă, până mă duc 
eu să-l vestesc pe tata. 

— Bine, încuviință el. Fata intră în palat şi strigă: 

— Aici sunt, tătucă: ţi-am adus un ginere. 

— De ce ai întârziat atât? o întrebă duhul apelor. 

— Fiindcă m-a prins un indian şi m-a luat cu el în casa mamei lui, să-i fiu 
nevastă. 
— Să vedem, cheamă-l să mi se înfăţişeze! 
Fata îşi aduse bărbatul înăuntru, şi lui Rato îi iu pe plac indianul. 

în vremea asta, începură să se ivească mai mulţi copii ai lui Rato, zicând fiecare: 
— Aici sunt, tătucă! 
Când se strânseră toţi, îi cerură încuviințarea să meargă la o petrecere a prietenilor 
lor, unde aveau să bea kachiri*?. 
Rato se învoi, îndemnându-i: 

— Luaţi-o şi pe sora voastră cu bărbatul ei, ca să petreacă şi ei şi să joace 
împreună! 

Se duseră cu toţii şi jucară trei zile încheiate. Băutură era din belşug, aşa că mulţi se 
îmbătară. Apoi s-au întors acasă. 

Indianul rămase cu nevastă-sa în împărăţia lui Rato. După ce se scurse o bună bucată 
de vreme, într- o zi îi zise nevestei: 

— Vreau să o văd pe maică-mea! Hai să ne întoarcem! Atunci socrul îi dădu 


băutură alcoolică, extrasă din manioc fermentat 


un coş plin cu ştiuleţi de porumb, care indianului i se părură peşti fripţi, şi-l povăţui 
astfel: 

— Ai grijă să nu-i răvăşeşti pe drum, că tu n-ai să-i mai poți aşeza la loc! 

— O să am eu grijă, făgădui indianul. 

Şi plecă, însoţit de nevastă. leşiră din apă, merseră prin savană şi ajunseră la casa 
mamei lui. Trăiră acolo vreme îndelungată. 

După câţiva ani, soacra o luă pe noră la grădină, culeseră rădăcini de manioc, le dădură 
pe râzătoare şi fiica lui Rato pregăti kachiri. Dar băutura făcută de ea n-a fost pe placul 
soacrei, căci era altfel decât cea obişnuită. Din pricina asta bătrâna se supără. 

La rândul ei, fiica duhului apelor se mânie şi-i zise bărbatului: 

— Mama ta îmi caută pricină şi s-a supărat degeaba pe mine, aşa că mă duc 
înapoi, în împărăţia tatălui meu. De acum încolo n-o să mai mâncaţi peşte, până când 
tata nu o să prindă vreun indian, să se despăgubească. 

— Nu, nu pleca! o rugă bărbatul. Ce-ţi pasă ție de ce zice mama? Hai să 
trăim mai departe aici! 

Dar ea nu scoase o vorbă şi, într-o clipă de nebăgare de seamă, o rupse la fugă de 
lângă el, ajunse la râu, se aruncă în apă şi se scufundă în împărăţia lui Rato. 

Zadarnic fugi după ea bărbatul până la malul râului, căci nu mai putu pătrunde în 
adâncuri, ca înainte. Se întoarse aşadar acasă, mâhnit de moarte şi supărat foc pe 
maică-sa. 


Zâna apelor 
poveste braziliană 


A fost odată un om tare sărac, având doar câteva vrejuri de fasole, la malul râului. Dar 
când rodeau, nu izbutea niciodată să culeagă vreo păstaie, fiindcă peste noapte piereau 
toate. într-o zi, obosit de atâta trudă zadarnică, se hotări să stea de veghe, ca să vadă 
cine îl fură. 

Se aşeză la pândă când, deodată, zări printre copaci o fată frumoasă ca un vis, care 
începu să culeagă păstăi le. Omul se apropie binişor, fără zgomot, şi o prinse. 

— Tu eşti hoţul care îmi fură fasolea? Ai să vii ia pline, să-mi fii nevastă! îi 
zise el. 

Fata însă se zbătu să-i scape din mâini, strigându-i: 

— Dă-mi drumul! Lasă-mă să plec, că n-am să le mai fur! 

Dar el nici nu se gândi s-o lase. 

— Bine, îi spuse ea până la urmă; am să te iau de bărbat, dar să-mi 
ăgăduieşti că niciodată n-ai să blestemi făpturile din adâncul apelor! 

Omul îi făgădui. O luă la el, şi se însura cu ea. Din clipa aceea, tot ce avusese pină 
atunci începu ca prin minune să sporească văzând cu ochii. Curând, ajunse să câştige 
ine, îşi cumpără sclavi, turme nenumărate, livezi cu tot felul de pomi roditori, câmpuri 
cu semănături şi tot îi mai rămase o grămadă de bani. 

Dar după o vreme, nevasta se făcu atât de nepricepută, că n-o mai recunoştea. Făcea 
totul pe dos, parcă cu bună ştiinţă. Nu mai dădea mâncare copiilor, care erau murdari 
şi zdrenţăroşi. Casa era mereu răscolită şi plină de colb. Nemaiavând cine să le 
oruncească, sclavii nu făceau nimic altceva decât să se ia la harţă între ei. lar ea, cu 
hainele rupte, desculţă, cu părul încâlcit, îşi petrecea toată ziulica dormind. 

Bietul om nu-şi afla liniştea decât plecând aiurea, după treburi, dar cum punea piciorul 
a el în casă, asupră-i se revărsa îndată un potop de necazuri, aşa încât puţin ii mai 
ipsea să-şi piardă minţile. Copiii, lihniţi de foame, plângeau, zicându-i: 

— Tată, ne e foame! Tată, dă-ne de mâncare! 

Iar sclavii nu-l mai slăbeau cu pârile şi râcile dintre ei. Parcă era iadul pe pământ! 


Omul ajunse la capătul răbdării, aşa că într-o zi, deznădăjduit, spuse în şoaptă: 

— Blestemate fie făpturile din adâncul apelor! 

Femeia parcă atât aşteptase, să audă cuvintele astea, căci ea era zâna apelor şi tânjea 
de mult să se întoarcă în lumea ei. Se sculă grabnic, şi ieşi din casă, cântând astfel: 


„Zum, Zum, zum, zum, 
Calungas5, 
Strângeţi-vă în grabă, 
Calunga, 

Toţi ai mei, cu toţii, 
Calunga, 

Să plecăm îndată, 
Calunga, 

La lăcaşul nostru, 
Calunga, în a 

dineul apei, 

Calunga, 

Doar ţi-am spus adesea, 
Calunga, 

Să n-arunci blesteme, 
Calunga, 

Celor din adâncuri, 
Calunga.” 


îngrozit, omul strigă: 

— Nu pleca, nevastă! 

Dar în zadar. După ea, plecară copiii, sclavii, apoi animalele toate: boii, caii, oile, 
porcii, rațele, găinile, curcanii, de în curând nu mai rămăsese nimic... lar bietul om, 
ţinându-se cu mâinile de cap, se jeluia, strigând: 

— Nu pleca de la mine, nevastă! 

Fără să-şi întoarcă baremi privirea înapoi, ea îşi văzu de drum, cântând mai departe. 
După oameni şi animale, începură a se desprinde din loc şi a ieşi din casă lucrurile din 
jur: paturile, mesele, oalele, cuferele, hainele, tot ce fusese agonisit cu banii câştigaţi 
prin puterea zânei apelor. Omul se luă după ele, îmbrăcat doar cu hainele de pe 
vremea când era sărman, strigând neîncetat: 

— Nu pleca de la mine, nevastă! 

Dar nu-i fu de niciun folos. Casa, hambarul, coteţele de păsări, grajdurile, apoi pomii, 
semănăturile, porumbul, pieriră şi ele. Ajungând la malul lacului, femeia şi toate câte o 
însoțeau căzură în apă şi se făcură nevăzute. 

Omul rămase să-şi ducă zilele la fel de sărman ca înainte. Dar de atunci încolo, zâna 
apelor nu s-a mai ivit niciodată pe pământul lui. 


zeitate stăpînă peste ape, în cultul bantu 


Legenda focului 


poveste venezue ea PA depărtate, indienii din neamul Makunaima n-aveau foc şi 
pătimeau amarnic de frig. încercară, ei să facă foc în mai multe chipuri, dar fără să 
izbutească. 

îşi dădură seama că, atunci când îşi frecau mâinile, se încălzeau. Din pricina asta 
crezură că din mâini se putea ivi foc şi îşi băgară sub piele aşchii de lemn. Dar degeaba 
îşi răniră mâinile, căci nu putură face foc. 

Odată, indianul Chike văzu că pasărea numită mutuk avea mereu foc lângă cuibul ei, şi 
socoti că ea era stăpâna focului. Flăcăul se gândi atunci că ar putea face în aşa fel încât 
să i-l fure şi să ajungă el stăpânul focului. 

Chike îi spuse fratelui său: 

— Ascultă, eu o să mă preschimb în greiere şi o să mă apropii de cuibul 
pasării mutuk, ca să-i fur focul. 

Dar fratele îi răspunse: 

— Ai grijă, frăţioare, să nu te omoare puii ei, în joacă, ori să nu te mănânce 
ea! 

Dar mezinul nu-l luă în seamă. Se prefăcu în greiere şi se apropie ţopăind de cuibul 
păsării, oprindu-se lângă foc. Puii îl prinseră şi se jucară cu el în toate felurile. 

Chike văzu cum făcea focul pasărea: puse o grămadă de surcele mărunte, apoi păru că 
strigă ceva peste ele, şi din gâtlejul ei sări o scânteie de la care se aprinse îndată focul. 
Când se făcură tăciuni, unul din pui, în joacă, îi puse greierului pe spinare puţin 
jăratec. Greierele sări cit colo şi ţâşni afară. Ajunse la locul unde îl aştepta fratele lui şi- 
i grăi astfel: 

— Acum avem foc şi ne putem frige peştele! 

Căci până atunci mâncau peştele crud, ori abia încălzit pe pietrele unde bătea soarele. 
De aici i se trag greierului petele acelea albe, mititele, pe care le are pe spinare. 


Amaru 


poveste peruană 


Copleşiţi de chinuri grele; încovoindu-şi spinările slăbite, animale şi oameni fugeau tară 

răgaz. Oamenii înălţau rugăciuni, implorând cerul să se îndure şi să le aline foamea şi 

setea care îi nimiceau. 

Se povesteşte că, în vremurile acelea îndepărtate, de pe cerul albastru pieriseră norii 

albi şi argintii din care picura apa. Pământul roditor se făcu sterp, văduvit de fiori şi de 

fructe, iar în hambarele oamenilor nu mai rămăsese, din boabele de porumb, nici 

măcar un pumn. 

Se spune că seceta asta cumplită s-a abătut pe pământ fiindcăoamenii şianimalele 
aupăcătuit, 

uitând de ceea ce era bine şi drept. în nenorocirea şi uscăciunea din jur, nu se mai 
afla pe nicăieri 

niciun copac verde. Oamenii ajunseră să uite cum arăta porumbul cel mult îndrăgit. 

Din podişurile înalte, vigoniile, lamele şi alte animale, cu copitele tocite, ostenite de 

atâta alergătură, coborâră fără teamă la vale, în căutarea de hrană. Ajunseră la 

câmpiile care înainte fuseseră verzi şi la ponoarele odinioară înfrunzite, din care acum 

nu mai rămăsese nicio urmă, totul era ars. lar păsările, zburând anevoie, slăbite, se 

încumetau chiar să intre în case, abia mai dând din aripi. Urgia era aşa de cumplită, că 

trupurile oamenilor şi animalelor nici nu mai aflau umbră; cădeau secerate la pământ, 

fără viaţă. 

Puţinii oameni care scăpaseră de năpasta cea grea se cutremurau de groază, în fiecare 

dimineaţă, căci se sculau tot mai deznădăjduiţi. 

Pentru a scăpa de blestemul crunt, veniseră de pe meleaguri îndepărtate la izvoarele 


râului tară apă bătrâni şi tineri, pricepuţi în a tămădui relele. Adunați cu toţii la un loc, 
mântuiră toate rugăciunile şi 

obiceiurile tainice care până atunci se dovediseră cu folos. Prinseră a se jelui, 
încredinţaţi că nu se află pe lume leac pentru o nenorocire atât de cumplită. 

într-o zi, cel mai bătrân dintre ei încercă să desluşească dacă soarta avea să rămână 
potrivnică ori avea să se schimbe, aruncând în sus ultimele trei frunze de coca ce mai 
rămăseseră întregi. Vraciul tresări de bucurie: frunzele căzură cu faţa în sus, semn de 
bun augur. Cu toată povara bătrâneţii, o luă la fugă să le împărtăşească celorlalţi 
prevestirea cea bună. Cu toţii se puseră pe aşteptat... în vremea aceea, un condor 
mândru, pasărea cea mai puternică şi iute la zbor dintre toate, cunoscând şi el taina 
prevestirilor, zbură fără odihnă, zile şi nopţi în şir, în căutarea leacului. într-un târziu, 
îşi dădu însă seama că nu-l mai ţineau puterile; simţi că i se apropie ceasul de pe urmă. 
Şi, cum nu voia să cadă pe pământ, se înălţă cu o ultimă sforţare, să moară sus, pe 
culmea cea mai semeaţă a muntelui Allakchiri. 

Când muntele văzu chinul condorului, care îi era prieten şi sol, îi grăi astfel: 

— Condor drag, singurul meu prieten, ce-am să mă fac fără tine? Eşti unica făptură 
care îmi îndulceşti singurătatea, zburând până la mine. Te-am îndrăgit nespus şi m-am 
să te las. Să mori. Ca să te scap, am să-ţi dezvălui taina mea, pe care s-o vesteşti fără 
zăbavă tuturor. Pricina urgiei ce s-a abătut asupra voastră este înfricoşătorul Amaru, 
monstrul care sălăşluieşte în adâncul lacului de lângă sat. El este groaza oamenilor şi 
animalelor, căci scufundă în hăul apelor orice vietate ce îndrăzneşte să se apropie. Ca 
să stăpânească singur floarea de chiciură, dătătoare de viaţă, el şi-a schimbat 
înfăţişarea şi a răpit-o. Floarea aceasta este nepreţuită, căci ea întruchipează binele şi 
belşugul. Amaru cel crud a furat-o şi, de atunci, toate relele au căzut pe capul 
oamenilor. Ca să fie găsită floarea minunată, e nevoie de o jertfă: cea mai curată 
făptură, dintre oameni şi animale, cea mai neîntinată, asemeni florii de chiciură, 
trebuie să se arunce în adâncul lacului. 

Odată dezvăluită cumplita taină, condorul îşi luă iute zborul, cu toată slăbiciunea lui. 
Ajunse printre oameni şi le dădu vestea cea bună. înfruntând spaima, mulţi oameni se 
îndreptară spre lac, socotindu-se mai curaţi la suflet decât alţii, şi se aruncară în 
viitoare. Dar zile în şir jertfele nu-şi arătară roadele. 

Atunci se aruncă în adâncuri un păstor tânăr, venit de pe meleagurile îndepărtate de 
dincolo de munţi, şi apele prinseră a clocoti. Pământul se cutremură cumplit, dealurile 
se năruiră învăluite în pulbere, într-un zgomot asurzitor. Vântul urla sfâşiind văzduhul 
cu ţipete de groază. Urgia cuprinse curând întreaga fire. 

O spaimă nemărginită puse stăpânire pe toţi. Oamenii căzură la pământ, fără simţire. 
Abia târziu, când îşi veniră în fire, izbutiră să-şi recapete liniştea; îngenunchind, 
făgăduiră să nu mai păcătuiască în veci. 

Deodată, văzură că din apa lacului se desprind, urcând către cer, nori albi şi negri: 
erau cei care se jertfiseră - cei buni, prefăcuţi în nori albi, cei răi în nori negii - în 
afară de păstorul cel tânăr. Fiind cel mai curat şi bun la suflet dintre toţi, el rămase pe 
veci, în schimbul florii de chiciură, în adâncul lacului. 

Urcând încet în cer, norii prinseră a plânge de atâta jale şi lacrimile lor îmbelşugate se 
prefăcură în ploaie. 

De atunci încolo, pământul mănos s-a acoperit cu flori şi fructe. Se spune că floarea 
minunată înfloreşte veşnic, iar condorul salvator nu a îmbătrânit niciodată, doar penele 
de pe gât i s-au mai rărit puţin, cu trecerea anilor. 


Sacrificiul lui Quetzalcoatl?64 


Şi, când tot ce avusese de pregătit fu gata, ştiind bine ce face, Quetzalcoatl se aruncă 
pe rug şi arse. Aşa cum se povesteşte, cenuşa lui se înălţă, în văzul tuturor păsărilor 
care veniseră să fie de faţă la sacrificiul lui. 

lar când Quetzalcoatl pieri cu desăvârşire, mistuit de flăcări, din cenuşa lui se 
desprinse sufletul, în chip de stea, şi se înălţă în văzduh, până la cer. Bătrânii spun că 
aceasta este steaua care se iveşte în zori, pentru a lumina casele şi oamenii. 

După alţii însă, Quetzalcoatl - care pe atunci se numea Tlauitzacalpan - n-a apărut 
îndată pe cer, ci s-a dus mai întâi în iad. Abia peste opt zile a fost văzut pe cer, cao 
umină strălucitoare, şi acolo a rămas veşnic, ca un zeu. 

Se mai povesteşte că, în timpul zilei, se iveşte şi săgetează uneori stelele din jur, ca să 
strălucească el mai puternic. 

Prefăcut în luceafăr luminos, licărind vesel, el răneşte stelele bătrâne, fie ele bărbaţi, 
fie femei. lar dacă vreo steluţă cutează să apară lângă el, făcând pe grozava, pe dată o 
ace să piară, De asemenea face să piară norii, împiedicând să cadă ploaia. Atunci însă 
când soarele săgetează cu razele lui stelele tinere, el le alină îndată, strângând în jurul 
or nori de apă. 


Legenda insulei Tumaco 


oveste columbiană 


Unii negri care trăiesc la malul mării socotesc că insula Tumaco nu s-a ivit din 
ământul de pe coastă, ei pe spinarea unei balene care, după ce a rătăcit îndelung pe 
ape, a ajuns în Ecuador. Aşa îşi închipuie localnicii de prin partea locului că s-a născut 
insula, cu fruntea încununată de corali şi de scoici felurite. Aceasta s-a întâmplat 
demult, în negura vremi lor. Pe atunci lumea se săvârşise de curând. Insula s-a ivit 
înainte de a prinde formă țărmurile mării, înainte de a străluci blând stelele, iar munţii 
de a se închega în creste semeţe şi văi povârnite, aşa cum sunt astăzi. Cei neştiutori, 
care dau lesne crezare poveştilor, socotesc că ivirea insulei s-a săvârşit tocmai pe 
vremea lui Adam ori a potopului... 

Balena s-a ivit mai sus de râurile Daule şi Babahoyo, cam pe lângă vulcani. O scânteie 
din Crucea Sudului i-a dat într-o noapte viaţă. Şi ea prinse repede a creşte şi a prinde 
puteri. în ceasurile ei de tihnă, balena săpa nisipul, până făcu un lac cu apa tulbure, 
peste care şuiera vântul. Când simţea păsările în zbor, ea se cutremura, şi se hârjonea 
cu frunzele ce cădeau de sus. Acolo, în lacul care se învolbura în fiece anotimp, îşi avea 
sălaşul, alegându-şi drept culcuş câte un val uriaş, într-o seară, pământul nu mai fu în 
stare s-o ţină şi se crăpă. Rostogolindu-se neîncetat, balena cobori pe Daule în jos, 
tăindu-şi pieziş drum printre colnice. S-o fi văzut cum se mai zbenguia, sărind, secând 
izvoarele, năruind cedrii, căţărându-se peste câmpiile cu semănături. în vârtejul pe 
care-l stârnise pieri totul: tulpini, flori, sămânță.. Cresta pământurile uscate, iscând 
zănoage fără număr. Şi astfel, ajunse până la mare, unde săpă limanul numit Guayas şi 
ostrovul de la Capul Manglierilor. 

Ajunsă apoi în ocean, se luptă cu apa sărată şi amară ce-i intra în gâtlej. Cum nu era 


Quetzalcoatl este zeul cel mai de seamă al indienilor 
mexicani, stăpin al văzduhului şi al fenomenelor naturii. 
Mitul lui Quetzalcoatl, care înseamnă în limba náhuatl 
„Şarpele cu pene", cunoaşte multe variante, care povestesc 
faptele şi dispariția lui, dar toate mărturisesc prefacerea șa 
în planeta Venus. La baza acestei poetice transformări stă 
şi o comparaţie din lumea înconjurătoare: cînd Venus apune 
în apele oceanului, jocul tremurător al luminii care se 


obişnuită cu culorile schimbătoare, cu tălăzuirea neostoită, cu înaintarea şi apoi 
retragerea fără răgaz, balena bătu valurile înspumate, cu peştii strălucitori ca fulgerul, 
cu aripioarele ei înnegrite. Când se scufunda în adâncuri, de parcă ar fi vrut să scape 
de zăgazul ce-o ţinea încătuşată, lovea zdravăn bancurile de nisip, făcând să se 
cutremure pământul şi iscând guri pe unde se putea intra în pădure. Cu râurile îşi 
măsură falnic puterea. Râul Esmeraldas o acoperi cu pietre, până se făcu un petic de 
câţiva coţi, pe unde trecură primii oameni veniţi din Ţara de Foc. Vreme de o sută de 
ani rămase ostatică în Rio Verde, printre nisipuri fierbinţi şi ierburi târâtoare ce 
coborau până la ea, prin râpe şi 


oglindeşte dă impresia unui şarpe cu pene 


văi. lar râul Cayapas i-a stăvilit avântul de a vâna, împungându-i botul cu care 
scurma malurile. Cu apele lui îngălbenite de lutul stârnit de veacuri de 
furtună, râul Mira încercă s-o prindă sub stânci... Dar balena ieşi învingătoare 
din lupta cu apele. 


într-o bună zi, rupse zăgazurile, năruind totul: nisipuri, ierburi, copaci şi animale fără 
număr care se odihneau pe spinarea ei. Dezlănţuită, străpunse stăvilarele de pietriş şi 
nămol, croindu-şi drum cu coada ei sură, groasă şi puternică, tot înainte, fără oprire. 
Insulele, care erau făpturi vii, se împotriviră s-o lase să treacă. Astfel Tola şi fie-sa, apoi 
Santa Rosa şi Bolivar, Valdes şi La Palma, toate uneltiră împotriva ei. Mânioase, 
porunciră împreună tuturor copacilor - mahoni, manglieri, cocotieri şi arbori de 
cauciuc - să-şi înfigă mai adine rădăcinile în temelia lumii, ca să stăvilească năvala ce 
le biciuia trunchiurile şi stâncile. în cele din urmă, purtând în spinare felurite făpturi şi 
ierburi, ajutată de furtună, balena izbuti să străpungă zidul. 

Văzu într-o zi de vineri lacurile de la Mataje şi cunoscu atunci şi aurul din minele de la 
Santiago. în nenumăratele rânduri nărui priveliştea de pe coastă, ca apoi s-o ridice din 
nou. Pescui în voie printre stânci şi prefăcu în nori multe din apele care o purtau. La 
fiecare mie de ani, îşi îndrepta în sus capul, aidoma unei stânci semeţe, ca să zărească, 
poate, culorile apusului... 

Şi astfel ajunse la Tumaco. Se povesteşte că a rămas acolo din pricina climei blânde şi 
a locului întins, căci dorea să se odihnească după atâtea lupte, iar meandrele braţelor 
de mare o legănară, în tihnă şi cu bucurie. Când insula vru să se mişte, scrâşni din 
încheieturi, de parcă S-ar fi rupt. Cu o ultimă opintire, balena se îndreptă către 
Bocanueva şi-şi băgă coada jupuită între Pindo şi Bajito, înţepenind acolo. 

Tot cuprinsul ei se acoperi de copaci cu lemnul tare şi de felurite ierburi tămăduitoare. 
Pe Viciosa şi Morro îi lăsă să se joace pe spinarea ei. Iar chiar peste grumaz i se aşeză 
alt râu, Viudo, să-şi plângă amarul*. Apoi... se iviră oamenii, aşezările, rasa aceea 
care, veac de veac, se străduieşte să înalțe ziduri pe spinarea balenei ce a revenit de 
undeva, de sus, de la poalele vulcanilor... 


Legenda lacului vrăjit 
poveste peruană 


Nu se ştie prea bine în ce loc din regiunea Cañete se află un lac cu apa caldă, în care 
însă nu se poate scălda nimeni, de teama animalului ciudat ce sălăşluieşte în adâncuri. 
Când se iveşte în mijlocul lacului, iscând valuri înspumate, se aud până în depărtare 
sunetele unui cânt războinic. Lacul este înconjurat de dealuri şi numai din întâmplare 
poţi nimeri acolo. După cum spune legenda, apa îşi schimbă neîncetat culoarea. Mulţi 
păstori care au văzut o dată lacul vrăjit nu l-au mai putut găsi a doua oară, fiindcă 
atunci când ajungeau la locul cu pricina, lacul se făcea nevăzut. Se zice de aceea că 
acelaşi om nu poate vedea lacul decât o singură dată în viaţă. 


învingătorul balaurului înaripat 


poveste peruană 


Lui Inca Maita Capaj nu-i erau pe plac nici desfătările, nici viaţa de la palat; cutezanţa 
faptelor de arme îl atrăgea l-ar fi plăcut să-şi folosească forţa neasemuită a trupului 
împotriva puterilor vrăjmaşe. O campanie grea împotriva unor duşmani puternici, o 
incursiune îndrăzneață pe meleaguri sălbatice, îl ispiteau mai mult decât orice pe 


în limba spaniolă, viudo înseamnă „văduv” 


viteazul Inca. 

Nu-l mulţumeau întrecerile înşelătoare, în care nimeni nu-l putea înfrunta. De câte ori, 
în jocurile lui, n-a vătămat vreun tovarăş, din nebăgare de seamă, din pricină că nu-şi 
putea înfrâna pornirea firii sale năvalnice! Maita Capaj năzuia să săvârşească o ispravă 

învățătorii lui îi povesteau, pe când era copil, întâmplări nemaipomenite, 
cutremurătoare, despre viaţa şi obiceiurile Pădurii Necuprinse, unde sălăşluiau 
animale de temut. Şerpi zburători, pisici de foc, dihănii îngrozitoare erau stăpânii de 
netăgăduit faţă de care omul apărea ca o făptură slabă şi neputincioasă. 

într-o zi, Maita Capaj îi spuse prealuminatului său tată, împăratul Lloque Yupanki: 

— Mă duc să cuceresc țara de paste râu. Abia aştept să călătoresc pe râul 
Amarumayu! 

Bătrânul împărat se înspăimântă de îndrăzneala faptei la care năzuia fiul lui, cu toate 
că era sigur do puterea moștenitorului său la domnie. 

— Primejdioasă e fapta pe care vrei s-o săvârşeşti; fiule! 

— Tocmai fiindcă-i primejdioasă o caut. 

— Fie ca Soarele să-ți călăuzească paşii! 

Odată organizată expediția, Maita Capaj plecă de la palat, nu însă înainte de a 
îndeplini, după datină, rugăciunile către zeița Inti-raimi şi către zeul Anta-Asitua. Acum 
era vremea cea mai prielnică pentru a străbate codrii. 

Făcu primul popas în îngheţatul Chawaitiri, unde primi proviziile de came, pastrama şi 
celelalte merinde. O pomi apoi mai departe, spre Paukartampu, unde i se alăturară 
nişte călăuze iscusite, cunoscătoare fără greş ale pădurilor întortocheate, care îi 
purtară pe călători prin labirintul junglei. 

Se odihni o noapte în Challapampa, iar a doua zi începu urcuşul podişului în mijlocul 
căruia se ridica vârful Apu Knaj-wai, ca o strajă de veghe. Când ajunse pe culmea lui, 
Maita Capaj putu să admire, privind cu nesaţ, priveliştea minunată a pădurii. Se 
închină, salutând după aţină Soarele, părintele împărăției, care se ivea de acolo, 
măreț şi strălucitor. De pe culmea ninsă putu să vadă, plin de încântare, imaginea 
neasemuit de frumoasă a munţilor. „Ar trebui ca locul acesta să se numească Turnul 
Lumii, se gândi el, căci din înălţimea lui se zăreşte întregul pământ, cu ungherele lui 
fără număr.” 

Plin de desfătare, Maita Capaj mulţumi zeilor că i-au lărăzit darul minunat al acelor 
clipe. îşi urmă drumul, cu încredere sporită, coborând coasta fără sfârşit care ucea 
către Tampumayu şi Kosnipata. Porniţi din Cuzco*%, Inca şi oamenii lui începură să 
ndure asprimile vremii de pe meleagurile de la tropice. Pătrundeau în lumea tainică a 
junglei, care în închipuirea lor era înţesată de monştri înspăimântători. 

La lumina focului, în singurătatea nopţii, călăuzele depănau poveşti înfiorătoare despre 
făpturi ciudate. Dintre toate, Amaru era cea mai de. Temut, din pricina puterii şi 
cruzimii sale. Amaru era un monstru uriaş, balaur înaripat cu ghiare, acoperit de o 
platoşă de nepătruns. Se mişca iute, în zbor, dar şi pe pământ era la fel de cumplit, 
când se lăsa fulgerător din văzduh, ca un duh necurat, sprijinindu-se pe labele lui 
scurte şi groase. 

Era coşmarul junglei, groaza tuturor animalelor: nicio vietate nu îndrăznea să-l 
înfrunte. Zeu şi monstru, domnea atotputernic de la începutul începuturilor. Era 
întruchiparea răului; ca şi el, şerpuia şi se umfla, revărsându-se şi pricinuind moartea 
oricărei făpturi vii. Când Amaru zbura, cerul se acoperea de neguri, iar când cobora 
din văzduh, pământul se cutremura. Şuieratul lui ascuţit sfâşia mantia grea a tăcerii. 
Maita Capaj aşteptă luna plină. Ştia că la miezul nopţii balaurul îşi părăsea vizuina. 
Trebuia să-l întâmpine la malul râului: acolo avea să-l răpună. Inca avea să-l aştepte 

ascuns în hăţişul din apropiere. 

O pâclă ciudată se ivi în văzduh, o umbră deasă care înainta mereu, până ajunse să 
întunece luna. Era o umbră mişcătoare, care semăna groaza. Aerul fu străpuns de un 
strigăt prelung de spaimă. Toată pădurea se cutremură şi chiar fiarele cele mai 
puternice îşi căutară scăpare prin peşteri şi vizuini. 

Maita Capaj ieşi în câmp deschis, cu cugetul senin. Monstrul se năpusti asupra lui, 
încredinţat că o să-l zdrobească. Zgomotul înfricoşător pe care-l stârni saltul lui păru 
că năruie jungla. Dar Inca aşteptă lovitura şi, dibaci, ştiu să se ferească. Balaurul se 
năpusti iar asupra lui, dai şi de data aceasta viteazul izbuti să scape de furia 
năpraznică. Atunci, cu iuţeala fulgerului, îşi înfipse sabia ascuţită în pieptul monstrului. 
Din rană ţâşni şângele, şiroind ca un, izvor ce coboară de la munte, înfuriat, balaurul 
se ridică iar în văzduh, căzând îndată ca un potop purpuriu, care înroşi pământul şi-l 
stropi pe Inca. Maita Capaj îl izbi de mai multe ori, cu o dibăcie de neînchipuit, pină 
izbuti, cu o lovitură aducătoare de moarte, să-i spintece pântecele şi să-şi răpună astfel 
duşmanul. Trupul uriaş al lui Amaru se prăvăli, măruntaiele i se împrăştiară în ţărână, 
stârnind groaza celor din jur care, încremeniţi, priveau crâncena luptă. Fiara răpusă de 
moarte îl mai urmări încă pe viteaz care, dacă nu s-ar fi ferit de loviturile cozii ei lungi 
şi puternice, n-ar mai fi scăpat cu viaţă. 

Maita Capaj, teafăr şi triumfător, dădu ultima lovitură monstrului, străpungându-i 
ochiul cu sabia. Amaru rămase nemişcat, iar din sângele lui se făcu un râu ce părea că 
se varsă în marele fluviu. Viteazul Inca, scăldat în sângele fiarei, îşi primi astfel 
botezul. De atunci încoace se povesteşte că orice faptă, oricât de necrezut ar părea, 
era isprava învingătorului ba laurului înaripat. 


Supunerea 
poveste peruană 


Chunta Wachu era un căpitan curajos şi destoinic. Purtase lupte grele cu duşmanii din 
tribul kolla, iar acum slăvitul Inca îl trimisese, în fruntea unei expediţii, tocmai la 
Pământurile Noi. 

Chunta Wachu era războinic călit, trecut prin bătălii fără număr, temut şi respectat de 
oamenii săi, care îi arătau supunere, oarbă. Atât de adâncă era credinţa soldaţilor lui, 
încât vechile hrisoave povestesc drept pildă următoarea întâmplare. 

Chunta Wachu şi oastea lui ajunseră la o tabără, în inima pădurii, şi îşi ridicară 
corturile acolo, la malul râului, ca să se poată apăra de orice atac prin surprindere din 
artea înşelătorilor lor duşmani din tribul antis. Puseră de veghe străji, aprinseră 
ocurile şi ridicară corturile. 

Căpitanul a fost nevoit să lipsească din pricina unor treburi ce trebuiau duse grabnic la 
un sfârşit. Pentru izbânda expediției, era neapărată nevoie să plece pe ascuns. De 
aceea apucă pe o cărare neştiută, lăsând în fruntea soldaţilor o căpetenie căreia îi 
orunci cu străşnicie că, pentru nimic în lume, nu aveau voie să părăsească locul unde 
se aflau. 

Porunca dată de căpitan fu ascultată cu supunere deplină: Trecură multe zile, luna se 
schimbă şi nopţile se făcură mai lungi. Proviziile erau pe sfârşite. Sosi şi clipa când 
ură nevoiţi să drămuiască 

0 singură bucăţică pentru zece guri. 

Nu se ştia nimic despre ascunzătoarea lui Chunta Wachu. Fusese căutat, zadarnic, 
câteva leghe jur împrejur. 

Oastea slăvitului căpitan lâncezea, dar nici unuj soldat nu-i trecu prin minte să calce 
orunca primită. Toţi oa menii rămaseră neclintiţi la locurile lor, chiar atunci cţnd 


moartea începu să le secere rândurile. 

Nu se mai întoarse în veci viteazul Chunta Wa soldaţii lui credincioşi pieriră cu toţii, 
aşteptându-l. îi ascultară porunca, până muriră. 

Trista poveste mai aminteşte că acest cutezător căpitan a fost răpus de înfricoşătorul 
balaur înaripat Amaru, despre care legendele spun că, pe când monstrul cumplit se 
afla într-o peşteră, i-a prins şi i- a înghiţit pe toţi cei care-l însoțeau pe Chunta Wachu, 
iar la urmă şi pe curajosul căpitan. 

După cum glăsuieşte însă o veche hrisoavă, Chunta Wachu a izbutit să scape, pe când 
balaurul care- 

1 făcuse ostatic dormea somn adânc. Căpitanul fugi cu toată iuţeala de 
care fu în stare, dar nu putu să se pună la adăpost de urmăritor. Când balaurul îl 
ajunse din urmă, se zice că s-a săvârşit o minune: Chunta Wachu s-a prefăcut în copac. 
Monstrul, orbit de furie, se încolăci în jurul lui, ca şi 

când ar fi vrut să-l înăbuşe cu forţa sa nemaipomenită. înconjură de mai multe ori 
trunchiul, dar copacul începu să crească şi îi împlântă în trup spini ascuţiţi, care-i 
pricinuiră lui Amaru moartea. Mândru şi semeț se înalţă în pădure copacul din Chonta. 
Pe trunchiul lui se încolăcesc, precum șerpii, ierburi agăţătoare, în mitologia incaşilor, 
acest copac este întruchiparea supunerii oarbe, iar din lemnul lui tare se făuresc 
trainice lăncii şi ghioage de luptă. 


Prinţesa Anachue 


poveste columbiană 


Paşnica vale Iraca este un ţinut mănos şi însorit, adăpostit de coline cu pârâuri care 
cântă, acoperit cu porumb fraged, ce-şi unduieşte frunza în adierea vântului, la asfinţit. 
Satul indienilor muisca se întinde pe dealuri şi costişe, oglindindu-se în apele de 
cleştar ale marelui lac Tota. Nuanţele de verde înconjoară orizontul din toate părţile, 
iar colibele, împrăştiate ici-colo, se ivesc surâzătoare; printre tufele de laur. 

în valea aceasta, cu multă vreme în urmă, din porunca profetului Nemquetava, s-a 
ridicat un templu mândru, în formă de cerc, apărat de un zid care îl înconjoară de trei 
ori. Este Templul Soarelui. Ca să-l înalțe, indienii au folosit lemn greu, de preţ, adus de 
rin câmpiile îndepărtate. Prinţesele muisca au împletit rogoz şi trestii, ca să-i 
împodobească, în chip de covoare, pardoseala şi zidurile. Meşterii olari au plămădit 
utul, dând la iveală vase măiestrite şi figuri ciudate. Aurarii şi meşterii de podoabe 
traseră aurul în fire şi făuriră talismane şi odoare scumpe, bătură în smaralde urnele şi 
soclurile unde se odihneau strămoşii lor vestiți, şefii şi preoţii veneraţi, care îi 
învăţaseră orânduielile drepte de viaţă şi prevestiseră cu înţelepciune, cercetând 
mersul stelelor, ce vremuri aveau să vie şi care va fi viitorul seminţiei. Acolo îşi avea 
ăcaşul trupul îmbălsămat - galben ca ceara şi cu chipul dăltuit în piatră - al marelui 
Idacanzas, urmaşul lui Bochica şi conducătorul indian cel mai de seamă care a domnit 
vreodată în Iraca. 
în ziua aceea, pregătirile fără număr începute încă din zori înteţiră munca liniştită a 
tribului, iar nerăbdarea îi cuprinse pe toţi deopotrivă. Puternicul Zuamox, căpetenia 
or, aştepta sosirea altui prinţ de departe, care avea să vină cu mare alai. 

în sfârşit, iată că se zăreşte cortegiul. Se aud sunete ascuţite de fluiere şi corn. Larma 
se face mai puternică atunci când, din lecticile mândre purtate de războinici, 
împodobite cu ciucuri zornăitori de aur, se iviră asprul conducător şi fiica lui. 
Frumuseţea prinţesei n-are seamăn: chipul îi este oacheş iar ochii mari, negri. Pe 
umeri poartă o mantie purpurie, căreia indienii îi zic liquira, pe limba lor, iar brăţările, 
colierele şi podoabele îi fac şi mai mândre portul şi trupul. 
Alaiul noilor veniţi se scurge încet, printre panaşe şi flamuri purtate de supuşi 


credincioşi. lar Zuamox, cu braţele în cruce pe piept, măreț şi neclintit, aşteaptă în 
pragul palatului. Căpeteniile războinicilor, pe două şiruri, aşteaptă şi ele. înjur, toţi 
supuşii se strâng, smeriţi. 

Când cortegiul ajunse la intrarea în palat, îl primiră cu saluturi, după datină. Muzica 
dulce a fluierelor şi răpăitul tobelor înveseleşte văzduhul, iar fetele muisca îngână 
cântece. Toţi încep să închine, bând licoarea de porumb, din ulcioare mari. Mulțimea 
se grămădeşte, uitându-se prin gardurile care împrejmuiesc palatul, să zărească la 
ospăț împărţirea bucatelor. Iar înăuntru, larma e în toi. 

Mai târziu, se pornesc întrecerile şi luptele. De pe un parapet înălţat înadins pentru 
această sărbătoare, Zua-mox, înconjurat de căpetenii şi sfetnici, dă porunca să înceapă 
întrecerile. Frumoasa prinţesă, pe nume Anachue, e şi ea de faţă. Indieni uriaşi se iau 
la trântă, măsurându-şi puterile. Peste puţin, începu încercarea cea mai de seamă: cei 
care luau parte la ea trebuiau să se întreacă, alergând într-o arenă în formă de 
jumătate de cerc. întrecerea aceasta e închinată lui Chaquen, zeul alergărilor. 

Când totul fu gata, chiar înainte de a se da semnalul începerii, se ivi un nou alergător, 
un flăcău chipeş, înalt cât un munte. Cele mai frumoase fete îi zâmbesc, cu toate că nu 
ştiu de unde vine. Nu s-a aflat apoi despre el decât numele: Biachue. 

Semnalul de pornire trebuia să fie dat de prinţesa care se afla în ospeţie. Şi Anachue 
cea mândră ridică braţele şi spuse cuvântul, după datină. 

Toţi prinseră a fugi. Cei mai iuți se năpustiră ca nişte pui de cerb sălbatici. Dar Biachue 
îi întrecu pe toţi şi, curând, ajunse, învingător, la capăt, în strigătele mulţimii care 
privea. 
— Anachue se împurpura la faţă şi făcu, plină de măreție, câţiva paşi spre flăcăul uriaş. 
Cuprinsă de o tulburare adâncă, ce n-o mai încercase niciodată, prinţesa se uită în ochii 
indianului cel mândru şi îi dă cu mâna ei răsplata câştigată. Apoi aşează pe umerii 
învingătorului o mantie uşoară. Flăcăul o priveşte răpit, respirând anevoie. lar fata 
neştiutoare simte un fior care-i strânge inima... 

Când se lăsă noaptea, sunetul fluierelor se înteţi, şi vinul de porumb începu să scadă, 
sorbitură după sorbitură. în sălile palatului, căpeteniile indiene şi fetele se prind de 
mină, pornind să joace în ritm, în cântecul trist ce însoţeşte zgomotul înfundat al 
tobelor. 

într-un loc mai înalt, înfăşuraţi în mantii, stau sfetnicii, alături de frumoasa prinţesă şi 

odinioară. Bătrânii sunt învăluiţi în nişte plase, care simbolizează trecerea către ţara 

Anachue şi-au dezvăluit unul altuia cât de mult se iubesc. El o strânge duios în braţe şi 
o sărută, iar luna de pe cer le este martor. 
Dar deodată, pe chipul fetei se aşterne groaza; palidă, ea începe a-i povesti cum, după 
crudul obicei al seminţiei sale, ea a fost aleasă să fie mireasa astrului Zuhe, zeul 
căldurii şi luminii. Anachue trebuie să fie jertfită în zori, chiar în mijlocul apelor lacului 
Tota. 

îngrozit, Biachue păleşte şi el. împietrit de durere, nu-şi dădu seama că prinţesa s-a 
desprins din braţele lui şi, plângând amarnic, s-a pierdut pe coridoarele palatului, către 
odaia ei. 

Când se văzu singur, îndrăgostitul ieşi iute din palat. Pe drum îşi muşcă buzele până la 
sânge, blestemând. Stătu treaz toată noaptea, scrutând umbrele, cu ochii împăienjeniţi 
de lacrimi. 

Iar când se ivi aurora, avea gata chibzuit un plan cutezător, cum nu s-a mai pomenit. 


E ziuă. Vrăbiile zburătăcesc prin frunzişul des al lanurilor de porumb. Strivind 
ierburile, un războinic îşi croieşte drum, cu pas apăsat, către marele lac. E Biachue, 
care păşeşte ca în vis. Pe umăr poartă tolba plină de săgeți aducătoare de moarte. 
Merge Ia luntrea lui, pe care a pitit-o între trestii. Ajuns lângă ea, îşi mai cercetează o 
dată arcul, încordându-l, apoi se tupilează şi aşteaptă, încetul cu încetul, ceața se 
destramă şi se iveşte creasta lucitoare a valurilor, scânteind în soare. în depărtare, pe 
oglinda luminoasă a lacului, se zăresc o mulţime de luntri care, pe măsură ce 
înaintează, se desluşesc tot mai bine. Vâşlaşii lor dibaci însoțesc o luntre bogată. Cu 
toţii sunt războinici şi poartă arcuri, săgeți şi panaşe. La bătaia cadenţată a vâslelor în 
apă, se stârnesc gingaşe steluțe de spumă. 

în luntrea regească, palidă şi frumoasă, stă prinţesa Anachue. La semnalul marelui 
conducător din Iraca, începe ritualul. Slujitorii aprind mirodenii de smirnă şi răşină în 
vase şi cupe de aur. Aşa cerea datina indienilor ca, în vremea culesului roadelor, să se 
aducă prinos lui Sie, zeiţa apei, şi zeului Zuhe, astrul care răspândeşte căldura şi 
lumina. 

Sub o ploaie ca o pulbere de aur, căpeteniile încep să arunce în apă nestemate, 
dăruindu-le astfel zeiţei şi duhurilor prevestitoare, spre a le îmbuna. 

Se apropie ceasul jertfei. Totul e gata pregătit. Marele preot indian trebuie să împlânte 
pumnalul în pieptul feciorelnic al prinţesei Anachue, pentru ca Zuhe să soarbă sângele 
miresei alese. Fetei i se smulg veşmintele şi îi sunt legate strâns braţele, într-o tăcere 
de nepătruns. 

Deodată, cineva scoate un strigăt de alarmă. în apropiere, o luntre spintecă apa, cu 
iuţeala fulgerului, îndreptându-se către locul unde se săvârşeşte jertfa. Vâslaşul dibaci 
se năpusteşte deznădăjduit înainte. Dar războinicii îşi întind grabnic arcurile, abătând 
asupra-i o ploaie de săgeți, care ţâşnesc în cerc. Biachue izbuteşte însă să înainteze 
şerpuind, călăuzindu-se cu vâsla, în dreapta şi în stânga, stăpânit de o înverşunare 
oarbă. Iar luntrea se avântă, împinsă de o putere neomenească. Viteazul se ridică în 
picioare, cu îndârjire, înfruntând săgețile. La rândul lui îşi încordează arcul, slobozind 
fără încetare moarte neîndoielnică. Văzduhul e sfâşial de săgeți. Unul după altul, 
vâslaşii războinici sint răpuşi de furia dezlănţuită fără milă. 

Biachue îşi croieşte drum, ferindu-se cu o îndemânare de necrezut de săgețile 
duşmane. Răniţii slobod strigăte jalnice, înfiorătoare, şi o groază blestemată pune 
stăpânire pe toţi. Uluiţi, cei rămaşi în viaţă încep să fugă mişeleşte. 

Biachue a ieşit biruitor. lată-l lângă aleasa lui; grabnic, îi taie legăturile, eliberând-o. 
Dar chiar în clipa aceea, o săgeată i se înfige adânc în trup. Ochii viteazului se tulbură, 
cătând către chipul prinţesei. Iar când fata se străduie să-i smulgă săgeata ucigătoare, 
el o stringe la pieptu-i însângerat, înlănţuind-o strâns, în agonie. Şi, într-o îmbrăţişare 
fără sfârşit, tremurând, pier amândoi în undele de cleştar ale lacului. 

în urma lor, o pată trandafirie însângerează apa, legănându-se parcă sub sărutarea 
zeului Zuhe. 


(SBRAMânui ige! indiene si a 


poveste columbiană 


După ce cuceritorii spanioli i-au învins pe indienii chibcha, s-au îndreptat spre apus. 
Triburile indiene pijaos, panches, natagaimas şi coyaimas nu s-au plecat însă, nici cu 
preţul vieţii. 

La tropice, natura e caldă şi ameţitoare. Aici cresc sălbatice animale necunoscute şi 
flori de toate culorile. Se aude foşnet de cocotieri şi bambuşi şi susur de izvoare, în 


pădurile de arbori tropicali, păsări cu pene în felurite nuanţe scot triluri ascuţite, 
ciudate. Când se lasă noaptea, din jungla întortocheată par a se desprinde chipuri de 
basm, iar văzduhul se umple de licurici şi de un murmur tainic. lar în zori, pare că se 
deşteaptă întreaga fire, şi totul creşte zvâcnind, copleşitor şi sălbatic. Copitele cailor şi 
săbiile spaniolilor taie poteci prin hăţişuri, pe pământul încins. La trecerea lor, pietrele 
scapără, iar cerbii, jaguarii şi bâtlanii fug speriaţi, sub soarele învăluit în neguri. 
Cuceritorii se apropie de o cetate indiană. De după ramurile înfrunzite şi lianele 
agăţătoare, pândarii, zoriţi vestesc primejdia. 

în faţă se întinde valea Mariquita. Râul Guali susură zglobiu, purtând o luntre ce 
înaintează încet, încetişor, în depărtare, se zăresc turnurile şi pali sadele cetăţii. 

Când războinicii şi caii lor trec vadul râului, din pădurea deasă de pe malul celălalt 
ţâşneşte o perdea de săgeți otrăvite, sfâşiind văzduhul şi liniştea din jur. Gemetele 
celor răniţi se împletesc cu nechezatul cailor. Cu furie neostoită şi tot mai înverşunată, 
intenii se afundă în pântecele cailor. Şopotul apei lasă în urmă-i dâre purpurii. Abia 
târziu, în sunet de trompete şi pocnet de flinte duşmane, indienii se dădură înapoi, 
cuprinşi de spaimă. Totuşi, când cuceritorii albi luară cu asalt palisadele, săgeți fără 
greş le nimiciră avântul. 

Casele au fost însă invadate. Către apusul soarelui, după o bătălie sângeroasă, indienii 
ugiră, lăsându-i în urmă pe cei morţi. 

Se ivesc zorile. Spaniolii bagă de seamă că totul în jur poartă semnele unei sărbători 
ţinute de curând. Bolţile şi pridvoarele mai sunt încă împodobite cu ghirlande de flori, 
iane şi arcuri. Pretutindeni, vase de lut sparte şi pocal uri măiestrit lucrate sunt 
mărturie a prinosului barbar adus zeiţei vinului, Huitaca, Mai multe plăci de aur, 
talismane şi podoabe bătute în nestemate, aninate de crenelurile dantelate ale zidului, 
ac să se desluşească sălaşul căpeteniei nesupuse. înăuntru, invadatorii găsiră coroane 
împletite din fire de agavă şi bucsău, perdele din trestii şi liane, după care străluceau 
veşmintele scumpe, cu pene semeţe. lar prin unghere zăceau ulcioare pline cu vin de 
almier ori de ananas. în fundul încăperii, pe un piedestal plămădit din lut şi bambus, 
erau aşezate Murite daruri şi giuvaere, învăluite în miresme proaspete de flori. 

Aflară din gura ostaticilor, cu ajutorul tălmacilor, că de curând fusese acolo o mare 
sărbătoare, nunta prinţesei Luchima. Mireasa avea doar şaptesprezece ani, şi era cea 
mai frumoasă din toate fetele indiene. în faţa căpeteniilor tribului, după datina 
străbună, fala marelui şef şi-a dăruit inima alesului ei. 

Se scurseră mai multe zile. Spaniolii şi indienii începură să se înţeleagă. Dar, din clipa 
în care cuceritorii îl omorâră pe marele şef, soţul prinţesei Luchima prinse a strânge 
războinicii de prin împrejurimi, pregătindu-se de luptă. 

Se întâmplă că un tânăr căpitan spaniol se îndrăgosti cu patimă de Luchima cea 
mândră. Nu era ceas în case să n-o copleşească, oferindu-i daruri şi podoabe pe care 
ea le respingea neîncetat, cu mânie şi silă. într-o zi, căpitanul urzi un plan drăcesc. 

Se lăsa noaptea. Luna, ca un disc de argint, se ridică pe cer. 

Căţărându-se pe zidul palatului, tânărul spaniol pătrunse în odaia unde prinţesa 
dormea nemişcată. Scârţâitul unei balamale de lemn vechi o făcu să sară din pat. 
Atunci desluşi, îngrozita, în pragul uşii larg deschise, trupul înait al străinului. 
Bâjbâind, orbit de patimă, el se apropie de frumoasa indiană. Dar deodată, un zgomot 
ciudat îl făcu să se oprească. în lumina rezelor de lună se ivi chipul unui indian voinic 
şi oacheş. Soţul credincios al prinţesei şi spaniolul se înfruntară faţă în faţă. Căpitanul 
trase iute spada din teacă şi se năpusti îndârjit. Dar Luchinia ţâşni ca o pisică să-şi 
apere iubitul. într-o clipă, sabia se înfipse adânc în carnea palidă, fierbinte, a tinerei, 
care iasă să-i scape de pe buze un geamăt sfâşietor, prelung. Apoi, corpul prinţesei 
căzu fără viaţă pe pardoseala luminată a odăii. 

Aşa muri Luchima cea iubitoare, apărându-şi alesul inimii şi stingându-se sub privirile 
lui. 

Indianul se năpusti sălbatic spre străin şi, cu braţele lui de uriaş. îi frânse grumazul. 


Se auzi scrâşnetul oaselor vupii, apoi zăngănitul armelor căzând la pământ. Spaniolul 
rămase întins, fără viaţă. 

Chiar în noaptea aceea, tânărul indian îşi luă în braţe soţia şi, strângând-o cu putere la 
pieptul lui gol, se afunda suspinind în pădure, pierzându-se într-o perdea de licurici. 
Luna îşi urmă mersul lin, revărsând peste pământ raze 


Darena 


poveste panameză 


Unul din cele mai frumoase râuri din provincia Herrera este Sefiales, care curge pe 
lespezi uriaşe, mugind, în şuvoaie cristaline ori făcând ochiuri adânci. 

în pietrele acestea, pe care trecerea timpului pare că n-a lăsat nicio urmă, dăinuie 
nişte forme, cioplite poate în ceasuri mai fericite de vitejii indieni guayami, care s-au 
împotrivit cu preţul vieţii trecerii cuceritorilor spanioli. 

Una din acele forme seamănă cu un pieptene, ai cărui dinţi ascuţiţi parcă au scrijelat 
stânca aspră, lăsându-şi acolo urma, pe vecie. Alte forme, ca de pildă cea care 
seamănă cu o chitară, se găsesc în jurul stâncii numite jilţul lui Paris%; piatra are o 
adâncitură, întocmai ca un jilţ cu spetează şi braţe, desăvârşit cioplite. Acolo, 
povesteşte legenda, se aşeza faimosul teba® ca să se odihnească, să-şi făurească 
planuri de luptă cu duşmanii vecini şi, mai apoi, să hotărască apărarea meleagurilor 
natale, peste care năvăliseră spaniolii*0. 

în câmpiile mândre şi mănoase din provincia Ocu îşi avea slăvitul Paris un loc nespus 
de frumos unde mergea să se odihnească, aşezat chiar la malul râului Señales. Acolo, 
fiica lui, mândra Darena, floarea de nepreţuit din munţii panamezi, afla şi răcoare ca 
să-şi învioreze trupul tânăr, şi tihnă pentru mintea ei ageră şi visătoare. 

De cite ori după-amiaza, când soarele părea că preface zarea într-o mare de aur, 
tânăra indiană îşi lăsa în voie gândurile, să hoinărească prin văzduhul nesfârşit, înecat 
de frumuseţe şi strălucire! 

Fata îşi avea un colţişor pe care îl îndrăgea cel mai mult: stânca ce ieşea din apă în 
mijlocul unui lac atât de adânc, încât apa lui părea neagră; nimeni n-a izbutit să afle 
vreodată cât de adânc era cu adevărat. De acolo, ea se arunca în apă, în ceasurile de 
zăpuşeală, şi tot acolo obişnuia să stea ore în şir, cufundată în vise fermecătoare de 
fată tânără. 

Prinţesa nu iubea încă pe nimeni. Cu sufletul senin, îşi petrecea tinereţea, strălucind 
de frumuseţe, pe pământurile tatălui ei. Dar erau mulţi cei care se luptau să-i 
cucerească dragostea. în nenumărate rânduri, sosiră la Paris solii din partea unor şefi 
de trib care voiau să i-o ceară pe Darena de soţie. Ea însă îi respinse pe toţi, iar 
înțeleptul teba, care se vedea în fiica lui pe sine însuşi, nu voia s-o silească. Viaţa era 
pentru prinţesă ca un palat fermecat plin cu tot felul de lucruri minunate. 

Aşa treceau lunile, fără ca vreun necaz ori nelinişte să tulbure viaţa frumoasei Darena 
şi a tribului ei. Dar într-o zi, pe meleagurile lui Paris răsunară trâmbiţe de război. 
Oameni necunoscuţi, stăpâni pe tunet, căutau înnebuniţi aurul ce zăcea în pământurile 
acelea. Un căpitan cu o sută treizeci de soldaţi năvăliră peste aşezările indienilor, 

aducând cu ei prăpăd şi moarte. Pentru supuşii lui Paris şi pentru Darena, zilele 
fericite rămaseră departe. Ochii prinţesei, odinioară surâzători şi încrezători, sunt 
scăldaţi în lacrimi. Ştie acum ce înseamnă năvala pustiitoare, iscată pe neaşteptate, 
necazurile Şi 

Până la urmă însă, veniră iar filele bune. Paris şi oamenii lui îşi refacură forţele. 
Norocul întoarse spatele aventurierilor şi îi zâmbi lui Paris, ai cărui războinici, sub 
conducerea lui, supuseră la încercări grele pe cutezătorii soldaţi ai Castiliei. 

în tumultul goanei, un soldat spaniol se rătăci. Tot căutând drumul, ajunse la marginea 
râului, unde se întindeau pământurile lui Paris. Deşi nu ştia unde se afla, nu se temea 
de nimic, căci era plin de cutezanţă. Cum soarele arzător îl înăbuşă, îşi lepădă armele, 
coiful şi zalele şi se aşeza sub un copac, să se odihnească la răcoare. Se credea singur. 
Deodată, scrutând cu privirea jur-împrejur, văzu printre frunze ceva care-l înmărmuri. 
Aşezată pe o piatră, o fată de o frumuseţe răpitoare îşi trecea lin prin pletele negre ca 
pana corbului un pieptene de aur. 

Soldatul crezu că are vedenii din pricina minţii sale înfierbântate. Se frecă la ochi şi se 
uită iar. Nu, nu era o vedenie! Darena, căci ea era, îşi pieptăna mai departe părul, fără 
să ştie că ochi străini o priveau pe furiş. 

Spaniolul se uita la ea cu nesaţ, fermecat parcă. Ce-l vrăjise oare? Frumuseţea 
neasemuită a tinerei indiene sau pieptenele din mâna ei care sclipea, împrăştiind raze 
de aur? 

Darena, care se pieptăna oglindindu-şi chipul în apă ridică ochii, atrasă poate de 
privirea nemişcată a spaniolului. Când ochii lor se întâlniră, fata scoase un strigăt 
uşor. într-o clipă, sări în picioare, dezvăluind privirii tânărului farmecul trupului ei 
mândru şi fraged. Crezu la început că era o fiară coborâtă de la munte şi vru să fugă, 
dar, privind mai bine îşi dădu seama că nu erau ochii unui jaguar, ci ai unui om alb, cu 
părul de aceeaşi culoare ca pieptenele din mâna ei. Spaima i se şterse de pe chip şi se 
uită cu luare aminte la el, iar soldatul făcu la fel. 

Inima prinţesei bătea să-i spargă pieptul, dar nu de frică, deşi ştia bine că vrăjmaşii 
erau oameni răi, şi cel care o privea era unul din ei. Soldatul acesta era chipeş în ciuda 
ostenelii ce i se aşternuse pe chip şi a hainelor sale zdrenţuite şi murdare. Cât de 
deosebit era de flăcăii tribului! 
Văzând că fata nu fugi, el se ridică şi încet-încet se apropie de malul râului. începu să-i 
vorbească şi Dareni îi grăi şi ea. Nu izbutiră să se înţeleagă şi izbucniri amândoi în râs. 
Darenail întrebă, prin semne, cine era şi ce i se întâmplase. El îi răspunse în acelaşi fel 
că era soldat şi că se rătăcise, că nu ştia drumul care să-l ducă la ai lui. Ea îi făgădui 
să-l ajute. Văzând însă cu câtă luare aminte o privea el, îl întrebă ce voia de la ea de se 
uita astfel. 
Pe când spunea aceste vorbe, pe buzele ei se înfiripă un zâmbet fermecător. Oare ce 
gânduri, ce vise, ce nădejdie ascunse îi treceau prin căpşor, când îi pusese întrebarea? 
Aşteptă nerăbdătoare. 

Dar răspunsul spaniolului îi adumbri chipul mândru, ce părea că împrăştie o lumină 
blândă. Tânărul îi spuse că pieptenele din mina ei îl fermecase şi că îl dorea cu 
ardoare. 
Darena crezu că s-a înşelat, şi-l întrebă iar. De data aceasta, nu mai putea fi vorba de 
nicio îndoială: străinul arătă limpede că ceea ce-l atrăgea era doar pieptenele de aur, 
nimic altceva. 

Copleşită de durere şi, în acelaşi timp, plină de revoltă, fata îşi strânse buzele într-un 
gest dispreţuitor. îl privi pe soldat cu trufie şi aruncă furioasă podoaba de preţ, izbind-o 
de stânca aspră. Pieptănul scrijela piatra, lăsând întipărită urma dinţilor. Se rostogoli 
apoi în apă, sub ochii uimiţi ai străinului. Darena se aruncă şi ea, pierzându-se într-o 
clipă în adâncuri. Pieri astfel pentru totdeauna din ochii celui care a prețuit mai mult o 
bucată de aur decât frumuseţea ei. 

în minunatele nopţi răcoroase de vară, cam pe la ceasul al doisprezecelea, când luna 


împrăştie o lumină limpede în cer şi pe pământ, ţăranii din partea locului văd cum se 
iveşte, la malul râului Señales, o fată negrăit de frumoasă, care îşi piaptănă pletele ei 
lungi şi bogate, de un negru strălucitor, cu un pieptene de aur. 


Viteazul saquezazipa 


poveste columbiană 


Saquezazipa sau Sagipa, urmaşul lui Tisquesusa, a fost ultima căpetenie a indienilor 
muisca. Neînfricat şi dârz, el a fost ucis în chinuri de cuceritorii cei cruzi. 

Datina îl învățase că Chiminigagua, zeul atotputernic, cel fără trup, a fost creatorul 
miracolului luminii, că zeul Bachue a ieşit odată, împreună cu fiul lui, din adâncurile 
lacului sfânt Iguaque şi a populat lumea. Că Bochica, aidoma lui Manco Capac şi Mama 
Ocllo din legendele incaşilor, i-a învăţat pe oameni ce înseamnă binele şi le-a arătat 
cum se lucrează pământul şi cum se ţes veşmintele. Că Chibchacum a fost un Atlas de 
pe meleagurile acelea. Că Nemcatacoa a fost zeul petrecerilor şi al beţiei, Chaquen, al 
alergărilor, iar Chibrafruime, al războiului. A mai aflat de asemenea că soarele se 
numea Zuhe, luna, Chia ori Huitaca, iar curcubeul, Cuchavira. 

Sagipa a iubit libertatea neamului său şi a păstrat datinile, închinându-se la templul 
zeilor strămoşeşti! în chip de tămâie a ars mirodenii, în nopţile cu lună plină şi la ivirea 
zorilor, în locurile sfinte. 

Soarta nedreaptă însă a făcut ca străinii să-l socotească necinstit şi să-l condamne la 
moarte. Saquezazipa era îndreptăţit să domnească, după toate legile ce călăuzeau 
seminţia lui. în vremea aceea, don Gonzalo Jimenez de Quesada? se întoarse de la 
locul pe care l-a botezat „valea plângerii” şi află unde-şi avea ascunzătoarea 
Tisquesusa. înconjurat de războinici, se duse grabnic la Facatativâ, unde se odihnea 
conducătorul indian. Cronicile spun că Tisquesusa a fost ucis din greşeală, dar e 
neîndoios că spaniolii care i-au fost călăi şi-au împărţit între ei prada bogată. Astfel 
ajunse puterea în mâna urmaşului lui Tisquesusa. Saquezazipa, care era îndreptăţit să 
domnească, întrucât era de obirşie împărătească. 

Ca mare conducător în Bacatâ, Sagipa îi strânse pe toţi şefii şi sfetnicii. Trebuiau 
păstrate cu orice preţ libertatea pământului strămoşesc şi datinile străvechi, 
neschimbate. Tânărul conducător jură în faţa zeilor prevestitori să răzbune sângele 
înaintaşului său. Luptă cu îndârjire nestrămutată împotriva invadatorilor albi. în luptele 
lan sfârşit pieriră mulţi indieni, dar nimic nu stăvili avântul cutezător al marelui Sagipa. 
Curajul războinicilor lui crescu, în pofida viitorii surde stârnită de flinte. Cronicarii 
povestesc cum ajunseră indienii să se avânte zilnic, mereu mai mulţi, mânaţi de 
deznădejde, căutându-şi moartea în mâinile vrăjmaşilor şi cum fiecare pierea fericit, 
socotind că, jertfindu-se, îşi răzbună regele ucis. Ei au putut înţelege cu adevărat că, 
pentru credinţă, merita să mori. 

Asaltul era neîndurător, iar foamea îi pândea pe spanioli. Din această pricină Quesada 
se văzu nevoit să-şi mute tabăra în satul Bosa. Trimise apoi la Bacatâ o solie, cu 
gânduri de pace şi bună înţelegere. Căpetenia indienilor răspunse la chemarea lui şi se 
îndreptă spre Bosa, urmat de o mulţime de supuşi credincioşi, care duceau în lectici 
daruri scumpe, podoabe din aur şi smaralde, borangicuri străvezii. Când sosi marele 

şef, don Gonzalo îl întâmpină zâmbind. Spre a nu fi mai prejos, se împodobise şi el cu 
zalele şi armele cele mai strălucitoare. îşi dădură bineţe, apoi, cu ajutorul tălmacilor, 

cuceritorii îl amăgiră cu făgăduieli mincinoase de pace. Regele indian le dădu crezare. 

De atunci înainte, spaniolii nu aveau să mai sufere de foame şi de frig; ba, mai mult, 

lăcomia lor părea că se domolise cu nenumăratele daruri bogate. Şi astfel, printre 

indieni se născu iar nădejdea. 

Vreme de mai multe zile, oraşul Bacatâ iu jeluit şi prădat de oamenii veniţi de la apus, 

din seminţia indienilor panches care, ajungând în culmea neruşinării. începură să fure 

şi femei. Saquezazipa hotărî grabnic să pornească lupta împotriva acestor vrăjmaşi 
temuţi. Avea însă nevoie de sprijinul albilor, care să dovediseră de nebiruit, cu 
platoşele şi coifurile lor, călare pe acei” monştri iuți cu patru copite”*?. Căci atunci 
când puneau ei mâna pe flinte, împrăştiau în jur fulgerele morţii. Quesada, cu 
războinicii lui aleşi, în fruntea a douăzeci de mii de indieni muisca, se aruncă în luptă 
şi, după sforţări cumplite şi retrageri fără număr, izbuti în cele din urmă să-i învingă 
pe cei din neamul panches, niciodată îmblânziţi. 

Don Gonzalo îşi inu la început făgăduielile de ajutor, dar în barba lui neagră şi deasă 
crescu lăcomia, cu o putere ascunsă, nepotolită. La urechile lui ajunse zvonul mincinos 
cum că Saquezazipa ar fi furat comoara lui Tisquesusa, pe care ar fi ascuns-o tainic. 

Atunci spaniolul urzi o faptă nelegiuită. Dădu el însuşi poruncă să fie întemnițat 
Sagipa. Uluiţi şi înfricoşaţi, sfetnicii şi căpeteniile îl părăsiră mişeleşte pe marele şef, 
iar căpitanul Gonzalo Garcia Zorro îl târi în lanţuri afară din palatul din Bacatâ. Adus 
în faţa lui Quesada, lui Saquezazipa nu-i tremură vocea şi nici nu i se strânse inima de 

spaimă. Plin de măreție, neînfricat şi mândru, respinse vina ce i se aducea. 

Când îl supuseră la cazne, gemu de durere şi furie. Ceru un răgaz de patruzeci de zile. 
N-avea cum să strângă bogăţiile împrăştiate, prădate de spanioli, dar în ultima clipă îşi 
umplu temniţa de comori mai de preţ decât aurul şi nestematele. Vreme de patruzeci 
de zile şi de nopţi veni la el fata pe care o îndrăgea. Ea îi sărută rănile pe care focul i 
le aşternuse pe trup ca nişte flori, în caznele cumplite, şi mângâie duios capul cu plete 
negre al viteazului lui conducător. Când se împlini sorocul, Saquezazipa tăcu. îl 
judecară şi-l supuseră iar la cazne. Viteazul Sagipa nu scoase un strigăt când, încet- 
încet, îi sfărâmară ţeasta în cleşti, nici când fiarele înroşite îi arseră trupul. Carnea lui 
se prefăcu în rug. 

Saquezazipa îndură eroic cumplitele cazne. De pe buzele lui nu scăpă niciun geamăt. 
Pe tăcute i se scurse viaţa şi împărăţia i se nărui. Nu scoase nicio vorbă. Nici măcar un 
suspin. Când credincioasa şi înflăcărată lui iubită vru să se plece pentru ultima oară 
peste trupul chinuit, spaniolii o împiedicară cu lovituri de picior. Şi, pe când suspinele 
fetei se înteţeau, pe pământul rece al temniţei Saquezazipa îşi dădu sufletul. 

De atunci, indienii muisca n-au mai ţinut piept cuceritorilor, şi tristeţea lor s-a adâncit. 
Tot de atunci, lui Gonzalo Jimenez ele Quesada i-a rămas ascunsă în suflet o remuşcare 
cumplită, de care n-a mai putut scăpa, căci i-a însoţit pretutindeni paşii lui de 
cuceritor nemilos. 

Stăpânirea spaniolă a sfâşiat cu gheare de fier însuşi sufletul neamului indienilor. Şi 
peste tristeţea lor fluturară pe meleagurile, sălbatice din Anzi flamurile regeşti ale 
Castiliei şi Aragonului55... 


ani i SE LAR TOF TRNA să SA ândienii caii spaniolilor, 
312 Castilia şi Aragon au fost cele două maxi regate feudale 
din Peninsula Iberică ce s-au unit prin căsătoria „Regilor 
Catolici”, Isabel de Castilia şi Femando de Aragon (1474), 
puniîndu-se astfel bazele statului unitar naţional spaniol 


Goana căutătorilor de aur 

înălțate pe culmile Anzilor, flutură stindardele Castiliei şi Leonului. Pe întreg cuprinsul 
ţării nu se mai aud. Zgomotul flintelor, înăbuşind împotrivirea băştinaşilor Vechii idoli 
au fost nimiciţi. S-a dat foc templelor. Aurul şi smaraldele au fost jefuite. Marii 
conducători indieni au fost ucişi. Şi pe pământul natal zeii băştinaşi s-au amestecat cu 
însemnele spaniolilor, cu flinte şi panaşe. Chiar şi atotputernicul zeu al rugăciunii şi 
luminii, Chiminigagua, cel tară trup, a pierit şi el. S-a statornicit o noua credinţă şi s-au 
ridicat alte temple. De atunci încolo nu s-au mai închinat zeiţei Chia, în nopţile cu lună 
plină. Nu s-au mai socotit sfinte apele lagunelor. De învăţăturile profeților Bochica şi 
Nemqueteba nu mai aminteşte decât obiceiul legat de lucrul pământului şi de 
meşteşugul ţeserii postavului, lăsate de ei indienilor. Şi Bachue, Eva indienilor muisca, 
a rămas ca o poveste de demult. Cei veniţi de dincolo de mare „călare pe monştri cu 
patru copite” au adus cu ei altă limbă, alte datini, altă credinţă. 

Ne aflăm în zorii colonizării. Supuşi, indienii sunt nevoiţi să plătească bir. Se 
săvârşeşte împărţirea şi exploatarea pământurilor. în adâncul pământului, în galeriile 
întunecoase ale minelor, truda cumplită nimiceşte multe vieţi. Asuprirea e parcă tot 
mai puternică. Anevoioasi. Este viaţa celor oprimaţi. în Spania, ca şi în Lumea Nouă 
comorile regilor şi şefilor de trib indieni sunt râvnite eu patimă. împreună cu 
guvernatori de provincii, primari, judecători, magistrați şi aprozi sosesc şi aventurieri 
şi pirați. Pretutindeni se caută aur, şi din generaţie în generaţie prinde viaţă legenda 
fabulosului ţinut El Dorado. 

în anul 1549, cuceritorii spanioli Pedro de Ursua şi Ortun Velâsquez intemeiară oraşul 
Pamplona“; Primul şi-a făcut o tristă faimă când a pus temelia târgului numit Tudela: 
după ce i-a poftit pe şefii indieni, ademenindu-i cu făgăduieli deşarte de pace şi cu 
linguşiri, i-a ucis mişeleşte. Astfel, ţinutul locuit de tribul muzos se îmbibă cu sângele 
indienilor şi al conducătorilor lor. Spaniolii săvârşiră fapta cumplită fără să şovăie, ca 
nişte trădători. Dar indienii muzos, răzbunători şi vicleni, pustiiră oraşele din regiunea 
Ursua. Numele lor a dăinuit veacuri în şir. 

Când întemeietorul porni să cucerească pământul indienilor omaguas lângă fluviul 
Amazonas, îşi găsi şi el sfârşitul: pieri răpus de mâna a doi ticăloşi: Femando de 
Guzmân şi Lope de Aguirre. în vremea asta, oraşul Pamplona înflorea. Minele sale de 
aur stârneau curiozitatea şi lăcomia cavalerilor din Spania. Iar faima aurului se 
răspândi din om în om... 

lată că, într-una din zile, un bărbat şi o femeie urcau anevoie coasta, pe o potecă 
întortocheată şi povâmită. în sfârşit, ajunseră în vârful muntelui numit Culmea de 
gheaţă, de unde izbutiră să desluşească în zare faimosul oraş Pamplona, de curând 
întemeiat. Acolo era ţinta lor. Vântul puternic flutura pletele drumeţilor. Curând însă, 
pe femeie n-o mai ţinură puterile. Făcură popas şi, către asfinţit, când licuricii 
împrăştiară scântei pe cărare, îşi văzură mai departe de drum. Se scurseră mai multe 
săptămâni de când plecaseră din oraşul Santa Fe de Bacatâ. O porniseră să facă avere 
şi se îndreptară, cu toate forţele şi speranţele, către Pamplona, vestită pentru minele ei 
de aur. Când ajunseră, într-un târziu, femeia şopti la urechea bărbatului: 


în toată toponimia din America Hispanică, se întîlnesc 
frecvent oraşe, localităţi, forme de relief etc. numite 
întocmai ca şi cele din Peninsula Iberică. Pamplona, . 
bunăoară, oraş din nordul Spaniei, este şi numele unui oraş 
din Columbia 

— Pedro, aici, în Pamplona, va vedea lumina zilei primul nostru născut! 
Cătălina, căci aşa se numea femeia, era zdrobită, sărmana, de oboseala care-i întuneca 
frumuseţea neasemuită a chipului. 

în zori, se auziră zgomote neobişnuite şi nechezat de cai, ce se amestecau neîncetat cu 
lătratul câinilor de vânătoare. Trecea alaiul numeros al renumitului don Ortun 
Velâsquez de Velasco. îl însoțeau servitori sprinteni şi dibaci. Pedro se alătură şi el. 
Alaiului de spanioli şi indieni, îmbrăcat cu surtucul lui ponosit. Mintea lui era stăpânită 
de un singur gând: metalul auriu, şi îşi dăduse seama că spaniolii şi slujitorii lor se 
îndreptau către minele care ascund comori nemaivăzute. 

Când ceata de călăreţi urcă muntele, un cerb le tăie calea ca o săgeată, şi se pierdu în 
hăţiş. Fură sloboziţi grabnic câinii, iar călăreţii se luară dună urmele vânatului, mai 
întâi prin trecătoare, apoi pe cărări. în răstimp de câteva ceasuri, vânară trei animale 
mândre. Câinii se agitau în jurul lor, mirosind cu boturile însângerate picioarele îndoite 
ale cerbilor ageri. Mai apoi, întinseră un prânz îmbelşugat, în jurul focului. Vinul se 
făcea iute nevăzut în gâtlejurile însetate ale vânătorilor. Se povestiră pe îndelete tot 
felul de isprăvi şi de fapte îndrăzneţe. 

Cu gândul la Cătălina, Pedro încercă să ascundă, cu mare grijă, o bucată de carne. Se 
auzi atunci ca tunetul vocea răsunătoare a lui Ortun Velâsquez: 

— Ia vino încoace! Tu, cel cu încălţările rupte şi cu pălăria turtită! La ce ai 
venit? De ce te ţii după noi? 

Tremurând, Pedro răspunse speriat: 

— Nu vă fie cu supărare, înălţimea-voastră! Mi-e foame şi am venit cu 
nevasta pe meleagurile acestea în căutare de aur, căci în Santa Fe se zice că pe aici e 
din belşug. Rogu-vă, înălțimea- voastră, arătaţi-mi şi mie locul unde pot găsi aur! 
Ultimele vorbe ale lui Pedro stârniră hohotul de râs al tuturor. Ortun Velâsquez porunci 
însă să se facă linişte şi grăi aşa: 

— Vezi, străine, stânca ceea mare, pe colina golaşă de colo? 

— O văd, domnule! 

— Du-te fără zăbavă la ea şi scormoneşte în locul acela, că ai să dai de 
aur, cât îţi pofteşte inima! Privirea lui Ortun Velâsquez era grea de batjocură. Tuşi 
puţin şi-şi sfârşi vorbele viclene. 

Pedro se îndreptă senin, cu desagile goale, şi mulţumi cerului şi străbunilor că i-au 
arătat drumul mult râvnit. lar când îi ajunse la urechi râsul batjocoritor, socoti că ţinta 
nu era el; într-atât era de neştiutor şi de plin de încredere. 

Ajunse la locul arătat şi, pe când smulgea pietrele şi rădăcinile, se gândea la Cătălina. 
Săpă cât îl ţinură puterile, rupse buruienile din jur şi dădu de aur. îşi umplu desagii, 
mulţumit. Când socoti că e ajuns ca să-şi ţină familia, se pregăti de întoarcere. îşi sfârşi 
treaba, asudând de trudă şi de tulburare. Apoi îmbrăţişa desagii plini vârf şi făcu 
drumul înapoi. 

Zărindu-l, Ortun Velâsquez se miră şi zise: 

— Ce şi-o fi îndesat în desagi prostul ăla, de parcă vine cocoşat sub povara 
lor? 

Iar Pedro, cum ajunse aproape, îi spuse: 

— Să vă răsplătească cel de sus, preacinstiţi domni, pentru pomana ce v-aţi 
făcut-o cu mine! Cu aurul pe care l-am găsit o să pot ieşi la liman! 

Ortun Velâsquez porunci atunci grabnic: 

— Arată-ne ce fel de metal ai găsit, să vedem de ni-e mare meritul că te-am 
trimis acolo! 

Şi, când văzură toţi cu ce erau ticsiţi desagii, rămaseră împietriţi de uimire. 
Descoperirea aceea miraculoasă atrase după sine un adevărat delir. O porniră în goană 
cu toţii, într-un cârd nebunesc, spre colina cea bogată. 

Iar cronicarii spun că vestea ajunse până la Santa Fe; se ţinură lanţ atâtea sărbători şi 
petreceri nemaipomenite, încât oraşul fu poreclit multă vreme „Pamplonilla cea 

nebună”. 


Legenda florii aurite într-o bună zi, peştii, coralii, racii şi bureţii 
de mare se hotărâră să meargă să vadă unde se sfârşeşte cerul şi să privească de 
aproape stelele. 


— Măicuţă Mare, ziseră într-un glas, tare-i bine să plutim mereu pe câmpiile 
tale de apă. Acum însă vrem să ajungem până la cer s-atingem stelele. 

Marea îşi încreţi fruntea, adică îşi undui valurile, şi răspunse între două mugete de făcu 
să răsune toate țărmurile de pe pământ. 

— Nemaipomenit gând! Dar în mine să nu vă puneţi nădejdea! 

— Vai, măicuţă Mare, cum o să izbutim să ajungem noi, dacă nu ne duci tu? 
— Vă priveşte cum! Eu sunt bătrână şi nu mă ispiteşte cerul, că doar îl 
privesc de-o veşnicie, nici stelele ori scarele, căci lumina şi căldura lor mă ostenesc. 

— Măicuţă Mare, fii milostivă şi ajută-ne! Se zice că curcubeul... 

— Potoliţi-vă, copii! le spuse ea peştilor. Vă pot povesti eu cum sunt stelele 
şi în ce culori străluceşte curcubeul care se iveşte pe cer când stă ploaia... 

— Nu vrem să auzim poveşti, vrem să vedem! De bună seamă că tu ne poți 
ajuta! 

— Eu? mugi prelung Marea, mirată la culme. 

— Chiar tu! răspunseră într-un glas, făcându-şi curaj între ele, nişte 
sardeluțe sfioase. 

— Aş putea afla şi eu cum? întrebă Marea, căreia îi trecuse supărarea, şi 
acum surâdea, privind sardeluţele drăgălaşe. 

— Noi nu ştim să mergem şi trebuie să urcăm, să ne căţărăm pe munţi înalţi. 
— Bine, bine, dar ce ziceţi voi nu-i lucru uşor! spuse Marea, dând gânditoare 
din cap. 

— De ce să nu fie? întrebă o voce stinsă, care venea dinspre un banc de 
stridii. 

— Nu-i uşor şi pace! Uşor e de zis, dar de făcut... grăi mai departe Marea, 
întinzându-şi şi adunându-şi neîncetat braţele ei nesfârşite, ceea ce însemna că era tare 
îngrijorată. 

— Măicuţă Mare, măicuţă Mare, pentru tine totul e cu putință!... Ajută-ne! 
Ia gândeşte-te ce minunat ar fi ca tu însuți să poți atinge norii cu crestele tale 
înspumate!! 

— Aşa e, într-adevăr!... Ar fi frumos! încuviință Marea, şi rămase pe gânduri. 
Stridiile, sardelele şi peştişorii zâmbiră cu toții, plini de nădejde. 

— Ah, măicuţă Mare! Te învoieşti să ne duci? 

— Să vedem, să vedem, lucrul nu-i chiar aşa uşor! 

— Iar spui că nu-i uşor! Doar e de ajuns să vrei tu, să te hotărăşti! strigară 
peştii-ferăstrău. 

— Ba nu-i de ajuns, domnilor peşti-ferăstrău, să mă hotărăsc eu! Mai întâi de 
toate se cuvine să trimitem răvaş Pământului, să vedem dacă el ne dă voie sau nu să 
ajungem până la culmile cele mai înalte ale munţilor lui. 

— Haide să ducem răvaşul, spuseră nerăbdători peştii, de la cel mai mititel 
până la rechinul uriaş. 

— Şi cine-l duce? întrebă Marea înveselită, pe jumătate mirată. 

— Eu! 

Cu toţii, şi mai ales Marea, se întoarseră spre stânca întunecată de unde se auzise 
vocea. Zăriră o caracatiţă mititică, ce repeta într-una: 

— Eu! Eu! Eu! 

— Cum se poate? Tu, care eşti aşa mititică, să duci răvaşul? 

— Ba sunt în stare! spuse iar caracatița, gata să izbucnească în plâns. 

Până la urmă, Marea se înduplecă şi, a doua zi pe înserat, micuța caracatiță ieşi din 
valuri şi o porni la drum, să ducă Pământului răvaşul Mării. 

O luă în susul râurilor, şi într-un târziu ajunse până la izvorul unui pârâu de munte. Apa 
susura încetişor, într-un firicel limpede... Micuța caracatiţă privi înjur uimită, ameţită 
de atâta frumuseţe câtă zărea pe Pământ: copaci, păduri, lacuri, câmpii mănoase, 
coline verzi, totul întinzându-se sub bolta albastră şi luminoasă a cerului. 

Când ajunse la hotarul strălucitor al zăpezilor, caracatiţa îşi drese sfios glasul şi zise, 
cu toată buna- cuviinţă, aşa cum se cădea: 

— Seara bună, domnule Pământ! 

— Bună să fie, micuță caracatiţă! Ce te-aduce pe meleagurile astea? 

— Am un răvaş pentru dumneata, din partea stăpânei mele, Marea! 

— Un răvaş pentru mine din partea Mării? întrebă iscoditor Pământul, cu 
vocea aşa de răguşită şi aspră, că pieptul lui de munţi se clătină ca şi cum ar fi fost 
doar o grămăjoară de paie. 

— Marea îţi cere încuviințarea să ajungă până aici, ba chiar mai încolo, în 
zare, ca valurile ei cele mai înalte, să poată atinge cerul. 

— Să atingă cerul! îngână Pământul, cufundat în cugetare. Nu mi-a trecut 
nicicând aşa ceva prin minte. 

Inima de foc a Pământului bătea de zor, şi la fiecare bătaie biata caracatiţă, speriată, 
aluneca într-o parte. 

— Ce răspuns să duc Mării? întrebă ea. 

— Mai departe de zăpezile mele nu-i cu putință! Gerul o să îngheţe peştii, 
aşa cum face cu firele de iarbă, când îşi ivesc căpşorul verde. Unde mai pui că aerul de 
pe înălțimile acelea le va opri inima, întocmai cum face cu oamenii. Numai vulturii 
singuri se încumetă să săgeteze în zbor iute întinderile mele îngheţate şi strălucitoare. 
Du-te, micuță caracatiţă, şi spune-i Mării din partea mea că nu-i cu putinţă să treacă 
dincolo de zăpezile mele! 

— Domnule Pământ, înduplecă-te s-o laşi să vină până aici pe stăpâna mea, 
Marea, cu toţi locuitorii ei! 

Caracatiţa se uită cu o privire rugătoare, şi Pământul, după multă cugetare, spuse iar: 
— Bine, nu te necăji! Du-te la stăpâna ta Marea şi spune-i că poate veni cu 
toţi locuitorii ei până la culmile mele cele mai semeţe! 

— Binecuvântat să fii, domnule Pământ! strigă mişcată micuța caracatiţă, cu 
ochii strălucind de bucurie. 

Pământul îi dărui apoi o bărcuţă de cleştar neasemuit de frumoasă, ca să coboare 
râurile până o să dea de Mare. 

Ce mai zarvă a stârnit răspunsul Pământului în toată împărăţia necuprinsă a Mării! 
Peştii şi racii se prinseră într-o horă veselă, ierburile plutitoare se unduiau, melcii se 
puseră şi ei pe joc. Ba jucau chiar şi pescăruşii, în spuma răcoroasă a valurilor. 

Marea începu atunci să-şi iasă din maluri şi să se urce către Pământ. Lăsă în urmă 
nisipurile, acoperi sate şi oraşe, urmându-şi neîncetat drumul, de ajunse curând până 
la vârful clopotniţelor. 

Marea, cu toţi peştii şi vieţuitoarele ei, nu înceta să se minuneze, nedumerită. 

Casele se năruiau, de parcă ar fi fost din zahăr, iar înaintarea Mării cuprindea acum 
pădurile, care se scufundau, sub curenţi puternici. 

De pretutindeni se auzeau vaiete, plânsete... dar apele urcau mai departe, ajunseră pe 
dealuri, apoi pe munţi... 

Deodată, Marea se uită cu ochii ei verzi către piscuri, dar dădu peste privirea tristă, 
încărcată de amarnică dojana, a Pământului. 

Şi atunci, mirată de primirea ce i se făcuse, rupse tăcerea, întrebând: 

— De ce oare, frate Pământ, mă priveşti supărat? Nu ţi-am cerut 
încuviințarea ca să vin la tine? Pământul îşi clătină fruntea sa uriaşă, acoperită de 

zăpezi, şi zise cu jale: 

— Aşa e, soră Mare, e drept că m-am învoit să vii încoace, dar nu mi-am 
închipuit vreodată că vei lăsa în urma ta atâta jale şi prăpăd! Priveşte în jurul tău, soră 
Mare, priveşte cu luare aminte! 

Marea îşi aruncă atunci privirea acolo unde îi arătau braţele întinse ale Pământului, şi 
înţelese. într- adevăr, cât vedea cu ochii era nimicit. Apele acoperiseră câmpurile, 
satele, iar peştii prăpădiseră păsările cu pene mândre de prin păduri. 

Marea nu era rea la suflet şi simţi o durere adâncă, aşa de mare, că îndată începu să-şi 


tragă apele înapoi. Mantia sa nesfârşită de alge aluneca pe povârnişul munţilor, tot mai 
jos. Coborând neîncetat, 


ajunse la văile blânde, apoi la nisipurile întinse de pe plăji, până când, în sfârşit, se 
ghemui la loc în culcuşul ei necuprins, vuind mereu, ca un melc uriaş. Vieţuitoarele 
sale se împăcară cu întoarcerea şi, încetul cu încetul, adormiră ostenite. Marea se uită 
spre munte, şi văzu cu bucurie că Pământul n- o privea cu supărare. Atunci îşi plecă 
pleoapele sale de apă şi, tăcând chitic, aşteptă s-o cuprindă somnul. 

Se întâmplă însă, că, pe când mantia lungă a Mării luneca pe munte în jos, se prinse de 
ea micuța caracatiţă care dusese răvaşul. 

Dar caracatiţa nu voia să se întoarcă în Mare. Voia să rămână acolo, la munte, s- 
aştepte căderea nopţii, nădăjduind ca, atunci când o să se ivească stelele, să poată să-l 
sărute pe Luceafăr. 

Totul se petrecu întocmai cum visase ea. Cerul fu străbătut de raze trandafirii, roşii şi 
galbene: era asfinţitul. Aşa cum glăsuise Pământul, doar vulturii se încumetau să 
zboare până la culmile înzăpezite. Apoi, razele colorate pieriră, şi caracatiţa înţelese, 
cuprinsă de teamă, că se lăsa noaptea. O linişte neasemuită învăluia muntele. Biata 
caracatiţă se sperie de atâta tăcere şi întunecime. Când, deodată, cerul începu să se 
umple de luminiţe, sute, mii de luminiţe strălucitoare. Caracatiţa îşi miji ochişorii, ca 
să admire în voie minunăţia aceea. De bună seamă că luminiţele acelea erau stelele, îşi 
spuse ea. Văzu Luceafărul aproape, tremurând chiar lângă piscul acoperit de zăpadă al 
muntelui. Caracatiţa se apropie încetişor, fără zgomot, de Luceafărul ce clipea, 
chemând-o parcă spre întinderea albă şi fără sfârşit. 

Ce minunat ar fi să poată rămâne veşnic la munte, să privească în linişte, după voie, 
stelele! gândi micuța caracatiţă şi înălțându-se cum putu, ajunse la Luceafăr şi-l 
sărută. 

Atunci se petrecu o minune; caracatiţa simţi că o cuprinde un somn greu şi adânc. 
Când se trezi, se pomeni prefăcută într-o floare gingaşă, aurită, înmiresmată; văzu că 
braţele ei erau acum nişte petale suave, pe care vântul rece de la munte le clătina 
blând. 


Legenda copacului manaca 


poveste din Paraguay 


Mbaracayu, războinicul viteaz din tribul guaytacâ se rătăci odată în pădurea deasă, 
urmărind un leopard rănit pe care nu izbutise să-l vâneze. După trei zile, dădu în 
sfârşit de oameni, şi astfel descoperi alt trib de indieni care tocmai atunci ţineau, după 
datină, sărbătoarea fecioarelor. Tinerele fete, care mai de care mai mândră, se 
adunaseră, în joc şi cânt. în faţa frumuseţii fără margini a uneia dintre ele, pe nume 
Coeti, viteazul rămase fără grai. Hotări îndată să o ia cu el, şi-i spuse că vrea s-o ducă 
la palatul prinţului Chimboi, şeful tribului său. Cu toate că unul din verii fetei se 
împotrivi cu îndârjire, Coeti, însoţită de bunica ei. îl urmă de bună voie pe străinul pe 
care-l îndrăgise. 
Cam pe la jumătatea drumului, viteazul se opri şi le dezvălui că el era chiar prinţul 
Chimboi, Mbaracayu fiind numele lui de războinic. Apoi îi porunci bătrânei să plece, 
vrând să rămână singur cu fata. Dar, înainte de a se despărţi de nepoată, bunica îi 
atinse pieptul, fruntea şi pleoapele cu degetele înmuiate într-o licoare vrăjită. Pe dată, 
fata se prefăcu într-un copac, iar prinţul căzu la pământ, ametit. 
Când îşi veni în simţire, se trezi singur în pădure. Totuşi i se păru că fata iubită era 
prin preajmă, că inima ei bate în trunchiul gros al unui copac. A doua zi, viteazul plecă 
mai departe, cu sufletul greu. Nu trecu mult şi bunica se ivi lângă copac, cu gândul să 
rupă vraja în stăpânirea căreia se afla Coeti. Dar era prea târziu! Stelele se împotriviră 
să o preschimbe la loc în fată. Coeti rămase de-a pururi copacul manacâ, iar 
Mbaracayu nu mai ajunse niciodată la palatul lui, ci fu prefăcut lin pasărea colibri. 


Legenda iazului 
Şi astfel se împlini ce le era scris în stele: Coeti, ostatică în trunchiul copacului 


movesfe priruleniăită când prinţul fermecat, prefăcut în pasăre, i se aşează pe ramuri, 
mângâindu-le parcă, duios. 

Pe malul drept al fluviului Araranguâ, cam cu câteva leghe înainte de vărsare, se înalţă 
din vechime, în mijlocul câmpiei necuprinse, un munte semeţ de stânci purpurii. 
Strămoşii noştri îi ziceau Mănăstirea, fiindcă, văzut de departe şi dintr-un anumit 
unghi, e aidoma unora din acele măreţe lăcaşuri monacale de odinioară. 

Faţa muntelui uriaş, ce priveşte spre răsărit, este brăzdată de urme adânci, mărturie, 
pe cât se pare, a vitejiei cu care a înfruntat, în vremuri îndepărtate, furia nestăvilită a 
vântului şi a valurilor mânioase ale oceanului. 

Celui care, din largul mării, contemplă muntele mândru - adevărat panaş al unui coif 
înspăimântător, dominând câmpia întinsă acoperită cu palmieri, deasupra căreia se 
rotesc ulii - i se pare că se află în faţa unuia din acei uriaşi din vechime ce sălăşluiau în 
Olimp, aşa cum ne povesteşte mitologia greacă. lar acum uriaşul pare că zace, 
împietrit şi vrăjit, pe pământul acela sterp, neprimitor, din porunca unor zei 
răzbunători. 

Odată sfârşită lupta herculeană, istovitoare, împotriva talazurilor mării străbune, acea 
stâncă semeaţă duce de veacuri o aprigă bătălie cu vânturile năprasnice din larg care, 
întocmai ca nişte gropari necruţători, aruncă asupră-i o cascadă de nisip, ca s-o 
scufunde, s-o îngroape în hău pentru totdeauna. Dar e doar o înşelătorie! 

Cresc şi se înălţă valurile necuprinse ca nişte dealuri schimbătoare în jurul stâncii 
aspre, dar nu izbutesc niciodată să o biruie. Ocolind stânca, se cască un şanţ adânc, ca 
o graniţă care o încinge, cu teamă şi smerenie. 

întunecata şi nefericita lagună - sudoare de pe fruntea brăzdată şi arsă de luptător 
neînvins - se deschide către răsărit şi-şi amestecă apele înverzite cu cele care vin 
dinspre apus. 

Credinţa populară spune că acolo zace un animal tainic, nepământesc, înfricoşător, 
aşteptând zadarnic ca cineva să-i rupă vraja. 

Din pricina aceasta locul poartă numele de Laguna Fiarei. 


Cum s-au ivit maimuţele 


poveste din Paraguay 


într-o noapte neagră diavolul a ieşit din iad să cutreiere pământul. Neştiind pe cine să 
năpăstuiască, îşi aminti de copii. Prin multe case se uită la ei, cu privirea lui 
înfiorătoare. Şi a doua zi copiii se deşteptară şi se puseră pe drăcii. Nu voiau să fie 
cuminţi nici să se spele pe faţă. în drum spre şcoală, se hotărâră să nu mai meargă să 
înveţe, ci se înfundară în pădurea din apropiere. în joaca lor, ca să nu se simtă 
împovăraţi, îşi aruncară merindele. Mai apoi li se făcu însă foame, şi începură să caute 
fructe. Până dădură de ele, prăpădiră o grămadă de cuiburi. 

Pe când erau ei cocoţaţi în copaci, li se ivi în faţa ochilor o femeie cu un prunc în braţe. 
Femeia era tară seamăn de frumoasă, dar părea nespus de mâhnită. Şi ei şi pruncului 
le era foame. Dar la rugămintea ei, copiii răspunseră cu obrăznicii, aruncând cu coji de 
fructe în ea. Atunci femeia îi blestemă. 

Când se lăsă seara, copiilor li se făcu frică şi prinseră a se striga unul pe celălalt; dar 
vocile lor nu mai semănau cu cele dinainte, neizbutind să scoată decât nişte şuierături 
ascuţite. Se priviră înspăimântați şi, plini de groază, văzură că nu mai semănau a copii. 
Hainele le pieriră una câte una, iar trupul li se acoperi de păr; le crescu câte o coadă şi 
urechile li se lungiră. Când să izbucnească în lacrimi, n-au fost în stare: plânsetul lor se 
prefăcu în şuierături, însoţite de mişcări repezi. Se preschimbaseră de-a binelea în 
maimuțe. Şi atunci, înnebuniţi, dădură să fugă, dar nu izbutiră să alerge ca înainte, ci 
sărind, agăţaţi de crengile copacilor. 


Legenda iazului 
Se povesteşte că, de mult, în apropiere de oraşul Ica, se ivea printre palmieri o femeie 


gpovefstenperta năpitoare, cu părul auriu căzându-i până la brâu şi în mână cu o oglindă 
în care se tot privea. 

într-o zi, un drumeţ se rătăci pe acolo şi, coborând un deal, ajunse până lingă palmieri, 
unde rămase uluit de frumuseţea femeii. Omul vru să se apropie de ea, s-o întrebe cum 
de se afla singură prin pustietăţile acelea. Dar când ea îl zări, se sperie cumplit, de 
parcă n-ar mai fi văzut niciodată vreo fiinţă omenească, şi o luă la fugă. înfricoşată, 
scăpă jos oglinda. 

Iar pe locul acela se ivi îndată un iaz. 


Fructul dătător de uitare 


poveste din Paraguay 


în lupta împotriva cuceritorilor spanioli, indienii guarani luară odată un ostatic. Şeful 
tribului învingător i-l arătă pe tânărul spaniol fiicei lui, numită Apicaqu. Cum l-a văzut, 
frumoasa indiană a prins drag de el. însă chipeşul ostatic nici n-o luă în seamă. Fata îi 
tesu cu măiestrie straie mândre, îi dărui podoabe de războinic, ba chiar izbucni în 
lacrimi, cerşindu-i iubirea. Dar totul fu în zadar. 
O fi iubind el oare o fată de pe meleagurile îndepărtate de unde venise? Gândul acesta 
chinuitor o aduse la deznădejde pe tânăra indiană. înnebunită de durere, dădu poruncă 
slujitorilor să-l lege pe ostatic de un copac şi să-i dea foc, nădăjduind că poate teama o 
să izbutească să-lînduplece. Dar 
şi 
în faţa morţii, tânărul nu arătă altceva decât nepăsare şi cutezanţă. Când Apicaqu îi 
căzu la picioare, 
plângând ruşinată, el îi mărturisi că nu o putea iubi, fiindcă inima lui era într-adevăr 
dăruită alteia. La miezul nopţii, fata plecă în taină, în căutarea vrăjitoarei, îi spuse 
păsul ei şi-i ceru un leac care să-l facă pe străin să o uite pe fata albă de departe. 
Bătrâna vrăjitoare o povăţui atunci să se ducă a doua zi cu el până la poalele primului 
deal înalt pe care o să-l zărească. Acolo avea să dea de un papagal, care o va întreba ce 
doreşte, iar ea va trebui să-i răspundă că vrea să culeagă nişte fructe din copacul numit 
guavirâ. Papagalul îi va arăta atunci unde creşte copacul acela, şi ea să-i dea îndată 
tânărului fructele dulci pe care o să le culeagă. Cum va gusta din ele, străinul o să-şi 
uite cu desăvârşire toate amintirile şi, din clipa aceea, n-o să se mai gândească decât la 
ea, la Apicaqu. într- adevăr, totul se petrecu aşa cum prevestise vrăjitoarea. 
Legenda povesteşte că, de atunci încolo, orice fată indiană care îndrăgeşte un străin îi 
dă, aprinsă de nerăbdare, fructe de guavirâ, pentru ca nu cumva dorul primejdios să-l 
mine către ţara lui, făcându-l astfel să-şi uite jurămintele. 


De ce au negrii nasul turtit 


poveste cubaneză 


După unii. Demnul a făcui nasul negrilor cu o lovitură de pumn, iar după alţii, dintr-un 
bulgăre de lut. Adevărul e însă altul: Domnul a trimis două corăbii încărcate cu tot felul 
de nasuri, pentru ca oamenii să-şi aleagă fiecare pe cel potrivit şi să şi-l pună în 
mijlocul feţii, căci pe atunci n-aveau încă nas. 


Oamenii albi au prins a sta de veghe şi, când au sosit corăbiile, au fost primii care s-au 
suit pe ele şi şi-au ales nasurile cele mai frumoase, mai subţiri şi mai drepte, iar pe 
celelalte le-au aruncat pe jos, călcându-le în picioare, în iureşul stârnit. 

Iar negrii au venit şi ei mai la urmă şi au luat nasurile călcate în picioare şi strivite; din 
pricina asta au ei nasul turtit. 


Pampasul bătrânului indian 


poveste peruană 


Chiar la marginea satului Caraveli se află un pampas întins, din care se ivesc trei 
coline: două sunt mai mari iar cealaltă e mititică. 

Se povesteşte că cele trei coline s-au iscat astfel: 

Odată, un indian cu nevasta şi fiul au plecat să adune vreascuri din pampas. Când 
trecură în partea sacră”, dealurile din jur prinseră să vuiască. Indianul şi femeia lui 
auziră clocotul dealurilor, care se mimaseră că oamenii au îndrăznit să le calce, 
pângărindu-le. Dar indiana îşi îmboldi bărbatul, zicându-i că acolo, în măruntaiele 
dealurilor, zăceau bogății neasemuite. La rândul lui, bărbatul lăsă să-i scape de pe 
buze dorinţa necugetată să stăpânească o parte din comorile fără sfârşit. 

Auzindu-l, duhurile dealurilor se mimară cumplit şi, drept pedeapsă, îi prefăcură pe 
dată pe cei trei în coline. Prima este indianul, care tocmai se ghemuise la pământ, 
mestecând frunze de coca“, a doua este femeia, iar ultima, cea mai mică, băiatul lor 
care, din vina părinţilor, s-a prefăcut în deal. Şi aşa s-a întâmplat că cei trei au rămas 
veşnic pe meleagurile acelea, pedepsiţi pentru gândurile lor necurate. 

Se povesteşte că, atunci când sună clopotele la amiază şi pe înserat, iar colinele încep 
să vuiască, indienii plâng şi se jeluiesc de pedeapsa lor îngrozitoare. Se mai spune că, 
într-adevăr, în adâncul pământului se află mine bogate, dar la ce le-ar mai folosi celor 
trei comorile râvnite, acum, când sunt preschimbaţi în coline? Din pricina asta nu 
contenesc să se jeluiască. Uneori, indianul bătrân mugeşte aidoma unui taur. 

De aici i se trage locului numele de „Pampasul Bătrânului Indian”. 


Nicolae Filimon - Omul de piatră 


A fost odată un împărat şi o împărăteasă, amîndoi tineri şi frumoşi, dar nu făceau 
copii. într-o zi veni la împăratul un arap buzat şi-i zise: 

— Să trăieşti, luminate împărate! Am auzit că împărăteasa nu face copii şi am adus 
buruieni pe care cum le-o bea, rămîne grea. 

împăratul luă buruienile de la arap şi porunci să-i dea cal împărătesc şi un rînd de 
haine de aur ce-ţi lua vederile de frumuseţe, apoi chemă pe împărăteasă şi-i dete 
buruienile să le fiarbă şi să le bea. împărăteasa chemă pe bucătăreasă şi-i dete 
buruienile să le fiarbă, fără să-i spuie de ce treabă sînt. Bucătăreasa, neştiind puterea 
lor, gustă dintr-însele şi apoi le duse împărătesei să le bea. Nu trecu mult timp la 
mijloc şi rămase grea împărăteasa şi bucătăreasa. lar cînd veni vremea, născură 
amîndouă cîte un coconaş, mai frumos decit tot ce este frumos pe lumea aceasta, şi le 


partea sacră este zona din pampas unde indienii | 
socotesc că îşi au sălaşul duhurile naturii; ea nu trebuie să 
fie atinsă de picior de om, căci altfel asupra cutezătorilor se 
abate mînia zeilor 
376 arbust din America de Sud din franzele căruia se 
extrage cocaina 


puse nume: unuia Dafin şi altuia Afin. într-o zi, împăratul plecă la bătălie şi, lăsînd pe 
fiul său în locuri, îi dete o mulţime de chei în mînă şi-i zise: 
— Fiule, în toate casele ce se deschid cu aceste chei să intri, iară în casa ce 
se deschide cu cheia de aur să nu-ţi calce piciorul, căci nu va fi bine de tine. 

Cum plecă împăratul din oraş, fiul său intră prin toate casele şi văzu o mulţime de 
pietre nestemate foarte frumoase, dar nu-i plăcu nici una dintr-însele: în cele din urmă, 
ajunse şi la casa ce se deschidea cu cheia de aur, stătu puţin înaintea uşii, se gîndi la 
porunca ce-i dăduse tată-său, dar, biruindu-l nerăbdarea, intră înlăuntru şi văzu un 
ochean de sticlă, se uită prin el şi văzu un palat cu totul şi cu totul de aur, încît la soare 
te puteai uita, iar la dînsul ba. Şi într-însul şedea doamna Chiralina, tînără copilă, 
floare din grădină, frumoasă ca o zînă. 
După ce o privi mai mult timp, puse ocheanul iarăşi la locul lui şi ieşi afară cu ochii 
plini de lacrimi. Nu trecu mult timp şi împăratul se întoarse de la bătălie biruitor, dar 
în loc să-i iasă fiul său înainte, să-l primească cu bucurie, ieşi numai împărăteasa şi-i 
spuse că fiul ei este bolnav. împăratul pricepu numaidecît de unde-i venea boala şi 
chemă pe toţi doftorii şi doftoriţele din lume, dar toţi îi ziseră că pînă nu va da fiului 
său de soţie pe doamna Chiralina, el nu se va însănătoşi. împăratul trimise soli peste 
soli la doamna Chiralina, dar fu peste putinţă, căci tatăl ei nu voia să o mărite. Auzind 
feciorul împăratului toate acestea, hotări să se ducă el însuşi să o ceară de la tatăl ei. 
Aşadar, spuse toate acestea fratelui său de cruce şi într-o zi, plecară amîndoi şi se 
făcură nevăzuţi. Merseră zi de vară pînă-n seară şi ajunseră la muma Crivăţului, bătură 
la uşă şi ieşi înaintea lor o babă zbircită şi îi întrebă ce caută. Ei răspunseră că cer să-i 
găzduiască pînă a doua zi şi să le spună pe care drum să apuce ca să ajungă la 
împărăţia doamnei Chiralina. 

Baba se uită la dînşii cu milă şi apoi le zise: 

— V-aş primi în casă cu mare bucurie, da mi-e frică că va veni fiul meu şi vă 
face pe amîndoi sloi de gheaţă; duceţi-vă mai bine la sora mea cea mai mică, că ea 
poate să vă găzduiască şi să vă spună şi drumul la doamna Chiralina. 

Feciorul de împărat plecă înainte şi ajunse la muma Vîntului turbat; plecară şi de acolo 
şi ajunseră la muma Vîntului de primăvară, bătură la uşă şi ieşi o femeie înaltă, şi 
tînără, şi frumoasă. Această femeie, cum văzu pe feciorul de împărat, îi zise: 

— Dragă Făt-Frumos, ştiu că ai plecat să cauţi pe doamna Chiralina ca s-o 
iei de soţie; dar nu vei putea să ajungi pînă la împărăţia ei, fără ajutorul fiului meu. 
Rămîneţi aci, dar trebuie să vă ascund foarte bine; căci cum o simţi fiul meu că se află 
la mine oameni după tărîmul celălalt, vă omoară. Zicînd aceste vorbe, plesni de trei ori 
din palme şi îndată sări de pe sobă o pasăre de aur cu ciocul de diamant şi cu ochii de 
smarald, şi-i băgă sub aripi pe amîndoi; apoi se sui iarăşi pe sobă. 

Nu trecu mult timp şi se auzi o dulce vijiitură de vînt, care aducea un miros de 
trandafiri şi de rozmarini, uşa se deschise singură şi intră în casă un flăcău frumos, cu 
părul lung de aur, cu aripi de argint şi cu un băț în mînă, împletit cu de tot felul de 
ierburi şi flori. Cum intră în casă, zise mă-şi: 

— Mamă, mie-mi miroase a om după tărîmul celălalt. 

— i-o fi mirosind, mamă, dar p-aicea n-au ce căuta oamenii după tărîmul 
celălalt. 

Vîntul se linişti şi se puse la masă; iar după ce mîncă o strachină de lapte dulce de 
căprioară şi bău apă de micşunele dintr-o oală de marmură, se puse la povestit. Mă-sa, 
văzîndu-l cu voie bună, zise: 

— Fiul meu, ia spune-mi, unde este împărăţia doamnei Chiralina şi cum ar 
face cineva ca să o ia de nevastă? 

— Greu lucru mă întrebaşi, mamă! Dar aide, treacă-meargă. împărăţia 
doamnei Chiralina este departe de aici, cale de zece ani; dar această cale se poate face 
cît te ştergi la ochi, dacă cineva s-o duce în pădurea cea neagră de lîngă gîrla de 
păcură, care aruncă cu pietre şi foc pînă la cer, şi dacă o încăleca pe buşteanul Ielelor, 


cu care poate să treacă gîrla; însă cine aude şi va spune cuiva, acela să se facă de 
piatră pînă la genunchi. După ce va ajunge la împărăție, trebuie să facă un cerb de aur 
şi să intre într-însul, ca să ajungă în odaia împărătesei şi să o fure; cine aude şi va 
spune cuiva, să se facă de piatră pînă la brîu. După ce o va lua de soţie, muma 
Crivăţului, de pizmă o să trimită un ovrei cu nişte cămăşi frumoase şi mai subţiri decît 
pînza păianjenului, doamna Chiralina o să cumpere cămăşi; şi dacă nu le va uda cu 
lacrimi de turturică, cum se va îmbrăca cu dînsele va muri, cine aude şi va spune cuiva 
să se facă cu totul şi cu totul de piatră. 

Pe cînd Vîntul spunea toate acestea, feciorul de împărat adormise; iar feciorul 
bucătăresei rămăsese deştept şi auzise tot. 

A doua zi, după ce plecă Vîntul d-acasă, feciorul de împărat întrebă pe muma vîntului 
dacă i-a spus fiul său ceva; dar ea, temîndu-se să nu se facă piatră, îi răspunse că n-a 
aflat nimic. Atunci, feciorul bucătăresei şi cel de împărat luară drumul înainte şi se 
duseră zi de vară pînă-n seară, dar cînd fu pe la scăpătatul soarelui, auziră un zgomot 
şi un urlet mare, apoi văzură o gîrlă mare de păcură aprinsă, aruncînd pietre pînă la 
înaltul cer. Feciorul de împărat se sperie; dar feciorul bucătăresei îi zise: 

— Nu te teme de nimic şi vino cu mine în această pădure şi fa ce ţi-oi zice 
eu. 

Ajungînd în mijlocul pădurii, zări buşteanul Ielelor, încălecară amîndoi pe dînsul şi, 
dîndu-i pinteni de trei ori, se prefăcu într-o căruţă cu doisprezece cai de foc, şi într-o 
clipă se înălţă pînă la Vîntul turbat şi se pogori la porţile palatului doamnei Chiralina. 
Apoi, după ce se deteră jos, căruţa se prefăcu iar buştean, şi ei rămaseră dinaintea unui 
palat de zamfir-piatră şi cu porţile de chiparos; iar la una din ferestre, sta doamna 
Chiralina, îmbrăcată în haine de aur ţesute cu mărgăritar. 

Cum văzu doamna Chiralina pe feciorul de împărat, prinse o aşa de mare dragoste de 
dînsul, încît căzu la grea boală şi ajunse la ceasul morţii. 

Ce nu făcu bietul împărat ca să o scape? Dar toate erau în zadar. în cele după urmă, 
veni o babă şi-i zise: 

— Luminate împărate! Să trăieşti întru mulți ani! Dacă vrei să se facă 
sănătoasă fiica Împărăției tale, să cauţi cerbul de aur care cîntă ca toate păsările şi să-l 
aduci în casă numai trei zile, şi vei vedea cum se va face sănătoasă. 

împăratul puse să strige pristavul în toată împărăţia; iar după trei zile, feciorul 
bucătăresei lovi buşteanul de trei ori şi se făcu un cerb de aur frumos, apoi băgă într- 
însul pe feciorul de împărat şi se puse dinaintea palatului. 

împăratul, văzînd cerbul, se dete jos şi întrebă pe feciorul bucătăresei dacă-i este de 
vînzare. 

— Nu-mi este de vînzare, ci de închiriere, răspunse cu semeţie feciorul 
bucătăresei. 

— Ei bine! Ce să-mi ceri ca să mi-l dai numai trei zile? 

— Să-mi dai o mie de bani de aur. 

Tocmeala se făcu şi împăratul luă cerbul şi-l băgă în odaia doamnei Chiralina; apoi se 
dusă la treaba lui. Cerbul, cum se văzu numai cu doamna Chiralina, începu să cînte un 
cîntec de dor, de plîngeau lemnele şi pietrele. Doamna Chiralina adormi, iar feciorul de 
împărat ieşi din cerb şi o sărută pe frunte, apoi intră iarăşi în cerb. 

A doua zi, doamna Chiralina spuse femeilor sale că a visat de două ori că a sărutat-o un 
june frumos. Atunci, una din femei, fiind mai pricepută, zise doamnei Chiralina că pe 
dată ce va începe cerbul să cînte, să se prefacă că doarme; şi cum va simţi că o sărută 
cineva, să pună mîna pe dînsul. Cum veni noaptea, cerbul începu să cînte un cîntec de 
jale, doamna Chiralina se prefăcu că doarme; şi cînd veni Făt-Frumos să o sărute, îl 
strînse în braţe şi-i zise: 

— D-acum înainte nu vei mai scăpa, că mult am dorit să te dobîndesc. 

Ei se giugiuliră ca nişte porumbei pînă-i apucă ziua; iar cînd fu pe la prînz, veni 
împăratul şi cu fiul bucătăresei ca să-i dea cerbul. Doamna Chiralina începu să plîngă şi 


nu vrea nicidecum să se despartă de cerb; dar fiul bucătăresei îi zise încetinel: 

— Cere de la împăratul voie să petreci cerbul pînă afară din oraş, căci acolo 
ne aşteaptă o căruță cu doisprezece cai de foc, în care o să ne suim cu toții şi o să ne 
ducem la Împărăția lui Făt-Frumos, iubitul tău. 

Doamna Chiralina ceru şi dobîndi de la împăratul această voie, şi petrecu pe cerb cu 
mare alai pînă afară din oraş; atunci, Afin lovi cerbul de trei ori în burtă, şi îndată se 
făcu dintr-însul o căruţă cu doisprezece cai de foc; apoi, luînd pe doamna Chiralina c-o 
mînă şi pe Dafin cu alta, sări într-însa şi se făcură nevăzuţi. Şi, după ce umblară zi de 
vară pînă-n seară, ca cuvîntul din poveste ce d-aci încolo se găteşte, ieşiră pe tărîmul 
celălalt şi ajunseră în ţara lor. 

împăratul, cum primi ştire despre sosirea fiului său, îi ieşi înainte cu mulţime de oști, 
apoi îl însoţi cu doamna Chiralina şi făcu nuntă împărătească, care ţinu trei zile şi trei 
nopţi. 

într-o zi, doamna Chiralina şedea la fereastra palatului şi se uita la drum, cînd iaca un 
ovrei cu cămăşi de vînzare. Doamna Chiralina îl chemă sus şi luă două cămăşi mai 
subţiri decît pînza păianjenului şi se îmbrăcă cu una dintr-însele. Nu trecu mult şi se 
bolnăvi atît de greu, încît ajunse pe mîna morţii. Afin află despre boala împărătesei şi 
intră la miezul nopţii în odaia unde dormea ea, apoi o stropi peste tot cu lacrimi de 
turturică, şi ieşi afară; dar străjerii de la uşă se duseră la Dafin- împărat şi-l pîrîră că l-a 
văzut sărutînd pe împărăteasa. 

împăratul, cum auzi, se făcu foc de mînie şi porunci să taie capul lui Afin. Dară cînd 
ajunse la locul de pierzare, Afin zise împăratului: 

— Mulţi ani să-ţi dea Dumnezeu, împărate! Pentru toată frăţia şi dragostea 
mea cătră tine, te rog să strîngi pe toţi boierii cei mari ai împărăției, că am să spui 
înaintea lor un mare cuvînt, şi apoi vei porunci să-mi taie capul. 

împăratul porunci să se adune divanul împărătesc, în care să fie de faţă şi doamna 
Chiralina, şi aducînd pe Afin îi zise: 

— Spune, nelegiuitule, aceea ce ai de spus. 

Atunci, Afin începu aşa: 

— A fost odată un fecior de împărat care prinse dragoste asupra unei fete de 
împărat după tărîmul celălalt; şi fiindcă nu putea să trăiască tară dînsa, a plecat 
împreună cu fratele său de cruce, ca ori s- o găsească, ori să-şi răpuie capul prin pustii. 
După ce îmblară lumea în cruciş şi curmeziş, ajunseră la muma Crivăţului şi o rugară 
să le spună drumul care ducea la fata de împărat după care plecaseră ei. Muma 
Crivăţului îi trimise la muma Vîntului de primăvară, care îi găzdui şi le făgădui să 
întrebe pe fiul său. Ea s-a ţinut de vorbă; căci cum a venit fiul său, l-a întrebat, şi el a 
început să spună aşa: împărăţia doamnei Chiralina este departe de ei cale de zece ani; 
dar această cale se poate face într-o clipeală de ochi, dacă s-o găsi cineva care să se 
ducă în pădurea cea neagră de lîngă gîrla de păcură, care aruncă pietre şi foc pînă la 
cer, unde va găsi buşteanul Ielelor şi va încăleca pe dînsul ca să treacă gîrla. După ce 
va ajunge, la împărăție, trebuie să facă din buştean un cerb de aur şi să intre într-însul 
ca să ajungă în odaia doamnei Chiralina şi să o fure. După ce o va lua de soţie, sora 
Vîntului turbat, de pizmă, o să trimită un ovrei cu nişte cămăşi mai subţiri decît pînza 
păianjenului, şi dacă nu va şti să le ude cu lacrimi de turturică, cum se va îmbrăca cu 
dînsele, în trei zile va muri. După ce vîntul spuse toate acestea mumă-şi, o jură că de va 
spune cuiva ceea ce a auzit, să se facă cu totul de piatră. 

A doua zi, feciorul de împărat întrebă pe muma Vîntului dacă a aflat ceva de la fiul său; 
dar ea, temîndu-se să nu se facă de piatră, îi zise că n-a aflat nimic. Iar fratele de cruce 
al feciorului de împărat nu dormise în noaptea aceea şi auzise tot. Astfel, fără să spună 
feciorului de împărat această taină, se duse împreună cu dînsul în pădurea neagră, 
încălecară pe buştean şi trecură gîrla dincolo. Cum sfirşi Afin aceste vorbe, se făcu de 
piatră pînă la genunchi. Boierii din divan, cum văzură această minune se speriară. Afin 
începu iarăşi şi zise: 


— După ce ajunseră la palatul doamnei Chiralina, fratele de cruce lovi 
buşteanul de trei ori şi se făcu un cerb de aur, şi băgă pe feciorul de împărat într-însul 
carele prin această şiretenie se cunoscu cu fata şi o fură. Zicînd şi aceste cuvinte, Afin 
se făcu de piatră pînă la brîu. împăratul şi împărăteasa, văzînd nevinovăția lui Afin, 
începură a plînge şi a-l ruga să înceteze din povestire. Dar el nu voi, ci merse înainte, 
zicînd: 

— După ce împăratul se cunună cu doamna Chiralina, nu trecu mult timp şi 
împărăteasa cumpără două cămăşi de la un ovrei, se îmbrăcă cu una dintr-însele şi 
îndată căzu la grea boală. Afin, ştiind din ce venea boala, intră pe la miezul nopţii la 
împărăteasă şi, găsind-o dormind o stropi cu lacrimi de turturică şi o scăpă de moarte. 
Cum sfirşi Afin această povestire, se făcu cu totul şi cu totul de piatră; iar Dafin- 
împărat şi cu doamna Chiralina plînseră trei zile şi trei nopţi, apoi luară trupul cel 
împietrit al făcătorului lor de bine şi-l puseră în odaia lor, ca să-şi aducă aminte de 
dînsul totdeauna. După aceea, ei trăiră mai mult timp şi născură un copil. 

într-o dimineaţă, Dafin-împărat intră în casa împărătesei şi-i spuse că a visat o femeie 
îmbrăcată în haine albe, care i-a zis că, dacă voieşte să învieze pe fratele său cel 
împietrit, să taie copilul lor şi să ungă piatra cu sîngele lui. împărăteasa spuse că şi ea 
a visat tot un astfel de vis; apoi, unindu-se amîndoi, tăiară copilul şi, stropind piatra cu 
sînge, începu să se mişte, apoi învie cum se cade şi zise: 

— O, Doamne! da' greu somn am dormit. 

— E! e! frate, răspunse împăratul: ai fi dormit mult şi bine, dacă nu tăiam 
copilul ca să te stropim cu sîngele lui. 

Atunci Afin se crestă la un deget cu cuțitul şi lăsă să curgă sîngele său peste copil, 
care învie numai într-o clipă; iar împăratul, de bucurie, porunci să se facă veselie mare 
în toată ţara. 

Şi încălecai p-o şea şi v-o spusei domni ei-voastre aşa. 


Vânătorul Olaf şi ielele 


Poveste norvegiană 


Noaptea încă mai dormea peste țărmurile înalte şi pieptişe ale fiordului, când Olaf, 
vânătorul, se deşteptă. Prin fereastră, o luminiţă jucând în depărtare părea primul 
crainic al zorilor. îşi aminti că era ajunul nunţii sale şi sări de pe laviţa unde dormise, 
îşi trase o cămaşă uşoară, întărită doar cu câţiva solzi de zale, şi ieşi în ograda 
părintească. îşi scoase din grajd semeţul armăsar negru ca nourii furtunei, pe Svarten, 
îl chemă pe agerul câine de vânătoare, Otgulf, şi porni călare către codri. Voia să 
aducă în dar pentru logodnica sa, frumoasa Birgit, o blană cum nu se mai văzuse prin 
părţile lor - un dar vrednic de acea sărbătoare, care avea să adune megieşii de prin 
şapte văi şi şapte munţi: nunta lor. înainta la pas printre pilcurile de mesteceni şi pini, 
ale căror umbre pale erau singura lui călăuză. Căci Olaf îşi dădu seama, pe măsură ce 
se depărta de casă că luminiţa care-l trezise pâlpâia jucăuşă, mai-mai să se stingă şi-l 
ademenea pe cărări pe care nu le bătuse niciodată. 

„Nu cumva sunt jucăria vreunei pozne de-a elfilor?” se întrebă voinicul. Dar, orice-ar fi 
fost, un vânător încercat, un cavaler care a încrucişat spada şi a făcut să fulgere coiful 
de aramă al multor duşmani şi potrivnici, nu trebuia să ştie ce e teama şi nehotărârea. 
Odată pornit, nu mai putea să dea îndărăt nici măcar cu un pas. Şi Olaf îşi urmă 
drumul prin pădurea adormită, în mijlocul firii amorţite, sub mantia de umbre a nopţii. 
Câinele nu mai sălta voios, ca de obicei, în dreapta şi-n stingă calului. Adulmeca 
grijuliu şi-şi ridica şi el, când şi când, capul spre stăpân, aruncându-i priviri mirate. lar 
armăsarul Svarten, al cărui trup lucios se topea în negurile din jur, luneca încet 
printre trunchiurile jilave ale copacilor. Era vădit că duhurile încă zburau prin noapte 


şi îşi urmau viclene ţelurile lor întunecate. Olaf gândi însă că nici el nu era singur. îşi 
avea alături câinele de vânătoare, credincios, armăsarul care- 1 însoţise în vuietul şi 
praful roşcat al bătăliilor, de unde se întorsese totdeauna întreg, chiar dacă sângele îi 
şiroia din multe răni. Şi-l mai păzea, fără îndoială, gândul la mireasa de care avea să-şi 
lege viaţa peste douăsprezece ceasuri, sorbind mied din acelaşi corn de ren şi 
schimbând inelele bătute cu ametiste. Drumul urca acum, îndemmndu-te să crezi că se 
pierde undeva, în ceruri. Luminiţa nu se mai zărea defel. Văluri alburii lunecau peste 
faţa pământului, prefăcând până şi cele mai apropiate privelişti în vedenii, iar munţii 
cu coamă de nea ajungeau şi ei să treacă drept jocuri ale închipuirii amăgite. 

Pe neaşteptate, din desimea copacilor, se deschise un luminiş rotund, ca o piaţă de 
cetate. Pe o măgură golaşă, însingurată, încât ziceai că este atârnată de-a dreptul în 
tăria văzduhului, i se înfăţişă privirii vânătorului un alai din cele care tulbură visele şi 
iau minţile flăcăilor prea îndrăzneţi şi necugetaţi. 

Ca nişte văpăi albe, nouă elfe dănţuiau vijelios. Alcătuiau un inel viu în jurul uneia 
nemişcate, de bună seamă, stă-pâna, sau poate chiar însăşi crăiasa lor. Olaf îşi plimbă 
privirile asupra lor, fără a stărui pe chipul crăiesei. Oricât de vitează îi era inima, nici 
nu ar fi putut. Icoana aceea nu era menită pentru ochi pământeni şi nimeni n-ar fi 
îndurat mai mult de o fulgerare de clipă, frumuseţea ei de gheaţă. 

Acum era limpede ca fusese atras într-o capcană şi că luminiţa nu fusese decât o 
chemare a ielelor. Voiseră cu orice chip să-l atragă către măgura aceea, care era, fără 
îndoială, o sală a tronului sub cerul descoperit, pentru ele. 

— M-aţi adus oare la judecată? grăi Olaf răspicat. Rostiţi ce-aveţi de spus, 
ca să ştiu ce trebuie să vă răspund. - De ce te zoreşti astfel? zise crăiasa. Glasul ei 
suna ca un clopot din adâncurile mării, cu ecouri prelungi şi trezind fiori reci. 

— Şi mai întâi, de ce păstrezi curtenia ta doar pentru domnițele firave cu 
care petreci? De ce nu ne faci şi nouă închinăciunea, cum se cade unui cavaler de 
rangul tău? Olaf, cam stingherit şi fără chef, făcu o plecăciune de-ajuns de ţeapănă. 

— Vă salut, o, voi elfe de neam ales, şi, rogu-vă, arăta-ţi-mi desluşit care vă 
este voia, ca să v-o pot împlini, dacă nu mă sileşte să calc legile omeniei şi credinţa 
jurată. 

Cele nouă iele se opriseră de. Mult din dănţuirea lor nebună. Râseră în cor, şi râsul lor 
se sparse de piscurile munţilor, trimiţându-şi sunetul aspru până la hotarul din urmă al 
depărtării. 

— Voia noastră, cavalere Olaf, se auzi iarăşi glasul de dincolo de fire al 
crăiesei, este să ne mărturiseşti deschis care este țelul călătoriei tale, ce te-a ridicat 
din pat în puterea nopţii şi te-a mânat pe drumuri pustii. 

— Am plecat crezând că s-au ivit zorile, amăgit de luminiţa pe care voi, 
pesemne, mi-aţi trimis-o în fereastră. Vreau să vânez vreo sălbăticiune cu blană 
prețioasă, sau să culeg chihlimbar pentru o cunună cu care să se împodobească crăiasa 
inimii mele, preafrumoasa Birgit, făgăduită a-mi fi mireasă. 

Cele nouă iele râseră tară ca pe chipul lor să se clintească vreo trăsătură. 

— De bună seamă, dacă te pregăteşti de nuntă şi de petrecere, eşti 

— Ia fel de pregătit şi pentru joc şi cânt, răsună încă o dată dangătul de 
clopot al glasului crăiesc. 

— De bună seamă, şi destoinicul vânător, cavalerul Olaf, îşi îndreptă capul, 
sfidător, şi privi tăios înaintea sa. Vom dănţui după obiceiurile din moşi-strămoşi. 
Oaspeţii vor închina în sănătatea noastră, vor striga „skal!” şi vor în-struna lăute 
pentru cântări cu care să ne cinstească iubirea. 

Voi nu puteţi şti, şi glasul i se făcu, fără voie, mai mân-gâios, dar petrecerea aceasta 
omenească sărbătoreşte o legătură pentru o viaţă, ce nu este hărăzită să se risipească 
în fum, după câteva ceasuri noptatice. Alaiul râse iarăşi molcom. 

— Prea bine. Ştim încotro te îndreptai şi ce ginauri fru moaşe ai. Noi ţi le 
încuviinţăm şi nu avem nimic împotriva obiceiurilor voastre de sărmani oameni. Numai 


că, înainte de a încheia scurta întâlnire care ţi se va şterge curând din minte, trebuie 
să iei parte la dănţuirea noastră. Dă-mi braţul şi să deschidem dansul, în poiana 
noastră minunată. Vezi doară, cavalere cu braţ de fier şi cerbicie neînduplecată, pentru 
tine şi-au împletit suratele şi domniţele din preajma mea cosiţele de argint... Crăiasa 
întinse mina dalbă, asemeni unui lujer de crin abia văzut, făurit din lacrimi de rouă. 
Olaf mulţumi, cu o scurtă plecăciune, fără a primi pof-tirea. 

— Prealuminată crăiasă, legământul încheiat nu-mi îngă duie să dănțuiesc 
astăzi cu nimeni, de-ar fi şi porunca unui trimis al cerului... Paşii mei nu vor porni în 
sunetul legănat al muzicii, decât alături de cealaltă crăiasă, a ini mii, după schimbarea 
inelelor noastre... 

Un râset mai drăcesc străbătu cercul unduitor al alaiului, şi. Cele nouă iele se rotiră 
sălbatic. Apoi se domoliră ca prin farmec şi rămaseră, statui de neguri străvezii, 
martore la ciudata întâlnire. Crăiasa se încruntă o clipă şi sprâncenele sale alcătuiră 
un arc de sub care ţâşneau săgeți de foc. Glasul ei nu trăda însă nicio schimbare. 

— Vă ştim prea bine obiceiurile mărunte. Totuşi, om prea- sfidător, devreme 
ce ai fost poftit anume în adunarea noastră tainică, vei dănţui alături de noi. lată, am 
să-ţi arăt încă un semn al mărinimiei mele crăieşti: ţi-am pre gătit un dar. 

Crăiasa tăie aerul cu nuiaua de aur din dreapta ei, şi din pământ răsări o armură 
împletită numai şi numai din inele mlădioase, din metale neştiute de muritori, bătute în 
faurăriile subpământene ale meșterilor elfi. 

— Priveşte bine armura aceasta, fecior de pământeană, roabă a morţii. Dacă 
o vei îmbrăca, odată cu ea vei purta şi un curaj atât de oţelit, încât nu vei da înapoi din 
faţa celui mai cumplit vrăjmaş şi vei sta totdeauna în fruntea bătăliilor. 

Armura era potrivită pentru căpetenia unor oşti care să cutreiere pământul întreg, 
încununându-şi fruntea numai cu laurii victoriilor. Răspunsul lui, totuşi, fu acelaşi: 

— Armura este cu adevărat fără seamăn pe lume şi e vrednic de slavă 
făurarul care a turnat-o şi călit-o, în ocnițele tainice ale elfilor. Eu, unul, însă, nu o pot 
primi. 

Crăiasa ielelor îşi muşcă buzele. 

Un zâmbet lunecă apoi pe firul lor de mărgean. 

— Prea bine. Şi, cu o mişcare uşoară a nuielii, armura se făcu nevăzută. Alt 
semn cu vergeaua fermecată, şi din pământ ţâşni, ca o amenințătoare floare de metal, 
o spadă ce-ţi tăia răsuflarea, de uimire. 

Pe minerul ei erau încrustate toate jivinele şi arătările care pot bântui neguroasele 
sihle şi singurătăţi din cea mai pustie miazănoapte. Tăişul - şi mai subţire decât 
tremurătorul fir de paing. 

— Ia spada aceasta, din partea noastră, spre amintirea acestei întâmplări 
din faptul zilei. Ia spada, îndărătnice cavaler Olaf, şi cu ea vei izbuti să străpungi după 
voie orice armură. Cu o singură lovitură, înlătură din calea ta stânci, abate potopul 
apelor revărsate, stinge pârjolul aprins tară veste în codri. 

— Ca să o primesc, trebuie niai-nainte să mă prind în danţul vostru, 
răspunse statornicul vânător - şi legămân- tul făcut nu mă lasă. 

Un murmur mânios se înălţă din alaiul crăiesei. Cele nouă iele se strângeau una-ntr- 
alta şi se depărtau iară, asemeni aripilor unei uriaşe dihănii. Stăpâna lor le potoli, cu 
mâna-i poruncitoare. 

— încă nu am atins hotarul răbdării mele, le spuse. 

Şi, întorcându-se către oaspetele adus cu şiretlic în luminişul ce le slujea drept sala 
tronului, îl îmbie: 

— Cavalere, credința ta poate mişca până şi inima noastră lipsită de 
căldură. Dar, de vreme ce ai sosit aici, nu poţi pleca înainte de a cunoaşte farmecul 
pătimaşelor dansuri ale ielelor. 

Alege-ţi alt dar, dacă ţi se va părea mai potrivit ca să îţi împodobească veşmântul de 
nuntă. 


Sub privirea încordată a lui Olaf, din văzduh se întrupa o pereche de cizme cum 
închipuirea pământeană nu poate zămisli. 

Aveau pinteni de aur şi carâmbi de diamant. Focuri de pe alte tărâmuri le dăruiau mii 
şi mii de sclipiri. 

— Cu cizmele acestea nu vel mai cunoaşte oboseala. Vei putea să străbați 
codri şi munţi, pe urmele celei mai sprin tene şi neobosite sălbăticiuni. 

— Vei fi veşnic fruntea vânătorilor! 

Ci Olaf îşi plecă încă o dată fruntea şi vorba lui sună la fel de răspicat ca şi până atunci. 
— Mărinimia ta, frumoasă crăiasă peste elfi, întrece tot ce am cunoscut 
vreodată. Dar nu sunt pentru mine aceste cizme... 

Un vânt de spaimă trecu peste copacii zăriţi departe în preajma luminişului. 

Calul credincios, Svarten, îşi scutură coama noptatecă, Câinele gemu încet, aruncând 
priviri de vietate hăituită. 

— Poate că ţi-ai pus în gând să goneşti pe întinsul fără pulbere al mărilor, 
cavalere Olaf. 

Crăiasa ielelor vântură de şapte ori cu vergeaua ei fermecată, şi peste măgură pluti 
imaginea a şapte corăbii - şapte păsări din lemn şi pânze, cu catargele fluturânde. 

— Priveşte-le, ale tale vor fi, aidoma acestora. Şi, pe lângă ele, un lanţ 

de aur, lanţul amiralul'" Vânătorul clătină din cap. 

— Chiar de aţi face să se adune la picioarele mele avuţii nemăsurate, 
nestemate şi arme minunate, nu îmi voi schimba voia. Cel dintâi dans de astăzi va fi al 
miresei mele. 

în minuta aceea se petrecu ceea ce nu i-a fost dat să vadă unui ochi de muritor, nici să 
audă vreunui duh al firii. 

Crăiasa ielelor suspină. 

— Am ajuns la capătul şirului de daruri ce-ţi pregătisem. 

Nu îmi mai rămâne decât unul, căci ţin cu orice preţ să te prinzi cu noi în joc. 

Cele nouă dănţuitoare din alaiul ei închiseră ochii, să nu. Fie martore ultimei ispitiri. 
Căci stăpâna lor desfăcuse braţele unei stele de mare - cămaşa de mătase nălbită sub 
clarul de lună, în care se odihnea, dormindu-şi zilele în iatacul de sub muntele de 
cleştar. 

— Cămaşa aceasta, primită de la mama mea, crăiasa şi renelor, o poţi lua, ca 
să o dăruieşti miresei tale. 

Nici acum nu te prinzi în dans? 

— Nu, fiindcă i-aş zdrobi inima curată, dacă ar afia cum a ajuns în 
stăpânirea mea gingaşul strai. 

— Ia seama, vânătorule prea îndrăzneț, să nu fi întins peste puteri struna 
arcului trufiei tale! îţi las cea din urmă alegere: pentru că ţi-ai măsurat voința cu a 
noastră şi nici în ruptul capului nu ţi-ai schimbat hotărârea, vei fi osândit. Ce pedeapsă 
primeşti mai uşor: să dansezi cu noi, până la istovire, cinci ceasuri în şir, ori... 

— Opreşte-te, crăiasă nemiloasă, strigă Olaf. Nu am nevoie de cruţarea ta. 
Oricare ar fi cealaltă osândă la care te-ai gândit, mă supun 

— Dacă nu va sta în puterea mea să. Mă împotrivesc, fără ajutorul unor 
puteri ale întunericului... Nici nu isprăvi bine vorbele acestea, că se dezlănţui un vârtej 
ameţitor. Nu se mai deosebea piatra de apă, muntele de pădure, ziua de noapte. Calul 
necheză tânguitor. 

— Singur ţi-ai ales nimicirea, strigă, pe deasupra vuietului spăimântător 
iscat, crăiasa. îl atinse apoi de cinci ori pe umăr, şi din trupul vânătorului izvori un 
pârâiaş de sânge roşu ca purpura de pe mantia regească. 

— Vei sângera astfel, osândit de mâna mea crăiască, douăzeci şi patru de 
ceasuri în şir, până se va secătui în tine izvorul vieţii. Nimeni şi nimic nu se va vădi în 
stare a te scoate la liman. Pleacă acum, la mireasa căreia i-ai fost atât de statornic, 
încât n-ai voit să-i răneşti inima dănţuind întâi cu noi, ci mai degrabă te-ai rănit pe tine 


însuţi, aducându-ţi pierzania. O moleşeală jilavă se strecura în trupul voinicului. Se 
chinui până aburcă pe spinarea calului Svarten, în-tinzându-se cât era de lung, cum 
făcea pe puntea corăbiei, în toiul furtunii. Simţind la ce strâmtoare se afla stşpânul, ; 
armăsarul porni încet, cu pas domol, călcând peste bolovani, peste împletiturile de 
muşchi şi lichen, cu grijă să nu-şi zdruncine preţioasa povară. Câinele Otgulf trepăda 
alături, scheunând a jale, lingând picăturile de sânge care însemnau prin codrul, acum 
luminat de primele sulițe ale soarelui, drumul către moarte al lui Olaf. Era aproape de 
nămiezi, când ajunseră în preajma zidurilor cu metereze îmbinate zdravăn din copaci 
întregi, care străjuiau aşezarea părintească a destoinicului vî-nător. 

Neliniştită de lătrăturile şi vaierele câinelui, mama cavalerului, cu pletele-i colilii 
prinse cunună în jurul capului nins de ani, alergă în întâmpinare la poartă. Olaf se 
ridicase în scări şi se străduia din răsputeri să stea drept. Nu voia cu niciun chip ca, 
tocmai în pragul praznicului de nuntă, bătrâna să ghicească cumplitul adevăr. 

— De ce curge sângele tău roşu ca vinul? Ce săgeată te-a țintit, în ziua 
cununiei tale, lumina ochilor mei? 

— Nu fii îndurerată, măicuţă, m-am zgâriat trecând pe lângă o tufa de 
măcieş sălbatec. 

— Şi de ce ţi-e chipul tras şi palid? 

— Am vânat peste pripoare şi poieni, sub revărsarea razelor de lună, şi am 
căpătat culoarea lor, mai apucă să rostească Olaf, coborând anevoie de pe armâsaru-i 
negru. 

Sângele îi umpluse cizmele şi lăsa lăculeţe pe podelele acoperite cu blănuri de lup şi 
urs. 

Mama chemă doi slujitori şi-l urcă în patul din încăperea hărăzită mirilor. 

Un călăreț goni pe un cal în spume, purtând vestea cea rea logodnicei, sfielnica Birgit. 

Birgit se făcu albă toată, statuie vie de omăt. îmbrăcă straiul de cununie şi, însoţită de 
dangătul de jale al clopotelor, plângând soarta statornicului cavaler, nu se opri decât 
în poarta casei lui. 

Fără un cuvânt, pătrunse în încăperea unde voinicul se stingea cu încetul, pălit de 
mânia ielelor înfruntate până la capăt. 

îşi strânseră mâinile, în vreme ce neamurile şi părtaşii la lupte şi fală ai lui Olaf sunau 
din corn, pentru adunarea de îngropăciune. Prevestirea crăiesei ielelor se arătă, vai, 
întru totul adevărată. 

La capătul a douăzeci şi patru de ceasuri, după ce fusese atins de cinci ori cu nuiau 
vrăjită, suflarea destoinicului vânător se stinse. 

Birgit mai pâlpâi de câteva ori, luminare suflată de vânturi aprige, şi îşi dădu şi ea 
duhul. 

Faţă de o credinţă într-atât de pilduitoare, neamurile, prietenii, toţi cei care-i 
îndrăgiseră, luptaseră alături de Olaf, petrecuseră împreună şi fuseseră răpiți de 
viersul dulce al alăutei Birgitei, hotărâră să nu fie îngropaţi, ci să-i păstreze spre a fi 
văzuţi şi pomeniţi de urmaşi. Nu-i puseră în straie cernite, de morţi, ci îi lăsară aşa 
cum îşi trăiseră ceasurile din urmă, înveşmântaţi pentru cununia căreia îi jertfiseră 
totul. 

Un vânător coborât din hotarul de miazănoapte aduse un sloi cât un stat de om, în 
care încăpură amândoi ca într-o raclă. Şi aşa, mulţi fii şi fecioare ale pământului 
scump al Norvegiei se perindară şi-i priviră, cu genele înnourate, pe cei doi 
îndrăgostiţi, Olaf şi Birgit, învingători şi dincolo de moarte ai relei crăiese a ielelor. 


Kwangip biruitorul 


poveste din Ţara De Foc 


încă de la naşterea sa, semne date de firea întreagă au vestit că Kwangip este hărăzit 
a să-vârşi fapte mari, spre a schimba în bine soarta seminţiei Yahganilor. 

Nici nu se înălţaseră din cortul ţuguiat al părinţilor cele dintâi strigăte ale pruncului 
abia venit pe lume, şi au prins să se arate semnele acelea, punând pe gân-duri pe 
bătrânii tribului. 

Din stâncile înşirate pe malul mării tară capăt Şi veşnic bătută de vânturi turbate, se 
prăvăliră lespezi uriaşe, alcătuind o punte ciudată către largul apelor. Talazurile vuiră 
puternic şi apoi îşi plecară ca la o poruncă, toate odată, crestele de spumă, parcă 
recunoscând un stăpân ce se ivise atunci. 

Stoluri dese de păsări alergară pe cerul fumuriu, stri-gând cu glas ascuţit în graiul lor: 
lată-l că soseşte, iată-l că soseşte, soseşte căpetenia celor trei tărâmuri! 

Flăcăul începu să crească văzând cu ochii. Zvârlea bolovanii până deasupra celor mai 
înalţi copaci, şi apoi îi prindea în palmă, bolovani sub a căror povară se în covoiaseră 
până atunci cei mai vânjoşi tineri ai tribului. 

La jocul penelor, dacă sufla el o dată, se împânzea cerul de un nor de pene, de ziceai 
că păsările de prin toate ostroavele pe care călcase picior omenesc au fost jumulite 
laolaltă. 

Şi aşa îi mergea în toate cele, încât nu era de mirare că cei mai bătrâni dintre Yahgani 
clătinau mulţumiţi din capul pleşuv, rostind: „Flăcăul acesta ne va scăpa de multe 
rele.” 

Kwangip era cel mai iute la alergare, ca săgeata slobozită de cel mai iscusit arcaş. 
Oricare alergător nici nu se dezmorţea bine fugind, că flăcăul însemnat din naştere 
pentru fapte mari ajunsese deja la ţintă. Ba încă se şi întorsese, să-i întrebe pe ceilalţi 
de sănătate, în felul acesta, cât ai vâna de trei ori şi ai pescui de două ori, flăcăul se şi 
împlinise în bărbăţie falnică şi vitejie neclintită. 

La minte era deopotrivă de copt, aşa că se hotări să cerceteze cu de- âmănuntul 
rânduielile după care se cârmuiau pe-atunci Yahganii, ca să vadă dacă nu cumva se 
pot întocmi altele, mai potrivite şi mai temeinic chibzuite. 

îi păru, înainte de toate, că prea ades se stârneşte vrajbă din pricină că în aceleaşi 
locuri se adună buluc vână-torii din toate colţurile ţării, unde focul trebuie să fie 
apărat şi ferit cu străşnicie, căci stingerea lui aduce nenorociri cumplite. 

Curgea sânge de fraţi în încăierările ce se năşteau de fiecare dată, pentru că nimeni nu 
voia să se lase mai prejos. 

Kwangip, care cunoştea pe de rost unde şi cum poate fi doborâtă fiecare sălbăticiune, 
prin ce capcane şi momeli anume, statornici: de trei ori zece şi încă o dată zece tară 
unul, era numărul ținuturilor bune pentru vânătoare. 

Oamenii tribului n-aveau decât să se perinde cu rândul, după o hotărâre luată de obşte, 
pe aceste ţinuturi prielnice vânatului. 

Vărsările de sânge erau înlăturate şi nici nu se mai iroseau puterile în certuri şi 
tărăgănate hărţuieli pentru împărţeala vânatului doborât. 

înţelepţii tribului îi înduplecară chiar pe cei mai arţă-goşi să primească rânduiala nouă 
cu care venise Kwangip. îi aduseră laude pentru mintea ascuţită în această 
împrejurare. 

Mai târziu, flăcăul hărăzit a schimba soarta seminţiei sale se înturnă către alte lucruri, 
a căror stare o socotea stavilă în calea săvârşirii de fapte vrednice de slavă şi cinstire. 
De pildă, oamenii tribului rămăseseră la' fel ca în clipa * când păşise pe pământ cel 
dintâi om, străbunul tuturor neamurilor. Nu cunoşteau scurgerea vremii. Nu ştiau să-ţi 
spună când s-a petrecut o anumită în-tâmplare, nici ce vârstă a împlinit feciorul ori 
tatăl lor, decât luându-se după numărul vânătorilor la care luaseră parte în răstimp. 
Kwangip iscodi şi pentru aceasta o împărţeală cu tâlc. Supuse sfatului bătrânilor şi al 
obştei cele văzute şi cunoscute de dânsul în îndelungatele sale cutreierări pe 
sumedenie de ostroave. Sfatul încuviinţă spusele lui, pline de miez. De-atunci înainte, 
rotirea timpului fu despărțită în opt părţi, hotărnicite după semne aflate la îndemâna 


oricui. Prima parte se scurgea de când începe fumul să se aplece spre pământ, până ce 
este găsit cel dinţii ou de pasăre. Cea de-a doua ţinea până când răsăritul soarelui 
începe să lumineze nemărginirea mării şi oamenii puteau să se îmbărbăteze a ieşi în 
larg cu luntrile acoperite cu piei de foci. Urma apoi partea zilei când, cât ai bate de 
câteva ori din palme, se coceau ouăle în spuză. După care venea aceea ce se încheia în 
clipa desfacerii coajei de pe trunchiul copacilor rămaşi golaşi. 

Şi aşa se înşirau una după alta cele opt părţi în care i se dezvăluie lui Kwangip că se 
desface mai repede timpul, ajutându-i pe oameni să păstreze tară greş în amintire cele 
mai de seamă întâmplări. Doar după ce semenii lui se deprinseră cu noile orân-duieli, 
puternicul flăcău găsi cu cale că poate purcede la împlinirea vitejiilor în care 
nădăjduiau, cu mic cu mare, locuitorii de pe ostroavele cunoscute. îl însufleţea vrerea 
de a-l bate pe Hannush, uriaşul care năpăstuia de la începutul începuturilor tribul Yah- 
ganilor. 

De câte ori prânzea vreunul dintre ei, fie şi pentru cea mai măruntă îmbucătură, 
trebuia să-l facă părtaş pe Hannush, lăsându-i acestuia din mâncare. 

înainte şi după fiecare vânătoare, aşijderi, aveau Yah-ganii totdeauna grijă să strângă 
deoparte tributul cuvenit namilei, care te băga în sperieţi. Câteodată îi trimiteau într-o 
luntre încărcată cu daruri, pe cea mai chipeşă fată a tribului. Ducea solia lor, 
împodobită cu cununi de alge verzi şi cafenii, ca şi cum i-ar fi fost deschis drumul spre 
cea mai de preţ bucurie a vieţii sale. 

Niciuna din fecioare nu se întorsese, pentru a le spune cum era sălaşul uriaşului. 

De cutezau să încerce o împotrivire, călcând straşnica lege lăsată din străbuni, amarnic 
îi. Mai pedepsea neîndurătorul Hannush. 

Când le era lumea mai dragă luntraşilor porniţi la pescuit, cu căngile lor de os 
pregătite să le înfigă în peşti ori în leii de mare, din mijlocul valurilor se ridica namila 
în came şi oase. îşi împlânta picioarele în străfundul nămolos şi azvârlea în sărmanii 
pescari cu stânci col- ţuroase. Le făcea ţăndări luntrile, iar pe ei îi zdrobea şi le dăruia 
o moarte în grele cazne. Alteori mânia matahalei era şi mai oarbă. Se apropia la o 
bătaie de săgeată de țărm şi, prinzând cu mâna într-un singur snop săgețile 
necugetaţilor, care îşi ziceau că poate-poate, strângându-se puzderie, vor izbuti să 
îndepărteze pacostea de pe meleagul lor - îi nimicea până la unul. Nu se lăsa până ce 
nu turtea şi răzuia de-a binelea, ştergându-le de pe faţa pământului, corturile cele mai 
apropiate de mare. 

Fireşte că după ce pătimeau osândă sângeroasă, Yah-ganii nu mai îndrăzneau măcar să 
rostească numele uriaşului, necum să mai percupeţească ori să drămuiască ceva din 
jertfele cerute de acesta ca să le îngăduie să iasă în larg cu luntrile. 

Kwangip îşi îndesă în tolbă carne uscată, turte, poame, să-i ajungă pentru o rătăcire al 
cărei capăt nu-l ştia nici el. Cârmindu-şi cu dibăcie luntrea uşoară, intră pe tărâmul 
neguros şi pustiu unde hălăduia neîmpăcatul vrăjmaş al oamenilor. 

înfruntă fără să clipească munţi de talazuri. Ocoli os- troave de pe care lighioane hâde, 
căţărate în copaci chirciţi şi strâmbi, îi împuiau auzul cu tânguiri cobindu-i moartea 
grabnică, într-un târziu, când aproape uitase dacă s-a născut şi a vieţuit altundeva 
decât pe luciul veşnic mişcător al apei, sosi la un zid de neguri. Nu te loveai de nimic, 
nu întâlneai decât golul înaintea ta, întinzând mâna - totuşi ceva cu neputinţă de trecut 
te împingea mereu îndărăt. 

Flăcăul nu se lăsa însă abătut din cale. Strânse mă- nunchiu zece săgeți, le potrivi în 
arc şi ţinti cu mare băgare de seamă. 

Săgeţile izbiră cu vuiet, încât chiar din brâul de ceţuri scăpărară săgeți. Brâul se 
destramă într-un singur loc, cât să încapă un vârf de unghie. Kwangip nici nu dorea 
mai mult. Rosti un descântec şi luntrea se micşoră, se făcu tocmai pe potriva bortei 
ivite în zidul de neguri. Până să se aştearnă la loc o pânză şi mai deasă, flăcăul zburase 
dincolo de el, prin borta aceea. 

Scapără un amnar de o cremene, şi licărul acela îl călăuzi prin întunecimea de 


nepătruns ce stăpânea în apropierea namilei spre care se îndrepta. 

Vezi însă că foşnetul nelămurit pricinuit' de fâşia de ceţuri îl trezi din somn pe uriaş. 
Ciuli urechile şi se încredința că un muritor de rând trecuse pragul tărâmu-lui său. 
Hannush, care stătea într-o rână, se ridică în picioare. Numaidecât un vârtej smintit fu 
cât pe-aci să înghită luntrea flăcăului pornit din corturile ţuguiate ale Yah-ganilor, ca 
să răpună namila. 

Kwangip nu-şi pierdu cumpătul. Atinse cu mâna marginile luntrii, şi aceasta se închise 
ca o nucă. Viteazul se prefăcuse în miezul ei. Vârtejul îl purtă cât îl purtă astfel, pe 
urmă, după ce matahala îşi sfârşise pregătirile de luptă şi apele îşi ostoiră fierberea, 
nuca se opri chiar la picioarele lui Hannush. 

Kwangip strânse iarăşi marginile luntrii fermecate, care je deschise şi flăcăul păşi 
afară. 

Zărindu-l pe cel adsit să se ia la harţă cu dânsul, ca să-şi izbăvească neamul, Hannush 
se pomi pe râs. Hohotea de se cutremurau pragurile lumii. Viteazul zbura la o sută de 
paşi numai, împins de răbufnirea de vijelie ţâşnită printre măselele mari cât un copac, 
îndărătnic şi învârtoşat de vrerea lui curajoasă, Kwangip se întoarse şi de astă dată. 

— Unde te-ai pitit, gânganie bicisnică, să te strivesc pentru totdeauna! răcni uriaşul. 
Fără vorbă, i-ar fi răpit voinicului auzul, dacă acesta nu ar fi avut înţelepciunea de a-şi 
pecetlui urechile cu chihlimbar străveziu. 

Folosindu-se de clipa de buimăceală a nelegiuitului, Kwangip se prefăcu într-o rimă. Se 
lipi de picioarele lui cât un stâlp din trecătoarea ce păzeşte pătrunderea pe meleagul 
iazmelor şi se furişă de-a lungul spinării noduroase, pe grumaz. 

în vreme ce Hannush dibuia în neştire, flăcăul se îii- «trupă iarăşi în făptură 
omenească. Cu o custură bina ascuţită harşt! reteză şuviţa de păr din fruntea namilei. 
Izbuti apoi să se pituleze printre degetele lui scorţoase, cât un par fiecare, şi, legând 
cu un os de balenă şuviţa smulsă cu primejdia vieţii, cântă un farmec în jurul ei. 
Hannush se simţi năpădit de o ameţeală ciudată. Capă-ţâna lui cu ochi împrejmuiţi de 
spini se clătină. Pe ne» gândite, matahala începu să umble împleticit. Mergea din. Ce 
în ce mai iute, mânat de vrăjile puternic urzite de flăcău. Trecu razna de-a dreptul prin 
zidul de neguri, ce se nărui sub picioarele sale. 

Viteazul se ţinea după dânsul, pas cu pas, fără a-l slăbi din ochi, ca o umbră. Tot ceea 
ce gândea flăcăul era silit să facă întocmai şi uriaşul, cu ajutorul şuviţei tăiate la tanc 
din coama uriaşului. Kwangip îl mână astfel către văgăuna lumii, acolo unde au 

utrezit încă de pe vremea lui Kanis, cele mai mari balene şi unde toate vieţuitoarele 
sunt împietrite în nemişcare. 

Neştiutor de prăpastia lacomă ce-l pândea, Hannush sa pierdu într-o dănţuire 
ătimaşă, după cum viteazul învârtea în mâinile sale meştere şuviţa înfăţişând viaţa 
namilei. Kwangip mai aşteptă puţin şi, când îi veni la în-demână, aruncă în fundul 
valului şuviţa ce-i slujise de legătură pentru năprasnica matahală. Hannush se năpusti 
şi el, bezmetic, în prăpastia oarbă. Văgăuna lumii îi înghiţi şi trupul ca pe-o pană de 
asăre, ca pe un pai netrebnic. Stăpmirea pustiitoare a lui Hannush luă sf îrşit. 
Kwangip nu avea însă răgaz. 

Ținuturile de baştină mai erau bântuite şi de alt tartore. Era căpcăunul Ciemik, care zi 
cu zi ucidea pe cei mai buni dintre Yahgani, înfruptându-se din trupurile lor. lazma 
aceasta îşi avea vizuina în inima gheţurilor, printre munţii străvezii şi cutremurătoare 
urtuni de zăpadă. 

Se înfăşură Kwangip în blănuri de urs alb, întări cu frânturi de onix capătul luntrii - ca 
a nevoie să spargă cu ciocul ei gheţurile - şi purcese în noua lui călătorie. 

Prin bezne, sub cerul lăsat tot mai jos, gata Să strângă într-o îmbrăţişare ucigătoare 
ământul, îl îndruma spre ţel steaua depărtărilor din miazăzi. 

Când şi când, boita era brăzdată de şiraguri de stele. Cădeau ploi scăpărătoare, 
apunind pe vecie. Alteori lunecau tăcut pe lângă dinsul dihănii din ale căror nări apa 
ţâşnea până la înălţimi nebănuite. Cu o singură izbitură din coadă, rostogoleau ca pe o 


pana cea mai zdravănă dintre balene. 

Flăcăul înainta fără popas către sălaşul căpcăunului. Curând nu se mai zări în faţa lui 
decât un necuprins acoperit de zăpezi şi gheaţă. Dar, până să răzbească la tărâmul 
neîndurătorului ucigaş, mai avu de fucă Kwan-gip. Luntrea o luă la goană către un 
munte proptit stavilă acolo încă de pe când nici nu apăruse suflarea vieţii pe pământ. 
Negru şi prevestitor de pieire, muntele acela trăgea spre el orice lucru în alcătuirea 
căruia intra măcar o fărâmă de fier. Viteazul avea o custură asupra lui. O aruncă în 
unde, aruncă şi arcul - dar muntele tot nu voia să-şi lase prada. 

Luntrea s-ar fi zdrobit de peretele muntelui şi praful s-ar fi ales de Kwangip, dacă nu ar 
fi frânt-o în două, în ultima clipă. 

Sărind în jumătatea care era făcută numai din lemn, lopată din răsputeri până ce scăpă 
de înrâurirea blestemată a muntelui cu pricina. Trecuse ca printre urechile acului, 
între viaţă şi moarte. Pluti flăcăul aşa şi, încheind din jumătatea de luntre rămasă o 
luntre întreagă, o trase la ţărmul pustiei de gheaţă. O legă bine de un ţăruş şi o luă la 
picior, către vizuina lui Ciemik. 

îi aţinură calea mai întâi trei nguruvili albe: vulpi cu cap de şarpe veninos şi cu un 
ghimpe în vârful cozii. Kwangip scoase de la sân o secure de piatră ţinută anume 
pentru împrejurări grele. Cu o vânturare, le reteză la câteşitrele cozile stufoase. 
Desprinse după aceea ghimpele înveninat şi împleti cozile într-un laţ gros. 

Cu laţul acela în mână, se roti în jurul celor trei ngu-ruvili, care căutau să-l împresoare 
şi, cum îi veni lui bine, haţ! îl zvârli şi le prinse. Trase vârtos, trase, şi peste câteva 
clipe cele trei supuse ale căpcăunului zăceau tară viaţă. 

Pe întinderea orbitoare a zăpezii îi tăiară calea o haită de lupi. Erau deopotrivă de albi, 
foarte anevoie se putea desluşi blana lor zburlită de pânza de zăpadă. Mai cu seamă că 
în văzduhul îngheţat, în care până şi răsuflarea plutea ca un nouraş, juca un luciu 
înşelător. îi fu totuşi de ajuns lui Kwangip să smulgă un smoc din blana celui mai 
apropiat dintre colţoşi, ca să-şi poată împlini vraja, care nu-l trădase niciodată, la 
aman. Aruncă firele de păr unul peste altul. Lupii nu avură încotro: se repeziră unul la 
altul, se încăierară grămadă. Se sfâşiară şi se hărtăniră, sub puterea de neînvins a 
vrăjbii, de-i creştea lui Kwangip inima de bucurie. Abia acum calea spre sălaşul 
căpcăunului era deschisă. Aşa i se păru viteazului - dar nu era la capătul încercărilor. 
Turnuri de gheaţă i-o mai stăvileau. Vietăţi mişelnice croite numai din ţurţuri- încercau 
să înţepe cu puzderie de ace, a căror atingere îţi oprea sângele şi ţi-l închega în 
bulgări. 

Kwangip îşi făcu un culcuş din penele păsărilor, adunate pămătuf de-a lungul întregii 
sale cutreierări. îngână un cântec ştiut doar de el, şi culcuşul se înălţă uşurel de pe 
faţa pustiei de gheaţă, îl purtă lin, teafăr chiar în pragul peşterii în care Ciemik îşi târa 
prăzile. Acolo muriseră adesea oamenii de prin ostroave, cei de pe meleagurile 
Araucaniei, ca şi cei din ţara unde zi şi noapte dăinuie focuri mari, bogate în fum. 
Mormane de oase omeneşti înconjurau vizuina în care huzurea tartorul căutat. Porţile 
erau alcătuite din ţeste. Cât zăreai cu ochii, împrejurimea era acoperită de urmele 
ospăţului spurcatei lifte. 

Trase o dată cu praştia şi-l nimeri cu o grindină de bolovani într-un ochi. lazmei nici că- 
i păsa. Bolovanii se fărâmiţară, numai la atingerea pleoapei sale îngheţate. 

Căpcăunul se întoarse atunci spre muritorul care-l tulburase şi- 1 împroşcă doar pe o 
nară cu suflarea lui blestemată. 

Jumătate din trupul lui Kwangip se încleşta în gheaţă. Grozăvenia aceea împieliţată 
suflă şi pe cealaltă nară. Flăcăul rămase pironit, ca şi cum l-ar fi croit cineva din 
gheaţă, de la naştere. După această ispravă, lifta căscă fălcile fioroase şi nici nu mai 
cată spre sărmanul flăcău. 

Viteazul între vitejii yahgani nu fusese nici el prins chiar pe nepregătite. Apucase să 
soarbă dintr-o cupă în care topise trei tăciuni şi o mină din jăratecul adus de acasă. 
Licoarea aceea de foc îi alergă prin vine, îi însufleţi mădularele, îi dărui iară viaţă. 


Gheaţa aşternută peste dânsul de suflarea lui Clemikiîşi desprinse coaja. Straiul 
îngheţat şi înăbuşitor se dezlipi de pe încheieturile viteazului, se făcu bucăţi şi se topi 
cu desăvârşire. 

Kwangip dădu ocol peşterei şi, printr-o deschizătură, se lăsă să lunece în josul laţului 
făcut din cozile celor trei nguruvili ucise. Tiptil, pătrunse la căpătâiul căpcăunului, 
care acum dormea nepăsător. 
Cum sforăia cu gura căscată, viteazul îi turnă pe gâtlej o cupă întreagă din licoarea 
aceea minunată, în trupul colcăind de sânge negru, învârtoşat, licoarea se prefăcu în 
jar nestins. Năpădi măruntaiele liftei. Clemik se trezi din toropeală şi, răcnind avan, se 
zvârcoli şi se tăvăli pe pardoseala lunecoasă a peşterii. Trosneau gheţurile sub trupul 
lui, pereţii falnici şi turnurile de sloiuri împrejmuitoare erau zdrobite. Căpcăunul mai 
izbuti să strige: 
— Mă va răzbuna sora mea, Lukimo, stăpâna apelor, cu roiul ei de duhuri. Nu mai 
rămăsese dintr- insul decât o mână de cenuşă. Bucuros că îl biruise şi pe celălalt 
ucigaş al oamenilor, Kwangip străbătu nesupărat de nimeni pustia de gheaţă. Sosi la 
locul unde-şi legase luntrea şi plecă spre casă, să ducă Yahganilor vestea cea mare. 
Amenințarea căpcăunului, vai, nu rămase deşartă. Nu era flăcăul nici la jumătatea 
drumului, şi din senin se pomi cea mai învolburată vijelie. De zece ori câte zece furtuni 
îmbinate laolaltă n-ar fi cuprins atâta mânie. Talazurile creşteau la înălţimea atâncilor, 
cu creste la fel de zimţate. Cel mai firav râuieţ se prefăcea în şuvoi năvalnic. Cerul se 
spărsese şi curgea topit în apă, să înece întregul pământ. Şuvoaiele se alipeau 
şuvoaielor, năruind şi pustiind totul în calea lor. Puhoaiele se lăţeau pretutindeni, 
ostroavele erau acoperite de năboirea apelor. Curând, din meleagurile cunoscute 
oamenilor din cele mai străvechi şi îndepărtate rătăciri nu mai se zărea măcar un 
petec. Marea fără hotare îşi întinsese stăpânirea spumegată. Până şi cei mai înalţi 
munţi unde alergaseră să-şi găsească adăpost oamenii apăsaţi de negre spaime erau 
doar bălți păcătoase. 

în prăpădul acela de neîndurat, Kwangip nu-şi pierduse nici viaţa, nici nădejdea. La un 
semn al său, luntrea se închise precum o carapace de ţestoasă, rotundă toată. 
Inlăuntrul ei viteazul se putea mişca în voie, avea şi loc să răsufle. Hrană îşi pusese 
deoparte destulă, de pe dram. Iar carapacea aceea trainică era mai tare decât orice 
piatră ori fier şi în stare să înfrunte nevătămată dezlănţuirea prăpădului. 

Stătu acolo Kwangip patru părţi din cele opt în care statornicise să fie împărţită rotirea 
vremii. Când văzu printr-o bortă că apele scădeau şi Lukimo dădea bir cu fugiţii răzbită 
de răbdarea şi împotrivirea lui şi mocnind de ciudă, viteazul îşi făcu la loc luntrea. 
Săgeta necuprinsul de ape şi, vâslind de zor, ajunse acasă. Oamenii toţi îngheţaseră. El 
turnă cu grijă licoarea fermecată, izvorâtă din foc, în cupe, şi făcu ocolul ostrovului său 
de baştină, lăsând stropi izbăvitori pe buzele Yahganilor adormiţi pe veci. 

Se treziră rând pe rând, se frecară Ia ochi şi aduseră slavă viteazului, pentru că îşi 
păstrase văpaia nădejdii, în mijlocul prăpădului abătut peste lume şi se gândise să le 
aducă şi lor îndărăt viaţa. Nu trecu mult şi Yahganii se înmulţiră iarăşi. 

Trecură din ostrov în ostrov, încât astăzi îi poţi întâlni până 

— Departe, din anotimpul când cade prima zăpadă, până în ziua când cel 
dintâi copac îşi desface coaja. Iar toate acestea le datorau vitejiei, iscusinţei, stăruinţei 
celui mai destoinic dintre flăcăii ridicaţi dintre ei, lui Kwangip, biruitorul uriaşului 
Hannush, al căpcăunului Clemik şi al meşterei apelor, Lukimo. 


Take-Trai 


poveste japoneză 


într-un sat trăia un om foarte distrat. Toţi îi spuneau: Take-Trai. De cu seară, Take-Trai 
spuse soţiei: 


— Pregăteşte-mi hainele de sărbătoare. Mâine în zori plec la oraş, la 

iarmaroc. 

— Vei avea tot ce-ţi trebuie, numai să nu uiţi un 

cadou pentru mine. în zori Take-Trai era în picioare. 

— Nevastă, nevastă, unde mi-i pălăria? întrebă el cotrobăind prin casă. 

— Este în cuierul din tindă, răspunse nevasta sa cu voce somnoroasă. 

în tindă atârnau alături în cuier pălăria şi coşul de paie. Take- Trai puse pe cap coşul 
depaie. în 

piciorul drept încălţă un pantof de paie, iar în cel stâng un sabot de lemn. 

„Cine trebuie să plece, n-are timp de aşteptat”, îşi spuse el strângându-şi brâul. Dar 

după o clipă se gândi: „Să iau cuțitul cu mine. Câte pericole paşte pe om la drum!”, 

îndată strigă: 

— Hei, nevastă! Mi-ai pregătit cuțitul pentru drum? 

— Da, l-am pregătit, este în cui în bucătărie. 

Take-Trai se duse în bucătărie. Cuţitul atârna de un cui în perete, iar alături se afla o 

umbrelă. Take- Trai luă umbrela, o înfipse la brâu şi porni repede spre oraş, la 

iarmaroc. 

Abia ajunse în satul vecin şi fu înconjurat de o mulţime de oameni. 

— Uitaţi-vă ce om ciudat, în loc de pălărie şi-a pus coşul pe cap! 

„Curios, cine-i zăpăcitul care poartă un coş în loc de pălărie?” se gândea Take-Trai, 

uitârâdu-se în 

stânga şi în dreapta. 

De-abia dincolo de sat, când vru să se mai răcorească puţin, vru să-şi scoată pălăria şi 

dădu de coş. De mânie îl aruncă în şanţ. Dar în drum spre oraş, Take-Trai mai trecu 

printr-un sat. Abia intră, când deodată auzi râsete împrejur: 

— Uitaţi-vă, uitaţi-vă, ce om ciudat, un picior încălţat cu paie, celălalt cu 

lemne. 

Take-Trai se uită la picioarele sale. Amuţi de mirare, îşi aruncă repede papucul de paie 

şi sabotul de lemn şi pomi mai departe. 

Mergea şi se uita cum oamenii strângeau orezul de pe câmp. Saluta secerătorii, iar 

aceştia răspundeau politicos: 

— Pe o căldură ca asta mergi fără pălărie. Ai putea cel puțin să-ţi aperi capul 

cu umbrela. 

— Dacă aş avea umbrelă, n-aş aştepta sfatul vostru. 

— Dar ce ai la brâu? 

— Cum ce am? Un cuţit! 

— Om bun, aceasta-i umbrelă, nu cuţit. 

Take-Trai se înfurie. „Nevastă-mea mi-a făcut asta. Am sl-i arăt eu. Mă întorc îndată 

acasă.” 

Când ajunse în satul său, intră în prima casă din marginea satului. 

— Eşti o leneşă, o neglijentă, necinstită, începu el să strige încă din prag. 

Din cauza ta a trebuit să mă întorc din dram, să renunţ la iarmaroc. 

— Nu cumva ai greşit casa, vecine? întrebă gospodina. 

Take-Trai se ruşina foarte mult. leşi din casă şi alergă la prăvălie, ca să cumpere un 

mic dar şi să se scuze pentru neplăcerea făcută. 

— Cer scuze. Că am strigat atât de tare, începu el din prag, când se întoarse 

de ia prăvălie. V-am adus în dar un pachet de ceai. 

— Nu-mi aduc aminte să fi strigat la mine. Şi apoi, prin a ce minune te-ai 

întors atât de repede de la oraş? 

Take-Trai de-abia acum îşi dădu seama că intrase în propria sa casă. Dar de data asta 

se bucură foarte mult. 

— N-am găsit nimic interesant ia iarmaroc. Ți-am cum părat un pachet de 

ceai şi m-am întors. Prepară un ceai proaspăt, bun. 


Muzicanţii 
poveste sârba 


Au fost odată ca niciodată patru muzicanți. De unde veneau şi încotro se duceau? - nu 
ştia nimeni. Rătăcitori pe drumuri de ţară, cântau pe la hanurile de la răscruci pentru 
călătorii osteniţi. Şi, uneori, truda le era răsplătită cu o bucată de pâine şi câţiva 
bănuţi. Alteori însă... 

într-o seară târzie, au poposit pe o culme de deal, lângă ruinele unei cetăţi străvechi, i- 
au dat ocol - cu oarecari temeri - şi s-au aşezat apoi sub un zid, la loc ferit... 

— înnoptăm aici? întrebă unul. 

— Dacă „slăvitul stăpân” n-are nimic împotrivă, răspunse şugubăţ cel din 
dreapta. 

— Să-i cântăm ceva, poate l-om îmbuna şi ne-o îngădui să ne odihnim aici, 
vorbi al treilea. 

— Hai! se învoiră râzând tuspatru. 

Aşa se auziră în noaptea aceea, sus pe culmea dealului, acordurile celui mai frumos 
dans din partea locului. Când viorile tăcură, muzicantul cel şugubăţ se înclină în faţa 
ruinelor ca un dirijor care primeşte aplauzele ascultătorilor. 

— Slăvite stăpin al cetăţii, îngădui preaplecatelor tale slugi să doarmă aici, 
în noaptea asta? 

O clipă se făcu linişte. Ceilalţi stăteau gata să râdă de cea din urmă şotie a tovarăşului 
lor, când... râsul le îngheţă pe buze. Din înaltul ruinelor cobori până la dânşii, răspicat, 
o vorbă: 

— îngădui! 

Muzicanţii încremeniră. Totul începuse ca într-un joc de copii, dar iată că jocul 
făgăduia acum să urmeze ca o poveste plină de peripeții. Cu paşi abia simţiţi, stăpânul 
glasului de adineauri li se arătă în faţă. Era un pitic bătrân, bătrân, cu o barbă albă 
până la pământ şi cu o tichie roşie cu ciucuri negri. 

— Vă mulţumesc că nu m-aţi ocolit. Vă mulţumesc, de asemenea, pentru 
cântecul pe care l-aţi cântat. Pentru ghi dul vostru bun aş vrea ca să vă răsplătesc. N- 
am în cu prinsul meu comori, nici aur şi nici pietre lucitoare. Dar ceea ce vă pot da vă 
dau din toată inima. 

Şi, spunând acestea, întinse fiecărui muzicant câte o ramură de nuc. lar el singur se 
pierdu apoi îndărătul ruinelor. 

— Ce-a fost asta? Ani visat? se întrebă într-un ttrziu unul. 

— Greu de crezut că visăm tuspatru odată acelaşi vis, se îndoi altul. 

— Şi încă cu ochii deschişi. 

— Şi apoi, uite crengile de nuc. 

Doar muzicantul cel mereu vesel şi. Şugubăţ tăcea. Se părea că întâmplarea asia 
ciudată îl cam pusese pe gânduri. 

— Ştiţi ce, spuse el, cum, necum, mie nu-mi vine să mă culc pe aici. Simt că 
n-o să-mi fie somnul prea dulce sub ruinile astea. Şi apoi, aici patul nu-i din cale-afară 
de moale. Eu zic s- o pornim mai departe. Ceilalţi s-au uitat unul la altul şi-au 
încuviinţat. 

— Hai! 

— Dar cu ramurile de nuc ce facem? îşi aminti careva. 

— Faceţi ce vreţi, eu pe-a mea o arunc. Tot n-am ce face cu dânsa. Şi mă şi 
încurcă la drum, spuse cei dinții. 

Şi cum spuse aşa şi făcu. 

Al doilea şi al treilea muzicant îi urmară pilda. Cel din urmă doar o păstră într-un 
buzunar al hainei. Hei. Şi aşa au mers ei cât au mers şi în seara următoare au poposit 
în satul lor, fiecare la casa lui. Dar înainte de a se culca, cel de-al patrulea, muzicant îi 


dădu copilului ramura de nuc. I-o dădu şi se întinse pe laviţă, ostenit de lungimea 
drumului pe care rătăcise şi nedumerit de înlâmplarea nemaiauzită prin care trecuse. 
A doua zi băieţaşul îl trezi încă de cu zori. 

— Ce fel de nuci nri-ai adus, tată? Uite-s, galbene-galbene şi nu le pot 
sparge nicicum. la încearcă şi matale! 

Tatăl se ridică din pat şi privi crenguţa de nuc: rodise peste noapte numai nuci de aur. 
Uimit din cale-afară, alergă la prietenii lui, arătându-le şi lor minunăţia. Aceştia nu 
statură mult pe gânduri şi porniră în goană spre ruinile străvechii cetăţi. 

Şi toată ziua au răscolit prin iarbă, căutând crenguţele cu atâta uşurinţă aruncate. Dar 
nu le-au mai găsit. 

S-au întors acasă abătuţi şi cu mâinile goale. 

Şi mulţi ani de la întâmplarea asta, ei n-au contenit să spună tuturor celor care-i 
ascultau că omul nu trebuie să dispreţuiască niciodată nici cel mai neînsemnat dar... 
câtă vreme el e dat din toată inima... 


Inelul fermecat 


poveste rusească 


Undeva, într-o împărăție, trăiau odată un moş şi o babă care aveau un fiu pe nume 
Martân. Toată viaţa bătrânul se ocupase cu vânătoarea de animale şi păsări pentru a-şi 
hrăni familia. într-o bună zi, moşneagul s-a îmbolnăvit şi, în scurt timp, a murit. Martân 
şi mama sa au rămas singuri. L-au jelit cât l-au jelit, dar nu mai aveau ce face: mortul 
de la groapă nu se mai întoarce. Au trăit ei o săptămână cu ce mai aveau prin cămară, 
dar proviziile s-au isprăvit. Văzând că nu mai au nimic de mâncare, bătrâna s-a hotărât 
să umble la bani. Moşul le lăsase moştenire două sute de ruble, dar baba nu prea voia 
să se atingă de puşculiţă. S-a sucit, s-a învârtit şi, până la urmă, n-a avut încotro: doar 
nu era să moară de foame! A numărat o sută de ruble şi i-a spus fiului: 

— Ţine, Martânka! Ai aici o sută de ruble. Cere cu împrumut de la vecini un 
cal şi o căruţă şi du-te în târg să cumperi pâine. Poate om reuşi cumva să trecem iama, 
iar la primăvară ne vom căuta de lucru. 

Martân a împrumutat calul şi căruţa şi a plecat la oraş. Trecând el pe lângă nişte 
măcelării, auzi larmă mare şi văzu o mulţime de gură-cască. 

— Ce se întâmplă? îi iscodi pe cei din preajmă. 

Aşa a aflat că măcelarii prinseseră un ogar, îl legaseră de un stâlp şi-l băteau cu 
ciomegele, acoperindu-l de sudălmi. Câinele se smucea, schelălăia şi mârâia. Martân 
se apropie de măcelari şi-i întrebă: 

— Fraţilor, de ce Îl bateți aşa de nemilos pe sărmanul câine? 

— Cum să nu-l batem pe blestematul ăsta, dacă ne-a furat un but întreg de 
carne şi l-a spurcat? veni răspunsul lor. 

— Ajunge, fraţilor! Nu-l mai chinuiţi! Mai bine mi-l vindeţi mie. 

— Dacă vrei, cumpără-l! îi spuse în bătaie de joc unul din măcelari. Dă-ne o 
sută de ruble pe el şi du-te sănătos! 

Martân a scos banii din sân, i-a dat măcelarilor, apoi a dezlegat câinele şi l-a luat cu el. 
Ogarul a început să se gudure pe lângă noul său stăpân, dând bucuros din coadă. 
înţelegea, de bună seamă, că tânărul îl salvase de la moarte. 

Când Martân a ajuns acasă, mamă-sa a început să-l descoasă: 

— Ce-ai cumpărat, fiule? 

— Mi-am cumpărat prima fericire! 

— Ce tot spui? Care fericire? 

— Iat-o: Jurka! zise el, arătându-i câinele. 

— Şi altceva n-ai mai cumpărat? 


— Dacă mi-ar fi rămas bani, poate că aş mai fi cumpărat, dar toată suta s-a 
dus pe câine... 

Bătrâna a început să-l certe: 

— Noi n-avem ce mânca, iar tu arunci banii în vânt! Azi am măturat de prin 
ladă faina care se mai prinsese de pereţi şi am copt ultima turtă, iar mâine chiar că nu 
vom avea nimic de pus în gură. 

A doua zi, bătrâna a scos şi cealaltă sută, i-a dat-o lui Martân şi i-a poruncit: 

— Ţine, fiule! Du-te la oraş, cumpără pâine, dar ai grijă să nu mai arunci 
banii pe apa sâmbetei! Ajuns la oraş, Martân a început să umble pe străzi, căutând de 
unde să cumpere pâine, şi a văzut un băieţel rău care prinsese un motan, îl legase cu o 
frânghie de gât şi îl târa la râu. 

— Stai! Aşteaptă! a strigat Martán. Unde-l duci pe Vaska? 

— Vreau să-l înec pe împieliţatul ăsta. 

— Pentru care vină? 

— A furat o plăcintă de pe masă. 

— Nu-l îneca! Mai bine vinde-mi-l mie. 

— Dacă-l vrei, cumpără-l! Dă-mi o sută de ruble şi-i al tău! 

Martân n-a stat mult pe gânduri, s-a scotocit în sân, a scos banii şi i-a dat băiatului, iar 
pe motan l-a vârât în sac şi l-a dus acasă. 

— Ce-ai cumpărat, fiule? îl întrebă bătrâna. 

— L-am cumpărat pe Vaska! 

— Altceva n-ai mai cumpărat? 

— Dacă mi-ar fi rămas bani, poate că aş mai fi cumpărat, dar aşa, toţi banii i- 
am dat pe motan... 

— Prostănacule! a început să țipe bătrâna. Să pleci de la casa mea! Să-ţi 
câştigi singur pâinea prin străini! 

A plecat Martân să caute de lucru în satul vecin. Mergea grăbit, iar după el alergau 
Jurka şi Vaska. Pe drum se întâlni cu un popă. 

— încotro, fiule? îl iscodi acesta. 

— Merg să mă tocmesc argat. 

— Vino la mine! Numai că eu tocmesc lucrătorii fără învoială scrisă. Cine îmi 
slujeşte trei ani, pe acela Îl răsplătesc cum se cuvine. 

Martán se învoi şi, trei veri şi trei ierni, fără pic de răgaz, a slugărit la popă. Când s-a 
împlinit sorocul, stăpânul îl chemă şi-i zise: 

— Ei, Martânka, vino să-ţi primeşti răsplata pentru trudă! 

L-a dus în hambar, i-a arătat doi saci plini şi i-a spus: 

— Ia-l pe care-l vrei! 

Se uită Martân: într-unul din saci erau bani de argint, iar în celălalt nisip. A căzut pe 
gânduri. „Şotia asta trebuie să aibă un tâlc!”, îşi zise el. „Chiar de-ar fi să ies în 
pagubă, am să încerc. Aleg nisipul. Să văd ce-o să iasă din asta!” îi spuse stăpânului: 

— Eu, părinte, aleg sacul cu nisip. 

— Cum ţi-e voia, fiule! Ia-l, dacă dispreţuieşti argintii! 

Martân şi-a aruncat sacul în spate şi a plecat în căutarea unui alt loc. A mers el cât a 
mers şi a ajuns într-o pădure deasă, unde a dat de o poieniţă în mijlocul căreia ardea un 
foc, iar în foc se perpelea o fată atât de frumoasă, că nici cu gândul nu puteai gândi, 
aşa cum numai în poveşti se povesteşte, îi spune frumoasa fată: 

— Martán, fiu al vădanei! Dacă vrei să-ţi dobândeşti fericirea, scapă-mă! 
Stinge focul acesta cu nisipul pe care l-ai câştigat muncind trei ani! 

„Chiar aşa”, s-a gândit Martân, „decât să car în spate povara asta, mai bine să ajut un 
om! Nisipul nu-i cine ştie ce bogăţie. Asemenea avere se găseşte din belşug peste tot”. 
Şi-a dat sacul jos din spate şi a început să împrăştie nisipul în foc. Flăcările s-au stins, 
iar frumoasa fată s-a aruncat la pământ şi, cât ai clipi, s-a prefăcut în şarpe, i-a sărit 
tânărului la piept şi i s-a încolăcit în jurul gâtului. Martân s-a înspăimântat. 


— Nu te speria, bunule voinic! i-a spus şerpoaica. Du-mă acum peste nouă 
mări şi nouă ţări, în cea de-a treizecea împărăție, unde întinderile subpământene sunt 
stăpânite de tatăl meu. Când ai să ajungi la curtea lui, el o să te îmbie cu mult aur, 
argint şi nestemate. Tu să nu iei nimic din toate astea. Cere-i să-ţi dea inelul pe care-l 
poartă pe degetul cel mic. Acel inel nu este unul oarecare, ci fermecat. Dacă îl schimbi 
de pe o mână pe cealaltă, ca din pământ se ivesc doisprezece voinici şi îţi îndeplinesc, 
într-o singură noapte, toate poruncile. 

Acestea fiind spuse, bunul voinic s-a aşternut la drum. A mers el fără osteneală, cu 
şarpele încolăcit de gât, zile de-a rândul, până când a ajuns în cea de-a treizecea 
împărăție, unde a dat de o piatră uriaşă. Aici şarpele s-a desprins de la gâtul lui, s-a 
izbit de pământul reavăn şi s-a prefăcut în fata frumoasă de dinainte. 

— Urmează-mă! i-a spus frumoasa fată şi l-a călăuzit sub piatră, care astupa 
o gaură largă şi întunecoasă. 

Au mers ei pe drumul acela subpământean vreme îndelungată. într-un târziu, undeva, 
departe, a început să licărească o luminiţă, care devenea tot mai mare şi mai 
strălucitoare cu fiecare pas pe care îl făceau. în cele din urmă, drumul s-a sfârşit şi cei 
doi au ieşit într-un câmp larg, sub cerul liber. Pe câmp se înălța un palat măreț, în care 
trăia tatăl preafrumoasei fete, ţarul acelui regat subpământean. Cei doi drumeţi au 
intrat în curtea palatului şi au fost întâmpinați cu multă bucurie de ţarul însuşi. 

— Bună ziua, fata mea cea dragă! zise ţarul. Unde te-ai ascuns atâţia ani? 

— Bunule părinte, aş fi pierit dacă n-ar fi fost acest om. El m-a salvat de la o 
moarte cumplită şi m- a adus aici, în locurile dragi mie. 

— îți mulţumesc, bunule viteaz! i-a spus tatăl fetei. Pentru binele pe care mi 
l-ai făcut, se cuvine să te răsplătesc. Ia-ţi aur şi argint şi pietre scumpe cât îţi pofteşte 
inima. 

îi răspunse Martân, fiul vădanei, după cum îl povăţuise preafrumoasa fată: 

— înălţimea Ta, nu am nevoie nici de aur, nici de argint, nici de pietre 
scumpe. Dacă vrei să mă răsplăteşti, dă-mi inelul de pe mâna ta împărătească, pe care 
îl porţi pe degetul cel mic. Eu sunt holtei. Când mă voi uita la inel, mă voi gândi ce bine 
mi-ar fi să am şi eu o soaţă şi aşa îmi voi risipi mâhnirea însingurării. 

Țarul şi-a scos inelul de pe deget, i l-a dat lui Martân şi i-a spus: 

— Ia-l! Stăpâneşte-l sănătos! Dar ai grijă: să nu spui nimănui despre inel. 
Altfel, te va paşte un mare necaz. 

Martân, fiul vădanei, i-a mulțumit ţarului, şi-a pus inelul pe deget, a luat nişte bani 
pentru drum şi a făcut cale întoarsă. A mers cât a mers şi a ajuns în țara sa. A găsit-o 
pe bătrâna lui mamă şi au început să-şi ducă traiul lipsiţi de griji. I-a venit lui Martân 
timpul să se însoare şi a început să se roage de bătrână: 

— Du-te la rege şi peţeşte-o pentru mine pe frumoasa prinţesă! 

— Ei, fiule! îi spuse mama. Mai bine te-ai întinde numai cât ţi-e plapuma! Ce 
ţi-a mai tunat prin cap? Ce să caut eu la rege? E lucru de înţeles că se va mânia şi va 
porunci să ne omoare pe amândoi. 

— Nu-ţi face griji, măicuţă! Dacă te trimit, înseamnă că trebuie să te duci cu 
încredere. Să vii cu răspunsul pe care ţi-l va da. Iar fără răspuns să nu îndrăzneşti să te 
întorci! 

S-a gătit bătrâna şi a plecat la palatul regelui. A intrat în curte şi a dat să urce pe scara 
cea mare, fără să fie anunţată. Străjile au pus mâna pe ea: 

— Stai, vrăjitoare bătrână! încotro te împinge dracul? Pe aici nu îndrăznesc 
să urce nici măcar generalii, dacă nu sunt chemați! 

— Blestemaţilor! a început să ţipe bătrâna. Eu am venit la rege cu o treabă. 
Vreau s-o pețesc pe fiica lui, prințesa, pentru fiul meu, iar voi v-aţi înfipt cu ghearele-n 
poalele mele. 

S-a iscat o larmă atât de mare, încât regele, auzind ţipetele, s-a uitat pe fereastră şi a 
poruncit să fie lăsată bătrâna să urce la el. Femeia a intrat în sala tronului, s-a închinat 


la icoane şi a făcut o plecăciune. 

— Ce vânt te-aduce la mine, babo? a întrebat-o regele. 

— Uite, am venit la înălţimea Ta, să nu-ţi fie cu bănat, pentru că am un 
negustor, iar tu ai marfa. Negustorul, fiul meu Martân, este un mare înţelept, iar marfa 
este fiica ta, preafrumoasa prinţesă. N- ai vrea s-o dai după Martânka al meu? Ce 
pereche minunată o să fie! 

— Ce-i cu tine, ţi-ai ieşit din minți? a strigat regele. în niciun caz! 

— înălţimea Ta, fii bun şi dă-mi răspunsul pentru fiul meu! 

Regele şi-a adunat pe dată toți miniştrii şi a început să se sfătuiască asupra 
răspunsului pe care să i-l dea bătrânei. Au hotărât aşa: 

— Dacă Martán, într-o singură zi, va reuşi să construiască un palat măreț, 
legat de palatul regelui printr-un pod de cristal, străjuit de pomi cu mere de aur şi de 
argint şi cu felurite păsări cântătoare, înseamnă că e din cale-afară de mintos, iar 
regele îşi poate da fata după el. Şi să mai înalțe şi un sobor cu cinci turle, ca să aibă 
tinerii unde să se cunune şi să facă nunta. Dacă fiul bătrânei nu va face toate acestea, 
atunci şi lui, şi bătrânei să li se taie capetele. 

Cu acest răspuns, i-au dat drumul peţitoarei să plece. Bătrâna s-a întors acasă 
clătinându-se şi vărsând lacrimi amare. L-a văzut pe Martân: 

— Ce ţi-am spus eu ţie, fiule? Nu e prințesa de nasul tău! Uite, acum ne vom 
pierde sărmanele noastre capete! Mâine vom fi dați pe mâna gâdelui! 

— Destul cu văicăreala, mamă! Poate că o să avem norocul să scăpăm cu 
viaţă. Roagă-te la Dumnezeu şi du-te la culcare. Noaptea, pare-se, e un sfetnic bun. 

La miezul nopţii, Martán s-a sculat din pat, a ieşit în curte, şi-a schimbat inelul de pe o 
mână pe cealaltă şi dintr-odată au apărut în fața lui doisprezece voinici, toți unul şi 
unul, semănând leit şi la chip, şi la păr şi chiar la vorbă. 

— De ce ne-ai chemat, Martân, fiu al vădanei? 

— lată de ce: ridicaţi-mi până în zori, chiar pe acest loc, un palat măreț, 
cum nu s-a mai văzut, iar de la palatul meu şi până la cel al regelui să se întindă un pod 
de cristal, străjuit de pomi cu mere de aur şi de argint şi cu felurite păsări cântătoare. 
Mai construiţi-mi şi o catedrală mândră, cu cinci turle, ca să am unde să mă cunun şi 
să fac nunta. 

I-au răspuns cei doisprezece voinici: 

— Mâine în zori totul va fi gata. 

S-au împrăştiat în toate părţile, au adunat din cele patru zări mii de dulgheri şi zidari şi 
s-au apucat de lucru. Totul le mergea cu spor, iar dimineaţa Martân s-a trezit nu într-o 
izbă sărăcăcioasă, ci într- un palat somptuos. A ieşit la fereastră şi a văzut că totul era 
întocmai cum le poruncise în ajun celor doisprezece voinici: palatul măreț, catedrala cu 
cinci turle, podul de cristal străjuit de pomii cu mere de aur şi de argint şi cu felurite 
păsări prin ramuri, care cântau fermecător. Tocmai în acea vreme a ieşit şi regele în 
pridvorul palatului său. S-a uitat prin ochean şi a înlemnit de uimire. Totul era aşa cum 
dorise. A chemat-o la el pe frumoasa prinţesă şi i-a poruncit să se gătească de cununie. 
— Ei, îi spuse el oftând fiicei sale, nici prin gând nu mi-ar fi trecut să te 
mărit cu fiul unui țărănoi, dar acum nu mai am încotro. Nu mai pot da înapoi. 

în timp ce prințesa se spăla pe faţă, se ştergea şi se gătea de nuntă în straie scumpe, 
Martán, fiul vădanei, a ieşit în curte, şi-a schimbat inelul de pe o mână pe alta, făcând 
să apară ca din pământ cei doisprezece voinici. 

— Ce-ţi pofteşte inima? Ce porunceşti, fiu al vădanei? 

— lată ce-i, fraţilor! îmbrăcaţi-mă în cel mai scump caftan boieresc şi 
aduceţi-mi şase cai, înhămaţi la o caretă pictată cum nu s-a mai aflat alta! 

— îndată va fi totul gata, îi răspunseră cei doisprezece. 

Nici n-a apucat Martán să clipească de trei ori, că i s-a şi adus un caftan boieresc 
arătos, care i-a venit ca turnat. Când şi-a întors privirea, a văzut că la scara principală 
îl aştepta o caretă ca de vis, la care erau înhămaţi şase cai suri şi alți şase murgi. S-a 


urcat el în caretă şi a plecat la catedrală. Acolo clopotele băteau deja pentru liturghie. 
Era adunată lumea de pe lume. După mire, şi-au făcut apariţia mireasa cu dădacele 
sale şi regele cu miniştrii săi. După ce s-a terminat liturghia, Martân, fiul vădanei, a 
luat-o pe frumoasa prinţesă de mână şi s-a cununat cu ea după datină. Regele i-a dat 
fiicei sale o zestre bogată, pe ginerele său l-a înălţat la rang de mare demnitar şi a 
chemat la ospăț pe toată lumea. 
Au trăit tinerii împreună o lună, două, trei... în fiecare zi Martân înălța noi şi noi palate 
şi grădini. Numai prinţesei nu-i prea venea la îndemână că n-a fost măritată cu un fiu 
de rege sau de ţar. A început să se gândească tot mai des cum ar putea să-i facă de 
petrecanie lui Martânka. Şireată şi prefăcută ca o vulpe, tot timpul se învârtea pe lângă 
soţul ei, făcându-i toate poftele, şi mereu îl iscodea să afle secretul înţelepciunii şi 
priceperii sale. Martân însă se ţinea tare. Nu-i spunea nimic. Odată, aflându-se la rege 
în ospeţie, fiul vădanei s-a cam cherchelit. S-a întors acasă şi s-a întins să se 
odihnească. Prinţesa a început să-l drăgălească, să-l sărute şi să-l descoasă, iar Martân 
a căzut în laţul întins de ea şi i-a povestit de-a fir-a-păr totul despre inelul fermecat. 
„Bine”, se gândi prinţesa, „acum ştiu cum am să-ţi vin de hac”. De îndată ce soţul a 
căzut într-un somn adânc, prinţesa i-a şi smuls inelul de pe deget, a ieşit în curte şi l-a 
schimbat de pe o mână pe alta. în aceeaşi clipă au apărut cei doisprezece voinici. 
— Ce-ţi doreşte sufletul, preafrumoasă prințesă? 
— Flăcăi, li se adresă ea voinicilor, faceţi în aşa fel încât mâine dimineaţă să 
nu fie aici nici urmă de palat, catedrală sau pod de cristal, ci doar sărăcăcioasa izbă de 
dinainte, faceţi ca soţul meu să ajungă sărac lipit pământului, iar pe mine duceţi-mă 
dincolo de hotarele celei de-a treizecea împărăţii, în ţara şoarecilor. Nu mai pot rămâne 
aici de ruşine. 
— Te slujim cu bucurie! Totul va fi îndeplinit după poruncă. 
în aceeaşi clipă prințesa a fost purtată de vânt până în țara şoarecilor. Dimineaţa, când 
s-a trezit regele, a ieşit în pridvor şi a privit prin ochean. Spre uimirea sa, palatul cel 
măreț, catedrala cu cinci turle, podul de cristal şi pomii cu mere de aur şi de argint 
dispăruseră de parcă le-ar fi înghiţit pământul. în locul lor era doar vechea şi 
sărăcăcioasa izbă. 
„Ce poate să însemne asta?”, se întrebă regele. „Unde a dispărut totul?” Şi, fără să stea 
mult pe gânduri, şi-a trimis aghiotantul să afle la faţa locului ce se întâmplase. Acesta a 
încălecat pe cal, a fugit într-un suflet până la izbă, a aflat ce şi cum, s-a întors şi i-a 
înfăţişat regelui tot ce aflase: 
— Măria Ta, acolo unde a fost măreţul palat, acum este totul ca înainte, o 
izbă nenorocită, iar în ea locuieşte ginerele Măriei Tale cu bătrâna sa mamă. 
Preafrumoasa prinţesă nu-i de găsit nicăieri şi nimeni nu ştie unde a dispărut. 
Regele şi-a chemat marele sfat şi a poruncit să fie judecat ginerele său pentru că, prin 
vrăjitorii, i-a luat fata şi apoi a făcut-o să dispară. L-au condamnat pe Martân să fie 
închis într-un turn înalt de piatră şi să nu i se dea nici apă, nici mâncare, ca să moară 
de foame şi de sete. La porunca regelui, au venit meşterii pietrari, au înălţat turnul şi l- 
au zidit pe fiul vădanei, lăsându-i doar o mică ferestruică pentru lumină. A stat bietul 
Martân întemnițat, fără apă, fără mâncare, o zi, două, trei, vărsând lacrimi amare. De 
această năpastă a stăpânului său a aflat câinele Jurka şi s-a dus întins la Vaska, 
motanul, care sta tolănit pe sobă. Văzându-l cum toarce fără nicio grijă, ogarul a sărit 
la el: 
— Ticălosule! Ştii numai să dormi pe sobă şi să te întinzi, dar se vede treaba că nici 
habar că stăpânul nostru a fost întemnițat în turnul de piatră. Sau ai uitat de binele pe 
care ţi l-a făcut? De parcă n-ai mai ţine minte cum a plătit o sută de ruble ca să te 
scape de la moarte! Dacă nu era el, 
de 
mult te-ar fi mâncat diavolii! Trebuie să-l ajutăm cu tot ce ne stă în putinţă! 
Motanul Vaska a sărit de pe sobă şi, împreună cu Jurka, a alergat într-un suflet să-l 


caute pe stăpân. Au ajuns la turn. Motanul s-a căţărat şi a intrat pe ferestruică. 
— Bună, stăpâne! Eşti teafăr? 
— Mai trăiesc încă, i-a răspuns Martân. Fără mâncare, am slăbit de tot. Voi 
muri de foame... 
— Aşteapt 
ă, nu te pierde! îţi vom aduce noi de mâncare şi de băut, i-a spus Vaska şia coborât 
pe 
pământ. Frate Jurka, stăpânul nostru moare de foame. Cum am putea oare să-l ajutăm? 
— Prost mai eşti, măi Vaska! Nici măcar atâta lucru nu-ți trece prin cap? 
Mergem la oraş şi, când întâlnim un covrigar cu tava, eu mă arunc la picioarele lui, îl 
sperii, el răstoarnă pe jos tava cu covrigi şi chifle, iar tu înşfaci o chiflă şi o duci 
stăpânului fără să mai pierzi vremea. 
Zis şi făcut! Au ajuns la oraş, au ieşit pe strada mare şi în cale le-a ieşit un bărbat cu o 
tavă uriaşă, plină cu chifle şi covrigi. Jurka i s-a aruncat la picioare, omul s-a 
descumpănit, a răsturnat tava, chiflele şi covrigii s-au împrăştiat pe jos, iar el, de 
spaimă, a luat-o la goană. Se temea ca nu cumva câinele să fie turbat. Nu-i de glumit cu 
asemenea lucruri! Vaska a înhăţat o chiflă şi a fugit glonţ cu ea la Martân. I-a dat-o şi s- 
a întors după a doua, apoi după a treia. La fel au făcut cei doi prieteni când le-a ieşit în 
cale un vânzător de borş. L-au speriat zdravăn şi pe acesta şi s-au făcut cu câteva 
sticluţe, cu care fiul vădanei şi-a astâmpărat setea. După aceea, Jurka şi Vaska s-au 
înţeles să meargă în cea de-a treizecea împărăție, în ţara şoarecilor, să găsească inelul 
fermecat. Drumul era lung şi cerea mult timp. Aşa că au cărat în cămăruţa din turn, 
unde stătea închis stăpânul lor, o mulţime de pesmeţi şi de covrigi pentru un an întreg. 
— Ai grijă, stăpâne! i-a spus Vaska la despărțire. Mănâncă şi bea, dar fii cu 
băgare de seamă să-ți ajungă până la întoarcerea noastră! 
Jurka şi Vaska şi-au luat rămas-bun de la stăpân şi au pornit la drum. Au mers ei cale 
lungă, până au ajuns la marea cea albastră, îi spuse Jurka motanului: 
— Nădăjduiesc să ajung înot pe malul celălalt. Tu ce zici? 
— Eu nu ştiu să înot. Dacă pic în apă, mă duc ca toporul la fund. 
— Atunci urcă-te în spatele meu! 
Vaska s-a cocoţat în spatele câinelui, s-a prins zdravăn cu ghearele de blana acestuia, 
ca să nu alunece în apă, şi au început să treacă marea. Şi aşa au ajuns în ţara 
şoarecilor. în acel ţinut nu era ţipenie de om, în schimb erau atâţia şoareci, că nici nu-i 
puteai număra. încotro te uitai, îi vedeai cum umblă cârduri-cârduri. îi spuse câinele 
prietenului său: 
— Treci la treabă, frate! Prinde şi sugrumă şoarecii, iar eu în urma ta am să- 
i strâng pe toţi într-o grămadă! 
Vaska era deprins cu o asemenea vânătoare. A dat iama în şoareci şi, pe care punea 
gheara, acela îşi dădea duhul. Jurka abia dacă prididea să-i adune în grămadă. într-o 
săptămână au prins atât de mulţi şoareci, încât s-a ridicat un purcoi uriaş. Toată ţara 
şoricească a fost cuprinsă de năpastă. Văzând ţarul şoarecilor că poporul i se 
împuţinează, că mulţi dintre supuşii săi sunt daţi unei morţi nemiloase, a ieşit din 
văgăuna lui şi a început să se roage de Jurka şi de Vaska: 
— Mă închin vouă, preaputernicilor voinici! Fie-vă milă de poporul meu! Nu- 
l dați pierzaniei cu totul! Mai bine spuneţi cu ce vă pot fi de folos şi am să fac pentru 
voi tot ce-mi va sta în putință! Jurka îi răspunse: 
— Este în țara ta un palat în care trăieşte o frumoasă prințesă. Ea a furat de 
la stăpânul nostru un inel fermecat, iar noi trebuie să i-l ducem înapoi. Dacă nu ne 
aduci acel inel, o să pieriți şi tu, şi întreaga ta țară! Vom sugruma tot ce ne iese în cale! 
— Nu vă pripiţi, bravilor viteji! le spuse țarul şoarecilor. Eu n-am cunoştinţă 
de toate câte mi le-aţi spus, dar îi voi aduna pe supuşii mei pentru a-i iscodi, poate s-o 
afla printre ei vreunul care să fi auzit de inelul fermecat al slăvitului vostru stăpân! 
Şi-a adunat ţarul şoricesc laolaltă supuşii toţi şi a început să-i descoasă dacă nu se află 


printre ei vreunul care ar putea să se strecoare în palatul prinţesei şi să-i aducă de 
acolo inelul care le făcea atâta trebuinţă celor doi viteji nemiloşi. 

I-a răspuns un şoricel firav: 

— Eu mă duc des în palatul acela. Ziua, prințesa poartă inelul pe degetul cel 
mic, iar noaptea, la culcare, îl ascunde în gură. 

— îţi poruncesc să te duci la palat şi să-mi aduci inelul. Dacă îmi vei 
îndeplini porunca, te voi răsplăti împărăteşte! 

Şoricelul a aşteptat să vină noaptea, s-a strecurat în palat şi a intrat încetişor în 
dormitorul prinţesei. Aceasta dormea adânc. Şoricelul a sărit în aşternut, s-a urcat pe 
pernă şi, cu vârful codiţei, a început s-o gâdile pe prinţesă pe la nas. Ea a strănutat, 
inelul i-a sărit din gură şi a căzut pe covor. Şoricelului atâta i-a trebuit: a zbughit-o din 
pat, a luat inelul în dinţi şi a fugit cu el într-un suflet la ţarul său. Acesta l-a răsplătit 
după cum promisese şi a dus inelul celor doi prieteni, puternicii voinici care băgaseră 
atâta spaimă printre supuşii săi. 

Jurka şi Vaska au luat inelul, i-au mulţumit ţarului şi au început să se sfătuiască cine 
poate avea grijă mai bine de preţiosul obiect până se vor întoarce la stăpânul lor. 
Motanul Vaska spuse: 

— Dă-mi-l mie! Eu n-am să-l pierd nici în ruptul capului! 

— Bine, spuse Jurka, dar bagă de seamă! Să-l păstrezi mai ceva ca pe ochii 
din cap! 

Motanul a luat inelul în gură şi au pornit la drum. Când au ajuns la marea cea albastră, 
Vaska s-a urcat în spatele câinelui, şi-a înfipt labele cât a putut mai bine în blana 
acestuia şi au purces prin valuri. A trecut un ceas, a trecut altul şi, deodată, ca din 
senin, s-a ivit o cioară care a început să-l ciugulească pe Vaska în cap. Bietul motan nu 
ştia cum să se apere de duşman: dacă şi-ar fi slobozit labele, ar fi căzut în mare şi s-ar 
fi înecat. Dacă îşi arăta colții, putea scăpa inelul. Nenorocire curată! Cioara îi crăpase 
deja capul, iar sângele îi şiroia pe obraji. Motanul n-a mai răbdat, a început să se apere 
cu dinţii şi a scăpat inelul în marea cea albastră. în aceeaşi clipă, cioara s-a înălţat şi s- 
a făcut nevăzută. 

De îndată ce au ajuns la mal, Jurka l-a întrebat pe motan de inel. Vaska a lăsat capul în 
pământ: 

— lartă-mă, frate! Sunt vinovat faţă de tine! Am scăpat inelul în mare. 

Jurka s-a năpustit asupra motanului: 

— Blestematule! Ai noroc că n-am aflat de asta mai din vreme, că te-aş fi 
înecat în mare, căscălăule! Cu ce obraz ai să te înfăţişezi stăpânului nostru? Bagă-te în 
apă chiar în clipa asta! Ori găseşti inelul, ori îneacă-te! 

— Ce folos vei avea dacă mă înec? Mai bine să născocim ceva! Aşa cum 
înainte prindeam şi sugrumam şoareci, hai să vânăm acum raci! Poate vom avea 
norocul să ne ajute să găsim inelul. Jurka se învoi. Au început să prindă raci pe malul 
mării, să-i sugrume şi să-i adune într-o grămadă. După ce au clădit o stivă uriaşă de 
raci morţi, a ieşit din mare o namilă de rac, dornic să ia o gură de aer proaspăt. Jurka 
şi Vaska au pus laba pe el şi au început să-l zgâlţâie din toate părţile. 

— Nu mă sugrumaţi, puternicilor viteji! Eu sunt ţarul tuturor racilor şi 
orice-mi veţi porunci, am să vă îndeplinesc porunca! 

— Am scăpat în mare un inel şi, dacă tragi nădejde să ai parte de mila 
noastră, atunci găseşte-l cât mai repede! Dacă nu, toată împărăţia ta va fi una cu 
pământul! 

Țarul racilor i-a adunat pe toţi supușii săi şi a început să le povestească ce aflase de la 
Jurka şi de la Vaska despre inel. 

— Ştiu eu unde se află, i-a răspuns un rac pirpiriu. De îndată ce a căzut în 
mare, inelul a şi fost înghiţit de morun. Am văzut cu ochii mei! 

Auzind aceasta, toți racii s-au aruncat în mare să caute peştele cu pricina. L-au găsit şi 
au început să-l ciupească toți cu cleştii. Ca să scape de ei, morunul a sărit pe mal. 


Țarul racilor a ieşit din apă şi le-a spus celor doi prieteni: 

— Priviţi, bravi prieteni, acesta este morunul! Sfârtecaţi-l tară milă, pentru 

că el v-a înghiţit inelul! Jurka s-a repezit asupra peştelui şi a început să-l roadă de la 

coadă. „Ei, acum am să mănânc şi eu pe săturate”, se gândi el. Ticălosul de Vaska însă 

ştia cam pe unde putea fi inelul şi, de aceea, s-a repezit la burta morunului, i-a făcut o 

gaură, i-a scos maţele afară şi a găsit ceea ce căuta. A înşfăcat inelul şi şi-a luat 

picioarele la spinare, având în minte un singur lucru: „Am să ajung primul la stăpân, 

am să-i dau inelul şi am să mă laud că numai datorită mie a intrat iarăşi în stăpânirea 

lui, iar stăpânul mă va iubi mai mult decât pe Jurka”. 

După ce s-a ghiftuit, Jurka s-a uitat în jur, a văzut că Vaska dispăruse şi a ghicit pe dată 

cam ce trebuie să-i fi trecut motanului prin cap. 

— Deci dintr-ăştia îmi eşti, vicleanule Vaska! Lasă că te ajung eu şi te rup în 

bucățele! îşi spuse Jurka şi porni în urmărirea motanului. 

A fugit el cât a fugit şi a început să-l ajungă din urmă. Ştiind ce-laşteaptă,Vaska 
s-a căţărat în 

vârful unui mesteacăn ce-i ieşise în cale. 

— Bine! zise Jurka. Doar n-ai să stai toată 

copac, odată şi-odatătot ai să cobori,iareu nu 

mă clintesc de aici până când nu pun laba pe tine! 

Trei zile a stat motanul în copac, trei zile nu s-a clintit de acolo nici Jurka, dar, 

făcându-li-se foame, au căzut la pace. S-au împăcat şi au pornit-o împreună spre 

stăpânul lor. Au ajuns la turnul de piatră, Vaska s-a strecurat prin ferestruică şi a 

întrebat: 

— Trăieşti, stăpâne? 

— Vasenka! V-aţi întors! Eu îmi luasem gândul că am să vă mai văd. Sunt 

deja trei zile de când n- am o fărâmă de pâine... 

Motanul i-a dat inelul fermecat. Martân a aşteptat să se facă miezul nopții, şi-a trecut 

inelul de pe o mână pe cealaltă şi, în aceeaşi clipă, au apărut în fața lui cei doisprezece 

voinici. 

— Ce-ţi trebuie? Porunceşte! 

— Puneţi la locurile lor măreţul meu palat, podul de cristal şi catedrala cu 

cele cinci turle şi aduceți- o înapoi pe necredincioasa mea soţie. 

Zis şi făcut. 

Dimineaţa, când s-a trezit, regele a ieşit în pridvor şi a privit prin ochean: pe locul 

unde fusese izba sărăcăcioasă, acum se înălța un falnic palat de la care pleca spre 

palatul regal un pod de cristal, mărginit pe ambele părţi de pomi în care creşteau mere 

de argint şi de aur. Regele a poruncit să fie înhămaţi caii la caretă şi a plecat el însuşi 

să se convingă dacă totul a devenit ca înainte sau doar i se năzare. Martân l-a 

întâmpinat pe rege la intrare, l-a apucat de mână şi l-a condus prin încăperile viu 

colorate. 

— Uite-aşa şi aşa, îi spuse ginerele. Asta a făcut prințesa cu mine! 

Regele a poruncit ca fata lui să-şi primească osânda pe care o merita cu prisosință. 

După porunca acestuia, soţia cea necredincioasă a fost legată de coada unui armăsar 

nărăvaş, căruia i s-a dat frâu liber în câmpia întinsă. Când s-a văzut slobod, bidiviul a 

ţâşnit ca o săgeată şi trupul alb al prinţesei s-a făcut bucățele, izbindu-se de bolovani şi 

dâmburi. lar Martân şi acum mai trăieşte bine şi mestecă pâine. 


Du-te nu ştiu unde şi adu nu ştiu ce 


poveste rusească 


Nu se ştie în care ţară, era odată un rege holtei, şi avea o întreagă companie de 


puşcaşi care mergeau în fiecare zi la vânătoare ca să nu-i lipsească regelui niciodată 
vânatul de pe masă. în acea companie era un brav puşcaş, pe nume Fedot, care nu 
trimisese niciodată un glonte pe alături, din care pricină regele l-a îndrăgit mai mult 
decât pe toţi camarazii lui la un loc. Aflându-se odată în zori de zi la vânătoare, Fedot a 
intrat într-o pădure întunecoasă şi a văzut într-un copac, pe cracă, o turturică. Şi- a 
încărcat puşca, a ochit, a tras şi a lovit pasărea în aripă. Aceasta a căzut. Puşcaşul a 
ridicat-o cu gând să-i sucească gâtul şi s-o pună în tolbă. Turturica se rugă însă de el: 
— Bravule puşcaş, nu-mi suci gâtul şi nu mă trimite pe cealaltă lume! Mai bine ia-mă 
vie, du-mă la tine acasă, aşază-mă pe fereastră şi fii cu ochii pe mine: când o să vezi că 
încep să picotesc, chiar atunci loveşte-mă cu toată puterea cu mâna dreaptă şi vei 
dobândi o mare fericire! 

S-a mirat puşcaşul peste poate. „Ce-o fi însemnând asta?”, se întreba el. „La chip e ca 
orice pasăre, dar vorbeşte cu grai omenesc. Nu mi s-a mai întâmplat niciodată aşa 
ceva. 

A dus pasărea acasă, a pus-o pe geam, iar el s-a aşezat la pândă. Nu după mult timp, 
turturica şi-a pus ciocul sub aripă şi a început să moţăie. Puşcaşul a ridicat mâna 
dreaptă, a lovit-o cu toată puterea, iar pasărea a căzut pe podea şi s-a transformat într- 
o minune de fată, atât de frumoasă, încât nici cu gândul nu gândeşti, cum numai în 
poveşti se povesteşte. O altă fiinţă la fel de faimoasă ca ea 

nu găseai nicăieri în lume. 

îi spuse fata bunului viteaz, puşcaşul regesc: 

— Ai ştiut să pui mâna pe mine, acum să înveţi şi să trăieşti alături de mine. 
Tu îmi vei fi soţ sortit, iar eu îţi voi fi soţie credincioasă! 

S-au împrietenit, s-au căsătorit şi trăiau în bună înţelegere, fără însă ca Fedot să uite 
de îndatoririle sale faţă de rege: în fiecare zi, în zori, îşi lua puşca, mergea în pădure, 
strângea vânat de tot felul şi-l ducea la bucătăria palatului. 

A văzut soţia că vânătoarea sleia puterile soţului ei şi-i zise: 

— Ascultă, prietene! Mi-e milă de tine. Nu-i zi de la Dumnezeu să nu te 
frăsuieşti şi să nu rătăceşti prin păduri şi pe coclauri. în fiecare zi te întorci ud la 
picioare, fără niciun folos pentru casă. Ce îndeletnicire e asta? Eu ştiu una şi bună: nu 
poţi trăi fără câştig. Fă-mi rost de o sută-două de ruble şi vom pune noi treburile pe 
picioare. 

S-a dus Fedot pe la prieteni şi a împrumutat de la unul o rublă, de la altul două, până a 
strâns două sute. A adus banii soţiei. 

— Ei, spuse ea, cumpără de toţi banii ăştia mătăsuri de diferite culori! 
Puşcaşul a cumpărat mătase, aşa cum îl rugase soţia, a adus-o acasă şi i-a dat-o. 

Soţia îi spuse: 

— Să nu-ţi pară rău! închină-te şi du-te la culcare! Noaptea e un sfetnic bun. 
Soţul a adormit, iar soţia a ieşit în cerdac, şi-a deschis cartea fermecată şi, în aceeaşi 
clipă, s-au ivit în faţa ei doi viteji cum nu s-au mai văzut. 

— Care ţi-e dorința? Porunceşte! 

— Luaţi această mătase şi, într-o oră, faceţi-mi din ea un covor, dar atât de 
frumos, cum nu se mai află altul pe lume. Iar pe covor să fie brodat întreg regatul: cu 
munţi şi copaci, cu râuri şi lacuri. 

S-au apucat voinicii de treabă şi nu într-un ceas, ci doar în zece minute au făcut 
covorul - o adevărată minune. I l-au înmânat soţiei puşcaşului şi, în aceeaşi clipă, au şi 
dispărut de parcă nici n- ar fi fost. Dimineaţă, frumoasa soţie îi dădu covorul 
puşcaşului şi-i zise: 

— Du-l la iarmaroc şi vinde-l negustorilor. Dar ai grijă să nu le spui un preţ, 
să iei cât or să-ţi dea ei! 

Fedot a luat covorul şi a plecat la târg. L-a văzut un negustor. S-a oprit şi l-a întrebat: 
— Ascultă, om bun! E de vânzare? 

— De vânzare, de bună seamă! 


— Şi cât ceri pe el? 

— Spune singur un preţ, că doar eşti negustor! 

Negustorul s-a gândit, s-a gândit, dar de prețuit covorul nu l-a dus mintea. 

A apărut altul, iar după el un altul şi apoi al patrulea. în puţin timp, s-a adunat în jurul 
lui Fedot o mare mulţime de târgoveţi şi de gură-cască. Se minunau de covor, dar să-i 
pună un preţ nu erau în stare. Tocmai atunci trecea prin iarmaroc comandantul curţii 
regale. A văzut mulţimea şi a fost curios să ştie de ce se sfădeşte aşa negustorimea. S-a 
dat jos din trăsură şi a întrebat: 

— Care-i pricina gâlcevei voastre, cinstiţi negustori? 

— Uite-aşa şi aşa, covorul ăsta nu dovedim să-l preţuim. 

Comandantul s-a uitat la covor şi a fost cuprins de uimire. 

— Spune-mi drept, puşcaşule! De unde ai această minunăție de covor? 

— Nevasta mea l-a țesut! 

— Cât vrei pe el? 

— Nici eu nu-i ştiu prețul. Soaţa mi-a spus să nu mă târguiesc şi să iau pe el 
atât cât mi se dă. 

— Atunci ține zece mii! 

Puşcaşul a luat banii şi i-a dat covorul comandantului, care era apropiat al regelui 
(mânca şi bea cu el la ospeţe). A plecat la masă la rege şi a luat şi covorul cu el. 

— N-ai vrea să te uiţi, înălţimea Ta, ce lucru minunat mi-am cumpărat eu 
azi? 

Regele şi-a aruncat privirea, şi-a văzut întreg regatul ca în palmă şi a scos un strigăt de 
uimire. 

— Ăsta da covor! în viața mea n-am mai văzut o asemenea minune! 
Comandante, îți dau ce vrei, dar covorul îl opresc pentru mine. 

Şi pe dată i-a numărat douăzeci şi cinci de mii, iar covorul şi l-a prins pe perete în 
palat. 

„Nu-i nimic”, se gândea comandantul. „O să-mi cumpăr altul, mult mai frumos.” 

Şi, fără a mai sta pe gânduri, a încălecat şi a dat fuga la puşcaş. A intrat în casă şi, cum 
a dat cu ochii de soţia acestuia, a uitat şi de sine, şi de toate pentru care venise. în faţa 
lui se afla o femeie atât de frumoasă, că toată viaţa nu te-ai mai fi săturat privind-o. Se 
uita la ea, dar prin minte i se zvârcolea o singură întrebare: „Unde s-a mai pomenit ca 
un soldat prost să aibă în stăpânire o asemenea comoară? Eu, cu toate că îl slujesc pe 
însuşi regele şi am rang de general, o asemenea frumuseţe n-am văzut niciodată!”. 
Abia a reuşit comandantul să se dezlipească de acolo şi să plece acasă, împotriva 
voinţei lui. Din clipa aceea a devenit de nerecunoscut: şi în somn, şi aievea nu se 
gândea decât la preafrumoasa soţie a puşcaşului. Nici mâncarea nu-i mai era mâncare, 
nici băutura nu mai încăpea în el: pe mintea lui pusese stăpânire frumoasa femeie. A 
văzut şi regele că se întâmplă ceva cu el şi a început să-l tragă de limbă. 

— Ce s-a întâmplat cu tine? Sau ai dat de vreo belea? 

— Ah, înălţimea Ta, îi spuse comandantul. Am văzut-o pe nevasta 
puşcaşului. O asemenea frumuseţe nu se mai află nicăieri în lume! Numai la ea mă 
gândesc: nu mi-e mintea nici la mâncare, nici la băutură şi nu pot scăpa de boala asta 
cu niciun descântec! 

I-a venit regelui poftă s-o vadă şi el. A poruncit să se înhame caii la trăsură şi a plecat 
în cătunul puşcaşului. A intrat în casă şi a văzut o frumuseţe neînchipuită. Orice bărbat 
ar fi privit-o, tânăr sau bătrân, s-ar fi îndrăgostit nebuneşte de ea. A simţit cum inima i 
s-a prins în dragoste ca într-un cleşte. 

„Ce tot umblu eu holtei?”, îşi spuse în sinea lui. „Eu ar trebui să mă însor cu 
frumuseţea asta. De ce să fie ea nevastă de puşcaş, când pe fruntea ei scrie că va fi 
regină?” 

S-a întors regele la palat şi i-a spus comandantului: 

— Ascultă! Mi-ai vorbit de nevasta puşcaşului, frumuseţea cea neasemuită. 


Acum fa bine şi pierde-l pe soţul ei, pentru că vreau eu să mă însor cu ea. Dacă n-ai să 
poţi face asta, ai să regreţi amarnic. Deşi îmi eşti slugă credincioasă, de spânzurătoare 
n-ai să scapi! 

S-a întristat comandantul mai rău ca prima dată. Nu-i trecea deloc prin minte cum să 
se descotorosească de puşcaş. Rătăcind prin fundături şi maidane, a dat de Baba laga. 
— Stai, slugă regească! Eu îţi ştiu toate gândurile. Dacă vrei, te pot ajuta să 
ieşi din încurcătură. 

— Ajută-mă, bunico! Am să-ți plătesc cât ceri. 

— Ţi-a poruncit regele să-i vii de hac lui Fedot puşcaşul. Nu-i o treabă peste 
uterile tale: el e un om simplu, însă nevasta lui e cumplit de şireată! Dar noi o vom 
une într-o încurcătură din care nu va ieşi prea curând. întoarce-te la rege şi spune-i 
că peste nouă mări, în cea de-a treizecea Împărăție, este o insulă; pe acea insulă se 
limbă un cerb cu coarne de aur. Regele să adune cincizeci din cei mai terchea- 
erchea şi mai beţivi marinari, să poruncească să se pregătească de drum corabia aia 
veche şi putredă care de treizeci de ani stă legată la mal şi cu ea să-l trimită pe Fedot 
uşcaşul să-i aducă cerbul cu coarne de aur. Ca să ajungi la insula aia, îţi trebuie cel 
uţin trei ani şi de la insulă înapoi alţi trei ani, cu totul şase ani. Corabia va ieşi în larg, 
va naviga o lună şi apoi se va scufunda, iar puşcaşul şi marinarii se vor duce la fund. 
Comandantul a ascultat aceste cuvinte, i-a mulţumit Babei laga pentru sfat, a răsplătit- 
o cu aur şi a dat fuga la rege. 

— înălţimea Ta! îi spuse el. Uite-aşa şi aşa, i-am putea veni puşcaşului de 
hac. 

Regele s-a învoit şi, neîntârziat, a poruncit să se gătească de drum corabia cea veche şi 
utredă, să fie încărcată cu provizii pentru şase ani şi să fie adunaţi pe punte cincizeci 
de marinari din cei mai terchea-berchea şi cei mai beţivi. 

S-au răspândit iscoadele regelui prin cârciumi şi birturi şi au ales nişte marinari la care 
îţi era şi groază să te uiţi. Care cu un ochi vânăt, care cu nasul strâmb... De îndată ce l- 
au încunoştinţat pe rege că totul e gata după poruncă, acesta l-a chemat pe puşcaş la 
alat şi i-a zis: 

— Fedot, eşti cel mai brav puşcaş al meu. îndeplineşte-mi o poruncă: du-te 
este nouă ţări şi nouă mări, în cea de-a treizecea împărăție, unde, pe o insulă, se 
limbă liber cerbul cu coarne de aur. Prinde-l şi adu-mi-l viu! 

Puşcaşul a căzut pe gânduri. Nici nu ştia ce să-i răspundă. 

— Poţi să te gândeşti cât pofteşti, dar să ştii că dacă nu-mi duci porunca la 
îndeplinire, unde-ţi stau picioarele, acolo îţi va sta şi capul. 

Fedot a făcut stânga-împrejur şi a plecat de la curte. Seara, când a venit acasă, era 
atât de supărat, încât nu-i venea să scoată nici măcar un cuvânt. 

Soţia l-a întrebat: 

— De ce eşti aşa de supărat, dragul meu? Ai intrat în vreo încurcătură? 

El i-a povestit totul de-a fir-a-păr. 

— Şi din pricina asta eşti mâhnit? N-ai de ce! E un fleac porunca asta. Fă-ţi 
rugăciunea şi du-te la culcare. Noaptea e un sfetnic bun. Totul se va sfârşi cu bine. 
Puşcaşul s-a culcat şi a adormit, iar soţia lui a deschis cartea fermecată şi pe dată s-au 
ivit doi voinici cum nu s-au mai văzut: 

— Ce-tți trebuie? Porunceşte! 

— Daţi o fugă până peste nouă ţări, în cea de-a treizecea Împărăție, pe 
insulă, prindeţi cerbul cu coame de aur şi aduceţi-l aici! 

— Prea bine! în zori totul va fi gata după poruncă! 

Şi ca o vijelie s-au înălţat, au zburat pe insulă, au prins cerbul cu coame de aur şi l-au 
adus în curtea puşcaşului, apoi au dispărut de parcă nici n-ar fi fost. 

Frumoasa soţie l-a trezit în zori pe puşcaş şi i-a zis: 

— leşi afară şi priveşte! Cerbul cu coarne de aur se plimbă la tine în curte. 
Ia-l şi du-l cu tine pe corabie. Cinci zile şi cinci nopţi să ţii drumul înainte, iar în cea de- 


a şasea să întorci corabia către țărm. 
Puşcaşul a închis cerbul într-o ladă şi l-a dus pe corabie. 
— Ce-i aici? l-au întrebat marinarii. 
— Tot felul de provizii şi leacuri. Drumul e lung şi trebuie să fiu prevăzător. 
A sosit şi timpul să plece corabia la dram. O mulţime de lume a venit să-i petreacă pe 
marinari. A fost acolo chiar şi regele, care şi-a luat rămas-bun de la Fedot şi l-a pus 
conducător peste cei de pe corabie. 
A navigat corabia pe mare cinci zile şi cinci nopţi, şi malurile nu se mai vedeau de 
mult. Fedot puşcaşul a poruncit să se aducă pe punte un butoi de patruzeci de vedre, 
plin cu vin, şi le-a spus marinarilor: 
— Beţi, fraților! Nu vă zgârciți! Măsura: cât încape în fiecare. 
S-au bucurat marinarii, s-au repezit la butoi şi au început să bea până au căzut lângă 
butoi şi-au adormit buştean. Puşcaşul a trecut la timonă, a îndreptat corabia către mal 
şi a luat-o înapoi spre casă. Şi, pentru ca marinarii să nu-şi dea seama, le-a dat iarăşi 
să bea. Cum se trezeau din beţie, cum se deschidea alt butoi de vin, ca să se dreagă. 
în cea de-a unsprezecea zi după plecare, corabia a început să se apropie de mal. A fost 
ridicat steagul şi au început să tragă tunurile. Regele a auzit bubuiturile şi a fugit la 
chei să vadă ce se întâmplă. L-a văzut pe puşcaş, s-a mâniat şi s-a năpustit asupra lui 
cu sălbăticie: 
— Cum ai îndrăznit să te întorci înainte de vreme? 
— Ce era să fac, Măria Ta? Un prost poate să rătăcească şi zece ani pe mări, 
că tot nu duce la îndeplinire porunca. Noi însă, în loc de şase ani, am călătorit doar 
zece zile, dar treaba ne-am făcut- o! Nu vrei să te uiţi la cerbul cu coarne de aur? 
Au descărcat de pe corabie lada şi au slobozit cerbul cu coarne de aur. Regele s-a 
convins că 
puşcaşul avusese dreptate şi n-a avut ce să-i facă. I-a dat voie să se ducă acasă, iar 
marinarilor care 
au fost cu el le-a spus că sunt slobozi şi nimeni să nu îndrăznească să-i cheme la lucru 
şase ani încheiaţi, pentru că ei îşi meritau cu prisosinţă această îndelungată odihnă. 
A doua zi l-a chemat pe comandant şi l-a potopit cu ocări: 
— Ce-i cu tine? Sau ţi-ai pus în cap să-ți baţi joc de mine? Se vede treaba că 
nu îţi este prea drag propriul cap! Fă ce ştii, numai găseşte cum să-i vii de hac lui 
Fedot puşcaşul! 
— Măria Ta, lasă-mi răgaz să cuget! Poate am să născocesc ceva. 
A plecat comandantul să colinde iarăşi maidanele şi fundăturile, şi numai ce-i iese în 
cale Baba laga: 
— Stai, slugă de rege! îți ştiu gândurile. Vrei să te ajut la necaz? 
— Ajută-mă, bunică! Puşcaşul s-a întors şi a adus cu sine cerbul cu coarne 
de aur. 
— Ştiu, am auzit! oftă Baba laga. El este un om simplu, n-ar fi mare greutate 
să-i vii de hac. Ar fi doar ca şi cum ai priza nişte tabac! Nevastă-sa e grozav de şireată. 
Dar o punem noi într-o încurcătură din care n-o să mai iasă aşa de curând. Du-te la 
rege şi spune-i să-l trimită pe puşcaş nu ştiu unde şi să aducă nu ştiu ce. O astfel de 
poruncă n-o va putea îndeplini în vecii vecilor: sau dispare fără urmă, sau se întoarce 
cu mâinile goale. 
Comandantul a răsplătit-o cu aur pe Baba laga şi a alergat într-un suflet la curte. 
Regele l-a ascultat şi a poruncit să fie chemat puşcaşul. 
— Ei, Fedot! Tu eşti cel mai brav puşcaş al meu. Mi-ai îndeplinit o poruncă şimi-ai 
aduscerbul cu 
coame de aur. îndeplineşte-mi-o şi pe a doua: du-te nu ştiu unde şi adu-mi nu ştiu ce! 
Dar ia aminte: 
dacă nu-mi aduci, unde-i stau picioarele, acolo îţi va sta şi capul. 
Puşcaşul a făcut stânga-împrejur şi a plecat de la curte. A venit acasă abătut şi 


îngândurat. Soţia l-a întrebat: 

— Ce-i cu tine, dragule? Arăţi atât de mâhnit, de parcă ţi s-ar fi înecat 
corăbiile. 

— Ei, spuse el, un necaz l-am dat jos de pe umeri, dar un altul i-a luat locul. 
Mă trimite regele nu ştiu unde să aduc nu ştiu ce. Din cauza frumuseţii tale trag toate 
ponoasele astea! 

— Da, îi răspunse soţia, nu-i o poruncă uşor de împlinit! Ca să ajungi acolo, 
îţi trebuie nouă ani la dus şi nouă la întors. în total, optsprezece ani. Şi numai 
Dumnezeu ştie dacă n-o fi în zadar! 

— Ce mă fac? 

— Fă-ţi rugăciunea şi du-te la culcare. Noaptea e un sfetnic bun. Mâine vei 
afla totul. 

Puşcaşul s-a culcat, iar soția lui a aşteptat noaptea, a desfăcut cartea fermecată şi pe 
dată au apărut în fața ei cei doi voinici. 

— Porunceşte tot ce-ţi doreşte sufletul! 

— Nu ştiţi cumva cum se poate ajunge nu ştiu unde pentru a aduce nu ştiu 
ce? 

— Nu, nu ştim! 

Ea a închis cartea şi cei doi voinici au dispărut. Dimineaţă, femeia şi-a trezit soțul: 

— Du-te la rege şi cere-i bani pentru dram. Ai de umblat optsprezece ani. 
După ce-ţi primeşti banii, să treci pe acasă să ne luăm rămas-bun! 

Puşcaşul a fost la rege, a primit o legătură cu bani şi s-a întors acasă pentru a-şi lua 
rămas-bun de la soţie. Aceasta i-a dat un ştergar şi o mingiuţă. 

— Când ai să ieşi din oraş, să arunci mingea în faţa ta; încotro se va 
rostogoli, într-acolo să te îndrepţi şi tu. Iar aici ai un ştergar lucrat de mâna mea. 
Oriunde te-ai afla, când te vei spăla pe faţă, să te ştergi cu ştergarul ăsta. 

Şi-au luat rămas-bun, puşcaşul a făcut câte o plecăciune în cele patru vânturi şi a ieşit 
din cătun. A aruncat mingea înaintea sa, aceasta a început să se rostogolească, iar el să 
păşească după ea. 

A trecut aproape o lună. Regele îl chemă pe comandant şi-i zise: 

— Puşcaşul a plecat pentru optsprezece ani să rătăcească în lumea largă şi, 
după câte se vede, n-aş prea crede să aibă multe zile. Optsprezece ani nu-s două 
săptămâni! Se pot întâmpla atâtea la drumul ăsta lung! Are bani mulţi asupră-i şi-l pot 
ataca tâlharii ca să-l prade şi să-l omoare. Mie îmi pare că a sosit ceasul să ne ocupăm 
puţin de soţia lui. Ia trăsura mea, du-te în cătunul puşcaşilor şi adu-o la palat! 
Comandantul a ajuns în cătunul puşcaşilor, s-a dus întins la frumoasa soţie, a intrat în 
casă şi i-a spus: 

— Bună vreme, frumoaso! Regele mi-a poruncit să te duc la palat. 

Au ajuns la palat, regele a întâmpinat-o cu bucurie şi a condus-o prin camerele poleite 
cu aur, spunându-i: 

— N-ai vrea să ajungi regină? Vreau să te iau de nevastă. 

— Unde s-a mai pomenit să fie luată femeia de lângă bărbatul ei, care-i încă 
viu? Poate să fie el cum o fi, chiar şi un puşcaş de rând, dar după lege îmi este soț! 

— Dacă nu te măriţi cu mine de bunăvoie, am să te iau cu forța! 

Frumoasa a râs, s-a aruncat la podea, s-a transformat în turturică şi a zburat pe 
fereastră. 

Multe ţări şi pământuri a străbătut puşcaşul în urmărirea mingii, iar aceasta se 
rostogolea tară încetare. Unde întâlnea un râu, acolo mingea se prefăcea în pod, unde 
voia puşcaşul să se odihnească, mingea se făcea saltea de puf. A mers el cât a mers şi 
deodată a ajuns în faţa unui măreț palat. Mingea s-a rostogolit până în faţa porţii şi a 
dispărut. După ce a stat câteva clipe pe gânduri, puşcaşul a hotărât să treacă pragul. A 
intrat în palat, a urcat scara şi s-a pomenit în faţa a trei fete de o frumuseţe 
neasemuită. 


— De unde vii şi care pricină te-a mânat încoace, om bun? 

— Frumoase fecioare, nu m-ați lăsat nici măcar să-mi trag sufletul după un 

drum atât de lung şi aţi şi tăbărât cu întrebările asupra mea. Mai bine mi-ați da ceva de 

mâncare şi de băut şi apoi mi-aţi da un loc unde să-mi pun capul pe pernă şi abia după 

aceea să mă descoaseţi! 

Frumoasele fete au întins masa, l-au ospătat, i-au dat să bea şi apoi l-au culcat. 

Puşcaşul a dormit, s- a odihnit şi apoi s-a ridicat din patul cel moale. Frumoasele 

fecioare i-au adus un lighean cu apă de izvor şi un ştergar brodat. El s-a spălat pe faţă, 

dar ştergarul nu l-a primit. 

— Eu am ştergarul meu, a zis. Am cu ce mă şterge. 

Şi-a scos ştergarul şi a început să se şteargă. Fecioarele cele frumoase îl întrebară: 

— Spune-ne, om bun, de unde ai acest ştergar? 

— Mi l-a dat soția mea. 

— înseamnă că eşti însurat cu surioara noastră! 

Au strigat-o pe bătrâna lor mamă. Aceasta, cum a dat cu ochii de ştergar, l-a şi 

recunoscut. 

— E făcut de mâna fiicei mele! 

A început să-l descoasă pe oaspete. El i-a povestit totul: cum s-a căsătorit cu fiica ei şi 

cum regele l- a trimis nu ştiu unde ca să aducă nu ştiu ce. 

— Ei, fiule! Despre această minune nici eu nu ştiu prea multe, dar aşteaptă, 

poate că ştiu slugile mele. 

Bătrâna a ieşit în pridvor, a strigat cu un glas tunător şi, dintr-odată, au ieşit, ca 

din pământ, o droaie 

de lighioane şi s-au adunat din cer o mulţime de zburătoare. 

— Voi, fiare ale pădurii şi păsări ale cerului, voi, care cutreieraţi peste tot, 

nu ştiţi cumva cum se poate ajunge nu ştiu unde pentru a aduce nu ştiu ce? 

Toate animalele şi toate păsările au răspuns într-un singur glas: 

— Nu, nici măcar n-am auzit de aşa ceva! 

Le-a dat voie bătrâna să plece la treburile lor prin păduri, prin smârcuri şi prin 
crânguri,s-a întorsîn 

camera de primire, şi-a deschis cartea fermecată şi, dintr-odată, s-au ivit în faţa ei doi 

uriaşi. 

— Ce ne porunceşti? 

— Iată ce, credincioşii mei servitori! Duceţi-ne, pe mine şi pe ginerele meu, 

în marea cea mare şi opriţi-vă taman în mijlocul ei, unde-i apa cea mai adâncă! 

Uriaşii i-au luat pe bătrână şi pe puşcaş şi i-au dus în marea cea mare, s-au oprit ca 

nişte stâlpi în mijlocul ei, în locul cel mai adânc, ţinându-i în mână pe bătrână şi pe 

puşcaş. A strigat bătrâna cu glas tunător şi toţi peştii şi vieţuitoarele mărilor s-au 

adunat în jurul ei. Din cauza lor, marea nu se mai vedea. 

— Voi, peşti şi lighioane ale mărilor, vă scăldaţi în tot locul. Nu ştiţi cumva 

cum se poate ajunge nu ştiu unde pentru a aduce de acolo nu ştiu ce? 

Toate lighioanele mărilor şi toţi peştii au răspuns într-un glas: 

— Nu, noi nici n-am auzit despre una ca asta! 

Deodată şi-a făcut loc şi a ieşit în faţă o broască bătrână, cu picioarele strâmbe, care de 

mai bine de treizeci de ani ieşise la pensie, şi i-a spus: 

— Oac-oac! Eu ştiu unde se află această minune! 

— Uite, de tine am nevoie! i-a spus bătrâna. 

A luat broasca şi le-a poruncit uriaşilor să o ducă acasă la ea. într-o clipită, au şi fost la 

palat. A început bătrâna s-o descoasă pe broască: 

— Cum şi pe ce drum s-o apuce ginerele meu? 

Broasca i-a răspuns: 

— Locul acela este la capătul lumii, departe, departe de tot! L-aş fi condus chiar eu, 

dar suntprea 


bătrână, de-abia îmi mai mişc picioarele. N-aş ajunge acolo nici în cincizeci de ani! 

Bătrâna a adus un borcan mare, l-a umplut cu lapte proaspăt, a pus broasca în el şi l-a 

dat ginerelui: 

— Ține acest borcan în mână, iar broasca o să-ţi arate drumul! 

Puşcaşul a luat borcanul cu broasca, şi-a luat rămas-bun de la bătrână şi de la fiicele ei 

şi s-a aşternut la drum. El mergea, iar broasca îi arăta drumul. 

A mers el cât a mers, până a ajuns la râul de foc. Dincolo de râu se înălța un munte, iar 

în munte se întrezărea o uşă. 

— Oac-oac! i-a spus broasca. Scoate-mă din borcan. Trebuie să trecem râul. 

Puşcaşul a scos-o din borcan şi a lăsat-o pe pământ. 

— Ei, viteazule! Aşază-te în spatele meu, dar nu te teme, n-ai să mă striveşti! 

Puşcaşul s-a aşezat pe broască şi a făcut-o una cu pământul. Broasca a început să se 
umfle şi 

s-a 

făcut mare cât o căpiţă de fân. Puşcaşul tremura de frică să nu cadă. 

— Dacă alunec şi cad, mă lovesc şi mor! 

Broasca a făcut un salt, a trecut peste râul de foc şi a devenit iar mică. 

— Acum, bunule viteaz, intră pe uşa asta. Eu am să te aştept aici. Cum intri 

în peşteră, să te ascunzi cât mai bine. După puţin timp vor veni acolo doi bătrâni. Să fii 

cu băgare de seamă la ce vorbesc şi ce fac ei, iar după ce vor pleca, să spui ce-au spus 

şi ei şi să faci ce au făcut şi ei! 

Puşcaşul s-a apropiat de peşteră, a deschis uşa şi a intrat. Era atât de întuneric, încât 

puteai să-ţi bagi degetele-n ochi. A început să meargă în patru labe şi să pipăie cu 

degetele. A dat peste o adâncitură, s-a băgat acolo şi s-a ascuns. N-a trecut mult şi au 

venit acolo doi bătrâni, care au început să vorbească. 

— Ei, Şmat-mintosule! Ia hrăneşte-ne tu! 

în aceeaşi clipă s-au aprins candelabrele, s-au auzit zgomote de farfurii şi de tacâmuri, 

iar pe masă au apărut tot felul de bucate alese şi felurite vinuri. După ce au mâncat şi 

au băut, bătrânii au poruncit: 

— Şmat-mintosule, strânge totul! 

Deodată toate au dispărut ca prin farmec: şi masa, şi vinurile, şi bucatele, şi 

candelabrele. 

Când s-a încredinţat că cei doi bătrâni au plecat, puşcaşul a ieşit din ascunzătoare şi a 

strigat: 

— Hei, $mat-mintosule! 

— Poruncă! 

— Ospătează-mă! 

Au apărut din nou candelabrele, masa întinsă cu tot felul de băuturi şi bucate alese. 

Puşcaşul se aşeză la masă şi zise: 

— Şmat-mintosule! Stai, frate, cu mine la masă, să mâncăm şi să bem 

împreună, că singur mi-e urât. 

Un glas i-a răspuns: 

— Om bun, de unde mi te-a adus Dumnezeu? Sunt aproape treizeci de ani 

de când îi slugăresc cu credinţă pe cei doi moşnegi şi, în tot acest timp, niciodată nu 

m-au chemat la masă cu ei. 

S-a uitat puşcaşul şi s-a mirat: nu se vedea nimeni, dar mâncarea din farfurie dispărea 

de parcă ar fi măturat-o cineva cu măturică, iar sticlele cu vin se ridicau singure, 

singure umpleau paharele şi, cât ai clipi, se goleau. 

După ce a mâncat şi a băut bine, puşcaşul a întrebat: 

— Ascultă, Şmat-mintosule! N-ai vrea să mă slujeşti pe mine? La mine ai s-o 

duci bine. 

— De ce nu? De mult m-am săturat să mai stau aici, iar tu, se vede treaba, 

eşti un om bun. 


— Atunci, strânge tot şi hai să mergem! 

A ieşit puşcaşul din peşteră, şi-a întors privirea, dar n-a văzut pe nimeni. 

— Şmat-mintosule! Eşti aici? 

— Aici! Nu te teme! N-am să te părăsesc! 

— Bine! a spus puşcaşul şi s-a aşezat pe broască. 

Aceasta s-a umflat şi a sărit peste râul de foc. După ce broasca s-a făcut mică la loc, 
puşcaşul a pus- o în borcanul cu lapte şi a pomit-o pe drumul de întoarcere. 

A ajuns la soacră şi i-a poruncit noului servitor să întindă un ospăț pentru bătrână şi 
fiicele ei. Şmat- mintosul le-a ospătat atât de bine, încât mai că le venea să joace de 
bucurie. Iar bătrânei broaşte, pentru ajutorul pe care i-l dăduse ginerelui său, soacra 
puşcaşului a poruncit să i se dea câte trei borcane de lapte pe zi. Puşcaşul şi-a luat 
rămas-bun de la soacră şi de la cumnatele sale şi s-a aşternut la drum, spre casă. 

A mers, a mers, până când a obosit aşa de tare, încât nu-l mai ascultau picioarele 
sprintene şi nu mai era stăpân nici pe mâinile sale albe. 

— Ei, Şmat-mintosule! Dacă ai şti cât am obosit! Parcă mi s-ar fi tăiat 
picioarele. 

— De ce nu mi-ai spus asta mai înainte? Te-aş fi dus cât ai clipi acolo unde 
te-ai pornit. 

în momentul acela, puşcaşul a fost prins de un vârtej de vânt, ridicat şi purtat prin 
văzduh atât de repede, că i-a căzut şi căciula de pe cap. 

— Ei, Şmat-mintosule! Stai o clipită! Mi-a căzut căciula... 

— Târziu te-ai trezit, boierule! Căciula ta-i acuma cu cinci mii de verste în 
urmă. 

Prin faţa ochilor i se perindau oraşe şi sate, râuri şi lacuri... 

Zburau ei deasupra mării albastre şi spuse Şmat-mintosul: 

— Vrei să înalţ pe această mare un pavilion de aur? Vei putea să te 
odihneşti şi să-ți capeţi şi fericirea. 

— înalţă! i-a spus puşcaşul şi au început să coboare spre mare. 

Unde doar cu o clipă în urmă spumegau valurile, acolo a apărut o insuliţă, iar pe ea un 
pavilion de aur. îi spuse Şmat-mintosul puşcaşului: 

— Aşază-te în pavilion şi clăteşte-ţi ochii privind marea. Vor trece pe aici 
trei corăbii şi vor adăsta la țărm. Tu pofteşte-i pe negustori, ospătează-i şi schimbă-mă 
pe cele trei minunăţii pe care le au asupra lor. La timpul potrivit, am să mă întorc 
îndărăt la tine! 

Se uită puşcaşul şi văzu că dinspre apus veneau trei corăbii. Au văzut corăbierii insula 
cu pavilionul de aur. 

— Ce minunăţie! spuseră ei. De câte ori n-am trecut pe aici şi, în afară de 
apă, n-am văzut nimic! Iar acum, poftim! A apărut un pavilion de aur. Haideţi, fraţilor, 
să oprim la țărm, să ne minunăm şi noi! 

în aceeaşi clipă au şi aruncat ancorele, iar cei trei negustori au sărit într-o barcă şi au 
ajuns la țărm. 

— Bună vreme, om bun! 

— Bună să vă fie inima, negustori de peste mări! Poftiţi, intrați să vă trageţi 
sufletul şi să vă veseliţi niţel. Pentru oaspeţii călători a şi fost înălţat acest pavilion! 
Negustorii au intrat în pavilion şi s-au aşezat pe bancă. 

— Ei, Şmat-mintosule! Adu-ne câte ceva de mâncat şi de băut! 

S-a întins masa, iar pe masă au apărut tot felul de vinuri şi bucate de-ţi lăsa gura apă. 
Şi totul s-a făcut cât ai bate din palme. 

— Hai să facem schimb! ziseră negustorii. Tu ni-l dai pe servitorul tău, iar 
noi îţi dăm în schimb una din minunăţiile pe care le avem asupra noastră. 

— Dar ce fel de minunății aveţi? 

— Stai să vezi! 

Unul din negustori a scos din buzunar o casetă şi, cum a deschis-o, pe dată a apărut o 


grădină cu flori şi cu alei care se întindea pe întreaga insulă. Cum a închis caseta, cum 
a dispărut grădina. Un alt negustor a scos de sub pulpanele caftanului un topor şi a 
început să lovească în podea. La fiecare lovitură apărea o corabie. A lovit de o sută de 
ori şi a făcut o sută de corăbii cu pânze, tunuri şi marinari. Corăbiile pluteau pe mare, 
tunurile trăgeau salvă după salvă, iar marinarii îi cereau noi porunci negustorului. S-a 
distrat cât s-a distrat, şi-a ascuns toporul sub pulpană, iar corăbiile au dispărut de 
parcă nici n-ar fi fost. 
Al treilea negustor a scos un corn, a suflat în el şi pe loc apăru o întreagă armată: 
infanterişti şi cavalerişti cu arme, tunuri şi flamuri. Din toate regimentele au început să 
curgă rapoartele către negustor, iar el le dădea porunci: armata mărşăluia, fanfara 
cânta, flamurile fluturau în vânt. S-a distrat cât s-a distrat negustorul, a luat cornul şi a 
suflat în cealaltă parte, şi toată armata a dispărut de parcă ar fi înghiţit-o pământul. 

— Sunt bune minunăţiile voastre, dar mie nu-mi sunt de niciun folos, a spus 
puşcaşul. Armata şi corăbiile sunt pentru ţar, iar eu sunt un simplu soldat. Dacă vreţi 
să facem schimb, daţi-mi pentru servitorul cel nevăzut toate cele trei lucruri ale 
voastre. 

— Nu-i prea mult? 

— Ei, cum credeţi! Dar să ştiţi că altminteri nu mă învoiesc! 

Negustorii s-au gândit în sinea lor: „La ce ne trebuie nouă grădina, regimentele şi 
toate corăbiile de război? Mai bine să facem schimbul. Cel puţin vom fi şi sătui, şi băuţi 
fără nicio trudă”. I-au dat puşcaşului acele lucruri deosebite şi au spus: 

— Ei, Şmat-mintosule, te luăm cu noi. Te învoieşti să ne slujeşti cu credinţă? 
— De ce nu v-aş sluji? îmi este totuna la cine am să trăiesc. 

S-au întors negustorii la corăbiile lor şi au încins un chiolhan de pomină, laolaltă cu 
toate corăbiile. 

— Ei, Şmat-mintosule, e timpul să te întorci! Toţi s-au îmbătat ca porcii şi 
dorm buştean. 

Iar puşcaşul, stând îngândurat în pavilionul de aur, vorbea de unul singur: 

— Mare păcat! Unde-o fi sluga mea credincioasă, Şmat-mintosul? 

— Aici sunt, stăpâne! 

Puşcaşul a sărit în sus de bucurie. 

— N-ar fi bine s-o pornim spre casă? 

Nici n-a apucat bine să termine de vorbit, că a şi fost înhăţat de vijelie şi purtat prin 
văzduh. Negustorii s-au trezit şi le-a venit cheful să se dreagă. 

— Ei, Şmat-mintosule, ziseră ei, dă-ne ceva de băut, să ne dregem! 

Nu le-a răspuns însă nimeni şi nimeni nu le-a întins masa. Oricât au strigat, oricât au 
poruncit, totul era în zadar. 

— Ei, domnilor, ne-a tras pe sfoară prostovanul ăla! Cine naiba îl mai 
găseşte acum? Şi insula a dispărut, nici pavilionul de aur nu mai este. 

Au suferit ei cât au suferit, dar, în cele din urmă, au ridicat pânzele şi s-au dus la 
treburile lor. Puşcaşul a ajuns repede în ţara sa, a coborât pe ţărmul mării, într-un loc 
pustiu, şi l-a întrebat pe Şmat-mintosul: 

— N-ai putea să-mi înalți aici un palat? 

— De ce nu? îndată va fi gata... 

într-o clipită a apărut palatul, de parcă ar fi crescut din pământ, şi era atât de minunat, 
că nu se găsesc cuvinte pentru a-l descrie: de două ori mai mândru şi mai frumos decât 
al regelui. Puşcaşul a ridicat capacul casetei şi în jurul palatului a apărut un parc cu 
flori şi copaci rari. 
Puşcaşul stătea la fereastră şi se minuna de grădina sa. Deodată o turturică a intrat pe 
fereastră, s-a aruncat la podea şi s-a transformat în soţia lui cea tânără. S-au îmbrăţişat 
şi au început să-şi pună întrebări şi să-şi povestească. 

I-a spus soţia puşcaşului: 

— Chiar din clipa în care ai plecat, eu am rătăcit prin păduri şi prin 


crânguri, prefăcută în turturică. A doua zi, în zori, a ieşit regele în cerdac, s-a uitat 
către mare şi a văzut pe țărm o mândreţe de palat înconjurat de un parc verde. 

— Ce mitocan a îndrăznit să-şi construiască palat pe pământul meu fără 
învoirea mea? 

Au alergat iscoadele să afle ce şi cum, s-au întors şi i-au spus că palatul este al lui 
Fedot puşcaşul şi că stau în palatul acela doar el şi cu soţia sa. 

Regele s-a înfuriat şi mai tare. A poruncit să se adune armata şi să pornească spre 
țărm, să strice grădina, palatul să-l facă una cu pământul, iar pe puşcaş şi pe soţia 
acestuia să-i omoare în chinuri groaznice. 

Când a văzut puşcaşul armata regelui îndreptându-se spre el, a apucat toporul 
fermecat şi poc, poc, a ieşit o corabie. A lovit cu toporul de o sută de ori, au apărut o 
sută de corăbii. După aceea a scos cornul, a suflat o dată şi s-a revărsat din el 
infanteria, a suflat a doua oară, a apărut cavaleria. Au început să vină la el comandanții 
armatei şi marinarii de pe corăbii ca să-i ceară porunci. Puşcaşul a poruncit să înceapă 
lupta. Muzica s-a pornit să cânte, au răpăit tobele şi regimentele s-au pus în mişcare. 
Pedestraşii au intrat în armata regelui şi au început să taie tot ce le ieşea în cale, iar 
cavaleriştii îi ajungeau din urmă pe cei ce nădăjduiau să scape cu fuga şi-i făceau 
prizonieri, iar de pe corăbii, tunurile trăgeau în oraşul-capitală. Regele, văzând că 
armata lui a fost pusă pe fugă, a încercat să-i oprească pe soldaţi, însă fără sorţi de 
izbândă. După o jumătate de ceas, el însuşi era mort. 

Când s-a terminat bătălia, s-a adunat poporul şi a început să-l roage pe puşcaş să ia în 
mâinile lui întreaga ţară. El s-a învoit şi a devenit rege, iar soţia sa - regină. 


împărăţiile subpământene 
poveste rusească 


în vremurile acelea îndepărtate, când lumea era bântuită de duhuri, vrăjitoare şi 
rusalce, când curgeau râuri de lapte printre maluri de unt, iar deasupra lanurilor 
zburau rațe prăjite, trăiau ţarul Goroh şi țarina Anastasia cea Preafrumoasă. Ei aveau 
trei fii. 

într-o bună zi, s-a abătut un mare necaz pe capul lor: țarina a fost răpită de un spirit 
rău. Fiul cel mare îi spuse tatălui său: 

— Bunule părinte! Dă-mi binecuvântarea să plec în căutarea mamei! 

A plecat şi... dus a fost. Trecură trei ani de când nu venise nicio veste de la el. 

Fiul mijlociu a început şi el să se roage de tatăl său: 

— Binecuvântează-mă, tată, şi pe mine, s-o pornesc la drum. Cine ştie? 
Poate-oi avea norocul să-mi găsesc mama şi fratele. 

Țarul l-a binecuvântat; țareviciul a plecat, dar a dispărut şi el fără veste, de parcă l-ar fi 
înghiţit pământul. 

A venit la ţar şi mezinul, Ivan Ţarevici: 

— Iubite părinte, binecuvântează-mă pentru drum! Poate reuşesc să-i găsesc 
pe frații mei şi pe mămuca! 

— Mergi cu Dumnezeu, fiule! fu răspunsul ţarului. 

Ivan Ţarevici s-a pornit încotro a văzut cu ochii. A mers el cât a mers, până a ajuns la 
marea cea albastră. S-a oprit pe țărm şi a început să cugete: „încotro s-o apuc oare?”. 
Deodată au venit în zbor treizeci şi trei de porumbiţe. S-au aşezat pe ţărmul mării, s-au 
aruncat la pământ şi s-au preschimbat în fete frumoase. Erau chipeşe toate, însă una le 
întrecea cu mult pe suratele ei. Fetele s-au dezbrăcat şi s-au năpustit în valuri. în timp 
ce se scăldau, Ivan Ţarevici s-a furişat până la locul unde îşi lăsaseră hainele, a luat 
brâul celei mai frumoase şi l-a ascuns în sân. 

Când au terminat cu scăldatul şi au ieşit pe mal, fetele au băgat de seamă că lipseşte 
un brâu. 

— Ah, Ivan Ţarevici! zise cea mai frumoasă dintre ele. Dă-mi înapoi brâul! 


— Mai întâi spune-mi unde se află mămuca mea! 

— Mămuca ţi-e la tatăl meu, la Voron Voronovici. Mergi de-a lungul 
țărmului până dai de o păsăruică de argint cu creasta de aur. încotro va zbura ea, într- 
acolo să mergi şi tu! 

Ivan Ţarevici a pornit-o de-a lungul țărmului şi s-a întâlnit cu fraţii lui dispăruţi tară 
veste. După ce s-au îmbrăţişat, şi-au continuat drumul tustrei. Deodată au zărit 
păsăruică de argint cu creasta de aur şi s-au luat după ea. După ce a zburat un timp, 
aceasta s-a aruncat sub o placă de fier, într-o gaură care ducea sub pământ. 

— Ei, fraţilor, le-a spus Ivan Ţarevici, binecuvântaţi-mă în locul tatălui şi al 
mamei! Am să cobor în groapa asta, să aflu cum este tărâmul păgân şi dacă nu cumva 
acolo se află şi mămuca noastră. 

Fraţii i-au dat binecuvântarea, mezinul s-a legat cu o frânghie şi şi-a dat drumul în 
groapa cea adâncă. Trei ani încheiaţi i-au trebuit să ajungă pe fundul ei. După cea 
coborât, a pornit la drum. 

A mers cât a mers, până a ajuns în împărăţia de aramă. în curtea palatului a văzut 
treizeci şi trei de fecioare-porumbiţe care brodau cu iscusinţă oraşe pe nişte ştergare. 
— Bună vreme, Ivan Ţarevici! îi zise prinţesa împărăției de aramă. încotro 
te-ai pornit? 

— Am plecat în căutarea mamei mele! 

— Mama ta e la tatăl meu, la Voron Voronovici. El este înțelept şi şiret şi 
zboară peste văi şi munţi, peste piscuri, pe deasupra norilor. Fii cu băgare de seamă, 
bunule viteaz, căci te va da pierzaniei! Ţine acest ghem. El te va conduce la sora mea 
cea mijlocie. Vezi ce-ţi spune şi ea! Iar când te vei întoarce, să nu uiţi de mine! 

Ivan Ţarevici a dat ghemul de-a rostogolul înaintea sa şi l-a urmat pas cu pas. A ajuns 
în împărăţia de argint. Şi aici a întâlnit treizeci şi trei de fecioare-porumbiţe. Când l-a 
văzut, prinţesa împărăției de argint i-a spus: 

— Până acum nu s-a pomenit picior de rus pe-aici, iar astăzi simt un iz 
rusesc în preajmă! Ce-i, Ivan Țarevici? Fugi de vreun necaz sau ţi-l cauţi cu 
lumânarea? 

— Ah, frumoasă fecioară, am plecat în căutarea mamei, care a fost răpită! 

— Mama ta e la tatăl meu, la Voron 


Voronovici. El este înţelept şi 
viclean şi zboară peste văi şi 

munţi, peste piscuri, pe deasupra norilor... Ei, ţareviciule, fii cubăgare de seamă, căci 
te va da 


pierzaniei! Ţine acest ghemuleţ! El te va conduce la sora mea cea mică. Cum îţi va 
spune ea, aşa să faci: să mergi mai departe sau să faci cale întoarsă! 

Ivan Ţarevici s-a luat după ghem şi a ajuns în împărăţia de aur. Şi aici erau treizeci şi 
trei de fecioare-porumbiţe care brodau cu iscusinţă nişte ştergare. Mai presus de toate 
şi cea mai frumoasă era prinţesa împărăției de aur. Era atât de frumoasă, cum pana n- 
o poate descrie, cum nici în poveşti alta ca ea nu se află. 

— Bună vreme, Ivan Ţarevici! îi zise prinţesa împărăției de aur de cum îl 
văzu. încotro te-ai pornit? 

— Am plecat în căutarea mamei mele! 

— Mama ta e la tatăl meu, la Voron 


Voronovici. El este înțelept şi 
viclean şi zboară peste văi şi 
munţi, peste piscuri, pe deasupra norilor. Fii cu băgare de 
seamă, Ivan Ţarevici, căci te va da 


pierzaniei! Ține acest ghem. Rostogoleşte-l înaintea ta, iar el te va duce în împărăţia de 
mărgăritar: acolo e mama ta. Când te va vedea, se va bucura şi va porunci slugilor să-ţi 
aducă vin nou. Tu să nu primeşti! Să ceri să ţi se aducă vin vechi de trei ani, din cel 
care stă pitit în dulap, şi să-ţi dea şi o cojiţă de pâine arsă pentru gustare... Nu uita 


încă ceva: tatăl meu are în curte două putini mari cu apă, una cu apă care-ţi dă putere, 
iar alta cu apă care te sleieşte. Tu schimbă-le locul şi bea apă careţi dă putere, iar când 
ai să te lupţi cu Voron Voronovici şi-l vei învinge, să-i ceri un singur lucru: să- ţi dea 
bastonaşul-pană! 

Mult timp au vorbit țareviciul şi prinţesa. Şi atât s-au îndrăgit, că nici nu le venea să se 
mai despartă. Dar n-aveau încotro! Şi-au luat rămas-bun, şi Ivan Ţarevici a purces la 
drum. A mers el cât a mers şi, în cele din urmă, a ajuns în împărăţia de mărgăritar. 
Cum l-a văzut, mama sa a fost cuprinsă de bucurie. A poruncit slugilor să i se aducă vin 
nou lui Ivan Ţarevici. 

— Eu nu beau vin obişnuit! zise acesta. Aduceţi-mi vin vechi de trei ani, iar 
pentru gustare o cojiţă de pâine arsă! 

După ce a băut vinul vechi şi a mâncat cojiţa de pâine arsă, Ivan Ţarevici a ieşit în 
curtea cea mare, a schimbat locul putinilor cu apă şi a început să bea din cea despre 
care-i spusese prinţesa. 

Nu după mult timp, a sosit şi Voron Voronovici. Era luminos precum ziua cea senină, 
dar când l-a văzut pe Ivan Ţarevici, a devenit mai întunecat decât norii cei negri. S-a 
apropiat de putina cu apă care vlăguieşte şi a început să bea din ea. în această vreme, 
Ivan Ţarevici i-a sărit în spate. Voron Voronovici s-a înălţat spre cer, sus-sus de tot, 
zburând peste văi şi munţi, peste piscuri, pe deasupra norilor. Văzând că nu se poate 
descotorosi de duşmanul său, îi zise: 

— Ce-ţi trebuie, Ivan Ţarevici? Poate vrei să-ți dau întreaga mea vistierie 
— N-am nevoie de nimic! Dă-mi doar bastonaşul-pană! 

— Nu, Ivan Ţarevici! E mult prea mult pentru tine! a zis Voron Voronovici şi 
a început să-l poarte din nou peste văi şi munţi, peste piscuri, pe deasupra norilor, cu 
gând să se scuture de el. 

Ivan Ţarevici însă se ţinea bine. I s-a lăsat cu toată greutatea pe aripi, gata să i le 
frângă. 

— Nu-mi rupe aripile! a strigat Voron Voronovici. îți dau bastonaşul-pană, 
numai lasă-mă în pace! Cum i l-a dat, Voron Voronovici s-a prefăcut într-o cioară 
obişnuită şi s-a făcut nevăzut către munţii cei stâncoşi. 

Ivan Ţarevici, după ce a revenit în împărăţia de mărgăritar, şi-a luat mama şi a plecat 
împreună cu ea pe drumul de întoarcere. în spatele lor, împărăţia de mărgăritar s-a 
strâns într-un ghem şi a început să se rostogolească după ei. 

Au trecut prin împărăţia de aur, apoi prin cea de argint şi prin cea de bronz. Ivan 
Țarevici le-a luat cu el pe cele trei frumoase prințese, iar împărăţiile lor s-au strâns 
ghem şi s-au rostogolit după ei. Când au ajuns la locul unde se afla funia cu care 
coborâse Ivan Ţarevici, acesta a sunat dintr-o goarnă de aur. 

— Fraţilor! strigă el. Dacă mai sunteţi în viaţă, ajutaţi-mă! 

Fraţii i-au auzit goarna, au început să tragă de frânghie şi au scos la lumină o fiinţă 
diafană - pe frumoasa fecioară, prinţesa împărăției de aramă. Când au văzut-o, au 
început să se certe între ei: niciunul nu voia s-o lase celuilalt. 

— De ce vă certați, bunilor viteji? i-a întrebat prințesa împărăției de aramă. 
Acolo, jos, este o fecioară cu mult mai frumoasă ca mine! 

Cei doi tineri au coborât frânghia şi au scos-o pe prințesa împărăției de argint. Când au 
văzut-o, s-au pus din nou pe gâlceavă. 

— Este a mea! zise unul din frați. 

— Ba a mea! răspunse celălalt. 

— Nu vă certaţi, bunilor viteji! zise prințesa împărăției de argint. Jos 
aşteaptă o fecioară cu mult mai frumoasă decât mine! 

Cei doi fraţi s-au potolit, au aruncat frânghia şi au ridicat-o la suprafaţă şi pe prinţesa 
împărăției de aur. Când au văzut cât era de frumoasă, cei doi s-au pus din nou pe 
ceartă, fiecare dorind s-o păstreze pentru sine. Frumoasa prinţesă i-a oprit, zicându-le: 
— Pe fundul prăpastiei aşteaptă măicuța voastră! 


După ce au scos-o şi pe mamă, cei doi fraţi au aruncat frânghia pentru Ivan Ţarevici. L- 
au tras până pe la jumătate şi au retezat frânghia. Mezinul s-a prăbuşit pe fundul 
prăpastiei, s-a lovit rău de tot şi a zăcut acolo fără cunoştinţă o jumătate de an. Când 
şi-a venit în fire, s-a uitat în jur şi şi-a amintit tot ce se întâmplase cu el. A scos din 
buzunar bastonaşul-pană şi a lovit cu el de pământ. Pe dată s- au ivit doisprezece viteji 
şi l-au întrebat: 
— Ce ne porunceşti, Ivan Ţarevici? 
— Scoateţi-mă de aici! 
Vitejii l-au luat de subsuori şi l-au scos afară. 

Când s-a văzut sus, Ivan Ţarevici a început să întrebe în dreapta şi-n stânga de fraţii 
săi. Aşa a aflat că ei se însuraseră de mult: fratele mijlociu cu prinţesa împărăției de 
aramă, iar cel mare cu prinţesa împărăției de argint. Logodnica lui, prinţesa Împărăției 
de aur, nu voia să se mărite cu nimeni. Bătrânul ţar, tatăl celor trei, şi-a pus în gând să 
se însoare cu preafrumoasa prinţesă. A chemat sfatul boieresc şi, de faţă cu toţi, a 
învinuit-o pe soţia sa că s-a înhăitat cu duhurile rele. Drept pedeapsă, a poruncit să i se 
reteze capul. După ce călăul i-a dus la îndeplinire porunca, ţarul a întrebat-o pe 
prinţesa Împărăției de aur: 

— Te măriţi cu mine? 

— Am să mă mărit cu tine atunci când ai să-mi faci o pereche de pantofi fără 
să-mi iei măsura! 

Țarul a poruncit să se dea sfoară în țară, dacă nu cumva s-o găsi vreunul care s-ar 
încumeta să meşterească o pereche de pantofi pentru mireasa lui fără să-i ia măsura. 
Taman atunci s-a nimerit să sosească şi Ivan Țarevici în împărăţia tatălui său şi să se 
tocmească argat la un bătrânel. Auzind el zvonul care se răspândea prin ţară, i-a spus 
stăpânului său: 

— Du-te, moşule, la țar şi spune-i că-i faci tu pantofii. Am să ți-i dau eu, 
numai să nu sufli nimănui o vorbă despre asta! 

Bătrânelul s-a dus la țar: 

— Mă prind eu să-ți fac pantofii de care ai nevoie! 

Țarul i-a dat piele pentru o pereche de pantofi şi l-a întrebat: 

— Dar ai să poţi tu face asta, moşule? 

— Nu te teme, înălţimea Ta! Am un fiu care-i ciubotar! 

întorcându-se acasă, bătrânelul i-a dat lui Ivan Ţarevici pielea pentru pantofi. Acesta a 
luat-o şi a tăiat-o în bucățele mici, pe care le-a aruncat pe fereastră. Apoi a deschis 
împărăţia de aur şi a luat de acolo o pereche de pantofi noi de-ai prinţesei şi i-a dat-o 
bătrânelului: 

— Ia, moşule, pantofii şi du-i țarului! 

Țarul s-a bucurat nespus. Adus pantofii prințesei şi a întrebat-o: 

— Când mergem la cununie? 

Aceasta Îi răspunse: 

— Am să mă mărit cu tine atunci când ai să-mi faci o rochie fără să-mi iei 
măsurile! 

Țarul a început iarăşi să se frământe. A chemat la el toți meşterii croitori din întreaga 
împărăție şi a făgăduit că-i va da bani cu nemiluita aceluia care va dovedi să coasă o 
rochie pentru prințesă fără să-i ia măsurile. 

Auzind aceasta, Ivan Ţarevici îi spuse bătrânelului: 

— Moşule, du-te la ţar, ia de la el materialul pentru rochie şi adu-mi-l! Am s- 
o fac eu, numai să nu sufli nimănui o vorbă despre asta! 

Bătrânelul s-a dus la palat, a luat atlasul şi catifeaua pentru rochia prinţesei şi le-a 
adus ţareviciului. Acesta a pus mâna pe foarfecă, a mărunţit tot materialul adus de la 
ţar şi l-a zvârlit pe fereastră. A deschis apoi împărăţia de aur, a luat de acolo o rochie 
nouă de-a prinţesei, pe cea mai frumoasă, şi i- a dat-o bătrânelului: 

— Ia, moşule, rochia şi du-o la palat! 


La vederea rochiei aduse de moş, bătrânul ţar nu-şi mai încăpea în piele de bucurie. 

— Ei, iubita mea, îi spuse el prințesei, n-ar fi timpul să ne ducem la cununie? 
— Mă voi mărita cu tine numai atunci când vei porunci ca fiul moşneagului 
să fie fiert în lapte! 

Fără să mai stea pe gânduri, țarul a dat poruncă şi, în aceeaşi zi, s-a adunat de la 
fiecare gospodărie câte o găleată de lapte şi s-a turnat într-un ceaun uriaş, sub care a 
fost aprins un foc puternic. 

Ivan Ţarevici a fost adus la curte, în fața ceaunului cu lapte. Văzând ce-l aşteaptă, a 
început să-şi ceară iertare de la toată lumea şi să bată mătănii. Slujitorii țarului l-au 
prins şi l-au aruncat în ceaunul cu lapte clocotit. Tânărul s-a cufundat o dată, de două 
ori, a sărit de acolo şi s-a făcut atât de frumos, cum nici în poveşti nu se pomeneşte. 

— Uită-te şi tu, ţarule! zise prinţesa. Cu cine să mă mărit? Cu un hodorog ca 
tine sau cu acest viteaz chipeş? 

„Dacă mă scald în lapte”, se gândi ţarul, „mă fac şi eu la fel de frumos!”. S-a aruncat în 
ceaun şi a fiert în lapte. 

Iar Ivan Ţarevici a plecat să se cunune cu prinţesa. După cununie, şi-a izgonit fraţii din 
împărăție şi a început să trăiască alături de tânăra lui soaţă, să se veselească şi avuţia 
să şi-o sporească. 


împărăția de aur 

Au fost odată, într-o împărăție îndepărtată, într-o ţară neştiută, un ţar şi o țarină care 
aveau trei fii frumoşi ca soarele. Cel mai mare se numea Vasili Ţarevici, cel mijlociu 
Feodor Ţarevici, iar cel mic Ivan Ţarevici. într-o zi, ţarul, plimbându-se prin grădină 
împreună cu soţia sa, a văzut cum s-a iscat dintr-odată o vijelie şi a luat-o pe țarină 
chiar de lângă el. S-a întristat ţarul peste poate şi mult timp a tânjit după țarină. 

Fiii lui cei mari au cerut învoire şi s-au aşternut la drum în căutarea mamei. Mergând 
ei vreme îndelungată alături de suita lor, au ajuns într-o stepă sălbatică. Şi-au întins 
corturile şi au început să aştepte, în nădejdea că vor vedea pe cineva care să le arate 
drumul. Au stat acolo trei ani şi n-au văzut pe nimeni. între timp a crescut şi mezinul. 
S-a rugat şi el de tatăl său să-l binecuvânteze, şi-a luat rămas-bun şi a pornit la drum. A 
mers cale lungă, până când a văzut în depărtare nişte corturi. Apropiindu-se, şi-a 
recunoscut fraţii şi le-a spus: 

— Fraţii mei, de ce aţi poposit în stepa asta sălbatică? Sloboziţi-vă alaiul care vă 
întovărăşeşte, să se întoarcă acasă, iar noi să mergem singuri în căutarea mamei. 

Fraţii au făcut întocmai cum le spusese mezinul şi au plecat tustrei. Au mers ei cât au 
mers, până ce au ajuns la un palat de cristal, înconjurat de un zid tot de cristal. S-au 
îndreptat spre el. Ivan Ţarevici a găsit poarta, a intrat în curte şi, apropiindu-se de 
pridvor, a văzut un stâlp de care erau prinse două inele: unul de aur şi unul de argint. 
Şi-a legat calul său de viteaz, trecând hăţurile prin cele două inele, şi a urcat. 

L-a întâmpinat însuşi regele. După ce au vorbit ei ceva vreme, regele a aflat că 
oaspetele nu era altul decât nepotul său. L-a condus pe Ivan Ţarevici în palat şi i-a 
chemat şi pe fraţii acestuia. Cei trei fraţi nu au stat prea mult la unchiul lor. El le-a 
dăruit un glob fermecat, căruia i-au dat drumul să se rostogolească înaintea lor, şi aşa 
au ajuns la poalele unui munte semeţ, unde au poposit. Era atât de înalt şi de abrupt, 
încât nimeni nu putea urca pe el. Ivan Ţarevici a găsit o crăpătură în stâncă, unde a dat 
de nişte picioare de fier şi de nişte gheare tot de fier. Cu ajutorul lor, mezinul s-a putut 
urca până în vârful muntelui. Pentru că era obosit, s-a aşezat sub un stejar să se 
odihnească. 


De îndată ce şi-a lepădat ghearele de fier, acestea au şi dispărut. Ridicându-se, a văzut 
în depărtare un cort dintr-o țesătură subţire. A mers într-acolo şi a văzut că pe acel cort 
era zugrăvită împărăţia de aramă, iar în vârful cortului stătea un glob de aramă. La 
intrare stăteau tolăniţi doi lei uriaşi, care nu lăsau pe nimeni înăuntru. Ivan Ţarevici, 
văzând în faţa leilor nişte străchini goale, le-a turnat apă şi le-a potolit setea. Leii i-au 
dat voie să intre în cort. Acolo a văzut o minunată prinţesă care stătea pe o canapea, 
iar la picioarele ei dormea un zmeu cu trei capete. Dintr-o singură lovitură de paloş, 
țareviciul i-a retezat cele trei capete. Drept mulţumire, prinţesa i-a dăruit un ou de 
aramă, în care fusese închisă întreaga împărăție de aramă. 

Ivan Ţarevici, luându-și rămas-bun de la ea, s-a aşternut la drum şi, după o bucată bună 
de vreme, a zărit în depărtare un alt cort. S-a apropiat de el şi a văzut că era făcut 
dintr-o țesătură fină şi că era priponit cu şnururi cu ciucuri de argint şi pietre preţioase 
de nişte cedri. Pe cort era zugrăvită împărăţia de argint, iar în vârf era un glob de 
argint. La intrare stăteau întinşi doi tigri uriaşi, pe care Ivan Ţarevici i-a adăpat şi le-a 
potolit setea pricinuită de căldură. în acest fel a căpătat învoirea tigrilor de a intra 
înăuntru. Acolo, pe o canapea, stătea o prinţesă îmbrăcată în straie scumpe. 
Frumuseţea ei o întrecea pe a celei dintâi. La picioarele sale stătea întins un zmeu cu 
şase capete, de două ori mai mare decât primul. Ţareviciul i-a retezat şi acestuia toate 
capetele dintr-o singură lovitură. Prinţesa, văzând vitejia şi neînfricarea lui, i-a dăruit 
un ou de argint în care intrase în întregime împărăţia de argint. 

Luându-şi rămas-bun şi de la ea, Ivan Ţarevici a purces mai departe la drum şi a ajuns, 
în sfârşit, la cel de-al treilea cort, făcut din cea mai fină țesătură. Pe cort era zugrăvită 
împărăţia de aur, iar deasupra era un glob din aur curat. Cortul era prins cu şnururi de 
aur de nişte dafini uriaşi, iar ciucurii prinşi de şnururi erau de diamant. La intrare 
stăteau doi crocodili uriaşi care, din cauza setei, scuipau flăcări. Ivan Ţarevici, vâzând 
cât le era de sete, le-a umplut cu apă străchinile goale şi, în acest fel, a primit 
încuviințarea paznicilor să intre înăuntru. Acolo, pe o canapea, a văzut o prinţesă cu 
mult mai frumoasă decât celelalte două, iar la picioarele ei - un zmeu cu douăsprezece 
capete. Doar de două ori a lovit voinicul cu paloşul şi i-a retezat zmeului toate capetele. 
Drept mulţumire, prinţesa i-a dăruit un ou de aur în care era ascunsă împărăţia de aur 
şi totodată i-a dăruit şi inima ei, povestindu-i unde îi stătea închisă mama. 

Ivan Ţarevici i-a mulţumit prinţesei şi a pornit la drum. După ce a mers vreme 
îndelungată, a ajuns la un palat măreț. A intrat şi a rătăcit prin încăperi, fără să 
întâlnească nici ţipenie de om. în cele din urmă a ajuns într-o sală sclipitor de bogată şi 
a văzut-o pe mama sa în straie împărăteşti, şezând într-un jilţ. Ţareviciul i-a spus că el 
şi fraţii săi pribegeau de mulţi ani în căutarea ei. Deodată mama a simţit un duh şi i-a 
spus fiului: 

— Ascunde-te sub hainele mele. Când va sosi vijelia şi va începe să mă 
dezmierde, încearcă să pui mâna pe bagheta ei fermecată. Ea se va înălța în văzduh, 
dar tu să nu te temi. Când îţi va da drumul pe pământ şi se va risipi în mii de bucăţi, tu 
să le aduni şi să le dai foc, iar cenuşa s-o împrăştii pe câmp. 

Nici n-a apucat mama să-i spună toate acestea şi să-l ascundă sub straiele ei, că s-a şi 
ivit vijelia şi a început s-o dezmierde pe țarină. Ţareviciul, după cum îl povăţuise mama, 
a apucat bagheta magică. Vijelia s-a mâniat, s-a înălţat în văzduh şi apoi, coborând pe 
pământ, s-a destrămat în mii de bucăţi. Ivan Ţarevici a adunat toate acele cioburi, le-a 
ars, iar cenuşa a împrăştiat-o pe câmp, intrând în stăpânirea baghetei magice. După ce 
a isprăvit acest lucru, mezinul şi-a luat mama şi pe cele trei prințese şi a plecat pe 
drumul de întoarcere. Ajungând la stejarul unde poposise prima dată, le-a coborât pe 
cele patru femei cu ajutorul unei pânze strânse în chip de odgon. Când a rămas să 
coboare doar el, fraţii au retezat pânza şi au plecat cu mama şi cu cele trei prințese 
spre împărăţia lor. Le-au poruncit femeilor să se jure că îi vor spune ţarului că au fost 
găsite de cei doi fraţi mai mari. 

Ivan Ţarevici, rămânând singur pe munte, n-a cutezat să coboare de acolo, pentru că 


pânza fusese retezată. Umbla fără ţintă, trecând bagheta dintr-o mână în cealaltă. 
Deodată, în faţa lui a apărut un duh care l-a coborât de pe munte şi l-a aşezat pe 
pământurile împărăției lor. Aici țareviciul a dat peste un ciubotar la care s-a tocmit 
calfă. Stăpânul său cumpărase câteva piei pentru a face pantofi din ele. înainte însă de 
a se apuca de treabă, ciubotarul s-a îmbătat şi a adormit. Ivan Ţarevici, văzând că nu-şi 
poate pune nicio nădejde în stăpânul său, a chemat duhul care îl coborâse de pe munte 
şi i-a poruncit să facă pantofi din toate pieile. Duhul i-a îndeplinit porunca întocmai. A 
doua zi de dimineaţă, Ivan Ţarevici şi-a trezit stăpânul, i-a arătat pantofii şi i-a spus să-i 
ducă la oraş să-i vândă. Ciubotarul a făcut aşa cum îl povăţuise calfa sa: a dus pantofii 
la oraş şi i-a vândut pe toţi unui negustor care l-a făcut cunoscut unor boieri de vază. 
Țarul însuşi a aflat în curând de ciubotarul care face pantofi minunaţi şi a poruncit să 
fie adus la curte. Când a fost adus meşterul la palat, a fost de faţă şi prinţesa din 
împărăţia de aur, aflată la curtea ţarului. Ea şi-a închipuit că această ispravă nu putea 
fi a altcuiva decât a duhului împărăției de aur şi i-a poruncit pantofarului ca, până a 
doua zi dimineaţă, să înalțe în vecinătate palatul împărăției de aur, care să fie legat de 
palatul unde se afla ea printr-un pod de aur, acoperit cu catifea verde. 

Ciubotarul a venit acasă peste măsură de mâhnit şi i-a povestit calfei sale ce-i 
poruncise prinţesa. De necaz, meşterul s-a îmbătat, spunând: 

— Acum n-au decât să-mi reteze şi capul, că mi-e totuna. 

Auzind acestea, țareviciul a poruncit duhului ca până a doua zi de dimineaţă să înalțe 
palatul şi împărăţia de aur care se ascundeau în oul dăruit de prinţesă. 

Duhul a îndeplinit porunca întocmai, iar dimineaţa l-a dus în acel palat pe Ivan Ţarevici 
şi l-a sfătuit să se pregătească pentru a primi oaspeţi. 

Țareviciul a trimis o trăsură de aur la părinţi pentru a-i duce la palatul său, iar pentru 
fraţi a trimis cele mai urâte căruţe. 

Ţarul, auzind că mezinul său este viu şi nevătămat, s-a bucurat nespus şi, împreună cu 
țarina şi cele trei prințese, s-au aşezat în trăsura de aur şi au pornit la drum. 

Ivan Ţarevici şi-a întâmpinat cu bucurie părinţii, iar pe fraţii săi i-a iertat pentru 
necazul pe care i-l pricinuiseră. 

Vasili Ţarevici, la sfatul fratelui său mai mic, a luat-o în căsătorie pe Elena, prinţesa 
împărăției de argint. Feodor Ţarevici s-a însurat cu Zemira, prinţesa împărăției de 
aramă, iar Ivan Ţarevici s-a cununat cu Plenira, prinţesa împărăției de aur. Oul de 
argint şi cel de aramă, în care erau ascunse celelalte două împărăţii, le-a dăruit lui 
Vasili Ţarevici şi lui Feodor Ţarevici. 

A doua zi s-au săvârşit nunțile celor trei fraţi, spre marea bucurie a supuşilor. Aşa au 
devenit ei stăpânii celor trei împărăţii, aşezate pe aceeaşi mare. 


Ţareviciul vrăjit 
poveste rusească 


A fost odată ca niciodată un negustor care avea trei fete. într-o zi, pregătindu-se să 
plece în cele ţări străine după marfa, şi-a chemat fetele şi le-a întrebat: 

— Ce să vă aduc de peste mări? 

Sora cea mare a cerut să-i aducă ceva de îmbrăcat. Cea mijlocie aşijderea. Cea mică 
însă a luat o foaie de hârtie, a desenat pe ea o floare şi i-a spus tatălui: 

— Mie, tătucă, să-mi aduci o floare ca asta! 

Negustorul a umblat mult prin cele ţări străine, dar n-a văzut pe nicăieri o floare 
asemănătoare celei desenate de mezina sa. 

Pe drumul de întoarcere a dat de un palat măreț cu turnuri şi grădină. A intrat să se 
plimbe prin grădină şi s-a minunat de mulţimea florilor şi a pomilor. Când s-a uitat mai 
bine, a văzut că acolo creştea şi floarea desenată de fiica lui. 


— Ce-ar fi s-o rup şi s-o duc iubitei mele fiice? se gândi el. Mi se pare că nu-i 

nimeni prin preajmă şi n-o să mă vadă careva... 

S-a aplecat, a rupt floarea, dar în acest timp s-a iscat un vânt năprasnic, a răsunat 

tunetul şi în faţa negustorului s-a arătat o matahală înspăimântătoare, un zmeu 

înaripat şi hidos, cu trei capete. 

— Cum de îndrăzneşti să furi din grădina mea?! a urlat zmeul la 

negustor. De ce ai rupt floarea? Negustorul s-a speriat şi a început să-şi ceară 

iertare. 

— Fie! zise zmeul. Am să te iert, dar cu o condiţie: cine te va întâmpina 

primul când vei ajunge acasă, pe acela să mi-l dai mie pe vecie! însă ţine minte: dacă 

mă tragi pe sfoară, de mine n-ai să scapi! Am să te găsesc şi-n gaură de şarpe! 

Negustorul s-a învoit. S-a întors acasă şi, când se apropia de gospodăria lui, fata cea 

mică l-a zărit pe geam şi, fără a sta pe gânduri, i-a ieşit în întâmpinare. Negustorul s-a 

întristat. S-a uitat la fiica sa şi l-au podidit lacrimile. 

— Ce-i cu tine, tătucă? De ce plângi? 

Tatăl i-a dat floarea şi i-a povestit tot ce se întâmplase. 

— Nu te întrista, tătucă! îi spuse mezina. Dacă o să vrea Domnul, o să-mi fie 

bine şi acolo. Du-mă la zmeu! 

Tatăl a dus-o, a lăsat-o la palatul zmeului, şi-a luat rămas-bun şi s-a întors acasă. 

Frumoasa fată, fiica negustorului, a umblat prin palat, minunându-se de frumuseţea lui: 

pretutindeni numai aur şi catifea, dar nici ţipenie de om. Timpul trecea fără să se 

oprească în loc. 

„Ah, ce-aş mai mânca acum!”, se gândi fata. Nici n-a isprăvit să-şi ducă gândul până la 

capăt, că dinaintea ei s-a întins o masă cu tot felul de bunătăţi pe ea; doar lapte de 

pasăre mai lipsea. S-a aşezat la masă, a mâncat şi a băut pe săturate, iar când s-a 

ridicat, totul a dispărut la fel de repede cum apăruse. 

Soarele a apus şi a început să se întunece. Fata negustorului a intrat în dormitor şi a 

început să se pregătească de culcare. Deodată s-a pornit un vânt puternic şi s-a ivit 

dinaintea ei zmeul cu trei capete. 

— Bună seara, frumoasă fecioară! zise el. Te rog să-mi aşterni să dorm aici, 

lângă uşă! 

Fata i-a aşternut acolo unde îi ceruse zmeul şi s-a culcat în pat. 

Dimineaţa, când s-a trezit, a văzut că în tot palatul nu era, iarăşi, nici ţipenie. în 
schimb, orice 

dorinţă şi-ar fi pus i se împlinea pe dată. 

Seara s-a întors zmeul şi i-a poruncit: 

— Acum, frumoasă fecioară, pregăteşte-mi culcuşul alături de patul tău! 

Fata i-a aşternut alături de patul ei. S-a culcat, iar dimineaţa, când s-a trezit, a băgat de 

seamă că în palat nu era nimeni. 

Seara, când a sosit zmeul pentru a treia oară, i-a spus: 

— Ei, frumoasă fată, acum am să mă culc în pat, lângă tine! 

Fetei i s-a făcut frică să se culce lângă un asemenea monstru hidos, dar nuavea de 

ales: şi-a înfrânat 

teama şi s-a culcat lângă el. 

Dimineaţa, zmeul îi spuse: 

— Dacă tânjeşti, frumoasă fată, du-te la tatăl şi la surorile tale pentru o zi, 

iar seara întoarce-te la mine! Numai bagă de seamă: dacă ai să întârzii fie şi o singură 

clipă, am să mor de necaz. 

— Nu, nu voi întârzia! i-a răspuns fata de negustor. 

A ieşit în pridvor şi a văzut că trăsura o şi aştepta la intrare. S-a urcat şi, în aceeaşi 

clipă, a şi ajuns la casa părintească. Când a văzut-o, negustorul a îmbrățişat-o cu mare 

bucurie. 

— Cum o duci, fata mea iubită? îţi este bine? 


— Bine, tătucă! i-a răspuns fata şi a început să-i povestească ce bogăție era 

în palatul zmeului şi cum i se îndeplinea orice dorinţă. 

Surorile ei o ascultau şi mureau de ciudă. Ziua a trecut repede şi frumoasa fata a 

început să se 

gătească de întoarcere şi să-şi ia rămas-bun de la tată şi de la surori. 

— E timpul să mă întorc. Mi s-a poruncit să nu întârzii. 

Surorile pizmaşe şi-au frecat ochii cu ceapă şi s-au prefăcut că plâng: 

— Nu pleca, surioară! Mai rămâi, măcar până mâine dimineață! 

Fetei i s-a făcut milă de surori şi a rămas până a doua zi. Dimineaţă şi-a luat rămas-bun 

şi s-a întors la palat. Acolo totul era pustiu, ca de obicei. A ieşit în grădină şi a văzut că 

zmeul zăcea mort în iaz: de necaz, se aruncase în apă. 

— Doamne, ce-am putut să fac! a strigat frumoasa fată şi a izbucnit în 

lacrimi. 

S-a apropiat într-un suflet de iaz, l-a scos pe zmeu pe mal, i-a îmbrăţişat unuldincapete 
şi l-a 

sărutat apăsat. Zmeul s-a scuturat şi pe dată s-a prefăcut într-un tânăr viteaz. 

— îți mulţumesc, frumoasă fecioară! îi spuse viteazul. M-ai scăpat de o mare 

nenorocire. Nu sunt zmeu, ci fiu de țar. Am fost prefăcut în zmeu de o vrăjitoare, iar tu, 

prin sărutul tău, ai destrămat blestemul. 

S-au luat de mână, au plecat la casa negustorului, s-au cununat şi-au început să 

trăiască şi avutul să şi-l sporească. 


Prinţesa vrăjită 


poveste rusească într-o ţară oarecare, un soldat slujea în garda de cavalerie a regelui. 
După douăzeci şi cinci de ani de slujbă statornică şi credincioasă, regele a poruncit să 
fie lăsat la vatră şi să i se dea, drept răsplată, calul pe care îl îngrijise şi-l călărise cât 
fusese în slujbă. 


Şi-a luat soldatul rămas-bun de la prietenii săi şi a pornit către casă. A mers el o zi, 
două, trei... A trecut o săptămână, au trecut două; în cea de-a treia i se isprăviseră 
banii şi nu mai avea cu ce să cumpere hrană nici pentru el, nici pentru cal, iar până 
acasă mai era departe. Văzând că treaba nu-i a bună şi că a început să-l chinuie 
foamea, se uită cu băgare de seamă în jur şi zări un castel impunător. 

— Ce-ar fi să mă abat pe-acolo? se gândi el. Poate măcar pentru o vreme mi- 
ar da o slujbă, să mai câştig un ban! 

A îndreptat calul spre castel, a intrat în curte, a dus calul la grajd, i-a dat să rumege, 
iar el s-a dus să- i caute pe stăpâni. A intrat într-o încăpere uriaşă, unde era întinsă o 
masă mare, cu tot felul de bunătăţi pe ea: şi bucate alese, şi băuturi fine, tot ce-ţi 
poftea inima. Soldatul a mâncat, a băut, apoi şi-a zis în gând: „N-ar fi rău să trag şi un 
pui de somn!”. 
Deodată, în încăpere a intrat o ursoaică. 

— Nu te teme de mine, voinicule! Ai nimerit aici la bine: nu sunt o ursoaică 
rea, aşa cum par, ci o frumoasă prințesă, vrăjită. Dacă vei fi în stare să înnoptezi aici 
trei nopţi, vraja se va desface, eu am să redevin prinţesă şi am să mă mărit cu tine. 
Soldatul s-a învoit, ursoaica a ieşit şi l-a lăsat singur. Deodată a fost cuprins de o mare 
tristeţe, că-i pierise şi cheful de viaţă. Şi, cu cât trecea timpul, cu atât tristeţea 
devenea mai mare. Dacă n-ar fi fost vinul, n-ar fi îndurat, poate, nici măcar o singură 
noapte. 


în cea de-a treia zi, a simţit că nu mai poate şi că ar trebui să lase totulbaltă şi 
să fugă din 

Numai că, oricât s-a chinuit el şi s-a zbătut, n-a putut găsi ieşirea. De voie, 

nevoie, a trebuit să 


rămână. 


A dormit în castel şi a treia noapte. A doua zi de dimineaţă, a venit la el preafrumoasa 
prinţesă, i-a mulţumit pentru fapta sa şi i-a spus să se gătească de nuntă. S-au cununat, 
au făcut nunta şi au început să trăiască fără griji. 

După un timp şi-a adus aminte soldatul de casă şi a dorit să se ducă într-acolo. Prinţesa 
a început să se roage de el: 

— Rămâi aici! Nu pleca! Ce nu-ți place aici? 

Oricât s-a muncit, tot n-a izbutit s-o scoată la capăt cu el. 

La despărțire i-a dat soțului un săculeţ cu semințe şi i-a spus: 

— Pe drumul pe care vei merge, să arunci de o parte şi de alta aceste 
seminţe: unde vor cădea ele, acolo se vor înălța, în aceeaşi clipă, copaci încărcaţi de 
poame bogate, cu felurite păsări cântând prin ramuri şi cu motani învăţaţi, de peste 
mări, care vor spune poveşti. 

A încălecat bunul voinic pe calul dăruit de rege pentru credinţa cu care îl slujise şi s-a 
aşternut la drum. Pe unde mergea, împrăştia într-o parte şi-n alta seminţele date de 
prinţesă, şi în urma lui creşteau păduri. 

A mers el o zi, două, trei şi a văzut o caravană oprită în câmp, pe iarbă negustori care 
stăteau şi jucau cărţi, iar lângă ei un ceaun. Cu toate că sub ceaun nu ardea focul, 
acolo fierbea ceva. 

— Ce minunăţie! îşi zise soldatul. Nu se vede foc, dar fierbe. Ia să mă uit eu 
mai bine! 

Şi-a strunit calul şi s-a apropiat de negustori. 

— Ziua bună, cinstiţi boieri! 

însă aceia nu erau negustori, ci necuraţi. 

— E bună gluma voastră: ceaunul fără foc, dar fierbe! Eu am ceva şi mai şi! 
A scos din săculeţ o sămânță şi a aruncat-o pe pământ. în aceeaşi clipă s-a înălţat un 
copac uriaş cu poame scumpe în el, cu păsări felurite care ciripeau de zor şi cu motani 
de peste mări care spuneau poveşti. 

După această ispravă, necuraţii l-au recunoscut. 

— A, ăsta-i cel care a scăpat-o de vrajă pe prințesă! şuşotiră între ei. Să-i 
dăm fiertură, să doarmă o jumătate de an! 

Au început să-l cinstească şi i-au dat să bea fiertura fermecată. Soldatul a căzut în 
iarbă şi a adormit buştean, iar necuraţii şi caravana lor s-au făcut nevăzuţi pe dată. 

Nu mult timp după această întâmplare, prinţesa a ieşit în grădină să se plimbe şi a 
văzut că vârfurile copacilor începuseră să se usuce. 

— Nu-i a bine! îşi zise ea. Se vede că i s-a întâmplat ceva rău soţului meu. Au 
trecut deja trei luni de când a plecat. Ar cam fi timpul să se întoarcă, dar el nici vorbă! 
S-a gătit prinţesa de drum şi a plecat în căutarea lui. Mergea pe acelaşi drum pe care 
plecase soldatul. De ambele părţi erau păduri cu pomi în care cântau felurite păsări, 
iar motanii de peste mări spuneau poveşti. 

A ajuns la locul unde nu mai erau copaci: drumul şerpuia prin câmp deschis. 

— Unde a putut să dispară? Că doar n-a intrat în pământ! 

Când s-a uitat mai bine, a văzut că într-un loc, mai departe de drum, se înălța un copac 
la 

cu 
aceia pe lângă care trecuse, iar la umbra lui dormea soțul ei iubit. 

A fugit într-un suflet până acolo, a început să-l zgâlţâie şi să-l înghiontească pentru a-l 
trezi, dar el - nimic! Aînceput să-l ciupească, să-l înţepe cu acul, însă el rămânea 
nemişcat. 
Atunci prinţesa, mânioasă, l-a blestemat: 

— Somnoros netrebnic! Să te ia vântul turbat şi să te ducă într-un loc 
neştiut! 

Nici n-a apucat ea să termine de rostit blestemul, că s-a şi iscat un vânt năprasnic, care 
l-a luat în vârtejul său pe soldat şi l-a dus departe de ochii prinţesei. Târziu şi-a dat ea 


seama ce a făcut, a izbucnit în lacrimi, a făcut cale întoarsă şi a trăit singură-singurică. 

Vântul l-a purtat pe bietul soldat departe-departe, peste mări şi ţări, în cea de-a 

treizecea împărăție, şi l-a lăsat pe o limbă îngustă de nisip, între două mări. Locul era 

aşa de strâmt, încât dacă se întorcea pe partea dreaptă sau pe cea stângă, ajungea în 

mare şi se îneca. 

A dormit bunul viteaz o jumătate de an, fără să-şi mişte măcar un deget. Când s-a 

trezit, a sărit 

în 

picioare şi a văzut de-o parte şi de alta valuri înspumate şi nimic altceva. 

— Prin ce minune oi fi ajuns eu aici? se întrebă soldatul în sinea lui. Cine m- 

o fi adus aici? 

A pornit-o de-a lungul țărmului şi a ajuns la o insulă. Pe insula aceea era un munte 

înalt şi abrupt, atingând norii cu vârful, iar pe munte stătea un pietroi uriaş. S-a 

apropiat el de acel munte şi a văzut trei draci care se băteau. Erau toţi însângeraţi, iar 

înjur zburau smocuri de păr. 

— Opriţi-vă, blestemaţilor! Pentru ce vă bateţi? 

— Să vezi, zise unul. De trei zile ne-a murit tatăl şi a lăsat în urma lui trei 

obiecte magice: un covor zburător, o pereche de cizme fermecate care aleargă singure 

când le încalţi şi căciula fermecată, care te face nevăzut când o pui pe cap, iar noi nu 

ne descurcăm să le împărţim între noi. 

— Ei, blestemaţilor! Şi de la nişte fleacuri ca astea v-aţi luat la bătaie? Dacă 

vreţi, vi le împart eu. O să fiţi mulţumiţi toţi trei. N-am să-l păgubesc pe niciunul! 

— Bine, omule! Fă tu împărţeala! 

— Dați fuga prin pădurile de pini, adunați cam câte o sută de puduri de 

răşină fiecare şi aduceţi-o aici! 

Dracii au fugit prin păduri, au adunat trei sute de puduri de răşină şi au adus-o 

soldatului. 

— Acum aduceţi din iad cel mai mare cazan. 

Dracii au adus un cazan uriaş, în care încăpeau cam patruzeci de butoaie, şi au pus în 

el toată răşina. Soldatul a făcut focul sub cazan şi, de îndată ce s-a topit răşina, le-a 

poruncit dracilor să care cazanul în vârful muntelui şi s-o împrăştie peste tot, de jos 

până sus. 

Dracii au făcut cât ai clipi din ochi ce le-a poruncit soldatul. 

— Acum, le zise el dracilor, daţi brânci pietroiului ăstuia, să se rostogolească 

la vale. Care din voi o să-l ajungă din urmă primul, acela va avea voie să-şi aleagă unul 

din cele trei obiecte fermecate. Cel care va ajunge al doilea, va alege unul din cele 

două obiecte rămase, iar ultimul obiect să-i revină celui care va ajunge al treilea. 

Dracii au dat brânci pietroiului şi el a pornit-o la vale cu o iuţeală neînchipuită. Dracii 

s-au luat după el. Unul din ei a ajuns bolovanul din urmă şi era gata să-l atingă cu 

mâna, dar pietroiul l-a împins în răşină. Apoi al doilea drac a ajuns la pietroi, apoi cel 

de-al treilea. Toţi au păţit însă la fel: s-au lipit de răşină şi nu s-au mai putut mişca. 

Soldatul a luat sub braţ cizmele fermecate şi căciula careîl făceanevăzut pe cel ce 
şi-o punea pe 

cap, a urcat pe covorul zburător şi a plecat în căutarea ţării sale. 

A zburat el ce a zburat, până a văzut o izbă. A coborât şi a intrat. înăuntru era Baba 

laga Picior de Os, bătrână şi fără dinţi. 

— Bună, bunicuţo! Spune-mi, cum pot s-o găsesc pe frumoasa mea prințesă? 

— Nu ştiu, dragule. N-am văzut-o niciodată şi nici n-am auzit de ea. Dar du- 

te peste nu ştiu câte mări şi țări, la sora mea cea mijlocie. Ea ştie mai multe decât 

mine. Poate ţi-o spune ea! 

Soldatul s-a aşezat pe covorul fermecat şi şi-a luat zborul. A trebuit să rătăcească mult 

prin lumea largă. Când i se făcea foame, cobora pe pământ în vreun oraş, îşi punea 

căciula fermecată, se făcea nevăzut, intra în prăvălii şi-şi lua de acolo tot ce-i poftea 


inima. Se întorcea apoi la covor, se aşeza pe el şi-şi lua zborul. într-un târziu a ajuns la 
o altă izbă. A intrat şi a văzut-o pe Baba laga Picior de Os, sora mijlocie a celei dintâi. 
Era bătrână şi fără dinţi. 

— Bună ziua, bunicuțo! Nu ştii cumva unde aş putea s-o găsesc pe 
frumoasa mea prințesă? 

— Nu, dragule! Nu ştiu. Dar du-te peste atâtea mări şi țări, acolo unde 
trăieşte sora mea mai mare. Poate că ştie ea. 

— Ah, baborniţă urâtă! De atâţia ani trăieşti pe lume, că şi dinţii i-ai pierdut 
pe toţi, dar nu ştii nimic bun! 

S-a aşezat pe covor şi a plecat mai departe, spre sora cea mare a Babei laga. A călătorit 
mult, mult de tot, până când a ajuns la capătul lumii. Acolo a văzut o izbă, iar mai 
departe nu mai era niciun drum, doar întuneric beznă. 

„Dacă nici aici nu aflu nimic, n-am unde să mă mai duc”, îşi zise el. Intră în izbă şi dădu 
cu ochii de Baba laga Picior de Os, bătrână, căruntă şi fără niciun dinte în gură. 

— Bună vreme, bunicuţo! Spune-mi, unde să-mi caut prinţesa? 

— Aşteaptă puţin! Am să chem la mine vânturile şi am să le întreb, căci ele 
bântuie prin toată lumea şi ar trebui să ştie unde stă ea acum. 

A ieşit în pridvor, a strigat cu glas tunător şi a scos un şuierat haiducesc. Deodată s-au 
pornit din toate părţile vânturi năprasnice, mai-mai să dărâme căsuţa. 

— Mai încet, mai încet! s-a răstit la ele Baba laga. 

De îndată ce s-au adunat toate vânturile, Baba laga a început să le întrebe: 

— Vânturile mele năprasnice! Bântuiţi prin toată lumea şi nu se poate să n-o 
fi văzut pe undeva pe frumoasa prinţesă. 

— Nu, n-am văzut-o nicăieri, i-au răspuns vânturile într-un glas. 

— Dar sunteți toate aici? întrebă Baba laga. 

— Toate, afară numai de vântul de miazăzi. 

Nu după multă vreme a sosit în zbor şi vântul de miazăzi. Bătrâna l-a întrebat: 

— Pe unde mi-ai umblat până acum? începusem deja să-mi pierd răbdarea 
aşteptându-te! 

— Sunt vinovat, bunicuţă! Am trecut niţel în ţara cea nouă, unde trăieşte 
frumoasa prinţesă. I-a dispărut bărbatul fără veste şi acum o peţesc feluriţi țari, regi şi 
prinți. 

— Şi cât de departe e țara cea nouă? 

— Mergând pe jos, îţi trebuie treizeci de ani, pe aripi zbori zece ani, iar dacă 
te port eu, ajungi în doar trei ceasuri. 

Cu lacrimi în ochi, soldatul a început să se roage de vântul de miazăzi să-l poarte până 
în ţara cea nouă. 

— Te-aş duce, îi răspunse vântul, numai dacă mi-i da voie să mă zbengui prin 
ţara ta trei zile şi trei nopţi. 

— Poţi să te zbengui şi trei săptămâni! 

— Bine atunci! Lasă-mă să mă odihnesc vreo două-trei zile ca să-mi adun 
puterile şi, după aceea, pornim la drum. 

Vântul de miazăzi s-a odihnit, şi-a adunat puterile şi i-a spus soldatului: 

— Pregăteşte-te, frate! Acum plecăm! Numai să nu te temi. Nu vei păţi 


nimic! 
Dintr-odată s-a stârnit o vijelie îngrozitoare, care l-a luat pe soldat, l-a ridicat învăzduh 
până la 


nori, purtându-l peste munţi şi ape şi, exact peste trei ceasuri, l-a coborât în împărăţia 
cea nouă, unde trăia frumoasa lui prinţesă. 

La despărţire, vântul de miazăzi i-a spus soldatului: 

— Rămâi cu bine, bunule viteaz! De drag ce-mi eşti, am hotărât să nu mă 
mai zbengui prin ţara ta. 

— Păi, cum aşa? 


— Dacă încep să-mi fac de cap pe-aici, nu va rămâne nicio casă în picioare în 

tot oraşul, iar pomii din grădini vor fi smulşi din rădăcini! Voi întoarce totul cu josul în 

sus. 

— Bine, mergi 

sănătos şi îţi mulţumesc din suflet pentru ajutor, a zis soldatul, şi-apus pe 
cap 

căciula fermecată, s-a făcut nevăzut şi s-a dus la castelul de piatră albă. 

Cât lipsise el, toți copacii din parcul castelului stătuseră cu vârfurile uscate, dar când s- 

a întors, pe dată au înverzit şi au înflorit. 

A intrat în încăperea cea mare. Acolo, la o masă întinsă, stăteau toţi țarii, regii şi prinții 

care veniseră s-o peţească pe frumoasa prinţesă. Stăteau şi beau vinuri dulci. Cum 

ducea un peţitor paharul cu vin la gură, soldatul dădea cu pumnul şi-l spărgea. Toţi 

oaspeţii s-au mirat de cele văzute, iar frumoasa prinţesă s-a gândit în aceeaşi clipă că 

trebuie să i se fi întors soţul. 

A aruncat o privire pe geam şi, văzând că toate vârfurile pomilor au prins viaţă, le-a 

spus peţitorilor săi o ghicitoare: 

— Am avut un cufaraş cu o cheiță de aur. Cheiţa aceea am pierdut-o şi nu 

mai nădăjduiam să o găsesc. Dar acum cheiţa a apărut singură. Cine va ghici 

ghicitoarea, cu acela mă voi mărita! 

Mult timp şi-au frământat minţile țarii şi prinții, dar de ghicit n-au putut să ghicească. 

Prinţesa zise: 

— Arată-te, prieten drag! 

Soldatul şi-a scos căciula fermecată, a luat-o pe prințesă în braţe şi a început s-o 

sărute. 

— Ăsta-i răspunsul la ghicitoare! a spus frumoasa prinţesă. Cufăraşul sunt 

eu, iar cheiţa de aur este credinciosul meu soţ. 

Au fost nevoiţi peţitorii să plece. S-au întors cu toţii la curţile lor, iar frumoasa prinţesă 

şi soţul ei au rămas să trăiască şi avutul să şi-l sporească. 


Prinţul şi sluga 
poveste rusească 


A fost odată un rege care avea un fiu. Fiul era încă băieţandru, dar era frumos şi la 
chip, şi la suflet. Tatăl său, regele, nu era nici arătos, nici bun la suflet, era chinuit tot 
timpul de lăcomie şi făcea tot ce-i stătea în putinţă pentru a scoate din orice cât mai 
multe foloase pentru sine. într-o zi regele a întâlnit un bătrân cu samuri, jderi, biberi şi 
vulpi. 

— Stai, moşule! îi porunci regele. De unde eşti? 

— De loc sunt din satul cutare, dar acum sunt slugă la Leşcii, duhul pădurii. 
— Cum prindeţi voi animalele? 

— Leşcii pune capcane, iar animalele proaste cad în ele. 

— Ascultă, moşule! Am să te cinstesc cu vin şi-am să-ți dau şi bani dacă-mi 
arăţi locurile unde puneţi capcanele. 

Bătrânul n-a rezistat ispitei şi i-a destăinuit care sunt acele locuri. Regele a poruncit să 
fie prins Leşcii şi să fie ferecat într-un turn de fier din grădina palatului, iar în pădurile 
acestuia şi-a pus propriile capcane. 

Leşcii stătea ferecat în turn şi privea pe un gemuleţ. Fiul regelui a ieşit cu dădacele să 
se plimbe prin grădină. S-a apropiat de turnul de fier, iar Leşcii i-a strigat dinăuntru: 

— Fiule de rege! Dă-mi drumul de aici, că am să-ţi fiu şi eu de folos cândva! 
— Cum să-ţi dau drumul, dacă eşti încuiat? 

— Du-te la mama ta şi spune-i să te caute în cap, că ai un păduche. îţi pui 


capul la ea în poală şi, când o să înceapă să te caute de păduchi, pândeşte o clipă de 

nebăgare de seamă din partea ei, şterpeleşte-i cheia din buzunar şi vino să mă descui! 

Prinţul a făcut întocmai: a şterpelit cheia din buzunarul mamei sale, a ieşit în grădină, 

şi-a încordat arcul, a slobozit o săgeată departe-departe şi le-a poruncit dădacelor s-o 

caute şi să i-o aducă. Dădacele au luat-o la goană după săgeată, iar prinţul a descuiat 

turnul de fier şi l-a slobozit pe Leşcii. 

Duhul pădurilor a plecat să strice capcanele regelui. Văzând regele că nu se mai prind 

animalele, s-a supărat pe regină şi a început să strige: 

— De ce ai dat cheia de la lacătul din turn ca să fie eliberat Leşcii? 

Regele şi-a chemat curtenii, generalii şi senatorii şi le-a cerut s-o condamne pe regină 

la moarte sau la exil. 

Nu i-a căzut bine prinţului că mama sa a fost învinuită din cauza lui. S-a dus la rege şi 

i-a mărturisit totul, aşa cum se întâmplase. S-a mâhnit regele. Ce era de făcut? Să-l 

condamne la moarte nu se cădea: era doar fiul lui. Curtenii, generalii şi senatorii au 

hotărât să fie lăsat să plece unde o vedea cu ochii. I-au dat o traistă şi o slugă şi l-au 

izgonit de la palat. 

A ieşit prinţul împreună cu sluga sa în câmp deschis. Au mers ei cale lungă, până audat 
de o 

fântână. Prinţul îi spuse slugii: 

— Du-te după apă! 

— Nu mă duc! i-a răspuns sluga. 

Au plecat mai departe. Au mers cât au mers şi au ajuns la o altă fântână. 

— Du-te şi adu apă! îi porunci prințul slugii sale. Mi-e sete! 

— Nu mă duc! i-a răspuns sluga. 

Au pornit iarăşi la drum şi au dat de a treia fântână. Sluga n-a vrut nici de această dată 

să-i aducă apă prințului. Atunci s-a dus el singur. A coborât în fântână, iar sluga a 

trântit capacul peste el şi i-a spus: 

— Nu te las să ieşi de 

acolo decât dacă ai să recunoşti că prințul sunt eu, iar tu sluga mea! 

Prinţul n-a avut încotro, s-a învoit şi i-a dat în scris cu propriul sânge că 

aşa va face. Apoişi-au 

schimbat straiele şi au pornit mai departe. 

Au ajuns într-o altă împărăție şi s-au dus la palat, la ţar: sluga înainte, iar prinţul după 

el. Ţarul l-a primit pe cel dintâi ca pe un oaspete de vază, l-a aşezat cu el la masă, şi a 

început sluga să huzurească fără nicio grijă în palat. îi spuse sluga ţarului: 

— înălţimea Ta, dă-i ceva de lucru şi slugii mele! Trimite-l măcar la 

bucătărie. 

Zis şi făcut! Prinţul a fost dus la bucătărie şi pus să care lemne şi să frece oalele. N-a 

trecut multă vreme şi prinţul a învăţat să gătească mai bine decât bucătarii ţarului. 

Țarul a aflat de acest lucru, l-a îndrăgit şi a început să-i dăruiască aur. Bucătarilor nu 

le-a convenit şi au început să-i caute nod în papură ca să scape de el. 

într-o zi, prinţul a făcut o plăcintă şi a pus-o la cuptor, iar bucătarii au presărat otravă 

peste ea. S-a aşezat ţarul la masă şi abia a pus mâna pe cuţit ca să taie plăcinta, că a 

dat buzna în sală un bucătar şi a strigat: 

— înălţimea Ta! Nu mânca! Bucătarul cel nou a pus otravă în plăcintă! 

Apoi a spus câte şi mai câte despre el, toate neadevărate. 

Țarul a tăiat o bucată de plăcintă şi i-a aruncat-o câinelui său. Acesta, cum a înşfăcat-o, 

a şi murit. L-a chemat pe prinţ şi a început să se răstească la el cu glas ameninţător: 

— Cum ai îndrăznit să-mi pui otravă în plăcintă? Am să-i poruncesc călăului 

să te dea unei morţi năprasnice! 

— Nu am cunoştinţă de asta, Măria Ta! se dezvinovăţi prinţul. Se vede 

treaba că mă pizmuiesc bucătarii pentru că te porţi frumos cu mine şi au făcut-o 

înadins, ca să plătesc pentru o vină care nu-i a mea. 


Țarul l-a iertat şi a poruncit să fie trimis la grajduri să se 

îngrijească de cai. într-o zi, când prinţul ducea caii la adăpat, i-a 

ieşit în cale duhul pădurilor. 

— Bună vreme, fiu de rege! Vino la mine în ospeţie! 

— Mă tem să nu pierd caii... 

— Nu te teme! Hai să mergem! 

Prințul a primit şi, pe dată, a apărut ca din pământ casa lui Leşcii. Acesta avea trei fete. 

O întrebă el pe cea mare: 

— Ce-i poți dărui fiului de rege pentru că m-a scos din tumul de fier? 

Fata Îi răspunse: 

— Am să-i dau fața de masă fermecată. 

A ieşit prințul din casă cu darul şi a văzut că erau laolaltă toți caii. A desfăcut fața de 

masă şi pe ea au apărut toate bunătățile pe care şi le dorea: şi mâncare, şi băutură. 

A doua zi, când prinţul ducea caii la adăpat, i-a ieşit iarăşi în cale duhul pădurilor şi l-a 

chemat la el în ospeţie. Când au intrat în izbă, a întrebat-o pe fata cea mijlocie: 

— Tu ce-i poți da fiului de rege? 

— Am să-i dăruiesc o oglinjoară. Va vedea În ea tot ce va voi! 

A treia zi, Leşcii l-a dus din nou acasă la el şi a întrebat-o pe fata cea mică: 

— Iar tu? Ce-i meneşti fiului de rege? 

— îi dăruiesc un fluieraş. Cum îl va duce la gură, pe dată vor apărea muzicanţii şi 

cântăreții. Aînceput să trăiască prinţul în huzur şi veselie: mânca şi bea tot ce-i dorea 

inima, ştia totul şi 
vedea 

totul, iar muzica îi cânta toată ziua. Un trai şi-o viaţă! Iar caii erau o minunăţie:şi sătui, 

şi  odihniţi, 

şi iuți de picior. 

A început ţarul să se laude fiicei sale preferate că i-a trimis Dumnezeu un grăjdar pe 

cinste. Dar frumoasa prinţesă îl băgase şi ea în seamă pe grăjdar. Cum era să nu-i sară 

în ochi frumoasei fete bunul viteaz? I-a încolţit dorinţa să afle cum de sunt caii, sub 

îngrijirea noului grăjdar, mai iuți şi mai odihniţi decât au fost la toţi ceilalţi. 

— Ia să mă duc eu la el să văd cum o duce, sărmanul! 

Se ştie bine că ceea ce-şi pune femeia în cap, aceea şi face! A pândit momentul când 

prinţul şi-a dus caii la adăpost, a intrat în odaia lui şi, când s-a uitat în oglinjoară, şi-a 

închipuit care-i secretul. Fără să stea pe gânduri, a luat faţa de masă, oglinjoara şi 

fluieraşul şi le-a dus cu sine. în această vreme, ţarului i s-a întâmplat un mare necaz: i-a 

fost călcată împărăţia de o dihanie cu şapte capete şi a cerut să i-o dea de fiică-sa de 


nevastă. 

— Dacă nu mi-o dă de bunăvoie, o iau cu de-a sila! zise dihania 
şi îşi 

oştile în jurul 


palatului, multe câtă frunză şi iarbă. 

Nu i-a plăcut acest lucru ţarului. A strâns oaste de prin toată împărăţia şi a chemat toţi 
cnejii şi toţi vitejii, zicându-le că aceluia care va răpune înspăimântătoarea dihanie îi va 
da jumătate de împărăție şi fata de soţie. 

S-au gătit cnejii şi vitejii de război şi au plecat să se lupte, să înfrunte dihania cu şapte 
capete, împreună cu oastea ţarului a plecat şi sluga ce se dădea drept prinţ. A încălecat 
şi grăj darul pe un cal sur şi a plecat şi el în urma celorlalţi. Cum mergea el aşa, îi iese 
în întâmpinare Leşcii. 

— încotro te-ai pornit, fiu de rege? 

— La luptă. 

— Cu mârțoaga asta n-ai să ajungi prea departe. Şi mai eşti şi grăjdar! Hai 
la mine acasă! 

Duhul l-a adus acasă, i-a turnat un pahar de votcă, iar prinţul l-a băut. 


— Cum e? îl întrebă Leşcii. Simţi cum ţi s-a mărit puterea? 
— Şi încă cum! Dacă aş avea un drug de fier de vreo cincizeci 
de puduri, 

sus, 
lăsa să-mi cadă în cap şi nici n-aş simţi. 
Leşcii i-a mai dat un pahar. 
— Dar acum? Te simţi mai în putere? 
— Dacă aş avea un drug de fier de o sută de puduri, l-aş arunca în sus şi nici 
n-aş băga de seamă dacă mi-ar cădea în cap. 
I-a mai turnat un pahar: 
— Cum e acum puterea ta? 
— Dacă s-ar înălța un stâlp până la cer, aş putea să-l apuc şi să întorc lumea! 
Leşcii i-a dat o băutură dintr-un alt butoi şi puterea prinţului a mai scăzut, cam cu a 
şaptea parte. L- a scos apoi în pridvor, a scos un chiot haiducesc şi, ca din pământ, s-a 
ivit un cal negru ca pana corbului, care alerga spre ei făcând pământul să-i tremure 
sub copite şi scoțând flăcări pe nări şi fum pe urechi. A ajuns la pridvor şi s-a aşezat în 
genunchi. 
— Iată şi calul tău! 
I-a mai dat un buzdugan pentru luptă şi o cravaşă de mătase. A ajuns prinţul în faţa 
oştirii duşmane pe calul său negru. S-a uitat şi şi-a zărit sluga tremurând de frică sus, 
într-un mesteacăn. 
Prinţul şi-a altoit calul de vreo două ori cu cravaşa de mătase şi s-a avântat asupra 
oştirii duşmane. A tăiat multe capete şi pe mulţi luptători i-a călcat în copitele calului. 
Apoi a retezat toate cele şapte capete ale dihaniei. 
Prinţesa a văzut totul. Nu s-a putut stăpâni să nu se uite în oglinjoara fermecată, să 
vadă pe mâna cui va ajunge. A ieşit cu grabă înaintea învingătorului şi l-a întrebat: 
— Cum să-ţi mulţumesc? 
— Sărută-mă, frumoasă fată! 
Prinţesa nu s-a ruşinat: l-a strâns la piept şi l-a sărutat atât de tare, încât a auzit toată 
oştirea. 
Prinţul a dat bice calului şi s-a făcut nevăzut. S-a întors la palat şi s-a băgat într-un 
colţişor, ca şi cum nici n-ar fi fost la luptă. Iar sluga se lăuda la toţi: 
— Eu am fost cel care i-a venit de hac hidoşeniei cu şapte capete! 
Țarul l-a întâmpinat cu mare cinste, i-a spus că îi va da fata de soție şi a pornit un mare 
banchet în cinstea lui. 
Numai că prințesa nu era proastă. I-a spus tatălui că îi vuieşte capul de durere. 
Logodnicul numit de ţar nu ştia ce să facă, pe unde să scoată cămaşa. 
— Tătucă! îi zise el țarului. Dă-mi o corabie să plec după leacuri pentru 
logodnica mea. Şi porunceşte să vină şi grăjdarul cu mine. M-am legat atât de tare de 
el! 
Țarul s-a învoit, i-a dat o corabie şi pe grăj dar. Sluga a plecat cu corabia. După o 
bucată de vreme de mers pe mare, sluga a poruncit să fie făcut un sac mare în care 
prinţul să fie băgat şi aruncat în valuri. 
Prinţesa, uitându-se în oglinjoara fermecată, a văzut că-i necaz mare. S-a urcat într-o 
caretă şi s-a grăbit spre ţărmul mării. Acolo aştepta deja Leşcii, stând jos şi împletind 
un năvod. 
— Om bun! îi zise prințesa. Ajută-mă să trec de un mare necaz! Sluga cea 
rea l-a înecat pe prinț! 
— Cu mare plăcere, frumoasă fată. Uite, şi năvodul e gata! Pune-ţi mâna 
albă pe el! 
Prinţesa a aruncat năvodul în marea cea adâncă, l-a scos pe prinţ din apă şi l-a luat cu 
sine, iar acasă i-a povestit totul de-a fir-a-păr țarului. 
Pe dată s-a întins nuntă mare. Ţarul avea din belşug şi mied, şi vin. 


Sluga a cumpărat tot felul de leacuri şi s-a întors la palat. De cum a intrat, străjile au şi 
pus mâna pe el. A căzut în genunchi şi a început să-şi ceară iertare, dar era prea târziu. 
Cât ai clipi din ochi, l-au şi împuşcat, chiar în faţa porţii. 

Nunta prinţului a fost plină de veselie. Toate cârciumile şi birturile din întreaga 
împărăție au stat deschise şi oamenii de rând au băut fără plată o săptămână încheiată. 
Şi eu pe acolo m-am nimerit, vin şi mied am sorbit, pe mustăţi se prelingea, dar în gură 
n-ajungea. 


Sila Ţarevici şi Ivan Cămaşă Albă 


poveste rusească 


A fost odată un ţar cu numele de Hotei şi avea trei feciori. Pe mezin îl chema Sila 

Țarevici. Fraţii lui mai mari s-au rugat de tatăl lor să-i lase să plece în plimbare prin 

alte ţări, să cunoască lumea şi lumea să-i cunoască pe ei. Ţarul le-a dat câte o corabie 

şi i-a lăsat să plece. A venit şi Sila Ţarevici la tatăl său şi l-a rugat cu lacrimi în ochi să-l 

lase şi pe el să plece în lume cu fraţii săi. 

— Sila Ţarevici, fiul meu iubit! Eşti încă necopt şi neobişnuit cu greutăţile 

drumului. Rămâi mai bine acasă! îi zise ţarul. 

Dar Sila Ţarevici atât s-a rugat să-l lase şi pe el, încât tatăl nu a mai avut încotro, i-a 

dat o corabie şi s-a învoit să-l lase să plece cu fraţii săi. S-au urcat cei trei ţarevici pe 

corăbiile lor, s-au desprins de țărm şi au ieşit în largul mării: fratele cel mare în frunte, 

cel mijlociu după el, iar Sila Ţarevici ultimul. 

Cum pluteau ei aşa pe valuri, le-a ieşit în cale un coşciug prins în chingi de fier. Fraţii 

mai mari au trecut pe lângă el, iar Sila Ţarevici le-a poruncit matrozilor săi să coboare 

o barcă şi să aducă pe corabie coşciugul. Zis şi făcut! A doua zi s-a stârnit un vânt 

năprasnic, a abătut din drum corabia lui Sila Ţarevici, a purtat-o într-un loc necunoscut 

şi a împotmolit-o la mal. 

Țareviciul a coborât pe țărm şi a dat poruncă matrozilor să îngroape coşciugul în 

pământ. Apoi le-a spus să-l aştepte acolo un an, doi, trei, până se va întoarce, iar el a 

plecat de unul singur. 

A mers el pe jos trei zile încheiate fără să vadă nici ţipenie în faţa lui, iar din urmă nu l- 

a ajuns nimeni. în cea de-a patra zi, a auzit paşii cuiva care fugea în spatele lui. A întors 

privirea şi a văzut că se ţinea după el un om îmbrăcat în alb. Când l-a ajuns, omul i s-a 

aruncat la picioare şi a început să-i mulţumească pentru că l-a salvat. 

— Pentru ce îmi mulţumeşti atât? l-a întrebat țareviciul. 

— Cum să nu-ți mulţumesc, tinere Sila Țarevici? Eu eram în acel coşciug pe 

care l-ai scos din mare şi ai poruncit să fie îngropat în pământ. Dacă nu erai tu, aş fi 

rătăcit o veşnicie pe mare. 

— Şi cum ai ajuns în coşciug? 

— Eu sunt Ivan Cămaşă Albă, un mare eretic. Mama mea m-a blestemat: a 

poruncit să fiu legat în coşciug, iar coşciugul să fie ferecat în fiare şi aruncat în mare. 

Doi ani am plutit pe valuri şi nu m-a luat nimeni. Numai ţie ţi s-a făcut milă. Mă închin 

ţie că m-ai salvat şi mă leg să-ţi fiu slugă credincioasă. Dacă ai să ai poftă să te însori, 

să-mi spui, fiindcă o ştiu pe prinţesa Truda, care ţi s-ar potrivi de minune. 

— Dacă prințesa de care zici este şi frumoasă, eu sunt gata să mă însor cu 

ea. 

Acestea fiind zise, au pomit-o la drum împreună şi au mers cale lungă, zi de vară până- 

n seară, ajungând într-un târziu în împărăţia unde trăia prinţesa Truda. Pretutindeni se 

înălţau ţepe, iar în vârful fiecăreia era înfipt câte un cap de voinic. Pe o singură ţeapă 

nu era nimic. 

Sila Ţarevici a fost cuprins de groază şi a întrebat ce-i cu ele. 

— Sunt capetele tuturor vitejilor care au peţit-o pe prinţesa Truda, i-a 

răspuns Ivan Cămaşă Albă. Dar tu nu te teme! Mergi cu capul sus! 

Sila Ţarevici s-a dus la palat şi, de cum a intrat, i-a ieşit în întâmpinare regele însuşi, l-a 

luat de mână, l-a condus prin sălile uriaşe şi a început să-l iscodească. 

— Cine eşti, tinere viteaz? Din ce împărăție eşti? De unde vii? Al cui fiu eşti 

şi care ţi-e numele? 

— Sunt fiul ţarului Hotei, mă numesc Sila Ţarevici şi am venit s-o peţesc pe 

fiica ta, frumoasa prinţesă Truda. 

Regele s-a bucurat să aibă ca oaspete un peţitor ca Sila Ţarevici. Şi-a adunat cnejiişi 
boierii şi l-a 

cununat pe tânăr cu prinţesa. Apoi s-au aşezat la mese de stejar acoperite cu feţede 

masăalbe şi 
pline cu toate bunătăţile. A venit vremea ca mirele şi mireasa să se retragă în camera 


poveste rusească 


lor. 

Ivan Cămaşă Albă l-a chemat pe Sila Ţarevici şi i-a spus: 

— Când ai să te culci lângă soaţa ta, ea o să înceapă să te strângă în braţe, 
să te drăgălească şi să te sărute. Tu să te prefaci că dormi, altfel ai să te prăpădeşti, iar 
capul îţi va sta înfipt în ţeapa pe care ai văzut-o slobodă. Iar când o să-şi lase mâna pe 
tine şi vei simţi o greutate în piept, să sari din pat 


şi s-o baţi cu ciomagul din toate puterile, pentru că prinţesa a fost îndrăgită de un duh 
necurat care vine la ea în fiecare noapte în chip de zmeu cu şase capete şi se preface în 
om. Eu am să stau la pândă la uşă. 

Sila Ţarevici a băgat la cap ce i-a spus Ivan Cămaşă Albă, s-a dus cu frumoasa lui soţie 
în dormitor şi s-a culcat. Prinţesa a început să-l îmbrăţişeze, să-l drăgălească şi să-l 
sărute, dar fiul de ţar a rămas ca de lemn. Prinţesa şi-a lăsat mâna pe el şi l-a apăsat 
aşa de tare, că țareviciul abia şi-a venit în fire. A sărit din pat, a pus mâna pe un par şi 
a început s-o bată cu toată puterea, până când a prăvălit-o la podea. Deodată s-a iscat o 
viforniţă, care nu era altceva decât zmeul cu şase capete, venit să-l piardă pe ţarevici. 
Ivan Cămaşă Albă a pus mâna pe paloş şi a început să se lupte cu zmeul. S-au luptat 
trei ceasuri încheiate. Ivan i-a retezat două capete şi l-a pus pe fugă. 

Dimineaţa, regele şi-a trimis sfetnicul să afle cum se simte ginerele lui. Când a aflat 
vestea că e viu şi nevătămat, regele s-a bucurat, pentru că era primul care scăpase de 
moarte. Toată ziua aceea regele a petrecut-o împreună cu ginerele său: au mâncat, au 
băut şi s-au veselit, în cea de-a doua noapte s-a întâmplat la fel ca în prima. Ivan 
Cămaşă Albă i-a mai retezat zmeului două capete. 

în cea de-a treia noapte, Sila Ţarevici şi-a bătut din nou prinţesa, iar Ivan Cămaşă Albă 
s-a luptat cu zmeul şi i-a retezat şi ultimele două capete, i-a ars leşul, iar cenuşa a 
împrăştiat-o pe câmp. 

A trecut un an şi Sila Ţarevici a cerut învoirea socrului său să plece să-şi vadă părinţii. 
Regele s-a învoit. Ţareviciul s-a pornit la drum împreună cu soţia sa. După ce au 
străbătut o jumătate din calea ce-i despărţea de împărăţia ţarului Hotei, s-au oprit şi şi- 
au întins corturile. Ivan Cămaşă Albă a făcut un foc mare, a luat paloşul şi a despicat-o 
e prinţesă în două. Ţareviciul a început să verse lacrimi amare. 

— Nu plânge, căci va fi iarăşi vie! îi spuse Ivan. 

De îndată ce a fost despicată, din prințesă au început să ţâşnească tot felul de 
ighioane, unele mai hidoase decât altele. 

— Vezi ce de spurcăciuni? l-a întrebat Ivan Cămaşă Albă pe ţarevici. Toate 
acestea sunt duhuri rele care au sălăşluit în soţioara ta. 

Au ars toate lighioanele, iar apoi Ivan Cămaşă Albă a lipit la loc trupul prinţesei şi l-a 
stropit cu apă vie. în aceeaşi clipă frumoasa femeie a înviat şi s-a făcut atât de blândă, 
e cât fusese de rea. 

— Iar acum, Sila Ţarevici, rămâi cu bine! N-ai să mă mai întâlneşti 
niciodată! a zis Ivan Cămaşă Albă şi s-a făcut nevăzut. 

Sila 'Ţarevici, împreună cu prinţesa Truda, au ajuns la ţărmul mării, s-au urcat în 
corabia care aştepta acolo de un an de zile şi au plecat spre împărăţia ţarului Hotei, 
ărintele lui Sila Ţarevici. 


Vânătorul cel lipsit de noroc 


oveste rusească 


Era odată ca niciodată un vânător tare sărac. De câte ori se ducea în pădure să vâneze 
ăsări, nu avea noroc şi se întorcea acasă cu tolba goală. Din această pricină, lumea îl 
numea „vânătorul cel ghinionist”. A ajuns până într-acolo, că nu mai avea nicio cojiţă 
de pâine prin cămară şi niciun bănuţ în pungă. De trei zile, sărmanul ghinionist nu mai 
usese nimic în gură. De trei zile rătăcea prin pădure, tremurând de frig şi de foame. A 
ajuns într-o poieniţă, s-a întins pe iarbă şi şi-a îndreptat ţeava puştii către tâmplă, cu 
gând să pună capăt suferinţei sale, dar a auzit un foşnet ciudat, ce venea parcă din 
iarba deasă, şi s-a oprit. S-a ridicat, s-a apropiat de locul de unde venea foşnetul, s-a 
aplecat şi a văzut că iarba deasă ascundea o prăpastie adâncă. Din ea s-a ridicat o 
iatră pe care stătea o tigvă. Dinăuntru abia se auzea un glas firav: 


— Om bun, trecătorule, dă-mi drumul de-aici, că ţi-oi fi şi eu ţie de folos! îţi 
promit... 

— Cine eşti, prietene? a întrebat vânătorul cel ghinionist. 

— Eu nume n-am şi sunt nevăzut, i-a răspuns vocea din interior. Dar, dacă 
vrei, poţi să-mi spui Murza! Un vrăjitor rău m-a închis în această tigvă şi m-a pecetluit 
cu inelul lui Solomon. Am stat aici timp de şaptezeci de ani, până când ai venit tu! 

— Bine! a spus vânătorul cel ghinionist. îți redau libertatea. Vreau să văd 
cum ai să te ţii de promisiune. 

Vânătorul a rupt pecetea şi a deschis tigva, dar înăuntru n-a văzut nimic. 

— Ei, unde eşti, prietene? a întrebat el. 

— Sunt aici, lângă tine! i-a răspuns glasul. 

Vânătorul s-a uitat înjur, dar lângă el nu era nimeni. 

— Ei, Murza! a strigat el. 

— Ce porunceşti? Voi fi sluga ta pentru trei zile şi tot ce vei dori îţi voi 
îndeplini. Trebuie doar să spui: „Du-te nu ştiu unde şi adu-mi nu ştiu ce!”. 

— Bine! a spus vânătorul. Doar tu ştii prea bine ce-mi trebuie mie. Du-te nu 
ştiu unde şi adu-mi nu ştiu ce! 

Nici n-a apucat vânătorul cel ghinionist să termine de rostit vorbele acestea, că în 
poieniţă a apărut ca din pământ o masă mare pe care au poposit, venind parcă din 
iarbă, nenumărate farfurii, pline ochi cu tot felul de bucate, cum numai la un ospăț 
împărătesc se mai putea vedea. Vânătorul s-a grăbit să se aşeze la masă, şi-a potolit 
foamea, s-a ridicat, s-a închinat la cele patru zări, a făcut o plecăciune şi a zis: 

— Mulţumesc! 

Masa, cu tot ce rămăsese pe ea, a dispărut ca prin farmec, iar el a pornit-o la drum. 
După o bucată de vreme, a simţit că îl dor picioarele. Tocmai atunci trecea pe acolo un 
ţigan care avea un cal de vânzare. 

— Dacă aş fi avut bani, îşi zise vânătorul cel ghinionist, mi-aş fi cumpărat 
calul acesta, că nu mai pot de picioare! Dar aşa, când îmi suflă vântul prin buzunare?... 
Ce-ar fi să-i spun prietenului Murza? 

— Ce porunceşti? s-a auzit glasul acestuia. 

— Du-te nu ştiu unde şi adu-mi nu ştiu ce! 

N-a trecut un minut şi vânătorul a auzit zornăit de bani în tolba sa. Curgea aurul în ea, 
iar el nu vedea de unde. 

— îţi mulţumesc din suflet că îți respecţi cuvântul dat! a spus vânătorul şi a 
început să se târguiască pentru cal. 

După ce a încheiat târgul, vânătorul a început să numere banii, iar ţiganul a rămas cu 
gura căscată, minunându-se cât aur putea avea cumpărătorul în tolbă. 

Despărţindu-se de vânătorul cel ghinionist, ţiganul s-a afundat în pădure şi a tras un 
fluierat zdravăn. La fluierul lui însă n-a venit niciun răspuns, afară doar de ecou. 

„Se vede treaba că dorm încă!”, şi-a spus el şi a intrat în peştera în care se odihneau 
tâlharii, tolăniţi pe nişte blănuri uriaşe, întinse pe jos. 

— Ce faceţi, fraţilor? Dormiţi? la mişcaţi-vă! strigă ţiganul. Dacă nu vă 
grăbiţi, îl scăpaţi pe şoim! Umblă de unul singur prin pădure, iar tolba îi e doldora de 
aur. Sculaţi-vă mai repede! 

Tâlharii au sărit ca arşi, s-au aruncat pe cai şi s-au năpustit după vânătorul cel 
ghinionist. Acesta a auzit tropot de copite şi a văzut că din toate părţile se reped 
asupra lui tâlharii. 

— Murza! a strigat el. 

— Aici sunt! s-a auzit glasul cunoscut. 

— Du-te nu ştiu unde şi adu-mi nu ştiu ce! 

Pădurea s-a umplut de larmă şi de undeva, de după copaci, s-au repezit asupra 
tâlharilor forţe nevăzute care i-au doborât de pe cai, i-au culcat la pământ şi i-au 
ciomăgit zdravăn. Dar cine erau cei care-i dovediseră pe tâlhari, că nu se vedea 


nimeni?! Tâlharii zăceau laţi la pământ, iar vânătorul cel ghinionist şi-a văzut de 
drumul său. Cântând şi fluierând, a ieşit din pădure şi s-a apropiat de oraşul de scaun. 
Sub zidurile lui era întinsă o tabără de corturi, care adăpostea o mulţime de luptători. 
Curios, vânătorul a întrebat ce se întâmplă. I s-a răspuns că spre oraş vine o hoardă 
mare a hanului tătarilor. Nu cu mult timp în urmă, hanul o ceruse de soţie pe ţarevna 
Milovzora cea Preafrumoasă şi, pentru că a fost refuzat, a hotărât să calce ţara pentru 
a o învăţa minte. 

S-a întâmplat ca vânătorul cel ghinionist s-o vadă de câteva ori la vânătoare pe 
Milovzora. Ţarevna călărea un falnic armăsar, ţinând sulița de aur în mână, iar tolba cu 
săgeți strălucitoare în spate. Când îşi descoperea faţa, aceasta radia precum soarele de 
primăvară. Ţi-era drag s-o priveşti, iar sufletul ţi se încălzea. 

Auzind vestea năvălirii tătarilor, vânătorul a căzut pe gânduri, apoi a strigat: 

— Murza, du-te nu ştiu unde şi adu-mi nu ştiu ce! 

Şi pe dată s-a trezit îmbrăcat în straie scumpe: postavul era prefăcut în catifea, 
caftanul îi era tivit cu aur, de pe umeri îi cădea o pelerină bogată, iar pe cap purta un 
coif împodobit cu pene de struţ, încheiat cu pietre scumpe, în care erau prinse perle. 
Astfel îmbrăcat, vânătorul cel ghinionist s-a dus la palat şi i-a spus ţarului că a venit să 
zdrobească armata duşmană dacă se învoieşte s-o mărite pe ţarevna Milovzora cea 
Preafrumoasă cu el. 

Ţarul s-a mirat, dar nu s-a grăbit să-l refuze. L-a întrebat pe nou-venit care-i sunt 
numele, rangul şi averea. 

— Eu sunt vânătorul cel ghinionist, stăpânul lui Murza Nevăzutul, a răspuns 
el. 

„N-o fi luat-o razna?”, se gândi țarul. „Cu toate că, după înfăţişare, nu aduce cu unul 
plecat cu sorcova!” 

Curtenii l-au văzut pe necunoscut şi i-au spus țarului că parcă ar aduce la chip cu 
vânătorul cel ghinionist, însă nu puteau spune cum de s-a îmbogăţit aşa de repede. 
Țarul i-a zis vânătorului: 

— Ai auzit ce-au spus curtenii mei? Bagă de seamă! Dacă mă minţi, să-ți iei 
adio de la viaţă, fiindcă unde-ţi stau picioarele o să-ţi stea şi capul! Să văd cum o să 
luptaţi tu şi Murza al tău cel Nevăzut cu năvălitorul duşman! 

— Măria Ta, unica mea nădejde! i-a răspuns vânătorul. Doar o vorbă trebuie 
să rostesc şi treaba va fi ca şi făcută! 
— O să vedem! zise ţarul. Dacă spui adevărul, o să-ţi dau fata de nevastă, 
altminteri am să poruncesc să ţi se reteze ţeasta! 
Vânătorul şi-a zis în gând: „Fie ce-o fi! Ori la bal, ori la spital!” şi a şoptit: 

— Murza, du-te nu ştiu unde şi adu-mi nu ştiu ce! 

Au trecut câteva minute bune, dar nu s-a auzit nimic şi nu s-a văzut nimic. Vânătorul s- 
a făcut alb ca varul. Furios, ţarul a poruncit să fie ferecat în lanţuri. 

Deodată însă au răsunat împuşcături şi bubuituri de tun în faţa palatului. Ţarul şi 
curtenii săi au dat fuga în pridvor şi nu mică le-a fost uimirea când au văzut că din 
dreapta şi din stânga curgeau spre palat, ca nişte puhoaie, şiruri nesfârşite de oşteni cu 
arme şi flamuri. O asemenea oştire nu avea nici măcar ţarul. Nu le venea să-şi creadă 
ochilor. 

— Nu, nu te înşeli, Măria Ta! zise vânătorul cel ghinionist. Este oastea 
Nevăzutului de care îţi spuneam. 

— Să-i alunge pe duşmani, să nu mai rămână pe-aici picior de cotropitor! 
Vânătorul le-a făcut oştenilor un semn cu batista, iar aceştia au făcut stânga-împrejur, 
îndreptându- se spre duşman, în sunetele marşului de război. S-a lăsat o ceață deasă şi 
regimentele s-au avântat în luptă. Când pâcla s-a risipit, nu s-a mai văzut nici urmă de 
oşteni. 

Vânătorul a fost poftit la masă în iatacul ţarului, care a început să-l iscodească despre 
Murza Nevăzutul. Nici n-au început bine masa, că a şi sosit de pe câmpul de luptă 


vestea că duşmanul a fost nimicit, iar cei rămaşi în viaţă au luat-o la goană. Tătarii s-au 
risipit ca potârnichile, lăsându-şi corturile pustii. Ţarul i-a mulţumit vânătorului pentru 
isprava sa, iar ţarevnei sale i-a spus că i-a găsit un mire destoinic. 

Auzind aceste vorbe, Milovzora s-a fâstâcit, a roşit şi din ochi i-au izvorât lacrimi care 
cădeau pe podea şi se prefăceau în perle şi diamante. Nici vânătorul nu era tocmai în 
apele lui: se pierduse cu totul şi bolborosea ceva în şoaptă, ca pentru sine. 

Curtenii s-au repezit să adune de pe jos lacrimile ţarevnei prefăcute în pietre scumpe. 
După scurt timp, Milovzora şi-a venit în fire, a început să râdă vesel şi i-a dat mâna 
vânătorului. Toată era o bucurie, iar în ochi i se citea iubirea. Aici a început nunta şi s-a 
terminat povestea. 


Țareviciul Ivan şi prinţesa Marfa 


poveste rusească 


Era odată un ţar care ţinea în temniţă un bătrânel cu mâini de fier, capul de tuci şi 
trupul de aramă. Era şiret bătrânul şi se vedea că fusese om de vază. 

Ivan Ţarevici, fiul ţarului, copil fiind, se juca într-o zi pe lângă închisoare. Bătrânul 
întemnițat îl chemă la el şi îl rugă: 

— Ivan Ţarevici! Rogu-te, dă-mi apă să-mi potolesc setea! 

Fiul ţarului, încă mic şi neştiutor, i-a dus apă, iar bătrânul, cum a băut-o, cum s-a făcut 
nevăzut. Vestea a ajuns la urechile ţarului, iar acesta a poruncit ca Ivan Ţarevici să fie 
izgonit din împărăție. Ivan a plecat încotro a văzut cu ochii. A umblat el mult timp, 

ână când a ajuns într-o altă împărăție, taman la ţar, unde s-a tocmit slugă. Ţarul l-a 
ăcut grăjdar, dar el nu se îngrijea defel de cai, ci dormea toată ziua în grajd. Starostele 
grăjdarilor l-a bătut de multe ori pentru asta. Ivan Ţarevici îndura totul fără să 
cârtească. 

într-o bună zi a venit un rege s-o ceară pe fiica ţarului de nevastă, dar aceasta n-a 
rimit şi atunci regele i-a declarat război ţarului. Ţarul a plecat cu oastea la luptă, iar 
râiele Împărăției le-a lăsat în mâinile fiicei sale, prinţesa Marfa. 

Ea băgase de seamă mai dinainte că Ivan Ţarevici nu-i om de rând şi de aceea l-a făcut 
guvernator al unui ţinut. 

Ivan Ţarevici a plecat în acel loc şi s-a apucat de treabă. Odată s-a pregătit să meargă 
a vânătoare, dar nici n-a apucat bine să ajungă în câmp, că i-a ieşit în cale omul de 
aramă cu mâini de fier şi capul de tuci. 

— Bună vreme, Ivan Ţarevici! i-a spus bătrânul. 

Ivan s-a închinat în faţa lui, iar bătrânul l-a îmbiat: 

— Hai la mine în vizită! 

Țareviciul s-a învoit şi au plecat. Bătrânul l-a poftit într-o casă bogată şi i-a poruncit 
mezinei sale: 

— Adu-ne de mâncare şi o cupă de jumătate de vadră cu vin! 

Au mâncat ei bine-bine de tot şi fata a adus o cupă de jumătate de vadră de vin şi a pus- 
o în faţa lui. Ivan Ţarevici s-a împotrivit: 

— N-am să dovedesc s-o beau! 

Bătrânul a stăruit s-o bea. Ivan a luat-o şi a sorbit-o dintr-o suflare, apoi au ieşit să se 
plimbe. Au ajuns în dreptul unui bolovan uriaş, de vreo cinci sute de puduri. 

Bătrânul îi zise: 

— Ivan Ţarevici, ia saltă bolovanul ăsta! 

„Cum să-l salt?”, se întrebă Ivan. „De unde atâta putere? Dar hai să încerc totuşi!” S-a 
aplecat şi l-a săltat ca pe un fulg şi după aceea s-a mirat şi el: „Dar chiar, de unde atâta 
putere?! Se vede treaba că din vinul bătrânului”. 

S-au plimbat cât s-au plimbat şi s-au întors acasă la moşneag. Bătrânul i-a poruncit 
fiicei sale mijlocii să-i aducă lui Ivan Ţarevici o cupă de o vadră cu vin. Ivan a luat cupa 


fără să cârtească şi a dat vinul pe gât dintr-o singură suflare. 

Au ieşit din nou la plimbare şi au ajuns în dreptul unui bolovan de o mie de puduri. 
Bătrânul îi zise lui Ivan: 

— Ia mută din loc bolovanul! 

Ivan l-a apucat pe dată, l-a ridicat şi s-a mirat în gând: „Câtă putere pot să am!”. 

S-au întors acasă la bătrân şi acesta i-a poruncit fiicei sale celei mai mari să-i aducă lui 
Ivan Ţarevici o cupă de o vadră şi jumătate plină cu vin alb. Ivan Ţarevici a băut-o şi pe 
aceasta dintr-o singură sorbire. 

Au ieşit iarăşi la plimbare. Ivan Ţarevici a ridicat cu uşurinţă un bolovan greu de o mie 
de puduri şi jumătate. Atunci bătrânul i-a dat faţa de masă fermecată şi i-a spus: 

— Acum, Ivan Ţarevici, ai în tine multă putere. Un cal abia dacă te poate 
ţine în spinare. Să porunceşti să ţi se facă un pridvor nou, pentru că acela de până 
acum e prea şubred pentru tine! Scaunele să ţi le schimbi cu unele mai zdravene, care 
să te poată ţine, iar sub podele să pui mai multe bârne, ca să poţi păşi fără teamă! Şi 
acum, mergi cu Dumnezeu! 

Toţi oamenii au izbucnit în hohote de râs când au văzut că guvernatorul vine de la 
vânătoare pe jos, iar calul îl duce de căpăstru. A ajuns acasă, a poruncit să se pună 
multe bârne sub podele, scaunele i- au fost schimbate, a dat afară bucătăresele şi 
cameristele şi a început să trăiască singur, ca un pustnic. Toţi au început să se mire: 
„Cum poate trăi aşa, fără să mănânce? Că de gătit, nu are cine să-i gătească!”. Nimeni 
însă nu avea habar de faţa de masă fermecată care îl hrănea cu îndestulare. Nu 
mergea la nimeni în ospeţie pentru că nimic nu-l ademenea. 

între timp s-a întors ţarul de la război şi a aflat că Ivan a fost pus guvernator. A 
poruncit să fie schimbat şi trimis din nou la grajd. Ce era să facă? A redevenit grăjdar! 
într-o zi, starostele grăj dărilor a dat să-l trimită undeva şi i-a ars una după ceafă. Ivan 
Țarevici n-a mai răbdat, i-a dat şi el una după ceafa şi i-a zburat capul. Vestea a ajuns 
la urechile ţarului, iar acesta a poruncit să fie adus tânărul grăjdar. 

— De ce l-ai omorât pe staroste? a întrebat țarul. 

— El m-a lovit mai întâi şi n-am vrut să-i rămân dator: i-am dat şi eu una 
după ceafa. Abia l-am atins şi i-a zburat capul. 

Spusele lui Ivan Țarevici au fost întărite de ceilalți grăjdari. Ei l-au încredinţat pe țar 
că Ivan abia l- a atins. Ivan n-a păţit nimic, doar că l-au făcut din grăjdar soldat. El s-a 
obişnuit să trăiască şi între soldaţi. 

Nu peste mult timp, a venit la ţar Statu-Palmă-Barbă-Cot şi i-a dat o scrisoare 
pecetluită cu trei peceţi negre de la Regele Apelor. Acolo era scris că dacă ţarul nu o 
va aduce pe fiica sa, prinţesa Marfa, în cutare zi, pe cutare ostrov, ca s-o mărite cu 
zmeul cel cu trei capete, fiul Regelui Apelor, atunci îi va omori toţi oamenii şi-i va 
pârjoli ţara. 

Țarul a citit scrisoarea şi i-a răspuns Regelui Apelor că se învoieşte să o dea pe 
prinţesa Marfa fiului acestuia. După plecarea lui Statu-Palmă-Barbă-Cot, ţarul şi-a 
adunat miniştrii, boierii Sfatului şi dascălii şi le-a poruncit să chibzuiască în ce fel s-o 
apere pe prinţesă ca să nu ajungă în braţele zmeului. Dacă n-o ducea pe ostrovul de 
care îi spusese Regele Apelor, atunci toată ţara avea să piară de mâna acestuia. Au dat 
sfoară în ţară de nu se găseşte un viteaz în stare s-o scape pe prinţesa Marfa de 
ghearele zmeului. Dacă se va găsi vreunul, aceluia i-o va da ţarul de soţie. 

S-a găsit un boier tânăr care s-a lăudat că o va scăpa de zmeu pe prinţesa Marfa. A luat 
cu sine o companie de soldaţi şi a dus-o pe prinţesă la locul cu pricina, a lăsat-o într-o 
casă, iar el a stat afară să-l aştepte pe zmeu. 

între timp, Ivan Ţarevici a aflat că pe Marfa au dus-o la Regele Apelor, s-a pregătit de 
drum şi a plecat şi el pe acel ostrov. A intrat în casa unde era prinţesa şi a văzut-o 
plângând. 

— Nu plânge, prințesă! Îi zise el. Dumnezeu e mare! 

S-a întins pe laviţă, şi-a pus capul în poalele prințesei şi a adormit. 


Deodată a început să iasă zmeul din mare. Apa a crescut de trei arşini în urma lui, iar 
boierul cel lăudăros s-a înspăimântat şi a rupt-o la goană spre pădure, cu soldaţi cu tot. 
Zmeul s-a îndreptat spre casa în care aştepta Marfa. Văzându-l, prinţesa l-a trezit pe 
Ivan Ţarevici. Acesta a sărit în picioare şi, dintr-o singură lovitură, i-a retezat zmeului 
toate cele trei capete. Boierul a dus-o pe Marfa înapoi la ţar. 

N-a trecut multă vreme, că Statu-Palmă-Barbă-Cot a ieşit iarăşi din mare şi i-a adus o 
altă scrisoare, pecetluită cu şase peceţi negre, în care i se cerea ţarului să-şi dea fata 
după zmeul cu şase capete, fiul mijlociu al Regelui Apelor, că de nu, ţara îi va fi 
potopită. Ţarul îi dădu răspuns că se învoieşte, dar de îndată ce a plecat Statu-Palmă- 
Barbă-Cot, a dat sfoară în ţară dacă nu se găseşte cineva care s-o scape pe prinţesă din 
ghearele zmeului. 

A venit acelaşi boier lăudăros şi i-a spus ţarului: 

— Eu o voi scăpa de zmeu pe fata Măriei Tale. Numai să-mi dai o companie 
de soldați să mă ajute. 

— Nu-i cam puțin o companie? întrebă țarul. Acum zmeul cel cu şase capete 
e cel care o cere pe Marfa. 

— Şi-o singură companie mi-e prea de-ajuns, răspunse lăudărosul şi o duse 
pe Marfa pe ostrovul Regelui Apelor. 

Ivan Ţarevici, de cum a aflat că prinţesa este din nou în primejdie de a fi măritată cu 
zmeul, a alergat întins într-acolo, ca s-o răsplătească pentru binele pe care i-l făcuse 
punându-l guvernator. A găsit-o pe prinţesă aşteptându-l în casă. Când l-a văzut ea că 
vine, s-a bucurat nespus. Ivan Ţarevici s-a întins pe laviţă, cu capul în poalele Marfei, şi 
a adormit. Deodată a început să iasă din mare zmeul cu şase capete. Apa s-a înălţat cu 
şase arşini. Boierul lăudăros se ascunsese deja în pădure, cu soldaţi cu tot. Zmeul a 
intrat în casă. Prinţesa Marfa l-a trezit pe Ivan Ţarevici, care a sărit ca ars şi a început 
să se lupte cu zmeul. în luptă, Ivan Ţarevici i-a retezat zmeului, pe rând, toate cele 
şase capete, le-a aruncat în apă şi a plecat ca şi cum nu s-ar fi întâmplat nimic. 

Boierul cel lăudăros a ieşit cu soldaţii din pădure, a luat-o pe prinţesă, a dus-o la palat 
şi i-a spus ţarului că l-a ajutat Dumnezeu s-o scape şi de astă dată, iar Marfa, speriată 
zdravăn de boier, nici n- a mai îndrăznit să spună adevărul. 

Boierul a început să stăruie pe lângă ţar să se facă nunta. Prinţesa Marfa s-a rugat de 
tatăl ei să-i mai lase un mic răgaz, să-şi vină în fire după sperietură. 
Statu-Palmă-Barbă-Cot a ieşit din nou din mare şi a adus o scrisoare, cu nouă peceţi 
negre, în care i se cerea ţarului s-o trimită imediat în cutare zi, pe cutare ostrov, pe 
prinţesa Marfa pentru a-i fi soţie zmeului cu nouă capete, fiul Regelui Apelor. 
Altminteri toată împărăţia avea să fie acoperită de apă. Ţarul a răspuns iarăşi că se 
învoieşte, dar a început să caute omul potrivit care s-o scape pe prinţesă de zmeu. 

S-a ivit din nou acelaşi curtean lăudăros şi a plecat cu o companie de soldaţi şi cu 
prinţesa Marfa la locul pe care Regele Apelor i-l pomenise ţarului în scrisoarea cu nouă 
peceţi. 
Ivan Ţarevici a auzit de acest necaz, s-a gătit de drum şi a plecat şi el într-acolo. 
Prinţesa Marfa îl aştepta cu sufletul la gură. Când l-a văzut prinţesa, a fost nespus de 
bucuroasă şi a început să-l descoasă: cine e, din ce neam se trage, cum îl cheamă... 

El nu i-a spus nimic. S-a culcat şi a adormit. A început să se ivească din mare zmeul cel 
cu nouă capete. Apa s-a ridicat cu nouă arşini. Curteanul cel lăudăros s-a ascuns iarăşi 
în pădure cu toţi soldaţii. 
Prinţesa Marfa a început să tragă de Ivan Ţarevici, să-l trezească, dar fără izbândă. 
Zmeul ajunsese deja până în prag, iar Ivan Ţarevici tot nu se trezea. Prinţesa Marfa 
avea la ea un briceag pentru ascuţit pene. L-a scos şi i-a crestat obrazul. Ivan Ţarevici 
s-a trezit şi s-a încăierat cu zmeul. Acesta era gata să-l răpună pe viteaz. Dar, deodată, 
a apărut ca din pământ bătrânul de aramă cu mâini de fier şi capul de tuci. L-a prins pe 
zmeu şi, din două lovituri, i-a retezat toate capetele, le-a aruncat în mare şi a plecat. 
Odată cu el a plecat şi Ivan Ţarevici. Curteanul lăudăros, când a văzut că zmeul a fost 


răpus, a ieşit cu soldaţii din pădure, a dus-o pe prinţesa Marfa în ţara sa şi i-a cerut 

ţarului să se ţină de cuvânt în privinţa nunţii. Prinţesa însă nu voia cu niciun chip. 

Aînceput să se roage de tatăl ei s-o mai păsuiască până îşi vine în fire din spaima pe 

care o trăsese cu zmeul şi până când se mai odihneşte şi-i mai trece osteneala 

drumului. 

Statu-Palmă-Barbă-Cot apăru iarăşi cu o scrisoare pentru ţar, în care Regele Apelor îi 

cerea să i-l dea pe cel vinovat de moartea celor trei fii ai săi. 

Curteanului nu prea îi dădea inima ghes să se ducă la Regele Apelor, dar nu avu 

încotro. I s-a pregătit o corabie şi a plecat, iar Ivan Ţarevici, care făcea armata la 

Marină, a fost trimis şi el cu aceeaşi corabie. 

Cum pluteau ei aşa, deodată le-a ieşit în cale o corabie care mergea iute ca o pasăre, 

iar de pe ea răzbăteau glasuri furioase. 

— îl vrem pe vinovat! îl vrem pe vinovat! 

Şi-a trecut în grabă pe lângă ei. 

Nu după mult timp, s-au întâlnit cu o altă corabie, de pe care se auzea: 

— îl vrem pe vinovat! îl vrem pe vinovat! 

Ivan l-a arătat pe curtean. Toți matrozii de pe acea corabie s-au repezit la boierul cel 

mincinos, pe care l-au bătut până l-au lăsat fără suflare, apoi au plecat mai departe. 

în cele din urmă au ajuns la Regele Apelor. Acesta a dat poruncă să fie încălzită până la 

roşu baia de fier ca să-l bage acolo pe vinovat. Curteanul s-a speriat şi inima i s-a făcut 

cât un purice. 1 se apropia sfârşitul. 

De pe corabia cealaltă a rămas cu Ivan Ţarevici un om care, văzând că acesta e de 

neam mare, s-a rugat de el să-l ia slugă. Când baia a fost încinsă, Ivan Ţarevici şi-a 

chemat sluga şi i-a zis: 

— Intră în baie şi stai acolo un timp. 

Sluga i-a ascultat porunca, a intrat în baia încinsă până la roşu, a stat acolo, dar n-a 

păţit nimic. Pesemne că era chiar diavolul. A ieşit din baie viu şi nevătămat. 

Vinovatului i s-a poruncit să se înfăţişeze chiar înaintea Regelui Apelor. Regele l-a 

certat şi l-a bătut bine-bine, dar, în cele din urmă, i-a dat drumul să plece de unde 

venise. 

Curteanul, când s-a întors la palat, a început să se încăpăţâneze şi mai mult ca înainte 

şi a stăruit pe lângă ţar să facă nunta cu prinţesa. Ţarul n-a avut încotro, s-a învoit şi a 

hotărât ziua când să se facă nunta. 

Curteanul cel mincinos se umfla în pene că nu-i puteai ajunge nici cu prăjina la nas. 

Nimeni nu îndrăznea să se apropie de el. 

Prinţesa îi zise ţarului: 

— Tătucă, porunceşte să fie adunaţi toţi soldaţii! Vreau să-mi arunc o privire 

asupra lor! 

Soldaţii au fost adunaţi pe dată. Prinţesa Marfa trecu pe lângă ei până când ajunse în 

dreptul lui Ivan Ţarevici. S-a uitat la el şi a văzut semnul de pe obraz pe care i-l făcuse 
cubriceagul, încercând 
să-l 

trezească. L-a luat de mână şi l-a dus la tatăl ei: 

— lată-l, tătucă, pe cel care m-a scăpat de zmeu. N-am ştiut nimic despre el, 

dar acum l-am recunoscut după semnul pe care i l-am făcut pe obraz. Când el se lupta 

cu zmeul, curteanul tău stătea ascuns în pădure cu toţi soldaţii. 

Au fost întrebaţi soldaţii dacă este adevărat ce a spus prinţesa. 

Ei au răspuns: 

— E adevărat, Măria Ta! Boierul era mort de frică şi nu a mişcat un deget. 

Regele a dat poruncă să fie trimis în surghiun acel curtean netrebnic. Ivan 

Ţarevici s-a cununat cu 

prinţesa Marfa şi-au început să trăiască bine şi să mănânce pâine. 


Țareviciul Yasile şi Preafrumoasa Elena 
poveste rusească 


Era odată, într-o ţară îndepărtată, un ţar pe nume Ivan, care avea un frate numit Vasili 
Țarevici. Vasili era cu totul lipsit de noroc. Chiar fratele său, ţarul, s-a supărat odată pe 
el şi l-a gonit de la casa lui. De atunci i-a rămas numele de Vasili Ţarevici Nefericitul. 
Sărăcise atât de mult, încât nici nu mai ştia de când nu mai purtase haine noi. 

A venit sărbătoarea Paştelui. în ajun, tot poporul venea la ţar să-i ureze de bine, iar 
ţarul îl răsplătea pe fiecare cu câte ceva. 

Chiar în Sâmbăta Mare, mergând Vasili Ţarevici pe uliţă, îi ieşi înainte o babă cu tichie 
albastră şi îi spuse: 

— Bună vreme, Vasili Ţarevici! De ce eşti aşa de cătrănit? 

— Cum să fiu vesel, bunică? Vine Paştele, toţi sunt îmbrăcaţi frumos, iar eu, 
fratele ţarului, nu am nimic nici de îmbrăcat, nici de mâncare. 

— Du-te la fratele tău, la ţarul Ivan, şi roagă-l să-ţi dea şi ţie ceva, cum dă la 
toată lumea. 

Vasili Ţarevici i-a ascultat sfatul şi s-a dus la ţar. Acesta, de cum l-a văzut, l-a întrebat: 
— Ce-ţi trebuie, Vasili Nefericitule? 

— Am venit la tine, frățioare, i-a răspuns Vasili Țarevici, să-mi dăruieşti şi 
mie ceva de sărbători, aşa cum le dai tuturor. 

Țarul era înconjurat de o mulțime de generali şi a început să râdă de fratele său: 

— Ce să-ţi dau eu ţie, prostule? Cu ce să te dăruiesc? 

Şi-i dădu patruzeci de marmote negre, aur pentru nasturi şi mătase pentru căptuşeală. 
— Ţine, frăţioare, darul meu! Fă-ţi din el un caftan pentru slujba de înviere, 
dar să ai grijă ca în fiecare nasture să fie o pasăre a paradisului şi câte un motan de 
peste mări. 

Vasili Ţarevici i-a mulţumit fratelui său şi a plecat, vărsând lacrimi amare. Nu se putea 
bucura de darul primit. Cum mergea el pe uliţă, iarăşi i-a ieşit în cale baba cu tichie 
albastră şi l-a întrebat: 

— Ce ţi-a dăruit fratele tău? 

— Ei, bunicuţă cu tichie albastră! Mi-a dăruit patruzeci de marmote negre, 
aur curat pentru nasturi, mătase verde pentru căptuşeală şi mi-a poruncit să-mi fac o 
şubă pentru slujba de înviere, dar în fiecare nasture să cânte păsările-paradisului şi să 
miaune motani de peste mări. 

— Nu-ţi face inimă rea, Vasili Țarevici! Vino după mine! 

Au mers ei cât au mers, până când au ajuns la palatul Preafrumoasei Elena. Baba îi 
spuse lui Vasili Ţarevici: 

— Tu rămâi în spatele porții, iar eu mă duc la Preafrumoasa Elena s-o peţesc 
pentru tine. 

Bătrâna a intrat în palat şi i-a spus Preafrumoasei Elena: 

— Am venit să te peţesc pentru Vasili Ţarevici! 

Elena o întrebă: 

— Dar unde-i Vasili Ţarevici? 

— A rămas în spatele porții. Nu se încumetă să intre dacă nu-l pofteşti. 
Preafrumoasa Elena a poruncit să intre Vasili Ţarevici numaidecât. S-a uitat la el şi l-a 
îndrăgit pe dată. 

Elena i-a dat două slugi, l-a trimis într-o altă încăpere şi a început să-l socotească 
logodnicul ei. Baba cu tichie albastră îi spuse: 

— Dacă ai şti, Preafrumoasă Elena! I-a dăruit fratele lui patruzeci de 
marmote pentru caftan, aur curat pentru nasturi, mătase verde pentru căptuşeală şi i-a 
poruncit ca, până la slujba de Paşte, haina să fie gata, iar în fiecare nasture să cânte 
păsări ale paradisului şi să miaune motani de peste mări. După ce a ascultat-o, Elena i- 


a răspuns bătrânei că totul va fi întocmai cum doreşte țareviciul. Bătrâna cu tichie 
albastră şi-a luat rămas-bun de la Preafrumoasa Elena şi a plecat. Către seară, 
Preafrumoasa Elena a ieşit în pridvor şi a strigat: 

— Ei, tu, frăţiorul meu, şoimule luminos! Vino iute la mine fără să mai 
zăboveşti! 

Nici n-a terminat ea bine, că şoimul luminos s-a şi ivit. S-a lovit de pridvor şi s-a 
prefăcut într-o mândreţe de viteaz. 

— Bună vreme, surioară! 

— Bună să-ţi fie inima, frăţioare! 

După ce au vorbit ei de una, de alta, Preafrumoasa Elena i-a spus fratelui său: 

— Mi-am ales logodnicul, pe Vasili Ţarevici. Fă-i tu un caftan pentru slujba 
de înviere! 

I-a dat cele patruzeci de marmote, aurul curat pentru nasturi, mătasea verde pentru 
căptuşeală şi i-a poruncit ca în fiecare nasture să cânte păsări ale paradisului şi să 
miaune motani de peste mări. l-a mai spus că haina e musai să fie gata la timp. 

— Stai liniştită, surioară! Totul va fi precum ai zis! 

Vasili Ţarevici habar n-avea că a doua zi urma să se înnoiască. 

Nici nu s-a stins dangătul clopotelor care vesteau slujba, că a şi venit şoimul luminos, s- 
a lovit de pridvor şi s-a prefăcut într-un tânăr mândru. Sora a ieşit să-şi întâmpine 
fratele, iar el i-a dat caftanul gata făcut. Preafrumoasa Elena i-a mulţumit fratelui 
pentru ajutorul pe care i-l dăduse şi i-a trimis haina lui Vasili Ţarevici ca s-o îmbrace. 
Bucuros, țareviciul s-a gătit şi a venit în odaia Preafrumoasei Elena. Aceasta a poruncit 
să fie înhămaţi caii la trăsură pentru a-l aduce pe logodnicul ei la biserică. La plecare i- 
a dat trei ouă: 

— Primul ou să-l ciocneşti cu protopopul, pe cel de-al doilea să-l dai fratelui 
tău, ţarul Ivan, iar pe cel de-al treilea celui care îţi e cel mai drag. Când ai să intri în 
biserică, să stai înaintea fratelui tău. 

A ajuns Vasili Ţarevici la slujbă şi s-a aşezat dinaintea fratelui său, aşa cum i se 
poruncise. Ţarul nu l-a recunoscut şi a început să-şi frământe mintea: „Oare cine ar 
putea fi omul acesta?”. I-a cerut unuia din generali să se apropie de el şi să-l iscodească 
pentru a afla cine e. Generalul s-a apropiat de Vasili Ţarevici şi i-a spus: 

— Țarul mi-a poruncit să aflu dacă sunteţi ţar ori ţarevici, rege, prinţ ori un 
viteaz puternic şi neînfricat. 
— Sunt din partea locului, fu răspunsul lui. 

La încheierea slujbei, Vasili Țarevici s-a apropiat de protopop, a ciocnit oul cu el şi i l-a 
dat. S-a apropiat apoi de fratele său, țarul, şi i-a spus: 

— Hristos a înviat, frate! 

Acesta i-a răspuns: 

— Adevărat a înviat! 

Şi Vasili Țarevici i-a dat cel de-al doilea ou. îi mai rămăsese doar unul. Când a ieşit din 
biserică, s-a apropiat de el Alioşa Popovici: 

— Hristos a înviat, Vasili Ţarevici! 

— Adevărat a înviat! 

— Dar oul? stărui Alioşa Popovici. Dă-mi un ou! 

— Nu mai am! îi răspunse Vasili Țarevici şi plecă acasă. 

L-a întâmpinat Preafrumoasa Elena, iar el i-a dat cel de-al treilea ou roşu. 

— Nici nu m-am gândit, Vasili Țarevici, îi spuse ea, că ai să-l păstrezi pentru 
mine! înseamnă că îţi sunt dragă şi, pentru asta, am să mă mărit cu tine! Du-te şi 
pofteşte-l pe fratele tău la noi la nuntă! Vasili Țarevici a făcut întocmai cum i se 
poruncise. L-a poftit pe țar la nuntă. 

— De unde îţi alegi mireasa? îl întrebă fratele. 

— Mă însor cu Preafrumoasa Elena! 

Au jucat ei la nuntă şi, după ceva vreme, a dat Ivan Țarevici un mare ospăț şi l-a poftit 


şi pe Vasili Ţarevici dimpreună cu soaţa acestuia, Preafrumoasa Elena. 

Când a venit timpul să plece la ospăț, Preafrumoasa Elena îi spuse soţului ei: 

— Vasili Țarevici, mă tem să nu mă sluţească vreunul. Du-te mai bine singur! 
A venit Vasili Țarevici la fratele său, iar acesta îl întrebă: 

— De ce n-ai venit şi cu soţia ta? 
— Nu se simte prea bine, frățioare! 
După ce au chefuit bine, oaspeţii au început să se laude fiecare cu ale lui. 
— Tu, frățioare, nu te lauzi cu nimic? 
— Cu ce să mă laud? 

— Măcar cu frumuseţea soţiei tale! 
— Aici, frate, îţi dau dreptate: soaţa mea e cu adevărat frumoasă! 

— E frumoasă! îi zise Alioşa Popovici. în lipsa ta, mi-am petrecut întreaga 
noapte cu ea. 

— Dacă zici că ţi-ai petrecut noaptea cu Elena, du-te cu ea la baie şi adu-ne 
verigheta ei, ca să te credem. Iar dacă nu ne-o aduci, te trimitem la spânzurătoare. 
Alioşa Popovici nu avu încotro: s-a ridicat şi a plecat, cuprins de mâhnire. Pe drum s-a 
întâlnit cu baba cu tichie albastră. 

— De ce eşti aşa de cătrănit, Alioşa Popovici? îl întrebă ea. 

— Cum să nu fiu? M-am lăudat că mi-am petrecut noaptea cu Preafrumoasa 
Elena şi toți oaspeţii țarului mi-au spus să le aduc, drept dovadă, verigheta ei. De nu, 
mă vor trimite la spânzurătoare! 

— Nu te necăji! îi spuse baba. Hai cu mine! 

Au venit acasă la Preafrumoasa Elena. Baba cu tichie albastră l-a lăsat pe Alioşa 
Popovici îndărătul porţii, iar ea s-a strecurat pe dedesubt, a intrat în tindă şi a dat cu 
ochii de verigheta pe care Elena o uitase pe laiţă când se spălase dimineaţa. Baba a 
înşfăcat verigheta, i-a dus-o lui Alioşa Popovici şi i-a spus să intre în râu să-şi ude capul, 
ca şi cum ar fi ieşit din baie. El a făcut întocmai cum îl povăţuise baba cu tichie 
albastră, s-a întors la palatul ţarului şi le-a arătat tuturor verigheta Preafrumoasei 
Elena. 

Vasili Ţarevici s-a întristat, a plecat acasă fără să mai zăbovească şi a vândut-o pe 
Elena unor negustori pentru o sută de ruble. 

în oraşul unde a fost dusă Preafrumoasa Elena tocmai murise ţarul şi trebuia ales un 
altul. Acolo, ţarul se alegea astfel: cine intra în biserică ţinând o lumânare şi aceasta se 
aprindea de la sine, acela era ţar. Niciunuia din cei care intraseră în biserică nu i se 
aprinsese lumânarea de la sine. Elena a auzit despre asta şi s-a gândit: „Ce-ar fi să-mi 
încerc şi eu norocul?”. S-a îmbrăcat în straie bărbăteşti, a luat în mână o lumânare şi s- 
a dus la biserică. Cum a intrat în biserică, lumânarea i s-a aprins de la sine. Toată 
lumea s-a bucurat şi Elena s-a urcat pe tron. Aînceput să domnească, dar n-a uitat de 
soţul ei, Vasili Ţarevici. A aflat că el tânjea dureros după ea şi a trimis soli care să i-l 
aducă. Când a venit şi i-a povestit cum se întâmplase totul, Preafrumoasa Elena şi-a 
închipuit cine se făcea vinovat de nenorocirea lor şi s-a împăcat cu soţul. 

Au poruncit să fie adus Alioşa Popovici şi el a recunoscut totul: cum i-a dat baba cu 
tichie albastră verigheta şi cum s-a lăudat la ţar că şi-a petrecut noaptea cu Elena 
numai ca să se răzbune pe Vasili Ţarevici, care nu-i dăduse oul roşu la înviere. 

Au adus-o la ei pe baba cu tichie albastră şi au întrebat-o de ce a furat verigheta Elenei. 
— Pentru că tu, Preafrumoasă Elena, mi-ai făgăduit să mă ţii pe mâncare şi 
pe băutură trei ani încheiaţi şi nu te-ai ţinut de cuvânt. 

Elena a dat poruncă să fie împuşcaţi Alioşa Popovici şi baba cu tichie albastră, iar 
tronul i l-a încredinţat lui Vasili Ţarevici; şi au început să trăiască şi avuţia să şi-o 
sporească. 


Preafrumoasa Yasilisa 


poveste rusească 


Odată, demult, trăia într-o ţară îndepărtată un negustor care avea o fată, pe 
Preafrumoasa Vasilisa. Când i-a murit mama, Vasilisa avea doar opt ani. înainte de a 
închide ochii, soţia negustorului şi-a chemat fata, a scos de sub plapumă o păpuşă, i-a 
dat-o şi i-a spus: 

— Vasilisa, ia aminte la vorbele mele şi îndeplineşte-mi cea din urmă 
dorinţă. îţi las această păpuşă; să nu te desparţi de ea niciodată şi să n-o arăţi nimănui. 
Iar dacă o fi să ţi se întâmple vreun necaz, să-i dai să mănânce şi să-i ceri sfatul. După 
ce se va sătura, te va sfătui cum să scapi de necaz. Zicând acestea, mama Vasilisei a 
sărutat-o şi şi-a dat duhul. 

După moartea soţiei sale, negustorul a plâns-o cât a plâns-o, apoi a început să se 
gândească să se însoare din nou. Era un om bun şi nu i-ar fi fost greu să-şi găsească 
nevastă. Lui însă i-a plăcut o văduvă care era trecută de prima tinereţe şi avea două 
fete aproape de aceeaşi vârstă cu Vasilisa, bună mamă şi gospodină de nădejde. 
Negustorul s-a însurat cu văduva, dar, din păcate, nu a aflat în ea o bună mamă pentru 
Vasilisa lui. Vasilisa era cea mai frumoasă din sat, ceea ce a stârnit pizma surorilor 
vitrege şi a noii sale mame, care o punea la treburi istovitoare ca să slăbească şi să se 
urâţească sub dogoarea soarelui. Traiul îi era peste măsură de greu. 

Vasilisa îndura toate nedreptăţile fără să crâcnească şi cu fiecare zi se făcea tot mai 
rumoasă, în timp ce maştera şi fiicele sale slăbeau şi se urâţeau din cauza răutăţii lor, 
deşi stăteau cu mâinile-n sân cât era ziulica de mare, ca nişte boieroaice. Cum de se 
rodea tocmai aşa? Pe Vasilisa o scotea mereu din încurcătură păpuşa ei. Fără ea, 
etiţa n-ar fi prididit să facă toate treburile ce i se încredinţau. De multe ori i se 
întâmpla să-şi rupă de la gură, dar pe păpuşă o hrănea de fiecare dată şi-i dădea 
ucăţica cea mai bună ori de câte ori avea nevoie de ea. Seara, când toţi ai casei se 
duceau la culcare, ea se închidea în cămăruţa ei şi hrănea păpuşa, zicându-i: 

— Păpuşică, mănâncă şi necazul mi-l ascultă! Trăiesc la casa părintelui meu 
ără să am vreo bucurie! Maştera cea rea vrea să mă alunge de pe această lume. 
Povăţuieşte-mă cum să fac să pot trăi! 

După ce mânca, păpuşa o sfătuia de bine şi o alina la durere, iar a doua zi era 
terminată toată treaba ce i se dădea Vasilisei. în timp ce aceasta se odihnea la răcoare 
şi culegea floricele, straturile toate erau plivite, varza era udată, apa era adusă de la 
ântână şi soba era încălzită. Păpuşa o povăţuia şi cum să se păzească de dogoare. îi 
era bine fetiţei cu păpuşica. 

Au trecut câţiva ani. Vasilisa a crescut, ajungând la vârsta măritişului. Veneau flăcăi 
din tot oraşul s- o peţească, iar pe fetele mamei vitrege nu le căuta nimeni. 

Maştera le răspundea furioasă tuturor: 

— N-o dau pe mezină înaintea celor mari! 

Aşa zicea şi tot năduful şi-l vărsa pe Vasilisa. 

Odată, negustorul a fost nevoit să plece pentru mult timp de acasă cu treburile lui 
negustoreşti. Maştera s-a mutat în altă casă, aproape de o pădure întunecoasă, iar în 
acea pădure, într-o poieniţă, era o izbă; în ea locuia Baba laga, care nu primea pe 
nimeni şi-i mânca pe oameni ca pe pui. Una-două, mama vitregă o tot trimitea pe 
Vasilisa în pădure după câte ceva, dar aceasta se întorcea acasă vie şi nevătămată: de 
bună seamă, păpuşa era cea care îi arăta calea şi o ferea de izba Babei Ilaga. 

A venit toamna. Mama vitregă le-a dat de lucru tuturor celor trei fete ca să-şi omoare 
timpul înainte de culcare: pe una a pus-o să brodeze dantele, pe alta să împletească 
ciorapi, iar pe Vasilisa să toarcă. A stins luminile în toată casa, a lăsat o singură 
lumânare în locul unde lucrau fetele şi s-a culcat. 

După un timp, una din surorile vitrege, vrând, chipurile, să îndrepte fitilul, a stins, 


după porunca mamei sale, lumânarea. 

— Ce-i de făcut? şi-au spus fetele. Nu-i geană de foc în toată casa, iar 

dimineața trebuie să arătăm că ne-am îndeplinit datoria. Trebuie să dăm o fugă până la 

Baba laga după foc! 

— Eu n-am nevoie, a zis cea care broda dantele. Pot lucra şi pe întuneric. Eu 

nu mă duc! 

— Nici eu! zise şi cealaltă soră vitregă. Şi eu pot împleti pe întuneric! 

— Să te duci tu după foc! au strigat cele două surori vitrege către Vasilisa. Du-te 
degrabă la 

Baba 

laga şi adu lumină! 

Vasilisa s-a dus în camera ei, a pus în faţa păpuşii mâncarea pregătită pentru cină şi i-a 

spus: 

— Mănâncă, păpuşico, şi ascultă-mi pricina! Mă trimit surorile la Baba Iaga 

după foc, dar ea o să mă mănânce! 

Păpuşa a mâncat şi ochii au prins să-i strălucească tocmai ca două lumânări. 

— Nu te teme, Vasilisuşka! Du-te unde te-au trimis, numai să fii cu băgare 

de seamă, să nu te desparţi de mine. Dacă sunt cu tine, nimic rău nu ţi se va întâmpla 

a Baba Ilaga. 

Vasilisa s-a îmbrăcat, şi-a pus păpuşica în buzunar, şi-a făcut semnul crucii şi a plecat 

în pădurea 

întunecoasă. 

Mergea şi tremura. Deodată a ajuns-o un călăreț îmbrăcat în alb, călare pe un cal 

ălan şi cu frâiele toate albe. Totul înjur s-a luminat. 

Ea şi-a urmat drumul. Nu după mult timp, a ajuns-o din urmă un călăreț îmbrăcat în 

veşminte roşii, călare pe un cal murg, şi în acea clipă a început să răsară soarele. 

Vasilisa a mers toată noaptea şi toată ziua următoare şi abia către seară a ajuns în 

oieniţa unde se afla izba Babei laga. Gardul din jurul izbei era din oase de om, pe 

stâlpii gardului rânjeau tigve cu ochii holbaţi, în loc de proptele la poartă erau picioare 

de om, în loc de zăvoare erau mâini, iar în loc de lacăt - o gură cu dinţi ascuţiţi. 

Vasilisa a încremenit de spaimă. Deodată s-a apropiat de ea un alt călăreț, îmbrăcat în 

negru şi călare pe un cal negru. S-a apropiat de izba Babei laga şi s-a făcut nevăzut de 

arcă l-ar fi înghiţit pământul. S-a făcut noapte. întunericul însă n-a ţinut mult. Din 

toate tigvele de pe gard au început să strălucească ochii şi în întreaga poiană s-a făcut 

umină ca ziua. Deşi îi era frică, Vasilisa a rămas pe loc, neştiind încotro să fugă. 

în curând a răzbătut un freamăt din pădure: copacii trosneau, frunzele foşneau: s-a ivit 

Baba laga din hăţişuri, într-o piuă pe care o mâna cu pisălogul, iar cu măturoiul ştergea 

urmele. S-a apropiat de poartă, s-a oprit şi a strigat: 

— Aici miroase a carne de om! Cine e? 

Vasilisa, apropiindu-se cu teamă de bătrână, a făcut o plecăciune adâncă şi a spus: 

— Eu sunt, bunicuţă! M-au trimis surorile vitrege să le aduc lumină de la 

tine! 

— Foarte bine! i-a răspuns Baba laga. Le cunosc! Am să-ți dau numai dacă 

rămâi aici un timp şi lucrezi pentru mine. De nu, am să te mănânc! 

Zicând acestea, s-a întors spre poartă şi a poruncit: 

— Trainicele mele zăvoare-încuietoare, descuiați-vă şi deschideți-mi poarta! 

Poarta s-a deschis, Baba laga a intrat fluierând, după ea a intrat Vasilisa, iar în urma 

lor poarta s-a închis şi s-a încuiat. 

Baba laga îi zise fetei: 

— Adu din sobă tot ce-i acolo de mâncare şi pune pe masă, că mi s-a făcut 

foame! 

Vasilisa a aprins opaițul de la tigvele de pe gard şi a început să care bucatele din sobă 

şi să le pună dinaintea babei. Iar mâncarea era cât pentru zece oameni. Din pivniță i-a 


adus caş, mied, bere şi vin. Bătrâna a mâncat şi a băut tot ce-i adusese fata. Vasilisei i-a 
lăsat un pic de ciorbă, o fărâmă de pâine şi o bucăţică de friptură de purcel. înainte de 
a se duce la culcare, i-a zis fetei: 

— Mâine, când am să fiu plecată, să mături curtea, să deretici prin izbă, să- 
mi pregăteşti de mâncare, să speli rufele, iar apoi să iei din hambar o baniţă de grâu şi 
să-l alegi de neghină. Ai grijă să îndeplineşti tot ce ţi-am poruncit, altminteri te 
mănânc! 

După ce i-a dat aceste porunci, Baba laga a început să sforăie. Vasilisa a pus dinaintea 
păpuşii resturile rămase de la bătrână şi a început să plângă: 

— Păpuşico, mănâncă şi ascultă-mi durerea! Grea poruncă mi-a dat Baba laga şi m-a 
ameninţat că 

mă mănâncă dacă nu îndeplinesc întocmai ce mi-a poruncit. Ajută-mă! 

— Nu te teme, preafrumoasă Vasilisa! Mănâncă, fa-ţi rugăciunea şi culcă-te! 
Noaptea e un sfetnic bun! 

Dimineaţa devreme, când s-a trezit Vasilisa, Baba laga era deja în picioare. Fata s-a 
uitat pe fereastră, l-a zărit pe călăreţul alb care a trecut în goană prin faţa ei şi a băgat 
de seamă că tigvele din gard nu mai străluceau. Se luminase. Baba laga a ieşit afară şi 
şi-a chemat piua printr-o fluierătură, iar aceasta a apărut, cu pisălogul şi măturoiul în 
ea. A trecut călăreţul roşu şi a apărut soarele. Baba laga s-a aşezat în piuă şi şi-a luat 
zborul, mânând cu pisălogul şi ştergând urmele cu măturoiul. Vasilisa a rămas singură. 
A iscodit casa cu privirea şi a căzut pe gânduri, neştiind de ce să se apuce mai întâi, 
dar când s-a uitat mai bine, a văzut că toată treaba era deja făcută. Păpuşa stătea şi 
culegea din grâu ultimele boabe de neghină. 

— Binefăcătoarea mea! grăi Vasilisa. M-ai scăpat de la mare necaz! 

— ie îţi rămâne doar să faci mâncarea! i-a spus păpuşica şi s-a vârât în buzunar. 
Găteşte şi apoi 
poţi să te odihneşti în voie! 

Spre seară, Vasilisa a pus masa şi a început s-o aştepte pe Baba laga. Pe la poartă a 
trecut în fugă călăreţul negru şi s-a făcut întuneric. Luminau numai ochii tigvelor din 
gard. Au început să trosnească pomii şi să freamăte frunzele. Se întorcea Baba laga. 
Vasilisa i-a ieşit în întâmpinare. 

— Ai făcut tot ce ţi-am poruncit? 

— Pofteşte de te uită singură, bunicuţo! 

Baba laga a cercetat totul cu luare-aminte, s-a necăjit că n-a aflat pricină s-o certe pe 
fată şi i-a spus: 

— E bine! 

Apoi a strigat: 

— Slugile mele vrednice! Prietenii mei credincioşi! Măcinaţi-mi grâul! 

Au apărut trei perechi de mâini ce-au apucat grâul şi au dispărut cu el. 

Baba laga a mâncat pe săturate şi, înainte de a se culca, i-a dat Vasilisei alte porunci: 

— Mâine să faci tot ce ai făcut şi azi. Mai mult, ia din hambar macul şi 
curăţă-l bob cu bob. Cineva, din răutate, a amestecat pământ în el. 

Zicând acestea, Baba laga s-a întors cu faţa la perete şi a început să sforăie, iar 
Vasilisa a început să- şi hrănească păpuşica. După ce a mâncat, păpuşica i-a spus: 

— Fă-ţi rugăciunea şi culcă-te! Noaptea e un sfetnic bun. Totul va fi precum 
ai zis, Vasilisa! Dimineaţa, Baba laga a plecat din nou de acasă în piua ei, iar Vasilisa şi 
păpuşica au terminat toată treaba cât ai bate din palme. Seara, când s-a întors acasă, 
bătrâna a văzut că totul era aşa cum poruncise. 

— Slugile mele vrednice! strigă ea. Prietenii mei credincioşi! Scoateţi uleiul 
din macul ăsta! 

S-au ivit trei perechi de mâini, au luat macul şi au dispărut. Baba laga s-a aşezat la 
masă şi a început să mănânce, iar Vasilisa stătea şi se uita la ea. 

— De ce stai ca muta şi nu vorbeşti nimic cu mine? 


— Nu îndrăznesc, i-a răspuns Vasilisa. Dar, dacă îmi dai voie, te-aş întreba 

câte ceva! 

— întreabă-mă, dar bagă de seamă! Nu orice întrebare îţi poate aduce folos! 

Dacă ştii prea multe, ai să îmbătrâneşti! 

— Aş vrea să te întreb, bunicuţo, numai despre ceea ce am văzut. Când 

veneam spre tine, m-a întrecut un călăreț pe un cal alb. Era alb şi îmbrăcămintea îi era 

de aceeaşi culoare. Cine-i el? 

— Este ziua mea luminoasă! i-a răspuns Baba laga 

— După aceea, m-a întrecut un alt călăreț pe un cal murg. Era tot roşu şi 

îmbrăcat cu haine de aceeaşi culoare. Cine poate fi el? 

— Este soarele meu frumos! îi răspunse Baba laga. 

— Dar călărețul negru care m-a ajuns din urmă chiar în dreptul porții tale? 

— Este noaptea mea întunecoasă. Toți aceştia sunt slugile mele 

credincioase. 

Vasilisa şi-a adus aminte de cele trei perechi de mâini, dar n-a îndrăznit să scoată un 

cuvânt. 

— De ce nu mă mai întrebi şi altceva? i-a spus Baba laga. 

— îmi ajunge, bunicuţo, cât ştiu! Doar singură ai spus că cine ştie prea 

multe îmbătrâneşte. 

— A fost înțelept din partea ta să mă întrebi numai despre ce ai văzut în 

afara ogrăzii mele. Nu-mi place să-mi fie aflate secretele, iar pe cei mai curioşi îi 

mănânc! Acum vreau să te întreb eu ceva: cum de dovedeşti să duci la îndeplinire 

poruncile pe care ţi le dau? 

— Mă ajută binecuvântarea mamei mele! îi răspunse fata. 

— Aşa deci! Ia pleacă de la mine, fiică binecuvântată! N-am nevoie de 

binecuvântaţi la casa mea! 

A scos-o pe Vasilisa din încăpere şi i-a făcut vânt pe poartă. Apoi a smuls de pe gard o 

tigvă cu ochii sclipitori, a înfipt-o într-un băț şi i-a dat-o fetei, zicând: 

— Ține focul pentru suratele tale vitrege, că doar pentru asta te-au trimis la 

mine! 

Vasilisa a rupt-o la fugă către casă, la lumina tigvei, care s-a stins abia odată cu ivirea 
zorilor. Fata a 

ajuns acasă abia a doua zi spre seară. Apropiindu-se de poartă, a fost ispitită să 
zvârle câtcolo 

tigva 

primită de la Baba laga. „Nu cred că acasă mai e nevoie de foc”, se gândi ea. Dintr- 

odată a răzbătut până la ea o voce gravă din tigvă: 

— Nu mă arunca! Du-mă la mama vitregă! 

Fata privi spre casa mamei vitrege şi, nevăzând niciun geam luminat, s-a hotărât să 

intre cu tigva. A fost întâmpinată cu bucurie şi i s-a povestit că, din clipa când a plecat, 

ele n-au mai avut lumină în casă. Singure n-au reuşit să aprindă focul, iar ce aduceau 

de la vecini se stingea de îndată ce intrau în încăpere 

— Poate focul adus de tine să dăinuiască! i-a spus mama vitregă. 

Au dus tigva în încăperea cea mare, dar ochii sclipitori se uitau numai la mama vitregă 

şi la fiicele ei şi le frigeau. Cele trei au început să se ascundă, dar ochii aceia le 

urmăreau pretutindeni. Până dimineaţa, surorile vitrege şi mama lor au fost prefăcute 

în tăciune. Doar Vasilisa n-a păţit nimic. Dimineaţa, Vasilisa a îngropat tigva în pământ, 

a încuiat casa cu lacătul şi a plecat în oraş, unde a fost primită de o bătrână care nu 

avea copii. Fata stătea la bătrână şi aştepta să se întoarcă tatăl ei. într-o zi îi zise 

bătrânei: 

— Nu pot să stau fără treabă, bunicuţo! Cumpără-mi nişte în din cel mai 

bun! Măcar să ţes! 

Bătrâna i-a cumpărat cel mai bun în, iar Vasilisa s-a apucat de treabă. A început să 


toarcă inul, iar firul îi ieşea subţire ca firul de păr. După ce a terminat de tors, a vrut să 
se apuce de ţesut, dar nicăieri n-a aflat un război potrivit pentru firul ei şi nimeni nu se 
încumeta să-i facă unul pe potrivă. Vasilisa a început să se roage de păpuşica ei, iar 
aceasta îi răspunse: 

— Adu-mi un război vechi, o suveică şi nişte păr dintr-o coamă de cal; o să-ţi 
meşteresc eu tot ce-ţi trebuie. 

Vasilisa a făcut rost de tot ce-i ceruse păpuşa şi s-a dus la culcare, iar păpuşa i-a 
pregătit, până dimineaţa, un război de ţesut minunat. 

Până la sfârşitul verii, pânza a fost ţesută. Era aşa de subţire, că putea fi trecută prin 
urechile acului, ca un fir de aţă. Primăvara, pânza a fost albită şi Vasilisa i-a spus 
bătrânei: 

— Vinde, bunică, această pânză, iar banii ţine-i pentru tine! 

Bătrâna s-a uitat la pânză şi a exclamat cu uimire: 

— Nu, fata mea! în afară de ţar, nimeni nu poate purta aşa ceva. O duc la 
palat! 

S-a dus bătrâna la palatul ţarului şi a început să se preumble pe sub ferestre. 

Ţarul a văzut-o şi a întrebat-o: 

— Care-i necazul, bunică? 

— înălţimea Ta! Am adus cu mine o marfă ce nu-şi găseşte asemănare şi nu 
vreau s-o arăt nimănui, în afară de Măria Ta! 

Țarul a dat poruncă să fie lăsată să intre şi, când a văzut pânza, a rămas mut de uimire. 
— Cât ceri pe ea? a întrebat țarul. 

— E nepreţuită, tătucă țar! Ți-am adus-o în dar. 

Țarul i-a mulțumit, i-a dat o mulţime de daruri şi a lăsat-o să plece în pace. 

S-au apucat să-i facă nişte cămăşi din pânza aceea. Au croit-o, dar nicăieri nu se găsea 
o croitoreasă care să se încumete să coasă un material atât de fin. în cele din urmă, 
ţarul a poruncit să fie adusă la el bătrâna care îi dăduse pânza şi i-a spus: 

— Ai fost în stare să ţeşi o pânză atât de subţire, trebuie să poţi să faci din 
ea şi cămăşi! 

— Nu eu am tors firul şi nu eu am țesut pânza, Măria Ta! Este isprava fetei 
pe care am luat-o de suflet! 

— Atunci să-mi coasă ea cămăşile! 

Bătrâna s-a întors acasă şi i-a povestit Vasilisei cele întâmplate. 

— Ştiam eu că tot la mâna mea va ajunge! 

Vasilisa s-a încuiat în camera ei şi s-a apucat de treabă. Nu i-au stat mâinile o clipă şi, 
în scurt timp, a cusut o duzină de cămăşi. Bătrâna a luat cămăşile şi le-a dus ţarului, iar 
Vasilisa s-a spălat, s-a pieptănat şi s-a aşezat la fereastră. Stătea şi aştepta să vadă ce-o 
să se întâmple. Deodată a văzut cum în curtea bătrânei a intrat un slujitor al ţarului. A 
venit în cameră şi a zis: 

— Țarul vrea s-o vadă pe iscusita care i-a cusut cămăşile şi s-o răsplătească 
împărăteşte chiar cu mâna lui. 

Preafrumoasa Vasilisa l-a urmat pe slujitor şi s-a arătat în faţa ochilor ţarului. De cum a 
văzut-o, ţarul s-a îndrăgostit nebuneşte de ea. 

— Nu! zise el. Această frumoasă este a mea! Nu mă pot despărţi de ea şi 
vreau să-mi fie soție. 

Țarul a luat-o pe Vasilisa de mână, a aşezat-o lângă el şi, curând, au făcut şi nunta. Nu 
peste multă vreme s-a întors tatăl fetei, care s-a bucurat de norocul fiicei sale şi a 
rămas să locuiască la ea. Vasilisa a adus-o acasă şi pe bătrâna care o luase de suflet, iar 
păpuşica fermecată a purtat-o în buzunar până la sfârşitul vieţii. 


Vasilisa Vasilievna 
poveste rusească 


într-o oarecare ţară trăia un preot pe nume Vasili. El avea o fiică pe care o chema 
Vasilisa Vasilievna. Vasilisa purta straie bărbăteşti, călărea, trăgea cu puşca şi se purta 
ca un băieţoi, aşa că puţini ştiau că-i fată şi nu bărbat şi de aceea oamenii îi spuneau 
„Vasili Vasilievici”, mai ales că-i plăceau votca şi cele ce nu li se potriveau deloc fetelor. 
lată că, odată, ţarul Barhat (aşa se numea stăpânul acelei ţări), plecând la vânătoare, a 
întâlnit-o pe Vasilisa Vasilievna. Aceasta, îmbrăcată în straie bărbăteşti, plecase şi ea 
călare la vânătoare. Ţarul şi-a întrebat slujitorii: 

— Cine-i acest tânăr? 

Unul din slujitori îi răspunse: 

— Acesta, stăpâne, nu-i un bărbat, ci o fată. Ştiu eu bine. Este fiica preotului 
Vasili şi se numeşte Vasilisa Vasilievna. 

De îndată ce s-a întors la palat, ţarul i-a scris carte preotului Vasili prin care îi cerea să- 
l trimită la el pe fiul său Vasili Vasilievici, să-i fie oaspete la masă. Iar el s-a dus la o 
bătrână vrăjitoare şi a început s-o descoasă cum ar putea afla el dacă Vasili Vasilievici 
este într-adevăr fată. Vrăjitoarea îi spuse: 

— în sala de primire să atârni pe peretele din dreapta un gherghef, iar pe cel 
din stânga nişte puşti. 

Dacă ea este Vasilisa Vasilievici, atunci va fi atrasă de arme. 

Țarul a ascultat de sfatul bătrânei vrăjitoare şi le-a poruncit slujitorilor să atârne 
ghergheful pe peretele din dreapta, iar pe cel din stânga nişte puşti. 

De îndată ce a primit cartea de la țar, preotul Vasili i-a arătat-o fiicei sale. Fără să stea 
pe gânduri, Vasilisa Vasilievna s-a dus la grajd, a pus şaua pe un cal sur, l-a încălecat şi 
a zburat ca vântul la palat. 

Țarul Barhat a întâmpinat-o. Ea s-a închinat cu evlavie, a făcut plecăciuni adânci în 
toate cele patru colţuri, l-a salutat cu politeţe pe ţar şi, condusă de acesta, a intrat în 
sala de primire. S-au aşezat la masă, apoi au început să se plimbe prin palat. Cum a dat 
cu ochii de gherghef, Vasilisa a început să-l ocărască pe ţar. 

— Ce-i cu prostia asta? l-a întrebat ea pe Barhat. în casa tătucului meu nici pomene 
de asemenea fleacuri femeiești, dar în palatul tău împărătesc văd că-s la mare cinst 
După aceea şi-a luat rămas-bun de la ţar şi a plecat acasă. Țarul n-a putut afla dacă ea 
era fată cu adevărat. 

Peste vreo două zile, țarul Barhat i-a trimis părintelui Vasili o altă carte, cu rugămintea 
de a-i da voie fiului său Vasili Vasilievici să vină la el. Când a auzit acest lucru, Vasilisa 
Vasilievna s-a dus la grajd, a înşeuat calul sur şi a întins-o drept la palatul țarului 
Barhat. 

Țarul a întâmpinat-o în pragul palatului. Ea s-a închinat cu evlavie, şi-a făcut cruce aşa 
cum scrie la carte şi s-a înclinat către cele patru colţuri. Ţarul Barhat, la sfatul 
vrăjitoarei, a poruncit să se aducă la masă terci în care se amestecaseră boabe de 
mărgăritar. Vrăjitoarea i-a spus că dacă cel invitat la masă este femeie, va pune 
mărgăritarul în palmă, iar dacă e bărbat, îl va zvârli cât colo. 

A venit vremea cinei. Ţarul s-a aşezat la masă, iar în dreapta sa a poftit-o pe Vasilisa 
Vasilievna. Au început să mănânce şi să bea. La urmă de tot, li s-a adus terciul. La 
prima înghiţitură, Vasilisa a simţit în gură mărgăritarul, l-a zvârlit sub masă împreună 
cu terciul şi a început să-l certe pe Barhat: 

— Ce porcărie ați pus în terciul ăsta? La tătucul meu în casă nu se pomenesc 
asemenea fleacuri femeieşti, dar la ţarul Barhat ele se pun până şi în mâncare! 

Şi-au luat rămas-bun şi s-au despărţit. Vasilisa a plecat acasă. Ţarul n-a putut afla nici 
de data asta dacă a stat la masă cu o fată sau cu un bărbat şi murea de curiozitate să 
afle adevărul. 


După alte două zile, ţarul Barhat, la îndemnul bătrânei vrăjitoare, a poruncit să se 
pregătească baia. Vrăjitoarea i-a spus că dacă oaspetele este Vasilisa Vasilievna, nu va 
intra în baie cu ţarul. 

Baia a fost pregătită. Ţarul i-a trimis o altă carte preotului Vasili ca să-i dea voie fiului 
său Vasili Vasilievici să vină la el în vizită. De îndată ce a aflat această veste, Vasilisa 
Vasilievna a alergat degrabă la grajd, şi-a înşeuat calul cel sur şi s-a dus glonţ la palatul 
lui Barhat. 

Țarul a întâmpinat-o la intrarea principală. Ea l-a salutat cu politeţe, s-a închinat cu 
evlavie, s-a aplecat adânc spre cele patru colţuri, s-a aşezat cu ţarul la masă şi a 
început să mănânce şi să bea cu el. 

După masă, ţarul îi spuse: 

— N-ai dori, Vasili Vasilievici, să mergi cu mine la baie? 

— Cu mare plăcere, înălțimea Ta! i-a răspuns Vasilisa Vasilievna. N-am mai 
fost de mult la baie şi sunt grozav de dornic să mă răsfăț în abur! 

S-au dus la baie şi, până când ţarul s-a dezbrăcat în antreu, ea a şi terminat cu spălatul 
şi a ieşit afară. 

Barhat nici în baie n-a dovedit s-o prindă. Vasilisa Vasilievna, ieşind din baie, i-a scris 
ţarului un bileţel, pe care l-a încredinţat slugilor să i-l dea când va ieşi din baie şi el. în 
acel bileţel era scris: „Eşti o cioară nenorocită, ţarule Barhat! Nu ai fost în stare să 
prinzi şoimul în grădina ta! lar eu nu sunt Vasili Vasilievici, ci Vasilisa Vasilievna”. 
Țarul Barhat a rămas cu buza umflată, iar Vasilisa Vasilievna a rămas isteaţă şi de 
neînțeles. 


Vasilisa Cosiţă De Aur şi Ivan Goroh 


poveste rusească 


Afost odată un ţar pe nume Sviatozor, care avea doi fii şi o fiică. Douăzeci de ani a stat 
fata într-un iatac luminos, şi se bucurau privind-o ţarul şi țarina sa, dar niciodată vreun 
cneaz sau vreun viteaz nu i-a văzut chipul. Preafrumoasa prinţesă avea numele de 
Vasilisa Cosiţă De Aur. Nu ieşise niciodată din iatacul ei şi nu ştia ce înseamnă să 
respire aer proaspăt. Avea multe straie arătoase şi pietre scumpe, dar tot timpul 
tânjea: se sufoca în iatac şi era apăsată de tristeţe. Părul ei des de aur şi mătase, 
neacoperit cu basma, şi-l aduna într-o cosiţă ce-i ajungea până la călcâie şi pentru 
aceasta toţi au început să-i zică Vasilisei Cosiţă De Aur şi Frumuseţea cea Neascunsă. 
Dar veştile despre ea s-au împânzit pe întreg pământul. Mulţi țari şi-au trimis soliile la 
ţarul Sviatozor ca s-o peţească pe prinţesă. Ţarul nu se grăbea, dar a venit timpul şi 
Sviatozor a trimis crainici în toate împărăţiile să ducă vestea că prinţesa Vasilisa vrea 
să-şi aleagă mirele. I-a invitat pe toţi împărații şi prinții să vină la el la ospăț şi s-a dus 
în iatacul fiicei sale să-i dea de ştire despre cele hotărâte. La auzul acestei veşti, 
prinţesa a fost cuprinsă de o mare bucurie. Privind pe ferestruica îngustă cu zăbrele de 
aur, a văzut grădina cea verde, izlazul potopit de flori şi i-a venit poftă să se plimbe. I-a 
cerut voie ţarului să iasă la joacă împreună cu fetele. 

— Stăpâne, tată! i-a spus ea. Eu încă n-am văzut lumina zilei, n-am păşit niciodată pe 
iarbă sau printre flori şi nu m-am putut minuna de frumuseţea palatului tău. învoieşte- 
mă, rogu-te, să mă plimb prin grădină cu dădacele şi prietenele mele! 

Țarul s-a învoit şi Vasilisa a coborât din iatacul înalt în curtea cea largă. S-au deschis 
porţile cioplite şi s-a văzut prinţesa pe tăpşanul verde, la poalele muntelui povârnit. Pe 
munte creşteau copaci cu ramuri creţe, iar pe tăpşan unduiau flori în toate culorile. 
Culegându-le, fiica ţarului s-a îndepărtat de dădace, căci în mintea cea încă necoaptă 
nu-şi făcuse încă loc înţelepciunea. Chipul îi era senin, iar frumuseţea neasemuită. 
Deodată s-a iscat vifor puternic, aşa cum nu s-a mai văzut, nici s-a auzit, cum nici 


oamenii bătrâni nu ţin minte să fi apucat vreodată. Totul a intrat într-un vârtej grozav, 
în care prinţesa a dispărut cât ai bate din palme, fiind purtată prin văzduh. Dădacele au 
început să ţipe, să se tânguie, să se repeadă în toate părţile şi au zărit cum Vasilisa a 
fost dusă de vifor peste pământuri întinse, peste râuri albastre, peste trei împărăţii, în 
cea de-a patra, unde stăpânea zmeul câinos. 

Dădacele au dat fuga la palat şi, cu lacrimi în ochi, s-au aruncat la picioarele ţarului, 
zicându-i: 

— Măria Ta! Nu suntem vinovate de acest mare necaz, dar suntem vinovate 
față de Măria Ta! Nu porunci să fim omorâte! Dă-ne voie să-ți spunem totul aşa cum a 
fost. Viforul a furat soarele nostru, pe Vasilisa Cosiţă De Aur, şi nu ştim încotro a dus- 
o. 

Dădacele i-au povestit de-a fir-a-păr tot ce se întâmplase. S-a întristat ţarul, s-a mâniat, 
dar, chiar şi în nemărginita sa mânie, nu le-a pricinuit niciun rău dădacelor. 

A doua zi s-au adunat la palatul ţarului prinți şi regi din toată lumea şi, văzându-l pe 
ţar atât de mâhnit, l-au întrebat ce se întâmplase. 

— Vai mie! le răspunse țarul. Viforul mi-a răpit fata cea dragă, pe Vasilisa 
Cosiţă De Aur, şi nu ştiu unde a dus-o! 

Le-a povestit apoi totul aşa cum se întâmplase. Vestea s-a răspândit pe loc din om în 
om, iar prinții şi regii au început să se întrebe între ei dacă nu cumva ţarul se gândise 
să-şi ia cuvântul înapoi. S-au repezit cu toţii în iatacul prinţesei, dar ea - nicăieri. Ţarul 
i-a răsplătit pe toţi pentru osteneală, iar ei s-au urcat pe cai şi au plecat pe la casele 
lor. 

Cei doi prinți viteji, fraţii Vasilisei Cosiţă De Aur, văzând lacrimi pe obrajii părinţilor, 
au început să- i roage: 

— învoieşte-ne, tată, Măria Ta! Dă-ne binecuvântarea să purcedem în 
căutarea fiicei voastre şi a surioarei noastre. 

— Feţii mei iubiţi, copiii mei dragi, le-a răspuns ţarul, unde vreţi voi să vă 
duceţi? 

— Vom merge, tată, încotro ne-o călăuzi calea, încotro zboară pasărea şi 
încotro vom vedea cu ochii. Cine ştie? Poate-om avea norocul să dăm de ea! 

Țarul i-a binecuvântat, țarina i-a gătit de drum, s-au despărţit cu lacrimi în ochi şi 
feciorii s-au aşternut la drum. 

Au mers ei un an, au mers doi, au străbătut trei împărăţii şi au văzut în depărtare nişte 
munţi înalţi, între munţi se întindeau nesfârşite stepe nisipoase. Era împărăţia zmeului 
celui câinos. Prinții îi întrebau pe trecători dacă n-au auzit sau n-au văzut unde ar 
putea fi prinţesa Vasilisa Cosiţă De Aur. Trecătorii le răspundeau: 

— Noi nu o ştim, iar unde se află nu avem cunoştinţă. 

Cum dădeau acest răspuns, oamenii întâlniți în cale se ascundeau cât mai repede de 
cei doi prinți. S- au apropiat ţarevicii de un mare oraş, au văzut în drum un om bătrân- 
bătrân, şchiop şi chior, cu un toiag şi traistă, care cerea de pomană. Cei doi fraţi s-au 
oprit, i-au aruncat un ban de argint şi l-au întrebat dacă nu cumva a văzut sau a auzit 
ceva de prinţesa Vasilisa Cosiţă De Aur, frumoasa fără asemuire. 

— Ei, prieteni, le spuse bătrânelul, se vede treaba că sunteţi de pe 
meleaguri străine. Ţarul nostru, zmeul cel câinos, nu ne îngăduie să stăm la vorbă cu 
străinii. Ni s-a poruncit, sub ameninţarea cu moartea, să nu spunem nimănui cum a 
purtat-o viforul pe lângă oraş pe preafrumoasa prinţesă. 

Fraţii şi-au dat seama că sora lor trebuie să fie pe aproape. Au dat bice cailor şi s-au 
îndreptat către palat. Acesta, în întregime de aur, stătea pe un stâlp de argint, avea 
acoperişul din pietre scumpe, iar scările de nacru se întindeau şi se împreunau din 
ambele părţi ca nişte aripi. 

în acea vreme, Vasilisa, cuprinsă de tristeţe, privea printre zăbrelele de aur ale 
ferestrei. Văzându-şi fraţii, nu şi-a putut stăpâni un strigăt de bucurie. Prinţesa şi-a 
trimis slugile să-i întâmpine şi să-i aducă la palat. Zmeul cel câinos era plecat, dar 


Vasilisa era încercată de teama că zmeul se va întoarce pe nepusă masă şi-i va ucide 
pe cei doi fraţi ai ei. Nici n-au apucat bine ţarevicii să intre, că palatul începu să se 
cutremure, să se răsucească şi să se mişte dintr-un loc în altul. Vasilisa a încremenit de 
groază: 

— Vine zmeul! Vine zmeul! De asta se roteşte şi se cutremură palatul. 
Ascundeţi-vă, fraţilor! 

Nici n-a apucat bine să-şi termine vorba, că zmeul a şi apărut, a scos un şuier 

haiducesc şi a întrebat cu glas tunător: 

— Cine sunt oamenii care mi-au tulburat liniştea? 

— Noi, zmeule câinos! au răspuns cei doi frați, plini de curaj. Am venit din 
ţara în care ne-am născut după surioara noastră! 

— A, voi erați! izbucni zmeul, bătând din aripi. V-aţi ostenit în zadar venind 
ână aici, căci veţi pieri de mâna mea. 

Zicând acestea, zmeul l-a înşfăcat pe unul din ţarevici şi l-a izbit cu el pe celălalt. 
Amândoi fraţii au murit pe loc. Zmeul şi-a chemat straja şi a poruncit ca morţii să fie 
zvârliţi într-o prăpastie adâncă. Vasilisa Cosiţă De Aur a fost podidită de lacrimi. De 
durere, n-a mai mâncat şi n-a mai băut apă vreo două zile. în cea de-a treia zi a biruit-o 
oamea şi a început să mănânce, dar în minte avea un singur gând: cum să scape de 
zmeul cel câinos. Aînceput să-l drăgălească şi să-l tragă de limbă: 

— Mare este puterea ta, zmeule, şi zborul îți este viguros. Dar oare chiar nu 
se găseşte niciunul care să te învingă? 

— încă nu a sosit timpul, i-a răspuns zmeul. Dar îmi este scris că voi muri de 
mâna lui Ivan Goroh, care se va naşte dintr-un bob de mazăre. 

Zmeul a spus aceste lucruri mai mult în şagă, dar nu a crezut nicio clipă că aşa se va 
întâmpla. Cel puternic se încrede în forţă, dar şi gluma are un sâmbure de adevăr. 
Mama Vasilisei, necăjită peste poate că i-a fost răpită fata şi că i s-au prăpădit băieţii, 
plecaţi în căutarea surorii lor, a ieşit într-o zi împreună cu boieroaicele să se plimbe 
prin grădină. Era o zăpuşeală greu de îndurat, iar țarinei i s-a făcut sete din această 
pricină. în grădină, dintr-un deluşor izvora un pârâiaş care se vărsa într-o fântână cu 
ghizdul din marmură albă. Țarina a luat cu un căuş de aur apă limpede ca lacrima şi 
rece ca gheaţa, a dus-o la gură şi a sorbit cu nesaţ. Din nebăgare de seamă, a înghiţit 
odată cu apa şi un bob de mazăre. Acesta a prins a se umfla şi țarina a rămas grea. 
Bobul se făcea din ce în ce mai mare, iar țarinei îi era din ce în ce mai anevoios. După o 
vreme, a născut un fiu căruia i-au pus numele Ivan Goroh. Creştea Ivan Goroh într-un 
ceas cât alţii într-un an, strângând în el vlagă nemăsurată, încât la nici zece ani s-a 
făcut un voinic puternic. 

A început să-şi întrebe părinţii dacă a avut fraţi şi surori şi aşa a aflat cum s-a întâmplat 
de a răpit-o viforul pe sora sa şi cum cei doi fraţi mai mari au plecat în căutarea ei şi nu 
s-au mai întors. 

— Tătucă şi mămucă, s-a rugat de ei Ivan Goroh, lăsați-mă şi pe mine să plec 
în căutarea lor! 

— Ce tot spui, copile? i-au răspuns într-un glas părinții. Eşti încă tânăr şi 
necopt. Fraţii tăi au plecat şi au pierit, iar pe tine, dacă pleci, te aşteaptă aceeaşi 
moarte. 

— Dar poate că nu pier! a spus Ivan Goroh. Vreau să-mi găsesc frații şi sora! 
S-au rugat de el țarina şi țarul să nu plece nicăieri, dar n-a fost chip să-l abată de la 
această hotărâre. Au trebuit să se supună, l-au pregătit de drum şi au vărsat lacrimi 
amare la despărţire. 

A călătorit Ivan prin câmpie o zi, două şi către seară a ajuns la o pădure întunecoasă. 
Acolo a dat de o izbă mică, înălţată pe picioare de găină, care se clătina în bătaia 
vântului. Ivan îi spuse: 

— Izbă, izbă! întoarce-te cu fața la mine şi cu spatele la pădure. 

Izba s-a întors spre Ivan Goroh şi voinicul a zărit în ochiul de geam o bătrână care l-a 


întrebat: 

— Cine eşti şi ce vânt te-aduce? 

Ivan a făcut o plecăciune şi s-a grăbit s-o întrebe: 

— Nu cumva ai văzut viforul zburător, bunicuțo? încotro le poartă el pe 
preafrumoasele fecioare? 

— Oh-oh, voinicule! zise bătrâna tuşind şi uitându-se la Ivan. Şi în mine a 
băgat groaza viforul ăsta, că n-am mai ieşit de o sută douăzeci de ani din izbă de frică 
să nu mă răpească şi pe mine. Dar să ştii că viforul este zmeul cel câinos. 

— Cum aş putea ajunge până la el? 

— Ce tot spui? Zmeul o să te înghită! 

— Dar poate n-o să mă înghită! 

— Ai grijă, voinice, să nu-ți pierzi capul! Iar dacă te întorci, dă-ți cuvântul 
că-mi vei aduce apă din palatul zmeului cu care, dacă te stropeşti, întinereşti pe loc! a 
rostit ea, abia mişcându-şi buzele. 

— Am să-ţi aduc, bunică! îmi dau cuvântul de onoare! 

— Mă încred în cuvântul tău! Să mergi drept înainte către soare-apune. 
După un an ai să ajungi la Muntele Vulpii. întreabă acolo unde e drumul care duce în 
împărăția zmeului. 

— îţi mulţumesc, bunicuţă! 

— N-ai pentru ce, voinicule! 

Ivan Goroh a pornit-o spre soare-apune. A mers fără osteneală un an încheiat, a trecut 
prin trei împărăţii, până când a ajuns în țara zmeului. în faţa porților oraşului a zărit un 
cerşetor şchiop şi chior, cu un toiag în mână. Ivan i-a dat de pomană şi l-a întrebat dacă 
nu cumva în acel oraş se află tânăra Vasilisa Cosiţă De Aur. 

— Aici este, i-a răspuns cerşetorul, doar că nu ne este îngăduit să vorbim 
despre asta cu nimeni. 

Ivan a înţeles că sora lui era acolo. Şi-a luat inima-n dinţi şi s-a îndreptat spre palat. 

în această vreme, Vasilisa Cosiţă De Aur, privind pe fereastră să vadă dacă nu se 
întoarce zmeul, l-a zărit în depărtare pe tânărul voinic şi a trimis iscoade înaintea lui să 
afle cine e, de pe ce meleaguri vine, de ce neam este şi dacă nu cumva i l-a trimis 
tătâne-său. Aflând că este fratele ei cel mai mic pe care nu-l văzuse niciodată, Vasilisa a 
alergat la el şi l-a îmbrăţişat cu lacrimi în ochi. 

— Fugi mai repede, frățioare! Fugi, că în curând vine zmeul şi te ucide! 

— Iubită surioară! îi răspunse Ivan, nici tu n-ai vorbit, nici eu n-am auzit. Nu 
mă înspăimânt eu de zmeu şi de toată puterea lui. 

— Că doar n-oi fi tu Goroh, ca să te înfrunţi cu el! 

— Mai întâi de toate, dă-mi ceva să-mi astâmpăr setea, căci am mers pe 
arşiţă şi am obosit. 

— Şi ce bei tu, frăţioare? 

— Câte o găleată de mied dulce, iubită surioară! 

Vasilisa Cosiţă De Aur a poruncit să fie adusă o găleată de mied dulce şi Goroh a sorbit- 
o dintr-o singură înghiţitură. A cerut să i se mai aducă una. 

— Ei, frăţioare, îi spuse prinţesa, nu te-am cunoscut până acum, dar în clipa 
asta sunt încredinţată că tu eşti Ivan Goroh. 

— Lasă-mă să-mi trag puțin sufletul după drum! 

Vasilisa a poruncit să i se aducă un scaun, dar scaunul s-a rupt în bucăți sub greutatea 
lui Ivan. I s-a adus un altul, întărit cu bucăţi de fier, dar şi acesta s-a crăpat şi s-a 
îndoit. 

— Vai, frăţioare! Acesta e scaunul zmeului câinos. 

— Se vede treaba că sunt mai greu ca el! a spus Ivan zâmbind. 

S-a ridicat, a ieşit din palat, s-a dus la fierărie şi i-a poruncit meşterului fierar să-i facă 
un toiag de fier de cinci sute de puduri. 

Bătrânul meşter şi-a pus fierarii la lucru şi zi şi noapte au prins ciocanele să bată, 


împrăştiind înjur numai scântei. După patruzeci de ore, toiagul a fost gata. Cincizeci de 
oameni abia au reuşit să-l ridice şi să-l aducă la palat. Ivan Goroh a prins toiagul în 
mână şi l-a aruncat în sus, dincolo de nori, până nu s-a mai văzut. 

Oamenii, văzând isprava, s-au înspăimântat şi au început să alerge care încotro. Se 
gândeau că, dacă toiagul va cădea peste oraş, va dărâma zidurile, iar oamenii vor muri 
striviţi sub dărâmături. Dacă va cădea în mare, apa se va revărsa şi va îneca oraşul. 
Ivan însă s-a întors liniştit în palat şi a poruncit să i se spună când se va zări toiagul 
întorcându-se pe pământ. Oamenii s-au pitit sub porţi, prin case şi aşteptau cu sufletul 
la gură să zărească toiagul. Au aşteptat ei un ceas, au aşteptat două şi iată că în cel de- 
al treilea au zărit toiagul zburând spre pământ. Au fugit la palat să dea de ştire despre 
acest lucru. 

Goroh a ieşit în curte, a întins mâna şi a prins din zbor toiagul, care s-a îndoit în palma 
sa. Ivan l-a luat, l-a sprijinit de genunchi, l-a îndoit şi a intrat în palat. 

Deodată s-a auzit un şuier groaznic: venea zmeul val-vârtej pe calul lui iute ca vântul, 
care scotea flăcări pe nas. Zmeul arăta ca un voinic, numai capul îi era de şarpe. De 
obicei, cam cu zece verste înainte de a ajunge, palatul începea să se rotească şi să se 
mişte dintr-o parte în alta. Acum însă a stat locului. Se vede treaba că era acolo un 
oaspete nedorit. Zmeul a căzut pe gânduri, a scos un şuierat şi a prins a horeai. Calul- 
vijelie şi-a scuturat coama, şi-a desfăcut larg aripile şi s-a avântat înainte cu larmă. 
Apropiindu-se de palat, zmeul văzu că acesta rămăsese nemişcat. 

— Oho! a răcnit zmeul câinos. Mi-a venit duşmanul. N-o fi oare chiar Ivan 
Goroh? 

Când dădu cu ochii de viteaz, zmeul îi zise: 

— Am să te pun într-o palmă, iar cu cealaltă am să te strivesc ca pe o muscă. 
Nimic nu se va alege din tine! 

— Asta rămâne de văzut! îi răspunse Ivan Goroh. 

Zmeul şi-a luat avânt şi s-a repezit să-l lovească pe Ivan şi să-l străpungă cu lancea, dar 
acesta a sărit într-o parte şi zmeul a dat pe alături. 

— Acum e rândul meu! a tunat Goroh şi a aruncat cu toiagul de fier în zmeu, 
făcându-l bucăţi. 

Şi-a înfipt toiagul în pământ, a străbătut două împărăţii şi a ajuns într-a treia. Poporul l- 
a întâmpinat cu mare bucurie, aruncându-şi căciulile în sus şi strigând că el e ţarul. 
Ivan însă l-a zărit pe bătrânul meşter fierar şi, ca răsplată că i-a făcut toiagul de fier 
atât de repede, le-a spus oamenilor: 

— Iată-l pe conducătorul vostru! Să-l ascultați şi să-l cinstiţi, că el vă va 
aduce binele, nu ca zmeul cel câinos care v-a pricinuit atâta rău! 

Ivan a găsit apa vie şi apa moartă şi i-a stropit pe frații săi, care s-au ridicat ca dintr-un 
somn adânc şi au început să se frece la ochi. 

— Mult am mai dormit! ziseră ei. Numai Dumnezeu mai ştie ce s-a întâmplat 
în răstimpul ăsta! 

— De n-aş fi fost eu, aţi fi dormit voi mult şi bine, frații mei iubiți! le-a spus 
Ivan Goroh strângându-i la piept. 

N-a uitat nici de apa fermecată din palatul zmeului. A pregătit o corabie, şi-a luat sora 
şi pe cei doi frați şi a pornit-o pe râu în jos, spre împărăţia tatălui său. în drum s-a oprit 
şi la izba pe picioare de găină. I-a dat bătrânei apa de la zmeu, aşa cum promisese. 
Bătrâna şi-a dat pe faţă cu apa fermecată şi pe dată s-a prefăcut într-o fată tânără, de o 
neasemuită frumuseţe. 

Țarul şi țarina i-au întâmpinat pe copii cu mare bucurie şi au trimis crainici în toate 
colţurile lumii să vestească venirea acasă a preafrumoasei Vasilisa Cosiţă De Aur. în tot 
oraşul răsunau clopotele şi trâmbiţele, băteau tobele şi bubuiau tunurile. Vasilisa şi-a 
găsit mirele, iar fraţii şi-au ales şi ei mirese, aşa că s-au pornit dintr-odată patru nunţi 
împărăteşti. Au fost şi bunicii bunicilor acolo şi au băut mied, care a ajuns şi până la 
noi: pe mustăţi curgea, dar în gură nu nimerea. După moartea tatălui, Ivan i-a moştenit 


tronul, cârmuind ţara cu cinste şi cu dreptate şi i-a rămas, peste veacuri, numele de 
Goroh. 


Soldatul şi Preaînţeleapta Elena 


poveste rusească 


Cândva, demult, demult de tot, într-o ţară îndepărtată, s-a întâmplat ca un soldat să fie 
pus de strajă la un turn de piatră. Tumul era încuiat cu lacătul şi pecetluit cu pecete. 
La miezul nopţii, soldatul a auzit o voce dinăuntru: 

— Ei, soldatule! 

— Cine mă strigă? 

— Eu, duhul necurat, îi spuse un glas de dincolo de gratiile de fier. De 
treizeci de ani stau aici înfometat şi însetat. 

— Şi ce-ţi trebuie? 

— Scoate-mă de aici şi am să te ajut şi eu la necaz. Numai să te gândeşti la 
mine, şi în aceeaşi clipă am să-ţi vin în ajutor. 

Soldatul a spart lacătul, a smuls pecetea şi a deschis uşa. Necuratul a zbughit-o din 
turn, s-a înălţat în văzduh şi s-a făcut nevăzut cu iuţeala fulgerului. 

„Ei”, îşi zise soldatul, „am făcut-o de oaie! S-a dus de râpă slujba mea! Mă vor aresta, 
mă vor trimite la tribunalul militar şi, în cel mai fericit caz, mă vor plimba printre 
rândurile de soldaţi, sub ploaia de vergi. Mai bine să dezertez cât mai am timp!”. 

Şi-a lepădat puşca şi raniţa pe pământ şi a luat-o încotro a văzut cu ochii. A mers el o 
zi, două, trei, până ce n-a mai putut răbda de foame. Dar de mâncare şi de băut n-avea 
nimic. S-a aşezat pe marginea drumului şi a început să plângă şi să cugete. 

— Cât de prost am fost! Zece ani l-am slujit pe țar şi am fost tot timpul sătul 
şi mulțumit; în fiecare zi primeam câte trei funturi de pâine şi nu mi-a fost destul! 
Libertate mi-a trebuit, ca să mor de foame! Numai tu porţi întreaga vină pentru 
necazurile mele, duh necurat! 

Deodată a apărut, ca din senin, necuratul şi i-a zis: 

— Bună vreme, soldatule! De ce eşti aşa necăjit? 

— Cum să nu fiu când, iată, de trei zile mă sting de foame. 

— Nu te necăji, îi spuse duhul, că nu-i ceva peste putință! 

S-a învârtit încoace, încolo şi a pus dinaintea soldatului o mulţime de bucate gustoase 
şi de băuturi alese. După ce l-a ospătat cum se cuvine pe soldat, duhul i-a spus: 

— Vino la mine acasă. Ai s-o duci împărăteşte: o să ai mâncare şi băutură 
cât îţi pofteşte inima, numai să ai grijă de fiicele mele. Altceva nu-mi trebuie de la tine! 
Soldatul s-a învoit. Necuratul l-a apucat de subsuori, s-a înălţat cu el în văzduh, sus-sus 
de tot, l-a purtat peste mări şi ţări, în cea de-a treizecea împărăție, şi l-a coborât în 
curtea unui palat de piatră albă. 

Necuratul avea trei fiice de o rară frumuseţe. Le-a chemat şi le-a poruncit să nu iasă 
din cuvântul soldatului şi să-i aducă mâncare şi băutură din belşug de câte ori va pofti, 
iar el şi-a luat zborul să facă mârşăvii, că doar era un duh necurat! Nu stătea niciodată 
locului, ci cutreiera tot timpul prin lume, ispitind oamenii la păcat. 

Soldatul a rămas cu preafrumoasele fete şi a început să huzurească într-atât, încât şi 
de la moarte îşi luase gândul. Un singur lucru îl neliniştea însă: în fiecare noapte, 
frumoasele fete plecau de acasă, iar el nu ştia unde se duc. Aînceput să le tragă de 
limbă, dar ele nu i-au suflat o vorbă. 

„Prea bine!”, se gândi soldatul. „Am să stau de veghe noaptea întreagă şi nu e cu 
putinţă să nu aflu pe unde îşi pierd vremea.” 

Seara s-a băgat în aşternut şi s-a prefăcut că a adormit adânc, dar el aştepta cu 
nerăbdare să vadă ce- o să se întâmple. Când a sosit timpul, s-a furişat încetişor spre 


dormitorul fetelor, s-a oprit în dreptul uşii şi s-a uitat pe gaura cheii. Frumoasele fete 
au adus covorul fermecat, l-au întins pe podea, s-au trântit pe covor, s-au prefăcut în 
orumbiţe, s-au scuturat şi au zburat pe fereastră. 

— Ce minune! îşi zise soldatul. Ce-ar fi să încerc şi eu? 

A intrat în dormitor, s-a lovit de covor, s-a transformat în pitulice, a zbughit-o pe 
ereastră şi a plecat în urmărirea fetelor prefăcute în porumbiţe. 

Păsărelele au coborât pe un tăpşan verde, iar pitulicea s-a aşezat sub o tufă de 
coacăze, s-a ascuns între frunze şi pândea, de acolo, fiecare mişcare. în scurt timp au 
oposit pe iarbă o mulţime de porumbiţe, acoperind întreg tăpşanul. în mijloc apăruse 
un tron de aur. După puţină vreme, s-a văzut plutind prin văzduh o caleaşcă de aur 
trasă de şase balauri de foc şi o lumină albastră a inundat cerul şi pământul. 

în caleaşcă stătea regina Elena, cea preaînţeleaptă, atât de frumoasă, încât nici cu 
gândul nu puteai gândi, nici cu vorba nu o puteai zugrăvi. Poate doar în basme să se 
ovestească de un asemenea chip frumos ca al ei! A coborât din caleaşcă şi s-a urcat 
e tronul de aur. A început să cheme la ea, pe rând, toate porumbiţele şi să le înveţe 
elurite şiretlicuri. După ce a terminat de povăţuit, s-a urcat în caleaşcă şi s-a făcut 
nevăzută. Porumbiţele şi-au luat zborul de pe tăpşan şi au plecat pe la casele lor. 
Pitulicea a luat-o pe urmele celor trei surori pe care le avea în grijă. 

Porumbiţele s-au aruncat pe covor şi s-au prefăcut în fetele frumoase de dinainte. S-a 
ovit şi pitulicea de covorul fermecat şi s-a prefăcut în soldat. 

— Tu de unde-ai apărut? l-au întrebat fetele. 

— Am fost cu voi pe tăpşanul verde, am văzut-o pe regină pe tronul de aur şi 
am auzit cum vă învăţa tot felul de şiretlicuri. 

— Ai avut noroc că ai scăpat nevătămat. Regina Elena cea Preaînţeleaptă 
este puternica noastră stăpână. Dacă ar fi avut cu ea cartea fermecată, te-ar fi dibuit 
cât ai bate din palme şi atunci n-ar fi fost chip să scapi cu viață. Ai grijă, soldatule! Nu 
te mai duce pe tăpşanul verde şi nu te uita la Elena cea Preaînţeleaptă. Altminteri, ai 
să-ţi pierzi capul. 

Soldatul nu s-a speriat defel, de parcă acele cuvinte i-ar fi zburat pe lângă urechi. 

A doua noapte, s-a lovit iarăşi de covorul fermecat şi s-a prefăcut în pitulice. A ajuns pe 
tăpşanul cel verde, s-a ascuns sub tufa de coacăze şi a început să se uite la 
Preaînţeleapta Elena, sorbind-o din ochi. 

— Dacă mi-aş găsi aşa o nevastă, se gândi el, nu m-aş uita la nimic! Ce-ar fi 
să mă duc după ea şi să aflu unde trăieşte? 

Şi iată că Preaînţeleapta Elena a coborât de pe tron, a urcat în caleaşca trasă de cei 
şase balauri de foc şi a pomit-o prin văzduh către palatul ei fermecat. Pitulicea a plecat 
şi ea în zbor după caleaşca reginei. 

A ajuns regina la palat şi i-au ieşit în întâmpinare dădacele şi servitoarele, au luat-o pe 
braţe şi au dus-o în încăperile ei meşteşugit pictate. Pitulicea s-a oprit pe ramura unui 
copac ce se înălța chiar sub ferestrele dormitorului Elenei şi a început să ciripească 
atât de frumos şi de jalnic, încât reginei nu i s-a lipit geană de geană. 

De îndată ce s-au ivit zorii, Preaînţeleapta Elena a strigat cu glas poruncitor: 

— Slugi şi dădace! Daţi fuga în grădină şi prindeţi-mi pitulicea! 

Slugile şi dădacele s-au năpustit în grădină şi au început să se muncească să prindă 
pasărea cântătoare. Dar ce puteau să facă ele, nişte sărmane bătrâne care abia se 
mişcau? Pitulicea sărea din creangă în creangă: nici nu zbura departe, dar nici nu se 
lăsa prinsă. 

Regina şi-a pierdut răbdarea şi a ieşit ea însăşi în grădină, cu gândul să prindă 
pitulicea. S-a apropiat de tufa pe care stătea pasărea, dar aceasta rămase încremenită 
locului, cu aripile lăsate, de parcă aştepta să fie prinsă. Bucuroasă, Elena a luat 
pasărea în mână, a dus-o în palat şi a aşezat-o într-o colivie de aur, pe care a aninat-o 
la ea în dormitor. Ziua a trecut, soarele a apus, iar Preaînţeleapta Elena a plecat la 
tăpşanul verde. S-a întors, s-a dezbrăcat şi a intrat în aşternut. Privindu-i trupul alb, 


pitulicea începu să tremure de plăcere. De îndată ce a adormit regina, pitulicea s-a 
prefăcut în muscă, a ieşit din colivie şi s-a lovit de podea, transformându-se într-un 
voinic chipeş. S-a apropiat de patul reginei, a privit-o cât a privit-o şi, până la urmă, n-a 
mai răbdat şi a sărutat-o pe gură. Văzând că regina se trezeşte, voinicul s-a prefăcut în 
muscă, a intrat în colivie, iar acolo a devenit iarăşi pitulice. 

Preaînţeleapta Elena a deschis ochii şi a privit înjur, dar n-a zărit pe nimeni. 

— Se vede treaba că am visat, îşi zise ea. 

S-a întors pe cealaltă parte şi a adormit din nou. 

Dar soldatul n-a stat locului: a sărutat-o şi a doua oară, şi a treia oară, şi de fiecare 
dată a trezit-o din somn, pentru că regina dormea iepureşte. După al treilea sărut, 
Preaînţeleapta Elena s-a ridicat din aşternut şi şi-a zis: 

— Aici trebuie să fie ceva la mijloc. Ia să mă uit eu în cartea fermecată! 

Şi-a deschis cartea şi a aflat pe dată că în colivia de aur nu era o pasăre cântătoare, ci 
un tânăr soldat. 

— A! Bădăranule! a strigat Preaînțeleapta Elena. leşi afară din colivie! 
Pentru şiretlicul tău ai să mi- o plăteşti cu viața! 

Ce era să facă biata pitulice? A ieşit din colivie, s-a lovit de podea şi s-a prefăcut în 
chipeş viteaz. Soldatul i-a căzut reginei în genunchi şi a început să-i ceară iertare. 

— Nicio iertare, ticălosule! i-a răspuns Preaînţeleapta Elena şi l-a chemat pe 
călău să reteze capul soldatului. 

Ca din pământ a răsărit în aceeaşi clipă un uriaş cu securea în mână şi cu un butuc 
uriaş alături. L-a trântit pe soldat la podea, i-a pus capul pe butuc şi a ridicat securea, 
aşteptând ca regina să facă un semn cu batista pentru a-i zbura capul nefericitului 
soldat. 

— îndurare, minunată regină! se rugă soldatul, în timp ce din ochi i se 
scurgeau şiroaie de lacrimi, îngăduie-mi să cânt un cântec! 

— Cântă, dar repede! 

Soldatul a început un cântec atât de trist, atât de jalnic, încât nici Preaînţeleapta Elena 
nu se putu stăpâni să nu izbucnească în plâns. 1 s-a făcut milă de mândrul voinic şi-i 
zise: 

— îţi dau un răgaz de zece ore. Dacă în acest răstimp o să te poţi ascunde 
atât de iscusit, încât să nu te găsesc, am să mă mărit cu tine. Dacă n-ai să faci asta, voi 
porunci să ți se taie capul. 

A ieşit soldatul din palat şi a mers până când a intrat într-o pădure întunecoasă. S-a 
aşezat lângă un tufiş şi a început să-şi frământe mintea. 

— Ah, duhule necurat! Tot din cauza ta sunt la 

un pas de moarte! în aceeaşi clipă apăru şi necuratul: 

— Ce te frământă, soldatule? 

— Ce să mă frământe? Mă paşte moartea! Unde să mă ascund de 
Preaînţeleapta Elena? 

Duhul s-a lovit de pământ şi s-a prefăcut într-un vultur cu aripi puternice. 

— Urcă-te, soldatule, la mine în spate! Te voi duce în slava cerului. 

Soldatul s-a urcat în spatele vulturului, iar acesta s-a înălţat şi a intrat după norii negri. 
Au trecut cinci ore. Preaînţeleapta Elena a luat cartea fermecată, a deschis-o şi a văzut 
totul ca-n palmă. A strigat cu glas tunător: 

— Ajunge, vulturule! Nu mai zbura prin nori. Coboară pe pământ, că de 
mine nu scapi! 

Vulturul a coborât, iar soldatul s-a mâhnit şi mai tare. 

— Ce-i de făcut acum? Unde să mă ascund? 

— Aşteaptă! îi zise duhul. Te ajut îndată. 

S-a apropiat de soldat, l-a lovit peste obraz şi l-a prefăcut într-un ac cu gămălie, iar el s- 
a prefăcut în şoarece, a luat acul în dinţi, s-a furişat în palat, a găsit cartea fermecată şi 
a înfipt acul în ea. 


Au trecut ultimele cinci ore. Preaînţeleapta Elena şi-a deschis cartea fermecată, s-a 
uitat, s-a uitat, dar de aflat n-a aflat nimic. S-a mâniat şi a zvârlit cu furie cartea în foc. 
Acul cu gămălie s-a desprins din carte, a căzut pe podea şi s-a prefăcut în voinicul 
mândru. Preaînţeleapta Elena l-a luat de mână. 

— Eu sunt şireată, dar tu mă întreci! îi zise soldatului. 

N-au stat prea mult pe gânduri, au făcut nunta şi au trăit în pace şi bună înţelegere. 


Ivan, fiul de negustor, şi Preaînţeleapta Vasilisa 


poveste rusească 


Un ţăran a semănat odată secară, şi i-a dat Dumnezeu un rod atât de bogat, încât abia 
a reuşit să-l strângă de pe câmp. Şi-a cărat snopii acasă, a treierat, şi-a umplut 
hambarele şi se gândea: „De- acum am să trăiesc fără griji!”. Dar s-au înnădit la 
hambarul ţăranului un şoricel şi o vrabie. Nu era zi de la Dumnezeu în care ei să nu 
coboare de cinci-şase ori în hambar şi să nu mănânce din recolta ţăranului. După ce se 
ghiftuiau, se întorceau acasă la ei: şoricelul intra în gaură, iar vrabia se ducea la cuib. 
Au trăit ei în prietenie vreo trei ani, până au terminat aproape toate grăunţele. A mai 
rămas în hambar mai nimic, cam un sfert de baniţă. A văzut şoarecele că merindele 
sunt pe sfârşite şi a început să se gândească s-o înşele pe vrabie şi să-şi oprească doar 
pentru el ceea ce rămăsese. într-o noapte întunecoasă, a făcut o gaură în podea şi a dus 
în ea toată secara rămasă, până la ultimul grăunte. 

Dimineaţă veni vrabia în hambar să-şi ia micul dejun, dar în hambar - nimic! leşi afară 
flămândă şi- şi zise: „M-a păcălit, nenorocitul! Ia să merg eu la regele lor şi să-l chem 
pe şoricel în judecată. Regele să hotărască de partea cui e dreptatea!”. 

Şi-a luat zborul şi s-a dus la leu. 

— Leule, Măria Ta! i se închină vrabia până la pământ. Trei ani am fost 
prietenă cu un supus al Măriei Tale, cu şoricelul cel dințos, şi nici vorbă de ceartă între 
noi. Dar când rezervele au ajuns pe sponci, şoarecele m-a păcălit: a ros în hambar o 
gaură şi a cărat acolo toate grăunţele, iar pe mine m-a lăsat să flămânzesc. Fă-ne 
dreptate, Măria Ta! Dacă nu, am să merg la vultur, regele păsărilor. 

— Mergi sănătoasă! i-a răspuns leul. 

Vrabia s-a dus cu pâra la vultur şi i-a povestit tot necazul său cu şoricelul, cum acesta a 
furat-o şi cum leul, regele animalelor, a încuviințat fărădelegea supusului său. 

S-a mâniat regele-vultur şi a trimis un sol la regele-leu ca să-l vestească să vină cu 
armata sa pe câmpul de luptă să se înfrunte cu oastea păsărilor. 

Leul n-a mai avut încotro. Şi-a trimis crainicii pretutindeni să-şi adune supuşii la oaste. 
Au venit o mulţime de animale, umplând câmpia întinsă şi întunecând pământul. A 
sosit în zbor şi armata zburătoarelor, ca un nor uriaş şi negru. A început marea bătălie. 
S-au luptat ei trei ore şi trei minute. A învins regele-vultur, împresurând întreg câmpul 
cu leşuri duşmane, după care a dat voie păsărilor să plece acasă, iar el, rănit, a zburat 
în pădure, s-a aşezat pe un stejar înalt şi a început să cugete cum să-şi recapete 
puterea pe care o avusese înainte. 

Asta se întâmpla demult. Trăiau pe atunci, singuri cuc, un negustor şi cu nevasta lui. S- 
a trezit negustorul într-o dimineaţă şi i-a zis soţiei sale: 

— Am avut azi-noapte un vis urât: se făcea că se oploşise pe lângă noi o 
pasăre uriaşă, care mânca pe zi câte un taur întreg şi bea câte un hârdău de mied. Nici 
nu puteam scăpa de ea, nici să n-o hrănim nu puteam... Mă duc acum să fac o plimbare 
în pădure. 

Şi-a luat puşca pe umăr şi a plecat. A colindat el cât a colindat prin pădure, până cea 
dat de stejarul cel înalt. A văzut vulturul în copac şi se pregătea să tragă în el. 

— Nu trage în mine, bunule voinic! i-a grăit vulturul cu glas omenesc. Dacă 


mă vei ucide, nu vei avea niciun folos. Mai bine ia-mă acasă la tine şi hrăneşte-mă timp 
de trei ani, trei luni şi trei zile. După ce mă voi tămădui şi îmi voi recăpăta puterile, am 
să te răsplătesc cu binele. 
„Ce răsplată să aştepţi de la un vultur?”, gândi negustorul şi duse iarăşi puşca la ochi. 
Vulturul i-a spus acelaşi lucru. Negustorul a dus puşca la ochi pentru a treia oară şi 
iarăşi i-a vorbit vulturul cu glas omenesc: 
— Nu mă ucide! Hrăneşte-mă timp de trei ani, trei luni şi trei zile, până mă 
voi întrema şi-mi voi recăpăta puterea de odinioară. Am să-ţi plătesc pentru toate! 
Negustorului i s-a făcut milă, a luat vulturul şi l-a dus acasă. Aici a înjunghiat un taur şi 
a umplut un hârdău de mied. Se gândea că îi va ajunge vulturului pentru mult timp, 
dar acesta a hăpăit totul cât ai clipi din ochi. I-a venit greu negustorului cu oaspetele 
său; începu chiar să sărăcească. Văzând vulturul acestea, i-a spus negustorului: 
— Du-te în câmpia întinsă! Sunt acolo nenumărate leşuri de animale. 
Jupoaie-le blănurile scumpe şi du-le în târg la vânzare. Cu banii câştigaţi ai să poți să 
ne hrăneşti pe toți şi încă o să-ți mai rămână. Negustorul s-a dus în câmpia întinsă, a 
dat de mulţimea leşurilor de animale, a jupuit blănurile cele scumpe, le-a dus la 
vânzare şi a obținut bani frumoşi pe ele. 
A trecut un an. Vulturul l-a rugat pe stăpânul casei să-l ducă la locul unde se aflau 
stejari înalți. Negustorul a înhămat caii la căruță şi l-a dus la locul cu pricina. Vulturul 
s-a ridicat până la nori şi s-a lăsat spre pământ cu iuțeala fulgerului, lovind cu pieptul 
un stejar vânjos. Acesta s-a despicat în două. Vulturul grăi: 
— Ei, negustorule, bunule viteaz! încă nu mi-am recăpătat puterea de 
dinainte. Mai hrăneşte-mă încă un an! 
A mai trecut un an. Vulturul s-a înălţat iarăşi până la nori, a venit în jos ca fulgerul şi a 
lovit cu pieptul un stejar. Copacul s-a sfărâmat în bucăţi. 
— Va trebui, negustorule, bunule viteaz, să mă mai hrăneşti un an, grăi 
vulturul. încă nu mi-am recăpătat puterile de altădată. 
A trecut şi cel de-al treilea an, s-au mai scurs trei luni şi trei zile 
şii-a spus vulturul negustorului: 

— Du-mă iarăşi la locul acela cu stejari înalţi! 
Negustorul l-a dus la stejarii cei înalţi. S-a înălţat vulturul ca o vijelie, mai sus decât 
primele dăţi, şi, cu iuţeala fulgerului, a lovit stejarul cel viguros atât de puternic, încât 
acesta s-a prefăcut în aşchii de la vârf până la rădăcină, iar pădurea s-a cutremurat 
toată. 
— îţi mulţumesc, negustorule, bunule viteaz! i-a spus vulturul. E în mine 
acum toată vechea mea putere. Lasă-ţi calul şi aşază-te la mine între aripi, căci vreau 
să te duc în ţara mea şi să te răsplătesc pentru tot binele pe care mi l-ai făcut! 
Negustorul s-a aşezat între aripile vulturului, iar acesta s-a înălţat sus-sus de tot şi l-a 
purtat spre marea cea albastră. 
— Uită-te la marea cea albastră! l-a îndemnat vulturul. 

separe? E mare? 
— Cam cât o roată de căruță, i-a răspuns negustorul. 
Vulturul a scuturat din aripi şi l-a aruncat în hău, făcându-l să simtă fiorii morții. Cu 
puţin înainte de a cădea în valurile înspumate, vulturul l-a prins, l-a aşezat între aripi şi 
s-a înălţat şi mai sus. 
— Ia uită-te la marea cea albastră! Cum ți se pare? 
— Ca un ou de găină. 
Vulturul şi-a scuturat din nou aripile şi l-a aruncat pe negustor, dar l-a prins înainte ca 
acesta să cadă în valuri, l-a aşezat între aripile sale şi s-a înălţat mult mai sus decât în 
primele dăţi. 
— Acum mai vezi marea cea albastră? Cum ţi se pare? 
— Ca un grăunte mic, mic de tot, răspunse negustorul. 
Vulturul a scuturat din aripi şi a treia oară şi l-a aruncat pe negustor din înaltul cerului, 


dar şi de această dată l-a prins înainte ca el să ajungă la apă şi l-a întrebat: 

— Cum e, negustorule, bunule viteaz? Ai simţit fiorii morții? 

— I-am simţit, fu răspunsul acestuia. Am fost încredinţat că am să mor. 

— Şi eu am simțit la fel când te pregăteai să tragi în mine! 

Vulturul, cu negustorul în cârcă, a zburat peste mare şi a ajuns în Împărăția de Aramă. 
— Aici trăieşte sora mea mai mare, Îi spuse el negustorului. Când vom fi la 
ea şi va începe să-ți dea daruri, să nu iei nimic. Să-i ceri doar să-ți dea sipetul de 
aramă. 

Zicând acestea, vulturul s-a pogorât, s-a izbit de pământ şi s-a prefăcut într-un mândru 
viteaz. 

Cum treceau ei prin curtea largă, i-a văzut sora şi s-a bucurat nespus: 

— Iubite frăţioare! De unde te-a adus Dumnezeu? Nu te-am mai văzut de trei 
ani şi am crezut că te- ai prăpădit. Cu ce să te omenesc? 

— Nu pe mine trebuie să mă întrebi, iubită surioară! Eu sunt de-al casei. 
întreabă-l pe acest bun viteaz. El mi-a dat mâncare şi băutură timp de trei ani de zile şi 
nu m-a lăsat să mor de foame. 

Sora vulturului i-a aşezat la o masă de stejar cu acoperământ alb pe ea, i-a ospătat cum 
se cuvine şi apoi i-a chemat să le arate cămările doldora de bogății. l-a spus 
negustorului: 

— Ia de aici tot ce-ţi pofteşte inima! 

Negustorul îi răspunse: 

— Nu-mi trebuie nici aur, nici argint, nici pietre scumpe. Dăruieşte-mi 
sipetul tău de aramă! 

— Cum de nu! sări gazda ca înțepată. Pune-ţi pofta-n cui! E prea mare 
pentru tine căciula la care râvneşti! 

S-a supărat fratele ei pentru aceste vorbe, s-a prefăcut în vultur, l-a luat pe negustor şi 
a plecat mai departe. 

— Iubite frățioare! începu să strige soră-sa în urma lui. întoarce-te! îţi dau 
sipetul, că nici nu ţin aşa de mult la el! 

— Prea târziu, surioară! zise vulturul şi se făcu nevăzut. 

S-a înălţat iarăşi vulturul în slava cerului şi i-a zis negustorului: 

— Ia uită-te, bunule viteaz! Ce vezi în spate şi în faţă? 

— în spate-i foc ce arde, iar în faţă sunt numai flori. 

— Aceea e Ţara de Argint, zise vulturul, iar florile cresc în Ţara de Aur, la 
sora mea cea mică. Când vom fi în ospeţie la ea şi va începe să-ţi dea scumpe daruri, tu 
să nu iei nimic, ci să-i ceri sipetul ei de aur. 

A sosit vulturul în Ţara de Aur şi s-a prefăcut într-un mândru viteaz. 

— Frăţioare iubit! i-a zis sora de îndată ce a dat cu ochii de el. De unde ai 
apărut? Unde-ai fost atâta timp? De ce n-ai venit atâta vreme pe la mine? Cu ce 
porunceşti să te omenesc? 

— Nu mă întreba pe mine şi nu pe mine trebuie să mă omeneşti! Eu sunt de- 
al casei. Omeneşte-l pe acest negustor, bunul viteaz. El m-a hrănit şi mi-a dat să beau 
timp de trei ani la rând şi nu m-a lăsat pradă morţii prin înfometare. 

Gazda i-a aşezat la o masă de stejar acoperită cu fețe de masă albe şi i-a ospătat cum 
se cuvine pe cei doi. L-a dus apoi pe negustor în cămările sale cu bogății şi a început 
să-l ademenească dându-i aur, argint şi pietre scumpe. 

— Nu am nevoie de nimic, zise negustorul. Aş vrea să-mi dăruieşti doar 
sipetul tău de aur! 

— Ia-l şi stăpâneşte-l fericit! Că tu l-ai hrănit şi l-ai adăpat pe fratele meu 
timp de trei ani şi nu l-ai lăsat să moară de foame. Iar de dragul fratelui meu, nu-mi 
pare rău de nimic. 

A stat cât a stat şi s-a veselit negustorul în împărăţia de Aur, dar a venit timpul să plece 
spre casă. 


— Mergi sănătos! îi spuse vulturul. Să-ţi aminteşti despre mine numai 
lucrurile plăcute şi ai grijă să nu deschizi sipetul până ce nu ajungi acasă. 

S-a aşternut negustorul la drum şi a mers cale lungă, zi de vară până-n seară, până 
când a obosit. Vrând să se odihnească, s-a oprit pe un izlaz străin în împărăţia ţarului 
păgân Lob. S-a uitat el cât s- a uitat la sipetul de aur, n-a mai putut de nerăbdare şi l-a 
deschis. Numai ce a ridicat capacul, că în faţa lui s-a şi înălţat un palat măreț, 
împodobit în culori care-ţi luau ochii. în palat forfoteau numeroase slugi, care se 
plecară toate în faţa lui: 

— Porunceşte tot ce ai nevoie şi se va îndeplini! 

Negustorul a mâncat, a băut şi s-a culcat. 

Când a văzut ţarul păgân Lob că pe pământul lui se înalţă un palat măreț, şi-a trimis 
iscoadele: 

— Duceţi-vă şi aflaţi cine a îndrăznit să înalțe fără învoirea mea un 
asemenea palat pe pământul meu! Spuneţi-i să plece neîntârziat, dacă nu i s-a urât cu 
binele! 

Când a auzit negustorul asemenea vorbe, a început să se frământe cum să bage palatul 
în sipet, aşa cum a fost înainte. S-a gândit el ce s-a gândit, dar nu-i trecea nimic prin 
minte care să-l ajute. 

— Aş pleca eu cu bucurie, le spuse iscoadelor. Dar cum? 

Iscoadele s-au întors şi l-au încunoştinţat pe ţarul păgân Lob de ceea ce vorbiseră cu 
negustorul. 

— Să-mi dea, zise ţarul, ceea ce are acasă şi el nu ştie şi am să-i strâng eu 
palatul în sipetul de aur! Negustorul nu avu încotro: a promis, sub jurământ, să-i dea 
ţarului păgân ceea ce are acasă şi el nu ştia că are, iar Lob i-a strâns palatul în sipetul 
de aur. Negustorul a luat sipetul şi a pornit-o la drum. A mers mult? A mers puţin? Nu 
se ştie, însă, în cele din urmă, a ajuns acasă. L-a întâmpinat nevasta: 

— Bun venit, soarele meu! Pe unde-ai umblat? 

— Ei, pe unde am fost, acum nu mai sunt de găsit pe-acolo! 

— în lipsa ta, Dumnezeu ne-a dăruit un fecior. 

„Asta era deci ce aveam eu acasă şi nu ştiam!”, îşi zise negustorul, întristându-se. 

— Ce-i cu tine? Sau nu te bucuri că te-ai întors acasă? îl întrebă nevasta. 

— Nu-i asta! i-a răspuns bărbatul şi i-a povestit de-a fir-a-păr tot ce se 
întâmplase. 

S-au necăjit ei, au plâns, dar nu mai aveau ce face. A deschis negustorul sipetul de aur 
şi s-a înălţat în faţa lor măreţul palat meşteşugit, înfrumusețat în culori vii, şi a început 
el să trăiască acolo alături de nevastă şi de fiul său şi să-şi sporească avutul. 

Au trecut vreo zece ani şi chiar mai mult, a crescut fiul negustorului, s-a făcut chipeş şi 
s-a copt la minte, părând voinic între voinici. într-o zi, s-a sculat dimineaţa vesel şi i-a 
spus părintelui său: 

— Tată, l-am visat azi-noapte pe țarul păgân Lob, care mi-a poruncit să mă 
duc la el pentru că mă aşteaptă de multişor. „Jurământul nu se încalcă!”, a mai 
adăugat el. 
Părinţii au izbucnit în lacrimi, l-au binecuvântat şi i-au dat voie să plece în ţara străină. 
A mers el cale îndelungată, străbătând câmpii întinse şi stepe necuprinse, până a ajuns 
lângă o pădure întunecată. Peste tot, nici ţipenie de om. Era doar o mică izbă aşezată 
cu faţa spre pădure şi cu spatele spre Ivan, fiul negustorului. 

— Izbă, izbă! întoarce-te cu spatele la pădure şi către mine cu fața! îi spuse 
Ivan. 
Izba l-a ascultat: s-a întors cu spatele la pădure şi cu fața la el. 

Ivan a intrat şi a dat cu ochii de Baba laga Picior de Lemn, care stătea întinsă cât era 
peretele de lung. Văzându-l pe Ivan, Baba laga îi zise: 

— Până acum nici măcar nu am simţit pe-aici suflare de rus, iar acum văd 
rusul în carne şi oase. De unde vii şi încotro te îndrepţi, bunule viteaz? 


— Vrăjitoare bătrână ce eşti! Nu m-ai ospătat, nu m-ai omenit, dar ai şi 
început să mă iscodeşti! Baba laga a pus pe masă bucate felurite şi băuturi, l-a ospătat, 
-a omenit şi i-a făcut patul ca să se culce. Dimineaţa devreme l-a trezit şi a început să-l 
descoasă. Ivan i-a povestit totul de-a fir-a-păr şi a rugat-o: 

— învață-mă, bunică, să ajung la țarul păgân Lob! 

— Ai făcut bine că ai intrat la mine, altminteri n-ai fi scăpat cu viață: țarul 
ăgân Lob e tare supărat pe tine pentru că ai întârziat atât de mult să te duci la el. Ia-o 
e cărarea asta şi, când ajungi la iaz, să te ascunzi după un copac şi să aştepţi. Vor veni 
acolo trei porumbiţe, gingaşe fetiţe, fiicele ţarului, îşi vor lepăda aripile, îşi vor scoate 
hainele şi vor intra în iaz să se scalde. Una din ele are aripile pestriţe. Tu să pândeşti, 
să i le furi şi să nu i le dai până ce nu se va învoi s-o iei de nevastă. Atunci totul va fi 
ine! 
Ivan şi-a luat rămas-bun de la Baba laga şi a luat-o pe cărarea arătată de ea. A mers 
ână când a ajuns la iaz, s-a ascuns după un copac umbros şi a început să aştepte. Nu 
după mult timp au venit în zbor trei porumbiţe (una dintre ele cu aripioare pestriţe), 
care s-au izbit de pământ şi s-au prefăcut în nişte minuni de fete. Şi-au scos aripile, s- 
au dezbrăcat de rochii şi au început să se scalde. Ivan şi- a ciulit urechile, s-a apropiat 
tiptil şi a furat aripile pestriţe. Era curios să vadă ce avea să se întâmple. După ce s-au 
scăldat bine, frumoasele fete au ieşit din apă. Două dintre ele s-au îmbrăcat, şi-au prins 
aripile, s-au prefăcut în porumbiţe şi au zburat. Cea de-a treia a început să caute. 
Căuta şi vorbea singură: 

— Arată-te, cel care mi-ai luat aripile! Dacă eşti bătrân, îmi vei fi ca un tată, 
dacă eşti de vârstă mijlocie, am să te respect ca pe un unchi, iar dacă eşti tânăr, am să 
mă mărit cu tine! 

Ivan, fiul negustorului, a ieşit de după copac şi i-a spus: 

— Iată aripioarele tale! 

— Acum spune-mi, bunule viteaz, logodnic al meu, de ce neam eşti şi încotro 
ţii calea? 

— Eu sunt Ivan, fiu de negustor, şi mă îndrept către tatăl tău, țarul păgân 
Lob. 

— Iar eu sunt Preaînţeleapta Vasilisa. 

Preaînţeleapta Vasilisa era fata iubită a tatălui său; l-a cucerit prin înțelepciunea şi 
frumuseţea ei. După ce i-a arătat logodnicului drumul spre ţarul păgân Lob, fata s-a 
prefăcut în porumbiţă şi a pornit-o în zbor ca să-şi ajungă surorile din urmă. 

A ajuns Ivan, fiul de negustor, la curtea ţarului păgân Lob, iar acesta l-a pus la muncă 
la bucătărie, să taie lemne şi să care apă. 

Bucătarul Ciumiciko nu-l prea avea la inimă pe Ivan şi de aceea a început să-l 
vorbească de rău la ţar: 

— Măria Ta, Ivan, fiul de negustor, s-a lăudat că poate să doboare într-o 
singură noapte o întreagă pădure nepătrunsă, să aşeze buştenii în stive, să scoată 
rădăcinile, să are pământul şi să-l semene cu grâu, iar grâul acela să-l secere, să-l 
treiere şi să-l macine, iar din făină să facă plăcinte şi să ţi le aducă Măriei Tale la masa 
de dimineaţă. 

— Foarte bine! zise ţarul. Să fie adus la mine! 

Când Ivan s-a înfăţişat înaintea ţarului, acesta i-a zis: 

— Am auzit că te-ai lăudat că poți tăia într-o singură noapte o pădure 
întreagă, pământul să-l ari ca pe un câmp curat şi să-l semeni cu grâu. Apoi să seceri, 
să treieri şi să macini grâul, iar din făina aceea să-mi faci plăcinte pentru masa de 
dimineață. Ai grijă! Până dimineață să fie totul aşa cum te- ai lăudat, de nu, unde-ţi stau 
picioarele îţi va sta şi capul! 

Oricât a încercat Ivan, fiul de negustor, să se dezvinovăţească, totul a fost în van! 
Porunca trebuia îndeplinită. A ieşit de la ţar cu capul plecat de supărare. L-a văzut 
prinţesa Vasilisa cea Preaînţeleaptă şi l-a întrebat: 


— De ce eşti aşa de cătrănit? 

— Nici nu are rost să-ți spun, că n-ai cum să mă ajuţi să ies din încurcătură. 
— De unde ştii? Poate că-ți voi fi de folos... 

Ivan, fiul de negustor, i-a povestit ce poruncă i-a dat tatăl ei, țarul păgân Lob. 

— Asta numeşti tu poruncă grea? Nu-i decât un fleac! Te aşteaptă altele şi 
mai grele. Du-te, fa-ţi rugăciunea şi culcă-te! Noaptea e un sfetnic bun. Dimineaţa totul 
va fi gata precum ţi s-a poruncit. La miezul nopţii, Preaînţeleapta Vasilisa a ieşit în 
pridvor, a strigat cu glas ascuţit şi, în aceeaşi clipă, s-au adunat din toate părţile 
nenumărați muncitori şi s-au apucat de treabă: care dobora copacii, care scotea 
rădăcinile din pământ, care ara. într-un loc se semăna, iar în altul deja se secera şi se 
treiera grâul. S-a ridicat praful ca un stâlp până la cer, iar spre dimineaţă grăunţele 
erau măcinate şi plăcintele deja coapte. Ivan, fiul de negustor, a dus plăcintele la masa 
ţarului păgân Lob. 

— Bravo! i-a spus țarul şi a poruncit să fie răsplătit cu bani din vistieria 
împărătească. 

Bucătarul Ciumiciko turba de furie. S-a dus iarăşi la țar şi i-a spus: 

— înălțimea Ta, Ivan, fiul de negustor, s-a lăudat că într-o noapte poate să 
construiască o corabie care să zboare prin văzduh. 

— Foarte bine! zise ţarul. Chemaţi-l la mine! 

L-au chemat, iar ţarul i-a spus: 

— Am auzit că te-ai lăudat în fața slugilor mele că poți, într-o singură 
noapte, să faci o corabie fermecată care să zboare prin văzduh, dar mie nu mi-ai suflat 
o vorbă despre asta. îţi poruncesc ca până mâine dimineaţă totul să fie gata, aşa cum 
te-ai lăudat! De nu, unde-ţi stau picioarele îţi va sta şi capul! 

Ivan, fiul de negustor, a ieşit de la ţar cu capul plecat de supărare, fără ca măcar să 
ştie pe unde calcă. îl văzu Preaînţeleapta Vasilisa şi-l întrebă: 

— De ce eşti aşa de necăjit? 

— Cum să nu fiu? îi răspunse Ivan. Mi-a poruncit tatăl tău, ţarul, să-i 
construiesc până mâine o corabie zburătoare. 

— Şi pentru asta te-ai necăjit? Nu-i decât un fleac! Poruncile grele vor veni 
de acum înainte! Fă-ţi rugăciunea şi culcă-te. Noaptea e un sfetnic bun. Până mâine 
totul va fi gata. 

La miezul nopţii, Preaînţeleapta Vasilisa a ieşit în pridvor, a strigat cu glas ascuţit şi 
într-o clipă s-au adunat dulgheri din toate părţile. Au început să bată cu topoarele şi 
până în zori corabia fu gata. 

— Bravo! i-a spus ţarul lui Ivan, fiul de negustor. Să facem o plimbare! 

S-au urcat ei doi în corabie şi l-au luat cu ei şi pe Ciumiciko, bucătarul. Corabia şi-a 
luat zborul şi a început să plutească prin văzduh. Când trecură pe deasupra curţii cu 
animale sălbatice, bucătarul s-a aplecat peste bord să vadă mai bine jos, iar Ivan, fiul 
de negustor, i-a dat brânci. Bucătarul a căzut între fiare, iar acestea l-au sfâşiat în 
bucăţi. 

— Vai de mine! strigă Ivan. A căzut Ciumiciko! 

— Naiba să-l ia! zise Lob, țarul păgân. Ca un câine a trăit, ca un câine a 
murit! 

S-au întors la palat. 

— Şiret mai eşti, Ivane, fiu de negustor! îi spuse ţarul. Iată şi a treia 
încercare pentru tine: dacă reuşeşti să-mi încaleci armăsarul şi să-l călăreşti, îţi dau pe 
una din fetele mele de soţie; dacă nu, îţi zbor capul de pe umeri! 

Plecând de la ţar, fiul negustorului îşi zise în gând: „Asta-i o treabă uşoară” şi începu să 
zâmbească pe sub mustață. 

îi ieşi în cale Preaînţeleapta Vasilisa. îl descusu ce şi cum şi-i zise: 

— Tu eşti neînvăţat, Ivane, fiu de negustor! Abia asta-i o încercare grea, 
pentru că armăsarul va fi însuşi ţarul Lob. Te va purta până în slava cerului, mai sus de 


codrii înşelători, mai jos de norii călători şi îţi va zdruncina toate oscioarele purtându- 
te prin câmpul cel tară de margini. Dă fuga la fierar şi spune-i să-ţi facă un baros greu 
de vreo trei puduri, iar când te urci în şa, să te ţii bine şi să-i dai armăsarului cu 
barosul în cap! 

Dimineaţa au scos îngrijitorii din grajd un armăsar neînvăţat, pe care abia îl puteau 
ţine. Armăsarul fornăia, se smucea, se înălța pe picioarele dindărăt. Numai ce a 
încălecat pe el Ivan, fiul de negustor, că armăsarul s-a şi înălţat peste codrii cei 
înşelători, până la norii călători şi a ţâşnit prin văzduh mai iute decât cel mai aprig 
vânt. lar călăreţul se ţinea puternic de frâu cu o mână, iar cu cealaltă îl lovea pe 
armăsar cu barosul în cap. Armăsarul s-a sleit de puteri şi a coborât pe pământ. Ivan, 
fiul de negustor, l-a dus îndărăt şi l-a dat îngrijitorilor, iar el s-a dus în palat. La intrare 
l-a întâmpinat însuşi Lob, ţarul păgân, legat la cap. 

— Am călărit calul, înălţimea Ta! 

— Bine! îi răspunse Lob. Să vii mâine să-ți alegi mireasa! Azi mă doare 
capul. 

Dimineaţa îi spuse Preaînţeleapta Vasilisa lui Ivan, fiul negustorului: 

— Noi suntem trei surori; tata ne va preface în iepe şi te va pune să-ţi alegi 
mireasa. Să fii cu băgare de seamă: pe căpăstrul meu, o steluţă îşi va pierde 
strălucirea. Apoi ne va preschimba în porumbiţe; surorile mele vor începe să 
ciugulească hrişcă, eu însă nu. Şi am să-mi întind şi o aripă. A treia oară ne va preface 
în fecioare, asemănătoare între noi ca picăturile de apă şi la stat, şi la chip, şi la păr. 
Eu am să fac înadins un semn cu batista, aşa ai să mă poţi recunoaşte! 

Țarul păgân Lob a poruncit să fie aduse trei iepe care semănau leit între ele şi le aşeză 
una lângă alta, aşa cum spusese Vasilisa. 

— Alege-ţi mireasa! spuse ţarul. 

Ivan, fiul de negustor, s-a uitat cu băgare de seamă şi a văzut că pe un căpăstru una 
din steluțe îşi pierduse strălucirea. Apucă de acel căpăstru şi zise: 

— Iată aleasa mea! 

— O iei pe cea mai urâtă! Îi zise țarul. Mai bine alege-ți alta mai arătoasă! 

— Nu vreau! Pentru mine e bună şi asta! 

— Mai încearcă o dată! zise țarul şi slobozi trei porumbițe, toate cu penele 
la fel, şi le aruncă grăunţe de hrişcă. 

Ivan a băgat de seamă că una dintre ele îşi scutură o aripă şi a prins-o: 

— Iată aleasa mea! 

— Nu-i bucata cea mai potrivită! în curând ai să te îneci cu ea. Alege şia 
treia oară! 

A adus ţarul trei fete care semănau între ele şi la stat, şi la chip, şi la păr. 

Ivan, fiul de negustor, a văzut că una şi-a fluturat batista. A apucat-o de mână şi a zis: 
— Ea e mireasa mea! 

Ţarul Lob n-a mai avut încotro: i-a dat-o pe Vasilisa de soţie şi a făcut nuntă mare. 
După un timp se gândi Ivan, fiul de negustor, să fugă împreună cu Preaînţeleapta 
Vasilisa în ţara sa. Au înşeuat caii şi au plecat în puterea nopţii. Dimineaţa a văzut Lob, 
ţarul păgân, că cei doi au fugit şi a trimis după ei o poteră. 

— Pune-ţi urechea la pământ! îi zise Vasilisa soţului ei. Nu se aude ceva? 

El şi-a lipit urechea de pământ şi i-a spus: 

— Aud nechezat de cai. 

Preaînțeleapta Vasilisa l-a preschimbat în grădină, iar ea s-a transformat într-un 
cocean de varză. Negăsindu-i, potera s-a întors la țar cu mâinile goale. 

— înălţimea Ta! Nu-i nici țipenie în câmpia întinsă. Am văzut doar o grădină 
în care era un cocean de varză. 

— Duceţi-vă şi aduceţi-mi acea varză! V-au tras pe sfoară! 

A pornit potera din nou şi din nou a pus Ivan, fiul negustorului, urechea la pământ. 

— Aud nechezat de cai! îi spuse el Vasilisei. 


Preaînţeleapta Vasilisa s-a transformat în fântână, iar pe el l-a prefăcut într-un şoim 

care stătea pe jgheab şi bea apă. 

A ajuns potera la fântână şi a văzut că mai departe nu mai era drum, aşa că a făcut 

cale întoarsă. 

— înălţimea Ta, n-am văzut nimic în câmpia cea întinsă, doar o fântână din 

care bea apă un şoim. 

A plecat în urma fugarilor însuşi ţarul păgân Lob. 

— Apleacă-ţi urechea la pământ şi spune-mi dacă nu auzi ceva! grăi 

Preaînțeleapta Vasilisa către soțul ei. 

— Se cutremură pământul mai rău decât prima dată! 

— Este tatăl meu, care a pornit după noi. 

— Nu-mi pot închipui ce-am putea face! 

— Eu nici atât! 

Preaînțeleapta Vasilisa avea la ea trei lucruri: o perie, un pieptene şi o năframă. îşi 

aminti de ele şi zise: 

— Dumnezeu e milostiv cu noi. Am eu leac de cojocul țarului păgân Lob. 

A aruncat peria în urma sa şi s-a înălţat o pădure deasă, întunecată. Nu puteai să-ți 

strecori măcar mâna, iar ca s-o ocoleşti îţi trebuiau pe puţin trei ani. 

A început ţarul păgân să roadă pădurea cea întunecată şi să-şi facă drum. A ieşit din 

pădure şi iarăşi s-a luat după fugari. Când era cât pe ce să-i ajungă şi să pună mâna pe 

ei, Preaînţeleapta Vasilisa a aruncat pieptenele şi în urma ei s-a ridicat un munte înalt 

de nu-l puteai trece nici cu pasul, nici călare. Ţarul păgân Lob a început să sape în 

munte până şi-a făcut cărare şi iarăşi a pornit pe urma lor. Văzând aceasta, 

Preaînţeleapta Vasilisa aruncă năframa şi, pe locul unde a căzut, a apărut o mare 

întinsă. Ţarul a ajuns până la mare, a văzut că drumul se curmă şi s-a întors acasă. 

Când a început Ivan, fiul de negustor, să se apropie de pământul său, îi grăi soţiei: 

— Eu o iau înainte să le dau de ştire părinţilor de venirea ta, iar tu să mă 

aştepţi aici! 

— Ai grijă! îi spuse Preaînţeleapta Vasilisa. Când ajungi acasă, să-ți săruți 

părinţii, dar nu şi pe naşa ta, că altminteri mă vei uita! 

Ivan, fiul de negustor, s-a întors acasă, s-a sărutat cu toţi şi a sărutat-o şi pe naşa lui, 

uitând de Preaînţeleapta Vasilisa. A aşteptat sărmana cât a aşteptat în drum şi a văzut 

că nu s-a mai întors după ea Ivan, fiul de negustor. S-a dus în oraş şi s-a năimit 

servitoare la o bătrânică. în acest răstimp, Ivan, fiul de negustor, s-a gândit să se 

însoare. Şi-a găsit o logodnică şi a întins un ospăț pentru toată lumea. 

Preaînţeleapta Vasilisa a aflat de această ispravă, s-a îmbrăcat în cerşetoare şi s-a dus 

la gospodăria negustorului să ceară de pomană. 

— Aşteaptă! îi spuse nevasta negustorului. Am să-ți fac o plăcințică. N-am 

să-ți tai din cea mare! 

— Bogdaproste şi pentru atâta, măicuță! zise cerşetoarea. 

Plăcinta cea mare s-a ars, iar cea mică a ieşit minunată. Nevasta negustorului i-a dat 

plăcinta arsă, iar pe cea mică a dus-o la masă. Când au tăiat plăcinţică, au ieşit din ea 

doi porumbei. 

— Sărută-mă! îi zise porumbelul porumbiţei. 

— Nu, pentru că ai să mă uiţicum a uitat-o Ivan, fiul de 
negustor, pePreaînţeleapta Vasilisa. 

Porumbelul i-a mai zis o dată şi încă o dată: 

— Sărută-mă! 

— Nu, pentru că ai să mă uițicum a uitat-o Ivan, fiul de 


negustor, pePreaînţeleapta Vasilisa. 
Atunci şi-a venit în fire Ivan, fiul de negustor, a 
recunoscut-o pe Preaînţeleapta Vasilisa în straiele 


cerşetoarei şi le-a spus părinţilor: 


— Iat-o pe soţia mea! 

— Ei, dacă ai deja soție, trăieşte sănătos cu ea! i-au spus părinții. 

Pe logodnica cea nouă au dăruit-o din belşug şi au trimis-o acasă. Iar Ivan, fiul de 
negustor, şi Preaînţeleapta Vasilisa au început să trăiască şi averea să-şi sporească. 


Pasărea de foc şi Jarevna Vasilisa 

Peste treizeci şi nouă de pământuri, într-o împărăție îndepărtată, în cea de-a treizecea 
poveste xuseAăCân ţar mare şi puternic. El avea în slujbă un brav puşcaş, iar acesta 
era stăpânul unui cal năzdrăvan. Odată a încălecat puşcaşul pe calul său năzdrăvan şi 
a plecat să vâneze. Pe drum a găsit o pană de aura păsării de foc. Strălucea mai abitir 
ca soarele! 

Calul îi zise: 

— Nu lua pana de aur! Dacă o iei, ai să dai de necaz! 

Bunul voinic a căzut pe gânduri: să ridice sau să nu ridice pana de jos? Dacă ar lua-o şi 
i-ar da-o ţarului, acesta l-ar răsplăti cu dărnicie. Cine dă cu piciorul la un aşa noroc? 
Puşcaşul n-a ţinut seamă de ce i-a spus calul, a luat pana păsării de foc şi i-a dat-o 
ţarului în dar. 

— îţi mulţumesc! i-a zis ţarul. Dar dacă ai găsit pana, găseşte-mi şi pasărea 
de foc! Altminteri îţi va sta capul unde-ţi stau picioarele! 

Puşcaşul a început să verse lacrimi amare şi s-a dus la calul său năzdrăvan. 

— De ce plângi, stăpâne? 

— Țarul mi-a poruncit să-i găsesc pasărea de foc, altminteri îmi taie capul! 
— Ţi-am spus doar să nu iei pana aceea de jos, că vei avea necazuri! Dar nu 
te necăji şi nu te teme! Asta încă nu-i nimic. Necazul abia urmează! Du-te la ţar şi cere- 
i ca până mâine să fie împrăştiat pe întreg câmpul grâu din cel bun, o sută de saci, nu 
mai puţin! 

Zis şi făcut: ţarul a poruncit să se împrăştie pe câmp o sută de saci cu grâu din cel bun. 
A doua zi, bravul puşcaş a ieşit în câmp, şi-a slobozit calul, iar el s-a ascuns după un 
copac. Deodată, a început să freamăte pădurea, s-au ridicat talazurile pe mare. Venea 
pasărea de foc. A ajuns deasupra câmpului, s-a lăsat jos şi a început să ciugulească 
boabele de grâu. Calul cel năzdrăvan al puşcaşului s-a apropiat de pasărea de foc şi a 
călcat-o pe aripă, ţinând-o strâns lipită de pământ. Bravul puşcaş a ieşit de după copac, 
a venit în fugă la locul unde era pasărea de foc, a legat-o cu o frânghie, s-a urcat pe cal 
şi s-a dus la palat. Când a văzut ţarul acea minune, s-a bucurat nespus, i-a mulţumit 
puşcaşului, l-a ridicat în grad, dar i-a dat încă o poruncă: 

— Dacă ai avut curajul să prinzi pasărea de foc, să-mi aduci şi mireasă! 
Peste treizeci de pământuri, la capătul lumii, acolo unde răsare frumosul soare, stă 
Vasilisa Țarevna. Chiar pe ea mi-o doresc! Dacă mi-o aduci, te voi răsplăti cu aur şi cu 
argint! Dacă nu, am să te scurtez de cap! 

Pe puşcaş l-au podidit lacrimi amare. S-a dus la calul său cel năzdrăvan. 

— De ce plângi, stăpâne? l-a întrebat acesta. 

— Cum să nu plâng? Ţarul mi-a poruncit să i-o aduc pe Vasilisa Țarevna. 

— Nu plânge şi nu te mâhni! Asta nu-i nimic. Necazul va veni, dar mai 
târziu. Du-te la ţar şi cere-i să-ți dea un cort cu măciulie de aur şi tot felul de provizii şi 
băuturi pentru drum! 

Țarul i-a dat tot ce a cerut puşcaşul: şi provizii, şi băuturi, şi cortul cu măciulie de aur. 
Bravul puşcaş a încălecat pe calul său năzdrăvan şi s-a pornit peste cele treizeci de 
pământuri. 

A mers el cât a mers şi, în cele din urmă, a ajuns la capătul lumii, acolo unde frumosul 
soare se iveşte din marea cea albastră. S-a uitat el mai bine şi a văzut că pe marea 
albastră venea Vasilisa Țarevna într-o bărcuță de argint, ajutându-se cu o vâslă de aur. 
Bravul puşcaş şi-a slobozit calul să pască în voie iarbă proaspătă pe izlazul verde, şi-a 
întins cortul cu măciulie de aur, a pus masa cu tot felul de bucate şi băuturi pe ea, s-a 
aşezat şi a început s-o aştepte pe Vasilisa Țarevna. Aceasta a zărit măciulia de aur de 
pe cort, s-a apropiat de mal şi a început să se minuneze de ceea ce vedea. 

— Bună vreme, Vasilisa Ţarevna! îi spuse puşcaşul. Te rog să te aşezi cu 
mine la masă, să guşti din bucatele mele şi să încerci aceste vinuri de peste mări! 
Vasilisa Ţarevna a intrat în cort. Cei doi au început să mănânce şi să se veselească. 
Vasilisa a băut un pahar de vin de peste mări, s-a ameţit şi a căzut într-un somn adânc. 


Bravul puşcaş şi-a chemat calul năzdrăvan şi acesta s-a ivit pe dată. După ce a strâns 
cortul cu măciulie de aur, puşcaşul a urcat-o pe Vasilisa Ţarevna pe cal, a încălecat şi 
el şi a pornit-o pe drumul de întoarcere cu iuţeala săgeţii slobozite din arc. 

A ajuns la ţar. Acesta, văzând-o pe Vasilisa Ţarevna, s-a bucurat peste poate şi l-a 
răsplătit cu dărnicie pe puşcaş pentru strădania lui: i-a dat o mulţime de bănet şi l-a 
ridicat iarăşi în grad. 

Când s-a trezit Vasilisa Ţarevna şi a aflat că se afla departe, departe de marea albastră, 
s-a întristat, s-a schimonosit la faţă şi a început să plângă. Cât n-a încercat ţarul s-o 
împace! în zadar însă... 

Țarul voia să se însoare cu ea, dar ţarevna i-a spus: 

— Cel care m-a adus aici să meargă la marea albastră. în mijlocul mării este 
un pietroi uriaş. Sub acel pietroi e ascunsă rochia mea de mireasă. Fără ea nu mă 
mărit! 

Țarul l-a chemat pe puşcaş şi i-a poruncit: 

— Pleci cât mai repede la capătul lumii, acolo unde frumosul soare se iveşte 
din marea cea albastră! în mijlocul mării, sub o piatră uriaşă, e ascunsă rochia de 
mireasă a Vasilisei Țarevna. Găseşte rochia aceea şi adu-o fără zăbavă încoace! Dacă 
mi-o aduci, te răsplătesc mult mai bine ca până acum! Dacă nu, poţi să-ți iei adio de la 
căpățână! 

A izbucnit în lacrimi bravul puşcaş şi s-a dus la calul său năzdrăvan. „Aşa-i când nu 
poţi fugi de moarte!”, se gândi el. 

— De ce plângi, stăpâne? l-a întrebat calul. 

— Țarul mi-a poruncit să-i aduc de pe fundul mării albastre rochia de 
mireasă a Vasilisei Țarevna. 

— Nu ţi-am spus eu să nu te atingi de pana aceea de aur, că îţi chemi 
necazul? Dar nu te teme: ăsta nu-i încă un mare necaz! Ai să vezi tu mai apoi! încalecă 
pe mine şi hai s-o pornim spre marea cea albastră! 

Au mers mult? Au mers puţin? Nu ştie nimeni. în cele din urmă, au ajuns la marea cea 
albastră şi s- au oprit pe țărm. Calul năzdrăvan a văzut un crab uriaş care se târa pe 
nisip şi l-a prins sub copita lui cea grea. Crabul se rugă de el: 

— Cruţă-mi viaţa! Nu mă da morţii, că am să fac pentru tine tot ce doreşti! 
Calul îi răspunse: 

— în mijlocul mării, pe fundul ei, se află un pietroi uriaş. Sub el este ascunsă 
rochia de mireasă a Vasilisei Țarevna. Adu-ne rochia! 

Crabul a scos un strigăt puternic şi glasul său a răsunat peste întreaga mare. 
Talazurile s-au învolburat şi din ele au ieşit pe mal crabi mari şi mici, câtă frunză şi 
iarbă. Crabul cel uriaş a dat poruncă, toţi crabii s-au scufundat în apă şi după un ceas 
s-au întors cu rochia de mireasă a Vasilisei Ţarevna. 

Bravul puşcaş s-a înapoiat la ţar cu rochia ţarevnei şi i-a dat-o. Vasilisa Ţarevna însă nu 
s-a grăbit nici de data asta. 

— Nu mă mărit cu tine până nu-i porunceşti bravului tău puşcaş să se scalde 
în apă clocotită! 

Țarul a poruncit să se umple cu apă cel mai mare cazan de tuci de la curte, să se facă 
foc sub el, până dă apa în clocot, şi apoi să fie aruncat acolo bravul puşcaş. Când totul 
a fost gata şi apa din cazan clocotea, aruncând stropi în toate părţile, l-au adus pe 
sărmanul puşcaş. 

„Acum chiar că am dat de necaz!”, s-a gândit el. „Ce mi-a trebuit să ridic de jos pana 
de aur? De ce nu i-am dat ascultare calului meu?” 

Şi-a amintit de calul său năzdrăvan şi i-a spus ţarului: 

— Preamărite stăpâne ţar, îngăduie-mi ca, înainte de moarte, să-mi iau 
rămas-bun de la calul meu! 

— Fie! Du-te şi ia-ţi rămas-bun! 

A venit puşcaşul la calul său năzdrăvan, plângând cu lacrimi amare. 


— De ce plângi, stăpâne? 

— Țarul mi-a poruncit să mă scald în apă clocotită! 

— Nu te teme şi nu plânge! Ai să rămâi în viaţă! i-a spus calul şi l-a 
descântat la repezeală, ca apa clocotită să nu pricinuiască niciun rău trupului său alb. 
De cum s-a întors puşcaşul de la grajd, slugile ţarului l-au înşfăcat şi l-au aruncat în 
cazanul cu apă clocotită. El s-a cufundat de vreo două ori în apă, apoi a ţâşnit afară şi 
s-a prefăcut într-un voinic atât de frumos, cum pana cea mai măiastră nu-l poate 
zugrăvi, cum numai în basme se mai povesteşte. Ţarul, văzând ce chipeş s-a făcut 
puşcaşul, a vrut să se scalde şi el. S-a băgat, ca prostul, în apa clocotită şi pe loc s-a şi 
opărit. 

Țarul a fost înmormântat, iar în locul lui oamenii l-au ales pe bravul puşcaş. Acesta s-a 
însurat cu Vasilisa Ţarevna şi a trăit lângă ea ani mulţi în dragoste şi bună înţelegere. 


Ivan Ţarevici, pasărea de foc şi lupul cel sur 


poveste rusească 


Trăia odată, într-o împărăție oarecare, un ţar pe nume Vislav Andronovici. El avea trei 
fii. Cel mare era Dimitri Ţarevici, al doilea era Vasili Ţarevici, iar cel mic Ivan Ţarevici. 
Țarul Vislav Andronovici avea o grădină atât de mare şi de frumoasă, cum nu se mai 
afla nicăieri alta pe lume. în grădină creşteau copaci de tot felul, dar era şi un măr care 
făcea mere de aur. 

Se obişnuise să vină în grădina ţarului Vislav pasărea de foc. Aceasta avea penele de 
aur şi ochii de cristal. în fiecare noapte venea în grădină, se aşeza în mărul preferat al 
ţarului Vislav, lua de acolo mere de aur şi îşi lua zborul. 

Țarul Vislav Andronovici se necăjea, pentru că pasărea de foc îi furase multe mere de 
aur. I-a chemat la el pe cei trei fii ai săi şi le-a spus: 

— Copiii mei iubiți, care dintre voi poate să prindă în grădina mea pasărea 
de foc? Cui mi-o va aduce vie, aceluia am să-i dau chiar înainte de moarte jumătate din 
împărăție, iar după moarte pe toată. 

Copiii i-au răspuns într-un glas: 

— Milostive tătucă ţar, înălţimea Ta, ne vom strădui cu mare bucurie să 
prindem vie pasărea de foc. în prima noapte, s-a dus să stea la pândă Dimitri Ţarevici. 
S-a aşezat sub mărul din care pasărea de foc fura merele de aur, a adormit şi nu a 
auzit când a venit pasărea şi a luat o mulţime de mere. Dimineaţa, ţarul Vislav 
Andronovici l-a chemat pe fiul său Dimitri Ţarevici şi l-a întrebat: 

— Cum e, fiul meu drag, ai văzut pasărea de foc sau nu? 

— Nu, milostive tătucă ţar, în noaptea asta ea n-a venit. 

A doua noapte, s-a dus în grădină la pândă Vasili Ţarevici, s-a aşezat sub acelaşi măr, a 
stat o oră, două şi a adormit atât de adânc, că nici n-a auzit cum a venit pasărea de foc 
şi a ciugulit din mere. Dimineaţa, l-a chemat ţarul Vislav şi l-a întrebat: 

— Cum e, fiul meu iubit, ai văzut pasărea de foc sau nu? 

— Milostive tătucă ţar, în noaptea aceasta n-a fost. 

A treia noapte, s-a dus Ivan Ţarevici în grădină să pândească pasărea de foc. S-a aşezat 
sub măr şi a aşteptat o oră, două, trei. Deodată a văzut că se luminează întreaga 
grădină ca şi cum s-ar fi aprins multe focuri acolo. A venit pasărea de foc, s-a aşezat pe 
o ramură şi a început să ciugulească din mere. 

Ivan Ţarevici s-a furişat lângă ea şi a apucat-o de coadă, dar n-a putut să o ţină fiindcă 
aceasta s-a smuls şi a zburat, iar Ivan Ţarevici a rămas doar cu o pană din coada ei în 
mână. 

Dimineaţa, de îndată ce ţarul Vislav s-a trezit din somn, Ivan Ţarevici s-a dus la el şi i-a 
dat pana păsării de foc. Ţarul s-a bucurat că fiul cel mic a reuşit să-i aducă măcar o 


pană. Aceasta era atât de minunată şi de strălucitoare, încât dacă o aduceai într-o 
cameră întunecată, lumina de parcă ar fi fost aprinse sute de lumânări. Ţarul Vislav a 
dus-o la el în cabinet şi a aşezat-o la vedere, ca pe un obiect de mare preţ care merita 
să fie păstrat o veşnicie. Din acel moment, pasărea a încetat să mai vină în grădina 
ţarului. Vislav şi-a chemat din nou copiii şi le-a spus: 

— Feţii mei iubiţi, plecaţi, găsiţi pasărea de foc şi aduceţi-mi-o vie, iar ceea 
ce am promis înainte va primi, de bună seamă, acela care mi-o va aduce. 

Dimitri şi Vasili începuseră să-l urască pe fratele lor, Ivan Ţarevici, pentru că reuşise 
să smulgă o pană din coada păsării de foc. Au luat de la tatăl lor cele trebuitoare 
pentru drum şi au plecat împreună în căutarea păsării. 

Ivan Ţarevici a început să se roage de tatăl său să-l binecuvânteze şi pe el. Ţarul Vislav 
i-a spus: 
— Fiul meu iubit, comoara mea, tu eşti încă tânăr şi nu eşti pregătit pentru 
un asemenea drum lung şi anevoios. De ce să te desparţi de mine? Fraţii tăi oricum au 
plecat. Ei, dacă pleci şi tu şi veţi lipsi mult timp toţi trei? Eu sunt deja bătrân şi pot să- 
mi dau duhul în orice clipă. Dacă, în timp ce sunteţi plecaţi, îmi ia Dumnezeu zilele, 
cine o să conducă împărăţia mea? Poate să izbucnească vreo răzmeriţă sau să apară 
zâzanii în rândul poporului. Şi atunci nu va avea cine să-l stăpânească. Sau duşmanul 
ne va călca pământurile, şi atunci cine să comande armata noastră? 

Oricât a stăruit ţarul Vislav să-l facă pe Ivan Ţarevici să se răzgândească, nu a putut. A 
fost nevoit să-i dea drumul să plece, la rugăminţile lui. Ivan Ţarevici a luat de la 
părintele său partea ce i se cuvenea, şi-a luat un cal şi a plecat la drum, neştiind nici el 
încotro merge. 

A mers mult? A mers puţin? Nu se ştie, pentru că povestea lesne se deapănă, dar 
treaba anevoie se face. într-un târziu a ajuns într-un câmp larg, pe nişte pajişti verzi. A 
zărit un stâlp pe care scria: „Cine va merge drept înainte va suferi de foame şi de frig; 
cine o va lua spre dreapta va fi sănătos şi viu, dar calul său va muri, iar cine o va lua 
spre stânga, acela va fi ucis, iar calul său va rămâne în viaţă”. 

Ivan Ţarevici a citit inscripţia de pe stâlp şi a plecat spre dreapta, gândindu-se că, dacă 
îi va fi ucis calul, cel puţin va rămâne el în viaţă şi, cu timpul, va putea să-şi găsească 
altul. 

A mers o zi, două, trei; deodată i-a ieşit în cale un lup sur, uriaş şi i-a spus: 

— Ce naiv eşti, Ivan Ţarevici! Ai citit doar ce scria pe stâlp, că o să moară 
calul! Atunci de ce-ai luat-o încoace? 

Spunând acestea, lupul cel sur i-a sfâşiat calul şi a plecat de-acolo. 

Ivan Ţarevici s-a necăjit pentru calul său, a izbucnit în lacrimi amare şi a plecat mai 
departe pe jos. A mers toată ziua, a obosit, şi, când să se aşeze să se odihnească niţel, 
l-a ajuns din urmă lupul cel sur şi i-a spus: 

— Mi-e milă de tine, Ivan Ţarevici, că te-ai obosit mergând pe jos. îmi pare 
rău şi pentru că ţi-am mâncat calul. încalecă pe mine şi spune-mi unde să te duc şi 
pentru ce. 
Ivan Ţarevici i-a spus încotro s-a pornit şi ce-l mână într-acolo. Lupul cel sur a luat-o la 
goană, fugind mai repede decât calul, iar noaptea a ajuns cu Ivan Ţarevici în spatele 
unui zid de piatră nu foarte înalt. S-a oprit şi a spus: 

— Ei, Ivan Ţarevici, coboară de pe mine şi sari peste zidul acesta. Dincolo 
de zid este o grădină, iar acolo stă pasărea de foc într-o colivie de aur. Tu să iei 
pasărea de foc, dar să nu iei şi colivia, pentru că altminteri n-ai să mai scapi de-acolo. 
Te vor prinde cât ai bate din palme. 

Ivan Ţarevici a trecut peste zidul de piatră, a intrat în grădină şi a văzut acolo pasărea 
de foc, pe care a îndrăgit-o mult. A luat pasărea din colivie şi a plecat înapoi, dar s-a 
răzgândit şi i-a zis: 

— De ce am luat pasărea de foc fără colivie? Unde am s-o pun? 

S-a întors şi a luat colivia din copac; în toată grădina au răsunat pocnete şi tunete, de 


parcă acea colivie ar fi fost legată de nişte corzi. Străjerii s-au trezit, au venit în 
grădină, l-au prins pe Ivan Ţarevici cu pasărea de foc şi l-au dus la ţarul lor, pe care îl 
chema Dolmat. 

Țarul Dolmat s-a mâniat peste poate pe Ivan Ţarevici şi i-a spus cu glas răstit: 

— Cum de nu ţi-e ruşine să furi, tinere?! Cine eşti şi de pe ce meleaguri? Al 
cui eşti şi cum te cheamă? 

— Sunt din împărăţia ţarului Vislav. Sunt fiul lui şi mă numesc Ivan Ţarevici. 
Pasărea ta de foc s-a înnădit la merele de aur ale tatălui meu: venea în fiecare seară şi 
a distrus aproape tot pomul. De aceea tatăl meu m-a trimis în căutarea ei şi mi-a 
poruncit să i-o aduc vie. 

— Vai, tinere Ivan Ţarevici, i-a spus ţarul Dolmat, e frumos oare ce-ai făcut? 
Trebuia să fi venit la mine, să-mi fi spus, şi ţi-aş fi dat-o bucuros. Dar aşa, cum o să-ţi 
fie când am să trimit în toate împărăţiile vestea despre purtarea ta josnică? Totuşi, 
dacă îmi faci un hatâr şi te duci în cea de-a treizecea împărăție şi-mi aduci de la ţarul 
Afron calul cu coamă de aur, am să te iert pentru fapta ta şi am să-ţi dau cu mare 
plăcere pasărea de foc. Dacă nu, am să dau ştire în toate împărăţiile că eşti un hoţ 
netrebnic. 

Ivan Ţarevici a plecat de la ţarul Dolmat, promiţându-i că-i va aduce calul cu coamă de 
aur. 

A venit la lupul cel sur şi i-a povestit tot ce i-a spus ţarul Dolmat. 

— Ce naiv poţi să fii, Ivan Ţarevici! i-a spus lupul cel sur. De ce nu mi-ai 
ascultat cuvântul şi ai luat colivia de aur? 

— Sunt vinovat faţă de tine, i-a răspuns Ivan Ţarevici. 

— Bine, s-o lăsăm baltă! i-a spus lupul. Urcă-te în spatele meu, am să te duc 
acolo unde ai nevoie. Ivan Țarevici s-a urcat în spatele lupului sur, iar acesta a fugit ca 
din puşcă şi a ajuns în cele din urmă, noaptea, în Împărăția țarului Afron. 

Ajungând la grajdurile din piatră albă ale ţarului, lupul cel sur i-a spus: 

— Du-te, Ivan Ţarevici, în grajd, că acum toţi grăjdarii dorm adânc, şi ia calul cu 
coamă de aur. 
Numai bagă de seamă: în cui atârnă căpăstrul de aur. Tu să nu-l iei, că va fi de rău. 
Ivan Ţarevici a intrat în grajdul de piatră albă, a luat calul cu coamă de aur şi a plecat 
cu el înapoi. Dar, văzând căpăstrul atârnat pe perete, i-a plăcut atât de mult, încât a 
pus mâna pe el, cu gândul să- 1 ia. Dar în tot grajdul au răsunat pocnete şi tunete, 
pentru că acel căpăstru era legat de nişte strune. Grăjdarii s-au trezit, au sărit, l-au 
prins pe Ivan Ţarevici şi l-au dus la ţarul Afron. Acesta a început să-l descoasă. 

— Ce tânăr eşti, flăcăule! Spune-mi din ce împărăție vii, al cui fiu eşti şi cum 
te cheamă. 

— Sunt din împărăţia lui Vislav. Sunt fiul ţarului şi mă cheamă Ivan Ţarevici. 
— Ei, Ivan Ţarevici, tinere viteaz, ce-ai făcut tu se poate numi o treabă demnă d 
cavaler cinstit? Să fi venit la mine şi să mi-l fi cerut, ţi l-aş fi dat cu dragă inimă. Şi ac 
spune-mi, cum ai să te simți când am să trimit peste tot vestea că te-ai purtat fără 
cinste în împărăţia mea? Dar ascultă, dacă îmi îndeplineşti dorința de a mi-o aduce pe 
prințesa Elena cea Preafrumoasă, de care sunt îndrăgostit, dar la care nu pot ajunge, 
am să-ți iert greşeala şi-am să-ți dau cu mare bucurie calul cu coamă de aur. Iar dacă 
nu-mi îndeplineşti această dorință, am să dau de ştire peste tot că eşti un hoţ netrebnic 
şi-am să le scriu tuturor ce ai făcut tu în împărăţia mea. 

Ivan Ţarevici i-a promis ţarului Afron să i-o aducă pe prinţesa Elena cea Preafrumoasă 
şi a plecat plângând de la palat. 

A venit la lupul cel sur şi i-a povestit tot ce i s-a întâmplat. 

— Cât de naiv poți să fii, Ivan Țarevici! i-a spus lupul cel sur. De ce 
nu mi-ai 

luat căpăstrul de aur? 

— Sunt vinovat faţă de tine, i-a spus Ivan Țarevici lupului. 


— Bine, s-o lăsăm baltă! a spus lupul cel sur. Urcă-te în spatele meu şi-am 
să te port până 

nevoie. 

Ivan Ţarevici s-a urcat în spatele lupului sur, iar acesta a ţâşnit, fugind iute ca săgeata. 
Şi nu peste multă vreme a ajuns în ţara prinţesei Elena cea Preafrumoasă. 

Ajungând la grilajul de aur care înconjura o minunată grădină, lupul cel sur i-a spus lui 
Ivan Ţarevici: 

— Coboară acum de pe mine, du-te înapoi pe acelaşi drum pe care am venit 
încoace şi aşteaptă-mă în câmp, sub un stejar. 

Ivan Ţarevici s-a dus unde i se poruncise. Lupul cel sur s-a aşezat lângă grilajul de aur, 
aşteptând să iasă la plimbare prin grădină prinţesa Elena cea Preafrumoasă. 

Spre seară, când soarele a început să coboare spre amurg, pentru că trecuse arşiţa, 
prinţesa Elena cea Preafrumoasă a ieşit să se preumble prin grădină împreună cu 
dădacele şi boieroaicele. Când s-a apropiat de locul unde stătea, dincolo de zăbrele, 
lupul cel sur, acesta a sărit peste grilaj în grădină, a înşfacat-o pe prinţesă, a sărit 
înapoi şi a fugit cu ea cât îl ţineau picioarele. 

A ajuns în câmpia întinsă, la stejarul sub care îl aştepta Ivan Ţarevici, şi i-a spus: 

— Ivan Ţarevici, urcă-te în spatele meu! 

Acesta s-a urcat, iar lupul cel sur i-a dus în împărăţia ţarului Afron. 

Dădacele şi boieroaicele de la curte, care se plimbau prin grădină cu prinţesa Elena 
cea Preafrumoasă, au dat fuga în palat şi au trimis în urmărirea fugarilor o poteră. Dar, 
oricât au gonit poteraşii, nu i-au putut ajunge şi s-au întors. 

Ivan Ţarevici, stând pe spinarea lupului alături de prinţesă, s-a îndrăgostit lulea de 
Elena cea Preafrumoasă şi ea de el. Şi, când lupul cel sur a sosit în împărăţia lui Afron, 
iar Ivan Ţarevici trebuia s-o ducă pe prinţesa Elena cea Preafrumoasă la palat şi s-o 
predea ţarului, el a început să plângă cu lacrimi amare. 

Lupul cel sur l-a întrebat: 

— De ce plângi, Ivan Ţarevici? 

Ivan Ţarevici a răspuns: 

— Cum să nu plâng, prietene, lupule sur? Cum să nu fiu supărat? M-am 
îndrăgostit lulea de prințesa Elena, iar acum sunt nevoit să i-o dau țarului Afron în 
schimbul calului cu coamă de aur. Iar dacă nu i-o dau, mă voi face de râs prin toate 
împărăţiile. 

— Ţi-am slujit multă vreme. Am să te ajut şi acum, i-a spus lupul cel sur. 
Ascultă, eu am să mă prefac în prințesa Elena, iar tu dă-mă ţarului Afron şi ia calul cu 
coamă de aur. El mă va lua drept prinţesa cea adevărată, iar când tu ai să te urci pe 
calul cu coamă de aur şi-ai să fii destul de departe, eu am să-i cer voie ţarului Afron să 
mă lase să mă plimb pe câmp. Când o să-mi dea voie să ies cu dădacele şi cu toate 
boieroaicele de la curte şi vom ajunge în câmp, tu să-ţi aminteşti de mine şi eu am să 
fiu lângă tine. 

Zicând acestea, lupul cel sur s-a aruncat la pământ şi s-a prefăcut în prinţesa Elena cea 
Preafrumoasă. Atât de bine semăna cu cea adevărată, încât nu puteai să-ţi dai seama 
că nu era chiar ea. 

Ivan Ţarevici l-a luat pe lupul cel sur, s-a dus cu el în palat la ţarul Afron, iar prinţesei 
Elena cea Preafrumoasă i-a spus să-l aştepte în afara oraşului. 

Când Ivan Ţarevici a venit la ţarul Afron cu Preafrumoasa Elena cea neadevărată, 
acesta s-a bucurat nespus pentru minunata comoară pe care o dorea de atâta amar de 
vreme. El a primit-o pe prinţesa cea neadevărată, iar calul cu coamă de aur i-a fost dat 
lui Ivan Ţarevici. 

Ivan Ţarevici a încălecat pe acest cal şi a ieşit din oraş. A urcat-o în şa lângă el şi pe 
Elena cea Preafrumoasă şi s-a îndreptat spre împărăţia lui Dolmat. 

Lupul cel sur a trăit la curtea ţarului Afron o zi, două, trei sub chipul Preafrumoasei 
prințese Elena, iar în cea de-a patra zi a venit la ţar şi i-a cerut învoire să iasă la 


limbare ca să-şi mai alunge tristeţea şi dorul de casă. Ţarul Afron i-a răspuns: 

— Ah, minunata mea prințesă! Fac orice pentru tine! Te las să te plimbi prin 
câmpul deschis. 

în acelaşi timp le-a poruncit dădacelor şi tuturor boieroaicelor de la curte să iasă cu 
rințesa în câmp, la plimbare. 

Ivan mergea cu Elena cea Preafrumoasă şi, vorbind cu ea, a uitat cu desăvârşire de 
upul cel sur. într-un târziu, şi-a amintit de el: 

— Ah, pe unde-o fi lupul meu sur? 

Deodată acesta a apărut ca din pământ în faţa lui Ivan Ţarevici. 

— Urcă-te în spatele meu, Ivan Ţarevici, iar pe preafrumoasa prinţesă s-o 
aşi să meargă călare pe calul cu coamă de aur. 

Ivan Ţarevici s-a urcat în spatele lupului cel sur şi au plecat în împărăţia ţarului 
Dolmat. La vreo trei verste înainte de a intra în oraş, s-au oprit. Ivan Ţarevici a început 
să-l roage pe lupul cel sur: 

— Ascultă, prietene! M-ai slujit atâta timp, mai îndeplineşte-mi o dorință. N- 
ai putea să te prefaci în cal cu coamă de aur în locul celui adevărat, pentru că n-aş vrea 
să mă despart de el? 

Lupul cel sur s-a aruncat la pământ şi s-a prefăcut în cal cu coamă de aur. 

Ivan Ţarevici a lăsat-o pe preafrumoasa prinţesă Elena pe calul cu coamă de aur şi a 
plecat călare pe lupul sur prefăcut în cal. 

De îndată ce l-a văzut pe Ivan Ţarevici venind pe calul cu coamă de aur, ţarul s-a 
bucurat nespus, l- a întâmpinat pe ţarevici în curtea cea mare, l-a sărutat, l-a luat de 
mână şi l-a condus în palat. 

Țarul Dolmat a poruncit să se facă un mare ospăț. S-au aşezat la mesele mari de stejar 
acoperite cu feţe albe, au mâncat, au chefuit şi s-au veselit două zile încheiate, iar în 
cea de-a treia ţarul Dolmat i-a dat lui Ivan Ţarevici pasărea de foc şi colivia de aur. 
Țareviciul a luat pasărea de foc, a ieşit din oraş, a încălecat pe calul cu coamă de aur 
împreună cu preafrumoasa prinţesă Elena şi au pornit spre împărăţia ţarului Vislav 
Andronovici. 

Țarul Dolmat s-a gândit a doua zi să călărească niţel prin câmp pe calul său cu coamă 
de aur. Când l-a îndemnat la trap, calul l-a trântit, s-a prefăcut în lupul cel sur şi l-a 
ajuns din urmă pe Ivan Ţarevici. 

— Ivan Ţarevici, i-a spus el, urcă-te în spinarea mea, iar pe prinţesa Elena 
cea Preafrumoasă s-o laşi să meargă călare pe calul cu coamă de aur. 

Ivan Ţarevici s-a urcat la lupul cel sur în spinare şi s-au aşternut la drum. Când au 
ajuns la locul unde lupul cel sur i-a sfâşiat calul lui Ivan Ţarevici, el s-a oprit şi i-a spus: 
— Ei, Ivan Ţarevici, te-am slujit destulă vreme cu dreptate şi credinţă. în 
acest loc ţi-am sfâşiat calul. Până aici te-am şi adus. Coboară de pe lupul cel sur, căci 
acum ai calul cu coamă de aur. Aşa că înca-lecă şi du-te încotro doreşti, că eu de-acum 
nu-ţi mai sunt slugă. 

Zicând acestea, lupul s-a îndepărtat în fugă, iar Ivan Ţarevici a început să plângă după 
el şi a plecat în drumul său împreună cu preafrumoasa prinţesă. 

Au mers ei cât au mers şi, la vreo douăzeci de verste de împărăţia ţarului Vislav, s-au 
oprit, au descălecat şi s-au întins să se odihnească la umbra unui copac de care au 
legat calul. Colivia cu pasărea de foc a pus-o Ivan lângă sine. 

Stând întinşi pe iarbă şi spunându-şi vorbe dulci, cei doi au căzut într-un somn adânc. 
Chiar atunci s-a nimerit ca cei doi fraţi, Dimitri şi Vasili, după ce colindaseră prin 
multe ţări fără să găsească ceea ce căutau, să se întoarcă spre casă. Au dat din 
întâmplare de Ivan Ţarevici şi de prinţesa Elena cea Preafrumoasă. 

Văzând calul cu coamă de aur şi pasărea de foc în colivia ei de aur, s-au gândit să-l 
ucidă pe fratele lor. 

Dimitri Ţarevici a scos paloşul din teacă, l-a înjunghiat pe Ivan Ţarevici şi l-a tăiat în 
bucăţi. Apoi a trezit-o pe prinţesa Elena cea Preafrumoasă şi a început s-o descoasă. 


— Frumoasă fată, din ce împărăție eşti, cine este tatăl tău şi cum te 
cheamă? 

Prinţesa Elena cea Preafrumoasă a văzut că Ivan Ţarevici este mort, s-a înspăimântat, 
a izbucnit în plâns şi le-a răspuns printre sughiţuri: 

— Sunt prințesa Elena cea Preafrumoasă şi m-a luat Ivan Ţarevici, pe care 
voi l-ați dat morţii cumplite. Aţi fi fost nişte cavaleri adevărați dacă aţi fi ieşit în câmp, 
v-aţi fi luptat cu el şi l-aţi fi învins când era viu. Dar aşa l-aţi omorât în somn. Ce laude 
aşteptaţi de la mine? Omul care doarme este ca şi mortul. 

Atunci Dimitri Ţarevici i-a proptit paloşul în piept preafrumoasei prințese Elena şi i-a 
zis: 

— Ascultă, acum eşti în mâinile noastre, te ducem la părintele nostru, ţarul 
Vislav Andronovici, iar tu să-i spui că noi suntem cei care v-am găsit pe tine, pasărea 
de foc şi calul cu coamă de aur. Dacă nu juri c-ai să-i spui întocmai aşa, te vom ucide. 
Preafrumoasa prinţesă Elena s-a speriat de moarte şi s-a jurat pe toţi sfinţii că va 
spune cum i s-a poruncit. 

Dimitri Ţarevici şi Vasili Ţarevici au început să tragă la sorţi a cui să fie prinţesa Elena 
şi al cui calul cu coamă de aur. Sorţii au hotărât ca preafrumoasa prinţesă să îi revină 
ui Vasili Ţarevici, iar calul cu coamă de aur lui Dimitri Ţarevici. 

Vasili Ţarevici a luat-o pe preafrumoasa prinţesă Elena, a urcat-o pe calul său, iar 
Dimitri Ţarevici a încălecat pe calul cu coamă de aur. A luat colivia cu pasărea de foc 
ca s-o ducă tatălui său şi au pornit la drum. 

Ivan Ţarevici a zăcut mort în acel loc treizeci de zile încheiate, până când a dat de el 
upul cel sur, care l-a recunoscut după miros. I-a încolţit dorinţa să-l ajute, să-l învie, 
dar nu ştia cum s-o facă. în acel moment lupul cel sur a văzut un corb cu doi pui, care 
se roteau deasupra cadavrului şi voiau să coboare ca să mănânce din trupul lui Ivan 
Țarevici. Lupul cel sur s-a ascuns după un tufiş şi, de îndată ce puii de corb s-au lăsat 
e pământ şi-au început să ciugulească din carnea mortului, s-a repezit de după tufiş, a 
înhăţat unul din pui şi se pregătea să-l sfâşie în două. Atunci corbul s-a lăsat pe 
ământ, ceva mai depărtişor de lupul cel sur, şi i-a spus: 

— Lupule sur, lasă-mi copilul în pace! El nu ţi-a făcut nimic. 

— Ascultă, îi răspunse acesta, n-am să mă ating de copilul tău şi-am să-l 
slobozesc viu şi nevătămat dacă îmi îndeplineşti o dorință: să te duci în cea de-a 
treizecea ţară şi să-mi aduci de acolo apă moartă şi apă vie. 

— Am să fac asta pentru tine, i-a răspuns corbul, numai să nu-i faci copilului 
meu niciun rău. 

Zicând aceste vorbe, corbul şi-a luat zborul şi s-a făcut nevăzut. 

S-a întors în cea de-a treia zi şi a adus cu el două sticluţe - într-una era apă vie, în 
cealaltă apă moartă - pe care i le-a dat lupului sur. 

Acesta a luat sticluţele, a rupt puiul de corb în două, l-a stropit cu apă moartă şi puiul a 
devenit cum era înainte. L-a stropit apoi cu apă vie: puiul de corb s-a scuturat şi şi-a 
luat zborul. După aceea, lupul cel sur l-a stropit pe Ivan Ţarevici cu apă moartă şi 
corpul lui s-a lipit la loc; l-a stropit cu apă vie şi Ivan Ţarevici s-a ridicat şi a spus: 

— Ce mult am putut dormi! 

— Da, Ivan Ţarevici, zise lupul, ai fi dormit pe vecie dacă n-aş fi fost eu. Te- 
au tăiat în bucăţi fraţii tăi. Au luat-o pe frumoasa prinţesă Elena, calul cu coamă de aur 
şi pasărea de foc şi au plecat cu ele. Acum grăbeşte-te să ajungi cât poţi de repede în 
ţara ta, pentru că fratele tău Vasili Ţarevici se însoară chiar astăzi cu logodnica ta, 
prinţesa Elena cea Preafrumoasă. Ca să ajungi mai repede acolo, urcă-te în spinarea 
mea. Am să te duc eu. 

Ivan Ţarevici a încălecat pe lupul cel sur, acesta a rupt-o la fugă cu el în spate şi, nu 
peste multă vreme, au ajuns la porţile oraşului. 

Ivan ȚŢarevici s-a dat jos de pe spinarea lupului celui sur, a intrat în oraş, s-a dus drept 
la palat şi-a ajuns chiar când fratele său Vasili Ţarevici se cununa cu preafrumoasa 


prinţesă Elena. Tocmai se întorseseră de la cununie şi se aşezaseră la masă. 

Ivan Ţarevici a intrat în palat şi, de îndată ce Elena cea Preafrumoasă l-a zărit, a 
zbughit-o de la masă, s-a repezit la el, a început să-l sărute şi să strige: 

— Iată, acesta-i mirele meu iubit, Ivan Ţarevici, şi nu cel care s-a aşezat la 
masă! 

Ţarul Vislav Andronovici s-a ridicat de la locul său şi a început s-o întrebe pe 
preafrumoasa prinţesă Elena ce însemnau toate astea. Ce tot îndruga ea? 

Elena cea Preafrumoasă i-a povestit adevărul adevărat, totul aşa cum fusese. Cum a 
luat-o Ivan Ţarevici din ţara ei, cum a căpătat el calul cu coamă de aur şi pasărea de 
foc, cum fraţii lui cei mari l-au ucis în timp ce dormea şi cum au obligat-o să spună că 
toate astea le obţinuseră ei. 

Țarul Vislav s-a supărat rău de tot pe Dimitri şi pe Vasili Ţarevici şi i-a închis în 
temniţă. Iar Ivan Ţarevici s-a căsătorit cu preafrumoasa prinţesă Elena şi au început să 
trăiască în înţelegere şi iubire şi nu mai puteau unul fără celălalt. 


Ivan Ţarevici şi soţia sa, Fecioara Țar 
poveste rusească 


Undeva, într-o ţară îndepărtată, trăiau de multă vreme un ţar pe nume Ahridei şi soaţa 
sa, țarina Daria, dar copii nu aveau. Se apropiau deja de bătrâneţe şi au început să se 
roage la Dumnezeu să le dăruiască un copil. Nu mult după aceasta, țarina Daria a 
rămas grea şi a născut o fată căreia i-au pus numele de Luna. După un an, țarina a 
născut încă o fată, şi mai frumoasă decât prima. I-au pus numele de Steluţa. 

Cele două ţarevne au crescut şi, când cea mare a împlinit cincisprezece ani, iar cea 
mică paisprezece, au ieşit într-o zi la plimbare prin grădină, împreună cu dădacele şi 
slujnicele lor. S-au plimbat timp îndelungat şi deodată s-a stârnit, din senin, un vârtej 
puternic şi le-a luat pe amândouă ţarevnele. Dădacele şi slujnicele s-au speriat, au dat 
fuga la țarina Daria şi i-au povestit ce necaz se întâmplase. Țarina Daria era cât pe ce 
să moară din cauza acestei veşti, iar ţarul Ahridei a dat sfoară în ţară că celui care-i va 
găsi fetele, aceluia i-o va da de nevastă pe oricare din ele. Nu s-a găsit niciun viteaz 
care să se apuce de aşa o treabă. Ţarul a adunat magii şi vrăjitorii şi a început să-i 
descoasă dacă nu cumva ştiu unde s-ar putea afla fetele lui. Dar nici ei n-au reuşit 
nimic. 

După multă vreme de mâhnire, ţarul Ahridei a început din nou să se roage la 
Dumnezeu să-i dăruiască, măcar la bătrâneţe, un moştenitor. A dat mult de pomană 
săracilor şi a făcut mari şi bogate danii pe la biserici şi mănăstiri. Dumnezeu i-a 
ascultat ruga şi i-a dăruit un fiu, pe Ivan Ţarevici. Acesta creştea într-o zi cât alţii într- 
un an, cum creşte aluatul pentru cozonaci, şi când s-a făcut mare, a deprins diferite 
meşteşuguri. Când i s-a spus că avea două surori care au dispărut fără urmă, s-a gândit 
să se roage de părinţii săi să-l lase să meargă în lumea largă, poate va afla ceva despre 
ele. 

A venit la părintele său, s-a aplecat până la pământ şi i-a spus: 

— Milostive părinte, am venit la tine nu ca să chefuiesc, nici ca să-ţi dau 
sfaturi, nici ca să cuget la treburi importante, ci pentru a-ţi cere binecuvântarea. Vreau 
să merg în ţări îndepărtate şi să aflu câte ceva despre dragele mele surioare care au 
dispărut fără urmă! 

— Eşti încă atât de tânăr, Ivan Țarevici! i-a răspuns țarul Ahridei. încotro te 
va îndruma Dumnezeu şi în ce ţări vrei să poposeşti? Ştii bine că eşti încă necopt şi 
nedeprins cu greutăţile drumurilor lungi! 

Dar Ivan Ţarevici s-a rugat de părintele său cu atâta stăruinţă şi cu ochii scăldaţi în 
lacrimi, încât tatăl nu s-a mai putut împotrivi şi l-a lăsat să plece. Ţareviciul s-a 


închinat, s-a aplecat adânc către toate cele patru vânturi, şi-a luat rămas-bun de la 
părinţi şi a pornit la drum singur-singurel, fără a avea nici măcar un însoțitor cu el. 
După ce a mers câteva luni, s-a întâmplat să treacă printr-o pădure deasă şi 
întunecoasă şi să audă mare gălăgie. S-a grăbit la locul cu pricina şi a văzut două 
duhuri ale pădurii care se băteau între ele. S-a apropiat şi le-a întrebat: 

— Pentru ce vă bateţi? Spuneţi-mi mie şi eu am să vă împac! 

— Om bun, îi zise unul dintre duhuri, judecă tu pricina care a adus cearta 
între noi! Mergeam pe drum şi am găsit pălăria fermecată, care te face nevăzut, 
cizmele fermecate, care aleargă singure de îndată ce le încalţi, şi faţa de masă 
fermecată, care se întinde singură, cu tot felul de bunătăţi pe ea. Ajunge doar să 
desfaci faţa de masă, că ţâşnesc din ea doisprezece flăcăi şi douăsprezece fete 
frumoase şi încep să-ţi aducă tot ce-ţi pofteşte inima. Din toate astea cizmele şi pălăria 
le vreau eu, iar faţa de masă o las tovarăşului meu. Dar el le vrea pe toate şi de asta a 
sărit la mine la bătaie. 

— Bine, a spus Ivan Ţarevici, numai că vreau şi eu partea mea. 

Duhurile pădurii s-au învoit. Atunci Ivan Ţarevici le-a spus: 

— Alergaţi pe drumul ăsta cât vă ţin picioarele şi cui îl întrece pe celălalt cu 
trei verste, aceluia să i se dea toate lucrurile găsite. 

Ambele duhuri au fugit bucuroase pe drumul care li s-a arătat şi curând au dispărut cu 
totul. Ivan Ţarevici a încălţat cizmele fermecate, şi-a pus pe cap pălăria fermecată, a 
luat sub braţ fața de masă şi a plecat mai departe. Când s-au întors duhurile, nu l-au 
mai văzut nici pe Ivan, nici ceea ce găsiseră şi au început să-l caute prin pădure. Şi 
chiar dacă ar fi dat de el, oricum nu l-ar fi văzut, pentru că purta pălăria fermecată pe 
cap. 

După ce au cutreierat de pomană întreaga pădure, în cele din urmă s-au despărţit şi au 
plecat fiecare în treaba lui. lar Ivan Ţarevici, după câteva zile de mers, a văzut o mică 
izbă ce stătea cu faţa la pădure şi cu spatele la el. S-a apropiat de ea şi i-a zis: 

— Izbă, izbă, întoarce-te cu spatele la pădure şi cu faţa la mine! 

Izba s-a întors cu spatele la pădure şi cu faţa la el. Ivan Ţarevici a intrat şi a văzut-o pe 
Baba laga stând pe podea, cu picioarele proptite în tavan. Torcea lână. Văzându-l pe 
Ivan Ţarevici, Baba laga zise: 

— Ptiu! Ptiu! Până acum nu s-a pomenit carne de om pe-aici, iar acum iat-o. 
Spune-mi, Ivan Ţarevici, cum ai venit la mine? Cu voia sau fără voia ta? De patruzeci de 
ani stau aici şi niciun om n-a trecut pe lângă izba mea călare sau pe jos. Nici măcar o 
pasăre n-a trecut. Iar tu cum de ai nimerit aici? 

— Of, babă proastă! i-a spus Ivan Ţarevici. Mai întâi dă-mi de mâncare şi de 
băut şi abia după aceea descoase-mă. 

Baba laga a sărit în picioare, a pus masa, i-a dat de mâncare şi de băut ţareviciului, i-a 
pregătit şi baia, iar când acesta a ieşit de la baie, a început să-l tragă din nou de limbă. 
— Ce vânt te-a adus la mine? Ai venit cu voia sau fără voia ta? 

— Şi de voie, dar mai mult de nevoie, i-a spus Ivan Ţarevici. Merg să le caut 
pe surorile mele Luna şi Steluţa. Dar unde să le caut, nici eu nu ştiu. 

— Bine, Ivan Ţarevici! i-a spus Baba laga. Fă-ţi rugăciunea şi culcă-te! 
Noaptea e un sfetnic bun. Ţareviciul s-a culcat şi, din cauza oboselii drumului, a 
adormit buştean. Dimineaţă, când abia se crăpa de ziuă, Baba laga a început să tragă 
de el: 

— E timpul să te trezeşti, bunule viteaz! 

Țareviciul s-a sculat, s-a spălat, s-a îmbrăcat, s-a închinat către cele patru zări şi a 
început să-şi ia rămas-bun de la Baba laga. Aceasta i-a zis: 

— Ce tot îţi iei rămas-bun de la mine fără să mă fi întrebat în care parte s-o 
apuci?! Du-te pe drumul ăsta până ai să vezi pe un câmp curat un palat de marmură. în 
acel palat locuieşte Luna, sora ta cea mare. Doar c-o să-ţi fie greu s-o iei de-acolo, 
pentru că trăieşte cu un duh necurat. Când acesta se întoarce acasă, are chip de urs, 


dar după ce rage, se preface în om. 

Țareviciul şi-a luat rămas-bun de la Baba laga, a încălţat cizmele fermecate şi a plecat 

la drum. în cea de-a treia zi, a văzut pe un câmp curat un palat de marmură. Şi-a pus pe 

cap pălăria fermecată şi a intrat în iatacul iubitei sale surori, frumoasa ţarevnă Luna. 

în clipa aceea, Luna era întinsă în pat şi dormea adânc. Ţareviciul s-a apropiat de ea, s- 

a încumetat s-o trezească şi şi-a scos pălăria fermecată. Ţarevna s-a trezit: 

— Cine eşti tu şi ce cauţi aici? 

— Iubita mea surioară, preafrumoasă ţarevnă Luna, eu sunt fratele tău 

drept, Ivan Ţarevici! spuse el. îţi aduc urări de bine de la tătucul nostru, ţarul Ahridei, 

şi de la mămuca noastră, țarina Daria. Ei s-au uscat de dorul tău şi-al surioarei noastre 

Steluţa. 

Minunata ţarevnă Luna a sărit din aşternut şi, cu lacrimi în ochi, a început să-şi 

îmbrăţişeze fratele. După aceea i-a spus ţareviciului: 

— Iubite frăţioare, sunt nespus de bucuroasă că te văd, dar mă tem să nu 

vină cumva ursul şi să te mănânce. 

— Nu te necăji! îi răspunse acesta. Nu mă tem eu de el. 

în curând s-a iscat un vârtej puternic. Frumoasa ţarevnă s-a înspăimântat şi i-a spus: 

— Iubite frăţioare, Ivan Ţarevici, în curând apare ursul. Ascunde-te undeva, 

că altminteri te mănâncă! 

— Nu te teme! i-a spus țareviciul. 

Şi-a pus pe cap pălăria fermecată şi s-a aşezat pe scaun. Ursul a intrat în casă şi a 

răcnit cu glas omenesc: 

— Ptiu! Ptiu! Până azi nu s-a pomenit picior de om pe-aici, iar acum miroase 

a carne de om. 

— Lumina mea, i-a spus Luna, nu ţi-e ruşine să vorbeşti astfel? De unde să 

fie oameni pe-aici? Toată ziua te vânturi prin lume şi de acolo te-ai umplut de un aşa 

miros, de ţi se năzare că îl simţi şi aici. 

— Nu cumva a venit fratele tău, Ivan Ţarevici? a întrebat-o ursul. El a venit 

de mult pe lume. 

— Nu l-am văzut în viaţa mea pe fratele meu şi nici măcar nu ştiu dacă am 

sau n-am un frate. Şi chiar dacă ar fi venit, ce-ai fi făcut cu el? L-ai fi mâncat? 

— Nu! răspunse ursul. N-aş face aşa 

ceva nici în ruptul capului, pentru că ştiu 
că ţi-e drag ţie şi 

atunci mi-e drag şi mie. 

— Jură! 

— îți jur pe ce vrei tu. 

— Dacă e aşa, a spus țarevna Luna, 

atunci să ştii că fratele meu şade chiar lângă tine. 

— Ce tot spui? Eu de ce nu-l văd? a întrebat ursul mirat. 

Apoi s-a aruncat la podea şi s-a prefăcut într-un voinic chipeş cum nici cu gândul nu 

gândeşti, cum nici în poveşti nu întâlneşti, şi a zis: 

— Ivan Ţarevici, nu te mai ascunde de mine! Nu-ţi vreau răul şi n-am să-ți 

pricinuiesc niciun necaz. Ţareviciul şi-a scos pălăria fermecată şi i s-a arătat ursului. 

Acesta vorbea cu blândeţe şi l-a cinstit pe ţarevici cu bucate gustoase şi cu băuturi 

alese. Ivan Ţarevici a ciugulit de colo, de colo, apoi l-a întrebat pe urs: 

— N-ai vrea să guşti din mâncarea şi băutura mea de drumeţ? 

A desfăşurat faţa de masă şi, în aceeaşi clipă, s-au ivit doisprezece flăcăi şi 

douăsprezece fete frumoase, au pus pe acea faţă de masă tot felul de bucate şi de 

băuturi şi au început să-i îndemne pe Ivan Ţarevici, pe ţarevna Luna şi pe urs să 

mănânce şi să bea din toate. Ursul s-a minunat şi l-a întrebat pe Ivan Ţarevici de unde 

are aşa o faţă de masă. Acesta i-a povestit totul în amănunt. După ce a stat trei luni la 

urs, țareviciul s-a pregătit de drum şi a început să întrebe despre sora lor mijlocie, 


ţarevna Steluţa. 

— Ea trăieşte foarte departe, i-a spus ţarevna Luna, dar nu cred că ai s-o 
poţi vedea, pentru că stă împreună cu Monstrul Mărilor într-un castel de aramă, iar în 
jurul acestuia stau de pază străjeri puternici, toţi duhuri ale apelor. Te vor ucide! 

— N-am de ales! Chiar dacă mă aşteaptă moartea, vreau să-mi văd surioara. 
Şi-a luat rămas-bun de la ţarevna Luna şi de la urs şi s-a aşternut la drum. în cea de-a 
doua zi, a zărit castelul de aramă. S-a apropiat de poartă, iar acolo stăteau de strajă 
două duhuri ale apelor, ţinând pe umăr câte un tun, şi nu lăsau pe nimeni să treacă. 

— Lăsaţi-mă să trec, pentru că anume am venit ca să vă înlocuiesc. 

— Nu, frate! Tu ne tragi pe sfoară. Dacă ţii morţiş, sari peste zid, dar pe 
poartă avem poruncă să nu lăsăm pe nimeni să treacă. Numai fii cu băgare de seamă, 
pentru că de cealaltă parte a zidului sunt întinse nişte corzi. Dacă le atingi cât de puţin, 
tot castelul şi marea vor răsuna de tunete. Monstrul Mărilor va auzi, va ieşi din apă şi 
îţi va lua viaţa. 

Țareviciul nu s-a speriat de nimic şi, cu cizmele fermecate, a început să se caţăre pe 
zidul de piatră. A trecut de cealaltă parte fără să atingă vreo coardă nici cu mâna, nici 
cu piciorul, dar a atins totuşi una uşurel cu haina şi pe loc au început să răsune tunete 
puternice. Ţareviciul a intrat grăbit în palat, a găsit-o pe preafrumoasa ţarevnă Steluţa 
în pat, dormind adânc, şi a trezit-o. Ea a deschis ochii şi a strigat: 

— Cine eşti şi ce cauţi aici? 

— Iubită surioară, preafrumoasă ţarevnă Steluţa, eu sunt fratele tău bun, 
Ivan Ţarevici. îţi aduc urări de bine de la tătucul nostru, ţarul Ahridei, şi de la mămuca 
noastră, țarina Daria. Ei s-au uscat de dorul tău şi al surioarei noastre Luna. 
Preafrumoasa ţarevnă Steluţa a sărit din aşternut, a început să-l îmbrăţişeze şi să-l 
sărute. 

— Iubite frăţioare, ascunde-te iute undeva! Trebuie să apară Monstrul 
Mărilor şi, când te va vedea, te va înghiţi cât ai clipi din ochi. 

— Nu-ţi face griji, surioară! i-a spus el. Eu nu mă tem. 

Şi-a pus pe cap pălăria fermecată şi s-a aşezat pe scaun. A intrat Monstrul Mărilor şi a 
răcnit cu glas omenesc: 

— Ptiu! Ptiu! Până azi nu s-a pomenit picior de om pe-aici, iar acum miroase 
a came de om. Cine e oaspetele tău? 

— Ah, lumina mea! i-a răspuns ţarevna Steluţa. Cine să fie la mine? Ştii bine 
că nimeni nu poate intra în castel. Tu te vânturi prin lume toată ziua, te îmbibi de miros 
omenesc şi de aceea ţi se năzare că îl simţi şi aici. 

— Ajunge! Nu cumva a venit fratele tău, Ivan Ţarevici? El este de mult timp 
născut. 

— în viaţa mea nu l-am văzut şi nici măcar nu ştiu dacă am sau nu un frate. 
Şi dacă s-ar fi întâmplat să vină pe-aici Ivan Ţarevici, ce i-ai fi făcut? L-ai fi mâncat? 

— Nu! răspunse Monstrul. N-aş face niciodată aşa ceva. De ce 
să-l mănânc? Nu mi-a făcutniciun 

rău. Ştiu că ţi-e drag ţie şi atunci mi-e drag şi mie. 

— Nu! N-am să te cred până nu juri. 

— Bine, mă jur pe ce vrei tu! 

— Dacă e aşa, a zis țarevna Steluţa, să ştii că fratele meu este aici şi şade 
chiar în faţa ta. 

— De ce minți? Eu de ce nu-l văd? 

— El este cu adevărat aici, i-a răspuns Steluţa. 

Monstrul s-a lovit de podea şi s-a prefăcut într-un voinic chipeş cum nici cu gândul nu 
gândeşti şi nici măcar în poveşti altul ca el nu întâlneşti. 

— Ivan Ţarevici, nu te mai ascunde! a strigat el. Eu nu-ți vreau 
răul, n-am să teating nicicu un 
deget şi întotdeauna voi fi bucuros să-mi fii oaspete. 


Țareviciul şi-a scos pălăria fermecată, arătându-şi chipul. Monstrul a vorbit cu el cu 
blândeţe, l-a cinstit cu tot felul de băuturi şi de bucate. Ţareviciul a ciugulit de colo, de 
colo şi i-a spus Monstrului: 

— N-ai vrea să guşti din mâncarea şi băutura mea de drumeţ? 

A desfăşurat faţa de masă şi, în aceeaşi clipă, au apărut ca din pământ doisprezece 
flăcăi voinici şi douăsprezece fete frumoase şi-au început să aducă tot felul de bucate şi 
băuturi alese, să le pună pe faţa de masă şi să-i îndemne pe Ivan Ţarevici, pe ţarevna 
Steluţa şi pe Monstrul Mărilor să guste din toate. Monstrul s-a minunat de o asemenea 
faţă de masă şi l-a întrebat pe Ivan Ţarevici de unde o are. Acesta i-a povestit totul şi, 
după ce au terminat de mâncat şi de băut, a strâns faţa de masă, apoi s-au veselit 
jucând tot felul de jocuri. A stat țareviciul la sora lui aproape un an. Când Monstrul nu 
era acasă, țareviciul încerca să-şi convingă sora să plece cu el la părinţi. 

— Ce spui, frățioare? Monstrul Mărilor o să ne prindă şi-o să ne dea unei 
morți cumplite. 

— Cum aş putea să vă scap şi pe tine şi pe surioara noastră? 

— Dacă vrei să ne ajuţi, du-te peste treizeci de mări şi ţări! Acolo este un râu 
at. Peste el trece un pod de călin. Sub acel pod trăieşte zmeul cu douăsprezece capete. 
El nu lasă pe nimeni, nici pedestraş, nici călăreț, să treacă peste pod, ci îl mănâncă. Cu 
cine va reuşi să-l ucidă pe zmeu, cu acela se va mărita Fecioara Țar şi numai prin ea 
utem scăpa şi eu, şi sora mea. 

Țareviciul a ascultat aceste vorbe, şi-a luat rămas-bun de la soră şi a pornit la drum 
către cea de-a treizecea ţară. 

S-a încălţat cu cizmele fermecate şi în trei zile a ajuns la podul de călin. A intrat într-o 
fierărie şi a poruncit să i se facă un paloş fermecat şi un buzdugan de patruzeci de 
uduri. Fierarii i-au făcut şi paloşul, şi buzduganul. Ţareviciul le-a plătit pentru lucrul 
or şi s-a dus spre pod să se bată cu zmeul. Acesta a ieşit afară şi s-a aruncat asupra 
ţareviciului, vrând să-l înghită cu totul, dar voinicul s-a ferit, a ridicat buzduganul şi i-a 
zburat zmeului trei capete dintr-odată. Zmeul s-a repezit încă o dată asupra lui, dar şi-a 
ierdut încă şapte capete. A început să verse foc, vrând să-l ardă pe ţarevici. Acesta s-a 
întors, l-a lovit cu paloşul fermecat şi l-a despicat în două. După aceea a făcut un foc 
uriaş şi i-a aruncat în el capetele şi trupul, iar el a trecut râul peste pod. 

Pe malul celălalt era un oraş mare, iar pe porţile acestuia au ieşit în zbor douăsprezece 
orumbiţe. Au ajuns la podul de călin, s-au lovit de pământul reavăn şi s-au prefăcut în 
ete frumoase. S-au dezbrăcat şi-au început să se scalde. Ţareviciul şi-a pus pe cap 
ălăria fermecată; se uita cu drag la ele şi aştepta să vadă ce-o să se mai întâmple. 
După ce s-au scăldat, fetele au ieşit pe mal şi s-au îmbrăcat. Ivan Ţarevici şi-a scos 
ălăria fermecată, s-a apropiat de ele, a făcut o plecăciune şi le-a spus: 

— Cinstite fecioare, spuneţi-mi cine stăpâneşte această împărăție. 

— Stăpână peste această împărăție este preafrumoasa Fecioară Țar. Dar tu, 
unule viteaz, cum ai ajuns aici? 

— Am trecut peste podul de călin, a răspuns țareviciul, dar mai întâi l-am 
ucis pe zmeul cel cu douăsprezece capete. 

Nici n-a terminat bine de rostit aceste vorbe, că cele douăsprezece fecioare l-au luat de 
rațe şi i-au spus: 
— Dacă tu l-ai ucis pe zmeu, trebuie să fii stăpânul nostru! 

Apoi l-au dus la Fecioara Țar. Aceasta a ieşit în întâmpinarea ţareviciului, l-a luat de 
mână, l-a condus în palat, l-a aşezat la o masă mare de stejar acoperită cu față de masă 
albă şi a început să-i vorbească plină de dragoste. în aceeaşi seară țareviciul s-a şi 
cununat cu ea. La câteva zile după nuntă, țareviciul a început să se roage de soţia sa să 
le elibereze pe cele două surate ale sale, Luna şi Steluţa. Fecioara Țar a strigat cu glas 
răsunător: 

— Să fie adus aici, înaintea mea, duhul blestemat care stă în beciul 
întunecos. 


A fost adus întemniţatul, care avea o înfăţişare aşa de mătăhăloasă, încât băga lumea 
în sperieţi. Fecioara Țar Îi zise: 

— Să le aduci aici pe ţarevna Luna şi pe ţarevna Steluţa! Dacă îmi 
îndeplineşti această poruncă, am să te las în libertate, iar dacă nu, ai să rămâi pe vecie 
în beci. 
Duhul blestemat s-a ridicat pe dată ca un vârtej ameţitor şi, nu după mult timp, le-a 
adus pe cele două ţarevne. Fecioara Țar l-a eliberat pe duhul blestemat, pe ţarevna 
Luna şi pe ţarevna Steluţa le-a trimis la părinţii lor, iar ea a continuat să trăiască 
împreună cu Ivan Ţarevici în dragoste şi bună înţelegere. 


Ivan Ţarevici şi neînfricata Usonşa 
poveste rusească 


Afost odată un ţar bătrân care avea trei feciori. în scurtă vreme i-a murit țarina, iar el a 
îmbătrânit şi mai tare. A ajuns până la urechile ţarului că undeva, peste treizeci de 
mări, în cea de-a treizecea ţară, trăieşte neînfricata Usonşa, care are apa vie, apa 
moartă şi merele întineririi. 
Țarul a dat un mare ospăț pentru toate feţele bisericeşti şi i-a întrebat pe toţi cei de 
faţă dacă nu cumva se află printre ei cineva care să-i aducă apa vie, apa moartă şi 
merele întineririi. Nu s-a găsit niciunul. 
A dat apoi un ospăț pentru oşteni, dar nici dintre ei nu s-a înhămat nimeni la asemenea 
treabă. Văzând feciorii lui că tatăl a căzut pradă mâhnirii pentru că nimeni nu-i putea 
aduce apa vie, apa moartă şi merele întineririi, au cerut să meargă ei. Pe fiul cel mare 
îl chema Dimitri Ţarevici, pe cel mijlociu Alexei Ţarevici, iar cel mic se numea Ivan 
Ţarevici. Ei s-au înţeles aşa: dacă pleacă unul şi nu mai vine, să se ducă şi al doilea, iar 
dacă nici al doilea nu se întoarce, să se ducă cel de-al treilea. S-a înfăţişat ţarului fiul 
cel mare şi i-a spus: 

— Iubite părinte, binecuvântează-mă! Vreau să-ți aduc apa vie, apa moartă 
şi merele întineririi. 

Țarul s-a bucurat nespus; l-a blagoslovit, a poruncit să i se pregătească o corabie şi i-a 
dat drumul să plece cu un amiral. Au călătorit două zile pe mare, aşa cum călătoreşte 
toată lumea, dar, în cea de-a treia zi, corabia şi-a luat zborul ca o pasăre. Ţareviciul a 
poruncit să fie coborâte pânzele şi să fie aruncate ancorele, dar nimic n-a putut opri 
corabia fermecată. în cea de-a patra zi, corabia s-a oprit lângă o insulă înaltă şi a stat 
acolo două zile. în cea de-a treia zi s-au hotărât țareviciul şi amiralul să coboare pe 
insulă. Au coborât şi au văzut acolo fructe, plante şi flori minunate. 

— Dacă nu ne-am fi pornit peste mări şi țări, spre cea de-a treizecea 
împărăție, n-am fi văzut niciodată aşa ceva! zise Dimitri Ţarevici. 

Umblând ei pe insulă, au văzut o mică pasăre care i-a plăcut lui Dimitri Ţarevici. A vrut 
s-o prindă, dar ea zbura şi se aşeza iarăşi la câţiva paşi de el. Amiralul îi spuse: 

— Dimitri Ţarevici, nu te mai ţine după ea! Eu sunt bătrân şi nu mai am 
putere! 

— Nu, amirale, îi răspunse acesta, în viaţa mea n-am văzut o asemenea 
pasăre şi poate nici n-am să mai văd. Nu mă pot despărţi de ea! Am s-o prind eu până 
la urmă. 

Cu cât se înverşuna mai tare țareviciul, cu atât încercările lui erau mai zadarnice. în 
cele din urmă îi spuse amiralului: 

— Du-te înapoi la corabie! Dacă nu apar şi eu în trei zile, pleacă tară mine 
acasă la tatăl meu, iar eu, dacă nu mă întorc, am să rămân acolo unde mi-a hărăzit 
Dumnezeu. 

Amiralul s-a întors la corabie, iar țareviciul a continuat să urmărească mica pasăre 


până seara târziu. S-a lăsat noaptea. Pasărea a zbughit-o într-un tufiş, făcându-se 
nevăzută. Dimitri Ţarevici a umblat toată noaptea, s-a rătăcit în pădure şi a zis: 

— Doamne, mai bine ai trimite asupra mea un om rău sau o fiară sălbatică! 
Când a rostit aceste cuvinte, a apărut o cărare în pădure. Ţareviciul a pornit pe acea 
cărare şi a ajuns în faţa unei colibe năpădite de muşchi. A intrat şi a văzut un moş cu o 
barbă lungă şi sură. Bătrânul îi zise: 

— Bine-ai venit, Dimitri Țarevici. Te aşteptam de multă vreme! De voie sau 
de nevoie ai plecat de- acasă? Te mistuie o mare dorință, cauţi ceva sau fugi de cineva? 
Țareviciul, după obişnuință, a strigat la el: 

— Drac bătrân! Nu mi-ai dat nici de mâncare, nici de băut, dar cu întrebările 
văd că nu te-ai sfiit să sari la mine! 

Bătrânul i-a aruncat o privire sălbatică: 

— Nu-mi plac cei de teapa ta! Oi fi tu fiu de ţar, dar eu sunt mai vârstnic 
decât tine! 

A poruncit ca țareviciul să fie dus în temniţă şi să i se dea doar puțină apă şi un funt de 
pâine pe zi. După trei zile de aşteptare, amiralul a arborat steagul negru şi s-a 
îndreptat către ţara sa. Când s-a apropiat, a poruncit să se tragă salve de tun ca să-şi 
anunţe sosirea. Ţarul a ieşit în pridvor şi a văzut că era doliu pe corabie. Şi-a trimis 
aghiotantul: 

— Du-te şi vezi ce corabie e aceea! 

Aghiotantul a dat fuga, a aflat, s-a întors şi i-a spus ţarului că este corabia cu care 
plecase fiul său Dimitri Ţarevici în căutarea apei vii, a apei moarte şi a merelor 
întineririi. S-a dus însuşi ţarul la corabie. Amiralul l-a întâmpinat şi i-a căzut în 
genunchi: 

— Iertare, stăpâne ţar! zise el. Când am plecat, două zile corabia a mers 
cum trebuie, iar în cea de-a treia zi a început să zboare ca o pasăre. A patra zi ne-a dus 
în apropierea unei insule. Am coborât pe țărm împreună cu fiul Măriei Tale, iar pe 
insulă erau tot felul de fructe şi flori minunate şi cântau păsărelele. Fiul Măriei Tale s-a 
luat după o pasăre şi a dispărut împreună cu ea. 

Țarul l-a luat de mână şi a izbucnit în plâns. 

— Se vede treaba că aşa mi-a fost dat, amirale! zise regele şi se adânci şi 
mai mult în tristeţea lui. După un timp, a venit la ţar cel de-al doilea fecior al său, 
Alexei Ţarevici: 

— Binecuvântează-mă, tătucă! Unde a pierit fratele meu vreau să pier şi eu. 
Dar poate că voi izbuti să-ţi aduc merele întineririi, apa vie şi pe cea moartă. 

Țarul l-a trimis cu el pe acelaşi amiral care fusese şi cu primul fecior. Două zile au mers 
bine, iar în cea de-a treia corabia lor şi-a luat zborul, precum o pasăre. Ei au coborât 
pânzele, au aruncat ancorele, dar n-au putut opri corabia. în cea de-a patra zi au 
coborât Alexei Ţarevici şi amiralul pe insulă şi totul s-a întâmplat la fel ca prima dată. 
Țareviciul s-a minunat de frumuseţea insulei, s-a luat după aceeaşi pasăre şi a ajuns în 
temniţa aceluiaşi bătrân. 

Trecuseră deja şase zile, iar el tot nu apărea. Amiralul a arborat steagul negru şi a 
pomit-o către ţara sa. S-a apropiat, a tras salve de tun. A venit la corabie însuşi ţarul. 
Amiralul a căzut în genunchi şi i- a spus: 

— Măria Ta, fa cu mine ce ştii: taie-mă, spânzură-mă, dar s-a întâmplat la fel 
şi de astă dată! 

Ţarul a izbucnit în plâns: 

— Ce folos o să am eu de pe urma morţii tale? Oricum, asta n-o să-mi învie 
feciorii! Se vede că aşa ne-a fost hărăzit! 

A trecut câtva timp şi s-a înfăţişat şi Ivan Ţarevici dinaintea tatălui său, ţarul: 

— Tătucă, zise el, vreau să merg şi eu! Poate că am să mor acolo unde au murit şi 
fraţii mei, dar 

fel de bine se poate să-ţi aduc merele întineririi, apa vie şi apa moartă. 


Tatăl a început să se roage de el: 

— Ah, iubitul meu fiu! Cum să te las? Eşti atât de tânăr şi n-ai umblat încă 

pe nicăieri! Eu sunt tare bătrân, pe mâinile cui să las împărăţia? 

Cu toată stăruința lui, ţarul n-a dovedit să-l abată pe Ivan Ţarevici de la hotărârea sa. 

în cele din urmă a fost nevoit să se învoiască. L-a chemat pe amiral şi i-a spus: 

— Feriţi-vă cât puteţi de mult de locul acela în care corabia îşi ia zborul şi 

pluteşte ca pasărea! 

După slujbă, Ivan Ţarevici şi amiralul au pornit la drum. 

Au călătorit ei o zi, două, iar a treia zi corabia lor şi-a luat iar zborul ca o pasăre. 

Amiralul a vrut 
să 

dea poruncă să fie coborâte pânzele şi să fie aruncate ancorele. 

— Nu trebuie, amirale! zise Ivan Ţarevici, las-o să zboare aşa! 

Corabia i-a dus la insula deja ştiută. Amiralul i-a spus lui Ivan Ţarevici: 

— Frățiorii tăi pe insula asta au dispărut! 

— Dacă frații mei au dispărut aici, am să cobor şi eu la țărm! 

Au coborât amândoi pe insulă şi au văzut acelaşi lucru: tot felul de fructe minunate, tot 

felul de păsărele cântând. 

— Ah, amirale! a zis Ivan Ţarevici. Dacă n-aş fi venit încoace, n-aş fi văzut 

niciodată asemenea frumuseți! 

Au umblat ei cât au umblat pe insulă şi deodată le-a ieşit în cale aceeaşi pasăre. 

Țareviciul a dat să se repeadă s-o prindă, dar amiralul i-a spus: 

— Nu te lua după ea, Ivan Ţarevici! Au urmărit-o şi frații tăi şi au dispărut 

fără urmă. 

— Dacă frații mei s-au prăpădit din cauza acestei păsări, ori am să-i găsesc, 

ori am să mor şi eu! întoarce-te la corabie, amirale, şi aşteaptă-mă trei luni. După ce 

vor trece cele trei luni, să mai aştepţi trei săptămâni, iar după ce vor trece şi acestea, 

să mai aştepţi trei zile. Dacă nici după cele trei zile nu voi veni, să ridici ancora şi să 

faci cale întoarsă! 

Amiralul s-a întors la corabie, iar Ivan Ţarevici s-a luat după pasăre. S-a lăsat noaptea, 

pasărea a ţâşnit în pădure şi s-a făcut nevăzută, iar Ivan Ţarevici a rămas singur. A 

umblat cât a umblat prin pădure şi n-a găsit pe nimeni 

— Ah, zise el, pe-aici nu-i nici țipenie! 

Nici n-a terminat de rostit acestea, că s-a şi ivit înaintea lui o cărare pe care a pornit la 

drum. Cărarea l-a purtat până în faţa unei colibe, anume aceea la care mai înainte 

ajunseseră şi fraţii săi. 

— Slavă Ţie, Doamne! Acum e altă viaţă: am dat peste un loc de găzduire! 

A intrat în colibă. înăuntru şedea moşneagul cel bătrân cu barba sură şi lungă. 

— A, Ivan Țarevici! zise acesta de cum l-a văzut intrând. Câţi ani te-am 

aşteptat! Credeam că n-o să mai vii. De voie sau de nevoie ai plecat de-acasă? Te 

mistuie o mare dorință, cauţi ceva sau te ascunzi de cineva? 

— Ah, bunicule! zise țareviciul. Nu pot să spun că de nevoie, ci mai mult din 

dorinţa mea m-am pornit la drum. 

— Ei, uite, Ivan Ţarevici, oamenii ca tine, care îi respectă pe cei mai în 

vârstă, ăştia îmi plac. Ţi-e foame? Eşti obosit? 

— Da, am obosit. Am rătăcit toată noaptea prin pădure. 

Bătrânul a poruncit să apară două jilțuri şi acestea au apărut. S-au ivit şi tot felul de 

bucate şi de băuturi, dar nu s-a văzut cine le adusese. După ce au terminat de mâncat, 

a început să cânte muzica. Când muzica s-a oprit, bătrânul i-a zis: 

— Ai mâncat, ai băut, acum e timpul să te culci, iar ce-o să mai fie mâine 

dimineaţă, ai să vezi şi singur! 

Dimineaţa, când s-a trezit, Ivan Ţarevici a văzut că se afla într-o cameră mare şi 

frumoasă, iar slugile mişunau înjur. Bătrânul s-a apropiat de el: 


— Scoală-te, Ivan Ţarevici! E gata ceaiul. 

Ivan Ţarevici a trăit la bătrân în huzur două luni, dar lui i s-a părut că nu trecuseră 
decât trei zile. în cele din urmă, bătrânul a întrebat: 

— Ei, Ivan Ţarevici, încotro te-ai pornit? Pot să te ajut cu ceva? 

— Tatăl nostru este în vârstă şi a auzit că peste treizeci de mări şi treizeci de 
ţări stă neînfricata Usonşa, care are merele întineririi, apa vie şi apa moartă. Eu după 
toate acestea m-am pornit. 

— Ah, Ivan Ţarevici, n-o să le capeţi pe toate uşor, dar dacă te ajut eu, ai să 
le îndeplineşti pe toate câte ţi le-ai pus în gând. Acum uită-te la mine! 

Ivan Ţarevici a rămas nemişcat privind la bătrân, iar acesta i-a făcut portretul şi l-a pus 
pe masă, cu creta a desenat în jurul lui o barcă, i-a dat portretul şi ceasornicul său şi i-a 
zis: 

— Bagă de seamă, Ivan Ţarevici! O să poți dobândi apa vie, apa moartă şi 
merele întineririi de la neînfricata Usonşa numai în cel de-al doisprezecelea ceas. Când 
vei ajunge la curtea ei, ai să vezi că stau de strajă doi viteji ţinând în mâini câte un 
drug de fier de vreo cinci sute de puduri şi nu lasă pe nimeni să intre. Tu să treci în 
ceasul al doisprezecelea, când ei dorm buştean, şi drumul de întoarcere potriveşte-l în 
aşa fel, încât să fie acelaşi ceas. După ce vei trece de ei, vei vedea în grădină doi lei 
stând unul lângă celălalt, aproape de fântânile în care se află apa vie şi apa moartă. Tu 
să păşeşti pe lângă ei fără grijă. La acea oră vor fi cufundaţi şi ei în somn adânc şi tu 
vei putea scoate apa din fântâni fără ca ei să te simtă. lar merele întineririi se află în 
palatul neînfricatei Usonşa. Acolo cresc nişte pomi, iar în ramurile lor atârnă merele 
întineririi. Tu ai să le poţi culege numai în acelaşi ceas. Fii cu băgare de seamă, după 
ce culegi merele, altceva să nu mai faci! Te rog foarte mult! 

De îndată ce a terminat de spus aceste vorbe, bătrânul a suflat peste el şi țareviciul s-a 
trezit în faţa palatului neînfricatei Usonşa din cea de-a treizecea ţară. A văzut de 
departe doi viteji care păzeau intrarea. S-a uitat la ornic şi a văzut că era chiar ceasul 
al doisprezecelea, iar cei doi viteji dormeau. A trecut pe lângă strajă şi a văzut cei doi 
lei din prejma fântânilor. Şi ei dormeau. Din fântâna din partea stângă a luat apă 
moartă, din cea din dreapta apă vie şi a plecat mai departe. A intrat în palat. Acolo 
dormea Usonşa, iar alături de ea erau pomii cu merele întineririi. S-a apropiat, a cules 
câteva mere, s-a uitat la neînfricata stăpână şi s-a îndrăgostit pe dată de ea. Nu s-a 
putut stăpâni şi a sărutat- o. S-a uitat la ceas şi a văzut că mai avea doar un sfert de oră 
ca să ajungă la drum. Din greşeală, a luat ceasul frumoasei femei cu portretul acesteia, 
iar ceasul cu portretul său le-a lăsat acolo. A trecut de paza de la poartă, s-a urcat în 
barca lui şi a plecat, în clipa aceea Usonşa s-a trezit şi a strigat: 

— Cine-i necioplitul care a cutezat să intre în împărăţia mea? 

Şi-a poruncit să plece în acea clipă o poteră pe urmele lui. Când erau cât pe ce să-l 
ajungă, țareviciul s-a speriat şi a zis: 

— Ei, bunicule! în ce belea m-ai băgat! Nu mai am nicio scăpare! 

Nici n-a apucat să rostească aceste vorbe, că s-a şi trezit acasă la bătrân, pe masa lui. 
— Bun venit, Ivan Ţarevici! Te aşteptam de mult timp. Ia spune, ai adus tot 
ce ţi-ai dorit? 

— Tot, de bună seamă! 

— Bine! îi spuse bătrânul. Dă-mi înapoi ceasul şi arată-mi portretul tău! 

El a scos portretul şi ceasul, dar acelea erau ale neînfricatei Usonşa. Ce era de făcut? 
— Păstrează acest portret! îi zise bătrânul. în rama lui se află o pungă 
fermecată care nu se goleşte niciodată de bani. Iar acum e timpul să te întorci la 
corabie! Mai ai doar trei zile. 

S-a uitat Ivan Ţarevici la bătrân şi l-a podidit plânsul. 

— De ce plângi atât de amarnic, Ivan Ţarevici? 

— Cum să nu plâng, bunicule? Am găsit tot ce-am căutat, numai pe frații mei 
nu! 


— Se vede treaba că doreşti să-i eliberezi! Ei sunt la mine. 

— Cum să nu doresc, dacă suntem de acelaşi sânge? 

Bătrânului i s-a făcut milă şi a poruncit să fie aduşi fraţii lui Ivan Ţarevici. Aceştia au 

fost aduşi de îndată. Cum l-au văzut pe fratele lor, au căzut în genunchi în faţa 

bătrânului. 

— Iartă-ne, bunicule! 

Bătrânul le răspunse: 

— Nu v-aş fi iertat niciodată, dar o fac de dragul fratelui vostru. Vă iert şi vă 

las în libertate, să plecaţi în ţara voastră. 

Toţi fraţii i-au mulţumit bătrânului, şi-au luat rămas-bun de la el, au plecat şi în scurt 

timp au ajuns la țărm. Nu departe îi aştepta corabia lor. Amiralul, când i-a văzut, a uitat 

de bătrâneţea lui şi s-a repezit la ei. 

Şi-au pavoazat corabia şi au pornit-o spre împărăţia lor. Ivan Ţarevici, după vreo două 

nopţi nedormite, s-a cufundat într-un somn adânc. Fraţii au început să vorbească între 

ei: 

— Nu-i prea bună treaba! Noi, fraţii mai mari, n-am putut găsi nimic, iar el, 

mezinul, a adus totul şi ne-a eliberat şi pe noi! Hai să-i înlocuim merele cu mere 

obişnuite, iar în locul apei fermecate să punem apă de mare. 

Au luat merele întineririi de la Ivan Ţarevici în timp ce el dormea şi aupus altele 
obişnuite, i-au luat 

apa vie şi apa moartă şi au pus în loc apă de mare. 

S-au întors în împărăţia lor. Amiralul a poruncit să se tragă salve de tun. Ţarului i s-a 

adus la cunoştinţă că a venit corabia cu care plecase amiralul. Ţarul s-a dus el însuşi la 

corabie şi, când l-a văzut pe amiral, iar lângă acesta pe cei trei fii ai săi, a fost cuprins 

de o bucurie tară margini, uitând de bătrâneţea sa. Când au ajuns cu toţii la palat, ţarul 

a început să-i descoasă: 

— Cum e, copiii mei? Aţi adus ceva şi pentru mine? 

— Pentru tine, tătucă, am adus tot ce ţi-ai dorit: şi merele întineririi, şi apă 

moartă, şi apă vie!spuse 

Ivan Ţarevici şi-i întinse apa tatălui său. 

Ţarul a băut şi l-a apucat voma. A căzut la podea fără cunoştinţă de la apa aceea. Au 

adus doftorul şi acesta l-a pus pe ţar pe picioare. Ivan Ţarevici scoase merele şi i le 

dădu: 

— Ţine, cum mănânci unul, cum te faci iarăşi tânăr! 

Tatăl a mâncat, dar n-a simţit nicio schimbare: a rămas la fel de bătrân. 

Fraţii mai mari i-au zis ţarului: 

— Minte de îngheață apele! Noi suntem cei care am adus ce-ai poftit: apa 

vie, apa moartă şi merele întineririi. 

Tatăl a băut din apa pe care i-au dat-o fraţii cei mari şi s-a însănătoşit pe loc. A mâncat 

merele şi s-a făcut tânăr precum fiii săi. 

S-a supărat ţarul pe Ivan Ţarevici şi a poruncit să vină gâdele: 

— Ia-l pe fiul meu, du-l în câmp şi taie-l în bucăţi, iar mie să-mi aduci paloşul 

mânjit cu sângele lui. Gâdele l-a luat pe Ivan Ţarevici şi a plecat cu el pe câmp. 

Țareviciul vărsa lacrimi amare, iar gâdele şi-a dat seama că e nevinovat. Au ajuns în 

câmp şi Ivan Ţarevici s-a rugat: 

— Nu mă ucide! Taie-mi degetul cel mic de la mâna stângă şi mânjeşte 

paloşul cu sânge! 

Gâdele i-a tăiat degetul mic şi a mânjit paloşul cu sânge. Ivan Ţarevici i-a spus: 

— Ţine poala! Vreau să-ți mulțumesc pentru binele pe care mi l-ai făcut! 

A scos punga fermecată, a scuturat-o şi i-a umplut gâdelui poala hainei cu bani. Apoi şi- 

a luat rămas-bun şi a plecat încotro a văzut cu ochii. 

A ajuns Ivan Ţarevici în altă împărăție. Apropiindu-se de oraş, a văzut un văcar păscând 

vitele. 


— Hai să facem schimb de haine! îi spuse văcarului. 

— îţi baţi joc de mine! Cum poţi schimba straiele Măriei Tale pe caftanul 
meu ponosit? 

Țareviciul şi-a scos straiele, i le-a dat văcarului, iar el s-a îmbrăcat cu hainele acestuia. 
I-a mulţumit şi a plecat la oraş. Mergând pe străzi, s-a apropiat de o prăvălie. înăuntru 
era un negustor bătrân. S-a oprit în faţa prăvăliei şi s-a uitat cu luare-aminte la 
negustor. 

— Cine eşti? îl întrebă negustorul. 

— Nu ştiu nici de unde vin, nici din ce neam mă trag, îi spuse el. 

Bătrânul a băgat de seamă că văcarul era chipeş, iar după vorbă nu părea deloc prost. 
L-a poftit să stea cu el. Bătrânul nu avea decât o singură fată, aşa că s-a bucurat să-l 
aibă pe ţarevici ajutor la prăvălia sa. Când rămânea Ivan Ţarevici să vândă în prăvălie, 
câştigul bătrânului era uriaş. Bătrânul a ridicat o altă prăvălie şi l-a lăsat acolo pe 
ţarevici să facă negoţ. Afacerea mergea atât de bine, că după trei zile negustorul a mai 
deschis o prăvălie. într-o zi, pe lângă prăvălia unde vindea Ivan Ţarevici trecu un 
regiment de soldaţi. 

— Tot ce-i în prăvălie puteți să luaţi fără bani, le-a spus soldaților. 

în câteva minute, soldaţii au golit magazinul, iar Ivan Ţarevici a scos punga cu bani şi a 
umplut toate sertarele cu bani de aur. 

Au venit ceilalţi negustori la bătrân şi l-au întrebat: 

— Unde-ai găsit un prost ca ăsta? 

— Ce vă pasă? 

— Ne e milă de tine. Am văzut azi că a deschis prăvălia şi le-a dat soldaților 
tot ce era în prăvălie, fără să le ia niciun ban, iar aceştia au golit rafturile. 

— Chiar dacă spuneți voi că toată marfa a dat-o de pomană, eu n-am avut 
atâta câştig cât am de când a venit el. 

— Mâine o să ne sculăm şi noi mai devreme şi o să-i lăsăm şi noi pe soldați 
să ia fără bani. Dimineaţa, negustorii s-au trezit devreme, au deschis prăvăliile şi când 
au trecut soldaţii, le-au spus: 

— Soldaţi, intraţi şi luaţi fără bani tot ce vă pofteşte inima! 

Soldaţii au golit prăvăliile, iar negustorii au rămas fără nimic: şi fără bani, şi fără 
marfa. 

— Uite, spuseră negustorii, bătrânul a ajuns la sapă de lemn şi ne-a adus şi 
pe noi acolo! 

Neînfricata Usonşa, de când fusese Ivan Țarevici pe la ea, născuse doi băieţi. Creşteau 
copiii ei într- o zi cât alții într-un an. Când au împlinit cinci ani, mama lor i-a dat la 
învățătură. Colegii lor râdeau de ei pentru că cei doi frați nu aveau tată. Copiii s-au 
simţit jigniţi şi au venit acasă plângând. 

— De ce plângeţi, copilaşii mei? i-a întrebat mama. 

— Cum să nu plângem, când toți copiii ne spun că noi nu avem tată? 

Ea a suspinat, a izbucnit în lacrimi şi le-a spus: 

— Aveţi şi voi tată, numai că e departe, peste treizeci de ţări şi treizeci de 
mări, în cea de-a treizecea împărăție! Este fiul ţarului de acolo, iar numele lui este Ivan 
Țarevici şi-i tare mândru la chip... Copiii au început să se roage de ea: 

— îngăduie-ne, mămucă, să mergem să-l căutăm pe tătuca! 

Ea a pregătit o corabie şi a plecat împreună cu cei doi fii ai săi să-l caute pe Ivan 
Țarevici. 

Au ajuns în cea de-a treizecea împărăție şi au trimis la ţar un sol cu o scrisoare: 
„Predaţi-mi-l pe Ivan Ţarevici, că altfel vă pârjolesc toată ţara, iar pe voi vă iau zălog”. 
Drumul de la corabia ei până la palatul ţarului a fost aşternut cu postav roşu. Ţarul şi-a 
chemat fiii: 

— Iubiții mei copii, care dintre voi se face vinovat faţă de Usonşa? Vinovatul 
trebuie să plece la ea. Dimitri Ţarevici s-a îmbrăcat în straie scumpe şi a plecat spre ei. 


Când l-au văzut, copiii au strigat: 
— Mămucă, ăsta nu-i oare tătuca nostru? 
— Nu, spuse ea, el este fratele tatălui vostru. Numai pentru că se dă drept 
tatăl vostru şi se face vinovat față de mine. 
— Ce ne porunceşti să facem cu el? o întrebară copiii. 
Ea le răspunse: 
— Cum apare, puneţi mâna pe el şi dați-i două sute cincizeci de ciomege. 
De îndată ce a ajuns la ei Dimitri Ţarevici, copiii l-au înhăţat şi i-au dat două sute 
cincizeci de lovituri. 
Usonşa trimise solul cu o altă scrisoare: „Predaţi-mi-l pe Ivan Ţarevici, că altfel vă trec 
prin foc întreaga împărăție, iar pe voi vă iau zălog”. 
Ţarul şi-a chemat din nou fiii: 
— Să plece acela care s-a făcut vinovat față de ea. 
Alexei Țarevici şi-a pus cele mai frumoase straie şi a plecat spre corabia neînfricatei. 
Copiii o întrebară: 
— Mămucă, ăsta nu-i oare tătuca nostru? 
— Nu, el este fratele tatălui vostru. 
Şi pe acesta l-au înhățat şi l-au cinstit cu două sute cincizeci de ciomege. 
Usonşa îl ceru din nou pe Ivan Ţarevici. Când ţarul a primit scrisoarea, Dimitri Ţarevici 
şi Alexei Ţarevici au căzut în genunchi la picioarele părintelui lor. 
— lartă-ne, tată, fratele nostru mai mic este cel care a adus apa vie, apa 
moartă şi merele întineririi, iar noi n-am adus nimic. Mai mult, el ne-a eliberat din 
temniţă. 
— De unde să-l luăm acum, a întrebat ţarul, când eu i-am poruncit gâdelui 
să-l taie în bucățele? 
Au chemat gâdele. 
— Dacă tu, îi spuse ţarul, l-ai tăiat în bucăţi pe fiul meu, adu-mi aici bucăţile! 
Gâdele a căzut în genunchi. 
— Eu nu l-am ucis pe fiul Măriei Tale, spuse el. Doar i-am retezat degetul 
cel mic de la mâna stângă. 
Țarul l-a ridicat, l-a îmbrăţişat şi i-a dat grad de general. A trimis iscoade prin toate 
cătunele şi prin toate oraşele ca să-l caute. 
Au ajuns iscoadele chiar în oraşul în care se aciuase Ivan Ţarevici. Au aflat că un 
negustor are un om de încredere minunat căruia îi lipseşte un deget şi că a doua zi 
urma să fie nuntă: bătrânul negustor dorea să-l însoare cu fiica sa. Au venit trimişii 
ţarului la ajutorul negustorului şi au observat că nu avea degetul mic de la mâna 
stângă. L-au luat şi l-au dus cu ei. Prin oraş a început să se zvonească: „Musai trebuie 
să fie un bandit care a făcut o fărădelege şi a fugit”. 
L-au adus pe ţarevici la tatăl său. Când l-au văzut cei doi fraţi ai săi, s-au aruncat la 
picioarele lui împreună cu tatăl său şi au început să-i ceară iertare: 
— Ce nevoie aveți de mine? Ba nu v-am fost de niciun folos, ba acum aveți 
nevoie de mine! 
Țarul i-a spus: 
— Neînfricata Usonşa ne cere să te predăm. 
— Ah, Doamne, în ce necaz am fost până acum, dar ce-o să mai fie de acum 
încolo... 
I-au adus straie pe măsură şi-au vrut să-l îmbrace. 
— N-am nevoie de straiele voastre, dați-mi un caftan prost. 
I-au dat un caftan ponosit şi nişte târlici din curmei de tei. El s-a mânjit cufuningine 

şi a plecat. 
Când se apropia de corabia Usonşei, copiii au spus: 
— Ce sperietoare ne-a trimis ţarul! 
— Nu, copii, acesta este tătuca vostru! Descălţaţi-l, dezbrăcaţi-l şi spălaţi-l 


cum se cuvine! 
Când a ajuns în dreptul lor, copiii l-au luat, l-au descălţat, l-au dezbrăcat şi l-au spălat. 
Usonşa le-a dat straie frumoase şi le-a poruncit să îl îmbrace. După ce l-au îmbrăcat, l- 
au adus la mama lor. Aceasta i-a spus: 
— Tu ai fost în palatul meu, aşa că fă bine şi însoară-te cu mine! 
Bucuria a fost nespusă. Ivan Ţarevici a luat-o de mână pe Usonşa, a adus-o latatăl 

lui şii-a spus: 
— Iată, tătucă, ea este soaţa care mi-a fost sortită. 
Ţarul s-a bucurat. 
Se înţelege că ţarul nu avea nevoie să mai facă bere sau vin, pentru că toate erau 
pregătite. Au făcut nunta, iar după aceea Ivan Ţarevici şi-a lăsat fraţii cu tatăl lor şi a 
plecat la Usonşa împreună cu copiii. 
Mai trăiesc şi acum acolo. 


Ivan Ţarevici şi Poleninul cel bălai 
oveste rusească 


într-o oarecare ţară, în nu se ştie ce împărăție, trăia un ţar care avea trei fiice şi un fiu 
e nume Ivan Țarevici. Ţarul a îmbătrânit şi a murit, iar Ivan a moştenit coroana. 
Auzind acest lucru, regii vecini au adunat oşti nenumărate şi au pornit război împotriva 
ui. Ivan Ţarevici nu ştia pe unde să scoată cămaşa. A venit la surorile lui şi le-a 
întrebat: 

— Surioarele mele dragi, ce să mă fac? Toți regii s-au ridicat la război 
împotriva mea. 

— Ah, viteazule! De ce te temi? Uite, Poleninul cel bălai de treizeci de ani se 
uptă cu Baba laga Picior de Aur. De treizeci de ani n-a coborât de pe cal şi nu ştie ce-i 
odihna. Iar tu n-ai văzut încă nimic şi te-ai şi speriat. 

Ivan Ţarevici în aceeaşi clipă şi-a înşeuat calul, şi-a pus armura, şi-a luat paloşul 
ermecat, lancea şi cravaşa de mătase, s-a închinat şi a plecat la luptă. Cu spada şi cu 
ancea a culcat la pământ toate oştirile duşmane, s-a întors la palat, s-a culcat şi a 
dormit neîntors trei zile şi trei nopţi. în cea de-a patra zi s-a trezit, a ieşit în pridvor, s-a 
uitat peste câmpul cel întins şi a văzut că regii duşmani au adunat oştiri şi mai 
numeroase şi-au ajuns cu ele până sub zidurile cetăţii. 

S-a întristat țareviciul şi s-a dus iar la surorile sale: 

— Vai, surioarelor, ce să mă fac? O oştire am învins-o şi acum, iată, alta mai 
mare decât prima ameninţă la poartă. 

— Ce fel de viteaz eşti tu? O zi ai luptat şi trei ai dormit! Cum poate 
Poleninul cel bălai să lupte cu Baba laga Picior de Aur de treizeci de ani fără să se dea 
jos de pe cal şi fără să ştie ce este odihna? Ivan Ţarevici s-a dus în grajdul cel de piatră 
albă, a înşeuat un cal voinicesc, şi-a pus armura, şi-a încins spada fermecată, într-o 
mână a luat lancea, iar în cealaltă cravaşa de mătase, s-a închinat şi a plecat la luptă 
împotriva duşmanului. 

Cum se repede şoimul la un cârd de gâşte, de lebede sau de rațe, aşa s-a aruncat şi 
Ivan Ţarevici asupra oştirii duşmane. Nu atât o lovea el, cât o călca în picioare calul. A 
spulberat toată armata, s-a întors acasă, s-a culcat şi a dormit neîntors şase zile şi şase 
nopţi. 

în cea de-a şaptea zi s-a trezit, a ieşit în pridvor şi a privit câmpia cea întinsă. Regii 
vecini adunaseră şi mai mare oştire decât în primele două dăţi şi înconjuraseră 
întreaga cetate. 

S-a dus iarăşi Ivan Ţarevici la surorile sale: 

— Surioarele mele dragi, ce să mă mai fac? Am răpus două oştiri şi iată, o a 


treia a ajuns deja până la ziduri. 

— Ce mai viteaz eşti şi tu! O zi ai luptat şi şase ai dormit ca buşteanul. Cum 

poate Poleninul cel bălai să lupte cu Baba laga Picior de Aur de treizeci de ani, fără să 

coboare de pe cal şi fără să ştie ce este aceea odihnă? 

Țareviciului i-a căzut greu acest răspuns. S-a dus în grajd, l-a înşeuat pe bunul său cal, 

şi-a pus armura, şi-a încins spada fermecată, a luat lancea într-o mână şi cravaşa de 

mătase în cealaltă şi a pornit împotriva duşmanilor. 

Ca un şoim viteaz care se aruncă asupra unui cârd de gâşte, de lebede sau de rațe, aşa 

s-a avântat Ivan Ţarevici asupra oştirii duşmane. Pe mulţi i-a tăiat el, dar pe cei mai 

mulţi i-a călcat calul în picioare. A spulberat uriaşa oştire duşmană, s-a întors acasă, s-a 

culcat şi a dormit adânc nouă zile şi nouă nopţi. 

în cea de-a zecea zi s-a trezit, şi-a adunat toţi miniştrii şi le-a spus: 

— Miniştrii mei, m-am gândit să plec în țări străine să-l văd pe Poleninul cel 

bălai. Vălas vouă în 

grijă toate treburile țării, să judecaţi şi să faceți dreptate. 

După asta şi-a luat rămas-bun de la surori, a încălecat pe cal şi s-a aşternut la drum. A 

mers el cât a mers, până a ajuns într-o pădure în care a văzut o izbă. Acolo trăia un 

bătrân. Ivan Ţarevici a intrat. 

— Bună vreme, moşule! 

— Bună să-ţi fie inima, ţarevici rus! încotro te-ai pornit? 

— îl caut pe Poleninul cel bălai. Nu ştii unde se află? 

— Eu nu, dar am să-mi strâng slugile credincioase şi am să le întreb pe ele. 

Bătrânul a ieşit pe prispă, a sunat dintr-o goarnă de argint şi deodată au început 
săsosească în 

zbor 

păsări din toate părţile. întreg cerul l-au acoperit ca un nor negru. 

Bătrânul a scos un şuierat şi, cu glas tunător, a întrebat zburătoarele: 

— Păsări călătoare, slugile mele credincioase, n-aţi văzut, n-aţi auzit despre 

Poleninul cel bălai? 

— Nu! Nici cu văzul n-am văzut, nici cu auzul nu am auzit! 

— Ei, ţareviciule Ivan, îi spuse bătrânul, du-te acum la fratele meu cel mare, 

poate îţi spune el ceva. Ia acest ghem şi aruncă-l în faţa ta. încotro se va rostogoli, într- 

acolo să-ţi îndrepţi calul. 


Ivan Ţarevici a încălecat pe calul său cel breaz, a aruncat ghemul şi 
a plecat în urma 
acestuia. 

Pădurea se făcea din ce în ce mai deasă şi mai întunecoasă. S-a apropiat 
țareviciul de o izbă, a intrat 


pe uşă şi l-a întâmpinat un bătrân cu părul alb-coliliu. 

— Bună vreme, moşule! 

— Bună să-ţi fie inima, țarevici rus! încotro ai apucat-o? 

— îl caut pe Poleninul cel bălai. Nu ştii cumva 

unde se află? 

— Aşteaptă, am să-mi adun slugile cele 
credincioase şi am să le întreb. 

A ieşit pe prispă, a sunat dintr-o trompetă de argint şi s-au adunat din toate părţile tot 

felul de lighioane. Bătrânul le-a întrebat cu glas tunător: 

— Slugile mele credincioase, fiare rătăcitoare, n-aţi văzut cumva, n-aţi auzit 

ceva de Poleninul cel bălai? 

— Nu, au răspuns animalele. Nici cu văzul n-am văzut, nici cu auzul n-am 

auzit. 

— Ia număraţi-vă, poate că n-au venit toţi. 

Jivinele s-au numărat: lipsea lupoaica cea chioară. 


Bătrânul a trimis s-o caute şi, după ce a fost adusă, bătrânul o întrebă: 

— Ia spune-mi, lupoaică chioară, nu-l ştii cumva pe Poleninul cel Blond? 

— Cum să nu-l ştiu, dacă eu pe lângă el îmi duc traiul? El îşi răpune duşmanii, iar 

eu mă înfrupt cu 

hoiturile lor. 

— Unde-i el acum? 

— în câmpia cea întinsă, pe colina cea mare; doarme în cort. S-a luptat cu 

Baba laga Picior de Aur, iar după luptă doarme de douăsprezece zile şi douăsprezece 

nopţi. 

— Du-l într-acolo pe Ivan Țarevici. 

Lupoaica a luat-o la goană, iar țareviciul - călare după ea. S-a apropiat de marea 

colină, a intrat în cort şi a văzut că Poleninul cel bălai dormea neîntors. „Surorile mele 

spuneau că luptă fără odihnă, iar el s-a culcat de douăsprezece zile şi nopţi! Să nu mă- 

ntind oare lângă el?” 

S-a gândit cât s-a gândit şi s-a culcat şi el alături. Deodată intră în cort o păsăruică. 
Se rotideasupra 

căpătâiului şi zise: 

— Trezeşte-te, Polenin bălai, şi dă-l morţii pe fratele meu Ivan Ţarevici. 

Dacă nu, se va trezi şi te va ucide el. 

Ivan Ţarevici s-a ridicat, a prins pasărea, i-a smuls piciorul drept, i-a dat drumul din 

cort şi s-a culcat la loc. 

Nu a apucat nici să adoarmă, când iată că veni o a doua pasăre. Se învârti deasupra 

căpătâiului şi zise: 

— Trezeşte-te, Polenin bălai, şi dă-l morţii cumplite pe fratele meu Ivan 

Ţarevici; dacă nu, te va ucide el când se va trezi. 

Ivan Ţarevici a prins pasărea, i-a smuls aripa dreaptă, a aruncat-o din cort şi s-a culcat 

iarăşi. 

Nu după mult timp veni a treia păsăruică, se învârti deasupra capului şi zise: 

— Trezeşte-te, Polenin bălai, şi dă-l morții nemiloase pe fratele meu Ivan 

Ţarevici; dacă nu, te va ucide el când se va trezi. 

Ivan a sărit, a prins pasărea, i-a rupt ciocul, a aruncat-o afară, s-a culcat şi a adormit. 

A venit vremea şi s-a trezit Poleninul cel bălai. Se uită şi vede că, alături de el, era 

întins un viteaz necunoscut. A pus mâna pe paloş şi a vrut să-l ucidă, dar s-a oprit. 

„Nu”, s-a gândit. „El a venit când eu dormeam şi nu m-a umplut de sânge. Nu-i nici 

pentru mine un lucru de cinste să-l ucid în somn. Cel care doarme e ca şi mort. Mai 

bine să-l trezesc.” 

L-a trezit pe Ivan Ţarevici şi l-a întrebat: 

— Eşti om bun sau rău? Spune: cum te cheamă şi de ce ai venit aici? 

— Mă cheamă Ivan Ţarevici şi am venit să te văd, să-mi încerc puterile cu 

tine. 

— Eşti al naibii de curajos, ţareviciule! Ai intrat în cort fără să mă întrebi, ai 

dormit fără învoire. Aş putea să te dau morţii pentru asta. 

— Ei, Polenin bălai, nu spune hop până nu ai sărit. Ai răbdare! Tu ai două 

mâini, dar nici pe mine nu m-a născut mama ciung. 

Au încălecat pe cai, s-au încontrat, dar atât de puternic, încât lăncile lor s-au fărâmat 

în bucăţi, iar vitejii lor cai au căzut în genunchi. 

Ivan Ţarevici l-a smuls pe Poleninul cel bălai din şa şi a ridicat deasupra lui 

paloşul ascuţit. Poleninul a început să se roage: 

— Nu-mi pierde viaţa! Voi fi fratele tău mai mic şi te voi respecta ca pe un 

tată. 

Ivan Ţarevici l-a apucat de mână, l-a ridicat de la pământ, l-a sărutat şi l-a numit fratele 

său mai mic. 

— Am auzit, frate, că lupţi de treizeci de ani cu Baba laga Picior de Aur, dar 


nu ştiu din care pricină. 

— Are o fiică frumoasă. Vreau s-o iau de nevastă. 

— Ei, dacă e să fim prieteni, a spus țareviciul, atunci să ne ajutăm şi la rău! 
Au încălecat pe cai şi au ieşit în câmp. Baba laga Picior de Aur a scos la iveală o oştire 
nenumărată. Cum şoimii cei ageri se reped la un stol de porumbei, tot aşa cei doi viteji 
puternici s-au aruncat asupra oştirii duşmane. Lovind cu paloşele şi cu suliţele, au pus 
la pământ mii de luptători. 

Baba laga a luat-o la fugă, iar Ivan Ţarevici după ea. Era cât pe ce s-o ajungă, când ea 
a ridicat o placă de tuci neînchipuit de grea şi s-a făcut nevăzută sub pământ. 

Ivan Ţarevici şi Poleninul cel bălai au cumpărat o mulţime de boi, au început să-i taie, 
să-i jupoaie şi să facă din pieile lor curele. Din aceste curele au împletit un odgon atât 
de lung, încât un capăt era aici, iar altul pe lumea cealaltă, îi spuse țareviciul 
Poleninului bălai: 

— Dă-mi drumul în prăpastie, dar odgonul nu-l scoate afară, ci aşteaptă. 
Când am să smucesc de odgon, atunci să-l tragi! 

Poleninul cel bălai l-a coborât pe fundul prăpastiei, Ivan Ţarevici s-a uitat în jur şi a 
plecat în căutarea Babei laga. 

A mers cât a mers şi a dat cu ochii de nişte croitori care stăteau după gratii. 

— Ce faceți aici? 

— Coasem soldați pentru Baba laga Picior de Aur. 

— Şi cum îi coaseţi? 

— Aşa bine! Cum împungi cu acul, cum iese cazacul, încalecă pe cal şi 
pleacă la luptă împotriva Poleninului bălai. 

— Măi, fraţilor, repede îi faceţi, dar nu prea sunt de nădejde. Ia aşezaţi-vă în 
rând, să vă învăţ eu cum se face! 

Croitorii s-au adunat pe un singur rând, iar Ivan Ţarevici şi-a învârtit paloşul prin 
văzduh şi le-a retezat tuturor capetele. După ce i-a ucis pe croitori, a plecat mai 
departe. A mers cât a mers şi a dat de nişte cizmari care stăteau după gratii. 

— Ce faceți aici? 

— Facem oşteni pentru Baba laga Picior de Aur. 

— Cum Îi faceți? 

— Iată cum: la fiecare împunsătură, iese un soldat cu puşca. încalecă şi 
pleacă la război împotriva Poleninului bălai. 

— Ei, fraţilor! Repede îi mai faceţi, dar fără spor. Aşezaţi-vă în rând, să vă 
învăţ eu cum să faceţi mai bine. 

Ei s-au adunat pe un rând, Ivan Ţarevici şi-a rotit paloşul prin văzduh şi le-a retezat 
capetele. După ce i-a ucis, a plecat mai departe. Nu se ştie cât a mers. Mult? Puțin? 
Dar a ajuns într-un mare oraş. Acolo se înălța un palat împărătesc în care era fata 
Babei laga. Fecioara l-a zărit de la fereastră pe bunul viteaz. I-au plăcut cârlionţii lui 
negri, ochii de şoim, sprâncenele de samur, statul de voinic şi l-a chemat la ea. L-a 
iscodit încotro se duce şi pentru ce. El i-a spus că o caută pe Baba Iaga Picior de Aur. 
— Ah, Ivan Ţarevici! Eu sunt fiica ei. Ea acum doarme buştean şi nu se 
trezeşte douăsprezece zile şi nopți. 

Zicând acestea, l-a scos din oraş şi i-a arătat drumul. 

Ivan Ţarevici a plecat spre Baba laga Picior de Aur, a găsit-o dormind, a lovit-o cu 
paloşul şi i-a retezat capul. Acesta s-a rostogolit şi a rostit: 

— Mai loveşte-mă, Ivan Ţarevici! 

— Ajunge şi o singură lovitură de voinic, i-a răspuns țareviciul. S-a întors la 
palat, la preafrumoasa fată, şi s-a aşezat cu ea la masa de stejar acoperită cu față de 
masă albă. După ce a mâncat şi a băut bine, a întrebat-o: 

— Mai este cineva pe lume mai puternic decât mine şi mai frumoasă decât 
tine? 

— Ah, Ivan Țarevici! Ce frumuseţe sunt eu? Dincolo de nouă mări şi nouă 


ţări, în cea de-a treizecea împărăție, trăieşte ţarul-şarpe, care are o fată cu adevărat 
frumoasă. Ea şi-a spălat picioarele, iar eu cu apa aceea mi-am dat pe faţă! 

Ivan Ţarevici a luat-o de mână pe frumoasa fată, a condus-o la locul unde atârna 
odgonul şi a smucit de el, dându-i de veste Poleninului bălai că s-a întors. Poleninul a 
tras de odgon şi i-a ridicat sus pe Ivan Ţarevici şi pe frumoasa fată. 

— Bună ziua, Polenin bălai! i-a spus Ivan Ţarevici. lată, ţi-am adus 
logodnica! Bucuraţi-vă şi trăiţi fără griji, iar eu mă duc în Ţara Şerpilor! 

A încălecat pe calul său de voinic, şi-a luat rămas-bun de la Poleninul cel bălai şi de la 
logodnica lui şi a plecat în goană peste nouă ţări. 

Nu se ştie dacă a umblat mult sau puţin, repede sau încet, căci povestea repede se 
povesteşte, dar treaba alene se face. Se ştie însă că a ajuns în Ţara Şerpilor, l-a ucis pe 
ţarul-şarpe, a eliberat-o pe frumoasa prinţesă şi s-a însurat cu ea. Apoi s-a întors cu 
tânăra-i soţie la el în ţară şi au început să trăiască şi avuţia să-şi sporească. 


Ivan Sucenko şi Poleninul cel bălai 


poveste rusească 


La mare, la ocean, pe insula Buion este un taur fript, iar lângă el, ceapă tocată. 

Treceau pe acolo trei voinici viteji, au intrat, s-au înfruptat şi au plecat mai departe, 
lăudându-se că au fost în acel loc şi s- au ospătat bine, ca muierea de la ţară cu pâine. 
Povestea urmează abia acum. într-o ţară îndepărtată, într-o împărăție uitată, era odată 
un ţar care trăia pe un loc întins ca-n palmă şi nu avea copii. A venit într-o zi la el un 
cerşetor. Ţarul îl întrebă: 

— Nu ştii ce-aş putea face să am şi eu copii? 

Acesta îi răspunse: 

— Adună copii de şapte ani, fete şi băieţi, şi pune-le pe fete să toarcă fire, 
iar pe băieţi să împletească din ele năvod, totul într-o singură noapte. Porunceşte apoi 
să fie pescuită în mare cu acel năvod o plătică argintie cu aripioare de aur şi dă-i-o 
țarinei s-o mănânce. 

Țarul a făcut întocmai cum i-a spus cerşetorul: firele au fost toarse de fetiţe, năvodul 
împletit de băieţi, a fost prins peştele cu aripioare de aur şi dat bucătăresei să-l 
regătească. Aceasta l-a curăţat, l-a spălat, a aruncat maţele la câine, apa în care a 
spălat plătica a dus-o celor trei iepe din grajd, a ros oasele, iar peşele i l-a dat țarinei 
să-l mănânce. Şi s-a întâmplat ca în acelaşi timp să nască şi țarina, şi bucătăreasa câte 
un fiu. Tot atunci a fătat şi căţeaua un fiu, iar cele trei iepe câte un mânz. Ţarul le-a dat 
nume la toţi: pe fiul său l-a numit Ivan Ţarevici, pe fiul bucătăresei Ivan Povarenko, iar 
e fiul căţelei Ivan Sucenko. 

Creşteau cei trei într-o zi cât alţii într-un an. Ivan Sucenko l-a trimis pe Ivan Ţarevici la 
ţar, zicându- 

— Du-te la tatăl tău şi roagă-l să ne dea voie să încălecăm cei trei cai aduşi 
e lume de cele trei iepe şi să ne plimbăm şi noi puţin prin ţinut. 

Țarul şi-a dat încuviințarea. Au pus şeile pe cai, au încălecat, au ieşit din oraş şi s-au 
vorbit că, decât să trăiască la curtea ţarului, mai bine s-ar duce în cele ţări străine. Zis 
şi făcut! Au cumpărat fier, şi- au făcut câte un buzdugan cam de nouă puduri şi au dat 
inteni cailor. 

După puţin timp, le spuse Ivan Sucenko: 

— Cum să ne continuăm drumul, fraţilor, dacă n-avem între noi pe unul mai 
mare, de care să asculte ceilalţi? Trebuie să ne alegem un frate mai mare! 

Ivan Ţarevici le spuse că pe el l-a numit ţarul „frate mai mare”, iar Sucenko stărui că 
trebuie să se întreacă. Au hotărât să tragă câte o săgeată. Atras întâi Ivan Ţarevici, 
după el Ivan Povarenko, iar la urmă de tot a tras şi Ivan Sucenko şi au pornit în 


căutarea săgeţilor. 

N-au mers nici prea mult, dar nici prea puţin şi au găsit săgeata ţareviciului. Ceva mai 
încolo era şi săgeata lui Povarenko, numai săgeata lui Sucenko nu era pe nicăieri. Au 
mers ei cale lungă, până au ajuns după nouă ţări şi mări, în cea de-a treizecea 
împărăție, unde au găsit şi săgeata lui Ivan Sucenko şi au hotărât ca Ivan Ţarevici să fie 
mezinul, Povarenko fratele mijlociu, iar Ivan Sucenko fratele cel mare. 

Au purces iarăşi la drum. în faţa lor se deschidea stepa, iar în stepă era întins un cort. 
Lângă cort aştepta un cal care mânca grâu şi bea mied. Ivan Sucenko îi zise mezinului: 
— Mergi şi află cine-i în acel cort! 

Ivan Ţarevici a intrat în cort şi a văzut că pe pat era întins Poleninul cel bălai. Acesta l- 
a lovit pe Ivan Ţarevici în frunte cu degetul cel mic, iar țareviciul s-a prăbuşit la 
pământ. Poleninul cel bălai l- a aruncat sub pat. Văzând că fratele cel mic nu se mai 
întoarce, Ivan Sucenko l-a trimis pe cel mijlociu. Şi cu el s-a întâmplat la fel ca şi cu 
fratele cel mic: a fost aruncat şi el sub pat. Ivan Sucenko a aşteptat cât a aşteptat, şi-a 
pierdut răbdarea şi s-a dus singur în cort. L-a lovit cu ghioaga pe Poleninul cel bălai 
atât de tare, încât acesta a căzut fără simţire. Ivan Sucenko l-a scos afară şi vântul 
proaspăt l-a readus la viaţă. 

Poleninul cel bălai se rugă: 

— Nu mă ucide! Ia-mă cu tine ca pe cel mai mic frate! 

Ivan Sucenko l-a cruțat. Şi cei patru frați s-au aşternut împreună la drum prin păduri 
dese şi prin bălării, până ce au dat de o casă cu două caturi şi cu acoperişul de aur. Au 
intrat în acea casă. Peste tot ordine şi curățenie, mesele încărcate de bunătăți şi vinuri 
scumpe, dar în casă nici țipenie de om. S-au gândit ei cât s-au gândit şi în cele din 
urmă au hotărât să rămână acolo câteva zile. Dimineața, trei dintre frați au plecat la 
vânătoare, iar pe Ivan Ţarevici l-au lăsat acasă. 

Mezinul a gătit, a pus masa şi apoi s-a aşezat pe laviţă ca să tragă din pipă. Cum stătea 
el aşa, numai ce vede că soseşte un bătrân într-o piuă şi cere de pomană. Ţareviciul îi 
dădu o pâine, dar moşului nu de pâine îi era. L-a agăţat pe ţarevici de un cârlig şi l-a 
băgat în piuă, i-a tăiat o fâşie de piele de pe spate, a frecat-o cu cârpa de spălat podele 
şi a ascuns-o sub duşumea. 

Fraţii s-au întors de la vânătoare şi l-au întrebat: 

— N-a fost nimeni pe-aici? 

— Eu n-am văzut pe nimeni! Dar voi? 

— Nu, nici noi n-am văzut! 

A doua zi a rămas acasă Ivan Povarenko, iar ceilalţi au plecat la vânătoare. După ce a 
terminat de gătit, Povarenko s-a aşezat la laviţă şi a început să fumeze din pipă. 
Numaidecât, iată că soseşte şi moşul în piuă să ceară de pomană. Povarenko îi întinse o 
chiflă, dar moşului nu de chiflă îi ardea: l- a prins cu un cârlig pe flăcău, l-a tras în piuă 
şi i-a scos de pe spate o fâşie de piele, până la umeri. A frecat-o cu cârpa de spălat pe 
jos şi apoi a ascuns-o sub podele. Când s-au întors fraţii de la vânătoare, l-au întrebat: 
— N-a fost nimeni pe la tine? 

— Eu n-am văzut pe nimeni! Dar voi? 

— Nu, nici noi n-am văzut pe nimeni. 

A treia zi a rămas acasă Poleninul cel bălai. După ce a terminat de gătit mâncarea, s-a 
aşezat pe laviţă şi a început să tragă din pipă. Iarăşi veni moşul cu piua şi-i ceru de 
pomană. Poleninul cel bălai îi întinse o chiflă, dar moşul nu după aşa ceva venise. îl 
prinse cu un cârlig, îl trase în piuă şi-i tăie de pe spate o fâşie de piele, până la umeri. 
O şterse cu cârpa de spălat pe jos şi o ascunse sub podele. 

S-au întors şi fraţii de la vânătoare: 

— N-ai văzut pe nimeni? 

— Nu, eu n-am văzut! Ați văzut voi pe cineva? 

— Nu, nici noi! 

în cea de-a patra zi a rămas acasă Ivan Sucenko. A pregătit mâncarea şi apoi s-a aşezat 


pe laviţă şi a început să fumeze o pipă. Din nou a venit moşneagul în piuă şi a cerut de 
pomană. Sucenko îi întinse o chiflă, dar moşul nu pentru asta venise. L-a apucat cu 
cârligul, l-a tras în piuă şi piua s-a spart. Sucenko l-a apucat pe moş de cap, l-a târât 
până la un buştean, a despicat buşteanul, a vârât capul moşului în despicătură şi apoi s- 
a întors în casă. 

Pe drumul de întoarcere, fraţii vorbeau între ei: 

— Fraţilor, vouă nu vi s-a întâmplat nimic? întrebă Ivan Ţarevici. Mie mi s-a 
lipit cămaşa de spate. 

— Nici nouă nu ne e bine! Nu ne putem atinge de spate! Moşneagul acela 
blestemat! Sunt încredinţat că l-a jupuit şi pe Sucenko. 

Au ajuns acasă şi l-au întrebat pe Ivan Sucenko: 

— Cum e, frate? N-a fost nimeni pe la tine? 

— A fost un cerşetor şi l-am miluit eu în felul meu. 

— Ce i-ai făcut? 

— Am despicat un buştean şi i-am băgat capul în despicătură. 

— Hai să-l vedem! 

Au venit să-l vadă pe moş, dar ia-l de unde nu-i! Se vede treaba că s-a zbătut, s-a 
răsucit şi a plecat cu tot cu buştean pe celălalt tărâm, iar acolo se întorcea la casa lui 
cu acoperişul de aur. 

Frații au pomit-o pe urmele lui. Au mers ei cale lungă, până au ajuns la un munte. Acolo 
au văzut o uşă. Au deschis-o şi au văzut îndărătul ei o bortă adâncă. Au legat un 
bolovan de frânghie şi i-au dat drumul în jos. După ce bolovanul a ajuns pe fund, l-au 
tras afară şi l-au legat de frânghie pe Ivan Sucenko. Acesta le zise: 

— După trei zile, când veţi simţi că smucesc de frânghie, să mă scoateţi 
afară! 

L-au coborât pe celălalt tărâm. El şi-a amintit de cele trei prințese răpite şi duse acolo 
de trei zmei. 

— Mă duc să le caut! îşi zise. 

A mers el cât a mers şi a dat de o casă cu două caturi. De acolo a ieşit o fecioară. 

— Ce cauţi, rusule, în preajma casei noastre? 

— Dar de ce mă întrebi? Dă-mi mai întâi apă să mă spăl pe ochi, omeneşte- 
mă şi numai după aceea să mă întrebi! 

Fata i-a adus apă, i-a dat de mâncare şi de băut şi l-a condus la prinţesă. 

— Ziua bună, prinţesă! 

— Bună să-ţi fie inima, viteazule! Ce vânt te-aduce pe aici? 

— Am venit după tine. Vreau să mă lupt cu soțul tău! 

— N-ai să mă poți lua tu de-aici! Soțul meu e mult mai puternic! Are şase 
capete! 

— Eu am unul singur, dar nu mă dau bătut! 

Prințesa l-a ascuns după uşă, pentru că se întorcea zmeul. 

— Aici miroase a carne de rus! zise zmeul de cum intră pe uşă. 

— i se pare! Ai zburat prin Rusia şi ai răvăşit oasele ruseşti! îi zise prinţesa, 
îi aduse de mâncare şi suspină adânc. 

— De ce oftezi, dragoste, atât de adânc? o întrebă zmeul. 

— Cum să nu oftez? E al patrulea an de când stau cu tine şi nu mi-am văzut 
nici părintele, nici mama! Ce-ai face dacă ar veni la noi cineva din rudele mele? 

— Ce-aş face? Aş bea şi chefui cu el. 

La aceste vorbe, Ivan Sucenko ieşi de după uşă. 

— A, Sucenko! Bună ziua! De ce ai venit? Să ne batem sau cu gânduri de 
pace? 

— Hai să ne batem, zmeule! Suflă să-ți faci ghioagă! 

Zmeul suflă şi-i apăru în mână o ghioagă de tuci cu ţepi de argint, iar Sucenko a suflat 
şi s-a trezit cu o ghioagă de argint şi ţepi de aur. 


I-a dat Ivan Sucenko o singură lovitură zmeului şi l-a ucis peloc. Trupul il-aars, iar 


cenuşa a 
împrăştiat-o în vânt. Prinţesa i-a dat un inel. El l-a luat şi a purcesmai departe. 
A mers cât a mers, până ce a dat de o altă casă cu două caturi. l-aieşit înainte o 


fată şi l-a întrebat: 
— Ce cauţi, rusule, prin preajma casei noastre? 
— Mai întâi adu-mi apă să mă spăl pe ochi, ospătează-mă şi abia după aia 
întreabă-mă! 
Fata i-a adus apă, i-a dat de mâncare şi de băut şi l-a condus la prințesă. 
— Ce vânt te-aduce pe aici? îl întrebă prințesa. 
— Am venit după tine. Vreau să mă lupt cu soțul tău! 
— Ce să lupţi cu soţul meu!? El este mult mai puternic decât tine şi are nouă 
capete! 
— Eu am unul singur, dar mă voi lupta cu zmeul! 
Prințesa l-a ascuns după uşă. A venit zmeul. 
— Aici miroase a carne de rus! 
— Ţi se pare! Ai zburat prin Rusia şi te-ai îmbibat de miros rusesc! îi 
răspunse prinţesa. 
A început să-i aducă de mâncare şi a suspinat adânc. 
— De ce oftezi aşa, dragoste? o întrebă zmeul. 
— Cum să nu suspin, când nu pot să-mi văd părinții! Ce-ai face dacă ar veni 
la noi cineva dintre ai mei? 
— Aş bea şi aş chefui cu el. 
Ivan Sucenko ieşi de după uşă. 
— A, Sucenko! Bună ziua! îi spuse zmeul. De ce ai venit aici? Să ne batem 
sau să facem pace? 
— Să ne batem! Suflă, zmeule! 
Zmeul suflă şi-i apăru în mână o ghioagă de tuci cu ţepi de argint. A suflat şi Ivan 
Sucenko, iar în mână îi apăru o ghioagă de argint cu ţepi de aur. L-a lovit pe zmeu, l-a 
ucis pe loc, i-a ars hoitul, iar cenuşa a împrăştiat-o în vânt. Prinţesa i-a dăruit un inel, 
iar el a purces mai departe. 
A mers cât a mers, până a dat de o casă cu două caturi, la fel cu celelalte două. I-a ieşit 
în întâmpinare o fată şi l-a întrebat: 
— Ce cauţi, rusule, prin preajma casei noastre? 
— Mai întâi adu-mi apă să mă spăl pe ochi, ospătează-mă, omeneşte-mă şi 
abia după aia întreabă- mă! 
Fata i-a adus apă pentru spălat, i-a dat de mâncare şi de băut şi l-a dus la stăpâna ei. 
— Bună ziua, Ivan Sucenko! Ce vânt te-a adus pe la noi? 
— Am venit după tine. Vreau să te smulg de lângă zmeu! 
— Cum ai să mă smulgi de aici? Soțul meu e mult mai puternic decât tine, 
are douăsprezece capete! 
— Eu, chiar dacă am unul singur, tot n-am să mă fac de ocară! 
A intrat în camera de oaspeţi, dar acolo moțăia zmeul cu douăsprezece capete. Când 
răsufla, se cutremura tavanul. Ghioaga zmeului stătea rezemată în colţ. Ivan Sucenko 
şi-a pus ghioaga deoparte, a luat-o pe cea a zmeului, grea de patruzeci de puduri, şi-a 
făcut vânt şi l-a izbit pe zmeu cu atâta putere, încât a răsunat toată curtea, iar 
acoperişul a sărit de pe casă. Zmeul cel cu douăsprezece capete a fost ucis, ars, iar 
cenuşa i-a fost împrăştiată în vânt. Prinţesa i-a dat inelul lui Ivan Sucenko şi i-a zis: 
— Rămâi să trăieşti aici! 
Iar el o chema în ţara lui. 
— Cum să-mi las aici întreaga bogăţie? 
Prinţesa şi-a strâns întreaga bogăţie într-un ou de aur pe care i l-a dat lui Ivan Sucenko. 
El şi l-a pus în buzunar şi a pornit împreună cu prinţesa spre surorile ei. Prinţesa 


mijlocie şi-a adunat averea într- un ou de argint, iar cea mică într-un ou de aramă şi le- 
au dat tot lui Ivan. 

Ajungând tuspatru la locul unde atârna frânghia, Ivan Sucenko a legat-o pe sora cea 
mică şi a smucit. 

— Cum ajungi sus, să-l strigi pe Ivan Ţarevici şi să-i spui: „Eu sunt a ta!”. 
După aceea a legat-o pe prințesa mijlocie, a smucit de frânghie ca s-o tragă afară cei de 
sus şi i-a spus: 

— De îndată ce te vor ridica, să-l strigi pe Ivan Povarenko şi să-i spui: „Eu 
sunt a ta!”. 

Aînceput s-o lege de frânghie pe cea de-a treia prinţesă şi i-a spus: 

— Când au să te scoată afară, tu să taci. Tu vei fia mea! 

Au ridicat-o şi pe cea de-a treia prinţesă, dar ea nu zicea nimic. Poleninul cel bălai s-a 
supărat şi, când au început să-l tragă sus pe Ivan Sucenko, Poleninul a tăiat frânghia. 
Sucenko a căzut, s-a ridicat şi s-a dus la moşneagul cel bătrân. 

— De ce ai venit? îl întrebă acesta. 

— Ca să ne batem! 

Au început să se lupte. S-au luptat ei cât s-au luptat şi, în cele din urmă, au obosit. S-au 
repezit amândoi la apă. 

Bătrânul s-a înşelat şi i-a dat lui Ivan să bea apa puterii, iar pentru sine a luat apă 
chioară. Era gata Ivan Sucenko să-l învingă pe moşneag, dar acesta se rugă: 

— Nu mă ucide! Ia-ți din pivniţă un cremene, iască şi trei feluri de blană. O 
să-ţi prindă bine la drum! 

Ivan Sucenko a luat cremenele, iasca şi cele trei feluri de blană, a aprins focul şi a 
pârlit blana cenuşie. Pe dată s-a ivit un cal sur, care alergă ca vântul spre el: de sub 
copite îi săreau bulgări de pământ, pe nări îi ţâşneau aburi, iar pe urechi îi ieşea fum. 
— Cam cât timp ţi-ar lua să mă porți până pe celălalt tărâm? 

— Cam tot atât cât Îi ia unei gospodine să fiarbă mâncarea! 

Sucenko a pârlit blana de culoare neagră. în aceeaşi clipită s-a ivit un cal negru ca 
pana corbului, alergând ca vântul spre el: de sub copite îi săreau bulgări de pământ, pe 
nări îi ţâşneau aburi, iar din urechi îi ieşea fum. 

— Cam în câtă vreme m-ai putea purta până pe tărâmul celălalt? 

— Mai repede decât ar apuca oamenii să mănânce masa de prânz! 

Ivan a pârlit blana maronie şi s-a ivit, ca din pământ, un cal roib, venind ca vântul spre 
el: de sub copite îi săreau bolovani, pe nări îi ţâşneau aburi, iar pe urechi îi ieşea fum. 
— Cam în câtă vreme m-ai putea duce până pe tărâmul celălalt? 

— Cât ai bate din palme! 

Ivan a încălecat şi, în aceeaşi clipă, a ajuns pe pământul său. A ajuns la un aurar şi s-a 
tocmit calfa la el. Tocmai atunci a bătut la uşa aurarului prinţesa cea mică şi i-a spus 
să-i facă o verighetă de aur pentru nuntă. Aurarul se învoi şi se apucă de lucru, dar 
Ivan Sucenko îi zise: 

— Nu te grăbi! Am să-ți fac eu verigheta, numai dă-mi pentru asta un sac de 
nuci! 

Aurarul i-a adus sacul de nuci, Ivan Sucenko le-a mâncat, aurul l-a fărâmat cu ciocanul, 
a scos din buzunar inelul primit de la prințesă, l-a lustruit şi i l-a dat aurarului. 

Sâmbătă a venit prințesa după inel: 

— Ce inel minunat! zise ea când îl primi din mâna aurarului. Unul la fel cu 
acesta i-am dat eu lui Ivan Sucenko, dar el, sărmanul, nu mai e printre cei vii! Te 
poftesc şi pe dumneata la nunta mea. 

A doua zi aurarul a plecat la nuntă, iar pe Ivan Sucenko l-a lăsat acasă. Ivan a făcut foc, 
a pârlit blana cenuşie şi a apărut calul cel sur. 

— Poruncă, stăpâne! 

— Trebuie dărâmat hornul de pe casa unde se face nunta! 

— încalecă pe mine, uită-te mai întâi în urechea stângă şi apoi în cea 


dreaptă! 

Ivan a făcut întocmai ce i-a spus calul şi s-a preschimbat într-o mândreţe de viteaz, cum 
nici în poveşti nu se pomeneşte. A dat pinteni calului, a ajuns la locul cu pricina şi a 
dărâmat hornul de pe casă. Nuntaşii s-au speriat şi s-au risipit pe la casele lor. 

A venit şi a doua prinţesă la meşterul aurar şi l-a rugat să-i facă un inel. Ivan Sucenko i- 
a spus meşterului: 

— Dă-mi doi saci de nuci, că-ţi fac eu inelul. 

— Bine, fa-l! 

Sucenko a mâncat nucile, aurul adus de prinţesă l-a fărâmat cu ciocanul, a scos din 
buzunar inelul pe care i-l dăduse prinţesa mijlocie, l-a lustruit şi i l-a dat meşterului. 
Când a văzut inelul, prinţesa nu şi-a putut stăpâni un strigăt de uimire: 

— Vai, ce inel frumos! Unul ca ăsta i-am dat eu lui Ivan Sucenko, dar, din 
păcate, el nu mai e printre cei vii! 

A luat inelul şi l-a invitat la nuntă şi pe meşterul aurar. Acesta a plecat la nuntă, iar 
Ivan a făcut focul şi a pârlit cea de-a doua blană. A apărut calul cel negru ca pana 
corbului. 

— Poruncă, stăpâne! 

— Trebuie smuls acoperişul de pe casa unde se face nunta! 

— încalecă pe mine, uită-te mai întâi în 


urechea stângă, iar după aceea în dreapta! 

El s-a uitat în urechea stângă, apoi în cea dreaptă şi s-a prefăcut într-un 
viteaz cumnu semai 

văzuse. 


Calul l-a purtat atât de iute, încât aproape în aceeaşi clipă Ivan a smuls acoperişul de 

pe casă. Nuntaşii, speriaţi, au început să ţipe şi să tragă cu puşca în cal, numai că nu l- 

au nimerit. 

lată că vine şi prinţesa cea mare la aurar şi îl roagă să-i facă şi ei un inel pentru nuntă. 

— Nu cu Poleninul cel bălai aş fi vrut eu să mă mărit, dar se vede că 

aceasta a fost voia Domnului. Ivan Sucenko îi zise aurarului: 

— Dă-mi trei saci de nuci, că fac eu inelul. 

Meşterul i-a adus nucile, calfa le-a mâncat şi pe acelea, aurul prinţesei l-afărâmat cu 
ciocanul, a 

scos din buzunar inelul pe care i-l dăduse prinţesa, l-a lustruit şi i l-a dat meşterului. 

Sâmbătă a venit prinţesa după inel. L-a văzut şi nu şi-a putut ascunde uimirea: 

— Doamne, ce minunăţie! De unde ai inelul ăsta? Unul la fel i-am dat eu 

celui pe care îl iubeam, zise ea şi-l invită pe aurar să vină a doua zi la nuntă. 

A doua zi, aurarul s-a dus la nuntă, iar Ivan Sucenko a rămas acasă. A aprinsfoculşi a 

pârlitblana 

maronie. A apărut calul cel roib. 

— Poruncă, stăpâne! 

— Să mă porţi cum oi vrea, numai să ajungem înaintea nuntaşilor la locul unde se 

pregăteşte nunta, că trebuie să dărâm tavanul, iar la întoarcere să-l iau de chică pe 

Poleninul cel bălai. 

— încalecă pe mine şi uită-te în urechea stângă, iar după aceea în cea 

dreaptă! 

Calul cel roib l-a purtat iute ca gândul, l-a dus la locul unde trebuia să fie nunta, Ivan a 

dărâmat tavanul, iar pe drumul de întoarcere l-a apucat pe Poleninul cel bălai de păr, l- 

a înălţat în slava cerului şi de acolo i-a dat drumul să cadă. Când a ajuns jos, Poleninul 

s-a făcut bucăţi, iar Ivan Sucenko a coborât pe pământ şi şi-a îmbrăţişat logodnica. 

Fraţii săi, Ivan Ţarevici şi Ivan Povarenko, s-au bucurat de revederea fratelui lor şi au 

hotărât să pornească deodată nunțile cu alesele lor. Apoi au trăit cu toţii în fericire şi 

belşug. 


Muntele de cristal 
poveste rusească 


Undeva, într-o ţară, în nu se ştie ce împărăție, trăia un ţar care avea trei fii. într-o bună 
zi, fiii i-au spus: 

— Milostive ţar, binecuvântează-ne, căci vrem să plecăm la vânătoare. 

Tatăl i-a binecuvântat şi ei au plecat în direcţii diferite. Fiul cel mic a mers până s-a 
rătăcit. Ajungând într-o poieniţă, a văzut leşul unui cal, lângă care se adunaseră tot 
felul de fiare, păsări şi alte lighioane. 

S-a ridicat un şoim, a venit până la ţarevici şi i s-a aşezat pe umăr, zicându-i: 

— Ivan Ţarevici, împarte-ne tu acest cal! De treizeci de ani stă aici, iar noi 
ne tot certăm fără să cădem la învoială cum să-l împărţim. 

Ţareviciul a coborât din şa şi a împărţit stârvul: oasele le-a dat fiarelor, carnea - 
păsărilor, pielea - şerpilor şi şopârlelor, iar capul - furnicilor. 

— îţi mulţumim, Ivan Ţarevici, zise şoimul. Pentru această binefacere, ai 
căpătat putinţa să te prefaci în şoim ori de câte ori vei dori. 

Ivan Ţarevici s-a lovit de pământul reavăn, s-a prefăcut în şoim şi a zburat până în cea 
de-a treizecea împărăție, care mai mult de jumătate era intrată în muntele de cristal. 
Şoimul a zburat până la palat, s-a prefăcut în voinic şi a întrebat straja: 

— Nu mă primeşte oare țarul vostru în slujba sa? 

— De ce să nu primească un asemenea viteaz? 

Țareviciul a intrat în slujba acelui țar şi a stat acolo o săptămână, două, trei, până a 
început prințesa să se roage de tatăl ei: 

— Tătucă ţar, îngăduie-mi să mă plimb nițeluş cu Ivan Ţarevici pe muntele 
de cristal. 

Țarul s-a învoit, iar tinerii au încălecat pe cai şi au plecat. Deodată a ieşit, nu se ştie de 
unde, o capră de aur. Ţareviciul s-a luat după ea. A galopat el mult şi bine, dar nu a 
reuşit să prindă capra. Când s-a întors de unde plecase, prinţesa nicăieri. Ce era de 
făcut? Cum să dea ochii cu ţarul? 

S-a îmbrăcat în haine ponosite, luând înfăţişarea unui bătrân sărac, a venit la curte şi i- 
a spus ţarului: 

— înălţimea Ta, ia-mă în slujba ta, să-ţi pasc cireada. 

— Bine, zise ţarul, fii păstor. Când va veni zmeul cel cu trei capete, să-i dai 
trei vaci. Când va veni cel cu şase capete, să-i dai şase vaci, iar celui cu douăsprezece 
capete să-i numeri douăsprezece vaci. 

Ivan Ţarevici şi-a mânat cireada pe dealuri şi pe văi şi deodată a văzut că vine în zbor 
zmeul cu trei capete. 

— Ei, Ivan Ţarevici, ce treabă umilitoare te-ai apucat să faci? în loc să se 
lupte cu duşmanii, bravul viteaz paşte vitele... Ia dă-mi trei vaci! 

— Nu-i cam mult? l-a întrebat țareviciul. Eu într-o zi mănânc doar o rață, iar 
tu vrei trei vaci. Nu-ţi dau niciuna. 

Zmeul s-a supărat şi, în loc de trei vaci, a înhăţat şase. 

Ivan Ţarevici s-a prefăcut în şoim, i-a retezat zmeului cele trei capete şi a mânat 
cireada acasă. 

— Cum e, moşule? a întrebat ţarul. A fost pe la tine zmeul cel cu trei capete? 
I-ai dat cele trei vaci? 

— Nu, Măria Ta, nu i-am dat niciuna. 

A doua zi, îşi mâna țareviciul cireada prin munţi şi văi şi a văzut cum vine în zbor 
dinspre lac zmeul cu şase capete, care îi ceru şase vaci. 

— Ah, spurcăciune lacomă! Eu mănânc o rață într-o zi, iar ţie să-ţi dau 
atâtea vaci? 

Zmeul s-a supărat şi, în loc de şase vite, a înhăţat douăsprezece. Ţareviciul s-a prefăcut 


în şoim, s-a aruncat spre pământ şi i-a retezat cele şase capete. 

Când a adus cireada acasă, ţarul l-a întrebat: 

— Cum e, moşule? A fost la tine zmeul cel cu şase capete? Cu cât s-a 
micşorat cireada mea? 

— De venit, a venit, dar nu s-a ales cu nimic. 

Seara târziu, Ivan Ţarevici s-a transformat într-o furnică şi-a intrat printr-o crăpătură în 
muntele de cristal. S-a uitat şi a văzut că prinţesa era acolo. 

— Bună seara! i-a spus Ivan Ţarevici. Cum ai ajuns aici? 

— M-a răpit zmeul cu douăsprezece capete, care trăieşte pe lacul tatălui 
meu. înăuntrul său se ascunde un cufăr, în cufăr un iepure, în iepure o rață, în rață un 
ou, iar în ou o sămânță. Dacă-l ucizi şi scoţi această sămânță, vei face muntele de 
cristal să dispară şi mă vei elibera. 

Ivan Ţarevici a ieşit din munte, s-a îmbrăcat în straie de văcar şi şi-a mânat cireada. 
Deodată vine zmeul cu douăsprezece capete: 

— Ei, Ivan Ţarevici, nu asta e treaba ta. în loc ca un viteaz ca tine să se lupte 
cu duşmanii, el paşte vitele. Ia numără-mi douăsprezece vaci! 

— Cam mult! Eu mănânc o rață într-o zi, iar tu uite la ce-ai poftit. 

Au început să se lupte şi, în cele din urmă, Ivan Ţarevici l-a învins pe zmeul cu 
douăsprezece capete, i-a despicat trupul şi în partea dreaptă a găsit un cufăr; în cufăr 
era un iepure, în iepure o rață, în rață un ou, iar în ou o sămânță. 

Ivan Ţarevici a luat sămânţa, i-a dat foc şi a apropiat-o de muntele de cristal. Acesta s-a 
topit cât ai clipi din ochi. Ţareviciul a scos-o de acolo pe prinţesă şi a dus-o la părintele 
ei. El s-a bucurat şi i-a spus: 

— Fii ginerele meu! 

Cei doi tineri s-au cununat şi la nuntă m-au invitat. Am băut bere şi mied, pe barbă îmi 
curgeau, dar în gură n-ajungeau. 


Oglinda fermecată 
poveste rusească 


Erau odată un rege şi o regină care aveau o fată neînchipuit de frumoasă. într-o bună 
zi, regina a murit, iar regele şi-a luat altă nevastă, la fel de frumoasă ca şi prima, dar 
fata de la soţia dintâi era cu mult mai frumoasă decât mama vitregă. 

Odată regina cea nouă s-a oprit în faţa oglinzii şi a întrebat-o: 

— Oglindă luminoasă! Spune-mi cât sunt eu de frumoasă! 

Oglinda Îi răspunse: 

— Eşti tu arătoasă, dar fata reginei e cu mult mai frumoasă! 

Regina i-a poruncit lacheului s-o ducă pe fata vitregă la plimbare în pădure, s-o ucidă şi 
să-i aducă inima pe tavă. 

Lacheul a luat-o pe fată la plimbare, i-a spus ce i-a poruncit regina să facă, i-a dat 
drumul să plece unde va vedea cu ochii şi, în loc s-o ucidă pe ea, a omorât un câine, i-a 
scos inima, a aşezat-o pe tavă şi i-a dus-o reginei. Când a văzut inima pe tavă, regina 
nu-şi mai încăpea în piele de bucurie că a scăpat de fiica vitregă, mult mai frumoasă 
decât ea. 

Fata vitregă a mers cât a mers prin pădure, până ce a dat de un palat minunat. A intrat, 
dar acolo nu era nici ţipenie. A rătăcit îndelung prin încăperile dereticate cu grijă, până 
s-au întors stăpânii casei. Erau doisprezece bărbaţi, toţi fraţi, fii de rege, care trăiau în 
acel palat de vară. Când au dat cu ochii de tânăra fată, fiecare din cei doisprezece fraţi 
a vrut s-o ia de nevastă, dar, fiindcă nu s-au înţeles, au hotărât să o apere şi s-o 
respecte ca pe o soră. 

în această vreme, regina, mânată de curiozitate şi pe deplin încredinţată că fiica ei 


vitregă trecuse de mult în lumea drepţilor, s-a oprit în faţa oglinzii şi a întrebat-o: 

— Oglindă luminoasă! Spune-mi, nu sunt eu cea mai frumoasă? 

Oglinda îi răspunse: 

— Stăpână, eşti tu arătoasă, dar fiica vitregă-i mult mai frumoasă, în 
pădurea umbroasă cu arbori cuminţi, în palatul de vară al fraților-prinți. 

Regina a poruncit să fie adusă la ea vrăjitoarea cea bătrână, i-a dat o pungă şi i-a zis: 

— Aici sunt mulți bani! Ia-i şi fa în aşa fel ca în trei zile să dispară fiica mea. 
— Bine, i-a spus bătrâna vrăjitoare şi a plecat. 

A ajuns la palatul celor doisprezece prinți, unde stătea fiica vitregă a reginei, 
aşteptând la geam întoarcerea fraţilor. Văzând-o pe bătrână, prinţesa a poftit-o în casă 
şi a început s-o descoasă: cine este şi de unde vine. 

— Sunt negustoreasă ambulantă şi umblu prin lume să câştig şi eu o bucată 
de pâine. Vând ace, agrafe de păr şi alte mărfuri. 

Vrăjitoarea a început să-i arate lucrurile pe care le adusese spre vânzare. Prințesei i-a 
plăcut un inel, i-a plătit babei mai mult decât a cerut şi i-a dat drumul să plece. Când a 
rămas singură, a început să se minuneze de frumuseţea inelului şi l-a pus pe deget. în 
aceeaşi clipă a căzut moartă. 

Când s-au întors fraţii acasă, au dat fuga să-şi vadă surioara. Au intrat în iatacul ei, dar 
ea era întinsă pe podea, fără suflare. Au plâns cât au plâns şi s-au hotărât să-i pună 
altă rochie. Când au început s- o dezbrace, unul din ei i-a scos inelul de pe deget. 

Cât ai bate din palme, prinţesa a înviat, s-a ridicat şi le-a spus: 

— Ce bine am dormit! 

— Nu ai dormit! Tu erai moartă. Te-a vrăjit cineva! i-au spus frații. 

— Nu cumva m-a vrăjit baba care mi-a vândut inelul? 

A doua zi, înainte de plecare, frații i-au spus surioarei lor să nu lase pe nimeni să 

intre în palat. Regina s-a apropiat din nou de oglindă şi a întrebat-o: 

— Oglindă luminoasă, nu-s eu cea mai frumoasă? 

Iar oglinda îi răspunse: 

— Eşti şi tu arătoasă, dar fiica ta vitregă-i mult mai frumoasă! 

Regina a trimis după vrăjitoare şi i-a poruncit s-o ucidă pe fată. 

Baba s-a îmbrăcat în cerşetoare şi s-a dus la palatul unde trăia prinţesa. S-a apropiat 
de geam şi a început să cerşească, dar fata, amintindu-şi de spusele fraţilor săi, a 
trimis un lacheu să-i dea trei groşi şi să-i spună să plece. Baba însă l-a vrăjit pe lacheu 
şi l-a pus să-i ducă prinţesei un ac de păr. Prinţesa, crezând că acul este al lacheului, şi 
l-a prins în păr. De îndată ce şi l-a prins, a şi căzut moartă. 

Când s-au întors fraţii acasă, au găsit-o întinsă fără suflare în pat. Au început s-o 
dezbrace, dar prinţesa n-a mai înviat. l-au făcut o raclă de argint, au aşezat-o în ea, au 
dus-o în inima pădurii şi au aninat-o de nişte copaci. 

Regina s-a apropiat de oglindă şi a întrebat-o din nou: 

— Oglindă luminoasă, cine-i acum cea mai frumoasă? 

Oglinda îi răspunse: 

— Regină, acum îţi pot spune: eşti cea mai frumoasă din lume! 

Regina nu-şi mai încăpea în piele de bucurie că acum nu era alta mai frumoasă ca ea. 
într-o bună zi, prin acel codru întunecos unde era aninată racla prințesei a trecut un 
prinț dintr-o țară îndepărtată. Copoii prințului, fugărind iepurii, au ajuns până la locul 
unde era, în raclă, frumoasa fată, au lăsat iepurii şi au început să latre. Prințul, mânios 
că dulăii lui au uitat de iepuri, a alergat într-acolo cu gând să-i bată, dar când s-a 
apropiat, a fost orbit de sclipirea raclei de argint. El şi-a chemat sfetnicii şi le-a 
poruncit să dea racla jos, să o pună în căruţă, să o ducă la palat şi să o aşeze în camera 
lui, în aşa fel încât nimeni să nu vadă. Sfetnicii au coborât racla, au dus-o la palat şi au 
pus-o în camera stăpânului lor. 

A doua zi sosi şi prinţul. A intrat în camera sa şi a deschis racla, a văzut-o pe 
preafrumoasa fată şi a îndrăgit-o atât de tare, încât n-a mai ieşit din palat. într-o zi a 


început să culeagă acele din părul prinţesei. în clipa în care a scos acul vrăjit, prinţesa 
a înviat. Prinţul a îmbrăţişat-o şi a început s-o întrebe ce i se întâmplase. Ea i-a povestit 
totul şi l-a îndrăgit la rându-i. Au stat închişi în cameră până a doua zi, iar dimineaţa s- 
au dus la părinţii prinţului să le ceară binecuvântarea. Părinţii au ascultat cu luare- 
aminte povestea fetei, s-au bucurat nespus că fiul lor şi-a recăpătat pofta de viaţă, i-au 
binecuvântat, iar duminică au jucat la nuntă. După nuntă tinerii au plecat la palatul 
regelui, părintele preafrumoasei fete. 

Regele a poruncit ca mama vitregă să fie legată de cozile a doi cai şi să fie sfârtecată, 
dar fiica lui s- a împotrivit. 

A doua zi regele a dat un mare ospăț, la care au fost poftiţi şi cei doisprezece fraţi, 
prinții care au primit-o la ei ca pe o soră mai mică. Am fost şi eu poftit şi cu vin am fost 
cinstit: pe barbă mi se prelingea, dar în gură n-ajungea. 


Boala închipuită 
poveste rusească 


Erau odată un ţar şi o țarină care aveau un singur fiu, pe Ivan Ţarevici. într-o zi, ţarul a 
murit, iar tronul l-a moştenit unicul său fiu. 

A domnit Ivan Ţarevici în linişte şi bunăstare, fiindu-le drag tuturor supuşilor săi. Şi-a 
condus oştile la luptă pe alte meleaguri, în ţinuturi îndepărtate, unde stăpânea Pan 
Pleşevici. Ivan Ţarevici i-a învins oştile, iar pe el l-a făcut prizonier, l-a adus în 
împărăţia sa şi l-a aruncat în temniţă. Dar Pan Pleşevici era tare chipeş. Când l-a văzut 
țarina, mama lui Ivan Ţarevici, a început să-l viziteze cam des în temniţă. Odată, Pan 
Pleşevici i-a spus țarinei: 

— Cum să facem să-l ucidem pe fiul tău, Ivan Ţarevici? Am rămâne doar noi 
doi să cârmuim împărăţia. 

Țarina îi răspunse: 

— M-aş bucura mult dacă l-ai omori tu! 

— Singur nu-l pot dovedi, dar am auzit că este în câmpia cea întinsă un 
monstru cu trei capete. Prefă-te bolnavă şi porunceşte-i să omoare hidoşenia aia şi să-ți 
aducă cele trei inimi, care, dacă le- aş mânca, mi-ar creşte puterea! 

A doua zi, țarina mamă s-a prefăcut atât de bolnavă, încât gândeai că acuşi-acuşi o să-şi 
dea duhul. L-a chemat la ea pe Ivan Ţarevici şi i-a spus: 

— Comoara mea! Du-te în câmpia cea întinsă, omoară monstrul cu trei 
capete, iar mie adu-mi cele trei inimi ale lui! Dacă le mănânc, poate mă fac bine! 

Ivan Ţarevici se învoi, încălecă şi plecă. A ajuns în câmpia cea întinsă, şi-a priponit 
calul cel breaz de un stejar bătrân, iar el s-a întins la umbră, sub un stejar. 

Nu peste mult timp, sosi în zbor şi monstrul cel fioros. Se aşeză pe bătrânul stejar, care 
începu să trosnească şi să se îndoaie sub greutatea lui. 

— Ha-ha-ha! făcu monstrul bucuros. lacă şi mâncarea mea: calul pentru 
prânz, iar călăreţul pentru cină. 

— Ei, spurcăciune! Nu zice hop până n-ai sărit, i-a spus Ivan Țarevici, 
încordându-şi arcul şi slobozind o săgeată oțelită care i-a retezat monstrului toate cele 
trei capete. 

L-a despicat, i-a scos inimile şi i le-a dus mamei sale. Țarina i-a poruncit bucătarului să 
le prăjească şi i le-a dus lui Pan Pleşevici în temniţă. Acesta le-a mâncat, iar țarina l-a 
întrebat: 

— Cum e? Te simţi în putere să-l birui pe fiul meu? 

— încă nu, dar am auzit că în câmpia cea întinsă trăieşte un monstru cu şase 
capete. Spune-i fiului tău să se lupte cu el. Una din două: ori îl mănâncă monstrul, ori 
îmi aduce şase inimi. 


Țarina a dat fuga la Ivan Ţarevici: 

— Fătul meu iubit! Mă simt un pic mai bine, dar am auzit că este în câmpia 
cea întinsă un alt monstru, cu şase capete. Omoară-l şi adu-mi cele şase inimi! 

Ivan Ţarevici a încălecat pe cal, a ieşit în câmpia cea nemărginită, şi-a priponit calul de 
bătrânul stejar şi s-a aşezat sub copac. A poposit pe ramuri monstrul cu şase capete, şi 
stejarul s-a cutremurat. 

— Ha-ha-ha! tună monstrul. Calul pentru prânz, călărețul pentru cină. 

— Nu te pripi, hidoşenie spurcată! încă n-ai prins ursul, dar blana i-o vinzi 
deja! 

Şi-a întins arcul, a slobozit o săgeată oţelită şi i-a retezat monstrului trei capete. 
Hidoşenia spurcată s-a repezit asupra lui Ivan Ţarevici. S-au luptat ei timp îndelungat; 
în cele din urmă, voinicul şi-a adunat puterile şi i-a retezat monstrului şi celelalte trei 
capete. A scos cele şase inimi din trupul duşmanului ucis şi le-a dus mamei sale. 

Țarina i-a poruncit bucătarului să le prăjească, iar când au fost gata, i le-a dus în 
temniţă lui Pan Pleşevici. Acesta a sărit în sus de bucurie. După ce a mâncat cele şase 
inimi, țarina l-a ispitit: 

— Pan Pleşevici, ai destulă putere să-l răpui pe fiul meu? 

— Nu, încă nu am, dar am auzit că undeva, în câmpia cea întinsă, 
hălăduieşte un monstru cu nouă capete; dacă i-aş mânca şi lui inimile, m-aş încumeta 
să-l înfrunt pe Ivan Ţarevici. 

Țarina s-a dus din nou la fiul ei: 

— Fătul meu iubit! îmi este şi mai rău, dar am auzit că undeva, în întinsa 
câmpie, trăieşte un monstru cu nouă capete. Omoară-l şi adu-mi cele nouă inimi! 

— Mamă dragă, sunt sleit de puteri şi nu cred că pot dovedi arătarea aia cu 
nouă capete. 

— Te rog, fiule! Du-te şi adu-mi inimile! 

Ivan a încălecat pe cal şi a plecat la locul deja ştiut. Şi-a legat calul de bătrânul stejar, 
s-a întins pe iarbă, la umbră, şi a adormit. Deodată veni în zbor o dihanie uriaşă, se 
aşeză pe bătrânul stejar, iar acesta se aplecă până la pământ, gata-gata să se rupă. 

— Ha-ha-ha! Calul pentru prânz, iar voinicul pentru cină. 

Ţareviciul s-a trezit. 

— Nu te pripi, hidoşenie spurcată! Ursul încă-i în pădure, iar tu-i vinzi 
blana! zise el şi slobozi din arc o săgeată oțelită care i-a retezat monstrului şase capete 
dintr-odată, iar cu cele trei rămase s-a luptat din greu până când a reuşit să le 
dovedească. 

După ce l-a răpus, l-a despicat, i-a scos inimile, a încălecat şi a plecat acasă. 

Mamă-sa i-a ieşit în întâmpinare: 

— Mi-ai adus, Ivane, cele nouă inimi? 

— Da, mamă! Cu foarte multă trudă, dar le-am adus. 

— Ei, fiul meu, acum poţi să te odihneşti! 

Țarina a luat inimile, i le-a dat bucătarului şi i-a poruncit să le prăjească. După aceea, i 
le-a dus în temniţă lui Pan Pleşevici. Acesta le-a mâncat, iar țarina a început să-l 
descoasă: 

— Cum e? Ai acum destulă putere ca să-l înfrunţi pe fiul meu? 

— De destulă, e destulă! îi răspunse Pan Pleşevici. Dar tot e primejdios. Am 
auzit că, atunci când merge să se spele, viteazul îşi pierde mult din putere. Fă bine şi 
trimite-l mai întâi la baie! 

Țarina dădu fuga la Ivan Ţarevici: 

— Fătul meu iubit, ar fi timpul să te duci şi tu la baie, să-ți speli de pe trupul 
tău alb sângele acelor hidoşenii pe care le-ai răpus! 

Ivan Ţarevici a intrat în baie, dar nici n-a apucat să se spele cum se cuvine, că Pan 
Pleşevici a şi apărut ca din pământ, cu paloşul în mână, şi-a luat avânt şi i-a retezat 
capul dintr-o singură lovitură. Apoi s-a dus la țarină pentru a-i da vestea că fiul ei nu 


mai e printre cei vii. Țarina a sărit în sus de bucurie. A poruncit ca Ivan Ţarevici să fie 
înmormântat cât mai departe şi a început să trăiască în desfătare alături de Pan 
Pleşevici şi să ţină, împreună cu el, frâiele întregii împărăţii, în urma lui Ivan Ţarevici 
rămăseseră doi băieţi încă mici. într-o bună zi, alergând şi jucându-se ei prin curtea din 
spate, i-au spart bunicii un geam. Țarina începu să-i ocărască: 

— Pui de câine ce sunteți! De ce mi-ați spart geamul? 

Speriaţi, copiii au alergat la mama lor şi au întrebat-o de ce vorbeşte bunica aşa de 
urât cu ei. 

— Nu sunteți pui de câine! le-a răspuns mama. Tatăl vostru era Ivan 
Țarevici, un viteaz puternic, dar a fost omorât de Pan Pleşevici şi băgat în pământul cel 
rece. 

— Mamă, ziseră băieții, dă-ne un sac cu pesmeţi şi noi plecăm să-l înviem pe 
tata! 

— Nu, copilaşii mei, n-o să-l puteţi învia! 

— Binecuvântează-ne, mamă! stârniră băieţii. Noi vrem să încercăm! 

— Bine, mergeţi! Domnul să vă aibă în paza Lui! 

Fiii lui Ivan Ţarevici n-au mai stat pe gânduri. S-au îmbrăcat şi au pornit la drum. 

Au mers ei cât au mers, până ce le-a ieşit în cale un bătrânel cu părul coliliu. 

— încotro ţineţi calea, prinților? 

— Mergem la mormântul părintelui nostru. Vrem să-l readucem la viață. 

— Singuri n-o să dovediţi! le spuse moşneagul. Nu vreţi să vă ajut? 

— Ajută-ne, bunicule! 

— Luaţi aceste rădăcinuțe şi ştergeți-l cu ele pe Ivan Țarevici. După ce 
isprăviţi treaba asta, săriți de trei ori peste el. 

Cei doi ţarevici luară rădăcinile din mâna bătrânului, găsiră mormântul şi-l dezgropară 
pe Ivan Ţarevici. După ce îi şterseră trupul cu rădăcinile şi săriră de trei ori peste el, 
tatăl lor se trezi. 

— Bună ziua, micuţii mei dragi! Ce mult am dormit! 

Ivan Ţarevici s-a întors la palat. Pan Pleşevici tocmai se afla la un ospăț pe care îl 
dădea pentru prietenii săi. Ivan Ţarevici n-a mai stat la vorbă cu el, ci l-a dat unei morţi 
năprasnice. Popii l-au îngropat, i-au cântat „veşnica pomenire” şi s-au dus la praznic. 
Am fost şi eu acolo şi am mâncat colivă cu lingura cea mare: pe barbă îmi cădea, dar în 
gură nu nimerea! 


Cămaşa fermecată 
poveste rusească 


în nu se ştie ce ţară, a fost odată un negustor bogat. Negustorul a murit şi a lăsat în 
urma sa trei fii. Fraţii cei mari mergeau în fiecare zi la vânătoare în pădure. 

într-o zi, ei s-au rugat de mama lor să-l lase cu ei la vânătoare şi pe Ivan, mezinul 
familiei. Zis şi făcut. Cei doi fraţi mai mari s-au afundat adânc în pădure şi l-au părăsit 
acolo pe Ivan, cu gândul să- şi împartă doar între ei doi moştenirea lăsată de tatăl lor. 
Ivan, fiul negustorului, a rătăcit timp îndelungat prin pădure, hrănindu-se cu rădăcini 
şi cu zmeură, dar, în cele din urmă, a ieşit în câmp deschis şi a zărit o casă. S-a dus 
într-acolo, a intrat şi a început să umble prin camere. Peste tot era pustiu, numai într- 
una singură era pusă masa pentru trei oameni. Pe farfurii erau trei pâini, iar în faţa lor 
câte o sticlă cu vin. Ivan, fiul negustorului, a rupt din fiecare câte o bucăţică, apoi a 
băut câte puţin din fiecare sticlă şi s-a ascuns după uşă. Nu după mult timp, a venit în 
zbor un vultur, s-a aruncat la podea şi s-a prefăcut într-o mândreţe de voinic. în urma 
lui au sosit un şoim şi o vrabie. S-au aruncat la podea şi s-au prefăcut şi ei în voinici. S- 
au aşezat să mănânce. 


— Ei, drăcie! zise vulturul. Din pâinile noastre şi din vin s-a înfruptat cineva. 
— Da, zise şoimul. Se vede treaba că avem oaspeţi. 

Au început să-l caute pe oaspete. 

— Arată-te, oricine-ai fi! zise vulturul. Dacă eşti bătrân, ne vei fi ca un tată. 
Dacă eşti tânăr, ne vei fi ca un frate bun. Dacă eşti bătrână, te vom cinsti ca pe o 
mamă, iar dacă eşti tânără, ne vei fi soră. Ivan, fiul negustorului, a ieşit de după uşă, 
iar cei trei l-au primit cu bunăvoință, ca pe un frate. A doua zi, vulturul l-a rugat pe 
Ivan: 

— îndeplineşte-ne o dorinţă: rămâi aici şi peste un an, chiar în aceeaşi zi, să 
ne aştepţi cu masa pusă. 

— Bine! zise fiul negustorului. Rugămintea vă va fi îndeplinită. 

Vulturul i-a dat cheile şi i-a spus că poate umbla prin toate încăperile şi poate deschide 
toate uşile, în afară de una singură, a cărei cheie era atârnată de un cui în perete. 
Acestea fiind zise, cei trei voinici s-au prefăcut iar în păsări - vultur, şoim şi vrabie - şi 
şi-au luat zborul. 

Umblând într-o zi prin ogradă, Ivan, fiul negustorului, a văzut o uşă pe pământ, 
ferecată cu un lacăt greu, şi i-a venit cheful să-şi arunce privirea dincolo de ea. A 
început să încerce cheile pe care le avea asupra lui, dar niciuna nu se potrivea. A dat 
fuga în casă, a luat de pe perete cheia oprită, a descuiat lacătul şi s-a uitat. în 
încăperea subpământeană stătea un cal mândru, înşeuat, iar de o parte şi de alta a şeii 
atârnau două desagi: una plină cu aur, cealaltă plină cu pietre scumpe. 

Ivan a început să mângâie calul cel mândru, dar acesta l-a lovit cu copita în piept atât 
de puternic, încât l-a aruncat afară, la un stânjen depărtare. Voinicul nostru s-a 
cufundat într-un somn adânc şi a dormit până în ziua când trebuiau să se întoarcă fraţii 
lui de cruce. 

De îndată ce s-a trezit, fiul negustorului a încuiat uşa la loc, a atârnat cheia în cui, la 
locul ştiut, şi a început să aşeze masa pentru cei trei. 

Nu peste mult timp au sosit în zbor vulturul, şoimul şi vrabia. S-au aruncat la pământ şi 
s-au prefăcut în voinici chipeşi. I-au dat bineţe lui Ivan şi s-au aşezat la masă. A doua zi, 
şoimul l-a rugat pe Ivan să rămână la ei încă un an şi să le pregătească masa când s-or 
întoarce. Fiul negustorului s-a învoit. Fraţii lui au zburat, iar el a început să colinde 
iarăşi prin gospodărie şi a dat de o altă uşă ferecată. A descuiat-o şi pe aceea cu cheia 
oprită şi a coborât în încăperea subpământeană. Acolo stătea o mândreţe de cal cu 
căpăstrul şi şaua pe el. De o parte şi alta, pe lângă şa, atârnau două desagi, una cu aur, 
cealaltă cu pietre nestemate. Fiul negustorului s-a apropiat de cal şi a început să-l 
mângâie, dar acesta l-a izbit cu copita în piept atât de puternic, încât l-a aruncat afară 
a un stânjen de uşă. Ivan a căzut într-un somn adânc şi a dormit la fel de mult ca prima 
dată. S-a trezit abia în ziua când trebuiau să se întoarcă cei trei fraţi. A încuiat lăcata, a 
agăţat cheia la locul ei şi le-a întins masa celor trei. 

Au sosit vulturul, şoimul şi vrabia, s-au aruncat la pământ, s-au prefăcut în voinici, i-au 
dat bineţe lui Ivan şi s-au aşezat să mănânce. A doua zi de dimineaţă, vrabia l-a rugat 
e Ivan să mai rămână un an şi să le pregătească masa. Fiul negustorului s-a învoit. 
Fraţii s-au prefăcut în păsări şi şi-au luat zborul. Ivan a stat în casa lor singur cuc un an 
întreg, iar când a venit sorocul, a pregătit masa şi a început să-i aştepte pe fraţi. Cei 
trei au sosit în zbor, s-au lovit de pământ şi s-au prefăcut în voinici. Au intrat, i-au dat 
ineţe lui Ivan şi s-au aşezat să mănânce. După masă, fratele cel mare, vulturul, zise: 

— îţi mulţumim, fiu de negustor, că ne-ai slujit în aceşti trei ani. Ţine acest 
cal de luptător! Ţi-l dăruiesc cu harnaşament cu tot şi cu desagile pline cu aur şi cu 
ietre scumpe! 

Fratele cel mijlociu, şoimul, i-a dăruit celălalt cal, iar fratele cel mic, vrabia, i-a dat o 
cămaşă: 

— Ia această cămaşă! Săgeata n-o străpunge, iar când o îmbraci, nimeni nu 
te poate învinge! 


Ivan, fiul de negustor, a îmbrăcat cămaşa, a încălecat unul din cei doi cai năzdrăvani şi 
a plecat s-o peţească pe Preafrumoasa Elena, despre care se ştia în toată lumea că se 
va mărita numai cu acela care îl va învinge pe zmeul Gorinici. Ivan s-a năpustit asupra 
zmeului Gorinici, l-a răpus şi se pregătea să-i prindă capul în despicătura unui buştean, 
când zmeul a început să se milogească: 

— Nu mă omori! Ia-mă pe lângă tine şi am să te slujesc cu credință! 

Lui Ivan i se făcu milă de zmeu, îl cruță, îl luă cu el şi se duse la Preafrumoasa Elena cu 
care, în scurt timp, s-a şi însurat, iar pe zmeul Gorinici l-a făcut bucătar. 

Odată, când Ivan se afla la vânătoare, zmeul Gorinici i-a sucit minţile Preafrumoasei 
Elena şi i-a poruncit să afle cum de este soţul ei aşa de puternic şi de deştept. Gorinici 
a pregătit o fiertură din ierburi numai de el ştiute, iar Preafrumoasa Elena i-a dat-o 
soţului ei s-o bea, cu gând să-l ameţească şi apoi să-l tragă de limbă. 

— Spune, Ivane, unde stă înţelepciunea ta? îl iscodi ea. 

— în bucătărie, în mătură. 

Preafrumoasa Elena a luat mătura, a vopsit-o în felurite culori şi a aşezat-o la vedere. 
Când s-a întors de la vânătoare, Ivan, fiul negustorului, şi-a văzut mătura şi şi-a 
întrebat soaţa: 

— Pentru ce ai vopsit mătura? 

— Pentru că în ea stau înțelepciunea şi puterea ta! 

— Cât eşti de proastă! Cum pot sta într-o mătură înţelepciunea şi puterea 
mea? 

Preafrumoasa Elena i-a dat iarăşi soţului său să bea fiertura de buruieni, pregătită de 
zmeul Gorinici, şi l-a întrebat: 

— Spune-mi, dragule, unde îţi stau înțelepciunea şi puterea? 

— în coarnele taurului! fu răspunsul lui Ivan, fiul negustorului. 

A doua zi, Elena a poruncit să fie poleite cu aur coarnele 

taurului, întorcându-se de la vânătoare, Ivan o întrebă: 

— Ce-i asta? De ce sunt poleite cu aur coarnele taurului? 

— Pentru că acolo se află puterea şi înțelepciunea ta! fu răspunsul ei. 

— Proastă mai eşti! Cum pot să stea puterea şi înțelepciunea mea în nişte 


coarne? 
Preafrumoasa Elena i-a dat iarăşi soţului ei să bea fiertură de ierburi şi a început să-l 
tragă delimbă. 


Ivan, fiul de negustor, i-a dezvăluit taina: 

— Puterea şi înţelepciunea mea stau în această cămaşă. 

Fiertura de ierburi l-a doborât şi el a căzut pradă unui somn adânc. 

Preafrumoasa Elena l-a dezbrăcat de cămaşă, l-a tăiat în bucățele, a poruncit ca 
acestea să fie 

împrăştiate pe câmp şi a început să trăiască în mare iubire cu zmeul Gorinici. 

Trei zile şi trei nopţi a zăcut trupul sfârtecat al lui Ivan împrăştiat pe câmp, şi deja 

începuseră să se adune ciorile să-l ciugulească. Chiar atunci se întâmplă să treacă pe 

acolo în zbor vulturul, şoimul şi vrabia. L-au văzut pe fratele lor mort şi s-au hotărât să- 

l ajute. Şoimul s-a repezit spre pământ, a ucis din zbor un pui de cioară şi i-a spus 

cioroiului bătrân: 

— Adu repede apă vie şi apă moartă! 

Cioroiul a dat fuga şi s-a întors cu apa vie şi cu apa moartă. 

Vulturul, şoimul şi vrabia au adunat toate bucăţelele, le-au pus la locurile lor, au 

stropit trupul lui Ivan mai întâi cu apă moartă, iar apoi cu apă vie. Ivan, fiul de 

negustor, s-a ridicat, le-a mulţumit celor trei fraţi, iar ei i-au dat un inel de aur. De 

îndată ce şi-a pus inelul pe deget, s-a şi prefăcut în cal şi a fugit la curtea 

Preafrumoasei Elena. Zmeul Gorinici l-a recunoscut, a poruncit să fie prins, dus în 

grajd şi legat, iar a doua zi în zori să i se reteze capul. 

Elena avea o slujnică bună la suflet, căreia i s-a făcut milă de calul acela minunat. S-a 


dus în grajd lângă cal, a început să plângă şi să-i vorbească: 

— Sărman căluţ! Mâine vei fi omorât... 

Calul i-a răspuns cu glas omenesc: 

— Vino mâine, frumoasă fată, la locul unde mă vor da morţii şi, când va 
ţâşni sângele, opreşte-l cu picioruşul tău! După aceea să strângi sângele împrăştiat pe 
jos împreună cu ţărâna şi să-l presari împrejurul palatului! 

A doua zi au scos calul din grajd şi l-au dus să-l omoare. Când i-au retezat capul şi 
sângele a început să ţâşnească şuvoi, frumoasa slujnică a pus piciorul şi l-a oprit, iar 
apoi l-a strâns împreună cu ţărâna şi l-a împrăştiat de jur-împrejurul palatului. în 
aceeaşi zi au răsărit în acel loc nişte copaci falnici şi neînchipuit de frumoşi. 

Zmeul Gorinici a dat poruncă să fie tăiaţi acei copaci şi să fie arşi până la unul. 

Slujnica cea frumoasă a izbucnit în plâns şi a plecat să se bucure pentru ultima dată de 
acea minunată privelişte. Unul dintre copaci i-a spus cu glas omenesc: 

— Ascultă-mă, frumoasă fată! Când vor începe să taie pomii, tu să iei o 
surcică şi s-o arunci în lac. Ea a făcut întocmai: a aruncat în lac o surcică sărită de la 
un copac în timp ce-l tăiau. Surcica s-a prefăcut într-un răţoi de aur, care a început să 
înoate pe luciul apei. Tocmai atunci a ajuns pe malul lacului şi zmeul Gorinici, cu gând 
să vâneze. A văzut răţoiul de aur şi şi-a zis în gând: „Ce-ar fi să-l prind viu?”. 

Şi-a scos cămaşa fermecată pe care i-o dăruise vrabia lui Ivan, fiul de negustor, şi s-a 
aruncat în lac. Răţoiul l-a ademenit pe zmeu tot mai departe şi mai departe, apoi a 
ţâşnit şi a zburat pe mal. S-a prefăcut în voinic, a îmbrăcat cămaşa fermecată şi l-a ucis 
pe zmeu. 

După aceea a venit la palatul Preafrumoasei Elena, a ucis-o şi pe ea şi s-a însurat cu 
slujnica ei, cu care a trăit în belşug şi bună înţelegere. 


Cei trei prinți 


poveste rusească 


Undeva, într-o ţară îndepărtată, trăia un rege care avea trei fii: Vasili, Feodor şi Ivan. 
— Feţii mei! le spuse într-o bună zi tatăl. Vedeţi că sunt bătrân, dar am auzit 
că peste treizeci de mări şi treizeci de ţări, în împărăţia florii-soarelui, se găseşte apă 
vie şi apă moartă, şi mai este acolo un pom în care cresc nişte mere ce pot întineri 
până şi un bătrân ca mine. Cum am putea să obţinem şi noi această apă şi câteva mere 
din acelea? 

Prinţul Vasili a poruncit să fie înşeuat calul său şi a plecat la drum. A mers el mult şi 
bine, zi de vară până-n seară, şi a ajuns la nişte munţi înalţi cu prăpăstii adânci şi cu 
păduri de nepătruns. Temându- se să nu se rătăcească, s-a întors acasă şi i-a spus 
tatălui său că n-a găsit nicăieri ţara florii-soarelui. A pornit la drum şi prinţul Feodor, 
dar şi cu el s-a întâmplat la fel. 

Atunci s-a gândit să-şi încerce norocul şi mezinul, prinţul Ivan. El a plecat pe un alt 
drum, a mers cât a mers şi, deodată, a văzut o mică izbă înălţată pe picioare de găină, 
iar în izbă era Baba laga. Bătrâna l-a întrebat încotro ţine calea şi dacă se duce de voie 
sau de nevoie. 

— Mai mult din dorinţa mea decât de nevoie, îi răspunse prințul şi-i povesti 
încotro şi din ce pricină s-a pornit la drum. 

Baba laga i-a dat un cal odihnit - pe al lui l-a oprit la ea - şi l-a trimis la sora ei cea 
mijlocie. Aceasta i-a schimbat şi ea calul şi l-a trimis la sora cea mică. Şi cea de-a treia 
soră, aflând despre ce e vorba, l-a dus în grajd şi i-a spus: 

— Ia calul ăsta! încalecă-l, iar pe al tău lasă-l aici. 

Apoi i-a arătat drumul care ducea în ţara florii-soarelui, unde se găseau apa vie şi apa 
moartă şi merele întineririi: 

— N-ai să poți trece decât pe timp de noapte. Acolo ai să vezi un zid înalt. 
Sari peste el şi du-te direct spre poarta grădinii. în grădină vei găsi pomul în care cresc 
merele întineririi, iar lângă el ai să vezi două fântâni: una cu apă vie şi cealaltă cu apă 
moartă. Numai să ai grijă! Când vei face cale întoarsă, să nu atingi niciuna din corzile 
care sunt întinse pe perete! 

Prinţul Ivan a făcut totul întocmai: a sărit peste zid şi a intrat în grădină, a cules câteva 
mere şi şi-a umplut sticlele cu apă vie şi cu apă moartă. Dar, când se întorcea, n-a fost 
cu băgare de seamă şi, sărind peste zid, calul a agăţat o coardă. în tot oraşul au 
început să răsune clopotele, să bată tobele şi să răzbată bubuiturile tunurilor. Toată 
lumea a fost în picioare. Fecioara Țar, în stăpânirea căreia erau merele întineririi, apa 
vie şi apa moartă, a poruncit să i se pună şaua pe cal şi în aceeaşi clipă a alergat să-l 
prindă pe hoţ, dar nu l-a mai ajuns din urmă. 

La fiecare din surorile Babei laga, prinţul Ivan îşi schimba calul cu unul odihnit, iar 
Fecioara Țar, cum a ajuns la sora cea mică, a început s-o tragă de limbă dacă nu cumva 
a văzut un om aşa şi aşa... 

— N-am văzut, a răspuns aceasta şi a stăruit ca Fecioara Țar să înnopteze la 
ea, să-şi tragă sufletul după atâta amar de drum. 

Fecioara Țar a rămas la sora cea mică a Babei laga o zi şi o noapte. Acelaşi lucru s-a 
întâmplat şi când a ajuns la sora mijlocie. 

Când Fecioara Țar era gata să-l ajungă, prinţul Ivan intrase deja în ţara sa. 

— Eşti norocos, prinţule, că nu mi-ai căzut în mână, îi strigă ea lui Ivan. Dar 
aşteaptă, că am să vin eu la tine! 

Prinţul Ivan a ajuns acasă, a scos sticlele cu apă vie şi cu apă moartă, a pus pe o tipsie 
merele întineririi şi le-a dus tatălui său. Regele s-a bucurat peste poate. A mâncat 
câteva mere şi a întinerit. Au început cu toţii să trăiască în veselie. într-o zi, uitându-se 
regele pe fereastră, a văzut întins un cort chiar în grădina sa. Fără să mai stea pe 
gânduri, a trimis iscoadele să afle ce-i. Cine avusese îndrăzneala să-şi întindă cortul în 
grădina lui? 

în cort era Fecioara Țar, care le-a spus iscoadelor: „Am venit pentru ca regele să mi-l 
dea pe acela dintre fiii săi care se face vinovat că a furat merele întineririi, apa vie şi 


poveste rusească 


apa moartă. Dacă nu, am să dărâm întreg oraşul”. 
S-a dus prinţul Ivan la ea. 


— Ce să mă fac cu tine? i-a spus Fecioara Țar. Dacă ai fost atât de îndrăzneţ 
încât ai furat de la mine apa fermecată şi merele întineririi, nu-mi rămâne decât să-ți 
fiu soție! 

Prințul s-a însurat cu ea şi au plecat să trăiască în împărăţia ei. 


Cufărul fermecat 


poveste rusească 


Un moş şi o babă aveau un fiu. Părintele s-a gândit să-l dea în grija unui meşter ca să-l 
înveţe un meşteşug. A plecat în oraş, s-a învoit cu un meseriaş să i-l dea pe fiu-său la 
ucenicie pentru trei ani şi în acest răstimp să nu treacă pe acasă decât o singură dată. 
L-a lăsat moşul pe flăcău la meşter şi a plecat. A trecut un an, au trecut doi, şi ucenicul 
a deprins a face lucruri scumpe, întrecându-l în iscusinţă chiar şi pe meşter. Odată a 
făcut un ceas care ar fi costat vreo cinci sute de ruble şi i l-a trimis tatălui său. „Chiar 
dacă-l vinde”, se gândea fiul, „măcar o să-şi mai scuture ceva din sărăcie”. Ce să-l 
vândă moşul! II ţinea în casă la loc de cinste şi nu-şi mai lua privirea de la el, pentru că 
era făcut de fiul său. A venit vremea să-şi vadă feciorul părinţii. Stăpânul era păţit şi de 
aceea i-a spus: 

— Du-te să-ţi vezi părinţii! îţi dau patruzeci şi trei de ore şi trei minute. 
Dacă nu te întorci la timp, moartea te paşte! 

Ucenicul se gândea: „Cum să fac eu atâtea verste până acasă într-un timp aşa de 
scurt?”. Meşterul, ghicindu-i gândul, îi spuse: 

— Ia trăsura de colo. N-ai decât să te urci în ea şi să închizi ochii. 

Flăcăul aşa a şi făcut: s-a urcat în trăsură, doar a închis ochii şi, de îndată ce i-a 
deschis, s-a şi pomenit acasă la moşneag. A coborât, a intrat în izbă, dar n-a văzut pe 
nimeni. Moşul şi baba au văzut când s-a apropiat trăsura de casă, s-au speriat şi s-au 
ascuns în şură. Abia a reuşit flăcăul să-i scoată din ascunzătoare. Au început să se 
îmbrăţişeze. Baba a izbucnit în plâns. De mult nu se mai văzuseră. Fiul le-a adus 
daruri. Cât au stat de vorbă, timpul a zburat, îi mai rămăseseră doar trei minute. Până 
una-alta, au mai trecut două minute. Mai avea unul singur ca să se întoarcă. 

Necuratul i-a şoptit flăcăului la ureche: 

— Fugi mai degrabă! Stăpânul tău e foc şi pară! 

Băiatul era de cuvânt. Şi-a luat rămas-bun şi a plecat. Dar, oricât de repede l-a purtat 
trăsura, tot n-a ajuns la timp. Pe stăpân îl chinuia necuratul pentru întârzierea 
ucenicului. Flăcăul a început să se dezvinovăţească, i-a căzut la picioare şi s-a rugat: 

— lartă-mă, am greşit! N-am să mai fac! 

Stăpânul l-a certat cât l-a certat şi, în cele din urmă, l-a iertat. Băiatul a revenit la 
vechile îndeletniciri şi a început să lucreze mai bine decât toţi. 

Stăpânul, gândindu-se că îi va lua toţi muşteriii, fiindcă lucra mai bine decât el, îi 
spuse: 

— Ucenicule, du-te în împărăţia subpământeană şi adu-mi de acolo un cufăr 
care este aşezat pe tronul ţarului. 

Au cusut curea de curea şi au făcut o coardă lungă pentru coborâre, pe care au prins, 
din loc în loc, clopoței. Stăpânul a început să-l coboare într-o prăpastie şi i-a poruncit 
să-i dea de ştire, smucind de curea, dacă o să afle cufărul. Clopoţeii aveau să sune, iar 
stăpânul avea să-i audă. 

Flăcăul a coborât sub pământ, a dat cu ochii de un palat şi a intrat în el. Erau acolo 
vreo douăzeci de oameni. Toţi s-au ridicat în picioare şi i-au dat bineţe cu adânci 
plecăciuni: 

— Fii bine venit, țareviciule Ivan! 

Flăcăul s-a minunat de cinstea ce i se arăta. A trecut în a doua încăpere. Acolo erau 


numai femei, care s-au ridicat să-l întâmpine: 

— Fii bine venit, țareviciule Ivan! 

Toţi aceşti oameni fuseseră coborâţi de meşter în adâncul pământului. A intrat în a 
treia încăpere, unde se afla tronul, iar pe tron se afla cufărul. L-a luat, iar pe oameni i-a 
îndemnat să-l urmeze. Au ajuns la cureaua cu clopoței, a legat oamenii de ea, iar 
stăpânul îi trăgea afară pe rând. Când a scos cam jumătate din ei, numai ce vine un 
lucrător şi-l cheamă repede pe stăpân acasă pentru că se întâmplase nu ştiu ce necaz. 
Stăpânul a plecat, poruncindu-i să-i scoată pe toţi din prăpastie, în afară de ucenic. 
Toţi au fost scoşi, numai ucenicul a fost lăsat acolo. A umblat el cât a umblat prin 
împărăţia subpământeană şi, din greşeală, a lovit cufărul. De îndată au sărit de acolo 
doisprezece voinici şi i-au spus: 

— Poruncă, țareviciule Ivan! 

— Duceţi-mă sus! 

Voinicii l-au apucat şi l-au scos de acolo. El nu s-a dus la stăpân, ci la moşneag. între 
timp, stăpânul şi-a adus aminte de cufăr şi a venit într-un suflet pe malul prăpastiei. A 
început să smucească de curea, dar nici urmă de ucenic. 

„Se vede treaba că s-a dus pe undeva”, se gândi meşterul. „Trebuie să trimit un om 
după el.” 

Iar fiul moşneagului a ajuns acasă, şi-a ales un loc potrivit, a trecut cufărul dintr-o 
mână în alta şi pe dată s-au ivit douăzeci şi patru de voinici. 

— Poruncă, ţarevi ciule Ivan! 
— Pe acest loc întocmi! ărăţie, să fie mai frumoasă decât toate. 

Cât ai bate din palme, a apărut împărăţia. Flăcăul a trecut în ea, s-a însurat şi a 
început să trăiască în mare slavă. în împărăţia lui era un terchea-berchea, iar mama 
acestuia umbla cu cerşitul. Fiul i-a poruncit maică-sii: 

— Mamă, fură cufărul de la ţarul nostru. 

Țareviciul Ivan nu era acasă când a venit cerşetoarea. Soaţa lui Ivan i-a dat de pomană 
şi a ieşit. Bătrâna a înşfăcat cufărul, l-a pus în sac şi pe-aici ţi-e drumul. Când a primit 
cufărul, fiul l-a trecut dintr-o mână în cealaltă. S-au ivit aceiaşi voinici. 
Terchea-berchea le-a poruncit să-l arunce pe țareviciul Ivan într-o groapă adâncă în 
care se aruncau vitele moarte, iar pe nevasta acestuia şi pe părinţi i-a făcut slugi. S-a 
înscăunat ţar. 

Fiul moşneagului a stat în groapă o zi, două, trei... Deodată văzu deasupra gropii o 
pasăre uriaşă, venită după pradă: tocmai fusese aruncată în groapă o vacă moartă. 
Ivan s-a legat binişor de hoitul acesteia. Pasărea s-a lăsat în groapă, a apucat vita, a 
zburat şi s-a aşezat într-un pin. Ivan se bălăngănea şi nu reuşea să se dezlege. Tocmai 
atunci trecu pe acolo un vânător. Văzu pasărea, duse puşca la ochi şi trase. Pasărea s-a 


speriat, a scăpat prada din gheare şi şi-a luat zborul. Vita 
a căzut 

şi, odată cu ea, a căzut şi țareviciul Ivan. S-a dezlegat, a luat-o pe drum şia început să 

cugete cum 


să facă să-şi recapete împărăţia. Şi-a dus mâna la buzunar şi a dat de cheia de la cufăr. 
A trecut-o dintr-o mână în cealaltă şi au apărut doi voinici. 

— Poruncă, Măria Ta! 

— Fraților, sunt la mare necaz! 

— Ştim! Ai noroc că am mai rămas noi doi pe lângă cheie! 

— N-aţi putea să-mi aduceţi cufărul fermecat? 

Nici n-a apucat țareviciul Ivan să-şi spună păsul, că cei doi voinici i-au şi adus cufărul. 
A devenit iarăşi ţar, iar pe cerşetoare şi pe fiul ei a poruncit să-i omoare. 


Dansuri de noapte 
poveste rusească 


A fost odată un rege văduv care avea douăsprezece fiice, una mai frumoasă ca alta. în 
fiece noapte, prinţesele plecau de acasă, dar nimeni nu ştia unde. Zilnic toceau câte o 
pereche de pantofi. Nu mai prididea regele să le cumpere pantofi noi şi a dorit să afle 
pe unde umblă ele noaptea şi ce fac. într-o zi, i-a chemat la ospăț pe regii, prinții, 
curtenii şi negustorii de pretutindeni şi i-a întrebat dacă nu cumva ar putea vreunul din 
ei să dezlege această taină. „Cui va reuşi să mă lămurească i-o voi da de soţie pe una 
din fete, pe care şi-o va dori, şi jumătate de împărăție”, a zis regele. 

Nimeni n-a cutezat să se prindă la o asemenea îndeletnicire, afară doar de un curtean 
sărac. 

— înălţimea Ta, eu am să aflu! 

— Bine, află! 

După ce i-a promis regelui, curteanului celui sărac îi păru rău. 

— Ce-am făcut? îşi zise el. Am făgăduit să aflu, dar nu mă duce mintea nici 
măcar cu ce să încep. Dacă n-am să aflu, regele va porunci să fiu aruncat în temniţă. 

A plecat de la palat, a ieşit din oraş şi mergea pe drum frământându-se. Deodată îi ieşi 
în cale o bătrână şi-l întrebă: 

— De ce eşti aşa de îngândurat, bunule viteaz? 

— Cum să nu fiu, mătuşă? îi răspunse el. I-am făgăduit regelui să aflu unde îi 
dispar fetele noapte de noapte. 

— Da, nu-i o treabă uşoară! Dar de aflat se poate afla. Ţine tichia asta 
fermecată. Când o vei pune pe cap, te vei face nevăzut. Numai ţine minte: să nu 
adormi! Prinţesele îţi vor da picături de somn. Tu să te întorci cu faţa la perete şi să 
verşi în pat paharul pe care ţi-l vor da. Să nu-l bei cu niciun chip! 

Curteanul cel sărac i-a mulţumit bătrânei şi s-a întors la palat. Se apropia noaptea. I s-a 
dat o cameră alături de cea în care stăteau prinţesele. S-a întins în pat, dar cu gândul 
să stea la pândă. Una dintre prințese i-a adus un pahar de vin în care pusese picături 
de somn şi i-a cerut să-l bea în sănătatea ei. Nu avea cum să nu primească, dar s-a 
întors cu faţa la perete şi l-a vărsat în pat. 

Chiar la miezul nopţii, au venit prinţesele să vadă dacă doarme sau nu curteanul. 
Acesta s-a prefăcut că doarme, dar era cu băgare de seamă la orice mişcare. 

— Ei, surioarelor, paza noastră a adormit! E timpul să mergem la petrecere. 
— Da, e timpul! E timpul! 

S-au gătit cu cele mai frumoase rochii. Sora cea mare s-a apropiat de patul său, l-a dat 
într-o parte şi s-a ivit o intrare în împărăţia subpământeană a ţarului vrăjit. 

Surorile au început să coboare; curteanul cel sărac s-a ridicat uşurel din pat, şi-a pus 
tichia fermecată şi le-a urmat. Din greşeală, a călcat-o pe rochie pe prinţesa cea mică, 
iar aceasta s-a speriat şi le-a spus surorilor ei: 

— Ah, surioarelor, parcă m-ar fi călcat cineva pe rochie. E semn rău. 

— Ajunge! N-o să se întâmple nimic rău. 

Au coborât ele pe scară într-o poiană în care creșteau flori de aur. Curteanul cel sărac 
a rupt o rămurică şi toată poiana s-a umplut de foşnete. 

— Ah, surioarelor, spuse iar prinţesa cea mică, pluteşte ceva rău în văzduh. 
Auziţi cum foşneşte poiana. 

— Nu te teme! Este muzica ţarului vrăjit. 

Ajung ele la palat şi le întâmpină ţarul şi curtenii săi. Muzica a început să răsune şi 
imediat s-a pornit dansul. Au dansat până când li s-au rupt pantofii. 

Țarul a poruncit să se toarne vin în cupe şi să fie serviţi oaspeţii. Curteanul cel sărac a 
luat de pe tavă o cupă, a vărsat vinul, iar cupa a pus-o în buzunar. 

Petrecerea s-a terminat; prinţesele şi-au luat rămas-bun de la cavaleri, promițând că 


vor veni şi în noaptea următoare. S-au întors acasă, s-au dezbrăcat repede şi s-au 
culcat. Dimineaţă l-a chemat regele la el pe curteanul cel sărac. 

— Ai aflat ceva? 

— Am aflat. 

— Unde se duc? 

— în Împărăția subpământeană, la țarul cel vrăjit. Acolo dansează toată 
noaptea. 

Regele şi-a chemat fetele şi a început să le iscodească. Prințesele nu au recunoscut 
nimic. 

— N-am fost nicăieri. 

— Dar la ţarul cel vrăjit n-aţi fost? Aşa mi-a spus curteanul cel sărac şi vrea 
s-o dovedească. 

— Cum să dovedească, tătucă, dacă el a dormit buştean toată noaptea? 
Curteanul cel sărac a scos din buzunar floarea de aur ruptă de el şi cupa. 

— lată, a spus el, şi dovezile. 

Ce erau să mai facă? Au recunoscut, iar regele a poruncit să fie astupată intrarea în 
împărăţia subpământeană; pe curtean l-a însurat cu cea mai mică dintre fete şi-au 
început să trăiască fericiţi cu toţii. 


Laptele de fiară 


poveste rusească 


Auzit-aţi vreodată de zmeul Zmeevici? Dacă aţi auzit, înseamnă că ştiţi cum arată şi 
cam ce-i poate pielea. Dacă nu, atunci am să vă spun o poveste despre el, cum s-a 
prefăcut într-un mândru viteaz, voinic între voinici, şi cum se ducea pe la 
preafrumoasa prinţesă. E drept că prinţesa, deşi frumoasă ca ruptă din soare, era din 
cale- -afară de iute din fire. Oamenilor cinstiţi nu le arunca o vorbă măcar, iar cei 
simpli nu puteau ajunge la ea. Toată ziulica se şuşotea cu zmeul Zmeevici. Despre ce? 
Cine ştie? Soţul ei, cneazul Ivan Koralevici, după obiceiul împământenit la curte, se 
îndeletnicea cu vânătoarea. II slujeau cu credinţă nu numai ogarii, şoimii, dar şi 
vulpile, iepurii şi tot felul de alte animale şi păsări îi aduceau obolul, care cum putea: 
vulpea cu şiretenia, iepurele cu agerimea, vulturul cu aripile, corbul cu pliscul. 

într-un cuvânt, cneazul Ivan Koralevici era neîntrecut la vânătoare, făcându-l să se 
teamă până şi pe zmeul Zmeevici. 

De câte ori nu s-a gândit Zmeevici să-l ucidă pe cneaz, dar nu i-a mers niciodată. L-a 
ajutat însă prinţesa. Şi-a dat ochii peste cap, şi-a lăsat mâinile să-i cadă pe lângă trup 
şi s-a prefăcut bolnavă. Soţul s-a speriat şi a început să se frământe cum s-o vindece pe 
prinţesă. 

— Nimic nu mă poate ajuta să mă vindec, afară doar de laptele de lupoaică, 
zise ea. Trebuie să mă spăl cu el. 

Şi-a luat cneazul ogarii şi şoimii şi a plecat la vânătoare. Nici n-a intrat bine în pădure, 
că i-a şi ieşit în cale o lupoaică. S-a aplecat până-n pământ şi i-a spus cu glas mieros: 

— Cneazule Ivan Koralevici, rogu-te, fie-ţi milă de mine şi nu mă pierde! îţi 
voi îndeplini pe dată orice dorinţă, numai să-mi porunceşti! 

— Dă-mi lapte de-al tău! 

Lupoaica i-a dat lapte şi, în semn de mulțumire că i-a cruțat viața, i-a dăruit şi un pui de 
lup. 

Ivan Koralevici a dat puiul de lup vânătorilor, iar laptele i l-a dat soției. Aceasta 
nădăjduise că soțul ei va pieri. El însă se întorsese. Pentru că nu mai avea ce face, 
nevasta s-a spălat cu laptele de lupoaică şi s-a ridicat din pat de parcă nu avusese 
nimic. Soţul s-a bucurat. Peste puţin timp, prinţesa iar s-a prefăcut bolnavă. 


— N-ai cum să mă ajuţi decât dacă-mi aduci lapte de ursoaică. 

Ivan Koralevici şi-a luat vânătorii, şoimii şi ogarii şi a plecat să caute lapte de ursoaică. 
Ursoaica, simțind pericolul, i s-a aruncat la picioare şi l-a rugat cu lacrimi în ochi: 

— Fie-ţi milă de mine şi nu mă pierde! îţi voi îndeplini pe dată orice dorinţă, 
numai să-mi porunceşti! 

— Bine, zise cneazul, dă-mi lapte de-al tău! 

Ursoaica i-a dat lapte şi, drept mulţumire că i-a cruțat viaţa, i-a dăruit un ursuleţ. 

Ivan Koralevici s-a întors din nou la soţia sa viu şi nevătămat. 

— Ascultă, dragule! Mai îndeplineşte-mi o dorinţă şi dovedeşte-mi dragostea 
ta aducându-mi lapte de leoaică şi n-am să mai fiu bolnavă. Am să încep să cânt toată 
ziua şi să te răsfăţ. 

Cneazul dorea din tot sufletul să-şi vadă soţia sănătoasă şi veselă, de aceea a plecat să 
caute leoaica. Nu era uşor lucru: aceste fiare trăiau peste mări. Şi-a luat tovarăşii de 
vânătoare şi a plecat. Lupii şi urşii s-au împrăştiat prin munţi şi prin văi, şoimii şi ereţii 
s-au ridicat în slava cerului, s-au împrăştiat prin păduri, iar leoaica i-a ieşit în cale 
cneazului şi, ca o roabă, i s-a aplecat până la pământ. 

Ivan Koralevici a adus acasă laptele de leoaică. Soţia s-a înzdrăvenit şi s-a înveselit, dar 
a început din nou să-l roage pe soţul său: 

— Prietenul meu drag, acum sunt şi sănătoasă, şi veselă, dar aş fi şi mai 
frumoasă dacă te-ai strădui să-mi aduci praful fermecat ce se află după douăsprezece 
uşi ferecate cu douăsprezece lacăte, în douăsprezece unghere din moara dracilor. 
Cneazul a plecat, căci asta îi fusese soarta! A ajuns la moara cu pricina şi a văzut că 
lacătele se descuie singure, iar uşile se deschid. Ivan Koralevici a luat praful fermecat 
şi a plecat înapoi. în urma lui, uşile se închideau, iar lacătele se încuiau. El a ieşit, iar 
tovarăşii săi de vânătoare, copoii şi şoimii, au rămas încuiaţi înăuntru. Au început să 
tragă de uşi, să zgâlţâie, să zgârie care cu dinţii, care cu ghearele, încercând să spargă 
uşile. 

Ivan Koralevici şi-a aşteptat cât şi-a aşteptat însoțitorii, dar în cele din urmă, cuprins 
de întristare, a plecat de unul singur spre casă. Simţea un gol în pântece şi răceală în 
inimă. A ajuns la el acasă şi a văzut că soţia lui zburdă plină de tinereţe şi veselie, iar 
în curte o face pe stăpânul zmeul Zmeevici, care i-a spus: 

— Bună vreme, Ivan Koralevici! Iată salutul meu: un laţ de mătase cu care-o 
să te strâng de gât. 

— Aşteaptă, Zmeevici! i-a răspuns Koralevici. Oi fi eu la cheremul tău acum, 
dar nu vreau să mor ca un terchea-berchea. Ascultă, am să-ţi cânt trei cântece. 

L-a cântat pe primul. Zmeul a fost cucerit, iar un corb care ciugulea un stârv prin 
preajmă îi strigă: 

— Cântă, cântă, Ivan Koralevici! Tovarăşii tăi au spart deja trei uşi. 

L-a cântat şi pe al doilea. Corbul îi strigă: 

— Cântă, cântă! Tovarăşii tăi de vânătoare au ajuns la cea de-a noua uşă. 

— Gata, termină! a şuierat zmeul. întinde gâtul şi pune-ți laţul. 

— Ascultă-l şi pe cel de-al treilea, zmeule Zmeevici. L-am cântat înainte de 
nuntă, îl voi cânta şi înainte de moarte. 

Aînceput cel de-al treilea cântec, iar corbul îi strigă: 

— Cântă, cântă, Ivan Koralevici! Tovarăşii tăi sparg ultima lăcată. 

Ivan Koralevici a terminat cântecul, a întins gâtul în laţ şi a strigat pentru ultima dată: 
— Adio, frumoasă lume! Adio, dragii mei prieteni de vânătoare! 

Dar prietenii lui au răsărit ca din pământ. Zburau ca norii cei negri, năvăleau hoardă 
după hoardă. L-au prins pe zmeu şi l-au făcut bucăţi, iar pe soţia cneazului au omorât-o 
păsările cu ciocurile lor. Şi a rămas Ivan Koralevici să-şi trăiască zilele singur-singurel, 
deşi ar fi meritat o soartă mai bună. Se spune că, în vechime, se năşteau asemenea 
viteji, iar până la noi au ajuns numai poveştile despre ei. 


Limba păsărească 
poveste rusească 


Trăiau într-un oraş un negustor cu nevasta lui, cărora le-a trimis Dumnezeu un fiu 
peste măsură de isteţ, pe nume Vasea. 

într-o zi stăteau ei la masă, iar într-o colivie cânta o privighetoare cu atâta tristeţe, 
încât negustorul nu se mai putu stăpâni: 

— Dacă s-ar găsi un om care să-mi tălmăcească ce cântă cu adevărat 
privighetoarea şi ce soartă îmi prezice, i-aş da încă din viață jumătate din averea mea 
şi i-aş lăsa şi după moarte multe bunuri. 

Iar copilul, care pe atunci avea doar şase ani, s-a uitat în ochii părinţilor săi şi le-a spus: 
— Eu ştiu ce cântă privighetoarea, dar mi-e frică să spun. 

— Nu te codi, spune! au stăruit părinții. 

Şi Vasea le-a spus cu lacrimi în ochi: 

— Privighetoarea prevesteşte că va veni o vreme când voi o să-mi fiți slugi: 
tata îmi va turna apă, iar mama mă va şterge pe față şi pe mâini cu ştergarul. 

Aceste vorbe i-au îndurerat pe negustor şi pe nevasta lui, care au hotărât să scape de 
copilul lor. Au construit o barcă nu prea mare, l-au aşezat într-o noapte pe copil în 
barcă, în timp ce el dormea, şi i- au dat drumul pe mare. 

în clipa aceea, a scăpat din colivie privighetoarea prezicătoare, a zburat până la barcă 
şi i s-a aşezat băiatului pe umăr. 

Cum plutea barca pe mare, iată că se întâlneşte cu o corabie cu toate pânzele întinse. 
Corăbierul l-a văzut pe băiat, i s-a făcut milă de el, l-a luat pe corabie, l-a descusut 
despre ceea ce i se întâmplase şi a făgăduit să-l ţină la el şi să-l iubească întocmai ca pe 
propriul său fiu. 

A doua zi îi spune băiatul noului său tată: 

— Privighetoarea cântă că se va stârni furtuna, va frânge catargele şi va 
sfâşia pânzele. Trebuie s-o întorci către un adăpost. 

Corăbierul nu l-a ascultat. într-adevăr, s-a stârnit furtuna, a rupt catargele şi a sfâşiat 
pânzele. 

Nu mai era nimic de făcut. Trecutul nu mai putea fi întors. Au fost puse catarge noi, s- 
au reparat pânzele şi au pornit mai departe. Vasea îi spuse iar corăbierului: 

— Privighetoarea cântă că în întâmpinarea noastră vin douăsprezece 
corăbii, toate cu tâlhari, şi că aceştia ne vor lua pe toţi în robie. 

De data aceasta corăbierul l-a ascultat, s-a îndreptat spre o insulă şi a văzut cum cele 
douăsprezece corăbii, toate cu tâlhari, au trecut pe lângă insulă. A aşteptat corăbierul 
cât a fost nevoie şi a pornit mai departe. 

Că a trecut mult, că a trecut puţin, nu se ştie, dar corabia a ajuns la oraşul Hvalinsk. 
Regele de acolo era supărat că, de câţiva ani, pe sub ferestrele palatului său se tot 
învârteau o cioară, un cioroi şi puii lor, făcând mare larmă, fără să tacă nici noapte, nici 
zi. 

Câte n-au făcut regele şi curtenii! Dar n-au reuşit să izgonească ciorile; nici măcar 
alicele nu le speriau. A dat poruncă regele să fie atârnat la toate răscrucile şi în toate 
porturile un zapis prin care promitea să dea o jumătate de regat şi pe fata cea mică de 
soţie aceluia ce va reuşi să-l izbăvească de ciorile de sub ferestrele palatului. însă care 
se va încumeta şi nu va reuşi, aceluia i se va tăia capul. 

Mulţi s-au arătat doritori să se înrudească cu regele, dar toţi şi-au pierdut capul pe 
butucul gâdelui. 

A aflat şi Vasea despre această tărăşenie şi s-a rugat de corăbier: 

— Dă-mi voie să mă duc la rege să-l scap de ciori! 

Oricât a stăruit corăbierul, nu l-a putut opri pe băiat. 

— Bine, du-te! Dar, dacă se întâmplă ceva rău, să nu dai vina decât pe tine. 


A sosit Vasea la palat, i-a spus regelui de ce a venit şi a cerut să fie deschisă acea 
fereastră sub care se învârt ciorile. 

Ascultând glasul păsărilor, îi spuse regelui: 

— înălţimea Ta, vezi bine că se-nvârt aici trei: cioroiul, nevasta lui, cioara, şi 
puiul lor. Cioara şi cioroiul se ceartă, neştiind al cui e puiul - al tatălui sau al mamei -, 
şi cer să se facă lumină. Spune înălţimea Ta al cui e. 

Regele răspunse: 

— Al tatălui. 

Numai ce a rostit regele această vorbă, că cioroiul şi puiul au luat-o spre dreapta, iar 
cioara spre stânga. După care regele l-a luat pe copil la sine şi a trăit băiatul acolo în 
mare dragoste şi cinste. 

S-a făcut Vasea mare, un viteaz între viteji, s-a însurat cu prinţesa şi a primit ca zestre 
o jumătate de regat. I-a venit odată chef să umble prin lume, prin ţări străine, ca să 
vadă oamenii şi oamenii să-l vadă pe el. S-a gătit şi s-a aşternut la drum. 

într-un oraş a rămas să înnopteze. Când s-a sculat a doua zi, a poruncit să i se aducă 
apă să se spele. Stăpânul i-a adus apa, iar stăpâna ştergarul. A intrat țareviciul în vorbă 
cu ei şi a priceput că nu erau alţii decât părinţii lui. A izbucnit în plâns de bucurie şi le- 
a căzut la picioare; iar după aceea i-a luat în oraşul Hvalinsk şi au început cu toţii să 
trăiască şi avutul să şi-l sporească. 


Mesteacănul şi cei trei şoimi 

Un soldat şi-a încheiat sorocul de slujbă la ţar şi a fost lăsat la vatră. în drum spre casă, 
poveste raiseasaăratul. 

— încotro te-ai pornit, soldatule? 

— Spre casă! 

— Ce să faci acolo? Nu mai ai pe nimeni, nici rude, nici prieteni. Tocmeşte-te 
argat la mine, am să te plătesc împărăteşte! 

— Şi ce-aş avea de făcut? 

— Mai nimic! Trebuie să plec peste marea cea albastră la nunta fie-mii, dar 
am acasă trei şoimi pe care ți i-aş lăsa ţie în pază până mă voi întoarce. 

Soldatul s-a învoit. „Fără bani e greu de trăit”, se gândi el. „Ce dacă-i dracul? Tot am să 
mă aleg cu ceva!” 
Necuratul l-a condus pe soldat la palatul său şi-a plecat peste marea cea albastră. 
Soldatul a umblat cât a umblat prin încăperile palatului, i s-a urât şi a hotărât să iasă în 
parc. Acolo a văzut un mesteacăn care i-a vorbit cu grai omenesc: 

— Soldatule! Du-te în satul cutare şi spune-i preotului să-ți dea ce a visat el 
azi-noapte. 
Soldatul s-a dus unde îi spusese mesteacănul. Preotul a scos o carte şi i-a dat-o. 

— Asta am visat! Ia-o! 

Soldatul a luat-o şi a făcut cale întoarsă. 

— îti mulţumesc, om bun! îi zise mesteacănul. Acum aşază-te şi citeşte! 
Soldatul a început să citească. După ce a citit o noapte, din mesteacăn a ieşit până la 
piept o fată de o frumuseţe neînchipuită. După a doua noapte de citit, fata a ieşit până 
la brâu. în cea de-a treia noapte, după ce soldatul a terminat de citit, fata a ieşit cu 
totul din trunchiul copacului. L-a sărutat pe soldat şi i-a spus: 

— Eu sunt fiică de ţar. M-a răpit necuratul şi m-a prefăcut în mesteacăn. lar 
cei trei şoimi sunt fraţii mei buni. Au vrut să mă salveze şi au dat şi ei de belea. 

Nici n-a apucat ţarevna să-şi termine vorba, că au sosit cei trei şoimi. S-au aruncat la 
pământ şi s-au prefăcut în trei viteji chipeşi. S-au adunat cu toţii, au plecat la părinţii 
lor şi l-au luat şi pe soldat cu ei. 

Țarul şi țarina s-au bucurat din toată inima, l-au răsplătit împărăteşte pe soldat, l-au 
însurat cu fiica lor şi i-au oprit pe tineri la ei la palat. 


Ouăle de aur şi de argint 
poveste rusească 


Au fost odată doi fraţi: unul bogat, celălalt sărac. Săracul avea nevastă şi copii, iar 
bogatul trăia singur cuc. 

S-a dus săracul la fratele bogat şi a început să-l roage: 

— Dă-le, frăţioare, ceva de mâncare copiilor mei. Nu avem de niciunde în 
casă. 

— De tine îmi arde mie azi? îi răspunse bogatul. Vin la mine la ospăț numai 
cneji şi boieri, iar sărăntocii nu se cade să se amestece printre ei. 

A izbucnit fratele cel sărac în lacrimi şi s-a dus să prindă peşte. „Poate dă Dumnezeu şi 
pică ceva!”, îşi zise el. „Măcar un borş să mănânce copiii.” 

Nici n-a apucat să bage bine năvodul în apă, că a şi prins un urcior. Din el s-a auzit o 
voce: 

— Scoate-mă din apă şi sparge urciorul de o piatră de pe mal. Te voi învăţa 
cum să dobândeşti fericirea! 


Săracul a scos urciorul pe mal, l-a spart şi din el a apărut un viteaz nemaivăzut, 
care i-a spus: 

— Caută un tăpşan verde; pe acel tăpşan creşte un mesteacăn, iar larădăcinile 
lui este o rață. Taie 
rădăcinile şi du-te cu rața acasă. Ea o să facă ouă: o zi de aur, o zi de argint. 

Fratele sărac s-a dus la mesteacăn, a scos rața de sub rădăcinile lui şi a dus-o acasă. 
Rața a început să se ouă: într-o zi făcea un ou de aur, în cealaltă - unul de argint. 
Săracul a început să vândă ouăle la negustori şi la boieri şi s-a îmbogăţit repede. 

— Copii, închinaţi-vă, ne-a găsit Dumnezeu şi pe noi! 

Fratele cel bogat s-a supărat şi a început să-l pizmuiască. „Cum de s-a îmbogăţit fratele 
meu aşa?”, se întreba el. „Mai mult ca sigur că are un mare păcat pe suflet!” Şi l-a dat 
în judecată. 

Păţania lor a ajuns la urechile ţarului. A fost adus la ţar fratele care fusese sărac şi se 
îmbogăţise. 

Ce să se facă în timpul ăsta cu rața? Copiii erau mici, aşa că a lăsat-o în grija soţiei. 
Aceasta a început să se ducă la piaţă şi să vândă ouă la preţ mare. Fiind frumoasă, i-a 
căzut cu tronc unui boier. Şi ea s-a îndrăgostit de el. 

— Cum de v-aţi îmbogăţit? a început boierul s-o tragă de limbă. 

— Aşa a fost voia Domnului! 

Boierul a stăruit: 

— Spune-mi adevărul. Dacă nu mi-l spui, n-am să te mai iubesc şi n-am să 
mai vin pe la tine! 

Şi o zi-două n-a mai fost la ea. Femeia l-a chemat şi i-a povestit: 

— Am o rață. într-o zi face un ou de aur, în cealaltă - unul de argint. 

— Adu-o, să văd şi eu ce fel de pasăre e! 

Femeia i-a adus-o, el a luat-o în mâini, a cercetat-o cu luare- -aminte şi a văzut că pe 
pântecele ei era scris cu litere de aur: „Cine o să-mi mănânce capul, acela va fi ţar, iar 
cine îmi va mânca inima, acela va scuipa aur”. 

Orbit de norocul ce dăduse peste el, boierul a început să stăruie pe lângă femeie să 
taie rața. Femeia s-a sucit, s-a învârtit, dar, până la urmă, a tăiat rața şi a pus-o la 
cuptor. Fiind zi de sărbătoare, a plecat la biserică. Cât era ea plecată, au intrat în casă 
cei doi fii ai ei. Le-a venit poftă să îmbuce ceva, s-au uitat în cuptor şi au scos rața de 
acolo. Cel mare a mâncat capul, iar cel mic - inima. S-a întors mama de la slujbă. A 
venit şi boierul. S-au aşezat la masă. Boierul a băgat de seamă că lipsesc şi capul, şi 
inima. 

— Cine le-a mâncat? a întrebat boierul, dar şi-a închipuit că le-au mâncat 
copiii femeii. 

A început să stăruie pe lângă mamă: 

— Taie-ți copiii şi dintr-unul scoate creierii, iar din celălalt inima. Dacă nu 
faci asta, prietenia noastră ia sfârşit aici! 

Spunând aceasta, boierul a plecat de la ea. O săptămână întreagă s-a frământat 
femeia, dar, în cele din urmă, a trimis după boier să vină, zicând că, pentru el, e gata 
să-şi jertfească băieţii, în aşteptarea boierului, femeia îşi ascuțea cuțitul. Băiatul cel 
mare a văzut-o şi a izbucnit în lacrimi amare. 

— Lasă-ne, mamă, în grădină, să ne jucăm! 

— Duceţi-vă, dar să nu vă îndepărtați! 

Copiilor nu le ardea de joacă: au rupt-o la fugă şi au fugit până au obosit şi li s-a făcut 
foame. în câmpul pe care au ajuns, au văzut un văcar păscând cireada. 

— Văcarule, văcarule! Dă-ne o fărâmă de pâine! 

— Luaţi bucăţica asta! Atât mi-a mai rămas. Mâncaţi sănătoşi! 

Fratele mai mare i-a dat bucăţica de pâine celui mic: 

— Tu, frăţioare, eşti mai slab ca mine, iar eu pot să mai rabd. 

— Nu, frate! Tot timpul m-ai tras după tine, ai obosit mai mult ca mine. Hai 


mai bine s-o mâncăm juma-juma! 

Au împărţit bucata de pâine, au mâncat-o şi s-au săturat. Au purces mai departe, 
mergând înainte pe drumul cel mare. Deodată au ajuns la o răspântie unde era un stâlp 
pe care scria: „Cine o ia spre dreapta se va face ţar, cine o ia spre stânga se va 
îmbogăţi”. 

Mezinul îi spuse fratelui celui mare: 

— Frate, du-te tu spre dreapta, că ştii mai multe şi poți face mai multe ca 
mine. 

Fratele cel mare a luat-o spre dreapta, iar cel mic spre stânga. 

Primul a mers cât a mers, până a ajuns într-o altă împărăție. A cerut găzduire pentru o 
noapte la o bătrână. Aceasta l-a găzduit. S-a trezit feciorul dimineaţa, s-a spălat pe faţă, 
s-a îmbrăcat şi şi-a făcut rugăciunea. 

în acel oraş tocmai murise ţarul şi s-a adunat tot poporul la biserică, ţinând lumânări în 
mână. Cui 
avea să i se aprindă lumânarea din senin, aceluia îi era sortit să fie ţar. 

— Du-te şi tu, băiete, la biserică! îi zise bătrâna. Cine ştie? Poate că se va aprinde 
lumânarea ta! Bătrâna i-a dat o lumânare. El s-a dus la biserică şi, de îndată ce a intrat, 
lumânarea i s-a aprins de la sine. Ceilalţi prinți şi boieri, pizmaşi, au început să-i sufle 
în lumânare şi 

gonească afară 

biserică. Dar ţarevna, care stătea pe tronul ei înalt, grăi: 

— Nu-l atingeţi! Nu ştiu dacă e bun sau rău, dar e sortitul meu. 

Băiatul a fost dus pe braţe la ţarevnă, ea l-a primit la curte, l-a crescut, a spus că el e 
ţarul şi s-a măritat cu el. 

Au trăit ei împreună câtva timp. într-o zi tânărul ţar îi spuse soţiei sale: 

— îngăduie-mi să plec ca să-mi găsesc fratele mai mic! 

— Du-te cu Dumnezeu! 

A călătorit el prin diferite pământuri şi, în cele din urmă, l-a găsit pe fratele său mai 
mic. Trăia într- o mare bogăţie, cu grămezi întregi de aur în hambare. Cum scuipa, îi 
ieşeau galbeni pe gură. 

— Frățioare! strigă fratele cel mic. Să mergem la tatăl nostru să vedem cum 
o duce! 

— Ce mai stai? Hai la drum! 

Au ajuns în satul în care se născuseră şi au cerut găzduire la părinţii lor, fără să spună 
cine sunt. S- au aşezat la masă. Fratele cel mare a început să vorbească despre rața 
fermecată care făcea ouă de aur şi de argint şi despre mama ticăloasă. Mama îl 
întrerupea tot timpul şi încerca să schimbe vorba. Tatăl şi-a dat seama: 

— Nu cumva sunteți băieții mei? 

— Noi suntem, tătucă! 

S-au îmbrăţişat şi s-au sărutat. Ce să mai vorbim! Fratele cel mare şi-a luat tatăl să 
locuiască la el în palat, cel mic a plecat să-şi caute mireasă, iar mama a rămas singură 
cuc şi aşa trăieşte şi în zilele noastre. 


Peştişorul de aur 


poveste rusească 


Era pe insula Buian o mică izbă veche, în care trăiau într-o sărăcie lucie un moş şi o 
babă. Bătrânul şi-a împletit un năvod şi a început să se ducă la mare, la pescuit. Doar 
aşa reuşeau să-şi ducă zilele, într-o zi, când a aruncat năvodul în mare şi a început să-l 
tragă afară, i s-a părut prea greu, aşa cum nu mai fusese niciodată până atunci. Abia- 
abia a putut scoate năvodul din apă, dar când s-a uitat, a văzut că era gol. Se prinsese 


un singur peştişor, dar nu unul oarecare, ci de aur. 

Peştişorul aînceput să se roage cu grai omenesc: 

— Nu mă lua, moşule! Mai bine dă-mi drumul în marea cea albastră, că îţi 
voi fi de folos: am să-ţi îndeplinesc orice dorinţă! 

Bătrânul s-a gândit cât s-a gândit şi i-a spus: 

— Nu-mi trebuie nimic de la tine. Du-te şi plimbă-te în mare! 

A aruncat peştişorul de aur în valuri şi s-a întors acasă. 

— Mult ai prins, moşule? îl întrebă baba. 

— Un singur peştişor de aur, dar şi pe acela l-am aruncat în mare. Prea s-a 
rugat de mine. „Dă-mi drumul în marea albastră!”, mi-a spus. „Am să-ţi fiu şi eu de 
folos, am să-ţi îndeplinesc orice dorinţă!” Mi s-a făcut milă de peştişor, nu i-am cerut 
nimic şi l-am slobozit în mare. 

— Drac bătrân ce eşti! Ai avut în mână un asemenea noroc şi n-ai fost în 
stare să tragi un folos de pe urma lui! 

S-a mâniat baba şi a început să-l ocărască pe moş cât era ziulica de lungă. Nu-i lăsa 
răgaz deloc. 

— Măcar o pâine să-i fi cerut! în curând n-o să mai avem nici măcar o cojiță 
uscată. Ce-ai să mănânci? 

Bătrânul n-a mai răbdat ocara, s-a dus la malul mării şi a strigat: 

— Peştişorule, peştişorule de aur! leşi din mare şi întoarce-ți capul spre 
mine! 

Peştişorul a venit la mal. 

— Ce-i trebuie, moşule? 

— Baba m-a trimis să-ți cer pâine! 

— Du-te acasă! Veţi avea pâine din belşug! 

Bătrânul s-a întors acasă. 

— Ei, babo! Acum avem pâine? 

— Pâine avem acum cu îndestulare. Altul e necazul. Mi s-a crăpat covata şi 
n-am în ce spăla rufele! Du-te la peştişorul de aur şi cere una nouă! 

S-a dus bătrânul la mare şi a chemat peştişorul de aur: 

— Peştişorule, peştişorule! Ridică-te din valuri şi întoarce-ţi capul către 
mine! 

Peştişorul s-a ridicat din adâncuri şi l-a întrebat: 

— Ce-ţi trebuie, moşule? 

— Baba m-a trimis încoace să-ţi cer o covată nouă. 

— Bine! Veţi avea şi covata nouă! 

Bătrânul a făcut cale întoarsă, dar nici n-a apucat bine să intre pe uşă, că baba s-a şi 
repezit cu gura la el: 

— Du-te la peştişor şi cere-i să ne facă o izbă nouă! în asta nu mai e de trăit! 
Acuşi-acuşi cade pe noi! 

S-a întors moşul la malul mării şi l-a strigat pe peştişor: 

— Peştişorule de aur, ridică-te din valuri şi întoarce-ţi capul către mine! 
Peştişorul s-a ivit din apă, s-a întors cu capul spre moş şi l-a întrebat: 

— Ce-ţi trebuie, moşule? 

— Fă-ne, rogu-te, o izbă nouă! Baba nu-mi dă pace deloc! Zice că nu vrea să 
mai stea în izba veche, de teamă să nu se dărâme peste noi. 

— Nu te necăji, moşule! Du-te acasă şi roagă-te la Dumnezeu, că totul se va 
face după cum ţi-e voia. 

Când s-a întors acasă, moşul a văzut în curtea sa o izbă nouă din stejar, cu desene pe 
ea. Bătrâna i-a ieşit înainte la fel de cătrănită şi a început să-l acopere de ocări: 

— Câine bătrân ce eşti! Nu te duce capul să profiți de noroc! Mare brânză! I- 
ai cerut peştişorului o izbă, chibzuind că ţi-ai mântuit treaba! Nici pomeneală! întoarce- 
te la peştişorul de aur şi spune-i că nu mai vreau să fiu ţărancă. Vreau să fiu boieroaică, 


să mi se dea ascultare, iar când mă vor întâlni în cale, oamenii să se aplece adânc în 

faţa mea! 

Moşul s-a dus la mare şi l-a chemat pe peştişorul de aur. 

— Peştişorule, peştişorule! Arată-te din apă şi întoarce-ţi capul către mine! 

Peştişorul a venit şi l-a întrebat: 

— Care ţi-e dorinţa, moşule? 

Bătrânul îi răspunse: 

— Nu-mi dă pace baba, a înnebunit de tot; nu vrea să mai fie ţărancă, vrea 

să fie boieroaică. 

— Bine! Nu mai fi necăjit. Mergi acasă şi închină-te lui Dumnezeu. Totul va 

fi după voia ta. 

Când s-a întors bătrânul, în locul izbei se înălța o casă de piatră cu trei caturi, forfotind 

de slugi. Bătrâna, îmbrăcată în rochie scumpă de catifea, stătea cocoţată într-un jilţ 

înalt şi dădea porunci. 

— Ziua bună, nevastă! îi zise bătrânul când dădu cu ochii de ea. 

— Ţărănoi necioplit! Cum îndrăzneşti să numeşti nevasta ta o boieroaică de viţă c 

mine? Ei,slugi! 

Duceţi-l pe bădăranul ăsta la grajd şi învăţaţi-l minte cu harapnicul! 

Slugile l-au înşfăcat pe moşneag de guler şi l-au târât la grajd. Grăjdarii au început să-l 

bată cu harapnicul până când bietul om fu mai-mai să-şi dea duhul. După asta, baba l-a 

făcut îngrijitor la curte. A poruncit să i se dea un măturoi şi să ţină curtea curată, iar 

de mâncare să i se dea numai la bucătărie. 

Grea viaţă a început să aibă sărmanul moşneag. Toată ziua mătura curtea, iar dacă 
rămânea pe 

undeva fie şi o urmă de gunoi, era dus fără întârziere la grajd şi răsplătit cu 

harapnicele. 

„Ce vrăjitoare!”, se gândi bătrânul. „A dat norocul peste ea şi a încetat să mă 

socotească bărbatul ei!” 

După un timp, baba s-a săturat să mai fie boieroaică. A cerut să fie adus moşneagul la 

ea şi i-a poruncit: 

— Du-te, drac bătrân, la peştişorul de aur şi spune-i că nu mai vreau să fiu 

boieroaică. Să mă facă împărăteasă! 

S-a dus bătrânul la malul mării şi a început să-l caute pe peştişorul de aur. 

— Peştişorule, peştişorule, arată-te din valuri şi întoarce-ţi capul către mine! 

Peştişorul de aur a apărut şi l-a întrebat: 

— Care ţi-e păsul, moşule? 

— Care să fie? A înnebunit de tot baba, mai ceva ca data trecută. Nu mai 

vrea să fie boieroaică, vrea să fie împărăteasă! 

— Nu te necăji, du-te acasă, închină-te lui Dumnezeu şi-ţi va fi îndeplinită 

dorinţa! 

S-a întors bătrânul şi a văzut că, în locul casei boiereşti de mai înainte, se înălța un 

palat uriaş, cu acoperişul de aur. Peste tot patrulau santinele zăngănindu-şi armele. în 

spatele palatului era o mândreţe de parc, iar în faţă - o pajişte întinsă, acoperită cu 

iarbă verde, pe care era adunată armata. Baba, îmbrăcată în haine împărăteşti, 

înconjurată de generali şi boieri, privea de sus, din balcon: tobele răpăiau, muzica 

răsuna, iar soldaţii strigau „ura!”. 

După o vreme, baba s-a plictisit şi să mai fie împărăteasă. A poruncit ca moşul să fie 

găsit şi adus în faţa ei. 

S-a iscat o forfotă neînchipuită. Generalii şi boierii se agitau, alergau încoace şi-ncolo, 

neştiind de unde să-l ia. în cele din urmă moşul a fost găsit într-o curte din spate şi 

adus la împărăteasă. 

— Drac bătrân! îi zise baba. Aleargă la peştişorul de aur şi spune-i că nu mai 

vreau să fiu împărăteasă. Spune-i că vreau să fiu crăiasa mărilor. Toate mările şi toți 


peştii să asculte de mine! Bătrânul a încercat să dea îndărăt. Dar ţi-ai găsit! 

— Dacă nu te duci, în clipa asta capul îţi va sta unde-ţi stau picioarele! 

Cu inima îndoită, bătrânul a ajuns la mare şi a început să-l cheme pe peştişorul de aur: 
— Peştişorule, peştişorule! Arată-te din valuri şi întoarce-ți capul spre mine! 
Peştişorul însă, nicăieri! Bătrânul l-a mai chemat o dată, dar fără izbândă. L-a chemat 
pentru a treia oară. Deodată marea s-a învolburat şi, din limpede şi luminoasă cum era, 
a devenit dintr-odată întunecată. 

A venit peştişorul la mal: 

— Care ţi-e dorința, moşule? 

— Baba a înnebunit de tot: nu mai vrea să fie Împărăteasă. Vrea să fie 
crăiasa mărilor, să stăpânească toate apele şi să poruncească tuturor peştilor. 
Peştişorul de aur nu i-a răspuns nimic moşneagului. S-a întors şi s-a scufundat în 
adâncul mării. Bătrânul a făcut cale întoarsă. Când a ajuns, nu-i venea să-şi creadă 
ochilor: nici urmă de palat. în locul lui era o mică izbă veche, iar înăuntru stătea baba 
într-un sarafan ponosit. 

Au început bătrânii să trăiască la fel ca înainte. Moşul s-a apucat din nou de pescuit, 
însă, oricât de des a aruncat el năvodul în mare, niciodată n-a mai reuşit să prindă 
peştişorul de aur. 


Pasărea vorbitoare 
poveste rusească 


Trăia odată într-un oraş un negustor care avea trei fete. După ceva vreme, el a murit. 
într-o zi, fetele stăteau lângă geam şi vorbeau. Cea mare zise: 

— Eu m-aş mărita chiar şi cu brutarul ţarului! 

Cea mijlocie spuse: 

— Iar eu cu bucătarul! 

Mezina de colo: 

— Eu aş dori să mă mărit cu ţarul însuşi. I-aş face doi fii cu mâinile de aur 
până la cot şi cu picioarele de argint până la genunchi, cu luna cea limpede pe ceafă şi 
în frunte cu soarele strălucitor. l-aş mai face şi o fată frumoasă, la al cărei zâmbet să 
se desfacă petalele de trandafir, iar când va plânge, lacrimile ei să fie mărgăritare 
scumpe. 

în vremea aceasta, ţarul, ieşit la plimbare, a trecut chiar pe lângă casa lor şi a auzit ce 
vorbeau ele. A doua zi, a trimis după fiicele de negustor şi le-a întrebat ce-au spus ele 
în ajun. 

Fetele i-au spus şi ţarul a măritat-o pe cea mare cu brutarul său, pe cea mijlocie cu 
ucătarul, iar cu cea mică s-a însurat el însuşi. 

După o vreme, țarina a rămas grea şi i-a venit vremea să nască. Ţarul a început să se 
rământe: voia să trimită după nişte moaşe bune, dar surorile cele mari, pizmaşe pe 
cea mică, s-au rugat să le îngăduie să moşească ele. Ţarul se învoi. Surorile au venit la 
alat şi, când țarina a născut un fiu chiar aşa cum spusese înainte de căsătorie, au luat 
copilul, l-au băgat într-o ladă şi l-au aruncat în râu, iar în locul lui au pus un pui de 
câine. Văzând ţarul că soţia i-a născut un căţeluş, s-a făcut foc, şi-a adunat miniştrii şi 
e-a spus că vrea s-o omoare. Aceştia l-au sfătuit s-o ierte, că era prima greşeală, şi 
ţarul s-a învoit. 

A mai trecut un timp şi țarina a rămas iarăşi grea. Ţarul a vrut să trimită după nişte 
moaşe bune, dar surorile țarinei s-au rugat de el să le lase pe ele să moşească. Când 
țarina a născut un fiu la fel ca primul, surorile l-au băgat într-o ladă şi i-au dat drumul 
e râu, iar în locul lui au pus un pui de pisică. Văzând ţarul că nevasta i-a născut un 
motănel, şi-a adunat miniştrii, vrând s-o omoare, dar miniştrii l-au sfătuit s-o ierte şi de 


această dată. 

După o vreme, țarina a rămas iarăşi grea. Când i-a sosit sorocul să nască, ţarul a vrut 
iarăşi să trimită după moaşe, dar surorile țarinei s-au rugat să le lase pe ele să se 
îndeletnicească de cele trebuitoare în locul moaşelor. 

Țarul se învoi şi, când țarina a născut o fiică întocmai cum promisese, surorile au luat 
fetiţa, au pus- o într-o ladă şi i-au dat drumul pe râu la vale, iar în locul ei au puso 
bucată de lemn. Văzând ţarul că țarina i-a născut, în loc de fiică, o bucată de lemn, şi-a 
adunat miniştrii şi a vrut s-o ucidă, dar miniştrii s-au rugat de el să nu facă asta, ci s-o 
închidă într-un turn de piatră. 

Copiii ţarului au fost scoşi din râu de un general care le-a dat o educaţie aleasă. Dar 
generalul a murit şi copiii au rămas orfani. 

Odată, când fraţii erau plecaţi la vânătoare, a venit acasă la ei o bătrână. Ţarevna a 
primit-o frumos. După ce-au stat cât au stat în casă, au ieşit în grădină. 

— îți place, bunică, ce grădină am? Nu-i aşa că nu-i lipseşte nimic? 

— E frumoasă, n-am ce zice! Doar că Îi lipsesc trei lucruri: apa vie, apa 
moartă şi pasărea vorbitoare. 

Cuvintele bătrânei o mâhniră pe ţarevnă. S-au întors frații de la vânătoare şi au 
întrebat-o de ce-i aşa de mâhnită. Ea le-a povestit ce auzise de la bătrână. 

— Bine! zise fratele cel mare. Plec eu în căutarea acestei păsări. 

I-a dat surorii sale un cuțitaş şi i-a spus: 

— Dacă pe cuţit o să apară sânge, să ştiţi că eu nu mai sunt în viaţă! 

A călătorit el timp îndelungat, până a ajuns la poalele unui munte. în vecinătatea lui 
era un stejar uriaş, iar sub stejar stătea un bătrân căruia părul, sprâncenele şi barba îi 
crescuseră până la pământ. 

— Bine te-am găsit, bunicule! 

— Bine ai venit, nepoate! 

— Cum aş putea găsi apa vie, apa moartă şi pasărea vorbitoare? 

— Se poate, însă nu-i deloc uşor! Mulţi vin, dar puţini se mai întorc. 
Luându-şi rămas-bun de la bătrân, țareviciul a început să urce pe munte. Deodată a 
auzit în urma sa: 

— Pune mâna pe el! Ține-l! Căsăpeşte-l! 

Țareviciul a întors capul să vadă ce-i şi pe loc a încremenit. Sora lui s-a uitat la cuțitaş 
şi a aflat că fratele cel mare nu mai era în viaţă. Fratele mai mic a vrut să plece şi el 
după acele minuni sau măcar să-şi găsească fratele care nu s-a mai întors. l-a dat 
surorii sale o furculiţă şi i-a spus: 

— Dacă pe furculiță va apărea sânge, să ştii că eu nu mai sunt în viață! 
Zicând acestea, s-a aşternut la drum. A ajuns la muntele cel înalt, a dat de bătrân, a 
vorbit cu el şi a început să urce pe munte. Acolo a auzit aceleaşi vorbe ca şi fratele său. 
A întors capul şi a încremenit. în acest timp sora lui s-a uitat la furculiţă şi şi-a dat 
seama că el nu mai era în viaţă. 

Fata a încuiat casa şi a pornit în căutarea apei vii, a apei moarte şi a păsării vorbitoare. 
S-a apropiat de acel munte, l-a văzut pe bătrân, i-a dat bineţe, a scos foarfeca şi i-a 
scurtat bătrânului părul şi sprâncenele. I-a dat o oglinjoară şi i-a spus: 

— Uită-te să vezi şi tu ce frumos te-ai făcut! 

El s-a uitat în oglindă: 

— Aşa-i! Arăt altfel acum. Am stat aici treizeci de ani încheiaţi şi nimeni nu 
m-a tuns. Doar ţie ţi-a trecut prin cap! încotro te-ai pornit, frumoasă fată? 

Ea i-a spus încotro şi de ce se duce. 

— Urcă pe acest munte! i-a spus bătrânul. Acolo ai să auzi: „Pune mâna pe 
ea! Prinde-o! Căsăpeşte- o!”, dar tu să nu întorci capul, altminteri vei încremeni pe loc. 
Sus, pe munte, ai să vezi o fântână şi pasărea vorbitoare. Ia pasărea, scoate din 
fântână apă vie şi apă moartă şi fa cale întoarsă. Pe munte ai să vezi nişte pietroaie. Să 
le stropeşti pe toate cu apă vie! 


Fata i-a mulţumit bătrânului pentru învăţătură şi a început să urce muntele. Mergând, 
a auzit în urma sa o voce înfiorătoare, dar nu a întors capul. A ajuns cu bine la fântâna 
de care-i vorbise bătrânul, a luat apă vie şi apă moartă, a luat pasărea vorbitoare şi a 
plecat înapoi. Pe drumul de întoarcere, toţi bolovanii i-a stropit cu apă vie, iar ei s-au 
prefăcut în oameni. Mai departe a văzut alţi doi bolovani, la fel ca primii. I-a stropit cu 
apă vie, iar aceştia s-au prefăcut în fraţii ei. 

— Vai, surioară dragă! Cum ai ajuns aici şi de ce? 

Ea le-a spus că a venit după apa vie, apa moartă şi pasărea vorbitoare, dar cel mai mult 
şi mai mult dorise să-şi găsească fraţii. 

S-au întors tustrei acasă şi au dus o viaţă tihnită. 

Ţarul a aflat că într-un anume loc trăieşte o fată şi, atunci când râde, încep să 
înflorească trandafirii, iar când plânge, din ochi îi curg mărgăritare scumpe. S-a 
hotărât să se însoare cu ea. 

Curând ţarul le-a făcut o vizită. A fost primit cu onorurile cuvenite. Plimbându-se peste 
tot, a ajuns şi în grădină şi a văzut acolo pasărea vorbitoare, care i-a spus să nu se 
însoare cu fata pe care pusese ochii. 

— Şi de ce nu m-aş însura? 

— Pentru că este fiica ta! i-a răspuns pasărea. 

— De unde ai scos-o că-i fiica mea? 

Pasărea vorbitoare i-a povestit de-a fir-a-păr tot ce se întâmplase, iar țarul le-a spus 
toate acestea copiilor. După aceea s-a întors împreună cu ei la palat şi a poruncit să fie 
eliberată țarina, iar tumul să fie făcut una cu pământul. Surorile pizmaşe au fost 
trimise la ştreang, iar ţarul, țarina, cei doi ţarevici şi preafrumoasa ţarevnă au trăit 
mulţi ani în pace şi fericire. 


Rovesieă rățuştebdu. Buăodiecaun Abrosim, iar pe babă Fetinia. Trăiau 
într-osărăcie 
poiesiearuseascăiu pe nume Ivanuşka, un băi etan de vreo cincisprezece ani. într-o 
bună zi, bătrânul Abrosim a câştigat un codru de pâine şi l-a adus acasă cu gând să-şi 
hrănească nevasta şi fiul. Dar, tocmai când se pregătea să taie bucata de pâine, s-a ivit 
de după sobă Krucina, zâna plângăreaţă, care i-a înşfăcat bătrânului pâinea din mână şi 
a zbughit-o înapoi după sobă. Bătrânul a început să se roage de ea să-i dea pâinea 
înapoi, pentru că altceva nu mai aveau de mâncare nici el şi nici familia lui. Krucina i-a 
răspuns: 
— N-am să-ți înapoiez codrul tău de pâine. în schimbul lui, am să-ți dăruiesc 
o rățuşcă fermecată care o să-ți facă în fiecare zi câte un ou de aur. 
— Bine! zise Abrosim. Azi pot să mă culc nemâncat, numai să nu mă tragi pe 
sfoară şi să-mi spui unde se află acea rățuşcă. 
— Mâine, în zori, când te vei trezi, să te duci în grădină 
răţuşcă,i-a spus 
Krucina. N-ai decât s-o prinzi şi s-o aduci la tine în casă. 
Auzind acestea, Abrosim s-a culcat liniştit, iar a doua zi în zori s-a trezit şi s-a dus în 
grădină. Pe iaz a văzut răţuşcă şi a fost cuprins de o bucurie fără seamăn. A prins rața, 
a dus-o în casă şi i-a dat-o Fetiniei. Bătrâna a pipăit-o şi i-a spus bărbatului că are ouă. 
S-au bucurat amândoi, au pus răţuşcă într-un coş şi au acoperit-o cu ciurul. După un 
ceas s-au uitat şi au văzut că răţuşcă le făcuse un ou de aur. 
Bătrânul a luat oul şi l-a dus la vânzare în oraş. L-a vândut pe o sută de ruble şi cu banii 
s-a dus în piaţă, a cumpărat tot felul de merinde şi le-a adus acasă. 
A doua zi răţuşcă a mai făcut un ou, la fel ca primul. Abrosim l-a vândut şi pe acela. Şi 
tot aşa, rața făcea în fiecare zi câte un ou de aur, şi în scurtă vreme bătrânul s-a 
îmbogăţit. Şi-a clădit o casă mare în oraş şi o mulţime de prăvălii, a cumpărat tot felul 
de mărfuri şi s-a apucat de negustorie. Soţia lui, Fetinia, s-a înhăitat cu un tânăr 
vânzător de-al bărbatului său. Femeia îl îndrăgise, dar vânzătorul se uita la ea numai 
pentru banii ei. 
Odată, când Abrosim a plecat după marfă, vânzătorul a venit la Fetinia şi, vorbind cu 
ea, a dat cu ochii de răţuşcă fermecată care făcea ouă de aur. A luat-o în mână, curios 
să o vadă mai de aproape, şi a observat că sub aripioarele ei era scris cu litere de aur: 
„Cel care va mânca această răţuşcă va fi ţar”. Vânzătorul, fără să-i spună Fetiniei 
despre acest lucru, a început să se roage de ea să taie şi să frigă răţuşcă dacă îl iubeşte 
cu adevărat. Fetinia îi răspundea că nu poate şi nu-ndrăzneşte să taie rața pentru că tot 
norocul lor de la ea vine. Vânzătorul a început să stăruie ca, din dragoste pentru el, să 
taie şi să frigă răţuşcă. Fetinia s-a împotrivit multă vreme, temându-se de bărbatul ei, şi 
nu a îndrăznit să facă un asemenea lucru. Mai târziu însă, în orbirea ei, a tăiat rața şi a 
băgat-o la cuptor. Vânzătorul a trebuit să plece neîntârziat pentru un timp, dar i-a 
promis că se va întoarce. Fetinia a plecat şi ea în târg. Tocmai atunci a venit acasă 
Ivanuşka, fiul ei, şi a vrut să mănânce. A început să caute peste tot ceva de-ale gurii şi 
a găsit în cuptor rața. A luat-o şi a mâncat-o până la ultimul oscior, după care s-a întors 
la prăvălie. După aceea a venit şi vânzătorul şi i-a cerut Fetiniei să-i aducă rața friptă. 
Femeia a alergat la cuptor şi, văzând că nu mai este rața, s-a speriat şi i-a spus 
vânzătorului că pasărea nu mai este în cuptor. Atunci tânărul s-a făcut foc de supărare 
şi i-a zis: 
— Ai mâncat-o singură, de bună seamă! 
S-au certat şi s-au despărţit. Seara au venit acasă Abrosim şi fiul lui, Ivanuşka. Văzând 
că rața nu-i nicăieri, Abrosim a întrebat-o de ea pe Fetinia. Femeia i-a răspuns că nu 
ştie nimic ea, iar Ivanuşka i-a spus tatălui său: 


şi acolo, pe iaz, ai să vezi 


— Bunule părinte, am fost mai înainte acasă să mănânc, dar mama era 
plecată. Atunci m-am uitat în cuptor şi am văzut rața friptă. Am scos-o şi am mâncat-o, 
numai că nu ştiu dacă era a noastră sau o altă rață. 

Abrosim s-a înfuriat pe nevasta lui şi a bătut-o de era cât pe ce s-o omoare. Iar pe fiul 
său Ivanuşka l-a gonit de acasă. 

Micul Ivanuşka a pomit-o la drum mergând tară să ştie nici el încotro, ci numai pe 
unde vedea cu ochii. A mers zece zile şi zece nopţi şi-a ajuns într-o altă ţară. Când a 
intrat pe poarta mare a oraşului, a văzut o mulţime de lume. Oamenii aceia chibzuiau 
cum să facă să pună un alt ţar în locul celui care tocmai murise. S-au înţeles ca acela 
care va intra primul pe poarta mare a oraşului să fie ţarul lor. Şi cum pe poartă tocmai 
intrase Ivanuşka, întreg poporul a strigat: 

— Iată, vine ţarul nostru! 

înţelepţii l-au înconjurat, l-au luat pe sus şi l-au dus în palatul ţarului, l-au îmbrăcat cu 
straie împărăteşti, l-au urcat pe tron, au început să-i facă plecăciuni, aşa cum i se 
cuvenea ţarului celui adevărat, şi-au început să-i ceară porunci. Ivanuşka s-a gândit 
atunci că se visează ţar şi că aşa ceva nu poate fi adevărat. Când şi-a venit însă în fire 
şi a văzut că într-adevăr este ţar, s-a bucurat din toată inima, a început să dea porunci 
şi pe mulţi i-a făcut mari dregători. 

După puţin timp l-a ales pe unul dintre dregători, pe nume Luga, l-a chemat la el şi i-a 
spus pe un ton blând: 

— Credinciosul şi bunul meu cavaler Luga, fa-mi acest mare bine: du-te la 
locurile mele de baştină, caută-l pe ţar şi roagă-l din partea mea să ţi-i dea pe 
negustorul Abrosim şi pe soţia lui, Fetinia. Când ţi-i va da, să-i aduci pe amândoi la 
mine. Dacă nu ţi-i va da, să-i spui ţarului din partea mea că împărăţia lui o voi pârjoli, 
iar pe el am să-l iau ostatic. 
Luga a plecat în patria lui Ivanuşka, s-a dus direct la ţar şi a început să-i ceară pe 
vinovaţii Abrosim şi Fetinia. Ţarul ştia că Abrosim era un mare negustor în împărăţia 
lui şi n-a vrut să-l dea. Totuşi, gândindu-se că ţara lui Ivanuşka are o armată mai 
puternică, a fost cuprins de teamă şi i-a dat pe cei doi. Luga i-a luat şi i-a adus la 
Ivanuşka. Când i-a văzut, ţarul i-a spus tatălui său Abrosim: 
— Cinstite părinte, m-ai gonit de la casa ta, eu în schimb te primesc la mine. 
Rămâneţi amândoi aici, şi tu, şi mămuca, până la sfârşitul vieții. 
Abrosim şi Fetinia s-au bucurat că fiul lor a ajuns ţar şi, din acea zi, au trăit la el mulţi 
ani, până au murit. Ivanuşka a stat pe tron treizeci de ani în sănătate şi bunăstare, 
iubit de supuşi până la sfârşitul zilelor sale. 


Prinţesa broscuţă 
poveste rusească 


în anii de demult, un ţar avea trei fii în floarea vârstei. Ţarul le-a spus: 

— Copii, faceți-vă câte un arc şi trageţi câte o săgeată. Fata care vă va 
aduce săgeata va fi logodnica celui cu a cărui săgeată a venit. Dacă vreunuia dintre voi 
nu-i va aduce nimeni săgeata, acela va rămâne neînsurat. 

Fiul cel mare a tras, iar săgeata i-a fost adusă de fiica unui cneaz. Cel mijlociu a tras, şi 
săgeata i-a fost înapoiată de fiica unui general. Mezinului, lui Ivan Ţarevici, săgeata i-a 
fost adusă din baltă de o broască. Fraţii lui erau veseli, se bucurau, dar Ivan Ţarevici a 
izbucnit în plâns: 

— Cum să mă însor cu o broască? Nu-i dejoacă să trăieşti aşa o viaţă. 

A plâns el cât a plâns, dar, neavând încotro, s-a însurat cu broasca. Au fost cununaţi cu 
toţii, după obiceiurile lor, iar broasca a fost ţinută pe o farfurioară. După un timp, ţarul 
a poftit să vadă cu ce daruri sunt înzestrate nurorile lui, care dintre ele este cea mai 


pricepută. A dat poruncă să se facă întrecere. Ivan Ţarevici s-a pus iarăşi pe plâns: 

— Ce să mă fac, broscuţă? Toţi vor începe să râdă de mine. 

Broasca sărea pe podea şi doar orăcăia. Când a adormit Ivan Ţarevici, ea a ieşit afară, 
şi-a lepădat pielea de broască şi s-a făcut o preafrumoasă tânără. 

— Dădacelor, strigă ea, faceţi asta şi asta! 

Dădacele au adus o cămaşă foarte frumos lucrată. Ea a luat-o, a împăturit-o, a pus-o 
lângă Ivan Ţarevici şi s-a prefăcut la loc în broască, de parcă nimic nu s-ar fi întâmplat. 

Ivan Ţarevici s-a trezit, s-a bucurat, a luat cămaşa şi a dus-o la ţar. Ţarul s-a uitat la ea: 

— Da... Asta zic şi eu cămaşă! S-o îmbraci numai de Paşte! 

Fratele mijlociu a adus şi el o cămaşă. Ţarul a spus: 

— Cu asta te poți îmbrăca numai ca să te duci la baie. 

S-a uitat şi la cămaşa fratelui celui mare, zicând: 

— Asta se poate purta numai într-un bordei întunecos. 

Fiii ţarului au plecat de la părintele lor. Fraţii mai mari îşi ziceau: 

— Se vede treaba că am râs degeaba de nevasta lui Ivan Ţarevici. Nu poate 
fi broască. E prea şireată. 

Țarul le-a dat poruncă nurorilor să facă pâine şi să-i aducă să vadă el a cui e cea mai 
bună. Soţiile celor doi fraţi mai mari, la început, au râs de broscuţă. Apoi însă au trimis- 
o pe cameristă să iscodească şi să le spună cum face broasca pâine. 

Broasca şi-a dat seama, a făcut aluatul, l-a frământat, a făcut o gaură în cuptor 
deasupra şi a aruncat prin ea toată plămădeala. Camerista a văzut, a fugit la stăpânele 
ei şi le-a spus, iar ele au făcut exact la fel. 

Şireata broscuţă doar le-a tras pe sfoară. A scos coca din sobă, a curăţat totul, a 
măturat ca şi cum nimic n-ar fi fost, a ieşit în pridvor, şi-a lepădat pielea de broască şi a 
strigat: 

— Ei, dădacelor, faceţi-mi imediat nişte pâine de care tatăl meu a mâncat 
doar duminica şi de sărbători! 

Dădacele i-au adus pâinea, ea a luat-o, a pus-o lângă Ivan Ţarevici şi s-a prefăcut iarăşi 
în broască. Când s-a trezit Ivan Ţarevici, a luat pâinea şi i-a dus-o tatălui său. Chiar 
atunci ţarul primise pâinile fraţilor mai mari. Soţiile lor, după ce au aruncat coca în 
cuptor, au scos în loc de pâine nişte lipii urâte. Ţarul a luat întâi pâinea de la fiul cel 
mare şi a trimis-o la bucătărie. A luat-o apoi pe a celui mijlociu şi a trimis-o tot acolo. 
La urmă a luat pâinea din mâinile lui Ivan Ţarevici, s-a uitat la ea şi a zis: 

— Ei, da, asta-i pâine pe care s-o mănânci de Paşte, nu ca acelea ale 
surorilor mai mari. 

După aceea, ţarul s-a gândit să dea un bal ca să vadă care dintre nurorile lui dansează 
mai frumos. S-au adunat toţi oaspeţii, au venit şi fiii cei mari cu nevestele lor, lipsea 
doar Ivan Ţarevici. El a rămas pe gânduri: „Cum să mă duc la bal cu broasca?” - şi-a 
izbucnit în plâns. 

Broscuţa îi zise: 

— Nu plânge, Ivan Ţarevici! Du-te la bal, că vin şi eu peste un ceas. 

Ivan Ţarevici s-a bucurat când a auzit ce spune broscuţa şi a plecat la bal. Broscuţa şi-a 
lepădat pielea şi s-a prefăcut într-o mândreţe de fată, îmbrăcată în rochie strălucitoare. 
A sosit la bal. Când a văzut-o, Ivan Ţarevici a fost cuprins de bucurie şi toţi cei de faţă 
au prins a bate din palme la vederea unei asemenea frumuseți. 

S-au aşezat cu toţii la masă. Prinţesa mânca, iar oasele le ascundea în mânecă. Sorbea 
câte puţin din pahar, iar ce rămânea turna în cealaltă mânecă. Celelalte două nurori, 
văzând-o ce face, au început şi ele să ascundă oasele şi băutura prin mâneci. 

A venit vremea să danseze. Ţarul le-a trimis la joc pe nurorile cele mai mari, iar ele au 
început s-o îndemne pe broască. Aceasta l-a luat pe Ivan Ţarevici de mână şi au ieşit să 
danseze. A dansat şi s-a- nvârtit aşa de frumos, încât toţi au rămas muţi de uimire. A 
dat din mâna dreaptă - au apărut păduri şi ape; a dat din mâna stângă - au început să 
zboare tot felul de păsări. Spre uimirea tuturor, când s- a oprit dansul, totul a dispărut. 


Celelalte două nurori au ieşit la dans, vrând să facă şi ele la fel. Cum dădeau din mâna 

dreaptă, le zburau oasele din mâneci, lovindu-i pe oaspeţi, iar când dădeau din mâna 

stângă, îi stropeau pe cei din jur. 

Țarului nu i-a plăcut acest lucru şi a strigat: 

— Ajunge! Ajunge! 

Cele două nurori s-au oprit. 

Balul se apropia de sfârşit. Ivan Ţarevici a plecat mai devreme, a găsit pielea de 

broască a soţiei sale şi a aruncat-o în foc. Când s-a întors aceasta acasă, pielea nu mai 

era nicăieri. S-a culcat lângă Ivan Ţarevici, iar spre dimineaţă i-a spus: 

— Ei, Ivan Ţarevici, n-ai mai putut avea puţină răbdare... Aş fi fost a ta, pe 

când acum numai Dumnezeu ştie. Rămâi cu bine! Dacă ţi se va face dor de mine, caută- 

mă peste nouă mări şi nouă ţări. 

Zicând acestea, ţarevna a dispărut. 

A trecut un an, iar Ivan Ţarevici nu mai putea de dor după soţia lui. în al doilea an s-a 

pregătit, a cerut binecuvântarea părinţilor şi a plecat la drum. 

A mers mult timp, până când a dat de o izbă care stătea cu faţa spre pădure şi cu 

spatele spre el. Ivan grăi: 

— Izbă, izbă, întoarce-te cum erai la început, cu spatele spre pădure şi cu 

fața spre mine. 

Izba s-a răsucit şi el a intrat. înăuntru stătea o bătrână. 

— Ptiu! făcu ea. Până acum n-a mirosit aici a came de om, acum însă omul 

mi-a intrat în casă. încotro ţi-e calea, Ivan Ţarevici? 

— Mai întâi, bătrânico, dă-mi ceva de mâncare şi de băut şi abia după aceea 

întreabă-mă. 

Bătrâna l-a ospătat şi i-a făcut patul să se culce. Ivan Ţarevici i-a spus: 

— Bunicuţo, am plecat în căutarea soţiei mele. 

— Ei, fiule, mult ţi-a mai trebuit! Ea tot timpul vorbea de tine, dar acum te-a 

uitat şi nici pe la mine n-a mai fost de mult. Mergi înainte, la sora mea mijlocie, că ea 

trebuie să ştie mai multe. 

Ivan Ţarevici s-a trezit în zori şi a plecat la dram. A mers cât a mers şi a ajuns la o izbă. 

— Izbă, izbă, spuse el, stai ca mai înainte, cu spatele spre pădure şi cu faţa 

spre mine. 

Izba s-a răsucit, el a intrat şi a văzut acolo o bătrână. 

— Ptiu! Până acum n-a mirosit aici a came de om. încotro te-ai pornit, Ivan 

Ţarevici? 

— Am plecat s-o găsesc pe soața mea. 

— Ah, Ivan Ţarevici, îi spuse bătrâna, ce mult ţi-a trebuit! Ea a început să te 

uite. Se mărită cu altul, în curând va fi nunta. Stă acum la sora mea cea mare. Du-te la 

ea, dar ai grijă, când te vei apropia, se va preface într-un fus cu fir de aur pe el. Sora 

mea va începe să împletească aurul. Când va termina, va aşeza fusul în ladă şi o va 

încuia. Tu să găseşti cheia, să descui lada, să iei fusul şi să-l rupi în două. Partea de sus 

a fusului s-o arunci în spate, iar partea de jos s-o arunci în faţă. După ce vei face asta, 

ea va apărea în faţa ta. 

Ivan Ţarevici a plecat, a ajuns la bătrână şi a intrat în casă. Bătrâna împletea firele 

de aur 
înfăşurate 

pe fus. Când a terminat, a încuiat fusul în ladă şi a ascuns cheia. Ivan Ţarevici a găsit-o, 

a descuiat lada şi a rupt fusul, după cum fusese povăţuit. Partea de sus a aruncat-o în 

spate, iar partea de jos în faţă. Deodată a apărut soţia lui: 

— Ce mult ţi-a trebuit! Era cât pe ce să mă mărit cu altul. 

Logodnicul ei, cu care trebuia să se mărite, urma să apară dinclipă înclipă. Prinţesa 
aluat de la 

bătrână covorul zburător, s-au aşezat pe el şi au zburat cu iuţeala păsărilor. 


în urma lor, a venit logodnicul şi a aflat că cei doi plecaseră. Şiret era şi el. A pornit în 
urmărirea lor, dar, când era cât pe-aci să-i prindă, ei au ajuns în Rusia. Logodnicul nu 
avea voie să intre acolo, aşa că a făcut cale întoarsă. Iar Ivan Ţarevici şi prinţesa lui au 
ajuns acasă spre bucuria tuturor şi au început să trăiască şi avutul să şi-l sporească. 
Prinţesa răţuşcă 

poveste rusească 


Au fost odată un ţar şi o țarină care aveau un fiu pe nume Dimitri Ţarevici şi o fiică pe 
care o chema Maria Ţarevna. Fata a fost dată în grija mai multor dădace, dar niciuna 
dintre ele nu izbutea s-o facă să se oprească din plâns şi să doarmă. Singurul căruia îi 
reuşea acest lucru era fratele ei. Se apropia de pătuţul fetei şi începea să-i cânte: 


Nani, nani, surioară, 

Nani, nani, inimioară! 

Te voi da de soţioară, 
Când vei creşte mărişoară, 
Lui Ivan Ţarevici! 


Ascultând acest cântec, ea închidea ochişorii şi adormea. 

Au trecut anii. Dimitri Ţarevici s-a gătit de drum şi a plecat în ospeţie la Ivan Ţarevici. 
A stat la el trei luni, s-au plimbat, s-au distrat, iar la despărţire l-a invitat pe Ivan 
Țarevici la el. 

— Bine, zise acesta. Am să vin. 

Dimitri Țarevici s-a întors acasă, a luat portretul surorii sale şi l-a atârnat în camera lui. 
Era atât de frumoasă, încât nu-ţi puteai lua ochii de la ea. 

într-o zi, pe nepusă masă, Ivan Ţarevici i-a întors vizita lui Dimitri. A intrat în camera 
lui, iar acesta dormea adânc. Cum a dat cu ochii de portretul Măriei Ţarevna, Ivan 
Țarevici s-a îndrăgostit de ea pe loc, a scos paloşul din teacă şi l-a ridicat deasupra 


fratelui ei. Numai că Dumnezeu n-alăsat 

să se 

întâmple nenorocirea. Dimitri Ţarevici s-a trezit de parcă ar fi primitun ghiontşi l-a 
întrebat pe 


prietenul său: 

— Ce faci? 

— Vreau să te ucid! 

— Pentru care pricină? 

— Ăsta-i portretul logodnicei tale? 

— Nici pomeneală! E al surorii mele, Maria Ţarevna. 

— Şi de ce nu mi-ai vorbit 
niciodată despre ea? Simt că nu pot trăi tară sora ta! 

— Şi ce te împiedică s-o iei de nevastă? însoară-te şi vom fi fraţi! 

Ivan Ţarevici a început să-l îmbrăţişeze pe Dimitri Ţarevici. Cei doi au bătut palma, 
Ivan Ţarevici a plecat acasă pentru a pregăti nunta, iar Dimitri Ţarevici, împreună cu 
Maria Ţarevna, s-au gătit de drum ca să plece în vizită la logodnicul fetei. Au fost 
pregătite două corăbii: cu una a plecat Ivan Ţarevici, iar cu cealaltă Maria Ţarevna 
împreună cu una dintre dădacele ei şi cu fiica acesteia. Când corăbiile au ieşit în largul 
mării albastre, dădaca îi spuse Măriei Ţarevna: 

— Scoate-ţi rochia cea scumpă şi culcă-te pe salteaua de puf, să vezi ce bine 
o să-ţi fie! 

Numai ce s-a întins Maria Ţarevna pe saltea, că dădaca a şi lovit-o peste trupul ei alb şi 
a prefacut-o într-o rață cenuşie, care şi-a luat zborul de pe corabie şi s-a aşezat în 
valuri. Dădaca a gătit-o pe fie- sa în rochia ţarevnei şi au început amândouă să se 
împăuneze. Au ajuns în ţara lui Ivan Ţarevici, care le-a ieşit în cale, dar cum a zărit că 
se apropie corabia, s-a uitat la logodnică şi a văzut că nici pe departe nu aducea cu fata 


din portret. S-a mâniat pe Dimitri Ţarevici şi a poruncit să fie trimis în temniţă şi să i se 
dea doar o bucată de pâine uscată şi un pahar cu apă pe zi. Peste tot au fost puse străji 
care aveau poruncă să nu lase pe nimeni să se apropie de întemnițat. 

La miezul nopţii, răţuşca s-a ridicat din mare şi a zburat spre fratele ei, luminând 
întreaga împărăție. Dădea din aripi, iar din ele părea că se scutură tăciuni aprinşi. A 
ajuns la temniţă, a intrat pe geam, şi-a atârnat aripile în cui şi s-a dus la fratele ei. 

— Frăţioare drag! Dimitri Ţarevici! Ştiu cât îţi este de greu să stai în 
temniţă, să te hrăneşti doar cu o bucată de pâine uscată şi să bei doar câte un pahar de 
apă, dar mie, frăţioare, îmi este şi mai greu să rătăcesc singurică pe marea albastră. 
Ne-a făcut de petrecanie dădaca cea rea. M-a dezbrăcat de rochia mea scumpă şi a 
împopoţonat-o pe fie-sa. 

Fratele şi sora au plâns unul pe umărul celuilalt şi s-au căinat unul pe celălalt. 
Dimineaţa în zori, rața cenuşie şi-a luat zborul şi s-a oprit în marea cea albastră. 
Străjile i-au adus la cunoştinţă lui Ivan Ţarevici că noaptea a venit la întemnițat o rață 
cenuşie care a luminat întreaga împărăție. 

Țareviciul a poruncit să fie înştiinţat numaidecât când mai apare acea rață. 

Se apropia miezul nopţii. Marea s-a învolburat, iar rața cenuşie s-a desprins de apă şi 
şi-a luat zborul, luminând întreaga împărăție. Când zbura, părea că din aripile ei se 
scutură tăciuni aprinşi. A ajuns la temniţă, şi-a lăsat aripioarele pe geam şi s-a dus la 
fratele ei. 

Străjile l-au trezit pe Ivan Ţarevici. Acesta a fugit la temniţă şi a văzut că pe geam erau 
nişte aripioare. Le-a luat şi a poruncit să fie aruncate în foc, iar el şi-a lipit urechea de 
zid şi a auzit tot ce vorbeau fratele şi sora. 

— Frăţiorul meu drag! spunea Maria Ţarevna. Ştiu că ţi-e greu în temniţă cu 
un pahar de apă şi o bucată de pâine uscată pe zi. Mie însă îmi este şi mai greu să 
rătăcesc pe marea cea albastră. Ne-a dus la pierzanie dădaca cea rea când a scos de pe 
mine rochia cea scumpă şi a împopoţonat-o cu ea pe fie-sa. Frăţioare, mi se pare că 
miroase a ars! 

— i se pare, surioară! Eu nu simt nimic. 

Ivan Ţarevici a deschis uşa temniţei şi a intrat. Când l-a văzut, Maria Ţarevna s-a 
repezit la geam, dar aripioarele ei erau pe jumătate arse. Ivan Ţarevici a apucat-o de 
mâini, iar ea a început să se prefacă în tot felul de lighioane. Ţareviciul nu s-a speriat şi 
nu i-a dat drumul. în cele din urmă, ţarevna s-a preschimbat într-un fus. Ivan Ţarevici l- 
a luat şi l-a rupt în două; jumătatea de sus a aruncat-o în faţă, pe cea de jos a aruncat-o 
în spate şi a spus: 

— Apari în faţa mea, frumoasă fecioară, iar în spatele meu să apară un 
mesteacăn alb! 

în spatele lui s-a ivit un mesteacăn, iar în faţa lui - Maria Țarevna, în toată splendoarea 
ei. Ivan Ţarevici şi-a cerut iertare de la Dimitri Țarevici şi au plecat tustrei la palat. A 
doua zi au făcut nuntă: Ivan Ţarevici s-a căsătorit cu Maria Ţarevna. Oaspeţii au chefuit 
multă vreme, iar dădaca şi fiica ei au fost duse într-un loc unde să nu-şi amintească 
nimeni de ele. 


Prinţesa şerpoaică 
poveste rusească 


Mergea un cazac călare şi a intrat într-o pădure întunecoasă. Acolo, într-un luminiş, a 
văzut un stog de fân. S-a oprit să se odihnească puţin, s-a culcat lângă stog şi şi-a 
aprins pipa. A fumat el cât a fumat, dar nu şi-a dat seama că i-a scăpat în fân nişte 
tutun aprins. 

După ce s-a odihnit, a încălecat pe cal şi s-a pornit la drum. N-a apucat însă a face nici 


zece paşi, că a izbucnit o flacără care a luminat întreaga pădure. Cazacul a întors capul 
şi a văzut că arde stogul, iar în foc stătea o fată frumoasă care se ruga de el: 

— Cazacule, om bun, scapă-mă de la moarte! 

— Cum să te scap? Arde peste tot şi nu pot ajunge la tine. 

— Bagă-ţi lancea în foc, iar eu voi păşi pe ea. 

Cazacul a băgat lancea în foc şi şi-a întors capul, pentru că vâlvătaia îi dogorea faţa. în 
clipa aceea, frumoasa fată s-a prefăcut într-o şerpoaică, s-a urcat pe lance şi s-a 
încolăcit la gâtul cazacului de trei ori, prinzându-şi apoi coada în gură. Cazacul s-a 
speriat şi nu ştia ce să facă. I-a spus şerpoaica în grai omenesc: 

— Nu te speria, bunule viteaz, poartă-mă la gât şapte ani şi caută împărăţia 
de plumb, iar când ai să mă duci acolo, rămâi încă şapte ani. Dacă ai să-mi faci acest 
ine, ai să fii fericit. 

A pornit cazacul în căutarea Împărăției de plumb. Multă vreme a trecut, multă apă s-a 
scurs pe râuri, iar către sfârşitul celui de-al şaptelea an a ajuns la un munte rotund. Pe 
muntele acela era un palat de plumb, iar în jurul palatului era un zid înalt, din piatră 
albă. Cazacul a dat pinteni calului şi a ajuns la palat. în faţa lui, zidul s-a desfăcut şi l-a 
ăsat să intre într-o curte largă. în aceeaşi clipă a sărit şi şerpoaica de la gâtul lui, s-a 
aruncat la pământ, s-a prefăcut în frumoasa fată din stogul de fân şi a dispărut sub 
rivirile cazacului ca şi cum n-ar fi fost. 

Cazacul şi-a dus calul în grajd, a intrat în palat şi a început să se plimbe prin camere. 
Peste tot oglinzi, argint şi catifea, dar nici ţipenie de om. „Ei”, se gândi cazacul, „în ce 
m-am băgat? Cine o să-mi dea de mâncare şi de băut? Se vede treaba că voi muri de 
oame”. Nici nu şi-a dus bine gândul până la capăt, că în faţa lui a apărut o masă mare 
întinsă, iar pe ea, mâncare şi băutură din belşug. Cazacul a mâncat, a prins puteri şi s-a 
gândit să meargă să vadă ce-i face calul. Când a intrat în grajd, calul era între stănoage 
şi mânca ovăz. „Nu-i rău!”, îşi zise cazacul. „înseamnă că pot trăi fără grijă.” 

A stat el mult timp în palatul de plumb, dar l-a apucat o plictiseală de moarte. Doar nu-i 
uşor să stai singur cuc, să n-ai cu cine schimba o vorbă... Supărat, cazacul s-a îmbătat 
şi i-a venit în cap să iasă din palat. Numai că, oriîncotro s-ar fi dus, nu era nicăieri nici 
intrare, nici ieşire, iar zidurile erau foarte înalte. De necaz, a pus mâna pe un ciomag, a 
intrat în palat şi a început să spargă oglinzile şi geamurile, să rupă catifeaua, să fărâme 
scaunele şi să arunce cu argintăria. 

„Poate apare stăpânul şi mă lasă în libertate!” Dar nu s-a ivit nimeni. 

S-a culcat. A doua zi s-a trezit, a umblat cât a umblat şi s-a gândit că ar trebui să 
mănânce. Du-te încolo, du-te încoace, dar de mâncare - nimic. „Mi-am dat singur cu 
tesla peste degete. Am făcut-o ieri pe nebunul, dar acum rabd de foame.” Nici n-a 
terminat să se căiască bine, că au şi apărut mâncarea şi băutura. 

După vreo trei zile, trezindu-se în zori, cazacul privi pe fereastră şi văzu că în faţa 
cerdacului stătea bunul lui cal cu şaua pusă pe el. „Ce să-nsemne asta?”, se întrebă el. 
S-a spălat, s-a îmbrăcat, s-a închinat, şi-a luat lancea şi-a ieşit în curtea cea largă. 
Deodată a apărut ca din pământ preafrumoasa fecioară. 

— Bună ziua, bunule viteaz. Au trecut cei şapte ani. M-ai salvat de la moarte 
sigură. Dar să ştii: sunt fiică de ţar. M-a îndrăgit Koscei Nemuritorul şi m-a furat de la 
părinţi, a vrut să mă ia de nevastă, dar eu am râs de el. Pentru asta el m-a prefăcut în 
şerpoaică. îţi mulţumesc pentru încercarea îndelungată prin care ai trecut. Acum să 
mergem la tatăl meu. El va dori să te răsplătească cu aur şi cu pietre scumpe, dar tu să 
nu iei nimic, ci să-i ceri butoiaşul care stă în pivniţă. 

— Dar ce-i în acel butoiaş? 

— Dacă-l rostogoleşti spre dreapta, apare un palat. Dacă-l rostogoleşti spre 
stânga, palatul dispare. 

— Bine, zise cazacul. 

S-a urcat pe cal şi a luat-o lângă el şi pe frumoasa ţarevnă. Zidurile cele înalte s-au dat 
la o parte, iar ei au pornit la drum. Au mers cât au mers şi, în cele din urmă, au ajuns în 


ţara tatălui ţarevnei. Ţarul şi-a văzut fata, s-a bucurat şi a vrut să-l răsplătească pe 

cazac cu saci de aur şi de perle. 

Bunul viteaz îi răspunse: 

— N-am nevoie nici de aur, nici de perle. Dă-mi ca amintire butoiaşul pe 

care-l ţii în pivniță. 

— Nu-i cam mult, frăţioare? zise ţarul nemulțumit. Dar n-am încotro. Fata 

mea e mai scumpă decât orice. Pentru ea nu-mi pare rău nici de butoiaş. Stăpâneşte-l 

sănătos! 

Cazacul a luat darul ţarului şi a plecat să colinde prin lumea largă. A mers el cât a mers 

şi s-a întâlnit cu un bătrân. Acesta se rugă de el: 

— Dă-mi ceva de mâncare, bunule viteaz! 

Cazacul a sărit de pe cal, a dezlegat butoiaşul, l-a rostogolit spre dreapta şi în aceeaşi 

clipă a apărut un minunat palat. Cei doi au intrat în camerele pictate ale palatului şi s- 

au aşezat la masa întinsă. 

— Ei, voi, slugile mele credincioase! Daţi-i de mâncare şi de băut oaspetelui 

meu. 

Nici nu şi-a încheiat bine vorba, că slugile au şi apărut cu un taur fript şi cu trei butoaie 

de bere. Bătrânul a început să mănânce şi să-l laude pe cazac. A mâncat întreg taurul 

şi-a băut cele trei butoaie, apoi a zis: 

— Cam puţin, dar asta este! Mulţumesc pentru masă. 

Au ieşit din palat, cazacul a rostogolit butoiul spre stânga şi palatula dispărutca şicum 
nici n-ar fi 

fost. 

— Hai să facem schimb! îi zise bătrânul cazacului. Eu îţi dau un paloş, iar tu 

îmi dai butoiaşul. 

— Şi ce să fac cu paloşul? 

— Este un paloş fermecat. Numai un semn să-i faci, şi va tăia în bucăţi o 

întreagă armată, oricât de mare ar fi ea. Vezi pădurea de colo? Dacă vrei, facem o 

încercare. 

Bătrânul a scos paloşul, l-a învârtit în aer şi i-a spus: 

— Ia fugi, paloşule fermecat, şi taie pădurea cea întunecoasă! 

Paloşul a zburat şi s-a apucat de tăiat pădurea, iar trunchiurile copacilor se aranjau 

singure în stive. După ce a tăiat pădurea, paloşul s-a întors la stăpân. 

Cazacul n-a stat mult pe gânduri, i-a dat bătrânului butoiaşul, iar el a luat paloşul 

fermecat. L-a învârtit prin aer şi l-a ucis pe bătrân. După asta, a legat butoiaşul de 

oblânc, a urcat pe cal şi s-a grăbit să se întoarcă la ţar. La porţile cetăţii de scaun, 

cazacul a văzut că se adunase o mare armată duşmană. A învârtit paloşul şi i-a 

poruncit: 

— Paloşule fermecat, ia căsăpeşte tu armata duşmană! 

Au început să zboare capete şi, într-un ceas, întreaga câmpie s-a acoperit de leşuri. 

Țarul i-a ieşit cazacului în întâmpinare, l-a îmbrăţişat, l-a sărutat şi a hotărât s-o mărite 

cu el pe frumoasa ţarevnă. 

Nunta a fost bogată. Pe-acolo şi eu am trecut, mied şi vin am băut, pe mustăţi se 

prelingea, dar în gură n-ajungea. 


Răţuşca cea albă 


poveste rusească 


Un ţarevici s-a însurat cu o frumoasă ţarevnă. Nici n-a apucat să se uite la ea cum se 
cuvine, n-a apucat să vorbească cu ea ca lumea, n-a apucat s-o asculte cât ar fi vrut, că 
deja trebuia să se despartă de ea, să plece la un drum lung şi să-şi lase soţia pe mâini 


străine. Dar ce să-i faci? Vorba aia: nu poţi trăi toată viaţa în îmbrăţişări. 

Țarevna a plâns mult, iar țareviciul a mângâiat-o multă vreme şi a sfatuit-o să nu-şi 
părăsească iatacul, să nu stea la vorbă, să se ferească de oamenii răi şi să nu asculte 
cuvinte urâte. Ţarevna i-a promis că întocmai aşa va face. 

Țareviciul a plecat. Ea s-a încuiat în iatacul ei şi nu ieşea nicăieri. După o vreme a venit 
la ea o femeie care părea simplă şi prietenoasă. 

— Ce-i cu tine? Te plictiseşti? Măcar prin grădină să te plimbi, să-ți mai 
astâmperi dorul şi să-ți limpezeşti capul. 

Țarevna multă vreme s-a împotrivit, dar în cele din urmă şi-a zis: „Nu-i mare nenorocire 
dacă mă plimb puţin prin grădină”. Şi a ieşit. Prin grădină trecea un izvoraş cu apă 
cristalină. 

— Ce zi călduroasă, ce soare fierbinte! zise femeia. lar apa este atât de 
rece... Ce-ar fi să ne scăldăm puţin? 

— Nu, nu! Nu vreau! zise țarevna. 

Dar apoi s-a gândit: „Nu-i mare nenorocire dacă mă scald”. 

Şi-a scos rochia şi a sărit în apă. Numai ce s-a scufundat țarevna, că femeia a şi lovit-o 
e spate, zicându-i: 

— înoată, răţuşcă albă! 

Țarevna s-a prefăcut într-o răţuşcă albă. Vrăjitoarea, în clipa aceea, s-a îmbrăcat în 
hainele ţarevnei, s-a aranjat, s-a boit şi a început să-l aştepte pe ţarevici. 

La primul lătrat al câinelui şi la sunetul clopoţelului, ea a fugit în întâmpinarea 
ţareviciului, s-a aruncat în braţele lui şi a început să-l sărute şi să-l drăgălească. El s-a 
ucurat, a strâns-o în braţe şi nu şi-a dat seama de înşelătorie. 

Răţuşca cea albă a făcut ouă şi-a scos bobocei: doi cuminciori, iar al treilea 
neastâmpărat. Şi toţi erau băieţei. I-a crescut, puii au început să înoate pe râu şi să 
rindă peştişori, să adune petice de pânză, să-şi facă mantale. Din când în când ieşeau 
e mal şi se jucau pe tăpşan. 

— O, nu vă mai duceţi acolo, copii! le spunea mama. 

Copiii n-au ascultat-o. Se duceau şi ori se jucau în iarbă, ori alergau după câte-o furnică 
şi tot aşa, mergând mai departe, mai departe, au ajuns la curtea ţareviciului. 
Vrăjitoarea i-a recunoscut şi a scrâşnit din dinţi. I-a chemat, i-a ospătat şi le-a aşternut 
să se culce, dar a poruncit slugilor să facă focul, să încălzească apă şi să ascută 
cuţitele. 

Doi dintre fraţi s-au culcat şi l-au luat la bătaie pe fratele cel neastâmpărat, aşa cum le 
poruncise mama, nu cumva mezinul să nu se culce şi să răcească. Neastâmpăratul însă 
nu a adormit şi a văzut şi a auzit tot. 

Noaptea, vrăjitoarea a venit la uşă şi a întrebat: 

— Copilaşi, voi dormiţi ori nu? 

Neastâmpăratul îi răspunse: 

— Dormim noi sau nu dormim, dar de gândit gândim. Că vor să ne taie pe 
toți trei. Deja au încins focurile, apa fierbe în cazane şi se ascut cuțitele. 

„Nu dorm!”, şi-a zis ea. 

Vrăjitoarea a umblat cât a umblat şi iarăşi s-a întors la uşă: 

— Copilaşi, voi dormiţi ori nu? 

Neastâmpăratul îi răspunse la fel: 

— Dormim noi sau nu dormim, dar de gândit gândim. Că vor să ne taie pe 
toți trei. Deja au încins focurile, apa fierbe în cazane şi se ascut cuțitele. 

— De ce se aude doar o singură voce? se întrebă vrăjitoarea. 

A deschis uşa încetişor şi a văzut că doi dintre fraţi dormeau adânc. A trecut cu mâna 
moartă peste ei şi aceştia şi-au dat duhul. 

Dimineaţa, răţuşca albă şi a chemat copiii, dar aceştia - nicăieri! Inima ei de mamă a 
simţit ceva. S- a scuturat şi a zburat la curtea ţareviciului. Acolo şi-a văzut copilaşii 
întinşi pe iarbă, albi ca varul şi reci ca gheaţa. 


S-a aruncat asupra lor, şi-a desfăcut aripile, cuprinzându-i pe toţi, şi a început să-i 
bocească: 


Mac-mac! Copilaşii mei, 
Dragii mamei bobocei! 

Câtă grijă v-am 

purtat Şi cu lacrimi v- 

am udat! 

Nopti întregi v-am tot vegheat, 
Ce-i mai bun vouă v-am dat! 


— Auzi, nevastă, ce minune! Raţă să bocească! zise țareviciul. 
— Porunceşte mai bine să fie gonită din curte! 
Slugile o alungau, ea însă trecea gardul în zbor şi se întorcea la copilaşi: 


Mac-mac! Copilaşii mei, 
Dragii mamei bobocei! 
V-a ucis năpârca rea, 
V-a pierdut vrăjitoarea! 
V-a luat tatăl, soţul 
meu Şi ne-a cufundat 
în tău! în răţuşte ne-a 
schimbat, 

Ne-a luat locul în palat! 


Auzind acestea, țareviciul a strigat la slugi: 

— Prindeţi rața şi aduceți-mi-o! 

Au început toți să alerge după rață, dar ea nu se dădea prinsă cu niciun chip. Atunci a 
ieşit în curte şi țareviciul. Cum l-a văzut, rățuşca s-a repezit în brațele lui. El a luat-o de 
aripi şi a zis: 

— Aşază-te, mesteacăn alb, în spatele meu, iar tu, preafrumoasă fată, iveşte- 
te înaintea mea! 

în spatele lui a crescut cât ai bate din palme un mesteacăn alb, iar în faţa lui a apărut o 
tânără de o frumuseţe neînchipuită, în care el a recunoscut-o pe adevărata sa soţie. 
Fără să mai zăbovească, au prins o stăncuţă, i-au legat de picioare două sticluţe şi i-au 
poruncit să aducă într-una apă vie, iar în cealaltă apă vorbitoare. Stăncuţa a zburat şi 
s-a întors cu apa. Cei doi i- au stropit pe copii cu apă vie şi aceştia s-au trezit. l-au 
stropit apoi cu apă vorbitoare şi ei au început să vorbească. 

Şi aşa s-a făcut țareviciul cu o întreagă familie. 

Au început să trăiască în bună înţelegere, să se veselească şi avutul să şi-l sporească. 
Iar pe vrăjitoare au legat-o de coada unui cal căruia i-au dat bice să fugă pe câmp. în 
urmă rămânea ba un picior care se transforma în cociorvă, ba o mână care se prefăcea 
în greblă, iar unde i-a căzut capul a apărut un tufiş. Păsările s-au adunat şi i-au ciugulit 
carnea, iar vânturile i-au împrăştiat oasele şi n-a rămas din ea nici urmă şi nimeni nu 
şi-a mai amintit de ea. 


Ivan, fiul de ţăran, şi mujicul cu mustăţi de şapte verste 

poveste rusească 

într-o împărăție îndepărtată trăia un ţar. în curte avea un stâlp de care erau prinse trei 
inele: unul de aur, altul de argint şi al treilea de aramă. într-o noapte, ţarul a avut un 
vis ciudat: se făcea că de inelul de aur era legat un cal cu părul de argint, iar în frunte 
îi strălucea luna. 


Dimineaţa, când s-a trezit, ţarul a poruncit să fie înştiinţaţi toţi supuşii săi că acela 
care îi va tălmăci visul şi-i va aduce calul va primi o jumătate de împărăție şi pe fata lui 
de soţie. 

Au venit la curtea ţarului tot felul de cneji şi de boieri. S-au gândit, s-au gândit, dar 
niciunul nu s-a încumetat să tălmăcească visul, niciunul nu a făgăduit că va face rost 

de calul fermecat, în cele din urmă, i s-a adus ţarului la cunoştinţă că trăieşte în 
împărăție un ţăran bătrân şi sărac care are un fiu pe nume Ivan, iar acesta i-ar putea 
tălmăci visul şi i-ar aduce şi calul cu păr de argint şi luna în frunte. Ţarul a poruncit să 
fie adus la el. 

Ivan a fost adus, iar ţarul l-a întrebat: 

— Poţi să-mi tălmăceşti visul şi să-mi aduci calul? 

Ivan îi răspunse: 

— Mai întâi lămureşte-mă ce vis ai avut şi ce fel de cal ţi-ar plăcea să-ţi 
aduc. 

Ţarul îi zise: 

— Noaptea trecută am visat cum că la mine în curte, priponit de inelul de 
aur, stătea un cal cu părul de argint, iar în fruntea lui era luna strălucitoare. 

— N-a fost vis, ci aievea, pentru că noaptea trecută a venit călare pe acest 
cal zmeul cel cu douăsprezece capete şi a vrut s-o răpească pe ţarevnă. 

— Oare n-aş putea să intru în stăpânirea acestui cal? 

Ivan i-a răspuns: 

— Se poate, numai că nu acum, ci când voi împlini cincisprezece ani! 

Pe atunci Ivan avea doar doisprezece ani. El i-a spus țarului: 

— înălţimea Ta, dă-mi un cal cu care să pot ajunge în locul unde hălăduieşte 
zmeul. 

Țarul l-a dus la grajd şi i-a arătat toţi caii săi. Numai că el n-a găsit niciunul pe potrivă. 
Cum punea mâna lui de viteaz pe câte unul, cum cădea calul din picioare. Atunci i-a 
spus ţarului: 

— Lasă-mă să merg în câmpia cea întinsă, să-mi găsesc singur un cal pe 
potrivă. 

Ţarul s-a învoit. 

Ivan, fiul de ţăran, a căutat trei ani încheiaţi şi n-a găsit nicăieri un cal care să-i placă. 
Se întorcea plângând la ţar. îi ieşi după o vreme în cale un bătrân care îl întrebă: 

— De ce plângi, flăcăule? 

Ivan i-a răspuns în doi peri, vrând să scape de el cât mai repede. Bătrânul a stăruit: 

— Ai grijă, micuțule, să nu-ţi pară rău! 

Ivan s-a îndepărtat câţiva paşi, apoi s-a gândit: „De ce l-oi fi supărat eu pe moşneag? 
Oamenii bătrâni ştiu multe”. S-a întors, l-a ajuns pe bătrân, i-a căzut în genunchi şi i-a 
spus: 

— Iartă-mă, bunicule! De repezit ce sunt, te-am jignit. Uite de ce plâng: de 
trei ani umblu pe câmp pe la tot felul de herghelii şi nicăieri nu-mi pot găsi cal pe 
potrivă! 

— Du-te la mine în sat. Este acolo, la noi, un ţăran a cărui iapă a fătat un 
mânz îndărătnic. Tu ia mânzul acela şi creşte-l! Numai el îţi va fi pe măsură! 

Ivan a făcut o plecăciune în faţa bătrânului şi s-a dus în satul lui. A venit la ţăran în 
grajd, a văzut iapa şi mânzul cel îndărătnic şi i-a pus mâna pe spate. Mânzul nici nu s-a 
clintit. Ivan l-a luat de la ţăran, l-a mângâiat, l-a hrănit un timp, s-a întors la palat şi i-a 
povestit ţarului cum şi-a făcut el rost de cal. După aceea a început să se gătească să 
meargă în ospeţie la zmeu. 

Ţarul l-a întrebat: 

— Ivane, fiu de ţăran! De câtă armată ai avea nevoie? 

— Nu-mi trebuie armata ta! Mă descurc şi singur. Poate doar pentru 
calabalâcul pe care-l iau cu mine mi-ar trebui vreo şase oameni. 


Țarul i-a dat şase oameni. Când au fost gata, s-au pornit la drum. 

Au mers mult? Au mers puţin? Nimeni nu poate şti. Se ştie numai că au ajuns la râul de 
foc; peste râu era un pod, iar de jur-împrejur erau numai păduri. Şi-au întins corturile 
în pădure şi au început să mănânce, să bea şi să se veselească. Ivan, fiul de ţăran, le 
spuse tovarăşilor de drum: 

— Să stăm noaptea de pază pe rând: câte unul în fiecare noapte. Să pândim 
dacă nu va trece careva peste râul ăsta! 

Dar, oricare din tovarăşii lui s-ar fi pus la pândă, se îmbăta de cu seară şi noaptea nu 
băga nimic de seamă. 

în cele din urmă i-a venit rândul să stea la pândă lui Ivan, fiul de ţăran. Chiar la miezul 
nopţii, îl văzu pe zmeul cu trei capete trecând peste pod şi zicând: 

— Nu se află nimeni care să-mi stea împotrivă. Poate doar Ivan, fiul de 
ţăran, dar şi pe acela l-a luat corbul şi l-a dus la dracu-n praznic! 

— Te înşeli, zmeule, sunt aici! zise Ivan şi ieşi de sub pod. 

— Dacă eşti aici, atunci vino să ne măsurăm! 

S-a năpustit zmeul călare asupra lui Ivan, care era pe jos. Ivan şi-a învârtit paloşul prin 
văzduh şi i-a retezat toate cele trei capete, iar calul i l-a luat şi l-a legat lângă cort. 

în a doua noapte, Ivan, fiul de ţăran, l-a ucis pe zmeul cu şase capete, iar în cea de-a 
treia l-a răpus pe zmeul cu nouă capete şi le-a aruncat leşurile în râul de foc. 

Când s-a dus la pândă în cea de-a patra noapte, a venit la el zmeul cu douăsprezece 
capete şi a început să strige furios: 

— Cine-i Ivan, fiul de ţăran? leşi din ascunzătoare! De ce mi-ai omorât fiii? 
Ivan, fiul de ţăran, a ieşit şi a zis: 

— Lasă-mă să mă duc mai întâi la cort şi după aceea o să ne luptăm! 

— Bine, du-te! 
Ivan a fugit la tovarăşii săi. 

— Fraţilor! le zise el. Aveţi aici un lighean. Nu vă luaţi ochii de la el. Când 
se va umple cu sânge, să veniți la mine! 

Ivan s-a întors la zmeu şi a început să se lupte cu el. La prima încleştare, Ivan i-a 
retezat patru capete şi a intrat în pământ până la genunchi. La cea de-a doua 
încleştare, Ivan i-a mai retezat zmeului trei capete şi a intrat în pământ până la brâu. 
S-au mai încleştat o dată şi Ivan i-a mai retezat trei capete, intrând în pământ până la 
piept, apoi i-a mai tăiat un cap şi s-a înfundat până la gât. Abia atunci şi-au adus 
aminte de el tovarăşii săi de drum, s-au uitat la lighean şi au văzut că sângele ce se 
adunase în el dădea deja pe-afară. 
Au venit pe câmpul de luptă şi i-au retezat zmeului şi ultimul cap, iar pe Ivan l-au scos 
din pământ. Ivan, fiul de ţăran, a luat calul zmeului şi l-a dus lângă cortul lui. 

A trecut noaptea şi s-a făcut dimineaţă. Au început bunii viteji să mănânce, să bea şi să 
se veselească. Ivan, fiul de ţăran, s-a ridicat de la masă şi le-a spus tovarăşilor săi: 

— Aşteptaţi-mă aici, fraţilor! 
S-a prefăcut în motan, a trecut pe pod râul de foc, a venit la casa unde stătuseră zmeii 
şi s-a împrietenit cu pisicile de pe acolo. în toată casa nu mai rămăseseră decât 
zmeoaica şi cele trei nurori ale ei, care ţineau sfat între ele: 

— Oare cum l-am putea pierde pe nemernicul de Ivan? 

Nora cea mică zise: 

— Oriunde s-ar duce Ivan, fiul de ţăran, am să aştern foametea în drumul 
lui, iar eu mă voi preface într-un pom cu mere. Când va mânca unul din merele acelea, 
se va rupe în bucăţi. 

Cea mijlocie zise: 

— lar eu am să-i aştern în cale setea şi am să mă prefac într-o fântână. 
Numai să îndrăznească să bea! 

— Eu am să-i aduc somnul şi am să mă fac pat. Dacă Ivan, fiul de ţăran, o să 
se culce, o să moară pe dată! 


— Iar eu, zise zmeoaica bătrână, am să casc gura de la cer la pământ şi am 
să-i înghit pe toţi! 

După ce a ascultat toate acestea, Ivan, fiul de ţăran, a ieşit din cameră, s-a făcut om, ca 
înainte, a venit la tovarăşii săi şi le-a spus: 

— Gata, băieţi! Pregătiţi-vă de drum. 

Şi-au strâns corturile, au încălecat pe cai şi au plecat. Pe drum i-a apucat o foame 
nebună. Deodată au văzut un măr. Tovarăşii de drum au vrut să rupă mere şi să le 
mănânce, dar Ivan nu le-a dat voie. 

— Ăsta nu-i măr! 

Şi-a început să lovească pomul cu paloşul. Din trunchiul acestuia a început să curgă 
sânge. 

Au mai mers puţin şi i-a cuprins setea pe toţi. Ivan a văzut o fântână, dar nu le-a dat 
voie însoţitorilor săi să bea. Când a început să dea cu paloşul în fântână, a ţâşnit sânge 
din ea. După puţin timp, i-a apucat pe toţi somnul. în drum au întâlnit un pat. Ivan l-a 
tăiat şi pe acesta, aşa cum făcuse cu mărul şi cu fântâna. S-au apropiat de o gură 
deschisă de la cer la pământ. Ce era de făcut? S-au gândit întâi să-şi ia avânt şi să sară 
peste ea, dar nimeni în afară de Ivan n-a reuşit. L-a scos din necaz minunatul cal cu 
părul de argint şi cu luna strălucind în frunte. 

A ajuns la un râu lângă care se afla o izbă. Aici i-a ieşit în cale un mujic de-o palmă, dar 
cu mustăţile de şapte verste, şi i-a zis: 

— Dă-mi mie calul. Dacă nu mi-l dai cu binişorul, ţi-l iau cu forța. 

— Pleacă din calea mea, spurcăciune blestemată, până nu te strivesc cu 
calul. 

Mujicul de-o palmă şi cu mustăţile de şapte verste l-a trântit la pământ, s-a urcat pe cal 
şi a fugit. Ivan a intrat în izbă. îi părea foarte rău după cal. înăuntru stătea întins pe 
cuptor unul fără mâini şi fără picioare, care i-a spus: 

— Bunule viteaz, nu ştiu cum te numeşti. Ce ţi-a trebuit să-l înfrunţi? Eu am 
ost un viteaz mai ceva ca tine, iar el m-a lăsat fără mâini şi fără picioare. 

— Pentru care motiv? 

— Pentru că i-am luat pâinea de pe masă şi i-am mâncat-o. 

Ivan a început să-l întrebe cum să facă el să-şi recapete calul. Cel fără mâini şi fără 
icioare îi zise: 

— Du-te la cutare râu, închiriază un pod plutitor şi trece-i de pe un mal pe 
altul pe toți cei care vin tară să le iei niciun ban. Poate doar aşa să-ți recapeţi calul. 
Ivan, fiul de ţăran, i-a făcut o plecăciune şi a plecat la râul acela, a închiriat un pod 
lutitor şi trei ani de zile a trecut oamenii de pe un mal pe altul fără să le ia niciun ban. 
Odată s-a întâmplat să treacă trei bătrâni. Aceştia au vrut să-i dea bani, dar el nu i-a 
uat. 

— Spune-ne, bunule viteaz, de ce nu iei bani? 

El le răspunse: 

— Pentru că am făcut o promisiune. 

— Ce fel de promisiune? 

— Un om hain mi-a furat calul, iar oamenii buni m-au învățat să nu iau bani 
pentru pod trei ani la rând, pentru că doar aşa mi-aş putea căpăta calul înapoi. 

— Ascultă, Ivan, fiu de ţăran, noi te-am putea ajuta să-ţi găseşti calul. 

— Ajutaţi-mă, dragii mei! 

Bătrânii nu erau oameni de rând. Unul era Gerilă, altul Flămânzilă, iar al treilea era 
vrăjitor. Când au coborât pe mal, vrăjitorul a desenat pe nisip o barcă şi a zis: 

— Vedeţi această barcă, fraţilor? 

— O vedem. 

— Urcaţi-vă în ea! 

S-au urcat toţi patru în barcă, iar vrăjitorul zise: 

— Ei, bărcuţă uşurică, ajută-mă aşa cum m-ai ajutat şi altă dată! 


Deodată barca s-a înălţat în văzduh şi i-a purtat iute precum o săgeată slobozită din 
arc, până au ajuns la un munte înalt şi stâncos. La poalele muntelui era o casă în care 
stătea chiar mujicul de-o palmă cu mustăţi de şapte verste. 

Bătrânii l-au trimis pe Ivan să-şi ceară calul înapoi. Acesta s-a dus şi-a început să se 
roage de mujic să i-l dea. Mujicul i-a spus: 

— Fur-o pe fata ţarului, adu-o la mine şi-ţi dau calul. 

Ivan le-a povestit totul bătrânilor. Ei l-au lăsat pe tânăr acolo şi au plecat în aceeaşi 
clipă la ţar. Când a aflat ţarul pentru ce au venit, le-a poruncit slugilor să încălzească 
baia până la roşu. După aceea i-a poftit pe oaspeţi în baie. Ei i-au mulţumit gazdei şi au 
intrat, dar vrăjitorul l-a lăsat înainte pe Gerilă, care a intrat şi a răcorit-o. Cei trei s-au 
spălat şi s-au dus la ţar. Acesta a poruncit să li se pregătească un mare ospăț. Au fost 
aduse o mulţime de bucate pe masă. Flămânzilă s-a aşezat şi a mâncat totul cât ai bate 
din palme. Noaptea s-au îmbrăcat în linişte, au furat-o pe ţarevnă, au adus-o la mujicul 
de-o palmă cu mustăţile de şapte verste, i-au dat-o şi au luat calul. 

Ivan, fiul de ţăran, a încălecat pe cal şi a plecat şi el către ţar. A mers cât a mers şi a 
făcut un popas în câmpul deschis, şi-a întins cortul şi s-a întins să se odihnească. Când 
s-a trezit, a văzut-o pe ţarevnă întinsă lângă el. S-a bucurat şi a început s-o descoasă: 

— Cum de-ai ajuns aici? 

— M-am transformat într-un ac cu gămălie şi m-am înfipt în gulerul tău. 
După ce zise acestea, s-a prefăcut la loc în ac cu gămălie. Ivan a înfipt acul în guler şi a 
plecat mai departe. A ajuns la palat. Când a văzut ţarul calul năzdrăvan, l-a întâmpinat 
pe voinic cu mare cinste şi i-a povestit cum i-a fost furată fata. 

— Nu te necăji, Luminăţia Ta! Am adus-o eu înapoi. 

S-a dus într-o altă încăpere şi ţarevna s-a prefăcut iarăşi în frumoasa fată de dinainte. 
Ivan a luat-o de mână şi a condus-o la tatăl ei. 

Țarul s-a bucurat şi mai mult. Şi-a luat calul, iar pe fiică a dat-o de soţie lui Ivan, fiul de 
ţăran. 

Ivan trăieşte şi în zilele noastre, cu tot cu frumoasa lui soţie. 

Pana lui Finist, şoimul luminos 


poveste rusească 


Era odată un moşneag care avea trei fete: fata cea mare şi cea mijlocie nu aveau altă 
treabă decât să se gătească toată ziua şi să se sulemenească, iar cea mică ţinea pe 
umerii ei întreaga gospodărie, într-o zi, tatăl lor se pregătea să plece la oraş şi le-a 
întrebat ce să le aducă de acolo. Cea mare i-a cerut: 

— Cumpără-mi material pentru o rochie! 

— Şi mie! îi tinu isonul cea mijlocie. 

— ie ce să-ți aduc, fata mea dragă? o întrebă moşul pe cea mică. 

— Cumpără-mi, tătucă, o pană a lui Finist, şoimul luminos! 

Tatăl şi-a luat rămas-bun de la fete şi a plecat la oraş. Pentru fetele cele mari a 
cumpărat materiale de rochii, dar o pană a lui Finist, şoimul luminos, n-a găsit pe 
nicăieri. S-a întors acasă şi le-a bucurat pe cele două fiice mai mari cu darurile aduse. 
— Iar ție, i-a zis mezinei, nu ţi-am adus ce mi-ai cerut. N-am găsit pana lui 
Finist, şoimul luminos. 

— Aşa a fost să fie! i-a răspuns fata. Poate că o să ai norocul să o găseşti altă 
dată! 

Surorile cele mari s-au apucat să-şi croiască şi să-şi coasă rochiile, iar pe cea mică o 
luau în zeflemea. Ea însă nu s-a sinchisit de ele şi şi-a văzut liniştită de treburi, într-o zi, 
tatăl se pregătea iarăşi să plece la oraş. 

— Ce să vă cumpăr, fetelor? le întrebă el. 

Fiica cea mare şi cea mijlocie i-au cerut câte o basma, iar cea mică i-a spus: 

— Cumpără-mi, tătucă, o pană de-a lui Finist, şoimul luminos! 


Tatăl a plecat la oraş, a cumpărat două basmale pentru fetele mari, dar o pană a lui 

Finist n-a văzut de vânzare pe nicăieri. 

S-a întors acasă şi i-a zis mezinei: 

— Vai, fata mea, n-am găsit nici de data asta o pană a lui Finist, şoimul 

luminos! 

— Nu-i nimic, tătucă, poate că altă dată o să ai mai mult noroc! 

Iată că, după un timp, bătrânul avu din nou treabă în oraş. înainte de plecare, şi-a 

întrebat fetele: 

— Spuneţi-mi, fetele mele, ce să vă cumpăr? 

— Cumpără-ne cercei! i-au spus fetele cele mari, iar mezina o ţinu pe-a ei: 

— Cumpără-mi o pană a lui Finist, şoimul luminos! 

Tatăl s-a dus la oraş, a cumpărat cercei pentru fiicele cele mari şi a fugit în căutarea 
peneipentru 

mezină. Nimeni însă nu auzise de aşa ceva. Bătrânul s-a întristat şi a plecat spre casă. 
Nici n-a 


apucat să iasă din oraş, că Îi ieşi în cale un bătrânel cu o cutie în mână. 

— Ce ai acolo, moşule? 

— Pana lui Finist, şoimul luminos! 

— Cât îmi ceri pe ea? 

— Dă-mi o mie! 

Tatăl i-a plătit bătrânului şi a dat bice calului ca să ajungă mai repede acasă. Fetele l- 

au întâmpinat la poartă. 

— Ei, fata mea dragă, îi zise el mezinei, în sfârşit ţi-am găsit şi ție darul 

cerut. Ia-l! 

Fata cea mică a sărit în sus de bucurie. A luat cutiuţa, a început s-o sărute şi s-o 

strângă la piept. După cină s-au risipit toţi prin odăile lor. Când a ajuns în odaia ei, 

mezina a deschis cutiuţa. Pana lui Finist, şoimul luminos, a zburat de acolo, a căzut pe 

podea şi s-a prefăcut într-un ţarevici neînchipuit de frumos. 

Fata şi țareviciul au început să-şi spună vorbe dulci. Surorile cele mai mari au tras cu 

urechea şi au întrebat-o: 

— Cu cine vorbeşti, surioară? 

— Cu mine însămi! 

— Ia descuie uşa! 

Țareviciul s-a aruncat la podea şi s-a făcut pană. Fata a luat-o, a pus-o în cutie şi le-a 

deschis uşa surorilor. Acestea s-au uitat peste tot, dar n-au găsit pe nimeni. De îndată 

ce au ieşit, frumoasa fată a deschis fereastra, a scos pana din cutie şi a zis: 

— Zboară, mica mea pană, du-te în câmpul deschis şi plimbă-te un pic! 

Pana s-a prefăcut într-un şoim luminos şi a zburat în câmpul deschis. 

A doua seară, Finist, şoimul luminos, a venit în zbor la frumoasa fecioarăşi au început 
să-şi 

vorbească, plini de veselie. Surorile au auzit şi au dat fuga la tatăl lor. 

— Tătucă, este cineva care tot vine noaptea la sora noastră. Şi acum este 


acolo. 
Tatăl s-a sculat şi s-a dus la fiica cea mică. A intrat în camera ei, dar țareviciul se 
transformase de 


mult în pană şi stătea liniştit în cutie. 

— Netrebnicelor! a sărit bătrânul cu gura la fiicele lui. Ce o tot bârfiţi fără 
temei? Mai bine v-aţi vedea de voi! 

Pentru a doua zi, surorile cele mari au pus la cale un şiretlic. Seara, când afară s-a 
întunecat de tot, au pus o scară la fereastra mezinei şi au înfipt în tocul ferestrei o 
mulţime de cuțite şi de ace. Noaptea a venit Finist, şoimul luminos, şi a încercat să 
intre în camera fetei, dar n-a putut: şi-a tăiat aripile. 

— Rămâi cu bine, frumoasă fată! Dacă te vei gândi să mă cauţi, mă voi afla 


peste nouă ţări şi nouă mări. Mai lesne toceşti trei perechi de pantofi de fier, sfărâmi 
trei toiege de tuci şi mănânci trei prescuri de piatră decât să mă afli pe mine. 

Dar tânăra fecioară dormea şi, chiar dacă în vis auzea aceste cuvinte tăioase, nu putea 
nicidecum să se trezească. Dimineaţa, când s-a sculat, a văzut cuţitele şi acele înfipte 
în tocul ferestrei, iar de pe ele picura sânge. Şi-a împreunat mâinile: 

— Ah, Doamne, se pare că surorile mele i-au făcut de petrecanie dragului 
meu prieten! 

Fără să mai stea pe gânduri, s-a îmbrăcat şi a plecat de-acasă. A dat fuga la fierărie şi 
a poruncit să i se facă trei perechi de pantofi de fier şi trei toiege de tuci. A făcut rost 
de trei prescuri de piatră şi s- a aşternut la drum să-l caute pe Finist, şoimul luminos. 

A mers până când a tocit o pereche de pantofi, a rupt un toiag de tuci şi a mâncat o 
prescură de piatră. Atunci s-a apropiat de-o izbă şi-a bătut la uşă: 

— Cinstite gazde, dați-mi adăpost peste noaptea cea întunecoasă! 

— Intră, frumoasă fecioară! i-a răspuns un glas de bătrână. încotro te 
îndrepţi, porumbiţă? 

— Ah, bunică, îl caut pe Finist, şoimul luminos. 

— Ei, frumoasă fecioară, mult mai ai de umblat. 

Dimineaţa, bătrâna îi spuse: 

— Du-te acum la sora mea mijlocie; ea te va învăţa de bine. Iar aici sunt 
darurile mele: o furcă de argint şi un fus de aur. Când ai să începi să torci caierul, o să 
iasă fir de aur. 

După aceea a rostogolit un ghem în drum şi i-a spus fetei să meargă după el: 

— încotro se va rostogoli ghemul, într-acolo să ţii şi tu calea! 

Fata i-a mulţumit bătrânei şi a plecat după ghem. A mers ea mult şi bine, iar când i s-a 
tocit a doua pereche de pantofi, i s-a rupt al doilea toiag şi a mâncat încă o prescură de 
piatră, ghemul s-a oprit în faţa unei izbe. A bătut la uşă şi-a început să se roage: 

— Bune gazde, adăpostiţi o tânără fată de noaptea cea întunecată! 

— Intră! o pofti bătrâna. încotro te-ai pornit, frumoasă fată? 

— Bunică, îl caut pe Finist, şoimul luminos. 

— Mult mai ai de mers. 

Dimineaţa, bătrâna i-a dat fetei o farfurioară de argint şi un ou de aur şi-a trimis-o la 
sora ei mai mare. 

— Ea ştie unde-l poţi găsi pe Finist, şoimul luminos. 

A mers, a mers şi i s-a tocit şi cea de-a treia pereche de pantofi, i s-a rupt al treilea 
toiag şi-a mâncat şi a treia prescură de piatră. Atunci ghemul pe care i-l aruncase 
bătrâna pe drum a ajuns la o izbă. A bătut ea la uşă şi a spus: 

— Bune gazde, adăpostiţi de noaptea cea întunecoasă o tânără fată! 

I-a deschis o bătrână şi a poftit-o înăuntru. 

— De unde vii şi încotro te-ndrepți? 

— Bunică, îl caut pe Finist, şoimul luminos. 

— Ah, e greu, greu de tot să-l găseşti! Stă acum în cutare oraş şi e însurat cu 
fata femeii care face prescuri. 

Dimineaţa, bătrâna îi zise frumoasei fecioare: 

— Ţine darul meu! Ai aici un degetar de aur şi un ac. Tu doar să ţii 
degetarul, că acul va broda singur. lar acum du-te cu Dumnezeu şi intră în slujba 
prescurăresei. 

Zis şi făcut. A venit frumoasa fată acasă la prescurăreasă şi s-a tocmit slujnică. Era 
foarte iute la treabă: făcea focul în sobă, căra apă, pregătea masa. Prescurăreasa se 
uita la ea şi se bucura. 

— Slavă Domnului! îi zise ea fiică-sii. Ne-am găsit o slujnică şi harnică, şi 
bună. Face totul singură, fără să-i spui ceva. 

Iar frumoasa fată, terminându-şi treburile gospodăreşti, şi-a luat furca de argint şi fusul 
de aur şi a început să toarcă. Din caier ieşea fir de aur. A văzut fiica prescurăresei 


minunea asta. 

— Frumoasă fată, nu-mi vinzi mie jucăria asta? 

— Pot s-o şi vând... 

— Cât ceri pe ea? 

— Dă-mi voie să-l apăr noaptea de muşte pe soțul tău. 

Fata prescurăresei se învoi. „Foarte bine!”, se gândi ea. „Cu acest fus, eu şi mama ne 

vom acoperi de aur.” 

Finist, şoimul luminos, nu era acasă. Toată ziua a zburat prin slava cerului şi abia spre 

seară s-a întors. S-au aşezat la masă. Frumoasa fată a adus mâncarea şi nu-şi mai lua 

ochii de la el. Finist nici măcar n-a recunoscut-o. Fata prescurăresei i-a pus în băutură 

o licoare de dormit. L-a condus la culcare şi apoi i-a spus slujnicei: 

— Du-te în camera lui şi apără-l de muşte! 

Frumoasa fată gonea muştele şi plângea amar. 

— Trezeşte-te, Finist, şoimule luminos! Eu sunt fata cea frumoasă şi am 

venit la tine. Am rupt trei toiege de tuci, am tocit trei perechi de pantofi de fier şi am 

mâncat trei prescuri de piatră tot căutându-te pe tine, dragule! 

Dar Finist dormea neîntors şi nu auzea nimic. Aşa a trecut întreaga noapte. 

A doua zi, slujnica a luat farfurioara de argint şi-a început să învârtă prinea oul deaur, 
făcând să 

apară o mulţime de alte ouă de aur. Fata prescurăresei a văzut minunea şi i-a zis: 

— Vinde-mi mie jucăria asta! 

— Dacă o vrei, cumpăr-o! 

— Care-i prețul? 

— Lasă-mă să-l mai apăr încă o noapte pe soțul tău de muşte. 

— Bine, mă-nvoiesc. 

Finist, şoimul luminos, s-a zbenguit iarăşi ziua întreagă prin înaltul cerului şi a sosit 

acasă abia spre seară. S-au aşezat la masă. Frumoasa fată aducea mâncarea şi nu-şi lua 

ochii de la el. El însă nici n- o băga în seamă, ca şi cum n-ar fi văzut-o niciodată în viaţa 

lui. Fata prescurăresei i-a dat iarăşi să bea licoarea dătătoare de somn, l-a culcat şi a 

trimis-o pe slujnică să-l apere de muşte. Şi de data aceasta, cât n-a plâns ea! Cât n-a 

încercat să-l trezească! Dar el a dormit neîntors până dimineaţa fără să audă nimic. 

A treia zi, stătea frumoasa fată şi ţinea degetarul de aur în mână, iar acul brodasingur, 

şi încă ce 

frumos! Fata prescurăresei nu-şi putea lua ochii de la această minune. 

— Vinde-mi mie jucăria asta a ta, frumoasă fată! 

— Dacă o vrei, cumpăr-o! 

— Şi care-i prețul? 

— Dă-mi voie să-l mai apăr de muşte pe soțul tău şi a treia noapte. 

— Bine, mă-nvoiesc. 

Seara a venit Finist, şoimul luminos. Nevasta i-a dat să bea licoarea, l-a culcat şi a 

trimis-o pe slujnică să-l apere de muşte. 

Frumoasa fată gonea muştele, plângea amar şi-i spunea: 

— Trezeşte-te, Finist, luminosule şoim! Eu sunt fata cea frumoasă şi am 

venit la tine. Am rupt trei toiege de tuci şi trei perechi de pantofi de fier şi-am mâncat 

trei prescuri de piatră tot căutându-te pe tine, dragule! 

Dar Finist, şoimul luminos, dormea dus, tară să simtă nimic. A plâns ea vreme- 

ndelungată tot încercând să-l trezească. Deodată lui Finist i-a căzut pe obraz o lacrimă 

a frumoasei fete şi-n acea clipă s-a trezit: 

— Ah, zise el, m-a fript ceva! 

— Finist, şoimule luminos, îi răspunse fata. Am venit la tine fărâmând trei 

toiege de tuci, rupând trei perechi de pantofi de fier şi mâncând trei prescuri de piatră. 

lată, este deja a treia noapte când plâng deasupra ta, iar tu dormi, nu te trezeşti şi nu 

răspunzi la chemările mele. 


Abia acum a recunoscut-o Finist, şoimul luminos, şi s-a bucurat nespus. S-au înţeles şi 
au fugit de la prescurăreasă. Dimineaţa, fata prescurăresei a văzut că i-a dispărut 
bărbatul. Nu erau de găsit nicăieri nici el, nici slujnica. Aînceput să i se plângă mamei 
sale. Aceasta a poruncit să fie înhămaţi caii şi a plecat în urmărirea lor. A mers, a 
mers, a trecut şi pe la cele trei bătrâne, dar pe Finist, şoimul luminos, nu l-a mai ajuns. 
S-au trezit Finist, şoimul luminos, şi aleasa inimii sale în faţa casei părinteşti a fetei. El 
s-a aruncat la pământ şi s-a prefăcut în pană. Frumoasa fată a luat pana, a ascuns-o în 
sân şi a venit la tatăl său. 

— Ah, fata mea, eu credeam că de mult nu mai eşti pe lumea asta! Pe unde 
mi-ai umblat? 

— Am fost să mă-nchin la Dumnezeu. 

Toate acestea s-au petrecut în preajma Paştelui. Tatăl şi cele două fete mai mari se 
regăteau să meargă la biserică. 

— Fata mea iubită, îi spuse tatăl mezinei, găteşte-te şi hai să mergem la 
serică: astăzi este o zi de mare bucurie! 

— Tătucă, dar eu n-am ce pune pe mine. 

— îmbracă-te în straie de-ale noastre! îi spuseră surorile mai mari. 

— Vai, surioarelor, nu-mi vin rochiile voastre. Mai bine rămân acasă. 

Tatăl şi cele două fiice mai mari au plecat la biserică. Frumoasa fată a scos la iveală 
ana. Aceasta a căzut pe podea şi s-a prefăcut într-un ţarevici neînchipuit de frumos. 
Țareviciul s-a dus la fereastră şi a fluierat. în acea clipă au apărut rochii, podoabe de 
tot felul şi o caretă de aur. Cei doi s-au gătit, s-au urcat în caretă şi au plecat. Au ajuns 
a biserică şi s-au aşezat înaintea tuturor. Poporul era nedumerit. Cine erau țareviciul 
acela şi ţarevna lui? 

Au ieşit ei din biserică un pic înainte de terminarea slujbei şi au plecat acasă. Careta a 
dispărut, rochiile şi podoabele au intrat parcă în pământ, iar țareviciul s-a preschimbat 
în pană. S-a întors şi tatăl cu cele două fiice. 

— Ah, surioară, n-ai vrut să vii cu noi, iar la biserică au venit un ţarevici 
frumos şi-o ţarevnă minunată. 

— Nu-i nimic, surioarelor, mi-aţi povestit voi şi e ca şi cum aş fi fost eu 
însămi de faţă. 

A doua zi, la fel. Iar a treia zi, doar ce-au apucat să urce țareviciul şi frumoasa fată în 
caretă, că tatăl a ieşit din biserică şi-a văzut cu ochii lui cum careta s-a oprit în faţa 
casei lui. 

Când s-a întors acasă, tatăl a început s-o descoasă pe fiica cea mică. Aceasta i-a zis: 

— N-am încotro, trebuie să recunosc. 

A scos pana, aceasta a căzut pe podea şi s-a prefăcut în ţarevici. 

Cei doi s-au luat şi a fost o nuntă mare şi bogată. Acolo am fost şi eu poftit şi cu vin am 
fost cinstit. Pe mustăţi se prelingea, da-n gură nu nimerea. 


Visul 


poveste rusească 


A fost odată un negustor care avea doi fii, Dimitri şi Ivan. într-o seară, când îi 
binecuvânta înainte de culcare, tatăl le-a spus: 

— Feţii mei, mâine dimineaţă să-mi povestiţi ce aţi visat peste noapte. Pe cel 
care-mi va tăinui visul său îl voi pedepsi aspru. 

Dimineaţa a venit fiul cel mare şi i-a spus tatălui: 

— Am visat, tată, că fratele meu Ivan zbura sus, sus de tot, purtat de 
doisprezece vulturi, şi am mai visat că ţi s-a pierdut oaia care ţi-e cea mai dragă. 

— Dar tu, Vanea, ce-ai visat? 

— Nu-ţi spun! a răspuns Ivan. 

Oricât a stăruit tatăl, Ivan o ținea una şi bună: „Nu-ţi spun! Nu-ţi spun!”. Negustorul s- 


a mâniat, şi-a chemat ajutoarele şi a poruncit să-l dezbrace în pielea goală şi să-l lege 
de un stâlp la drumul mare. Ajutoarele negustorului l-au înşfăcat pe Ivan, după cum li 
se poruncise, l-au dezbrăcat şi l-au legat strâns de tot de un stâlp la drumul mare. Greu 
i-a venit bunului viteaz: soarele îl bătea, ţânţarii îl ciupeau, setea şi foamea îl chinuiau. 
S-a întâmplat să treacă pe acel drum un ţarevici tânăr. L-a văzut pe fiul de negustor, i 
s-a făcut milă de el, a poruncit să fie dezlegat, l-a îmbrăcat în nişte haine de-ale lui, l-a 
adus la el la palat şi a început să-l descoasă: 

— Cine te-a legat de stâlp? 

— Tatăl meu s-a înfuriat pe mine. 

— Şi cu ce te-ai făcut vinovat față de el? 

— N-am vrut să-i povestesc ce mi s-a arătat În vis. 

— Ce prost a putut să fie tatăl tău! Să dai o pedeapsă atât de grea pentru un 
asemenea fleac... Dar spune-mi, ce-ai visat? 

— Nu-ţi spun, țareviciule! 

— Cum adică nu-mi spui? Te-am salvat de la moarte, iar tu eşti necioplit cu 
mine? Spune repede, că altfel va fi de rău! 

— Nu i-am spus tatălui meu, n-am să-ți spun nici ție! 

Țareviciul a poruncit să-l bage în temniţă. Au venit soldaţii, au pus mâna pe el şi l-au 
închis. 

A trecut un an şi țareviciului i-a dat prin gând să se însoare. S-a pregătit de drum şi a 
plecat într-o țară îndepărtată s-o peţească pe Preafrumoasa Elena. Țareviciul avea o 
soră. Imediat după plecarea lui s-a întâmplat ca ea să treacă pe lângă temniță. 

Ivan, fiul de negustor, a văzut-o pe geam şi a strigat cu glas tare: 

— Fie-ţi milă, ţarevnă, şi eliberează-mă! Eu ştiu că țareviciul a plecat în peţit 
la Preafrumoasa Elena, numai că fără mine nu va reuşi să se însoare cu ea, ci doar să-şi 
piardă capul. Ai auzit doar cât de şireată e Preafrumoasa Elena şi câţi peţitori a trimis 
pe lumea cealaltă. 
— Şi te prinzi tu să-l ajuţi pe țarevici? 

— L-aş ajuta, însă aripile şoimului sunt legate. 

Țarevna a poruncit pe dată să fie eliberat din temniţă. Ivan, fiul de negustor, şi-a ales 
tovarăşi de drum, doisprezece la număr, şi pe toţi îi chema Ivan. Semănau cu 

elca nişte picături de apă: şi la 

chip, şi la stat, şi la păr. S-au îmbrăcat toţi cu acelaşi fel de haine, 
făcute pe aceeaşi măsură, au 

încălecat nişte cai breji şi au pornit la drum. 

Au mers ei o zi, două, trei... în cea de-a patra s-au apropiat de o pădure şi 
au auzit un strigăt 

înfiorător. 

— Staţi, fraţilor! le spuse Ivan tovarăşilor săi. Aşteptaţi-mă aici! Mă duc să 
văd cine a strigat. 

A coborât de pe cal şi a fugit în pădure. într-o poieniţă erau trei bătrâni care se certau 
între ei. 

— Bună vreme, oameni buni! De la ce vă certaţi? 

— Păi uite de ce! Am primit de la tatăl nostru ca moştenire trei lucruri 
fermecate: căciula care te face nevăzut, covorul zburător şi cizmele care fug singure. 
Şi uite, de şaptezeci de ani ne certăm, dar de împărţit nici acum nu le-am împărțit. 

— Vreţi să vi le-mpart eu? 

— Fă-ne acest bine, tinere! 

Ivan, fiul de negustor, a pus trei săgeți în arc şi le-a slobozit în direcţii diferite. I-a spus 
primului bătrân s-o ia spre dreapta, celui de-al doilea s-o ia spre stânga, iar celui de-al 
treilea să meargă drept înainte. 

— Cine-mi aduce primul săgeata, a aceluia să fie căciula. Cel care apare al 
doilea va primi covorul zburător, iar ultimul rămâne cu cizmele. 


Bătrânii au luat-o la fugă după săgeți, iar Ivan, fiul de negustor, a luat lucrurile 
fermecate şi s-a întors la tovarăşii săi. 

— Fraţilor, sloboziţi-vă caii şi aşezați-vă lângă mine pe covorul zburător. 
Toţi s-au aşezat pe covor şi au zburat în ţara Preafrumoasei Elena. Au ajuns în capitala 
ţării ei, au coborât la marginea oraşului şi au plecat în căutarea ţareviciului. Au ajuns 
la curtea acestuia. 

— Ce vă trebuie? i-a întrebat el. 

— Ia-ne pe noi, vitejii, în slujba ta! îţi vom fi credincioşi şi te vom iubi din 
toată inima. 

Țareviciul i-a primit şi i-a trimis pe fiecare la locul şi la treaba lui: care bucătar, care 
grăjdar, care pe unde-a apucat. 

în acea zi, țareviciul s-a îmbrăcat de sărbătoare şi a plecat să se arate dinaintea 
Preafrumoasei Elena. Ea l-a întâmpinat cu bunăvoință, l-a ospătat cu bucate alese, i-a 
dat să bea băuturi scumpe şi a început să-l descoasă: 

— Spune, țareviciule, care pricină te-a adus la noi? 

— Eu, Preafrumoasă Elena, am venit să te peţesc. N-ai vrea să te măriţi cu 
mine? 

— Aş vrea, numai că ar trebui mai întâi să treci prin trei încercări. Dacă 
reuşeşti, am să-ţi fiu soţie, iar dacă nu, pregăteşte-te să-ţi pui capul pe butuc! 

— Ce trebuie să fac? 

— Voi avea mâine ceva pentru tine, dar nu-ți spun ce anume. Tu să aduci un 
lucru de-al tău care să fie pereche cu ce voi avea eu. 

S-a întors țareviciul unde stătea el, necăjit peste fire. L-a întrebat Ivan, fiul de 
negustor: 

— De ce eşti aşa de abătut? Sau te-a supărat Preafrumoasa Elena cu ceva? 
împarte-ţi necazul cu mine, o să-ți fie mai uşor. 

— Uite-aşa şi pe dincolo, îi spuse țareviciul, m-a pus Preafrumoasa Elena la 
o aşa de grea încercare, că niciun înţelept pe lumea asta nu i-ar putea da de capăt. 

— Ăsta încă nu este un mare necaz. Fă-ţi rugăciunea şi du-te la culcare! 
Noaptea e un sfetnic bun. Mâine o scoatem noi la capăt. 

Țareviciul s-a culcat, iar Ivan, fiul de negustor, şi-a pus căciula fermecată, a încălţat 
cizmele vrăjite şi a dat fuga la palatul Preafrumoasei Elena. A intrat chiar în iatacul ei 
şi a început să tragă cu urechea. Preafrumoasa Elena dădea porunci celei mai 
credincioase slujnice: 

— Ia acest material scump şi du-l pantofarului să facă un pantofior pe 
piciorul meu, dar cât mai repede! 

Slujnica a dat fuga la pantofar, iar Ivan s-a dus pe urmele ei. 

Meşterul s-a apucat de îndată de lucru, a făcut pantofiorul şi l-a pus pe fereastră. Ivan, 
fiul de negustor, a luat pantofiorul cu băgare de seamă şi l-a ascuns în buzunar. 

A început să se frământe bietul meşter. Chiar de sub nasul lui să fie furat lucrul făcut 
de el! L-a căutat prin toate colțurile, dar degeaba. „Ce lucrare a dracului!”, se gândea 
el. „Numai Necuratul putea face cu mine aşa o glumă.” Neavând încotro, a luat din nou 
acul în mână, a făcut alt pantofior şi l-a dus Preafrumoasei Elena. 

— Cât de neîndemânatic poţi fi! i-a spus Preafrumoasa Elena. Ce ţi-a trebuit 
atâta timp ca să faci un singur pantofior? 

S-a aşezat la masă şi a început să brodeze pantofiorul cu fir de aur şi să-l împodobească 
cu perle şi pietre scumpe. 

Dar Ivan era acolo şi făcea şi el la fel. Ce piatră prindea ea, alegea şi el una la fel. Unde 
prindea ea o perlă, acolo prindea şi el alta. 

Preafrumoasa Elena şi-a terminat treaba, a zâmbit şi a spus: 

— Sunt curioasă cu ce o să vină mâine țareviciul. 

„Aşteaptă tu!”, se gândi Ivan. „încă nu se ştie cine pe cine o să păcălească!” 

Ivan s-a întors acasă şi s-a culcat. Dimineaţa, în zori, s-a sculat, s-a îmbrăcat şi a plecat 


să-l trezească pe ţarevici. L-a trezit şi i-a dat pantofiorul. 

— Du-te la Preafrumoasa Elena, zise el, şi arată-i pantofiorul! Asta e prima 

ta încercare. 

Țareviciul s-a spălat, s-a gătit şi s-a dus la logodnică. Ea avea casa plină de musafiri - 

numai boieri, dregători şi înţelepţi. De îndată ce a intrat țareviciul, a început să cânte 

muzica, oaspeţii s-au ridicat în picioare, iar soldaţii s-au aliniat. 

Preafrumoasa Elena a adus pantofiorul împodobit cu perle şi cu pietre scumpe, 

privindu-l pe ţarevici cu un zâmbet răutăcios. Ţareviciul îi spuse: 

— Frumos 

pantofior, dar fără pereche nu-i bun de nimic. Ar trebui să-ţi dăruiesc unul la fel. 

Zicând acestea, a scos din buzunar celălalt pantofior şi l-a aşezat pe masă. 

Toţi oaspeţii au început să bată din palme şi să strige: 

— Ăsta da ţarevici! Merită să se însoare cu stăpâna noastră, Preafrumoasa 

Elena! 

— Nu se ştie încă, a răspuns Preafrumoasa Elena. Să mai treacă printr-o 

încercare! 

Seara târziu s-a întors țareviciul acasă, şi mai posomorât decât prima dată. 

— Nu te mai necăji, țarevi ciule! i-a spus Ivan, fiul de negustor. Fă-ţi 

rugăciunea şi culcă-te. 

Noaptea e un sfetnic bun. 

L-a culcat pe ţarevici, iar el şi-a pus cizmele vrăjite şi căciula fermecată şi a dat fuga la 

palatul Elenei. Ea tocmai îi dădea porunci slujnicei sale credincioase: 

— Fugi repede în curtea păsărilor şi adu-mi de acolo o rață! 

Slujnica a fugit repede, iar Ivan după ea. Slujnica a prins o rață, iar Ivan un rățoi şi au 

făcut cale- ntoarsă. Elena s-a aşezat la masă, a luat rața şi i-a împodobit aripile cu 

panglici, iar creasta cu briliante. Ivan, fiul de negustor, se uita la ea şi făcea acelaşi 
lucru cu rățoiul. 

A doua zi, Preafrumoasa Elena avea din nou oaspeţi. Aînceput iarăşi muzica, ea a dat 
drumul 
raței 

şi l-a întrebat pe ţarevici: 

— Ai ghicit ghicitoarea mea? 

— Am ghicit-o, Preafrumoasă Elena! Iată perechea pentru rața ta! zise el şi-i 

dădu drumul răţoiului. Toţi boierii au început să strige într-un glas: 

— Ăsta da ţarevici! E demn de mâna Preafrumoasei Elena! 

— Nu vă grăbiţi! întâi să treacă şi prin cea de-a treia încercare. 

Seara s-a Întors țareviciul la locuința sa atât de supărat, încât nici nu putea vorbi. 

— Nu te 

necăji, țarevi ciule! Du-te la culcare, căci noaptea e un sfetnic bun, i-a spus Ivan,fiulde 

negustor. 

Ivan şi-a pus în grabă cizmele vrăjite şi căciula fermecată şi a fugit la Preafrumoasa 

Elena. Aceasta se pregătea să plece la marea cea albastră. S-a aşezat în caleaşcă şi a 

pornit-o în trap grăbit. Dar Ivan, fiul negustorului, n-o slăbea niciun pas şi se ţinea 

după ea. 

A ajuns Preafrumoasa Elena la mare şi a început să-şi strige bunicul. S-au învolburat 

apele şi din ele s-a ridicat un moş cu barba de aur şi părul de argint. A ieşit pe țărm: 

— Bună vreme, nepoată! Cam de multişor nu ne-am mai văzut. Scarpină-mă- 

n cap! 

Şi-a aşezat capul în poala ei şi a căzut într-un somn dulce. Preafrumoasa Elena îl 

scărpina în cap, iar Ivan, fiul negustorului, stătea în spatele ei. 

Când a văzut că bătrânul a adormit, Preafrumoasa Elena i-a smuls trei fire de argint din 

cap, iar Ivan nu numai trei, ci un smoc întreg. Moşul s-a trezit: 

— Ce-i cu tine, ţi-ai pierdut minţile? Mă doare! 


— Iartă-mă, bunicule! Nu te-am mai scărpinat de mult şi ți s-a încâlcit părul. 
Bătrânul s-a liniştit şi în scurt timp a adormit din nou. Preafrumoasa Elena i-a smuls din 
barbă trei fire de păr de aur, iar Ivan, fiul negustorului, l-a apucat de barbă şi era cât 
pe ce să i-o smulgă pe toată. 
Bătrânul a urlat ca din gură de şarpe, s-a ridicat în picioare şi a dispărut în mare. 
„Pân-aici ţi-a fost, ţareviciule!”, se bucură Preafrumoasa Elena. „N-ai cum să găseşti tu 
asemenea fire de păr.” 
A doua zi s-au adunat la ea o mulţime de oaspeţi. A venit şi țareviciul. Preafrumoasa 
Elena i-a arătat cele trei fire de argint şi pe cele trei de aur şi l-a întrebat: 
— Ai mai văzut vreodată o asemenea minune? 
— Ţi-ai găsit cu ce să te lauzi! Dacă vrei, îţi dăruiesc smocuri întregi. 
A scos şi i-a dat un smoc de păr de aur şi unul de argint. 
Preafrumoasa Elena s-a supărat, s-a dus în iatacul ei şi a început să se uite în cartea de 
vrăji. Voia să ştie dacă țareviciul ghicise singur sau îl ajutase cineva. A văzut în carte că 
nu el era cel şiret, ci sluga lui, Ivan, fiul de negustor. 
S-a întors la oaspeţi şi a stăruit pe lângă ţarevici: 
— Trimite-l la mine pe Ivan, sluga ta! 
— Eu am douăsprezece slugi. 
— Trimite-l pe acela care se numeşte Ivan. 
— Dar pe toţi îi cheamă Ivan. 
— Bine, zise ea, să vină toţi! 
Iar în gând îşi zise: „Am să-l găsesc eu pe vinovat şi fără ajutorul tău”. 
Țareviciul a dat poruncă şi de îndată au apărut la palat doisprezece voinicichipeşi, 
slugile sale 

credincioase. Toţi semănau între ei ca picăturile de apă şi la chip, şi la stat, şi la 

glas, şi la păr. 
— Cine e cel mai mare la voi? a întrebat Preafrumoasa Elena. 
Ei au răspuns într-un glas: 
— Eu sunt cel mai mare! Eu sunt cel mai mare! 
„Ei, e încurcată treaba! Nu-i chiar aşa uşor de aflat.” Şi a poruncit să se aducă 
unsprezece pahare obişnuite, iar cel de-al doisprezecelea de aur, din care bea 
întotdeauna numai ea. A umplut paharele cu vin scump şi a început să-i cinstească pe 
viteji. 
Nimeni însă nu a pus mâna pe vreun pahar obişnuit. Toţi s-au repezit la cel de aur şi au 
început să şi-l smulgă unul altuia din mână. Certându-se pentru pahar, au vărsat tot 
vinul pe jos. 
A văzut Preafrumoasa Elena că nu i-a mers şiretlicul şi a poruncit ca voinicilor să li se 
dea de mâncare şi de băut şi să li se pregătească o cameră pentru culcare în palat. 
Când au căzut toţi într-un somn adânc, ea a venit în camera lor cu cartea de farmece şi 
l-a dibuit pe loc pe vinovat. A luat foarfeca şi i-a tăiat un smoc de păr de la tâmplă. 
„După semnul acesta am să poruncesc să fie omorât.” 
Dimineaţa, când s-a trezit Ivan, fiul negustorului, şi-a dus mâna la tâmplă şi şi-a dat 
seama că i-a fost tuns părul. A sărit din pat şi a început să-şi trezească tovarăşii. 
— Gata cu dormitul, că ne paşte nenorocirea! Luaţi foarfecele şi tundeţi-vă 
la tâmplă. 
După un ceas, Preafrumoasa Elena i-a chemat pe toţi la ea şi a început să-l caute pe 
vinovat. Mare-i fu însă mirarea când a văzut că toţi aveau tâmpla tunsă. De furie, şi-a 
aruncat cartea de vrăji în sobă. După asta, neavând cum să-şi ia cuvântul înapoi, a 
trebuit să se mărite cu țareviciul. Nunta a fost îmbelşugată. Trei zile s-a chefuit fără 
încetare. Trei zile toate cârciumile şi birturile au fost deschise şi toţi trecătorii au putut 
bea şi mânca pe socoteala vistieriei. 
După ce s-a încheiat nunta, țareviciul s-a pregătit să plece împreună cu tânăra lui soţie 
în împărăţia sa, iar pe cei doisprezece voinici i-a lăsat să plece înainte. 


Aceştia au ieşit din oraş, au desfăcut covorul zburător şi s-au înălţat mai sus de norii 
călători. Au zburat ei cât au zburat şi au coborât chiar lângă pădurea întunecoasă unde 
îşi lăsaseră caii. Nici n-au apucat bine să coboare, când au văzut că aleargă spre ei un 
bătrân cu o săgeată în mână. Ivan, fiul de negustor, i-a dat căciula fermecată. în urma 
lui a venit al doilea bătrân cu săgeata şi a primit covorul zburător, iar cel de-al treilea a 
luat cizmele vrăjite. 

Ivan le-a spus tovarăşilor săi: 

— încălecaţi, fraţilor, şi la drum! 

Au încălecat cu toţii şi au plecat spre ţara lor. Când au ajuns, s-au dus direct la ţarevnă. 
Aceasta le-a mulţumit din inimă şi i-a întrebat de fratele ei dacă s-a însurat şi dacă va 
veni curând acasă. 

— Cum să te răsplătesc pentru ajutorul pe care i l-ai dat țareviciului? 

Ivan, fiul negustorului, îi răspunse: 

— întemniţează-mă acolo unde am mai stat! 

Țarevna a stăruit să-l răsplătească, dar el o ţinea una şi bună că vrea înapoi în temniţă. 
Țarevna n-a avut încotro şi le-a poruncit soldaţilor să-l închidă. După o lună s-a întors 
țareviciul acasă cu tânăra lui soţie. Cei doi au fost întâmpinați cu toate onorurile: cânta 
muzica, se trăgeau salve de tun, băteau clopotele şi se adunaseră atâţia oameni, că 
puteai să păşeşti pe capetele lor. 

Au venit boierii şi dregătorii înaintea ţareviciului. El s-a uitat la toţi şi a întrebat: 

— Unde-i Ivan, sluga mea credincioasă? 

— E în temniţă, i s-a răspuns. 

— Cum în temniţă? Cine-a îndrăznit să-l închidă? 

— Tu însuţi, frăţioare! i-a răspuns ţarevna. Te-ai mâniat pe el şi ai poruncit 
să fie închis. Ţii minte? L-ai întrebat despre nu ştiu ce vis, iar el n-a vrut să ţi-l 
povestească. 

— El să fie oare? 

— Chiar el este! Eu l-am eliberat pentru o bucată de vreme ca să poată veni 
la tine. 

Țareviciul a poruncit să fie adus Ivan, fiul negustorului, s-a aruncat în brațele lui şi l-a 
rugat să uite răul pe care i-l făcuse. 

— Dar ştii, ţareviciule, că tot ce s-a întâmplat cu tine eu ştiam dinainte, i-a 
spus Ivan. Toate acestea le-am visat şi de aceea nu ţi-am povestit visul. 

Țareviciul l-a înălţat la rang de general, i-a dat moşii bogate şi l-a lăsat să trăiască la 
curtea lui. 

Ivan i-a chemat la el pe tatăl şi pe fratele său mai mare şi au început să trăiască 
împreună, să se veselească şi averea să-şi sporească. 


Kozma cel Degrabă îmbogăţit 
poveste rusească 


într-o pădure întunecoasă trăia un tânăr pe nume Kozma. Avea o casă veche, un 
cocoşel şi cinci găinuşe. 

La Kozma, de un timp, se obişnuise să vină o vulpe. într-o zi a plecat el la vânătoare, iar 
vulpea, în urma lui, a intrat în gospodărie, a tăiat o găină, a prăjit-o şi a mâncat-o. Când 
s-a întors Kozma acasă, a văzut că-i lipseşte o găină şi s-a gândit că i-o răpise uliul. 

A doua zi a plecat iarăşi la vânătoare. Vulpea i-a ieşit în întâmpinare. 

— Unde ai plecat, Kuzenka? 

— La vânătoare, vulpiţă. 

— Mergi sănătos! a zis vulpea şi a fugit la el acasă, a tăiat altă găină, a 
prăjit-o şi a mâncat-o. 


Când s-a întors Kozma acasă, a văzut că-i mai lipseşte o găină. „Oare nu cumva vulpea 
îmi mănâncă găinuşele?”, s-a întrebat tânărul. 

A treia zi şi-a bătut cu scânduri ferestrele şi uşa de la izbă şi-a plecat la vânătoare. Ca 
din pământ a apărut vulpea şi l-a întrebat: 

— încotro, Kuzenka? 

— La vânătoare, vulpiţă. 

Vulpea a fugit repede acasă la Kozma, iar el s-a întors pe urmele ei. A venit vulpea, a 
ocolit izba şi-a văzut că ferestrele şi uşa sunt bătute în cuie. Cum să intre înăuntru? S-a 
urcat pe acoperiş şi şi-a dat drumul pe horn. Lui Kozma nu i-a fost greu s-o prindă: 

— Iată şi hoţul care mă vizitează! Aşteaptă tu, domniţă, că nu scapi vie din 
mâinile mele. 

Vulpiţa a început să se roage de el: 

— Nu mă omorî! Am să fac din tine Kozma cel Degrabă îmbogățit. Dar 
prăjeşte-mi o găinuşă în cât mai mult unt. 

Kozma s-a învoit, iar vulpea a mâncat o masă bogată, după care fugit repede pe 
păşunile ţarului şi a început să se tăvălească prin iarbă. 

A venit lupul, a văzut-o şi a întrebat-o: 

— Ei, vulpe blestemată, unde te-ai îndopat atât? 

— Ah, iubite cumetre! Am fost la ţar, la ospăț. Nu te-au chemat şi pe tine? 
Că au fost acolo tot felul de animale: jderi, samuri, o mulţime. 

Lupul se rugă de ea: 

— Nu mă duci şi pe mine la ţar la ospăț? 

Vulpea i-a promis că-l duce şi i-a cerut să adune de patruzeci de ori câte patruzeci de 
lupi suri şi să-i ia cu el. 

Lupul a făcut precum i-a zis vulpea şi a adunat lupii. Vulpea i-a condus la curtea 
ţarului. Când au ajuns, vulpea a intrat în palatul de piatră albă şi a făcut o plecăciune 
adâncă dinaintea ţarului, spunându-i că a venit cu o mulţime de lupi din partea lui 
Kozma cel Degrabă îmbogăţit. Ţarul nu-şi mai încăpea în piele de bucurie: a poruncit 
să fie duşi toţi lupii în ţarc şi să fie bine ferecaţi. 

Vulpiţa a dat fuga la Kozma şi i-a cerut să-i mai frigă o găină; a mâncat-o, a plecat pe 
păşunile ţarului şi a început să se rostogolească prin iarbă. 

A trecut ursul Mişka, a văzut-o şi i-a zis: 

— Ei, vulpe blestemată, unde te-ai îndopat atât? 

— Am fost la țar la ospăț! i-a răspuns ea. Erau acolo tot felul de animale: 
jderi, samuri, o mulţime. Unii au mai rămas şi acum acolo. Chefuiesc lupii. Doar ştii, 
cumetre, cât sunt ei de hapsâni! Şi acum se mai îmbuibă. 

Ursul Mişka a rugat-o: 

— Vulpiţă, nu mă duci şi pe mine la ospățul ţarului? 

Vulpea s-a învoit şi i-a spus să adune de patruzeci de ori câte patruzeci de urşi bruni. 

— Doar nu crezi că țarul o să se ostenească numai pentru tine, a adăugat ea. 
Ursul Mişka a adunat câţi urşi i-a spus vulpea, iar aceasta i-a condus pe toți la țar. 
Când au ajuns la palat, vulpea a făcut în faţa ţarului o plecăciune şi i-a spus că urşii 
sunt darul de la Kozma cel Degrabă îmbogăţit. Ţarul s-a bucurat şi a poruncit să fie şi 
urşii bine ferecaţi. 

Vulpea s-a întors la Kozma şi i-a cerut să-i prăjească ultima găinuşă şi cocoşelul. 
Kozma nu s-a zgârcit şi i-a prăjit şi ultima găinuşă împreună cu cocoşelul. După ce a 
mâncat, vulpea a fugit pe păşunile ţarului şi a început să se tăvălească prin iarbă. 
Trecură prin apropiere jderul şi samurul. 

— Ei, şireato, unde te-ai umflat în halul ăsta? 

— Ah, dragii mei, jderule şi samurule! Eu sunt la mare cinste la ţar. Astăzi a 
dat un mare ospăț pentru toate animalele. Am mâncat atât de mult, încât abia mă mai 
pot mişca. Dar ce de animale au fost la ospăț, câtă frunză şi iarbă! Numai voi aţi lipsit. 
îi ştii doar pe lupi cât de pizmaşi sunt şi de lacomi, de parcă n-ar fi mâncat nimic în 


viaţa lor. Şi acum mai sunt acolo şi înfulecă. Iar de ursul Mişka nici nu mai vorbesc. A 
mâncat atât, că abia mai poate respira. 

Jderul şi samurul au început să se roage de vulpe: 

— Cumetriţă, du-ne şi pe noi la ţar, măcar să ne uităm! 

Vulpea s-a învoit şi le-a spus să adune de patruzeci de ori câte patruzeci de jderi şi de 
samuri. 

Samurii şi jderii au fost adunaţi, iar vulpea i-a spus ţarului că acela era darul din 
artea lui Kozma cel Degrabă îmbogăţit. Ţarul s-a minunat de bogăţia lui Kozma cel 
Degrabă îmbogăţit şi a poruncit ca animalele să fie sacrificate şi jupuite de blană. 

A doua zi vulpea a venit la ţar şi i-a zis: 

— înălțimea Ta, Kozma cel Degrabă îmbogățit mi-a poruncit să mă închin în 
aţa ta şi m-a rugat să- ți cer nişte banițe, că trebuie să cântărească banii de argint. 
Baniţele lui sunt toate pline cu aur. 

Țarul i-a dat baniţele, iar vulpea a venit la Kozma şi i-a spus să măsoare nisip cu ele, ca 
să fie zgâriate pe dinăuntru. După ce au terminat cu nisipul, vulpea a înfipt câţiva 
ănuţi prin crăpăturile baniţelor şi le-a dus înapoi ţarului. 

A început apoi s-o peţească pentru Kozma cel Degrabă îmbogăţit pe fiica ţarului. 
Acesta nu s-a dat în lături. I-a transmis lui Kozma să se pregătească şi să vină la el. 
Kozma a plecat la ţar, iar vulpea a fugit înaintea lui şi i-a pus pe muncitori să taie 
icioarele podeţului de la palat, dar nu de tot. Cum a ajuns Kozma pe podeţ, acesta s-a 
răbuşit cu el cu tot în apă. 

Vulpea a început să strige: 

— Săriţi, a pierit Kozma cel Degrabă îmbogăţit! 

Țarul a auzit şi şi-a trimis oamenii să-l scape de necaz pe Kozma cel Degrabă 
îmbogăţit. Oamenii l- au scos din apă, l-au schimbat în straie arătoase şi l-au adus la 
ţar. 

S-a însurat el cu ţarevna şi a locuit la ţar o săptămână, două... 

— Ei, spuse ţarul, să mergem acum la tine în vizită. 

Kozma nu avu încotro. Trebuia să se pregătească de plecare. Au înhămat caii la trăsură 
şi au pornit, iar vulpea a fugit înainte. A fugit ea cât a fugit şi a văzut nişte ciobani care 
păşteau oile: 

— Păstorilor, păstorilor, ale cui turme le paşteţi? 

— Ale ţarului Zmiulan. 

Vulpea a început să-i povăţuiască: 

— Să le spuneţi tuturor care vă vor întreba că sunt turmele lui Kozma cel 
Degrabă îmbogăţit şi nu ale lui Zmiulan, că trec pe-aici ţarul Foc şi țarevna Săgeată de 
Fulger. Dacă n-o să le spuneți că sunt turmele lui Kozma cel Degrabă îmbogățit, ei vă 
vor pârjoli cu oi cu tot. 

Ciobanii, văzând că nu mai au altă scăpare, au promis că vor spune tuturor întocmai 
cum i-a povăţuit vulpea. 

Vulpea a fugit mai departe. A văzut nişte oameni care păzeau turme de porci şi i-a 
întrebat: 

— Ale cui sunt turmele? 

— Ale ţarului Zmiulan. 

— Să spuneţi tuturor că sunt ale lui Kozma cel Degrabă îmbogăţit, că trec 
ţarul Foc şi ţarevna Săgeată de Fulger. Vă vor pârjoli pe toţi şi vă vor arde dacă veţi 
spune altminteri. 

Vulpea a fugit mai departe. A ajuns în ţara lui Zmiulan şi s-a dus drept la palat. 

— Ce vânt te aduce, vulpiţă? a întrebat-o țarul Zmiulan. 

— înălţimea Ta, răspunse vulpea, trebuie să te ascunzi cât poţi de repede. 
Vin fiorosul ţar Foc şi țarevna Săgeată de Fulger, care pârjolesc şi ard totul în cale. 
Turmele tale s-au făcut scrum toate, cu păstori cu tot. La început cele de oi, apoi cele 
de porci şi în sfârşit cele de vite şi hergheliile de cai. Eu n-am mai stat pe gânduri şi- 


am venit într-un suflet la Măria Ta să-ţi spun. Aproape că m-am înecat cu fum. 

Țarul Zmiulan a început să se frământe: 

— Ce să mă fac? Unde să mă ascund, vulpiţă? 

— Ai în grădină un stejar bătrân. Trunchiul lui a putrezit aproape tot pe 
dinăuntru. Du-te şi ascunde-te în scorbura lui până când vor trece ei. 

Țarul Zmiulan n-a mai stat pe gânduri şi a făcut exact aşa cum îl povăţuise vulpea. lar 
Kozma cel Degrabă îmbogăţit mergea fără grijă împreună cu soţia sa şi cu socrul. Au 
ajuns ei la turma de oi. Tânăra prinţesă întrebă: 

— Păstorilor, ale cui turme le paşteţi? 

— Ale lui Kozma cel Degrabă îmbogăţit, i-au răspuns păstorii. 

Țarul nu-şi putea ascunde mulțumirea: 

— Ei, iubite ginere, dar multe oi mai ai! 

Au mers mai departe şi au ajuns la turmele de porci. 

— Porcarilor, întrebă tânăra prinţesă, ale cui turme le paşteţi? 

— Ale lui Kozma cel Degrabă îmbogăţit. 

— Dar mulți porci mai ai, dragă ginere! zise țarul. 

Au mers mai departe şi au întâlnit o cireadă de vite. Mai încolo, o herghelie de cai. 
Când au fost întrebaţi ale cui erau cirezile şi hergheliile, păstorii au răspuns într-un 
glas: „Ale lui Kozma cel Degrabă îmbogăţit”. 

Au ajuns la palatul de marmură albă. Vulpea i-a întâmpinat şi i-a condus prin încăperile 
mari. Ţarul a intrat şi a rămas mut de uimire văzând cât de frumos era totul. S-au pus 
pe băut, pe mâncat şi pe chefuit. 

Au stat acolo o zi, au stat o săptămână... 

— Ei, Kuzenka, a spus vulpea, mai termin-o cu cheful, că trebuie să te apuci 
de treabă. Du-te cu socrul tău în grădină. Acolo este un stejar bătrân în a cărui 
scorbură se află țarul Zmiulan, care s-a ascuns de voi. Fărâmaţi copacul în bucățele. 
Kozma şi socrul său s-au dus în grădină şi-au început să tragă în acel stejar cu puşca 
până l-au ucis pe ţarul Zmiulan. Kozma cel Degrabă îmbogăţit s-a înscăunat ţar şi a 
început să trăiască acolo împreună cu soţia lui, dacă nu vor fi trăind şi azi. 

Pe vulpiţă o ospătau în fiecare zi cu găinuşe şi ea a stat la ei până când le-a dovedit 
toate păsările. 


Țarina cântăreaţă la guzlă 
poveste rusească 


într-o ţară îndepărtată, într-o împărăție uitată, trăia un ţar cu țarina lui. După o vreme 
şi-a pus ţarul în gând să călătorească spre meleagurile unde a fost răstignit Hristos. Le- 
a dat poruncă miniştrilor să se îngrijească de ţară, şi-a luat rămas-bun de la țarină şi s- 
a aşternut la drum. A mers mult, a mers puţin? Nu se ştie, dar, în cele din urmă, a 
ajuns în ţara aceea îndepărtată unde a fost răstignit Hristos. în acea ţară stăpânea pe 
atunci un rege blestemat. Când l-a văzut regele blestemat pe ţar, a poruncit să fie prins 
şi dus în temniţă. Regele avea acolo mulţi prizonieri pe care îi ţinea noaptea în lanţuri, 
iar dimineaţa îi înhăma şi până seara ara ogorul cu ei. 

în aceste chinuri îngrozitoare a trăit ţarul ani în şir, neştiind cum să scape de acolo şi 
cum s-o vestească pe țarină de necazul său. Şi iată că într-o zi i s-a ivit prilejul să-i 
trimită soaţei sale o scrisorică: „Vinde tot avutul nostru şi vino aici să mă răscumperi 
de la regele cel blestemat!”. 

Țarina a primit scrisorică, a citit-o şi a izbucnit în lacrimi: 

— Cum să-l răscumpăr pe ţar? Dacă mă duc eu, regele blestemat mă ia la el 
şi nu-mi mai dă drumul. Dacă îi trimit pe miniştri, nu pot avea încredere în ei! 

Ce i-a trecut ei prin cap? Şi-a tăiat cosiţele bălaie, s-a îmbrăcat în straie bărbăteşti, a 


luat guzla şi, fără să spună nimic nimănui, s-a aşternut la drum. A mers cale lungă până 
când, în cele din urmă, a ajuns la curtea regelui blestemat. S-a aşezat şi a început să 
cânte la guzlă atât de minunat, încât ai fi stat un veac s-o asculţi şi tot nu te-ai fi 
săturat. 
Regele, când a auzit muzica aceea, a dat poruncă să fie adus guzlarul la palat. 
— Bună vreme, guzlarule! De pe ce pământuri ai plecat, din ce împărăție vii? 
— De mic rătăcesc din loc în loc, înălțimea Ta, am umblat prin toată lumea şi 
i-am înveselit pe oameni. Cu asta îmi duc zilele, zise guzlarul. 
— Rămâi la mine o zi, două, trei! Am să te răsplătesc regeşte. 
Guzlarul a rămas şi, cât era ziulica de lungă, cânta pentru rege, iar acesta nu se mai 
sătura ascultându-l. 
— Ce muzică minunată! zicea el. îţi risipeşte plictiseala şi-ţi alungă orice 
felde tristeţe. 

A stat guzlarul la rege trei zile, după care a venit să-şi ia rămas-bun. 
— Cu ce să te răsplătesc pentru munca ta? a întrebat regele. 
— Dăruieşte-mi un 
întemnițat, înălţimea Ta! Tu ai mulţi, iar mie îmi face trebuinţă untovarăş 

de 
drum. Umblu prin ţări îndepărtate şi, de multe ori, n-am cu cine schimba o vorbă. 
— Alege-l pe oricare din ei! zise regele şi-l conduse în temniță. 
Gluzlarul şi-a aruncat ochii asupra întemniţaţilor, l-a ales pe ţarul prizonier şi au 

plecat ei să 
rătăcească împreună. Când s-au apropiat de împărăţia lor, ţarul îi spuse guzlarului: 
— Lasă-mă în libertate, om bun! Eu nu sunt un simplu prizonier, ci ţar. Cere- 
mi oricât drept răscumpărare! N-am să mă zgârcesc nici la bani, nici la sate, cu ţărani 
cu tot. 
— Du-te cu Dumnezeu! îi spuse guzlarul. Nu-mi trebuie nici banii, nici 
ţăranii tăi! 
— Măcar oaspete să-mi fii! 
— Dacă voi avea răgaz, am să vin şi pe la tine! 
S-au despărţit şi fiecare a apucat-o pe drumul său. Țarina a luat-o pescurtătură şi 

a ajuns acasă 

înaintea soţului. Şi-a scos straiele de guzlar şi s-a gătit în rochia de țarină. După un 
ceas curtea s-a umplut de larmă: toţi alergau în toate părţile şi pretutindeni se auzea 
numai: „A venit ţarul! A venit ţarul!”. 
Țarina i-a ieşit în întâmpinare. El le dădea tuturor bineţe, dar pe soţie nici nu voia s-o 
vadă în ochi. 
— Priviţi, domnilor, ce soţie am! le-a spus miniştrilor. Acum se aruncă la 
pieptul meu, dar când eram în temniţă şi i-am scris să vândă toată avuţia ca să mă 
răscumpere, n-a mişcat un deget! Oare ce era în capul ei când s-a dezis de soţ? 
Miniştrii i-au adus la cunoştinţă: 
— înălţimea Ta, chiar în ziua când a primit scrisoarea de la tine, țarina a 
dispărut tară urmă. S-a întors la palat abia azi! 
Țarul s-a mâniat şi le-a dat poruncă: 
— Domnilor miniştri, judecaţi-o pe necredincioasa mea soţie cu dreptate şi 
tară părtinire! Pe unde-a umblat? De ce n-a vrut să mă răscumpere? Nu l-ați mai fi 
revăzut voi în veci pe ţarul vostru dacă n- ar fi fost guzlarul acela tânăr! Am să mă rog 
lui Dumnezeu pentru sănătatea lui şi-i dau, tară părere de rău, şi jumătate de 
împărăție. 
în acest răstimp, țarina a apucat să pună pe ea straiele guzlarului, a ieşit în curte şi a 
început să cânte la guzlă. Țarul a ieşit din palat, a alergat la guzlar, l-a apucat de mână, 
l-a dus în palat şi le-a spus curtenilor săi: 
— Iată guzlarul care m-a scos din temniță! 


Guzlarul şi-a lepădat straiele şi toţi au recunoscut-o pe țarină. Ţarul a fost cuprins de o 
nemărginită bucurie, a poruncit să se întindă o masă mare şi a benchetuit cu toată 
suflarea din palat vreme de o săptămână. 


Mărul cel zemos şi farfurioara de argint 


poveste rusească 


Era odată un ţăran care avea o nevastă şi trei fete: două dintre ele erau curăţele şi 
isteţe, iar a treia cam prostuţă. Au început surorile, iar după ele şi părinţii, să-i zică 
„proasta”. Toţi o înghionteau, n- aveau loc de ea şi o puneau numai la muncă, dar fata 
nu scotea niciun cuvânt şi făcea tot ce i se spunea: plivea iarba, tăia lemne, mulgea 
văcuţele, hrănea rațele. Dacă cineva avea nevoie de ceva, o trimiteau pe proastă: 

— Du-te, proasto! Ai grijă de toate! 

Plecând ţăranul să ducă fânul la iarmaroc, le promise fiicelor să le aducă daruri. Una îi 
spuse: 

— Adu-mi, tăicuţă, stambă pentru o rochie! 

Cealaltă îl rugă: 

— Cumpără-mi o basma roşie! 

Numai proasta tăcea şi privea. „Proastă, proastă, dar e fiica mea”, gândi țăranul şi-i 
spuse: 

— Ce să-ţi aduc, proasto? 

Proasta îi răspunse: 

— Cumpără-mi, tăicuţule, o farfurioară de argint şi un măr zemos! 

— La ce-ţi trebuie? o întrebară surorile. 

— Am să-ncep să rostogolesc mărul prin farfurioară şi să spun câteva 
cuvinte învăţate de la o bătrână căreia i-am dat odată un colac. 

Țăranul le-a făgăduit că le va îndeplini dorinţele şi a plecat. A stat omul cât a stat la 
iarmaroc, a vândut fânul şi a cumpărat darurile: pentru una o broboadă roşie, pentru 
alta pânză pentru rochie, iar pentru proastă o farfurioară de argint şi un măr zemos. S- 
a întors acasă şi le-a arătat darurile. Surorile se bucurară, îşi făcură rochii şi începură 
să râdă de proastă, aşteptând să vadă ce-o să facă ea cu farfurioara de argint şi cu 
mărul zemos. 

Proasta nu a mâncat mărul; s-a aşezat într-un colţ şi a început să vorbească în şoaptă: 
— Rostogoleşte-te, mărule, pe farfurioara de argint şi arată-mi câmpii şi 
oraşe, mări şi păduri, munţi înalți şi cerul limpede. 

Se rostogolea mărul cel zemos şi pe farfurioara de argint apăreau, unul după altul, 
oraşe, se vedeau corăbii pe mări şi oştiri pe câmpuri, munţi înalţi şi cerul limpede. 
Soare după soare se rostogolea, stelele se prindeau în horă şi totul era aşa de frumos 
şi de nemaivăzut, cum nici în basme nu se povesteşte. S-au uitat surorile, le-a prins 
pizma şi s-au gândit cum s-o păcălească pe proastă să-i ia farfurioara. Dar ea nici nu se 
gândea s-o schimbe pe ceva. 

Surorile cele rele au îmbiat-o şi au încântat-o: 

— Surioară, sufleţelule, să mergem în pădure după zmeură! 

Proasta a dat farfurioara tatălui, s-a ridicat şi a plecat în pădure. Rătăcind împreună cu 
surorile ei după zmeură, a văzut în iarbă un hârleţ. Surorile rele au apucat hârleţul şi 
au ucis-o pe proastă, au îngropat-o sub un mesteacăn, iar când s-au întors acasă, i-au 
spus tatălui: 

— Proasta a fugit de noi şi a dispărut fără urmă. Am căutat-o prin toată 
pădurea, dar nu am găsit-o. Ne temem că au mâncat-o lupii. 

Pe ţăran l-a cuprins jalea. Chiar dacă era proastă, era totuşi fiica lui. A început să 
plângă, a luat farfurioara şi mărul, le-a încuiat într-un sipet, iar surorile s-au pus pe 
vărsat lacrimi. 


Un cioban trecea în zorii zilei prin pădure şi suna dintr-un corn, căutând o oaie 
rătăcită. Deodată văzu o movilă sub un mesteacăn, iar în jurul ei peste tot numai flori. 
în mijlocul florilor, o trestie. Tânărul ciobănaş a tăiat trestia şi şi-a făcut din ea un 
fluieraş. Dar minunea minunilor: fluieraşul a început să cânte singur şi să vorbească. 

— Cântă, cântă, fluieraş, şi alină durerea tăicuţei, şi mamei mele dragi, şi 
surorilor mele porumbiţe. M-au ucis, m-au trimis pe lumea cealaltă pentru farfurioara 
de argint şi mărul cel zemos. 

Auzind oamenii acest cântec, s-au adunat din întreg satul, s-au luat după cioban şi l-au 
otopit cu întrebările: 

— Cine a fost ucis? 

— Oameni buni, nu ştiu nimic, spuse ciobanul. Căutam o oaie rătăcită în 
ădure şi am dat de o moviliţă pe care erau flori, iar între flori, o trestie. Am tăiat 
trestia, am făcut din ea un fluieraş şi el a început să cânte singur. 

S-a întâmplat ca între cei adunaţi să fie şi tatăl proastei. A smuls fluierul din mâna 
ciobanului, iar acesta a început să cânte: 

— Cântă, cântă, fluieraş, şi alină-i pe tăicuţa şi pe mămuca! Am fost trimisă 
e lumea cealaltă pentru farfurioara de argint şi mărul cel zemos. 

— Du-ne, ciobanule, la locul de unde ai tăiat trestia! spuse tatăl. 

S-a dus el în pădure după cioban, a ajuns la moviliţa de sub mesteacăn şi s-a mirat de 
rumuseţea florilor. 

Au început să sape movila şi au găsit trupul neînsufleţit. Tatăl îşi frângea mâinile 
entru că îşi recunoscuse fata ucisă de nu se ştie cine şi îngropată. Oamenii au 
întrebat cine e făptaşul, iar fluieraşul cântă: 

— Bunule părinte, m-am dus în pădure cu surorile şi ele m-au ucis pentru 
arfurioara de argint şi mărul cel zemos. N-ai să mă poţi trezi din acest somn greu 
ână n-ai să scoţi apă din fântâna ţarului. Cele două surori pizmaşe au prins a tremura, 
s-au făcut precum ceara şi şi-au recunoscut vina. Au fost înhăţate, legate şi duse într- 
un beci întunecat al ţarului până la judecată, iar tatăl a plecat în capitală. 

A mers el cât a mers, până a ajuns în oraş. A venit la curte. Ţarul a apărut în pridvor ca 
un soare. Bătrânul s-a înclinat până la pământ şi a cerut ajutor. Ţarul îi spuse: 

— Ia, bătrâne, apă vie din fântâna mea. Când va învia, s-o aduci la palat 
împreună cu farfurioara de argint, cu mărul cel zemos şi cu surorile ucigaşe. 

Bătrânul se bucură, făcu o plecăciune până în pământ şi duse acasă carafa cu apă vie. 
Doar ce a stropit-o cu apă, că fata s-a şi ridicat şi a sărit să-şi îmbrăţişeze tatăl. 
Bătrânul a plecat înapoi la oraş şi a fost întâmpinat de ţar. Două dintre fetele ţăranului 
erau legate de mâini, iar cea de-a treia arăta ca o floare de primăvară, cu ochii ca 
umina raiului, faţa scăldată de luceafărul dimineţii, iar din ochi îi picurau mărgăritare 
în loc de lacrimi. Ţarul se uită la ea şi fu cuprins de uimire. O întrebă pe frumoasa fată: 
— Unde îţi sunt farfurioara şi mărul cel zemos? 

Fata a luat sipetul din mâinile părintelui său, a scos farfurioara şi mărul şi l-a întrebat 
e țar: 
— Ce vrei să vezi, Măria Ta? Cetățile tale puternice, oştirile tale viteze, 
corăbiile de pe mare sau stelele minunate de pe cer? 

A rostogolit mărul prin farfurioara de argint şi au început să apară, unul după altul, 
oraşele, oştirile cu flamuri şi trâmbiţe: conducătorii de oşti stăteau în frunte, se auzeau 
ubuituri de tun şi pocnete de arme, iar fumul a ascuns totul privirilor. S-a rostogolit 
mărul din nou şi pe farfurioară a apărut marea înspumată pe care pluteau corăbiile ca 
ebedele, cu steagurile fluturând şi cu tunurile trăgând salve nenumărate. Fumul lor a 
întunecat întreaga privelişte. S-a rostogolit iarăşi mărul şi pe farfurioară a apărut cerul 
în toată splendoarea lui. Se roteau sori după sori, iar stelele se prinseseră în horă. 
Țarul s-a minunat de cele văzute, iar frumoasa fată, plângând cu lacrimi amare, i-a 
căzut la picioare şi l-a rugat să aibă milă şi să le ierte pe surorile ei. 

— Măria Ta, zise ea, ia farfurioara mea şi mărul cel zemos şi nu le pierde pe 


surorile mele din cauza mea. 

Țarului i s-a făcut milă de lacrimile ei şi le-a iertat. Ea a chiuit de bucurie şi s-a repezit 

să le îmbrăţişeze pe cele două surori. 

Țarul se uita şi se minuna. A luat-o pe frumoasa fată de mână şi i-a spus cu prietenie: 

— îţi respect bunătatea şi mă uimeşte frumuseţea ta. Nu vrei să fii soţia mea şiţarina 

acestui popor? 

— Voia Măriei Tale! răspunse frumoasa fată. Dar fiica se supune voinței 

părintelui şi binecuvântării mamei. Cum va hotărî tata şi va binecuvânta mama, aşa voi 

spune şi eu. 

Tatăl a făcut o plecăciune până la pământ. A fost adusă şi mama, care i-a dat 

binecuvântarea. 

— Mai am o vorbă pentru Măria Ta, i-a spus țarului frumoasa fată. Nu mă 

despărți de cei dragi mie. Vreau să-mi fie alături şi părinţii, şi surioarele mele dragi. 

Surorile i s-au aruncat la picioare. 

— Nu suntem demne de această cinste! 

— Totul a fost dat uitării, iubite surioare, le spuse ea. îmi sunteți surori 

bune, şi nu străine. Iar cui o să-şi mai amintească de trecut, aceluia i se va scoate un 

ochi. 

Acestea fiind zise, a zâmbit şi le-a ridicat pe surori în picioare. lar surorile se  căiau 
plângând şi nu 

voiau să se ridice. 

Atunci le-a poruncit ţarul să se ridice, le-a privit cu bunăvoință şi a hotărât să rămână 

la curte. S-a încins o petrecere mare la palat; totul a fost scăldat în lumină precum 

soarele de raze. Ţarul şi țarina s-au urcat în caretă, pământul a început să tremure, iar 

poporul alerga în urma lor şi striga: 

— Să trăieşti, Măria Ta, întru mulţi ani! 

Condurul de aur 


poveste rusească 


Au fost odată un moş şi o babă şi fiecare avea câte o fată. într-o zi, moşul s-a întors de 
la târg şi le-a adus celor două fete câte un peştişor. Fata babei şi-a mâncat peştişorul, 
iar sora ei s-a dus cu el la fântână şi l-a întrebat: 

— Să te mănânc sau nu? 

— Nu mă mânca! îi răspunse peştişorul. Mai bine aruncă-mă în apă şi poate 
ţi-oi fi şi eu de folos vreodată! 

Fata moşului i-a dat drumul peştişorului în fântână şi s-a dus acasă. 

Baba n-o avea deloc la suflet pe fata moşneagului. Şi-a gătit fiica în cea mai frumoasă 
rochie şi a plecat cu ea la biserică, iar fetei moşului i-a lăsat două baniţe de secară şi i- 
a poruncit să aleagă grăunţele până s-or întoarce de la slujbă. 

Fata moşului s-a dus după apă, s-a aşezat lângă fântână şi a început să plângă cu 
lacrimi amare. Din apă s-a arătat peştişorul şi a întrebat-o: 

— De ce plângi, frumoasă fată? 

— Cum să nu plâng? îi răspunse fata moşului. Mama a gătit-o pe sora mea 
vitregă în cea mai frumoasă rochie şi a plecat la biserică, iar pe mine m-a lăsat acasă şi 
mi-a poruncit să aleg două baniţe de secară până când s-or întoarce ele de la slujbă. 
Peştişorul îi spuse: 

— Nu plânge! Găteşte-te şi du-te şi tu la biserică, iar secara va fi aleasă. 
Fata s-a gătit şi a venit la slujbă. Baba nu a putut s-o recunoască. Slujba s-a terminat, 
fata moşului a plecat acasă, iar în urma ei a venit şi baba cu fie-sa şi a întrebat: 

— Ai ales secara, proasto? 

— Am ales-o! îi răspunse fata moşului. 

— Ce frumuseţe a intrat azi în biserică! îi spuse baba. Popa nici n-a mai 


putut să cânte. Tot la ea se holba. Iar tu, toanto, umbli în zdrenţe. Măcar de te-ai vedea 
cum arăţi! 

— Cu toate că n-am fost, ştiu foarte bine totul! 

— De unde să ştii tu? i-a retezat-o mama vitregă. 

în altă zi, baba a gătit-o iar pe fie-sa în rochia cea mai frumoasă şi a plecat cu ea la 
slujbă, iar celei mici i-a lăsat trei baniţe de grâu şi i-a zis: 

— Până venim, să alegi grâul ăsta! 

Baba şi fata ei au plecat la biserică, iar fata moşului s-a dus să aducă apă. S-a aşezat 
lângă fântână şi a început să plângă. S-a ivit peştişorul şi a întrebat-o: 

— De ce plângi, frumoasă fată? 

— Cum să nu plâng? îi răspunse fata moşului. Mama şi-a gătit fiica în rochia 
cea mai frumoasă şi au plecat la slujbă, iar pe mine m-a lăsat acasă şi mi-a poruncit să 
aleg trei baniţe de grâu până când s-or întoarce ele de la biserică. 

Peştişorul îi spuse: 

— Nu plânge! Fugi şi găteşte-te şi du-te după ele la biserică, iar grâul va fi 
ales. 

Fata moşului s-a gătit, s-a dus la biserică şi a început să se roage. Popa a şi uitat să 
cânte şi să citească. Numai la ea se uita. Slujba s-a terminat şi credincioşii au început 
să plece. A fost atunci la biserică şi fiul ţarului din acele locuri. Frumoasa fată i-a căzut 
cu tronc. Ar fi dorit să ştie a cui este. A aruncat pe jos nişte smoală şi fata a călcat în 
ea. Condurul i-a rămas lipit de smoală, iar ea a plecat acasă. 

— Al cui e condurul, spuse fiul ţarului, pe aceea o voi lua de soţie! 

Condurul era tot brodat cu fir de aur. 

Baba a venit acasă şi a început să povestească: 

— Ce minunăţie de fată a fost azi la biserică! Popa nu mai putea nici să 
cânte, nici să citească... Se vedea cum o sorbea din ochi! Iar tu, proasto, uite cum arăţi! 
Ca o cerşetoare! 

în acest răstimp, țareviciul scotocea prin tot locul, căutând-o pe fata care-şi pierduse 
condurul. îl dădea tuturor să-l încalţe, dar nu se potrivea şi pace! Aşa a ajuns şi la casa 
babei. 

— Ia adu-ți fata, să vedem dacă nu-i e pe potrivă condurul! îi zise țareviciul. 
— Fata mea o să-l murdărească, îi răspunse baba. 

în cele din urmă, a fost adusă frumoasa fată. Țareviciul i-a dat condurul să-l încerce. 
Văzând că îi vine ca turnat, țareviciul s-a însurat cu ea şi au început ei să trăiască în 
belşug şi bună pace. 

Şi eu pe-acolo am trecut şi bere am băut; pe buze mi se prelingea, dar în gură n- 
ajungea. Mi-au dat un caftan frumos. A trecut o cioară care croncănea: „Ce caftan 
frumos! Ce caftan frumos!”, iar eu am înţeles: „Dă caftanul jos! Dă caftanul jos!”. L-am 
dezbrăcat şi l-am aruncat. Mi-au dat o tichie şi-au început să-mi care pumni sub bărbie. 
Mi-au dat ciuboţele curate. A trecut o cioară care râdea: „Ciubote curate! Ciubote 
curate!”. Eu am crezut că strigă „Ciubote furate!”, le-am scos şi le-am zvârlit. 


Piatra nestemată 


poveste rusească 


Un ţăran ara câmpul şi brăzdarul plugului a scos din pământ o piatră nestemată. Când 
se întorcea spre casă, s-a întâlnit cu un vecin de-al său, bătrân-bătrân, şi i-a arătat 
piatra nestemată. 

— La ce-i bună? îl întrebă el pe vecin. 

— Du-o ţarului, îi spuse vecinul. 

Țăranul a făcut după cum îl povăţuise bătrânul. S-a dus la palat şi a dat cu ochii de un 


general. A făcut o plecăciune până în pământ şi i-a zis: 


dacă nu, atunci 


când ţi-oi vedea ceai 
Țăranul s-a învoit şi 
îţi mul 
Țăranul i-a căzut la 
Măria 


Du-mă la ţar, tătucă! 
Ce treabă ai tu cu ţarul? 
I-am adus un dar de la sat. 


Dacă împărţi cu mine ce îţi va da ţarul dreptrăsplată, te duc, 
ai să-l vezi pe 
ţar 
a! 
generalul l-a condus la ţar. 
ţumesc, ţărane, şi te răsplătesc pentru asta cu două mii de ruble. 
icioare şi i-a spus: 
Ta, nu am trebuinţă de altă răsplată decât să porunceşti să mi se 


dea cincizeci de ciomege pe spate. 


Ţarului i se făcu mil. 
Călăul a început să-l 


douăzeci şi cinci de 
Destu 


ă de ţăran şi a poruncit ca loviturile de ciomag să fie uşurele. 
lovească încetişor cu bâta, iar ţăranul să numere loviturile. 
După 
primit 
lovituri, ţăranul a strigat: 
! îmi ajunge! Cealaltă jumătate din răsplată i-am făgăduit-o celui 


care m-a adus la Măria Ta. 


A fost adus acel ge 
ţăranului, 


cu milă, ci cu toată 


neral în faţa ţarului şi a primit jumătate din ceea ce i se cuvenea 
dar 
nu 


uterea, aşa că i-a ieşit pe nas răsplata la care se lăcomise. 


După ce i-a mai mulţumit o dată pentru darul adus, ţarul i-a dat ţăranului nu două, ci 
trei mii 
de 
ruble, pe care acesta nu a mai fost nevoit să le împartă cu generalul. 


TŢarevna care ştia să dezlege ghicitori 


poveste rusească 

Era odată un moşneag care avea trei feciori. Cel mai mic dintre ei se numea Ivan, dar 
toţi îi spuneau Ivan Prostănacul. Asta era demult. Trăia pe atunci în acea împărăție un 
ţar care avea o fiică. I-a spus fiica într-o zi ţarului: 

îngăduie-mi, tătucă, să dezleg ghicitori. Celui căruia îi voi dezlega 
ghicitoarea pe care mi-o va spune să i se taie capul, iar celui căruia n-am să i-o dezleg 
să mă dai de soţie. 

Țarul a dat de ştire în cele patru zări să vină la palat toţi cei care voiau să se însoare cu 
ţarevna. Au venit mulţi din toată lumea, dar au rămas toţi fără capete, căci fiica ţarului 

le-a dezlegat ghicitorile. Ivan Prostănacul îi zise tatălui său: 

Binecuvântează-mă, tătucă! Mă duc şi eu la ţar să-i spun ghicitori fiică-sii! 
Ce tot îndrugi, prostule? N-ai auzit că alţii mai dihai ca tine au rămas fără 


cap? 
— Dacă-mi dai binecuvântarea, mă duc, şi dacă nu mi-o dai, eu tot mă duc! 
Moşneagul n-a avut încotro şi l-a binecuvântat. 

Ivan Prostănacul s-a pornit la drum şi a văzut că în lanul de grâu era un cal. Ivan l-a 
alungat cu biciul ca să nu strice grâul şi-şi zise: 

Uite şi ghicitoarea! 

A plecat mai departe şi a dat în cale de un şarpe. L-a străpuns cu sulița şi se gândi: 
Uite şi a doua ghicitoare! 

A ajuns la ţar, iar acesta i-a poruncit să spună ghicitoarea. El zise: 


— Veneam spre voi şi am văzut în drumul meu bogăţie, iar în bogăţie, o altă 
bogăţie. Eu am luat binele şi am izgonit bogăţia din bogăţie. Bogăția prin bine a fugit 
din bogăţie. 

Țarevna a luat repede cartea, s-a uitat în ea, dar n-a găsit acolo o asemenea ghicitoare 
şi n-a fost în stare s-o dezlege. 

— Tătucă, îi zise ea ţarului, astăzi mă doare capul şi mi se învălmăşesc 
gândurile. Am s-o dezleg mâine! 

Au amânat totul pe a doua zi. 

Lui Ivan Prostănacul i-au dat o cameră în palat. Stătea el seara şi trăgea din pipă, iar 
ţarevna a trimis-o la el pe cea mai credincioasă slujnică a sa: 

— Du-te şi află care-i răspunsul la ghicitoarea asta! Promite-i aur, argint şi 
tot ce vrea. 

Slujnica a venit, a bătut la uşă, Ivan Prostănacul i-a deschis, ea a intrat şi a început să-l 
tragă de limbă în privinţa ghicitorii, promiţându-i munţi întregi de aur şi de argint. 
Ivan Prostănacul îi răspunse: 

— Ce să fac cu banii? Şi aşa am destui. Să stea ţarevna în camera mea toată 
noaptea fără să închidă ochii şi am să-i spun răspunsul. 

Auzind acestea, ţarevna s-a învoit şi n-a închis un ochi toată noaptea. 

Dimineaţa, Ivan Prostănacul i-a spus că, venind spre ei, cu ajutorul biciului a pus pe 
fugă un cal care călca în picioare bunătate de grâu. 

Ivan Prostănacul i-a spus o altă ghicitoare: 

— Venind spre voi, am întâlnit în cale răul, l-am lovit cu răul, iar răul şi-a 
dat duhul din cauza răului. 

Țarevna a deschis iarăşi cartea, iarăşi n-a găsit răspunsul şi iarăşi a cerut păsuire 
până a doua zi. Seara şi-a trimis slujnica la Ivan Prostănacul să afle răspunsul la 
ghicitoare. 

— Promite-i bani! 

— Ce să fac eu cu banii? îi spuse Ivan Prostănacul trimisei prințesei când 
aceasta a venit la el. Bani am şi eu destui! Să nu doarmă toată noaptea şi am să-i spun. 
Fiica țarului se învoi fără a mai sta pe gânduri şi întreaga noapte nu i s-a lipit geană de 
geană. Ivan Prostănacul i-a spus cum a întâlnit pe drum un şarpe şi cum l-a străpuns 
cu sulița. A treia ghicitoare nu i-a spus-o direct, ci a rugat să fie chemaţi toţi boierii 
ţarului şi în faţa lor a întrebat-o pe ţarevnă cum a încercat ea să dezlege primele lui 
ghicitori. Ea a tăcut mâlc. Nu-i era la îndemână să recunoască deschis că nu s-a 
priceput şi că a încercat să-l cumpere cu bani pe prostănac. Boierii au socotit că 
ţarevna n-a fost în stare să dezlege nici cea de-a treia ghicitoare şi l-au sfătuit pe ţar să 
pregătească nunta. Ivan Prostănacul s-a însurat cu ţarevna, şi mai trăiesc încă şi acum 
în fericire şi îndestulare. 

Ivan Ţarevici şi sluga cea mârşavă 


poveste rusească 


Era odată un ţăran care avea trei fii: doi isteţi şi unul prostănac. Țăranul a semănat 
mazăre, şi când aceasta a început să se înalțe, el a văzut că cineva îşi făcuse obiceiul 
să-i calce straturile şi să-i strice semănăturile. îşi chemă fiii şi le zise: 

— Feţii mei iubiţi! Trebuie să stăm la pândă şi să-l prindem pe cel care ne 
calcă mazărea! 

Primul s-a dus să stea de pază fiul cel mare. La miezul nopţii l-a cuprins somnul, 
mazărea a fost călcată, iar el n-a văzut nimic. 

A plecat la pândă fiul cel mijlociu, dar nici el n-a văzut nimic. 

— Acum mă duc eu! zise prostul. Mie n-o să-mi scape. 

— Dai tu din gură, dar să te vedem mâine! Îi ziseră frații în zeflemea. 

Prostul a luat cu el un car de curmeie şi s-a dus la pândă. Când a simţit că îl apucă 


somnul, a 


început 

să prizeze tabac. A rămas treaz şi a văzut cum soseşte în lan viteazul Nikanor. Cum a 

ajuns, a descălecat, a lăsat calul să umble în voie peste straturi, iar el a căzut într-un 

somn adânc. 

Când a văzut asta, prostănacul a luat curmeiele aduse şi l-a legat fedeleş pe Nikanor. 

După ce a isprăvit această treabă, s-a dus la părintele său şi i-a zis: 

— Am prins hoțul! 

— Cum ai reuşit să dobori un om aşa puternic, prostănacule? 

A ajuns la urechile ţarului că a fost prins viteazul. Ţarul a întrebat cine a făcut astaşi i 
s-aspus că 

un oarecare prostănac. Ţarul a poruncit: 

— Aduceţi-l pe prostănac la mine! 

Când a fost adus la ţar, acesta l-a întrebat: 

— Cum am putea, prostule, să-l aducem până aici pe Nikanor? 

Prostănacul îi răspunse: 

— Uite cum vom face: ne trebuie doisprezece cai, şaizeci de oameni şi un 

car fără coviltir, făcut din tuci. Atunci l-am putea aşeza pe viteazul Nikanor pe car şi l- 

am putea aduce aici. 

Viteazul, după sfatul prostănacului, a fost adus la țar. 

— Unde să-l întemniţăm, măi, prostănacule, şi cu ce să-l ferecăm ca să nu 

poată fugi? a întrebat ţarul. 

Prostănacul răspunse: 

— Porunceşte să fie săpată o groapă de douăzeci de arşini. Pământul scos să 

fie bine bătătorit de jur-împrejurul unor pereţi de tuci şi întărit cu bolovani. Aşa o să fie 

de nădejde! 

Au fost înălţaţi pereţii de tuci, au fost întăriţi cu pământ bătătorit şi cu bolovani, l-au 

întemnițat pe viteazul Nikanor şi au pus un regiment de soldaţi să-l păzească. Prostul a 

tăiat legăturile cu care îl priponise pe Nikanor, iar ţarul l-a răsplătit şi i-a dat drumul 

acasă. 

într-o zi, copiii ţarului se jucau prin grădină, slobozind săgeți de aur din arcuri. 

Săgeata lui Ivan Ţarevici, cel mai mic dintre fraţi, a trecut prin ferestruica viteazului 

Nikanor. 

— Viteazule Nikanor, înapoiază-mi săgeata! zise Ivan Ţarevici. 

— Ajută-mă! Porunceşte să fie îndepărtat măcar un bolovan şi-ţi înapoiez 

săgeata, ba-ţi mai dau şi trei dintr-ale mele! 

Ivan Ţarevici s-a opintit şi a îndepărtat el însuşi un bolovan. Viteazul Nikanor i-a 

înapoiat săgeata de aur şi i-a zis: 

— Ivan Ţarevici, ai să ajungi slugă, cioban şi bucătar şi apoi vei deveni din 

nou Ivan Ţarevici. Zicând acestea, a dărâmat temniţa unde era închis, a ieşit şi i-a 

bătut pe toţi soldaţii care îl păzeau. Ţarul a venit, a văzut şi s-a îngrozit. Peste tot 

zăceau soldaţi schilodiţi, care cu mâna smulsă, care cu piciorul rupt... 

— Cine i-a dat drumul viteazului? întrebă ţarul. 

— Ivan Ţarevici, răspunseră soldaţii. 

Țarul s-a făcut foc. A trimis soli să-i adune pe toţi împărații, regii şi prinții din toate 

ţările. S-au strâns suveranii lumii în palatul ţarului. Acesta, după ce i-a omenit cum se 

cuvine, a început să ţină sfat cu ei: 

— Ce să mă fac cu fiul meu, cu Ivan Ţarevici? Copiii ţarului, după cum se 

ştie, nu pot fi condamnaţi la moarte! 

Oaspeţii l-au sfătuit pe ţar să-i dea fiului său o slujbă şi să-l lase să plece unde o vedea 

cu ochii. 

A plecat Ivan Ţarevici de la tatăl său. A mers cât a mers şi, deodată, i s-a făcut sete. S-a 


apropiat de o fântână şi s-a uitat: apa era departe şi nu avea cu ce să bea. 

— Ce ne facem, Vanka? îşi întrebă el sluga. 

— Ivan Ţarevici, ţine-mă de picioare; eu am să beau şi după aceea te ţin eu 
pe tine, altfel nu avem cum, pentru că apa e prea jos! 

Zis şi făcut. Ţareviciul l-a ţinut pe Vanka, acesta a băut pe săturate şi apoi au făcut 
schimb de locuri. După ce şi-a potolit setea, Ivan Ţarevici îi zise slugii sale: 

— Ei, Vanka, scoate-mă afară! 

Sluga îi răspunse: 

— Nu! Numai dacă primeşti să fii tu Vanka, iar eu Ivan Ţarevici. 

— Ce tot îndrugi prostii? 

— Tu eşti cel care îndrugă prostii! Dacă nu primeşti, te las să te îneci în 
fântână! 

— Nu, nu mă îneca! Fii tu Ivan Ţarevici, iar eu voi fi Vanka, sluga ta! 

Sluga l-a scos afară pe Ivan Ţarevici, au făcut schimb de haine şi au plecat mai departe. 
Au ajuns ei într-un oraş mare şi au nimerit chiar la palatul ţarului. 

Țareviciul cel fals mergea în faţă, făcea cruce ca unul fără carte şi plecăciuni alandala, 
iar țareviciul cel adevărat, mergând în urma slugii sale, se înclina ca unul învăţat şi se 
pleca numai cu rost. 

Ţarul i-a primit cu bucurie. 

— Staţi la mine, le spuse el. 

Vanka, falsul ţarevici, îi zise ţarului: 

— Dacă ar şti Măria Ta ce slugă am! Ce priceput e la cai şi la vite! Dacă 


duce caii la păscut, li se 
fac cozile şi coamele de aur, iar pe părți sunt ţintuiţi cu stele. Iar dacă mână vacile 
lapăşune, 


coamele le devin de aur, coada de aur, iar pe părţi sunt ţintuite cu stele. 

Țarul i-a spus aşa-zisei slugi să aibă grijă de cai. Ivan Ţarevici a mânat hergheliala 
păşune. Toţi caii 

au fugit care încotro. Prinţul s-a aşezat pe iarbă şi a început să plângă. 

— Ei, viteazule Nikanor, ce-ai făcut tu din mine! zise 

el. Ce mă fac acum? în aceeaşi clipă a apărut în faţa lui, ca din 

pământ, viteazul Nikanor. 

— Ce ți s-a întâmplat? îl întrebă el pe Ivan Țarevici. 

Acesta i-a povestit tot necazul său. 

— Nu-i nimic. Hai cu mine să adunăm caii şi să-i mânăm la sora mea mai 

mică. Ea o să facă totul aşa cum a poruncit țarul. 

Au adus herghelia la sora cea mică a viteazului, şi ea mai întâi i-a omenit pe oaspeţi şi 

apoi a făcut tot ce poruncise ţarul şi i-a condus pe oaspeţi la poartă. 

Ivan Ţarevici îşi mâna herghelia spre palat. Toţi caii aveau coama şi coada deaur,iar pe 

părţi erau 

ţintuiţi cu steluțe. Falsul ţarevici stătea la geam şi a văzut totul. 

— Ah, netrebnicul, a reuşit totuşi! zise el. E isteţ! 

A doua zi i-a poruncit ţarul lui Ivan Ţarevici să ducă vacile la păscut. 

— Ai grijă! zise țarul. Când te întorci, vacile să aibă toate coarne şi cozi de 

aur, iar pe părți să fie ţintuite cu stele. Dacă nu vor fi aşa, am să poruncesc să fii 

spânzurat în faţa porţii! 

Pe Ivan Ţarevici l-a podidit plânsul, dar a mânat cireada la păscut. A stat cu ea toată 

ziua la păşune. 

— Ah, prietene Nikanor! înfaţişează-mi-te! 

Viteazul s-a ivit ca din pământ şi împreună au mânat cireada la sora mijlocie. Aceasta 

le-a făcut tuturor vacilor coarne şi cozi de aur, iar pe părți le-a țintuit cu stele. Le-a dat 

oaspeţilor săi de mâncare şi de băut, apoi i-a condus până la poartă. 

Ivan Ţarevici şi-a mânat cireada la grajduri, iar Vanka, țareviciul fals, l-a pândit pe 


fereastră. 

— Ah, am vrut să-l pierd, dar nu mi-a mers nici de data asta! îşi zise el. 

Țarul l-a văzut pe Ivan şi s-a minunat: 

— Aşa păstor mai zic şi eu! Ce cai şi ce vaci mi-a făcut! Ţi-e mai mare 

dragul! 

Vanka îi spuse ţarului: 

— Dacă ai şti, Măria Ta, ce mâncare bună îmi găteşte! 

Țarul n-a mai stat pe gânduri şi l-a trimis la bucătărie, ca ajutor de bucătar. Ivan 

Țarevici s-a supus, însă nu şi-a putut stăpâni lacrimile. 

— Doamne! Nu ştiu să fac nimic. Asta-i mâna lui Vanka! 

Când ţarul tocmai se gândea să-şi mărite fata cu sluga ce se dădea drept fiu de ţar, a 

primit o scrisoare de la zmeul cu trei capete, care îi scria: „Dacă nu-mi dai fata de 

soţie, am să-ţi trec prin foc şi sabie întreaga oştire, iar pe tine am să te iau ostatic!”. 

— Tăicuţă, îi zise Vanka ţarului. Să ne scoatem oştirea şi poate că îl biruim! 

A adunat ţarul oştire de pretutindeni şi a poruncit să înceapă lupta. Ivan Ţarevici le 

ceru învoirea bucătarilor să-i îngăduie să vadă şi el lupta. 

— Du-te şi uită-te! 

Ivan Ţarevici a ieşit în câmp şi a zis: 

— Prietene Nikanor, înfăţişează-mi-te! 

Viteazul i s-a înfăţişat: 

— Spune-mi, Ivan Țarevici, ce-ţi pofteşte inima şi am să-ți îndeplinesc orice 

dorință! 

— Cum am putea noi să măcelărim întreaga oştire duşmană? Fă-mi hatârul 

ăsta! 

— E o nimica toată! a răspuns viteazul şi s-a repezit în duşmani, 

spulberându-i ca pleava. 

— Ei, acum putem face şi nunta! zise țarul. 

Nici n-au început bine pregătirile, când primeşte ţarul o scrisoare de la zmeul cu şase 

capete: „Dacă nu-mi dai fiica de soţie, am să-ţi nimicesc întreaga oştire, iar pe tine am 

să te iau ostatic!”. 

— Ce-i de făcut? se frământa ţarul. 

— N-avem încotro! Trebuie să adunăm oștirea, poate ne ajută Dumnezeu! îi 

zise țareviciul cel neadevărat. 

A adunat ţarul o mare oştire şi a trimis-o pe toată să lupte cu armata zmeului. 

A început din nou Ivan Ţarevici să se roage de bucătari: 

— Lăsaţi-mă şi pe mine, oameni buni, să merg şi să mă uit la luptă! 

— Du-te şi uită-te! Numai să te întorci degrabă! 

Ivan Ţarevici a ieşit în câmp şi l-a chemat pe viteaz: 

— Nikanor, prietene, înfăţişează-mi-te! 

Nikanor s-a înfăţişat: 

— Cu ce te pot ajuta? Spune-mi şi-ţi voi îndeplini tot ce-ţi pofteşte inima! 

— Cum am putea înfrânge oştirea asta? 

— Am să merg să-ți îndeplinesc dorința! 

S-a avântat asupra oştirii şi a făcut-o una cu pământul. 

— Ei, acum putem să pornim nunta! zise țarul. Nimic nu ne mai împiedică! 

S-au apucat de pregătiri, dar tocmai atunci îi scrise țarului zmeul cu douăsprezece 

capete: „Dacă numi dai fata de soție, am să nimicesc toată oştirea ta, pe tine am să te 

iau ostatic, iar împărăţia ţi-o voi pustii!”. 

Țarul a fost nevoit să-şi adune din nou oştirea şi s-o trimită la luptă împotriva 

oştiriizmeului. 

„Dacă norocul o să fie de partea zmeului, am să-i dau fata cu frumosul, numai 

să-milase Împărăția 


în pace”, se gândi țarul. 


Ivan Ţarevici se rugă din nou de bucătari: 

— Oameni buni, lăsaţi-mă să mă duc să văd şi eu bătălia! 

— Du-te, dar să vii repede! 

A ieşit Ivan Ţarevici în câmp, a fluierat şi l-a chemat pe viteaz: 

— Nikanor, prietene, înfăţişează-mi-te! 

Acesta i s-a înfăţişat pe dată: 

— Ei, frate Ivan Ţarevici! 

Acum avem de lucru, nu glumă! încalecă şi tu pe cal şi să pornim la luptă: eu în faţă, 

împotriva zmeului cu douăsprezece capete, iar tu în urmă să te lupţi cu vitejii lui! 

Zmeul acela avea drept ajutoare doisprezece viteji. Ivan Ţarevici s-a urcat în şa şi a 

plecat la luptă cu duşmanii. Au început ei să taie în dreapta şi în stânga şi puterea 
duşmanului a început 
să scadă 

văzând cu ochii. Ivan Ţarevici s-a rănit la mână, şi-a întors calul şi a dat de 

careta ţarului, în care 

stătea fiica acestuia. Când l-a văzut, prinţesa şi-a scos şalul de la gât, l-a sfâşiat în două 

şi i-a legat braţul. Ivan Ţarevici s-a avântat iarăşi în luptă, a spulberat întreaga oştire a 

zmeului, apoi s-a întors la palat şi a căzut într-un somn adânc, de viteaz, în timp ce 

toată lumea se ostenea cu pregătirile pentru nuntă. Bucătarii, văzând că Ivan nu era, s- 

au întrebat: 

— Unde-o fi dispărut tânărul nostru ajutor? 

S-au repezit să-l caute şi, într-un târziu, l-au găsit dormind. Au început să-l trezească, 

să-l zgâlţâie şi să-l înghiontească. El însă dormea buştean. Un bucătar a pus mâna pe 

un ciocan de lemn şi a zis: 

— îi dau una în cap cu maiul şi am scăpat de el! 

L-a lovit o dată, de două ori şi Ivan Ţarevici s-a trezit. 

— Iertați-mă, fraților! zise el. Am adormit! Să nu mă spuneţi că am dormit 

aşa de mult! 

— Hai mai repede, prostule! îi ziseră ei. Să nu ne certe şi pe noi! 

L-au dus la bucătărie şi i-au poruncit să spele vasele. Ivan Ţarevici şi-a sumes mânecile 

şi s-a apucat de treabă. 

Prințesa a văzut legată la mâna lui o jumătate din şalul ei. 

— De unde ai acest şal, Vanka? îl întrebă ea. 

Tânărul ajutor de bucătar a trebuit să recunoască: 

— Nu acel mincinos este Ivan Țarevici, ci eu! 

Şi a povestit totul de-a fir-a-păr, aşa cum a fost. 

Prințesa l-a luat de mână şi l-a dus la ţar. 

— Tată, acesta este logodnicul care mi-a fost sortit, nu sluga aceea! 

Ţarul l-a întrebat: 

— Cum s-a întâmplat? 

Ivan Ţarevici i-a povestit şi lui ce se întâmplase. Țarul şi-a măritat fata cu adevăratul 

Ivan Ţarevici, iar pe cel fals a poruncit călăului să-l spânzure. 

Pe-acolo şi eu am trecut, mied şi vin am băut, pe mustăţi mi s-a tot scurs, dar pe limbă 

n-a ajuns; mi-au adus mâncare fină, dar am rămas fără cină. 


Meşteşugul anevoios 


poveste rusească 


Erau odată un moş şi o babă care aveau un fiu. Bătrânul era sărac lipit, dar ar fi vrut 
să-şi dea fiul cuiva care să-l înveţe o meserie, ca să le fie de ajutor părinţilor la 
bătrâneţe şi să le facă pomeniri după ce n-or mai fi. Dar ce era să facă, dacă nu avea 


bani? Şi-a purtat fiul pretutindeni, poate-poate s-o îndura cineva să-l ia la ucenicie. 
Nimeni însă nu se prindea să-l ia pe tânăr şi să-l înveţe tară bani. 

A plâns cât a plâns moşul alături de baba lui, s-a tânguit cât s-a tânguit, dar şi-a luat 
iarăşi fiul şi a plecat cu el la oraş. Nici n-au apucat ei bine să intre în târg, că le-a ieşit 
în cale un om care l-a întrebat pe moşneag: 

— De ce eşti aşa de necăjit? 

— Cum să nu fiu? i-a răspuns moşul. L-am dus pe fiul meu peste tot, dar 
nimeni nu-l ia să-l înveţe o meserie fără bani, iar banii îmi lipsesc! 

— Dă-mi-l mie! îi zise trecătorul. în trei ani îl învăţ toate tainele. Iar după 
trei ani, chiar în această zi şi la această oră, să vii după el. Numai fii cu băgare de 
seamă: să vii la timp şi să-ţi recunoşti fiul, numai aşa ai să-l poţi lua acasă. Dacă 
întârzii sau nu-l recunoşti, va rămâne la mine! 

Moşul s-a bucurat într-atât, încât a şi uitat să-l întrebe pe străin cine este, unde stă şi 
ce meserie are de gând să-l înveţe pe băiat. I l-a dat pe fiu-său şi a plecat acasă. S-a 
întors strălucind de bucurie şi i-a povestit babei totul de-a fir-a-păr. Dar trecătorul 
căruia îi încredinţase fiul era vrăjitor. 

Au trecut cei trei ani, iar bătrânul uitase cu desăvârşire în ce zi îşi încredinţase feciorul 
pentru ucenicie. Ce era de făcut? 

Cu o zi înainte de împlinirea sorocului, a venit la el fiu-său în chip de pasăre, s-a 
aruncat la pământ, s-a prefăcut în flăcău şi a intrat în izbă, a făcut o plecăciune şi i-a 
spus: 

— Mâine se împlinesc cei trei ani şi trebuie să vii să mă iei. 

I-a povestit cum să ajungă şi cum să-l recunoască. 

— Stăpânul meu nu mă are doar pe mine ucenic. Mai are încă unsprezece lucrători 
care au rămas la el pentru totdeauna, pentru că părinții lor nu i-au putut recunoaşte. Şi 
dacă tu nu mă recunoşti, am să rămân şi eu la el şi-am să fiu al doisprezecelea. Mâine 
ai să ne vezi pe toţi doisprezece în chip de porumbei pe care nu-i poţi deosebi unul de 
celălalt. Tu să fii cu băgare de seamă. Toţi or să se înalțe, eu însă am să fiu o vreme 
mai jos de ei, iar după aceea mă voi înălța deasupra lor. Stăpânul te va întreba dacă ți- 
ai recunoscut fiul. Tu să-i arăţi porumbelul de deasupra tuturor. După aceea va aduce 
în faţa ta doisprezece armăsari tineri, de aceeaşi culoare, toţi având coamele într-o 
singură parte. Când vei trece prin dreptul lor să ai grijă: voi lovi cu copita pământul o 
singură dată. Tu să arăţi spre mine. La urmă, va aduce în faţa ta doisprezece voinici de 
aceeaşi înălţime, toţi cu acelaşi glas, cu acelaşi chip şi cu straie la fel. Când ai să treci 
prin dreptul lor, să te uiţi că pe obrazul drept mi se va aşeza o musculiţă. Stăpânul te 


va întreba iarăşi dacă mă recunoşti. Tuarată-mă pe 
mine. 
Acestea fiind zise, tânărul şi-a luat rămas-bun de la tată, a ieşit din casă, s-a 
aruncat la 


prefăcut în pasăre şi a zburat la stăpânul său. 

A doua zi de dimineaţă, bătrânul, de cum s-a trezit, s-a îmbrăcat şi a plecat după fiul 
său. A ajuns la vrăjitor. 

— Ei, moşule, îi spuse vrăjitorul, l-am învăţat pe fiul tău toate şiretlicurile, 
numai că, dacă nu-l recunoşti, va rămâne la mine pe viaţă. 

Zicând acestea, a dat drumul la doisprezece porumbei albi care semănau între ei ca 
picăturile de apă: penele la fel, cozile la fel, capetele la fel. Şi i-a spus: 

— Află-l, moşule, pe fiul tău! 

Cum să-l afle, dacă toţi erau la fel? S-a uitat el, s-a uitat şi, când unul dintre porumbei 
s-a înălţat deasupra tuturor, moşul l-a arătat cu degetul: 

= Ăsta pare a fi! 

— L-ai ghicit, moşule, l-ai ghicit! i-a spus vrăjitorul. 

A doua oară a scos doisprezece armăsari tineri, toți ca unul şi toți cu coama pe aceeaşi 
parte. 


A început moşul să umble prin faţa lor, uitându-se cu băgare de seamă la ei, iar 
stăpânul îl întrebă: 

— Cum e, moşule? Te-ai dumirit care ţi-e fiul? 

— Nu încă, mai aşteaptă puțin! 

Când a văzut unul din armăsari lovind pământul cu copita dreaptă, l-a arătat: 

= Ăsta pare a fi! 

— L-ai ghicit, moşule, l-ai ghicit! 

A treia oară au ieşit doisprezece voinici de aceeaşi înălțime, toți cu acelaşi glas şi cu 
acelaşi chip, de parcă i-ar fi născut aceeaşi mamă. 

Moşneagul a trecut prin faţa lor o dată, dar n-a băgat de seamă nimic. A doua oară a 
trecut şi iarăşi n-a văzut nimic. Când a trecut însă a treia oară, a zărit o musculiţă pe 
obrazul drept al unuia dintre voinici şi a zis: 

— Se pare că ăsta-i al meu! 

— L-ai ghicit, moşule, l-ai ghicit! 

Vrăjitorul n-a avut încotro şi i-a dat moşului fiul înapoi. Cei doi au plecat acasă. 

Au mers ei cât au mers şi deodată au văzut că venea pe drum un boier. 

— Tată, eu am să mă prefac acum în căţeluş. Boierul o să vrea să mă 
cumpere. Tu să mă vinzi, dar fără zgardă, căci altfel n-am să mă mai întorc niciodată la 
tine. 

Zicând acestea, s-a trântit la pământ şi s-a prefăcut în căţeluş. Boierul, văzând 
căţeluşul, a început să se târguiască cu moşul: pasămite i-a plăcut nu atât cățelul, cât 
zgarda lui. Boierul îi dădea o sută de ruble, iar moşul cerea trei sute. S-au târguit cât s- 
au târguit şi boierul a cumpărat căţeluşul cu două sute de ruble. 
Când a început moşul să desfacă zgarda, boierul a sărit ca ars. Nici nu voia să audă. S- 
a împotrivit: 

— Eu am vândut doar câinele, zise moşul, nu şi zgarda. 
— Nu-i adevărat, zise boierul, cine cumpără cățelul, acela cumpără şi zgarda 
odată cu el. 
Moşneagul s-a gândit, s-a gândit şi a înţeles că boierul are dreptate: nu poţi într-adevăr 
să cumperi un câine fără zgardă. Şi i-a dat căţeluşul cu totul. 
Boierul a luat căţeluşul şi l-a aşezat lângă el în trăsură, iar moşul a luat banii şi a plecat 
acasă. 

Cum mergea boierul cu trăsura, a zărit un iepure alergând. 

— Ce-ar fi să-i dau drumul câinelui să fugă după iepure, să văd cât e de iute? 
se gândi boierul. 

De îndată ce l-a slobozit, căţeluşul a fugit într-o parte şi s-a ascuns în pădure, iar 
iepurele a alergat în cealaltă parte. 

Boierul a aşteptat cât a aşteptat şi şi-a văzut de drum, cu buza umflată. Iar căţeluşul s-a 
preschimbat în flăcău. Moşul mergea pe drum şi se gândea cum va da el ochii acasă cu 
baba lui şi cum să-i spună că s-a întors fără fiul lor. Dar flăcăul l-a ajuns pe moşneag 
din urmă. 

— Ei, tătucă, îi zise, de ce m-ai vândut cu tot cu zgardă? Dacă nu ne-ar fi 
ieşit iepurele în cale, nu m-aş mai fi putut întoarce şi-aş fi pierit de pomană. 

S-au întors acasă şi-au început să ducă un trai liniştit. După un timp, într-o duminică, îi 
spuse flăcăul tatălui său: 

— Tătucă, eu am să mă prefac într-o pasăre. Du-mă la târg şi vinde-mă! 
Numai să nu vinzi şi colivia, că nu mă voi mai putea întoarce acasă. 

S-a aruncat la pământ şi s-a prefăcut în pasăre. Moşneagul a aşezat pasărea în colivie 
şi a plecat cu ea la vânzare. 

L-a înconjurat pe bătrân o mulţime de lume şi au început toţi să se tocmească, atât de 
mult le plăcea pasărea. 

A venit şi vrăjitorul acolo. L-a recunoscut pe dată pe moşneag şi şi-a închipuit ce fel de 
pasăre avea el în colivie. Unul dădea mai mult decât celălalt, iar vrăjitorul i-a întrecut 


pe toţi. Bătrânul i-a vândut pasărea, dar nu şi colivia. Vrăjitorul s-a sucit, s-a învârtit, a 
stăruit pe lângă moş, dar acesta nu se învoia cu niciun chip să dea şi colivia. 

Vrăjitorul a luat numai pasărea, a învelit-o în batistă şi a adus-o acasă. 

— Ei, fata mea, i-a zis el fie-sii când a ajuns acasă, l-am cumpărat pe 
năzdrăvanul nostru. 

— Unde e? 

Când a desfăcut vrăjitorul batista, pasărea îşi luase de mult zborul. 

A venit o altă duminică. îi spuse fiul tatălui său: 

— Tătucă, eu am să mă prefac astăzi în cal. Să vinzi numai calul, nu şi 
căpăstrul, că altfel nu mă mai întorc acasă. 

Flăcăul s-a aruncat la pământ şi s-a prefăcut în cal. Moşneagul l-a dus la târg, la 
vânzare. Acolo a fost înconjurat de o mulţime de geambaşi. Unul dădea mai mult decât 
celălalt, iar vrăjitorul mai mult decât toţi. 

Moşneagul şi-a vândut fiul, dar căpăstrul şi l-a păstrat. 

— Cum să duc calul acasă fără căpăstru? Dă-mi căpăstrul măcar până ajung 
cu el în curte şi după aceea poţi să ţi-l iei, că doar n-o să mă bucur de el. 

Toţi geambaşii au sărit pe moşneag: 

— Aşa ceva nu se face! Ai vândut calul, ai vândut şi căpăstrul. Ce-ai să faci 
cu el? 
Moşul n-a avut încotro şi i l-a dat vrăjitorului. Acesta a adus calul acasă şi l-a priponit 
bine de tot în grajd, cu hăţul strâns cât se putea. Calul stătea numai pe picioarele din 
spate, fără să atingă pământul cu cele din faţă. 

— Ei, fata mea, a spus vrăjitorul, acum l-am cumpărat cu adevărat pe 
năzdrăvanul nostru. 

— Unde-i? 

— E priponit în grajd. 

Fata a fugit să-l vadă. I s-a făcut milă de cal şi a vrut să slăbească funia cu care era 
legat. Când a început să-i desfacă funia, calul s-a smucit şi-a rupt-o la fugă. Fata s-a dus 
la tatăl său şi i-a spus: 

— Tătucă, iartă-mă! M-a pus păcatul să-i slăbesc funia şi calul a fugit. 
Vrăjitorul s-a aruncat la pământ, s-a prefăcut în lup şi-a luat-o pe urmele calului. Când 
era cât pe ce să-l ajungă din urmă, calul s-a apropiat de un râu, s-a aruncat la pământ, 
s-a transformat într-un peştişor cu ţepi şi s-a aruncat în apă. Lupul s-a prefăcut în 
ştiucă şi s-a luat după el. Peştişorul a ajuns la malul unui râu, unde nişte fete frumoase 
spălau rufe. S-a transformat într-un inel de aur şi s-a rostogolit până la picioarele unei 
fete de negustor. Aceasta a ridicat inelul şi l-a ascuns. Iar vrăjitorul, prefacându-se în 
om, i-a zis: 

— Dă-mi-l! E inelul meu de aur. 

— Ia-l! îi zise fata şi a aruncat inelul jos. 

De îndată ce a căzut pe pământ, inelul s-a risipit în grăunţe mărunţele. Vrăjitorul s-a 
transformat în cocoş şi s-a apucat să le ciugulească. Cât timp ciugulea el, grăunţele s- 
au prefăcut în erete, şi nu i-a fost deloc uşor cocoşului. Aici povestea mea se termină, 
iar mie daţi-mi un păhărel de votcă bună! 


Cei şapte Simeoni 


poveste rusească 


Era odată un om care avea şapte fii şi fiecăruia din ei îi pusese numele de Simeon. Toţi 
erau voinici ca nişte adevăraţi viteji, dar leneşi nevoie mare. în toată lumea n-ai fi găsit 
alţii ca ei. Nu făceau nimic. Tatăl s-a chinuit cât s-a chinuit cu ei şi, în cele din urmă, i-a 
dus la ţar să intre în slujba acestuia. Ţarul i-a mulţumit pentru asemenea voinici şi l-a 


întrebat ce ştiu ei să facă. 

— Mai bine întreabă-i pe ei, înălţimea Ta! 

Ţarul l-a chemat mai întâi pe Simeon cel mare şi l-a întrebat: 

— Ce ştii tu să faci? 

— Să fur, înălţimea Ta. 

— Foarte bine, uneori am nevoie de un asemenea om. 

L-a chemat pe al doilea. 

— Dar tu? 

— Eu ştiu să meşteresc tot felul de lucruri scumpe şi podoabe. 

— îmi face trebuinţă şi un om ca tine. 

L-a chemat pe al treilea Simeon şi l-a întrebat: 

— Dar tu la ce te pricepi? 

— Mă pricep să săgetez pasărea în zbor, înălțimea Ta. 

— Bine! 

L-a întrebat pe al patrulea. 

— Dar tu? 

— Când fratele meu doboară pasărea cu săgeata, eu mă arunc în apă după 
ea ca un câine şi o aduc la mal. 

— Bine! a spus ţarul. Dar tu la ce eşti meşter? l-a întrebat pe al cincilea. 

— Eu, dacă privesc de undeva de sus în toate părțile, pot să spun ce se 
întâmplă în fiecare țară. 
— Minunat! Minunat! 

L-a întrebat apoi pe cel de-al şaselea. Acesta îi răspunse: 

— Eu ştiu să construiesc corăbii. Cât ai clipi din ochi, e gata corabia. 
— Bine! Iar tu ce ştii? l-a întrebat pe cel de-al şaptelea. 

— Eu mă pricep să vindec oamenii. 

— Foarte bine! 
Țarul le-a dat drumul să plece. Au trăit ei timp îndelungat în tihnă, dar țarului i-a venit 
în minte să-l încerce pe unul din Simeoni. 

— Ia să te văd, Simeoane, poţi să afli ce se întâmplă pe colo şi pe colo? 
Simeon s-a ridicat undeva sus, s-a uitat în toate părţile şi i-a spus: 

— Aici se-ntâmplă aşa şi aşa, dincolo aşa şi aşa... 

După o zi, ţarul a căutat să vadă ce scriu ziarele. Totul era exact cum îi spusese 
Simeon. 

A mai trecut o vreme. Ţarul s-a gândit să se însoare cu o ţarevnă, dar nu ştia cum s-o 
aducă la el şi nici nu-i trecea prin cap pe cine ar fi putut trimite după ea. Atunci şi-a 
amintit de cei şapte Simeoni. I-a chemat şi le-a poruncit să i-o aducă pe ţarevnă. Le-a 
dat câţiva soldaţi care să-i însoţească. Simeonii s-au adunat toţi şapte şi, cioc-boc, au 
făcut o corabie, s-au urcat în ea şi au plecat. 

Au ajuns în ţara unde trăia ţarevna râvnită de ţarul lor. Unul din fraţi s-a urcat pe 
catarg şi a privit. 

— Țarevna este singură acum. Putem s-o furăm. 

Un alt frate a meşterit nişte podoabe frumoase şi, împreună cu hoţul, a plecat să le 
vândă țarevnei. Cum au ajuns la palat, hoțul a furat-o şi a dus-o la corabie. Fraţii au 
ridicat ancora şi au plecat. Ţarevna a văzut că este dusă spre un tărâm necunoscut, s-a 
prefăcut în lebădă şi şi-a luat zborul de pe corabie. Arcaşul nu a stat pe gânduri: a pus 
mâna pe arc, a tras şi a nimerit-o în aripa stângă. Un alt Simeon s-a aruncat în apă în 
locul câinelui de vânătoare, a înotat până la lebădă şi a adus-o pe corabie. Lebăda s-a 
prefăcut la loc în ţarevnă, doar că braţul stâng îi era rănit. Pentru că aveau doftorul cu 
ei, a fost un fleac s-o tămăduiască. 

S-au întors în ţara lor bine sănătoşi şi au tras salve de tun, vrând să dea de ştire că a 
sosit ţarevna. între timp, ţarul uitase de cei şapte Simeoni şi se frământa, neştiind ce 
corabie este aceea. 


— Alergaţi la țărm, le porunci el sfetnicilor săi, şi aflaţi ce-i cu corabia 
aceea. 

Unul dintre sfetnici s-a dus până acolo. De îndată ce a fost înştiinţat despre cei şapte 
Simeoni şi despre logodnica sa, ţarul s-a bucurat de isprava fraţilor şi a poruncit să fie 
primiţi cu toate onorurile, cu salve de tun, în răpăitul tobelor. 

Numai că ţarevna n-a vrut să se mărite cu ţarul: era prea bătrân. El a întrebat-o cu cine 
ar vrea să se mărite, iar ea i-a răspuns: 

— Cu acela care m-a furat! 

Iar Simeon-hoţul era atât de chipeş, încât nu avea cum să nu-i placă ţarevnei. 

Țarul, fără prea multă vorbă, a poruncit să fie cununaţi cei doi, iar el s-a pregătit de 
odihna de veci. Pe Simeon-hoţul l-a înscăunat în locul său, iar pe fraţii lui i-a făcut mari 
dregători. 


Tâlharii 
poveste rusească 


Erau odată un preot şi o preoteasă care aveau o fată pe nume Aleonuşka. într-o bună zi, 
preotul şi preoteasa au fost poftiţi la o nuntă. S-au gătit de plecare, iar fetei i-au lăsat 
în grijă gospodăria. 

— Măicuţă, zise fata, mă tem să rămân singură! 

— Cheamă-ţi prietenele la clacă şi n-ai să mai fii singură. 

Aleonuşka îşi chemă prietenele, după cum o povăţuise mama. S-au adunat la ea acasă 
multe fete, fiecare cu lucrul său de mână: care broda, care împletea, care torcea. 

Una dintre fete, din nebăgare de seamă, a scăpat fusul şi l-a văzut cum s-a rostogolit pe 
duşumea şi a căzut printr-o crăpătură tocmai în pivniţă. S-a dus după el, dar, când a 
coborât, a văzut acolo un tâlhar ascuns după o putină. 

Tâlharul a ameninţat-o cu degetul şi i-a zis: 

— Ai grijă, dacă scapi cumva o vorbă că m-ai văzut aici, poți să-ți iei adio de 
la viață! 

Fata a ieşit din pivniță albă ca varul, i-a povestit în şoaptă această întâmplare unei 
prietene care stătea alături şi, în scurt timp, au aflat toate una de la cealaltă şi au fost 
cuprinse de spaimă. Au început să se pregătească de plecare. 

— Unde plecaţi? E încă devreme! a încercat Aleonuşka să le oprească. 
Fetele însă nu s-au lăsat înduplecate: care trebuia să aducă apă de la fântână, care 
promisese să ducă nişte pânză unei vecine şi tot aşa, până când au lăsat-o pe Aleonuşka 
singură-singurică. Tâlharul, văzând că s-a făcut linişte în casă, că nu se auzea niciun 
glas, niciun zgomot, a ieşit din pivniţă şi i-a zis Aleonuşkăi: 

— Bună seara, frumoasă fată, meşteră la plăcinte! 

— Bună seara! îi răspunse ea. 

Tâlharul, după ce a scotocit prin toată izba, a ieşit să iscodească prin gospodărie. 
Aleonuşka a tras zăvorul în urma lui şi a stins lampa. 

— Lasă-mă să intru, că altfel te înjunghii! 

— Nu-ţi deschid! Dar, dacă ţii morţiş, n-ai decât să intri pe geam, îi răspunse 
fata şi puse mâna pe topor. 

De îndată ce tâlharul şi-a vârât capul pe fereastră, ea i l-a şi retezat cu toporul. în sinea 
ei gândea că în curând or să vină şi alţi tâlhari, tovarăşii celui ucis. Ce era de făcut? A 
luat capul tâlharului şi l-a băgat într-un sac. A tăiat mortul în bucăţi pe care le-a pus în 
mai multe putini, într-o copaie şi în saci. Nu după mult timp au venit şi ceilalţi tâlhari şi 
au întrebat de afară: 

— Te-ai descurcat? 

Ei credeau că tovarăşul lor este încă în viaţă. 

— M-am descurcat! le-a răspuns Aleonuşka, îngroşându-şi glasul ca să 


semene cu cel al tâlharului mort. Sunt aici doi saci cu bani, o putină cu unt şi o copaie 
cu carne. 

Fata a scos afară pe geam sacii şi copaia şi le-a dat tâlharilor. 

— Ei, hai să mergem! au zis tâlharii. 

Au înhăţat prada şi au urcat-o în căruţă. 

— Plecaţi voi înainte! le strigă Aleonuşka cu glasul îngroşat. Eu mai rămân 
să văd dacă nu mai e rost de ceva. 

Nepoftiții au plecat. A început să se crape de ziuă. Preoteasa şi preotul s-au întors de la 
nuntă. Fata le-a povestit totul de-a fir-a-păr. 

— Uite-aşa şi-aşa... Eu singură i-am dovedit pe tâlhari. 

Tâlharii, când au ajuns acasă şi s-au uitat ce era în saci şi în putini, s-au îngrozit. 

— Blestemata! O să-i venim noi de hac! 

S-au gătit în haine arătoase şi au venit la preot s-o pețească pe Aleonuşka pentru cel 
mai prost dintre ei. Fata însă i-a recunoscut după glasuri şi i-a spus tatălui ei: 

— Tătucă, aceştia nu sunt peţitori, ci tâlharii care au fost azi-noapte să ne 
jefuiască. 

— Ce tot îndrugi acolo, fato? Nu vezi cum sunt îmbrăcaţi? 

Popa s-a bucurat în sinea lui că nişte oameni aşa de înstăriți au venit să-i peţească fata 
şi că nu i-au cerut nici zestre. Aleonuşka s-a pornit pe plâns, dar nu l-a putut îndupleca 
pe părinte. 

— Dacă nu te măriţi acum, o să te alungăm de-acasă! i-au tăiat-o popa şi 
preoteasa. 

Aşa au măritat-o pe fată cu un tâlhar şi au făcut nuntă mare. Nicicând nu mai fusese 
prin părţile acelea o nuntă aşa îmbelşugată. 

Au luat-o tâlharii pe Aleonuşka la ei şi, îndată ce au ajuns în pădure, unul întrebă: 

— Ce facem? îi punem capăt zilelor chiar aici? 

Prostul se rugă de tovarăşii lui: 

— Lăsaţi-mi-o măcar o zi, să mă bucur şi eu de ea privind-o! 

— Ce să vezi la ea, măi prostule? 

— Vă rog frumos, fraţilor! 

Tâlharii s-au învoit. Au dus-o pe Aleonuşka la ei acasă, au băut şi au mâncat zdravăn, 
după care au zis: 

— Gata! E timpul să-i facem de petrecanie! 

Dar prostul: 

— Vă rog, măcar o noapte să mi-o petrec cu ea! 

— Prostule! Şi dacă fuge de-aici? 

— Vă rog frumos, fraților! 

Tâlharii s-au înduplecat de rugămințile prostului şi i-au lăsat pe cei doi singuri într-o 
odaie. Când s- au văzut singuri, Aleonuşka îi spuse bărbatului său: 

— Lasă-mă un pic afară să mă răcoresc! 

— Şi dacă vor auzi ai mei? 

— Am să umblu încetişor... Lasă-mă să ies! Măcar pe fereastră... 

— Eu te-aş lăsa, dar dacă pleci? 

— Leagă-mă! Am de la mama o faşă de nădejde. Leagă-mă cu faşa şi, când 
ai să vrei să mă întorc, tragi de faşă şi eu intru îndată pe fereastră. 

Prostul a legat-o cu faşa. Ea a coborât pe fereastră, s-a dezlegat repejor, iar cu faşa a 
legat o capră de coame. A aşteptat puţin, apoi a spus: 

— Ridică-mă! 

Dar ea îşi luase deja picioarele la spinare. Prostul a început să tragă, dar capra a prins 
a behăi. 

— Ce tot behăi atât? Or să te audă ai noştri şi or să-ți taie gâtul fără să mai 
stea pe gânduri! 

Când a sfârşit de tras faşa, a văzut că de ea era legată o capră. Prostul s-a îngrozit şi 


nu mai ştia ce să facă. 

— Blestemata! M-a tras pe sfoară! 

Dimineața au intrat la el tâlharii. 

— Unde ţi-e mireasa? îl întrebară ei. 

— A şters-o! 

— Prostule! Zevzecule! Noi ţi-am spus că aşa o să se întâmple, dar tu nu şi 

nu! 

Au sărit cu toţii pe cai şi au plecat în fuga mare să-i prindă urma Aleonuşkăi. Alergau 

cu ogarii după ei, pocneau din bice şi fluierau îngrozitor. Aleonuşka a auzit potera lor 

şi s-a ascuns în scorbura unui stejar uscat. Tremura inima-n ea de frică, iar copoii roiau 

în jurul copacului scorburos. 

— Oare n-o fi acolo? îşi dădu cu părerea unul dintre tâlhari. Ia bagă cuțitul, 

poate dai de ea! 

Unul dintre tâlhari şi-a scos cuțitul şi, cotrobăind prin scorbură cu el, a nimerit-o pe 

Aleonuşka în genunchi. Numai că fata era isteață foc! Şi-a scos basmaua şi a şters 

cuțitul de sânge. S-a uitat tâlharul la cuţit şi a zis: 

— Nu! Nu-i nimeni aici! 

Au încălecat şi au luat-o care încotro, chiuind şi pocnind din bice. 

Când totul s-a liniştit, Aleonuşka a ieşit din scorbură şi a luat-o la fugă. A alergat ea cât 

a alergat şi a auzit din nou tropot de copite, dar tocmai atunci trecea pe dram un ţăran 

cu carul plin de jgheaburi şi copăi pe care le ducea în târg la vânzare. 

— Bade, ascunde-mă sub o copaie! se rugă fata de el. 

— Eşti aşa de frumos gătită! Mi-e teamă că ai să te murdăreşti din cap până- 

n picioare, spuse ţăranul. 

— Te rog, ascunde-mă! Mă urmăresc tâlharii ca să mă omoare. 

Țăranul a aruncat marfa jos, i-a spus fetei să se întindă pe fundul căruţei, a acoperit-o 

cu o copaie, iar peste ea a îngrămădit toată marfa aruncată pe jos. 

Tâlharii l-au ajuns şi l-au întrebat: 

— Ei, omule, n-ai văzut o fată îmbrăcată aşa şi-aşa? 

— N-am văzut-o, dragilor! 

— Minţi! Să dăm jos copăile! 

Au început să arunce marfa jos din căruţă. Când au ajuns la ultima copaie,  tâlharii 

au hotărât: 

— Degeaba ne pierdem timpul, fraților! Haideţi mai bine mai departe! 

Şi s-au aşternut la drum, însoțiți de lătratul copoilor, de chiote şi de pocnete. Când 

totul s-a liniştit, Aleonuşka se rugă de țăran: 

— Unchiule, scoate-mă de aici! 

Țăranul a ajutat-o să iasă din ascunzătoare, iar ea a rupt-o la fugă. După un timp, a 

auzit iar tropotele cailor urmăritorilor. Pe drum a văzut un om care ducea în căruţă 

piei de vite. 

— Unchiule, se rugă ea, ascunde-mă sub piei! Mă urmăresc tâlharii. 

— Eşti aşa de frumos gătită, încât mi-e teamă că ai să te murdăreşti toată. 

— Nu-i nimic! Numai ascunde-mă! 

Țăranul a dat pieile într-o parte, a ascuns-o pe fată sub cea mai de jos, a 
aşezat pieile la loc şi şi-a 

văzut de drum. Abia a pornit, că tâlharii l-au şi ajuns. 

— N-ai văzut o fată aşa şi-aşa? 

— N-am văzut, dragii mei! 

— Minţi! Descarcă pieile! 

— La ce bun să-mi stric bunătate de marfă? 

Tâlharii s-au apucat singuri să arunce pieile jos. Când au rămas doar două-trei, s-au 

lăsat păgubaşi. 

— Ne pierdem timpul în van, fraților! Mai bine am pleca mai departe! au zis 


ei şi şi-au urmat drumul în aceeaşi larmă asurzitoare. 

Când s-a liniştit totul, fata s-a rugat de ţăran: 

— Unchiule, ajută-mă să ies de aici! 

Țăranul a eliberat-o de sub piei, iar ea s-a pus din nou pe fugă. A alergat şi, în cele din 
urmă, către miezul nopţii, a ajuns acasă. A intrat în curte, s-a ascuns într-o căpiţă de 
fân şi a dormit dusă. în zori, popa a ieşit să dea de mâncare la vite şi, cum şi-a înfipt 
furca în căpiţă, Aleonuşka s-a prins cu mâna de ea. Popa a înlemnit. A început să se 
închine şi să vorbească de unul singur: 

— Puterea Sfintei Cruci e cu noi. Doamne, miluieşte! 

Apoi a întrebat: 

— Cine-i acolo? 

Aleonuşka l-a recunoscut pe tatăl ei şi a ieşit din căpița de fân. 

— Cum ai ajuns aici? 

— M-aţi dat tâlharilor. Au vrut să mă omoare, dar eu am fugit, spuse ea şi i- 
a povestit toate peripeţiile. 

Un pic mai târziu au venit la preot şi tâlharii. 

— E bine sănătoasă fata mea? îi întrebă preotul. 

— Mulţumim lui Dumnezeu! A rămas acasă cu treburile gospodăreşti, i-au 
răspuns tâlharii. 

Preotul i-a aşezat la masă ca pe nişte oameni de vază, dar, între timp, a chemat 
soldaţii. După aceea a adus-o pe fată şi i-a întrebat pe tâlhari: 

— Şi asta cine-i? 

în acea clipă, soldaţii i-au înhăţat pe tâlhari, i-au legat fedeleş şi i-au dus la temniţă. 

Şi fiindcă povestea-i toată, să-mi daţi votcă nebotezată! 


Fecioara înţeleaptă şi cei şapte tâlhari 
poveste rusească 


A fost odată un ţăran care avea doi fii: cel mic era mereu pe drumuri, iar cel mare 
stătea pe lângă casă. Fiind pe moarte, tatăl i-a lăsat toată agoniseala fiului care stătea 
pe acasă, iar celuilalt nu i-a lăsat nimic: se gândea că se vor înţelege ei ca fraţii. Când 
tatăl a murit, fiul cel mare l-a înmormântat şi întreaga moştenire a tinut-o pentru sine. 
lată că s-a întors şi fiul cel mic şi a început să verse lacrimi amare pentru că nu l-a 
prins în viaţă pe tatăl său. Fratele cel mare îi spuse: 

— Tata mi-a lăsat totul mie! 

Cel mare nu avea copii, iar cel mic avea un fiu bun şi o fiică înfiată. 

După ce a moştenit întreaga avere, fratele cel mare s-a îmbogăţit şi a început să facă 
negoţ cu mărfuri scumpe. Cel mic era sărac, tăia lemne în pădure şi le vindea la târg. 
Vecinilor li s-a făcut milă de el, au pus mână de la mână, au strâns nişte bani şi i-au dat 
să pornească şi el negoţ măcar cu mărunţişuri. Săracul s-a temut şi le-a spus: 

— Nu, oameni buni! Nu pot lua banii voştri. Dacă pierd în negoț, cu ce am să 
vă plătesc datoria? Doi vecini s-au vorbit cum să-i dea, totuşi, banii. Când a plecat 
săracul în pădure după lemne, unul din ei, mergând pe drum ocolit, l-a ajuns din urmă 
şi i-a spus: 

— Frate, am plecat la drum lung. Pe drum mi-a dat un datornic trei sute de 
ruble şi nu ştiu ce să fac cu banii. Acasă nu mă întorc. Ține-i tu! Ascunde-i undeva la 
tine sau, mai bine, cumpără-ţi marfă cu ei. Eu nu mă întorc aşa curând. Când am să mă 
întorc, ai să mi-i înapoiezi tu, puţin câte puţin. Săracul a venit acasă cu banii, temându- 
se să nu-i piardă sau nu cumva nevasta să creadă că sunt ai lor. S-a gândit, s-a gândit, 
i-a pitit într-un chiup cu cenuşă şi a plecat de acasă. în lipsa lui au trecut pe la poartă 


nişte oameni care adunau cenuşă şi dădeau marfa pe ea. Muierea a luat chiupul cu 
cenuşă şi l-a dat oamenilor. 

Când s-a întors bărbatul acasă şi a văzut că nu mai este chiupul cu cenuşă, a întrebat-o 
pe nevastă: 

— Unde-i cenuşa? 

Nevasta îi răspunse: 

— Am vândut-o unor oameni care umblau prin sat şi adunau cenuşă. 
Bărbatul s-a speriat, a căzut pe gânduri şi n-a mai scos un cuvânt. 

— Ce nenorocire ţi s-a întâmplat? De ce eşti aşa de abătut? 

El a mărturisit că ascunsese în chiupul cu pricina trei sute de ruble care nu erau ale 
lui. Femeia s-a supărat, a început să tune şi să fulgere şi să verse lacrimi. 

— De ce nu mi-ai spus şi mie? Eu i-aş fi ascuns mai bine! 

A plecat iarăşi ţăranul după lemne ca să le vândă la târg şi să cumpere pâine. Din urmă 
l-a ajuns un alt vecin. I-a spus aceeaşi minciună ca şi primul şi i-a dat cinci sute de 
ruble. Săracul nu a vrut să primească banii, dar vecinul i-a pus cu forţa în mână şi s-a 
făcut nevăzut. Banii erau de hârtie. Săracul se gândea unde să-i pună. Până la urmă i-a 
vârât în căptuşeala de la căciulă. 

A intrat în pădure, şi-a agăţat căciula într-un brad şi a început să taie lemne. Spre 
nenorocul lui însă, a venit un corb şi i-a furat căciula împreună cu banii. 

I-a părut lui rău cât i-a părut, dar s-a gândit că aşa i-a fost scris. Trăia în sărăcie, 
vindea lemne, scoţând-o cu greu la capăt. Văzând vecinii că a trecut destulă vreme, că 
negoţul nu-i aduce săracului niciun spor, l-au întrebat: 

— Ce se întâmplă, frate? Merge prost comerțul sau ţi-e frică să cheltuieşti 
banii noştri? Dacă-i aşa, înapoiază-ni-i! 

Săracul a izbucnit în plâns şi le-a povestit cum le-a prăpădit banii. Vecinii nu l-au crezut 
şi l-au trimis în judecată. 

„Ce hotărâre să iau?”, se gândea judecătorul. „Țăranul e un om la locul lui, sărac lipit, 
şi n-ai ce lua de la el. Dacă îl trimit în temniţă, o să moară de foame.” 

S-a apropiat judecătorul de fereastră, îngândurat şi cuprins de tristeţe. Chiar sub 
fereastră se jucau nişte copii. Unul dintre ei, mai isteţel, le spuse: 

— Eu am să fiu staroste şi am să vă judec, iar voi să veniţi la mine cu pârele! 
S-a aşezat pe o piatră; de el s-a apropiat un băieţaş, care s-a înclinat şi i-a zis: 

— I-am dat acestui țăran bani cu împrumut, iar el nu mi-i Înapoiază. Am 
venit la Luminăţia Ta să- mi faci dreptate! 

— Ai luat de la el bani cu împrumut? întrebă „starostele”. 

— Am luat! 

— De ce nu i-ai înapoiat? 

— N-am de unde, tătucă! 

— Ascultă, omule! El nu tăgăduieşte că a luat bani cu împrumut de la tine, 
dar nu are cum să ţi-i dea înapoi! Păsuieşte-l şi tu vreo cinci-şase ani. Poate că până la 
urmă ţi-i înapoiază cu dobândă. Vă învoiţi? 

— îti mulţumim, tătucă! Ne învoim! 

Judecătorul a auzit toate acestea şi s-a bucurat. „Acest băieţel mi-a deschis mintea 
zise el. „Le voi spune şi eu împricinaţilor mei să-l mai păsuiască pe sărac.” 

La povaţa judecătorului, cei doi vecini bogaţi s-au învoit să-l mai păsuiască pe sărac 
vreo doi-trei ani; poate că, între timp, avea să mai scape de nevoi. 

Săracul a plecat iarăşi în pădure după lemne. Şi-a încărcat căruţa pe jumătate, dar s-a 
lăsat întunericul. A hotărât să înnopteze în pădure. 

„Mâine dimineaţă am să-mi umplu căruţa şi am să mă întorc acasă”, îşi zise el. 

Unde să se culce? Prin preajmă - nici ţipenie de om, numai fiare. „Dacă mă culc lângă 
cal, s-ar putea să mă mănânce lupii!”, se gândi el. S-a dus mai afund în hăţiş şi s-a 
urcat într-un pin înalt. Noaptea, chiar în acel loc, au venit tâlharii, şapte la număr, şi au 
spus: 


1” soi 


îşi 


— Uşiţă, uşiţă, deschide-te! 

în aceeaşi clipă s-a deschis o uşă care ducea sub pământ. Tâlharii începură să care 
acolo toată prada pe care o aveau asupra lor. Când au terminat, au poruncit: 

— Uşiţă, uşiţă, închide-te! 

Uşa s-a închis, iar tâlharii au plecat după altă pradă. Țăranul a văzut tot ce s-a 
întâmplat şi, când s-a aşternut liniştea înjur, s-a dat jos din copac. 

— Ia să încerc dacă nu se deschide uşiţa asta şi pentru mine! 

Şi, de cum a rostit „Uşiţă, uşiţă, deschide-te!”, ea s-a deschis. A coborât ţăranul sub 
pământ şi a văzut cum zăceau pe jos grămezi întregi de aur, de argint şi de tot felul de 
lucruri preţioase. S-a bucurat săracul şi, în zori, a început să care sacii cu bani. Azvârlit 
lemnele din căruţă, a încărcat-o cu aur şi argint şi... repede acasă! 

L-a întâmpinat nevasta: 

— Vai de mine, bărbățele! M-am frământat toată noaptea şi mă tot gândeam 
ce ţi s-a întâmplat. Nu ştiam ce să cred: ori te-o fi strivit un buştean, ori te-o fi sfârtecat 
vreo jivină! 

Iar ţăranul, vesel nevoie mare: 

— Nu te frământa, nevastă! Dumnezeu ne-a scos norocul în cale. Am găsit o 
comoară. Ajută-mă să car sacii! 

După ce a terminat treaba, ţăranul s-a dus la fratele său, bogătaşul. I-a povestit totul 
aşa cum a fost şi l-a chemat să meargă cu el să se întâlnească în pădure cu norocul. 
Acesta s-a învoit. Au ajuns la locul cu pricina, au găsit pinul şi au strigat: 

— Uşiţă, uşiţă, deschide-te! 

Uşiţa s-a deschis. Ei au intrat şi au început să care de sub pământ sacii cu bani. Săracul 
şi-a încărcat căruţa şi i-a fost de ajuns, dar bogatului i se părea că a luat prea puţin. 

— Tu, frate, pleacă! Vin şi eu îndată! 

— Bine, dar ai grijă să nu uiţi să spui „Uşiţă, uşiţă, închide-te!”. 

— Nu, n-am să uit! 

Săracul a plecat, iar bogatul nu se putea despărţi cu niciun chip de bănet: de luat n- 
avea cum să-l ia pe tot, dar nici de lăsat nu se îndura să-l lase. Aşa l-a prins noaptea. 

Au venit tâlharii, l-au găsit sub pământ şi i-au retezat capul. Au dat sacii cu bani jos din 
căruţă, iar în loc l-au pus pe mort, au dat bice calului şi l-au lăsat să plece. Calul a fugit 
din pădure şi nu s-a oprit până acasă. 

Căpetenia tâlharilor a început să-l certe pe cel care îl omorâse pe fratele cel bogat: 

— De ce te-ai grăbit să-l omori? Trebuia mai întâi să afli de la el unde stă. 
Ştii că ne-a dispărut mult din avere. Cine ne-a furat-o, dacă nu el? Unde să mai găsim 
ce-am pierdut? Acela care l-a omorât, acela să-l şi caute, a hotărât atamanul tâlharilor. 
N-a trecut mult timp şi tâlharul ucigaş începu să-l caute. A venit într-o zi la prăvălioara 
săracului, a cumpărat una-alta, a observat că patronul nu era în apele lui şi l-a întrebat: 
— De ce eşti aşa de trist? 
Iar acesta Îi răspunse: 

— Am avut un frate mai mare, dar l-a lovit necazul: a fost omorât de cineva. 
De trei zile l-a adus calul acasă, mort, cu capul retezat, iar astăzi e înmormântarea. 
Tâlharul şi-a dat seama că a prins un fir. S-a prefăcut că-i pare din cale-afară de rău şi 
a început să-l tragă de limbă pe fratele mai mic. Aşa a aflat ucigaşul că văduva este în 
viaţă şi a întrebat: 

— Are sărmana măcar un colţişor al ei? 

— Are o casă mare! 

— Unde? Ia arată-mi! 

Țăranul i-a arătat casa fratelui. Tâlharul i-a însemnat poarta cu vopsea roşie. 

— De ce ai făcut asta? îl întrebă ţăranul. 

Acesta îi răspunse: 

— Vreau s-o ajut pe văduvă şi am însemnat poarta înadins ca să găsesc mai 
uşor casa. 


— Ei, frate! Cumnata mea nu duce lipsă de nimic. Slavă Domnului, are de 
toate! 

— Dar tu unde stai? 

— Iată şi izba mea. 

Tâlharul a pus şi pe poarta lui acelaşi semn cu vopsea. 

— Dar pe a mea de ce ai mânjit-o? 

— Fiindcă tu îmi placi foarte mult. Am să încep să vin să dorm la tine, frate. 
Spre binele tău, crede- mă! 

S-a întors tâlharul la banda sa, a povestit totul de-a fir-a-păr şi au hotărât să meargă 
noaptea să-i prade şi să-i omoare pe toţi din amândouă casele ca să-şi ia aurul înapoi. 
Săracul a venit acasă şi a povestit: 

— Chiar acum am făcut cunoştinţă cu 


un om de treabă care mi-a însemnat poarta. 
îmi spunea că o 

să vină din când în când să rămână peste noapte la noi. Efoarte cumsecade. 
şi 

căinat pe 


frate-meu! Şi pe văduva lui vrea s-o ajute... 

Nevasta şi fiul îl ascultau, iar fata înfiată îi zise: 

— Tătucă, nu cumva te-ai înşelat? Crezi că o să ne fie bine? Nu cumva a fost 

unul din tâlharii care l-au ucis pe unchiul şi acum ne caută pe noi ca să-şi ia aurul 

îndărăt? Pot să ne calce la noapte să ne prade, iar pe tine să te ucidă! 

Țăranul s-a speriat. 

— N-ar fi de mirare! Până azi nu l-am mai văzut niciodată! Ce necaz! Ce ne- 

om face? 

— Du-te, tătucă, ia vopsea roşie şi fa prin tot satul aceleaşi semne pe porți! 

Țăranul s-a dus şi a însemnat toate porţile din sat cu vopsea roşie. Tâlharii au venit 

noaptea, dar n- au putut afla nimic. S-au întors de unde plecaseră şi au tăbărât pe 

ucigaş: 

— De ce n-ai Însemnat porțile cum trebuie? 

în cele din urmă, după ce au chibzuit îndelung, au zis: 

— Se vede treaba că am dat peste unul din cale-afară de viclean! 

După câtva timp au pregătit şapte butoaie: în şase din ele a intrat câte un tâlhar, iar în 

cel de-al şaptelea au turnat untdelemn. 

Tâlharul ucigaş s-a dus cu toate butoaiele la fratele cel sărac. A ajuns pe seară şi l-a 

rugat să-l lase să înnopteze. Țăranul l-a primit ca pe unul pe care-l cunoştea deja. 

Fata a ieşit afară şi a început să cerceteze butoaiele. A deschis unul: era 
cu untdelemn. Aîncercat să- 

1 deschidă pe al doilea, dar n-a reuşit nicicum. Şi-a lipit urechea debutoişiaauzit căceva 

s-a 

mişcat şi că cineva respira acolo înăuntru. „Ei”, se gândi ea, „aici nu-i lucru curat!”. 

A venit în casă şi l-a întrebat pe ţăran: 

— Tătucă, ar trebui să-l omenim pe oaspetele nostru. Eu mă duc în bucătăria 

din dos, aprind focul şi pregătesc ceva pentru cină! 

— Bine, du-te! 

Fata a încins soba şi, pe lângă mâncare, a dat în clocot nişte apă, a dus-o afară şi a 

tumat-o în butoaie, opărindu-i pe toți tâlharii. Țăranul cina cu oaspetele, iar fata 

pândea din bucătăria din dos, să vadă ce se întâmplă. Când stăpânii casei adormiră, 

„oaspetele” ieşi afară, fluieră, dar nu-i răspunse nimeni. Se apropie de butoaie, îşi 

chemă prietenii, însă în zadar. Deschise butoaiele, iar din ele năvăli aburul afară. 

Tâlharul şi-a închipuit cam ce s-a întâmplat, a înhămat caii la căruţă şi a şters-o din 

curte, cu butoaie cu tot. 

Fata a încuiat poarta, a intrat în casă, i-a trezit pe ai săi şi le-a povestit tot ce se 


întâmplase. 

Țăranul spuse: 

— Ei, fată, ne-ai salvat viaţa! 

Mărită-te cu fiul meu! în scurt timp s-a făcut 

şi nunta. 

Mireasa i-a cerut un singur lucru tatălui ei de suflet: să-şi vândă casa veche şi să-şi 
cumpere alta nouă, căci tâlharii se puteau întoarce oricând. 

Aşa s-a şi întâmplat. Nu peste multă vreme, tâlharul care venise cu butoaiele s-a întors 
la ei îmbrăcat, de astă dată, în ofiţer. Nu l-a recunoscut nimeni, în afară de tânăra noră 
a ţăranului. 

— Tătucă, zise ea, ăsta-i tâlharul care a mai fost la noi! 

— Nu, fată, nu-i acela! 

Ea n-a mai zis nimic, dar, la culcare, a luat cu ea un topor ascuţit şi l-a pus la 
îndemână. Toată noaptea n-a închis un ochi, trăgând cu urechea la ce se întâmplă. 
Noaptea, ofiţerul se sculă şi îşi luă sabia, pregătindu-se să-i reteze capul tânărului soţ 
al fetei. Ea nu s-a speriat. A dat cu toporul şi i-a retezat braţul drept. A mai dat o dată 
şi i-a zburat capul. 

Aşa s-a convins ţăranul că fata lui este cu adevărat înţeleaptă. A ascultat-o, a vândut 
casa şi a cumpărat un han. S-a mutat în casă nouă, afacerile au început să-i meargă 
bine şi a uitat de nevoi, într-o zi veniră la el vecinii care îi împrumutaseră bani şi îl 
dăduseră în judecată. 

— Măi! Tu cum ai ajuns aici? 

— E casa mea, am cumpărat-o nu demult. 

— Frumoasă casă! Se vede treaba că nu duci lipsă de bani! De ce nu-ți 
plăteşti datoriile? 

Stăpânul casei se plecă şi le zise: 

— Mulţumesc lui Dumnezeu! M-a ajutat şi am găsit o comoară şi sunt gata 
să vă plătesc chiar şi întreit. 

— Bine, frate! Dar acum ar trebui să faci cinste de casă nouă. 

— Sunteţi oaspeții mei! 

Au chefuit, s-au veselit şi la urmă au vrut să vadă livada din jurul casei. 

— Haideţi, că vin şi eu cu voi! 

Au umblat ei prin livadă şi, deodată, au găsit un mic chiup cu cenuşă. Cum l-a văzut, 
ţăranul nu şi-a putut stăpâni un strigăt de uimire. 

— Cinstiţi boieri! Acesta este chiupul acela cu cenuşă în care ascunsesem 
banii, iar nevasta l-a vândut în lipsa mea. 

— Nu-s cumva şi banii acolo? 

Au scuturat chiupul, au găsit banii şi abia atunci i-au dat crezare ţăranului, care le 
spusese adevărul adevărat. 

— Haideţi să cercetăm şi copacii, cine ştie? Corbul şi-o fi făcut cuib în 
căciula pe care mi-a furat-o şi în care eu am ascuns banii. 

Au umblat cât au umblat prin livadă şi au dat de cuibul corbului, făcut în căciula 
ţăranului, în căptuşeala căreia el ascunsese banii. Au dat cuibul jos cu prăjinile şi au 
găsit banii. Omul le-a înapoiat banii vecinilor săi şi a început să trăiască în bogăţie şi 
mulţumire. 


rMuntele.de- ŞULisipit toată averea până când a ajuns să nu mai aibă ce mânca. 

Şi-a luat un hârleţ, s-a dus în piaţă şi a început să aştepte, poate s-o găsi careva să-l 

tRONESt ear pafasfâucru. Iată că veni un negustor bogat într-o caretă aurită. Cum l-au 

văzut, lucrătorii s-au risipit ca potârnichile şi s-au ascuns prin toate ungherele. A rămas 

în piaţă doar fiul de negustor. 

— Vrei să lucrezi, tinere? Tocmeşte-te la mine! i-a spus negustorul cel bogat. 

— De asta am şi venit în piață. 

— Cât îmi ceri? 

— Câte o sută de ruble pe zi îmi ajung. 

— De ce aşa scump? 

— Dacă ţi se pare scump, caută-ți pe altcineva mai ieftin. Ai văzut ce de 

lume era aici. Dar, când te- au văzut, au fugit cu toții. 

— Ei bine, vino mâine la chei. 

A doua zi a venit fiul de negustor la chei, iar bogătaşul îl aştepta deja de mult. S-au 

urcat în corabie şi au plecat pe mare. Au mers ei cât au mers şi au dat de o insulă în 

mijlocul mării. Pe insulă erau munţi înalți, iar lângă mal strălucea ceva de parcă ar fi 

fost un foc. 

— Se vede un foc! spuse fiul de negustor. 

— Nu, nu! Este palatul meu de aur. 

S-au oprit la mal şi au coborât pe țărm. în întâmpinarea negustorului celui bogat au 

venit soția acestuia şi fiica lor, iar fiica era atât de frumoasă, că nici cu gândul nu 

gândeşti. 

Şi-au dat binețe, s-au dus în palat şi l-au luat cu ei şi pe noul lucrător. S-au aşezat la 

masă, au început să bea şi să mănânce şi să se veselească. 

— Ce repede s-a dus ziua! zise stăpânul. Astăzi chefuim, iar mâine ne 

apucăm de lucru. 

Fiul de negustor era un tânăr bine făcut, puternic şi chipeş. 

Fata stăpânului s-a îndrăgostit de el. L-a chemat ea în taină în altă cameră şi i-a dat un 

cremene şi o iască, zicându-i: 

— Ia-le! Când ai să fii la ananghie o să-ți prindă bine! 

A doua zi, negustorul cel bogat a plecat cu lucrătorul său pe muntele de aur; era atât 

de înalt, că nu puteai nici să te urci, nici să te cațări pe el. 

— Hai mai întâi să bem, i-a spus negustorul şi i-a dat o licoare de 

somn. 

Lucrătorul a băut şi a adormit. Negustorul ascos cuțitul, a ucis o  mârţoagă 

pipernicită, i-a scos 

măruntaiele, l-a băgat în locul lor pe lucrător, a pus şi lopata acolo, a cusut pântecele şi 

s-a dus şi s-a ascuns în tufe. 

Deodată, s-au adunat corbi negri cu pliscurioţelite, au răpit leşul, l-au dus sus pe 

munte şi au 

început să-l ciugulească. Au mâncat calul şi ajunseseră deja la fiul de negustor. Acesta 
s-a trezit, 
i-a 

gonit pe corbi, s-a uitat împrejur şi s-a întrebat: 

— Oare unde sunt? 

I-a răspuns negustorul cel bogat: 

— Pe muntele de aur. Ia hârlețul şi scoate aur! 

Aînceput tânărul să sape şi să arunce totul jos, iar negustorul încărca bolovanii în 

căruţă. Până seara a umplut nouă căruţe. 

— Ajunge! spuse negustorul. îți mulţumesc pentru lucru. Rămâi cu bine! 

— Şi eu ce fac? 

— Treaba ta! Acolo, pe munte, au murit nouăzeci şi nouă ca tine. Cu tine o 

să fie taman o sută, i-a spus negustorul şi a plecat. 


„Ce mă fac?”, se gândea fiul de negustor. „De coborât, nici vorbă! Rămâne doar să mor 
aPureeluşa cu par de aur 

Stătea pe munte, iar deasupra lui roiau corbii negri cu pliscuri oţelite. Simţiseră 
Roxel NSRS Ao pradă. 

A început el să-şi aducă aminte cum s-a întâmplat totul. Şi-a amintit de cremenele şi de 
iasca date de frumoasa fată şi de vorbele ei: „Ia-le! Când ai să fii la ananghie o să-ţi 
prindă bine!”. „Nu a spus ea aceste vorbe în van. la să încerc!” A scos din buzunar 
cremenele şi iasca, a lovit o dată şi în aceeaşi clipă s-au ivit doi voinici. 

— Poruncă, stăpâne! 

— Coborâţi-mă de pe munte pe malul mării. 

Nici n-a apucat să-şi termine vorbele, că cei doi l-au apucat şi l-au coborât cu băgare de 
seamă de pe munte. 

Mergând pe malul mării, văzu că pe lângă insulă trecea o corabie. 

— Ei, oameni buni, corăbieri! Luaţi-mă cu voi! 

— Nu, frate! Nu avem timp să oprim, pentru că va trebui să mai facem o 
sută de verste în plus. 

Au trecut corăbierii pe lângă insulă, au început să sufle vânturi potrivnice şi s-a iscat o 
furtună groaznică. 

— Vai şi-amar! ziseră corăbierii. Se vede treaba că el nu e un om oarecare! 
Mai bine ne-am întoarce să-l luăm pe corabie! 

Au întors, s-au oprit la țărm, l-au luat pe fiul de negustor şi l-au dus în oraşul de 
baştină. 

A trecut cât a trecut, a luat fiul de negustor din nou hârleţul şi a ieşit la piaţă să caute 
de lucru. Trecu din nou pe acolo, în careta lui aurită, negustorul cel bogat. L-au văzut 
lucrătorii, s-au risipit şi s-au ascuns pe la colţuri. A rămas doar fiul de negustor. 

— Tocmeşte-te la mine! îi spuse negustorul cel bogat. 

— Dă-mi două sute de ruble pe zi şi vin la lucru. 

— Ce scump eşti! 

— Dacă-s aşa scump, găseşte-ţi altul mai ieftin. Ai văzut câţi oameni erau 
aici? Cum te-ai arătat tu, s-au împrăştiat toţi. 

— Bine, fie, vino mâine la chei. 

A doua zi s-au întâlnit pe chei, s-au urcat în corabie şi au pornit spre insulă. Acolo au 
chefuit o zi, iar în ziua următoare au plecat la muntele de aur. Cum au ajuns, 
negustorul i-a întins lucrătorului un pahar: 

— Bea mai întâi asta! 

— Nu, stăpâne! Tu eşti căpetenia, tu trebuie să bei primul. Te cinstesc eu 
dintr-al meu. 

Fiul de negustor avea la el, dinainte pregătită, o licoare de somn. A umplut paharul 
negustorului. Acesta a băut şi a căzut într-un somn adânc. 

Fiul de negustor a înjunghiat cea mai prăpădită mârţoagă, i-a scos măruntaiele, l-a pus 
pe stăpânul său acolo, a cusut la loc pântecele şi s-a ascuns în tufişuri. 

Nu după mult timp, au sosit corbii negri cu pliscuri oţelite, au luat leşul, l-au dus pe 
munte şi au început să-l ciugulească. 

S-a trezit negustorul cel bogat şi s-a uitat împrejur: 

— Unde mă aflu? întrebă el. 

— Pe munte... Ia hârlețul şi scoate aur! Dacă sapi mult, am să te învăţ cum 
să cobori de pe munte. Negustorul cel bogat a pus mâna pe hârleţ şi a început să sape 
până s-au umplut douăsprezece căruţe. 

— Ei, acum e de ajuns! spuse fiul de negustor. îţi mulţumesc pentru lucru şi 
rămâi cu bine! 

— Cum adică? Cu mine cum rămâne? 

— Fă ce crezi! Acolo, pe munte, au pierit deja nouăzeci şi nouă, cu tine vor fi 
taman o sută. 


A luat fiul de negustor toate cele douăsprezece căruţe, a venit la palatul de aur, s-a 
IPCS AGU RAR Aguai, a devenit stăpânul întregii bogății şi s-a dus să 
trăiască în capitală împreună cu toată familia. Iar negustorul cel bogat a rămas pe 
rest e rS6asfiăncat corbii cei negri cu pliscuri oţelite. 

A fost odată un ţar care avea trei fete rupte din soare. Cea mai mică însă, căreia lumea 
îi spunea Ţarevna Frumuseţea Nepreţuită, le întrecea pe toate, fiind atât de frumoasă, 
că nici în poveşti nu puteai întâlni una pe măsură. Surorile ei mai mari erau măritate cu 
prinți, dar ea nu se putea hotărî nicicum în privinţa alesului. 

Aşa stând lucrurile, ţarul a dat poruncă să se răspândească vestea că aceluia care va fi 
în stare să treacă prin douăsprezece geamuri şi să o sărute pe ţarevnă, de orice neam 
ar fi el, i-o va da pe fiica lui de soţie şi, odată cu ea, jumătate din împărăție drept 
zestre. 

în acea ţară trăia un negustor care avea trei feciori neînsuraţi. Doi dintre ei, cel mare şi 
cel mijlociu, erau deştepţi, iar mezinul - prostănac. Fraţii mai mari, auzind de 
hotărârea ţarului de a-şi mărita fata, i-au spus negustorului: 

— Noi, tătucă, plecăm s-o cucerim pe ţarevnă! 

— Mergeţi cu Dumnezeu! le-a spus negustorul. 

Fraţii mai mari şi-au luat cei mai buni cai din grajd şi au început să se pregătească de 
drum, iar prostul se pregătea şi el. 

— Unde te duci, prostule? îl întrebară fraţii. Eşti tu de nasul ţarevnei? 

Fraţii au plecat, iar prostul - în urma lor, călare pe un cal slab şi răpciugos. Când s-a 
văzut în câmp, prostul a strigat cu glas răsunător: 

— Ei, căluţule! Murguleţul meu bun! Arată-te dinaintea noastră ca frunza 
dinaintea ierbii! 

Ca din senin, a apărut o mândreţe de cal care alerga spre el mâncând pământul. 
Prostănacul i-a intrat pe-o ureche şi i-a ieşit pe cealaltă, preschimbat într-un voinic 
frumos, tară asemănare. Prostul s-a urcat în şa, a ajuns la palatul ţarului, şi-a luat avânt 
şi a străpuns şase din cele douăsprezece rânduri de geamuri. Lumea a scos un strigăt 
de uimire, apoi s-au auzit voci: 

— Cine-i ăsta? Prindeţi-l! Ţineţi-l! 

Dar voinicul a dispărut la fel de repede cum apăruse. 

A ajuns în câmp, în locul în care îşi lăsase calul, i-a intrat pe o ureche şi i-a ieşit pe 
cealaltă, la fel de prost îmbrăcat şi de slab la minte ca înainte. A încălecat pe mârţoaga 
lui, s-a întors acasă şi s-a culcat pe cuptor. 

S-au întors fraţii şi au început să-i povestească tatălui: 

— Tătucă, dacă ai fi văzut! A fost acolo un voinic între voinici. Prin şase 
geamuri a trecut! 

Dar prostul de pe cuptor întrebă: 

— Fraților, nu cumva am fost eu acela? 

— Mai ţine-ţi gura, prostule! Nu e țarevna de nasul tău! Tu nu faci nici cât o 
unghie de-a ei! 

A doua zi frații s-au gătit iarăşi să meargă la palat. Prostul se pregătea şi el. 

— Ce faci, prostule? râseră frații de el. Tu mai lipseai acolo! 

Prostul a încălecat pe aceeaşi mârțoagă răpciugoasă, a ieşit în câmp şi a strigat cu glas 
răsunător: 

— Ei, căluţule! Murgul eţul meu năzdrăvan! Arată-te dinaintea mea ca 
frunza dinaintea ierbii! 

Ivit ca din pământ, calul alerga spre el iute ca vântul. Prostul i-a intrat pe o ureche aşa 
cum era şi a ieşit prin cealaltă frumos şi îmbrăcat ca un prinţ, de nu-l mai recunoşteai. 
Ajuns la palat, şi-a luat avânt, a pătruns prin toate cele douăsprezece geamuri şi a 
sărutat-o pe Ţarevna Frumuseţea Nepreţuită, iar ea i-a pus o pecete pe frunte. 

— Cine-i ăsta? Prindeţi-l! Ţineţi-l! 

Dar el, ia-l de unde nu-i! S-au întors în câmp, la locul unde-şi lăsase mârţoaga. A intrat 


pe, o ureche a calului şău, voinic şi frumos cum era, iar prin cealaltă ureche a ieşit 
BERGA pär de aur 

A venit acasă, şi-a legat fruntea cu o cârpă, prefacându-se că îl doare capul, şi s-a 

cRRuesie CUSRASEA nd s-au întors fraţii, au început să-i povestească părintelui lor: 


— Dacă ai fi văzut, tătucă! A fost acolo un viteaz adevărat care a trecut de 
prima dată prin toate cele douăsprezece geamuri şi a sărutat-o pe ţarevnă. 

Iar prostul de pe cuptor i-a întrebat: 

— Fraților, nu cumva am fost eu acolo? 

— Tacă-ți fleanca, prostule! Ce să cauţi tu acolo? 

în acest răstimp, ţarevna îşi frământa mâinile: „Cine ar putea fi logodnicul meu?”. S-a 
dus la ţar şi i- a zis: 

— Tătucă, îngăduie-mi să-i strâng laolaltă pe toți prinții, curtenii, negustorii 
şi oamenii de rând la ospăț, să stau de vorbă cu ei şi să-l aflu pe cel care m-a sărutat! 
Ţarul se învoi. S-a adunat la curtea lui lumea de pe lume. Ţarevna trecea pe la toţi, îi 
cinstea cu vin şi cerceta să vadă care are pecete pe frunte. După ce a trecut pe la 
mulţi, s-a apropiat şi de prost cu paharul de vin. 

— De ce ai fruntea legată? îl întrebă ţarevna. 

— Aşa! Mă doare capul, răspunse prostul. 

— Ia dezleag-o! 

Prostul şi-a dezlegat fruntea, țarevna i-a văzut pecetea şi a înlemnit. Țarul îi spuse: 

— Nu-mi mai pot schimba cuvântul dat! Aşa a fost să fie: te măriţi cu el! 

Au cununat-o pe ţarevnă cu prostul. Ea plângea de necaz, iar surorile îşi băteau joc de 
ea: 

— Te-ai măritat cu prostul! 

într-o bună zi, ţarul îi chemă pe ginerii săi şi le spuse: 

— Dragii mei, am auzit că undeva, într-o ţară, s-ar afla o minune: o 
purceluşă cu părul de aur. N-aţi putea face cumva să mi-o aduceţi? 

Ceilalţi doi cumnaţi au pus şeile pe cei mai arătoşi cai, au încălecat şi au plecat. 

— Dar tu? îi zise ţarul prostului. Du-te şi tu! 

Prostul a ales din grajd cel mai prăpădit cal, l-a înşeuat, a încălecat şi a pornit-o şi el pe 
urmele cumnaţilor săi. A ieşit în câmp şi a strigat cu glas răsunător: 

— Ei, căluţule! Bunul meu murguleţ! Arată-te dinaintea mea ca frunza 
dinaintea ierbii! 

Ca din pământ, s-a ivit o mândreţe de cal care fornăia şi scurma pământul cu copita. 
Prostul i-a intrat pe o ureche şi a ieşit pe cealaltă. Deodată au apărut în faţa lui doi 
voinici şi i-au zis: 

— Ce-ţi trebuie? Ce-ţi doreşte inima? Porunceşte! 

— Vreau ca aici să fie un cort cu un pat în el, iar prin preajmă să zburde 
purceluşă cu păr de aur! 

Cât ai clipi, a apărut tot ce le ceruse: s-a întins cortul, iar înăuntru era un pat în care s- 
a culcat prostul, preschimbat într-un voinic fără seamăn, de nu-l mai putea recunoaşte 
nimeni. lar purceluşă cu păr de aur se învârtea pe tăpşan, în jurul cortului. 

Ceilalţi doi gineri ai ţarului au umblat cât au umblat, n-au dat nicăieri de purceluşă cu 
păr de aur şi- au făcut cale întoarsă. Pe drum, au văzut cortul, iar lângă acesta - 
minunea pe care ei o căutau de atâta vreme. 

— Ah, iată pe unde îşi face veacul purceluşă cu păr de aur! zise unul dintre 
ei. Hai să mergem la stăpânul ei, să-i dăm cât ne-o cere şi s-o luăm pentru tata socru. 
Au intrat în cort şi au dat bineţe. Prostănacul îi întrebă: 

— încotro mergeţi şi ce căutaţi? 

— Nu ne vinzi purceluşă cu păr de aur? O căutăm de multă vreme. 

— Nu, nu-i de vânzare! Şi mie îmi face trebuință! 

— îţi dăm cât ceri, numai vinde-ne-o! 

I-au oferit mai întâi o mie de ruble, apoi două, trei şi chiar mai mult, dar prostănacul nu 
se învoia: 

— N-o dau nici pentru o sută de mii! 

— Te rugăm, dă-ne-o! îți plătim cât vrei! 

— Ei, dacă vă trebuie aşa de mult, v-o dau şi nici nu vă iau prea scump: de la 


fiecare, degetul mic de la picior. 

Prinții s-au gândit, au chibzuit, şi-au scos cizmele şi şi-au tăiat câte un deget de la 
picior. Prostănacul a luat degetele şi le-a pus bine, apoi le-a dat purceluşa cu păr de 
aur. 

Ginerii s-au întors acasă şi au adus cu ei purceluşa cu păr de aur. Ţarul nu mai putea 
de bucurie, nu ştia cum să le mulţumească şi cu ce să-i cinstească. 

— Dar pe prostănac nu l-aţi văzut? îi întrebă ţarul. 

— Nici nu l-am văzut şi nici n-am auzit de el! 

lar prostănacul a intrat pe o ureche a calului, a ieşit pe cealaltă şi şi-a recăpătat 
înfăţişarea obişnuită. Şi-a înjunghiat calul, l-a jupuit de piele, pielea a pus-o în spate, 
apoi a prins patruzeci de păsări, ciori, stăncuţe, coţofene şi vrăbii, le-a agăţat pe toate 
de haine şi a plecat spre casă. A venit acasă şi a dat drumul tuturor păsărilor. Acestea 
s-au risipit în toate părţile şi au spart geamurile palatului. Când a văzut Ţarevna 
Frumuseţea Nepreţuită toate astea, au podidit-o lacrimile, iar surorile au început să-şi 
bată joc de ea: 

— Bărbaţii noştri au adus cu ei purceluşa cu păr de aur, iar prostul tău uite 
ce urâţenie şi-a pus pe el! 

Țarul a strigat la prostănac: 

— Ce-i cu panarama asta? 

Altă dată ţarul şi-a chemat ginerii şi le-a spus: 

— Dragii mei! Am auzit că undeva, într-o ţară, este o ciudăţenie: un cerb cu 
coarnele şi coada de aur. Nu s-ar putea oare să-l aducem la noi? 

— Cum să nu, Luminăţia Ta! îi răspunseră soții fetelor mai mari. 

Şi-au luat cei mai buni cai din grajd, au încălecat şi au plecat. 

— Dar tu? Îl întrebă țarul pe prost. Du-te şi tu! 

Prostul a luat din grajd calul cel mai slab şi a plecat pe urmele cumnaţilor săi cei 
deştepţi. A ieşit în câmp şi a strigat cu glas răsunător: 

— Ei, căluţule! Murguleţul meu bun! Arată-te dinaintea mea ca frunza 
dinaintea ierbii! 

Ca din pământ s-a ivit o mândreţe de cal care fornăia şi scurma pământul cu copita. 
Prostul i-a intrat pe o ureche şi a ieşit pe cealaltă. Deodată au apărut în faţa lui doi 
voinici care l-au întrebat: 

— Ce-ţi doreşte inima? Ce ne porunceşti? 

— Vreau aici un cort cu un pat în el, iar pe pajiştea din jur să se plimbe 
cerbul cu coarne şi coadă de aur. 

Cât ai clipi, a apărut tot ce le ceruse prostul: s-a întins cortul, s-a ivit patul. Pe pat s-a 
întins prostul, preschimbat într-un chipeş viteaz fără asemănare, de nu-l putea 
recunoaşte nimeni. Pe pajiştea din jur se plimba în voie cerbul cu coarne şi coadă de 
aur. 

Ginerii cei deştepţi ai ţarului au umblat cât au umblat, dar tot n-au văzut nicăieri 
cerbul pe care şi-l dorea socrul lor şi au făcut cale întoarsă. Pe drumul de întoarcere, 
au văzut cortul şi cerbul care se plimba în jurul lui pe pajişte. 

— Ia uite pe unde se plimbă cerbul cu coame şi coadă de aur! Să mergem la 
stăpânul lui şi să ne rugăm să ni-l vândă. îi dăm cât ne-o cere, numai să-i facem 
socrului pe plac! 

S-au apropiat de cort, au intrat şi au dat bineţe. Prostul îi întrebă: 

— încotro mergeţi şi ce căutați? 

— Nu ne vinzi nouă cerbul cu coamele şi coada de aur? 

— Nu, că nu-i de vânzare! îmi face trebuință şi mie! 

— îţi dăm cât vrei, numai vinde-ni-l! 

Şi i-au întins o mie de ruble, apoi două şi chiar mai mult. Prostul nu voia nici în ruptul 
capului. însă, văzând cât stăruie cei doi, le zise: 

— Dacă v-a plăcut atât de mult cerbul meu, vi-l dau, şi încă ieftin de tot. 


Vreau de la fiecare degetul mic de la o mână. 

Deştepţii s-au gândit, au chibzuit şi-n cele din urmă s-au învoit. Şi-au scos mănuşile şi 

şi-au tăiat degetul mic. Prostul a luat degetele, le-a pus bine şi le-a dat cerbul. 

S-au întors ginerii acasă şi au adus cu ei cerbul cu coarne şi coadă de aur. Ţarul nu mai 

putea de bucurie. Nu ştia ce să le mai facă, cum să le mai intre în voie, cu ce să-i mai 

cinstească. 

— Dar pe prost nu l-ați văzut? întrebă țarul. 

— Nici nu l-am văzut, nici n-am auzit de el, răspunseră ei. 

Iar prostul a intrat într-una din urechile calului şi a ieşit pe cealaltă, căpătând 

înfăţişarea lui dintotdeauna. Şi-a înjunghiat calul, l-a jupuit de piele, iar pielea a pus-o 

pe el. A prins apoi stăncuțe, ciori, coțofene, vrăbii, le-a agăţat peste tot de haine şi a 

plecat spre casă. Când a ajuns la palat, a dat drumul păsărilor, iar acestea s-au 

răspândit pretutindeni. Țarevna, soția lui, când l-a văzut, a izbucnit în hohote de plâns, 

iar surorile ei au început să-şi bată joc de ea: 

— Bărbații noştri au adus cerbul fermecat, pe când prostul tău... Uită-te 

niţel la el... 

Țarul a strigat la prostănac: 

— Ce-i cu panarama asta? 

Şi le-a dat jumătate din împărăție celor doi gineri deştepţi. 

Țarul şi-a chemat ginerii şi a treia oară şi le-a spus: 

— Dragii mei, vă dau întreaga împărăție dacă îmi veţi aduce calul cu coamă 

şi coadă de aur, despre care am auzit că trăieşte undeva, într-o ţară. 

Doi dintre ginerii săi - cei deştepţi - au pus şeile pe cei mai buni cai din grajd şi au 

plecat la drum. Ţarul îl îndemnă şi pe prost: 

— Dar tu? Du-te şi tu! 

Prostul a luat din grajd calul cel mai slab şi a plecat pe urmele cumnaţilor săi. A ieşit în 

câmp şi a strigat cu glas răsunător: 

— Ei, căluţule! Murgul eţul meu bun! Arată-te dinaintea mea ca frunza 

dinaintea ierbii! 

Ca din pământ, s-a ivit o mândreţe de cal falnic care fornăia pe nări şi scurma pământul 

cu copita. Prostul i-a intrat pe o ureche şi-a ieşit pe cealaltă atât de voinic şi de chipeş, 

încât nu-l puteai recunoaşte. Deodată s-au ivit în faţa lui doi voinici care l-au întrebat: 

— Ce-ţi doreşte inima? Ce ne porunceşti? 

— Vreau să se întindă aici un cort cu un pat înăuntru, iar pepajişteadin jur să se 

plimbe calul cu 

coamă şi coadă de aur. 

în aceeaşi clipă a apărut cortul cu patul înăuntru; prostul s-a întins în el, iar pe afară se 

plimba în voie calul cu coamă şi coadă de aur. 

Ginerii cei deştepţi au umblat, au umblat şi,negăsind calulrâvnitdesocrul lor, au 
hotărât să se 

întoarcă. Când se apropiau de cort, au zărit minunăţia. 

— Iată pe unde se plimba calul cu coadă şi coamă de aur! Să mergem la 

stăpânul lui şi să ne rugăm de el să ni-l vândă. îi vom da cât ne va cere, numai să-i 

facem pe plac dragului nostru socru. 

S-au apropiat, au intrat, au dat bineţe, iar prostul i-a întrebat: 

— încotro vă îndreptaţi şi ce anume căutaţi? 

— Vinde-ne, te rugăm, calul cu coamă şi coadă de aur! 

— Nu, că nu-i de vânzare! Şi mie îmi face trebuinţă! 

— îţi dăm cât ceri, numai vinde-ni-l! 

Şi-au început să-i dea pe cal întâi o mie de ruble, apoi două, trei şi chiar mai mult. 

— Nu-l dau nici pe o sută de mii! le spuse prostul. 

— Te rugăm, fie-ți milă! îţi dăm cât ceri. 

— Ei, dacă vă trebuie chiar aşa de mult, vi-l dau, şi încă nu foarte scump: 


lăsaţi-mă să vă tai de pe spate câte o fâşie de piele. 

Cei doi s-au gândit, au chibzuit, s-au codit... Calul îl voiau, dar şi de ei le era milă. în 
cele din urmă, s-au hotărât: au scos cămăşile de pe ei, prostul le-a luat de pe spate câte 
o fâşie de piele, a pus bine fâşiile şi le-a dat ginerilor calul. 

Au venit ginerii acasă şi-au adus cu ei calul cu coamă şi coadă de aur. Ţarul nu ştia ce 
să mai facă de bucurie. Nu ştia ce să le mai dea ca să le mulţumească. I-a aşezat la 
masă pe locurile de frunte, i- a cinstit împărăteşte şi le-a dat şi cealaltă jumătate de 
împărăție. 

Prostul a intrat din nou într-o ureche a calului şi-a ieşit pe cealaltă cu înfăţişarea lui 
dintotdeauna. Şi-a înjunghiat din nou calul, l-a jupuit, iar pielea a pus-o pe el. A prins o 
mulţime de stăncuţe, coţofene, ciori şi vrăbii şi le-a agăţat de îmbrăcăminte. A venit la 
palat şi a dat drumul păsărilor, care s-au risipit în toate părţile şi au spart geamurile 
palatului. 

Țarevna, soţia lui, plângea, iar surorile ei îşi băteau joc de ea: 

— Bărbaţii noştri au adus calul cu coamă şi coadă de aur, iar prostul tău uite 
cum arată! 

— Ce tâmpit! strigă ţarul. Am să poruncesc să fie împuşcat. 

Prostul îl întrebă: 

— Cu ce mă vei răsplăti? 

— Pentru ce să te răsplătesc, prostănacule? 

— Dacă e după dreptate, eu sunt cel care ţi-a făcut rost şi de purceluşă cu 
păr de aur, şi de cerbul cu coame de aur, şi de calul cu coamă de aur. 

— Poţi să dovedeşti lucrul ăsta? 

— Porunceşte ca ginerii tăi să-şi descalţe cizmele! 

Ginerii au început să se codească, nevrând să-şi scoată cizmele din picioare. 

— Descălţaţi-vă! le porunci ţarul. Nu văd niciun rău în asta. 

Cei doi şi-au scos cizmele. Ţarul s-a uitat şi a văzut că le lipseşte câte un deget. 

— Iată degetele lor! spuse prostul. Porunciţi-le acum să-şi scoată mănuşile. 
Şi-au scos mănuşile şi s-a văzut că le lipseşte câte un deget. 

— lată degetele! zise prostul. Porunciţi-le acum să-şi scoată cămăşile. 

Țarul, văzând că prostul are dreptate, le-a poruncit să se dezbrace. Cei doi şi-au scos 
cămăşile şi ţarul a văzut că fiecăruia îi lipseşte câte o fâşie de piele de pe spate, lată 
cam de două degete. 

— Iată cureluşele de piele! a spus prostul şi a povestit totul aşa cum a fost. 
Țarul nu ştia cum să-i mai intre în voie şi cum să-l mai răsplătească. I-a dat întreaga 
împărăție, iar ceilalţi doi gineri, pentru că l-au păcălit, au fost împuşcaţi. 

Prostul a ieşit în câmp şi a strigat: 

— Ei, căluţule! Murguleţul meu bun! Arată-te dinaintea mea ca frunza 
dinaintea ierbii! 

Ca din senin a apărut calul cel mândru, alergând de se cutremura pământul. Prostul i-a 
intrat pe o ureche, iar pe cealaltă a ieşit o mândreţe de viteaz, chipeş nevoie mare. S-a 
întors acasă şi a început să trăiască în pace cu ţarevna lui, să se veselească şi avutul 
să-l sporească. 


Surioara Aleonuşka şi frăţiorul lvanuşka 


poveste rusească 


Au fost odată un ţar şi o țarină care aveau un băiat şi o fată. Pe băiat îl chema 
Ivanuşka, iar pe fată Aleonuşka. Ţarul şi țarina s-au stins din viaţă, iar copiii rămaşi 
orfani au plecat să rătăcească prin lumea largă. 

Au mers ei cât au mers şi au văzut un iaz, iar lângă iaz păştea o cireadă de vaci. 


— Mi-e sete! zise Ivanuşka. 

— Nu bea, frățioare, că ai să te faci vițel! îi spuse Aleonuşka. 

El a ascultat-o şi au plecat mai departe. 

Au mers ei cât au mers şi au văzut un râu, iar în preajmă păştea o herghelie de cai. 

— Ah, surioară, dac-ai şti cât mi-e de sete! 

— Nu bea, frăţioare, să nu te faci mânz! 

Ivanuşka a ascultat-o şi au plecat mai departe. 

Au mers ei un timp şi au dat de un izvor. în apropiere era o turmă de porci. 

— Ah, surioară, eu am să beau! Nu mai pot răbda de sete. 

— Nu bea, frăţioare, c-ai să te faci purcel! 

Ivanuşka a fost din nou ascultător. 

Au mai mers un timp şi au dat de o turmă de capre care păşteau lângă o apă. 

— Ah, surioară, am să beau! 

— Nu bea, frăţioare, c-ai să te faci ied! 

El n-a mai răbdat, nu i-a dat ascultare, a băut şi s-a prefăcut în ied. Zburda în faţa 

Aleonuşkăi şi striga: 

— Be-he-he! Be-he-he! 

Aleonuşka i-a prins o fundiță roşie la gât, l-a luat cu ea şi plângea cu lacrimi amare. 

Iedul a alergat cât a alergat şi a nimerit în grădina unui țar. Oamenii l-au văzut şi pe 

dată i-au şi trimis vorbă ţarului: 

— înălţimea Ta, în grădină este un ied pe care îl ține de zgardă o fată. Şi e 

atât de frumoasă, încât nu are asemănare. 

Țarul a poruncit să se afle cine este. Oamenii au întrebat-o cine e şi de ce neam. 

Aleonuşka le-a povestit că sunt copii de ţar şi că părinţii le-au murit. 

— Frăţiorul meu, mai zise ea, n-a mai putut răbda de sete, a băut apă şi s-a 

prefăcut în ied. 

Oamenii i-au spus ţarului tot ce aflaseră. Ţarul a chemat-o pe Aleonuşka, a descusut-o 

despre toate şi i-a plăcut atât de mult fata, încât a dorit s-o ia de nevastă. 

Nunta s-a făcut repede şi-au început să trăiască în pace, iar ieduţul se juca prin parc, 

bea şi mânca la masă cu ţarul şi cu țarina. 

într-o zi, ţarul a plecat la vânătoare. în acest timp a venit o vrăjitoare şi i-a făcut un 

mare rău țarinei. Aleonuşka s-a îmbolnăvit, a slăbit şi s-a îngălbenit. Peste grădina 

ţarului s-a aşternut tristeţea: florile au început să se ofilească, pomii să se usuce, iarba 

să îngălbenească. 

Țarul s-a întors şi a întrebat-o pe țarină: 

— Ce-i cu tine? Eşti bolnavă? 

— Nu! Sunt bine! i-a răspuns țarina. 

A doua zi, ţarul a plecat din nou la vânătoare. Aleonuşka stătea întinsă în pat.A venitla 
ea 


vrăjitoarea şi a întrebat-o: 

— Vrei să te faci bine? Du-te în mai multe dimineţi, în zori, la malul mării şi 

bea apă de acolo. Țarina i-a dat ascultare şi a doua zi, când nici nu se luminase de ziuă, 

s-a dus la mare, iar vrăjitoarea o aştepta deja. Cum a văzut-o, a prins-o, i-a legat un 

pietroi de gât şi a aruncat-o în mare. Aleonuşka s-a dus la fund. leduţul a venit pe malul 

mării şi a izbucnit în plâns. Vrăjitoarea s-a prefăcut în țarină şi s-a dus la palat. 

Ţarul a venit de la vânătoare şi s-a bucurat că țarina lui s-a însănătoşit. Le-a fost întinsă 

masa şi s-au aşezat să mănânce. 

— Dar unde-i ieduţul? întrebă ţarul. 

— N-are ce căuta aici! zise vrăjitoarea. Eu am poruncit să nu fie lăsat. Pute a 

capră. 

în ziua următoare, numai ce a plecat ţarul la vânătoare, că vrăjitoarea a şi început să-l 
batăpe iedşi 

să-l amenințe: 


— Când o să se întoarcă ţarul, am să-l rog să poruncească să fii tăiat. 
Când țarul s-a întors la palat, vrăjitoarea a început să se gudure pe lângă el: 

— Porunceşte, hai, porunceşte să-l taie pe ied! Mor când îl văd. E atât de 
nesuferit! 
Țarului îi era milă de ieduţ, dar nu avea încotro; atât de fierbinte îl ruga soţia lui, încât 
se învoi în cele din urmă şi porunci să fie tăiat. 

Iedul a văzut că se ascut cuţitele pentru el, a fugit la ţar şi a început să se roage: 

— Milostive ţar, îngăduie-mi să mă duc până la țărmul mării să beau apă 
şi să-mi clătesc maţele! Ţarul i-a dat voie. Iedul a venit în fugă la ţărmul mării şi a 
început să plângă cu jale: 


Aleonuşka, surioara mea, 

Arată-te, ieşi din mare! 

Focuri ard dogoritoare, 

Fierb ceaune-ngrozitoare 

Şi se-ascut cuţitele Că vor să mă-njunghie. 


Ea îi răspunse: 


Ivanuşka, dragule, frăţiorul meu, 
Piatra grea mă trage-n hău, 
Iară vipera cea rea Mi-a secătuit inima. 


Iedul a izbucnit în plâns şi mai tare şi a făcut cale-ntoarsă. La prânz se rugă iarăşi de 
ţar: 

— Milostive ţar, îngăduie-mi să mă duc până la țărmul mării să beau apă şi 
să-mi clătesc mațele! Ţarul l-a lăsat. Iedul a ajuns pe țărm şi a început să-şi cheme 
surioara cu jale: 


Aleonuşka, surioara mea, 

Arată-te, ieşi din mare! 

Focuri ard dogoritoare, 

Fierb ceaune-ngrozitoare Şi se-ascut cuțitele Că vor să mă-nj unghie. 


Ia ea Îi răspunse: 

Ivanuşka, dragule, frăţiorul meu, 
Piatra grea mă trage-n hău, 

Iară vipera cea rea Mi-a secătuit inima. 


leduţul a izbucnit în plâns şi s-a întors acasă. Ţarul a căzut pe gânduri: „Ce să- 
nsemne oare asta? De ce tot aleargă el la malul mării?”. ledul i-a cerut voie şi a treia 
oară: 

— Milostive ţar, îngăduie-mi să mă duc până la țărmul mării să beau apă şi 
să-mi clătesc maţele! Ţarul l-a lăsat, dar s-a dus pe urmele lui, a ajuns la țărm şi l-a 
auzit pe ied cum îşi chema surioara: 


Aleonuşka, surioara mea, 

Arată-te, ieşi din mare! 

Focuri ard dogoritoare, 

Fierb ceaune-ngrozitoare Şi se-ascut cuţitele Că vor să mă-nj unghie. 


Iar ea îi răspunse: 


Ivanuşka, dragule, frăţiorul meu, 
Piatra grea mă trage-n hău, 


Iară vipera cea rea Mi-a secătuit inima. 


Iedul a început să-şi cheme din nou surioara. Aleonuşka s-a ridicat la suprafaţă şi s-a 
arătat deasupra valurilor. Ţarul a prins-o, i-a smuls pietroiul de la gât, a scos-o pe 

mal şi a întrebat-o: 

— Cum a fost cu putință? 

Ea i-a povestit totul de-a fir-a-păr. Țarul s-a bucurat, iedul a început să zburde, iar în 
grădină totul a înverzit şi a înflorit. 

Pe vrăjitoare au pedepsit-o cumplit: au făcut un foc uriaş în curte şi au ars-o de vie. 
După asta, ţarul şi țarina au dus o viaţă tihnită, cu ieduţul alături. 


Ursul Kostolom şi Ivan, fiul de negustor 


poveste rusească 


în anii de demult, în zilele acelea care s-au şters din amintirea noastră, în timpul 
moşilor şi strămoşilor noştri, trăia în pădurile întunecate din preajma Muromului un 
urs fioros, pe nume Kostolom (Frânge-Oase). A băgat în oameni aşa o spaimă, că niciun 
suflet nu se încumeta să plece în pădure după lemne, iar copiii uitaseră de mult drumul 
după ciuperci şi zmeură. Dacă ursul vrăjmaş dădea peste un cal, o vacă sau un călător 
necugetat, îl strângea în labele sale grele de mijloc şi de cap, de se auzeau trosniturile 
rin toată pădurea şi prin împrejurimi. îi crăpa capul, îi mânca creierii şi-i sugea 
sângele, iar oasele i le rodea până când rămâneau albe. De aceea a şi fost numit 
Kostolom, Frânge-Oase. Oamenii nu-şi puteau da seama ce era cu el. Unii spuneau că a 
ost trimis de Dumnezeu să-i pedepsească pe păcătoşi, alţii credeau că e un vrăjitor 
refăcut în urs, alţii erau de părere că era Leşcii, duhul pădurilor, care lua înfăţişare de 
urs, şi, în sfârşit, alţii spuneau că e Necuratul însuşi, în piele de urs. Oricum ar fi fost, 
este sigur că nimeni dintre cei în viaţă nu îl văzuse, dar toţi erau încredinţaţi că, atunci 
când Kostolom merge prin pădure, e cât pădurea de mare, iar când se târăşte prin 
iarbă, e cât iarba de jos. Sufereau bieţii ţărani din satele învecinate şi le era greu şi lor, 
entru că se temeau să iasă pe câmp la lucru sau să ducă vitele la păşune din cauza 
ricii de urs. Puternicii viteji Ilia Muromeţ şi Dobrinia Nikitici nu mai erau de mult pe 
ume, până şi oasele le putreziseră. Spadele fermecate, armurile şi lăncile lor 
ruginiseră, aşa că nu era nimeni care să-i scape pe ţărani de necaz şi să curețe pădurea 
din Murom de ursul Kostolom. 

Au trecut ani nenumărați, dar ursul Kostolom tot îşi mai făcea de cap prin pădurile din 
Murom. 

lată că a nimerit odată într-un cătun din vecinătatea pădurii un tânăr înalt şi puternic, 
chipeş, bălai, cu bujori în obraji şi cu chipul luminos ca soarele. Toate fetele şi femeile 
tinere îl sorbeau din ochi, iar flăcăii îşi muşcau buzele de pizmă. Nou-venitul ţinea pe 
umăr o legătură uriaşă cu mărfuri, iar în mână avea o ghioagă grea, din fier, pe care o 
învârtea ca pe o pană de păun. 

— Bună vreme, bunule viteaz! a intrat în vorbă cu el Vavila, starostele 
satului. De unde vii şi încotro te îndrepţi? 

— Nu prea departe, unchiule. Sunt de pe lângă oraşul Kovrov, din satul 
Hvorostov, şi țin de biserica „Naşterea lui Hristos”. Mă îndrept spre târgul din 
Mokarievo. 

— Ce mărfuri ai? Să nu-ți fie cu supărare! 

— Tot felul de lucruri trebuitoare ţăranului şi fleacuri muiereşti: baticuri, 
cercei şi ineluşe. 

— Dar cum ţi se spune, negustorule? 

— Mă cheamă Ivan, fiul de negustor! 

— Şi nu ţi-e teamă să umbli singur cu marfa prin lumea largă? 


— De ce să-mi fie, unchiule? împotriva fiarelor am ghioaga asta, iar cu omul 

rău mă descurc cu pumnii. 

— Animalele nu seamănă unele cu altele, bunule viteaz. Iată, şi noi avem 

aici, în coastă, un necaz care bântuie pădurea Muromului: ursul Kostolom. Nu iartă 

nimic, nici oamenii, nici animalele, fie ele mari sau mici. 

— Lăsaţi-l în seama mea! zise Ivan, fiul de negustor, răsucind mânecile 

frumoasei lui cămăşi. îl dovedesc eu, chiar de-ar fi cu stea în frunte! De mult timp aud 

tot felul de zvonuri despre acest urs şi aş vrea să văd cum arată! Am un chef nebun să 

dau ochii cu el... Ce vă holbaţi aşa la mine? se întoarse el către flăcăii care râdeau cu 

gura până la urechi, fiindcă îl socoteau lăudăros. încercaţi-vă puterile cu mine! Nu câte 

unul, fiindcă nu văd printre voi pe vreunul care mi-ar sta împotrivă, ci cât mai mulţi, 

prindeţi-vă de braţele mele! 

I s-au prins câte patru oameni de fiecare mână şi se ţineau din toate puterile. Ivan, fiul 

de negustor, s-a scuturat şi toţi au căzut ca muştele. 

— Asta n-a fost decât o joacă! Dar cine vrea să se încredinţeze de puterea 

mea n-are decât să se măsoare cu arşinul meu! 

Cei care se apropiau de ghioagă nu reuşeau nici cu amândouă mâinile să o clintească 

de la pământ. 

— Nu mă miră! zise Ivan, fiul de negustor. Are pe puțin douăsprezece 

puduri. Acum, priviți! 

A luat ghioaga, a învârtit-o niţel prin văzduh şi a zvârlit-o atât de sus, încât s-a făcut 

nevăzută, iar când s-a întors cu şuier ascuţit, s-a înfipt în pământ de o jumătate de 

stânjen. Ivan, fiul de negustor, s-a apropiat de locul unde căzuse ghioaga, a scos-o din 

pământ ca pe un morcov, s-a uitat la toţi cu o privire aspră, făcându-i să li se usuce 

cerul gurii de spaimă, şi le-a spus: 

— Râdeţi, vitejilor! Sau voi numai cu gura mutaţi munţii din loc? Curaj! Nu-l 

iertați pe lăudăros! 

— Bravo, puternicule! au strigat toți într-un glas, cu mic, cu mare. 

Starostele Vavila l-a luat acasă la el pe Ivan, fiul de negustor, a încălzit baia pentru 

oaspetele cel drag, l-a ospătat şi l-a lăsat să se odihnească. 

A doua zi, când nici nu se luminase bine de ziuă, Ivan, fiul de negustor, s-a trezit, s-a 

spălat, şi-a făcut rugăciunea şi, lăsându-şi legătura cu marfă la staroste, şi-a luat 

ghioaga şi a purces spre pădure. 

în ziua aceea niciun ţăran nu a ieşit la muncă. S-au adunat cu toții în faţa bisericii şi au 

început să se roage la Dumnezeu pentru ca Ivan să-i poată veni de hac ursului 

Kostolom. Au uitat şi de mâncat, şi de băut. Muierilor le-a dat ciorba în foc, mâncarea 

s-a prins de fundul oalelor şi pâinea le-a ars în cuptoare, dar nimănui nici prin cap nu i- 

a trecut să se ducă la masă. 

Au aşteptat vreme îndelungată, dar Ivan întârzia să apară. Soarele s-a dus către 

asfinţit. Toţi ţăranii şi-au luat inima-n dinţi, au ieşit din sat, s-au oprit lângă grădini şi 

şi-au aţintit privirile spre pădure. Le era milă de Ivan, fiul de negustor, fiind 

încredinţaţi că spre nenorocul lui a făcut-o pe viteazul. lar frumoasele fete îşi 

ascundeau în taină suspinele în mânecile bluzelor de stambă. 

Deodată s-a auzit din pădure un răcnet atât de puternic, încât toţi s-au cutremurat. S- 

au uitat cu luare-aminte şi au văzut că dintre copaci o luase la fugă un urs negru uriaş, 

iar în spatele lui stătea călare Ivan, fiul de negustor, ţinându-l cu mâinile de urechi şi 

îndemnându-l cu cizmele care aveau placheuri de fier. Ghioaga îi era prinsă la 

cingătoare şi, din galopul ursului, se bălăbănea şi se lovea de spinarea acestuia. 

După puţin timp, ursul, cu voinicul viteaz în spate,s-a apropiat de sat şia căzut fără 

suflare, chiar în 

locul unde erau adunaţi sătenii. Ivan, fiul de negustor, a sărit din spatele ursului, a 
pusmânape 

ghioagă şi i-a crăpat capul. 


— Iată, oameni buni! le spuse fiul negustorului. 

Kostolom zăcea cu oasele frânte. 

După aceea Ivan a intrat la staroste, a băut un pahar-două 
a lăsat Dumnezeu, i-a mulțumit gazdei pentru ospitalitate, 
şi le-a urat sătenilor tot binele. 

— Cum să te răsplătim pentru binele pe care ni 


Priviţi şi vă bucuraţi! 


de vin alb, s-a ospătat cu ce 
şi-a aruncat desaga pe umăr 


-ai făcut? 


— Cu un cuvânt bun şi cu rugăciuni pentru sănătatea mea, le-a răspuns 


Ivan, fiul de negustor. 
— Şi blana ursului? au întrebat sătenii. E a ta! 
— Să rămână 


la voi. Păstraţi-o în sat şi 


amintiţi-vă de Ivan, fiul de negustor. 


Spunând acestea, a făcut o plecăciune şi s-a dus în drumul 


ul. 


După plecarea lui Ivan, fiul de negustor, sătenii au chefuit trei zile şi trei nopți de 


bucurie că au scăpat de ursul Kostolom. 


Şi eu pe-acolo am trecut, mied şi bere am băut, pe mustăți mi se prelingeau, dar în 


gură nu nimereau. 


îBoierud-cel neînfricat atât de neînfricat, că nu se temea de nimic, şi avea el 
un argat pe nume Fomka. într-o zi au plecat amândoi la drum şi i-a apucat noaptea în 
pROWfSispugeaacă aşa, au dat de un bordei în care era lumină. Au intrat şi au văzut că 
acolo stătea întins un mort. Boierul îi zise argatului: 

— Fomka, hai să înnoptăm aici! 

— Nu, boierule! Mi-e frică! Mai bine hai să plecăm mai departe. 

— Prostule! Doar nu crezi că de dragul tău am să orbecăi noaptea prin 
pădure! 

Boierul şi-a luat cravaşa şi s-a culcat lângă mort, iar Fomka s-a băgat în sobă. 

Când a bătut miezul nopții, mortul s-a sculat şi l-a atacat pe boier. Boierul nu s-a 
speriat. A pus mâna pe cravaşă şi a început să se apere. S-au bătut mult timp. în cele 
din urmă s-a auzit cântatul cocoşului. Mortul s-a culcat la locul lui, iar boierul şi-a 
strigat sluga: 

— Fomka! Ce te-ai speriat aşa? leşi din sobă şi du mortul în căruţă! 

Fomka a ieşit şi a târât mortul la căruţă. 

S-au urcat şi au plecat mai departe. Au mers toată ziua, iar spre seară au ajuns într-un 
sat. S-au uitat şi au văzut lume adunată pe uliţă, plângând cu lacrimi amare. 

— De ce plângeţi, oameni buni? i-a întrebat boierul. 

— Cum să nu plângem, tătucule? S-a nărăvit să umble Moartea pe la noi şi 
să ne mănânce copiii, în fiecare noapte câte unul. 

— Arătaţi-mi şi mie Moartea asta a voastră! 

— Uite, în casa asta o să vină. 

— Fomka! îi zise boierul argatului său. Hai la vânătoare, poate avem noroc! 
S-au apropiat de casa arătată de săteni şi au cerut să fie găzduiţi peste noapte. 

— Nu, boierule! răspunseră stăpânii. Nu te putem primi, fiindcă în noaptea 
asta vine Moartea la noi. Noi i-am pregătit deja un băiețel. 

— Vă rog, îngăduiţi-mi să înnoptez la voi! Vreau să văd şi eu ce Moarte-i 
asta. 

Stăpânii casei l-au lăsat să intre. Boierul a luat cravaşa şi s-a aşezat pe laiţă. 

Taman la miezul nopţii a venit un mort. Boierul a auzit şi a întrebat: 

— Care eşti acolo? 

— Eu, Moartea! 

— Ai permis? 

— Ce întrebare! Ce nevoie are Moartea de permis? 

Boierul a început să-l snopească în bătaie cu cravaşa. Abia-abia a reuşit mortul să 
scape din mâinile lui, a rupt-o la fugă spre cimitir şi a intrat în mormânt. Boierul s-a 
luat după el, a pus un semn pe acel mormânt şi s-a întors la izba unde ceruse găzduire. 
Gazdele nu mai ştiau cum să-i mulţumească. 

A doua zi de dimineaţă, boierul îi zise argatului: 

— Fomka, înhamă caii, că mergem la cimitir! Am uitat ceva acolo. 

Boierul a găsit uşor mormântul pe care îl însemnase noaptea, l-a deschis şi a scos 
mortul de acolo. 

— Fomka, ia-l şi pune-l în căruță! 

Fomka l-a pus. Aveau acum doi morţi în căruţă. 

— Ei, zise boierul, acum avem destul: şi nisetru, şi păstrugă. 

Au plecat mai departe. Au ajuns în alt sat, dar acolo toţi sătenii plângeau. 

— De ce plângeţi, oameni buni? i-a întrebat boierul. 

— Cum să nu plângem? Nu departe de noi, în pădure, trăiesc nişte tâlhari; 
ne pradă şi ne bat, mai- mai să ne omoare! 

— Dar în ce loc stau tâlharii? 

Sătenii i-au arătat. 

— Fomka, să mergem la vânătoare! Poate avem iarăşi noroc. 

Au plecat. în pădure era o casă mare. Şeful bandei s-a uitat pe fereastră şi 


le-a spus tâlharilor: 
— Fraţilor, vine la noi un boier! Să-i urăm bun venit! 
Boierul a oprit căruţa în curte, a intrat în casă şi a văzut acolo doisprezecetâlhari care 
stăteau la 

masă. 
— Bună vreme, voinicilor! îi salută boierul şi îi porunci lui Fomka să 
aducă nisetrul şi păstruga. Fomka a adus morţii şi i-a lăsat pe masă. 
— Ei, băieţi, luaţi şi mâncaţi! îi îmbie boierul pe tâlhari. 
Tâlharii s-au speriat şi tăceau mâlc. 
— Fomka! Adu-mi cravaşa, poate îi conving să mănânce! 
Fomka i-a întins cravaşa, boierul a luat-o şi a început să dea în dreapta şi-n stânga în 
tâlhari. Aceştia s-au ridicat şi au luat-o la sănătoasa. Unul n-a mai rămas. 
Boierul îi zise argatului: 
— Am învins! Hai să căutăm banii! 
Au luat tot ce au găsit la tâlhari şi au plecat mai departe. Au ajuns la mare. Pe țărm se 
înălța o casă cu trei caturi. 
— Fomka, deshamă caii şi hai să intrăm în casă! 
Au urcat până la etajul cel mai de sus şi au văzut o ţarevnă care plângea de i se 
înnodau lacrimile sub bărbie. 
— De ce plângi, frumoasă fată? o întrebă boierul. 
— Cum să nu plâng, voinice? Au căzut sorții să fiu luată de Necuratul. Acuşi- 
acuşi vor veni dracii şi mă vor târî în mare. 
Boierul s-a pus pe aşteptat. La început a venit un drăcuşor mic. 
— Ei, încotro? a strigat la el boierul. 
— După ţarevnă! M-a trimis bunicul! 
— Permis ai? 
— Ce fel de permis? Doar noi suntem draci! 
— Ştiu şi singur că sunteți draci! Dar de ce nu plătiți dări? 
A pus mâna pe cravaşă şi a început să-l încingă pe drăcuşor. Cum a scăpat din mâinile 
boierului, drăcuşorul a rupt-o la fugă şi nu s-a oprit decât în mare. Acolo i-a povestit 
totul cu de-amănuntul Satanei. Satana a trimis o mulţime de draci. 

Boierul ascăpat repede de ei: pe unii i-a gonit cu 
cravaşa, pe alţii i-a aruncat pe fereastră. 
A venit Satana însuşi. 
— De ce o faci, frate, pe nebunul? Sau te crezi mai mare ca mine? 
— Dar tu cine eşti? Ai permis? 
— Cât de prost poți să fii! Ce permis 
îmi trebuie mie? Eu sunt Satana! 
— Aşteaptă, că te învăţ eu minte! Fomka, dă-mi cravaşa şi vătraiul înroşit în 
foc! 
Şi a început să-l ciupească de zor cu vătraiul înroşit şi să-l altoiască zdravăn cu 
cravaşa. Satana s-a- nvârtit, s-a răsucit şi, văzând că nu poate scăpa din mâinile 
boierului, prinse să se roage de el să se îndure şi să-i dea drumul. Boierul l-a lăsat să 
plece. Satana, abia suflând, a rupt-o la fugă, fără să mai întoarcă privirea, drept în 
mare. 
Mai târziu, a sosit ţarul într-o mantie de doliu. A văzut că fata lui trăieşte şi a fost 
cuprins de o mare bucurie. Aînceput s-o descoasă. Ţarevna i-a povestit cine şi cum a 
scăpat-o de la moarte. Ţarul i-a mulţumit boierului şi i-a dat fata de soţie. Boierul s-a 
însurat cu ţarevna şi a plecat cu ea la vechea sa casă. întâmplarea a făcut să treacă pe 
lângă marea în care îşi aveau dracii sălaş. Când l-au văzut, dracii s-au adunat, cu gând 
să-l târască în mare, dar Satana a strigat la ei: 
— Nu îndrăzniţi să-l atingeţi, că vine şi ca din glumă ne schilodeşte pe toţi! 
Boierul s-a întors acasă cu bine şi trăieşte fericit şi în ziua de azi. 


Erau odată trei fraţi: doi deştepţi, iar al treilea prost. într-o bună zi, fraţii mai mari, 
pregătindu-se să plece după marfă în alte oraşe, i-au spus prostănacului: 

— Ai grijă! Să le asculți pe soțiile noastre şi să le respecţi ca pe mama! Dacă 
ai să faci aşa cum îţi spunem, o să-ţi aducem ciuboţele roşii, un caftan roşu şi o cămaşă 
roşie. 

— Bine, am să le respect! răspunse prostănacul. 

I-au spus prostului ce are de făcut şi au plecat după marfă. Iar prostul s-a întins pe 
cuptor şi stătea cât era ziulica de mare. 

Cumnatele îi ziseră: 

— Ce faci, prostănacule? Fraţii tăi ţi-au spus să ne dai ascultare şi să ne 
respecţi, că o să-ţi aducă daruri, iar tu stai pe cuptor şi nu faci nimic. Ia du-te după 
apă! 

Prostul a luat găleţile şi a plecat la apă. A luat apă din râu şi s-a trezit cu o ştiucă în 
găleată. 

— Slavă Domnului! zise prostănacul. Am s-o fierb şi-am s-o mănânc singur, 
iar cumnatelor n-am să le dau, fiindcă sunt supărat pe ele! 

— Nu mă mânca, prostule! Aruncă-mă înapoi în apă! Am să te fac fericit. 

— La ce fel de fericire să mă aştept de la tine? 

— Uite ce fericire: ce vei spune se va îndeplini pe dată. Trebuie doar să spui: 
Cu a ştiucii voință 

Şi după a mea trebuință. 

Şi ce vrei tu să ți se îndeplinească se va îndeplini. 

Prostănacul a aruncat știuca în apă şi a rostit: 

Cu a ştiucii voință Şi după a mea trebuință, 

Duceţi-vă, găleți, acasă şi aşezaţi-vă la locurile voastre! 


Nici n-a apucat prostul să rostească tot ce-l învățase ştiuca vorbitoare, că găleţile au şi 
pornit singure spre casă, au ajuns, au intrat în izbă şi s-au aşezat la locurile lor. 
Cumnatele priveau şi se minunau: 

— Ziceam noi că-i prost! Dar nu e, că a reuşit să facă să vină găleţile singure 
acasă şi să se aşeze la locurile lor. 

Prostănacul s-a urcat pe cuptor şi s-a culcat. Cumnatele au sărit iarăşi cu gura pe el: 

— Ce te-ai lăţit, prostănacule, pe sobă? Nu mai sunt lemne. Fugi în pădure şi 
adu! 

Prostul a luat două topoare, s-a aşezat în sanie fără să înhame caii şi a zis: 


Cu a ştiucii voinţă Şi după a mea trebuinţă, 
Mergi, sanie, la pădure! 


Sania a pornit şi a început să alerge iute-iute, de parcă o împingea cineva. Drumul 
trecea prin oraş şi sania prostănacului, fără cal, a lovit multă lume. Toţi au început să 
tipe: 

— Puneţi mâna pe el! Prindeţi-l! 

Dar nu l-au putut prinde. Prostul a intrat în pădure, a coborât din sanie, s-a aşezat pe 
un butuc şi a spus: 

— Un topor să reteze copacii, iar celălalt să despice lemnele! 

Lemnele s-au tăiat şi s-au încărcat în sanie. Prostănacul zise: 

— Unul din topoare să meargă şi să-mi taie o prăjină, ca să am cu ce ridica 
sarcina de lemne. Toporul s-a dus, i-a tăiat o prăjină, iar prăjina s-a aşezat singură în 
sanie. 


Prostul s-a urcat şi a plecat; când trecea prin oraş, mulţimea era de mult adunată şi-l 
aştepta. Oamenii l-au prins şi au început să-l bată. Prostănacul zise: 


Cu a ştiucii voinţă Şi după a 
mea trebuinţă, îngrijeşte-te, 
prăjină, un pic de ei! 


Prăjina a sărit de la locul ei, s-a repezit în mulţime şi a început să croiască în dreapta 
şi-n stânga, până i-a lăsat laţi pe toţi. Oamenii au căzut pe caldarâm ca snopii. 
Prostănacul a scăpat de ei, a venit acasă, a stivuit lemnele şi s-a culcat pe cuptor. 
Orăşenii au făcut plângere împotriva lui tocmai la rege. „Nu se lasă el prins cu una, cu 
două, trebuie păcălit cumva”, îşi ziseră ei şi plănuiră să-l ademenească cu o cămaşă 
roşie, un caftan roşu şi ciuboţele roşii. 

S-au dus după prostănac trimişii regelui. 

— Du-te le rege! îi spuseră ei. El îţi va da ciuboţele roşii, un caftan roşu şi o 
cămaşă roşie. 

Prostul a spus: 


Cu a ştiucii voinţă Şi 
după a mea trebuinţă, 
Du-te, cuptor, la rege! 


Cuptorul a pornit cu prostănacul cocoţat pe el. A venit prostănacul la rege. Acesta a 
vrut să-l pedepsească, dar avea o fată care s-a îndrăgostit de prost. Ţarevna a început 
să se roage de tatăl ei s- o mărite cu prostănacul. 

Regele s-a supărat, i-a căsătorit, i-a pus pe amândoi într-un butoi, l-a închis, a poruncit 
să fie astupate crăpăturile cu smoală şi apoi butoiul să fie aruncat în mare. Zis şi făcut. 
Au plutit ei mult timp pe mare. într-o zi îi spuse nevasta prostănacului: 

— Fă în aşa fel încât să fim aduşi la țărm! 

Prostănacul a rostit: 


Cu a ştiucii voinţă Şi 
după a mea trebuinţă, 
leşi, butoiule, pe mal şi desfă-te! 


S-a întâmplat întocmai cum şi-a dorit prostănacul: butoiul a fost aruncat de valuri pe 
țărm şi s-a deschis. Cei doi au ieşit afară, iar soţia a început să-l roage să ceară măcar 
o izbă, cât de mică. Prostănacul a spus: 


Cu a ştiucii voinţă Şi 

după a mea trebuinţă, 

Ridică-te, palatule de marmură, 

Şi aşază-te în faţa palatului regal! 

Pe dată s-a îndeplinit totul. Dimineaţa, regele a văzut palatul nou şi a dat fuga într- 
acolo să afle cine locuieşte în el. Când a aflat că acolo stă fie-sa, a poruncit să fie 
chemată de îndată la el, împreună cu bărbatul ei. Ei au venit, regele i-a primit cu 
bucurie şi le-a spus să locuiască împreună cu el. Ei au primit, au început să trăiască, să 
se veselească şi avutul să şi-l sporească. 


Ghicitorul 


poveste rusească 
A fost odată un ţăran sărac pe care lumea îl poreclea Cărăbuşul. Cărăbuşul a furat de 


la o muiere un val de pânză, l-a ascuns într-o căpiţă cu fân şi apoi s-a lăudat peste tot 

că e mare meşter la ghicit. 

A venit muierea la el şi l-a rugat să-i ghicească. 

— Dar ce-mi dai pentru trudă? 

— Un pud de făină şi un funt de unt. 

— Bine! 

A început să ghicească. I-a ghicit, i-a ghicit şi i-a tot ghicit şi, până la urmă, i-a spus 

unde e ascuns valul ei de pânză. 

După vreo două-trei zile i-a dispărut boierului armăsarul. îl luase tot vicleanul de 

Cărăbuş şi îl legase în pădure, de un copac. Boierul a trimis după ţăran. Cărăbuşul a 

început să-i ghicească şi i-a spus: 

— Mă duc repede în pădure, că armăsarul tău e acolo, legat de un copac. 

Armăsarul a fost adus din pădure, iar boierul i-a plătit Cărăbuşului o sută de 
ruble şi faima 

ghicitorului s-a răspândit în tot ţinutul, în toată împărăţia. 

Spre nenorocul lui însă, i-a dispărut ţarului verigheta. Au căutat-o, au căutat-o, dar ea 

nicăieri, de parcă o înghiţise pământul. Ţarul a trimis după ghicitor, să fie adus cât mai 

degrabă la palat. Trimişii ţarului l-au luat, l-au aşezat în trăsură şi l-au adus la palat. 

„Am dat de dracu'”, se gândi ţăranul. „Cum să aflu unde a dispărut verigheta? Când 

ţarul se va frige cu mine, mă va trimite acolo unde şi-a înţărcat dracul copiii.” 

— Bună 

vreme, ţărane! îi spuse ţarul. Ghiceşte-mi şi mie! Dacă ghiceşti, te voi răsplăti cu 

bani, 

iar dacă nu, unde-ți stau picioarele, acolo îţi va sta şi capul! 

A poruncit să i se dea o cameră numai pentru el. 

— Să ghicească toată noaptea, iar dimineață să-mi dea răspunsul! 

Ghicitorul stătea în cameră şi se gândea: „Ce răspuns să-i dau țarului? Mai bine să 

aştept miezul nopții şi să fug încotro oi vedea cu ochii. Cum cântă cocoşii a treia oară, 

am şi întins-o!”. 

Verigheta ţarului o furaseră trei oameni de la curte: lacheul, vizitiul şi bucătarul. 

— Ce ne facem, fraţilor? vorbeau aceştia între ei. Dacă ne află ghicitorul, s-a 

zis cu noi! Ştreangul ne aşteaptă! Haideţi să tragem cu urechea la uşă! Dacă nu ştie 

nimic, ne ţinem şi noi gura, dar dacă ne-a dibuit, să ne rugăm de el să nu afle ţarul. 

S-a dus lacheul să asculte la uşă. Deodată a răsunat primul cântat al cocoşilor. 

— Slavă Ţie, Doamne! zise ghicitorul. Ăsta a fost primul. Rămâne să mai 

aştept. 

Lacheului i s-a făcut inima cât un purice. A fugit repede la tovarăşii săi. 

— Fraţilor, m-a recunoscut! zise el. Nici nu m-am apropiat bine de uşă, că l- 

am şi auzit spunând: „Ăsta a fost primul. Rămâne să mai aştept”. 

— Stai niţel! Mă duc şi eu! a spus vizitiul şi s-a dus să tragă cu urechea. 

S-a auzit al doilea cântat al cocoşilor. Țăranul zise: 

— Iată-l şi pe al doilea! Mai am unul de aşteptat. 

— Ei, fraţilor, m-a dibuit şi pe mine! zise vizitiul. 

— Dacă mă află şi pe mine, zise bucătarul, ne ducem, ne aruncăm în 

genunchi şi începem să ne rugăm de el! 

S-a dus să tragă cu urechea şi bucătarul. Cocoşii au cântat şi a treia oară. Țăranul şi-a 

făcut semnul crucii: 

— Slavă Ţie, Doamne! Ăsta a fost al treilea! 

S-a repezit el la uşă cu gândul să fugă, dar hoţii i-au ieşit în cale, i-au căzut în genunchi 

şi au început să se tânguie: 

— Nu ne da pierzaniei! Nu-i spune ţarului de noi! Ia verigheta şi spune-i şi 

tu o minciună! 

— Fie! Vă iert. 


Țăranul a luat verigheta, a ridicat o scândură şi i-a dat drumul sub podea. 

Dimineaţa l-a întrebat ţarul: 

— Ce veşti îmi dai, ţărane? 

— Am aflat! Verigheta ţi-a căzut sub podea, sub scândura asta! 

A fost ridicată scândura şi s-a găsit inelul. Ţarul l-a răsplătit împărăteştepe ghicitor, a 


poruncit să 
fie ospătat cum se cuvine şi a plecat să se plimbe prin grădină.Pe alee agăsit un 
cărăbuş,l-a luat şi 


s-a întors la ghicitor: 

— Dacă eşti aşa de priceput, ghiceşte ce am eu în mână! 
Țăranul s-a speriat şi a zis ca pentru sine: 

— Asta-i! Apus țarul mâna pe Cărăbuş! 

— Da, da, ai dreptate! i-a spus țarul. 

L-a răsplătit şi mai mult şi l-a trimis acasă cu mari onoruri. 


Havroşecika cea Mititică 


poveste rusească 


Ştiţi cu toții că sunt pe lume oameni buni sau mai puţin buni, dar şi dintre aceia care 

nu se tem de Dumnezeu şi nici în faţa fratelui lor nu se ruşinează. La nişte oameni ca 

aceştia a nimerit Havroşecika cea Mititică. A rămas orfană de copilă şi a fost luată de 

nişte oameni ca aceştia, care o hrăneau cu te miri ce, dar o istoveau cu treaba de 

dimineaţa până seara: ea servea la masă, deretica prin casă şi dădea seamă pentru toţi 

şi pentru toate. 

Stăpânii aveau trei fete de măritat. Pe cea mare o chema Odnoglazka(UnOchi), pe 
ceamijlocie 

Dvuglazka (Doi Ochi), iar pe cea mică Triglazka (Trei Ochi). Ele nu făceau nimic 

altceva decât să stea la poartă şi să se uite pe uliţă, iar Havroşecika cea Mititică 

muncea în locul lor: şi cosea, şi spăla, şi ţesea, dar niciodată nu auzea un cuvânt bun 

de la nimeni. O durea că toţi o împungeau şi o înghionteau, dar de mângâiat nu se 

găsea nimeni s-o mângâie. 

Havroşecika ieşea la câmp cu vaca, o îmbrăţişa, i se lipea de grumaz şi-i povestea cât 

de greu îi este traiul: 

— Măicuţă văcuţă, mă bat, mă ceartă, nu-mi dau pâine şi nu mă lasă nici 

măcar să plâng. Pentru mâine mi-au dat cinci puduri de fire de tort şi mi-au poruncit să 

tes pânza, s-o albesc şi s-o netezesc. Văcuţa îi răspunse: 

— Intră pe o ureche de-a mea, ieşi pe cealaltă şi ai să vezi că toată treaba o 

să fie făcută! 

Aşa s-a şi întâmplat. Când a ieşit frumoasa fată pe cealaltă ureche, treaba era 

terminată: pânza era şi ţesută, şi albită, şi netezită. A dus pânza la mama vitregă, 

aceasta s-a uitat, a mormăit ceva, a 

ascuns 

pânza în ladă şi i-a dat copilei şi mai multă treabă de făcut. 

Havroşecika a venit din nou la văcuţă, i-a intrat pe o ureche, i-a ieşit pe cealaltă şi s-a 

dus cu lucrul terminat la mama vitregă. 

Bătrâna s-a mirat, a chemat-o pe Odnoglazka şi i-a zis: 

— Fata mea cuminte şi harnică, fii tu cu băgare de seamă şi vezi cine o ajută 

pe orfană să țeasă, să albească şi să netezească! 

Odnoglazka a plecat cu orfana în pădure, apoi la câmp şi a uitat de ce-i spusese mumă- 

sa. încălzită de soare, s-a întins pe iarbă, iar Havroşecika a murmurat: 

— Dormi, ochiule! Dormi, ochiule! 


Ochiul a adormit, iar în acest răstimp văcuţa a ţesut şi a albit pânza. 

Maştera n-a aflat nimic şi a trimis-o pe Dvuglazka s-o urmărească pe orfană. Aceasta, 
ca şi sora mai mare, s-a întins pe iarbă şi a apucat-o somnul, uitând de porunca mamei 
sale. Havroşecika murmură: 

— Dormi, ochiule, dormi! Dormi şi tu, al doilea ochi! 

Văcuţa iarăşi i-a ţesut, i-a albit şi i-a netezit pânza. 

Bătrâna s-a făcut foc. A treia zi a trimis-o pe Triglazka, iar Havroşecikăi i-a dat şi mai 
mult de lucru. Şi Triglazka, la fel ca şi surorile mai mari, s-a zbenguit cât s-a zbenguit 
şi s-a întins pe iarbă. Havroşecika a început să cânte: 

— Dormi, ochiule! Dormi şi tu, al doilea ochi! 

Dar a uitat de cel de-al treilea ochi. Doi dintre ochii surorii vitrege au adormit, dar cel 
de-al treilea, deschis, vedea tot: cum frumoasa fată a intrat pe-o ureche a vacii, a ieşit 
prin cealaltă şi a strâns pânza. Tot ce a văzut Triglazka i-a povestit mumă-sii. Bătrâna 
s-a bucurat. A doua zi i-a spus soţului: 

— Taie vaca bălţată! 

Bătrânul a încercat să se împotrivească: 

— Ce-i cu tine, femeie? Ţi-ai pierdut minţile? Vaca e încă tânără, e bună! 

— Tai-o şi gata! 

Bătrânul a început să-şi ascută cuţitele, iar Havroşecika a dat fuga la văcuţă: 

— Măicuţă văcuţă! Vor să te taie! 

— Tu, frumoasă fată, să nu mănânci din carnea mea! Să-mi aduni oasele 
într-o basma, să le legi, să le sădeşti în grădină şi să le stropeşti în fiecare dimineaţă! 
Să nu mă uiţi! 

Havroşecika a făcut cum i-a spus văcuţa: răbda de foame, dar came de vacă nu punea 
în gură, iar oasele le stropea în fiecare zi. Din ele a răsărit o minune de măr. De ramuri 
atârnau mere zemoase, iar frunzele foşneau de parcă erau de mătase. Toţi cei care 
treceau pe lângă livada bătrânilor se opreau şi se minunau. 

într-o bună zi, când fetele se plimbau prin livadă, a trecut pe acolo un boier tânăr, 
bogat, cu părul cârlionţat. A văzut merele şi le-a rugat pe fete: 

— Frumoase fecioare, cea care îmi va aduce un măr, aceea se va mărita cu 
mine! 

S-au repezit cele trei surori la mere, înghesuindu-se şi călcându-se în picioare. Când să 
pună mâna pe ele, merele s-au ridicat sus, sus de tot. Fetele au vrut să le doboare, dar 
frunzele le-au acoperit ochii. Cât s-au chinuit, cât s-au sucit şi s-au învârtit, s-au ales 
doar cu mâinile zgâriate, dar mere n- au putut să rupă. 

Când s-a apropiat Havroşecika, ramurile s-au aplecat şi au lăsat-o să rupă un măr. Fata 
i-a dat mărul boierului, iar acesta s-a însurat cu ea. 

Şi a început Havroşecika să trăiască în belşug şi să uite de necazuri. 


Cocoşelul de aur 


poveste rusească 


Au fost odată un moş şi o babă, şi aveau ei un cocoş şi o găină. într-o zi, baba s-a certat 
cu moşul şi i-a spus: 

— Tu ia-ţi cocoşul, iar mie dă-mi găina. 

Moşul cu cocoşul lui era aproape să moară de foame, iar baba cu găina ei o ducea bine, 
fiindcă avea ouă din belşug. 

îi zise moşul într-o zi cocoşului său: 

— Cocoşele, cocoşele! Deşi îmi vine greu să mă despart de tine, n-am 
încotro! Du-te în lumea largă, fiindcă nu am cu ce să te mai hrănesc. Poate că găseşti 
pe undeva de mâncare. 


A plecat cocoşul încotro a văzut cu ochii. Mergând prin pădure, s-a întâlnit cu vulpea. 
— Unde mergi? l-a întrebat ea. 

— Merg la ţar să-l cunosc şi să mă cunoască şi el pe mine, i-a răspuns 
cocoşul. 

— Pot să vin şi eu cu tine? 

— Fie! 

Au mers ei cât au mers şi vulpea a obosit. Cocoşul a luat-o sub o aripă şi au plecat mai 
departe. Le-a ieşit în cale lupul. 

— încotro v-aţi pornit? 

— Mergem la ţar să-l cunoaştem şi să ne cunoască. 

— Atunci vin şi eu cu voi. 

Au plecat. După o bucată de drum a obosit şi lupul. Cocoşul l-a luat sub cealaltă aripă şi 
şi-a urmat drumul. Le ieşi în întâmpinare ursul: 

— încotro ţineţi calea? 

— Mergem să-l cunoaştem pe ţar şi să ne cunoască şi el. Hai cu noi! 

Au pomit-o tuspatru. După un timp a obosit şi ursul. Cocoşul l-a aşezat în spate, sub 
penele de la coadă, şi a pornit mai departe. S-au întâlnit cu un roi de albine: 

— Unde mergeţi? 

— Să-l vedem pe ţar şi să ne vadă şi el. Haideţi şi voi cu noi! 

Albinele au luat-o în zbor în urma lor, dar, în curând, au obosit. Cocoşul le-a aşezat sub 
penele sale. în cele din urmă, au ajuns la ţar. Acesta dormea. Cocoşelul a sărit pe gard 
şi a cântat. Ţarul s-a trezit şi a început să strige: 

— Cine nu-mi dă pace? 

Slugile au prins cocoşul şi i l-au adus țarului. Cum l-a văzut, țarul a strigat: 

— Aruncaţi-l între găinile şi cocoşii mei! 

Cocoşul a fost aruncat în poiata de păsări a ţarului şi toate găinile şi cocoşii l-au 
năpădit şi au început să-l ciupească. Cocoşelul i-a dat drumul vulpii. Ea a sugrumat 
toate păsările şi le-a orânduit la un loc, cu capetele într-o parte şi cu picioarele în 
cealaltă. Atunci slugile l-au aruncat în ţarc, între oi şi berbeci, ca să fie călcat în 
picioare. Dar cocoşelul i-a dat drumul lupului, care a sugrumat toate animalele şi le-a 
pus la un loc, cu capetele într-o parte şi cu picioarele în cealaltă. Atunci l-au aruncat la 
cai. Cocoşelul l-a slobozit pe urs, iar acesta a făcut cu ei ce a făcut vulpea cu găinile şi 
lupul cu berbecii. 

L-au dus pe neastâmpăratul cocoş înaintea ţarului. Cocoşelul s-a scuturat şi de sub 
penele lui au ţâşnit albinele, care au început să-l înţepe pe ţar. 

— îţi dau ce vrei, numai scapă-mă de albinele astea! 

Cocoşelul a strâns albinele şi a cerut să i se dea atâţia galbeni câte pene avea. Ţarul n- 
a avut încotro şi i-a dat. Cocoşelul s-a întors la moş şi i-a spus: 

— Aşterne-mi, moşule, o cergă! 

Moşul a întins cerga, iar cocoşul a scuturat pe ea tot aurul luat de la ţar. Moşneagul a 
încremenit de uimire. S-a dus la babă să împrumute baniţa, dar baba, şireată, a uns 
fundul baniţei cu miere. De el s-a lipit un galben. Văzându-l, baba şi-a trimis găina să-i 
aducă şi ei aur. 

Găina a ieşit din ogradă, s-a tăvălit prin praf, prinzându-şi în pene tot felul de cioburi, 
după care s-a întors acasă. 

— Babă! zise ea. Ia întinde-mi o cergă. 

Baba i-a aşternut cerga. Găina a păşit pe ea, s-a scuturat şi pe cergă au căzut numai 
cioburi şi praf. Atunci baba s-a dus la moş şi i-a spus: 

— Hai, moşule, să trăim împreună! 

S-au împăcat, au început să trăiască şi avutul să şi-l sporească. 


Găinuşa fermecată 


poveste rusească 


Undeva foarte departe, peste nouă mări şi nouă ţări, trăiau într-o mare sărăcie un moş 
şi o babă. Aveau ei doi băieţi mici, care nu puteau încă să-şi câştige pâinea. S-a dus 
bătrânul prin străini să caute de lucru. A umblat peste tot, dar de câştigat a câştigat o 
singură monedă, de doar douăzeci de copeici. Venind spre casă, bătrânul se întâlni cu 
un beţiv care ţinea în mână o găină. 

— Cumpără găinuşa, moşule! 

— Cât costă? 

— Dă-mi cincizeci de copeici. 

— Nu, frate! Ține douăzeci de copeici. Pentru tine şi-atâta e destul: bei una 
mică şi poţi să te culci! Beţivul a luat cele douăzeci de copeici şi i-a dat moşului găina. 
S-a întors moşul acasă, dar ai lui sufereau de mult de foame: nu se găsea în toată casa 
o singură fărâmă de pâine. 

— Uite, babă, ţi-am cumpărat o găină! 

Baba a sărit cu gura pe el: 

— Diavol bătrân! Ţi-ai ieşit din minţi! Copiii n-au o fărâmă de pâine, iar tu ai 
cumpărat o găină! Cu ce-o s-o hrănim? 

— Tacă-ți gura, babă proastă! Cât poate mânca o găină? O să ne facă ouă și- 
o să ne scoată pui. Noi o să-i vindem şi-o să cumpărăm pâine... 

A meşterit bătrânul un cuibar şi a aşezat găina lângă sobă. Dimineaţa, când s-a trezit, a 
văzut că găina ouase o pietricică prețioasă. îi zise bătrânul soţiei sale: 

— Găinile altora fac ouă, a noastră face pietricele! Ce-i de făcut? 

— Du-o la oraş, poate ţi-o cumpără careva! 

Bătrânul s-a dus la oraş. Umbla prin târg şi arăta piatra prețioasă. L-au înconjurat 
negustorii din toate părţile şi au început să-i preţuiască piatra. Până la urmă au 
cumpărat-o cu cinci sute de ruble. Din acea zi, bătrânul a început să facă negoţ cu 
pietrele scumpe pe care i le făcea găinuşa. S-a îmbogăţit repede, a intrat în rândul 
negustorimii, a angajat argaţi şi a început să plece cu corăbiile pe mări ca să facă 
negoţ şi pe pământurile străine, într-o zi, plecând către alte ţări, i-a spus babei: 

— Nevastă, să ai grijă de găinuşă ca de ochii din cap! Dacă se pierde, ai să- 
ți pierzi şi tu capul! Numai ce a plecat bătrânul, că nevasta s-a şi înhăitat cu unul din 
vătafii lui. 

— De unde luaţi voi aceste pietre prețioase? o întrebă vătaful. 

— Le face găinuşa noastră, i-a răspuns femeia. 

Vătaful a luat găina şi a văzut că sub aripa ei dreaptă era scris cu aur că cine va fi în 
stare să-i mănânce capul va deveni rege, iar cine-i va mânca măruntaiele va scuipa aur. 
— Taie găina asta şi găteşte-o pentru astăzi la prânz! zise vătaful. 

— Nu se poate, prietene drag! Mă omoară bărbatul când s-o întoarce şi- 

o vedea că nu-i găinuşa. Vătaful nici n-a vrut să audă. O ținea una şi bună: „Frige- 

mi găina”, şi mai multe nu. 

A doua zi l-a chemat baba pe bucătar şi i-a poruncit să taie găina fermecată şi s-o frigă 
pentru prânz, cu cap şi măruntaie cu tot. 

Bucătarul a tăiat găinuşa, a pus-o la cuptor şi a ieşit din bucătărie. Tocmai atunci se 
întoarseră de la şcoală copiii babei. S-au uitat în cuptor şi le-a venit poftă de friptură. 
Fratele cel mare a mâncat capul găinii, iar cel mic măruntaiele. A venit vremea 


prânzului. A fost adusă la masăgăinafriptă; 
când a văzut vătaful că lipsesc capul şi măruntaiele, s-a făcut foc, s-a certat cubaba şi 
aplecat 


acasă. Bătrâna s-a luat după el. A încercat în toate chipurile să-l îmbuneze şi să-l facă 
să se întoarcă. El însă o ţinea pe-a lui: 
— Omoară-ți copiii, scoate din ei capul şi măruntaiele găinii şi pregăteşte- 


mi-le pentru cină! De nu, n-am să mai vreau să aud de tine! 

Bătrâna şi-a trimis copiii la culcare, a chemat bucătarul şi i-a poruncit să-i ducă pe 
copiii somnoroşi în pădure, să-i despice, iar creierii şi măruntaiele lor să le gătească 
pentru cină. 

Bucătarul i-a dus pe copii în pădurea deasă şi a început să-şi ascută cuțitul. 

— De ce îţi ascuţi cuțitul? întrebară copiii. 
— Pentru că mama voastră a poruncit să pregătesc cina din creierii voştri şi 
din măruntaiele voastre. 

— Bunicuţule drag! Nu ne ucide! îți dăm cât aur vrei, numai îndură-te şi 
lasă-ne să plecăm! 

Fratele cel mic a scuipat o grămadă de bani şi bucătarul s-a învoit să-i lase să plece în 
lumea largă. După ce i-a părăsit pe copii în pădure, bucătarul s-a întors acasă şi, spre 
norocul lui, căţeaua babei tocmai fătase. A tăiat doi căţei, a scos din ei creierii şi 
măruntaiele, le-a prăjit şi le-a servit la masă. 

Vătaful s-a repezit la mâncare, a înghiţit-o cât ai clipi, dar nu a început să scuipe aur şi 
nici rege nu a devenit. A rămas acelaşi mitocan dintotdeauna. 

Cei doi fraţi au ieşit din pădure la drumul mare şi au pomit-o încotro au văzut cu ochii. 
Au mers ei cât au mers, până au ajuns la o răspântie. Acolo, pe un stâlp, era scris: 
„Cine o va apuca spre dreapta va căpăta un regat, cine o va lua la stânga va cunoaşte 
mult rău şi multe necazuri, în schimb se va însura cu o preafrumoasă ţarevnă”. 

După ce au citit ce era scris pe stâlp, fraţii au hotărât să meargă fiecare pe alt drum: 
cel mare a pornit spre dreapta, iar cel mic spre stânga. 

Cel mare a mers, a mers, până când a ajuns într-un oraş. Acolo se adunase lumea de pe 
lume. Toţi erau în doliu, iar pe chip li se citea tristeţea. Abătut el la poarta unei bătrâne 
şi a cerut găzduire: 

— Primeşte, mătuşă, un drumeţ străin să se adăpostească de noaptea cea 
întunecoasă! 

— Te-aş primi cu bucurie, dar n-am unde, e prea strâmt la mine! 

— Primeşte-mă, mătuşă! Sunt un om obişnuit ca şi dumneata. Nu-mi trebuie 
mult loc. Lasă-mă să dorm undeva, într-un colţişor! 

Bătrâna l-a lăsat să intre. S-au pus la vorbă. 

— De ce-i atâta înghesuială la voi în oraş, mătuşă? Camerele sunt scumpe, 
iar toţi oamenii umblă cerniţi... 

— A murit regele nostru şi boierii au chemat toți oamenii, cu mic, cu mare, 
le-au dat câte-o lumânare şi au hotărât că aceluia căruia i se va aprinde lumânarea de 
la sine când va intra în biserică îi vor da coroana ca să ne fie rege. 

A doua zi de dimineață, băiatul s-a trezit, s-a spălat, s-a închinat, i-a mulțumit gazdei 
sale pentru pâine şi sare şi pentru culcuşul moale şi a plecat la biserică. Acolo erau 
atâţia oameni, că nici în trei ani nu pridideai să-i numeri. Cum a luat băiatul lumânarea, 
aceasta s-a aprins singură. Toţi s-au repezit la el. Au început să-i sufle în lumânare s-o 
stingă, dar flacăra ardea şi mai tare. 
Nu mai era nimic de făcut. Toţi l-au recunoscut drept regele lor. L-au îmbrăcat în aur şi 
purpură şi l- au dus la palat. 
Fratele mai mic, cel care o apucase pe drumul din stânga, a auzit că undeva, într-o 
împărăție, este o ţarevnă preafrumoasă, dar cumplit de cheltuitoare. Ea răspândise 
vestea în toată împărăţia că se va mărita cu acela care va fi în stare să-i hrănească 
întreaga armată trei ani încheiaţi. De ce să nu-şi încerce şi el norocul? A plecat într- 
acolo. Mergea pe drum şi tot scuipa aur curat într-un săculeţ. A mers mult şi bine, până 
când, în cele din urmă, a ajuns la frumoasa ţarevnă şi s-a prins să-i îndeplinească 
dorinţa. N-avea nevoie să împrumute aur: ajungea să scuipe şi treaba era făcută. Trei 
ani de zile a plătit armata prinţesei: a hrănit-o, a îmbrăcat-o. Ar fi fost timpul să facă 
nunta, dar ţarevna şireată s-a interesat de unde are el atâta bogăţie. L-a chemat la 
ospăț, l-a îmbătat şi, i-a pus în mâncare, un praf din cauza căruia i s-a făcut feciorului 


greață. îi era atât de rău, încât a vărsat tot ce mâncase şi, odată cu mâncarea, a dat 
afară şi măruntaiele găinuşei fermecate. Ţarevna a pus mâna pe ele şi le-a înghiţit. Din 
acea zi a început ea să scuipe aur, iar logodnicul ei a rămas fără nimic. 

— Ce să mă fac cu prostănacul ăsta? îşi întrebă ţarevna boierii şi sfetnicii. 
Auzi ce prostie i-a intrat în cap: să se însoare cu mine! 

Boierii şi-au dat cu părerea că ar trebui spânzurat. Generalii au sfătuit-o să-l împuşte. 
Prințesei însă i-a trecut prin minte altă năstruşnicie: a poruncit să fie aruncat în latrină. 
Flăcăul a ieşit cu greu de acolo şi a pomit-o din nou la dram. îl chinuia un singur gând: 
cum ar putea s-o facă de râs pe ţarevnă pentru gluma proastă pe care i-o făcuse? După 
un timp, a intrat într- o pădure întunecoasă. A văzut trei oameni care se băteau, 
împărţindu-şi pumni cu nemiluita. 

— De ce vă bateţi? 

— Am găsit în pădure trei lucruri şi ne căznim să le Împărțim după dreptate, 
dar nu putem. 

— Ce-aţi găsit? Măcar merită să vă bateți pentru ele? 

— Şi încă cum! Uite butoiaşul ăsta: ajunge doar să-l loveşti şi din el iese un 
soldat. Aici e covorul zburător: numai cu gândul să gândeşti, şi te duce pe dată în ce loc 
pofteşti. Ăsta-i biciul fermecat: dacă loveşti cu el o fată şi spui: „Ai fost fată, fii acum 
iapă!”, ea se transformă în aceeaşi clipă în iapă. 

— Lucrurile găsite sunt de seamă şi e greu să le împărţi. Eu gândesc aşa: să 
trag o săgeată în partea asta, iar voi să o găsiţi şi să mi-o aduceţi. Cine vine primul, al 
aceluia va fi butoiaşul; cel de-al doilea va primi covorul zburător, iar ultimul rămâne cu 
biciul. 

— Prea bine! Slobozeşte săgeata! 

Flăcăul şi-a încordat arcul şi a trimis săgeata departe, departe. Cei trei au rupt-o la 
fugă, iar tânărul a luat butoiaşul şi biciul s-a aşezat pe covoraşul zburător, a tras de un 
colţ şi s-a ridicat deasupra pădurii cu flori, până aproape de norii cei călători, şi a 
zburat încotro a dorit. 

A coborât pe unul din iazurile preafrumoasei prințese şi a început să lovească butoiul. 
Au ieşit din el soldaţi tară număr: şi pedestraşi, şi cavalerişti, şi artilerişti cu tunuri şi 
cu lăzi de praf de puşcă. Tânărul viteaz a cerut un cal, a încălecat, şi-a înconjurat 
întreaga armată, i-a salutat pe ostaşi şi a comandat plecarea în pas de marş. Tobele au 
răpăit, trompetele au răsunat, armata s-a pus în mişcare. Ţarevna a văzut toate acestea 
din iatacurile sale şi a apucat-o groaza. Şi-a trimis boierii şi generalii să ceară pace. 
Viteazul a poruncit ca trimişii să fie legaţi şi bătuţi. Apoi le-a dat drumul şi le-a spus: 

— Să vină ţarevna însăşi să ceară pace. 

N-a avut încotro ţarevna şi a venit la el. A coborât din trăsură, s-a apropiat de bunul 
viteaz, l-a recunoscut şi s-a albit. El a luat biciul fermecat şi a lovit-o în spate, zicând: 

— Ai fost fată, fii acum iapă! 

în aceeaşi clipă ţarevna s-a prefăcut în iapă. El a pus hamul pe ea, a înşeuat-o, s-a urcat 
în şa şi a plecat în regatul fratelui său mai mare. Tânărul gonea din toate puterile, 
proptindu-şi pintenii în coastele iepei şi îndemnând-o cu trei vergele de fier, iar în urma 
lui venea armata câtă frunză şi iarbă. 

După un timp au ajuns la hotar. Şi-a adunat tânărul toată armata în butoiaş şi-a intrat 
în capitală. Când trecea prin dreptul palatului regal, l-a văzut chiar regele. 

— Uitaţi-vă ce voinic vine şi ce iapă are! Aşa o iapă frumoasă n-am văzut în 
viaţa mea. 

Şi-a trimis el generalii să cumpere iapa. 

— Iete-te! făcu viteazul. Ce ochi buni are regele vostru! Nu poate omul să 
treacă prin oraş cu tânăra lui nevastă... Dacă iapa mea i-a sărit în ochi, atunci nevasta 
mi-o va jindui şi mai abitir. 

A intrat în curtea palatului: 

— Bună vreme, frăţioare! 


— Uite, eu nu te-am recunoscut! 

S-au îmbrăţişat şi s-au sărutat. 

— Ce-i cu butoiaşul ăsta? 

— Pentru apă-l țin. Nu poți pleca la drum fără apă. 

— Şi covorul? 

— Aşază-te şi-ai să vezi. 

S-au aşezat amândoi pe covorul zburător, fratele cel mic a tras de un colț şi s-au înălţat 
mai sus de pădurea cu flori, mai jos de norii cei călători, drept spre locurile lor de 
baştină. 

Au ajuns şi au închiriat o cameră chiar de la tatăl lor, fără să-i spună nici lui, nici 
mamei cine erau. S-au gândit ei să dea un ospăț pentru toată suflarea. S-a adunat 
lumea de pe lume; trei zile şi trei nopţi a ţinut cheful şi apoi au început feciorii să 
întrebe dacă nu ştie cineva o poveste uimitoare. 

— Cine ştie s-o spună! 

Nu s-a găsit niciunul. 

— Noi nu suntem oameni umblaţi! 

— Atunci am să vă povestesc eu una, zise fratele cel mic. Numai să nu mă 
întrerupeţi. Cine mă va întrerupe de trei ori, pe acela îl voi ucide. 

S-au învoit cu toţii. 

Tânărul viteaz a început să povestească despre un moş şi-o babă care aveau o găină 
fermecată ce le făcea ouă din pietre scumpe. Baba s-a înhăitat cu vătaful bărbatului 
ei... 

— Ce tot minți acolo! l-a întrerupt gazda. 

Iar fiul continuă să povestească despre friptura de găină fermecată. Mama l-a întrerupt 
din nou. A ajuns povestea acolo unde bătrâna a vrut să-şi omoare copiii. 

Aici bătrâna din nou n-a mai răbdat: 

— Nu-i adevărat! zise ea. Cum se poate să vrea să-şi omoare propriii copii? 
— Se pare că se poate! Nu ne recunoşti, mamă? Noi suntem copiii tăi. 

Cu acestea, lucrurile s-au limpezit. Tatăl a poruncit să fie tăiată bătrâna în bucăți. Pe 
vătaf a poruncit să-l lege de cozile a doi cai, iar caii să fie mânaţi fiecare în altă parte, 
să i se împrăştie oasele pe câmp. 

— Ca un câine a trăit, ca un câine să moară! 

Bătrânul şi-a împărţit tot avutul săracilor şi a plecat să stea la fiul cel mare, în regatul 
acestuia. 

Fiul cel mic şi-a lovit iapa cu biciul fermecat, zicând: 

— Ai fost iapă, fii acum fecioară! 

Iapa a devenit preafrumoasa ţarevnă de dinainte. Cei doi s-au împăcat, s-au îndrăgit şi 
au făcut nuntă mare. 

Şi eu pe-acolo am trecut, mied am băut, pe mustăţi se prelingea, da-n gură nu ajungea. 


Guzla fermecată 


poveste rusească 


într-o oarecare ţară trăia un ţăran pe nume Alexei, care avea un fiu pe nume Vanika. A 
venit vara: Alexei şi-a arat pământul şi a sădit ridichi. Şi i-au crescut nişte ridichi bune 
şi mari, o minunăţie! Bucuros, ţăranul mergea în fiecare dimineaţă la câmp şi era 
încântat de ridichile lui. Odată a băgat de seamă că cineva fură ridichi de la el. A păzit, 
a păzit, dar n-a văzut pe nimeni. L-a trimis pe Vanika: 

— Du-te şi păzeşte ridichile! 

Vanika a venit la câmp şi a văzut că un băiețel scosese din pământ vreo doi saci de 
ridichi, îi pusese în spate şi abia îi ducea. Picioarele i se îndoiau, iar şira spinării îi 


trosnea. Băiatul a cărat sacii cât i- a cărat, dar, sleit de puteri, i-a trântit jos. Când s-a 
uitat, l-a văzut pe Vanika în faţa lui: 

— Ajută-mă, om bun, să car sacii până acasă! Bunicul meu te va răsplăti 
pentru asta. 

Iar Vanika, cum l-a văzut pe băiat, a înlemnit. A holbat ochii şi s-a uitat îndelung la el. 
După ce şi-a revenit, i-a spus: 

— Bine, mă-nvoiesc! 

Vanika şi-a aruncat sacii în spinare şi a plecat în urma băiatului. 

Acesta alerga, sărea într-un picior şi zicea: 

— Bunicul mă trimite în fiecare zi după ridichi. Dacă ai să le cari tu, el o să- 
ţi dea mult aur şi argint. Dar tu să nu iei! Cere-i guzla fermecată. 

Zis şi făcut. Au ajuns la izba bătrânului. Acesta, cărunt şi cu coarne, stătea într-un colţ. 
Vanika i s-a închinat. Bătrânul i-a întins un boţ de aur pentru ajutorul dat. Lui Vanika i- 
au sticlit ochii, dar băieţelul i-a şoptit: 

— Nu-l lua! 

— Nu-mi trebuie! zise Vanika. Dă-mi guzla fermecată şi toate ridichile vor fi 
ale tale. 

Când a auzit de guzlă, bătrânul şi-a holbat ochii, iar gura i s-a căscat până la urechi. Pe 
Vanika l-a apucat groaza, dar băiatul a zis: 

— Dăruieşte-i-o, bunicule! 

— Ceri prea mult, dar fie! Ia-o, însă dă-mi ce ai tu în casă mai scump. 
Vanika se gândi: „Casa noastră aproape că a intrat în pământ. Ce să fie scump în ea?”. 
— Mă învoiesc! zise el. 

A luat guzla fermecată şi a plecat acasă. Când a ajuns, l-a văzut pe tatăl lui mort pe 
prag. Tânărul s- a întristat, a izbucnit în plâns, şi-a înmormântat tatăl şi a plecat să-şi 
caute norocul. 

A ajuns el într-un mare oraş, în care trăia ţarul. în faţa palatului era un câmp pe care 
păşteau porcii. Vanika s-a apropiat de porcar, a cumpărat porcii de la el şi a început să- 
i pască. Cum începea să cânte la guzla fermecată, pe dată se apucau porcii să joace. 
Odată lipsea ţarul de acasă, iar ţarevna s-a aşezat şi a început să se uite pe fereastră. 
Vanika stătea pe un butuc, ţinea guzla pe genunchi, aceasta cânta singură, iar porcii 
jucau în faţa lui. Ţarevna şi-a trimis slujnica să-l roage pe porcar să-i vândă măcar un 
purcel. 

— Să vină singură, dacă îi trebuie! îi zise Vanika. 

Ţarevna s-a apropiat. 

— Porcarule, vinde-mi un purcel! 

— Purceii mei nu-s de vânzare! îi dau fără bani, dar cu o condiţie. 

— Cu ce condiţie? 

— Dacă vrei să ai un purcel, atunci arată-mi picioarele tale albe până la 
genunchi. 

Țarevna s-a gândit cât s-a gândit, s-a uitat cu băgare de seamă în toate părțile, a văzut 
că nu-i nimeni şi şi-a săltat rochia până la genunchi. Pe piciorul drept avea o aluniță 
din născare. Porcarul i- a dat purcelul, iar țarevna a poruncit să fie dus la palat, i-a 
adunat pe muzicanți şi le-a poruncit să cânte. Era curioasă să vadă cum va juca 
purcelul. Dar purcelul se ascundea prin colţuri, guiţa şi grohăia. 

A venit ţarul şi s-a gândit să-şi mărite fata. l-a chemat pe toţi boierii, dregătorii, 
negustorii şi ţăranii. S-au adunat la el regi şi prinți din toate cele patru zări, dar şi o 
mulţime de oameni de rând. 

— Cine ghiceşte ce semn are fiica mea, aceluia i-o voi da de nevastă. 

Nimeni nu a putut ghici, oricât de mult s-ar fi străduit. La urmă a apărut şi Vanika. 

— Ştiu eu! 

Şi a spus că țarevna are o aluniță pe piciorul drept. 

— Ai ghicit! a zis ţarul, l-a căsătorit cu fiica sa şi a chemat la nuntă toată 


omenirea. 
Aşa a devenit Vanika ginerele ţarului şi a început să trăiască împărăteşte. 


Vrăjitoarea şi Sora Soarelui 


poveste rusească 


într-o împărăție îndepărtată, într-o oarecare ţară, au fost odată un ţar şi o țarină care 
aveau un fiu, pe Ivan Ţarevici, mut din născare. Când țareviciul avea vreo doisprezece 
ani, s-a dus într-o zi la grajd, la un herghelegiu la care ţinea mult de tot. Acesta îl iubea 
şi el pe ţarevici şi îi spunea întotdeauna poveşti. Şi acum copilul venise tot pentru o 
poveste, dar nu asta i-a fost dat să audă. 

— Ivan Ţarevici, i-a spus herghelegiul, mama ta o să aducă pe lume o fetiţă, o soră a ta, 
dar ea va fi o vrăjitoare cumplită: îi va mânca pe tatăl tău şi pe mama ta şi pe toţi 
oamenii de vază de la curte. Aşa că du-te şi spune-i tatălui tău să-ţi dea calul cel mai 
bun pe care-l are, chipurile să faci o plimbare cu el, dar tu s-o ştergi de-aici şi să fugi 
unde vei vedea cu ochii, dacă vrei să scapi de necaz! 

Ivan Ţarevici a fugit la ţar şi, pentru prima dată de când se născuse, i-a vorbit cu graiul 
obişnuit al tuturor oamenilor. Ţarul, când a auzit că fiul său vorbeşte ca toţi oamenii, s- 
a bucurat aşa de tare, că nici nu l-a mai întrebat la ce-i trebuie calul. A dat poruncă să 
fie înşeuat pentru ţarevici cel mai bun bidiviu din hergheliile sale. Ivan Ţarevici a 
încălecat şi a plecat încotro a văzut cu ochii. Merse el cât merse, până ajunse la casa a 
două croitorese bătrâne. Le-a rugat Ivan să-l ia la ele, să locuiască împreună. 

— Te-am fi luat cu bucurie, Ivan Ţarevici, îi răspunseră bătrânele, dar noi nu 
mai avem mult de trăit. Uite, mai avem doar câteva ace în ladă şi puţină aţă de cusut. 
Când s-or rupe toate şi când s-o sfârşi aţa, atunci ne va veni şi moartea. 

Ivan Ţarevici a izbucnit în plâns şi a plecat mai departe. Merse el cât merse, ajunse la 
Vertodub, cel care smulge stejarii din rădăcini, şi îl rugă să-l primească să stea la el: 

— Ia-mă latine! 

— Te-aş lua cu bucurie, Ivan Ţarevici, îi răspunse Vertodub, dar mi-a mai 
rămas foarte puţin de trăit. Cum termin de smuls din rădăcini aceşti stejari, îmi va veni 
şi moartea. 

A izbucnit țareviciul în plâns şi mai tare ca prima dată şi a plecat tot mai departe şi mai 
departe, până a ajuns la Vertogor, cel care mută munţii din loc, şi l-a rugat: 

— Ia-mă latine! 

Vertogor îi răspunse: 

— Te-aş lua cu bucurie, Ivan Ţarevici, dar nu mai am foarte mult de trăit. 
Am fost pus aici să mut munţii. Când îi termin de mutat din loc pe cei care mi-au mai 
rămas, vine şi moartea să mă ia! 

A izbucnit Ivan Ţarevici în lacrimi amare şi a plecat mai departe. A mers el mult şi 
bine, până a ajuns la Sora Soarelui. Aceasta l-a primit la ea, l-a hrănit, i-a dat apă să 
bea şi l-a îngrijit ca pe copilul ei. 

O ducea bine țareviciul la ea, dar, nu peste multă vreme, i s-a făcut dor de casă: voia să 
ştie ce mai e pe-acolo. S-a urcat într-o zi pe un munte înalt, a privit spre palatul tatălui 
său şi a văzut că acolo totul era mâncat. Rămăseseră doar zidurile. A oftat adânc şi s-a 
pornit pe plâns. Când s-a întors acasă, Sora Soarelui l-a întrebat: 

— De ce eşti înlăcrimat astăzi, Ivan Ţarevici? 

— Din cauza vântului! i-a răspuns el. 

în altă zi, la fel, a dat vina pe vânt. Atunci Sora Soarelui a poruncit vânturilor să nu mai 
bată. Ivan Ţarevici s-a întors şi a treia oară plâns de pe munte, dar n-a mai putut minți 
- nu sufla nicio adiere de vânt. N-a mai avut încotro şi a trebuit să recunoască de ce 
erau plânşi ochii lui de câte ori cobora de pe muntele cel înalt. A început să se roage 


de Sora Soarelui să-l lase să se ducă în ţara lui pentru a vedea ce mai era pe-acolo. Ea 
însă nu se învoia cu plecarea lui. Ţareviciul a stăruit atât de mult, încât Sora Soarelui, 
în cele din urmă, l-a lăsat să plece să-şi vadă ţara de baştină şi i-a dat o perie, un 
pieptene şi două mere ale întineririi. Oricât ar fi fost de bătrân omul, cum mânca un 
asemenea măr, întinerea pe dată. 

A ajuns Ivan Ţarevici la Vertogor, căruia îi mai rămăsese un singur munte de mutat din 
loc. Ţareviciul a luat peria şi a aruncat-o în câmp. Din pământ s-au ridicat nişte munţi 
înalţi-înalţi, care atingeau cerul cu vârfurile lor. Şi erau atât de mulţi, că nici nu-i 
puteai număra! Vertogor s-a bucurat şi, fără a mai sta pe gânduri, s-a pus pe treabă. 
Peste câtva timp, Ivan Ţarevici a venit la Vertodub. Acesta mai avea de smuls doar trei 
stejari. Ţareviciul a aruncat pieptenele în câmp şi au răsărit din pământ păduri de 
stejar, iar copacii erau unul mai gros decât celălalt. Vertodub s-a bucurat, i-a mulţumit 
ţareviciului şi a plecat să smulgă stejarii bătrâni din rădăcini. 

Ivan Ţarevici a plecat mai departe. A mers el cât mers şi a ajuns la croitoresele cele 
bătrâne. Le-a dat câte un măr al întineririi, ele au mâncat merele, într-o clipă au 
întinerit şi i-au dăruit o batistuţă fermecată: dacă o fluturai, apărea în urma ta un lac 
uriaş. 

în cele din urmă, Ivan Ţarevici a ajuns acasă. Sora sa i-a ieşit în întâmpinare şi l-a 
poftit cu drăgălăşenie în sala de oaspeţi: 


— Aşază-te, frăţioare, şi cântă un pic la  guzlă, 
iar eu mă duc să pregătesc masa! 

Țareviciul s-a aşezat şi a început săcânte. Dintr-o gaură a ieşit un şoricel care i-a 
vorbit cu glas 

omenesc: 


— Salvează-te, Ivan Ţarevici, fugi cât mai repede! Sora ta a plecat să-şi 

ascută dinţii. 

Ivan Ţarevici a ieşit repede afară, a încălecat pe cal şi s-a aşternut la drum,iar şoricelul 
s-a căţărat 

pe guzlă şi a început să alerge pestrune, făcându-le să zdrăngăne, casă nu bage de 

seamă vrăjitoarea că fratele ei a plecat. După ce şi-a ascuţit dinţii, sora ţareviciului s-a 

întors în camera de oaspeţi, dar acolo nu era nimeni în afară de şoricel, care a zbughit- 

o în gaură. 

Vrăjitoarea s-a mâniat, a scrâşnit din dinţi şi s-a năpustit pe urmele fratelui ei. 

Ivan Ţarevici, auzind zgomot, şi-a întors capul şi a văzut că soră-sa era gata-gata să-l 

prindă. A fluturat batista fermecată şi între el şi vrăjitoare a apărut un lac mare şi 

adânc. Până când vrăjitoarea a băut toată apa şi a secat lacul, Ivan Ţarevici era 


departe. Ea 
a început să alerge şi mai repede. Era 
deja aproape, când Vertodub i-a zărit pe cei doi. Şi-a dat seama că 
țareviciul fuge de sora lui şi a 


început să smulgă stejarii şi să-i arunce în calea urmăritoarei. în scurt timp a 
îngrămădit pe drum un munte de copaci. Vrăjitoarea, văzând că nu are altă ieşire, a 
început să-şi facă potecă rozând stejarii. A ros ea, a ros şi când, în cele din urmă, a 
reuşit să iasă iarăşi la drum, Ivan Ţarevici era deja departe. S-a năpustit pe urma 
fratelui ei şi, când era cât pe ce să-l prindă, a văzut-o Vertogor. A apucat muntele cel 
mai înalt, a închis drumul cu el, iar deasupra a mai pus unul. Cât timp vrăjitoarea s-a 
căţărat pe munţii îngrămădiţi de Vertogor, Ivan Ţarevici a tot mers şi s-a îndepărtat 
mult de urmăritoare. 

Vrăjitoarea a trecut munţii şi iarăşi s-a năpustit pe urmele fratelui. 

— Acum nu mai ai nicio scăpare! îi strigă ea. 

Când era aproape să pună mâna pe el, Ivan Ţarevici s-a apropiat de palatul Sorei 
Soarelui şi a 
strigat: 


— Soare, Soare, deschide-mi fereastra! 

Sora Soarelui i-a deschis-o şi țareviciul a sărit în palat cu tot cu cal. 

Vrăjitoarea a început să-l ceară pe fratele ei: 

— Să vină, să ne urcăm în balanţă, să vedem care din noi trage mai mult. 
Dacă eu sunt mai grea, atunci am să-l mănânc, iar dacă o să fie el mai greu decât mine, 
n-are decât să mă omoare! 

Ivan Ţarevici a ieşit şi s-a urcat primul în balanţă, apoi s-a urcat şi vrăjitoarea. Dar a 
pus piciorul în taler cu putere, iar țareviciul a fost aruncat în sus atât de tare, încât a 
ajuns pe cer, lângă Sora Soarelui, în palatele ei, iar vrăjitoarea, preschimbată în şarpe, 
a rămas să se târască pe pământ. 


Băieţel Degețel 
poveste rusească 


Au fost odată un moş şi o babă. într-o zi, bătrâna, în timp ce toca varza, şi-a tăiat un 
deget, l-a învelit într-o cârpă şi l-a aşezat pe o laiţă. Deodată a auzit că cineva plângea 
pe laiţă. A desfăcut cârpa şi a văzut că în ea era învelit un băieţel mic cât un degeţel. 
S-a speriat baba şi l-a întrebat plină de uimire: 
— Tu cine eşti? 
— Sunt fiul tău. M-am născut din degetul pe care l-ai tăiat. 
Bătrâna l-a luat în palmă şi l-a privit buimacă: era atât de  mic,încât abia dacă se 
vedea de la 
pământ. I-a dat numele de Băieţel Degețel. Deşi era mic, Băieţel Degețel avea mintea 
mai ceva decât a unui om mare. 
— Unde e tătuca? a întrebat Băieţel Degețel. 
— A plecat la câmp să are pământul. 
— Mă duc şi eu să-l ajut! 
— Du-te, fiule! 
A venit copilul la câmp, l-a găsit pe moş şi i-a zis: 
— Bună vreme, tătucă! 
Bătrânul s-a uitat înjur, dar n-a văzut pe nimeni. 
— Ce minune o mai fi şi asta? Glasul îl aud, dar de văzut 
nu văd pe nimeni. Cine eştitu, cel 
care 
îmi vorbeşti? 
— Sunt fiul tău. Am venit să te ajut la arat. Aşază-te, tătucă, şi mănâncă, 
apoi odihneşte-te un pic! 
Bătrânul s-a bucurat şi s-a aşezat să mănânce, iar Băieţel Degețel s-a vârât în urechea 
calului şi a început să-l îndemne să are pământul, iar bătrânului i-a zis: 
— Dacă vreodată o să vrea vreunul să mă cumpere, tu să mă vinzi fără 
teamă. N-am să pier, ci am să mă întorc acasă. 
Tocmai atunci a trecut pe acolo un boier. S-a uitat şi s-a minunat: calul trăgea, plugul 
ara, dar nu se vedea niciun om. 
— Aşa ceva nu s-a mai pomenit: calul să tragă şi plugul să are fără om! 
Moşul îi spuse boierului: 
— Ai orbul găinilor? E fiu-meu care ară! 
— Vinde-mi-l mie! 
— Nu ţi-l vând! Băieţel Degețel e singura alinare pe care o mai avem eu şi 
baba mea. 
— Vinde-mi-l, moşule! 
— Ți-l vând dacă-mi dai o mie de ruble! 


— De ce aşa scump? 

— Păi, vezi şi tu! Băieţelul e mic, dar isteţ şi iute de picior şi nu se lasă rugat 

când îl trimiţi să facă vreo treabă. 

Boierul i-a plătit moşului o mie de ruble, a pus băieţelul în buzunar şi a luat-o spre 

casă. 

Băieţel Degețel a făcut o gaură în buzunar şi a fugit de la boier. A mers el cât a mers, 

până s-a înnoptat. S-a ascuns sub un pai chiar lângă drum şi a adormit. Nu peste mult 

timp a trecut pe acolo un lup flămând şi l-a înghiţit. Stătea Băieţel Degețel viu şi 

nevătămat în burta lupului fără să-i pese de nimic. 

Lupul cel sur însă a avut un mare ghinion cu Băieţel Degețel. S-a furişat lângă o turmă 

de oi 

care 

păşteau liniştite. Ciobanul dormea, iar câinii nu l-au simţit. Când să înhaţe o oaie, 
Băieţel Degețel a 

început să tipe cât îl ţinea gura: 

— Măi ciobane, prostovane! Tu dormi, iar lupul îţi fură oile! 

Ciobanul a sărit în picioare, s-a repezit cu parul la lup şi a asmuţit câinii la el. Abia a 

scăpat lupul din colții lor. 

Din cauza lui Băieţel Degețel, lupul n-a mai putut fura nimic. A slăbit şi era gata-gata să 

moară de foame. A început să se roage de Băieţel Degețel: 

— leşi din burta mea! 

— Du-mă acasă la mama şi la tata şi am să ies! 

Lupul nu a avut încotro: a fugit repede în sat şi a intrat în izba moşului şi a babei. 

Băieţel Degețel a sărit din burta lupului şi a început să strige: 

— Daţi-i în cap! Omorâţi-l pe lup! 

Moşul a pus mâna pe cociorvă, baba pe vătrai şi au început să-l bată pe lup. Nu s-au 

lăsat până când nu l-au văzut lat. Apoi l-au jupuit şi din blana lui i-au făcut o haină 

băieţelului. 


Ce nu se poate pe lume 
poveste rusească 


Au fost odată un ţar şi o țarină care nu aveau copii. 

într-o zi, ţarul a plecat să vâneze păsări şi animale. Făcându-i-se sete din cauza 

căldurii, a vrut să bea apă dintr-o fântână care se afla prin preajmă. S-a apropiat, s-a 

aplecat şi, când se pregătea să soarbă apă, a fost apucat de barbă de către ursul-ţar. 

— Dă-mi drumul! s-a rugat țarul. 

— Dacă îmi dai ce ai în casă şi nu ştii, te las slobod! 

„Ce-aş putea avea acasă fără să ştiu? Mi se pare că nu este ceva de care eu să n-am 

cunoştinţă!”, se gândi ţarul. 

— Mai bine îţi dau o cireadă de vite, zise el. 

— Nu-mi trebuie! Poţi să-mi dai şi două, că tot nu primesc. 

— Ia atunci herghelia mea! 

— Poţi să-mi dai şi două herghelii! Dă-mi ceea ce nu ştii că ai acasă! 

Țarul se învoi, iar ursul îi dădu drumul să se ducă acasă. Cândaintratîn palat,aaflat 

că țarina 

născuse doi gemeni: pe Ivan Ţarevici şi pe Maria Țarevna.Astanu aştiut ţarul că 

are acasă. Şi-a 


împreunat mâinile şi a izbucnit în lacrimi. 

— De ce plângi atât de amarnic? îl întrebă țarina. 

— Cum să nu plâng? I-am dat pe dragii mei copilaşi ursului-țar. 

— Cum aşa? 

Țarul i-a povestit întâmplarea de-a fir-a-păr. 

— N-o să-i dăm şi basta! 

— N-avem cum! El va sfâşia toată împărăţia şi în cele din urmă tot îi va lua 
pe copii. 

Au stat ţarul şi țarina, s-au gândit cum să facă şi au hotărât să se sape o groapă 
adâncă, adâncă de tot şi să fie dichisită ca un palat. în groapă au poruncit să se aducă 
mâncare şi băutură îndestulătoare pentru multă vreme. După aceea i-au pus pe copii în 
acea groapă, au poruncit să se facă un acoperiş peste ea, iar deasupra să se împrăştie 
pământ, de parcă nu s-ar fi aflat nimic acolo, în scurtă vreme, ţarul şi țarina au murit, 
iar copiii lor creşteau tot mai mari. Până la urmă a venit după ei ursul-ţar, dar 
odraslele ţarului - nicăieri! A cutreierat întreg palatul, a scotocit peste tot, dar nu i-a 
găsit. „Cine mi-ar putea spune oare unde sunt?”, se întrebă el. Dădu cu ochii de o daltă 
înfiptă în zid. 

— Daltă, daltă, spune-mi, unde sunt copiii ţarului? 

— Scoate-mă din perete şi aruncă-mă în curte. Acolo unde mă voi înfige, 
acolo să sapi! 

Ursul-țar a scos dalta din zid, a ieşit afară şi a aruncat-o. Dalta s-a învârtit, s-a sucit şi 
a căzut pe locul unde erau ascunşi Ivan Ţarevici şi Maria Ţarevna. 

— Aici eraţi? zise ursul-ţar. Tatăl vostru a crezut că vă poate ascunde de 
mine. Am fost înşelat şi de aceea am să vă mănânc! 

— Ursule-țar, nu ne mânca! La curtea tatălui nostru au rămas multe găini şi 
gâşte şi tot felul de alte bunătăți. Ai cu ce te desfăta! 

— Fie! Urcaţi-vă la mine în spate. Am să vă iau la mine să-mi fiți slugi. 

Cei doi s-au urcat, iar ursul-țar i-a dus în nişte munți prăpăstioşi şi înalți până la cer. 
Era pustiu peste tot, nu se vedea nici ţipenie. 

— Ne e foame şi sete! ziseră Ivan Țarevici şi Maria Țarevna. 

— Mă duc să vă fac rost de mâncare şi băutură. Voi aşteptați-mă aici şi 
odihni ţi-vă până mă întorc! Ursul a plecat după mâncare, iar Ivan şi Maria s-au pornit 
pe plâns. Deodată s-a ivit un şoim falnic. A dat şoimul din aripi şi le-a zis: 

— Ah, Ivan Ţarevici şi Maria Țarevna! Cum de-aţi ajuns aici? 

Ei i-au povestit totul aşa cum a fost. 

— Şi de ce v-a luat ursul? 

— Să-i fim slugi! 

— Dacă vreţi să vă duc de aici, aşezaţi-vă pe aripile mele! 

Cei doi s-au aşezat, iar falnicul şoim s-a înălţat mai sus de vârful copacilor tremurători, 
mai jos de clăbucii norilor călători şi a plecat cu ei spre ţări îndepărtate. 

în acest răstimp s-a întors ursul, l-a zărit pe şoim în slava cerului, s-a dat cu capul de 
pământ şi o flacără uriaşă i-a ars păsării aripile. Şoimul a trebuit să-i coboare pe 
pământ pe cei doi. 

— Aţi vrut s-o ştergeţi de la mine! le spuse ursul. Pentru asta am să vă 
mănânc pe amândoi cu oase cu tot! 

— Nu ne mânca, ursule-ţar! îţi vom fi de-acum slugi credincioase. 

Ursul i-a iertat şi i-a dus în ţara lui, unde munţii erau şi mai înalţi, şi mai prăpăstioşi. 
După un timp, Ivan Ţarevici zise: 

— Mi-e tare foame! 

— Şi mie! a răspuns Maria Ţarevna. 

Ursul a plecat după mâncare şi le-a poruncit să nu se clintească din locul unde îi 
lăsase. Cei doi copii de ţar stăteau pe iarbă şi vărsau lacrimi. Deodată a apărut un 
vultur coborând de după nori şi i- a întrebat: 


— Ivan Ţarevici şi Maria Ţarevna, cum de-aţi ajuns aici? 

Copiii i-au povestit ce şi cum. 

— Nu vreți să vă duc de-aici? 

— Nu vei reuşi! Acelaşi lucru l-a încercat şi şoimul cel falnic, dar n-a putut. 
Nici tu n-ai să poţi! 

— Şoimul e o pasăre mică. Eu mă voi înălța mai sus ca el. Aşezaţi-vă pe 
aripile mele! 

Țareviciul şi ţarevna s-au aşezat, vulturul şi-a luat zborul şi s-a înălţat cu mult mai sus. 
Când s-a întors ursul şi a văzut vulturul care-i purta pe aripi pe cei doi copii de ţar, s-a 
dat cu capul de pământul reavăn şi i-a ars aripile vulturului. Acesta a fost nevoit să-i 
coboare pe Ivan Ţarevici şi Maria Ţarevna. 

— Aţi vrut din nou s-o ştergeţi! zise ursul fioros. De data asta am să vă 
mănânc! 

— îndură-te de noi şi nu ne mânca! se rugară copiii de ursul-țar. Vulturul ne- 
a ademenit! Te vom sluji cu credință şi dreptate! 

Ursul-ţar i-a iertat pentru ultima dată, le-a dat să mănânce, să bea şi i-a dus mai 
departe. 

După un timp zise iarăşi Ivan Ţarevici: 

— îmi este atât de foame! 

— Şi mie! îi tinu isonul Maria Ţarevna. 

Ursul-ţar s-a oprit, i-a dat jos din cârcă şi a fugit să caute de mâncare. 

Cei doi fraţi stăteau pe iarbă şi vărsau lacrimi amare. Ca din pământ, s-a ivit un tăuraş. 
— Cum de-aţi ajuns aici, Ivan Ţarevici şi Maria Țarevna? 

Copiii i-au povestit tot ce se întâmplase. 

— Vreţi să vă duc de-aici? 

— N-ai cum! Au încercat să ne ducă şoimul şi vulturul şi n-au reuşit. Tu n-ai 
să poţi nici pe jumătate din ce-au făcut ei! spuseră ei, înecându-se de plâns. 

— Păsările n-au putut, dar eu am să pot! Urcaţi-vă în spatele meu! 

Ei s-au urcat, iar taurul a luat-o la fugă, însă nu cine ştie ce de repede. Când a văzut 
ursul că cei doi copii de ţar au fugit în spatele tăuraşului, s-a pornit în urmărirea lor. 

— Tăuraşule, ne ajunge ursul! strigară cei doi copii. 

— E departe? 

— Nu! E aproape de tot. 

Ursul era cât pe ce să pună laba pe ei, când tăuraşul s-a scremut din toate puterile şi i- 
a bălegat ochii ursului. Până când a alergat ursul la mare să se spele pe ochi, tăuraşul 
şi cei doi copii se îndepărtaseră. Ursul-ţar şi-a spălat ochii şi a pornit-o din nou în 
urmărirea fugarilor. 

— Tăuraşule, iarăşi ne prinde ursul din urmă! 

— Cât e de departe? 

— E aproape de tot! 

Ursul era iarăşi cât pe ce să pună laba pe ei, dar tăuraşul l-a mai bălegat o dată pe 
ochi. Ursul s-a dus să se spele şi s-a luat din nou după ei. Tăuraşul i-a făcut şi a treia 
oară acelaşi lucru, după care i- a dat lui Ivan Ţarevici un pieptene şi un ştergar, 
zicându-i: 

— Dacă vezi că iar se apropie ursul, aruncă înaintea lui pieptenele şi dacă 
iarăşi va fi pe urmele noastre, să fluturi ştergarul ăsta. 

Când, după o vreme, Ivan Ţarevici a întors capul şi a văzut că ursul era la numai doi 
paşi de ei, a aruncat pieptenele. în urma lor s-a înălţat un codru atât de întunecos şi de 
des, că nici pasărea nu putea pătrunde în el, nici fiarele sălbatice nu-l puteau străbate, 
cu atât mai puţin călăreţul sau pedestraşul. 

Ursul s-a apucat să roadă copacii ca să-şi facă drum. Şi-a croit o cărare îngustă, a 
străbătut pădurea deasă şi s-a luat iarăşi după copiii de ţar. Când era gata să-i ajungă, 
Ivan Ţarevici a fluturat ştergarul şi între ei şi urs a apărut un lac uriaş, cu talazuri de 


foc. Ursul-ţar s-a oprit la mal, s-a sucit, s-a învârtit şi, nemaiavând încotro, a făcut cale 
întoarsă. lar tăuraşul şi cei doi copii de ţar au ajuns într- o poieniţă unde era o casă 
înaltă şi arătoasă. 

— Asta va fi casa voastră, le-a spus tăuraşul. Staţi aici fără griji! Acum 
aprindeţi un foc mare în curte, iar pe mine tăiaţi-mă şi ardeţi-mă în acel foc! 

— O, nu! i-au spus copiii de țar. De ce să te tăiem? Stai mai bine cu noi! Te 
vom îngriji cum se cuvine, Îți vom da iarbă proaspătă şi apă de izvor... 

— Nu! Ardeţi-mă, iar cenuşa s-o semănaţi pe trei straturi. Dintr-un strat va 
ieşi un cal, din al doilea un câine, iar din al treilea un măr. Calul acela să-l călăreşti 
numai tu, Ivan Ţarevici, iar câinele te va însoţi la vânătoare! 

Copiii de ţar au făcut întocmai cum le-a spus tăuraşul. 

într-o zi, Ivan Ţarevici s-a gândit să se ducă la vânătoare. Şi-a luat rămas-bun de la 
sora lui, a încălecat pe cal şi a plecat în pădure. A vânat o gâscă, o rață şi a prins un 
pui de lup viu, pe care l-a dus acasă. Văzând că are noroc la vânătoare, în altă zi a 
plecat iar în pădure. A vânat o mulţime de păsări şi a prins un pui de urs viu, pe care l- 
a adus acasă. A treia oară când a plecat la vânătoare, Ivan Ţarevici a uitat să ia câinele 
cu el. Tocmai atunci Maria Ţarevna s-a dus să spele rufe. Pe drum, a văzut pe celălalt 
mal al lacului de foc un zmeu cu şase capete, care s-a dat peste cap şi s-a prefăcut într- 
un voinic chipeş. 

— Bună ziua, frumoasă fecioară! îi zise flăcăul când a zărit-o. 

— Bună ziua, bunule viteaz! 

— Am auzit din bătrâni că înainte nu era acest lac aici. Dacă peste el ar fi 
fost întins un pod înalt, eu aş fi trecut pe partea cealaltă şi m-aş fi căsătorit cu tine. 

— Aşteaptă! Podul va fi gata cât ai clipi din ochi! i-a răspuns Maria Țarevna 
şi a aruncat ştergarul, în aceeaşi clipă, ştergarul s-a întins ca un curcubeu peste lac şi 
s-a prefăcut într-un pod frumos. Zmeul a trecut podul, şi-a recăpătat înfăţişarea de 
dinainte, a dus câinele lui Ivan Ţarevici într-o odaie, a încuiat-o cu lacătul, iar cheia a 
aruncat-o în lac. După aceea a înşfăcat-o pe Maria Ţarevna şi a fugit cu ea. 

Când s-a întors Ivan Ţarevici de la vânătoare, câinele scheuna, încuiat în casă, iar 
Maria Ţarevna nu era de găsit. A văzut podul întins peste lac şi s-a gândit: „Se vede 
treaba că sora mea a fost răpită de zmeu!”. 

A plecat în căutarea ei. A mers el cât a mers prin câmp deschis, până a dat de o căsuţă 
pe picioare de găină şi călcâie de câine. 

— Căsuţă, căsuţă! îi zise Ivan Ţarevici. Ia întoarce-te la mine cu faţa, iar la 
pădure cu spatele! 

Căsuţa s-a întors, iar Ivan Ţarevici a intrat. în căsuţă era Baba laga Picior de Lemn, 
întinsă dintr-un perete în celălalt şi cu nasul crescut până în tavan. 

— Ptiu! făcu ea nemulțumită. Până acum nu s-a simţit miros de om în căsuţa 
mea, iar acum mă ia de nas. Ce vânt te-a adus la mine, Ivan Ţarevici? 

— Poate m-ai putea ajuta la necaz! 

— Şi care-i necazul tău? 

Ivan Ţarevici i-a povestit totul. 

— Du-te acasă! Ai în curte un măr. Rupe din el trei rămurele verzi, 
împleteşte-le şi loveşte cu ele lacătul de la odaia unde e încuiat câinele. Lacătul se va 
sfărâma în bucăţi. îţi slobozeşti câinele şi cu el ai să mergi fără teamă împotriva 
zmeului: nu ţi se va putea pune împotrivă. 

Ivan Ţarevici s-a întors acasă, şi-a eliberat câinele, a luat cu el şi puiul de lup şi pe cel 
de urs şi a plecat să se răfuiască cu zmeul. Animalele s-au repezit la zmeu şi l-au rupt 
în bucățele. Ivan 

Țarevici a luat-o pe Maria Ţarevna, a dus-o acasă şi au trăit în pace şi belşug, sporindu- 
şi averea cu mult meşteşug. 


Gâştele-lebede 


oveste rusească 


Trăiau odată un bătrân şi o bătrână. Ei aveau o fată şi un băieţel mic. 

— Fata mea, îi spuse mama, noi mergem la muncă. îţi aducem o chiflă, îţi 
acem o rochie nouă şi îţi cumpărăm un batic. Fii cu băgare de seamă şi ai grijă de 
răţiorul tău. Să nu ieşi din curte! 

Bătrânii au plecat, iar fiica a uitat ce i se spusese. Şi-a aşezat frăţiorul în iarbă, sub 
geam, a zbughit- o în uliţă şi s-a luat cu joaca. 

Au venit gâştele-lebede, l-au luat pe băieţel şi l-au dus pe aripile lor. Când s-a întors 
ata acasă, ia frăţiorul de unde nu-i. A început să cotrobăie peste tot, dar copilul 
nicăieri. L-a strigat, a plâns, ştiind că n-o să-i fie uşor când s-or întoarce părinţii. 
Frăţiorul însă nu-i răspundea. 

A ieşit în câmp deschis. A văzut în depărtare gâştele-lebede, care dispăreau dincolo de 
ădurea întunecoasă. Gâştele-lebede aveau de mult timp o faimă rea: pricinuiseră 
multe necazuri şi răpiseră mulţi copii mici. Fata şi-a închipuit că numai ele puteau să-i 
răpească frăţiorul şi a început să alerge în urma lor. A alergat ea cât a alergat şi a dat 
de un cuptor: 

— Cuptorule, cuptorule! Spune-mi, încotro au zburat gâştele? 

— Mănâncă de la mine o plăcințică de secară şi-ţi voi spune. 

— La tatăl meu nici din faină de grâu nu mănânc! 

Cuptorul nu i-a spus. A fugit ea mai departe. A dat de un măr: 

— Mărule, mărule! Spune-mi, încotro au zburat gâştele? 

— Mănâncă mai întâi un măr pădureţ de-al meu şi-ţi voi spune. 

— La tătuca nici merele de livadă nu se mănâncă. 

A fugit mai departe, până a ajuns la un râu de lapte cu maluri de caş. 

— Râule de lapte cu maluri de caş, încotro s-au dus gâştele? 

— Mănâncă din caşul meu şi bea nişte lapte, altfel nu-ţi spun! 

— La tătuca acasă nici măcar smântână nu se mănâncă! 

Şi ar fi rătăcit ea mult şi bine prin câmp şi prin pădure, dacă nu i-ar fi ieşit în cale un 
arici. Mai întâi a vrut să-i dea cu piciorul, dar s-a temut să nu se înţepe. 

— Ari ciule, ariciule, încotro au zburat gâştele? 

— Uite, într-acolo! a zis ariciul şi i-a arătat. 

Fata a fugit într-un suflet şi a dat de o izbă pe picioare de găină care se tot răsucea. în 
izbă stătea Baba laga. Avea faţa zbârcită şi un picior de lut. Pe laviţă stătea frăţiorul ei 
şi se juca de zor cu nişte merişoare de aur. Cum l-a zărit, fata s-a furişat în izbă, l-a 
înşfăcat pe frăţior şi a fugit spre casă. Gâştele-lebede însă au pornit pe urmele ei. 
Răufăcătoarele erau cât pe ce s-o ajungă. Ce să facă? A ajuns la râul de lapte cu maluri 
de caş. 

— Ascunde-mă, râule! 

— Mănâncă din caşul meu! 

Fata n-a avut încotro şi a mâncat. Râul a aşezat-o sub un mal, gâştele n-au zărit-o şi au 
plecat mai departe. 

Fata a ieşit din ascunzătoare, i-a mulţumit râului şi a fugit spre casă. Gâştele s-au 
întors şi veneau drept spre ea. 

— Ce-i de făcut? 

A văzut mărul. 

— Mărule, merişorule! Ascunde-mă, te rog! 

— Mănâncă unul din merele mele pădureţe. 

Fata a mâncat la repezeală, mărul a acoperit-o cu ramuri şi frunze, iar gâştele au 
trecut pe alături, fără s-o vadă. 

A ieşit din ascunziş şi a rupt-o la fugă cu frățiorul în brațe. Gâştele au văzut-o şi s-au 


luat după ea. Au ajuns-o şi mai-mai s-o lovească şi să-i smulgă copilul din braţe. Din 
fericire, a ajuns la cuptor. 

— Cinstite cuptor, ascunde-mă! 

— Mănâncă o plăcintă de secară! 

Fata a băgat plăcințica în gură şi a intrat în cuptor. Gâştele au trecut pe alături şi au 
zburat mai departe. Fata abia a ajuns acasă, că s-au întors tatăl şi mama ei de la lucru. 


Muierea cea rea 


oveste rusească 


Antipka avea o nevastă groaznic de rea. Cum deschidea Antipka gura, muierea şi 
unea mâna pe par şi-l croia. Când voia Antipka s-o înveţe minte şi punea mâna pe bici, 
muierea începea să urle şi, furioasă, lua de un picior copilul din leagăn şi începea să se 
apere cu el. Ochii îi erau căscaţi şi făcea spume la gură. Dracul gol, ce mai... Nu mai 
era chip de trăit cu ea. Cu cât îmbătrânea, muierea devenea şi mai rea. Aînceput 
ărbatul să se gândească cum să scape de ea. Şi i-a venit o idee. 

S-a întors odată din pădure vesel nevoie mare şi i-a zis soţiei cu glas mieros: 

— Ascultă-mă puţin, nevestico! O s-o ducem boiereşte împreună. Am să te- 

mbrac ca pe o păuniță, pentru că am găsit o comoară uriaşă, o grămadă de bani, de nu 

e poți şti nici numărul. 

— Unde ai găsit-o? Arată-mi-o şi mie! Nu cumva ai visat în somn, drăguțule? 

— Nu, mângâierea mea! Nu, iubita mea! Cu toate că n-am văzut-o cu ochii 

mei, am auzit cum zomăiau banii de aur şi cei de argint. 

— Dar unde? 

— Acolo, în pădure, pe buza prăpastiei, lângă stejarul cu trei tulpini. 

— Atunci, hai să mergem repede! spuse muierea mai cu blândețe. 
Dar  aigrijă,dacăai minţit, 
te 

snopesc în bătaie. Cum vine asta că ai auzit? la povesteşte-mi! 

— Uite cum: trecând pe acolo, mi-a venit să arunc o piatră în râpă, iar banii 

au început să zornăie. Am aruncat încă o piatră şi s-a auzit un zornăit şi mai puternic. 

Şi a treia oară la fel. Pe cinstea mea! Au ajuns la prăpastia cea adâncă şi întunecoasă. 

— Uite, nevastă, ia bolovanul ăsta şi aruncă-l singură, dacă nu-mi dai 

crezare. 

Muierea a luat piatra, s-a aplecat, a aruncat-o, iar Antipka, în acel moment, i-a dat una 

după ceafă. Femeia s-a prăvălit în prăpastie şi nu s-a auzit nici pâs. 

Antipka s-a întors singur acasă. Dar, de cum a intrat în curte, copilaşii l-au întâmpinat 

cu ţipete: 

— Tătucă, dă-mi caşă! 

— Vreau pâine! 

— Tătucă, lapte! 

A trebuit bărbatul să mulgă singur vaca, să fugă la râu să spele pelincile, să rănească 

la cai în grajd şi să nu doarmă noaptea ca să-şi legene copiii. Era rău cu muierea, dar 

fără ea era de zece ori mai rău. Nici să lucreze nu-i mai ajungea timpul. 

Cum stătea Antipka, i-a străfulgerat prin minte alt gând: „Mă duc s-o scot pe 

nevastă din râpă”. 

început să adune frânghii şi fâşii de pânză şi le-a dat drumul în prăpastie, smucind din 

când în când de ele. Şi iată că - lucru de mirare - a simţit o greutate la capătul celălalt, 

dar parcă ar fi fost ceva mai uşoară decât nevasta lui. A început să tragă şi, când 
capătul a ajuns sus, a văzut că de el era agăţat un drăcuşor cam de şase palme, 
acoperit din cap până-n picioare cu păr. Antipka a strigat: 


— Fugi, dă drumul la frânghie, blestematule, şi du-te acolo unde-ai stat pân- 
acum! Nu te las eu să ieşi la lumină. M-ai auzit? Acuşi îmi fac semnul crucii. 

Drăcuşorul a început să se roage de el: 

— Antipuşka, eu sunt un drac bun, am să te fac bogat: când o începe să le 
meargă bine oamenilor prin casele lor, eu am să-i bag în sperieţi pe toţi, iar tu să vii să 
mă alungi cu un singur cuvânt şi să le ceri bani pentru asta. Dar ţine minte: s-o faci 
numai de două ori. Am să-ţi găsesc muşterii bogaţi. De când a căzut în râpă muierea 
cea rea, noi, dracii, nu mai avem trai. Scoate-mă, Antipuşka! Am să mă ţin de cuvânt. 
Am să-ţi pun gospodăria pe picioare. O să ai şi argaţi, şi slujnice, o să-ţi aduci dădacă 
entru copii, o să ai treabă numai cu oameni sus-puşi. 

Antipka s-a lăsat ispitit, l-a tras pe drac afară şi frânghia a devenit dintr-odată uşurică, 
iar dracul a dispărut de parcă l-ar fi luat vântul. 

Nu a trecut nici o săptămână şi Antipka a auzit de un arendaş bogat în a cărui casă de 
iatră au început să se audă pocnituri, bufnituri şi hohote de râs în puterea nopţii. 
Stăpânii casei nu mai aveau trai tihnit. Antipka s-a dus la arendaş, i-a făcut o 
lecăciune şi i-a zis: 
— îl ai, boierule, în casă pe Necuratul. S-a aciuat la tine un pui de drac rău 
de tot. N-ai cum să scapi de el, doar dacă îmi ceri mie s-o fac. 

— Goneşte-l, goneşte-l, Antipuşka! îi spuse arendaşul. Mă voi pleca în faţa ta 
ână la pământ! Uite- aşa am sămă-nclin... 

— Bine, îi răspunse Antipka, dar din plecăciune nu poţi să-ți faci cojoc, iar eu 
sunt ţăran sărac şi cu multe guri de hrănit. Am şapte fete, iar cea mai mare nu a 
împlinit încă opt ani. Muierea mi-a fugit, aşa că de toate trebuie să mă-ngrijesc eu 
singur. Dă-mi pentru fiecare dintre fetele mele câte o mie de ruble, iar eu îţi voi 
cutreiera casa, voi fluiera şi voi rosti un cuvânt. Şi n-or să mai fie draci. Arendaşul n-a 
mai stat la vorbă. Şi-a desfăcut baierele pungii, i-a numărat şapte mii de ruble şi l-a dus 
pe Antipka prin toate încăperile gospodăriei. Când intra într-o cameră, Antipka fluiera 
şi striga: 

— Afară! 

Ca răspuns se auzea de după sobă: 

— Plec! Plec! 

După ce a cutreierat toată casa, s-a aşternut liniştea deplină. I-a făcut tot felul de urări 
de sănătate şi de fericire stăpânului, iar acesta i-a întins o masă bogată, cu vinuri de 
peste mări şi cu tot felul de alte băuturi, cu bucate alese, cu ouă fierte, cu rasol de 
ştiucă, cu tot felul de cârnaţi şi alte delicatese. S-a îmbuibat Antipka pentru toată 
săptămâna, că a trebuit să-şi dea drumul şi la curea. Şi-a luat rămas-bun de la arendaş 
şi a plecat la el acasă. 

încetul cu încetul, au apărut în gospodăria lui şi argaţii, şi slujnicele, şi cai frumoşi, şi 
multe alte bunuri. 1 s-a dus vestea lui Antipka până departe că e priceput la vrăjitorie 
şi, cu toate că nu-i babă, reuşeşte să-i alunge pe draci. 

După o lună-două, un negustor din oraş a trimis după Antipka. 

— Ajută-ne, Antipka, avem un mare necaz! i-a spus trimisul negustorului. 

— Doar nu vă arde casa... 

— Nu, e mult mai rău de-atât. Necuratul îşi face de cap prin casă: gălăgie, 
lătrat, păianjeni şi mizerie peste tot. Negustorul nu se va uita la bani, numai prinde-te, 
frate, să-l scapi de drac! 

— Bine! a zis Antipka. 

Şi-a înhămat un trăpaş la şaretă şi a plecat acasă la negustor. 

Negustorul l-a luat de mână, l-a poftit în casă, dându-i tot timpul întâietate şi vorbindu-i 
cu „respectabile”. L-a poftit să se aşeze pe canapelele sale moi. 

— Dragule, ajută-mă! 

Antipka şi-a mângâiat barba, a cerut zece miare, şi-a băgat banii în buzunar şi a 
început să umble prin camere ca să-l gonească pe Necuratul. Peste tot s-a făcut linişte 


deplină. 

— îţi mulţumesc! îi zise negustorul. Pentru ajutorul pe care mi l-ai dat, voi 

porunci să ţi se trimită acasă un butoi cu vin. 

întorcându-se acasă, Antipka a trecut prin iarmaroc. Nu se mai uita la covrigi şi la 

gogoşi. 

— Daţi-mi bunătăţi! le spunea negustorilor. 

A sosit el acasă şi l-a văzut în curte pe arendaş. 

— Ei, Antipka, pregăteşte-te mai repede să mergem la conacul boierului. 

— De ce? 

— S-a aciuat dracul la el şi le-a umplut casa de necazuri. Boieroaica plânge-n 

hohote, copiii urlă de spaimă. 

— Ivanâci, dragule, iartă-mă, dar a treia oară n-am să-l mai pot goni pe drac. 

— Hai la boier şi spune-i lui! Boierul mi-a spus că, dacă la noapte nu-i alungi 

dracii, te va snopi în bătaie în grajd, iar pe fetele tale o să le facă slujnice şi-o să le vină 

de hac cu munca grea pe care le- o va da. 

— Dacă-i aşa, n-am încotro, răspunse Antipka. Vin îndată, numai lasă-mă să 

desham calul. 

Antipka nu era dintre cei proşti. Se obişnuise să-i păcălească pe oameni şi acum s-a 

gândit să-l tragă pe sfoară şi pe Necuratul. 

Şi-a deshămat calul, şi-a scos hainele cele noi, şi-a căutat straiele vechi, le-a rupt şi mai 

tare decât erau, şi-a răvăşit părul, s-a îmbrăcat cu ce avea el mai prost, şi-a schimbat 

cizmele cu nişte opinci, s-a zgâriat pe faţă până la sânge şi a dat fuga la conacul 

boierului. 

— Ce cauţi aici? l-a întrebat drăcuşorul. Ai uitat cum ne-a fost înţelegerea? 

— Ştiu, răspunse Antipka. Nu vreau să te izgonesc. Am venit să-i cer ajutor boierului. 
Muiereamea 

a ieşit din râpă şi aleargă după mine, vrând să-mi facă de petrecanie. 

— Cum? a strigat dracul speriat. A ieşit din râpă şi aleargă după tine? Mai bine 

mă duc la fraţii 

Acum, fără muierea ta, în iad e sigur mare veselie. 

Dracul a fugit în râpă şi s-a făcut linişte în conacul boieresc. Boierul, mulţumit, l-a 

slobozit pe Antipka din şerbie. 

Când s-a întors el acasă, a văzut în curte un butoi cu vin. Nu-l păcălise negustorul. 

Antipka şi-a chemat vecinii şi-au început să se cinstească. A doua zi a trebuit să se 

dreagă. S-a dres însă Antipka peste măsură şi iar s-a îmbătat. De atunci n-a mai plecat 

de lângă butoi zi şi noapte. Tot timpul i se năzărea că o vede pe nevastă-sa. Cum 

adormea, ea îi punea genunchiul pe grumaz şi încerca să-l înăbuşe. Când se trezea, o 

vedea cum stă în colţ şi-l ameninţă cu pumnii. Era îngrozitor. Bărbatul n- a avut altă 

ieşire decât să se apuce de băut. A murit din cauza beţiei. A fost dus la cimitir, fetele au 

fost luate slujnice, iar bunurile şi banii s-au împrăştiat în toate părţile. 


Bob De Mazăre 


poveste rusească 


Au fost odată un moş şi o babă care aveau şase băieţi, iar cel de-al şaptelea copil era 
fată, şi o chema Aleonuşka. într-o zi, cei şase fraţi se pregăteau să plece pe câmp la 
arat şi i-au spus mamei: 

— Să ne aduceți prânzul! 

— Dar unde o să arați astăzi? i-a întrebat mama. 

— La marginea pădurii. O să tragem o brazdă de acasă până la locul unde 
vom ara. Aleonuşka să meargă pe lângă brazdă şi ne va găsi! 


Dracul a tras cu urechea, a şters brazda făcută de cei şase fraţi şi a tras alta, până la el. 
La vremea prânzului, Aleonuşka s-a luat după brazdă şi a ajuns la drac. Acesta a prins-o 
şi nu i-a mai dat drumul. 

— Ni s-a promis că o să ni se aducă prânzul, dar nici pomeneală! Va trebui 
să arăm cu burta goală! îşi ziseră frații. 

Seara, când s-au întors acasă, au întrebat-o pe mamă: 

— De ce nu ne-ai trimis prânzul? 

— Cum aşa?! s-a mirat mama. Am trimis-o pe Aleonuşka la voi cu mâncarea. 
Am crezut că se întoarce cu voi. 

— Bine, dar unde-i ea? au întrebat-o fraţii. Trebuie s-o căutăm! 

Au plecat cei şase pe lângă brazdă şi au ajuns la drac, iar acolo era Aleonuşka. 

— Vai de mine, fraţilor! făcu aceasta. De ce aţi venit aici? O să vă omoare 
dracul! Plecaţi cât mai repede! 

Ei însă n-au plecat: au hotărât să lupte cu dracul. Iată că veni şi acesta. 

— O, flăcăi! V-aţi adunat să ne luptăm sau să ne-mpăcăm? 

— Să ne luptăm! au răspuns frații. 

Dracul i-a înşfăcat pe toți şase şi i-a aruncat într-un beci de fier. 

Baba şi moşul i-au tot aşteptat, dar ei nici gând să apară. într-o zi s-a dus baba la râu să 
clătească rufele şi a văzut că pe drum se rostogolea un bob de mazăre. L-a ridicat şi l-a 
mâncat. După asta a adus pe lume un băiat căruia i-a pus numele de Bob De Mazăre. 
Bob De Mazăre a crescut repede şi, odată, a plecat cu tatăl său să sape o fântână. Au 
săpat ei cât au săpat şi au dat de un pietroi uriaş. Tatăl i-a spus fiului: 

— Trebuie să chem în ajutor doi oameni, să scoatem pietroiul de aici! 

Tatăl a găsit doi oameni şi venea cu ei spre fântână, dar Bob De Mazăre, în acest 
răstimp, a apucat pietroiul şi l-a zvârlit cât colo, gata-gata să-i lovească pe tatăl său şi 
pe cele două ajutoare cu care venea. Oamenii s-au speriat şi au luat-o la sănătoasa, iar 
tatăl a rămas uimit de puterea fiului său. 

— Eu n-am avut fraţi şi surori? a întrebat Bob De Mazăre când s-au aşezat la 
masă. 

— Cum să nu? i-a răspuns mama. Ai avut şase fraţi şi o soră, Aleonuşka. 

— Şi unde sunt ei acum? a întrebat Bob De Mazăre. 

— Au dispărut fără veste. Mai întâi s-a pierdut Aleonuşka, iar frații au plecat 
s-o caute şi nu s-au mai întors nici ei. 

— O, atunci mă duc să-i caut, a spus Bob De Mazăre, şi n-am să mă întorc 
acasă până nu-i găsesc! 

— Ce tot spui, fiule? Ei erau şapte şi au dispărut! Dar tu ce-ai să te faci 
singur? 

Bob De Mazăre a hotărât să plece totuşi în căutarea Aleonuşkăi şi a fraţilor săi. Şi-a 
făcut un paloş pe măsură şi a plecat. Mergând pe drum, a văzut un om care muta doi 
munţi din loc. S-a apropiat de el şi i-a zis: 

— Bună vreme, voinice! Ce faci tu aici? 

— Păi, ce să fac? îmi croiesc drum! 

— Şi încotro vrei să te duci? 

— în lume, să-mi găsesc fericirea! 

— Să mergem împreună! 

Au bătut palma şi au plecat. 

— Cum te cheamă? l-a întrebat Bob De Mazăre. 

— Svernigora, cel care mută munţii din loc, îi răspunse acesta. Dar pe tine? 
— Bob De Mazăre. 

Au mers ei cât au mers, până au intrat în pădure. Acolo au văzut um om care, cum 
mişca din mână, cum prăvălea un stejar. S-au minunat de puterea acelui om, s-au 
apropiat şi i-au zis: 

— Bună vreme, om bun! Dar ce faci tu aici? 


— îmi croiesc drum prin pădure! 

— Şi încotro vrei să mergi? 

— în lume, să-mi găsesc fericirea! 

— Şi cum te cheamă? 

— Vertidub, cel care smulge stejarii din rădăcini. 

— Hai cu noi! 

— Dar pe voi cum vă cheamă? 

— Bob De Mazăre şi Svernigora. 

Au plecat mai departe. Au ieşit din pădure şi s-au apropiat de un râu. Acolo au văzut un 
om care, când clătina din cap, râul dispărea. 

Cei trei s-au apropiat de el şi i-au zis: 

— Bună vreme, om bun! Ce faci aici? 

— Usuc albia ca să pot trece peste râu. 

— Unde vrei să mergi? 

— în lumea largă, să-mi caut fericirea! 

— Vino cu noi! 

Au plecat cu toţii. Bob De Mazăre l-a întrebat pe noul lor tovarăş de drum: 

— Şi cum zici că te cheamă? 

— Krutius, cel care seacă râul. Dar pe voi? 

— Bob De Mazăre, Vertidub şi Svemigora. 

Au plecat mai departe, până au dat de o altă pădure. Au mers prin ea până au văzut o 
izbă. Au intrat înăuntru, dar nu era nimeni. Au hotărât să rămână un timp în izbă. Şi-au 
desfăcut desagile şi s-au întins să se odihnească. După ce s-au trezit, Bob De Mazăre 
zise: 

— Svernigora, rămâi acasă şi ocupă-te de mâncare, iar noi mergem în 
pădure să vânăm! 

Svernigora a rămas acasă, a gătit şi după aceea s-a întins să se odihnească. Nici nu s-a 
culcat bine, că a auzit un strigăt: 

— Deschide! 

Svernigora răspunse: 

— Deschide-ți singur, că n-o să-ți cadă coroana! 

Uşa se deschise şi din nou s-a auzit acelaşi glas: 

— Trece-mă peste prag! 

— Treci singur, că n-oi fi vreun mare boier! 

Cineva a intrat înăuntru; Svernigora s-a uitat şi a fost cuprins de uimire: cel ce intrase 
era mic, dar barba, lungă de-un stânjen, şi-o târa pe podea. Piticul a umblat cât a 
umblat prin izbă şi, deodată, l-a înşfăcat pe Svernigora, i-a tăiat o fâşie de piele de pe 
spinare şi l-a atârnat într-un cui din perete, iar el a mâncat tot ce era şi a plecat. 
Svemigora s-a zbătut cât s-a zbătut în cui, până când a căzut pe podea. Când s-au 
întors ceilalţi, masa nu era încă gata, dar Svemigora nu a suflat o vorbă că fusese 
moşul pe la el. Bob De Mazăre l-a întrebat: 

— De ce-ai întârziat atâta cu masa? 

— Am moțăit un pic... 

A doua zi de dimineață, Bob De Mazăre zise: 

— Vertidub, rămâi tu să faci de mâncare. 

Vertidub a rămas acasă, a prăjit şi a fiert tot felul de mâncăruri şi s-a întins să se 
odihnească. Nici nu s-a culcat bine, că a auzit un strigăt: 

— Deschide! 

Vertidub răspunse: 

— Deschide-ţi singur, că doar n-oi fi tu cine ştie ce boier! 

Uşa se deschise şi din nou s-a auzit acelaşi glas: 

— Trece-mă peste prag! 

— Treci singur, că nu mori! 


Cineva a intrat înăuntru; Vertidub s-a uitat şi a fost cuprins de uimire: cel ce intrase 
era mic, dar barba, lungă de-un stânjen, şi-o târa pe podea. Piticul a umblat cât a 
umblat prin izbă şi, deodată, l-a înşfăcat pe Vertidub, i-a tăiat o fâşie de piele de pe 
spinare şi l-a atârnat într-un cui din perete, iar el s-a aşezat şi a mâncat tot ce prăjise şi 
copsese gazda, apoi a plecat. Vertidub s-a zbătut cât s-a zbătut în cui, până când a 
căzut pe podea. Când s-au întors ceilalţi, masa nu era încă gata, dar nici Vertidub nu a 
spus nimănui de moşul care îi tăiase pielea de pe spinare şi mâncase tot ce gătise 
pentru prânz. Bob De Mazăre l-a întrebat: 

— De ce-ai întârziat atâta cu masa? 

— Am moțăit un pic... 

în dimineața următoare, Bob De Mazăre zise: 

— Krutius, azi rămâi tu să găteşti pentru prânz. 

Krutius a rămas, dar şi cu el s-a întâmplat la fel. 

în cea de-a patra zi a rămas acasă chiar Bob De Mazăre. A fiert, a prăjit şi s-a întins să 
se odihnească. Nici nu s-a culcat bine, că a auzit un strigăt: 

— Deschide! 

Bob De Mazăre a sărit din pat ca ars, a deschis uşa şi a văzut ciudățenia: în fața lui 
stătea un moşneguţ mic de tot, dar cu barba de un stânjen. 

— Trece-mă peste prag! 

Bob De Mazăre l-a trecut pragul, iar moşneguțul a început să umble prin izbă şi să 
bombăne. Piticul întinse mâna să-l înşface pe Bob De Mazăre, dar acesta a băgat de 
seamă la timp, l-a apucat pe moşneguţ de barbă şi l-a târât afară, până la un stejar al 
cărui trunchi l-a crăpat niţel şi i-a prins barba în crăpătură. După ce l-a altoit şi cu 
pumnul peste nas, Bob De Mazăre i-a zis: 

— Să stai aici, că altfel vin eu la tine! 

Au venit toţi ceilalţi la masă. Bob De Mazăre le-a povestit ce se întâmplase în lipsa lor, 
apoi le-a zis: 

— Veniţi să vă arăt ciudăţenia! 

Au venit cu toţii la locul cu pricina şi au văzut că nu mai era nici urmă de moşneguţ sau 
de stejar. Atunci au povestit şi ceilalţi cum a venit piticul pe la ei, cum le-a mâncat 
toată mâcarea şi cum le-a tăiat câte o fâşie de piele de pe spate. 

— A, vasăzică dintr-ăştia mi-eşti! zise Bob De Mazăre. Să mergem, prieteni, 
să-l căutăm! 

S-au luat după urma lăsată de stejarul pe care moşneguţul îl târâse după el. 

Au mers ei cât au mers şi au ajuns la marginea unei gropi adânci. 

— Haideţi să împletim un odgon! zise Bob De Mazăre. 

Au împletit odgonul, gros cât mâna. 

— Svernigora, zise Bob De Mazăre, coboară tu întâi! 

— Naiba să-l ia! zise Svernigora. Nu cobor! 

Nici ceilalţi n-au vrut să coboare. Atunci Bob De Mazăre le-a zis: 

— Coborâţi-mă pe mine! 

Prietenii l-au coborât pe Bob De Mazăre în groapă. Când a ajuns pe fund, a văzut acolo 
un oraş cu multe birturi, cu trotuare şi felinare. Numai soarele lipsea. Mergând pe 
străzi, Bob De Mazăre s-a întâlnit cu o ţarevnă. 

— Cum ai nimerit aici? îl întrebă ea. 

— Cum-necum, uite că am nimerit! Dar tu cum ai ajuns? 

— Pe mine m-a luat dracul şi mă ţine închisă aici. 

— Nu-ţi face griji! Am să te scot eu afară. 

— O să ne omoare dracul! Este foarte puternic. A smuls chiar şi un stejar din 
rădăcini! 

— Arată-mi unde-i, o rugă Bob De Mazăre. 

— Uite, în această casă, îi răspunse ţarevna. 

S-a apropiat Bob De Mazăre de casă, a deschis uşa şi l-a văzut pe moşneguţ. De cum l-a 


zărit, moşneguţul a strigat: 

— Ne luptăm sau ne împăcăm? 

— Ne luptăm! leşi afară, că altfel dărâm casa! 

Bob De Mazăre şi-a învârtit paloşul şi l-a ucis dintr-o lovitură pe moşneguţ. S-a apropiat 
apoi de ţarevnă şi i-a zis: 

— Să mergem! 

— Să intrăm întâi prin acareturile lui şi să-i luăm avuția! zise țarevna. 

Aşa au şi făcut. Apoi Bob De Mazăre a dus-o pe ţarevnă la locul unde coborâse în 


groapă şia 

strigat: 

— Ei, prieteni! Mai sunteţi aici? Dacă da, daţi drumul la odgon! 

Odgonul a fost coborât. Bob De Mazăre a legat de el un sac de aur şi aspuscă era 
pentru 


Svernigora. Apoi au primit şi ceilalţi câte un sac de aur. După aceea a strigat: 

— Iar ce vă trimit acum e pentru mine! 

Când prietenii au ridicat povara sus şi au văzut-o pe ţarevnă, au hotărât să-l omoare pe 
Bob De Mazăre. Acesta însă nu s-a prins de odgon, ci a legat de el un bolovan şi s-a dat 
într-o parte. Prietenii au tras odgonul până la jumătatea gropii şi i-au dat drumul. 
Bolovanul s-a prăvălit în hău şi era cât pe ce să-l strivească pe Bob De Mazăre. „Ce-i de 
făcut?”, se întrebă el. Deodată s-a iscat o furtună. Unde să se adăpostească? S-a oprit 
sub un stejar şi s-a pus pe aşteptat. în stejar era un cuib cu nişte pui de corb care ţipau 
de mama focului. Bob De Mazăre s-a urcat şi i-a acoperit. Când furtuna s-a liniştit, a 
venit corbul şi i-a întrebat: 

— Cine v-a salvat? 

— N-ai să-l mănânci? 

— Nu! Arătaţi-mi-l! 

— Uite-l, e sub stejar! 

Corbul s-a apropiat de Bob De Mazăre şi i-a zis: 

— Mi-ai salvat puii. Când plec pe alte meleaguri şi apoi mă întorc, nu-mi mai 
găsesc niciodată puii în viață pentru că mor în timpul furtunii. De data asta tu i-ai 
salvat. Cum vrei să te răsplătesc? Fac orice pentru tine! 

— Vreau să ajung pe celălalt tărâm, i-a răspuns Bob De Mazăre. 

— La grea încercare mă pui! Dar nu te teme, am s-o duc la îndeplinire. 
Urcă-te în spatele meu! Am să te scot din groapă! 

Cu ajutorul corbului, Bob De Mazăre a ieşit de pe tărâmul celălalt şi a pornit-o la drum. 
A mers el cât a mers, a zărit o pădure şi a intrat în ea. Acolo a dat de o izbă şi i-a trecut 
pragul. La masă stătea o fată frumoasă şi cosea. Când l-a văzut, fata a izbucnit în 
lacrimi: 

— Vai, bunule voinic! De ce ai venit aici? O să te omoare dracul! 

— Ce tot spui, frumoasă fată? o întrebă Bob De Mazăre. 

Dar iată că a venit şi dracul. Era fratele moşneguţului pe care-l omorâse Bob De 
Mazăre. 

— Flăcăule, ai venit să ne luptăm sau să ne împăcăm? 

— Ba să ne luptăm! răspunse tânărul şi-l omori pe drac cu o singură lovitură 
de paloş. 

Frumoasa fată a început să-i mulţumească. 

— Dar cum ai nimerit aici? o întrebă el. 

— Eu sunt de mult la el. Le duceam fraților mei de mâncare, iar dracul a pus 
mâna pe mine şi m-a luat la el. Aveam şase fraţi. Ei au plecat în căutarea mea şi i-a 
înşfăcat dracul. Acum sunt în beci. Trebuie să-i eliberăm! Cheia de la beci e la drac. 
Bob De Mazăre a luat cheia, a prins-o pe frumoasa fată de mână şi s-au dus la beci. 
Tânărul a descuiat uşa şi a strigat: 

— Hei, voi, cei de acolo, sunteţi vii? 


— Suntem mai mult morți decât vii! 

Bob De Mazăre a coborât în beci, i-a scos de acolo pe frați şi i-a dus acasă. 

Moşul şi baba nu mai puteau de bucurie că Bob De Mazăre s-a întors acasă împreună 
cu Aleonuşka şi cu cei şase fraţi, dar Bob De Mazăre a hotărât că pleacă s-o caute pe 
ţarevnă. Baba s-a rugat de el să rămână, însă el nu i-a dat ascultare şi a plecat. Drumul 
trecea prin pădure şi, cum se lăsa înserarea, fu nevoit să-şi caute culcuş. Dar unde? S-a 
urcat într-un copac şi a înnoptat acolo. Dimineaţa a plecat mai departe. A mers el cât a 
mers, până a dat de o izbă. Când s-a apropiat, a auzit glasuri care răzbăteau dinăuntru. 
„A! Ăştia sunt prietenii mei Svernigora, Vertidub şi Krutius”, îi dădu lui prin gând. 
„Acum se ceartă pentru ţarevnă!” A intrat, iar cei trei, cum l-au văzut, au înlemnit. S- 
au speriat: cum era cu putinţă? Doar ei îl lăsaseră în groapă! Cum reuşise să iasă din 
ea? Tremurau toţi ca varga. 

— Nu vă temeţi! le-a spus Bob De Mazăre. Deşi m-aţi înşelat şi aţi vrut să 
mă pierdeţi, eu vă iert. Dar o iau pe ţarevnă cu mine şi plec! 

Bob De Mazăre a luat-o pe ţarevnă, s-a întors acasă şi s-a însurat cu ea. Şi aşa au 
început să trăiască şi averea să şi-o sporească. 


AGalulefala:demasăși cornul prostănac. Odată a găsit prostănacul trei 

boabe de mazăre, le-a dus la marginea satului şi le-a semănat acolo. Când a răsărit 

npoYeste PhSRARSAu a început s-o păzească. Venind odată la „grădina” sa, a văzut că 

pe mazăre stătea un cocor şi o ciugulea. Prostănacul s-a furişat tiptil şi a prins cocorul. 

— O! Am să te omor! îi spuse prostănacul. 

— Nu, nu mă omorî! se rugă pasărea. Am să-ți fac un dar! 

— Dă-l încoace! i-a zis prostul. 

Cocorul îi dărui un cal și-i zise: 

— Dacă vreodată ţi-or trebui bani, să-i spui numai atât: „Stai!”. După ce iei 

câţi bani îţi trebuie, îi spui „ho!”. 

Prostănacul luă calul şi, când să-l încalece, îi spuse: 

— Stai! 

Calul s-a risipit, prefacându-se în bani de argint. Prostul izbucni în râs şi-i spuse: 

— Ho! 

Argintul s-a adunat şi s-a prefăcut în cal. 

Prostănacul şi-a luat rămas-bun de la cocor, şi-a luat calul, l-a dus acasă şi a intrat cu el 

în izbă, poruncindu-i bătrânei: 

— Mamă, să nu-i spui niciodată „stai!”, să-i spui numai „ho!”. 

Zicând acestea, prostănacul s-a întors la mazărea lui. 

Bătrâna a stat mult pe gânduri: „De ce oare mi-a spus vorbele astea? Ce-ar fi să-i zic 

«stai»?”. Şi i-a spus. Calul s-a risipit în bani de argint. Bătrânei i-au sticlit ochii. S-a 

repezit şi a început să-i adune şi să-i pună într-o cutie. Când cutia s-a umplut, bătrâna a 

strigat: 

— Ho! 

în acest timp, prostănacul l-a prins din nou pe cocor la mazăre şi l-a ameninţat cu 

moartea, dar pasărea i-a spus: 

— Nu mă ucide, că-ţi dau un dar. 

Şi i-a dat o faţă de masă. 

— la-o! Când ţi s-o face foame, spune: „întinde-te, masă!”, iar după ce 

mănânci, spune-i: „Strânge- te, masă!”. 

Prostul a vrut să încerce pe loc dacă este adevărat şi a spus: 

— întinde-te, masă! 

Faţa de masă s-a întins, iar el a mâncat pe săturate, după care a poruncit: 

— Strânge-te, masă! 

Faţa de masă s-a strâns. El a luat-o şi s-a dus cu ea acasă. 

— Mamă, să nu-i spui niciodată acestei feţe de masă „întinde-te, masă!”. 

Spune-i doar „strânge-te, 

masă!”. 

Zicând acestea, a plecat iarăşi să vadă ce mai e pe la mazărea lui. Bătrâna a făcut şi cu 

faţa de masă ca şi prima dată, când fiul ei adusese calul în casă. 

— întinde-te, masă! i-a spus bătrâna. 

Faţa de masă, la porunca ei, s-a desfăşurat cu tot felul de bunătăţi pe ea, iar baba s-a 

înfruptat din toate. Apoi a spus: 

— Strânge-te, masă! 

Faţa de masă s-a strâns. 

în acest timp, prostul l-a prins din nou pe cocor la mazăre. Cocorul,ca să fie lăsat în 
pace, i-a dat în 

dar un corn şi s-a ridicat în văzduh. De acolo i-a spus prostului: 

— Ia zi: „Afară din corn!”. 


Prostul, spre nenorocul său, rosti aceste vorbe şi din corn au şi sărit doi flăcăi cu bâte 
care au început să-l ciomăgească atât de tare, încât bietul de el a căzut la pământ. 
Cocorul, de sus, a strigat: 

— înapoi în corn! 

Cei doi flăcăi s-au făcut nevăzuţi. 

A venit prostănacul acasă şi i-a spus mumă-sii: 

— Să nu spui niciodată „afară din corn!”, ci numai „înapoi în corn!”. 

De cum a ieşit prostănacul din casă, făcându-şi de lucru prin vecini, bătrâna a încuiat 
uşa cu zăvorul şi a poruncit: 

— Afară din corn! 

într-o clipită au sărit de acolo doi flăcăi cu bâtele şi au început s-o ciomăgească pe baba 
care urla cât o ţinea gura. 

Auzind ţipetele maică-sii, prostănacul veni într-un suflet acasă. A dat să intre, dar uşa 
era încuiată. Atunci a strigat din toate puterile: 

— înapoi în corn! 

Bătrâna şi-a venit un pic în fire după ciomăgeala pe care o mâncase şi a deschis uşa. 
Prostul a intrat şi i-a zis: 

— Nu ţi-am zis, mamă, să nu spui aşa? Ai văzut ce-ai păţit dacă nu m-ai 
ascultat! 

I-a trecut prostului prin cap să dea un mare ospăț şi i-a chemat la el pe toţi domnii şi 
boierii. Numai ce s-au aşezat ei la locurile lor, că prostănacul a şi băgat calul în casă şi 
a poruncit: 

— Stai, bunul meu căluţ! 

Calul s-a risipit în bani de argint. Oaspeţii au rămas muţi de uimire. S-au repezit şi au 
început să-şi umple buzunarele cu bani. Prostul a zis „ho!” şi a apărut din nou calul, 
numai că de această dată fără coadă. 

Văzând prostănacul că venise vremea să-şi ospăteze invitaţii, spuse: 

— întinde-te, masă! 

Faţa de masă a prins a se desfăşura, iar pe ea au apărut bunătăţi care de care mai 
scumpe şi mai gustoase şi tot felul de băuturi alese. Oaspeţii au început să bea, să 
mănânce şi să se veselească. Când i s-a părut că toată lumea e sătulă, prostul a 
poruncit: 

— Strânge-te, masă! 

Şi faţa de masă s-a strâns. Oaspeţii au început să caşte de plictiseală şi i-au zis gazdei: 
— Prostule, ia arată-ne ceva hazliu! 

— Voia dumneavoastră, cinstiți boieri! zise prostul şi aduse cornul. 

Când l-au văzut, oaspeții au început să strige: 

— Afară din corn! Afară din corn! 

De acolo s-au ivit cei doi flăcăi cu bâtele şi au început să-i snopească din toate puterile. 
Şi atâta i-au ciomăgit, până oaspeţii au dat îndărăt tot ce furaseră şi au rupt-o la fugă. 
Iar prostănacul a trăit mulţi ani pe lângă mama lui, bucurându-se de cal, de faţa de 
masă şi de corn şi sporindu-şi an de an avutul. 


Fetiţa cea înţeleaptă 


poveste rusească 


Mergeau doi fraţi: unul era sărac, celălalt avut. Cel sărac avea înhămată o iapă, iar cel 
avut un armăsar. Au rămas ei să înnopteze într-un sat. Noaptea, iapa celui sărac a fătat 
un mânz. Mânzul a intrat sub căruţa bogatului. Acesta îl trezi dimineaţa pe fratele 
sărac şi-i spuse: 

— Scoală, frate! Căruţa mea a fătat un mânz. 


Fratele se sculă şi-i zise: 

— Cum se poate ca o căruță să fete un mânz? Iapa mea e cea care l-a fătat! 
Cel avut Îi spuse: 

— Dacă l-ar fi născut iapa ta, mânzul ar fi stat sub ea. 

S-au certat cât s-au certat şi s-au dus la judecată. Cel avut i-a mituit pe judecători cu 
bani, iar cel sărac nu avea altceva decât cuvântul lui. 

Pricina lor a ajuns până la ţar, care a poruncit să fie aduşi amândoi frații şi le-a spus 
patru ghicitori: 

— Ce este mai iute şi mai puternic decât tot? Ce este mai gras pe lume? Ce 
este mai moale? Şi ce este mai drag? 

Le-a dat timp de gândire trei zile şi le-a poruncit ca în cea de-a patra zi să vină şi să-i 
dea răspunsurile. 

Cel avut s-a gândit cât s-a gândit, şi-a adus aminte de cumătră lui şi a plecat la ea să-i 
ceară sfatul. Cumătră l-a aşezat la masă, l-a cinstit şi a început să-l întrebe: 

— De ce eşti aşa de trist, cumetre? 

— Mi-a spus ţarul patru ghicitori şi mi-a dat numai trei zile răgaz. 

— Care-s alea? Zi-mi şi mie! 

— Păi uite, cumătră: ce e mai puternic şi mai iute pe lume? 

— Auzi la el ghicitoare! Bărbatul meu are o iapă murgă. Nu există altceva 
mai iute decât ea. Dacă o atingi cu biciul, ajunge iepurele din urmă. 

— A doua ghicitoare: ce este pe lume mai gras şi mai gras? 

— Ăsta-i al doilea an de când hrănim un porc bălţat. E aşa de gras, că nu se 
poate ţine pe picioare. 

— A treia ghicitoare: ce este pe lume mai moale? 

— E limpede că-i salteaua de puf. Altceva mai moale nici nu-ți poți închipui! 
— A patra ghicitoare: ce este mai drag pe lume? 

— Cel mai drag pe lume este nepoţelul meu, Ivanuşka. 

— îti mulţumesc, cumătră! Mi-ai deschis mintea! N-am să te uit toată viaţa. 
Fratele cel sărac a început să verse lacrimi amare şi s-a dus acasă. L-a întâmpinat 
fetiţa de şapte ani, singurul lui copil. Pe altcineva nu mai avea. 

— De ce oftezi şi verşi lacrimi, tătucă? 

— Cum să nu oftez şi să nu vărs lacrimi? Mi-a spus ţarul patru ghicitori pe 
care n-am să le ghicesc în veci! 

— Spune-mi-le şi mie, care sunt acelea? 

— lată care: Ce este mai puternic şi mai iute pe lume? Ce este mai gras 
decât orice? Ce este cel mai moale pe lume? Ce este cel mai drag pe lume? 

— Du-te, tătucă, şi spune-i țarului că cel mai puternic şi mai iute pe lume 
este vântul. Mai gras decât orice este pământul, fiindcă hrăneşte tot ce creşte şi 
trăieşte pe el. Cea mai moale este mâna: pe orice s-ar culca omul, tot mâna şi-o pune 
sub cap. Iar mai drag decât somnul nu-i nimic pe lume! Au venit la țar amândoi frații, 
şi cel bogat, şi cel sărac. După ce Îi ascultă pe amândoi, țarul îl întrebă pe cel sărac: 

— Singur le-ai ghicit sau te-a învățat cineva? 

— înălțimea Ta, i-a răspuns săracul, am o fată de şapte ani. Ea m-a învățat. 
— Dacă fata îţi este aşa de înțeleaptă, du-i acest fir de mătase şi spune-i ca 
până dimineaţă să-mi ţeasă un ştergar cu floricele! 

Țăranul a luat firul de mătase şi a venit acasă abătut peste măsură. 

— Mare necaz! îi spuse el fiicei sale. Țarul a poruncit să-i ţeşi din acest fir 
un prosop înflorat. 

— Nu te necăji, tătucă! i-a spus fata. 

A rupt o nuia din măturoi, i-a dat-o tatălui ei şi i-a zis: 

— Du-te la țar şi spune-i să găsească un meşter care să facă din nuiaua asta 
un război pe care să-i ţes ştergarul! 

Țăranul s-a dus la ţar şi i-a spus ce-l învățase fiică-sa. Ţarul i-a dat o sută cincizeci de 


ouă şi i-a zis: 

— Du-le fetei tale şi spune-i ca până mâine să-mi scoată o sută cincizeci de 
pui! 

S-a întors ţăranul acasă şi mai abătut. 

— Vai, fata mea! Scapi de o belea, dai peste alta! 

— Nu te necăji, tătucă! i-a răspuns fata. 

A fiert ea ouăle şi le-a păstrat pentru prânz şi pentru cină, iar pe tată l-a trimis înapoi la 
ţar. 

— Spune-i ţarului că puilor le trebuie ca hrană grăunțe de o zi! într-o 
singură zi să fie arat câmpul, să fie semănat, secerat şi treierat. La alt grâu puii noştri 
nici n-ar catadicsi să se uite. 

Țarul l-a ascultat pe ţăran şi i-a zis: 

— Dacă fata ta e aşa de înţeleaptă, să vină mâine dimineaţă la mine: nici pe 
jos şi nici călare, nici goală, dar nici îmbrăcată, nici cu vreun dar, nici fără de el. 

„Ei”, se gândi ţăranul, „aşa o poruncă nici fata n-o poate scoate la capăt; se vede că ne- 
a sosit sfârşitul!”. 

— Nu te necăji, tată! i-a spus fata. Dă o fugă la vânător şi cumpără-mi un 
iepure viu şi o prepeliță. Tatăl s-a dus şi i-a cumpărat iepurele şi prepelița. 

A doua zi, fata şi-a lepădat hainele, a pus pe ea un năvod, a încălecat pe iepure, a luat 
prepeliţa în mână şi a plecat la palatul ţarului. Acesta a întâmpinat-o la intrare. Fata i-a 
făcut o plecăciune: 

— lată, Măria Ta, zise fata, un mic dar pentru tine! - şi i-a dat prepeliţa. 
Țarul a întins mâna, dar, când s-o apuce, pasărea, zbârrr!, a şi zburat. 

— Bine, zise ţarul, ai făcut întocmai cum am poruncit. Spune-mi acum: tatăl 
tău e sărac... Cum vă hrăniţi? 

— Tatăl meu prinde peşte pe uscat, nu pune capcane în apă, iar eu car 
peştele în poală şi fac borş. 

— Ce spui, proasto? sări fratele cel bogat. De când trăieşte peştele pe uscat? 
Peştele înoată în apă. 

— Dar tu eşti deştept? Unde s-a mai văzut ca o căruţă să fete un mânz? Nu 
căruţa fată mânji, ci iapa! 

Țarul a hotărât să i se înapoieze mânzul ţăranului sărac, iar pe fata acestuia a luat-o la 
el. Când s-a făcut mare, a luat-o de nevastă şi aşa a ajuns ea țarină. 


Sivko-Burko 


poveste rusească 


A fost odată un bătrân care avea trei fii. Pe mezin îl chema Ivan, dar toţi îi ziceau Ivan 
Prostovan. Nu făcea nimic cât era ziua de lungă, doar şedea într-un colţ pe sobă şi 
căsca ochii la pereţi. Bătrânul, aflându-se pe moarte, îşi chemă flăcăii şi le zise: 

— Fiii mei! Când am să mor, să veniţi pe rând la cimitir şi să dormiţi câte o 
noapte pe mormântul meu. 

Bătrânul a murit şi a fost înmormântat. S-a lăsat noaptea. Fiul cel mare trebuia să 
doarmă pe mormântul tătâne-său, însă, fie de lene, fie de frică, nu-i venea să se ducă în 
cimitir. îi zise fratelui mai mic: 

— Ivane Prostovane! Du-te la tata la mormânt şi dormi tu în locul meu! 
Oricum nu faci nimic în gospodărie... 

Ivan Prostovan s-a îmbrăcat, s-a dus la mormânt şi s-a culcat pe el. La miezul nopţii, 
mormântul s-a deschis dintr-odată, bătrânul a ieşit şi a întrebat: 

— Cine-i aici? Tu eşti fiul meu cel mare? 

— Nu, tată! Sunt eu, Ivan Prostovan. 


— De ce n-a venit fratele tău cel mai mare? 

— El m-a trimis pe mine în locul său! 

— Ei, al tău să fie norocul! 

Bătrânul a fluierat haiduceşte: 

— Sivko-Burko! Căluţule năzdrăvan, căluțule cu părul ca pana corbului! 
Sivko a apărut în mare goană, frământând pământul sub copite. Din ochi îi săreau 
scântei, iar pe nas îi ieşea fum ca din horn. 

— Iată, fiule, un cal breaz. Al tău să fie! Iar tu, căluțule, să-l slujeşti cu 
credință, aşa cum m-ai slujit pe mine! 

Ivan Prostovan şi-a mângâiat calul, l-a lăsat slobod şi a plecat acasă. Frații l-au 
întrebat: 

— Cum a fost, Ivane Prostovane? Te-ai odihnit bine? 

— Foarte bine, fraților! 

A doua noapte era rândul fratelui mijlociu să doarmă pe mormânt, dar nici lui nu-i 
venea să se ducă la cimitir în puterea nopții. îi zise mezinului: 

— Ivane Prostovane! Du-te la mormânt la tătuca şi dormi acolo în locul meu! 
Fără a scoate o vorbă, Ivan Prostovan se îmbrăcă, se duse şi se culcă pe mormântul lui 
tătâne-său. La miezul nopţii, iar s-a deschis mormântul, a ieşit bătrânul şi a întrebat: 

— Tu eşti, mijlociule? 

— Nu, răspunse Ivan Prostovan. Tot eu sunt! 

Bătrânul a şuierat haiduceşte şi a strigat: 

— Sivko-Burko, năzdrăvanule! 

Burko veni în fugă, frământând pământul sub copite. Din ochi îi săreau flăcări, iar pe 
nări îi ieşea fum. 
— Ei, Burko, să-l slujeşti şi pe fiul meu cum m-ai slujit şi pe mine! Iar acum 
du-te! 
Burko s-a făcut nevăzut, bătrânul a intrat în mormânt, iar Ivan Prostovan a plecat 
acasă. 
— Cum ai dormit, Ivane Prostovane? 

— Minunat, fraților! 

A treia noapte era rândul lui Ivan să se ducă la mormântul părintelui. N-a mai aşteptat 
să fie îndemnat: s-a îmbrăcat şi a plecat. Cum stătea el întins, deodată s-a deschis 
mormântul taman la miezul nopţii, bătrânul a ieşit şi n-a mai întrebat cine venise. 
Pasămite ştia că e fiul cel mic. A slobozit un şuierat haiducesc şi a strigat: 

— Sivko-Burko, bidiviule cu părul ca pana corbului! 

Bidiviul sosi în goană, frământând pământul sub copite. Din ochi i se revărsau flăcări, 
iar pe nări scotea fum. 

— Ei, căluțule, cum m-ai slujit pe mine, aşa să-l slujeşti şi pe fiul meu! 

Zicând acestea, bătrânul şi-a luat rămas-bun de la Ivan Prostovan şi a intrat în 
mormânt. Ivan Prostovan şi-a mângâiat căluţul, l-a lăsat slobod şi a plecat acasă. Fraţii 
l-au întrebat din nou: 

— Ai dormit bine, frăţioare? 

— Minunat, fraților! 

După întâmplarea cu cimitirul, viaţa a intrat pe făgaşul obişnuit: frații munceau, iar 
Ivan Prostovan lenevea. într-o zi, crainicul țarului a răspândit vestea că dacă cineva se 
va arăta vrednic să smulgă portretul şi ştergarul țarevnei prinse pe unul din pereţii 
palatului, la o înălțime de nu ştiu câte bârne, aceluia țarul i-o va da pe fie-sa de 
nevastă. 

Fraţii se pregăteau să se ducă şi ei să vadă cine va reuşi să smulgă portretul. De pe 
sobă, de după horn, Ivan Prostovan se rugă de ei: 

— Fraţilor, daţi-mi şi mie un cal, să mă duc să văd şi eu! 

— Ei! au tăbărât fraţii pe el. Rămâi, Prostovane, pe sobă! La ce să te duci? 
Să râdă lumea de tine? Ivan, nu şi nu! Că vrea şi el să vadă - şi atâta a stăruit, încât 


fraţii n-au avut încotro. 

— Ia, Prostovane, iapa cea beteagă şi du-te! i-au spus ei, au încălecat pe cai 
şi au plecat. 

Ivan Prostovan a încălecat pe iapa cea şchioapă şi a plecat în urma fraţilor săi. Când a 
ieşit în câmp deschis, a descălecat, a înjunghiat iapa, a jupuit-o, i-a întins pielea pe băț 
şi apoi a scos un şuierat haiducesc şi a strigat: 

— Sivko-Burko, năzdrăvanule! 

Sivko a venit în goana mare, făcând pământul să tremure sub copitele lui. Din ochi îi 
ieşeau flăcări, iar din nări fuioare de fum. Ivan Prostovan i-a intrat pe o ureche, s-a 
ospătat cum se cuvine, iar pe cealaltă a ieşit gătit aşa de frumos, că nici fraţii nu l-ar fi 
recunoscut. 

A încălecat şi a fugit spre palat să smulgă portretul. în faţa palatului se adunase lumea 
de pe lume. Cum l-au văzut pe Ivan, toţi au început să-şi dea coate şi să se întrebe cine- 
o fi voinicul acela arătos. Ivan Prostovan şi-a îndemnat calul, a sărit, dar portretul nu l- 
a atins, pentru că era cu trei bârne deasupra. Toţi au rămas muţi de uimire şi au văzut 
dincotro a venit, dar n-au băgat de seamă încotro s-a dus. 

Ivan s-a întors acasă, a lăsat calul slobod şi s-a urcat înapoi pe sobă. După un timp s-au 
întors şi fraţii lui şi au început să le povestească nevestelor: 

— Dacă ați fi văzut ce mândreţe de voinic a venit! Unul ca el n-am pomenit 
în viața noastră! Am văzut cu toții dincotro a venit, n-am băgat de seamă încotro s-a 
făcut nevăzut, dar suntem încredinţaţi că se va întoarce. 

Ivan Prostovan, de pe sobă, îi întrebă: 

— Nu cumva eram eu acela? 

— Cum naiba să fi fost tu? Stai, prostule, pe sobă şi scobeşte-te-n nas! 
Timpul trecu, şi iată că-i pofteşte ţarul iarăşi pe cei dornici s-o ia de nevastă pe fata lui. 
Fraţii au început să se pregătească din nou, iar prostul a prins să se roage de ei: 

— Fraţilor, daţi-mi şi mie un cal, să merg şi eu! 

Ei îi răspunseră: 

— Stai, prostule, acasă! Ţi-e poftă să mai omori un cal? 

Prostovanul a început iarăşi să stăruie şi fraţii n-au avut încotro: i-au dat iarăşi o iapă 
şchioapă. Ivan a înjunghiat-o şi pe aceea, a jupuit-o, i-a întins pielea pe băț, a scos un 
şuierat haiducesc şi a strigat: 

— Sivko-Burko, năzdrăvanule! 

Burko a venit în fugă, făcând pământul să tremure sub copitele lui. Din ochi îi ieşeau 
flăcări, iar pe nări scotea fum ca din horn. Ivan Prostovan a intrat prin urechea dreaptă 
şi a ieşit pe cea stângă îmbrăcat în haine arătoase, ca un ţarevici. 

A sărit pe calul năzdrăvan, a fugit la palat, dar portretul şi ştergarul ţarevnei tot nu le- 
a desprins: erau cu doar două bârne mai sus. Lumea adunată a văzut dincotro a venit, 
dar n-a băgat de seamă încotro a plecat. 

S-a întors Ivan acasă, şi-a slobozit calul năzdrăvan, s-a urcat pe sobă şi şi-a aşteptat 
fraţii. Aceştia au venit şi au început să povestească: 

— Nevestelor, dacă aţi fi văzut! A venit iarăşi voinicul de data trecută şi 
doar două bârne i-au lipsit ca să pună mâna pe portret... 

— Nu cumva eram eu acela, frățiorii mei? 

— Stai cuminte, Prostovane! Cum naiba să fi fost tu? 

N-a trecut mult timp şi țarul i-a poftit iarăşi la întrecere pe peţitorii țarevnei. Frații au 
început să se pregătească de drum, iar Ivan Prostovanul se rugă de ei: 

— Daţi-mi, fraţilor, un cal, să mă duc să văd şi eu! 

— Stai, prostule, acasă! fu răspunsul lor. Până când ai să ne tot înjunghii 
caii? 

Prostovanul a stăruit atât de mult, încât fraţii n-au avut încotro şi-au hotărât să-i dea 
cea mai slabă iapă din grajd. Ivan a făcut şi cu iapa aceea ca şi cu celelalte două, apoi 
a fluierat şi a strigat cu glas voinicesc: 


— Sivko-Burko, năzdrăvanule! 

Bidiviul a venit în goană. Tremura pământul sub copitele lui. Din ochi îi ţâşneau limbi 
de foc, iar pe nări îi ieşea fum ca din horn. Ivan Prostovan i-a intrat pe o ureche, s-a 
ospătat bine-bine şi a ieşit pe cealaltă gătit ca un ţarevici. A încălecat pe calul 
năzdrăvan şi a pomit-o spre capitală. 

Cum a ajuns la palatul ţarului, a smuls portretul din perete, împreună cu ştergarul, şi 
s-a făcut nevăzut. Toţi ştiau dincotro venise, dar nimeni n-a băgat de seamă încotro 
dispăruse. 

Prostovanul s-a întors acasă, a slobozit calul, s-a urcat pe sobă şi şi-a aşteptat fraţii. 
Aceştia au venit şi au început să le povestească nevestelor: 

— Dacă aţi fi văzut! Acelaşi viteaz de care v-am mai povestit şi-a luat un 
avânt atât de mare, încât a ajuns cu mâna la portret şi l-a smuls din perete. 

De pe sobă, de după horn, Ivan Prostovan îi întrebă: 

— Nu cumva am fost eu acela, frățiorii mei? 

— Stai la locul tău, Prostovane! Cum naiba să fi fost tu? 

După câtva timp, ţarul a dat un mare bal şi i-a chemat pe toţi boierii, conducătorii de 
oşti, cnejii, aleşii Sfatului, miniştrii, târgoveţii şi ţăranii. Au venit şi fraţii lui Ivan, dar 
nici prostul n-a rămas acasă. A venit la bal, s-a cocoţat pe sobă, după horn, şi a început 
să-şi holbeze ochii. 

Țarevna însăşi le aducea oaspeţilor bere pe tavă şi se uita cu băgare de seamă, 
pândindu-l pe cel care se va şterge cu ştergarul ei. Acela avea să-i fie mire. Numai că 
nu s-a şters nimeni, iar pe Ivan Prostovan nu l-a văzut şi l-a ocolit. Oaspeţii au plecat pe 
la casele lor. 

A treia zi, ţarul i-a chemat iar la bal pe toţi, iar ţarevna a început să-i servească pe 
oaspeţi cu bere chiar cu mâna ei. A trecut pe la toţi, dar nimeni nu s-a şters cu 
ştergarul. „Ce-o mai fi şi asta?”, se gândea ea. „De ce nu se iveşte alesul meu?” Când s- 
a uitat pe sobă, după horn, l-a văzut pe Ivan Prostovan, îmbrăcat în haine sărăcuţe, 
murdar de funingine şi cu părul vâlvoi. I-a turnat un pahar cu bere şi i l-a întins, iar 
fraţii priveau şi-şi ziceau în sinea lor: „Ţarevna până şi pe prost îl cinsteşte cu bere!”. 
Ivan Prostovan a băut berea şi s-a şters cu ştergarul. Ţarevnei i-au sticlit ochii de 
bucurie. L-a luat de mână şi dinaintea ţarului. 

— Tătucă, iată-l pe alesul meu! 

Fraţilor parcă le-ar fi înfipt cineva un cuţit în inimă. Se gândeau: „Ce-i cu ţarevna? Nu 
cumva şi-o fi ieşit din minţi? Auzi! Şi l-a ales de bărbat tocmai pe Prostovan!”. 

N-a mai încăput nicio discuţie: repede s-a făcut nunta. Ivan al nostru n-a mai fost Ivan 
Prostovan, ci ginerele ţarului. 

S-a scuturat, s-a spălat, s-a făcut chipeş şi viteaz de nu-l mai recunoştea lumea. Abia 
atunci au înţeles fraţii săi ce a însemnat să se ducă să doarmă pe mormântul tatălui. 


Fecioara ţar 


poveste rusească 


Undeva, într-o ţară, trăia un negustor. Nevasta i-a murit şi l-a lăsat cu un fiu pe nume 

Ivan. Tatăl a adus un sfătuitor care să-l îndrume pe Ivan, iar el, după un timp, s-a 

însurat cu altă femeie. Fiindcă băiatul era mare şi foarte chipeş, mama vitregă s-a 

îndrăgostit de el. 

Odată, Ivan a ieşit împreună cu sfătuitorul său pe mare, la pescuit. Deodată au văzutcă 
spre ei 
se 

îndreaptă treizeci de corăbii. Pe ele se afla Fecioara Țar cu alte treizeci de fete 

frumoase, surorile ei de cruce. Când barca din care pescuiau cei doi s-a lipit de una 


dintre corăbii, toate cele treizeci de corăbii au aruncat ancorele. Ivan, fiul negustorului, 
a fost poftit împreună cu sfătuitorul său pe cea mai arătoasă dintre ele. Acolo au fost 
întâmpinați de Fecioara Țar şi de cele treizeci de surate ale 
ei. 
Fecioara Țar i-a mărturisit lui Ivan, fiul negustorului, că s-a îndrăgostit nebuneşte de 
elşi a 
venit 
acolo să-l vadă. De îndată cei doi s-au logodit. 
Fecioara Țar i-a spus lui Ivan, fiul negustorului, să vină şi a doua zi cu barca în acelaşi 
loc. Şi-au luat rămas-bun şi s-au îndepărtat, iar Ivan, fiul negustorului, s-a întors acasă, 
a mâncat şi s-a culcat. Mama vitregă l-a ademenit pe sfătuitorul fiului în camera ei, l-a 
îmbătat şi a început să-l descoasă cum a fost la pescuit. Sfătuitorul i-a povestit totul de- 
a fir-a-păr. După ce l-a ascultat, femeia i-a dat sfătuitorului un ac cu gămălie şi i-a zis: 
— Mâine, când se vor apropia de voi corăbiile, prinde-i acest ac de haine lui 
Ivan. 
Sfătuitorul a promis că va face întocmai. Dimineața, după ce s-a trezit, Ivan, fiul 
negustorului, a plecat la pescuit. De îndată ce a văzut corăbiile, sfătuitorul a înfipt acul 
în haina lui Ivan. 
— Ce somn mi s-a făcut! a spus fiul negustorului. Eu am să trag un pui de 
somn, iar când se vor apropia corăbiile, te rog să mă trezeşti. 
— Sigur că da! Cum să nu te trezesc? 
S-au apropiat corăbiile şi au aruncat ancorele. Fecioara Țar a trimis după Ivan, fiul 
negustorului, ca să vină cât mai repede la ea. Acesta însă dormea dus. Au început să 
tragă de el şi să-l înghiontească, încercând să-l trezească. Tânărul însă dormea 
buştean. Trimişii Fecioarei Țar l-au lăsat în plata Domnului şi au plecat pe corabia 
stăpânei. Fecioara Țar i-a spus sfătuitorului ca Ivan, fiul negustorului, să vină a doua zi 
în acelaşi loc, a poruncit să se ridice ancorele şi să se întindă pânzele. Nici nu s-au 
îndepărtat bine corăbiile, că sfătuitorul a scos acul din straiele lui Ivan, iar acesta s-a 
trezit şi a început să strige să se întoarcă Fecioara Țar. Ea însă era de-acum departe şi 
nu l-a auzit. 
Tânărul s-a întors acasă negru de supărare. Mama vitregă l-a adus iar pe sfătuitor la ea 
în cameră, l- a îmbătat şi l-a descusut în privinţa celor întâmplate la pescuit. I-a 
poruncit ca a doua zi să-i înfigă iarăşi acul în straie lui Ivan. 
A doua zi, Ivan, fiul negustorului, a plecat din nou la pescuit şi a dormit iarăşi tot 
timpul fără s-o vadă pe Fecioara Țar. Aceasta i-a spus sfătuitorului să-l aducă încă o 
dată. 
în cea de-a treia zi, tânărul s-a pregătit şi a plecat la pescuit cu sfătuitorul său. S-au 
apropiat de locul ştiut, au văzut corăbiile venind, sfătuitorul i-a înfipt acul în haine şi 
Ivan, fiul negustorului, a căzut într-un somn adânc. Corăbiile s-au apropiat, au ancorat, 
iar Fecioara Țar a trimis după logodnicul său să fie adus la ea pe corabie. Trimişii au 
încercat în toate felurile să-l trezească, dar toată truda lor a fost în zadar. 
Fecioara Țar şi-a închipuit că la mijloc trebuie să fie un lucru necurat pus la cale de 
mama vitregă prin sfătuitorul tânărului şi i-a lăsat logodnicului o scrisoare prin care îl 
povăţuia să-i reteze capul sfătuitorului său, iar dacă o iubeşte cu adevărat, s-o caute 
peste treizeci de mări şi treizeci de ţări. 
De îndată ce corăbiile au ridicat pânzele şi s-au îndepărtat, sfătuitorul a scos acul pe 
care îl înfipsese în straiele lui Ivan, iar acesta s-a trezit şi a început să strige şi s-o 
cheme pe Fecioara Țar. Dar aceasta era deja departe şi nu auzea nimic. 
Sfătuitorul i-a dat tânărului scrisoarea de la Fecioara Țar. Ivan, fiul negustorului, a citit 
scrisoarea, şi-a scos sabia din teacă şi i-a retezat capul sfătuitorului. El a venit la mal, a 
ajuns acasă, şi-a luat rămas-bun de la tată şi a pornit în căutarea celei de-a treizecea 
ţări. 
Mergea încotro vedea cu ochii. A mers mult? A mers puţin? Povestea se deapănă 


repede, iar treaba se face alene. într-un târziu s-a apropiat de o mică izbă, care stătea 
pe picioare de găină şi se rotea. A intrat în izbă, iar înăuntru era Baba laga Picior de 
Os. 

— Ptiu! Ptiu! făcu ea. Picior de om n-a călcat pe-aicea niciodată, iar astăzi 
iată că a apărut! Cu voia sau fără voia ta eşti aici, bunule viteaz? 

— Şi cu voia, dar de două ori mai mult fără voia mea. Nu ştii cumva, Babă 
laga, unde se află cea de-a treizecea ţară? 

— Nu, nu ştiu! a spus ea şi l-a sfătuit să meargă la sora ei cea mijlocie, poate 
află de la ea. 
Ivan, fiul negustorului, i-a mulţumit şi a plecat mai departe. A mers cât a mers, până a 
întâlnit în calea lui o izbă la fel cu cea dintâi. A intrat, iar înăuntru era Baba laga, sora 
celei de dinainte. 
— Ptiu! Ptiu! făcu aceasta. Picior de om n-a călcat pe-aicea niciodată, iar 
astăzi iată că a apărut! Cu voia sau fără voia ta eşti aici, bunule viteaz? 

— Şi cu voia, dar de două ori mai mult fără voia mea. Nu ştii cumva, Babă 
laga, unde se află cea de-a treizecea ţară? 

— Nu, nu ştiu! i-a răspuns Baba laga şi l-a sfătuit să meargă la sora ei mai 
mică. Poate că ea ştie. Dacă se va supăra pe tine şi o să vrea să te mănânce, tu să iei de 
la ea trei trompete şi s-o rogi să te lase să cânţi la ele. în prima trompetă să sufli încet, 
în cea de-a doua ceva mai tare, iar în cea de-a treia tare de tot. 

Ivan, fiul negustorului, i-a mulţumit Babei laga şi a plecat mai departe. A mers câta 
mers, până a întâlnit în calea lui o izbă pe picioare de găină care se rotea. A intrat, iar 
acolo era sora cea mică a Babei laga. 

— Ptiu! Ptiu! făcu aceasta. Picior de om n-a călcat pe-aicea niciodată, iar 
astăzi iată că a apărut! a spus Baba laga şi a fugit să-şi ascută dinţii ca să-l mănânce pe 
oaspete. 

Ivan, fiul negustorului, i-a cerut cele trei trompete şi a cântat din prima încetişor, din a 
doua ceva mai tare, iar din a treia tare de tot. Deodată s-au adunat din toate părţile 
păsări nenumărate, între care se afla şi pasărea de foc. 

— Urcă-te pe mine, i-a spus pasărea de foc, şi zburăm acolo unde ai nevoie. 
Altfel, Baba laga te mănâncă. 

Nici n-a apucat bine Ivan să se aşeze, că Baba laga a înşfăcat pasărea de coadă, 
smulgându-i un smoc de pene. 

Pasărea de foc a zburat cu Ivan, fiul negustorului, mult timp prin slava cerului şi, în 
cele din urmă, a ajuns la o mare întinsă. 

— Ei, Ivane, fiu al negustorului, cea de-a treizecea ţară se întinde dincolo de 
această mare. Nu-mi stă în putere să te duc acolo. Descurcă-te cum poţi! 

Ivan, fiul negustorului, a coborât de pe pasărea de foc, i-a mulţumit şi a pornit de-a 
ungul țărmului. A mers până a dat de o izbă. A intrat, iar acolo era o babă bătrână, 
ătrână de tot. I-a dat drumeţului să mănânce şi să bea şi a început să-l descoasă 
încotro s-a pornit şi din ce pricină călătoreşte. El i-a povestit că merge spre cea de-a 
treizecea ţară, s-o caute pe Fecioara Țar, sortita lui. 

— Ah! făcu bătrâna. Ea nu te mai iubeşte. Dacă dă ochii cu tine, te rupe în 
ucăţi. Iubirea ei este ascunsă departe. 

— Cum aş putea s-o găsesc? 

— Aşteaptă puţin! La curtea Fecioarei Țar trăieşte fiica mea şi mi-a promis 
că astăzi trece pe la mine. Poate de la ea să aflăm câte ceva... 

Bătrâna s-a întors, a luat acul cu gămălie de la Ivan, fiul negustorului, şi l-a înfipt în 
erete. 

Seara a venit fata bătrânei. Mama a început s-o întrebe dacă nu cumva ştie unde şi-a 
ascuns Fecioara Țar iubirea. 

— Nu ştiu! a răspuns fata şi a promis s-o întrebe chiar pe Fecioara Țar. 

A doua zi, fata babei a venit din nou şi i-a spus mamei sale: 


— De cealaltă parte a mării întinse este un stejar, în stejar e un cufăr, în 
cufăr e un iepure, în iepure o rață, în rață un ou, iar în ou se află iubirea Fecioarei Țar. 
Ivan, fiul negustorului, a luat nişte pâine şi a plecat spre locul acela. A găsit stejarul, a 
coborât cufărul, de acolo a scos iepurele, din iepure rața, din rață oul şi s-a întors cu 
oul la bătrână. 
Nu peste mult timp a fost ziua bătrânei, care a invitat-o la ea şi pe Fecioara Țar cu cele 
treizeci de surate ale ei. A fiert oul adus de Ivan, iar pe flăcău l-a îmbrăcat în straie 
sărbătoreşti şi l-a ascuns. 
La prânz a sosit şi Fecioara Țar cu cele treizeci de tovarăşe ale ei. S-au aşezat la masă 
şi, după ce au mâncat, bătrâna a pus în faţa fiecăreia câte un ou obişnuit fiert, iar în 
faţa Fecioarei Țar pe acela adus de Ivan, fiul negustorului. Ea l-a mâncat şi a început 
să-l iubească foarte tare pe Ivan. 
Bătrâna l-a scos din ascunzătoare pe fiul negustorului. Ce bucurie a fost! Ce veselie! 
Fecioara Țar 


a 
plecat împreună cu logodnicul în ţara ei. S-au cununat, au început să trăiască şi 

avutul să-l 
sporească. 


Maria Morevna 


poveste rusească 


într-o împărăție oarecare, într-o ţară oarecare, trăia odată Ivan Ţarevici. El avea trei 

surori: Maria, Olga şi Ana. Părinţii îi muriseră, dar, înainte de a-şi da obştescul sfârşit, 

l-au chemat şi i-au spus: 

— Să-ţi măriţi surorile 

cu primii care ţi le vor cere! Să nu le ţii prea mult pe lângă tine! 

Țareviciul şi surorile sale şi-au înmormântat părinţii, iar după aceea, ca să mai uitede 
necaz, s-au 

dus să se preumble prin parcul palatului. Deodată cerul a fost acoperit de nori negri şi 

s-a iscat o furtună cumplită. 

— Să intrăm în casă, surioarelor! zise Ivan Ţarevici. 

Nici n-au intrat ei bine în palat, că un fulger le-a despicat tavanul în două şi în camera 

de oaspeţi a intrat un şoim luminos, s-a lăsat pe podea, s-a prefăcut într-un tânăr 

chipeş şi a spus: 

— Bună ziua, Ivan Ţarevici! înainte vreme veneam pe-aici ca oaspete. Acum 

am venit s-o peţesc pe sora voastră Maria Ţarevna! 

— Dacă te place, eu n-am nimic împotrivă! răspunse Ivan Ţarevici. Să vă 

ajute Dumnezeu! 

Maria s-a învoit. Şoimul s-a însurat cu ea şi a dus-o cu sine în ţara lui. 

Zilele treceau unele după altele, orele zburau şi ele precum clipele, iar anul a trecut 

repede, ca şi cum nici n-ar fi fost. Ivan Ţarevici şi cele două surori care rămăseseră cu 

el au ieşit la plimbare în parc. Dar iată că din nou s-au adunat norii, din nou s-a pornit 

vijelia, din nou au răsunat tunetele. 

— Să intrăm în casă, surioarelor! zise Ivan Ţarevici. 

De îndată ce au intrat în palat, un fulger a lovit acoperişul, l-a despicat în două şi în 

încăpere a intrat un vultur. S-a lăsat pe podea şi s-a prefăcut într-un tânăr mândru 

nevoie mare. 

— Bună vreme, Ivan Ţarevici! înainte veneam pe-aici ca oaspete. Acum am 

venit s-o peţesc pe sora ta Olga. 

Ivan Ţarevici răspunse: 


— Dacă Olgăi îi eşti drag, n-are decât să se mărite cu tine! Eu n-am să mă 
împotrivesc! 

Olga 'Ţarevna se învoi şi se mărită cu vulturul. Acesta a luat-o şi a dus-o în țara lui. 

A mai trecut un an. îi spuse Ivan Ţarevici surorii celei mici: 

— Să mergem, surioară, în parc la plimbare! 

Dar din nou s-au adunat nori grei pe cer, din nou s-a pornit vijelia, din nou au răsunat 
tunetele şi au sclipit fulgerele. 

— Să intrăm, surioară! zise Ivan Ţarevici. 

Au intrat, dar nici n-au apucat să se aşeze bine, că un fulger a lovit tavanul şi l-a 
despărţit în două. Pe acolo a intrat un corb. S-a lăsat pe podea şi s-a transformat într- 
un tânăr neasemuit de frumos. Şi cei de dinaintea lui erau chipeşi, dar acesta îi 
întrecea cu mult. 

— înainte veneam pe-aici ca oaspete. Acum am venit s-o cer de soţie pe Ana 
'Ţarevna. 

— Nu pot s-o silesc! răspunse Ivan Ţarevici. Dar dacă te îndrăgeşte, să se 
mărite cu tine! 

Ana Ţarevna a devenit soţia corbului şi acesta a dus-o în ţara sa. 

A rămas Ivan Ţarevici singur cuc. A stat un an fără surorile sale şi i s-a făcut dor de ele. 
„Să merg să-mi caut surorile!”, îşi zise el. S-a pregătit de drum şi a plecat. A mers el 
cât a mers şi a dat pe câmp de o întreagă oştire răpusă. 

— E cineva viu pe-aici? a întrebat Ivan Ţarevici. Dacă este, să-mi răspundă 
cine a învins această oaste măreaţă! 

I-a răspuns un oştean care mai era viu: 

— Toată această oştire măreaţă a fost culcată la pământ de Maria Morevna, 
preafrumoasa ţarevnă. Ivan Ţarevici a pornit mai departe şi a dat de o tabără de corturi 
albe. Dintr-unul i-a ieşit în întâmpinare Maria Morevna, preafrumoasa ţarevnă. 

— Bun venit, țareviciule! încotro te poartă Domnul? Te-ai pornit la drum de 
voie sau de nevoie? 

I-a răspuns Ivan Ţarevici: 

— Bunii viteji niciodată nu se pornesc la drum fără voia lor! 

— Ei, dacă n-ai nicio grabă, fii oaspetele meu! 

Ivan Ţarevici a rămas bucuros şi a petrecut două nopţi în tabăra Măriei Morevna, 
preafrumoasa ţarevnă. Aceasta l-a îndrăgit şi cei doi s-au căsătorit. 

Maria Morevna, preafrumoasa ţarevnă, l-a luat pe Ivan Ţarevici cu ea în ţara ei. Au 
trăit ei câtva timp în tihnă, dar Măriei Morevna i-a venit chef să plece la război. A lăsat 
toată gospodăria în grija lui Ivan Ţarevici şi i-a spus: 

— Ai voie să umbli pe unde îţi pofteşte inima, numai în cămara asta să nu 
intri! 

Ivan Ţarevici n-a putut rezista ispitei şi, cum a plecat Maria Morevna, s-a repezit la 
cămara oprită, a deschis uşa şi a văzut că acolo atârna Koscei Nemuritorul, ferecat cu 
douăsprezece lanțuri. Koscei Nemuritorul s-a rugat de Ivan Țarevici: 

— Fie-ți milă de mine, dă-mi să beau puțină apă! De zece ani zac aici, 
chinuit de sete şi de foame! Ţareviciul i-a adus o găleată cu apă. Koscei a băut-o 
dintr-o singură sorbire şi a mai cerut una: 

— Nu-mi potolesc eu setea cu o singură găleată! Mai dă-mi una! 

Ivan Ţarevici i-a dat-o pe a doua. Koscei a golit-o şi a cerut-o şi pe a treia. După ce a 
băut-o şi pe aceasta, şi-a recăpătat puterea de dinainte, s-a încordat şi a scuturat de pe 
el toate cele douăsprezece lanțuri cu care era ferecat. 

— îţi mulţumesc, Ivan Țarevici! De-acum n-ai s-o mai vezi pe preafrumoasa 
ţarevnă Maria Morevna, cum n-ai să-ţi vezi urechile! 

Prefacându-se într-o vijelie îngrozitoare, a ieşit din cămară pe fereastră, a ajuns-o din 
urmă pe Maria Morevna, preafrumoasa ţarevnă, a luat-o pe sus şi a dus-o la el. 

Ivan Ţarevici a izbucnit în lacrimi amare, s-a pregătit de drum şi a plecat în căutarea 


soţiei sale. „Orice-ar fi, trebuie s-o găsesc pe Maria Morevna, preafrumoasa ţarevnă!”, 
îşi zicea el. A trecut o zi, au trecut două... în cea de-a treia, la răsăritul soarelui, a zărit 
un minunat palat. în preajma acestuia era un stejar înalt, iar pe o ramură stătea şoimul 
cel luminos. Când l-a văzut pe Ivan Ţarevici, şoimul a coborât din copac, s-a lăsat pe 
pământ, s-a prefăcut într-un mîndru viteaz şi a întrebat: 

— Ei, iubite cumnate, cum o mai duci? 

A ieşit şi Maria Ţarevna. L-a întâmpinat pe Ivan Ţarevici cu bucurie, a început să-l 
îmbrăţişeze, să-l sărute, să-l întrebe de sănătate şi să-i povestească despre viaţa ei. 

A stat Ivan Ţarevici la ei trei zile, după care le-a spus: 

— Nu pot rămâne mai mult! M-am pornit în căutarea soaței mele, Maria 
Morevna, preafrumoasa ţarevnă! 

— O să-ți fie greu s-o recapeţi pe Maria Morevna, i-a spus şoimul. Lasă la 
noi lingura ta de argint! Ne vom uita la ea şi ne vom gândi la tine. 

Ivan Ţarevici a lăsat la şoim lingura de argint şi a pornit la drum. A mers o zi, două, iar 
la răsăritul celei de-a treia a zărit un palat, mai minunat decât primul. Lângă palat se 
înălța un stejar, iar pe o ramură stătea vulturul. Când l-a văzut pe Ivan Ţarevici, 
vulturul s-a dat jos din copac, s-a lăsat pe pământul reavăn, s-a prefăcut într-un 
mândru viteaz şi a strigat: 

— Ridică-te, Olga Țarevna! Vine frățiorul nostru drag! 

Olga Ţarevna a ieşit în întâmpinarea fratelui, l-a îmbrăţişat, l-a sărutat şi a început să-l 
întrebe de sănătate şi să-i povestească despre traiul pe care îl ducea. 

După ce a stat la ei trei zile, Ivan Ţarevici le-a spus: 

— Nu mai pot rămâne la voi, n-am timp! Am plecat în căutarea soaţei mele, 
Maria Morevna, preafrumoasa ţarevnă! 

Vulturul i-a răspuns: 

— Nu-ţi va fi uşor s-o recapeți pe Maria Morevna. Lasă la noi furculița ta de 
argint! Ne vom uita la ea şi ne vom gândi la tine. 

Ivan Ţarevici a lăsat la vultur furculița de argint şi a plecat mai departe. A mers o zi, 
două... în zorii celei de-a treia s-a apropiat de un minunat palat, mult mai mare şi mai 
mândru decât celelalte două. Lângă palat era un stejar înalt, iar pe una din ramuri 
stătea corbul. Văzându-l pe Ivan Ţarevici, acesta a coborât pe pământ, s-a prefăcut 
într-o mândreţe de viteaz şi a strigat: 

— Ana Ţarevna! leşi din palat, vine frăţiorul! 

Ana s-a repezit într-un suflet afară şi l-a întâmpinat pe Ivan Ţarevici cu bucurie. A 
început să-l îmbrăţişeze şi să-l sărute, să-l întrebe de sănătate şi să-i povestească 
despre traiul ei. 

După trei zile de stat la ei, Ivan Ţarevici le-a spus: 

— Rămâneţi cu bine! Eu plec să-mi caut soaţa, pe Maria Morevna, 
preafrumoasa ţarevnă! 

— Nu-ţi va fi uşor s-o recapeţi pe Maria Morevna, i-a spus corbul. Lasă-ţi la 
noi tabachera de argint! Ne vom uita la ea şi ne vom gândi la tine. 

Ivan Ţarevici a lăsat la corb tabachera de argint, şi-a luat rămas-bun de la cumnat şi de 
la soră şi s-a pornit la drum. A mers o zi, două... în cea de-a treia a ajuns la Maria 
Morevna. Când l-a văzut pe iubitul ei, preafrumoasa ţarevnă i s-a aruncat de gât, a 
izbucnit în lacrimi şi i-a spus: 

— Ah, Ivan Ţarevici, de ce nu m-ai ascultat şi te-ai uitat în cămară? De ce a 
trebuit să-l slobozeşti pe Koscei Nemuritorul? 

— Iartă-mă, Maria Morevna! Nu-mi mai aduce aminte de ce-a fost! Mai bine 
vino cu mine, cât încă nu-i Koscei acasă! Poate n-o să ne prindă. 

Cei doi soţi au plecat. Koscei era la vânătoare. Spre seară, când se întorcea acasă, calul 
său cel breaz s-a împiedicat. 

— Ce ai, mârţoagă nesătulă? De ce te poticneşti? Ori simţi vreun necaz? 
Calul îi răspunse: 


— A fost Ivan Ţarevici pe-aici şi a luat-o cu el pe Maria Morevna. 

— Nu i-am putea ajunge? 

— Şi dacă semeni grâu şi aştepţi până dă în pârg, până-l seceri, îl macini, faci din 
elcinci 

cuptoare 

de pâine şi aştepţi până o mănânci pe toată, şi tot dovedim să-i ajungem! 

Koscei a dat pinteni calului şi l-a ajuns din urmă pe Ivan Ţarevici. 

— Prima dată te 

iert, îi zise el, pentru că ai fost bun cu mine şi m-ai adăpat cu apă. Am săte 

iert şi a 

doua oară, a treia oară însă fereşte-te, pentru că am să te tai în bucăţi! 

I-a luat-o pe Maria Morevna şi a plecat cu ea. Ivan Ţarevici s-a aşezat pe o piatră şi l-a 

podidit plânsul. A plâns cât a plâns şi iar s-a întors după Maria Morevna. Nici de 

această dată Koscei Nemuritorul nu era acasă. 

— Să mergem, Maria Morevna! 

— Ah, Ivan Ţarevici, zise ea, Koscei ne va prinde! 

— N-are decât! Măcar un ceas-două să mai fim Împreună! 

S-au pregătit în grabă de drum şi au plecat. 

Când Koscei Nemuritorul se întorcea spre casă, calul său cel breaz s-a împiedicat. 

— Ce te poticneşti, mârţoagă nesătulă? Ori simţi vreun necaz? 

Calul îi răspunse: 

— A fost Ivan Țarevici şi a luat-o cu el pe Maria Morevna. 

— Nu i-am putea ajunge? 

— Şi dacă semeni orz şi aştepti până dă în pârg, până îl seceri, până faci 

bere din el, până te îmbeţi zdravăn, te culci şi dormi mult, mult de tot, până când te 

trezeşti, şi tot o să avem timp să-i ajungem! 

Calul, cu Koscei în şa, l-a ajuns din urmă pe Ivan Ţarevici. 

— Doar ţi-am spus că n-ai s-o mai vezi pe Maria Morevna, cum nu-ţi vezi 

urechile! se burzului Koscei. 

A luat-o pe preafrumoasa ţarevnă şi a dus-o la el. Rămas singur, Ivan Ţarevici a plâns 

cât a plâns şi s-a întors din nou după Maria Morevna. în acel răstimp, Koscei 

Nemuritorul lipsea de acasă. 

— Să mergem, Maria Morevna! 

— Ah, Ivan Ţarevici, el ne va prinde din urmă, iar pe tine te va tăia în bucăți! 

— N-are decât să mă taie! Fără tine nu pot să trăiesc! 

Au plecat. Când Koscei Nemuritorul se întorcea acasă, a simțit cum calul său s-a 

împiedicat. 

— Ce te poticneşti? Ori ai simțit o nenorocire? 

— A fost Ivan Țarevici şi a luat-o cu el pe Maria Morevna. 

Koscei s-a luat după fugari, i-a prins, l-a tăiat pe Ivan Țarevici în bucățele, le-a pus într- 

un butoi smolit pe care l-a ferecat cu cercuri de fier, a aruncat butoiul în marea cea 

albastră, iar pe Maria Morevna a luat-o cu el. 

în clipa aceea, argintăria pe care țareviciul o lăsase la cumnaţii săi s-a coclit. 

— Ah, îşi spuseră ei, se vede treaba că s-a întâmplat cu el o mare 

nenorocire! 

Vulturul s-a repezit deasupra mării, a apucat butoiul în gheare şi l-a scos pe mal. 

Şoimul a zburat după apa vie, iar corbul după cea moartă. S-au adunat apoi toţi trei în 

jurul butoiului smolit, l-au deschis, au scos de acolo bucăţelele din trupul lui Ivan 

Țarevici, le-au spălat şi le-au pus la loc. Corbul le-a stropit cu apă moartă şi trupul s-a 

făcut cum fusese înainte. Şoimul a stropit corpul lui Ivan Ţarevici cu apă vie. Acesta s-a 

ridicat şi a zis: 

— Ce bine-am dormit! 

— Ai fi dormit tu mult şi bine dacă nu eram noi, i-au răspuns cumnaţii. Să 


mergem la noi să te odihneşti! 

— Nu, frații mei! Eu mă duc s-o iau înapoi pe Maria Morevna, zise el şi plecă 
iarăşi după iubita lui soție. 

Când a ajuns la ea, i-a zis: 

— Află de la Koscei Nemuritorul de unde şi-a luat el calul cel năzdrăvan! 
Maria Morevna a pândit un moment prielnic şi a început să-l tragă pe Koscei de limbă. 
Acesta i-a spus: 

— Peste mări şi țări, în cea de-a treizecea împărăție, dincolo de râul de foc, 
stă Baba laga. Ea are o iapă cu care înconjoară în fiecare zi întreg pămânul, atât e de 
iute! Are multe alte iepe la fel de grozave. Trei zile am fost herghelegiu la ea şi, pentru 
că n-am prăpădit nicio iapă, Baba Ilaga mi-a dăruit un mânz. 

— Dar cum de-ai putut să treci peste râul de foc? 

— Am o batistă fermecată, iar dacă o flutur spre dreapta de trei ori, se face 
un pod atât de înalt, că nici focul nu ajunge până la el. 

Maria Morevna i-a povestit toate acestea lui Ivan Ţarevici şi i-a dat şi batista fermecată 
pe care o luase de la Koscei fără ca acesta să ştie. 

Ivan Ţarevici a trecut peste râul de foc şi s-a dus la Baba Iaga. A mers mult timp fără să 
mănânce şi să bea. I-a ieşit în cale o pasăre ciudată, cum nu mai văzuse în țara lui, 
înconjurată de pui. 

Ivan Ţarevici îi spuse: 

— Ce-ar fi să-ți mănânc un pui? 

— Nu-l mânca, Ivan Ţarevici! se rugă pasărea de el. Cândva am să-ţi fiu şi eu 
de folos! 

Ivan Ţarevici i-a ascultat rugămintea şi a plecat mai departe. în pădurea prin care 
tocmai trecea, a văzut nişte albine. 

— Ia să iau şi eu puţină miere! 

Matca albinelor i-a zis: 

— Să nu te atingi de mierea mea, Ivan Ţarevici! Odată şi-odată am să-ţi fiu şi 
eu de ajutor! Ţareviciul nu s-a atins de miere şi a plecat mai departe. I-a ieşit în cale o 
leoaică, însoţită de puiul ei. 

— Mor de foame! zise Ivan Ţarevici. Măcar puiul ăsta de leu să-l mănânc! 

— Nu te atinge de el, Ivan Ţarevici! l-a rugat leoaica. Poate că odată şi-odată 
am să-ţi fiu şi eu de ajutor! 

— Bine! Fie cum spui tu! 

Şi-a urmat drumul flămând. A mers el cât a mers, până a dat de casa Babei laga. în 
jurul casei erau douăsprezece prăjini. Pe unsprezece din ele era înfipt câte un cap de 
om. Numai una rămăsese goală. 

— Bună vreme, bunicuţă! 

— Bună vreme, Ivan Ţarevici! De ce ai venit? De voie sau de nevoie? 

— Am venit să-ți slujesc, poate capăt de la tine un cal năzdrăvan! 

— Să ne înţelegem de la bun început, ţareviciule! în slujbă la mine intri nu 
pentru un an, ci doar pentru trei zile. Dacă îmi păzeşti bine iepele, la urmă am să-ți dau 
un cal de care-ţi face ţie trebuinţă, iar dacă nu, să nu te mânii pe mine, dar o să-ţi 
rămână capul pe ultima prăjină rămasă goală! 

Ivan Ţarevici s-a învoit. Baba laga i-a dat să mănânce, să bea şi i-a poruncit să se apuce 
de treabă. 

Nici n-a scos bine iepele la câmp, că ele şi-au pus cozile pe spinare şi s-au răspândit 
care încotro. N- a apucat țareviciul să clipească din ochi, că au şi dispărut. S-a mâhnit 
Ivan Ţarevici şi a izbucnit în lacrimi, iar apoi a adormit. Soarele ajunsese deja la asfinţit 
când a venit în zbor pasărea cea nemaivăzută şi l-a trezit: 

— Scoală, Ivan Ţarevici! Iepele sunt deja acasă. 

Țareviciul s-a ridicat şi s-a întors acasă la Baba Iaga. Aceasta țipa de zor la iepele sale: 
— De ce v-aţi întors acasă? 


— Cum era să nu ne întoarcem? Au tăbărât pe noi păsările din toată lumea, 
mai-mai să ne scoată ochii! 

— Mâine să nu mai hoinăriţi pe câmp, ci să vă răspândiţi prin pădurea cea 
întunecoasă! 

Dimineaţa, când Ivan Țarevici s-a trezit, Baba Iaga îi zise: 

— Bagă de seamă, ţareviciule, dacă nu-mi păzeşti cum trebuie iepele, dacă 
ai să-mi pierzi una singură, capul tău va sta colea, în vârful prăjinii! 

Ivan Ţarevici a scos iepele la păşune, iar ele şi-au pus cozile pe spinare şi s-au 
răspândit prin pădurea cea deasă. Iarăşi s-a aşezat țareviciul pe o piatră, a plâns cât a 
plâns şi a adormit. Soarele a apus dincolo de pădure. A venit leoaica: 

— Scoală, Ivan Ţarevici, au fost adunate toate iepele! 

Ivan Ţarevici s-a ridicat şi a plecat acasă la Baba laga. Aceasta ţipa la iepe mai dihai ca 
în prima zi: 

— De ce v-aţi întors acasă? Nu v-am spus să vă risipiţi prin pădure? De ce nu 
m-aţi ascultat? 

— Te-am fi ascultat noi, dacă nu ne-ar fi hăituit fiarele sălbatice venite din 
toată lumea, gata-gata să ne sfâşie! 

— Mâine să vă răspândiți prin marea cea albastră! 

Ivan Ţarevici a dormit şi a doua noapte la Baba laga. Dimineaţa, aceasta l-a trimis din 
nou cu iepele la păscut: 

— Dacă-mi pierzi vreuna, capul îţi va sta în prăjină! 

Ivan Ţarevici a mânat iepele în câmp, la păscut, iar ele şi-au pus cozile pe spinare şi au 
pierit din ochii săi. Au intrat în marea cea albastră şi stăteau în apă până la gât. 
Țareviciul s-a aşezat pe o piatră şi a plâns până a adormit. Soarele apunea deja când a 
venit o albină şi l-a trezit: 

— Scoală, Ivan Ţarevici! Toate iepele au fost adunate la un loc. Numai că tu, 
când te întorci, să nu te arăţi Babei laga în ochi. Intră în grajd şi ascunde-te după iesle. 
Acolo ai să vezi un mânz răpănos care se tăvăleşte pe o grămadă de gunoi. La miezul 
nopţii trebuie să-l furi şi să fugi cu el. 

Ivan Ţarevici s-a ridicat şi a făcut întocmai cum îi spusese albina: s-a strecurat în grajd 
şi s-a pitit după iesle. Baba laga zbiera la iepele ei: 

— De ce v-aţi întors? 

— Ce era să facem? Ne-au năpădit albinele venite din toată lumea. Erau 
multe câtă frunză şi iarbă şi au început să ne înţepe din toate părțile! 

Baba Ilaga a adormit. La miezul nopţii, Ivan Ţarevici a furat din grajd mânzul cel 
răpănos, a încălecat pe el şi a alergat la râul de foc. Când a ajuns, a fluturat batista 
ermecată de trei ori înspre dreapta şi, ca din pământ, s-a întins peste râu un pod înalt. 
Țareviciul a trecut pe celălalt mal şi a fluturat batista fermecată spre partea stângă, 
dar numai de două ori. Podul a rămas în picioare, însă foarte subţire şi şubred. 
Dimineaţa, când s-a trezit, Baba laga nu l-a mai găsit nicăieri pe mânzul cel răpănos. S- 
a aruncat în piua ei de fier şi s-a repezit în urmărirea lui Ivan Ţarevici: îndemna piua cu 
isălogul, iar cu măturoiul ştergea urmele. A ajuns la râul de foc, a zărit podul, s-a 
apropiat de el, zicându-şi în gând: „Bun pod!”, şi a pomit-o pe el. Nici n-a apucat să 
treacă de mijloc, că podul s-a năruit, iar Baba laga s-a prăbuşit în foc, unde a avut 
arte de o moarte cumplită. 

Ivan Ţarevici a ajuns pe un izlaz cu iarbă verde, şi-a hrănit mânzul şi acesta s-a 
refăcut într-o mândreţe de cal. Când s-a întors la Maria Morevna, aceasta l-a întrebat: 
— Cum de mai eşti în viaţă? 

— Uite-aşa şi aşa, i-a povestit țareviciul toate peripeţiile prin care trecuse. 
Acum trebuie să mergi cu mine! Îi zise el. 

— Mă tem, Ivan Ţarevici! Dacă ne prinde iarăşi Koscei, pe tine te va tăia în 
ucăţi, iar pe mine mă va duce la el! 

— Nu, acum nu mă mai prinde! Am şi eu un cal fermecat ca al lui, care 


zboară ca vântul şi ca gândul. 

Au încălecat amândoi pe cal şi... duşi au fost! 

La întoarcerea spre casă, calul lui Koscei Nemuritorul s-a împiedicat din nou. 

— De ce te poticneşti, gloabă nesătulă? Sau ai simțit ceva rău? 

— A fost Ivan Țarevici şi a luat-o pe Maria Morevna. 

— N-am putea să-i prindem din urmă? 

— Dumnezeu ştie! Acum Ivan Ţarevici are un cal fermecat mai bun decât 
mine! 

— Nu, nu mă pot împăca uşor cu acest gând! zise Koscei. Trebuie să plec în 
urmărire! 

Şi a plecat. După oarece vreme, l-a ajuns din urmă pe Ivan Ţarevici. A sărit din şa, 
vrând să-i reteze capul cu paloşul său ascuţit. Calul ţareviciului l-a lovit pe Koscei atât 
de puternic, încât i-a crăpat ţeasta în două. Ivan Ţarevici a pus mâna pe un par şi l-a 
lovit până când l-a omorât. După aceea a adunat o mulţime de lemne, a încins un foc 
uriaş şi l-a ars pe Koscei, iar cenuşa i-a spulberat-o în vânt. 

Maria Morevna a încălecat pe calul lui Koscei, Ivan Ţarevici pe al lui şi au plecat să-şi 
viziteze neamurile: întâi s-au oprit la corb, apoi la vultur şi, la urmă de tot, la şoim. 
Peste tot au fost întâmpinați cu bucurie: 

— Ah, Ivan Ţarevici, de mult ne luaserăm gândul că ne vom mai vedea 
vreodată. Se vede treaba că nu degeaba te-ai muncit atât: o frumuseţe ca Maria 
Morevna nu găseşti în lumea întreagă! 

Cei doi au stat cât au stat la neamuri şi au plecat în împărăţia lor. Au ajuns şi au 
început să trăiască, avutul să şi-l sporească şi cu mied să se cinstească. 


Baba laga 


poveste rusească 


Au fost odată un moş şi o babă. Moşul a rămas văduv şi şi-a luat o altă nevastă. De la 
prima i-a rămas o fetiţă, pe care maştera cea rea n-a îndrăgit-o. O bătea şi se gândea 
cum să scape de ea. Odată, tatăl a plecat la treburile lui, iar maştera i-a spus fetiţei: 

— Du-te la mătuşa ta, sora mea, şi cere-i un ac şi aţă, că vreau să-ţi cos o 
cămăşuţă. 

lar mătuşa aceasta era Baba laga Picior de Os. 

Fetiţa nu era proastă deloc. A trecut mai întâi pe la mătuşa sa bună. 

— Bună ziua, mătuşico! 

— Bună ziua, iubito! De ce-ai venit? 

— M-a trimis mama vitregă la sora ei să-i cer un ac şi aţă, că îmi coase o 
cămăşuţă. 

Mătuşa a povăţuit-o: 

— Acolo, nepoţică, ai să dai de un mesteacăn care te va lovi cu ramura peste 
ochi. Tu leagă-l cu o panglică. Poarta va scârţâi şi se va trânti. Tu toamă-i puţin 
untdelemn la balamale. Acolo vor sări câini la tine să te rupă. Tu aruncă-le o bucată de 
pâine. Acolo un motan va sări la tine să-ţi scoată ochii. Tu dă-i nişte şuncă. 

Fetiţa a plecat şi nu după mult timp a ajuns. A văzut o izbă în care stătea Baba laga 
Picior de Os şi ţesea. 

— Bună ziua, mătuşică! 

— Bună ziua, drăguţo! 

— M-a trimis mămuca să-ţi cer un ac şi aţă, că-mi coase o cămăşuţă. 

— Bine, dar mai întâi aşază-te şi ţese. 

Fetiţa s-a aşezat la război, iar Baba Iaga a ieşit şi i-a spus slujnicei sale: 

— Du-te, fa focul la baie şi spală-mi nepoţica. Dar ai grijă să fie bine spălată, 


pentru că am s-o mănânc la micul dejun. 

Fetiţa stătea la război şi, speriată, a rugat-o pe slujnică: 

— Draga mea, nu pune multe lemne şi mai stropeşte-le cu apă, iar apa 
pentru baie s-o cari cu ciurul. Şi i-a dat o batistă. 

Baba laga aştepta şi-a întrebat-o: 

— Ce faci, nepoţico, ţeşi sau te-ai oprit? 

— Ţes, mătuşico! Ţes, iubito! 

Baba laga s-a îndepărtat, iar fata i-a dat motanului şuncă şi l-a întrebat: 

— Cum aş putea să fug de-aici? 

— Ține pieptenele şi prosopul acesta! îi spuse motanul. Ia-le şi fugi! După 
tine se va lua Baba Iaga Picior de Os. Tu să pui urechea la pământ şi, când ai să auzi că 
este aproape, aruncă ştergarul şi se va face un râu lat de tot. Dacă Baba laga reuşeşte 
să treacă peste el şi o să te ajungă din urmă, să pui urechea la pământ şi, când ai să 
auzi că este aproape, aruncă pieptenele. Se va înălța o pădure întunecoasă, 
întunecoasă de tot, prin care nu va mai putea răzbate. 

Fata a luat ştergarul şi pieptenele şi a fugit. Câinii au sărit la ea s-o sfâşie. Ea le-a 
aruncat o bucată de pâine şi ei au lăsat-o să treacă. A ajuns la poartă, dar aceasta s-a 
închis în faţa ei. Fata a turnat la balamale nişte ulei şi poarta s-a deschis. Mesteacănul 
era cât pe ce să-i scoată ochii. Fata l-a legat cu o panglică şi mesteacănul a lăsat-o să 
treacă. lar motanul s-a aşezat la război şi ţesea. Nu atât ţesea, cât încurca iţele. Baba 
laga s-a apropiat de fereastră şi a întrebat: 

— Ce faci, nepoţică? Ţeşi sau te-ai oprit? 

— Ţes, mătuşă! Ţes, drăguțo! i-a răspuns motanul în doi peri. 

Baba laga s-a repezit în casă, a văzut că fata a fugit şi a început să-l bată şi să-l 
ocărască pe motan că nu i-a scos ochii fetei. 

— Te slujesc de-atâţia ani, spuse motanul, şi nu m-am ales nici măcar cu un 
oscior de la tine. lar ea mi-a dat şunculiţă. 

Baba laga s-a repezit la câini, la poartă şi la mesteacăn şi a început să-i ocărască şi să-i 
bată. Câinii i-au spus: 

— Te slujim de-atâţia ani şi niciodată nu ne-ai aruncat o cojiţă. Iar ea ne-a 
dat pâine. 

Poarta i-a spus: 

— Te-am slujit atâția ani, iar tu nu mi-ai pus la balamale nici măcar un strop 
de apă, iar ea m-a uns cu ulei. 

Mesteacănul i-a spus: 

— De câți ani te slujesc, nu m-ai oblojit niciodată, iar ea m-a legat cu o 
panglică. 

Servitoarea Îi spuse: 

— De câţi ani te slujesc, nu mi-ai dăruit niciodată nici măcar o cârpă, iar ea 
mi-a dat o batistă. 

Baba laga s-a urcat grabnic în piuă, a îndemnat-o cu pisălogul şi, măturând urmele cu 
măturoiul, s-a luat după fetiţă. Aceasta a pus urechea la pământ şi a auzit că Baba laga 
era pe urmele ei, şi încă foarte aproape. A luat ştergarul şi l-a aruncat. A apărut un râu 
larg, larg de tot. Baba laga a ajuns la râu, a scrâşnit din dinţi de furie şi s-a întors 
acasă. Şi-a luat boii şi i-a dus la râu. Boii au băut toată apa şi au secat râul. 

Baba laga a pornit iarăşi în urmărirea fetiţei. Micuța şi-a lipit urechea de pământ şi a 
auzit că Baba laga nu era departe. A aruncat pieptenele şi s-a înălţat un codru 
întunecos şi fioros. Baba laga a început să roadă copacii, dar, oricât s-a străduit, n-a 
dovedit să-şi croiască drum prin desişul lui şi s- a întors acasă. 

între timp s-a întors moşul şi şi-a întrebat nevasta: 

— Dar unde este fata mea? 

— A plecat la mătuşa ei, îi răspunse maştera. 

Nu după multă vreme, fetiţa a ajuns acasă. 


— Unde-ai fost? o întrebă tatăl. 

— Ah, tătucă, spuse ea, uite-aşa şi pe dincolo, m-a trimis mămuca la mătuşă 
să-i cer ac şi aţă ca să- mi facă o cămăşuţă. lar mătuşa, Baba laga, a vrut să mă 
mănânce. 

— Cum ai reuşit să scapi, fata mea? 

— Uite-aşa şi-aşa, îi povesti fata totul cu de-amănuntul. 

Moşul, cum a aflat toate acestea, s-a supărat pe nevastă şi a împuşcat-o. Şi a început 
alături de fetiţă să trăiască şi averea să şi-o înmulțească. Şi eu pe-acolo am trecut, 
mied şi bere am băut, pe mustăţi se prelingeau, da-n gură nu ajungeau. 


Baba laga şi Pipernicitul 
poveste rusească 


Au fost odată un moş şi o babă care nu aveau copii. Ce n-au făcut, cât nu s-au închinat, 
dar baba nu năştea şi pace! într-o zi s-a dus moşul la pădure după ciuperci şi s-a 
întâlnit în cale cu un bătrân. 

— Eu ştiu ce ai în cap, îi spuse bătrânul. Tot la copii ţi-e gândul. Mergi prin 
sat şi adună de la fiecare gospodărie câte un ou şi pune ouăle acelea sub o cloşcă. Ce-o 
să iasă ai să vezi şi singur. Moşul s-a întors în sat. Aveau în sat patruzeci şi una de 
gospodării. A trecut pe la fiecare poartă, a adunat ouăle şi le-a pus sub cloşcă. După 
două săptămâni, din acele ouă au ieşit patruzeci de băieţei voinicei şi sănătoşi şi unul 
plăpând şi bolnăvicios. 

Moşul le-a dat câte un nume, numai pentru cel firav n-a găsit niciunul. 

— Bine! zise moşul. Tu ai să fii Pipernicitul. 

Creşteau copiii moşului şi ai babei într-o zi cât alții într-un an. S-au făcut mari şi au 
început să muncească şi să-şi ajute părinţii. Patruzeci de voinici trudeau la câmp, iar 
Pipernicitul se învârtea pe lângă casă. A venit vremea cositului. Fraţii coseauiarba, o 


adunau în stoguri, iar dupăvreo 
săptămână s-au întors în sat, au mâncat ce le-a dat Dumnezeu şi s-au culcat. Moşul 

se uită la ei şi 
zise: 


— Ei, tinereţe! Mănâncă mult, dorm buştean, dar la treabă nu se prea înfig. 
— întâi uită-te, tătucă, şi abia după aceea să vorbeşti, i-a spus Pipernicitul. 
Moşul s-a îmbrăcat, s-a dus la fâneaţă şi a văzut că erau ridicate patruzeci de stoguri. 
— Ei, aşa voinici mai zic şi eu! Câtă iarbă au cosit în numai o săptămână! Şi 
au clădit-o în stoguri! 

A doua zi bătrânul s-a dus iar la fâneaţă să-şi bucure ochii privind la bogăţia lui. Când a 
ajuns acolo, a văzut că lipsea unul dintre stoguri. S-a întors acasă şi le-a spus 
băieţilor: 

— Ah, feții mei! A dispărut un stog. 

— Nu-i nimic, tătucă, îi răspunse Pipernicitul. îl prindem noi pe hoț. Dă-mi o 
sută de ruble şi fac eu treaba asta! 

A luat banii de la moş, s-a dus la fierar şi l-a întrebat: 

— N-ai putea să-mi faci un lanţ cu care să înfăşor un om din cap până în 
picioare? 

— Cum să nu?! 

— Fii cu băgare de seamă! Să-l faci trainic şi, dacă lanțul o să ţină, am să-ţi 
dau o sută de ruble, iar dacă nu, munca ta va fi în zadar! 

Fierarul i-a făcut un lanț de fier. Pipernicitul l-a înfăşurat în jurul său, s-a umflat şi 
lanţul s-a rupt. Fierarul a făcut altul, de două ori mai trainic. Pipernicitul l-a încercat, l- 
a luat, i-a plătit fierarului şi a plecat să păzească fânul. S-a aşezat sub un stog şi s-a 


pus pe aşteptat. 

Chiar la miezul nopţii s-a burzuluit vremea, s-a învolburat marea şi din adâncurile ei a 
apărut o iapă uriaşă, a alergat până la primul stog şi a început să mănânce fânul. 
Pipernicitul a sărit, i-a pus lanţul în loc de căpăstru şi a încălecat pe ea. Iapa a început 
să se smucească, să alerge pe dealuri şi prin văi, dar nu dovedea să-l doboare pe 
călăreț. S-a oprit şi a zis: 

— Bunule viteaz, dacă ai reuşit să mă supui, atunci ia în stăpânire mânjii 
mei. 

A alergat iapa la țărmul mării şi a scos un nechezat puternic. Marea cea albastră s-a 
învolburat şi au ieşit pe mal patruzeci şi unu de mânji, unul mai frumos decât celălalt. 
Puteai să cutreieri lumea întreagă şi nu găseai alţii ca ei. Dimineaţa a auzit moşul în 
curte la el nechezat şi tropot de copite. Nu înţelegea ce se întâmplă. Dar era fiul său, 
Pipernicitul, care adusese o întreagă herghelie. 

— Bună vreme, fraților! Acum fiecare dintre noi are câte un cal. Să mergem 
să ne alegem miresele. 

— Să mergem! 

Părinții i-au binecuvântat, iar frații au pornit la drum. 

Au rătăcit vreme îndelungată prin lume. Unde să găsească atâtea mirese? Doreau să 
facă toate nunțile odată, nu pe rând, ca să nu se supere vreunul. Ce mamă se putea 
lăuda că are patruzeci şi una de fete? Au ajuns vitejii peste trei mări şi trei țări şi au 
văzut pe un munte semeţ un palat din piatră albă, înconjurat de un zid înalt. La poartă 
erau nişte țepe de fier. Fraţii le-au numărat şi au văzut că sunt patruzeci şi unu. Şi-au 
priponit caii de ele şi au intrat în curte. Le ieşi în întâmpinare Baba laga. 

— Nepoftiţilor, cum de-aţi îndrăznit să vă priponiţi caii fără să cereţi 
învoire? 

— Ce ţipi aşa, babo? Mai întâi dă-ne de mâncare şi de băut, du-ne la baie şi 
abia după aceea întreabă-ne ce căutăm. 

Baba laga i-a hrănit, le-a dat să bea, i-a condus la baie, iar după aceea i-a întrebat: 

— Spuneţi-mi, voinicilor, aveți vreo treabă sau aţi fugit de ea? 

— Cu treabă am venit, bunică! 

— Şi ce treabă aveți? 

— Ne căutăm mirese. 

— Am eu fete, a spus Baba laga. 

Apoi s-a repezit în iatacuri şi a adus cu ea patruzeci şi una de fete. Frații s-au logodit 
cu ele şi au început nunțile. Seara s-a dus Pipernicitul să-şi vadă calul. Acesta, cum l-a 
văzut, i-a vorbit în grai omenesc: 

— Fii cu băgare de seamă, stăpâne! Când vă duceţi la culcare cu tinerele 
neveste, îmbrăcaţi-le în straiele voastre, iar voi puneţi-vi-le pe cele femeieşti, că de nu, 
vom pieri cu toţii. 

Pipernicitul le-a spus fraţilor tot ce-i spusese calul. Şi-au îmbrăcat soțiile în straiele lor, 
iar ei s-au înveşmântat în rochiile acestora şi s-au dus la culcare. Toţi au adormit, 
numai Pipernicitul n-a închis un ochi. La miezul nopţii a strigat Baba laga cu glas 
îngrozitor: 

— Hei, slugile mele credincioase, retezaţi capetele oaspeţilor nepoftiţi! 

Au venit slugile şi au retezat capetele fetelor Babei laga. Pipernicitul şi-a trezit fraţii şi 
le-a spus ce se întâmplase. Ei au luat capetele retezate şi le-au înfipt în ţepele de pe 
zid. Apoi şi-au înşeuat caii şi au plecat în grabă. 

Dimineaţa, când s-a trezit Baba laga şi s-a uitat pe geam, a văzut că pe zid erau înfipte 
de jur- împrejur capetele fetelor ei şi s-a mâniat cumplit. A poruncit să i se aducă 
scutul de foc, a încălecat şi a plecat în urmărirea fugarilor, pârjolind totul în calea ei, 
în toate cele patru zări. Fraţii ar fi pierit cu toţii, dar Pipernicitul era grozav de isteţ: 
când au fugit, el a luat de la Baba laga o batistă. A fluturat-o, şi în faţa lor s-a întins un 
pod peste marea cea albastră, iar bunii viteji au trecut pe celălalt mal. Pipernicitul a 


fluturat batista în altă direcţie, podul a dispărut, Baba laga a făcut cale întoarsă, iar 
fraţii au plecat spre casă fără alte griji. 


Koscei Nemuritorul 


poveste rusească 


într-o oarecare împărăție, în nu se ştie ce ţară, era un ţar care avea trei fii mari. Pe 
mama lor a furat- o într-o zi Koscei Nemuritorul. 

Fiul cel mare i-a cerut tatălui său binecuvântarea pentru a pleca în căutarea mamei. 
Tatăl l-a binecuvântat, el a plecat şi a dispărut fără veste. 

Fiul cel mijlociu a aşteptat cât a aşteptat şi a cerut permisiunea de a pleca în căutarea 
mamei, dar nu s-a mai întors nici el. 

Fiul cel mare, Ivan Ţarevici, i-a spus tatălui său: 

— Binecuvântează-mă şi pe mine, tătucă, să mă duc în căutarea mamei. 

Tatăl s-a împotrivit: 

— Cei doi fraţi ai tăi nu s-au întors şi acum vrei să pleci şi tu. Am să mor de 
singurătate! 

— Nu, tătucă, dacă mă binecuvântezi, mă duc, iar de nu mă binecuvântezi, 
eu tot mă duc. 

Tatăl l-a binecuvântat, iar Ivan Ţarevici a plecat să-şi aleagă calul. Pe care punea mâna, 
acela cădea. N-a putut să-şi aleagă un cal. Mergea prin oraş cu capul plecat. Nu se ştie 
de unde, i-a răsărit în cale o bătrână care l-a întrebat: 

— De ce eşti aşa de trist, Ivan Țarevici? 

— Lasă-mă în pace, babo, că te apuc într-o mână, iar cu cealaltă te strivesc. 
Piftie te fac. 

Bătrâna a cotit-o pe o altă stradă, a ocolit şi iarăşi i-a ieşit în cale. 

— Bună vreme, Ivan Ţarevici! De ce eşti aşa de trist? 

El se gândi: „De ce m-o fi întrebând atâta bătrâna? Oare nu cumva mă poate ajuta?”. 
Şi-i spuse: 

— Uite ce-i, bunico: nu pot să-mi găsesc un cal. 

— Prostule, te chinui singur şi nu-i spui nimic babei! Hai cu mine! 

L-a adus baba până la poalele muntelui şi i-a arătat: 

— Sapă aici! 

Ivan Ţarevici a săpat şi a dat de o uşă de tuci ferecată cu douăsprezece lacăte. Fără să 
mai stea pe gânduri, a spart lacătele, a deschis uşa şi a coborât sub pământ. Acolo a 
dat de un cal năzdrăvan priponit cu douăsprezece lanțuri. Acesta l-a simțit, pesemne, 
pe tânăr că îi este pe potrivă, a nechezat, s-a smucit şi a rupt cele douăsprezece lanțuri. 
Ivan şi-a pus armura de viteaz, i-a pus calului căpăstrul, l-a înşeuat, i-a dat bani 
bătrânei şi i-a spus: 

— Binecuvântează-mă, bunicuţo, şi rămâi cu bine! 

S-a urcat el în şa şi a mers multă vreme, până când a ajuns la un munte uriaş şi 
prăpăstios pe care n- aveai cum să urci. Când s-a uitat mai bine, i-a văzut pe fraţii săi 
călare, dând ocol muntelui. S-au îmbrăţişat şi au plecat mai departe împreună. Au ajuns 
la un bolovan de tuci cam de o sută cincizeci de puduri. Pe bolovan era scris: „Cine va 
arunca acest bolovan pe munte, acela va putea urca”. 

Fraţii săi mai mari nici măcar n-au putut clinti bolovanul, dar Ivan Ţarevici i-a făcut 
vânt şi l-a aruncat pe munte. Pe dată, pe munte a apărut o scară. Ivan şi-a lăsat calul 
acolo, a picurat într-un pahar sânge din degetul său mic şi l-a întins fraţilor: 

— Dacă sângele din pahar se va înnegri, să nu mă mai aşteptaţi, pentru că 
voi fi mort. 

Şi-a luat rămas-bun şi a început să urce pe munte. Urcând, a văzut tot felul de 


minunăţii: păduri cu fructe, tot felul de păsări... 

A mers mult şi, în cele din urmă, a ajuns în dreptul unei case uriaşe. Acolo trăia fiica 
unui ţar, care fusese răpită de Koscei Nemuritorul. 

Ivan Ţarevici a umblat mult timp în jurul zidului, dar n-a văzut nicio poartă. 

Fiica ţarului a zărit un om pe geam, a ieşit în pridvor şi i-a strigat: 

— Priveşte încoace: zidul are o crăpătură. Atinge-o cu degetul mic şi se va 
face uşă. 

Aşa a făcut Ivan Ţarevici şi a intrat în casă. Fata l-a întâmpinat, i-a dat de mâncare şi 
de băut şi a început să-l descoasă. El i-a povestit că a plecat s-o scape pe mama sa din 
ghearele lui Koscei Nemuritorul. Fata îi spuse: 

— îţi va fi greu s-o scapi, Ivan Ţarevici. Ştii bine că el este nemuritor şi te va 
ucide. La mine vine des. lată, acolo este paloşul lui. Dacă reuşeşti să-l salţi, atunci te 
poţi duce. 

Ivan Ţarevici nu numai că a ridicat paloşul, dar l-a şi aruncat în sus şi a plecat mai 
departe. A ajuns la o altă casă. Ştia cum să caute poarta; a intrat şi s-a întâlnit cu 
mama lui, care l-a îmbrăţişat, şi au plâns amândoi. 

Şi aici şi-a încercat puterile, aruncând o bilă de vreo mie de puduri şi jumătate. A venit 
vremea să se întoarcă Koscei Nemuritorul. Mama şi-a ascuns fiul. Deodată a intrat 
Koscei şi a zis: 

— Pfui, pfui! Până acum n-a mirosit aici a came de om, dar acum îi simt 
mirosul. Cine-a fost aici? Nu cumva fiul tău? 

— Ce tot spui? Te-ai vânturat prin lume, te-ai îmbibat de miros omenesc şi 
acum ți se năzare că miroase şi aici a om, i-a răspuns mama lui Ivan Țarevici. 

Apoi a început să-i vorbească lui Koscei Nemuritorul cu blândeţe despre una, despre 
alta şi să-l tragă de limbă: 

— Unde ţii tu ascunsă moartea, Nemuritorule Koscei? 

— Moartea mea, zise el, se află în cutare loc; acolo este un stejar, sub el o 
ladă, în ladă un iepure, în iepure o rață, în rață un ou, iar în ou şade moartea mea. 

A mai rămas câtva timp acasă şi apoi a plecat iarăşi în treaba lui. 

După un timp, Ivan Țarevici i-a cerut binecuvântarea mamei sale şi a pornit să caute 
moartea lui Koscei. A mers el mult pe drum fără să bea, tară să mănânce, dar foamea îl 
chinuia cumplit. Ivan se gândea: „Dacă mi-ar ieşi ceva în cale!”. Deodată a apărut un 
pui de lup. Ivan se pregătea să-l omoare, dar ieşi lupoaica din vizuină şi-i zise: 

— Nu te atinge de copilul meu, că ţi-oi fi şi eu de folos vreodată! 

— Fie! 

Ivan Ţarevici i-a dat drumul puiului de lup şi a plecat mai departe. A văzut o cioară. „la 
stai”, se gândi el, „ce-ar fi s-o mănânc?”. Şi-a încărcat puşca, pregătindu-se să tragă, 
dar cioara i-a spus: 

— Nu te atinge de mine, nu mă omori, că ţi-oi fi şi eu de folos vreodată! 

Ivan Ţarevici s-a gândit şi a lăsat-o în pace. A mers mai departe, s-a apropiat de mare şi 
s-a oprit pe țărm. Tocmai atunci a sărit pe mal un pui de ştiucă; el l-a apucat şi, 
flămând cum era, îi zise: „Ei, acum am să mănânc!”. 

Din apă a ieşit o ştiucă şi i-a spus: 

— Nu te atinge de copilaşul meu, Ivan Ţarevici, că ţi-oi fi şi eu de folos 
vreodată! 

I-a dat Ivan drumul şi puiului de ştiucă. 

Cum să treacă el marea? Stătea pe țărm şi îşi frământa mintea. Ştiuca a ştiut negreşit 
ce gândea el. S-a întins peste mare, iar Ivan Ţarevici a păşit pe ea ca pe un pod. S-a 
apropiat de stejarul lui Koscei Nemuritorul, a scos lada, a deschis-o, iar iepurele a luat- 
o la fugă. Cum să-l mai prinzi? 

S-a speriat Ivan că a scăpat iepurele şi a căzut pe gânduri, dar lupoaica pe al cărei pui 
îl lăsase în viaţă s-a luat după iepure, l-a prins şi i l-a adus lui Ivan Ţarevici. El s-a 
bucurat nespus, a luat iepurele şi, când l-a spintecat, rața a ţâşnit din el şi şi-a luat 


zborul. Ivan Ţarevici a tras după ea, dar n-a nimerit-o. A căzut din nou pe gânduri. Ca 
din pământ însă a apărut cioara şi s-a luat după rață. A prins-o şi i-a adus-o lui Ivan 
Țarevici. Bucuros, acesta a spintecat-o, a scos oul şi a plecat. Când a ajuns la mare, a 
vrut să spele oul, dar l-a scăpat în apă. Cum să-l scoată din mare? Adâncime 
nemăsurată! S-a întristat iarăşi. Deodată marea s-a învolburat şi ştiuca i-a adus oul. 
După aceea iar s-a întins de-a latul mării, iar Ivan Ţarevici a trecut peste ea ca pe un 
pod şi s-a îndreptat spre mama sa. Aceasta l-a ascuns din nou. 

Nu după mult timp s-a întors Koscei Nemuritorul. 

— Pfui, pfui! Până acum n-a mirosit aici a carne de om, dar acum îi simt 
mirosul. 

— Ce tot îndrugi? N-a fost nimeni pe-aici! i-a răspuns mama lui Ivan 
TȚarevici. 

Koscei spuse: 

— Nu ştiu de ce, dar nu mă simt prea bine! 

în acest timp, Ivan Ţarevici strângea oul şi din această pricină lui Koscei îi era rău. într- 
un târziu, Ivan Ţarevici a ieşit, i-a arătat oul şi i-a spus: 

— Uite, Nemuritorule Koscei, aici e moartea ta! 

Koscei a căzut în genunchi şi a început să-l roage: 

— Nu mă omori, Ivan Ţarevici! Să trăim în prietenie! Toată lumea va fi la 
picioarele noastre. 

Ivan Ţarevici nu s-a lăsat înduplecat de cuvintele lui, a spart oul şi Koscei Nemuritorul 
a murit. 

Ivan Ţarevici şi mama lui au luat cele de trebuinţă şi au plecat spre ţara lor. Pe drum 
au intrat la fata de ţar pe la care trecuse mai înainte Ivan Ţarevici şi au luat-o şi pe ea. 
Au mers mai departe şi au ajuns la munte, unde aşteptau fraţii lui Ivan Ţarevici. Fata i- 
a zis: 

— Ivan Ţarevici, întoarce-te la mine acasă. Mi-am uitat rochia de mireasă, 
inelul cu briliante şi pantofiorii nebrodaţi. 

El a coborât-o pe frânghie mai întâi pe mama sa, apoi pe fata pe care o salvase şi cu 
care s-a înţeles să se cunune. Fraţii le-au prins în braţe, apoi au tăiat frânghia pentru 
ca Ivan să nu mai poată cobori. Pe mamă şi pe fată le-au silit sub ameninţări să nu 
spună nimic despre Ivan Ţarevici. Au ajuns ei acasă. Ţarul s-a bucurat nespus de 
revederea copiilor şi a soţiei, dar era întristat pentru Ivan Ţarevici. 

Ivan Ţarevici s-a întors în casa logodnicei sale, a luat inelul, rochia de mireasă şi 
pantofiorii nebrodaţi, a ajuns la locul de coborâre, şi-a mutat inelul de pe o mână pe 
cealaltă şi ca din pământ au apărut doisprezece voinici şi l-au întrebat: 

— Ce ne porunceşti? 

— Coborâţi-mă de pe muntele acesta! 

Voinicii l-au coborât imediat, Ivan Ţarevici şi-a pus la loc inelul şi ei au dispărut. A 
ajuns în ţara lui şi a intrat chiar în oraşul în care trăiau tatăl şi fraţii lui. A cerut 
găzduire la o bătrână, pe care a întrebat-o: 

— Ce mai e nou, bunică, în împărăţia voastră? 

— Ce să fie, fiule? Uite, țarina noastră a fost în robie la Koscei Nemuritorul. 
Au căutat-o cei trei băieţi ai ei, doi au găsit-o şi s-au întors, iar al treilea, Ivan Ţarevici, 
nu-i şi nimeni nu ştie ce-i cu el. Ţarul se frământă pentru el, iar aceşti doi ţarevici şi 
mama lor au adus cu ei o fată de ţar, iar cel mare vrea să se însoare cu ea. Dar ea îl 
trimite mai întâi undeva după inelul de cununie sau să-i facă unul la fel cu acela. Au 
dat pentru asta sfoară în ţară, dar nu s-a găsit nimeni care să le îndeplinească porunca. 
— Du-te, bunică, şi spune-i ţarului că-l faci tu. Iar eu am să te ajut, îi spuse 
Ivan Ţarevici. 

Bătrâna s-a îmbrăcat, a fugit la ţar şi i-a spus: 

— înălţimea Ta, eu am să fac inelul de cununie pe care îl doreşte atât fata de 
ţar. 


— Fă-l, fă-l, bunică! Noi suntem bucuroşi să avem asemenea oameni, îi 
spuse regele, dar dacă nu-l faci, îţi pui capul pe butuc. 

Bătrâna s-a speriat, s-a întors acasă şi l-a pus pe Ivan Ţarevici să facă inelul. Dar Ivan 
Țarevici dormea şi nici capul nu-l durea, pentru că inelul era făcut. 

El glumea cu bătrâna, iar ea tremura din toate mădularele, plângea şi-l certa: 

— ie ce-ţi pasă! îi spuse. M-ai băgat pe mine, proasta, în beleaua asta şi 
acum mă paşte moartea. Bătrâna a plâns cât a plâns şi a adormit. Ivan Ţarevici s-a 
trezit dimineaţă devreme şi a trezit-o şi pe ea: 

— Scoală, bunică, şi fugi să duci inelul, dar ai grijă să nu iei mai mult de 
zece ruble pe el. Dacă te vor întreba cine l-a făcut, să le spui că tu, iar de mine să nu 
sufli nicio vorbă! 

Bătrâna s-a bucurat şi a dus inelul. Miresei i-a plăcut. 

— Exact de unul ca ăsta aveam nevoie! a zis ea. 

A adus un taler plin cu aur, dar bătrâna a luat numai zece ruble. Ţarul a întrebat-o: 

— De ce ai luat aşa de puțin? 

— La ce-mi trebuie mai mult, înălțimea Ta? Dacă o să-mi trebuiască mai 
târziu, ai să-mi dai, nu-i aşa? 

Zicând acestea, bătrâna a plecat. 

După puţin timp, s-a răspândit vestea că mireasa îl trimite pe mire să-i aducă rochia 
sau să-i facă alta la fel. Bătrâna a reuşit şi acest lucru, cu ajutorul lui Ivan Ţarevici, se- 
nţelege! I-a dus ea şi rochia de mireasă. 

După aceea i-a dus pantofiorii nebrodaţi, iar ca răsplată n-a luat mai mult de zece ruble 
şi le-a spus tuturor că ea a făcut toate aceste lucruri. 

S-a auzit că nunta o să fie în cutare zi, şi iată că ziua a sosit. Ivan Ţarevici i-a spus 
bătrânei: 

— Fii cu băgare de seamă, bunică: atunci când mireasa va fi dusă la altar, 
să-mi dai de veste numaidecât. 

Bătrâna nu a scăpat momentul. Ivan Ţarevici s-a gătit în straie de ţar, a ieşit şi i-a zis: 
— Iată, bunică, cine sunt eu! 

Bătrâna i s-a aruncat la picioare: 

— Iartă-mă, Măria Ta, că te-am ocărât! 

— Să te ierte Dumnezeu! 

A venit Ivan la biserică. Fratele lui nu era încă acolo. S-a aşezat el lângă mireasă, 
preotul i-a cununat şi apoi au fost duşi la palat. 

Pe drum s-au întâlnit cu fratele cel mare îmbrăcat în mire. Văzând acesta că mireasa 
stă lângă Ivan Ţarevici, s-a întors înapoi cu coada între picioare. 

Tatăl s-a bucurat la vederea lui Ivan Ţarevici, a aflat de toată perfidia fraţilor săi şi, 
după ce s-a terminat nunta, i-a trimis în surghiun pe cei doi fii mai mari, iar pe Ivan 
Ţarevici l-a făcut moştenitor. 


Viteazul fără picioare şi viteazul fără 
maini 
poveste rusească 


Fiul unui ţar s-a gândit să se însoare. Pusese ochii pe fata unui ţar vecin, dar nu-i 
trecea prin minte cum s-o cucerească. 

Mulţi regi, prinți şi tot felul de viteji au peţit-o pe acea ţarevnă, dar nu s-au ales cu 
nimic. Doar capul şi l-au lăsat pe butucul gâdelui. Şi acum mai stau înfipte tigvele lor în 
gardul care înconjoară palatul trufaşei ţarevne. S-a întristat țareviciul şi nu ştia cine l- 
ar fi putut ajuta. Chiar atunci s-a nimerit la curte Ivan cel Gol, un ţăran sărac care n- 
avea nici după ce bea apă, iar hainele îi alunecaseră de mult de pe umeri. A venit la 


ţarevici şi i-a spus: 

— De unul singur n-ai să dovedeşti să ţi-o faci nevastă pe mândra ţarevnă. 
Dacă te duci fără mine, ai să-ţi laşi capul înfipt în gardul ei. Numai eu te pot ajuta, dar 
trebuie să-mi fagăduieşti că-mi vei da ascultare în toate. 

Țareviciul i-a făgăduit să facă tot ce îi va spune Ivan, şi chiar a doua zi au pornit la 
drum. Au ajuns în împărăţia vecină şi au început s-o peţească pe ţarevnă, care le-a zis: 
— Mai întâi peţitorul trebuie să-şi încerce puterile! 

I-a chemat la ospăț, le-a dat să mănânce şi să bea, iar după masă oaspeţii ei au început 
să se desfete cu tot felul de jocuri. 

— Aduceţi-mi arma cu care merg eu la vânătoare, le-a poruncit ţarevna 
slugilor. 

Uşa s-a deschis şi au intrat patruzeci de oameni cărând o armă care aducea mai 
degrabă cu un tun. 

— Ei, ginerică! zise ţarevna. Ia trage tu un foc cu puşca mea! 

— Ivan cel Gol, ia vezi tu dacă-i bună de ceva puşca asta! 

Ivan cel Gol a luat puşca, a dus-o în pridvor şi i-a dat un şut, făcând-o să zboare 
departe-departe, până a căzut în mare. Apoi îi zise ţareviciului: 

— Nu, Măria Ta, nu-i bună de nimic! Un viteaz ca tine nu se poate cobori 
până într-atât încât să tragă cu ea. 

— Ce înseamnă asta, ţarevnă? îţi baţi joc de mine? Ai poruncit să fie adusă o 
armă de nimic, pe care sluga mea doar a împins-o uşurel cu piciorul şi ea a zburat 
tocmai în mare! zise țareviciul. 

Țarevna a poruncit să i se aducă arcul şi o săgeată. Uşa s-a deschis din nou şi patruzeci 
de oameni au adus arcul şi săgeata. 

— Logodnicule, ia încearcă să slobozeşti din arc săgeata asta! 

— Ei, Ivan cel Gol, a strigat țareviciul, ia vezi dacă arcul ăsta mi se 
potriveşte! 

Ivan a întins arcul şi a tras. Săgeata a zburat la o sută de verste, l-a nimerit pe viteazul 
Marko 


Begun 

şi i-a retezat ambele mâini, făcându-l să urle de durere. 

— Golaşule Ivan! Mi-ai retezat ambele mâini, dar o să-ţi vină rândul şi ţie! 
Ivan cel Gol a luat arcul, l-a proptit în genunchi şi l-a frânt în două. 

— Nu, Măria Ta! Arcul nu face doi bani şi te-ai înjosi trăgând cu el! 

— Ce-i asta, ţarevnă? Mă iei în râs? Vrei să mă faci de ocară? Arcul pe care mi l-ai 
dat s-a rupt în 

două când sluga mea a început să-l întindă ca să tragă cu el! 

Țarevna a poruncit să fie scos din grajd armăsarul cel focos. Patruzeci de oameni erau 
în jurul lui şi abia dacă-l puteau ţine în lanţuri, atât era de rău şi de potrivnic. 

— încalecă, logodnicule, pe armăsarul meu şi fa cu el o plimbare! 

Țareviciul a strigat: 

— Ei, Golaşule Ivan! Ia vezi dacă mi-e pe potrivă calul! 

Ivan cel Gol s-a apropiat de cal şi a început să-l mângâie. L-a mângâiat el cât l-a 
mângâiat, l-a apucat de coadă şi l-a smucit, rămânând cu pielea calului în mână. 

— Nu, Măria Ta! Nu ți se potriveşte. E o otreapă. Abia l-am scuturat niţel de 
coadă, că l-am şi jupuit. 

Țareviciul se prefăcu supărat: 

— Tot îţi mai baţi joc de mine, ţarevnă? Ai poruncit să mi se aducă o 
mârţoagă în locul unui cal adevărat, aşa cum se cuvine unui viteaz! 

Țarevna nu l-a mai pus pe ţarevici şi la alte încercări, iar a doua zi s-a măritat cu el. 
După cununie s- au dus la culcare. Ţarevna şi-a lăsat o mână pe pieptul soţului, iar el 
abia a rezistat: începuse deja să se înăbuşe de grea ce era. 


„A”, se gândi ţarevna, „viteaz dintr-ăştia îmi eşti! Am să te fac eu să mă pomeneşti!”. 
Peste o lună, țareviciul s-a gătit să plece în ţara lui, împreună cu ţarevna. 

Au mers ei o zi, două, trei şi s-au oprit să le dea şi cailor răgaz. Ţarevna a ieşit din 
caretă şi l-a văzut pe Ivan cel Gol cufundat într-un somn adânc. A pus mâna pe topor şi 
i-a retezat ambele picioare, apoi a dat poruncă să fie înhămaţi caii la caleaşcă, iar 
ţareviciului i-a spus să se întoarcă în ţara lui. Pe Ivan cel Gol l-a lăsat în câmp. 

Odată trecu pe-acolo Marko Begun şi îl văzu pe Ivan cel Gol. S-au făcut fraţi de cruce, 
apoi Marko l-a urcat pe Ivan în cârcă şi a plecat cu el în pădure. Acolo şi-au construit o 
izbă şi au făcut o căruţă, au găsit o puşcă şi au început să vâneze păsări. Marko se 
înhăma la căruţă şi-l ducea pe Ivan prin pădure, iar acesta trăgea cu puşca în păsări, 
dobândindu-şi în acest chip hrana cea de toate zilele. 

De la un timp însă au început să tânjească şi şi-au pus în gând să fure o fecioară de la 
părinţii ei. Zis şi făcut! S-au dus la casa unui preot şi au început să ceară de pomană. 
Fata popii le-a adus pâine şi, cum s-a apropiat de căruţă, Ivan a înşfacat-o de mâini şi a 
aşezat-o lângă el, iar Marko a luat-o la goană trăgând căruţa după el. în scurtă vreme, 
au ajuns în pădure, la ei acasă. 

— Tânără fecioară, vrem să ne fii surioară, îi spuseră ei. Să ne găteşti 
prânzul şi cina şi să ai grijă de gospodărie! 

Au trăit tustrei în linişte şi pace, fără să se plângă de nimic. 

Odată, când cei doi viteji s-au întors de la vânătoare după o săptămână încheiată, mai- 
mai să nu-şi cunoască surioara, într-atât era de slăbită. 

— Ce s-a întâmplat cu tine? au întrebat-o ei. 

Fata le-a povestit că în fiecare zi venea la ea un zmeu şi din această pricină slăbise aşa. 
— Lasă, că punem noi mâna pe el! 

Ivan cel Gol s-a băgat sub laiță, iar Marko Begun s-a ascuns în tindă, după uşă. 

După vreo jumătate de ceas au început să freamăte copacii în pădure, iar acoperişul 
izbei s-a mişcat din loc: venise zmeul. A intrat în casă, s-a aşezat la masă şi a cerut să i 
se aducă ceva de mâncare. Ivan cel Gol l-a prins de picioare, iar Marko Begun s-a 
aruncat cu tot trupul asupra lui şi a început să-l strivească. 

După ce i-au muiat bine-bine oasele, l-au târât afară, i-au băgat capul în despicătură 
unui butuc de stejar şi au început să-l bată cu vergile. 

— Daţi-mi drumul, puternicilor viteji! se rugă zmeul. Am să vă arăt unde se 
găseşte apă vie şi apă moartă. 

Cei doi viteji s-au învoit. 

Zmeul i-a dus până la un loc. Marko Begun s-a bucurat şi a vrut să se arunce în apă, 
dar Ivan cel Gol l-a oprit. 

— Trebuie s-o încercăm mai întâi! spuse el şi aruncă în lac o ramură verde, 
care luă foc pe dată. Vitejii s-au repezit la zmeu şi au început să-l bată. Ca să scape cu 
viaţă, zmeul i-a dus în alt loc. Ivan cel Gol a luat un putregai de jos şi l-a aruncat în 
apă. Acesta a înverzit şi a început să dea lăstari şi frunze. Cei doi viteji s-au aruncat în 
lac, s-au scăldat şi au ieşit la mal voinici între voinici: Ivan cel Gol avea picioare, iar 
Marko Begun avea mâini. L-au luat apoi pe zmeu, l-au dus la primul lac şi l-au aruncat 
în apă. Numai fumul s-a ales de el! 

S-au întors acasă. Marko Begun era deja bătrân. Aluat-o pe fiica preotului, a dus-o 
înapoi la părinţi şi a început să trăiască la ei, pentru că preotul îşi dăduse cuvântul să-l 
ţină până la moarte pe cel care îi va aduce fiica înapoi. 

Ivan cel Gol şi-a găsit un cal năzdrăvan şi a plecat să-şi caute țareviciul. 

Trecând prin câmpie, l-a văzut pe ţarevici cum păştea porcii. 

— Bună vreme, ţareviciule! 

— Bună să-ţi fie inima! Dar spune-mi: cine eşti? 

— Eu sunt Ivan cel Gol. 

— Ce te tot lauzi? Dacă Ivan cel Gol ar fi trăit, eu n-aş fi ajuns să pasc porci. 
— Aici se încheie slujba ta de porcar. 


Au făcut schimb de haine. Ţareviciul a plecat înainte pe calul viteazului, iar Ivan cel 
Gol venea în urma lui, mânând porcii. 

Țarevna l-a văzut şi a ieşit în pridvor: 

— Ei, terchea-berchea ce eşti! Cine ţi-a poruncit să mâni porcii acasă când 
soarele nu a apus încă? 

Şi a poruncit ca porcarul să fie dus la grajd şi bătut cum se cuvine. Ivan cel Gol n-a stat 
pe gânduri. A înşfăcat-o pe ţarevnă de păr şi a târât-o prin curte până când aceasta şi-a 
cerut iertare şi şi-a dat cuvântul că-şi va asculta bărbatul în toate. După care țareviciul 
şi ţarevna au trăit în bună înţelegere ani îndelungaţi, iar Ivan cel Gol le-a fost slujitor 
credincios. 


Viteazul fără picioare şi viteazul orb 


poveste rusească 


în nu se ştie ce împărăție, în nu se ştie ce ţară, trăiau odată un ţar şi țarina lui. Aveau 
un singur fiu, pe Ivan Ţarevici, care se afla în grija unchiului său Katoma Căciulă de 
Stejar. Ţarul şi țarina, încărcaţi de ani grei, s-au îmbolnăvit şi nu mai trăgeau nicio 
nădejde la însănătoşire. L-au chemat pe Ivan Ţarevici şi i-au spus: 

— Când n-om mai fi noi, tu să-i dai în toate ascultare unchiului tău Katoma 
Căciulă de Stejar şi să-l respecţi! Dacă n-ai să-i ieşi din cuvânt, ai să fii fericit, 
altminteri ai să te prăpădeşti ca musca-n prag de iarnă. 

A doua zi, ţarul şi țarina şi-au dat obştescul sfârşit. Ivan Ţarevici i-a înmormântat şi a 
început să trăiască aşa cum îl povăţuiseră părinţii: nu făcea nimic înainte de a se sfătui 
cu unchiul. A trecut mult de atunci? A trecut puţin? Nu se ştie. Se ştie doar că Ivan 
Țarevici a ajuns la vârsta bărbăţiei şi a început să-l bată gândul să se însoare. A venit 
la unchiul său şi i-a spus: 

— Unchiule Katoma Căciulă de Stejar, îmi este greu singur. Aş vrea să mă 
însor! 

— Şi care-i necazul, țareviciule? Ai împlinit deja anii care te îndreptăţesc să 
te gândeşti şi la mireasă! Du-te în sala mare! Acolo sunt adunate portretele tuturor 
ţarevnelor şi prințeselor. Uită-te la ele şi care ţi-o plăcea mai mult, pe aceea o vom 
peți! 

Ivan Țarevici s-a dus în sala mare şi a început să cerceteze portretele. I s-a lipit de 
suflet Ana cea Preafrumoasă. Nu găseai nicăieri în lume alta mai mândră ca ea. însă pe 
portretul ei era scris că cel care vine s-o ceară trebuie să-i spună o ghicitoare. Dacă ea 
nu o va dezlega, cu acela se va mărita, iar celui a cărui ghicitoare o va dezlega va 
porunci să i se reteze capul. 

Țareviciul a citit ce scria pe portret, s-a mâhnit şi s-a dus la unchiul său. 

— Am fost în sala mare, îi zise el, şi mi-am ales mireasa, pe Ana cea 
Preafrumoasă. Numai că nu ştiu dacă am putea-o peţi! 

— Da, ţareviciule, nu-i deloc o treabă uşoară! Dacă te duci singur în peţit, n- 
ai să capeţi mâna ei. Dar dacă mă iei cu tine şi ai să faci cum te povăţuiesc eu, poate că 
vei izbuti! 

Ivan Ţarevici l-a rugat pe unchiul său să meargă împreună cu el în peţit şi i-a dat 
cuvântul de onoare că îl va asculta întru totul. 

S-au gătit de drum şi au plecat în peţit la ţarevna Ana cea Preafrumoasă. Au mers un 
an, doi, trei, străbătând multe pământuri. 

— Unchiule, zise Ivan Ţarevici, călătorim de atâta amar de vreme spre Ana 
cea Preafrumoasă, dar nici măcar nu ştim ce ghicitoare să-i spunem! 

— Avem destul timp să născocim ceva! răspunse unchiul. 

Şi-au continuat drumul. Katoma Căciulă de Stejar a văzut o punguță cu bani care zăcea 


în colbul drumului. A ridicat-o de jos, a răsturnat banii din ea în propria pungă şi a zis: 

— Iată şi ghicitoarea, Ivan Ţarevici! Când ajungi la țarevnă, spune-i aşa: 

„Mergeam pe drum şi am văzut că zăcea un bine în colb; noi am luat binele cu bine şi l- 

am pus în binele nostru”. N-o să dezlege ea în vecii vecilor această ghicitoare. Oricare 

alta ar putea-o dezlega, pentru că se uită în cartea fermecată. Şi cum o dezleagă, cum 

dă poruncă să ţi se taie capul! 

în cele din urmă, Ivan Ţarevici şi unchiul lui au ajuns în faţa unui palat înalt, unde trăia 

ţarevna Ana cea Preafrumoasă. Chiar atunci se brodise ca ea să fie în cerdac şi să-i 

vadă pe nou-veniţi. A trimis iscoade să afle de unde vin cei doi şi ce doresc. 

— Am venit din cutare Împărăție, spuse Ivan Ţarevici, s-o cer în căsătorie pe 

Ana cea Preafrumoasă. 

Iscoadele i-au spus prinţesei ce aflaseră de la Ivan Ţarevici. Ea a poruncit ca țareviciul 

să fie poftit în palat şi, de faţă cu întreg sfatul boierilor, să-i spună ghicitoarea cu care 

venise. 

— Am jurat, spuse ţarevna, că mă voi mărita cu acela a cărui ghicitoare nu o 

voi putea dezlega. Dacă însă voi dezlega ghicitoarea spusă de el, voi porunci să fie dat 

unei morți cumplite! 

— Ascultă, minunată ţarevnă, ghicitoarea mea! i-a spus Ivan Țarevici. 

Mergeam noi pe drum şi am văzut că zăcea un bine în colb; am luat binele cu bine şi l- 

am pus în binele nostru. 

Ana, ţarevna cea preafrumoasă, şi-a luat cartea fermecată şi a început s-o cerceteze, ca 

să găsească răspunsul. A răsfoit-o din scoarţă-n scoarță, dar fără niciun folos. Sfatul 

boierilor şi al cnejilor a hotărât că ţarevna trebuie să se mărite cu Ivan Ţarevici. 

„Cum să fac oare să trag cât mai mult de timp şi să scap de mirele ăsta?”, se gândea 

ea. în cele din urmă, a hotărât să-l încurce supunându-l la grele încercări. L-a chemat şi 

i-a spus: 

— Dragul meu Ivan Ţarevici, mirele meu sortit! Trebuie să ne pregătim de 

nuntă. Fă-mi, te rog, o mică favoare: în ţara mea, în cutare loc, este un stâlp de tuci. 

Adu-l tu la bucătăria palatului, taie-l în bucăţi şi dă-i-l bucătarului pentru foc! 

— îmi cer iertare, ţarevnă, dar eu n-am venit aici să tai lemne! Asta nu-i 

treabă de ţarevici. Pentru asta îl am pe Katoma Căciulă de Stejar, sluga mea. 

Țareviciul l-a chemat pe unchiul său şi i-a poruncit să aducă la bucătărie stâlpul de 

tuci, să-l taie în bucăţi şi să i-l dea bucătarului pentru foc. 

Katoma s-a dus la locul cu pricina, a îmbrăţişat stâlpul, s-a opintit, l-a smuls din 

pământ, l-a dus la bucătăria palatului şi l-a tăiat în bucățele. Patru dintre ele le-a oprit 

pentru sine şile-apus 
în 

buzunar. „O să-mi prindă bine mai încolo”, îşi zise el. 

A doua zi, prinţesa Ana cea Preafrumoasă îi zise lui Ivan Ţarevici: 

— Dragul meu ţarevici, mirele meu sortit! Mâine trebuie să mergem la 

cununie. Eu plec în caleaşcă, iar tu pe armăsarul meu cel brav. Ar trebui să-l călăreşti 

niţel acum, că nu-i învăţat să poarte pe cineva în spate! 

— Cum? Să-l învăţ eu? Atunci pentru ce mai am slugă? 

Ivan Ţarevici l-a chemat pe unchiul său Katoma Căciulă de Stejar. 

— Du-te la grajd şi spune-i grăjdarului să-l scoată de acolo pe armăsarul cel 

brav al prințesei Ana. încalecă-l şi călăreşte-l, pentru că n-a mai fost încălecat de 

nimeni. Mâine am să mă urc eu în şa şi am să mă fălesc, mergând pe el la cununie. 

Unchiul Katoma a ghicit şiretlicurile prinţesei şi n-a mai stat la vorbă. S-a dus în grajd 

şi le-a cerut grăj dărilor să scoată afară armăsarul. S-au strâns doisprezece grăjdari şi 

vizitii şi au scos calul fermecat, ţinându-l priponit cu douăsprezece lanţuri de fier. 

Katoma Căciulă de Stejar s-a apropiat de el şi, de îndată ce l-a încălecat, armăsarul s-a 

desprins de pământ şi s-a înălţat peste vârfurile pădurii, deasupra codrului stătător, pe 

sub norul călător. Katoma se ţinea tare: cu o mână se prinsese de coamă, iar cu 


cealaltă a scos din buzunar un retevei de tuci şi a început să-l altoiască pe armăsar în 
cap, între urechi. După ce a fărâmat o bâtă, a scos din buzunar alta şi apoi alta. La cea 
de-a patra bâtă de tuci, armăsarul n-a mai putut îndura şi i-a vorbit cu grai omenesc: 

— Katoma, tătucă! Ai milă şi cruţă-mi viaţa! Voi face tot ce-mi vei porunci! 
— Ascultă, câine ce eşti! i-a răspuns Katoma Căciulă de Stejar. Mâine te va 
încăleca Ivan Țarevici ca să-l duci la cununie. Ai grijă! De cum te vor scoate grăjdarii în 
curtea cea mare, țareviciul se va apropia de tine. Când îţi va pune mâna pe spate, nici 
urechea să n-o mişti! Iar când se va urca în şa, tu să te încovoi şi să te afunzi în pământ 
până la glezne, iar când o porneşti din loc, să mergi domol, cu pas greoi, de parcă ai 
avea în spate o greutate pe care abia o poţi duce! 

După ce i-a ascultat porunca, armăsarul s-a lăsat pe pământ mai mult mort decât viu. 
Unchiul Katoma l-a înşfăcat de coadă şi l-a zvârlit grăj dărilor: 

— Ei, vizitii şi grăjdari! Duceţi la iesle carnea asta de câine! 

A venit şi ziua următoare. S-a făcut vremea de mers la cununie. A fost trasă careta 
pentru ţarevnă, iar lui Ivan Ţarevici i-a fost adus armăsarul năzdrăvan. Din toate 
părţile s-a adunat o mulţime de gură-cască, iar din încăperile de marmură albă au ieşit 
femeile şi au condus-o pe mireasă la caretă. Ana s-a urcat şi a aşteptat să vadă ce i se 
va întâmpla lui Ivan Ţarevici. „Armăsarul o să-l facă fărâme!”, se gândi ea. 

S-a apropiat Ivan Ţarevici de armăsar, a pus mâna pe el, şi-a băgat piciorul în scară, 
dar calul a stat stană, fără să mişte măcar o ureche. Ţareviciul a încălecat, iar calul s-a 
afundat în pământ până la glezne. I-au fost scoase cele douăsprezece lanţuri de fier de 
care era priponit. Calul a pomit-o cu pas greu şi domol, iar broboanele de sudoare se 
rostogoleau de pe el mari cât grindina. 

— Uitaţi-vă ce viteaz a încălecat armăsarul ţarevnei Ana cea Preafrumoasă! 
Ce putere nemăsurată! se auzeau voci din mulţimea de gură-cască adunaţi la curte. 
După cununie, când ieşeau din biserică, mirii s-au prins de mână. Ţarevna a vrut să 
mai încerce o dată puterea lui Ivan Ţarevici şi l-a strâns de mână atât de zdravăn, încât 
mirelui i-au ieşit ochii din orbite, iar sângele i-a năvălit în obraji de durere. 

„Deci viteaz dintr-ăsta îmi eşti!”, îşi zise ţarevna. „Da! bine m-a mai păcălit unchiul 
tău! Numai că o să am eu grijă să-ţi iasă asta pe nas!” 

Trăia Ana cea Preafrumoasă cu Ivan Ţarevici cum se cuvenea unei femei cinstite să 
trăiască alături de soţul ei dat de Dumnezeu. îl alinta şi-l dezmierda, însă nu se gândea 
decât cum să-l alunge de la curtea ei pe Katoma Căciulă de Stejar. Fără el, de Ivan 
Ţarevici s-ar fi descotorosit foarte uşor. 

Câte n-a mai născocit ţarevna despre el, cât nu l-a vorbit de rău în faţa soţului! Acesta 
însă nu voia să se despartă cu niciun chip de unchiul său. 

După vreun an, îi spuse Ivan Ţarevici alesei sale: 

— Soţioara mea dragă, frumoasă țarevnă! Tare-aş vrea să merg împreună cu 
tine în ţara mea... 

— De ce nu? îi răspunse ea. De mult voiam să văd şi eu cum arată ţara ta! 
S-au pregătit de drum şi au plecat. Pe unchiul Katoma l-au luat drept vizitiu. Au mers 
ei, au mers şi iată că Ivan ȚŢarevici a adormit. După o vreme, ţarevna Ana cea 
Preafrumoasă a început să tragă de el şi să i se plângă de unchiul lui. 

— Ascultă, ţarevi ciule! Tu dormi şi n-ai habar de nimic, dar unchiul tău nu 
vrea să-mi dea ascultare şi mână înadins careta numai prin hârtoape, de parcă şi-ar fi 
pus în cap să ne facă de petrecanie. I- am vorbit cu frumosul, iar el îşi râde de mine! 
Dacă nu-l pedepseşti, am să-mi pun capăt zilelor! 

Ivan Ţarevici, buimac de somn, s-a mâniat şi l-a dat pe unchiu-său pe mâinile prinţesei: 
— Fă cu el ce crezi! 

Țarevna a poruncit să i se taie picioarele. 

— Am să mă chinui eu, a strigat unchiul, dar şi țareviciul va cunoaşte ce-i 
necazul! 

Unchiului Katoma Căciulă de Stejar i-au fost tăiate amândouă picioarele. Țarevna a 


cercetat cu privirea locul, a văzut o buturugă înaltă, le-a poruncit slujitorilor să-l aşeze 

pe Katoma acolo, iar pe Ivan Ţarevici să-l lege cu o frânghie de caretă şi s-a întors în 

ţara ei. 

Unchiul Katoma Căciulă de Stejar stătea pe buturugă şi plângea cu lacrimi amare. 

— Adio, Ivan Ţarevici! zise el. Ai să-ți aduci tu aminte de mine! 

Iar Ivan Ţarevici, priponit, alerga în urma trăsurii. Când s-a întors la palatul ei, ţarevna 

Ana cea Preafrumoasă i-a poruncit să pască vacile. în fiecare dimineaţă ieşea țareviciul 

cu cireada la păşune, iar seara o mâna spre curtea prinţesei. Aceasta, stând în pridvor, 

număra vitele în fiecare seară, nu cumva să lipsească vreuna. După ce le număra, îi 

poruncea ţareviciului să le bage în grajd, iar pe ultima din ele s-o pupe sub coadă. 

Ultima vacă s-a învăţat aşa de bine cu asta, că atunci când ajungea la poartă, se oprea 

şi îşi sălta coada. 

Unchiul Katoma Căciulă de Stejar a stat pe butuc o zi, două, trei, fără să bea sau 
să mănânce. De 

coborât, nu putea să coboare; singurul lucru care-i mai rămânea era să aştepte să 

moară de foame. 

Nu departe de acel loc se întindea o pădure deasă. Acolo trăia un viteaz neînchipuit de 

puternic, dar care era orb. Cum simţea că trece pe lângă el un animal sălbatic (iepure, 

vulpe, urs sau altceva), se lua după el, îl prindea şi... gata masa! Cu asta se hrănea. Era 

iute de picior viteazul orb şi niciun animal, cât ar fi alergat el de repede, nu putea să-i 

scape. Odată a simţit o vulpe care a fugit pe lângă el. Viteazul a auzit-o şi s-a luat după 

ea. Roşcata a fugit spre buturuga unde stătea Katoma. Când a ajuns aproape, vulpea a 

ocolit-o, iar viteazul cel orb a intrat cu capul în buturugă şi a smuls-o din rădăcini. 

Katoma a căzut şi l-a întrebat: 

— Cine eşti? 

— Sunt viteazul cel orb. Trăiesc în pădure de treizeci de ani. Mă hrănesc 

numai dacă prind un animal şi-l perpelesc la foc. Altfel, de mult aş fi murit de foame! 

— Eşti orb din născare? 

— Nu. Ochii mi i-a scos țarevna Ana cea Preafrumoasă. 

— Şi eu tot din pricina ei am rămas fără picioare. Pe amândouă mi le-a 

retezat blestemata! 

S-au împrietenit cei doi viteji şi au hotărât să trăiască laolaltă şi să-şi caute hrana 

împreună. 

— Urcă-te în spatele meu şi spune-mi pe unde să merg! Eu am să-ţi fiu de 

folos cu picioarele mele, iar tu mie cu ochii tăi! 

Zicând acestea, viteazul orb l-a luat pe Katoma în spate, iar acesta se uita în toate 

părţile şi doar îi zicea: 

— Ia-o la dreapta! La stânga! Drept înainte! 

Au trăit ei aşa în pădure prinzând iepuri, vulpi sau urşi pentru hrana zilnică. într-o zi, 

viteazul fără picioare îi zise celui orb: 

— Oare chiar toată viața o să trăim departe de oameni? Am auzit că în 

cutare oraş este un negustor bogat care are o fată neînchipuit de miloasă cu sărmanii 

şi ologii. Tuturor le dă de pomană... Ce-ar fi s-o răpim şi s-o aducem aici ca să ne țină 

gospodăria? 

Orbul s-a învoit, a luat un cărucior, l-a aşezat în el pe prietenul lui fără picioare şi au 

plecat întins în oraş, la casa negustorului bogat. Văzându-i de la fereastră, fata 

negustorului, fără a sta pe gânduri, le-a ieşit în întâmpinare să le dea de pomană. 

S-a apropiat ea de căruciorul în care era viteazul fără picioare şi i-a zis: 

— Primeşte, ologule, în numele Atotputernicului, pomana mea! 

Acesta a întins mâinile, chipurile după pomană, dar a înşfacat-o pe fată şi a tras-o în 

cărucior. I-a strigat tovarăşului său să pornească. Orbul a prins a alerga atât de 

repede, încât nici călare nu-l puteai prinde. Negustorul a trimis o poteră pe urma 

fugarilor, dar aceasta nu i-a mai ajuns. 


Cei doi viteji au dus-o pe fata negustorului în izba lor din pădure şi i-au spus: 

— Să ne fii ca o soră dreaptă! Stai la noi şi ocupă-te de gospodărie. Noi, 
schilozi cum suntem, nu avem cum să ne gătim sau să ne spălăm cămăşile. Dumnezeu 
te va răsplăti pentru asta! 

Fata negustorului a rămas la ei. Vitejii o respectau şi o iubeau ca pe o soră. Una-două, 
ei plecau la vânătoare, iar sora lor rămânea acasă şi făcea toate treburile gospodăriei: 
gătea, spăla, deretica. 

Şi-a făcut obiceiul să vină în izba lor Baba laga Picior de Os şi să-i sugă fetei sângele. 
Cum plecau vitejii la vânătoare, Baba laga apărea ca din pământ. 

Frumoasa fată a început să se tragă la faţă, a slăbit şi a devenit bolnăvicioasă. Orbul 
nu vedea nimic, dar Katoma Căciulă de Stejar a băgat de seamă că ceva nu-i tocmai 
curat la mijloc. I-a spus orbului şi amândoi au luat-o la întrebări pe fată, dar Baba laga 


o oprise cu străşnicie să sufle cuiva 
o vorbă. 

Mult timp s-a temut să le împărtăşească necazul ei, dar, în celedin urmă, fraţii 
au înduplecat-o, iar 


ea le-a povestit totul de-a fir-a-păr: 

— De fiecare dată când plecaţi la vânătoare, apare în izbă o babă bătrână, 
cu faţa rea, cu părul lung şi sur şi mă sileşte s-o caut în cap, iar ea îşi pune gura la 
pieptul meu şi-mi suge sângele. 

— A, zise orbul, asta-i Baba Ilaga! Trebuie să ne răfuim cu ea după legea 
noastră! Mâine nu mergem la vânătoare. Vom încerca s-o păcălim şi s-o prindem... 

A doua zi de dimineaţă, cei doi viteji nu s-au mai dus la vânătoare. 

— Ei, prietene fără picioare, intră tu sub laiţa asta şi stai acolo nemişcat, iar 
eu am să mă duc afară, sub fereastră. Tu, surioară, când vine Baba laga, aşază-te aici, 
lângă geam, caut-o în cap, dar împleteşte-i laţele în fuioare şi trece-le peste pervaz, 
afară. Eu am s-o apuc de ele şi am s-o ţin nemişcată. 

Zis şi făcut. A înşfăcat-o orbul pe Baba laga de laţele ei sure şi a strigat: 

— Ei, prietene Katoma, ieşi de sub laiţă şi ţine-o pe baba cea rea până intru 
eu în izbă! 

Baba laga a auzit ce necaz o paşte şi a dat să se salte, dar de unde?! Nici capul nu şi l- 
a putut mişca, atât de strâns o ţinea orbul de păr. S-a smucit, s-a smucit, dar fără folos! 
în acest răstimp a ieşit Katoma de sub laiţă, s-a prăvălit peste ea ca un munte de piatră 
şi a început s-o sugrume. A intrat în izbă şi orbul şi i-a spus celui fără picioare: 

— Trebuie să facem un foc afară şi s-o ardem pe blestemata asta, iar cenuşa 
să i-o risipim în vânt! 

— Dragilor, frumoşilor! a început să se roage de ei Baba Ilaga. Daţi-mi pace, 
că am să fac pentru voi tot ce vă pofteşte inima! 

— Bine, vrăjitoare bătrână! i-au răspuns vitejii. Arată-ne fântâna cu apă vie 
şi vindecătoare! 

— V-o arăt numaidecât, numai să nu mă bateți! 

Orbul l-a luat pe Katoma Căciulă de Stejar în cârcă, a prins-o pe Baba Iaga de laţe, iar 
aceasta i-a dus în inima neagră a pădurii, la o fântână, şi le-a spus: 

— Aici se află apa vie şi vindecătoare! 

— Ai grijă, frate Katoma, să nu ne scape! Dacă ne trage pe sfoară acum, în 
vecii vecilor n-o să ne mai facem bine! 

Katoma Căciulă de Stejar a rupt o rămurică verde dintr-un copac şi a aruncat-o în 
fântână. Nici n-a atins rămurica bine apa din fântână, că a şi fost cuprinsă de flăcări. 
— A, vasăzică din asta mi-eşti! Ai vrut să ne tragi pe sfoară! ziseră vitejii şi 
au vrut s-o sugrume şi s-o arunce în fântâna de foc. 

Baba laga a început să se roage de ei mai dihai ca prima dată şi ajurat că-i va duce la 
fântâna cea adevărată fără să mai umble cu şiretlicuri: 

— Pe cuvânt de onoare că vă duc la apa cea bună! 


Vitejii s-au învoit să mai încerce o dată. Baba laga i-a dus la altă fântână. Katoma 

Căciulă de Stejar a rupt dintr-un copac o creangă uscată şi a aruncat-o în fântână. Nici 

n-a apucat ea bine să atingă apa, că a început să înverzească şi să înflorească. 

— Ei, asta-i apa cea bună! a zis Katoma Căciulă de Stejar. 

Orbul şi-a stropit ochii cu ea şi, în aceeaşi clipă, şi-a recăpătat vederea. L-a cufundat în 

apă pe Katoma, iar acestuia i-au crescut picioarele. S-au bucurat cei doi şi au început 

să vorbească între ei: 

— Acum, că ne-am făcut bine, o să recăpătăm tot ce-am pierdut, dar mai 

întâi trebuie să hotărâm ce facem cu Baba laga! Dacă o iertăm acum, nu trebuie să ne 

aşteptăm la nimic bun din partea ei. E limpede ca lumina zilei că toată viaţa nu se va 

gândi la nimic altceva decât cum să pricinuiască rău oamenilor. 

S-au întors la fântâna de foc şi au aruncat-o acolo pe Baba laga. Numai aşa au scăpat 

de ea. După aceasta, Katoma Căciulă de Stejar s-a însurat cu fata negustorului şi 

tustrei s-au îndreptat către patria ţarevnei Ana cea Preafrumoasă, pentru a-l scăpa pe 

Ivan Ţarevici din ghearele ei. Când se apropiau de cetatea de scaun, l-au văzut pe Ivan 

Țarevici, care mâna cireada de vaci spre casă. 

— Stai, văcarule! îi zise unchiul Katoma lui Ivan Ţarevici. încotro mâni vacile 

astea? 

— La curtea țarevnei, îi răspunse Ivan Ţarevici. Țarevna însăşi le numără de 

fiecare dată, să vadă dacă sunt toate. 

— îmbracă, văcarule, hainele mele şi dă-mi-le mie pe ale tale, că vreau eu să 

mân cireada! 

— Nu, frate, aşa ceva nu se poate! zise Ivan Țarevici. Dacă află țarevna, va fi 

vai şi-amar de mine! 

— Nu te teme! Nu se va întâmpla nimic! O să te apere unchiul Katoma 

Căciulă de Stejar! 

Ivan Ţarevici a oftat şi i-a răspuns: 

— Ei, om bun! Dacă ar fi trăit unchiul Katoma, 
eu n-aş  fipăscutvacile! 

Atunci unchiul Katoma Căciulă de Stejar i-a dezvăluit cine era. Ivan Ţarevici l-a 

îmbrăţişat şi a izbucnit în lacrimi: 

— Nu mă aşteptam să te mai văd vreodată! 

Au făcut schimb de haine. Unchiul a mânat cireada la curte. Ana cea Preafrumoasă a 

ieşit în pridvor, a numărat vacile şi a poruncit să fie băgate în grajd. Toate vacile au 

intrat, în afară de ultima, care s-a oprit în fața porții şi şi-a săltat coada. Katoma a sărit 

la ea: 

— Tu ce aştepţi? 

A apucat-o de coadă, a smucit-o şi a rămas cu pielea ei în mână. Ţarevna Ana cea 

Preafrumoasă a văzut toate astea şi a strigat cu glas tunător: 

— Ce face ticălosul ăsta de văcar? Luaţi-l pe sus şi aduceţi-l la mine! 

Slugile l-au înşfăcat pe Katoma şi l-au târât în palat, dar, spre mirarea lor, el nu s-a 

împotrivit. Se vedea că se bizuia pe el însuşi. L-au adus în faţa Anei. Aceasta s-a uitat la 

el şi l-a întrebat: 

— Tu cine mai eşti? De unde-ai apărut? 

— Eu sunt cel căruia i-ai tăiat picioarele şi pe 

l-ai lăsat în câmp, 

cheamă Katoma Căciulă de Stejar. 

„Ei, dacă a putut să-şi recapete picioarele, cu el nu-i de glumit!”, se gândi ţarevna şi 

începu să-şi ceară iertare de la el şi de la Ivan Ţarevici, căindu-se amarnic pentru 

păcatele sale. 

Ajurat că până la sfârşitul zilelor sale o să-l iubească pe Ivan Ţarevici şi că niciodată n-o 

să-i iasă din cuvânt. Ivan Ţarevici a iertat-o şi a început să trăiască alături de ea în pace 

şi bună înţelegere. Viteazul cel orb a rămas să stea la ei, iar Katoma Căciulă de Stejar a 


plecat împreună cu frumoasa lui soţie la negustorul cel bogat şi s-au hotărât să 
locuiască în casa acestuia. 


Ivan, fiul de ţăran, şi Ciudo-ludo 


poveste rusească într-o împărăție oarecare trăiau odată un moş şi o babă care aveau 
trei fii. Pe cel mai mic îl chema Ivan, şi toţi îi spuneau Ivanuşka. Trăiau fără griji şi 
munceau fără preget. Arau pământul şi semănau grâu. 


Odată s-a răspândit vestea prin împărăție că Ciudo-ludo necuratul se pregătea să 
pârjolească oraşele şi satele. Bătrânul şi bătrâna s-au întristat. Fiii cei mari au început 
să-i liniştească: 
— Nu fiţi supăraţi, tăicuţă şi măicuţă! Ne ducem noi împotriva lui Ciudo- 
Iudo şi ne vom lupta pe viaţă şi pe moarte. Şi ca să nu vă fie greu, ţineţi-l pe Ivanuşka 
acasă. E prea crud încă să meargă la luptă. 
— Nu! zise Ivanuşka. Nu se cade să stau acasă şi să vă aştept. Merg şi eu să 
mă lupt cu Ciudo-ludo! N-au putut bătrânul şi bătrâna să-l oprească pe Ivanuşka, aşa 
că i-au pregătit de drum pe toţi trei. Au luat fraţii săbii ascuţite, au încălecat pe cai 
breji şi au plecat la drum. 
Au mers ei cât au mers şi au ajuns într-un sat. S-au uitat şi au văzut că nu era nici 
ţipenie de om acolo, totul era dărâmat şi pârjolit. Rămăsese în picioare o singură izbă 
mică, dar şi aceea stătea să cadă. Au intrat fraţii înăuntru şi au văzut pe cuptor o 
bătrână care stătea întinsăşi ofta. 

— Bună ziua, bunică! i-au spus fraţii. 

— Bună să vă fie inima, vitejilor! încotro ați pornit-o? 

— Mergem la Râul de Coacăze, la Podul de Călin. Vrem să ne luptăm cu Ciudo- 
Iudo, ca să nu-1 

lăsăm să ne calce pământurile. 

— La grea treabă v-aţi mai înhămat, vitejilor! Ştiţi doar cât de rău este. 
Toate împărăţiile din jur le-a nimicit. Pe oameni i-a luat în robie şi i-a dat morții 
cumplite. Am rămas doar eu: se vede treaba că nu-s o hrană de preț pentru el. 

Fraţii au înnoptat în izba aceea, iar dimineaţa, când s-au sculat, au plecat mai departe. 
Au ajuns la Râul de Coacăze şi la Podul de Călin. S-au uitat şi au văzut că de-a lungul 
malului erau numai oase de oameni. 

Nu departe de pod, fraţii au găsit o izbă părăsită şi au hotărât să înnopteze acolo. 

— Fraţilor, le spuse Ivan, am venit într-o ţară străină. Trebuie să ţinem 
urechile ciulite şi să fim cu ochii în patru, nu cumva să treacă Ciudo-ludo peste Râul de 
Coacăze. Vom face de strajă cu rândul, în prima noapte a stat de pază fratele cel mare. 
S-a plimbat pe malul Râului de Coacăze, a văzut că e linişte, că nu se vede şi nu se 

aude nimic. S-a culcat sub o tufă şi a căzut într-un somn adânc. 

Ivan stătea în izbă şi somnul nu-l lua deloc. Cum a trecut de miezul nopţii, s-a ridicat 
din pat, şi-a luat sabia şi s-a dus la Râul de Coacăze. L-a văzut pe fratele lui mai mare 
dormind sub tufa şi nu l-a trezit. S-a băgat sub Podul de Călin şi pândea, trăgând cu 
urechea dacă nu cumva vine cineva. Deodată apa râului s-a învolburat, iar păsările din 
stejari au început să strige. Venea Ciudo-ludo, zmeul cu şase capete. Când a ajuns la 
jumătatea podului, calul zmeului s-a împiedicat, corbul de pe umărul său a tresărit, iar 
câinelui care îl urma i s-a zbârlit blana. 

Ciudo-ludo, zmeul cu şase capete, s-a mâniat şi a întrebat: 

— De ce te împiedici, gloabă? Iar tu, pană de cioară, de ce tresari? Ţie, 
javră, de ce ţi s-a zbârlit blana? Sau l-aţi simţit pe Ivan, fiul de ţăran? Nu s-a născut el 
încă. lar dacă s-a născut, e încă mic pentru a lupta. îl iau într-o palmă şi-l strivesc cu 
cealaltă. 

— Nu te lăuda, spurcatule! Nici n-ai vânat ursul şi deja îi vinzi blana. Dacă 


nu l-ai văzut pe viteaz, n-ai voie să-l huleşti! Hai mai bine să ne măsurăm puterile! Cine 
va birui, acela se va putea lăuda, a zis Ivan. 
S-au repezit unul la altul şi s-au ciocnit atât de tare, încât a gemut pământul sub 

ei. Ivanuşka 
învârtit sabia în văzduh şi i-a retezat zmeului trei capete. 
— Aşteaptă, Ivane, fiu de ţăran! a strigat Ciudo-ludo. Hai să ne odihnim 
niţel! 
— Ce să ne mai odihnim? Eu am un singur cap, pe când ţie ți-au rămas încă 
trei. Când o să-ți 
rămână unul singur, atunci o să ne putem odihni. 
Iar s-au repezit unul la altul şi s-au ciocnit. Ivan, fiul de țăran, i-a retezat şi celelalte 
trei capete. Apoi i-a tăiat leşul în bucățele şi le-a aruncat în Râul de Coacăze, iar toate 
cele şase capete le-a adunat şi le-a ascuns sub pod. S-a întors în izbă şi s-a culcat. 
Dimineaţa a venit fratele cel mare. Ivan l-a întrebat: 
— N-ai văzut pe nimeni? 
— N-am văzut pe nimeni. Nici măcar o muscă n-a trecut în zbor. 
Ivan a tăcut. A doua zi, s-a dus să facă de strajă fratele mijlociu. A umblat puţin şi a 
văzut că  înjur 
e 
linişte şi pace. Atunci s-a băgat într-un tufiş şi a adormit. 
Ivan însă n-a avut încredere în el. După miezul nopţii s-a îmbrăcat, şi-a luat sabia şi 
s-a dus la Râul 
de Coacăze. S-a ascuns sub Podul de Călin şi a rămas în aşteptare. Deodată apa râului 
s-a învolburat şi păsărelele din stejar au început să ţipe. Venea Ciudo-ludo, zmeul cel 
cu nouă capete. Nici n-a păşit bine pe Podul de Călin, că i s-a şi împiedicat calul. Corbul 
de pe umeri a tresărit, iar câinelui negru, care venea din urmă, i s-a zbârlit blana. 
Zmeul şi-a biciuit calul, i-a dat una corbului, iar pe câine l-a tras de urechi. 
— De ce te-mpiedici, gloabă? De ce tresari, cioroiule? Iar tu, câine negru, de 
ce te sperii? L-aţi simţit cumva pe Ivan, fiul de ţăran? El nici măcar nu s-a născut. lar 
dacă s-a născut, încă nu e bun de luptă. îl strivesc cu un singur deget. 
Ivan a ieşit de sub pod şi i-a spus: 
— Nu zice hop până n-ai sărit, Ciudo-Iudo! Hai să vedem care pe care! 
Ivan a învârtit sabia prin văzduh o dată, de două ori, şi zmeului i-au şi zburat şase 
capete. Ciudo- Iudo l-a lovit pe Ivan şi l-a îngropat în pământ până la genunchi. Ivan a 
luat o mână de ţărână şi i-a aruncat-o zmeului în ochi. Până când acesta şi-a şters ochii, 
Ivan i-a retezat şi celelalte trei capete. Apoi i-a tăiat leşul în bucăți şi le-a aruncat în 
Râul de Coacăze. Cele nouă capete le-a ascuns sub Podul de Călin, după care a intrat în 
izbă, s-a culcat şi a adormit. 
Dimineaţa s-a întors fratele mijlociu: 
— Ei, cum a fost? l-a întrebat Ivan. Ai văzut pe cineva? 
— N-am văzut pe nimeni. Nici măcar un ţânţar n-a trecut pe lângă mine. 
— Ei, dacă-i aşa, haideţi, fraților, cu mine să vă arăt eu musca şi țânțarul. 
Ivan i-a dus pe frații săi sub pod şi le-a arătat capetele zmeilor. 
— Iată ce mai muşte şi ce mai țânțari zboară noaptea pe-aici! Voi nu sunteți 
buni de luptă, ci doar de dormit în aşternut. 
Frații s-au ruşinat. 
— Ne-a cuprins somnul, i-au spus ei. 
A treia noapte a plecat să stea de pază chiar Ivan. 
— Uite ce-i, fraților, a spus el la despărțire. Mă duc la luptă pe viață şi pe 
moarte. Voi să nu vă culcați. Când veţi auzi fluieratul meu, sloboziți-mi calul şi săriţi-mi 
degrabă în ajutor. 
S-a dus Ivan, fiul de ţăran, la Râul de Coacăze, s-a ascuns sub Podul de Călin şi a 
început să aştepte. După miezul nopții, s-a cutremurat pământul, apa din râu s-a 


învolburat, s-a ridicat un vârtej deasupra drumului şi au început să croncăne corbii 
deasupra stejarilor. Venea Ciudo-ludo, zmeul cu douăsprezece capete. Toate capetele 
şuierau şi scuipau foc. Calul lui Ciudo-ludo avea douăsprezece perechi de aripi, pielea 
de aramă, iar coada şi coama îi erau de fier. Cum a păşit pe Podul de Călin, cum s-a 
împiedicat calul, corbul de pe umăr a tresărit, iar câinelui negru, care venea din urmă, 
i s-a zbârlit blana. S-a mâniat Ciudo-ludo, zmeul cu douăsprezece capete, şi a întrebat: 
— De ce te-ai împiedicat, calule? Tu de ce-ai tresărit, corbule? Iar tu, câine, 
de ce te-ai speriat? Sau l-aţi simţit pe Ivan, fiul de ţăran? De unde, că el nici nu s-a 
născut şi, chiar de s-ar fi născut, nu-i încă bun de luptă. Doar să suflu şi n-o să rămână 
nici urmă din el! 

Ivan, fiul de ţăran, a sărit de sub Podul de Călin şi a zis: 

— Nu zice hop până n-ai sărit! 

— Tu erai deci, Ivane, fiu de țăran? De ce-ai venit? 

— Să te văd şi să mă măsor cu tine! 

— Tu să te măsori cu mine? Nu vezi că eşti ca o muscă în faţa mea? 

Ivan, fiul de ţăran, îi răspunse: 

— N-am venit aici să pălăvrăgesc cu tine, ci la luptă pe viaţă şi pe moarte, 
ca să-i scap pe oameni de răutatea ta. 

Şi-a rotit Ivan o dată sabia şi i-a zburat zmeului trei capete. Zmeul le-a apucat, le-a 
atins cu degetul de foc şi acestea s-au lipit la loc ca şi cum nu s-ar fi clintit de acolo. 

îi era greu lui Ivan, fiul de țăran. Ciudo-ludo îl asurzea cu şuieratul şi îl ardea, 
aruncând asupra lui scântei. Zmeul l-a apucat şi l-a băgat în pământ până la genunchi. 
Ba a mai şi râs de el: 

— Ivane, fiu de ţăran, n-ai vrea să-ţi tragi un pic sufletul ca să capeţi putere? 
— Ce odihnă! Eu ştiu una şi bună: loveşte, taie, spintecă fără să te cruți! i-a 
răspuns Ivanuşka. 

A fluierat el şi şi-a aruncat mănuşa dreaptă în izba în care rămăseseră fraţii lui. A 
răsunat geamul spart, dar fraţii dormeau şi n-au auzit nimic. 

Şi-a adunat Ivan puterile, s-a avântat şi i-a retezat zmeului şase capete. Zmeul l-a 
ăgat în pământ până la brâu. Şi-a cules capetele, le-a atins cu degetul de foc şi ele s- 
au lipit la locul lor ca şi cum n- ar fi fost niciodată clintite de acolo. 

A văzut Ivan că treaba nu-i bună, şi-a scos mănuşa din mâna stângă şi a aruncat-o în 
izbă. I-a zburat izbei acoperişul, dar fraţii dormeau mai departe tară să audă nimic. A 
învârtit Ivan sabia şi i-a retezat zmeului nouă capete, iar zmeul l-a băgat în pământ 

ână la umeri. A cules capetele tăiate, le- a atins cu degetul de foc şi acestea s-au lipit 
a loc ca şi cum n-ar fi fost clintite niciodată de acolo. Şi-a luat Ivan coiful de pe cap şi 
-a aruncat în izbă. S-a cutremurat izba, gata-gata să cadă. Fraţii s- au trezit şi au auzit 
calul lui Ivan nechezând şi smucindu-se. Au fugit la grajd, au dezlegat calul şi au venit 
şi ei să-l ajute pe Ivan. 

Calul voinicului a ajuns la Podul de Călin şi s-a aruncat asupra lui Ciudo-ludo, lovindu-l 
cu copitele. Zmeul a început să urle, să şuiere şi a suflat asupra calului cu scântei şi cu 
oc. în acest timp, Ivan, fiul de ţăran, a ieşit din pământ, şi-a luat avânt şi i-a retezat 
zmeului degetul de foc. Apoi s-a apucat să-i taie capetele. După ce i le-a retezat pe 
toate, l-a tăiat în bucăţi şi l-a aruncat în Râul de Coacăze. Când a terminat toată 
treaba, au ajuns acolo şi fraţii lui. 

— Ei, somnoroşilor, din cauza voastră era cât pe ce să-mi pierd capul! 

Fraţii l-au luat pe Ivan, l-au dus în izbă, l-au spălat, i-au dat de mâncare şi l-au culcat. 
Dimineaţa, Ivan s-a trezit şi a început să se îmbrace şi să se încalţe. 

— Unde te grăbeşti aşa de dimineaţă? l-au întrebat frații lui. Ar trebui să te 
odihneşti mai bine după o luptă aşa de grea. 

— Nu! le-a răspuns Ivan. Nu-mi stă mie gândul la odihnă. Mi-am pierdut 
batista lângă Podul de Călin. Mă duc s-o caut. 

— Nu te duce! i-au spus frații. Ajungem în oraş şi-ţi cumperi alta. 


— Nu! Eu de asta am nevoie. 
S-a dus Ivan la Râul de Coacăze, a trecut pe Podul de Călin pe malul celălalt, a mers 
cât a mers şi a dat de palatul lui Ciudo-ludo. S-a apropiat pe furiş de un geam deschis 
şi a auzit ce vorbeau între ele zmeoaica bătrână şi cele trei surori ale ei, nevestele 
celor trei zmei. 
Nevasta zmeului cel mare zise: 
— Am să mă răzbun pe Ivan, fiul de ţăran, pentru bărbatul meu când va 
pleca împreună cu fraţii lui spre casă. Am să fug înaintea lor şi am să le trimit o arşiţă 
dogoritoare, iar eu mă voi preface într-o fântână. Când vor bea apă, vor muri de la 
prima înghiţitură. 
— Te-ai gândit bine, a spus zmeoaica bătrână. 
Soția zmeului mijlociu zise: 
— Eu am să fug înaintea lor şi-am să mă prefac în măr. Când vor gusta din 
mere, vor fi sfâşiaţi în bucăţi. 
— Eu, spuse nevasta celui de-al treilea zmeu, am să fug înaintea lor şi am 
să-i fac să-şi dorească să doarmă, iar eu am să mă prefac într-un covor moale şi în nişte 
perne pufoase. Când se vor culca pe covor, vor arde imediat în foc. 
— Şi tu te-ai gândit bine, a spus zmeoaica bătrână. Dar dacă voi n-o să 
dovediţi să-i pierdeţi pe cei trei fraţi, eu însămi o să-i ajung mâine din urmă şi-o să-i 
înghit. 
Ivan s-a întors la fraţii lui. 
— Cum e? Ţi-ai găsit batista? l-au întrebat ei. 
— Am găsit-o. 
— Dar mult ai mai căutat-o! Nu merita să pierdem atâta vreme din pricina 
ei. 
— Ba eu cred că a meritat. 
Fraţii au încălecat şi au pornit către casă. 
Au mers ei prin câmp, au mers peste păşuni şi deodată s-a făcut o arşiță dogoritoare. 
Tuturor li s-a 
făcut sete. Nu mai aveau putere să rabde. Au văzut o fântână cu o găleţică de argint 
legatăde lanţ. 
Fraţii i-au spus lui Ivan: 
— Hai să poposim. Bem un pic de apă rece şi ne adăpăm şi caii. 
— încă nu ştim ce fel de apă este în fântâna asta, zise Ivan. Dacă nu-i bună 
de băut? 
A descălecat, şi-a scos sabia din teacă şi a început să lovească în fântână. A prins 
fântâna să geamă şi să ţipe ca din gură de şarpe şi în aceeaşi clipă arşiţa s-a risipit ca 
şi cum n-ar fi fost, iar celor trei fraţi le-a trecut setea. 
— Aţi văzut, fraţilor, ce fel de apă era în fântână? a întrebat Ivan. 
Au plecat mai departe. Au mers cât au mers şi au zărit un măr care creştea lângădrum, 
iar pe 
ramurile lui atârnau mere rumene şi coapte. 
De îndată ce fraţii au sărit de pe cai şi s-au repezit la mere, Ivan a dat fuga la pom şi a 
început să-i reteze ramurile cu sabia. Se auziră doar vaiete şi gemete. 
— Aţi văzut, fraţilor, ce fel de măr era ăsta? Nu v-ar fi fost deloc bine de la 


merele lui. 
S-au urcat fraţii în şa şi au plecat mai departe. Au mers ei cât au mers şi i-a toropit 
oboseala. S-au 


uitat şi au văzut un covor moale cu perne pufoase pe el, întins în mijlocul câmpului. 
— Haideţi să ne întindem pe covor, să ne odihnim un pic! ziseră frații. 
— Nu, fraţilor, n-o să ne fie moale pe covorul ăsta! le-a spus Ivan. 

Fraţii s-au supărat: 

— Ce tot comanzi atâta: aia nu, aia nu! 


Ivan a tăcut, şi-a scos brâul şi l-a aruncat pe covor. în clipa în care a căzut, brâul a luat 
foc şi a ars în întregime. Nici cenuşă nu a rămas după el. 

— Şi cu voi s-ar fi întâmplat la fel! a spus Ivan. 

S-a apropiat el de covor şi a început să-l taie în bucăţi. Covorul gemea şi urla. Ivan a 
risipit bucăţile de covor pe câmp şi a zis: 

— Degeaba v-aţi supărat pe mine, iubiții mei fraţi. Acelea n-au fost nici 
fântână, nici măr şi nici covor, ci erau nevestele zmeilor. Au vrut să ne piardă şi au 
pierit ele însele. 

Fraţii i-au mulţumit lui Ivan şi au plecat mai departe cu toţii. 

Au mers ei cât au mers şi deodată s-a întunecat cerul şi s-a stârnit vântul, care a 
început să şuiere şi să urle. Când s-au uitat fraţii, au văzut-o pe zmeoaica bătrână 
venind spre ei. Şi-a deschis gura uriaşă şi a vrut să-i înghită, dar ei nu s-au pierdut. Au 
scos din desagi sare, i-au aruncat-o în gură şi au plecat mai departe. 

Zmeoaica s-a bucurat, crezând că i-au nimerit în gură cei trei voinici, s-a oprit şi a 
început să mestece sarea. Dar nu după mult timp şi-a dat seama că fraţii o păcăliseră şi 
s-a luat iarăşi după ei. Cei trei alergau ca vântul pe caii lor, dar zmeoaica venea în 
urma lor şi mai repede. Ivan a înţeles că nu-i chip de scăpare şi că va trebui să se lupte. 
Deodată fraţii au zărit în faţa lor o fierărie unde lucrau doisprezece fierari. 

— Bună vreme, cinstiţi fierari! le spuse Ivan. Ascundeţi-ne la voi în fierărie. 
Ne urmăreşte zmeoaica bătrână. 

— Bine, i-au răspuns fierarii, vă ascundem! 

I-au lăsat să intre, au proptit uşa cu drugi de fier şi au pus douăsprezece lacăte pe ea. 
S-a apropiat zmeoaica de fierărie şi a început să strige: 

— Ei, fraţilor, daţi-mi-i pe Ivan, fiul de ţăran, şi pe fraţii lui! 

Fierarii i-au răspuns: 

— Dacă ai să reuşeşti să lingi cei doisprezece drugi de fier şi cele 
douăsprezece lacăte, ai să ajungi singură la ei! 

S-a apucat zmeoaica să lingă drugii de fier şi lacătele. A lins, a lins şi, când mai avea 
un singur drug şi un singur lacăt, a obosit şi s-a aşezat să se odihnească. 

Ivan a ieşit pe geamul fierăriei, s-a furişat până la zmeoaică, a ridicat-o în văzduh şi a 
izbit-o de pământ. Doar praful s-a ales de ea, şi pe acela l-a risipit vântul. Din clipa 
aceea n-au mai apărut pe acolo zmei fioroşi, iar oamenii au început să trăiască fără 
teamă. 

Ivan, fiul de ţăran, şi fraţii săi s-au întors acasă şi au început să trăiască mai bine ca 
înainte. Arau pământul şi semănau grâu. Şi mai trăiesc şi acum. 


Poveste despre Ukroma Herghelegiul 


poveste rusească 


Se află oare cineva la noi în Rusia care să cuteze să-şi măsoare puterile cu mine în 
luptă şi să-şi încrucişeze paloşul cu al meu? strigă viteazul Baklan în fruntea oştirii 
poloveţe. Şi avea acest Baklan capul cât un butoi de bere, sprâncenele aspre ca părul 
de porc, iar barba ca stuful. Când sufla vântul în ea, scotea un şuier. Avea un paloş 
fermecat aşa de lat, că puteai prăji clătite pe el. Iar armurile sale, când le scotea şi le 
punea în car, nu le puteau urni din loc nici măcar trei perechi de boi. 

— Chiar nu se găseşte niciun luptător care să se măsoare cu mine? a strigat 
viteazul Baklan mai tare decât prima dată. 

Cngjii, voievozii şi vitejii au tăcut mâlc, ţinându-şi răsuflarea. Toţi cunoşteau puterea 
nemăsurată a lui Baklan şi auziseră că poate ucide un taur cu un singur deget. 

lată însă că s-a ivit Ukroma Herghelegiul, care a venit în faţa cnejilor şi a voievozilor şi 
le-a zis: 


— înălțimile Voastre, cneji şi voievozi! Nu daţi poruncă să fiu osândit la 
moarte, ci ascultaţi-mi cuvântul! în anii dinainte aveam şi eu ceva putere: când se 
brodea să-mi iasă în cale un urs sau o altă fiară fioroasă, îi sfâşiam la fel de lesne cum 
te-ai scărpina după ureche. îngăduiţi-mi, înălțimile Voastre, cneji şi voievozi, să ridic 
mâna şi asupra acestei fiare sălbatice! 

Cngjii, voievozii şi vitejii au ridicat din umeri şi i-au spus lui Ukroma Herghelegiul că, 
dacă i s-a urât cu viaţa şi s-a împăcat cu Dumnezeu, ei nu-l vor opri să meargă la o 
moarte sigură. Şi a plecat Ukroma Herghelegiul să-l înfrunte pe uriaş. 

De îndată ce l-a văzut, Baklan a izbucnit în hohote de râs atât de puternice, încât 
cnejilor şi voievozilor au început să le ţiuie urechile. 

— Ce luptător îmi trimiteţi? O jumătate de duzină de-alde el nu-s prea mulți 
ca să-i strivesc sub un singur călcâi! 

— Nu te mai grozăvi atât, ciomag chel ce eşti! îi zise Ukroma Herghelegiul. 
Oamenii breji socot că nu trebuie să spui hop până ce n-ai sărit! N-ai vrea să ne 
măsurăm în luptă dreaptă? Dacă te învoieşti, zvârle satârul ăsta! Tatăl meu are multe 
fiare vechi ca ale tale, numai că la noi nu sunt folosite în luptă de vitejii voinici, ci se 
proptesc cu ele porţile peste noapte! 

— Fie pe-a ta! îi răspunse viteazul Baklan şi-şi aruncă paloşul fermecat în 
ţărână. 

— Dar ce-i aceea pe cap la tine? l-a întrebat Ukroma Herghelegiul. Din aşa 
troace de tuci, tătuca le dă de mâncare câinilor! Noi nu-i trimitem la luptă pe vitejii 
noştri cu dintr-astea! 

— Am să-mi scot şi asta, dacă nu ţi-e pe plac! a spus râzând viteazul Baklan 
şi şi-a lepădat înaltul coif de oțel. 

— Dă jos şi aceea! i-a spus din nou Ukroma. La noi cu asemenea plase copiii 
prind păsări mărunte. Vitejii noştri nu pun pe ei aşa ceva! 

— O dau jos şi pe asta, dacă te temi că ai să te prinzi în ea ca un piţigoi! i-a 
răspuns Baklan râzând şi şi-a scos cămaşa de zale. 

în acest fel, Ukroma Herghelegiul l-a făcut pe uriaş să-şi lepede toată armura, 
nelăsându-i nici coif, nici mănuşi, nici teacă, nici apărători de fier. După ce şi-a lepădat 
toată armura, viteazul Baklan a râs cu răutate şi i-a spus: 

— Şi fără astea am să te strivesc ca pe-o musculiţă! 

Cei doi luptători s-au repezit unul la altul ca nişte fiare sălbatice. Uriaşul l-a prins pe 
Ukroma în braţe, l-a strâns, vrând să-l sugrume, numai că acesta era tare ca o piatră de 
moară. Oricât s-a străduit uriaşul, coastele lui Ukroma au rămas întregi. Ukroma 
ufnea şi îşi arcuia trupul. S-a înfipt în Baklan ca un păianjen. Agăţându-se de subsuori 
cu amândouă mâinile, şi-a încleştat degetele şi i- a smuls două bucăţi de carne. 

Uriaşul a urlat de durere şi şi-a lăsat braţele în jos, iar Ukroma s-a ridicat de parcă 
nimic nu s-ar fi întâmplat şi, nedându-i răgaz să-şi adune puterile, l-a apucat de 
icioare, l-a zgâlţâit şi l-a aruncat la pământ ca pe un snop de ovăz. 

Toată suflarea creştină a scos un chiot de bucurie, iar oştirea poloveţilor a oftat adânc 
de parcă i s-ar fi despărţit sufletul de trup. Ukroma şi-a dus până la capăt promisiunea 
ăcută cnejilor şi voievozilor: a pus mâna pe paloşul fermecat al uriaşului şi, dintr-o 
singură lovitură, i-a retezat capul. Atunci oştirea duşmană s-a clătinat şi a rupt-o la 
ugă de pe câmpul de luptă, făcând pământul să se cutremure. Cnejii şi voievozii ruşi 
au chefuit trei zile în şir pe locul unde s-a dat lupta. L-au cinstit şi l-au lăudat pe 
Ukroma Herghelegiul, i-au dat o armură de viteaz şi l-au numit Ukroma viteazul 
uternic şi neînfricat, mângâietorul inimilor ruşilor şi spaima poloveţilor. 


Poveste despre viteazul Goli Yoianski 


oveste rusească 


Un ţăran necăjit ara pământul. Calul lui era slab şi şchiop, înnegrit de mulţimea 
muştelor aşezate pe el. Țăranul a luat biciul şi l-a pocnit de spinarea calului, omorând 
treizeci şi trei de muşte şi țânțari fără număr, dintr-o singură lovitură. 

Țăranul a început să cugete: „Sunt mic, dar voinic şi uite că m-am făcut brav viteaz. 
Dintr-o singură lovitură am răpus treizeci şi trei de voinici, ca să nu mai vorbesc de 
cealaltă plevuşcă, fără număr!”. Şi-a spus Goli (de la cuvântul vechi „golem”, care 
însemna „măreţ”), şi-a deshămat căluţul, a încălecat cu mare grijă, a ieşit la drumul 
mare, a retezat un copac, a făcut din el un stâlp pe care l-a ridicat şi pe care a scris: 
„Pe aici a trecut viteazul Goli Voianski, s-a întâlnit cu oştirea duşmană, a ucis treizeci şi 
trei de viteji dintr-o singură lovitură şi a culcat la pământ luptători mărunți fără număr. 
Dacă vreun viteaz va veni din faţă, să mă aştepte lângă stâlp, iar cel care va veni din 
spate să mă ajungă din urmă!”. 

Goli a încălecat pe mârţoagă şi a plecat înainte la întâmplare. Nu peste multă vreme, s- 
a apropiat de stâlp Ciurda Plenkovici. „Nici nu am auzit de acest nume”, se gândi el. 
„Pesemne că este un viteaz puternic! Ar trebui să mă împrietenesc cu el.” Ciurda şi-a 
îndemnat calul, care a luat-o la trap mâncând pământul, l-a ajuns din urmă pe Goli şi l-a 
întrebat: 

— Nu l-ai văzut cumva pe viteazul Goli Voianski? 

— Chiar eu sunt! Dar tu cine eşti? 

— Ciurda Plenkovici! i-a răspuns tânărul viteaz, făcând o plecăciune adâncă 
şi gândind: „Ce-o mai fi şi asta? Un ţărănuş pe care nici nu-l bagi în seamă! Ţi-e şi 
ruşine să călătoreşti lângă el! Abia se ţine în şa, iar mârţoaga lui abia se târăşte!”. 

— Treci în stânga mea! îi spuse Goli. Am să te iau ca învățăcel! 

Nedumerit, Ciurda a făcut întocmai cum i se poruncise, călărind alături şi trăgând cu 
coada ochiului când la Voianski viteazul, când la mârţoaga lui. 

între timp, a trecut pe lângă stâlp Eruslan Lazarevici, a citit ce scria acolo şi a pornit în 
goană să-l prindă din urmă pe Goli Voianski. L-a ajuns din urmă şi l-a recunoscut lângă 
el pe Ciurila. L-a întrebat dacă nu cumva l-a văzut pe Goli. Ciurila l-a arătat cu degetul 
pe tovarăşul său de drum. Eruslan Lazarevici s-a înclinat, dar s-a mirat. 

— Treci în dreapta mea! i-a poruncit Golia 

Chiar atunci i-a ajuns din urmă încă un viteaz: Bova, fiul prinţesei. Citise şi el inscripţia 
de pe stâlp şi se grăbise să-l caute pe Goli Voianski, învingătorul duşmanilor. L-a văzut 
pe ţăran călare pe mârţoagă, târându-se abia-abia, iar pe margini pe slăviţii viteji 
Eruslan Lazarevici şi Ciurila Plenkovici, care îi vorbeau plini de respect. 

Bova s-a înclinat în faţa lui Goli şi l-a întrebat cum îl cheamă. 

— Sunt Goli Voianski în came şi oase! Dar tu cine eşti? 

— Sunt Bova, fiul prinţesei! a răspuns viteazul. 

— Alătură-te nouă dacă vrei să-ţi dovedeşti vitejia şi du-te lângă Eruslan! 

Au mers vitejii încotro îi ducea Goli şi au ajuns pe pajiştile prinţesei neînfticate. 

— Pe aici nu ne este îngăduit să trecem! a spus Eruslan. 

— Nu-i bai! îi răspunse Goli. Multe nu se îngăduie în Rusia, dar pe noi nu ne 
poate opri nimeni! Lăsaţi caii slobozi pe păşune! 

— Goli Voianski, i-a spus Eruslan, prinţesa are o ceată puternică, de 
douăzeci şi doi de viteji, başca pe Zilant Zmeulanovici, fratele lui Tugarin. 

— Pentru mine sunt prea slabi! Dar pentru tine? Sunt destui? 

— Fie, cum pofteşti! a spus Eruslan. Să mergem pe păşunile oprite, să ne 
arătăm şi să ne măsurăm puterile. 

Au intrat vitejii pe păşunile oprite, călcând peste flori, şi au văzut un cort mare, alb, în 
care nu era nimeni. Şi-au slobozit caii, au intrat în cort şi s-au aşezat, aşteptând cu 
ochii în patru. Numai Goli s- a întins să se odihnească, după ce şi-a atârnat caftanul la 
intrare în cort ca să nu-l bată soarele, a adormit buştean şi a început să sforăie. 

— Goli are mare nădejde în sine! a spus Bova, fiul prinţesei. 

între timp, la palatul prinţesei s-a făcut mare zarvă, au început să bată clopotele şi să 


răsune trâmbiţele. Pe porţile cetăţii au ieşit o ceată de oşteni şi trei viteji în zale. 
Ciurila a început să tragă de Goli: 

— Scoală! Vin mulţi oşteni împotriva noastră! 

Goli s-a trezit şi a început să caşte: 

— Ce-i zarva asta? Trei viteji de-ai lor sunt trei muşte, ceilalți - țânțari! Du- 
te, Ciurila, să dai ochii cu ei! Să nu-i omori pe toți! Să laşi în viață un singur viteaz şi 
să-l trimiţi la prinţesă pentru a-i duce vestea că poftesc să se mărite cu mine! 

Ciurila a ieşit din cort, s-a bătut vreme îndelungată cu vitejii prinţesei şi cu oştenii, 
dar, în cele din urmă, i-a spulberat pe toţi. Pe unul singur l-a lăsat în viaţă şi l-a trimis 
la stăpâna lui. Dar în loc de răspuns, aceasta a trimis din oraş şase viteji şi trei cete. 
Vitejii l-au trezit din nou pe Goli, care adormise între timp. 

— Asta se cheamă putere la ei? Doar din mână să mişc 


şi-i 
pe toți! 
Bova, fiu 


prințesei, du-te şi linişteşte-i tu! Lasă doar unul în viață, ca să-i transmită stăpânei 

dorința mea. Zicând acestea, Goli s-a culcat la loc şi a adormit. Fiul prințesei i-a răpus 

unul câte unul pe viteji, iar cetele s-au risipit de parcă nici n-ar fi fost. 

Prințesa a trimis la luptă o forță şi mai mare: doisprezece viteji şi şase cete.Oştenii 
năvăleau în 

sunetele trâmbiţelor şi îşi învârteau paloşele prin văzduh. 

— Oho, câți au ieşit! a spus Goli după ce s-a trezit şi i-a văzut venind spre ei 

pe oştenii prinţesei. Parcă ar fi un nor întunecat, nu alta! Douăsprezece muşte şi 

țânțari fără număr. Eruslan! Sunt destui pentru tine? Dacă nu te descurci, te ajutăm 

noi. 

Eruslan a încălecat, s-a repezit în duşmani ca un vultur, tăind în dreapta şi în stânga, 

iar ostaşii s-au risipit ca pleava în vânt. 

Prinţesa, văzând că se îngroaşă gluma, l-a chemat pe Zilant Zmeulanovici, care a ieşit 

din cuibul său aninat de doisprezece stejari seculari cu lanţuri de fier, făcându-le să 

zornăie. Alerga Zilant precum săgeata de iute, nerăbdător să intre în luptă. 

— Se vede treaba că e rândul meu! zise Goli. 

„N-am ce face!”, se gândi el. „Trebuie să mă duc la moarte. Mi-a venit sfârşitul, dar va 

fi încununat de onoarea de viteaz.” 

Şi-a făcut semnul crucii, a încălecat pe gloaba sa şi a pornit-o încetişor, cu ochii închişi 

şi învârtind securea prin văzduh cât îl ţineau puterile. 

Zilant a răcnit, l-a văzut din depărtare pe Goli şi s-a gândit: „Oare nu în bătaie de joc l- 

au trimis să se înfrunte cu mine?”. 

Goli, în acest timp, şoptea pentru sine: 

— Părinți şi fraţi! Să-mi pomeniţi numele! 

Şi, în aşteptarea morţii, şi-a lăsat capul pe gâtul calului care fugea în trei picioare. 

Lui Zilant i-au sclipit ochii în cap: 

— Oare nu-i un şiretlic la mijloc? se întrebă el. Ce viteaz mai e şi ăsta, care 

şi-a sprijinit capul pe gâtul calului? Dacă-i dau un bobâmac, zboară la un stânjen! 

Zilant se tot uita în spate să vadă dacă nu-i un şiretlic şi s-a aplecat spre şa, iar Goli, 

săltându-şi capul, şi-a făcut curaj şi l-a izbit cu securea în cap pe duşman atât de 

puternic, încât acesta s-a prăbuşit în nisip. Goli nu i-a dat răgaz să-şi vină în fire: a 

sărit de pe cal şi a început să-l ciopârţească de parcă ar fi tăiat un butuc. I-a smuls 

coiful şi s-a întors la tovarăşii lui. 

Văzând acestea, prinţesa a schimbat foaia: a poruncit să fie descuiate porţile oraşului, 

i-a poftit pe viteji la ea în palat, la ospăț, şi a încheiat pace cu ei. 

S-a uitat ea la Goli şi s-a mirat cum de putea încăpea în el atâta putereşi vitejie. S-a 

apropiat de el, 

i-a pus o mână pe umăr şi l-a apăsat aşa de zdravăn, încât bietul om 


a reuşit să 

de sub 

povara braţului ei. 

— Mă bucur să te văd, neînfricatule! zise ea. întotdeauna am avut multă 
preţuire pentru curaj şi cutezanţă. 

Zicând acestea, i-a strâns mâna lui Goli. Acesta şi-a încleştat dinţii cu putere, de teamă 
să nu-i desfacă şi să-i scape un urlet de durere. 

— Apără-mi regatul! i-a spus prinţesa. Tu eşti omul potrivit pentru a ne 
ocroti de duşmani! 

Goli s-a înclinat, gândindu-se cum să-şi păzească mai bine capul. 

Prinţesa a poruncit să se aducă mied, vrând să-i încerce pe viteji, dar lui Goli nu-i era 
gândul la chef, iar pe pahar nici n-a pus mâna. 

— După ce Îmi fac treaba, nu beau altceva decât apa vitejilor! 

— Avem şi noi apa vitejilor! a spus prințesa. 

— Multă? a întrebat Goli. 

— O damigeană plină, a răspuns ea. 

— O fi la fel ca a noastră? Câteodată apa asta nu face nici cât damigeana! 

— încearcă! a spus prințesa şi a poruncit să fie aduse damigeana cu apa 
vitejilor şi un căuş de aur. Goli şi-a turnat în căuş, a băut şi a simţit cum îi creşte 
puterea. Prinţesa murea de curiozitate să ştie cum era apa. 

— încă nu i-am simțit gustul! zise Goli. 

Şi-a mai turnat un căuş, apoi a mai băut încă trei, unul după altul. 

— Ajunge! Ajunge! a strigat prințesa. Mi-e că n-o să-mi rămână niciun strop. 
— E minunată apa, a spus Goli. Oare cum o fi puterea mea? 

A poruncit să i se aducă un odgon mare, pentru corăbii, şi să fie făcut un laţ pentru a 
putea scoate din grajdul prinţesei calul ei năzdrăvan. L-a scos, l-a încălecat şi l-a 
călărit niţel. Apoi a sărit cu capul în laţ şi a rupt odgonul. 

Din clipa aceea, s-a învoit să-i slujească prinţesei ca apărător al regatului ei. S-a 
căsătorit cu prinţesa, iar aceasta i-a dăruit două fete: Isteaţa şi Norocoasa. Goli se uita 
cu mândrie la fetele sale şi nimeni nu punea la îndoială că el a ucis treizeci şi trei de 
viteji dintr-o singură lovitură. 


Fiica Soarelui 
poveste turcă 


în vremuri îndepărtate trăia un om care avea trei feciori. Pe fiul cel mare l-a însurat cu 
fata unui vizir, iar fiul cel mijlociu a luat o fată săracă. Fiul cel mic le-a zis fraţilor săi: 
— Spuneţi tatălui meu că eu nu voiesc a mă însura! 

în oraşul acela, o familie avea trei fete. într-o zi, fetele s-au dus la cişmea să-şi umple 
ulcelele. Tot atunci, feciorul cel mic venise la cişmea să-şi spele calul. Fără să-l bage în 
seamă pe flăcău, cele trei surori vorbeau între ele, iar cea mai mare zise: 

— Ce bine ar fi dacă m-aş mărita cu un om bogat, să duc o viaţă tihnită, 
înconjurată de o mulţime de slugi... 

Auzind vorbele surorii mai mari, cea mijlocie grăi: 

— Şi eu voiesc să mă mărit cu un om bogat. în fiecare zi aş porunci să mi se 
gătească cele mai alese bucate... 

Fata cea mică: 

— Eu nu râvnesc bogății de la cel cu care mă voi mărita. Cea mai mare 
bucurie pentru mine ar fi dacă aş avea o copilă şi un băiețaş, care să aibă părul de 
mătase şi dinții de perlă. 

Feciorul cel mic ascultase vorbele celor trei surori. El sări pe cal şi se întoarse acasă. 


Grabnic se înfăţişă mamei sale, zicând: 

— Maică, am a-ţi cere ceva. Pe fraţii mei i-aţi însurat. Aţi voit a mă însura şi pe mine, 
dar eu atunci 

n-am voit. Acum mi-am schimbat gândul. în vecinătatea noastră sălăşluieşte uncioban. 

El  aretrei 

fete. Voi să mă însor cu fata lui cea mică. 

Mamă-sa îi zise: 

— Feciorul meu, şi pe tine te-a ajuns sorocul însurătorii. De vreme ce te-ai 

hotărât, îndată mă voi sfătui cu tată-tău şi te voi vesti. 

Mama îi povesti tatălui dorinţa fiului. Tatăl îi dădu binecuvântarea, merse la casa 

ciobanului şi-o ceru pe fata cea mică pentru feciorul său. Cele două familii înţelegându- 

se, au hotărât să facă nuntă în cel mai scurt timp. Se făcu logodna. Pregătirile fiind 

terminate, urma nunta. 

Fata zise către logodnicul ei: 

— Am a te ruga ceva. Noi suntem o familie săracă. Agoniseala lui tată-meu 

nu ne ajunge. Dacă ai binevoi ca şi surorile mele să stea cu noi, ce bine ar fi! Ele m-ar 

ajuta în treburile gospodăriei şi eu n-aş mai fi singură... 

Logodnicul a încuviinţat voia fetei. După cununie şi nuntă, fata cea mică îşi începu 

traiul alături de surorile mai mari. 

Trecură săptămâni, trecură luni. într-o zi, bărbatul zise nevestei: 

— Nu de mult tu ai spus ceva, îţi mai aduci aminte? Atunci când, împreună 

cu surorile tale, îţi umpleai cofa la cişmea, ai zis că pentru tine cea mai mare bucurie ar 

fi să fii mama a doi copii, un băiat şi o fată. Nu te-ai ţinut de cuvânt. 

Nevasta i-a răspuns: 

— Unde ai văzut tu ca trandafirul să înflorească înainte de vreme? Aşa şi eu, 

nu pot fi mamă până nu-mi vine sorocul. 

Bărbatul găsi drepte cuvintele soţiei sale şi înţelese că şi ea, ca toate femeile, doreşte 

oarte mult să devină mamă, dar aşteaptă să-i vină sorocul... 

Trecură luni bune şi, într-o zi, tânăra femeie născu doi copii, o fetiţă şi un băieţel. Cei 

doi copii erau arătoşi, cu dinţii de perlă şi părul de mătase. Dar, ce păcat, în casă erau 

oameni care o invidiau. Erau chiar surorile ei. Ele nu puteau să îndure fericirea surorii 

or şi mai ales faptul că adusese pe lume doi copii atât de deosebiți. Au pus la cale 

ieirea nou-născuţilor, învoindu-se cu moaşa în schimbul câtorva bani de aur. 

Degrabă moaşa ieşi, se duse şi găsi doi căţeluşi abia născuţi şi îi aduse în casă, apoi îi 

înfaşă şi îi puse lângă lăuză în timp ce aceasta dormea, iar pe copilaşi îi luă, îi puse 

într-un coş şi îi lăsă într-o luncă. 

Isprăvindu-şi fărădelegea, se duse la stăpânul casei şi îi zise că, după luni de aşteptări, 

emeia a născut doi căţeluşi. în faţa neaşteptatei veşti, bărbatul a rămas năuc, 

întrebându-se în sinea sa: oare poate să nască o femeie căţei? Nu poate, dar 

necunoscute sunt căile Domnului... 

Tocmai atunci îi aduseră coşul cu cei doi căţeluşi, iar omul fu nevoit să creadă spusele 

moaşei. Această privelişte îl tulbură mult şi îl mâhni nespus. Chemându-şi slugile, le 

orunci: 

— Luaţi această 

emeie, duceţi-o la răscrucea a şapte drumuri şi îngropaţi-o până la brâu! 

Toţi cei 


care trec pe acolo s-o scuipe în obraz pe cea care a născut căţei! 

Slugile au luat-o, au dus-o la răscrucea celor şapte drumuri şi, neînduplecate de 
rugăminţile şi vaietele sărmanei femei, au îngropat-o până la brâu. Mai mult, înfipseră 
o prăjină şi în vârful ei atârnară o plăcuţă pe care scriseră: „Această femeie a născut 
căţei”. Toţi trecătorii citeau inscripţia şi se duceau s-o scuipe pe femeie. 

în acea ţară trăiau un moş şi o babă, care aveau o oaie. Ei îşi duceau zilele în sărăcie, 
singurul lor venit fiind laptele pe care-l vindea baba. în ultimele zile, oaia venea fără 


lapte de pe imaşul unde era dusă să pască. Baba îi zise cu necaz ciobanului: 

— Tu pentru ce mulgi laptele mioarei mele? Nu ştii că noi ne ducem zilele 

vânzând laptele de la ea? Ciobanul se miră de cuvintele babei, căci el nici nu se atingea 

de laptele mioarei. Zise: 

— Soro, află că eu 

nu pun mâna pe laptele niciuneia din oile pe care le duc la păscut. Nu 

râvnesc la 

bunul nimănui. Aici e altceva la mijloc. Azi voi fi cu ochii pe mioara ta... 

Baba se învoi şi începu să aştepte lăsarea serii. Ca în fiecare zi, ciobanul îşi duse turma 

de oi la păşune. în vreme ce oile păşteau, el văzu cum oaia babei se îndepărtează de 

celelalte mioare, îndreptându-se spre marginea păşunii. Mergea oaia, mergea şi 

ciobanul, mioara mergea, după ea şi ciobanul... Până la urmă, oaia se opri într-un loc 

umbros. încetişor, ciobanul se apropie şi se uită - şi ce să vadă? într-un coş ce se 

agăţase în nişte mărăcini, văzu doi copii nou-născuţi. Copilaşii aveau dinţii de perlă şi 

părul de mătase. Mioara îi alăpta. 

Fără a zăbovi, ciobanul îi luă în braţe pe cei doi copilaşi şi se întoarse însat 

cu toată turmadeoi. 

înfaţişându-se babei şi arătându-i mioara şi pe cei doi copilaşi, zise: 

— Iată, soro, laptele de la oaia ta era supt de aceşti copii. I-am găsit într-un 

coş lăsat la marginea păşunii. 

Văzând copiii, baba rămase buimacă, dar se şi bucură, încât uită de laptele mioarei. 

Când bărbatul ei se-ntoarse acasă seara, îi arătă copilaşii. Moşul se bucură tare pentru 

aceşti copii apăruţi pe neaşteptate. îi strânse la pieptul lui, încredinţat fiind că în casa 

or a intrat norocul. 

Trecură zile, trecură săptămâni, copiii crescură. Apoi trecură ani mulţi. Cei doi bătrâni 

avură grijă de copii ca şi cum ar fi fost ai lor, iar copiii îi ştiau de părinţi adevăraţi. 

Dar omul, care cu greu putea să-şi câştige traiul, pe măsură ce copiii creşteau, 

întâmpina şi mai mari greutăţi, chiar dacă cei doi copii începuseră să-i ajute, într-o zi, 

ata zise către mamă: 

— Maică, ar fi bine să cumperi nişte pânză din bazar, ca eu să cos ştergare,săle 
brodez,  iartata să 

e vândă. Din banii câştigaţi am cumpăra de-ale gurii. 

Femeia se duse la bazar, cumpără pânză, iar fata croi ştergare şi le împodobi cu 

rumoase broderii. Tatăl le duse în bazar şi le vându într-o clipă, căci avură mare 

trecere printre cumpărători, şi se- ntoarse acasă bucuros. în felul acesta, starea lor 

începu să se îmbunătăţească, într-o zi, feciorul se duse în bazar, unde, pe un maidan, 

văzu o mulţime ce se îndeletnicea cu ceva. Curios, se apropie să vadă despre ce este 

vorba şi văzu cum nişte tineri se căzneau să atingă cu săgeata vârful unui plop, dar 

niciunul nu nimerea ţinta. 

Flăcăul se apropie de unul din tineri şi îi zise: 

— Frate, dă-mi arcul tău să arunc şi eu o săgeată, să-mi încerc norocul. 

Primind arcul, feciorul slobozi o săgeată care atinse vârful plopului. Unul dintre tineri 

zise cu obidă: 

— Vai, vai, păcat de noi! Un copil găsit ne-a întrecut! 

Aceste vorbe tare Îl necăjiră pe fecior. El zise: 

— Frate, ia-ți vorbele înapoi! Eu nu sunt copil găsit. Am şi mamă, şi tată. 

Tânărul zise: 

— Pe tine şi pe surioara ta v-a găsit un cioban într-un coş lăsat în vale. Acolo 

v-a hrănit cu laptele ei mioara omului pe care-l credeți tatăl vostru. Ciobanul v-a dus la 

stăpânul oii, iar el cu nevasta lui v- au crescut ca pe copiii lor. Acum ați înțeles că ei nu 

sunt adevărații voştri părinți? 

Auzind aceste vorbe, feciorul tare s-a necăjit. Dus pe gânduri, s-a întors acasă şi i-a zis 

surorii sale: 


— Surioară, oamenii aceştia cică nu sunt adevărații noştri părinți. Haide să 
plecăm de aici! 

Cei doi s-au pregătit. Flăcăul şi-a luat arcul şi s-au dus în faţa celor doi bătrâni: 

— Astăzi am înţeles că voi nu sunteţi adevărații noştri părinţi. Dar voi ne-aţi 
crescut până acum şi ne dăm seama că aţi făcut o mare binefacere. Nu vă vom da 
uitării niciodată. Cu voia voastră, am voi să purcedem în căutarea tatălui şi mamei 
noastre. Poate într-o zi iarăşi ne vom întâlni... 

Cu ochii plini de lacrimi, cei doi fraţi sărutară mâna binefăcătorilor şi se despărţiră. 
Porniră la drum. Şi-au mers, şi-au mers, şi-au tot mers, peste dealuri, peste văi, uneori 
poposind ca să se odihnească, au mers timp de-o toamnă, până ajunseră în faţa unei 
mici colibe ascunse între munţi. Uşa colibei era deschisă şi ei intrară, dar nu văzură pe 
nimeni. Bucuros de ce găsiseră, feciorul zise surorii sale: 

— lată, soro, un sălaş pentru noi. Aici să ne fie cuibul de-acum. Haide, tu 
cercetează locul, iar eu o pornesc la vânat, poate-i rost de-ale gurii... 

Feciorul se afundă în codru şi nu trecu multă vreme până se întoarse la colibă purtând 
pe umeri ditamai cerbul. Astfel avură parte de-un ospăț bogat. 

A doua zi dimineaţă, feciorul se duse din nou la vânătoare. Pe când cutreiera prin 
pădure, văzu cum nişte vânători urmăreau un cerb, care nu se lăsa vânat. Feciorul îşi 
rezemă arcul de-un copac şi-şi slobozi săgeata, doborând cerbul. Toţi vânătorii aflaţi în 
codru veniră să vadă cine este voinicul care dintr-o lovitură a doborât marele cerb. Ei 
rămaseră uimiţi de părul de mătase şi dinţii de perlă ai flăcăului. 

Feciorul tăie capul cerbului şi-l băgă în tolbă, iar tot trunchiul îl dărui vânătorilor, 
zicâni 
— Luaţi, al vostru să fie! Să nu vă întoarceţi acasă cu mâna goală... 
Vânătorii îi mulţumiră şi plecară cu trupul cerbului. 

Cum se nimeri nu se ştie, dar căpetenia vânătorilor era tatăl adevărat al celor doi fraţi. 
întors acasă, omul dădu cerbul slugilor, poruncindu-le să gătească bucate alese, apoi, 
în timp ce se 

ospătau, zise: 

— Cerbul acesta mi l-a dat un flăcău. Era aşa de frumos, că m-am minunat. 
Avea dinţi de perlă şi părul de mătase. Ah, de l-aş mai vedea, căci mi-a răscolit 
sângele! 

La auzul acestor cuvinte, nevasta omului s-a tulburat. I-a şoptit surorii sale: 

— Aman, soro, se pare că n-au pierit copiii... Cum să facem să-i nimicim? 
După ce poruncise ca soața să-i fie îngropată până la brâu, crezând că a dat naştere la 
căţei, omul se însurase cu sora cea mică, adică mătuşa copiilor. 

Cele două surori găsiră o zgripţuroaică. în schimbul unor galbeni, îi cerură să-i ucidă 
pe cei doi fraţi. 

Zgripţuroaica avea un urcior vrăjit cu care putea să zboare oriunde. Călare pe urcior, 
ea începu să-i caute pe fraţi. Văzând din zbor coliba în care locuiau cei doi, cotoroanţa 
se lăsă pe pământ, îşi ascunse urciorul printre mărăcini şi intră în colibă. Fata era 
singură. Fratele ei era la vânătoare. Zgripţuroaica se apropie de fată şi zise: 

— Frumoasă copilă, drăguța mea, nu-i păcat de tine? Nu ţi-e teamă să stai 
de una singură în munţi? Fata: 

— De ce să-mi fie teamă? Nu sunt singură... Locuiesc aici Împreună cu 
fratele meu. El este la vânătoare, acum soseşte. 

Cu gândul să o păcălească pe fată, cotoroanța zise: 

— Dacă frate-tău e toată ziua la vânătoare, ţie îţi va fi urât în casă, căci eşti 
tânără, frumoasă. Ai nevoie de niscaiva distracţie... 

Fata: 

— Aşa-i, dar ce pot face? 

Zgripțuroaica zise: 

— în Munţii Kaf se află frunze de ricin. Dacă ţi se aduc câteva frunze, pe 


care să le atârni în tavan, ele vor scoate sunete frumoase, vor cânta, iar tu te vei 
desfăta! 

Rostind aste vorbe, cotoroanţa dispăru. 

Spre amurg, fratele fetei se-ntoarse de la vânătoare. Fata zise: 

— Frate, când tu eşti la vânătoare, pe mine m-apucă urâtul, m-apasă 
singurătatea. îmi trebuie ceva să mă veselească. Cică în Munţii Kaf s-ar afla nişte 
frunze de ricin, din care dacă mi-ai aduce câteva, le-aş anina de tavan şi m-aş desfăta 
ascultându-le cântul. 

Voind să îndeplinească dorinţa surorii sale, flăcăul se găti de plecare. Merse ce merse 
şi, obosit, se aşeză. Hodinindu-se, porni iar la drum. Se opri lângă o cişmea. Din 
adăpătoare, un cal roib fără stăpân bea apă. Feciorul se apropie de cişmea să-şi 
astâmpere setea. Apoi, aşezându-se pe o piatră, se uită la cal şi îşi zise în sinea sa: 

— Cât de tare-am ostenit! Ah, dacă aveam şi eu un roib ca acesta, de mult 
eram la Muntele Kaf, de unde aş fi luat frunze de ricin şi m-aş fi întors la coliba mea... 
Simţind că-i vorba de el, calul cel roib îşi săltă capul şi se uită la flăcău. Apoi începu a 
vorbi cu glas de om: 

— Fiu-de-om, de vreme ce m-ai îndrăgit aşa mult, m-am înduioşat de starea 
ta. Hai să fim prieteni. Cât ai clipi, te-oi duce unde voieşti. Haide, încalecă! 

De bucurie, feciorului îi venea să zboare. încălecă degrabă, iar calul zbură ca vântul şi 
într-o clipă se pomeniră lângă Muntele Kaf. 

Calul zise către fecior: 

— Frunzele de ricin se află în copacul cel mai mic din grădină. Când vei 
intra în grădină şi te vei apropia de copac, să nu uiţi să închizi ochii. Numai atunci să 
rupi din frunze. Vei pune frunzele în tolbă şi vei pleca fără să te uiţi înapoi. 

Feciorul ascultă vorbele roibului, rupse câteva frunze şi se întoarse fără a se uita 
înapoi. Zburând ca vântul, ajunseră la colibă. Fata îşi întâmpină cu bucurie fratele. 
Atârnară frunzele de tavanul colibei. A doua zi de dimineaţă, flăcăul se duse la 
vânătoare şi se întâlni iarăşi cu vânătorii. Din păsările pe care le vânase, pe cele mai 
frumoase le dărui căpeteniei lor. Fără a bănui că păsările i-au fost date de fiul său, 
căpetenia se duse acasă şi porunci slugilor să le gătească. în timpul ospăţului, zise: 

— Păsările astea mi le-a dăruit tot flăcăul cela frumos. Dacă ați vedea ce păr 
de mătase şi ce dinți de perlă are! 

Soaţa omului iar se frământă, înțelegând că acei copii n-au pierit. Se sfătui cu sora sa 
şi, chemând-o din nou pe zgripțuroaică, îi ceru să găsească altă cale de a-i ucide. 

în ziua aceea, fratele se întoarse de la vânătoare şi văzu că frunzele de ricin erau 
aruncate în grădină. O întrebă pe soră-sa: 

— Din ce pricină ai aruncat frunzele afară? 

Fata: 

— Vai de mine, frate, cât pe ce era să fiu înăbușită, aşa că le-am rupt şi le- 
am aruncat. 

Fratele îi zise că bine a făcut, apoi, după ce mâncară, încălecă şi plecă la vânătoare. 
Zgripţuroaica se urcă pe urcior şi se duse din nou la colibă. Când o văzu, fata îi povesti 
cum frunzele de ricin nu numai că n-au cântat, dar au şi voit s-o înăbuşe, de aceea le-a 
rupt şi le-a aruncat afară. 

Cotoroanţa zise cu glas mieros: 

— Frate-tău a-nţeles greşit. Adevăratele frunze de ricin nu sunt astea... Dar 
tu nu te amân. Spune-i fratelui tău să se ducă în India şi să-ţi aducă pe Fiica Soarelui. 
Ea îţi va ţine de urât. împreună veţi petrece zile frumoase. 

Cine se încumeta să se ducă în India după Fiica Soarelui se prefăcea în piatră şi acolo 
rămânea. Zgripţuroaica se sui pe urcior şi se făcu nevăzută. După ce frate-său se 
întoarse de la vânătoare şi mâncară, fata zise: 

— Frate, când tu eşti la vânătoare, mie mi-e tare urât. Nu găsesc leac 
pentru asta. Ce-ar fi dacă te-ai duce în India şi ai aduce pe Fiica Soarelui? Cu ea aici, 


nu m-aş mai plictisi. 

Feciorul ţinea tare mult la singura lui soră şi îi îndeplinea orice dorinţă. Nici de data 
aceasta nu zise nimic, se aruncă pe calu-i roib şi zbură ca vântul. 

Zile întregi merse neobosit, apoi se opri în faţa unui conac. Acolo sălăşluiau nişte 
căpcăuni. Acasă nu era decât fata lor, care-i zise flăcăului: 

— Fecior-de-om, de ce-ai venit aici? Nu ţi s-a zis că aici este conacul unui 
căpcăun? Dintr-o clipă într-alta poate să apară maică-mea. Dacă te zăreşte, nu mai 
rămâi viu. Vino, îmbucă ceva, iar eu te voi ascunde în dulap... 

Fata căpcăunului îi dădu nişte merinde, apoi îl ascunse în dulap. Nu trecu mult şi 
mama căpcăunilor se întoarse acasă. începu să adulmece peste tot şi zise: 

— Aici miroase a carne de om. Oricine ar fi, îndată să iasă! 

Fata încercă să spună că nu-i nimeni, dar mama căpcăunilor nu crezu şi zise: 

— îndată să mi-l aduci pe feciorul-de-om! Fac legământ că nu mă voi atinge 
de el! 

Fata deschise uşa dulapului. Feciorul ieşi şi se repezi să sărute mâna mamei 
căpcăunilor. Măgulită de atâta respect, mama căpcăunilor zise: 

— Fecior-de-om, ce cauţi tu pe-aici? 

Flăcăul povesti că a purces la drum să ia pe Fiica Soarelui. 

Mama căpcăunilor: 

— Cui te-a trimis să i se ia lumina ochilor! Cine se duce acolo se preface în 
piatră. Ţi s-a pus gând rău. 

Flăcăul nu se sperie de cuvintele mamei căpcăunilor, voind să-şi continue drumul. în 
fața dârzeniei feciorului, mama căpcăunilor zise: 

— Dacă tot stăruieşti să te duci, eu îţi voi veni în ajutor. Ia cu tine acest inel 
şi puneţi-l pe deget. Păzitoarea Fiicei Soarelui este sora mea cea mare. Ajuns acolo, să- 
i arăţi inelul şi să-i spui că eşti feciorul meu. Ea te va ajuta. Hai, uşoară să-ţi fie calea! 
Părăsind conacul căpcăunilor, feciorul merse zile-ntregi până ajunse în India. Găsi 
palatul Fiicei Soarelui şi pe păzitoare, căreia îi dădu inelul. Căpcăuna mult se bucură şi 
zise: 

— Vino lângă mine, nepoate. Cine te-a trimis aici? 

Flăcăul îi sărută mâna, apoi grăi: 

— Mătuşă dragă, am venit s-o iau pe Fiica Soarelui. 

După ce-i dezvălui că este o faptă tare anevoioasă şi plină de primejdii, căpcăuna zise: 
— Mâine-n zori mergi în grădină şi sapă lângă havuz o groapă în care să te 
iteşti. După un răstimp, acolo vor poposi treizeci şi nouă de porumbiţe. După ce-şi vor 
epăda veşmintele la marginea havuzului, ele se vor preface în fecioare frumoase 
recum luna în a paisprezecea zi. Una câte una, vor intra în apă. Nu după multă vreme 
va sosi o altă porumbiţă, care se va preface într-o fecioară şi mai frumoasă. Este Fiica 
Soarelui. Şi ea îşi va lepăda veşmintele şi va intra în havuz. Dacă în acea clipă te vei 
repezi şi, înşfacându-i veşmintele, vei sări zidul grădinii, eşti scăpat, de nu, te vei 
reface în stană de piatră. După ce-ai trecut de zid, Fiica Soarelui de trei ori îşi va cere 
veşmintele. A treia oară i le vei da şi te vei întoarce lângă mine. Hai, mergi sănătos! 

A doua zi dis-de-dimineaţă, feciorul intră în grădină şi, săpând o groapă la marginea 
havuzului, se piti acolo. După un timp, sosiră treizeci şi nouă de porumbiţe care, 
epădându-şi veşmintele, intrară în apa din havuz. După ele veni încă o porumbiţă care, 
după ce-şi lepădă veşmintele, se prefăcu într-o fecioară frumoasă precum luna în a 
aisprezecea zi şi intră în apă. 

Uimit de frumuseţea celor treizeci şi nouă de fecioare şi a Fiicei Soarelui, feciorul ţâşni 
din groapă, apucă veşmintele, dar, înainte ca el să sară zidul, Fiica Soarelui îl atinse cu 
o nuieluşă şi-l prefăcu în stană de piatră. 

Tare necăjită de păţania nepotului, căpcăuna se duse şi se aruncă la picioarele Fiicei 
Soarelui: 

— Iartă-l, stăpână, nu ştie ce face, căci e nebun... Şi e feciorul surorii mele. 


lartă-l, că e păcat! Deoarece o iubea mult pe păzitoarea sa, Fiica Soarelui nu voi s-o 
necăjească şi lovi piatra cu nuieluşa. îndată feciorul prinse viaţă şi se duse lângă 
mătuşa sa. 

A doua zi de dimineaţă, ascuns în groapa din grădină, flăcăul se uita cu mare băgare 
de seamă, hotărât să pună mâna pe veşmintele Fiicei Soarelui. Cele treizeci şi nouă de 
porumbiţe veniră, se dezbrăcară şi intrară în apă. Apoi veni ultima porumbiţă, iar în 
clipa în care îşi lepădă veşmintele şi intră în havuz, feciorul le înşfacă şi iute sări zidul. 
Celelalte porumbiţe ieşiră din apă, se îmbrăcară şi plecară în zbor. 

Fiica Soarelui începu să se roage de flăcău să-i dea veşmintele. La a treia rugă, feciorul 
i le dădu, iar fata zbură, prefăcându-se în porumbiţă. Flăcăul se întoarse lângă mătuşă 
şi povesti ce făcuse. 

Acum, căpcăuna îl sfătui aşa: 

— Mâine dimineaţă te vei aşeza pe piatra din faţa grădinii. Treizeci şi nouă 
de fecioare se voi înşirui în faţa ta şi te vor întreba: „Pe care din noi o vrei?”. Tu să nu 
ceri pe niciuna. La urmă va veni o femeie bătrână. Ea te va întreba: „Pe mine mă 
vrei?”. Tu vei zice: „Pe tine te vreau!”. Ce urmează ghiceşte singur... 

în acea noapte, flăcăul nu închise un ochi. Dis-de-dimineaţă, se duse şi se aşeză pe 
piatra din faţa grădinii. Una câte una, fecioarele sosiră, înşiruindu-se în faţa feciorului. 
Fiecare pe rând întrebă: „Mă vrei?”. Pe rând, flăcăul le răspunse: „Nu-mi eşti pe 
plac!”. Cele treizeci şi nouă de fecioare plecară. în urma lor, apăru o bătrână 
sprijinindu-se într-un toiag şi-l întrebă: „Pe mine mă vrei?”. Feciorul zise: „Pe tine te 
vreau!”. 

Bătrâna îl luă de mână şi-l duse în palat. Când îşi lepădă veşmintele, în faţa flăcăului 
stătea Fiica Soarelui, care-i zise: 

— Strânge tot ce găseşti mai de preț în palatul meu, iar eu mă voi duce să 
dau nuieluşa uneia din fete, care va atinge cu ea pietrele de lângă havuz, însufleţindu- 
le, căci fiecare a fost un om. 

Fiica Soarelui se duse la suratele ei, le dădu nuieluşa şi îşi luă rămas-bun cu lacrimi în 
ochi, apoi se întoarse la palat, de unde luă tot ce era mai de preţ şi plecă împreună cu 
feciorul la căpcăună să-şi ia rămas-bun. Căpcăuna îi petrecu până la uşă, iar flăcăul şi 
Fiica Soarelui încălecară pe roib şi zburară ca vântul. 

Şi-au mers, şi-au mers, şi-au tot mers, peste dealuri, peste văi, iar înainte de asfinţit 
ajunseră la colibă. Sora feciorului i-a întâmpinat bucuroasă, poftind-o pe musafiră în 
casă. 

Acum în colibă erau trei suflete. Fiica Soarelui, zicând că ea este cea mai mică, luă 
asupra sa toate treburile gospodăreşti. 

într-una din zile, ieşind la vânătoare, flăcăul îi întâlni pe vânători, pe care-i pofti la o 
cafea. Ajungând la colibă, căpetenia vânătorilor văzu că feciorul cu dinţi de perlă şi păr 
de mătase avea şi o soră tot cu dinţi de perlă şi păr de mătase, ceea ce-l uimi peste 
măsură. Vânătorii plecară, fără a zăbovi prea mult. 

Căpetenia vânătorilor, care era adevăratul părinte al copiilor cu dinţi de perlă şi păr de 
mătase, spuse celor din casă după masa de seară: 

— Azi iarăşi l-am întâlnit la vânătoare pe feciorul cu dinți de perlă şi păr de 
mătase. Ne-a poftit la colibă să bem cafea. Am văzut că are o soră aidoma lui. M-am 
minunat de frumuseţea celor doi fraţi. La vederea lor mi-a zvâcnit inima. 

Femeile, nevasta şi sora ei, tare se mâniară aflând că cei doi trăiau. Din nou alergară la 
cotoroanţă, care zise: 

— Gătiţi bucate minunate şi într-un colţ al talgerului puneţi otravă. Poftiţi-l 
pe fecior la masă, îndreptând partea otrăvită spre el. Va muri negreşit, iară voi veţi 
scăpa de el. Altă cale nu-i. 


într-o zi, flăcăul iar se întâlni cu vânătorii. Căpetenia vânătorilor îl pofti la masă. 
întors la colibă, el povesti surorii sale şi Fiicei Soarelui cum fusese poftit la masă în 
acea seară la casa căpeteniei vânătorilor. 
Fiica Soarelui zise: 
— Ia cu tine ăst ibric de aur plin cu apă, pune în desagă acest tas*%* de 
argint, iar în buzunar bagă tolba cu năut! în drum spre casa căpeteniei vânătorilor, 
la răscrucea celor şapte drumuri, vei vedea o femeie ce zace de ani de zile îngropată 
până la brâu. Omul te va îndemna s-o scuipi. Te vei preface că n-ai auzit. Vei cobori 
de pe cal, vei turna apă din ibricul de aur în tasul de argint şi o vei spăla pe faţă pe 
femeie, iar năutul din tolbă îl lasă lângă ea. Acea femeie este mama ta adevărată, iar 
omul acela este tată-tău adevărat. Punându-vă într-un coş, mătuşile voastre v-au 
lepădat în vale îndată ce v-aţi născut. Au spus tatălui vostru că maica voastră a 
născut doi căţeluşi şi au făcut să fie îngropată până la brâu în pământ. Acum, că 
mătuşile au aflat că sunteţi în viaţă, vă vor pieirea. Ele au pus otravă în bucate. Să 
nu cumva să te atingi de acele bucate! în casa lor au o pisică. Dă-i din bucate. Cum 
va mânca, cum va muri. Atunci, povesteşte-i tatălui tău tot ce ţi-am zis eu. Hai, 
uşoară să-ţi fie calea! 
Flăcăul se aşternu la drum. Când trecea prin codru, se-ntâlni cu tată-său. Păşeau tot 
vorbind, până când ajunseră la răscrucea celor şapte drumuri. Zărindu-şi mama 
îngropată în pământ, parcă i se rupse inima-n două, dar nu se dădu de gol. Cobori de 
pe cal şi se-ndreptă căre maica sa, dar tatăl zise: 
— Bagă de seamă, flăcăule! Să nu-i dai nimic femeii, ci s-o scuipi în obraz! 
A fost nevasta mea. Se jurase că-mi va dărui doi copilaşi cu dinţi de perlă şi păr de 
mătase precum aveţi voi, dar a născut doi căţeluşi. Ca să-i dau pedeapsa meritată, 
am poruncit să fie îngropată. De ani buni zace aci.Toţi cei ce trec pe aici o scuipă în 
obraz. Hai, scuip-o şi tu şi să ne vedem de drum, căci sosit-a vremea ospăţului! 
Făcându-se că n-a auzit vorbele bărbatului, feciorul se apropie de mamă şi, lăsându- 
se în genunchi, ferindu-se să-şi arate lacrimile, puse apă din ibricul de aur în tasul de 
argint şi o spălă pe faţă şi pe ochi. îi dădu apă să bea şi lăsă lângă ea tolba cu năut. 
Apoi încălecă şi porniră iar la drum. 
La palat începu ospăţul. în faţa flăcăului fură aduse minunate şi alese bucate. 
Mătuşile se uitau pe furiş, iar el luă o bucăţică de carne şi o dădu pisicii ce venise 
lângă dânsul. îndată pisica muri. 
Omul, văzând că musafirul nu mănâncă, îl întrebă: 
— Din ce pricină nu mănânci? 
Feciorul nu mai putu îndura. Arătând spre pisica moartă, zise: 
— Cum să mănânc când toate bucatele din fața mea sunt otrăvite? O 
bucăţică i-am dat pisicii şi a şi murit. 
Tare se mânie omul la auzul vorbelor flăcăului. 
— Cum să fie bucatele otrăvite? 
Feciorul: 
— Dacă o femeie poate naşte căţei, şi bucatele pot fi otrăvite. Cea dintâi 
nevastă îţi făgăduise s- aducă pe lume doi copii, un băiat şi o fată cu dinți de perlă şi 
păr de mătase. l-a născut. Băiatul sunt eu, iar fata este cea pe care ai văzut-o în 
colibă. Tu eşti tatăl nostru. Mătuşile, pizmaşe pe mama, cum ne-am născut, cum ne- 
au pus într-un coş şi ne-au lăsat într-o vale. Apoi, luând doi căţei de-abia născuţi şi 
punându-i lângă lăuză, te amăgiră spunându-ţi că soaţa ta i-a născut. Tu le-ai crezut. 
Ai poruncit ca mama să fie îngropată până la brâu la răscrucea celor şapte drumuri. 
De ani de zile o chinui fără nicio vină. Cum ai putut răbda o asemenea fărădelege? 
Uimit de vorbele flăcăului, omul se şi bucură, dar se şi supără. îşi îmbrăţişă fiul, apoi 
chemă slujitorii, zicându-le: 

în temniţă cu femeile astea! 
RO avea (lat, se duse la răscrucea celor şapte drumuri şi, săpând cu mâinile, 


o scoaseră pe biata femeie şi o dădură în grija slujnicelor s-o îmbăieze. 


6 9 4 vas plat, taler 


Au adus trei catâri. Au legat pe a doua nevastă şi pe sora ei de coada câte unui catâr, 
iar pe cotoroanţă de coada celui de-al treilea. Au mânat catârii spre munţi. Ele să-şi 
ispăşească pedeapsa meritată, iar noi să vedem cum mama fu îmbăiată şi adusă în 
palat. Fata din colibă şi Fiica Soarelui fură şi ele duse la palat. Patruzeci de zile şi 
patruzeci de nopţi ţinu nunta flăcăului cu Fiica Soarelui. Cu toţii trăiră fericiţi. 

Căzură din cer trei mere. Două-s ale voastre, unu-i al meu... 


Un trandafir pentru un ochi 
poveste turcă 


A fost odată, ori n-a fost... în vremuri îndepărtate trăia un padişah. Era tânăr şi tare 
arătos. Avea de gând să se-nsoare şi căuta fata potrivită. 

într-o zi află că într-o ţară s-ar afla o frumoasă fecioară care, când plânge, din ochi 
varsă lacrimi de perlă, iar când râde, pe obraji îi înfloresc trandafiri. îndată padişahul 
îşi trimise mama în acea ţară. Sultana-mamă se duse şi găsi casa unde trăia fata. Ea 
era fiica vitregă a unei femei care avea şi ea o fată. Pomenindu-se cu sultana în casă, 
'emeia nu mai ştia ce să facă, dar îşi veni în fire şi le înfăţişă pe amândouă fetele 
drept ale ei. 

Mama padişahului ceru pentru fiul ei pe fata care, când plânge, din ochi varsă lacrimi 
de perlă, iar când râde, pe obraji îi înfloresc trandafiri. Femeia cugeta că padişahul 
voieşte să se însoare cu fata deoarece este frumoasă şi, când plânge, din ochi varsă 
acrimi de perlă, iar când râde, pe obraji îi înfloresc trandafiri. Pe când fata ei 
adevărată era cam slută şi nici vorbă să-i curgă lacrimi de perlă când plângea şi să-i 
înflorească trandafiri când râdea... Nu putea încuviinţa ca fata vitregă să se mărite cu 
adişahul şi a ei să rămână acasă... Dar ce era de făcut? 

Un gând îi trecu prin minte. Zise sultanei că se-nvoieşte să-şi dea fata. Mama 
adişahului venise cu un inel, pe care îl trecu pe degetul fetei, apoi se întoarse acasă 
să-şi vestească fiul. După ce se isprăviră pregătirile de nuntă, o înştiinţară pe femeie 
să vină cu fata. 

Fără să-şi dea în vileag gândul, femeia o îmbrăcă pe fata vitregă cu rochia de 
mireasă, o împodobi, o luă lângă ea şi pe fata ei, se urcară toate într-o căruţă şi 
apucară drumul spre îndepărtata ţară a padişahului. 

Şi-au mers, şi-au mers, şi-au tot mers, peste dealuri, peste văi... Fetei căreia din ochi 
îi curgeau perle atunci când plângea şi îi înfloreau trandafiri pe obraji atunci când 
râdea i se făcu foame şi ceru pâine de la mama vitregă. Aceasta îi dădu o turtă 
pregătită dinainte şi foarte sărată. Fata o mâncă pe toată şi, după puţin timp, i se făcu 
sete. Ceru apă. 

Mama vitregă: 

— Voi staţi aci, eu mă duc să caut apă... Coborând din căruţă, se prefăcu a 
căuta apă, se-ntoarse şi zise către fata vitregă: 

— Colo curge o apă limpede şi bună, dar e păzită de un căpcăun. Mi-a zis: 
„Dacă mi-aduci un ochi, îţi dau apă!”. Dă-mi un ochi şi-ţi aduc apă... 

Rămase uimită fata care vărsa lacrimi de perlă când plângea şi căreia îi înfloreau 
trandafiri pe obraji când râdea, întrebându-se: „Ce-i asta? Oare pentru un strop de 
apă se cere un ochi?”. Dacă n-ar primi, ar muri de sete... Sărmana fată, înțelegând că 
nu-i altă cale, îşi scoase un ochi şi-l dădu mamei vitrege. 

Femeia cobori din nou din căruţă, se îndepărtă puţin, apoi se întoarse şi îi dădu fetei 
puţină apă dintr-un burduf. 

Frumoasa copilă îşi potoli puţin setea, dar sarea din turtă tot îi ardea măruntaiele. O 
vreme merseră fără să scoată o vorbă. Nu trecu mult şi fetei iar i se făcu sete: 

— Măicuţă, rogu-te, puțină apă... Mi s-a uscat de tot gura... 

Mama vitregă: 


— Staţi aci, mă duc să caut apă... 

Se dădu jos din căruţă, se făcu a căuta apă, iar după puţin timp se-ntoarse şi zise fetei 

vitrege: 

— Găsit-am apă, copila mea, dar e păzită de un căpcăun, fratele celui pe 

care l-am întâlnit deunăzi. Şi el cere un ochi pentru un strop de apă. Ce-i de făcut? 

Copila care vărsa lacrimi de perlă când plângea şi căreia îi înfloreau trandafiri pe 

obraji când râdea o crezu şi de data asta pe mama vitregă. Dar ce să facă? Rămasă cu 

un singur ochi, de-abia vedea ce-i în jurul ei. Dacă va da şi celălalt ochi, soarta ei va fi 

grea... Dacă nu, va muri de sete... Şi mai era cale lungă până la seraiul padişahului... 

înţelese că nu are altă cale. Decât să moară de sete, mai bine să fie oarbă... Suferind 

dureri cumplite, îşi scoase şi celălalt ochi şi-l dădu mamei vitrege, care iar se duse şi 

se prefăcu a căuta apă, apoi se-ntoarse şi îi dădu un strop de apă. îşi continuară 

drumul şi se apropiară de o pădure, unde se opriră să facă popas. Femeiascoase 

veşmintele de mireasă de 

pe fata vitregă, o îmbrăcă cu cele ale fiicei ei şi o lăsă în mijlocul pădurii, 
împodobindu-şi fata cu 

rochia de mireasă. Plecară mai departe... 

La intrarea în ţara padişahului, slujitorii le întâmpinară şi le duseră la serai. Sultana- 

mamă o privi pe fată, dar îşi dădu seama că nu seamănă deloc cu fata care varsă 

lacrimi de perle când plânge şi căreia îi înfloresc trandafiri pe obraji când râde. îşi 

zise că poate n-a băgat de seamă şi nu-i spuse nimic padişahului. 

Să-i lăsăm jucând la nuntă, iar noi să vedem ce face fata din pădure. Rămasă singură, 

ea începu să plângă. Fără lumina ochilor, nu vedea nimic înjur. Cu cât plângea mai 

tare, cu atât mai multe perle se revărsau din orbitele goale. 

Un bătrân care venea la pădure să taie lemne o văzu şi veni lângă ea: 

— Vai, copila mea! Ce faci tu aci? Pare că eşti oarbă! 

Fata îi povesti prin ce trecuse şi se rugă de el: 

— Tăicuţule, nu mă lăsa aici! Chiar dacă nu mai văd, pot să te ajut în 

treburile casei. Ne-om duce traiul dacă vei vinde perlele astea. 

Bun la inimă, bătrânul zise: 

— Dacă nu ai pe nimeni, te iau de suflet, te duc acasă la mine. Găsim noi o 

bucată de pâine şi fără perlele tale. 

Bătrânul o luă de mână şi-o duse la coliba lui. Acolo începură a trăi ca tată şi fiică... 

Să-i lăsăm şi să vedem ce se mai întâmplă la serai. După ce-o luă de nevastă, 

padişahul văzu că din ochii ei nu se varsă perle când plânge şi în obraji nu-i înfloresc 

trandafiri când râde... O întrebă: 

— De ce când plângi din ochi nu ți se varsă perle şi când râzi nu-ți apar 

trandafiri pe obraji? 

Soaţa zise: 

— Padişahul meu, orice lucru la timpul său! înfloreşte trandafirul 

dacă nu i-a sosit sorocul? Padişahul avea în suflet o bănuială. Plecă din serai 

fără să spună nimic. 

în coliba din pădure, bătrânul şi fata stăteau de vorbă. La o vorbă de duh a 

bătrânului, fata zâmbi. Atunci, să nu-i înflorească pe obraji trandafiri?! Văzând florile, 

omul rămase uimit, dar se şi bucură. Fata îi zise: 

— Tăicuţule, ia trandafirii, du-te la seraiul padişahului şi strigă: „Vând 

trandafiri timpurii! Un trandafir pentru un ochi!”. Dacă nu apare nimeni, mai treci de 

câteva ori prin faţa porţii. Femeia cea haină va lua trandafirii în schimbul ochilor mei. 

Aşa îmi voi căpăta lumina ochilor. 

Bătrânul puse trandafirii într-un coşuleţ făurit de el şi purcese la drum. Ajunse la 

porţile seraiului şi începu să strige: 

— Vând trandafiri timpurii! Un trandafir pentru un ochi!... Vând trandafiri 

timpurii! Un trandafir pentru un ochi!... 


Nevasta padişahului auzi şi se duse la mama ei: 

— O, mamă, aleargă la poartă! Un om vinde trandafiri. Dă-i ochii acelei 
fete şi ia doi trandafiri! Femeia îl strigă pe bătrân, se duse la el şi în schimbul ochilor 
fetei vitrege luă doi trandafiri. Omul ajunse acasă şi puse ochii la locul lor, în orbitele 
fetei. 

Soaţa padişahului duse trandafirii în odaia de culcare, îi puse în apă într-un vas, iar 
vasul îl aşeză pe o măsuţă lângă pat. 

Se făcu seara şi padişahul intră în odaia de culcare. Mirosi înjur şi zise: 

— Ce miroase aşa de bine? 

Nevasta îi întinse trandafirii: 

— Iată, padişah al meu! în lipsa ta am zâmbit, am râs şi pe obraji mi-au 
înflorit doi trandafiri... Poftim, miroase! 

Padişahul luă trandafirii, îi duse la nas şi zise: 

— O, ce frumos miros... 

Atunci când padişahul mirosi florile, fata din colibă îşi pierdu cunoştinţa. Când 
ătrânul se întoarse, o găsi lungită pe jos şi fără suflare. Cu teama în suflet, încercă s- 
o readucă în simţiri, dar, oricât o zgâlţâi, o stropi cu apă, fata nu-şi reveni, nu se 
mişcă. Crezând că a murit, se duse în pădure, săpă o groapă, o duse acolo şi-o 
îngropă. 

Să-l lăsăm să se întoarcă acasă pe bătrânul înlăcrimat, care a avut bucuria de a găsi o 
ată de suflet, apoi a pierdut-o, şi să vedem ce face padişahul. El ieşi la vânătoare 
călare şi singur. Colindă ce colindă, îşi adăpă calul şi se pregăti de vânătoare. în faţa 
unei moviliţe, calul deodată se sperie, se opinti sprijinindu-se pe picioarele din faţă, 
îşi ciuli urechile şi nu mai vru să înainteze. Oricât îl îndemnă padişahul, calul nu se 
urni. Zicându-şi că poate a simţit ceva, îl lăsă în voia lui. Calul începu să răscolească 
ământul cu copita. Padişahul descălecă, uitându-se când la cal, când la pământul 
săpat. Calul necheza şi nu se oprea din săpat. Atunci, padişahul puse urechea la 
ământ şi ascultă. De sub moviliţă venea un glas de femeie, care striga şi plângea. Se 
apucă şi el să sape împreună cu calul. Cu cât săpa, cu atât se auzea mai bine. Până la 
urmă, de sub pământ ieşi la iveală trupul unei fete. Padişahul o ridică şi văzu cu 
uimire că locul de sub ea era plin de perle... La început nu-şi dădu seama ce se 
întâmplă. O întrebă: 

— Fată frumoasă, cine te-a îngropat aci? Ce-i cu perlele astea? 

Voind să-i răspundă, fata zâmbi. Atunci, să nu-i înflorească trandafiri pe obraji? 
Padişahul recunoscu fata care vărsa perle când plângea şi căreia îi înfloreau 
trandafiri pe obraji când râdea. Cu nespusă bucurie, strigă: 

— Te-am găsit! Te-am găsit! 

Fericit că şi-a găsit adevărata nevastă, padişahul îi scutură veşmintele, o urcă pe cal 
şi-o duse la serai. Pe drum, fata îi povesti prin câte trecuse. 

Cum ajunse la serai, padişahul le chemă la el pe nevastă şi pe mama ei: 

— Orice fărădelege până la urmă iese la iveală. Azi vi s-au dezvăluit 
ticăloşia şi răutatea. Veţi primi pedeapsa pe care o meritați. Spuneţi ce alegeţi, 
patruzeci de catâri sau patruzeci de satâre? 

Ştiind că nu au nicio scăpare, femeile ziseră: 

— Patruzeci de satâre să fie pentru capul duşmanilor. Dă-ne patruzeci de 
catâri şi ne-om întoarce în ţara noastră... 

Padişahul porunci ca femeile să fie legate de coada celor patruzeci de catâri. Slujitorii 
împliniră porunca, le legară bine de coada animalelor, apoi le goniră în pădure. 
Patruzeci de zile şi patruzeci de nopţi ţinu nunta padişahului cu fata care vărsa perle 
când plângea şi căreia îi înfloreau trandafiri pe obraji când râdea. 

Ei să fie fericiţi, ceea ce vă dorim şi vouă... 


Cămila şi vulpea 
oveste turcă 


într-o zi, pe un drum o cămilă se-ntâlni cu o vulpe. Vulpea râse de starea cămilei şi, 
uând-o în zeflemea, zise: 

— Până la urmă tot te mănânc! 

Cămila îşi continuă drumul, zâmbind la vorbele roşcatei. După un timp, cămila îşi zise 
de una singură: 

— Ia să mă duc în faţa casei vulpii şi să mă prefac moartă! Să văd ce-o să 
acă! 

Cămila se duse în faţa culcuşului vulpii şi se lungi la pământ, prefacându-se fără 
viaţă. Când privi pe fereastră, vulpea văzu cămila întinsă pe jos. Şi încă într-un loc 
oarte aproape de casa ei. îndată se duse lângă ea şi începu s-o muşte din loc în loc, 
să-ncerce dacă e moartă cu adevărat. Cum cămila nu scotea un sunet, nu dădea 
semne de viaţă, vulpea se bucură de moartea ei şi zise: 

— E moartă, dar dacă o las aci, toate jivinele vor veni să se ospăteze din 
carnea ei. Mie nu-mi va rămâne nicio bucăţică. Cel mai bine ar fi să-i leg coada de 
coada mea şi s-o aduc în casă. 

Vulpea îşi legă cât mai strâns coada de coada cămilei. Tocmai când dădea să 
pornească, cămila, care până atunci zăcuse nemişcată, se ridică pe neaşteptate cât 
era de înaltă, iar vulpea rămase aninată de coada ei. Pe când înainta spre pădure cu 
vulpea legată de coada ei, cămila se întâlni cu un lup. Veselindu-se de starea în care 
se afla vulpea, lupul zise râzând: 

— Bravo, cumătră vulpe! La ce zaiafet mergi aşa de gătită? 

Buimacă de pățanie, vulpea zise: 

— Nici eu nu ştiu. M-am prins de coada cămilei, să vedem unde m-o duce! 


Povestea lui Keloglan şi a spânului 


poveste turcă 


A fost odată, ori n-a fost... Tare demult a fost un fecior pe nume Keloglan*”, al cărui 
tată îşi trăia ultimele clipe de viaţă. într-o zi îl chemă şi zise: 

— Fiule, să nu cumva să faci alişveriş** cu oameni spâni. E prima şi ultima 
mea povaţă pentru tine... 

După moartea tatălui, toată munca rămase pe seama fiului. într-una din zile, Keloglan 
se duse la moară să macine şase baniţe de grâu. 

Ajuns la cea mai apropiată moară, văzu că morarul este spân. La a doua moară păţi la 
fel. Merse în căutarea altei mori, dar, fiind cale tare lungă, se întoarse la moara 
spânului. Dacă ar fi mers mai la vale, ar fi dat peste un morar care nu era spân, dar 
de unde să ştie?! 

Keloglan începu să-şi macine grâul. Spânul intră în vorbă cu el, vorbiră ce vorbiră şi 
spânul zise: 

— Fiule, tare am flămânzit. Hai să luăm din făina ta şi să facem pâine! Se 
poate? 

Keloglan încuviinţă. Spânul începu să frământe aluatul, dar scăpă prea multă apă. 
Mai puse făină, aluatul ieşi prea tare, mai adăugă apă, aluatul fu prea apos, tot aşa 
până când termină toată făina, încinse cuptorul şi începu să coacă pâinea. Spânul 

către Keloglan: 

— Până se face pâinea, hai să spunem câte o poveste, şi a cui poveste este 
mai frumoasă, a lui să fie pâinea! 

Keloglan primi. Spânul povesti: 

— Era odată un om, care avea o nevastă, iar nevasta, trei ibovnici. într-o 
zi, omul plecă de acasă după treburi. Cum îl văzu plecat, femeia îşi chemă ibovnicii în 
casă. 

După ce-şi isprăvi treaba, omul se întoarse acasă. Femeia îl văzu de la fereastră şi 
iute îşi ascunse ibovnicii: unul în horn, al doilea în hambar şi al treilea în grajd. 

Omul ştia că ibovnicii se află în casă, căci stătuse la pândă. Ceru de la nevastă un 
ciomag ca să curețe coşul plin de funingine. Când repezi ciomagul pe horn în sus, 
primul ibovnic scoase un icnet şi căzu mort. Ceilalţi ibovnici ieşiră să-l scape. Unul 
din ei luă samarul“* măgarului cu gândul să-l arunce pe horn şi să-l omoare pe 
bărbatul femeii, dar funia samarului i se înfăşură în jurul picioarelor, iar el căzu pe 
horn şi-şi dădu sufletul. Pe cel din urmă îl prinseră şi-l uciseră împreună... 

Veni rândul lui Keloglan să-şi spună povestea. începu a depăna: 

— Era odată, ori nu era... Odată am avut o albină şchioapă. într-o zi a 
dispărut. Am căutat-o şi n- am găsit-o. Aveam un cocoş. M-am suit pe spinarea 
cocoşului şi-am plecat în căutarea albinei. Am ajuns pe vârful unui munte, unde un 
om o pusese să are pământul. L-am întrebat: 

— De ce pui albina să are? 

Omul zise: 

— Ieri mi-a înțepat boul, care s-a îmbolnăvit. în locul boului am pus-o pe ea 
să are. 

Am luat albina şi ne-am întors acasă, dar cocoşul a făcut rană pe spinare. L-am 
întrebat pe vraci cum să-l vindecăm. El ne-a spus că leacul este nuca de cocos. Cu 
şapte ani în urmă, tatăl meu mâncase nucă de cocos, dar el e mort. Am luat cu mine 
cincisprezece oameni, ne-am dus la mormântul tatălui meu şi am săpat şapte ani. Am 
deschis mormântul şi am găsit numai o nucă de cocos. 

Ne-am întors acasă şi am uns cocoşul pe spinare cu nuca de cocos. Când ne-am trezit 
dimineaţa, ce crezi că am văzut? Pe spinarea cocoşului crescuse ditamai arborele de 
nucă de cocos!... 

Ne-am căţărat să culegem nuci şi ce să vezi? Acolo era o tarla mare de grâu... Am luat 
o seceră şi am secerat grâul. Deodată apăru un iepure, care o luă la fugă. Am alergat 
după el cu secera în mână. Să nu faci vreo prostie, spânule, căci ai de-a face cu albina 
lui Keloglan... 

Isprăvindu-şi povestea, Keloglan luă toată pâinea şi plecă acasă... 

Pentru ei cărbune, pentru noi, zile bune... 


Caleaşca de aur 
poveste turcă 


A fost odată, ori n-a fost... în vremuri îndepărtate, când cămila era telal, când 
şoarecele era bărbier, când eu legănam pe tata şi pe mama, a fost un padişah. într-o 
zi, padişahul îşi chemă vizirul şi zise: 

— Ia lira asta. Cumpără un berbec. Adu-mi carnea lui, iar din piele să mi se 
facă un cojoc. Să-mi aduci înapoi lira şi berbecul viu. Ai patruzeci de zile. Dacă nu-mi 
îndeplineşti porunca, în ziua a patruzeci şi una te dau pe mâna călăului! 

Vizirul se duse în odaia sa. îşi luă capul în mâini şi-ncepu să se 


şa mare de povară, fără scări 


gândească. Cum să înfăptuiască 

porunca padişahului? Era ceva greu, foarte greu. Până dimineaţă se gândi vizirul, dar 
nu găsi nicio cale. Se hotâri să plece în ţări îndepărtate, poate, poate o găsi o 
dezlegare. Se găti de drum şi, înainte de răsăritul soarelui, se furişă din serai fără să-l 
vadă cineva. 


Şi-a mers, şi-a mers, a tot mers, peste dealuri, peste 

văi, dar, uitându-se înapoi, văzu că nu 
străbătuse decât o palmă de drum. O porni din nou. Se-ntâlni cu un 
ţăran. îi dădu bineţe şi zise: 


— Tare-s ostenit! De multă vreme sunt pe drumuri. Nu mă mai țin 

picioarele. Du-mă în spinare până la costişa ceea, apoi de acolo până-n sat te duc eu. 

Țăranul nici nu luă în seamă vorbele necunoscutului... O vreme merseră unul lângă 

altul. Ajunseră în faţa unei păduri. Vizirul zise către ţăran: 

— Vino, să intrăm în pădure câte unul şi să ieşim câte doi! Ce zici? 

Nici acum ţăranul nu zise nimic. 

Iarăşi merseră. Ajunseră în faţa unei case. La poartă stătea o codană. Țăranul zise: 

— Iată, aci e casa mea. 

Vizirul se uită şi zise: 

— Casa-i frumoasă, dar cârma-i strâmbă. 

Din aste cuvinte ţăranul nu pricepu nimic. Se simţi stingherit. Nu răspunse nimic şi 

intră în casă. Vizirul rămase singur în mijlocul uliţei. Se văzu nevoit să se ducă în sat, 

unde fu găzduit în odaia pentru musafiri. 

Seara, ţăranul se aşeză la masă. în timpul mesei, fiica de treisprezece ani a ţăranului 

îşi întrebă tatăl: 

— Tată, cine era omul cu barbă ce-a venit cu tine în sat? 

Tatăl: 

— Nu-l cunosc, fata mea. Ne-am întâlnit pe drum. Mi-a spus o mulțime de 

vorbe de neînțeles, iar eu nu m-am priceput a-i da niciun răspuns. 

Codana ascultă cu luare-aminte, apoi zise: 

— Ce vorbe a rostit de n-ai priceput? 

Atunci țăranul povesti: 

— La început mi-a zis să-l duc în spinare până la o costişă, că apoi el mă va duce 

până-n sat. N-am priceput de ce. M-am supărat că cineva necunoscut mie îmi cere 

să-lduc în spinare, aşa că n- 
am dat 
răspuns. După un timp, am intrat în pădure. Mi-a zis să intrămcâte unul şi să 
ieşim câte doi. Nici 

vorbele astea nu le-am priceput. M-apucase mânia, dar m-am stăpânit. Am ajuns în 

sat şi, voind să scăpe de el, am venit în faţa casei şi i-am zis: „Aci e casa mea”. Ce 

crezi că mi-a zis? „Casa-i frumoasă, dar are cârma strâmbă.” Atunci, ca să nu cad în 

păcat şi să-i fac de petrecanie, iute-am intrat în casă. Cum să aibă casa cârmă? Ce, e 

nebun? 

Micuța ascultase cu luare-aminte vorbele lui tată-său. Ea zise: 

— Ai fost nedrept, tată. Fiecare vorbă a unchiaşului are un tâlc 
te vei ospăta, să-ți 


După ce 


povestesc ce-a voit să spună. 

Țăranul, după ce pricepu tâlcul vorbelor necunoscutului, se duse la odaia pentru 
musafiri, îl găsi pe vizir şi zise: 

— îţi cer iertare, musafir binecuvântat! De ostenit ce eram, nu ţi-am priceput vorbele. 
Nici urechile nu mă mai ajută. lartă-mi păcatul! Acasă m-am tot gândit şi înţeles-am 
ce-ai voit. Când ai zis ca până la costişă să mă duci tu în spinare, iar de acolo până-n 
sat să te duc eu, vrut-ai să zici că până la costişă vei vorbi tu, eu să ascult, iar eu voi 
vorbi până-n sat şi tu vei asculta.Cândm- 


ai îndemnat 

să intrăm câte unul în pădure şi să ieşim câte doi, ai vrut să zici să ne cioplim 
câte-untoiag. Ajunşi 

în faţa casei mele, ai spus că-i frumoasă, dar are cârma strâmbă. Nu-i aşa că ai vrut 

să spui: „Copila- i frumoasă, dar are nasul strâmb?”. 

Vizirul ascultă cu luare-aminte vorbele ţăranului şi zise: 

— Ai ghicit, dar nu cu mintea ta. Spune drept, cine ţi-a desluşit şi tălmăcit 

vorbele mele? 

După ce stătu pe gânduri, ţăranul spuse: 

— Nu m-a învățat nimeni. 

Vizirul nu-l crezu. Îi ceru să spună adevărul, iar țăranul, nemaiavând încotro, zise: 

— Copila mea, pe care ai văzut-o la poartă, m-a învăţat. 

Vizirul fu uimit de deşteptăciunea copilei şi voi s-o vadă. 

— Adu-o pe micuță, s-o văd de-aproape. Are mai multă minte decât noi doi. 

Am un necaz, poate ea mi-l dezleagă. 

Țăranul se întoarse acasă, o luă pe copilă şi o duse la odaia de musafiri. Bătrânul vizir 

o plăcu mult pe codană şi zise: 

— Copila mea, tată-tău poate fi mândru că are o fată aşa mintoasă. Toată 

lumea iubeşte copiii ageri. la să vedem, dacă te duce mintea, află o dezlegare şi 

pentru necazul meu! 

Copila râse: 

— îţi mulţumesc pentru frumoasele cuvinte. Care-i necazul? 

Vizirul începu a povesti: 

— Padişahul mi-a dat o liră şi mi-a zis: „la lira asta, cu care cumpără un 

berbec. Mi-aduci carnea şi din piele să mi se facă un cojoc. Dar îmi vreau lira înapoi şi 

berbecul viu”. 

După ce-l ascultă, copila izbucni în râs. Uimit, vizirul întrebă: 

— Fata mea, ce-i de râs aici? Nu-i de râs, ci de plâns. Dacă în patruzeci de 

zile nu-ndeplinesc porunca padişahului, în a patruzeci şi una zi călăul îmi va reteza 

capul. Te vei bucura dacă un bătrân ca mine va rămâne fără cap? 

Copila zise: 

— Nimic mai lesne, unchiaşule! Nu te teme, eu te voi scăpa! 

Vizirul tare se bucură şi grăi: 

— Să fii sănătoasă, fata mea, dar cum vei face? 

Copila începu să-l înveţe pe vizir ce să facă: 

— Cu lira cumpără un berbec cu lâna netunsă. Tunde-i lâna şi vinde-o cu 

două lire. O liră pune-o deoparte, cu cealaltă pune să se facă un cojocel. Taie o 

bucată din coada berbecului şi pune-o pe o tavă împreună cu o liră, apoi înfăţişează- 

te padişahului. 

Uimit de deşteptăciunea copilei, vizirul mulţumi celor doi şi plecă liniştit că rămâne 

cu capul pe umeri. 

Şi-a mers, şi-a mers, şi-a tot mers, peste dealuri, peste văi. Ajunse la serai şi se 

înfăţişă padişahului, spunându-i că i-a împlinit porunca. 

Padişahul fu mulţumit, dar îl puse pe vizir să-i spună cine l-a învăţat. La început 

vizirul nu vru să zică, dădu din colţ în colţ, dar până la urmă fu nevoit să spună 

adevărul. Atunci padişahul voi s-o vadă pe copila aşa de mintoasă. 

O caleaşcă fu trimisă şi copila fu adusă în faţa padişahului, care-i zise: 

— Am auzit că eşti o copilă tare deşteaptă. Ia să vedem, putea-vei să-ți 

arăţi deşteptăciunea şi-n fața mea? De nu, în temniţă cu tine! 

Copila râse: 

— Fă cum ţi-e voia, mărite padişah! în afară de Dumnezeu, eu n-am teamă 

de nimeni! întreabă-mă şi îţi voi da răspuns. Gata-s! 

Uimit de neînfricarea şi cutezanţa copilei, padişahul zise, zâmbind: 


— Aferim ţie! Pari a fi un copil foarte viteaz. Acum ascultă-mă: ai să faci în 
aşa fel încât, în trei zile, iapa din grajdurile mele să nască doi mânji. în sipetul ăsta 
am să pun nouăzeci şi nouă de bani de aur şi am să sigilez capacul, iar tu îl vei 
deschide şi vei scoate dinăuntru o sută de bani de aur. Apoi, să te văd în faţa mea sub 
înfăţişarea unui bătrân de şaptezeci de ani. Ca să înfaptuieşti toate astea, poţi să-mi 
ceri un singur lucru, dar ceea ce-mi vei cere să fie doar din două cuvinte. 

Codana zise: 

— îndeplini-voi porunca ta, mărite! Mai întâi am o dorință de două 
cuvinte... 

Padişahul: 

— Grăieşte şi îndată îți voi împlini vrerea! 

Copila: 

— Stinge soarele! 

în faţa unei asemenea cereri, padişahul strigă mânios: 

— Ţi-ai pierdut mințile, copilă?! Pot eu să sting soarele?! Puteai să-mi ceri 
un lucru cu putinţă de făcut. 

Atunci, copila zise: 

— Dacă nu-i cu putință să stingi soarele, apoi e cu putință tot ce mi-ai 
cerut mie? 

Găsind drept răspunsul codanei, padişahul îndată se îmbună, uimit de mintea ei 
ageră, de istețimea ei. Ca să-şi arate mărinimia, dărui tatălui o pereche de boi şi o 
tarla, iar copilei, o caleaşcă de aur încrustată cu nestemate, trasă de doi bidivii 
focoşi, cu care să se ducă la şcoală. 

Ei să fie fericiţi, iar noi să vedem de-ale noastre... 


Micuța broască-ţestoasă 


poveste turcă 


A fost odată, ori n-a fost, când nenumărați erau robii lui Allah, când cămilele erau 
telali, când puricii erau bărbieri, când eu, zdrăngănind, o legănam pe mama, când 
mama se juca în prag, a fost o micuță broască-ţestoasă. în fiecare zi, mama broască- 
ţestoasă îşi lua puiul la plimbare, arătându-i împrejurimile, cărările bune de 
preumblat. Numai că micuța broască-ţestoasă, văzând vieţuitoarele din jur, voia şi ea 
să fie ca ele, să alerge, să înoate, să zboare. 

într-una din zile, puiul de broască-ţestoasă, care ieşise la plimbare cu mama lui, zise: 
— Măicuţă, am văzut colo ceva de-ale gurii, mă duc să iau. 

Mama: 

— Du-te, dar întoarce-te repede! 

Micuța broască-ţestoasă plecă de lângă mama ei. Trecură câteva ceasuri, însă nu se 
mai întoarse. Mama începu să se neliniştească şi, după ce mai aşteptă puţin, pomi în 
căutarea ei. Străbătu dealuri şi văi, nu rămase un loc necercetat. La urmă, întâlnind 
un iepuraş, îl întrebă: 

— Prietene, n-ai văzut pe aci o micuță broască-ţestoasă? 

lepuraşul, care rodea un morcov, zise: 

— Hmm... să mă gândesc. în bostănăria de colo văzut-am un pui de 
broască-țestoasă. Era împreună cu un lup sau o vulpe, nu ştiu prea bine. 

Mama broască-ţestoasă: 

— Vai de mine! Fiara o să-mi mănânce puiul. 

Alergă într-un suflet, şi merse, şi merse, şi tot merse, peste dealuri, peste văi, iar 
peste şase luni ajunse la bostănărie. Se uită peste tot, dar, în afară de un măgar, nu 
văzu pe nimeni. Se apropie de el şi-l întrebă: 


— Frate măgar, frate măgar, n-ai văzut pe aci o micuță broască-țestoasă? 
Măgarul, după câteva răgete „iii, haa, iii, haa”, zise: 

— Văzut-am, văzut-am, dar ai cam zăbovit în căutările tale. Micuța mergea 
târâş spre culmea ceea împreună cu o vulpe. 

Mama broască-ţestoasă se grăbi spre creasta arătată de măgar. După un timp dădu 
peste o veveriţă care se înfrupta cu alune şi care, văzând broasca-ţestoasă aşa de 
grăbită, o întrebă: 

— Ce s-a-ntâmplat, soro, ce-i cu graba asta, unde te duci? 

Atunci mama broască-ţestoasă zise: 

— Oh, soră dragă, nu mă-ntreba ce nenorocire m-a lovit! Se pare că 
vicleana vulpe mi-a răpit puiul şi l-a dus spre culmea ceea. Poate să-l dea vulturului. 
Veveriţa încetă să mai ronţăie alune: 

— Ia te uită de ce-i în stare! Tu nu te necăji, soro! Lasă-mă pe mine, le-oi 
juca eu o farsă, încât ţi-oi scăpa şi puiul, iar pe ei i-oi învăţa minte să mai facă aşa 
ceva. 

Dintr-o săritură cobori din copac şi zise: 

— Piteşte-te printre mărăcinii ceia şi aşteaptă-mă. Apoi, în salturi mari, 
ajunse lângă micuța broască-ţestoasă şi vulpe. Către vulpe: 

— Hei, cumătră vulpe, am veşti bune pentru tine! 

Vulpea, mormăind: 

— Zi repejor ce ai a-mi zice, căci am treabă. 

Veveriţa: 

— Vino de vezi, colo-i o găină fugită de-acasă. Tocmai pe gustul tău. Hai să 
mergem s-o luăm, s-o găteşti pentru zaiafet. Pe micuța broască-țestoasă ascunde-o 
până-ți termini treaba. 

Auzind de găină, vulpea oare putea să se-mpotrivească? Apropiindu-se de veveriță, 
zise: 

— Haide, arată-mi unde-i găina! 

Veverita în frunte şi vulpea după ea ajunseră sub un copac. Vulpea: 

— Unde-i găina? 

Veveriţa: 

— Acolo, se ascunde printre mărăcini. Du-te şi prinde-o! 

Lingându-se pe bot, vulpea zise: 

— Ce zaiafet oi face de una singură! 

Şi se repezi printre mărăcini. Se auzi un urlet, căci mărăcinişul era plin de ţepi mari, 
care se- nfipseră în carnea vulpii. Atunci, veverița: 

— Să-ţi fie învăţătură de minte, ca de-acum să nu încerci să mai faci rău 
celor mai mici ca tine! 

Regăsindu-şi puiul, mama broască-ţestoasă pomi spre casă. Micuța broască-ţestoasă 
făgădui mamei să nu mai plece fără învoirea ei. 

Şi povestea noastră ia sfârşit aici. 


Povestea celor patruzeci de fraţi 


poveste turcă 


A fost odată, ori n-a fost... Să lungeşti vorba e păcat... Un padişah avea patruzeci de 
feciori. Toţi erau arătoşi şi viteji... 

Vremea trecea, iar feciorii creşteau. Vizirii, văzându-i aşa de frumoşi şi viteji, se 
invidiau între ei, zicând: „Pe acela tu ţi-l vei face ginere, pe celălalt eu mi-l voi face 
ginere”. 

Auzind de vrajba dintre viziri, padişahul se gândi să-şi însoare fiii. Adună în juru-i 


rubedeniile, vizirii şi zise: 

— Este vremea ca feciorii mei să se aşeze pe la casele lor. De aceea, să-mi 
daţi de ştire unde găsim fete pe potriva lor. 

Cei din jur ziseră: 

— Să-i însurăm, mărite padişah! 

Tatăl îşi chemă fiii şi îi încunoştinţă de hotărârea sa. Treizeci şi nouă dintre feciori se 
supuseră poruncii părinteşti, dar cel mai mic zise: 

— Pentru mine n-a sosit încă vremea însurătorii! 

Padişahul: 

— Fiule, fraţii tăi s-au învoit, tu de ce nu vrei? 

Fiul cel mai mic: 

— Eu nu cred că e bine. Şi dacă mă întrebaţi de ce, vă voi spune: 

De vreme ce noi suntem patruzeci de fraţi şi fiecare va lua o fată din altă parte, 
soaţele noastre nu se vor înţelege şi vor băga zâzanie între fraţi. De aceea, noi 
trebuie să găsim patruzeci de surori cu care să ne însurăm. 

Tatăl: 

— Fiule, se poate aşa ceva? De unde să luăm patruzeci de surori? 

Feciorul cel mic: 

— De ce să nu fie? Cum noi suntem patruzeci de fii de la o singură mamă şi 
un singur tată, s-or afla pe lume şi patruzeci de fecioare ca noi. Le vom găsi şi ne vom 
însura cu ele. 

Padişahul se mânie: 

— Fiule, în împărăţia mea nu veţi găsi! 

Feciorul cel mic: 

— Dacă în împărăţia noastră nu găsim, în altele să nu fie? Noi, fii de 
padişah, să nu găsim? Căuta- vom şi-om găsi. 

Văzând că, orice ar zice, feciorul cel mic nu se lasă, padişahul se-nvoi: 

— Bine, fiule, să fie precum ţi-e voia. Vă îngădui să plecaţi şi să căutaţi. 
Mult se bucurară feciorii şi sărutară mâna padişahului, zicând: 

— Mărite padişah, părinte drag, Dumnezeu să-ți dea viață lungă, faimă să- 
ţi aducă împărăţia! Noi avem a-ţi cere încă ceva. 

Tatăl: 

— Spuneţi ce voiţi şi se va îndeplini. 

Feciorul cel mic începu vorba: 

— Să ne dai patruzeci de cai, veşminte pentru toţi patruzeci, patruzeci de 
arcuri cu săgeți, patruzeci de pungi cu galbeni şi perle; apoi om merge să găsim 
fetele. 

Padişahul dădu poruncă şi feciorii primiră tot ce-au voit, apoi, luându-și rămas-bun de 
la părintele lor, porniră la drum. 

Şi-au mers, şi-au mers, şi-au tot mers, peste dealuri, peste văi. Străbătură munţi, 
câmpii, se luară la întrecere şi se opriră sub un falnic copac. Acolo făcură popas 
peste noapte. Fiecare pe rând trebuia să stea de pază. Cel mai mare dintre fraţi 
rămase de pază prima parte a nopţii. Ceilalţi, fiind tare osteniţi, îndată adormiră. 
Spre dimineaţă fu rândul celui mai mic să-i păzească. 

Cei treizeci şi nouă de fraţi să-şi vadă de somn, iar noi să ne-ntumăm la fratele cel 
mic. Acesta cercetă locul să se încredinţeze că nu-i nicio primejdie. Auzind un 
zgomot, se uită şi văzu că vine spre ei un zmeu. Feciorul se sperie şi începu să 
tremure. Uitându-se cu luare-aminte la zmeu, mai- mai să-şi piardă cunoştinţa... Era 
aşa un zmeu, aşa un zmeu, că buza de sus atingea cerul, iar cea de jos pământul, 
limba-i atârna afară, iar ochii erau cât deschiderea unei grote. Din gură arunca 
flăcări şi fum. Cu o singură răsuflare, trăgea şi înghiţea tot ce întâlnea în cale. 
Feciorul se gândi cum să-şi scape fraţii de fiorosul zmeu şi, scoţându-şi din teacă 
paloşul, sări pe zmeu şi-l păli aşa de tare, aşa de tare, încât îl despică în două ca pe 


un brad. La o asemenea lovitură, cerul şi pământul se cutremurară. Sufletul zmeului 
se duse-n iad. 

Feciorul tăie urechile zmeului ca pe nişte tipsii uriaşe şi, împăturindu-le, le băgă în 
buzunar. Apoi se culcă lângă fraţii săi. 

Trezindu-se cel mai mare dintre fraţi, văzu că nimeni nu stă de pază. îi trezi pe toţi şi 
întrebă al cui era rândul la pază. Aflând că fratele cel mic avea astă însărcinare, îl 
trezi şi zise: 

— De ce dormi? Ne-ai adus până aci ca să ne laşi pradă lupilor şi corbilor? 
Porniră iar la drum. Osteniţi, poposiră sub umbra unui copac, unde adormiră cu toţii. 
La miezul nopţii, cel mai mic frate se sculă, încălecă şi porni a cerceta împrejurimile. 
Ajunse într-un sat din apropiere. Se întâlni cu un harap. 

Harapul zise: 
— Frate, ce cauţi tu pe-aici? De ce-ai venit? De şapte ani suntem în război. 
Şahul Persiei are patruzeci de fecioare, pe care le vrea un zmeu. Şahul se luptă să nu 
le dea. De şapte ani ne tot războim, că ne-am şi săturat, nu mai avem vlagă-n noi... 
Flăcăul zise: 
— Arată-mi sălaşul zmeului. 

Harapul: 

— Oh, frate! Nu face asta! Nici oştirea marelui şah nu i-a venit de hac. Ce 
poţi face tu de unul singur? Dintr-o lovitură praf te face. 

Vorbele lui n-avură nicio înrâurire asupra flăcăului. Atunci, harapul îi arătă sălaşul 
zmeului. Feciorul îi mulţumi şi îi dădu o pungă cu galbeni, apoi se duse la casa 
zmeului. Acolo stăteau mai mulţi zmei. Nimeri când aceştia se ospătau. Văzându-l pe 
flăcău, se bucurară, zicând: 

— De la sine ne-a apărut un vânat. 

Voiau să-l jertfească, dar cel mai mic zmeu spuse: 

— Staţi! Să vedem ce voiește! 

Apoi zise către flăcău: 

— Frate, noi suntem cei mai puternici zmei din lume. Şahul Persiei are 
patruzeci de fecioare, pe care noi voim să le luăm. De aceea ne războim. Nimicim 
oştile marelui şah, iar ei nu îndrăznesc să vină asupra noastră. Se pare că tu eşti mai 
neînfricat decât noi, de-ai izbutut să vii până aici. Nu te teme, nu-ţi vom dăuna cu 
nimic. Fii de partea noastră. Suntem patruzeci de zmei şi, dacă vei veni cu noi să 
răpim fecioarele şahului Persiei, poate izbutim. 

Feciorul s-a prefăcut că este cu ei, dar s-a gândit şi la un şiretlic. Zise: 

— Eu sunt fiu de om. Voi arătați-mi seraiul şahului Persiei. Voi merge 
acolo, voi născoci un vicleşug, apoi vă voi înştiinţa... Atunci să veniți ca să nimicim 
oştenii şahului şi să-i luăm fetele. Zmeii îl crezură pe cuvânt. Dându-i un însoțitor, îl 
trimiseră la seraiul şahului. Feciorul de padişah intră pe ascuns în serai, cercetă 
peste tot, mai ales căile de pătrundere, punând capcane pentru zmei. Apoi se 
întoarse lângă ei: 

— Haideţi, să mergem! Am dibuit toate cotloanele seraiului. Am însemnat 
locurile pe unde lesne putem intra şi ieşi. îndată să pornim... Nimicind oştenii, să 
răpim fecioarele... 

Voioşi nevoie-mare, zmeii purceseră la dram. Flăcăul îi îndreptă spre o fântână 
acoperită, unde era capcana. Zmeii se prăvăliră în fântâna adâncă de patruzeci de 
stânjeni. Feciorul îi ucise, aruncând peste ei bolovani cât mai mari. 

în sălaşul zmeilor rămăseseră doi zmei mai tineri, să stea de strajă. Flăcăul se duse 
acolo şi îi tăie cu paloşul, apoi le reteză urechile, se întoarse lângă fraţii săi şi se 
culcă. 

Să-i lăsăm pe cei patruzeci de feciori să-şi facă somnul, iar noi să ne întumăm la şahul 
Persiei. Un copil, care văzuse cum feciorul cel viteaz i-a ucis pe zmei, se duse în 
goană la serai, i se înfăţişă şahului şi zise: 


— Mărite şah, veste mare! A venit un fecior viteaz şi-a ucis toți zmeii. 

De bucurie, şahul începu să joace. Dori să-l cunoască pe viteaz. Şahul şi oamenii săi 
încălecară şi se duseră la feciorii care dormeau sub copac. Trezindu-i, şahul întrebă 
cine i-a ucis pe zmei, dar se vedea că ei nu ştiau nimic şi erau tare uimiţi. Se 
întrebau: 

— Care zmei, cine i-a ucis? 

Fratele lor cel mic zise: 

— Eu i-am ucis pe zmei! 

Ca să se încredinţeze cine spune adevărul, şahul îl întrebă pe copilul ce îi adusese 
vestea: 

— îl recunoşti pe viteazul care a ucis zmeii? 

Arătând spre fratele cel mic, copilul zise: 

— El i-a ucis pe zmei! 

Şahul îl întrebă pe flăcău: 

— Fiule, tu i-ai ucis pe zmei? 

Flăcăul: 

— Da, mărite! Eu i-am ucis. 

Şahul îl pofti în seraiul său. Feciorul, arătând spre fraţii săi: 

— Ei sunt frații mei de sânge, fără ei nu mă pot duce nicăieri. 

Şahul: 
— Şi ei să poftească! 

Cu toții se duseră la serai, unde se ospătară, se odihniră, apoi cerură învoire să plece. 
Şahul se dumirise că ei sunt feciori de padişah. îşi dădu cele patruzeci de fete după 
cei patruzeci de feciori de padişah. Le dărui o mie de cai şi o mie de cămile, pe care 
le încărcă cu aur, pietre preţioase, pânzeturi scumpe. 

Feciorii ajunseră în împărăţia padişahului. Se pregătiră de nuntă, care ţinu patruzeci 
de zile şi patruzeci de nopţi, timp în care se ospătară, se desfătară cu tot felul de 
jocuri, iar pehlivanii îşi încercară puterile. 

Să-i lăsăm să se desfete, să se veselească, iar noi să ne vedem de-ale noastre... 

Trei mere picară din cer. Unu-i al celui ce-a născocit povestea, unu-i al povestitorului, 
iar al treilea al nostru... 


Ursul care ştia să citească 


poveste turcă 


Cândva, în vremuri tare îndepărtate, un om fusese învinuit că ar fi săvârşit o mare 
greşeală faţă de padişah. Fu chemat dinaintea padişahului, care-i zise: 

— Mă voi îndura de tine şi-ţi voi ierta greşeala numai dacă vei învăţa un animal să 
citească; de nu, voi porunci să ţi se taie capul. 

îngrozit de cele auzite, omul cugetă ce cugetă, apoi găsi un urs şi-l luă acasă. Culese 
nişte pere, le aşeză printre foile unei cărţi, pe care o puse în faţa ursului, zicându-şi 
că dacă vrea să mănânce perele ursul va fi nevoit să întoarcă paginile cărţii. Aşa se şi 
întâmplă. Ursul întorcea o pagină, găsea o pară, o mânca, apoi întorcea altă pagină, 
mai găsea o pară, o mânca şi pe aceea şi aşa mai departe. 

Se împlini sorocul şi padişahul porunci ca omul să i se înfăţişeze. Omul fu adus în faţa 
padişahului, care-l întrebă: 

— înfăptuit-ai ce ţi-am poruncit? 

Omul zise: 

— înfăptuit, Măria ta! 

Omul duse ursul în faţa padişahului şi puse o carte alături. Ursul, crezând că între 
pagini va găsi pere, aşa cum fusese învăţat, începu să întoarcă pagină după pagină, 


mormăind. 

Rămas cu gura căscată, padişahul întrebă: 

— Ce face ursul? 

Omul: 

— Mărite, e atât de adâncit în citirea cărţii, încât nu mai ştie de el! 
Şi aşa scăpă de tăierea capului. 


Vulpea în drum spre hagialâc3% 
poveste turcă 


într-o zi, o vulpe se învârtea la poalele unei coline. Sus era o vopsitorie unde muncea 
un om. Acesta, văzând o tinichea şi crezând că e plină cu apă, îşi zise: 

— Ia uite, ce caută apa în cutie? 

Apoi luă tinicheaua şi vărsă apa peste colină. Dar cutia nu era plină cu apă, ci cu 
vopsea albă, care o stropi toată pe vulpe. Ziua fiind cam întunecată, vulpea nu simţi 
nimic, dar a doua zi dimineaţă, sub razele soarelui, văzu că încărunţise. Dându-şi 
seama în ce stare se află, vulpea îşi zise: 

— Se pare că îmbătrânesc. 

Necăjită, începu să colinde împrejurimile. Şi merse, şi merse, şi tot merse, peste 
dealuri, peste văi, şase luni merse, apoi se întâlni cu un cocoş. Cocoșul o întrebă: 

— Cumătră vulpe, unde mergi aşa de grăbită? 


Vulpea: 

— Prietene, nu vezi că am încărunţit? Trebuie să merg în hagialâc. 
Cocoşul: 

— Vai, cumătră vulpe, de mult făgăduit-am şi eu să merg. Mă iei şi pe mine 
cu tine? 

Vulpea: 


— Fără îndoială, haide, vino, să mergem împreună! 

Vulpea şi cocoşul purceseră la drum. Merseră ce merseră şi de sus auziră cum o 
potâmiche striga „gac, gac!”. Aceasta, văzând o vulpe şi un cocoş, cobori lângă ei şi 
întrebă: 

— Unde mergeţi? 

Vulpea: 

— împreună cu cocoşul, merg spre Hicaz. 

Potârnichea: 

— De ce mergeţi acolo? 

Vulpea: 

— Nu vezi cum am îmbătrânit? E vremea să mergem la hagialâc. 
Potârnichea: 

— Mă luaţi şi pe mine să vă ţin tovărăşie? 

Vulpea: 

— Te luăm. 

Astfel, potâmichea pomi şi ea împreună cu vulpea şi cocoşul. Apucară drumul 
Hicazului şi merseră, şi merseră, până când întâlniră o pupăză, care, cocoțată pe-o 
ramură, striga: „upup, upup!”. Pasărea îi întrebă: 

— Unde mergeţi? 

Toţi trei odată: 

— La Hi caz. 

Pupăza zise: 

— Mă luaţi şi pe mine? 


pelerinaj la locurile sfinte ale musulmanilor 


Din nou, toţi deodată: 

— Te luăm. 

Numai vulpea adăugă: 

— Pe drum să nu cumva să vă apucaţi să cântați, mergeţi fără a scoate un 
sunet. Mergem la Hicaz în cea mai mare linişte. Dacă îi trece cuiva prin cap să cânte, 
îl mănânc! 

Vulpea, cocoşul, potârnichea şi pupăza purceseră la drum. Merseră ce merseră, iar 
aproape de ivirea zorilor, cocoşul nu se mai putu ţine şi strigă: „cucurigu!”. în timpul 
acesta, vulpea, căreia îi chiorăiau maţele de foame, căuta pricină să mănânce pe unul 
din cei trei. Când auzi cocoşul cântând, zise: 

— Nu se poate, ai cântat, acum trebuie să mori! 

Şi pe dată îl şi înghiţi. Vulpea, potârnichea şi pupăza porniră iar spre Hicaz. Merseră 
ce merseră şi vulpea, căreia iar i se făcuse foame, zise: 

— Tare-am ostenit, mă duc să mă hodinesc la umbra unui pom. 

Se aşezară la umbră. Potârnichea găsi o piatră şi se cuibări, apoi, uitând de toate, 
începu să strige: „gac, gac!”, din obişnuinţă. Vulpea, care aştepta o clipă prielnică, 
zise: 

— Vino, ţi-a 

sosit şi ţie sorocul! îndată 

înghiţi şi potâmichea. 

Rămase numai ele două, vulpea şi pupăza merseră ce merseră, apoi vulpea se aşeză 
la umbră, tare 

ostenită. Pupăza se aşeză şi ea pe-o ramură. Vulpea zise: 

— Acum, că ai rămas numai tu, vino, ţi-a sosit şi ție ceasul! 


Pupăza: 

— Eu sunt ceauşul sultanului Mahmut! Nu te poţi atinge de mine! 
Vulpea: 

== Bine, bine, ai firman“! care să dovedească acest lucru? 
Pupăza: 


— Sigur că am! 

Pupăza porni să caute pe cineva care să depună mărturie pentru ea. Laieşirea din 
pădure văzu doi 

vânători cu doi ogari. Se apropie de ei şi zise: 

— Urmaţi-mă, unde mă voi aşeza, acolo veniţi. în pădure e-o vulpe. 

Vânătorii intrară în pădure cu ogarii după ei şi văzură o vulpe tolănită sub un copac. 

Văzându-i, vulpea nu mai ştia ce să facă. 

Pupăza zise către vulpe: 

— Doi martori îţi ajung? Dacă nu, mai aduc! 

Şi aşa scăpă pupăza de colții vulpii. 


Riizgaroglu, fiul vântului 


poveste turcă 

A fost odată, ori n-a fost. Să lungeşti vorba e ruşinos. Se zice că aceluia ce vorbeşte 
puţin şi mai mult ascultă învăţătura-i sporeşte, iar celui ce vorbeşte mult şi ascultă 
puţin gura-i osteneşte... în vremuri îndepărtate trăia un om numit Riizgaroglu - fiul 
vântului - care mult asculta, dar puţin vorbea. Era însurat şi avea un fecior de cinci 
ani, Nuryiiz*?, şi o fată de patru ani, Giilyiiz5. 


ordin emis de sultan 
chip luminos 
chip de trandafir 

Familia lui Riizgaroglu era aşa de bogată, încât nu ducea lipsă de nimic. Tare iubitor 
de vânătoare, tatăl îşi petrecea timpul mai mult în pădure, pe urmele a tot felul de 
jivine. Dimineţile ieşea la vânătoare, călare pe iapa-i precum o gazelă, însoţit de cei 
doi ogari iuți ca săgeata, iar pe umăr îi atârna flinta, ce nimerea orice vânat. 

într-una din zile, ca-n orice dimineaţă, Riizgaroglu se duse la vânătoare în pădure. 
Căută ce căută, dar nu găsi nimic de vânat. Ostenit, se aşeză pe malul unui râu, 
lăsându-şi calul să se adape. în timp ce ogarii zăceau cu limbile scoase după atâta 
alergătură, iar calul nu se mai sătura de apă, omul era fermecat de frumuseţile din 
jur. Deodată i se păru că vede un cerb. Blana îi strălucea în soare, iar ochii lui mari, 
negri erau iscoditori. Riizgaroglu privea fără a clipi, iar cerbul stătea nemişcat, 
uitându-se la el. 

Nevoind să scape prilejul, Riizgaroglu se sculă şi sări pe cal, îndreptându-se iute spre 
animal. Ogarii alergau precum săgeata după cerb, iar Riizgaroglu trăgea cu puşca 
glonţ după glonţ. 

Dar ce-i asta? Cu toate că trăsese toate gloanţele, Riizgaroglu nu nimerise cerbul. 
Flinta, care de fiecare dată nimerea vânatul din prima, acum nicicum nu nimerea 
ţinta. 

Cerbul alerga, vânătorul îl urmărea. în preajma unui munte, cerbul dispăru de tot. 
Riizgaroglu cerceta locurile să vadă unde a dispărut cerbul. Deodată auzi un glas 
îndepărtat, care zicea: 

— Hei, Riizgaroglu, Riizgaroglu! Ce-ai vrea, bogăție la tinerețe şi sărăcie 
la bătrâneţe sau sărăcie la tinerețe şi bogăție la bătrâneţe? 

Riizgaroglu lăsă cerbul în plata Domnului şi începu să asculte glasul ce mereu îi 
răsuna în urechi. Se întreba: „Oare cine grăieşte? Ce să-i răspund?”. Se întoarse 
acasă şi în timpul mesei se gândea tot la acel glas. Noaptea nu închise un ochi, 
pierindu-i de tot somnul. 

A doua zi dimineaţă, Riizgaroglu iar se duse la vânătoare. Alergă în stânga, alergă în 
dreapta, dar nu izbuti să vâneze nicio pasăre, niciun animal. Se opri pe malul râului 
unde se odihnise cu o zi în urmă. Deodată, ce-i fu dat să vadă? în faţa lui stătea 
cerbul. „De data asta nu trebuie să-mi scape!”, îşi zise, apoi sări pe cal, urmări 
cerbul, slobozi toate gloanţele din puşcă şi tot nu-l nimeri. în preajma muntelui, 
cerbul dispăru din nou. Se auzi acelaşi glas: 

— Riizgaroglu! Riizgaroglu! Ascultă-mă: ce vrei, la tinereţe bogăție şi la 
bătrâneţe sărăcie sau sărăcie la tinereţe şi bogăţie la bătrâneţe? 

Pe Riizgaroglu îl cuprinse neliniştea. Se uita înjur şi nu vedea pe nimeni. Stătu 
locului şi ascultă iar, dar glasul încetase. îngândurat, se întoarse acasă. 

Soaţa lui, văzându-l căzut pe gânduri de două zile, îl întrebă: 

— Riizgaroglu, care ţi-e necazul? De două zile te frămânți. Până acum 
n-am avutnecazuri. Nimic 
nu ne lipseşte. Trăim fericiţi şi mulţumiţi. Spune-mi şi mie necazul tău! 

Riizgaroglu îi povesti ce văzuse, ce auzise. Ea îl ascultă cu mare luare-aminte, apoi 
zise: 

— Nu-i nevoie să chibzuieşti prea mult. Omul trebuie să cugete la anii de 
bătrânețe, când nu mai poate munci. Mâine, când vei merge la vânătoare şi glasul te 
va întreba acelaşi lucru, tu să zici: „Sărăcie la tinereţe şi bogăție la bătrânețe 
voiesc!”. 

Riizgaroglu găsi drepte vorbele soaței. Dimineaţa se duse la vânătoare şi văzu acelaşi 
cerb. îl ţinti de câteva ori, dar nu-l nimeri. Ca de fiecare dată, auzi glasul care zicea: 
— Riizgaroglu! Riizgaroglu! Ce-ai vrea, bogăție la tinerețe şi sărăcie 
la bătrânețe sau sărăciela 
tinerețe şi bogăţie la bătrâneţe? 

Riizgaroglu răspunse: 

— Cel mai bine ar fi sărăcie la tinereţe şi bogăţie la bătrâneţe!... 


Ieşind din pădure, apucă drumul spre casă. Când să treacă de gârlă, unul din ogari se 
înecă. în timp ce privea necăjit şi neputincios, nu-i moare calul otrăvit de iarba pe 
care o păscuse? Sufletul omului fu pustiit, dar ce să facă? îşi continuă drumul cu 
ogarul rămas. Trecând pe lângă casa unui vecin, o ţiglă se desprinse de pe acoperiş 
şi-l ucise pe al doilea ogar. 

Riizgaroglu, omul ce până atunci nu avusese parte de necaz sau nenorocire, năvăli în 
casă cu părul vâlvoi, cu ochii şiroind de lacrimi. Văzându-i starea, nevasta izbucni şi 
ea în plâns. Seara se culcară flămânzi şi însetaţi, iar somnul nu se ivi. 

A doua zi, vremea era tare urâtă. Era furtună şi bătea un vânt puternic. Tuna şi 
fulgera. Deodată, un fulger lovi şi aprinse iarba uscată de pe lângă casă. Focul se 
înteţi şi cuprinse casa de jur-împrejur. Se aprinse întâi streaşină, apoi toată casa 
deveni o vâlvătaie şi într-o clipă totul se făcu scrum. Cu greu izbuti Riizgaroglu să-şi 
scoată afară nevasta şi copiii. Nimic n-a scăpat de foc, nici lucruri, nici bani, nici 
veşminte, iar ei se pomeniră în mijlocul drumului, oropsiţi şi săraci lipiţi pământului. 
Copiii, Nuryiiz şi Giilyiiz, întruna plângeau, iar mama lor avea ochii scăldaţi în 
lacrimi. Sufletul lui Riizgaroglu sângera, dar el încerca să nu arate, zicând: 

— Nu vă mai necăjiţi, ce să facem, s-a întâmplat! O vom lua de la capăt, vom munci, 
ne vom zbate, vom clădi o nouă casă şi totul va fi ca înainte. 

După ce din casă nu mai rămaseră decât nişte resturi fumegânde, furtuna încetă, 
vremea se îndreptă, iar soarele începu să-şi trimită razele asupra pământului. 
Riizgaroglu, copiii şi nevasta îşi veniră în fire încet-încet. îşi ziseră că în acea ţară nu 
mai au niciun rost şi luară hotărârea să plece pe alte meleaguri. Cu ce aveau pe ei, 
urceseră la drum. 

Şi-au mers, şi-au mers, şi-au tot mers, peste dealuri, peste văi... Ajunseră într-un sat, 
unde începură a trudi pe câmp, la tarlaua unui ţăran. De dimineaţă până seara, 
fiecare din cei patru făcea muncile potrivite lui, cosind sau săpând. Astfel îşi câştigau 
âinea. 

Dar, după câteva zile, pe tarlaua ţăranului muncile câmpului se terminară. Fură 
nevoiţi să pornească spre alt sat, în căutare de lucru. Trecură peste povârnişuri 
stâncoase, prin ierburi înalte şi ciulini. Merseră şi merseră, zile-ntregi merseră... Se 
omeniră în faţa unui râu lat. Negăsind niciun vad de trecere pe malul celălalt, fură 
nevoiţi să treacă înot. Tatăl şi mama ar fi trecut, dar copiii nu ştiau a înota. Atunci, 
Riizgaroglu reteză nişte crengi groase dintr-un copac, din care meşteri două plute, 
egând crengile cu trestie. într-una îl sui pe Nuryiiz, în cealaltă o sui pe Giilyiiz. Pluta 
ui Nuryiiz o cârmea tatăl, iar pe cea a lui Giilyiiz, mama. Ajunseră în mijlocul râului. 
Aci apa era adâncă şi curgea învolburat. Deodată, şi tatăl, şi mama scăpară plutele pe 
care se aflau cei doi copii. Ele începură să se îndepărteze, iar copiii ţipau şi plângeau 
amarnic, agăţaţi cu disperare de plute, în această împrejurare, tatăl şi mama nu ştiau 
ce să facă. Plutele, luate de vârtej, se îndepărtau. Dacă se duceau după ele, era cu 
neputinţă să le ajungă. leşiră pe malul celălalt şi începură să alerge, cu toate că 
plutele nu se mai zăreau. Alergară, alergară, până se lăsă întunericul. Nu găsiră nicio 
urmă, nu auziră nicio chemare. 

Această nenorocire îi lovi atât de cumplit, încât rămaseră descumpăniţi, nemaiştiind 
ce să facă. Noaptea o petrecură în pădure, sub un copac. 

Dimineaţa o porniră iar, şi-au mers, şi-au mers, şi-au tot mers, peste dealuri, peste 
văi... Străbătură munţi, întâlniră fiare sălbatice. în fiecare sat ce le ieşea în cale, 
munceau cu ziua pe lângă gospodăria unui om bogat doar să-şi potolească foamea. 
După câteva zile, nemaiavând acolo de lucru, îşi continuau drumul şi mergeau până 
nu-i mai ţineau picioarele... 

într-una din zile ajunseră într-un sat. Acolo munciră câteva zile şi, tocmai când ieşeau 
din sat, nu apare vizirul cu oamenii săi? 

Vizirul mergea din sat în sat şi alegea fete frumoase pentru muncile din serai. Zărind- 
o pe nevasta lui Riizgaroglu, care era tare frumoasă, vru s-o ia la serai ca 


bucătăreasă. Riizgaroglu găsi că e mai bine pentru ea să facă o muncă mai uşoară 
decât să bată împreună drumurile. Acum rămase de unul singur... 

Din ziua aceea, Riizgaroglu trecu din sat în sat, muncind când avea de lucru, stând şi 
flămânzind când nu avea. Trecură douăzeci de ani. 

Uneori, Riizgaroglu îşi aducea aminte de zilele fericite. în faţa ochilor îi apăreau 
nevasta, copiii, calul, câinii şi el ofta din rărunchi. Trudea neobosit, încrezător şi cu 
nădejdea că într-o zi va avea parte de starea de dinainte. Străbătea cale lungă, 
mergea peste dealuri, peste văi. Până la urmă, ajunse într-un oraş. 

Riizgaroglu era atât de flămând, atât de flămând, încât era gata-gata să se 
răbuşească. Ore în şir colindă ulițele oraşului în nădejdea că va găsi o brutărie, de 
unde să ceară un coltuc de pâine. Dar nu era ţipenie de om şi nicio brutărie. Nu 
ricepea cum un oraş aşa de mare era pustiu. într-un târziu, când aproape pierduse 
orice speranţă, zări o brutărie, alergă într-acolo, intră şi văzu că nu era nimeni, iar 
elurite pâini, una mai rumenă decât alta, te ademeneau cu aroma lor. Mai-mai să 
eşine din cauza foamei, Riizgaroglu nici nu se atinse de pâini, socotind că este furt să 
ună mâna pe avutul unui om care nu-i de faţă. Lăsându-se pe vine în faţa brutăriei, 
sfârşit de oboseală şi de foame, începu să aştepte. 

în acea zi, în ţara aceea se alegea padişahul. După obiceiul şi tradiţia de acolo, la 
moartea padişahului toată lumea se aduna pe maidanul oraşului. Era slobozită 
asărea norocului şi, pe capul cui se aşeza ea, acela devenea padişah. 

Pe când Riizgaroglu zăcea aproape leşinat în faţa brutăriei, pe maidan era slobozită 
asărea norocului. Sute şi mii de oameni erau cu ochii aţintiţi spre cer, privind 
asărea cum se roteşte şi întrebându-se pe capul cui se va aşeza ea. Pasărea se 
învârti de câteva ori peste mulţimea din maidan, dar nu se aşeză pe capul nimănui. 
Dimpotrivă, se îndepărtă de maidan şi zbură spre oraş. După pasăre fu trimis cineva 
să iscodească. Intrând în oraş, acesta văzu că pasărea se aşezase pe capul unui om 
care zăcea sfârşit în faţa brutăriei. Era Riizgaroglu. 

Iscoadei nu-i venea să-şi creadă ochilor. Se apropie mai mult de brutărie şi văzu că 
omul pe capul căruia se aşezase pasărea norocului era un bătrân costeliv, zdrenţăros, 
murdar, lăţos. încredinţată că la mijloc este o greşeală, iscoada luă pasărea de pe 
capul omului şi zise: 
— Nu-ţi e ruşine să dormi aici când toată lumea s-a adunat pe maidan să-l 
aleagă pe padişah? Şi îl duse târâş pe maidan. 
lar dădură drumul păsării norocului. După ce se roti de trei ori deasupra maidanului, 
pasărea se aşeză drept pe capul lui Riizgaroglu. Unii strigau: „S-a făcut! S-a făcut!”, 
iar alţii: „Nu-i adevărat! Nu-i adevărat! Trebuie de trei ori!”. 

Pasărea norocului fu slobozită şi a treia oară. Şi-acum ea se aşeză pe capul lui 
Riizgaroglu. Nimeni nu mai avu nimic de zis. 

Noul padişah fu înconjurat de lume şi cu alai mare fu dus la serai. îl îmbăiară, îl 
înveşmântară cu straie potrivite unui padişah, îl ospătară. 

Cugetând la împrejurările care l-au adus în starea de-acum şi amintindu-şi de 
cuvintele pe care le auzise în tinereţe pe când era la vânătoare, Riizgaroglu îşi dădea 
seama cât de preţioase sunt bogăţia şi fericirea la bătrâneţe. 

Vizirul veni la padişah şi zise: 

— Măria ta, am o rugă: porunceşte să mi se dea doi dintre cei mai 
destoinici ostaşi ai Domniei tale. Am nevoie de ei ca să păzească un cufăr foarte 
preţios... 

Padişahul se învoi, iar vizirul alese doi ostaşi, îi duse în odaia în care era cufărul şi le 
zise: 

— Aici am ceva foarte prețios. Veţi sta de strajă ca nimeni să nu se 
apropie! 

După plecarea vizirului, cei doi ostaşi începură să se preumble în jurul cufărului. Ca 
să-şi umple timpul, depănară amintiri din viaţă. Unul din ei îi povesti celuilalt tot ce 


pătimise până atunci. Veni rândul celui de-al doilea ostaş, care zise: 

— Numele meu este Nuryiiz. Cândva am avut şi eu un tată şi o mamă. Tare 
eram fericiți. Aveam şi o soră, Giilyuz, cu care toată ziua mă jucam. Dar soarta ne-a 
fost potrivnică. Casa noastră a ars. Toate animalele au pierit. Am pierdut banii, avuția 
toată. Tata şi mama ne-au luat cu ei şi am început să pribegim. încercând să ne treacă 
peste un râu, ne-au legat de câte o mică plută, dar un vârtej ne-a luat şi ne-a dus 
departe de părinţi. Pe mine şi pe sora mea ne-a scăpat un morar şi ne-a crescut ca pe 
copiii lui. Eu am devenit ostaş şi iată-mă aci! Surioara mea, Giilyuz, munceşte la 
moară. Nu ne-am uitat părinţii adevăraţi şi tare ni-e dor de ei. Cine ştie, mai trăiesc 
ori s-au prăpădit?! 

Nuryiiz avea ochii plini de lacrimi. Pe când camaradul său încerca să-l aline, auziră 
un glas răguşit: 

— Nu plânge, nu plânge, fiule! Eu sunt aci, scapă-mă! 

Ostaşii erau buimăciţi, nu ştiau de unde vine glasul. Stătură şi ascultară, scotociră 
peste tot şi la urmă văzură că strigătul venea dinăuntrul cufărului. Cu patul puştii 
sfărâmară lacătul cufărului. Să nu iasă de-acolo mama lui Nuryiiz?! Cu toate că 
femeia îmbătrânise, slăbise, avea faţa trasă, fiul şi mama se recunoscură, se 
îmbrăţişară şi plânseră de bucuria regăsirii. 

Mama povesti fiului cum vizirul a luat-o, a dus-o la serai ca bucătăreasă, dar deoarece 
ea n-a primit a-i fi roabă, a închis-o în acel cufăr şi, dacă nu ar fi strigat, recunoscând 
glasul fiului, vizirul ar fi aruncat-o în mare. 

Ferindu-se să dea ochi cu vizirul, trecând printre străjeri cu mama între ei, ostașii se 
înfăţişară padişahului, ca să-i dezvăluie fărădelegea vizirului. 

Nuryiiz şi mama lui nu-l recunoscură pe Riizgaroglu, ce stătea pe tronul padişahului, 
dar el îi recunoscu. Se ridică şi îi îmbrăţişă, plângând. De bucurie, plângea şi celălalt 
ostaş. 

Tare dor îi era lui Riizgaroglu padişahul de fiica sa, Giilyiiz. Porunci să fie pregătită o 
caleaşcă trasă de şase cai, în care urcară toţi trei. Pe ostaşul care luase parte la 
scăparea soţiei, îl făcu vizitiu. Porniră spre moara unde se afla fiica lor, care se făcuse 
o tânără foarte frumoasă. Merita să vezi întâlnirea dintre Giilyiiz şi cei trei, tată, 
mamă, frate, îmbrăţişările lor, lacrimile lor. 

Padişahul îşi luă fata şi pe morar cu nevasta lui şi cu toţii se întoarseră la serai. Pe 
morarul care îi salvase copiii, apoi îi crescuse ca pe ai lui, îl făcu vizir, iar pe vizirul ce 
îi chinuise nevasta îl alungă. Din ziua aceea, Riizgaroglu şi ai lui începură o viaţă mai 
fericită decât în trecut... De câte ori îşi amintea de glasul din pădure, Riizgaroglu 
înţelegea că era mai bine să fii bogat şi fericit la bătrâneţe decât la tinereţe. 

Ei trăiră fericiţi, ceea ce vă dorim şi vouă... 


Leul şi tăietorul de lemne 


poveste turcă 


A fost odată, ori n-a fost. în vremuri tare îndepărtate trăia un tăietor de lemne. într-o 
zi, omul se duse în pădure să taie lemne. Se opri sub un copac şi, tocmai când voia să 
înfigă toporul, se ivi un leu, care zise: 

— Hei, fiu de om, de ce-ai venit aci? Ce vrei să faci? 

Omul: 

— Uite, mă apuc să dobor copacul! 

Leul: 

— Cum?! Eu sunt atât de puternic şi nu pot să dobor un copac, iar tu, care 
eşti un slăbănog, ai să poți? 

Omul: 

— Eu sunt mai puternic decât tine. 

Leul: 


— Dacă-i aşa, hai, vino, să ne încercăm puterile! Să ne batem, să ne luăm 
la trântă şi să vedem care din noi învinge. 

Omul: 

— Prea bine, mă-nvoiesc. 

Leul şi omul se apropie unul de altul, se încleştează, se bat, se iau la trântă. După un 
timp, omul zise către leu: 

— Stai, aşteaptă puțin, căci jumătate din puterea mea a rămas acasă. Mă 
reped până acasă s-o aduc, apoi ne-om bate mai departe. 

Leul: 

— Aşa să fie, du-te şi adu-ți jumătatea de putere. Dacă acum te-oi învinge, 
ai să zici că n-ai avut cu tine decât jumătate din puterea ta şi de aceea ai fost biruit. 
în loc să se ducă acasă, omul se ascunse într-un desiş şi după un timp veni lângă leu, 
care-l întrebă: 

— Ţi-ai adus jumătatea de putere? 

Omul: 

— Mi-am adus. 


— Atunci vino, să ne batem mai departe. 

Leul şi omul din nou se încleştară, se bătură, se luară la trântă. După un timp, omul 
zise: 
— Leule, frate, o mică parte din putere tot mi-a rămas acasă. Fug acasă 
s-o iau şi-acuşi mă-ntorc. Omul se face că pleacă, dar, întorcându-se, zice către leu: 
— Să nu cumva să fugi în lipsa mea! 

Leul: 
— Eu nu fug, eu sunt leu, cuvântul leului e cuvânt. 

Omul: 

— Nu, nu pot să mă-ncred în cuvântul tău. Te leg de un copac, apoi plec. 
Leul, cu înfumurare şi nepăsare: 

— Faci cum voieşti. Orice-ai face, eu tot îţi vin de hac şi te dobor. 

Omul îl priponi bine pe leu de un copac, apoi luă un ciomag şi începu să-l lovească. 
Leul: 
— Hei, omule, nu mai da, îţi dau cuvântul meu că altădată n-oi mai ieşi în 
calea unui om! Omul însă nu-l luă în seamă şi continuă să-l ciomăgească. Tocmai 
atunci trecea pe acolo ditamai tigrul. De frică, omul se căţără într-un pom. Văzându-l 
pe leu legat, tigrul zise: 

— Frate leu, cum de-l laşi pe om să te lege şi să te bată? 

După ce scoase un „ah!” prelung, leul zise: 

— Dacă ai puțină minte, nu ieşi în calea omului, fugi cât mai departe, căci 
acum te ia şi pe tine la bătaie! 

înspăimântat, tigrul îşi luă picioarele la spinare şi fugi de-i sfârâiau călcâiele. După 
plecarea tigrului, omul cobori şi, văzând starea leului, i se făcu milă de el şi-l slobozi. 
Văzându-se iar în libertate, leul o luă la fugă şi se pierdu în pădure. 

Omul termină de tăiat copacul, îl despică în bucăţi mai mici, pe care le încărcă în 
căruţă, şi porni spre casă. Trăi mulţumit până la adânci bătrâneţi... 


Cavalul vorbitor 
poveste turcă 


A fost odată, ori n-a fost... în îndepărtate vremuri trăia un padişah care avea două 


fete. Pe una o chema Yaprak*, iar pe-a doua, Fidans5. 

Mama lor se îmbolnăvi şi muri pe când fetiţele erau foarte mici. Padişahul, zicându-şi: 
„Copilele să nu ducă lipsa unei mame”, se însură nu după mult timp. Mama vitregă 
avea grijă de Yaprak şi de Fidan ca de propriii copii, le iubea şi le dezmierda. 

Copilele creşteau, Fidan avea de-acum şapte ani, iar Yaprak, opt ani. Dar amândouă 
erau urâte. Dacă numai chipul le era pocit, n-ar fi fost nimic, dar aveau şi apucături 
urâte. 

Mama vitregă şi tatăl copilelor, din prea mare iubire, le îndeplineau orice dorinţă, iar 
ele nu erau deloc ascultătoare, fiind tare răzgâiate; nu voiau să mănânce, nu se 
culcau la timp, nu veneau când erau chemate, se certau întruna între ele... 


frunză 
5 mlădiţă 


într-o zi, nevasta padişahului născu o fetiţă pe care o numiră Dai”%. Toată lumea din 
serai se bucură, se veseli, numai Yaprak şi Fidan nu se bucurară. Nici nu se uitară la 
nou-născut. 

Cu trecerea timpului, Dai creştea, se înălța ca o mlădiţă, se făcea tot mai frumoasă şi 
mai plăcută. Toată lumea din serai o iubea. Copila nu avea numai chip frumos, ci era 
şi bine-crescută şi cu suflet curat. 

Padişahul şi nevasta lui se purtau la fel cu toate cele trei fete, nefacând nicio 
deosebire. Ce luau pentru una, luau şi pentru celelalte, veşminte frumoase şi 
podoabe la fel. Dar Yaprak şi Fidan nu erau mulţumite, tot cârteau şi se certau. 

într-o zi, padişahul fu poftit la nunta fiicei padişahului din India. Se pregătiră cele 
trebuincioase călătoriei padişahului, iar în ziua plecării tatăl le chemă la el pe cele 
trei fete şi le întrebă: 

— Copilele mele, spuneţi, ce să vă aduc din India? 

Yaprak: 

— Mie să-mi aduci o legătură de țesături şi pânzeturi de India. 

Fidan: 

— Eu voiesc să-mi aduci o brățară de aur. 

Veni şi rândul micuţei Dai, care zise: 

— Tăicuţă, adu-mi ce crezi că-i mai potrivit pentru mine! 

Padişahul: 

— Se poate aşa ceva, copila mea?! Surorile tale au cerut câte ceva, cere 
şi tu! Spune, ce să-ți aduc? La stăruințele tatălui său, Dai zise: 

— Tăicuţă, cum ţi-e voia, de vreme ce ţii cu tot dinadinsul să-mi aduci 
ceva, atunci te rog să-mi iei o cupă de argint. De pe acum îţi mulţumesc pentru dar. 
Yaprak şi Fidan se ruşinară că nu le trecuse prin minte să-i mulţumească tatălui lor 
precum făcuse Dai şi-o pizmuiră. 

Padişagul încălecă şi porni la drum însoţit de o numeroasă suită de ostaşi. Şi-au 
mers, şi-au mers, şi- au tot mers, peste dealuri, peste văi, trecură şase luni şi 
ajunseră pe ţărmul unei mări. Acolo îi aştepta o corabie cu pânze trimisă de 
padişahul Indiei. 

îşi continuară călătoria pe mare, uneori liniştită, alteori agitată, răscolită de furtuni şi 
după luni întregi ajunseră în India, unde petrecură la nunta padişahului de acolo 
patruzeci de zile şi patruzeci de nopţi. 

Ca să-şi ţină fagăduiala faţă de fiicele sale, padişahul cumpără celei mari o legătură 
de ţesături şi pânzeturi, iar celei mijlocii o brățară de aur, dar uită să cumpere cupa 
de argint pentru cea mică. împreună cu suita sa se urcă în corabie şi porniră spre 
casă... 

Noaptea, padişahul visă că pe mare era o mare furtună, iar corabia era legănată şi 
dusă precum o coajă de nucă. La un moment dat, un peşte uriaş îşi săltă capul din 
apă şi zise către padişah: 

— O, padişah!... Padişah!... Pentru fiica ta cea mare şi pentru cea mijlocie 
ai luat ce ţi-au cerut, dar pentru cea mică de ce nu ai luat nimic? 

Padişahul voia să dea răspuns peştelui, dar, de frică, din gură nu-i ieşea niciun 
cuvânt. Peştele grăi din nou: 

— Te înfățişezi cu mâna goală copilei celei mici? Ea este cea mai cuminte 
dintre fetele tale... Nu ea ţi-a mulţumit dinainte pentru darul pe care urma să i-l duci? 
întoarce repede corabia, că de nu, o scufund! 

îndată ce termină de vorbit, peştele se şi scufundă în apă cu mare zgomot. în urma 
lui se formară valuri uriaşe ce săltară şi zdruncinară rău corabia. Mai apăru încă o 
dată şi lovi corabia de câteva ori cu coada, apoi dispăru în apă. îngrozit, padişahul 
sări din aşternut, buimac şi speriat de vis. Porunci căpitanului să întoarcă vasul şi 
pâtâfângitiboi spre India. Cumpără cupa de argint pentru fiica cea mică, apoi îşi 
continuară drumul spre ţară. 


Şi-au mers, şi-au mers, şi-au tot mers, luptând cu valurile, cu furtunile, luni de zile au 
mers, până atinseră ţărmul. Padişahul sări pe cal şi împreună cu suita sa purcese la 
drum. Şi merse peste dealuri, peste văi, până ajunse în ţara lui. 

Copilele îl aşteptau cu nerăbdare. Padişahul intră în grădina seraiului şi descălecă. 
Prima veni în fugă copila cea mică, sărută mâna tatălui, îi ură bun-venit. Apărură şi 
fiica cea mare şi cea mijlocie, alergând şi strigând: 

— Unde-i pânza mea, unde-i brăţara mea?.. 

Padişahul împărţi darurile. Fiica cea mare, după ce primi pânzeturile, îndată alergă 
la croitoreasa seraiului, o puse să-i coase o frumoasă rochie şi-o îmbrăcă. Fata cea 
mijlocie îşi puse brăţara de aur şi începu s-o admire, învârtindu-se în jurul lui Dai. 
Micuța Dai zise surorii mai mari, Yaprak: 

— Surioară, rochia ta e foarte frumoasă, s-o porţi cu plăcere! 

Apoi surorii mijlocii, Fidan: 

— Soră Fidan, ce bine îţi vine brăţara, s-o porți sănătoasă! 

Surorile mai mari însă nu-i ziseră nimic, deoarece, deşi cupa ei de argint nu era atât 
de valoroasă precum darurile lor, tot o invidiau. 

Micuța Dai în fiecare zi îşi lua cupa de argint, se ducea pe malul lacului de lângă 
serai şi se juca. Surorile ei o urmăreau şi se duceau după ea, aşteptând ca Dai să 
scape în apă cupa de argint, care strălucea în soare de-ţi lua ochii. 

într-o zi, nu se ştie cum, cupa de argint scăpă din mâna lui Dai, se scufundă şi 
dispăru în adâncurile lacului. Iar Dai, voind s-o apuce, nu se prăvăli şi ea în apă? 
Apele lacului o înghiţiră şi pe ea. 

Yaprak şi Fidan văzură cum surioara lor se îneacă, dar nu făcură nimic, ci se 
întoarseră acasă ca şi cum nu s-ar fi întâmplat nimic. 

în acest timp, pe locul unde se înecase Dai se iviră mici valuri, care începură să 
lovească malul lacului. După un timp, acolo crescu un plop. 

După dispariţia lui Dai, padişahul şi mama ei o căutară peste tot, dar în zadar. Erau 
tare necăjiţi. De frică, Yaprak şi Fidan nu le spuseră că Dai se înecase în lac. 
Padişahul nu mai ştia ce să facă, nu mânca, nu dormea, toată ziua stătea şi îşi 
plângea nenorocirea. 

într-o zi, ciobanul seraiului îşi duse turma de oi la păscut pe malul lacului, iar el se 
aşeză la umbra plopului. Dintr-o crenguţă îşi fauri un frumos caval şi începu să cânte. 
însă ce să vezi?! Cavalul acela nu era asemenea altora. Cânta atât de frumos şi atât 
de tare, încât se făcea auzit în depărtări. Mai mult, cavalul grăia precum un om... 
Uimit peste măsură, ciobanul tot sufla în caval, dar de fiecare dată auzea: 

— Tutturu tuuut... Eu sunt micuța Dai!... Tutturu tuuut... Eu sunt micuța 


Dai! 

Ciobanul: 

— Doamne, ce-i asta? Că-i o 
crenguță nu încape îndoială. E-o crenguţă pe care am 


rupt-o din 
plop... Sigur e-o crenguţă, şi nu o frunză... 
Trebuie să ştiţi că acel plop era micuța Dai, copila cea mică a padişahului. Cupa de 
argint fiind fermecată, o scăpase pe fată de înec, prefăcând-o în plopul de pe malul 
lacului. 
Pe când ciobanul mergea cu oile, cântând din cavalul cescotea sunete ciudate, se 
întâlni cu 
padişahul. Neobişnuitele sunete scoase de caval atraseră atenţia padişahului, care, 
luându-l de la cioban, suflă în el. 
Cavalul mereu zicea: 
— Tutturu tuuut... Eu sunt micuța Dai! Tutturu tuuut... Eu sunt micuța Dai! 
Deodată, padişahul recunoscu glasul subțirel al copilei dispărute. De tulburat ce era, 
scăpă din mână cavalul, care îndată se frânse în două şi-n faţa lui apăru micuța sa 


copilă, Dai... 

Padişahul rămase încremenit de uimire, neştiind ce să facă. Apoi o luă în braţe şi-o 
sărută cu lacrimi în ochi. Purceseră spre casă, luând cu ei şi bucăţile de caval. 
Yaprak şi Fidan, văzând-o pe Dai vie, erau năucite, totuşi îşi îmbrăţişară sora, 
prefacându-se bucuroase. 

Mama copilei plânse de fericire, apoi Dai povesti tot ce pătimise. Atunci padişahul şi 
nevasta lui pricepură că Yaprak şi Fidan de invidie n-au sărit în ajutorul surorii lor. 
Padişahul zise: 

— Vă place ce-aţi făcut? 

Azvârli o bucată din caval spre Yaprak, iar cealaltă bucată spre Fidan. 

Bucăţile de caval atinseră obrazul fetelor şi pe loc chipul lor se urâţi atât de mult, 
încât ţi se făcea silă să le priveşti. în felul acesta, îşi primiră pedeapsa pentru fapta 
lor şi plecară din serai. 

Ceilalţi trăiră fericiţi până la adânci bătrâneţi... 


Zâna din lac 


poveste turcă 


A fost odată, ori n-a fost... Trăia odată o ţărancă. Un flăcău, care în fiecare zi trecea 
prin faţa casei ei, o vedea vărsând în uliţă o găleată de lapte. 

într-o zi trecea din nou prin faţa casei femeii şi o văzu că varsă o găleată mare de 
lapte. Nemaiputând răbda, îi zise: 

— Ce verşi acolo? 

Femeia, care tocmai dădea să intre pe uşă: 

— Ce să fie! E apa în care copila mea şi-a spălat mâinile... 

Uimit de răspunsul femeii, flăcăul se aplecă şi cercetă locul în care vărsase găleata şi 
văzu că într- adevăr era lapte. Alergă spre casă şi zise mamei sale: 

— Oh, mamă, nu departe are casa o ţărancă. Ori de câte ori treceam prin 
faţa casei ei, o vedeam că varsă găleți cu lapte. Azi am întrebat-o ce e şi mi-a zis că-i 
apa în care îşi spală mâinile fata ei. Am privit şi este lapte curat. Dacă murdăria de pe 
mâinile ei este lapte curat, cine ştie cât o fi de frumoasă... 

Mama: 

— Cum se poate aşa ceva, fiule? 

Feciorul a stăruit: 

— Ştii că nu am obiceiul de a minţi, mamă. Da, ce am văzut era lapte curat. 
Mama: 

— Bine, dar ce folos pentru noi? 

Flăcăul: 

— Ce tot spui, mamă? Nu-mi ziceai tu deunăzi că mi-a sosit ceasul pentru 
însurătoare, să-mi întemeiez şi eu o familie, să am copii, că cea mai mare bucurie a 
unui om este să se aşeze la casa lui? Iată, a sosit sorocul! Du-te şi cere fata pentru 
mine! 

Adevărul era că ţăranca nu avea nicio fată, căci nu era măritată. Glumise spunând 
flăcăului că are o fată. 

Mama flăcăului se duse la ţărancă să-i ceară fata. Ţăranca, fără a clipi: 

— Copila e bolnavă, doarme. Nici nu-i nevoie s-o vezi. E foarte frumoasă şi 
vrednică. Dacă te învoieşti s-o iei fără a o vedea, bine, dacă nu, n-o mai dau! 

Mama băiatului crezu spusele femeii şi se învoi cu ţăranca, zicându-şi că dacă apa în 
care-şi spală copila mâinile este albă ca laptele, atunci şi frumuseţea ei trebuie să fie 
pe măsură. Se întoarse acasă şi începură pregătirile de nuntă. în ziua nunţii, trimiseră 
rădvanul după mireasă. 


La vederea trăsurii, ţăranca nu ştia ce să facă. Acum pe unde va scoate cămaşa? Pe 

cine va sui în rădvan drept mireasă? 

Deodată îi veni un gând. Alergă la bucătărie, umplu un cazan cu apă, adăugă făină şi 

frământă un aluat, din care meşteri o formă de om şi o lăsă la uscat. Se spălă pe 

mâini şi se duse în casă să se gătească. Când se înapoie în bucătărie, forma se uscase 

bine. O luă, o duse în odaia ei şi o împodobi cu veşmintele de mireasă. Mireasa de 

aluat era aidoma cu o mireasă adevărată. O luă de braţ şi se urcară în trăsură. 

Purceseră la drum. Tot mergând, ţăranca se gândea: cum va face când vor ajunge 

la casa mirelui? Pe cine va da drept mireasă? Adevărul va ieşi la iveală, iar ea se va 

face de râs în faţa tuturor... 

Tocmai treceau pe lângă un lac mare şi foarte adânc. Ţăranca o dezbrăcă pe mireasa 

de aluat, luă veşmintele şi le aruncă în lac, ferindu-se să n-o vadă vizitiul. începu să 

tipe: 

— Săriţi, mi-a căzut fata în lac! 

Rădvanul se opri, oamenii se adunară în jur. Ţăranca plângea, smulgându-şi părul din 

cap. La casa mirelui se trimise vorbă despre nenorocire. împreună cu prietenii săi, 

mirele se duse să vadă ce s-a întâmplat. Făcură o plută, luară plase de la nişte pescari 

şi lăsară plasele în apă. în timpul acesta, trei zâne se jucau cu mingea pe fundul 

lacului. Când văzură plasele, se întrebară: 

— Oare ce fel de loc o fi lumea de deasupra? Dacă ne-am agăța de 

plase şi-am ieşi la suprafaţă? Zâna cea mai mică: 

— Eu mă voi agăța de una din plase şi voi ieşi în lume. Rămâneţi cu bine, 

surioarelor! 

Micuța zână se prinse de cea mai apropiată plasă. Căutătorii simţiră ceva greu şi 

traseră plasa afară. Când apăru o fată frumoasă precum luna în a paisprezecea zi, 

ţăranca strigă: 

— Iată, a ieşit fata mea! 

Urcară fata în rădvan, iar ţăranca o îmbrăcă cu veşmintele de mireasă, îi puse 
vălul şi toate 

podoabele. Se linişti văzând că are noroc cu fata ieşită din lac, că a scăpat de 

o mare 
nenorocire. 

Ajunseră la casa mirelui. Nuntiră patruzeci de zile şi patruzeci de nopţi. Feciorul 

mereu îşi striga nevasta „ţărăncuţă”. într-o zi, ea se supără şi se hotărî să-i facă toate 

voile, dar să nu-i vorbească. Omul nu mai ştia ce să facă. în glumă, îi zise: 

— Te voi fereca într-o odaie. 

Zâna: 

— N-ai decât, păţania se rabdă. 

Feciorul se mânie, o luă şi-o închise într-o odaie. Din ziua aceea, treburile gospodăriei 

trecură în mâinile surorii mai mari a feciorului. într-o zi, ea zise: 

— Oare ce face ţărăncuţa? Ia să văd! 

Se duse şi privi pe gaura cheii. Zâna şedea pe un mindir. Pocni din degete: 

— Focule, aprinde-te! 

Se auziră nişte zgomote şi o sobă plină cu cărbuni ca nişte rodii se aşeză în fața zânei. 

Sora feciorului se minună de cele văzute. Zâna mai zise: 

— Uleiule, vino! 

Acum, o tavă plină cu ulei veni şi se aşeză pe foc. Uleiul începu să sfârâie. Zâna îşi 

băgă cele zece degete în ulei şi porunci: 

— Zece degete, fiți zece peşti şi prăjiți-vă! 

în tavă începură să se prăjească cei zece peşti. Când fură gata, zâna îi luă şi îi trimise 

soţului să-i mănânce la masa de prânz. 

Sora cea mare a feciorului o pizmui pe zână şi, zicându-şi: „Şi eu pot face ca ea”, se 

duse în bucătărie şi pocni din degete: 


— Focule, aprinde-te! 

Aşteptă, dar nu se petrecu nimic. Atunci, puse într-o tavă ulei şi aşeză tava pe sobă. 
Iar pocni din degete: 

— Zece degete, fiți peşti, pentru al meu frate! 

îşi băgă degetele în uleiul încins, dar, pe dată, urlând de durere, fugi afară din 
bucătărie. Toţi ai casei se strânseră în jurul ei şi ea le povesti cum a voit să facă 
precum zâna, dar şi-a opărit degetele. Mâhnit de pățania surorii mai mari, feciorul 
lăsă pe mâna celei mijlocii treburile casei, într-o zi, zâna scotea apă din fântână. Sora 
feciorului o privea de la fereastră. Zâna scăpă găleata din mână, dar nu se neliniști. 
Luă un fir de de păr din cap, îl lăsă în fântână, iar firul se întinse şi se întinse, până 
atinse fundul puţului. Trase de fir şi scoase găleata din fântână. 

Sora mijlocie a feciorului era invidioasă pe zână. Zicându-şi: „Şi eu pot face ca ea”, se 
duse la fântână şi lăsă găleata să cadă, apoi îşi smulse un fir de păr şi-l lăsă pe gura 
puţului, dar acesta nu se 


lungi. Atunci se aplecă tare, crezând că părul va ajunge până-n fundul fântânii. 
Picioarele îi alunecară, nu avu pe ce se sprijini şi căzu în puț, înecându-se. 
După nenorocirea surorii mijlocii, feciorul se duse la nevastă: 
— Din cauza ta, sora mea mai mare şi-a ars degetele, iar cea mijlocie s-a 
înecat. Nu ţi-e de-ajuns? Ori vorbeşti, ori nu te las să ieşi nicăieri! 
Zâna: 
— Facă-se voia ta! 
Altă vorbă nu mai ieşi din gura zânei. Feciorul se supără şi mai tare. Fu nevoit să lase 
pe seama surorii mai mici toate treburile casei. 
într-o zi, pâinea din casă se isprăvi. Sora cea mică nu ştia ce să facă. Zâna auzi că nu 
mai au pâine, îşi suflecă mânecile şi pocni din degete: 
— Cuptorule, vino! 
Se auziră trosnete şi pocnete şi în mijlocul odăii se ivi ditamai cuptorul. Sora cea 
mică a feciorului se duse să privească prin gaura cheii. 
Zâna pocni iar din degete: 
— Arzi, focule! 
Flăcări izbucniră în cuptor. Zâna, din nou: 
— Vino, covată! 
Se auzi un zgomot şi în mijlocul odăii apăru o covată mare de frământat aluatul. Zâna 
îşi scoase veşmintele şi se băgă în cuptor. Folosindu-şi pletele drept mătură, despărţi 
cenuşa de jar, apoi ieşi. Luă aluatul gata frământat, făcu o mulţime de pâini şi le vâri 
în cuptor. După ce se rumeniră frumos, le puse într-un coş şi trimise coşul bărbatului 
ei. 
Sora cea mică a feciorului văzuse totul pe gaura cheii şi murea de invidie. îşi zise: 
„Dacă fratele meu află că toată pâinea a făcut-o zâna, uită tot şi se împacă cu ea. Ce- 
a făcut ea pot face şi eu. 
Se duse în bucătărie şi: 
— Cuptorule, aprinde-te! Făină, frământă aluatul! 
Nimic nu se mişcă, nici cuptorul nu se aprinse, nici făina nu frământă aluatul. Văzând 
că altfel nu se poate, sora cea mică aprinse focul în cuptor, frământă aluatul în 
covată, apoi intră în cuptor să măture cenuşa cu pletele. De cum intră în cuptor, o 
cuprinseră flăcările şi arse până se făcu scrum. Pierderea surorii mai mici puse capăt 
răbdării feciorului. El credea că din pricina zânei au pierit surorile lui. Se duse la ea: 
— Tu eşti pricina morții surorilor mele! Ce-ai avut cu ele? 
Feciorul nu ştia că surorile lui au pierit din pricina invidiei. Nici acum zâna nu vorbi. 
înnebunit, feciorul plecă. 
După plecarea bărbatului, zâna pocni din degete: 
= Chiup”% de ulei, chiup de miere, veniţi! 
Două mici chiupuri se înfăţişară zânei, care zise: 
— Mergeţi la bazar, luaţi ulei de la negustorul de ulei, miere de la stupar, 
vă umpleţi bine cu ulei şi miere şi veniți înapoi la mine! 
Cele două chiupuri mici ieşiră din casă, apucară pe uliţa pe care tocmai păşea 
feciorul, trecură pe lângă el şi merseră mai departe. 
Feciorul rămase uimit la vederea celor două chiupuri ce mergeau ca doi oameni. Se 
luă după ele. Mergeau chiupurile, mergea şi feciorul, până când ajunseră în faţa unei 
prăvălii din bazar. Negustorul de ulei umplu un chiup. Ajunseră la stupar, care puse 
miere în al doilea chiup. Cele două chipurile făcură cale întoarsă. Mergeau chipurile, 
mergea şi feciorul. Ajunseră acasă, feciorul după ele. Când să intre pe uşă, chiupul cu 
ulei se atinse de cel de miere, ciobindu-i gura. Chiupul cu miere începu să plângă de 
necaz: 

îţi place ce-ai făcut? Te spun domniţei, să-ţi spargă şi ţie gura... 


CRAP), u ulei: 
4 vas plat, taler 


— N-am făcut-o cu bună ştiinţă. Dacă domniţa va lua bâta să mă lovească, 
îi spun: „Tată ţi-e Soarele, mumă ţi-e Luna, iar stelele ţi-s surori. De dragul lor, nu 
lovi!”. Atunci, mă va ierta. 

Cele două chiupuri intrară în odaia zânei. Feciorul le urmări. Chiupul cu miere începu 
să plângă: 

— Domnița mea, chiupul cu ulei mi-a spart buza! 

Zâna luă o bâtă şi se apropie de chiupul cu ulei. Când să lovească, acesta se rugă: 

— De dragul Soarelui, care ţi-e tată, de dragul Lunii, care ţi-e mumă, şi-al 
stelelor, care ți-s surori, nu mă bate! N-a fost cu bună ştiinţă, s-a întâmplat! 

Zâna aruncă bâta. Feciorul intră în odaie, zicând: 

— De dragul Soarelui, care ţi-e tată, de dragul Lunii, care ţi-e mumă, şi-al 
stelelor, care ţi-s surori, vorbeşte! 

Atunci, zâna îşi dezlegă limba: 

— M-ai întrebat vreodată de unde vin, cine sunt? M-ai luat în derâdere, 
zicându-mi „ţărăncuţă”. Chiar dacă aş fi fată de ţăran, trebuia să râzi de mine? Dacă 
am văzut că nu mă întrebi nimic, m-am supărat pe tine şi nu ţi-am mai vorbit. 
Bărbatul: 

— Ai dreptate, cel vinovat întotdeauna îşi primeşte pedeapsa. Până acum 
am fost pedepsit destul. Ajunge, spune-mi: cine eşti şi de unde vii? 

Zâna povesti: 

— Suntem trei surori şi suntem zâne. într-o zi ne jucam cu mingea pe 
fundul lacului. De sus au început să coboare plase de pescari. Ne-am întrebat, dacă 
ne-am agăța de ele şi-am ieşi la suprafaţă, oare cum o fi lumea, o fi frumoasă? Eu m- 
am despărţit de surorile mele şi m-am agăţat de plase, ieşind la suprafaţă. O femeie a 
strigat: „Iată, a ieşit fata mea!”. M-au luat şi m-au adus aci. Ai făcut nuntă şi m-ai luat 
de nevastă. Apoi ai râs de mine, zicându-mi „ţărăncuţă”. Eu m-am supărat şi nu ți- am 
mai vorbit. M-ai închis într-o odaie fără ca eu să am vreo vină. 

Soţ şi soţie se împăcară. Din acea zi au trăit fericiţi, ceea ce vă dorim şi vouă! 
Vulpea cea vicleană 


poveste turcă 


în vremuri tare îndepărtate trăia un vânător care avea nenumărate găini. Ele făceau 
multe ouă. Vânătorul le vindea şi astfel îşi întreținea familia. 

într-o zi, câteva vulpi dibuiră locul unde erau ţinute găinile. Cum se făcu noapte, se 
apropiară de casă, intrară prin acoperişul coteţului şi, după ce se săturară mâncând 
din găini şi ouă, plecară în pădure ieşind tot prin acoperiş. Vânătorul văzu ce se 
întâmplase, dar nu ştia cine erau făptaşii. 

A doua noapte, vulpile veniră din nou, mâncară din găini şi ouă şi plecară tot pe unde 
intraseră. Tot aşa, trecură trei zile, cinci zile, şi ce să vadă vânătorul? Jumătate din 
găini dispăruseră! într-o noapte, nu se culcă, se duse, se piti în coteţul găinilor şi se 
puse pe aşteptat. După un timp vulpile intrară în coteţ prin gaura din acoperiş, iar 
vânătorul iute sări de la locul lui şi astupă gaura. Cu un topor, ucise toate vulpile. 
Numai una scăpă şi fugi. Vânătorul jupui pielea de pe vulpi, umplu pieile cu paie şi le 
agăţă într-un ţăruş. 

Un timp, vulpea ce scăpase de la moarte ocoli coteţul de găini. Dar ispita fu mai 
puternică şi în fiecare zi se duse şi luă câte o găină. Oricât se strădui vânătorul, nu 
izbuti să prindă vicleana de vulpe. Chibzui ce chibzui şi până la urmă, negăsind altă 
cale, intră în coteţul găinilor, ferecă bine uşa şi se ascunse. După un timp, vulpea 
veni şi intră tot prin acoperişul coteţului. Vânătorul apucă arcul şi slobozi o săgeată, 
dar vulpea scăpă neatinsă şi fugi. Necăjit, omul nu mai ştia ce să facă. 

A doua zi, vulpea veni din nou, iar vânătorul închise bine uşile şi gaura din acoperiş. 
Vulpea şi vânătorul se pomeniră faţă-n faţă. Cumătră se uită în dreapta, se uită în 


stânga, dar nu găsi niciun loc pe unde să scape. îşi zise: 

— Oare ce să fac şi cum să scap din mâinile acestui om? 

Se gândi la un şiretlic. Uitându-se în jur, zări ţăruşul în care erau aninate suratele 
sale. Atunci, căţărându-se pe ţăruş, rămase nemişcată precum celelalte vulpi. 
Vânătorul scotoci peste tot: vulpea, nicăieri. Se gândi: „Am astupat peste tot, n-am 
lăsat nicio gaură; atunci unde s-a putut ascunde?”. 

Tot, scotocind, se uită în sus la ţăruşul în care erau atârnate vulpile, le numără şi 
văzu că era una în plus. începu să cerceteze fiecare piele. Ajungând la vulpea ce 
stătea nemişcată, îşi dădu seama că e vie, o apucă de-un picior şi-o izbi de pământ. 
După ce îndură loviturile ţipând ca din gură de şarpe, vulpea se prefăcu moartă. 
Crezând că a ucis-o, vânătorul zise: 

— Gata, am răpus-o. Acum să îmbuc ceva, apoi o voi jupui, voi umple pielea cu paie 
şi-o voi anina lângă suratele ei. 

în timp ce vânătorul se aşeză să mănânce, vulpea sări şi într-o clipă se făcu nevăzută. 
Văzând vulpea scăpată, omul se lovi peste genunchi, căindu-se că n-a cercetat dacă-i 
moartă cu adevărat. Dar căinţa de pe urmă n-ajută la nimic. Părerea de rău nu-i de- 
ajuns atunci când eşti păcălit! 


Ariz şi Kamber 
poveste turcă 


A fost odată, ori n-a fost... în vremuri îndepărtate trăia un om. El avea o nevastă şi un 
fecior pe nume Kamber*%. într-o zi, nevasta lui muri. După un an, omul se însură cu 
altă femeie. Şi femeia avea o fată, pe nume Ariz*”. 

Trec anii, copiii cresc, încep să meargă la şcoală... 

într-o zi, trecând pe lângă o cişmea, Kamber sparge din greşeală urciorul unei femei 
bătrâne, care aştepta să ia apă. Bătrâna se mânie tare şi zise: „Ah, fiu de căţea! 
Decât să-mi spargi mie urciorul, mai bine străduieşte-te să-ţi găseşti iubirea!”. 

La auzul acestor cuvinte, Kamber: 

— De ce vorbeşti aşa, mătuşă? Din greşeală şi fără voie ţi-am spart 
urciorul. Ariz este surioara mea. Bătrâna: 

— Fiule, ea nu este sora ta! 

Ariz, care fusese de față, zise lui Kamber: 

— Hai să mergem, Kamber! Acasă vom afla adevărul. Când ajungem 
acasă, tu să te uiţi la mine şi ce fac eu să faci şi tu întocmai. 

Ajungând acasă, Ariz se duse lângă mamă, i se aşeză în poală şi se prefăcu a suge din 
sânul ei. Mama zâmbi, o luă în braţe şi-o sărută. Acelaşi lucru vru să-l facă şi Kamber, 
dar femeia zise: 

— Tu nu te apropia, nu 

eşti băiatul meu! în felul acesta, ei 

aflară că nu sunt fraţi. 

Trec luni, trec ani, copiii se fac mari. Ariz ajunge o fată frumoasă ca luna, iar 
Kamber, un fecior voinic precum un leu. 

într-o zi, Ariz se duse la cişmea, îşi umplu urciorul, se spălă pe faţă şi pe mâini, se 
răcori, dar îşi uită brăţara de aur pe marginea cişmelei. Kamber găseşte brăţara şi-o 
ascunde în buzunar. Când se întâlnesc, Ariz făcu: 


La cişmea eu m-am dus, 
M-am spălat pe chip şi braţe; 
Pe piatra de 
robul iubirii 
iubire 


marmură Eu 
brăţara mi-am 
pus. 


Iar Kamber: 

La cişmea nu m-am dus, 

Pe chip şi braţe nu m-am spălat; 
De pe piatra de 

marmură Eu brăţara 

ta n-am luat. 


Apoi continuă: 


Molcome curg apele, 
Din aur sunt ulucele; 
Care-i răsplata 
aceluia Ce-ţi găseşte 
brăţara? 


Anz: 


Molcome curg apele, 
Din aur sunt ulucele; 


Celui ce-mi găseşte 
brăţara Chiar eu i-oi fi 
răsplata. 


Un timp ei izbutesc să ţină iubirea lor ascunsă, dar până la urmă tatăl şi mama îşi 
dau seama şi se întreabă: „Copiii s-au îndrăgostit unul de altul. Ce facem acum? Cum 
vom ieşi din asta?”. 

Tatăl: 

— Ce să facem, nu te poţi împotrivi sorții, trebuie să i te supui. 

Dar mama nu poate îngădui aşa ceva, cugetă ce cugetă şi îi vine în minte să-l 
otrăvească pe Kamber. 

Anz simte gândul rău al mamei, iese înaintea lui Kamber şi zice: 

Ia seama, Kamber! 

Cuvântul dat e cuvânt; 

Nu te-atinge de bucate Chiar cu miere de-s îndulcite. 

Kamber intră în casă. Masa era întinsă, iar tatăl şi mama lui vitregă îl aşteptau. 
Mama, cu glas mieros: 

— Poftim, fiule, ţi-am gătit friptură de miel! 

Şi tatăl îl îmbie la bucate, dar Kamber nu se atinge de nimic, 

ridică şi iesedincasă.Anz îi 

pregătise pe ascuns alte bucate. Ea îi dăruieşte un cuţitaş negru şi zice: 

— Cu acest cuţitaş să amesteci un pic mâncarea ce ţi se pune în faţă şi, 
dacă se înnegreşte, îţi vei da seama că-i otrăvită. Dacă nu poţi face aşa, atunci iei o 
bucăţică şi-o arunci pisicii sau câinelui şi aştepţi. Dacă ei nu păţesc nimic, poţi şi tu 
să mănânci. 

Zilele curg una după alta. Iubirea dintre Ariz şi Kamber e din ce în ce mai înflăcărată. 
Mama fetei ajunge să-şi iasă din minţi şi într-o zi izbuteşte să-şi convingă soţul să-l 
alunge pe Kamber. îi dau un cal şi îi spun să plece de acasă. 

Anz plânge, nu vrea să-l lase, dar Kamber se suie pe cal şi pleacă. Anz: 


Pe un cal călăreşti, 
Cu altul te însoţeşti; 


Bobocul de-abia 
deschis Oare în grija 
cui laşi? 

Kamber: 


Pe un cal călăresc, 
Cu altul mă-nsoţesc; 
Bobocul de-abia 
deschis în grija 
Domnului îl las. 


Anz scoate de pe deget un inel şi îl dăruieşte lui Kamber: 

— Chiar dacă vor să mă mărite, eu nu mă voi învoi până când acest inel 
nu se întoarce la mine. Kamber se aşterne la drum. Calul se sperie de ceva, el cade 
şi îşi rupe o mână. Zăcând pe jos, zice: 


La braţ eu m-am rănit, 
Nimeni nu ştie ce-am păţit; 
Mergeţi şi duceţi veste Lui Anz să-i fie milă de mine. 


Lângă Kamber se afla şi fratele lui vitreg, Nazim Bey. El aleargă s-o găsească pe Anz 
şi să-i dea vestea cea rea. Anz îndată porneşte la drum. Apropiindu-se de locul în care 
zăcea Kamber, zice: 


Voi zbura precum vântul, 
Din zulufi fauri-voi laţul; 
Dă-mi cuțitul tău, frate! 
Şi-mi voi reteza braţul. 


Kamber: 


Trăistuţă cu ciucuri mi-am luat, 
Dă-i, frate, al tău cuţitaş; 

Ea de mă iubeşte cu-adevărat, 
Oare-şi taie braţul de-adevărat? 


în clipa aceea ajunge acolo şi mama fetei: 


Zboară gâscă din loc în loc, 
La gât inel verde are ea; 
Fată, nu te ruşinezi deloc? 
Cu milă te priveşte lumea. 


Anz: 
Udat-am la rădăcină trandafirul, 


Din suflet îmi iubesc iubitul; 
Cine de iubit mă desparte în viaţă de nimic n-aibă parte! 


Vine şi tatăl lor, care îi duce acasă. Braţul lui Kamber se vindecă, iar iubirea lor este 
la fel de puternică. Tatăl înţelege că nevasta lui niciodată nu se va învoi cu unirea 
celor doi şi-l alungă din nou de acasă pe Kamber. Mai trec nişte ani. Anz este logodită 
cu fiul unui bei şi nunta începe, ţinând patruzeci de zile şi patruzeci de nopţi. 

Sătul să tot colinde pe meleaguri străine, Kamber se întoarce în ţară. Ajunge la 
marginea satului şi intră într-o cocioabă dărăpănată. Nimerise în casa bătrânei care îl 
blestemase să se îndrăgostească de Anz. Dar ei nu se recunosc. Kamber: 

— Bună ziua, mătuşă! Din sat se aud sunete de tobe şi surle. E nuntă? 


Bătrâna: 

— Bine ai venit, fiule! Da, e nuntă. Azi e a treizeci şi noua zi şi pare că nu 
se mai termină. Ariz nu se învoieşte la cununie. Ni s-a urât de câte ori am mers să-i 
cerem învoirea. Azi vom merge din nou. Vino şi tu la nuntă, fiule! 

Kamber îndată pricepu care-i treaba. Ca să nu trezească bănuiala bătrânei, zise: 

— Tare ostenit sunt, mătuşă. Nu-s în stare să merg la nuntă. Cu voia ta, 
rămân aci să mă odihnesc. Bătrâna îl lasă în casă şi se duce la nuntă. Kamber o 
pândeşte să se îndepărteze, apoi iese şi apucă drumul spre sat. Se apropie 
înveşmântat în straie de cerşetor de casa unde se nuntea şi se ascunde lângă sacaua 
de apă. După un timp, de saca se apropie o fetiţă cu un pocal în mână. Kamber 
recunoaşte pocalul de aur din care Ariz obişnuia să bea apă. Către fetiţă: 

— Surioară, dă-mi pocalul să beau puțină apă! 

Copila: 
— Nu, la nimeni nu pot da pocalul lui Ariz. 

Kamber se roagă de ea şi până la urmă fetița îi dă pocalul. Se face că bea apă, dar 


lasă pe fundul 
pocalului inelul de aur dăruit de Ariz. Copila nu-şi dă seama de nimic. Ducepocalul lui 
Ariz, care 


bea din el şi simte pe buze inelul. Ariz o întreabă în şoaptă pe fetiţă: 

— Spune-mi, frumoasa mea, spune fără teamă, cine a băut apă din pocal? 
Cu glas tremurat, fetița: 

— Lângă saca era un om care tare s-a rugat de mine să-i dau să bea şi eu i- 
am dat de milă. 

Ariz: 

— Surioara mea, du-te la acel om şi spune-i să meargă în fundul grădinii să 
mă aştepte. 

Micuța se duce la Kamber şi zice întocmai vorbele lui Ariz. Kamber se bucură, se 
duce în fundul grădinii şi aşteaptă. 

în timpul acesta, tatăl trimite din nou oameni la Ariz s-o întrebe dacă se învoieşte să 
se cunune. Ariz: 

— Mă învoiesc, dar vreau ca tata să-mi dea voie să mă plimb două ceasuri 
în grădină însoţită de patruzeci de fecioare. 

Tatăl îşi dă cuvântul şi Ariz coboară în grădină însoţită de patruzeci de fete alese de 
ea. Lasă zece din ele la poarta grădinii, apoi împarte treizeci în grupuri de câte zece, 
pe care le împrăştie în diferite locuri din grădină, iar ea se duce lângă Kamber. Ei se 
îmbrăţişează, plâng, îşi povestesc prin ce au trecut. 

Ariz: 

— Mâine mă vor duce cu mare alai la casa mirelui. Alătură-te şi tu alaiului 
de nuntă. Găsi-voi o cale de scăpare, căci n-am de gând să le fiu slugă. 

După cununie, alaiul de nuntă porneşte la drum. Kamber se alătură alaiului. Nimeni 
nu-l recunoaşte. Nuntaşii trec un râu adânc şi se apropie de casa mirelui. Kamber 
rămâne pe celălalt mal. Găsind o clipă prielnică, Ariz fuge, vine pe malul râului şi zice 
cu lacrimi în ochi: 


Kannaras, Kannaras, vai! 
Stăvileşte-ţi puhoaiele, aman! 
S-a înecat iubitu-mi, vai! 
S-ajungă Hidir Niyaz taman! 


Apele râului Kannaras se despart în două, se deschide o cale, iar Ariz şi Kamber se 
întâlnesc şi ies pe mal. Ginerele află, trimite oştire, cei doi sunt prinşi şi ucişi. Sunt 
îngropaţi unul lângă altul. După un timp, deasupra mormintelor răsar doi trandafiri. 
Bătrâna, care de fapt era o zgripţuroaică, se tot învârtea pe lângă mormintele celor 
doi tineri, cu o oală plină cu aur în mână. întâlneşte un cioban şi zice: 


— Ciobane, ciobane, ia aurul şi omoară-mă lângă mormintele astea! 

Cei doi tineri ce zăceau în acele morminte erau pe cale să se unească, prefăcându-se 
în trandafiri. Zgripţuroaica ştia asta. Ciobanul înţelege gândul rău al cotoroanţei. O 
apucă, o duce departe de morminte şi o ucide cu o lovitură de ciomag. Când se crapă 
capul zgripţuroaicei, creierul iese, se face o pasăre care zboară la morminte, se aşază 
între cei doi trandafiri şi acolo apare o tufă plină de ţepi. Şi aşa, zgripţuroaica ajunge 
să fie piedică în calea regăsirii celor doi îndrăgostiţi. 


Fecioara Lămâie 


poveste turcă 


A fost odată, ori n-a fost... A fost în vremuri îndepărtate... Cămila făcea negustorie în 
hamamul:t cel vechi... Băieşul n-avea lighean. Cel care făcea focul n-avea topor... 
Harapul mergea la hamam, dar sub braţ n-avea boccea... La hanul din sat, un bivol şi 
şaptezeci şi unu de smintiţi au înnoptat. Am mâncat, am băut, gust de carne n-am 
simţit... Domnul bunăstare să-i dea geambaşului hagiu... Un cal ne vându, zicând că-i 
murg... Calul ne trase o copită. în largul mării ieşirăm, zicând că-i fântână... Ne-am 
umplut buzunarele cu ghiulele de tun, zicând că-s boabe de mei... La cingătoare ne- 
am înfipt turnul fecioarei, zicând că-i burlan. Ne prinse un zapciu, zicând că suntem 
nebuni... în casa de nebuni ne aruncă o zi, două zile, trei zile... Am prins un purice, i- 
am jupuit pielea şi-am înălţat un cort la Uskudar. Aşa-i povestea... Te farmecă de-i 
depănată... Cine n-o ascultă, să-i vină de hac dădaca cea şchioapă... 
Odată, demult, trăia un padişah care făcea mult bine... Dădea mâncare săracilor de 
ramazanst*, iar de bairam3 le împărțea veşminte... O dată pe an poruncea ca dintr-o 
gură a cişmelei din faţa seraiului să curgă ulei, iar din cealaltă, miere. Toată lumea îl 
binecuvânta pentru asta. în ziua din an când din gurile cişmelei curgea ulei şi miere, 
o bătrână veni lângă cişmea. în mână avea o ulcică crăpată, pe care o umplu cu ulei. 
în ăst timp, feciorul cel neastâmpărat al padişahului stătea la fereastră şi se uita la 
cei care veneau la cişmea. Bătrâna îşi umpluse ulcica şi se îndepărta de fântână, 
când ştrengarul slobozi o săgeată care nimeri ulcica şi-o sfărâmă. Tot uleiul se vărsă 
pe jos. 
Prinţul râdea în hohote de păţania bătrânei. Neştiind ce i s-a întâmplat, bătrâna 
ridică în cele din urmă capul şi zise către prinţ: 
— Fiule! Cu ce ţi-am greşit de mi-ai spart ulcica? Mă voi ruga lui 
Dumnezeu s-o îndrăgeşti pe Fecioara Lămâie, dar să n-o poţi vedea! 
Din acea zi, prinţul mereu se gândea: „Oare cine-o fi Fecioara Lămâie?”. N-avea 
odihnă nici ziua, nici noaptea, tulburat peste măsură. 
Văzând starea fiului său, padişahul îl chemă la el să-l întrebe care-i pricina de nu-şi 
găseşte locul. Prinţul îi zise că este foarte curios s-o vadă pe Fecioara Lămâie şi că, 
dacă-i îngăduie, s-ar duce s-o caute. 
Neavând încotro, padişahul se învoieşte. După ce-şi pregăteşte cele trebuincioase 
călătoriei, prinţul îşi ia rămas-bun de la padişah şi mama sa şi purcede la drum... 
Şi merse, şi merse, şi tot merse, peste dealuri, peste văi... Zile-ntregi călători... încele 
dinurmă 
văzu un bătrân ce stătea la poalele unui munte. Dădu bineţe şi îi sărută mâna. 
Mulţumit şi măgulit de respectul arătat de tânăr, bătrânul îl întrebă: 
— Ce-i cu tine, fiule, unde te duci de unul singur? 

— Am auzit că pe undeva s-ar afla Fecioara Lămâie. Tare-s nerăbdător s-o găsesc. De 
aceea pomit- am s-o caut. Dar de zile întregi colind şi nici urmă de ea... 

Bătrânul râse: 

— Eu ştiu unde se află Fecioara Lămâie. Să te-ndrum: mergi drept înainte. 

Treci peste muntele din față. Acolo vei vedea o grădină de trandafiri. Tufele de 

trandafiri au nişte ghimpi foarte mari. Zicând: „Ce flori frumoase!”, rupe un trandafir 

şi miroase-l. Nu te uita că mâinile îţi vor sângera! Vei pleca mai departe... Vei da de 

un pârâu cu apele roşii precum sângele. Te vei apropia şi vei bea apă din acel pârâu 

zicând: „Ce apă curată!”. Mergi mai departe... Vei vedea un cal şi un câine, fiecare 

legat cu lanţuri de un copac, calul având în faţă carne, iar câinele, fân. Vei lua carnea 

şi-o vei pune în faţa câinelui, iar fânul dinaintea calului... Iarăşi mergi... în faţă se vor 

ivi două uşi, una deschisă, iar cealaltă închisă. Tu să închizi uşa deschisă şi s-o 

deschizi pe cea închisă! Intri pe uşa deschisă şi te vei pomeni într-o grădină foarte 

mare. Acolo-i grădina seraiului unui căpcăun. Printre miile de pomi cu fructe este şi 

un lămâi. Caută şi găseşte lămâiul! Vei vedea că are trei lămâi. Rupe cele trei lămâi 

şi te întoarce fără să te uiţi înapoi. Treci tot prin locurile pe unde ai venit... Dacă vei 

tăia lămâile, din fiecare va ieşi o fecioară. Ele îţi vor cere ceva. Dacă le vei îndeplini 

cerința, bine, dacă nu, ele vor muri. Să fii cu băgare de seamă! Haide, drum bun! 

Prinţul îi mulţumi bătrânului şi, când se aplecă să-i sărute mâna, nu mai văzu pe 

nimeni. Unchiaşul se făcuse nevăzut. îndată porni la drum. Ajunse în spatele 

muntelui. Văzu grădina de trandafiri şi intră. Rupse un trandafir şi-l mirosi zicând: 

„Ce flori frumoase!”, cu toate că mâinile îi sângerară. Plecând de acolo, dădu peste 

pârâul cu apele roşii ca sângele. Se aplecă şi bău zicând: „Ce apă curată!”, apoi îşi 

văzu de drum. Văzu un cal şi un câine legaţi cu lanţuri de un copac. Puse în faţa 

calului fânul, iar în faţa câinelui, carnea. lar merse şi văzu două uşi, una deschisă, 

alta închisă. O închise pe cea deschisă şi o deschise pe cea închisă. Intră pe uşa 

deschisă şi se pomeni în grădina căpcăunului. 

Tot căutând în nemărginita grădină, găsi lămâiul. într-adevăr, de crengi atârnau trei 

lămâi. Le rupse, şi tocmai când se apropia de uşi, căpcăunul, ce simţise miros de om, 

urlă: 

— Uşi, prindeţi-l! Nu-l lăsaţi să treacă! 

Uşa deschisă grăi: 

— De ani de zile stau închisă. Nimeni nu m-a întrebat vreodată de mi-e 

bine sau rău. Flăcăul m-a deschis, m-a alinat. Nu mă lasă inima să-l prind! Să plece 

sănătos! 

Prințul trecu de uşă. Atunci căpcăunul porunci calului şi câinelui: 

— Calule! Câine! Prindeţi flăcăul! Nu-l lăsaţi să scape! 

Amândoi într-un glas, calul şi câinele, ziseră: 

— Nu-l vom opri. De ani buni îl sileşti pe unul din noi să mănânce fân, iar 

pe celălalt, carne. El ne-a scăpat de chin, dându-ne fiecăruia ce ni se potriveşte. 

Dumnezeu să-l blagoslovească! Nu putem să- i facem niciun rău! 

Flăcăul trecu de cal şi câine. Căpcăunul strigă către pârâu: 

— Pârâule! Pârâule! Nu-l lăsa pe flăcău să treacă! 

Pârâul grăi: 

— Nu-i pot face rău. Tu niciodată n-ai băut din apele mele, zicând că-s 

roşii ca sângele. El a băut zicând: „Ce apă curată!”. Mi-a înveselit sufletul. Să treacă, 

eu cale uşoară îi doresc! 

Trecând de pârâu, flăcăul intră în grădina de trandafiri. 

Căpcăunul iar strigă: 

— Trandafiri cu ţepi! Trandafiri cu ţepi! Prindeţi flăcăul! Nu-l scăpaţi! 

Toţi trandafii, într-un glas, ziseră: 

— Tu ne-ai umilit, nicio zi nu ne-ai mirosit. Treceai pe lângă noi zicând: 

„Trandafiri cu ţepi!”. Flăcăul nu s-a speriat de țepii noştri. A rupt un trandafir şi a 


mirosit, zicând: „Ce flori frumoase!”, cu toate că i-au sângerat mâinile. Ne-a adus 
bucurie. Şi el să aibă parte de bucurie. Să plece voios! Prinţul ieşi din grădina de 
trandafiri şi-o porni la drum. Căpcăunul pomi pe urmele flăcăului, trecu de uşi, trecu 
pe lângă cal şi câine şi ajunse la pârâu. Dar pârâul nu-l lăsă să treacă, îşi crescu 
apele, le umflă, se revărsă peste tot, îl luă pe căpcăun şi-l duse în adâncuri, înecându- 
k 

în timpul acesta, prințul mergea fără să ştie de moartea căpcăunului. îi era foame şi 
sete. Se gândi să taie una din lămâi. Se aşeză la marginea drumului, luă un cuţit şi 
tăie lămâia. Din mijloc apăru deodată o fată de-o frumuseţe rară, care se rugă de 
prinţ: 

— Apă, apă, te rog, dă-mi apă! 

Prințul, ce rămăsese din cale-afară de uimit, îşi veni în fire şi începu să se uite în jur, 
dar nu văzu nicio apă curgătoare şi nicio cişmea. Sărmana fată, tot cerând apă, îşi 
dădu sufletul. 

Prinţul fu tare necăjit, dar ce folos? îndurerat că nu putuse să-i vină în ajutor fetei, îşi 
continuă drumul şi merse, şi merse... Ostenit, se aşeză sub un copac şi tăie şi a doua 
lămâie. Din ea să nu iasă o fată frumoasă de-ţi lua ochii? Şi ea, ca şi prima, cerea: 

— Apă, apă, daţi-mi apă! 

Prinţul se uită în dreapta, se uită în stânga, căutând apă, dar în toată pădurea în care 
se afla nu găsi niciun pârâu, niciun izvor. 

Şi a doua fată muri tot cerând apă. 

Atât de mult sânge rău îşi făcu prinţul, încât se mustră singur că nu tăiase lămâia 
aproape de o apă. Purcese din nou la drum şi îşi zise că nu va tăia ultima lămâie 
decât pe malul unei ape. Merse ce merse şi ajunse lângă un oraş. La marginea 
oraşului era o grădină cu mulţi copaci, iar în mijlocul grădinii se afla un mare havuz. 
Prinţul se uită în jur şi nu zări pe nimeni. Se duse şi se aşeză la marginea havuzului. 
Scoase din tolbă a treia lămâie şi-o tăie, tremurând. 

De data aceasta din lămâie apăru o fată mai frumoasă decât celelalte două, o fată 
precum luna în a 
paisprezecea zi. Şi ea cerea: 

— Apă, apă, dați-mi apă! 

îndată prințul ridică fata şi-o aruncă în havuz. Fecioara Lămâie bău pe săturate şi se 
scăldă în apa limpede din havuz. Peste măsură de mulţumit c-o scăpase pe Fecioara 
Lămâie de la moarte, prinţul se uita încântat la fată şi zise: 

— Prințesă, nu pot să te duc la serai despuiată. Aşteaptă puțin să-ți aduc 
veşminte frumoase, apoi mergem la serai împreună cu ostaşii mei. 

Fecioara Lămâie: 

— Prea bine, prinţe, te aştept, dar nu cumva să te laşi sărutat pe obraz de 
mama ta şi de tatăl tău atunci când ajungem la serai. Altfel, mă vei uita. 

Prinţul s-a învoit, şi-a scos de pe deget inelul cu piatră verde şi a zis: 

— Fecioară Lămâie, pune-ţi acest inel pe deget şi, dacă vreodată ne pierdem 
unul de altul,ne vom 
recunoaşte prin el. 

Fecioara Lămâie îşi puse inelul pe deget, iar prințul plecă la serai. Acolo, mama şi 
tatăl lui îl întâmpinară cu bucurie, îl sărutară întâi pe frunte, apoi pe amândoi obraji. 
Din acea clipă, prinţul o uită pe Fecioara Lămâie. 

Noi să-l lăsăm pe prinţ şi să vedem ce-a făcut Fecioara Lămâie. După plecarea 
prinţului, ea ieşi din apă şi, apropiindu-se de înaltul platan de pe marginea havuzului, 
zise: 

— Apleacă-te! 

Platanul se lăsă încet. Fecioara Lămâie se aşeză pe una din crengi, apoi creanga se 
îndreptă la loc. Fata se ascunse bine printre crengile platanului şi începu să 
privească apa din havuz. 


După un timp, slujitoarea harăpoaică a unei case din apropiere veni să ia apă din 
havuz. Când să-şi umple urciorul, deodată se opri. în apa havuzului se oglindea chipul 
Fecioarei Lămâie. Crezând că-i chipul ei, slujitoarea rămase uimită. îşi zise: 

— Dacă sunt atât de frumoasă, de ce mă 

pun să-i slugăresc? îşi umplu urciorul şi plecă. 

Ajunsă acasă, îi zise stăpânei: 

— Când umpleam urciorul, mi s-a oglindit chipul în apă şi-am văzut că sunt 
o fată foarte frumoasă. Din ce pricină mă pui să te slujesc? De-acum nu mai merg să 
aduc apă! 

Stăpâna făcu haz: 

— O, toanto! Dacă-ţi ridicai privirea şi te uitai în sus spre crengile 
platanului, îţi dădeai seama cine- i fata frumoasă! 

Slujitoarea s-a dus lângă havuz, a privit în sus şi a văzut o fată frumoasă precum luna 
în a paisprezecea zi. Atunci a priceput că stăpâna sa avea dreptate. A zis către 
Fecioara Lămâie: 

— Fată frumoasă! Fată frumoasă! la-mă şi pe mine lângă tine! 

Tot aşteptându-l pe prinț, Fecioara Lămâie se plictisea. O chemă pe slujitoare lângă 
ea, în nădejdea că, vorbind cu dânsa, mai trece timpul. îi porunci platanului: 

— Apleacă-te, apleacă-te! 

Slujitoarea privea uimită. Platanul îşi aplecă crengile, iar slujitoarea se urcă lângă 
Fecioara Lămâie, apoi platanul se îndreptă. 

Vorbiră de una, de alta şi Fecioara Lămâie începu a povesti prin ce trecuse şi ce 
pătimise. 

După ce-i află toată viaţa, slujitoarea spuse: 

— De vreme ce eşti o zână, trebuie că ai un talisman vrăjit. Spune-mi, ce 
e? 

Fără a se gândi la nimic rău, Fecioara Lămâie zise: 

— Talismanul îmi este micul pieptene de aur din păr. Dacă pieptenele nu 
stă la locul lui, mă prefac în pasăre şi-mi iau zborul... 

începură iar a vorbi. După un timp, slujitoarea zice: 

— Prințesă, părul ţi-e tare încâlcit, ce-ar fi dacă te-aş pieptăna? 

Fecioara Lămâie îşi aplecă atunci capul, iar slujitoarea începu s-o pieptene. La urmă, 
în loc să pună pieptenele la locul lui, îl înfipse în altă parte a capului. îndată Fecioara 
Lămâie se prefăcu în pasăre şi-şi luă zborul... 

Slujitoarea răsuflă adânc, bucurându-se de isprava ei, apoi îşi scoase veşmintele, se 
piti printre crengile platanului şi începu să-l aştepte pe prinţ. 

Tocmai atunci prinţul îşi aminti de Fecioara Lămâie. Cu o ceată de ostaşi purcese la 
drum, luând cu el şi un rând de veşminte împărăteşti de mătase. Ajungând lângă 
havuz, îşi ridică privirile şi-o văzu pe slujitoare. Nedumerit, întrebă: 

— Ce ți s-a-ntâmplat? 

Arătându-se îndurerată, slujitoarea zise: 

— Ce să fie, prințul meu! M-ai uitat. Tot aşteptându-te, soarele m-a 
înnegrit, vântul m-a veştejit, ochii mi s-au uscat de-atâta plâns. 

Prinţul o crezu. O cobori pe slujitoare din platan, îi dădu veşmintele cele de mătase şi 
plecară împreună spre serai. 

Padişahul şi nevasta lui erau buimăciţi văzând o fată atât de neagră şi de urâtă. Nu 
avea nimic din frumuseţea de care le vorbise prinţul, dar ei nu scoaseră o vorbă, 
nevoind să-şi supere fiul. 

Se făcu o nuntă ca-n poveşti. Toată lumea petrecu patruzeci de zile şi patruzeci de 
nopţi. 

După nuntă, în grădina seraiului se ivi o porumbiţă albă, care în fiecare dimineaţă se 
aşeza pe o creangă şi zicea: 

— Grădinarule, grădinarule! Dacă prinţul doarme, să doarmă, apoi să se 


trezească, să aibă somnul dulce! Dacă fata cea neagră doarme, să doarmă, apoi să se 
trezească, să aibă somnul amar! Crengile pe care mă aşez să se usuce, să nu dea rod! 
în fiecare zi, porumbiţa venea, zicea vorbele şi pleca, iar în locurile unde se aşezase 
crengile se uscau şi nu dădeau rod. 

într-o zi, prinţul intră în grădină, văzu crengile uscate şi fără rod şi-l întrebă pe 
grădinar: 

— Se pare că nu prea ai grijă de grădină. Din ce pricină? 

Grădinarul îi spuse totul despre porumbiţă. Prințul: 

— Dacă-i aşa, unge crengile cu smoală şi prinde porumbiţa! 

Grădinarul împlini porunca prinţului şi unse crengile cu smoală. 

A doua zi dimineaţă, porumbiţa veni din nou, se aşeză pe o creangă şi zise: 

— Crengile pe care mă aşez să se usuce, să nu dea rod! 

Dar când vru să-şi ia zborul, picioarele i se înceliară în smoală şi rămase prinsă. 

I se dădu prinţului de ştire, apoi luară porumbiţa şi o băgară într-o colivie. Prințului îi 
plăcu tare mult porumbiţa. El luă colivia şi o atârnă în odaia sa. Când prinţul era în 
odaie, porumbiţa grăia precum un om, iar când ieşea, tăcea. 

Harăpoaica o recunoscu pe Fecioara Lămâie şi se gândi s-o piardă. Se prefăcu 
bolnavă şi zise: 

— Poftesc carne de porumbiţă albă, altfel mor... 

Prinţul porunci să fie adusă o porumbiţă albă din bazar, dar bolnava prefăcută zise: 

— Nu voiesc altă porumbiţă, ci pe cea din odaia ta! 

Prințul încercă în fel şi chip, dar nevasta ţinea morțiş să fie tăiată porumbiţa din 
odaie. O tăiară, iar locul din grădină unde o jertfiră se înroşi de sânge, apoi acolo 
răsări un falnic chiparos. 

Văzând chiparosul, nevasta prinţului porunci: 

— Din lemnul acestui chiparos să mi se facă un jilț! 

încercară s-o încredinţeze că se poate face jilţ şi din lemnul altui chiparos, dar ea 
rămase neclintită. Atunci, tăiară chiparosul şi îi făcură un frumos jilţ. Bucăţile de 
lemn ce prisosiră fură date unei femei sărmane, care le duse acasă la ea şi le puse 
deoparte. Femeia cea săracă ieşi din casă şi se duse la bazar. La un moment dat, 
bucăţile de lemn începură să se mişte şi din mijlocul lor să nu iasă Fecioara Lămâie? 
Suflecându-şi mânecile, ea deretică prin casă, făcând-o să strălucească de curăţenie, 
apoi făcu mâncare, spălă vasele, puse masa şi se ascunse într-un dulap. 
Femeia cea sărmană se întoarse acasă, intră pe uşă şi rămase mută de uimire. Nu-şi 
mai recunoştea casa, căci totul era curat, mâncarea făcută, masa pusă. începu să se 
întrebe cine făcuse toate astea şi căută prin casă. Negăsind pe nimeni, strigă: 

— Cine eşti, om sau nălucă? 
Fecioara Lămâie ieşi din ascunzătoare, zicând: 
— Nu-s nici om, nici nălucă, sunt o zână. Dar acum m-am prefăcut într-un 


om ca tine... 

După ce sărută mâna femeii sărmane, îi povesti prin ce trecuse şi se rugă de ea s-o 
ia de 
suflet. 

Sătulă de atâta singurătate, femeia fu bucuroasă s-o aibă de fiică. Din ziua aceea 

începură o 

nouă 
viaţă. 


într-o zi, prinţul căzu la pat, greu bolnav. Veniră tot felul de doftori, dar niciunul nu 
găsi leac pentru el. Un vraci zise ca în fiecare zi o familie să facă ciorbă, prinţul să 
guste şi care i-o plăcea, aceea s-o mănânce. Zis şi făcut. în fiecare zi, o familie aducea 
un castron de ciorbă, iar prinţul gusta. Dacă-i era pe plac, mânca, dacă nu, duceau 
castronul înapoi. 

Fecioara Lămâie auzi de boala prinţului. Găti o ciorbă cum numai ea ştia să gătească 


şi în castron aruncă inelul cu piatră verde dăruit de prinţ lângă havuz. îi zise femeii 
sărmane: 

— Măicuţă, am făcut şi eu o ciorbă pentru prințul nostru. Rogu-te s-o duci 
la serai! 

Femeia cea sărmană se duse la serai. Văzând o femeie atât de sărăcăcios îmbrăcată, 
ostaşii de pază de la poartă nu voiră să-i dea drumul înăuntru. Prințul o văzu de la 
fereastră şi porunci ostaşilor s-o lase. 

Prinţul primi castronul cu ciorbă, bău o lingură şi îi plăcu. Când băgă lingura a doua 
oară şi duse la gură, simţi ceva tare. Se uită şi ce să vezi?! Era inelul cu piatră verde 
pe care îl dăruise Fecioarei Lămâie! Prinţul îşi dădu seama că fata cea neagră cu 
care se însurase nu era Fecioara Lămâie. O chemă pe femeia cea sărmană şi-o 
întrebă: 

— Mătuşă, ai o fată? 

Femeia: 

— Am, fiule. E-o zână, dar acum este om ca şi noi. 

La auzul acestor vorbe, prinţul se bucură atât de mult, încât boala-i trecu pe loc. O 
rugă pe femeie să-i povestească tot ce ştie despre fată. Aşa află prinţul ce pătimise 
Fecioara Lămâie din partea harăpoaicei. Dădu poruncă: 

— Să mi se înfăţişeze soaţa! 

Intrând în odaie, harăpoaica tremura de frică. Prinţul zise cu mânie: 

— Hei, femeie făţarnică! Spune, ce vrei, patruzeci de catâri sau patruzeci 
de satâre? 

Fata cea neagră: 

— Ce să fac cu patruzeci de satâre? Daţi-mi patruzeci de catâri şi m-oi 
întoarce în ţara mea! 

O legară de coada a patruzeci de catâri, care o luară la fugă, târând-o după ei. 

La serai se făcură pregătiri de nuntă, care ţinu patruzeci de zile şi patruzeci de nopţi, 
iar prinţul şi Fecioara Lămâie trăiră fericiţi până la adânci bătrâneţi, ceea ce vă 
dorim şi vouă... 


Leul cel mare 
poveste turcă 


într-o zi, un leu, care ieşise la plimbare prin pădure, se întâlni cu o pisică. O întrebă: 
— O, pisicuţo, tu faci parte din seminţia noastă, dar de ce eşti atât de 
mică? 

Pisica: 

— Sunt aşa de mică deoarece sunt crescută de oameni. Atât de mult mă 
bate stăpânul, încât mi se întunecă vederea şi nu mai văd nimic înjur. Dacă ar pune 
mâna pe tine, cine ştie ce ți-ar face! 

Leul cel mare: 

— Tu arată-mi unde-i stăpânul tău şi eu te-oi scăpa din mâinile lui. 

Pisica: 

— Dacă-i aşa, mâine pe vremea asta să fii aci. Stăpânul meu va veni să are 
pământul, atunci o să poți să pui mâna pe el. 

Leul: 

— Prea bine, veni-voi. 

A doua zi de dimineață, stăpânul şi pisica se duseră să are pământul. Leul cel mare 
se apropie de ei şi zise: 

— Hei, omule, de ce ai făcut-o aşa de mică pe cea care-i de acelaşi neam 
cu noi, leii? Nu ţi-e deloc teamă de lei? 


Omul se întoarse către leu şi zise: 

— O, frate leu, cândva şi pisicuţa noastră zicea că-i foarte puternică, dar 

eu n-am văzut să aibă vreo putere. Dacă ţi-e milă de pisică, vino într-o zi s-o ajuţi, să 

faci tu muncile pe care le face ea. 

Leul se învoi: 

— Prea bine, ia să vedem ce face, ca să fac şi eu la fel. 

Țăranul scoase jugul de la gâtul boului, îl puse la gâtul leului şi-l 

legăstrâns cu nişte frânghii. îl 

duse pe arie, iar el merse în urma lui cu un ciomag. Omul îl tot îndemna să tragă, 

lovindu-l cu ciomagul, iar leul urla cât îl ţinea gura. Până seara, tot pământul era arat 

şi semănat, iar bietului leu i se dusese un rând de piele. La lăsarea întunericului, 

ţăranul îi scoase jugul şi sărmanul leu căzu lat de oboseală. Pisica se apropie de el, 

mieunând: 

— Cum te simţi, frate leu? Văzut-ai ce pățeşte cine încape pe 
mânaomului? 

Leul: 

— Soro, puternică trebuie să fii de mai eşti în picioare! Dacă eram eu în 

locul tău, negreşit mă prefăceam în şoarece. 

Apoi leul porni spre pădure. 


Iepurele vrăjit 


poveste turcă 


Acesta-i basmul... Cositorit e tasul... într-o groapă căzut-a... Şi nu mai poate zbura. 
Vai de pielea celui ce fără de veste intră în livadă! Asta-i o poveste adevărată, când e 
spusă, te desfată... Cine n-o va asculta, ce s-a întâmplat nu va afla. 

A fost odată, ori n-a fost. Un padişah avea trei feciori şi o fetiţă. într-o zi, când se juca 
în grădină, copila dispăru. O căutară peste tot, trimiseră călăreţi în împrejurimi, dar 
nu-i dădură de urmă... 

Oare se despicase pământul şi-o înghiţise, ori zburase printre nori? Nimeni nu ştia 
nimic. Negăsindu-se niciun semn că ar fi murit, părinţii încercară să-şi domolească 
durerea zicând: 

— E atinsă de-o mână vrăjită, se va întoarce într-o zi! 

în grădina seraiului era un măr de preţ. în fiecare an făcea numai un măr, dar era un 
fruct nemaiîntâlnit, strălucea de-ţi lua ochii şi avea un gust... Oricât ai fi mâncat din 
el, nu te săturai. De aceea padişahul, în fiecare an când se cocea mărul, poruncea să 
fie cules cu mare fast, să fie mărunţit, să fie făcut compot, din care dădea câte o 
înghiţitură tuturor celor din serai. Nimeni nu era uitat. 

în anul acela, mărul s-a copt, dar în ziua în care se adunară cu toţii să-l culeagă cu 
fastul cuvenit, nu găsiră nimic, fructul dispăruse. Deoarece erau siguri că nimeni din 
serai nu putea să înfăptuiască o asemenea nelegiuire, se gândiră că cineva de afară 
este făptaşul. 

Anul următor mărul dădu iar rod. Ca să nu dispară din nou, luară hotărârea să pună 
străji până în ziua coacerii. Prinţul cel mare: 

— Tată, eu vreau să stau de strajă... 

Padişahul nu se împotrivi. Prinţul cel mare se aşeză la rădăcina mărului şi aşteptă. 
Prima noapte trecu fără să adoarmă. A doua noapte, cu toate că somnul încercă să-l 
fure, stătu treaz. A treia noapte, obosit după două nopţi nedormite, prinţul nu-şi mai 
putu ţine ploapele deschise şi se lăsă în braţele somnului. 

Când deschise ochii dimineaţa, prinţul văzu că mărul dispăruse... îi sări inima din loc, 
i se tulbură mintea, dar ce folos?! Alergă la padişah să-i spună ce s-a întâmplat. 


Anul următor, prinţul cel mijlociu păzi mărul. Şi el, ca şi fratele său, două nopţi nu 
dormi, dar a treia noapte îl fură somnul şi mărul dispăru... 

După încă un an veni rândul prinţului cel mic să facă de strajă. Prima şi a doua 
noapte nici el nu dormi, iar a treia noapte, ca să rămână treaz, îşi crestă vârful 
degetului mic şi presără sare pe rană. Somnul îi pieri de tot şi se puse pe aşteptat. La 
miezul nopţii, auzi un fâlfâit de aripi şi văzu la lumina lunii cum o pasăre uriaşă vine 
şi se aşază pe crengile mărului. Pasărea apucă mărul cu ciocul şi îşi luă zborul. 
Prinţul aruncă o săgeată, nimerind o pană, care căzu în grădină. Pasărea se făcu 
nevăzută. 

Fără să aştepte ivirea zorilor, prinţul cel mic luă pana şi se duse la padişah să i-o 
arate. Pana era cu totul şi cu totul din aur şi strălucea atât de tare, încât padişahul şi 
cei din jur rămaseră uimiţi. 
Prinţul cel mare spuse: 

— Tăicuţule, o pasăre care are o pană atât de frumoasă cine ştie cum 
arată! Eu plec în căutarea ei. Padişahul porunci ca din pană să i se facă un condei şi 
se învoi ca prinţul cel mare să plece în căutarea păsării de aur. 

Prinţul cel mare alese un cal ce alerga precum o gazelă, îşi umplu desagii cu galbeni, 
se înveşmântă în zale şi plecă, zicând: 
— Dacă într-o lună nu mă întorc, să mă căutaţi. 

Şi-a mers, şi-a mers, şi-a tot mers, peste dealuri, peste văi... Şase luni a tot mers. 
Ostenit, s-a oprit lângă un izvor să-şi potolească setea. Deodată apăru un iepure alb 
ca neaua şi tare frumos. Cu glas omenesc, grăi: 

— Prinţe, de unde vii şi încotro te duci? 

Uimit şi totodată bucuros că iepurele are grai omenesc, prinţul zise: 

— Merg în căutarea păsării de aur. De patru ani tot fură mărul din grădina 
noastră. Musai s-o găsesc... Dacă ştii locul în care se află, îmi vei arăta? 

Iepurele cel alb, mişcându-şi mustăţile lungi: 

— De vreme ce ai străbătut cale lungă s-o găseşti, îţi zic locul în care se 
află: după ce străbaţi muntele din faţă, vei da de un drum. în mijlocul drumului se 
află două hanuri faţă în faţă. La unul din hanuri îţi cer foarte mulţi bani pentru o 
odaie, dar la celălalt, mai puţini. La primul sunt tot felul de băuturi, petreceri şi 
jocuri. în al doilea nu e nimic. De vei intra în al doilea han, vei afla unde-i pasărea de 
aur. Haide, mergi cu bine! 

Iepurele îl salută pe prinţ dând din urechi, iar acesta luă calea muntelui. Şi-a mers, şi- 
a mers, zi şi noapte. După o săptămână trecu de munte şi ajunse la hanuri. Primul 
han era ca un serai, iar al doilea, o colibă prăpădită. Uitând de povaţa iepurelui, 
prinţul întră în primul han. Nu trecu mult şi el uită de pasărea aur şi de măr, cufundat 
în băutură şi petreceri. 

Acasă trecură zile, trecură săptămâni, trecu şi luna. Când văzură că prinţul cel mare 
nu se întoarce, padişahul şi nevasta lui se neliniştiră. 

Prinţul cel mijlociu: 

— Merg eu şi voi găsi şi pasărea de aur, şi pe fratele meu. 

Padişahul se învoi. Prinţul mijlociu luă un cal ce zbura precum o pasăre, îşi umplu 
desaga cu galbeni, se înveşmântă în zale şi zise: 

— Să mă căutaţi de nu mă întorc într-o lună. 

A mers, a mers, dar, uitându-se în urmă, văzu că nu făcuse decât o palmă de loc. 
Ostenit, se opri lângă un izvor. Când se spăla pe faţă, apăru iepurele cel vrăjit, care îi 
spuse şi lui de cele două hanuri şi cum să afle unde se găsea pasărea de aur. 

După ce merse cale de mai multe zile, prinţul mijlociu ajunse la hanuri. Ca şi fratelui 
său, nici lui nu-i plăcu hanul cocioabă. Se duse la celălalt, unde se întâlni cu fratele 
mai mare. împreună se apucară de băutură şi de petreceri, uitând cu totul de pasărea 
de aur şi de măr. 

Se împlini luna şi nici prinţul mijlociu nu se întoarse. Văzând că cei doiprinţi nu 


s-au întors, 
padişahul căzu pe gânduri, zicându-şi: „E ceva la mijloc, trebuie să aflăm”. 
Prinţul cel mic zise: 
— îngăduie-mi, tată, să plec în căutarea fraţilor mei şi a păsării de aur! 
Padişahul: 
— Nu, ei au plecat şi nu s-au mai întors. Oare sunt morți, sau ce s-a 
întâmplat cu ei? Dacă nici tu nu te vei întoarce, ce ne facem noi, mama ta şi cu mine? 
Prințul cel mic se rugă mult de padişah, amintindu-i că el era cel care nu a adormit, 
făcând de strajă, 
şi a rănit pasărea: 
— Eu voi prinde pasărea şi îi voi aduce acasă pe frații mei... 
Padişahul ştia că fiul cel mic are mai multă minte decât ceilalţi şi că numai el este în 
stare de o faptă vitejească. 
Prinţul cel mic căpătă binecuvântarea padişahului, alese un cal ce zbura ca vântul, îşi 
umplu desaga cu galbeni, se înveşmântă în zale şi purcese la drum. într-o clipă ajunse 
la izvor. îşi adăpă calul, se spălă pe faţă şi se pomeni cu iepurele vrăjit lângă el. 
Iepurele îl povăţui: 
— Să nu cumva să te duci la locul greşit! 
Prinţul cel mic mulţumi urecheatului, îşi îndemnă calul, care străbătu munţi şi văi şi 
ajunse la hanuri. Prinţul nu uitase vorbele iepurelui şi se duse la hanul cocioabă. 
Seara îmbucă ceva şi se întinse pe o scândură, dar somnul nu mai venea. La miezul 
nopţii auzi cum cineva zicea: „Să vin, să vin?”. Nu recunoscu vocea şi nu răspunse. 
Dimineaţa, prinţul cel mic ieşi în faţa hanului să ia aer. Deodată îi răsări în faţă 
iepurele cel vrăjit: 
— Aseară te-am strigat, dar n-ai răspuns. Dacă-mi vorbeai, treaba noastră 
era mai uşoară. Acum strădania va fi mai mare. Hai, suie-te pe spinarea mea! 
Prinţul cel mic sări în spinarea urecheatului, care-i zise: 
— Acum te duc la seraiul unde se află pasărea de aur. Seraiul este al 
adişahului păsărilor. Te las la poarta grădinii, care are două uşi, una deschisă, alta 
închisă. Tu să închizi uşa deschisă şi s-o deschizi pe cea închisă. înăuntru ai să vezi un 
eu şi un cal. în faţa leului e pus fân, iar în faţa calului, carne. Iei fânul şi-l pui în faţa 
calului, iar carnea în faţa leului. Pasărea de aur stă pe o tufa de trandafiri, iar de o 
arte şi de alta sunt două colivii, una de lemn, cealaltă de aur. lei pasărea de aur, o 
ui în colivia de lemn şi ieşi. Să nu cumva s-o pui în colivia de aur, căci padişahul 
ăsărilor te prinde şi te aruncă în temniţă. 
Iepurele alerga în salturi atât de mari, încât ajunseră îndată în faţa unui serai cu o 
grădină întinsă, înconjurată de ziduri înalte precum minaretele unei moschei. 
Urecheatul îl dădu jos pe prinţ şi dispăru. Prinţul intră pe uşa deschisă şi o închise. 
Mai departe zări o uşă închisă, pe care o deschise şi intră, luă fânul din faţa leului şi-l 
use în faţa calului, iar carnea din faţa calului i-o dădu leului. în timp ce leul şi calul 
se ospătau, el alergă la tufa de trandafiri, unde pasărea de aur strălucea în razele 
soarelui, desfacându-şi minunatele pene colorate. Prinţul cel mic păşi încet spre 
asăre şi o luă cu grijă, să nu se sperie, fiind orbit de frumuseţea ei. Se uită în jur şi 
văzu două colivii, una de aur, frumos lucrată, iar cealaltă de lemn. Se gândi că cea de 
aur i se potriveşte mai bine păsării de aur. Aşa că o luă şi o băgă în colivia de aur. 
Apoi păşi spre uşă cu colivia în mână, dar dinainte îi apărură doi harapi uriaşi cu o 
alcă în cer şi una în pământ, care îl duseră în faţa padişahului păsărilor. Mânios că 
rinţul a încercat să fure pasărea de aur, padişahul porunci ca el să fie aruncat în 
temniţă. Dar nevasta lui spuse: 
— Păcat de tinereţile lui! Să ne aducă fecioara de aur şi noi îi vom da 
asărea de aur. Atunci va scăpa şi de temniţă. 
Padişahul se învoi şi prinţul fu eliberat. La ieşirea din serai îl aştepta iepurele vrăjit, 
căruia îi povesti cele văzute în serai, păţaniile lui. De supărare, iepurele îi trase o 


mamă de bătaie cu urechile lui, apoi: 

— Hai, urcă în spinarea mea şi să mergem! 

Şi-au mers, şi-au mers, şi-au tot mers, peste dealuri, peste văi, până ajunseră la un 
serai foarte înalt, ridicat în mijlocul unor stânci abrupte. Iepurele: 

— Iată seraiul padişahului fecioarelor. în mijlocul grădinii ai să vezi un 
havuz foarte mare, înconjurat de tot felul de flori minunate. în mijloc se află un platan 
cu frunze late. Te urci în el şi te ascunzi. Fecioara de aur va veni să se scalde în 
havuz. Când va ieşi din apă, tu s-o înşfaci şi să ieşi pe uşă înainte ca ea să se îmbrace. 
Dacă apucă să-şi pună veşmintele, padişahul fecioarelor te va prinde şi te va arunca 
în temniţă. Haide, drum bun! 

Prinţul cel mic făgădui urecheatului să facă întocmai şi intră pe poarta seraiului. în 
mijlocul grădinii văzu un havuz de marmură cu apă ţâşnitoare. Susurul apei era 
însoţit de ciripitul feluritelor păsări, iar mireasma florilor din jurul havuzului era 
îmbătătoare. 

Prinţul se duse lângă platan, se urcă şi se ascunse printre frunzeie-i late. în timp ce 
rivea jocul soarelui cu apa din havuz, auzi râsete zglobii de fete. Uitându-se mai 
ine, văzu un grup de tinere fecioare, în veşminte albe, alergând spre havuz cu 
letele fluturând în vânt. Se ascunse mai bine, făcându-şi apărătoare din frunzele late 
ale platanului. 

Fetele veniră în goană şi se înşirară în jurul havuzului. Nu după mult timp apăru o 
ecioară de aur, în veşminte de tul, cu plete blonde strălucitoare precum soarele, 
rumoasă ca luna în a paisprezecea zi. îşi lepădă veşmintele şi intră în apă. în timp ce 
ea se scălda, celelalte fete cântau, bătând din palme. 

Fecioara de aur se plictisi de scăldat şi făcu semn fetelor să se îndepărteze. leşi din 
apă şi întinse mâna după veşminte, dar prinţul fu mai iute, cobori din copac şi o 
apucă de braţ. Luată pe neaşteptate, fecioara de aur era tulburată şi se tot ruga de 
rinţ să-i dea veşmintele. Când ajunseră lângă uşă, prinţului i se făcu milă şi îi 
îngădui fetei să se îmbrace. După ce-şi puse veşmintele, fecioara de aur bătu din 
alme şi deodată apărură doi oameni ca nişte căpcăuni, îl înşfăcară pe prinţ şi, mai 
mult pe sus, îl duseră în faţa padişahului fecioarelor, care zise: 

— Ia spune, flăcăule! Cum de-ai cutezat să intri în seraiul meu? Nu ţi-a 
ost ruşine să-mi priveşti fetele în timp ce se scăldau în havuz? Nu ştiai că fecioara de 
aur este perla acestui serai? Moartea ți- e osânda! 

Prinţul fu dat pe mâna călăilor. De frică, tremura din toate mădularele. Bătrâna 
dădacă a padişahului fecioarelor se amestecă în vorbă: 

— Mărite padişah, cu voia ta, să-l trimitem pe acest flăcău să-ţi aducă 
idiviul de aur. Dacă nu va fi în stare, atunci să porunceşti să i se reteze capul. Dacă 
va aduce bidiviul de aur, să-i dai fecioara de aur... 

Padişahul fecioarelor găsi înțelepte vorbele dădacei şi îl slobozi pe prinţ, cerându-i în 
schimb să-i aducă bidiviul de aur. 

încă nedezmeticit după cele păţite, prinţul plecă şi pe drum se întâlni cu iepurele 
vrăjit, care-l aştepta. Cu marile sale urechi îl bătu măr pe prinţ, care nu-i ascultase 
poveţele, apoi zise: 

— Haide, urcă pe spinarea mea! Of, câte nu pătimesc din pricina ta! Dacă- 
mi ascultai vorbele, de mult eram la serai cu pasărea de aur cu tot... 

Prințul cel mic se sui pe spinarea iepurelui, care trecu peste munți şi peste văi şi se 
opri pe o mare câmpie. în mijlocul acestei câmpii nemărginite se afla o mare grădină 
împrejmuită de ziduri joase, iar în mijlocul grădinii era o clădire mică, dar foarte 
arătoasă şi îngrijită. O iarbă verde ca mătasea acoperea câmpia. 

Iepurele vrăjit se opri şi zise: 

— Iată, am ajuns la seraiul padişahului cailor. Bidiviul de aur este singurul 
lui fiu. E un animal foarte blând şi ascultător. Vei intra pe poartă şi vei merge drept 
înainte fără să te uiţi în jur. în spatele seraiului padişahului cailor se află un mic 


conac. Acolo-i sălaşul bidiviului de aur, cu uşa mereu deschisă. Vei intra şi fără teamă 
te vei apropia de el, zicându-i: „Calul meu de aur, cu coama inelată, cu potcoave de 
aur, venit-am să te văd, să-ţi sărut botul şi ochii!”. Dacă vorbele tale îi vor plăcea, va 
necheza vesel. Atunci să-l apuci de hăţurile de argint, iar el te va urma. însă de nu va 
necheza, înseamnă că nu te-a plăcut şi tu să fugi fără să te uiţi înapoi. Dacă te prinde 
adişahul, te aruncă sub copitele cailor... 

Prinţul cel mic intră în grădină cu inima zvâcnindu-i în piept. Grădina era atât de 
rumoasă, iarba verde ca smaraldul strălucea în soare, încât prinţul mezin era vrăjit 
şi nu se mai sătura de privelişte. Merse fără să se uite în dreapta şi în stânga, căci 
încă îi mai răsunau în urechi vorbele iepurelui vrăjit. Ajunse în spatele seraiului 
adişahului cailor, văzu micul conac cu uşa deschisă. Intră în vârful picioarelor şi nu-i 
veni să-şi creadă ochilor: avea în faţă cel mai frumos bidiviu din lume, cu ochi 
strălucitori, cu o coamă de aur precum vălul unei mirese, cu nişte picioare subţiri şi 
înalte ce jucau pe loc, gata parcă să zboare. 

Buimăcit de minunata fiinţă, prinţul uită de el, dar îşi reveni iute, amintindu-şi de 
oveţele urecheatului. Se apropie încet de bidiviul de aur: 

— Calul meu de aur, cu coama inelată, cu potcoave de aur, venit-am să te 
văd, să-ţi sărut botul şi ochii... 

Nu-şi isprăvi bine vorbele prinţul şi bidiviul începu să necheze vesel. Inima-i veni la 
oc, îl apucă de hăţurile de argint şi pomi să iasă din grădină. La poartă îi aştepta 
iepurele vrăjit. Prinţul încălecă cu iepurele în spate, iar calul ţâşni precum o săgeată 
şi zbură mai iute decât vântul peste munţi, peste văi. 

Cât ai clipi din ochi, bidiviul de aur ajunse la seraiul padişahului fecioarelor. Prinţul 
cel mic descălecă, intră în serai, se înfăţişă padişahului fecioarelor, îi arătă bidiviul 
de aur şi ceru învoirea de a pleca cu fata de aur. Padişahul, mişcat de vitejia şi 
cutezanţa prinţului, pe lângă fata de aur, îi dădu şi bidiviul de aur. 

Prinţul cel mic ieşi din serai cu fata de aur, o urcă pe bidiviul de aur, iar el se sui pe 
spinarea iepurelui vrăjit. Zburând ca vântul, ajunseră la seraiul padişahului păsărilor. 
La poartă rămaseră iepurele vrăjit şi bidiviul de aur, iar prinţul cu fata de aur intră în 
serai, se plecă în faţa padişahului şi zise: 

— Mărite padişah, ţi-am îndeplinit porunca. Iată fata de aur! 

Padişahul păsărilor veni lângă prinţ şi-l bătu pe umăr: 

— Aferim, flăcăule! Ai dovedit că eşti un om viteaz şi neînfricat. Am avut 
credinţa că vei fi în stare să iei şi pasărea de aur, după ce ai trecut de atâtea 
oprelişti. De aceea, cu mâna mea îţi voi da pasărea de aur, dar şi fata de aur să fie a 
ta! 

Prinţul cel mic, fata de aur, bidiviul de aur, pasărea de aur şi iepurele porniră la 
dram. Ajunseră la izvorul unde îi ieşise în faţă iepurele vrăjit. Acesta zise: 

— Prinţul meu, eu rămân aci. Dar am o rugă, ia-ţi săgeata şi omoară-mă! 
La auzul acestor cuvinte, prinţul rămase buimac: 

— Cum se poate aşa ceva, iepurele meu alb?! în viaţa mea n-am avut parte 
de binele pe care mi l-ai făcut tu, cum să vrea mâinile mele să te omoare? 

Iepurele vrăjit: 

— Dacă îmi vrei binele, trebuie să mă ucizi. Dar de nu poţi, cel puţin 
ascultă-mi vorbele: să nu cumva să te aşezi lângă o fântână, căci amarnic te vei căi! 
Prințului i se umeziră ochii la despărţirea de iepurele vrăjit, care îl ajutase să treacă 
de atâtea primejdii. Fluturându-şi urechile, iepurele vrăjit se făcu nevăzut... 

Prinţul cel mic sări în spinarea bidiviului de aur, iar fecioara de aur şi pasărea de aur 
îl urmară şi aşa ajunseră la locul cu hanuri. La hanul cel arătos îşi găsi fraţii, dar vai, 
în ce hal erau: fără niciun galben, fără cai, fără veşminte, pe care le pierduseră la 
jocuri. Erau într-o stare jalnică şi aşteptau să- i ajute cineva. 

Prinţul cel mic plăti datoria către hangiu, dându-i samarul calului său, apoi purceseră 
la drum. El povesti fraţilor săi toate păţaniile sale, iar fraţii mureau de invidie. Ei îşi 


ziseră: „Dacă află tatăl nostru isprăvile lui, ne facem de ruşine. Cu ce obraz ne vom 
înfăţişa înaintea lui? Să-i venim de hac şi să ducem noi la serai fata, pasărea şi 
bidiviul”. 

Fraţii se prefăcură că sunt înfometați şi căutară un mal de apă, dar nu găsiră. Le ieşi 
în cale o fântână. Se aşezară lângă ea şi începură să îmbuce câte ceva. Fratele cel 
mare: 
— Tare mi-e sete. Să luăm apă din fântână, dar cel mai mic dintre noi 
trebuie să coboare! 

Prinţul cel mic se învoi, căci nu-i trecea prin minte că fraţii săi ar putea să-i facă rău. 
Fraţii îşi scoaseră cingătorile, le legară una de alta, îl legară pe prinţ şi îi dădură 
drumul în fântână. îi dădură şi un burduf. 

Prinţul cobori şi începu să le trimită apă cu burduful. Cei de afară băură pe săturate. 
Fraţii dădură drumul la legătură şi prinţul cel mic rămase în fântână. îi strigară: 

— Ne-a scăpat legătura din mână. Mergem să căutăm funie şi te-om scoate 
de acolo! 
Prințul cel mic crezu în spusele fraților săi. Să-l lăsăm să aştepte în fundul puţului, 
iar noi să vedem ce făceau ceilalţi. Cei doi fraţi mai mari luară bidiviul de aur, 
fecioara de aur şi pasărea de aur şi plecară spre serai. Padişahul, mama lor şi toată 
lumea din serai se bucurară de întoarcerea prinților. Numai că, din ziua sosirii, 
fecioara de aur nu mai vorbea, pasărea de aur nu mai cânta şi bidiviul de aur nu mai 
necheza. încercară în fel şi chip, dar nu găsiră niciun leac. Toată lumea era necăjită 
de dispariţia prinţului cel mic. 

Să-i lăsăm cu necazul lor, iar noi să ne întoarcem la prinţul cel mic. Acesta rămase 
zile întregi în fântână. Era lihnit de foame. Se ţinea doar cu apă. îi veni în ajutor tot 
iepurele vrăjit, care îşi lăsă coada şi prinţul ieşi prinzându-se de ea. Deoarece nu-i 
ascultase vorbele, iepurele vrăjit îl bătu cu urechile-i mari, zicând: 

— Haide, du-te! De-acum încearcă să fii mai ascultător. Eu nu mai pot să-ţi 
fiu de ajutor. 

Prinţul cel mic porni spre casă, hrănindu-se doar cu poame sălbatice. Se duse la serai 
fără să se facă cunoscut şi intră ucenic pe lângă bucătar. Pe dată bidiviul de aur 
începu să necheze, pasărea de aur să cânte şi fecioara de aur să vorbească. Slujitorii 
alergară la padişah, care întrebă: 

— Cine a venit azi la serai? 

Aflând că bucătarul are un nou ucenic, padişahul porunci ca acesta să fie chemat la 
el. Prințul cel mic se aruncă la picioarele tatălui şi îi sărută mâna. Padişahul îl 
recunoscu, îl îmbrăţişă şi-l puse să-i povestească prin ce trecuse. 

Pentru răul pe care-l făcuseră fratelui lor mai mic, padişahul îi trimise pe prinţul cel 
mare şi pe cel mijlociu cu treburi grele în cele mai îndepărtate colţuri ale împărăției, 
unde rămaseră până la sfârşitul vieţii lor... 

Mândru de isprăvile fiului cel mic, padişahul i-a făcut nuntă patruzeci de zile şi 
patruzeci de nopţi, însurându-l cu fecioara de aur. 

După un an, nevasta prinţului născu un băiat voinic, care crescu şi în fiecare zi se 
juca în grădină, într-o zi, pe când micuțul se juca în grădină, apăru un iepuraş care 
parcă voia să se joace cu el. Slujitorii îi povestiră întâmplarea prinţului, care a doua 
zi se ascunse într-un ungher cu arcul în mână. Ca şi prima dată, iepuraşul veni lângă 
copilaş, iar prinţul slobozi o săgeată. îndată iepuraşul dispăru şi în locul lui apăru o 
copilă, care zise: 

— Nu mă recunoşti, frate? Aşa de repede ţi-ai uitat sora cea mică? 

Prinţul îşi aminti că îi dispăruse o soră pe când era doar un prunc. Se aruncară unul 
în braţele celuilalt şi se grăbiră să se înfăţişeze padişahului şi mamei lor. Mare fu 
bucuria părinţilor la regăsirea copilei pierdute cu ani în urmă. Ea le povesti: 

— Când mă jucam în grădină, în față mi-a apărut un iepure. Zâmbea şi mă 
chema la el. Mergea şi eu mergeam după el. Apoi intră într-o peşteră. Am intrat şi eu. 


Mi-a arătat un tas şi m-a îndemnat să beau din el. Nici n-am băut bine, că m-am şi 
prefăcut într-un iepure vrăjit. înţelegeam şi graiul iepuresc, dar aveam şi grai 
omenesc. Eu am fost cea care a ieşit în calea fraţilor mei şi i-a scăpat de necazuri. 
Acum aţi înţeles? 

Din acea zi, nicio pasăre n-a mai furat mărul din grădina seraiului. 

Ei să fie fericiţi, ceea ce vă dorim şi vouă... 


Burduful de brânză 


poveste turcă 


A fost odată, ori n-a fost. A fost demult un burduf de brânză. 

într-o zi, tot rostogolindu-se, se duse la uşa unei bătrâne şi bătu. Când se deschise 
uşa, bătrâna văzu în faţa ei un flăcău trupeş, rotofei, cu faţa rotundă. îl pofti în casă: 
— Intră, fiule! 

Rostogol, rostogol, burduful de brânză intră şi se aşeză într-un ungher. Când bătrâna 
s-a apropiat, el i-a dat un pumn de arginţi, zicându-i: 

— Mătuşă dragă, ia banii ca un dar de la mine, însă am o rugăminte. 
Numai tu poţi s-o îndeplineşti... 

Bătrâna se bucură la vederea arginţilor: 

— Haide, fiule, zise ea, ce vrei tu, aia fac. 

Burduful de brânză: 

— Pune-ţi încălţările de argint, du-te la padişah şi cere-i fata pentru mine! 
Bătrâna îşi puse încălţările de argint, se duse la serai şi se înfăţişă soţiei padişahului: 
— Am venit s-o cer pe fata voastră cea mare pentru fiul meu, burduful de 
rânză. 

Soţia se sfătui cu padişahul, apoi se-ntoarse la femeie: 

— Dacă feciorul tău poate să ne aducă zece chiupuri pline cu argint, atunci 
îi dăm fata. Dacă nu, să- şi caute altă fată! 

Bătrâna se întoarse acasă şi povesti burdufului de brânză cele spuse de soţia 
adişahului. Burduful, cu statura lui mică, începu să ţopăie, să râdă, apoi: 

— Ce înseamnă zece chiupuri de arginți pentru mine?! îi dau douăzeci de 
chiupuri pline cu argint! 

A doua zi dimineaţă, bătrâna duse la serai douăzeci de chiupuri pline cu argint, 
încărcate în care. Padişahul şi nevasta lui se învoiră. Pregătirile odată terminate, se 
ăcu nuntă, care ţinu patruzeci de zile şi patruzeci de nopţi. în noaptea nunţii, tinerii 
însurăţei se duseră în odaia lor. Fata padişahului îi trase un picior burdufului de 
rânză, zicându-şi: „Ce fel de om mai e şi ăsta?”. în urma loviturii, burduful se 
rostogoli şi nimeri în pat. Fata padişahului îşi zise că ea nu poate trăi cu un asemenea 
om şi plecă la mama ei. 

Burduful de brânză nu putu dormi până dimineaţa. în zori ieşi din odaie, se rostogoli 
e scări, ieşi pe poartă şi se duse la bătrână. 

Bătrâna se necăji că fiul ei a fugit de acasă în prima zi de după nuntă. Dar burduful 
de brânză o linişti, îi dădu un pumn de perle şi-i zise: 

— Ia perlele astea şi cere-o de data asta pe fata mijlocie a padişahului! 
Bătrâna luă perlele, îşi puse încălțările bătute cu perle şi se duse la serai s-o ceară pe 
ata mijlocie a padişahului. 

Nevasta padişahului se sfătui cu soţul ei, apoi veni la bătrână: 

— O dăm pe fata mijlocie, dar feciorul tău să ne aducă douăzeci de 
chiupuri pline cu perle... 

Bătrâna se întoarse acasă şi spuse burdufului de brânză ce vor părinții fetei. Burduful 
începu să râdă, să se dea de-a rostogolul: 


— Ce înseamnă pentru mine douăzeci de chiupuri cu perle?! Le dau 
patruzeci de chiupuri pline cu perle! 

Apoi ieşi din casă şi după o vreme se întoarse cu o mulţime de care pline cu patruzeci 
de chiupuri de perle. Bătrâna duse carele la serai, iar padişahul şi nevasta lui se 
învoiră s-o dea pe fata mijlocie. Patruzeci de zile şi patruzeci de nopţi ţinu nunta 
dintre fata cea mijlocie a padişahului şi burduful de brânză. în noaptea nunţii, fata 
mijlocie, ca şi sora ei mai mare, îi dădu un picior burdufului, zicându-şi: „Ce fel de om 
poate fi un burduf?” Acesta se rostogoli şi nimeri în pat, iar fata se întoarse lângă 
mama ei. 

Nici în acea noapte burduful de brânză nu putu dormi. în zori ieşi din odaie şi, tot 
rostogolindu-se, ajunse la casa bătrânei. Şi acum bătrâna se necăji, iar burduful de 
brânză scoase un pumn de aur: 

— Ia aurul, du-te la serai şi cere-o pe fata cea mică a padişahului! 

Bătrâna îşi puse încălţările de aur, se duse la nevasta padişahului şi-o ceru pe fata 
cea mică. Padişahul şi nevasta lui se învoiră, dar mama fetei zise: 

— Fata noastră cea mică este mai frumoasă decât surorile ei şi mai 
năzuroasă. Pentru ea cerem patruzeci de chiupuri pline cu aur... 

Bătrâna se întoarse acasă şi povesti totul. Burduful de brânză iar râse şi se rostogoli 
prin casă: 

— Ce Înseamnă patruzeci de chiupuri de aur pentru mine?! Le voi da 
optzeci de chiupuri cu aur! Bătrâna: 

— Fiule, de unde atâta aur? Dacă te vor goni din nou din serai, nu-i păcat 
de aur? 

La care burduful: 

— Nu te îngrijora, eu îndată aduc aurul. Iar de data asta nu voi fi gonit din 
serai... Tu pregăteşte-te, că eu aduc aurul... 

Burduful ieşi din casă şi se întoarse cu multe care pline cu chiupuri cu aur. 

— Iată, zise el, optzeci de chiupuri pline cu aur. Du-le la serai şi cere-o pe 
fata cea mică a padişahului! 

Bătrâna era gata de drum. însoți până la serai carele încărcate cu chiupurile cu aur, 
se înfăţişă înaintea soției padişahului şi o ceru pe fata cea mică. Aceasta se învoi şi 
începură pregătirile de nuntă. 

De data aceasta se făcură pregătiri nemaivăzute până atunci, la nuntă a fost chemată 
toată lumea, au fost aduşi cei mai buni cântăreţi, sute de oi fură sacrificate, se făcu 
un munte de pilaf, dulciurile umpleau tipsii întregi, iar nunta ţinu patruzeci de zile şi 
atruzeci de nopţi. 

în noaptea nunţii, tinerii însurăţei se duseră în odaia lor, iar fata cea mică a 
adişahului privi spre burduful de brânză, zâmbind: 

— Ah, ce bărbat frumos eşti, precum o minge de aur! 

Burduful de brânză: 

— Prinţesa mea, tu eşti făcută să fii soţie de om. lată că eu sunt om, şi nu 
un burduf de brânză! Burduful de brânză se rostogoli de trei ori şi se prefăcu într-un 
flăcău arătos precum luna în a cincisprezecea zi, iar fata se bucură tare şi se aruncă 
în braţele soţului ei. 

Flăcăul zise: 

— Mâine, când voi, cele trei surori, veţi sta la fereastră, eu voi trece prin 
aţa casei sub înfăţişarea mea de om. Să vedem ce vor zice surorile tale! Dacă te vor 
necăji spunându-ţi că ai ca soţ un burduf de brânză, să nu cumva să le spui că eu sunt 
cel care trece prin faţa casei. Altfel, nu mă vei mai vedea niciodată... 

Fata se învoi şi a doua zi dimineaţă se duse lângă surorile ei, care începură să râdă de 
ea: 

— Fată fără minte ce eşti! Cum poți să trăieşti cu un burduf de brânză? De 
ce nu l-ai alungat aşa cum am făcut noi? 


— Voi încă nu v-aţi măritat. Cel puţin eu am un cămin. Chiar dacă soţul 

meu este un burduf de brânză, este alegerea mea... 

Surorile: 

— Aaaa, dacă-i aşa, şi noi ne vom mărita cu doi bărbaţi care vor trece prin 

dreptul ferestrei, oricine ar fi ei. 

Sora cea mică râse în sinea ei. Cele trei surori începură să aştepte la fereastră. După 

un timp, soţul surorii mai mici trecu prin dreptul ferestrei. Sora cea mare zise către 

cea mică: 

— Ai văzut ce noroc am? Uite un flăcău frumos precum luna în a 

cincisprezecea zi! Nu-i un burduf de brânză ca soțul tău. îndată să trimit un slujitor 

să afle unde stă arătosul flăcău... 

Fata cea mică nu mai răbdă şi izbucni în hohote de râs: 

— Dar el este soțul meu! Ce ați crezut că-i burduf de brânză este acest 

flăcău frumos. V-am păcălit... 

Auzind aste cuvinte, sora cea mare şi cea mijlocie se înroşiră ca sfecla. Spuseră vorbe 

grele surorii mai mici şi plecară. 

Sora cea mică alergă afară să-şi caute soţul, dar, oricât se strădui, nu-l găsi. Parcă 

intrase în pământ... Se duse plângând la tatăl ei, îi povesti prin ce trecuse şi-l rugă: 

— Să-mi dai veşminte de fier, un toiag de fier, încălțări de fier, căci eu 

merg în căutarea soţului meu... 

Padişahul îi dădu cele cerute, porunci slugilor să-i pună şi merinde în desagă şi-şi luă 

rămas-bun de la fiica sa. Prinţesa purcese la drum şi merse, şi merse, cale lungă 

străbătu şi ajunse la Muntele de Argint. Acolo întrebă pe nişte copii care se jucau: 

— L-ați văzut pe flăcăul de argint? 

Copiii: 

— Nu, nu l-am văzut. 

Prințesa se necăji, dar îşi urmă drumul şi merse, şi merse, şase luni tot merse, până 

ajunse la Muntele de Perlă. Acolo întrebă copiii care se jucau: 

— L-ați văzut pe flăcăul de perlă? îmi arătați şi mie locul unde se află? 

Copiii: 

— Nu, nu l-am văzut. 

Negăsindu-l nici aici, prinţesa merse mai departe, şi merse, şi merse, zile în şir, 

săptămâni şi luni merse... Ajunse la Muntele de Aur. Câţiva copii se jucau. îi întrebă: 

— L-aţi văzut pe flăcăul de aur? 

Copiii: 

— Cum să nu-l vedem! El este învățătorul nostru. Stă în conacul din faţă 

împreună cu mama lui zmeoaică. 

Prinţesa: 

— Nu vreţi voi să-l chemaţi aici? Dacă mă duc eu acolo, mama zmeoaică 

poate să mă mănânce. 

Un copil se duse să-l cheme. După puţin timp, flăcăul apăru. Se miră văzându-şi 

nevasta înveşmântată în fier, cu încălțări de fier şi cu un toiag de fier în mână, dar se 

şi bucură: 

— Ai văzut că, dacă n-ai putut pui pază limbii, a trebuit să vii până aici?! 

Mă bucur de regăsire, dar, dacă află mama zmeoaică, te mănâncă. Mă duc să-i spun 

că ai venit. 

Flăcăul se duse la mama lui şi îi spuse că, dacă nu-i face nimic, o aduce pe nevasta 

lui. Mama: 

— Dacă ea îţi este soţie, mie mi-e noră. Jur că nu-i fac nimic! Du-te şi adu- 

o! 

Flăcăul îşi aduse nevasta, care se duse prin spatele zmeoaicei şi supse de lasânul ei. 
Atunci 


zmeoaica zise: 


— Vino, fata mea, tu eşti nora mea, dar şi copila mea... Bine ai venit! 

O vreme statură de vorbă, apoi merseră la culcare. A doua zi dimineaţă, flăcăul îşi 
încărcă avuţia într-un car, o sui pe prinţesă pe un cal, îşi luară rămas-bun de la mama 
zmeoaică şi porniră la drum... 

Merseră şi merseră, până ajunseră în ţara prinţesei. Se duseră la seraiul tatălui ei. 
Padişahul şi nevasta lui tare se bucurară văzându-şi fata nevătămată, măritată cu un 
flăcău chipeş, şi nu cu un burduf de brânză. 

Şi-au trăit până la adânci bătrâneţi... 


Sarea 


oveste turcă 


A fost odată, ori n-a fost... în vremuri foarte îndepărtate trăia un padişah care avea 
trei feciori. Padişahul era cam nătâng, făcând lucruri nedemne de vârsta lui şi de 
rangul de padişah, iar lumea râdea de el. Nu se ocupa deloc de treburile împărăției, 
etrecându-şi timpul cu vânătoarea şi rânduind tot felul de zaiafeturi, într-o zi, îşi 
chemă la el feciorii şi le zise: 

— Ia spuneți, cât de mult mă iubiți? 

Fiind obişnuiţi cu purtările ciudate ale tatălui lor, prinții nu luară în seamă 
întrebarea, dar ştiau cât de tare se mânie dacă nu-i dau niciun răspuns. Primul zise 
rințul cel mai mare: 

— Tăticule, eu te iubesc ca pe aur, ca pe diamant, ca pe briliant. 

Tare mult îi plăcu padişahului răspunsul fiului cel mare. După ce râse în hohote, zise 
către fiul mijlociu: 

— Ia să vedem, tu cât de mult mă iubeşti? 

Prinţul mijlociu: 

— Tăticule, te iubesc ca pe miere, ca pe baclava, ca pe cataif. 

Şi răspunsul fiului mijlociu îi plăcu padişahului. Plin de voie bună, privi spre fiul cel 
mic şi-l întrebă: 

— Spune tu, feciorul meu cel mic, cât de mult mă iubeşti? 

Prinţul cel mic rămase pe gânduri, apoi zise: 

— Eu te iubesc ca pe sare. 

Neaşteptându-se la un asemenea răspuns, fraţii mai mari se veseliră, iar padişahul 
deodată se- ncruntă: 

— Ce-ai zis, ce-ai zis? Mă iubeşti ca pe sare, hai? Nu ţi-e ruşine, hainule?! 
N-ai găsit în toată lumea altceva mai de preţ?! 

Mânios, padişahul scoase dintr-un cufăr de sidef două pungi cu aur şi le aruncă una 
spre fiul cel mare, cealaltă spre fiul mijlociu, apoi le făcu semn să iasă. în timp ce 
prinții se retrăgeau făcând temenele, padişahul bătu din palme. îndată apăru un 
harap, căruia îi porunci: 

— Numaidecât să vină călăul! 

Slujitorul harap ieşi şi după scurt timp veni cu doi călăi harapi înalți de statură, goi 
până la brâu, cumpliți la vedere. 

Arătând spre fiul cel mic, padişahul zise: 

— Luaţi-l! Scurtaţi-l de cap! Dacă nu-mi împliniţi porunca, vă fac bucăţi! 
Ca toată suflarea din serai, şi călăii tare îl iubeau pe micul prinţ. La porunca 
padişahului, îl scoaseră pe prinţ târâş. Aduseră doi cai. Pe unul se urcară un călău şi 
prinţul, pe celălalt al doilea călău şi luară drumul muntelui. Se opriră departe de 
serai. 

Micul prinţ era tare amărât, gata să izbucnească în plâns. Călăilor le era milă de el. 
Unul din ei zise: 


— Prinţul meu, noi nu-ţi facem nimic, dar cu urechile tale ai auzit porunca 
padişahului. Scoate-ţi cămaşa, noi o vom muia în sângele unui iepure şi ne vom 
înfăţişa padişahului, îi vom da cămaşa însângerată şi vom zice: „lată, l-am ucis!”. Tu 
pleacă cât mai departe şi nu te mai întoarce în ţară! 

Prinţul fu bucuros de mărinimia călăilor, îşi scoase cămaşa şi le-o dădu, le mulţumi că 
i-au salvat viaţa, sări pe cal şi se făcu nevăzut. Şi-a mers, şi-a mers, şi-a tot mers, 
peste dealuri, peste văi, cale de şase luni... Ajunse într-o ţară, dar era aşa de ostenit, 
că era în stare să coboare de pe cal şi să se întindă oriunde. 

Intră în oraş şi sună la uşa primei case pe care o întâlni. îi deschise o femeie în 
vârstă, căreia îi povesti că este străin şi singur pe lume şi pe care o rugă să-l ia de 
suflet, fără să-i spună că-i prinţ. Femeia cea vârstnică nu avea soţ, nu avea copii, tare 
îi era urât de una singură. Bucuroasă că norocul i-a adus la uşă un fiu gata crescut, îl 
primi în casă cu braţele deschise. îi puse în faţă bucate, iar prinţul, după ce-şi 
astâmpără foamea, se duse la cişmea, se spălă pe mâini, pe faţă, dădu nutreţ calului, 
apoi căzu într-un somn adânc. 

A doua zi dimineaţă, prinţul se trezi şi se uită pe fereastră. Văzu cum o mare mulţime 
se scurge spre un loc. O întrebă pe bătrână: 

— Măicuţă, unde se duc oamenii? Este sărbătoare? 

Femeia: 

— Nu-i sărbătoare, fiule, dar este ceva mult mai de seamă. Azi va fi 
slobozită pasărea norocului şi va fi ales noul padişah... 

Prinţul: 

— Măicuţă, du-mă şi pe mine! Să ne uităm şi noi. 

Bătrâna îi făcu pe plac şi ieşiră din casă, alăturându-se mulţimii care se îndrepta 
către un maidan. Acolo, după ce se adună toată suflarea oraşului, dădură drumul 
păsării norocului, care începu a se învârti deasupra mulţimii. Fiecare nădăjduia ca 
pasărea să se aşeze pe capul său şi se înălța pe vârfuri. 

După ce se-nvârti o vreme, pasărea norocului să nu se aşeze pe capul prinţului cel 
mic?! 

Nimeni nu se-nvoi, cu toţii ziceau: 

— Este un străin! Un venetic nu poate fi padişahul nostru! 

Se luă hotărârea ca a doua zi lumea să vină din nou pe maidan. De data aceasta, 
prinţul se duse în cimitirul de alături şi se aşeză pe o piatră, nevrând să mai supere 
pe cineva. 

Dădură drumul păsării norocului. Toată lumea privea în sus cu nerăbdare, urmărind 
zborul păsării, care, după ce se-nvârti în cerc de câteva ori, să nu se aşeze tot pe 
capul prinţului?! 

Lumea începu din nou a cârti, zicând: 

— Nu se poate, nu se poate! 

învoiala a fost ca pasărea să fie slobozită de trei ori. Urma ca lumea să se adune iar 
pe maidan. 

Nici nu se iviră bine zorile, că mulţimea se scurse spre maidan. Prinţul şi bătrâna se 
duseră şi ei. Sloboziră pasărea norocului, care şi de data asta, după ce se roti de 
câteva ori, veni şi se aşeză pe capul prinţului. Acum nimeni nu mai avu ce spune. 
Micul nostru prinţ deveni padişah şi-ncepu a cârmui ţara. în scurt timp se făcu iubit 
de toţi prin felul lui de a fi, deschis şi drept. Multe lucruri bune făcea pentru oameni 
şi ţară, purtându-se cu înţelepciune. 

Trecură ani buni. Tânărul padişah trimise o epistolă tatălui său, poftindu-l în ţara lui, 
fără a-şi dezvălui numele. Tatăl primi cu plăcere să fie oaspetele padişahului din ţara 
vecină, căci era dornic de plimbări şi zaiafeturi. Porni cu un alai de prinți şi ostaşi. 
Tânărul padişah porunci să fie gătite felurite bucate alese, dar fără sare. La întâlnirea 
cu tatăl său, nu fu recunoscut, căci îşi lăsase barbă şi mustăţi. 

Se făcu seară, se-ntinse o masă bogată, cu minunate bucate. Padişahul musafir lăudă 


bucatele, dar se miră că nu au sare. Nu zise nimic. 

A doua zi dimineaţă se duse la ostaşii lui să-i întrebe dacă au fost bine ospătaţi, iar ei 
se plânseră că bucatele nu aveau sare. 

La prânz se aduseră merinde tot fără sare. Atunci padişahul oaspete zise: 

— Fiule, în ţara ta nu se află sare? 

Padişahul cel tânăr: 

— Se află, şi încă atât de multă, că de aci pleacă sarea în lumea toată. 
Oaspetele, uimit peste măsură, zise: 

— Dar toate bucatele voastre nu au sare. Care-i pricina? 

Padişahul cel tânăr: 

— Auzit-am că nu vă place deloc sarea, că ați poruncit ca în bucate să nu 
se pună sare. De aceea şi eu am poruncit oamenilor mei să nu vă pună sare în bucate. 
Padişahul oaspete spuse: 

— Nu-i adevărat! Aţi înțeles greşit. Se poate viață fără sare? Mie îmi place 
mult sarea. 

Atunci tânărul padişah zise zâmbind: 

— Dar cum se face că, atunci când feciorul tău cel mic ţi-a zis că te iubeşte 
ca pe sare, tu l-ai dat pe mâna călăilor? 

La auzul acestor vorbe, padişahul îşi veni în fire, se uită mai bine la tânărul padişah 
şi-l recunoscu. Din ochii lui picurară două lacrimi. Tatăl şi fiul se-mbrăţişară, 
bucuroşi de regăsire. Trăiră mulţi ani fericiţi. 


lepurele şi broasca-ţestoasă 


poveste turcă 


La marginea unei păduri trăiau odată un iepure şi-o broască-ţestoasă. într-o zi, 
puseră rămăşag că fiecare aleargă mai repede decât celălalt. Luară hotărârea de a 
alerga până la movila din faţă. Iepurele: 

— Cine ajunge primul la movilă, acela câştigă. 

Purceseră la drum. Iepurele, zicând că el e oricum mai iute de picior decât broasca- 
ţestoasă, intră într-o grădină, unde ronţăi nişte morcovi, îl luă somnul şi adormi, 
uitând de întrecere. 

Acum să vedem ce făcea broasca-ţestoasă. Fără să se uite nici în dreapta, nici în 
stânga, broasca- ţestoasă merse şi merse, peste dealuri, peste văi, ajungând la locul 
însemnat. 

Trezindu-se, iepurele se uită şi vede că broasca-ţestoasă de mult ajunsese la locul 
însemnat. începu s-alerge cât îl ţineau picioarele, dar în zadar, pierdu întrecerea, 
căci lăsase pe mâine treaba de azi. Iată o vorbă din bătrâni: „Nu lăsa pentru 
dimineaţă treaba de aseară, nu adăuga apă bucatelor gata făcute!”. Câştigă cel care 
întotdeauna citeşte, călătoreşte şi vorbeşte cu oamenii! 


Dreptatea 


poveste turcă 


A fost odată, ori n-a fost... Vorba multă-i păcat, vorba scurtă-i binefacere... 

Robii lui Dumnezeu erau mai numeroşi decât munţii, decât pietrele... 

Acesta-i un basm, de vei asculta, te va fermeca... 

în vremuri îndepărtate trăia o femeie ce avea trei feciori. Erau tare nevoiaşi, căci de 
curând femeii îi murise bărbatul. Se zice că ursita clatină până şi munţii. După ce 
isprăviră tot ce aveau, începură să fie strâmtoraţi, ducându-şi traiul de pe o zi pe alta. 


într-o zi, femeia chemă feciorii şi le zise: 
— De-acum sunteţi mari, aţi crescut. A venit vremea să munciţi, să vă câştigaţi 
pâinea. în casă nu mai avem nimic, nici bani şi nici de-ale gurii. Trebuie să găsiţi ceva 
de făcut, să munciţi. Eu îmi voi câştiga pâinea spălând rufe pe la vecini. 
Cei trei fraţi îşi puseră în tolbe ca merinde pâine uscată, brânză şi ceapă, apoi 
purceseră la drum, luându-şi rămas-bun de la maica lor. Şi-au mers, şi-au mers... Pe 
la amiază ajunseră lângă o apă, unde zăboviră spre a mânca şi a se odihni. 
Fratele cel mare zise: 
— Toţi trei avem în tolbă de-ale gurii. Nu ştim câtă cale mai avem de mers. 
De-om isprăvi merindele, flămânzim. De aceea, să mâncăm acum doar din tolba unuia 
din noi. Să lăsăm neatinse merindele din celelalte tolbe. Vom lua pe rând din ele. 
Fraţii ceilalţi încuviinţară. Cel mai mare frate se-ntoarse spre cel mai mic şi zise: 
— întâi mâncăm din tolba ta, căci tu eşti cel mai mic! 
Cel mic scoase merindele din tolbă şi le aşeză în faţa fraţilor săi. Mâncară cu toţii şi, 
după ce se odihniră puţin, porniră iar la drum. Şi-au mers, şi-au mers, fără încetare, 
fără odihnă, ceasuri şi zile întregi... 
Se făcu seară şi fratele cel mic zise către fratele cel mare: 
— Tare-s înfometat, de foame şi sete mi s-au muiat genunchii. 
Ce-ar fisă-midaţi puţină 
pâine şi-o 


ceapă să-mi astâmpăr foamea? 

Fratele cel mare: 

— Avem puţine merinde. Acum de-ţi vom da ţie, nouă ce ne mai rămâne? 
Mezinul n-a putut să zică nimic, dar tare s-a necăjit pentru vorbele fratelui cel mare 
şi-a mers mai departe. 

După încă o oră de mers, ajunseră lângă o pădurice. Arătând spre un măr de pe 
margine, prâslea zise: 

— Nu mai am putere să merg mai departe dacă nu mănânc câteva mere. 
Staţi să culeg câteva şi vă dau şi vouă! 


Urcându-se în pom, înfulecă câteva mere pe loc, apoi îşi umplu tolba.Se uită 
după fraţi să le 
arunce 


mere, dar nu văzu pe nimeni nici în dreapta, nici în stânga... 

Pricepând că fraţii săi l-au părăsit, tare se necăji. Pomi de unul singur şi pe drum se 
tot întreba din ce pricină fraţii lui s-au purtat atât de neomenos cu el. 

De la mere prinsese niscaiva putere, aşa că îşi iuți paşii, mergând pe cărări pustii şi 
neumblate, în nădejdea că va da de o aşezare omenească înainte de asfinţit. 
Se-ntunecase bine, iar flăcăul mergea uitându-se-n dreapta şi-n stânga. Deodată văzu 
o lumină şi se- ndreptă spre ea, gândindu-se că acolo găseşte o casă. înainta anevoie 
printre mărăcini, picioarele şi mâinile fiindu-i pline de sânge de la zgârieturi, iar 
veşmintele, sfâşiate. 

Lumina venea dinspre o colină. Cu cât înainta, cu atât se mărea şi ochiul de lumină. 
Când ajunse, îşi dădu seama că era un conac cu ferestre foarte mari. Intrând pe uşa 
lăsată deschisă, văzu cu uimire că se află într-o odaie necuprinsă, cu tavanul înalt cât 
un minaret, iar în mijloc, pe o vatră, fierbeau oale mai mari şi mai mici. într-un dulap 
de lângă cuptor erau sute de pâini cât un stat de om. Dându-şi seama că se află în 
casa unui căpcăun, flăcăul trase o mare spaimă, dar, nevăzând pe nimeni în preajmă, 
îşi veni în fire, se apropie de vatră, luă un polonic mare cât o lopată de grădină ce 
stătea atârnat de perete şi-l afundă într-una din oale. Amestecă fiertura şi văzu că 
înăuntru se aflau bucăţi mari de carne... Luă o bucată, rupse din pâine şi se puse pe 
mâncat. 

După ce-şi astâmpără foamea, cercetă locul şi văzu un dulap mare într-un colţ. Intră 
în dulap, închise uşa şi se puse pe aşteptat, trăgând cu ochiul printr-o găurică. 


Tot aşteptând, i se făcu somn şi, când să aţipească, auzi de afară mormăituri, larmă, 
voci ciudate. Flăcăul tremura de frică şi stătu nemişcat. 

După puţin timp, în odaie intrară căpcăunii, iar pământul se cutremura sub paşii lor. 
Flăcăul începu să-i numere: unu, doi, trei, cinci... douăzeci... încăperea se umplu de 
căpcăuni. 

Zoriţi de foame, căpcăunii dădură jos de pe vatră o oală, aşezând-o la mijloc, luară din 
dulap câte trei, patru pâini fiecare şi se aşezară roată în jurul oalei. Mormăind, 
fornăind, molfaind, plescăind din buzele lor groase, căpcăunii înfulecară într-o clipă, 
golind toate oalele. Apoi, sprijiniți cu spatele de perete, începură a vorbi. Unul din ei 
zise: 

— Ştiţi voi ce-am aflat azi? 

— Ce-ai aflat? întrebară ceilalți. 

Atunci căpcăunul povesti: 

— Vedeți muntele de colo... Sus pe creastă se vede un copac. Cică sub 
copacul cela mereu se culcă un şoarece. Dacă un om şi-ar arunca haina peste el şi l-ar 
omori, sufocându-l, atunci tot locul de sub copac s-ar umple de aur... Ce păcat că noi 
nu putem săvârşi lucrul ăsta! 

Câţiva căpcăuni: 

— Ce păcat că noi nu suntem oameni! 

Un altul zise: 

— Şi eu am aflat ceva asemănător. Cică în satul din spatele muntelui 
trăieşte un morar sărman. Se zice că piatra de moară e plină de aur pe dinăuntru, dar 
morarul nu are ştire. Dacă morarul ar sfărâma cu mâna lui piatra, aurul ar ieşi la 
iveală. Dacă altcineva o sfarmă, aurul dispare... Căpcăunii: 

— Ce folos pentru noi! 

Un alt căpcăun: 

— Azi am aflat şi eu ceva. Cică fata padişahului din India e oarbă. De ani 
de zile n-a fost doftor sau vraci care să n-o vadă, n-a fost leac pe care să nu-l fi 
încercat, dar totul a fost în zadar, ochii fecioarei nu s-au vindecat. Se zice că ar fio 
cale: dacă ai freca ochii fetei cu frunzele uscate ale unui curmal ce se află în grădina 
seraiului, atunci ochii fecioarei îndată s-ar deschide. 

Căpcăunii: 

— Nouă nu ne slujeşte la nimic, căci nu suntem oameni. India e o ţară tare 
îndepărtată şi noi nu putem ajunge acolo. Şi chiar de putem merge, nu ne vor lăsa în 
serai, ne vor ucide. 

Nu trecu mult şi flăcăul auzi horăituri ca nişte tunete. Unul după altul, căpcăunii 
căzură într-un somn adânc. Flăcăul ieşi încetişor din dulap. Ca să ajungă la uşă, era 
nevoit să treacă printre căpcăunii adormiţi. Sări peste doi, dar ca să treacă peste al 
treilea trebuia să-l calce pe picior. Tremurând de frică să nu-i trezească pe căpcăuni, 
flăcăul trecu călcându-l pe al treilea pe picior şi niciunul nu se trezi, cu toţii fiind 
adânciţi în somn. Se strecură pe uşă şi pomi spre munte, începu să urce şi spre 
dimineaţă ajunse în vârf. La rădăcina unui copac văzu şoarecele adormit, îşi luă haina 
şi, cu mare băgare de seamă, o aruncă peste şoarece. Aşteptă puţin, apoi ridică încet 
haina să vadă dacă a murit. Şoarecele zăcea nemişcat. Aplecându-se să vadă mai 
bine, ce credeţi că i se înfăţişă dinaintea ochilor? Ceea ce crezuse că sunt pietre 
acum se prefăcuseră în aur strălucitor. De bucurie, era cât pe ce să-şi înghită limba. 
Flăcăul îşi burduşi buzunarele cu aur, iar ceea ce prisosi îngropă. Se aşeză la umbra 
unui copac cu frunziş bogat şi, doborit de oboseală, pe loc adormi. 

în zori, fu trezit de lătrat de câine. Se sculă şi pomi la dram, apucând calea spre 
muntele aflat de cealaltă parte a conacului căpcăunilor. Şi-a mers, şi-a mers, 
astâmpărându-şi setea cu apa râurilor. Când cerul începu să se întunece, ajunse la 
poalele muntelui. Fără hodină, trecu peste munte, iar la miezul nopţii ajunse în sat şi 
căută casa morarului. Intră în casă şi-l găsi pe morar dormitând. Dădu bineţe, se 


aşeză şi, zicând că e înfometat, ceru de mâncare. Morarul îi puse în faţă două turte, 
cerându-şi iertare că nu are altceva, fiind tare sărman. 

Vorbiră de una, de alta. Când morarul se plânse de sărăcie, flăcăul zise: 

— Pentru tine e lesne să fii bogat... 

Neînţelegând nimic din spusele feciorului, morarul răspunse: 

— Cum? N-am priceput prea bine. Zici că pentru mine-i uşor să ajung 
bogat? 

Flăcăul: 

— E uşor, dar trebuie să faci cum îţi zic eu. 

Nerăbdător, morarul zise: 

— Spune, primesc să fac tot ce vrei! 

Feciorul zise atunci: 

— Ia un topor şi sparge piatra cea mare a morii! 

Crezând că flăcăul şi-a pierdut minţile, morarul spuse: 

— Fiule, se pare că ai înnebunit! Dacă eu fărâm piatra, cum va mai lucra 
moara? Atunci nu voi fi bogat, ci voi muri de foame! 

Flăcăul zâmbi şi, scoțând din buzunar zece bani de aur, îi aruncă la picioarele 
morarului: 

— Iată parale! Cu astea poți lua zece pietre de moară! Haide, sparge 
piatra, restul nu te priveşte! 

La vederea aurului, morarului i-au sclipit ochii. Luă toporul şi lovi piatra de moară cu 
toată puterea. Piatra se sparse în sute de bucăţi şi ce să vezi? Mii de bani de aur se- 
mprăştiară prin toată moara. Sărmanul morar era cu totul buimăcit, căci în viaţa lui 
nu văzuse atâta bănet de aur. După ce ferecă bine uşa morii, zise: 

— Nimeni să nu vadă ce avem aci. Hai să strângem banii! Dumnezeu să te 
binecuvânteze! El mi te- a trimis... 

Tremurând din mâini şi din picioare, bucuros nevoie mare, morarul strânse aurul şi 
umplu sacii de faină. Un sac îl puse în faţa feciorului, zicând: 
— Asta-i partea ta, ia sacul! 

Feciorul: 

— Nu, totul e-al tău. Foloseşte banii cu chibzuială, cumpără pământ şi 
dobitoace. Până la moarte vei trăi în tihnă, fără a da socoteală nimănui. Eu am destul 
aur acum, de-oi mai avea nevoie, vin să- ţi cer. 
Flăcăul luă doar cei zece bani de aur pe care îi aruncase la picioarele morarului şi, 
luându-şi rămas- bun, îşi văzu de drum. Spre dimineaţă, ajunse într-un oraş. Se duse 
la un han, îşi luă o odaie şi se culcă. Dormi până spre seară. Deşteptându-se, se duse 
la bazar, cumpără un cal, umplu desaga calului cu fân şi apucă drumul Indiei. 
Şi-a mers, şi-a mers, şi-a tot mers, peste dealuri, peste văi, ziua şi noaptea, şase luni a 
mers, până când a ajuns în India. 

Aflând unde-i sălaşul padişahului, se duse şi trase la un han. Cumpără nişte veşminte 
arătoase, o taşcă şi, trecând prin faţa seraiului, începu să strige: 

— Sunt doftor de ochi!.. Vindec ochii ce nu văd!... Are cineva nevoie de 
leacurile mele? 

Se-nvârti de câteva ori prin faţa seraiului. Se deschise o fereastră şi apăru capul unui 
slujitor harap, care strigă: 

— Hei, doftor bei, doftor bei! 

Feciorul se duse la uşa seraiului şi aşteptă. Slujitorul veni şi-l duse în grădina 
seraiului, zicându-i: 

— Vino iute! Te cheamă padişahul! 

Intrară în serai, trecură prin odăi tare împodobite, urcară nişte scări şi flăcăul se 
pomeni în fața padişahului Indiei. 

După ce făcu temeneli până la pământ, slujitorul zise: 

— Măria ta, am adus doftorul de ochi. 


Padişahul zise către fecior: 

— Bine-ai venit, doftor bei! Auzit-am că vindeci pe orbi. Aşa să fie? 

Flăcăul răspunse: 

— Da, Măria ta. Şi-ncă foarte iute! 

Padişahul: 

— Bine. Am o singură fată şi de luni de zile ochii ei nu mai văd. N-a rămas 
doftor sau vraci care să n-o vadă, nici un leac pe care să nu-l încerce. Nimic n-a fost 
de folos. Dimpotrivă, ochii ei s-au închis şi mai tare. Din această pricină, pe toți 
doftorii şi vracii i-am aruncat în temniţă. Dacă nici tu n-o vei vindeca, vei vedea cum 
sunt temniţele mele! 

Zâmbind, feciorul zise: 

— Primesc şi mă prind să-ți vindec fata într-o zi. Dacă nu, mă poţi arunca 
în temniță. 

Padişahul: 

— Ia să vedem! De te ţii de cuvânt, îţi voi da fata de nevastă. 

Apoi porunci slujitorului: 

— Duceţi-l pe doftor la fata mea! 

Ploconindu-se până la pământ, flăcăul dădu bineţe şi ieşi. Slujitorul îl duse în odaia 
fetei. 

Feciorul se uită la mica domniţă şi, încredinţându-se că într-adevăr nu vede, îi zise: 

— Nu te-ntrista, domniţa mea, în curând îţi vei căpăta din nou vederea! 
Domnița spuse: 

— Aaaah! Vai! De luni întregi, fiecare doftor care m-a văzut s-ajurat că mă 
vindecă, dar n-a fost aşa... Unde-s zilele când aveam vederea bună? 

Feciorul îi zise: 

— Eu nu-s precum ceilalți doftori. Ia să văd, ce-mi vei da dacă te vindec? 
Frumoasa copilă răspunse: 

— îmi dau şi sufletul celui care-mi va reda vederea! Ah, să trăiesc să văd şi 
ziua ceea! 

Atunci, feciorul zise: 

— Domniţă, îngăduie-mi să mă duc să-mi pregătesc leacurile. 

leşi din odaia fecioarei şi zise slujitorului să-l ducă în grădină, unde văzu marele 
curmal. Luă scara grădinarului, se urcă în vârf şi culese zece-cincisprezece frunze 
uscate de curmal, apoi coborî. Ceru slujitorului să-i arate o odaie goală. Acesta îl duse 
într-o odaie de lângă cea a fetei. Feciorul intră şi încuie uşa. Pe o măsuţă aşternu o 
velinţă, scoase din buzunar frunzele uscate de curmal şi le fărâmiţă până se făcură 
pulbere. Apoi puse pulberea într-un tas şi se duse în odaia domniţei. îi ceru să se 
întindă pe pat. 

Domnița era tare tulburată. Feciorul luă un pumn de pulbere şi începu să împrăştie 
pulberea pe ochii fetei. După ce termină toată pulberea, suflă, apoi zise: 

— Deschide ochii, domniţa mea! 

Cum deschise ochii, mica domniță scoase un țipăt şi se aruncă de gâtul flăcăului, apoi 
ieşi în fugă din odaie, strigând: 

— Văd! Văd! 

Alergă spre odaia tatălui său, care o luă în brațe, înțelegând că acum i-a revenit 
vederea. 

— Să fie într-un ceas bun, fata mea. Să mulțumim Celui de Sus pentru 
milostenia Sa! zise padişahul, apoi chemă un slujitor, poruncindu-i: 

— Du-te şi adu-l pe doftor bei! 

Feciorul se-nfățişă padişahului, care zise: 

— Dumnezeu să te binecuvânteze, fiule! Lecuit-ai ochii copilei mele, 
redându-i lumina ochilor. Feciorul zise: 

— Nu mi-am făcut decât datoria, Măria ta! 


Tare mulţumit de răspunsul feciorului, padişahul spuse: 

— De-acum tu eşti ginerele meu. Te logodesc cu fiica mea. Să-ncepem fără 
zăbavă pregătirile de nuntă! 

Printre supuşii padişahului se duse vestea despre logodna micuţei domnie cu 
doftorul ce-o vindecase. Padişahul îl numi mai-mare peste doftorii din serai. Nunta 
micuţei domniţe cu flăcăul ţinu patruzeci de zile şi patruzeci de nopţi, timp în care 
toată lumea, cu mic, cu mare, se veseli, mâncă şi bău pe săturate. 

Din ziua ceea, însurăţeii începură o nouă viaţă. 

Trecu vremea, trecură anii... într-o zi, mai-marele peste doftori privea pe fereastră. 
Văzu cum din depărtare se apropiau doi tineri în zdrenţe, care veniră la poarta 
seraiului şi-i ziseră ceva străjerului. Tinerii nu i se părură străini, cu toate că le 
crescuseră mustăţile şi bărbile. Chemă un slujitor şi porunci să-i fie aduşi cei doi 
tineri. Cu teama-n suflet, ei veniră în odaia feciorului, care-i întrebă: 

— Cine sunteţi, de unde veniţi şi-ncotro vă duceţi? 

Pe când cei doi povesteau cine sunt, prin câte au trecut, feciorul îşi dădu seama că 
sunt fraţii săi. Dar fraţii săi nu-l recunoscură, căci era înveşmântat în mătase, avea 
mustăţi lungi, iar pe cap un turban împodobit cu pene. 

Până la urmă, feciorul se făcu cunoscut, iar fraţii îl îmbrăţişară şi-şi cerură iertare că 
l-au lăsat şi au fugit. Le povesti câte a pătimit, cum a ajuns să fie doftorul padişahului. 
Fraţii ziseră că au tot colindat, dar nicăieri nu au găsit de lucru, ajungând până-n 
India. Fratele cel mic porunci slujitorilor să le aducă la fiecare câte un rând de 
veşminte, le dărui câte un cal, fân pentru animale, merinde şi bani pentru ei, apoi îi 
trimise în ţara lor. 

Tot mergând şi vorbind între ei despre păţaniile fratelui cel mic, cei doi fraţi mai mari 
îl pizmuiau. Luară hotărârea să meargă la conacul căpcăunilor, să se ascundă în 
dulap, să asculte şi să afle locul unde ar fi ascunse nişte comori. în felul acesta s-ar 
pricopsi şi ei, devenind bogaţi. 
Se aşternură la drum şi merseră, şi merseră, săptămâni şi luni, până ce ajunseră la 
conacul căpcăunilor. Se apropiară târâş, cercetară împrejurimile, ascultară, apoi, 
încredinţaţi că nu-i nimeni, intrară în conac şi se ascunseră în dulap. 
La apusul soarelui, căpcăunii veniră unul câte unul, puseră oalele în mijlocul 
încăperii, luară câte trei-patru pâini, mâncară pe săturate, apoi începură a vorbi. 
Unul dintre ei: 

— Ia povestiți, ce-ați aflat azi? 
Un alt căpcăun: 

Şoarecele de sub copac a fost ucis de un om, iar aurul a fost luat. 


Altul: 
— Morarul cel sărman a fărâmat piatra cea mare a morii, a luat tot aurul şi 
s-a îmbogăţit. 

Altul dintre căpcăuni: 

— Un doftor a vindecat ochii fetei padişahului din India. 

Un alt căpcăun sări în sus şi zise: 

— Se pare că cineva ascultă ce vorbim noi. Să căutăm peste tot! 

Toţi deodată, căpcăunii se ridicară mormăind şi bombănind. începură a scotoci peste 
tot locul. Deschizând dulapul, dădură peste cei doi fraţi, care îşi pierduseră 
cunoştinţa de spaimă şi zăceau ca morţi. 

Crezându-i adormiţi, căpcăunii îi luară de picioare, îi scoaseră din dulap, îi aruncară 
pe jos, dar tinerii nu se mişcară. 

Unul dintre căpcăuni: 

— Le-a plesnit fierea de spaimă, sunt morţi. 

Alt căpcăun: 
— Atunci, şi-au găsit pedeapsa. 
Altul: 


— Noi nu mâncăm leş de om. Să-i aruncăm afară, să le fie hrană lupilor, 
vulturilor şi corbilor! 

Unul din căpcăuni îi apucă de picioare, îi scoase afară şi îi aruncă în iarbă. 

Ore-ntregi zăcură fraţii fără cunoştinţă în iarba plină de rouă şi se treziră spre 
dimineaţă, pătrunşi de umezeală şi frig. Se pipăiră, se cercetară unul pe celălalt şi, 
văzând că sunt întregi, mulţumiră Celui de Sus. Ascultară şi, auzindu-i pe căpcăuni 
fornăind, îşi dădură seama că sunt adormiţi. Se sculară şi-o luară la fugă cât îi ţineau 
picioarele. 

Fraţii înţeleseră că numai datorită milosteniei Celui de Sus n-au ajuns hrană pentru 
căpcăuni, că nenorocirea prin care trecuseră era numai din vina loc, căci numai din 
invidie l-au părăsit pe fratele lor mai mic. Ruşinaţi de faptele lor, nu puteau să se 
ducă nici în ţara lor, nici în India. Se îndreptară spre o altă ţară, nădăjduind că acolo 
vor găsi ceva de lucru. 

Pentru ei, poveste, pentru noi, sănătate... 


Boala leului 


poveste turcă 


într-o bună zi, leul, regele animalelor, se-mbolnăvi. Toate vieţuitoarele pădurii aflară 
vestea cea tristă şi merseră să-l vadă. Cel din urmă sosi lupul. Se duse lângă leu să-l 
întrebe de sănătate: 

— Să ne trăiască padişahul! Cum te simţi? 

Leul zise: 

— Sunt bine, mulțumesc. 

Lupul: 

— Măria ta, îţi spusesem şi înainte că vulpea noastră e tare vicleană. Ia, 
noi cu toţii am venit să te vedem, numai ea n-a venit. Cine ştie ce vicleşug mai pune la 
cale! 

Tocmai atunci venea şi vulpea. Mânios de zăbava cumetrei, leul îi zise: 

— Toate jivinele pădurii venit-au să mă vadă, să mă-ntrebe de sănătate, tu 
pe unde-mi umbli? Vulpea spuse: 

— Vai de mine, Măria ta! Bine, bine, au venit cu toţii, dar oare vreunul din 
ei ţi-a adus leac? Văd că nu! Eu m-am dus peste tot să-ţi caut leac pentru boală. 

— Şi ai găsit? 

— Am găsit. Cum era să vin cu mâna goală? 

— Dacă-i aşa, care-i leacul? 

— Măria ta, ca să te vindeci, trebuie să mănânci laba dreaptă a lupului. Pe 
cine am întrebat mi-a dat aceeaşi povață. 

Vulpea plecă acasă, iar leul prinse lupul, îi rupse laba dreaptă şi îi zise: 

— Mi s-a zis că laba ta este leac pentru boala mea, de aceea sunt nevoit să 
ţi-o mănânc. 

Lupul plecă şontâc, şontâc. Afară îl aştepta vulpea, care-l întrebă: 

— Ce-i cu tine, ce ţi s-a-ntâmplat, frate lupule? 

Lupul răspunse: 

— Ce să fie?! Cică leacul pentru boala leului era să-mi mănânce mie laba 
dreaptă. De aceea, mi-a rupt-o şi a mâncat-o. 

Vulpea, zâmbind: 

— Ce să-ți fac? Când stăteai la dreapta padişahului, nu te-ai gândit ce va fi 
la urmă. Atunci când m- ai ponegrit în fața leului, nu ţi-ai dat seama că mă voi 
răzbuna? 

Şi aşa, de atunci toată lumea văzu cât de vicleană e vulpea. 


Keloglan şi vrăjile lui Aii Cengiz 
poveste turcă 


A fost odată, ori n-a fost... în vremuri tare îndepărtate trăia un om pe nume Keloglan. 
în afară de o mamă, nu avea pe nimeni. El îşi câştiga traiul ca cioban la turmele de oi 
ale vecinilor din sat. 

Ajuns flăcău în toată firea, Keloglan se duse la mamă-sa şi zise: 

— Maică, aş voi să mă-nsor. 

Mama-i zise: 

— Fiule, cu truda ta de cioban de-abia ne ducem traiul. Dacă te-nsori, cum 
îţi ţii nevasta? 

Keloglan, zâmbind: 

— Măicuţa mea, pentru orice se găseşte dezlegare. însoară-mă numai! 
Mama chibzui. Dacă în casă va veni o noră, ea îi va fi de ajutor. îşi întrebă feciorul: 

— Bine, fiule, ce fată să mă duc să-ţi cer? 

Flăcăul: 

— Ce fată să ceri... Pe fata padişahului! 

Femeia rămase uimită, neaşteptându-se la un asemenea răspuns. Zise: 

— Eşti smintit? Cum să-ţi dea ţie un padişah pe fata lui? De la uşă mă va 
alunga... 

Keloglan: 

— Nu, să nu-ți faci griji! Ce cusur am? Eu mi-s flăcău ca un leu. Cui să-i 
dea fata padişahul dacă nu mie? Mâine dimineaţă du-te la serai, înfăţişează-te 
padişahului şi spune-i că-i cer fata. 

La stăruințele lui Keloglan, mama primi, chiar dacă era în primejdie să fie alungată de 
padişah. 

A doua zi dimineață, femeia îşi puse cele mai bune straie şi se duse la serai. Străjerii 
o opriră şi-o întrebară cu cine are treabă. Când auziră că voieşte să-l vadă pe padişah, 
străjerii ziseră: 


— Stai, dăm de ştire şi, dacă te primeşte, te lăsăm! 
Unul din străjeri intră în serai şi dădu de veste că o femeie vrea să vorbească cu 
padişahul. Dorind să ştie cine-i femeia, padişahul porunci să fie adusă. Slujitorii o 
luară pe femeie, o purtară prin grădina seraiului, o urcară pe scări şi-o lăsară în faţa 
odăii padişahului. 
Sărmana femeie tremura de teamă. Să intre sau să nu intre? Dacă padişahul o va 
alunga? Ce-o să facă atunci? Dacă padişahul îi dă feciorul pe mâna gealatului 7%? 
Chibzui ce chibzui şi, cu mâna tremurând, deschise uşa şi intră. Padişahul stătea pe 
tron. La vederea femeii, încruntă din sprâncene şi zise: 
— Vino şi zi ce voieşti! 
De frică, femeia nu scoase o vorbă. Padişahul: 
— Apropie-te şi spune repede ce te aduce la 
mine! înspăimântată de vorbele aspre ale padişahului, făcu 
câţiva paşi şi zise: 
— Măria ta... Eu... Eu am un fecior... Pe nume Keloglan... |ăă 
Padişahul: 
— Bine, ce s-a-ntâmplat? 
— Aş zice, dar mă tem că te vei mânia! 
Atunci, padişahul îşi mai muie glasul: 
— Nu te teme, nu mă voi mânia, spune! 
Femeia răsuflă adânc şi zise: 
— Feciorul meu este cioban... Duce la păşunat oile vecinilor. Ne ducem 
traiul cu ce câştigă el de la stăpânii animalelor. Ieri dimineaţă mi-a spus că vrea să se 
însoare. Eu i-am zis că e un biet cioban, că nu poate lua fata oricui. S-a supărat pe 
mine. Mi-a zis: „Sunt un om precum un leu, ce cusur am?”. M-a trimis să vă cer fata. 
Să nu vă fie cu supărare, eu n-am nicio vină... 
Padişahul râse: 
— Nu-i nicio supărare. Fără îndoială că vrea, nu e tânăr? Dacă-mi 
îndeplineşte o dorinţă, îi dau fata. Dacă se duce la Aii Cengiz şi izbuteşte să-i înveţe 
toate jocurile vrăjitoreşti, fata-i a lui... 
Femeia rămase uimită în faţa unei asemenea cereri neobişnuite. Bucuroasă că a 
scăpat numai cu atât, alergă acasă şi zise feciorului: 
— Padişahul îţi dă fata, dar va trebui să te duci la Aii Cengiz, să-i deprinzi 
toate jocurile vrăjitoreşti şi să te întorci cât mai grabnic. 
Keloglan: 
— Nimic nu-i mai lesne, să mergem îndată să-l găsim pe Aii Cengiz, să-i 
învăţ tertipurile... 
în acea ţară trăia un om pe nume Aii Cengiz, care ştia o mulţime de şiretlicuri 
vrăjitoreşti. Lua pe lângă el câte un tânăr, în patruzeci de zile îl învăţa tot ce ştia, iar 
în a patruzecea zi Îl întreba: 
— Ai învăţat? 
Dacă flăcăul zicea: „Am învăţat”, atunci îl ducea într-o hrubă şi îi tăia capul, căci se 
temea ca acesta să nu-i ia locul. 
Keloglan şi maica lui se gătiră de drum şi porniră. Şi-au mers, şi-au tot mers, peste 
dealuri, peste văi, şi ajunseră la poalele unui munte. Fiind osteniţi, se lungiră pe 
iarbă. Deodată, în faţa lor apăru un om: 
— Cu ce treburi pe aci? 
Femeia zise: 
— Feciorul meu ar voi să-nveţe jocurile lui Aii Cengiz. Mergem să-l găsim. 
Când colo, cel din fața lor era chiar Aii Cengiz, care spuse: 

Eu sunt Aii Cengiz. Lasă-ţi feciorul la mine. în patruzeci de zile va şti tot 


70 i ar: A) truzeçi j vino să-l iei... 
e înc tă, äpe ângă Aii Cengiz şi se întoarse la casa ei. 


Aii Cengiz îl duse pe Keloglan la el acasă. Acolo îi aşteptau soaţa şi fiica lui. îl duse pe 
Keloglan într-o odaie şi ferecă uşa, apoi plecă la treburile lui. Mama şi fiica simţiră 
milă faţă de ciobanul cel chel. Fata se duse şi deschise fereastra odăii în care era 
Keloglan şi îi vorbi: 

— Keloglan, tata te va învăţa toate vicleşugurile vrăjitoreşti pe care le ştie 
în patruzeci de zile, iar în a patruzecea zi seara te va întreba: „Ai învăţat?”. Dacă tu 
răspunzi: „Am învăţat!”, atunci va fi ziua în care îţi vei pierde capul... El se teme să 
nu i se ia locul. De aceea, tu să zici: „N-am învăţat!”. Atunci nu se va atinge de tine. 
Keloglan îi mulţumi fetei şi aşteptă întoarcerea lui Aii Cengiz. Nu după mult timp, 
acesta veni acasă şi începu să-l înveţe pe Keloglan. în a patruzecea zi, îl chemă şi-l 
întrebă: 

— Fiule, ai învățat toate jocurile lui Aii Cengiz? 

— N-am învățat, unchiule! 

Aii Cengiz spuse: 

— Ei, şi tu, eşti un prostănac! 

Keloglan tăcu mâlc. A doua zi, când veni mama lui să-l ia, Aii Cengiz îi zise: 

— Feciorul tău e cam nerod. Patruzeci de zile l-am tot învăţat, i-am arătat 
toate vrăjitoriile mele şi el n-a fost în stare să priceapă nimic. Ia-l de aici şi să-ţi fie de 
bine!... 

Femeia tăcu chitic, îl luă pe Keloglan şi împreună se aşternură la drum spre 
meleagurile lor. Trecând printr-o pădure, se-ntâlniră cu nişte vânători care urmăreau 
un iepure. Keloglan zise către maica sa: 

— Acum mă voi preface în ogar şi voi prinde iepurele. Vânătorii vor voi să 
mă cumpere. Tu să mă dai pentru cinci galbeni, dar să nu cumva să le dai şi zgarda 
de la gâtul meu. Dacă le-o dai, eu sunt mort! 

Nici nu-şi isprăvi bine vorba Keloglan, că se şi prefăcu într-un frumos ogar, care se 
luă după un iepure ce ţâşni din mărăciniş, îl prinse şi-l puse la picioarele vânătorilor. 
încântați de iuţeala şi agerimea ogarului, vânătorii voiră să-l cumpere. îl luară cu 
cinci galbeni. 

Vânătoarea reîncepu. Din mărăciniş ieşi alt iepure. Ogarul fugi după el, dar intră în 
pădure şi se preschimbă într-un om, care, cu toporul în mână, tăia lemne. Vânătorii 
urmăriră ogarul, intrară în pădure şi dădură peste omul care tăia lemne. îl întrebară: 
— Tăietorule! N-a trecut pe-aci un ogar urmărind un iepure? 

Keloglan: 

— Acum a trecut, a sărit peste dealul cela. 

în timp ce vânătorii apucau calea arătată de el, Keloglan o căută pe mama lui şi din 
nou purceseră la drum. 

Să-i lăsăm pe ei să-şi urmeze calea... Noi să vedem ce-a făcut Aii Cengiz. 

Acesta înţelese că Keloglan învățase prea bine toate jocurile lui, dar, ca să scape de 
tăierea capului, minţise zicându-i că n-a învăţat nimic. Tare mânios, plecă să-i ia 
urma. 

Aii Cengiz să-l tot caute... Keloglan zise către mama sa: 

— Acum mă prefac într-un berbec. Să-mi pui o funie de grumaz, să mă 
duci la bazar să mă vinzi şi să nu ceri mai puțin de zece galbeni, dar să nu dai şi 
funia. Dacă mă dai cu funie cu tot, n-ai să mă mai vezi niciodată. 

într-o clipă, Keloglan se prefăcu în coşcogea berbecul, cu coarne mari şi răsucite. 
Mama lui îi trecu de gât o funie şi-l duse la bazar. O mulţime de oameni se adunară în 
jurul femeii să privească berbecul cel frumos, care mai de care voind să-l cumpere. 

Şi Aii Cengiz era la bazar şi o recunoscu pe femeie. Se duse lângă ea şi-o întrebă: 

— Cu cât dai berbecul? 

Femeia: 

— îl dau cu zece galbeni. 

Aii Cengiz: 


— îţi dau douăzeci de galbeni, dar vreau şi funia de la gât... 

Auzind de atâta bănet, femeia uită de cuvântul dat feciorului său şi luă cei douăzeci 
de galbeni, dar, în clipa în care Aii Cengiz întinse mâna să apuce funia, să nu se 
prefacă Keloglan într-o vrabie şi să zboare? La rândul său, Aii Cengiz luă înfăţişarea 
unui vultur şi începu să urmărească vrabia. Zbură vrabia, zbură vulturul şi, în clipa în 
care vulturul era cât pe ce să apuce vrabia, ea se făcu un mănunchi de trandafiri şi 
căzu în braţele fetei padişahului, intrând pe fereastră. 

Atât de încântată fu domniţa de buchetul de trandafiri căzut parcă din cer, încât nu 
se mai despărţi de el, îmbătată de mireasma florilor. în timp ce fata alerga spre tatăl 
ei să-i arate florile, Aii Cengiz, în chip de cerşetoare, veni la padişah şi zise: 

— O pasăre mi-a smuls mănunchiul de trandafiri din mână şi a intrat pe 
fereastra seraiului vostru. Vă rog să mi-l dați înapoi! 

Domnita, care tocmai îi întindea buchetul tatălui ei, zise: 

— Tăticule, trandafirii mi-au picat în braţe, e norocul meu. Nu pot să-i dau! 
Padişahul răspunse: 

— Fata mea, nu se poate! Trandafirii nu sunt ai tăi. A venit stăpânul lor! 
Domnița stătea la îndoială, dar, văzând sprâncenele încruntate ale padişahului, 
întinse mâna să-i dea florile cerşetoarei. în acea clipă, Keloglan se prefăcu în mei şi 
se răspândi pe jos, iar Aii Cengiz luă înfăţişare de cloşcă cu pui, care şi începură să 
ciugulească din mei. Keloglan văzu că nu-i a bună... Se preschimbă în vulpe şi-ndată 
înghiţi cloşca cu pui cu tot... 

Padişahul şi domniţa rămaseră buimaci în faţa unor asemenea vrăjitorii. Tocmai când 
se întrebau: „Ne-au înconjurat năluci sau visăm?”, Keloglan, din vulpe, deveni un 
mândru şi frumos flăcău. Văzând în faţa lor un om, padişahul şi domniţa îşi veniră în 
fire. 

Keloglan spuse: 

— Măria ta, eu mi-s Keloglan. Cu ceva vreme în urmă, maica mea venise 
să-ţi ceară fata pentru mine. Atunci i-ai spus: „îmi dau fata dacă feciorul tău învaţă 
jocurile lui Aii Cengiz”. Eu învăţat-am toate jocurile vrăjitoreşti ale lui Aii Cengiz. 
Acum ţi le-am arătat împreună cu învățătorul meu. L- am învins şi în lume n-a mai 
rămas nimeni care să mai ştie jocurile lui Aii Cengiz. Eu mi-am ţinut cuvântul. Dar 
Măria ta te vei ţine de cuvânt şi-mi vei da fata? 

Padişahul căzu pe gânduri. îşi aminti că făgăduise mamei flăcăului. Un padişah 
trebuie să se ţină de cuvânt. De nu se-nvoieşte, să nu-i joace cumva Keloglan unul din 
jocurile lui Aii Cengiz! Zise către Keloglan: 

— Te socotesc ginerele meu. De azi să înceapă nunta... 

Keloglan sărută mâna padişahului şi făcură nuntă mare, care ţinu patruzeci de zile şi 
atruzeci de nopți. Mirii trăiră fericiți până la adânci bătrâneţi... 

Pentru ei, poveste, pentru noi, sănătate... 


Motanul cel negru 


oveste turcă 


A fost odată, ori n-a fost... în vremuri tare îndepărtate trăia un padişah care avea trei 
ete. Erau una mai frumoasă decât alta. Despre frumusețea lor se dusese vestea în 
toate împărăţiile. Erau frumoase precum luna în a paisprezecea zi... 

Toate trei ajunseseră la vârsta măritişului. Fără de număr erau feciorii ce veneau să 
e ceară. Pe unii nu-i voia padişahul, pe alţii nu-i plăcea mama fetelor. 

Mama fetelor zise într-o zi padişahului: 

— Măria ta, aşa nu se mai poate. Dacă ne mărităm fetele cu unii, alţii se supără şi 
oate că nu vor fi fericite. Eu zic să poruncim să se facă trei mingi de aur şi să 
trimitem crainici care să dea de veste ca doritorii să se adune trei zile la rând pe 


maidanul din faţa seraiului. Fetele să arunce pe rând o minge şi în faţa cui se opreşte 
mingea, acela să fie alesul. Atunci nimeni nu va avea nimic de zis, iar fetele îşi vor 
găsi norocul. 

Padişahul găsi potrivit sfatul nevestei. îşi chemă fetele şi le înştiinţă de hotărârea 
luată, apoi porunci meşterului bijutier să făurească trei mingi de aur în două zile. 
După ce mingile fură gata, crainicii din toată ţara începură să strige: 

— Lume, lume! Nimeni să nu spună că n-a aflat! De pe prispa seraiului padişahului, 
prinţesele vor arunca câte o minge de aur; în ultima zi de joi a lunii va arunca 
prinţesa cea mare, vineri cea mijlocie, iar sâmbătă cea mică. De fiecare dată, în faţa 
cui se va opri mingea, acela va fi alesul. Feciorii buni de însurătoare să vină pe 
maidanul din faţa seraiului... 

Doritorii începură să se frământe, zicându-şi: „Ah, de m-ar nimeri pe mine mingea!”. 
Veni şi ziua de joi. Pe maidanul din faţa seraiului se adunase o mare mulţime de 
oameni, ca în zilele de sărbătoare. Flăcăii erau înveşmântaţi cu cele mai bune straie 
şi aşteptau cu nerăbdare ca prinţesa cea mare să arunce mingea de aur. 

Padişahul, nevasta lui şi cele trei prințese ieşiră pe prispa seraiului. Prinţesa cea 
mare luă una din mingi şi o aruncă în mijlocul mulţimii. Fără a se opri în faţa nimănui, 
mingea se tot rostogoli, până ajunse în faţa unei colibe dărăpănate. Lumea fu 
nemulțumită şi începu să strige. Atunci, padişahul o puse pe fată să arunce mingea a 
doua oară. Prinţesa aruncă mingea de aur, toată lumea o urmări cu mare luare- 
aminte şi ce să vezi? Mingea se rostogoli ce se rostogoli şi se opri tot în faţa colibei 
dărăpănate. Nici acum mulţimea nu fu mulţumită. Padişahul socoti că drept este ca 
mingea să fie aruncată de trei ori, dar şi la a treia aruncare mingea se opri în faţa 
colibei dărăpănate. 

Acum nimeni nu mai avea nimic de zis. Mulțimea se împrăştie, iar prinţesa cea mare 
îşi zise: „Ce să fac, poate că acolo mi-e norocul!”. 

Roabele şi slujitoarele începură s-o gătească pe prinţesa cea mare. O înveşmântară în 
rochie de mireasă, o gătiră cu giuvaeruri, o urcară într-o caleaşcă şi o duseră în faţa 
colibei dărăpănate. Prinţesa intră, se aşeză şi începu să aştepte. Şi aşteptă, şi 
aşteptă... Nu era ţipenie de om. I se uri tot aşteptând, se ridică şi se uită în jur. Văzu 
o uşă, o deschise, intră şi ce să vadă? Era ditamai seraiul, şi ce mai serai, că pe lângă 
el cel al tatălui său părea o căsuţă! începu să cerceteze şi, oriunde se uita, vedea 
numai lucruri făcute din rubine, smaralde, diamante şi aur. Marile coloane de 
marmură erau încrustate cu aur şi pietre preţioase. Odăile şi locurile de trecere 
aveau pe jos marmură colorată. Fata rămase cu gura căscată... 

Prinţesa privea şi îşi zicea că tatăl ei este padişahul şi nu are atâtea bogății. Deodată 
apăru o pisică neagră, care merse după ea. Prințesei nu-i plăcu, o alungă, dar pisica 
se întoarse şi se ţinu după ea. Mânioasă, o prinse şi îi trase o mamă de bătaie. Pisica 
dispăru, tot mieunând. 

Urmându-şi cercetarea, fata ajunse în faţa unei uşi cu mâner de aur, deschise şi intră. 
în mijloc era o masă frumos rânduită cu tot felul de bucate, până şi lapte de pasăre. 
Nici aici nu era nimeni. Odaia era împodobită cu diamante, smaralde, rubine. Pe jos 
erau covoare de mătase, la ferestre, perdele din cea mai fină mătase indiană, pe 
divane, aşternuturi din atlas în culori strălucitoare. Pe masă erau aşezate farfurii de 
aur, pocale de cristal ce-ţi luau ochii. 

Prinţesa se tot uită şi nu văzu pe nimeni. Se aşeză la masă şi începu să mănânce. 
Pisica cea neagră se ivi din nou, se frecă de picioarele fetei de parcă ar fi cerşit de 
mâncare, dar prinţesa se mânie şi mai tare, o bătu şi-o aruncă afară din odaie. 

După ce-şi potoli foamea, se retrase într-un ungher şi se odihni până se întunecă. 
Deodată, lumânările de pe masă se aprinseră de la sine. Fata era uimită, dar i se făcu 
somn, ieşi din odaia de luat masa şi începu să cerceteze odăile rând pe rând. Fiecare 
odaie era mai frumoasă decât cealaltă, mai mândru împodobită, cu sumedenie de 
lumânări aprinse. Nicăieri nu se afla vreun suflet de om. Prinţesa se opri la uşa 


ultimei odăi, o deschise şi văzu un iatac cum nu avea nici seraiul tatălui său. în mijloc 
se afla un pat cu baldachin, făurit din lemn de nuc poleit, acoperit cu o plapumă din 
atlas roşu cu fir de aur. Pe jos erau aşternute covoare persane groase cât palma. 
Marginile pernelor erau tivite cu rubine, lumânările candelabrelor de cristal îţi luau 
ochii. Ferestrele erau acoperite cu perdele de catifea vişinie ce dădeau odăii o 
înfăţişare deosebită. La picioarele patului se aflau papuci cu lucrătură de aur, ce-şi 
aşteptau stăpâna. 

Cuprinsă de somn, prinţesa intră, îşi puse cămaşa de noapte din mătase albastră pe 
care o găsi într-o boccea din mătase roşie aşezată pe pat, se băgă sub plapumă şi se 
culcă. 

Nu trecu mult şi se deşteptă auzind nişte zgomote ciudate. Afară bătea un vânt 
puternic, fulgerele brăzdau cerul, pământul se cutremura. Uşile începură să se 
deschidă singure, geamurile de la ferestre să se spargă. Sărmana fată era 
înspăimântată. Se piti sub plapumă şi aşteptă. în loc să înceteze, zgomotele erau mai 
puternice, furtuna se înteţea. 

începu să se lumineze, zgomotele încetară, iar prinţesa ţâşni din odaie, alergă, ieşi 
din serai şi nu se opri decât la seraiul tatălui său. Povesti părinţilor şi surorilor prin 
ce trecuse, dar nu pomeni nimic de frumuseţea seraiului. 

Veni şi ziua de vineri, când prinţesa mijlocie trebuia să arunce mingea de aur. 
Feciorii buni de însurătoare îşi puseră veşmintele de sărbătoare, se adunară pe 
maidanul din faţa seraiului şi aşteptară. Padişahul, nevasta lui şi prinţesele ieşiră pe 
prispa seraiului. Fata mijlocie aruncă mingea, care nu se opri nicăieri, ci se duse 
drept în faţa colibei dărăpănate. 

Tinerii erau nemulţumiţi şi cerură ca mingea să fie aruncată din nou. Padişahul se- 
nvoi, iar fata mijlocie aruncă mingea, care se opri tot în faţa uşii colibei dărăpănate. 
Lumea era din nou nemulțumită, cerând a treia aruncare după regulile jocului. Fata 
aruncă a treia oară mingea de aur, care, tot rostogolindu-se, se opri în faţa colibei 
dărăpănate. 

Furioşi şi bombănind, oamenii se împrăştiară. Fata mijlocie se resemnă, zicând că 
aşa i-a fost scris, şi se lăsă îmbrăcată în rochie de mireasă şi dusă la uşa colibei. Tot 
cercetând, găsi o uşă, intră şi rămase şi ea cu gura căscată ca şi sora ei la vederea 
minunăţiilor din serai. Merse prin diferite odăi, uimită de atâta frumuseţe. Deodată, 
lângă ea apăru o pisică neagră, care mergea oriunde mergea şi ea, frecându-se de 
picioarele ei. Fata se mânie şi o alungă, dar pisica nu plecă. Atunci fata o bătu şi 
pisica fugi mieunând. 

Prinţesa merse mai departe, văzu o uşă întredeschisă, intră. Acolo era odaia de luat 
masa. Pe masă se aflau felurite bucate, din care se ridica un miros îmbietor, fructe şi 
dulciuri nemaivăzute. Flămândă, se aşeză şi începu să mănânce. Pisica cea neagră 
apăru din nou, începu să se frece de picioarele prinţesei şi mieună, cerşind ceva de 
mâncare. Prinţesa atât de tare se mânie pe pisica aceea care n-o lăsa în pace, încât o 
prinse, o bătu bine şi-o azvârli afară din odaie. Sărmanul animal fugi mieunând. 

Fata îşi potoli foamea, apoi se aşeză să se odihnească. Afară începu să se întunece. 
Deodată, lumânările de pe masă se aprinseră de la sine. Fata nu pricepea ce se 
întâmplă, pica de somn. leşi din odaia de luat masa şi merse mai departe din odaie în 
odaie, minunându-se în faţa podoabelor din atlas şi mătase, din rubine, smaralde şi 
diamante, a candelabrelor de cristal, a covoarelor de mătase, a coloanelor de 
marmură. 

Ca şi sora ei, se opri lângă uşa iatacului, intră toropită de somn, se lungi pe patul cu 
baldachin şi adormi. Când îi era somnul mai dulce, se trezi auzind zgomote. 
Ferestrele se deschideau şi se închideau, uşile se trânteau, fulgerele brăzdau cerul, 
tunetele nu încetau, pământul se cutremura. Fata se făcu mică în aşternut, trase 
plapuma peste cap şi începu să tremure de spaimă. 

Odată cu ivirea zorilor, încetară şi zgomotele. Prinţesa se ridică iute din pat, alergă şi 


ieşi din serai şi nu se opri decât la seraiul tatălui său. Povesti la rândul ei prin ce 
trecuse, dar nici ea nu pomeni nimic de frumuseţea seraiului. 

Sosi şi ziua de sâmbătă, zi în care prinţesa cea mică trebuia să arunce mingea de aur. 
Ea ieşi pe prispa seraiului, luă mingea de aur şi o aruncă în mijlocul flăcăilor care se 
adunaseră pe maidanul din faţa seraiului înveşmântaţi în straie de sărbătoare. Toată 
lumea aştepta cu nerăbdare. Mingea se tot rostogoli şi nu se opri decât tot în faţa uşii 
colibei dărăpănate. Lumea începu să strige, zicând: „Nu mai înţelegem nimic, de 
fiecare dată mingile se duc în acelaşi loc. încă o dată să fie aruncată mingea!”. 
Padişahul nu avu ce face, porunci ca mingea să fie aruncată a doua oară. Fata luă 
mingea, o aruncă din toate puterile, dar, mirare! Ca şi cum ar fi avut aripi, mingea se 
rotea în aer şi nu se oprea nicăieri. Până la urmă ajunse tot în faţa uşii colibei 
dărăpănate. Mulțimea ceru o a treia aruncare, după regulile jocului, iar padişahul 
primi. 

Prinţesa cea mică era tulburată. începuse să creadă că norocul ei se află în acea 
colibă. Dar nădejdea nu moare... Poate că de data asta mingea se va opri lângă unul 
din tinerii ce aşteaptă pe maidan. Ea aruncă încet mingea, care căzu în mijlocul 
mulţimii, dar nu se atinse de nimeni, ci se tot rostogoli şi se opri în faţa uşii colibei 
dărăpănate. 

Mulțimea tăcu, nemaiavând ce spune, şi se împrăştie. 

Prinţesa cea mică fu înveşmântată cu rochia de mireasă, gătită cu giuvaeruri, dusă în 
faţa colibei şi lăsată acolo. Ea deschise uşa şi intră, cercetă peste tot, zări o altă uşă 
şi intră. Ce-i văzură ochii? Un minunat serai ce-ţi lua ochii prin strălucire... Surorile 
ei nu-i spuseseră nimic de serai. Rămase cu gura căscată. Se întreba: „Oare de ce 
surorile mele au fugit dintr-un serai aşa de frumos?”. îşi zicea că bine a făcut că a 
venit într-un loc atât de minunat. 

Fata trecu din odaie în odaie. Deodată, lângă ea îşi făcu apariţia o pisică neagră, care 
se frecă de picioarele ei. Atât de mult îi plăcu prinţesei pisica, încât zise: 

— Vai, nu sunt singură! Ce bine, am un prieten! 

Luă pisica în braţe, zicând: „Harapul meu cu ochii de smarald, cât de dulce eşti!”. La 
rândul său, pisica cea neagră o plăcu pe prințesa cu inimă bună, care, în loc s-o 
gonească şi s-o bată, o luase în braţe. Sări pe umerii prințesei şi aşa începură să 
meargă mai departe. 

Micuța prinţesă se minuna de cele văzute şi se bucura că venise la serai. Ajunseră în 
faţa odăii de luat masa, a cărei uşă era întredeschisă. Pe masă erau bucate alese, 
mirosul lor îmbietor se răspândise peste tot. 

Prinţesa intră şi vederea minunatelor bucate îi spori şi mai mult foamea. Se aşeză la 
masă cu pisica alături. Dacă lua o îmbucătură pentru ea, îi dădea şi pisicii o bucată 
de carne. Pisica era tare mulţumită. 

După ce-şi potoli foamea, fata văzu că începe să se întunece. Lumânările de pe masă 
se aprinseră de la sine. Prinţesa era uimită, dar şi bucuroasă. O cuprindea somnul. 
Se ridică şi merse prin odăi, minunându-se de podoabele ce-ţi luau ochii. Ajunse în 
faţa iatacului, cu pisica cea neagră după ea, care uneori mergea alături de fată, 
alteori i se suia pe umeri. Prinţesa privea cu plăcere nespusă perdelele, covoarele, 
candelabrele, aştemuturile: 

— Vai, oare de ce nu-i nimeni într-un serai fără pereche ca acesta? 

Se dezbrăcă şi se culcă, cu pisica alături. Dormi până dimineaţa fără să se trezească. 
Când deschise ochii, ce să vadă? O mulţime de roabe în veşminte de mătase frumos 
colorate, toate de o frumuseţe rară, stăteau stană de piatră şi aşteptau poruncile ei. 
Una ţinea un ibric de aur, alta un tas de aur, iar alta un ştergar ţesut cu fire de aur, 
pe margini cu şiruri de perle. Ele aşteptau trezirea micuţei prințese. 

Se uită peste tot, dar pisica cea neagră nu era nicăieri. întrebă o roabă: 

— Unde este iubitul meu prieten? 

Nicio roabă nu răspunse, ca şi cum ar fi fost mute. înțelegeau tot ce le spunea, îi 


îndeplineau orice dorinţă, dar nu scoteau o vorbă. 

Trecură două nopţi. Ziua stătea singură, dar la căderea serii venea pisica cea neagră, 
se plimbau împreună, mâncau împreună, se culcau împreună. Cum se iveau zorile, 
pisica dispărea, iar roabele nu vorbeau, ci stăteau în faţa ei zâmbitoare, cu minunate 
veşminte în braţe. 

Veni şi ziua a treia. Seara, la culcare, prinţesa cea mică îşi zise: „în noaptea asta să 
nu dorm, doar să mă prefac. Poate aflu unde se duce pisica!”. Se culcă, închise ochii 
şi stătu nemişcată. Ca în fiecare noapte, pisica cea neagră se culcă lângă ea. Prinţesa 
era nerăbdătoare să vadă ce se va întâmpla, ţinea ochii închişi, dar uneori se uita 
printre pleoape. Somnul încerca s-o cuprindă. 

La miezul nopţii auzi un zgomot, îşi ridică încet capul şi privi. Pisica sărise din pat. 
Prinţesa îşi miji ochii şi văzu cum pisica se învârti prin odaie, se uită la uşă şi la 
ferestre, apoi sări în pat şi se uită lung la ea ca să vadă dacă doarme sau nu. 
încredinţată că fata doarme, pisica sări în mijlocul odăii, se scutură de trei ori şi a 
treia oară se prefăcu într-un flăcău înalt, frumos precum luna în a cincisprezecea zi... 
Tulburarea prinţesei crescu şi mai mult. Ea îşi zise: „Era cu rost oprirea mingii de 
aur de trei ori la uşa colibei dărăpănate. Prin urmare, norocul meu era acest flăcău!”. 
Pe când flăcăul îşi îndrepta veşmintele stând în mijlocul odăii, mica prinţesă deodată 
sări din pat şi zise: 

— Hei, motanule, din ce pricină nu mi-ai spus că eşti om? 

Flăcăul îşi veni în fire: 

— Prințesa mea, fiecare lucru la timpul său. Aveam de gând să-ți spun, dar 
acum, că ai aflat, până la moarte vom fi împreună. Tu eşti perechea mea. Ziua nu voi 
fi lângă tine, ci numai nopțile. 

Prințesa se supără: 

— Cum aşa?! De ce nu poţi să fii lângă mine decât nopţile? 

Mândrul flăcău zise râzând: 

— Nu te grăbi, frumoasa mea! Ai să-nțelegi la timpul potrivit 

Prințesa întrebă: 

— Roabele tot nu vor vorbi cu mine? 

Flăcăul răspunse: 

— Cum să nu vorbească? Li s-a dezlegat limba. De-acum îţi vor da răspuns 
la orice întrebare şi-ţi vor îndeplini orice poruncă... 

A doua zi dimineaţă, purtarea roabelor se schimbă. Ele începură să vorbească, să fie 
zâmbitoare, să vină câte trei sau câte cinci la cel mai mic semn al prinţesei. Umblau 
în vârful picioarelor ca să n-o tulbure, se fereau să facă zgomot atunci când dormea. 
Trecură astfel trei-patru zile. într-o seară, prinţesa îi zise soţului ei: 

— Dacă te învoieşti, mi-aş chema surorile la zaiafet. Vreau să vadă cât sunt 
de fericită... 

Flăcăul spuse: 

— Vai, domniţa mea, se poate?! Acesta este seraiul tău... Poţi face tot ce 
doreşti. Roabele, slugile sunt la porunca ta. Totul este al tău, până şi sufletul meu, de 
vreme ce tu nu m-ai bătut, nu m-ai alungat... 

Acum să vedem ce se petrecea în seraiul padişahului. Surorile prinţesei celei mici 
erau îngrijorate, căci nu primiseră nicio veste de la ea. Luară hotărârea de a trimite 
doica după veşti. Femeia se duse la uşa colibei şi bătu. Slugile deschiseră şi o 
întrebară ce doreşte. Ea zise că este doica micii 
prințese, că cei de acasă sunt îngrijoraţi de soarta ei şi a venit s-o vadă. 

Slugile o duseră în faţa prinţesei. Văzând-o în viaţă, fericită, doica o luă în braţe şi o 
sărută. Rămase cu gura căscată în faţa minunăţiilor din serai. Se uita buimacă la 
giuvaerurile pe care le purta prinţesa, la bogăţia din jur, la roabele înveşmântate în 
mătase, frumoase ca nişte îngeri. îşi reveni din uimire şi zise: 

— Domnița mea iubită, padişahul, mama ta, surorile tale, cu toţii sunt 


îngrijoraţi pentru tine. Au voit să ştie ce faci. M-au trimis să te văd şi să le aduc veşti 

despre tine. 

Prinţesa cea mică zise, zâmbind: 

— De ce să fie îngrijoraţi? Vezi şi tu cum trăiesc. Sunt foarte fericită. Soţul meu este 


un ombunşi 
foarte frumos. Du-te şi povesteşte-le. Spune surorilor mele că le aştept mâine la 
prânz. 


Doica răspunse: 

— Prea bine, domniţa mea. Le voi povesti cele văzute, iar surorilor tale le 
voi spune că sunt poftite la masă mâine. 

Apoi plecă. 

Doica ajunse la seraiul padişahului şi povesti cu înflorituri tot ce văzuse. Surorile 
ascultară cu invidie, iar a doua zi se duseră la padişah să-i ceară încuviințarea de a 
merge la sora lor cea mică. Se gătiră, merseră la uşa colibei şi bătură. Slugile 
deschiseră, le poftiră înăuntru. La vederea bogăției seraiului, surorile nu mai ştiau pe 
ce lume se află. 

După puţin timp apăru şi prinţesa cea mică. îşi întâmpină surorile cu zâmbetul pe 
buze, le sărută: 

— Bine ați venit în casa mea! 

Mica prințesă era aşa de frumos îmbrăcată, împodobită cu brățări, cu inele de mare 
preţ, încât surorile erau invidioase şi se tot înghionteau una pe alta. Trecură prin mai 
multe odăi, una mai frumos împodobită decât alta; prinţesa le pofti în cea mai 
frumoasă odaie, le lăsă acolo şi ieşi. 

— Ah, Doamne, zise ea, ce bine ar fi dacă soţul meu s-ar afla lângă mine 
ziua! L-aş fi arătat surorilor mele... 

Nici nu termină de vorbit, că auzi o voce: 

— Porunceşte, domniţa mea! 

Se uită în spate şi-l văzu pe soţul ei. De bucurie, nu mai ştia ce să facă. 

— Vai, ce bine că ai venit! Mă gândeam la tine... 

Flăcăul: 

— Porunceşte, domniţa mea! Mereu sunt lângă tine. De vreme ce voieşti a 
mă arăta surorilor tale, eu mă supun. Uite ce trebuie să faci! în timp ce mâncaţi, 
spune-le surorilor tale să se uite pe fereastra dinspre grădină. Atunci mă vor zări. 
Mulțumită de vorbele soţului, mica prinţesă se duse la surorile ei. Cele trei surori 
vorbiră de una, de alta, iar cea mică povesti prin ce trecuse. în sinea lor, surorile cele 
mari se căiau de purtarea lor faţă de pisica neagră. 

Sosi şi vremea prânzului. Prinţesa cea mică bătu din palme şi îndată apărură trei 
roabe, care se plecară până-n pământ: 

— Porunceşte, domniţă! 

Prinţesa: 
— Gata-s bucatele? 

— Gata, domniţa noastră! 

Surorile merseră în odaia de luat masa. La vederea bucatelor de tot felul, a vaselor şi 
a tacâmurilor de aur, invidia surorilor crescu şi mai mult. în timp ce mâncau, sora 
cea mare zise: 
— Unde ţi-e soţul, soro? Nu-i de văzut? 

— Nu-i nicio grabă, o să-l vedeţi! 

Mai târziu, mica prinţesă spuse: 

— Avem o grădină foarte frumoasă. Aţi văzut-o? 

Ferestrele odăii erau foarte joase. De unde stăteau ele, totul se vedea bine. Surorile 
priviră spre grădină şi rămaseră cu îmbucătura în gură. Ce credeți că văzură? Văzură 
trecând prin grădină un flăcău de o frumuseţe greu de zugrăvit. Surorile se tot 
înghionteau şi nu găseau niciun cuvânt de zis. Sora cea mică le privea cu 


nedumerire. Deodată, în odaia unde luau masa intră o pisică neagră, care sări pe 
masă, apucă o halcă de came şi fugi. 

Sora cea mare şi cea mijlocie erau uluite, iar cea mică se duse după pisică. Pisica 
alerga, prinţesa după ea şi, tot alergând, străbătură o mulţime de odăi întunecoase, 
până când fata se rătăci. Tot căutând o ieşire, văzu o uşă, pe care o deschise şi ce 
credeţi că văzu? în mijlocul odăii ardea în flăcări un pat de aur, iar pe pat se afla o 
femeie frumoasă ca un înger. Avea plete blonde lungi, însă pletele se încurcaseră atât 
de tare în ramurile unui trandafir dintr-o glastră, că era aproape cu neputinţă să le 
descâlceşti... 

Lângă patul de aur se afla un leagăn, iar în el un bebeluş, care plângea întruna. 
Bebeluşul era lac de sudoare, căci soarele îl bătea în cap. 

La început, prinţesa nu ştiu ce să facă, dar, văzând starea pruncului, i se făcu milă de 
el: 

— Vai, copilaşule! Ce-ai păţit, frumosule? zise dânsa, şi se apropie de el. 
Cu batista ei îi şterse sudoarea, apoi îşi luă broboada de pe cap şi îi acoperi fața. 
Micuţul adormi mulţumit. 

Prinţesa se duse apoi lângă femeia de pe pat, minunându-se de frumuseţea ei, şi îi 
descâlci pletele. Se întoarse să iasă din odaie şi se pomeni cu soţul ei, care era tare 
îngrijorat: 

— Cum ai ajuns aici? Femeia cea frumoasă de pe pat este o zână rea. Dacă 
se dă jos din pat, ne sugrumă pe amândoi. Hai, să plecăm de aici! 

Zâna se ridică şi zise: 

— Nu-ţi fie teamă, prinţul meu! Unii oameni au inimă bună, alţii sunt răi. 
Se vede că fata asta are inimă bună, căci mie mi-a descâlcit pletele, iar pe copilaşul 
meu l-a ferit de soare. Dacă nu făcea acest bine, nu vă lăsam în viaţă nici pe tine, nici 
pe ea. Pentru binele făcut, vă dăruiesc acest serai cu tot ce se află în el. Aici să trăiţi 
fericiţi până la moarte! 

Zâna se făcu nevăzută cu copil cu tot. Prinţul, căci era prinţ, oftă adânc şi zise: 

— Draga mea domniță, m-ai scăpat de la o mare nenorocire. De-acum nu 
mă mai tem de nimic şi pot merge oriunde ca orice om. Eu sunt un om ca şi tine, iar 
tatăl meu este padişah. într-o zi mi-a apărut în cale acea zână şi m-a prefăcut într-un 
motan. Acest serai este al ei, iar toate bunurile din el, nestematele, brățările, inelele, 
cerceii nu au pereche în lume. Acum, toate acestea sunt ale tale, drept mulțumire 
pentru binele făcut. De-acum vom trăi împreună şi nu ne vom despărți niciodată. Hai 
să mergem la ai tăi! 

Se duseră la seraiul prințesei, se înfăţişară padişahului, mamei şi surorilor. Prințesa 
cea mică povesti prin ce trecuse. 

Uşa colibei dărăpănate fu doborâtă şi seraiul apăru în toată strălucirea sa. După 
multe pregătiri, se făcu o nuntă care ţinu patruzeci de zile şi patruzeci de nopţi. 

Ei trăiră fericiţi, ceea ce vă dorim şi vouă... Din cer căzură trei mere. Unu-i al meu, al 
doilea este al povestitorului, iar al treilea, al vostru... 


Chiparosul de argint cu conuri de aur 


poveste turcă 


A fost odată, ori n-a fost... în vremuri îndepărtate trăia o femeie care nu avea copii. 
Dornică să aibă un copil şi ca să se amăgească, luă o bucată de lemn pe care zugrăvi 
ochi şi sprâncene cu cărbune, o înfăşă în nişte cârpe, o puse în leagăn şi începu s-o 
legene. 

în fiecare zi, de dimineaţă până seara stătea lângă leagăn, nedezlipită. Soţul ei, când 
venea seara acasă, nu găsea nimic de-ale gurii. Casa era neîngrijită, iar vasele şi 


rufele nespălate. 

Nemaiputând răbda această stare, într-o zi soţul zise: 

— Niciun nebun n-ar face ce faci tu. Cum poți să crezi că o bucată de lemn 
este un copil? Lasă copilăriile şi vezi de treburile casei! 

Femeia nu luă în seamă vorbele bărbatului, nu se dezlipi de leagăn, ci începu a se 
tângui: 
— Vai, pe copilaş îl doare burtica! Ah, copilaşului îi e foame! 

Bietul om nu putea să doarmă nopţile. Nemaiputând îndura, într-o noapte bărbatul 
luă bucata de lemn şi o aruncă pe fereastră. Şi ce să vezi? în locul unde pică 
bebeluşul de lemn apăru un chiparos de argint cu conuri de aur... 

Trecură ani buni. într-o zi, fiul padişahului, în trecere fiind, îşi înălţă iurta sub acel 
chiparos. în fiecare noapte, prinţul poruncea să fie aprinsă o lumânare într-un sfeşnic 
de aur la capul patului, o altă lumânare într-un sfeşnic de argint la picioarele patului, 
iar pe masă să fie o farfurie cu dulciuri. Aşa avea obiceiul. 

Dimineaţa, când se scula, prinţul găsea sfeşnicul de aur la picioarele patului, pe cel 
de argint la capul patului, iar farfuria de pe masă golită de dulciuri. Mânios, dădea 
vina pe straja de la uşă şi în fiecare noapte punea altă strajă. Prinţul se hotări să afle 
cine intră noaptea în iurta lui şi stătu de veghe. Dar de fiecare dată îl fura somnul. 
într-o noapte, ca să rămână treaz, îşi crestă degetul mic şi presără sare pe rană. De 
durere, îi pieri somnul. 

Prinţul începu să aştepte. La miezul nopţii, pânza care acoperea uşa iurtei fu dată la o 
parte şi apăru o fată frumoasă precum luna, înveşmântată în alb, cu părul lung. Ea se 
strecură înăuntru şi schimbă 

locul sfeşnicelor, apoi mâncă dulciurile din farfurie. Când să plece, prinţul o apucă de 
braţ. Fata se sperie la început, dar, văzând chipul zâmbitor al prinţului, se linişti şi se 
aşeză pe pat. 

Tulburat de frumuseţea fetei, prinţul zise: 

— Frumoasă fată, vino în fiecare seară în iurta mea! Dar să nu pleci prea 
curând. Te-nvoieşti? 

Fata, zâmbind: 

— Vin, prinţul meu, dar, dacă înainte de ivirea zorilor nu sunt lângă mama 
chiparos, atunci ea nu mă va mai socoti fiica ei. 

Prinţul se-nvoi. Şi aşa, în fiecare noapte, fata venea, stăteau de vorbă şi pleca înainte 
de răsăritul soarelui. 

într-o zi, padişahul trimise veste ca prinţul în trei zile să fie acasă. Prinţul se întristă, 
dar ce să facă? Copiii nu trebuie oare să-ndeplinească voia părinţilor? începură 
regătirile de plecare, în ultima noapte, prinţul spuse fetei că trebuie să plece. Ea 
tare se întristă. Prinţul îi ceru să vină cu el, dar fata zise că nu se poate despărţi de 
mama chiparos. în seara aceea stătură de vorbă până târziu. Li se făcu somn şi se 
culcară. în zori, prinţul, văzând că fata încă doarme, n-o trezi, ci o sărută pe frunte şi 
lecă împreună cu ostaşii săi. 

Când începură să mijească zorile, fata se trezi şi nu mai găsi pe nimeni în iurtă. Nici 
afară nu găsi pe nimeni şi, lăcrimând, se duse la mama chiparos: 

— Măicuţa mea chiparos, sufleţelul meu! Am păcătuit, iartă-mă! 

Mama chiparos n-o primi pe fată, ci o goni. Biata copilă plecă cu lacrimile şiroindu-i 
e obraji. Ea merse şi merse, cale lungă străbătu. îi ieşi în cale un cioban. Se rugă de 
el să facă schimb de veşminte. Se îmbrăcă în hainele ciobanului, luându-i şi cavalul, 
apoi purcese la drum. Şi-a mers, şi- a mers, şi-a tot mers, peste dealuri, peste văi, 
ână ajunse în ţara prinţului. Acesta stătea la fereastra seraiului şi privea afară. 
Văzându-l pe cioban, îi strigă: 

— Păstorule, de unde vii? 

— De la chiparosul de argint cu conuri de aur. 

La auzul acestor cuvinte, prințul se bucură, alergă, îl luă pe cioban, îl duse în grădină 


şi zise: 

— Spune-mi, ce-ai văzut acolo? 

Păstorul spuse: 

— Văzut-am o iurtă şi o cămaşă de în împăturită. Despărţiţi sunt 
îndrăgostiţii ce oftează şi plâng. Prinţul înţelese ce se întâmplă, tare se necăji şi îl 
chemă pe cioban ca să stea cu el până la moarte. De altfel, asta era şi voia păstorului. 
Prinţul nu se despărţea de cioban, îl ţinea mereu lângă el. într-o zi, padişahul îl 
chemă pe prinţ şi zise: 

— Iubitul meu fiu, e vremea să te însori. Eu şi mama ta am găsit o fată. în 
curând facem nunta. Prinţul, îndrăgostit nebuneşte de fata mamei chiparos, se 
întristă, dar nu zise nimic. Se supuse voinţei tatălui său, dar era necăjit că n-o să mai 
poată vorbi prea des cu ciobanul. Acesta, văzându-l supărat, îi spuse: 

— Prinţe, poruncește să mi se dea odaia de deasupra iatacului tău. 
Podelele să fie verzi, iar de tavan să atârne un leagăn. 

Prințul îi îndeplini dorinţa. 

în ziua nunţii, în timpul ceremoniei, prinţul se ţinu cu o mână de mireasă, iar cu 
cealaltă mână de cioban. 

întors în odaia lui, păstorul dădu frâu liber durerii şi plânse amarnic. îşi lepădă 
veşmintele de cioban, se pieptănă, apoi dezlegă funia care ţinea leagănul, o trecu pe 
după gât şi se adânci în gânduri. 

în timpul acesta, prinţului i se făcu dor de păstor. Urcă scările spre odaia ciobanului 
şi se uită pe gaura cheii. Ce să vadă? în locul păstorului era fata mamei chiparos. La 
vederea iubitei sale, prinţul se grăbi s-o scape de la moarte, împinse uşa cu putere, 
intră şi scoase funia de la gâtul fetei. 

Mireasa fu trimisă înapoi, fata mamei chiparos fu înveşmântată cu rochia de mireasă 
şi se făcu nunta, care ţinu patruzeci de zile şi patruzeci de nopţi. 

Ei să trăiască fericiţi, ceea ce vă dorim şi vouă... 


A fost odată, ori n-a fost... în vremuri tare îndepărtate trăia un padişah care avea trei 

feciori. Cel mai mare se numea Kaya, cel mijlociu Yalgin, iar cel mai mic Adj ar5%... 

Ainneiautăraă îminrroeuhdiahul într-o zi se îmbolnăvi. Ce să-i faci, asta-i soarta 

omului, nu ştie ceasul morţii! îşi chemă fiii şi le zise: 

poveste turcBragii mei, după moartea mea, în locul meu să vină Kaya. Jumătate din 

galbenii din vistierie sunt ai lui Yalgin, iar lui Adjar îi las o tarla de cinci sute de 

doniim**!, paloşul care atârnă deasupra capului meu şi calul meu drag. Cea mai mare 

dorinţă a mea este ca voi să trăiţi în bună înţelegere, să vă străduiţi pentru 

bunăstarea şi fericirea supuşilor. 

După câteva zile, bătrânul padişah închise ochii. în timp ce fratele cel mare, Kaya, se 

pregătea să ocupe tronul tatălui său, iar cel mijlociu, Yalgin, să ia jumătate din 

galbeni, îi lovi o nenorocire neaşteptată. Marele vizir, care până atunci arătase mare 

respect tatălui lor, râvnea să ajungă padişah. Vizirul porunci călăilor să taie capetele 

lui Kaya şi Yalqin, apoi urcă el pe tron. Trimise vestitori în toate colţurile împărăției, 

ca lumea să afle că el este padişahul. 

Aflând de nenorocirea abătută asupra fraţilor săi, Adjar luă paloşul tatălui său, sări 

pe cal şi fugi. Noul padişah trimise ostaşi în urmărirea lui, dar caii lor nu erau aşa de 

iuți ca al lui Adjar şi nu putură să-l ajungă. El izbuti să treacă hotarele ţării sale şi 

merse mai departe. 

Fugarul merse fără oprire, trecând peste munţi, dealuri şi văi. Ajunse pe o câmpie, în 

mijlocul căreia văzu un conac mare. înconjură conacul pe toate părţile, dar nu văzu 

nicio poartă. De ciudă, se gândi să năruie un zid cu paloşul. Tocmai când se pregătea 

să năvălească şi scosese paloşul din teacă, se pomeni cu zece harapi, care ziseră cu 

glas puternic: 

— Porunceşte! Să ardem ori să năruim? 

Adjar îşi dădu seama că paloşul este vrăjit şi tare se bucură. Zise către harapii 

înfricoşători, cu o falcă în cer şi una în pământ: 

— Nu, nici nu ardeţi, nici nu năruiţi... Să-mi deschideţi o trecere prin care 

să pot pătrunde în conac. Cei zece harapi se repeziră în zid şi într-o clipă făcură o 

deschizătură. Adjar băgă paloşul în teacă şi harapii se făcură nevăzuţi. Descălecă şi 

intră în conac. Nu văzu pe nimeni. în odăile cu tavanul aurit, cu duşumeaua acoperită 

de covoare persane groase cât palma, cu divane aşternute cu cele mai de preţ 

mătăsuri, nu era ţipenie de om. în bucătărie, în mari tingiri fierbeau bucate felurite, 

chiselele erau pline cu dulceaţă, iar pe tipsii se aflau dulciuri nemaivăzute. 

Adjar trecea din odaie în odaie şi striga din când în când: 

— Hei! Unde-i stăpânul conacului? Nimeni nu întâmpină musafirii cu un 

bun venit? Nu vă fie teamă de mine, eu nu fac rău nimănui! 

O uşă se deschise şi apăru un om, care înaintă spre Adjar: 

— Bine aţi venit! Poftiţi! Aţi adus bucurie în conacul nostru! 

Stătură de vorbă, se înţeleseră bine şi stăpânul conacului zise: 

— Ia spune, frate, de unde vii şi încotro te duci? Care ţi-e numele? 

Adjar: 

— îmi caut norocul. Numele meu este Adjar. Tatăl meu a fost padişah. După moartea 

lui, fratele meu mai mare trebuia să-i ia locul. Dar marele vizir, un om hain, mi-a ucis 

fraţii şi s-a 

sine 

padişah. Eu am izbutit să fug din ţară şi sunt în căutarea norocului.Dar pe tine 
cum te cheamă? 

Stăpânul conacului: 


i neinfricatul 
o suprafaţă egală cu 1.000 m? 


— Mi se spune Ateş*?. Conacul este al meu. Toate vieţuitoarele 
pământului ascultă de mine. Când vreau, aflu ce se petrece, unde şi cum. Pentru asta 
este de ajuns să scot un fluierat. Atunci toate vieţuitoarele se adună în jurul meu şi- 
mi îndeplinesc toate dorinţele. Dar tu ce puteri miraculoase ai?’ 

Adj ar: 

— Puterea mea se ascunde în acest paloş. Dacă vrei, îţi arăt. 

Adj ar trase paloşul din teacă. îndată apărură cei zece harapi: 

— Porunceşte! Să ardem ori să năruim? 

Adj ar: 

— Nu, nici nu ardeţi, nici nu năruiţi... 

îşi băgă paloşul înapoi în teacă şi harapii dispărură. Ateş înţelese că musafirul său 
are puteri miraculoase şi poate înfăptui multe lucruri. 

— După cum văd, şi tu eşti singur pe lume, ca şi mine. Hai să fim prieteni! 
Primeşti? 

Vorbele lui Ateş îi plăcură lui Adj ar. întinse mâna, zicând: 

— Primesc. Să purcedem la drum. Să rămânem prieteni până la moarte, să 
alergăm unul în ajutorul celuilalt. Să râdem împreună, să plângem împreună. 

Săriră pe cai şi plecară. Şi-au mers, şi-au mers, şi-au tot mers, peste dealuri, peste 
văi, şase luni au mers, până au ajuns într-un oraş. Se înfăţişară valiului**, cu 
rugămintea de a-i găzdui. Acesta îi duse într-o căsuţă. Rămaseră acolo, iar la căderea 
nopţii Adj ar trase paloşul din teacă şi apărură harapii: 

— Porunceşte! Să ardem ori să năruim? 

Adj ar: 

— Nici nu ardeţi, nici nu năruiţi, ci clădiți un serai în fața seraiului 
valiului, dar să fie mai mare şi mai frumos! Să fie gata înainte de răsăritul soarelui! 

în câteva ceasuri, harapii isprăviră seraiul, iar Adj ar şi prietenul lui se şi mutară 
acolo. 

Când se sculă dimineaţa, valiul rămase tare uimit la vederea unui serai mai mare şi 
mai frumos, înălţat chiar în faţa seraiului său. Trimise un slujitor să cheme pe 
stăpânul noului serai. Adjar şi Alev veniră, iar valiul întrebă: 

— Care din voi a înălţat seraiul într-o noapte şi cum a izbutit? 

Adjar spuse: 

— Eu am poruncit să fie înălţat. Să vă arăt puterea mea miraculoasă. 
Trase paloşul din teacă, apărură harapii, iar valiul tare se înspăimântă: 

— Aman, aman, porunceşte-le să dispară! 

Valiului îi plăcu de cei doi prieteni cu puteri miraculoase şi zise către Adjar: 

— Pari a fi un flăcău neînfricat. Aş vrea să te fac ginerele meu. Primeşti? 
Mişcat de vorbele valiului, Adjar răspunse: 

— Mii de mulțumiri, cinstite valiu. Prietenul meu Ateş este mai mare decât 
mine şi lui i se cuvine să se însoare. De-l vei primi ginere în locul meu, vom fi 
mulţumiţi. 

La întrebarea dacă şi el este mulţumit, Ateş zise: 

— Da, dar n-am făcut noi legământ să nu ne despărțim? 

Adjar: 

— Ba da, dar aici e norocul tău. Dacă rămâi, nu înseamnă că ne despărţim 
pentru totdeauna. într-o zi tot ne vom întâlni. 

Ateş găsi drepte cuvintele lui Adjar, iar valiul se învoi să-şi dea fata lui Ateş. Făcură 
nunta, care ţinu patruzeci de zile şi patruzeci de nopţi. Adjar vedea că cei doi sunt 
fericiţi. Veni şi ziua despărțirii. Adjar zise: 

— Prietene, eu plec în căutarea norocului meu. Cine ştie unde o fi? Ia 

bucata asta de hârtie şi pune- o sub pernă! Dimineaţa, când te scoli, mai întâi să te 
uiţi la ea şi, dacă vezi că s-a îngălbenit, află că 


mă paşte o mare nenorocire. Atunci să vii în ajutorul meu. Dacă bucata de hârtie nu 
s-a îngălbenit, înseamnă că eu sunt bine şi într-o zi ne vom vedea. 

Cei doi prieteni se îmbrăţişară. Se duseră la valiu, de la care Adj ar îşi luă rămas-bun, 
mulţumindu-i pentru ospeţie. Valiul îi ură drum bun, încredinţându-l că uşa lui îi este 
întotdeauna deschisă. 

Adjar sări pe cal şi purcese la drum. Merse zile, săptămâni, luni. Se oprea lângă câte 
un râu să-şi adape calul, iar din satele prin care trecea lua de-ale gurii. Asculta 
ciripitul păsărilor din păduri, vorbea cu calul. Acesta nu înţelegea, dar simţea că i se 
vorbeşte şi necheza. 

într-o zi ajunse în faţa unei case, care semăna mai mult cu o peşteră. în faţă avea 
ferestre, iar spatele se sprijinea de o stâncă. Se apropie de o uşă mare de fier şi bătu. 
Uşa se deschise zornăind. Adjar intră şi fu întâmpinat de un om. 

— Poftim, bine ai venit! zise acesta. 

Adjar îl urmă, trecură prin nişte locuri întunecoase, apoi intrară într-o odaie. începură 
să vorbească. Adjar îi povesti prin ce trecuse, apoi îl întrebă: 

— Dar tu cine eşti? Care-i numele tău? Cum de sălăşluieşti într-o peşteră? 
— Numele meu este Alev™ şi sunt singur pe lume ca şi tine. Ce bine că ai 
venit, să fim prieteni! îmi place de tine... 

Adjar: 

— Şi mie îmi place de tine şi vreau să fim prieteni. Stai să-ţi înalţ un conac, 
ca să nu mai trăieşti în peşteră... 

Pe când Alev îl privea nedumerit, Adjar îşi trase paloşul din teacă, iar harapii 
apărură, zicând: „Porunceşte! Să ardem ori să năruim?”. Alev îşi rugă însă noul 
prieten să poruncească harapilor să dispară. Adjar băgă paloşul înapoi în teacă şi 
harapii se făcură nevăzuţi. 

— Oooo, zise Alev, mă bucur că ai asemenea puteri miraculoase, dar nici 
eu nu sunt mai prejos. Când vreau, pot afla tot ce se petrece sub pământ. 

— Dacă-i aşa, de ce să mai rămânem aci? zise Adjar. Hai să mergem! 
împreună să ne căutăm norocul. 

Alev: 

— Că bine zici, frate! Dacă avem puteri miraculoase, putem face orice. Să 
purcedem la drum... 

Cei doi prieteni încălecară pe caii lor şi porniră, şi merseră, şi merseră, tot vorbind, 
tot povestind, zile întregi merseră, uneori trecând prin râuri adânci, alteori 
petrecându-şi noaptea sub un copac din pădure sau înnoptând ca musafiri într-un sat 
întâlnit în cale. După zile şi nopţi de drum, ajunseră într-o ţară şi, cu gândul de a cere 
găzduire, merseră spre seraiul padişahului. Oamenii întâlniți în cale erau necăjiţi, iar 
ei îi întrebară care-i pricina. Aflară că regele unei ţări duşmane venise peste ei cu 
război, iar ostaşii padişahului erau înfrânți. 

Cei doi prieteni se duseră la vizir să-i ceară găzduire. Li se dădu o odaie în serai. îşi 
ziseră să se ducă să vadă luptele. Apropiindu-se de maidanul unde avea loc lupta, ce 
să vadă? Ostaşii duşmani erau mai numeroşi decât ostaşii padişahului, lupta era 
crâncenă, iar oastea padişahului se tot retrăgea... 

Adjar zise către Alev: 

— Tu stai aci, eu mă duc să lupt! 

Ca vijelia porni spre maidan, iar căpeteniile celor două oştiri opriră lupta la vederea 
unui călăreț care se apropia într-un nor de colb. Căpetenia oştirii duşmane credea că 
este un sol care aduce vestea predării ostaşilor padişahului. 

Adjar pătrunse între cele două oştiri. Dădu bineţe, la care răspunse numai căpetenia 
oştirii padişahului, în timp ce mai-marele oştirii duşmane zise: 

— Spune iute ce ai de spus! Dacă ai venit cu vestea predării, e bine, de 


nu... 
Adjar tare se mânie pe această căpetenie, care nici nu-i răspunsese la bineţe: 
— De nu, ce-ai să faci? Spune! 

Mai-marele oştirii duşmane, mânios pe îndrăzneala lui Adjar: 


— Dintr-o lovitură îţi retez capul... 

— Dacă-i aşa de lesne, vino! zise Adjar, îşi trase paloşul şi, când apărură 
harapii, le zise: 

— Căpetenia lăsaţi-o în seama mea. Voi nimiciţi ostaşii duşmani! 

Oştenii padişahului şi căpetenia lor nu pricepeau nimic. Maidanul se prefăcuse într- 
un iad, era o încleştare nemaipomenită, săbiile zăngăneau, oamenii urlau, capetele se 
rostogoleau în ţărână, în scurt timp, harapii tăiaseră toţi oştenii duşmani. în mijlocul 
maidanului, Adjar şi căpetenia oştirii duşmane încă se mai luptau. Adjar nu-şi slăbea 
potrivnicul, care era rănit. Dintr-o lovitură îi reteză capul, apoi veni lângă Alev. 
împreună se întoarseră în odaia lor. 

Ostaşii padişahului intrară în oraş, cântând imnul victoriei. Căpetenia se înfăţişă 
padişahului şi îi povesti cum a apărut un flăcău viteaz, care a spulberat oastea 
duşmană şi i-a tăiat capul căpeteniei acesteia. 

Padişahul porunci să fie adus flăcăul. Adjar şi Alev veniră, se plecară în faţa 
padişahului, îi sărutară mâna. 

— Care din voi a învins duşmanul de unul singur? 

Adjar nu scotea o vorbă. Alev, care ştia că prietenul său nu-i lăudăros, zise: 

— Măria ta, acel viteaz este prietenul meu Adjar. 

Mişcat de fapta de vitejie a flăcăului sfios, padişahul se apropie de el şi-l sărută pe 
frunte: 

— Nu ştiu cum să te răsplătesc pentru binele făcut. 

Adjar: 

— Eu nu mi-am făcut decât datoria şi pentru asta n-am drept la nicio 
răsplată, Măria ta. 

Padişahul spuse: 

— Dacă-i aşa, te primesc ca fiu. Eu am îmbătrânit, nu am niciun fiu care 
să-mi ia locul... După moartea mea, tu să cârmuieşti ţara. Să-ţi dau pe fata mea de 
nevastă. 

Adjar zise: 

— Măria ta, e-o mare cinste pentru mine să-ţi fiu ginere, dar prietenul meu 
Alev este mai mare decât mine. E rândul lui la însurătoare. 

Padişahul: 

— Şi-aşa e bine, amândoi sunteţi nişte viteji. în locul tău îl primesc pe Alev 
ca ginere, iar pe tine te socotesc fiu. 

Alev era mâhnit că se desparte de prietenul său, dar bucuros că va fi ginerele 
padişahului. 

Padişahul îl întrebă pe Adjar: 

— Spune-mi, fiule, cum ai învins duşmanul de unul singur? 

Fară un cuvânt, Adjar trase paloşul din teacă, iar harapii apărură, zicând: 
„Porunceşte! Să ardem ori să năruim?”. Adjar se uită zâmbind la padişah, apoi băgă 
paloşul înapoi în teacă şi harapii dispărură. 

— Cu ajutorul lor am învins duşmanii, Măria ta, iar capul căpeteniei l-am 
retezat eu cu paloşul. Padişahul îl bătu pe umeri: 

— Acum unde te vei duce şi ce vei face? 

— Merg să-mi caut norocul, Măria ta. 

Adjar şi Alev se despărțiră de padişah şi Alev zise: 

— Oare nu ne-am înţeles să nu ne despărțim niciodată? 

Adjar: 

— Zicând să nu ne despărțim, doar n-om da cu piciorul norocului! Tu ţi-ai 
găsit norocul, rămâi aci şi munceşte cinstit ca padişahul şi supuşii săi să te 


preţuiască. Nu ne despărţim de tot, va veni o zi în care ne vom întâlni, poate voi avea 
nevoie de ajutorul tău... 

Scoase din buzunar o bucată de hârtie şi i-o dădu: 

— Ia hârtia asta şi ţine-o sub pernă. în fiecare dimineaţă când te scoli, să 
te uiţi la ea. Dacă vezi că hârtia s-a îngălbenit, află că mă paşte o mare primejdie. 
Atunci să alergi la mine! Dacă hârtia nu s-a îngălbenit, înseamnă că sunt bine 
sănătos. Acum rămâi cu bine. Ne vedem la nunta ta. 

Cei doi prieteni se despărţiră. Adjar îi ură fericire lui Alev, încălecă şi purcese la 
drum. Era mâhnit că se îndepărtează atât de mult de meleagurile sale. îşi aminti de 
zilele de altădată, de moartea 

fraţilor săi şi două lacrimi i se prelinseră pe obraji. Şi-a mers, şi-a mers, zile, 
săptămâni, luni, oprindu-se să se odihnească pe malul unui râu, în păduri sub 
copaci... 

într-o zi ajunse într-un oraş frumos. Casele, grădinile, drumurile erau aşa de 
frumoase, încât nu-i venea să creadă, căci nu văzuse alt oraş mai frumos. Străbătu 
tot oraşul, dar nici pe străzi, nici la ferestrele caselor nu zări pe nimeni. Era atâta 
linişte, încât se înfioră. Se tot gândea unde or fi oamenii, dar nu se dumirea. Bătu la 
uşa unor case, nu răspunse nimeni, intră în casele cu uşile deschise, nu văzu pe 
nimeni. 

în faţa unei case mari văzu o cişmea. Se duse şi bău apă din cişmea, apoi se aşeză să 
se odihnească. Auzi un glas, ascultă mai cu luare-aminte şi îşi dădu seama că plânge 
cineva. Vaietele veneau din casă. Intră în casă şi cercetă odăile. într-una din odăi 
văzu o fată tânără şi foarte frumoasă, care plângea, întinsă pe un divan. Se duse la 
ea: 

— Nu plânge, fată frumoasă, nu-i păcat de tine? Pentru orice necaz se 
găseşte un leac. 

Cu ochii umflați de plâns, fata zise: 

— Cum să nu plâng când în tot oraşul n-a mai rămas nimeni în afară de 
mine?! Un mare balaur a luat oamenii unul câte unul şi i-a mâncat. Tatăl meu era 
valiul acestui oraş. Mai devreme, balaurul l- a luat şi pe el. Eu sunt cea din urmă. N- 
am niciun pic de noroc... Acum vine balaurul să mă ia. Rogu-te, nu mă lăsa! Nu vreau 
să mor! 

Sărmana fată plângea fără încetare, se agăța de Adjar şi-l ruga s-o scape. 

Tocmai atunci se auzi un zgomot ca de tunet. De frică, fata îşi căuta o ascunzătoare. 
Adj ar îi spuse: 

— Nu-ţi fie teamă, eu merg să-l înfrunt pe balaur. Dacă n-avem noroc, ne 
va rupe în bucăţi pe amândoi. Dacă mai avem zile, îi vin de hac, apoi mă-ntorc să te 
iau... Stai liniştită aci! 

Frumoasa fată zise: 

— Nimeni nu poate învinge balaurul. Pe amândoi ne va ucide... Nu te 
duce!... Nu te duce!... 

Adjar ieşi şi ce credeţi că văzu? Un balaur cu o coadă fără sfârşit, cu un trup cât un 
munte, cu un gât lung cât trei minarete, cu un cap înspăimântător se apropia de 
casă, scoțând flăcări pe nări. 

Fără a pierde timpul, Adjar trase paloşul din teacă. Apărură harapii: 

— Porunceşte! Să ardem ori să năruim? 

Adjar: 

— Nici nu ardeţi, nici nu năruiţi, rupeți în bucăţi balaurul! 

Harapii alergară spre balaur şi, cu cât alergau, cu atât se făceau mai mari. Cei zece 
harapi îl înconjurară pe balaur şi în câteva clipe îl făcură mii de bucăţi. Sângele 


curgea râuri, râuri pe străzile oraşului. 

Adjar băgă paloşul înapoi în teacă, iar harapii dispărură, apoi intră în casă, o găsi pe 
fată pitită într- un ungher, o luă de mână şi o duse la fereastră. La vederea balaurului 
făcut bucăţi, a sângelui ce curgea pe străzi, fata nu-şi credea ochilor. Cu strigăte de 
bucurie, ea sărută mâinile lui Adjar. Şi plângea, şi vorbea: 

— M-ai scăpat de la moarte. Ce bine era dacă veneai mai devreme şi-i 
scăpai şi pe tatăl meu, pe mama mea, pe fraţii mei, pe toţi oamenii din oraş! Acum 
sunt singură, nu mai am pe nimeni... Ce se va alege de mine?.. 

Dezmierdând-o pe spate, Adjar spuse: 

— Nu, nu eşti singură pe lume! Soarta mi te-a scos în cale şi, dacă vrei, fii 
soţia mea. De-acum vom trăi împreună. 

Frumoasa fată îl privi zâmbind pe Adjar: 

— Mă voi strădui să-ți fiu o soață bună şi cât voi trăi singura mea grijă va 
fi să te fac fericit, căci tu m-ai scăpat de la moarte. 

Adjar: 
— Deocamdată să rămânem aci şi să ne străduim să aducem acest frumos 
oraş în starea de dinainte. 
începură să ducă un trai fericit. în fiecare zi, Adjar îşi lua arcul şi se ducea în pădure 
să vâneze sau să prindă peşte din râul din apropiere. în lipsa lui, soaţa sa vedea de 
treburile casei. Când Adjar se întorcea cu ceva vânat sau peşte, ea pregătea 
bucatele. 
într-o zi, pe capul lor veni o nenorocire neaşteptată. Când Adjar era la vânătoare, 
cineva le bătu la uşă. Soaţa lui deschise şi văzu în faţa ei o bătrână încovoiată, slabă, 
cu nas coroiat şi ascuţit, fără dinţi în gură, care zise: 

— Frumoasa mea copilă, vin de foarte departe şi tare-s ostenită... în tot 
oraşul n-am întâlnit un om. Am văzut fum ieşind din hornul casei tale şi m-am 
bucurat c-oi găsi pe cineva. Cu mare greutate m- am târât până aci. în numele 
Domnului, dă-mi o bucată de pâine şi puțină apă! 

Tânăra femeie fu mişcată de starea bătrânei şi o luă în casă. îi dădu pâine şi apă. 
Bătrâna şi mânca, şi se ruga. După ce-şi potoli foamea, îi spuse tinerei tot felul de 
poveşti cu snoave, iar aceasta râse şi se veseli. Se împrieteniră şi tânăra îi povesti 
babei prin ce trecuse. 

Bătrâna era o scorpie. Din spusele tinerei află că toată puterea lui Adjar se află în 
paloşul vrăjit şi o întrebă: 

— Paloşul vrăjit este cel care atârnă pe perete? 

Fără să ştie ce urma să pătimească, tânăra răspunse: 

— Da, acela este paloşul soțului meu. Când merge la vânătoare, nu-l ia cu 
el, îl lasă acasă. 

— Vai, ce frumos e! Să mă uit mai bine, zise scorpia. 

Luă paloşul de pe perete, îl suci, îl învârti, apoi zise că nu vede bine şi ieşi afară la 
lumina soarelui. Tânăra femeie o urmă. Arătând spre un chiup care se afla în fața 
porții, scorpia spuse: 

— Iată, chiupul pe care-l vezi este caleaşca mea vrăjită. Când mă sui pe el, 
merge de la sine. Dacă vrei, hai să încercăm! 

Tânăra şi neştiutoarea soție a lui Adjar de unde să bănuiască ce răutate ascundea în 
ea bătrâna? Era nerăbdătoare să vadă cum merge chiupul singur. întâi se aşeză 
scorpia, apoi o luă în braţe pe tânără. Fără ca ea să vadă, scoase din sân un bici ca 
un şarpe şi lovi chiupul, care zbură atât de iute, încât soţia lui Adjar ţipă de teamă. 
Scorpia hohoti: 

— Frumoasa mea, de ce te-ai speriat? Ia uite ce frumos zburăm... în loc să 


meargă pe jos, caleaşca noastră zboară printre nori. Te duc la un serai cum n-ai mai 
văzut şi te dau unui prinţ foarte bogat. Ce era să faci în acel oraş pustiu? în zadar 
plângi şi te zbuciumi, nu-i cale de întoarcere... 

Acum îşi dădu seama tânăra femeie ce urmărea scorpia. Se zbătu, ţipă, o lovi pe babă 
cu pumnii, dar în zadar. Pe când zburau ca fulgerul, scorpia aruncă paloşul, zicând: 
— Priveşte cum cade paloşul vrăjit în Lacul Negru! Se va duce la fund şi 
nimeni nu-l va mai găsi, iar soțul tău nu te poate scăpa din mâinile mele. Nu te 
încăpățâna, că te omor! 

Văzând cum dispare paloşul vrăjit în apele Lacului Negru, sărmana tânără înțelese că 
nu mai are scăpare şi tăcu. 

Tot zburând, ajunseră în fața unui serai mare. Scorpia cobori încet chiupul şi, cu cât 
se apropiau, cu atât se vedea mai bine cât de mare este seraiul clădit din marmură 
albă, cu geamuri ca de cristal, apărat de ziduri înalte, înconjurat de un şanţ plin cu 
apă. 

Chiupul coborî pe pajiştea verde a grădinii, iar scorpia o luă de mână pe tânăra 
femeie: 

— Frumoasa mea, nu te teme! Priveşte în jurul tău! N-ai vrea să fii stăpâna 
acestor locuri? 

— Nu, zise aceasta. Eu sunt nevasta lui Adjar până la moarte! 

Scorpia o ţinea strâns de braţ şi o duse spre o uşă, pe care intrară. Urcară nişte scări 
de marmură. în jur nu era nimeni. Soţia lui Adjar se opunea, scorpia o împingea 
înainte, şi aşa ajunseră în faţa unei uşi. Baba o deschise şi o împinse pe tânără în 
odaia întunecoasă, zicând: 

— Stai aci şi nu scoate o vorbă! Eu mă duc la prinţ. Vin mâine să te iau şi 
să te duc la el, după ce te vei îmbăia şi vei îmbrăca veşminte bogate. 

Sărmana tânără plângea şi se tânguia, dar baba n-o lua în seamă. încuie uşa şi plecă. 
Noi să vedem ce făcea Adjar... La întoarcerea de la vânătoare nu-şi găsi soaţa. O 
căută peste tot, dar, văzând că lipseşte paloşul vrăjit, îşi închipui că ea a fugit şi căzu 
bolnav. 

în ziua în care Adjar se îmbolnăvi, şi Ateş, şi Alev văzură că bucata de hârtie pe care 
o păstrau sub pernă s-a îngălbenit şi se neliniştiră. înţeleseră că asupra lui Adjar se 
abătuse o nenorocire. 

Ateş se duse la fereastră şi scoase un fluierat. îndată, toate vieţuitoarele pământului 
se adunară în jurul seraiului cu mare zarvă şi ziseră: 

— Trăieşte! Zace bolnav în seraiul valiului din oraşul... 

Ateş sări pe cal şi purcese la drum. 

în aceeaşi zi, Alev scoase un fluierat, îşi lipi urechea de pământ şi ascultă. Toate 
vieţuitoarele de sub pământ îi spuseră că Adjar n-a murit şi nu se află sub pământ, că 
numai vieţuitoarele de pe pământ ştiu unde se află el, iar regele lor este un om pe 
nume Ateş, care-i prieten cu Adjar, că Ateş a plecat în căutarea prietenului său, că 
ele aud paşii calului, că el va trece prin faţa seraiului lui Alev, să-l găsească, să-l 
cunoască, fiindcă numai împreună pot să-l scape pe Adjar. 

Alev, după ce ascultă cele spuse de vieţuitoarele de sub pământ, ieşi în faţa seraiului 
şi începu să aştepte. 

Nu trecu mult şi văzu cum apare un flăcău chipeş, înveşmântat precum un prinţ, 
călare pe un cal arab. îl întrebă: 

— Tu eşti Ateş? 

— Da, eu sunt, dar tu cine eşti? 

— Şi eu îl cunosc pe Adjar, zise Alev. Suntem prieteni. Numele meu este 
Alev. Când am văzut că bucata de hârtie de sub perna mea s-a îngălbenit, am înţeles 


că prietenul meu se află în primejdie. Să mergem împreună să-l ajutăm! 

Fără a mai zăbovi, Ateş şi Alev porniră la drum. în câteva ceasuri, alergând precum 
vântul, caii îi duseră în oraşul în care se afla Adjar. îl găsiră în pat, zăcând bolnav. El 
le povesti prietenilor săi prin ce trecuse. îşi dădură seama că trebuie să găsească 
paloşul vrăjit, altfel n-o vor găsi pe nevasta lui Adjar, iar acesta nu se va vindeca. 
Ateş deschise o fereastră şi scoase un fluierat. Toate vieţuitoarele pământului se 
adunară în faţa seraiului. Ateş le întrebă: 

— Unde este paloşul vrăjit al lui Adjar? 

— Paloşul vrăjit nu-i pe faţa pământului! Paloşul vrăjit nu-i pe fața 
pământului! strigară viețuitoarele. 

Alev scoase un şuierat, aplecat spre pământ: 

— Spuneţi-mi unde se află paloşul vrăjit! 

îşi lipi urechea de pământ şi ascultă. Vieţuitoarele de sub pământ ziseră într-un glas: 
— Paloşul vrăjit e-n apele Lacului Negru! Paloşul vrăjit e-n apele Lacului 
Negru! 

Ateş şi Alev săriră pe cai şi se duseră la lac, îi adunară pe toți țăranii din satele din 
jur şi îi puseră să sape un şanţ adânc, prin care scurseră apele lacului. Odată lacul 
secat, apăru şi paloşul vrăjit. îl luară şi se înapoiară la Adjar. La vederea paloşului, el 
se înzdrăveni. îl scoase din teacă, apărură harapii: 

— Porunceşte! ziseră ei. Să ardem ori să năruim? 

Adjar: 

— Nici nu ardeţi, nici nu năruiţi, ci să-mi găsiţi nevasta şi să mi-o aduceţi! 
Harapii se duseră la seraiul unde era fata, o luară, iar pe scorpie o făcură bucăţi. 
Văzându-şi nevasta nevătămată, Adjar îşi vei în fire şi se ridică din pat. Cu toţii 
purceseră la drum, şi merseră, şi merseră, zile şi săptămâni, până ajunseră în ţara lui 
Alev, unde îl lăsară. 

Ceilalţi o porniră din nou, şi-au mers, şi-au mers, şi-au tot mers, peste dealuri, peste 
văi. Ajunseră în ţara lui Ateş, iar Adjar şi nevasta lui îşi luară rămas-bun cu lacrimi în 
ochi. Cei doi porniră iar. Trecură peste munţi, dealuri şi ajunseră în ţara lui Adjar. 
Oamenii din satele şi oraşele pe unde treceau îl recunoşteau pe Adjar şi se bucurau 
că trăieşte. Ostaşii şi mulţimea merseră la serai, îl dădură jos pe vizir de pe tronul 
padişahului şi îl puseră pe Adjar. 

Mulțimea voia ca hainul vizir să fie dat pe mâna călăilor, dar Adjar se mulţumi să-l 
gonească din ţară. 

Pentru noul padişah şi nevasta lui se făcu nuntă, care ţinu patruzeci de zile şi 
patruzeci de nopţi. Din cer căzură trei mere. Unu-i al meu, celelalte două sunt ale 
voastre. 


Băieşul şi Keloglan 
poveste turcă 


A fost odată, ori n-a fost... în vremuri îndepărtate trăia o femeie, care avea un fiu. 
Toată lumea îi zicea Keloglan. Mama şi fiul erau foarte săraci. Aveau numai câteva 
găini, care făceau ouă. Ei trăiau din vânzarea acestor ouă. 

într-o zi, cum găinile nu făcură niciun ou, mama zise fiului să ia o găină, s-o vândă şi 
să cumpere de-ale gurii. Keloglan luă o găină, se duse în bazar şi-o vându unui băieş, 
dar acesta plecă spre casa lui tară să plătească. Keloglan plecă după el şi-l auzi 
zicând nevestei: 


— Ia găina asta, pune-o la fiert, fă un pilaf bun şi spre seară trimit o calfă 

după bucate. Apoi plecă la treburile lui. 

Keloglan auzise vorbele băieşului şi spre seară se duse la casa lui. 

— Stăpânul m-a trimis după bucate, zise el. 

Femeia înfăşură bucatele într-un ştergar, Keloglan luă totul şi merse la el acasă. Zise 

mamei: 

— Am vândut găina unui băieş, dar el nu mi-a dat banii, ci a mers la el 


acasă. Eu l-amurmărit şi am 
auzit cum îi zicea nevestei: „Găteşte găina şi spre seară trimit calfa să iabucatele”. M- 
am dus eu în 


locul calfei şi am luat bucatele. 

Mamă şi fiu se aşezară şi se ospătară cu bucatele băieşului. Acesta se întoarse seara 
acasă şi o întrebă pe nevastă unde-s bucatele. Femeia zise că a venit calfa să le ia. 
Băieşul se mânie, zicând că el n-a trimis nicio calfa. 

După ce se ospătară, Keloglan zise mamei sale: 

— Hai să-i tragem o păcăleală băieşului! 

Keloglan îşi puse haine femeieşti, se găti precum o fată tânără, se duse la hamam şi 
bătu în uşă. Băieşul deschise uşa, iar Keloglan îşi subţie glasul: 

— Vreau să vorbim în taină. Să mergem la casa ta. 

Văzând o fată aşa de frumoasă, băieşul se-nvoi şi se duseră la el acasă. Nevasta era 
plecată. Băieşul credea că a găsit o pradă uşoară şi se bucura. Keloglan ceru să 
meargă într-o odaie mai retrasă. Băieşul îl duse în pivniţă. Când coborau scările, 
Keloglan îi dădu un brânci şi băieşul căzu rostogol. Să-l lăsăm pe sărmanul băieş să 
geamă şi să se vaiete în pivniţă, iar noi să vedem ce-a făcut Keloglan. El merse în 
casă şi scotoci peste tot, luă tot ce era din aur şi argint şi se întoarse acasă la dânsul. 

Nevasta băieşului se întoarse acasă. Auzea nişte gemete, dar nu ştia de unde vin. 
împreună cu copiii, cercetă toată casa. Merseră şi în pivniţă, unde îl găsiră pe băieş, 
care zise că s-a împiedicat şi a căzut pe scări. 

Femeia văzu că bărbatul e zdrobit şi nu-l mai ţin picioarele. Dădu de veste în 
căutarea unui vraci. Keloglan află şi se hotări să-l mai păcălească o dată. îşi puse 
nişte veşminte potrivite unui vraci, luă o taşcă şi merse din cafenea în cafenea, 
zicând: „Sunt vraci, vindec orice boală!”. 

Un prieten al băieşului era în cafenea. El îl luă pe Keloglan şi-l duse la bolnav. 
Keloglan îl cercetă şi zise: 

— Văd că ai căzut de la înălţime. Te voi lecui, dar trebuie să mergem la 
hamam şi să fim singuri. 

Se duseră la hamam. Keloglan îl dezbrăcă pe băieş, îl săpuni pe cap, dar nu lăsă pic 
de apă în copaie, apoi luă un gârbaci şi-l bătu până îl lăsă lat. Se duse la nevasta 
hăieşului: 

— Bolnavul e lecuit, puteţi să-l luaţi acasă. 

Când nevasta şi copiii se duseră să-l ia, îl găsiră şi mai rău, zăcând pe pietre. îl 
duseră acasă pe braţe. 

Nu trecu mult până când băieşul înţelese că totul i se trage de la Keloglan, cel care îi 
vânduse găina, şi căută o cale să-l prindă. Aruncă nişte galbeni în faţa hamamului. 
Keloglan află, se înveşmântă în cerşetor, iar în picioare îşi trase nişte cizme înalte. 
Unse talpa cizmei cu catran şi se duse la hamam să cerşească de la muşterii. Galbenii 
se lipiră de talpa cizmei. Keloglan se îndepărtă, se piti într-un ungher şi dezlipi 
galbenii de pe talpa cizmei, apoi se duse acasă. 

Când oamenii băieşului se duseră să ia galbenii, nu-i mai găsiră. îşi ziseră că era tot 
isprava lui Keloglan. Atunci gătiră frumos o cămilă şi o duseră s-o vândă în bazar. 


Dacă venea Keloglan, îl şi prindeau, dar el află, se înveşmântă în ţărancă, puse o 
funie de gâtul unui măgar şi se duse la bazar. Acolo se duse lângă cămilă şi zâmbi 
galeş către negustor. Acesta se pierdu la vederea unei fete aşa de frumoase. 
Negustorul şi Keloglan începură să meargă unul lângă celălalt, tot vorbind. Keloglan 
trecu pe nesimţite funia măgarului în mâna negustorului, iar el apucă funia cămilei, 
apoi se pierdu în mulţime. Ajuns acasă, tăie cămila, prăji carnea, dar nu zise nimic 
mamei. 

Negustorul se întoarse la băieş cu măgarul. Băieşul găsi altceva. Se prefăcu bolnav şi 
ceru carne de cămilă. Calfele merseră din mahala în mahala şi căutară came de 
cămilă. Ajunseră la casa lui Keloglan. El nu era acasă. Mama lui dădu calfelor capul 
cămilei. Oamenii băieşului îşi dădură seama că Keloglan tăiase cămila. Unseră uşa cu 
catran. 

întors acasă, Keloglan o întrebă pe mama lui cine venise la ei. Biata femeie nu ştia că 
fuseseră oamenii băieşului. Keloglan luă catran şi unse toate uşile caselor din 
apropiere. 

A doua zi, oamenii băieşului porniră să pună mâna pe Keloglan. Se uitară şi văzură că 
toate uşile erau unse cu catran. înţeleseră că au fost înşelaţi. Atunci se duseră la 
padişah după ajutor, care porunci ca negustorii să strige: 

— Cine are multe găini să vină la padişah! 

Keloglan puse găinile într-un coş, dar mama lui zise: 

— Fiule, cum să duci găini unui padişah? 

Keloglan: 

— Nu te amesteca în treburile mele. Ştiu ce am de făcut. 

Se înfăţişă padişahului: 

— Eu sunt Keloglan. Iată că am venit! 

Padişahul se mânie că aude vorbe fără respect şi porunci să fie aruncat în temniță. 
Keloglan se gândi cum să scape. Dădu păzitorului o pungă cu galbeni: 

— Lasă-mă să plec o jumătate de ceas. Am ceva treabă, apoi mă întorc. 

Se duse la cojocar, care îi făcu un cojoc, iar de fiecare fir atârnă un clopoțel. Seara se 
întoarse în temniţă. 

A doua zi dimineaţă îi mai dădu păzitorului o pungă cu galbeni, cerându-i să-l lase să 
plece un ceas. Se duse la serai şi se ascunse sub patul padişahului. Se făcu seară şi 
padişahul cu nevasta se culcară. Keloglan îmbrăcă cojocul şi se scutură. Clopoţeii 
sunară puternic, iar padişahul sări speriat. El şi nevasta ascultară, nu mai auziră 
nimic şi se culcară la loc. Keloglan se scutură din nou. Padişahul se sperie şi mai 
tare. Keloglan se apropie de padişah, care-l întrebă: 

— Cine eşti? 

— Sunt Azraill. Am venit să-ți iau viața! 

Padişahul: 

— Ce-am făcut de-mi iei viața? 

Keloglan răspunse: 

— Pe fratele meu nevinovat l-ai aruncat în temniţă. De aceea îţi iau viaţa. 
Padişahul spuse: 

— Nu, acela nu poate fi fratele tău. Eu l-am aruncat în temniță pe omul cu 
multe găini. 

— Iată că acela este fratele meu. Dacă nu-i dai drumul, îți iau viața! 
Padişahul începu să se roage: 

— Nu-mi lua viața. Voi porunci ca fratele tău să fie eliberat. 


Keloglan spuse: 

— Acum nu se poate, este noapte şi se sperie. Mâine dimineaţă să i se dea 
drumul, să fie dus la hamam, să fie îmbăiat şi înveşmântat cu haine frumoase. Apoi îi 
vei da pe fata ta mijlocie de nevastă. Atunci te iert şi nu-ţi iau viaţa. 

Keloglan ieşi pe nesimţite din seraiul padişahului, se duse înapoi la temniţă şi se 
culcă. A doua zi dimineaţă, padişahul porunci să fie eliberat Keloglan, să fie dus la 
hamam, să fie îmbăiat şi înveşmântat frumos, apoi îi dădu de nevastă pe fata mijlocie. 
Se făcu nuntă patruzeci de zile şi patruzeci de nopţi. Keloglan îşi luă şi mama lângă el 
şi trăiră fericiţi până la adânci bătrâneţi. 


Povestea lui Tepeg5z'!” şi a lui Basat 


poveste turcă 


în ţinuturi îndepărtate trăia neamul oguzilor. într-o zi, peste ei năvăli duşmanul şi-n 
miez de noapte fură nevoiţi să fugă. în marea învălmăşeală, copilaşul lui Uruz Kodja 
fu pierdut. O leoaică îl găsi, îl îngriji şi-l crescu ca pe puiul ei. 

După o vreme, oguzii se-ntoarseră la vetrele lor. îngrijitorul de cai veni la han şi-i 
zise: 

— Hanule, din stufăriş apare un leu, care cumplit rage, dar are mers de 
om. Vine peste cai şi le suge sângele. 

Uruz grăi: 

— Poate că-i copilaşul meu pierdut! 

Beii pe cai săriră, la culcuşul leului merseră, îl prinseră şi-l duseră la sălaşul lui Uruz. 
Hanul se bucură, toţi beii la ospăț pofti. Oricât se străduiră, flăcăul nu se putu obişnui 
cu traiul printre oameni şi-n culcuşul lui se-ntoarse. Din nou îl prinseră şi îl duseră la 
han. 

Dede Korkut veni şi zise: 

— Fiule, tu eşti om, nu trebuie să trăieşti printre animale. Vino printre noi, 
cu flăcăii călare să mergi! Ai un frate mai mare, pe nume Kiyam Selquk. Pe tine te 
numesc Basat. Numele eu ţi-l pun, Domnul viaţă lungă să-ţi dea! 

Veni şi vremea când oguzii îşi mutară iurtele pe păşune. Uruz avea un păstor, pe 
nume Konur Kodja Sari, care se muta înaintea tuturor. Acolo se afla o fântână, numită 
Uzunpînar, unde apăruseră nişte zâne. 

în timp ce se adăpau, oile se speriară. Ciobanul se duse să vadă ce se petrece şi văzu 
zânele cum pluteau prinse cu aripile una de alta. Păstorul puse iute capacul fântânii. 
Prinse una dintre zâne şi se iubi cu ea. Oile începuseră să se împrăştie şi ciobanul se 
strădui să le adune. Atunci zâna îşi luă zborul, zicând: 

— Păstorule, când s-o împlini un an, vin aci să-ţi încredinţez ceva, dar 
mare pacoste ai s-aduci pe capul oguzilor! 

Ciobanul fu cuprins de teamă şi cu trecerea timpului se-ngălbenea de dorul zânei. 
Veni vremea ca oguzii să meargă la păşune. Ciobanul se duse cu oile la fântână, dar 
ele fugiră speriate. Se uită să vadă ce-i şi văzu o mogâldeaţă neagră, cu ceva 
strălucitor în frunte. 

Zâna veni şi zise: 

— Ciobane, vino de ia ce ţi-am făgăduit, dar va fi mare pacoste pe capul 
oguzilor! 

Păstorul rămase uimit, se trase înapoi, scoase praştia şi slobozi pietre. Cu cât o lovea 
mai tare, cu atât mogâldeaţa creştea. Ciobanul fugi îngrozit. 

în ăst timp, Bayîndîr Han, împreună cu beii, ieşise la plimbare. Ajungând lângă 

fântână, văzură o pocitanie la care nu puteai ghici unde-i capul sau coada. Se duseră 
mai aproape. Un flăcău o înghionti cu piciorul, arătarea crescu şi mai mult. Uruz 
Kodja o lovi cu piciorul, pintenul de la 

încălțări spintecă învelişul. Dinăuntru apăru un copilaş cu trup de om, dar cu un 
singur ochi în mijlocul frunţii. 

Uruz îl luă în braţe şi zise: 

— Hanule, dă-mi-l mie să-l cresc împreună cu fiul meu Basat. 

Bayîndir Han: 

— Al tău să fie! 

Uruz îl numi Tepegözl. îl duse acasă şi-l încredinţă doicii. Doica îi dădu să sugă. 
Copilaşul o dată supse, tot laptele isprăvi, supse a doua oară, sângele-i sfârşi, iar a 
treia oară, sufletu-i luă. La fel păţiră încă trei dădace. 

Văzând isprava copilaşului, se sfatuiră să-l hrănească cu lapte de animal. în fiecare zi, 
o căldare cu lapte nu-i era de ajuns. 

Copilul crescu, începu să meargă, să se joace cu ceilalţi copii, dar într-o zi mânca 
nasul unui copil, în altă zi, urechea altui copil. 

Oamenii erau tare necăjiţi, dar nu puteau să facă nimic. Merseră la Uruz să-i arate 
isprăvile lui Tepegöz. Acesta îl bătu, îl dojeni, dar în zadar. Până la urmă fu nevoit să-l 
gonească de-acasă. Tepegöz plecă şi ajunse lângă un munte înalt. Acolo veni mamă- 
sa, zâna, pe deget un inel îi petrecu şi zise: 

— Fiule, fie ca săgeata să nu te străpungă, paloşul să nu te taie! 

Tepegöz trăia de unul singur pe munte, pândea oamenii, îi prindea şi îi mânca. 
Asupra lui oguzii trimiseră oameni înarmaţi, care săgeți sloboziră, nu-l atinseră, cu 
sabia-l loviră, nu-l tăiară, cu sulița aruncară, nu-l nimeriră. 

Mai întâi, Tepegöz îi mâncă pe ciobani, apoi pe copiii lor. După ce-i isprăvi, începu să- 
i atace pe oguzi. Aceştia merseră în număr mare să-l înfrunte. Tepegöz se mânie, 
smulse un copac cu rădăcini cu tot şi-l aruncă asupra lor. îl nimeri pe Kazan, 
căpetenia oguzilor, şi-l doboriî. Kara Giine, fratele lui Kazan, îşi găsi sfârşitul între 
pumnii lui Tepegöz. Mai fură ucişi Alp Riistem, feciorul lui Diizen şi Uşun Kodja, un 
voinic neînfricat. 

Oguzii nu-l dovediră pe Tepegöz, încercară să fugă, dar pocitania nu-i lăsă, stătu şi îi 
păzi. De şapte ori încercară oguzii să fugă, de şapte ori monstrul îi aduse înapoi. 
Dede Korkut fu chemat, cu toţii se sfatuiră, apoi Dede merse la Tepegöz şi zise: 

— Ai băgat spaima în oguzi, aşa că pe mine m-au ales să vin să te-ntreb ce 
pradă doreşti. 

Arătarea zise: 

— în fiecare zi să-mi dați ca hrană şaizeci de oameni. 

Dede Korkut: 

— în felul acesta, n-o să mai rămână niciun om, tu o să-i termini! Mai bine 
ar fi să-ţi dăm în fiecare zi doi oameni şi cinci sute de oi. 

Tepegöz se-nvoi şi zise: 

— Aşa să fie, dar dați-mi doi oameni să-mi pregătească mâncarea. 

Dede Korkut se întoarse la oguzi şi le zise: 

— Yiinlii Kodja şi Yapagîlî Kodja să meargă la Tepegöz să-i gătească de-ale 
gurii şi-n fiecare zi trimiteți-i doi oameni şi cinci sute de oi. 

Oguzii primiră tocmeala. Cine avea patru feciori dădea unul şi rămânea cu trei, cine 
avea trei dădea unul şi rămânea cu doi, din doi rămânea unul, dar ce făceau când 
venea rândul celui rămas singur? Trăia acolo un om pe nume Kapak Kan, care avea 
doi feciori. Pe unul îl dădu, rămase cu unul. Atunci când îi veni din nou rândul, maica 
feciorului rămas se tângui, amarnic plânse. 

Basat, feciorul lui Uruz, era de mult plecat la luptă şi nu ştia ce urgie se abătuse 
asupra oguzilor. într-o zi, el se-ntoarse. 

Maica îndurerată zise: 


— Să mergem la Basat, să-l rugăm să ne dea unul din ostatecii lui, pe care 
să-l dăm în locul feciorului meu. 

Basat se odihnea sub un umbrar. Femeia se duse la el, bineţe îi dădu şi o podidiră 
lacrimile: 

— Hanule Basat, toţi te ştiu cât eşti de neînfricat, că ai cel mai tare arc, 
ajută o mamă îndurerată! Basat întrebă: 

— Ce doreşti? 

Femeia răspunse: 

— La noi apăru o namilă de pocitanie, pe oguzi din sălaşul lor îi goni. 
Paloşul nu-l taie, sulița nu-l străpunge, săgeata nu-l atinge. Pe Kazan, căpetenia 
voinicilor, în cap l-a lovit, pe fratele lui, Kara Giine, cu mâinile goale l-a ucis, bătrânul 
tău tată, Uruz, sânge a scuipat, fratele tău Kîyan Selțuk în luptă a pierit. Mulţi oguzi 
au fost ucişi, iar sălaşul lor pustiu a rămas. Peste toate astea, arătarea îşi cere tainul: 
în fiecare zi, doi oameni şi cinci sute de oi. Yiinlii Kodja şi Yapagili Kodja au fost daţi 
ca slugi. Cei care aveau patru feciori unul i-au dat, cei cu trei feciori cu doi au rămas. 
Eu aveam doi feciori, pe unul l-am dat, mi-a rămas unul. Acum mi-l cere şi pe el. 
Hanule, îndură-te de mine! 

Basat îi dădu femeii un rob: 

— Du-te de scapă-ţi feciorul! 

Femeia dădu robul în schimbul fiului său şi-l înştiinţă pe Uruz de întoarcerea lui 
Basat. Tatăl se bucură şi-l întâmpină pe Basat laolaltă cu beii oguzi. Ţinură sfat cu 
toţi beii. 

— Cinstiţi bei, merg să-l înfrunt pe Tepegöz, moartea lui frate-meu să 
răzbun. 

Tată-său se tângui: 

— Nu te duce, nu ne lăsa casa pustie, îndură-te de noi, nu pleca! 

Basat nu se-nduplecă, îşi scoase armele, cu paloşul se încinse, arcul pe după umeri îşi 
trecu, sărută dreapta părinţilor, rămas-bun îşi luă. Şi-a mers, şi-a mers, peste dealuri, 
peste văi, şi ajunse la stânca Salahane, sălaşul lui Tepegöz. Acesta stătea singur, 
încălzindu-şi la soare spinarea lată. 

Basat scoase o săgeată, o potrivi în arc şi-o slobozi în pieptul arătării. Săgeata nu 
pătrunse, ci se sfărâmă. Mai aruncă o săgeată, se rupse şi ea. 

Tepegöz zise către slugi: 

— Muştele de aci sunt tare sâcâitoare! 

Basat mai slobozi o săgeată, care se făcu şi ea bucăţi. O bucată căzu în faţa lui 
Tepegöz, care atunci îl văzu pe Basat. 

— Ia te uită, mi-au trimis oguzii miel de lapte! zise el, şi-l apucă pe Basat 
de gât, îl duse în iatacul său, îl vâri în ciubotă şi porunci slugilor: 

— Spre asfințit să mi-l frigeţi! 

Apoi adormi. 

Basat tăie ciubota cu hangerul şi întrebă pe slugi cum poate fi ucis monstrul. Acestea 
ziseră: 

— Nu ştim, dar, în afară de ochiul din frunte, pe trupul lui nu se zăreşte 
nicăieri carne ce poate fi străpunsă. 

Basat îşi încinse paloşul în foc şi-l împlântă în ochiul monstrului, care ieşi din orbită. 
Tepegöz slobozi un urlet cumplit, de răsunară munţii. Basat se ascunse în peşteră 
printre oi. Arătarea îl ghici, merse la uşa peşterii, o deschise, o propti cu picioarele. 
— Hei, tu, berbecule, mai întâi treci tu, apoi toate mioarele pe rând, zise 
el. 

Oile trecură una câte una printre picioarele lui Tepegöz, în timp ce el le pipăia 


capetele.Rămase un 

berbecuţ, care de frică se pitulase în fundul peşterii. Basat prinse berbecuţul, îl goli 
de măruntaie 

intră în pielea lui, apoi veni în faţa lui Tepegöz. Acesta simţi că Basat se înfăşurase cu 
pielea animalului. 
— Hei, berbecel cu pată-n frunte, de unde ştii că moartea-mi vei aduce? 
Acuşi te iau de coadă şi când te-oi izbi de perete, grăsimea-ţi va curge! 
Basat apropie capul berbecului de mâna lui Tepegöz. Acesta apucă grumazul şi 
scutură, dar rămase cu pielea în mână. Basat scăpă din burta animalului şi se 
strecură printre picioarele monstrului. Tepegöz întrebă: 
— Flăcăule, scăpat-ai? 
— Domnul m-a scăpat! zise Basat. 
Tepegöz: 
— Flăcăule, ia inelul meu de pe deget şi-l petrece pe degetul tău ca să te 
ferească de paloş şi de săgeată. 
— L-am luat, zise Basat. 
Pe neaşteptate, monstrul se repezi asupra lui Basat cu hangerul. Acesta se feri, iar 
inelul căzu de pe deget la picioarele lui Tepegoz, care întrebă: 
— Scăpat-ai? 
— Domnul m-a scăpat! zise flăcăul. 
Tepegoz spuse: 
— Vezi locul acela ca un adăpost? Acolo am o comoară. 
Basat se duse şi văzu o grămadă de aur şi argint. Tepegoz zise în sinea lui: „Să lovesc 
aşa de tare, încât să-l zdrobesc cu adăpost cu tot!”. Lovi şi adăpostul se nărui, în 
şapte locuri se crăpă. Basat izbuti să scape. 
Tepegoz îi arătă o peşteră şi zise: 
— Acolo se află două săbii, una în teacă, alta fără teacă. Numai paloşul 
fără teacă poate să-mi taie capul. Du-te şi adu acea sabie şi taie-mi capul! 
Basat merse la intrarea în peşteră, se uită şi văzu o sabie care se tot mişca, parcă era 
vie. Se gândi să nu încerce s-o apuce, ci o scoase pe-a sa, dar sabia din peşteră o tăie 
în două. Atunci îşi scoase arcul, îi puse o săgeată şi ochi lanţul cu care era legată 
sabia. Lanţul se rupse şi paloşul se-ngropă în pământ. 
Tepegoz simţi că flăcăul mai trăieşte şi zise: 
— Văd că moartea te ocoleşte. Spune-mi, care ţi-e numele? 
— Sunt Basat, fiul lui Uruz. 
— Dacă-i aşa, suntem fraţi, zise Tepegoz. 
Apoi se lăudă cu isprăvile lui. 
Basat se mânie, îl îngenunche pe Tepegoz, capu-i reteză. Pe Yiinlu Kodja şi Yapagili 
Kodja îi trimise la oguzi să ducă vestea morţii uriaşului. Ei pe cai iuți încălecară, la 
sălaşul oguzilor ajunseră, la casa lui Uruz Kodja merseră. Aflând că fecioru-i era 
sănătos, maica lui Basat se bucură. Beii oguzi se adunară şi merseră la stânca 
Salahane să vadă capul lui Tepegoz. 
Dede Korkut veni, izbânda oguzilor cântă, faptele de vitejie ale voinicilor povesti, 
pentru Basat se rugă: 


La chemarea ta, munţii negri să-ţi răspundă, 
Prin ape însângerate trecătoare să-ţi faci. 
Cu vitejie fratele ţi-ai răzbunat, 

Beii oguzi de monstru i-ai scăpat. 

Domnul să te binecuvânteze, Basat! 


Cei patruzeci de tâlhari 


poveste turcă 


A fost odată, ori n-a fost... în vremuri îndepărtate, în Bagdad trăia un padişah putred 
de bogat. Vistieria padişahului adăpostea atât de mult aur, atâtea diamante, briliante, 
smaralde, încât nimeni nu le ştia numărul, nici padişahul însuşi. 

Despre bogăţiile din vistieria padişahului din Bagdad se dusese vestea în lume. Se 
vorbea atât de mult despre aceste bogății, încât cei patruzeci de tâlhari care prădau 
în Egipt, în Bagdad, în toate ţările arabe luară hotărârea să jefuiască vistieria 
padişahului. în frunte cu căpetenia lor, Hirsiz Tahir, se duseră la Bagdad. Fără a 
zăbovi prea mult, găsiră o cale şi începură să fure câte puţin din vistierie. 

într-o zi se descoperi că vistieria este prădată. Padişahul porunci ca în jurul seraiului 
şi înăuntrul vistieriei să stea de strajă ostaşi, dar prădăciunile nu încetară. Padişahul 
era tare mânios că nu se găseşte o cale să-i oprească pe hoţi. înlocui căpetenia 
ostaşilor, dar fără folos. Nici următoarea căpetenie nu fu în stare să stăvilească jaful. 
Padişahul avea o fată foarte frumoasă. Atât de frumoasă, încât nu era om pe lume 
care să nu fi aflat de frumuseţea ei. Dacă se vorbea despre frumuseţe, ca pildă era 
dată fata padişahului din Bagdad. Prinţesa era vitează şi neînfricată. Mânuia paloşul 
mai bine decât bărbaţii şi chiar mai bine decât ostaşii. 

Ca şi tatăl ei, şi prinţesa era necăjită din pricina repetatelor prădăciuni. într-o zi, nu 
mai putu răbda şi se înfăţişă înaintea padişahului: 

— Tăticule, rogu-te, lasă-mă pe mine să stau de strajă la 

vistierie în noaptea asta! înveselit de vorbele prințesei care nu ştia 

ce-i teama, padişahul spuse: 

— Aman, copila mea, cum se poate aşa ceva? Tu eşti lumina ochilor mei, 
reazem la bătrânețe, singura mea bucurie pe lumea asta! Cum pot primi ca tu să 
înfrunţi pe tâlharii care ucid cu atâta uşurinţă oameni? 

Oricât a încercat, padişahul n-a izbutit s-o facă pe fată să renunţe. Se lăsă înduplecat 
de rugăminţile prinţesei, dar îi dădu nişte ostaşi s-o însoţească. 

Frumoasa prinţesă se înveşmântă în zale, îşi puse coiful, cu mâna stângă apucă 
scutul, iar cu cea dreaptă paloşul, apoi se îndreptă spre vistierie. 

De patruzeci de nopţi la rând, vistieria era jefuită de cei patruzeci de hoţi. în fiecare 
noapte, un hoţ intra în vistierie pe o ferestruică, lua cât putea duce din cele mai 
preţioase pietre, se lupta cu ostaşii ce-i ieşeau în cale şi se întorcea lângă ceilalţi 
tâlhari doar cu mici zgârieturi. 

Era a patruzeci şi una noapte. Venise rândul căpeteniei Hirsiz Tahir să se ducă la 
furat. Frumoasa prinţesă puse de strajă ostaşi în diferite locuri în jurul vistieriei, iar 
ea se opri lângă ferestruică şi aşteptă. 

Spre miezul nopţii se auzi un zgomot de geam spart, după care se ivi un cap în cadrul 
ferestrei. Prinţesa îşi ridică paloşul şi lovi atât de năprasnic, încât, dacă hoţul nu s-ar 
fi mişcat iute, capul i-ar fi zburat de pe umeri. în schimb, se alese cu o tăietură 
deasupra sprâncenei drepte. 

Hirsiz Tahir strigă de afară: 

— Nu uita ziua de azi, prințesă! într-o zi îţi vei primi pedeapsa! 

Apoi fugi. 

Până dimineaţa, prinţesa nu părăsi vistieria, dar nu mai veni nimeni. Din acea zi, 
nimeni nu mai fură din vistieria padişahului. 

Trecură zile, trecură săptămâni. într-o zi, la poarta seraiului veni un flăcău chipeş, 
bogat înveşmântat, încins cu un paloş încrustat cu aur şi argint, şi zise către străjer: 
— Am venit la padişah cu o dorinţă. Daţi-i de ştire! 


Străjerii văzură că-i un fecior ca un prinţ şi îndată îl înştiinţară pe padişah. 

— Să intre, zise padişahul. 

Străinul se înfăţişă, se plecă în faţa padişahului, iar acesta îl pofti: 

— Vino, fiule! Şezi şi spune-mi ce doreşti. 

— Eu sunt fiul padişahului din India. Cu voia ta, am venit să cer mâna fiicei 
tale, prinţesa. 
— Fiule, nu cred să fie altul mai bun căruia să-mi dau fata, dar trebuie să 
aflu şi părerea fetei mele, căci ea este lumina ochilor mei, reazemul meu la 
bătrâneţe, singurul meu copil. Nu voiesc s-o rănesc, să iau o hotărâre fără voia ei. 
Flăcăul: 
— Drept grăit-ai, Măria ta, trebuie s-o întrebi pe prințesă. 

Flăcăul fu poftit în odaia de alături, apoi padişahul porunci să fie chemată fata. îi zise 

că a venit fiul padişahului din India s-o ceară de soţie, că acesta aşteaptă în odaia de 

alături şi că poate să-l vadă tară ca ea să fie văzută. Fata ridică un colţ al perdelei şi 

se uită. îi plăcu feciorul chipeş, înveşmântat bogat, încins cu un paloş încrustat cu 

aur şi argint. 

— Tăticule, dacă găseşti că-i potrivit, mă-nvoiesc să mă mărit cu el. 

Padişahul fu mulţumit de răspunsul prinţesei, apoi îl înştiinţă pe prinţul indian. 

începură pregătirile de nuntă. Au fost poftiţi o mulţime de padişahi şi prinți, care 

petrecură patruzeci de zile şi patruzeci de nopţi. Tinerii căsătoriţi trăiau fericiţi, dar 

prinţul niciodată nu-şi scotea de pe cap căciula albă. Peste tot mergea cu căciula pe 

cap. O scotea doar la culcare, dar se scula înaintea prinţesei şi şi-o punea iar pe cap. 

Acest lucru atrase luarea-aminte a prinţesei. Nemaiputând răbda, într-o zi îşi întrebă 

soţul: 

— Dragul meu, de ce niciodată nu-ți scoţi căciula? 

Prințul nu dădu răspuns, ci schimbă vorba, povestindu-i întâmplări vesele, iar 

prințesa uită să-l mai întrebe. 

Aşa trecură zile, trecură săptămâni, şi prințul tot cu căciula pe cap umbla. Prințesa 

născu doi copii, un băiat şi o fetiță. într-o zi, prințul şi prințesa stăteau de vorbă lângă 

fereastra odăii lor cu vedere spre grădină. Deodată, prințul scoase un oftat. Prințesa 

întrebă: 

— Ce necaz ai de-ai oftat aşa din rărunchi? 

Tot oftând, prințul zise: 

— Cum să nu suspin? Tu eşti lângă tatăl şi mama ta şi îi poți vedea 

oricând. Pe când eu sunt tare departe de ai mei. Mă usuc de dorul lor. 

— Prinţul meu, zise nevasta, dacă-i numai atât, îndată găsim o cale. Când ţi-e voia, 
putem merge în 

ţara tatălui tău. 

Mulţumit de cuvintele soţiei, prinţul se mai linişti. Merseră să ceară învoire de la 

padişah şi începură pregătirile de călătorie. Pentru prinţ şi prinţesă fu gătită frumos o 

lectică. Ostaşii care îi însoțeau îşi lustruiră armele, se înveşmântară cu haine noi. 

Prinţul hotări să nu ia cu ei copiii, deoarece aveau cale lungă de străbătut. Erau prea 

mici ca să îndure o asemenea călătorie. 

După câteva zile, prinţul şi prinţesa luară loc în lectica gătită cu perdele de mătase, 

îşi luară rămas- bun şi porniră spre India, străjuiţi în faţă şi în spate de sute de ostaşi 

călări. 
Şi-au mers, şi-au mers, şi-au tot mers, peste dealuri, peste văi, zile şi săptămâni au 
mers... într-o zi, când se odihneau lângă o cişmea, prinţul zise: 

— Draga mea, avem cale lungă de străbătut. Nu are niciun rost să ducem 
cu noi atât de mulți ostaşi. Să trimitem înapoi o parte din ei. 


Prinţesa se-nvoi şi jumătate din ostaşi plecară înapoi. Porniră iar la drum, şimerseră, 
şimerseră, 

peste dealuri, peste văi, trecând râuri repezi, înnoptând în lunci sau în păduri. 

După o săptămână, prinţul spuse: 

— Prinţesă, ne apropiem de ţara tatălui meu. Am trimis un călăreț să-l 

vestească de sosirea noastră, în întâmpinarea noastră va trimite mulţi ostaşi. Nu mai 

avem nevoie de ostaşii de lângă noi. Ca să nu-i obosim şi mai tare, să-i trimitem şi pe 

ei înapoi. 

Prinţesa se-nvoi şi de data asta, iar ostaşii plecară cu toţii. Purceseră din nou la drum, 

şi merseră, şi merseră, peste dealuri, peste văi, până ajunseră la poalele unui munte. 

Se dădură jos din lectică să se odihnească. Spre a înnopta acolo, înălţară o iurtă. 

Prinţul zise: 

— O vreme vom adăsta aci, până la venirea ostaşilor trimişi de tatăl meu. 

De aceea, nu mai avem nevoie nici de slujitorii care ne duc lectica. Să-i trimitem şi pe 

ei înapoi. 

Prinţesa nu bănuia nimic rău, dar zise: 

— Aman, prinţul meu, ce vom face singuri prin pustietăţile astea? Cum ne 

vom apăra de animalele sălbatice şi de tâlhari? 

— Nu-ţi fie teamă, zise prințul. Cât timp sunt eu lângă tine, nimeni nu ne 

va face vreun rău. Cât de curând vor veni ostaşii tatălui meu. 

Slujitorii care duceau lectica plecară şi ei. Prinţul şi prinţesa rămaseră singuri la 

poalele muntelui. O vreme stătură fără să scoată o vorbă, apoi prinţul se proţăpi în 

faţa prinţesei, zicând: 

— Hei, prinţesa mea, a sosit ceasul socotelilor! Eu sunt Hirsiz Tahir, 

căpetenia celor patruzeci de tâlhari, care câte n-au pătimit din pricina ta. Şi mie era 

cât pe ce să-mi retezi capul! Am scăpat de moarte, dar, uite, deasupra sprâncenei 

drepte mi-ai lăsat un semn de neuitat. Eu am aşteptat clipa potrivită, iar acum 

suntem singuri. Nimeni nu te poate scăpa din mâinile mele. Ţipă cât vrei, înjur nu-i 

nimeni să te audă. 

Atunci când Hirsiz Tahir îşi scoase căciula de pe cap, prinţesa înţelese cu cine are de- 

a face şi se nelinişti, dar ascultă zâmbind, ca să-i dea de înţeles că nu se teme de el. 

Hirsiz Tahir zise: 

— Acum ai înţeles de ce nu-mi scoteam niciodată căciula de pe cap? A sosit 

vremea să-ți arăt ce om rău sunt eu. 

Apoi scoase o funie lungă pe care o ţinea înfăşurată în jurul mijlocului, o apucă pe 

prințesă de mână şi începu s-o târască. Avea de gând s-o lege de un copac. El o 

trăgea, ea se împotrivea din toate puterile şi se lupta cu dânsul. Sărmana femeie 

ajunsese într-un hal fără de hal, cu veşmintele sfâşiate, cu mâinile şi picioarele 

rănite. 

Hirsiz Tahir: 

— în zadar te împotriveşti, prinţesă! Nu ai cum să mă învingi, căci nu ai 

paloşul cu tine. Te leg de acest copac, apoi îți dau foc! 

Prinţesa se zbătu ce se zbătu, dar puterile o părăsiră şi înţelese că nu se mai poate 

apăra. Nu-i venea să creadă că acest om, cu care întemeiase o familie şi avusese 

copii, poate să aibă suflet hain. 

Lui Hirsiz Tahir nu-i era deloc milă de ea. Cu funia o legă strâns de trunchiul 

copacului, apoi culese vreascuri uscate şi le aşeză la picioarele prinţesei. 

Prințesei nu-i venea a crede că Hirsiz Tahir îi va da foc, ci îşi închipuia că glumeşte. 

De aceea, nu mai plângea. 

— Ehei, vestită prinţesă, fiică a padişahului Bagdadului, sunt ultimele tale 


clipe pe acest pământ. Care-s ultimele cuvinte pe care vrei să le rosteşti? 

Prinţesa, zâmbind: 

— Ce pot spune unui om ca tine? Ce-ai hotărât să faci, aceea să duci la bun 
sfârşit. Haide, ce mai stai?! 

Hirsiz Tahir tare se mânie că prințesei nu-i este teamă, ba, mai mult, vorbeşte ca şi 
cum şi-ar bate joc de el. Băgă mâna în buzunar după punguţa cu iască, dar nu găsi ce 
căuta. 

— Ai noroc, prințesă, zise el. Nu am la mine punguţa cu iască, dar oi găsi 
eu o cale. De moarte nu scapi! 

Prințesa se prefăcea că nu-i pasă de vorbele lui. Hirsiz Tahir se uită în jur şi zări în 
depărtare o lumină. 

— Iată, zise el. Se zăreşte o lumină. Merg acolo după foc şi dacă până la 
întoarcerea mea te vor sfâşia lupii, cu atât mai bine!. 
Hirsiz Tahir alergă spre lumină. începu să se întunece. în sufletul prințesei pătrunse 
teama. Deodată auzi clinchete de clopoței. Sunetele se înteţiră, iar prințesa nu ştia 
de unde vin. Auzind nechezat de cai, mugete de cămilă, tuse de om, îşi dădu seama 
că se apropie o caravană. După puţin timp, caravana ajunse lângă copacul de care 
era legată prințesa. Călăuza în grija căreia era caravana o văzu şi alergă la ea. Omul 
rămase uimit văzând o femeie cu veşmintele sfâşiate, dar făcute din mătase, şi care 
purta giuvaeruri scumpe. Chemă ajutoare şi o dezlegă pe prinţesă, care-i mulţumi, îi 
zise cine este şi cum a ajuns acolo. Prinţesa povesti tot ce pătimise din partea lui 
Hirsiz Tahir. Caravana ducea măsline vezi. Oamenii goliră un sac pe jumătate şi o 
ascunseră în el pe prinţesă. Legară sacul de spinarea unei cămile şi purceseră la 
drum. 

Hirsiz Tahir a mers, a tot mers, dar cu cât mergea, cu atât lumina se îndepărta. Până 
la urmă îşi dădu seama că nu va ajunge niciodată şi făcu cale întoarsă. Ajunse la 
copacul de care o legase pe prinţesă, dar ce să vadă?! Ea dispăruse şi pe jos zăcea 
funia cu care o legase. De furios ce era, nu mai ştia ce să facă. 

Cercetă prin împrejurimi şi tot nimic! Din depărtare îi ajunseră la urechi clinchete de 
clopoței. îşi dădu seama că veneau de la o caravană, că aceasta trecuse mai devreme 
pe acolo şi oamenii o scăpaseră pe prinţesă. Alergă spre locul de unde venea sunetul. 
Ajunse caravana din urmă şi zise către călăuză: 

— Nu-i aşa că voi ați slobozit-o pe femeia care era legată de copac? Nu mă 
minţi, că îndată voi căuta prin toți sacii de pe cămile. Şi dacă o găsesc, vai de voi! 
Călăuza: 

— Aman, frate, cum să te mint? Oricând poți cerceta caravana, noi nu am 
ascuns nicio femeie! Hirsiz Tahir scoase din chimir un pumnal ascuţit şi începu să 
împungă sacii ce atârnau de oblâncul şeii cămilelor. înfigea de câteva ori pumnalul în 
sacul din spinarea unei cămile, apoi trecea la altă cămilă şi asculta dacă nu iese glas 
de om. 

în timpul acesta, oamenii caravanei, folosindu-se de întuneric, duseră cămila care o 
ascundea pe prinţesă şi o amestecară printre cele care trecuseră de cercetarea lui 
Hirsiz Tahir. Acesta termină de împuns toţi sacii şi, negăsind ce căuta, zise către 
călăuză: 

— Aferim vouă, nu aţi ascuns femeia! Dar eu o voi găsi oriunde s-ar afla. 
Haide, vedeţi-vă de drum! 

Apoi dispăru. 

Caravana îşi continuă calea. După ce străbătură o bună bucată de drum, călăuza 
cercetă dacă Hirsiz Tahir nu vine în urma lor, apoi, temându-se ca prinţesa să nu se 
sufoce, dezlegă gura sacului, o scoase afară, îi dădu nişte veşminte şi o sui pe un cal. 


Mergând în liniştea nopţii, călăuza îşi zicea: 

— Nu pot da drumul acestei frumoase femei ce mi-a picat în mână. Şi-aşa 

merg în Egipt. Acolo, dacă o vând padişahului Egiptului, câştig o grămadă de galbeni. 

Caravana îşi continuă drumul zile întregi. Sărmana prinţesă nu ştia unde este dusă, 

stătea pe spinarea calului fără să scoată o vorbă, printre oameni ce arătau ca nişte 

tâlhari. Toată nădejdea ei era în călăuză, pe care-l credea om cu suflet bun. îşi 

închipuia că o va duce la Bagdad şi o va încredința tatălui ei. 

Şi-au mers, şi-au mers, zile, săptămâni, până au ajuns în Egipt. Frumoasa prinţesă 

văzu că a fost dusă în Egipt, dar nu-şi pierdu speranţa. Peste tot mergea în urma 

călăuzei. 

Caravana se opri la un han, iar călăuza o dădu pe prinţesă în grija unei femei ca s-o 

ducă la hamam şi îi cumpără veşminte scumpe. Spre seară, o duse la seraiul 

padişahului Egiptului. Era bine cunoscut acolo. îndată fu primit şi dus în faţa 

padişahului, care o plăcu foarte mult pe prinţesa Bagdadului. 

După ce primi douăzeci de pungi cu galbeni, călăuza plecă în ale lui, iar padişahul îşi 

chemă vizirii şi le dădu de ştire că o ia de nevastă pe tânăra prinţesă. Porunci să 

înceapă pregătirile de nuntă, care fură gata în câteva zile. Avu loc cununia, iar nunta 

ţinu patruzeci de zile şi patruzeci de nopţi. Aşa ajunse prinţesa nevasta padişahului 

Egiptului. 

Toată lumea credea că ei sunt foarte fericiţi. Şi cum puteau să nu fie, când aveau în 

stăpânire cel mai frumos serai din lume, ţinuturi fără sfârşit, vistieria plină cu aur, 

argint, pietre preţioase! Dacă nici ei nu erau fericiţi, atunci cine să fie? Dar nu era 

deloc aşa. De când devenise nevasta padişahului Egiptului, prinţesa n-avea somn 

tihnit, visa urât şi tresărea. 

Padişahul credea că-i va trece şi primele nopţi nu zise nimic, dar, văzând că nopţi la 

rând e la fel, într-o dimineaţă zise: 

— Prinţesa mea, văd că nopţile tresari din somn, nu poţi dormi liniştită. Se 

pare că ai un necaz. Spune-mi şi-om căuta un leac. 

Prinţesa oftă adânc, apoi îi povesti prin ce trecuse. 

— Iată, ai aflat pentru ce nu pot dormi nopțile, de ce tresar mereu 

speriată. în țara mea mi se zicea „Prințesa neînfricată”, căci eu nu mă sperii aşa uşor, 

dar acest Hirsiz Tahir e un om care are şapte vieţi. Peste tot are oameni şi este în 

stare să le facă rău celor apropiaţi lui. Nici pasărea nu poate scăpa din mâna lui. 

Padişahul: 

— Prințesa mea, nu te necăji. O fi el Hirsiz Tahir, dar eu sunt padişah. 

Dacă poruncesc, nicio pasăre nu va zbura în jurul seraiului meu! 

Apoi bătu din palme. Apăru un slujitor. 

— Poruncesc ca în jurul seraiului să fie ridicate ziduri înalte, zise 

padişahul. Uşile să fie păzite de lei şi tigri, ostaşii să stea de strajă la uşi, în jurul 

seraiului, în grădină! 

Poruncile padişahului fură aduse la îndeplinire în câteva zile. Seraiul era înconjurat 

de un zid înalt şi păzit de ostaşi înarmaţi până-n dinţi. La uşi erau legaţi lei şi tigri. 

Nu era cu putinţă să intre cineva străin fără învoire. Văzând toate aceste măsuri de 

apărare, prinţesa se mai linişti. 

Trecură mai multe zile. Prinţesa era liniştită, putea dormi, uitase de Hirsiz Tahir. Dar 

liniştea nu ţinu mult. într-o noapte simţi că cineva o atinge şi un glas îi zicea: 

— Scoală, scoală-te iute! 

Sărmana prinţesă nu-şi dădea seama ce se întâmplă, nu se putea dezmetici din somn. 
Deschise ochii 

şi ce să vadă? Cel care o deşteptase era Hirsiz Tahir. 


— Haide, scoală-te. Orice ai face, nu poţi scăpa de mine! Grăbeşte-te! 

Prinţesa se prefăcu că se scoală şi îl ciupi pe padişah, dar acesta dormea adânc. 
înţelese că, oricear 

face, nu-l poate trezi şi se ridică din aşternut. 

Hirsiz Tahir: 

— Hai, treci în faţa mea! Nu striga în zadar, căci nimeni nu-ţi va veni în 

ajutor. 

Urmată de Hirsiz Tahir, prinţesa ieşi din odaie, trecu prin tot seraiul. Prinţesa era 

tare uimită văzând cum zac ca nişte morţi ostaşii înarmaţi, slujitorii. 

leşiră din serai şi intrară în grădină. Uimirea prinţesei crescu şi mai mult. Leii şi tigrii 

care nu lăsau pe nimeni să se apropie de ei acum zăceau fără suflare, de parcă erau 

morţi. 

Hirsiz Tahir, zâmbind: 

— Ai văzut? Nu poţi scăpa de moarte nici dacă în jurul seraiului s-a ridicat 

un zid înalt, nici dacă stau de strajă ostaşi înarmați până-n dinți, nici dacă uşile sunt 

păzite de animale sălbatice. Eu am împrăştiat în faţa lor pământ vrăjit şi i-am 

adormit. Nimeni nu-i poate deştepta, chiar dacă s-ar cutremura pământul! 

Se crăpa de ziuă şi umbrele din grădină te înfiorau. Hirsiz Tahir spuse: 

— Am să te ard în cuptor. Tu adună vreascuri! 

Ce era să facă sărmana prințesă? începu să adune vreascuri, dar nu găsi prea multe, 

căci grădina seraiului era bine îngrijită. Căuta în cele mai îndepărtate unghere ale 

grădinii şi tot nu găsea. Şi căuta, şi plângea. Ostenită, se lăsă la rădăcina unui copac. 

Pe crengile copacului din faţa ei se aşezară doi porumbei. Pe când prinţesa îi privea, 

începură a vorbi cu glas de om: 

— Oare de ce plânge prințesa? se întrebau între ei. 

Unul dintre porumbei: 

— Cine să plângă dacă nu ea? Nu ştie cum să scape din mâinile lui Hirsiz 

Tahir şi de aceea plânge. Dar să nu plângă! Să se ducă la poarta grădinii, acolo va 

găsi o bucată de marmură, s-o ridice şi sub ea va găsi o sticlă. Să ia sticla şi s-o 

lovească de marmură, să urce scările şi să intre în serai! 

După ce rostiră aste cuvinte, porumbeii îşi luară zborul. Prinţesa se mai linişti, alergă 

şi ridică marmura, găsi sticla, o lovi de marmură, apoi fugi în casă. 

Când sticla se sparse, în serai izbucni mare zgomot. Padişahul, slujitorii, ostaşii, leii şi 

tigrii, cu toţii se treziră. 

Prinţesa se duse la padişah şi îi povesti cum a venit Hirsiz Tahir, cum a luat-o şi a 

dus-o în grădină, unde a pus-o să adune vreascuri ca s-o ardă în cuptor, cum i-a 

adormit pe toţi cu pământ vrăjit, apoi cum a aflat ea de la doi porumbei ce să facă să 

scape de vrajă. 

Padişahul dădu poruncă şi Hirsiz Tahir fu prins. 

— Ar trebui să te ard pe tine în cuptorul în care voiai s-o arzi pe prințesă, 

dar nu voi face asta şi nici pe mâna gealaţilor nu te voi da, ci te voi arunca în temniţa 

seraiului, unde vei zace ani buni. Piei din faţa ochilor mei! 

Pe Hirsiz Tahir îl aruncară în temniţă, iar padişahul porunci să se facă pregătiri de 

călătorie. După câteva zile, padişahul şi frumoasa prinţesă purceseră spre Bagdad cu 

un alai numeros. 

Padişahul din Bagdad pusese oameni să-i caute fata dispărută şi, negăsind-o, pierduse 

orice nădejde. 

După o săptămână, alaiul ajunse la Bagdad. Padişahul Bagdadului se bucură nespus 

văzându-şi fata nevătămată. Se făcu nuntă, care ţinu patruzeci de zile şi patruzeci de 

nopţi. 


Ei trăiră fericiţi, ceea ce vă dorim şi vouă... 


Piciorul de gâscă 


poveste turcă 


într-o zi, Nastratin Hogea o puse pe nevastă-sa să frigă o gâscă pentru a i-o duce în 
dar lui Timur“*. Puse friptura pe o tipsie şi purcese la drum. Merse ce merse şi i se 
făcu foame. Rupse un copan şi mâncă cu mare poftă. Ajunse la Timur, se aşezară la 
masă, fu adusă gâscă, iar la vederea ei Timur întrebă: 
— Hogea bei, gâscă are doar un picior? Einde-i celălalt? 
Nastratin nu ştiu ce să-i răspundă, când văzu un cârd de gâşte odihnindu-se în arşiţa 
zilei cu câte un picior dedesubt. 
— în ţinuturile noastre toate gâştele au doar câte un picior, zise Hogea 
arătând spre cârd. 
Timur nu crezu o iotă din spusele lui Nastratin, chemă un slujitor şi îi şopti ceva la 
ureche. Nu după mult timp se auziră bătăi de tobe de credeai că-i sfârşitul lumii. 
Bineînţeles că, speriate de atâta zgomot, gâştele lăsară deoparte statul la soare şi se 
împrăştiară care încotro, fugind pe cele două picioare. 
Timur, arătând spre gâşte: 
— Ia uite, gâştele tale s-au făcut cu două picioare! Ce-ai de zis? 
La care Hogea: 

Dacă tot acest tărăboi ar fi fost pentru tine, ai fi fugit nu cu două, ci cu 


alasi ramazanul 
poveste turcă 


în timpul ramazanului, Hogea, ca să țină bine socoteala zilelor de post, pregăti o oală 
şi o grămăjoară de pietricele... în fiecare seară arunca în oală o pietricică şi atunci 
când voia să ştie a câta zi de ramazan este număra pietricelele. 

Un om, pus pe glume, văzu ce făcea Hogea şi, fără să fie văzut, aruncă un pumn de 
pietricele în oală. A doua zi de dimineaţă merse la Hogea: 

— Oare a câta zi de ramazan este astăzi? 

Hogea se repezi la oală, o goli şi începu să numere pietricelele. Dar ce să vadă? Erau 
1.084 de pietricele în cap! „Nu se poate”, îşi zise. „E prea mult!” Apoi îi spuse omului: 
— Azi este a 46-a zi de post... 

— Aman, Hogea bei, cum să aibă o lună 46 de zile? zise omul. 

Hogea: 

— Tu să fii mulţumit, căci, dacă era după socoteala din oală, azi ar fi fost a 
1.084-a zi de post!... 


Spada şi vătraiul 
poveste turcă 


într-o zi, când Nastratin Hogea se învârtea prin bazar, auzi un om strigând: 
— Hei, lume, lume, cu această spadă, dacă te repezi la duşman, ea se lungeşte cât 


i; Timur Lenk (Tamerlan), mare conducător de oşti 


trei arşini%! 


echivalentul a 68 de cm 


Cei care crezură în lăudăroşenia omului începură să se înghesuie şi să ofere mai 
mulţi bani. Spada scoasă la mezat se vându cu un preţ foarte mare. 

A doua zi dimineaţă, Hogea luă vătraiul de mangal de lângă vatra casei şi fugi la 
bazar. Acolo începu să strige: 

— Hei, lume, lume, cu acest vătrai, dacă te repezi la duşman, el se 
lungeşte cât trei arşini! 

Curioşii se strânserăm jurul lui şi-l întrebară: 

— Hogea bei, ce ai tu în mână nu-i decât un vătrai obişnuit de mangal. 
Cum să se lungească el cât trei arşini? 

Hogea: 

— Hei, dreptcredincioşilor! Dacă spada vândută ieri se lungeşte, cum să 
nu se lungească şi vătraiul meu?! 


Pedeapsă pentru vulpe 


poveste turcă 


în timpul ramazanului, ca să facă rost de câte ceva ca imam, Hogea se duse într-un 
sat, dar văzu că sătenii au deja un imam. Se duse în alt sat, dar şi acela avea imam. 
Ca un făcut, în care sat se duse, întâlni aceeaşi situaţie... Cutreieră prin mai multe 
sate. Când ajunse în al patruzecilea sat, văzu o mulţime de oameni adunaţi pe un 
maidan. 

Oamenii îl văzură şi ziseră: 

— Numai Hogea efendi poate 

dezlega treaba asta! îi arătară o vulpe pe 

care o prinseseră: 

— Câte n-a pătimit satul din pricina acestei vulpi! ziseră ei. A sugrumat 
toți puişorii şi toate găinile din ograda satului, hoaţa! Să-i dăm o aşa pedeapsă, s-o 
ucidem cu o mare caznă, încât să sufere cât am suferit şi noi! 

Hogea: 

— Staţi, nu omorâți animalul! Eu îi voi da cea mai grea pedeapsă! 

Hogea îşi scoase haina şi o puse pe spinarea vulpii, iar pe cap îi puse turbanul, apoi îi 
dădu drumul. 

— Aman, Hogea efendi, ce-ai făcut? ziseră sătenii. 

Hogea: 

— Nu vă neliniştiţi, aşa de bine am rânduit lucrurile, încât nici patruzeci 
de spâni n-ar fi putut face ce i-am făcut eu! Cu astă înfăţişare, în orice sat s-ar duce, 
va fi alungată! 


Banii de hamam 


poveste turcă 


într-o zi, Hogea se duse la hamam. După ce s-a îmbăiat, băieşul îi dădu un peştiman”!$ 
zdrenţuit, văzându-i veşmintele cam ponosite. Hogea nu zise nimic şi la ieşire dădu ca 
bacşiş zece bani. La vederea unei asemenea dărnicii, băieşul rămase uimit. Hogea fu 
petrecut cu mare alai. 

După câteva zile, Hogea se duse din nou la hamam. De data asta fu primit cu 
ploconeli şi îi dădură cel mai bun peştiman. La plecare dădu un ban băieşului care-i 
ţinuse oglinda. Văzându-l uimit, îi zise: 


718 obiect de îmbrăcăminte care 
se înfăşoară ca o fustă în jurul 
trapului 


poveste turcBata trecută am plătit pentru azi. Acest ban este plata pentru baia de 
data trecută! 


Martorul mincinos 


poveste turcă 


într-o zi, Hogea se duse în vizită la cadiu. îşi legă măgarul în faţa uşii judecătoriei. 
Tocmai atunci aduseră la judecătorie un om care era învinuit de mărturie mincinoasă. 
în vremurile acelea, pentru o asemenea faptă, învinuitul era urcat pe măgar cu faţa 
spre coada animalului şi plimbat prin tot târgul. 

Negăsind niciun măgar prin preajmă, cerură de la Hogea măgarul, aşezară învinuitul 
cu faţa spre coada animalului şi-l plimbară peste tot. Hogea fu nevoit să stea şi să-şi 
aştepte măgarul până seara târziu. 

După câteva zile, Hogea se duse din nou în vizită la cadiu. Acolo se afla acelaşi 
martor mincinos şi se căuta un măgar. 

— Ascultă, prietene, zise Hogea către martor, aşa nu mai merge, ori te laşi 
de meseria de martor mincinos, ori îţi cumperi un măgar! 


Zaiafet 


poveste turcă 


Sultanul Aladin îl pofti pe Nastratin Hogea la iftar*%, dar îi dădu de ştire să vină mai 
devreme ca să aibă timp să viziteze geamiile. Hogea primi bucuros şi, împreună cu 
sultanul, merse din geamie în geamie. După atâta umblat, Hogea era tare înfometat. 
Până la urmă sosi şi vremea de iftar şi toţi oaspeţii se aşezară la masă. Slujitorii 
aduseră ciorba. După ce luă câteva linguri din ciorbă, Aladin începu să strige: 

— Hei, bucătar neghiob, de câte ori ţi-am spus să nu faci cocoloaşe în 
ciorbă? Luaţi oala de aici! Oala cu ciorbă luă drumul bucătăriei fără ca oaspeţii să 

fi apucat să ia o înghiţitură. 

Un slujitor aduse o mare tipsie, în mijlocul căreia era aşezat un curcan umplut, 
frumos rumenit, înconjurat de tot felul de legume. Aladin luă o bucată din curcan şi 
izbucni: 

— Afurisit bucătar, ce fel de curcan umplut ai gătit? De câte ori nu ţi-am 
zis să nu pui mirodenii? Dinadins ai făcut! Luaţi-l din faţa mea! 

Şi curcanul umplut luă drumul bucătăriei fără ca cineva să apuce măcar să guste. 
Veni rândul dulciurilor. Aduseră o tavă mare cu baclavale. Aladin luă o bucăţică şi 
sări în sus: 

— Bucătarul ăsta o să mă omoare! De atâtea ori i-am zis că nu-mi place 
baclavaua bine însiropată, şi totuşi a făcut-o. Ce dulce e! Luaţi tava şi duceţi-o în 
bucătărie! 

Hogea, care până atunci se uitase cum dispar bucatele unele după altele, fără ca el şi 
ceilalţi oaspeţi să poată gusta ceva, deodată sări de la locul lui, se duse lângă o tipsie 
plină cu un pilaf gătit din cel mai bun orez, garnisit cu fistic, cu stafide, carne, 
castane, şi începu să înfulece cu lingura din pilaful pufos. 

Sultanul: 

— Ce faci, Hogea efendi? 

Hogea: 

— Măria ta stai şi războieşte-te mai departe cu bucătarul cât timp eu mă 
lupt cu tipsia cu pilaf. Cheamă-mă după ce-ţi isprăveşti treaba! 


235 masa de închidere a postului după apusul soarelui 


poveste turcă 
Zăpada 


poveste turcă 


într-o zi de iarnă, nevasta se plânse către Hogea: 


— Nu-i destul că de-abia ne ducem zilele, dar avem şi o singură plapumă. 
Şi ce plapumă! Scurtă, îngustă, încât, dacă o tragem spre umăr, ne rămân picioarele 
descoperite, dacă ne acoperim pe o parte, partea cealaltă rămâne afară. 

Zi după zi, nevasta Îl tocă la cap cu aceleaşi cuvinte. într-o zi tare geroasă, când 
femeia începuse să zică: „Plapuma noastră..Hogea ţâşni afară şi începu să umple cu 
zăpadă o găleată. 

Văzându-l, femeia zise: 

— Ce faci aici? 

Arătând spre găleata plină cu omăt, Hogea răspunse: 

— Iată bumbac călduros, ia cât vrei, răsuceşte fire şi coase o plapumă! 
Femeia: 

— Aman, Hoge, ai căpiat? Cum să faci plapumă din zăpadă? 

Hogea: 

— Se poate, cum să nu se poată! Altfel, cum puteau strămoşii noştri să 
doarmă sub ea? 


Nevasta şi măgarul 


poveste turcă 


După ce boli câteva zile, nevasta lui Nastratin Hogea închise pe veci ochii. Hogea o 
plânse, purtă doliu câteva zile, apoi o uită. După o vreme îi muri şi măgarul. Zile 
întregi Hogea îl jeli, luni de zile umblă posomorât. Oamenii erau nedumeriţi de starea 
lui şi într-o zi îl întrebară: 

— Hogea efendi, cum se face că ai uitat-o aşa de curând pe nevasta 
moartă, dar pe măgar încă îl mai jeleşti? 

Răposatul: 

— Cum să nu-mi jelesc măgarul, dacă la moartea nevestei prietenii şi 
vecinii mi-au fost alături şi mi-au zis: „Nu te întrista, îţi vom lua altă soție, mai tânără, 
mai bună!”, iar la moartea măgarului nimeni nu mi-a zis că-mi va lua alt măgar! 


Soacra 


poveste turcă 


într-o zi, soacra lui Nastratin Hogea spăla rufe pe malul unui râu. Deodată îi alunecă 
piciorul şi femeia căzu în apă. Puhoiul o luă şi-o duse. Hogea merse să-i caute trupul, 
dar el alerga nu josul apei, ci în sus, spre locul de unde venea şuvoiul. 

Un curios, care privea, întrebă: 

— Hogea efendi, nu vezi că alergi în direcția greşită? 

Hogea: 

— Tu n-ai cunoscut-o pe soacra mea. Era cea mai încăpățânată femeie din 
lume. Aşa că, neîndoielnic, trupul ei s-a dus în susul apei! 


Arme 


poveste turcă 


Era o vreme când locuitorii ținutului nu aveau voie să poarte arme. Tocmai atunci 


Hogea purta asupra lui un iatagan uriaş... Căpetenia garnizoanei îl luă la rost: 

— Hogea efendi, nu ai aflat că-i poruncă să nu poarte nimeni arme? Ce-i cu 
ditamai iataganul cu care umbli peste tot? 

— Ceea ce vezi nu-i o armă. Iataganul este o unealtă cu care 

răzuiesc unele greşeli din cărți! Cu mustrare în glas, căpetenia spuse: 

— Bre, Hogea efendi, cum se pot răzui greşelile din cărți cu un iatagan aşa 
de mare? 

Hogea, zâmbind: 

— Sunt greşeli atât de mari, încât şi iataganul este prea mic pentru a le 
îndrepta! 


Un singur iatac 


poveste turcă 


Murindu-i nevasta, Hogea se însură cu o văduvă. în fiecare noapte, când să se culce, 
femeia zicea: „Răposatul meu soţ făcea aşa, răposatul zicea aşa”. 

într-o seară, nemaiputând răbda, Hogea o îmbrânci şi-o dădu jos din pat. în cădere, 
femeia îşi scrânti un braţ. 

A doua zi dimineaţă, femeia se duse la tatăl ei şi se plânse de fapta soţului. Când 
socrul întrebă ce s- a întâmplat, Hogea zise: 

— Cum să încăpem într-un mic iatac eu, răposata mea nevastă, cea de-acum şi 
răposatul ei soţ? Cum să aibă loc patru oameni? Fata ta era la marginea patului şi de 
aceea a căzut şi şi-a scrântit braţul! 


Şalvarii şi giubeaua 
poveste turcă 


într-o zi, pe când se afla în Bursa, Hogea intră într-o prăvălie să cumpere şalvari de 
postav. Când tocmeala cu negustorul era în toi, se răzgândi: 

— Prietene, zise el, las şalvarii, mai bine dă-mi o giubea. 

Negustorul scoase o giubea şi i-o dădu. Lui Hogea îi plăcu haina, o luă şi dădu să 
iasă din prăvălie. Negustorul: 

— Hogea efendi, nu mi-ai dat banii pe giubea! 


Hogea: 

— Dar ţi-am lăsat şalvarii de postav în loc! 
Negustorul: 

— Bine, dar nici şalvarii nu i-ai plătit! 
Hogea: 


— Doamne, ciudaţi mai sunt cei din Bursa! Am luat cumva şalvarii ca să-ţi 
dau banii pe ei? 


